# pali

volume: 94
item: 4
title: uragasuttavaṇṇanā^dhaniyasuttavaṇṇanā^khaggavisāṇasuttavaṇṇanā^kasibhāradvājasuttavaṇṇanā^
content:
  [03] ^b^evaṃ^eb^ ^a^V1.0105^ea^ ^b^me suta^eb^nti kasibhāradvājasuttaṃ. kā uppatti?  bhagavā magadhesu viharanto dakkhiṇāgirismiṃ ekanālāyaṃ brāhmaṇagāme  purebhattakiccaṃ pacchābhattakiccanti imesu dvīsu buddhakiccesu purebhattakiccaṃ  niṭṭhāpetvā pacchābhattakiccāvasāne buddhacakkhunā lokaṃ volokento  kasibhāradvājaṃ brāhmaṇaṃ arahattassa upanissayasampannaṃ disvā ``tattha  mayi gate yathā pavattissati, tato kathāvasāne dhammadesanaṃ sutvā esa  brāhmaṇo pabbajitvā arahattaṃ pāpuṇissatī''ti ca ñatvā, tattha gantvā,  kathaṃ samuṭṭhāpetvā, imaṃ suttaṃ abhāsi. <br/><br/>[01] tattha siyā ``katamaṃ buddhānaṃ purebhattakiccaṃ, katamaṃ  pacchābhattakicca''nti? vuccate -- buddho bhagavā pāto eva uṭṭhāya  upaṭṭhākānuggahatthaṃ sarīraphāsukatthañca mukhadhovanādisarīraparikammaṃ  katvā yāva bhikkhācāravelā, tāva vivittāsane vītināmetvā,  bhikkhācāravelāya ^a^P1.0132^ea^ nivāsetvā, kāyabandhanaṃ  bandhitvā, cīvaraṃ pārupitvā, pattamādāya kadāci ekakova kadāci  bhikkhusaṅghaparivuto gāmaṃ vā nigamaṃ vā piṇḍāya pavisati, kadāci  pakatiyā, kadāci anekehi ^a^M1.0120^ea^ pāṭihāriyehi vattamānehi. seyyathidaṃ --  piṇḍāya pavisato lokanāthassa purato purato gantvā mudugatiyo vātā  pathaviṃ sodhenti; valāhakā udakaphusitāni muñcantā magge reṇuṃ  vūpasametvā upari vitānaṃ hutvā tiṭṭhanti. apare vātā pupphāni  upasaṃharitvā magge okiranti, unnatā bhūmippadesā onamanti,  onatā unnamanti, pādanikkhepasamaye samāva bhūmi hoti,  sukhasamphassāni rathacakkamattāni padumapupphāni vā pāde sampaṭicchanti,  indakhīlassa anto ṭhapitamatte dakkhiṇapāde sarīrā chabbaṇṇarasmiyo  niccharitvā suvaṇṇarasapiñjarāni viya citrapaṭaparikkhittāni viya ca  pāsādakūṭāgārādīni karontiyo ito cito ca vidhāvanti,  hatthiassavihaṅgādayo sakasakaṭṭhānesu ṭhitāyeva madhurenākārena saddaṃ  karonti, tathā bherivīṇādīni tūriyāni manussānaṃ kāyūpagāni ca  ābharaṇāni, tena saññāṇena manussā jānanti ``ajja bhagavā idha  piṇḍāya paviṭṭho''ti. te sunivatthā supārutā gandhapupphādīni ādāya  gharā nikkhamitvā antaravīthiṃ paṭipajjitvā bhagavantaṃ gandhapupphādīhi  sakkaccaṃ pūjetvā vanditvā -- ``amhākaṃ ^a^V1.0106^ea^, bhante, dasa bhikkhū, amhākaṃ  vīsati, amhākaṃ bhikkhusataṃ dethā''ti yācitvā bhagavatopi pattaṃ  gahetvā, āsanaṃ paññāpetvā sakkaccaṃ piṇḍapātena paṭimānenti.<br/><br/>[03] bhagavā katabhattakicco tesaṃ santānāni oloketvā tathā dhammaṃ  deseti, yathā keci saraṇagamane patiṭṭhahanti, keci pañcasu sīlesu,  keci sotāpattisakadāgāmianāgāmiphalānaṃ aññatarasmiṃ, keci  pabbajitvā aggaphale arahatteti. evaṃ tathā tathā janaṃ anuggahetvā  uṭṭhāyāsanā vihāraṃ gacchati. tattha maṇḍalamāḷe paññattavarabuddhāsane  nisīdati bhikkhūnaṃ bhattakiccapariyosānaṃ āgamayamāno. tato  bhikkhūnaṃ bhattakiccapariyosāne upaṭṭhāko ^a^P1.0133^ea^ bhagavato  nivedeti. atha bhagavā gandhakuṭiṃ pavisati. idaṃ tāva  ^b^purebhattakiccaṃ^eb^. yañcettha na vuttaṃ, taṃ brahmāyusutte vuttanayeneva  gahetabbaṃ.<br/><br/>[03] atha bhagavā evaṃ katapurebhattakicco gandhakuṭiyā upaṭṭhāne  nisīditvā, pāde pakkhāletvā, pādapīṭhe ṭhatvā, bhikkhusaṅghaṃ  ovadati -- ``bhikkhave, appamādena sampādetha, buddhuppādo dullabho  lokasmiṃ, manussapaṭilābho dullabho, saddhāsampatti dullabhā, pabbajjā  dullabhā, saddhammassavanaṃ dullabhaṃ ^a^M1.0121^ea^ lokasmi''nti. tato bhikkhū bhagavantaṃ  vanditvā kammaṭṭhānaṃ pucchanti. atha bhagavā bhikkhūnaṃ cariyavasena  kammaṭṭhānaṃ deti. te kammaṭṭhānaṃ uggahetvā, bhagavantaṃ abhivādetvā,  attano attano vasanaṭṭhānaṃ gacchanti; keci araññaṃ, keci rukkhamūlaṃ,  keci pabbatādīnaṃ aññataraṃ, keci cātumahārājikabhavanaṃ...pe0... keci  vasavattibhavananti. tato bhagavā gandhakuṭiṃ pavisitvā sace  ākaṅkhati, dakkhiṇena passena sato sampajāno muhuttaṃ sīhaseyyaṃ  kappeti. atha samassāsitakāyo uṭṭhahitvā dutiyabhāge lokaṃ  voloketi. tatiyabhāge yaṃ gāmaṃ vā nigamaṃ vā upanissāya  viharati, tattha jano purebhattaṃ dānaṃ datvā pacchābhattaṃ sunivattho  supāruto gandhapupphādīni ādāya vihāre sannipatati. tato bhagavā  sampattaparisāya anurūpena pāṭihāriyena gantvā dhammasabhāyaṃ  paññattavarabuddhāsane nisajja dhammaṃ deseti kālayuttaṃ pamāṇayuttaṃ. atha  kālaṃ viditvā parisaṃ uyyojeti.<br/><br/>[03] tato sace gattāni osiñcitukāmo hoti. atha buddhāsanā  uṭṭhāya upaṭṭhākena udakapaṭiyāditokāsaṃ gantvā, upaṭṭhākahatthato  udakasāṭikaṃ gahetvā, nhānakoṭṭhakaṃ pavisati. upaṭṭhākopi buddhāsanaṃ  ānetvā gandhakuṭipariveṇe paññāpeti. bhagavā gattāni osiñcitvā,  surattadupaṭṭaṃ nivāsetvā ^a^P1.0134^ea^, kāyabandhanaṃ bandhitvā,  uttarāsaṅgaṃ katvā, tattha āgantvā, nisīdati ekakova muhuttaṃ  paṭisallīno. atha bhikkhū tato tato āgamma bhagavato upaṭṭhānaṃ  gacchanti. tattha ^a^V1.0107^ea^ ekacce pañhaṃ pucchanti, ekacce kammaṭṭhānaṃ, ekacce  dhammassavanaṃ yācanti. bhagavā tesaṃ adhippāyaṃ sampādento paṭhamaṃ yāmaṃ  vītināmeti.<br/><br/>[03] majjhimayāme sakaladasasahassilokadhātudevatāyo okāsaṃ  labhamānā bhagavantaṃ upasaṅkamitvā pañhaṃ pucchanti yathābhisaṅkhataṃ  antamaso caturakkharampi. bhagavā tāsaṃ devatānaṃ pañhaṃ vissajjento  majjhimayāmaṃ vītināmeti. tato pacchimayāmaṃ cattāro bhāge katvā  ekaṃ bhāgaṃ caṅkamaṃ adhiṭṭhāti, dutiyabhāgaṃ gandhakuṭiṃ pavisitvā  dakkhiṇena passena sato sampajāno sīhaseyyaṃ kappeti, tatiyabhāgaṃ  phalasamāpattiyā vītināmeti, catutthabhāgaṃ mahākaruṇāsamāpattiṃ  pavisitvā buddhacakkhunā lokaṃ voloketi  apparajakkhamahārajakkhādisattadassanatthaṃ. idaṃ ^b^pacchābhattakiccaṃ^eb^.<br/><br/>[03] evamimassa ^a^M1.0122^ea^ pacchābhattakiccassa lokavolokanasaṅkhāte  catutthabhāgāvasāne buddhadhammasaṅghesu dānasīlauposathakammādīsu ca  akatādhikāre katādhikāre ca anupanissayasampanne upanissayasampanne  ca satte passituṃ buddhacakkhunā lokaṃ volokento kasibhāradvājaṃ brāhmaṇaṃ  arahattassa upanissayasampannaṃ disvā ``tattha mayi gate kathā  pavattissati, tato kathāvasāne dhammadesanaṃ sutvā esa brāhmaṇo  pabbajitvā arahattaṃ pāpuṇissatī''ti ca ñatvā, tattha gantvā, kathaṃ  samuṭṭhāpetvā imaṃ suttamabhāsi.<br/><br/>[03] tattha ^b^evaṃ me suta^eb^ntiādi āyasmatā ānandena  paṭhamamahāsaṅgītikāle dhammasaṅgītiṃ karontena āyasmatā  mahākassapattherena puṭṭhena pañcannaṃ arahantasatānaṃ vuttaṃ, ``ahaṃ, kho,  samaṇa kasāmi ca vapāmi cā''ti kasibhāradvājena vuttaṃ, ``ahampi  kho brāhmaṇa kasāmi ^a^P1.0135^ea^ ca vapāmi cā''tiādi  bhagavatā vuttaṃ. tadetaṃ sabbampi samodhānetvā  ``kasibhāradvājasutta''nti vuccati.<br/><br/>[03] tattha ^b^eva^eb^nti ayaṃ ākāranidassanāvadhāraṇattho evaṃ-saddo.  ākāratthena hi etena etamatthaṃ dīpeti --  nānānayanipuṇamanekajjhāsayasamuṭṭhānaṃ atthabyañjanasampannaṃ  vividhapāṭihāriyaṃ dhammatthadesanāpaṭivedhagambhīraṃ sabbasattehi  sakasakabhāsānurūpamupalakkhaṇiyasabhāvaṃ tassa bhagavato vacanaṃ, taṃ  sabbākārena ko samattho viññātuṃ; atha, kho, ``evaṃ me sutaṃ,  mayāpi ekenākārena suta''nti. nidassanatthena ``nāhaṃ sayambhū, na  mayā idaṃ sacchikata''nti attānaṃ parimocento ``evaṃ me sutaṃ, mayā  evaṃ suta''nti idāni vattabbaṃ sakalasuttaṃ nidasseti. avadhāraṇatthena  ^a^V1.0108^ea^ ``etadaggaṃ, bhikkhave, mama sāvakānaṃ bhikkhūnaṃ bahussutānaṃ yadidaṃ  ānando, gatimantānaṃ, satimantānaṃ, dhitimantānaṃ, upaṭṭhākānaṃ yadidaṃ  ānando''ti (a0 ni0  1.219-223) evaṃ bhagavatā  pasatthabhāvānurūpaṃ attano dhāraṇabalaṃ dassento sattānaṃ sotukamyataṃ  janeti ``evaṃ me sutaṃ tañca atthato vā byañjanato vā  anūnamanadhikaṃ, evameva, na aññathā daṭṭhabba''nti. ^b^me suta^eb^nti  ettha mayāsaddattho me-saddo, sotadvāraviññāṇattho sutasaddo. tasmā  evaṃ me sutanti evaṃ mayā sotaviññāṇapubbaṅgamāya viññāṇavīthiyā  upadhāritanti vuttaṃ hoti.<br/><br/>[03] ^b^ekaṃ^eb^ ^a^M1.0123^ea^ ^b^samaya^eb^nti ekaṃ kālaṃ. ^b^bhagavā^eb^ti bhāgyavā,  bhaggavā, bhattavāti vuttaṃ hoti. ^b^magadhesu viharatī^eb^ti magadhā  nāma janapadino rājakumārā, tesaṃ nivāso ekopi janapado  ruḷhīsaddena ``magadhā''ti vuccati. tasmiṃ magadhesu janapade. keci  pana ``yasmā cetiyarājā musāvādaṃ bhaṇitvā bhūmiṃ pavisanto `mā  gadhaṃ pavisā'ti vutto, yasmā vā taṃ rājānaṃ maggantā bhūmiṃ khanantā  purisā `mā gadhaṃ karothā'ti vuttā, tasmā magadhā''ti evamādīhi  nayehi bahudhā ^a^P1.0136^ea^ papañcenti. yaṃ ruccati, taṃ  gahetabbanti. ^b^viharatī^eb^ti ekaṃ iriyāpathabādhanaṃ aparena  iriyāpathena vicchinditvā aparipatantaṃ attabhāvaṃ harati, pavattetīti  vuttaṃ hoti. dibbabrahmāriyavihārehi vā sattānaṃ vividhaṃ hitaṃ  haratīti viharati. haratīti upasaṃharati, upaneti, janeti,  uppādetīti vuttaṃ hoti. tathā hi yadā sattā kāmesu  vippaṭipajjanti, tadā kira bhagavā dibbena vihārena viharati tesaṃ  alobhakusalamūluppādanatthaṃ -- ``appeva nāma imaṃ paṭipattiṃ disvā  ettha ruciṃ uppādetvā kāmesu virajjeyyu''nti. yadā pana  issariyatthaṃ sattesu vippaṭipajjanti, tadā brahmavihārena viharati tesaṃ  adosakusalamūluppādanatthaṃ -- ``appeva nāma imaṃ paṭipattiṃ disvā  ettha ruciṃ uppādetvā adosena dosaṃ vūpasameyyu''nti. yadā pana  pabbajitā dhammādhikaraṇaṃ vivadanti, tadā ariyavihārena viharati  tesaṃ amohakusalamūluppādanatthaṃ -- ``appeva nāma imaṃ paṭipattiṃ  disvā ettha ruciṃ uppādetvā amohena mohaṃ vūpasameyyu''nti.  iriyāpathavihārena pana na kadāci na viharati taṃ vinā  attabhāvapariharaṇābhāvatoti. ayamettha saṅkhepo, vitthāraṃ pana  maṅgalasuttavaṇṇanāyaṃ vakkhāma.<br/><br/>[03] ^b^dakkhiṇāgirismi^eb^nti yo so rājagahaṃ parivāretvā ṭhito  giri, tassa dakkhiṇapasse janapado ``dakkhiṇāgirī''ti vuccati,  tasmiṃ janapadeti vuttaṃ hoti. tattha vihārassāpi tadeva nāmaṃ.  ^b^ekanāḷāyaṃ brāhmaṇagāme^eb^ti ekanāḷāti tassa gāmassa nāmaṃ.  brāhmaṇā cettha sambahulā paṭivasanti, brāhmaṇabhogo vā so, tasmā  ``brāhmaṇagāmo''ti vuccati.<br/><br/>[03] ^b^tena^eb^ ^a^V1.0109^ea^ ^b^kho pana samayenā^eb^ti yaṃ samayaṃ bhagavā  aparājitapallaṅkaṃ ābhujitvā anuttaraṃ sammāsambodhiṃ abhisambujjhitvā  pavattitavaradhammacakko magadharaṭṭhe ^a^M1.0124^ea^ ekanāḷaṃ brāhmaṇagāmaṃ upanissāya  dakkhiṇāgirimahāvihāre ^a^P1.0137^ea^ brāhmaṇassa  indriyaparipākaṃ āgamayamāno viharati, tena samayena karaṇabhūtenāti  vuttaṃ hoti. ^b^kho panā^eb^ti idaṃ panettha nipātadvayaṃ padapūraṇamattaṃ,  adhikārantaradassanatthaṃ vāti daṭṭhabbaṃ. ^b^kasibhāradvājassa  brāhmaṇassā^eb^ti so brāhmaṇo kasiyā jīvati, bhāradvājoti cassa  gottaṃ, tasmā evaṃ vuccati. ^b^pañcamattānī^eb^ti yathā -- ``bhojane  mattaññū''ti ettha mattasaddo pamāṇe vattati, evamidhāpi, tasmā  pañcapamāṇāni anūnāni anadhikāni, pañcanaṅgalasatānīti vuttaṃ hoti.  ^b^payuttānī^eb^ti payojitāni, balibaddānaṃ khandhesu ṭhapetvā yuge  yottehi yojitāni hontīti attho.<br/><br/>[03] ^b^vappakāle^eb^ti vapanakāle, bījanikkhipakāleti vuttaṃ hoti.  tattha dve vappāni kalalavappañca, paṃsuvappañca. paṃsuvappaṃ idha  adhippetaṃ. tañca kho paṭhamadivase maṅgalavappaṃ. tatthāyaṃ  upakaraṇasampadā -- tīṇi balibaddasahassāni upaṭṭhāpitāni honti,  sabbesaṃ suvaṇṇamayāni siṅgāni paṭimukkāni, rajatamayā khurā, sabbe  setamālāhi sabbagandhasugandhehi pañcaṅgulikehi ca alaṅkatā  paripuṇṇaṅgapaccaṅgā sabbalakkhaṇasampannā, ekacce kāḷā añjanavaṇṇāyeva,  ekacce setā phalikavaṇṇā, ekacce rattā pavāḷavaṇṇā, ekacce kammāsā  masāragallavaṇṇā. pañcasatā kassakapurisā sabbe  ahatasetavatthanivatthā mālālaṅkatā dakkhiṇāṃsakūṭesu  ṭhapitapupphacumbaṭakā haritālamanosilālañchanujjalitagattabhāgā dasa dasa  naṅgalā ekekagumbā hutvā gacchanti. naṅgalānaṃ sīsañca yugañca  patodā ca suvaṇṇavinaddhā. paṭhamanaṅgale aṭṭha balibaddā yuttā, sesesu  cattāro cattāro, avasesā kilantaparivattanatthaṃ ānītā. ekekagumbe  ekamekaṃ bījasakaṭaṃ ekeko kasati, ekeko vapati.<br/><br/>[03] brāhmaṇo pana pageva massukammaṃ kārāpetvā nhatvā sugandhagandhehi  vilitto pañcasatagghanakaṃ ^a^P1.0138^ea^ vatthaṃ nivāsetvā  sahassagghanakaṃ ekaṃsaṃ karitvā ekamekissā aṅguliyā dve dve katvā  vīsati aṅgulimuddikāyo, kaṇṇesu sīhakuṇḍalāni, sīse ca  brahmaveṭhanaṃ paṭimuñcitvā suvaṇṇamālaṃ kaṇṭhe ^a^M1.0125^ea^ katvā brāhmaṇagaṇaparivuto  kammantaṃ vosāsati. athassa brāhmaṇī anekasatabhājanesu pāyāsaṃ  pacāpetvā mahāsakaṭesu āropetvā gandhodakena nhāyitvā  sabbālaṅkāravibhūsitā brāhmaṇīgaṇaparivutā kammantaṃ agamāsi.  gehampissa sabbattha gandhehi suvilittaṃ pupphehi sukatabalikammaṃ,  khettañca tesu tesu ṭhānesu samussitapaṭākaṃ ahosi.  parijanakammakārehi ^a^V1.0110^ea^ saha kammantaṃ osaṭaparisā aḍḍhateyyasahassā  ahosi. sabbe ahatavatthanivatthā, sabbesañca pāyāsabhojanaṃ paṭiyattaṃ  ahosi.<br/><br/>[03] atha brāhmaṇo yattha sāmaṃ bhuñjati, taṃ suvaṇṇapātiṃ dhovāpetvā  pāyāsassa pūretvā sappimadhuphāṇitādīni abhisaṅkharitvā  naṅgalabalikammaṃ kārāpesi. brāhmaṇī pañca kassakasatāni  suvaṇṇarajatakaṃsatambamayāni bhājanāni gahetvā nisinnāni  suvaṇṇakaṭacchuṃ gahetvā pāyāsena parivisantī gacchati. brāhmaṇo pana  balikammaṃ kārāpetvā rattasuvaṇṇabandhūpāhanāyo ārohitvā  rattasuvaṇṇadaṇḍaṃ gahetvā ``idha pāyāsaṃ detha, idha sappiṃ, idha sakkharaṃ  dethā''ti vosāsamāno vicarati. atha bhagavā gandhakuṭiyaṃ nisinnova  brāhmaṇassa parivesanaṃ vattamānaṃ ñatvā ``ayaṃ kālo brāhmaṇaṃ  dametu''nti nivāsetvā, kāyabandhanaṃ bandhitvā, saṅghāṭiṃ pārupitvā,  pattaṃ gahetvā, gandhakuṭito nikkhami yathā taṃ anuttaro  purisadammasārathi. tenāha āyasmā ānando ^b^``atha kho bhagavā  pubbaṇhasamayaṃ nivāsetvā''^eb^ti.<br/><br/>[03] tattha ^b^atha^eb^ iti nipāto aññādhikāravacanārambhe  ^b^kho^eb^ti ^a^P1.0139^ea^ padapūraṇe. ^b^bhagavā^eb^ti  vuttanayameva. ^b^pubbaṇhasamaya^eb^nti divasassa pubbabhāgasamayaṃ,  pubbaṇhasamayeti attho, pubbaṇhe vā samayaṃ pubbaṇhasamayaṃ, pubbaṇhe ekaṃ  khaṇanti vuttaṃ hoti. evaṃ accantasaṃyoge upayogavacanaṃ labbhati.  ^b^nivāsetvā^eb^ti paridahitvā, vihāranivāsanaparivattanavasenetaṃ  veditabbaṃ. na hi bhagavā tato pubbe anivattho āsi.  ^b^pattacīvaramādāyā^eb^ti pattaṃ hatthehi, cīvaraṃ kāyena ādiyitvā,  sampaṭicchitvā dhāretvāti attho. bhagavato kira piṇḍāya  pavisitukāmassa bhamaro viya vikasitapadumadvayamajjhaṃ,  indanīlamaṇivaṇṇaṃ ^a^M1.0126^ea^ selamayaṃ pattaṃ hatthadvayamajjhaṃ āgacchati. tasmā  evamāgataṃ pattaṃ hatthehi sampaṭicchitvā cīvarañca parimaṇḍalaṃ pārutaṃ  kāyena dhāretvāti evamassa attho veditabbo. yena vā tena vā hi  pakārena gaṇhanto ādāya icceva vuccati yathā ``samādāyeva  pakkamatī''ti.<br/><br/>[03] ^b^yenā^eb^ti yena maggena. ^b^kammanto^eb^ti  kammakaraṇokāso. ^b^tenā^eb^ti tena maggena. ^b^upasaṅkamī^eb^ti  gato, yena maggena kasibhāradvājassa brāhmaṇassa kammanto gammati,  tena maggena gatoti vuttaṃ hoti. atha kasmā, bhikkhū, bhagavantaṃ  nānubandhiṃsūti? vuccate -- yadā bhagavā ekakova katthaci  upasaṅkamitukāmo hoti, bhikkhācāravelāyaṃ dvāraṃ pidahitvā  antogandhakuṭiṃ pavisati. tato bhikkhū tāya saññāya jānanti --  ``ajja bhagavā ekakova gāmaṃ pavisitukāmo, addhā kañci eva  vinetabbapuggalaṃ addasā''ti. te attano pattacīvaraṃ gahetvā, gandhakuṭiṃ  padakkhiṇaṃ ^a^V1.0111^ea^ katvā, bhikkhācāraṃ gacchanti. tadā ca bhagavā  evamakāsi. tasmā bhikkhū bhagavantaṃ nānubandhiṃsūti.<br/><br/>[03] ^b^tena^eb^ ^a^P1.0140^ea^ ^b^kho pana samayenā^eb^ti yena  samayena bhagavā kammantaṃ upasaṅkami, tena samayena tassa brāhmaṇassa  parivesanā vattati, bhattavissaggo vattatīti attho. yaṃ pubbe  avocumha -- ``brāhmaṇī pañca kassakasatāni  suvaṇṇarajatakaṃsatambamayāni bhājanāni gahetvā nisinnāni  suvaṇṇakaṭacchuṃ gahetvā pāyāsena parivisantī gacchatī''ti. atha kho  bhagavā yena parivesanā tenupasaṅkami. kiṃ kāraṇāti? brāhmaṇassa  anuggahakaraṇatthaṃ. na hi bhagavā kapaṇapuriso viya bhottukāmatāya  parivesanaṃ upasaṅkamati. bhagavato hi dve asītisahassasaṅkhyā  sakyakoliyarājāno ñātayo, te attano sampattiyā nibaddhabhattaṃ dātuṃ  ussahanti. na pana bhagavā bhattatthāya pabbajito, apica kho pana  ``anekāni asaṅkhyeyyāni pañca mahāpariccāge pariccajanto  pāramiyo pūretvā mutto mocessāmi, danto damessāmi; santo  samessāmi, parinibbuto parinibbāpessāmī''ti pabbajito. tasmā  attano muttattā...pe0... parinibbutattā ca paraṃ mocento...pe0...  parinibbāpento ca loke vicaranto brāhmaṇassa anuggahakaraṇatthaṃ yena  parivesanā tenupasaṅkamīti veditabbaṃ.<br/><br/>[03] ^b^upasaṅkamitvā^eb^ ^a^M1.0127^ea^ ^b^ekamantaṃ aṭṭhāsī^eb^ti evaṃ upasaṅkamitvā ca  ekamantaṃ aṭṭhāsi. ^b^ekamanta^eb^nti bhāvanapuṃsakaniddeso, ekokāsaṃ  ekapassanti vuttaṃ hoti. bhummatthe vā upayogavacanaṃ, tassa  dassanūpacāre kathāsavanaṭṭhāne, yattha ṭhitaṃ brāhmaṇo passati, tattha  uccaṭṭhāne aṭṭhāsi. ṭhatvā ca suvaṇṇarasapiñjaraṃ  sahassacandasūriyobhāsātibhāsayamānaṃ sarīrābhaṃ muñci samantato  asītihatthaparimāṇaṃ, yāya ajjhottharitattā brāhmaṇassa  kammantasālābhittirukkhakasitamattikāpiṇḍādayo suvaṇṇamayā viya  ahesuṃ. atha manussā pāyāsaṃ bhuttā  asītianubyañjanaparivāradvattiṃsavaralakkhaṇapaṭimaṇḍitasarīraṃ  byāmappabhāparikkhepavibhūsitabāhuyugaḷaṃ  ketumālāsamujjalitasassirikadassanaṃ ^a^P1.0141^ea^ jaṅgamamiva  padumassaraṃ, raṃsijālujjalitatārāgaṇamiva gaganatalaṃ, ādittamiva ca  kanakagirisikharaṃ siriyā jalamānaṃ sammāsambuddhaṃ ekamantaṃ ṭhitaṃ  disvā hatthapāde dhovitvā añjaliṃ paggayha samparivāretvā aṭṭhaṃsu.  evaṃ tehi samparivāritaṃ addasa kho kasibhāradvājo brāhmaṇo bhagavantaṃ  piṇḍāya ṭhitaṃ. disvāna bhagavantaṃ etadavoca ^b^``ahaṃ kho,  samaṇa, kasāmi ca vapāmi cā''^eb^ti.<br/><br/>[03] kasmā panāyaṃ evamāha? kiṃ samantapāsādike pasādanīye  uttamadamathasamathamanuppattepi bhagavati ^a^V1.0112^ea^ appasādena, udāhu aḍḍhateyyānaṃ  janasahassānaṃ pāyāsaṃ paṭiyādetvāpi kaṭacchubhikkhāya maccherenāti?  ubhayathāpi no, apica khvāssa bhagavato dassanena atittaṃ  nikkhittakammantaṃ janaṃ disvā ``kammabhaṅgaṃ me kātuṃ āgato''ti  anattamanatā ahosi. tasmā evamāha. bhagavato ca lakkhaṇasampattiṃ  disvā ``sacāyaṃ kammante payojayissa, sakalajambudīpe manussānaṃ  sīse cūḷāmaṇi viya abhavissa, ko nāmassa attho na sampajjissa,  evamevaṃ alasatāya kammante appayojetvā vappamaṅgalādīsu piṇḍāya  caritvā bhuñjanto kāyadaḷhībahulo vicaratī''tipissa ahosi.  tenāha -- ``ahaṃ kho, samaṇa, kasāmi ca vapāmi ca, kasitvā ca  vapitvā ca bhuñjāmī''ti. na me kammantā byāpajjanti, na camhi  yathā tvaṃ evaṃ lakkhaṇasampannoti adhippāyo. ^b^tvampi  samaṇa...pe0... bhuñjassu,^eb^ ko te attho na sampajjeyya evaṃ  lakkhaṇasampannassāti adhippāyo.<br/><br/>[03] apicāyaṃ ^a^M1.0128^ea^ assosi -- ``sakyarājakule kira kumāro uppanno,  so cakkavattirajjaṃ pahāya pabbajito''ti. tasmā ``idāni ayaṃ  so''ti ñatvā ``cakkavattirajjaṃ kira pahāya kilantosī''ti upārambhaṃ  karonto āha ^b^``ahaṃ kho samaṇā''^eb^ti. apicāyaṃ tikkhapañño  brāhmaṇo, na bhagavantaṃ avakkhipanto ^a^P1.0142^ea^ bhaṇati,  bhagavato pana rūpasampattiṃ disvā paññāsampattiṃ sambhāvayamāno  kathāpavattanatthampi evamāha -- ``ahaṃ kho samaṇā''ti. tato bhagavā  veneyyavasena sadevake loke aggakassakavappakabhāvaṃ attano dassento  āha ^b^``ahampi kho brāhmaṇā''^eb^ti.<br/><br/>[03] atha brāhmaṇassa cintā udapādi -- ``ayaṃ samaṇo `kasāmi  ca vapāmi cā'ti āha. na cassa oḷārikāni yuganaṅgalādīni  kasibhaṇḍāni passāmi, so musā nu kho bhaṇati, no''ti bhagavantaṃ  pādatalā paṭṭhāya yāva upari kesantā sammālokayamāno aṅgavijjāya  katādhikārattā dvattiṃsavaralakkhaṇasampattimassa ñatvā ``aṭṭhānametaṃ  anavakāso, yaṃ evarūpo musā bhaṇeyyā''ti tāvadeva sañjātabahumāno  bhagavati samaṇavādaṃ pahāya gottena bhagavantaṃ samudācaramāno āha  ^b^``na kho pana mayaṃ passāma bhoto gotamassā''^eb^ti.<br/><br/>[03] evañca pana vatvā tikkhapañño brāhmaṇo ``gambhīratthaṃ sandhāya  iminā etaṃ vutta''nti ñatvā pucchitvā tamatthaṃ ñātukāmo bhagavantaṃ  gāthāya ajjhabhāsi. tenāha āyasmā ānando ^b^``atha kho  kasibhāradvājo brāhmaṇo bhagavantaṃ gāthāya ajjhabhāsī''^eb^ti. tattha  ^b^gāthāyā^eb^ti akkharapadaniyamitena vacanena. ^b^ajjhabhāsī^eb^ti  abhāsi. <br/><br/>[03] 76-77^b^.^eb^ tattha ^a^V1.0113^ea^ brāhmaṇo ``kasi''nti  yuganaṅgalādikasisambhārasamāyogaṃ vadati. bhagavā pana yasmā  pubbadhammasabhāgena ropetvā kathanaṃ nāma buddhānaṃ ānubhāvo, tasmā  buddhānubhāvaṃ dīpento pubbadhammasabhāgena ropento āha -- ``saddhā  bīja''nti. ko panettha pubbadhammasabhāgo, nanu brāhmaṇena bhagavā  yuganaṅgalādikasisambhārasamāyogaṃ pucchito atha ca pana apucchitassa  bījassa sabhāgena ropento āha -- ``saddhā bīja''nti, evañca sati  ananusandhikāva ayaṃ kathā hotīti? vuccate -- na buddhānaṃ  ^a^M1.0129^ea^ ananusandhikā nāma kathā atthi, nāpi buddhā pubbadhammasabhāgaṃ  anāropetvā kathenti. evañcettha ^a^P1.0143^ea^ anusandhi  veditabbā -- anena hi brāhmaṇena bhagavā  yuganaṅgalādikasisambhāravasena kasiṃ pucchito. so tassa  anukampāya ``idaṃ apucchita''nti aparihāpetvā samūlaṃ saupakāraṃ  sasambhāraṃ saphalaṃ kasiṃ ñāpetuṃ mūlato paṭṭhāya kasiṃ dassento āha --  ``saddhā bīja''nti. bījañhi kasiyā mūlaṃ tasmiṃ sati kattabbato,  asati akattabbato, tappamāṇena ca kattabbato. bīje hi sati kasiṃ  karonti, asati na karonti. bījappamāṇena ca kusalā kassakā  khettaṃ kasanti, na ūnaṃ ``mā no sassaṃ parihāyī''ti, na adhikaṃ  ``mā no mogho vāyāmo ahosī''ti. yasmā ca bījameva mūlaṃ,  tasmā bhagavā mūlato paṭṭhāya kasiṃ dassento tassa brāhmaṇassa kasiyā  pubbadhammassa bījassa sabhāgena attano kasiyā pubbadhammaṃ ropento  āha -- ``saddhā bīja''nti. evamettha pubbadhammasabhāgo veditabbo.<br/><br/>[03] pucchitaṃyeva vatvā apucchitaṃ pacchā kiṃ na vuttanti ce? tassa  upakārabhāvato dhammasambandhasamatthabhāvato ca. ayañhi brāhmaṇo  paññavā, micchādiṭṭhikule pana jātattā saddhāvirahito. saddhāvirahito  ca paññavā paresaṃ saddhāya attano visaye apaṭipajjamāno visesaṃ  nādhigacchati, kilesakālussiyabhāvāpagamappasādamattalakkhaṇāpi cassa  dubbalā saddhā balavatiyā paññāya saha vattamānā atthasiddhiṃ na  karoti, hatthinā saha ekadhure yuttagoṇo viya. tasmā tassa saddhā  upakārikā. evaṃ tassa brāhmaṇassa saupakārabhāvato taṃ brāhmaṇaṃ  saddhāya patiṭṭhāpentena pacchāpi vattabbo ayamattho pubbe vutto  desanākusalatāya yathā aññatrāpi ``saddhā bandhati pātheyya''nti  (saṃ0 ni0  1.79) ca, ``saddhā dutiyā purisassa hotī''ti  (saṃ0 ni0  1.59) ca, ``saddhīdha vittaṃ purisassa seṭṭha''nti  (saṃ0 ni0  1.73, 246; su0 ni0 184) ca, ``saddhāya  tarati ogha''nti (saṃ0 ni0  1.246) ca, ``saddhāhattho  mahānāgo''ti (a0 ni0  6.43; theragā0 694) ca,  ``saddhesiko kho, bhikkhave, ariyasāvakoti cā''ti (a0 ni0   7.67). bījassa ca upakārikā ^a^V1.0114^ea^ vuṭṭhi, sā tadanantaraññeva  vuccamānā samatthā hoti ^a^P1.0144^ea^. evaṃ  dhammasambandhasamatthabhāvato ^a^M1.0130^ea^ pacchāpi vattabbo ayamattho pubbe vutto,  añño ca evaṃvidho īsāyottādi.<br/><br/>[03] tattha sampasādanalakkhaṇā saddhā, okappanalakkhaṇā vā,  pakkhandanarasā, adhimuttipaccupaṭṭhānā, akālussiyapaccupaṭṭhānā vā,  sotāpattiyaṅgapadaṭṭhānā, saddahitabbadhammapadaṭṭhānā vā,  ādāsajalatalādīnaṃ pasādo viya cetaso pasādabhūtā,  udakappasādakamaṇi viya udakassa, sampayuttadhammānaṃ pasādikā.  ^b^bīja^eb^nti pañcavidhaṃ -- mūlabījaṃ, khandhabījaṃ, phalubījaṃ,  aggabījaṃ, bījabījameva pañcamanti. taṃ sabbampi viruhanaṭṭhena  bījaṃtveva saṅkhaṃ gacchati. yathāha -- ``bījañcetaṃ viruhanaṭṭhenā''ti.<br/><br/>[03] tattha yathā brāhmaṇassa kasiyā mūlabhūtaṃ bījaṃ dve kiccāni  karoti, heṭṭhā mūlena patiṭṭhāti, upari aṅkuraṃ uṭṭhāpeti; evaṃ bhagavato  kasiyā mūlabhūtā saddhā heṭṭhā sīlamūlena patiṭṭhāti, upari  samathavipassanaṅkuraṃ uṭṭhāpeti. yathā ca taṃ mūlena pathavirasaṃ āporasaṃ  gahetvā nāḷena dhaññaparipākagahaṇatthaṃ vaḍḍhati; evamayaṃ sīlamūlena  samathavipassanārasaṃ gahetvā ariyamagganāḷena  ariyaphaladhaññaparipākagahaṇatthaṃ vaḍḍhati. yathā ca taṃ subhūmiyaṃ  patiṭṭhahitvā mūlaṅkurapaṇṇanāḷakaṇḍappasavehi vuḍḍhiṃ virūḷhiṃ vepullaṃ  patvā, khīraṃ janetvā, anekasāliphalabharitaṃ sālisīsaṃ nipphādeti;  evamayaṃ cittasantāne patiṭṭhahitvā  sīlacittadiṭṭhikaṅkhāvitaraṇamaggāmaggañāṇadassanapaṭipadāñāṇadassanavisuddhīhi  vuḍḍhiṃ virūḷhiṃ vepullaṃ patvā ñāṇadassanavisuddhikhīraṃ janetvā  anekapaṭisambhidābhiññābharitaṃ arahattaphalaṃ nipphādeti. tenāha bhagavā  -- ``saddhā bīja''nti.<br/><br/>[03] tattha siyā ``paropaññāsakusaladhammesu ekato uppajjamānesu  kasmā saddhāva bījanti vuttā''ti? vuccate -- bījakiccakaraṇato.  yathā hi tesu viññāṇaṃyeva vijānanakiccaṃ karoti, evaṃ saddhā  bījakiccaṃ, sā ca sabbakusalānaṃ mūlabhūtā. yathāha -- <br/><br/>[02] ``saddhājāto upasaṅkamati, upasaṅkamanto payirupāsati,  payirupāsanto sotaṃ odahati ^a^P1.0145^ea^, ohitasoto dhammaṃ  suṇāti, sutvā dhammaṃ dhāreti, dhatānaṃ dhammānaṃ atthaṃ upaparikkhati  ^a^M1.0131^ea^, atthaṃ upaparikkhato dhammā nijjhānaṃ khamanti,  dhammanijjhānakkhantiyā sati chando jāyati, chandajāto ussahati,  ussāhetvā tulayati, tulayitvā padahati, pahitatto ^a^V1.0115^ea^ samāno kāyena  ceva paramasaccaṃ sacchikaroti, paññāya ca naṃ ativijjhapassatī''ti  (ma0 ni0 2.183, 432).<br/><br/>[03] tapati akusale dhamme kāyañcāti ^b^tapo;^eb^  indriyasaṃvaravīriyadhutaṅgadukkarakārikānaṃ etaṃ adhivacanaṃ. idha pana  indriyasaṃvaro adhippeto. ^b^vuṭṭhī^eb^ti vassavuṭṭhivātavuṭṭhītiādinā  anekavidhā. idha vassavuṭṭhi adhippetā. yathā hi brāhmaṇassa  vassavuṭṭhisamanuggahitaṃ bījaṃ bījamūlakañca sassaṃ viruhati na  milāyati nipphattiṃ gacchati, evaṃ bhagavato indriyasaṃvarasamanuggahitā  saddhā saddhāmūlā ca sīlādayo dhammā viruhanti na milāyanti  nipphattiṃ gacchanti. tenāha -- ``tapo vuṭṭhī''ti. ``paññā  me''ti ettha ca vutto me-saddo imesupi padesu yojetabbo ``saddhā me  bījaṃ, tapo me vuṭṭhī''ti. tena kiṃ dīpeti? yathā, brāhmaṇa, tayā  vapite bīje sace vuṭṭhi atthi, sādhu, no ce atthi, udakampi dātabbaṃ  hoti, tathā mayā hiri-īse paññāyuganaṅgale manoyottena ekābaddhe  kate vīriyabalibadde yojetvā satipācanena vijjhitvā attano  cittasantānakhette saddhābīje vapite vuṭṭhi-abhāvo nāma natthi. ayaṃ  pana me satataṃ samitaṃ tapo vuṭṭhīti.<br/><br/>[03] pajānāti etāya puggalo, sayaṃ vā pajānātīti ^b^paññā,^eb^  sā kāmāvacarādibhedato anekavidhā. idha pana saha vipassanāya  maggapaññā adhippetā. ^b^yuganaṅgala^eb^nti yugañca naṅgalañca.  yathā hi brāhmaṇassa yuganaṅgalaṃ, evaṃ ^a^P1.0146^ea^ bhagavato  duvidhāpi paññā. tattha yathā yugaṃ īsāya upanissayaṃ hoti, purato  hoti, īsābaddhaṃ hoti, yottānaṃ nissayaṃ hoti, balibaddānaṃ ekato  gamanaṃ dhāreti, evaṃ paññā hiripamukhānaṃ dhammānaṃ upanissayā hoti.  yathāha -- ``paññuttarā sabbe kusalā dhammā''ti (a0 ni0   8.83) ca, ``paññā hi seṭṭhā kusalā vadanti, nakkhattarājāriva  tārakāna''nti (jā0 2.17.81) ca. kusalānaṃ dhammānaṃ  pubbaṅgamaṭṭhena purato ca hoti. yathāha -- ``sīlaṃ hirī cāpi  satañca dhammo, anvāyikā paññavato bhavantī''ti. hirivippayogena  ^a^M1.0132^ea^ anuppattito īsābaddhā hoti, manosaṅkhātassa samādhiyottassa  nissayapaccayato yottānaṃ nissayo hoti,  accāraddhātilīnabhāvapaṭisedhanato vīriyabalibaddānaṃ ekato gamanaṃ  dhāreti. yathā ca naṅgalaṃ phālayuttaṃ kasanakāle pathavighanaṃ bhindati,  mūlasantānakāni padāleti, evaṃ satiyuttā paññā vipassanākāle  dhammānaṃ santatisamūhakiccārammaṇaghanaṃ bhindati,  sabbakilesamūlasantānakāni padāleti. sā ca kho lokuttarāva  itarā pana lokiyāpi siyā. tenāha -- ``paññā me  yuganaṅgala''nti.<br/><br/>[03] hirīyati ^a^V1.0116^ea^ etāya puggalo, sayaṃ vā hirīyati akusalappavattiṃ  jigucchatīti ^b^hirī^eb^. taggahaṇena sahacaraṇabhāvato ottappaṃ  gahitaṃyeva hoti. ^b^īsā^eb^ti yuganaṅgalasandhārikā dāruyaṭṭhi.  yathā hi brāhmaṇassa īsā yuganaṅgalaṃ sandhāreti, evaṃ bhagavatopi hirī  lokiyalokuttarapaññāsaṅkhātaṃ yuganaṅgalaṃ sandhāreti hiriyā asati  paññāya abhāvato. yathā ca īsāpaṭibaddhaṃ yuganaṅgalaṃ kiccakaraṃ hoti  acalaṃ asithilaṃ, evaṃ hiripaṭibaddhā ca paññā kiccakārī hoti  acalā asithilā abbokiṇṇā ahirikena. tenāha ``hirī  īsā''ti.<br/><br/>[03] munātīti ^b^mano,^eb^ cittassetaṃ adhivacanaṃ. idha pana  manosīsena ^a^P1.0147^ea^ taṃsampayutto samādhi adhippeto.  ^b^yotta^eb^nti rajjubandhanaṃ. taṃ tividhaṃ īsāya saha yugassa bandhanaṃ,  yugena saha balibaddānaṃ bandhanaṃ, sārathinā saha balibaddānaṃ bandhananti.  tattha yathā brāhmaṇassa yottaṃ īsāyugabalibadde ekābaddhe katvā  sakakicce paṭipādeti, evaṃ bhagavato samādhi sabbeva te  hiripaññāvīriyadhamme ekārammaṇe avikkhepabhāvena bandhitvā sakakicce  paṭipādeti. tenāha -- ``mano yotta''nti.<br/><br/>[03] sarati etāya cirakatādimatthaṃ puggalo, sayaṃ vā saratīti  ^b^sati,^eb^ sā asammussanalakkhaṇā. phāletīti ^b^phālo^eb^.  pājeti etenāti ^b^pājanaṃ^eb^. taṃ idha ``pācana''nti vuccati,  patodassetaṃ adhivacanaṃ. phālo ca pācanañca ^b^phālapācanaṃ^eb^.  yathā hi brāhmaṇassa phālapācanaṃ, evaṃ bhagavato vipassanāyuttā  maggayuttā ca sati. tattha yathā phālo naṅgalamanurakkhati, purato  cassa gacchati, evaṃ sati kusalānaṃ dhammānaṃ gatiyo samanvesamānā  ārammaṇe vā upaṭṭhāpayamānā paññānaṅgalaṃ rakkhati, tathā hi  ``satārakkhena ^a^M1.0133^ea^ cetasā viharatī''tiādīsu (a0 ni0  10.20)  ``ārakkhā''ti vuttā. asammussanavasena cassa purato hoti.  satiparicite hi dhamme paññā pajānāti, no sammuṭṭhe. yathā ca  pācanaṃ balibaddānaṃ vijjhanabhayaṃ dassentaṃ saṃsīdanaṃ na deti,  uppathagamanañca vāreti, evaṃ sati vīriyabalibaddānaṃ apāyabhayaṃ  dassentī kosajjasaṃsīdanaṃ na deti, kāmaguṇasaṅkhāte agocare cāraṃ  nivāretvā kammaṭṭhāne niyojentī uppathagamanañca vāreti. tenāha --  ``sati me phālapācana''nti. <br/><br/>[03] 78^b^.^eb^ ^b^kāyagutto^eb^ti tividhena kāyasucaritena  gutto. ^b^vacīgutto^eb^ti catubbidhena vacīsucaritena gutto.  ettāvatā pātimokkhasaṃvarasīlaṃ vuttaṃ. ^b^āhāre udare yato^eb^ti  ettha āhāramukhena sabbapaccayānaṃ saṅgahitattā catubbidhepi paccaye  ^a^P1.0148^ea^ yato saṃyato nirupakkilesoti attho. iminā  ājīvapārisuddhisīlaṃ vuttaṃ. ^b^udare yato^eb^ti udare yato saṃyato  mitabhojī, āhāre ^a^V1.0117^ea^ mattaññūti vuttaṃ hoti. iminā bhojane  mattaññutāmukhena paccayapaṭisevanasīlaṃ vuttaṃ. tena kiṃ dīpeti? yathā  tvaṃ, brāhmaṇa, bījaṃ vapitvā sassaparipālanatthaṃ kaṇṭakavatiṃ vā  rukkhavatiṃ vā pākāraparikkhepaṃ vā karosi, tena te gomahiṃsamigagaṇā  pavesaṃ alabhantā sassaṃ na vilumpanti, evamahampi saddhābījaṃ vapitvā  nānappakārakusalasassaparipālanatthaṃ kāyavacīāhāraguttimayaṃ  tividhaparikkhepaṃ karomi. tena me  rāgādiakusaladhammagomahiṃsamigagaṇā pavesaṃ alabhantā  nānappakārakusalasassaṃ na vilumpantīti.<br/><br/>[03] ^b^saccaṃ karomi niddāna^eb^nti ettha dvīhi dvārehi avisaṃvādanaṃ  ^b^saccaṃ. niddāna^eb^nti chedanaṃ lunanaṃ uppāṭanaṃ, karaṇatthe cetaṃ  upayogavacanaṃ veditabbaṃ. ayañhi ettha attho ``saccena karomi  niddāna''nti. kiṃ vuttaṃ hoti? yathā tvaṃ bāhiraṃ kasiṃ kasitvā  sassadūsakānaṃ tiṇānaṃ hatthena vā asitena vā niddānaṃ karosi;  evamahampi ajjhattikaṃ kasiṃ kasitvā kusalasassadūsakānaṃ  visaṃvādanatiṇānaṃ saccena niddānaṃ karomi. ñāṇasaccaṃ vā ettha  saccanti veditabbaṃ, yaṃ taṃ yathābhūtañāṇanti vuccati. tena  attasaññādīnaṃ tiṇānaṃ niddānaṃ karomīti evaṃ yojetabbaṃ. atha vā  ^b^niddāna^eb^nti chedakaṃ lāvakaṃ, uppāṭakanti attho. evaṃ sante  yathā tvaṃ dāsaṃ vā kammakaraṃ ^a^M1.0134^ea^ vā niddānaṃ karosi, ``niddehi  tiṇānī''ti tiṇānaṃ chedakaṃ lāvakaṃ uppāṭakaṃ karosi; evamahaṃ saccaṃ  karomīti upayogavacaneneva vattuṃ yujjati. atha vā ^b^sacca^eb^nti  diṭṭhisaccaṃ. tamahaṃ niddānaṃ karomi, chinditabbaṃ lunitabbaṃ uppāṭetabbaṃ  karomīti evampi upayogavacaneneva vattuṃ yujjati.<br/><br/>[03] ^b^soraccaṃ me pamocana^eb^nti ettha yaṃ taṃ ``kāyiko  avītikkamo, vācasiko avītikkamo''ti, evaṃ ^a^P1.0149^ea^  sīlameva ``soracca''nti vuttaṃ, na taṃ idha adhippetaṃ, vuttameva etaṃ  ``kāyagutto''tiādinā nayena, arahattaphalaṃ pana adhippetaṃ. tampi  hi sundare nibbāne ratabhāvato ``soracca''nti vuccati.  ^b^pamocana^eb^nti yoggavissajjanaṃ. kiṃ vuttaṃ hoti? yathā tava  pamocanaṃ punapi sāyanhe vā dutiyadivase vā anāgatasaṃvacchare vā  yojetabbato appamocanameva hoti, na mama evaṃ. na hi mama antarā  mocanaṃ nāma atthi. ahañhi dīpaṅkaradasabalakālato pabhuti  paññānaṅgale vīriyabalibadde yojetvā cattāri asaṅkhyeyyāni  kappasatasahassañca mahākasiṃ kasanto tāva na muñciṃ, yāva na  sammāsambodhiṃ abhisambujjhi. yadā ca me sabbaṃ taṃ kālaṃ khepetvā  bodhirukkhamūle aparājitapallaṅke nisinnassa sabbaguṇaparivāraṃ  arahattaphalaṃ udapādi, tadā mayā taṃ sabbussukkapaṭippassaddhippattiyā  ^a^V1.0118^ea^ pamuttaṃ, na dāni puna yojetabbaṃ bhavissatīti. etamatthaṃ sandhāyāha  bhagavā -- ``soraccaṃ me pamocana''nti. <br/><br/>[03] 79^b^.^eb^ ^b^vīriyaṃ me dhuradhorayha^eb^nti ettha  ^b^vīriya^eb^nti ``kāyiko vā, cetasiko vā  vīriyārambho''tiādinā nayena vuttapadhānaṃ. dhurāyaṃ dhorayhaṃ  ^b^dhuradhorayhaṃ,^eb^ dhuraṃ vahatīti attho. yathā hi brāhmaṇassa dhurāyaṃ  dhorayhākaḍḍhitaṃ naṅgalaṃ bhūmighanaṃ bhindati, mūlasantānakāni ca  padāleti, evaṃ bhagavato vīriyākaḍḍhitaṃ paññānaṅgalaṃ yathāvuttaṃ ghanaṃ  bhindati, kilesasantānakāni ca padāleti. tenāha -- ``vīriyaṃ  me dhuradhorayha''nti. atha vā purimadhuraṃ vahantā dhurā, mūladhuraṃ  vahantā dhorayhā; dhurā ca dhorayhā ca ^b^dhuradhorayhā^eb^. tattha yathā  brāhmaṇassa ekamekasmiṃ naṅgale catubalibaddappabhedaṃ dhuradhorayhaṃ vahantaṃ  uppannānuppannatiṇamūlaghātaṃ sassasampattiñca sādheti, evaṃ bhagavato  catusammappadhānavīriyappabhedaṃ dhuradhorayhaṃ vahantaṃ  uppannānuppannākusalamūlaghātaṃ kusalasampattiñca ^a^P1.0150^ea^  sādheti. tenāha -- ``vīriyaṃ me dhuradhorayha''nti.<br/><br/>[03] ^b^yogakkhemādhivāhana^eb^nti ^a^M1.0135^ea^ ettha yogehi khemattā  ``yogakkhema''nti nibbānaṃ vuccati, taṃ adhikatvā vāhīyati,  abhimukhaṃ vā vāhīyatīti adhivāhanaṃ. yogakkhemassa adhivāhanaṃ  yogakkhemādhivāhanaṃ. tena kiṃ dīpeti? yathā tava dhuradhorayhaṃ  puratthimaṃ disaṃ pacchimādīsu vā aññataraṃ abhimukhaṃ vāhīyati, tathā  mama dhuradhorayhaṃ nibbānābhimukhaṃ vāhīyati.<br/><br/>[03] evaṃ vāhiyamānañca ^b^gacchati anivattantaṃ^eb^. yathā tava  naṅgalaṃ vahantaṃ dhuradhorayhaṃ khettakoṭiṃ patvā puna nivattati, evaṃ  anivattantaṃ dīpaṅkarakālato pabhuti gacchateva. yasmā vā tena tena  maggena pahīnā kilesā punappunaṃ pahātabbā na honti, yathā tava  naṅgalena chinnāni tiṇāni punapi aparasmiṃ samaye chinditabbāni  honti, tasmāpi etaṃ paṭhamamaggavasena diṭṭhekaṭṭhe kilese, dutiyavasena  oḷārike, tatiyavasena anusahagate kilese, catutthavasena sabbakilese  pajahantaṃ ^b^gacchati anivattantaṃ^eb^. atha vā ^b^gacchati  anivatta^eb^nti nivattanarahitaṃ hutvā gacchatīti attho. nti taṃ  dhuradhorayhaṃ. evampettha padacchedo veditabbo. evaṃ gacchantañca yathā  tava dhuradhorayhaṃ na taṃ ṭhānaṃ gacchati, yattha gantvā kassako asoko  nissoko virajo hutvā na socati, etaṃ pana taṃ ṭhānaṃ gacchati,  ^b^yattha gantvā na socati^eb^. yattha satipācanena etaṃ  vīriyadhuradhorayhaṃ codento gantvā mādiso kassako asoko  nissoko virajo hutvā na socati, taṃ sabbasokasallasamugghātabhūtaṃ  nibbānāmatasaṅkhātaṃ ṭhānaṃ gacchatīti. <br/><br/>[03] 80^b^.^eb^ idāni ^a^V1.0119^ea^ nigamanaṃ karonto bhagavā imaṃ gāthamāha  -- <br/><br/>[21] ``evamesā kasī kaṭṭhā, sā hoti amatapphalā. <br/><br/>[22] etaṃ kasiṃ kasitvāna, sabbadukkhā pamuccatī''ti..<br/><br/>[03] tassāyaṃ saṅkhepattho -- mayā brāhmaṇa ^b^esā^eb^ saddhābījā  tapovuṭṭhiyā anuggahitā ^b^kasi,^eb^ paññāmayaṃ yuganaṅgalaṃ, hirimayañca  īsaṃ, manomayena yottena, ekābaddhaṃ ^a^P1.0151^ea^ katvā,  paññānaṅgale satiphālaṃ ākoṭetvā, satipācanaṃ gahetvā,  kāyavacīāhāraguttiyā gopetvā, saccaṃ niddānaṃ katvā, soraccaṃ pamocanaṃ  vīriyaṃ dhuradhorayhaṃ yogakkhemābhimukhaṃ anivattantaṃ vāhentena  ^b^kaṭṭhā,^eb^ kasikammapariyosānaṃ catubbidhaṃ sāmaññaphalaṃ pāpitā,  ^b^sā^eb^ ^a^M1.0136^ea^ ^b^hoti amatapphalā,^eb^ sā esā kasi amatapphalā hoti.  amataṃ vuccati nibbānaṃ, nibbānānisaṃsā hotīti attho. sā kho  panesā kasi na mamevekassa amatapphalā hoti, apica, kho, pana yo  koci khattiyo vā brāhmaṇo vā vesso vā suddo vā gahaṭṭho vā  pabbajito vā etaṃ kasiṃ kasati, so sabbopi ^b^etaṃ kasiṃ  kasitvāna, sabbadukkhā pamuccati,^eb^ sabbasmā  vaṭṭadukkhadukkhadukkhasaṅkhāradukkhavipariṇāmadukkhā pamuccatīti. evaṃ  bhagavā brāhmaṇassa arahattanikūṭena nibbānapariyosānaṃ katvā desanaṃ  niṭṭhāpesi.<br/><br/>[03] tato brāhmaṇo gambhīratthaṃ desanaṃ sutvā ``mama kasiphalaṃ  bhuñjitvā aparajju eva chāto hoti, imassa pana kasi amatapphalā,  tassā phalaṃ bhuñjitvā sabbadukkhā pamuccatī''ti ca viditvā pasanno  pasannākāraṃ kātuṃ pāyāsaṃ dātumāraddho. tenāha ^b^``atha kho  kasibhāradvājo''^eb^ti. tattha ^b^mahatiyā^eb^ti mahatiyanti attho.  ^b^kaṃsapātiyā^eb^ti suvaṇṇapātiyaṃ, satasahassagghanake attano  suvaṇṇathāle. ^b^vaḍḍhetvā^eb^ti chupitvā, ākiritvāti vuttaṃ hoti.  ^b^bhagavato upanāmesī^eb^ti sappimadhuphāṇitādīhi vicitraṃ katvā,  dukūlavitānena paṭicchādetvā, ukkhipitvā, sakkaccaṃ tathāgatassa  abhihari. kinti? ^b^``bhuñjatu bhavaṃ gotamo pāyāsaṃ, kassako  bhava''^eb^nti. tato kassakabhāvasādhakaṃ kāraṇamāha  ^b^``yañhi...pe0... kasatī''^eb^ti, yasmā bhavaṃ...pe0... kasatīti  vuttaṃ hoti. atha bhagavā ^b^``gāthābhigītaṃ me''^eb^ti āha. <br/><br/>[03] 81^b^.^eb^ tattha ^b^gāthābhigīta^eb^nti gāthāhi abhigītaṃ,  gāthāyo bhāsitvā laddhanti vuttaṃ hoti. ^b^me^eb^ti mayā.  ^b^abhojaneyya^eb^nti bhuñjanārahaṃ na hoti. ^b^sampassata^eb^nti  sammā ājīvasuddhiṃ passataṃ ^a^P1.0152^ea^, samantā vā passataṃ  sampassataṃ, buddhānanti vuttaṃ hoti. ^b^nesa dhammo^eb^ti  ``gāthābhigītaṃ bhuñjitabba''nti ^a^V1.0120^ea^ esa dhammo etaṃ cārittaṃ na hoti,  tasmā ^b^gāthābhigītaṃ panudanti buddhā^eb^ paṭikkhipanti na bhuñjantīti.  kiṃ pana bhagavatā pāyāsatthaṃ gāthā abhigītā, yena evamāhāti?  na etadatthaṃ abhigītā, apica, kho, pana pāto paṭṭhāya khettasamīpe  ṭhatvā kaṭacchubhikkhampi alabhitvā puna sakalabuddhaguṇe pakāsetvā laddhaṃ  tadetaṃ naṭanaccakādīhi naccitvā gāyitvā ca laddhasadisaṃ hoti, tena  ``gāthābhigīta''nti vuttaṃ. tādisañca yasmā ^a^M1.0137^ea^ buddhānaṃ na kappati,  tasmā ``abhojaneyya''nti vuttaṃ. appicchatānurūpañcetaṃ na hoti,  tasmāpi pacchimaṃ janataṃ anukampamānena ca evaṃ vuttaṃ. yatra ca nāma  parappakāsitenāpi attano guṇena uppannaṃ lābhaṃ paṭikkhipanti  seyyathāpi appiccho ghaṭikāro kumbhakāro, tatra kathaṃ koṭippattāya  appicchatāya samannāgato bhagavā attanāva attano guṇappakāsanena  uppannaṃ lābhaṃ sādiyissati, yato yuttameva etaṃ bhagavato vattunti.<br/><br/>[03] ettāvatā ``appasannaṃ adātukāmaṃ brāhmaṇaṃ gāthāgāyanena  dātukāmaṃ katvā, samaṇo gotamo bhojanaṃ paṭiggahesi, āmisakāraṇā  imassa desanā''ti imamhā lokāpavādā attānaṃ mocento  desanāpārisuddhiṃ dīpetvā, idāni ājīvapārisuddhiṃ dīpento āha  ^b^``dhamme satī brāhmaṇa vuttiresā''^eb^ti tassattho --  ājīvapārisuddhidhamme vā dasavidhasucaritadhamme vā buddhānaṃ  cārittadhamme vā ^b^sati^eb^ saṃvijjamāne anupahate vattamāne  ^b^vuttiresā^eb^ ekantavodātā ākāse pāṇippasāraṇakappā esanā  pariyesanā jīvitavutti buddhānaṃ ^b^brāhmaṇā^eb^ti. <br/><br/>[03] 82^b^.^eb^ evaṃ vutte brāhmaṇo ``pāyāsaṃ me paṭikkhipati,  akappiyaṃ kiretaṃ bhojanaṃ, adhañño vatasmiṃ, dānaṃ dātuṃ ^a^P1.0153^ea^  na labhāmī''ti domanassaṃ uppādetvā ``appeva nāma aññaṃ  paṭiggaṇheyyā''ti ca cintesi. taṃ ñatvā bhagavā ``ahaṃ  bhikkhācāravelaṃ paricchinditvā āgato -- `ettakena kālena imaṃ  brāhmaṇaṃ pasādessāmī'ti, brāhmaṇo ca domanassaṃ akāsi. idāni  tena domanassena mayi cittaṃ pakopetvā amatavaradhammaṃ paṭivijjhituṃ na  sakkhissatī''ti brāhmaṇassa pasādajananatthaṃ tena patthitamanorathaṃ  pūrento āha ^b^``aññena ca kevalina''^eb^nti. tattha  ^b^kevalina^eb^nti sabbaguṇaparipuṇṇaṃ, sabbayogavisaṃyuttaṃ vāti attho.  mahantānaṃ sīlakkhandhādīnaṃ guṇānaṃ esanato ^b^mahesiṃ^eb^.  parikkhīṇasabbāsavattā ^b^khīṇāsavaṃ^eb^. hatthapādakukkuccamādiṃ katvā  vūpasantasabbakukkuccattā ^b^kukkuccavūpasantaṃ^eb^. ^b^upaṭṭhahassū^eb^ti  parivisassu paṭimānayassu. evaṃ brāhmaṇena citte uppāditepi  pariyāyameva bhaṇati, na tu bhaṇati ``dehi, āharāhī''ti.  sesamettha uttānameva.<br/><br/>[03] atha ^a^V1.0121^ea^ ^a^M1.0138^ea^ brāhmaṇo ``ayaṃ pāyāso bhagavato ānīto nāhaṃ arahāmi  taṃ attano chandena kassaci dātu''nti cintetvā āha ^b^``atha  kassa cāha''^eb^nti. tato bhagavā ``taṃ pāyāsaṃ ṭhapetvā tathāgataṃ  tathāgatasāvakañca aññassa ajīraṇadhammo''ti ñatvā āha --  ^b^``na khvāhaṃ ta''^eb^nti. tattha ^b^sadevaka^eb^vacanena  pañcakāmāvacaradevaggahaṇaṃ, ^b^samāraka^eb^vacanena  chaṭṭhakāmāvacaradevaggahaṇaṃ, ^b^sabrahmaka^eb^vacanena rūpāvacarabrahmaggahaṇaṃ  arūpāvacarā pana bhuñjeyyunti asambhāvaneyyā.  ^b^sassamaṇabrāhmaṇi^eb^vacanena  sāsanapaccatthikapaccāmittasamaṇabrāhmaṇaggahaṇaṃ  samitapāpabāhitapāpasamaṇabrāhmaṇaggahaṇañca. ^b^pajā^eb^vacanena  sattalokaggahaṇaṃ, ^b^sadevamanussa^eb^vacanena  sammutidevāvasesamanussaggahaṇaṃ. evamettha tīhi vacanehi  okāsaloko, dvīhi pajāvasena sattaloko gahitoti veditabbo.  esa saṅkhepo, vitthāraṃ pana āḷavakasutte ^a^P1.0154^ea^  vaṇṇayissāma.<br/><br/>[03] kasmā pana sadevakādīsu kassaci na sammā pariṇāmaṃ  gaccheyyāti? oḷārike sukhumojāpakkhipanato. imasmiñhi  pāyāse bhagavantaṃ uddissa gahitamatteyeva devatāhi ojā pakkhittā  yathā sujātāya pāyāse, cundassa ca sūkaramaddave paccamāne, verañjāyañca  bhagavatā gahitagahitālope, bhesajjakkhandhake ca kaccānassa  guḷhakumbhasmiṃ avasiṭṭhaguḷhe. so oḷārike sukhumojāpakkhipanato  devānaṃ na pariṇamati. devā hi sukhumasarīrā, tesaṃ oḷāriko  manussāhāro na sammā pariṇamati. manussānampi na pariṇamati.  manussā hi oḷārikasarīrā, tesaṃ sukhumā dibbojā na sammā  pariṇamati. tathāgatassa pana pakatiaggināva pariṇamati, sammā  jīrati. kāyabalañāṇabalappabhāvenāti eke tathāgatasāvakassa  khīṇāsavassetaṃ samādhibalena mattaññutāya ca pariṇamati, itaresaṃ  iddhimantānampi na pariṇamati. acintanīyaṃ vā ettha kāraṇaṃ,  buddhavisayo esoti.<br/><br/>[03] ^b^tena hi tva^eb^nti yasmā aññaṃ na passāmi, mama na  kappati, mama akappantaṃ sāvakassāpi me na kappati, tasmā tvaṃ  brāhmaṇāti vuttaṃ hoti. ^b^appaharite^eb^ti parittaharitatiṇe,  apparuḷharitatiṇe vā pāsāṇapiṭṭhisadise. ^b^appāṇake^eb^ti  nippāṇake, pāyāsajjhottharaṇakāraṇena maritabbapāṇarahite vā  mahāudakakkhandhe. saha tiṇanissitehi pāṇehi tiṇānaṃ pāṇakānañca  anurakkhaṇatthāya etaṃ vuttaṃ. ^b^cicciṭāyati ciṭiciṭāyatī^eb^ti  ^a^M1.0139^ea^ evaṃ saddaṃ karoti. ^b^saṃdhūpāyatī^eb^ti samantā dhūpāyati.  ^b^sampadhūpāyatī^eb^ti tatheva adhimattaṃ dhūpāyati. kasmā evaṃ  ahosīti? bhagavato ānubhāvena, na udakassa, na pāyāsassa, na  brāhmaṇassa, na aññesaṃ devayakkhādīnaṃ. bhagavā hi brāhmaṇassa  dhammasaṃvegatthaṃ tathā adhiṭṭhāsi. ^b^seyyathāpi nāmā^eb^ti  opammanidassanamattametaṃ, yathā phāloti ettakameva ^a^P1.0155^ea^  vuttaṃ hoti. ^b^saṃviggo^eb^ cittena, ^b^lomahaṭṭhajāto^eb^ ^a^V1.0122^ea^ sarīrena.  sarīre kirassa navanavutilomakūpasahassāni suvaṇṇabhittiyā  āhatamaṇināgadantā viya uddhaggā ahesuṃ. sesaṃ pākaṭameva.<br/><br/>[03] pādesu pana nipatitvā bhagavato dhammadesanaṃ abbhanumodamāno  bhagavantaṃ etadavoca ^b^``abhikkantaṃ, bho gotama, abhikkantaṃ, bho  gotamā''^eb^ti. abbhanumodane hi ayamidha ^b^abhikkanta^eb^ saddo.  vitthārato panassa maṅgalasuttavaṇṇanāyaṃ atthavaṇṇanā āvi bhavissati.  yasmā ca abbhanumodanatthe, tasmā sādhu sādhu bho gotamāti vuttaṃ  hotīti veditabbaṃ. <br/><br/>[21] ``bhaye kodhe pasaṃsāyaṃ, turite kotūhalacchare. <br/><br/>[22] hāse soke pasāde ca, kare āmeḍitaṃ budho''ti.. -- <br/><br/>[25] iminā ca lakkhaṇena idha pasādavasena pasaṃsāvasena  cāyaṃ dvikkhattuṃ vuttoti veditabbo. atha vā ^b^abhikkanta^eb^nti  abhikantaṃ atīṭṭhaṃ, atimanāpaṃ, atisundaranti vuttaṃ hoti.<br/><br/>[03] tattha ekena abhikkantasaddena desanaṃ thometi, ekena attano  pasādaṃ. ayañhi ettha adhippāyo -- abhikkantaṃ, bho gotama, yadidaṃ  bhoto gotamassa dhammadesanā, abhikkantaṃ yadidaṃ bhoto gotamassa  dhammadesanaṃ āgamma mama pasādoti. bhagavato eva vā vacanaṃ dve dve  atthe sandhāya thometi -- bhoto gotamassa vacanaṃ abhikkantaṃ  dosanāsanato, abhikkantaṃ guṇādhigamanato, tathā saddhājananato,  paññājananato, sātthato, sabyañjanato, uttānapadato, gambhīratthato,  kaṇṇasukhato, hadayaṅgamato, anattukkaṃsanato, aparavambhanato,  karuṇāsītalato, paññāvadātato, āpātharamaṇīyato, vimaddakkhamato,  suyyamānasukhato, vīmaṃsiyamānahitatoti evamādīhi yojetabbaṃ.<br/><br/>[03] tato ^a^M1.0140^ea^ parampi catūhi upamāhi desanaṃyeva thometi. tattha  ^b^nikkujjita^eb^nti adhomukhaṭṭhapitaṃ, heṭṭhā mukhajātaṃ vā.  ^b^ukkujjeyyā^eb^ti uparimukhaṃ kareyya. ^b^paṭicchanna^eb^nti  tiṇapaṇṇādicchāditaṃ. ^b^vivareyyā^eb^ti ugghāṭeyya.  ^b^mūḷhassā^eb^ti disāmūḷhassa. ^b^maggaṃ ācikkheyyā^eb^ti hatthe  gahetvā ^a^P1.0156^ea^ ``esa maggo''ti vadeyya.  ^b^andhakāre^eb^ti kāḷapakkhacātuddasīaḍḍharattaghanavanasaṇḍameghapaṭalehi  caturaṅge tamasi. ayaṃ tāva padattho.<br/><br/>[03] ayaṃ pana adhippāyayojanā -- yathā koci nikkujjitaṃ  ukkujjeyya, evaṃ saddhammavimukhaṃ ^a^V1.0123^ea^ asaddhammapatitaṃ maṃ asaddhammā  vuṭṭhāpentena, yathā paṭicchannaṃ vivareyya; evaṃ kassapassa bhagavato  sāsanantaradhānā pabhuti micchādiṭṭhigahanapaṭicchannaṃ sāsanaṃ vivarantena,  yathā mūḷhassa maggaṃ ācikkheyya, evaṃ kummaggamicchāmaggapaṭipannassa  me saggamokkhamaggaṃ ācikkhantena, yathā andhakāre telapajjotaṃ  dhāreyya, evaṃ mohandhakāranimuggassa me buddhādiratanarūpāni apassato  tappaṭicchādakamohandhakāraviddhaṃsakadesanāpajjotadhāraṇena mayhaṃ bhotā  gotamena etehi pariyāyehi desitattā anekapariyāyena dhammo  pakāsito.<br/><br/>[03] atha vā ekacciyena mattena yasmā ayaṃ dhammo dukkhadassanena  asubhe ``subha''nti vipallāsappahānena ca nikkujjitukkujjitasadiso,  samudayadassanena dukkhe ``sukha''nti vipallāsappahānena ca  paṭicchannavivaraṇasadiso, nirodhadassanena anicce ``nicca''nti  vipallāsappahānena ca mūḷhassa maggācikkhaṇasadiso, maggadassanena  anattani ``attā''ti vipallāsappahānena ca andhakāre pajjotasadiso,  tasmā seyyathāpi nāma nikkujjitaṃ vā ukkujjeyya...pe0... pajjotaṃ  dhāreyya ``cakkhumanto rūpāni dakkhantī''ti, evaṃ pakāsito hoti.<br/><br/>[03] yasmā panettha saddhātapakāyaguttatādīhi sīlakkhandho pakāsito  hoti, paññāya paññākkhandho, hirimanādīhi samādhikkhandho,  yogakkhemena nirodhoti evaṃ tikkhandho ariyamaggo nirodho cāti  sarūpeneva dve ariyasaccāni pakāsitāni. tattha maggo paṭipakkho  samudayassa, nirodho dukkhassāti paṭipakkhena dve. iti iminā  pariyāyena cattāri saccāni pakāsitāni. tasmā anekapariyāyena  pakāsito hotīti veditabbo ^a^P1.0157^ea^.<br/><br/>[03] ^b^esāha^eb^ntiādīsu ^a^M1.0141^ea^ eso ahanti esāhaṃ. ^b^saraṇaṃ  gacchāmī^eb^ti pādesu nipatitvā paṇipātena saraṇagamanena gatopi  idāni vācāya samādiyanto āha. atha vā paṇipātena buddhaṃyeva  saraṇaṃ gatoti idāni taṃ ādiṃ katvā sese dhammasaṅghepi gantuṃ āha.  ^b^ajjatagge^eb^ti ajjataṃ ādiṃ katvā, ajjadaggeti vā pāṭho,  da-kāro padasandhikaro, ajja aggaṃ katvāti vuttaṃ hoti. pāṇehi  upetaṃ ^b^pāṇupetaṃ,^eb^ yāva me jīvitaṃ pavattati, tāva upetaṃ,  anaññasatthukaṃ tīhi saraṇagamanehi saraṇaṃ gataṃ maṃ bhavaṃ gotamo dhāretu  jānātūti vuttaṃ hoti. ettāvatā anena sutānurūpā paṭipatti  dassitā hoti. nikkujjitādīhi vā satthusampattiṃ dassetvā iminā  ``esāha''ntiādinā sissasampatti dassitā. tena vā  paññāpaṭilābhaṃ dassetvā iminā saddhāpaṭilābho dassito. idāni  evaṃ paṭiladdhasaddhena paññavatā yaṃ ^a^V1.0124^ea^ kattabbaṃ, taṃ kattukāmo bhagavantaṃ  yācati ^b^``labheyyāha''^eb^nti. tattha bhagavato iddhiyādīhi  abhippasāditacitto ``bhagavāpi cakkavattirajjaṃ pahāya pabbajito,  kimaṅgaṃ panāha''nti saddhāya pabbajjaṃ yācati, tattha paripūrakāritaṃ  patthento paññāya upasampadaṃ. sesaṃ pākaṭameva.<br/><br/>[03] ^b^eko vūpakaṭṭho^eb^tiādīsu pana ^b^eko^eb^ kāyavivekena,  ^b^vūpakaṭṭho^eb^ cittavivekena, ^b^appamatto^eb^ kammaṭṭhāne  satiavijahanena, ^b^ātāpī^eb^ kāyikacetasikavīriyasaṅkhātena  ātāpena, ^b^pahitatto^eb^ kāye ca jīvite ca anapekkhatāya  ^b^viharanto^eb^ aññatarairiyāpathavihārena. ^b^na cirassevā^eb^ti  pabbajjaṃ upādāya vuccati. ^b^kulaputtā^eb^ti duvidhā kulaputtā,  jātikulaputtā, ācārakulaputtā ca. ayaṃ pana ubhayathāpi kulaputto.  ^b^agārasmā^eb^ti gharā. agārānaṃ hitaṃ agāriyaṃ  kasigorakkhādikuṭumbaposanakammaṃ vuccati. natthi ettha agāriyanti  ^b^anagāriyaṃ,^eb^ pabbajjāyetaṃ adhivacanaṃ ^b^pabbajantī^eb^ti  upagacchanti upasaṅkamanti. ^b^tadanuttara^eb^nti taṃ anuttaraṃ.  ^b^brahmacariyapariyosāna^eb^nti maggabrahmacariyassa pariyosānaṃ,  arahattaphalanti ^a^P1.0158^ea^ vuttaṃ hoti. tassa hi atthāya  kulaputtā pabbajanti. ^b^diṭṭheva dhamme^eb^ti tasmiṃyeva attabhāve.  ^b^sayaṃ abhiññā sacchikatvā^eb^ti attanāyeva paññāya paccakkhaṃ  katvā, aparappaccayaṃ ñatvāti attho. ^b^upasampajja vihāsī^eb^ti  pāpuṇitvā sampādetvā vā vihāsi. evaṃ viharanto ca ^b^khīṇā  jāti...pe0... abbhaññāsi^eb^. etenassa paccavekkhaṇabhūmiṃ dasseti.<br/><br/>[03] katamā ^a^M1.0142^ea^ panassa jāti khīṇā, kathañca naṃ abbhaññāsīti?  vuccate -- na tāvassa atītā jāti khīṇā pubbeva khīṇattā, na  anāgatā anāgate vāyāmābhāvato, na paccuppannā vijjamānattā. yā  pana maggassa abhāvitattā uppajjeyya ekacatupañcavokārabhavesu  ekacatupañcakkhandhappabhedā jāti, sā maggassa bhāvitattā  anuppādadhammataṃ āpajjanena khīṇā. taṃ so maggabhāvanāya  pahīnakilese paccavekkhitvā kilesābhāve vijjamānampi kammaṃ āyatiṃ  apaṭisandhikaṃ hotīti jānanto jānāti.<br/><br/>[03] ^b^vusita^eb^nti vutthaṃ parivutthaṃ, kataṃ caritaṃ niṭṭhāpitanti  attho. ^b^brahmacariya^eb^nti maggabrahmacariyaṃ. ^b^kataṃ  karaṇīya^eb^nti catūsu saccesu catūhi maggehi  pariññāpahānasacchikiriyabhāvanāvasena soḷasavidhampi kiccaṃ  niṭṭhāpitanti attho. ^b^nāparaṃ itthattāyā^eb^ti idāni puna  itthabhāvāya evaṃ soḷasakiccabhāvāya kilesakkhayāya vā maggabhāvanā  natthīti. atha vā ^b^itthattāyā^eb^ti itthabhāvato, imasmā  evaṃpakārā idāni vattamānakkhandhasantānā aparaṃ khandhasantānaṃ natthi.  ime pana pañcakkhandhā pariññātā tiṭṭhanti chinnamūlako rukkho  viyāti abbhaññāsi. ^b^aññataro^eb^ti ^a^V1.0125^ea^ eko. ^b^arahata^eb^nti  arahantānaṃ. mahāsāvakānaṃ abbhantaro āyasmā bhāradvājo ahosīti  ayaṃ kirettha adhippāyoti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya kasibhāradvājasuttavaṇṇanā niṭṭhitā. 


volume: 94
item: 5
title: dhaniyasuttavaṇṇanā^khaggavisāṇasuttavaṇṇanā^kasibhāradvājasuttavaṇṇanā^cundasuttavaṇṇanā^
content:
  [03] 83^b^.^eb^ ^b^pucchāmi^eb^ ^a^V1.0126^ea^ ^a^P1.0159^ea^ ^b^muniṃ  pahūtapañña^eb^nti cundasuttaṃ. kā uppatti? saṅkhepato tāva  attajjhāsayaparajjhāsayāṭṭhuppattipucchāvasikabhedato catūsu uppattīsu  imassa suttassa pucchāvasikā uppatti. vitthārato pana ekaṃ samayaṃ  bhagavā mallesu cārikaṃ caramāno mahatā bhikkhusaṅghena saddhiṃ yena  pāvā tadavasari. tatra sudaṃ bhagavā pāvāyaṃ viharati cundassa  kammāraputtassa ambavane. ito pabhuti yāva ``atha kho bhagavā  pubbaṇhasamayaṃ nivāsetvā pattacīvaramādāya saddhiṃ bhikkhusaṅghena yena  cundassa ^a^M1.0143^ea^ kammāraputtassa nivesanaṃ tenupasaṅkami; upasaṅkamitvā paññatte  āsane nisīdī''ti (dī0 ni0 2.189), tāva sutte āgatanayeneva  vitthāretabbaṃ.<br/><br/>[03] evaṃ bhikkhusaṅghena saddhiṃ nisinne bhagavati cundo kammāraputto  buddhappamukhaṃ bhikkhusaṅghaṃ parivisanto byañjanasūpādigahaṇatthaṃ bhikkhūnaṃ  suvaṇṇabhājanāni upanāmesi. apaññatte sikkhāpade keci bhikkhū  suvaṇṇabhājanāni paṭicchiṃsu keci na paṭicchiṃsu. bhagavato pana  ekameva bhājanaṃ attano selamayaṃ pattaṃ, dutiyabhājanaṃ buddhā na gaṇhanti.  tattha aññataro pāpabhikkhu sahassagghanakaṃ suvaṇṇabhājanaṃ attano  bhojanatthāya sampattaṃ theyyacittena kuñcikatthavikāya pakkhipi.  cundo parivisitvā hatthapādaṃ dhovitvā bhagavantaṃ namassamāno  bhikkhusaṅghaṃ olokento taṃ bhikkhuṃ addasa, disvā ca pana  apassamāno viya hutvā na naṃ kiñci abhaṇi bhagavati theresu ca  gāravena, apica ``micchādiṭṭhikānaṃ vacanapatho mā ahosī''ti.  so ``kiṃ nu kho saṃvarayuttāyeva samaṇā, udāhu bhinnasaṃvarā  īdisāpi samaṇā''ti ñātukāmo sāyanhasamaye bhagavantaṃ upasaṅkamitvā  āha ^b^``pucchāmi muni''^eb^nti.<br/><br/>[03] tattha ^b^pucchāmī^eb^ti idaṃ ``tisso pucchā adiṭṭhajotanā  pucchā''tiādinā ^a^P1.0160^ea^ (cūḷani0  puṇṇakamāṇavapucchāniddesa 12) nayena niddese vuttanayameva.  ^b^muni^eb^nti etampi ``monaṃ vuccati ñāṇaṃ. yā paññā  pajānanā...pe0... sammādiṭṭhi, tena ñāṇena samannāgato muni,  monappattoti, tīṇi moneyyāni kāyamoneyya''ntiādinā (mahāni0  14) nayena tattheva vuttanayameva ^a^V1.0127^ea^. ayampanettha saṅkhepo.  ^b^pucchāmī^eb^ti okāsaṃ kārento ^b^muni^eb^nti munimuniṃ bhagavantaṃ  ālapati. ^b^pahūtapañña^eb^ntiādīni thutivacanāni, tehi taṃ muniṃ  thunāti. tattha ^b^pahūtapañña^eb^nti vipulapaññaṃ. ñeyyapariyantikattā  cassa vipulatā veditabbā. ^b^iti cundo kammāraputto^eb^ti idaṃ  dvayaṃ dhaniyasutte vuttanayameva. ito paraṃ pana ettakampi avatvā sabbaṃ  vuttanayaṃ chaḍḍetvā avuttanayameva vaṇṇayissāma.<br/><br/>[03] ^b^buddha^eb^nti tīsu buddhesu tatiyabuddhaṃ. ^b^dhammassāmi^eb^nti  maggadhammassa janakattā puttasseva pitaraṃ attanā  uppāditasippāyatanādīnaṃ viya ca ācariyaṃ dhammassa sāmiṃ,  dhammissaraṃ dhammarājaṃ dhammavasavattinti attho. vuttampi cetaṃ -- <br/><br/>[02] ``so ^a^M1.0144^ea^ hi, brāhmaṇa, bhagavā anuppannassa maggassa  uppādetā, asañjātassa maggassa sañjanetā, anakkhātassa maggassa  akkhātā, maggaññū, maggavidū, maggakovido. maggānugā ca pana  etarahi sāvakā viharanti pacchā samannāgatā''ti (ma0 ni0 3.79).<br/><br/>[03] ^b^vītataṇha^eb^nti vigatakāmabhavavibhavataṇhaṃ.  ^b^dvipaduttama^eb^nti dvipadānaṃ uttamaṃ. tattha kiñcāpi bhagavā na  kevalaṃ dvipaduttamo eva, atha kho yāvatā sattā apadā vā dvipadā  vā...pe0... nevasaññīnāsaññino vā, tesaṃ sabbesaṃ uttamo. atha  kho ukkaṭṭhaparicchedavasena dvipaduttamotveva vuccati. dvipadā hi  sabbasattānaṃ ukkaṭṭhā cakkavattimahāsāvakapaccekabuddhānaṃ tattha uppattito,  tesañca uttamoti vutte sabbasattuttamoti ^a^P1.0161^ea^ vuttoyeva  hoti. ^b^sārathīnaṃ pavara^eb^nti sāretīti ^b^sārathi,^eb^  hatthidamakādīnametaṃ adhivacanaṃ. tesañca bhagavā ^b^pavaro^eb^  anuttarena damanena purisadamme dametuṃ samatthabhāvato. yathāha -- <br/><br/>[02] ``hatthidamakena, bhikkhave, hatthidammo sārito ekaṃ  eva disaṃ dhāvati puratthimaṃ vā pacchimaṃ vā uttaraṃ vā dakkhiṇaṃ vā.  assadamakena, bhikkhave, assadammo...pe0... godamakena, bhikkhave,  godammo...pe0... dakkhiṇaṃ vā. tathāgatena hi, bhikkhave, arahatā  sammāsambuddhena purisadammo sārito aṭṭha disā vidhāvati, rūpī  rūpāni passati, ayamekā disā...pe0... saññāvedayitanirodhaṃ  upasampajja viharati, ayaṃ aṭṭhamī disā''ti (ma0 ni0 3.312). <br/><br/>[02] ^b^katī^eb^ti ^a^V1.0128^ea^ atthappabhedapucchā. ^b^loke^eb^ti  sattaloke. ^b^samaṇā^eb^ti pucchitabbātthanidassanaṃ.  ^b^iṅghā^eb^ti yācanatthe nipāto. ^b^tadiṅghā^eb^ti te iṅgha.  ^b^brūhī^eb^ti ācikkha kathayassūti. <br/><br/>[03] 84^b^.^eb^ evaṃ vutte bhagavā cundaṃ kammāraputtaṃ ``kiṃ,  bhante, kusalaṃ, kiṃ akusala''ntiādinā (ma0 ni0 3.296) nayena  gihipañhaṃ apucchitvā samaṇapañhaṃ pucchantaṃ disvā āvajjento ``taṃ  pāpabhikkhuṃ sandhāya ayaṃ pucchatī''ti ñatvā tassa aññatra vohāramattā  assamaṇabhāvaṃ dīpento āha ^b^``caturo samaṇā''^eb^ti. tattha  ^b^caturo^eb^ti saṅkhyāparicchedo. ^b^samaṇā^eb^ti kadāci ^a^M1.0145^ea^ bhagavā  titthiye samaṇavādena vadati; yathāha -- ``yāni tāni  puthusamaṇabrāhmaṇānaṃ vatakotūhalamaṅgalānī''ti (ma0 ni0 1.407).  kadāci puthujjane; yathāha -- ``samaṇā samaṇāti kho, bhikkhave,  jano sañjānātī''ti (ma0 ni0 1.435). kadāci sekkhe; yathāha  -- ``idheva, bhikkhave, samaṇo, idha dutiyo samaṇo''ti (ma0 ni0  1.139; dī0 ni0 2.214; a0 ni0  4.241). kadāci  khīṇāsave; yathāha -- ``āsavānaṃ khayā samaṇo hotī''ti (ma0  ni0 1.438). kadāci attānaṃyeva; yathāha -- ``samaṇoti kho,  bhikkhave, tathāgatassetaṃ adhivacana''nti (a0 ni0  8.85). idha  pana tīhi padehi sabbepi ariye sīlavantaṃ puthujjanañca ^a^P1.0162^ea^,  catutthena itaraṃ assamaṇampi bhaṇḍuṃ kāsāvakaṇṭhaṃ kevalaṃ  vohāramattakena samaṇoti saṅgaṇhitvā ``caturo samaṇā''ti āha.  ^b^na pañcamatthī^eb^ti imasmiṃ dhammavinaye vohāramattakena  paṭiññāmattakenāpi pañcamo samaṇo nāma natthi.<br/><br/>[03] ^b^te te āvikaromī^eb^ti te caturo samaṇe tava pākaṭe  karomi. ^b^sakkhipuṭṭho^eb^ti sammukhā pucchito.  ^b^maggajino^eb^ti maggena sabbakilese vijitāvīti attho.  ^b^maggadesako^eb^ti paresaṃ maggaṃ desetā. ^b^magge jīvatī^eb^ti  sattasu sekkhesu yo koci sekkho apariyositamaggavāsattā  lokuttare, sīlavantaputhujjano ca lokiye magge jīvati nāma,  sīlavantaputhujjano vā lokuttaramagganimittaṃ jīvanatopi magge  jīvatīti veditabbo. ^b^yo ca maggadūsī^eb^ti yo ca dussīlo  micchādiṭṭhi maggapaṭilomāya paṭipattiyā maggadūsakoti attho. <br/><br/>[03] 85^b^.^eb^ ``ime te caturo samaṇā''ti evaṃ bhagavatā  saṅkhepena uddiṭṭhe caturo samaṇe ``ayaṃ nāmettha maggajino, ayaṃ  maggadesako, ayaṃ magge jīvati, ayaṃ maggadūsī''ti evaṃ paṭivijjhituṃ  asakkonto puna pucchituṃ cundo āha ^b^``kaṃ maggajina''^eb^nti.  tattha ^b^magge jīvati me^eb^ti yo so magge jīvati, taṃ me brūhi  puṭṭhoti. sesaṃ pākaṭameva. <br/><br/>[03] 86^b^.^eb^ idānissa bhagavā ^a^V1.0129^ea^ caturopi samaṇe catūhi  gāthāhi niddisanto āha ^b^``yo tiṇṇakathaṃkatho visallo''^eb^ti.  tattha ^b^tiṇṇakathaṃkatho visallo^eb^ti etaṃ uragasutte vuttanayameva.  ayaṃ pana viseso. yasmā imāya gāthāya maggajinoti buddhasamaṇo  adhippeto, tasmā sabbaññutaññāṇena ^a^M1.0146^ea^ kathaṃkathāpatirūpakassa sabbadhammesu  aññāṇassa tiṇṇattāpi ``tiṇṇakathaṃkatho''ti veditabbo. pubbe  vuttanayena hi tiṇṇakathaṃkathāpi sotāpannādayo paccekabuddhapariyosānā  sakadāgāmivisayādīsu buddhavisayapariyosānesu paṭihatañāṇappabhāvattā  pariyāyena atiṇṇakathaṃkathāva ^a^P1.0163^ea^ honti. bhagavā  pana sabbappakārena tiṇṇakathaṃkathoti. ^b^nibbānābhirato^eb^ti  nibbāne abhirato, phalasamāpattivasena sadā nibbānaninnacittoti  attho. tādiso ca bhagavā. yathāha -- <br/><br/>[02] ``so kho ahaṃ, aggivessana, tassā eva kathāya  pariyosāne, tasmiṃyeva purimasmiṃ samādhinimitte ajjhattameva cittaṃ  saṇṭhapemi, sannisādemi, ekodiṃ karomi, samādahāmī''ti (ma0 ni0  1.387).<br/><br/>[03] ^b^anānugiddho^eb^ti kañci dhammaṃ taṇhāgedhena ananugijjhanto.  ^b^lokassa sadevakassa netā^eb^ti āsayānusayānulomena dhammaṃ  desetvā pārāyanamahāsamayādīsu anekesu suttantesu aparimāṇānaṃ  devamanussānaṃ saccapaṭivedhasampādanena sadevakassa lokassa netā,  gamayitā, tāretā, pāraṃ sampāpetāti attho. ^b^tādi^eb^nti tādisaṃ  yathāvuttappakāralokadhammehi nibbikāranti attho. sesamettha  pākaṭameva. <br/><br/>[03] 87^b^.^eb^ evaṃ bhagavā imāya gāthāya ``maggajina''nti  buddhasamaṇaṃ niddisitvā idāni khīṇāsavasamaṇaṃ niddisanto āha  ^b^``paramaṃ paramantī''^eb^ti. tattha ^b^paramaṃ^eb^ nāma nibbānaṃ,  sabbadhammānaṃ aggaṃ uttamanti attho. ^b^paramanti yodha ñatvā^eb^ti  taṃ paramaṃ paramamicceva yo idha sāsane ñatvā paccavekkhaṇañāṇena.  ^b^akkhāti vibhajate idheva dhamma^eb^nti nibbānadhammaṃ akkhāti,  attanā paṭividdhattā paresaṃ pākaṭaṃ karoti ``idaṃ nibbāna''nti,  maggadhammaṃ vibhajati ``ime cattāro satipaṭṭhānā...pe0... ariyo  aṭṭhaṅgiko maggo''ti. ubhayampi vā ugghaṭitaññūnaṃ saṅkhepadesanāya  ācikkhati, vipañcitaññūnaṃ vitthāradesanāya vibhajati. evaṃ  ācikkhanto vibhajanto ca ``idheva sāsane ayaṃ dhammo, na ito  bahiddhā''ti sīhanādaṃ nadanto akkhāti ca vibhajati ca. tena vuttaṃ  ``akkhāti vibhajate idheva dhamma''nti. ^b^taṃ kaṅkhachidaṃ muniṃ  aneja^eb^nti taṃ evarūpaṃ catusaccapaṭivedhena ^a^P1.0164^ea^ attano,  desanāya ca paresaṃ kaṅkhacchedanena kaṅkhacchidaṃ ^a^M1.0147^ea^, moneyyasamannāgamena  muniṃ, ejāsaṅkhātāya taṇhāya abhāvato anejaṃ ^b^dutiyaṃ  bhikkhunamāhu maggadesi^eb^nti. <br/><br/>[03] 88^b^.^eb^ evaṃ ^a^V1.0130^ea^ imāya gāthāya sayaṃ anuttaraṃ maggaṃ  uppādetvā desanāya anuttaro maggadesī samānopi dūtamiva  lekhavācakamiva ca rañño attano sāsanaharaṃ sāsanajotakañca  ``maggadesi''nti khīṇāsavasamaṇaṃ niddisitvā idāni  sekkhasamaṇañca sīlavantaputhujjanasamaṇañca niddisanto āha ^b^``yo  dhammapade''^eb^ti. tattha padavaṇṇanā pākaṭāyeva. ayaṃ panettha  atthavaṇṇanā -- yo nibbānadhammassa padattā ^b^dhammapade,^eb^ ubho  ante anupagamma desitattā āsayānurūpato vā  satipaṭṭhānādinānappakārehi desitattā ^b^sudesite,^eb^ maggasamaṅgīpi  anavasitamaggakiccattā ^b^magge jīvati,^eb^ sīlasaṃyamena  ^b^saññato,^eb^ kāyādīsu sūpaṭṭhitāya cirakatādisaraṇāya vā satiyā  ^b^satimā,^eb^ aṇumattassāpi vajjassa abhāvato anavajjattā,  koṭṭhāsabhāvena ca padattā sattatiṃsabodhipakkhiyadhammasaṅkhātāni  ^b^anavajjapadāni^eb^ bhaṅgañāṇato pabhuti bhāvanāsevanāya  ^b^sevamāno,^eb^ taṃ ^b^bhikkhunaṃ tatiyaṃ maggajīvi^eb^nti ^b^āhū^eb^ti. <br/><br/>[03] 89^b^.^eb^ evaṃ bhagavā imāya gāthāya ``maggajīvi''nti  sekkhasamaṇaṃ sīlavantaputhujjanasamaṇañca niddisitvā idāni taṃ bhaṇḍuṃ  kāsāvakaṇṭhaṃ kevalaṃ vohāramattasamaṇaṃ niddisanto āha ^b^``chadanaṃ  katvānā''^eb^ti. tattha ^b^chadanaṃ katvānā^eb^ti patirūpaṃ karitvā,  vesaṃ gahetvā, liṅgaṃ dhāretvāti attho. ^b^subbatāna^eb^nti  buddhapaccekabuddhasāvakānaṃ. tesañhi sundarāni vatāni, tasmā te  subbatāti vuccanti. ^b^pakkhandī^eb^ti pakkhandako, anto  pavisakoti attho. dussīlo hi gūthapaṭicchādanatthaṃ  tiṇapaṇṇādicchadanaṃ viya attano dussīlabhāvaṃ paṭicchādanatthaṃ  subbatānaṃ chadanaṃ ^a^P1.0165^ea^ katvā ``ahampi bhikkhū''ti  bhikkhumajjhe pakkhandati, ``ettakavassena bhikkhunā gahetabbaṃ  eta''nti lābhe dīyamāne ``ahaṃ ettakavasso''ti gaṇhituṃ pakkhandati,  tena vuccati ``chadanaṃ katvāna subbatānaṃ pakkhandī''ti. catunnampi  khattiyādikulānaṃ uppannaṃ pasādaṃ ananurūpapaṭipattiyā dūsetīti  ^b^kuladūsako. pagabbho^eb^ti aṭṭhaṭṭhānena kāyapāgabbhiyena, catuṭṭhānena  vacīpāgabbhiyena, anekaṭṭhānena manopāgabbhiyena ca samannāgatoti attho.  ayamettha saṅkhepo, vitthāraṃ pana mettasuttavaṇṇanāyaṃ vakkhāma.<br/><br/>[03] katapaṭicchādanalakkhaṇāya ^a^M1.0148^ea^ māyāya samannāgatattā ^b^māyāvī^eb^.  sīlasaṃyamābhāvena ^b^asaññato^eb^. palāpasadisattā ^b^palāpo^eb^.  yathā hi palāpo anto taṇḍularahitopi bahi thusena vīhi viya  dissati, evamidhekacco anto sīlādiguṇasāravirahitopi bahi  subbatacchadanena samaṇavesena samaṇo viya dissati. so evaṃ  palāpasadisattā ``palāpo''ti vuccati. ānāpānassatisutte pana  ``apalāpāyaṃ, bhikkhave, parisā, nippalāpāyaṃ, bhikkhave, parisā,  suddhā sāre patiṭṭhitā''ti (ma0 ni0 3.146) evaṃ  puthujjanakalyāṇopi ``palāpo''ti vutto ^a^V1.0131^ea^. idha pana kapilasutte ca  ``tato palāpe vāhetha, assamaṇe samaṇamānine''ti (su0 ni0  284) evaṃ parājitako ``palāpo''ti vutto. ^b^patirūpena caraṃ  samaggadūsī^eb^ti taṃ subbatānaṃ chadanaṃ katvā yathā carantaṃ  ``āraññiko ayaṃ rukkhamūliko, paṃsukūliko, piṇḍapātiko,  appiccho, santuṭṭho''ti jano jānāti, evaṃ patirūpena yuttarūpena  bāhiramaṭṭhena ācārena caranto puggalo attano lokuttaramaggassa, paresaṃ  sugatimaggassa ca dūsanato ``maggadūsī''ti veditabbo. <br/><br/>[03] 90^b^.^eb^ evaṃ imāya gāthāya ``maggadūsī''ti dussīlaṃ  vohāramattakasamaṇaṃ niddisitvā idāni tesaṃ aññamaññaṃ  abyāmissībhāvaṃ dīpento āha ^b^``ete ca paṭivijjhī''^eb^ti.  tassattho -- ete caturo samaṇe yathāvuttena ^a^P1.0166^ea^  lakkhaṇena ^b^paṭivijjhi^eb^ aññāsi sacchākāsi ^b^yo gahaṭṭho^eb^  khattiyo vā brāhmaṇo vā añño vā koci, imesaṃ catunnaṃ samaṇānaṃ  lakkhaṇassavanamattena ^b^sutavā,^eb^ tasseva lakkhaṇassa ariyānaṃ  santike sutattā ^b^ariyasāvako,^eb^ teyeva samaṇe ``ayañca ayañca  evaṃlakkhaṇo''ti pajānanamattena ^b^sappañño,^eb^ yādiso ayaṃ pacchā  vutto maggadūsī, itarepi ^b^sabbe netādisāti ñatvā iti disvā^eb^  evaṃ pāpaṃ karontampi etaṃ pāpabhikkhuṃ disvā. tatthāyaṃ yojanā --  ete ca paṭivijjhi yo gahaṭṭho sutavā ariyasāvako sappañño, tassa  tāya paññāya sabbe ``netādisā''ti ñatvā viharato iti disvā na  hāpeti saddhā, evaṃ pāpakammaṃ karontaṃ pāpabhikkhuṃ disvāpi na hāpeti,  na hāyati, na nassati saddhāti.<br/><br/>[03] evaṃ ^a^M1.0149^ea^ imāya gāthāya tesaṃ abyāmissībhāvaṃ dīpetvā idāni iti  disvāpi ``sabbe netādisā''ti jānantaṃ ariyasāvakaṃ pasaṃsanto  āha ^b^``kathañhi duṭṭhenā''^eb^ti. tassa sambandho -- etadeva ca  yuttaṃ sutavato ariyasāvakassa, yadidaṃ ekaccaṃ pāpaṃ karontaṃ iti  disvāpi sabbe ``netādisā''ti jānanaṃ. kiṃ kāraṇā? kathañhi  duṭṭhena asampaduṭṭhaṃ, suddhaṃ asuddhena samaṃ kareyyāti? tassattho --  kathañhi sutavā ariyasāvako sappañño, sīlavipattiyā duṭṭhena  maggadūsinā aduṭṭhaṃ itaraṃ samaṇattayaṃ, suddhaṃ samaṇattayamevaṃ  aparisuddhakāyasamācāratādīhi asuddhena pacchimena vohāramattakasamaṇena  samaṃ kareyya sadisanti jāneyyāti. suttapariyosāne upāsakassa  maggo vā phalaṃ vā na kathitaṃ. kaṅkhāmattameva hi tassa pahīnanti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya cundasuttavaṇṇanā niṭṭhitā. 


volume: 94
item: 6
title: khaggavisāṇasuttavaṇṇanā^kasibhāradvājasuttavaṇṇanā^cundasuttavaṇṇanā^parābhavasuttavaṇṇanā^
content:
  [03] ^b^evaṃ^eb^ ^a^V1.0132^ea^ ^b^me suta^eb^nti parābhavasuttaṃ. kā uppatti? maṅgalasuttaṃ  kira sutvā devānaṃ etadahosi -- ``bhagavatā maṅgalasutte sattānaṃ  vuḍḍhiñca sotthiñca kathayamānena ekaṃsena bhavo eva kathito, no  parābhavo. handa dāni yena sattā parihāyanti vinassanti, taṃ nesaṃ  parābhavampi ^a^P1.0167^ea^ pucchāmā''ti. atha maṅgalasuttaṃ  kathitadivasato dutiyadivase dasasahassacakkavāḷesu devatāyo  parābhavasuttaṃ sotukāmā imasmiṃ ekacakkavāḷe sannipatitvā  ekavālaggakoṭiokāsamatte dasapi vīsampi tiṃsampi cattālīsampi  paññāsampi saṭṭhipi sattatipi asītipi sukhumattabhāve nimminitvā  sabbadevamārabrahmāno siriyā ca tejena ca adhigayha virocamānaṃ  paññattavarabuddhāsane nisinnaṃ bhagavantaṃ parivāretvā aṭṭhaṃsu. tato sakkena  devānamindena āṇatto aññataro devaputto bhagavantaṃ parābhavapañhaṃ pucchi.  atha bhagavā pucchāvasena imaṃ suttamabhāsi.<br/><br/>[03] tattha ^a^M1.0150^ea^ ``evaṃ me suta''ntiādi āyasmatā ānandena vuttaṃ.  ``parābhavantaṃ purisa''ntiādinā nayena ekantarikā gāthā devaputtena  vuttā, ``suvijāno bhavaṃ hotī''tiādinā nayena ekantarikā eva  avasānagāthā ca bhagavatā vuttā, tadetaṃ sabbampi samodhānetvā  ``parābhavasutta''nti vuccati. tattha ``evaṃ me suta''ntiādīsu yaṃ  vattabbaṃ, taṃ sabbaṃ maṅgalasuttavaṇṇanāyaṃ vakkhāma. <br/><br/>[03] 91^b^.^eb^ ^b^parābhavantaṃ purisa^eb^ntiādīsu pana  ^b^parābhavanta^eb^nti parihāyantaṃ vinassantaṃ. ^b^purisa^eb^nti  yaṃkiñci sattaṃ jantuṃ. ^b^mayaṃ pucchāma^eb^ ^b^gotamā^eb^ti sesadevehi  saddhiṃ attānaṃ nidassetvā okāsaṃ kārento so devaputto gottena  bhagavantaṃ ālapati. ^b^bhavantaṃ puṭṭhumāgammā^eb^ti mayañhi bhavantaṃ  pucchissāmāti tato tato cakkavāḷā āgatāti attho. etena ādaraṃ  dasseti. ^b^kiṃ parābhavato mukha^eb^nti evaṃ āgatānaṃ amhākaṃ brūhi  parābhavato purisassa kiṃ mukhaṃ, kiṃ dvāraṃ, kā yoni, kiṃ kāraṇaṃ,  yena mayaṃ parābhavantaṃ purisaṃ jāneyyāmāti attho. etena  ``parābhavantaṃ purisa''nti ettha vuttassa parābhavato purisassa  parābhavakāraṇaṃ pucchati. parābhavakāraṇe hi ñāte tena kāraṇasāmaññena  sakkā yo koci parābhavapuriso jānitunti ^a^P1.0168^ea^. <br/><br/>[03] 92^b^.^eb^ athassa ^a^V1.0133^ea^ bhagavā suṭṭhu pākaṭīkaraṇatthaṃ paṭipakkhaṃ  dassetvā puggalādhiṭṭhānāya desanāya parābhavamukhaṃ dīpento āha  ^b^``suvijāno bhava''^eb^nti. tassattho -- yvāyaṃ ^b^bhavaṃ^eb^  vaḍḍhanto aparihāyanto puriso, so ^b^suvijāno hoti,^eb^ sukhena  akasirena akicchena sakkā vijānituṃ. yopāyaṃ parābhavatīti  ^b^parābhavo,^eb^ parihāyati vinassati, yassa tumhe parābhavato  purisassa mukhaṃ maṃ pucchatha, sopi ^b^suvijāno^eb^. kathaṃ?  ayañhi ^b^dhammakāmo bhavaṃ hoti^eb^ dasakusalakammapathadhammaṃ kāmeti,  piheti, pattheti, suṇāti, paṭipajjati, so taṃ paṭipattiṃ disvā sutvā  ca jānitabbato suvijāno hoti. itaropi ^b^dhammadessī  parābhavo,^eb^ tameva dhammaṃ dessati, na kāmeti, na piheti, na pattheti,  na suṇāti, na paṭipajjati, so taṃ vippaṭipattiṃ disvā sutvā ca  jānitabbato suvijāno hotīti. evamettha bhagavā paṭipakkhaṃ  dassento atthato dhammakāmataṃ bhavato mukhaṃ dassetvā dhammadessitaṃ  parābhavato mukhaṃ dassetīti veditabbaṃ. <br/><br/>[03] 93^b^.^eb^ atha ^a^M1.0151^ea^ sā devatā bhagavato bhāsitaṃ  abhinandamānā āha ^b^``iti heta''^eb^nti. tassattho -- iti hi  yathā vutto bhagavatā, tatheva etaṃ vijānāma, gaṇhāma, dhārema,  ^b^paṭhamo so parābhavo^eb^ so dhammadessitālakkhaṇo paṭhamo parābhavo.  yāni mayaṃ parābhavamukhāni vijānituṃ āgatamhā, tesu idaṃ tāva  ekaṃ parābhavamukhanti vuttaṃ hoti. tattha viggaho, parābhavanti  etenāti parābhavo. kena ca parābhavanti? yaṃ parābhavato mukhaṃ,  kāraṇaṃ, tena. byañjanamattena eva hi ettha nānākaraṇaṃ, atthato pana  parābhavoti vā parābhavato mukhanti vā nānākaraṇaṃ natthi. evamekaṃ  parābhavato mukhaṃ vijānāmāti abhinanditvā tato paraṃ ñātukāmatāyāha  ^b^``dutiyaṃ bhagavā brūhi, kiṃ parābhavato mukha''^eb^nti. ito  parañca ^b^tatiyaṃ catuttha^eb^ntiādīsupi imināva nayenattho veditabbo. <br/><br/>[03] 94^b^.^eb^ byākaraṇapakkhepi ca yasmā ^a^P1.0169^ea^  te te sattā tehi tehi parābhavamukhehi samannāgatā, na ekoyeva  sabbehi, na ca sabbe ekeneva, tasmā tesaṃ tesaṃ tāni tāni  parābhavamukhāni dassetuṃ ^b^``asantassa piyā hontī''^eb^tiādinā  nayena puggalādhiṭṭhānāya eva desanāya nānāvidhāni parābhavamukhāni  byākāsīti veditabbā.<br/><br/>[03] tatrāyaṃ saṅkhepato atthavaṇṇanā -- ^b^asanto^eb^ nāma cha  satthāro, ye vā panaññepi avūpasantena kāyavacīmanokammena  samannāgatā, te asanto assapiyā honti sunakkhattādīnaṃ  acelakakorakhattiyādayo viya. ^b^santo^eb^ nāma  buddhapaccekabuddhasāvakā. ye vā panaññepi vūpasantena  ^a^V1.0134^ea^ kāyavacīmanokammena samannāgatā, te ^b^sante na kurute piyaṃ,^eb^  attano piye iṭṭhe kante manāpe na kuruteti attho. veneyyavasena  hettha vacanabhedo katoti veditabbo. atha vā ^b^sante na  kurute^eb^ti sante na sevatīti attho, yathā ``rājānaṃ sevatī''ti  etasmiñhi atthe rājānaṃ piyaṃ kuruteti saddavidū mantenti.  ^b^piya^eb^nti piyamāno, tussamāno, modamānoti attho.  ^b^asataṃ^eb^ ^a^M1.0152^ea^ ^b^dhammo^eb^ nāma dvāsaṭṭhi diṭṭhigatāni, dasākusalakammapathā vā.  taṃ asataṃ dhammaṃ ^b^roceti,^eb^ piheti, pattheti, sevati.  evametāya gāthāya asantapiyatā, santāppiyatā, asaddhammarocanañcāti  tividhaṃ parābhavato mukhaṃ vuttaṃ. etena hi samannāgato puriso  parābhavati parihāyati, neva idha na huraṃ vuḍḍhiṃ pāpuṇāti, tasmā  ``parābhavato mukha''nti vuccati. vitthāraṃ panettha ``asevanā ca  bālānaṃ, paṇḍitānañca sevanā''ti gāthāvaṇṇanāyaṃ vakkhāma. <br/><br/>[03] 96^b^.^eb^ ^b^niddāsīlī^eb^ nāma yo gacchantopi,  nisīdantopi, tiṭṭhantopi, sayānopi niddāyatiyeva.  ^b^sabhāsīlī^eb^ nāma saṅgaṇikārāmataṃ, bhassārāmatamanuyutto.  ^b^anuṭṭhātā^eb^ti vīriyatejavirahito uṭṭhānasīlo na hoti, aññehi  codiyamāno gahaṭṭho vā samāno gahaṭṭhakammaṃ ^a^P1.0170^ea^,  pabbajito vā pabbajitakammaṃ ārabhati. ^b^alaso^eb^ti  jātialaso, accantābhibhūto thinena ṭhitaṭṭhāne ṭhito eva hoti,  nisinnaṭṭhāne nisinno eva hoti, attano ussāhena aññaṃ iriyāpathaṃ  na kappeti. atīte araññe aggimhi uṭṭhite apalāyanālasā cettha  nidassanaṃ. ayamettha ukkaṭṭhaparicchedo, tato lāmakaparicchedenāpi pana  alaso alasotveva veditabbo. dhajova rathassa, dhūmova aggino,  kodho paññāṇamassāti ^b^kodhapaññāṇo^eb^. dosacarito khippakopī  arukūpamacitto puggalo evarūpo hoti. imāya gāthāya  niddāsīlatā, sabhāsīlatā, anuṭṭhānatā, alasatā, kodhapaññāṇatāti  pañcavidhaṃ parābhavamukhaṃ vuttaṃ. etena hi samannāgato neva gahaṭṭho  gahaṭṭhavuḍḍhiṃ, na pabbajito pabbajitavuḍḍhiṃ pāpuṇāti, aññadatthu  parihāyatiyeva parābhavatiyeva, tasmā ``parābhavato mukha''nti vuccati. <br/><br/>[03] 98^b^.^eb^ ^b^mātā^eb^ti janikā veditabbā.  ^b^pitā^eb^ti janakoyeva. ^b^jiṇṇakaṃ^eb^ sarīrasithilatāya.  ^b^gatayobbanaṃ^eb^ yobbanātikkamena āsītikaṃ vā nāvutikaṃ vā sayaṃ  kammāni kātumasamatthaṃ. ^b^pahu santo^eb^ti samattho samāno sukhaṃ  jīvamāno. ^b^na bharatī^eb^ti na poseti. imāya gāthāya  mātāpitūnaṃ abharaṇaṃ, aposanaṃ, anupaṭṭhānaṃ ekaṃyeva parābhavamukhaṃ vuttaṃ.  etena hi samannāgato yaṃ taṃ -- <br/><br/>[21] ``tāya ^a^M1.0153^ea^ ^a^V1.0135^ea^ naṃ pāricariyāya, mātāpitūsu paṇḍitā. <br/><br/>[22] idheva naṃ pasaṃsanti, pecca sagge pamodatī''ti..  (itivu0 106; a0 ni0  4.63) -- <br/><br/>[25] mātāpitubharaṇe ānisaṃsaṃ vuttaṃ. taṃ na pāpuṇāti,  aññadatthu ``mātāpitaropi na bharati, kaṃ aññaṃ bharissatī''ti  nindañca vajjanīyatañca duggatiñca pāpuṇanto parābhavatiyeva, tasmā  ``parābhavato mukha''nti vuccati. <br/><br/>[03] 100^b^.^eb^ pāpānaṃ bāhitattā ^b^brāhmaṇaṃ,^eb^ samitattā  ^b^samaṇaṃ^eb^. brāhmaṇakulappabhavampi vā brāhmaṇaṃ, pabbajjupagataṃ ^a^P1.0171^ea^  samaṇaṃ, tato ^b^aññaṃ vāpi^eb^ yaṃkiñci yācanakaṃ.  ^b^musāvādena vañcetī^eb^ti ``vada, bhante, paccayenā''ti pavāretvā  yācito vā paṭijānitvā pacchā appadānena tassa taṃ āsaṃ  visaṃvādeti. imāya gāthāya brāhmaṇādīnaṃ musāvādena vañcanaṃ ekaṃyeva  parābhavamukhaṃ vuttaṃ. etena hi samannāgato idha nindaṃ, samparāye  duggatiṃ sugatiyampi adhippāyavipattiñca pāpuṇāti. vuttañhetaṃ -- <br/><br/>[02] ``dussīlassa sīlavipannassa pāpako kittisaddo  abbhuggacchatī''ti (dī0 ni0 2.149; a0 ni0  5.213;  mahāva0 285).<br/><br/>[03] tathā -- <br/><br/>[02] ``catūhi, bhikkhave, dhammehi samannāgato yathābhataṃ  nikkhitto evaṃ niraye. katamehi catūhi? musāvādī  hotī''tiādi (a0 ni0  4.82).<br/><br/>[03] tathā -- <br/><br/>[02] ``idha, sāriputta, ekacco samaṇaṃ vā brāhmaṇaṃ vā  upasaṅkamitvā pavāreti, `vada, bhante, paccayenā'ti, so yena pavāreti,  taṃ na deti. so ce tato cuto itthattaṃ āgacchati. so yaṃ yadeva  vaṇijjaṃ payojeti, sāssa hoti chedagāminī. idha pana  sāriputta...pe0... so yena pavāreti, na taṃ yathādhippāyaṃ deti. so  ce tato cuto ^a^V1.0136^ea^ itthattaṃ āgacchati. so yaṃ yadeva vaṇijjaṃ payojeti,  sāssa na hoti yathādhippāyā''ti (a0 ni0  4.79).<br/><br/>[03] evamimāni ^a^M1.0154^ea^ nindādīni pāpuṇanto parābhavatiyeva, tasmā  ``parābhavato mukha''nti vuttaṃ. <br/><br/>[03] 102^b^.^eb^ ^b^pahūtavitto^eb^ti pahūtajātarūparajatamaṇiratano.  ^b^sahirañño^eb^ti sakahāpaṇo. ^b^sabhojano^eb^ti  anekasūpabyañjanabhojanasampanno. ^b^eko bhuñjati sādūnī^eb^ti  sādūni bhojanāni attano puttānampi adatvā paṭicchannokāse  bhuñjatīti eko bhuñjati sādūni. imāya gāthāya bhojanagiddhatāya  bhojanamacchariyaṃ ekaṃyeva parābhavamukhaṃ vuttaṃ. etena hi samannāgato  nindaṃ vajjanīyaṃ duggatinti evamādīni pāpuṇanto parābhavatiyeva,  tasmā ``parābhavato mukha''nti vuttaṃ. vuttanayeneva sabbaṃ suttānusārena  yojetabbaṃ, ativitthārabhayena pana idāni yojanānayaṃ adassetvā  atthamattameva bhaṇāma. <br/><br/>[03] 104^b^.^eb^ ^b^jātitthaddho^eb^ nāma yo ``ahaṃ  jātisampanno''ti mānaṃ janetvā tena thaddho vātapūritabhastā viya  uddhumāto hutvā na kassaci ^a^P1.0172^ea^ onamati. esa  nayo dhanagottatthaddhesu. ^b^saññātiṃ atimaññetī^eb^ti attano  ñātimpi jātiyā atimaññati sakyā viya viṭaṭūbhaṃ. dhanenāpi ca  ``kapaṇo ayaṃ daliddo''ti atimaññati, sāmīcimattampi na karoti,  tassa te ñātayo parābhavameva icchanti. imāya gāthāya vatthuto  catubbidhaṃ, lakkhaṇato ekaṃyeva parābhavamukhaṃ vuttaṃ. <br/><br/>[03] 106^b^.^eb^ ^b^itthidhutto^eb^ti itthīsu sāratto, yaṃkiñci  atthi, taṃ sabbampi datvā aparāparaṃ itthiṃ saṅgaṇhāti. tathā  sabbampi attano santakaṃ nikkhipitvā surāpānapayutto ^b^surādhutto^eb^.  nivatthasāṭakampi nikkhipitvā jūtakīḷanamanuyutto  ^b^akkhadhutto^eb^. etehi tīhi ṭhānehi yaṃkiñcipi laddhaṃ hoti,  tassa vināsanato laddhaṃ laddhaṃ vināsetīti veditabbo. evaṃvidho  parābhavatiyeva, tenassetaṃ imāya gāthāya tividhaṃ parābhavamukhaṃ vuttaṃ. <br/><br/>[03] 108^b^.^eb^ ^b^sehi dārehī^eb^ti attano dārehi. yo  attano dārehi asantuṭṭho hutvā ^b^vesiyāsu padussati,^eb^ tathā  ^b^paradāresu,^eb^ so ^a^M1.0155^ea^ yasmā vesīnaṃ dhanappadānena paradārasevanena ca  rājadaṇḍādīhi parābhavatiyeva, tenassetaṃ imāya gāthāya duvidhaṃ  parābhavamukhaṃ vuttaṃ. <br/><br/>[03] 110^b^.^eb^ ^b^atītayobbano^eb^ti ^a^V1.0137^ea^ yobbanamaticca  āsītiko vā nāvutiko vā hutvā ^b^āneti^eb^ pariggaṇhāti.  ^b^timbarutthani^eb^nti timbaruphalasadisatthaniṃ taruṇadārikaṃ.  ^b^tassā issā na supatī^eb^ti ``daharāya mahallakena saddhiṃ rati ca  saṃvāso ca amanāpo, mā heva kho taruṇaṃ pattheyyā''ti issāya taṃ  rakkhanto na supati. so yasmā kāmarāgena ca issāya ca ḍayhanto  bahiddhā kammante ca appayojento parābhavatiyeva, tenassetaṃ imāya  gāthāya imaṃ issāya asupanaṃ ekaṃyeva parābhavamukhaṃ vuttaṃ. <br/><br/>[03] 112^b^.^eb^ ^b^soṇḍi^eb^nti macchamaṃsādīsu lolaṃ  gedhajātikaṃ. ^b^vikiraṇi^eb^nti tesaṃ atthāya dhanaṃ paṃsukaṃ viya  vikiritvā nāsanasīlaṃ. ^b^purisaṃ vāpi tādisa^eb^nti puriso  vāpi yo evarūpo hoti, taṃ yo issariyasmiṃ ^b^ṭhapeti,^eb^  lañchanamuddikādīni datvā gharāvāse kammante ^a^P1.0173^ea^ vā  vaṇijjādivohāresu vā tadeva vāvaṭaṃ kāreti. so yasmā tassa  dosena dhanakkhayaṃ pāpuṇanto parābhavatiyeva, tenassetaṃ imāya gāthāya  tathāvidhassa issariyasmiṃ ṭhapanaṃ ekaṃyeva parābhavamukhaṃ vuttaṃ. <br/><br/>[03] 114^b^.^eb^ ^b^appabhogo^eb^ nāma sannicitānañca bhogānaṃ  āyamukhassa ca abhāvato. ^b^mahātaṇho^eb^ti mahatiyā bhogataṇhāya  samannāgato, yaṃ laddhaṃ, tena asantuṭṭho. ^b^khattiye jāyate kule^eb^ti  khattiyānaṃ kule jāyati. ^b^so ca rajjaṃ patthayatī^eb^ti so etāya  mahātaṇhatāya anupāyena uppaṭipāṭiyā attano dāyajjabhūtaṃ alabbhaneyyaṃ  vā parasantakaṃ rajjaṃ pattheti, so evaṃ patthento yasmā tampi appakaṃ  bhogaṃ yodhājīvādīnaṃ datvā rajjaṃ apāpuṇanto parābhavatiyeva, tenassetaṃ  imāya gāthāya rajjapatthanaṃ ekaṃyeva parābhavamukhaṃ vuttaṃ. <br/><br/>[03] 115^b^.^eb^ ito ^a^M1.0156^ea^ paraṃ yadi sā devatā ``terasamaṃ bhagavā  brūhi...pe0... satasahassimaṃ bhagavā brūhī''ti puccheyya, tampi bhagavā  katheyya. yasmā pana sā devatā ``kiṃ imehi pucchitehi, ekamettha  vuḍḍhikaraṃ natthī''ti tāni parābhavamukhāni asuyyamānā ettakampi  pucchitvā vippaṭisārī hutvā tuṇhī ahosi, tasmā bhagavā tassāsayaṃ  viditvā desanaṃ niṭṭhāpento imaṃ gāthaṃ abhāsi ^b^``ete parābhave  loke''^eb^ti.<br/><br/>[03] tattha ^b^paṇḍito^eb^ti parivīmaṃsāya samannāgato.  ^b^samavekkhiyā^eb^ti paññācakkhunā upaparikkhitvā.  ^b^ariyo^eb^ti na maggena, na phalena, apica kho, pana etasmiṃ  parābhavasaṅkhāte anaye na iriyatīti ariyo. yena dassanena yāya  paññāya parābhave disvā vivajjeti, tena ^a^V1.0138^ea^ sampannattā  ^b^dassanasampanno^eb^. ^b^sa lokaṃ bhajate siva^eb^nti so evarūpo  sivaṃ khemamuttamamanupaddavaṃ devalokaṃ bhajati, allīyati, upagacchatīti  vuttaṃ hoti. desanāpariyosāne parābhavamukhāni sutvā  uppannasaṃvegānurūpaṃ yoniso padahitvā  sotāpattisakadāgāmianāgāmiphalāni pattā devatā gaṇanaṃ vītivattā.  yathāha -- <br/><br/>[21] ``mahāsamayasutte ^a^P1.0174^ea^ ca, atho  maṅgalasuttake. <br/><br/>[22] samacitte rāhulovāde, dhammacakke parābhave.. <br/><br/>[21] ``devatāsamitī tattha, appameyyā asaṅkhiyā. <br/><br/>[22] dhammābhisamayo cettha, gaṇanāto asaṅkhiyo''ti.. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya parābhavasuttavaṇṇanā niṭṭhitā. 


volume: 94
item: 7
title: kasibhāradvājasuttavaṇṇanā^cundasuttavaṇṇanā^parābhavasuttavaṇṇanā^aggikabhāradvājasuttavaṇṇanā^
content:
  [03] ^b^evaṃ^eb^ ^a^V1.0139^ea^ ^b^me suta^eb^nti aggikabhāradvājasuttaṃ,  ``vasalasutta''ntipi vuccati. kā uppatti? bhagavā sāvatthiyaṃ  viharati jetavane anāthapiṇḍikassa ārāme. kasibhāradvājasutte  vuttanayena pacchābhattakiccāvasāne buddhacakkhunā lokaṃ ^a^M1.0157^ea^ volokento  aggikabhāradvājaṃ brāhmaṇaṃ saraṇasikkhāpadānaṃ upanissayasampannaṃ disvā  ``tattha mayi gate kathā pavattissati, tato kathāvasāne dhammadesanaṃ  sutvā esa brāhmaṇo saraṇaṃ gantvā sikkhāpadāni samādiyissatī''ti  ñatvā, tattha gantvā, pavattāya kathāya brāhmaṇena dhammadesanaṃ yācito  imaṃ suttaṃ abhāsi. tattha ``evaṃ me suta''ntiādiṃ  maṅgalasuttavaṇṇanāyaṃ vaṇṇayissāma, ``atha kho bhagavā  pubbaṇhasamaya''ntiādi kasibhāradvājasutte vuttanayeneva veditabbaṃ.<br/><br/>[03] ^b^tena kho pana samayena aggikabhāradvājassā^eb^ti yaṃ yaṃ  avuttapubbaṃ, taṃ tadeva vaṇṇayissāma. seyyathidaṃ -- so hi brāhmaṇo  aggiṃ juhati paricaratīti katvā aggikoti nāmena pākaṭo ahosi,  bhāradvājoti gottena. tasmā vuttaṃ ``aggikabhāradvājassā''ti.  ^b^nivesane^eb^ti ghare. tassa kira brāhmaṇassa nivesanadvāre  antaravīthiyaṃ aggihutasālā ahosi. tato ``nivesanadvāre''ti  vattabbe tassapi padesassa nivesaneyeva pariyāpannattā ``nivesane''ti  vuttaṃ. samīpatthe vā bhummavacanaṃ, nivesanasamīpeti attho.  ^b^aggi pajjalito hotī^eb^ti aggiyādhāne ṭhito aggi  katabbhuddharaṇo samidhāpakkhepaṃ bījanavātañca labhitvā ^a^P1.0175^ea^  jalito uddhaṃ samuggataccisamākulo hoti. ^b^āhuti  paggahitā^eb^ti sasīsaṃ nhāyitvā mahatā sakkārena  pāyāsasappimadhuphāṇitādīni abhisaṅkhatāni hontīti attho.  yañhi kiñci aggimhi juhitabbaṃ, taṃ sabbaṃ ``āhutī''ti vuccati.  ^b^sapadāna^eb^nti anugharaṃ. bhagavā hi sabbajanānuggahatthāya  āhārasantuṭṭhiyā ca uccanīcakulaṃ avokkamma piṇḍāya carati. tena  vuttaṃ ``sapadānaṃ piṇḍāya caramāno''ti.<br/><br/>[03] atha kimatthaṃ sabbākārasampannaṃ samantapāsādikaṃ bhagavantaṃ disvā  brāhmaṇassa cittaṃ nappasīdati? kasmā ca evaṃ pharusena vacanena  bhagavantaṃ samudācaratīti? vuccate -- ayaṃ kira ^a^V1.0140^ea^ brāhmaṇo  ``maṅgalakiccesu samaṇadassanaṃ avamaṅgala''nti evaṃdiṭṭhiko, tato  ``mahābrahmuno bhuñjanavelāya kāḷakaṇṇī muṇḍakasamaṇako mama nivesanaṃ  upasaṅkamatī''ti mantvā cittaṃ nappasādesi, aññadatthu dosavasaṃyeva  agamāsi. atha kuddho anattamano anattamanavācaṃ nicchāresi  ^b^``tatreva muṇḍakā''^eb^tiādi. tatrāpi ^a^M1.0158^ea^ ca yasmā ``muṇḍo  asuddho hotī''ti brāhmaṇānaṃ diṭṭhi, tasmā ``ayaṃ asuddho, tena  devabrāhmaṇapūjako na hotī''ti jigucchanto ``muṇḍakā''ti āha.  muṇḍakattā vā ucchiṭṭho esa, na imaṃ padesaṃ arahati āgacchitunti  samaṇo hutvāpi īdisaṃ kāyakilesaṃ na vaṇṇetīti ca samaṇabhāvaṃ  jigucchanto ^b^``samaṇakā''^eb^ti āha. na kevalaṃ dosavaseneva,  vasale vā pabbājetvā tehi saddhiṃ ekato sambhogaparibhogakaraṇena  patito ayaṃ vasalatopi pāpataroti jigucchanto ^b^``vasalakā''^eb^ti  āha -- ``vasalajātikānaṃ vā āhutidassanamattasavanena pāpaṃ  hotī''ti maññamānopi evamāha.<br/><br/>[03] bhagavā tathā vuttopi vippasanneneva mukhavaṇṇena madhurena sarena  brāhmaṇassa upari anukampāsītalena cittena attano sabbasattehi  asādhāraṇatādibhāvaṃ pakāsento āha ^b^``jānāsi pana, tvaṃ  brāhmaṇā''^eb^ti. atha brāhmaṇo bhagavato ^a^P1.0176^ea^  mukhappasādasūcitaṃ tādibhāvaṃ ñatvā anukampāsītalena cittena  nicchāritaṃ madhurassaraṃ sutvā amateneva abhisittahadayo attamano  vippasannindriyo nihatamāno hutvā taṃ jātisabhāvaṃ visauggirasadisaṃ  samudācāravacanaṃ pahāya ``nūna yamahaṃ hīnajaccaṃ vasalanti paccemi, na  so paramatthato vasalo, na ca hīnajaccatā eva vasalakaraṇo  dhammo''ti maññamāno ^b^``na khvāhaṃ, bho gotamā''^eb^ti āha.  dhammatā hesā, yaṃ hetusampanno paccayālābhena pharusopi samāno  laddhamatte paccaye muduko hotīti.<br/><br/>[03] tattha ^b^sādhū^eb^ti ayaṃ saddo  āyācanasampaṭicchanasampahaṃsanasundaradaḷhīkammādīsu dissati.  ``sādhu me, bhante, bhagavā saṃkhittena dhammaṃ desetū''tiādīsu (saṃ0  ni0  4.95; a0 ni0  7.83) hi āyācane. ``sādhu,  bhanteti kho so bhikkhu bhagavato bhāsitaṃ abhinanditvā  anumoditvā''tiādīsu (ma0 ni0 3.86) sampaṭicchane. ``sādhu,  sādhu, sāriputtā''tiādīsu (dī0 ni0 3.349) sampahaṃsane. <br/><br/>[21] ``sādhu dhammarucī rājā, sādhu paññāṇavā naro. <br/><br/>[22] sādhu mittānamaddubbho, pāpassākaraṇaṃ sukha''nti..  (jā0 2.18.101) -- <br/><br/>[25] ādīsu ^a^M1.0159^ea^ ^a^V1.0141^ea^ sundare. ``taṃ suṇātha, sādhukaṃ manasi  karothā''tiādīsu (ma0 ni0 1.1) daḷhīkamme. idha pana  āyācane.<br/><br/>[03] ^b^tena hī^eb^ti tassādhippāyanidassanaṃ, sace ñātukāmosīti  vuttaṃ hoti. kāraṇavacanaṃ vā, tassa yasmā ñātukāmosi, tasmā,  brāhmaṇa, suṇāhi, sādhukaṃ manasi karohi, tathā te bhāsissāmi, yathā  tvaṃ jānissasīti evaṃ parapadehi saddhiṃ sambandho veditabbo. tatra ca  ^b^suṇāhī^eb^ti sotindriyavikkhepavāraṇaṃ, ^b^sādhukaṃ manasi  karohī^eb^ti manasikāre daḷhīkammaniyojanena manindriyavikkhepavāraṇaṃ.  purimañcettha byañjanavipallāsaggāhavāraṇaṃ, pacchimaṃ  atthavipallāsaggāhavāraṇaṃ ^a^P1.0177^ea^. purimena ca  dhammassavane niyojeti, pacchimena sutānaṃ dhammānaṃ  dhāraṇatthūpaparikkhādīsu. purimena ca ``sabyañjano ayaṃ dhammo,  tasmā savanīyo''ti dīpeti, pacchimena ``sāttho, tasmā manasi  kātabbo''ti. sādhukapadaṃ vā ubhayapadehi yojetvā ``yasmā ayaṃ  dhammo dhammagambhīro ca desanāgambhīro ca, tasmā suṇāhi sādhukaṃ.  yasmā atthagambhīro paṭivedhagambhīro ca, tasmā sādhukaṃ manasi  karohī''ti etamatthaṃ dīpento āha -- ``suṇāhi sādhukaṃ manasi  karohī''ti.<br/><br/>[03] tato ``evaṃ gambhīre kathamahaṃ patiṭṭhaṃ labhissāmī''ti  visīdantamiva taṃ brāhmaṇaṃ samussāhento āha -- ``bhāsissāmī''ti.  tattha ``yathā tvaṃ ñassasi, tathā parimaṇḍalehi padabyañjanehi  uttānena nayena bhāsissāmī''ti evamadhippāyo veditabbo. tato  ussāhajāto hutvā ^b^``evaṃ bho''ti kho aggikabhāradvājo brāhmaṇo  bhagavato paccassosi,^eb^ sampaṭicchi paṭiggahesīti vuttaṃ hoti,  yathānusiṭṭhaṃ vā paṭipajjanena abhimukho assosīti. athassa  ^b^``bhagavā etadavocā''^eb^ti idāni vattabbaṃ sandhāya vuttaṃ  ``kodhano upanāhī''ti evamādikaṃ. <br/><br/>[03] 116^b^.^eb^ tattha ^b^kodhano^eb^ti kujjhanasīlo.  ^b^upanāhī^eb^ti tasseva kodhassa daḷhīkammena upanāhena samannāgato.  paresaṃ guṇe makkheti puñchatīti makkhī, pāpo ca so makkhī  cāti ^b^pāpamakkhī^eb^. ^b^vipannadiṭṭhī^eb^ti vinaṭṭhasammādiṭṭhi,  vipannāya vā virūpaṃ gatāya dasavatthukāya micchādiṭṭhiyā samannāgato.  ^b^māyāvī^eb^ti attani vijjamānadosapaṭicchādanalakkhaṇāya  māyāya ^a^M1.0160^ea^ samannāgato. ^b^taṃ jaññā vasalo itī^eb^ti taṃ evarūpaṃ  puggalaṃ etesaṃ hīnadhammānaṃ vassanato siñcanato anvāssavanato  ``vasalo''ti jāneyyāti, etehi sabbehi brāhmaṇamatthake jāto.  ayañhi paramatthato vasalo eva, attano ^a^P1.0178^ea^  hadayatuṭṭhimattaṃ, na paranti. evamettha bhagavā ādipadeneva tassa  brāhmaṇassa kodhaniggahaṃ katvā ``kodhādidhammo hīnapuggalo''ti  puggalādhiṭṭhānāya ^a^V1.0142^ea^ ca desanāya kodhādidhamme desento ekena tāva  pariyāyena vasalañca vasalakaraṇe ca dhamme desesi. evaṃ desento ca  ``tvaṃ aha''nti paravambhanaṃ attukkaṃsanañca akatvā dhammeneva samena  ñāyena taṃ brāhmaṇaṃ vasalabhāve, attānañca brāhmaṇabhāve ṭhapesi. <br/><br/>[03] 117^b^.^eb^ idāni yāyaṃ brāhmaṇānaṃ diṭṭhi ``kadāci  pāṇātipātādinnādānādīni karontopi brāhmaṇo evā''ti. taṃ diṭṭhiṃ  paṭisedhento, ye ca sattavihiṃsādīsu akusaladhammesu tehi tehi  samannāgatā ādīnavaṃ apassantā te dhamme uppādenti, tesaṃ ``hīnā  ete dhammā vasalakaraṇā''ti tattha ādīnavañca dassento aparehipi  pariyāyehi vasalañca vasalakaraṇe ca dhamme desetuṃ ``ekajaṃ vā dvijaṃ  vā''ti evamādigāthāyo abhāsi.<br/><br/>[03] tattha ^b^ekajo^eb^ti ṭhapetvā aṇḍajaṃ avasesayonijo. so  hi ekadā eva jāyati. ^b^dvijo^eb^ti aṇḍajo. so hi  mātukucchito aṇḍakosato cāti dvikkhattuṃ jāyati. taṃ ekajaṃ vā  dvijaṃ vāpi. ^b^yodha pāṇa^eb^nti yo idha sattaṃ.  ^b^vihiṃsatī^eb^ti kāyadvārikacetanāsamuṭṭhitena vā  vacīdvārikacetanāsamuṭṭhitena vā payogena jīvitā voropeti.  ``pāṇāni hiṃsatī''tipi pāṭho. tattha ekajaṃ vā dvijaṃ vāti  evaṃpabhedāni yodha pāṇāni hiṃsatīti evaṃ sambandho veditabbo.  ^b^yassa pāṇe dayā natthī^eb^ti etena manasā anukampāya abhāvaṃ āha.  sesamettha vuttanayameva. ito parāsu ca gāthāsu, yato ettakampi  avatvā ito paraṃ uttānatthāni padāni pariharantā  avaṇṇitapadavaṇṇanāmattameva karissāma. <br/><br/>[03] 118^b^.^eb^ ^b^hantī^eb^ti ^a^M1.0161^ea^ hanati vināseti.  ^b^parirundhatī^eb^ti senāya parivāretvā tiṭṭhati. ^b^gāmāni  nigamāni cā^eb^ti ettha ca-saddena nagarānītipi vattabbaṃ.  ^b^niggāhako samaññāto^eb^ti iminā hananaparirundhanena  gāmanigamanagaraghātakoti loke vidito. <br/><br/>[03] 119^b^.^eb^ ^b^gāme vā yadi vāraññe^eb^ti ^a^P1.0179^ea^  gāmopi nigamopi nagarampi sabbova idha gāmo saddhiṃ  upacārena, taṃ ṭhapetvā sesaṃ araññaṃ. tasmiṃ gāme vā yadi vāraññe  ^b^yaṃ paresaṃ mamāyitaṃ,^eb^ yaṃ parasattānaṃ pariggahitamapariccattaṃ satto  vā saṅkhāro vā. ^b^theyyā adinnamādetī^eb^ti tehi adinnaṃ  ananuññātaṃ theyyacittena ādiyati, yena kenaci payogena yena kenaci  avahārena attano gahaṇaṃ sādheti. <br/><br/>[03] 120^b^.^eb^ ^b^iṇamādāyā^eb^ti attano santakaṃ kiñci  nikkhipitvā nikkhepaggahaṇena vā, kiñci ^a^V1.0143^ea^ anikkhipitvā  ``ettakena kālena ettakaṃ vaḍḍhiṃ dassāmī''ti vaḍḍhiggahaṇena vā,  ``yaṃ ito udayaṃ bhavissati, taṃ mayhaṃ mūlaṃ taveva bhavissatī''ti vā  ``udayaṃ ubhinnampi sādhāraṇa''nti vā evaṃ taṃtaṃāyogaggahaṇena vā  iṇaṃ gahetvā. ^b^cujjamāno palāyati na hi te iṇamatthī^eb^ti tena  iṇāyikena ``dehi me iṇa''nti codiyamāno ``na hi te  iṇamatthi, mayā gahitanti ko sakkhī''ti evaṃ bhaṇanena ghare  vasantopi palāyati. <br/><br/>[03] 121^b^.^eb^ ^b^kiñcikkhakamyatā^eb^ti appamattakepi  kismiñcideva icchāya. ^b^panthasmiṃ vajantaṃ jana^eb^nti magge  gacchantaṃ yaṃkiñci itthiṃ vā purisaṃ vā. ^b^hantvā  kiñcikkhamādetī^eb^ti māretvā koṭṭetvā taṃ bhaṇḍakaṃ gaṇhāti. <br/><br/>[03] 122^b^.^eb^ ^b^attahetū^eb^ti attano jīvitakāraṇā, tathā  ^b^parahetu. dhanahetū^eb^ti sakadhanassa vā paradhanassa vā kāraṇā.  ca-kāro sabbattha vikappanattho. ^b^sakkhipuṭṭho^eb^ti yaṃ jānāsi, taṃ  vadehīti pucchito. ^b^musā brūtī^eb^ti jānanto vā ``na  jānāmī''ti ajānanto vā ``jānāmī''ti bhaṇati, sāmike  asāmike, asāmike ca sāmike karoti. <br/><br/>[03] 123^b^.^eb^ ^b^ñātīna^eb^nti ^a^M1.0162^ea^ sambandhīnaṃ.  ^b^sakhīna^eb^nti vayassānaṃ ^b^dāresū^eb^ti parapariggahitesu.  ^b^paṭidissatī^eb^ti paṭikūlena dissati, aticaranto dissatīti  attho. ^b^sāhasā^eb^ti balakkārena anicchaṃ. ^b^sampiyenā^eb^ti  tehi tesaṃ dārehi patthiyamāno sayañca patthayamāno,  ubhayasinehavasenāpīti vuttaṃ hoti. <br/><br/>[03] 124^b^.^eb^ ^b^mātaraṃ pitaraṃ vā^eb^ti evaṃ mettāya  padaṭṭhānabhūtampi, ^b^jiṇṇakaṃ gatayobbana^eb^nti evaṃ karuṇāya  padaṭṭhānabhūtampi ^a^P1.0180^ea^. ^b^pahu santo na bharatī^eb^ti  atthasampanno upakaraṇasampanno hutvāpi na poseti. <br/><br/>[03] 125^b^.^eb^ ^b^sasu^eb^nti sassuṃ. ^b^hantī^eb^ti pāṇinā  vā leḍḍunā vā aññena vā kenaci paharati. ^b^rosetī^eb^ti  kodhamassa sañjaneti ^b^vācāya^eb^ pharusavacanena. <br/><br/>[03] 126^b^.^eb^ ^b^attha^eb^nti sandiṭṭhikasamparāyikaparamatthesu  yaṃkiñci. ^b^pucchito santo^eb^ti puṭṭho samāno.  ^b^anatthamanusāsatī^eb^ti tassa ahitameva ācikkhati.  ^b^paṭicchannena mantetī^eb^ti atthaṃ ācikkhantopi ^a^V1.0144^ea^ yathā so na  jānāti, tathā apākaṭehi padabyañjanehi paṭicchannena vacanena manteti,  ācariyamuṭṭhiṃ vā katvā dīgharattaṃ vasāpetvā sāvasesameva manteti. <br/><br/>[03] 127^b^.^eb^ ^b^yo katvā^eb^ti ettha mayā pubbabhāge  pāpicchatā vuttā. yā sā ``idhekacco kāyena duccaritaṃ caritvā,  vācāya duccaritaṃ caritvā, manasā duccaritaṃ caritvā, tassa  paṭicchādanahetu pāpikaṃ icchaṃ paṇidahati, mā maṃ jaññāti icchatī''ti  evaṃ āgatā. yathā aññe na jānanti, tathā karaṇena katānañca  avivaraṇena paṭicchannā assa kammantāti ^b^paṭicchannakammanto^eb^. <br/><br/>[03] 128^b^.^eb^ ^b^parakula^eb^nti ñātikulaṃ vā mittakulaṃ vā.  ^b^āgata^eb^nti yassa tena kule bhuttaṃ, taṃ attano gehamāgataṃ  pānabhojanādīhi ^b^nappaṭipūjeti,^eb^ na vā deti, avabhuttaṃ vā detīti  adhippāyo. <br/><br/>[03] 129^b^.^eb^ ^b^yo brāhmaṇaṃ vā^eb^ti parābhavasutte vuttanayameva. <br/><br/>[03] 130^b^.^eb^ ^b^bhattakāle^eb^ ^a^M1.0163^ea^ ^b^upaṭṭhite^eb^ti bhojanakāle jāte.  upaṭṭhitantipi pāṭho, bhattakāle āgatanti attho. ^b^roseti vācā  na ca detī^eb^ti ``atthakāmo me ayaṃ balakkārena maṃ puññaṃ kārāpetuṃ  āgato''ti acintetvā appatirūpena pharusavacanena roseti, antamaso  sammukhabhāvamattampi cassa na deti, pageva bhojananti adhippāyo. <br/><br/>[03] 131^b^.^eb^ ^b^asataṃ yodha pabrūtī^eb^ti yo idha yathā  nimittāni dissanti ``asukadivase idañcidañca te bhavissatī''ti  evaṃ asajjanānaṃ vacanaṃ pabrūti. ``asanta''ntipi pāṭho, abhūtanti  attho. ^b^pabrūtī^eb^ti bhaṇati ``amukasmiṃ nāma gāme mayhaṃ  īdiso gharavibhavo, ehi tattha gacchāma, gharaṇī ^a^P1.0181^ea^  me bhavissasi, idañcidañca te dassāmī''ti parabhariyaṃ paradāsiṃ vā  vañcento dhutto viya. ^b^nijigīsāno^eb^ti nijigīsamāno  maggamāno, taṃ vañcetvā yaṃkiñci gahetvā palāyitukāmoti adhippāyo. <br/><br/>[03] 132^b^.^eb^ ^b^yo cattāna^eb^nti yo ca attānaṃ.  ^b^samukkaṃseti^eb^ jātiādīhi samukkaṃsati uccaṭṭhāne ṭhapeti. ^b^pare  ca mavajānātī^eb^ti tehiyeva pare avajānāti, nīcaṃ karoti.  ma-kāro padasandhikaro ^a^V1.0145^ea^. ^b^nihīno^eb^ti guṇavuḍḍhito parihīno,  adhamabhāvaṃ vā gato. ^b^sena mānenā^eb^ti tena  ukkaṃsanāvajānanasaṅkhātena attano mānena. <br/><br/>[03] 133^b^.^eb^ ^b^rosako^eb^ti kāyavācāhi paresaṃ rosajanako.  ^b^kadariyo^eb^ti thaddhamaccharī, yo pare paresaṃ dente aññaṃ vā puññaṃ  karonte vāreti, tassetaṃ adhivacanaṃ. ^b^pāpiccho^eb^ti  asantaguṇasambhāvanicchāya samannāgato. ^b^maccharī^eb^ti  āvāsādimacchariyayutto. ^b^saṭho^eb^ti asantaguṇappakāsanalakkhaṇena  sāṭheyyena samannāgato, asammābhāsī vā akātukāmopi  ``karomī''tiādivacanena. nāssa pāpajigucchanalakkhaṇā hirī,  nāssa uttāsanato ubbegalakkhaṇaṃ ottappanti ^b^ahiriko  anottappī^eb^. <br/><br/>[03] 134^b^.^eb^ ^b^buddha^eb^nti sammāsambuddhaṃ.  ^b^paribhāsatī^eb^ti ``asabbaññū''tiādīhi apavadati,  ^b^sāvakañca^eb^ ``duppaṭipanno''tiādīhi. ^b^paribbājaṃ gahaṭṭhaṃ  vā^eb^ti sāvakavisesanamevetaṃ ^a^M1.0164^ea^ pabbajitaṃ vā tassa sāvakaṃ, gahaṭṭhaṃ vā  paccayadāyakanti attho. bāhirakaṃ vā paribbājakaṃ yaṃkiñci gahaṭṭhaṃ  vā abhūtena dosena paribhāsatīti evampettha atthaṃ icchanti porāṇā. <br/><br/>[03] 135^b^.^eb^ ^b^anarahaṃ santo^eb^ti akhīṇāsavo samāno.  ^b^arahaṃ paṭijānātī^eb^ti ``ahaṃ arahā''ti paṭijānāti, yathā naṃ  ``arahā aya''nti jānanti, tathā vācaṃ nicchāreti, kāyena  parakkamati, cittena icchati adhivāseti. ^b^coro^eb^ti theno.  ^b^sabrahmake loke^eb^ti ukkaṭṭhavasena āha -- sabbaloketi vuttaṃ hoti  ^a^P1.0182^ea^. loke hi  sandhicchedananillopaharaṇaekāgārikakaraṇaparipanthatiṭṭhanādīhi paresaṃ dhanaṃ  vilumpantā corāti vuccanti. sāsane pana parisasampattiādīhi  paccayādīni vilumpantā. yathāha -- <br/><br/>[02] ``pañcime, bhikkhave, mahācorā santo saṃvijjamānā  lokasmiṃ. katame pañca? idha, bhikkhave, ekaccassa mahācorassa  evaṃ hoti `kudāssu nāmāhaṃ satena vā sahassena vā parivuto  gāmanigamarājadhānīsu āhiṇḍissāmi hananto, ghātento, chindanto,  chedāpento, pacanto pācentoti, so aparena samayena satena vā  sahassena vā parivuto gāmanigamarājadhānīsu āhiṇḍati  hananto...pe0... pācento. evameva kho, bhikkhave, idhekaccassa  pāpabhikkhuno evaṃ hoti `kudāssu nāmāhaṃ satena vā...pe0...  rājadhānīsu cārikaṃ carissāmi sakkato, garukato, mānito, pūjito,  apacito, gahaṭṭhānañceva pabbajitānañca lābhī cīvara...pe0...  parikkhārāna'nti. so aparena ^a^V1.0146^ea^ samayena satena vā sahassena vā  parivuto gāmanigamarājadhānīsu cārikaṃ carati sakkato...pe0...  parikkhārānaṃ. ayaṃ, bhikkhave, paṭhamo mahācoro santo saṃvijjamāno  lokasmiṃ. <br/><br/>[02] ``puna caparaṃ, bhikkhave, idhekacco pāpabhikkhu  tathāgatappaveditaṃ dhammavinayaṃ pariyāpuṇitvā attano dahati, ayaṃ,  bhikkhave, dutiyo...pe0... lokasmiṃ. <br/><br/>[02] ``puna ^a^M1.0165^ea^ caparaṃ, bhikkhave, idhekacco pāpabhikkhu suddhaṃ  brahmacāriṃ parisuddhaṃ brahmacariyaṃ carantaṃ amūlakena abrahmacariyena  anuddhaṃseti. ayaṃ, bhikkhave, tatiyo...pe0... lokasmiṃ. <br/><br/>[02] ``puna caparaṃ, bhikkhave, idhekacco, pāpabhikkhu yāni  tāni saṅghassa garubhaṇḍāni garuparikkhārāni, seyyathidaṃ -- ārāmo,  ārāmavatthu, vihāro, vihāravatthu, mañco, pīṭhaṃ, bhisi, bimbohanaṃ,  lohakumbhī, lohabhāṇakaṃ, lohavārako, lohakaṭāhaṃ, vāsi, pharasu,  kuṭhārī, kudālo, nikhādanaṃ, valli, veḷu, muñjaṃ, pabbajaṃ, tiṇaṃ,  mattikā, dārubhaṇḍaṃ, mattikābhaṇḍaṃ, tehi gihiṃ saṅgaṇhāti upalāpeti.  ayaṃ, bhikkhave, catuttho...pe0... lokasmiṃ. <br/><br/>[02] ``sadevake, bhikkhave, loke...pe0... sadevamanussāya  ayaṃ aggo mahācoro, yo asantaṃ abhūtaṃ uttarimanussadhammaṃ  ullapatī''ti (pārā0 195).<br/><br/>[03] tattha lokiyacorā lokiyameva dhanadhaññādiṃ thenenti. sāsane  vuttacoresu paṭhamo tathārūpameva cīvarādipaccayamattaṃ, dutiyo  pariyattidhammaṃ, tatiyo parassa brahmacariyaṃ, catuttho saṅghikagarubhaṇḍaṃ,  pañcamo jhānasamādhisamāpattimaggaphalappabhedaṃ lokiyalokuttaraguṇadhanaṃ,  lokiyañca cīvarādipaccayajātaṃ. yathāha -- ``theyyāya vo,  bhikkhave, raṭṭhapiṇḍo bhutto''ti. tattha yvāyaṃ pañcamo mahācoro, taṃ  sandhāyāha bhagavā ``coro sabrahmake loke''ti. so hi ``sadevake,  bhikkhave, loke...pe0... sadevamanussāya ayaṃ aggo mahācoro, yo  asantaṃ abhūtaṃ uttarimanussadhammaṃ ullapatī''ti (pārā0 195) evaṃ  lokiyalokuttaradhanathenanato aggo mahācoroti vutto, tasmā taṃ  idhāpi ``sabrahmake loke''ti iminā ukkaṭṭhaparicchedena pakāsesi.<br/><br/>[03] ^b^eso kho vasalādhamo^eb^ti. ettha ^b^kho^eb^ti  avadhāraṇattho, tena eso eva vasalādhamo. vasalānaṃ ^a^V1.0147^ea^ hīno  sabbapacchimakoti avadhāreti. kasmā? visiṭṭhavatthumhi  theyyadhammavassanato, yāva taṃ paṭiññaṃ na vissajjeti, tāva  avigatavasalakaraṇadhammato cāti.<br/><br/>[03] ^b^ete^eb^ ^a^M1.0166^ea^ ^b^kho vasalā^eb^ti. idāni ye te paṭhamagāthāya  āsayavipattivasena ^a^P1.0183^ea^ kodhanādayo pañca, pāpamakkhiṃ  vā dvidhā katvā cha, dutiyagāthāya payogavipattivasena pāṇahiṃsako  eko, tatiyāya payogavipattivaseneva gāmanigamaniggāhako eko,  catutthāya theyyāvahāravasena eko, pañcamāya iṇavañcanavasena eko,  chaṭṭhāya pasayhāvahāravasena panthadūsako eko, sattamāya kūṭasakkhivasena  eko, aṭṭhamāya mittadubbhivasena eko, navamāya akataññuvasena eko,  dasamāya katanāsanavihesanavasena eko, ekādasamāya hadayavañcanavasena  eko, dvādasamāya paṭicchannakammantavasena dve, terasamāya akataññuvasena  eko, cuddasamāya vañcanavasena eko, pannarasamāya vihesanavasena eko,  soḷasamāya vañcanavasena eko, sattarasamāya attukkaṃsanaparavambhanavasena  dve, aṭṭhārasamāya payogāsayavipattivasena rosakādayo satta,  ekūnavīsatimāya paribhāsanavasena dve, vīsatimāya aggamahācoravasena  ekoti evaṃ tettiṃsa catuttiṃsa vā vasalā vuttā. te niddisanto āha  ^b^``ete kho vasalā vuttā, mayā ye te pakāsitā''^eb^ti.  tassattho -- ye te mayā pubbe ``jānāsi pana tvaṃ, brāhmaṇa,  vasala''nti evaṃ saṅkhepato vasalā vuttā, te vitthārato ete kho  pakāsitāti. atha vā ye te mayā puggalavasena vuttā, te  dhammavasenāpi ete kho pakāsitā. atha vā ete kho vasalā vuttā  ariyehi kammavasena, na jātivasena, mayā ye te pakāsitā  ``kodhano upanāhī''tiādinā nayena. <br/><br/>[03] 136^b^.^eb^ evaṃ bhagavā vasalaṃ dassetvā idāni yasmā  brāhmaṇo sakāya diṭṭhiyā atīva abhiniviṭṭho hoti, tasmā taṃ diṭṭhiṃ  paṭisedhento āha ^b^``na jaccā vasalo hotī^eb^''ti. tassattho --  paramatthato hi na jaccā vasalo hoti, na jaccā hoti brāhmaṇo,  apica kho kammunā vasalo hoti, kammunā hoti brāhmaṇo,  aparisuddhakammavassanato vasalo hoti, parisuddhena kammunā  aparisuddhavāhanato brāhmaṇo hoti. yasmā vā tumhe hīnaṃ vasalaṃ  ukkaṭṭhaṃ ^a^M1.0167^ea^ brāhmaṇaṃ ^a^P1.0184^ea^ maññittha, tasmā hīnena kammunā  vasalo hoti, ukkaṭṭhena kammunā brāhmaṇo hotīti evampi atthaṃ  ñāpento evamāha. <br/><br/>[03] 137-139^b^.^eb^ idāni tamevatthaṃ nidassanena sādhetuṃ  ^b^``tadamināpi jānāthā''^eb^tiādikā tisso gāthāyo āha.  tāsu dve catuppādā, ekā chappādā, tāsaṃ attho -- yaṃ mayā vuttaṃ  ``na jaccā vasalo hotī''tiādi, ^b^tadamināpi jānātha, yathā  medaṃ nidassanaṃ,^eb^ taṃ imināpi pakārena ^a^V1.0148^ea^ jānātha, yena me pakārena  yena sāmaññena idaṃ nidassananti vuttaṃ hoti. katamaṃ nidassananti  ce? ^b^caṇḍālaputto sopāko...pe0... brahmalokūpapattiyā^eb^ti.<br/><br/>[03] caṇḍālassa putto ^b^caṇḍālaputto^eb^. attano khādanatthāya  mate sunakhe labhitvā pacatīti ^b^sopāko. mātaṅgo^eb^ti evaṃnāmo  ^b^vissuto^eb^ti evaṃ hīnāya jātiyā ca jīvikāya ca nāmena ca  pākaṭo.<br/><br/>[03] ^b^so^eb^ti purimapadena sambandhitvā so mātaṅgo ^b^yasaṃ  paramaṃ patto,^eb^ abbhutaṃ uttamaṃ ativisiṭṭhaṃ yasaṃ kittiṃ pasaṃsaṃ patto.  ^b^yaṃ sudullabha^eb^nti yaṃ uḷārakulūpapannenāpi dullabhaṃ, hīnakulūpapannena  sudullabhaṃ. evaṃ yasappattassa ca ^b^āgacchuṃ tassupaṭṭhānaṃ, khattiyā  brāhmaṇā bahū,^eb^ tassa mātaṅgassa pāricariyatthaṃ khattiyā ca brāhmaṇā  ca aññe ca bahū vessasuddādayo jambudīpamanussā yebhuyyena upaṭṭhānaṃ  āgamiṃsūti attho.<br/><br/>[03] evaṃ upaṭṭhānasampanno so mātaṅgo vigatakilesarajattā  ^b^virajaṃ,^eb^ mahantehi buddhādīhi paṭipannattā ^b^mahāpathaṃ,^eb^  brahmalokasaṅkhātaṃ devalokaṃ yāpetuṃ samatthattā devalokayānasaññitaṃ  aṭṭhasamāpattiyānaṃ ^b^abhiruyha,^eb^ tāya paṭipattiyā ^b^kāmarāgaṃ  virājetvā,^eb^ kāyassa bhedā ^b^brahmalokūpago ahu,^eb^ sā tathā  hīnāpi ^b^na naṃ jāti nivāresi brahmalokūpapattiyā,^eb^  brahmalokūpapattitoti vuttaṃ hoti.<br/><br/>[03] ayaṃ panattho evaṃ veditabbo -- atīte kira mahāpuriso tena  tenupāyena sattahitaṃ karonto sopākajīvike caṇḍālakule uppajji.  so nāmena mātaṅgo ^a^P1.0185^ea^, rūpena duddasiko hutvā  bahinagare cammakuṭikāya vasati, antonagare bhikkhaṃ caritvā jīvikaṃ  kappeti. athekadivasaṃ ^a^M1.0168^ea^ tasmiṃ nagare surānakkhatte ghosite dhuttā  yathāsakena parivārena kīḷanti. aññatarāpi brāhmaṇamahāsāladhītā  pannarasasoḷasavassuddesikā devakaññā viya rūpena dassanīyā  pāsādikā ``attano kulavaṃsānurūpaṃ kīḷissāmī''ti pahūtaṃ  khajjabhojjādikīḷanasambhāraṃ sakaṭesu āropetvā sabbasetavaḷavayuttaṃ  yānamāruyha mahāparivārena uyyānabhūmiṃ gacchati ^b^diṭṭhamaṅgalikā^eb^ti  nāmena. sā kira ``dussaṇṭhitaṃ rūpaṃ avamaṅgala''nti daṭṭhuṃ na  icchati, tenassā diṭṭhamaṅgalikātveva saṅkhā udapādi.<br/><br/>[03] tadā so mātaṅgo kālasseva vuṭṭhāya paṭapilotikaṃ nivāsetvā,  kaṃsatāḷaṃ hatthe bandhitvā, bhājanahattho ^a^V1.0149^ea^ nagaraṃ pavisati, manusse disvā  dūrato eva kaṃsatāḷaṃ ākoṭento. atha diṭṭhamaṅgalikā ``ussaratha,  ussarathā''ti purato purato hīnajanaṃ apanentehi purisehi nīyamānā  nagaradvāramajjhe mātaṅgaṃ disvā ``ko eso''ti āha. ahaṃ  mātaṅgacaṇḍāloti. sā ``īdisaṃ disvā gatānaṃ kuto vuḍḍhī''ti  yānaṃ nivattāpesi. manussā ``yaṃ mayaṃ uyyānaṃ gantvā  khajjabhojjādiṃ labheyyāma, tassa no mātaṅgena antarāyo kato''ti  kupitā ``gaṇhatha caṇḍāla''nti leḍḍūhi paharitvā ``mato''ti pāde  gahetvā ekamante chaḍḍetvā kacavarena paṭicchādetvā agamaṃsu. so satiṃ  paṭilabhitvā uṭṭhāya manusse pucchi -- ``kiṃ, ayyā, dvāraṃ nāma  sabbasādhāraṇaṃ, udāhu brāhmaṇānaṃyeva kata''nti? manussā āhaṃsu --  ``sabbesaṃ sādhāraṇa''nti. ``evaṃ sabbasādhāraṇadvārena pavisitvā  bhikkhāhārena yāpentaṃ maṃ diṭṭhamaṅgalikāya manussā imaṃ anayabyasanaṃ  pāpesu''nti rathikāya rathikaṃ āhiṇḍanto manussānaṃ ārocetvā  brāhmaṇassa gharadvāre nipajji -- ``diṭṭhamaṅgalikaṃ aladdhā na  vuṭṭhahissāmī''ti.<br/><br/>[03] brāhmaṇo ``gharadvāre mātaṅgo nipanno''ti sutvā ``tassa  kākaṇikaṃ detha, telena aṅgaṃ makkhetvā gacchatū''ti āha. so taṃ na  icchati, ``diṭṭhamaṅgalikaṃ ^a^P1.0186^ea^ aladdhā na  vuṭṭhahissāmi''cceva āha. tato brāhmaṇo ``dve kākaṇikāyo detha,  kākaṇikāya pūvaṃ khādatu, kākaṇikāya ^a^M1.0169^ea^ telena aṅgaṃ makkhetvā  gacchatū''ti āha. so taṃ na icchati, tatheva vadati. brāhmaṇo  sutvā ``māsakaṃ detha, pādaṃ, upaḍḍhakahāpaṇaṃ, kahāpaṇaṃ dve tīṇī''ti  yāva sataṃ āṇāpesi. so na icchati, tatheva vadati. evaṃ  yācantānaṃyeva sūriyo atthaṅgato. atha brāhmaṇī pāsādā oruyha  sāṇipākāraṃ parikkhipāpetvā taṃ upasaṅkamitvā yāci -- ``tāta  mātaṅga, diṭṭhamaṅgalikāya aparādhaṃ khama, sahassaṃ gaṇhāhi, dve  tīṇī''ti yāva ``satasahassaṃ gaṇhāhī''ti āha. so tuṇhībhūto  nipajjiyeva.<br/><br/>[03] evaṃ catūhapañcāhe vītivatte bahumpi paṇṇākāraṃ datvā  diṭṭhamaṅgalikaṃ alabhantā khattiyakumārādayo mātaṅgassa upakaṇṇake  ārocāpesuṃ -- ``purisā nāma anekānipi saṃvaccharāni vīriyaṃ  katvā icchitatthaṃ pāpuṇanti, mā kho tvaṃ nibbijji, addhā  dvīhatīhaccayena diṭṭhamaṅgalikaṃ lacchasī''ti. so tuṇhībhūto  nipajjiyeva. atha sattame divase samantā paṭivissakā uṭṭhahitvā  ``tumhe mātaṅgaṃ vā uṭṭhāpetha, dārikaṃ vā detha, mā amhe sabbe  nāsayitthā''ti āhaṃsu. tesaṃ kira ayaṃ diṭṭhi ``yassa gharadvāre evaṃ  nipanno caṇḍālo marati, tassa gharena saha samantā  sattasattagharavāsino caṇḍālā hontī''ti. tato diṭṭhamaṅgalikaṃ  nīlapaṭapilotikaṃ nivāsāpetvā uḷuṅkakaḷopikādīni datvā  paridevamānaṃ tassa santikaṃ ^a^V1.0150^ea^ netvā ``gaṇha dārikaṃ, uṭṭhāya  gacchāhī''ti adaṃsu. sā passe ṭhatvā ``uṭṭhāhī''ti āha, so  ``hatthena maṃ gahetvā uṭṭhāpehī''ti āha. sā naṃ uṭṭhāpesi. so  nisīditvā āha -- ``mayaṃ antonagare vasituṃ na labhāma, ehi maṃ  bahinagare cammakuṭiṃ nehī''ti. sā naṃ hatthe gahetvā tattha nesi.  ``piṭṭhiyaṃ āropetvā''ti jātakabhāṇakā. netvā ^a^P1.0187^ea^  cassa sarīraṃ telena makkhetvā, uṇhodakena nhāpetvā, yāguṃ pacitvā  adāsi. so ``brāhmaṇakaññā ayaṃ mā vinassī''ti jātisambhedaṃ  akatvāva aḍḍhamāsamattaṃ balaṃ gahetvā ``ahaṃ vanaṃ gacchāmi,  `aticirāyatī'ti mā tvaṃ ukkaṇṭhī''ti vatvā gharamānusakāni ca  ``imaṃ mā pamajjitthā''ti āṇāpetvā gharā nikkhamma tāpasapabbajjaṃ  pabbajitvā, kasiṇaparikammaṃ katvā, katipāheneva aṭṭha samāpattiyo  pañca ca abhiññāyo nibbattetvā ``idānāhaṃ diṭṭhamaṅgalikāya ^a^M1.0170^ea^ manāpo  bhavissāmī''ti ākāsenāgantvā nagaradvāre orohitvā  diṭṭhamaṅgalikāya santikaṃ pesesi.<br/><br/>[03] sā sutvā ``koci maññe mama ñātako pabbajito maṃ dukkhitaṃ  ñatvā daṭṭhuṃ āgato bhavissatī''ti cintayamānā gantvā, taṃ ñatvā,  pādesu nipatitvā ``kissa maṃ anāthaṃ tumhe akatthā''ti āha.  mahāpuriso ``mā tvaṃ diṭṭhamaṅgalike dukkhinī ahosi,  sakalajambudīpavāsīhi te sakkāraṃ kāressāmī''ti vatvā etadavoca --  ``gaccha tvaṃ ghosanaṃ karohi -- `mahābrahmā mama sāmiko na  mātaṅgo, so candavimānaṃ bhinditvā sattame divase mama santikaṃ  āgamissatī'''ti. sā āha -- ``ahaṃ, bhante,  brāhmaṇamahāsāladhītā hutvā attano pāpakammena imaṃ caṇḍālabhāvaṃ pattā,  na sakkomi evaṃ vattu''nti. mahāpuriso ``na tvaṃ mātaṅgassa  ānubhāvaṃ jānāsī''ti vatvā yathā sā saddahati, tathā anekāni  pāṭihāriyāni dassetvā tatheva taṃ āṇāpetvā attano vasatiṃ agamāsi.  sā tathā akāsi.<br/><br/>[03] manussā ujjhāyanti hasanti -- ``kathañhi nāmāyaṃ attano  pāpakammena caṇḍālabhāvaṃ patvā puna taṃ mahābrahmānaṃ karissatī''ti.  sā adhimānā eva hutvā divase divase ghosantī nagaraṃ āhiṇḍati  ``ito chaṭṭhe divase, pañcame, catutthe, tatiye, suve, ajja  āgamissatī''ti. manussā ^a^P1.0188^ea^ tassā vissatthavācaṃ  sutvā ``kadāci evampi siyā''ti attano attano gharadvāresu maṇḍapaṃ  kārāpetvā, sāṇipākāraṃ sajjetvā, vayappattā dārikāyo alaṅkaritvā  ``mahābrahmani āgate kaññādānaṃ dassāmā''ti ākāsaṃ ullokentā  nisīdiṃsu. atha mahāpuriso puṇṇamadivase gaganatalaṃ upārūḷhe  cande candavimānaṃ phāletvā passato mahājanassa mahābrahmarūpena  niggacchi. mahājano ``dve candā jātā''ti atimaññi. tato  anukkamena āgataṃ disvā ``saccaṃ diṭṭhamaṅgalikā āha, mahābrahmāva  ayaṃ diṭṭhamaṅgalikaṃ dametuṃ ^a^V1.0151^ea^ pubbe mātaṅgavesenāgacchī''ti niṭṭhaṃ agamāsi.  evaṃ so mahājanena dissamāno diṭṭhamaṅgalikāya vasanaṭṭhāne eva  otari. sā ca tadā utunī ahosi. so tassā nābhiṃ aṅguṭṭhakena  parāmasi. tena phassena gabbho patiṭṭhāsi. tato naṃ ``gabbho te  saṇṭhito ^a^M1.0171^ea^, puttamhi jāte taṃ nissāya jīvāhī''ti vatvā passato  mahājanassa puna candavimānaṃ pāvisi.<br/><br/>[03] brāhmaṇā ``diṭṭhamaṅgalikā mahābrahmuno pajāpati amhākaṃ mātā  jātā''ti vatvā tato tato āgacchanti. taṃ sakkāraṃ kātukāmānaṃ  manussānaṃ sampīḷanena nagaradvārāni anokāsāni ahesuṃ. te  diṭṭhamaṅgalikaṃ hiraññarāsimhi ṭhapetvā, nhāpetvā, maṇḍetvā, rathaṃ  āropetvā, mahāsakkārena nagaraṃ padakkhiṇaṃ kārāpetvā, nagaramajjhe  maṇḍapaṃ kārāpetvā, tatra naṃ ``mahābrahmuno pajāpatī''ti diṭṭhaṭṭhāne  ṭhapetvā vasāpenti ``yāvassā patirūpaṃ vasanokāsaṃ karoma, tāva  idheva vasatū''ti. sā maṇḍape eva puttaṃ vijāyi. taṃ visuddhadivase  saddhiṃ puttena sasīsaṃ nhāpetvā maṇḍape jātoti dārakassa  ^b^``maṇḍabyakumāro''^eb^ti nāmaṃ akaṃsu. tato pabhuti ca naṃ  brāhmaṇā ``mahābrahmuno putto''ti parivāretvā caranti. tato  anekasatasahassappakārā paṇṇākārā āgacchanti, te brāhmaṇā  kumārassārakkhaṃ ^a^P1.0189^ea^ ṭhapesuṃ, āgatā lahuṃ kumāraṃ daṭṭhuṃ na  labhanti.<br/><br/>[03] kumāro anupubbena vuḍḍhimanvāya dānaṃ dātuṃ āraddho. so  sālāya sampattānaṃ kapaṇaddhikānaṃ adatvā brāhmaṇānaṃyeva deti.  mahāpuriso ``kiṃ mama putto dānaṃ detī''ti āvajjetvā brāhmaṇānaṃyeva  dānaṃ dentaṃ disvā ``yathā sabbesaṃ dassati, tathā karissāmī''ti  cīvaraṃ pārupitvā pattaṃ gahetvā ākāsena āgamma puttassa gharadvāre  aṭṭhāsi. kumāro taṃ disvā ``kuto ayaṃ evaṃ virūpaveso vasalo  āgato''ti kuddho imaṃ gāthamāha -- <br/><br/>[21] ``kuto nu āgacchasi dummavāsī, otallako  paṃsupisācakova. <br/><br/>[22] saṅkāracoḷaṃ paṭimuñca kaṇṭhe, ko re tuvaṃ hosi  adakkhiṇeyyo''ti..<br/><br/>[03] brāhmaṇā ``gaṇhatha gaṇhathā''ti taṃ gahetvā ākoṭetvā  anayabyasanaṃ pāpesuṃ. so ākāsena gantvā bahinagare paccaṭṭhāsi  ^a^M1.0172^ea^. devatā kupitā kumāraṃ gale gahetvā uddhaṃpādaṃ adhosiraṃ ṭhapesuṃ.   so akkhīhi niggatehi mukhena kheḷaṃ paggharantena gharugharupassāsī dukkhaṃ  vedayati. diṭṭhamaṅgalikā sutvā ``koci āgato atthī''ti pucchi.  ``āma, pabbajito āgacchī''ti. ``kuhiṃ gato''ti? ``evaṃ  gato''ti. sā tattha gantvā ``khamatha, bhante, attano ^a^V1.0152^ea^ dāsassā''ti  yācantī tassa pādamūle bhūmiyā nipajji. tena ca samayena  mahāpuriso piṇḍāya caritvā, yāguṃ labhitvā, taṃ pivanto tattha  nisinno hoti, so avasiṭṭhaṃ thokaṃ yāguṃ diṭṭhamaṅgalikāya adāsi.  ``gaccha imaṃ yāguṃ udakakumbhiyā āloletvā yesaṃ bhūtavikāro atthi,  tesaṃ akkhimukhakaṇṇanāsābilesu āsiñca, sarīrañca paripphosehi,  evaṃ nibbikārā bhavissantī''ti. sā tathā akāsi. tato  ^a^P1.0190^ea^ kumāre pakatisarīre jāte ``ehi, tāta maṇḍabya,  taṃ khamāpessāmā''ti puttañca sabbe brāhmaṇe ca tassa pādamūle  nikkujjitvā nipajjāpetvā khamāpesi.<br/><br/>[03] so ``sabbajanassa dānaṃ dātabba''nti ovaditvā, dhammakathaṃ  katvā, attano vasanaṭṭhānaṃyeva gantvā, cintesi ``itthīsu pākaṭā  diṭṭhamaṅgalikā damitā, purisesu pākaṭo maṇḍabyakumāro, idāni ko  dametabbo''ti. tato jātimantatāpasaṃ addasa bandhumatīnagaraṃ nissāya  kumbhavatīnadītīre viharantaṃ. so ``ahaṃ jātiyā visiṭṭho, aññehi  paribhuttodakaṃ na paribhuñjāmī''ti uparinadiyā vasati. mahāpuriso  tassa uparibhāge vāsaṃ kappetvā tassa udakaparibhogavelāyaṃ dantakaṭṭhaṃ  khāditvā udake pakkhipi. tāpaso taṃ udakena vuyhamānaṃ disvā  ``kenidaṃ khitta''nti paṭisotaṃ gantvā mahāpurisaṃ disvā ``ko  etthā''ti āha. ``mātaṅgacaṇḍālo, ācariyā''ti. ``apehi,  caṇḍāla, mā uparinadiyā vasī''ti. mahāpuriso ``sādhu,  ācariyā''ti heṭṭhānadiyā vasati, paṭisotampi dantakaṭṭhaṃ tāpasassa  santikaṃ āgacchati. tāpaso puna gantvā ``apehi, caṇḍāla, mā  heṭṭhānadiyaṃ vasa, uparinadiyāyeva vasā''ti āha. mahāpuriso  ``sādhu, ācariyā''ti tathā akāsi, punapi tatheva ahosi.  tāpaso punapi ``tathā karotī''ti duṭṭho mahāpurisaṃ sapi  ``sūriyassa te uggamanavelāya sattadhā muddhā phalatū''ti.  mahāpurisopi ``sādhu, ācariya, ahaṃ pana sūriyuṭṭhānaṃ na demī''ti  vatvā sūriyuṭṭhānaṃ nivāresi ^a^M1.0173^ea^. tato ratti na vibhāyati, andhakāro  jāto, bhītā bandhumatīvāsino tāpasassa santikaṃ gantvā ``atthi  nu kho, ācariya, amhākaṃ sotthibhāvo''ti pucchiṃsu. te hi taṃ  ``arahā''ti maññanti. so tesaṃ sabbamācikkhi. te mahāpurisaṃ  upasaṅkamitvā ^a^P1.0191^ea^ ``sūriyaṃ, bhante, muñcathā''ti  yāciṃsu. mahāpuriso ``yadi tumhākaṃ arahā āgantvā maṃ  khamāpeti, muñcāmī''ti āha.<br/><br/>[03] manussā gantvā tāpasaṃ āhaṃsu -- ``ehi, bhante,  mātaṅgapaṇḍitaṃ khamāpehi, mā tumhākaṃ kalahakāraṇā mayaṃ nassimhā''ti.  so ``nāhaṃ caṇḍālaṃ khamāpemī''ti āha. manussā ``amhe tvaṃ  nāsesī''ti taṃ hatthapādesu gahetvā mahāpurisassa santikaṃ nesuṃ.  mahāpuriso ``mama pādamūle ^a^V1.0153^ea^ kucchiyā nipajjitvā khamāpente  khamāmī''ti āha. manussā ``evaṃ karohī''ti āhaṃsu. tāpaso  ``nāhaṃ caṇḍālaṃ vandāmī''ti. manussā ``tava chandena na  vandissasī''ti hatthapādamassugīvādīsu gahetvā mahāpurisassa pādamūle  sayāpesuṃ. so ``khamāmahaṃ imassa, apicāhaṃ tassevānukampāya  sūriyaṃ na muñcāmi, sūriye hi uggatamatte muddhā assa sattadhā  phalissatī''ti āha. manussā ``idāni, bhante, kiṃ kātabba''nti  āhaṃsu. mahāpuriso ``tena hi imaṃ galappamāṇe udake ṭhapetvā  mattikāpiṇḍenassa sīsaṃ paṭicchādetha, sūriyarasmīhi phuṭṭho  mattikāpiṇḍo sattadhā phalissati. tasmiṃ phalite esa aññatra  gacchatū''ti āha. te tāpasaṃ hatthapādādīsu gahetvā tathā akaṃsu.  sūriye muñcitamatte mattikāpiṇḍo sattadhā phalitvā pati, tāpaso  bhīto palāyi. manussā disvā ``passatha, bho, samaṇassa  ānubhāva''nti dantakaṭṭhapakkhipanamādiṃ katvā sabbaṃ vitthāretvā  ``natthi īdiso samaṇo''ti tasmiṃ pasīdiṃsu. tato pabhuti  sakalajambudīpe khattiyabrāhmaṇādayo gahaṭṭhapabbajitā mātaṅgapaṇḍitassa  upaṭṭhānaṃ agamaṃsu. so yāvatāyukaṃ ṭhatvā kāyassa bhedā brahmaloke  uppajji. tenāha bhagavā ``tadamināpi jānātha...pe0...  brahmalokūpapattiyā''ti. <br/><br/>[03] 140-141^b^.^eb^ evaṃ ``na jaccā vasalo hoti, kammunā  vasalo hotī''ti sādhetvā ^a^P1.0192^ea^ idāni ``na jaccā  hoti brāhmaṇo, kammunā hoti brāhmaṇo''ti etaṃ sādhetuṃ āha  ^b^``ajjhāyakakule jātā ^a^M1.0174^ea^ ...pe0... duggatyā garahāya^eb^ ^b^vā''^eb^ti.  tattha ^b^ajjhāyakakule jātā^eb^ti mantajjhāyake brāhmaṇakule jātā.  ``ajjhāyakākuḷe jātā''tipi pāṭho. mantānaṃ ajjhāyake  anupakuṭṭhe ca brāhmaṇakule jātāti attho. mantā bandhavā etesanti  ^b^mantabandhavā^eb^. vedabandhū vedapaṭissaraṇāti vuttaṃ hoti. ^b^te  ca pāpesu kammesu abhiṇhamupadissare^eb^ti te evaṃ kule jātā  mantabandhavā ca samānāpi yadi pāṇātipātādīsu pāpakammesu punappunaṃ  upadissanti, atha ^b^diṭṭheva dhamme gārayhā samparāye ca duggati^eb^ te  evamupadissamānā imasmiṃyeva attabhāve mātāpitūhipi ``nayime  amhākaṃ puttā, dujjātā ete kulassa aṅgārabhūtā, nikkaḍḍhatha ne''ti,  brāhmaṇehipi ``gahapatikā ete, na ete brāhmaṇā, mā nesaṃ  saddhayaññathālipākādīsu pavesaṃ detha, mā nehi saddhiṃ sallapathā''ti,  aññehipi manussehi ``pāpakammantā ete, na ete brāhmaṇā''ti evaṃ  gārayhā honti. samparāye ca nesaṃ duggati nirayādibhedā, duggati  etesaṃ paraloke hotīti attho. samparāye vātipi pāṭho. paraloke  etesaṃ dukkhassa gati ^b^duggati,^eb^ dukkhappattiyeva hotīti attho.  ^b^na ne jāti nivāreti, duggatyā garahāya vā^eb^ti sā tathā  ukkaṭṭhāpi yaṃ tvaṃ sārato paccesi, jāti ete pāpakammesu padissante  brāhmaṇe ``samparāye ^a^V1.0154^ea^ ca duggatī''ti ettha vuttappakārāya duggatiyā vā,  ``diṭṭheva dhamme gārayhā''ti ettha vuttappakārāya garahāya vā na  nivāreti. <br/><br/>[03] 142^b^.^eb^ evaṃ bhagavā ajjhāyakakule jātānampi  brāhmaṇānaṃ gārayhādikammavasena diṭṭheva dhamme patitabhāvaṃ dīpento  duggatigamanena ca samparāye brāhmaṇajātiyā abhāvaṃ dīpento ``na  jaccā hoti brāhmaṇo, kammunā hoti brāhmaṇo''ti etampi atthaṃ  sādhetvā idāni duvidhampi atthaṃ nigamento āha, evaṃ brāhmaṇa -- <br/><br/>[21] ``na jaccā vasalo hoti, na jaccā hoti brāhmaṇo. <br/><br/>[22] kammunā vasalo hoti, kammunā hoti brāhmaṇo''ti..<br/><br/>[03] sesaṃ ^a^P1.0193^ea^ kasibhāradvājasutte vuttanayameva.  visesato vā ettha ^b^nikkujjitaṃ vā^eb^tiādīnaṃ evaṃ yojanā  veditabbā -- yathā koci nikkujjitaṃ vā ^a^M1.0175^ea^ ukkujjeyya, evaṃ maṃ  kammavimukhaṃ jātivāde patitaṃ ``jātiyā brāhmaṇavasalabhāvo hotī''ti  diṭṭhito vuṭṭhāpentena, yathā paṭicchannaṃ vivareyya, evaṃ jātivādapaṭicchannaṃ  kammavādaṃ vivarantena, yathā mūḷhassa maggaṃ ācikkheyya, evaṃ  brāhmaṇavasalabhāvassa asambhinnaujumaggaṃ ācikkhantena, yathā andhakāre  vā telapajjotaṃ dhāreyya, evaṃ mātaṅgādinidassanapajjotadhāraṇena mayhaṃ  bhotā gotamena etehi pariyāyehi pakāsitattā anekapariyāyena dhammo  pakāsitoti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya aggikabhāradvājasuttavaṇṇanā niṭṭhitā. 


volume: 94
item: 8
title: cundasuttavaṇṇanā^parābhavasuttavaṇṇanā^aggikabhāradvājasuttavaṇṇanā^mettasuttavaṇṇanā^
content:
  [03] ^b^karaṇīyamatthakusalenā^eb^ti ^a^V1.0155^ea^ mettasuttaṃ. kā uppatti?  himavantapassato kira devatāhi ubbāḷhā bhikkhū bhagavato santikaṃ  sāvatthiṃ āgacchiṃsu. tesaṃ bhagavā parittatthāya kammaṭṭhānatthāya ca imaṃ  suttaṃ abhāsi. ayaṃ tāva saṅkhepo. <br/><br/>[01] ayaṃ pana vitthāro -- ekaṃ samayaṃ bhagavā sāvatthiyaṃ  viharati upakaṭṭhāya vassūpanāyikāya. tena kho pana samayena  sambahulā nānāverajjakā bhikkhū bhagavato santike kammaṭṭhānaṃ gahetvā  tattha tattha vassaṃ upagantukāmā bhagavantaṃ upasaṅkamanti. tatra sudaṃ  bhagavā rāgacaritānaṃ saviññāṇakāviññāṇakavasena ekādasavidhaṃ  asubhakammaṭṭhānaṃ, dosacaritānaṃ catubbidhaṃ mettādikammaṭṭhānaṃ,  mohacaritānaṃ maraṇassatikammaṭṭhānādīni, vitakkacaritānaṃ  ānāpānassatipathavīkasiṇādīni, saddhācaritānaṃ  buddhānussatikammaṭṭhānādīni, buddhicaritānaṃ catudhātuvavatthanādīnīti  iminā nayena caturāsītisahassappabhedacaritānukūlāni kammaṭṭhānāni  katheti.<br/><br/>[03] atha kho pañcamattāni bhikkhusatāni bhagavato santike  kammaṭṭhānaṃ uggahetvā sappāyasenāsanañca gocaragāmañca pariyesamānāni  anupubbena gantvā ^a^M1.0176^ea^ paccante himavantena saddhiṃ ekābaddhaṃ  nīlakācamaṇisannibhasilātalaṃ sītalaghanacchāyanīlavanasaṇḍamaṇḍitaṃ  muttātalarajatapaṭṭasadisavālukākiṇṇabhūmibhāgaṃ  sucisātasītalajalāsayaparivāritaṃ pabbatamaddasaṃsu. atha kho te  bhikkhū tatthekarattiṃ vasitvā pabhātāya rattiyā sarīraparikammaṃ katvā  tassa avidūre aññataraṃ gāmaṃ piṇḍāya pavisiṃsu. gāmo  ghananivesasanniviṭṭhakulasahassayutto, manussā cettha saddhā pasannā, te  paccante pabbajitadassanassa dullabhatāya bhikkhū disvā eva  pītisomanassajātā hutvā te bhikkhū bhojetvā ``idheva, bhante,  temāsaṃ vasathā''ti yācitvā pañcapadhānakuṭisatāni kārāpetvā tattha  mañcapīṭhapānīyaparibhojanīyaghaṭādīni sabbūpakaraṇāni paṭiyādesuṃ.<br/><br/>[03] bhikkhū dutiyadivase aññaṃ gāmaṃ piṇḍāya pavisiṃsu. tatthāpi  manussā tatheva upaṭṭhahitvā vassāvāsaṃ yāciṃsu. bhikkhū ``asati  antarāye''ti adhivāsetvā taṃ vanasaṇḍaṃ pavisitvā sabbarattindivaṃ  āraddhavīriyā hutvā yāmagaṇḍikaṃ koṭṭetvā yonisomanasikārabahulā  viharantā rukkhamūlāni upagantvā nisīdiṃsu. sīlavantānaṃ bhikkhūnaṃ  tejena vihatatejā rukkhadevatā ^a^V1.0156^ea^ attano attano vimānā oruyha dārake  gahetvā ito cito ca vicaranti. seyyathāpi nāma rājūhi vā  rājamahāmattehi vā gāmakāvāsaṃ gatehi gāmavāsīnaṃ gharesu okāse  gahite gharamānusakā gharā nikkhamitvā aññatra vasantā ``kadā nu  kho gamissantī''ti dūrato olokenti; evameva devatā attano  attano vimānāni chaḍḍetvā ito cito ca vicarantiyo dūratova  olokenti -- ``kadā nu kho bhadantā gamissantī''ti. tato evaṃ  samacintesuṃ ``paṭhamavassūpagatā bhikkhū avassaṃ temāsaṃ vasissanti.  mayaṃ pana tāva ciraṃ dārake gahetvā okkamma vasituṃ na sakkhissāma.  handa mayaṃ bhikkhūnaṃ bhayānakaṃ ārammaṇaṃ dassemā''ti. tā rattiṃ  bhikkhūnaṃ samaṇadhammakaraṇavelāya bhiṃsanakāni yakkharūpāni  nimminitvā purato purato tiṭṭhanti, bheravasaddañca karonti.  bhikkhūnaṃ tāni rūpāni passantānaṃ tañca saddaṃ suṇantānaṃ hadayaṃ  phandi, dubbaṇṇā ca ahesuṃ uppaṇḍupaṇḍukajātā. tena te cittaṃ ekaggaṃ  kātuṃ nāsakkhiṃsu. tesaṃ anekaggacittānaṃ bhayena ca punappunaṃ  saṃviggānaṃ sati sammussi. tato nesaṃ muṭṭhassatīnaṃ duggandhāni  ārammaṇāni payojesuṃ. tesaṃ tena ^a^M1.0177^ea^ duggandhena nimmathiyamānamiva  matthaluṅgaṃ ahosi, bāḷhā sīsavedanā uppajjiṃsu, na ca taṃ pavattiṃ  aññamaññassa ārocesuṃ.<br/><br/>[03] athekadivasaṃ saṅghattherassa upaṭṭhānakāle sabbesu sannipatitesu  saṅghatthero pucchi -- ``tumhākaṃ, āvuso, imaṃ vanasaṇḍaṃ paviṭṭhānaṃ  katipāhaṃ ativiya parisuddho chavivaṇṇo ahosi pariyodāto,  vippasannāni ca indriyāni etarahi panattha kisā dubbaṇṇā  uppaṇḍupaṇḍukajātā, kiṃ vo idha asappāya''nti? tato eko bhikkhu  āha -- ``ahaṃ, bhante, rattiṃ īdisañca īdisañca bheravārammaṇaṃ  passāmi ca suṇāmi ca, īdisañca gandhaṃ ghāyāmi, tena me cittaṃ na  samādhiyatī''ti. eteneva upāyena sabbe taṃ pavattiṃ ārocesuṃ.  saṅghatthero āha -- ``bhagavatā āvuso dve vassūpanāyikā paññattā,  amhākañca idaṃ senāsanaṃ asappāyaṃ, āyāmāvuso bhagavato santikaṃ,  gantvā aññaṃ sappāyaṃ senāsanaṃ pucchāmā''ti. ``sādhu bhante''ti te  bhikkhū therassa paṭissuṇitvā sabbe senāsanaṃ saṃsāmetvā  pattacīvaramādāya anupalittattā kulesu kañci anāmantetvā eva yena  sāvatthi tena cārikaṃ pakkamiṃsu. anupubbena sāvatthiṃ gantvā bhagavato  santikaṃ agamiṃsu.<br/><br/>[03] bhagavā te bhikkhū disvā etadavoca -- ``na, bhikkhave,  antovassaṃ cārikā caritabbāti mayā sikkhāpadaṃ paññattaṃ, kissa  tumhe cārikaṃ carathā''ti. te bhagavato sabbaṃ ārocesuṃ. bhagavā  āvajjento sakalajambudīpe antamaso catuppādapīṭhakaṭṭhānamattampi tesaṃ  sappāyaṃ senāsanaṃ nāddasa. atha te bhikkhū āha -- ``na, bhikkhave,  tumhākaṃ aññaṃ sappāyaṃ senāsanaṃ atthi, tattheva tumhe viharantā  āsavakkhayaṃ pāpuṇeyyātha. gacchatha, bhikkhave, tameva senāsanaṃ  ^a^V1.0157^ea^ upanissāya viharatha. sace pana devatāhi abhayaṃ icchatha, imaṃ parittaṃ  uggaṇhatha, etañhi vo parittañca kammaṭṭhānañca bhavissatī''ti imaṃ  suttamabhāsi.<br/><br/>[03] apare panāhu -- ``gacchatha, bhikkhave, tameva senāsanaṃ  upanissāya viharathā''ti idañca vatvā bhagavā āha -- ``apica kho  āraññakena pariharaṇaṃ ñātabbaṃ. seyyathidaṃ -- sāyaṃpātaṃ karaṇavasena  dve mettā, dve parittā, dve asubhā, dve maraṇassatī aṭṭha  mahāsaṃvegavatthusamāvajjanañca. aṭṭha mahāsaṃvegavatthūni nāma jāti jarā  byādhi maraṇaṃ cattāri apāyadukkhānīti ^a^M1.0178^ea^. atha vā  jātijarābyādhimaraṇāni cattāri, apāyadukkhaṃ pañcamaṃ, atīte  vaṭṭamūlakaṃ dukkhaṃ, anāgate vaṭṭamūlakaṃ dukkhaṃ, paccuppanne  āhārapariyeṭṭhimūlakaṃ dukkha''nti. evaṃ bhagavā pariharaṇaṃ  ācikkhitvā tesaṃ bhikkhūnaṃ mettatthañca parittatthañca  vipassanāpādakajhānatthañca imaṃ suttaṃ abhāsīti. <br/><br/>[03] 143^b^.^eb^ tattha ^b^karaṇīyamatthakusalenā^eb^ti imissā  paṭhamagāthāya tāva ayaṃ padavaṇṇanā -- ^b^karaṇīya^eb^nti kātabbaṃ,  karaṇārahanti attho. ^b^attho^eb^ti paṭipadā, yaṃ vā kiñci  attano hitaṃ, taṃ sabbaṃ araṇīyato atthoti vuccati, araṇīyato nāma  upagantabbato. atthe kusalena ^b^atthakusalena,^eb^ atthachekenāti  vuttaṃ hoti. ^b^ya^eb^nti aniyamitapaccattaṃ. nti niyamitaupayogaṃ.  ubhayampi vā ^b^yaṃ ta^eb^nti paccattavacanaṃ. ^b^santaṃ pada^eb^nti  upayogavacanaṃ. tattha lakkhaṇato santaṃ, pattabbato padaṃ, nibbānassetaṃ  adhivacanaṃ. ^b^abhisameccā^eb^ti abhisamāgantvā. sakkotīti  ^b^sakko,^eb^ samattho paṭibaloti vuttaṃ hoti. ^b^ujū^eb^ti  ajjavayutto. suṭṭhu ujūti ^b^suhuju^eb^. sukhaṃ vaco asminti  ^b^suvaco. assā^eb^ti bhaveyya. ^b^mudū^eb^ti maddavayutto. na  atimānīti ^b^anatimānī^eb^.<br/><br/>[03] ayaṃ panettha atthavaṇṇanā -- ^b^karaṇīyamatthakusalena yanta  santaṃ padaṃ abhisameccā^eb^ti. ettha tāva atthi karaṇīyaṃ, atthi  akaraṇīyaṃ. tattha saṅkhepato sikkhattayaṃ ^b^karaṇīyaṃ,^eb^  sīlavipatti, diṭṭhivipatti, ācāravipatti, ājīvavipattīti evamādi  ^b^akaraṇīyaṃ^eb^. tathā atthi atthakusalo, atthi anatthakusalo.<br/><br/>[03] tattha yo imasmiṃ sāsane pabbajitvā na attānaṃ sammā  payojeti, khaṇḍasīlo hoti, ekavīsatividhaṃ anesanaṃ nissāya  jīvikaṃ kappeti. seyyathidaṃ -- veḷudānaṃ, pattadānaṃ, pupphadānaṃ,  phaladānaṃ, dantakaṭṭhadānaṃ, mukhodakadānaṃ, sinānadānaṃ, cuṇṇadānaṃ,  mattikādānaṃ, cāṭukamyataṃ, muggasūpyataṃ, pāribhaṭutaṃ, jaṅghapesaniyaṃ,  vejjakammaṃ, dūtakammaṃ, pahiṇagamanaṃ, piṇḍapaṭipiṇḍadānānuppadānaṃ,  vatthuvijjaṃ, nakkhattavijjaṃ, aṅgavijjanti. chabbidhe ca agocare  carati ^a^M1.0179^ea^. seyyathidaṃ -- vesiyagocare  vidhavāthullakumārikapaṇḍakabhikkhunipānāgāragocareti. saṃsaṭṭho ca  ^a^V1.0158^ea^ viharati rājūhi rājamahāmattehi titthiyehi titthiyasāvakehi  ananulomikena gihisaṃsaggena. yāni vā pana tāni kulāni  asaddhāni appasannāni anopānabhūtāni akkosakaparibhāsakāni  anatthakāmāni ahitāphāsukāyogakkhemakāmāni bhikkhūnaṃ...pe0...  upāsikānaṃ, tathārūpāni kulāni sevati bhajati payirupāsati. ayaṃ  ^b^anatthakusalo^eb^.<br/><br/>[03] yo pana imasmiṃ sāsane pabbajitvā attānaṃ sammā payojeti,  anesanaṃ pahāya catupārisuddhisīle patiṭṭhātukāmo saddhāsīsena  pātimokkhasaṃvaraṃ, satisīsena indriyasaṃvaraṃ, vīriyasīsena  ājīvapārisuddhiṃ, paññāsīsena paccayapaṭisevanaṃ pūreti ayaṃ  ^b^atthakusalo^eb^.<br/><br/>[03] yo vā sattāpattikkhandhasodhanavasena pātimokkhasaṃvaraṃ, chadvāre  ghaṭṭitārammaṇesu abhijjhādīnaṃ anuppattivasena indriyasaṃvaraṃ,  anesanaparivajjanavasena  viññupasatthabuddhabuddhasāvakavaṇṇitapaccayapaṭisevanena ca ājīvapārisuddhiṃ,  yathāvuttapaccavekkhaṇavasena paccayapaṭisevanaṃ, catuiriyāpathaparivattane  sātthakādīnaṃ paccavekkhaṇavasena sampajaññañca sodheti, ayampi  ^b^atthakusalo^eb^.<br/><br/>[03] yo vā yathā ūsodakaṃ paṭicca saṃkiliṭṭhaṃ vatthaṃ pariyodāyati,  chārikaṃ paṭicca ādāso, ukkāmukhaṃ paṭicca jātarūpaṃ, tathā ñāṇaṃ  paṭicca sīlaṃ vodāyatīti ñatvā ñāṇodakena dhovanto sīlaṃ  pariyodāpeti. yathā ca kikī sakuṇikā aṇḍaṃ, camarīmigo  vāladhiṃ, ekaputtikā nārī piyaṃ ekaputtakaṃ, ekanayano puriso taṃ  ekanayanaṃ rakkhati, tathā ativiya appamatto attano sīlakkhandhaṃ  rakkhati, sāyaṃpātaṃ paccavekkhamāno aṇumattampi vajjaṃ na passati,  ayampi ^b^atthakusalo^eb^.<br/><br/>[03] yo vā pana avippaṭisārakarasīle patiṭṭhāya  kilesavikkhambhanapaṭipadaṃ paggaṇhāti, taṃ paggahetvā kasiṇaparikammaṃ  karoti, kasiṇaparikammaṃ katvā samāpattiyo nibbatteti, ayampi  ^b^atthakusalo^eb^. yo vā pana samāpattito ^a^M1.0180^ea^ vuṭṭhāya saṅkhāre  sammasitvā arahattaṃ pāpuṇāti, ayaṃ atthakusalānaṃ aggo.<br/><br/>[03] tattha ye ime yāva avippaṭisārakarasīle patiṭṭhānena, yāva vā  kilesavikkhambhanapaṭipadāya paggahaṇena maggaphalena vaṇṇitā  atthakusalā, te imasmiṃ atthe ^b^atthakusalā^eb^ti adhippetā.  tathāvidhā ca te bhikkhū. tena bhagavā te bhikkhū sandhāya  ekapuggalādhiṭṭhānāya desanāya ``karaṇīyamatthakusalenā''ti āha. <br/><br/>[01] tato ^a^V1.0159^ea^ ``kiṃ karaṇīya''nti tesaṃ sañjātakaṅkhānaṃ āha  ^b^``yanta santaṃ padaṃ abhisameccā''^eb^ti. ayamettha adhippāyo --  taṃ buddhānubuddhehi vaṇṇitaṃ santaṃ nibbānapadaṃ paṭivedhavasena abhisamecca  viharitukāmena yaṃ karaṇīyanti. ettha ca ^b^ya^eb^nti imassa  gāthāpādassa ādito vuttameva karaṇīyanti. adhikārato anuvattati  taṃ santaṃ padaṃ abhisameccāti. ayaṃ pana yasmā sāvasesapāṭho attho,  tasmā ``viharitukāmenā''ti vuttanti veditabbaṃ.<br/><br/>[03] atha vā ^b^santaṃ padaṃ abhisameccā^eb^ti anussavādivasena  lokiyapaññāya nibbānapadaṃ santanti ñatvā taṃ adhigantukāmena yantaṃ  karaṇīyanti adhikārato anuvattati, taṃ karaṇīyamatthakusalenāti  evampettha adhippāyo veditabbo. atha vā  ``karaṇīyamatthakusalenā''ti vutte ``ki''nti cintentānaṃ āha  ^b^``yanta santaṃ padaṃ abhisameccā''^eb^ti. tassevaṃ adhippāyo  veditabbo -- lokiyapaññāya santaṃ padaṃ abhisamecca yaṃ karaṇīyaṃ,  tanti. yaṃ kātabbaṃ, taṃ karaṇīyaṃ, karaṇārahameva tanti vuttaṃ hoti.<br/><br/>[03] kiṃ pana tanti? kimaññaṃ siyā aññatra tadadhigamūpāyato.  kāmañcetaṃ karaṇārahatthena sikkhattayadīpakena ādipadeneva vuttaṃ. tathā  hi tassa atthavaṇṇanāyaṃ avocumhā ``atthi karaṇīyaṃ atthi  akaraṇīyaṃ. tattha saṅkhepato sikkhattayaṃ karaṇīya''nti.  atisaṅkhepadesitattā pana tesaṃ bhikkhūnaṃ kehici viññātaṃ, kehici  na viññātaṃ. tato yehi na viññātaṃ, tesaṃ viññāpanatthaṃ yaṃ  visesato āraññakena bhikkhunā kātabbaṃ, taṃ vitthārento ^a^M1.0181^ea^ ^b^``sakko  ujū ca suhujū ca, suvaco cassa mudu anatimānī''^eb^ti imaṃ tāva  upaḍḍhagāthaṃ āha.<br/><br/>[03] kiṃ vuttaṃ hoti? santaṃ padaṃ abhisamecca viharitukāmo  lokiyapaññāya vā taṃ abhisamecca tadadhigamāya paṭipajjamāno  āraññako bhikkhu dutiyacatutthapadhāniyaṅgasamannāgamena kāye ca  jīvite ca anapekkho hutvā saccapaṭivedhāya paṭipajjituṃ sakko assa,  tathā kasiṇaparikammavattasamādānādīsu, attano  pattacīvarapaṭisaṅkharaṇādīsu ca yāni tāni sabrahmacārīnaṃ uccāvacāni  kiṃ karaṇīyāni, tesu aññesu ca evarūpesu sakko assa dakkho  analaso samattho. sakko hontopi ca tatiyapadhāniyaṅgasamannāgamena  uju assa. uju hontopi ca sakiṃ ujubhāvena santosaṃ  anāpajjitvā yāvajīvaṃ punappunaṃ asithilakaraṇena suṭṭhutaraṃ uju assa.  asaṭhatāya vā uju, amāyāvitāya suhuju. kāyavacīvaṅkappahānena  vā uju, manovaṅkappahānena suhuju. asantaguṇassa vā anāvikaraṇena  uju, asantaguṇena uppannassa lābhassa anadhivāsanena suhuju. evaṃ  ārammaṇalakkhaṇūpanijjhānehi purimadvayatatiyasikkhāhi  payogāsayasuddhīhi ca uju ca suhuju ca assa.<br/><br/>[03] na ^a^V1.0160^ea^ kevalañca uju ca suhuju ca, apica pana ^b^subbaco ca  assa^eb^. yo hi puggalo ``idaṃ na kātabba''nti vutto ``kiṃ te  diṭṭhaṃ, kiṃ te sutaṃ, ko me hutvā vadasi, kiṃ upajjhāyo ācariyo  sandiṭṭho sambhatto vā''ti vadati, tuṇhībhāvena vā taṃ viheṭheti,  sampaṭicchitvā vā na tathā karoti, so visesādhigamassa dūre hoti.  yo pana ovadiyamāno ``sādhu, bhante, suṭṭhu vuttaṃ, attano vajjaṃ  nāma duddasaṃ hoti, punapi maṃ evarūpaṃ disvā vadeyyātha anukampaṃ  upādāya, cirassaṃ me tumhākaṃ santikā ovādo laddho''ti vadati,  yathānusiṭṭhañca paṭipajjati, so visesādhigamassa avidūre hoti.  tasmā evaṃ parassa vacanaṃ sampaṭicchitvā karonto subbaco ca assa.<br/><br/>[03] yathā ca suvaco, evaṃ ^b^mudu assa. mudū^eb^ti gahaṭṭhehi  dūtagamanappahiṇagamanādīsu niyuñjiyamāno tattha mudubhāvaṃ akatvā  thaddho hutvā vattapaṭipattiyaṃ sakalabrahmacariye ca mudu assa  suparikammakatasuvaṇṇaṃ viya tattha tattha viniyogakkhamo. atha vā  ^b^mudū^eb^ti abhākuṭiko uttānamukho sukhasambhāso ^a^M1.0182^ea^ paṭisanthāravutti  sutitthaṃ viya sukhāvagāho assa. na kevalañca mudu, apica pana  ^b^anatimānī assa,^eb^ jātigottādīhi atimānavatthūhi pare  nātimaññeyya, sāriputtatthero viya caṇḍālakumārakasamena cetasā  vihareyyāti. <br/><br/>[03] 144^b^.^eb^ evaṃ bhagavā santaṃ padaṃ abhisamecca  viharitukāmassa tadadhigamāya vā paṭipajjamānassa visesato  āraññakassa bhikkhuno ekaccaṃ karaṇīyaṃ vatvā puna tatuttaripi  vattukāmo ^b^``santussako cā''^eb^ti dutiyaṃ gāthamāha.<br/><br/>[03] tattha ``santuṭṭhī ca kataññutā''ti ettha vuttappabhedena  dvādasavidhena santosena santussatīti ^b^santussako^eb^. atha vā  tussatīti tussako, sakena tussako, santena tussako, samena  tussakoti ^b^santussako^eb^. tattha ^b^sakaṃ^eb^ nāma  ``piṇḍiyālopabhojanaṃ nissāyā''ti (mahāva0 73) evaṃ  upasampadamāḷake uddiṭṭhaṃ attanā ca sampaṭicchitaṃ catupaccayajātaṃ. tena  sundarena vā asundarena vā sakkaccaṃ vā asakkaccaṃ vā dinnena  paṭiggahaṇakāle paribhogakāle ca vikāramadassetvā yāpento ``sakena  tussako''ti vuccati. ^b^santaṃ^eb^ nāma yaṃ laddhaṃ hoti attano  vijjamānaṃ, tena santeneva tussanto tato paraṃ na patthento atricchataṃ  pajahanto ``santena tussako''ti vuccati. ^b^samaṃ^eb^ nāma  iṭṭhāniṭṭhesu anunayapaṭighappahānaṃ. tena samena sabbārammaṇesu tussanto  ``samena tussako''ti vuccati.<br/><br/>[03] sukhena bharīyatīti ^b^subharo,^eb^ suposoti vuttaṃ hoti. yo  hi bhikkhu sālimaṃsodanādīnaṃ patte pūretvā dinnepi dummukhabhāvaṃ  anattamanabhāvameva ca dasseti, tesaṃ vā sammukhāva taṃ piṇḍapātaṃ  ^a^V1.0161^ea^ ``kiṃ tumhehi dinna''nti apasādento sāmaṇeragahaṭṭhādīnaṃ deti, esa   dubbharo. etaṃ disvā manussā dūratova parivajjenti ``dubbharo bhikkhu na  sakkā positu''nti. yo pana yaṃkiñci lūkhaṃ vā paṇītaṃ vā appaṃ  vā bahuṃ vā labhitvā attamano vippasannamukho hutvā yāpeti, esa  subharo. etaṃ disvā manussā ativiya vissatthā honti --  ``amhākaṃ bhadanto subharo thokathokenapi ^a^M1.0183^ea^ tussati, mayameva naṃ  posessāmā''ti paṭiññaṃ katvā posenti. evarūpo idha subharoti  adhippeto.<br/><br/>[03] appaṃ kiccamassāti ^b^appakicco,^eb^ na  kammārāmatābhassārāmatāsaṅgaṇikārāmatādianekakiccabyāvaṭo. atha  vā sakalavihāre  navakammasaṅghabhogasāmaṇerāarāmikavosāsanādikiccavirahito, attano  kesanakhacchedanapattacīvaraparikammādiṃ katvā samaṇadhammakiccaparo  hotīti vuttaṃ hoti.<br/><br/>[03] sallahukā vutti assāti ^b^sallahukavutti^eb^. yathā ekacco  bahubhaṇḍo bhikkhu disāpakkamanakāle bahuṃ pattacīvarapaccattharaṇatelaguḷādiṃ  mahājanena sīsabhārakaṭibhārādīhi uccārāpetvā pakkamati, evaṃ ahutvā  yo appaparikkhāro hoti, pattacīvarādiaṭṭhasamaṇaparikkhāramattameva  pariharati, disāpakkamanakāle pakkhī sakuṇo viya samādāyeva  pakkamati, evarūpo idha sallahukavuttīti adhippeto. santāni  indriyāni assāti ^b^santindriyo,^eb^ iṭṭhārammaṇādīsu rāgādivasena  anuddhatindriyoti vuttaṃ hoti. ^b^nipako^eb^ti viññū vibhāvī  paññavā, sīlānurakkhaṇapaññāya cīvarādivicāraṇapaññāya  āvāsādisattasappāyaparijānanapaññāya ca samannāgatoti adhippāyo.<br/><br/>[03] na pagabbhoti ^b^appagabbho,^eb^ aṭṭhaṭṭhānena kāyapāgabbhiyena,  catuṭṭhānena vacīpāgabbhiyena, anekaṭṭhānena manopāgabbhiyena ca  virahitoti attho.<br/><br/>[03] ^b^aṭṭhaṭṭhānaṃ kāyapāgabbhiyaṃ^eb^ (mahāni0 87) nāma  saṅghagaṇapuggalabhojanasālājantāgharanhānatitthabhikkhācāramaggāntaragharapavesanesu  kāyena appatirūpakaraṇaṃ. seyyathidaṃ -- idhekacco saṅghamajjhe  pallatthikāya vā nisīdati, pāde pādamodahitvā vāti evamādi, tathā  gaṇamajjhe, gaṇamajjheti catuparisasannipāte, tathā vuḍḍhatare puggale.  bhojanasālāyaṃ pana vuḍḍhānaṃ āsanaṃ na deti, navānaṃ āsanaṃ  paṭibāhati, tathā jantāghare. vuḍḍhe cettha anāpucchā  aggijālanādīni karoti. nhānatitthe ca yadidaṃ ``daharo  vuḍḍhoti pamāṇaṃ akatvā āgatapaṭipāṭiyā nhāyitabba''nti vuttaṃ  ^a^M1.0184^ea^, tampi anādiyanto pacchā āgantvā udakaṃ otaritvā vuḍḍhe ca   nave ca bādheti. bhikkhācāramagge pana aggāsanāggodakāggapiṇḍatthaṃ  vuḍḍhānaṃ purato purato yāti bāhāya ^a^V1.0162^ea^ bāhaṃ paharanto, antaragharappavesane  vuḍḍhānaṃ paṭhamataraṃ pavisati, daharehi kāyakīḷanaṃ karotīti evamādi.<br/><br/>[03] ^b^catuṭṭhānaṃ vacīpāgabbhiyaṃ^eb^ nāma saṅghagaṇapuggalāntaragharesu  appatirūpavācānicchāraṇaṃ. seyyathidaṃ -- idhekacco saṅghamajjhe  anāpucchā dhammaṃ bhāsati, tathā pubbe vuttappakāre gaṇe vuḍḍhatare puggale  ca. tattha manussehi pañhaṃ puṭṭho vuḍḍhataraṃ anāpucchā vissajjeti.  antaraghare pana ``itthannāme kiṃ atthi, kiṃ yāgu udāhu khādanīyaṃ  bhojanīyaṃ, kiṃ me dassasi, kimajja khādissāmi, kiṃ bhuñjissāmi,  kiṃ pivissāmī''ti edamādiṃ bhāsati.<br/><br/>[03] ^b^anekaṭṭhānaṃ manopāgabbhiyaṃ^eb^ nāma tesu tesu ṭhānesu  kāyavācāhi ajjhācāraṃ anāpajjitvāpi manasā eva  kāmavitakkādinānappakārāppatirūpavitakkanaṃ.<br/><br/>[03] ^b^kulesvananugiddho^eb^ti yāni kulāni upasaṅkamati, tesu  paccayataṇhāya vā ananulomiyagihisaṃsaggavasena vā ananugiddho, na  sahasokī, na sahanandī, na sukhitesu sukhito, na dukkhitesu  dukkhito, na uppannesu kiccakaraṇīyesu attanā vā yogamāpajjitāti  vuttaṃ hoti. imissā ca gāthāya yaṃ ``suvaco cassā''ti ettha vuttaṃ  ``assā''ti vacanaṃ, taṃ sabbapadehi saddhiṃ ``santussako ca assa,  subharo ca assā''ti evaṃ yojetabbaṃ. <br/><br/>[03] 145^b^.^eb^ evaṃ bhagavā santaṃ padaṃ abhisamecca  viharitukāmassa tadadhigamāya vā paṭipajjitukāmassa visesato  āraññakassa bhikkhuno tatuttaripi karaṇīyaṃ ācikkhitvā idāni  akaraṇīyampi ācikkhitukāmo ^b^``na ca khuddamācare kiñci,  yena viññū pare upavadeyyu''^eb^nti imaṃ upaḍḍhagāthamāha. tassattho --  evamimaṃ karaṇīyaṃ karonto yaṃ taṃ kāyavacīmanoduccaritaṃ khuddaṃ  lāmakanti vuccati, taṃ na ca khuddaṃ samācare. asamācaranto ca na  kevalaṃ oḷārikaṃ, kiṃ pana kiñci na samācare, appamattakaṃ  aṇumattampi na samācareti vuttaṃ hoti. <br/><br/>[01] tato ^a^M1.0185^ea^ tassa samācāre sandiṭṭhikamevādīnavaṃ dasseti  ^b^``yena viññū pare upavadeyyu''^eb^nti. ettha ca yasmā aviññū  pare appamāṇaṃ. te hi anavajjaṃ vā sāvajjaṃ karonti, appasāvajjaṃ  vā mahāsāvajjaṃ. viññū eva pana pamāṇaṃ. te hi anuvicca  pariyogāhetvā avaṇṇārahassa avaṇṇaṃ bhāsanti, vaṇṇārahassa ca vaṇṇaṃ  bhāsanti, tasmā ``viññū pare''ti vuttaṃ.<br/><br/>[03] evaṃ bhagavā imāhi aḍḍhateyyāhi gāthāhi santaṃ padaṃ abhisamecca  viharitukāmassa, tadadhigamāya ^a^V1.0163^ea^ vā paṭipajjitukāmassa visesato  āraññakassa āraññakasīsena ca sabbesampi kammaṭṭhānaṃ gahetvā  viharitukāmānaṃ karaṇīyākaraṇīyabhedaṃ kammaṭṭhānūpacāraṃ vatvā idāni  tesaṃ bhikkhūnaṃ tassa devatābhayassa paṭighātāya parittatthaṃ  vipassanāpādakajjhānavasena kammaṭṭhānatthañca ^b^``sukhino va  khemino hontū''^eb^tiādinā nayena mettakathaṃ kathetumāraddho. <br/><br/>[01] tattha ^b^sukhino^eb^ti sukhasamaṅgino.  ^b^khemino^eb^ti khemavanto, abhayā nirupaddavāti vuttaṃ hoti.  ^b^sabbe^eb^ti anavasesā. ^b^sattā^eb^ti pāṇino.  ^b^sukhitattā^eb^ti sukhitacittā. ettha ca kāyikena sukhena  sukhino, mānasena sukhitattā, tadubhayenāpi sabbabhayūpaddavavigamena vā  kheminoti veditabbā. kasmā pana evaṃ vuttaṃ?  mettābhāvanākāradassanatthaṃ. evañhi mettā bhāvetabbā ``sabbe sattā  sukhino hontū''ti vā, ``khemino hontū''ti vā, ``sukhitattā  hontū''ti vā. <br/><br/>[03] 146^b^.^eb^ evaṃ yāva upacārato appanākoṭi, tāva  saṅkhepena mettābhāvanaṃ dassetvā idāni vitthāratopi taṃ dassetuṃ  ^b^``ye kecī''^eb^ti gāthādvayamāha. atha vā yasmā puthuttārammaṇe  paricitaṃ cittaṃ na ādikeneva ekatte saṇṭhāti, ārammaṇappabhedaṃ pana  anugantvā kamena saṇṭhāti, tasmā tassa tasathāvarādidukatikappabhede  ārammaṇe anugantvā anugantvā saṇṭhānatthampi ``ye kecī''ti  gāthādvayamāha. atha vā yasmā yassa yaṃ ārammaṇaṃ vibhūtaṃ hoti,  tassa tattha cittaṃ sukhaṃ tiṭṭhati. tasmā tesaṃ bhikkhūnaṃ yassa yaṃ  vibhūtaṃ ārammaṇaṃ, tassa tattha cittaṃ saṇṭhāpetukāmo  tasathāvarādidukattikāarammaṇappabhedadīpakaṃ ``ye kecī''ti imaṃ  gāthādvayamāha.<br/><br/>[03] ettha ^a^M1.0186^ea^ hi tasathāvaradukaṃ diṭṭhādiṭṭhadukaṃ dūrasantikadukaṃ  bhūtasambhavesidukanti cattāri dukāni, dīghādīhi ca chahi padehi  majjhimapadassa tīsu, aṇukapadassa ca dvīsu tikesu atthasambhavato  dīgharassamajjhimattikaṃ mahantāṇukamajjhimattikaṃ  thūlāṇukamajjhimattikanti tayo tike dīpeti. tattha ^b^ye  kecī^eb^ti anavasesavacanaṃ. pāṇā eva bhūtā ^b^pāṇabhūtā^eb^. atha  vā pāṇantīti pāṇā. etena assāsapassāsapaṭibaddhe pañcavokārasatte  gaṇhāti. bhavantīti ^b^bhūtā^eb^. etena ekavokāracatuvokārasatte  gaṇhāti. ^b^atthī^eb^ti santi, saṃvijjanti.<br/><br/>[03] evaṃ ^b^``ye keci pāṇabhūtatthī''^eb^ti iminā vacanena  dukattikehi saṅgahetabbe sabbe satte ekajjhaṃ dassetvā idāni sabbepi  te ^b^tasā vā thāvarā vā anavasesā^eb^ti iminā dukena saṅgahetvā  dasseti.<br/><br/>[03] tattha tasantīti ^b^tasā,^eb^ sataṇhānaṃ sabhayānañcetaṃ adhivacanaṃ.  tiṭṭhantīti ^b^thāvarā,^eb^ pahīnataṇhābhayānaṃ arahataṃ etaṃ adhivacanaṃ.  natthi tesaṃ avasesanti ^b^anavasesā,^eb^ sabbepīti vuttaṃ ^a^V1.0164^ea^ hoti.  yañca dutiyagāthāya ante vuttaṃ, taṃ sabbadukatikehi sambandhitabbaṃ --  ye keci pāṇabhūtatthi tasā vā thāvarā vā anavasesā, imepi sabbe  sattā bhavantu sukhitattā. evaṃ yāva bhūtā vā sambhavesī vā imepi  sabbe sattā bhavantu sukhitattāti.<br/><br/>[03] idāni dīgharassamajjhimāditikattayadīpakesu ^b^dīghā  vā^eb^tiādīsu chasu padesu ^b^dīghā^eb^ti dīghattabhāvā  nāgamacchagodhādayo. anekabyāmasatappamāṇāpi hi mahāsamudde nāgānaṃ  attabhāvā anekayojanappamāṇāpi macchagodhādīnaṃ attabhāvā honti.  ^b^mahantā^eb^ti mahantattabhāvā jale macchakacchapādayo, thale  hatthināgādayo, amanussesu dānavādayo. āha ca -- ``rāhuggaṃ  attabhāvīna''nti (a0 ni0  4.15). tassa hi attabhāvo  ubbedhena cattāri yojanasahassāni aṭṭha ca yojanasatāni, bāhū  dvādasayojanasataparimāṇā, paññāsayojanaṃ bhamukantaraṃ, tathā  aṅgulantarikā, hatthatalāni dve yojanasatānīti. ^b^majjhimā^eb^ti  assagoṇamahiṃsasūkarādīnaṃ attabhāvā. ^b^rassakā^eb^ti tāsu tāsu  jātīsu vāmanādayo dīghamajjhimehi omakappamāṇā sattā.  ^b^aṇukā^eb^ti maṃsacakkhussa ^a^M1.0187^ea^ agocarā, dibbacakkhuvisayā udakādīsu  nibbattā sukhumattabhāvā sattā, ūkādayo vā. apica ye tāsu tāsu  jātīsu mahantamajjhimehi thūlamajjhimehi ca omakappamāṇā sattā, te  aṇukāti veditabbā. ^b^thūlā^eb^ti parimaṇḍalattabhāvā  macchakummasippikasambukādayo sattā. <br/><br/>[03] 147^b^.^eb^ evaṃ tīhi tikehi anavasesato satte dassetvā  idāni ^b^``diṭṭhā vā yeva adiṭṭhā''^eb^tiādīhi tīhi dukehipi te  saṅgahetvā dasseti.<br/><br/>[03] tattha ^b^diṭṭhā^eb^ti ye attano cakkhussa āpāthamāgatavasena  diṭṭhapubbā. ^b^adiṭṭhā^eb^ti ye parasamuddaparaselaparacakkavāḷādīsu ṭhitā.  ^b^``yeva dūre vasanti avidūre''^eb^ti iminā pana dukena attano  attabhāvassa dūre ca avidūre ca vasante satte dasseti. te  upādāyupādāvasena veditabbā. attano hi kāye vasantā sattā  avidūre, bahikāye vasantā dūre. tathā antoupacāre vasantā  avidūre, bahiupacāre vasantā dūre. attano vihāre gāme janapade  dīpe cakkavāḷe vasantā avidūre, paracakkavāḷe vasantā dūre vasantīti  vuccanti. <br/><br/>[01] ^b^bhūtā^eb^ti jātā, abhinibbattā. ye bhūtā eva, na  puna bhavissantīti saṅkhyaṃ gacchanti, tesaṃ khīṇāsavānametaṃ  adhivacanaṃ. sambhavamesantīti ^b^sambhavesī^eb^.  appahīnabhavasaṃyojanattā āyatimpi sambhavaṃ esantānaṃ  sekkhaputhujjanānametaṃ adhivacanaṃ. atha vā catūsu yonīsu  aṇḍajajalābujā sattā yāva aṇḍakosaṃ vatthikosañca na bhindanti,  tāva sambhavesī nāma. aṇḍakosaṃ vatthikosañca bhinditvā bahi  nikkhantā bhūtā nāma. saṃsedajā opapātikā ca paṭhamacittakkhaṇe  ^a^V1.0165^ea^ sambhavesī nāma. dutiyacittakkhaṇato pabhuti bhūtā nāma. yena vā  iriyāpathena jāyanti, yāva tato aññaṃ na pāpuṇanti, tāva sambhavesī  nāma. tato paraṃ bhūtāti. <br/><br/>[03] 148^b^.^eb^ evaṃ bhagavā ``sukhino vā''tiādīhi  aḍḍhateyyāhi gāthāhi nānappakārato tesaṃ bhikkhūnaṃ  hitasukhāgamapatthanāvasena sattesu mettābhāvanaṃ ^a^M1.0188^ea^ dassetvā idāni  ahitadukkhānāgamapatthanāvasenāpi taṃ dassento āha ^b^``na paro  paraṃ nikubbethā''^eb^ti. esa porāṇapāṭho, idāni pana ``paraṃ  hī''tipi paṭhanti, ayaṃ na sobhano.<br/><br/>[03] tattha ^b^paro^eb^ti parajano. ^b^para^eb^nti parajanaṃ. ^b^na  nikubbethā^eb^ti na vañceyya. ^b^nātimaññethā^eb^ti na atikkamitvā  maññeyya. ^b^katthacī^eb^ti katthaci okāse, gāme vā nigame vā  khette vā ñātimajjhe vā pūgamajjhe vātiādi. ^b^na^eb^nti etaṃ.  ^b^kañcī^eb^ti yaṃ kañci khattiyaṃ vā brāhmaṇaṃ vā gahaṭṭhaṃ vā pabbajitaṃ  vā sugataṃ vā duggataṃ vātiādi. ^b^byārosanā paṭighasaññā^eb^ti  kāyavacīvikārehi byārosanāya ca, manovikārena paṭighasaññāya ca.  ``byārosanāya paṭighasaññāyā''ti hi vattabbe ``byārosanā  paṭighasaññā''ti vuccati yathā ``samma daññāya vimuttā''ti vattabbe  ``samma daññā vimuttā''ti, yathā ca ``anupubbasikkhāya  anupubbakiriyāya anupubbapaṭipadāyā''ti vattabbe ``anupubbasikkhā  anupubbakiriyā anupubbapaṭipadā''ti (a0 ni0  8.19; udā0  45; cūḷava0 385). ^b^nāññamaññassa dukkhamiccheyyā^eb^ti  aññamaññassa dukkhaṃ na iccheyya. kiṃ vuttaṃ hoti? na kevalaṃ  ``sukhino vā khemino vā hontū''tiādi manasikāravaseneva mettaṃ  bhāveyya. kiṃ pana ``aho vata yo koci parapuggalo yaṃ kañci  parapuggalaṃ vañcanādīhi nikatīhi na nikubbetha, jātiādīhi ca  navahi mānavatthūhi katthaci padese yaṃ kañci parapuggalaṃ nātimaññeyya,  aññamaññassa ca byārosanāya vā paṭighasaññāya vā dukkhaṃ na  iccheyyā''ti evampi manasi karonto bhāveyyāti. <br/><br/>[03] 149^b^.^eb^ evaṃ ahitadukkhānāgamapatthanāvasena atthato  mettābhāvanaṃ dassetvā idāni tameva upamāya dassento āha  ^b^``mātā yathā niyaṃ putta''^eb^nti.<br/><br/>[03] tassattho -- yathā mātā ^b^niyaṃ puttaṃ^eb^ attani jātaṃ orasaṃ  puttaṃ, tañca ^b^ekaputtameva āyusā anurakkhe,^eb^ tassa  dukkhāgamapaṭibāhanatthaṃ attano āyumpi cajitvā taṃ anurakkhe,  ^b^evampi sabbabhūtesu^eb^ idaṃ ^b^mettamānasaṃ bhāvaye,^eb^ punappunaṃ janaye  vaḍḍhaye, tañca aparimāṇasattārammaṇavasena ekasmiṃ vā satte  anavasesapharaṇavasena ^b^aparimāṇaṃ^eb^ bhāvayeti. <br/><br/>[03] 150^b^.^eb^ evaṃ ^a^M1.0189^ea^ ^a^V1.0166^ea^ sabbākārena mettābhāvanaṃ dassetvā idāni  tasseva vaḍḍhanaṃ dassento āha ^b^``mettañca sabbalokasmī''^eb^ti.<br/><br/>[03] tattha mijjati tāyati cāti mitto, hitajjhāsayatāya  siniyhati, ahitāgamato rakkhati cāti attho. mittassa bhāvo  ^b^mettaṃ. sabbasmi^eb^nti anavasese. ^b^lokasmi^eb^nti sattaloke.  manasi bhavanti ^b^mānasaṃ^eb^. tañhi cittasampayuttattā evaṃ vuttaṃ.  ^b^bhāvaye^eb^ti vaḍḍhaye. nāssa parimāṇanti ^b^aparimāṇaṃ,^eb^  appamāṇasattārammaṇatāya evaṃ vuttaṃ. ^b^uddha^eb^nti upari. tena  arūpabhavaṃ gaṇhāti. ^b^adho^eb^ti heṭṭhā. tena kāmabhavaṃ gaṇhāti.  ^b^tiriya^eb^nti vemajjhaṃ. tena rūpabhavaṃ gaṇhāti.  ^b^asambādha^eb^nti sambādhavirahitaṃ, bhinnasīmanti vuttaṃ hoti.  sīmā nāma paccatthiko vuccati, tasmimpi pavattanti attho.  ^b^avera^eb^nti veravirahitaṃ, antarantarāpi  veracetanāpātubhāvavirahitanti vuttaṃ hoti. ^b^asapatta^eb^nti  vigatapaccatthikaṃ. mettāvihārī hi puggalo manussānaṃ piyo hoti,  amanussānaṃ piyo hoti, nāssa koci paccatthiko hoti, tenassa taṃ  mānasaṃ vigatapaccatthikattā ``asapatta''nti vuccati.  pariyāyavacanañhi etaṃ, yadidaṃ paccatthiko sapattoti. ayaṃ anupadato  atthavaṇṇanā.<br/><br/>[03] ayaṃ panettha adhippetatthavaṇṇanā -- yadetaṃ ``evampi  sabbabhūtesu mānasaṃ bhāvaye aparimāṇa''nti vuttaṃ. tañcetaṃ aparimāṇaṃ  mettaṃ mānasaṃ sabbalokasmiṃ bhāvaye vaḍḍhaye, vuḍḍhiṃ, virūḷhiṃ, vepullaṃ  gamaye. kathaṃ? ^b^uddhaṃ adho ca tiriyañca,^eb^ uddhaṃ yāva bhavaggā,  adho yāva avīcito, tiriyaṃ yāva avasesadisā. uddhaṃ vā āruppaṃ,  adho kāmadhātuṃ, tiriyaṃ rūpadhātuṃ anavasesaṃ pharanto. evaṃ  bhāventopi ca taṃ yathā asambādhaṃ, averaṃ, asapattañca, hoti tathā  sambādhaverasapattābhāvaṃ karonto bhāvaye. yaṃ vā taṃ bhāvanāsampadaṃ pattaṃ  sabbattha okāsalābhavasena asambādhaṃ. attano paresu  āghātapaṭivinayena averaṃ, attani ca paresaṃ āghātapaṭivinayena  asapattaṃ hoti, taṃ asambādhaṃ averaṃ asapattaṃ aparimāṇaṃ mettaṃ mānasaṃ  uddhaṃ adho tiriyañcāti tividhaparicchede sabbalokasmiṃ bhāvaye  vaḍḍhayeti. <br/><br/>[03] 151^b^.^eb^ evaṃ ^a^M1.0190^ea^ mettābhāvanāya vaḍḍhanaṃ dassetvā idāni taṃ  bhāvanamanuyuttassa viharato iriyāpathaniyamābhāvaṃ dassento āha  ^b^``tiṭṭhaṃ caraṃ...pe0... adhiṭṭheyyā''^eb^ti. <br/><br/>[01] tassattho -- evametaṃ mettaṃ mānasaṃ bhāvento so  ``nisīdati pallaṅkaṃ ābhujitvā, ujuṃ kāyaṃ paṇidhāyā''tiādīsu  (dī0 ni0 2.374; ma0 ni0 1.107; vibha0 508) viya  iriyāpathaniyamaṃ akatvā yathāsukhaṃ  aññataraññatarairiyāpathabādhanavinodanaṃ karonto tiṭṭhaṃ vā caraṃ vā  nisinno vā sayāno vā yāvatā vigatamiddho assa, atha etaṃ  mettājhānassatiṃ adhiṭṭheyya.<br/><br/>[03] atha ^a^V1.0167^ea^ vā evaṃ mettābhāvanāya vaḍḍhanaṃ dassetvā idāni vasībhāvaṃ  dassento āha ^b^``tiṭṭhaṃ cara''^eb^nti. vasippatto hi tiṭṭhaṃ vā caraṃ  vā nisinno vā sayāno vā yāvatā iriyāpathena etaṃ mettājhānassatiṃ  adhiṭṭhātukāmo hoti. atha vā tiṭṭhaṃ vā caraṃ vāti na tassa  ṭhānādīni antarāyakarāni honti, apica kho so yāvatā etaṃ  mettājhānassatiṃ adhiṭṭhātukāmo hoti, tāvatā vitamiddho hutvā  adhiṭṭhāti, natthi tassa tattha dandhāyitattaṃ. tenāha ^b^``tiṭṭhaṃ caraṃ  nisinno va sayāno, yāvatāssa vitamiddho. etaṃ satiṃ  adhiṭṭheyyā''^eb^ti.<br/><br/>[03] tassāyamadhippāyo -- yaṃ taṃ ``mettañca sabbalokasmi, mānasaṃ  bhāvaye''ti vuttaṃ, taṃ tathā bhāvaye, yathā ṭhānādīsu yāvatā  iriyāpathena, ṭhānādīni vā anādiyitvā yāvatā etaṃ mettājhānassatiṃ  adhiṭṭhātukāmo assa, tāvatā vitamiddho hutvā etaṃ satiṃ adhiṭṭheyyāti.<br/><br/>[03] evaṃ mettābhāvanāya vasībhāvaṃ dassento ``etaṃ satiṃ  adhiṭṭheyyā''ti tasmiṃ mettāvihāre niyojetvā idāni taṃ vihāraṃ  thunanto āha ^b^``brahmametaṃ^eb^ ^b^vihāramidhamāhū''^eb^ti.<br/><br/>[03] tassattho -- yvāyaṃ ``sukhinova khemino hontū''tiādiṃ  katvā yāva ``etaṃ satiṃ adhiṭṭheyyā''ti saṃvaṇṇito mettāvihāro,  ^b^etaṃ^eb^ catūsu dibbabrahmāriyairiyāpathavihāresu niddosattā  attanopi paresampi atthakarattā ca ^b^idha^eb^ ariyassa dhammavinaye  ^b^brahmavihāramāhu,^eb^ seṭṭhavihāramāhūti. yato satataṃ samitaṃ  abbokiṇṇaṃ tiṭṭhaṃ caraṃ nisinno ^a^M1.0191^ea^ vā sayāno vā yāvatāssa  vitamiddho, etaṃ satiṃ adhiṭṭheyyāti. <br/><br/>[03] 152^b^.^eb^ evaṃ bhagavā tesaṃ bhikkhūnaṃ nānappakārato  mettābhāvanaṃ dassetvā idāni yasmā mettā sattārammaṇattā attadiṭṭhiyā  āsannā hoti tasmā diṭṭhigahaṇanisedhanamukhena tesaṃ bhikkhūnaṃ tadeva  mettājhānaṃ pādakaṃ katvā ariyabhūmippattiṃ dassento āha  ^b^``diṭṭhiñca anupaggammā''^eb^ti. imāya gāthāya desanaṃ samāpesi. <br/><br/>[01] tassattho -- yvāyaṃ ``brahmametaṃ vihāramidhamāhū''ti  saṃvaṇṇito mettājhānavihāro, tato vuṭṭhāya ye tattha vitakkavicārādayo  dhammā, te, tesañca vatthādianusārena rūpadhamme pariggahetvā iminā  nāmarūpaparicchedena ``suddhasaṅkhārapuñjoyaṃ, na idha sattūpalabbhatī''ti  (saṃ0 ni0  1.171) evaṃ ^b^diṭṭhiñca anupaggamma^eb^ anupubbena  lokuttarasīlena ^b^sīlavā^eb^ hutvā lokuttarasīlasampayutteneva  sotāpattimaggasammādiṭṭhisaṅkhātena ^b^dassanena sampanno^eb^. tato  paraṃ yopāyaṃ vatthukāmesu gedho kilesakāmo appahīno hoti, tampi  sakadāgāmianāgāmimaggehi tanubhāvena anavasesappahānena ca  ^b^kāmesu gedhaṃ vineyya^eb^ vinayitvā vūpasametvā ^b^na hi jātu  gabbhaseyya puna reti^eb^ ^a^V1.0168^ea^ ekaṃseneva puna gabbhaseyyaṃ na eti, suddhāvāsesu  nibbattitvā tattheva arahattaṃ pāpuṇitvā parinibbātīti.<br/><br/>[03] evaṃ bhagavā desanaṃ samāpetvā te bhikkhū āha -- ``gacchatha,  bhikkhave, tasmiṃyeva vanasaṇḍe viharatha. imañca suttaṃ māsassa aṭṭhasu  dhammassavanadivasesu gaṇḍiṃ ākoṭetvā ussāretha, dhammakathaṃ karotha,  sākacchatha, anumodatha, idameva kammaṭṭhānaṃ āsevatha, bhāvetha,  bahulīkarotha. tepi vo amanussā taṃ bheravārammaṇaṃ na dassessanti,  aññadatthu atthakāmā hitakāmā bhavissantī''ti. te ``sādhū''ti  bhagavato paṭissuṇitvā uṭṭhāyāsanā bhagavantaṃ abhivādetvā, padakkhiṇaṃ  katvā, tattha gantvā, tathā akaṃsu. devatāyo ca ``bhadantā amhākaṃ  atthakāmā hitakāmā''ti pītisomanassajātā hutvā sayameva senāsanaṃ  sammajjanti, uṇhodakaṃ paṭiyādenti, piṭṭhiparikammapādaparikammaṃ  karonti, ārakkhaṃ saṃvidahanti. te bhikkhū tatheva mettaṃ bhāvetvā  tameva ^a^M1.0192^ea^ ca pādakaṃ katvā vipassanaṃ ārabhitvā sabbeva tasmiṃyeva  antotemāse aggaphalaṃ arahattaṃ pāpuṇitvā mahāpavāraṇāya  visuddhipavāraṇaṃ pavāresunti. <br/><br/>[21] evañhi atthakusalena tathāgatena, <br/><br/>[27] dhammissarena kathitaṃ karaṇīyamatthaṃ. <br/><br/>[26] katvānubhuyya paramaṃ hadayassa santiṃ, <br/><br/>[22] santaṃ padaṃ abhisamenti samattapaññā.. <br/><br/>[21] tasmā hi taṃ amatamabbhutamariyakantaṃ, <br/><br/>[27] santaṃ padaṃ abhisamecca viharitukāmo. <br/><br/>[26] viññū jano vimalasīlasamādhipaññā, <br/><br/>[22] bhedaṃ kareyya satataṃ karaṇīyamatthanti.. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya mettasuttavaṇṇanā niṭṭhitā. 


volume: 94
item: 9
title: parābhavasuttavaṇṇanā^aggikabhāradvājasuttavaṇṇanā^mettasuttavaṇṇanā^hemavatasuttavaṇṇanā^
content:
  [03] ^b^ajja^eb^ ^a^V1.0169^ea^ ^b^pannaraso^eb^ti hemavatasuttaṃ. kā uppatti?  pucchāvasikā uppatti. hemavatena hi puṭṭho bhagavā ``chasu loko  samuppanno''tiādīni abhāsi. tattha ``ajja pannaraso''tiādi  sātāgirena vuttaṃ, ``iti sātāgiro''tiādi saṅgītikārehi,  ``kaccimano''tiādi hemavatena, ``chasu loko''tiādi bhagavatā, taṃ  sabbampi samodhānetvā ^a^P1.0194^ea^ ``hemavatasutta''nti vuccati.  ``sātāgirisutta''nti ekaccehi.<br/><br/>[03] tattha yāyaṃ ``ajja pannaraso''tiādi gāthā. tassā uppatti  -- imasmiṃyeva bhaddakappe vīsativassasahassāyukesu purisesu uppajjitvā  soḷasavassasahassāyukāni ṭhatvā parinibbutassa bhagavato  kassapasammāsambuddhassa mahatiyā pūjāya sarīrakiccaṃ akaṃsu. tassa  dhātuyo avikiritvā ^a^M1.0193^ea^ suvaṇṇakkhandho viya ekagghanā hutvā aṭṭhaṃsu.  dīghāyukabuddhānañhi esā dhammatā. appāyukabuddhā pana yasmā  bahutarena janena adiṭṭhā eva parinibbāyanti, tasmā dhātupūjampi  katvā ``tattha tattha janā puññaṃ pasavissantī''ti anukampāya  ``dhātuyo vikirantū''ti adhiṭṭhahanti. tena tesaṃ suvaṇṇacuṇṇāni  viya dhātuyo vikiranti, seyyathāpi amhākaṃ bhagavato.<br/><br/>[03] manussā tassa bhagavato ekaṃyeva dhātugharaṃ katvā cetiyaṃ  patiṭṭhāpesuṃ yojanaṃ ubbedhena parikkhepena ca. tassa  ekekagāvutantarāni cattāri dvārāni ahesuṃ. ekaṃ dvāraṃ kikī rājā  aggahesi; ekaṃ tasseva putto pathavindharo nāma; ekaṃ senāpatipamukhā  amaccā; ekaṃ seṭṭhipamukhā jānapadā rattasuvaṇṇamayā ekagghanā  suvaṇṇarasapaṭibhāgā ca nānāratanamayā iṭṭhakā ahesuṃ ekekā  satasahassagghanikā. te haritālamanosilāhi mattikākiccaṃ  surabhitelena udakakiccañca katvā taṃ cetiyaṃ patiṭṭhāpesuṃ.<br/><br/>[03] evaṃ patiṭṭhite cetiye dve kulaputtā sahāyakā nikkhamitvā  sammukhasāvakānaṃ therānaṃ santike pabbajiṃsu. dīghāyukabuddhānañhi  sammukhasāvakāyeva pabbājenti, upasampādenti, nissayaṃ ^a^V1.0170^ea^ denti, itare  na labhanti. tato te kulaputtā ``sāsane, bhante, kati dhurānī''ti  pucchiṃsu. therā ``dve dhurānī''ti kathesuṃ -- ``vāsadhuraṃ,  pariyattidhurañcā''ti. tattha pabbajitena kulaputtena ācariyupajjhāyānaṃ  santike pañca vassāni vasitvā, vattapaṭivattaṃ pūretvā, pātimokkhaṃ dve  tīṇi bhāṇavārasuttantāni ca paguṇaṃ ^a^P1.0195^ea^ katvā,  kammaṭṭhānaṃ uggahetvā, kule vā gaṇe vā nirālayena araññaṃ pavisitvā,  arahattasacchikiriyāya ghaṭitabbaṃ vāyamitabbaṃ, etaṃ ^b^vāsadhuraṃ^eb^.  attano thāmena pana ekaṃ vā nikāyaṃ pariyāpuṇitvā dve vā pañca vā  nikāye pariyattito ca atthato ca suvisadaṃ sāsanaṃ anuyuñjitabbaṃ,  etaṃ ^b^pariyattidhura^eb^nti. atha te kulaputtā ``dvinnaṃ dhurānaṃ  vāsadhurameva seṭṭha''nti vatvā ``mayaṃ panamhā daharā, vuḍḍhakāle  vāsadhuraṃ paripūressāma, pariyattidhuraṃ tāva pūremā''ti pariyattiṃ  ārabhiṃsu. te pakatiyāva paññavanto nacirasseva sakale buddhavacane  pakataññano vinaye ca ativiya vinicchayakusalā ahesuṃ. tesaṃ  pariyattiṃ nissāya parivāro uppajji, parivāraṃ nissāya ^a^M1.0194^ea^ lābho,  ekamekassa pañcasatapañcasatā bhikkhū parivārā ahesuṃ. te  satthusāsanaṃ dīpentā vihariṃsu, puna buddhakālo viya ahosi.<br/><br/>[03] tadā dve bhikkhū gāmakāvāse viharanti dhammavādī ca  adhammavādī ca. adhammavādī caṇḍo hoti pharuso, mukharo, tassa  ajjhācāro itarassa pākaṭo hoti. tato naṃ ``idaṃ te, āvuso,  kammaṃ sāsanassa appatirūpa''nti codesi. so ``kiṃ te diṭṭhaṃ, kiṃ  suta''nti vikkhipati. itaro ``vinayadharā jānissantī''ti āha.  tato adhammavādī ``sace imaṃ vatthuṃ vinayadharā  vinicchinissanti, addhā me sāsane patiṭṭhā na bhavissatī''ti ñatvā  attano pakkhaṃ kātukāmo tāvadeva parikkhāre ādāya te dve there  upasaṅkamitvā samaṇaparikkhāre datvā tesaṃ nissayena viharitumāraddho.  sabbañca nesaṃ upaṭṭhānaṃ karonto sakkaccaṃ vattapaṭivattaṃ pūretukāmo  viya akāsi. tato ekadivasaṃ upaṭṭhānaṃ gantvā vanditvā tehi  vissajjiyamānopi aṭṭhāsiyeva. therā ``kiñci vattabbamatthī''ti taṃ  pucchiṃsu. so ``āma, bhante, ekena me bhikkhunā saha ajjhācāraṃ  paṭicca vivādo atthi. so yadi taṃ vatthuṃ idhāgantvā āroceti,  yathāvinicchayaṃ na vinicchinitabba''nti. therā ``osaṭaṃ ^a^P1.0196^ea^  vatthuṃ yathāvinicchayaṃ na vinicchinituṃ na vaṭṭatī''ti  āhaṃsu. so ``evaṃ kariyamāne, bhante, mama sāsane patiṭṭhā natthi,  mayhetaṃ pāpaṃ hotu, mā tumhe vinicchinathā''ti. te tena  nippīḷiyamānā sampaṭicchiṃsu. so tesaṃ paṭiññaṃ gahetvā puna taṃ  āvāsaṃ gantvā ``sabbaṃ vinayadharānaṃ santike niṭṭhita''nti taṃ  dhammavādiṃ suṭṭhutaraṃ avamaññanto pharusena samudācarati. dhammavādī  ``nissaṅko ayaṃ jāto''ti tāvadeva nikkhamitvā therānaṃ parivāraṃ  bhikkhusahassaṃ upasaṅkamitvā āha ^a^V1.0171^ea^ -- ``nanu, āvuso, osaṭaṃ vatthu  yathādhammaṃ vinicchinitabbaṃ, anosarāpetvā eva vā aññamaññaṃ accayaṃ  desāpetvā sāmaggī kātabbā. ime pana therā neva vatthuṃ  vinicchiniṃsu, na sāmaggiṃ akaṃsu. kiṃ nāmeta''nti? tepi sutvā  tuṇhī ahesuṃ -- ``nūna kiñci ācariyehi ñāta''nti. tato  adhammavādī okāsaṃ labhitvā ``tvaṃ pubbe `vinayadharā  jānissantī'ti bhaṇasi. idāni tesaṃ vinayadharānaṃ ārocehi taṃ  ^a^M1.0195^ea^ vatthu''nti dhammavādiṃ pīḷetvā ``ajjatagge parājito tvaṃ, mā taṃ  āvāsaṃ āgacchī''ti vatvā pakkāmi. tato dhammavādī there  upasaṅkamitvā ``tumhe sāsanaṃ anapekkhitvā `amhe upaṭṭhesi  paritosesī'ti puggalameva apekkhittha, sāsanaṃ arakkhitvā puggalaṃ  rakkhittha, ajjatagge dāni tumhākaṃ vinicchayaṃ vinicchinituṃ na  vaṭṭati, ajja parinibbuto kassapo bhagavā''ti mahāsaddena kanditvā  ``naṭṭhaṃ satthu sāsana''nti paridevamāno pakkāmi.<br/><br/>[03] atha kho te bhikkhū saṃviggamānasā ``mayaṃ puggalamanurakkhantā  sāsanaratanaṃ sobbhe pakkhipimhā''ti kukkuccaṃ uppādesuṃ ^a^P1.0197^ea^.  te teneva kukkuccena upahatāsayattā kālaṃ katvā sagge  nibbattitumasakkontā ekācariyo himavati hemavate pabbate nibbatti  ^b^hemavato yakkho^eb^ti nāmena. dutiyācariyo majjhimadese  sātapabbate ^b^sātāgiro^eb^ti nāmena. tepi nesaṃ parivārā bhikkhū  tesaṃyeva anuvattitvā sagge nibbattitumasakkontā tesaṃ parivārā  yakkhāva hutvā nibbattiṃsu. tesaṃ pana paccayadāyakā gahaṭṭhā devaloke  nibbatiṃsu. hemavatasātāgirā aṭṭhavīsatiyakkhasenāpatīnamabbhantarā  mahānubhāvā yakkharājāno ahesuṃ.<br/><br/>[03] yakkhasenāpatīnañca ayaṃ dhammatā -- māse māse aṭṭha  divasāni dhammavinicchayatthaṃ himavati manosilātale nāgavatimaṇḍape  devatānaṃ sannipāto hoti, tattha sannipatitabbanti. atha  sātāgirahemavatā tasmiṃ samāgame aññamaññaṃ disvā sañjāniṃsu --  ``tvaṃ, samma, kuhiṃ uppanno, tvaṃ kuhi''nti attano attano  uppattiṭṭhānañca pucchitvā vippaṭisārino ahesuṃ. ``naṭṭhā mayaṃ,  samma, pubbe vīsati vassasahassāni samaṇadhammaṃ katvā ekaṃ pāpasahāyaṃ  nissāya yakkhayoniyaṃ uppannā, amhākaṃ pana paccayadāyakā  kāmāvacaradevesu nibbattā''ti. atha sātāgiro āha -- ``mārisa,  himavā nāma acchariyabbhutasammato, kiñci acchariyaṃ disvā vā  sutvā vā mamāpi āroceyyāsī''ti. hemavatopi āha --  ``mārisa, majjhimadeso nāma acchariyabbhutasammato, kiñci  acchariyaṃ disvā vā sutvā vā mamāpi āroceyyāsī''ti. evaṃ  tesu dvīsu sahāyesu aññamaññaṃ katikaṃ katvā, tameva uppattiṃ  avivajjetvā vasamānesu ekaṃ buddhantaraṃ vītivattaṃ, mahāpathavī  ekayojanatigāvutamattaṃ ussadā.<br/><br/>[03] athamhākaṃ ^a^M1.0196^ea^ ^a^V1.0172^ea^ ^a^P1.0198^ea^ bodhisatto dīpaṅkarapādamūle  katapaṇidhāno yāva vessantarajātakaṃ, tāva pāramiyo pūretvā,  tusitabhavane uppajjitvā, tattha yāvatāyukaṃ ṭhatvā, dhammapadanidāne  vuttanayena devatāhi āyācito pañca mahāvilokanāni viloketvā,  devatānaṃ ārocetvā, dvattiṃsāya pubbanimittesu vattamānesu idha  paṭisandhiṃ aggahesi dasasahassilokadhātuṃ kampetvā. tāni disvāpi  ime rājayakkhā ``iminā kāraṇena nibbattānī''ti na jāniṃsu.  ``khiḍḍāpasutattā nevāddasaṃsū''ti eke. esa nayo jātiyaṃ  abhinikkhamane bodhiyañca. dhammacakkappavattane pana pañcavaggiye  āmantetvā bhagavati tiparivaṭṭaṃ dvādasākāraṃ varadhammacakkaṃ pavattente  mahābhūmicālaṃ pubbanimittaṃ pāṭihāriyāni ca etesaṃ eko  sātāgiroyeva paṭhamaṃ addasa. nibbattikāraṇañca tesaṃ ñatvā sapariso  bhagavantaṃ upasaṅkamma dhammadesanaṃ assosi, na ca kiñci visesaṃ  adhigacchi. kasmā? so hi dhammaṃ suṇanto hemavataṃ anussaritvā  ``āgato nu kho me sahāyako, no''ti parisaṃ oloketvā taṃ  apassanto ``vañcito me sahāyo, yo evaṃ vicitrapaṭibhānaṃ bhagavato  dhammadesanaṃ na suṇātī''ti vikkhittacitto ahosi. bhagavā ca  atthaṅgatepi ca sūriye desanaṃ na niṭṭhāpesi.<br/><br/>[03] atha sātāgiro ``sahāyaṃ gahetvā tena sahāgamma dhammadesanaṃ  sossāmī''ti hatthiyānāssayānagaruḷayānādīni māpetvā pañcahi  yakkhasatehi parivuto himavantābhimukho pāyāsi, tadā hemavatopi.  yasmā paṭisandhijāti-abhinikkhamana-bodhiparinibbānesveva dvattiṃsa  pubbanimittāni hutvāva pativigacchanti, na ciraṭṭhitikāni honti,  dhammacakkapavattane pana tāni savisesāni hutvā, cirataraṃ ṭhatvā  nirujjhanti, tasmā himavati taṃ acchariyapātubhāvaṃ disvā ``yato  ahaṃ jāto, na kadāci ayaṃ pabbato evaṃ abhirāmo bhūtapubbo, handa  dāni mama sahāyaṃ gahetvā āgamma tena saha imaṃ pupphasiriṃ  anubhavissāmī''ti tatheva majjhimadesābhimukho āgacchati. te  ubhopi rājagahassa ^a^P1.0199^ea^ upari samāgantvā aññamaññassa  āgamanakāraṇaṃ pucchiṃsu. hemavato āha -- ``yato ahaṃ, mārisa,  jāto, nāyaṃ pabbato evaṃ akālakusumitehi rukkhehi abhirāmo  bhūtapubbo, tasmā etaṃ pupphasiriṃ tayā saddhiṃ anubhavissāmīti  āgatomhī''ti ^a^M1.0197^ea^. sātāgiro āha -- ``jānāsi, pana, tvaṃ mārisa,  yena kāraṇena imaṃ akālapupphapāṭihāriyaṃ jāta''nti? ``na  jānāmi, mārisā''ti. ``imaṃ, mārisa, pāṭihāriyaṃ na kevala  himavanteyeva, apica kho pana dasasahassilokadhātūsu nibbattaṃ,  sammāsambuddho loke uppanno, ajja dhammacakkaṃ pavattesi, tena  kāraṇenā''ti. evaṃ sātāgiro hemavatassa buddhuppādaṃ kathetvā, taṃ  bhagavato santikaṃ ānetukāmo imaṃ gāthamāha. keci pana gotamake  cetiye viharante bhagavati ayamevamāhāti bhaṇanti ^b^``ajja  pannaraso''^eb^ti. <br/><br/>[03] 153^b^.^eb^ tattha ^a^V1.0173^ea^ ^b^ajjā^eb^ti ayaṃ rattindivo  pakkhagaṇanato ^b^pannaraso,^eb^ upavasitabbato ^b^uposatho^eb^. tīsu  vā uposathesu ajja pannaraso uposatho, na cātuddasī uposatho, na  sāmaggīuposatho. yasmā vā  pātimokkhuddesāṭṭhaṅgaupavāsapaññattidivasādīsu sambahulesu atthesu  uposathasaddo vattati. ``āyāmāvuso, kappina, uposathaṃ  gamissāmā''tiādīsu hi pātimokkhuddese uposathasaddo. ``evaṃ  aṭṭhaṅgasamannāgato kho visākhe uposatho upavuttho''tiādīsu (a0  ni0  8.43) pāṇātipātā veramaṇiādikesu aṭṭhaṅgesu.  ``suddhassa ve sadā phaggu, suddhassuposatho sadā''tiādīsu (ma0  ni0 1.79) upavāse. ``uposatho nāma nāgarājā''tiādīsu  (dī0 ni0 2.246; ma0 ni0 3.258) paññattiyaṃ.  ``tadahuposathe pannarase sīsaṃnhātassā''tiādīsu (dī0 ni0 3.85;  ma0 ni0 3.256) divase. tasmā avasesatthaṃ paṭikkhipitvā  āsāḷhīpuṇṇamadivasaṃyeva niyāmento āha -- ``ajja pannaraso  uposatho''ti. pāṭipado dutiyoti evaṃ gaṇiyamāne ajja pannaraso  divasoti attho.<br/><br/>[03] divi bhavāni dibbāni, dibbāni ettha atthīti ^b^dibbā^eb^.  kāni tāni? rūpāni. tañhi ^a^P1.0200^ea^ rattiṃ devānaṃ  dasasahassilokadhātuto sannipatitānaṃ sarīravatthābharaṇavimānappabhāhi  abbhādiupakkilesavirahitāya candappabhāya ca sakalajambudīpo alaṅkato  ahosi. visesālaṅkato ca paramavisuddhidevassa bhagavato  sarīrappabhāya. tenāha ^b^``dibbā ratti upaṭṭhitā''^eb^ti.<br/><br/>[03] evaṃ ^a^M1.0198^ea^ rattiguṇavaṇṇanāpadesenāpi sahāyassa cittappasādaṃ janento  buddhuppādaṃ kathetvā āha ^b^``anomanāmaṃ satthāraṃ, handa passāma  gotama''^eb^nti. tattha anomehi alāmakehi sabbākāraparipūrehi  guṇehi nāmaṃ assāti ^b^anomanāmo^eb^. tathā hissa ``bujjhitā  saccānīti buddho, bodhetā pajāyāti buddho''tiādinā (mahāni0  192; cūḷani0 pārāyanatthutigāthāniddesa 97; paṭi0 ma0 1.162)  nayena buddhoti anomehi guṇehi nāmaṃ, ``bhaggarāgoti bhagavā,  bhaggadosoti bhagavā''tiādinā (mahāni0 84) nayena ca anomehi  guṇehi nāmaṃ. esa nayo ``arahaṃ sammāsambuddho  vijjācaraṇasampanno''tiādīsu. diṭṭhadhammikādīsu atthesu devamanusse  anusāsati ``imaṃ pajahatha, imaṃ samādāya vattathā''ti ^b^satthā^eb^.  apica ``satthā bhagavā satthavāho, yathā satthavāho satte kantāraṃ  tāretī''tiādinā (mahāni0 190) niddese vuttanayenāpi satthā.  taṃ anomanāmaṃ satthāraṃ. ^b^handā^eb^ti byavasānatthe nipāto.  ^b^passāmā^eb^ti tena attānaṃ saha saṅgahetvā paccuppannavacanaṃ.  ^b^gotama^eb^nti gotamagottaṃ. kiṃ vuttaṃ hoti ^a^V1.0174^ea^? ``satthā, na  satthā''ti mā vimatiṃ akāsi, ekantabyavasito hutvāva ehi  passāma gotamanti. <br/><br/>[03] 154^b^.^eb^ evaṃ vutte hemavato ``ayaṃ sātāgiro  `anomanāmaṃ satthāra'nti bhaṇanto tassa sabbaññutaṃ pakāseti,  sabbaññuno ca dullabhā loke, sabbaññupaṭiññehi pūraṇādisadiseheva  loko upadduto. so pana yadi sabbaññū, addhā tādilakkhaṇappatto  bhavissati, tena taṃ evaṃ pariggaṇhissāmī''ti cintetvā tādilakkhaṇaṃ  pucchanto āha -- ^b^``kacci mano''^eb^ti.<br/><br/>[03] tattha ^b^kaccī^eb^ti pucchā. ^b^mano^eb^ti cittaṃ.  ^b^supaṇihito^eb^ti suṭṭhu ṭhapito, acalo asampavedhī. sabbesu  bhūtesu ^b^sabbabhūtesu. tādino^eb^ti tādilakkhaṇappattasseva ^a^P1.0201^ea^  sato. pucchā eva vā ayaṃ ``so te satthā sabbabhūtesu  tādī, udāhu no''ti. ^b^iṭṭhe aniṭṭhe cā^eb^ti evarūpe ārammaṇe.  ^b^saṅkappā^eb^ti vitakkā. ^b^vasīkatā^eb^ti vasaṃ gamitā. kiṃ  vuttaṃ hoti? yaṃ tvaṃ satthāraṃ vadasi, tassa te satthuno kacci  tādilakkhaṇappattassa sato sabbabhūtesu mano supaṇihito, udāhu yāva  calanapaccayaṃ na labhati, tāva supaṇihito viya khāyati. so vā te  satthā kacci sabbabhūtesu samacittena tādī, udāhu no, ye ca kho  iṭṭhāniṭṭhesu ^a^M1.0199^ea^ ārammaṇesu rāgadosavasena saṅkappā uppajjeyyuṃ, tyāssa  kacci vasīkatā, udāhu kadāci tesampi vasena vattatīti. <br/><br/>[03] 155^b^.^eb^ tato sātāgiro bhagavato sabbaññubhāve  byavasitattā sabbe sabbaññuguṇe anujānanto āha ^b^``mano cassa  supaṇihito''^eb^tiādi. tattha ^b^supaṇihito^eb^ti suṭṭhu ṭhapito,  pathavīsamo avirujjhanaṭṭhena, sinerusamo suppatiṭṭhitācalanaṭṭhena,  indakhīlasamo catubbidhamāraparavādigaṇehi akampiyaṭṭhena.  anacchariyañcetaṃ, bhagavato idāni sabbākārasampannattā sabbaññubhāve  ṭhitassa mano supaṇihito acalo bhaveyya. yassa  tiracchānabhūtassāpi sarāgādikāle chaddantanāgakule uppannassa savisena  sallena viddhassa acalo ahosi, vadhakepi tasmiṃ nappadussi,  aññadatthu tasseva attano dante chetvā adāsi; tathā mahākapibhūtassa  mahatiyā silāya sīse pahaṭassāpi tasseva ca maggaṃ dassesi; tathā  vidhurapaṇḍitabhūtassa pādesu gahetvā saṭṭhiyojane kāḷapabbatapapāte  pakkhittassāpi aññadatthu tasseva yakkhassatthāya dhammaṃ desesi.  tasmā sammadeva āha sātāgiro -- ``mano cassa supaṇihito''ti.<br/><br/>[03] ^b^sabbabhūtesu^eb^ ^a^V1.0175^ea^ ^b^tādino^eb^ti sabbasattesu tādilakkhaṇappattasseva  sato mano supaṇihito, na yāva paccayaṃ na labhatīti attho ^a^P1.0202^ea^.  tattha bhagavato tādilakkhaṇaṃ pañcadhā veditabbaṃ. yathāha  -- <br/><br/>[02] ``bhagavā pañcahākārehi tādī, iṭṭhāniṭṭhe tādī,  cattāvīti tādī, muttāvīti tādī, tiṇṇāvīti tādī, tanniddesāti  tādī. kathaṃ bhagavā iṭṭhāniṭṭhe tādī? bhagavā lābhepi tādī''ti  (mahāni0 38).<br/><br/>[03] evamādi sabbaṃ niddese vuttanayeneva gahetabbaṃ. lābhādayo ca  tassa mahāaṭṭhakathāyaṃ vitthāritanayena veditabbā. ``pucchā eva vā  ayaṃ. so te satthā sabbabhūtesu tādī, udāhu no''ti imasmimpi  vikappe sabbabhūtesu samacittatāya tādī amhākaṃ satthāti attho.  ayañhi bhagavā sukhūpasaṃhārakāmatāya dukkhāpanayanakāmatāya ca  sabbasattesu samacitto, yādiso attani, tādiso paresu, yādiso  ^a^M1.0200^ea^ mātari mahāmāyāya, tādiso ciñcamāṇavikāya, yādiso pitari  suddhodane, tādiso suppabuddhe, yādiso putte rāhule, tādiso vadhakesu  devadattadhanapālakāṅgulimālādīsu. sadevake lokepi tādī. tasmā  sammadevāha sātāgiro -- ``sabbabhūtesu tādino''ti. <br/><br/>[01] ^b^atho iṭṭhe aniṭṭhe cā^eb^ti. ettha pana evaṃ attho  daṭṭhabbo -- yaṃ kiñci iṭṭhaṃ vā aniṭṭhaṃ vā ārammaṇaṃ, sabbappakārehi  tattha ye rāgadosavasena saṅkappā uppajjeyyuṃ, tyāssa anuttarena maggena  rāgādīnaṃ pahīnattā vasīkatā, na kadāci tesaṃ vase vattati. so hi  bhagavā anāvilasaṅkappo suvimuttacitto suvimuttapaññoti. ettha ca  supaṇihitamanatāya ayonisomanasikārābhāvo vutto. sabbabhūtesu  iṭṭhāniṭṭhehi so yattha bhaveyya, taṃ sattasaṅkhārabhedato duvidhamārammaṇaṃ  vuttaṃ. saṅkappavasībhāvena tasmiṃ ārammaṇe tassa manasikārābhāvato  kilesappahānaṃ vuttaṃ. supaṇihitamanatāya ca manosamācārasuddhi,  sabbabhūtesu tāditāya kāyasamācārasuddhi, saṅkappavasībhāvena  vitakkamūlakattā vācāya vacīsamācārasuddhi. tathā supaṇihitamanatāya  lobhādisabbadosābhāvo ^a^P1.0203^ea^, sabbabhūtesu tāditāya  mettādiguṇasabbhāvo, saṅkappavasībhāvena paṭikūle  appaṭikūlasaññitādibhedā ariyiddhi, tāya cassa sabbaññubhāvo vutto  hotīti veditabbo. <br/><br/>[03] 156^b^.^eb^ evaṃ hemavato pubbe manodvāravaseneva tādibhāvaṃ  pucchitvā tañca paṭijānantamimaṃ sutvā daḷhīkammatthaṃ idāni  dvārattayavasenāpi, pubbe vā saṅkhepena kāyavacīmanodvārasuddhiṃ pucchitvā  tañca paṭijānantamimaṃ sutvā daḷhīkammatthameva vitthārenāpi pucchanto  ^a^V1.0176^ea^ āha ^b^``kacci adinna''^eb^nti. tattha gāthābandhasukhatthāya paṭhamaṃ  adinnādānaviratiṃ pucchati. ^b^ārā pamādamhā^eb^ti pañcasu  kāmaguṇesu cittavossaggato dūrībhāvena abrahmacariyaviratiṃ pucchati.  ``ārā pamadamhā''tipi paṭhanti, ārā mātugāmāti vuttaṃ hoti.  ^b^jhānaṃ na riñcatī^eb^ti iminā pana tassāyeva tividhāya  kāyaduccaritaviratiyā balavabhāvaṃ pucchati. jhānayuttassa hi virati  balavatī hotīti. <br/><br/>[03] 157^b^.^eb^ atha ^a^M1.0201^ea^ sātāgiro yasmā bhagavā na kevalaṃ  etarahi, atītepi addhāne dīgharattaṃ adinnādānādīhi paṭivirato,  tassā tassāyeva ca viratiyā ānubhāvena taṃ taṃ mahāpurisalakkhaṇaṃ  paṭilabhi, sadevako cassa loko ``adinnādānā paṭivirato samaṇo  gotamo''tiādinā nayena vaṇṇaṃ bhāsati. tasmā vissaṭṭhāya vācāya  sīhanādaṃ nadanto āha ^b^``na so adinnaṃ ādiyatī''^eb^ti. taṃ  atthato pākaṭameva. imissāpi gāthāya tatiyapāde ``pamādamhā  pamadamhā''ti dvidhā pāṭho. catutthapāde ca ^b^jhānaṃ na riñcatī^eb^ti  jhānaṃ rittakaṃ suññakaṃ na karoti, na pariccajatīti attho veditabbo. <br/><br/>[03] 158^b^.^eb^ evaṃ kāyadvāre suddhiṃ sutvā idāni vacīdvāre  suddhiṃ pucchanto ^a^P1.0204^ea^ āha -- ^b^``kacci musā na  bhaṇatī''^eb^ti. ettha khīṇātīti khīṇo, vihiṃsati badhatīti attho.  vācāya patho byappatho, khīṇo byappatho assāti  ^b^khīṇabyappatho^eb^. taṃ na-kārena paṭisedhetvā pucchati ^b^``na  khīṇabyappatho''^eb^ti, na pharusavācoti vuttaṃ hoti.  ``nākhīṇabyappatho''tipi pāṭho, na akhīṇavacanoti attho.  pharusavacanañhi paresaṃ hadaye akhīyamānaṃ tiṭṭhati. tādisavacano  kacci na soti vuttaṃ hoti. vibhūtīti vināso, vibhūtiṃ kāsati  karoti vāti vibhūtikaṃ, vibhūtikameva ^b^vebhūtikaṃ, vebhūtiya^eb^ntipi  vuccati, pesuññassetaṃ adhivacanaṃ. tañhi sattānaṃ aññamaññato  bhedanena vināsaṃ karoti. sesaṃ uttānatthameva. <br/><br/>[03] 159^b^.^eb^ atha sātāgiro yasmā bhagavā na kevalaṃ  etarahi, atītepi addhāne dīgharattaṃ musāvādādīhi paṭivirato, tassā  tassāyeva ca viratiyā ānubhāvena taṃ taṃ mahāpurisalakkhaṇaṃ paṭilabhi,  sadevako cassa loko ``musāvādā paṭivirato samaṇo gotamo''ti  vaṇṇaṃ bhāsati. tasmā vissaṭṭhāya vācāya sīhanādaṃ nadanto āha,  ^b^``musā ca so na bhaṇatī''^eb^ti. tattha ^b^musā^eb^ti vinidhāya  diṭṭhādīni paravisaṃvādanavacanaṃ. taṃ so na bhaṇati. dutiyapāde pana  paṭhamatthavasena na khīṇabyappathoti, dutiyatthavasena nākhīṇabyappathoti  pāṭho. catutthapāde ^b^mantā^eb^ti paññā vuccati. bhagavā yasmā  tāya mantāya paricchinditvā atthameva ^a^V1.0177^ea^ bhāsati atthato anapetavacanaṃ,  na samphaṃ ^a^M1.0202^ea^. aññāṇapurekkhārañhi niratthakavacanaṃ buddhānaṃ natthi.  tasmā āha -- ``mantā atthaṃ so bhāsatī''ti. sesamettha  pākaṭameva. <br/><br/>[03] 160^b^.^eb^ evaṃ vacīdvārasuddhimpi sutvā idāni  manodvārasuddhiṃ ^a^P1.0205^ea^ pucchanto āha ^b^``kacci na  rajjati kāmesū''^eb^ti. tattha ^b^kāmā^eb^ti vatthukāmā. tesu  kilesakāmena na rajjatīti pucchanto anabhijjhālutaṃ pucchati.  ^b^anāvila^eb^nti pucchanto byāpādena āvilabhāvaṃ sandhāya  abyāpādataṃ pucchati. ^b^mohaṃ atikkanto^eb^ti pucchanto yena mohena  mūḷho micchādiṭṭhiṃ gaṇhāti, tassātikkamena sammādiṭṭhitaṃ pucchati.  ^b^dhammesu cakkhumā^eb^ti pucchanto sabbadhammesu appaṭihatassa  ñāṇacakkhuno, pañcacakkhuvisayesu vā dhammesu pañcannampi cakkhūnaṃ  vasena sabbaññutaṃ pucchati ``dvārattayapārisuddhiyāpi sabbaññū na  hotī''ti cintetvā. <br/><br/>[03] 161^b^.^eb^ atha sātāgiro yasmā bhagavā appatvāva  arahattaṃ anāgāmimaggena kāmarāgabyāpādānaṃ pahīnattā neva kāmesu  rajjati, na byāpādena āvilacitto, sotāpattimaggeneva ca  micchādiṭṭhipaccayassa saccapaṭicchādakamohassa pahīnattā mohaṃ  atikkanto, sāmañca saccāni abhisambujjhitvā buddhoti  vimokkhantikaṃ nāmaṃ yathāvuttāni ca cakkhūni paṭilabhi, tasmā tassa  manodvārasuddhiṃ sabbaññutañca ugghosento āha ^b^``na so rajjati  kāmesū''^eb^ti. <br/><br/>[03] 162^b^.^eb^ evaṃ hemavato bhagavato dvārattayapārisuddhiṃ  sabbaññutañca sutvā haṭṭho udaggo atītajātiyaṃ bāhusaccavisadāya  paññāya asajjamānavacanappatho hutvā acchariyabbhutarūpe sabbaññuguṇe  sotukāmo āha ^b^``kacci vijjāya sampanno''^eb^ti. tattha  ^b^vijjāya sampanno^eb^ti iminā dassanasampattiṃ pucchati,  ^b^saṃsuddhacāraṇo^eb^ti iminā gamanasampattiṃ. chandavasena cettha dīghaṃ  katvā cākāramāha, saṃsuddhacaraṇoti attho. ^b^āsavā khīṇā^eb^ti  iminā etāya dassanagamanasampattiyā pattabbāya āsavakkhayasaññitāya  paṭhamanibbānadhātuyā pattiṃ pucchati, ^b^natthi punabbhavo^eb^ti iminā  dutiyanibbānadhātupattisamatthataṃ, paccavekkhaṇañāṇena vā paramassāsappattiṃ  ñatvā ṭhitabhāvaṃ. <br/><br/>[03] 163^b^.^eb^ tato ^a^M1.0203^ea^ yā esā ``so anekavihitaṃ ^a^P1.0206^ea^  pubbenivāsa''ntiādinā (ma0 ni0 1.52) nayena  bhayabheravādīsu tividhā, ``so evaṃ samāhite citte...pe0...  āneñjappatte ñāṇadassanāya cittaṃ abhinīharatī''tiādinā (dī0 ni0  1.279) nayena ambaṭṭhādīsu aṭṭhavidhā vijjā vuttā, tāya yasmā  sabbāyapi sabbākārasampannāya bhagavā upeto. yañcetaṃ ``idha,  mahānāma, ariyasāvako sīlasampanno hoti, indriyesu guttadvāro  hoti, bhojane mattaññū hoti ^a^V1.0178^ea^, jāgariyaṃ anuyutto hoti, sattahi  saddhammehi samannāgato hoti, catunnaṃ jhānānaṃ ābhicetasikānaṃ  diṭṭhadhammasukhavihārānaṃ nikāmalābhī hotī''ti evaṃ uddisitvā  ``kathañca, mahānāma, ariyasāvako sīlasampanno hotī''tiādinā  (ma0 ni0 2.24) nayena sekhasutte niddiṭṭhaṃ pannarasappabhedaṃ caraṇaṃ.  tañca yasmā sabbūpakkilesappahānena bhagavato ativiya saṃsuddhaṃ.  yepime kāmāsavādayo cattāro āsavā, tepi yasmā sabbe saparivārā  savāsanā bhagavato khīṇā. yasmā ca imāya vijjācaraṇasampadāya  khīṇāsavo hutvā tadā bhagavā ``natthi dāni punabbhavo''ti  paccavekkhitvā ṭhito, tasmā sātāgiro bhagavato sabbaññubhāve  byavasāyena samussāhitahadayo sabbepi guṇe anujānanto āha  ^b^``vijjāya ceva sampanno''^eb^ti. <br/><br/>[03] 164^b^.^eb^ tato hemavato ``sammāsambuddho bhagavā''ti  bhagavati nikkaṅkho hutvā ākāse ṭhitoyeva bhagavantaṃ pasaṃsanto  sātāgirañca ārādhento āha ^b^``sampannaṃ munino citta''^eb^nti.  tassattho -- sampannaṃ munino cittaṃ, ``mano cassa supaṇihito''ti  ettha vuttatādibhāvena puṇṇaṃ sampuṇṇaṃ, ``na so adinnaṃ ādiyatī''ti  ettha vuttakāyakammunā, ``na so rajjati kāmesū''ti ettha  vuttamanokammunā ca puṇṇaṃ sampuṇṇaṃ, ``musā ca so na bhaṇatī''ti  ettha vuttabyappathena ca vacīkammunāti ^a^P1.0207^ea^ vuttaṃ hoti.  evaṃ sampannacittañca anuttarāya vijjācaraṇasampadāya sampannattā  vijjācaraṇasampannañca imehi guṇehi ``mano cassa  supaṇihito''tiādinā nayena dhammato naṃ pasaṃsasi, sabhāvato  tacchato bhūtato eva naṃ pasaṃsasi, na kevalaṃ saddhāmattakenāti dasseti. <br/><br/>[03] 165-166^b^.^eb^ tato ^a^M1.0204^ea^ sātāgiropi ``evametaṃ, mārisa, suṭṭhu  tayā ñātañca anumoditañcā''ti adhippāyena tameva saṃrādhento āha  -- ^b^``sampannaṃ munino...pe0... dhammato anumodasī''^eb^ti.  evañca pana vatvā puna bhagavato dassane taṃ abhitthavayamāno āha  ^b^``sampannaṃ...pe0... handa passāma gotama''^eb^nti. <br/><br/>[03] 167^b^.^eb^ atha hemavato attano abhirucitaguṇehi  purimajātibāhusaccabalena bhagavantaṃ abhitthunanto sātāgiraṃ āha --  ^b^``eṇijaṅghaṃ...pe0... ehi passāma gotama''^eb^nti. tassattho  -- eṇimigasseva jaṅghā assāti ^b^eṇijaṅgho^eb^. buddhānañhi  eṇimigasseva anupubbavaṭṭā jaṅghā honti, na purato nimmaṃsā  pacchato susumārakucchi viya uddhumātā. ^b^kisā^eb^ ca buddhā  honti dīgharassasamavaṭṭitayuttaṭṭhānesu tathārūpāya aṅgapaccaṅgasampattiyā,  na vaṭharapurisā viya thūlā. paññāya vilikhitakilesattā vā  ^b^kisā^eb^. ajjhattikabāhirasapattaviddhaṃsanato ^b^vīrā^eb^.  ekāsanabhojitāya parimitabhojitāya ^b^ca appāhārā,^eb^ na  dvattimattālopabhojitāya. yathāha -- <br/><br/>[02] ``ahaṃ ^a^V1.0179^ea^ kho pana, udāyi, appekadā iminā pattena  samatittikampi bhuñjāmi, bhiyyopi bhuñjāmi. `appāhāro samaṇo  gotamo appāhāratāya ca vaṇṇavādī'ti iti ce maṃ, udāyi, sāvakā  sakkareyyuṃ, garuṃ kareyyuṃ, māneyyuṃ, pūjeyyuṃ, sakkatvā, garuṃ katvā,  upanissāya vihareyyuṃ. ye te, udāyi, mama sāvakā kosakāhārāpi  aḍḍhakosakāhārāpi beluvāhārāpi aḍḍhabeluvāhārāpi, na maṃ te iminā  dhammena sakkareyyuṃ...pe0... upanissāya vihareyyu''nti (ma0 ni0  2.242).<br/><br/>[03] āhāre chandarāgābhāvena ^a^P1.0208^ea^ ^b^alolupā^eb^  aṭṭhaṅgasamannāgataṃ āhāraṃ āhārenti moneyyasampattiyā ^b^munino^eb^.  anagārikatāya vivekaninnamānasatāya ca ^b^vane jhāyanti^eb^. tenāha  hemavato yakkho ``eṇijaṅghaṃ...pe0... ehi passāma gotama''nti. <br/><br/>[03] 168^b^.^eb^ evañca vatvā puna tassa bhagavato santike  dhammaṃ sotukāmatāya ^b^``sīhaṃvekacara''^eb^nti imaṃ gāthamāha.  tassattho -- ^b^sīhaṃvā^eb^ti durāsadaṭṭhena ^a^M1.0205^ea^ khamanaṭṭhena nibbhayaṭṭhena ca  kesarasīhasadisaṃ. yāya taṇhāya ``taṇhādutiyo puriso''ti vuccati,  tassā abhāvena ^b^ekacaraṃ,^eb^ ekissā lokadhātuyā dvinnaṃ buddhānaṃ  anuppattitopi ^b^ekacaraṃ^eb^. khaggavisāṇasutte vuttanayenāpi cettha  taṃ taṃ attho daṭṭhabbo. ^b^nāga^eb^nti punabbhavaṃ neva gantāraṃ nāgantāraṃ.  atha vā āguṃ na karotītipi ^b^nāgo^eb^. balavātipi  ^b^nāgo^eb^. taṃ nāgaṃ. ^b^kāmesu anapekkhina^eb^nti dvīsupi  kāmesu chandarāgābhāvena anapekkhinaṃ. ^b^upasaṅkamma pucchāma,  maccupāsappamocana^eb^nti taṃ evarūpaṃ mahesiṃ upasaṅkamitvā tebhūmakavaṭṭassa  maccupāsassa pamocanaṃ vivaṭṭaṃ nibbānaṃ pucchāma. yena vā upāyena  dukkhasamudayasaṅkhātā maccupāsā pamuccati, taṃ maccupāsappamocanaṃ  pucchāmāti. imaṃ gāthaṃ hemavato sātāgirañca sātāgiraparisañca  attano parisañca sandhāya āha.<br/><br/>[03] tena kho pana samayena āsāḷhīnakkhattaṃ ghositaṃ ahosi.  atha samantato alaṅkatapaṭiyatte devanagare siriṃ paccanubhontī viya  rājagahe kāḷī nāma kuraragharikā upāsikā pāsādamāruyha sīhapañjaraṃ  vivaritvā ^a^P1.0209^ea^ gabbhaparissamaṃ vinodentī savātappadese  utuggahaṇatthaṃ ṭhitā tesaṃ yakkhasenāpatīnaṃ taṃ buddhaguṇapaṭisaṃyuttaṃ kathaṃ  ādimajjhapariyosānato assosi. sutvā ca ``evaṃ  vividhaguṇasamannāgatā buddhā''ti buddhārammaṇaṃ pītiṃ uppādetvā tāya  nīvaraṇāni vikkhambhetvā tattheva ṭhitā sotāpattiphale patiṭṭhāsi.  tato eva bhagavatā ``etadaggaṃ, bhikkhave, mama sāvikānaṃ upāsikānaṃ  anussavappasannānaṃ, yadidaṃ kāḷī upāsikā kuraragharikā''ti (a0  ni0  1.267) etadagge ṭhapitā. <br/><br/>[03] 169^b^.^eb^ tepi ^a^V1.0180^ea^ yakkhasenāpatayo sahassayakkhaparivārā  majjhimayāmasamaye isipatanaṃ patvā, dhammacakkappavattitapallaṅkeneva  nisinnaṃ bhagavantaṃ upasaṅkamma vanditvā, imāya gāthāya bhagavantaṃ  abhitthavitvā okāsamakārayiṃsu ^b^``akkhātāraṃ pavattāra''^eb^nti.  tassattho -- ṭhapetvā taṇhaṃ tebhūmake dhamme ``idaṃ kho pana, bhikkhave,  dukkhaṃ ariyasacca''ntiādinā (saṃ0 ni0  5.1081; mahāva0  14) nayena saccānaṃ vavatthānakathāya ^b^akkhātāraṃ,^eb^ ```taṃ kho  panidaṃ dukkhaṃ ariyasaccaṃ pariññeyya'nti me bhikkhave''tiādinā  nayena tesu kiccañāṇakatañāṇappavattanena ^b^pavattāraṃ^eb^. ye vā dhammā  yathā voharitabbā, tesu tathā ^a^M1.0206^ea^ vohārakathanena akkhātāraṃ, tesaṃyeva  dhammānaṃ sattānurūpato pavattāraṃ. ugghaṭitaññuvipañcitaññūnaṃ vā  desanāya akkhātāraṃ, neyyānaṃ paṭipādanena pavattāraṃ. uddesena vā  akkhātāraṃ, vibhaṅgena tehi tehi pakārehi vacanato pavattāraṃ.  bodhipakkhiyānaṃ vā salakkhaṇakathanena akkhātāraṃ, sattānaṃ  cittasantāne pavattanena pavattāraṃ. saṅkhepato vā tīhi parivaṭṭehi  ^a^P1.0210^ea^ saccānaṃ kathanena akkhātāraṃ, vitthārato pavattāraṃ.  ``saddhindriyaṃ dhammo, taṃ dhammaṃ pavattetīti dhammacakka''nti (paṭi0  ma0 2.40) evamādinā paṭisambhidānayena vitthāritassa  dhammacakkassa pavattanato pavattāraṃ. <br/><br/>[01] ^b^sabbadhammāna^eb^nti catubhūmakadhammānaṃ.  ^b^pāragu^eb^nti chahākārehi pāraṃ gataṃ abhiññāya, pariññāya, pahānena,  bhāvanāya, sacchikiriyāya, samāpattiyā. so hi bhagavā sabbadhamme  abhijānanto gatoti abhiññāpāragū, pañcupādānakkhandhe parijānanto  gatoti pariññāpāragū, sabbakilese pajahanto gatoti pahānapāragū,  cattāro magge bhāvento gatoti bhāvanāpāragū, nirodhaṃ sacchikaronto  gatoti sacchikiriyāpāragū, sabbā samāpattiyo samāpajjanto gatoti  samāpattipāragū. evaṃ sabbadhammānaṃ pāraguṃ. ^b^buddhaṃ  verabhayātīta^eb^nti aññāṇasayanato paṭibuddhattā buddhaṃ, sabbena vā  saraṇavaṇṇanāyaṃ vuttenatthena buddhaṃ, pañcaverabhayānaṃ atītattā verabhayātītaṃ.  evaṃ bhagavantaṃ atitthavantā ``mayaṃ pucchāma gotama''nti  okāsamakārayiṃsu. <br/><br/>[03] 170^b^.^eb^ atha nesaṃ yakkhānaṃ tejena ca paññāya ca aggo  hemavato yathādhippetaṃ pucchitabbaṃ pucchanto ^b^``kismiṃ loko''^eb^ti  imaṃ gāthamāha. tassādipāde ^b^kismi^eb^nti bhāvenabhāvalakkhaṇe  bhummavacanaṃ, kismiṃ uppanne loko samuppanno hotīti ayañhettha  adhippāyo. sattalokasaṅkhāraloke sandhāya pucchati. ^b^kismiṃ  kubbati santhava^eb^nti ahanti vā mamanti vā taṇhādiṭṭhisanthavaṃ  kismiṃ kubbati, adhikaraṇatthe bhummavacanaṃ. ^b^kissa loko^eb^ti  upayogatthe sāmivacanaṃ, kiṃ upādāya lokoti saṅkhyaṃ gacchatīti  ayañhettha adhippāyo. ^b^kismiṃ loko^eb^ti  bhāvenabhāvalakkhaṇakāraṇatthesu ^a^V1.0181^ea^ bhummavacanaṃ. kismiṃ ^a^P1.0211^ea^  sati kena kāraṇena loko vihaññati pīḷīyati  bādhīyatīti ayañhettha adhippāyo. <br/><br/>[03] 171^b^.^eb^ atha ^a^M1.0207^ea^ bhagavā yasmā chasu ajjhattikabāhiresu  āyatanesu uppannesu sattaloko ca dhanadhaññādivasena saṅkhāraloko ca  uppanno hoti, yasmā cettha sattaloko tesveva chasu duvidhampi santhavaṃ  karoti. cakkhāyatanaṃ vā hi ``ahaṃ mama''nti gaṇhāti avasesesu  vā aññataraṃ. yathāha -- ``cakkhu attāti yo vadeyya, taṃ na  upapajjatī''tiādi (ma0 ni0 3.422). yasmā ca etāniyeva cha  upādāya duvidhopi lokoti saṅkhyaṃ gacchati, yasmā ca tesveva chasu  sati sattaloko dukkhapātubhāvena vihaññati. yathāha -- <br/><br/>[02] ``hatthesu, bhikkhave, sati ādānanikkhepanaṃ hoti,  pādesu sati abhikkamapaṭikkamo hoti, pabbesu sati samiñjanapasāraṇaṃ  hoti, kucchismiṃ sati jighacchāpipāsā hoti; evameva kho,  bhikkhave, cakkhusmiṃ sati cakkhusamphassapaccayā uppajjati ajjhattaṃ  sukhaṃ dukkha''ntiādi (saṃ0 ni0  4.237).<br/><br/>[03] tathā tesu ādhārabhūtesu paṭihato saṅkhāraloko vihaññati.  yathāha -- <br/><br/>[02] ``cakkhusmiṃ anidassane sappaṭighe paṭihaññi vā''iti  (dha0 sa0 597-8) ca. <br/><br/>[02] ``cakkhu, bhikkhave, paṭihaññati manāpāmanāpesu  rūpesū''ti (saṃ0 ni0  4.238) evamādi.<br/><br/>[03] tathā tehiyeva kāraṇabhūtehi duvidhopi loko vihaññati.  yathāha -- <br/><br/>[02] ``cakkhu vihaññati manāpāmanāpesu rūpesū''ti (saṃ0  ni0  4.238) ca. <br/><br/>[02] ``cakkhu, bhikkhave, ādittaṃ, rūpā ādittā. kena  ādittaṃ? rāgagginā''ti (saṃ0 ni0  4.28; mahāva0 54)  evamādi.<br/><br/>[03] tasmā ^a^V1.0182^ea^ chājjhattikabāhirāyatanavasena taṃ pucchaṃ vissajjento  āha ^b^``chasu loko samuppanno''^eb^ti. <br/><br/>[03] 172^b^.^eb^ atha so yakkho attanā vaṭṭavasena puṭṭhapañhaṃ  bhagavatā dvādasāyatanavasena saṅkhipitvā vissajjitaṃ na ^a^P1.0212^ea^  suṭṭhu upalakkhetvā tañca atthaṃ ^a^M1.0208^ea^ tappaṭipakkhañca ñātukāmo  saṅkhepeneva vaṭṭavivaṭṭaṃ pucchanto āha ^b^``katamaṃ ta''^eb^nti. tattha  upādātabbaṭṭhena ^b^upādānaṃ,^eb^ dukkhasaccassetaṃ adhivacanaṃ. ^b^yattha  loko vihaññatī^eb^ti ``chasu loko vihaññatī''ti evaṃ bhagavatā  yattha chabbidhe upādāne loko vihaññatīti vutto, taṃ katamaṃ  upādānanti? evaṃ upaḍḍhagāthāya sarūpeneva dukkhasaccaṃ pucchi.  samudayasaccaṃ pana tassa kāraṇabhāvena gahitameva hoti. ^b^niyyānaṃ  pucchito^eb^ti imāya pana upaḍḍhagāthāya maggasaccaṃ pucchi. maggasaccena  hi ariyasāvako dukkhaṃ parijānanto, samudayaṃ pajahanto, nirodhaṃ  sacchikaronto, maggaṃ bhāvento lokamhā niyyāti, tasmā niyyānanti  vuccati. ^b^katha^eb^nti kena pakārena. ^b^dukkhā pamuccatī^eb^ti  ``upādāna''nti vuttā vaṭṭadukkhā pamokkhaṃ pāpuṇāti. evamettha  sarūpeneva maggasaccaṃ pucchi, nirodhasaccaṃ pana tassa visayabhāvena  gahitameva hoti. <br/><br/>[03] 173^b^.^eb^ evaṃ yakkhena sarūpena dassetvā ca adassetvā  ca catusaccavasena pañhaṃ puṭṭho bhagavā teneva nayena vissajjento āha  ^b^``pañca kāmaguṇā''^eb^ti. tattha  pañcakāmaguṇasaṅkhātagocaraggahaṇena taggocarāni pañcāyatanāni  gahitāneva honti. mano chaṭṭho etesanti ^b^manochaṭṭhā.  paveditā^eb^ti pakāsitā. ettha ajjhattikesu chaṭṭhassa manāyatanassa  gahaṇena tassa visayabhūtaṃ dhammāyatanaṃ gahitameva hoti. evaṃ  ``katamaṃ taṃ upādāna''nti imaṃ pañhaṃ vissajjento punapi  dvādasāyatanānaṃ vaseneva dukkhasaccaṃ pakāsesi. manogahaṇena vā  sattannaṃ viññāṇadhātūnaṃ gahitattā tāsu purimapañcaviññāṇadhātuggahaṇena  tāsaṃ vatthūni pañca cakkhādīni āyatanāni,  manodhātumanoviññāṇadhātuggahaṇena tāsaṃ vatthugocarabhedaṃ dhammāyatanaṃ  gahitamevāti evampi dvādasāyatanavasena dukkhasaccaṃ pakāsesi.  lokuttaramanāyatanadhammāyatanekadeso ^a^P1.0213^ea^ panettha yattha  loko vihaññati, taṃ sandhāya niddiṭṭhattā na saṅgayhati.<br/><br/>[03] ^b^ettha chandaṃ virājetvā^eb^ti ettha dvādasāyatanabhede  dukkhasacce tānevāyatanāni khandhato dhātuto nāmarūpatoti tathā tathā  vavatthapetvā, tilakkhaṇaṃ āropetvā, vipassanto  arahattamaggapariyosānāya vipassanāya taṇhāsaṅkhātaṃ ^b^chandaṃ^eb^  sabbaso ^b^virājetvā^eb^ vinetvā viddhaṃsetvāti attho. ^b^evaṃ  dukkhā pamuccatī^eb^ti iminā pakārena etasmā ^a^M1.0209^ea^ vaṭṭadukkhā pamuccatīti  ^a^V1.0183^ea^. evamimāya upaḍḍhagāthāya ``niyyānaṃ pucchito brūhi, kathaṃ dukkhā  pamuccatī''ti ayaṃ pañho vissajjito hoti, maggasaccañca pakāsitaṃ  samudayanirodhasaccāni panettha purimanayeneva saṅgahitattā pakāsitāneva  hontīti veditabbāni. upaḍḍhagāthāya vā dukkhasaccaṃ, chandena  samudayasaccaṃ, ``virājetvā''ti ettha virāgena nirodhasaccaṃ,  ``virāgāvimuccatī''ti vacanato vā maggasaccaṃ. ``eva''nti  upāyanidassanena maggasaccaṃ, dukkhanirodhanti vacanato vā.  ``dukkhā pamuccatī''ti dukkhapamokkhena nirodhasaccanti evamettha  cattāri saccāni pakāsitāni hontīti veditabbāni. <br/><br/>[03] 174^b^.^eb^ evaṃ catusaccagabbhāya gāthāya lakkhaṇato  niyyānaṃ pakāsetvā puna tadeva sakena niruttābhilāpena nigamento āha  ^b^``etaṃ lokassa niyyāna''^eb^nti. ettha ^b^eta^eb^nti pubbe  vuttassa niddeso, ^b^lokassā^eb^ti tedhātukalokassa.  ^b^yathātatha^eb^nti aviparītaṃ. ^b^etaṃ vo ahamakkhāmī^eb^ti sacepi  maṃ sahassakkhattuṃ puccheyyātha, etaṃ vo ahamakkhāmi, na aññaṃ.  kasmā? yasmā evaṃ dukkhā pamuccati, na aññathāti adhippāyo.  atha vā etena niyyānena ekadvattikkhatuṃ niggatānampi etaṃ vo  ahamakkhāmi, uparivisesādhigamāyapi etadeva ahamakkhāmīti attho.  kasmā? yasmā evaṃ dukkhā pamuccati asesanissesāti  arahattanikūṭena desanaṃ niṭṭhāpesi. desanāpariyosāne dvepi  yakkhasenāpatayo sotāpattiphale patiṭṭhahiṃsu saddhiṃ yakkhasahassena. <br/><br/>[03] 175^b^.^eb^ atha hemavato pakatiyāpi dhammagaru idāni  ariyabhūmiyaṃ ^a^P1.0214^ea^ patiṭṭhāya suṭṭhutaraṃ atitto bhagavato  vicitrapaṭibhānāya desanāya bhagavantaṃ sekkhāsekkhabhūmiṃ pucchanto  ^b^``ko sūdha taratī''^eb^ti gāthamabhāsi. tattha ^b^ko sūdha tarati  ogha^eb^nti iminā caturoghaṃ ko taratīti sekkhabhūmiṃ pucchati  avisesena. yasmā ^b^aṇṇava^eb^nti na vitthatamattaṃ nāpi  gambhīramattaṃ apica pana yaṃ vitthatatarañca gambhīratarañca, taṃ vuccati.  tādiso ca saṃsāraṇṇavo. ayañhi samantato pariyantābhāvena  vitthato, heṭṭhā patiṭṭhābhāvena upari ālambanābhāvena ca gambhīro,  tasmā ``ko idha tarati aṇṇavaṃ, tasmiñca appatiṭṭhe anālambe  gambhīre aṇṇave ko na sīdatī''ti asekkhabhūmiṃ pucchati. <br/><br/>[03] 176^b^.^eb^ atha ^a^M1.0210^ea^ bhagavā yo bhikkhu jīvitahetupi vītikkamaṃ  akaronto sabbadā sīlasampanno lokiyalokuttarāya ca paññāya  paññavā, upacārappanāsamādhinā iriyāpathaheṭṭhimamaggaphalehi ca  susamāhito, tilakkhaṇaṃ āropetvā vipassanāya  niyakajjhattacintanasīlo, sātaccakiriyāvahāya ^a^V1.0184^ea^ appamādasatiyā ca  samannāgato. yasmā so catutthena maggena imaṃ suduttaraṃ oghaṃ  anavasesaṃ tarati, tasmā sekkhabhūmiṃ vissajjento ^b^``sabbadā  sīlasampanno''^eb^ti imaṃ tisikkhāgabbhaṃ gāthamāha. ettha hi  sīlasampadāya adhisīlasikkhā, satisamādhīhi adhicittasikkhā,  ajjhattacintitāpaññāhi adhipaññāsikkhāti tisso sikkhā  saupakārā sānisaṃsā ca vuttā. upakāro hi sikkhānaṃ  lokiyapaññā sati ca, anisaṃso sāmaññaphalānīti. <br/><br/>[03] 177^b^.^eb^ evaṃ paṭhamagāthāya sekkhabhūmiṃ dassetvā idāni  asekkhabhūmiṃ dassento dutiyagāthamāha. tassattho ^b^virato  kāmasaññāyā^eb^ti yā kāci kāmasaññā, tato sabbato  catutthamaggasampayuttāya samucchedaviratiyā virato. ``viratto''tipi  pāṭho. tadā ``kāmasaññāyā''ti bhummavacanaṃ hoti, sagāthāvagge pana  ``kāmasaññāsū''tipi (saṃ0 ni0  1.96) pāṭho. catūhipi  maggehi dasannaṃ saṃyojanānaṃ atītattā ^b^sabbasaṃyojanātigo,^eb^  catuttheneva vā uddhambhāgiyasabbasaṃyojanātigo ^a^P1.0215^ea^,  tatratatrābhinandinītaṇhāsaṅkhātāya nandiyā tiṇṇañca bhavānaṃ  parikkhīṇattā ^b^nandībhavaparikkhīṇo so^eb^ tādiso khīṇāsavo  bhikkhu ^b^gambhīre^eb^ saṃsāraṇṇave ^b^na sīdati^eb^ nandīparikkhayena  saupādisesaṃ, bhavaparikkhayena ca anupādisesaṃ nibbānathalaṃ samāpajja  paramassāsappattiyāti. <br/><br/>[03] 178^b^.^eb^ atha hemavato sahāyañca yakkhaparisañca  oloketvā pītisomanassajāto ``gambhīrapañña''nti evamādīhi  gāthāhi bhagavantaṃ abhitthavitvā sabbāvatiyā parisāya sahāyena ca  saddhiṃ abhivādetvā, padakkhiṇaṃ katvā, attano vasanaṭṭhānaṃ agamāsi.<br/><br/>[03] tāsaṃ pana gāthānaṃ ayaṃ atthavaṇṇanā -- ^b^gambhīrapañña^eb^nti  gambhīrāya paññāya samannāgataṃ. tattha paṭisambhidāyaṃ vuttanayena  gambhīrapaññā veditabbā. vuttañhi tattha ^a^M1.0211^ea^ ``gambhīresu khandhesu ñāṇaṃ  pavattatīti gambhīrapaññā''tiādi (paṭi0 ma0 3.4).  ^b^nipuṇatthadassi^eb^nti nipuṇehi khattiyapaṇḍitādīhi abhisaṅkhatānaṃ  pañhānaṃ atthadassiṃ atthānaṃ vā yāni nipuṇāni kāraṇāni  duppaṭivijjhāni aññehi tesaṃ dassanena nipuṇatthadassiṃ.  rāgādikiñcanābhāvena ^b^akiñcanaṃ^eb^. duvidhe kāme tividhe ce  bhave alagganena ^b^kāmabhave asattaṃ^eb^. khandhādibhedesu sabbārammaṇesu  chandarāgabandhanābhāvena ^b^sabbadhi vippamuttaṃ. dibbe pathe  kamamāna^eb^nti aṭṭhasamāpattibhede dibbe pathe samāpajjanavasena caṅkamantaṃ.  tattha kiñcāpi na tāya velāya bhagavā dibbe pathe kamati, apica  kho pubbe kamanaṃ upādāya kamanasattisabbhāvena tattha laddhavasībhāvatāya  evaṃ vuccati. atha vā ye te visuddhidevā arahanto, tesaṃ pathe  santavihāre kamanenāpetaṃ vuttaṃ. mahantānaṃ guṇānaṃ esanena  ^b^mahesiṃ^eb^. <br/><br/>[03] 179^b^.^eb^ dutiyagāthāya ^a^V1.0185^ea^ aparena pariyāyena thuti  āraddhāti katvā puna nipuṇatthadassiggahaṇaṃ nidasseti. atha vā  nipuṇatthe dassetāranti attho. ^b^paññādada^eb^nti  paññāpaṭilābhasaṃvattanikāya ^a^P1.0216^ea^ paṭipattiyā kathanena  paññādāyakaṃ. ^b^kāmālaye asatta^eb^nti yvāyaṃ kāmesu  taṇhādiṭṭhivasena duvidho ālayo, tattha asattaṃ.^b^ sabbavidu^eb^nti  sabbadhammaviduṃ, sabbaññunti vuttaṃ hoti. ^b^sumedha^eb^nti tassa  sabbaññubhāvassa maggabhūtāya pāramīpaññāsaṅkhātāya medhāya samannāgataṃ.  ^b^ariye pathe^eb^ti aṭṭhaṅgike magge, phalasamāpattiyaṃ vā.  ^b^kamamāna^eb^nti paññāya ajjhogāhamānaṃ maggalakkhaṇaṃ ñatvā  desanato, pavisamānaṃ vā khaṇe khaṇe phalasamāpattisamāpajjanato,  catubbidhamaggabhāvanāsaṅkhātāya kamanasattiyā kamitapubbaṃ vā. <br/><br/>[03] 180^b^.^eb^ ^b^sudiṭṭhaṃ vata no ajjā^eb^ti. ajja amhehi  sundaraṃ diṭṭhaṃ, ajja vā amhākaṃ sundaraṃ diṭṭhaṃ, dassananti attho.  ^b^suppabhātaṃ suhuṭṭhita^eb^nti ajja amhākaṃ suṭṭhu pabhātaṃ sobhanaṃ vā  pabhātaṃ ahosi. ajja ca no sundaraṃ uṭṭhitaṃ ahosi, anuparodhena  sayanato uṭṭhitaṃ. kiṃ kāraṇaṃ? ^b^yaṃ addasāma sambuddhaṃ,^eb^ yasmā  sambuddhaṃ addasāmāti attano lābhasampattiṃ ārabbha pāmojjaṃ pavedeti. <br/><br/>[03] 181^b^.^eb^ ^b^iddhimanto^eb^ti ^a^M1.0212^ea^ kammavipākajiddhiyā  samannāgatā. ^b^yasassino^eb^ti lābhaggaparivāraggasampannā.  ^b^saraṇaṃ yantī^eb^ti kiñcāpi maggeneva gatā, tathāpi  sotāpannabhāvaparidīpanatthaṃ pasādadassanatthañca vācaṃ bhindati. <br/><br/>[03] 182^b^.^eb^ ^b^gāmā gāma^eb^nti devagāmā devagāmaṃ.  ^b^nagā naga^eb^nti devapabbatā devapabbataṃ. ^b^namassamānā sambuddhaṃ,  dhammassa ca sudhammata^eb^nti ``sammāsambuddho vata bhagavā, svākkhāto  vata bhagavato dhammo''tiādinā nayena buddhasubodhitañca  dhammasudhammatañca. ``suppaṭipanno vata bhagavato  sāvakasaṅgho''tiādinā saṅgha-suppaṭipattiñca abhitthavitvā  abhitthavitvā namassamānā dhammaghosakā hutvā vicarissāmāti vuttaṃ  hoti. sesamettha uttānatthamevāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya hemavatasuttavaṇṇanā niṭṭhitā. 


volume: 94
item: 10
title: aggikabhāradvājasuttavaṇṇanā^mettasuttavaṇṇanā^hemavatasuttavaṇṇanā^āḷavakasuttavaṇṇanā^
content:
  [03] ^b^evaṃ^eb^ ^a^P1.0217^ea^ ^a^V1.0186^ea^ ^b^me suta^eb^nti āḷavakasuttaṃ.  kā uppatti? atthavaṇṇanānayenevassa uppatti āvibhavissati.  atthavaṇṇanāya ca ``evaṃ me sutaṃ, ekaṃ samayaṃ bhagavā''ti etaṃ  vuttatthameva. ^b^āḷaviyaṃ viharati āḷavakassa yakkhassa bhavane^eb^ti  ettha pana kā āḷavī, kasmā ca bhagavā tassa yakkhassa bhavane  viharatīti? vuccate -- ^b^āḷavī^eb^ti raṭṭhampi nagarampi vuccati,  tadubhayampi idha vaṭṭati. āḷavīnagarassa hi samīpe viharantopi  ``āḷaviyaṃ viharatī''ti vuccati. tassa ca nagarassa samīpe  avidūre gāvutamatte taṃ bhavanaṃ, āḷavīraṭṭhe viharantopi ``āḷaviyaṃ  viharatī''ti vuccati, āḷavīraṭṭhe cetaṃ bhavanaṃ.<br/><br/>[03] yasmā pana āḷavako rājā vividhanāṭakūpabhogaṃ chaḍḍetvā  corapaṭibāhanatthaṃ paṭirājanisedhanatthaṃ byāyāmakaraṇatthañca sattame  sattame divase migavaṃ gacchanto ekadivasaṃ balakāyena saddhiṃ katikaṃ  akāsi -- ``yassa passena ^a^M1.0213^ea^ migo palāyati, tasseva so bhāro''ti.  atha tasseva passena migo palāyi, javasampanno rājā dhanuṃ gahetvā  pattikova tiyojanaṃ taṃ migaṃ anubandhi. eṇimigā ca tiyojanavegā  eva honti. atha parikkhīṇajavaṃ taṃ migaṃ udakaṃ pavisitvā, ṭhitaṃ  vadhitvā, dvidhā chetvā, anatthikopi maṃsena ``nāsakkhi migaṃ  gahetu''nti apavādamocanatthaṃ kājenādāya āgacchanto nagarassāvidūre  bahalapattapalāsaṃ mahānigrodhaṃ disvā parissamavinodanatthaṃ tassa  mūlamupagato. tasmiñca nigrodhe āḷavako yakkho mahārājasantikā  varaṃ labhitvā majjhanhikasamaye tassa rukkhassa chāyāya phuṭṭhokāsaṃ  paviṭṭhe pāṇino khādanto paṭivasati. so taṃ disvā ^a^P1.0218^ea^  khādituṃ upagato. atha rājā tena saddhiṃ katikaṃ akāsi  -- ``muñca maṃ, ahaṃ te divase divase manussañca thālipākañca  pesessāmī''ti. yakkho ``tvaṃ rājūpabhogena pamatto sammussasi,  ahaṃ pana bhavanaṃ anupagatañca ananuññātañca khādituṃ na labhāmi,  svāhaṃ bhavantampi jīyeyya''nti na muñci. rājā ``yaṃ divasaṃ na  pesemi, taṃ divasaṃ maṃ gahetvā khādāhī''ti attānaṃ anujānitvā tena  mutto nagarābhimukho agamāsi.<br/><br/>[03] balakāyo ^a^V1.0187^ea^ magge khandhāvāraṃ bandhitvā ṭhito rājānaṃ disvā --  ``kiṃ, mahārāja, ayasamattabhayā evaṃ kilantosī''ti vadanto  paccuggantvā paṭiggahesi. rājā taṃ pavattiṃ anārocetvā nagaraṃ gantvā,  katapātarāso nagaraguttikaṃ āmantetvā etamatthaṃ ārocesi.  nagaraguttiko -- ``kiṃ, deva, kālaparicchedo kato''ti āha. rājā  ``na kato, bhaṇe''ti āha. ``duṭṭhu kataṃ, deva, amanussā hi  paricchinnamattameva labhanti, aparicchinne pana janapadassa ābādho  bhavissati. hotu, deva, kiñcāpi evamakāsi, appossukko tvaṃ  rajjasukhaṃ anubhohi, ahamettha kātabbaṃ karissāmī''ti. so  kālasseva vuṭṭhāya bandhanāgāraṃ gantvā ye ye vajjhā honti, te te  sandhāya -- ``yo jīvitatthiko hoti, so ^a^M1.0214^ea^ nikkhamatū''ti bhaṇati.  yo paṭhamaṃ nikkhamati taṃ gehaṃ netvā, nhāpetvā, bhojetvā ca,  ``imaṃ thālipākaṃ yakkhassa dehī''ti peseti. taṃ rukkhamūlaṃ  paviṭṭhamattaṃyeva yakkho bheravaṃ attabhāvaṃ nimminitvā mūlakandaṃ viya  khādati ^a^P1.0219^ea^. yakkhānubhāvena kira manussānaṃ  kesādīni upādāya sakalasarīraṃ navanītapiṇḍo viya hoti.  yakkhassa bhattaṃ gāhāpettuṃ gatapurisā taṃ disvā bhītā yathāmittaṃ  ārocesuṃ. tato pabhuti ``rājā core gahetvā yakkhassa detī''ti  manussā corakammato paṭiviratā. tato aparena samayena navacorānaṃ  abhāvena purāṇacorānañca parikkhayena bandhanāgārāni suññāni ahesuṃ.<br/><br/>[03] atha nagaraguttiko rañño ārocesi. rājā attano dhanaṃ  nagararacchāsu chaḍḍāpesi -- ``appeva nāma koci lobhena  gaṇheyyā''ti. taṃ pādenapi na koci chupi. so core alabhanto  amaccānaṃ ārocesi. amaccā ``kulapaṭipāṭiyā ekamekaṃ jiṇṇakaṃ  pesema, so pakatiyāpi maccumukhe vattatī''ti āhaṃsu. rājā  ```amhākaṃ pitaraṃ, amhākaṃ pitāmahaṃ pesetī'ti manussā khobhaṃ  karissanti, mā vo etaṃ ruccī''ti nivāresi. ``tena hi, deva,  dārakaṃ pesema uttānaseyyakaṃ, tathāvidhassa hi `mātā me pitā me'ti  sineho natthī''ti āhaṃsu. rājā anujāni. te tathā akaṃsu.  nagare dārakamātaro ca dārake gahetvā gabbhiniyo ca palāyitvā  parajanapade dārake saṃvaḍḍhetvā ānenti. evaṃ sabbānipi dvādasa  vassāni gatāni.<br/><br/>[03] tato ekadivasaṃ sakalanagaraṃ vicinitvā ekampi dārakaṃ  alabhitvā rañño ārocesuṃ -- ``natthi, deva, nagare dārako ṭhapetvā  antepure tava puttaṃ āḷavakakumāra''nti. rājā ``yathā mama putto  piyo, evaṃ sabbalokassa, attanā pana piyataraṃ natthi, gacchatha, tampi  datvā mama jīvitaṃ rakkhathā''ti āha. tena ca samayena  āḷavakakumārassa mātā puttaṃ ^a^V1.0188^ea^ nhāpetvā, maṇḍetvā, dukūlacumbaṭake  katvā, aṅke sayāpetvā, nisinnā hoti. rājapurisā rañño āṇāya  tattha gantvā vippalapantiyā tassā soḷasannañca itthisahassānaṃ saddhiṃ  dhātiyā taṃ ādāya pakkamiṃsu ``sve yakkhabhakkho bhavissatī''ti.  taṃ divasañca bhagavā paccūsasamaye ^a^M1.0215^ea^ paccuṭṭhāya jetavanamahāvihāre ^a^P1.0220^ea^  gandhakuṭiyaṃ mahākaruṇāsamāpattiṃ samāpajjitvā puna  buddhacakkhunā lokaṃ volokento addasa āḷavakassa kumārassa  anāgāmiphaluppattiyā upanissayaṃ, yakkhassa ca sotāpattiphaluppattiyā  upanissayaṃ desanāpariyosāne ca caturāsītiyā pāṇasahassānaṃ  dhammacakkhupaṭilābhassāti. tasmā vibhātāya rattiyā purebhattakiccaṃ  katvā aniṭṭhitapacchābhattakiccova kāḷapakkhauposathadivase vattamāne  oggate sūriye ekakova adutiyo pattacīvaramādāya pādagamaneneva  sāvatthito tiṃsa yojanāni gantvā tassa yakkhassa bhavanaṃ pāvisi.  tena vuttaṃ ``āḷavakassa yakkhassa bhavane''ti.<br/><br/>[03] kiṃ pana bhagavā yasmiṃ nigrodhe āḷavakassa bhavanaṃ, tassa mūle  vihāsi, udāhu bhavaneyevāti? vuccate -- bhavaneyeva. yatheva hi  yakkhā attano bhavanaṃ passanti, tathā bhagavāpi. so tattha gantvā  bhavanadvāre aṭṭhāsi. tadā āḷavako himavante yakkhasamāgamaṃ gato  hoti. tato āḷavakassa dvārapālo gadrabho nāma yakkho bhagavantaṃ  upasaṅkamitvā, vanditvā -- ``kiṃ, bhante, bhagavā vikāle  āgato''ti āha. ``āma, gadrabha, āgatomhi. sace te agaru,  vihareyyāmekarattiṃ āḷavakassa bhavane''ti. ``na me, bhante, garu,  apica kho so yakkho kakkhaḷo pharuso, mātāpitūnampi  abhivādanādīni na karoti, mā rucci bhagavato idha vāso''ti.  ``jānāmi, gadrabha, tassa kakkhaḷattaṃ, na koci mamantarāyo  bhavissati, sace te agaru, vihareyyāmekaratti''nti ^a^P1.0221^ea^.<br/><br/>[03] dutiyampi gadrabho yakkho bhagavantaṃ etadavoca --  ``aggitattakapālasadiso, bhante, āḷavako, `mātāpitaro'ti vā  `samaṇabrāhmaṇā'ti vā `dhammo'ti vā na jānāti, idhāgatānaṃ  cittakkhepampi karoti, hadayampi phāleti, pādepi gahetvā parasamudde vā  paracakkavāḷe vā khipatī''ti. dutiyampi bhagavā āha --  ``jānāmi, gadrabha, sace te agaru, vihareyyāmekaratti''nti.  tatiyampi gadrabho yakkho bhagavantaṃ etadavoca --  ``aggitattakapālasadiso, bhante, āḷavako, `mātāpitaro'ti vā  `samaṇabrāhmaṇā'ti vā `dhammo'ti vā na jānāti, idhāgatānaṃ  cittakkhepampi karoti, hadayampi phāleti, pādepi gahetvā parasamudde  ^a^M1.0216^ea^ vā paracakkavāḷe vā khipatī''ti. tatiyampi bhagavā āha --  ``jānāmi, gadrabha, sace te agaru, vihareyyāmekaratti''nti. ``na  me, bhante, garu, apica kho so yakkho attano anārocetvā  ^a^V1.0189^ea^ anujānantaṃ maṃ jīvitā voropeyya, ārocemi, bhante, tassā''ti.  ``yathāsukhaṃ, gadrabha, ārocehī''ti. ``tena hi, bhante, tvameva  jānāhī''ti bhagavantaṃ abhivādetvā himavantābhimukho pakkāmi.  bhavanadvārampi sayameva bhagavato vivaramadāsi. bhagavā antobhavanaṃ  pavisitvā yattha abhilakkhitesu maṅgaladivasādīsu nisīditvā  āḷavako siriṃ anubhoti, tasmiṃyeva dibbaratanapallaṅke nisīditvā  suvaṇṇābhaṃ muñci. taṃ disvā yakkhassa itthiyo āgantvā, bhagavantaṃ  vanditvā, samparivāretvā nisīdiṃsu. bhagavā ``pubbe tumhe dānaṃ  datvā, sīlaṃ samādiyitvā, pūjaneyyaṃ pūjetvā, imaṃ sampattiṃ pattā,  idānipi tatheva karotha, mā aññamaññaṃ issāmacchariyābhibhūtā  viharathā''tiādinā nayena tāsaṃ pakiṇṇakadhammakathaṃ kathesi. tā ca  bhagavato madhuranigghosaṃ sutvā, sādhukārasahassāni datvā, bhagavantaṃ  parivāretvā nisīdiṃsuyeva. gadrabhopi himavantaṃ gantvā āḷavakassa  ārocesi -- ``yagghe, mārisa, jāneyyāsi, vimāne te bhagavā  nisinno''ti. so gadrabhassa saññamakāsi ``tuṇhī hohi, gantvā  kattabbaṃ karissāmī''ti. purisamānena kira lajjito ahosi,  tasmā ``mā koci parisamajjhe suṇeyyā''ti vāresi.<br/><br/>[03] tadā sātāgirahemavatā bhagavantaṃ jetavaneyeva vanditvā  ``yakkhasamāgamaṃ gamissāmā''ti saparivārā nānāyānehi ākāsena  gacchanti. ākāse ca yakkhānaṃ na sabbattha ^a^P1.0222^ea^  maggo atthi, ākāsaṭṭhāni vimānāni pariharitvā maggaṭṭhāneneva maggo  hoti. āḷavakassa pana vimānaṃ bhūmaṭṭhaṃ suguttaṃ pākāraparikkhittaṃ  susaṃvihitadvāraṭṭālakagopuraṃ, upari kaṃsajālasañchannaṃ mañjūsasadisaṃ  tiyojanaṃ ubbedhena. tassa upari maggo hoti. te taṃ padesamāgamma  gantuṃ asamatthā ahesuṃ. buddhānañhi nisinnokāsassa uparibhāgena  yāva bhavaggā, tāva koci gantuṃ asamattho. te ``kimida''nti  āvajjetvā bhagavantaṃ disvā ākāse khittaleḍḍu viya oruyha vanditvā,  dhammaṃ sutvā, padakkhiṇaṃ katvā ``yakkhasamāgamaṃ gacchāma bhagavā''ti  tīṇi vatthūni pasaṃsantā yakkhasamāgamaṃ agamaṃsu. āḷavako te  disvā ``idha nisīdathā''ti paṭikkamma okāsamadāsi. te  ^a^M1.0217^ea^ āḷavakassa nivedesuṃ ``lābhā te, āḷavaka, yassa te bhavane bhagavā  viharati, gacchāvuso bhagavantaṃ payirupāsassū''ti. evaṃ bhagavā  bhavaneyeva vihāsi, na yasmiṃ nigrodhe āḷavakassa bhavanaṃ, tassa  mūleti. tena vuttaṃ ``ekaṃ samayaṃ bhagavā āḷaviyaṃ viharati  āḷavakassa yakkhassa bhavane''ti.<br/><br/>[03] atha kho āḷavako...pe0... bhagavantaṃ etadavoca  ^b^``nikkhama samaṇā''^eb^ti. ``kasmā panāyaṃ etadavocā''ti?  vuccate -- rosetukāmatāya. tatrevaṃ ādito pabhuti sambandho  veditabbo ^a^V1.0190^ea^ -- ayañhi yasmā assaddhassa saddhākathā dukkathā hoti  dussīlādīnaṃ sīlādikathā viya, tasmā tesaṃ yakkhānaṃ santikā  bhagavato pasaṃsaṃ sutvā eva aggimhi pakkhittaloṇasakkharā viya  abbhantarakopena taṭataṭāyamānahadayo hutvā ``ko so bhagavā nāma,  yo mama bhavanaṃ paviṭṭho''ti āha. te āhaṃsu -- ``na tvaṃ, āvuso,  jānāsi bhagavantaṃ amhākaṃ satthāraṃ, yo tusitabhavane ṭhito pañca  mahāvilokanāni viloketvā''tiādinā nayena yāva dhammacakkappavattanaṃ  kathentā paṭisandhiādinā dvattiṃsa pubbanimittāni vatvā ``imānipi  tvaṃ, āvuso ^a^P1.0223^ea^, acchariyāni nāddasā''ti codesuṃ.  so disvāpi kodhavasena ``nāddasa''nti āha. āvuso āḷavaka  passeyyāsi vā tvaṃ, na vā, ko tayā attho passatā vā apassatā  vā, kiṃ tvaṃ karissasi amhākaṃ satthuno, yo tvaṃ taṃ upanidhāya  calakkakudhamahāusabhasamīpe tadahujātavacchako viya,  tidhāpabhinnamattavāraṇasamīpe bhiṅkapotako viya,  bhāsuravilambakesaraupasobhitakkhandhassa migarañño samīpe jarasiṅgālo  viya, diyaḍḍhayojanasatappavaḍḍhakāyasupaṇṇarājasamīpe  chinnapakkhakākapotako viya khāyasi, gaccha yaṃ te karaṇīyaṃ, taṃ  karohīti. evaṃ vutte kuddho āḷavako uṭṭhahitvā manosilātale  vāmapādena ṭhatvā ``passatha dāni tumhākaṃ vā satthā mahānubhāvo, ahaṃ  vā''ti dakkhiṇapādena saṭṭhiyojanamattaṃ kelāsapabbatakūṭaṃ akkami, taṃ  ayokūṭapahaṭo niddhantāyopiṇḍo viya papaṭikāyo muñci. so tatra  ṭhatvā ``ahaṃ āḷavako''ti ghosesi, sakalajambudīpaṃ saddo phari.<br/><br/>[03] ^b^cattāro^eb^ ^a^M1.0218^ea^ ^b^kira saddā^eb^ sakalajambudīpe suyyiṃsu -- yañca  puṇṇako yakkhasenāpati dhanañcayakorabyarājānaṃ jūte jinitvā  apphoṭetvā ``ahaṃ jini''nti ugghosesi, yañca sakko devānamindo  kassapassa bhagavato sāsane parihāyamāne vissakammaṃ devaputtaṃ sunakhaṃ  kāretvā ``ahaṃ pāpabhikkhū ca pāpabhikkhuniyo ca upāsake ca  upāsikāyo ca sabbeva adhammavādino khādāmī''ti ugghosāpesi,  yañca kusajātake pabhāvatihetu sattahi rājūhi nagare uparuddhe pabhāvatiṃ  attanā saha hatthikkhandhaṃ āropetvā nagarā nikkhamma ``ahaṃ  sīhassarakusamahārājā''ti mahāpuriso ugghosesi, yañca āḷavako  kelāsamuddhani ṭhatvā ``ahaṃ āḷavako''ti. tadā hi sakalajambudīpe  dvāre dvāre ṭhatvā ugghositasadisaṃ ahosi, tiyojanasahassavitthato  ^a^P1.0224^ea^ ca himavāpi saṅkampi yakkhassa ānubhāvena.<br/><br/>[03] so ^b^vātamaṇḍalaṃ^eb^ samuṭṭhāpesi -- ``eteneva samaṇaṃ  palāpessāmī''ti. te puratthimādibhedā vātā samuṭṭhahitvā  aḍḍhayojanayojanadviyojanatiyojanappamāṇāni pabbatakūṭāni padāletvā  vanagaccharukkhādīni ummūletvā āḷavīnagaraṃ pakkhantā  jiṇṇahatthisālādīni cuṇṇentā chadaniṭṭhakā ^a^V1.0191^ea^ ākāse bhamentā. bhagavā  ``mā kassaci uparodho hotū''ti adhiṭṭhāsi. te vātā dasabalaṃ  patvā cīvarakaṇṇamattampi cāletuṃ nāsakkhiṃsu. tato ^b^mahāvassaṃ^eb^  samuṭṭhāpesi ``udakena ajjhottharitvā samaṇaṃ māressāmī''ti.  tassānubhāvena uparūpari satapaṭalasahassapaṭalādibhedā valāhakā  uṭṭhahitvā vassiṃsu, vuṭṭhidhārāvegena pathavī chiddā ahosi,  vanarukkhādīnaṃ upari mahogho āgantvā dasabalassa cīvare  ussāvabindumattampi temetuṃ nāsakkhi. tato ^b^pāsāṇavassaṃ^eb^  samuṭṭhāpesi, mahantāni mahantāni pabbatakūṭāni dhūmāyantāni  pajjalantāni ākāsenāgantvā dasabalaṃ patvā dibbamālāguḷāni  sampajjiṃsu. tato ^b^paharaṇavassaṃ^eb^ samuṭṭhāpesi,  ekatodhārāubhatodhārā asisattikhurappādayo dhūmāyantā pajjalantā  ākāsenāgantvā dasabalaṃ patvā dibbapupphāni ahesuṃ. tato  ^b^aṅgāravassaṃ^eb^ samuṭṭhāpesi, kiṃsukavaṇṇā aṅgārā ākāsenāgantvā  dasabalassa pādamūle dibbapupphāni hutvā vikiriṃsu. tato  ^b^kukkulavassaṃ^eb^ samuṭṭhāpesi, accuṇho kukkulo ākāsenāgantvā  dasabalassa pādamūle candanacuṇṇaṃ hutvā nipati. tato  ^b^vālukāvassaṃ^eb^ ^a^M1.0219^ea^ samuṭṭhāpesi, atisukhumā vālukā dhūmāyantā  pajjalantā ākāsenāgantvā dasabalassa pādamūle dibbapupphāni hutvā  nipatiṃsu. tato ^b^kalalavassaṃ^eb^ samuṭṭhāpesi, taṃ kalalavassaṃ  dhūmāyantaṃ pajjalantaṃ ākāsenāgantvā dasabalassa pādamūle dibbagandhaṃ  hutvā nipati. tato ^b^andhakāraṃ^eb^ samuṭṭhāpesi ``bhiṃsetvā samaṇaṃ  palāpessāmī''ti. taṃ caturaṅgasamannāgatandhakārasadisaṃ hutvā dasabalaṃ  patvā sūriyappabhāvihatamivandhakāraṃ antaradhāyi.<br/><br/>[03] evaṃ yakkho imāhi navahi  vātavassapāsāṇapaharaṇaṅgārakukkulavālukakalalandhakāravuṭṭhīhi ^a^P1.0225^ea^  bhagavantaṃ palāpetuṃ asakkonto nānāvidhapaharaṇahatthāya  anekappakārarūpabhūtagaṇasamākulāya caturaṅginiyā senāya sayameva  bhagavantaṃ abhigato. te bhūtagaṇā anekappakāre vikāre katvā  ``gaṇhatha hanathā''ti bhagavato upari āgacchantā viya honti, apica  te niddhantalohapiṇḍaṃ viya makkhikā, bhagavantaṃ allīyituṃ asamatthā  evaṃ ahesuṃ. evaṃ santepi yathā bodhimaṇḍe māro āgatavelāyameva  nivatto, tathā anivattitvā upaḍḍharattimattaṃ byākulamakaṃsu. evaṃ  upaḍḍharattimattaṃ anekappakāravibhiṃsanadassanenapi bhagavantaṃ  cāletumasakkonto āḷavako cintesi -- ``yaṃnūnāhaṃ kenaci ajeyyaṃ  dussāvudhaṃ muñceyya''nti.<br/><br/>[03] ^b^cattāri kira āvudhāni^eb^ loke seṭṭhāni -- sakkassa  vajirāvudhaṃ, vessavaṇassa gadāvudhaṃ, yamassa nayanāvudhaṃ, āḷavakassa  dussāvudhanti. yadi hi sakko kuddho vajirāvudhaṃ sinerumatthake  pahareyya aṭṭhasaṭṭhisahassādhikayojanasatasahassaṃ sineruṃ vinivijjhitvā  heṭṭhato gaccheyya ^a^V1.0192^ea^. vessavaṇassa puthujjanakāle vissajjitagadā bahūnaṃ  yakkhasahassānaṃ sīsaṃ pātetvā puna hatthapāsaṃ āgantvā tiṭṭhati.  yamena kuddhena nayanāvudhena olokitamatte anekāni kumbhaṇḍasahassāni  tattakapāle tilā viya vipphurantāni vinassanti. āḷavako kuddho  sace ākāse dussāvudhaṃ muñceyya, dvādasa vassāni devo na vasseyya.  sace pathaviyaṃ muñceyya, sabbarukkhatiṇādīni sussitvā  dvādasavassantaraṃ na puna ruheyyuṃ. sace samudde muñceyya, tattakapāle  udakabindu viya sabbamudakaṃ susseyya. sace sinerusadisepi pabbate  muñceyya, khaṇḍākhaṇḍaṃ hutvā vikireyya. so evaṃ mahānubhāvaṃ  dussāvudhaṃ uttarīyakataṃ muñcitvā aggahesi ^a^M1.0220^ea^ ^a^P1.0226^ea^.  yebhuyyena dasasahassilokadhātudevatā vegena sannipatiṃsu -- ``ajja  bhagavā āḷavakaṃ damessati, tattha dhammaṃ sossāmā''ti.  yuddhadassanakāmāpi devatā sannipatiṃsu. evaṃ sakalampi ākāsaṃ  devatāhi puripuṇṇamahosi.<br/><br/>[03] atha āḷavako bhagavato samīpe uparūpari vicaritvā vatthāvudhaṃ  muñci. taṃ asanivicakkaṃ viya ākāse bheravasaddaṃ karontaṃ dhūmāyantaṃ  pajjalantaṃ bhagavantaṃ patvā yakkhassa mānamaddanatthaṃ pādamuñchanacoḷakaṃ  hutvā pādamūle nipati. āḷavako taṃ disvā chinnavisāṇo viya  usabho, uddhaṭadāṭho viya sappo, nittejo nimmado nipatitamānaddhajo  hutvā cintesi -- ``dussāvudhampi samaṇaṃ nabhibhosi, kiṃ nu kho  kāraṇa''nti? idaṃ kāraṇaṃ, mettāvihārayutto samaṇo, handa naṃ  rosetvā mettāya viyojemīti. iminā sambandhenetaṃ vuttaṃ -- ``atha  kho āḷavako yakkho yena bhagavā...pe0... nikkhama samaṇā''ti.  tatrāyamadhippāyo -- kasmā mayā ananuññāto mama bhavanaṃ pavisitvā  gharasāmiko viya itthāgārassa majjhe nisinnosi, nanu ayuttametaṃ  samaṇassa yadidaṃ adinnapaṭibhogo itthisaṃsaggo ca, tasmā yadi tvaṃ  samaṇadhamme ṭhito, nikkhama samaṇāti. eke pana ``etāni  aññāni ca pharusavacanāni vatvā evāyaṃ etadavocā''ti bhaṇanti.<br/><br/>[03] atha bhagavā ``yasmā thaddho paṭithaddhabhāvena vinetuṃ na sakkā,  so hi paṭithaddhabhāve kariyamāne seyyathāpi caṇḍassa kukkurassa nāsāya  pittaṃ bhindeyya, so bhiyyoso mattāya caṇḍataro assa, evaṃ thaddhataro  hoti, mudunā pana so sakkā vinetu''nti ñatvā ``sādhāvuso''ti  piyavacanena tassa vacanaṃ sampaṭicchitvā nikkhami ^a^P1.0227^ea^.  tena vuttaṃ ^b^``sādhāvusoti bhagavā nikkhamī''^eb^ti.<br/><br/>[03] tato āḷavako ``suvaco vatāyaṃ samaṇo ekavacaneneva  nikkhanto, evaṃ nāma nikkhametuṃ ^a^V1.0193^ea^ sukhaṃ samaṇaṃ akāraṇenevāhaṃ  sakalarattiṃ yuddhena abbhuyyāsi''nti muducitto hutvā puna cintesi  ``idānipi na sakkā jānituṃ, kiṃ nu kho suvacatāya nikkhanto,  udāhu kodhena, handa naṃ vīmaṃsāmī''ti. tato ^b^``pavisa  samaṇā''^eb^ti āha. atha ``suvaco''ti mudubhūtacittavavatthānakaraṇatthaṃ  punapi piyavacanaṃ vadanto ^b^sādhāvuso^eb^ti bhagavā pāvisi.  āḷavako punappunaṃ tameva suvacabhāvaṃ vīmaṃsanto ^a^M1.0221^ea^ dutiyampi tatiyampi  ^b^``nikkhama pavisā''^eb^ti āha. bhagavāpi tathā akāsi.  yadi na kareyya, pakatiyāpi thaddhayakkhassa cittaṃ thaddhataraṃ hutvā  dhammakathāya bhājanaṃ na bhaveyya. tasmā yathā nāma mātā rodantaṃ  puttakaṃ yaṃ so icchati, taṃ datvā vā katvā vā saññāpeti, tathā  bhagavā kilesarodanena rodantaṃ yakkhaṃ saññāpetuṃ yaṃ so bhaṇati, taṃ  akāsi. yathā ca dhātī thaññaṃ apivantaṃ dārakaṃ kiñci datvā  upalāḷetvā pāyeti, tathā bhagavā yakkhaṃ lokuttaradhammakhīraṃ pāyetuṃ  tassa patthitavacanakaraṇena upalāḷento evamakāsi. yathā ca puriso  lābumhi catumadhuraṃ pūretukāmo tassabbhantaraṃ sodheti, evaṃ bhagavā  yakkhassa citte lokuttaracatumadhuraṃ pūretukāmo tassa abbhantare  kodhamalaṃ sodhetuṃ yāva tatiyaṃ nikkhamanapavesanaṃ akāsi.<br/><br/>[03] atha āḷavako ``suvaco ayaṃ samaṇo, `nikkhamā'ti vutto  nikkhamati, `pavisā'ti vutto pavisati, yaṃnūnāhaṃ imaṃ samaṇaṃ evamevaṃ  sakalarattiṃ kilametvā, pāde gahetvā, pāragaṅgāya khipeyya''nti pāpakaṃ  citaṃ uppādetvā catutthavāraṃ āha -- ^b^``nikkhama samaṇā''^eb^ti.  taṃ ñatvā bhagavā ^b^``na khvāhaṃ ta''^eb^nti āha. ``evaṃ vutte  taduttariṃ karaṇīyaṃ pariyesamāno pañhaṃ pucchitabbaṃ maññissati, taṃ  dhammakathāya mukhaṃ bhavissatī''ti ñatvā ^a^P1.0228^ea^ ^b^``na  khvāhaṃ ta''^eb^nti āha. tattha ^b^na^eb^iti paṭikkhepe, ^b^kho^eb^iti  avadhāraṇe. ^b^aha^eb^nti attanidassanaṃ, nti hetuvacanaṃ. tenettha  ``yasmā tvaṃ evaṃ cintesi, tasmā ahaṃ āvuso neva  nikkhamissāmi, yaṃ te karaṇīyaṃ, taṃ karohī''ti evamattho daṭṭhabbo.<br/><br/>[03] tato āḷavako yasmā pubbepi ākāsenāgamanavelāyaṃ ``kiṃ nu  kho, etaṃ suvaṇṇavimānaṃ, udāhu rajatamaṇivimānānaṃ aññataraṃ, handa  naṃ passāmā''ti evaṃ attano vimānaṃ āgate iddhimante  tāpasaparibbājake pañhaṃ pucchitvā vissajjetumasakkonte cittakkhepādīhi  viheṭheti. kathaṃ? amanussā hi bhiṃsanakarūpadassanena vā  hadayavatthuparimaddanena vāti dvīhākārehi cittakkhepaṃ karonti. ayaṃ  pana yasmā ``iddhimanto bhiṃsanakarūpadassanena na tasantī''ti ñatvā  attano iddhippabhāvena sukhumattabhāvaṃ nimminitvā, tesaṃ anto  pavisitvā hadayavatthuṃ parimaddati, tato cittasantati na saṇṭhāti,  tassā asaṇṭhamānāya ^a^V1.0194^ea^ ummattakā honti ^a^M1.0222^ea^ khittacittā.   evaṃ khittacittānaṃ etesaṃ urampi phāleti, pādepi ne gahetvā pāragaṅgāya  khipati ``māssu me puna evarūpā bhavanamāgamiṃsū''ti, tasmā te  pañhe saritvā ``yaṃnūnāhaṃ imaṃ samaṇaṃ idāni evaṃ viheṭheyya''nti  cintetvā āha ^b^``pañhaṃ taṃ samaṇā''^eb^tiādi.<br/><br/>[03] kuto panassa te pañhāti? tassa kira mātāpitaro kassapaṃ  bhagavantaṃ payirupāsitvā aṭṭha pañhe savissajjane uggahesuṃ. te  daharakāle āḷavakaṃ pariyāpuṇāpesuṃ. so kālaccayena vissajjanaṃ  sammussi. tato ``ime pañhāpi mā vinassantū''ti suvaṇṇapaṭṭe  jātihiṅgulakena likhāpetvā vimāne nikkhipi. evamete buddhapañhā  buddhavisayā eva honti. bhagavā taṃ sutvā yasmā buddhānaṃ  pariccattalābhantarāyo vā jīvitantarāyo vā  sabbaññutaññāṇabyāmappabhānaṃ paṭighāto vā na sakkā kenaci kātuṃ,  tasmā taṃ loke asādhāraṇaṃ buddhānubhāvaṃ dassento āha ^a^P1.0229^ea^  ^b^``na khvāhaṃ taṃ, āvuso, passāmi sadevake  loke''^eb^ti.<br/><br/>[03] tattha ``sadevakavacanena pañcakāmāvacaradevaggahaṇa''ntiādinā  nayena etesaṃ padānaṃ atthamattadassanena saṅkhepo vutto, na  anusandhiyojanākkamena vitthāro. svāyaṃ vuccati --  ^b^sadevaka^eb^vacanena hi ukkaṭṭhaparicchedato sabbadevesu gahitesupi yesaṃ  tattha sannipatite devagaṇe vimati ahosi ``māro mahānubhāvo  chakāmāvacarissaro vasavattī paccanīkasāto dhammadessī kururakammanto,  kiṃ nu kho, sopissa cittakkhepādīni na kareyyā''ti, tesaṃ  vimatipaṭibāhanatthaṃ ^b^``samārake''^eb^ti āha. tato yesaṃ ahosi  -- ``brahmā mahānubhāvo ekaṅguliyā ekacakkavāḷasahasse ālokaṃ  karoti, dvīhi...pe0... dasahi aṅgulīhi dasasu cakkavāḷasahassesu,  anuttarañca jhānasamāpattisukhaṃ paṭisaṃvedeti, kiṃ sopi na  kareyyā''ti, tesaṃ vimatipaṭibāhanatthaṃ ^b^``sabrahmake''^eb^ti āha.  atha yesaṃ ahosi ``puthu samaṇabrāhmaṇā sāsanassa paccatthikā  paccāmittā mantādibalasamannāgatā, kiṃ tepi na kareyyu''nti, tesaṃ  vimatipaṭibāhanatthaṃ ^b^``sassamaṇabrāhmaṇiyā pajāyā''^eb^ti āha.  evaṃ ukkaṭṭhaṭṭhānesu kassaci abhāvaṃ dassetvā idāni  ^b^sadevamanussāyā^eb^ti vacanena ^a^M1.0223^ea^ sammutideve avasesamanusse ca  upādāya ukkaṭṭhaparicchedavaseneva sesasattalokepi kassaci abhāvaṃ  dassesīti evamettha anusandhiyojanākkamo veditabbo.<br/><br/>[03] evaṃ bhagavā tassa bādhanacittaṃ paṭisedhetvā pañhapucchane ussāhaṃ  janento āha ^b^``apica tvaṃ, āvuso, puccha yadākaṅkhasī''^eb^ti.  tassattho -- puccha, yadi ākaṅkhasi, na me pañhavissajjane  ^a^V1.0195^ea^ bhāro atthi. atha vā ``puccha yaṃ ākaṅkhasi, te sabbaṃ  vissajjessāmī''ti sabbaññupavāraṇaṃ pavāresi asādhāraṇaṃ  paccekabuddhāggasāvakamahāsāvakehi. te hi ``pucchāvuso sutvā  vedissāmā''ti vadanti. buddhā pana ``pucchāvuso yadākaṅkhasī''ti  (saṃ0 ni0  1.237, 246) vā, <br/><br/>[22] ``puccha vāsava maṃ pañhaṃ, yaṃ kiñci manasicchasī''ti  vā.. (dī0 ni0 2.356). <br/><br/>[21] ``bāvarissa ^a^P1.0230^ea^ ca tuyhaṃ vā, sabbesaṃ  sabbasaṃsayaṃ. <br/><br/>[22] katāvakāsā pucchavho, yaṃ kiñci manasicchathā''ti vā..  (su0 ni0 1036) -- <br/><br/>[25] evamādinā nayena devamanussānaṃ sabbaññupavāraṇaṃ  pavārenti. anacchariyañcetaṃ, yaṃ bhagavā buddhabhūmiṃ patvā evaṃ pavāraṇaṃ  pavāreyya, yo bodhisattabhūmiyaṃ padesañāṇe vattamānopi -- <br/><br/>[21] ``koṇḍañña pañhāni viyākarohi, yācanti taṃ isayo  sādhurūpā. <br/><br/>[22] koṇḍañña eso manujesu dhammo, yaṃ vuddhamāgacchati esa  bhāro''ti.. (jā0 2.17.60) -- <br/><br/>[25] evaṃ isīhi yācito -- <br/><br/>[21] ``katāvakāsā pucchantu bhonto, yaṃ kiñci pañhaṃ  manasābhipatthitaṃ. <br/><br/>[22] ahañhi taṃ taṃ vo viyākarissaṃ, ñatvā sayaṃ lokamimaṃ  parañcā''ti.. -- <br/><br/>[25] evaṃ ^a^M1.0224^ea^ sarabhaṅgakāle sambhavajātake ca sakalajambudīpe  tikkhattuṃ vicaritvā pañhānaṃ antakaraṃ adisvā jātiyā sattavassiko  rathikāya paṃsukīḷikaṃ kīḷanto suciratena brāhmaṇena puṭṭho -- <br/><br/>[21] ``taggha te ahamakkhissaṃ, yathāpi kusalo tathā. <br/><br/>[22] rājā ca kho naṃ jānāti, yadi kāhati vā na vā''ti..  (jā0 1.16.172) -- <br/><br/>[25] evaṃ ^a^V1.0196^ea^ sabbaññupavāraṇaṃ pavāresi. evaṃ bhagavatā  āḷavakassa sabbaññupavāraṇāya pavāritāya ^b^atha kho āḷavako  yakkho bhagavantaṃ gāthāya ajjhabhāsi ``kiṃ sūdha vitta''^eb^nti. <br/><br/>[03] 183^b^.^eb^ tattha ^b^ki^eb^nti pucchāvacanaṃ. ^b^sū^eb^ti  padapūraṇamatte nipāto. ^b^idhā^eb^ti imasmiṃ loke. ^b^vitta^eb^nti  vidati, pītiṃ karotīti vittaṃ, dhanassetaṃ adhivacanaṃ.  ^b^suciṇṇa^eb^nti sukataṃ. ^b^sukha^eb^nti ^a^P1.0231^ea^  kāyikacetasikaṃ sātaṃ. ^b^āvahātī^eb^ti āvahati, āneti, deti,  appetīti vuttaṃ hoti ^b^have^eb^ti daḷhatthe nipāto.  ^b^sādutara^eb^nti atisayena sāduṃ. ``sādhutara''ntipi pāṭho.  ^b^rasāna^eb^nti rasasaññitānaṃ dhammānaṃ. ^b^katha^eb^nti kena  pakārena, kathaṃjīvino jīvitaṃ ^b^kathaṃjīvijīvitaṃ,^eb^  gāthābandhasukhatthaṃ pana sānunāsikaṃ vuccati. ``kathaṃjīviṃ  jīvata''nti vā pāṭho. tassa jīvantānaṃ kathaṃjīvinti attho.  sesamettha pākaṭameva. evamimāya gāthāya ``kiṃ su idha loke  purisassa vittaṃ seṭṭhaṃ, kiṃ su suciṇṇaṃ sukhamāvahāti, kiṃ rasānaṃ  sādutaraṃ, kathaṃjīvino jīvitaṃ seṭṭhamāhū''ti ime cattāro pañhe pucchi. <br/><br/>[03] 184^b^.^eb^ athassa bhagavā kassapadasabalena  vissajjitanayeneva vissajjento imaṃ gāthamāha ^b^``saddhīdha  vitta''^eb^nti. tattha yathā hiraññasuvaṇṇādi vittaṃ  upabhogaparibhogasukhaṃ āvahati, khuppipāsādidukkhaṃ paṭibāhati,  dāliddiyaṃ vūpasameti, muttādiratanapaṭilābhahetu hoti, lokasanthutiñca  āvahati, evaṃ lokiyalokuttarā saddhāpi yathāsambhavaṃ  lokiyalokuttaravipākasukhamāvahati, saddhādhurena paṭipannānaṃ  jātijarādidukkhaṃ paṭibāhati, guṇadāliddiyaṃ vūpasameti,  satisambojjhaṅgādiratanapaṭilābhahetu hoti. <br/><br/>[21] ``saddho ^a^M1.0225^ea^ sīlena sampanno, yaso bhogasamappito. <br/><br/>[22] yaṃ yaṃ padesaṃ bhajati, tattha tattheva pūjito''ti..  (dha0 pa0 303) -- <br/><br/>[25] vacanato lokasanthutiñca āvahatīti katvā  ``vitta''nti vuttā. yasmā panetaṃ saddhāvittaṃ anugāmikaṃ  anaññasādhāraṇaṃ sabbasampattihetu, lokiyassa  hiraññasuvaṇṇādivittassāpi nidānaṃ. saddhoyeva hi dānādīni  puññāni katvā vittaṃ adhigacchati, assaddhassa pana vittaṃ yāvadeva  anatthāya hoti, tasmā ``seṭṭha''nti vuttaṃ. ^b^purisassā^eb^ti  ukkaṭṭhaparicchedadesanā; tasmā na kevalaṃ purisassa ^a^P1.0232^ea^,  itthiādīnampi saddhāvittameva seṭṭhanti veditabbaṃ.<br/><br/>[03] ^b^dhammo^eb^ti dasakusalakammapathadhammo, dānasīlabhāvanādhammo  vā. ^b^suciṇṇo^eb^ti sukato sucarito ^a^V1.0197^ea^. ^b^sukhamāvahātī^eb^ti  soṇaseṭṭhiputtaraṭṭhapālādīnaṃ viya manussasukhaṃ, sakkādīnaṃ viya  dibbasukhaṃ, pariyosāne ca mahāpadumādīnaṃ viya nibbānasukhañca  āvahatīti.<br/><br/>[03] ^b^sacca^eb^nti ayaṃ saccasaddo anekesu atthesu dissati.  seyyathidaṃ -- ``saccaṃ bhaṇe na kujjheyyā''tiādīsu (dha0 pa0  224) vācāsacce. ``sacce ṭhitā samaṇabrāhmaṇā cā''tiādīsu  (jā0 2.21.433) viratisacce. ``kasmā nu saccāni vadanti  nānā, pavādiyāse kusalāvadānā''tiādīsu (su0 ni0 891)  diṭṭhisacce. ``cattārimāni, bhikkhave, brāhmaṇasaccānī''tiādīsu  (a0 ni0  4.185) brāhmaṇasacce. ``ekañhi saccaṃ na  dutīyamatthī''tiādīsu (su0 ni0 890) paramatthasacce. ``catunnaṃ  saccānaṃ kati kusalā''tiādīsu (vibha0 216) ariyasacce. idha  pana paramatthasaccaṃ nibbānaṃ, viratisaccaṃ vā abbhantaraṃ katvā vācāsaccaṃ  adhippetaṃ, yassānubhāvena udakādīni vase vattenti jātijarāmaraṇapāraṃ  taranti. yathāha -- <br/><br/>[21] ``saccena vācenudakampi dhāvati, visampi saccena  hananti paṇḍitā. <br/><br/>[22] saccena devo thanayaṃ pavassati, sacce ṭhitā nibbutiṃ patthayanti..<br/><br/>[03]  <br/><br/>[21] ``ye ^a^M1.0226^ea^ kecime atthi rasā pathabyā, saccaṃ tesaṃ sādutaraṃ  rasānaṃ. <br/><br/>[22] sacce ṭhitā samaṇabrāhmaṇā ca, taranti jātimaraṇassa pāra''nti..  (jā0 2.21.433).<br/><br/>[03] ^b^sādutara^eb^nti madhurataraṃ, paṇītataraṃ. ^b^rasāna^eb^nti ye  ime ``mūlaraso, khandharaso''tiādinā (dha0 sa0 628-630)  nayena sāyanīyadhammā, ye cime ``anujānāmi, bhikkhave, sabbaṃ  phalarasaṃ ^a^P1.0233^ea^ (mahāva0 300) arasarūpo bhavaṃ gotamo,  ye te, brāhmaṇa, rūparasā, saddarasā (a0 ni0  8.11; pārā0 3),  anāpatti rasarase (pāci0 607-609), ayaṃ dhammavinayo ekaraso  vimuttiraso (a0 ni0  8.19; cūḷava0 385), bhāgī vā bhagavā  attharasassa dhammarasassā''tiādinā (mahāni0 149; cūḷani0  ajitamāṇavapucchāniddesa 2) nayena vācārasūpavajjā  avasesabyañjanādayo dhammā ``rasā''ti vuccanti, tesaṃ rasānaṃ  ^b^saccaṃ have sādutaraṃ^eb^ saccameva sādutaraṃ, sādhutaraṃ vā seṭṭhataraṃ,  uttamataraṃ. mūlarasādayo hi sarīraṃ upabrūhenti, saṃkilesikañca  sukhamāvahanti. saccarase viratisaccavācāsaccarasā  samathavipassanādīhi cittamupabrūhenti, asaṃkilesikañca sukhamāvahanti,  vimuttiraso ^a^V1.0198^ea^ paramatthasaccarasaparibhāvitattā sādu, attharasadhammarasā ca  tadadhigamūpāyabhūtaṃ atthañca dhammañca nissāya pavattitoti.<br/><br/>[03] ^b^paññājīvi^eb^nti ettha pana yvāyaṃ andhekacakkhudvicakkhukesu  dvicakkhupuggalo gahaṭṭho vā  kammantānuṭṭhānasaraṇagamanadānasaṃvibhāgasīlasamādānauposathakammādigahaṭṭhapaṭipadaṃ,  pabbajito vā avippaṭisārakarasīlasaṅkhātaṃ  taduttaricittavisuddhiādibhedaṃ vā pabbajitapaṭipadaṃ paññāya ārādhetvā  jīvati, tassa paññājīvino jīvitaṃ, taṃ vā paññājīviṃ jīvitaṃ  seṭṭhamāhūti evamattho daṭṭhabbo. <br/><br/>[03] 185-6^b^.^eb^ evaṃ bhagavatā vissajjite cattāropi pañhe sutvā  attamano yakkho avasesepi cattāro pañhe pucchanto ^b^``kathaṃ su  tarati ogha''^eb^nti gāthamāha. athassa bhagavā purimanayeneva  vissajjento ^b^``saddhāya taratī''^eb^ti ^a^P1.0234^ea^ gāthamāha.  tattha kiñcāpi yo catubbidhaṃ oghaṃ tarati, so saṃsāraṇṇavampi  tarati, vaṭṭadukkhampi acceti, kilesamalāpi parisujjhati, evaṃ  ^a^M1.0227^ea^ santepi pana yasmā assaddho oghataraṇaṃ asaddahanto na pakkhandati,  pañcasu kāmaguṇesu cittavossaggena pamatto tattheva sattavisattatāya  saṃsāraṇṇavaṃ na tarati, kusīto dukkhaṃ viharati vokiṇṇo akusalehi  dhammehi, appañño suddhimaggaṃ ajānanto na parisujjhati, tasmā  tappaṭipakkhaṃ dassentena bhagavatā ayaṃ gāthā vuttā.<br/><br/>[03] evaṃ vuttāya cetāya yasmā sotāpattiyaṅgapadaṭṭhānaṃ saddhindriyaṃ,  tasmā ^b^``saddhāya tarati ogha''^eb^nti iminā padena diṭṭhoghataraṇaṃ  sotāpattimaggaṃ sotāpannañca pakāseti. yasmā pana sotāpanno  kusalānaṃ dhammānaṃ bhāvanāya sātaccakiriyāsaṅkhātena appamādena  samannāgato dutiyamaggaṃ ārādhetvā ṭhapetvā sakideva imaṃ lokaṃ  āgamanamattaṃ avasesaṃ sotāpattimaggena atiṇṇaṃ bhavoghavatthuṃ saṃsāraṇṇavaṃ  tarati, tasmā ^b^``appamādena aṇṇava''^eb^nti iminā padena  bhavoghataraṇaṃ sakadāgāmimaggaṃ sakadāgāmiñca pakāseti. yasmā  sakadāgāmī vīriyena tatiyamaggaṃ ārādhetvā sakadāgāmimaggena  anatītaṃ kāmoghavatthuṃ; kāmoghasaññitañca kāmadukkhamacceti, tasmā  ^b^``vīriyena dukkhamaccetī''^eb^ti iminā padena kāmoghataraṇaṃ  anāgāmimaggaṃ anāgāmiñca pakāseti. yasmā pana anāgāmī  vigatakāmapaṅkatāya parisuddhāya paññāya ekantaparisuddhaṃ catutthamaggapaññaṃ  ārādhetvā anāgāmimaggena appahīnaṃ avijjāsaṅkhātaṃ paramamalaṃ  pajahati, tasmā ^b^``paññāya parisujjhatī''^eb^ti iminā padena  avijjoghataraṇaṃ ^a^V1.0199^ea^ arahattamaggaṃ arahantañca pakāseti. imāya ca  arahattanikūṭena kathitāya gāthāya pariyosāne yakkho sotāpattiphale  patiṭṭhāsi. <br/><br/>[03] 187^b^.^eb^ idāni tameva ``paññāya parisujjhatī''ti  ettha vuttaṃ paññāpadaṃ gahetvā attano paṭibhānena  lokiyalokuttaramissakaṃ pañhaṃ pucchanto ^b^``kathaṃ su labhate  pañña''^eb^nti ^a^P1.0235^ea^ imaṃ chappadagāthamāha. tattha ^b^kathaṃ  sū^eb^ti sabbattheva atthayuttipucchā hoti. ayañhi paññādiatthaṃ  ñatvā tassa yuttiṃ pucchati ^b^``kathaṃ^eb^ kāya yuttiyā kena kāraṇena  paññaṃ labhatī''ti. esa nayo dhanādīsu. <br/><br/>[03] 188^b^.^eb^ athassa ^a^M1.0228^ea^ bhagavā catūhi kāraṇehi paññālābhaṃ  dassento ^b^``saddahāno''^eb^tiādimāha. tassattho -- yena  pubbabhāge kāyasucaritādibhedena, aparabhāge ca  sattatiṃsabodhipakkhiyabhedena dhammena arahanto buddhapaccekabuddhasāvakā  nibbānaṃ pattā, taṃ ^b^saddahāno arahataṃ dhammaṃ nibbānappattiyā^eb^  lokiyalokuttaraṃ ^b^paññaṃ labhati^eb^. tañca kho na saddhāmattakeneva,  yasmā pana saddhājāto upasaṅkamati, upasaṅkamanto payirupāsati,  payirupāsanto sotaṃ odahati, ohitasoto dhammaṃ suṇāti, tasmā  upasaṅkamanato pabhuti yāva dhammassavanena ^b^sussūsaṃ labhati^eb^. ki  vuttaṃ hoti -- taṃ dhammaṃ saddahitvāpi ācariyupajjhāye kālena  upasaṅkamitvā vattakaraṇena payirupāsitvā yadā payirupāsanāya  ārādhitacittā kiñci vattukāmā honti. atha adhigatāya  sotukāmatāya sotaṃ odahitvā suṇanto labhatīti. evaṃ susūsampi  ca satiavippavāsena ^b^appamatto^eb^ subhāsitadubbhāsitaññutāya  ^b^vicakkhaṇo^eb^ eva labhati, na itaro. tenāha ^b^``appamatto  vicakkhaṇo''^eb^ti.<br/><br/>[03] evaṃ yasmā saddhāya paññālābhasaṃvattanikaṃ paṭipadaṃ paṭipajjati,  sussūsāya sakkaccaṃ paññādhigamūpāyaṃ suṇāti, appamādena gahitaṃ na  sammussati, vicakkhaṇatāya anūnādhikaṃ aviparītañca gahetvā  vitthārikaṃ karoti. sussūsāya vā ohitasoto paññāpaṭilābhahetuṃ  dhammaṃ suṇāti, appamādena sutvā dhammaṃ dhāreti ^a^P1.0236^ea^,  vicakkhaṇatāya dhatānaṃ dhammānaṃ atthamupaparikkhati, athānupubbena  paramatthasaccaṃ sacchikaroti, tasmāssa bhagavā ``kathaṃ su labhate  pañña''nti puṭṭho imāni cattāri kāraṇāni dassento imaṃ gāthamāha --  ``saddahāno...pe0... vicakkhaṇo''ti. <br/><br/>[03] 189^b^.^eb^ idāni tato pare tayo pañhe vissajjento  ``patirūpakārī''ti imaṃ gāthamāha. tattha ^a^V1.0200^ea^ desakālādīni ahāpetvā  lokiyassa lokuttarassa vā dhanassa patirūpaṃ adhigamūpāyaṃ karotīti  ^b^patirūpakārī. dhuravā^eb^ti cetasikavīriyavasena anikkhittadhuro.  ^b^uṭṭhātā^eb^ti ``yo ca sītañca uṇhañca, tiṇā bhiyyo na  maññatī''tiādinā (theragā0 232; dī0 ni0 3.253) nayena  kāyikavīriyavasena uṭṭhānasampanno asithilaparakkamo. ^b^vindate^eb^ ^a^M1.0229^ea^   ^b^dhana^eb^nti ekamūsikāya na cirasseva dvesatasahassasaṅkhaṃ cūḷantevāsī  viya lokiyadhanañca, mahallakamahātissatthero viya lokuttaradhanañca  labhati. so hi ``tīhi iriyāpathehi viharissāmī''ti vattaṃ katvā  thinamiddhāgamanavelāya palālacumbaṭakaṃ temetvā, sīse katvā,  galappamāṇaṃ udakaṃ pavisitvā, thinamiddhaṃ paṭibāhento dvādasahi  vassehi arahattaṃ pāpuṇi. ^b^saccenā^eb^ti vacīsaccenāpi  ``saccavādī bhūtavādī''ti, paramatthasaccenāpi ``buddho paccekabuddho  ariyasāvako''ti evaṃ kittiṃ pappoti. ^b^dada^eb^nti yaṃkiñci  icchitapatthitaṃ dadanto ^b^mittāni ganthati,^eb^ sampādeti karotīti  attho. duddadaṃ vā dadaṃ ganthati, dānamukhena vā cattāripi  saṅgahavatthūni gahitānīti veditabbāni. tehi mittāni karotīti  vuttaṃ hoti. <br/><br/>[03] 190^b^.^eb^ evaṃ gahaṭṭhapabbajitānaṃ sādhāraṇena  lokiyalokuttaramissakena nayena cattāro pañhe vissajjetvā idāni  ``kathaṃ pecca na socatī''ti imaṃ pañcamaṃ pañhaṃ gahaṭṭhavasena  vissajjento āha ^b^``yassete''^eb^ti. tassattho -- yassa  ``saddahāno arahata''nti ettha vuttāya sabbakalyāṇadhammuppādikāya  saddhāya samannāgatattā ^b^saddhassa^eb^ ^a^P1.0237^ea^  ^b^gharamesino^eb^ gharāvāsaṃ pañca vā kāmaguṇe esantassa gavesantassa  kāmabhogino gahaṭṭhassa ``saccena kittiṃ pappotī''ti ettha vuttappakāraṃ  ^b^saccaṃ,^eb^ ``sussūsaṃ labhate pañña''nti ettha sussūsapaññānāmena  vutto ^b^dhammo,^eb^ ``dhuravā uṭṭhātā''ti ettha dhuranāmena uṭṭhānanāmena  ca vuttā ^b^dhīti,^eb^ ``dadaṃ mittāni ganthatī''ti ettha vuttappakāro  ^b^cāgo^eb^ cāti ete caturo dhammā santi. ^b^sa ve pecca na  socatī^eb^ti idhalokā paralokaṃ gantvā sa ve na socatīti. <br/><br/>[03] 191^b^.^eb^ evaṃ bhagavā pañcamampi pañhaṃ vissajjetvā taṃ  yakkhaṃ codento āha -- ``iṅgha ^b^aññepī''^eb^ti. tattha  ^b^iṅghā^eb^ti codanatthe nipāto. ^b^aññepī^eb^ti aññepi dhamme  puthū samaṇabrāhmaṇe pucchassu, aññepi vā pūraṇādayo sabbaññupaṭiññe  puthū samaṇabrāhmaṇe pucchassu. yadi amhehi ``saccena kittiṃ  pappotī''ti ettha vuttappakārā ^b^saccā^eb^ bhiyyo kittippattikāraṇaṃ  vā, ``sussūsaṃ labhate pañña''nti ettha sussūsanapaññāpadesena vuttā  ^b^damā^eb^ bhiyyo ^a^M1.0230^ea^ lokiyalokuttarapaññāpaṭilābhakāraṇaṃ vā. ``dadaṃ  mittāni ganthatī''ti ettha vuttappakārā ^b^cāgā^eb^ bhiyyo  mittaganthanakāraṇaṃ vā, ``dhuravā uṭṭhātā''ti ettha taṃ taṃ atthavasaṃ  paṭicca dhuranāmena uṭṭhānanāmena ^a^V1.0201^ea^ ca vuttāya mahābhārasahanaṭṭhena  ussoḷhībhāvappattāya vīriyasaṅkhātāya ^b^khantyā^eb^ bhiyyo  lokiyalokuttaradhanavindanakāraṇaṃ vā, ``saccaṃ dhammo dhiti cāgo''ti  evaṃ vuttehi imeheva catūhi dhammehi bhiyyo asmā lokā paraṃ lokaṃ  pecca asocanakāraṇaṃ vā idha vijjatīti ayamettha saddhiṃ  saṅkhepayojanāya atthavaṇṇanā. vitthārato pana ekamekaṃ padaṃ  atthuddhārapaduddhāravaṇṇanānayehi vibhajitvā veditabbā. <br/><br/>[03] 192^b^.^eb^ evaṃ vutte yakkho yena saṃsayena aññe puccheyya,  tassa pahīnattā ^b^``kathaṃ nu dāni puccheyyaṃ, puthū samaṇabrāhmaṇe^eb^ti  vatvā yepissa apucchanakāraṇaṃ na jānanti, tepi jānāpento  ^b^``yohaṃ ajja pajānāmi, yo attho samparāyiko''^eb^ti ^a^P1.0238^ea^  āha. tattha ^b^ajjā^eb^ti ajjādiṃ katvāti adhippāyo.  ^b^pajānāmī^eb^ti yathāvuttena pakārena jānāmi. ^b^yo  attho^eb^ti ettāvatā ``sussūsaṃ labhate pañña''ntiādinā nayena vuttaṃ  diṭṭhadhammikaṃ dasseti ^b^samparāyiko^eb^ti iminā ``yassete caturo  dhammā''ti vuttaṃ pecca sokābhāvakaraṃ samparāyikaṃ. ^b^attho^eb^ti ca  kāraṇassetaṃ adhivacanaṃ. ayañhi atthasaddo ``sātthaṃ sabyañjana''nti  evamādīsu (pārā0 1; dī0 ni0 1.255) pāṭhatthe vattati.  ``attho me, gahapati, hiraññasuvaṇṇenā''tiādīsu (dī0 ni0  2.250; ma0 ni0 3.258) kiccatthe ``hoti sīlavataṃ  attho''tiādīsu (jā0 1.1.11) vuḍḍhimhi. ``bahujano bhajate  atthahetū''tiādīsu (jā0 1.15.89) dhane. ``ubhinnamatthaṃ  caratī''tiādīsu (jā0 1.7.66; saṃ0 ni0  1.250; theragā0  443) hite. ``atthe jāte ca paṇḍita''ntiādīsu (jā0  1.1.92) kāraṇe. idha pana kāraṇe. tasmā yaṃ paññādilābhādīnaṃ  kāraṇaṃ diṭṭhadhammikaṃ, yañca pecca sokābhāvassa kāraṇaṃ samparāyikaṃ, taṃ  yohaṃ ajja bhagavatā vuttanayena sāmaṃyeva pajānāmi, so kathaṃ nu dāni  puccheyyaṃ puthū samaṇabrāhmaṇeti evamettha saṅkhepato attho veditabbo. <br/><br/>[03] 193^b^.^eb^ evaṃ ^a^M1.0231^ea^ yakkho ``pajānāmi yo attho  samparāyiko''ti vatvā tassa ñāṇassa bhagavaṃmūlakattaṃ dassento  ^b^``atthāya vata me buddho''^eb^ti āha. tattha ^b^atthāyā^eb^ti  hitāya, vuḍḍhiyā vā. ^b^yattha dinnaṃ mahapphala^eb^nti ``yassete  caturo dhammā''ti (jā0 1.1.97) ettha vuttacāgena yattha dinnaṃ  mahapphalaṃ hoti, taṃ aggadakkhiṇeyyaṃ buddhaṃ pajānāmīti attho. keci  pana ``saṅghaṃ sandhāya evamāhā''ti bhaṇanti. <br/><br/>[03] 194^b^.^eb^ evaṃ imāya gāthāya attano hitādhigamaṃ  dassetvā idāni parahitāya paṭipattiṃ dīpento āha ^b^``so ahaṃ  vicarissāmī''^eb^ti. tassattho hemavatasutte vuttanayeneva veditabbo.<br/><br/>[03] evamimāya ^a^V1.0202^ea^ ^a^P1.0239^ea^ gāthāya pariyosānañca  rattivibhāyanañca sādhukārasadduṭṭhānañca āḷavakakumārassa yakkhassa  bhavanaṃ ānayanañca ekakkhaṇeyeva ahosi. rājapurisā sādhukārasaddaṃ  sutvā ``evarūpo sādhukārasaddo ṭhapetvā buddhe na aññesaṃ  abbhuggacchati, āgato nu kho bhagavā''ti āvajjentā bhagavato  sarīrappabhaṃ disvā, pubbe viya bahi aṭṭhatvā, nibbisaṅkā antoyeva  pavisitvā, addasaṃsu bhagavantaṃ yakkhassa bhavane nisinnaṃ, yakkhañca  añjaliṃ paggahetvā ṭhitaṃ. disvāna yakkhaṃ āhaṃsu -- ``ayaṃ te,  mahāyakkha, rājakumāro balikammāya ānīto, handa naṃ khāda vā  bhuñja vā, yathāpaccayaṃ vā karohī''ti. so sotāpannattā lajjito  visesato ca bhagavato purato evaṃ vuccamāno, atha taṃ kumāraṃ ubhohi  hatthehi paṭiggahetvā bhagavato upanāmesi -- ``ayaṃ bhante kumāro  mayhaṃ pesito, imāhaṃ bhagavato dammi, hitānukampakā buddhā,  paṭiggaṇhātu, bhante, bhagavā imaṃ dārakaṃ imassa hitatthāya  sukhatthāyā''ti. imañca gāthamāha -- <br/><br/>[21] ``imaṃ kumāraṃ satapuññalakkhaṇaṃ, sabbaṅgupetaṃ  paripuṇṇabyañjanaṃ. <br/><br/>[22] udaggacitto sumano dadāmi te, paṭiggaha lokahitāya  cakkhumā''ti..<br/><br/>[03] paṭiggahesi bhagavā kumāraṃ, paṭiggaṇhanto ca yakkhassa ca  kumārassa ca maṅgalakaraṇatthaṃ pādūnagāthaṃ abhāsi. taṃ yakkho kumāraṃ  saraṇaṃ gamento tikkhattuṃ catutthapādena pūreti. seyyathidaṃ -- <br/><br/>[21] ``dīghāyuko ^a^M1.0232^ea^ hotu ayaṃ kumāro, <br/><br/>[27] tuvañca yakkha sukhito bhavāhi. <br/><br/>[26] abyādhitā lokahitāya tiṭṭhatha, <br/><br/>[22] ayaṃ kumāro saraṇamupeti buddhaṃ...pe0... dhammaṃ...pe0...  saṅgha''nti.. <br/><br/>[01] bhagavā kumāraṃ rājapurisānaṃ adāsi -- ``imaṃ vaḍḍhetvā  puna mameva dethā''ti. evaṃ so kumāro rājapurisānaṃ hatthato  yakkhassa hatthaṃ yakkhassa hatthato bhagavato ^a^P1.0240^ea^ hatthaṃ,  bhagavato hatthato puna rājapurisānaṃ hatthaṃ gatattā nāmato ``hatthako  āḷavako''ti jāto. taṃ ādāya paṭinivatte rājapurise disvā  kassakavanakammikādayo ``kiṃ yakkho kumāraṃ atidaharattā na  icchatī''ti bhītā pucchiṃsu. rājapurisā ``mā bhāyatha, khemaṃ kataṃ  bhagavatā''ti sabbamārocesuṃ. tato ``sādhu sādhū''ti ^a^V1.0203^ea^ sakalaṃ  āḷavīnagaraṃ ekakolāhalena yakkhābhimukhaṃ ahosi. yakkhopi  bhagavato bhikkhācārakāle anuppatte pattacīvaraṃ gahetvā upaḍḍhamaggaṃ  āgantvā nivatti. <br/><br/>[01] atha bhagavā nagare piṇḍāya caritvā katabhattakicco  nagaradvāre aññatarasmiṃ vivitte rukkhamūle paññattavarabuddhāsane nisīdi.  tato mahājanakāyena saddhiṃ rājā ca nāgarā ca ekato  sampiṇḍitvā bhagavantaṃ upasaṅkamma vanditvā parivāretvā nisinnā  ``kathaṃ, bhante, evaṃ dāruṇaṃ yakkhaṃ damayitthā''ti pucchiṃsu. tesaṃ  bhagavā yuddhamādiṃ katvā ``evaṃ navavidhavassaṃ vassi, evaṃ vibhiṃsanakaṃ  akāsi, evaṃ pañhaṃ pucchi, tassāhaṃ evaṃ vissajjesi''nti  tamevāḷavakasuttaṃ kathesi. kathāpariyosāne caturāsītipāṇasahassānaṃ  dhammābhisamayo ahosi. tato rājā ca nāgarā ca  vessavaṇamahārājassa bhavanasamīpe yakkhassa bhavanaṃ katvā  pupphagandhādisakkārūpetaṃ niccaṃ baliṃ pavattesuṃ. tañca kumāraṃ viññutaṃ  pattaṃ ``tvaṃ bhagavantaṃ nissāya jīvitaṃ labhi, gaccha, bhagavantaṃyeva  payirupāsassu bhikkhusaṅghañcā''ti vissajjesuṃ. so bhagavantañca  bhikkhusaṅghañca payirupāsamāno na cirasseva anāgāmiphale patiṭṭhāya  sabbaṃ buddhavacanaṃ uggahetvā pañcasataupāsakaparivāro ahosi. bhagavā  ca naṃ etadagge niddisi ``etadaggaṃ, bhikkhave, mama sāvakānaṃ  upāsakānaṃ catūhi ^a^M1.0233^ea^ saṅgahavatthūhi parisaṃ saṅgaṇhantānaṃ yadidaṃ hatthako  āḷavako''ti (a ni0  1.251). <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya āḷavakasuttavaṇṇanā niṭṭhitā. 


volume: 94
item: 11
title: mettasuttavaṇṇanā^hemavatasuttavaṇṇanā^āḷavakasuttavaṇṇanā^vijayasuttavaṇṇanā^
content:
  [03] ^b^caraṃ^eb^ ^a^V1.0204^ea^ ^a^P1.0241^ea^ ^b^vā yadi vā tiṭṭha^eb^nti  nandasuttaṃ. ``vijayasuttaṃ kāyavicchandanikasutta''ntipi vuccati.  kā uppatti? idaṃ kira suttaṃ dvīsu ṭhānesu vuttaṃ, tasmā assa  duvidhā uppatti. tattha bhagavatā anupubbena kapilavatthuṃ anuppatvā,  sākiye vinetvā nandādayo pabbājetvā, anuññātāya mātugāmassa  pabbajjāya ānandattherassa bhaginī nandā, khemakasakkarañño dhītā  abhirūpanandā, janapadakalyāṇī nandāti tisso nandāyo pabbajiṃsu.  tena ca samayena bhagavā sāvatthiyaṃ viharati. abhirūpanandā  abhirūpā eva ahosi dassanīyā pāsādikā, tenevassā  abhirūpanandāti nāmamakaṃsu. janapadakalyāṇī nandāpi rūpena  attanā sadisaṃ na passati. tā ubhopi rūpamadamattā ``bhagavā rūpaṃ  vivaṇṇeti, garahati, anekapariyāyena rūpe ādīnavaṃ dassetī''ti  bhagavato upaṭṭhānaṃ na gacchanti, daṭṭhumpi na icchanti. evaṃ appasannā  kasmā pabbajitāti ce? agatiyā. abhirūpanandāya hi  vāreyyadivaseyeva sāmiko sakyakumāro kālamakāsi. atha naṃ  mātāpitaro akāmakaṃ pabbājesuṃ. janapadakalyāṇī nandāpi  āyasmante nande arahattaṃ patte nirāsā hutvā ``mayhaṃ sāmiko ca  mātā ca mahāpajāpati aññe ca ñātakā pabbajitā, ñātīhi vinā  dukkho gharāvāso''ti gharāvāse assādamalabhantī pabbajitā, na  saddhāya.<br/><br/>[03] atha bhagavā tāsaṃ ñāṇaparipākaṃ viditvā mahāpajāpatiṃ  āṇāpesi ``sabbāpi bhikkhuniyo paṭipāṭiyā ovādaṃ  āgacchantū''ti ^a^P1.0242^ea^. tā attano vāre sampatte aññaṃ  pesenti. tato bhagavā ``sampatte vāre attanāva ^a^M1.0234^ea^ āgantabbaṃ, na  aññā pesetabbā''ti āha. athekadivasaṃ abhirūpanandā agamāsi.  taṃ bhagavā nimmitarūpena saṃvejetvā ``aṭṭhīnaṃ nagaraṃ kata''nti imāya  dhammapadagāthāya -- <br/><br/>[21] ``āturaṃ asuciṃ pūtiṃ, passa nande samussayaṃ. <br/><br/>[22] uggharantaṃ paggharantaṃ, bālānaṃ abhipatthitaṃ.. (therīgā0  19). <br/><br/>[21] ``animittañca ^a^V1.0205^ea^ bhāvehi, mānānusayamujjaha. <br/><br/>[22] tato mānābhisamayā, upasantā carissasī''ti..  (su0 ni0 344; therīgā0 20) -- <br/><br/>[25] imāhi therīgāthāhi ca anupubbena arahatte patiṭṭhāpesi.  athekadivasaṃ sāvatthivāsino purebhattaṃ dānaṃ datvā samādinnuposathā  sunivatthā supārutā gandhapupphādīni ādāya dhammassavanatthāya jetavanaṃ  gantvā dhammassavanapariyosāne bhagavantaṃ vanditvā nagaraṃ pavisanti.  bhikkhunisaṅghopi dhammakathaṃ sutvā bhikkhuniupassayaṃ gacchati. tattha  manussā ca bhikkhuniyo ca bhagavato vaṇṇaṃ bhāsanti. catuppamāṇike  hi lokasannivāse sammāsambuddhaṃ disvā appasīdanto nāma natthi.  rūpappamāṇikā hi puggalā bhagavato lakkhaṇakhacitamanubyañjanavicitraṃ  samujjalitaketumālābyāmappabhāvinaddhamalaṅkāratthamiva lokassa samuppannaṃ  rūpaṃ disvā pasīdanti, ghosappamāṇikā anekasatesu jātakesu  kittighosaṃ aṭṭhaṅgasamannāgataṃ karavīkamadhuranigghosaṃ brahmassarañca sutvā,  lūkhappamāṇikā pattacīvarādilūkhataṃ dukkarakārikalūkhataṃ vā disvā,  dhammappamāṇikā sīlakkhandhādīsu yaṃkiñci dhammakkhandhaṃ  upaparikkhitvā. tasmā sabbaṭṭhānesu bhagavato vaṇṇaṃ bhāsanti.  janapadakalyāṇī nandā bhikkhunipassayaṃ patvāpi anekapariyāyena  bhagavato vaṇṇaṃ bhāsantānaṃ ^a^P1.0243^ea^ tesaṃ sutvā bhagavantaṃ  upagantukāmā hutvā bhikkhunīnaṃ ārocesi. bhikkhuniyo taṃ gahetvā  bhagavantaṃ upasaṅkamiṃsu.<br/><br/>[03] bhagavā paṭikacceva tassāgamanaṃ viditvā kaṇṭakena kaṇṭakaṃ,  āṇiyā ca āṇiṃ nīharitukāmo puriso viya rūpeneva rūpamadaṃ  vinetuṃ attano iddhibalena pannarasasoḷasavassuddesikaṃ atidassanīyaṃ  itthiṃ passe ṭhatvā bījamānaṃ abhinimmini. nandā bhikkhunīhi  saddhiṃ upasaṅkamitvā, bhagavantaṃ vanditvā, bhikkhunisaṅghassa antare  nisīditvā, pādatalā pabhuti yāva kesaggā bhagavato ^a^M1.0235^ea^ rūpasampattiṃ  disvā puna taṃ bhagavato passe ṭhitaṃ nimmatarūpañca disvā ``aho  ayaṃ itthī rūpavatī''ti attano rūpamadaṃ jahitvā tassā rūpe  abhirattabhāvā ahosi. tato bhagavā taṃ itthiṃ vīsativassappamāṇaṃ  katvā dassesi. mātugāmo hi soḷasavassuddesikoyeva sobhati, na  tato uddhaṃ. atha tassā rūpaparihāniṃ disvā nandāya tasmiṃ rūpe  chandarāgo tanuko ahosi. tato bhagavā avijātavaṇṇaṃ,  sakiṃvijātavaṇṇaṃ, majjhimitthivaṇṇaṃ, mahitthivaṇṇanti evaṃ yāva  vassasatikaṃ obhaggaṃ daṇḍaparāyaṇaṃ tilakāhatagattaṃ katvā, dassetvā  passamānāyeva nandāya tassā maraṇaṃ uddhumātakādibhedaṃ kākādīhi  samparivāretvā khajjamānaṃ duggandhaṃ jegucchapaṭikūlabhāvañca dassesi  ^a^V1.0206^ea^. nandāya taṃ kamaṃ disvā ``evamevaṃ mamapi aññesampi sabbasādhāraṇo  ayaṃ kamo''ti aniccasaññā saṇṭhāsi, tadanusārena ca  dukkhanattasaññāpi, tayo bhavā ādittamiva agāraṃ appaṭisaraṇā hutvā  upaṭṭhahiṃsu. atha bhagavā ``kammaṭṭhāne pakkhantaṃ nandāya citta''nti  ñatvā tassā sappāyavasena imā gāthāyo abhāsi -- <br/><br/>[21] ``āturaṃ ^a^P1.0244^ea^ asuciṃ pūtiṃ, passa nande  samussayaṃ. <br/><br/>[22] uggharantaṃ paggharantaṃ, bālānaṃ abhipatthitaṃ.. (therīgā0  19). <br/><br/>[21] ``yathā idaṃ tathā etaṃ, yathā etaṃ tathā idaṃ. <br/><br/>[27] dhātuso suññato passa, mā lokaṃ punarāgami. <br/><br/>[22] bhave chandaṃ virājetvā, upasantā carissasī''ti..  (su0 ni0 205).<br/><br/>[03] gāthāpariyosāne nandā sotāpattiphale patiṭṭhāsi. athassā  bhagavā uparimaggādhigamatthaṃ suññataparivāraṃ vipassanākammaṭṭhānaṃ kathento  imaṃ suttamabhāsi. ayaṃ tāvassa ekā uppatti.<br/><br/>[03] bhagavati pana rājagahe viharante yā sā cīvarakkhandhake  (mahāva0 326) vitthārato vuttasamuṭṭhānāya sālavatiyā gaṇikāya  dhītā jīvakassa kaniṭṭhā sirimā nāma mātu accayena taṃ ṭhānaṃ  labhitvā ``akkodhena jine kodha''nti (dha0 pa0 223; jā0  1.2.1) imissā gāthāya vatthumhi puṇṇakaseṭṭhidhītaraṃ avamaññitvā,  bhagavantaṃ khamāpentī dhammadesanaṃ sutvā, sotāpannā hutvā aṭṭha  niccabhattāni ^a^M1.0236^ea^ pavattesi. taṃ ārabbha aññataro niccabhattiko bhikkhu  rāgaṃ uppādesi. āhārakiccampi ca kātuṃ asakkonto nirāhāro  nipajjīti dhammapadagāthāvatthumhi vuttaṃ. tasmiṃ tathānipanneyeva  sirimā kālaṃ katvā yāmabhavane suyāmassa devī ahosi. atha  tassā sarīrassa aggikiccaṃ nivāretvā āmakasusāne raññā  nikkhipāpitaṃ sarīraṃ dassanāya bhagavā bhikkhusaṅghaparivuto  agamāsi, tampi bhikkhuṃ ādāya, tathā nāgarā ca rājā ca. tattha  manussā bhaṇanti ``pubbe sirimāya aṭṭhuttarasahassenāpi dassanaṃ dullabhaṃ  ^a^P1.0245^ea^, taṃ dānajja kākaṇikāyāpi daṭṭhukāmo natthī''ti.  sirimāpi devakaññā pañcahi rathasatehi parivutā tatrāgamāsi.  tatrāpi bhagavā sannipatitānaṃ dhammadesanatthaṃ imaṃ suttaṃ tassa bhikkhuno  ovādatthaṃ ``passa cittakataṃ bimba''nti (dha0 pa0 147) imañca  dhammapadagāthaṃ abhāsi. ayamassa dutiyā uppatti. <br/><br/>[03] 195^b^.^eb^ tattha ^a^V1.0207^ea^ ^b^caraṃ vā^eb^ti sakalarūpakāyassa  gantabbadisābhimukhenābhinīhārena gacchanto vā. ^b^yadi vā  tiṭṭha^eb^nti tasseva ussāpanabhāvena tiṭṭhanto vā. ^b^nisinno uda  vā saya^eb^nti tasseva heṭṭhimabhāgasamiñjanauparimabhāgasamussāpanabhāvena  nisinno vā, tiriyaṃ pasāraṇabhāvena sayanto vā. ^b^samiñjeti  pasāretī^eb^ti tāni tāni pabbāni samiñjeti ca pasāreti ca. <br/><br/>[01] ^b^esā kāyassa iñjanā^eb^ti sabbāpesā imasseva  saviññāṇakassa kāyassa iñjanā calanā phandanā, natthettha añño  koci caranto vā pasārento vā, apica kho pana ``carāmī''ti  citte uppajjante taṃsamuṭṭhānā vāyodhātu kāyaṃ pharati, tenassa  gantabbadisābhimukho abhinīhāro hoti, desantare rūpantarapātubhāvoti  attho. tena ``cara''nti vuccati. tathā ``tiṭṭhāmī''ti citte  uppajjante taṃsamuṭṭhānā vāyodhātu kāyaṃ pharati, tenassa samussāpanaṃ  hoti, uparūpariṭṭhānena rūpapātubhāvoti attho. tena ``tiṭṭha''nti  vuccati. tathā ``nisīdāmī''ti citte uppajjante taṃsamuṭṭhānā  vāyodhātu kāyaṃ pharati, tenassa heṭṭhimabhāgasamiñjanañca  uparimabhāgasamussāpanañca hoti, tathābhāvena rūpapātubhāvoti attho.  tena ``nisinno''ti vuccati. tathā ``sayāmī''ti citte uppajjante  taṃsamuṭṭhānā ^a^M1.0237^ea^ vāyodhātu kāyaṃ pharati, tenassa tiriyaṃ pasāraṇaṃ hoti,  tathābhāvena rūpapātubhāvoti attho. tena ``saya''nti vuccati.<br/><br/>[03] evaṃ cāyamāyasmā yo koci itthannāmo caraṃ vā yadi vā  tiṭṭhaṃ, nisinno uda vā sayaṃ yametaṃ ^a^P1.0246^ea^ tattha tattha  iriyāpathe tesaṃ tesaṃ pabbānaṃ samiñjanappasāraṇavasena samiñjeti  pasāretīti vuccati. tampi yasmā samiñjanappasāraṇacitte uppajjamāne  yathāvutteneva nayena hoti, tasmā esā kāyassa iñjanā, natthettha  añño koci, suññamidaṃ kenaci carantena vā pasārentena vā sattena  vā puggalena vā. kevalaṃ pana -- <br/><br/>[21] ``cittanānattamāgamma, nānattaṃ hoti vāyuno. <br/><br/>[22] vāyunānattato nānā, hoti kāyassa iñjanā''ti.. -- <br/><br/>[25] ayamettha paramattho.<br/><br/>[03] evametāya gāthāya bhagavā yasmā ekasmiṃ iriyāpathe  ciraviniyogena kāyapīḷanaṃ hoti, tassa ca vinodanatthaṃ  iriyāpathaparivattanaṃ karīyati, tasmā ``caraṃ vā''tiādīhi  iriyāpathapaṭicchannaṃ dukkhalakkhaṇaṃ dīpeti, tathā caraṇakāle  ṭhānādīnamabhāvato sabbametaṃ caraṇādibhedaṃ ^a^V1.0208^ea^ ``esā kāyassa iñjanā''ti  bhaṇanto santatipaṭicchannaṃ aniccalakkhaṇaṃ. tāya tāya sāmaggiyā  pavattāya ``esā kāyassa iñjanā''ti ca attapaṭikkhepena bhaṇanto  attasaññāghanapaṭicchannaṃ anattalakkhaṇaṃ dīpeti. <br/><br/>[03] 196^b^.^eb^ evaṃ lakkhaṇattayadīpanena suññatakammaṭṭhānaṃ  kathetvā puna saviññāṇakāviññāṇakāsubhadassanatthaṃ  ^b^``aṭṭhinahārusaṃyutto''^eb^ti ārabhi. tassattho -- yassa cesā  kāyassa iñjanā, svāyaṃ kāyo visuddhimagge dvattiṃsākāravaṇṇanāyaṃ  vaṇṇasaṇṭhānadisokāsaparicchedabhedena abyāpāranayena ca pakāsitehi  saṭṭhādhikehi tīhi aṭṭhisatehi navahi nhārusatehi ca saṃyuttattā  aṭṭhinahārusaṃyutto. tattheva pakāsitena aggapādaṅgulitacādinā  ^a^P1.0247^ea^ tacena ca navapesisatappabhedena ca maṃsena  avalittattā ^b^tacamaṃsāvalepano^eb^ paramaduggandhajegucchapaṭikūloti  veditabbo ^a^M1.0238^ea^. kiñcettha veditabbaṃ siyā, yadi esa yā sā  majjhimassa purisassa sakalasarīrato saṃkaḍḍhitā badaraṭṭhippamāṇā  bhaveyya, tāya makkhikāpattasukhumacchaviyā nīlādiraṅgajātena gehabhitti  viya paṭicchanno na bhaveyya, ayaṃ pana evaṃ sukhumāyapi ^b^chaviyā  kāyo paṭicchanno^eb^ paññācakkhuvirahitehi bālaputhujjanehi ^b^yathābhūtaṃ  na dissati^eb^. chavirāgarañjito hissa  paramajegucchapaṭikūladhammasaṅkhāto tacopi tacapaliveṭhitaṃ yaṃ taṃ  pabhedato -- <br/><br/>[21] ``navapesisatā maṃsā, avalittā kaḷevare. <br/><br/>[22] nānākimikulākiṇṇaṃ, miḷhaṭṭhānaṃva pūtikā''ti.. -- <br/><br/>[25] evaṃ vuttaṃ navamaṃsasatampi, maṃsāvalittā ye te -- <br/><br/>[21] ``navanhārusatā honti, byāmamatte kaḷevare. <br/><br/>[22] bandhanti aṭṭhisaṅghātaṃ, agāramiva valliyā''ti.. -- <br/><br/>[25] tepi, nhārusamuṭṭhitāni paṭipāṭiyā avaṭṭhitāni pūtīni  duggandhāni tīṇi saṭṭhādhikāni aṭṭhisatānipi yathābhūtaṃ na dissanti  yato anādiyitvā taṃ makkhikāpattasukhumacchaviṃ. yāni panassa  chavirāgarattena tacena paliveṭhitattā sabbalokassa apākaṭāni  nānappakārāni abbhantarakuṇapāni  paramāsuciduggandhajegucchanīyapaṭikūlāni, tānipi paññācakkhunā  paṭivijjhitvā evaṃ passitabbo ^b^``antapūro udarapūro...pe0...  pittassa ca vasāya cā''^eb^ti. <br/><br/>[03] 197^b^.^eb^ tattha ^a^V1.0209^ea^ antassa pūro ^b^antapūro^eb^. udarassa  pūro ^b^udarapūro^eb^. udaranti ca udariyassetaṃ adhivacanaṃ. tañhi  ṭhānanāmena ``udara''nti vuttaṃ. ^b^yakanapeḷassā^eb^ti yakanapiṇḍassa.  ^b^vatthino^eb^ti muttassa. ṭhānūpacārena panetaṃ ``vatthī''ti  ^a^P1.0248^ea^ vuttaṃ. ^b^pūro^eb^ti adhikāro, tasmā  yakanapeḷassa pūro vatthino pūroti evaṃ yojetabbaṃ. esa nayo  ^b^hadayassā^eb^tiādīsu. sabbāneva cetāni antādīni  vaṇṇasaṇṭhānadisokāsaparicchedabhedena abyāpāranayena ca visuddhimagge  vuttanayavaseneva veditabbāni. <br/><br/>[03] 199-200^b^.^eb^ evaṃ bhagavā ``na kiñcettha ekampi gayhūpagaṃ  muttāmaṇisadisaṃ atthi, aññadatthu asuciparipūrovāyaṃ kāyo''ti  abbhantarakuṇapaṃ dassetvā ^a^M1.0239^ea^ idāni tameva abbhantarakuṇapaṃ  bahinikkhamanakuṇapena pākaṭaṃ katvā dassento pubbe vuttañca  saṅgaṇhitvā ^b^``athassa navahi sotehī''^eb^ti gāthādvayamāha.<br/><br/>[03] tattha ^b^athā^eb^ti pariyāyantaranidassanaṃ, aparenāpi  pariyāyena asucibhāvaṃ passāti vuttaṃ hoti. ^b^assā^eb^ti imassa  kāyassa. ^b^navahi sotehī^eb^ti  ubhoakkhicchiddakaṇṇacchiddanāsāchiddamukhavaccamaggapassāvamaggehi.  ^b^asuci savatī^eb^ti  sabbalokapākaṭanānappakāraparamaduggandhajegucchāsuciyeva savati,  sandati, paggharati, na aññaṃ kiñci agarucandanādigandhajātaṃ vā  maṇimuttādiratanajātaṃ vā. ^b^sabbadā^eb^ti tañca kho sabbadā  rattimpi divāpi pubbaṇhepi sāyanhepi tiṭṭhatopi gacchatopīti. kiṃ  taṃ asucīti ce? ^b^``akkhimhā akkhigūthako''^eb^tiādi.  etassa hi dvīhi akkhicchiddehi apanītatacamaṃsasadiso  akkhigūthako, kaṇṇacchiddehi rajojallasadiso kaṇṇagūthako,  nāsāchiddehi pubbasadisā siṅghāṇikā ca savati, mukhena ca vamati.  kiṃ vamatīti ce? ^b^ekadā pittaṃ,^eb^ yadā abaddhapittaṃ kuppitaṃ  hoti, tadā taṃ vamatīti adhippāyo. ^b^semhañcā^eb^ti na kevalañca  pittaṃ, yampi udarapaṭale ekapatthapūrappamāṇaṃ semhaṃ tiṭṭhati, tampi ekadā  vamati. taṃ panetaṃ vaṇṇādito visuddhimagge (visuddhi0  1.203-204, 210-211) vuttanayeneva veditabbaṃ.  ``semhañcā''ti ca-saddena semhañca aññañca evarūpaṃ  udariyalohitādiasuciṃ vamatīti dasseti. evaṃ sattahi dvārehi  asucivamanaṃ dassetvā kālaññū puggalaññū parisaññū ca bhagavā taduttari  ^a^P1.0249^ea^ dve dvārāni visesavacanena anāmasitvā aparena  pariyāyena sabbasmāpi kāyā asucisavanaṃ dassento āha  ^b^``kāyamhā sedajallikā''^eb^ti. tattha ^b^sedajallikā^eb^ti sedo  ca loṇapaṭalamalabhedā jallikā ca, tassa ``savati sabbadā''ti  iminā saddhiṃ sambandho. <br/><br/>[03] 201^b^.^eb^ evaṃ ^a^V1.0210^ea^ bhagavā yathā nāma bhatte paccamāne  taṇḍulamalañca udakamalañca pheṇena saddhiṃ uṭṭhahitvā ukkhalimukhaṃ  makkhetvā bahi gaḷati, tathā asitapītādibhede āhāre kammajena  agginā paccamāne yaṃ asitapītādimalaṃ uṭṭhahitvā ``akkhimhā  akkhigūthako''tiādinā bhedena nikkhamantaṃ akkhiādīni makkhetvā  bahi gaḷati, tassāpi vasena imassa kāyassa ^a^M1.0240^ea^ asucibhāvaṃ dassetvā  idāni yaṃ loke uttamaṅgasammataṃ sīsaṃ ativisiṭṭhabhāvato paccentā  vandaneyyānampi vandanaṃ na karonti, tassāpi nissāratāya  asucitāya cassa asucibhāvaṃ dassento ^b^``athassa susiraṃ  sīsa''^eb^nti imaṃ gāthamāha.<br/><br/>[03] tattha ^b^susira^eb^nti chiddaṃ. ^b^matthaluṅgassa pūrita^eb^nti  dadhibharitālābukaṃ viya matthaluṅgabharitaṃ. tañca panetaṃ matthaluṅgaṃ  visuddhimagge vuttanayeneva veditabbaṃ. ^b^subhato naṃ maññati  bālo^eb^ti tamenaṃ evaṃ nānāvidhakuṇapabharitampi kāyaṃ duccintitacintī  bālo subhato maññati, subhaṃ suciṃ iṭṭhaṃ kantaṃ manāpanti tīhipi  taṇhādiṭṭhimānamaññanāhi maññati. kasmā? yasmā ^b^avijjāya  purakkhato^eb^ catusaccapaṭicchādakena mohena purakkhato, codito,  pavattito, ``evaṃ ādiya, evaṃ abhinivisa evaṃ maññāhī''ti  gāhitoti adhippāyo. passa yāva anatthakarā cāyaṃ avijjāti. <br/><br/>[03] 202^b^.^eb^ evaṃ bhagavā saviññāṇakavasena asubhaṃ dassetvā  idāni aviññāṇakavasena dassetuṃ, yasmā vā cakkavattiraññopi kāyo  yathāvuttakuṇapabharitoyeva hoti, tasmā sabbappakārenapi ^a^P1.0250^ea^  sampattibhave asubhaṃ dassetvā idāni vipattibhave dassetuṃ  ^b^``yadā ca so mato setī''^eb^ti gāthamāha.<br/><br/>[03] tassattho -- svāyamevaṃvidho kāyo ^b^yadā^eb^  āyūsmāviññāṇāpagamena ^b^mato^eb^ vātabharitabhastā viya  ^b^uddhumātako^eb^ vaṇṇaparibhedena ^b^vinīlako susānasmiṃ^eb^ niratthaṃva  kaliṅgaraṃ chaḍḍitattā ^b^apaviddho seti,^eb^ atha ``na dānissa puna  uṭṭhānaṃ bhavissatī''ti ekaṃsatoyeva ^b^anapekkhā honti ñātayo^eb^.  tattha ^b^mato^eb^ti aniccataṃ dasseti, ^b^setī^eb^ti nirīhakattaṃ.  tadubhayena ca jīvitabalamadappahāne niyojeti. ^b^uddhumāto^eb^ti  saṇṭhānavipattiṃ dasseti, ^b^vinīlako^eb^ti chavirāgavipattiṃ.  tadubhayena ca rūpamadappahāne vaṇṇapokkharataṃ paṭicca mānappahāne ca  niyojeti. ^b^apaviddho^eb^ti gahetabbābhāvaṃ dasseti,  ^b^susānasmi^eb^nti anto adhivāsetumanarahaṃ jigucchanīyabhāvaṃ.  tadubhayenapi ``mama''nti gāhassa subhasaññāya ca pahāne niyojeti.  ^b^anapekkhā honti ñātayo^eb^ti paṭikiriyābhāvaṃ dasseti, tena ca  parivāramadappahāne niyojeti. <br/><br/>[03] 203^b^.^eb^ evamimāya ^a^M1.0241^ea^ ^a^V1.0211^ea^ gāthāya aparibhinnāviññāṇakavasena  asubhaṃ dassetvā idāni paribhinnavasenāpi dassetuṃ ^b^``khādanti  na''^eb^nti gāthamāha. tattha ^b^ye caññe^eb^ti ye ca aññepi  kākakulalādayo kuṇapabhakkhā pāṇino santi, tepi naṃ khādantīti  attho. sesaṃ uttānameva. <br/><br/>[03] 204^b^.^eb^ evaṃ ``caraṃ vā''tiādinā nayena  suññatakammaṭṭhānavasena, ``aṭṭhinahārusaṃyutto''tiādinā  saviññāṇakāsubhavasena ``yadā ca so mato setī''tiādinā  aviññāṇakāsubhavasena kāyaṃ dassetvā evaṃ niccasukhattabhāvasuññe  ekantāsubhe cāpi kāyasmiṃ ``subhato naṃ maññati bālo, avijjāya  purakkhato''ti iminā bālassa vuttiṃ pakāsetvā avijjāmukhena ca vaṭṭaṃ  dassetvā idāni tattha paṇḍitassa vuttiṃ pariññāmukhena ca vivaṭṭaṃ  dassetuṃ ^b^``sutvāna buddhavacana''^eb^nti ārabhi.<br/><br/>[03] tattha ^b^sutvānā^eb^ti yoniso nisāmetvā.  ^b^buddhavacana^eb^nti kāyavicchandanakaraṃ ^a^P1.0251^ea^ buddhavacanaṃ.  ^b^bhikkhū^eb^ti sekkho vā puthujjano vā. ^b^paññāṇavā^eb^ti  paññāṇaṃ vuccati vipassanā aniccādippakāresu pavattattā, tāya  samannāgatoti attho. ^b^idhā^eb^ti sāsane. ^b^so kho naṃ  parijānātī^eb^ti so imaṃ kāyaṃ tīhi pariññāhi parijānāti. kathaṃ?  yathā nāma kusalo vāṇijo idañcidañcāti bhaṇḍaṃ oloketvā  ``ettakena gahite ettako nāma udayo bhavissatī''ti tulayitvā  tathā katvā puna saudayaṃ mūlaṃ gaṇhanto taṃ bhaṇḍaṃ chaḍḍeti, evamevaṃ  ``aṭṭhinhāruādayo ime kesalomādayo cā''ti ñāṇacakkhunā  olokento ñātapariññāya parijānāti, ``aniccā ete dhammā  dukkhā anattā''ti tulayanto tīraṇapariññāya parijānāti, evaṃ  tīrayitvā ariyamaggaṃ pāpuṇanto tattha chandarāgappahānena  pahānapariññāya parijānāti. saviññāṇakāviññāṇakāsubhavasena vā  passanto ñātapariññāya parijānāti, aniccādivasena passanto  tīraṇapariññāya, arahattamaggena tato chandarāgaṃ apakaḍḍhitvā taṃ  pajahanto pahānapariññāya parijānāti.<br/><br/>[03] kasmā so evaṃ parijānātīti ce? ^b^yathābhūtañhi  passati,^eb^ yasmā yathābhūtaṃ passatīti attho.  ``paññāṇavā''tiādinā eva ca etasmiṃ atthe ^a^M1.0242^ea^ siddhe yasmā  buddhavacanaṃ sutvā tassa paññāṇavattaṃ hoti, yasmā ca sabbajanassa  pākaṭopāyaṃ kāyo asutvā buddhavacanaṃ na sakkā parijānituṃ, tasmā  tassa ñāṇahetuṃ ito bāhirānaṃ evaṃ daṭṭhuṃ asamatthatañca dassetuṃ  ``sutvāna buddhavacana''nti āha. nandābhikkhuniṃ tañca  vipallatthacittaṃ bhikkhuṃ ārabbha desanāpavattito aggaparisato  tappaṭipattippattānaṃ bhikkhubhāvadassanato ca ``bhikkhū''ti āha. <br/><br/>[03] 205^b^.^eb^ idāni ^a^V1.0212^ea^ ^a^P1.0252^ea^ ``yathābhūtañhi  passatī''ti ettha yathā passanto yathābhūtaṃ passati, taṃ dassetuṃ āha  ^b^``yathā idaṃ tathā etaṃ, yathā etaṃ tathā ida''^eb^nti. tassattho  -- yathā idaṃ saviññāṇakāsubhaṃ āyūsmāviññāṇānaṃ anapagamā  carati, tiṭṭhati, nisīdati, sayati; tathā etaṃ etarahi susāne  sayitaṃ aviññāṇakampi pubbe tesaṃ dhammānaṃ anapagamā ahosi. yathā  ca etaṃ etarahi matasarīraṃ tesaṃ dhammānaṃ apagamā na carati, na  tiṭṭhati, na nisīdati, na seyyaṃ kappeti, tathā idaṃ saviññāṇakampi  tesaṃ dhammānaṃ apagamā bhavissati. yathā ca idaṃ saviññāṇakaṃ  etarahi na susāne mataṃ seti, na uddhumātakādibhāvamupagataṃ, tathā etaṃ  etarahi matasarīrampi pubbe ahosi. yathā panetaṃ etarahi  aviññāṇakāsubhaṃ mataṃ susāne seti, uddhumātakādibhāvañca upagataṃ,  tathā idaṃ saviññāṇakampi bhavissatīti.<br/><br/>[03] tattha ^b^yathā idaṃ tathā eta^eb^nti attanā matassa sarīrassa  samānabhāvaṃ karonto bāhire dosaṃ pajahati. ^b^yathā etaṃ tathā  ida^eb^nti matasarīrena attano samānabhāvaṃ karonto ajjhattike rāgaṃ  pajahati. yenākārena ubhayaṃ sabhaṃ karoti, taṃ pajānanto ubhayattha  mohaṃ pajahati. evaṃ yathābhūtadassanena pubbabhāgeyeva akusalamūlappahānaṃ  sādhetvā, yasmā evaṃ paṭipanno bhikkhu anupubbena arahattamaggaṃ patvā  sabbaṃ chandarāgaṃ virājetuṃ samattho hoti, tasmā āha  ^b^``ajjhattañca bahiddhā ca, kāye chandaṃ virājaye''^eb^ti. evaṃ  paṭipanno bhikkhu anupubbenāti pāṭhaseso. <br/><br/>[03] 206^b^.^eb^ evaṃ sekkhabhūmiṃ dassetvā idāni asekkhabhūmiṃ  dassento āha ^b^``chandarāgaviratto so''^eb^ti. tassattho -- so  bhikkhu arahattamaggañāṇena ^b^paññāṇavā^eb^ maggānantaraṃ phalaṃ  pāpuṇāti, atha sabbaso chandarāgassa ^a^M1.0243^ea^ pahīnattā  ^b^``chandarāgaviratto''^eb^ti ca, maraṇābhāvena paṇītaṭṭhena ^a^P1.0253^ea^  vā ^b^amataṃ^eb^ sabbasaṅkhāravūpasamanato ^b^santiṃ^eb^  taṇhāsaṅkhātavānābhāvato ^b^nibbānaṃ,^eb^ cavanābhāvato  ^b^accuta^eb^nti saṃvaṇṇitaṃ padamajjhagāti ca vuccati. atha vā so  bhikkhu arahattamaggañāṇena paññāṇavā maggānantaraphale ṭhito  chandarāgaviratto nāma hoti, vuttappakārañca padamajjhagāti veditabbo.  tena ``idamassa pahīnaṃ, idañcānena laddha''nti dīpeti. <br/><br/>[03] 207-208^b^.^eb^ evaṃ saviññāṇakāviññāṇakavasena  asubhakammaṭṭhānaṃ saha nipphattiyā kathetvā puna saṅkhepadesanāya evaṃ  mahato ānisaṃsassa antarāyakaraṃ pamādavihāraṃ garahanto  ^b^``dvipādakoya''^eb^nti gāthādvayamāha. tattha kiñcāpi  apādakādayopi kāyā asucīyeva, idhādhikāravasena pana  ukkaṭṭhaparicchedavasena vā, yasmā vā aññe asucibhūtāpi kāyā  loṇambilādīhi ^a^V1.0213^ea^ abhisaṅkharitvā manussānaṃ bhojanepi upanīyanti,  na tveva manussakāyo, tasmā asucitarabhāvamassa dassentopi  ``dvipādako''ti āha.<br/><br/>[03] ^b^aya^eb^nti manussakāyaṃ dasseti. ^b^duggandho  parihīratī^eb^ti duggandho samāno pupphagandhādīhi abhisaṅkharitvā  parihīrati. ^b^nānākuṇapaparipūro^eb^ti  kesādianekappakārakuṇapabharito. ^b^vissavanto tato tato^eb^ti  pupphagandhādīhi paṭicchādetuṃ ghaṭentānampi taṃ vāyāmaṃ nipphalaṃ katvā  navahi dvārehi kheḷasiṅghāṇikādīni, lomakūpehi ca sedajallikaṃ  vissavantoyeva. tattha dāni passatha -- ^b^etādisena kāyena yo^eb^  puriso vā itthī vā koci bālo ^b^maññe uṇṇametave^eb^  taṇhādiṭṭhimānamaññanāhi ``aha''nti vā ``mama''nti vā  ``nicco''ti vātiādinā nayena yo uṇṇamituṃ maññeyya, ^b^paraṃ  vā^eb^ jātiādīhi ^b^avajāneyya^eb^ attānaṃ ucce ṭhāne ṭhapento,  ^b^kimaññatra adassanā^eb^ ṭhapetvā ariyamaggena ariyasaccadassanābhāvaṃ  kimaññaṃ tassa evaṃ uṇṇamāvajānanakāraṇaṃ siyāti.<br/><br/>[03] desanāpariyosāne nandā bhikkhunī saṃvegamāpādi -- ``aho  vata re, ahaṃ bālā, yā maṃyeva ārabbha evaṃ  vividhadhammadesanāpavattakassa bhagavato upaṭṭhānaṃ ^a^P1.0254^ea^  nāgamāsi''nti. evaṃ saṃviggā ca tameva dhammadesanaṃ samannāharitvā  ^a^M1.0244^ea^ teneva kammaṭṭhānena katipayadivasabbhantare arahattaṃ sacchākāsi.  dutiyaṭṭhānepi kira desanāpariyosāne caturāsītiyā pāṇasahassānaṃ  dhammābhisamayo ahosi, sirimā devakaññā anāgāmiphalaṃ pattā, so  ca bhikkhu sotāpattiphale patiṭṭhahīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya vijayasuttavaṇṇanā niṭṭhitā. 


volume: 94
item: 12
title: hemavatasuttavaṇṇanā^āḷavakasuttavaṇṇanā^vijayasuttavaṇṇanā^munisuttavaṇṇanā^
content:
  [03] 209^b^.^eb^ ^b^santhavāto^eb^ ^a^V1.0214^ea^ ^b^bhayaṃ jāta^eb^nti munisuttaṃ. kā  uppatti? na sabbasseva suttassa ekā uppatti, apicettha ādito  tāva catunnaṃ gāthānaṃ ayamuppatti -- bhagavati kira sāvatthiyaṃ viharante  gāmakāvāse aññatarā duggatitthī matapatikā puttaṃ bhikkhūsu  pabbājetvā attanāpi bhikkhunīsu pabbaji. te ubhopi sāvatthiyaṃ  vassaṃ upagantvā abhiṇhaṃ aññamaññassa dassanakāmā ahesuṃ. mātā  kiñci labhitvā puttassa harati, puttopi mātu. evaṃ sāyampi  pātopi aññamaññaṃ samāgantvā laddhaṃ laddhaṃ saṃvibhajamānā,  sammodamānā, sukhadukkhaṃ pucchamānā, nirāsaṅkā ahesuṃ. tesaṃ evaṃ  abhiṇhadassanena saṃsaggo uppajji, saṃsaggā vissāso, vissāsā  otāro, rāgena otiṇṇacittānaṃ pabbajitasaññā ca mātuputtasaññā ca  antaradhāyi. tato mariyādavītikkamaṃ katvā asaddhammaṃ paṭiseviṃsu,  ayasappattā ca vibbhamitvā agāramajjhe vasiṃsu. bhikkhū bhagavato  ārocesuṃ. ``kiṃ nu so, bhikkhave, moghapuriso maññati na mātā  putte sārajjati, putto vā pana mātarī''ti garahitvā ``nāhaṃ,  bhikkhave, aññaṃ ^a^P1.0255^ea^ ekarūpampi  samanupassāmī''tiādinā (a0 ni0  5.55) avasesasuttenapi  bhikkhū saṃvejetvā ``tasmātiha, bhikkhave -- <br/><br/>[21] ``visaṃ yathā halāhalaṃ, telaṃ pakkuthitaṃ yathā. <br/><br/>[22] tambalohavilīnaṃva, mātugāmaṃ vivajjaye''ti ca.. -- <br/><br/>[25] vatvā ^a^M1.0245^ea^ puna bhikkhūnaṃ dhammadesanatthaṃ -- ``santhavāto  bhayaṃ jāta''nti imā attupanāyikā catasso gāthā abhāsi.<br/><br/>[03] tattha ^b^santhavo^eb^ taṇhādiṭṭhimittabhedena tividhoti pubbe vutto.  idha taṇhādiṭṭhisanthavo adhippeto. taṃ sandhāya bhagavā āha --  ``passatha, bhikkhave, yathā idaṃ tassa moghapurisassa santhavāto bhayaṃ  jāta''nti. tañhi tassa abhiṇhadassanakāmatāditaṇhāya  balavakilesabhayaṃ jātaṃ, yena saṇṭhātuṃ asakkonto mātari vippaṭipajji.  attānuvādādikaṃ vā mahābhayaṃ, yena sāsanaṃ ^a^V1.0215^ea^ chaḍḍetvā vibbhanto.  ^b^niketā^eb^ti ``rūpanimittaniketavisāravinibandhā kho, gahapati,  `niketasārī'ti vuccatī''tiādinā (saṃ0 ni0  3.3) nayena  vuttā ārammaṇappabhedā. ^b^jāyate rajo^eb^ti rāgadosamoharajo  jāyate. kiṃ vuttaṃ hoti? na kevalañca tassa santhavāto bhayaṃ  jātaṃ, apica kho pana yadetaṃ kilesānaṃ nivāsaṭṭhena sāsavārammaṇaṃ  ``niketa''nti vuccati, idānissa bhinnasaṃvarattā atikkantamariyādattā  suṭṭhutaraṃ tato niketā jāyate rajo, yena saṃkiliṭṭhacitto anayabyasanaṃ  pāpuṇissati. atha vā passatha, bhikkhave, yathā idaṃ tassa  moghapurisassa santhavāto bhayaṃ jātaṃ, yathā ca sabbaputhujjanānaṃ niketā  jāyate rajoti evampetaṃ padadvayaṃ yojetabbaṃ.<br/><br/>[03] sabbathā pana iminā purimaddhena bhagavā puthujjanadassanaṃ  garahitvā attano dassanaṃ pasaṃsanto ^b^``aniketa''^eb^nti  pacchimaddhamāha. tattha yathāvuttaniketapaṭikkhepena ^b^aniketaṃ,^eb^  santhavapaṭikkhepena ^a^P1.0256^ea^ ca ^b^asanthavaṃ^eb^ veditabbaṃ.  ubhayampetaṃ nibbānassādhivacanaṃ. ^b^etaṃ ve munidassana^eb^nti etaṃ  aniketamasanthavaṃ buddhamuninā diṭṭhanti attho. tattha ^b^ve^eb^ti  vimhayatthe nipāto daṭṭhabbo. tena ca yaṃ nāma niketasanthavavasena  mātāputtesu vippaṭipajjamānesu aniketamasanthavaṃ, etaṃ muninā diṭṭhaṃ  aho abbhutanti ayamadhippāyo siddho hoti. atha vā munino  dassanantipi munidassanaṃ, dassanaṃ nāma khanti ruci, khamati ceva  ruccati cāti attho. <br/><br/>[03] 210^b^.^eb^ dutiyagāthāya ^b^yo jātamucchijjā^eb^ti yo  kismiñcideva vatthusmiṃ jātaṃ bhūtaṃ nibbattaṃ kilesaṃ yathā  uppannākusalappahānaṃ hoti, tathā ^a^M1.0246^ea^ vāyamanto tasmiṃ vatthusmiṃ puna  anibbattanavasena ucchinditvā yo anāgatopi kileso  tathārūpappaccayasamodhāne nibbattituṃ abhimukhībhūtattā vattamānasamīpe  vattamānalakkhaṇena ``jāyanto''ti vuccati, tañca ^b^na ropayeyya  jāyantaṃ,^eb^ yathā anuppannākusalānuppādo hoti, tathā vāyamanto na  nibbatteyyāti attho. kathañca na nibbatteyya? ^b^assa  nānuppavecche,^eb^ yena paccayena so nibbatteyya taṃ nānuppaveseyya na  samodhāneyya. evaṃ sambhāravekallakaraṇena taṃ na ropayeyya jāyantaṃ.  atha vā yasmā maggabhāvanāya atītāpi kilesā ucchijjanti āyatiṃ  vipākābhāvena vattamānāpi na ropīyanti tadabhāvena, anāgatāpi  cittasantatiṃ nānuppavesīyanti uppattisāmatthiyavighātena, tasmā yo  ariyamaggabhāvanāya jātamucchijja na ropayeyya jāyantaṃ, anāgatampi  cassa jāyantassa nānuppavecche, tamāhu ekaṃ muninaṃ carantaṃ, so ca  addakkhi santipadaṃ mahesīti evampettha yojanā veditabbā.  ekantanikkilesatāya ^b^ekaṃ,^eb^ seṭṭhaṭṭhena vā ekaṃ. ^b^munina^eb^nti  muniṃ, munīsu vā ekaṃ. ^b^caranta^eb^nti sabbākāraparipūrāya  lokatthacariyāya avasesacariyāhi ^a^V1.0216^ea^ ca ^a^P1.0257^ea^ carantaṃ.  ^b^addakkhī^eb^ti addasa. ^b^so^eb^ti yo jātamucchijja aropane  ananuppavesane ca samatthatāya ``na ropayeyya jāyantamassa  nānuppavecche''ti vutto buddhamuni. ^b^santipada^eb^nti santikoṭṭhāsaṃ,  dvāsaṭṭhidiṭṭhigatavipassanānibbānabhedāsu tīsu sammutisanti,  tadaṅgasanti, accantasantīsu seṭṭhaṃ evaṃ anupasante loke accantasantiṃ  addasa mahesīti evamattho veditabbo. <br/><br/>[03] 211^b^.^eb^ tatiyagāthāya ^b^saṅkhāyā^eb^ti gaṇayitvā,  paricchinditvā vīmaṃsitvā yathābhūtato ñatvā, dukkhapariññāya  parijānitvāti attho. ^b^vatthūnī^eb^ti yesu evamayaṃ loko  sajjati, tāni khandhāyatanadhātubhedāni kilesaṭṭhānāni. ^b^pamāya  bīja^eb^nti yaṃ tesaṃ vatthūnaṃ bījaṃ abhisaṅkhāraviññāṇaṃ, taṃ pamāya  hiṃsitvā, bādhitvā, samucchedappahānena pajahitvāti attho.  ^b^sinehamassa nānuppavecche^eb^ti yena taṇhādiṭṭhisinehena sinehitaṃ taṃ  bījaṃ āyatiṃ paṭisandhivasena taṃ yathāvuttaṃ vatthusassaṃ viruheyya, taṃ  sinehamassa nānuppavecche, tappaṭipakkhāya maggabhāvanāya taṃ  nānuppaveseyyāti attho. ^b^sa ve muni jātikhayantadassī^eb^ti so  evarūpo buddhamuni nibbānasacchikiriyāya jātiyā ca maraṇassa ca  antabhūtassa nibbānassa diṭṭhattā jātikkhayantadassī ^a^M1.0247^ea^ ^b^takkaṃ pahāya  na upeti saṅkhaṃ^eb^. imāya catusaccabhāvanāya navappabhedampi  akusalavitakkaṃ pahāya saupādisesanibbānadhātuṃ patvā lokatthacariyaṃ  karonto anupubbena carimaviññāṇakkhayā  anupādisesanibbānadhātuppattiyā ``devo vā manusso vā''ti na  upeti saṅkhaṃ. aparinibbuto eva vā yathā kāmavitakkādino  vitakkassa appahīnattā ``ayaṃ puggalo ratto''ti vā ``duṭṭho''ti vā  saṅkhaṃ upeti, evaṃ takkaṃ pahāya na upeti saṅkhanti evampettha attho  daṭṭhabbo ^a^P1.0258^ea^. <br/><br/>[03] 212^b^.^eb^ catutthagāthāya ^b^aññāyā^eb^ti aniccādinayena  jānitvā. ^b^sabbānī^eb^ti anavasesāni, ^b^nivesanānī^eb^ti  kāmabhavādike bhave. nivasanti hi tesu sattā, tasmā  ``nivesanānī''ti vuccanti. ^b^anikāmayaṃ aññatarampi tesa^eb^nti  evaṃ diṭṭhādīnavattā tesaṃ nivesanānaṃ ekampi apatthento so evarūpo  buddhamuni maggabhāvanābalena taṇhāgedhassa vigatattā ^b^vītagedho,^eb^  vītagedhattā eva ca ^b^agiddho,^eb^ na yathā eke avītagedhā eva  samānā ``agiddhamhā''ti paṭijānanti, evaṃ. ^b^nāyūhatī^eb^ti  tassa tassa nivesanassa nibbattakaṃ kusalaṃ vā akusalaṃ vā na karoti.  kiṃ kāraṇā? ^b^pāragato hi hoti,^eb^ yasmā evarūpo  sabbanivesanānaṃ pāraṃ nibbānaṃ gato hotīti attho.<br/><br/>[03] evaṃ ^a^V1.0217^ea^ paṭhamagāthāya puthujjanadassanaṃ garahitvā attano dassanaṃ  pasaṃsanto dutiyagāthāya yehi kilesehi puthujjano anupasanto hoti,  tesaṃ abhāvena attano santipadādhigamaṃ pasaṃsanto tatiyagāthāya yesu  vatthūsu puthujjano takkaṃ appahāya tathā tathā saṅkhaṃ upeti, tesu  catusaccabhāvanāya takkaṃ pahāya attano saṅkhānupagamanaṃ pasaṃsanto  catutthagāthāya āyatimpi yāni nivesanāni kāmayamāno puthujjano  bhavataṇhāya āyūhati, tesu taṇhābhāvena attano anāyūhanaṃ pasaṃsanto  catūhi gāthāhi arahattanikūṭeneva ekaṭṭhuppattikaṃ desanaṃ niṭṭhāpesi. <br/><br/>[03] 213^b^.^eb^ ^b^sabbābhibhu^eb^nti kā uppatti? mahāpuriso  mahābhinikkhamanaṃ katvā anupubbena sabbaññutaṃ patvā  dhammacakkappavattanatthāya bārāṇasiṃ gacchanto ^a^M1.0248^ea^ bodhimaṇḍassa ca gayāya ca  antare upakenājīvakena samāgacchi. tena ca ``vippasannāni kho  te, āvuso, indriyānī''tiādinā (ma0 ni0 1.285; mahāva0  11) nayena puṭṭho ``sabbābhibhū''tiādīni āha. upako  ``hupeyyāvuso''ti vatvā, sīsaṃ okampetvā, ummaggaṃ gahetvā pakkāmi  ^a^P1.0259^ea^. anukkamena ca vaṅkahārajanapade aññataraṃ  māgavikagāmaṃ pāpuṇi. tamenaṃ māgavikajeṭṭhako disvā -- ``aho  appiccho samaṇo vatthampi na nivāseti, ayaṃ loke arahā''ti gharaṃ  netvā maṃsarasena parivisitvā bhuttāviñca naṃ saputtadāro vanditvā  ``idheva, bhante, vasatha, ahaṃ paccayena upaṭṭhahissāmī''ti nimantetvā,  vasanokāsaṃ katvā adāsi. so tattha vasati.<br/><br/>[03] māgaviko gimhakāle udakasampanne sītale padese carituṃ dūraṃ  apakkantesu migesu tattha gacchanto ``amhākaṃ arahantaṃ sakkaccaṃ  upaṭṭhahassū''ti chāvaṃ nāma dhītaraṃ āṇāpetvā agamāsi saddhiṃ  puttabhātukehi. sā cassa dhītā dassanīyā hoti koṭṭhāsasampannā.  dutiyadivase upako gharaṃ āgato taṃ dārikaṃ sabbaṃ upacāraṃ katvā,  parivisituṃ upagataṃ disvā, rāgena abhibhūto bhuñjitumpi asakkonto  bhājanena bhattaṃ ādāya vasanaṭṭhānaṃ gantvā, bhattaṃ ekamante nikkhipitvā  -- ``sace chāvaṃ labhāmi, jīvāmi, no ce, marāmī''ti nirāhāro  sayi. sattame divase māgaviko āgantvā dhītaraṃ upakassa pavattiṃ  pucchi. sā -- ``ekadivasameva āgantvā puna nāgatapubbo''ti āha.  māgaviko ``āgataveseneva naṃ upasaṅkamitvā pucchissāmī''ti  taṅkhaṇaññeva gantvā -- ``kiṃ, bhante, aphāsuka''nti pāde  parāmasanto pucchi. upako nitthunanto parivattatiyeva. so  ``vada, bhante, yaṃ mayā sakkā kātuṃ, sabbaṃ karissāmī''ti āha.  upako -- ``sace chāvaṃ labhāmi, jīvāmi, no ce, idheva maraṇaṃ  seyyo''ti āha. ``jānāsi pana, bhante, kiñci sippa''nti?  ``na jānāmī''ti ^a^V1.0218^ea^. ``na, bhante, kiñci sippaṃ ajānantena sakkā  gharāvāsaṃ adhiṭṭhātu''nti? so āha -- ``nāhaṃ kiñci sippaṃ  jānāmi, apica tumhākaṃ maṃsahārako bhavissāmi, maṃsañca  vikkiṇissāmī''ti. māgavikopi ``amhākaṃ etadeva ruccatī''ti  uttarasāṭakaṃ ^a^P1.0260^ea^ datvā, gharaṃ ānetvā dhītaraṃ adāsi.  tesaṃ saṃvāsamanvāya putto ^a^M1.0249^ea^ vijāyi. subhaddotissa nāmaṃ akaṃsu.  chāvā puttatosanagītena upakaṃ uppaṇḍesi. so taṃ asahanto ``bhadde,  ahaṃ anantajinassa santikaṃ gacchāmī''ti majjhimadesābhimukho  pakkāmi.<br/><br/>[03] bhagavā ca tena samayena sāvatthiyaṃ viharati jetavanamahāvihāre.  atha kho bhagavā paṭikacceva bhikkhū āṇāpesi -- ``yo,  bhikkhave, anantajinoti pucchamāno āgacchati, tassa maṃ  dasseyyāthā''ti. upakopi kho anupubbeneva sāvatthiṃ āgantvā  vihāramajjhe ṭhatvā ``imasmiṃ vihāre mama sahāyo anantajino nāma  atthi, so kuhiṃ vasatī''ti pucchi. taṃ bhikkhū bhagavato santikaṃ  nayiṃsu. bhagavā tassānurūpaṃ dhammaṃ desesi. so desanāpariyosāne  anāgāmiphale patiṭṭhāsi. bhikkhū tassa pubbappavattiṃ sutvā kathaṃ  samuṭṭhāpesuṃ -- ``bhagavā paṭhamaṃ nissirikassa naggasamaṇassa dhammaṃ  desesī''ti. bhagavā taṃ kathāsamuṭṭhānaṃ viditvā gandhakuṭito  nikkhamma taṅkhaṇānurūpena pāṭihāriyena buddhāsane nisīditvā  bhikkhū āmantesi -- ``kāya nuttha, bhikkhave, etarahi kathāya  sannisinnā''ti? te sabbaṃ kathesuṃ. tato bhagavā -- ``na,  bhikkhave, tathāgato ahetuappaccayā dhammaṃ deseti, nimmalā tathāgatassa  dhammadesanā, na sakkā tattha dosaṃ daṭṭhuṃ. tena, bhikkhave,  dhammadesanūpanissayena upako etarahi anāgāmī jāto''ti vatvā  attano desanāmalābhāvadīpikaṃ imaṃ gāthamabhāsi.<br/><br/>[03] tassattho -- sāsavesu sabbakhandhāyatanadhātūsu chandarāgappahānena  tehi anabhibhūtattā sayañca te dhamme sabbe abhibhuyya pavattattā  ^b^sabbābhibhuṃ^eb^. tesañca aññesañca sabbadhammānaṃ sabbākārena  viditattā ^b^sabbaviduṃ^eb^. sabbadhammadesanasamatthāya sobhanāya  medhāya samannāgatattā ^b^sumedhaṃ^eb^. yesaṃ taṇhādiṭṭhilepānaṃ ^a^P1.0261^ea^  vasena sāsavakhandhādibhedesu sabbadhammesu upalimpati, tesaṃ  lepānaṃ abhāvā tesu ^b^sabbesu dhammesu anupalittaṃ^eb^. tesu ca  sabbadhammesu chandarāgābhāvena sabbe te dhamme jahitvā ṭhitattā  ^b^sabbañjahaṃ^eb^. upadhivivekaninnena cittena taṇhakkhaye nibbāne  visesena muttattā ^b^taṇhakkhaye vimuttaṃ,^eb^ adhimuttanti vuttaṃ hoti.  ^b^taṃ vāpi dhīrā muni vedayantī^eb^ti tampi paṇḍitā sattā muniṃ  vedayanti jānanti. passatha yāva paṭivisiṭṭhovāyaṃ muni, tassa  kuto desanāmalanti attānaṃ vibhāveti ^a^M1.0250^ea^. vibhāvanattho hi ettha  vāsaddoti. keci pana vaṇṇayanti -- ``upako tadā tathāgataṃ  disvāpi `ayaṃ buddhamunī'ti na saddahī''ti evaṃ bhikkhū kathaṃ  samuṭṭhāpesuṃ ^a^V1.0219^ea^, tato bhagavā ``saddahatu vā mā vā, dhīrā pana taṃ muniṃ  vedayantī''ti dassento imaṃ gāthamabhāsīti. <br/><br/>[03] 214^b^.^eb^ ^b^paññābala^eb^nti kā uppatti? ayaṃ gāthā  revatattheraṃ ārabbha vuttā. tattha ``gāme vā yadi vāraññe''ti  imissā gāthāya vuttanayeneva revatattherassa ādito pabhuti pabbajjā,  pabbajitassa khadiravane vihāro, tattha viharato visesādhigamo,  bhagavato tattha gamanapaccāgamanañca veditabbaṃ. paccāgate pana bhagavati  yo so mahallakabhikkhu upāhanaṃ sammussitvā paṭinivatto khadirarukkhe  ālaggitaṃ disvā sāvatthiṃ anuppatto visākhāya upāsikāya ``kiṃ,  bhante, revatattherassa vasanokāso ramaṇīyo''ti bhikkhū pucchamānāya  yehi bhikkhūhi pasaṃsito, te apasādento ``upāsike, ete tucchaṃ  bhaṇanti, na sundaro bhūmippadeso, atilūkhakakkhaḷaṃ  khadiravanamevā''ti āha. so visākhāya āgantukabhattaṃ bhuñjitvā  pacchābhattaṃ maṇḍalamāḷe sannipatite bhikkhū ujjhāpento āha --  ``kiṃ, āvuso, revatattherassa senāsane ramaṇīyaṃ tumhehi diṭṭha''nti  ^a^P1.0262^ea^. bhagavā taṃ ñatvā gandhakuṭito nikkhamma  taṅkhaṇānurūpena pāṭihāriyena parisamajjhaṃ patvā, buddhāsane  nisīditvā bhikkhū āmantesi -- ``kāya nuttha, bhikkhave, etarahi  kathāya sannisinnā''ti? te āhaṃsu -- ``revataṃ, bhante, ārabbha  kathā uppannā `evaṃ navakammiko kadā samaṇadhammaṃ karissatī'''ti.  ``na, bhikkhave, revato navakammiko, arahā revato khīṇāsavo''ti  vatvā taṃ ārabbha tesaṃ bhikkhūnaṃ dhammadesanatthaṃ imaṃ gāthamabhāsi. <br/><br/>[01] tassattho -- dubbalakarakilesappahānasādhakena  vikubbanādhiṭṭhānappabhedena vā paññābalena samannāgatattā  ^b^paññābalaṃ,^eb^ catupārisuddhisīlena dhutaṅgavatena ca upapannattā  ^b^sīlavatūpapannaṃ,^eb^ maggasamādhinā phalasamādhinā iriyāpathasamādhinā  ca ^b^samāhitaṃ,^eb^ upacārappanābhedena jhānena jhāne vā ratattā  ^b^jhānarataṃ,^eb^ sativepullappattattā ^b^satimaṃ,^eb^ rāgādisaṅgato  pamuttatā ^b^saṅgā pamuttaṃ,^eb^ pañcacetokhilacatuāsavābhāvena  ^b^akhilaṃ anāsavaṃ taṃ vāpi dhīrā muniṃ vedayanti^eb^. tampi evaṃ  paññādiguṇasaṃyuttaṃ saṅgādidosavisaṃyuttaṃ paṇḍitā sattā muniṃ vā  vedayanti. passatha yāva paṭivisiṭṭhovāyaṃ ^a^M1.0251^ea^ khīṇāsavamuni, so  ``navakammiko''ti vā ``kadā samaṇadhammaṃ karissatī''ti vā kathaṃ  vattabbo. so hi paññābalena taṃ vihāraṃ niṭṭhāpesi, na  navakammakaraṇena, katakiccova so, na idāni samaṇadhammaṃ  karissatīti revatattheraṃ vibhāveti. vibhāvanattho hi ettha  vā-saddoti. <br/><br/>[03] 215^b^.^eb^ ^b^ekaṃ caranta^eb^nti kā uppatti?  bodhimaṇḍato pabhuti yathākkamaṃ kapilavatthuṃ anuppatte ^a^V1.0220^ea^ bhagavati   pitāputtasamāgame vattamāne bhagavā sammodamānena raññā suddhodanena  ``tumhe, bhante, gahaṭṭhakāle gandhakaraṇḍake vāsitāni kāsikādīni  dussāni nivāsetvā idāni kathaṃ chinnakāni paṃsukūlāni dhārethā''ti  evamādinā vutto rājānaṃ anunayamāno -- <br/><br/>[21] ``yaṃ ^a^P1.0263^ea^ tvaṃ tāta vade mayhaṃ, paṭṭuṇṇaṃ  dukūlakāsikaṃ. <br/><br/>[22] paṃsukūlaṃ tato seyyaṃ, etaṃ me abhipatthita''nti.. -- <br/><br/>[25] ādīni vatvā lokadhammehi attano avikampabhāvaṃ  dassento rañño dhammadesanatthaṃ imaṃ sattapadagāthamabhāsi.<br/><br/>[03] tassattho -- pabbajjāsaṅkhātādīhi ^b^ekaṃ,^eb^ iriyāpathādīhi  cariyāhi ^b^carantaṃ^eb^. moneyyadhammasamannāgamena ^b^muniṃ^eb^.  sabbaṭṭhānesu pamādābhāvato ^b^appamattaṃ^eb^. akkosanagarahanādibhedāya  nindāya vaṇṇanathomanādibhedāya pasaṃsāya cāti imāsu nindāpasaṃsāsu  paṭighānunayavasena ^b^avedhamānaṃ^eb^. nindāpasaṃsāmukhena cettha aṭṭhapi  lokadhammā vuttāti veditabbā. ^b^sīhaṃva^eb^ bherisaddādīsu  ^b^saddesu^eb^ aṭṭhasu lokadhammesu pakativikārānupagamena  ^b^asantasantaṃ,^eb^ pantesu vā senāsanesu santāsābhāvena.  ^b^vātaṃva^eb^ suttamayādibhede ^b^jālamhi^eb^ catūhi maggehi  taṇhādiṭṭhijāle ^b^asajjamānaṃ,^eb^ aṭṭhasu vā lokadhammesu  paṭighānunayavasena asajjamānaṃ. ^b^padumaṃva toyena^eb^ loke jātampi  yesaṃ taṇhādiṭṭhilepānaṃ vasena sattā lokena lippanti, tesaṃ lepānaṃ  pahīnattā lokena ^b^alippamānaṃ,^eb^ nibbānagāmimaggaṃ uppādetvā tena  maggena ^b^netāramaññesaṃ^eb^ devamanussānaṃ. attano pana aññena  kenaci maggaṃ dassetvā anetabbattā ^b^anaññaneyyaṃ taṃ vāpi dhīrā  muni vedayanti^eb^ buddhamuniṃ vedayantīti attānaṃ vibhāveti. sesamettha  vuttanayameva. <br/><br/>[03] 216^b^.^eb^ ^b^yo^eb^ ^a^M1.0252^ea^ ^b^ogahaṇe^eb^ti kā uppatti? bhagavato  paṭhamābhisambuddhassa cattāri asaṅkhyeyyāni kappasatasahassañca  pūritadasapāramidasaupapāramidasaparamatthapāramippabhedaṃ ^a^P1.0264^ea^  abhinīhāraguṇapāramiyo pūretvā tusitabhavane abhinibbattiguṇaṃ tattha  nivāsaguṇaṃ mahāvilokanaguṇaṃ gabbhavokkantiṃ gabbhavāsaṃ gabbhanikkhamanaṃ  padavītihāraṃ disāvilokanaṃ brahmagajjanaṃ mahābhinikkhamanaṃ mahāpadhānaṃ  abhisambodhiṃ dhammacakkappavattanaṃ catubbidhaṃ maggañāṇaṃ phalañāṇaṃ aṭṭhasu  parisāsu akampanañāṇaṃ, dasabalañāṇaṃ, catuyoniparicchedakañāṇaṃ,  pañcagatiparicchedakañāṇaṃ, chabbidhaṃ asādhāraṇañāṇaṃ, aṭṭhavidhaṃ  sāvakasādhāraṇabuddhañāṇaṃ, cuddasavidhaṃ buddhañāṇaṃ,  aṭṭhārasabuddhaguṇaparicchedakañāṇaṃ, ekūnavīsatividhapaccavekkhaṇañāṇaṃ,  sattasattatividhañāṇavatthu ^a^V1.0221^ea^ evamiccādiguṇasatasahasse nissāya pavattaṃ  mahālābhasakkāraṃ asahamānehi titthiyehi uyyojitāya  ciñcamāṇavikāya ``ekaṃ dhammaṃ atītassā''ti imissā gāthāya  vatthumhi vuttanayena catuparisamajjhe bhagavato ayase uppādite tappaccayā  bhikkhū kathaṃ samuṭṭhāpesuṃ ``evarūpepi nāma ayase uppanne na bhagavato  cittassa aññathattaṃ atthī''ti. taṃ ñatvā bhagavā gandhakuṭito  nikkhamma taṅkhaṇānurūpena pāṭihāriyena parisamajjhaṃ patvā, buddhāsane  nisīditvā, bhikkhū āmantesi -- ``kāya nuttha, bhikkhave, etarahi  kathāya sannisinnā''ti? te sabbaṃ ārocesuṃ. tato bhagavā --  ``buddhā nāma, bhikkhave, aṭṭhasu lokadhammesu tādino hontī''ti  vatvā tesaṃ bhikkhūnaṃ dhammadesanatthaṃ imaṃ gāthamabhāsi.<br/><br/>[03] tassattho ^a^P1.0265^ea^ -- yathā nāma ogahaṇe  manussānaṃ nhānatitthe aṅgaghaṃsanatthāya caturasse vā aṭṭhaṃse vā thambhe  nikhāte uccakulīnāpi nīcakulīnāpi aṅgaṃ ghaṃsanti, na tena  thambhassa unnati vā onati vā hoti. evamevaṃ ^b^yo ogahaṇe  thambhorivābhijāyati yasmiṃ pare vācāpariyantaṃ vadanti^eb^. kiṃ vuttaṃ  hoti? yasmiṃ vatthusmiṃ pare titthiyā vā aññe vā vaṇṇavasena  uparimaṃ vā avaṇṇavasena heṭṭhimaṃ vā vācāpariyantaṃ vadanti, tasmiṃ  vatthusmiṃ anunayaṃ vā paṭighaṃ vā anāpajjamāno tādibhāvena yo  ogahaṇe thambhoriva bhavatīti. ^b^taṃ vītarāgaṃ  susamāhitindriya^eb^nti taṃ iṭṭhārammaṇe rāgābhāvena vītarāgaṃ,  aniṭṭhārammaṇe ca dosamohābhāvena susamāhitindriyaṃ, suṭṭhu vā  samodhānetvā ṭhapitindriyaṃ, rakkhitindriyaṃ, gopitindriyanti ^a^M1.0253^ea^ vuttaṃ  hoti. ^b^taṃ vāpi dhīrā muni vedayanti^eb^ buddhamuniṃ vedayanti,  tassa kathaṃ cittassa aññathattaṃ bhavissatīti attānaṃ vibhāveti. sesaṃ  vuttanayameva. <br/><br/>[03] 217^b^.^eb^ ^b^yo ve ṭhitatto^eb^ti kā uppatti?  sāvatthiyaṃ kira aññatarā seṭṭhidhītā pāsādā oruyha heṭṭhāpāsāde  tantavāyasālaṃ gantvā tasaraṃ vaṭṭente disvā tassa ujubhāvena  tappaṭibhāganimittaṃ aggahesi -- ``aho vata sabbe sattā  kāyavacīmanovaṅkaṃ pahāya tasaraṃ viya ujucittā bhaveyyu''nti. sā  pāsādaṃ abhiruhitvāpi punappunaṃ tadeva nimittaṃ āvajjentī nisīdi.  evaṃ paṭipannāya cassā na cirasseva aniccalakkhaṇaṃ pākaṭaṃ ahosi,  tadanusāreneva ca dukkhānattalakkhaṇānipi. athassā tayopi bhavā  ādittā viya upaṭṭhahiṃsu. taṃ tathā vipassamānaṃ ñatvā bhagavā  gandhakuṭiyaṃ nisinnova obhāsaṃ muñci. sā taṃ disvā ``kiṃ  ida''nti āvajjentī bhagavantaṃ passe nisinnamiva ^a^P1.0266^ea^  disvā uṭṭhāya pañjalikā aṭṭhāsi. athassā bhagavā sappāyaṃ viditvā  dhammadesanāvasena imaṃ gāthamabhāsi.<br/><br/>[03] tassattho ^a^V1.0222^ea^ -- yo ve ekaggacittatāya akuppavimuttitāya ca  vuḍḍhihānīnaṃ abhāvato vikkhīṇajātisaṃsārattā bhavantarūpagamanābhāvato  ca ^b^ṭhitatto,^eb^ pahīnakāyavacīmanovaṅkatāya agatigamanābhāvena vā  ^b^tasaraṃva uju,^eb^ hirottappasampannattā ^b^jigucchati kammehi  pāpakehi,^eb^ pāpakāni kammāni gūthagataṃ viya muttagataṃ viya ca  jigucchati, hirīyatīti vuttaṃ hoti. yogavibhāgena hi upayogatthe  karaṇavacanaṃ saddasatthe sijjhati. ^b^vīmaṃsamāno visamaṃ  samañcā^eb^ti kāyavisamādivisamaṃ kāyasamādisamañca  pahānabhāvanākiccasādhanena maggapaññāya vīmaṃsamāno upaparikkhamāno.  ^b^taṃ vāpi^eb^ khīṇāsavaṃ ^b^dhīrā muniṃ vedayantī^eb^ti. kiṃ  vuttaṃ hoti? yathāvuttanayena maggapaññāya vīmaṃsamāno visamaṃ samañca  yo ve ṭhitatto hoti, so evaṃ tasaraṃva uju hutvā kiñci vītikkamaṃ  anāpajjanto jigucchati kammehi pāpakehi. taṃ vāpi dhīrā muniṃ  vedayanti. yato īdiso hotīti khīṇāsavamuniṃ dassento  arahattanikūṭena gāthaṃ desesi. desanāpariyosāne seṭṭhidhītā  sotāpattiphale ^a^M1.0254^ea^ patiṭṭhahi. ettha ca vikappe vā samuccaye vā vāsaddo  daṭṭhabbo. <br/><br/>[03] 218^b^.^eb^ ^b^yo saññatatto^eb^ti kā uppatti? bhagavati  kira āḷaviyaṃ viharante āḷavīnagare aññataro tantavāyo  sattavassikaṃ dhītaraṃ āṇāpesi -- ``amma, hiyyo avasiṭṭhatasaraṃ na  bahu, tasaraṃ vaṭṭetvā lahuṃ tantavāyasālaṃ āgaccheyyāsi, mā kho  cirāyī''ti. sā ``sādhū''ti sampaṭicchi. so sālaṃ gantvā  tantaṃ vinento aṭṭhāsi. taṃ divasañca bhagavā mahākaruṇāsamāpattito  vuṭṭhāya lokaṃ volokento tassā dārikāya sotāpattiphalūpanissayaṃ  desanāpariyosāne ^a^P1.0267^ea^ caturāsītiyā pāṇasahassānañca  dhammābhisamayaṃ disvā pageva sarīrapaṭijagganaṃ katvā pattacīvaramādāya  nagaraṃ pāvisi. manussā bhagavantaṃ disvā -- ``addhā ajja koci  anuggahetabbo atthi, pageva paviṭṭho bhagavā''ti bhagavantaṃ upagacchiṃsu.  bhagavā yena maggena sā dārikā pitusantikaṃ gacchati, tasmiṃ aṭṭhāsi.  nagaravāsino taṃ padesaṃ sammajjitvā, paripphositvā, pupphūpahāraṃ  katvā, vitānaṃ bandhitvā, āsanaṃ paññāpesuṃ. nisīdi bhagavā paññatte  āsane, mahājanakāyo parivāretvā aṭṭhāsi. sā dārikā taṃ padesaṃ  pattā mahājanaparivutaṃ bhagavantaṃ disvā pañcapatiṭṭhitena vandi. taṃ  bhagavā āmantetvā -- ``dārike kuto āgatāsī''ti pucchi. ``na  jānāmi bhagavā''ti. ``kuhiṃ gamissasī''ti? ``na jānāmi  bhagavā''ti. ``na jānāsī''ti? ``jānāmi bhagavā''ti.  ``jānāsī''ti? ``na jānāmi bhagavā''ti.<br/><br/>[03] taṃ sutvā manussā ujjhāyanti -- ``passatha, bho, ayaṃ  dārikā attano gharā āgatāpi bhagavatā ^a^V1.0223^ea^ pucchiyamānā `na  jānāmī'ti āha, tantavāyasālaṃ gacchantī cāpi pucchiyamānā `na  jānāmī'ti āha, `na jānāsī'ti vuttā `jānāmī'ti āha,  `jānāsī'ti vuttā `na jānāmī'ti āha, sabbaṃ paccanīkameva  karotī''ti. bhagavā manussānaṃ tamatthaṃ pākaṭaṃ kātukāmo taṃ pucchi  -- ``kiṃ mayā pucchitaṃ, kiṃ tayā vutta''nti? sā āha -- ``na  maṃ, bhante, koci na jānāti, gharato āgatā tantavāyasālaṃ  gacchatī''ti; apica maṃ tumhe paṭisandhivasena pucchatha, ``kuto  āgatāsī''ti, cutivasena pucchatha, ``kuhiṃ gamissasī''ti ahañca na  jānāmi. ``kuto camhi āgatā; nirayā vā devalokā vā''ti, na  hi jānāmi, ``kuhimpi gamissāmi nirayaṃ vā devalokaṃ vā''ti,  tasmā ``na jānāmī''ti ^a^M1.0255^ea^ avacaṃ. tato maṃ bhagavā maraṇaṃ sandhāya  pucchi -- ``na ^a^P1.0268^ea^ jānāsī''ti, ahañca jānāmi.  ``sabbesaṃ maraṇaṃ dhuva''nti, tenāvocaṃ ``jānāmī''ti. tato maṃ  bhagavā maraṇakālaṃ sandhāya pucchi ``jānāsī''ti, ahañca na  jānāmi ``kadā marissāmi kiṃ ajja vā udāhu sve vā''ti,  tenāvocaṃ ``na jānāmī''ti. bhagavā tāya vissajjitaṃ pañhaṃ  ``sādhu sādhū''ti anumodi. mahājanakāyopi ``yāva paṇḍitā ayaṃ  dārikā''ti sādhukārasahassāni adāsi. atha bhagavā dārikāya  sappāyaṃ viditvā dhammaṃ desento -- <br/><br/>[21] ``andhabhūto ayaṃ loko, tanukettha vipassati. <br/><br/>[22] sakuṇo jālamuttova, appo saggāya gacchatī''ti..  (dha0 pa0 174) -- <br/><br/>[25] imaṃ gāthamāha. sā gāthāpariyosāne sotāpattiphale  patiṭṭhāsi, caturāsītiyā pāṇasahassānañca dhammābhisamayo ahosi.<br/><br/>[03] sā bhagavantaṃ vanditvā pitu santikaṃ agamāsi. pitā taṃ  disvā ``cirenāgatā''ti kuddho vegena tante vemaṃ pakkhipi. taṃ  nikkhamitvā dārikāya kucchiṃ bhindi. sā tattheva kālamakāsi.  so disvā -- ``nāhaṃ mama dhītaraṃ pahariṃ, apica kho imaṃ vemaṃ  vegasā nikkhamitvā imissā kucchiṃ bhindi. jīvati nu kho nanu  kho''ti vīmaṃsanto mataṃ disvā cintesi -- ``manussā maṃ `iminā  dhītā māritā'ti ñatvā upakkoseyyuṃ, tena rājāpi garukaṃ daṇḍaṃ  paṇeyya, handāhaṃ paṭikacceva palāyāmī''ti. so daṇḍabhayena palāyanto  bhagavato santike kammaṭṭhānaṃ gahetvā araññe vasantānaṃ bhikkhūnaṃ  vasanokāsaṃ pāpuṇi. te ca bhikkhū upasaṅkamitvā pabbajjaṃ yāci.  te taṃ pabbājetvā tacapañcakakammaṭṭhānaṃ adaṃsu. so taṃ uggahetvā  vāyamanto na cirasseva arahattaṃ pāpuṇi, te cassa ācariyupajjhāyā.  atha mahāpavāraṇāya ^a^V1.0224^ea^ sabbeva bhagavato santikaṃ agamaṃsu ^a^P1.0269^ea^  -- ``visuddhipavāraṇaṃ pavāressāmā''ti. bhagavā pavāretvā  vutthavasso bhikkhusaṅghaparivuto gāmanigamādīsu cārikaṃ caramāno  anupubbena āḷaviṃ agamāsi. tattha manussā bhagavantaṃ nimantetvā  dānādīni karontā taṃ bhikkhuṃ disvā ``dhītaraṃ māretvā idāni kaṃ  māretuṃ āgatosī''tiādīni vatvā uppaṇḍesuṃ. bhikkhū taṃ sutvā  upaṭṭhānavelāyaṃ upasaṅkamitvā bhagavato etamatthaṃ ārocesuṃ. bhagavā --  ``na, bhikkhave ^a^M1.0256^ea^, ayaṃ bhikkhu dhītaraṃ māresi, sā attano kammena  matā''ti vatvā tassa bhikkhuno manussehi dubbijānaṃ  khīṇāsavamunibhāvaṃ pakāsento bhikkhūnaṃ dhammadesanatthaṃ imaṃ gāthamabhāsi.<br/><br/>[03] tassattho -- yo tīsupi kammadvāresu sīlasaṃyamena  ^b^saṃyatatto^eb^ kāyena vā vācāya vā cetasā vā hiṃsādikaṃ ^b^na  karoti pāpaṃ,^eb^ tañca kho pana ^b^daharo^eb^ vā daharavaye ṭhito,  ^b^majjhimo^eb^ vā majjhimavaye ṭhito, eteneva nayena thero vā  pacchimavaye ṭhitoti kadācipi na karoti. kiṃ kāraṇā?  ^b^yatatto,^eb^ yasmā anuttarāya viratiyā sabbapāpehi uparatacittoti  vuttaṃ hoti.<br/><br/>[03] idāni ^b^muni arosaneyyo na so roseti kañcī^eb^ti  etesaṃ padānaṃ ayaṃ yojanā ca adhippāyo ca -- so khīṇāsavamuni  ^b^arosaneyyo^eb^ ``dhītumārako''ti vā ``pesakāro''ti vā  evamādinā nayena kāyena vā vācāya vā rosetuṃ, ghaṭṭetuṃ, bādhetuṃ  araho na hoti. ^b^so^eb^pi hi ^b^na roseti kañci,^eb^ ``nāhaṃ  mama dhītaraṃ māremi, tvaṃ māresi, tumhādiso vā māretī''tiādīni  vatvā kañci na roseti, na ghaṭṭeti, na bādheti, tasmā sopi na  rosaneyyo. apica kho pana ``tiṭṭhatu nāgo, mā nāgaṃ ghaṭṭesi,  namo karohi nāgassā''ti (ma0 ni0 1.249) vuttanayena  namassitabboyeva hoti. ^b^taṃ vāpi dhīrā muni vedayantī^eb^ti  ettha pana tampi dhīrāva muniṃ vedayantīti evaṃ padavibhāgo veditabbo.  adhippāyo cettha -- taṃ ``ayaṃ arosaneyyo''ti ete bālamanussā  ^a^P1.0270^ea^ ajānitvā rosenti. ye pana dhīrā honti, te  dhīrāva tampi muniṃ vedayanti, ayaṃ khīṇāsavamunīti jānantīti. <br/><br/>[03] 219^b^.^eb^ ^b^yadaggato^eb^ti kā uppatti? sāvatthiyaṃ  kira pañcaggadāyako nāma brāhmaṇo ahosi. so nipphajjamānesu  sassesu khettaggaṃ, rāsaggaṃ, koṭṭhaggaṃ, kumbhiaggaṃ, bhojanagganti imāni  pañca aggāni deti. tattha paṭhamapakkāniyeva  sāli-yava-godhūma-sīsāni āharāpetvā yāgupāyāsaputhukādīni  paṭiyādetvā ``aggassa dātā medhāvī, aggaṃ so adhigacchatī''ti  evaṃdiṭṭhiko hutvā buddhappamukhassa bhikkhusaṅghassa dānaṃ ^a^M1.0257^ea^ deti, idamassa  ^b^khettaggadānaṃ^eb^. nipphannesu pana sassesu lāyitesu madditesu ca  varadhaññāni gahetvā tatheva dānaṃ deti, idamassa ^b^rāsaggadānaṃ^eb^  ^a^V1.0225^ea^. puna tehi dhaññehi koṭṭhāgārāni pūrāpetvā paṭhamakoṭṭhāgāravivaraṇe  paṭhamanīhaṭāni dhaññāni gahetvā tatheva dānaṃ deti, idamassa  ^b^koṭṭhaggadānaṃ^eb^. yaṃ yadeva panassa ghare randheti, tato aggaṃ  anuppattapabbajitānaṃ adatvā antamaso dārakānampi na kiñci deti,  idamassa ^b^kumbhiaggadānaṃ^eb^. puna attano bhojanakāle paṭhamūpanītaṃ  bhojanaṃ purebhattakāle saṅghassa, pacchābhattakāle sampattayācakānaṃ,  tadabhāve antamaso sunakhānampi adatvā na bhuñjati, idamassa  ^b^bhojanaggadānaṃ^eb^. evaṃ so ^b^pañcaggadāyakotveva^eb^  abhilakkhito ahosi. <br/><br/>[01] athekadivasaṃ bhagavā paccūsasamaye buddhacakkhunā lokaṃ  volokento tassa brāhmaṇassa brāhmaṇiyā ca sotāpattimaggaupanissayaṃ  disvā sarīrapaṭijagganaṃ katvā ^a^P1.0271^ea^ atippageva  gandhakuṭiṃ pāvisi. bhikkhū pihitadvāraṃ gandhakuṭiṃ disvā --  ``ajja bhagavā ekakova gāmaṃ pavisitukāmo''ti ñatvā  bhikkhācāravelāya gandhakuṭiṃ padakkhiṇaṃ katvā piṇḍāya pavisiṃsu.  bhagavāpi brāhmaṇassa bhojanavelāyaṃ nikkhamitvā sāvatthiṃ pāvisi.  manussā bhagavantaṃ disvā evaṃ -- ``nūnajja koci satto  anuggahetabbo atthi, tathā hi bhagavā ekakova paviṭṭho''ti ñatvā na  bhagavantaṃ upasaṅkamiṃsu nimantanatthāya. bhagavāpi anupubbena  brāhmaṇassa gharadvāraṃ sampatvā aṭṭhāsi. tena ca samayena brāhmaṇo  bhojanaṃ gahetvā nisinno hoti, brāhmaṇī panassa bījaniṃ gahetvā  ṭhitā. sā bhagavantaṃ disvā ``sacāyaṃ brāhmaṇo passeyya, pattaṃ  gahetvā sabbaṃ bhojanaṃ dadeyya, tato me puna pacitabbaṃ bhaveyyā''ti  cintetvā appasādañca maccherañca uppādetvā yathā brāhmaṇo bhagavantaṃ na  passati, evaṃ tālavaṇṭena paṭicchādesi. bhagavā taṃ ñatvā sarīrābhaṃ  muñci. taṃ brāhmaṇo suvaṇṇobhāsaṃ disvā ``kimeta''nti ullokento  addasa bhagavantaṃ dvāre ṭhitaṃ. brāhmaṇīpi ``diṭṭhonena bhagavā''ti  tāvadeva tālavaṇṭaṃ nikkhipitvā bhagavantaṃ upasaṅkamitvā  pañcapatiṭṭhitena vandi, vanditvā cassā uṭṭhahantiyā sappāyaṃ viditvā  -- <br/><br/>[21] ``sabbaso nāmarūpasmiṃ, yassa natthi mamāyitaṃ. <br/><br/>[22] asatā ca na socati, sa ve bhikkhūti vuccatī''ti..  (dha0 pa0 367) -- <br/><br/>[25] imaṃ ^a^M1.0258^ea^ gāthamabhāsi. sā gāthāpariyosāneyeva  sotāpattiphale patiṭṭhāsi. brāhmaṇopi ^a^P1.0272^ea^ bhagavantaṃ  antogharaṃ pavesetvā, varāsane nisīdāpetvā, dakkhiṇodakaṃ datvā,  attano upanītabhojanaṃ upanāmesi -- ``tumhe, bhante, sadevake loke  aggadakkhiṇeyyā, sādhu, me taṃ bhojanaṃ attano patte ^a^V1.0226^ea^ patiṭṭhāpethā''ti.  bhagavā tassa anuggahatthaṃ paṭiggahetvā paribhuñji. katabhattakicco ca  brāhmaṇassa sappāyaṃ viditvā imaṃ gāthamabhāsi.<br/><br/>[03] tassattho -- yaṃ kumbhito paṭhamameva gahitattā ^b^aggato,^eb^  addhāvasesāya kumbhiyā āgantvā tato gahitattā ^b^majjhato,^eb^  ekadvikaṭacchumattāvasesāya kumbhiyā āgantvā tato gahitattā  ^b^sesato vā piṇḍaṃ labhetha^eb^. ^b^paradattūpajīvī^eb^ti pabbajito.  so hi udakadantapoṇaṃ ṭhapetvā avasesaṃ pareneva dattaṃ upajīvati, tasmā  ``paradattūpajīvī''ti vuccati. ^b^nālaṃ thutuṃ nopi nipaccavādī^eb^ti  aggato laddhā attānaṃ vā dāyakaṃ vā thometumpi nārahati  pahīnānunayattā. sesato laddhā ``kiṃ etaṃ iminā dinna''ntiādinā  nayena dāyakaṃ nipātetvā appiyavacanāni vattāpi na hoti  pahīnapaṭighattā. ^b^taṃ vāpi dhīrā muni vedayantī^eb^ti tampi  pahīnānunayapaṭighaṃ dhīrāva muniṃ vedayantīti brāhmaṇassa arahattanikūṭena  gāthaṃ desesi. gāthāpariyosāne brāhmaṇo sotāpattiphale patiṭṭhahīti. <br/><br/>[03] 220^b^.^eb^ ^b^muniṃ caranta^eb^nti kā uppatti?  sāvatthiyaṃ kira aññataro seṭṭhiputto utuvasena tīsu pāsādesu  sabbasampattīhi paricārayamāno daharova pabbajitukāmo hutvā,  mātāpitaro yācitvā, khaggavisāṇasutte ``kāmā hi citrā''ti (su0  ni0 50) imissā gāthāya aṭṭhuppattiyaṃ vuttanayeneva tikkhattuṃ  pabbajitvā ca uppabbajitvā ca catutthavāre arahattaṃ pāpuṇi. taṃ  pubbaparicayena bhikkhū bhaṇanti -- ``samayo, āvuso,  uppabbajitu''nti. so ``abhabbo dānāhaṃ, āvuso, vibbhamitu''nti  āha. taṃ sutvā bhikkhū bhagavato ārocesuṃ. bhagavā ``evametaṃ,  bhikkhave, abhabbo so ^a^P1.0273^ea^ dāni vibbhamitu''nti  tassa khīṇāsavamunibhāvaṃ āvikaronto imaṃ gāthamāha.<br/><br/>[03] tassattho ^a^M1.0259^ea^ -- moneyyadhammasamannāgamena ^b^muniṃ,^eb^  ekavihāritāya, pubbe vuttappakārāsu vā cariyāsu yāya kāyaci  cariyāya ^b^carantaṃ,^eb^ pubbe viya methunadhamme cittaṃ akatvā  anuttarāya viratiyā ^b^virataṃ methunasmā^eb^. dutiyapādassa sambandho  -- kīdisaṃ muniṃ carantaṃ virataṃ methunasmāti ce? ^b^yo yobbane  nopanibajjhate kvaci,^eb^ yo bhadrepi yobbane vattamāne kvaci itthirūpe  yathā pure, evaṃ methunarāgena na upanibajjhati. atha vā kvaci  attano vā parassa vā yobbane ``yuvā tāvamhi, ayaṃ vā yuvāti  paṭisevāmi tāva kāme''ti evaṃ yo rāgena na upanibajjhatīti  ayampettha attho. na kevalañca virataṃ methunasmā, apica kho pana  jātimadādibhedā ^b^madā,^eb^ kāmaguṇesu sativippavāsasaṅkhātā  ^b^pamādā^eb^pi ca ^b^virataṃ,^eb^ evaṃ madappamādā viratattā ^a^V1.0227^ea^ eva ca  ^b^vippamuttaṃ^eb^ sabbakilesabandhanehi. yathā vā eko lokikāyapi  viratiyā virato hoti, na evaṃ, kiṃ pana ^b^vippamuttaṃ virataṃ,^eb^  sabbakilesabandhanehi vippamuttattā lokuttaraviratiyā viratantipi  attho. ^b^taṃ vāpi dhīrā muni vedayantī^eb^ti tampi dhīrā eva  muniṃ vedayanti, tumhe pana naṃ na vedayatha, tena naṃ evaṃ bhaṇathāti  dasseti. <br/><br/>[03] 221^b^.^eb^ ^b^aññāya loka^eb^nti kā uppatti? bhagavā  kapilavatthusmiṃ viharati. tena samayena nandassa ābharaṇamaṅgalaṃ,  abhisekamaṅgalaṃ, āvāhamaṅgalanti tīṇi maṅgalāni akaṃsu. bhagavāpi  tattha nimantito pañcahi bhikkhusatehi saddhiṃ tattha gantvā bhuñjitvā  nikkhamanto nandassa hatthe pattaṃ adāsi. taṃ nikkhamantaṃ disvā  janapadakalyāṇī ``tuvaṭṭaṃ kho, ayyaputta, āgaccheyyāsī''ti ^a^P1.0274^ea^  āha. so bhagavato gāravena ``handa bhagavā patta''nti  vattuṃ asakkonto vihārameva gato. bhagavā gandhakuṭipariveṇe ṭhatvā  ``āhara, nanda, patta''nti gahetvā ``pabbajissasī''ti āha. so  bhagavato gāravena paṭikkhipituṃ asakkonto ``pabbajāmi, bhagavā''ti  āha. taṃ bhagavā pabbājesi. so pana janapadakalyāṇiyā vacanaṃ  punappunaṃ saranto ukkaṇṭhi. bhikkhū bhagavato ārocesuṃ. bhagavā  nandassa anabhiratiṃ vinodetukāmo ``tāvatiṃsabhavanaṃ gatapubbosi,  nandā''ti āha. nando ``nāhaṃ, bhante, gatapubbo''ti avoca.<br/><br/>[03] tato naṃ bhagavā attano ānubhāvena tāvatiṃsabhavanaṃ netvā  vejayantapāsādadvāre aṭṭhāsi. bhagavato āgamanaṃ viditvā sakko  accharāgaṇaparivuto ^a^M1.0260^ea^ pāsādā orohi. tā sabbāpi kassapassa  bhagavato sāvakānaṃ pādamakkhanatelaṃ datvā kakuṭapādiniyo ahesuṃ.  atha bhagavā nandaṃ āmantesi -- ``passasi no, tvaṃ nanda, imāni  pañca accharāsatāni kakuṭapādānī''ti sabbaṃ vitthāretabbaṃ.  mātugāmassa nāma nimittānubyañjanaṃ gahetabbanti sakalepi buddhavacane  etaṃ natthi. atha ca panettha bhagavā upāyakusalatāya āturassa dose  uggiletvā nīharitukāmo vejjo subhojanaṃ viya nandassa rāgaṃ  uggiletvā nīharitukāmo nimittānubyañjanaggahaṇaṃ anuññāsi yathā taṃ  anuttaro purisadammasārathi. tato bhagavā accharāhetu nandassa  brahmacariye abhiratiṃ disvā bhikkhū āṇāpesi -- ``bhatakavādena  nandaṃ codethā''ti. so tehi codiyamāno lajjito yoniso manasi  karonto paṭipajjitvā na cirasseva arahattaṃ sacchākāsi. tassa  caṅkamanakoṭiyaṃ rukkhe adhivatthā devatā bhagavato etamatthaṃ ārocesi.  bhagavatopi ñāṇaṃ udapādi. bhikkhū ajānantā ^a^P1.0275^ea^  tathevāyasmantaṃ codenti. bhagavā ``na, bhikkhave, idāni  nando evaṃ codetabbo''ti tassa khīṇāsavamunibhāvaṃ dīpento tesaṃ  bhikkhūnaṃ dhammadesanatthaṃ imaṃ gāthamabhāsi.<br/><br/>[03] tassattho ^a^V1.0228^ea^ -- dukkhasaccavavatthānakaraṇena khandhādi^b^lokaṃ  aññāya^eb^ jānitvā vavatthapetvā nirodhasaccasacchikiriyāya  ^b^paramatthadassiṃ,^eb^ samudayappahānena catubbidhampi ^b^oghaṃ,^eb^  pahīnasamudayattā rūpamadādivegasahanena cakkhādiāyatana^b^samuddañca^eb^  atitariya atitaritvā atikkamitvā maggabhāvanāya, ``tanniddesā  tādī''ti imāya tādilakkhaṇappattiyā ^b^tādiṃ^eb^. yo vāyaṃ  kāmarāgādikilesarāsiyeva avahananaṭṭhena ogho, kucchitagatipariyāyena  samuddanaṭṭhena samuddo, samudayappahāneneva taṃ oghaṃ samuddañca atitariya  atitiṇṇoghattā idāni tumhehi evaṃ vuccamānepi vikāramanāpajjanatāya  tādimpi evampettha attho ca adhippāyo ca veditabbo. ^b^taṃ  chinnaganthaṃ asitaṃ anāsava^eb^nti idaṃ panassa thutivacanameva, imāya  catusaccabhāvanāya catunnaṃ ganthānaṃ chinnattā ^b^chinnaganthaṃ,^eb^ diṭṭhiyā  taṇhāya vā katthaci anissitattā ^b^asitaṃ,^eb^ catunnaṃ āsavānaṃ  abhāvena ^b^anāsava^eb^nti vuttaṃ hoti. ^b^taṃ vāpi dhīrā muni  vedayantī^eb^ti tampi dhīrāva khīṇāsavamuniṃ vedayanti tumhe pana  avedayamānā evaṃ bhaṇathāti dasseti. <br/><br/>[03] 222^b^.^eb^ ^b^asamā^eb^ ^a^M1.0261^ea^ ^b^ubho^eb^ti kā uppatti? aññataro  bhikkhu kosalaraṭṭhe paccantagāmaṃ nissāya araññe viharati. tasmiñca  gāme migaluddako tassa bhikkhuno vasanokāsaṃ gantvā mige bandhati.  so araññaṃ pavisanto theraṃ gāmaṃ piṇḍāya pavisantampi passati,  araññā āgacchanto gāmato nikkhamantampi ^a^P1.0276^ea^  passati. evaṃ abhiṇhadassanena there jātasineho ahosi. so  yadā bahuṃ maṃsaṃ labhati, tadā therassāpi rasapiṇḍapātaṃ deti. manussā  ujjhāyanti -- ``ayaṃ bhikkhu `amukasmiṃ padese migā tiṭṭhanti,  caranti, pānīyaṃ pivantī'ti luddakassa āroceti. tato luddako  mige māreti, tena ubho saṅgamma jīvikaṃ kappentī''ti. atha bhagavā  janapadacārikaṃ caramāno taṃ janapadaṃ agamāsi. bhikkhū gāmaṃ  piṇḍāya pavisantā taṃ pavattiṃ sutvā bhagavato ārocesuṃ. bhagavā  luddakena saddhiṃ samānajīvikābhāvasādhakaṃ tassa bhikkhuno  khīṇāsavamunibhāvaṃ dīpento tesaṃ bhikkhūnaṃ dhammadesanatthaṃ imaṃ  gāthamabhāsi. <br/><br/>[01] tassattho -- yo ca, bhikkhave, bhikkhu, yo ca  luddako, ete ^b^asamā ubho^eb^. yaṃ manussā bhaṇanti  ``samānajīvikā''ti, taṃ micchā. kiṃ kāraṇā?  ^b^dūravihāravuttino,^eb^ dūre vihāro ca vutti ca nesanti  dūravihāravuttino. vihāroti vasanokāso, so ca bhikkhuno  araññe, luddakassa ca gāme. vuttīti jīvikā, sā ca bhikkhuno  gāme sapadānabhikkhācariyā, luddakassa ca araññe migasakuṇamāraṇā.  puna caparaṃ ^b^gihī dāraposī,^eb^ so luddako tena kammena puttadāraṃ  poseti. ^b^amamo ca subbato,^eb^ puttadāresu  taṇhādiṭṭhimamattavirahito sucivatattā sundaravatattā ca subbato so  khīṇāsavabhikkhu. puna caparaṃ ^b^parapāṇarodhāya gihī asaññato,^eb^  so luddako gihī parapāṇarodhāya ^a^V1.0229^ea^ tesaṃ pāṇānaṃ jīvitindriyupacchedāya  kāyavācācittehi asaṃyato. ^b^niccaṃ munī rakkhati pāṇine  yato,^eb^ itaro pana khīṇāsavamuni kāyavācācittehi niccaṃ yato  saṃyato pāṇino rakkhati. evaṃ sante te kathaṃ samānajīvikā  bhavissantīti? <br/><br/>[03] 223^b^.^eb^ ^b^sikhī yathā^eb^ti kā uppatti? bhagavati  kapilavatthusmiṃ viharante sākiyānaṃ kathā udapādi --  ``paṭhamakasotāpanno pacchā sotāpattiṃ pattassa dhammena vuḍḍhataro hoti,  tasmā pacchā sotāpannena bhikkhunā paṭhamasotāpannassa gihino  ^a^P1.0277^ea^ abhivādanādīni kattabbānī''ti taṃ kathaṃ  aññataro ^a^M1.0262^ea^ piṇḍacāriko bhikkhu sutvā bhagavato ārocesi. bhagavā  ``aññā eva hi ayaṃ jāti, pūjaneyyavatthu liṅga''nti sandhāya  ``anāgāmīpi ce, bhikkhave, gihī hoti, tena tadahupabbajitassāpi  sāmaṇerassa abhivādanādīni kattabbānevā''ti vatvā puna pacchā  sotāpannassāpi bhikkhuno paṭhamasotāpannagahaṭṭhato atimahantaṃ visesaṃ  dassento bhikkhūnaṃ dhammadesanatthaṃ imaṃ gāthamabhāsi.<br/><br/>[03] tassattho -- yvāyaṃ matthake jātāya sikhāya sabbhāvena  ^b^sikhī,^eb^ maṇidaṇḍasadisāya gīvāya ^b^nīlagīvo^eb^ti ca  mayūravihaṅgamo vuccati. so yathā  haritahaṃsatambahaṃsakhīrahaṃsakāḷahaṃsapākahaṃsasuvaṇṇahaṃsesu yvāyaṃ  suvaṇṇahaṃso, tassa haṃsassa javena soḷasimpi kalaṃ na upeti.  suvaṇṇahaṃso hi muhuttakena yojanasahassampi gacchati, yojanampi  asamattho itaro. dassanīyatāya pana ubhopi dassanīyā honti,  evaṃ gihī paṭhamasotāpannopi kiñcāpi maggadassanena dassanīyo hoti.  atha kho so pacchā sotāpannassāpi maggadassanena  tulyadassanīyabhāvassāpi bhikkhuno javena nānukaroti. katamena  javena? uparimaggavipassanāñāṇajavena. gihino hi taṃ ñāṇaṃ dandhaṃ  hoti puttadārādijaṭāya jaṭitattā, bhikkhuno pana tikkhaṃ hoti tassā  jaṭāya vijaṭitattā. svāyamattho bhagavatā ``munino vivittassa  vanamhi jhāyato''ti iminā pādena dīpito. ayañhi sekkhamuni  bhikkhu kāyacittavivekena ca vivitto hoti,  lakkhaṇārammaṇūpanijjhānena ca niccaṃ vanasmiṃ jhāyati. kuto  gihino evarūpo viveko ca jhānañcāti ayañhettha adhippāyoti? <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya munisuttavaṇṇanā niṭṭhitā. <br/><br/>[06] niṭṭhito ca paṭhamo vaggo atthavaṇṇanānayato, nāmena<br/><br/>[03] uragavaggoti. 


volume: 94
item: 13
title: āḷavakasuttavaṇṇanā^vijayasuttavaṇṇanā^cūḷavaggo^ratanasuttavaṇṇanā^
content:
  [03] ^b^yānīdha^eb^ ^a^V1.0230^ea^ ^a^M1.0263^ea^ ^a^P1.0278^ea^ ^b^bhūtānī^eb^ti ratanasuttaṃ.  kā uppatti? atīte kira vesāliyaṃ dubbhikkhādayo upaddavā  uppajjiṃsu. tesaṃ vūpasamanatthāya licchavayo rājagahaṃ gantvā,  yācitvā, bhagavantaṃ vesālimānayiṃsu. evaṃ ānīto bhagavā tesaṃ  upaddavānaṃ vūpasamanatthāya idaṃ suttamabhāsi. ayamettha saṅkhepo.  porāṇā panassa vesālivatthuto pabhuti uppattiṃ vaṇṇayanti. sā evaṃ  veditabbā -- bārāṇasirañño kira aggamahesiyā kucchimhi gabbho  saṇṭhāsi. sā taṃ ñatvā rañño nivedesi. rājā gabbhaparihāraṃ  adāsi. sā sammā parihariyamānagabbhā gabbhaparipākakāle  vijāyanagharaṃ pāvisi. puññavatīnaṃ paccūsasamaye gabbhavuṭṭhānaṃ hoti,  sā ca tāsaṃ aññatarā, tena paccūsasamaye  alattakapaṭalabandhujīvakapupphasadisaṃ maṃsapesiṃ vijāyi. tato  ``aññā deviyo suvaṇṇabimbasadise putte vijāyanti, aggamahesī  maṃsapesinti rañño purato mama avaṇṇo uppajjeyyā''ti cintetvā tena  avaṇṇabhayena taṃ maṃsapesiṃ ekasmiṃ bhājane pakkhipitvā aññena  paṭikujjitvā rājamuddikāya lañchetvā gaṅgāya sote pakkhipāpesi.  manussehi chaḍḍitamatte devatā ārakkhaṃ saṃvidahiṃsu.  suvaṇṇapaṭṭikañcettha jātihiṅgulakena ``bārāṇasirañño aggamahesiyā  pajā''ti likhitvā bandhiṃsu. tato taṃ bhājanaṃ ūmibhayādīhi  anupaddutaṃ gaṅgāya sotena pāyāsi.<br/><br/>[03] tena ca samayena aññataro tāpaso gopālakulaṃ nissāya  gaṅgāya tīre vasati. so pātovagaṅgaṃ otiṇṇo taṃ bhājanaṃ  āgacchantaṃ disvā paṃsukūlasaññāya aggahesi. tato tattha taṃ  akkharapaṭṭikaṃ rājamuddikālañchanañca disvā muñcitvā taṃ maṃsapesiṃ  addasa. disvānassa etadahosi -- ``siyā gabbho, tathā hissa  duggandhapūtibhāvo natthī''ti taṃ assamaṃ netvā suddhe okāse ṭhapesi.  atha aḍḍhamāsaccayena dve maṃsapesiyo ahesuṃ. tāpaso disvā  sādhukataraṃ ṭhapesi. tato puna addhamāsaccayena ekamekissā pesiyā  hatthapādasīsānamatthāya pañca pañca piḷakā ^a^V1.0231^ea^ uṭṭhahiṃsu. atha tato  addhamāsaccayena ekā ^a^M1.0264^ea^ maṃsapesi suvaṇṇabimbasadiso dārako; ekā  dārikā ahosi. tesu tāpasassa puttasineho uppajji, aṅguṭṭhato  cassa khīraṃ nibbatti, tato pabhuti ca khīrabhattaṃ labhati. so bhattaṃ  bhuñjitvā khīraṃ dārakānaṃ mukhe āsiñcati. tesaṃ yaṃ yaṃ udaraṃ  pavisati, taṃ sabbaṃ maṇibhājanagataṃ viya dissati. evaṃ nicchavī  ahesuṃ. apare pana āhu -- ``sibbitvā ṭhapitā viya nesaṃ  aññamaññaṃ līnā chavi ahosī''ti. evaṃ te nicchavitāya vā  līnacchavitāya vā ^b^licchavī^eb^ti paññāyiṃsu.<br/><br/>[03] tāpaso dārake posento ussūre gāmaṃ piṇḍāya pavisati,  atidivā paṭikkamati. tassa taṃ byāpāraṃ ñatvā gopālakā āhaṃsu --  ``bhante, pabbajitānaṃ dārakaposanaṃ palibodho, amhākaṃ dārake detha,  mayaṃ posessāma, tumhe attano kammaṃ karothā''ti. tāpaso  ``sādhū''ti paṭissuṇi. gopālakā dutiyadivase maggaṃ samaṃ katvā,  pupphehi okiritvā; dhajapaṭākā ussāpetvā tūriyehi vajjamānehi  assamaṃ āgatā. tāpaso ``mahāpuññā dārakā, appamādena vaḍḍhetha,  vaḍḍhetvā ca aññamaññaṃ āvāhavivāhaṃ karotha, pañcagorasena rājānaṃ  tosetvā bhūmibhāgaṃ gahetvā nagaraṃ māpetha, tatra kumāraṃ abhisiñcathā''ti  vatvā dārake adāsi. te ``sādhū''ti paṭissuṇitvā dārake netvā  posesuṃ.<br/><br/>[03] dārakā vaḍḍhimanvāya kīḷantā vivādaṭṭhānesu aññe  gopāladārake hatthenapi pādenapi paharanti, te rodanti. ``kissa  rodathā''ti ca mātāpitūhi vuttā ``ime nimmātāpitikā  tāpasapositā amhe atīva paharantī''ti vadanti. tato tesaṃ  mātāpitaro ``ime dārakā aññe dārake viheṭhenti dukkhāpenti, na  ime saṅgahetabbā, vajjetabbā ime''ti āhaṃsu. tato pabhuti kira so  padeso ``vajjī''ti vuccati yojanasataṃ parimāṇena. atha taṃ padesaṃ  gopālakā rājānaṃ tosetvā aggahesuṃ. tattheva nagaraṃ māpetvā  soḷasavassuddesikaṃ kumāraṃ abhisiñcitvā rājānaṃ akaṃsu. tāya  cassa dārikāya saddhiṃ vāreyyaṃ katvā katikaṃ akaṃsu -- ``na  bāhirato dārikā ānetabbā, ito dārikā na kassaci dātabbā''ti.  tesaṃ paṭhamasaṃvāsena dve dārakā jātā dhītā ca putto ca, evaṃ  soḷasakkhattuṃ dve dve jātā. tato tesaṃ ^a^M1.0265^ea^ dārakānaṃ yathākkamaṃ vaḍḍhantānaṃ  ārāmuyyānanivāsanaṭṭhānaparivārasampattiṃ gahetuṃ appahontaṃ taṃ nagaraṃ  tikkhattuṃ gāvutantarena gāvutantarena pākārena parikkhipiṃsu. tassa  punappunaṃ visālīkatattā ^b^vesālī^eb^tveva nāmaṃ jātaṃ. idaṃ  ^b^vesālīvatthu.^eb^<br/><br/>[03] ayaṃ pana vesālī bhagavato uppannakāle iddhā vepullappattā ahosi.  tattha hi rājūnaṃyeva satta sahassāni satta ca satāni satta ca  rājāno ahesuṃ, tathā yuvarājasenāpatibhaṇḍāgārikappabhutīnaṃ. yathāha  -- <br/><br/>[02] ``tena ^a^V1.0232^ea^ kho pana samayena vesālī iddhā ceva hoti  phītā ca bahujanā ākiṇṇamanussā subhikkhā ca, satta ca  pāsādasahassāni, satta ca pāsādasatāni, satta ca pāsādā, satta ca  kūṭāgārasahassāni, satta ca kūṭāgārasatāni, satta ca kūṭāgārāni,  satta ca ārāmasahassāni, satta ca ārāmasatāni, satta ca ārāmā,  satta ca pokkharaṇisahassāni, satta ca pokkharaṇisatāni, satta ca  pokkharaṇiyo''ti (mahāva0 326).<br/><br/>[03] sā aparena samayena dubbhikkhā ahosi dubbuṭṭhikā dussassā.  paṭhamaṃ duggatamanussā maranti, te bahiddhā chaḍḍenti. matamanussānaṃ  kuṇapagandhena amanussā nagaraṃ pavisiṃsu. tato bahutarā mīyanti,  tāya paṭikūlatāya ca sattānaṃ ahivātakarogo uppajji. iti tīhi  dubbhikkhāmanussarogabhayehi upaddutāya vesāliyā nagaravāsino  upasaṅkamitvā rājānamāhaṃsu -- ``mahārāja, imasmiṃ nagare tividhaṃ  bhayamuppannaṃ, ito pubbe yāva sattamā rājakulaparivaṭṭā evarūpaṃ  anuppannapubbaṃ, tumhākaṃ maññe adhammikattena etarahi uppanna''nti.  rājā sabbe santhāgāre sannipātāpetvā, ``mayhaṃ adhammikabhāvaṃ  vicinathā''ti āha. te sabbaṃ paveṇiṃ vicinantā na kiñci  addasaṃsu.<br/><br/>[03] tato rañño dosaṃ adisvā ``idaṃ bhayaṃ amhākaṃ kathaṃ  vūpasameyyā''ti cintesuṃ. tattha ekacce cha satthāro apadisiṃsu --  ``etehi okkantamatte vūpasamissatī''ti. ekacce āhaṃsu --  ``buddho kira loke uppanno, so bhagavā sabbasattahitāya dhammaṃ  deseti mahiddhiko ^a^M1.0266^ea^ mahānubhāvo, tena okkantamatte sabbabhayāni  vūpasameyyu''nti. tena te attamanā hutvā ``kahaṃ pana so bhagavā  etarahi viharati, amhehi vā pesite āgaccheyyā''ti āhaṃsu.  athāpare āhaṃsu -- ``buddhā nāma anukampakā, kissa nāgaccheyyuṃ,  so pana bhagavā etarahi rājagahe viharati, rājā ca bimbisāro taṃ  upaṭṭhahati, kadāci so āgantuṃ na dadeyyā''ti. ``tena hi rājānaṃ  saññāpetvā ānessāmā''ti dve licchavirājāno mahatā balakāyena  pahūtaṃ paṇṇākāraṃ datvā rañño santikaṃ pesesuṃ -- ``bimbisāraṃ  saññāpetvā bhagavantaṃ ānethā''ti. te gantvā rañño paṇṇākāraṃ datvā  taṃ pavattiṃ nivedetvā ``mahārāja, bhagavantaṃ amhākaṃ nagaraṃ pesehī''ti  āhaṃsu. rājā na sampaṭicchi -- ``tumhe eva jānāthā''ti āha.  te bhagavantaṃ upasaṅkamitvā vanditvā evamāhaṃsu -- ``bhante, amhākaṃ  nagare tīṇi bhayāni uppannāni. sace bhagavā āgaccheyya, sotthi  no bhaveyyā''ti. bhagavā āvajjetvā ``vesāliyaṃ ratanasutte vutte sā  rakkhā koṭisatasahassacakkavāḷāni pharissati, suttapariyosāne  caturāsītiyā pāṇasahassānaṃ dhammābhisamayo bhavissatī''ti  adhivāsesi. atha rājā bimbisāro bhagavato adhivāsanaṃ sutvā  ``bhagavatā vesāligamanaṃ adhivāsita''nti nagare ghosanaṃ kārāpetvā  bhagavantaṃ ^a^V1.0233^ea^ upasaṅkamitvā āha -- ``kiṃ, bhante, sampaṭicchittha  vesāligamana''nti? ``āma, mahārājā''ti. ``tena hi, bhante,  āgametha, yāva maggaṃ paṭiyādemī''ti.<br/><br/>[03] atha kho rājā bimbisāro rājagahassa ca gaṅgāya ca antarā  pañcayojanaṃ bhūmiṃ samaṃ katvā, yojane yojane vihāraṃ māpetvā,  bhagavato gamanakālaṃ paṭivedesi. bhagavā pañcahi bhikkhusatehi  parivuto pāyāsi. rājā pañcayojanaṃ maggaṃ pañcavaṇṇehi pupphehi  jāṇumattaṃ okirāpetvā dhajapaṭākāpuṇṇaghaṭakadaliādīni ussāpetvā  bhagavato dve setacchattāni, ekekassa ca bhikkhussa ekamekaṃ  ukkhipāpetvā saddhiṃ attano parivārena pupphagandhādīhi pūjaṃ karonto  ekekasmiṃ vihāre bhagavantaṃ vasāpetvā mahādānāni datvā pañcahi  divasehi gaṅgātīraṃ nesi. tattha sabbālaṅkārehi nāvaṃ alaṅkaronto  vesālikānaṃ sāsanaṃ pesesi -- ``āgato bhagavā, maggaṃ paṭiyādetvā  sabbe bhagavato paccuggamanaṃ ^a^M1.0267^ea^ karothā''ti. te ``diguṇaṃ pūjaṃ  karissāmā''ti vesāliyā ca gaṅgāya ca antarā tiyojanaṃ bhūmiṃ samaṃ  katvā bhagavato cattāri, ekekassa ca bhikkhuno dve dve setacchattāni  sajjetvā pūjaṃ kurumānā gaṅgātīre āgantvā aṭṭhaṃsu.<br/><br/>[03] bimbisāro dve nāvāyo saṅghāṭetvā, maṇḍapaṃ katvā,  pupphadāmādīhi alaṅkaritvā tattha sabbaratanamayaṃ buddhāsanaṃ paññāpesi.  bhagavā tasmiṃ nisīdi. pañcasatā bhikkhūpi nāvaṃ abhiruhitvā  yathānurūpaṃ nisīdiṃsu. rājā bhagavantaṃ anugacchanto galappamāṇaṃ  udakaṃ orohitvā ``yāva, bhante, bhagavā āgacchati, tāvāhaṃ idheva  gaṅgātīre vasissāmī''ti vatvā nivatto. upari devatā yāva  akaniṭṭhabhavanā pūjamakaṃsu, heṭṭhā gaṅgānivāsino kambalassatarādayo  nāgā pūjamakaṃsu. evaṃ mahatiyā pūjāya bhagavā yojanamattaṃ addhānaṃ  gaṅgāya gantvā vesālikānaṃ sīmantaraṃ paviṭṭho.<br/><br/>[03] tato licchavirājāno tena bimbisārena katapūjāya diguṇaṃ  karontā galappamāṇe udake bhagavantaṃ paccuggacchiṃsu. teneva khaṇena  tena muhuttena vijjuppabhāvinaddhandhakāravisaṭakūṭo gaḷagaḷāyanto catūsu  disāsu mahāmegho vuṭṭhāsi. atha bhagavatā paṭhamapāde gaṅgātīre  nikkhittamatte pokkharavassaṃ vassi. ye temetukāmā, te eva tementi,  atemetukāmā na tementi. sabbattha jāṇumattaṃ ūrumattaṃ kaṭimattaṃ  galappamāṇaṃ udakaṃ vahati, sabbakuṇapāni udakena gaṅgaṃ pavesitāni  parisuddho bhūmibhāgo ahosi.<br/><br/>[03] licchavirājāno bhagavantaṃ antarā yojane yojane vāsāpetvā  mahādānāni datvā tīhi divasehi diguṇaṃ pūjaṃ karontā vesāliṃ  nayiṃsu. vesāliṃ sampatte bhagavati sakko devānamindo  ^a^V1.0234^ea^ devasaṅghapurakkhato āgacchi, mahesakkhānaṃ devānaṃ sannipātena  amanussā yebhuyyena palāyiṃsu. bhagavā nagaradvāre ṭhatvā ānandattheraṃ  āmantesi -- ``imaṃ ānanda, ratanasuttaṃ uggahetvā  balikammūpakaraṇāni gahetvā licchavikumārehi saddhiṃ vesāliyā tīsu  pākārantaresu vicaranto parittaṃ karohī''ti ratanasuttaṃ abhāsi. evaṃ  ``kena panetaṃ suttaṃ, kadā, kattha, kasmā ca vutta''nti etesaṃ pañhānaṃ  vissajjanā vitthārena vesālivatthuto pabhuti porāṇehi vaṇṇiyati.<br/><br/>[03] evaṃ ^a^M1.0268^ea^ bhagavato vesāliṃ anuppattadivaseyeva vesālinagaradvāre tesaṃ  upaddavānaṃ paṭighātatthāya vuttamidaṃ ratanasuttaṃ uggahetvā āyasmā  ānando parittatthāya bhāsamāno bhagavato pattena udakaṃ ādāya  sabbanagaraṃ abbhukkiranto anuvicari. ``yaṃ kiñcī''ti vuttamatteyeva  ca therena ye pubbe apalātā saṅkārakūṭabhittippadesādinissitā  amanussā, te catūhi dvārehi palāyiṃsu, dvārāni anokāsāni ahesuṃ.  tato ekacce dvāresu okāsaṃ alabhamānā pākāraṃ bhinditvā palātā.  amanussesu gatamattesu manussānaṃ gattesu rogo vūpasanto, te  nikkhamitvā sabbagandhapupphādīhi theraṃ pūjesuṃ. mahājano nagaramajjhe  santhāgāraṃ sabbagandhehi limpitvā vitānaṃ katvā sabbālaṅkārehi  alaṅkaritvā tattha buddhāsanaṃ paññāpetvā bhagavantaṃ ānesi.<br/><br/>[03] bhagavā santhāgāraṃ pavisitvā paññatte āsane nisīdi.  bhikkhusaṅghopi kho rājāno manussā ca patirūpe okāse  nisīdiṃsu. sakkopi devānamindo dvīsu devalokesu devaparisāya  saddhiṃ upanisīdi aññe ca devā. ānandattheropi sabbaṃ vesāliṃ  anuvicaranto ārakkhaṃ katvā vesālinagaravāsīhi saddhiṃ āgantvā  ekamantaṃ nisīdi. tattha bhagavā sabbesaṃ tadeva ratanasuttaṃ abhāsīti. <br/><br/>[03] 224^b^.^eb^ tattha ^b^yānīdha bhūtānī^eb^ti paṭhamagāthāyaṃ  ^b^yānī^eb^ti yādisāni appesakkhāni vā mahesakkhāni vā.  ^b^idhā^eb^ti imasmiṃ padese, tasmiṃ khaṇe sannipatitaṭṭhānaṃ sandhāyāha.  ^b^bhūtānī^eb^ti kiñcāpi bhūtasaddo ``bhūtasmiṃ pācittiya''nti  evamādīsu (pāci0 69) vijjamāne, ``bhūtamidanti, bhikkhave,  samanupassathā''ti evamādīsu (ma0 ni0 1.401) khandhapañcake,  ``cattāro kho, bhikkhu, mahābhūtā hetū''ti evamādīsu (ma0 ni0  3.86) catubbidhe pathavīdhātvādirūpe, ``yo ca kālaghaso bhūto''ti  evamādīsu (jā0 1.2.190) khīṇāsave, ``sabbeva  nikkhipissanti, bhūtā loke samussaya''nti evamādīsu (dī0 ni0  2.220) sabbasatte, ``bhūtagāmapātabyatāyā''ti evamādīsu (pāci0  90) rukkhādike, ``bhūtaṃ bhūtato sañjānātī''ti evamādīsu (ma0  ni0 1.3) cātumahārājikānaṃ heṭṭhā sattanikāyaṃ upādāya vattati.  idha pana avisesato amanussesu daṭṭhabbo.<br/><br/>[03] ^b^samāgatānī^eb^ti ^a^V1.0235^ea^ ^a^M1.0269^ea^ sannipatitāni. ^b^bhummānī^eb^ti bhūmiyaṃ  nibbattāni. ^b^vā^eb^ti vikappane. tena yānīdha bhummāni vā  bhūtāni samāgatānīti imamekaṃ vikappaṃ katvā puna dutiyaṃ vikappaṃ  kātuṃ ^b^``yāni vā antalikkhe''^eb^ti āha. antalikkhe vā  yāni bhūtāni nibbattāni, tāni sabbāni idha samāgatānīti attho.  ettha ca yāmato yāva akaniṭṭhaṃ, tāva nibbattāni bhūtāni ākāse  pātubhūtavimānesu nibbattattā ``antalikkhe bhūtānī''ti veditabbāni.  tato heṭṭhā sineruto pabhuti yāva bhūmiyaṃ rukkhalatādīsu  adhivatthāni pathaviyañca nibbattāni bhūtāni, tāni sabbāni bhūmiyaṃ  bhūmipaṭibaddhesu ca rukkhalatāpabbatādīsu nibbattattā ``bhummāni  bhūtānī''ti veditabbāni.<br/><br/>[03] evaṃ bhagavā sabbāneva amanussabhūtāni ``bhummāni vā yāni  va antalikkhe''ti dvīhi padehi vikappetvā puna ekena padena  pariggahetvā ^b^``sabbeva bhūtā sumanā bhavantū''^eb^ti āha.  ^b^sabbe^eb^ti anavasesā. ^b^evā^eb^ti avadhāraṇe, ekampi  anapanetvāti adhippāyo. ^b^bhūtā^eb^ti amanussā. ^b^sumanā  bhavantū^eb^ti sukhitamanā, pītisomanassajātā bhavantūti attho.  ^b^athopī^eb^ti kiccantarasanniyojanatthaṃ vākyopādāne nipātadvayaṃ.  ^b^sakkacca suṇantu bhāsita^eb^nti aṭṭhiṃ katvā, manasi katvā,  sabbacetaso samannāharitvā dibbasampattilokuttarasukhāvahaṃ mama desanaṃ  suṇantu.<br/><br/>[03] evamettha bhagavā ``yānīdha bhūtāni samāgatānī''ti  aniyamitavacanena bhūtāni pariggahetvā puna ``bhummāni vā yāni va  antalikkhe''ti dvidhā vikappetvā tato ``sabbeva bhūtā''ti puna  ekajjhaṃ katvā ``sumanā bhavantū''ti iminā vacanena āsayasampattiyaṃ  niyojento ``sakkacca suṇantu bhāsita''nti payogasampattiyaṃ, tathā  yonisomanasikārasampattiyaṃ paratoghosasampattiyañca, tathā  attasammāpaṇidhisappurisūpanissayasampattīsu samādhipaññāhetusampattīsu  ca niyojento gāthaṃ samāpesi. <br/><br/>[03] 225^b^.^eb^ ^b^tasmā hi bhūtā^eb^ti dutiyagāthā. tattha  ^b^tasmā^eb^ti kāraṇavacanaṃ. ^b^bhūtā^eb^ti āmantanavacanaṃ.  ^b^nisāmethā^eb^ti suṇātha. ^b^sabbe^eb^ti anavasesā ^a^M1.0270^ea^. kiṃ vuttaṃ  hoti? yasmā tumhe dibbaṭṭhānāni tattha upabhogasampadañca pahāya  dhammassavanatthaṃ idha samāgatā, na naṭanaccanādidassanatthaṃ, tasmā hi  bhūtā nisāmetha sabbeti. atha vā ``sumanā bhavantu sakkacca  suṇantū''ti vacanena tesaṃ sumanabhāvaṃ sakkaccaṃ sotukamyatañca disvā  āha -- yasmā tumhe sumanabhāvena  attasammāpaṇidhiyonisomanasikārāsayasuddhīhi sakkaccaṃ sotukamyatāya  sappurisūpanissayaparatoghosapadaṭṭhānato payogasuddhīhi ca yuttā, tasmā  hi bhūtā nisāmetha sabbeti. atha vā yaṃ purimagāthāya ante  ``bhāsita''nti vuttaṃ, taṃ kāraṇabhāvena apadisanto āha -- ``yasmā  mama bhāsitaṃ nāma atidullabhaṃ aṭṭhakkhaṇaparivajjitassa khaṇassa  ^a^V1.0236^ea^ dullabhattā, anekānisaṃsañca paññākaruṇāguṇena pavattattā, tañcāhaṃ  vattukāmo `suṇantu bhāsita'nti avocaṃ. tasmā hi bhūtā nisāmetha  sabbe''ti idaṃ iminā gāthāpadena vuttaṃ hoti.<br/><br/>[03] evametaṃ kāraṇaṃ niropento attano bhāsitanisāmane niyojetvā  nisāmetabbaṃ vattumāraddho ^b^``mettaṃ karotha mānusiyā pajāyā''^eb^ti.  tassattho -- yāyaṃ tīhi upaddavehi upaddutā mānusī pajā, tassā  mānusiyā pajāya mittabhāvaṃ hitajjhāsayataṃ paccupaṭṭhāpethāti. keci  pana ``mānusiyaṃ paja''nti paṭhanti, taṃ bhummatthāsambhavā na yujjati.  yampi caññe atthaṃ vaṇṇayanti, sopi na yujjati. adhippāyo panettha  -- nāhaṃ buddhoti issariyabalena vadāmi, apica pana tumhākañca  imissā ca mānusiyā pajāya hitatthaṃ vadāmi -- ``mettaṃ karotha  mānusiyā pajāyā''ti. ettha ca -- <br/><br/>[21] ``ye sattasaṇḍaṃ pathaviṃ vijetvā, rājisayo yajamānā  anupariyagā. <br/><br/>[22] assamedhaṃ purisamedhaṃ, sammāpāsaṃ vājapeyyaṃ niraggaḷaṃ.. <br/><br/>[22] ``mettassa cittassa subhāvitassa, kalampi te  nānubhavanti soḷasiṃ.. <br/><br/>[21] ``ekampi ^a^M1.0271^ea^ ce pāṇamaduṭṭhacitto, mettāyati kusalī tena  hoti. <br/><br/>[22] sabbe ca pāṇe manasānukampī, pahūtamariyo pakaroti  puñña''nti.. (a0 ni0  8.1) -- <br/><br/>[25] evamādīnaṃ suttānaṃ ekādasānisaṃsānañca vasena ye mettaṃ  karonti, tesaṃ mettā hitāti veditabbā. <br/><br/>[22] ``devatānukampito poso, sadā bhadrāni passatī''ti..  (dī0 ni0 2.153; udā0 76; mahāva0 286) -- <br/><br/>[25] evamādīnaṃ vasena yesu karīyati, tesampi hitāti  veditabbā.<br/><br/>[03] evaṃ ubhayesampi hitabhāvaṃ dassento ``mettaṃ karotha mānusiyā  pajāyā''ti vatvā idāni upakārampi dassento āha ^b^``divā ca  ratto ca haranti ye baliṃ, tasmā hi ne rakkhatha appamattā''^eb^ti.  tassattho -- ye manussā cittakammakaṭṭhakammādīhipi devatā katvā  cetiyarukkhādīni ^a^V1.0237^ea^ ca upasaṅkamitvā devatā uddissa divā baliṃ  karonti, kāḷapakkhādīsu ca rattiṃ baliṃ karonti. salākabhattādīni  vā datvā ārakkhadevatā upādāya yāva brahmadevatānaṃ  pattidānaniyyātanena divā baliṃ karonti, chattāropanadīpamālā  sabbarattikadhammassavanādīni kārāpetvā pattidānaniyyātanena ca rattiṃ  baliṃ karonti, te kathaṃ na rakkhitabbā. yato evaṃ divā ca ratto  ca tumhe uddissa karonti ye baliṃ, ^b^tasmā hi ne rakkhatha^eb^.  tasmā balikammakāraṇāpi te manusse rakkhatha gopayatha, ahitaṃ tesaṃ  apanetha, hitaṃ upanetha appamattā hutvā taṃ kataññubhāvaṃ hadaye katvā  niccamanussarantāti. <br/><br/>[03] 226^b^.^eb^ evaṃ devatāsu manussānaṃ upakārakabhāvaṃ dassetvā  tesaṃ upaddavavūpasamanatthaṃ buddhādiguṇappakāsanena ca devamanussānaṃ  dhammassavanatthaṃ ^b^``yaṃkiñci vitta''^eb^ntiādinā nayena saccavacanaṃ  payujjitumāraddho. tattha ^b^yaṃkiñcī^eb^ti aniyamitavasena anavasesaṃ  pariyādiyati yaṃkiñci tattha tattha vohārūpagaṃ ^a^M1.0272^ea^. ^b^vitta^eb^nti dhanaṃ.  tañhi vittiṃ janetīti vittaṃ. ^b^idha vā^eb^ti manussalokaṃ  niddisati, ^b^huraṃ vā^eb^ti tato paraṃ avasesalokaṃ. tena ca ṭhapetvā  manusse sabbalokaggahaṇe patte ``saggesu vā''ti parato vuttattā ṭhapetvā  manusse ca sagge ca avasesānaṃ nāgasupaṇṇādīnaṃ gahaṇaṃ veditabbaṃ.  evaṃ imehi dvīhi padehi yaṃ manussānaṃ vohārūpagaṃ  alaṅkāraparibhogūpagañca  jātarūparajatamuttāmaṇiveḷuriyapavāḷalohitaṅkamasāragallādikaṃ, yañca  muttāmaṇivālukatthatāya bhūmiyā ratanamayavimānesu  anekayojanasatavitthatesu bhavanesu uppannānaṃ nāgasupaṇṇādīnaṃ vittaṃ, taṃ  niddiṭṭhaṃ hoti.<br/><br/>[03] ^b^saggesu vā^eb^ti kāmāvacararūpāvacaradevalokesu. te hi  sobhanena kammena ajīyanti gammantīti saggā, suṭṭhu vā aggātipi  saggā. ^b^ya^eb^nti yaṃ sassāmikaṃ vā assāmikaṃ vā.  ^b^ratana^eb^nti ratiṃ nayati, vahati, janayati, vaḍḍhetīti ratanaṃ,  yaṃkiñci cittīkataṃ mahagghaṃ atulaṃ dullabhadassanaṃ anomasattaparibhogañca,  tassetaṃ adhivacanaṃ. yathāha -- <br/><br/>[21] ``cittīkataṃ mahagghañca, atulaṃ dullabhadassanaṃ. <br/><br/>[22] anomasattaparibhogaṃ, ratanaṃ tena vuccatī''ti..<br/><br/>[03] ^b^paṇīta^eb^nti uttamaṃ, seṭṭhaṃ, atappakaṃ. evaṃ iminā  gāthāpadena yaṃ saggesu anekayojanasatappamāṇasabbaratanamayavimānesu  sudhammavejayantappabhutīsu sassāmikaṃ, yañca buddhuppādavirahena apāyameva  paripūrentesu sattesu suññavimānapaṭibaddhaṃ assāmikaṃ, yaṃ vā panaññampi  pathavīmahāsamuddahimavantādinissitaṃ assāmikaṃ ratanaṃ, taṃ niddiṭṭhaṃ  hoti.<br/><br/>[03] ^b^na^eb^ ^a^V1.0238^ea^ ^b^no samaṃ atthi tathāgatenā^eb^ti ^b^na^eb^-iti paṭisedhe,  ^b^no^eb^-iti avadhāraṇe. ^b^sama^eb^nti tulyaṃ. ^b^atthī^eb^ti  vijjati. ^b^tathāgatenā^eb^ti buddhena. kiṃ vuttaṃ hoti? yaṃ etaṃ  vittañca ratanañca pakāsitaṃ, ettha ekampi buddharatanena sadisaṃ ratanaṃ  nevatthi. yampi hi taṃ ^b^cittīkataṭṭhena ratanaṃ,^eb^ seyyathidaṃ --  rañño cakkavattissa cakkaratanaṃ maṇiratanañca, yamhi uppanne mahājano na  aññattha cittīkāraṃ karoti, na koci pupphagandhādīni gahetvā  yakkhaṭṭhānaṃ vā bhūtaṭṭhānaṃ vā gacchati, sabbopi jano  cakkaratanamaṇiratanameva cittiṃ karoti pūjeti, taṃ taṃ varaṃ pattheti,  patthitapatthitañcassa ekaccaṃ samijjhati, tampi ^a^M1.0273^ea^ ratanaṃ buddharatanena samaṃ  natthi. yadi hi cittīkataṭṭhena ratanaṃ, tathāgatova ratanaṃ. tathāgate  hi uppanne ye keci mahesakkhā devamanussā, na te aññatra cittīkāraṃ  karonti, na kañci aññaṃ pūjenti. tathā hi brahmā sahampati  sinerumattena ratanadāmena tathāgataṃ pūjesi, yathābalañca aññe devā  manussā ca bimbisārakosalarājānāthapiṇḍikādayo. parinibbutampi  ca bhagavantaṃ uddissa channavutikoṭidhanaṃ vissajjetvā asokamahārājā  sakalajambudīpe caturāsīti vihārasahassāni patiṭṭhāpesi, ko pana  vādo aññesaṃ cittīkārānaṃ. apica kassaññassa parinibbutassāpi  jātibodhidhammacakkappavattanaparinibbānaṭṭhānāni paṭimācetiyādīni vā  uddissa evaṃ cittīkāragarukāro vattati yathā bhagavato. evaṃ  cittīkataṭṭhenāpi tathāgatasamaṃ ratanaṃ natthi.<br/><br/>[03] tathā yampi taṃ ^b^mahagghaṭṭhena ratanaṃ,^eb^ seyyathidaṃ -- kāsikaṃ  vatthaṃ. yathāha -- ``jiṇṇampi, bhikkhave, kāsikaṃ vatthaṃ  vaṇṇavantañceva hoti sukhasamphassañca mahagghañcā''ti, tampi  buddharatanena samaṃ natthi. yadi hi mahagghaṭṭhena ratanaṃ, tathāgatova  ratanaṃ. tathāgato hi yesaṃ paṃsukampi paṭiggaṇhāti, tesaṃ taṃ mahapphalaṃ  hoti mahānisaṃsaṃ, seyyathāpi asokassa rañño. idamassa  mahagghatāya. evaṃ mahagghatāvacane cettha dosābhāvasādhakaṃ idaṃ tāva  suttapadaṃ veditabbaṃ -- <br/><br/>[02] ``yesaṃ kho pana so paṭiggaṇhāti  cīvarapiṇḍapātasenāsanagilānappaccayabhesajjaparikkhāraṃ, tesaṃ taṃ mahapphalaṃ  hoti mahānisaṃsaṃ. idamassa mahagghatāya vadāmi. seyyathāpi taṃ,  bhikkhave, kāsikaṃ vatthaṃ mahagghaṃ, tathūpamāhaṃ, bhikkhave, imaṃ puggalaṃ  vadāmī''ti (a0 ni0  3.100). <br/><br/>[25] evaṃ mahagghaṭṭhenāpi tathāgatasamaṃ ratanaṃ natthi.<br/><br/>[03] tathā yampi taṃ ^b^atulaṭṭhena ratanaṃ^eb^. seyyathidaṃ -- rañño  cakkavattissa ^b^cakkaratanaṃ^eb^ uppajjati indanīlamaṇimayanābhi  sattaratanamayasahassāraṃ pavāḷamayanemi, rattasuvaṇṇamayasandhi, yassa  ^a^V1.0239^ea^ dasannaṃ dasannaṃ arānaṃ upari ekaṃ muṇḍāraṃ hoti ^a^M1.0274^ea^ vātaṃ   gahetvā saddakaraṇatthaṃ, yena kato saddo sukusalappatāḷitapañcaṅgikatūriyasaddo  viya hoti. yassa nābhiyā ubhosu passesu dve sīhamukhāni honti,  abbhantaraṃ sakaṭacakkasseva susiraṃ, tassa kattā vā kāretā vā natthi,  kammapaccayena ututo samuṭṭhāti. yaṃ rājā dasavidhaṃ cakkavattivattaṃ  pūretvā tadahuposathe pannarase puṇṇamadivase sīsaṃnhāto uposathiko  uparipāsādavaragato sīlāni sodhento nisinno puṇṇacandaṃ viya  sūriyaṃ viya ca uṭṭhentaṃ passati, yassa dvādasayojanato saddo suyyati,  yojanato vaṇṇo dissati, yaṃ mahājanena ``dutiyo maññe cando  sūriyo vā uṭṭhito''ti ativiya kotūhalajātena dissamānaṃ nagarassa  upari āgantvā rañño antepurassa pācīnapasse nātiuccaṃ nātinīcaṃ  hutvā mahājanassa gandhapupphādīhi pūjetuṃ yuttaṭṭhāne akkhāhataṃ viya  tiṭṭhati.<br/><br/>[03] tadeva anubandhamānaṃ ^b^hatthiratanaṃ^eb^ uppajjati, sabbaseto  rattapādo sattappatiṭṭho iddhimā vehāsaṅgamo uposathakulā vā  chaddantakulā vā āgacchati. uposathakulā āgacchanto hi sabbajeṭṭho  āgacchati, chaddantakulā sabbakaniṭṭho sikkhitasikkho damathūpeto.  so dvādasayojanaṃ parisaṃ gahetvā sakalajambudīpaṃ anusaṃyāyitvā  purepātarāsameva sakaṃ rājadhāniṃ āgacchati.<br/><br/>[03] tampi anubandhamānaṃ ^b^assaratanaṃ^eb^ uppajjati, sabbaseto  rattapādo kākasīso muñjakeso valāhakassa rājakulā āgacchati.  sesamettha hatthiratanasadisameva.<br/><br/>[03] tampi anubandhamānaṃ ^b^maṇiratanaṃ^eb^ uppajjati. so hoti  maṇi veḷuriyo subho jātimā aṭṭhaṃso suparikammakato āyāmato  cakkanābhisadiso, vepullapabbatā āgacchati, so caturaṅgasamannāgatepi  andhakāre rañño dhajaggato yojanaṃ obhāseti, yassobhāsena manussā  ``divā''ti maññamānā kammante payojenti, antamaso  kunthakipillikaṃ upādāya passanti.<br/><br/>[03] tampi ^a^M1.0275^ea^ anubandhamānaṃ ^b^itthiratanaṃ^eb^ uppajjati.  pakatiaggamahesī vā hoti, uttarakuruto vā āgacchati maddarājakulato  vā, atidīghādichadosavivajjitā atikkantā mānusaṃ vaṇṇaṃ appattā  dibbaṃ vaṇṇaṃ, yassā rañño sītakāle uṇhāni gattāni honti,  uṇhakāle sītāni, satadhā phoṭitatūlapicuno viya samphasso hoti,  kāyato candanagandho vāyati, mukhato uppalagandho,  pubbuṭṭhāyitādianekaguṇasamannāgatā ca hoti.<br/><br/>[03] tampi anubandhamānaṃ ^b^gahapatiratanaṃ^eb^ uppajjati rañño  pakatikammakaro seṭṭhi, yassa cakkaratane ^a^V1.0240^ea^ uppannamatte dibbaṃ cakkhu  pātubhavati, yena samantato yojanamatte nidhiṃ passati sassāmikampi  assāmikampi. so rājānaṃ upasaṅkamitvā pavāreti ``appossukko  tvaṃ, deva, hohi, ahaṃ te dhanena dhanakaraṇīyaṃ karissāmī''ti.<br/><br/>[03] tampi anubandhamānaṃ ^b^pariṇāyakaratanaṃ^eb^ uppajjati rañño  pakatijeṭṭhaputto, cakkaratane uppannamatte atirekapaññāveyyattiyena  samannāgato hoti, dvādasayojanāya parisāya cetasā cittaṃ  parijānitvā niggahapaggahasamattho hoti. so rājānaṃ upasaṅkamitvā  pavāreti -- ``appossukko tvaṃ, deva, hohi, ahaṃ te rajjaṃ  anusāsissāmī''ti. yaṃ vā panaññampi evarūpaṃ atulaṭṭhena ratanaṃ,  yassa na sakkā tulayitvā tīrayitvā aggho kātuṃ ``sataṃ vā sahassaṃ  vā agghati koṭiṃ vā''ti. tattha ekaratanampi buddharatanena samaṃ  natthi. yadi hi atulaṭṭhena ratanaṃ, tathāgatova ratanaṃ. tathāgato hi  na sakkā sīlato vā samādhito vā paññādīnaṃ vā aññatarato kenaci  tulayitvā tīrayitvā ``ettakaguṇo vā iminā samo vā sappaṭibhāgo  vā''ti paricchindituṃ. evaṃ atulaṭṭhenāpi tathāgatasamaṃ ratanaṃ natthi.<br/><br/>[03] tathā yampi taṃ ^b^dullabhadassanaṭṭhena ratanaṃ^eb^. seyyathidaṃ --  dullabhapātubhāvo rājā cakkavatti cakkādīni ca tassa ratanāni, tampi  buddharatanena samaṃ natthi. yadi hi dullabhadassanaṭṭhena ratanaṃ, tathāgatova  ratanaṃ, kuto cakkavattiādīnaṃ ratanattaṃ, yāni ekasmiṃyeva kappe  anekāni uppajjanti. yasmā pana asaṅkhyeyyepi kappe  tathāgatasuñño loko ^a^M1.0276^ea^ hoti, tasmā tathāgato eva kadāci karahaci  uppajjanato dullabhadassano. vuttaṃ cetaṃ bhagavatā parinibbānasamaye -- <br/><br/>[02] ``devatā, ānanda, ujjhāyanti -- `dūrā ca vatamha  āgatā tathāgataṃ dassanāya, kadāci karahaci tathāgatā loke  uppajjanti arahanto sammāsambuddhā, ajjeva rattiyā pacchime yāme  tathāgatassa parinibbānaṃ bhavissati, ayañca mahesakkho bhikkhu  bhagavato purato ṭhito ovārento, na mayaṃ labhāma pacchime kāle  tathāgataṃ dassanāyā'''ti (dī0 ni0 2.200). <br/><br/>[25] evaṃ dullabhadassanaṭṭhenapi tathāgatasamaṃ ratanaṃ natthi.<br/><br/>[03] tathā yampi taṃ ^b^anomasattaparibhogaṭṭhena ratanaṃ^eb^. seyyathidaṃ  -- rañño cakkavattissa cakkaratanādi. tañhi  koṭisatasahassadhanānampi sattabhūmikapāsādavaratale vasantānampi  caṇḍālavenanesādarathakārapukkusādīnaṃ nīcakulikānaṃ omakapurisānaṃ  supinantepi paribhogatthāya na ^a^V1.0241^ea^ nibbattati. ubhato sujātassa pana  rañño khattiyasseva paripūritadasavidhacakkavattivattassa paribhogatthāya  nibbattanato anomasattaparibhogaṃyeva hoti, tampi buddharatanena samaṃ  natthi. yadi hi anomasattaparibhogaṭṭhena ratanaṃ, tathāgatova ratanaṃ.  tathāgato hi loke anomasattasammatānampi anupanissayasampannānaṃ  viparītadassanānaṃ pūraṇakassapādīnaṃ channaṃ satthārānaṃ aññesañca  evarūpānaṃ supinantepi aparibhogo, upanissayasampannānaṃ pana  catuppadāyapi gāthāya pariyosāne arahattamadhigantuṃ samatthānaṃ  nibbedhikañāṇadassanānaṃ bāhiyadārucīriyappabhutīnaṃ aññesañca  mahākulappasutānaṃ mahāsāvakānaṃ paribhogo. te hi taṃ  dassanānuttariyasavanānuttariyapāricariyānuttariyādīni sādhentā tathā  tathā paribhuñjanti. evaṃ anomasattaparibhogaṭṭhenāpi tathāgatasamaṃ ratanaṃ  natthi.<br/><br/>[03] yampi taṃ avisesato ^b^ratijananaṭṭhena ratanaṃ^eb^. seyyathidaṃ  -- rañño cakkavattissa cakkaratanaṃ. tañhi disvā rājā cakkavatti  attamano hoti, evampi taṃ rañño ratiṃ janeti. puna caparaṃ rājā  cakkavatti vāmena hatthena suvaṇṇabhiṅkāraṃ gahetvā dakkhiṇena hatthena  cakkaratanaṃ abbhukkirati ``pavattatu ^a^M1.0277^ea^ bhavaṃ cakkaratanaṃ, abhivijinātu bhavaṃ  cakkaratana''nti. tato cakkaratanaṃ pañcaṅgikaṃ viya tūriyaṃ madhurassaraṃ  niccharantaṃ ākāsena puratthimaṃ disaṃ gacchati, anvadeva rājā  cakkavatti cakkānubhāvena dvādasayojanavitthiṇṇāya caturaṅginiyā senāya  nātiuccaṃ nātinīcaṃ uccarukkhānaṃ heṭṭhābhāgena, nīcarukkhānaṃ  uparibhāgena, rukkhesu pupphaphalapallavādipaṇṇākāraṃ gahetvā āgatānaṃ  hatthato paṇṇākārañca gaṇhanto ``ehi kho mahārājā''tievamādinā  paramanipaccakārena āgate paṭirājāno ``pāṇo na hantabbo''tiādinā  nayena anusāsanto gacchati. yattha pana rājā bhuñjitukāmo vā  divāseyyaṃ vā kappetukāmo hoti, tattha cakkaratanaṃ ākāsā otaritvā  udakādisabbakiccakkhame same bhūmibhāge akkhāhataṃ viya tiṭṭhati.  puna rañño gamanacitte uppanne purimanayeneva saddaṃ karontaṃ gacchati, yaṃ  sutvā dvādasayojanikāpi parisā ākāsena gacchati. cakkaratanaṃ  anupubbena puratthimaṃ samuddaṃ ajjhogāhati, tasmiṃ ajjhogāhante udakaṃ  yojanappamāṇaṃ apagantvā bhittīkataṃ viya tiṭṭhati. mahājano  yathākāmaṃ satta ratanāni gaṇhāti. puna rājā suvaṇṇabhiṅkāraṃ gahetvā  ``ito paṭṭhāya mama rajja''nti udakena abbhukkiritvā nivattati.  senā purato hoti, cakkaratanaṃ pacchato, rājā majjhe. cakkaratanassa  osakkitosakkitaṭṭhānaṃ udakaṃ paripūrati. eteneva upāyena  dakkhiṇapacchimauttarepi samudde gacchati.<br/><br/>[03] evaṃ catuddisaṃ anusaṃyāyitvā cakkaratanaṃ tiyojanappamāṇaṃ  ākāsaṃ ārohati. tattha ṭhito rājā cakkaratanānubhāvena vijitaṃ  pañcasataparittadīpapaṭimaṇḍitaṃ sattayojanasahassaparimaṇḍalaṃ pubbavidehaṃ,  tathā aṭṭhayojanasahassaparimaṇḍalaṃ uttarakuruṃ,  sattayojanasahassaparimaṇḍalaṃyeva ^a^V1.0242^ea^ aparagoyānaṃ,  dasayojanasahassaparimaṇḍalaṃ jambudīpañcāti evaṃ  catumahādīpadvisahassaparittadīpapaṭimaṇḍitaṃ ekaṃ cakkavāḷaṃ  suphullapuṇḍarīkavanaṃ viya oloketi. evaṃ olokayato cassa  anappikā rati uppajjati. evampi taṃ cakkaratanaṃ rañño ratiṃ janeti,  tampi buddharatanasamaṃ natthi. yadi hi ratijananaṭṭhena ratanaṃ,  tathāgatova ratanaṃ. kiṃ karissati etaṃ cakkaratanaṃ? tathāgato hi  yassā dibbāya ratiyā cakkaratanādīhi sabbehipi janitā  cakkavattirati saṅkhampi kalampi kalabhāgampi na ^a^M1.0278^ea^ upeti, tatopi  ratito uttaritarañca paṇītatarañca attano ovādappatikarānaṃ  asaṅkhyeyyānampi devamanussānaṃ paṭhamajjhānaratiṃ,  dutiyatatiyacatutthapañcamajjhānaratiṃ, ākāsānañcāyatanaratiṃ,  viññāṇañcāyatanāakiñcaññāyatananevasaññānāsaññāyatanaratiṃ,  sotāpattimaggaratiṃ, sotāpattiphalaratiṃ,  sakadāgāmianāgāmiarahattamaggaphalaratiñca janeti. evaṃ  ratijananaṭṭhenāpi tathāgatasamaṃ ratanaṃ natthīti.<br/><br/>[03] apica ratanaṃ nāmetaṃ duvidhaṃ hoti saviññāṇakaṃ aviññāṇakañca.  tattha aviññāṇakaṃ cakkaratanaṃ maṇiratanaṃ, yaṃ vā panaññampi  anindriyabaddhaṃ suvaṇṇarajatādi, saviññāṇakaṃ hatthiratanādi  pariṇāyakaratanapariyosānaṃ, yaṃ vā panaññampi evarūpaṃ indriyabaddhaṃ.  evaṃ duvidhe cettha saviññāṇakaratanaṃ aggamakkhāyati. kasmā?  yasmā aviññāṇakaṃ suvaṇṇarajatamaṇimuttādiratanaṃ, saviññāṇakānaṃ  hatthiratanādīnaṃ alaṅkāratthāya upanīyati.<br/><br/>[03] saviññāṇakaratanampi duvidhaṃ tiracchānagataratanaṃ, manussaratanañca.  tattha manussaratanaṃ aggamakkhāyati. kasmā? yasmā  tiracchānagataratanaṃ manussaratanassa opavayhaṃ hoti. manussaratanampi  duvidhaṃ itthiratanaṃ, purisaratanañca. tattha purisaratanaṃ aggamakkhāyati.  kasmā? yasmā itthiratanaṃ purisaratanassa paricārikattaṃ āpajjati.  purisaratanampi duvidhaṃ agārikaratanaṃ, anagārikaratanañca. tattha  anagārikaratanaṃ aggamakkhāyati. kasmā? yasmā agārikaratanesu  aggo cakkavattīpi sīlādiguṇayuttaṃ anagārikaratanaṃ pañcapatiṭṭhitena  vanditvā upaṭṭhahitvā payirupāsitvā ca dibbamānusikā sampattiyo  pāpuṇitvā ante nibbānasampattiṃ pāpuṇāti.<br/><br/>[03] evaṃ anagārikaratanampi duvidhaṃ -- ariyaputhujjanavasena.  ariyaratanampi duvidhaṃ sekkhāsekkhavasena. asekkharatanampi duvidhaṃ  sukkhavipassakasamathayānikavasena, samathayānikaratanampi duvidhaṃ  sāvakapāramippattaṃ, appattañca. tattha sāvakapāramippattaṃ  aggamakkhāyati. kasmā? guṇamahantatāya.  sāvakapāramippattaratanatopi paccekabuddharatanaṃ aggamakkhāyati. kasmā?  guṇamahantatāya. sāriputtamoggallānasadisāpi hi anekasatā  sāvakā ^a^V1.0243^ea^ ekassa paccekabuddhassa guṇānaṃ satabhāgampi na upenti.  paccekabuddharatanatopi sammāsambuddharatanaṃ aggamakkhāyati. kasmā?  guṇamahantatāya. sakalampi hi jambudīpaṃ pūretvā pallaṅkena pallaṅkaṃ  ghaṭṭentā nisinnā paccekabuddhā ekassa sammāsambuddhassa guṇānaṃ neva  saṅkhaṃ na kalaṃ na ^a^M1.0279^ea^ kalabhāgaṃ upenti. vuttampi cetaṃ bhagavatā --  ``yāvatā, bhikkhave, sattā apadā vā...pe0... tathāgato tesaṃ  aggamakkhāyatī''tiādi (saṃ0 ni0  5.139; a0 ni0   4.34;  5.32; itivu0 90). evaṃ kenacipi pariyāyena  tathāgatasamaṃ ratanaṃ natthi. tenāha bhagavā ^b^``na no samaṃ atthi  tathāgatenā''^eb^ti.<br/><br/>[03] evaṃ bhagavā buddharatanassa aññehi ratanehi asamataṃ vatvā  idāni tesaṃ sattānaṃ uppannaupaddavavūpasamanatthaṃ neva jātiṃ na gottaṃ na  kolaputtiyaṃ na vaṇṇapokkharatādiṃ nissāya, apica kho  avīcimupādāya bhavaggapariyante loke sīlasamādhikkhandhādīhi guṇehi  buddharatanassa asadisabhāvaṃ nissāya saccavacanaṃ payuñjati  ^b^``idampi buddhe ratanaṃ paṇītaṃ, etena saccena suvatthi hotū''^eb^ti.<br/><br/>[03] tassattho -- ^b^idampi^eb^ idha vā huraṃ vā saggesu vā  yaṃkiñci atthi vittaṃ vā ratanaṃ vā, tena saddhiṃ tehi tehi guṇehi  asamattā ^b^buddharatanaṃ paṇītaṃ^eb^. yadi etaṃ saccaṃ, ^b^etena  saccena^eb^ imesaṃ pāṇīnaṃ ^b^sotthi hotu,^eb^ sobhanānaṃ atthitā hotu,  arogatā nirupaddavatāti. ettha ca yathā ``cakkhuṃ kho, ānanda,  suññaṃ attena vā attaniyena vā''tievamādīsu (saṃ0 ni0  4.85)  attabhāvena vā attaniyabhāvena vāti attho. itarathā hi cakkhu  attā vā attaniyaṃ vāti appaṭisiddhameva siyā. evaṃ ^b^ratanaṃ  paṇīta^eb^nti ratanattaṃ paṇītaṃ, ratanabhāvo paṇītoti ayamattho  veditabbo. itarathā hi buddho neva ratananti sijjheyya. na hi  yattha ratanaṃ atthi, taṃ ratananti sijjhati. yattha pana  cittīkatādiatthasaṅkhātaṃ yena vā tena vā vidhinā sambandhagataṃ  ratanattaṃ atthi, yasmā taṃ ratanattamupādāya ratananti paññāpīyati,  tasmā tassa ratanattassa atthitāya ratananti sijjhati. atha vā  ^b^idampi buddhe ratana^eb^nti imināpi kāraṇena buddhova ratananti  evampettha attho veditabbo. vuttamattāya ca bhagavatā imāya gāthāya  rājakulassa sotthi jātā, bhayaṃ vūpasantaṃ. imissā gāthāya āṇā  koṭisatasahassacakkavāḷesu amanussehi paṭiggahitāti. <br/><br/>[03] 227^b^.^eb^ evaṃ buddhaguṇena saccaṃ vatvā idāni  nibbānadhammaguṇena vattumāraddho ^b^``khayaṃ virāga''^eb^nti. tattha  yasmā nibbānasacchikiriyāya rāgādayo khīṇā honti parikkhīṇā,  yasmā vā taṃ tesaṃ anuppādanirodhakkhayamattaṃ, yasmā ca  ^a^M1.0280^ea^ taṃ rāgādiviyuttaṃ sampayogato ca ārammaṇato ca, yasmā vā tamhi  sacchikate rāgādayo accantaṃ virattā honti vigatā viddhastā  ^a^V1.0244^ea^, tasmā ^b^``khaya''^eb^nti ca ^b^``virāga''^eb^nti ca vuccati.   yasmā panassa na uppādo paññāyati, na vayo na ṭhitassa aññathattaṃ, tasmā  taṃ na jāyati na jīyati na mīyatīti katvā ^b^``amata''^eb^nti  vuccati, uttamaṭṭhena pana atappakaṭṭhena ca ^b^paṇīta^eb^nti.  ^b^yadajjhagā^eb^ti yaṃ ajjhagā vindi, paṭilabhi, attano ñāṇabalena  sacchākāsi. ^b^sakyamunī^eb^ti sakyakulappasutattā sakyo,  moneyyadhammasamannāgatattā muni, sakyo eva muni sakyamuni.  ^b^samāhito^eb^ti ariyamaggasamādhinā samāhitacitto. ^b^na tena  dhammena samatthi kiñcī^eb^ti tena khayādināmakena sakyamuninā  adhigatena dhammena samaṃ kiñci dhammajātaṃ natthi. tasmā suttantarepi  vuttaṃ ``yāvatā, bhikkhave, dhammā saṅkhatā vā asaṅkhatā vā,  virāgo tesaṃ dhammānaṃ aggamakkhāyatī''tiādi (a0 ni0  4.34;  itivu0 90).<br/><br/>[03] evaṃ bhagavā nibbānadhammassa aññehi dhammehi asamataṃ vatvā  idāni tesaṃ sattānaṃ uppannaupaddavavūpasamanatthaṃ  khayavirāgāmatapaṇītatāguṇehi nibbānadhammaratanassa asadisabhāvaṃ  nissāya saccavacanaṃ payuñjati ^b^``idampi dhamme ratanaṃ paṇītaṃ etena  saccena suvatthi hotū''^eb^ti. tassattho purimagāthāya vuttanayeneva  veditabbo. imissāpi gāthāya āṇā koṭisatasahassacakkavāḷesu  amanussehi paṭiggahitāti. <br/><br/>[03] 228^b^.^eb^ evaṃ nibbānadhammaguṇena saccaṃ vatvā idāni  maggadhammaguṇena vattumāraddho ^b^``yaṃ buddhaseṭṭho''^eb^ti. tattha  ``bujjhitā saccānī''tiādinā (mahāni0 192; cūḷani0  pārāyanatthutigāthāniddesa 97; paṭi0 ma0 1.162) nayena buddho,  uttamo pasaṃsanīyo cāti seṭṭho, buddho ca so seṭṭho cāti  ^b^buddhaseṭṭho^eb^. anubuddhapaccekabuddhasaṅkhātesu vā buddhesu seṭṭhoti  buddhaseṭṭho. so buddhaseṭṭho ^b^yaṃ parivaṇṇayī,^eb^ ``aṭṭhaṅgiko ca  maggānaṃ, khemaṃ nibbānappattiyā''ti (ma0 ni0 2.215) ca  ``ariyaṃ vo, bhikkhave, sammāsamādhiṃ desessāmi saupanisaṃ  saparikkhāra''nti (ma0 ni0 3.136) ca evamādinā nayena tattha  tattha pasaṃsi pakāsayi. ^b^suci^eb^nti kilesamalasamucchedakaraṇato  accantavodānaṃ. ^b^samādhimānantarikaññamāhū^eb^ti yañca attano  pavattisamanantaraṃ niyameneva phaladānato ``ānantarikasamādhī''ti  āhu. na hi maggasamādhiñhi uppanne tassa phaluppattinisedhako  koci antarāyo atthi. yathāha -- <br/><br/>[02] ``ayañca ^a^M1.0281^ea^ puggalo sotāpattiphalasacchikiriyāya  paṭipanno assa, kappassa ca uḍḍayhanavelā assa, neva tāva kappo  uḍḍayheyya, yāvāyaṃ puggalo na sotāpattiphalaṃ sacchikaroti, ayaṃ  vuccati puggalo ṭhitakappī. sabbepi maggasamaṅgino puggalā  ṭhitakappino''ti (pu0 pa0 17).<br/><br/>[03] ^b^samādhinā^eb^ ^a^V1.0245^ea^ ^b^tena samo na vijjatī^eb^ti tena  buddhaseṭṭhaparivaṇṇitena sucinā ānantarikasamādhinā samo  rūpāvacarasamādhi vā arūpāvacarasamādhi vā koci na vijjati.  kasmā? tesaṃ bhāvitattā tattha tattha brahmaloke uppannassāpi puna  nirayādīsu uppattisambhavato, imassa ca arahattasamādhissa bhāvitattā  ariyapuggalassa sabbuppattisamugghātasambhavato. tasmā suttantarepi  vuttaṃ ``yāvatā, bhikkhave, dhammā saṅkhatā, ariyo aṭṭhaṅgiko maggo  tesaṃ aggamakkhāyatī''tiādi (a0 ni0  4.34; itivu0 90).<br/><br/>[03] evaṃ bhagavā ānantarikasamādhissa aññehi samādhīhi asamataṃ  vatvā idāni purimanayeneva maggadhammaratanassa asadisabhāvaṃ nissāya  saccavacanaṃ payuñjati ^b^``idampi dhamme...pe0... hotū''^eb^ti.  tassattho pubbe vuttanayeneva veditabbo. imissāpi gāthāya āṇā  koṭisatasahassacakkavāḷesu amanussehi paṭiggahitāti. <br/><br/>[03] 229^b^.^eb^ evaṃ maggadhammaguṇenāpi saccaṃ vatvā idāni  saṅghaguṇenāpi vattumāraddho ^b^``ye puggalā''^eb^ti. tattha  ^b^ye^eb^ti aniyametvā uddeso. ^b^puggalā^eb^ti sattā.  ^b^aṭṭhā^eb^ti tesaṃ gaṇanaparicchedo. te hi cattāro ca paṭipannā  cattāro ca phale ṭhitāti aṭṭha honti. ^b^sataṃ pasatthā^eb^ti  sappurisehi buddhapaccekabuddhasāvakehi aññehi ca devamanussehi pasatthā.  kasmā? sahajātasīlādiguṇayogā. tesañhi  campakavakulakusumādīnaṃ sahajātavaṇṇagandhādayo viya  sahajātasīlasamādhiādayo guṇā. tena te vaṇṇagandhādisampannāni  viya pupphāni devamanussānaṃ sataṃ piyā manāpā pasaṃsanīyā ca honti.  tena vuttaṃ ``ye puggalā aṭṭhasataṃ pasatthā''ti.<br/><br/>[03] atha vā ^b^ye^eb^ti aniyametvā uddeso. ^b^puggalā^eb^ti  sattā. ^b^aṭṭhasata^eb^nti tesaṃ gaṇanaparicchedo. te hi ekabījī  kolaṃkolo sattakkhattuparamoti ^a^M1.0282^ea^ tayo sotāpannā, kāmarūpārūpabhavesu  adhigatapphalā tayo sakadāgāmino, te sabbepi catunnaṃ paṭipadānaṃ  vasena catuvīsati, antarāparinibbāyī, upahaccaparinibbāyī,  sasaṅkhāraparinibbāyī, asaṅkhāraparinibbāyī, uddhaṃsoto  akaniṭṭhagāmīti, avihesu pañca, tathā atappasudassasudassīsu.  akaniṭṭhesu pana uddhaṃsotavajjā cattāroti catuvīsati anāgāmino,  sukkhavipassako samathayānikoti dve arahanto, cattāro maggaṭṭhāti  catupaññāsa. te sabbepi saddhādhurapaññādhurānaṃ vasena diguṇā hutvā  aṭṭhasataṃ honti. sesaṃ vuttanayameva.<br/><br/>[03] ^b^cattāri etāni yugāni hontī^eb^ti te sabbepi aṭṭha vā  aṭṭhasataṃ vāti vitthāravasena uddiṭṭhapuggalā, saṅkhepavasena  sotāpattimaggaṭṭho phalaṭṭhoti ekaṃ yugaṃ, evaṃ yāva arahattamaggaṭṭho  phalaṭṭhoti ekaṃ yuganti cattāri yugāni honti. ^b^te  dakkhiṇeyyā^eb^ti ettha ^b^te^eb^ti pubbe aniyametvā ^a^V1.0246^ea^ uddiṭṭhānaṃ  niyametvā niddeso. ye puggalā vitthāravasena aṭṭha vā aṭṭhasataṃ vā,  saṅkhepavasena cattāri yugāni hontīti vuttā, sabbepi te dakkhiṇaṃ  arahantīti dakkhiṇeyyā. dakkhiṇā nāma kammañca kammavipākañca  saddahitvā ``esa me idaṃ vejjakammaṃ vā jaṅghapesanikaṃ vā  karissatī''ti evamādīni anapekkhitvā dīyamāno deyyadhammo, taṃ  arahanti nāma sīlādiguṇayuttā puggalā. ime ca tādisā, tena  vuccanti te ``dakkhiṇeyyā''ti.<br/><br/>[03] ^b^sugatassa sāvakā^eb^ti bhagavā sobhanena gamanena yuttattā,  sobhanañca ṭhānaṃ gatattā, suṭṭhu ca gatattā suṭṭhu eva ca gadattā sugato,  tassa sugatassa. sabbepi te vacanaṃ suṇantīti sāvakā. kāmañca  aññepi suṇanti, na pana sutvā kattabbakiccaṃ karonti. ime pana  sutvā kattabbaṃ dhammānudhammapaṭipattiṃ katvā maggaphalāni pattā, tasmā  ``sāvakā''ti vuccanti. ^b^etesu dinnāni mahapphalānī^eb^ti etesu  sugatasāvakesu appakānipi dānāni dinnāni paṭiggāhakato  dakkhiṇāvisuddhibhāvaṃ upagatattā mahapphalāni honti. tasmā  suttantarepi vuttaṃ -- <br/><br/>[02] ``yāvatā, bhikkhave, saṅghā vā gaṇā vā,  tathāgatasāvakasaṅgho tesaṃ aggamakkhāyati, yadidaṃ cattāri  purisayugāni aṭṭha purisapuggalā, esa bhagavato sāvakasaṅgho...pe0...  aggo vipāko hotī''ti (a0 ni0  4.34;  5.32; itivu0  90).<br/><br/>[03] evaṃ ^a^M1.0283^ea^ bhagavā sabbesampi maggaṭṭhaphalaṭṭhānaṃ vasena saṅgharatanassa  guṇaṃ vatvā idāni tameva guṇaṃ nissāya saccavacanaṃ payuñjati  ^b^``idampi saṅghe''^eb^ti. tassattho pubbe vuttanayeneva veditabbo.  imissāpi gāthāya āṇā koṭisatasahassacakkavāḷesu amanussehi  paṭiggahitāti. <br/><br/>[03] 230^b^.^eb^ evaṃ maggaṭṭhaphalaṭṭhānaṃ vasena saṅghaguṇena saccaṃ  vatvā idāni tato ekacciyānaṃ phalasamāpattisukhamanubhavantānaṃ  khīṇāsavapuggalānaṃyeva guṇena vattumāraddho ^b^``ye suppayuttā''^eb^ti.  tattha ^b^ye^eb^ti aniyamituddesavacanaṃ. ^b^suppayuttā^eb^ti suṭṭhu  payuttā, anekavihitaṃ anesanaṃ pahāya suddhājīvitaṃ nissāya  vipassanāya attānaṃ payuñjitumāraddhāti attho. atha vā  ^b^suppayuttā^eb^ti parisuddhakāyavacīpayogasamannāgatā. tena tesaṃ  sīlakkhandhaṃ dasseti. ^b^manasā daḷhenā^eb^ti daḷhena manasā,  thirasamādhiyuttena cetasāti attho. tena tesaṃ samādhikkhandhaṃ  dasseti. ^b^nikkāmino^eb^ti kāye ca jīvite ca anapekkhā hutvā  paññādhurena vīriyena sabbakilesehi katanikkamanā. tena tesaṃ  vīriyasampannaṃ paññākkhandhaṃ dasseti.<br/><br/>[03] ^b^gotamasāsanamhī^eb^ti ^a^V1.0247^ea^ gottato gotamassa tathāgatasseva  sāsanamhi. tena ito bahiddhā nānappakārampi amaratapaṃ karontānaṃ  suppayogādiguṇābhāvato kilesehi nikkamanābhāvaṃ dīpeti. ^b^te^eb^ti  pubbe uddiṭṭhānaṃ niddesavacanaṃ. ^b^pattipattā^eb^ti ettha pattabbāti  patti, pattabbā nāma pattuṃ arahā, yaṃ patvā accantayogakkhemino  honti, arahattaphalassetaṃ adhivacanaṃ, taṃ pattiṃ pattāti pattipattā.  ^b^amata^eb^nti nibbānaṃ. ^b^vigayhā^eb^ti ārammaṇavasena  vigāhitvā. ^b^laddhā^eb^ti labhitvā. ^b^mudhā^eb^ti abyayena  kākaṇikamattampi byayaṃ akatvā. ^b^nibbuti^eb^nti  paṭippassaddhakilesadarathaṃ phalasamāpattiṃ. ^b^bhuñjamānā^eb^ti  anubhavamānā. kiṃ vuttaṃ hoti? ye imasmiṃ gotamasāsanamhi  sīlasampannattā suppayuttā, samādhisampannattā manasā daḷhena,  paññāsampannattā nikkāmino, te imāya sammāpaṭipadāya amataṃ vigayha  mudhā laddhā phalasamāpattisaññitaṃ nibbutiṃ bhuñjamānā pattipattā nāma  hontīti.<br/><br/>[03] evaṃ bhagavā phalasamāpattisukhamanubhavantānaṃ  khīṇāsavapuggalānaṃyeva vasena saṅgharatanassa guṇaṃ vatvā idāni tameva  guṇaṃ nissāya saccavacanaṃ payuñjati ^a^M1.0284^ea^ ^b^``idampi saṅghe''^eb^ti.  tassattho pubbe vuttanayeneva veditabbo. imissāpi gāthāya āṇā  koṭisatasahassacakkavāḷesu amanussehi paṭiggahitāti. <br/><br/>[03] 231^b^.^eb^ evaṃ khīṇāsavapuggalānaṃ guṇena saṅghādhiṭṭhānaṃ  saccaṃ vatvā idāni bahujanapaccakkhena sotāpannasseva guṇena vattumāraddho  ^b^``yathindakhīlo''^eb^ti. tattha ^b^yathā^eb^ti upamāvacanaṃ.  ^b^indakhīlo^eb^ti nagaradvāranivāraṇatthaṃ ummārabbhantare aṭṭha vā dasa  vā hatthe pathaviṃ khaṇitvā ākoṭitassa sāradārumayathambhassetaṃ  adhivacanaṃ. ^b^pathavi^eb^nti bhūmiṃ. ^b^sito^eb^ti anto  pavisitvā nissito. ^b^siyā^eb^ti bhaveyya. ^b^catubbhi  vātehī^eb^ti catūhi disāhi āgatavātehi. ^b^asampakampiyo^eb^ti  kampetuṃ vā cāletuṃ vā asakkuṇeyyo. ^b^tathūpama^eb^nti tathāvidhaṃ.  ^b^sappurisa^eb^nti uttamapurisaṃ. ^b^vadāmī^eb^ti bhaṇāmi. ^b^yo  ariyasaccāni avecca passatī^eb^ti yo cattāri ariyasaccāni paññāya  ajjhogāhetvā passati. tattha ariyasaccāni visuddhimagge  vuttanayeneva veditabbāni.<br/><br/>[03] ayaṃ panettha saṅkhepattho -- yathā hi indakhīlo  gambhīranematāya pathavissito catubbhi vātehi asampakampiyo siyā,  imampi sappurisaṃ tathūpamameva vadāmi, yo ariyasaccāni avecca  passati. kasmā? yasmā sopi indakhīlo viya catūhi vātehi  sabbatitthiyavādavātehi asampakampiyo hoti, tamhā dassanā kenaci  kampetuṃ vā cāletuṃ vā asakkuṇeyyo. tasmā suttantarepi vuttaṃ -- <br/><br/>[02] ``seyyathāpi ^a^V1.0248^ea^, bhikkhave, ayokhīlo vā indakhīlo vā  gambhīranemo sunikhāto acalo asampakampī, puratthimāya cepi  disāya āgaccheyya bhusā vātavuṭṭhi, neva naṃ saṅkampeyya na  sampakampeyya na sampacāleyya. pacchimāya...pe0... dakkhiṇāya...  uttarāya cepi...pe0... na sampacāleyya. taṃ kissa hetu?  gambhīrattā, bhikkhave, nemassa sunikhātattā indakhīlassa. evameva  kho, bhikkhave, ye ca kho keci samaṇā vā brāhmaṇā vā `idaṃ  dukkhanti...pe0... paṭipadā'ti yathābhūtaṃ pajānanti, te na aññassa  samaṇassa ^a^M1.0285^ea^ vā brāhmaṇassa vā mukhaṃ olokenti `ayaṃ nūna bhavaṃ jānaṃ  jānāti passaṃ passatī'ti. taṃ kissa hetu? sudiṭṭhattā, bhikkhave,  catunnaṃ ariyasaccāna''nti (saṃ0 ni0  5.1109).<br/><br/>[03] evaṃ bhagavā bahujanapaccakkhassa sotāpannasseva vasena  saṅgharatanassa guṇaṃ vatvā idāni tameva guṇaṃ nissāya saccavacanaṃ  payuñjati ^b^``idampi saṅghe''^eb^ti. tassattho pubbe vuttanayeneva  veditabbo. imissāpi gāthāya āṇā koṭisatasahassacakkavāḷesu  amanussehi paṭiggahitāti. <br/><br/>[03] 232^b^.^eb^ evaṃ avisesato sotāpannassa guṇena  saṅghādhiṭṭhānaṃ saccaṃ vatvā idāni ye te tayo sotāpannā ekabījī  kolaṃkolo sattakkhattuparamoti. yathāha -- <br/><br/>[02] ``idhekacco puggalo tiṇṇaṃ saṃyojanānaṃ parikkhayā  sotāpanno hoti...pe0... so ekaṃyeva bhavaṃ nibbattitvā dukkhassantaṃ  karoti, ayaṃ ekabījī. tathā dve vā tīṇi vā kulāni  sandhāvitvā saṃsaritvā dukkhassantaṃ karoti, ayaṃ kolaṃkolo. tathā  sattakkhattuṃ devesu ca manussesu ca sandhāvitvā saṃsaritvā dukkhassantaṃ  karoti, ayaṃ sattakkhattuparamo''ti (pu0 pa0 31-33).<br/><br/>[03] tesaṃ sabbakaniṭṭhassa sattakkhattuparamassa guṇena vattumāraddho  ^b^``ye ariyasaccānī''^eb^ti. tattha ^b^ye ariyasaccānī^eb^ti etaṃ  vuttanayameva. ^b^vibhāvayantī^eb^ti paññāobhāsena saccapaṭicchādakaṃ  kilesandhakāraṃ vidhamitvā attano pakāsāni pākaṭāni karonti.  ^b^gambhīrapaññenā^eb^ti appameyyapaññatāya sadevakassapi lokassa  ñāṇena alabbhaneyyapatiṭṭhapaññena, sabbaññunāti vuttaṃ hoti.  ^b^sudesitānī^eb^ti samāsabyāsasākalyavekalyādīhi tehi tehi  nayehi suṭṭhu desitāni. ^b^kiñcāpi te honti bhusaṃ pamattā^eb^ti te  vibhāvitāriyasaccā puggalā kiñcāpi  devarajjacakkavattirajjādippamādaṭṭhānaṃ āgamma bhusaṃ pamattā honti, tathāpi  sotāpattimaggañāṇena abhisaṅkhāraviññāṇassa nirodhā ṭhapetvā satta  ^a^M1.0286^ea^ bhave anamatagge saṃsāre ye uppajjeyyuṃ nāmañca rūpañca  ^a^V1.0249^ea^, tesaṃ niruddhattā atthaṅgatattā na aṭṭhamaṃ bhavaṃ ādiyanti, sattamabhave   eva pana vipassanaṃ ārabhitvā arahattaṃ pāpuṇantīti.<br/><br/>[03] evaṃ bhagavā sattakkhattuparamavasena saṅgharatanassa guṇaṃ vatvā  idāni tameva guṇaṃ nissāya saccavacanaṃ payuñjati ^b^``idampi  saṅghe''^eb^ti. tassattho pubbe vuttanayeneva veditabbo. imissāpi  gāthāya āṇā koṭisatasahassacakkavāḷesu amanussehi paṭiggahitāti. <br/><br/>[03] 233^b^.^eb^ evaṃ sattakkhattuparamassa aṭṭhamaṃ bhavaṃ  anādiyanaguṇena saṅghādhiṭṭhānaṃ saccaṃ vatvā idāni tasseva satta bhave  ādiyatopi aññehi appahīnabhavādānehi puggalehi visiṭṭhena guṇena  vattumāraddho ^b^``sahāvassā''^eb^ti. tattha ^b^sahāvā^eb^ti saddhiṃyeva.  ^b^assā^eb^ti ``na te bhavaṃ aṭṭhamamādiyantī''ti vuttesu  aññatarassa. ^b^dassanasampadāyā^eb^ti sotāpattimaggasampattiyā.  sotāpattimaggo hi nibbānaṃ disvā kattabbakiccasampadāya sabbapaṭhamaṃ  nibbānadassanato ``dassana''nti vuccati. tassa attani pātubhāvo  dassanasampadā, tāya dassanasampadāya saha eva. ^b^tayassu dhammā  jahitā bhavantī^eb^ti ettha ^b^su^eb^iti padapūraṇamatte nipāto.  ``idaṃsu me, sāriputta, mahāvikaṭabhojanasmiṃ hotī''tievamādīsu  (ma0 ni0 1.156) viya. yato sahāvassa dassanasampadāya tayo  dhammā jahitā bhavanti pahīnā bhavantīti ayamevettha attho.<br/><br/>[03] idāni jahitadhammadassanatthaṃ āha ^b^``sakkāyadiṭṭhī  vicikicchitañca, sīlabbataṃ vāpi yadatthi kiñcī''^eb^ti. tattha  sati kāye vijjamāne upādānakkhandhapañcakasaṅkhāte kāye  vīsativatthukā diṭṭhi ^b^sakkāyadiṭṭhi,^eb^ satī vā tattha kāye  diṭṭhītipi sakkāyadiṭṭhi, yathāvuttappakāre kāye vijjamānā diṭṭhīti  attho. satiyeva vā kāye diṭṭhītipi sakkāyadiṭṭhi, yathāvuttappakāre  kāye vijjamāne rūpādisaṅkhāto attāti evaṃ pavattā diṭṭhīti attho.  tassā ca pahīnattā sabbadiṭṭhigatāni pahīnāniyeva honti. sā  hi nesaṃ mūlaṃ. sabbakilesabyādhivūpasamanato paññā  ``cikicchita''nti vuccati, taṃ paññācikicchitaṃ ito vigataṃ, tato  vā paññācikicchitā idaṃ vigatanti ^b^vicikicchitaṃ,^eb^ ``satthari  kaṅkhatī''tiādinā (dha0 sa0 1008; vibha0 915) nayena ^a^M1.0287^ea^ vuttāya  aṭṭhavatthukāya vimatiyā etaṃ adhivacanaṃ. tassā pahīnattā  sabbavicikicchitāni pahīnāni honti. tañhi nesaṃ mūlaṃ.  ``ito bahiddhā samaṇabrāhmaṇānaṃ sīlena suddhi vatena  suddhī''tievamādīsu (dha0 sa0 1222; vibha0 938) āgataṃ  gosīlakukkurasīlādikaṃ sīlaṃ govatakukkuravatādikañca vataṃ  ^b^``sīlabbata''^eb^nti vuccati. tassa pahīnattā sabbampi  naggiyamuṇḍikādi amaratapaṃ pahīnaṃ hoti. tañhi tassa mūlaṃ. tena  sabbāvasāne vuttaṃ ^b^``yadatthi kiñcī''^eb^ti.  dukkhadassanasampadāya ^a^V1.0250^ea^ cettha sakkāyadiṭṭhi, samudayadassanasampadāya  vicikicchitaṃ, maggadassananibbānadassanasampadāya sīlabbataṃ  pahīyatīti viññātabbaṃ. <br/><br/>[03] 234^b^.^eb^ evamassa kilesavaṭṭappahānaṃ dassetvā idāni  tasmiṃ kilesavaṭṭe sati yena vipākavaṭṭena bhavitabbaṃ, tappahānā  tassāpi pahānaṃ dīpento āha ^b^``catūhapāyehi ca vippamutto''^eb^ti.  tattha cattāro apāyā nāma nirayatiracchānapettivisayāsurakāyā,  tehi esa satta bhave upādiyantopi vippamuttoti attho.<br/><br/>[03] evamassa vipākavaṭṭappahānaṃ dassetvā idāni yaṃ imassa  vipākavaṭṭassa mūlabhūtaṃ kammavaṭṭaṃ, tassāpi pahānaṃ dassento āha  ^b^``chaccābhiṭhānāni abhabba kātu''^eb^nti. tattha  ^b^abhiṭhānānī^eb^ti oḷārikaṭṭhānāni, tāni esa cha abhabbo kātuṃ.  tāni ca ``aṭṭhānametaṃ, bhikkhave, anavakāso, yaṃ diṭṭhisampanno  puggalo mātaraṃ jīvitā voropeyyā''tiādinā (a0 ni0   1.271; ma0 ni0 3.128; vibha0 809) nayena ekakanipāte  vuttāni  mātughātapitughātārahantaghātalohituppādasaṅghabhedāññasatthāruddesakammāni  veditabbāni. tāni hi kiñcāpi diṭṭhisampanno ariyasāvako  kunthakipillikampi jīvitā na voropeti, apica kho pana  puthujjanabhāvassa vigarahaṇatthaṃ vuttāni. puthujjano hi adiṭṭhisampannattā  evaṃmahāsāvajjāni abhiṭhānānipi karoti, dassanasampanno pana  abhabbo tāni kātunti. abhabbaggahaṇañcettha bhavantarepi  akaraṇadassanatthaṃ. bhavantarepi hi esa attano ariyasāvakabhāvaṃ  ajānantopi dhammatāya eva etāni vā cha, pakatipāṇātipātādīni  vā pañca verāni aññasatthāruddesena saha cha ṭhānāni na karoti,  yāni sandhāya ekacce ``chachābhiṭhānānī''ti paṭhanti.  matamacchaggāhādayo cettha ariyasāvakagāmadārakānaṃ nidassanaṃ.<br/><br/>[03] evaṃ ^a^M1.0288^ea^ bhagavā satta bhave ādiyatopi ariyasāvakassa aññehi  appahīnabhavādānehi puggalehi visiṭṭhaguṇavasena saṅgharatanassa guṇaṃ  vatvā idāni tameva guṇaṃ nissāya saccavacanaṃ payuñjati ^b^``idampi  saṅghe''^eb^ti. tassattho pubbe vuttanayeneva veditabbo. imissāpi  gāthāya āṇā koṭisatasahassacakkavāḷesu amanussehi paṭiggahitāti. <br/><br/>[03] 235^b^.^eb^ evaṃ satta bhave ādiyatopi aññehi  appahīnabhavādānehi puggalehi visiṭṭhaguṇavasena saṅghādhiṭṭhānaṃ saccaṃ  vatvā idāni ``na kevalaṃ dassanasampanno cha abhiṭhānāni abhabbo  kātuṃ, kiṃ pana appamattakampi pāpaṃ kammaṃ katvā tassa  paṭicchādanāyapi abhabbo''ti pamādavihārinopi dassanasampannassa  katapaṭicchādanābhāvaguṇena vattumāraddho ^b^``kiñcāpi so kammaṃ  karoti pāpaka''^eb^nti.<br/><br/>[03] tassattho ^a^V1.0251^ea^ -- so dassanasampanno kiñcāpi satisammosena  pamādavihāraṃ āgamma yaṃ taṃ bhagavatā lokavajjasañciccānatikkamanaṃ  sandhāya vuttaṃ ``yaṃ mayā sāvakānaṃ sikkhāpadaṃ paññattaṃ, taṃ mama  sāvakā jīvitahetupi nātikkamantī''ti (cūḷava0 385; a0 ni0   8.19; udā0 45), taṃ ṭhapetvā aññaṃ kuṭikārasahaseyyādiṃ vā  paṇṇattivajjavītikkamasaṅkhātaṃ buddhapaṭikuṭṭhaṃ ^b^kāyena pāpakammaṃ  karoti,^eb^  padasodhammauttarichappañcavācādhammadesanāsamphappalāpapharusavacanādiṃ vā  ^b^vācāya, uda cetasā^eb^ vā katthaci  lobhadosuppādanajātarūpādisādiyanaṃ cīvarādiparibhogesu  apaccavekkhaṇādiṃ vā pāpakammaṃ karoti. ^b^abhabbo so tassa  paṭicchadāya,^eb^ na so taṃ ``idaṃ akappiyamakaraṇīya''nti jānitvā  muhuttampi paṭicchādeti, taṅkhaṇaññeva pana satthari vā viññūsu vā  sabrahmacārīsu āvi katvā yathādhammaṃ paṭikaroti, ``na puna  karissāmī''ti evaṃ saṃvaritabbaṃ vā saṃvarati. kasmā? yasmā  ^b^abhabbatā diṭṭhapadassa vuttā,^eb^ evarūpaṃ pāpakammaṃ katvā tassa  paṭicchādāya diṭṭhanibbānapadassa dassanasampannassa puggalassa abhabbatā  vuttāti attho.<br/><br/>[03] kathaṃ -- <br/><br/>[02] ``seyyathāpi, bhikkhave, daharo kumāro mando  uttānaseyyako hatthena vā pādena vā aṅgāraṃ akkamitvā khippameva  paṭisaṃharati ^a^M1.0289^ea^, evameva kho, bhikkhave, ghammatā esā diṭṭhisampannassa  puggalassa, kiñcāpi tathārūpiṃ āpattiṃ āpajjati, yathārūpāya  āpattiyā vuṭṭhānaṃ paññāyati, atha kho naṃ khippameva satthari vā  viññūsu vā sabrahmacārīsu deseti vivarati uttānīkaroti, desetvā  vivaritvā uttānīkatvā āyatiṃ saṃvaraṃ āpajjatī''ti (ma0 ni0  1.496).<br/><br/>[03] evaṃ bhagavā pamādavihārinopi dassanasampannassa  katapaṭicchādanābhāvaguṇena saṅgharatanassa guṇaṃ vatvā idāni tameva guṇaṃ  nissāya saccavacanaṃ payuñjati ``idampi saṅghe''ti. tassattho pubbe  vuttanayeneva veditabbo. imissāpi gāthāya āṇā  koṭisatasahassacakkavāḷesu amanussehi paṭiggahitāti. <br/><br/>[03] 236^b^.^eb^ evaṃ saṅghapariyāpannānaṃ puggalānaṃ tena tena  guṇappakārena saṅghādhiṭṭhānaṃ saccaṃ vatvā idāni yvāyaṃ bhagavatā  ratanattayaguṇaṃ dīpentena idha saṅkhepena aññatra ca vitthārena  pariyattidhammo desito, tampi nissāya puna buddhādhiṭṭhānaṃ saccaṃ  vattumāraddho ^b^``vanappagumbe yatha phussitagge''^eb^ti. tattha  āsannasannivesavavatthitānaṃ rukkhānaṃ samūho vanaṃ,  mūlasārapheggutacasākhāpalāsehi pavuḍḍho gumbo pagumbo, vane pagumbo  ^b^vanappagumbo,^eb^ svāyaṃ ``vanappagumbe''ti vutto ^a^V1.0252^ea^. evampi hi vattuṃ  labbhati ``atthi savitakkasavicāre, atthi avitakkavicāramatte, sukhe  dukkhe jīve''tiādīsu viya. ^b^yathā^eb^ti opammavacanaṃ.  phussitāni aggāni assāti ^b^phussitaggo,^eb^ sabbasākhāpasākhāsu  sañjātapupphoti attho. so pubbe vuttanayeneva ``phussitagge''ti  vutto. ^b^gimhāna māse paṭhamasmiṃ gimhe^eb^ti ye cattāro  gimhamāsā, tesaṃ catunnaṃ gimhānaṃ ekasmiṃ māse. katamasmiṃ māse  iti ce? ^b^paṭhamasmiṃ gimhe,^eb^ citramāseti attho. so hi  ``paṭhamagimho''ti ca ``bālavasanto''ti ca vuccati. tato paraṃ  padatthato pākaṭameva.<br/><br/>[03] ayaṃ panettha piṇḍattho -- yathā paṭhamagimhanāmake bālavasante  nānāvidharukkhagahane vane supupphitaggasākho  taruṇarukkhagacchapariyāyanāmo pagumbo ativiya sassiriko hoti,  evamevaṃ khandhāyatanādīhi satipaṭṭhānasammappadhānādīhi  ^a^M1.0290^ea^ sīlasamādhikkhandhādīhi vā nānappakārehi atthappabhedapupphehi ativiya  sassirikattā tathūpamaṃ nibbānagāmimaggadīpanato nibbānagāmiṃ  pariyattidhammavaraṃ neva lābhahetu na sakkārādihetu, kevalañhi  mahākaruṇāya abbhussāhitahadayo sattānaṃ paramaṃhitāya adesayīti.  ^b^paramaṃhitāyā^eb^ti ettha ca gāthābandhasukhatthaṃ anunāsiko, ayaṃ  panattho ``paramahitāya nibbānāya adesayī''ti.<br/><br/>[03] evaṃ bhagavā imaṃ supupphitaggavanappagumbasadisaṃ pariyattidhammaṃ  vatvā idāni tameva nissāya buddhādhiṭṭhānaṃ saccavacanaṃ payuñjati  ^b^``idampi buddhe''^eb^ti. tassattho pubbe vuttanayeneva veditabbo,  kevalaṃ pana idampi yathāvuttappakārapariyattidhammasaṅkhātaṃ buddhe ratanaṃ  paṇītanti yojetabbaṃ. imissāpi gāthāya āṇā  koṭisatasahassacakkavāḷesu amanussehi paṭiggahitāti. <br/><br/>[03] 237^b^.^eb^ evaṃ bhagavā pariyattidhammena buddhādhiṭṭhānaṃ saccaṃ  vatvā idāni lokuttaradhammena vattumāraddho ^b^``varo varaññū''^eb^ti.  tattha ^b^varo^eb^ti paṇītādhimuttikehi icchito ``aho vata mayampi  evarūpā assāmā''ti, varaguṇayogato vā varo, uttamo seṭṭhoti attho.  ^b^varaññū^eb^ti nibbānaññū. nibbānañhi sabbadhammānaṃ uttamaṭṭhena  varaṃ, tañcesa bodhimūle sayaṃ paṭivijjhitvā aññāsi.  ^b^varado^eb^ti pañcavaggiyabhaddavaggiyajaṭilādīnaṃ aññesañca  devamanussānaṃ nibbedhabhāgiyavāsanābhāgiyavaradhammadāyīti attho.  ^b^varāharo^eb^ti varassa maggassa āhaṭattā varāharoti vuccati. so  hi bhagavā dīpaṅkarato pabhuti samatiṃsa pāramiyo pūrento pubbakehi  sammāsambuddhehi anuyātaṃ purāṇaṃ maggavaraṃ āhari, tena varāharoti  vuccati. apica sabbaññutaññāṇapaṭilābhena varo,  nibbānasacchikiriyāya varaññū, sattānaṃ vimuttisukhadānena varado,  uttamapaṭipadāharaṇena varāharo, etehi lokuttaraguṇehi adhikassa  kassaci abhāvato ^b^anuttaro^eb^.<br/><br/>[03] aparo ^a^V1.0253^ea^ nayo -- varo upasamādhiṭṭhānaparipūraṇena, varaññū  paññādhiṭṭhānaparipūraṇena, varado cāgādhiṭṭhānaparipūraṇena, varāharo  saccādhiṭṭhānaparipūraṇena, varaṃ maggasaccamāharīti. tathā varo  puññussayena, varaññū paññussayena, varado buddhabhāvatthikānaṃ  tadupāyasampadānena, varāharo ^a^M1.0291^ea^ paccekabuddhabhāvatthikānaṃ tadupāyāharaṇena,  anuttaro tattha tattha asadisatāya, attanā vā anācariyako hutvā  paresaṃ ācariyabhāvena, ^b^dhammavaraṃ adesayi^eb^ sāvakabhāvatthikānaṃ  tadatthāya svākhātatādiguṇayuttassa varadhammassa desanato. sesaṃ  vuttanayamevāti.<br/><br/>[03] evaṃ bhagavā navavidhena lokuttaradhammena attano guṇaṃ vatvā  idāni tameva guṇaṃ nissāya buddhādhiṭṭhānaṃ saccavacanaṃ payuñjati  ^b^``idampi buddhe''^eb^ti. tassattho pubbe vuttanayeneva veditabbo.  kevalaṃ pana yaṃ varaṃ navalokuttaradhammaṃ esa aññāsi, yañca adāsi,  yañca āhari, yañca adesayi, idampi buddhe ratanaṃ paṇītanti evaṃ  yojetabbaṃ. imissāpi gāthāya āṇā koṭisatasahassacakkavāḷesu  amanussehi paṭiggahitāti. <br/><br/>[03] 238^b^.^eb^ evaṃ bhagavā pariyattidhammaṃ lokuttaradhammañca  nissāya dvīhi gāthāhi buddhādhiṭṭhānaṃ saccaṃ vatvā idāni ye taṃ  pariyattidhammaṃ assosuṃ sutānusārena ca paṭipajjitvā navappakārampi  lokuttaradhammaṃ adhigamiṃsu, tesaṃ anupādisesanibbānappattiguṇaṃ  nissāya puna saṅghādhiṭṭhānaṃ saccaṃ vattumāraddho ^b^``khīṇaṃ  purāṇa''^eb^nti. tattha ^b^khīṇa^eb^nti samucchinnaṃ. ^b^purāṇa^eb^nti  purātanaṃ. ^b^nava^eb^nti sampati vattamānaṃ. ^b^natthisambhava^eb^nti  avijjamānapātubhāvaṃ. ^b^virattacittā^eb^ti vigatarāgacittā.  ^b^āyatike bhavasmi^eb^nti anāgatamaddhānaṃ punabbhave. ^b^te^eb^ti  yesaṃ khīṇaṃ purāṇaṃ navaṃ natthisambhavaṃ, ye ca āyatike bhavasmiṃ  virattacittā, te khīṇāsavā bhikkhū. ^b^khīṇabījā^eb^ti  ucchinnabījā. ^b^avirūḷhichandā^eb^ti virūḷhichandavirahitā.  ^b^nibbantī^eb^ti vijjhāyanti. ^b^dhīrā^eb^ti dhitisampannā.  ^b^yathāyaṃ padīpo^eb^ti ayaṃ padīpo viya.<br/><br/>[03] kiṃ vuttaṃ hoti? yaṃ taṃ sattānaṃ uppajjitvā niruddhampi purāṇaṃ  atītakālikaṃ kammaṃ taṇhāsinehassa appahīnattā  paṭisandhiāharaṇasamatthatāya akhīṇaṃyeva hoti, taṃ purāṇaṃ kammaṃ yesaṃ  arahattamaggena taṇhāsinehassa sositattā agginā daḍḍhabījamiva  āyatiṃ vipākadānāsamatthatāya khīṇaṃ. yañca nesaṃ buddhapūjādivasena  idāni pavattamānaṃ kammaṃ navanti vuccati, tañca taṇhāpahāneneva  chinnamūlapādapapupphamiva āyatiṃ phaladānāsamatthatāya yesaṃ natthisambhavaṃ,  ye ca taṇhāpahāneneva āyatike bhavasmiṃ virattacittā, te khīṇāsavā  bhikkhū ``kammaṃ khettaṃ viññāṇaṃ ^a^M1.0292^ea^ bīja''nti (a0 ni0  3.77)  ettha vuttassa paṭisandhiviññāṇassa kammakkhayeneva khīṇattā  khīṇabījā. yopi pubbe punabbhavasaṅkhātāya virūḷhiyā chando  ahosi, tassāpi samudayappahāneneva pahīnattā pubbe viya cutikāle  asambhavena avirūḷhichandā ^a^V1.0254^ea^ dhitisampannattā dhīrā  carimaviññāṇanirodhena yathāyaṃ padīpo nibbuto, evaṃ nibbanti, puna  ``rūpino vā arūpino vā''ti evamādiṃ paññattipathaṃ accentīti.  tasmiṃ kira samaye nagaradevatānaṃ pūjanatthāya jālitesu padīpesu eko  padīpo vijjhāyi, taṃ dassento āha -- ``yathāyaṃ padīpo''ti.<br/><br/>[03] evaṃ bhagavā ye taṃ purimāhi dvīhi gāthāhi vuttaṃ pariyattidhammaṃ  assosuṃ, sutānusāreneva paṭipajjitvā navappakārampi lokuttaradhammaṃ  adhigamiṃsu, tesaṃ anupādisesanibbānappattiguṇaṃ vatvā idāni tameva  guṇaṃ nissāya saṅghādhiṭṭhānaṃ saccavacanaṃ payuñjanto desanaṃ samāpesi  ^b^``idampi saṅghe''^eb^ti. tassattho pubbe vuttanayeneva veditabbo,  kevalaṃ pana idampi yathāvuttena pakārena khīṇāsavabhikkhūnaṃ  nibbānasaṅkhātaṃ saṅghe ratanaṃ paṇītanti evaṃ yojetabbaṃ. imissāpi  gāthāya āṇā koṭisatasahassacakkavāḷesu amanussehi paṭiggahitāti.<br/><br/>[03] desanāpariyosāne rājakulassa sotthi ahosi, sabbūpaddavā  vūpasamiṃsu caturāsītiyā pāṇasahassānaṃ dhammābhisamayo ahosi. <br/><br/>[03] 239-241^b^.^eb^ atha sakko devānamindo ``bhagavatā  ratanattayaguṇaṃ nissāya saccavacanaṃ payuñjamānena nāgarassa sotthi  katā, mayāpi nāgarassa sotthitthaṃ ratanattayaguṇaṃ nissāya kiñci  vattabba''nti cintetvā avasāne gāthāttayaṃ abhāsi ^b^``yānīdha  bhūtānī''^eb^ti. tattha yasmā buddho yathā lokahitatthāya ussukkaṃ  āpannehi āgantabbaṃ, tathā āgatato, yathā ca etehi gantabbaṃ, tathā  gatato, yathā vā etehi ājānitabbaṃ, tathā ājānanato, yathā ca  jānitabbaṃ, tathā jānanato, yañca tatheva hoti, tassa gadanato ca  ``tathāgato''ti vuccati. yasmā ca so devamanussehi  pupphagandhādinā bahinibbattena upakaraṇena, dhammānudhammappaṭipattādinā  ca attani nibbattena ativiya pūjito, tasmā sakko devānamindo  sabbadevaparisaṃ attanā saddhiṃ sampiṇḍetvā ^a^M1.0293^ea^ āha ^b^``tathāgataṃ  devamanussapūjitaṃ, buddhaṃ namassāma suvatthi hotū''^eb^ti.<br/><br/>[03] yasmā pana dhamme maggadhammo yathā yuganandha  samathavipassanābalena gantabbaṃ kilesapakkhaṃ samucchindantena, tathā  gatoti tathāgato. nibbānadhammopi yathā gato paññāya paṭividdho  sabbadukkhavighātāya sampajjati, buddhādīhi tathā avagato, tasmā  ``tathāgato''ti vuccati. yasmā ca saṅghopi yathā attahitāya  paṭipannehi gantabbaṃ tena tena maggena, tathā gato, tasmā ``tathāgato''  tveva vuccati. tasmā avasesagāthādvayepi ^b^tathāgataṃ dhammaṃ  namassāma suvatthi hotu, tathāgataṃ saṅghaṃ namassāma suvatthi hotū^eb^ti  vuttaṃ. sesaṃ vuttanayamevāti.<br/><br/>[03] evaṃ ^a^V1.0255^ea^ sakko devānamindo imaṃ gāthāttayaṃ bhāsitvā bhagavantaṃ  padakkhiṇaṃ katvā devapurameva gato saddhiṃ devaparisāya. bhagavā pana  tadeva ratanasuttaṃ dutiyadivasepi desesi, puna caturāsītiyā  pāṇasahassānaṃ dhammābhisamayo ahosi. evaṃ bhagavā yāva sattamaṃ  divasaṃ desesi, divase divase tatheva dhammābhisamayo ahosi.  bhagavā aḍḍhamāsameva vesāliyaṃ viharitvā rājūnaṃ ``gacchāmā''ti  paṭivedesi. tato rājāno diguṇena sakkārena puna tīhi divasehi  bhagavantaṃ gaṅgātīraṃ nayiṃsu. gaṅgāyaṃ nibbattā nāgarājāno cintesuṃ  -- ``manussā tathāgatassa sakkāraṃ karonti, mayaṃ kiṃ na  karissāmā''ti suvaṇṇarajatamaṇimayā nāvāyo māpetvā  suvaṇṇarajatamaṇimaye eva pallaṅke paññāpetvā pañcavaṇṇapadumasañchannaṃ  udakaṃ karitvā ``amhākaṃ anuggahaṃ karothā''ti bhagavantaṃ upagatā.  bhagavā adhivāsetvā ratananāvamārūḷho pañca ca bhikkhusatāni sakaṃ  sakaṃ nāvaṃ. nāgarājāno bhagavantaṃ saddhiṃ bhikkhusaṅghena nāgabhavanaṃ  pavesesuṃ. tatra sudaṃ bhagavā sabbarattiṃ nāgaparisāya dhammaṃ desesi.  dutiyadivase dibbehi khādanīyabhojanīyehi mahādānaṃ adaṃsu. bhagavā  anumoditvā nāgabhavanā nikkhami.<br/><br/>[03] bhūmaṭṭhā devā ``manussā ca nāgā ca tathāgatassa sakkāraṃ  karonti, mayaṃ kiṃ na karissāmā''ti cintetvā  vanagumbarukkhapabbatādīsu chattātichattāni ukkhipiṃsu. eteneva  upāyena yāva akaniṭṭhabrahmabhavanaṃ, tāva mahāsakkāraviseso ^a^M1.0294^ea^ nibbatti.  bimbisāropi licchavīhi āgatakāle katasakkārato diguṇamakāsi,  pubbe vuttanayeneva pañcahi divasehi bhagavantaṃ rājagahaṃ ānesi.<br/><br/>[03] rājagahamanuppatte bhagavati pacchābhattaṃ maṇḍalamāḷe sannipatitānaṃ  bhikkhūnaṃ ayamantarakathā udapādi -- ``aho buddhassa bhagavato  ānubhāvo, yaṃ uddissa gaṅgāya orato ca pārato ca aṭṭhayojano  bhūmibhāgo ninnañca thalañca samaṃ katvā vālukāya okiritvā pupphehi  sañchanno, yojanappamāṇaṃ gaṅgāya udakaṃ nānāvaṇṇehi padumehi sañchannaṃ,  yāva akaniṭṭhabhavanā chattātichattāni ussitānī''ti. bhagavā taṃ  pavattiṃ ñatvā gandhakuṭito nikkhamitvā taṅkhaṇānurūpena pāṭihāriyena  gantvā maṇḍalamāḷe paññattavarabuddhāsane nisīdi. nisajja kho bhagavā  bhikkhū āmantesi -- ``kāya nuttha, bhikkhave, etarahi kathāya  sannisinnā''ti? bhikkhū sabbaṃ ārocesuṃ. bhagavā etadavoca --  ``na, bhikkhave, ayaṃ pūjāviseso mayhaṃ buddhānubhāvena nibbatto, na  nāgadevabrahmānubhāvena, apica kho pubbe appamattakapariccāgānubhāvena  nibbatto''ti. bhikkhū āhaṃsu -- ``na mayaṃ, bhante, taṃ appamattakaṃ  pariccāgaṃ jānāma, sādhu no bhagavā tathā kathetu, yathā mayaṃ taṃ  jāneyyāmā''ti.<br/><br/>[03] bhagavā āha -- bhūtapubbaṃ, bhikkhave, takkasilāyaṃ saṅkho nāma  brāhmaṇo ahosi. tassa ^a^V1.0256^ea^ putto susīmo nāma māṇavo  soḷasavassuddesiko vayena, so ekadivasaṃ pitaraṃ upasaṅkamitvā  abhivādetvā ekamantaṃ aṭṭhāsi. taṃ pitā āha -- ``kiṃ, tāta  susīmā''ti? so āha -- ``icchāmahaṃ, tāta, bārāṇasiṃ gantvā  sippaṃ uggahetu''nti. ``tena hi, tāta susīma, asuko nāma  brāhmaṇo mama sahāyako, tassa santikaṃ gantvā uggaṇhāhī''ti  kahāpaṇasahassaṃ adāsi. so taṃ gahetvā mātāpitaro abhivādetvā  anupubbena bārāṇasiṃ gantvā upacārayuttena vidhinā ācariyaṃ  upasaṅkamitvā abhivādetvā attānaṃ nivedesi. ācariyo ``mama  sahāyakassa putto''ti māṇavaṃ sampaṭicchitvā sabbaṃ pāhuneyyamakāsi.  so addhānakilamathaṃ paṭivinodetvā taṃ kahāpaṇasahassaṃ ācariyassa  pādamūle ṭhapetvā sippaṃ uggahetuṃ okāsaṃ yāci. ācariyo okāsaṃ  katvā uggaṇhāpesi.<br/><br/>[03] so ^a^M1.0295^ea^ lahuñca gaṇhanto bahuñca gaṇhanto gahitagahitañca  suvaṇṇabhājane pakkhittamiva sīhatelaṃ avinassamānaṃ dhārento  dvādasavassikaṃ sippaṃ katipayamāseneva pariyosāpesi. so sajjhāyaṃ  karonto ādimajjhaṃyeva passati, no pariyosānaṃ. atha ācariyaṃ  upasaṅkamitvā āha -- ``imassa sippassa ādimajjhameva passāmi,  pariyosānaṃ na passāmī''ti. ācariyo āha -- ``ahampi, tāta,  evamevā''ti. ``atha ko, ācariya, imassa sippassa pariyosānaṃ  jānātī''ti? ``isipatane, tāta, isayo atthi, te jāneyyu''nti.  te upasaṅkamitvā ``pucchāmi, ācariyā''ti. ``puccha, tāta,  yathāsukha''nti. so isipatanaṃ gantvā paccekabuddhe upasaṅkamitvā  pucchi -- ``ādimajjhapariyosānaṃ jānāthā''ti? ``āmāvuso,  jānāmā''ti. ``taṃ mampi sikkhāpethā''ti. ``tena, hāvuso,  pabbajāhi, na sakkā apabbajitena sikkhitu''nti. ``sādhu, bhante,  pabbājetha vā maṃ, yaṃ vā icchatha, taṃ katvā pariyosānaṃ jānāpethā''ti.  te taṃ pabbājetvā kammaṭṭhāne niyojetuṃ asamatthā ``evaṃ te  nivāsetabbaṃ, evaṃ pārupitabba''ntiādinā nayena ābhisamācārikaṃ  sikkhāpesuṃ. so tattha sikkhanto upanissayasampannattā na cireneva  paccekabodhiṃ abhisambujjhi. sakalabārāṇasiyaṃ  ``susīmapaccekabuddho''ti pākaṭo ahosi lābhaggayasaggappatto  sampannaparivāro. so appāyukasaṃvattanikassa kammassa katattā na  cireneva parinibbāyi. tassa paccekabuddhā ca mahājanakāyo ca  sarīrakiccaṃ katvā dhātuto gahetvā nagaradvāre thūpaṃ patiṭṭhāpesuṃ.<br/><br/>[03] atha kho saṅkho brāhmaṇo ``putto me ciragato, na cassa  pavattiṃ jānāmī''ti puttaṃ daṭṭhukāmo takkasilāya nikkhamitvā  anupubbena bārāṇasiṃ patvā mahājanakāyaṃ sannipatitaṃ disvā ``addhā  bahūsu ekopi me puttassa pavattiṃ jānissatī''ti cintento  upasaṅkamitvā pucchi -- ``susīmo nāma māṇavo idha āgato  atthi, api nu tassa pavattiṃ jānāthā''ti? te ``āma, brāhmaṇa,  jānāma, asmiṃ nagare brāhmaṇassa santike tiṇṇaṃ vedānaṃ pāragū hutvā  paccekabuddhānaṃ ^a^V1.0257^ea^ santike pabbajitvā paccekabuddho hutvā anupādisesāya  nibbānadhātuyā parinibbāyi, ayamassa thūpo patiṭṭhāpito''ti āhaṃsu.  so bhūmiṃ hatthena ^a^M1.0296^ea^ paharitvā, roditvā ca paridevitvā ca taṃ  cetiyaṅgaṇaṃ gantvā tiṇāni uddharitvā uttarasāṭakena vālukaṃ ānetvā,  paccekabuddhacetiyaṅgaṇe ākiritvā, kamaṇḍaluto udakena samantato bhūmiṃ  paripphositvā vanapupphehi pūjaṃ katvā uttarasāṭakena paṭākaṃ āropetvā  thūpassa upari attano chattaṃ bandhitvā pakkāmīti.<br/><br/>[03] evaṃ atītaṃ dassetvā taṃ jātakaṃ paccuppannena anusandhento  bhikkhūnaṃ dhammakathaṃ kathesi -- ``siyā kho pana vo, bhikkhave,  evamassa añño nūna tena samayena saṅkho brāhmaṇo ahosī''ti, na  kho panetaṃ evaṃ daṭṭhabbaṃ, ahaṃ tena samayena saṅkho brāhmaṇo ahosiṃ,  mayā susīmassa paccekabuddhassa cetiyaṅgaṇe tiṇāni uddhaṭāni, tassa  me kammassa nissandena aṭṭhayojanamaggaṃ vigatakhāṇukaṇṭakaṃ katvā samaṃ  suddhamakaṃsu, mayā tattha vālukā okiṇṇā, tassa me nissandena  aṭṭhayojanamagge vālukaṃ okiriṃsu. mayā tattha vanakusumehi pūjā  katā, tassa me nissandena navayojanamagge thale ca udake ca  nānāpupphehi pupphasantharaṃ akaṃsu. mayā tattha kamaṇḍaludakena bhūmi  paripphositā, tassa me nissandena vesāliyaṃ pokkharavassaṃ vassi.  mayā tasmiṃ cetiye paṭākā āropitā, chattañca baddhaṃ, tassa me  nissandena yāva akaniṭṭhabhavanā paṭākā ca āropitā, chattātichattāni  ca ussitāni. iti kho, bhikkhave, ayaṃ mayhaṃ pūjāviseso neva  buddhānubhāvena nibbatto, na nāgadevabrahmānubhāvena, apica kho  appamattakapariccāgānubhāvena nibbatto''ti. dhammakathāpariyosāne imaṃ  gāthamabhāsi -- <br/><br/>[21] ``mattāsukhapariccāgā, passe ce vipulaṃ sukhaṃ. <br/><br/>[22] caje mattāsukhaṃ dhīro, sampassaṃ vipulaṃ sukha''nti..  (dha0 pa0 290). <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya ratanasuttavaṇṇanā niṭṭhitā. 


volume: 94
item: 14
title: vijayasuttavaṇṇanā^cūḷavaggo^ratanasuttavaṇṇanā^āmagandhasuttavaṇṇanā^
content:
  [03] ^b^sāmākaciṅgūlakacīnakāni^eb^ ^a^M1.0297^ea^ ^a^V1.0258^ea^ ^b^cā^eb^ti   āmagandhasuttaṃ. kā uppatti? anuppanne bhagavati āmagandho nāma brāhmaṇo pañcahi  māṇavakasatehi saddhiṃ tāpasapabbajjaṃ pabbajitvā himavantaṃ pavisitvā  pabbatantare assamaṃ kārāpetvā vanamūlaphalāhāro hutvā tattha  paṭivasati, na kadāci macchamaṃsaṃ khādati. atha tesaṃ tāpasānaṃ  loṇambilādīni aparibhuñjantānaṃ paṇḍurogo uppajji. tato te  ``loṇambilādisevanatthāya manussapathaṃ gacchāmā''ti paccantagāmaṃ  sampattā. tattha manussā tesu pasīditvā nimantetvā bhojesuṃ,  katabhattakiccānaṃ nesaṃ mañcapīṭhaparibhogabhājanapādamakkhanādīni  upanetvā ``ettha, bhante, vasatha, mā ukkaṇṭhitthā''ti vasanaṭṭhānaṃ  dassetvā pakkamiṃsu. dutiyadivasepi nesaṃ dānaṃ datvā puna  gharapaṭipāṭiyā ekekadivasaṃ dānamadaṃsu. tāpasā catumāsaṃ tattha  vasitvā loṇambilādisevanāya thirabhāvappattasarīrā hutvā ``mayaṃ,  āvuso, gacchāmā''ti ^a^P1.0279^ea^ manussānaṃ ārocesuṃ.  manussā tesaṃ telataṇḍulādīni adaṃsu. te tāni ādāya attano  assamameva agamaṃsu. tañca gāmaṃ tatheva saṃvacchare saṃvacchare āgamiṃsu.  manussāpi tesaṃ āgamanakālaṃ viditvā dānatthāya taṇḍulādīni  sajjetvāva acchanti, āgate ca ne tatheva sammānenti.<br/><br/>[03] atha bhagavā loke uppajjitvā  pavattitavaradhammacakko anupubbena sāvatthiṃ gantvā tattha viharanto tesaṃ  tāpasānaṃ upanissayasampattiṃ disvā tato nikkhamma  bhikkhusaṅghaparivuto cārikaṃ caramāno anupubbena taṃ gāmaṃ anuppatto.  manussā bhagavantaṃ disvā mahādānāni adaṃsu. bhagavā tesaṃ dhammaṃ  desesi. te tāya dhammadesanāya appekacce sotāpannā, ekacce  sakadāgāmino, ekacce anāgāmino ahesuṃ, ekacce pabbajitvā arahattaṃ  pāpuṇiṃsu. bhagavā punadeva sāvatthiṃ paccāgamāsi. atha te tāpasā  taṃ gāmaṃ āgamiṃsu. manussā tāpase disvā na pubbasadisaṃ  kotūhalamakaṃsu. tāpasā taṃ pucchiṃsu -- ``kiṃ, āvuso, ime  manussā na pubbasadisā, kiṃ nu kho ayaṃ gāmo rājadaṇḍena upadduto,  udāhu dubbhikkhena, udāhu amhehi sīlādiguṇehi sampannataro koci  pabbajito imaṃ gāmamanuppatto''ti? te āhaṃsu -- ``na, bhante,  rājadaṇḍena, na dubbhikkhenāyaṃ gāmo upadduto, apica buddho loke  ^a^M1.0298^ea^ uppanno, so bhagavā bahujanahitāya dhammaṃ desento idhāgato''ti.<br/><br/>[03] taṃ ^a^V1.0259^ea^ sutvā āmagandhatāpaso ``buddhoti, gahapatayo, vadethā''ti?  ``buddhoti, bhante, vadāmā''ti tikkhattuṃ vatvā ``ghosopi kho eso  dullabho lokasmiṃ, yadidaṃ buddho''ti attamano attamanavācaṃ nicchāretvā  pucchi -- ``kiṃ nu kho so buddho āmagandhaṃ bhuñjati, na bhuñjatī''ti?  ``ko, bhante, āmagandho''ti? ``āmagandho nāma macchamaṃsaṃ,  gahapatayo''ti. ``bhagavā, bhante, macchamaṃsaṃ paribhuñjatī''ti. taṃ  sutvā tāpaso vippaṭisārī ahosi -- ``māheva kho pana buddho  siyā''ti ^a^P1.0280^ea^. puna cintesi -- ``buddhānaṃ  pātubhāvo nāma dullabho, gantvā buddhaṃ disvā pucchitvā  jānissāmī''ti. tato yena bhagavā gato, taṃ maggaṃ manusse  pucchitvā vacchagiddhinī gāvī viya turitaturito sabbattha  ekarattivāsena sāvatthiṃ anuppatvā jetavanameva pāvisi saddhiṃ sakāya  parisāya. bhagavāpi tasmiṃ samaye dhammadesanatthāya āsane nisinno  eva hoti. tāpasā bhagavantaṃ upasaṅkamma tuṇhībhūtā anabhivādetvāva  ekamantaṃ nisīdiṃsu. bhagavā ``kacci vo isayo  khamanīya''ntiādinā nayena tehi saddhiṃ paṭisammodi. tepi  ``khamanīyaṃ, bho gotamā''tiādimāhaṃsu. tato āmagandho bhagavantaṃ  pucchi -- ``āmagandhaṃ, bho gotama, bhuñjasi, na bhuñjasī''ti?  ``ko so, brāhmaṇa, āmagandho nāmā''ti? ``macchamaṃsaṃ, bho  gotamā''ti. bhagavā ``na, brāhmaṇa, macchamaṃsaṃ āmagandho. apica  kho āmagandho nāma sabbe kilesā pāpakā akusalā dhammā''ti vatvā  ``na, brāhmaṇa, idāni tvameva āmagandhaṃ pucchi, atītepi tisso  nāma brāhmaṇo kassapaṃ bhagavantaṃ pucchi. evañca so pucchi,  evañcassa bhagavā byākāsī''ti tissena ca brāhmaṇena kassapena ca  bhagavatā vuttagāthāyo eva ānetvā tāhi gāthāhi brāhmaṇaṃ saññāpento  āha -- ``sāmākaciṅgūlakacīnakāni cā''ti. ayaṃ tāva imassa  suttassa idha uppatti.<br/><br/>[03] atīte pana kassapo kira bodhisatto aṭṭhāsaṅkhyeyyāni  kappasatasahassañca pāramiyo pūretvā bārāṇasiyaṃ brahmadattassa  brāhmaṇassa dhanavatī nāma brāhmaṇī, tassā kucchimhi paṭisandhiṃ  aggahesi. aggasāvakopi taṃ divasaṃyeva devalokā cavitvā  anupurohitabrāhmaṇassa pajāpatiyā kucchimhi nibbatti. evaṃ tesaṃ  ekadivasameva paṭisandhiggahaṇañca ^a^M1.0299^ea^ gabbhavuṭṭhānañca ahosi,  ekadivasameva ^a^P1.0281^ea^ etesaṃ ekassa kassapo, ekassa  tissoti nāmamakaṃsu. te sahapaṃsukīḷanakā dve sahāyā anupubbena  vuḍḍhiṃ agamiṃsu. tissassa pitā puttaṃ āṇāpesi -- ``ayaṃ, tāta,  kassapo nikkhamma pabbajitvā buddho bhavissati, tvampissa santike  pabbajitvā bhavanissaraṇaṃ kareyyāsī''ti. so ``sādhū''ti  paṭissuṇitvā bodhisattassa santikaṃ gantvā ``ubhopi, samma,  pabbajissāmā''ti āha. bodhisatto ``sādhū''ti paṭissuṇi.  tato vuḍḍhiṃ ^a^V1.0260^ea^ anuppattakālepi tisso bodhisattaṃ āha -- ``ehi,  samma, pabbajissāmā''ti bodhisatto na nikkhami. tisso ``na  tāvassa ñāṇaṃ paripākaṃ gata''nti sayaṃ nikkhamma isipabbajjaṃ  pabbajitvā araññe pabbatapāde assamaṃ kārāpetvā vasati.  bodhisattopi aparena samayena ghare ṭhitoyeva ānāpānassatiṃ  pariggahetvā cattāri jhānāni abhiññāyo ca uppādetvā pāsādena  bodhimaṇḍasamīpaṃ gantvā ``puna pāsādo yathāṭhāneyeva patiṭṭhātū''ti  adhiṭṭhāsi, so sakaṭṭhāneyeva patiṭṭhāsi. apabbajitena kira  bodhimaṇḍaṃ upagantuṃ na sakkāti. so pabbajitvā bodhimaṇḍaṃ patvā  nisīditvā satta divase padhānayogaṃ katvā sattahi divasehi  sammāsambodhiṃ sacchākāsi.<br/><br/>[03] tadā isipatane vīsatisahassā pabbajitā paṭivasanti. atha  kassapo bhagavā te āmantetvā dhammacakkaṃ pavattesi. suttapariyosāne  sabbeva arahanto ahesuṃ. so sudaṃ bhagavā  vīsatibhikkhusahassaparivuto tattheva isipatane vasati. kikī ca naṃ  kāsirājā catūhi paccayehi upaṭṭhāti. athekadivasaṃ bārāṇasivāsī  eko puriso pabbate candanasārādīni gavesanto tissassa tāpasassa  assamaṃ patvā taṃ abhivādetvā ekamantaṃ aṭṭhāsi. tāpaso taṃ disvā  ``kuto ^a^P1.0282^ea^ āgatosī''ti pucchi. ``bārāṇasito,  bhante''ti. ``kā tattha pavattī''ti? ``tattha, bhante, kassapo  nāma sammāsambuddho uppanno''ti. tāpaso dullabhavacanaṃ sutvā  pītisomanassajāto pucchi -- ``kiṃ so āmagandhaṃ bhuñjati, na  bhuñjatī''ti? ``ko bhante, āmagandho''ti? ``macchamaṃsaṃ  āvuso''ti. ``bhagavā, bhante, macchamaṃsaṃ bhuñjatī''ti. taṃ sutvā  tāpaso vippaṭisārī hutvā puna cintesi -- ``gantvā taṃ  pucchissāmi, sace `āmagandhaṃ paribhuñjāmī'ti vakkhati, tato naṃ  `tumhākaṃ, bhante, jātiyā ca kulassa ca gottassa ca  ananucchavikameta'nti nivāretvā tassa santike pabbajitvā  bhavanissaraṇaṃ karissāmī''ti sallahukaṃ upakaraṇaṃ ^a^M1.0300^ea^ gahetvā sabbattha  ekarattivāsena sāyanhasamaye bārāṇasiṃ patvā isipatanameva pāvisi.  bhagavāpi tasmiṃ samaye dhammadesanatthāya āsane nisinnoyeva hoti.  tāpaso bhagavantaṃ upasaṅkamma anabhivādetvā tuṇhībhūto ekamantaṃ  aṭṭhāsi. bhagavā taṃ disvā pubbe vuttanayeneva paṭisammodi. sopi  ``khamanīyaṃ, bho kassapā''tiādīni vatvā ekamantaṃ nisīditvā  bhagavantaṃ pucchi -- ``āmagandhaṃ, bho kassapa, bhuñjasi, na  bhuñjasī''ti? ``nāhaṃ, brāhmaṇa, āmagandhaṃ bhuñjāmī''ti. ``sādhu,  sādhu, bho kassapa, parakuṇapaṃ akhādanto sundaramakāsi, yuttametaṃ  bhoto kassapassa jātiyā ca kulassa ca gottassa cā''ti. tato  bhagavā ``ahaṃ kilese sandhāya `āmagandhaṃ na bhuñjāmī'ti vadāmi,  brāhmaṇo macchamaṃsaṃ pacceti, yaṃnūnāhaṃ sve gāmaṃ piṇḍāya apavisitvā  kikīrañño gehā ābhataṃ ^a^V1.0261^ea^ piṇḍapātaṃ paribhuñjeyyaṃ, evaṃ āmagandhaṃ ārabbha  kathā pavattissati. tato brāhmaṇaṃ dhammadesanāya saññāpessāmī''ti  dutiyadivase kālasseva sarīraparikammaṃ katvā gandhakuṭiṃ pāvisi.  bhikkhū gandhakuṭidvāraṃ pihitaṃ disvā ``na ^a^P1.0283^ea^ bhagavā  ajja bhikkhūhi saddhiṃ pavisitukāmo''ti ñatvā gandhakuṭiṃ padakkhiṇaṃ  katvā piṇḍāya pavisiṃsu.<br/><br/>[03] bhagavāpi gandhakuṭito nikkhamma paññattāsane nisīdi.  tāpasopi kho pattasākaṃ pacitvā khāditvā bhagavato santike nisīdi.  kikī kāsirājā bhikkhū piṇḍāya carante disvā ``kuhiṃ bhagavā,  bhante''ti pucchitvā ``vihāre, mahārājā''ti ca sutvā  nānābyañjanarasamanekamaṃsavikatisampannaṃ bhojanaṃ bhagavato pāhesi.  amaccā vihāraṃ netvā bhagavato ārocetvā dakkhiṇodakaṃ datvā  parivisantā paṭhamaṃ nānāmaṃsavikatisampannaṃ yāguṃ adaṃsu, tāpaso disvā  ``khādati nu kho no''ti cintento aṭṭhāsi. bhagavā tassa  passatoyeva yāguṃ pivanto maṃsakhaṇḍaṃ mukhe pakkhipi. tāpaso disvā  kuddho. puna yāgupītassa nānārasabyañjanaṃ bhojanamadaṃsu, tampi gahetvā  bhuñjantaṃ disvā ativiya kuddho ``macchamaṃsaṃ khādantoyeva `na  khādāmī'ti bhaṇatī''ti. atha bhagavantaṃ katabhattakiccaṃ hatthapāde  dhovitvā nisinnaṃ upasaṅkamma ``bho kassapa, musā tvaṃ bhaṇasi, netaṃ  paṇḍitakiccaṃ. musāvādo hi garahito buddhānaṃ, yepi te pabbatapāde  vanamūlaphalādīhi yāpentā isayo vasanti, tepi musā na bhaṇantī''ti  vatvā puna isīnaṃ guṇe gāthāya vaṇṇento āha  ^b^``sāmākaciṅgūlakacīnakāni cā''^eb^ti. <br/><br/>[03] 242^b^.^eb^ tattha ^a^M1.0301^ea^ ^b^sāmākā^eb^ti dhunitvā vā sīsāni  uccinitvā vā gayhūpagā tiṇadhaññajāti. tathā ^b^ciṅgūlakā^eb^  kaṇavīrapupphasaṇṭhānasīsā honti. ^b^cīnakānī^eb^ti  aṭavipabbatapādesu aropitajātā cīnamuggā. ^b^pattapphala^eb^nti  yaṃkiñci haritapaṇṇaṃ. ^b^mūlaphala^eb^nti yaṃkiñci kandamūlaṃ.  ^b^gavipphala^eb^nti yaṃkiñci rukkhavalliphalaṃ. mūlaggahaṇena vā  kandamūlaṃ, phalaggahaṇena rukkhavalliphalaṃ, gavipphalaggahaṇena   ^a^P1.0284^ea^ udake jātasiṅghātakakaserukādiphalaṃ veditabbaṃ.  ^b^dhammena laddha^eb^nti dūteyyapahiṇagamanādimicchājīvaṃ pahāya vane  uñchācariyāya laddhaṃ. ^b^sata^eb^nti santo ariyā.  ^b^asnamānā^eb^ti bhuñjamānā. ^b^na kāmakāmā alikaṃ  bhaṇantī^eb^ti te evaṃ amamā apariggahā etāni sāmākādīni  bhuñjamānā isayo yathā tvaṃ sādurasādike kāme patthayanto āmagandhaṃ  bhuñjantoyeva ``nāhaṃ, brāhmaṇa, āmagandhaṃ bhuñjāmī''ti bhaṇanto alikaṃ  bhaṇasi, tathā na kāmakāmā alikaṃ bhaṇanti, kāme kāmayantā musā  na bhaṇantīti isīnaṃ pasaṃsāya bhagavato nindaṃ dīpeti. <br/><br/>[03] 243^b^.^eb^ evaṃ ^a^V1.0262^ea^ isīnaṃ pasaṃsāpadesena bhagavantaṃ ninditvā  idāni attanā adhippetaṃ nindāvatthuṃ dassetvā nippariyāyeneva  bhagavantaṃ nindanto āha ^b^``yadasnamāno''^eb^ti tattha da-kāro  padasandhikaro. ayaṃ panattho -- yaṃ kiñcideva sasamaṃsaṃ vā  tittiramaṃsaṃ vā dhovanacchedanādinā pubbaparikammena ^b^sukataṃ,^eb^  pacanavāsanādinā pacchāparikammena ^b^suniṭṭhitaṃ,^eb^ na mātarā na  pitarā, apica kho pana ``dakkhiṇeyyo aya''nti maññamānehi  dhammakāmehi ^b^parehi dinnaṃ,^eb^ sakkārakaraṇena ^b^payataṃ^eb^  paṇītamalaṅkataṃ, uttamarasatāya ojavantatāya thāmabalabharaṇasamatthatāya  ca ^b^paṇītaṃ asnamāno^eb^ āhārayamāno, na kevalañca yaṃkiñci  maṃsameva, apica kho pana idampi ^b^sālīnamannaṃ^eb^ vicitakāḷakaṃ  sālitaṇḍulodanaṃ ^b^paribhuñjamāno so bhuñjasi, kassapa, āmagandhaṃ,^eb^  so tvaṃ yaṃkiñci maṃsaṃ bhuñjamāno idañca sālīnamannaṃ paribhuñjamāno  bhuñjasi, kassapa, āmagandhanti bhagavantaṃ gottena ālapati. <br/><br/>[03] 244^b^.^eb^ evaṃ ^a^P1.0285^ea^ āhārato bhagavantaṃ  ninditvā idāni musāvādaṃ āropetvā nindanto āha ^b^``na  āmagandho...pe0... susaṅkhatehī''^eb^ti. tassattho ^a^M1.0302^ea^ -- pubbe mayā  pucchito samāno ^b^``na āmagandho mama kappatī''ti icceva tvaṃ  bhāsasi,^eb^ evaṃ ekaṃseneva tvaṃ bhāsasi ^b^brahmabandhu^eb^  brāhmaṇaguṇavirahitajātimattabrāhmaṇāti paribhāsanto bhaṇati.  ^b^sālīnamanna^eb^nti sālitaṇḍulodanaṃ. ^b^paribhuñjamāno^eb^ti  bhuñjamāno. ^b^sakuntamaṃsehi susaṅkhatehī^eb^ti tadā bhagavato  abhihaṭaṃ sakuṇamaṃsaṃ niddisanto bhaṇati.<br/><br/>[03] evaṃ bhaṇanto eva ca bhagavato heṭṭhā pādatalā pabhuti yāva upari  kesaggā sarīramullokento dvattiṃsavaralakkhaṇāsītianubyañjanasampadaṃ  byāmappabhāparikkhepañca disvā ``evarūpo  mahāpurisalakkhaṇādipaṭimaṇḍitakāyo na musā bhaṇituṃ arahati. ayaṃ  hissa bhavantarepi saccavācānissandeneva uṇṇā bhamukantare jātā  odātā mudu tūlasannibhā, ekekāni ca lomakūpesu lomāni. svāyaṃ  kathamidāni musā bhaṇissati. addhā añño imassa āmagandho  bhavissati, yaṃ sandhāya etadavoca -- `nāhaṃ, brāhmaṇa, āmagandhaṃ  bhuñjāmī'ti, yaṃnūnāhaṃ etaṃ puccheyya''nti cintetvā sañjātabahumāno  gotteneva ālapanto imaṃ gāthāsesaṃ āha -- <br/><br/>[22] ``pucchāmi taṃ kassapa etamatthaṃ, kathaṃpakāro tava  āmagandho''ti.. <br/><br/>[03] 245^b^.^eb^ athassa bhagavā āmagandhaṃ vissajjetuṃ  ^b^``pāṇātipāto''^eb^ti evamādimāha. tattha ^b^pāṇātipāto^eb^ti  ^a^V1.0263^ea^ pāṇavadho. ^b^vadhachedabandhana^eb^nti ettha sattānaṃ daṇḍādīhi ākoṭanaṃ  vadho, hatthapādādīnaṃ chedanaṃ chedo, rajjuādīhi bandho bandhanaṃ.  ^b^theyyaṃ musāvādo^eb^ti theyyañca musāvādo ca. ^b^nikatī^eb^ti  ``dassāmi, karissāmī''tiādinā nayena āsaṃ ^a^P1.0286^ea^  uppādetvā nirāsākaraṇaṃ. ^b^vañcanānī^eb^ti asuvaṇṇaṃ suvaṇṇanti  gāhāpanādīni. ^b^ajjhenakutta^eb^nti niratthakamanekaganthapariyāpuṇanaṃ.  ^b^paradārasevanā^eb^ti parapariggahitāsu cārittāpajjanaṃ.  ^b^esāmagandho na hi maṃsabhojana^eb^nti esa  pāṇātipātādiakusaladhammasamudācāro āmagandho vissagandho  ^a^M1.0303^ea^ kuṇapagandho. kiṃ kāraṇā? amanuññattā kilesāsucimissakattā  sabbhi jigucchitattā paramaduggandhabhāvāvahattā ca. ye hi  ussannakilesā sattā, te tehi atiduggandhā honti, nikkilesānaṃ  matasarīrampi duggandhaṃ na hoti, tasmā esāmagandho. maṃsabhojanaṃ  pana adiṭṭhamasutamaparisaṅkitañca anavajjaṃ, tasmā na hi maṃsabhojanaṃ  āmagandhoti. <br/><br/>[03] 246^b^.^eb^ evaṃ dhammādhiṭṭhānāya desanāya ekena nayena  āmagandhaṃ vissajjetvā idāni yasmā te te sattā tehi tehi  āmagandhehi samannāgatā, na eko eva sabbehi, na ca sabbe ekeneva,  tasmā nesaṃ te te āmagandhe pakāsetuṃ ^b^``ye idha kāmesu asaññatā  janā''^eb^tiādinā nayena puggalādhiṭṭhānāya tāva desanāya āmagandhe  vissajjento dve gāthāyo abhāsi.<br/><br/>[03] tattha ^b^ye idha kāmesu asaññatā janā^eb^ti ye keci idha  loke kāmapaṭisevanasaṅkhātesu kāmesu mātimātucchādīsupi  mariyādāvirahena bhinnasaṃvaratāya asaṃyatā puthujjanā. ^b^rasesu  giddhā^eb^ti jivhāviññeyyesu rasesu giddhā gadhitā mucchitā  ajjhosannā anādīnavadassāvino anissaraṇapaññā rase paribhuñjanti.  ^b^asucibhāvamassitā^eb^ti tāya rasagiddhiyā rasapaṭilābhatthāya  nānappakāramicchājīvasaṅkhātāsucibhāvamissitā.  ^b^natthikadiṭṭhī^eb^ti ``natthi  dinna''ntiādidasavatthukamicchādiṭṭhisamannāgatā. ^b^visamā^eb^ti  ^a^P1.0287^ea^ visamena kāyakammādinā samannāgatā.  ^b^durannayā^eb^ti duviññāpayā  sandiṭṭhiparāmāsīādhānaggāhīduppaṭinissaggitāsamannāgatā.  ^b^esāmagandho^eb^ti esa etāya gāthāya puggale adhiṭṭhāya niddiṭṭho  ``kāmesu asaṃyatatā rasagiddhatā  ājīvavipattinatthikadiṭṭhikāyaduccaritādivisamatā durannayabhāvatā''ti  aparopi pubbe vuttenevatthena chabbidho āmagandho veditabbo. ^b^na  hi maṃsabhojana^eb^nti maṃsabhojanaṃ pana yathāvuttenevatthena na āmagandhoti. <br/><br/>[03] 247^b^.^eb^ dutiyagāthāyapi ^b^ye lūkhasā^eb^ti ye lūkhā  nirasā, attakilamathānuyuttāti attho. ^b^dāruṇā^eb^ti kakkhaḷā  dovacassatāyuttā. ^b^piṭṭhimaṃsikā^eb^ti ^a^M1.0304^ea^ purato madhuraṃ bhaṇitvā  parammukhe avaṇṇabhāsino ^a^V1.0264^ea^. ete hi abhimukhaṃ oloketumasakkontā  parammukhānaṃ piṭṭhimaṃsakhādakā viya honti, tena ``piṭṭhimaṃsikā''ti  vuccanti. ^b^mittadduno^eb^ti mittadūhakā, dāradhanajīvitesu  vissāsamāpannānaṃ mittānaṃ tattha micchāpaṭipajjanakāti vuttaṃ hoti.  ^b^nikkaruṇā^eb^ti karuṇāvirahitā sattānaṃ anatthakāmā.  ^b^atimānino^eb^ti ``idhekacco jātiyā vā...pe0...  aññataraññatarena vatthunā pare atimaññati, yo evarūpo māno  ketukamyatā cittassā''ti (vibha0 880) evaṃ vuttena atimānena  samannāgatā. ^b^adānasīlā^eb^ti adānapakatikā, adānādhimuttā  asaṃvibhāgaratāti attho. ^b^na ca denti kassacī^eb^ti tāya ca  pana adānasīlatāya yācitāpi santā kassaci kiñci na denti,  adinnapubbakakule manussasadisā nijjhāmataṇhikapetaparāyaṇā honti.  keci pana ``ādānasīlā''tipi paṭhanti, kevalaṃ gahaṇasīlā,  kassaci pana kiñci na dentīti. ^b^esāmagandho na hi  maṃsabhojana^eb^nti esa etāya gāthāya puggale adhiṭṭhāya niddiṭṭho  ``lūkhatā, dāruṇatā ^a^P1.0288^ea^, piṭṭhimaṃsikatā,  mittadūbhitā, nikkaruṇatā, atimānitā, adānasīlatā, adāna''nti  aparopi pubbe vuttenevatthena aṭṭhavidho āmagandho veditabbo, na hi  maṃsabhojananti. <br/><br/>[03] 248^b^.^eb^ evaṃ puggalādhiṭṭhānāya desanāya dve gāthāyo  vatvā puna tassa tāpasassa āsayānuparivattanaṃ viditvā  dhammādhiṭṭhānāyeva desanāya ekaṃ gāthaṃ abhāsi. tattha ^b^kodho^eb^  uragasutte vuttanayeneva veditabbo. ^b^mado^eb^ti ``jātimado,  gottamado, ārogyamado''tiādinā (vibha0 832) nayena vibhaṅge  vuttappabhedo cittassa majjanabhāvo. ^b^thambho^eb^ti thaddhabhāvo.  ^b^paccupaṭṭhāpanā^eb^ti paccanīkaṭṭhāpanā, dhammena nayena vuttassa  paṭivirujjhitvā ṭhānaṃ. ^b^māyā^eb^ti ``idhekacco kāyena duccaritaṃ  caritvā''tiādinā (vibha0 894) nayena vibhaṅge vibhattā  katapāpapaṭicchādanatā. ^b^usūyā^eb^ti paralābhasakkārādīsu issā.  ^b^bhassasamussayo^eb^ti samussitaṃ bhassaṃ, attukkaṃsanatāti vuttaṃ hoti.  ^b^mānātimāno^eb^ti ``idhekacco jātiyā vā...pe0...  aññataraññatarena vatthunā pubbakālaṃ parehi ^a^M1.0305^ea^ sadisaṃ attānaṃ dahati,  aparakālaṃ attānaṃ seyyaṃ dahati, pare hīne dahati, yo evarūpo  māno...pe0... ketukamyatā cittassā''ti (vibha0 880) vibhaṅge  vibhatto. ^b^asabbhi santhavo^eb^ti asappurisehi santhavo.  ^b^esāmagandho na hi maṃsabhojana^eb^nti esa kodhādi navavidho  akusalarāsi pubbe vuttenevatthena āmagandhoti veditabbo, na hi  maṃsabhojananti. <br/><br/>[03] 249^b^.^eb^ evaṃ dhammādhiṭṭhānāya desanāya navavidhaṃ  āmagandhaṃ dassetvā punapi pubbe vuttanayeneva puggalādhiṭṭhānāya desanāya  āmagandhe vissajjento tisso gāthāyo abhāsi. tattha  ^b^ye^eb^ ^a^V1.0265^ea^ ^b^pāpasīlā^eb^ti ye pāpasamācāratāya ``pāpasīlā''ti  ^a^P1.0289^ea^ loke pākaṭā. ^b^iṇaghātasūcakā^eb^ti vasalasutte  vuttanayena iṇaṃ gahetvā tassa appadānena iṇaghātā, pesuññena sūcakā  ca. ^b^vohārakūṭā idha pāṭirūpikā^eb^ti dhammaṭṭaṭṭhāne ṭhitā lañjaṃ  gahetvā sāmike parājentā kūṭena vohārena samannāgatattā vohārakūṭā,  dhammaṭṭhapaṭirūpakattā pāṭirūpikā. atha vā ^b^idhā^eb^ti sāsane.  ^b^pāṭirūpikā^eb^ti dussīlā. te hi yasmā nesaṃ  iriyāpathasampadādīhi sīlavantapaṭirūpaṃ atthi, tasmā paṭirūpā,  paṭirūpā eva pāṭirūpikā. ^b^narādhamā yedha karonti  kibbisa^eb^nti ye idha loke narādhamā mātāpitūsu buddhapaccekabuddhādīsu  ca micchāpaṭipattisaññitaṃ kibbisaṃ karonti. ^b^esāmagandho na  hi maṃsabhojana^eb^nti esa etāya gāthāya puggale adhiṭṭhāya niddiṭṭho  ``pāpasīlatā, iṇaghātatā, sūcakatā, vohārakūṭatā, pāṭirūpikatā,  kibbisakāritā''ti aparopi pubbe vuttenevatthena chabbidho āmagandho  veditabbo, na hi maṃsabhojananti. <br/><br/>[03] 250^b^.^eb^ ^b^ye idha pāṇesu asaññatā janā^eb^ti ye  janā idhaloke pāṇesu yathākāmacāritāya satampi sahassampi māretvā  anuddayāmattassāpi akaraṇena asaṃyatā. ^b^paresamādāya  vihesamuyyutā^eb^ti paresaṃ santakaṃ ādāya dhanaṃ vā jīvitaṃ vā tato  ``mā evaṃ karothā''ti yācantānaṃ vā nivārentānaṃ vā  pāṇileḍḍudaṇḍādīhi vihesaṃ uyyutā. pare vā satte samādāya ``ajja  dasa, ajja vīsa''nti evaṃ samādiyitvā tesaṃ vadhabandhanādīhi  vihesamuyyutā. ^b^dussīlaluddā^eb^ti nissīlā ca durācārattā ^a^M1.0306^ea^,  luddā ca kurūrakammantā lohitapāṇitāya,  macchaghātakamigabandhakasākuṇikādayo idhādhippetā. ^b^pharusā^eb^ti  pharusavācā. ^b^anādarā^eb^ti ``idāni na karissāma,  viramissāma evarūpā''ti evaṃ ādaravirahitā ^a^P1.0290^ea^.  ^b^esāmagandho na hi maṃsabhojana^eb^nti esa etāya gāthāya puggale  adhiṭṭhāya niddiṭṭho ``pāṇātipāto vadhachedabandhana''ntiādinā nayena  pubbe vutto ca avutto ca ``pāṇesu asaṃyatatā paresaṃ vihesatā  dussīlatā luddatā pharusatā anādaro''ti chabbidho āmagandho  veditabbo, na hi maṃsabhojananti. pubbe vuttampi hi sotūnaṃ  sotukāmatāya avadhāraṇatāya daḷhīkaraṇatāyāti evamādīhi kāraṇehi  puna vuccati. teneva ca parato vakkhati ``iccetamatthaṃ bhagavā  punappunaṃ, akkhāsi naṃ vedayi mantapāragū''ti. <br/><br/>[03] 251^b^.^eb^ ^b^etesu giddhā viruddhātipātino^eb^ti etesu  pāṇesu gedhena giddhā, dosena viruddhā, mohena ādīnavaṃ apassantā  punappunaṃ ajjhācārappattiyā atipātino, etesu vā ``pāṇātipāto  vadhachedabandhana''ntiādinā nayena vuttesu pāpakammesu yathāsambhavaṃ ye  gedhavirodhātipātasaṅkhātā rāgadosamohā, tehi giddhā viruddhā  atipātino ca. ^b^niccuyyutā^eb^ti akusalakaraṇe ^a^V1.0266^ea^ niccaṃ uyyutā,  kadāci paṭisaṅkhāya appaṭiviratā. ^b^peccā^eb^ti asmā lokā  paraṃ gantvā. ^b^tamaṃ vajanti ye, patanti sattā nirayaṃ  avaṃsirā^eb^ti ye lokantarikandhakārasaṅkhātaṃ nīcakulatādibhedaṃ vā  tamaṃ vajanti, ye ca patanti sattā avīciādibhedaṃ nirayaṃ avaṃsirā  adhogatasīsā. ^b^esāmagandho^eb^ti tesaṃ sattānaṃ  tamavajananirayapatanahetu esa gedhavirodhātipātabhedo  sabbāmagandhamūlabhūto yathāvuttenatthena tividho āmagandho. ^b^na hi  maṃsabhojana^eb^nti maṃsabhojanaṃ pana na āmagandhoti. <br/><br/>[03] 252^b^.^eb^ evaṃ bhagavā paramatthato āmagandhaṃ vissajjetvā  duggatimaggabhāvañcassa pakāsetvā idāni yasmiṃ macchamaṃsabhojane  tāpaso āmagandhasaññī duggatimaggasaññī ^a^P1.0291^ea^ ca hutvā  tassa abhojanena suddhikāmo hutvā taṃ na bhuñjati, tassa ca aññassa  ca tathāvidhassa sodhetuṃ asamatthabhāvaṃ dassento ^b^``na  macchamaṃsa''^eb^nti imaṃ chappadaṃ gāthamāha. tattha sabbapadāni  ^a^M1.0307^ea^ antimapādena yojetabbāni -- na macchamaṃsaṃ sodheti maccaṃ  avitiṇṇakaṅkhaṃ, na āhutiyaññamutūpasevanā sodheti maccaṃ  avitiṇṇakaṅkhanti evaṃ. ettha ca ^b^na macchamaṃsa^eb^nti  akhādiyamānaṃ macchamaṃsaṃ na sodheti, tathā ^b^anāsakatta^eb^nti evaṃ  porāṇā vaṇṇenti. evaṃ pana sundarataraṃ siyā ``na macchamaṃsānaṃ  anāsakattaṃ na macchamaṃsānānāsakattaṃ, macchamaṃsānaṃ anāsakattaṃ na  sodheti, macca''nti athāpi siyā, evaṃ sante anāsakattaṃ ohīyatīti?  tañca na, amaratapena saṅgahitattā. ``ye vāpi loke amarā bahū  tapā''ti ettha hi sabbopi vuttāvaseso attakilamatho saṅgahaṃ  gacchatīti. ^b^naggiya^eb^nti acelakattaṃ. ^b^muṇḍiya^eb^nti  muṇḍabhāvo. ^b^jaṭājalla^eb^nti jaṭā ca rajojallañca.  ^b^kharājinānī^eb^ti kharāni ajinacammāni.  ^b^aggihuttassupasevanā^eb^ti aggipāricāriyā. ^b^amarā^eb^ti  amarabhāvapatthanatāya pavattakāyakilesā. ^b^bahū^eb^ti  ukkuṭikappadhānādibhedato aneke. ^b^tapā^eb^ti sarīrasantāpā.  ^b^mantā^eb^ti vedā. ^b^āhutī^eb^ti aggihomakammaṃ.  ^b^yaññamutūpasevanā^eb^ti assamedhādiyaññā ca utūpasevanā ca.  utūpasevanā nāma gimhe ātapaṭṭhānasevanā, vasse rukkhamūlasevanā,  hemante jalappavesasevanā. ^b^na sodhenti maccaṃ  avitiṇṇakaṅkha^eb^nti kilesasuddhiyā vā bhavasuddhiyā vā  avitiṇṇavicikicchaṃ maccaṃ na sodhenti. kaṅkhāmale hi sati na  visuddho hoti, tvañca sakaṅkhoyevāti. ettha ca  ``avitiṇṇakaṅkha''nti etaṃ ``na macchamaṃsa''ntiādīni  ^a^P1.0292^ea^ sutvā ``kiṃ nu kho macchamaṃsānaṃ abhojanādinā siyā  visuddhimaggo''ti tāpasassa kaṅkhāya uppannāya bhagavatā vuttaṃ siyāti  no adhippāyo. yā cassa ``so macchamaṃsaṃ bhuñjatī''ti sutvāva  buddhe kaṅkhā uppannā, taṃ sandhāyetaṃ vuttanti veditabbaṃ. <br/><br/>[03] 253^b^.^eb^ evaṃ ^a^V1.0267^ea^ macchamaṃsānāsakattādīnaṃ sodhetuṃ  asamatthabhāvaṃ dassetvā idāni sodhetuṃ samatthe dhamme dassento  ^b^``sotesu gutto''^eb^ti imaṃ gāthamāha. tattha ^b^sotesū^eb^ti chasu  indriyesu. ^b^gutto^eb^ti indriyasaṃvaraguttiyā samannāgato.  ettāvatā indriyasaṃvaraparivārasīlaṃ dasseti. ^b^viditindriyo  care^eb^ti ñātapariññāya chaḷindriyāni viditvā pākaṭāni katvā  careyya, vihareyyāti vuttaṃ hoti. ettāvatā visuddhasīlassa  nāmarūpaparicchedaṃ dasseti. ^b^dhamme ṭhito^eb^ti ariyamaggena  abhisametabbacatusaccadhamme ṭhito. etena sotāpattibhūmiṃ dasseti.  ^b^ajjavamaddave^eb^ ^a^M1.0308^ea^ ^b^rato^eb^ti ujubhāve ca mudubhāve ca rato. etena  sakadāgāmibhūmiṃ dasseti. sakadāgāmī hi kāyavaṅkādikarānaṃ  cittathaddhabhāvakarānañca rāgadosānaṃ tanubhāvā ajjavamaddave rato hoti.  ^b^saṅgātigo^eb^ti rāgadosasaṅgātigo. etena anāgāmibhūmiṃ  dasseti. ^b^sabbadukkhappahīno^eb^ti sabbassa vaṭṭadukkhassa  hetuppahānena pahīnasabbadukkho. etena arahattabhūmiṃ dasseti. ^b^na  lippati diṭṭhasutesu dhīro^eb^ti so evaṃ anupubbena arahattaṃ patto  dhitisampadāya dhīro diṭṭhasutesu dhammesu kenaci kilesena na lippati.  na kevalañca diṭṭhasutesu, mutaviññātesu ca na lippati, aññadatthu  paramavisuddhippatto hotīti arahattanikūṭena desanaṃ niṭṭhāpesi. <br/><br/>[03] 254-5^b^.^eb^ ito paraṃ ^b^``iccetamattha''^eb^nti dve gāthā  saṅgītikārehi vuttā. tāsamattho -- ^b^iti bhagavā^eb^ kassapo  ^b^etamatthaṃ punappunaṃ^eb^ anekāhi gāthāhi dhammādhiṭṭhānāya  puggalādhiṭṭhānāya ca desanāya yāva tāpaso aññāsi, tāva so  ^b^akkhāsi^eb^ ^a^P1.0293^ea^ kathesi vitthāresi. ^b^naṃ vedayi mantapāragū^eb^ti  sopi tañca atthaṃ mantapāragū, vedapāragū, tisso brāhmaṇo vedayi  aññāsi. kiṃ kāraṇā? yasmā atthato ca padato ca desanānayato  ca ^b^citrāhi gāthāhi munī pakāsayi^eb^. kīdiso?  ^b^nirāmagandho asito durannayo,^eb^ āmagandhakilesābhāvā  nirāmagandho, taṇhādiṭṭhinissayābhāvā asito, bāhiradiṭṭhivasena  ``idaṃ seyyo idaṃ vara''nti kenaci netuṃ asakkuṇeyyattā durannayo.  evaṃ pakāsitavato cassa ^b^sutvāna buddhassa subhāsitaṃ padaṃ^eb^  sukathitaṃ dhammadesanaṃ sutvā ^b^nirāmagandhaṃ^eb^ nikkilesayogaṃ,  ^b^sabbadukkhappanūdanaṃ^eb^ sabbavaṭṭadukkhappanūdanaṃ, ^b^nīcamano^eb^  nīcacitto hutvā ^b^vandi tathāgatassa,^eb^ tisso brāhmaṇo tathāgatassa  pāde pañcapatiṭṭhitaṃ katvā vandi. ^b^tattheva pabbajjamarocayitthā^eb^ti  tattheva ca naṃ āsane nisinnaṃ kassapaṃ bhagavantaṃ tisso tāpaso  pabbajjamarocayittha, ayācīti vuttaṃ hoti. taṃ bhagavā ``ehi  bhikkhū''ti āha. so taṅkhaṇaṃyeva aṭṭhaparikkhārayutto hutvā  ākāsenāgantvā vassasatikatthero viya bhagavantaṃ vanditvā  katipāheneva sāvakapāramiñāṇaṃ paṭivijjhitvā ^b^tisso^eb^ nāma  aggasāvako ahosi, puna dutiyo ^b^bhāradvājo^eb^ nāma. evaṃ tassa  bhagavato tissabhāradvājaṃ nāma sāvakayugaṃ ahosi.<br/><br/>[03] amhākaṃ ^a^V1.0268^ea^ ^a^M1.0309^ea^ pana bhagavā yā ca tissena brāhmaṇena ādito tisso  gāthā vuttā, yā ca kassapena bhagavatā majjhe nava, yā ca tadā  saṅgītikārehi ante dve, tā sabbāpi cuddasa gāthā ānetvā paripuṇṇaṃ  katvā imaṃ āmagandhasuttaṃ ācariyappamukhānaṃ pañcannaṃ tāpasasatānaṃ  āmagandhaṃ byākāsi. taṃ sutvā so brāhmaṇo tatheva nīcamano  ^a^P1.0294^ea^ hutvā bhagavato pāde vanditvā pabbajjaṃ yāci saddhiṃ  parisāya. ``etha bhikkhavo''ti bhagavā avoca. te tatheva  ehibhikkhubhāvaṃ patvā ākāsenāgantvā bhagavantaṃ vanditvā katipāheneva  sabbeva aggaphale arahatte patiṭṭhahiṃsūti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya āmagandhasuttavaṇṇanā niṭṭhitā. 


volume: 94
item: 15
title: cūḷavaggo^ratanasuttavaṇṇanā^āmagandhasuttavaṇṇanā^hirisuttavaṇṇanā^
content:
  [01] ^b^hiriṃ^eb^ ^a^V1.0269^ea^ ^b^taranta^eb^nti hirisuttaṃ. kā uppatti?  anuppanne bhagavati sāvatthiyaṃ aññataro brāhmaṇamahāsālo aḍḍho  ahosi asītikoṭidhanavibhavo. tassa ekaputtako ahosi piyo  manāpo. so taṃ devakumāraṃ viya nānappakārehi sukhūpakaraṇehi  saṃvaḍḍhento taṃ sāpateyyaṃ tassa aniyyātetvāva kālamakāsi saddhiṃ  brāhmaṇiyā. tato tassa māṇavassa mātāpitūnaṃ accayena  bhaṇḍāgāriko sāragabbhaṃ vivaritvā sāpateyyaṃ niyyātento āha --  ``idaṃ te, sāmi, mātāpitūnaṃ santakaṃ, idaṃ ayyakapayyakānaṃ santakaṃ,  idaṃ sattakulaparivaṭṭena āgata''nti. māṇavo dhanaṃ disvā cintesi  -- ``idaṃ dhanaṃyeva dissati, yehi pana idaṃ sañcitaṃ, te na  dissanti, sabbeva maccuvasaṃ gatā. gacchantā ca na ito kiñci  ādāya agamaṃsu, evaṃ nāma bhoge pahāya gantabbo paraloko, na sakkā  kiñci ādāya gantuṃ aññatra sucaritena. yaṃnūnāhaṃ imaṃ dhanaṃ  pariccajitvā sucaritadhanaṃ gaṇheyyaṃ, yaṃ sakkā ādāya gantu''nti. so  divase divase satasahassaṃ vissajjento puna cintesi -- ``pahūtamidaṃ  dhanaṃ, kiṃ iminā evamappakena pariccāgena, yaṃnūnāhaṃ ^a^M1.0310^ea^ mahādānaṃ  dadeyya''nti. so rañño ārocesi -- ``mahārāja, mama ghare  ettakaṃ dhanaṃ atthi, icchāmi tena mahādānaṃ dātuṃ. sādhu, mahārāja,  nagare ghosanaṃ kārāpethā''ti. rājā tathā kārāpesi. so  āgatāgatānaṃ bhājanāni pūretvā sattahi divasehi sabbadhanamadāsi  ^a^P1.0295^ea^, datvā ca cintesi -- ``evaṃ mahāpariccāgaṃ  katvā ayuttaṃ ghare vasituṃ, yaṃnūnāhaṃ pabbajeyya''nti. tato  parijanassa etamatthaṃ ārocesi. te ``mā, tvaṃ sāmi, `dhanaṃ  parikkhīṇa'nti cintayi, mayaṃ appakeneva kālena nānāvidhehi  upāyehi dhanasañcayaṃ karissāmā''ti vatvā nānappakārehi taṃ yāciṃsu.  so tesaṃ yācanaṃ anādiyitvāva tāpasapabbajjaṃ pabbaji.<br/><br/>[03] tattha aṭṭhavidhā tāpasā -- saputtabhariyā, uñchācārikā,  sampattakālikā, anaggipakkikā, asmamuṭṭhikā, dantaluyyakā,  pavattaphalikā, vaṇṭamuttikā cāti (dī0 ni0 aṭṭha0 1.280).  tattha ^b^saputtabhariyā^eb^ti puttadārena saddhiṃ pabbajitvā  kasivaṇijjādīhi jīvikaṃ kappayamānā keṇiyajaṭilādayo.  ^b^uñchācārikā^eb^ti nagaradvāre assamaṃ kārāpetvā tattha  khattiyabrāhmaṇakumārādayo ^a^V1.0270^ea^ sippādīni sikkhāpetvā hiraññasuvaṇṇaṃ  paṭikkhipitvā tilataṇḍulādikappiyabhaṇḍapaṭiggāhakā, te  saputtabhariyehi seṭṭhatarā. ^b^sampattakālikā^eb^ti āhāravelāya  sampattaṃ āhāraṃ gahetvā yāpentā, te uñchācārikehi seṭṭhatarā.  ^b^anaggipakkikā^eb^ti agginā apakkapattaphalāni khāditvā yāpentā,  te sampattakālikehi seṭṭhatarā. ^b^asmamuṭṭhikā^eb^ti muṭṭhipāsāṇaṃ  gahetvā aññaṃ vā kiñci vāsisatthakādiṃ gahetvā vicarantā yadā  chātā honti, tadā sampattarukkhato tacaṃ gahetvā khāditvā  uposathaṅgāni adhiṭṭhāya cattāro brahmavihāre bhāventi, te  anaggipakkikehi seṭṭhatarā. ^b^dantaluyyakā^eb^ti muṭṭhipāsāṇādīnipi  agahetvā carantā khudākāle sampattarukkhato dantehi uppāṭetvā tacaṃ  khāditvā uposathaṅgāni adhiṭṭhāya brahmavihāre bhāventi, te  asmamuṭṭhikehi seṭṭhatarā. ^b^pavattaphalikā^eb^ti jātassaraṃ  ^a^P1.0296^ea^ vā vanasaṇḍaṃ vā nissāya vasantā yaṃ tattha sare  bhisamuḷālādi, yaṃ vā vanasaṇḍe pupphakāle pupphaṃ, phalakāle phalaṃ,  tameva khādanti. pupphaphale asati antamaso tattha rukkhapapaṭikampi  khāditvā vasanti, na tveva āhāratthāya aññatra gacchanti.  uposathaṅgādhiṭṭhānaṃ ^a^M1.0311^ea^ brahmavihārabhāvanaṃ ca karonti, te dantaluyyakehi  seṭṭhatarā. ^b^vaṇṭamuttikā^eb^ nāma vaṇṭamuttāni bhūmiyaṃ patitāni  paṇṇāniyeva khādanti, sesaṃ purimasadisameva, te sabbaseṭṭhā.<br/><br/>[03] ayaṃ pana brāhmaṇakulaputto ``tāpasapabbajjāsu aggapabbajjaṃ  pabbajissāmī''ti vaṇṭamuttikapabbajjameva pabbajitvā himavante dve tayo  pabbate atikkamma assamaṃ kārāpetvā paṭivasati. atha bhagavā loke  uppajjitvā pavattitavaradhammacakko anupubbena sāvatthiṃ gantvā sāvatthiyaṃ  viharati jetavane anāthapiṇḍikassa ārāme. tena kho pana samayena  sāvatthivāsī eko puriso pabbate candanasārādīni gavesanto tassa  assamaṃ patvā abhivādetvā ekamantaṃ aṭṭhāsi. so taṃ disvā  ``kuto āgatosī''ti pucchi. ``sāvatthito, bhante''ti. ``kā  tattha pavattī''ti? ``tattha, bhante, manussā appamattā dānādīni  puññāni karontī''ti. ``kassa ovādaṃ sutvā''ti? ``buddhassa  bhagavato''ti. tāpaso buddhasaddassavanena vimhito ``buddhoti tvaṃ,  bho purisa, vadesī''ti āmagandhe vuttanayeneva tikkhattuṃ pucchitvā  ``ghosopi kho eso dullabho''ti attamano bhagavato santikaṃ  gantukāmo hutvā cintesi -- ``na yuttaṃ buddhassa santikaṃ tucchameva  gantuṃ, kiṃ nu kho gahetvā gaccheyya''nti. puna cintesi -- ``buddhā  nāma āmisagarukā na honti, handāhaṃ dhammapaṇṇākāraṃ gahetvā  gacchāmī''ti cattāro pañhe abhisaṅkhari ^a^P1.0297^ea^ -- <br/><br/>[21] ``kīdiso ^a^V1.0271^ea^ mitto na sevitabbo, kīdiso mitto  sevitabbo. <br/><br/>[22] kīdiso payogo payuñjitabbo, kiṃ rasānaṃ agga''nti..<br/><br/>[03]  so te pañhe gahetvā majjhimadesābhimukho pakkamitvā anupubbena  sāvatthiṃ patvā jetavanaṃ paviṭṭho. bhagavāpi tasmiṃ samaye  dhammadesanatthāya āsane nisinnoyeva hoti. so bhagavantaṃ disvā  avanditvāva ekamantaṃ aṭṭhāsi. bhagavā ``kacci, isi,  khamanīya''ntiādinā nayena sammodi. sopi ``khamanīyaṃ, bho  gotamā''tiādinā nayena paṭisammoditvā ``yadi buddho bhavissati,  manasā pucchite pañhe vācāya eva vissajjessatī''ti manasā eva  bhagavantaṃ te pañhe pucchi. bhagavā brāhmaṇena puṭṭho ādipañhaṃ ^a^M1.0312^ea^ tāva  vissajjetuṃ ^b^hiriṃ taranta^eb^nti ārabhitvā aḍḍhateyyā gāthāyo āha. <br/><br/>[03] 256^b^.^eb^ tāsaṃ attho -- ^b^hiriṃ taranta^eb^nti hiriṃ  atikkamantaṃ ahirikaṃ nillajjaṃ. ^b^vijigucchamāna^eb^nti asucimiva  passamānaṃ. ahiriko hi hiriṃ jigucchati asucimiva passati,  tena naṃ na bhajati na allīyati. tena vuttaṃ ``vijigucchamāna''nti.  ^b^tavāhamasmi iti bhāsamāna^eb^nti ``ahaṃ, samma, tava sahāyo  hitakāmo sukhakāmo, jīvitampi me tuyhaṃ atthāya pariccatta''nti  evamādinā nayena bhāsamānaṃ. ^b^sayhāni kammāni  anādiyanta^eb^nti evaṃ bhāsitvāpi ca sayhāni kātuṃ sakkānipi tassa  kammāni anādiyantaṃ karaṇatthāya asamādiyantaṃ. atha vā cittena  tattha ādaramattampi akarontaṃ, apica kho pana uppannesu kiccesu  byasanameva dassentaṃ. ^b^neso mamanti iti naṃ vijaññā^eb^ti taṃ  evarūpaṃ ``mittapaṭirūpako eso, neso me mitto''ti evaṃ paṇḍito  puriso vijāneyya. <br/><br/>[03] 257^b^.^eb^ ^b^ananvaya^eb^nti yaṃ atthaṃ dassāmi,  karissāmīti ca bhāsati, tena ananugataṃ. ^b^piyaṃ vācaṃ yo  mittesu pakubbatī^eb^ti yo atītānāgatehi padehi paṭisantharanto  niratthakena saṅgaṇhanto ^a^P1.0298^ea^ kevalaṃ  byañjanacchāyāmatteneva piyaṃ mittesu vācaṃ pavatteti. ^b^akarontaṃ  bhāsamānaṃ, parijānanti paṇḍitā^eb^ti evarūpaṃ yaṃ bhāsati, taṃ  akarontaṃ, kevalaṃ vācāya bhāsamānaṃ ``vacīparamo nāmesa amitto  mittapaṭirūpako''ti evaṃ paricchinditvā paṇḍitā jānanti. <br/><br/>[03] 258^b^.^eb^ ^b^na so mitto yo sadā appamatto,  bhedāsaṅkī randhamevānupassī^eb^ti yo bhedameva āsaṅkamāno katamadhurena  upacārena sadā appamatto viharati, yaṃkiñci assatiyā  amanasikārena ^a^V1.0272^ea^ kataṃ, aññāṇakena vā akataṃ, ``yadā maṃ garahissati,  tadā naṃ etena paṭicodessāmī''ti evaṃ randhameva anupassati, na so  mitto sevitabboti.<br/><br/>[03] evaṃ bhagavā ``kīdiso mitto na sevitabbo''ti imaṃ  ādipañhaṃ vissajjetvā dutiyaṃ vissajjetuṃ ^b^``yasmiñca setī''^eb^ti  imaṃ upaḍḍhagāthamāha. tassattho ^a^M1.0313^ea^ ^b^yasmiñca^eb^ mitte mitto tassa  hadayamanupavisitvā sayanena yathā nāma pitu ^b^urasi putto^eb^  ``imassa mayi urasi sayante dukkhaṃ vā anattamanatā vā  bhaveyyā''tiādīhi aparisaṅkamāno nibbisaṅko hutvā ^b^seti,^eb^  evamevaṃ dāradhanajīvitādīsu vissāsaṃ karonto mittabhāvena  nibbisaṅko seti. ^b^yo ca parehi^eb^ kāraṇasataṃ kāraṇasahassampi  vatvā ^b^abhejjo, sa ve mitto^eb^ sevitabboti. <br/><br/>[03] 259^b^.^eb^ evaṃ bhagavā ``kīdiso mitto sevitabbo''ti  evaṃ dutiyapañhaṃ vissajjetvā tatiyaṃ vissajjetuṃ ``pāmujjakaraṇa''nti  gāthamāha. tassattho -- pāmujjaṃ karotīti ^b^pāmujjakaraṇaṃ.  ṭhāna^eb^nti kāraṇaṃ. kiṃ pana tanti? vīriyaṃ. tañhi  dhammūpasañhitaṃ pītipāmojjasukhamuppādanato pāmujjakaraṇanti vuccati.  yathāha ``svākhāte, bhikkhave, dhammavinaye yo āraddhavīriyo, so  sukhaṃ viharatī''ti (a0 ni0  1.319). pasaṃsaṃ āvahatīti  ^b^pasaṃsāvahanaṃ^eb^. ādito dibbamānusakasukhānaṃ  ^a^P1.0299^ea^, pariyosāne nibbānasukhassa āvahanato phalūpacārena  ^b^sukhaṃ^eb^. phalaṃ paṭikaṅkhamāno ^b^phalānisaṃso. bhāvetī^eb^ti  vaḍḍheti. ^b^vahanto porisaṃ dhura^eb^nti purisānucchavikaṃ bhāraṃ  ādāya viharanto etaṃ sammappadhānavīriyasaṅkhātaṃ ṭhānaṃ bhāveti,  īdiso payogo sevitabboti. <br/><br/>[03] 260^b^.^eb^ evaṃ bhagavā ``kīdiso payogo  payuñjitabbo''ti tatiyapañhaṃ vissajjetvā catutthaṃ vissajjetuṃ  ^b^``pavivekarasa''^eb^nti gāthamāha. tattha ^b^paviveko^eb^ti  kilesavivekato jātattā aggaphalaṃ vuccati, tassa rasoti  assādanaṭṭhena taṃsampayuttaṃ sukhaṃ. ^b^upasamopi^eb^ kilesūpasamante  jātattā nibbānasaṅkhātaupasamārammaṇattā vā tadeva,  ^b^dhammapītirasopi^eb^ ariyadhammato anapetāya nibbānasaṅkhāte  dhamme uppannāya pītiyā rasattā tadeva. taṃ pavivekarasaṃ upasamassa ca  rasaṃ pitvā tadeva ^b^dhammapītirasaṃ pivaṃ niddaro hoti nippāpo,^eb^  pivitvāpi kilesapariḷāhābhāvena niddaro, pivantopi pahīnapāpattā  nippāpo hoti, tasmā etaṃ rasānamagganti. keci pana  ``jhānanibbānapaccavekkhaṇānaṃ kāyacittaupadhivivekānañca vasena  pavivekarasādayo tayo eva ete dhammā''ti yojenti ^a^M1.0314^ea^, purimameva  sundaraṃ. evaṃ bhagavā catutthapañhaṃ vissajjento arahattanikūṭena ^a^V1.0273^ea^ desanaṃ  niṭṭhāpesi. desanāpariyosāne brāhmaṇo bhagavato santike pabbajitvā  katipāheneva paṭisambhidāppatto arahā ahosīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya hirisuttavaṇṇanā niṭṭhitā. <br/><br/>[06] paṭhamo bhāgo niṭṭhito. <br/><br/>[06].. namo tassa bhagavato arahato sammāsambuddhassa.. 


volume: 94
item: 16
title: ratanasuttavaṇṇanā^dutiyo bhāgo^cūḷavaggo^maṅgalasuttavaṇṇanā^
content:
  [03] ^b^evaṃ^eb^ ^a^V2.0001^ea^ ^a^M2.0001^ea^ ^a^P1.0300^ea^ ^b^me suta^eb^nti maṅgalasuttaṃ.  kā uppatti? jambudīpe kira tattha tattha nagaradvārasanthāgārasabhādīsu  mahājanā sannipatitvā hiraññasuvaṇṇaṃ datvā nānappakāraṃ  sītāharaṇādibāhirakakathaṃ kathāpenti, ekekā kathā catumāsaccayena  niṭṭhāti. tattha ekadivasaṃ maṅgalakathā samuṭṭhāsi -- ``kiṃ nu kho  maṅgalaṃ, kiṃ diṭṭhaṃ maṅgalaṃ, sutaṃ maṅgalaṃ, mutaṃ maṅgalaṃ, ko maṅgalaṃ  jānātī''ti? <br/><br/>[01] atha ^a^V2.0002^ea^ diṭṭhamaṅgaliko nāmeko puriso āha -- ``ahaṃ  maṅgalaṃ jānāmi, diṭṭhaṃ loke maṅgalaṃ, diṭṭhaṃ nāma abhimaṅgalasammataṃ  rūpaṃ. seyyathidaṃ -- idhekacco kālasseva vuṭṭhāya cātakasakuṇaṃ vā  passati, beluvalaṭṭhiṃ vā gabbhiniṃ vā kumārake vā alaṅkatapaṭiyatte  puṇṇaghaṭaṃ vā allarohitamacchaṃ vā ājaññaṃ vā ājaññarathaṃ vā usabhaṃ  vā gāviṃ vā kapilaṃ vā, yaṃ vā panaññampi kiñci evarūpaṃ  abhimaṅgalasammataṃ rūpaṃ passati, idaṃ vuccati diṭṭhamaṅgala''nti. tassa  vacanaṃ ekacce aggahesuṃ, ekacce nāggahesuṃ. ye nāggahesuṃ, te tena saha  vivadiṃsu.<br/><br/>[03] atha ^a^M2.0002^ea^ sutamaṅgaliko nāmeko puriso āha -- ``cakkhu nāmetaṃ,  bho, sucimpi asucimpi passati, tathā sundarampi asundarampi,  manāpampi amanāpampi. yadi tena diṭṭhaṃ maṅgalaṃ siyā, sabbampi  maṅgalaṃ siyā, tasmā na diṭṭhaṃ maṅgalaṃ, apica kho pana sutaṃ maṅgalaṃ,  sutaṃ nāma abhimaṅgalasammato saddo. seyyathidaṃ -- idhekacco  kālasseva vuṭṭhāya vaḍḍhāti vā vaḍḍhamānāti vā puṇṇāti vā phussāti  vā sumanāti vā sirīti vā sirivaḍḍhāti vā ajja sunakkhattaṃ  sumuhuttaṃ sudivasaṃ sumaṅgalanti evarūpaṃ vā yaṃkiñci abhimaṅgalasammataṃ  saddaṃ suṇāti, idaṃ vuccati sutamaṅgala''nti. tassapi vacanaṃ ekacce  aggahesuṃ, ekacce nāggahesuṃ. ye nāggahesuṃ, te tena saha vivadiṃsu.<br/><br/>[03] atha mutamaṅgaliko nāmeko puriso āha -- ``sotampi hi  nāmetaṃ bho sādhumpi asādhumpi manāpampi amanāpampi suṇāti.  yadi tena sutaṃ maṅgalaṃ siyā, sabbampi maṅgalaṃ siyā, tasmā na sutaṃ  maṅgalaṃ, apica kho pana mutaṃ maṅgalaṃ, mutaṃ nāma abhimaṅgalasammataṃ  gandharasaphoṭṭhabbaṃ. seyyathidaṃ -- idhekacco kālasseva vuṭṭhāya  padumagandhādipupphagandhaṃ vā ghāyati, phussadantakaṭṭhaṃ vā khādati, pathaviṃ  vā āmasati, haritasassaṃ vā allagomayaṃ vā kacchapaṃ vā tilavāhaṃ vā  pupphaṃ vā phalaṃ vā āmasati, phussamattikāya vā sammā limpati,  phussasāṭakaṃ vā nivāseti, phussaveṭhanaṃ vā dhāreti, yaṃ vā panaññampi  kiñci evarūpaṃ abhimaṅgalasammataṃ gandhaṃ vā ghāyati, rasaṃ vā  sāyati, phoṭṭhabbaṃ vā phusati, idaṃ vuccati mutamaṅgala''nti. tassapi  vacanaṃ ekacce aggahesuṃ, ekacce nāggahesuṃ.<br/><br/>[03] tattha na diṭṭhamaṅgaliko sutamutamaṅgalike asakkhi saññāpetuṃ.  na tesaṃ aññataro itare dve. tesu ca manussesu ye diṭṭhamaṅgalikassa  vacanaṃ gaṇhiṃsu, te ``diṭṭhaṃyeva maṅgala''nti gatā. ye  sutamutamaṅgalikānaṃ vacanaṃ gaṇhiṃsu, te ``sutaṃyeva mutaṃyeva maṅgala''nti  gatā. evamayaṃ maṅgalakathā sakalajambudīpe pākaṭā jātā. <br/><br/>[01] atha sakalajambudīpe manussā gumbagumbā hutvā ``kiṃ nu  kho maṅgala''nti maṅgalāni cintayiṃsu ^a^V2.0003^ea^. tesaṃ manussānaṃ  ārakkhadevatā taṃ kathaṃ sutvā tatheva maṅgalāni cintayiṃsu. tāsaṃ  devatānaṃ bhummadevatā mittā honti, atha tato sutvā bhummadevatāpi  tatheva maṅgalāni cintayiṃsu. tāsampi devatānaṃ ākāsaṭṭhadevatā  mittā honti, ākāsaṭṭhadevatānaṃ cātumahārājikadevatā. eteneva  upāyena yāva sudassīdevatānaṃ ^a^M2.0003^ea^ akaniṭṭhadevatā mittā honti, atha tato  sutvā akaniṭṭhadevatāpi tatheva gumbagumbā hutvā maṅgalāni cintayiṃsu.  evaṃ dasasahassacakkavāḷesu sabbattha maṅgalacintā udapādi. uppannā  ca sā ``idaṃ maṅgalaṃ idaṃ maṅgala''nti vinicchiyamānāpi appattā  eva vinicchayaṃ dvādasa vassāni aṭṭhāsi. sabbe manussā ca devā ca  brahmāno ca ṭhapetvā ariyasāvake diṭṭhasutamutavasena tidhā bhinnā.  ekopi ``idameva maṅgala''nti yathābhuccato niṭṭhaṅgato nāhosi,  maṅgalakolāhalaṃ loke uppajji.<br/><br/>[03] ^b^kolāhalaṃ nāma pañcavidhaṃ^eb^ -- kappakolāhalaṃ,  cakkavattikolāhalaṃ, buddhakolāhalaṃ, maṅgalakolāhalaṃ,  moneyyakolāhalanti. tattha kāmāvacaradevā muttasirā vikiṇṇakesā  rudammukhā assūni hatthehi puñchamānā rattavatthanivatthā ativiya  virūpavesadhārino hutvā, ``vassasatasahassassa accayena kappuṭṭhānaṃ  bhavissati. ayaṃ loko vinassissati, mahāsamuddo sussissati,  ayañca mahāpathavī sineru ca pabbatarājā uḍḍhayhissati  vinassissati, yāva brahmalokā lokavināso bhavissati. mettaṃ,  mārisā, bhāvetha, karuṇaṃ muditaṃ upekkhaṃ, mārisā, bhāvetha, mātaraṃ  upaṭṭhahatha, pitaraṃ upaṭṭhahatha, kule jeṭṭhāpacāyino hotha, jāgaratha mā  pamādatthā''ti manussapathe vicaritvā ārocenti. idaṃ  ^b^kappakolāhalaṃ^eb^ nāma.<br/><br/>[03] kāmāvacaradevāyeva ``vassasatassaccayena cakkavattirājā loke  uppajjissatī''ti manussapathe vicaritvā ārocenti. idaṃ  ^b^cakkavattikolāhalaṃ^eb^ nāma.<br/><br/>[03] suddhāvāsā pana devā brahmābharaṇena alaṅkaritvā brahmaveṭhanaṃ sīse  katvā pītisomanassajātā buddhaguṇavādino ``vassasahassassa accayena  buddho loke uppajjissatī''ti manussapathe vicaritvā ārocenti.  idaṃ ^b^buddhakolāhalaṃ^eb^ nāma.<br/><br/>[03] suddhāvāsā eva devā manussānaṃ cittaṃ ñatvā ``dvādasannaṃ  vassānaṃ accayena sammāsambuddho maṅgalaṃ kathessatī''ti manussapathe  vicaritvā ārocenti. idaṃ ^b^maṅgalakolāhalaṃ^eb^ nāma.<br/><br/>[03] suddhāvāsā ^a^M2.0004^ea^ eva devā ``sattannaṃ vassānaṃ accayena aññataro  bhikkhu bhagavatā saddhiṃ samāgamma moneyyapaṭipadaṃ pucchissatī''ti  manussapathe vicaritvā ārocenti. idaṃ ^b^moneyyakolāhalaṃ^eb^  ^a^V2.0004^ea^ nāma.  imesu pañcasu kolāhalesu diṭṭhamaṅgalādivasena tidhā bhinnesu  devamanussesu idaṃ maṅgalakolāhalaṃ loke uppajji.<br/><br/>[03] atha devesu ca manussesu ca vicinitvā vicinitvā maṅgalāni  alabhamānesu dvādasannaṃ vassānaṃ accayena tāvatiṃsakāyikā devatā  saṅgamma samāgamma evaṃ samacintesuṃ -- ``seyyathāpi nāma, mārisā,  gharasāmiko antogharajanānaṃ, gāmasāmiko gāmavāsīnaṃ, rājā  sabbamanussānaṃ, evamevaṃ ayaṃ sakko devānamindo amhākaṃ aggo ca  seṭṭho ca yadidaṃ puññena tejena issariyena paññāya dvinnaṃ devalokānaṃ  adhipati. yaṃnūna mayaṃ sakkaṃ devānamindaṃ etamatthaṃ puccheyyāmā''ti.  tā sakkassa santikaṃ gantvā sakkaṃ devānamindaṃ  taṅkhaṇānurūpanivāsanābharaṇasassirikasarīraṃ  aḍḍhateyyakoṭiaccharāgaṇaparivutaṃ pāricchattakamūle paṇḍukambalavarāsane  nisinnaṃ abhivādetvā ekamantaṃ ṭhatvā etadavocuṃ -- ``yagghe, mārisa,  jāneyyāsi, etarahi maṅgalapañhā samuṭṭhitā, eke diṭṭhaṃ maṅgalanti  vadanti, eke sutaṃ maṅgalanti vadanti, eke mutaṃ maṅgalanti vadanti.  tattha mayañca aññe ca aniṭṭhaṅgatā, sādhu vata no tvaṃ yāthāvato  byākarohī''ti. devarājā pakatiyāpi paññavā ``ayaṃ maṅgalakathā  kattha paṭhamaṃ samuṭṭhitā''ti āha. ``mayaṃ deva cātumahārājikānaṃ  assumhā''ti āhaṃsu. tato cātumahārājikā ākāsaṭṭhadevatānaṃ,  ākāsaṭṭhadevatā bhummadevatānaṃ, bhummadevatā manussārakkhadevatānaṃ,  manussārakkhadevatā ``manussaloke samuṭṭhitā''ti āhaṃsu.<br/><br/>[03] atha devānamindo ``sammāsambuddho kattha vasatī''ti pucchi.  ``manussaloke, devā''ti āhaṃsu. ``taṃ bhagavantaṃ koci pucchī''ti  āha. ``na koci devā''ti. ``kiṃ nu kho nāma tumhe mārisā  aggiṃ chaḍḍetvā khajjopanakaṃ ujjāletha, ye anavasesamaṅgaladesakaṃ taṃ  bhagavantaṃ atikkamitvā maṃ pucchitabbaṃ maññatha? āgacchatha, mārisā,  taṃ bhagavantaṃ pucchāma, addhā sassirikaṃ pañhabyākaraṇaṃ labhissāmā''ti  ekaṃ devaputtaṃ āṇāpesi -- ``tvaṃ bhagavantaṃ pucchā''ti. so devaputto  taṅkhaṇānurūpena ^a^M2.0005^ea^ alaṅkārena attānaṃ alaṅkaritvā vijjuriva  vijjotamāno devagaṇaparivuto jetavanamahāvihāraṃ āgantvā bhagavantaṃ  abhivādetvā ekamantaṃ ṭhatvā maṅgalapañhaṃ pucchanto gāthāya ajjhabhāsi.  bhagavā tassa taṃ pañhaṃ vissajjento imaṃ suttamabhāsi.<br/><br/>[03] tattha ^b^evaṃ me suta^eb^ntiādīnamattho saṅkhepato  kasibhāradvājasuttavaṇṇanāyaṃ vutto, vitthāraṃ pana icchantehi  papañcasūdaniyā majjhimaṭṭhakathāyaṃ vuttanayena gahetabbo.  kasibhāradvājasutte ^b^ca^eb^ ``magadhesu viharati dakkhiṇāgirismiṃ  ekanāḷāyaṃ brāhmaṇagāme''ti vuttaṃ, idha ``sāvatthiyaṃ viharati ^a^V2.0005^ea^ jetavane  anāthapiṇḍikassa ārāme''ti. tasmā ``sāvatthiya''nti imaṃ padaṃ  ādiṃ katvā idha apubbapadavaṇṇanaṃ karissāma.<br/><br/>[03] seyyathidaṃ, ^b^sāvatthiya^eb^nti evaṃnāmake nagare. taṃ kira  savatthassa nāma isino nivāsaṭṭhānaṃ ahosi. tasmā yathā  kusambassa nivāso kosambī, kākaṇḍassa nivāso kākaṇḍīti, evaṃ  itthiliṅgavasena ``sāvatthī''ti vuccati. porāṇā pana vaṇṇayanti  -- yasmā tasmiṃ ṭhāne satthasamāyoge ``kiṃbhaṇḍamatthī''ti pucchite  ``sabbamatthī''ti āhaṃsu, tasmā taṃ vacanamupādāya ``sāvatthī''ti  vuccati. tassaṃ sāvatthiyaṃ. etenassa gocaragāmo dīpito hoti.  jeto nāma rājakumāro, tena ropitasaṃvaḍḍhitattā tassa jetassa  vananti jetavanaṃ, tasmiṃ ^b^jetavane^eb^. anāthānaṃ piṇḍo etasmiṃ  atthīti anāthapiṇḍiko, tassa ^b^anāthapiṇḍikassa^eb^.  anāthapiṇḍikena gahapatinā catupaṇṇāsakoṭipariccāgena  niṭṭhāpitārāmeti attho. etenassa pabbajitānurūpanivāsokāso  dīpito hoti.<br/><br/>[03] ^b^athā^eb^ti avicchedatthe, ^b^kho^eb^ti  adhikārantaranidassanatthe nipāto. tena avicchinneyeva tattha  bhagavato vihāre ``idamadhikārantaraṃ udapādī''ti dasseti. kiṃ  tanti? ^b^aññatarā devatā^eb^tiādi. tattha ^b^aññatarā^eb^ti  aniyamitaniddeso. sā hi nāmagottato apākaṭā, tasmā  ``aññatarā''ti vuttā. devo eva devatā, itthipurisasādhāraṇametaṃ.  idha pana puriso eva so devaputto, kintu sādhāraṇanāmavasena  ``devatā''ti vutto.<br/><br/>[03] ^b^abhikkantāya^eb^ ^a^M2.0006^ea^ ^b^rattiyā^eb^ti ettha ^b^abhikkantasaddo^eb^  khayasundarābhirūpābbhanumodanādīsu dissati. tattha ``abhikkantā,  bhante, ratti, nikkhanto paṭhamo yāmo, ciranisinno bhikkhusaṅgho.  uddisatu, bhagavā bhikkhūnaṃ pātimokkha''nti evamādīsu (cūḷava0  383; a0 ni0  8.20; udā0 45) khaye dissati. ``ayaṃ  imesaṃ catunnaṃ puggalānaṃ abhikkantataro ca paṇītataro cā''ti  evamādīsu (a0 ni0  4.100) sundare. <br/><br/>[21] ``ko me vandati pādāni, iddhiyā yasasā jalaṃ. <br/><br/>[22] abhikkantena vaṇṇena, sabbā obhāsayaṃ disā''ti..  (vi0 va0 857) -- <br/><br/>[25] evamādīsu abhirūpe. ``abhikkantaṃ, bho gotama,  abhikkantaṃ, bho gotamā''ti evamādīsu (a0 ni0  2.16; pārā0  15) abbhanumodane. idha pana khaye. tena abhikkantāya rattiyā,  parikkhīṇāya rattiyāti vuttaṃ hoti.<br/><br/>[03] ^b^abhikkantavaṇṇā^eb^ti ^a^V2.0006^ea^ ettha ^b^abhikkanta^eb^saddo abhirūpe,  ^b^vaṇṇa^eb^saddo pana  chavithutikulavaggakāraṇasaṇṭhānappamāṇarūpāyatanādīsu dissati. tattha  ``suvaṇṇavaṇṇosi bhagavā''ti evamādīsu (ma0 ni0 2.399; su0  ni0 553) chaviyaṃ. ``kadā saññūḷhā pana te, gahapati, ime  samaṇassa gotamassa vaṇṇā''ti evamādīsu (ma0 ni0 2.77)  thutiyaṃ. ``cattārome, bho gotama, vaṇṇā''ti evamādīsu (dī0  ni0 3.115) kulavagge. ``atha kena nu vaṇṇena, gandhatthenoti  vuccatī''ti evamādīsu (saṃ0 ni0  1.234) kāraṇe. ``mahantaṃ  hatthirājavaṇṇaṃ abhinimminitvā''ti evamādīsu (saṃ0 ni0   1.138) saṇṭhāne. ``tayo pattassa vaṇṇā''ti evamādīsu  pamāṇe. ``vaṇṇo gandho raso ojā''ti evamādīsu rūpāyatane.  so idha chaviyaṃ daṭṭhabbo. tena abhikkantavaṇṇā abhirūpacchavīti vuttaṃ  hoti.<br/><br/>[03] ^b^kevalakappa^eb^nti ettha ^b^kevala^eb^saddo  anavasesayebhuyyābyāmissānatirekadaḷhatthavisaṃyogādianekattho.  tathā hissa ``kevalaparipuṇṇaṃ parisuddhaṃ brahmacariya''nti evamādīsu  (dī0 ni0 1.255; pārā0 1) anavasesatā attho.  ``kevalakappā ca aṅgamāgadhā pahūtaṃ khādanīyaṃ bhojanīyaṃ ādāya  upasaṅkamissantī''ti ^a^M2.0007^ea^ evamādīsu (mahāva0 43) yebhuyyatā.  ``kevalassa dukkhakkhandhassa samudayo hotī''ti evamādīsu (vibha0  225) abyāmissatā. ``kevalaṃ saddhāmattakaṃ nūna ayamāyasmā''ti  evamādīsu (mahāva0 244) anatirekatā. ``āyasmato bhante  anuruddhassa bāhiko nāma saddhivihāriko kevalakappaṃ saṅghabhedāya  ṭhito''ti evamādīsu (a0 ni0  4.243) daḷhatthatā.  ``kevalī vusitavā uttamapurisoti vuccatī''ti evamādīsu (saṃ0  ni0  3.57) visaṃyogo. idha panassa anavasesato attho  adhippeto.<br/><br/>[03] ^b^kappa^eb^saddo panāyaṃ  abhisaddahanavohārakālapaññattichedanavikappalesasamantabhāvādianekattho.  tathā hissa ``okappaniyametaṃ bhoto gotamassa, yatā taṃ arahato  sammāsambuddhassā''ti evamādīsu (ma0 ni0 1.387)  abhisaddahanamattho. ``anujānāmi, bhikkhave, pañcahi samaṇakappehi  phalaṃ paribhuñjitu''nti evamādīsu (cūḷava0 250) vohāro. ``yena  sudaṃ niccakappaṃ viharāmī''ti evamādīsu (ma0 ni0 1.387)  kālo. ``iccāyasmā kappo''ti evamādīsu (su0 ni0 1098;  cūḷani0 kappamāṇavapucchā 117) paññatti. ``alaṅkato  kappitakesamassū''ti evamādīsu (jā0 2.22.1368) chedanaṃ.  ``kappati dvaṅgulakappo''ti evamādīsu (cūḷava0 446) vikappo.  ``atthi kappo nipajjitu''nti evamādīsu (a0 ni0  8.80)  leso. ``kevalakappaṃ veḷuvanaṃ obhāsetvā''ti evamādīsu (saṃ0  ni0  1.94) samantabhāvo. idha panassa samantabhāvo atthoti  adhippeto. yato ^b^kevalakappaṃ jetavana^eb^nti ettha anavasesaṃ  samantato jetavananti evamattho daṭṭhabbo.<br/><br/>[03] ^b^obhāsetvā^eb^ti ^a^V2.0007^ea^ ābhāya pharitvā, candimā viya sūriyo  viya ca ekobhāsaṃ ekapajjotaṃ karitvāti attho.<br/><br/>[03] ^b^yena bhagavā tenupasaṅkamī^eb^ti bhummatthe karaṇavacanaṃ, yato  yattha bhagavā, tattha upasaṅkamīti evamettha attho daṭṭhabbo. yena vā  kāraṇena bhagavā devamanussehi upasaṅkamitabbo, teneva kāraṇena  upasaṅkamīti evampettha attho daṭṭhabbo. kena ca kāraṇena bhagavā  upasaṅkamitabbo? nānappakāraguṇavisesādhigamādhippāyena  sāduphalūpabhogādhippāyena dijagaṇehi niccaphalitamahārukkho viya.  upasaṅkamīti ca gatāti ^a^M2.0008^ea^ vuttaṃ hoti. ^b^upasaṅkamitvā^eb^ti  upasaṅkamanapariyosānadīpanaṃ. atha vā evaṃ gatā tato āsannataraṃ  ṭhānaṃ bhagavato samīpasaṅkhātaṃ gantvātipi vuttaṃ hoti. ^b^bhagavantaṃ  abhivādetvā^eb^ti bhagavantaṃ vanditvā paṇamitvā namassitvā.<br/><br/>[03] ^b^ekamanta^eb^nti bhāvanapuṃsakaniddeso, ekokāsaṃ ekapassanti  vuttaṃ hoti. bhummatthe vā upayogavacanaṃ. ^b^aṭṭhāsī^eb^ti  nisajjādipaṭikkhepo, ṭhānaṃ kappesi, ṭhitā ahosīti attho.<br/><br/>[03] kathaṃ ṭhitā pana sā ekamantaṃ ṭhitā ahūti? <br/><br/>[21] ``na pacchato na purato, nāpi āsannadūrato. <br/><br/>[27] na kacche nopi paṭivāte, na cāpi oṇatuṇṇate. <br/><br/>[22] ime dose vivajjetvā, ekamantaṃ ṭhitā ahū''ti..<br/><br/>[03] kasmā panāyaṃ aṭṭhāsi eva, na nisīdīti? lahuṃ  nivattitukāmatāya. devatā hi kañcideva atthavasaṃ paṭicca  sucipuriso viya vaccaṭṭhānaṃ manussalokaṃ āgacchanti. pakatiyā  panetāsaṃ yojanasatato pabhuti manussaloko duggandhatāya paṭikūlo  hoti, na tattha abhiramanti. tena sā āgatakiccaṃ katvā lahuṃ  nivattitukāmatāya na nisīdi. yassa ca  gamanādīriyāpathaparissamassa vinodanatthaṃ nisīdanti, so devānaṃ  parissamo natthi, tasmāpi na nisīdi. ye ca mahāsāvakā bhagavantaṃ  parivāretvā ṭhitā, te patimānesi, tasmāpi na nisīdi. apica  bhagavati gāraveneva na nisīdi. devānañhi nisīditukāmānaṃ āsanaṃ  nibbattati, taṃ anicchamānā nisajjāya cittampi akatvā ekamantaṃ  aṭṭhāsi.<br/><br/>[03] ^b^ekamantaṃ ṭhitā kho sā devatā^eb^ti evaṃ imehi kāraṇehi  ekamantaṃ ṭhitā kho sā devatā. ^b^bhagavantaṃ gāthāya  ajjhabhāsī^eb^ti bhagavantaṃ gāthāya akkharapadaniyamitaganthitena vacanena  abhāsīti attho. <br/><br/>[03] 261^b^.^eb^ tattha ^a^V2.0008^ea^ ^b^bahū^eb^ti aniyamitasaṅkhyāniddeso.  tena anekasatā anekasahassā anekasatasahassāti vuttaṃ hoti.  dibbantīti ^b^devā,^eb^ pañcahi kāmaguṇehi kīḷanti, attano vā  siriyā jotantīti attho. apica tividhā devā  sammutiupapattivisuddhivasena. yathāha -- <br/><br/>[02] ``devāti ^a^M2.0009^ea^ tayo devā sammutidevā, upapattidevā,  visuddhidevā. tattha sammutidevā nāma rājāno, deviyo, rājakumārā.  upapattidevā nāma cātumahārājike deve upādāya taduttaridevā.  visuddhidevā nāma arahanto vuccantī''ti (cūḷani0  dhotakamāṇavapucchāniddesa 32, pārāyanānugītigāthāniddesa 119).<br/><br/>[03] tesu idha upapattidevā adhippetā. manuno apaccāti  ^b^manussā^eb^. porāṇā pana bhaṇanti -- manassa ussannatāya  manussā. te jambudīpakā, aparagoyānakā, uttarakurukā,  pubbavidehakāti catubbidhā. idha jambudīpakā adhippetā.  maṅgalanti imehi sattāti ^b^maṅgalāni,^eb^ iddhiṃ vuddhiñca  pāpuṇantīti attho. ^b^acintayu^eb^nti cintesuṃ.  ^b^ākaṅkhamānā^eb^ti icchamānā patthayamānā pihayamānā.  ^b^sotthāna^eb^nti sotthibhāvaṃ, sabbesaṃ diṭṭhadhammikasamparāyikānaṃ  sobhanānaṃ sundarānaṃ kalyāṇānaṃ dhammānamatthitanti vuttaṃ hoti.  ^b^brūhī^eb^ti desehi pakāsehi ācikkha vivara vibhaja uttānīkarohi.  ^b^maṅgala^eb^nti iddhikāraṇaṃ vuddhikāraṇaṃ sabbasampattikāraṇaṃ.  ^b^uttama^eb^nti visiṭṭhaṃ pavaraṃ sabbalokahitasukhāvahanti ayaṃ gāthāya  anupubbapadavaṇṇanā.<br/><br/>[03] ayaṃ pana piṇḍattho -- so devaputto dasasahassacakkavāḷesu  devatā maṅgalapañhaṃ sotukāmatāya imasmiṃ ekacakkavāḷe sannipatitvā  ekavālaggakoṭiokāsamatte dasapi vīsampi tiṃsampi cattālīsampi  paññāsampi saṭṭhipi sattatipi asītipi sukhumattabhāve nimminitvā  sabbadevamārabrahmāno siriyā ca tejasā ca adhigayha virocamānaṃ  paññattavarabuddhāsane nisinnaṃ bhagavantaṃ parivāretvā ṭhitā disvā tasmiṃ  ca samaye anāgatānampi sakalajambudīpakānaṃ manussānaṃ cetasā  cetoparivitakkamaññāya sabbadevamanussānaṃ vicikicchāsallasamuddharaṇatthaṃ  āha -- ``bahū devā manussā ca, maṅgalāni acintayuṃ,  ākaṅkhamānā sotthānaṃ attano sotthibhāvaṃ icchantā, brūhi  maṅgalamuttamaṃ, tesaṃ devānaṃ anumatiyā manussānañca anuggahena mayā  puṭṭho samāno yaṃ sabbesameva amhākaṃ ekantahitasukhāvahanato uttamaṃ  maṅgalaṃ, taṃ no anukampaṃ upādāya brūhi bhagavā''ti. <br/><br/>[03] 262^b^.^eb^ evametaṃ ^a^M2.0010^ea^ devaputtassa vacanaṃ sutvā bhagavā  ^b^``asevanā ca bālāna''^eb^nti gāthamāha. tattha ^b^asevanā^eb^ti  abhajanā apayirupāsanā. ^b^bālāna^eb^nti balanti assasantīti  bālā, assasitapassasitamattena jīvanti, na paññājīvitenāti  adhippāyo. tesaṃ bālānaṃ ^b^paṇḍitāna^eb^nti ^a^V2.0009^ea^ paṇḍantīti paṇḍitā,  sandiṭṭhikasamparāyikesu atthesu ñāṇagatiyā gacchantīti adhippāyo.  tesaṃ paṇḍitānaṃ. ^b^sevanā^eb^ti bhajanā payirupāsanā taṃsahāyatā  taṃsampavaṅkatā. ^b^pūjā^eb^ti sakkāragarukāramānanavandanā.  ^b^pūjaneyyāna^eb^nti pūjārahānaṃ. ^b^etaṃ maṅgalamuttama^eb^nti yā ca  bālānaṃ asevanā, yā ca paṇḍitānaṃ sevanā, yā ca pūjaneyyānaṃ pūjā,  taṃ sabbaṃ sampiṇḍetvā āha etaṃ maṅgalamuttamanti. yaṃ tayā puṭṭhaṃ  ``brūhi maṅgalamuttama''nti, ettha tāva etaṃ maṅgalamuttamanti gaṇhāhīti  vuttaṃ hoti. ayametissā gāthāya padavaṇṇanā.<br/><br/>[03] atthavaṇṇanā panassā evaṃ veditabbā -- evametaṃ devaputtassa  vacanaṃ sutvā bhagavā imaṃ gāthamāha. tattha yasmā catubbidhā kathā  pucchitakathā, apucchitakathā, sānusandhikathā, ananusandhikathāti.  tattha ``pucchāmi taṃ, gotama, bhūripaññaṃ, kathaṃkaro sāvako sādhu  hotī''ti (su0 ni0 378) ca, ``kathaṃ nu tvaṃ, mārisa,  oghamatarī''ti (saṃ0 ni0  1.1) ca evamādīsu pucchitena  kathikā pucchitakathā. ``yaṃ pare sukhato āhu, tadariyā āhu  dukkhato''ti evamādīsu (su0 ni0 767) apucchitena  attajjhāsayavaseneva kathitā apucchitakathā. sabbāpi buddhānaṃ kathā  ``sanidānāhaṃ, bhikkhave, dhammaṃ desemī''ti (a0 ni0  3.126;  kathā0 806) vacanato sānusandhikathā. ananusandhikathā imasmiṃ  sāsane natthi. evametāsu kathāsu ayaṃ devaputtena pucchitena bhagavatā  kathitattā pucchitakathā. pucchitakathāyañca yathā cheko puriso  kusalo maggassa, kusalo amaggassa, maggaṃ puṭṭho paṭhamaṃ vijahitabbaṃ  ācikkhitvā pacchā gahetabbaṃ ācikkhati -- ``asukasmiṃ nāma  ṭhāne dvedhāpatho hoti, tattha vāmaṃ muñcitvā dakkhiṇaṃ gaṇhathā''ti,  evaṃ sevitabbāsevitabbesu asevitabbaṃ ācikkhitvā sevitabbaṃ  ācikkhati. bhagavā ca maggakusalapurisasadiso. yathāha -- <br/><br/>[02] ``puriso maggakusaloti kho, tissa, tathāgatassetaṃ  adhivacanaṃ arahato sammāsambuddhassā''ti (saṃ0 ni0  3.84).<br/><br/>[03] so ^a^M2.0011^ea^ hi kusalo imassa lokassa, kusalo parassa lokassa,  kusalo maccudheyyassa, kusalo amaccudheyyassa, kusalo māradheyyassa,  kusalo amāradheyyassāti. tasmā paṭhamaṃ asevitabbaṃ ācikkhitvā  sevitabbaṃ ācikkhanto āha -- ``asevanā ca bālānaṃ, paṇḍitānañca  sevanā''ti. vijahitabbamaggo viya hi paṭhamaṃ bālā na sevitabbā  na payirupāsitabbā, tato gahetabbamaggo viya paṇḍitā sevitabbā  payirupāsitabbāti.<br/><br/>[03] kasmā pana bhagavatā maṅgalaṃ kathentena paṭhamaṃ bālānaṃ asevanā  paṇḍitānañca sevanā kathitāti? vuccate -- yasmā imaṃ diṭṭhādīsu  maṅgaladiṭṭhiṃ bālasevanāya devamanussā gaṇhiṃsu, sā ^a^V2.0010^ea^ ca amaṅgalaṃ,  tasmā nesaṃ taṃ idhalokatthaparalokatthabhañjakaṃ akalyāṇamittasaṃsaggaṃ  garahantena ubhayalokatthasādhakañca kalyāṇamittasaṃsaggaṃ pasaṃsantena  bhagavatā paṭhamaṃ bālānaṃ asevanā paṇḍitānañca sevanā kathitāti.<br/><br/>[03] tattha ^b^bālā^eb^ nāma ye keci  pāṇātipātādiakusalakammapathasamannāgatā sattā. te tīhākārehi  jānitabbā. yathāha -- ``tīṇimāni, bhikkhave, bālassa  bālalakkhaṇānī''ti (a0 ni0  3.3; ma0 ni0 3.246) suttaṃ.  apica pūraṇakassapādayo cha satthāro  devadattakokālikakaṭamodakatissakhaṇḍadeviyāputtasamuddadattaciñcamāṇavikādayo  atītakāle ca dīghavidassa bhātāti ime aññe ca evarūpā sattā  bālāti veditabbā.<br/><br/>[03] te aggipadittamiva aṅgāraṃ attanā duggahitena attānañca  attano vacanakārake ca vināsenti, yathā dīghavidassa bhātā  catubuddhantaraṃ saṭṭhiyojanamattena attabhāvena uttāno patito mahāniraye  paccati, yathā ca tassa diṭṭhiṃ abhirucikāni pañca kulasatāni  tasseva sahabyataṃ upapannāni niraye paccanti. vuttaṃ hetaṃ -- <br/><br/>[02] ``seyyathāpi, bhikkhave, naḷāgārā vā tiṇāgārā vā  aggi mutto kūṭāgārānipi ḍahati ullittāvalittāni nivātāni  phusitaggaḷāni pihitavātapānāni, evameva kho, bhikkhave, yāni  kānici ^a^M2.0012^ea^ bhayāni uppajjanti, sabbāni tāni bālato uppajjanti, no  paṇḍitato. ye keci upaddavā uppajjanti...pe0... ye keci  upasaggā...pe0... no paṇḍitato. iti kho, bhikkhave, sappaṭibhayo  bālo, appaṭibhayo paṇḍito. saupaddavo bālo, anupaddavo paṇḍito,  saupasaggo bālo, anupasaggo paṇḍito''ti (a0 ni0  3.1).<br/><br/>[03] apica pūtimacchasadiso bālo, pūtimacchabandhapattapuṭasadiso  hoti tadupasevī, chaḍḍanīyataṃ jigucchanīyatañca āpajjati viññūnaṃ.  vuttañcetaṃ -- <br/><br/>[21] ``pūtimacchaṃ kusaggena, yo naro upanayhati. <br/><br/>[22] kusāpi pūtī vāyanti, evaṃ bālūpasevanā''ti..  (itivu0 76; jā0 1.15.183; 2.22.1257).<br/><br/>[03] akittipaṇḍito cāpi sakkena devānamindena vare diyyamāne  evamāha -- <br/><br/>[21] ``bālaṃ ^a^V2.0011^ea^ na passe na suṇe, na ca bālena saṃvase. <br/><br/>[22] bālenallāpasallāpaṃ, na kare na ca rocaye.. <br/><br/>[21] ``kinnu te akaraṃ bālo, vada kassapa kāraṇaṃ. <br/><br/>[22] kena kassapa bālassa, dassanaṃ nābhikaṅkhasi.. <br/><br/>[21] ``anayaṃ nayati dummedho, adhurāyaṃ niyuñjati. <br/><br/>[21] dunnayo seyyaso hoti, sammā vutto pakuppati. <br/><br/>[22] vinayaṃ so na jānāti, sādhu tassa adassana''nti..  (jā0 1.13.90-92).<br/><br/>[03] evaṃ bhagavā sabbākārena bālūpasevanaṃ garahanto bālānaṃ asevanaṃ  ``maṅgala''nti vatvā idāni paṇḍitasevanaṃ pasaṃsanto ``paṇḍitānañca  sevanā maṅgala''nti āha. tattha ^b^paṇḍitā^eb^ nāma ye keci  pāṇātipātāveramaṇiādidasakusalakammapathasamannāgatā sattā, te  tīhākārehi jānitabbā. yathāha -- ``tīṇimāni, bhikkhave,  paṇḍitassa paṇḍitalakkhaṇānī''ti (a0 ni0  3.3; ma0 ni0  3.253) vuttaṃ. apica buddhapaccekabuddhāsītimahāsāvakā aññe ca  tathāgatassa sāvakā  sunettamahāgovindavidhurasarabhaṅgamahosadhasutasomanimirāja-  ayogharakumārākittipaṇḍitādayo ca paṇḍitāti veditabbā.<br/><br/>[03] te ^a^M2.0013^ea^ bhaye viya rakkhā, andhakāre viya padīpo,  khuppipāsādidukkhābhibhave viya annapānādipaṭilābho, attano  vacanakarānaṃ sabbabhayaupaddavūpasaggaviddhaṃsanasamatthā honti. tathā hi  tathāgataṃ āgamma asaṅkhyeyyā aparimāṇā devamanussā āsavakkhayaṃ  pattā, brahmaloke patiṭṭhitā, devaloke patiṭṭhitā, sugatiloke uppannā.  sāriputtatthere cittaṃ pasādetvā catūhi paccayehi theraṃ upaṭṭhahitvā asīti  kulasahassāni sagge nibbattāni. tathā  mahāmoggallānamahākassapappabhutīsu sabbamahāsāvakesu, sunettassa  satthuno sāvakā appekacce brahmaloke uppajjiṃsu, appekacce  paranimmitavasavattīnaṃ devānaṃ sahabyataṃ...pe0... appekacce  gahapatimahāsālakulānaṃ sahabyataṃ upapajjiṃsu. vuttañcetaṃ -- <br/><br/>[02] ``natthi, bhikkhave, paṇḍitato bhayaṃ, natthi paṇḍitato  upaddavo, natthi paṇḍitato upasaggo''ti (a0 ni0  3.1). <br/><br/>[02] apica ^a^V2.0012^ea^ tagaramālādigandhabhaṇḍasadiso paṇḍito,  tagaramālādigandhabhaṇḍapaliveṭhanapattasadiso hoti tadupasevī, bhāvanīyataṃ  manuññatañca āpajjati viññūnaṃ. vuttañcetaṃ -- <br/><br/>[21] ``tagarañca palāsena, yo naro upanayhati. <br/><br/>[22] pattāpi surabhī vāyanti, evaṃ dhīrūpasevanā''ti..  (itivu0 76; jā0 1.15.184; 2.22.1258).<br/><br/>[03] akittipaṇḍito cāpi sakkena devānamindena vare diyyamāne  evamāha -- <br/><br/>[21] ``dhīraṃ passe suṇe dhīraṃ, dhīrena saha saṃvase. <br/><br/>[22] dhīrenallāpasallāpaṃ, taṃ kare tañca rocaye.. <br/><br/>[21] ``kinnu te akaraṃ dhīro, vada kassapa kāraṇaṃ. <br/><br/>[22] kena kassapa dhīrassa, dassanaṃ abhikaṅkhasi.. <br/><br/>[21] ``nayaṃ nayati medhāvī, adhurāyaṃ na yuñjati. <br/><br/>[27] sunayo seyyaso hoti, sammā vutto na kuppati. <br/><br/>[22] vinayaṃ so pajānāti, sādhu tena samāgamo''ti..  (jā0 1.13.94-96).<br/><br/>[03] evaṃ bhagavā sabbākārena paṇḍitasevanaṃ pasaṃsanto, paṇḍitānaṃ  sevanaṃ ``maṅgala''nti vatvā idāni tāya bālānaṃ asevanāya  paṇḍitānaṃ ^a^M2.0014^ea^ sevanāya ca anupubbena pūjaneyyabhāvaṃ upagatānaṃ pūjaṃ  pasaṃsanto ^b^``pūjā ca pūjaneyyānaṃ etaṃ maṅgalamuttama''^eb^nti āha.  tattha ^b^pūjaneyyā^eb^ nāma sabbadosavirahitattā sabbaguṇasamannāgatattā  ca buddhā bhagavanto, tato pacchā paccekabuddhā ariyasāvakā ca.  tesañhi pūjā appakāpi dīgharattaṃ hitāya sukhāya hoti,  sumanamālākāramallikādayo cettha nidassanaṃ.<br/><br/>[03] tatthekaṃ nidassanamattaṃ bhaṇāma. bhagavā kira ekadivasaṃ  pubbaṇhasamayaṃ nivāsetvā pattacīvaramādāya rājagahaṃ piṇḍāya pāvisi.  atha kho sumanamālākāro rañño māgadhassa seniyassa bimbisārassa  pupphāni gahetvā gacchanto addasa bhagavantaṃ nagaradvāraṃ anuppattaṃ  pāsādikaṃ pasādanīyaṃ  dvattiṃsamahāpurisalakkhaṇāsītānubyañjanapaṭimaṇḍitaṃ buddhasiriyā jalantaṃ.  disvānassa etadahosi -- ``rājā pupphāni gahetvā sataṃ vā  sahassaṃ vā dadeyya, tañca idhalokamattameva sukhaṃ bhaveyya, bhagavato pana  pūjā appameyyāsaṅkhyeyyaphalā dīgharattaṃ hitasukhāvahā ^a^V2.0013^ea^ hoti.  handāhaṃ imehi pupphehi bhagavantaṃ pūjemī''ti pasannacitto ekaṃ pupphamuṭṭhiṃ  gahetvā bhagavato paṭimukhaṃ khipi, pupphāni ākāsena gantvā bhagavato  upari mālāvitānaṃ hutvā aṭṭhaṃsu. mālākāro taṃ ānubhāvaṃ disvā  pasannataracitto puna ekaṃ pupphamuṭṭhiṃ khipi, tāni gantvā mālākañcuko  hutvā aṭṭhaṃsu. evaṃ aṭṭha pupphamuṭṭhiyo khipi, tāni gantvā  pupphakūṭāgāraṃ hutvā aṭṭhaṃsu. bhagavā antokūṭāgāre viya ahosi,  mahājanakāyo sannipati. bhagavā mālākāraṃ passanto sitaṃ  pātvākāsi. ānandatthero ``na buddhā ahetu appaccayā sitaṃ  pātukarontī''ti sitakāraṇaṃ pucchi. bhagavā āha -- ``eso,  ānanda, mālākāro imissā pūjāya ānubhāvena satasahassakappe devesu  ca manussesu ca saṃsaritvā pariyosāne sumanissaro nāma paccekabuddho  bhavissatī''ti. vacanapariyosāne ca dhammadesanatthaṃ imaṃ gāthaṃ  abhāsi -- <br/><br/>[21] ``tañca kammaṃ kataṃ sādhu, yaṃ katvā nānutappati. <br/><br/>[22] yassa patīto sumano, vipākaṃ paṭisevatī''ti..  (dha0 pa0 68).<br/><br/>[03] gāthāpariyosāne caturāsītiyā pāṇasahassānaṃ dhammābhisamayo  ahosi, evaṃ appakāpi tesaṃ pūjā dīgharattaṃ hitāya sukhāya ^a^M2.0015^ea^ hotīti  veditabbā. sā ca āmisapūjāva ko pana vādo paṭipattipūjāya.  yato ye kulaputtā saraṇagamanena sikkhāpadapaṭiggahaṇena  uposathaṅgasamādānena catupārisuddhisīlādīhi ca attano guṇehi  bhagavantaṃ pūjenti, ko tesaṃ pūjāya phalaṃ vaṇṇayissati. te hi  tathāgataṃ paramāya pūjāya pūjentīti vuttā. yathāha -- <br/><br/>[02] ``yo kho, ānanda, bhikkhu vā bhikkhunī vā  upāsako vā upāsikā vā dhammānudhammapaṭipanno viharati  sāmīcippaṭipanno anudhammacārī, so tathāgataṃ sakkaroti garuṃ karoti  māneti pūjeti apaciyati paramāya pūjāyā''ti.<br/><br/>[03] etenānusārena paccekabuddhāriyasāvakānampi pūjāya  hitasukhāvahatā veditabbā.<br/><br/>[03] apica gahaṭṭhānaṃ kaniṭṭhassa jeṭṭho bhātāpi bhaginīpi pūjaneyyā,  puttassa mātāpitaro, kulavadhūnaṃ sāmikasassusasurāti evampettha  pūjaneyyā veditabbā. etesampi hi pūjā kusaladhammasaṅkhātattā  āyuādivaḍḍhihetuttā ca maṅgalameva. vuttañhetaṃ -- <br/><br/>[02] ``te matteyyā bhavissanti petteyyā sāmaññā brahmaññā  kule jeṭṭhāpacāyino, idaṃ kusalaṃ ^a^V2.0014^ea^ dhammaṃ samādāya vattissanti. te  tesaṃ kusalānaṃ dhammānaṃ samādānahetu āyunāpi vaḍḍhissanti,  vaṇṇenapi vaḍḍhissantī''tiādi.<br/><br/>[03] evametissā gāthāya bālānaṃ asevanā paṇḍitānaṃ sevanā  pūjaneyyānaṃ pūjāti tīṇi maṅgalāni vuttāni. tattha bālānaṃ  asevanā bālasevanapaccayabhayādiparittāṇena ubhayalokahitahetuttā  paṇḍitānaṃ sevanā pūjaneyyānaṃ pūjā ca tāsaṃ phalavibhūtivaṇṇanāyaṃ  vuttanayeneva nibbānasugatihetuttā ``maṅgala''nti veditabbā. ito  paraṃ tu mātikaṃ adassetvā eva yaṃ yattha maṅgalaṃ, taṃ vavatthapessāma,  tassa ca maṅgalattaṃ vibhāvayissāmāti.<br/><br/>[03] niṭṭhitā asevanā ca bālānanti imissā gāthāya atthavaṇṇanā. <br/><br/>[03] 263^b^.^eb^ evaṃ ^a^M2.0016^ea^ bhagavā ``brūhi maṅgalamuttama''nti ekaṃ  ajjhesitopi appaṃ yācito bahudāyako uḷārapuriso viya ekāya  gāthāya tīṇi maṅgalāni vatvā tato uttaripi devatānaṃ sotukāmatāya  maṅgalānañca atthitāya yesaṃ yesaṃ yaṃ yaṃ anukūlaṃ, te te satte tattha  tattha maṅgale niyojetukāmatāya ca ^b^``patirūpadesavāso  cā''^eb^tiādīhi gāthāhi punapi anekāni maṅgalāni vattumāraddho.<br/><br/>[03] tattha paṭhamagāthāya tāva ^b^patirūpo^eb^ti anucchaviko.  ^b^deso^eb^ti gāmopi nigamopi nagarampi janapadopi yo koci  sattānaṃ nivāsokāso. ^b^vāso^eb^ti tattha nivāso.  ^b^pubbe^eb^ti purā atītāsu jātīsu. ^b^katapuññatā^eb^ti  upacitakusalatā. ^b^attā^eb^ti cittaṃ vuccati, sakalo vā attabhāvo.  ^b^sammāpaṇidhī^eb^ti tassa attano sammā paṇidhānaṃ niyuñjanaṃ,  ṭhapananti vuttaṃ hoti. sesaṃ vuttanayamevāti ayamettha padavaṇṇanā.<br/><br/>[03] atthavaṇṇanā pana evaṃ veditabbā ^b^patirūpadeso^eb^ nāma yattha  catasso parisā viharanti, dānādīni puññakiriyāvatthūni vattanti,  navaṅgaṃ satthu sāsanaṃ dippati. tattha nivāso sattānaṃ puññakiriyāya  paccayattā ``maṅgala''nti vuccati. sīhaḷadīpapaviṭṭhakevaṭṭādayo cettha  nidassanaṃ.<br/><br/>[03] aparo nayo -- patirūpadeso nāma bhagavato bodhimaṇḍappadeso,  dhammacakkappavattitappadeso, dvādasayojanāya parisāya majjhe  sabbatitthiyamataṃ bhinditvā  yamakapāṭihāriyadassitakaṇḍambarukkhamūlappadeso, devorohanappadeso, yo  vā panaññopi sāvatthirājagahādibuddhādivāsappadeso. tattha nivāso  sattānaṃ chānuttariyapaṭilābhapaccayato ``maṅgala''nti vuccati.<br/><br/>[03] aparo ^a^V2.0015^ea^ nayo -- puratthimāya disāya kajaṅgalaṃ nāma nigamo,  tassa aparena mahāsālā, tato paraṃ paccantimā janapadā, orato majjhe.  dakkhiṇapuratthimāya disāya sallavatī nāma nadī, tato paraṃ  paccantimā janapadā, orato majjhe. dakkhiṇāya disāya  setakaṇṇikaṃ nāma nigamo, tato paraṃ paccantimā janapadā, orato  majjhe. pacchimāya disāya thūṇaṃ nāma brāhmaṇagāmo, tato paraṃ  paccantimā janapadā, orato majjhe. uttarāya disāya usiraddhajo  nāma pabbato, tato paraṃ paccantimā janapadā ^a^M2.0017^ea^, orato majjhe (mahāva0  259). ayaṃ majjhimappadeso āyāmena tīṇi yojanasatāni,  vitthārena aḍḍhateyyāni, parikkhepena navayojanasatāni honti, eso  patirūpadeso nāma.<br/><br/>[03] ettha catunnaṃ mahādīpānaṃ dvisahassānaṃ parittadīpānañca  issariyādhipaccakārakā cakkavattī uppajjanti, ekaṃ asaṅkhyeyyaṃ  kappasatasahassañca pāramiyo pūretvā sāriputtamahāmoggallānādayo  mahāsāvakā uppajjanti, dve asaṅkhyeyyāni kappasatasahassañca  pāramiyo pūretvā paccekabuddhā, cattāri aṭṭha soḷasa vā  asaṅkhyeyyāni kappasatasahassañca pāramiyo pūretvā sammāsambuddhā ca  uppajjanti. tattha sattā cakkavattirañño ovādaṃ gahetvā pañcasu  sīlesu patiṭṭhāya saggaparāyaṇā honti, tathā paccekabuddhānaṃ ovāde  patiṭṭhāya. sammāsambuddhasāvakānaṃ pana ovāde patiṭṭhāya saggaparāyaṇā  nibbānaparāyaṇā ca honti. tasmā tattha vāso imāsaṃ sampattīnaṃ  paccayato ``maṅgala''nti vuccati.<br/><br/>[03] ^b^pubbe katapuññatā^eb^ nāma atītajātiyaṃ  buddhapaccekabuddhakhīṇāsave ārabbha upacitakusalatā, sāpi maṅgalaṃ.  kasmā? buddhapaccekabuddhe sammukhato dassetvā buddhānaṃ vā buddhasāvakānaṃ  vā sammukhā sutāya catuppadikāyapi gāthāya pariyosāne arahattaṃ  pāpetīti katvā. yo ca manusso pubbe katādhikāro  ussannakusalamūlo hoti, so teneva kusalamūlena vipassanaṃ uppādetvā  āsavakkhayaṃ pāpuṇāti yathā rājā mahākappino aggamahesī ca. tena  vuttaṃ ``pubbe ca katapuññatā maṅgala''nti.<br/><br/>[03] ^b^attasammāpaṇidhi^eb^ nāma idhekacco attānaṃ dussīlaṃ sīle  patiṭṭhāpeti, assaddhaṃ saddhāsampadāya patiṭṭhāpeti, macchariṃ cāgasampadāya  patiṭṭhāpeti. ayaṃ vuccati ``attasammāpaṇidhī''ti. eso ca  maṅgalaṃ. kasmā?  diṭṭhadhammikasamparāyikaverappahānavividhānisaṃsādhigamahetutoti.<br/><br/>[03] evaṃ ^a^M2.0018^ea^ imissāpi gāthāya patirūpadesavāso, pubbe ca katapuññatā,  attasammāpaṇidhīti tīṇiyeva maṅgalāni vuttāni, maṅgalattañca nesaṃ  tattha tattha vibhāvitamevāti.<br/><br/>[03] niṭṭhitā ^a^V2.0016^ea^ patirūpadesavāso cāti imissā gāthāya atthavaṇṇanā. <br/><br/>[03] 264^b^.^eb^ idāni ^b^bāhusaccañcā^eb^ti ettha  ^b^bāhusacca^eb^nti bahussutabhāvo. ^b^sippa^eb^nti yaṃkiñci  hatthakosallaṃ. ^b^vinayo^eb^ti kāyavācācittavinayanaṃ.  ^b^susikkhito^eb^ti suṭṭhu sikkhito. ^b^subhāsitā^eb^ti suṭṭhu  bhāsitā. ^b^yā^eb^ti aniyamaniddeso. ^b^vācā^eb^ti girā  byappatho. sesaṃ vuttanayamevāti. ayamettha padavaṇṇanā.<br/><br/>[03] atthavaṇṇanā pana evaṃ veditabbā -- ^b^bāhusaccaṃ^eb^ nāma yaṃ taṃ  ``sutadharo hoti sutasannicayo''ti (ma0 ni0 1.339; a0 ni0   4.22) ca ``idha, bhikkhave, ekaccassa puggalassa bahukaṃ sutaṃ  hoti suttaṃ geyyaṃ veyyākaraṇa''nti (a0 ni0  4.6) ca  evamādinā nayena satthusāsanadharattaṃ vaṇṇitaṃ, taṃ  akusalappahānakusalādhigamahetuto anupubbena  paramatthasaccasacchikiriyahetuto ca ``maṅgala''nti vuccati. vuttañhetaṃ  bhagavatā -- <br/><br/>[02] ``sutavā ca kho, bhikkhave, ariyasāvako akusalaṃ  pajahati, kusalaṃ bhāveti, sāvajjaṃ pajahati, anavajjaṃ bhāveti,  suddhamattānaṃ pariharatī''ti (a0 ni0  7.67).<br/><br/>[03] aparampi vuttaṃ -- <br/><br/>[02] ``dhatānaṃ dhammānaṃ atthamupaparikkhati, atthaṃ  upaparikkhato dhammā nijjhānaṃ khamanti, dhammanijjhānakkhantiyā  sati chando jāyati, chandajāto ussahati, ussahanto tulayati,  tulayanto padahati, padahanto kāyena ceva paramatthasaccaṃ sacchikaroti,  paññāya ca ativijjha passatī''ti (ma0 ni0 2.432).<br/><br/>[03] apica agārikabāhusaccampi yaṃ anavajjaṃ, taṃ  ubhayalokahitasukhāvahanato ``maṅgala''nti veditabbaṃ.<br/><br/>[03] ^b^sippaṃ^eb^ ^a^M2.0019^ea^ nāma agārikasippañca anagārikasippañca. tattha  agārikasippaṃ nāma yaṃ parūparodhavirahitaṃ akusalavivajjitaṃ  maṇikārasuvaṇṇakārakammādi, taṃ idhalokatthāvahanato maṅgalaṃ.  anagārikasippaṃ nāma cīvaravicāraṇasibbanādi  samaṇaparikkhārābhisaṅkharaṇaṃ, yaṃ taṃ ``idha, bhikkhave, bhikkhu yāni  tāni sabrahmacārīnaṃ uccāvacāni kiṃkaraṇīyāni, tattha dakkho  hotī''tiādinā nayena tattha tattha saṃvaṇṇitaṃ, yaṃ ``nāthakaraṇo  dhammo''ti (dī0 ni0 3.345; a0 ni0  10.17) ca ^a^V2.0017^ea^ vuttaṃ, taṃ  attano ca paresañca ubhayalokahitasukhāvahanato ``maṅgala''nti  veditabbaṃ.<br/><br/>[03] ^b^vinayo^eb^ nāma agārikavinayo ca anagārikavinayo ca.  tattha agārikavinayo nāma dasākusalakammapathaviramaṇaṃ, so tattha  asaṃkilesāpajjanena ācāraguṇavavatthānena ca susikkhito  ubhayalokahitasukhāvahanato maṅgalaṃ. anagārikavinayo nāma  sattāpattikkhandhe anāpajjanaṃ, sopi vuttanayeneva susikkhito.  catupārisuddhisīlaṃ vā anagārikavinayo. so yathā tattha patiṭṭhāya  arahattaṃ pāpuṇāti, evaṃ sikkhanena susikkhito  lokiyalokuttarasukhādhigamahetuto ``maṅgala''nti veditabbo.<br/><br/>[03] ^b^subhāsitā vācā^eb^ nāma musāvādādidosavirahitā vācā.  yathāha -- ``catūhi, bhikkhave, aṅgehi samannāgatā vācā subhāsitā  hotī''ti. asamphappalāpā vācā eva vā subhāsitā. yathāha -- <br/><br/>[21] ``subhāsitaṃ uttamamāhu santo, <br/><br/>[27] dhammaṃ bhaṇe nādhammaṃ taṃ dutiyaṃ. <br/><br/>[26] piyaṃ bhaṇe nāppiyaṃ taṃ tatiyaṃ, <br/><br/>[22] saccaṃ bhaṇe nālikaṃ taṃ catuttha''nti.. (saṃ0 ni0   1.213; su0 ni0 452).<br/><br/>[03] ayampi ubhayalokahitasukhāvahanato ``maṅgala''nti veditabbā.  yasmā ca ayaṃ vinayapariyāpannā eva, tasmā vinayaggahaṇena etaṃ  asaṅgaṇhitvā vinayo saṅgahetabbo. athavā kiṃ iminā parissamena  paresaṃ dhammadesanāvācā idha ``subhāsitā vācā''ti veditabbā. sā  ^a^M2.0020^ea^ hi yathā patirūpadesavāso, evaṃ sattānaṃ  ubhayalokahitasukhanibbānādhigamapaccayato ``maṅgala''nti vuccati.  āha ca -- <br/><br/>[21] ``yaṃ buddho bhāsati vācaṃ, khemaṃ nibbānapattiyā. <br/><br/>[22] dukkhassantakiriyāya, sā ve vācānamuttamā''ti..  (saṃ0 ni0  1.213; su0 ni0 456).<br/><br/>[03] evaṃ imissā gāthāya bāhusaccaṃ, sippaṃ, vinayo susikkhito,  subhāsitā vācāti cattāri maṅgalāni vuttāni, maṅgalattañca nesaṃ tattha  tattha vibhāvitamevāti.<br/><br/>[03] niṭṭhitā ^a^V2.0018^ea^ bāhusaccañcāti imissā gāthāya atthavaṇṇanā. <br/><br/>[03] 265^b^.^eb^ idāni ^b^mātāpitūpaṭṭhāna^eb^nti ettha mātu ca  pitu cāti ^b^mātāpitu^eb^. ^b^upaṭṭhāna^eb^nti upaṭṭhahanaṃ. puttānañca  dārānañcāti ^b^puttadārassa^eb^. saṅgaṇhanaṃ ^b^saṅgaho^eb^. na  ākulā ^b^anākulā^eb^. kammāni eva ^b^kammantā^eb^. sesaṃ  vuttanayamevāti ayaṃ padavaṇṇanā.<br/><br/>[03] atthavaṇṇanā pana evaṃ veditabbā -- ^b^mātā^eb^ nāma janikā  vuccati, tathā ^b^pitā^eb^. ^b^upaṭṭhānaṃ^eb^ nāma  pādadhovanasambāhanaucchādananhāpanehi catupaccayasampadānena ca  upakārakaraṇaṃ. tattha yasmā mātāpitaro bahūpakārā puttānaṃ atthakāmā  anukampakā, yaṃ puttake bahi kīḷitvā paṃsumakkhitasarīrake āgate  disvā paṃsukaṃ puñchitvā matthakaṃ upasiṅghāyantā paricumbantā ca  sinehaṃ uppādenti, vassasatampi mātāpitaro sīsena pariharantā puttā  tesaṃ paṭikāraṃ kātuṃ asamatthā. yasmā ca te āpādakā posakā  imassa lokassa dassetāro brahmasammatā pubbācariyasammatā, tasmā  tesaṃ upaṭṭhānaṃ idha pasaṃsaṃ pecca saggasukhañca āvahati, tena  ``maṅgala''nti vuccati. vuttañhetaṃ bhagavatā -- <br/><br/>[21] ``brahmāti mātāpitaro, pubbācariyāti vuccare. <br/><br/>[22] āhuneyyā ca puttānaṃ, pajāya anukampakā.. <br/><br/>[21] ``tasmā hi ne namasseyya, sakkareyya ca paṇḍito. <br/><br/>[22] annena atha pānena, vatthena sayanena ca.. <br/><br/>[21] ``ucchādanena ^a^M2.0021^ea^ nhāpanena, pādānaṃ dhovanena ca. <br/><br/>[27] tāya naṃ pāricariyāya, mātāpitūsu paṇḍitā. <br/><br/>[22] idheva naṃ pasaṃsanti, pecca sagge pamodatī''ti.. (a0  ni0  3.31; itivu0 106; jā0 2.20.181-183).<br/><br/>[03] aparo nayo -- upaṭṭhānaṃ nāma  bharaṇakiccakaraṇakulavaṃsaṭṭhapanādipañcavidhaṃ, taṃ  pāpanivāraṇādipañcavidhadiṭṭhadhammikahitahetuto ``maṅgala''nti veditabbaṃ.  vuttañhetaṃ bhagavatā -- <br/><br/>[02] ``pañcahi kho, gahapatiputta, ṭhānehi puttena puratthimā  disā mātāpitaro paccupaṭṭhātabbā `bhato ne bharissāmi, kiccaṃ nesaṃ  karissāmi, kulavaṃsaṃ ṭhapessāmi, dāyajjaṃ paṭipajjissāmi, atha vā  pana petānaṃ kālakatānaṃ dakkhiṇaṃ anuppadassāmī'ti ^a^V2.0019^ea^. imehi kho,  gahapatiputta, pañcahi ṭhānehi puttena puratthimā disā mātāpitaro  paccupaṭṭhitā pañcahi ṭhānehi puttaṃ anukampanti, pāpā nivārenti,  kalyāṇe nivesenti, sippaṃ sikkhāpenti, patirūpena dārena  saṃyojenti, samaye dāyajjaṃ niyyādentī''ti (dī0 ni0 3.267).<br/><br/>[03] apica yo mātāpitaro tīsu vatthūsu pasāduppādanena  sīlasamādāpanena pabbajjāya vā upaṭṭhahati, ayaṃ mātāpitūpaṭṭhākānaṃ  aggo, tassa taṃ mātāpitūpaṭṭhānaṃ mātāpitūhi katassa upakārassa  paccupakārabhūtaṃ anekesaṃ diṭṭhadhammikānaṃ samparāyikānañca atthānaṃ  padaṭṭhānato ``maṅgala''nti vuccati.<br/><br/>[03] ^b^puttadārassā^eb^ti ettha attanā janitā puttāpi dhītaropi  ``puttā'' tveva saṅkhyaṃ gacchanti. ^b^dārā^eb^ti vīsatiyā  bhariyānaṃ yā kāci bhariyā. puttā ca dārā ca puttadāraṃ, tassa  puttadārassa. ^b^saṅgaho^eb^ti sammānanādīhi upakārakaraṇaṃ. taṃ  susaṃvihitakammantatādidiṭṭhadhammikahitahetuto ``maṅgala''nti veditabbaṃ.  vuttañhetaṃ bhagavatā -- ``pacchimā disā puttadārā veditabbā''ti  (dī0 ni0 3.266) ettha uddiṭṭhaṃ puttadāraṃ bhariyāsaddena saṅgaṇhitvā  -- <br/><br/>[02] ``pañcahi ^a^M2.0022^ea^ kho, gahapatiputta, ṭhānehi sāmikena  pacchimā disā bhariyā paccupaṭṭhātabbā, sammānanāya anavamānanāya  anaticariyāya issariyavossaggena alaṅkārānuppadānena. imehi  kho, gahapatiputta, pañcahi ṭhānehi sāmikena pacchimā disā bhariyā  paccupaṭṭhitā pañcahi ṭhānehi sāmikaṃ anukampati, susaṃvihitakammantā  ca hoti, saṅgahitaparijanā ca, anaticārinī ca, sambhatañca  anurakkhati, dakkhā ca hoti analasā sabbakiccesū''ti (dī0 ni0  3.269).<br/><br/>[03] ayaṃ vā aparo nayo -- ^b^saṅgaho^eb^ti dhammikāhi  dānapiyavācātthacariyāhi saṅgaṇhanaṃ. seyyathidaṃ -- uposathadivasesu  paribbayadānaṃ, nakkhattadivasesu nakkhattadassāpanaṃ, maṅgaladivasesu  maṅgalakaraṇaṃ, diṭṭhadhammikasamparāyikesu atthesu ovādānusāsananti.  taṃ vuttanayeneva diṭṭhadhammikahitahetuto samparāyikahitahetuto devatāhipi  namassanīyabhāvahetuto ca ``maṅgala''nti veditabbaṃ. yathāha sakko  devānamindo -- <br/><br/>[21] ``ye gahaṭṭhā puññakarā, sīlavanto upāsakā. <br/><br/>[22] dhammena dāraṃ posenti, te namassāmi mātalī''ti..  (saṃ0 ni0  1.264).<br/><br/>[03] ^b^anākulā^eb^ ^a^V2.0020^ea^ ^b^kammantā^eb^ nāma kālaññutāya patirūpakāritāya  analasatāya uṭṭhānavīriyasampadāya abyasanīyatāya ca  kālātikkamanāppatirūpakaraṇākaraṇasithilakaraṇādiākulabhāvavirahitā  kasigorakkhavaṇijjādayo kammantā. ete attano vā puttadārassa vā  dāsakammakarānaṃ vā byattatāya evaṃ payojitā diṭṭheva dhamme  dhanadhaññavuḍḍhipaṭilābhahetuto ``maṅgala''nti vuttā. vuttañcetaṃ  bhagavatā -- <br/><br/>[21] ``patirūpakārī dhuravā, uṭṭhātā vindate dhana''nti..  (su0 ni0 189; saṃ0 ni0  1.246) ca. <br/><br/>[27] ``na divā soppasīlena, rattimuṭṭhānadessinā. <br/><br/>[22] niccaṃ mattena soṇḍena, sakkā āvasituṃ gharaṃ.. <br/><br/>[21] ``atisītaṃ atiuṇhaṃ, atisāyamidaṃ ahu. <br/><br/>[22] iti vissaṭṭhakammante, atthā accenti māṇave.. <br/><br/>[21] ``yodha ^a^M2.0023^ea^ sītañca uṇhañca, tiṇā bhiyyo na maññati. <br/><br/>[22] karaṃ purisakiccāni, so sukhā na vihāyatī''ti..  ca (dī0 ni0 3.253). <br/><br/>[21] ``bhoge saṃharamānassa, bhamarasseva irīyato. <br/><br/>[22] bhogā sannicayaṃ yanti, vammikovūpacīyatī''ti..  (dī0 ni0 3.265) -- <br/><br/>[25] ca evamādi.<br/><br/>[03] evaṃ imissāpi gāthāya mātupaṭṭhānaṃ, pitupaṭṭhānaṃ, puttadārassa  saṅgaho, anākulā ca kammantāti cattāri maṅgalāni vuttāni,  puttadārassa saṅgahaṃ vā dvidhā katvā pañca, mātāpitūpaṭṭhānaṃ vā  ekameva katvā tīṇi. maṅgalattañca nesaṃ tattha tattha vibhāvitamevāti.<br/><br/>[03] niṭṭhitā mātāpitūpaṭṭhānanti imissā gāthāya atthavaṇṇanā. <br/><br/>[03] 266^b^.^eb^ idāni ^b^dānañcā^eb^ti ettha dīyate  imināti dānaṃ, attano santakaṃ parassa paṭipādīyatīti vuttaṃ hoti.  dhammassa cariyā, dhammā vā anapetā cariyā ^b^dhammacariyā^eb^.  ñāyante ^a^V2.0021^ea^ ``amhākaṃ ime''ti ^b^ñātakā^eb^. na avajjāni  ^b^anavajjāni,^eb^ aninditāni agarahitānīti vuttaṃ hoti. sesaṃ  vuttanayamevāti ayaṃ padavaṇṇanā.<br/><br/>[03] atthavaṇṇanā pana evaṃ veditabbā -- ^b^dānaṃ^eb^ nāma paraṃ  uddissa subuddhipubbikā annādidasadānavatthupariccāgacetanā taṃsampayutto  vā alobho. alobhena hi taṃ vatthuṃ parassa paṭipādeti. tena vuttaṃ  ``dīyate imināti dāna''nti. taṃ bahujanapiyamanāpatādīnaṃ  diṭṭhadhammikasamparāyikānaṃ phalavisesānaṃ adhigamahetuto ``maṅgala''nti  vuttaṃ. ``dāyako sīha dānapati bahuno janassa piyo hoti  manāpo''ti evamādīni cettha suttāni (a0 ni0  5.34)  anussaritabbāni.<br/><br/>[03] aparo nayo -- dānaṃ nāma duvidhaṃ āmisadānañca,  dhammadānañca. tattha āmisadānaṃ vuttappakārameva.  idhalokaparalokadukkhakkhayasukhāvahassa pana sammāsambuddhappaveditassa  dhammassa paresaṃ hitakāmatāya desanā dhammadānaṃ. imesañca dvinnaṃ  dānānaṃ etadeva aggaṃ. yathāha -- <br/><br/>[21] ``sabbadānaṃ ^a^M2.0024^ea^ dhammadānaṃ jināti, <br/><br/>[27] sabbarasaṃ dhammaraso jināti. <br/><br/>[26] sabbaratiṃ dhammaratī jināti, <br/><br/>[22] taṇhakkhayo sabbadukkhaṃ jinātī''ti.. (dha0 pa0  354).<br/><br/>[03] tattha āmisadānassa maṅgalattaṃ vuttameva. dhammadānaṃ pana yasmā  atthapaṭisaṃveditādīnaṃ guṇānaṃ padaṭṭhānaṃ, tasmā ``maṅgala''nti vuccati.  vuttañhetaṃ bhagavatā -- <br/><br/>[02] ``yathā yathā, bhikkhave, bhikkhu yathāsutaṃ yathāpariyattaṃ  dhammaṃ vitthārena paresaṃ deseti, tathā tathā so tasmiṃ dhamme  atthapaṭisaṃvedī ca hoti dhammapaṭisaṃvedī cā''ti evamādi (dī0 ni0  3.355; a0 ni0  5.26).<br/><br/>[03] ^b^dhammacariyā^eb^ nāma dasakusalakammapathacariyā. yathāha --  ``tividhaṃ kho, gahapatayo, kāyena dhammacariyāsamacariyā hotī''ti  evamādi. sā panesā dhammacariyā saggalokūpapattihetuto  ``maṅgala''nti veditabbā. vuttañhetaṃ bhagavatā --  ``dhammacariyāsamacariyāhetu kho, gahapatayo, evamidhekacce sattā  kāyassa bhedā paraṃ maraṇā sugatiṃ saggaṃ lokaṃ upapajjantī''ti (ma0  ni0 1.441).<br/><br/>[03] ^b^ñātakā^eb^ ^a^V2.0022^ea^ nāma mātito vā pitito vā yāva sattamā  pitāmahayugā sambandhā. tesaṃ bhogapārijuññena vā byādhipārijuññena  vā abhihatānaṃ attano samīpaṃ āgatānaṃ yathābalaṃ  ghāsacchādanadhanadhaññādīhi saṅgaho pasaṃsādīnaṃ diṭṭhadhammikānaṃ  sugatigamanādīnañca samparāyikānaṃ visesādhigamānaṃ hetuto  ``maṅgala''nti vuccati.<br/><br/>[03] ^b^anavajjāni kammāni^eb^ nāma  uposathaṅgasamādānaveyyāvaccakaraṇāarāmavanaropanasetukaraṇādīni  kāyavacīmanosucaritakammāni. tāni hi  nānappakārahitasukhādhigamahetuto ``maṅgala''nti vuccati. ``ṭhānaṃ  kho panetaṃ, visākhe, vijjati yaṃ idhekacco itthī vā puriso vā  aṭṭhaṅgasamannāgataṃ uposathaṃ upavasitvā kāyassa bhedā paraṃ maraṇā  cātumahārājikānaṃ devānaṃ sahabyataṃ upapajjeyyā''ti evamādīni cettha  suttāni (a0 ni0  8.43) anussaritabbāni.<br/><br/>[03] evaṃ ^a^M2.0025^ea^ imissā gāthāya dānaṃ, dhammacariyā, ñātakānaṃ saṅgaho,  anavajjāni kammānīti cattāri maṅgalāni vuttāni, maṅgalattañca nesaṃ  tattha tattha vibhāvitamevāti.<br/><br/>[03] niṭṭhitā dānañcāti imissā gāthāya atthavaṇṇanā. <br/><br/>[03] 267^b^.^eb^ idāni ^b^āratī viratī^eb^ti ettha  ^b^āratī^eb^ti āramaṇaṃ. ^b^viratī^eb^ti viramaṇaṃ, viramanti vā  etāya sattāti virati. ^b^pāpā^eb^ti akusalā. madanīyaṭṭhena  majjaṃ, majjassa pānaṃ majjapānaṃ, tato ^b^majjapānā^eb^. saṃyamanaṃ  ^b^saṃyamo^eb^. appamajjanaṃ ^b^appamādo^eb^. ^b^dhammesū^eb^ti  kusalesu. sesaṃ vuttanayamevāti ayaṃ padavaṇṇanā.<br/><br/>[03] atthavaṇṇanā pana evaṃ veditabbā -- ārati nāma pāpe  ādīnavadassāvino manasā eva anabhirati. ^b^virati^eb^ nāma  kammadvāravasena kāyavācāhi viramaṇaṃ. sā cesā virati nāma  sampattavirati samādānavirati samucchedaviratīti tividhā hoti.  tattha yā kulaputtassa attano jātiṃ vā kulaṃ vā gottaṃ vā paṭicca  ``na me etaṃ patirūpaṃ, yvāhaṃ imaṃ pāṇaṃ haneyyaṃ, adinnaṃ  ādiyeyya''ntiādinā nayena sampattavatthuto virati, ayaṃ  ^b^sampattavirati^eb^ nāma. sikkhāpadasamādānavasena pana pavattā  ^b^samādānavirati^eb^ nāma, yassā pavattito pabhuti kulaputto  pāṇātipātādīni na samācarati. ariyamaggasampayuttā  ^b^samucchedavirati^eb^ nāma, yassā pavattito pabhuti ariyasāvakassa  pañca bhayāni verāni vūpasantāni honti. ^b^pāpaṃ^eb^ nāma yaṃ taṃ  ``pāṇātipāto kho, gahapatiputta, kammakileso adinnādānaṃ...pe0...  kāmesumicchācāro...pe0... musāvādo''ti evaṃ vitthāretvā -- <br/><br/>[21] ``pāṇātipāto ^a^V2.0023^ea^ adinnādānaṃ, musāvādo ca vuccati. <br/><br/>[22] paradāragamanañceva, nappasaṃsanti paṇḍitā''ti.. (dī0  ni0 3.245) -- <br/><br/>[25] evaṃ gāthāya saṅgahitaṃ kammakilesasaṅkhātaṃ catubbidhaṃ  akusalaṃ, tato pāpā. sabbāpesā ārati ca virati ca  diṭṭhadhammikasamparāyikabhayaverappahānādinānappakāravisesādhigamahetuto  ``maṅgala''nti vuccati. ``pāṇātipātā paṭivirato kho,  gahapatiputta, ariyasāvako''tiādīni cettha suttāni anussaritabbāni.<br/><br/>[03] ^b^majjapānā^eb^ ^a^M2.0026^ea^ ^b^ca saṃyamo^eb^ nāma pubbe  vuttasurāmerayamajjapamādaṭṭhānā veramaṇiyāvetaṃ adhivacanaṃ. yasmā pana  majjapāyī atthaṃ na jānāti, dhammaṃ na jānāti, mātupi antarāyaṃ  karoti, pitu buddhapaccekabuddhatathāgatasāvakānampi antarāyaṃ karoti,  diṭṭheva dhamme garahaṃ, samparāye duggatiṃ, aparāpariyāye ummādañca  pāpuṇāti. majjapānā pana saṃyato tesaṃ dosānaṃ vūpasamaṃ  tabbiparītaguṇasampadañca pāpuṇāti. tasmā ayaṃ majjapānā saṃyamo  ``maṅgala''nti veditabbo.<br/><br/>[03] kusalesu ^b^dhammesu appamādo^eb^ nāma ``kusalānaṃ vā  dhammānaṃ bhāvanāya asakkaccakiriyatā asātaccakiriyatā  anaṭṭhitakiriyatā olīnavuttitā nikkhittachandatā nikkhittadhuratā  anāsevanā abhāvanā abahulīkammaṃ anadhiṭṭhānaṃ ananuyogo pamādo.  yo evarūpo pamādo pamajjanā pamajjitattaṃ, ayaṃ vuccati pamādo''ti  (vibha0 846) ettha vuttassa pamādassa paṭipakkhanayena atthato  kusalesu dhammesu satiyā avippavāso veditabbo. so  nānappakārakusalādhigamahetuto amatādhigamahetuto ca ``maṅgala''nti  vuccati. tattha ``appamattassa ātāpino''ti (ma0 ni0  2.18-19; a0 ni0  5.26) ca ``appamādo amatapada''nti  (dha0 pa0 21) ca evamādi satthusāsanaṃ anussaritabbaṃ.<br/><br/>[03] evaṃ imissā gāthāya pāpā virati, majjapānā saṃyamo,  kusalesu dhammesu appamādoti tīṇi maṅgalāni vuttāni, maṅgalattañca  nesaṃ tattha tattha vibhāvitamevāti.<br/><br/>[03] niṭṭhitā āratī viratīti imissā gāthāya atthavaṇṇanā. <br/><br/>[03] 268^b^.^eb^ idāni ^b^gāravo cā^eb^ti ettha  ^b^gāravo^eb^ti garubhāvo. ^b^nivāto^eb^ti nīcavuttitā.  ^b^santuṭṭhī^eb^ti santoso. katassa jānanatā ^b^kataññutā^eb^.  ^b^kālenā^eb^ti khaṇena samayena. dhammassa savanaṃ ^b^dhammassavanaṃ^eb^.  sesaṃ vuttanayamevāti ayaṃ padavaṇṇanā.<br/><br/>[03] atthavaṇṇanā ^a^V2.0024^ea^ pana evaṃ veditabbā -- ^b^gāravo^eb^ nāma  garukārapayogārahesu  buddhapaccekabuddhatathāgatasāvakāacariyupajjhāyamātāpitujeṭṭhabhātikabhaginiādīsu  yathānurūpaṃ garukāro garukaraṇaṃ sagāravatā. svāyaṃ gāravo yasmā  sugatigamanādīnaṃ hetu. yathāha -- <br/><br/>[02] ``garukātabbaṃ ^a^M2.0027^ea^ garuṃ karoti, mānetabbaṃ māneti, pūjetabbaṃ  pūjeti. so tena kammena evaṃ samattena evaṃ samādinnena kāyassa  bhedā paraṃ maraṇā sugatiṃ saggaṃ lokaṃ upapajjati. no ce kāyassa  bhedā...pe0... upapajjati, sace manussattaṃ āgacchati, yattha yattha  paccājāyati, uccākulīno hotī''ti (ma0 ni0 3.295).<br/><br/>[03] yathā cāha -- ``sattime, bhikkhave, aparihāniyā dhammā.  katame satta? satthugāravatā''tiādi (a0 ni0  7.32-33).  tasmā ``maṅgala''nti vuccati.<br/><br/>[03] ^b^nivāto^eb^ nāma nīcamanatā nivātavuttitā, yāya  samannāgato puggalo nihatamāno nihatadappo pādapuñchanacoḷakasamo  chinnavisāṇusabhasamo uddhaṭadāṭhasappasamo ca hutvā saṇho sakhilo  sukhasambhāso hoti, ayaṃ nivāto. svāyaṃ yasādiguṇapaṭilābhahetuto  ``maṅgala''nti vuccati. āha ca -- ``nivātavutti atthaddho,  tādiso labhate yasa''nti evamādi (dī0 ni0 3.273).<br/><br/>[03] ^b^santuṭṭhi^eb^ nāma itarītarapaccayasantoso, so dvādasavidho  hoti. seyyathidaṃ -- cīvare yathālābhasantoso, yathābalasantoso,  yathāsāruppasantosoti tividho. evaṃ piṇḍapātādīsu.<br/><br/>[03] tassāyaṃ pabhedavaṇṇanā -- idha bhikkhu cīvaraṃ labhati sundaraṃ  vā asundaraṃ vā, so teneva yāpeti, aññaṃ na pattheti, labhantopi na  gaṇhāti, ayamassa cīvare ^b^yathālābhasantoso^eb^. atha pana  ābādhiko hoti, garuṃ cīvaraṃ pārupanto oṇamati vā kilamati vā.  so sabhāgena bhikkhunā saddhiṃ taṃ parivattetvā lahukena yāpentopi  santuṭṭhova hoti, ayamassa cīvare ^b^yathābalasantoso^eb^. aparo  bhikkhu paṇītapaccayalābhī hoti, so paṭṭacīvarādīnaṃ aññataraṃ mahagghaṃ  cīvaraṃ labhitvā ``idaṃ therānaṃ cirapabbajitānaṃ bahussutānañca  anurūpa''nti tesaṃ datvā attanā saṅkārakūṭā vā aññato vā kutoci  nantakāni uccinitvā saṅghāṭiṃ katvā dhārentopi santuṭṭhova hoti,  ayamassa cīvare ^b^yathāsāruppasantoso^eb^.<br/><br/>[03] idha ^a^M2.0028^ea^ pana bhikkhu piṇḍapātaṃ labhati lūkhaṃ vā paṇītaṃ vā, so  teneva yāpeti, aññaṃ na pattheti, labhantopi na gaṇhāti, ayamassa  piṇḍapāte ^b^yathālābhasantoso^eb^. atha pana ābādhiko ^a^V2.0025^ea^ hoti,  lūkhaṃ piṇḍapātaṃ bhuñjitvā bāḷhaṃ rogātaṅkaṃ pāpuṇāti, so sabhāgassa  bhikkhuno taṃ datvā tassa hatthato sappimadhukhīrādīni bhuñjitvā  samaṇadhammaṃ karontopi santuṭṭhova hoti, ayamassa piṇḍapāte  ^b^yathābalasantoso^eb^. aparo bhikkhu paṇītaṃ piṇḍapātaṃ labhati,  so ``ayaṃ piṇḍapāto therānaṃ cirapabbajitānaṃ aññesañca  paṇītapiṇḍapātaṃ vinā ayāpentānaṃ sabrahmacārīnaṃ anurūpo''ti tesaṃ  datvā attanā piṇḍāya caritvā missakāhāraṃ bhuñjantopi santuṭṭhova  hoti, ayamassa piṇḍapāte ^b^yathāsāruppasantoso^eb^.<br/><br/>[03] idha pana bhikkhuno senāsanaṃ pāpuṇāti, so teneva santussati,  puna aññaṃ sundaratarampi pāpuṇantaṃ na gaṇhāti, ayamassa senāsane  ^b^yathālābhasantoso^eb^. atha pana ābādhiko hoti,  nivātasenāsane vasanto ativiya pittarogādīhi āturīyati, so  sabhāgassa bhikkhuno taṃ datvā tassa pāpuṇanake savātasītalasenāsane  vasitvā samaṇadhammaṃ karontopi santuṭṭhova hoti, ayamassa senāsane  ^b^yathābalasantoso^eb^. aparo bhikkhu sundaraṃ senāsanaṃ pattampi na  sampaṭicchati ``sundarasenāsanaṃ pamādaṭṭhānaṃ, tatra nisinnassa  thinamiddhaṃ okkamati, niddābhibhūtassa ca puna paṭibujjhato kāmavitakkā  samudācarantī''ti, so taṃ paṭikkhipitvā  abbhokāsarukkhamūlapaṇṇakuṭīsu yattha katthaci nivasantopi santuṭṭhova  hoti, ayamassa senāsane ^b^yathāsāruppasantoso^eb^.<br/><br/>[03] idha pana bhikkhu bhesajjaṃ labhati harītakaṃ vā āmalakaṃ vā, so  teneva yāpeti, aññehi laddhaṃ sappimadhuphāṇitādimpi na pattheti,  labhantopi na gaṇhāti, ayamassa gilānapaccaye  ^b^yathālābhasantoso^eb^. atha pana ābādhiko telena atthiko  phāṇitaṃ labhati, so taṃ sabhāgassa bhikkhuno datvā tassa hatthato  telena bhesajjaṃ katvā samaṇadhammaṃ karontopi santuṭṭhova hoti, ayamassa  gilānapaccaye ^b^yathābalasantoso^eb^. aparo bhikkhu ekasmiṃ  bhājane pūtimuttaharītakaṃ ^a^M2.0029^ea^ ṭhapetvā ekasmiṃ catumadhuraṃ ``gaṇhatha, bhante,  yadicchasī''ti vuccamāno sacassa tesaṃ dvinnaṃ aññatarenapi byādhi  vūpasammati, atha ``pūtimuttaharītakaṃ nāma buddhādīhi vaṇṇitaṃ, ayañca  pūtimuttabhesajjaṃ nissāya pabbajjā, tattha te yāvajīvaṃ ussāho  karaṇīyo''ti (mahāva0 128) vuttanti cintento catumadhurabhesajjaṃ  paṭikkhipitvā muttaharītakena bhesajjaṃ karontopi paramasantuṭṭhova hoti,  ayamassa gilānapaccaye ^b^yathāsāruppasantoso^eb^.<br/><br/>[03] evaṃ pabhedo sabbopeso santoso santuṭṭhīti vuccati. sā  atricchatāpāpicchatāmahicchatādīnaṃ pāpadhammānaṃ pahānādhigamahetuto  sugatihetuto ariyamaggasambhārabhāvato cātuddisādibhāvahetuto ca  ``maṅgala''nti veditabbā. āha ca -- <br/><br/>[21] ``cātuddiso ^a^V2.0026^ea^ appaṭigho ca hoti, <br/><br/>[22] santussamāno itarītarenā''ti.. (su0 ni0 42;  cūḷani0 khaggavisāṇasuttaniddesa 128) evamādi.<br/><br/>[03] ^b^kataññutā^eb^ nāma appassa vā bahussa vā yena kenaci  katassa upakārassa punappunaṃ anussaraṇabhāvena jānanatā. apica  nerayikādidukkhaparittāṇato puññāni eva pāṇīnaṃ bahūpakārāni, tato  tesampi upakārānussaraṇatā ``kataññutā''ti veditabbā. sā  sappurisehi pasaṃsanīyatādinānappakāravisesādhigamahetuto  ``maṅgala''nti vuttā. āha ca -- ``dveme, bhikkhave, puggalā  dullabhā lokasmiṃ. katame dve? yo ca pubbakārī, yo ca kataññū  katavedī''ti (a0 ni0  2.120).<br/><br/>[03] ^b^kālena dhammassavanaṃ^eb^ nāma yasmiṃ kāle uddhaccasahagataṃ  cittaṃ hoti, kāmavitakkādīnaṃ vā aññatarena abhibhūtaṃ, tasmiṃ kāle  tesaṃ vinodanatthaṃ dhammassavanaṃ. apare āhu -- pañcame pañcame divase  dhammassavanaṃ kālena dhammassavanaṃ nāma. yathāha āyasmā anuruddho  ``pañcāhikaṃ kho pana mayaṃ, bhante, sabbarattiṃ dhammiyā kathāya  sannisīdāmā''ti (ma0 ni0 1.327; mahāva0 466).<br/><br/>[03] apica yasmiṃ kāle kalyāṇamitte upasaṅkamitvā sakkā hoti  attano kaṅkhāpaṭivinodakaṃ dhammaṃ sotuṃ, tasmiṃ kālepi dhammassavanaṃ  ``kālena dhammassavana''nti veditabbaṃ. yathāha -- ``te kālena  kālaṃ upasaṅkamitvā ^a^M2.0030^ea^ paripucchati paripañhatī''tiādi (dī0 ni0  3.358). tadetaṃ kālena dhammassavanaṃ  nīvaraṇappahānacaturānisaṃsāasavakkhayādinānappakāravisesādhigamahetuto  ``maṅgala''nti veditabbaṃ. vuttañhetaṃ -- <br/><br/>[02] ``yasmiṃ, bhikkhave, samaye ariyasāvako aṭṭhiṃ katvā  manasi katvā sabbaṃ cetaso samannāharitvā ohitasoto dhammaṃ  suṇāti, pañcassa nīvaraṇāni tasmiṃ samaye na hontī''ti (saṃ0  ni0  5.219) ca. <br/><br/>[02] ``sotānugatānaṃ, bhikkhave, dhammānaṃ...pe0...  suppaṭividdhānaṃ cattāro ānisaṃsā pāṭikaṅkhā''ti (a0 ni0   4.191) ca. <br/><br/>[02] ``cattārome, bhikkhave, dhammā kālena kālaṃ sammā  bhāviyamānā sammā anuparivattiyamānā ^a^V2.0027^ea^ anupubbena āsavānaṃ khayaṃ  pāpenti. katame cattāro? kālena dhammassavana''nti ca evamādīni  (a0 ni0  4.147).<br/><br/>[03] evaṃ imissā gāthāya gāravo, nivāto, santuṭṭhi, kataññutā,  kālena dhammassavananti pañca maṅgalāni vuttāni, maṅgalattañca nesaṃ  tattha tattha vibhāvitamevāti.<br/><br/>[03] niṭṭhitā gāravo ca nivāto cāti imissā gāthāya  atthavaṇṇanā. <br/><br/>[03] 269^b^.^eb^ idāni ^b^khantī cā^eb^ti ettha khamanaṃ khanti.  padakkhiṇaggāhitāya sukhaṃ vaco asminti suvaco, suvacassa kammaṃ  sovacassaṃ, sovacassassa bhāvo sovacassatā. kilesānaṃ samitattā  ^b^samaṇā. dassana^eb^nti pekkhanaṃ. dhammassa sākacchā  ^b^dhammasākacchā^eb^. sesaṃ vuttanayamevāti ayaṃ padavaṇṇanā.<br/><br/>[03] atthavaṇṇanā pana evaṃ veditabbā ^b^khanti^eb^ nāma  adhivāsanakkhanti, yāya samannāgato bhikkhu dasahi akkosavatthūhi  akkosante, vadhabandhādīhi vā vihiṃsante puggale asuṇanto viya ca  apassanto viya ca nibbikāro hoti khantivādī viya. yathāha -- <br/><br/>[21] ``ahū atītamaddhānaṃ, samaṇo khantidīpano. <br/><br/>[22] taṃ khantiyāyeva ṭhitaṃ, kāsirājā achedayī''ti..  (jā0 1.4.51). <br/><br/>[01] bhaddakato ^a^M2.0031^ea^ vā manasi karoti tato uttari aparādhābhāvena  āyasmā puṇṇatthero viya. yathāha -- <br/><br/>[02] ``sace maṃ, bhante, sunāparantakā manussā  akkosissanti paribhāsissanti, tattha me evaṃ bhavissati `bhaddakā  vatime sunāparantakā manussā, subhaddakā vatime sunāparantakā  manussā, yaṃ me nayime pāṇinā pahāraṃ dentī'''tiādi (ma0 ni0  3.396; saṃ0 ni0  4.88).<br/><br/>[03] yāya ca samannāgato isīnampi pasaṃsanīyo hoti. yathāha  sarabhaṅgo isi -- <br/><br/>[21] ``kodhaṃ vadhitvā na kadāci socati, <br/><br/>[27] makkhappahānaṃ isayo vaṇṇayanti. <br/><br/>[26] sabbesaṃ ^a^V2.0028^ea^ vuttaṃ pharusaṃ khametha, <br/><br/>[22] etaṃ khantiṃ uttamamāhu santo''ti.. (jā0  2.17.64).<br/><br/>[03] devatānampi pasaṃsanīyo hoti. yathāha sakko devānamindo -- <br/><br/>[21] ``yo have balavā santo, dubbalassa titikkhati. <br/><br/>[22] tamāhu paramaṃ khantiṃ, niccaṃ khamati dubbalo''ti..  (saṃ0 ni0  1.250-251).<br/><br/>[03] buddhānampi pasaṃsanīyo hoti. yathāha bhagavā -- <br/><br/>[21] ``akkosaṃ vadhabandhañca, aduṭṭho yo titikkhati. <br/><br/>[22] khantībalaṃ balānīkaṃ, tamahaṃ brūmi brāhmaṇa''nti..  (dha0 pa0 399).<br/><br/>[03] sā panesā khanti etesañca idha vaṇṇitānaṃ aññesañca guṇānaṃ  adhigamahetuto ``maṅgala''nti veditabbā.<br/><br/>[03] ^b^sovacassatā^eb^ nāma sahadhammikaṃ vuccamāne vikkhepaṃ vā  tuṇhībhāvaṃ vā guṇadosacintanaṃ vā anāpajjitvā ativiya ādarañca  gāravañca nīcamanatañca purakkhatvā ``sādhū''ti vacanakaraṇatā. sā  sabrahmacārīnaṃ santikā ovādānusāsanīpaṭilābhahetuto  dosappahānaguṇādhigamahetuto ca ``maṅgala''nti vuccati.<br/><br/>[03] ^b^samaṇānaṃ^eb^ ^a^M2.0032^ea^ ^b^dassanaṃ^eb^ nāma upasamitakilesānaṃ  bhāvitakāyavacīcittapaññānaṃ uttamadamathasamathasamannāgatānaṃ pabbajitānaṃ  upasaṅkamanupaṭṭhānānussaraṇasavanadassanaṃ, sabbampi omakadesanāya  ``dassana''nti vuttaṃ. taṃ ``maṅgala''nti veditabbaṃ. kasmā?  bahūpakārattā. āha ca -- ``dassanampahaṃ, bhikkhave, tesaṃ bhikkhūnaṃ  bahūpakāraṃ vadāmī''tiādi (itivu0 104). yato hitakāmena  kulaputtena sīlavante bhikkhū gharadvāraṃ sampatte disvā yadi deyyadhammo  atthi, yathābalaṃ deyyadhammena patimānetabbā. yadi natthi,  pañcapatiṭṭhitaṃ katvā vanditabbā. tasmiṃ asampajjamāne añjaliṃ  paggahetvā namassitabbā, tasmimpi asampajjamāne pasannacittena  piyacakkhūhi sampassitabbā. evaṃ dassanamūlakenāpi hi puññena  anekāni jātisahassāni cakkhumhi rogo vā dāho vā ussadā vā  piḷakā vā na honti, vippasannapañcavaṇṇasassirikāni honti  cakkhūni ratanavimāne ugghāṭitamaṇikavāṭasadisāni ^a^V2.0029^ea^,  satasahassakappamattaṃ devesu ca manussesu ca sabbasampattīnaṃ lābhī hoti.  anacchariyañcetaṃ, yaṃ manussabhūto sappaññajātiko sammā pavattitena  samaṇadassanamayena puññena evarūpaṃ vipākasampattiṃ anubhaveyya, yattha  tiracchānagatānampi kevalaṃ saddhāmattakajanitassa samaṇadassanassa evaṃ  vipākasampattiṃ vaṇṇayanti -- <br/><br/>[21] ``ulūko maṇḍalakkhiko, <br/><br/>[27] vediyake ciradīghavāsiko. <br/><br/>[26] sukhito vata kosiyo ayaṃ, <br/><br/>[22] kāluṭṭhitaṃ passati buddhavaraṃ.. <br/><br/>[21] ``mayi cittaṃ pasādetvā, bhikkhusaṅghe anuttare. <br/><br/>[22] kappānaṃ satasahassāni, duggatiṃ so na gacchati.. <br/><br/>[21] ``devalokā cavitvāna, kusalakammena codito. <br/><br/>[22] bhavissati anantañāṇo, somanassoti vissuto''ti..  (ma0 ni0 aṭṭha0 1.144; khu0 pā0 aṭṭha0 5.10).<br/><br/>[03] ^b^kālena dhammasākacchā^eb^ nāma padose vā paccūse vā dve  suttantikā bhikkhū aññamaññaṃ suttantaṃ sākacchanti, vinayadharā  vinayaṃ, ābhidhammikā abhidhammaṃ ^a^M2.0033^ea^, jātakabhāṇakā jātakaṃ, aṭṭhakathikā  aṭṭhakathaṃ, līnuddhatavicikicchāparetacittavisodhanatthaṃ vā tamhi tamhi  kāle sākacchanti, ayaṃ kālena dhammasākacchā. sā  āgamabyattiādīnaṃ guṇānaṃ hetuto ``maṅgala''nti vuccatīti.<br/><br/>[03] evaṃ imissā gāthāya khanti, sovacassatā, samaṇadassanaṃ,  kālena dhammasākacchāti cattāri maṅgalāni vuttāni, maṅgalattañca nesaṃ  tattha tattha vibhāvitamevāti.<br/><br/>[03] niṭṭhitā khantī cāti imissā gāthāya atthavaṇṇanā. <br/><br/>[03] 270^b^.^eb^ idāni ^b^tapo cā^eb^ti ettha pāpake akusale  dhamme tapatīti ^b^tapo^eb^. brahmaṃ cariyaṃ, brahmānaṃ vā cariyaṃ  ^b^brahmacariyaṃ,^eb^ seṭṭhacariyanti vuttaṃ hoti. ariyasaccānaṃ dassanaṃ  ^b^ariyasaccāna dassanaṃ^eb^. ariyasaccāni dassanantipi eke, taṃ  na sundaraṃ. nikkhantaṃ vānatoti nibbānaṃ, sacchikaraṇaṃ ^a^V2.0030^ea^  sacchikiriyā, nibbānassa sacchikiriyā  ^b^nibbānasacchikiriyā^eb^. sesaṃ vuttanayamevāti ayaṃ padavaṇṇanā.<br/><br/>[03] atthavaṇṇanā pana evaṃ veditabbā -- ^b^tapo^eb^ nāma  abhijjhādomanassādīnaṃ tapanato indriyasaṃvaro, kosajjassa vā  tapanato vīriyaṃ. tena hi samannāgato puggalo ātāpīti vuccati.  svāyaṃ abhijjhādippahānajhānādipaṭilābhahetuto ``maṅgala''nti  veditabbo.<br/><br/>[03] ^b^brahmacariyaṃ^eb^ nāma methunaviratisamaṇadhammasāsanamaggānaṃ  adhivacanaṃ. tathā hi ``abrahmacariyaṃ pahāya brahmacārī hotī''ti  (dī0 ni0 1.194; ma0 ni0 1.292) evamādīsu methunavirati  brahmacariyanti vuccati. ``bhagavati no, āvuso, brahmacariyaṃ  vussatī''ti evamādīsu (ma0 ni0 1.257) samaṇadhammo. ``na  tāvāhaṃ, pāpima, parinibbāyissāmi, yāva me idaṃ brahmacariyaṃ na  iddhañceva bhavissati phītañca vitthārikaṃ bāhujañña''nti evamādīsu  (dī0 ni0 2.168; saṃ0 ni0  5.822; udā0 51) sāsanaṃ.  ``ayameva kho, bhikkhu, ariyo aṭṭhaṅgiko maggo brahmacariyaṃ.  seyyathidaṃ, sammādiṭṭhī''ti evamādīsu (saṃ0 ni0  5.6) maggo.  idha pana ariyasaccadassanena parato maggassa gahitattā avasesaṃ  sabbampi vaṭṭati. tañcetaṃ uparūpari nānappakāravisesādhigamahetuto  ``maṅgala''nti veditabbaṃ.<br/><br/>[03] ^b^ariyasaccāna^eb^ ^a^M2.0034^ea^ ^b^dassanaṃ^eb^ nāma kumārapañhe vuttatthānaṃ catunnaṃ  ariyasaccānaṃ abhisamayavasena maggadassanaṃ. taṃ  saṃsāradukkhavītikkamahetuto ``maṅgala''nti vuccati.<br/><br/>[03] ^b^nibbānasacchikiriyā^eb^ nāma idha arahattaphalaṃ  ``nibbāna''nti adhippetaṃ. tampi hi pañcagativānanena  vānasaññitāya taṇhāya nikkhantattā ``nibbāna''nti vuccati.  tassa patti vā paccavekkhaṇā vā ``sacchikiriyā''ti vuccati.  itarassa pana nibbānassa ariyasaccānaṃ dassaneneva sacchikiriyā  siddhā, tenetaṃ idha na adhippetaṃ. evamesā nibbānasacchikiriyā  diṭṭhadhammasukhavihārādihetuto ``maṅgala''nti veditabbā.<br/><br/>[03] evaṃ imissāpi gāthāya tapo, brahmacariyaṃ, ariyasaccāna  dassanaṃ, nibbānasacchikiriyāti cattāri maṅgalāni vuttāni,  maṅgalattañca nesaṃ tattha tattha vibhāvitamevāti.<br/><br/>[03] niṭṭhitā tapo cāti imissā gāthāya atthavaṇṇanā. <br/><br/>[03] 271^b^.^eb^ idāni ^a^V2.0031^ea^ ^b^phuṭṭhassa lokadhammehī^eb^ti ettha  ^b^phuṭṭhassā^eb^ti phusitassa chupitassa sampattassa. loke dhammā  ^b^lokadhammā,^eb^ yāva lokappavatti, tāva anivattakā dhammāti vuttaṃ  hoti. ^b^citta^eb^nti mano mānasaṃ. ^b^yassā^eb^ti navassa vā  majjhimassa vā therassa vā. na ^b^kampatī^eb^ti na calati, na  vedhati. ^b^asoka^eb^nti nissokaṃ abbūḷhasokasallaṃ.  ^b^viraja^eb^nti vigatarajaṃ viddhaṃsitarajaṃ. ^b^khema^eb^nti abhayaṃ  nirupaddavaṃ. sesaṃ vuttanayamevāti ayaṃ tāva padavaṇṇanā.<br/><br/>[03] atthavaṇṇanā pana evaṃ veditabbā -- ^b^phuṭṭhassa lokadhammehi  yassa cittaṃ na kampati,^eb^ yassa lābhālābhādīhi aṭṭhahi lokadhammehi  phuṭṭhassa ajjhotthaṭassa cittaṃ na kampati, na calati, na vedhati, tassa  taṃ cittaṃ kenaci akampanīyalokuttarabhāvāvahanato ``maṅgala''nti  veditabbaṃ.<br/><br/>[03] kassa pana etehi phuṭṭhassa cittaṃ na kampati? arahato  khīṇāsavassa, na aññassa kassaci. vuttañhetaṃ -- <br/><br/>[21] ``selo yathā ekagghano, vātena na samīrati. <br/><br/>[22] evaṃ rūpā rasā saddā, gandhā phassā ca kevalā.. <br/><br/>[21] ``iṭṭhā ^a^M2.0035^ea^ dhammā aniṭṭhā ca, na pavedhenti tādino. <br/><br/>[22] ṭhitaṃ cittaṃ vippamuttaṃ, vayañcassānupassatī''ti..  (a0 ni0  6.55; mahāva0 244).<br/><br/>[03] ^b^asokaṃ^eb^ nāma khīṇāsavasseva cittaṃ. tañhi yo  ``soko socanā socitattaṃ antosoko antoparisoko cetaso  parinijjhāyitatta''ntiādinā (vibha0 237) nayena vuccati soko,  tassa abhāvato asokaṃ. keci nibbānaṃ vadanti, taṃ purimapadena  nānusandhiyati. yathā ca asokaṃ, evaṃ virajaṃ khemantipi  khīṇāsavasseva cittaṃ. tañhi rāgadosamoharajānaṃ vigatattā  ^b^virajaṃ,^eb^ catūhi ca yogehi khemattā ^b^khemaṃ^eb^. yato etaṃ tena  tenākārena tamhi tamhi pavattikkhaṇe gahetvā niddiṭṭhavasena tividhampi  appavattakkhandhatādilokuttamabhāvāvahanato āhuneyyādibhāvāvahanato ca  ``maṅgala''nti veditabbaṃ.<br/><br/>[03] evaṃ imissā gāthāya aṭṭhalokadhammehi akampitacittaṃ,  asokacittaṃ, virajacittaṃ, khemacittanti cattāri maṅgalāni vuttāni,  maṅgalattañca nesaṃ tattha tattha vibhāvitamevāti.<br/><br/>[03] niṭṭhitā phuṭṭhassa lokadhammehīti imissā gāthāya atthavaṇṇanā. <br/><br/>[03] 272^b^.^eb^ evaṃ ^a^V2.0032^ea^ bhagavā ``asevanā ca bālāna''ntiādīhi  dasahi gāthāhi aṭṭhatiṃsa maṅgalāni kathetvā idāni etāneva attanā  vuttamaṅgalāni thunanto ^b^``etādisāni katvānā''^eb^ti imaṃ  avasānagāthamabhāsi.<br/><br/>[03] tassāyaṃ atthavaṇṇanā -- ^b^etādisānī^eb^ti etāni  īdisāni mayā vuttappakārāni bālānaṃ asevanādīni.  ^b^katvānā^eb^ti katvā. katvāna katvā karitvāti hi atthato  anaññaṃ. ^b^sabbatthamaparājitā^eb^ti sabbattha  khandhakilesābhisaṅkhāradevaputtamārappabhedesu catūsu paccatthikesu ekenapi  aparājitā hutvā, sayameva te cattāro māre parājetvāti vuttaṃ hoti.  makāro cettha padasandhikaraṇamattoti viññātabbo.<br/><br/>[03] ^b^sabbattha sotthiṃ gacchantī^eb^ti etādisāni maṅgalāni  katvā catūhi mārehi aparājitā hutvā sabbattha idhalokaparalokesu  ṭhānacaṅkamanādīsu ca sotthiṃ gacchanti, bālasevanādīhi ye uppajjeyyuṃ  āsavā vighātapariḷāhā ^a^M2.0036^ea^, tesaṃ abhāvā sotthiṃ gacchanti, anupaddutā  anupasaṭṭhā khemino appaṭibhayā gacchantīti vuttaṃ hoti. anunāsiko  cettha gāthābandhasukhatthaṃ vuttoti veditabbo.<br/><br/>[03] ^b^taṃ tesaṃ maṅgalamuttama^eb^nti iminā gāthāpādena bhagavā desanaṃ  niṭṭhāpesi. kathaṃ? evaṃ devaputta ye etādisāni karonti, te yasmā  sabbattha sotthiṃ gacchanti, tasmā taṃ bālānaṃ asevanādi  aṭṭhatiṃsavidhampi tesaṃ etādisakārakānaṃ maṅgalaṃ uttamaṃ seṭṭhaṃ pavaranti  gaṇhāhīti.<br/><br/>[03] evañca bhagavatā niṭṭhāpitāya desanāya pariyosāne  koṭisatasahassadevatā arahattaṃ pāpuṇiṃsu,  sotāpattisakadāgāmianāgāmiphalappattānaṃ gaṇanā asaṅkhyeyyā ahosi.  atha bhagavā dutiyadivase ānandattheraṃ āmantesi -- ``imaṃ,  ānanda, rattiṃ aññatarā devatā maṃ upasaṅkamitvā maṅgalapañhaṃ pucchi.  athassāhaṃ aṭṭhatiṃsa maṅgalāni abhāsiṃ, uggaṇha, ānanda, imaṃ  maṅgalapariyāyaṃ, uggahetvā bhikkhū vācehī''ti. thero uggahetvā  bhikkhū vācesi. tayidaṃ ācariyaparamparābhataṃ yāvajjatanā pavattati,  evamidaṃ brahmacariyaṃ iddhañceva phītañca vitthārikaṃ bāhujaññaṃ puthubhūtaṃ  yāva devamanussehi suppakāsitanti veditabbaṃ.<br/><br/>[03] idāni etesveva maṅgalesu ñāṇaparicayapāṭavatthaṃ ayaṃ ādito  pabhuti yojanā -- evamime idhalokaparalokalokuttarasukhakāmā sattā  bālajanasevanaṃ pahāya, paṇḍite nissāya, pūjaneyye pūjentā,  patirūpadesavāsena pubbe katapuññatāya ca kusalappavattiyaṃ codiyamānā,  attānaṃ sammā paṇidhāya, bāhusaccasippavinayehi alaṅkatattabhāvā,  vinayānurūpaṃ subhāsitaṃ bhāsamānā ^a^V2.0033^ea^, yāva gihibhāvaṃ na vijahanti,  tāva mātāpitūpaṭṭhānena porāṇaṃ iṇamūlaṃ visodhayamānā,  puttadārasaṅgahena navaṃ iṇamūlaṃ payojayamānā, anākulakammantatāya  dhanadhaññādisamiddhiṃ pāpuṇantā, dānena bhogasāraṃ dhammacariyāya  jīvitasārañca gahetvā, ñātisaṅgahena sakajanahitaṃ anavajjakammantatāya  parajanahitañca karontā, pāpaviratiyā parūpaghātaṃ majjapānasaṃyamena  attūpaghātañca vivajjetvā, dhammesu appamādena kusalapakkhaṃ vaḍḍhetvā,  vaḍḍhitakusalatāya gihibyañjanaṃ ohāya pabbajitabhāve ṭhitāpi  buddhabuddhasāvakupajjhācariyādīsu gāravena nivātena ca vattasampadaṃ  ārādhetvā, santuṭṭhiyā paccayagedhaṃ ^a^M2.0037^ea^ pahāya, kataññutāya sappurisabhūmiyaṃ  ṭhatvā, dhammassavanena cittalīnataṃ pahāya, khantiyā sabbaparissaye  abhibhavitvā, sovacassatāya sanāthamattānaṃ katvā, samaṇadassanena  paṭipattipayogaṃ passantā, dhammasākacchāya kaṅkhāṭṭhāniyesu dhammesu  kaṅkhaṃ paṭivinodetvā, indriyasaṃvaratapena sīlavisuddhiṃ  samaṇadhammabrahmacariyena cittavisuddhiṃ tato parā ca catasso visuddhiyo  sampādentā, imāya paṭipadāya ariyasaccadassanapariyāyaṃ  ñāṇadassanavisuddhiṃ patvā arahattaphalasaṅkhātaṃ nibbānaṃ sacchikaronti.  yaṃ sacchikatvā sinerupabbato viya vātavuṭṭhīhi aṭṭhahi lokadhammehi  avikampamānacittā asokā virajā khemino honti. ye ca  khemino, te sabbattha ekenāpi aparājitā honti, sabbattha ca  sotthiṃ gacchanti. tenāha bhagavā -- <br/><br/>[21] ``etādisāni katvāna, sabbatthamaparājitā. <br/><br/>[22] sabbattha sotthiṃ gacchanti, taṃ tesaṃ maṅgalamuttama''nti..<br/><br/>[03]  <br/><br/>[06] iti paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya maṅgalasuttavaṇṇanā niṭṭhitā. 


