# pali

volume: 23
item: 10
title:
  sambahulaparicchedavaṇṇanā^bodhisattadhammatāvaṇṇanā^dvattiṃsamahāpurisalakkhaṇavaṇṇanā^vipassīsamaññāvaṇṇanā^

content:
  [03] 37^b^.^eb^ ^b^sabbakāmehī^eb^ti idaṃ lakkhaṇāni  pariggaṇhāpetvā pacchā kataṃ viya vuttaṃ, na panevaṃ daṭṭhabbaṃ. paṭhamañhi  te nemittake santappetvā pacchā lakkhaṇapariggaṇhanaṃ katanti veditabbaṃ.  tassa vitthāro gabbhokkantiyaṃ vuttoyeva. ^b^pāyentī^eb^ti thaññaṃ  pāyenti. tassa kira niddosena madhurena khīrena samannāgatā saṭṭhi  dhātiyo upaṭṭhāpesi, tathā sesāpi tesu tesu kammesu kusalā  saṭṭhisaṭṭhiyeva. tāsaṃ pesanakārake saṭṭhi purise, tassa tassa  katākatabhāvaṃ sallakkhaṇe saṭṭhi amacce upaṭṭhāpesi. evaṃ cattāri  saṭṭhiyo itthīnaṃ, dve saṭṭhiyo purisānanti cha saṭṭhiyo upaṭṭhakānaṃyeva  ahesuṃ. ^b^setacchatta^eb^nti dibbasetacchattaṃ. kuladattiyaṃ pana  sirigabbheyeva tiṭṭhati. ^b^mā naṃ sītaṃ vā^eb^tiādīsu mā  abhibhavīti attho veditabbo. ^b^svāssuda^eb^nti so assudaṃ.  ^b^aṅkeneva aṅka^eb^nti aññassa bāhunāva aññassa bāhuṃ. aññassa  ca aṃsakūṭeneva ^a^M2.0044^ea^ aññassa aṃsakūṭaṃ. ^b^parihariyatī^eb^ti nīyati,  sampāpiyatīti attho. <br/><br/>[03] 38^b^.^eb^ ^b^mañjussaro^eb^ti akharassaro.  ^b^vaggussaro^eb^ti chekanipuṇassaro. ^b^madhurassaro^eb^ti sātassaro.  ^b^pemaniyassaro^eb^ti pemajanakassaro. tatridaṃ ^a^P2.0453^ea^ karavīkānaṃ  madhurassaratāya -- karavīkasakuṇe kira madhurarasaṃ ambapakkaṃ  mukhatuṇḍakena paharitvā paggharitarasaṃ pivitvā pakkhena ^a^V2.0039^ea^ tālaṃ datvā  vikūjamāne catuppadā mattā viya laḷituṃ ārabhanti. gocarapasutāpi  catuppadā mukhagatāni tiṇāni chaḍḍetvā taṃ saddaṃ suṇanti. vāḷamigā  khuddakamige anubandhamānā ukkhittaṃ pādaṃ anikkhipitvāva tiṭṭhanti.  anubaddhamigā ca maraṇabhayaṃ jahitvā tiṭṭhanti. ākāse pakkhandā  pakkhinopi pakkhe pasāretvā taṃ saddaṃ suṇamānāva tiṭṭhanti. udake  macchāpi kaṇṇapaṭalaṃ papphoṭetvā taṃ saddaṃ suṇamānāva tiṭṭhanti. evaṃ  madhurassarā karavīkā.<br/><br/>[03] asandhimittāpi dhammāsokassa devī -- ``atthi nu kho,  bhante, buddhassarena sadiso kassaci saro''ti saṅghaṃ pucchi. atthi  karavīkasakuṇassāti. kuhiṃ, bhante, te sakuṇāti? himavanteti.  sā rājānaṃ āha -- ``deva, ahaṃ karavīkasakuṇaṃ passitukāmāmhī''ti.  rājā -- ``imasmiṃ pañjare nisīditvā karavīko āgacchatū''ti  suvaṇṇapañjaraṃ vissajjesi. pañjaro gantvā ekassa karavīkassa purato  aṭṭhāsi. so -- ``rājāṇāya āgato pañjaro, na sakkā na  gantu''nti tattha nisīdi. pañjaro āgantvā rañño purato aṭṭhāsi.  na karavīkasaddaṃ kārāpetuṃ sakkonti. atha rājā -- ``kathaṃ, bhaṇe,  ime saddaṃ na karontī''ti āha. ñātake adisvā devāti. atha naṃ  rājā ādāsehi parikkhipāpesi. so attano chāyaṃ disvā --  ``ñātakā me āgatā''ti maññamāno pakkhena tālaṃ datvā madhurassarena  maṇivaṃsaṃ dhamamāno viya viravi. sakalanagare manussā mattā viya  laḷiṃsu. asandhimittā cintesi -- ``imassa tāva  tiracchānagatassa evaṃ madhuro saddo, kīdiso nu kho  sabbaññutaññāṇasiripattassa bhagavato saddo ahosī''ti pītiṃ  uppādetvā taṃ pītiṃ avijahitvā sattahi jaṅghasatehi saddhiṃ  sotāpattiphale patiṭṭhāsi. evaṃ madhuro kira ^a^M2.0045^ea^ karavīkasaddoti. tato  pana satabhāgena sahassabhāgena ca madhurataro vipassissa kumārassa  saddo ahosīti veditabbo. <br/><br/>[03] 39^b^.^eb^ ^b^kammavipākaja^eb^nti na bhāvanāmayaṃ,  kammavipākavasena pana devatānaṃ cakkhusadisameva maṃsacakkhu ahosi  ^a^P2.0454^ea^, yena nimittaṃ katvā tilavāhe pakkhittaṃ ekatilampi ayaṃ soti  uddharitvā dātuṃ sakkoti. <br/><br/>[03] 40^b^.^eb^ ^b^vipassī^eb^ti ettha ayaṃ vacanattho,  antarantarā nimīlajanitandhakāravirahena visuddhaṃ passati, vivaṭehi ca  akkhīhi passatīti vipassī; dutiyavāre viceyya viceyya passatīti  vipassī; vicinitvā vicinitvā passatīti attho.<br/><br/>[03] ^b^atthe panāyatī^eb^ti atthe jānāti passati, nayati vā  pavattetīti attho. ekadivasaṃ kira ^a^V2.0040^ea^ vinicchayaṭṭhāne nisīditvā  atthe anusāsantassa rañño alaṅkatapaṭiyattaṃ mahāpurisaṃ ānetvā hatthe  ṭhapayiṃsu. tassa taṃ aṅkekatvā upalāḷayamānasseva amaccā sāmikaṃ  assāmikaṃ akaṃsu. bodhisatto anattamanasaddaṃ nicchāresi. rājā  -- ``kimetaṃ, upadhārethā''ti āha. upadhāriyamānā aññaṃ adisvā  -- ``aḍḍassa dubbinicchitattā evaṃ kataṃ bhavissatī''ti puna  sāmikaṃyeva sāmikaṃ katvā ``ñatvā nu kho kumāro evaṃ karotī''ti  vīmaṃsantā puna sāmikaṃ assāmikaṃ akaṃsu. punapi bodhisatto tatheva  saddaṃ nicchāresi. atha rājā -- ``jānāti mahāpuriso''ti tato  paṭṭhāya appamatto ahosi. idaṃ sandhāya vuttaṃ -- ``viceyya viceyya  kumāro atthe panāyatī''ti. <br/><br/>[03] 42^b^.^eb^ ^b^vassika^eb^ntiādīsu yattha sukhaṃ hoti  vassakāle vasituṃ, ayaṃ vassiko. itaresupi eseva nayo. ayaṃ  panettha vacanattho vassāvāso vassaṃ, vassaṃ arahatīti vassiko.  itaresupi eseva nayo.<br/><br/>[03] tattha vassiko pāsādo nātiucco hoti, nātinīco,  dvāravātapānānipissa nātibahūni nātitanūni,  bhūmattharaṇapaccattharaṇakhajjabhojjānipettha missakāneva vaṭṭanti.  ^b^hemantike^eb^ thambhāpi bhittiyopi nīcā honti, dvāravātapānāni  tanukāni sukhumacchiddāni, uṇhappavesanatthāya bhittiniyūhāni  nīhariyanti. bhūmattharaṇapaccattharaṇanivāsanapārupanāni panettha  uṇhaviriyāni ^a^M2.0046^ea^ kambalādīni vaṭṭanti. khajjabhojjaṃ siniddhaṃ  kaṭukasannissitaṃ nirudakasannissitañca. ^b^gimhike^eb^ thambhāpi  bhittiyopi uccā honti, dvāravātapānāni panettha bahūni  vipulajātāni honti, bhūmattharaṇādīni dukūlamayāni vaṭṭanti.  khajjabhojjāni madhurasasannissitabharitāni. vātapānasamīpesu cettha  ^a^P2.0455^ea^ nava cāṭiyo ṭhapetvā udakassa pūretvā nīluppalādīhi sañchādenti.  tesu tesu padesesu udakayantāni karonti, yehi deve vassante viya  udakadhārā nikkhamanti.<br/><br/>[03] ^b^nippurisehī^eb^ti purisavirahitehi. na kevalañcettha  tūriyāneva nippurisāni, sabbaṭṭhānānipi nippurisāneva, dovārikāpi  itthiyova, nahāpanādiparikammakarāpi itthiyova. rājā kira --  ``tathārūpaṃ issariyasukhasampattiṃ anubhavamānassa purisaṃ disvā  purisāsaṅkā uppajjati, sā me puttassa mā ahosī''ti sabbakiccesu  itthiyova ṭhapesīti. <br/><br/>[06] paṭhamabhāṇavāravaṇṇanā niṭṭhitā. 


volume: 23
item: 11
title:
  bodhisattadhammatāvaṇṇanā^dvattiṃsamahāpurisalakkhaṇavaṇṇanā^vipassīsamaññāvaṇṇanā^jiṇṇapurisavaṇṇanā^

content:
  [03] 43^b^.^eb^ dutiyabhāṇavāre ^a^V2.0041^ea^ ^b^gopānasivaṅka^eb^nti  gopānasī viya vaṅkaṃ. ^b^bhogga^eb^nti khandhe, kaṭiyaṃ, jāṇūsūti  tīsu ṭhānesu bhoggavaṅkaṃ. ^b^daṇḍaparāyana^eb^nti daṇḍagatikaṃ  daṇḍapaṭisaraṇaṃ. ^b^ātura^eb^nti jarāturaṃ. ^b^gatayobbana^eb^nti  atikkantayobbanaṃ pacchimavaye ṭhitaṃ. ^b^disvā^eb^ti  aḍḍhayojanappamāṇena balakāyena parivuto susaṃvihitārakkhopi  gacchanto yadā ratho purato hoti, pacchā balakāyo, tādise okāse  suddhāvāsakhīṇāsavabrahmehi attano ānubhāvena rathassa puratova dassitaṃ,  taṃ purisaṃ passitvā. suddhāvāsā kira -- ``mahāpuriso paṅke gajo  viya pañcasu kāmaguṇesu laggo, satimassa uppādessāmā''ti taṃ  dassesuṃ. evaṃ dassitañca taṃ bodhisatto ceva passati sārathi ca.  brahmāno hi bodhisattassa appamādatthaṃ sārathissa ca kathāsallāpatthaṃ taṃ  dassesuṃ. ^b^kiṃ paneso^eb^ti ``eso jiṇṇoti kiṃ vuttaṃ hoti,  nāhaṃ, bho ito pubbe evarūpaṃ addasa''nti pucchi.<br/><br/>[03] ^b^tena^eb^ ^a^M2.0047^ea^ ^b^hī^eb^ti yadi mayhampi evarūpehi kesehi evarūpena ca  kāyena bhavitabbaṃ, tena hi samma sārathi. ^b^alaṃ dānajja  uyyānabhūmiyā^eb^ti -- ``ajja uyyānabhūmiṃ passissāmā''ti  gacchāma, alaṃ tāya uyyānabhūmiyāti saṃviggahadayo saṃvegānurūpamāha.  ^b^antepuraṃ gato^eb^ti itthijanaṃ vissajjetvā sirigabbhe ekakova  nisinno. ^b^yatra hi nāmā^eb^ti yāya jātiyā sati jarā  paññāyati, sā jāti ^b^dhiratthu^eb^ ^a^P2.0456^ea^ dhikkatā atthu, jigucchāmetaṃ  jātinti, jātiyā mūlaṃ khaṇanto nisīdi, paṭhamena sallena hadaye  viddho viya. <br/><br/>[03] 45^b^.^eb^ ^b^sārathiṃ āmantāpetvā^eb^ti rājā kira  nemittakehi kathitakālato paṭṭhāya ohitasoto vicarati, so  ``kumāro uyyānaṃ gacchanto antarāmagge nivatto''ti sutvā sārathiṃ  āmantāpesi. ^b^mā heva kho^eb^tiādīsu rajjaṃ kāretu, mā  pabbajatu, brāhmaṇānaṃ vacanaṃ mā saccaṃ hotūti evaṃ cintesīti attho. 


volume: 23
item: 12
title: dvattiṃsamahāpurisalakkhaṇavaṇṇanā^vipassīsamaññāvaṇṇanā^jiṇṇapurisavaṇṇanā^byādhipurisavaṇṇanā^
content:
  [03] 47^b^.^eb^ ^b^addasa kho^eb^ti pubbe vuttanayeneva  suddhāvāsehi dassitaṃ addasa. ^b^ābādhika^eb^nti  iriyāpathabhañjanakena visabhāgabādhena ābādhikaṃ. ^b^dukkhita^eb^nti  rogadukkhena dukkhitaṃ. ^b^bāḷhagilāna^eb^nti adhimattagilānaṃ.  ^b^palipanna^eb^nti nimuggaṃ. ^b^jarā paññāyissati byādhi  paññāyissatī^eb^ti ^a^V2.0042^ea^ idhāpi yāya jātiyā sati idaṃ dvayaṃ paññāyati,  dhikkatā sā jāti, ajātaṃ khemanti jātiyā mūlaṃ khaṇanto nisīdi,  dutiyena sallena viddho viya. 


volume: 23
item: 13
title: vipassīsamaññāvaṇṇanā^jiṇṇapurisavaṇṇanā^byādhipurisavaṇṇanā^kālaṅkatapurisavaṇṇanā^
content:
  [03] 50^b^.^eb^ ^b^vilāta^eb^nti sivikaṃ. ^b^peta^eb^nti ito  paṭigataṃ. ^b^kālaṅkata^eb^nti katakālaṃ, yattakaṃ tena kālaṃ jīvitabbaṃ,  taṃ sabbaṃ katvā niṭṭhapetvā matanti attho. imampissa purimanayeneva  brahmāno dassesuṃ. ^b^yatra hi nāmā^eb^ti idhāpi yāya jātiyā  sati idaṃ tayaṃ paññāyati, dhikkatā sā jāti, ajātaṃ khemanti  jātiyā mūlaṃ khaṇanto nisīdi, tatiyena sallena viddho viya. 


volume: 23
item: 14
title: jiṇṇapurisavaṇṇanā^byādhipurisavaṇṇanā^kālaṅkatapurisavaṇṇanā^pabbajitavaṇṇanā^
content:
  [03] 52^b^.^eb^ ^b^bhaṇḍu^eb^nti ^a^M2.0048^ea^ muṇḍaṃ. imampissa  purimanayeneva brahmāno dassesuṃ. ^b^sādhu dhammacariyā^eb^tiādīsu  ayaṃ deva dhammacaraṇabhāvo sādhūti cintetvā pabbajitoti evaṃ  ekamekassa padassa yojanā veditabbā. sabbāni cetāni  dasakusalakammapathavevacanāneva. avasāne pana ^b^avihiṃsā^eb^ti  karuṇāya pubbabhāgo. ^b^anukampā^eb^ti mettāya pubbabhāgo.  ^b^tenahī^eb^ti uyyojanatthe nipāto. pabbajitaṃ hissa disvā cittaṃ  pabbajjāya ninnaṃ jātaṃ. atha tena saddhiṃ kathetukāmo hutvā sārathiṃ  uyyojento ^b^tena hī^eb^tiādimāha. 


volume: 23
item: 15
title: byādhipurisavaṇṇanā^kālaṅkatapurisavaṇṇanā^pabbajitavaṇṇanā^bodhisattapabbajjāvaṇṇanā^
content:
  [03] 54^b^.^eb^ ^b^atha^eb^ ^a^P2.0457^ea^ ^b^kho, bhikkhave^eb^ti -- ``pabbajitassa  sādhu dhammacariyā''tiādīni ca aññañca bahuṃ mahājanakāyena  rakkhiyamānassa puttadārasambādhe ghare vasato ādīnavapaṭisaṃyuttañceva  migabhūtena cetasā yathāsukhaṃ vane vasato pabbajitassa  vivekānisaṃsapaṭisaṃyuttañca dhammiṃ kathaṃ sutvā pabbajitukāmo hutvā --  atha kho, bhikkhave, vipassī kumāro sārathiṃ āmantesi.<br/><br/>[03] imāni cattāri disvā pabbajitaṃ nāma sabbabodhisattānaṃ vaṃsova  tantiyeva paveṇīyeva. aññepi ca bodhisattā yathā ayaṃ vipassī  kumāro, evaṃ cirassaṃ cirassaṃ passanti. amhākaṃ pana bodhisatto  cattāripi ekadivasaṃyeva disvā mahābhinikkhamanaṃ nikkhamitvā  anomānadītīre ^a^V2.0043^ea^ pabbajito. teneva rājagahaṃ patvā tattha raññā  bimbisārena -- ``kimatthaṃ, paṇḍita, pabbajitosīti'' puṭṭho āha -- <br/><br/>[21] ``jiṇṇañca disvā dukhitañca byādhitaṃ, <br/><br/>[27] matañca disvā gatamāyusaṅkhayaṃ. <br/><br/>[26] kāsāyavatthaṃ pabbajitañca disvā, <br/><br/>[22] tasmā ahaṃ pabbajitomhi rājā''ti.. 


volume: 23
item: 16
title: kālaṅkatapurisavaṇṇanā^pabbajitavaṇṇanā^bodhisattapabbajjāvaṇṇanā^mahājanakāyānupabbajjāvaṇṇanā^
content:
  [03] 55^b^.^eb^ ^b^sutvāna tesa^eb^nti tesaṃ caturāsītiyā  pāṇasahassānaṃ sutvā etadahosi. ^b^orako^eb^ti ūnako lāmako.  ^b^anupabbajiṃsū^eb^ti anupabbajitāni ^a^M2.0049^ea^. kasmā panettha yathā  parato khaṇḍatissānaṃ anupabbajjāya -- ``bandhumatiyā rājadhāniyā  nikkhamitvā''ti vuttaṃ, evaṃ na vuttanti? nikkhamitvā sutattā.  ete kira sabbepi vipassissa kumārassa upaṭṭhākaparisāva, te pātova  upaṭṭhānaṃ āgantvā kumāraṃ adisvā pātarāsatthāya gantvā bhuttapātarāsā  āgamma ``kuhiṃ kumāro''ti pucchitvā ``uyyānabhūmiṃ gato''ti  sutvā ``tattheva naṃ dakkhissāmā''ti nikkhamantā nivattamānaṃ  sārathiṃ disvā -- ``kumāro pabbajito''ti cassa vacanaṃ sutvā  sutaṭṭhāneyeva sabbābharaṇāni omuñcitvā antarāpaṇato kāsāvapītāni  vatthāni āharāpetvā kesamassuṃ ohāretvā pabbajiṃsu. iti nagarato  nikkhamitvā bahinagare sutattā ettha -- ``bandhumatiyā rājadhāniyā  nikkhamitvā''ti na vuttaṃ.<br/><br/>[03] ^b^cārikaṃ^eb^ ^a^P2.0458^ea^ ^b^caratī^eb^ti gatagataṭṭhāne mahāmaṇḍapaṃ katvā dānaṃ  sajjetvā āgamma svātanāya nimantito janassa āyācitabhikkhameva  paṭiggaṇhanto cattāro māse cārikaṃ cari.<br/><br/>[03] ^b^ākiṇṇo^eb^ti iminā gaṇena parivuto. ayaṃ pana vitakko  bodhisattassa kadā uppannoti? sve visākhapuṇṇamā bhavissatīti  cātuddasīdivase. tadā kira so -- ``yatheva maṃ ime pubbe gihibhūtaṃ  parivāretvā caranti, idānipi tatheva, kiṃ iminā gaṇenā''ti  gaṇasaṅgaṇikāya ukkaṇṭhitvā ``ajjeva gacchāmī''ti cintetvā puna  ``ajja avelā, sace idāni gamissāmi, sabbeva ime jānissanti,  sveva gamissāmī''ti cintesi. taṃ divasañca uruvelagāmasadise  gāme gāmavāsino svātanāya nimantayiṃsu. te  caturāsītisahassānampi tesaṃ ^a^V2.0044^ea^ pabbajitānaṃ mahāpurisassa ca pāyāsameva  paṭiyādayiṃsu. atha mahāpuriso punadivase tasmiṃyeva gāme tehi  pabbajitehi saddhiṃ bhattakiccaṃ katvā vasanaṭṭhānameva agamāsi. tattha  te pabbajitā mahāpurisassa vattaṃ dassetvā attano attano  rattiṭṭhānadivāṭṭhānāni paviṭṭhā. bodhisattopi paṇṇasālaṃ pavisitvā  nisinno. <br/><br/>[21] ``ṭhite majjhanhike kāle, sannisīvesu pakkhisu. <br/><br/>[22] saṇateva brahāraññaṃ, taṃ bhayaṃ paṭibhāti ma''nti.. (saṃ0  ni0  1.15).<br/><br/>[03] evarūpe ^a^M2.0050^ea^ avivekārāmānaṃ bhayakāle sabbasattānaṃ sadarathakāleyeva  -- ``ayaṃ kālo''ti nikkhamitvā paṇṇasālāya dvāraṃ pidahitvā  bodhimaṇḍābhimukho pāyāsi. aññadāpi ca tasmiṃ ṭhāne vicaranto  bodhimaṇḍaṃ passati, nisīdituṃ panassa cittaṃ na namitapubbaṃ. taṃ  divasaṃ panassa ñāṇaṃ paripākagataṃ, tasmā alaṅkataṃ bodhimaṇḍaṃ disvā  ārohanatthāya cittaṃ uppannaṃ. so dakkhiṇadisābhāgena upagamma  padakkhiṇaṃ katvā puratthimadisābhāge cuddasahatthaṃ pallaṅkaṃ paññapetvā  caturaṅgavīriyaṃ adhiṭṭhahitvā -- ``yāva buddho na homi, na tāva ito  vuṭṭhahāmī''ti paṭiññaṃ katvā nisīdi. idamassa vūpakāsaṃ sandhāya  -- ``ekova gaṇamhā vūpakaṭṭho vihāsī''ti vuttaṃ.<br/><br/>[03] ^b^aññeneva^eb^ ^a^P2.0459^ea^ ^b^tānī^eb^ti te kira sāyaṃ bodhisattassa upaṭṭhānaṃ  āgantvā paṇṇasālaṃ parivāretvā nisinnā ``ativikālo jāto,  upadhārethā''ti vatvā paṇṇasālaṃ vivaritvā taṃ apassantāpi ``kuhiṃ  gato''ti nānubandhiṃsu, ``gaṇavāse nibbinno eko viharitukāmo  maññe mahāpuriso, buddhabhūtaṃyeva naṃ passissāmā''ti vatvā  antojambudīpābhimukhā cārikaṃ pakkantā. 


volume: 23
item: 17
title: pabbajitavaṇṇanā^bodhisattapabbajjāvaṇṇanā^mahājanakāyānupabbajjāvaṇṇanā^bodhisattābhivesavaṇṇanā^
content:
  [03] 57^b^.^eb^ ^b^vāsūpagatassā^eb^ti bodhimaṇḍe ekarattivāsaṃ  upagatassa. ^b^rahogatassā^eb^ti rahasi gatassa.  ^b^paṭisallīnassā^eb^ti ekībhāvavasena nilīnassa. ^b^kiccha^eb^nti  dukkhaṃ. ^b^cavati ca upapajjati cā^eb^ti idaṃ dvayaṃ pana aparāparaṃ  cutipaṭisandhiṃ sandhāya vuttaṃ. ^b^jarāmaraṇassā^eb^ti ettha yasmā  pabbajanto jiṇṇabyādhimatteyeva disvā pabbajito, tasmāssa  jarāmaraṇameva upaṭṭhāti. tenevāha ^a^V2.0045^ea^ -- ``jarāmaraṇassā''ti. iti  jarāmaraṇaṃ mūlaṃ katvā abhiniviṭṭhassa bhavaggato otarantassa viya --  atha kho, bhikkhave, vipassissa bodhisattassa etadahosi.<br/><br/>[03] ^b^yonisomanasikārā^eb^ti upāyamanasikārā pathamanasikārā.  aniccādīni hi aniccāditova manasikaroto  yonisomanasikāro nāma hoti. ayañca -- ``kismiṃ nu kho  satijātiādīni honti, kismiṃ asati na hontī''ti  udayabbayānupassanāvasena pavattattā tesaṃ aññataro ^a^M2.0051^ea^. tasmāssa ito  yonisomanasikārā iminā upāyamanasikārena ^b^ahu paññāya  abhisamayo,^eb^ bodhisattassa paññāya yasmiṃ sati jarāmaraṇaṃ hoti,  tena jarāmaraṇakāraṇena saddhiṃ samāgamo ahosi. kiṃ pana tanti?  jāti. tenāha -- ``jātiyā kho sati jarāmaraṇaṃ hotī''ti. yā  cāyaṃ jarāmaraṇassa kāraṇapariggāhikā paññā, tāya saddhiṃ  bodhisattassa samāgamo ahosīti ayamettha attho. etenupāyena  sabbapadāni veditabbāni.<br/><br/>[03] ^b^nāmarūpe kho sati viññāṇa^eb^nti ettha pana saṅkhāresu  sati viññāṇanti ca, avijjāya sati saṅkhārāti ca vattabbaṃ  bhaveyya, tadubhayampi na gahitaṃ. kasmā? avijjāsaṅkhārā hi  atīto bhavo tehi saddhiṃ ayaṃ vipassanā na ghaṭiyati. mahāpuriso  hi paccuppannavasena abhiniviṭṭhoti. nanu ca avijjāsaṅkhārehi  adiṭṭhehi na sakkā buddhena bhavitunti. saccaṃ na sakkā, iminā pana  te bhavaupādānataṇhāvaseneva diṭṭhāti. imasmiṃ ṭhāne ^a^P2.0460^ea^ vitthārato  paṭiccasamuppādakathā kathetabbā. sā panesā visuddhimagge kathitāva. <br/><br/>[03] 58^b^.^eb^ ^b^paccudāvattatī^eb^ti paṭinivattati. katamaṃ  panettha viññāṇaṃ paccudāvattatīti? paṭisandhiviññāṇampi  vipassanāñāṇampi. tattha paṭisandhiviññāṇaṃ paccayato paṭinivattati,  vipassanāñāṇaṃ ārammaṇato. ubhayampi nāmarūpaṃ nātikkamati,  nāmarūpato paraṃ na gacchati. ^b^ettāvatā jāyetha vā^eb^tiādīsu  viññāṇe nāmarūpassa paccaye honte, nāmarūpe ca viññāṇassa paccaye  honte, dvīsupi aññamaññapaccayesu hontesu ettakena jāyetha  vā...pe0... upapajjetha vā, ito hi paraṃ kiṃ aññaṃ jāyeyya  vā...pe0... upapajjeyya vā. nanu etadeva jāyati ca...pe0...  upapajjati cāti? evaṃ saddhiṃ aparāparacutipaṭisandhīhi pañca padāni  dassetvā puna taṃ ettāvatāti vuttamatthaṃ niyyātento -- ``yadidaṃ  nāmarūpapaccayā viññāṇaṃ, viññāṇapaccayā nāmarūpa''nti vatvā tato  paraṃ anulomapaccayākāravasena viññāṇapaccayā nāmarūpamūlaṃ ^a^V2.0046^ea^ āyatimpi  jātijarāmaraṇaṃ dassetuṃ ^b^nāmarūpapaccayā saḷāyatana^eb^ntiādimāha.  tattha ^b^kevalassa dukkhakkhandhassa samudayo hotī^eb^ti sakalassa  jātijarāmaraṇasokaparidevadukkhadomanassupāyāsādibhedassa dukkharāsissa  nibbatti hoti. iti mahāpuriso sakalassa vaṭṭadukkhassa nibbattiṃ  addasa. <br/><br/>[03] 59^b^.^eb^ ^b^samudayo^eb^ ^a^M2.0052^ea^ ^b^samudayoti kho^eb^ti nibbatti  nibbattīti kho. ^b^pubbe ananussutesū^eb^ti na anussutesu  assutapubbesu. ^b^cakkhuṃ udapādī^eb^tiādīsu udayadassanapaññāvesā.  dassanaṭṭhena ^b^cakkhu,^eb^ ñātakaraṇaṭṭhena ^b^ñāṇaṃ,^eb^ pajānanaṭṭhena  ^b^paññā,^eb^ nibbijjhitvā paṭivijjhitvā uppannaṭṭhena ^b^vijjā,^eb^  obhāsaṭṭhena ca ^b^āloko^eb^ti vuttā. yathāha -- ``cakkhuṃ  udapādīti dassanaṭṭhena. ñāṇaṃ udapādīti ñātaṭṭhena. paññā  udapādīti pajānanaṭṭhena. vijjā udapādīti paṭivedhaṭṭhena. āloko  udapādīti obhāsaṭṭhena. cakkhudhammo dassanaṭṭho attho. ñāṇadhammo  ñātaṭṭho attho. paññādhammo pajānanaṭṭho attho. vijjādhammo  paṭivedhaṭṭho attho. āloko dhammo obhāsaṭṭho attho''ti (paṭi0  ma0 2.39). ettakehi padehi kiṃ ^a^P2.0461^ea^ kathitanti? imasmiṃ sati idaṃ  hotīti paccayasañjānanamattaṃ kathitaṃ. athavā vīthipaṭipannā  taruṇavipassanā kathitāti. <br/><br/>[03] 61^b^.^eb^ ^b^adhigato kho myāya^eb^nti adhigato kho  me ayaṃ. ^b^maggo^eb^ti vipassanāmaggo. ^b^bodhāyā^eb^ti  catusaccabujjhanatthāya, nibbānabujjhanatthāya eva vā. api ca  bujjhatīti ^b^bodhi,^eb^ ariyamaggassetaṃ nāmaṃ, tadatthāyātipi vuttaṃ  hoti. vipassanāmaggamūlako hi ariyamaggoti. idāni taṃ  maggaṃ niyyātento -- ^b^``yadidaṃ  nāmarūpanirodhā^eb^tiādimāha. ettha ca  ^b^viññāṇanirodho^eb^tiādīhi paccattapadehi nibbānameva kathitaṃ.  iti mahāpuriso sakalassa vaṭṭadukkhassa anibbattinirodhaṃ addasa. <br/><br/>[03] 62^b^.^eb^ ^b^nirodho nirodhoti kho^eb^ti anibbatti  anibbattiti kho. ^b^cakkhu^eb^ntiādīni vuttatthāneva. idha pana  sabbeheva etehi padehi -- ``imasmiṃ asati idaṃ na hotī''ti  nirodhasañjānanamattameva kathitaṃ, athavā vuṭṭhānagāminī balavavipassanā  kathitāti. <br/><br/>[03] 63^b^.^eb^ ^b^aparena samayenā^eb^ti evaṃ paccayañca  paccayanirodhañca viditvā tato aparabhāge. ^b^upādānakkhandhesū^eb^ti  upādānassa paccayabhūtesu khandhesu. ^b^udayabbayānupassī^eb^ti tameva  paṭhamaṃ diṭṭhaṃ udayañca vayañca anupassamāno. ^b^vihāsī^eb^ti  sikhāpattaṃ vuṭṭhānagāminivipassanaṃ vahanto vihari. idaṃ kasmā vuttaṃ?  sabbeyeva hi pūritapāramino bodhisattā pacchimabhave puttassa  jātadivase ^a^V2.0047^ea^ ^a^M2.0053^ea^ mahābhinikkhamanaṃ nikkhamitvā pabbajitvā  padhānamanuyuñjitvā bodhipallaṅkamāruyha mārabalaṃ vidhamitvā paṭhamayāme  pubbenivāsaṃ anussaranti, dutiyayāme dibbacakkhuṃ visodhenti,  tatiyayāme paccayākāraṃ sammasitvā ānāpānacatutthajjhānato uṭṭhāya  pañcasu khandhesu abhinivisitvā udayabbayavasena samapaññāsa  lakkhaṇāni disvā yāva gotrabhuñāṇā vipassanaṃ vaḍḍhetvā ariyamaggena  sakale buddhaguṇe paṭivijjhanti. ayampi mahāpuriso pūritapāramī.  so yathāvuttaṃ sabbaṃ anukkamaṃ katvā pacchimayāme  ānāpānacatutthajjhānato uṭṭhāya pañcasu khandhesu abhinivisitvā  vuttappakāraṃ udayabbayavipassanaṃ ārabhi. taṃ dassetuṃ idaṃ vuttaṃ.<br/><br/>[03] tattha ^a^P2.0462^ea^ ^b^iti rūpa^eb^nti idaṃ rūpaṃ, ettakaṃ rūpaṃ, ito uddhaṃ  rūpaṃ natthīti ruppanasabhāvañceva bhūtupādāyabhedañca ādiṃ katvā  lakkhaṇarasapaccupaṭṭhānapadaṭṭhānavasena anavasesarūpapariggaho vutto.  ^b^iti rūpassa samudayo^eb^ti iminā evaṃ pariggahitassa rūpassa  samudayadassanaṃ vuttaṃ. tattha ^b^itī^eb^ti evaṃ samudayo hotīti  attho. tassa vitthāro -- ``avijjāsamudayā rūpasamudayo,  taṇhāsamudayā rūpasamudayo, kammasamudayā rūpasamudayo, āhārasamudayā  rūpasamudayoti, nibbattilakkhaṇaṃ passantopi rūpakkhandhassa udayaṃ  passatī''ti evaṃ veditabbo. atthaṅgamepi ``avijjānirodhā  rūpanirodho...pe0... vipariṇāmalakkhaṇaṃ passantopi rūpakkhandhassa  nirodhaṃ passatī''ti (paṭi0 ma0 1.50) ayamassa vitthāro. <br/><br/>[01] ^b^iti vedanā^eb^tiādīsupi ayaṃ vedanā, ettakā  vedanā, ito uddhaṃ vedanā natthi. ayaṃ saññā, ime saṅkhārā, idaṃ  viññāṇaṃ, ettakaṃ viññāṇaṃ, ito uddhaṃ viññāṇaṃ natthīti  vedayitasañjānanābhisaṅkharaṇavijānanasabhāvañceva sukhādirūpasaññādi  phassādi cakkhuviññāṇādi bhedañca ādiṃ katvā  lakkhaṇarasapaccupaṭṭhānapadaṭṭhānavasena  anavasesavedanāsaññāsaṅkhāraviññāṇapariggaho vutto. ^b^iti  vedanāya samudayo^eb^tiādīhi pana evaṃ pariggahitānaṃ  vedanāsaññāsaṅkhāraviññāṇānaṃ samudayadassanaṃ vuttaṃ. tatrāpi  ^b^itī^eb^ti evaṃ samudayo hotīti attho. tesampi vitthāro --  ``avijjāsamudayā vedanāsamudayo''ti (paṭi0 ma0 1.50) rūpe  vuttanayeneva veditabbo. ayaṃ pana viseso -- tīsu khandhesu  ``āhārasamudayā''ti avatvā ``phassasamudayā''ti vattabbaṃ.  viññāṇakkhandhe ``nāmarūpasamudayā''ti ^a^M2.0054^ea^ atthaṅgamapadampi tesaṃyeva  vasena yojetabbaṃ. ayamettha saṅkhepo, vitthāro pana  udayabbayavinicchayo sabbākāraparipūro visuddhimagge vutto.  ^b^tassa pañcasu upādānakkhandhesu udayabbayānupassino viharato^eb^ti  tassa vipassissa bodhisattassa imesu rūpādīsu pañcasu  upādānakkhandhesu samapaññāsalakkhaṇavasena udayabbayānupassino  viharato yathānukkamena vaḍḍhite vipassanāñāṇe anuppādanirodhena  nirujjhamānehi ^a^V2.0048^ea^ āsavasaṅkhātehi kilesehi anupādāya aggahetvāva  cittaṃ vimuccati, tadetaṃ ^a^P2.0463^ea^ maggakkhaṇe vimuccati nāma, phalakkhaṇe vimuttaṃ  nāma; maggakkhaṇe vā vimuttañceva vimuccati ca, phalakkhaṇe vimuttameva.<br/><br/>[03] ettāvatā ca mahāpuriso sabbabandhanā vippamutto  sūriyarasmisamphuṭṭhamiva padumaṃ suvikasitacittasantāno cattāri  maggañāṇāni, cattāri phalañāṇāni, catasso paṭisambhidā,  catuyoniparicchedakañāṇaṃ, pañcagatiparicchedakañāṇaṃ, cha  asādhāraṇañāṇāni, sakale ca buddhaguṇe hatthagate katvā  paripuṇṇasaṅkappo bodhipallaṅke nisinnova -- <br/><br/>[21] ``anekajātisaṃsāraṃ, sandhāvissaṃ anibbisaṃ. <br/><br/>[22] gahakāraṃ gavesanto, dukkhā jāti punappunaṃ.. <br/><br/>[21] gahakāraka diṭṭhosi, puna gehaṃ na kāhasi. <br/><br/>[27] sabbā te phāsukā bhaggā, gahakūṭaṃ visaṅkhataṃ. <br/><br/>[22] visaṅkhāragataṃ cittaṃ, taṇhānaṃ khayamajjhagā''ti..  (dha0 pa0 153, 154). <br/><br/>[21] ``ayoghanahatasseva, jalato jātavedaso. <br/><br/>[22] anupubbūpasantassa, yathā na ñāyate gati.. <br/><br/>[21] evaṃ sammāvimuttānaṃ, kāmabandhoghatārinaṃ. <br/><br/>[22] paññāpetuṃ gati natthi, pattānaṃ acalaṃ sukha''nti..  (udā0 80).<br/><br/>[03] evaṃ manasi karonto sarade sūriyo viya, puṇṇacando viya ca  virocitthāti. <br/><br/>[06] dutiyabhāṇavāravaṇṇanā niṭṭhitā. 


volume: 23
item: 18
title:
  bodhisattapabbajjāvaṇṇanā^mahājanakāyānupabbajjāvaṇṇanā^bodhisattābhivesavaṇṇanā^brahmayācanakathāvaṇṇanā^

content:
  [03] 64^b^.^eb^ tatiyabhāṇavāre ^a^V2.0049^ea^ ^a^M2.0055^ea^ ^b^yaṃnūnāhaṃ dhammaṃ deseyya^eb^nti  yadi panāhaṃ dhammaṃ deseyyaṃ. ayaṃ pana vitakko kadā uppannoti?  buddhabhūtassa aṭṭhame sattāhe. so kira buddho hutvā sattāhaṃ bodhipallaṅke  nisīdi, sattāhaṃ bodhipallaṅkaṃ olokento aṭṭhāsi, sattāhaṃ ratanacaṅkame  caṅkami, sattāhaṃ ratanagabbhe dhammaṃ vicinanto nisīdi, sattāhaṃ  ajapālanigrodhe nisīdi, sattāhaṃ mucalinde nisīdi, sattāhaṃ  rājāyatane nisīdi. tato uṭṭhāya aṭṭhame sattāhe puna āgantvā  ajapālanigrodhe nisinnamattasseva ^a^P2.0464^ea^ sabbabuddhānaṃ āciṇṇasamāciṇṇo  ayañceva ito anantaro ca vitakko uppannoti.<br/><br/>[03] tattha ^b^adhigato^eb^ti paṭividdho. ^b^dhammo^eb^ti  catusaccadhammo. ^b^gambhīro^eb^ti uttānabhāvapaṭikkhepavacanametaṃ.  ^b^duddaso^eb^ti gambhīrattāva duddaso dukkhena daṭṭhabbo, na sakkā sukhena  daṭṭhuṃ. duddasattāva ^b^duranubodho^eb^ dukkhena avabujjhitabbo, na sakkā  sukhena avabujjhituṃ. ^b^santo^eb^ti nibbuto. ^b^paṇīto^eb^ti  atappako. idaṃ dvayaṃ lokuttarameva sandhāya vuttaṃ.  ^b^atakkāvacaro^eb^ti takkena avacaritabbo ogāhitabbo na hoti,  ñāṇeneva avacaritabbo. ^b^nipuṇo^eb^ti saṇho.  ^b^paṇḍitavedanīyo^eb^ti sammāpaṭipadaṃ paṭipannehi paṇḍitehi veditabbo.  ^b^ālayarāmā^eb^ti sattā pañcasu kāmaguṇesu allīyanti, tasmā te  ālayāti vuccanti. aṭṭhasatataṇhāvicaritāni ālayanti, tasmā  ālayāti vuccanti. tehi ālayehi ramantīti ^b^ālayarāmā.^eb^  ālayesu ratāti ^b^ālayaratā.^eb^ ālayesu suṭṭhu muditāti  ^b^ālayasammuditā.^eb^ yatheva hi susajjitaṃ  pupphaphalabharitarukkhādisampannaṃ uyyānaṃ paviṭṭho rājā tāya tāya  sampattiyā ramati, pamudito āmodito hoti, na ukkaṇṭhati, sāyaṃ  nikkhamituṃ na icchati, evamimehipi kāmālayataṇhālayehi sattā  ramanti, saṃsāravaṭṭe pamuditā anukkaṇṭhitā vasanti. tena nesaṃ bhagavā  duvidhampi ālayaṃ uyyānabhūmiṃ viya dassento --  ``ālayarāmā''tiādimāha.<br/><br/>[03] ^b^yadida^eb^nti nipāto, tassa ṭhānaṃ sandhāya -- ``yaṃ  ida''nti, paṭiccasamuppādaṃ sandhāya -- ``yo aya''nti evamattho  daṭṭhabbo. ^b^idappaccayatāpaṭiccasamuppādo^eb^ti imesaṃ paccayā  idappaccayā, idappaccayā eva idappaccayatā, idappaccayatā ca sā  paṭiccasamuppādo cāti idappaccayatāpaṭiccasamuppādo.  saṅkhārādipaccayānaṃ ^a^M2.0056^ea^ avijjādīnaṃ etaṃ adhivacanaṃ.  ^b^sabbasaṅkhārasamatho^eb^tiādi sabbaṃ nibbānameva. yasmā hi taṃ  āgamma sabbasaṅkhāravipphanditāni sammanti ^a^V2.0050^ea^ vūpasammanti tasmā --  ``sabbasaṅkhārasamatho''ti vuccati. yasmā ca taṃ āgamma sabbe  upadhayo paṭinissaṭṭhā honti, sabbā taṇhā khīyanti ^a^P2.0465^ea^, sabbe  kilesarāgā virajjanti, sabbaṃ dukkhaṃ nirujjhati, tasmā  ``sabbūpadhipaṭinissaggo taṇhākkhayo virāgo nirodho''ti vuccati.  sā panesā taṇhā bhavena bhavaṃ, phalena vā saddhiṃ kammaṃ vinati  saṃsibbatīti katvā vānanti vuccati. tato vānato nikkhantanti  ^b^nibbānaṃ. so mamassa kilamatho^eb^ti yā ajānantānaṃ desanā  nāma, so mama kilamatho assa, sā mama vihesā assāti attho.  kāyakilamatho ceva kāyavihesā ca assāti vuttaṃ hoti, citte pana  ubhayampetaṃ buddhānaṃ natthi. <br/><br/>[03] 65^b^.^eb^ ^b^apissū^eb^ti anubrūhanatthe nipāto. so  -- ``na kevalaṃ etadahosi, imāpi gāthā paṭibhaṃsū''ti dīpeti.  ^b^vipassi^eb^ntiādīsu vipassissa bhagavato arahato  sammāsambuddhassāti attho. ^b^anacchariyā^eb^ti anuacchariyā.  ^b^paṭibhaṃsū^eb^ti paṭibhānasaṅkhātassa ñāṇassa gocarā ahesuṃ,  parivitakkayitabbataṃ pāpuṇiṃsu.<br/><br/>[03] ^b^kicchenā^eb^ti dukkhena, na dukkhāya paṭipadāya.  buddhānañhi cattāropi maggā sukhapaṭipadāva honti. pāramīpūraṇakāle  pana sarāgasadosasamohasseva sato āgatāgatānaṃ yācakānaṃ  alaṅkatapaṭiyattaṃ sīsaṃ chinditvā galalohitaṃ nīharitvā suañjitāni  akkhīni uppāṭetvā kulavaṃsapadīpakaṃ puttaṃ manāpacāriniṃ bhariyanti  evamādīni dentassa aññāni ca khantivādisadisesu attabhāvesu  chejjabhejjādīni pāpuṇantassa āgamanīyapaṭipadaṃ sandhāyetaṃ vuttaṃ.  ^b^hala^eb^nti ettha hakāro nipātamatto, alanti attho.  ^b^pakāsitu^eb^nti desetuṃ; evaṃ kicchena adhigatassa dhammassa alaṃ  desetuṃ; ko attho desitenāti vuttaṃ hoti. ^b^rāgadosaparetehī^eb^ti  rāgadosaphuṭṭhehi rāgadosānugatehi vā.<br/><br/>[03] ^b^paṭisotagāmi^eb^nti niccādīnaṃ paṭisotaṃ aniccaṃ  dukkhamanattāsubhanti evaṃ gataṃ catusaccadhammaṃ. ^b^rāgarattā^eb^ti  kāmarāgena bhavarāgena diṭṭhirāgena ca rattā. ^b^na dakkhantī^eb^ti  aniccaṃ dukkhamanattā asubhanti iminā sabhāvena na passissanti  ^a^M2.0057^ea^, te apassante ko sakkhissati evaṃ gāhāpetuṃ? ^b^tamokhandhena  āvuṭā^eb^ti ^a^P2.0466^ea^ avijjārāsinā ajjhotthaṭā.<br/><br/>[03] ^b^appossukkatāyā^eb^ti nirussukkabhāvena, adesetukāmatāyāti  attho. kasmā panassa evaṃ cittaṃ nami? nanu esa -- ``mutto  mocessāmī, tiṇṇo tāressāmi'', <br/><br/>[21] ``kiṃ ^a^V2.0051^ea^ me aññātavesena, dhammaṃ sacchikatenidha. <br/><br/>[22] sabbaññutaṃ pāpuṇitvā, santāressaṃ sadevaka''nti..<br/><br/>[03] patthanaṃ katvā pāramiyo pūretvā sabbaññutaṃ pattoti. saccametaṃ,  paccavekkhaṇānubhāvena panassa evaṃ cittaṃ nami. tassa hi sabbaññutaṃ  patvā sattānaṃ kilesagahanataṃ dhammassa ca gambhīrataṃ paccavekkhantassa  sattānaṃ kilesagahanatā ca dhammagambhīratā ca sabbākārena pākaṭā jātā.  athassa -- ``ime sattā kañjikapuṇṇalābu viya takkabharitacāṭi  viya vasātelapītapilotikā viya añjanamakkhitahatthā viya  kilesabharitā atisaṃkiliṭṭhā rāgarattā dosaduṭṭhā mohamūḷhā, te kiṃ  nāma paṭivijjhissantī''ti cintayato  kilesagahanapaccavekkhaṇānubhāvenāpi evaṃ cittaṃ nami.<br/><br/>[03] ``ayañca dhammo pathavīsandhārakaudakakkhandho viya gambhīro,  pabbatena paṭicchādetvā ṭhapito sāsapo viya duddaso, satadhā bhinnassa  vālassa koṭiyā koṭiṃ paṭipādanaṃ viya duranubodho, nanu mayā hi  imaṃ dhammaṃ paṭivijjhituṃ vāyamantena adinnaṃ dānaṃ nāma natthi,  arakkhitaṃ sīlaṃ nāma natthi, aparipūritā kāci pāramī nāma natthi.  tassa me nirussāhaṃ viya mārabalaṃ vidhamantassāpi pathavī na  kampittha, paṭhamayāme pubbenivāsaṃ anussarantassāpi na kampittha,  majjhimayāme dibbacakkhuṃ visodhentassāpi na kampittha, pacchimayāme  pana paṭiccasamuppādaṃ paṭivijjhantasseva me dasasahassilokadhātu  kampittha. iti mādisenāpi tikkhañāṇena kicchenevāyaṃ dhammo  paṭividdho taṃ lokiyamahājanā kathaṃ paṭivijjhissantī''ti  dhammagambhīratāpaccavekkhaṇānubhāvenāpi evaṃ cittaṃ namīti veditabbaṃ.<br/><br/>[03] apica ^a^M2.0058^ea^ brahmunā yācite desetukāmatāyapissa evaṃ cittaṃ  ^a^P2.0467^ea^ nami.  jānāti hi bhagavā -- ``mama appossukkatāya citte namamāne maṃ  mahābrahmā dhammadesanaṃ yācissati, ime ca sattā brahmagarukā, te  `satthā kira dhammaṃ na desetukāmo ahosi, atha naṃ mahābrahmā  yācitvā desāpesi, santo vata bho dhammo, paṇīto vata bho  dhammo'ti maññamānā sussūsissantī''ti. imampissa kāraṇaṃ paṭicca  appossukkatāya cittaṃ nami, no dhammadesanāyāti veditabbaṃ. <br/><br/>[03] 66^b^.^eb^ ^b^aññatarassā^eb^ti ettha kiñcāpi  ``aññataro''ti vuttaṃ, atha kho imasmiṃ cakkavāḷe jeṭṭhakamahābrahmā  esoti veditabbo. ^b^nassati vata bho loko^eb^ti so kira imaṃ  saddaṃ tathā nicchāresi, yathā dasasahassilokadhātubrahmāno sutvā sabbe  sannipatiṃsu. ^b^yatra hi nāmā^eb^ti ^a^V2.0052^ea^ yasmiṃ nāma loke.  ^b^purato pāturahosī^eb^ti tehi dasahi brahmasahassehi saddhiṃ  pāturahosi. ^b^apparajakkhajātikā^eb^ti paññāmaye akkhimhi appaṃ  parittaṃ rāgadosamoharajaṃ etesaṃ, evaṃ sabhāvāti apparajakkhajātikā.  ^b^assavanatā^eb^ti assavanatāya. ^b^bhavissantī^eb^ti purimabuddhesu  dasapuññakiriyavatthuvasena katādhikārā paripākagatā padumāni viya  sūriyarasmisamphassaṃ, dhammadesanaṃyeva ākaṅkhamānā  catuppadikagāthāvasāne ariyabhūmiṃ okkamanārahā na eko, na dve,  anekasatasahassā dhammassa aññātāro bhavissantīti dasseti. <br/><br/>[03] 69^b^.^eb^ ^b^ajjhesana^eb^nti evaṃ tikkhattuṃ yācanaṃ.  ^b^buddhacakkhunā^eb^ti indriyaparopariyattañāṇena ca āsayānusayañāṇena  ca. imesañhi dvinnaṃ ñāṇānaṃ ``buddhacakkhū''ti nāmaṃ,  sabbaññutaññāṇassa ``samantacakkhū''ti, tiṇṇaṃ maggañāṇānaṃ  ``dhammacakkhū''ti. ^b^apparajakkhe^eb^tiādīsu yesaṃ vuttanayeneva  paññācakkhumhi rāgādirajaṃ appaṃ, te ^b^apparajakkhā.^eb^ yesaṃ taṃ  mahantaṃ, te ^b^mahārajakkhā.^eb^ yesaṃ saddhādīni indriyāni  tikkhāni, te ^b^tikkhindriyā.^eb^ yesaṃ tāni mudūni, te  ^b^mudindriyā.^eb^ yesaṃ teyeva saddhādayo ākārā sundarā, te  ^b^svākārā.^eb^ ye kathitakāraṇaṃ sallakkhenti, sukhena sakkā honti  viññāpetuṃ, te ^b^suviññāpayā.^eb^ ye paralokañceva vajjañca bhayato  passanti, te ^b^paralokavajjabhayadassāvino^eb^ nāma.<br/><br/>[03] ayaṃ ^a^M2.0059^ea^ ^a^P2.0468^ea^ panettha pāḷi -- ``saddho puggalo apparajakkho, assaddho  puggalo mahārajakkho.... āraddhavīriyo...pe0... kusīto...  upaṭṭhitassati... muṭṭhassati... samāhito... asamāhito... paññavā...  duppañño puggalo mahārajakkho. tathā saddho puggalo  tikkhindriyo...pe0... paññavā puggalo paralokavajjabhayadassāvī,  duppañño puggalo na paralokavajjabhayadassāvī. ^b^loko^eb^ti  khandhaloko, dhātuloko, āyatanaloko, sampattibhavaloko,  vipattibhavaloko, sampattisambhavaloko, vipattisambhavaloko. eko  loko -- sabbe sattā āhāraṭṭhitikā. dve lokā -- nāmañca  rūpañca. tayo lokā -- tisso vedanā. cattāro lokā --  cattāro āhārā. pañca lokā -- pañcupādānakkhandhā. cha lokā  -- cha ajjhattikāni āyatanāni. satta lokā -- satta  viññāṇaṭṭhitiyo. aṭṭha lokā -- aṭṭha lokadhammā. nava lokā --  nava sattāvāsā. dasa lokā -- dasāyatanāni. dvādasa lokā --  dvādasāyatanāni. aṭṭhārasa lokā -- aṭṭhārasa dhātuyo.  ^b^vajja^eb^nti sabbe kilesā vajjaṃ, sabbe duccaritā vajjaṃ, sabbe  abhisaṅkhārā vajjaṃ, sabbe bhavagāmikammā vajjaṃ. iti imasmiñca  loke imasmiñca vajje tibbā bhayasaññā paccupaṭṭhitā hoti, seyyathāpi  ukkhittāsike vadhake ^a^V2.0053^ea^. imehi paññāsāya ākārehi imāni  pañcindriyāni jānāti passati aññāti paṭivijjhati, idaṃ  tathāgatassa indriyaparopariyatte ñāṇa''nti (paṭi0 ma0 1.112).<br/><br/>[03] ^b^uppaliniya^eb^nti uppalavane. itaresupi eseva nayo.  ^b^antonimuggaposīnī^eb^ti yāni aññānipi padumāni  antonimuggāneva posayanti. ^b^udakaṃ accuggamma ṭhitānī^eb^ti  udakaṃ atikkamitvā ṭhitāni. tattha yāni accuggamma ṭhitāni, tāni  sūriyarasmisamphassaṃ āgamayamānāni ṭhitāni ajja pupphanakāni.  yāni samodakaṃ ṭhitāni, tāni sve pupphanakāni. yāni  udakānuggatāni antoudakaposīni, tāni tatiyadivase pupphanakāni.  udakā pana anuggatāni aññānipi sarojauppalādīni nāma  ^a^P2.0469^ea^ atthi, yāni neva pupphissanti, macchakacchapabhakkhāneva bhavissanti,  tāni pāḷiṃ nārūḷhāni. āharitvā pana dīpetabbānīti dīpitāni.  yatheva hi tāni catubbidhāni pupphāni, evameva ugghaṭitaññū,  vipañcitaññū, neyyo, padaparamoti cattāro puggalā. tattha yassa  ^a^M2.0060^ea^ puggalassa saha udāhaṭavelāya dhammābhisamayo hoti, ayaṃ vuccati  puggalo ^b^ugghaṭitaññū.^eb^ yassa puggalassa saṅkhittena bhāsitassa  vitthārena atthe vibhajiyamāne dhammābhisamayo hoti, ayaṃ vuccati  puggalo ^b^vipañcitaññū.^eb^ yassa puggalassa uddesato paripucchato  yonisomanasikaroto kalyāṇamitte sevato bhajato payirupāsato  anupubbena dhammābhisamayo hoti, ayaṃ vuccati puggalo ^b^neyyo.^eb^  yassa puggalassa bahumpi suṇato bahumpi bhaṇato bahumpi gaṇhato  bahumpi dhārayato bahumpi vācayato na tāya jātiyā dhammābhisamayo  hoti, ayaṃ vuccati puggalo ^b^padaparamo^eb^ (pu0 pa0 148, 149,  150, 151).<br/><br/>[03] tattha bhagavā uppalavanādisadisaṃ dasasahassilokadhātuṃ  olokento -- ``ajja pupphanakāni viya ugghaṭitaññū, sve  pupphanakāni viya vipañcitaññū, tatiyadivase pupphanakāni viya  neyyo, macchakacchapabhakkhāni viya padaparamo''ti addasa. passanto  ca -- ``ettakā apparajakkhā, ettakā mahārajakkhā. tatrāpi ettakā  ugghaṭitaññū''ti evaṃ sabbākārato addasa. tattha tiṇṇaṃ puggalānaṃ  imasmiṃyeva attabhāve bhagavato dhammadesanā atthaṃ sādheti, padaparamānaṃ  anāgate vāsanatthāya hoti.<br/><br/>[03] atha bhagavā imesaṃ catunnaṃ puggalānaṃ atthāvahaṃ dhammadesanaṃ  viditvā desetukamyataṃ uppādetvā puna te sabbesupi tīsu bhavesu sabbe  satte bhabbābhabbavasena dve koṭṭhāse akāsi. ye sandhāya vuttaṃ --  ``ye te sattā kammāvaraṇena samannāgatā, vipākāvaraṇena samannāgatā,  kilesāvaraṇena ^a^V2.0054^ea^ samannāgatā, assaddhā acchandikā duppaññā abhabbā  niyāmaṃ okkamituṃ kusalesu dhammesu sammattaṃ, ime te sattā abhabbā.  katame sattā bhabbā? ye te sattā na kammāvaraṇena...pe0...ime te  sattā bhabbā''ti (vibha0 827; paṭi0 ma0 1.114).<br/><br/>[03] tattha sabbepi abhabbapuggale ^a^P2.0470^ea^ pahāya bhabbapuggaleyeva ñāṇena  pariggahetvā -- ``ettakā rāgacaritā, ettakā  dosamohavitakkasaddhābuddhicaritā''ti cha koṭṭhāse akāsi. evaṃ katvā  -- ``dhammaṃ desessāmī''ti cintesi ^a^M2.0061^ea^. brahmā taṃ ñatvā  somanassajāto bhagavantaṃ gāthāhi ajjhabhāsi. idaṃ sandhāya --  ``atha kho so, bhikkhave, mahābrahmā''tiādi vuttaṃ. <br/><br/>[03] 70^b^.^eb^ tattha ^b^ajjhabhāsī^eb^ti adhiabhāsi,  adhikicca ārabbha abhāsīti attho.<br/><br/>[03] ^b^sele yathā pabbatamuddhaniṭṭhito^eb^ti selamaye ekagghane  pabbatamuddhani yathāṭhitova, na hi tattha ṭhitassa dassanatthaṃ  gīvukkhipanapasāraṇādikiccaṃ atthi. ^b^tathūpama^eb^nti tappaṭibhāgaṃ  selapabbatūpamaṃ. ayaṃ panettha saṅkhepattho, yathā selapabbatamuddhani  yathāṭhitova cakkhumā puriso samantato janataṃ passeyya, tathā tvampi  sumedha, sundarapaññasabbaññutaññāṇena samantacakkhu bhagavā dhammamayaṃ  paññāmayaṃ pāsādamāruyha sayaṃ apetasoko sokāvatiṇṇaṃ  jātijarābhibhūtaṃ janataṃ apekkhassu, upadhāraya upaparikkha.<br/><br/>[03] ayamettha adhippāyo -- yathā hi pabbatapāde samantā mahantaṃ  khettaṃ katvā tattha kedārapāḷīsu kuṭikāyo katvā rattiṃ aggiṃ jāleyyuṃ.  caturaṅgasamannāgatañca andhakāraṃ assa. athassa pabbatassa matthake  ṭhatvā cakkhumato purisassa bhūmiṃ olokayato neva khettaṃ, na  kedārapāḷiyo, na kuṭiyo, na tattha sayitamanussā paññāyeyyuṃ,  kuṭikāsu pana aggijālamattameva paññāyeyya. evaṃ dhammapāsādamāruyha  sattanikāyaṃ olokayato tathāgatassa ye te akatakalyāṇā sattā, te  ekavihāre dakkhiṇajāṇupasse nisinnāpi buddhacakkhussa āpāthaṃ  nāgacchanti, rattiṃ khittasarā viya honti. ye pana katakalyāṇā  veneyyapuggalā, te tassa dūre ṭhitāpi āpāthaṃ āgacchanti, so aggi  viya himavantapabbato viya ca. vuttampi cetaṃ -- <br/><br/>[21] ``dūre santo pakāsenti, himavantova pabbato. <br/><br/>[22] asantettha na dissanti, rattiṃ khittā yathā sarā''ti..  (dha0 pa0 304).<br/><br/>[03] ^b^uṭṭhehī^eb^ti ^a^P2.0471^ea^ ^a^V2.0055^ea^ bhagavato dhammadesanatthaṃ cārikacaraṇaṃ yācanto  bhaṇati. ^b^vīrā^eb^tiādīsu bhagavā vīriyavantatāya ^b^vīro,^eb^  devaputtamaccukilesamārānaṃ vijitattā ^a^M2.0062^ea^ ^b^vijitasaṅgāmo,^eb^  jātikantarādinittharaṇatthāya veneyyasatthavāhanasamatthatāya  ^b^satthavāho,^eb^ kāmacchandaiṇassa abhāvato ^b^aṇaṇo^eb^ti  veditabbo. <br/><br/>[03] 71^b^.^eb^ ^b^apārutā^eb^ti vivaṭā. ^b^amatassa  dvārā^eb^ti ariyamaggo. so hi amatasaṅkhātassa nibbānassa dvāraṃ.  so mayā vivaritvā ṭhapitoti dasseti. ^b^pamuñcantu saddha^eb^nti  sabbe attano saddhaṃ pamuñcantu vissajjentu. pacchimapadadvaye ayamattho,  ahañhi attano paguṇaṃ suppavattitampi imaṃ paṇītaṃ uttamaṃ dhammaṃ  kāyavācākilamathasaññī hutvā na bhāsiṃ, idāni pana sabbe janā  saddhābhājanaṃ upanentu, pūressāmi tesaṃ saṅkappanti. 


volume: 23
item: 19
title:
  mahājanakāyānupabbajjāvaṇṇanā^bodhisattābhivesavaṇṇanā^brahmayācanakathāvaṇṇanā^aggasāvakayugavaṇṇanā^

content:
  [03] 73^b^.^eb^ ^b^bodhirukkhamūle^eb^ti bodhirukkhassa avidūre  ajapālanigrodhe antarahitoti attho. ^b^kheme migadāye^eb^ti  isipatanaṃ tena samayena khemaṃ nāma uyyānaṃ hoti, migānaṃ pana  abhayavāsatthāya dinnattā migadāyoti vuccati. taṃ sandhāya vuttaṃ --  ``kheme migadāye''ti. yathā ca vipassī bhagavā, evaṃ aññepi  buddhā paṭhamaṃ dhammadesanatthāya gacchantā ākāsena gantvā tattheva  otaranti. amhākaṃ pana bhagavā upakassa ājīvakassa upanissayaṃ  disvā -- ``upako imaṃ addhānaṃ paṭipanno, so maṃ disvā sallapitvā  gamissati. atha puna nibbindanto āgamma arahattaṃ  sacchikarissatī''ti ñatvā aṭṭhārasayojanamaggaṃ padasāva agamāsi.  ^b^dāyapālaṃ āmantesī^eb^ti disvāva punappunaṃ oloketvā --  ``ayyo no, bhante, āgato''ti vatvā upagataṃ āmantesi. <br/><br/>[03] 75-6^b^.^eb^ ^b^anupubbiṃ katha^eb^nti dānakathaṃ, dānānantaraṃ  sīlaṃ, sīlānantaraṃ saggaṃ, saggānantaraṃ magganti evaṃ anupaṭipāṭikathaṃ  kathesi. tattha ^b^dānakatha^eb^nti idaṃ dānaṃ nāma sukhānaṃ nidānaṃ,  sampattīnaṃ mūlaṃ, bhogānaṃ patiṭṭhā, visamagatassa tāṇaṃ leṇaṃ gati  parāyaṇaṃ, idhalokaparalokesu dānasadiso avassayo ^a^P2.0472^ea^ patiṭṭhā ārammaṇaṃ  tāṇaṃ leṇaṃ gati parāyaṇaṃ natthi. idañhi avassayaṭṭhena  ratanamayasīhāsanasadisaṃ, patiṭṭhānaṭṭhena mahāpathavīsadisaṃ, ārammaṇaṭṭhena  ^a^M2.0063^ea^ ālambanarajjusadisaṃ. idañhi dukkhanittharaṇaṭṭhena nāvā,  samassāsanaṭṭhena saṅgāmasūro, bhayaparittāṇaṭṭhena susaṅkhatanagaraṃ,  maccheramalādīhi anupalittaṭṭhena padumaṃ, tesaṃ nidahanaṭṭhena aggi,  durāsadaṭṭhena ^a^V2.0056^ea^ āsīviso, asantāsanaṭṭhena sīho, balavantaṭṭhena hatthī,  abhimaṅgalasammataṭṭhena setausabho, khemantabhūmisampāpanaṭṭhena  valāhakāssarājā. dānañhi loke sakkasampattiṃ mārasampattiṃ  brahmasampattiṃ cakkavattisampattiṃ sāvakapāramiñāṇaṃ paccekabodhiñāṇaṃ  abhisambodhiñāṇaṃ detīti evamādidānaguṇapaṭisaṃyuttaṃ kathaṃ.<br/><br/>[03] yasmā pana dānaṃ dadanto sīlaṃ samādātuṃ sakkoti, tasmā  tadanantaraṃ sīlakathaṃ kathesi. ^b^sīlakatha^eb^nti sīlaṃ nāmetaṃ  avassayo patiṭṭhā ārammaṇaṃ tāṇaṃ leṇaṃ gati parāyaṇaṃ.  idhalokaparalokasampattīnañhi sīlasadiso avassayo patiṭṭhā ārammaṇaṃ  tāṇaṃ leṇaṃ gati parāyaṇaṃ natthi, sīlasadiso alaṅkāro natthi,  sīlapupphasadisaṃ pupphaṃ natthi, sīlagandhasadiso gandho natthi,  sīlālaṅkārena hi alaṅkataṃ sīlakusumapiḷandhanaṃ sīlagandhānulittaṃ  sadevakopi loko olokento tittiṃ na gacchatīti  evamādisīlaguṇapaṭisaṃyuttaṃ kathaṃ.<br/><br/>[03] idaṃ pana sīlaṃ nissāya ayaṃ saggo labbhatīti dassetuṃ  sīlānantaraṃ saggakathaṃ kathesi. ^b^saggakatha^eb^nti ayaṃ saggo nāma  iṭṭho kanto manāpo, niccamettha kīḷā, niccaṃ sampattiyo labbhanti,  cātumahārājikā devā navutivassasatasahassāni dibbasukhaṃ  dibbasampattiṃ paṭilabhanti, tāvatiṃsā tisso ca vassakoṭiyo saṭṭhi  ca vassasatasahassānīti evamādisaggaguṇapaṭisaṃyuttaṃ kathaṃ.  saggasampattiṃ kathayantānañhi buddhānaṃ mukhaṃ nappahoti. vuttampi cetaṃ  -- ``anekapariyāyena kho ahaṃ, bhikkhave, saggakathaṃ  katheyya''ntiādi.<br/><br/>[03] evaṃ saggakathāya palobhetvā puna hatthiṃ alaṅkaritvā tassa  soṇḍaṃ chindanto viya -- ``ayampi saggo anicco addhuvo, na  ettha chandarāgo ^a^P2.0473^ea^ kātabbo''ti dassanatthaṃ -- ``appassādā kāmā  bahudukkhā bahupāyāsā, ādīnavo ettha bhiyyo''tiādinā (ma0 ni0  1.235; 2.42) nayena kāmānaṃ ādīnavaṃ ^a^M2.0064^ea^ okāraṃ saṃkilesaṃ kathesi.  tattha ^b^ādīnavo^eb^ti doso. ^b^okāro^eb^ti avakāro  lāmakabhāvo. ^b^saṃkileso^eb^ti tehi sattānaṃ saṃsāre saṃkilissanaṃ.  yathāha -- ``kilissanti vata bho sattā''ti (ma0 ni0  2.351). evaṃ kāmādīnavena tejjatvā ^b^nekkhamme ānisaṃsaṃ  pakāsesi,^eb^ pabbajjāya guṇaṃ pakāsesīti attho. sesaṃ  ambaṭṭhasuttavaṇṇanāyaṃ vuttanayañceva uttānatthañca. <br/><br/>[03] 77^b^.^eb^ ^b^alatthu^eb^nti kathaṃ alatthuṃ?  ehibhikkhubhāvena. bhagavā kira tesaṃ iddhimayapattacīvarassūpanissayaṃ  olokento anekāsu jātīsu cīvaradānādīni disvā ^b^etha  bhikkhavo^eb^tiādimāha ^a^V2.0057^ea^. te tāvadeva bhaṇḍū kāsāyavasanā aṭṭhahi  bhikkhuparikkhārehi sarīrapaṭimukkeheva vassasatikattherā viya bhagavantaṃ  namassamānāva nisīdiṃsu.<br/><br/>[03] ^b^sandassesī^eb^tiādīsu idhalokatthaṃ sandassesi, paralokatthaṃ  sandassesi. idhalokatthaṃ dassento aniccanti dassesi, dukkhanti  dassesi, anattāti dassesi, khandhe dassesi, dhātuyo dassesi,  āyatanāni dassesi, paṭiccasamuppādaṃ dassesi, rūpakkhandhassa udayaṃ  dassento pañca lakkhaṇāni dassesi, tathā vedanākkhandhādīnaṃ, tathā  vayaṃ dassentopi udayabbayavasena paññāsalakkhaṇāni dassesi,  paralokatthaṃ dassento nirayaṃ dassesi, tiracchānayoniṃ, pettivisayaṃ,  asurakāyaṃ, tiṇṇaṃ kusalānaṃ vipākaṃ, channaṃ devalokānaṃ, navannaṃ  brahmalokānaṃ sampattiṃ dassesi.<br/><br/>[03] ^b^samādapesī^eb^ti  catupārisuddhisīlaterasadhutaṅgadasakathāvatthuādike kalyāṇadhamme  gaṇhāpesi.<br/><br/>[03] ^b^samuttejesī^eb^ti suṭṭhu uttejesi, abbhussāhesi.  idhalokatthañceva paralokatthañca tāsetvā tāsetvā adhigataṃ viya katvā  kathesi. dvattiṃsakammakāraṇapañcavīsatimahābhayappabhedañhi idhalokatthaṃ  buddhe bhagavati tāsetvā tāsetvā kathayante pacchābāhaṃ, gāḷhabandhanaṃ  bandhitvā cātumahāpathe pahārasatena tāḷetvā dakkhiṇadvārena ^a^P2.0474^ea^ niyyamāno  viya āghātanabhaṇḍikāya ṭhapitasīso viya sūle uttāsito viya  mattahatthinā maddiyamāno viya ca saṃviggo hoti. paralokatthañca  ^a^M2.0065^ea^ kathayante nirayādīsu nibbatto viya devalokasampattiṃ anubhavamāno  viya ca hoti.<br/><br/>[03] ^b^sampahaṃsesī^eb^ti paṭiladdhaguṇena codesi, mahānisaṃsaṃ katvā  kathesīti attho.<br/><br/>[03] ^b^saṅkhārānaṃ ādīnava^eb^nti heṭṭhā paṭhamamaggādhigamatthaṃ  kāmānaṃ ādīnavaṃ kathesi, idha pana uparimaggādhigamatthaṃ --  ``aniccā, bhikkhave, saṅkhārā addhuvā anassāsikā, yāvañcidaṃ,  bhikkhave, alameva sabbasaṅkhāresu nibbindituṃ alaṃ virajjituṃ alaṃ  vimuccitu''ntiādinā (a0 ni0  7.66; saṃ0 ni0  2.134)  nayena saṅkhārānaṃ ādīnavañca lāmakabhāvañca tappaccayañca kilamathaṃ  pakāsesi. yathā ca tattha nekkhamme, evamidha -- ``santamidaṃ,  bhikkhave, nibbānaṃ nāma paṇītaṃ tāṇaṃ leṇa''ntiādinā nayena  nibbāne ānisaṃsaṃ pakāsesi. 


volume: 23
item: 20
title:
  bodhisattābhivesavaṇṇanā^brahmayācanakathāvaṇṇanā^aggasāvakayugavaṇṇanā^mahājanakāyapabbajjāvaṇṇanā^

content:
  [03] 78^b^.^eb^ ^b^mahājanakāyo^eb^ti ^a^V2.0058^ea^ tesaṃyeva dvinnaṃ kumārānaṃ  upaṭṭhākajanakāyoti. <br/><br/>[03] 80^b^.^eb^ ^b^bhagavantaṃ saraṇaṃ gacchāma, dhammañcā^eb^ti  saṅghassa aparipuṇṇattā dvevācikameva saraṇamagamaṃsu. <br/><br/>[03] 81^b^.^eb^ ^b^alatthu^eb^nti pubbe vuttanayeneva  ehibhikkhubhāveneva alatthuṃ. ito anantare pabbajitavārepi eseva  nayo. 


volume: 23
item: 21
title: brahmayācanakathāvaṇṇanā^aggasāvakayugavaṇṇanā^mahājanakāyapabbajjāvaṇṇanā^cārikāanujānanavaṇṇanā^
content:
  [03] 85^b^.^eb^ ^b^parivitakko udapādī^eb^ti kadā udapādi?  sambodhito satta saṃvaccharāni satta māse satta divase atikkamitvā  udapādi. bhagavā kira pitusaṅgahaṃ karonto vihāsi. rājāpi  cintesi -- ``mayhaṃ jeṭṭhaputto nikkhamitvā buddho jāto, dutiyaputto  me nikkhamitvā aggasāvako jāto, purohitaputto dutiyāggasāvako,  ime ca avasesā bhikkhū gihikālepi mayhaṃ puttameva parivāretvā  vicariṃsu. ime sabbe idānipi ^a^M2.0066^ea^ mayhaṃyeva bhāro, ahameva ca ne  catūhi paccayehi upaṭṭhahissāmi, aññesaṃ okāsaṃ na dassāmī''ti  vihāradvārakoṭṭhakato paṭṭhāya yāva rājagehadvārā ubhayato khadirapākāraṃ  kārāpetvā kilañjehi chādāpetvā vatthehi paṭicchādāpetvā upari ca  chādāpetvā suvaṇṇatārakavicittaṃ samolambitatālakkhandhamattaṃ  vividhapupphadāmavitānaṃ kārāpetvā heṭṭhā bhūmiyaṃ cittattharaṇehi  ^a^P2.0475^ea^ santharāpetvā anto ubhosu passesu mālāvacchake puṇṇaghaṭe,  sakalamaggavāsatthāya ca gandhantare pupphāni pupphantare gandhe ca  ṭhapāpetvā bhagavato kālaṃ ārocāpesi.<br/><br/>[03] bhagavā bhikkhusaṅghaparivuto antosāṇiyāva rājagehaṃgantvā  bhattakiccaṃ katvā vihāraṃ paccāgacchati. añño koci daṭṭhumpi na  labhati, kuto pana bhikkhaṃ vā dātuṃ, pūjaṃ vā kātuṃ, dhammaṃ vā sotuṃ.  nāgarā cintesuṃ -- ``ajja satthu loke uppannassa  sattamāsādhikāni sattasaṃvaccharāni, mayañca daṭṭhumpi na labhāma, pageva  bhikkhaṃ vā dātuṃ, pūjaṃ vā kātuṃ, dhammaṃ vā sotuṃ. rājā --  `mayhameva buddho, mayhameva dhammo, mayhameva saṅgho'ti mamāyitvā  sayameva upaṭṭhahi. satthā ca uppajjamāno sadevakassa lokassa  atthāya hitāya uppanno. na hi raññoyeva ^a^V2.0059^ea^ nirayo uṇho assa,  aññesaṃ nīluppalavanasadiso. tasmā rājānaṃ vadāma. sace no  satthāraṃ deti, iccetaṃ kusalaṃ. no ce deti, raññā saddhiṃ  yujjhitvāpi saṅghaṃ gahetvā dānādīni puññāni karoma. na sakkā  kho pana suddhanāgareheva evaṃ kātuṃ, ekaṃ jeṭṭhapurisampi gaṇhāmā''ti.<br/><br/>[03] te senāpatiṃ upasaṅkamitvā tassetamatthaṃ ārocetvā --  ``sāmi, kiṃ amhākaṃ pakkho hosi, udāhu rañño''ti āhaṃsu. so  -- ``ahaṃ tumhākaṃ pakkho homi, api ca kho pana paṭhamadivaso  mayhaṃ dātabbo''ti. te sampaṭicchiṃsu. so rājānaṃ upasaṅkamitvā  -- ``nāgarā, deva, tumhākaṃ kupitā''ti āha. kimatthaṃ tātāti?  satthāraṃ kira tumheyeva upaṭṭhahatha, amhe na labhāmāti. sace idānipi  labhanti, na kuppanti, alabhantā tumhehi saddhiṃ yujjhitukāmā devāti.  yujjhāmi, tāta, nāhaṃ bhikkhusaṅghaṃ demīti. deva tumhākaṃ dāsā  tumhehi saddhiṃ yujjhāmāti vadanti, tumhe kaṃ gaṇhitvā yujjhissathāti?  nanu tvaṃ senāpatīti? nāgarehi vinā na ^a^M2.0067^ea^ samattho ahaṃ devāti.  tato rājā -- ``balavanto nāgarā, senāpatipi tesaññeva pakkho''ti  ñatvā ``aññānipi sattamāsādhikāni sattasaṃvaccharāni mayhaṃ  bhikkhusaṅghaṃ dadantū''ti āha. nāgarā ^a^P2.0476^ea^ na sampaṭicchiṃsu. rājā --  ``cha vassāni, pañca, cattāri, tīṇi, dve, ekavassa''nti hāpesi.  evaṃ hāpentepi na sampaṭicchiṃsu. aññe satta divase yāci.  nāgarā -- ``atikakkhaḷaṃ dāni raññā saddhiṃ kātuṃ na vaṭṭatī''ti  anujāniṃsu.<br/><br/>[03] rājā sattamāsādhikānaṃ sattannaṃ saṃvaccharānaṃ sajjitaṃ dānamukhaṃ  sattannameva divasānaṃ vissajjetvā cha divase kesañci apassantānaṃyeva  dānaṃ datvā sattame divase nāgare pakkosāpetvā -- ``sakkhissatha,  tāta, evarūpaṃ dānaṃ dātu''nti āha. tepi -- ``nanu amheyeva  nissāya taṃ devassa uppanna''nti vatvā -- ``sakkhissāmā''ti  āhaṃsu. rājā piṭṭhihatthena assūni puñchamāno bhagavantaṃ vanditvā --  ``bhante, ahaṃ aṭṭhasaṭṭhibhikkhusatasahassaṃ aññassa vāraṃ akatvā  yāvajīvaṃ catūhi paccayehi upaṭṭhahissāmīti cintesiṃ. nāgarā na  dāni me anuññātā, nāgarā hi `mayaṃ dānaṃ dātuṃ na labhāmā'ti  kuppanti. bhagavā sve paṭṭhāya tesaṃ anuggahaṃ karothā''ti āha.<br/><br/>[03] atha dutiyadivase senāpati mahādānaṃ sajjetvā -- ``ajja  yathā añño koci ekabhikkhampi na deti, evaṃ rakkhathā''ti samantā  purise ṭhapesi. taṃ divasaṃ seṭṭhibhariyā rodamānā dhītaraṃ āha --  ``sace, amma, tava pitā jīveyya, ajjāhaṃ paṭhamaṃ dasabalaṃ  bhojeyya''nti ^a^V2.0060^ea^. sā taṃ āha -- ``amma, mā cintayi, ahaṃ tathā  karissāmi yathā buddhappamukho bhikkhusaṅgho paṭhamaṃ amhākaṃ bhikkhaṃ  paribhuñjissatī''ti. tato satasahassagghanikāya suvaṇṇapātiyā  nirudakapāyāsassa pūretvā sappimadhusakkarādīhi abhisaṅkharitvā  aññāya pātiyā paṭikujjitvā taṃ sumanamālāguḷehi parikkhipitvā  mālāguḷasadisaṃ katvā bhagavato gāmaṃ pavisanavelāya sayameva  ukkhipitvā dāsigaṇaparivutā nagarā nikkhami. antarāmagge  senāpatiupaṭṭhākā -- ``amma, mā ito agamā''ti vadanti.  mahāpuññā nāma manāpakathā honti, na ca tesaṃ punappunaṃ bhaṇantānaṃ  kathā paṭikkhipituṃ sakkā hoti. sā -- ``cūḷapitā mahāpitā  mātulā kissa tumhe gantuṃ na dethā''ti āha. senāpatinā  ^a^P2.0477^ea^ --  ``aññassa kassaci khādanīyabhojanīyaṃ dātuṃ mā dethā''ti ṭhapitamha  ammāti. kiṃ pana me hatthe khādanīyaṃ bhojanīyaṃ passathāti?  mālāguḷaṃ passāmāti ^a^M2.0068^ea^. kiṃ tumhākaṃ senāpati mālāguḷapūjampi kātuṃ  na detīti? deti, ammāti. tena hi, apetha, apethāti bhagavantaṃ  upasaṅkamitvā mālāguḷaṃ gaṇhāpetha bhagavāti āha. bhagavā ekaṃ  senāpatissupaṭṭhākaṃ oloketvā mālāguḷaṃ gaṇhāpesi. sā bhagavantaṃ  vanditvā -- ``bhagavā, bhavābhave nibbattiyaṃ me sati  paritassanajīvitaṃ nāma mā hotu, ayaṃ sumanamālā viya  nibbattanibbattaṭṭhāne piyāva homi, nāmena ca sumanā yevā''ti patthanaṃ  katvā satthārā -- ``sukhinī hohī''ti vuttā vanditvā padakkhiṇaṃ  katvā pakkāmi.<br/><br/>[03] bhagavā senāpatissa gehaṃ gantvā paññattāsane nisīdi.  senāpati yāguṃ gahetvā upagañchi, satthā pattaṃ pidahi. nisinno,  bhante, bhikkhusaṅghoti. atthi no eko antarā piṇḍapāto laddhoti.  so mālaṃ apanetvā piṇḍapātaṃ addasa. cūḷupaṭṭhāko āha --  ``sāmi, mālāti maṃ vatvā mātugāmo vañcesī''ti. pāyāso  bhagavantaṃ ādiṃ katvā sabbesaṃ bhikkhūnaṃ pahoti. senāpatipi attano  deyyadhammaṃ adāsi. satthā bhattakiccaṃ katvā maṅgalaṃ vatvā pakkāmi.  senāpati -- ``kā nāma sā piṇḍapātamadāsī''ti pucchi.  seṭṭhidhītā, sāmīti. sappaññā sā itthī, evarūpāya ghare vasantiyā  purisassa saggasampatti nāma na dullabhāti taṃ ānetvā jeṭṭhikaṭṭhāne  ṭhapesi.<br/><br/>[03] punadivase nāgarā dānamadaṃsu, punadivase rājāti ekantarikāya  dānaṃ dātuṃ ārabhiṃsu. rājāpi carapurise ṭhapetvā nāgarehi  dinnadānato atirekataraṃ deti, nāgarāpi tatheva katvā raññā  dinnadānato atirekataraṃ. rājagehe nāṭakitthiyo daharasāmaṇere  vadanti -- ``gaṇhatha, tātā, na gahapatikānaṃ gattavatthādīsu puñchitvā  bāḷadārakānaṃ kheḷasiṅghāṇikādidhovanahatthehi kataṃ ^a^V2.0061^ea^, suciṃ paṇītaṃ  kata''nti. punadivase nāgarāpi dadamānā vadanti -- ``gaṇhatha,  tātā, na nagaragāmanigamādīsu saṅkaḍḍhitataṇḍulakhīradadhisappiādīhi,  na aññesaṃ jaṅghasīsapiṭṭhiādīni ^a^P2.0478^ea^ bhañjitvā āharāpitehi kataṃ,  jātisappikhīrādīhiyeva kata''nti. evaṃ sattasu saṃvaccharesu sattasu  māsesu sattasu divasesu ca atikkantesu atha bhagavato ayaṃ vitakko  udapādi. tena vuttaṃ -- ``sambodhito satta saṃvaccharāni satta  māsāni satta divasāni atikkamitvā udapādī''ti. <br/><br/>[03] 87^b^.^eb^ ^b^aññataro^eb^ ^a^M2.0069^ea^ ^b^mahābrahmā^eb^ti dhammadesanaṃ  āyācitabrahmāva. <br/><br/>[03] 89^b^.^eb^ ^b^caturāsīti āvāsasahassānī^eb^ti  caturāsīti vihārasahassāni. te sabbepi  dvādasasahassabhikkhugaṇhanakā mahāvihārā  abhayagiricetiyapabbatacittalapabbatamahāvihārasadisāva ahesuṃ. <br/><br/>[03] 90^b^.^eb^ ^b^khantī paramaṃ tapo^eb^ti adhivāsanakhanti  nāma paramaṃ tapo. ^b^titikkhā^eb^ti khantiyā eva vevacanaṃ.  titikkhā saṅkhātā adhivāsanakhanti uttamaṃ tapoti attho.  ^b^nibbānaṃ parama^eb^nti sabbākārena pana nibbānaṃ paramanti vadanti  buddhā. ^b^na hi pabbajito parūpaghātī^eb^ti yo  adhivāsanakhantivirahitattā paraṃ upaghāteti bādheti hiṃsati, so  pabbajito nāma na hoti. catutthapādo pana tasseva vevacanaṃ. ``na  hi pabbajito''ti etassa hi na samaṇo hotīti vevacanaṃ.  parūpaghātīti etassa ^b^paraṃ viheṭhayanto^eb^ti vevacanaṃ. atha vā  ^b^parūpaghātī^eb^ti sīlūpaghātī. sīlañhi uttamaṭṭhena paranti vuccati.  yo ca samaṇo paraṃ yaṃ kañci sattaṃ viheṭhayanto parūpaghātī hoti,  attano sīlaṃ vināsako, so pabbajito nāma na hotīti attho.  athavā yo adhivāsanakhantiyā abhāvato parūpaghātī hoti, paraṃ  antamaso ḍaṃsamakasampi sañcicca jīvitā voropeti, so na hi  pabbajito. kiṃ kāraṇā? malassa apabbājitattā.  ``pabbājayamattano malaṃ, tasmā pabbajitoti vuccatī''ti (dha0 pa0  388) idañhi pabbajitalakkhaṇaṃ. yopi na heva kho upaghāteti, na  māreti, api ca daṇḍādīhi viheṭheti, so paraṃ viheṭhayanto samaṇo na  hoti. kiṃ kāraṇā? vihesāya asamitattā. ``samitattā hi  pāpānaṃ ^a^P2.0479^ea^, samaṇoti pavuccatī''ti (dha0 pa0 265) idañhi  samaṇalakkhaṇaṃ.<br/><br/>[03] dutiyagāthāya ^b^sabbapāpassā^eb^ti sabbākusalassa.  ^b^akaraṇa^eb^nti anuppādanaṃ. ^b^kusalassā^eb^ti  catubhūmikakusalassa. ^b^upasampadā^eb^ti paṭilābho.  ^b^sacittapariyodapana^eb^nti attano cittajotanaṃ, taṃ pana ^a^V2.0062^ea^ arahattena  hoti. iti sīlasaṃvarena sabbapāpaṃ pahāya samathavipassanāhi kusalaṃ  sampādetvā arahattaphalena cittaṃ pariyodāpetabbanti etaṃ buddhānaṃ sāsanaṃ  ovādo anusiṭṭhī ti.<br/><br/>[03] tatiyagāthāya ^a^M2.0070^ea^ ^b^anūpavādo^eb^ti vācāya kassaci anupavadanaṃ.  ^b^anūpaghāto^eb^ti kāyena upaghātassa akaraṇaṃ.  ^b^pātimokkhe^eb^ti yaṃ taṃ pātimokkhaṃ, atipamokkhaṃ, uttamasīlaṃ,  pāti vā agativisesehi mokkheti duggatibhayehi, yo vā naṃ pāti,  taṃ mokkhetīti ``pātimokkha''nti vuccati. tasmiṃ pātimokkhe ca  saṃvaro. ^b^mattaññutā^eb^ti paṭiggahaṇaparibhogavasena pamāṇaññutā.  ^b^pantañca sayanāsana^eb^nti sayanāsanañca saṅghaṭṭanavirahitanti  attho. tattha dvīhiyeva paccayehi catupaccayasantoso dīpito hotīti  veditabbo. ^b^etaṃ buddhāna sāsana^eb^nti etaṃ parassa anupavadanaṃ  anupaghātanaṃ pātimokkhasaṃvaro paṭiggahaṇaparibhogesu mattaññutā  aṭṭhasamāpattivasibhāvāya vivittasenāsanasevanañca buddhānaṃ sāsanaṃ  ovādo anusiṭṭhīti. imā pana sabbabuddhānaṃ pātimokkhuddesagāthā  hontīti veditabbā. 


volume: 23
item: 22
title: aggasāvakayugavaṇṇanā^mahājanakāyapabbajjāvaṇṇanā^cārikāanujānanavaṇṇanā^devatārocanavaṇṇanā^
content:
  [03] 91^b^.^eb^ ettāvatā ca iminā vipassissa bhagavato  apadānānusārena vitthārakathanena -- ``tathāgatassevesā, bhikkhave,  dhammadhātu suppaṭividdhā''ti evaṃ vuttāya dhammadhātuyā suppaṭividdhabhāvaṃ  pakāsetvā idāni -- ``devatāpi tathāgatassa etamatthaṃ ārocesu''nti  vuttaṃ devatārocanaṃ pakāsetuṃ ^b^ekamidāha^eb^ntiādimāha.<br/><br/>[03] tattha ^b^subhagavane^eb^ti evaṃnāmake vane.  ^b^sālarājamūle^eb^ti vanappatijeṭṭhakassa mūle. ^b^kāmacchandaṃ  virājetvā^eb^ti anāgāmimaggena mūlasamugghātavasena virājetvā. yathā  ca vipassissa, evaṃ sesabuddhānampi sāsane vutthabrahmacariyā devatā  ārocayiṃsu, pāḷi pana vipassissa ^a^P2.0480^ea^ ceva amhākañca bhagavato vasena  āgatā.<br/><br/>[03] tattha attano sampattiyā na hāyanti, na vihāyantīti  ^b^avihā.^eb^ na kañci sattaṃ tapantīti ^b^atappā.^eb^  sundaradassanā abhirūpā pāsādikāti ^b^sudassā.^eb^ suṭṭhu  passanti, sundarametesaṃ vā dassananti ^b^sudassī.^eb^ sabbeheva ca  saguṇehi bhavasampattiyā ca jeṭṭhā, natthettha kaniṭṭhāti ^b^akaniṭṭhā.^eb^<br/><br/>[03] idha ^a^V2.0063^ea^ ^a^M2.0071^ea^ ṭhatvā bhāṇavārā samodhānetabbā. imasmiñhi sutte  vipassissa bhagavato apadānavasena tayo bhāṇavārā vuttā. yathā ca  vipassissa, evaṃ sikhīādīnampi apadānavasena vuttāva. pāḷi pana  saṅkhittā. iti sattannaṃ buddhānaṃ vasena amhākaṃ bhagavatā ekavīsati  bhāṇavārā kathitā. tathā avihehi. tathā atappehi. tathā  sudassehi. tathā sudassīhi. tathā akaniṭṭhehīti sabbampi  chabbīsatibhāṇavārasataṃ hoti. tepiṭake buddhavacane aññaṃ suttaṃ  chabbīsatibhāṇavārasataparimāṇaṃ nāma natthi, suttantarājā nāma ayaṃ  suttantoti veditabbo. ito paraṃ anusandhidvayampi niyyātento  ^b^iti kho bhikkhave^eb^tiādimāha. taṃ sabbaṃ uttānamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] mahāpadānasuttavaṇṇanā niṭṭhitā. 


volume: 23
item: 23
title: mahānidānasuttavaṇṇanā^^^nidānavaṇṇanā^
content:
  [03] 95^b^.^eb^ ^b^evaṃ^eb^ ^a^V2.0064^ea^ ^a^P2.0481^ea^ ^a^M2.0072^ea^ ^b^me   sutaṃ...pe0... kurūsū^eb^ti  mahānidānasuttaṃ. tatrāyaṃ anuttānapadavaṇṇanā. ^b^kurūsu  viharatī^eb^ti kurū nāma jānapadino rājakumārā, tesaṃ nivāso  ekopi janapado ruḷhīsaddena ``kurū''ti vuccati. tasmiṃ kurūsu  janapade. aṭṭhakathācariyā panāhu -- mandhātukāle tīsu dīpesu  manussā ``jambudīpo nāma buddhapaccekabuddhamahāsāvakacakkavattippabhutīnaṃ  uttamamanussānaṃ uppattibhūmi uttamadīpo atiramaṇīyo''ti sutvā raññā  mandhātucakkavattinā cakkaratanaṃ purakkhatvā cattāro dīpe anusaṃyāyantena  saddhiṃ āgamaṃsu. tato rājā pariṇāyakaratanaṃ pucchi -- ``atthi nu  kho manussalokato ramaṇīyataraṃ ṭhāna''nti. kasmā deva evaṃ bhaṇasi?  kiṃ na passasi candimasūriyānaṃ ānubhāvaṃ, nanu etesaṃ ṭhānaṃ ito  ramaṇīyataranti? rājā cakkaratanaṃ purakkhatvā tattha agamāsi.  cattāro mahārājāno -- ``mandhātumahārājā āgato''ti sutvāva  ``mahiddhiko mahānubhāvo rājā, na sakkā yuddhena paṭibāhitu''nti  sakaṃ rajjaṃ niyyātesuṃ. so taṃ gahetvā puna pucchi -- ``atthi nu  kho ito ramaṇīyataraṃ ṭhāna''nti?<br/><br/>[03] athassa tāvatiṃsabhavanaṃ kathayiṃsu. ``tāvatiṃsabhavanaṃ, deva,  ito ramaṇīyataraṃ. tattha sakkassa devarañño ime cattāro mahārājāno  paricārakā dovārikabhūmiyaṃ tiṭṭhanti, sakko devarājā mahiddhiko  mahānubhāvo, tassimāni upabhogaṭṭhānāni -- yojanasahassubbedho  vejayanto pāsādo, pañcayojanasatubbedhā sudhammā devasabhā,  diyaḍḍhayojanasatiko vejayantaratho tathā erāvaṇo hatthī  ^a^P2.0482^ea^, dibbarukkhasahassappaṭimaṇḍitaṃ nandanavanaṃ, cittalatāvanaṃ, phārusakavanaṃ,  missakavanaṃ, yojanasatubbedho pāricchattako koviḷāro, tassa heṭṭhā  saṭṭhiyojanāyāmā paññāsayojanavitthatā ^a^V2.0065^ea^ pañcadasayojanubbedhā  jayakusumapupphavaṇṇā paṇḍukambalasilā, yassā mudutāya sakkassa  nisīdato upaḍḍhakāyo anupavisatī''ti.<br/><br/>[03] taṃ ^a^M2.0073^ea^ sutvā rājā tattha gantukāmo cakkaratanaṃ abbhukkiri. taṃ  ākāse patiṭṭhāsi saddhiṃ caturaṅginiyā senāya. atha dvinnaṃ  devalokānaṃ vemajjhato cakkaratanaṃ otaritvā pathaviyaṃ patiṭṭhāsi saddhiṃ  pariṇāyakaratanapamukhāya caturaṅginiyā senāya. rājā ekakova  tāvatiṃsabhavanaṃ agamāsi. sakko -- ``mandhātā āgato''ti sutvāva  tassa paccuggamanaṃ katvā -- ``svāgataṃ, te mahārāja, sakaṃ te  mahārāja, anusāsa mahārājā''ti vatvā saddhiṃ nāṭakehi rajjaṃ dve bhāge  katvā ekaṃ bhāgamadāsi. rañño tāvatiṃsabhavane patiṭṭhitamattasseva  manussabhāvo vigacchi, devabhāvo pāturahosi. tassa kira sakkena  saddhiṃ paṇḍukambalasilāyaṃ nisinnassa akkhinimisamattena nānattaṃ  paññāyati. taṃ asallakkhentā devā sakkassa ca tassa ca nānatte  muyhanti. so tattha dibbasampattiṃ anubhavamāno yāva chattiṃsa sakkā  uppajjitvā cutā, tāva rajjaṃ kāretvā atittova kāmehi tato cavitvā  attano uyyāne patiṭṭhito vātātapena phuṭṭhagatto kālamakāsi.<br/><br/>[03] cakkaratane pana puna pathaviyaṃ patiṭṭhite pariṇāyakaratanaṃ  suvaṇṇapaṭṭe mandhātu upāhanaṃ likhāpetvā idaṃ mandhātu rajjanti  rajjamanusāsi. tepi tīhi dīpehi āgatamanussā puna gantuṃ  asakkontā pariṇāyakaratanaṃ upasaṅkamitvā -- ``deva, mayaṃ rañño  ānubhāvena āgatā, idāni gantuṃ na sakkoma, vasanaṭṭhānaṃ no dehī''ti  yāciṃsu. so tesaṃ ekamekaṃ janapadamadāsi. tattha pubbavidehato  āgatamanussehi āvasitapadeso tāyeva purimasaññāya --  ``videharaṭṭha''nti nāmaṃ labhi, aparagoyānato āgatamanussehi  āvasitapadeso ``aparantajanapado''ti nāmaṃ labhi, uttarakuruto  āgatamanussehi āvasitapadeso ``kururaṭṭha''nti nāmaṃ ^a^P2.0483^ea^ labhi, bahuke  pana gāmanigamādayo upādāya bahuvacanena vohariyati. tena vuttaṃ --  ``kurūsu viharatī''ti.<br/><br/>[03] ^b^kammāsadhammaṃ nāma kurūnaṃ nigamo^eb^ti  ^b^kammāsadhamma^eb^nti ettha keci dha-kārassa da-kārena atthaṃ  vaṇṇayanti. kammāso ettha damitoti ^b^kammāsadammo.^eb^  ^b^kammāso^eb^ti kammāsapādo porisādo vuccati. tassa kira pāde  khāṇukena viddhaṭṭhāne vaṇo ruhanto cittadārusadiso hutvā ruhi.  tasmā kammāsapādoti paññāyittha. so ca tasmiṃ okāse damito  porisādabhāvato ^a^M2.0074^ea^ paṭisedhito ^a^V2.0066^ea^. kena? mahāsattena. katarasmiṃ  jātaketi? ^b^mahāsutasomajātake^eb^ti eke. ime pana therā  ^b^jayaddisajātake^eb^ti vadanti. tadā hi mahāsattena kammāsapādo  damito. yathāha -- <br/><br/>[21] ``putto yadā homi jayaddisassa. <br/><br/>[27] pañcālaraṭṭhadhipatissa atrajo.. <br/><br/>[26] cajitvāna pāṇaṃ pitaraṃ pamocayiṃ. <br/><br/>[22] kammāsapādampi cahaṃ pasādayi''nti..<br/><br/>[03] ^b^keci^eb^ pana dha-kāreneva atthaṃ vaṇṇayanti. kurūraṭṭhavāsīnaṃ  kira kuruvattadhammo, tasmiṃ kammāso jāto, tasmā taṃ ṭhānaṃ kammāso  ettha dhammo jātoti kammāsadhammanti vuccati. tattha  niviṭṭhanigamassāpi etadeva nāmaṃ. bhummavacanena kasmā na vuttanti.  avasanokāsato. bhagavato kira tasmiṃ nigame vasanokāso  koci vihāro nāma nāhosi. nigamato pana apakkamma aññatarasmiṃ  udakasampanne ramaṇīye bhūmibhāge mahāvanasaṇḍo ahosi tattha bhagavā  vihāsi, taṃ nigamaṃ gocaragāmaṃ katvā. tasmā evamettha attho  veditabbo -- ``kurūsu viharati kammāsadhammaṃ nāma kurūnaṃ nigamo,  taṃ gocaragāmaṃ katvā''ti.<br/><br/>[03] ^b^āyasmā^eb^ti piyavacanametaṃ, gāravavacanametaṃ.  ^b^ānando^eb^ti tassa therassa nāmaṃ. ^b^ekamanta^eb^nti  bhāvanapuṃsakaniddeso -- ``visamaṃ candimasūriyā  parivattantī''tiādīsu (a0 ni0  4.70) viya. tasmā yathā  nisinno ekamantaṃ nisinno hoti, tathā nisīdīti evamettha attho  daṭṭhabbo. bhummatthe vā etaṃ upayogavacanaṃ ^b^nisīdī^eb^ti ^a^P2.0484^ea^ upāvisi.  paṇḍitā hi garuṭṭhāniyaṃ upasaṅkamitvā āsanakusalatāya ekamantaṃ  nisīdanti. ayañca tesaṃ aññataro, tasmā ekamantaṃ nisīdi.<br/><br/>[03] kathaṃ nisinno kho pana ekamantaṃ nisinno hotīti? cha  nisajjadose vajjetvā. seyyathidaṃ -- atidūraṃ, accāsannaṃ, uparivātaṃ,  unnatappadesaṃ, atisammukhaṃ, atipacchāti. atidūre nisinno hi sace  kathetukāmo hoti, uccāsaddena kathetabbaṃ hoti. accāsanne nisinno  saṅghaṭṭanaṃ karoti. uparivāte nisinno sarīragandhena bādhati.  unnatappadese nisinno ^a^M2.0075^ea^ agāravaṃ pakāseti. atisammukhā nisinno  sace daṭṭhukāmo hoti, cakkhunā cakkhuṃ āhacca daṭṭhabbaṃ hoti.  atipacchā nisinno sace daṭṭhukāmo hoti, gīvaṃ parivattetvā daṭṭhabbaṃ  hoti. tasmā ayampi tikkhattuṃ bhagavantaṃ padakkhiṇaṃ katvā sakkaccaṃ  vanditvā ete cha nisajjadose vajjetvā ^a^V2.0067^ea^ dakkhiṇajāṇumaṇḍalassa  abhimukhaṭṭhāne chabbaṇṇānaṃ buddharasmīnaṃ anto pavisitvā  pasannalākhārasaṃ vigāhanto viya suvaṇṇapaṭaṃ pārupanto viya  rattuppalamālāvitānamajjhaṃ pavisanto viya ca dhammabhaṇḍāgāriko  āyasmā ānando nisīdi. tena vuttaṃ -- ``ekamantaṃ nisīdī''ti.<br/><br/>[03] kāya pana velāya, kena kāraṇena ayamāyasmā bhagavantaṃ  upasaṅkamantoti? sāyanhavelāyaṃ paccayākārapañhapucchanakāraṇena. taṃ  divasaṃ kirāyamāyasmā kulasaṅgahatthāya gharadvāre gharadvāre  sahassabhaṇḍikaṃ nikkhipanto viya kammāsadhammagāmaṃ piṇḍāya caritvā  piṇḍapātapaṭikkanto satthu vattaṃ dassetvā satthari gandhakuṭiṃ paviṭṭhe  satthāraṃ vanditvā attano divāṭṭhānaṃ gantvā antevāsikesu vattaṃ  dassetvā paṭikkantesu divāṭṭhānaṃ paṭisammajjitvā cammakkhaṇḍaṃ paññapetvā  udakatumbato udakaṃ gahetvā udakena hatthapāde sītale katvā pallaṅkaṃ  ābhujitvā nisinno sotāpattiphalasamāpattiṃ samāpajji. atha  paricchinnakālavasena samāpattito uṭṭhāya paccayākāre ñāṇaṃ otāresi.  so -- ``avijjāpaccayā saṅkhārā''tiādito paṭṭhāya antaṃ,  antato paṭṭhāya ādiṃ, ubhayantato paṭṭhāya majjhaṃ, majjhato paṭṭhāya ubho  ante pāpento tikkhattuṃ dvādasapadaṃ paccayākāraṃ sammasi. tassevaṃ  sammasantassa paccayākāro vibhūto ^a^P2.0485^ea^ hutvā uttānakuttānako viya  upaṭṭhāsi.<br/><br/>[03] tato cintesi -- ``ayaṃ paccayākāro sabbabuddhehi --  `gambhīro ceva gambhīrāvabhāso cā'ti kathito, mayhaṃ kho pana  padesañāṇe ṭhitassa sāvakassa sato uttāno vibhūto pākaṭo hutvā  upaṭṭhāti, mayhaṃyeva nu kho esa uttānako hutvā upaṭṭhāti, udāhu  aññesampī''ti? athassa etadahosi -- ``handāhaṃ imaṃ pañhaṃ gahetvā  bhagavantaṃ pucchāmi, addhā me bhagavā imaṃ atthuppattiṃ katvā sālindaṃ  sineruṃ ukkhipanto viya ekaṃ suttantakathaṃ kathetvā dassessati.  buddhānañhi vinayapaññattiṃ, bhummantaraṃ, paccayākāraṃ, samayantaranti  imāni cattāri ṭhānāni patvā gajjitaṃ mahantaṃ hoti, ñāṇaṃ  anupavisati, buddhañāṇassa mahantabhāvo ^a^M2.0076^ea^ paññāyati, desanā gambhīrā  hoti tilakkhaṇabbhāhatā suññatapaṭisaṃyuttā''ti.<br/><br/>[03] so kiñcāpi pakatiyāva ekadivase satavārampi sahassavārampi  bhagavantaṃ upasaṅkamanto na ahetuakāraṇena upasaṅkamati, taṃ divasaṃ pana  imaṃ pañhaṃ gahetvā -- ``imaṃ buddhagandhahatthiṃ āpajja ñāṇakoñcanādaṃ  sossāmi, buddhasīhaṃ āpajja ñāṇasīhanādaṃ sossāmi, buddhasindhavaṃ  āpajja ñāṇapadavikkamaṃ passissāmī''ti cintetvā divāṭṭhānā uṭṭhāya  cammakkhaṇḍaṃ papphoṭetvā ^a^V2.0068^ea^ ādāya sāyanhasamaye bhagavantaṃ upasaṅkami.  tena vuttaṃ -- ``sāyanhavelāyaṃ paccayākārapañhapucchanakāraṇena  upasaṅkamanto''ti.<br/><br/>[03] ^b^yāva gambhīro^eb^ti ettha yāvasaddo pamāṇātikkame, atikkamma  pamāṇaṃ gambhīro, atigambhīroti attho. ^b^gambhīrāvabhāso^eb^ti  gambhīrova hutvā avabhāsati, dissatīti attho. ekañhi uttānameva  gambhīrāvabhāsaṃ hoti pūtipaṇṇādivasena kāḷavaṇṇapurāṇaudakaṃ viya.  tañhi jāṇuppamāṇampi sataporisaṃ viya dissati. ekaṃ gambhīraṃ  ^a^P2.0486^ea^ uttānāvabhāsaṃ hoti maṇigaṅgāya vippasannaudakaṃ viya. tañhi  sataporisampi jāṇuppamāṇaṃ viya khāyati. ekaṃ uttānaṃ  uttānāvabhāsaṃ hoti cāṭiādīsu udakaṃ viya. ekaṃ gambhīraṃ  gambhīrāvabhāsaṃ hoti sinerupādakamahāsamudde udakaṃ viya. evaṃ  udakameva cattāri nāmāni labhati. paṭiccasamuppāde panetaṃ natthi.  ayañhi gambhīro ceva gambhīrāvabhāso cāti ekameva nāmaṃ labhati.  evarūpo samānopi atha ca pana me uttānakuttānako viya khāyati,  yadidaṃ acchariyaṃ, bhante, abbhutaṃ bhanteti. evaṃ attano vimhayaṃ  pakāsento pañhaṃ pucchitvā tuṇhībhūto nisīdi.<br/><br/>[03] bhagavā tassa vacanaṃ sutvā -- ``ānando bhavaggaggahaṇāya hatthaṃ  pasārento viya, sineruṃ chinditvā miñjaṃ nīharituṃ vāyamamāno viya,  vinā nāvāya mahāsamuddaṃ taritukāmo viya, pathaviṃ parivattetvā  pathavojaṃ gahetuṃ vāyamamāno viya buddhavisayapañhaṃ attano uttānaṃ vadati.  handassa gambhīrabhāvaṃ ācikkhissāmī''ti cintetvā ^b^mā  heva^eb^ntiādimāha.<br/><br/>[03] tattha ^b^mā heva^eb^nti ha-kāro nipātamattaṃ. evaṃ mā bhaṇīti  attho. mā hevanti ca idaṃ vacanaṃ bhagavā āyasmantaṃ ānandaṃ  ussādentopi bhaṇati apasādentopi. 


volume: 23
item: 24
title: ^^nidānavaṇṇanā^ussādanāvaṇṇanā^
content:
  [03] tattha ^a^M2.0077^ea^ ussādento -- ānanda, tvaṃ mahāpañño visadañāṇo, tena  te gambhīropi paṭiccasamuppādo uttānako viya khāyati. aññesaṃ  panesa uttānakoti na sallakkhetabbo, gambhīroyeva ca gambhīrāvabhāso  ca. tattha catasso upamā vadanti. chamāse subhojanarasapuṭṭhassa  kira katayogassa mahāmallassa samajjasamaye katamallapāsāṇaparicayassa  yuddhabhūmiṃ gacchantassa antarā mallapāsāṇaṃ dassesuṃ, so -- kiṃ etanti  āha. mallapāsāṇoti. āharatha nanti. ukkhipituṃ ^a^V2.0069^ea^ na sakkomāti  vutte sayaṃ gantvā kuhiṃ imassa bhāriyaṭṭhānanti vatvā dvīhi hatthehi dve  pāsāṇe ukkhipitvā kīḷāguḷe viya khipitvā agamāsi. tattha  mallassa mallapāsāṇo lahukopi na aññesaṃ lahukoti vattabbo.  chamāse subhojanarasapuṭṭho mallo viya hi kappasatasahassaṃ  abhinīhārasampanno āyasmā ānando, yathā mallassa mahābalatāya  mallapāsāṇo lahuko, evaṃ therassa mahāpaññatāya ^a^P2.0487^ea^ paṭiccasamuppādo  uttāno, so aññesaṃ uttānoti na vattabbo.<br/><br/>[03] mahāsamudde ca timināma maccho dviyojanasatiko timiṅgalo  tiyojanasatiko, timipiṅgalo catuyojanasatiko timirapiṅgalo  pañcayojanasatiko, ānando timinando ajjhāroho mahātimīti ime  cattāro yojanasahassikā. tattha timirapiṅgaleneva dīpenti. tassa  kira dakkhiṇakaṇṇaṃ cālentassa pañcayojanasate padese udakaṃ calati.  tathā vāmakaṇṇaṃ. tathā naṅguṭṭhaṃ, tathā sīsaṃ. dve pana kaṇṇe  cāletvā naṅguṭṭhena udakaṃ paharitvā sīsaṃ aparāparaṃ katvā kīḷituṃ  āraddhassa sattaṭṭhayojanasate padese bhājane pakkhipitvā uddhane āropitaṃ  viya udakaṃ pakkuthati, tiyojanasatamatte padese udakaṃ piṭṭhiṃ chādetuṃ na  sakkoti. so evaṃ vadeyya -- ``ayaṃ mahāsamuddo gambhīro  gambhīroti vadanti kutassa gambhīratā, mayaṃ piṭṭhipaṭicchādanamattampi  udakaṃ na labhāmā''ti. tattha kāyupapannassa timirapiṅgalassa  mahāsamuddo uttānoti, aññesaṃ khuddakamacchānaṃ uttānoti na vattabbo,  evameva ñāṇupapannassa therassa paṭiccasamuppādo uttānoti, aññesampi  uttānoti na vattabbo.<br/><br/>[03] supaṇṇarājā ^a^M2.0078^ea^ ca diyaḍḍhayojanasatiko, tassa dakkhiṇapakkho  paññāsayojaniko hoti tathā vāmapakkho, piñchavaṭṭi saṭṭhiyojanikā,  gīvā tiṃsayojanikā, mukhaṃ navayojanaṃ, pādā dvādasayojanikā.  tasmiṃ supaṇṇavātaṃ dassetuṃ āraddhe sattaṭṭhayojanasataṃ ṭhānaṃ nappahoti.  so evaṃ vadeyya -- ``ayaṃ ākāso ananto anantoti vadanti,  kutassa anantatā, mayaṃ pakkhavātappasāraṇokāsampi na labhāmā''ti.  tattha kāyupapannassa supaṇṇarañño ākāso parittoti, aññesaṃ  khuddakapakkhīnaṃ parittoti na vattabbo, evameva ñāṇupapannassa therassa  paṭiccasamuppādo uttānoti, aññesampi uttānoti na vattabbo.<br/><br/>[03] rāhu asurindo pana pādantato yāva kesantā yojanānaṃ cattāri  sahassāni aṭṭha ca satāni hoti. tassa dvinnaṃ bāhānaṃ antaraṃ  dvādasayojanasatikaṃ. bahalattena chayojanasatikaṃ ^a^P2.0488^ea^. hatthapādatalāni  ^a^V2.0070^ea^ tiyojanasatikāni, tathā mukhaṃ. ekekaṃ aṅgulipabbaṃ paññāsayojanaṃ,  tathā bhamukantaraṃ. nalāṭaṃ tiyojanasatikaṃ. sīsaṃ navayojanasatikaṃ.  tassa mahāsamuddaṃ otiṇṇassa gambhīraṃ udakaṃ jāṇuppamāṇaṃ hoti.  so evaṃ vadeyya -- ``ayaṃ mahāsamuddo gambhīro gambhīroti vadanti,  kutassa gambhīratā, mayaṃ jāṇuppaṭicchādanamattampi udakaṃ na  labhāmā''ti. tattha kāyupapannassa rāhuno mahāsamuddo uttānoti,  aññesaṃ uttānoti na vattabbo, evameva ñāṇupapannassa therassa  paṭiccasamuppādo uttānoti, aññesampi uttānoti na vattabbo.  etamatthaṃ sandhāya bhagavā -- ``mā hevaṃ, ānanda, avaca; mā hevaṃ,  ānanda avacā''ti āha.<br/><br/>[03] therassa hi catūhi kāraṇehi gambhīropi paṭiccasamuppādo  uttānoti upaṭṭhāti. katamehi catūhi? pubbūpanissayasampattiyā,  titthavāsena, sotāpannatāya, bahussutabhāvenāti. 


volume: 23
item: 25
title: ^nidānavaṇṇanā^ussādanāvaṇṇanā^pubbūpanissayasampattikathā^
content:
  [03] ito kira satasahassime kappe padumuttaro nāma satthā loke  uppajji. tassa haṃsavatī nāma nagaraṃ ahosi, ānando nāma rājā  pitā ^a^M2.0079^ea^, sumedhā nāma devī mātā, bodhisatto uttarakumāro nāma  ahosi. so puttassa jātadivase mahābhinikkhamanaṃ nikkhamma  pabbajitvā padhānamanuyuñjanto anukkamena sabbaññutaṃ patvā --  ``anekajātisaṃsāra''nti udānaṃ udānetvā sattāhaṃ bodhipallaṅke  vītināmetvā pathaviyaṃ ṭhapessāmīti pādaṃ abhinīhari. atha pathaviṃ  bhinditvā mahantaṃ padumaṃ uṭṭhāsi. tassa dhurapattāni navutihatthāni,  kesaraṃ tiṃsahatthaṃ, kaṇṇikā dvādasahatthā, navaghaṭappamāṇo reṇu ahosi.<br/><br/>[03] satthā pana ubbedhato aṭṭhapaṇṇāsahatthubbedho ahosi. tassa  ubhinnaṃ bāhānamantaraṃ aṭṭhārasahatthaṃ, nalāṭaṃ pañcahatthaṃ, hatthapādā  ekādasahatthā. tassa ekādasahatthena pādena dvādasahatthāya kaṇṇikāya  akkantamattāya navaghaṭappamāṇo reṇu uṭṭhāya aṭṭhapaṇṇāsahatthaṃ padesaṃ  uggantvā okiṇṇamanosilācuṇṇaṃ viya paccokiṇṇo. tadupādāya  bhagavā padumuttarotveva paññāyittha. tassa devilo ^a^P2.0489^ea^ ca sujāto ca dve  aggasāvakā ahesuṃ. amitā ca asamā ca dve aggasāvikā.  sumano nāma upaṭṭhāko. padumuttaro bhagavā pitusaṅgahaṃ kurumāno  bhikkhusatasahassaparivāro haṃsavatiyā rājadhāniyā vasati.<br/><br/>[03] kaniṭṭhabhātā ^a^V2.0071^ea^ panassa sumanakumāro nāma. tassa rājā  haṃsavatito vīsatiyojanasate ṭhāne bhogagāmaṃ adāsi. so kadāci  āgantvā pitarañca satthārañca passati. athekadivasaṃ paccanto  kupito. sumano rañño pesesi -- ``paccanto kupito''ti. rājā  ``mayā tvaṃ tattha kasmā ṭhapito''ti paṭipesesi. so nikkhamma  core vūpasametvā -- ``upasanto, deva, janapado''ti rañño pesesi.  rājā tuṭṭho -- ``sīghaṃ mama putto āgacchatū''ti āha. tassa  sahassamattā amaccā honti. so tehi saddhiṃ antarāmagge mantesi  -- ``mayhaṃ pitā tuṭṭho, sace me varaṃ deti, kiṃ gaṇhāmī''ti. atha  naṃ ekacce ``hatthiṃ gaṇhatha, assaṃ gaṇhatha, rathaṃ gaṇhatha, janapadaṃ  gaṇhatha, sattaratanāni gaṇhathā''ti āhaṃsu. apare -- ``tumhe  pathavissarassa puttā, tumhākaṃ dhanaṃ na dullabhaṃ, laddhampi cetaṃ sabbaṃ  pahāya gamanīyaṃ, puññameva ekaṃ ādāya gamanīyaṃ; tasmā te deve varaṃ  dadamāne temāsaṃ padumuttaraṃ bhagavantaṃ upaṭṭhātuṃ varaṃ gaṇhathā''ti. so --  ``tumhe mayhaṃ kalyāṇamittā, na mametaṃ cittaṃ atthi, tumhehi pana  uppāditaṃ, evaṃ karissāmī''ti gantvā pitaraṃ vanditvā ^a^M2.0080^ea^ pitarāpi  āliṅgetvā tassa matthake cumbitvā -- ``varaṃ te putta, demī''ti  vutte ``sādhu mahārāja, icchāmahaṃ mahārāja bhagavantaṃ temāsaṃ catūhi  paccayehi upaṭṭhahanto jīvitaṃ avañjhaṃ kātuṃ, imameva varaṃ dehī''ti āha.  ``na sakkā tāta, aññaṃ varehī''ti vutte ``deva, khattiyānaṃ nāma  dve kathā natthi, etameva dehi, na me aññenattho''ti. tāta buddhānaṃ  nāma cittaṃ dujjānaṃ, sace bhagavā na icchissati, mayā dinnepi kiṃ  bhavissatīti? so -- ``sādhu, deva, ahaṃ bhagavato cittaṃ  jānissāmī''ti vihāraṃ gato.<br/><br/>[03] tena ca samayena bhattakiccaṃ niṭṭhapetvā bhagavā gandhakuṭiṃ paviṭṭho  hoti. so maṇḍalamāḷe sannisinnānaṃ bhikkhūnaṃ santikaṃ agamāsi.  te taṃ āhaṃsu -- ``rājaputta, kasmā āgatosī''ti? bhagavantaṃ  dassanāya, dassetha me bhagavantanti. na ^a^P2.0490^ea^ mayaṃ, rājaputta,  icchiticchitakkhaṇe satthāraṃ daṭṭhuṃ labhāmāti. ko pana, bhante,  labhatīti? sumanatthero nāma rājaputtāti. ``so kuhiṃ, bhante,  thero''ti. therassa nisinnaṭṭhānaṃ pucchitvā gantvā vanditvā --  ``icchāmahaṃ, bhante, bhagavantaṃ passituṃ, dassetha me''ti āha. thero  -- ``ehi rājaputtā''ti taṃ gahetvā taṃ gandhakuṭipariveṇe ṭhapetvā  gandhakuṭiṃ abhiruhi. atha naṃ bhagavā -- ``sumana, kasmā  āgatosī''ti āha. rājaputto, bhante, bhagavantaṃ dassanāya āgatoti.  tena hi bhikkhu āsanaṃ paññāpehīti. thero āsanaṃ paññāpesi,  nisīdi bhagavā paññatte āsane. rājaputto bhagavantaṃ vanditvā  paṭisanthāraṃ akāsi. kadā āgatosi rājaputtāti? bhante, tumhesu  gandhakuṭiṃ paviṭṭhesu. bhikkhū pana -- ``na mayaṃ icchiticchitakkhaṇe  bhagavantaṃ daṭṭhuṃ labhāmā''ti maṃ ^a^V2.0072^ea^ therassa santikaṃ pāhesuṃ. thero pana  ekavacaneneva dassesi. thero, bhante, tumhākaṃ sāsane vallabho maññeti.  āma rājakumāra, vallabho esa bhikkhu mayhaṃ sāsaneti. bhante,  buddhānaṃ sāsane kiṃ katvā vallabho hotīti? dānaṃ datvā sīlaṃ  samādiyitvā uposathakammaṃ katvā kumārāti. bhagavā, ahaṃ thero  viya buddhasāsane vallabho hotukāmo, temāsaṃ me vassāvāsaṃ  adhivāsethāti. bhagavā -- ``atthi nu kho tattha gatena attho''ti  oloketvā atthīti disvā ``suññāgāre, kho rājakumāra tathāgatā  abhiramantī''ti ^a^M2.0081^ea^ āha. kumāro ``aññātaṃ bhagavā, aññātaṃ  sugatā''ti vatvā ``ahaṃ, bhante, purimataraṃ gantvā vihāraṃ kāremi,  mayā pesite bhikkhusatasahassena saddhiṃ āgacchathā''ti paṭiññaṃ gahetvā  pitusantikaṃ gantvā ``dinnā me, deva, bhagavatā paṭiññā, mayā pahite  bhagavantaṃ peseyyāthā''ti pitaraṃ vanditvā nikkhamitvā yojane yojane  vihāraṃ kāretvā vīsayojanasataṃ addhānaṃ gantvā attano nagare  vihāraṭṭhānaṃ vicinanto sobhanaṃ nāma kuṭumbikassa uyyānaṃ disvā  satasahassena kiṇitvā satasahassaṃ vissajjetvā vihāraṃ kāresi.  tattha bhagavato gandhakuṭiṃ sesabhikkhūnañca rattiṭṭhānadivāṭṭhānatthāya  kuṭileṇamaṇḍape kārāpetvā ^a^P2.0491^ea^ pākāraparikkhepe katvā dvārakoṭṭhakañca  niṭṭhapetvā pitusantikaṃ pesesi -- ``niṭṭhitaṃ mayhaṃ kiccaṃ, satthāraṃ  pahiṇathā''ti.<br/><br/>[03] rājā bhagavantaṃ bhojetvā -- ``bhagavā, sumanassa kiccaṃ  niṭṭhitaṃ, tumhākaṃ gamanaṃ paccāsīsatī''ti āha. bhagavā  satasahassabhikkhuparivāro yojane yojane vihāresu vasamāno  agamāsi. kumāro ``satthā āgato''ti sutvā yojanaṃ paccuggantvā  mālādīhi pūjayamāno vihāraṃ pavesetvā -- <br/><br/>[21] ``satasahassena me kītaṃ, satasahassena māpitaṃ. <br/><br/>[22] sobhanaṃ nāma uyyānaṃ, paṭiggaṇha mahāmunī''ti.. <br/><br/>[07] vihāraṃ niyyātesi. so  vassūpanāyikadivase dānaṃ datvā attano puttadāre ca amacce ca  pakkosāpetvā āha -- ``ayaṃ satthā amhākaṃ santikaṃ dūrato āgato,  buddhā ca nāma dhammagaruno na āmisagarukā. tasmā ahaṃ temāsaṃ dve  sāṭake nivāsetvā dasa sīlāni samādiyitvā idheva vasissāmi,  tumhe khīṇāsavasatasahassassa imināva nīhārena temāsaṃ dānaṃ  dadeyyāthā''ti.<br/><br/>[03] so sumanattherassa vasanaṭṭhānasabhāgeyeva ṭhāne vasanto yaṃ thero  bhagavato vattaṃ karoti, taṃ ^a^V2.0073^ea^ sabbaṃ disvā ``imasmiṃ ṭhāne ekantavallabho  esa thero, etasseva me ṭhānantaraṃ patthetuṃ vaṭṭatī''ti cintetvā  upakaṭṭhāya pavāraṇāya gāmaṃ pavisitvā sattāhaṃ mahādānaṃ datvā sattame  divase bhikkhusatasahassassa pādamūle ticīvaraṃ ṭhapetvā bhagavantaṃ  ^a^M2.0082^ea^ vanditvā -- ``bhante, yadetaṃ mayā magge yojanantarikaṃ yojanantarikaṃ  vihāraṃ kārāpanato paṭṭhāya puññaṃ kataṃ, taṃ neva sakkasampattiṃ, na  mārasampattiṃ, na brahmasampattiṃ patthayantena, buddhassa pana upaṭṭhākabhāvaṃ  patthayantena kataṃ. tasmā ahampi, bhagavā, anāgate sumanatthero viya  buddhassa upaṭṭhāko bhaveyya''nti pañcapatiṭṭhitena nipatitvā vandi.<br/><br/>[03] bhagavā -- ``mahantaṃ kulaputtassa cittaṃ, samijjhissati nu kho  no''ti olokento -- ``anāgate ito satasahassime kappe gotamo  nāma ^a^P2.0492^ea^ buddho uppajjissati, tasseva upaṭṭhāko bhavissatī''ti ñatvā -- <br/><br/>[21] ``icchitaṃ patthitaṃ tuyhaṃ, sabbameva samijjhatu. <br/><br/>[22] sabbe pūrentu saṅkappā, cando pannaraso yathā''ti.. <br/><br/>[07] āha. kumāro taṃ sutvā --  ``buddhā nāma advejjhakathā hontī''ti dutiyadivaseyeva tassa bhagavato  pattacīvaraṃ gahetvā piṭṭhito piṭṭhito gacchanto viya ahosi. so  tasmiṃ buddhuppāde vassasatasahassaṃ dānaṃ datvā sagge nibbattitvā  kassapabuddhakālepi piṇḍāya carato therassa pattaggahaṇatthaṃ uttarisāṭakaṃ  datvā pūjamakāsi. puna sagge nibbattitvā tato cuto  bārāṇasirājā hutvā aṭṭhannaṃ paccekabuddhānaṃ paṇṇasālāyo kāretvā  maṇiādhārake upaṭṭhapetvā catūhi paccayehi dasavassasahassāni upaṭṭhānaṃ  akāsi. etāni pākaṭaṭṭhānāni.<br/><br/>[03] kappasatasahassaṃ pana dānaṃ dadamānova amhākaṃ bodhisattena saddhiṃ  tusitapure nibbattitvā tato cuto amitodanasakkassa gehe paṭisandhiṃ  gahetvā anupubbena katābhinikkhamano sammāsambodhiṃ patvā  paṭhamagamanena kapilavatthuṃ āgantvā tato nikkhamante bhagavati bhagavato  parivāratthaṃ rājakumāresu pabbajitesu bhaddiyādīhi saddhiṃ nikkhamitvā  bhagavato santike pabbajitvā nacirasseva āyasmato puṇṇassa  mantāṇiputtassa santike dhammakathaṃ sutvā sotāpattiphale patiṭṭhahi (saṃ0  ni0  3.83). evamesa āyasmā pubbūpanissayasampanno tassimāya  pubbūpanissayasampattiyā gambhīropi paṭiccasamuppādo uttānako viya  upaṭṭhāsi. 


volume: 23
item: 26
title: nidānavaṇṇanā^ussādanāvaṇṇanā^pubbūpanissayasampattikathā^titthavāsādivaṇṇanā^
content:
  [03] titthavāsoti ^a^V2.0074^ea^ ^a^M2.0083^ea^ punappunaṃ garūnaṃ santike  uggahaṇasavanaparipucchanadhāraṇāni vuccanti. so therassa ativiya  parisuddho, tenāpissāyaṃ gambhīropi paṭiccasamuppādo uttānako viya  upaṭṭhāsi.<br/><br/>[03] sotāpannānañca nāma paccayākāro uttānakova hutvā upaṭṭhāti,  ayañca āyasmā sotāpanno. bahussutānañca catuhatthe ovarake padīpe  jalamāne mañcapīṭhaṃ viya nāmarūpaparicchedo ^a^P2.0493^ea^ pākaṭo hoti, ayañca  āyasmā bahussutānaṃ aggo hoti, bāhusaccānubhāvenapissa gambhīropi  paccayākāro uttānako viya upaṭṭhāsi. 


volume: 23
item: 27
title: ussādanāvaṇṇanā^pubbūpanissayasampattikathā^titthavāsādivaṇṇanā^paṭiccasamuppādagambhīratā^
content:
  [03] tattha atthagambhīratāya, dhammagambhīratāya, desanāgambhīratāya,  paṭivedhagambhīratāyāti catūhi ākārehi paṭiccasamuppādo gambhīro nāma.<br/><br/>[03] tattha jarāmaraṇassa jātipaccayasambhūtasamudāgataṭṭho  gambhīro...pe0... saṅkhārānaṃ avijjāpaccayasambhūtasamudāgataṭṭho  gambhīroti ayaṃ ^b^atthagambhīratā.^eb^<br/><br/>[03] avijjāya saṅkhārānaṃ paccayaṭṭho gambhīro...pe0... jātiyā  jarāmaraṇassa paccayaṭṭho gambhīroti ayaṃ ^b^dhammagambhīratā.^eb^<br/><br/>[03] katthaci sutte paṭiccasamuppādo anulomato desiyati, katthaci  paṭilomato, katthaci anulomapaṭilomato, katthaci majjhato paṭṭhāya  anulomato vā paṭilomato vā anulomapaṭilomato vā, katthaci  tisandhi catusaṅkhepo, katthaci dvisandhi tisaṅkhepo, katthaci  ekasandhi dvisaṅkhepoti ayaṃ ^b^desanāgambhīratā.^eb^ <br/><br/>[01] avijjāya pana aññāṇādassanasaccāpaṭivedhaṭṭho gambhīro,  saṅkhārānaṃ abhisaṅkharaṇāyūhanasarāgavirāgaṭṭho, viññāṇassa  suññatābyāpārāsaṅkantipaṭisandhipātubhāvaṭṭho, nāmarūpassa  ekuppādavinibbhogāvinibbhoganamanaruppanaṭṭho, saḷāyatanassa  adhipatilokadvārakkhettavisayibhāvaṭṭho ^a^V2.0075^ea^, phassassa ^a^M2.0084^ea^  phusanasaṅghaṭṭanasaṅgatisannipātaṭṭho, vedanāya  ārammaṇarasānubhavanasukhadukkhamajjhattabhāvanijjīvavedayitaṭṭho, taṇhāya  abhinanditājjhosānasaritālatātaṇhānadītaṇhāsamuddaduppūraṇaṭṭho,  upādānassa ādānaggahaṇābhinivesaparāmāsaduratikkamaṭṭho, bhavassa  āyūhanābhisaṅkharaṇayonigatiṭhitinivāsesu khipanaṭṭho, jātiyā  jātisañjātiokkantinibbattipātubhāvaṭṭho, jarāmaraṇassa  khayavayabhedavipariṇāmaṭṭho gambhīroti. evaṃ yo avijjādīnaṃ sabhāvo,  yena paṭivedhena avijjādayo sarasalakkhaṇato paṭividdhā honti; so  gambhīroti ayaṃ ^b^paṭivedhagambhīratā^eb^ti veditabbā. sā sabbāpi  therassa uttānakā viya upaṭṭhāsi. tena bhagavā āyasmantaṃ ānandaṃ  ussādento -- ``mā heva''ntiādimāha. ayañcettha ^a^P2.0494^ea^ adhippāyo --  ānanda, tvaṃ mahāpañño visadañāṇo, tena te gambhīropi  paṭiccasamuppādo uttānako viya khāyati, tasmā -- ``mayhameva nu  kho esa uttānako hutvā upaṭṭhāti, udāhu aññesampī''ti mā evaṃ  avacāti. 


volume: 23
item: 28
title: pubbūpanissayasampattikathā^titthavāsādivaṇṇanā^paṭiccasamuppādagambhīratā^apasādanāvaṇṇanā^
content:
  [03] yaṃ pana vuttaṃ -- ``apasādento''ti, tattha ayaṃ adhippāyo --  ānanda, ``atha ca pana me uttānakuttānako viya khāyatī''ti mā  hevaṃ avaca. yadi hi te esa uttānakuttānako viya khāyati, kasmā  tvaṃ attano dhammatāya sotāpanno nāhosi, mayā dinnanayeva ṭhatvā  sotāpattimaggaṃ paṭivijjhasi. ānanda, idaṃ nibbānameva gambhīraṃ,  paccayākāro pana tava uttānako jāto, atha kasmā oḷārikaṃ  kāmarāgasaṃyojanaṃ paṭighasaṃyojanaṃ, oḷārikaṃ kāmarāgānusayaṃ  paṭighānusayanti ime cattāro kilese samugghāṭetvā sakadāgāmiphalaṃ na  sacchikarosi? teyeva aṇusahagate cattāro kilese samugghāṭetvā  anāgāmiphalaṃ na sacchikarosi? rūparāgādīni pañca saṃyojanāni,  bhavarāgānusayaṃ, mānānusayaṃ, avijjānusayanti ime aṭṭha kilese  samugghāṭetvā arahattaṃ na sacchikarosi?<br/><br/>[03] kasmā ^a^M2.0085^ea^ ca satasahassakappādhikaṃ ekaṃ asaṅkhyeyyaṃ  pūritapāramino sāriputtamoggallānā viya sāvakapāramiñāṇaṃ  nappaṭivijjhasi? satasahassakappādhikāni dve asaṅkhyeyyāni  pūritapāramino paccekabuddhā viya ca paccekabodhiñāṇaṃ nappaṭivijjhasi?  yadi vā te sabbathāva esa uttānako hutvā upaṭṭhāti, atha kasmā  satasahassakappādhikāni cattāri aṭṭha soḷasa vā asaṅkhyeyyāni  pūritapāramino buddhā viya sabbaññutaññāṇaṃ na sacchikarosi? kiṃ  anatthikosi etehi visesādhigamehi, passa yāvañca te aparaddhaṃ, tvaṃ  nāma sāvako padesañāṇe ^a^V2.0076^ea^ ṭhito atigambhīraṃ paccayākāraṃ --  ``uttānako me upaṭṭhātī''ti vadasi, tassa te idaṃ vacanaṃ buddhānaṃ  kathāya paccanīkaṃ hoti, na tādisena nāma bhikkhunā buddhānaṃ kathāya  paccanīkaṃ kathetabbanti yuttametaṃ.<br/><br/>[03] nanu mayhaṃ, ānanda, idaṃ paccayākāraṃ paṭivijjhituṃ  vāyamantasseva satasahassakappādhikāni cattāri asaṅkhyeyyāni  atikkantāni? paccayākāraṃ paṭivijjhanatthāya ca pana me adinnaṃ dānaṃ  nāma natthi, apūritapāramī nāma natthi. paccayākāraṃ  ^a^P2.0495^ea^ paṭivijjhassāmīti pana me nirussāhaṃ viya mārabalaṃ vidhamantassa  ayaṃ mahāpathavī dvaṅgulamattampi na kampi tathā paṭhamayāme pubbenivāsaṃ,  majjhimayāme dibbacakkhuṃ sampādentassa. pacchimayāme pana me  balavapaccūsasamaye -- ``avijjā saṅkhārānaṃ navahi ākārehi paccayo  hotī''ti diṭṭhamatteva dasasahassilokadhātu ayadaṇḍakena  ākoṭitakaṃsatālaṃ viya viravasataṃ viravasahassaṃ muñcamānā vātāhate  paduminipaṇṇe udakabindu viya kampittha. evaṃ gambhīro cāyaṃ,  ānanda, paṭiccasamuppādo, gambhīrāvabhāso ca. etassa ānanda,  dhammassa ananubodhā...pe0... nātivattatīti.<br/><br/>[03] ^b^etassa dhammassā^eb^ti etassa paccayadhammassa.  ^b^ananubodhā^eb^ti ñātapariññāvasena ananubujjhanā.  ^b^appaṭivedhā^eb^ti tīraṇappahānapariññāvasena appaṭivijjhanā.  ^b^tantākulakajātā^eb^ti tantaṃ viya ākulakajātā. yathā nāma  dunnikkhittaṃ mūsikacchinnaṃ pesakārānaṃ tantaṃ tahiṃ tahiṃ ākulaṃ hoti,  idaṃ aggaṃ idaṃ mūlanti aggena vā aggaṃ mūlena vā mūlaṃ samānetuṃ  dukkaraṃ hoti; evameva sattā imasmiṃ paccayākāre khalitā ākulā  byākulā honti, na sakkonti taṃpaccayākāraṃ ujuṃ kātuṃ. tattha tantaṃ  paccattapurisakāre ṭhatvā sakkāpi bhaveyya ujuṃ kātuṃ, ṭhapetvā pana  ^a^M2.0086^ea^ dve  bodhisatte aññe sattā attano dhammatāya paccayākāraṃ ujuṃ kātuṃ  samatthā nāma natthi. yathā pana ākulaṃ tantaṃ kañjiyaṃ datvā  kocchena pahataṃ tattha tattha guḷakajātaṃ hoti gaṇṭhibaddhaṃ, evamime sattā  paccayesu pakkhalitvā paccaye ujuṃ kātuṃ asakkontā  dvāsaṭṭhidiṭṭhigatavasena ākulakajātā honti, gaṇṭhibaddhā. ye hi keci  diṭṭhigatanissitā, sabbe paccayākāraṃ ujuṃ kātuṃ asakkontāyeva.<br/><br/>[03] ^b^kulāgaṇṭhikajātā^eb^ti kulāgaṇṭhikaṃ vuccati  pesakārakañjiyasuttaṃ. kulā nāma sakuṇikā, tassā kulāvakotipi  eke. yathā hi tadubhayampi ākulaṃ aggena vā aggaṃ mūlena vā mūlaṃ  samānetuṃ dukkaranti purimanayeneva yojetabbaṃ.<br/><br/>[03] ^b^muñjapabbajabhūtā^eb^ti ^a^P2.0496^ea^ ^a^V2.0077^ea^ muñjatiṇaṃ viya pabbajatiṇaṃ viya ca  bhūtā. yathā tāni tiṇāni koṭṭetvā katarajju jiṇṇakāle katthaci  patitaṃ gahetvā tesaṃ tiṇānaṃ idaṃ aggaṃ, idaṃ mūlanti aggena vā aggaṃ  mūlena vā mūlaṃ samānetuṃ dukkaranti. tampi paccattapurisakāre ṭhatvā  sakkā bhaveyya ujuṃ kātuṃ, ṭhapetvā pana dve bodhisatte aññe sattā  attano dhammatāya paccayākāraṃ ujuṃ kātuṃ samatthā nāma natthi.  evamayaṃ pajā paccayākāre ujuṃ kātuṃ asakkontī diṭṭhigatavasena  gaṇṭhikajātā hutvā apāyaṃ duggatiṃ vinipātaṃ saṃsāraṃ nātivattati.<br/><br/>[03] tattha ^b^apāyo^eb^ti nirayatiracchānayonipettivisayāsurakāyā.  sabbepi hi te vaḍḍhisaṅkhātassa ayassa abhāvato --  ``apāyo''ti vuccanti. tathā dukkhassa gatibhāvato ^b^duggati. ^eb^ sukhasamussayato vinipatitattā ^b^vinipāto.^eb^ itaro pana  -- <br/><br/>[21] ``khandhānañca paṭipāṭi, dhātuāyatanāna ca. <br/><br/>[22] abbocchinnaṃ vattamānā, ^b^saṃsāro^eb^ti pavuccatī''ti..<br/><br/>[03] taṃ sabbampi nātivattati nātikkamati. atha kho cutito  paṭisandhiṃ, paṭisandhito cutinti evaṃ punappunaṃ cutipaṭisandhiyo  gaṇhantā tīsu bhavesu catūsu yonīsu pañcasu gatīsu sattasu  viññāṇaṭṭhitīsu navasu sattāvāsesu mahāsamudde vātukkhittanāvā viya  yantesu yuttagoṇo viya ca paribbhamatiyeva ^a^M2.0087^ea^. iti sabbaṃ petaṃ bhagavā  āyasmantaṃ ānandaṃ apasādento āhāti veditabbaṃ. 


volume: 23
item: 29
title: titthavāsādivaṇṇanā^paṭiccasamuppādagambhīratā^apasādanāvaṇṇanā^paṭiccasamuppādavaṇṇanā^
content:
  [03] 96^b^.^eb^ idāni yasmā idaṃ suttaṃ -- ``gambhīro cāyaṃ,  ānanda, paṭiccasamuppādo''ti ca ``tantākulakajātā''ti ca dvīhiyeva  padehi ābaddhaṃ, tasmā -- ``gambhīro cāyaṃ, ānanda,  paṭiccasamuppādo''ti iminā tāva anusandhinā paccayākārassa  gambhīrabhāvadassanatthaṃ desanaṃ ārabhanto ^b^atthi idappaccayā  jarāmaraṇa^eb^ntiādimāha. tatrāyamattho -- imassa jarāmaraṇassa  paccayo idappaccayo, tasmā idappaccayā atthi jarāmaraṇaṃ, atthi nu  kho jarāmaraṇassa paccayo, yamhā paccayā jarāmaraṇaṃ bhaveyyāti ^a^P2.0497^ea^ evaṃ  puṭṭhena satā, ānanda, paṇḍitena puggalena yathā -- ``taṃ jīvaṃ taṃ  sarīra''nti vutte ṭhapanīyattā pañhassa tuṇhī bhavitabbaṃ hoti,  ``abyākatametaṃ ^a^V2.0078^ea^ tathāgatenā''ti vā vattabbaṃ hoti, evaṃ  appaṭipajjitvā, yathā -- ``cakkhu sassataṃ asassata''nti vutte  asassatanti ekaṃseneva vattabbaṃ hoti, evaṃ ekaṃseneva atthītissa  vacanīyaṃ. puna kiṃ paccayā jarāmaraṇaṃ, ko nāma so paccayo, yato  jarāmaraṇaṃ hotīti vutte ^b^jātipaccayā jarāmaraṇa^eb^nti iccassa  vacanīyaṃ, evaṃ vattabbaṃ bhaveyyāti attho. esa nayo sabbapadesu.<br/><br/>[03] ^b^nāmarūpapaccayā phasso^eb^ti idaṃ pana yasmā  saḷāyatanapaccayāti vutte cakkhusamphassādīnaṃ channaṃ  vipākasamphassānaṃyeva gahaṇaṃ hoti, idha ca ``saḷāyatanapaccayā''ti  iminā padena gahitampi agahitampi paccayuppannavisesaṃ phassassa ca  saḷāyatanato atirittaṃ aññampi visesapaccayaṃ dassetukāmo, tasmā  vuttanti veditabbaṃ. iminā pana vārena bhagavatā kiṃ kathitanti?  paccayānaṃ nidānaṃ kathitaṃ. idañhi suttaṃ paccaye nijjaṭe niggumbe  katvā kathitattā ^b^mahānidāna^eb^nti vuccati. <br/><br/>[03] 98^b^.^eb^ idāni tesaṃ tesaṃ paccayānaṃ tathaṃ avitathaṃ  anaññathaṃ paccayabhāvaṃ dassetuṃ ^b^jātipaccayā jarāmaraṇanti iti kho  panetaṃ vutta^eb^ntiādimāha. tattha ^b^pariyāyenā^eb^ti kāraṇena.  ^b^sabbenasabbaṃ sabbathāsabba^eb^nti nipātadvayametaṃ. tassattho --  ``sabbākārena sabbā sabbena sabhāvena ^a^M2.0088^ea^ sabbā jāti nāma yadi na  bhaveyyā''ti. bhavādīsupi imināva nayena attho veditabbo.  ^b^kassacī^eb^ti aniyamavacanametaṃ, devādīsu yassa kassaci.  ^b^kimhicī^eb^ti idampi aniyamavacanameva, kāmabhavādīsu navasu  bhavesu yattha katthaci. ^b^seyyathida^eb^nti  aniyamitanikkhittātthavibhajanatthe nipāto, tassattho -- ``yaṃ vuttaṃ  `kassaci kimhicī'ti, tassa te atthaṃ vibhajissāmī''ti. atha naṃ  vibhajanto -- ``devānaṃ vā devattāyā''tiādimāha. tattha ^b^devānaṃ  vā devattāyā^eb^ti yā ayaṃ devānaṃ devabhāvāya khandhajāti, yāya  khandhajātiyā devā ``devā''ti vuccanti. sace ^a^P2.0498^ea^ hi jāti sabbena  sabbaṃ nābhavissāti iminā nayena sabbapadesu attho veditabbo.  ettha ca ^b^devā^eb^ti upapattidevā. ^b^gandhabbā^eb^ti mūlakhandhādīsu  adhivatthadevatāva. ^b^yakkhā^eb^ti amanussā. ^b^bhūtā^eb^ti ye  keci nibbattasattā. ^b^pakkhino^eb^ti ye keci aṭṭhipakkhā vā  cammapakkhā vā lomapakkhā vā. ^b^sarīsapā^eb^ti ye keci bhūmiyaṃ  sarantā gacchanti. ^b^tesaṃ tesa^eb^nti tesaṃ tesaṃ devagandhabbādīnaṃ.  ^b^tadatthāyā^eb^ti devagandhabbādibhāvāya. ^b^jātinirodhā^eb^ti  jātivigamā, jātiabhāvāti attho.<br/><br/>[03] ^b^hetū^eb^tiādīni sabbānipi kāraṇavevacanāni eva.  kāraṇañhi yasmā attano phalatthāya hinoti ^a^V2.0079^ea^ pavattati, tasmā  ``hetū''ti vuccati. yasmā taṃ phalaṃ nideti -- ``handa, naṃ  gaṇhathā''ti appeti viya tasmā ^b^nidānaṃ.^eb^ yasmā phalaṃ tato  samudeti uppajjati, tañca paṭicca eti pavattati, tasmā  ^b^samudayo^eb^ti ca ^b^paccayo^eb^ti ca vuccati. esa nayo sabbattha.  api ca ^b^yadidaṃ jātī^eb^ti ettha ^b^yadida^eb^nti nipāto.  tassa sabbapadesu liṅgānurūpato attho veditabbo. idha pana --  ``yā esā jātī''ti ayamassa attho. jarāmaraṇassa hi jāti  upanissayakoṭiyā paccayo hoti. <br/><br/>[03] 99^b^.^eb^ bhavapade -- ``kimhicī''ti iminā  okāsapariggaho kato. tattha heṭṭhā avīcipariyantaṃ katvā upari  paranimmitavasavattideve antokaritvā ^b^kāmabhavo^eb^ veditabbo.  ayaṃ nayo upapattibhave. idha pana kammabhave yujjati. so hi  jātiyā upanissayakoṭiyāva paccayo hoti. upādānapadādīsupi --  ``kimhicī''ti iminā okāsapariggahova katoti veditabbo. <br/><br/>[03] 100^b^.^eb^ ^b^upādānapaccayā^eb^ ^a^M2.0089^ea^ ^b^bhavo^eb^ti ettha kāmupādānaṃ  tiṇṇampi kammabhavānaṃ tiṇṇañca upapattibhavānaṃ paccayo, tathā  sesānipīti upādānapaccayā catuvīsatibhavā veditabbā.  nippariyāyenettha dvādasa kammabhavā labbhanti. tesaṃ upādānāni  sahajātakoṭiyāpi upanissayakoṭiyāpi paccayo. <br/><br/>[03] 101^b^.^eb^ ^b^rūpataṇhā^eb^ti rūpārammaṇe taṇhā. esa  nayo saddataṇhādīsu. sā panesā taṇhā upādānassa  sahajātakoṭiyāpi upanissayakoṭiyāpi paccayo hoti. <br/><br/>[03] 102^b^.^eb^ ^b^esa paccayo taṇhāya, yadidaṃ^eb^ ^a^P2.0499^ea^ ^b^vedanā^eb^ti  ettha vipākavedanā taṇhāya upanissayakoṭiyā paccayo hoti, aññā  aññathāpīti. <br/><br/>[03] 103^b^.^eb^ ettāvatā pana bhagavā vaṭṭamūlabhūtaṃ purimataṇhaṃ  dassetvā idāni desanaṃ, piṭṭhiyaṃ paharitvā kesesu vā gahetvā viravantaṃ  viravantaṃ maggato okkamento viya navahi padehi samudācārataṇhaṃ  dassento -- ``iti kho panetaṃ, ānanda, vedanaṃ paṭicca  taṇhā''tiādimāha. tattha ^b^taṇhā^eb^ti dve taṇhā esanataṇhā ca,  esitataṇhā ca. yāya taṇhāya ajapathasaṅkupathādīni paṭipajjitvā  bhoge esati gavesati, ayaṃ ^b^esanataṇhā^eb^ nāma. yā tesu  esitesu gavesitesu paṭiladdhesu taṇhā, ayaṃ ^b^esitataṇhā^eb^ nāma.  tadubhayampi samudācārataṇhāya eva adhivacanaṃ. tasmā ^a^V2.0080^ea^ duvidhāpesā  vedanaṃ paṭicca taṇhā nāma. ^b^pariyesanā^eb^ nāma  rūpādiārammaṇapariyesanā, sā hi taṇhāya sati hoti.  ^b^lābho^eb^ti rūpādiārammaṇapaṭilābho, so hi pariyesanāya sati  hoti. ^b^vinicchayo^eb^ pana ñāṇataṇhādiṭṭhivitakkavasena catubbidho.  tattha -- ``sukhavinicchayaṃ jaññā, sukhavinicchayaṃ ñatvā ajjhattaṃ  sukhamanuyuñjeyyā''ti (ma0 ni0 3.323) ayaṃ ^b^ñāṇavinicchayo. ^eb^ ``vinicchayoti dve vinicchayā -- taṇhāvinicchayo ca  diṭṭhivinicchayo cā''ti (mahāni0 102). evaṃ āgatāni  aṭṭhasatataṇhāvicaritāni ^b^taṇhāvinicchayo.^eb^ dvāsaṭṭhi diṭṭhiyo  ^b^diṭṭhivinicchayo.^eb^ ``chando kho, devānaminda,  vitakkanidāno''ti (dī0 ni0 2.358) imasmiṃ pana sutte idha  vinicchayoti vutto vitakkoyeva āgato. lābhaṃ labhitvā hi  iṭṭhāniṭṭhaṃ sundarāsundarañca vitakkeneva vinicchināti ^a^M2.0090^ea^ -- ``ettakaṃ me  rūpārammaṇatthāya bhavissati, ettakaṃ saddādiārammaṇatthāya, ettakaṃ  mayhaṃ bhavissati, ettakaṃ parassa, ettakaṃ paribhuñjissāmi, ettakaṃ  nidahissāmī''ti. tena vuttaṃ -- ``lābhaṃ paṭicca vinicchayo''ti.<br/><br/>[03] ^b^chandarāgo^eb^ti evaṃ akusalavitakkena vitakkitavatthusmiṃ  dubbalarāgo ca balavarāgo ca uppajjati, idañhi idha taṇhā.  ^b^chando^eb^ti dubbalarāgassādhivacanaṃ. ^b^ajjhosāna^eb^nti ahaṃ  mamanti balavasanniṭṭhānaṃ. ^b^pariggaho^eb^ti taṇhādiṭṭhavasena  pariggahaṇakaraṇaṃ. ^b^macchariya^eb^nti parehi sādhāraṇabhāvassa  asahanatā. tenevassa porāṇā evaṃ ^a^P2.0500^ea^ vacanatthaṃ vadanti -- ``idaṃ  acchariyaṃ mayhameva hotu, mā aññesaṃ acchariyaṃ hotūti pavattattā  macchariyanti vuccatī''ti. ^b^ārakkho^eb^ti  dvārapidahanamañjūsagopanādivasena suṭṭhu rakkhaṇaṃ. adhikarotīti  ^b^adhikaraṇaṃ,^eb^ kāraṇassetaṃ nāmaṃ. ^b^ārakkhādhikaraṇa^eb^nti  bhāvanapuṃsakaṃ, ārakkhahetūti attho. daṇḍādānādīsu paranisedhanatthaṃ  daṇḍassa ādānaṃ ^b^daṇḍādānaṃ.^eb^ ekato dhārādino satthassa  ādānaṃ ^b^satthādānaṃ. kalaho^eb^ti kāyakalahopi vācākalahopi.  purimo purimo virodho ^b^viggaho.^eb^ pacchimo pacchimo  ^b^vivādo.^eb^ tuvaṃtuvanti agāravavacanaṃ ^b^tuvaṃtuvaṃ.^eb^ <br/><br/>[03] 112^b^.^eb^ idāni paṭilomanayenāpi taṃsamudācārataṇhaṃ  dassetuṃ puna -- ``ārakkhādhikaraṇa''nti ārabhanto desanaṃ nivattesi.  tattha ^b^kāmataṇhā^eb^ti pañcakāmaguṇikarāgavasena uppannā  rūpāditaṇhā. ^b^bhavataṇhā^eb^ti sassatadiṭṭhisahagato rāgo.  ^b^vibhavataṇhā^eb^ti ucchedadiṭṭhisahagato rāgo. ^b^ime dve  dhammā^eb^ti vaṭṭamūlataṇhā ca samudācārataṇhā cāti ime dve dhammā.  ^b^dvayenā^eb^ti taṇhālakkhaṇavasena ekabhāvaṃ gatāpi  vaṭṭamūlasamudācāravasena dvīhi koṭṭhāsehi vedanāya ekasamosaraṇā  bhavanti, vedanāpaccayena ekapaccayāti attho. tividhañhi samosaraṇaṃ  osaraṇasamosaraṇaṃ, sahajātasamosaraṇaṃ, paccayasamosaraṇañca. tattha  -- ``atha ^a^V2.0081^ea^ kho sabbāni tāni kāmasamosaraṇāni bhavantī''ti idaṃ  ^b^osaraṇasamosaraṇaṃ^eb^ nāma. ``chandamūlakā, āvuso, ete dhammā  phassasamudayā vedanāsamosaraṇā''ti (a0 ni0  8.83) idaṃ  ^b^sahajātasamosaraṇaṃ^eb^ nāma. ``dvayena vedanāya  ekasamosaraṇā''ti idaṃ pana ^b^paccayasamosaraṇa^eb^nti veditabbaṃ. <br/><br/>[03] 113^b^.^eb^ ^b^cakkhusamphasso^eb^ti ^a^M2.0091^ea^ ādayo sabbe  vipākaphassāyeva. tesu ṭhapetvā cattāro lokuttaravipākaphasse  avasesā dvattiṃsa phassā honti. ^b^yadidaṃ phasso^eb^ti ettha pana  phasso bahudhā vedanāya paccayo hoti. <br/><br/>[03] 114^b^.^eb^ ^b^yehi, ānanda, ākārehī^eb^tiādīsu  ākārā vuccanti vedanādīnaṃ aññamaññaṃ asadisasabhāvā. teyeva  sādhukaṃ dassiyamānā taṃ taṃ līnamatthaṃ gamentīti ^b^liṅgāni.^eb^  tassa tassa sañjānanahetuto ^b^nimittāni.^eb^ tathā tathā  uddisitabbato ^b^uddesā^eb^ ^a^P2.0501^ea^. tasmā ayamettha attho -- ``ānanda,  yehi ākārehi...pe0... yehi uddesehi nāmakāyassa nāmasamūhassa  paññatti hoti, yā esā ca vedanāya vedayitākāre vedayitaliṅge  vedayitanimitte vedanāti uddese sati, saññāya sañjānanākāre  sañjānanaliṅge sañjānananimitte saññāti uddese sati, saṅkhārānaṃ  cetanākāre cetanāliṅge cetanānimitte cetanāti uddese sati,  viññāṇassa vijānanākāre vijānanaliṅge vijānananimitte  viññāṇanti uddese sati -- `ayaṃ nāmakāyo'ti nāmakāyassa  paññatti hoti. tesu nāmakāyappaññattihetūsu vedanādīsu ākārādīsu  asati api nu kho rūpakāye adhivacanasamphasso paññāyetha? yvāyaṃ  cattāro khandhe vatthuṃ katvā manodvāre adhivacanasamphassavevacano  manosamphasso uppajjati, api nu kho so rūpakāye paññāyetha, pañca  pasāde vatthuṃ katvā katvā uppajjeyyā''ti. atha āyasmā ānando  ambarukkhe asati jamburukkhato ambapakkassa uppattiṃ viya rūpakāyato  tassa uppattiṃ asampaṭicchanto ^b^no hetaṃ bhante^eb^ti āha.<br/><br/>[03] dutiyapañhe ruppanākāraruppanaliṅgaruppananimittavasena rūpanti  uddesavasena ca ākārādīnaṃ attho veditabbo.  ^b^paṭighasamphasso^eb^ti sappaṭighaṃ rūpakkhandhaṃ vatthuṃ katvā  uppajjanakasamphasso. idhāpi thero jamburukkhe asati ambarukkhato  jambupakkassa uppattiṃ viya nāmakāyato tassa uppattiṃ asampaṭicchanto  ``no hetaṃ bhante''ti āha.<br/><br/>[03] tatiyapañho ^a^V2.0082^ea^ ^a^M2.0092^ea^ ubhayavaseneva vutto. tatra thero ākāse  ambajambupakkānaṃ uppattiṃ viya nāmarūpābhāve dvinnampi phassānaṃ uppattiṃ  asampaṭicchanto ``no hetaṃ bhante''ti āha.<br/><br/>[03] evaṃ dvinnaṃ phassānaṃ visuṃ visuṃ paccayaṃ dassetvā idāni  dvinnampi tesaṃ avisesato nāmarūpapaccayataṃ dassetuṃ -- ``yehi ānanda  ākārehī''ti catutthaṃ pañhaṃ ārabhi. ^b^yadidaṃ nāmarūpa^eb^nti yaṃ  idaṃ nāmarūpaṃ, yaṃ idaṃ chasupi dvāresu nāmarūpaṃ, eseva hetu eseva  paccayoti attho. cakkhudvārādīsu hi cakkhādīni ceva  rūpārammaṇādīni ca rūpaṃ, sampayuttakā khandhā nāmanti evaṃ  pañcavidhopi so phasso nāmarūpapaccayāva ^a^P2.0502^ea^ phasso. manodvārepi  hadayavatthuñceva yañca rūpaṃ ārammaṇaṃ hoti, idaṃ rūpaṃ. sampayuttadhammā  ceva yañca arūpaṃ ārammaṇaṃ hoti, idaṃ arūpaṃ nāma. evaṃ  manosamphassopi nāmarūpapaccayā phassoti veditabbo. nāmarūpaṃ  panassa bahudhā paccayo hoti. <br/><br/>[03] 115^b^.^eb^ ^b^na okkamissathā^eb^ti pavisitvā pavattamānaṃ  viya paṭisandhivasena na vattissatha. ^b^samuccissathā^eb^ti  paṭisandhiviññāṇe asati api nu kho suddhaṃ avasesaṃ nāmarūpaṃ  antomātukucchismiṃ kalalādibhāvena samuccitaṃ missakabhūtaṃ hutvā  vattissatha. ^b^okkamitvā vokkamissathā^eb^ti paṭisandhivasena  okkamitvā cutivasena vokkamissatha, nirujjhissathāti attho. so  panassa nirodho na tasseva cittassa nirodhena, na tato  dutiyatatiyānaṃ nirodhena hoti. paṭisandhicittena hi saddhiṃ  samuṭṭhitāni samatiṃsa kammajarūpāni nibbattanti. tesu pana  ṭhitesuyeva soḷasa bhavaṅgacittāni uppajjitvā nirujjhanti. etasmiṃ  antare gahitapaṭisandhikassa dārakassa vā mātuyā vā panassa  antarāyo natthi. ayañhi ^b^anokāso^eb^ nāma. sace pana  paṭisandhicittena saddhiṃ samuṭṭhitarūpāni sattarasamassa bhavaṅgassa paccayaṃ  dātuṃ sakkonti, pavatti pavattati, paveṇī ghaṭiyati. sace pana na  sakkonti, pavatti nappavattati, paveṇī na ghaṭiyati, ^b^vokkamati^eb^  nāma hoti. taṃ sandhāya ``okkamitvā vokkamissathā''ti vuttaṃ.<br/><br/>[03] ^b^itthattāyā^eb^ti itthabhāvāya, evaṃ  paripuṇṇapañcakkhandhabhāvāyāti attho. ^b^daharasseva sato^eb^ti  mandassa bālasseva santassa. ^b^vocchijjissathā^eb^ti  upacchijjissatha ^a^M2.0093^ea^ ^b^vuḍḍhiṃ virūḷhiṃ vepulla^eb^nti viññāṇe upacchinne  suddhaṃ nāmarūpameva uṭṭhahitvā paṭhamavayavasena vuḍḍhiṃ, majjhimavayavasena  virūḷhiṃ, pacchimavayavasena vepullaṃ api nu kho āpajjissathāti.  dasavassavīsativassavassasatavassasahassasampāpanena ^a^V2.0083^ea^ vā api nu kho  vuḍḍhiṃ virūḷhiṃ vepullaṃ āpajjissathāti attho.<br/><br/>[03] ^b^tasmātihānandā^eb^ti yasmā mātukucchiyaṃ paṭisandhiggahaṇepi  ^a^P2.0503^ea^ kucchivāsepi kucchito nikkhamanepi, pavattiyaṃ dasavassādikālepi  viññāṇamevassa paccayo, tasmā eseva hetu esa paccayo nāmarūpassa,  yadidaṃ viññāṇaṃ. yathā hi rājā attano parisaṃ niggaṇhanto evaṃ  vadeyya -- ``tvaṃ uparājā, tvaṃ senāpatīti kena kato nanu mayā  kato, sace hi mayi akaronte tvaṃ attano dhammatāya uparājā vā  senāpati vā bhaveyyāsi, jāneyyāma vo bala''nti; evameva viññāṇaṃ  nāmarūpassa paccayo hoti. atthato evaṃ nāmarūpaṃ vadati viya  ``tvaṃ nāmaṃ, tvaṃ rūpaṃ, tvaṃ nāmarūpaṃ nāmāti kena kataṃ, nanu mayā  kataṃ, sace hi mayi purecārike hutvā mātukucchismiṃ paṭisandhiṃ  agaṇhante tvaṃ nāmaṃ vā rūpaṃ vā nāmarūpaṃ vā bhaveyyāsi, jāneyyāma  vo bala''nti. taṃ panetaṃ viññāṇaṃ nāmarūpassa bahudhā paccayo hoti. <br/><br/>[03] 116^b^.^eb^ ^b^dukkhasamudayasambhavo^eb^ti dukkharāsisambhavo.  ^b^yadidaṃ nāmarūpa^eb^nti yaṃ idaṃ nāmarūpaṃ, eseva hetu esa paccayo.  yathā hi rājapurisā rājānaṃ niggaṇhanto evaṃ vadeyyuṃ -- ``tvaṃ  rājāti kena kato, nanu mayā kato, sace hi mayi uparājaṭṭhāne,  mayi senāpatiṭṭhāne atiṭṭhante tvaṃ ekakova rājā bhaveyyāsi,  passeyyāma te rājabhāva''nti; evameva nāmarūpampi atthato evaṃ  viññāṇaṃ vadati viya ``tvaṃ paṭisandhiviññāṇanti kena kataṃ, nanu  amhehi kataṃ, sace hi tvaṃ tayo khandhe hadayavatthuñca anissāya  paṭisandhiviññāṇaṃ nāma bhaveyyāsi, passeyyāma te  paṭisandhiviññāṇabhāva''nti. tañca panetaṃ nāmarūpaṃ viññāṇassa  bahudhā paccayo hoti.<br/><br/>[03] ^b^ettāvatā kho^eb^ti viññāṇe nāmarūpassa paccaye honte,  nāmarūpe viññāṇassa paccaye honte, dvīsu aññamaññapaccayavasena  pavattesu ettakena ^a^M2.0094^ea^ jāyetha vā...pe0... upapajjetha vā, jātiādayo  paññāyeyyuṃ aparāparaṃ vā cutipaṭisandhiyoti.<br/><br/>[03] ^b^adhivacanapatho^eb^ti ``sirivaḍḍhako  dhanavaḍḍhako''tiādikassa atthaṃ adisvā vacanamattameva adhikicca  pavattassa vohārassa patho. ^b^niruttipatho^eb^ti saratīti sato,  sampajānātīti sampajānotiādikassa ^a^P2.0504^ea^ kāraṇāpadesavasena pavattassa  vohārassa patho. ^b^paññattipatho^eb^ti -- ``paṇḍito ^a^V2.0084^ea^ byatto medhāvī  nipuṇo kataparappavādo''tiādikassa nānappakārato ñāpanavasena  pavattassa vohārassa patho. iti tīhi padehi adhivacanādīnaṃ  vatthubhūtā khandhāva kathitā. ^b^paññāvacara^eb^nti paññāya  avacaritabbaṃ jānitabbaṃ. ^b^vaṭṭaṃ vattatī^eb^ti saṃsāravaṭṭaṃ vattati.  ^b^itthatta^eb^nti itthaṃbhāvo, khandhapañcakassetaṃ nāmaṃ.  ^b^paññāpanāyā^eb^ti nāmapaññattatthāya. ``vedanā saññā''tiādinā  nāmapaññattatthāya, khandhapañcakampi ettāvatā paññāyatīti attho.  ^b^yadidaṃ nāmarūpaṃ saha viññāṇenā^eb^ti yaṃ idaṃ nāmarūpaṃ saha  viññāṇena aññamaññapaccayatāya pavattati, ettāvatāti vuttaṃ hoti.  idañhettha niyyātitavacanaṃ. 


volume: 23
item: 30
title: paṭiccasamuppādagambhīratā^apasādanāvaṇṇanā^paṭiccasamuppādavaṇṇanā^attapaññattivaṇṇanā^
content:
  [03] 117^b^.^eb^ iti bhagavā -- ``gambhīro cāyaṃ, ānanda,  paṭiccasamuppādo, gambhīrāvabhāso cā''ti padassa anusandhiṃ dassetvā  idāni ``tantākulakajātā''ti padassa anusandhiṃ dassento  ``kittāvatā cā''tiādikaṃ desanaṃ ārabhi. tattha ^b^rūpiṃ vā hi,  ānanda, parittaṃ attāna^eb^ntiādīsu yo avaḍḍhitaṃ kasiṇanimittaṃ  attāti gaṇhāti, so rūpiṃ parittaṃ paññapeti. yo pana  nānākasiṇalābhī hoti, so taṃ kadāci nīlo, kadāci pītakoti  paññapeti. yo vaḍḍhitaṃ kasiṇanimittaṃ attāti gaṇhāti, so rūpiṃ  anantaṃ paññapeti. yo vā pana avaḍḍhitaṃ kasiṇanimittaṃ ugghāṭetvā  nimittaphuṭṭhokāsaṃ vā tattha pavatte cattāro khandhe vā tesu  viññāṇamattameva vā attāti gaṇhāti, so arūpiṃ parittaṃ paññapeti.  yo vaḍḍhitaṃ nimittaṃ ugghāṭetvā nimittaphuṭṭhokāsaṃ vā tattha pavatte  cattāro khandhe vā tesu viññāṇamattameva vā attāti gaṇhāti, so  arūpiṃ anantaṃ paññapeti. <br/><br/>[03] 118^b^.^eb^ ^b^tatrānandā^eb^ti ^a^M2.0095^ea^ ettha ^b^tatrā^eb^ti tesu  catūsu diṭṭhigatikesu. ^b^etarahi vā^eb^ti idāneva, na ito paraṃ.  ucchedavasenetaṃ vuttaṃ. ^b^tatthabhāviṃ vā^eb^ti tattha vā paraloke bhāviṃ.  sassatavasenetaṃ vuttaṃ. ^b^atathaṃ vā pana santa^eb^nti atathasabhāvaṃ  samānaṃ. ^b^tathattāyā^eb^ti tathabhāvāya. ^b^upakappessāmī^eb^ti  sampādessāmi. iminā vivādaṃ dasseti. ucchedavādī hi  ``sassatavādino attānaṃ atathaṃ anucchedasabhāvampi samānaṃ tathatthāya  ^a^P2.0505^ea^ ucchedasabhāvāya upakappessāmi, sassatavādañca jānāpetvā  ucchedavādameva naṃ gāhessāmī''ti cinteti. sassatavādīpi  ``ucchedavādino attānaṃ atathaṃ asassatasabhāvampi samānaṃ tathatthāya  sassatabhāvāya upakappessāmi, ucchedavādañca jānāpetvā  sassatavādameva naṃ gāhessāmī''ti cinteti.<br/><br/>[03] ^b^evaṃ^eb^ ^a^V2.0085^ea^ ^b^santaṃ kho^eb^ti evaṃ samānaṃ rūpiṃ parittaṃ attānaṃ  paññapentanti attho. ^b^rūpi^eb^nti rūpakasiṇalābhiṃ.  ^b^parittattānudiṭṭhi anusetī^eb^ti paritto attāti ayaṃ diṭṭhi  anuseti, sā pana na valli viya ca latā viya ca anuseti.  appahīnaṭṭhena anusetīti veditabbo. ^b^iccālaṃ vacanāyā^eb^ti taṃ  puggalaṃ evarūpā diṭṭhi anusetīti vattuṃ yuttaṃ. esa nayo sabbattha.<br/><br/>[03] ^b^arūpi^eb^nti ettha pana arūpakasiṇalābhiṃ,  arūpakkhandhagocaraṃ vāti evamattho daṭṭhabbo. ettāvatā lābhino  cattāro, tesaṃ antevāsikā cattāro, takkikā cattāro, tesaṃ  antevāsikā cattāroti attato soḷasa diṭṭhigatikā dassitā honti. 


volume: 23
item: 31
title: apasādanāvaṇṇanā^paṭiccasamuppādavaṇṇanā^attapaññattivaṇṇanā^nāttapaññattivaṇṇanā^
content:
  [03] 119^b^.^eb^ evaṃ ye attānaṃ paññapenti, te dassetvā idāni  ye na paññapenti, te dassetuṃ -- ``kittāvatā ca  ānandā''tiādimāha. ke pana na paññapenti? sabbe tāva  ariyapuggalā na paññapenti. ye ca bahussutā tipiṭakadharā  dvipiṭakadharā ekapiṭakadharā, antamaso ekanikāyampi sādhukaṃ  vinicchinitvā uggahitadhammakathikopi āraddhavipassakopi puggalo,  te na paññapentiyeva. etesañhi paṭibhāgakasiṇe  paṭibhāgakasiṇamicceva ñāṇaṃ hoti. arūpakkhandhesu ca arūpakkhandhā  icceva. 


volume: 23
item: 32
title: paṭiccasamuppādavaṇṇanā^attapaññattivaṇṇanā^nāttapaññattivaṇṇanā^attasamanupassanāvaṇṇanā^
content:
  [03] 121^b^.^eb^ evaṃ ^a^M2.0096^ea^ ye na paññapenti, te dassetvā idāni ye  te paññapenti, te yasmā diṭṭhivasena samanupassitvā paññapenti, sā ca  nesaṃ samanupassanā vīsativatthukāya sakkāyadiṭṭhiyā appahīnattā hoti,  tasmā taṃ vīsativatthukaṃ sakkāyadiṭṭhiṃ dassetuṃ puna ^b^kittāvatā ca  ānandā^eb^tiādimāha.<br/><br/>[03] tattha ^b^vedanaṃ vā hī^eb^ti iminā vedanākkhandhavatthukā  sakkāyadiṭṭhi kathitā. ^b^appaṭisaṃvedano me attā^eb^ti iminā  rūpakkhandhavatthukā. ^b^attā me vediyati, vedanādhammo hi  me attā^eb^ti iminā saññāsaṅkhāraviññāṇakkhandhavatthukā ^a^P2.0506^ea^. idañhi  khandhattayaṃ vedanāsampayuttattā vediyati. etassa ca vedanādhammo  avippayuttasabhāvo. <br/><br/>[03] 122^b^.^eb^ idāni ^a^V2.0086^ea^ tattha dosaṃ dassento --  ``tatrānandā''tiādimāha. tattha ^b^tatrā^eb^ti tesu tīsu  diṭṭhigatikesu. ^b^yasmiṃ, ānanda, samaye^eb^tiādi yo yo yaṃ yaṃ  vedanaṃ attāti samanupassati, tassa tassa attano kadāci bhāvaṃ,  kadāci abhāvanti evamādidosadassanatthaṃ vuttaṃ. <br/><br/>[03] 123^b^.^eb^ aniccādīsu hutvā abhāvato ^b^aniccā.^eb^  tehi tehi kāraṇehi saṅgamma samāgamma katāti ^b^saṅkhatā.^eb^ taṃ  taṃ paccayaṃ paṭicca sammā kāraṇeneva uppannāti ^b^paṭiccasamuppannā.  khayo^eb^tiādi sabbaṃ bhaṅgassa vevacanaṃ. yañhi bhijjati, taṃ  khiyatipi vayatipi virajjhatipi nirujjhatipi, tasmā  ^b^khayadhammā^eb^tiādi vuttaṃ.<br/><br/>[03] ^b^byagā me^eb^ti viagāti byagā, vigato niruddho me  attāti attho. kiṃ pana ekasseva tīsupi kālesu -- ``eso me  attā''ti hotīti, kiṃ pana na bhavissati? diṭṭhigatikassa hi  thusarāsimhi nikkhittakhāṇukasseva niccalatā nāma natthi, vanamakkaṭo  viya aññaṃ gaṇhāti, aññaṃ muñcati.  ^b^aniccasukhadukkhavokiṇṇa^eb^nti visesena taṃ taṃ vedanaṃ attāti  samanupassanto aniccañceva sukhañca dukkhañca attānaṃ samanupassati  avisesena vedanaṃ attāti samanupassanto vokiṇṇaṃ uppādavayadhammaṃ  ^a^M2.0097^ea^ attānaṃ samanupassati. vedanā hi tividhā ceva uppādavayadhammā ca,  tañcesa attāti samanupassati. iccassa anicco ceva attā  āpajjati, ekakkhaṇe ca bahūnaṃ vedanānaṃ uppādo. taṃ kho panesa  aniccaṃ attānaṃ anujānāti, na ekakkhaṇe bahūnaṃ vedanānaṃ uppatti  atthi. imamatthaṃ sandhāya -- ``tasmātihānanda, etenapetaṃ  nakkhamati `vedanā me attā'ti samanupassitu''nti vuttaṃ. <br/><br/>[03] 124^b^.^eb^ ^b^yattha panāvuso^eb^ti yattha  suddharūpakkhandhe sabbaso vedayitaṃ natthi. ^b^api nu kho  tatthā^eb^ti api nu kho tasmiṃ vedanāvirahite tālavaṇṭe vā vātapāne  vā asmīti evaṃ ahaṃkāro uppajjeyyāti attho.  ^b^tasmātihānandā^eb^ti yasmā suddharūpakkhandho uṭṭhāya ahamasmīti na  vadati, tasmā etenapi etaṃ nakkhamatīti attho. ^b^api nu kho  tattha ayamahamasmīti siyā^eb^ti api nu kho tesu ^a^P2.0507^ea^ vedanādhammesu  tīsu khandhesu ekadhammopi ayaṃ nāma ahamasmīti evaṃ vattabbo siyā.  atha vā vedanānirodhā saheva vedanāya niruddhesu tesu tīsu khandhesu  api nu kho ayamahamasmīti vā ahamasmīti vā uppajjeyyāti attho.  athāyasmā ānando sasavisāṇassa tikhiṇabhāvaṃ viya taṃ  asampaṭicchanto ^b^no hetaṃ bhante^eb^ti āha.<br/><br/>[03] ettāvatā ^a^V2.0087^ea^ kiṃ kathitaṃ hoti? vaṭṭakathā kathitā hoti.  bhagavā hi vaṭṭakathaṃ kathento katthaci avijjāsīsena kathesi, katthaci  taṇhāsīsena, katthaci diṭṭhisīsena. tattha ``purimā, bhikkhave,  koṭi nappaññāyati avijjāya, `ito pubbe avijjā nāhosi, atha  pacchā samabhavī'ti. evañcidaṃ, bhikkhave, vuccati. atha ca pana  paññāyati idappaccayā avijjā''ti (a0 ni0  10.61) evaṃ  avijjāsīsena kathitā. ``purimā, bhikkhave, koṭi nappaññāyati  bhavataṇhāya, `ito pubbe bhavataṇhā nāhosi, atha pacchā samabhavī'ti.  evañcidaṃ, bhikkhave, vuccati. atha ca pana paññāyati idappaccayā  bhavataṇhā''ti (a0 ni0  10.62) evaṃ taṇhāsīsena kathitā.  ``purimā, bhikkhave, koṭi nappaññāyati bhavadiṭṭhiyā, `ito pubbe  bhavadiṭṭhi nāhosi, atha pacchā samabhavī'ti, evañcidaṃ, bhikkhave,  vuccati. atha ca pana paññāyati idappaccayā bhavadiṭṭhī''ti evaṃ  diṭṭhisīsena kathitā. idhāpi diṭṭhisīseneva kathitā.<br/><br/>[03] diṭṭhigatiko ^a^M2.0098^ea^ hi sukhādivedanaṃ attāti gahetvā  ahaṅkāramamaṅkāraparāmāsavasena sabbabhavayonigati --  viññāṇaṭṭhitisattāvāsesu tato tato cavitvā tattha tattha upapajjanto  mahāsamudde vātukkhittanāvā viya satataṃ samitaṃ paribbhamati, vaṭṭato  sīsaṃ ukkhipituṃyeva na sakkoti. <br/><br/>[03] 126^b^.^eb^ iti bhagavā paccayākāramūḷhassa diṭṭhigatikassa  ettakena kathāmaggena vaṭṭaṃ kathetvā idāni vivaṭṭaṃ kathento ^b^yato  kho pana, ānanda, bhikkhū^eb^tiādimāha.<br/><br/>[03] tañca pana vivaṭṭakathaṃ bhagavā desanāsu kusalattā  vissaṭṭhakammaṭṭhānaṃ navakammādivasena vikkhittapuggalaṃ anāmasitvā  kārakassa satipaṭṭhānavihārino puggalassa vasena ārabhanto ^b^neva  vedanaṃ attānaṃ samanupassatī^eb^tiādimāha. evarūpo hi bhikkhu --  ``yaṃ kiñci rūpaṃ atītānāgatapaccuppannaṃ ajjhattaṃ vā bahiddhā vā  oḷārikaṃ vā sukhumaṃ ^a^P2.0508^ea^ vā hīnaṃ vā paṇītaṃ vā yaṃ dūre vā santike  vā, sabbaṃ rūpaṃ aniccato vavatthapeti, ekaṃ sammasanaṃ. dukkhato  vavatthapeti, ekaṃ sammasanaṃ. anattato vavatthapeti, ekaṃ  sammasana''ntiādinā nayena vuttassa sammasanañāṇassa vasena  sabbadhammesu pavattattā neva vedanaṃ attāti samanupassati, na aññaṃ, so  evaṃ asamanupassanto na kiñci loke upādiyatīti khandhalokādibhede  loke rūpādīsu dhammesu kiñci ekadhammampi attāti vā attaniyanti  vā na upādiyati.<br/><br/>[03] ^b^anupādiyaṃ^eb^ ^a^V2.0088^ea^ ^b^na paritassatī^eb^ti anupādiyanto  taṇhādiṭṭhimānaparitassanāyāpi na paritassati. ^b^aparitassa^eb^nti  aparitassamāno. ^b^paccattaṃyeva parinibbāyatī^eb^ti attanāva  kilesaparinibbānena parinibbāyati. evaṃ parinibbutassa panassa  paccavekkhaṇāpavattidassanatthaṃ ^b^khīṇā jātī^eb^tiādi vuttaṃ.<br/><br/>[03] ^b^iti sā diṭṭhī^eb^ti yā tathāvimuttassa arahato diṭṭhi, sā  evaṃ diṭṭhi. ``itissa diṭṭhī''tipi pāṭho. yo tathāvimutto  arahā, evamassa diṭṭhīti attho. ^b^tadakalla^eb^nti taṃ na yuttaṃ.  kasmā? evañhi sati -- ``arahā na kiñci jānātī''ti vuttaṃ  bhaveyya, evaṃ ñatvā vimuttañca arahantaṃ ``na kiñci jānātī''ti  vattuṃ ^a^M2.0099^ea^ na yuttaṃ. teneva catunnampi nayānaṃ avasāne -- ``taṃ kissa  hetū''tiādimāha.<br/><br/>[03] tattha ^b^yāvatā ānanda adhivacana^eb^nti yattako  adhivacanasaṅkhāto vohāro atthi. ^b^yāvatā adhivacanapatho^eb^ti  yattako adhivacanassa patho, khandhā āyatanāni dhātuyo vā atthi.  esa nayo sabbattha. ^b^paññāvacara^eb^nti paññāya avacaritabbaṃ  khandhapañcakaṃ. ^b^tadabhiññā^eb^ti taṃ abhijānitvā. ettakena  bhagavatā kiṃ dassitaṃ? tantākulapadasseva anusandhi dassito. 


volume: 23
item: 33
title: attapaññattivaṇṇanā^nāttapaññattivaṇṇanā^attasamanupassanāvaṇṇanā^sattaviññāṇaṭṭhitivaṇṇanā^
content:
  [03] 127^b^.^eb^ idāni yo -- ``na paññapetī''ti vutto, so  yasmā gacchanto gacchanto ubhatobhāgavimutto nāma hoti. yo ca --  ``na samanupassatī''ti vutto, so yasmā gacchanto gacchanto  paññāvimutto nāma hoti. tasmā tesaṃ heṭṭhā vuttānaṃ dvinnaṃ bhikkhūnaṃ  nigamanañca nāmañca dassetuṃ ^b^satta kho imānanda  viññāṇaṭṭhitiyo^eb^tiādimāha.<br/><br/>[03] tattha ^b^sattā^eb^ti paṭisandhivasena vuttā, ārammaṇavasena  saṅgītisutte (dī0 ni0 3.311) vuttā catasso āgamissanti.  viññāṇaṃ tiṭṭhati etthāti ^a^P2.0509^ea^ ^b^viññāṇaṭṭhiti,^eb^ viññāṇapatiṭṭhānassetaṃ  adhivacanaṃ. ^b^dve ca āyatanānī^eb^ti dve nivāsaṭṭhānāni.  nivāsaṭṭhānañhi idhāyatananti adhippetaṃ. teneva vakkhati --  ``asaññasattāyatanaṃ nevasaññānāsaññāyatanameva dutiya''nti. kasmā  panetaṃ sabbaṃ gahitanti? vaṭṭapariyādānatthaṃ. vaṭṭañhi na  suddhaviññāṇaṭṭhitivasena suddhāyatanavasena vā pariyādānaṃ gacchati,  bhavayonigatisattāvāsavasena pana gacchati, tasmā sabbametaṃ gahitaṃ. <br/><br/>[01] idāni ^a^V2.0089^ea^ anukkamena tamatthaṃ vibhajanto ^b^katamā  sattā^eb^tiādimāha. tattha ^b^seyyathāpī^eb^ti nidassanatthe nipāto,  yathā manussāti attho. aparimāṇesu hi cakkavāḷesu aparimāṇānaṃ  manussānaṃ vaṇṇasaṇṭhānādivasena dvepi ekasadisā natthi. yepi hi  katthaci yamakabhātaro vaṇṇena vā saṇṭhānena vā ekasadisā honti,  tesampi ālokitavilokitakathitahasitagamanaṭhānādīhi viseso  hotiyeva. tasmā ^a^M2.0100^ea^ ^b^nānattakāyā^eb^ti vuttā. paṭisandhisaññā pana  nesaṃ tihetukāpi dvihetukāpi ahetukāpi honti, tasmā  ^b^nānattasaññino^eb^ti vuttā. ^b^ekacce ca devā^eb^ti cha  kāmāvacaradevā. tesu hi kesañci kāyo nīlo hoti, kesañci  pītakādivaṇṇo. saññā pana nesaṃ dvihetukāpi tihetukāpi honti,  ahetukā natthi. ^b^ekacce ca vinipātikā^eb^ti catuapāyavinimuttā  uttaramātā yakkhinī, piyaṅkaramātā, phussamittā, dhammaguttāti  evamādikā aññe ca vemānikā petā. etesañhi  pītaodātakāḷamaṅguracchavisāmavaṇṇādivasena ceva  kisathūlarassadīghavasena ca kāyo nānā hoti, manussānaṃ viya  dvihetukatihetukāhetukavasena saññāpi. te pana devā viya na  mahesakkhā, kapaṇamanussā viya appesakkhā, dullabhaghāsacchādanā  dukkhapīḷitā viharanti. ekacce kāḷapakkhe dukkhitā juṇhapakkhe  sukhitā honti, tasmā sukhasamussayato vinipatitattā  ^b^vinipātikā^eb^ti vuttā. ye panettha tihetukā tesaṃ  dhammābhisamayopi hoti, piyaṅkaramātā hi yakkhinī paccūsasamaye  anuruddhattherassa dhammaṃ sajjhāyato sutvā -- <br/><br/>[21] ``mā ^a^P2.0510^ea^ saddamakari piyaṅkara, bhikkhu dhammapadāni bhāsati. <br/><br/>[22] api dhammapadaṃ vijāniya, paṭipajjema hitāya no siyā. <br/><br/>[21] pāṇesu ca saṃyamāmase, sampajānamusā na bhaṇāmase. <br/><br/>[22] sikkhema susīlyamattano, api muccema  pisācayoniyā''ti.. (saṃ0 ni0  2.40).<br/><br/>[03] evaṃ puttakaṃ saññāpetvā taṃ divasaṃ sotāpattiphalaṃ pattā.  uttaramātā pana bhagavato dhammaṃ sutvāva sotāpannā jātā.<br/><br/>[03] ^b^brahmakāyikā^eb^ti brahmapārisajjabrahmapurohitamahābrahmāno.  ^b^paṭhamābhinibbattā^eb^ti te sabbepi paṭhamena jhānena abhinibbattā.  tesu brahmapārisajjā pana parittena abhinibbattā, tesaṃ kappassa tatiyo  bhāgo āyuppamāṇaṃ. brahmapurohitā majjhimena, tesaṃ upaḍḍhakappo  āyuppamāṇaṃ, kāyo ^a^V2.0090^ea^ ca tesaṃ vipphārikataro hoti. mahābrahmāno  paṇītena, tesaṃ kappo āyuppamāṇaṃ, kāyo pana tesaṃ ativipphāriko  hoti. iti te kāyassa nānattā, paṭhamajjhānavasena saññāya ekattā  ^b^nānattakāyā ekattasaññino^eb^ti veditabbā.<br/><br/>[03] yathā ^a^M2.0101^ea^ ca te, evaṃ catūsu apāyesu sattā. nirayesu hi  kesañci gāvutaṃ, kesañci aḍḍhayojanaṃ, kesañci yojanaṃ attabhāvo  hoti, devadattassa pana yojanasatiko jāto. tiracchānesupi keci  khuddakā, keci mahantā. pettivisayepi keci saṭṭhihatthā, keci  sattatihatthā, keci asītihatthā honti, keci suvaṇṇā, keci  dubbaṇṇā honti. tathā kālakañjikā asurā. api cettha  dīghapiṭṭhikapetā nāma saṭṭhiyojanikāpi honti. saññā pana  sabbesampi akusalavipākāhetukāva honti. iti āpāyikāpi  nānattakāyā ekattasaññinotveva saṅkhyaṃ gacchanti.<br/><br/>[03] ^b^ābhassarā^eb^ti daṇḍaukkāya acci viya etesaṃ sarīrato  ābhā chijjitvā chijjitvā patantī viya sarati vissaratīti  ābhassarā. tesu pañcakanayena dutiyatatiyajjhānadvayaṃ parittaṃ bhāvetvā  upapannā ^b^parittābhā^eb^ nāma honti, tesaṃ dve kappā āyuppamāṇaṃ.  majjhimaṃ bhāvetvā upapannā ^b^appamāṇābhā^eb^ nāma honti, tesaṃ  cattāro kappā āyuppamāṇaṃ. paṇītaṃ bhāvetvā upapannā ābhassarā  ^a^P2.0511^ea^ nāma honti, tesaṃ aṭṭha kappā āyuppamāṇaṃ. idha pana ukkaṭṭhaparicchedavasena  sabbepi te gahitā. sabbesañhi tesaṃ kāyo ekavipphārova hoti,  saññā pana avitakkavicāramattā vā avitakkāvicārā vāti nānā.<br/><br/>[03] ^b^subhakiṇhā^eb^ti subhena okiṇṇā vikiṇṇā, subhena  sarīrappabhāvaṇṇena ekagghanāti attho. etesañhi ābhassarānaṃ viya  na chijjitvā chijjitvā pabhā gacchati. pañcakanaye pana  parittamajjhimapaṇītassa catutthajjhānassa vasena  soḷasadvattiṃsacatusaṭṭhikappāyukā ^b^parittasubhāppamāṇasubhasubhakiṇhā^eb^  nāma hutvā nibbattanti. iti sabbepi te ^b^ekattakāyā ceva^eb^  catutthajjhānasaññāya ekattasaññino cāti veditabbā.  ^b^vehapphalāpi^eb^ catutthaviññāṇaṭṭhitimeva bhajanti.  ^b^asaññasattā^eb^ viññāṇābhāvā ettha saṅgahaṃ na gacchanti,  sattāvāsesu gacchanti.<br/><br/>[03] ^b^suddhāvāsā^eb^ vivaṭṭapakkhe ṭhitā na sabbakālikā,  kappasatasahassampi asaṅkhyeyyampi buddhasuññe loke nuppajjanti.  soḷasakappasahassabbhantare buddhesu uppannesuyeva uppajjanti,  dhammacakkappavattassa bhagavato khandhavāraṭṭhānasadisā honti. tasmā neva  viññāṇaṭṭhitiṃ na sattāvāsaṃ ^a^V2.0091^ea^ bhajanti. mahāsīvatthero pana -- ``na  kho pana so sāriputta sattāvāso sulabharūpo ^a^M2.0102^ea^ yo mayā  anivutthapubbo iminā dīghena addhunā aññatra suddhāvāsehi devehī''ti  (ma0 ni0 1.160) iminā suttena suddhāvāsāpi catutthaviññāṇaṭṭhitiṃ  catutthasattāvāsaṃyeva bhajantīti vadati, taṃ appaṭibāhiyattā suttassa  anuññātaṃ.<br/><br/>[03] ^b^sabbaso rūpasaññāna^eb^ntiādīnaṃ attho visuddhimagge vutto.  nevasaññānāsaññāyatanaṃ pana yatheva saññāya, evaṃ viññāṇassapi  sukhumattā neva viññāṇaṃ nāviññāṇaṃ. tasmā viññāṇaṭṭhitīsu avatvā  āyatanesu vuttaṃ. <br/><br/>[03] 128^b^.^eb^ ^b^tatrā^eb^ti tāsu viññāṇaṭṭhitīsu. ^b^tañca  pajānātī^eb^ti tañca viññāṇaṭṭhitiṃ pajānāti. ^b^tassā ca  samudaya^eb^nti ``avijjāsamudayā rūpasamudayo''tiādinā (paṭi0 ma0  1.49) nayena tassā samudayañca pajānāti. ^b^tassā ca  atthaṅgama^eb^nti -- ``avijjānirodhā ^a^P2.0512^ea^ rūpanirodho''tiādinā nayena  tassā atthaṅgamañca pajānāti. ^b^assāda^eb^nti yaṃ rūpaṃ  paṭicca...pe0... yaṃ viññāṇaṃ paṭicca uppajjati sukhaṃ somanassaṃ, ayaṃ  viññāṇassa assādoti, evaṃ tassā assādañca pajānāti.  ^b^ādīnava^eb^nti yaṃ rūpaṃ...pe0... yaṃ viññāṇaṃ aniccaṃ dukkhaṃ  vipariṇāmadhammaṃ, ayaṃ viññāṇassa ādīnavoti, evaṃ tassā  ādīnavañca pajānāti. ^b^nissaraṇa^eb^nti yo rūpasmiṃ...pe0...  yo viññāṇe chandarāgavinayo, chandarāgappahānaṃ, idaṃ viññāṇassa  nissaraṇanti (saṃ0 ni0  2.26) evaṃ tassā nissaraṇañca  pajānāti. ^b^kallaṃ nu tenā^eb^ti yuttaṃ nu tena bhikkhunā taṃ  viññāṇaṭṭhitiṃ taṇhāmānadiṭṭhīnaṃ vasena ahanti vā mamanti vā  abhinanditunti. etenupāyena sabbattha veditabbo. yattha pana rūpaṃ  natthi, tattha catunnaṃ khandhānaṃ vasena, yattha viññāṇaṃ natthi, tattha  ekassa khandhassa vasena samudayo yojetabbo. āhārasamudayā  āhāranirodhāti idañcettha padaṃ yojetabbaṃ.<br/><br/>[03] ^b^yato kho, ānanda, bhikkhū^eb^ti yadā kho ānanda,  bhikkhu. ^b^anupādā vimutto^eb^ti catūhi upādānehi aggahetvā  vimutto. ^b^paññāvimutto^eb^ti paññāya vimutto. aṭṭha vimokkhe  asacchikatvā paññābaleneva nāmakāyassa ca rūpakāyassa ca appavattiṃ  katvā vimuttoti attho. so sukkhavipassako ca paṭhamajjhānādīsu  aññatarasmiṃ ṭhatvā arahattaṃ patto ^a^M2.0103^ea^ cāti pañcavidho. vuttampi cetaṃ --  ``katamo ca puggalo paññāvimutto? idhekacco puggalo na heva kho  aṭṭha vimokkhe kāyena phusitvā viharati, paññāya cassa disvā  āsavā parikkhīṇā honti, ayaṃ vuccati puggalo  paññāvimutto''ti (pu0 pa0 15). 


volume: 23
item: 34
title: nāttapaññattivaṇṇanā^attasamanupassanāvaṇṇanā^sattaviññāṇaṭṭhitivaṇṇanā^aṭṭhavimokkhavaṇṇanā^
content:
  [03] 129^b^.^eb^ evaṃ ^a^V2.0092^ea^ ekassa bhikkhuno nigamanañca nāmañca  dassetvā itarassa dassetuṃ ^b^aṭṭha kho ime^eb^tiādimāha. tattha  ^b^vimokkho^eb^ti kenaṭṭhena vimokkho? adhimuccanaṭṭhena. ko  panāyaṃ adhimuccanaṭṭho nāma? paccanīkadhammehi ca suṭṭhu muccanaṭṭho,  ārammaṇe ca abhirativasena suṭṭhu muccanaṭṭho, pituaṅke  vissaṭṭhaṅgapaccaṅgassa dārakassa sayanaṃ viya aniggahitabhāvena  nirāsaṅkatāya ārammaṇe pavattīti vuttaṃ hoti. ayaṃ panattho pacchime  ^a^P2.0513^ea^ vimokkhe natthi, purimesu sabbesu atthi.<br/><br/>[03] ^b^rūpī rūpāni passatī^eb^ti ettha ajjhattaṃ kesādīsu  nīlakasiṇādīsu nīlakasiṇādivasena uppāditaṃ rūpajjhānaṃ rūpaṃ,  tadassatthīti rūpī. ^b^bahiddhā rūpāni passatī^eb^ti bahiddhāpi  nīlakasiṇādīni rūpāni jhānacakkhunā passati. iminā  ajjhattabahiddhāvatthukesu kasiṇesu uppāditajjhānassa puggalassa cattāri  rūpāvacarajjhānāni dassitāni. ^b^ajjhattaṃ arūpasaññī^eb^ti  ajjhattaṃ na rūpasaññī, attano kesādīsu  anuppāditarūpāvacarajjhānoti attho. iminā bahiddhā parikammaṃ  katvā bahiddhāva uppāditajjhānassa puggalassa rūpāvacarajjhānāni  dassitāni.<br/><br/>[03] ^b^subhantveva adhimutto hotī^eb^ti iminā suvisuddhesu  nīlādīsu vaṇṇakasiṇesu jhānāni dassitāni. tattha kiñcāpi  antoappanāyaṃ subhanti ābhogo natthi, yo pana visuddhaṃ subhaṃ  kasiṇamārammaṇaṃ karitvā viharati, so yasmā subhanti adhimutto  hotīti vattabbataṃ āpajjati, tasmā evaṃ desanā katā.  paṭisambhidāmagge pana -- ``kathaṃ subhantveva adhimutto hotīti  vimokkho? idha bhikkhu mettāsahagatena cetasā ekaṃ disaṃ pharitvā  viharati...pe0... mettāya bhāvitattā sattā appaṭikūlā honti.  karuṇā, muditā, upekkhāsahagatena cetasā ekaṃ disaṃ pharitvā  viharati...pe0... upekkhāya bhāvitattā sattā appaṭikūlā ^a^M2.0104^ea^ honti.  evaṃ subhaṃ tveva adhimutto hotīti vimokkho''ti (paṭi0 ma0  1.212) vuttaṃ.<br/><br/>[03] ^b^sabbaso rūpasaññāna^eb^ntiādīsu yaṃ vattabbaṃ, taṃ sabbaṃ  visuddhimagge vuttameva. ^b^ayaṃ aṭṭhamo vimokkho^eb^ti ayaṃ catunnaṃ  khandhānaṃ sabbaso visuddhattā vimuttattā aṭṭhamo uttamo vimokkho nāma. <br/><br/>[03] 130^b^.^eb^ ^b^anuloma^eb^nti ^a^V2.0093^ea^ ādito paṭṭhāya yāva  pariyosānā. ^b^paṭiloma^eb^nti pariyosānato paṭṭhāya yāva ādito.  ^b^anulomapaṭiloma^eb^nti idaṃ atipaguṇattā samāpattīnaṃ aṭṭhatvāva  ito cito ca sañcaraṇavasena vuttaṃ. ^b^yatthicchaka^eb^nti  okāsaparidīpanaṃ, yattha yattha okāse icchati. ^b^yadicchaka^eb^nti  samāpattidīpanaṃ, yaṃ yaṃ samāpattiṃ icchati. ^b^yāvaticchaka^eb^nti  addhānaparicchedadīpanaṃ ^a^P2.0514^ea^, yāvatakaṃ addhānaṃ icchati.  ^b^samāpajjatī^eb^ti taṃ taṃ samāpattiṃ pavisati. ^b^vuṭṭhātī^eb^ti tato  uṭṭhāya tiṭṭhati.<br/><br/>[03] ^b^ubhatobhāgavimutto^eb^ti dvīhi bhāgehi vimutto,  arūpasamāpattiyā rūpakāyato vimutto, maggena nāmakāyato vimuttoti.  vuttampi cetaṃ -- <br/><br/>[21] ``accī yathā vātavegena khittā, (upasivāti bhagavā) <br/><br/>[27] atthaṃ paleti na upeti saṅkhaṃ. <br/><br/>[26] evaṃ munī nāmakāyā vimutto, <br/><br/>[22] atthaṃ paleti na upeti saṅkha''nti.. (su0 ni0  1080).<br/><br/>[03] so panesa ubhatobhāgavimutto ākāsānañcāyatanādīsu  aññatarato uṭṭhāya arahattaṃ patto ca anāgāmī hutvā nirodhā uṭṭhāya  arahattaṃ patto cāti pañcavidho. keci pana -- ``yasmā  rūpāvacaracatutthajjhānampi duvaṅgikaṃ upekkhāsahagataṃ,  arūpāvacarajjhānampi tādisameva. tasmā rūpāvacaracatutthajjhānato  uṭṭhāya arahattaṃ pattopi ubhatobhāgavimutto''ti.<br/><br/>[03] ayaṃ pana ubhatobhāgavimuttapañho heṭṭhā lohapāsāde samuṭṭhahitvā  tipiṭakacūḷasumanattherassa vaṇṇanaṃ nissāya cirena vinicchayaṃ patto  ^a^M2.0105^ea^.  girivihāre kira therassa antevāsiko ekassa piṇḍapātikassa  mukhato taṃ pañhaṃ sutvā āha -- ``āvuso, heṭṭhālohapāsāde amhākaṃ  ācariyassa dhammaṃ vaṇṇayato na kenaci sutapubba''nti. kiṃ pana,  bhante, thero avacāti? rūpāvacaracatutthajjhānaṃ kiñcāpi duvaṅgikaṃ  upekkhāsahagataṃ kilese vikkhambheti, kilesānaṃ pana āsannapakkhe  virūhanaṭṭhāne samudācarati. ime hi kilesā nāma pañcavokārabhave  nīlādīsu aññataraṃ ārammaṇaṃ upanissāya samudācaranti,  rūpāvacarajjhānañca taṃ ārammaṇaṃ na samatikkamati. tasmā sabbaso  rūpaṃ nivattetvā arūpajjhānavasena kilese vikkhambhetvā arahattaṃ  pattova ubhatobhāgavimuttoti, idaṃ āvuso thero avaca. idañca pana  vatvā idaṃ suttaṃ āhari -- ``katamo ca puggalo ubhatobhāgavimutto.  idhekacco puggalo aṭṭhavimokkhe ^a^P2.0515^ea^ ^a^V2.0094^ea^ kāyena phusitvā viharati,   paññāya cassa disvā āsavā parikkhīṇā honti, ayaṃ vuccati puggalo  ubhatobhāgavimutto''ti (pu0 pa0 24).<br/><br/>[03] ^b^imāya ca ānanda ubhatobhāgavimuttiyā^eb^ti ānanda ito  ubhatobhāgavimuttito. sesaṃ sabbattha uttānamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] mahānidānasuttavaṇṇanā niṭṭhitā. 


volume: 23
item: 35
title: mahāparinibbānasuttavaṇṇanā^^^^
content:
  [03] 131^b^.^eb^ ^b^evaṃ^eb^ ^a^P2.0516^ea^ ^a^V2.0095^ea^ ^a^M2.0106^ea^   ^b^me suta^eb^nti mahāparinibbānasuttaṃ.  tatrāyamanupubbapadavaṇṇanā -- ^b^gijjhakūṭe^eb^ti gijjhā tassa kūṭesu  vasiṃsu, gijjhasadisaṃ vā tassa kūṭaṃ atthīti gijjhakūṭo, tasmiṃ  gijjhakūṭe. ^b^abhiyātukāmo^eb^ti abhibhavanatthāya yātukāmo.  ^b^vajjī^eb^ti vajjirājāno. ^b^evaṃmahiddhike^eb^ti evaṃ mahatiyā  rājiddhiyā samannāgate, etena nesaṃ samaggabhāvaṃ kathesi.  ^b^evaṃmahānubhāve^eb^ti evaṃ mahantena ānubhāvena samannāgate, etena nesaṃ  hatthisippādīsu katasikkhataṃ kathesi, yaṃ sandhāya vuttaṃ --  ``sikkhitā vatime licchavikumārakā, susikkhitā vatime  licchavikumārakā, yatra hi nāma sukhumena tāḷacchiggalena asanaṃ  atipātayissanti poṅkhānupoṅkhaṃ avirādhita''nti (saṃ0 ni0   5.1115). ^b^ucchecchāmī^eb^ti ucchindissāmi.  ^b^vināsessāmī^eb^ti nāsessāmi, adassanaṃ pāpessāmi.  ^b^anayabyasana^eb^nti ettha na ayoti anayo, avaḍḍhiyā etaṃ nāmaṃ.  hitañca sukhañca viyassati vikkhipatīti byasanaṃ,  ñātipārijuññādīnaṃ etaṃ nāmaṃ. ^b^āpādessāmī^eb^ti pāpayissāmi.<br/><br/>[03] iti kira so ṭhānanisajjādīsu imaṃ yuddhakathameva katheti,  gamanasajjā hothāti evaṃ balakāyaṃ āṇāpeti. kasmā? gaṅgāyaṃ  kira ekaṃ paṭṭanagāmaṃ nissāya aḍḍhayojanaṃ ajātasattuno āṇā,  aḍḍhayojanaṃ licchavīnaṃ. ettha pana āṇāpavattiṭṭhānaṃ hotīti attho.  tatrāpi ca pabbatapādato mahagghabhaṇḍaṃ otarati. taṃ sutvā --  ``ajja yāmi, sve yāmī''ti ajātasattuno saṃvidahantasseva  licchavirājāno samaggā sammodamānā puretaraṃ gantvā sabbaṃ gaṇhanti.  ajātasattu pacchā āgantvā taṃ pavattiṃ ñatvā ^a^P2.0517^ea^ kujjhitvā gacchati.  te punasaṃvaccharepi tatheva karonti. atha so balavāghātajāto tadā  evamakāsi.<br/><br/>[03] tato cintesi -- ``gaṇena saddhiṃ yuddhaṃ nāma bhāriyaṃ, ekopi  moghappahāro nāma natthi, ekena kho pana paṇḍitena saddhiṃ mantetvā  karonto nipparādho hoti, paṇḍito ca satthārā sadiso ^a^V2.0096^ea^ natthi,  satthā ca avidūre dhuravihāre vasati, handāhaṃ pesetvā pucchāmi  ^a^M2.0107^ea^. sace  me gatena koci attho bhavissati, satthā tuṇhī bhavissati, anatthe  pana sati kiṃ rañño tattha gamanenāti vakkhatī''ti. so  vassakārabrāhmaṇaṃ pesesi. brāhmaṇo gantvā bhagavato etamatthaṃ  ārocesi. tena vuttaṃ -- ^b^``atha kho rājā...pe0...  āpādessāmī''^eb^ti. 


volume: 23
item: 36
title: ^^^rājāparihāniyadhammavaṇṇanā^
content:
  [03] 134^b^.^eb^ ^b^bhagavantaṃ bījayamāno^eb^ti thero vattasīse  ṭhatvā bhagavantaṃ bījati, bhagavato pana sītaṃ vā uṇhaṃ vā natthi.  bhagavā brāhmaṇassa vacanaṃ sutvā tena saddhiṃ amantetvā therena saddhiṃ  mantetukāmo ^b^kinti te, ānanda, suta^eb^ntiādimāha.  ^b^abhiṇhaṃ sannipātā^eb^ti divasassa tikkhattuṃ sannipatantāpi  antarantarā sannipatantāpi abhiṇhaṃ sannipātāva.  ^b^sannipātabahulā^eb^ti hiyyopi sannipatimhā, purimadivasampi  sannipatimhā, puna ajja kimatthaṃ sannipatitā homāti vosānaṃ  anāpajjantā sannipātabahulā nāma honti. ^b^yāvakīvañcā^eb^ti  yattakaṃ kālaṃ. ^b^vuddhiyeva, ānanda, vajjīnaṃ pāṭikaṅkhā, no  parihānī^eb^ti -- abhiṇhaṃ asannipatantā hi disāvidisāsu āgataṃ  sāsanaṃ na suṇanti, tato -- ``asukagāmasīmā vā nigamasīmā vā  ākulā, asukaṭṭhāne corā vā pariyuṭṭhitā''ti na jānanti, corāpi  ``pamattā rājāno''ti ñatvā gāmanigamādīni paharantā janapadaṃ  nāsenti. evaṃ rājūnaṃ parihāni hoti. abhiṇhaṃ sannipatantā pana  taṃ taṃ pavattiṃ suṇanti, tato balaṃ pesetvā amittamaddanaṃ karonti,  corāpi -- ``appamattā rājāno, na sakkā amhehi vaggabandhehi  vicaritu''nti bhijjitvā palāyanti. evaṃ rājūnaṃ vuddhi hoti.  tena vuttaṃ -- ``vuddhiyeva, ānanda, vajjīnaṃ pāṭikaṅkhā no  parihānī''ti. tattha ^b^pāṭikaṅkhā^eb^ti icchitabbā, avassaṃ  bhavissatīti evaṃ daṭṭhabbāti attho.<br/><br/>[03] ^b^samaggā^eb^tiādīsu sannipātabheriyā niggatāya -- ``ajja  me kiccaṃ atthi, maṅgalaṃ atthī''ti vikkhepaṃ ^a^P2.0518^ea^ karontā na samaggā  sannipatanti nāma. bherisaddaṃ pana sutvāva bhuñjantāpi  alaṅkariyamānāpi vatthāni nivāsentāpi aḍḍhabhuttā vā aḍḍhālaṅkatā  vā vatthaṃ nivāsayamānā vā sannipatantā samaggā sannipatanti nāma.  sannipatitā pana cintetvā mantetvā kattabbaṃ katvā ekatova avuṭṭhahantā  ^a^M2.0108^ea^ na samaggā vuṭṭhahanti nāma. evaṃ vuṭṭhitesu hi ye paṭhamaṃ gacchanti,  tesaṃ evaṃ hoti -- ``amhehi bāhirakathāva sutā, idāni  vinicchayakathā bhavissatī''ti. ekato vuṭṭhahantā pana samaggā  vuṭṭhahanti nāma. apica -- ``asukaṭṭhānesu gāmasīmā ^a^V2.0097^ea^ vā  nigamasīmā vā ākulā, corā pariyuṭṭhitā''ti sutvā -- ``ko  gantvā imaṃ amittamaddanaṃ karissatī''ti vutte -- ``ahaṃ paṭhamaṃ, ahaṃ  paṭhama''nti vatvā gacchantāpi samaggā vuṭṭhahanti nāma. ekassa pana  kammante osīdamāne sesā rājāno puttabhātaro pesetvā tassa kammantaṃ  upatthambhayamānāpi, āgantukarājānaṃ -- ``asukassa gehaṃ gacchatu,  asukassa gehaṃ gacchatū''ti avatvā sabbe ekato saṅgaṇhantāpi,  ekassa maṅgale vā roge vā aññasmiṃ vā pana tādise sukhadukkhe  uppanne sabbe tattha sahāyabhāvaṃ gacchantāpi samaggā vajjikaraṇīyāni  karonti nāma.<br/><br/>[03] ^b^apaññatta^eb^ntiādīsu pubbe akataṃ suṅkaṃ vā baliṃ vā daṇḍaṃ  vā āharāpentā apaññattaṃ paññapenti nāma. porāṇapaveṇiyā  āgatameva pana anāharāpentā paññattaṃ samucchindanti nāma. coroti  gahetvā dassite avicinitvāva chejjabhejjaṃ anusāsentā porāṇaṃ  vajjidhammaṃ samādāya na vattanti nāma. tesaṃ apaññattaṃ paññapentānaṃ  abhinavasuṅkādīhi pīḷitā manussā -- ``atiupaddutamha, ko imesaṃ  vijite vasissatī''ti paccantaṃ pavisitvā corā vā corasahāyā vā  hutvā janapadaṃ paharanti. paññattaṃ samucchindantānaṃ paveṇīāgatāni  suṅkādīni agaṇhantānaṃ koso parihāyati. tato  hatthiassabalakāyaorodhādayo yathānibaddhaṃ vaṭṭaṃ alabhamānā thāmena  balena parihāyanti. te neva yuddhakkhamā honti, na  pāricariyakkhamā. porāṇaṃ vajjidhammaṃ samādāya avattantānaṃ vijite  manussā -- ``amhākaṃ puttaṃ pitaraṃ bhātaraṃ acoraṃyeva coroti ^a^P2.0519^ea^ katvā  chindiṃsu bhindiṃsū''ti kujjhitvā paccantaṃ pavisitvā corā vā  corasahāyā vā hutvā janapadaṃ paharanti, evaṃ rājūnaṃ parihāni hoti,  paññattaṃ paññapentānaṃ pana ``paveṇīāgatameva rājāno karontī''ti  manussā haṭṭhatuṭṭhā kasivāṇijjādike kammante sampādenti. paññattaṃ  asamucchindantānaṃ paveṇīāgatāni suṅkādīni gaṇhantānaṃ ^a^M2.0109^ea^ koso  vaḍḍhati, tato hatthiassabalakāyaorodhādayo yathānibaddhaṃ vaṭṭaṃ  labhamānā thāmabalasampannā yuddhakkhamā ceva pāricariyakkhamā ca  honti.<br/><br/>[03] ^b^porāṇaṃ vajjidhamma^eb^nti ettha pubbe kira vajjirājāno  ``ayaṃ coro''ti ānetvā dassite ``gaṇhatha naṃ cora''nti avatvā  vinicchayamahāmattānaṃ denti. te vinicchinitvā sace acoro hoti,  vissajjenti. sace coro, attanā kiñci avatvā vohārikānaṃ  denti. tepi acoro ce, vissajjenti. coro ce, suttadharānaṃ  denti. tepi vinicchinitvā acoro ce, vissajjenti. coro ce,  aṭṭhakulikānaṃ denti. tepi tatheva katvā senāpatissa, senāpati  uparājassa, uparājā rañño, rājā vinicchinitvā acoro ce,  vissajjeti. sace ^a^V2.0098^ea^ pana coro hoti, paveṇīpotthakaṃ vācāpeti.  tattha -- ``yena idaṃ nāma kataṃ, tassa ayaṃ nāma daṇḍo''ti likhitaṃ.  rājā tassa kiriyaṃ tena samānetvā tadanucchavikaṃ daṇḍaṃ karoti.  iti etaṃ porāṇaṃ vajjidhammaṃ samādāya vattantānaṃ manussā na  ujjhāyanti, ``rājāno porāṇapaveṇiyā kammaṃ karonti, etesaṃ doso  natthi, amhākaṃyeva doso''ti appamattā kammante karonti. evaṃ  rājūnaṃ vuddhi hoti. tena vuttaṃ -- ``vuddhiyeva, ānanda, vajjīnaṃ  pāṭikaṅkhā, no parihānī''ti.<br/><br/>[03] ^b^sakkarontī^eb^ti yaṃkiñci tesaṃ sakkāraṃ karontā sundarameva  karonti. ^b^garuṃ karontī^eb^ti garubhāvaṃ paccupaṭṭhapetvāva karonti.  ^b^mānentī^eb^ti manena piyāyanti. ^b^pūjentī^eb^ti nipaccakāraṃ  dassenti. ^b^sotabbaṃ maññantī^eb^ti divasassa dve tayo vāre  upaṭṭhānaṃ gantvā tesaṃ kathaṃ sotabbaṃ saddhātabbaṃ maññanti. tattha ye evaṃ  mahallakānaṃ rājūnaṃ sakkārādīni na karonti, ovādatthāya ca nesaṃ  upaṭṭhānaṃ na gacchanti, te tehi vissaṭṭhā anovadiyamānā kīḷāpasutā  rajjato parihāyanti. ye pana tathā paṭipajjanti, tesaṃ mahallakarājāno  -- ``idaṃ kātabbaṃ, idaṃ na kātabba''nti ^a^P2.0520^ea^ porāṇaṃ paveṇiṃ ācikkhanti.  saṅgāmaṃ patvāpi -- ``evaṃ pavisitabbaṃ, evaṃ nikkhamitabba''nti  upāyaṃ dassenti. te tehi ovadiyamānā yathāovādaṃ paṭipajjantā  sakkonti rājappaveṇiṃ sandhāretuṃ. tena vuttaṃ -- ``vuddhiyeva, ānanda,  vajjīnaṃ pāṭikaṅkhā, no parihānī''ti.<br/><br/>[03] ^b^kulitthiyo^eb^ti ^a^M2.0110^ea^ kulagharaṇiyo. ^b^kulakumāriyo^eb^ti  anividdhā tāsaṃ dhītaro. ^b^okkassa pasayhā^eb^ti ettha  ``okkassā''ti vā ``pasayhā''ti vā pasayhākārassevetaṃ nāmaṃ.  ``ukkassā''tipi paṭhanti. tattha ^b^okkassā^eb^ti avakassitvā  ākaḍḍhitvā. ^b^pasayhā^eb^ti abhibhavitvā ajjhottharitvāti ayaṃ  vacanattho. evañhi karontānaṃ vijite manussā -- ``amhākaṃ gehe  puttamātaropi, kheḷasiṅghāṇikādīni mukhena apanetvā  saṃvaḍḍhitadhītaropi ime rājāno balakkārena gahetvā attano ghare  vāsentī''ti kupitā paccantaṃ pavisitvā corā vā corasahāyā vā  hutvā janapadaṃ paharanti. evaṃ akarontānaṃ pana vijite manussā  appossukkā sakāni kammāni karontā rājakosaṃ vaḍḍhenti.  evamettha vuddhihāniyo veditabbā.<br/><br/>[03] ^b^vajjīnaṃ vajjicetiyānī^eb^ti vajjirājūnaṃ vajjiraṭṭhe  cittīkataṭṭhena cetiyānīti laddhanāmāni yakkhaṭṭhānāni.  ^b^abbhantarānī^eb^ti antonagare ṭhitāni. bāhirānīti bahinagare  ṭhitāni ^a^V2.0099^ea^. ^b^dinnapubba^eb^nti pubbe dinnaṃ. ^b^katapubba^eb^nti pubbe  kataṃ. ^b^no parihāpessantī^eb^ti aparihāpetvā yathāpavattameva  karissanti dhammikaṃ baliṃ parihāpentānañhi devatā ārakkhaṃ  susaṃvihitaṃ na karonti, anuppannaṃ dukkhaṃ janetuṃ asakkontāpi uppannaṃ  kāsasīsarogādiṃ vaḍḍhenti, saṅgāme patte sahāyā na honti.  aparihāpentānaṃ pana ārakkhaṃ susaṃvihitaṃ karonti, anuppannaṃ sukhaṃ  uppādetuṃ asakkontāpi uppannaṃ kāsasīsarogādiṃ hananti, saṅgāmasīse  sahāyā hontīti evamettha vuddhihāniyo veditabbā.<br/><br/>[03] ^b^dhammikā rakkhāvaraṇaguttī^eb^ti ettha rakkhā eva yathā  anicchitaṃ na gacchati, evaṃ āvaraṇato āvaraṇaṃ. yathā icchitaṃ na  vinassati, evaṃ gopāyanato gutti. tattha balakāyena parivāretvā  rakkhaṇaṃ pabbajitānaṃ dhammikā rakkhāvaraṇagutti ^a^P2.0521^ea^ nāma na hoti.  yathā pana vihārassa upavane rukkhe na chindanti, vājikā vajjhaṃ na  karonti, pokkharaṇīsu macche na gaṇhanti, evaṃ karaṇaṃ dhammikā  rakkhāvaraṇagutti nāma. ^b^kinti anāgatā cā^eb^ti iminā pana  nesaṃ evaṃ paccupaṭṭhitacittasantānoti cittappavattiṃ pucchati.<br/><br/>[03] tattha ^a^M2.0111^ea^ ye anāgatānaṃ arahantānaṃ āgamanaṃ na icchanti, te  assaddhā honti appasannā. pabbajite ca sampatte paccuggamanaṃ na  karonti, gantvā na passanti, paṭisanthāraṃ na karonti, pañhaṃ na  pucchanti, dhammaṃ na suṇanti, dānaṃ na denti, anumodanaṃ na suṇanti,  nivāsanaṭṭhānaṃ na saṃvidahanti. atha nesaṃ avaṇṇo abbhuggacchati --  ``asuko nāma rājā assaddho appasanno, pabbajite sampatte  paccuggamanaṃ na karoti...pe0... nivāsanaṭṭhānaṃ na saṃvidahatī''ti. taṃ  sutvā pabbajitā tassa nagaradvārena na gacchanti, gacchantāpi nagaraṃ na  pavisanti. evaṃ anāgatānaṃ arahantānaṃ anāgamanameva hoti.  āgatānampi phāsuvihāre asati yepi ajānitvā āgatā, te --  ``vasissāmāti tāva cintetvā āgatamhā, imesaṃ pana rājūnaṃ iminā  nīhārena ko vasissatī''ti nikkhamitvā gacchanti. evaṃ  anāgatesu anāgacchantesu, āgatesu dukkhaṃ viharantesu so deso  pabbajitānaṃ anāvāso hoti. tato devatārakkhā na hoti,  devatārakkhāya asati amanussā okāsaṃ labhanti. amanussā  ussannā anuppannaṃ byādhiṃ uppādenti, sīlavantānaṃ  dassanapañhāpucchanādivatthukassa puññassa anāgamo hoti.  vipariyāyena pana yathāvuttakaṇhapakkhaviparītassa sukkapakkhassa sambhavo  hotīti evamettha vuddhihāniyo veditabbā. <br/><br/>[03] 135^b^.^eb^ ^b^ekamidāha^eb^nti idaṃ bhagavā pubbe vajjīnaṃ  imassa vajjisattakassa desitabhāvappakāsanatthamāha ^a^V2.0100^ea^. tattha  ^b^sārandade cetiye^eb^ti evaṃnāmake vihāre. anuppanne kira buddhe  tattha sārandadassa yakkhassa nivāsanaṭṭhānaṃ cetiyaṃ ahosi. athettha  bhagavato vihāraṃ kārāpesuṃ, so sārandade cetiye katattā  sārandadacetiyantveva saṅkhyaṃ gato.<br/><br/>[03] ^b^akaraṇīyā^eb^ti akātabbā, aggahetabbāti attho.  ^b^yadida^eb^nti ^a^P2.0522^ea^ nipātamattaṃ. ^b^yuddhassā^eb^ti karaṇatthe sāmivacanaṃ,  abhimukhayuddhena gahetuṃ na sakkāti attho. ^b^aññatra  upalāpanāyā^eb^ti ṭhapetvā upalāpanaṃ. upalāpanā nāma -- ``alaṃ  vivādena, idāni samaggā homā''ti hatthiassarathahiraññasuvaṇṇādīni  pesetvā saṅgahakaraṇaṃ. evañhi saṅgahaṃ katvā kevalaṃ vissāsena sakkā  gaṇhitunti attho. ^b^aññatra mithubhedāyā^eb^ti ṭhapetvā mithubhedaṃ.  iminā aññamaññabhedaṃ katvāpi sakkā ete gahetunti ^a^M2.0112^ea^ dasseti. idaṃ  brāhmaṇo bhagavato kathāya nayaṃ labhitvā āha.<br/><br/>[03] kiṃ pana bhagavā brāhmaṇassa imāya kathāya nayalābhaṃ na  jānātīti? āma, jānāti. jānanto kasmā kathesīti?  anukampāya. evaṃ kirassa ahosi -- ``mayā akathitepi  katipāhena gantvā sabbe gaṇhissati, kathite pana samagge bhindanto  tīhi saṃvaccharehi gaṇhissati, ettakampi jīvitameva varaṃ, ettakañhi  jīvantā attano patiṭṭhānabhūtaṃ puññaṃ karissantī''ti.<br/><br/>[03] ^b^abhinanditvā^eb^ti cittena abhinanditvā.  ^b^anumoditvā^eb^ti ``yāva subhāsitañcidaṃ bhotā gotamenā''ti  vācāya anumoditvā. ^b^pakkāmī^eb^ti rañño santikaṃ gato. tato  naṃ rājā -- ``kiṃ ācariya, bhagavā avacā''ti pucchi. so --  ``yathā bho samaṇassa gotamassa vacanaṃ na sakkā vajjī kenaci gahetuṃ,  api ca upalāpanāya vā mithubhedena vā sakkā''ti āha. tato naṃ  rājā -- ``upalāpanāya amhākaṃ hatthiassādayo nassissanti,  bhedeneva te gahessāmi, kiṃ karomā''ti pucchi. tena hi, mahārāja,  tumhe vajjiṃ ārabbha parisati kathaṃ samuṭṭhāpetha. tato ahaṃ -- ``kiṃ  te mahārāja tehi, attano santakehi kasivāṇijjādīni katvā  jīvantu ete rājāno''ti vatvā pakkamissāmi. tato tumhe --  ``kinnu kho bho esa brāhmaṇo vajjiṃ ārabbha pavattaṃ kathaṃ  paṭibāhatī''ti vadeyyātha, divasabhāge cāhaṃ tesaṃ paṇṇākāraṃ pesessāmi,  tampi gāhāpetvā tumhepi mama dosaṃ āropetvā bandhanatālanādīni  akatvāva kevalaṃ khuramuṇḍaṃ maṃ katvā nagarā nīharāpetha. athāhaṃ --  ``mayā te nagare pākāro parikhā ca kāritā, ahaṃ kira  dubbalaṭṭhānañca uttānagambhīraṭṭhānañca jānāmi, na cirasseva dāni  ^a^V2.0101^ea^ ujuṃ  karissāmī''ti ^a^P2.0523^ea^ vakkhāmi. taṃ sutvā tumhe -- ``gacchatū''ti  vadeyyāthāti. rājā sabbaṃ akāsi.<br/><br/>[03] licchavī tassa nikkhamanaṃ sutvā -- ``saṭho brāhmaṇo, mā  tassa gaṅgaṃ uttarituṃ adatthā''ti āhaṃsu. tatra ekaccehi -- ``amhe  ārabbha kathitattā kira so evaṃ kato''ti vutte ``tena hi, bhaṇe,  etū''ti bhaṇiṃsu. so gantvā licchavī disvā ``kiṃ āgatatthā''ti  pucchito taṃ pavattiṃ ārocesi, licchavino -- ``appamattakena nāma  evaṃ garuṃ daṇḍaṃ kātuṃ na yutta''nti ^a^M2.0113^ea^ vatvā -- ``kiṃ te tatra  ṭhānantara''nti pucchiṃsu. ``vinicchayāmaccohamasmī''ti. tadeva te  ṭhānantaraṃ hotūti. so suṭṭhutaraṃ vinicchayaṃ karoti, rājakumārā  tassa santike sippaṃ uggaṇhanti.<br/><br/>[03] so patiṭṭhitaguṇo hutvā ekadivasaṃ ekaṃ licchaviṃ gahetvā  ekamantaṃ gantvā -- dārakā kasantīti pucchi. āma, kasanti. dve  goṇe yojetvāti? āma, dve goṇe yojetvāti. ettakaṃ vatvā  nivatto. tato taṃ añño -- ``kiṃ ācariyo āhā''ti pucchitvā  tena vuttaṃ asaddahanto ``na me esa yathābhūtaṃ kathetī''ti tena saddhiṃ  bhijji. brāhmaṇo aññasmiṃ divase ekaṃ licchaviṃ ekamantaṃ netvā --  ``kena byañjanena bhuttosī''ti pucchitvā nivatto. tampi añño  pucchitvā asaddahanto tatheva bhijji. brāhmaṇo aparampi divasaṃ ekaṃ  licchaviṃ ekamantaṃ netvā -- ``atiduggatosi kirā''ti pucchi.  ko evamāhāti pucchito asuko nāma licchavīti. aparampi  ekamantaṃ netvā -- ``tvaṃ kira bhīrukajātiko''ti pucchi. ko  evamāhāti? asuko nāma licchavīti. evaṃ aññena akathitameva  aññassa kathento tīhi saṃvaccharehi te rājāno aññamaññaṃ bhinditvā  yathā dve ekamaggena na gacchanti, tathā katvā sannipātabheriṃ carāpesi.  licchavino -- ``issarā sannipatantu, sūrā sannipatantū''ti vatvā  na sannipatiṃsu.<br/><br/>[03] brāhmaṇo -- ``ayaṃ dāni kālo, sīghaṃ āgacchatū''ti rañño  sāsanaṃ pesesi. rājā sutvāva balabheriṃ carāpetvā nikkhami.  vesālikā sutvā -- ``rañño gaṅgaṃ uttarituṃ na dassāmā''ti bheriṃ  carāpesuṃ. tampi sutvā -- ``gacchantu sūrarājāno''tiādīni vatvā  na ^a^P2.0524^ea^ sannipatiṃsu. ``nagarappavesanaṃ na dassāma, dvārāni pidahitvā  ṭhassāmā''ti bheriṃ carāpesuṃ. ekopi na sannipati. yathāvivaṭeheva  dvārehi pavisitvā sabbe anayabyasanaṃ pāpetvā gato. 


volume: 23
item: 37
title: ^^rājāparihāniyadhammavaṇṇanā^bhikkhuaparihāniyadhammavaṇṇanā^
content:
  [03] 136^b^.^eb^ ^b^atha^eb^ ^a^V2.0102^ea^ ^b^kho bhagavā acirapakkante^eb^tiādimhi  ^b^sannipātetvā^eb^ti dūravihāresu iddhimante pesetvā santikavihāresu  sayaṃ gantvā -- ``sannipatatha, āyasmanto; bhagavā vo sannipātaṃ  icchatī''ti sannipātetvā. ^b^aparihāniye^eb^ti ^a^M2.0114^ea^ aparihānikare,  vuddhihetubhūteti attho. ^b^dhamme desessāmī^eb^ti candasahassaṃ  sūriyasahassaṃ uṭṭhapento viya catukuṭṭake gehe anto teladīpasahassaṃ  ujjālento viya pākaṭe katvā kathayissāmīti.<br/><br/>[03] tattha ^b^abhiṇhaṃ sannipātā^eb^ti idaṃ vajjisattake  vuttasadisameva. idhāpi ca abhiṇhaṃ asannipatitā disāsu  āgatasāsanaṃ na suṇanti. tato -- ``asukavihārasīmā ākulā,  uposathapavāraṇā ṭhitā, asukasmiṃ ṭhāne bhikkhū  vejjakammadūtakammādīni karonti, viññattibahulā pupphadānādīhi  jīvikaṃ kappentī''tiādīni na jānanti, pāpabhikkhūpi ``pamatto  bhikkhusaṅgho''ti ñatvā rāsibhūtā sāsanaṃ osakkāpenti. abhiṇhaṃ  sannipatitā pana taṃ taṃ pavattiṃ suṇanti, tato bhikkhusaṅghaṃ pesetvā  sīmaṃ ujuṃ karonti, uposathapavāraṇādayo pavattāpenti, micchājīvānaṃ  ussannaṭṭhāne ariyavaṃsake pesetvā ariyavaṃsaṃ kathāpenti, pāpabhikkhūnaṃ  vinayadharehi niggahaṃ kārāpenti, pāpabhikkhūpi ``appamatto  bhikkhusaṅgho, na sakkā amhehi vaggabandhena vicaritu''nti bhijjitvā  palāyanti. evamettha hānivuddhiyo veditabbā.<br/><br/>[03] ^b^samaggā^eb^tiādīsu cetiyapaṭijagganatthaṃ vā  bodhigehauposathāgāracchādanatthaṃ vā katikavattaṃ vā ṭhapetukāmatāya  ovādaṃ vā dātukāmatāya -- ``saṅgho sannipatatū''ti bheriyā vā  ghaṇṭiyā vā ākoṭitāya -- ``mayhaṃ cīvarakammaṃ atthi, mayhaṃ patto  pacitabbo, mayhaṃ navakammaṃ atthī''ti vikkhepaṃ karontā na samaggā  sannipatanti nāma. sabbaṃ pana taṃ kammaṃ ṭhapetvā -- ``ahaṃ  purimataraṃ, ahaṃ purimatara''nti ekappahāreneva sannipatantā samaggā  sannipatanti nāma. sannipatitā pana cintetvā mantetvā kattabbaṃ  ^a^P2.0525^ea^ katvā ekato avuṭṭhahantā samaggā na vuṭṭhahanti nāma. evaṃ vuṭṭhitesu  hi ye paṭhamaṃ gacchanti, tesaṃ evaṃ hoti -- ``amhehi bāhirakathāva  sutā, idāni vinicchayakathā bhavissatī''ti. ekappahāreneva  vuṭṭhahantā pana samaggā vuṭṭhahanti nāma. apica ``asukaṭṭhāne  vihārasīmā ākulā, uposathapavāraṇā ṭhitā, asukaṭṭhāne  vejjakammādikārakā pāpabhikkhū ussannā''ti sutvā -- ``ko gantvā  ^a^M2.0115^ea^ tesaṃ niggahaṃ karissatī''ti ^a^V2.0103^ea^ vutte -- ``ahaṃ paṭhamaṃ, ahaṃ paṭhama''nti  vatvā gacchantāpi samaggā vuṭṭhahanti nāma.<br/><br/>[03] āgantukaṃ pana disvā -- ``imaṃ pariveṇaṃ yāhi, etaṃ pariveṇaṃ  yāhi, ayaṃ ko''ti avatvā sabbe vattaṃ karontāpi, jiṇṇapattacīvarakaṃ  disvā tassa bhikkhācāravattena pattacīvaraṃ pariyesamānāpi, gilānassa  gilānabhesajjaṃ pariyesamānāpi, gilānameva anāthaṃ --  ``asukapariveṇaṃ yāhi, asukapariveṇaṃ yāhī''ti avatvā attano  attano pariveṇe paṭijaggantāpi, eko oliyamānako gantho hoti,  paññavantaṃ bhikkhuṃ saṅgaṇhitvā tena taṃ ganthaṃ ukkhipāpentāpi samaggā  saṅghaṃ karaṇīyāni karonti nāma.<br/><br/>[03] ^b^apaññatta^eb^ntiādīsu navaṃ adhammikaṃ katikavattaṃ vā  sikkhāpadaṃ vā bandhantā apaññattaṃ paññapenti nāma,  purāṇasanthatavatthusmiṃ sāvatthiyaṃ bhikkhū viya. uddhammaṃ ubbinayaṃ  sāsanaṃ dīpentā paññattaṃ samucchindanti nāma, vassasataparinibbute  bhagavati vesālikā vajjiputtakā viya. khuddānukhuddakā pana āpattiyo  sañcicca vītikkamantā yathāpaññattesu sikkhāpadesu samādāya na  vattanti nāma, assajipunabbasukā viya. navaṃ pana katikavattaṃ vā  sikkhāpadaṃ vā abandhantā, dhammavinayato sāsanaṃ dīpentā,  khuddānukhuddakāni sikkhāpadāni asamūhanantā apaññattaṃ na paññapenti,  paññattaṃ na samucchindanti, yathāpaññattesu sikkhāpadesu samādāya  vattanti nāma, āyasmā upaseno viya, āyasmā yaso kākaṇḍakaputto  viya ca. <br/><br/>[02] ``suṇātu, me āvuso saṅgho, santamhākaṃ  sikkhāpadāni gihigatāni, gihinopi jānanti, `idaṃ vo samaṇānaṃ  sakyaputtiyānaṃ kappati, idaṃ vo na kappatī'ti. sace hi mayaṃ  khuddānukhuddakāni sikkhāpadāni ^a^P2.0526^ea^ samūhanissāma, bhavissanti vattāro  -- `dhūmakālikaṃ samaṇena gotamena sāvakānaṃ sikkhāpadaṃ paññattaṃ,  yāvimesaṃ satthā aṭṭhāsi, tāvime sikkhāpadesu sikkhiṃsu. yato  imesaṃ satthā parinibbuto, na dānime sikkhāpadesu sikkhantī'ti.  yadi saṅghassa pattakallaṃ, saṅgho apaññattaṃ ^a^M2.0116^ea^ na paññapeyya, paññattaṃ na  samucchindeyya, yathāpaññattesu sikkhāpadesu samādāya vatteyyā''ti  (cuḷava0 442) --<br/><br/>[03] imaṃ tantiṃ ṭhapayanto āyasmā mahākassapo viya ca.  ^b^vuddhiyevā^eb^ti sīlādīhi guṇehi vuḍḍhiyeva, no parihāni.<br/><br/>[03] ^b^therā^eb^ti ^a^V2.0104^ea^ thirabhāvappattā therakārakehi guṇehi samannāgatā.  bahū rattiyo jānantīti ^b^rattaññū.^eb^ ciraṃ pabbajitānaṃ etesanti  ^b^cirapabbajitā.^eb^ saṅghassa pituṭṭhāne ṭhitāti ^b^saṅghapitaro. ^eb^ pituṭṭhāne ṭhitattā saṅghaṃ parinenti pubbaṅgamā hutvā tīsu  sikkhāsu pavattentīti ^b^saṅghapariṇāyakā.^eb^<br/><br/>[03] ye tesaṃ sakkārādīni na karonti, ovādatthāya dve tayo vāre  upaṭṭhānaṃ na gacchanti, tepi tesaṃ ovādaṃ na denti, paveṇīkathaṃ na  kathenti, sārabhūtaṃ dhammapariyāyaṃ na sikkhāpenti. te tehi vissaṭṭhā  sīlādīhi dhammakkhandhehi sattahi ca ariyadhanehīti evamādīhi  guṇehi parihāyanti. ye pana tesaṃ sakkārādīni karonti, upaṭṭhānaṃ  gacchanti, tepi tesaṃ ovādaṃ denti. ``evaṃ te abhikkamitabbaṃ, evaṃ  te paṭikkamitabbaṃ, evaṃ te ālokitabbaṃ, evaṃ te vilokitabbaṃ, evaṃ te  samiñjitabbaṃ, evaṃ te pasāritabbaṃ, evaṃ te saṅghāṭipattacīvaraṃ  dhāretabba''nti paveṇīkathaṃ kathenti, sārabhūtaṃ dhammapariyāyaṃ  sikkhāpenti, terasahi dhutaṅgehi dasahi kathāvatthūhi anusāsanti.  te tesaṃ ovāde ṭhatvā sīlādīhi guṇehi vaḍḍhamānā sāmaññatthaṃ  anupāpuṇanti. evamettha hānivuddhiyo veditabbā.<br/><br/>[03] punabbhavadānaṃ punabbhavo, punabbhavo sīlamassāti ponobbhavikā,  punabbhavadāyikāti attho, tasmā ^b^ponobbhavikāya. na vasaṃ  gacchantī^eb^ti ettha ye catunnaṃ paccayānaṃ kāraṇā upaṭṭhākānaṃ  padānupadikā hutvā gāmato gāmaṃ vicaranti, te tassā taṇhāya vasaṃ  gacchanti nāma, itare na gacchanti ^a^P2.0527^ea^ nāma. tattha hānivuddhiyo  pākaṭāyeva.<br/><br/>[03] ^b^āraññakesū^eb^ti pañcadhanusatikapacchimesu.  ^b^sāpekkhā^eb^ti sataṇhā sālayā. gāmantasenāsanesu hi jhānaṃ  appetvāpi tato vuṭṭhitamattova itthipurisadārikādisaddaṃ suṇāti,  yenassa adhigatavisesopi hāyatiyeva. araññe pana niddāyitvā  paṭibuddhamatto sīhabyagghamorādīnaṃ saddaṃ ^a^M2.0117^ea^ suṇāti, yena āraññakaṃ pītiṃ  labhitvā tameva sammasanto aggaphale patiṭṭhāti. iti bhagavā  gāmantasenāsane jhānaṃ appetvā nisinnabhikkhuno araññe niddāyantameva  pasaṃsati. tasmā tameva atthavasaṃ paṭicca -- ``āraññakesu  senāsanesu sāpekkhā bhavissantī''ti āha.<br/><br/>[03] ^b^paccattaññeva satiṃ upaṭṭhapessantī^eb^ti attanāva attano  abbhantare satiṃ upaṭṭhapessanti. ^b^pesalā^eb^ti piyasīlā. idhāpi  sabrahmacārīnaṃ āgamanaṃ anicchantā nevāsikā assaddhā honti  appasannā ^a^V2.0105^ea^. sampattabhikkhūnaṃ  paccuggamanapattacīvarappaṭiggahaṇāasanapaññāpanatālavaṇṭaggahaṇādīni na  karonti, atha nesaṃ avaṇṇo uggacchati -- ``asukavihāravāsino  bhikkhū assaddhā appasannā vihāraṃ paviṭṭhānaṃ vattapaṭivattaṃ na  karontī''ti. taṃ sutvā pabbajitā vihāradvārena gacchantāpi vihāraṃ  na pavisanti. evaṃ anāgatānaṃ anāgamanameva hoti. āgatānaṃ pana  phāsuvihāre asati yepi ajānitvā āgatā, te -- ``vasissāmāti  tāva cintetvā āgatāmha, imesaṃ pana nevāsikānaṃ iminā nīhārena  ko vasissatī''ti nikkhamitvā gacchanti. evaṃ so vihāro  aññesaṃ bhikkhūnaṃ anāvāsova hoti. tato nevāsikā sīlavantānaṃ  dassanaṃ alabhantā kaṅkhāvinodanaṃ vā ācārasikkhāpakaṃ vā  madhuradhammassavanaṃ vā na labhanti, tesaṃ neva aggahitadhammaggahaṇaṃ, na  gahitasajjhāyakaraṇaṃ hoti. iti nesaṃ hāniyeva hoti, na vuddhi.<br/><br/>[03] ye pana sabrahmacārīnaṃ āgamanaṃ icchanti, te saddhā honti  pasannā, āgatānaṃ sabrahmacārīnaṃ paccuggamanādīni katvā senāsanaṃ  paññapetvā denti, te gahetvā bhikkhācāraṃ pavisanti, kaṅkhaṃ  vinodenti, madhuradhammassavanaṃ labhanti. atha nesaṃ kittisaddo  uggacchati -- ``asukavihārabhikkhū evaṃ saddhā pasannā vattasampannā  saṅgāhakā''ti. taṃ sutvā bhikkhū dūratopi enti, tesaṃ nevāsikā  vattaṃ karonti ^a^P2.0528^ea^, samīpaṃ āgantvā vuḍḍhataraṃ āgantukaṃ vanditvā  nisīdanti, navakatarassa santike āsanaṃ gahetvā nisīdanti.  nisīditvā -- ``imasmiṃ vihāre vasissatha gamissathā''ti pucchanti.  `gamissāmī'ti vutte -- ``sappāyaṃ senāsanaṃ, sulabhā  bhikkhā''tiādīni vatvā gantuṃ na denti. vinayadharo ce hoti,  tassa santike vinayaṃ sajjhāyanti. suttantādidharo ce, tassa  santike taṃ taṃ dhammaṃ sajjhāyanti. āgantukānaṃ therānaṃ ovāde ṭhatvā  saha paṭisambhidāhi arahattaṃ pāpuṇanti. āgantukā ``ekaṃ  ^a^M2.0118^ea^ dve  divasāni vasissāmāti āgatāmha, imesaṃ pana sukhasaṃvāsatāya  dasadvādasavassāni vasissāmā''ti vattāro honti. evamettha  hānivuddhiyo veditabbā. <br/><br/>[03] 137^b^.^eb^ dutiyasattake kammaṃ ārāmo etesanti  ^b^kammārāmā^eb^ti. kamme ratāti ^b^kammaratā.  kammārāmatamanuyuttā^eb^ti yuttā payuttā anuyuttā. tattha  ^b^kamma^eb^nti itikātabbakammaṃ vuccati. seyyathidaṃ --  cīvaravicāraṇaṃ, cīvarakaraṇaṃ, upatthambhanaṃ, sūcigharaṃ, pattatthavikaṃ,  asaṃbaddhakaṃ, kāyabandhanaṃ, dhamakaraṇaṃ, ādhārakaṃ, pādakathalikaṃ,  sammajjanīādīnaṃ karaṇanti. ekacco hi etāni karonto  sakaladivasaṃ etāneva karoti. taṃ sandhāyesa paṭikkhepo. yo pana  etesaṃ karaṇavelāyameva etāni karoti, uddesavelāyaṃ uddesaṃ gaṇhāti,  sajjhāyavelāyaṃ sajjhāyati, cetiyaṅgaṇavattavelāyaṃ ^a^V2.0106^ea^ cetiyaṅgaṇavattaṃ  karoti, manasikāravelāyaṃ manasikāraṃ karoti, na so kammārāmo  nāma.<br/><br/>[03] ^b^na bhassārāmā^eb^ti ettha yo itthivaṇṇapurisavaṇṇādivasena  ālāpasallāpaṃ karontoyeva divasañca rattiñca vītināmeti, evarūpe  bhasse pariyantakārī na hoti, ayaṃ bhassārāmo nāma. yo pana  rattindivaṃ dhammaṃ katheti, pañhaṃ vissajjeti, ayaṃ appabhassova bhasse  pariyantakārīyeva. kasmā? ``sannipatitānaṃ vo, bhikkhave, dvayaṃ  karaṇīyaṃ -- dhammī vā kathā, ariyo vā tuṇhībhāvo''ti (ma0 ni0  1.273) vuttattā.<br/><br/>[03] ^b^na niddārāmā^eb^ti ettha yo gacchantopi nisinnopi  nipannopi thinamiddhābhibhūto niddāyatiyeva, ayaṃ niddārāmo nāma.  yassa pana karajakāyagelaññena cittaṃ bhavaṅge otarati ^a^P2.0529^ea^, nāyaṃ niddārāmo.  tenevāha -- ``abhijānāmahaṃ aggivessana, gimhānaṃ pacchime māse  pacchābhattaṃ piṇḍapātappaṭikkanto catugguṇaṃ saṅghāṭiṃ paññapetvā  dakkhiṇena passena sato sampajāno niddaṃ okkamitā''ti (ma0 ni0  1.387).<br/><br/>[03] ^b^na saṅgaṇikārāmā^eb^ti ettha yo ekassa dutiyo dvinnaṃ  tatiyo tiṇṇaṃ catutthoti evaṃ saṃsaṭṭhova viharati, ekako assādaṃ na  labhati, ayaṃ saṅgaṇikārāmo. yo pana catūsu iriyāpathesu ekako  assādaṃ labhati, nāyaṃ saṅgaṇikārāmoti veditabbo.<br/><br/>[03] ^b^na^eb^ ^a^M2.0119^ea^ ^b^pāpicchā^eb^ti ettha asantasambhāvanāya icchāya  samannāgatā dussīlā pāpicchā nāma.<br/><br/>[03] ^b^na pāpamittā^eb^dīsu pāpā mittā etesanti ^b^pāpamittā. ^eb^ catūsu iriyāpathesu saha ayanato pāpā sahāyā etesanti  ^b^pāpasahāyā.^eb^ tanninnatappoṇatappabbhāratāya pāpesu sampavaṅkāti  ^b^pāpasampavaṅkā.^eb^<br/><br/>[03] ^b^oramattakenā^eb^ti avaramattakena appamattakena.  ^b^antarā^eb^ti arahattaṃ apatvāva etthantare. ^b^vosāna^eb^nti  pariniṭṭhitabhāvaṃ -- ``alamettāvatā''ti osakkanaṃ ṭhitakiccataṃ. idaṃ  vuttaṃ hoti -- ``yāva sīlapārisuddhimattena vā vipassanāmattena vā  jhānamattena vā sotāpannabhāvamattena vā sakadāgāmibhāvamattena vā  anāgāmibhāvamattena vā vosānaṃ na āpajjissanti, tāva vuddhiyeva  bhikkhūnaṃ pāṭikaṅkhā, no parihānī''ti. <br/><br/>[03] 138^b^.^eb^ tatiyasattake ^a^V2.0107^ea^ ^b^saddhā^eb^ti saddhāsampannā.  tattha āgamanīyasaddhā, adhigamasaddhā, pasādasaddhā, okappanasaddhāti  catubbidhā saddhā. tattha ^b^āgamanīyasaddhā^eb^ sabbaññubodhisattānaṃ  hoti. ^b^adhigamasaddhā^eb^ ariyapuggalānaṃ. buddho dhammo saṅghoti  vutte pana pasādo ^b^pasādasaddhā.^eb^ okappetvā pakappetvā pana  saddahanaṃ ^b^okappanasaddhā.^eb^ sā duvidhāpi idhādhippetā. tāya hi  saddhāya samannāgato saddhāvimutto, vakkalittherasadiso hoti. tassa  hi cetiyaṅgaṇavattaṃ vā, bodhiyaṅgaṇavattaṃ vā katameva hoti.  upajjhāyavattāacariyavattādīni sabbavattāni pūreti.  ^b^hirimanā^eb^ti pāpajigucchanalakkhaṇāya hiriyā yuttacittā.  ^b^ottappī^eb^ti pāpato bhāyanalakkhaṇena ottappena samannāgatā.<br/><br/>[03] ^b^bahussutā^eb^ti ettha pana pariyattibahussuto,  paṭivedhabahussutoti ^a^P2.0530^ea^ dve bahussutā. ^b^pariyattī^eb^ti tīṇi piṭakāni.  ^b^paṭivedho^eb^ti saccappaṭivedho. imasmiṃ pana ṭhāne pariyatti  adhippetā. sā yena bahu sutā, so bahussuto. so panesa  nissayamuccanako, parisupaṭṭhāko, bhikkhunovādako,  sabbatthakabahussutoti catubbidho hoti. tattha tayo bahussutā  samantapāsādikāya vinayaṭṭhakathāya ovādavagge vuttanayena gahetabbā.  sabbatthakabahussutā pana ānandattherasadisā honti. te idha  adhippetā.<br/><br/>[03] ^b^āraddhavīriyā^eb^ti ^a^M2.0120^ea^ yesaṃ kāyikañca cetasikañca vīriyaṃ  āraddhaṃ hoti. tattha ye kāyasaṅgaṇikaṃ vinodetvā catūsu  iriyāpathesu aṭṭhāarabbhavatthuvasena ekakā honti, tesaṃ kāyikavīriyaṃ  āraddhaṃ nāma hoti. ye cittasaṅgāṇikaṃ vinodetvā aṭṭhasamāpattivasena  ekakā honti, gamane uppannakilesassa ṭhānaṃ pāpuṇituṃ na denti, ṭhāne  uppannakilesassa nisajjaṃ, nisajjāya uppannakilesassa sayanaṃ pāpuṇituṃ  na denti, uppannuppannaṭṭhāneyeva kilese niggaṇhanti, tesaṃ  cetasikavīriyaṃ āraddhaṃ nāma hoti. <br/><br/>[01] ^b^upaṭṭhitassatī^eb^ti cirakatādīnaṃ saritā anussaritā  mahāgatimbayābhayattheradīghabhāṇābhayattheratipiṭakacūḷābhayattherā viya.  mahāgatimbayābhayatthero kira jātapañcamadivase maṅgalapāyāse tuṇḍaṃ  pasārentaṃ vāyasaṃ disvā huṃ hunti saddamakāsi. atha so therakāle  -- ``kadā paṭṭhāya, bhante, sarathā''ti bhikkhūhi pucchito  ``jātapañcamadivase katasaddato paṭṭhāya āvuso''ti āha.<br/><br/>[03] dīghabhāṇakābhayattherassa jātanavamadivase mātā cumbissāmīti  onatā tassā moḷi muccittha ^a^V2.0108^ea^. tato tumbamattāni sumanapupphāni  dārakassa ure patitvā dukkhaṃ janayiṃsu. so therakāle -- ``kadā  paṭṭhāya, bhante, sarathā''ti pucchito -- ``jātanavamadivasato  paṭṭhāyā''ti āha.<br/><br/>[03] tipiṭakacūḷābhayatthero -- ``anurādhapure tīṇi dvārāni  pidahāpetvā manussānaṃ ekena dvārena nikkhamanaṃ katvā -- `tvaṃ  kinnāmo, tvaṃ kinnāmo'ti pucchitvā sāyaṃ puna apucchitvāva tesaṃ  nāmāni sampaṭicchāpetuṃ -- ``sakkā āvuso''ti āha. evarūpe  bhikkhū sandhāya -- ``upaṭṭhitassatī''ti vuttaṃ.<br/><br/>[03] ^b^paññavanto^eb^ti pañcannaṃ khandhānaṃ udayabbayapariggāhikāya  paññāya samannāgatā. api ca dvīhipi etehi padehi vipassakānaṃ  ^a^P2.0531^ea^ bhikkhūnaṃ vipassanāsambhārabhūtā sammāsati ceva vipassanāpaññā ca  kathitā. <br/><br/>[03] 139^b^.^eb^ catutthasattake satiyeva sambojjhaṅgo  ^b^satisambojjhaṅgo^eb^ti. esa nayo sabbattha. tattha  upaṭṭhānalakkhaṇo satisambojjhaṅgo, pavicayalakkhaṇo  dhammavicayasambojjhaṅgo, paggahalakkhaṇo vīriyasambojjhaṅgo,  pharaṇalakkhaṇo ^a^M2.0121^ea^ pītisambojjhaṅgo, upasamalakkhaṇo  passaddhisambojjhaṅgo, avikkhepalakkhaṇo samādhisambojjhaṅgo,  paṭisaṅkhānalakkhaṇo upekkhāsambojjhaṅgo. ^b^bhāvessantī^eb^ti  satisambojjhaṅgaṃ catūhi kāraṇehi samuṭṭhāpentā, chahi kāraṇehi  dhammavicayasambojjhaṅgaṃ samuṭṭhāpentā, navahi kāraṇehi  vīriyasambojjhaṅgaṃ samuṭṭhāpentā, dasahi kāraṇehi pītisambojjhaṅgaṃ  samuṭṭhāpentā, sattahi kāraṇehi passaddhisambojjhaṅgaṃ samuṭṭhāpentā, dasahi  kāraṇehi samādhisambojjhaṅgaṃ samuṭṭhāpentā, pañcahi kāraṇehi  upekkhāsambojjhaṅgaṃ samuṭṭhāpentā vaḍḍhessantīti attho. iminā  vipassanāmaggaphalasampayutte lokiyalokuttaramissake sambojjhaṅge  kathesi. <br/><br/>[03] 140^b^.^eb^ pañcamasattake ^b^aniccasaññā^eb^ti  aniccānupassanāya saddhiṃ uppannasaññā. ^b^anattasaññā^eb^dīsupi  eseva nayo. imā satta lokiyavipassanāpi honti. ``etaṃ  santaṃ, etaṃ paṇītaṃ, yadidaṃ sabbasaṅkhārasamatho virāgo nirodho''ti  (a0 ni0  9.36) āgatavasenettha dve lokuttarāpi hontīti  veditabbā. <br/><br/>[03] 141^b^.^eb^ chakke ^b^mettaṃ kāyakamma^eb^nti mettacittena  kattabbaṃ kāyakammaṃ. ^b^vacīkammamanokammesu^eb^pi eseva nayo.  imāni pana bhikkhūnaṃ vasena āgatāni gihīsupi labbhanti ^a^V2.0109^ea^.  bhikkhūnañhi mettacittena ābhisamācārikadhammapūraṇaṃ mettaṃ kāyakammaṃ  nāma. gihīnaṃ cetiyavandanatthāya bodhivandanatthāya  saṅghanimantanatthāya gamanaṃ, gāmaṃ piṇḍāya paviṭṭhaṃ bhikkhuṃ disvā  paccuggamanaṃ, pattappaṭiggahaṇaṃ, āsanapaññāpanaṃ, anugamananti evamādikaṃ  mettaṃ kāyakammaṃ nāma.<br/><br/>[03] bhikkhūnaṃ mettacittena ācārapaññattisikkhāpadapaññāpanaṃ,  kammaṭṭhānakathanaṃ, dhammadesanā, tepiṭakampi buddhavacanaṃ mettaṃ vacīkammaṃ  nāma. gihīnaṃ cetiyavandanatthāya gacchāma ^a^P2.0532^ea^, bodhivandanatthāya  gacchāma, dhammassavanaṃ karissāma, dīpamālapupphapūjaṃ karissāma, tīṇi  sucaritāni samādāya vattissāma, salākabhattādīni dassāma,  vassavāsikaṃ dassāma, ajja saṅghassa cattāro paccaye dassāma, saṅghaṃ  nimantetvā khādanīyādīni saṃvidahatha, āsanāni paññāpetha, pānīyaṃ  upaṭṭhapetha, saṅghaṃ paccuggantvā ānetha, paññattāsane ^a^M2.0122^ea^ nisīdāpetha,  chandajātā ussāhajātā veyyāvaccaṃ karothātiādikathanakāle mettaṃ  vacīkammaṃ nāma.<br/><br/>[03] bhikkhūnaṃ pātova uṭṭhāya sarīrappaṭijagganaṃ, cetiyaṅgaṇavattādīni  ca katvā vivittāsane nisīditvā imasmiṃ vihāre bhikkhū sukhī  hontu averā abyāpajjāti cintanaṃ mettaṃ manokammaṃ nāma. gihīnaṃ  `ayyā sukhī hontu, averā abyāpajjā'ti cintanaṃ mettaṃ manokammaṃ  nāma.<br/><br/>[03] ^b^āvi ceva raho cā^eb^ti sammukhā ca parammukhā ca. tattha  navakānaṃ cīvarakammādīsu sahāyabhāvagamanaṃ sammukhā mettaṃ kāyakammaṃ  nāma. therānaṃ pana pādadhovanavandanabījanadānādibhedaṃ sabbaṃ  sāmīcikammaṃ sammukhā mettaṃ kāyakammaṃ nāma. ubhayehipi  dunnikkhittānaṃ dārubhaṇḍādīnaṃ tesu avamaññaṃ akatvā attanā  dunnikkhittānaṃ viya paṭisāmanaṃ parammukhā mettaṃ kāyakammaṃ nāma.<br/><br/>[03] devatthero tissattheroti evaṃ paggayha vacanaṃ sammukhā mettaṃ  vacīkammaṃ nāma. vihāre asantaṃ pana paṭipucchantassa kuhiṃ amhākaṃ  devatthero, kuhiṃ amhākaṃ tissatthero, kadā nu kho āgamissatīti  evaṃ mamāyanavacanaṃ parammukhā mettaṃ vacīkammaṃ nāma.<br/><br/>[03] mettāsinehasiniddhāni pana nayanāni ummīletvā pasannena  mukhena olokanaṃ sammukhā mettaṃ ^a^V2.0110^ea^ manokammaṃ nāma. devatthero  tissatthero arogo hotu, appābādhoti samannāharaṇaṃ parammukhā mettaṃ  manokammaṃ nāma.<br/><br/>[03] ^b^lābhā^eb^ti cīvarādayo laddhapaccayā. ^b^dhammikā^eb^ti  kuhanādibhedaṃ micchājīvaṃ vajjetvā dhammena samena bhikkhācāravattena  uppannā. ^b^antamaso pattapariyāpannamattampī^eb^ti pacchimakoṭiyā  patte pariyāpannaṃ pattassa antogataṃ dvitikaṭacchubhikkhāmattampi  ^a^P2.0533^ea^. ^b^appaṭivibhattabhogī^eb^ti ettha dve paṭivibhattā nāma --  āmisappaṭivibhattañca, puggalappaṭivibhattañca. tattha -- ``ettakaṃ  dassāmi, ettakaṃ na dassāmī''ti evaṃ cittena vibhajanaṃ  ^b^āmisappaṭivibhattaṃ^eb^ nāma. ``asukassa dassāmi, asukassa na  dassāmī''ti evaṃ cittena vibhajanaṃ pana ^b^puggalappaṭivibhattaṃ^eb^ nāma.  tadubhayampi akatvā yo appaṭivibhattaṃ bhuñjati, ayaṃ  ^b^appaṭivibhattabhogī^eb^ nāma.<br/><br/>[03] ^b^sīlavantehi^eb^ ^a^M2.0123^ea^ ^b^sabrahmacārīhi sādhāraṇabhogī^eb^ti ettha  sādhāraṇabhogino idaṃ lakkhaṇaṃ, yaṃ yaṃ paṇītaṃ labbhati, taṃ taṃ neva  lābhena lābhaṃ nijigīsanatāmukhena gihīnaṃ deti, na attanā bhuñjati,  paṭiggaṇhanto ca -- ``saṅghena sādhāraṇaṃ hotū''ti gahetvā ghaṇṭiṃ  paharitvā paribhuñjitabbaṃ saṅghasantakaṃ viya passati.<br/><br/>[03] imaṃ pana sāraṇīyadhammaṃ ko pūreti, ko na pūretīti?  dussīlo tāva na pūreti. na hi tassa santakaṃ sīlavantā gaṇhanti.  parisuddhasīlo pana vattaṃ akhaṇḍento pūreti. tatridaṃ vattaṃ -- yo  hi odissakaṃ katvā mātu vā pitu vā ācariyupajjhāyādīnaṃ vā  deti, so dātabbaṃ deti, sāraṇīyadhammo panassa na hoti,  palibodhajagganaṃ nāma hoti. sāraṇīyadhammo hi muttapalibodhasseva  vaṭṭati. tena pana odissakaṃ dentena  gilānagilānupaṭṭhākāagantukagamikānañceva navapabbajitassa ca  saṅghāṭipattaggahaṇaṃ ajānantassa dātabbaṃ. etesaṃ datvā avasesaṃ  therāsanato paṭṭhāya thokaṃ adatvā yo yattakaṃ gaṇhāti, tassa tattakaṃ  dātabbaṃ. avasiṭṭhe asati puna piṇḍāya caritvā therāsanato paṭṭhāya  yaṃ yaṃ paṇītaṃ, taṃ datvā sesaṃ paribhuñjitabbaṃ. ``sīlavantehī''ti  vacanato dussīlassa adātumpi vaṭṭati.<br/><br/>[03] ayaṃ pana sāraṇīyadhammo susikkhitāya parisāya supūro hoti,  no asikkhitāya parisāya. susikkhitāya hi parisāya yo  aññato labhati, so na gaṇhāti. aññato alabhantopi  pamāṇayuttameva gaṇhāti, nātirekaṃ. ayaṃ pana sāraṇīyadhammo evaṃ  punappunaṃ piṇḍāya caritvā laddhaṃ laddhaṃ dentassāpi dvādasahi vassehi  pūrati, na tato oraṃ. sace hi dvādasame ^a^V2.0111^ea^ vasse sāraṇīyadhammapūrako  piṇḍapātapūraṃ pattaṃ āsanasālāyaṃ ṭhapetvā nahāyituṃ gacchati saṅghatthero  ca kasseso pattoti, ``sāraṇīyadhammapūrakassā''ti ^a^P2.0534^ea^ vutte ``āharatha  na''nti sabbaṃ piṇḍapātaṃ vicāretvā bhuñjitvā ca rittaṃ pattaṃ ṭhapeti,  atha so bhikkhu rittaṃ pattaṃ disvā ``mayhaṃ anavasesetvāva  paribhuñjiṃsū''ti domanassaṃ uppādeti, sāraṇīyadhammo bhijjati, puna  dvādasavassāni pūretabbo hoti. titthiyaparivāsasadiso hesa, sakiṃ  khaṇḍe jāte puna pūretabbova. yo pana -- ``lābhā vata ^a^M2.0124^ea^ me, suladdhaṃ  vata me, yassa me pattagataṃ anāpucchāva sabrahmacārī paribhuñjantī''ti  somanassaṃ janeti, tassa puṇṇo nāma hoti.<br/><br/>[03] evaṃ pūritasāraṇīyadhammassa pana neva issā, na macchariyaṃ  hoti. so manussānaṃ piyo hoti, sulabhapaccayo ca, pattagatamassa  diyyamānampi na khīyati, bhājanīyabhaṇḍaṭṭhāne aggabhaṇḍaṃ labhati, bhaye  vā chātake vā sampatte devatā ussukkaṃ āpajjanti.<br/><br/>[03] tatrimāni vatthūni -- senagirivāsī tissatthero kira  mahāgirigāmaṃ upanissāya viharati. paññāsa mahātherā nāgadīpaṃ  cetiyavandanatthāya gacchantā girigāme piṇḍāya caritvā kiñci  aladdhā nikkhamiṃsu. thero pana pavisanto te disvā pucchi --  ``laddhaṃ, bhante''ti? vicarimha āvusoti. so tesaṃ aladdhabhāvaṃ  ñatvā āha -- ``bhante yāvāhaṃ āgacchāmi, tāva idheva hothā''ti.  mayaṃ, āvuso, paññāsa janā pattatemanamattampi na labhimhāti. bhante,  nevāsikā nāma paṭibalā honti, alabhantāpi bhikkhācāramaggasabhāgaṃ  jānantīti. therā āgamesuṃ. thero gāmaṃ pāvisi. dhurageheyeva  mahāupāsikā khīrabhattaṃ sajjetvā theraṃ olokayamānā ṭhitā. atha  therassa dvāraṃ sampattasseva pattaṃ pūretvā adāsi, so taṃ ādāya therānaṃ  santikaṃ gantvā gaṇhatha, bhanteti, saṅghattheraṃ āha. thero --  ``amhehi ettakehi kiñci na laddhaṃ, ayaṃ sīghameva gahetvā āgato,  kiṃ nu kho''ti sesānaṃ mukhaṃ olokesi. thero olokanākāreneva  ñatvā ``bhante, dhammena samena laddhapiṇḍapāto, nikkukkuccā  gaṇhathā''tiādito paṭṭhāya sabbesaṃ yāvadatthaṃ datvā attanāpi yāvadatthaṃ  bhuñji.<br/><br/>[03] atha naṃ bhattakiccāvasāne therā pucchiṃsu -- ``kadā, āvuso,  lokuttaradhammaṃ paṭivijjhī''ti? natthi me, bhante, lokuttaradhammoti.  jhānalābhīsi, āvusoti? etampi ^a^P2.0535^ea^ me, bhante, natthīti. nanu,  āvuso, pāṭihāriyanti? sāraṇīyadhammo me, bhante, pūrito, tassa  me dhammassa pūritakālato paṭṭhāya sacepi bhikkhusatasahassaṃ hoti,  pattagataṃ na khīyatīti. te sutvā ^a^V2.0112^ea^ -- ``sādhu sādhu sappurisa,  anucchavikamidaṃ tuyha''nti āhaṃsu. idaṃ tāva -- ``pattagataṃ na  khīyatī''ti ettha vatthu.<br/><br/>[03] ayameva pana thero cetiyapabbate giribhaṇḍamahāpūjāya dānaṭṭhānaṃ  gantvā imasmiṃ ṭhāne kiṃ varabhaṇḍanti pucchi. dve sāṭakā, bhanteti.  ete mayhaṃ ^a^M2.0125^ea^ pāpuṇissantīti. taṃ sutvā amacco rañño ārocesi  -- ``eko daharo evaṃ vadatī''ti. daharassa evaṃ cittaṃ, mahātherānaṃ  pana sukhumasāṭakā vaṭṭantīti vatvā mahātherānaṃ dassāmīti ṭhapeti.  tassa bhikkhusaṅghe paṭipāṭiyā ṭhite dentassa matthake ṭhapitāpi te  sāṭakā hatthaṃ nārohanti. aññe ārohanti. daharassa dānakāle  pana hatthaṃ āruḷhā. so tassa hatthe pātetvā amaccassa mukhaṃ  oloketvā daharaṃ nisīdāpetvā dānaṃ datvā saṅghaṃ vissajjetvā  daharassa santike nisīditvā -- ``bhante, imaṃ dhammaṃ kadā  paṭivijjhitthā''ti āha. so pariyāyenāpi asantaṃ avadanto --  ``natthi mayhaṃ mahārāja lokuttaradhammo''ti āha. nanu, bhante, pubbe  avacutthāti. āma, mahārāja, sāraṇīyadhammapūrako ahaṃ, tassa me  dhammassa pūritakālato paṭṭhāya bhājanīyabhaṇḍaṭṭhāne aggabhaṇḍaṃ pāpuṇātīti.  ``sādhu sādhu, bhante, anucchavikamidaṃ tuyha''nti vanditvā pakkāmi.  idaṃ -- ``bhājanīyabhaṇḍaṭṭhāne aggabhaṇḍaṃ pāpuṇātī''ti ettha vatthu.<br/><br/>[03] brāhmaṇatissabhaye pana bhātaragāmavāsino nāgattheriyā  anārocetvāva palāyiṃsu. therī paccūsasamaye -- ``ativiya  appanigghoso gāmo, upadhāretha tāvā''ti daharabhikkhuniyo āha.  tā gantvā sabbesaṃ gatabhāvaṃ ñatvā āgamma theriyā ārocesuṃ. sā  sutvā ``mā tumhe tesaṃ gatabhāvaṃ cintayittha, attano  uddesaparipucchāyonisomanasikāresuyeva yogaṃ karothā''ti vatvā  bhikkhācāravelāyaṃ pārupitvā attadvādasamā gāmadvāre nigrodhamūle  aṭṭhāsi. rukkhe adhivatthādevatā dvādasannampi bhikkhunīnaṃ piṇḍapātaṃ  datvā ``ayye, mā aññattha gacchatha, niccaṃ ^a^P2.0536^ea^ idheva ethā''ti āha.  theriyā pana kaniṭṭhabhātā nāgatthero nāma atthi, so -- ``mahantaṃ  bhayaṃ, na sakkā idha yāpetuṃ, paratīraṃ gamissāmī''ti attadvādasamova  attano vasanaṭṭhānā nikkhanto theriṃ disvā gamissāmīti bhātaragāmaṃ  āgato. therī -- ``therā āgatā''ti sutvā tesaṃ santikaṃ gantvā  kiṃ ayyāti pucchi. so taṃ pavattiṃ ācikkhi. sā -- ``ajja  ekadivasaṃ vihāreyeva vasitvā sve gamissathā''ti āha. therā  vihāraṃ agamaṃsu.<br/><br/>[03] therī ^a^M2.0126^ea^ punadivase rukkhamūle piṇḍāya caritvā theraṃ upasaṅkamitvā  ``imaṃ piṇḍapātaṃ paribhuñjathā''ti āha. thero -- ``vaṭṭissati  therī''ti vatvā tuṇhī aṭṭhāsi. dhammiko tāta piṇḍapāto  ^a^V2.0113^ea^, kukkuccaṃ  akatvā paribhuñjathāti. ``vaṭṭissati therī''ti. sā pattaṃ gahetvā  ākāse khipi. patto ākāse aṭṭhāsi. thero -- ``sattatālamatte  ṭhitampi bhikkhunibhattameva therī''ti vatvā -- ``bhayaṃ nāma sabbakālaṃ  na hoti, bhaye vūpasante ariyavaṃsaṃ kathayamāno, `bho piṇḍapātika,  bhikkhunibhattaṃ bhuñjitvā vītināmayitthā'ti cittena anuvadiyamāno  santhambhetuṃ na sakkhissāmi, appamattā hotha theriyo''ti maggaṃ āruhi.<br/><br/>[03] rukkhadevatāpi -- ``sace thero theriyā hatthato piṇḍapātaṃ  paribhuñjissati, na naṃ nivattessāmi. sace na paribhuñjissati,  nivattessāmī''ti cintayamānā ṭhatvā therassa gamanaṃ disvā rukkhā  oruyha pattaṃ, bhante, dethāti pattaṃ gahetvā theraṃ rukkhamūlaṃyeva ānetvā  āsanaṃ paññapetvā piṇḍapātaṃ datvā katabhattakiccaṃ paṭiññaṃ kāretvā  dvādasa bhikkhuniyo dvādasa bhikkhū ca sattavassāni upaṭṭhahi. idaṃ  -- ``devatā ussukkaṃ āpajjantī''ti ettha vatthu. tatra hi therī  sāraṇīyadhammapūrikā ahosi.<br/><br/>[03] ^b^akhaṇḍānī^eb^tiādīsu yassa sattasu āpattikkhandhesu  ādimhi vā ante vā sikkhāpadaṃ bhinnaṃ hoti, tassa sīlaṃ pariyante  chinnasāṭako viya ^b^khaṇḍaṃ^eb^ nāma. yassa pana vemajjhe bhinnaṃ,  tassa majjhe chiddasāṭako viya ^b^chiddaṃ^eb^ nāma hoti. yassa pana  paṭipāṭiyā dve tīṇi bhinnāni, tassa piṭṭhiyaṃ vā kucchiyaṃ vā  uṭṭhitena visabhāgavaṇṇena kāḷarattādīnaṃ aññataravaṇṇā gāvī viya  ^b^sabalaṃ^eb^ nāma hoti. yassa pana antarantarā visabhāgabinducitrā  gāvī ^a^P2.0537^ea^ viya ^b^kammāsaṃ^eb^ nāma hoti. yassa pana sabbenasabbaṃ  abhinnāni, tassa tāni sīlāni ^b^akhaṇḍāni acchiddāni  asabalāni akammāsāni^eb^ nāma honti. tāni panetāni  taṇhādāsabyato mocetvā bhujissabhāvakaraṇato ^b^bhujissāni.^eb^  buddhādīhi viññūhi pasatthattā ^b^viññupasatthāni,^eb^ taṇhādiṭṭhīhi  aparāmaṭṭhattā -- ``idaṃ nāma tvaṃ āpannapubbo''ti kenaci parāmaṭṭhuṃ  asakkuṇeyyattā ca ^b^aparāmaṭṭhāni,^eb^ upacārasamādhiṃ vā  appanāsamādhiṃ vā saṃvattayantīti ^b^samādhisaṃvattanikānī^eb^ti  vuccanti.<br/><br/>[03] ^b^sīlasāmaññagatā^eb^ ^a^M2.0127^ea^ ^b^viharissantī^eb^ti tesu tesu disābhāgesu  viharantehi bhikkhūhi saddhiṃ samānabhāvūpagatasīlā viharissanti.  sotāpannādīnañhi sīlaṃ samuddantarepi devalokepi vasantānaṃ aññesaṃ  sotāpannādīnaṃ sīlena samānameva hoti, natthi maggasīle nānattaṃ.  taṃ sandhāyetaṃ vuttaṃ.<br/><br/>[03] ^b^yāyaṃ^eb^ ^a^V2.0114^ea^ ^b^diṭṭhī^eb^ti maggasampayuttā sammādiṭṭhi.  ^b^ariyā^eb^ti niddosā. niyyātīti ^b^niyyānikā.  takkarassā^eb^ti yo tathākārī hoti. ^b^sabbadukkhakkhayāyā^eb^ti  sabbadukkhakkhayatthaṃ. ^b^diṭṭhisāmaññagatā^eb^ti samānadiṭṭhibhāvaṃ  upagatā hutvā viharissanti. ^b^vuddhiyevā^eb^ti evaṃ viharantānaṃ  vuddhiyeva bhikkhūnaṃ pāṭikaṅkhā, no parihānīti. <br/><br/>[03] 142^b^.^eb^ ^b^etadeva bahula^eb^nti āsannaparinibbānattā  bhikkhu ovadanto punappunaṃ etaṃyeva dhammiṃ kathaṃ karoti. ^b^iti  sīla^eb^nti evaṃ sīlaṃ, ettakaṃ sīlaṃ. ettha catupārisuddhisīlaṃ  ^b^sīlaṃ^eb^ cittekaggatā ^b^samādhi,^eb^ vipassanāpaññā ^b^paññā^eb^ti  veditabbā. ^b^sīlaparibhāvito^eb^ti ādīsu yasmiṃ sīle ṭhatvāva  maggasamādhiṃ phalasamādhiṃ nibbattenti. eso tena sīlena  paribhāvito mahapphalo hoti, mahānisaṃso. yamhi samādhimhi ṭhatvā  maggapaññaṃ phalapaññaṃ nibbattenti, sā tena samādhinā paribhāvitā  mahapphalā hoti, mahānisaṃsā. yāya paññāya ṭhatvā maggacittaṃ  phalacittaṃ nibbattenti, taṃ tāya paribhāvitaṃ ^b^sammadeva āsavehi  vimuccati.^eb^<br/><br/>[03] ^b^yathābhiranta^eb^nti buddhānaṃ anabhiratiparitassitaṃ nāma  natthi, yathāruci yathāajjhāsayanti pana vuttaṃ hoti.  ^b^āyāmā^eb^ti ehi yāma. ``ayāmā''tipi pāṭho, gacchāmāti  ^a^P2.0538^ea^ attho. ^b^ānandā^eb^ti bhagavā santikāvacarattā theraṃ ālapati.  thero pana -- ``gaṇhathāvuso pattacīvarāni, bhagavā asukaṭṭhānaṃ  gantukāmo''ti bhikkhūnaṃ āroceti. <br/><br/>[03] 144^b^.^eb^ ^b^ambalaṭṭhikāgamanaṃ^eb^ uttānameva. ^b^atha  kho āyasmā sāriputto^eb^tiādi (dī0 ni0 3.141)  ^b^sampasādanīye^eb^ vitthāritaṃ. 


volume: 23
item: 38
title: ^rājāparihāniyadhammavaṇṇanā^bhikkhuaparihāniyadhammavaṇṇanā^dussīlāadīnavavaṇṇanā^
content:
  [03] 148^b^.^eb^ pāṭaligamane ^a^M2.0128^ea^ ^b^āvasathāgāra^eb^nti āgantukānaṃ  āvasathagehaṃ. pāṭaligāme kira niccakālaṃ dvinnaṃ rājūnaṃ sahāyakā  āgantvā kulāni gehato nīharitvā māsampi aḍḍhamāsampi vasanti.  te manussā niccupaddutā -- ``etesaṃ āgatakāle vasanaṭṭhānaṃ  bhavissatī''ti nagaramajjhe mahatiṃ sālaṃ karitvā tassā ekasmiṃ  padese bhaṇḍapaṭisāmanaṭṭhānaṃ, ekasmiṃ padese nivāsaṭṭhānaṃ akaṃsu. te --  ``bhagavā āgato''ti sutvāva -- ``amhehi gantvāpi bhagavā  ānetabbo siyā, so sayameva amhākaṃ vasanaṭṭhānaṃ sampatto, ajja  bhagavantaṃ āvasathe maṅgalaṃ vadāpessāmā''ti etadatthameva upasaṅkamantā.  tasmā evamāhaṃsu. ^b^yena āvasathāgāra^eb^nti te kira  ^a^V2.0115^ea^ --  ``buddhā nāma araññajjhāsayā araññārāmā antogāme vasituṃ iccheyyuṃ  vā no vā''ti bhagavato manaṃ ajānantā āvasathāgāraṃ  appaṭijaggitvāva āgamaṃsu. idāni bhagavato manaṃ ñatvā puretaraṃ  gantvā paṭijaggissāmāti yenāvasathāgāraṃ, tenupasaṅkamiṃsu.  ^b^sabbasanthari^eb^nti yathā sabbaṃ santhataṃ hoti, evaṃ santhariṃ. <br/><br/>[03] 149^b^.^eb^ ^b^dussīlo^eb^ti asīlo nissīlo.  ^b^sīlavipanno^eb^ti vipannasīlo bhinnasaṃvaro.  ^b^pamādādhikaraṇa^eb^nti pamādakāraṇā.<br/><br/>[03] idañca suttaṃ gahaṭṭhānaṃ vasena āgataṃ pabbajitānampi pana  labbhateva. gahaṭṭho hi yena yena sippaṭṭhānena jīvitaṃ kappeti -- yadi  kasiyā, yadi vaṇijjāya, pāṇātipātādivasena pamatto taṃ taṃ  yathākālaṃ sampādetuṃ na sakkoti, athassa mūlampi vinassati.  māghātakāle pāṇātipātaṃ pana adinnādānādīni ca karonto daṇḍavasena  mahatiṃ bhogajāniṃ nigacchati. pabbajito dussīlo ca pamādakāraṇā  sīlato buddhavacanato jhānato sattāriyadhanato ca jāniṃ nigacchati.<br/><br/>[03] gahaṭṭhassa -- ``asuko nāma asukakule jāto dussīlo  pāpadhammo ^a^P2.0539^ea^ pariccattaidhalokaparaloko salākabhattamattampi na detī''ti  catuparisamajjhe pāpako kittisaddo abbhuggacchati. pabbajitassa vā  -- ``asuko nāma nāsakkhi sīlaṃ rakkhituṃ, na buddhavacanaṃ uggahetuṃ,  vejjakammādīhi ^a^M2.0129^ea^ jīvati, chahi agāravehi samannāgato''ti evaṃ  abbhuggacchati.<br/><br/>[03] ^b^avisārado^eb^ti gahaṭṭho tāva -- ``avassaṃ bahūnaṃ  sannipātaṭṭhāne keci mama kammaṃ jānissanti, atha maṃ  niggaṇhissantī''ti vā, ``rājakulassa vā dassantī''ti sabhayo  upasaṅkamati, maṅkubhūto pattakkhandho adhomukho aṅgulikena bhūmiṃ  kasanto nisīdati, visārado hutvā kathetuṃ na sakkoti.  pabbajitopi -- ``bahū bhikkhū sannipatitā, avassaṃ koci mama  kammaṃ jānissati, atha me uposathampi pavāraṇampi ṭhapetvā sāmaññato  cāvetvā nikkaḍḍhissantī''ti sabhayo upasaṅkamati, visārado hutvā  kathetuṃ na sakkoti. ekacco pana dussīlopi dappito viya  vicarati, sopi ajjhāsayena maṅku hotiyeva.<br/><br/>[03] ^b^sammūḷho kālaṅkarotī^eb^ti tassa hi maraṇamañce nipannassa  dussīlakamme samādāya pavattitaṭṭhānaṃ āpāthamāgacchati, so ummīletvā  idhalokaṃ passati, nimīletvā paralokaṃ passati ^a^V2.0116^ea^, tassa cattāro  apāyā upaṭṭhahanti, sattisatena sīse pahariyamāno viya hoti. so  -- ``vāretha, vārethā''ti viravanto marati. tena vuttaṃ --  ``sammūḷho kālaṃ karotī''ti. pañcamapadaṃ uttānameva. <br/><br/>[03] 150^b^.^eb^ ^b^ānisaṃsakathā^eb^ vuttavipariyāyena veditabbā. <br/><br/>[03] 151^b^.^eb^ ^b^bahudeva rattiṃ dhammiyā kathāyā^eb^ti aññāya  pāḷimuttakāya dhammikathāya ceva āvasathānumodanāya ca ākāsagaṅgaṃ  otārento viya yojanappamāṇaṃ mahāmadhuṃ pīḷetvā madhupānaṃ pāyento  viya bahudeva rattiṃ sandassetvā sampahaṃsetvā uyyojesi.  ^b^abhikkantā^eb^ti atikkantā khīṇā khayavayaṃ upetā.  ^b^suññāgāra^eb^nti pāṭiyekkaṃ suññāgāraṃ nāma natthi, tattheva pana  ekapasse sāṇipākārena parikkhipitvā -- ``idha satthā  vissamissatī''ti mañcakaṃ paññapesuṃ. bhagavā -- ``catūhipi  iriyāpathehi paribhuttaṃ etesaṃ mahapphalaṃ bhavissatī''ti tattha sīhaseyyaṃ  ^a^P2.0540^ea^ kappesi. taṃ sandhāya vuttaṃ -- ``suññāgāraṃ pāvisī''ti. 


volume: 23
item: 39
title:
  rājāparihāniyadhammavaṇṇanā^bhikkhuaparihāniyadhammavaṇṇanā^dussīlāadīnavavaṇṇanā^pāṭaliputtanagaramāpanavaṇṇanā^

content:
  [03] 152^b^.^eb^ ^b^sunidhavassakārā^eb^ti ^a^M2.0130^ea^ sunidho ca  vassakāro ca dve brāhmaṇā. ^b^magadhamahāmattā^eb^ti magadharañño  mahāmattā mahāamaccā, magadharaṭṭhe vā mahāmattā mahatiyā issariyamattāya  samannāgatāti ^b^magadhamahāmattā. pāṭaligāme nagara^eb^nti pāṭaligāmaṃ  nagaraṃ katvā māpenti. ^b^vajjīnaṃ paṭibāhāyā^eb^ti vajjirājakulānaṃ  āyamukhapacchindanatthaṃ. ^b^sahassevā^eb^ti ekekavaggavasena sahassaṃ  sahassaṃ hutvā. ^b^vatthūnī^eb^ti gharavatthūni. ^b^cittāni namanti  nivesanāni māpetu^eb^nti raññañca rājamahāmattānañca nivesanāni  māpetuṃ vatthuvijjāpāṭhakānaṃ cittāni namanti. te kira attano  sippānubhāvena heṭṭhā pathaviyaṃ tiṃsahatthamatte ṭhāne -- ``idha  nāgaggāho, idha yakkhaggāho, idha bhūtaggāho, pāsāṇo vā khāṇuko  vā atthī''ti passanti. te tadā sippaṃ jappitvā devatāhi saddhiṃ  mantayamānā viya māpenti. athavā nesaṃ sarīre devatā adhimuccitvā  tattha tattha nivesanāni māpetuṃ cittaṃ nāmenti. tā catūsu koṇesu  khāṇuke koṭṭetvā vatthumhi gahitamatte paṭivigacchanti. saddhānaṃ  kulānaṃ saddhā devatā tathā karonti, assaddhānaṃ kulānaṃ assaddhā  devatāva. kiṃ kāraṇā? saddhānañhi evaṃ hoti -- ``idha manussā  nivesanaṃ māpetvā paṭhamaṃ bhikkhusaṅghaṃ nisīdāpetvā maṅgalaṃ  vaḍḍhāpessanti. atha mayaṃ sīlavantānaṃ dassanaṃ, dhammakathaṃ,  pañhāvissajjanaṃ ^a^V2.0117^ea^, anumodanañca sotuṃ labhissāma, manussā dānaṃ datvā  amhākaṃ pattiṃ dassantī''ti.<br/><br/>[03] ^b^tāvatiṃsehī^eb^ti yathā hi ekasmiṃ kule ekaṃ  paṇḍitamanussaṃ, ekasmiṃ vā vihāre ekaṃ bahussutabhikkhuṃ upādāya --  ``asukakule manussā paṇḍitā, asukavihāre bhikkhū bahussutā''ti  saddo abbhuggacchati, evameva sakkaṃ devarājānaṃ vissakammañca devaputtaṃ  upādāya -- ``tāvatiṃsā paṇḍitā''ti saddo abbhuggato. tenāha --  ``tāvatiṃsehī''ti. tāvatiṃsehi saddhiṃ mantetvāpi viya māpentīti  attho.<br/><br/>[03] ^b^yāvatā ariyaṃ āyatana^eb^nti yattakaṃ ariyakamanussānaṃ  osaraṇaṭṭhānaṃ ^a^P2.0541^ea^ nāma atthi. ^b^yāvatā vaṇippatho^eb^ti yattakaṃ  vāṇijānaṃ ābhatabhaṇḍassa ^a^M2.0131^ea^ rāsivaseneva kayavikkayaṭṭhānaṃ nāma,  vāṇijānaṃ vasanaṭṭhānaṃ vā atthi. ^b^idaṃ agganagara^eb^nti tesaṃ  ariyāyatanavaṇippathānaṃ idaṃ agganagaraṃ jeṭṭhakaṃ pāmokkhaṃ bhavissatīti.  ^b^puṭabhedana^eb^nti bhaṇḍapuṭabhedanaṭṭhānaṃ, bhaṇḍabhaṇḍikānaṃ mocanaṭṭhānanti  vuttaṃ hoti. sakalajambudīpe aladdhabhaṇḍampi hi idheva labhissanti,  aññattha vikkayena agacchantampi ca idheva gamissati. tasmā idheva  puṭaṃ bhindissantīti attho. catūsu hi dvāresu cattāri sabhāyaṃ  ekanti evaṃ divase divase pañcasatasahassāni uṭṭhahissantīti  dasseti.<br/><br/>[03] ^b^aggito vā^eb^tiādīsu cakārattho vā-saddo. agginā ca  udakena ca mithubhedena ca nassissatīti attho. ekakoṭṭhāso  agginā nassissati, nibbāpetuṃ na sakkhissanti. ekaṃ gaṅgā  gahetvā gamissati. eko -- ``iminā akathitaṃ amussa, amunā  akathitaṃ imassā''ti vadantānaṃ pisuṇavācānaṃ vasena bhinnānaṃ  manussānaṃ aññamaññabhedeneva nassissatīti attho. iti vatvā  bhagavā paccūsakāle gaṅgāya tīraṃ gantvā katamukhadhovano  bhikkhācāravelaṃ āgamayamāno nisīdi. <br/><br/>[03] 153^b^.^eb^ sunidhavassakārāpi -- ``amhākaṃ rājā  samaṇassa gotamassa upaṭṭhāko, so amhe pucchissati, `satthā kira  pāṭaligāmaṃ agamāsi, tassa santikaṃ upasaṅkamittha, na  upasaṅkamitthā'ti. upasaṅkamimhāti ca vutte -- `nimantayittha, na  nimantayitthā'ti ca pucchissati. na nimantayimhāti ca vutte  amhākaṃ dosaṃ āropetvā niggaṇhissati. idaṃ cāpi mayaṃ āgataṭṭhāne  nagaraṃ māpema, samaṇassa kho pana gotamassa gatagataṭṭhāne  kāḷakaṇṇisattā ^a^V2.0118^ea^ paṭikkamanti, taṃ mayaṃ nagaramaṅgalaṃ vadāpessāmā''ti  cintetvā satthāraṃ upasaṅkamitvā nimantayiṃsu. tasmā -- ``atha  kho sunidhavassakārā''tiādi vuttaṃ.<br/><br/>[03] ^b^pubbaṇhasamaya^eb^nti pubbaṇhakāle. ^b^nivāsetvā^eb^ti  gāmappavesananīhārena nivāsanaṃ nivāsetvā kāyabandhanaṃ ^a^P2.0542^ea^ bandhitvā.  ^b^pattacīvaramādāyā^eb^ti pattañca cīvarañca ādiyitvā kāyappaṭibaddhaṃ  katvā.<br/><br/>[03] ^b^sīlavantetthā^eb^ti sīlavante ettha. ^b^saññate^eb^ti  kāyavācāmanehi saññate.<br/><br/>[03] ^b^tāsaṃ^eb^ ^a^M2.0132^ea^ ^b^dakkhiṇamādiye^eb^ti saṅghassa dinne cattāro paccaye  tāsaṃ gharadevatānaṃ ādiseyya, pattiṃ dadeyya. ^b^pūjitā  pūjayantī^eb^ti -- ``ime manussā amhākaṃ ñātakāpi na honti,  evampi no pattiṃ dentī''ti ārakkhaṃ susaṃvihitaṃ karothāti suṭṭhu  ārakkhaṃ karonti. ^b^mānitā mānayantī^eb^ti kālānukālaṃ  balikammakaraṇena mānitā ``ete manussā amhākaṃ ñātakāpi na  honti, catumāsachamāsantare no balikammaṃ karontī''ti mānenti,  mānentiyo uppannaṃ parissayaṃ haranti.<br/><br/>[03] ^b^tato na^eb^nti tato naṃ paṇḍitajātikaṃ manussaṃ.  ^b^orasa^eb^nti ure ṭhapetvā saṃvaḍḍhitaṃ, yathā mātā orasaṃ puttaṃ  anukampati, uppannaparissayaharaṇatthameva tassa vāyamati, evaṃ  anukampantīti attho. ^b^bhadrāni passatī^eb^ti sundarāni passati. <br/><br/>[03] 154^b^.^eb^ ^b^uḷumpa^eb^nti pāragamanatthāya āṇiyo  koṭṭetvā kataṃ. ^b^kulla^eb^nti valliādīhi bandhitvā kataṃ. <br/><br/>[01] ``ye taranti aṇṇava''nti gāthāya ^b^aṇṇava^eb^nti  sabbantimena paricchedena yojanamattaṃ gambhīrassa ca puthulassa ca  udakaṭṭhānassetaṃ adhivacanaṃ. ^b^sara^eb^nti idha nadī adhippetā.  idaṃ vuttaṃ hoti, ye gambhīravitthataṃ taṇhāsaraṃ taranti, te  ariyamaggasaṅkhātaṃ setuṃ katvāna. ^b^visajja pallalāni^eb^  anāmasitvā udakabharitāni ninnaṭṭhānāni. ayaṃ pana idaṃ appamattakaṃ  taritukāmopi kullañhi jano pabandhati. buddhā ca buddhasāvakā ca  vināyeva kullena tiṇṇā medhāvino janāti. <br/><br/>[06] paṭhamabhāṇavāravaṇṇanā niṭṭhitā. 


volume: 23
item: 40
title:
  bhikkhuaparihāniyadhammavaṇṇanā^dussīlāadīnavavaṇṇanā^pāṭaliputtanagaramāpanavaṇṇanā^ariyasaccakathāvaṇṇanā^

content:
  [03] 155^b^.^eb^ ^b^koṭigāmo^eb^ti ^a^V2.0119^ea^ mahāpanādassa pāsādakoṭiyaṃ  katagāmo. ^b^ariyasaccāna^eb^nti ariyabhāvakarānaṃ saccānaṃ.  ^b^ananubodhā^eb^ti abujjhanena ajānanena. ^b^appaṭivedhā^eb^ti  appaṭivijjhanena. ^b^sandhāvita^eb^nti bhavato bhavaṃ gamanavasena  ^a^P2.0543^ea^ sandhāvitaṃ. ^b^saṃsarita^eb^nti punappunaṃ gamanāgamanavasena saṃsaritaṃ.  ^b^mamañceva^eb^ ^a^M2.0133^ea^ ^b^tumhākañcā^eb^ti mayā ca tumhehi ca. atha vā  ^b^sandhāvitaṃ saṃsarita^eb^nti sandhāvanaṃ saṃsaraṇaṃ mamañceva tumhākañca  ahosīti emamettha attho veditabbo. ^b^bhavanetti samūhatā^eb^ti  bhavato bhavaṃ nayanasamatthā taṇhārajju suṭṭhu hatā chinnā appavattikatā. 


volume: 23
item: 41
title:
  dussīlāadīnavavaṇṇanā^pāṭaliputtanagaramāpanavaṇṇanā^ariyasaccakathāvaṇṇanā^anāvattidhammasambodhiparāyaṇavaṇṇanā^

content:
  [03] 156^b^.^eb^ ^b^nātikā^eb^ti ekaṃ taḷākaṃ nissāya dvinnaṃ  cūḷapitumahāpituputtānaṃ dve gāmā. ^b^nātike^eb^ti ekasmiṃ  ñātigāmake. ^b^giñjakāvasathe^eb^ti iṭṭhakāmaye āvasathe. <br/><br/>[03] 157^b^.^eb^ ^b^orambhāgiyāna^eb^nti heṭṭhābhāgiyānaṃ,  kāmabhaveyeva paṭisandhiggāhāpakānanti attho. oranti laddhanāmehi  vā tīhi maggehi pahātabbānītipi ^b^orambhāgiyāni.^eb^ tattha  kāmacchando, byāpādoti imāni dve samāpattiyā vā  avikkhambhitāni, maggena vā asamucchinnāni nibbattavasena uddhaṃ bhāgaṃ  rūpabhavañca arūpabhavañca gantuṃ na denti. sakkāyadiṭṭhiādīni tīṇi  tattha nibbattampi ānetvā puna idheva nibbattāpentīti sabbānipi  orambhāgiyāneva. ^b^anāvattidhammā^eb^ti paṭisandhivasena  anāgamanasabhāvā.<br/><br/>[03] ^b^rāgadosamohānaṃ tanuttā^eb^ti ettha kadāci karahaci  uppattiyā ca, pariyuṭṭhānamandatāya cāti dvedhāpi tanubhāvo veditabbo.  sakadāgāmissa hi puthujjanānaṃ viya abhiṇhaṃ rāgādayo nuppajjanti,  kadāci karahaci uppajjanti. uppajjamānā ca puthujjanānaṃ viya  bahalabahalā nuppajjanti, makkhikāpattaṃ viya tanukatanukā uppajjanti.  dīghabhāṇakatipiṭakamahāsīvatthero panāha -- ``yasmā sakadāgāmissa  puttadhītaro honti, orodhā ca honti, tasmā bahalā kilesā. idaṃ  pana bhavatanukavasena kathita''nti. taṃ aṭṭhakathāyaṃ -- ``sotāpannassa  sattabhave ṭhapetvā aṭṭhame bhave bhavatanukaṃ natthi. sakadāgāmissa dve bhave  ṭhapetvā pañcasu bhavesu bhavatanukaṃ natthi. anāgāmissa rūpārūpabhave  ṭhapetvā kāmabhave bhavatanukaṃ natthi. khīṇāsavassa kismiñci bhave  bhavatanukaṃ natthī''ti vuttattā paṭikkhittaṃ hoti.<br/><br/>[03] ^b^imaṃ^eb^ ^a^V2.0120^ea^ ^b^loka^eb^nti imaṃ kāmāvacaralokaṃ sandhāya vuttaṃ.  ayañcettha ^a^P2.0544^ea^ adhippāyo, sace hi manussesu sakadāgāmiphalaṃ patto devesu  nibbattitvā ^a^M2.0134^ea^ arahattaṃ sacchikaroti, iccetaṃ kusalaṃ. asakkonto pana  avassaṃ manussalokaṃ āgantvā sacchikaroti. devesu sakadāgāmiphalaṃ  pattopi sace manussesu nibbattitvā arahattaṃ sacchikaroti, iccetaṃ  kusalaṃ. asakkonto pana avassaṃ devalokaṃ gantvā sacchikarotīti.<br/><br/>[03] ^b^avinipātadhammo^eb^ti ettha vinipatanaṃ vinipāto, nāssa  vinipāto dhammoti avinipātadhammo. catūsu apāyesu  avinipātadhammo catūsu apāyesu avinipātasabhāvoti attho.  ^b^niyato^eb^ti dhammaniyāmena niyato. ^b^sambodhiparāyaṇo^eb^ti  uparimaggattayasaṅkhātā sambodhi paraṃ ayanaṃ assa gati paṭisaraṇaṃ  avassaṃ pattabbāti sambodhiparāyaṇo. 


volume: 23
item: 42
title:
  pāṭaliputtanagaramāpanavaṇṇanā^ariyasaccakathāvaṇṇanā^anāvattidhammasambodhiparāyaṇavaṇṇanā^dhammādāsadhammapariyāyavaṇṇanā^

content:
  [03] 158^b^.^eb^ ^b^vihesā^eb^ti tesaṃ tesaṃ ñāṇagatiṃ ñāṇūpapattiṃ  ñāṇābhisamparāyaṃ olokentassa kāyakilamathova esa, ānanda,  tathāgatassāti dīpeti, cittavihesā pana buddhānaṃ natthi.  ^b^dhammādāsa^eb^nti dhammamayaṃ ādāsaṃ. ^b^yenā^eb^ti yena  dhammādāsena samannāgato. ^b^khīṇāpāyaduggativinipāto^eb^ti idaṃ  nirayādīnaṃyeva vevacanavasena vuttaṃ. nirayādayo hi vaḍḍhisaṅkhātato  ayato apetattā ^b^apāyā.^eb^ dukkhassa gati paṭisaraṇanti  ^b^duggati.^eb^ ye dukkaṭakārino, te ettha vivasā nipatantīti  ^b^vinipātā.^eb^<br/><br/>[03] ^b^aveccappasādenā^eb^ti buddhaguṇānaṃ yathābhūtato ñātattā acalena  accutena pasādena. upari padadvayepi eseva nayo. ^b^itipi so  bhagavā^eb^tiādīnaṃ pana vitthāro visuddhimagge vutto.<br/><br/>[03] ^b^ariyakantehī^eb^ti ariyānaṃ kantehi piyehi manāpehi.  pañca sīlāni hi ariyasāvakānaṃ kantāni honti, bhavantarepi  avijahitabbato. tāni sandhāyetaṃ vuttaṃ. sabbopi panettha saṃvaro  labbhatiyeva.<br/><br/>[03] ^b^sotāpannohamasmī^eb^ti idaṃ desanāsīsameva.  sakadāgāmiādayopi pana sakadāgāmīhamasmītiādinā nayena  byākaronti yevāti. sabbesampi hi sikkhāpadāvirodhena yuttaṭṭhāne  byākaraṇaṃ anuññātameva hoti. 


volume: 23
item: 43
title:
  ariyasaccakathāvaṇṇanā^anāvattidhammasambodhiparāyaṇavaṇṇanā^dhammādāsadhammapariyāyavaṇṇanā^ambapālīgaṇikāvatthuvaṇṇanā^

content:
  [03] 161^b^.^eb^ ^b^vesāliyaṃ^eb^ ^a^V2.0121^ea^ ^a^M2.0135^ea^ ^b^viharatī^eb^ti ettha tena kho pana  samayena vesālī iddhā ceva hoti phītācātiādinā khandhake  vuttanayena ^a^P2.0545^ea^ vesāliyā sampannabhāvo veditabbo. ^b^ambapālivane^eb^ti  ambapāliyā gaṇikāya uyyānabhūte ambavane. ^b^sato bhikkhave^eb^ti  bhagavā ambapālidassane satipaccupaṭṭhānatthaṃ visesato idha  satipaṭṭhānadesanaṃ ārabhi. tattha saratīti ^b^sato.^eb^  sampajānātīti ^b^sampajāno.^eb^ satiyā ca sampajaññena ca  samannāgato hutvā vihareyyāti attho. ^b^kāye  kāyānupassī^eb^tiādīsu yaṃ vattabbaṃ, taṃ mahāsatipaṭṭhāne vakkhāma.<br/><br/>[03] ^b^nīlā^eb^ti idaṃ sabbasaṅgāhakaṃ. ^b^nīlavaṇṇā^eb^tiādi  tasseva vibhāgadassanaṃ. tattha na tesaṃ pakativaṇṇo nīlo,  nīlavilepanavilittattā panetaṃ vuttaṃ. ^b^nīlavatthā^eb^ti  paṭadukūlakoseyyādīnipi tesaṃ nīlāneva honti.  ^b^nīlālaṅkārā^eb^ti nīlamaṇīhi nīlapupphehi alaṅkatā, rathāpi tesaṃ  nīlamaṇikhacitā nīlavatthaparikkhittā nīladdhajā nīlavammikehi  nīlābharaṇehi nīlāssehi yuttā, patodalaṭṭhiyopi nīlā yevāti.  iminā nayena sabbapadesu attho veditabbo. ^b^parivaṭṭesī^eb^ti  pahari. ^b^kiṃ je ambapālī^eb^ti jeti ālapanavacanaṃ, bhoti  ambapāli, kiṃ kāraṇāti vuttaṃ hoti. ``kiñcā''tipi pāṭho,  ayamevettha attho. ^b^sāhāra^eb^nti sajanapadaṃ. ^b^aṅguliṃ  phoṭesu^eb^nti aṅguliṃ cālesuṃ. ^b^ambakāyā^eb^ti itthikāya.<br/><br/>[03] ^b^yesa^eb^nti karaṇatthe sāmivacanaṃ, yehi adiṭṭhāti vuttaṃ hoti.  ^b^olokethā^eb^ti passatha. ^b^avalokethā^eb^ti punappunaṃ passatha.  ^b^upasaṃharathā^eb^ti upanetha. imaṃ licchaviparisaṃ tumhākaṃ cittena  tāvatiṃsasadisaṃ upasaṃharatha upanetha allīyāpetha. yatheva tāvatiṃsā  abhirūpā pāsādikā nīlādinānāvaṇṇā, evamime  licchavirājānopīti tāvatiṃsehi samake katvā passathāti attho.<br/><br/>[03] kasmā pana bhagavā anekasatehi suttehi cakkhādīnaṃ rūpādīsu  nimittaggāhaṃ paṭisedhetvā idha mahantena ussāhena nimittaggāhe  uyyojetīti? hitakāmatāya. tatra kira ekacce bhikkhū  osannavīriyā, tesaṃ ^a^M2.0136^ea^ sampattiyā palobhento -- ``appamādena  samaṇadhammaṃ karontānaṃ evarūpā issariyasampatti sulabhā''ti  samaṇadhamme ussāhajananatthaṃ āha. aniccalakkhaṇavibhāvanatthañcāpi  ^a^P2.0546^ea^ evamāha. nacirasseva hi sabbepime ajātasattussa vasena vināsaṃ  pāpuṇissanti. atha nesaṃ rajjasirisampattiṃ disvā ṭhitabhikkhū --  ``tathārūpāyapi nāma ^a^V2.0122^ea^ sirisampattiyā vināso paññāyissatī''ti  aniccalakkhaṇaṃ bhāvetvā saha paṭisambhidāhi arahattaṃ pāpuṇissantīti  aniccalakkhaṇavibhāvanatthaṃ āha.<br/><br/>[03] ^b^adhivāsetū^eb^ti ambapāliyā nimantitabhāvaṃ ñatvāpi kasmā  nimantentīti? asaddahanatāya ceva vattasīsena ca. sā hi dhuttā  itthī animantetvāpi nimantemīti vadeyyāti tesaṃ cittaṃ ahosi,  dhammaṃ sutvā gamanakāle ca nimantetvā gamanaṃ nāma manussānaṃ vattameva. 


volume: 23
item: 44
title:
  anāvattidhammasambodhiparāyaṇavaṇṇanā^dhammādāsadhammapariyāyavaṇṇanā^ambapālīgaṇikāvatthuvaṇṇanā^veḷuvagāmavassūpagamanavaṇṇanā^

content:
  [03] 163^b^.^eb^ ^b^veḷuvagāmako^eb^ti vesāliyā samīpe  veḷuvagāmo. ^b^yathāmitta^eb^ntiādīsu mittā mittāva.  ^b^sandiṭṭhā^eb^ti tattha tattha saṅgamma diṭṭhamattā nātidaḷhamittā.  ^b^sambhattā^eb^ti suṭṭhu bhattā sinehavanto daḷhamittā. yesaṃ yesaṃ  yattha yattha evarūpā bhikkhū atthi, te te tattha tattha vassaṃ upethāti  attho. kasmā evamāha? tesaṃ phāsuvihāratthāya. tesañhi  veḷuvagāmake senāsanaṃ nappahoti, bhikkhāpi mandā. samantā  vesāliyā pana bahūni senāsanāni, bhikkhāpi sulabhā, tasmā  evamāha. atha kasmā -- ``yathāsukhaṃ gacchathā''ti na vissajjesi?  tesaṃ anukampāya. evaṃ kirassa ahosi -- ``ahaṃ dasamāsamattaṃ  ṭhatvā parinibbāyissāmi, sace ime dūraṃ gacchissanti, mama  parinibbānakāle daṭṭhuṃ na sakkhissanti. atha nesaṃ -- ``satthā  parinibbāyanto amhākaṃ satimattampi na adāsi, sace jāneyyāma,  evaṃ na dūre vaseyyāmā''ti vippaṭisāro bhaveyya. vesāliyā samantā  pana vasantā māsassa aṭṭha vāre āgantvā dhammaṃ suṇissanti,  sugatovādaṃ labhissantī''ti na vissajjesi. <br/><br/>[03] 164^b^.^eb^ ^b^kharo^eb^ti pharuso. ^b^ābādho^eb^ti  visabhāgarogo. ^b^bāḷhā^eb^ti balavatiyo. ^b^māraṇantikā^eb^ti  maraṇantaṃ maraṇasantikaṃ pāpanasamatthā. ^b^sato sampajāno  adhivāsesī^eb^ti satiṃ sūpaṭṭhitaṃ katvā ñāṇena paricchinditvā  adhivāsesi. ^b^avihaññamāno^eb^ti vedanānuvattanavasena aparāparaṃ  ^a^M2.0137^ea^ parivattanaṃ akaronto apīḷiyamāno adukkhiyamānova adhivāsesi  ^a^P2.0547^ea^. ^b^anāmantetvā^eb^ti ajānāpetvā. ^b^anapaloketvā^eb^ti na  apaloketvā ovādānusāsaniṃ adatvāti vuttaṃ hoti.  ^b^vīriyenā^eb^ti pubbabhāgavīriyena ceva phalasamāpattivīriyena ca.  ^b^paṭipaṇāmetvā^eb^ti vikkhambhetvā. ^b^jīvitasaṅkhāra^eb^nti ettha  jīvitampi jīvitasaṅkhāro. yena jīvitaṃ saṅkhariyati chijjamānaṃ  ghaṭetvā ṭhapiyati, so phalasamāpattidhammopi jīvitasaṅkhāro. so  idha adhippeto. ^b^adhiṭṭhāyā^eb^ti ^a^V2.0123^ea^ adhiṭṭhahitvā pavattetvā,  jīvitaṭṭhapanasamatthaṃ phalasamāpattiṃ samāpajjeyyanti ayamettha saṅkhepattho.<br/><br/>[03] kiṃ pana bhagavā ito pubbe phalasamāpattiṃ na samāpajjatīti?  samāpajjati. sā pana khaṇikasamāpatti. khaṇikasamāpatti ca  antosamāpattiyaṃyeva vedanaṃ vikkhambheti, samāpattito vuṭṭhitamattassa  kaṭṭhapātena vā kaṭhalapātena vā chinnasevālo viya udakaṃ puna sarīraṃ  vedanā ajjhottharati. yā pana rūpasattakaṃ arūpasattakañca niggumbaṃ  nijjaṭaṃ katvā mahāvipassanāvasena samāpannā samāpatti, sā suṭṭhu  vikkhambheti. yathā nāma purisena pokkharaṇiṃ ogāhetvā hatthehi ca  pādehi ca suṭṭhu apabyūḷho sevālo cirena udakaṃ ottharati; evameva  tato vuṭṭhitassa cirena vedanā uppajjati. iti bhagavā taṃ divasaṃ  mahābodhipallaṅke abhinavavipassanaṃ paṭṭhapento viya rūpasattakaṃ  arūpasattakaṃ niggumbaṃ nijjaṭaṃ katvā cuddasahākārehi sannetvā  mahāvipassanāya vedanaṃ vikkhambhetvā -- ``dasamāse mā  uppajjitthā''ti samāpattiṃ samāpajji. samāpattivikkhambhitā vedanā  dasamāse na uppajji yeva.<br/><br/>[03] ^b^gilānā vuṭṭhito^eb^ti gilāno hutvā puna vuṭṭhito.  ^b^madhurakajāto viyā^eb^ti sañjātagarubhāvo sañjātathaddhabhāvo sūle  uttāsitapuriso viya. ^b^na pakkhāyantī^eb^ti nappakāsanti,  nānākārato na upaṭṭhahanti. ^b^dhammāpi maṃ na paṭibhantī^eb^ti  satipaṭṭhānādidhammā mayhaṃ pākaṭā na hontīti dīpeti. tantidhammā  pana therassa supaguṇā. ^b^na udāharatī^eb^ti pacchimaṃ ovādaṃ na  deti. taṃ sandhāya vadati. <br/><br/>[03] 165^b^.^eb^ ^b^anantaraṃ^eb^ ^a^M2.0138^ea^ ^b^abāhira^eb^nti dhammavasena vā  puggalavasena vā ubhayaṃ akatvā. ``ettakaṃ dhammaṃ parassa na  desessāmī''ti ^a^P2.0548^ea^ hi cintento dhammaṃ abbhantaraṃ karoti nāma.  ``ettakaṃ parassa desessāmī''ti cintento dhammaṃ bāhiraṃ karoti nāma.  ``imassa puggalassa desessāmī''ti cintento pana puggalaṃ  abbhantaraṃ karoti nāma. ``imassa na desessāmī''ti cintento  puggalaṃ bāhiraṃ karoti nāma. evaṃ akatvā desitoti attho.  ^b^ācariyamuṭṭhī^eb^ti yathā bāhirakānaṃ ācariyamuṭṭhi nāma hoti.  daharakāle kassaci akathetvā pacchimakāle maraṇamañce nipannā  piyamanāpassa antevāsikassa kathenti, evaṃ tathāgatassa -- ``idaṃ  mahallakakāle pacchimaṭṭhāne kathessāmī''ti muṭṭhiṃ katvā  ``pariharissāmī''ti ṭhapitaṃ kiñci natthīti dasseti.<br/><br/>[03] ^b^ahaṃ^eb^ ^a^V2.0124^ea^ ^b^bhikkhusaṅgha^eb^nti ahameva bhikkhusaṅghaṃ  pariharissāmīti vā ^b^mamuddesiko^eb^ti ahaṃ uddisitabbaṭṭhena uddeso  assāti mamuddesiko. maṃyeva uddisitvā mama paccāsīsamāno  bhikkhusaṅgho hotu, mama accayena vā mā ahesuṃ, yaṃ vā taṃ vā  hotūti iti vā yassa assāti attho. ^b^na evaṃ hotī^eb^ti  bodhipallaṅkeyeva issāmacchariyānaṃ vihatattā evaṃ na hoti. ^b^sa  ki^eb^nti so kiṃ. ^b^āsītiko^eb^ti asītisaṃvacchariko. idaṃ  pacchimavayānuppattabhāvadīpanatthaṃ vuttaṃ. ^b^veṭhamissakenā^eb^ti  bāhabandhacakkabandhādinā paṭisaṅkharaṇena veṭhamissakena. ^b^maññe^eb^ti  jiṇṇasakaṭaṃ viya veṭhamissakena maññe yāpeti. arahattaphalaveṭhanena  catuiriyāpathakappanaṃ tathāgatassa hotīti dasseti.<br/><br/>[03] idāni tamatthaṃ pakāsento ^b^yasmiṃ, ānanda,  samaye^eb^tiādimāha. tattha ^b^sabbanimittāna^eb^nti rūpanimittādīnaṃ.  ^b^ekaccānaṃ vedanāna^eb^nti lokiyānaṃ vedanānaṃ.  ^b^tasmātihānandā^eb^ti yasmā iminā phalasamāpattivihārena phāsu  hoti, tasmā tumhepi tadatthāya evaṃ viharathāti dasseti.  ^b^attadīpā^eb^ti mahāsamuddagatadīpaṃ viya attānaṃ dīpaṃ patiṭṭhaṃ katvā  viharatha. ^b^attasaraṇā^eb^ti attagatikāva hotha, mā aññagatikā.  ^b^dhammadīpadhammasaraṇa^eb^padesupi eseva nayo. ^b^tamatagge^eb^ti  tamāgge. majjhe takāro padasandhivasena vutto. idaṃ vuttaṃ hoti --  ``ime aggatamāti tamataggā''ti. evaṃ sabbaṃ tamayogaṃ chinditvā  ativiya agge uttamabhāve ete ^a^M2.0139^ea^, ānanda ^a^P2.0549^ea^, mama bhikkhū bhavissanti.  tesaṃ atiagge bhavissanti, ye keci sikkhākāmā, sabbepi te  catusatipaṭṭhānagocarāva bhikkhū agge bhavissantīti arahattanikūṭena  desanaṃ saṅgaṇhāti. <br/><br/>[06] dutiyabhāṇavāravaṇṇanā niṭṭhitā. 


volume: 23
item: 45
title:
  dhammādāsadhammapariyāyavaṇṇanā^ambapālīgaṇikāvatthuvaṇṇanā^veḷuvagāmavassūpagamanavaṇṇanā^nimittobhāsakathāvaṇṇanā^

content:
  [03] 166^b^.^eb^ ^b^vesāliṃ piṇḍāya pāvisī^eb^ti kadā  pāvisi? ukkacelato nikkhamitvā vesāliṃ gatakāle. bhagavā kira  vuṭṭhavasso veḷuvagāmakā nikkhamitvā sāvatthiṃ gamissāmīti  āgatamaggeneva paṭinivattanto anupubbena sāvatthiṃ patvā jetavanaṃ  pāvisi. dhammasenāpati bhagavato vattaṃ dassetvā divāṭṭhānaṃ gato.  so tattha antevāsikesu vattaṃ dassetvā paṭikkantesu divāṭṭhānaṃ  sammajjitvā cammakkhaṇḍaṃ paññapetvā pāde pakkhāletvā pallaṅkaṃ  ābhujitvā phalasamāpattiṃ ^a^V2.0125^ea^ pāvisi. athassa yathāparicchedena tato  vuṭṭhitassa ayaṃ parivitakko udapādi -- ``buddhā nu kho paṭhamaṃ  parinibbāyanti, agasāvakā nu kho''ti? tato -- ``aggasāvakā  paṭhama''nti ñatvā attano āyusaṅkhāraṃ olokesi. so --  ``sattāhameva me āyusaṅkhāro pavattatī''ti ñatvā -- ``kattha  parinibbāyissāmī''ti cintesi. tato -- ^b^``rāhulo^eb^  tāvatiṃsesu parinibbuto, ^b^aññāsikoṇḍaññatthero^eb^ chaddantadahe, ahaṃ  kattha parinibbāyissāmī''ti puna cintento mātaraṃ ārabbha satiṃ  uppādesi -- ``mayhaṃ mātā sattannaṃ arahantānaṃ mātā hutvāpi  buddhadhammasaṅghesu appasannā, atthi nu kho tassā upanissayo, natthi  nu kho''ti āvajjetvā sotāpattimaggassa upanissayaṃ disvā --  ``kassa desanāya abhisamayo bhavissatī''ti olokento --  ``mameva dhammadesanāya bhavissati, na aññassa. sace kho panāhaṃ  appossukko bhaveyyaṃ, bhavissanti me vattāro -- `sāriputtatthero  avasesajanānampi avassayo hoti. tathā hissa  samacittasuttadesanādivase (a0 ni0  1.37)  koṭisatasahassadevatā arahattaṃ pattā ^a^M2.0140^ea^. tayo magge paṭividdhadevatānaṃ  gaṇanā natthi. aññesu ca ṭhānesu anekā abhisamayā ^a^P2.0550^ea^ dissanti.  thereva cittaṃ pasādetvā sagge nibbattāneva asītikulasahassāni. so  dāni sakamātumicchādassanamattampi harituṃ nāsakkhī'ti. tasmā  mātaraṃ micchādassanā mocetvā jātovarakeyeva parinibbāyissāmī''ti  sanniṭṭhānaṃ katvā -- ``ajjeva bhagavantaṃ anujānāpetvā  nikkhamissāmī''ti cundattheraṃ āmantesi. ``āvuso, cunda,  amhākaṃ pañcasatāya bhikkhuparisāya saññaṃ dehi -- `gaṇhathāvuso  pattacīvarāni, dhammasenāpati nāḷakagāmaṃ gantukāmo'ti''. thero tathā  akāsi. bhikkhū senāsanaṃ saṃsāmetvā pattacīvaramādāya therassa  santikaṃ āgamaṃsu. thero senāsanaṃ saṃsāmetvā divāṭṭhānaṃ sammajjitvā  divāṭṭhānadvāre ṭhatvā divāṭṭhānaṃ olokento -- ``idaṃ dāni  pacchimadassanaṃ, puna āgamanaṃ natthī''ti pañcasatabhikkhuparivuto  bhagavantaṃ upasaṅkamitvā vanditvā etadavoca -- <br/><br/>[21] ``chinno dāni bhavissāmi, lokanātha mahāmuni. <br/><br/>[22] gamanāgamanaṃ natthi, pacchimā vandanā ayaṃ.. <br/><br/>[21] jīvitaṃ appakaṃ mayhaṃ, ito sattāhamaccaye. <br/><br/>[22] nikkhipeyyāmahaṃ dehaṃ, bhāravoropanaṃ yathā.. <br/><br/>[21] anujānātu me bhante, bhagavā, anujānātu sugato. <br/><br/>[22] parinibbānakālo me, ossaṭṭho āyusaṅkhāro''ti..<br/><br/>[03] buddhā ^a^V2.0126^ea^ pana yasmā ``parinibbāhī''ti vutte maraṇasaṃvaṇṇanaṃ  saṃvaṇṇenti nāma, ``mā parinibbāhī''ti vutte vaṭṭassa guṇaṃ  kathentīti micchādiṭṭhikā dosaṃ āropessanti, tasmā tadubhayampi na  vadanti. tena naṃ bhagavā āha -- ``kattha parinibbāyissasi  sāriputtā''ti? ``atthi, bhante, magadhesu nāḷakagāme jātovarako,  tatthāhaṃ parinibbāyissāmī''ti vutte ``yassa dāni tvaṃ, sāriputta,  kālaṃ maññasi, idāni pana te jeṭṭhakaniṭṭhabhātikānaṃ tādisassa  bhikkhuno dassanaṃ dullabhaṃ bhavissatīti desehi tesaṃ dhamma''nti āha.<br/><br/>[03] thero -- ``satthā mayhaṃ iddhivikubbanapubbaṅgamaṃ dhammadesanaṃ  paccāsīsatī''ti ñatvā bhagavantaṃ vanditvā tālappamāṇaṃ abbhuggantvā  puna oruyha bhagavantaṃ vanditvā ^a^P2.0551^ea^ sattatālappamāṇe ^a^M2.0141^ea^ antalikkhe ṭhito  iddhivikubbanaṃ dassetvā dhammaṃ desesi. sakalanagaraṃ sannipati.  thero oruyha bhagavantaṃ vanditvā ``gamanakālo me, bhante''ti āha.  bhagavā ``dhammasenāpatiṃ paṭipādessāmī''ti dhammāsanā uṭṭhāya  gandhakuṭiabhimukho gantvā maṇiphalake aṭṭhāsi. thero tikkhattuṃ  padakkhiṇaṃ katvā catūsu ṭhānesu vanditvā -- ``bhagavā ito  kappasatasahassādhikassa asaṅkhyeyyassa upari  anomadassisammāsambuddhassa pādamūle nipatitvā tumhākaṃ dassanaṃ  patthesiṃ. sā me patthanā samiddhā, diṭṭhā tumhe, taṃ paṭhamadassanaṃ, idaṃ  pacchimadassanaṃ. puna tumhākaṃ dassanaṃ natthī''ti -- vatvā  dasanakhasamodhānasamujjalaṃ añjaliṃ paggayha yāva dassanavisayo, tāva  abhimukhova paṭikkamitvā ``ito paṭṭhāya cutipaṭisandhivasena  kismiñci ṭhāne gamanāgamanaṃ nāma natthī''ti vanditvā pakkāmi.  udakapariyantaṃ katvā mahābhūmicālo ahosi. bhagavā parivāretvā  ṭhite bhikkhū āha -- ``anugacchatha, bhikkhave, tumhākaṃ  jeṭṭhabhātika''nti. bhikkhū yāva dvārakoṭṭhakā agamaṃsu. thero --  ``tiṭṭhatha, tumhe āvuso, appamattā hothā''ti nivattāpetvā attano  parisāyeva saddhiṃ pakkāmi. manussā -- ``pubbe ayyo  paccāgamanacārikaṃ carati, idaṃ dāni gamanaṃ na puna paccāgamanāyā''ti  paridevantā anubandhiṃsu. tepi ``appamattā hotha āvuso,  evaṃbhāvino nāma saṅkhārā''ti nivattāpesi.<br/><br/>[03] atha kho āyasmā sāriputto antarāmagge sattāhaṃ manussānaṃ  anuggahaṃ karonto sāyaṃ nāḷakagāmaṃ patvā gāmadvāre nigrodharukkhamūle  aṭṭhāsi. atha uparevato nāma therassa bhāgineyyo bahigāmaṃ gacchanto  theraṃ disvā upasaṅkamitvā vanditvā aṭṭhāsi. thero taṃ āha --  ``atthi gehe te ayyikā''ti? āma, bhanteti. gaccha amhākaṃ  idhāgatabhāvaṃ ārocehi. ``kasmā āgato''ti ca vutte ``ajja kira  ekadivasaṃ antogāme bhavissati, jātovarakaṃ paṭijaggatha, pañcannaṃ  bhikkhusatānaṃ nivāsanaṭṭhānaṃ jānāthā''ti. so gantvā ``ayyike,  mayhaṃ mātulo ^a^V2.0127^ea^ āgato''ti āha. idāni kuhinti? gāmadvāreti.  ekakova, aññopi koci atthīti ^a^P2.0552^ea^? atthi pañcasatā bhikkhūti.  kiṃ kāraṇā āgatoti? so taṃ pavattiṃ ārocesi. brāhmaṇī --  ``kiṃ nu kho ettakānaṃ vasanaṭṭhānaṃ paṭijaggāpeti ^a^M2.0142^ea^, daharakāle  pabbajitvā mahallakakāle gihī hotukāmo''ti cintentī jātovarakaṃ  paṭijaggāpetvā pañcasatānaṃ bhikkhūnaṃ vasanaṭṭhānaṃ kāretvā  daṇḍadīpikāyo jāletvā therassa pāhesi.<br/><br/>[03] thero bhikkhūhi saddhiṃ pāsādaṃ abhiruhi. abhiruhitvā ca  jātovarakaṃ pavisitvā nisīdi. nisajjeva -- ``tumhākaṃ vasanaṭṭhānaṃ  gacchathā''ti bhikkhū uyyojesi. tesu gatamattesuyeva therassa kharo  ābādho uppajji, lohitapakkhandikā māraṇantikā vedanā vattanti,  ekaṃ bhājanaṃ pavisati, ekaṃ nikkhamati. brāhmaṇī -- ``mama  puttassa pavatti mayhaṃ na ruccatī''ti attano vasanagabbhadvāraṃ nissāya  aṭṭhāsi. cattāro mahārājāno ``dhammasenāpati kuhiṃ viharatī''ti  olokentā ``nāḷakagāme jātovarake parinibbānamañce nipanno,  pacchimadassanaṃ gamissāmā''ti āgamma vanditvā aṭṭhaṃsu. thero --  ke tumheti? mahārājāno, bhanteti. kasmā āgatatthāti?  gilānupaṭṭhākā bhavissāmāti. hotu, atthi gilānupaṭṭhāko, gacchatha  tumheti uyyojesi. tesaṃ gatāvasāne teneva nayena sakko  devānamindo, tasmiṃ gate suyāmādayo mahābrahmā ca āgamiṃsu. tepi  tatheva thero uyyojesi.<br/><br/>[03] brāhmaṇī devatānaṃ āgamanañca gamanañca disvā -- ``ke nu  kho ete mama puttaṃ vanditvā gacchantī''ti therassa gabbhadvāraṃ gantvā  -- ``tāta, cunda, kā pavattī''ti pucchi. so taṃ pavattiṃ  ācikkhitvā -- ``mahāupāsikā, bhante āgatā''ti āha. thero  kasmā avelāya āgatatthāti pucchi. sā tuyhaṃ tāta dassanatthāyāti  vatvā ``tāta ke paṭhamaṃ āgatā''ti pucchi. cattāro mahārājāno,  upāsiketi. tāta, tvaṃ catūhi mahārājehi mahantataroti?  ārāmikasadisā ete upāsike, amhākaṃ satthu paṭisandhiggahaṇato  paṭṭhāya khaggahatthā hutvā ārakkhaṃ akaṃsūti. tesaṃ tāta, gatāvasāne  ko āgatoti? sakko devānamindoti. devarājatopi tvaṃ tāta,  mahantataroti? bhaṇḍagāhakasāmaṇerasadiso ^a^P2.0553^ea^ esa upāsike, amhākaṃ  satthu tāvatiṃsato otaraṇakāle pattacīvaraṃ gahetvā otiṇṇoti.  tassa tāta gatāvasāne jotamāno viya ko āgatoti? upāsike  tuyhaṃ bhagavā ca satthā ca mahābrahmā nāma esoti. mayhaṃ bhagavato  mahābrahmatopi tvaṃ tāta mahantataroti? āma upāsike, ete nāma  kira amhākaṃ satthu ^a^M2.0143^ea^ jātadivase cattāro mahābrahmāno mahāpurisaṃ  suvaṇṇajālena paṭiggaṇhiṃsūti.<br/><br/>[03] atha ^a^V2.0128^ea^ brāhmaṇiyā -- ``puttassa tāva me ayaṃ ānubhāvo,  kīdiso vata mayhaṃ puttassa bhagavato satthu ānubhāvo bhavissatī''ti  cintayantiyā sahasā pañcavaṇṇā pīti uppajjitvā sakalasarīre phari.  thero -- ``uppannaṃ me mātu pītisomanassaṃ, ayaṃ dāni kālo  dhammadesanāyā''ti cintetvā -- ``kiṃ cintesi mahāupāsike''ti  āha. sā -- ``puttassa tāva me ayaṃ guṇo, satthu panassa  kīdiso guṇo bhavissatīti idaṃ, tāta, cintemī''ti āha.  mahāupāsike, mayhaṃ satthu jātakkhaṇe, mahābhinikkhamane, sambodhiyaṃ,  dhammacakkappavattane ca dasasahassilokadhātu kampittha, sīlena samādhinā  paññāya vimuttiyā vimuttiñāṇadassanena samo nāma natthi, itipi  so bhagavāti vitthāretvā buddhaguṇappaṭisaṃyuttaṃ dhammadesanaṃ kathesi.<br/><br/>[03] brāhmaṇī piyaputtassa dhammadesanāpariyosāne sotāpattiphale  patiṭṭhāya puttaṃ āha -- ``tāta, upatissa, kasmā evamakāsi,  evarūpaṃ nāma amataṃ mayhaṃ ettakaṃ kālaṃ na adāsī''ti. thero --  ``dinnaṃ dāni me mātu rūpasāriyā brāhmaṇiyā posāvanikamūlaṃ,  ettakena vaṭṭissatī''ti cintetvā ``gaccha mahāupāsike''ti brāhmaṇiṃ  uyyojetvā ``cunda kā velā''ti āha. balavapaccūsakālo, bhanteti.  tena hi bhikkhusaṅghaṃ sannipātehīti. sannipatito, bhante,  saṅghoti. maṃ ukkhipitvā nisīdāpehi cundāti ukkhipitvā  nisīdāpesi. thero bhikkhū āmantesi -- ``āvuso catucattālīsaṃ  vo vassāni mayā saddhiṃ vicarantānaṃ yaṃ me kāyikaṃ vā vācasikaṃ vā  na rocetha, khamatha taṃ āvusoti. ettakaṃ, bhante, amhākaṃ chāyā  viya tumhe amuñcitvā vicarantānaṃ aruccanakaṃ nāma natthi, tumhe pana  amhākaṃ khamathāti. atha ^a^P2.0554^ea^ thero aruṇasikhāya paññāyamānāya  mahāpathaviṃ unnādayanto anupādisesāya nibbānadhātuyā parinibbāyi.  bahū devamanussā therassa parinibbāne sakkāraṃ kariṃsu.<br/><br/>[03] āyasmā ^a^M2.0144^ea^ cundo therassa pattacīvarañca dhātuparissāvanañca  gahetvā jetavanaṃ gantvā ānandattheraṃ gahetvā bhagavantaṃ upasaṅkami.  bhagavā dhātuparissāvanaṃ gahetvā pañcahi gāthāsatehi therassa guṇaṃ  kathetvā dhātucetiyaṃ kārāpetvā rājagahagamanatthāya ānandattherassa saññaṃ  adāsi. thero bhikkhūnaṃ ārocesi. bhagavā  mahābhikkhusaṅghaparivuto rājagahaṃ agamāsi. tattha gatakāle  mahāmoggallānatthero parinibbāyi. bhagavā tassa dhātuyo gahetvā  cetiyaṃ kārāpetvā rājagahato nikkhamitvā anupubbena gaṅgābhimukho  gantvā ukkacelaṃ agamāsi. tattha gaṅgātīre bhikkhusaṅghaparivuto  nisīditvā tattha sāriputtamoggallānānaṃ parinibbānappaṭisaṃyuttaṃ suttaṃ  desetvā ukkacelato nikkhamitvā vesāliṃ agamāsi. evaṃ gate atha  kho bhagavā pubbaṇhasamayaṃ ^a^V2.0129^ea^ nivāsetvā pattacīvaramādāya vesāliṃ  piṇḍāya pāvisīti ayamettha anupubbī kathā.<br/><br/>[03] ^b^nisīdana^eb^nti ettha cammakkhaṇḍaṃ adhippetaṃ.  ^b^udenacetiya^eb^nti udenayakkhassa cetiyaṭṭhāne katavihāro vuccati.  ^b^gotamakādīsupi^eb^ eseva nayo. ^b^bhāvitā^eb^ti vaḍḍhitā.  ^b^bahulīkatā^eb^ti punappunaṃ katā. ^b^yānīkatā^eb^ti yuttayānaṃ viya  katā. ^b^vatthukatā^eb^ti patiṭṭhānaṭṭhena vatthu viya katā.  ^b^anuṭṭhitā^eb^ti adhiṭṭhitā. ^b^paricitā^eb^ti samantato citā  suvaḍḍhitā. ^b^susamāraddhā^eb^ti suṭṭhu samāraddhā.<br/><br/>[03] iti aniyamena kathetvā puna niyametvā dassento  ^b^tathāgatassa kho^eb^tiādimāha. ettha ca ^b^kappa^eb^nti āyukappaṃ.  tasmiṃ tasmiṃ kāle yaṃ manussānaṃ āyuppamāṇaṃ hoti, taṃ paripuṇṇaṃ  karonto tiṭṭheyya. ^b^kappāvasesaṃ vā^eb^ti -- ``appaṃ vā  bhiyyo''ti (dī0 ni0 2.7; a0 ni0  6.74) vuttavassasatato  atirekaṃ vā. mahāsīvatthero panāha -- ``buddhānaṃ aṭṭhāne gajjitaṃ  nāma natthi. yatheva hi veḷuvagāmake uppannaṃ māraṇantikaṃ vedanaṃ dasa  māse vikkhambheti, evaṃ punappunaṃ ^a^P2.0555^ea^ taṃ samāpattiṃ samāpajjitvā dasa dasa  māse vikkhambhento imaṃ bhaddakappameva tiṭṭheyya, kasmā pana na ṭhitoti?  upādinnakasarīraṃ nāma khaṇḍiccādīhi abhibhuyyati, buddhā ca  khaṇḍiccādibhāvaṃ apatvā pañcame āyukoṭṭhāse bahujanassa  piyamanāpakāleyeva parinibbāyanti. buddhānubuddhesu ca mahāsāvakesu  parinibbutesu ekakeneva khāṇukena viya ^a^M2.0145^ea^ ṭhātabbaṃ hoti,  daharasāmaṇeraparivāritena vā. tato -- `aho buddhānaṃ parisā'ti  hīḷetabbataṃ āpajjeyya. tasmā na ṭhito''ti. evaṃ vuttepi so na  ruccati, ``āyukappo''ti idameva aṭṭhakathāyaṃ niyamitaṃ. <br/><br/>[03] 167^b^.^eb^ ^b^yathā taṃ mārena pariyuṭṭhitacitto^eb^ti ettha  tanti nipātamattaṃ. yathā mārena pariyuṭṭhitacitto ajjhotthaṭacitto  aññopi koci puthujjano paṭivijjhituṃ na sakkuṇeyya, evameva  nāsakkhi paṭivijjhitunti attho. kiṃ kāraṇā? māro hi yassa  sabbena sabbaṃ dvādasa vipallāsā appahīnā, tassa cittaṃ pariyuṭṭhāti.  therassa cattāro vipallāsā appahīnā, tenassa māro cittaṃ pariyuṭṭhāti.  so pana cittapariyuṭṭhānaṃ karonto kiṃ karotīti? bheravaṃ  rūpārammaṇaṃ vā dasseti, saddārammaṇaṃ vā sāveti, tato sattā taṃ  disvā vā sutvā vā satiṃ vissajjetvā vivaṭamukhā honti. tesaṃ  mukhena hatthaṃ pavesetvā hadayaṃ maddati. tato visaññāva hutvā tiṭṭhanti.  therassa panesa mukhena hatthaṃ pavesetuṃ kiṃ sakkhissati  ^a^V2.0130^ea^?  bheravārammaṇaṃ pana dasseti. taṃ disvā thero nimittobhāsaṃ na  paṭivijjhi. bhagavā jānantoyeva -- ``kimatthaṃ yāvatatiyaṃ  āmantesī''ti? parato ``tiṭṭhatu, bhante, bhagavā''ti yācite  ``tuyhevetaṃ dukkaṭaṃ, tuyhevetaṃ aparaddha''nti dosāropanena  sokatanukaraṇatthaṃ. 


volume: 23
item: 46
title:
  ambapālīgaṇikāvatthuvaṇṇanā^veḷuvagāmavassūpagamanavaṇṇanā^nimittobhāsakathāvaṇṇanā^mārayācanakathāvaṇṇanā^

content:
  [03] 168^b^.^eb^ ^b^māro pāpimā^eb^ti ettha ^b^māro^eb^ti satte  anatthe niyojento māretīti ^b^māro. pāpimā^eb^ti tasseva  vevacanaṃ. so hi pāpadhammasamannāgatattā ``pāpimā''ti vuccati.  kaṇho, antako, namuci, pamattabandhūtipi tasseva nāmāni.  ^b^bhāsitā kho panesā^eb^ti ayañhi bhagavato sambodhipattiyā aṭṭhame  sattāhe bodhimaṇḍeyeva āgantvā -- ``bhagavā yadatthaṃ tumhehi pāramiyo  pūritā, so vo attho anuppatto, paṭividdhaṃ sabbaññutaññāṇaṃ, kiṃ te  lokavicāraṇenā''ti vatvā, yathā ajja ^a^P2.0556^ea^, evameva ``parinibbātu  dāni, bhante, bhagavā''ti yāci. bhagavā cassa -- ``na  ^a^M2.0146^ea^ tāvāha''ntiādīni vatvā paṭikkhipi. taṃ sandhāya ``bhāsitā kho  panesā bhante''tiādimāha.<br/><br/>[03] tattha ^b^viyattā^eb^ti maggavasena viyattā. tatheva vinītā  tathā visāradā. ^b^bahussutā^eb^ti tepiṭakavasena bahu sutametesanti  ^b^bahussutā.^eb^ tameva dhammaṃ dhārentīti ^b^dhammadharā.^eb^ athavā  pariyattibahussutā ceva paṭivedhabahussutā ca.  pariyattipaṭivedhadhammānaṃyeva dhāraṇato dhammadharāti evamettha attho  daṭṭhabbo. ^b^dhammānudhammapaṭipannā^eb^ti ariyadhammassa anudhammabhūtaṃ  vipassanādhammaṃ paṭipannā. ^b^sāmīcippaṭipannā^eb^ti  anucchavikapaṭipadaṃ paṭipannā. ^b^anudhammacārino^eb^ti  anudhammacaraṇasīlā. ^b^sakaṃ ācariyaka^eb^nti attano ācariyavādaṃ.  ^b^ācikkhissantī^eb^tiādīni sabbāni aññamaññassa  vevacanāni. ^b^sahadhammenā^eb^ti sahetukena sakāraṇena vacanena.  ^b^sappāṭihāriya^eb^nti yāva na niyyānikaṃ katvā dhammaṃ desessanti.<br/><br/>[03] ^b^brahmacariya^eb^nti sikkhattayasaṅgahitaṃ sakalaṃ  sāsanabrahmacariyaṃ. ^b^iddha^eb^nti samiddhaṃ jhānassādavasena.  ^b^phīta^eb^nti vuddhippattaṃ sabbaphāliphullaṃ viya abhiññāya  sampattivasena. ^b^vitthārika^eb^nti vitthataṃ tasmiṃ tasmiṃ disābhāge  patiṭṭhitavasena. ^b^bāhujañña^eb^nti bahujanehi ñātaṃ paṭividdhaṃ  mahājanābhisamayavasena. ^b^puthubhūta^eb^nti sabbākāravasena  puthulabhāvappattaṃ. kathaṃ? ^b^yāva devamanussehi^eb^ ^a^V2.0131^ea^ ^b^suppakāsita^eb^nti  yattakā viññujātikā devā ceva manussā ca atthi sabbehi suṭṭhu  pakāsitanti attho.<br/><br/>[03] ^b^appossukko^eb^ti nirālayo. tvañhi pāpima,  aṭṭhamasattāhato paṭṭhāya -- ``parinibbātu dāni, bhante, bhagavā  parinibbātu, sugato''ti viravanto āhiṇḍittha. ajja dāni paṭṭhāya  vigatussāho hohi; mā mayhaṃ parinibbānatthaṃ vāyāmaṃ karohīti vadati. 


volume: 23
item: 47
title:
  veḷuvagāmavassūpagamanavaṇṇanā^nimittobhāsakathāvaṇṇanā^mārayācanakathāvaṇṇanā^āyusaṅkhāraossajjanavaṇṇanā^

content:
  [03] 169^b^.^eb^ ^b^sato sampajāno āyusaṅkhāraṃ  ossajī^eb^ti satiṃ sūpaṭṭhitaṃ katvā ñāṇena paricchinditvā  āyusaṅkhāraṃ vissajji, pajahi. tattha na bhagavā hatthena leḍḍuṃ viya  āyusaṅkhāraṃ ossaji, temāsamattameva pana samāpattiṃ ^a^M2.0147^ea^ samāpajjitvā  tato paraṃ na samāpajjissāmīti cittaṃ uppādesi. taṃ sandhāya vuttaṃ  -- ``ossajī''ti. ``ussajjī''ti pi pāṭho.  ^b^mahābhūmicālo^eb^ti ^a^P2.0557^ea^ mahanto pathavīkampo. tadā kira dasasahassī  lokadhātu kampittha. ^b^bhiṃsanako^eb^ti bhayajanako. ^b^devadundubhiyo  ca phaliṃsū^eb^ti devabheriyo phaliṃsu, devo sukkhagajjitaṃ gajji,  akālavijjulatā nicchariṃsu, khaṇikavassaṃ vassīti vuttaṃ hoti.<br/><br/>[03] ^b^udānaṃ udānesī^eb^ti kasmā udānesi? koci nāma  vadeyya -- ``bhagavā pacchato pacchato anubandhitvā --  `parinibbāyatha, bhante, parinibbāyatha, bhante'ti upadduto bhayena  āyusaṅkhāraṃ vissajjesī''ti. ``tassokāso mā hotu, bhītassa  udānaṃ nāma natthī''ti etassa dīpanatthaṃ pītivegavissaṭṭhaṃ udānaṃ  udānesi.<br/><br/>[03] tattha sabbesaṃ soṇasiṅgālādīnampi paccakkhabhāvato tulitaṃ  paricchinnanti tulaṃ. kiṃ taṃ? kāmāvacarakammaṃ. na tulaṃ, na vā  tulaṃ sadisamassa aññaṃ lokiyaṃ kammaṃ atthīti ^b^atulaṃ.^eb^ kiṃ  taṃ? mahaggatakammaṃ. athavā kāmāvacararūpāvacaraṃ tulaṃ, arūpāvacaraṃ  atulaṃ. appavipākaṃ vā tulaṃ, bahuvipākaṃ atulaṃ. ^b^sambhava^eb^nti  sambhavassa hetubhūtaṃ, piṇḍakārakaṃ rāsikārakanti attho.  ^b^bhavasaṅkhāra^eb^nti punabbhavasaṅkhāraṇakaṃ. ^b^avassajī^eb^ti  vissajjesi. ^b^munī^eb^ti buddhamuni. ^b^ajjhattarato^eb^ti  niyakajjhattarato. ^b^samāhito^eb^ti upacārappanāsamādhivasena  samāhito. ^b^abhindi kavacamivā^eb^ti kavacaṃ viya abhindi.  ^b^attasambhava^eb^nti attani sañjātaṃ kilesaṃ. idaṃ vuttaṃ hoti --  ``savipākaṭṭhena sambhavaṃ, bhavābhisaṅkhāraṇaṭṭhena bhavasaṅkhāranti ca  laddhanāmaṃ tulātulasaṅkhātaṃ ^a^V2.0132^ea^ lokiyakammañca ossaji. saṅgāmasīse  mahāyodho kavacaṃ viya attasambhavaṃ kilesañca ajjhattarato samāhito  hutvā abhindī''ti.<br/><br/>[03] atha vā ^b^tula^eb^nti tulento tīrento. ^b^atulañca  sambhava^eb^nti nibbānañceva sambhavañca. ^b^bhavasaṅkhāra^eb^nti  bhavagāmikammaṃ. ^b^avassaji munī^eb^ti ``pañcakkhandhā aniccā,  pañcannaṃ khandhānaṃ nirodho nibbānaṃ nicca''ntiādinā (paṭi0 ma0  3.38) nayena tulayanto buddhamuni bhave ādīnavaṃ, nibbāne ca  ānisaṃsaṃ disvā taṃ khandhānaṃ mūlabhūtaṃ bhavasaṅkhārakammaṃ --  ``kammakkhayāya saṃvattatī''ti (ma0 ni0 2.81) evaṃ vuttena  kammakkhayakarena ariyamaggena ^a^P2.0558^ea^ avassaji. kathaṃ? ajjhattarato  samāhito abhindi kavacamiva attani ^a^M2.0148^ea^ sambhavaṃ. so hi  vipassanāvasena ajjhattarato samathavasena samāhitoti evaṃ pubbabhāgato  paṭṭhāya samathavipassanābalena kavacamiva attabhāvaṃ pariyonandhitvā  ṭhitaṃ, attani sambhavattā ``attasambhava''nti laddhanāmaṃ  sabbakilesajālaṃ abhindi. kilesābhāvena ca katakammaṃ  appaṭisandhikattā avassaṭṭhaṃ nāma hotīti evaṃ kilesappahānena kammaṃ  pajahi, pahīnakilesassa ca bhayaṃ nāma natthi, tasmā abhītova  āyusaṅkhāraṃ ossaji, abhītabhāvañāpanatthañca udānaṃ udānesīti  veditabbo. 


volume: 23
item: 48
title: nimittobhāsakathāvaṇṇanā^mārayācanakathāvaṇṇanā^āyusaṅkhāraossajjanavaṇṇanā^mahābhūmicālavaṇṇanā^
content:
  [03] 171^b^.^eb^ ^b^yaṃ mahāvātā^eb^ti yena samayena yasmiṃ vā  samaye mahāvātā vāyanti, mahāvātā vāyantāpi ukkhepakavātā nāma  uṭṭhahanti, te vāyantā saṭṭhisahassādhikanavayojanasatasahassabahalaṃ  udakasandhārakaṃ vātaṃ upacchindanti, tato ākāse udakaṃ bhassati,  tasmiṃ bhassante pathavī bhassati. puna vāto attano balena  antodhamakaraṇe viya udakaṃ ābandhitvā gaṇhāti, tato udakaṃ  uggacchati, tasmiṃ uggacchante pathavī uggacchati. evaṃ udakaṃ kampitaṃ  pathaviṃ kampeti. etañca kampanaṃ yāva ajjakālāpi hotiyeva,  bahalabhāvena pana na ogacchanuggacchanaṃ paññāyati.<br/><br/>[03] ^b^mahiddhiko mahānubhāvo^eb^ti ijjhanassa mahantatāya  mahiddhiko, anubhavitabbassa mahantatāya mahānubhāvo. ^b^parittā^eb^ti  dubbalā. ^b^appamāṇā^eb^ti balavā. ^b^so imaṃ pathaviṃ  kampetī^eb^ti so iddhiṃ nibbattetvā saṃvejento mahāmoggallāno viya,  vīmaṃsanto vā mahānāgattherassa bhāgineyyo saṅgharakkhitasāmaṇero  viya pathaviṃ kampeti. so kirāyasmā khuraggeyeva arahattaṃ patvā  cintesi ^a^V2.0133^ea^ -- ``atthi nu kho koci bhikkhu, yena  pabbajitadivaseyeva arahattaṃ patvā vejayanto pāsādo kampitapubbo''ti?  tato -- ``natthi kocī''ti ñatvā -- ``ahaṃ kampessāmī''ti  abhiññābalena vejayantamatthake ṭhatvā pādena paharitvā kampetuṃ  nāsakkhi. atha naṃ sakkassa nāṭakitthiyo āhaṃsu -- ``putta  saṅgharakkhita, tvaṃ pūtigandheneva sīsena vejayantaṃ kampetuṃ icchasi,  suppatiṭṭhito tāta pāsādo, kathaṃ kampetuṃ ^a^P2.0559^ea^ sakkhissasī''ti?<br/><br/>[03] sāmaṇero ^a^M2.0149^ea^ -- ``imā devatā mayā saddhiṃ keḷiṃ karonti, ahaṃ  kho pana ācariyaṃ nālatthaṃ, kahaṃ nu kho me ācariyo  sāmuddikamahānāgatthero''ti āvajjento mahāsamudde udakaleṇaṃ māpetvā  divāvihāraṃ nisinnoti ñatvā tattha gantvā theraṃ vanditvā aṭṭhāsi.  tato naṃ thero -- ``kiṃ, tāta saṅgharakkhita, asikkhitvāva yuddhaṃ  paviṭṭhosī''ti vatvā ``nāsakkhi, tāta, vejayantaṃ kampetu''nti pucchi.  ācariyaṃ, bhante, nālatthanti. atha naṃ thero -- ``tāta  tumhādise akampente ko añño kampessati. diṭṭhapubbaṃ te, tāta,  udakapiṭṭhe gomayakhaṇḍaṃ pilavantaṃ, tāta, kapallakapūvaṃ pacantā antantena  paricchindanti, iminā opammena jānāhī''ti āha. so --  ``vaṭṭissati, bhante, ettakenā''ti vatvā pāsādena patiṭṭhitokāsaṃ  udakaṃ hotūti adhiṭṭhāya vejayantābhimukho agamāsi.<br/><br/>[03] devadhītaro taṃ disvā -- ``ekavāraṃ lajjitvā gato, punapi  sāmaṇero eti, punapi etī''ti vadiṃsu. sakko devarājā -- ``mā  mayhaṃ puttena saddhiṃ kathayittha, idāni tena ācariyo laddho, khaṇena  pāsādaṃ kampessatī''ti āha. sāmaṇeropi pādaṅguṭṭhena pāsādathūpikaṃ  pahari. pāsādo catūhi disāhi oṇamati. devatā -- ``patiṭṭhātuṃ  dehi, tāta, pāsādassa patiṭṭhātuṃ dehi, tāta, pāsādassā''ti viraviṃsu.  sāmaṇero pāsādaṃ yathāṭhāne ṭhapetvā pāsādamatthake ṭhatvā udānaṃ  udānesi -- <br/><br/>[21] ``ajjevāhaṃ pabbajito, ajja pattāsavakkhayaṃ. <br/><br/>[22] ajja kampemi pāsādaṃ, aho buddhassuḷāratā.. <br/><br/>[21] ajjevāhaṃ pabbajito...pe0... aho dhammassuḷāratā.. <br/><br/>[21] ajjevāhaṃ pabbajito...pe0... aho saṅghassuḷāratāti..<br/><br/>[03] ito ^a^V2.0134^ea^ paresu chasu pathavīkampesu yaṃ vattabbaṃ, taṃ mahāpadāne  vuttameva.<br/><br/>[03] iti imesu aṭṭhasu pathavīkampesu paṭhamo dhātukopena, dutiyo  iddhānubhāvena, tatiyacatutthā puññatejena, pañcamo ñāṇatejena, chaṭṭho  sādhukāradānavasena, sattamo kāruññabhāvena, aṭṭhamo ārodanena.  mātukucchiṃ okkamante ca tato nikkhamante ca mahāsatte tassa  puññatejena pathavī akampittha. abhisambodhiyaṃ ñāṇatejena abhihatā  ^a^M2.0150^ea^ hutvā akampittha. dhammacakkappavattane ^a^P2.0560^ea^ sādhukārabhāvasaṇṭhitā sādhukāraṃ  dadamānā akampittha. āyusaṅkhārossajjane kāruññasabhāvasaṇṭhitā  cittasaṅkhobhaṃ asahamānā akampittha. parinibbāne ārodanavegatunnā  hutvā akampittha. ayaṃ panattho pathavīdevatāya vasena veditabbo,  mahābhūtapathaviyā panetaṃ natthi acetanattāti.<br/><br/>[03] ^b^ime kho, ānanda, aṭṭha hetū^eb^ti ettha ^b^ime^eb^ti  niddiṭṭhanidassanaṃ. ettāvatā ca panāyasmā ānando -- ``addhā  ajja bhagavatā āyusaṅkhāro ossaṭṭho''ti sallakkhesi. bhagavā pana  sallakkhitabhāvaṃ jānantopi okāsaṃ adatvāva aññānipi aṭṭhakāni  sampiṇḍento -- ``aṭṭha kho imā''tiādimāha. 


volume: 23
item: 49
title: mārayācanakathāvaṇṇanā^āyusaṅkhāraossajjanavaṇṇanā^mahābhūmicālavaṇṇanā^aṭṭhaparisavaṇṇanā^
content:
  [03] 172^b^.^eb^ tattha ^b^anekasataṃ khattiyaparisa^eb^nti  bimbisārasamāgamañātisamāgalicchavīsamāgamādisadisaṃ, sā pana  aññesu cakkavāḷesupi labbhateyeva. ^b^sallapitapubba^eb^nti  ālāpasallāpo katapubbo. ^b^sākacchā^eb^ti dhammasākacchāpi  samāpajjitapubbā. ^b^yādisako tesaṃ vaṇṇo^eb^ti te odātāpi  honti kāḷāpi maṅguracchavīpi, satthā suvaṇṇavaṇṇova. idaṃ pana  saṇṭhānaṃ paṭicca kathitaṃ. saṇṭhānampi ca kevalaṃ tesaṃ paññāyatiyeva,  na pana bhagavā milakkhusadiso hoti, nāpi āmuttamaṇikuṇḍalo,  buddhaveseneva nisīdati. te pana attano samānasaṇṭhānameva passanti.  ^b^yādisako tesaṃ saro^eb^ti te chinnassarāpi honti  gaggarassarāpi kākassarāpi, satthā brahmassarova. idaṃ pana bhāsantaraṃ  sandhāya kathitaṃ. sacepi hi satthā rājāsane nisinno katheti,  ``ajja rājā madhurena sarena kathetī''ti tesaṃ hoti. kathetvā  pakkante pana bhagavati puna rājānaṃ āgataṃ disvā -- ``ko nu kho  aya''nti vīmaṃsā uppajjati. tattha ^b^ko nu kho aya^eb^nti  imasmiṃ ṭhāne idāneva māgadhabhāsāya sīhaḷabhāsāya madhurenākārena  kathento ko nu kho ayaṃ antarahito, kiṃ devo, udāhu manussoti  evaṃ vīmaṃsantāpi ^a^V2.0135^ea^ na jānantīti attho. kimatthaṃ panevaṃ ajānantānaṃ  dhammaṃ desetīti? vāsanatthāya ^a^M2.0151^ea^. evaṃ sutopi hi dhammo anāgate  paccayo hoti yevāti anāgataṃ paṭicca deseti. ^b^anekasataṃ  brāhmaṇaparisa^eb^ntiādīnampi soṇadaṇḍakūṭadaṇḍasamāgamādivasena ^a^P2.0561^ea^ ceva  aññacakkavāḷavasena ca sambhavo veditabbo.<br/><br/>[03] imā pana aṭṭha parisā bhagavā kimatthaṃ āhari?  abhītabhāvadassanatthameva. imā kira āharitvā evamāha --  ``ānanda, imāpi aṭṭha parisā upasaṅkamitvā dhammaṃ desentassa  tathāgatassa bhayaṃ vā sārajjaṃ vā natthi, māraṃ pana ekakaṃ disvā  tathāgato bhāyeyyāti ko evaṃ saññaṃ uppādetumarahati. abhīto,  ānanda, tathāgato acchambhī, sato sampajāno āyusaṅkhāraṃ  ossajī''ti. 


volume: 23
item: 50
title: āyusaṅkhāraossajjanavaṇṇanā^mahābhūmicālavaṇṇanā^aṭṭhaparisavaṇṇanā^aṭṭhābhibhāyatanavaṇṇanā^
content:
  [03] 173^b^.^eb^ ^b^abhibhāyatanānī^eb^ti abhibhavanakāraṇāni.  kiṃ abhibhavanti? paccanīkadhammepi ārammaṇānipi. tāni hi  paṭipakkhabhāvena paccanīkadhamme abhibhavanti, puggalassa ñāṇuttariyatāya  ārammaṇāni.<br/><br/>[03] ^b^ajjhattaṃ rūpasaññī^eb^tiādīsu pana ajjhattarūpe  parikammavasena ajjhattaṃ rūpasaññī nāma hoti. ajjhattañhi  nīlaparikammaṃ karonto kese vā pitte vā akkhitārakāya vā karoti.  pītaparikammaṃ karonto mede vā chaviyā vā hatthapādapiṭṭhesu vā  akkhīnaṃ pītakaṭṭhāne vā karoti. lohitaparikammaṃ karonto maṃse vā  lohite vā jivhāya vā akkhīnaṃ rattaṭṭhāne vā karoti.  odātaparikammaṃ karonto aṭṭhimhi vā dante vā nakhe vā akkhīnaṃ  setaṭṭhāne vā karoti. taṃ pana sunīlaṃ supītaṃ sulohitakaṃ suodātakaṃ  na hoti, avisuddhameva hoti.<br/><br/>[03] ^b^eko bahiddhā rūpāni passatī^eb^ti yassevaṃ parikammaṃ  ajjhattaṃ uppannaṃ hoti, nimittaṃ pana bahiddhā, so evaṃ ajjhattaṃ  parikammassa bahiddhā ca appanāya vasena -- ``ajjhattaṃ rūpasaññī  eko bahiddhā rūpāni passatī''ti vuccati. ^b^parittānī^eb^ti  avaḍḍhitāni. ^b^suvaṇṇadubbaṇṇānī^eb^ti suvaṇṇāni vā honti,  dubbaṇṇāni vā. parittavaseneva idaṃ abhibhāyatanaṃ vuttanti veditabbaṃ.  ^b^tāni abhibhuyyā^eb^ti yathā nāma sampannagahaṇiko kaṭacchumattaṃ  bhattaṃ labhitvā -- ``kiṃ ^a^M2.0152^ea^ ettha bhuñjitabbaṃ atthī''ti saṅkaḍḍhitvā  ekakabaḷameva karoti, evameva ñāṇuttariko puggalo visadañāṇo  ^a^V2.0136^ea^ --  ``kiṃ ettha parittake ārammaṇe samāpajjitabbaṃ atthi, nāyaṃ mama  bhāro''ti tāni rūpāni abhibhavitvā samāpajjati, saha  nimittuppādenevettha appanaṃ pāpetīti attho. ^b^jānāmi^eb^  ^a^P2.0562^ea^ ^b^passāmī^eb^ti iminā panassa ābhogo kathito. so ca kho  samāpattito vuṭṭhitassa, na antosamāpattiyaṃ. ^b^evaṃsaññī  hotī^eb^ti ābhogasaññāyapi jhānasaññāyapi evaṃsaññī hoti.  abhibhavanasaññā hissa antosamāpattiyampi atthi, ābhogasaññā pana  samāpattito vuṭṭhitasseva.<br/><br/>[03] ^b^appamāṇānī^eb^ti vaḍḍhitappamāṇāni, mahantānīti attho.  ^b^abhibhuyyā^eb^ti ettha pana yathā mahagghaso puriso ekaṃ  bhattavaḍḍhitakaṃ labhitvā -- ``aññampi hotu, kiṃ etaṃ mayhaṃ  karissatī''ti taṃ na mahantato passati, evameva ñāṇuttaro puggalo  visadañāṇo ``kiṃ ettha samāpajjitabbaṃ, nayidaṃ appamāṇaṃ, na mayhaṃ  cittekaggatākaraṇe bhāro atthī''ti tāni abhibhavitvā samāpajjati,  saha nimittuppādenevettha appanaṃ pāpetīti attho.<br/><br/>[03] ^b^ajjhattaṃ arūpasaññī^eb^ti alābhitāya vā anatthikatāya vā  ajjhattarūpe parikammasaññāvirahito.<br/><br/>[03] ^b^eko bahiddhā rūpāni passatī^eb^ti yassa parikammampi  nimittampi bahiddhāva uppannaṃ, so evaṃ bahiddhā parikammassa ceva  appanāya ca vasena -- ``ajjhattaṃ arūpasaññī eko bahiddhā rūpāni  passatī''ti vuccati. sesamettha catutthābhibhāyatane vuttanayameva.  imesu pana catūsu parittaṃ vitakkacaritavasena āgataṃ, appamāṇaṃ  mohacaritavasena, suvaṇṇaṃ dosacaritavasena, dubbaṇṇaṃ rāgacaritavasena.  etesañhi etāni sappāyāni. sā ca nesaṃ sappāyatā vitthārato  visuddhimagge caritaniddese vuttā.<br/><br/>[03] pañcamābhibhāyatanādīsu ^b^nīlānī^eb^ti sabbasaṅgāhakavasena  vuttaṃ. ^b^nīlavaṇṇānī^eb^ti vaṇṇavasena.  ^b^nīlanidassanānī^eb^ti nidassanavasena, apaññāya mānavivarāni  asambhinnavaṇṇāni ekanīlāneva hutvā dissantīti vuttaṃ hoti.  ^b^nīlanibhāsānī^eb^ti idaṃ pana obhāsavasena vuttaṃ, nīlobhāsāni  nīlappabhāyuttānīti attho. etena nesaṃ visuddhataṃ dasseti.  visuddhavaṇṇavaseneva ^a^M2.0153^ea^ hi imāni cattāri abhibhāyatanāni vuttāni.  ^b^umāpuppha^eb^nti etañhi pupphaṃ siniddhaṃ mudu, dissamānampi  nīlameva hoti. girikaṇṇikapupphādīni pana dissamānāni  setadhātukāneva honti. tasmā idameva gahitaṃ, na ^a^P2.0563^ea^ tāni.  ^b^bārāṇaseyyaka^eb^nti bārāṇasisambhavaṃ. tattha kira kappāsopi  ^a^V2.0137^ea^ mudu, suttakantikāyopi tantavāyāpi chekā, udakampi suci siniddhaṃ.  tasmā taṃ vatthaṃ ubhatobhāgavimaṭṭhaṃ hoti; dvīsupi passesu maṭṭhaṃ mudu  siniddhaṃ khāyati.<br/><br/>[03] ^b^pītānī^eb^tiādīsupi imināva nayena attho veditabbo.  ``nīlakasiṇaṃ uggaṇhanto nīlasmiṃ nimittaṃ gaṇhāti pupphasmiṃ vā  vatthasmiṃ vā vaṇṇadhātuyā vā''tiādikaṃ panettha kasiṇakaraṇañca  parikammañca appanāvidhānañca sabbaṃ visuddhimagge vitthārato vuttameva.  imānipi aṭṭha abhibhāyatanāni abhītabhāvadassanatthameva ānītāni.  imāni kira vatvā evamāha -- ``ānanda, evarūpāpi  samāpattiyo samāpajjantassa ca vuṭṭhahantassa ca tathāgatassa bhayaṃ vā  sārajjaṃ vā natthi, māraṃ pana ekakaṃ disvā tathāgato bhāyeyyāti ko  evaṃ saññaṃ uppādetumarahati. abhīto, ānanda, tathāgato acchambhī,  sato sampajāno āyusaṅkhāraṃ ossajī''ti. 


volume: 23
item: 51
title: mahābhūmicālavaṇṇanā^aṭṭhaparisavaṇṇanā^aṭṭhābhibhāyatanavaṇṇanā^aṭṭhavimokkhavaṇṇanā^
content:
  [03] 174^b^.^eb^ vimokkhakathā uttānatthāyeva. imepi aṭṭha  vimokkhā abhītabhāvadassanatthameva ānītā. imepi kira vatvā  evamāha -- ``ānanda, etāpi samāpattiyo samāpajjantassa ca  vuṭṭhahantassa ca tathāgatassa bhayaṃ vā sārajjaṃ vā natthi...pe0...  ossajī''ti. <br/><br/>[03] 175^b^.^eb^ idānipi bhagavā ānandassa okāsaṃ adatvāva  ^b^ekamidāha^eb^ntiādinā nayena aparampi desanaṃ ārabhi. tattha  ^b^paṭhamābhisambuddho^eb^ti abhisambuddho hutvā paṭhamameva aṭṭhame sattāhe. <br/><br/>[03] 177^b^.^eb^ ^b^ossaṭṭho^eb^ti vissajjito paricchinno, evaṃ  kira vatvā -- ``tenāyaṃ dasasahassī lokadhātu kampitthā''ti āha. 


volume: 23
item: 52
title: aṭṭhaparisavaṇṇanā^aṭṭhābhibhāyatanavaṇṇanā^aṭṭhavimokkhavaṇṇanā^ānandayācanakathā^
content:
  [03] 178^b^.^eb^ ^b^ala^eb^nti paṭikkhepavacanametaṃ.  ^b^bodhi^eb^nti catumaggañāṇapaṭiveghaṃ. ^b^saddahasi tva^eb^nti evaṃ  vuttabhāvaṃ tathāgatassa saddahasīti vadati. ^b^tasmātihānandā^eb^ti  ^a^M2.0154^ea^ yasmā idaṃ vacanaṃ saddahasi, tasmā tuyhevetaṃ dukkaṭanti dasseti. <br/><br/>[03] 179^b^.^eb^ ^b^ekamidāha^eb^nti ^a^V2.0138^ea^ idaṃ bhagavā -- ``na  kevalaṃ ahaṃ idheva taṃ āmantesiṃ, aññadāpi āmantetvā oḷārikaṃ  nimittaṃ akāsiṃ, tampi ^a^P2.0564^ea^ tayā na paṭividdhaṃ, tavevāyaṃ aparādho''ti evaṃ  sokavinodanatthāya nānappakārato therasseva dosāropanatthaṃ ārabhi. <br/><br/>[03] 183^b^.^eb^ ^b^piyehi manāpehī^eb^ti  mātāpitābhātābhaginiādikehi jātiyā ^b^nānābhāvo,^eb^ maraṇena  ^b^vinābhāvo,^eb^ bhavena ^b^aññathābhāvo. taṃ kutettha labbhā^eb^ti  ^b^ta^eb^nti tasmā, yasmā sabbeheva piyehi manāpehi nānābhāvo,  tasmā dasa pāramiyo pūretvāpi, sambodhiṃ patvāpi, dhammacakkaṃ  pavattetvāpi, yamakapāṭihāriyaṃ dassetvāpi, devorohaṇaṃ katvāpi, yaṃ taṃ  jātaṃ bhūtaṃ saṅkhataṃ palokadhammaṃ, taṃ vata tathāgatassāpi sarīraṃ mā  palujjīti netaṃ ṭhānaṃ vijjati, rodantenāpi kandantenāpi na sakkā taṃ  kāraṇaṃ laddhunti. ^b^puna paccāvamissatī^eb^ti yaṃ cattaṃ vantaṃ, taṃ vata  puna paṭikhādissatīti attho. <br/><br/>[03] 184^b^.^eb^ ^b^yathayidaṃ brahmacariya^eb^nti yathā idaṃ  sikkhāttayasaṅgahaṃ sāsanabrahmacariyaṃ. ^b^addhaniya^eb^nti addhānakkhamaṃ.  ^b^ciraṭṭhitika^eb^nti cirappavattivasena ciraṭṭhitikaṃ. ^b^cattāro  satipaṭṭhānā^eb^tiādi sabbaṃ lokiyalokuttaravaseneva kathitaṃ. etesaṃ  pana bodhipakkhiyānaṃ dhammānaṃ vinicchayo sabbākārena visuddhimagge  paṭipadāñāṇadassanavisuddhiniddese vutto. sesamettha uttānamevāti. <br/><br/>[06] tatiyabhāṇavāravaṇṇanā niṭṭhitā. 


volume: 23
item: 53
title: aṭṭhābhibhāyatanavaṇṇanā^aṭṭhavimokkhavaṇṇanā^ānandayācanakathā^nāgāpalokitavaṇṇanā^
content:
  [03] 186^b^.^eb^ ^b^nāgāpalokita^eb^nti yathā hi mahājanassa  aṭṭhīni koṭiyā koṭiṃ āhacca ṭhitāni paccekabuddhānaṃ,  aṅkusakalaggāni viya, na evaṃ buddhānaṃ. buddhānaṃ ^a^M2.0155^ea^ pana saṅkhalikāni  viya ekābaddhāni hutvā ṭhitāni, tasmā pacchato apalokanakāle na  sakkā hoti gīvaṃ parivattetuṃ. yathā pana hatthināgo pacchābhāgaṃ  apaloketukāmo sakalasarīreneva parivattati, evaṃ parivattitabbaṃ hoti.  bhagavato pana nagaradvāre ṭhatvā -- ``vesāliṃ apalokessāmī''ti  citte uppannamatte -- ``bhagavā anekāni kappakoṭisahassāni  pāramiyo pūrentehi tumhehi na gīvaṃ parivattetvā ^a^V2.0139^ea^ apalokanakammaṃ  kata''nti ayaṃ pathavī kulālacakkaṃ viya parivattetvā bhagavantaṃ  ^a^P2.0565^ea^ vesālinagarābhimukhaṃ akāsi. taṃ sandhāyetaṃ vuttaṃ. <br/><br/>[01] nanu ca na kevalaṃ vesāliyāva,  sāvatthirājagahanāḷandapāṭaligāmakoṭigāmanātikagāmakesupi tato tato  nikkhantakāle taṃ taṃ sabbaṃ pacchimadassanameva, tattha tattha kasmā  nāgāpalokitaṃ nāpalokesīti? anacchariyattā. tattha tattha hi  nivattetvā apalokentassetaṃ na acchariyaṃ hoti, tasmā nāpalokesi.  api ca vesālirājāno āsannavināsā, tiṇṇaṃ vassānaṃ upari  vinassissanti. te taṃ nagaradvāre ^b^nāgāpalokitaṃ^eb^ nāma cetiyaṃ katvā  gandhamālādīhi pūjessanti, taṃ nesaṃ dīgharattaṃ hitāya sukhāya  bhavissatīti tesaṃ anukampāya apalokesi.<br/><br/>[03] ^b^dukkhassantakaro^eb^ti vaṭṭadukkhassa antakaro.  ^b^cakkhumā^eb^ti pañcahi cakkhūhi cakkhumā. ^b^parinibbuto^eb^ti  kilesaparinibbānena parinibbuto. 


volume: 23
item: 54
title: aṭṭhavimokkhavaṇṇanā^ānandayācanakathā^nāgāpalokitavaṇṇanā^catumahāpadesavaṇṇanā^
content:
  [03] 187^b^.^eb^ ^b^mahāpadese^eb^ti mahāokāse, mahāapadese  vā, buddhādayo mahante mahante apadisitvā vuttāni mahākāraṇānīti  attho. <br/><br/>[03] 188^b^.^eb^ ^b^neva abhinanditabba^eb^nti haṭṭhatuṭṭhehi  sādhukāraṃ datvā pubbeva na sotabbaṃ, evaṃ kate hi pacchā ``idaṃ na  sametī''ti vuccamāno -- ``kiṃ pubbeva ayaṃ dhammo, idāni na  dhammo''ti vatvā laddhiṃ na vissajjeti. ^b^nappaṭikkositabba^eb^nti  -- ``kiṃ esa bālo vadatī''ti evaṃ pubbeva na vattabbaṃ, evaṃ vutte  hi vattuṃ yuttampi na vakkhati. tenāha -- ``anabhinanditvā  appaṭikkositvā''ti. ^b^padabyañjanānī^eb^ti padasaṅkhātāni  byañjanāni. ^b^sādhukaṃ uggahetvā^eb^ti imasmiṃ ^a^M2.0156^ea^ ṭhāne pāḷi vuttā,  imasmiṃ ṭhāne attho vutto, imasmiṃ ṭhāne anusandhi kathito, imasmiṃ  ṭhāne pubbāparaṃ kathitanti suṭṭhu gahetvā. ^b^sutte osāretabbānī^eb^ti  sutte otāretabbāni. ^b^vinaye sandassetabbānī^eb^ti vinaye  saṃsandetabbāni.<br/><br/>[03] ettha ca ^b^sutta^eb^nti vinayo. yathāha -- ``kattha  paṭikkhittaṃ? sāvatthiyaṃ suttavibhaṅge''ti (cuḷava0 457).  ^b^vinayo^eb^ti khandhako. yathāha -- ``vinayātisāre''ti. evaṃ  vinayapiṭakampi na ^a^V2.0140^ea^ pariyādiyati. ubhatovibhaṅgā pana suttaṃ,  khandhakaparivārā vinayoti evaṃ vinayapiṭakaṃ pariyādiyati. athavā  suttantapiṭakaṃ suttaṃ, vinayapiṭakaṃ vinayoti evaṃ dveyeva piṭakāni  pariyādiyanti. suttantābhidhammapiṭakāni ^a^P2.0566^ea^ vā suttaṃ, vinayapiṭakaṃ  vinayoti evampi tīṇi piṭakāni na tāva pariyādiyanti.  asuttanāmakañhi buddhavacanaṃ nāma atthi. seyyathidaṃ -- jātakaṃ,  paṭisambhidā, niddeso, suttanipāto, dhammapadaṃ, udānaṃ, itivuttakaṃ,  vimānavatthu, petavatthu, theragāthā, therīgāthā, apadānanti.<br/><br/>[03] sudinnatthero pana -- ``asuttanāmakaṃ buddhavacanaṃ na atthī''ti  taṃ sabbaṃ paṭipakkhipitvā -- ``tīṇi piṭakāni suttaṃ, vinayo pana  kāraṇa''nti āha. tato taṃ kāraṇaṃ dassento idaṃ suttamāhari -- <br/><br/>[02] ``ye kho tvaṃ, gotami, dhamme jāneyyāsi, ime dhammā  sarāgāya saṃvattanti no virāgāya, saññogāya saṃvattanti no  visaññogāya, ācayāya saṃvattanti no apacayāya, mahicchatāya  saṃvattanti no appicchatāya, asantuṭṭhiyā saṃvattanti no santuṭṭhiyā,  saṅgaṇikāya saṃvattanti no pavivekāya, kosajjāya saṃvattanti no  vīriyārambhāya, dubbharatāya saṃvattanti no subharatāya. ekaṃsena,  gotami, dhāreyyāsi -- `neso dhammo, neso vinayo, netaṃ  satthusāsana'nti. ye ca kho tvaṃ, gotami, dhamme jāneyyāsi, ime  dhammā virāgāya saṃvattanti no sarāgāya, visaññogāya saṃvattanti no  saññogāya, apacayāya saṃvattanti no ācayāya, appicchatāya  saṃvattanti no mahicchatāya, santuṭṭhiyā saṃvattanti no asantuṭṭhiyā,  pavivekāya saṃvattanti no saṅgaṇikāya ^a^M2.0157^ea^, vīriyārambhāya saṃvattanti no  kosajjāya, subharatāya saṃvattanti no dubbharatāya. ekaṃsena, gotami,  dhāreyyāsi -- `eso dhammo, eso vinayo, etaṃ satthusāsana'nti''  (a0 ni0  8.53). <br/><br/>[01] tasmā ^b^sutte^eb^ti tepiṭake buddhavacane otāretabbāni.  ^b^vinaye^eb^ti etasmiṃ rāgādivinayakāraṇe saṃsandetabbānīti  ayamettha attho. ^b^na ceva sutte osarantī^eb^ti suttapaṭipāṭiyā  katthaci anāgantvā challiṃ uṭṭhapetvā  guḷhavessantara-guḷhaummagga-guḷhavinaya-vedallapiṭakānaṃ aññatarato  āgatāni paññāyantīti attho. evaṃ āgatāni hi rāgādivinaye ca  na paññāyamānāni chaḍḍetabbāni honti. tena vuttaṃ -- ``iti hetaṃ,  bhikkhave, chaḍḍeyyāthā''ti. etenupāyena sabbattha attho veditabbo.<br/><br/>[03] ^b^idaṃ^eb^ ^a^V2.0141^ea^, ^b^bhikkhave, catutthaṃ mahāpadesaṃ dhāreyyāthā^eb^ti idaṃ  ^a^P2.0567^ea^ catutthaṃ dhammassa patiṭṭhānokāsaṃ dhāreyyātha.<br/><br/>[03] imasmiṃ pana ṭhāne imaṃ pakiṇṇakaṃ veditabbaṃ. sutte cattāro  mahāpadesā, khandhake cattāro mahāpadesā, cattāri pañhabyākaraṇāni,  suttaṃ, suttānulomaṃ, ācariyavādo, attanomati, tisso saṅgītiyoti.<br/><br/>[03] tattha -- ``ayaṃ dhammo, ayaṃ vinayo''ti dhammavinicchaye patte  ime cattāro mahāpadesā pamāṇaṃ. yaṃ ettha sameti tadeva gahetabbaṃ,  itaraṃ viravantassapi na gahetabbaṃ.<br/><br/>[03] ``idaṃ kappati, idaṃ na kappatī''ti kappiyākappiyavinicchaye  patte -- ``yaṃ, bhikkhave, mayā idaṃ na kappatīti appaṭikkhittaṃ, taṃ  ce akappiyaṃ anulometi, kappiyaṃ paṭibāhati, taṃ vo na  kappatī''tiādinā (mahāva0 305) nayena khandhake vuttā cattāro  mahāpadesā pamāṇaṃ. tesaṃ vinicchayakathā ^b^samantapāsādikāyaṃ^eb^  vuttā. tattha vuttanayena yaṃ kappiyaṃ anulometi, tadeva kappiyaṃ, itaraṃ  akappiyanti evaṃ sanniṭṭhānaṃ kātabbaṃ.<br/><br/>[03] ekaṃsabyākaraṇīyo pañho, vibhajjabyākaraṇīyo pañho,  paṭipucchābyākaraṇīyo pañho, ṭhapanīyo pañhoti imāni ^b^cattāri  pañhabyākaraṇāni^eb^ nāma. tattha ``cakkhuṃ anicca''nti puṭṭhena --  ``āma anicca''nti ekaṃseneva byākātabbaṃ ^a^M2.0158^ea^. esa nayo sotādīsu.  ayaṃ ^b^ekaṃsabyākaraṇīyo^eb^ pañho. ``aniccaṃ nāma  cakkhu''nti puṭṭhena -- ``na cakkhumeva, sotampi aniccaṃ ghānampi  anicca''nti evaṃ vibhajitvā byākātabbaṃ. ayaṃ  ^b^vibhajjabyākaraṇīyo^eb^ pañho. ``yathā cakkhu tathā sotaṃ, yathā  sotaṃ tathā cakkhu''nti puṭṭhena ``kenaṭṭhena pucchasī''ti paṭipucchitvā  ``dassanaṭṭhena pucchāmī''ti vutte ``na hī''ti byākātabbaṃ,  ``aniccaṭṭhena pucchāmī''ti vutte āmāti byākātabbaṃ. ayaṃ  ^b^paṭipucchābyākaraṇīyo^eb^ pañho. ``taṃ jīvaṃ taṃ  sarīra''ntiādīni puṭṭhena pana ``abyākatametaṃ bhagavatā''ti ṭhapetabbo,  esa pañho na byākātabbo. ayaṃ ^b^ṭhapanīyo^eb^ pañho. iti  tenākārena pañhe sampatte imāni cattāri pañhabyākaraṇāni pamāṇaṃ.  imesaṃ vasena so pañho byākātabbo.<br/><br/>[03] suttādīsu pana ^b^suttaṃ^eb^ nāma tisso saṅgītiyo  ārūḷhāni tīṇi piṭakāni. ^b^suttānulomaṃ^eb^ nāma  anulomakappiyaṃ. ^b^ācariyavādo^eb^ nāma aṭṭhakathā.  ^b^attanomati^eb^ nāma nayaggāhena ^a^V2.0142^ea^ anubuddhiyā attano paṭibhānaṃ.  tattha suttaṃ appaṭibāhiyaṃ, taṃ paṭibāhantena buddhova paṭibāhito hoti.  anulomakappiyaṃ ^a^P2.0568^ea^ pana suttena samentameva gahetabbaṃ, na itaraṃ.  ācariyavādopi suttena samentoyeva gahetabbo, na itaro.  attanomati pana sabbadubbalā, sāpi suttena samentāyeva gahetabbā, na  itarā. pañcasatikā, sattasatikā, sahassikāti imā pana  ^b^tisso saṅgītiyo.^eb^ suttampi tāsu āgatameva pamāṇaṃ, itaraṃ  gārayhasuttaṃ na gahetabbaṃ. tattha otarantānipi hi padabyañjanāni na  ceva sutte otaranti, na ca vinaye sandissantīti veditabbāni. 


volume: 23
item: 55
title: ānandayācanakathā^nāgāpalokitavaṇṇanā^catumahāpadesavaṇṇanā^kammāraputtacundavatthuvaṇṇanā^
content:
  [03] 189^b^.^eb^ ^b^kammāraputtassā^eb^ti suvaṇṇakāraputtassa.  so kira aḍḍho mahākuṭumbiko bhagavato paṭhamadassaneneva sotāpanno  hutvā attano ambavane vihāraṃ kārāpetvā niyyātesi. taṃ sandhāya  vuttaṃ -- ``ambavane''ti.<br/><br/>[03] ^b^sūkaramaddava^eb^nti nātitaruṇassa nātijiṇṇassa  ekajeṭṭhakasūkarassa pavattamaṃsaṃ. taṃ kira mudu ceva siniddhañca hoti,  taṃ paṭiyādāpetvā sādhukaṃ pacāpetvāti ^a^M2.0159^ea^ attho. eke bhaṇanti --  ^b^``sūkaramaddava^eb^nti pana muduodanassa  pañcagorasayūsapācanavidhānassa nāmetaṃ, yathā gavapānaṃ nāma  pākanāma''nti. keci bhaṇanti -- ^b^``sūkaramaddavaṃ^eb^ nāma  rasāyanavidhi, taṃ pana rasāyanasatthe āgacchati, taṃ cundena --  `bhagavato parinibbānaṃ na bhaveyyā'ti rasāyanaṃ paṭiyatta''nti. tattha  pana dvisahassadīpaparivāresu catūsu mahādīpesu devatā ojaṃ pakkhipiṃsu.<br/><br/>[03] ^b^nāhaṃ ta^eb^nti imaṃ sīhanādaṃ kimatthaṃ nadati?  parūpavādamocanatthaṃ. attanā paribhuttāvasesaṃ neva bhikkhūnaṃ, na  manussānaṃ dātuṃ adāsi, āvāṭe nikhaṇāpetvā vināsesīti hi  vattukāmānaṃ idaṃ sutvā vacanokāso na bhavissatīti paresaṃ  upavādamocanatthaṃ sīhanādaṃ nadatīti. <br/><br/>[03] 190^b^.^eb^ ^b^bhuttassa ca sūkaramaddavenā^eb^ti bhuttassa  udapādi, na pana bhuttapaccayā. yadi hi abhuttassa uppajjissatha,  atikharo bhavissati. siniddhabhojanaṃ bhuttattā panassa tanuvedanā  ahosi. teneva padasā gantuṃ asakkhi. ^b^virecamāno^eb^ti  abhiṇhaṃ pavattalohitavirecanova samāno ^a^V2.0143^ea^. ^b^avocā^eb^ti attanā  patthitaṭṭhāne parinibbānatthāya evamāha. imā pana  dhammasaṅgāhakattherehi ṭhapitagāthāyoti veditabbā. 


volume: 23
item: 56
title: nāgāpalokitavaṇṇanā^catumahāpadesavaṇṇanā^kammāraputtacundavatthuvaṇṇanā^pānīyāharaṇavaṇṇanā^
content:
  [03] 191^b^.^eb^ ^b^iṅghā^eb^ti codanatthe nipāto.  ^b^acchodakā^eb^ti ^a^P2.0569^ea^ pasannodakā. ^b^sātodakā^eb^ti madhurodakā.  ^b^sītodakā^eb^ti tanusītalasalilā. ^b^setakā^eb^ti nikkaddamā.  ^b^suppatitthā^eb^ti sundaratitthā. 


volume: 23
item: 57
title:
  catumahāpadesavaṇṇanā^kammāraputtacundavatthuvaṇṇanā^pānīyāharaṇavaṇṇanā^pukkusamallaputtavatthuvaṇṇanā^

content:
  [03] 192^b^.^eb^ ^b^pukkuso^eb^ti tassa nāmaṃ. ^b^mallaputto^eb^ti  mallarājaputto. mallā kira vārena rajjaṃ kārenti. yāva nesaṃ vāro  na pāpuṇāti, tāva vaṇijjaṃ karonti. ayampi vaṇijjameva karonto  pañca sakaṭasatāni yojāpetvā dhuravāte vāyante purato gacchati, pacchā  vāte vāyante satthavāhaṃ purato pesetvā sayaṃ pacchā gacchati. tadā  pana pacchā vāto vāyi, tasmā esa purato satthavāhaṃ pesetvā  sabbaratanayāne ^a^M2.0160^ea^ nisīditvā kusinārato nikkhamitvā ``pāvaṃ  gamissāmī''ti maggaṃ paṭipajji. tena vuttaṃ -- ``kusinārāya pāvaṃ  addhānamaggappaṭipanno hotī''ti.<br/><br/>[03] ^b^āḷāro^eb^ti tassa nāmaṃ. dīghapiṅgalo kireso, tenassa  āḷāroti nāmaṃ ahosi. ^b^kālāmo^eb^ti gottaṃ. ^b^yatra hi  nāmā^eb^ti yo nāma. ^b^neva dakkhatī^eb^ti na addasa.  yatrasaddayuttattā panetaṃ anāgatavasena vuttaṃ. evarūpañhi īdisesu  ṭhānesu saddalakkhaṇaṃ. <br/><br/>[03] 193^b^.^eb^ ^b^niccharantīsū^eb^ti vicarantīsu.  ^b^asaniyā phalantiyā^eb^ti navavidhāya asaniyā bhijjamānāya viya  mahāravaṃ ravantiyā. navavidhā hi asaniyo -- asaññā, vicakkā,  saterā, gaggarā, kapisīsā, macchavilolikā, kukkuṭakā, daṇḍamaṇikā,  sukkhāsanīti. tattha asaññā asaññaṃ karoti. vicakkā ekaṃ cakkaṃ  karoti. saterā saterasadisā hutvā patati. gaggarā gaggarāyamānā  patati. kapisīsā bhamukaṃ ukkhipento makkaṭo viya hoti.  macchavilolikā vilolitamaccho viya hoti. kukkuṭakā  kukkuṭasadisā hutvā patati. daṇḍamaṇikā naṅgalasadisā hutvā patati.  sukkhāsanī patitaṭṭhānaṃ samugghāṭeti.<br/><br/>[03] ^b^deve^eb^ ^a^V2.0144^ea^ ^b^vassante^eb^ti sukkhagajjitaṃ gajjitvā antarantarā  vassante. ^b^ātumāya^eb^nti ātumaṃ nissāya viharāmi.  ^b^bhusāgāre^eb^ti khalasālāyaṃ. ^b^ettheso^eb^ti etasmiṃ kāraṇe  eso mahājanakāyo sannipatito. ^b^kva ahosī^eb^ti kuhiṃ ahosi.  ^b^so taṃ bhante^eb^ti so tvaṃ bhante. <br/><br/>[03] 194^b^.^eb^ ^b^siṅgīvaṇṇa^eb^nti siṅgīsuvaṇṇavaṇṇaṃ.  ^b^yugamaṭṭha^eb^nti ^a^P2.0570^ea^ maṭṭhayugaṃ, saṇhasāṭakayugaḷanti attho.  ^b^dhāraṇīya^eb^nti antarantarā mayā dhāretabbaṃ, paridahitabbanti attho.  taṃ kira so tathārūpe chaṇadivaseyeva dhāretvā sesakāle  nikkhipati. evaṃ uttamaṃ maṅgalavatthayugaṃ sandhāyāha. ^b^anukampaṃ  upādāyā^eb^ti mayi anukampaṃ paṭicca. ^b^acchādehī^eb^ti  upacāravacanametaṃ -- ekaṃ mayhaṃ dehi, ekaṃ ānandassāti attho. kiṃ  pana thero taṃ gaṇhīti? āma gaṇhi. kasmā? matthakappattakiccattā.  kiñcāpi hesa evarūpaṃ lābhaṃ paṭikkhipitvā upaṭṭhākaṭṭhānaṃ paṭipanno.  taṃ panassa upaṭṭhākakiccaṃ matthakaṃ pattaṃ. tasmā aggahesi. ye  cāpi evaṃ vadeyyuṃ -- ``anārādhako maññe ānando ^a^M2.0161^ea^ pañcavīsati  vassāni upaṭṭhahantena na kiñci bhagavato santikā tena laddhapubba''nti.  tesaṃ vacanokāsacchedanatthampi aggahesi. api ca jānāti bhagavā  -- ``ānando gahetvāpi attanā na dhāressati, mayhaṃyeva pūjaṃ  karissati. mallaputtena pana ānandaṃ pūjentena saṅghopi pūjito  bhavissati, evamassa mahāpuññarāsi bhavissatī''ti therassa ekaṃ  dāpesi. theropi teneva kāraṇena aggahesīti. ^b^dhammiyā  kathāyā^eb^ti vatthānumodanakathāya. <br/><br/>[03] 195^b^.^eb^ ^b^bhagavato kāyaṃ upanāmita^eb^nti  nivāsanapārupanavasena allīyāpitaṃ. bhagavāpi tato ekaṃ nivāsesi,  ekaṃ pārupi. ^b^hataccikaṃ viyā^eb^ti yathā hatacciko aṅgāro  antanteneva jotati, bahi panassa pabhā natthi, evaṃ bahi  paṭicchannappabhaṃ hutvā khāyatīti attho.<br/><br/>[03] ^b^imesu kho, ānanda, dvīsupi kālesū^eb^ti kasmā imesu  dvīsu kālesu evaṃ hoti? āhāravisesena ceva balavasomanassena ca.  etesu hi dvīsu kālesu sakalacakkavāḷe devatā āhāre ojaṃ  pakkhipanti, taṃ paṇītabhojanaṃ kucchiṃ pavisitvā pasannarūpaṃ samuṭṭhāpeti.  āhārasamuṭṭhānarūpassa pasannattā manacchaṭṭhāni indriyāni ativiya  virocanti. sambodhidivase cassa --  ``anekakappakoṭisatasahassasañcito vata me kilesarāsi ajja  pahīno''ti āvajjantassa balavasomanassaṃ uppajjati, cittaṃ pasīdati,  citte pasanne lohitaṃ pasīdati, lohite pasanne manacchaṭṭhāni indriyāni  ativiya virocanti. parinibbānadivasepi -- ``ajja, dānāhaṃ,  anekehi ^a^P2.0571^ea^ buddhasatasahassehi paviṭṭhaṃ ^b^amatamahānibbānaṃ^eb^ nāma nagaraṃ  pavisissāmī''ti āvajjantassa ^a^V2.0145^ea^ balavasomanassaṃ uppajjati, cittaṃ  pasīdati, citte pasanne lohitaṃ pasīdati, lohite pasanne manacchaṭṭhāni  indriyāni ativiya virocanti. iti āhāravisesena ceva  balavasomanassena ca imesu dvīsu kālesu evaṃ hotīti veditabbaṃ.  ^b^upavattane^eb^ti pācīnato nivattanasālavane. ^b^antarena  yamakasālāna^eb^nti yamakasālarukkhānaṃ majjhe.<br/><br/>[03] ^b^siṅgīvaṇṇa^eb^nti gāthā saṅgītikāle ṭhapitā. <br/><br/>[03] 196^b^.^eb^ ^b^nhatvā^eb^ ^a^M2.0162^ea^ ^b^ca pivitvā cā^eb^ti ettha tadā  kira bhagavati nahāyante antonadiyaṃ macchakacchapā ca ubhatotīresu  vanasaṇḍo ca sabbaṃ suvaṇṇavaṇṇameva hoti. ^b^ambavana^eb^nti  tassāyeva nadiyā tīre ambavanaṃ. ^b^āyasmantaṃ cundaka^eb^nti  tasmiṃ kira khaṇe ānandatthero udakasāṭakaṃ pīḷento ohīyi,  cundatthero samīpe ahosi. taṃ bhagavā āmantesi.<br/><br/>[03] ^b^gantvāna buddho nadikaṃ kakudha^eb^nti imāpi gāthā  saṅgītikāleyeva ṭhapitā. tattha ^b^pavattā bhagavā idha dhamme^eb^ti  bhagavā idha sāsane dhamme pavattā, caturāsīti dhammakkhandhasahassāni  pavattānīti attho. ^b^pamukhe nisīdī^eb^ti satthu puratova nisīdi.  ettāvatā ca thero anuppatto. evaṃ anuppattaṃ atha kho bhagavā  āyasmantaṃ ānandaṃ āmantesi. <br/><br/>[03] 197^b^.^eb^ ^b^alābhā^eb^ti ye aññesaṃ  dānānisaṃsasaṅkhātā lābhā honti, te alābhā. ^b^dulladdha^eb^nti  puññavisesena laddhampi manussattaṃ dulladdhaṃ. ^b^yassa te^eb^ti yassa  tava. uttaṇḍulaṃ vā atikilinnaṃ vā ko jānāti, kīdisampi  pacchimaṃ piṇḍapātaṃ paribhuñjitvā tathāgato parinibbuto, addhā te yaṃ  vā taṃ vā dinnaṃ bhavissatīti. ^b^lābhā^eb^ti  diṭṭhadhammikasamparāyikadānānisaṃsasaṅkhātā lābhā. ^b^suladdha^eb^nti  tuyhaṃ manussattaṃ suladdhaṃ. ^b^samasamaphalā^eb^ti sabbākārena  samānaphalā.<br/><br/>[03] nanu ca yaṃ sujātāya dinnaṃ piṇḍapātaṃ bhuñjitvā tathāgato  abhisambuddho, so sarāgasadosasamohakāle paribhutto, ayaṃ pana cundena  dinno vītarāgavītadosavītamohakāle paribhutto, kasmā ete  samaphalāti? parinibbānasamatāya ca samāpattisamatāya ca  anussaraṇasamatāya ca. bhagavā ^a^P2.0572^ea^ hi sujātāya dinnaṃ piṇḍapātaṃ  paribhuñjitvā saupādisesāya nibbānadhātuyā parinibbuto, cundena  dinnaṃ paribhuñjitvā anupādisesāya nibbānadhātuyā parinibbutoti evaṃ  ^b^parinibbānasamatāya^eb^pi samaphalā. abhisambujjhanadivase ca  catuvīsatikoṭisatasahassasaṅkhyā ^a^V2.0146^ea^ samāpattiyo samāpajji,  parinibbānadivasepi sabbā tā samāpajjīti evaṃ  ^b^samāpattisamatāyapi^eb^ samaphalā. sujātā ca aparabhāge assosi  -- ``na kiresā rukkhadevatā, bodhisatto kiresa, taṃ kira piṇḍapātaṃ  paribhuñjitvā anuttaraṃ sammāsambodhiṃ abhisambuddho ^a^M2.0163^ea^, sattasattāhaṃ kirassa  tena yāpanaṃ ahosī''ti. tassā idaṃ sutvā -- ``lābhā vata me''ti  anussarantiyā balavapītisomanassaṃ udapādi. cundassāpi aparabhāge  -- ``avasānapiṇḍapāto kira mayā dinno, dhammasīsaṃ kira me  gahitaṃ, mayhaṃ kira piṇḍapātaṃ paribhuñjitvā satthā anupādisesāya  nibbānadhātuyā parinibbuto''ti sutvā ``lābhā vata me''ti  anussarato balavasomanassaṃ udapādīti evaṃ  ^b^anussaraṇasamatāya^eb^pi samaphalāti veditabbā.<br/><br/>[03] ^b^yasasaṃvattanika^eb^nti parivārasaṃvattanikaṃ.  ^b^ādhipateyyasaṃvattanika^eb^nti jeṭṭhakabhāvasaṃvattanikaṃ.<br/><br/>[03] ^b^saṃyamato^eb^ti sīlasaṃyamena saṃyamantassa, saṃvare ṭhitassāti  attho. ^b^veraṃ na cīyatī^eb^ti pañcavidhaṃ veraṃ na vaḍḍhati.  ^b^kusalo ca jahāti pāpaka^eb^nti kusalo pana ñāṇasampanno  ariyamaggena anavasesaṃ pāpakaṃ lāmakaṃ akusalaṃ jahāti.  ^b^rāgadosamohakkhayā sa nibbuto^eb^ti so imaṃ pāpakaṃ jahitvā  rāgādīnaṃ khayā kilesanibbānena nibbutoti. iti cundassa ca  dakkhiṇaṃ, attano ca dakkhiṇeyyasampattiṃ sampassamāno udānaṃ  udānesīti. <br/><br/>[06] catutthabhāṇavāravaṇṇanā niṭṭhitā. 


volume: 23
item: 58
title:
  kammāraputtacundavatthuvaṇṇanā^pānīyāharaṇavaṇṇanā^pukkusamallaputtavatthuvaṇṇanā^yamakasālāvaṇṇanā^

content:
  [03] 198^b^.^eb^ ^b^mahatā bhikkhusaṅghena saddhi^eb^nti idha  bhikkhūnaṃ gaṇanaparicchedo natthi. veḷuvagāme vedanāvikkhambhanato  paṭṭhāya hi -- ``na cirena bhagavā parinibbāyissatī''ti sutvā tato  tato āgatesu bhikkhūsu ekabhikkhupi pakkanto nāma natthi. tasmā  gaṇanavītivatto saṅgho ahosi. ^b^upavattanaṃ mallānaṃ sālavana^eb^nti  yatheva hi kalambanadītīrato rājamātuvihāradvārena thūpārāmaṃ gantabbaṃ  ^a^P2.0573^ea^ hoti, evaṃ hiraññavatiyā pārimatīrato sālavanuyyānaṃ, yathā  anurādhapurassa thūpārāmo, evaṃ taṃ kusinārāyaṃ hoti. yathā  thūpārāmato dakkhiṇadvārena nagaraṃ pavisanamaggo pācīnamukho  ^a^V2.0147^ea^ gantvā  uttarena nivatto, evaṃ uyyānato sālavanaṃ pācīnamukhaṃ gantvā uttarena  nivattaṃ. tasmā taṃ -- ``upavattana''nti vuccati. ^b^antarena  yamakasālānaṃ^eb^ ^a^M2.0164^ea^ ^b^uttarasīsaka^eb^nti tassa kira mañcakassa ekā  sālapanti sīsabhāge hoti, ekā pādabhāge. tatrāpi eko  taruṇasālo sīsabhāgassa āsanno hoti, eko pādabhāgassa. api  ca ^b^yamakasālā^eb^ nāma mūlakhandhaviṭapapattehi aññamaññaṃ  saṃsibbitvā ṭhitasālāti vuttaṃ. ^b^mañcakaṃ paññapehī^eb^ti tasmiṃ  kira uyyāne rājakulassa sayanamañco atthi, taṃ sandhāya paññapehīti  āha. theropi taṃyeva paññapetvā adāsi.<br/><br/>[03] ^b^kilantosmi, ānanda, nipajjissāmī^eb^ti tathāgatassa hi  -- <br/><br/>[21] ``gocari kaḷāpo gaṅgeyyo, piṅgalo pabbateyyako. <br/><br/>[27] hemavato ca tambo ca, mandākini uposatho. <br/><br/>[22] chaddantoyeva dasamo, ete nāgānamuttamā''ti.. --<br/><br/>[03] ettha yaṃ dasannaṃ gocarisaṅkhātānaṃ pakatihatthīnaṃ balaṃ, taṃ  ekassa kaḷāpassāti. evaṃ dasaguṇavaḍḍhitāya gaṇanāya pakatihatthīnaṃ  koṭisahassabalappamāṇaṃ balaṃ, taṃ sabbampi cundassa piṇḍapātaṃ  paribhuttakālato paṭṭhāya caṅgavāre pakkhittaudakaṃ viya parikkhayaṃ gataṃ.  pāvānagarato tīṇi gāvutāni kusinārānagaraṃ, etasmiṃ antare  pañcavīsatiyā ṭhānesu nisīditvā mahatā ussāhena āgacchantopi  sūriyassa atthaṅgamitavelāyaṃ sañjhāsamaye bhagavā sālavanaṃ paviṭṭho.  evaṃ rogo sabbaṃ ārogyaṃ maddanto āgacchati. etamatthaṃ dassento  viya sabbalokassa saṃvegakaraṃ vācaṃ bhāsanto -- ``kilantosmi,  ānanda, nipajjissāmī''ti āha.<br/><br/>[03] kasmā pana bhagavā evaṃ mahantena ussāhena idhāgato, kiṃ  aññattha na sakkā parinibbāyitunti? parinibbāyituṃ nāma na  katthaci na sakkā, tīhi pana kāraṇehi idhāgato, idañhi bhagavā evaṃ  passati -- ``mayi aññattha parinibbāyante mahāsudassanasuttassa  atthuppatti na bhavissati, kusinārāyaṃ ^a^P2.0574^ea^ pana parinibbāyante yamahaṃ  devaloke anubhavitabbaṃ sampattiṃ manussalokeyeva anubhaviṃ, taṃ dvīhi  bhāṇavārehi maṇḍetvā desessāmi, taṃ me sutvā bahū janā kusalaṃ  kātabbaṃ maññissantī''ti.<br/><br/>[03] aparampi ^a^M2.0165^ea^ passati -- ``maṃ aññattha parinibbāyantaṃ subhaddo na  passissati, so ca buddhaveneyyo ^a^V2.0148^ea^, na sāvakaveneyyo; na taṃ sāvakā  vinetuṃ sakkonti. kusinārāyaṃ parinibbāyantaṃ pana maṃ so  upasaṅkamitvā pañhaṃ pucchissati, pañhāvissajjanapariyosāne ca  saraṇesu patiṭṭhāya mama santike pabbajjañca upasampadañca labhitvā  kammaṭṭhānaṃ gahetvā mayi dharamāneyeva arahattaṃ patvā pacchimasāvako  bhavissatī''ti.<br/><br/>[03] aparampi passati -- ``mayi aññattha parinibbāyante  dhātubhājanīye mahākalaho bhavissati, lohitaṃ nadī viya sandissati.  kusinārāyaṃ parinibbute doṇabrāhmaṇo taṃ vivādaṃ vūpasametvā dhātuyo  vibhajissatī''ti. imehi tīhi kāraṇehi bhagavā evaṃ mahantena  ussāhena idhāgatoti veditabbo.<br/><br/>[03] ^b^sīhaseyya^eb^nti ettha kāmabhogīseyyā, petaseyyā,  sīhaseyyā, tathāgataseyyāti catasso seyyā.<br/><br/>[03] tattha -- ``yebhuyyena, bhikkhave, kāmabhogī sattā vāmena  passena sentī''ti ayaṃ ^b^kāmabhogīseyyā.^eb^ tesu hi yebhuyyena  dakkhiṇena passena sayantā nāma natthi.<br/><br/>[03] ``yebhuyyena, bhikkhave, petā uttānā sentī''ti ayaṃ  ^b^petaseyyā.^eb^ appamaṃsalohitattā hi petā aṭṭhisaṅghāṭajaṭitā  ekena passena sayituṃ na sakkonti, uttānāva senti.<br/><br/>[03] ``sīho, bhikkhave, migarājā dakkhiṇena passena seyyaṃ  kappeti...pe0... attamano hotī''ti (a0 ni0  4.246) ayaṃ  ^b^sīhaseyyā.^eb^ tejussadattā hi sīho migarājā dve purimapāde  ekasmiṃ ṭhāne, pacchimapāde ekasmiṃ ṭhāne ṭhapetvā naṅguṭṭhaṃ  antarasatthimhi pakkhipitvā purimapādapacchimapādanaṅguṭṭhānaṃ ṭhitokāsaṃ  sallakkhetvā dvinnaṃ purimapādānaṃ matthake sīsaṃ ṭhapetvā sayati. divasaṃ  sayitvāpi pabujjhamāno na utrasanto pabujjhati, sīsaṃ pana  ukkhipitvā purimapādādīnaṃ ṭhitokāsaṃ sallakkheti. sace kiñci  ṭhānaṃ vijahitvā ṭhitaṃ hoti -- ``na yidaṃ tuyhaṃ jātiyā sūrabhāvassa  ca anurūpa''nti anattamano hutvā tattheva sayati, na gocarāya  pakkamati. avijahitvā ṭhite pana ^a^P2.0575^ea^ -- ``tuyhaṃ jātiyā ca  sūrabhāvassa ca anurūpamida''nti haṭṭhatuṭṭho uṭṭhāya sīhavijambhitaṃ  ^a^M2.0166^ea^ vijambhitvā kesarabhāraṃ vidhunitvā tikkhattuṃ sīhanādaṃ naditvā  gocarāya pakkamati.<br/><br/>[03] ``catutthajjhānaseyyā ^a^V2.0149^ea^ pana ^b^tathāgatassa seyyā^eb^ti vuccati''  (a0 ni0  4.246). tāsu idha sīhaseyyā āgatā. ayañhi  tejussadairiyāpathattā uttamaseyyā nāma.<br/><br/>[03] ^b^pāde pāda^eb^nti dakkhiṇapāde vāmapādaṃ.  ^b^accādhāyā^eb^ti atiādhāya, īsakaṃ atikkamma ṭhapetvā. gopphakena  hi gopphake, jāṇunā vā jāṇumhi saṅghaṭṭiyamāne abhiṇhaṃ vedanā  uppajjati, cittaṃ ekaggaṃ na hoti, seyyā aphāsukā hoti. yathā  pana na saṅghaṭṭeti, evaṃ atikkamma ṭhapite vedanā nuppajjati, cittaṃ  ekaggaṃ hoti, seyyā phāsu hoti. tasmā evaṃ nipajji.  anuṭṭhānaseyyaṃ upagatattā panettha -- ``uṭṭhānasaññaṃ manasi karitvā''ti  na vuttaṃ. kāyavasena cettha anuṭṭhānaṃ veditabbaṃ, niddāvasena pana taṃ  rattiṃ bhagavato bhavaṅgassa okāsoyeva nāhosi. paṭhamayāmasmiñhi  mallānaṃ dhammadesanā ahosi, majjhimayāme subhaddassa pacchimayāme  bhikkhusaṅghaṃ ovadi, balavapaccūse parinibbāyi.<br/><br/>[03] ^b^sabbaphāliphullā^eb^ti sabbe samantato pupphitā mūlato paṭṭhāya  yāva aggā ekacchannā ahesuṃ, na kevalañca yamakasālāyeva, sabbepi  rukkhā sabbapāliphullāva ahesuṃ. na kevalañhi tasmiṃyeva uyyāne,  sakalañhipi dasasahassacakkavāḷe pupphūpagā pupphaṃ gaṇhiṃsu, phalūpagā  phalaṃ gaṇhiṃsu, sabbarukkhānaṃ khandhesu khandhapadumāni, sākhāsu  sākhāpadumāni, vallīsu vallipadumāni, ākāsesu ākāsapadumāni  pathavītalaṃ bhinditvā daṇḍapadumāni pupphiṃsu. sabbo mahāsamuddo  pañcavaṇṇapadumasañchanno ahosi. tiyojanasahassavitthato himavā  ghanabaddhamorapiñchakalāpo viya, nirantaraṃ mālādāmagavacchiko viya,  suṭṭhu pīḷetvā ābaddhapupphavaṭaṃsako viya, supūritaṃ pupphacaṅkoṭakaṃ viya  ca atiramaṇīyo ahosi.<br/><br/>[03] ^b^te tathāgatassa sarīraṃ okirantī^eb^ti te yamakasālā  bhummadevatāhi sañcalitakhandhasākhaviṭapā tathāgatassa sarīraṃ  avakiranti, sarīrassa upari pupphāni vikirantīti attho.  ^b^ajjhokirantī^eb^ti ajjhottharantā viya kiranti.  ^b^abhippakirantī^eb^ti abhiṇhaṃ punappunaṃ pakirantiyeva.  ^b^dibbānī^eb^ti ^a^M2.0167^ea^ devaloke nandapokkharaṇīsambhavāni, tāni honti  ^a^P2.0576^ea^ suvaṇṇavaṇṇāni paṇṇacchattappamāṇapattāni, mahātumbamattaṃ reṇuṃ gaṇhanti.  na kevalañca mandāravapupphāneva, aññānipi pana dibbāni  pāricchattakakoviḷārapupphādīni suvaṇṇacaṅkoṭakāni pūretvā  cakkavāḷamukhavaṭṭiyampi tidasapurepi brahmalokepi ṭhitāhi devatāhi  paviṭṭhāni, antalikkhā patanti. ^b^tathāgatassa sarīra^eb^nti  antarā avikiṇṇāneva āgantvā pattakiñjakkhareṇucuṇṇehi tathāgatassa  sarīrameva okiranti.<br/><br/>[03] ^b^dibbānipi^eb^ ^a^V2.0150^ea^ ^b^candanacuṇṇānī^eb^ti devatānaṃ  upakappanacandanacuṇṇāni. na kevalañca devatānaṃyeva,  nāgasupaṇṇamanussānampi upakappanacandanacuṇṇāni. na kevalañca  candanacuṇṇāneva,  kāḷānusārikalohitacandanādisabbadibbagandhajālacuṇṇāni,  haritālāñjanasuvaṇṇarajatacuṇṇāni sabbadibbagandhavāsavikatiyo  suvaṇṇarajatādisamugge pūretvā cakkavāḷamukhavaṭṭiādīsu ṭhitāhi  devatāhi paviṭṭhāni antarā avippakiritvā tathāgatasseva sarīraṃ  okiranti. <br/><br/>[01] ^b^dibbānipi tūriyānī^eb^ti devatānaṃ  upakappanatūriyāni. na kevalañca tāniyeva, sabbānipi  tantibaddhacammapariyonaddhaghanasusirabhedāni dasasahassacakkavāḷesu  devanāgasupaṇṇamanussānaṃ tūriyāni ekacakkavāḷe sannipatitvā  antalikkhe vajjantīti veditabbāni.<br/><br/>[03] ^b^dibbānipi saṅgītānī^eb^ti varuṇavāraṇadevatā kira nāmetā  dīghāyukā devatā -- ``mahāpuriso manussapathe nibbattitvā buddho  bhavissatī''ti sutvā ``paṭisandhiggahaṇadivase naṃ gahetvā  gamissāmā''ti mālaṃ ganthetumārabhiṃsu. tā ganthamānāva --  ``mahāpuriso mātukucchiyaṃ nibbatto''ti sutvā ``tumhe kassa  ganthathā''ti vuttā ``na tāva niṭṭhāti, kucchito nikkhamanadivase  gaṇhitvā gamissāmā''ti āhaṃsu. punapi ``nikkhanto''ti sutvā  ``mahābhinikkhamanadivase gamissāmā''ti. ekūnatiṃsavassāni ghare  vasitvā ``ajja mahābhinikkhamanaṃ nikkhanto''tipi sutvā  ``abhisambodhidivase gamissāmā''ti. chabbassāni padhānaṃ katvā  ``ajja abhisambuddho''tipi sutvā ``dhammacakkappavattanadivase  gamissāmā''ti. ``sattasattāhāni bodhimaṇḍe vītināmetvā  ^a^P2.0577^ea^ isipatanaṃ gantvā dhammacakkaṃ pavattita''ntipi sutvā  ``yamakapāṭihāriyadivase gamissāmā''ti. ``ajja  yamakapāṭihāriyaṃ karī''tipi ^a^M2.0168^ea^ sutvā ``devorohaṇadivase  gamissāmā''ti. ``ajja devorohaṇaṃ karī''tipi sutvā  ``āyusaṅkhārossajjane gamissāmā''ti. ``ajja āyusaṅkhāraṃ  ossajī''tipi sutvā ``na tāva niṭṭhāti, parinibbānadivase  gamissāmā''ti. ``ajja bhagavā yamakasālānamantare dakkhiṇena  passena sato sampajāno sīhaseyyaṃ upagato balavapaccūsasamaye  parinibbāyissati. tumhe kassa ganthathā''ti sutvā pana --  ``kinnāmetaṃ, `ajjeva mātukucchiyaṃ paṭisandhiṃ gaṇhi, ajjeva  mātukucchito nikkhami, ajjeva mahābhinikkhamanaṃ nikkhami, ajjeva  buddho ahosi, ajjeva dhammacakkaṃ pavattayi, ajjeva yamakapāṭihāriyaṃ  akāsi, ajjeva devalokā otiṇṇo, ajjeva āyusaṅkhāraṃ ossaji,  ajjeva kira parinibbāyissatī'ti. nanu nāma dutiyadivase  yāgupānakālamattampi ṭhātabbaṃ assa. dasa pāramiyo pūretvā buddhattaṃ  pattassa nāma ananucchavikameta''nti apariniṭṭhitāva mālāyo gahetvā  āgamma anto cakkavāḷe ^a^V2.0151^ea^ okāsaṃ alabhamānā cakkavāḷamukhavaṭṭiyaṃ  lambitvā cakkavāḷamukhavaṭṭiyāva ādhāvantiyo hatthena hatthaṃ gīvāya  gīvaṃ gahetvā tīṇi ratanāni ārabbha dvattiṃsa mahāpurisalakkhaṇāni  chabbaṇṇarasmiyo dasa pāramiyo aḍḍhachaṭṭhāni jātakasatāni cuddasa  buddhañāṇāni ārabbha gāyitvā tassa tassa avasāne ``mahāyaso,  mahāyaso''ti vadanti. idametaṃ paṭicca vuttaṃ -- ``dibbānipi  saṅgītāni antalikkhe vattanti tathāgatassa pūjāyā''ti. <br/><br/>[03] 199^b^.^eb^ bhagavā pana yamakasālānaṃ antarā dakkhiṇena  passena nipannoyeva pathavītalato yāva cakkavāḷamukhavaṭṭiyā,  cakkavāḷamukhavaṭṭito ca yāva brahmalokā sannipatitāya parisāya mahantaṃ  ussāhaṃ disvā āyasmato ānandassa ārocesi. tena vuttaṃ --  ``atha kho bhagavā āyasmantaṃ ānandaṃ...pe0... tathāgatassa  pūjāyā''ti. evaṃ mahāsakkāraṃ dassetvā tenāpi attano  asakkatabhāvameva dassanto ^b^na kho, ānanda, ettāvatā^eb^tiādimāha.<br/><br/>[03] idaṃ vuttaṃ hoti -- ``ānanda, mayā dīpaṅkarapādamūle nipannena  aṭṭha dhamme samodhānetvā abhinīhāraṃ karontena ^a^P2.0578^ea^ na  mālāgandhatūriyasaṅgītānaṃ atthāya abhinīhāro kato, na etadatthāya  pāramiyo pūritā. tasmā na kho ahaṃ etāya pūjāya pūjito nāma  homī''ti.<br/><br/>[03] kasmā ^a^M2.0169^ea^ pana bhagavā aññattha ekaṃ umāpupphamattampi gahetvā  buddhaguṇe āvajjetvā katāya pūjāya buddhañāṇenāpi aparicchinnaṃ vipākaṃ  vaṇṇetvā idha evaṃ mahantaṃ pūjaṃ paṭikkhipatīti? parisānuggahena ceva  sāsanassa ca ciraṭṭhitikāmatāya. sace hi bhagavā evaṃ na  paṭikkhipeyya, anāgate sīlassa āgataṭṭhāne sīlaṃ na paripūressanti,  samādhissa āgataṭṭhāne samādhiṃ na paripūressanti, vipassanāya  āgataṭṭhāne vipassanāgabbhaṃ na gāhāpessanti. upaṭṭhāke samādapetvā  pūjaṃyeva kārentā viharissanti. āmisapūjā ca nāmesā sāsanaṃ  ekadivasampi ekayāgupānakālamattampi sandhāretuṃ na sakkoti.  mahāvihārasadisañhi vihārasahassaṃ mahācetiyasadisañca  cetiyasahassampi sāsanaṃ dhāretuṃ na sakkonti. yena kammaṃ kataṃ,  tasseva hoti. sammāpaṭipatti pana tathāgatassa anucchavikā pūjā.  sā hi tena patthitā ceva, sakkoti sāsanañca sandhāretuṃ, tasmā taṃ  dassento ^b^yo kho ānandā^eb^tiādimāha.<br/><br/>[03] tattha ^b^dhammānudhammappaṭipanno^eb^ti navavidhassa  lokuttaradhammassa anudhammaṃ pubbabhāgapaṭipadaṃ paṭipanno ^a^V2.0152^ea^. sāyeva pana  paṭipadā anucchavikattā ``sāmīcī''ti vuccati. taṃ sāmīciṃ  paṭipannoti ^b^sāmīcippaṭipanno.^eb^ tameva pubbabhāgapaṭipadāsaṅkhātaṃ  anudhammaṃ carati pūretīti ^b^anudhammacārī.^eb^<br/><br/>[03] ^b^pubbabhāgapaṭipadā^eb^ti ca sīlaṃ ācārapaññatti  dhutaṅgasamādānaṃ yāva gotrabhuto sammāpaṭipadā veditabbā. tasmā yo  bhikkhu chasu agāravesu patiṭṭhāya paññattiṃ atikkamati, anesanāya  jīvikaṃ kappeti, ayaṃ na dhammānudhammappaṭipanno. yo pana sabbaṃ  attano paññattaṃ sikkhāpadaṃ jinavelaṃ jinamariyādaṃ jinakāḷasuttaṃ  aṇumattampi na vītikkamati, ayaṃ dhammānudhammappaṭipanno nāma.  bhikkhuniyāpi eseva nayo. yo upāsako pañca verāni dasa  akusalakammapathe samādāya vattati appeti, ayaṃ na  dhammānudhammappaṭipanno. yo pana tīsu saraṇesu, pañcasupi sīlesu,  dasasu sīlesu paripūrakārī hoti, māsassa aṭṭha uposathe karoti,  dānaṃ deti, gandhapūjaṃ mālāpūjaṃ karoti, mātaraṃ pitaraṃ ^a^P2.0579^ea^ upaṭṭhāti,  dhammike samaṇabrāhmaṇe upaṭṭhāti, ayaṃ dhammānudhammappaṭipanno nāma.  upāsikāyapi eseva nayo.<br/><br/>[03] ^b^paramāya^eb^ ^a^M2.0170^ea^ ^b^pūjāyā^eb^ti uttamāya pūjāya. ayañhi  nirāmisapūjā nāma sakkoti mama sāsanaṃ sandhāretuṃ. yāva hi imā  catasso parisā maṃ imāya pūjessanti, tāva mama sāsanaṃ majjhe  nabhassa puṇṇacando viya virocissatīti dasseti. 


volume: 23
item: 59
title: pānīyāharaṇavaṇṇanā^pukkusamallaputtavatthuvaṇṇanā^yamakasālāvaṇṇanā^upavāṇattheravaṇṇanā^
content:
  [03] 200^b^.^eb^ ^b^apasāresī^eb^ti apanesi. ^b^apehī^eb^ti  apagaccha. thero ekavacaneneva tālavaṇṭaṃ nikkhipitvā ekamantaṃ  aṭṭhāsi. ^b^upaṭṭhāko^eb^tiādi paṭhamabodhiyaṃ anibaddhupaṭṭhākabhāvaṃ  sandhāyāha. ^b^ayaṃ, bhante, āyasmā upavāṇo^eb^ti evaṃ therena vutte  ānando upavāṇassa sadosabhāvaṃ sallakkheti, `handassa niddosabhāvaṃ  kathessāmī'ti bhagavā ^b^yebhuyyena ānandā^eb^tiādimāha. tattha  ^b^yebhuyyenā^eb^ti idaṃ asaññasattānañceva arūpadevatānañca ohīnabhāvaṃ  sandhāya vuttaṃ. ^b^apphuṭo^eb^ti asamphuṭṭho abharito vā. bhagavato  kira āsannapadese vālaggamatte okāse sukhumattabhāvaṃ māpetvā dasa  dasa mahesakkhā devatā aṭṭhaṃsu. tāsaṃ parato vīsati vīsati. tāsaṃ  parato tiṃsati tiṃsati. tāsaṃ parato cattālīsaṃ cattālīsaṃ. tāsaṃ  parato paññāsaṃ paññāsaṃ. tāsaṃ parato saṭṭhi saṭṭhi devatā aṭṭhaṃsu. tā  aññamaññaṃ hatthena vā pādena vā vatthena vā na byābādhenti.  ``apehi maṃ, mā ghaṭṭehī''ti vattabbākāraṃ nāma natthi. ``tā  ^a^V2.0153^ea^ kho  pana devatāyo dasapi hutvā vīsatipi hutvā tiṃsampi hutvā  cattālīsampi hutvā paññāsampi hutvā āraggakoṭinitudanamattepi  tiṭṭhanti, na ca aññamaññaṃ byābādhentī''ti (a0 ni0  1.37)  vuttasadisāva ahesuṃ. ^b^ovārento^eb^ti āvārento. thero kira  pakatiyāpi mahāsarīro hatthipotakasadiso. so paṃsukūlacīvaraṃ  pārupitvā atimahā viya ahosi.<br/><br/>[03] ^b^tathāgataṃ dassanāyā^eb^ti bhagavato mukhaṃ daṭṭhuṃ alabhamānā evaṃ  ujjhāyiṃsu. kiṃ pana tā theraṃ vinivijjha passituṃ na sakkontīti?  āma, na sakkonti. devatā hi puthujjane vinivijjha passituṃ  sakkonti, na khīṇāsave. therassa ca mahesakkhatāya ^a^P2.0580^ea^ tejussadatāya  upagantumpi na sakkonti. kasmā ^a^M2.0171^ea^ pana therova tejussado, na aññe  arahantoti? yasmā kassapabuddhassa cetiye ārakkhadevatā ahosi.<br/><br/>[03] vipassimhi kira sammāsambuddhe parinibbute  ekagghanasuvaṇṇakkhandhasadisassa dhātusarīrassa ekameva cetiyaṃ akaṃsu,  dīghāyukabuddhānañhi ekameva cetiyaṃ hoti. taṃ manussā ratanāyāmāhi  vidatthivitthatāhi dvaṅgulabahalāhi suvaṇṇiṭṭhakāhi haritālena ca  manosilāya ca mattikākiccaṃ tilateleneva udakakiccaṃ sādhetvā  yojanappamāṇaṃ uṭṭhapesuṃ. tato bhummā devatā yojanappamāṇaṃ, tato  ākāsaṭṭhakadevatā, tato uṇhavalāhakadevatā, tato abbhavalāhakadevatā,  tato cātumahārājikā devatā, tato tāvatiṃsā devatā yojanappamāṇaṃ  uṭṭhapesunti evaṃ sattayojanikaṃ cetiyaṃ ahosi. manussesu  mālāgandhavatthādīni gahetvā āgatesu ārakkhadevatā gahetvā tesaṃ  passantānaṃyeva cetiyaṃ pūjesi.<br/><br/>[03] tadā ayaṃ thero brāhmaṇamahāsālo hutvā ekaṃ pītakaṃ vatthaṃ  ādāya gato. devatā tassa hatthato vatthaṃ gahetvā cetiyaṃ pūjesi.  brāhmaṇo taṃ disvā pasannacitto ``ahampi anāgate evarūpassa  buddhassa cetiye ārakkhadevatā homī''ti patthanaṃ katvā tato cuto  devaloke nibbatti. tassa devaloke ca manussaloke ca saṃsarantasseva  kassapo bhagavā loke uppajjitvā parinibbāyi. tassāpi ekameva  dhātusarīraṃ ahosi. taṃ gahetvā yojanikaṃ cetiyaṃ kāresuṃ. so  tattha ārakkhadevatā hutvā sāsane antarahite sagge nibbattitvā  amhākaṃ bhagavato kāle tato cuto mahākule paṭisandhiṃ gahetvā  nikkhamma pabbajitvā arahattaṃ patto. iti cetiye ārakkhadevatā  hutvā āgatattā thero tejussadoti veditabbo.<br/><br/>[03] ^b^devatā^eb^ ^a^V2.0154^ea^, ^b^ānanda, ujjhāyantī^eb^ti iti ānanda, devatā  ujjhāyanti, na mayhaṃ puttassa añño koci doso atthīti dasseti. <br/><br/>[03] 201^b^.^eb^ ^b^kathaṃbhūtā pana, bhante^eb^ti kasmā āha?  bhagavā tumhe -- ``devatā ujjhāyantī''ti vadatha, kathaṃ bhūtā pana tā  tumhe manasi karotha ^a^M2.0172^ea^, kiṃ tumhākaṃ parinibbānaṃ adhivāsentīti  pucchati. atha bhagavā -- ``nāhaṃ adhivāsanakāraṇaṃ vadāmī''ti  tāsaṃ anadhivāsanabhāvaṃ dassento ^b^santānandā^eb^tiādimāha.<br/><br/>[03] tattha ^a^P2.0581^ea^ ^b^ākāse pathavīsaññiniyo^eb^ti ākāse pathaviṃ  māpetvā tattha pathavīsaññiniyo. ^b^kandantī^eb^ti rodanti.  ^b^chinnapātaṃ papatantī^eb^ti majjhe chinnā viya hutvā yato vā tato  vā papatanti. ^b^āvaṭṭantī^eb^ti āvaṭṭantiyo patitaṭṭhānameva  āgacchanti. ^b^vivaṭṭantī^eb^ti patitaṭṭhānato parabhāgaṃ vaṭṭamānā  gacchanti. apica dve pāde pasāretvā sakiṃ purato sakiṃ pacchato  sakiṃ vāmato sakiṃ dakkhiṇato saṃparivattamānāpi -- ``āvaṭṭanti  vivaṭṭantī''ti vuccanti. ^b^santānanda, devatā pathaviyaṃ  pathavīsaññiniyo^eb^ti pakatipathavī kira devatā dhāretuṃ na sakkoti.  tattha hatthako brahmā viya devatā osīdanti. tenāha bhagavā --  ``oḷārikaṃ hatthaka, attabhāvaṃ abhinimmināhī''ti (a0 ni0   3.128). tasmā yā devatā pathaviyaṃ pathaviṃ māpesuṃ, tā  sandhāyetaṃ vuttaṃ -- ``pathaviyaṃ pathavīsaññiniyo''ti.<br/><br/>[03] ^b^vītarāgā^eb^ti pahīnadomanassā silāthambhasadisā  anāgāmikhīṇāsavadevatā. 


volume: 23
item: 60
title: pukkusamallaputtavatthuvaṇṇanā^yamakasālāvaṇṇanā^upavāṇattheravaṇṇanā^catusaṃvejanīyaṭhānavaṇṇanā^
content:
  [03] 202^b^.^eb^ ^b^vassaṃvuṭṭhā^eb^ti buddhakāle kira dvīsu kālesu  bhikkhū sannipatanti upakaṭṭhāya vassūpanāyikāya kammaṭṭhānaggahaṇatthaṃ,  vuṭṭhavassā ca gahitakammaṭṭhānānuyogena nibbattitavisesārocanatthaṃ.  yathā ca buddhakāle, evaṃ tambapaṇṇidīpepi apāragaṅgāya bhikkhū  lohapāsāde sannipatiṃsu, pāragaṅgāya bhikkhū tissamahāvihāre. tesu  apāragaṅgāya bhikkhū saṅkārachaḍḍakasammajjaniyo gahetvā āgantvā  mahāvihāre sannipatitvā cetiye sudhākammaṃ katvā -- ``vuṭṭhavassā  āgantvā lohapāsāde sannipatathā''ti vattaṃ katvā phāsukaṭṭhānesu  vasitvā vuṭṭhavassā āgantvā lohapāsāde pañcanikāyamaṇḍale, yesaṃ  pāḷi paguṇā, te pāḷiṃ sajjhāyanti. yesaṃ aṭṭhakathā paguṇā, te  aṭṭhakathaṃ sajjhāyanti. ^a^M2.0173^ea^ yo pāḷiṃ vā aṭṭhakathaṃ vā virādheti  ^a^V2.0155^ea^, taṃ --  ``kassa santike tayā gahita''nti vicāretvā ujuṃ katvā gāhāpenti.  pāragaṅgāvāsinopi tissamahāvihāre evameva karonti. evaṃ dvīsu  kālesu sannipatitesu bhikkhūsu ye pure vassūpanāyikāya kammaṭṭhānaṃ  gahetvā gatā visesārocanatthaṃ āgacchanti, evarūpe sandhāya ``pubbe  bhante vassaṃvuṭṭhā''tiādimāha.<br/><br/>[03] ^b^manobhāvanīye^eb^ti manasā bhāvite sambhāvite. ye vā  mano manaṃ bhāventi vaḍḍhenti rāgarajādīni pavāhenti, evarūpeti  attho. thero ^a^P2.0582^ea^ kira vattasampanno mahallakaṃ bhikkhuṃ disvā thaddho hutvā  na nisīdati, paccuggamanaṃ katvā hatthato chattañca pattacīvarañca gahetvā  pīṭhaṃ papphoṭetvā deti, tattha nisinnassa vattaṃ katvā senāsanaṃ  paṭijaggitvā deti. navakaṃ bhikkhuṃ disvā tuṇhībhūto na nisīdati,  samīpe ṭhatvā vattaṃ karoti. so tāya vattapaṭipattiyā aparihāniṃ  patthayamāno evamāha.<br/><br/>[03] atha bhagavā -- ``ānando manobhāvanīyānaṃ dassanaṃ na  labhissāmī''ti cinteti, handassa, manobhāvanīyānaṃ dassanaṭṭhānaṃ  ācikkhissāmi, yattha vasanto ito cito ca anāhiṇḍitvāva  lacchati manobhāvanīye bhikkhū dassanāyāti cintetvā  ^b^cattārimānī^eb^tiādimāha.<br/><br/>[03] tattha ^b^saddhassā^eb^ti buddhādīsu pasannacittassa vattasampannassa,  yassa pāto paṭṭhāya cetiyaṅgaṇavattādīni sabbavattāni katāneva  paññāyanti. ^b^dassanīyānī^eb^ti dassanārahāni dassanatthāya  gantabbāni. ^b^saṃvejanīyānī^eb^ti saṃvegajanakāni.  ^b^ṭhānānī^eb^ti kāraṇāni, padesaṭhānāneva vā.<br/><br/>[03] ^b^ye hi kecī^eb^ti idaṃ cetiyacārikāya satthakabhāvadassanatthaṃ  vuttaṃ. tattha ^b^cetiyacārikaṃ āhiṇḍantā^eb^ti ye ca tāva tattha  tattha cetiyaṅgaṇaṃ sammajjantā, āsanāni dhovantā bodhimhi udakaṃ  siñcantā āhiṇḍanti, tesu vattabbameva natthi asukavihāre ``cetiyaṃ  vandissāmā''ti nikkhamitvā pasannacittā antarā kālaṅkarontāpi  anantarāyena sagge patiṭṭhahissanti yevāti dasseti. 


volume: 23
item: 61
title: yamakasālāvaṇṇanā^upavāṇattheravaṇṇanā^catusaṃvejanīyaṭhānavaṇṇanā^ānandapucchākathāvaṇṇanā^
content:
  [03] 203^b^.^eb^ ^b^adassanaṃ^eb^ ^a^V2.0156^ea^ ^a^M2.0174^ea^, ^b^ānandā^eb^ti yadetaṃ mātugāmassa  adassanaṃ, ayamettha uttamā paṭipattīti dasseti. dvāraṃ pidahitvā  senāsane nisinno hi bhikkhu āgantvā dvāre ṭhitampi mātugāmaṃ yāva  na passati, tāvassa ekaṃseneva na lobho uppajjati, na cittaṃ calati.  dassane pana satiyeva tadubhayampi assa. tenāha -- ``adassanaṃ  ānandā''ti. ^b^dassane bhagavā sati katha^eb^nti bhikkhaṃ gahetvā  upagataṭṭhānādīsu dassane sati kathaṃ paṭipajjitabbanti pucchati. atha  bhagavā yasmā khaggaṃ gahetvā -- ``sace mayā saddhiṃ ālapasi, ettheva  te sīsaṃ pātessāmī''ti ṭhitapurisena vā, ``sace mayā saddhiṃ  ālapasi, ettheva te maṃsaṃ murumurāpetvā khādissāmī''ti  ^a^P2.0583^ea^ ṭhitayakkhiniyā vā ālapituṃ varaṃ. ekasseva hi attabhāvassa  tappaccayā vināso hoti, na apāyesu aparicchinnadukkhānubhavanaṃ.  mātugāmena pana ālāpasallāpe sati vissāso hoti, vissāse sati  otāro hoti, otiṇṇacitto sīlabyasanaṃ patvā apāyapūrako hoti;  tasmā ^b^anālāpo^eb^ti āha. vuttampi cetaṃ -- <br/><br/>[21] ``sallape asihatthena, pisācenāpi sallape. <br/><br/>[27] āsīvisampi āsīde, yena daṭṭho na jīvati. <br/><br/>[22] na tveva eko ekāya, mātugāmena sallape''ti.. (a0  ni0  5.55).<br/><br/>[03] ^b^ālapantena panā^eb^ti sace mātugāmo divasaṃ vā pucchati,  sīlaṃ vā yācati, dhammaṃ vā sotukāmo hoti, pañhaṃ vā pucchati,  tathārūpaṃ vā panassa pabbajitehi kattabbakammaṃ hoti, evarūpe kāle  anālapantaṃ ``mūgo ayaṃ, badhiro ayaṃ, bhutvāva baddhamukho  nisīdatī''ti vadati, tasmā avassaṃ ālapitabbaṃ hoti. evaṃ  ālapantena pana kathaṃ paṭipajjitabbanti pucchati. atha bhagavā --  ``etha tumhe, bhikkhave, mātumattīsu mātucittaṃ upaṭṭhapetha,  bhaginimattīsu bhaginicittaṃ upaṭṭhapetha, dhītumattīsu dhītucittaṃ  upaṭṭhapethā''ti (saṃ0 ni0  4.127) imaṃ ovādaṃ sandhāya  ^b^sati, ānanda, upaṭṭhapetabbā^eb^ti āha. <br/><br/>[03] 204^b^.^eb^ ^b^abyāvaṭā^eb^ti atantibaddhā nirussukkā hotha.  ^b^sāratthe ghaṭathā^eb^ti uttamatthe arahatte ghaṭetha.  ^b^anuyuñjathā^eb^ti tadadhigamāya anuyogaṃ ^a^M2.0175^ea^ karotha. ^b^appamattā^eb^ti  tattha avippamuṭṭhasatī. vīriyātāpayogena ^b^ātāpino.^eb^ kāye  ca jīvite ca nirapekkhatāya ^b^pahitattā^eb^ pesitacittā viharatha. <br/><br/>[03] 205^b^.^eb^ ^b^kathaṃ^eb^ ^a^V2.0157^ea^ ^b^pana, bhante^eb^ti tehi  khattiyapaṇḍitādīhi kathaṃ paṭipajjitabbaṃ. addhā maṃ te  paṭipucchissanti -- ``kathaṃ, bhante, ānanda tathāgatassa sarīre  paṭipajjitabba''nti; ``tesāhaṃ kathaṃ paṭivacanaṃ demī''ti pucchati.  ^b^ahatena vatthenā^eb^ti navena kāsikavatthena. ^b^vihatena  kappāsenā^eb^ti supothitena kappāsena. kāsikavatthañhi sukhumattā  telaṃ na gaṇhāti, kappāso pana gaṇhāti. tasmā ``vihatena  kappāsenā''ti āha. ^b^āyasāyā^eb^ti sovaṇṇāya. sovaṇṇañhi  idha ``ayasa''nti adhippetaṃ. 


volume: 23
item: 62
title: upavāṇattheravaṇṇanā^catusaṃvejanīyaṭhānavaṇṇanā^ānandapucchākathāvaṇṇanā^thūpārahapuggalavaṇṇanā^
content:
  [03] 206^b^.^eb^ ^b^rājā cakkavattī^eb^ti ettha kasmā bhagavā  agāramajjhe vasitvā kālaṅkatassa rañño thūpārahataṃ anujānāti, na  sīlavato puthujjanassa bhikkhussāti? anacchariyattā.  puthujjanabhikkhūnañhi ^a^P2.0584^ea^ thūpe anuññāyamāne tambapaṇṇidīpe tāva thūpānaṃ  okāso na bhaveyya, tathā aññesu ṭhānesu. tasmā ``anacchariyā  te bhavissantī''ti nānujānāti. rājā cakkavattī ekova nibbattati,  tenassa thūpo acchariyo hoti. puthujjanasīlavato pana  parinibbutabhikkhuno viya mahantampi sakkāraṃ kātuṃ vaṭṭatiyeva. 


volume: 23
item: 63
title:
  catusaṃvejanīyaṭhānavaṇṇanā^ānandapucchākathāvaṇṇanā^thūpārahapuggalavaṇṇanā^ānandācchariyadhammavaṇṇanā^

content:
  [03] 207^b^.^eb^ ^b^vihāra^eb^nti idha maṇḍalamālo vihāroti  adhippeto, taṃ pavisitvā. ^b^kapisīsa^eb^nti dvārabāhakoṭiyaṃ ṭhitaṃ  aggaḷarukkhaṃ. ^b^rodamāno aṭṭhāsī^eb^ti so kirāyasmā cintesi  -- ``satthārā mama saṃvegajanakaṃ vasanaṭṭhānaṃ kathitaṃ, cetiyacārikāya  sātthakabhāvo kathito, mātugāme paṭipajjitabbapañho vissajjito,  attano sarīre paṭipatti akkhātā, cattāro thūpārahā kathitā, dhuvaṃ  ajja bhagavā parinibbāyissatī''ti, tassevaṃ cintayato  balavadomanassaṃ uppajji. athassa etadahosi -- ``bhagavato santike  rodanaṃ nāma aphāsukaṃ, ekamantaṃ gantvā ^a^M2.0176^ea^ sokaṃ tanukaṃ karissāmī''ti,  so tathā akāsi. tena vuttaṃ -- ``rodamāno aṭṭhāsī''ti.<br/><br/>[03] ^b^ahañca vatamhī^eb^ti ahañca vata amhi, ahaṃ vatamhītipi  pāṭho. ^b^yo mama anukampako^eb^ti yo maṃ anukampati anusāsati,  sve dāni paṭṭhāya kassa mukhadhovanaṃ dassāmi, kassa pāde  dhovissāmi, kassa senāsanaṃ paṭijaggissāmi, kassa pattacīvaraṃ  gahetvā vicarissāmīti bahuṃ vilapi. ^b^āmantesī^eb^ti  bhikkhusaṅghassa antare theraṃ adisvā āmantesi.<br/><br/>[03] ^b^mettena^eb^ ^a^V2.0158^ea^ ^b^kāyakammenā^eb^ti mettacittavasena pavattitena  mukhadhovanadānādikāyakammena. ^b^hitenā^eb^ti hitavuddhiyā katena.  ^b^sukhenā^eb^ti sukhasomanasseneva katena, na dukkhinā dummanena  hutvāti attho. ^b^advayenā^eb^ti dve koṭṭhāse katvā akatena. yathā  hi eko sammukhāva karoti na parammukhā, eko parammukhāva karoti  na sammukhā evaṃ vibhāgaṃ akatvā katenāti vuttaṃ hoti.  ^b^appamāṇenā^eb^ti pamāṇavirahitena. cakkavāḷampi hi atisambādhaṃ,  bhavaggampi atinīcaṃ, tayā kataṃ kāyakammameva ^a^P2.0585^ea^ bahunti dasseti.<br/><br/>[03] ^b^mettena vacīkammenā^eb^ti mettacittavasena pavattitena  mukhadhovanakālārocanādinā vacīkammena. api ca ovādaṃ sutvā --  ``sādhu, bhante''ti vacanampi mettaṃ vacīkammameva. ^b^mettena  manokammenā^eb^ti kālasseva sarīrapaṭijagganaṃ katvā vivittāsane  nisīditvā -- ``satthā arogo hotu, abyāpajjo sukhī''ti evaṃ  pavattitena manokammena. ^b^katapuññosī^eb^ti kappasatasahassaṃ  abhinīhārasampannosīti dasseti. katapuññosīti ca ettāvatā  vissattho mā pamādamāpajji, atha kho padhānamanuyuñja. evañhi  anuyutto khippaṃ hohisi anāsavo, dhammasaṅgītikāle arahattaṃ  pāpuṇissasi. na hi mādisassa katapāricariyā nipphalā nāma  hotīti dasseti. <br/><br/>[03] 208^b^.^eb^ evañca pana vatvā mahāpathaviṃ pattharanto viya  ākāsaṃ vitthārento viya cakkavāḷagiriṃ osārento viya sineruṃ  ukkhipento viya mahājambuṃ khandhe gahetvā cālento viya āyasmato  ānandassa guṇakathaṃ ārabhanto atha kho bhagavā bhikkhū āmantesi.  tattha ``yepi ^a^M2.0177^ea^ te, bhikkhave, etarahī''ti kasmā na vuttaṃ? aññassa  buddhassa natthitāya. eteneva cetaṃ veditabbaṃ -- ``yathā  cakkavāḷantarepi añño buddho natthī''ti. ^b^paṇḍito^eb^ti byatto.  ^b^medhāvī^eb^ti khandhadhātuāyatanādīsu kusalo. <br/><br/>[03] 209^b^.^eb^ ^b^bhikkhuparisā ānandaṃ dassanāyā^eb^ti ye  bhagavantaṃ passitukāmā theraṃ upasaṅkamanti, ye ca ``āyasmā  kirānando samantapāsādiko abhirūpo dassanīyo bahussuto  saṅghasobhano''ti therassa guṇe sutvā āgacchanti, te sandhāya  ``bhikkhuparisā ānandaṃ dassanāya upasaṅkamantī''ti vuttaṃ. esa  nayo sabbattha. ^b^attamanā^eb^ti savanena no dassanaṃ sametīti  sakamanā tuṭṭhacittā. ^b^dhamma^eb^nti ``kacci, āvuso, khamanīyaṃ,  kacci yāpanīyaṃ, kacci yoniso manasikārena kammaṃ karotha,  ācariyupajjhāye vattaṃ pūrethā''ti evarūpaṃ paṭisanthāradhammaṃ. tattha  bhikkhunīsu -- ``kacci, bhaginiyo, aṭṭha garudhamme samādāya  vattathā''ti idampi nānākaraṇaṃ hoti. upāsakesu āgatesu  ``upāsaka, na te kacci sīsaṃ vā aṅgaṃ vā ^a^V2.0159^ea^ rujjati, arogā te  puttabhātaro''ti na evaṃ paṭisanthāraṃ karoti. evaṃ pana karoti --  ``kathaṃ upāsakā tīṇi saraṇāni pañca sīlāni rakkhatha, māsassa  aṭṭha ^a^P2.0586^ea^ uposathe karotha, mātāpitūnaṃ upaṭṭhānavattaṃ pūretha,  dhammikasamaṇabrāhmaṇe paṭijaggathā''ti. upāsikāsupi eseva nayo.<br/><br/>[03] idāni ānandattherassa cakkavattinā saddhiṃ upamaṃ karonto  ^b^cattārome bhikkhave^eb^tiādimāha. tattha ^b^khattiyā^eb^ti  abhisittā ca anabhisittā ca khattiyajātikā. te kira --  ``rājā cakkavattī nāma abhirūpo dassanīyo pāsādiko ākāsena  vicaranto rajjaṃ anusāsati dhammiko dhammarājā''ti tassa guṇakathaṃ  sutvā ``savanena dassanampi sama''nti attamanā honti.  ^b^bhāsatī^eb^ti kathento -- ``kathaṃ, tātā, rājadhammaṃ pūretha, paveṇiṃ  rakkhathā''ti paṭisanthāraṃ karoti. brāhmaṇesu pana -- ``kathaṃ  ācariyā mante vācetha, kathaṃ antevāsikā mante gaṇhanti, dakkhiṇaṃ  vā vatthāni vā kapilaṃ vā alatthā''ti paṭisanthāraṃ karoti.  gahapatīsu -- ``kathaṃ tātā, na vo rājakulato daṇḍena vā balinā  vā pīḷā atthi, sammā ^a^M2.0178^ea^ devo dhāraṃ anupavecchati, sassāni  sampajjantī''ti evaṃ paṭisanthāraṃ karoti. samaṇesu -- ``kathaṃ,  bhante, pabbajitaparikkhārā sulabhā, samaṇadhamme na pamajjathā''ti evaṃ  paṭisanthāraṃ karoti. 


volume: 23
item: 64
title:
  ānandapucchākathāvaṇṇanā^thūpārahapuggalavaṇṇanā^ānandācchariyadhammavaṇṇanā^mahāsudassanasuttadesanāvaṇṇanā^

content:
  [03] 210^b^.^eb^ ^b^khuddakanagarake^eb^ti nagarapatirūpake sambādhe  khuddakanagarake. ^b^ujjaṅgalanagarake^eb^ti visamanagarake.  ^b^sākhānagarake^eb^ti yathā rukkhānaṃ sākhā nāma khuddakā honti,  evameva aññesaṃ mahānagarānaṃ sākhāsadise khuddakanagarake.  ^b^khattiyamahāsālā^eb^ti khattiyamahāsārappattā mahākhattiyā. esa  nayo sabbattha.<br/><br/>[03] tesu ^b^khattiyamahāsālā^eb^ nāma yesaṃ koṭisatampi  koṭisahassampi dhanaṃ nikhaṇitvā ṭhapitaṃ, divasaparibbayo ekaṃ  kahāpaṇasakaṭaṃ nigacchati, sāyaṃ dve pavisanti.  ^b^brāhmaṇamahāsālā^eb^ nāma yesaṃ asītikoṭidhanaṃ nihitaṃ hoti,  divasaparibbayo eko kahāpaṇakumbho nigacchati, sāyaṃ ekasakaṭaṃ  pavisati. ^b^gahapatimahāsālā^eb^ nāma yesaṃ cattālīsakoṭidhanaṃ  nihitaṃ hoti, divasaparibbayo pañca kahāpaṇambaṇāni nigacchanti,  sāyaṃ kumbho pavisati.<br/><br/>[03] ^b^mā^eb^ ^a^V2.0160^ea^ ^b^hevaṃ, ānanda, avacā^eb^ti ānanda, mā evaṃ avaca, na  imaṃ ``khuddakanagara''nti ^a^P2.0587^ea^ vattabbaṃ. ahañhi imasseva nagarassa  sampattiṃ kathetuṃ -- ``anekavāraṃ tiṭṭhaṃ nisīdaṃ mahantena ussāhena,  mahantena parakkamena idhāgato''ti vatvā ^b^bhūtapubba^eb^ntiādimāha.  ^b^subhikkhā^eb^ti khajjabhojjasampannā. ^b^hatthisaddenā^eb^ti ekasmiṃ  hatthimhi saddaṃ karonte caturāsītihatthisahassāni saddaṃ karonti, iti  hatthisaddena avivittā, hoti, tathā assasaddena. puññavanto panettha  sattā catusindhavayuttehi rathehi aññamaññaṃ anubandhamānā antaravīthīsu  vicaranti, iti rathasaddena avivittā hoti. niccaṃ payojitāneva  panettha bheriādīni tūriyāni, iti bherisaddādīhipi avivittā hoti.  tattha ^b^sammasaddo^eb^ti kaṃsatāḷasaddo. ^b^pāṇitāḷasaddo^eb^ti  pāṇinā caturassāmbaṇatāḷasaddo. kuṭabherisaddotipi vadanti.<br/><br/>[03] ^b^asnātha^eb^ ^a^M2.0179^ea^ ^b^pivatha khādathā^eb^ti asnātha pivatha khādatha. ayaṃ  panettha saṅkhepo, bhuñjatha bhoti iminā dasamena saddena avivittā  hoti anupacchinnasaddā. yathā pana aññesu nagaresu ``kacavaraṃ  chaḍḍetha, kudālaṃ gaṇhatha, pacchiṃ gaṇhatha, pavāsaṃ gamissāma, taṇḍulapuṭaṃ  gaṇhatha, bhattapuṭaṃ gaṇhatha, phalakāvudhādīni sajjāni karothā''ti  evarūpā saddā honti, na yidha evaṃ ahosīti dasseti.<br/><br/>[03] ``dasamena saddenā''ti ca vatvā ``kusāvatī, ānanda,  rājadhānī sattahi pākārehi parikkhittā ahosī''ti sabbaṃ  ^b^mahāsudassanasuttaṃ^eb^ niṭṭhāpetvā ^b^gaccha tvaṃ ānandā^eb^tiādimāha.  tattha ^b^abhikkamathā^eb^ti abhimukhā kamatha, āgacchathāti attho.  kiṃ pana te bhagavato āgatabhāvaṃ na jānantīti? jānanti. buddhānaṃ  gatagataṭṭhānaṃ nāma mahantaṃ kolāhalaṃ hoti, kenacideva karaṇīyena  nisinnattā na āgatā. ``te āgantvā bhikkhusaṅghassa  ṭhānanisajjokāsaṃ saṃvidahitvā dassantī''ti tesaṃ santike avelāyampi  bhagavā pesesi. 


volume: 23
item: 65
title:
  thūpārahapuggalavaṇṇanā^ānandācchariyadhammavaṇṇanā^mahāsudassanasuttadesanāvaṇṇanā^mallānaṃ vandanāvaṇṇanā^

content:
  [03] 211^b^.^eb^ ^b^amhākañca no^eb^ti ettha ^b^no^eb^ kāro  nipātamattaṃ. ^b^aghāvino^eb^ti uppannadukkhā. ^b^dummanā^eb^ti  anattamanā. ^b^cetodukkhasamappitā^eb^ti domanassasamappitā.  ^b^kulaparivattaso kulaparivattaso ṭhapetvā^eb^ti ekekaṃ ^a^P2.0588^ea^ kulaparivattaṃ  kulasaṅkhepaṃ vīthisabhāgena ceva racchāsabhāgena ca visuṃ visuṃ ṭhapetvā. 


volume: 23
item: 66
title:
  ānandācchariyadhammavaṇṇanā^mahāsudassanasuttadesanāvaṇṇanā^mallānaṃ vandanāvaṇṇanā^subhaddaparibbājakavatthuvaṇṇanā^

content:
  [03] 212^b^.^eb^ ^b^subhaddo^eb^ ^a^V2.0161^ea^ ^b^nāma paribbājako^eb^ti  udiccabrāhmaṇamahāsālakulā pabbajito channaparibbājako.  ^b^kaṅkhādhammo^eb^ti vimatidhammo. kasmā panassa ajja evaṃ  ahosīti? tathāvidhaupanissayattā. pubbe kira puññakaraṇakāle dve  bhātaro ahesuṃ. te ekatova sassaṃ akaṃsu. tattha jeṭṭhakassa --  ``ekasmiṃ sasse navavāre aggasassadānaṃ mayā dātabba''nti ahosi.  so vappakāle bījaggaṃ nāma datvā gabbhakāle kaniṭṭhena saddhiṃ  ^a^M2.0180^ea^ mantesi -- ``gabbhakāle gabbhaṃ phāletvā dassāmā''ti kaniṭṭho --  ``taruṇasassaṃ nāsetukāmosī''ti āha. jeṭṭho kaniṭṭhassa  ananuvattanabhāvaṃ ñatvā khettaṃ vibhajitvā attano koṭṭhāsato gabbhaṃ  phāletvā khīraṃ nīharitvā sappinavanītena saṃyojetvā adāsi,  puthukakāle puthukaṃ kāretvā adāsi, lāyanakāle lāyanaggaṃ, veṇikaraṇe  veṇaggaṃ, kalāpādīsu kalāpaggaṃ, khalaggaṃ, khalabhaṇḍaggaṃ, koṭṭhagganti  evaṃ ekasasse navavāre aggadānaṃ adāsi. kaniṭṭho pana uddharitvā  adāsi.<br/><br/>[03] tesu jeṭṭhako ^b^aññāsikoṇḍaññatthero^eb^ jāto. bhagavā --  ``kassa nu kho ahaṃ paṭhamaṃ dhammaṃ deseyya''nti olokento  ``aññāsikoṇḍañño ekasmiṃ sasse nava aggadānāni adāsi, imaṃ  aggadhammaṃ tassa desessāmī''ti sabbapaṭhamaṃ dhammaṃ desesi. so  aṭṭhārasahi brahmakoṭīhi saddhiṃ sotāpattiphale patiṭṭhāsi. kaniṭṭho pana  ohīyitvā pacchā dānassa dinnattā satthu parinibbānakāle evaṃ  cintetvā satthāraṃ daṭṭhukāmo ahosi.<br/><br/>[03] ^b^mā tathāgataṃ viheṭhesī^eb^ti thero kira -- ``ete  aññatitthiyā nāma attano gahaṇameva gaṇhanti, tassa  vissajjāpanatthāya bhagavato bahuṃ bhāsamānassa kāyavācāvihesā  bhavissati, pakatiyāpi ca kilantoyeva bhagavā''ti maññamāno  evamāha. paribbājako -- ``na me ayaṃ bhikkhu okāsaṃ karoti,  atthikena pana anuvattitvā kāretabbo''ti theraṃ anuvattanto dutiyampi  tatiyampi āha. <br/><br/>[03] 213^b^.^eb^ ^b^assosi^eb^ ^a^P2.0589^ea^ ^b^kho^eb^ti sāṇidvāre ṭhitassa  bhāsato pakatisoteneva assosi, sutvā ca pana subhaddasseva atthāya  mahatā ussāhena āgatattā ^b^alaṃ ānandā^eb^tiādimāha. tattha  ^b^ala^eb^nti paṭikkhepatthe nipāto. ^b^aññāpekkhovā^eb^ti  aññātukāmova hutvā. ^b^abbhaññiṃsū^eb^ti yathā tesaṃ paṭiññā,  tatheva jāniṃsu. idaṃ vuttaṃ hoti -- sace nesaṃ sā paṭiññā  niyyānikā, sabbe abbhaññaṃsu, no ce, na abbhaññaṃsu. tasmā kiṃ  tesaṃ paṭiññā niyyānikā, aniyyānikāti ^a^V2.0162^ea^ ayameva  ^a^M2.0181^ea^ tassa pañhassa  attho. atha bhagavā tesaṃ aniyyānikabhāvakathanena atthābhāvato ceva  okāsābhāvato ca ``ala''nti paṭikkhipitvā dhammameva desesi.  paṭhamayāmasmiñhi mallānaṃ dhammaṃ desetvā majjhimayāme subhaddassa,  pacchimayāme bhikkhusaṅghaṃ ovaditvā balavapaccūsasamaye  parinibbāyissāmicceva bhagavā āgato. <br/><br/>[03] 214^b^.^eb^ ^b^samaṇopi tattha na upalabbhatī^eb^ti paṭhamo  sotāpannasamaṇopi tattha natthi, dutiyo sakadāgāmisamaṇopi, tatiyo  anāgāmisamaṇopi, catuttho arahattasamaṇopi tattha natthīti attho.  ``imasmiṃ kho''ti purimadesanāya aniyamato vatvā idāni attano  sāsanaṃ niyamento āha. ^b^suññā parappavādā samaṇebhī^eb^ti catunnaṃ  maggānaṃ atthāya āraddhavipassakehi catūhi, maggaṭṭhehi catūhi, phalaṭṭhehi  catūhīti dvādasahi samaṇehi suññā parappavādā tucchā rittakā.  ^b^ime ca subhaddā^eb^ti ime dvādasa bhikkhū. ^b^sammā  vihareyyu^eb^nti ettha sotāpanno attano adhigataṭṭhānaṃ aññassa kathetvā  taṃ sotāpannaṃ karonto sammā viharati nāma. esa nayo  sakadāgāmiādīsu. sotāpattimaggaṭṭho aññampi sotāpattimaggaṭṭhaṃ  karonto sammā viharati nāma. esa nayo sesamaggaṭṭhesu.  sotāpattimaggatthāya āraddhavipassako attano paguṇaṃ kammaṭṭhānaṃ kathetvā  aññampi sotāpattimaggatthāya āraddhavipassakaṃ karonto sammā  viharati nāma. esa nayo sesamaggatthāya āraddhavipassakesu. idaṃ  sandhāyāha -- ``sammā vihareyyu''nti. ^b^asuñño loko  arahantehi assā^eb^ti naḷavanaṃ saravanaṃ viya nirantaro ^a^P2.0590^ea^ assa.<br/><br/>[03] ^b^ekūnatiṃso vayasā^eb^ti vayena ekūnatiṃsavasso hutvā.  ^b^yaṃ pabbaji^eb^nti ettha ^b^ya^eb^nti nipātamattaṃ. ^b^kiṃ  kusalānuesī^eb^ti ``kiṃ kusala''nti anuesanto pariyesanto.  tattha -- ``kiṃ kusala''nti sabbaññutaññāṇaṃ adhippetaṃ, taṃ  gavesantoti attho. ^b^yato aha^eb^nti yato paṭṭhāya ahaṃ pabbajito,  etthantare samadhikāni paññāsa vassāni hontīti dasseti.  ^b^ñāyassa dhammassā^eb^ti ariyamaggadhammassa. ^b^padesavattī^eb^ti  padese vipassanāmagge pavattanto. ^b^ito bahiddhā^eb^ti mama  sāsanato bahiddhā. ^b^samaṇopi^eb^ ^a^M2.0182^ea^ ^b^natthī^eb^ti padesavattivipassakopi  natthi, paṭhamasamaṇo sotāpannopi natthīti vuttaṃ hoti.<br/><br/>[03] ^b^ye etthā^eb^ti ye tumhe ettha sāsane satthārā sammukhā  antevāsikābhisekena abhisittā, tesaṃ vo lābhā tesaṃ vo suladdhanti.  bāhirasamaye kira yaṃ antevāsikaṃ ācariyo -- ``imaṃ pabbājehi  ^a^V2.0163^ea^, imaṃ ovada, imaṃ anusāsā''ti vadati, so tena attano ṭhāne ṭhapito  hoti, tasmā tassa -- ``imaṃ pabbajehi, imaṃ ovada, imaṃ  anusāsā''ti ime lābhā honti. therampi subhaddo tameva bāhirasamayaṃ  gahetvā evamāha.<br/><br/>[03] ^b^alattha kho^eb^ti kathaṃ alattha? thero kira naṃ ekamantaṃ  netvā udakatumbato pānīyena sīsaṃ temetvā tacapañcakakammaṭṭhānaṃ  kathetvā kesamassuṃ ohāretvā kāsāyāni vatthāni acchādāpetvā  saraṇāni datvā bhagavato santikaṃ ānesi. bhagavā upasampādetvā  kammaṭṭhānaṃ ācikkhi. so taṃ gahetvā uyyānassa ekamante caṅkamaṃ  adhiṭṭhāya ghaṭento vāyamanto vipassanaṃ vaḍḍhento saha paṭisambhidāhi  arahattaṃ patvā āgamma bhagavantaṃ vanditvā nisīdi. taṃ sandhāya --  ``acirūpasampanno kho panā''tiādi vuttaṃ.<br/><br/>[03] ^b^so ca bhagavato pacchimo sakkhisāvako ahosī^eb^ti  saṅgītikārakānaṃ vacanaṃ. tattha yo bhagavati dharamāne pabbajitvā  aparabhāge upasampadaṃ labhitvā kammaṭṭhānaṃ gahetvā arahattaṃ pāpuṇāti,  upasampadampi vā dharamāneyeva labhitvā aparabhāge kammaṭṭhānaṃ gahetvā  arahattaṃ pāpuṇāti, kammaṭṭhānampi vā dharamāneyeva gahetvā aparabhāge  arahattameva pāpuṇāti, sabbopi so pacchimo sakkhisāvako. ayaṃ  pana dharamāneyeva bhagavati ^a^P2.0591^ea^ pabbajito ca upasampanno ca kammaṭṭhānañca  gahetvā arahattaṃ pattoti. <br/><br/>[06] pañcamabhāṇavāravaṇṇanā niṭṭhitā. 


volume: 23
item: 67
title:
  mahāsudassanasuttadesanāvaṇṇanā^mallānaṃ vandanāvaṇṇanā^subhaddaparibbājakavatthuvaṇṇanā^tathāgatapacchimavācāvaṇṇanā^

content:
  [03] 216^b^.^eb^ idāni bhikkhusaṅghassa ovādaṃ ārabhi, taṃ  dassetuṃ ^b^atha kho bhagavā^eb^tiādi vuttaṃ. tattha ^b^desito  paññatto^eb^ti dhammopi desito ceva ^a^M2.0183^ea^ paññatto ca, vinayopi desito  ceva paññatto ca. ^b^paññatto^eb^ ca nāma ṭhapito paṭṭhapitoti attho.  ^b^so vo mamaccayenā^eb^ti so dhammavinayo tumhākaṃ mamaccayena  satthā. mayā hi vo ṭhiteneva -- ``idaṃ lahukaṃ, idaṃ garukaṃ, idaṃ  satekicchaṃ, idaṃ atekicchaṃ, idaṃ lokavajjaṃ, idaṃ paṇṇattivajjaṃ, ayaṃ  āpatti puggalassa santike vuṭṭhāti, ayaṃ āpatti gaṇassa santike  vuṭṭhāti, ayaṃ saṅghassa santike vuṭṭhātī''ti ^a^V2.0164^ea^ sattāpattikkhandhavasena  otiṇṇe vatthusmiṃ sakhandhakaparivāro ubhatovibhaṅgo ^b^vinayo^eb^  nāma desito, taṃ sakalampi vinayapiṭakaṃ mayi parinibbute tumhākaṃ  satthukiccaṃ sādhessati.<br/><br/>[03] ṭhiteneva ca mayā -- ``ime cattāro satipaṭṭhānā, cattāro  sammappadhānā, cattāro iddhipādā, pañca indriyāni, pañca balāni,  satta bojjhaṅgā, ariyo aṭṭhaṅgiko maggo''ti tena tenākārena ime  dhamme vibhajitvā vibhajitvā suttantapiṭakaṃ desitaṃ, taṃ sakalampi  suttantapiṭakaṃ mayi parinibbute tumhākaṃ satthukiccaṃ sādhessati.  ṭhiteneva ca mayā -- ``ime pañcakkhandhā, dvādasāyatanāni, aṭṭhārasa  dhātuyo, cattāri saccāni, bāvīsatindriyāni, nava hetū, cattāro  āhārā, satta phassā, satta vedanā, satta saññā, satta sañcetanā,  satta cittāni. tatrāpi `ettakā dhammā kāmāvacarā, ettakā  rūpāvacarā, ettakā arūpāvacarā, ettakā pariyāpannā, ettakā  apariyāpannā, ettakā lokiyā, ettakā lokuttarā'ti'' ime dhamme  vibhajitvā vibhajitvā  catuvīsatisamantapaṭṭhānānantanayamahāpaṭṭhānapaṭimaṇḍitaṃ abhidhammapiṭakaṃ  desitaṃ, taṃ sakalampi abhidhammapiṭakaṃ mayi parinibbute tumhākaṃ  satthukiccaṃ sādhessati.<br/><br/>[03] iti sabbampetaṃ abhisambodhito yāva parinibbānā  pañcacattālīsavassāni bhāsitaṃ lapitaṃ -- ``tīṇi piṭakāni, pañca  nikāyā, navaṅgāni, caturāsīti dhammakkhandhasahassānī''ti evaṃ  mahāpabhedaṃ hoti. iti ^a^P2.0592^ea^ imāni caturāsīti dhammakkhandhasahassāni  tiṭṭhanti, ahaṃ ekova parinibbāyāmi. ahañca kho pana dāni  ekakova ovadāmi anusāsāmi, mayi parinibbute imāni  caturāsīti dhammakkhandhasahassāni tumhe ovadissanti  anusāsissantīti evaṃ bhagavā bahūni kāraṇāni dassento -- ``so  vo mamaccayena satthā''ti ovaditvā puna anāgate cārittaṃ dassento  ^b^yathā kho panā^eb^tiādimāha.<br/><br/>[03] tattha ^a^M2.0184^ea^ ^b^samudācarantī^eb^ti kathenti voharanti. ^b^nāmena  vā gottena vā^eb^ti navakāti avatvā ``tissa, nāgā''ti evaṃ  nāmena vā, ``kassapa, gotamā''ti evaṃ gottena vā, ``āvuso  tissa, āvuso kassapā''ti evaṃ āvusovādena vā samudācaritabbo.  ^b^bhanteti vā āyasmāti vā^eb^ti bhante tissa, āyasmā tissāti  evaṃ samudācaritabbo. ^b^samūhanatū^eb^ti ākaṅkhamāno samūhanatu,  yadi icchati samūhaneyyāti attho. kasmā pana samūhanathāti  ekaṃseneva avatvā vikappavacaneneva ṭhapesīti? mahākassapassa balaṃ  diṭṭhattā. passati hi bhagavā ^a^V2.0165^ea^ -- ``samūhanathāti vuttepi  saṅgītikāle kassapo na samūhanissatī''ti. tasmā vikappeneva  ṭhapesi.<br/><br/>[03] tattha -- ``ekacce therā evamāhaṃsu -- cattāri pārājikāni  ṭhapetvā avasesāni khuddānukhuddakānī''tiādinā nayena  pañcasatikasaṅgītiyaṃ ^b^khuddānukhuddakakathā^eb^ āgatāva vinicchayo  pettha ^b^samantapāsādikāyaṃ^eb^ vutto. keci panāhu -- ``bhante,  nāgasena, katamaṃ khuddakaṃ, katamaṃ anukhuddaka''nti milindena raññā  pucchito. ``dukkaṭaṃ, mahārāja, khuddakaṃ, dubbhāsitaṃ anukhuddaka''nti  vuttattā nāgasenatthero khuddānukhuddakaṃ jānāti. mahākassapo pana taṃ  ajānanto -- <br/><br/>[02] ``suṇātu me, āvuso, saṅgho santamhākaṃ  sikkhāpadāni gihigatāni, gihinopi jānanti -- ``idaṃ vo  samaṇānaṃ sakyaputtiyānaṃ kappati, idaṃ vo na kappatī''ti. sace mayaṃ  khuddānukhuddakāni sikkhāpadāni samūhanissāma, bhavissanti vattāro  -- ``dhūmakālikaṃ samaṇena gotamena sāvakānaṃ sikkhāpadaṃ paññattaṃ,  yāva nesaṃ satthā aṭṭhāsi, tāvime sikkhāpadesu sikkhiṃsu, yato  imesaṃ satthā parinibbuto, na dānime sikkhāpadesu sikkhantī''ti.  yadi saṅghassa ^a^P2.0593^ea^ pattakallaṃ, saṅgho apaññattaṃ na paññapeyya, paññattaṃ na  samucchindeyya, yathāpaññattesu sikkhāpadesu samādāya vatteyya. esā  ñattīti --<br/><br/>[03] kammavācaṃ sāvesīti. na taṃ evaṃ gahetabbaṃ. nāgasenatthero  hi -- ``paravādino okāso mā ahosī''ti evamāha.  mahākassapatthero ``khuddānukhuddakāpattiṃ na samūhanissāmī''ti  kammavācaṃ sāvesi.<br/><br/>[03] ^b^brahmadaṇḍakathāpi^eb^ ^a^M2.0185^ea^ saṅgītiyaṃ āgatattāsamantapāsādikāyaṃ  vinicchitā.<br/><br/>[03] ^b^kaṅkhā^eb^ti dveḷhakaṃ. ^b^vimatī^eb^ti vinicchituṃ  asamatthatā, buddho nu kho, na buddho nu kho, dhammo nu kho, na  dhammo nu kho, saṅgho nu kho, na saṅgho nu kho, maggo nu kho,  na maggo nu kho, paṭipadā nu kho, na paṭipadā nu khoti yassa  saṃsayo uppajjeyya, taṃ vo vadāmi ``pucchatha bhikkhave''ti ayamettha  saṅkhepattho. ^b^satthugāravenāpi na puccheyyāthā^eb^ti mayaṃ  satthusantike pabbajimha, cattāro paccayāpi no satthu santakāva, te  mayaṃ ettakaṃ kālaṃ kaṅkhaṃ akatvā ^a^V2.0166^ea^ na arahāma ajja pacchimakāle  kaṅkhaṃ kātunti sace evaṃ satthari gāravena na pucchatha.  ^b^sahāyakopi bhikkhave sahāyakassa ārocetū^eb^ti tumhākaṃ yo yassa  bhikkhuno sandiṭṭho sambhatto, so tassa ārocetu, ahaṃ etassa  bhikkhussa kathessāmi, tassa kathaṃ sutvā sabbe nikkaṅkhā  bhavissathāti dasseti.<br/><br/>[03] ^b^evaṃ pasanno^eb^ti evaṃ saddahāmi ahanti attho.  ^b^ñāṇamevā^eb^ti nikkaṅkhabhāvapaccakkhakaraṇañāṇaṃyeva, ettha tathāgatassa  na saddhāmattanti attho. ^b^imesañhi, ānandā^eb^ti imesaṃ  antosāṇiyaṃ nisinnānaṃ pañcannaṃ bhikkhusatānaṃ. ^b^yo  pacchimako^eb^ti yo guṇavasena pacchimako. ānandattheraṃyeva sandhāyāha. <br/><br/>[03] 218^b^.^eb^ ^b^appamādena sampādethā^eb^ti satiavippavāsena  sabbakiccāni sampādeyyātha. iti bhagavā parinibbānamañce nipanno  pañcacattālīsa vassāni dinnaṃ ovādaṃ sabbaṃ ekasmiṃ appamādapadeyeva  pakkhipitvā adāsi. ^b^ayaṃ tathāgatassa pacchimā vācā^eb^ti idaṃ  pana saṅgītikārakānaṃ ^a^P2.0594^ea^ vacanaṃ. 


volume: 23
item: 68
title:
  mallānaṃ vandanāvaṇṇanā^subhaddaparibbājakavatthuvaṇṇanā^tathāgatapacchimavācāvaṇṇanā^parinibbutakathāvaṇṇanā^

content:
  [03] 219^b^.^eb^ ito paraṃ yaṃ parinibbānaparikammaṃ katvā bhagavā  parinibbuto, taṃ dassetuṃ ^b^atha kho bhagavā paṭhamaṃ jhāna^eb^ntiādi  vuttaṃ. tattha ^b^parinibbuto bhante^eb^ti nirodhaṃ samāpannassa bhagavato  assāsapassāsānaṃ abhāvaṃ disvā pucchati. ^b^na āvuso^eb^ti thero  kathaṃ jānāti? thero kira satthārā saddhiṃyeva taṃ taṃ samāpattiṃ  samāpajjanto yāva nevasaññānāsaññāyatanā vuṭṭhānaṃ, tāva gantvā  idāni bhagavā ^a^M2.0186^ea^ nirodhaṃ samāpanno, antonirodhe ca kālaṅkiriyā nāma  natthīti jānāti.<br/><br/>[03] ^b^atha kho bhagavā saññāvedayitanirodhasamāpattiyā vuṭṭhahitvā  nevasaññānāsaññāyatanaṃ samāpajji...pe0... tatiyajjhānā vuṭṭhahitvā  catutthajjhānaṃ samāpajjī^eb^ti ettha bhagavā catuvīsatiyā ṭhānesu  paṭhamajjhānaṃ samāpajji, terasasu ṭhānesu dutiyajjhānaṃ, tathā  tatiyajjhānaṃ, pannarasasu ṭhānesu catutthajjhānaṃ samāpajji. kathaṃ?  dasasu asubhesu, dvattiṃsākāre aṭṭhasu kasiṇesu, mettākaruṇāmuditāsu,  ānāpāne, paricchedākāseti imesu tāva catuvīsatiyā ṭhānesu  paṭhamajjhānaṃ samāpajji. ṭhapetvā pana dvattiṃsākārañca dasa asubhāni  ca sesesu terasasu dutiyajjhānaṃ ^a^V2.0167^ea^, tesuyeva ca tatiyajjhānaṃ samāpajji.  aṭṭhasu pana kasiṇesu, upekkhābrahmavihāre, ānāpāne,  paricchedākāse, catūsu arūpesūti imesu pannarasasu ṭhānesu  catutthajjhānaṃ samāpajji. ayampi ca saṅkhepakathāva. nibbānapuraṃ  pavisanto pana bhagavā dhammassāmī sabbāpi  catuvīsatikoṭisatasahassasaṅkhyā samāpattiyo pavisitvā videsaṃ  gacchanto ñātijanaṃ āliṅgetvā viya sabbasamāpattisukhaṃ anubhavitvā  paviṭṭho.<br/><br/>[03] ^b^catutthajjhānā vuṭṭhahitvā samanantarā bhagavā  parinibbāyī^eb^ti ettha jhānasamanantaraṃ, paccavekkhaṇāsamanantaranti dve  samanantarāni. tattha jhānā vuṭṭhāya bhavaṅgaṃ otiṇṇassa tattheva  parinibbānaṃ ^b^jhānasamanantaraṃ^eb^ nāma. jhānā vuṭṭhahitvā puna  jhānaṅgāni paccavekkhitvā bhavaṅgaṃ otiṇṇassa tattheva parinibbānaṃ  ^b^paccavekkhaṇāsamanantaraṃ^eb^ nāma. imānipi dve samanantarāneva.  bhagavā pana jhānaṃ samāpajjitvā jhānā vuṭṭhāya jhānaṅgāni  paccavekkhitvā bhavaṅgacittena abyākatena dukkhasaccena parinibbāyi.  ye ^a^P2.0595^ea^ hi keci buddhā vā paccekabuddhā vā ariyasāvakā vā antamaso  kunthakipillikaṃ upādāya sabbe bhavaṅgacitteneva abyākatena dukkhasaccena  kālaṅkarontīti. ^b^mahābhūmicālādīni^eb^ vuttanayānevāti. <br/><br/>[03] 220^b^.^eb^ ^b^bhūtā^eb^ti sattā. ^b^appaṭipuggalo^eb^ti  paṭibhāgapuggalavirahito. ^b^balappatto^eb^ti dasavidhañāṇabalaṃ patto. <br/><br/>[03] 221^b^.^eb^ ^b^uppādavayadhammino^eb^ti ^a^M2.0187^ea^ uppādavayasabhāvā.  ^b^tesaṃ vūpasamo^eb^ti tesaṃ saṅkhārānaṃ vūpasamo, asaṅkhataṃ  nibbānameva sukhanti attho. <br/><br/>[03] 222^b^.^eb^ ^b^nāhu assāsapassāso^eb^ti na jāto  assāsapassāso. ^b^anejo^eb^ti taṇhāsaṅkhātāya ejāya abhāvena  anejo. ^b^santimārabbhā^eb^ti anupādisesaṃ nibbānaṃ ārabbha  paṭicca sandhāya. ^b^yaṃ kālamakarī^eb^ti yo kālaṃ akari. idaṃ  vuttaṃ hoti -- ``āvuso, yo mama satthā buddhamuni santiṃ  gamissāmīti, santiṃ ārabbha kālamakari, tassa ṭhitacittassa  tādino idāni assāsapassāso na jāto, natthi, nappavattatī''ti.<br/><br/>[03] ^b^asallīnenā^eb^ti alīnena asaṅkuṭitena suvikasiteneva  cittena. ^b^vedanaṃ ajjhavāsayī^eb^ti vedanaṃ adhivāsesi, na  vedanānuvattī hutvā ito cito ca samparivatti. ^b^vimokkho^eb^ti  kenaci dhammena anāvaraṇavimokkho sabbaso apaññattibhāvūpagamo  pajjotanibbānasadiso jāto. <br/><br/>[03] 223^b^.^eb^ ^b^tadāsī^eb^ti ^a^V2.0168^ea^ ``saha parinibbānā  mahābhūmicālo''ti evaṃ heṭṭhā vuttaṃ bhūmicālameva sandhāyāha. tañhi  lomahaṃsanañca bhiṃsanakañca āsi. ^b^sabbākāravarūpete^eb^ti  sabbavarakāraṇūpete. <br/><br/>[03] 224^b^.^eb^ ^b^avītarāgā^eb^ti puthujjanā ceva  sotāpannasakadāgāmino ca. tesañhi domanassaṃ appahīnaṃ. tasmā  tepi bāhā paggayha kandanti. ubhopi hatthe sīse ṭhapetvā rodantīti  sabbaṃ purimanayeneva veditabbaṃ. <br/><br/>[03] 225^b^.^eb^ ^b^ujjhāyantī^eb^ti ``ayyā attanāpi  adhivāsetuṃ na sakkonti, sesajanaṃ kathaṃ samassāsessantī''ti  vadantiyo ujjhāyanti. ^b^kathaṃbhūtā pana bhante āyasmā anuruddho  devatā manasikarotī^eb^ti devatā, bhante, kathaṃbhūtā āyasmā anuruddho  sallakkheti, kiṃ tā satthu parinibbānaṃ adhivāsentīti?<br/><br/>[03] atha tāsaṃ pavattidassanatthaṃ thero ^b^santāvuso^eb^tiādimāha.  taṃ vuttatthameva. ^b^rattāvasesa^eb^nti ^a^P2.0596^ea^ balavapaccūse parinibbutattā  rattiyā avasesaṃ ^a^M2.0188^ea^ cullakaddhānaṃ. ^b^dhammiyā kathāyā^eb^ti aññā  pāṭiyekkā dhammakathā nāma natthi, ``āvuso sadevake nāma loke  appaṭipuggalassa satthuno ayaṃ maccurājā na lajjati, kimaṅgaṃ pana  lokiyamahājanassa lajjissatī''ti evarūpāya pana maraṇapaṭisaṃyuttāya  kathāya vītināmesuṃ. tesañhi taṃ kathaṃ kathentānaṃ muhutteneva aruṇaṃ  uggacchi. <br/><br/>[03] 226^b^.^eb^ ^b^atha kho^eb^ti aruṇuggaṃ disvāva thero theraṃ  etadavoca. ^b^teneva karaṇīyenā^eb^ti kīdisena nu kho  parinibbānaṭṭhāne mālāgandhādisakkārena bhavitabbaṃ, kīdisena  bhikkhusaṅghassa nisajjaṭṭhānena bhavitabbaṃ, kīdisena  khādanīyabhojanīyena bhavitabbanti, evaṃ yaṃ bhagavato parinibbutabhāvaṃ  sutvā kattabbaṃ teneva karaṇīyena. 


volume: 23
item: 69
title:
  subhaddaparibbājakavatthuvaṇṇanā^tathāgatapacchimavācāvaṇṇanā^parinibbutakathāvaṇṇanā^buddhasarīrapūjāvaṇṇanā^

content:
  [03] 227^b^.^eb^ ^b^sabbañca tāḷāvacara^eb^nti sabbaṃ tūriyabhaṇḍaṃ.  ^b^sannipātethā^eb^ti bheriṃ carāpetvā samāharatha. te tatheva akaṃsu.  ^b^maṇḍalamāḷe^eb^ti dussamaṇḍalamāḷe. ^b^paṭiyādentā^eb^ti  sajjentā.<br/><br/>[03] ^b^dakkhiṇena dakkhiṇa^eb^nti nagarassa dakkhiṇadisābhāgeneva  dakkhiṇadisābhāgaṃ. ^b^bāhirena bāhira^eb^nti ^a^V2.0169^ea^ antonagaraṃ  appavesetvā bāhireneva nagarassa bāhirapassaṃ haritvā.  ^b^dakkhiṇato nagarassā^eb^ti anurādhapurassa dakkhiṇadvārasadise ṭhāne  ṭhapetvā sakkārasammānaṃ katvā jetavanasadise ṭhāne jhāpessāmāti attho. <br/><br/>[03] 228^b^.^eb^ ^b^aṭṭha mallapāmokkhā^eb^ti majjhimavayā  thāmasampannā aṭṭhamallarājāno. ^b^sīsaṃ nhātā^eb^ti sīsaṃ dhovitvā  nahātā. ^b^āyasmantaṃ anuruddha^eb^nti therova dibbacakkhukoti  pākaṭo, tasmā te santesupi aññesu mahātheresu -- ``ayaṃ no pākaṭaṃ  katvā kathessatī''ti theraṃ pucchiṃsu. ^b^kathaṃ pana, bhante, devatānaṃ  adhippāyo^eb^ti bhante, amhākaṃ tāva adhippāyaṃ jānāma. devatānaṃ  kathaṃ adhippāyoti pucchanti. thero paṭhamaṃ tesaṃ adhippāyaṃ dassento  ^b^tumhākaṃ kho^eb^tiādimāha. ^b^makuṭabandhanaṃ nāma mallānaṃ  cetiya^eb^nti mallarājūnaṃ pasādhanamaṅgalasālāya etaṃ nāmaṃ.  cittīkataṭṭhena panesā ``cetiya''nti vuccati. <br/><br/>[03] 229^b^.^eb^ ^b^yāva^eb^ ^a^P2.0597^ea^ ^a^M2.0189^ea^ ^b^sandhisamalasaṅkaṭīrā^eb^ti   ettha ^b^sandhi^eb^ nāma gharasandhi. ^b^samalaṃ^eb^ nāma  gūtharāsiniddhamanapanāḷi. ^b^saṅkaṭīraṃ^eb^ nāma saṅkāraṭṭhānaṃ.  ^b^dibbehi ca mānusakehi ca naccehī^eb^ti upari devatānaṃ naccāni  honti, heṭṭhā manussānaṃ. esa nayo gītādīsu. apica devatānaṃ  antare manussā, manussānaṃ antare devatāti evampi sakkarontā  pūjentā agamaṃsu. ^b^majjhena majjhaṃ nagarassa haritvā^eb^ti evaṃ  hariyamāne bhagavato sarīre bandhulamallasenāpatibhariyā ^b^mallikā^eb^  nāma -- ``bhagavato sarīraṃ āharantī''ti sutvā attano sāmikassa  kālaṃ kiriyato paṭṭhāya aparibhuñjitvā ṭhapitaṃ visākhāya  pasādhanasadisaṃ ^b^mahālatāpasādhanaṃ^eb^ nīharāpetvā -- ``iminā  satthāraṃ pūjessāmī''ti taṃ majjāpetvā gandhodakena dhovitvā dvāre ṭhitā.<br/><br/>[03] taṃ kira pasādhanaṃ tāsañca dvinnaṃ itthīnaṃ, devadāniyacorassa  geheti tīsuyeva ṭhānesu ahosi. sā ca satthu sarīre dvāraṃ sampatte  -- ``otāretha, tātā, satthusarīra''nti vatvā taṃ pasādhanaṃ satthusarīre  paṭimuñci. taṃ sīsato paṭṭhāya paṭimukkaṃ yāvapādatalāgataṃ.  suvaṇṇavaṇṇaṃ bhagavato sarīraṃ sattaratanamayena mahāpasādhanena pasādhitaṃ  ativiya virocittha. taṃ sā disvā pasannacittā patthanaṃ akāsi --  ``bhagavā yāva vaṭṭe saṃsarissāmi, tāva me pāṭiyekkaṃ pasādhanakiccaṃ  mā hotu, niccaṃ paṭimukkapasādhanasadisameva sarīraṃ hotū''ti.<br/><br/>[03] atha bhagavantaṃ sattaratanamayena mahāpasādhanena ukkhipitvā  puratthimena dvārena nīharitvā puratthimena nagarassa makuṭabandhanaṃ mallānaṃ  cetiyaṃ, ettha bhagavato sarīraṃ nikkhipiṃsu. 


volume: 23
item: 70
title:
  tathāgatapacchimavācāvaṇṇanā^parinibbutakathāvaṇṇanā^buddhasarīrapūjāvaṇṇanā^mahākassapattheravatthuvaṇṇanā^

content:
  [03] 231^b^.^eb^ ^b^pāvāya^eb^ ^a^V2.0170^ea^ ^b^kusināra^eb^nti pāvānagare piṇḍāya  caritvā ``kusināraṃ gamissāmī''ti addhānamaggappaṭipanno hoti.  ^b^rukkhamūle nisīdī^eb^ti ettha kasmā divāvihāranti na vuttaṃ?  divāvihāratthāya anisinnattā. therassa hi parivārā bhikkhū sabbe  sukhasaṃvaddhitā mahāpuññā. te majjhanhikasamaye tattapāsāṇasadisāya  bhūmiyā padasā gacchantā kilamiṃsu. thero te disvā -- ``bhikkhū  kilamanti, gantabbaṭṭhānañca na dūraṃ, thokaṃ vissamitvā darathaṃ  paṭippassambhetvā sāyanhasamaye kusināraṃ gantvā dasabalaṃ  passissāmī''ti maggā ^a^M2.0190^ea^ okkamma aññatarasmiṃ rukkhamūle  ^a^P2.0598^ea^ saṅghāṭiṃ paññapetvā udakatumbato udakena hatthapāde sītale katvā nisīdi.  parivārabhikkhūpissa rukkhamūle nisīditvā yoniso manasikāre  kammaṃ kurumānā tiṇṇaṃ ratanānaṃ vaṇṇaṃ bhaṇamānā nisīdiṃsu. iti  darathavinodanatthāya nisinnattā ``divāvihāra''nti na vuttaṃ.<br/><br/>[03] ^b^mandāravapupphaṃ gahetvā^eb^ti mahāpātippamāṇaṃ pupphaṃ  āgantukadaṇḍake ṭhapetvā chattaṃ viya gahetvā. ^b^addasa kho^eb^ti  āgacchantaṃ dūrato addasa. disvā ca pana cintesi -- <br/><br/>[02] ``etaṃ ājīvakassa hatthe mandāravapupphaṃ paññāyati,  etañca na sabbadā manussapathe paññāyati, yadā pana koci iddhimā  iddhiṃ vikubbati, tadā sabbaññubodhisattassa ca  mātukucchiokkamanādīsu hoti. na kho pana ajja kenaci  iddhivikubbanaṃ kataṃ, na me satthā mātukucchiṃ okkanto, na kucchito  nikkhamanto, nāpissa ajja abhisambodhi, na dhammacakkappavattanaṃ, na  yamakapāṭihāriyaṃ, na devorohaṇaṃ, na āyusaṅkhārossajjanaṃ.  mahallako pana me satthā dhuvaṃ parinibbuto bhavissatī''ti.<br/><br/>[03] tato -- ``pucchāmi na''nti cittaṃ uppādetvā -- ``sace kho  pana nisinnakova pucchāmi, satthari agāravo kato bhavissatī''ti  uṭṭhahitvā ṭhitaṭṭhānato apakkamma chaddanto nāgarājā maṇicammaṃ viya  dasabaladattiyaṃ meghavaṇṇaṃ paṃsukūlacīvaraṃ pārupitvā  dasanakhasamodhānasamujjalaṃ añjaliṃ sirasmiṃ patiṭṭhapetvā satthari katena  gāravena ājīvakassa abhimukho hutvā -- ``āvuso, amhākaṃ  satthāraṃ jānāsī''ti āha. kiṃ pana satthu parinibbānaṃ jānanto  pucchi ajānantoti? āvajjanapaṭibaddhaṃ khīṇāsavānaṃ jānanaṃ,  anāvajjitattā panesa ajānanto pucchīti ^a^V2.0171^ea^ eke. thero  samāpattibahulo, rattiṭṭhānadivāṭṭhānaleṇamaṇḍapādīsu niccaṃ  samāpattibaleneva yāpeti, kulasantakampi gāmaṃ pavisitvā dvāre  samāpattiṃ samāpajjitvā samāpattito vuṭṭhitova bhikkhaṃ gaṇhāti. thero  kira iminā pacchimena attabhāvena mahājanānuggahaṃ karissāmi --  ``ye mayhaṃ bhikkhaṃ vā denti gandhamālādīhi vā sakkāraṃ karonti,  tesaṃ taṃ mahapphalaṃ hotū''ti evaṃ ^a^M2.0191^ea^ karoti. tasmā samāpattibahulatāya  na jānāti. iti ajānantova pucchatīti vadanti, taṃ ^a^P2.0599^ea^ na gahetabbaṃ.<br/><br/>[03] na hettha ajānanakāraṇaṃ atthi. abhilakkhitaṃ satthu  parinibbānaṃ ahosi, dasasahassilokadhātukampanādīhi nimittehi.  therassa pana parisāya kehici bhikkhūhi bhagavā diṭṭhapubbo, kehici na  diṭṭhapubbo, tattha yehipi diṭṭhapubbo, tepi passitukāmāva, yehipi  adiṭṭhapubbo, tepi passitukāmāva. tattha yehi na diṭṭhapubbo, te  atidassanakāmatāya gantvā ``kuhiṃ bhagavā''ti pucchantā  ``parinibbuto''ti sutvā sandhāretuṃ nāsakkhissanti. cīvarañca  pattañca chaḍḍetvā ekavatthā vā dunnivatthā vā duppārutā vā urāni  paṭipisantā parodissanti. tattha manussā -- ``mahākassapattherena  saddhiṃ āgatā paṃsukūlikā sayampi itthiyo viya parodanti, te kiṃ  amhe samassāsessantī''ti mayhaṃ dosaṃ dassanti. idaṃ pana suññaṃ  mahāaraññaṃ, idha yathā tathā rodantesu doso natthi. purimataraṃ  sutvā nāma sokopi tanuko hotīti bhikkhūnaṃ satuppādanatthāya  jānantova pucchi.<br/><br/>[03] ^b^ajja sattāhaparinibbuto samaṇo gotamo^eb^ti ajja samaṇo  gotamo sattāhaparinibbuto. ^b^tato me ida^eb^nti tato samaṇassa  gotamassa parinibbutaṭṭhānato. <br/><br/>[03] 232^b^.^eb^ ^b^subhaddo nāma vuḍḍhapabbajito^eb^ti  ``subhaddo''ti tassa nāmaṃ. vuḍḍhakāle pana pabbajitattā  ``vuḍḍhapabbajito''ti vuccati. kasmā pana so evamāha? bhagavati  āghātena. ayaṃ kireso khandhake āgate ātumāvatthusmiṃ  nahāpitapubbako vuḍḍhapabbajito bhagavati kusinārato nikkhamitvā  aḍḍhateḷasehi bhikkhusatehi saddhiṃ ātumaṃ āgacchante bhagavā  āgacchatīti sutvā -- ``āgatakāle yāgupānaṃ karissāmī''ti  sāmaṇerabhūmiyaṃ ṭhite dve putte etadavoca -- ``bhagavā kira, tātā,  ātumaṃ āgacchati mahatā bhikkhusaṅghena saddhiṃ aḍḍhateḷasehi  bhikkhusatehi; gacchatha tumhe, tātā, khurabhaṇḍaṃ ādāya nāḷiyāvāpakena  anugharakaṃ anugharakaṃ āhiṇḍatha loṇampi telampi taṇḍulampi  khādanīyampi ^a^P2.0600^ea^ saṃharatha ^a^M2.0192^ea^ bhagavato āgatassa yāgupānaṃ karissāmā''ti  (mahāva0 303). te tathā akaṃsu.<br/><br/>[03] manussā ^a^V2.0172^ea^ te dārake mañjuke paṭibhāneyyake disvā kāretukāmāpi  akāretukāmāpi kārentiyeva. katakāle -- ``kiṃ gaṇhissatha  tātā''ti pucchanti. te vadanti -- ``na amhākaṃ aññena kenaci  attho, pitā pana no bhagavato, āgatakāle yāgudānaṃ dātukāmo''ti.  taṃ sutvā manussā aparigaṇetvāva yaṃ te sakkonti āharituṃ, sabbaṃ  denti. yampi na sakkonti, manussehi pesenti. atha bhagavati  ātumaṃ āgantvā bhusāgāraṃ paviṭṭhe subhaddo sāyanhasamayaṃ gāmadvāraṃ  gantvā manusse āmantesi -- ``upāsakā, nāhaṃ tumhākaṃ santikā  aññaṃ kiñci paccāsīsāmi, mayhaṃ dārakehi ābhatāni  taṇḍulādīniyeva saṅghassa pahonti. yaṃ hatthakammaṃ, taṃ me dethā''ti.  ``idañcidañca gaṇhathā''ti sabbūpakaraṇāni gāhetvā vihāre  uddhanāni kāretvā ekaṃ kāḷakaṃ kāsāvaṃ nivāsetvā tādisameva  pārupitvā -- ``idaṃ karotha, idaṃ karothā''ti sabbarattiṃ vicārento  satasahassaṃ vissajjetvā bhojjayāguñca madhugoḷakañca paṭiyādāpesi.  bhojjayāgu nāma bhuñjitvā pātabbayāgu, tattha  sappimadhuphāṇitamacchamaṃsapupphaphalarasādi yaṃ kiñci khādanīyaṃ nāma  sabbaṃ pakkhipati kīḷitukāmānaṃ sīsamakkhanayoggā hoti  sugandhagandhā.<br/><br/>[03] atha bhagavā kālasseva sarīrapaṭijagganaṃ katvā  bhikkhusaṅghaparivuto piṇḍāya carituṃ ātumanagarābhimukho pāyāsi.  manussā tassa ārocesuṃ -- ``bhagavā piṇḍāya gāmaṃ pavisati, tayā  kassa yāgu paṭiyāditā''ti. so yathānivatthapāruteheva tehi  kāḷakakāsāvehi ekena hatthena dabbiñca kaṭacchuñca gahetvā brahmā viya  dakkhiṇajāṇumaṇḍalaṃ bhūmiyaṃ patiṭṭhapetvā vanditvā -- ``paṭiggaṇhātu  me, bhante, bhagavā yāgu''nti āha.<br/><br/>[03] tato ``jānantāpi tathāgatā pucchantī''ti khandhake  āgatanayena bhagavā pucchitvā ca sutvā ca taṃ vuḍḍhapabbajitaṃ  vigarahitvā tasmiṃ vatthusmiṃ akappiyasamādānasikkhāpadañca,  khurabhaṇḍapariharaṇasikkhāpadañcāti dve sikkhāpadāni ^a^P2.0601^ea^ paññapetvā --  ``bhikkhave, anekakappakoṭiyo bhojanaṃ pariyesanteheva ^a^M2.0193^ea^ vītināmitā,  idaṃ pana tumhākaṃ akappiyaṃ adhammena uppannaṃ bhojanaṃ, imaṃ paribhuttānaṃ  anekāni attabhāvasahassāni apāyesveva nibbattissanti, apetha mā  gaṇhathā''ti bhikkhācārābhimukho agamāsi. ekabhikkhunāpi na  kiñci gahitaṃ.<br/><br/>[03] subhaddo anattamano hutvā ayaṃ ``sabbaṃ jānāmī''ti āhiṇḍati.  sace na gahitukāmo, pesetvā ārocetabbaṃ. ayaṃ pakkāhāro nāma  sabbaciraṃ tiṭṭhanto sattāhamattaṃ tiṭṭheyya. idañhi mama yāvajīvaṃ  pariyattaṃ assa. sabbaṃ tena nāsitaṃ, ahitakāmo ayaṃ mayhanti  ^a^V2.0173^ea^ bhagavati āghātaṃ bandhitvā dasabale dharante kiñci vattuṃ nāsakkhi.  evaṃ kirassa ahosi -- ``ayaṃ uccā kulā pabbajito mahāpuriso,  sace kiñci vakkhāmi, maṃyeva santajjessatī''ti. svāyaṃ ajja  ``parinibbuto bhagavā''ti sutvā laddhassāso viya haṭṭhatuṭṭho evamāha.<br/><br/>[03] thero taṃ sutvā hadaye pahāradānaṃ viya matthake patitasukkhāsani  viya maññi, dhammasaṃvego cassa uppajji -- ``sattāhamattaparinibbuto  bhagavā, ajjāpissa suvaṇṇavaṇṇaṃ sarīraṃ dharatiyeva, dukkhena bhagavatā  ārādhitasāsane nāma evaṃ lahu mahantaṃ pāpakasaṭaṃ kaṇṭako uppanno,  alaṃ kho panesa pāpo vaḍḍhamāno aññepi evarūpe sahāye labhitvā  sakkā sāsanaṃ osakkāpetu''nti. tato thero cintesi --<br/><br/>[03] ``sace kho panāhaṃ imaṃ mahallakaṃ idheva pilotikaṃ nivāsāpetvā  chārikāya okirāpetvā nīharāpessāmi, manussā `samaṇassa  gotamassa sarīre dharamāneyeva sāvakā vivadantī'ti amhākaṃ dosaṃ  dassessanti adhivāsemi tāva.<br/><br/>[03] bhagavatā hi desito dhammo asaṅgahitapuppharāsisadiso. tattha  yathā vātena pahaṭapupphāni yato vā tato vā gacchanti, evameva  evarūpānaṃ pāpapuggalānaṃ vasena gacchante gacchante kāle vinaye ekaṃ dve  sikkhāpadāni nassissanti, sutte eko dve pañhāvārā nassissanti,  abhidhamme ekaṃ dve bhūmantarāni nassissanti, evaṃ anukkamena mūle naṭṭhe  pisācasadisā bhavissāma; tasmā dhammavinayasaṅgahaṃ karissāma.  evañhi sati daḷhaṃ ^a^M2.0194^ea^ suttena saṅgahitāni pupphāni viya ayaṃ  dhammavinayo niccalo bhavissati.<br/><br/>[03] etadatthañhi bhagavā ^a^P2.0602^ea^ mayhaṃ tīṇi gāvutāni paccuggamanaṃ akāsi,  tīhi ovādehi upasampadaṃ adāsi, kāyato apanetvā kāye  cīvaraparivattanaṃ akāsi, ākāse pāṇiṃ cāletvā candūpamaṃ paṭipadaṃ  kathento maṃ kāyasakkhiṃ katvā kathesi, tikkhattuṃ sakalasāsanadāyajjaṃ  paṭicchāpesi. mādise bhikkhumhi tiṭṭhamāne ayaṃ pāpo sāsane vuḍḍhiṃ  mā alattha. yāva adhammo na dippati, dhammo na paṭibāhiyati.  avinayo na dippati vinayo na paṭibāhiyati. adhammavādino na  balavanto honti, dhammavādino na dubbalā honti; avinayavādino  na balavanto honti, vinayavādino na dubbalā honti. tāva  dhammañca vinayañca saṅgāyissāmi. tato bhikkhū attano attano  pahonakaṃ gahetvā kappiyākappiyaṃ ^a^V2.0174^ea^ kathessanti. athāyaṃ pāpo sayameva  niggahaṃ pāpuṇissati, puna sīsaṃ ukkhipituṃ na sakkhissati, sāsanaṃ  iddhañceva phītañca bhavissatī''ti.<br/><br/>[03] so evaṃ nāma mayhaṃ cittaṃ uppannanti kassaci anārocetvā  bhikkhusaṅghaṃ samassāsesi. tena vuttaṃ -- ``atha kho āyasmā  mahākassapo...pe0... netaṃ ṭhānaṃ vijjatī''ti. <br/><br/>[03] 233^b^.^eb^ ^b^citaka^eb^nti vīsaratanasatikaṃ candanacitakaṃ.  ^b^āḷimpessāmā^eb^ti aggiṃ gāhāpessāma. ^b^na sakkonti  āḷimpetu^eb^nti aṭṭhapi soḷasapi dvattiṃsapi janā jālanatthāya  yamakayamakaukkāyo gahetvā tālavaṇṭehi bījantā bhastāhi dhamantā  tāni tāni kāraṇāni karontāpi na sakkontiyeva aggiṃ gāhāpetuṃ.  ^b^devatānaṃ adhippāyo^eb^ti ettha tā kira devatā therassa  upaṭṭhākadevatāva. asītimahāsāvakesu hi cittāni pasādetvā tesaṃ  upaṭṭhākāni asītikulasahassāni sagge nibbattāni. tattha there  cittaṃ pasādetvā sagge nibbattā devatā tasmiṃ samāgame theraṃ adisvā  -- ``kuhiṃ nu kho amhākaṃ kulūpakatthero''ti antarāmagge paṭipannaṃ  disvā ``amhākaṃ kulūpakattherena avandite citako mā  pajjalitthā''ti adhiṭṭhahiṃsu.<br/><br/>[03] manussā ^a^M2.0195^ea^ taṃ sutvā -- ``mahākassapo kira nāma bho bhikkhu  pañcahi bhikkhusatehi saddhiṃ `dasabalassa pāde vandissāmī'ti  āgacchati. tasmiṃ kira anāgate citako na pajjalissati.  kīdiso bho so bhikkhu kāḷo odāto dīgho rasso, evarūpe nāma  bho bhikkhumhi ṭhite kiṃ dasabalassa parinibbānaṃ nāmā''ti keci  ^a^P2.0603^ea^ gandhamālādihatthā paṭipathaṃ gacchiṃsu. keci vīthiyo vicittā katvā  āgamanamaggaṃ olokayamānā aṭṭhaṃsu. <br/><br/>[03] 234^b^.^eb^ ^b^atha kho āyasmā mahākassapo yena  kusinārā...pe0... sirasā vandī^eb^ti thero kira citakaṃ padakkhiṇaṃ  katvā āvajjantova sallakkhesi -- ``imasmiṃ ṭhāne sīsaṃ, imasmiṃ  ṭhāne pādā''ti. tato pādānaṃ samīpe ṭhatvā abhiññāpādakaṃ  catutthajjhānaṃ samāpajjitvā vuṭṭhāya --  ``arāsahassapaṭimaṇḍitacakkalakkhaṇapatiṭṭhitā dasabalassa pādā saddhiṃ  kappāsapaṭalehi pañca dussayugasatāni suvaṇṇadoṇiṃ candanacitakañca  dvedhā katvā mayhaṃ uttamaṅge sirasmiṃ patiṭṭhahantū''ti adhiṭṭhāsi. saha  adhiṭṭhānacittena tāni pañca dussayugasatāni dvedhā katvā valāhakantarā  puṇṇacando viya pādā nikkhamiṃsu. thero vikasitarattapadumasadise  hatthe pasāretvā suvaṇṇavaṇṇe satthupāde yāva gopphakā daḷhaṃ gahetvā  attano siravare patiṭṭhapesi. tena vuttaṃ -- ``bhagavato pāde sirasā  vandī''ti.<br/><br/>[03] mahājano ^a^V2.0175^ea^ taṃ acchariyaṃ disvā ekappahāreneva mahānādaṃ nadi,  gandhamālādīhi pūjetvā yathāruci vandi. evaṃ pana therena ca  mahājanena ca tehi ca pañcahi bhikkhusatehi vanditamatte puna  adhiṭṭhānakiccaṃ natthi. pakatiadhiṭṭhānavaseneva therassa hatthato  muccitvā alattakavaṇṇāni bhagavato pādatalāni candanadāruādīsu  kiñci acāletvāva yathāṭhāne patiṭṭhahiṃsu, yathāṭhāne ṭhitāneva ahesuṃ.  bhagavato hi pādesu nikkhamantesu vā pavisantesu vā kappāsāṃsu vā  dasikatantaṃ vā telabindu vā dārukkhandhaṃ vā ṭhānā calitaṃ nāma  nāhosi. sabbaṃ yathāṭhāne ṭhitameva ahosi. uṭṭhahitvā pana  atthaṅgate cande viya sūriye viya ca tathāgatassa pādesu antarahitesu  mahājano mahākanditaṃ kandi. parinibbānakālato adhikataraṃ  kāruññaṃ ahosi.<br/><br/>[03] ^b^sayameva^eb^ ^a^M2.0196^ea^ ^b^bhagavato citako pajjalī^eb^ti idaṃ pana kassaci  pajjalāpetuṃ vāyamantassa adassanavasena vuttaṃ. devatānubhāvena panesa  samantato ekappahāreneva pajjali. <br/><br/>[03] 235^b^.^eb^ ^b^sarīrāneva avasissiṃsū^eb^ti pubbe  ekagghanena ṭhitattā sarīraṃ nāma ahosi. idāni vippakiṇṇattā  sarīrānīti vuttaṃ sumanamakuḷasadisā ^a^P2.0604^ea^ ca dhotamuttasadisā ca  suvaṇṇasadisā ca dhātuyo avasissiṃsūti attho.  dīghāyukabuddhānañhi sarīraṃ suvaṇṇakkhandhasadisaṃ ekameva hoti.  bhagavā pana -- ``ahaṃ na ciraṃ ṭhatvā parinibbāyāmi, mayhaṃ sāsanaṃ  tāva sabbattha na vitthāritaṃ, tasmā parinibbutassāpi me  sāsapamattampi dhātuṃ gahetvā attano attano vasanaṭṭhāne cetiyaṃ katvā  paricaranto mahājano saggaparāyaṇo hotū''ti dhātūnaṃ vikiraṇaṃ  adhiṭṭhāsi. kati, panassa dhātuyo vippakiṇṇā, kati na  vippakiṇṇāti. catasso dāṭhā, dve akkhakā, uṇhīsanti imā satta  dhātuyo na vippakiriṃsu, sesā vippakiriṃsūti. tattha sabbakhuddakā  dhātu sāsapabījamattā ahosi, mahādhātu majjhe bhinnataṇḍulamattā,  atimahatī majjhe bhinnamuggamattāti.<br/><br/>[03] ^b^udakadhārā^eb^ti aggabāhumattāpi jaṅghamattāpi  tālakkhandhamattāpi udakadhārā ākāsato patitvā nibbāpesi.  ^b^udakasālato^eb^ti parivāretvā ṭhitasālarukkhe sandhāyetaṃ vuttaṃ,  tesampi hi khandhantaraviṭapantarehi udakadhārā nikkhamitvā nibbāpesuṃ.  bhagavato citako mahanto. samantā pathaviṃ bhinditvāpi  naṅgalasīsamattā udakavaṭṭi phalikavaṭaṃsakasadisā uggantvā citakameva  gaṇhanti. ^b^gandhodakenā^eb^ti suvaṇṇaghaṭe rajataghaṭe ca pūretvā  ābhatanānāgandhodakena. ^b^nibbāpesu^eb^nti suvaṇṇamayarajatamayehi  aṭṭhadaṇḍakehi vikiritvā candanacitakaṃ nibbāpesuṃ.<br/><br/>[03] ettha ^a^V2.0176^ea^ ca citake jhāyamāne parivāretvā ṭhitasālarukkhānaṃ  sākhantarehi viṭapantarehi pattantarehi jālā uggacchanti, pattaṃ vā  sākhā vā pupphaṃ vā daḍḍhā nāma natthi, kipillikāpi makkaṭakāpi  jālānaṃ antareneva vicaranti ^a^M2.0197^ea^. ākāsato patitaudakadhārāsupi  sālarukkhehi nikkhantaudakadhārāsupi pathaviṃ bhinditvā  nikkhantaudakadhārāsupi dhammakathāva pamāṇaṃ. evaṃ citakaṃ nibbāpetvā  pana mallarājāno santhāgāre catujjātiyagandhaparibhaṇḍaṃ kāretvā  lājapañcamāni pupphāni vikiritvā upari celavitānaṃ bandhitvā  suvaṇṇatārakādīhi khacitvā tattha gandhadāmamālādāmaratanadāmāni  olambetvā ^a^P2.0605^ea^ santhāgārato yāva makuṭabandhanasaṅkhātā  sīsapasādhanamaṅgalasālā, tāva ubhohi passehi sāṇikilañjaparikkhepaṃ  kāretvā upari celavitānaṃ bandhāpetvā suvaṇṇatārakādīhi khacitvā  tatthapi gandhadāmamālādāmaratanadāmāni olambetvā maṇidaṇḍavaṇṇehi  veṇūhi ca pañcavaṇṇaddhaje ussāpetvā samantā vātapaṭākā  parikkhipitvā susammaṭṭhāsu vīthīsu kadaliyo ca puṇṇaghaṭe ca ṭhapetvā  daṇḍakadīpikā jāletvā alaṅkatahatthikkhandhe saha dhātūhi suvaṇṇadoṇiṃ  ṭhapetvā mālāgandhādīhi pūjentā sādhukīḷitaṃ kīḷantā antonagaraṃ  pavesetvā santhāgāre sarabhamayapallaṅke ṭhapetvā upari setacchattaṃ dhāresuṃ.  evaṃ katvā -- ``atha kho kosinārakā mallā bhagavato sarīrāni  sattāhaṃ santhāgāre sattipañjaraṃ karitvā''ti sabbaṃ veditabbaṃ.<br/><br/>[03] tattha ^b^sattipañjaraṃ karitvā^eb^ti sattihatthehi purisehi  parikkhipāpetvā. ^b^dhanupākāra^eb^nti paṭhamaṃ tāva hatthikumbhena kumbhaṃ  paharante parikkhipāpesuṃ, tato asse gīvāya gīvaṃ paharante, tato rathe  āṇikoṭiyā āṇikoṭiṃ paharante, tato yodhe bāhunā bāhuṃ paharante.  tesaṃ pariyante koṭiyā koṭiṃ paharamānāni dhanūni parikkhipāpesuṃ.  iti samantā yojanappamāṇaṃ ṭhānaṃ sattāhaṃ sannāhagavacchikaṃ viya katvā  ārakkhaṃ saṃvidahiṃsu. taṃ sandhāya vuttaṃ -- ``dhanupākāraṃ  parikkhipāpetvā''ti.<br/><br/>[03] kasmā panete evamakaṃsūti? ito purimesu hi dvīsu sattāhesu  te bhikkhusaṅghassa ṭhānanisajjokāsaṃ karontā khādanīyaṃ bhojanīyaṃ  saṃvidahantā sādhukīḷikāya okāsaṃ na labhiṃsu. tato nesaṃ ahosi  -- ``imaṃ sattāhaṃ sādhukīḷitaṃ kīḷissāma, ṭhānaṃ kho panetaṃ vijjati  yaṃ amhākaṃ pamattabhāvaṃ ñatvā kocideva āgantvā dhātuyo gaṇheyya,  tasmā ārakkhaṃ ṭhapetvā kīḷissāmā''ti. te tathā evamakaṃsu. 


volume: 23
item: 71
title:
  parinibbutakathāvaṇṇanā^buddhasarīrapūjāvaṇṇanā^mahākassapattheravatthuvaṇṇanā^sarīradhātuvibhajanavaṇṇanā^

content:
  [03] 236^b^.^eb^ ^b^assosi^eb^ ^a^V2.0177^ea^ ^a^M2.0198^ea^ ^b^kho rājā^eb^ti kathaṃ assosi?  paṭhamameva kirassa amaccā sutvā cintayiṃsu -- ``satthā nāma  parinibbuto, na so sakkā puna āharituṃ. pothujjanikasaddhāya pana  amhākaṃ raññā sadiso natthi, sace esa imināva niyāmena  suṇissati, hadayamassa phalissati. rājā kho pana amhehi  anurakkhitabbo''ti te tisso suvaṇṇadoṇiyo āharitvā catumadhurassa  pūretvā rañño santikaṃ gantvā etadavocuṃ -- ``deva ^a^P2.0606^ea^, amhehi  supinako diṭṭho, tassa paṭighātatthaṃ tumhehi dukūladupaṭṭaṃ nivāsetvā  yathā nāsāpuṭamattaṃ paññāyati, evaṃ catumadhuradoṇiyā nipajjituṃ  vaṭṭatī''ti. rājā atthacarānaṃ amaccānaṃ vacanaṃ sutvā ``evaṃ hotu  tātā''ti sampaṭicchitvā tathā akāsi.<br/><br/>[03] atheko amacco alaṅkāraṃ omuñcitvā kese pakiriya yāya  disāya satthā parinibbuto, tadabhimukho hutvā añjaliṃ paggayha  rājānaṃ āha -- ``deva, maraṇato muccanakasatto nāma natthi, amhākaṃ  āyuvaḍḍhano cetiyaṭṭhānaṃ puññakkhettaṃ abhisekasiñcako so bhagavā  satthā kusinārāya parinibbuto''ti. rājā sutvāva visaññījāto  catumadhuradoṇiyaṃ usumaṃ muñci. atha naṃ ukkhipitvā dutiyāya  doṇiyā nipajjāpesuṃ. so puna saññaṃ labhitvā -- ``tātā, kiṃ  vadethā''ti pucchi. ``satthā, mahārāja, parinibbuto''ti. rājā  punapi visaññījāto catumadhuradoṇiyā usumaṃ muñci. atha naṃ  tatopi ukkhipitvā tatiyāya doṇiyā nipajjāpesuṃ. so puna saññaṃ  labhitvā ``tātā, kiṃ vadethā''ti pucchi. ``satthā, mahārāja,  parinibbuto''ti. rājā punapi visaññījāto, atha naṃ ukkhipitvā  nahāpetvā matthake ghaṭehi udakaṃ āsiñciṃsu.<br/><br/>[03] rājā saññaṃ labhitvā āsanā vuṭṭhāya gandhaparibhāvite maṇivaṇṇe  kese vikiritvā suvaṇṇaphalakavaṇṇāya piṭṭhiyaṃ pakiritvā pāṇinā uraṃ  paharitvā pavāḷaṅkuravaṇṇāhi suvaṭṭitaṅgulīhi suvaṇṇabimbisakavaṇṇaṃ  uraṃ sibbanto viya gahetvā paridevamāno ummattakavesena antaravīthiṃ  otiṇṇo, so alaṅkatanāṭakaparivuto nagarato nikkhamma  jīvakambavanaṃ gantvā yasmiṃ ṭhāne nisinnena bhagavatā dhammo desito  taṃ oloketvā ^a^M2.0199^ea^ -- ``bhagavā sabbaññu, nanu imasmiṃ ṭhāne nisīditvā  dhammaṃ desayittha, sokasallaṃ me vinodayittha, tumhe mayhaṃ sokasallaṃ  nīharittha, ahaṃ tumhākaṃ saraṇaṃ gato, idāni pana me paṭivacanampi na  detha, bhagavā''ti punappunaṃ paridevitvā ``nanu bhagavā ahaṃ aññadā  evarūpe kāle `tumhe mahābhikkhusaṅghaparivārā ^a^V2.0178^ea^ jambudīpatale cārikaṃ  carathā'ti suṇomi, idāni panāhaṃ tumhākaṃ ananurūpaṃ ayuttaṃ pavattiṃ  suṇomī''ti evamādīni ca vatvā saṭṭhimattāhi gāthāhi ^a^P2.0607^ea^ bhagavato guṇaṃ  anussaritvā cintesi -- ``mama parideviteneva na sijjhati,  dasabalassa dhātuyo āharāpessāmī''ti evaṃ assosi. sutvā ca  imissā visaññibhāvādipavattiyā avasāne dūtaṃ pāhesi. taṃ sandhāya  ^b^atha kho rājā^eb^tiādi vuttaṃ.<br/><br/>[03] tattha ^b^dūtaṃ pāhesī^eb^ti dūtañca paṇṇañca pesesi. pesetvā  ca pana -- ``sace dassanti, sundaraṃ. no ce dassanti,  āharaṇupāyena āharissāmī''ti caturaṅginiṃ senaṃ sannayhitvā sayampi  nikkhantoyeva. yathā ca ajātasattu, evaṃ licchavīādayopi dūtaṃ  pesetvā sayampi caturaṅginiyā senāya nikkhamiṃsuyeva. tattha  pāveyyakā sabbehi āsannatarā kusinārato tigāvutantare nagare  vasanti, bhagavāpi pāvaṃ pavisitvāva kusināraṃ gato. atha kasmā  paṭhamataraṃ na āgatāti ce? mahāparivārā panete rājāno mahāparivāraṃ  karontāva pacchato jātā.<br/><br/>[03] ^b^te saṅghe gaṇe etadavocu^eb^nti sabbepi te sattanagaravāsino  āgantvā -- ``amhākaṃ dhātuyo vā dentu, yuddhaṃ vā''ti  kusinārānagaraṃ parivāretvā ṭhite -- ``etaṃ bhagavā amhākaṃ  gāmakkhette''ti paṭivacanaṃ avocuṃ. te kira evamāhaṃsu -- ``na mayaṃ  satthu sāsanaṃ pahiṇimha, nāpi gantvā ānayimha. satthā pana  sayameva āgantvā sāsanaṃ pesetvā amhe pakkosāpesi. tumhepi kho  pana yaṃ tumhākaṃ gāmakkhette ratanaṃ uppajjati, na taṃ amhākaṃ detha.  sadevake ca loke buddharatanasamaṃ ratanaṃ nāma natthi, evarūpaṃ uttamaratanaṃ  labhitvā mayaṃ na dassāma. na kho pana tumhehiyeva mātuthanato khīraṃ  pītaṃ, amhehipi mātuthanato khīraṃ pītaṃ. na tumheyeva purisā,  amhepi purisā hotū''ti aññamaññaṃ ahaṃkāraṃ katvā sāsanapaṭisāsanaṃ  pesenti, aññamaññaṃ mānagajjitaṃ gajjanti. yuddhe pana sati  kosinārakānaṃyeva jayo abhavissa. kasmā? yasmā dhātupāsanatthaṃ  ^a^M2.0200^ea^ āgatā devatā nesaṃ pakkhā ahesuṃ. pāḷiyaṃ pana -- ``bhagavā  amhākaṃ gāmakkhette parinibbuto, na mayaṃ dassāma bhagavato sarīrānaṃ  bhāga''nti ettakameva āgataṃ. <br/><br/>[03] 237^b^.^eb^ ^b^evaṃ vutte doṇo brāhmaṇo^eb^ti doṇabrāhmaṇo  imaṃ tesaṃ vivādaṃ sutvā -- ``ete rājāno bhagavato parinibbutaṭṭhāne  vivādaṃ karonti, na kho panetaṃ patirūpaṃ, alaṃ iminā kalahena,  vūpasamessāmi na''nti so gantvā te saṅghe gaṇe etadavoca.  kimavoca? unnatappadese ^a^V2.0179^ea^ ^a^P2.0608^ea^ ṭhatvā dvibhāṇavāraparimāṇaṃ doṇagajjitaṃ   nāma avoca. tattha paṭhamabhāṇavāre tāva ekapadampi te na jāniṃsu.  dutiyabhāṇavārapariyosāne -- ``ācariyassa viya bho saddo,  ācariyassa viya bho saddo''ti sabbe niravā ahesuṃ. jambudīpatale  kira kulaghare jātā yebhuyyena tassa na antevāsiko nāma natthi.  atha so te attano vacanaṃ sutvā nirave tuṇhībhūte viditvā puna  etadavoca -- ``suṇantu bhonto''ti etaṃ gāthādvayaṃ avoca.<br/><br/>[03] tattha ^b^amhākaṃ buddho^eb^ti amhākaṃ buddho. ^b^ahu  khantivādo^eb^ti buddhabhūmiṃ appatvāpi pāramiyo pūrento  khantivāditāpasakāle dhammapālakumārakāle chaddantahatthikāle  bhūridattanāgarājakāle campeyyanāgarājakāle saṅkhapālanāgarājakāle  mahākapikāle aññesu ca bahūsu jātakesu paresu kopaṃ akatvā  khantimeva akāsi. khantimeva vaṇṇayi. kimaṅgaṃ pana etarahi  iṭṭhāniṭṭhesu tādilakkhaṇaṃ patto, sabbathāpi amhākaṃ buddho khantivādo  ahosi, tassa evaṃvidhassa. ^b^na hi sādhu yaṃ uttamapuggalassa,  sarīrabhāge siyā sampahāroti na hi sādhuya^eb^nti na hi sādhu ayaṃ.  ^b^sarīrabhāge^eb^ti sarīravibhāganimittaṃ, dhātukoṭṭhāsahetūti attho.  ^b^siyā sampahāro^eb^ti āvudhasampahāro sādhu na siyāti vuttaṃ  hoti.<br/><br/>[03] ^b^sabbeva bhonto sahitā^eb^ti sabbeva bhonto sahitā hotha,  mā bhijjatha. ^b^samaggā^eb^ti kāyena ca vācāya ca ekasannipātā  ekavacanā samaggā hotha. ^b^sammodamānā^eb^ti cittenāpi  aññamaññaṃ sammodamānā hotha. ^b^karomaṭṭhabhāge^eb^ti bhagavato  sarīrāni aṭṭha bhāge karoma ^a^M2.0201^ea^. ^b^cakkhumato^eb^ti pañcahi cakkhūhi  cakkhumato buddhassa. na kevalaṃ tumheyeva, bahujanopi pasanno, tesu  ekopi laddhuṃ ayutto nāma natthīti bahuṃ kāraṇaṃ vatvā saññāpesi. <br/><br/>[03] 238^b^.^eb^ ^b^tesaṃ saṅghānaṃ gaṇānaṃ paṭissutvā^eb^ti tesaṃ  tesaṃ tato tato samāgatasaṅghānaṃ samāgatagaṇānaṃ paṭissuṇitvā.  ^b^bhagavato^eb^ ^a^P2.0609^ea^ ^b^sarīrāni aṭṭhadhā samaṃ suvibhattaṃ vibhajitvā^eb^ti ettha  ayamanukkamo -- doṇo kira tesaṃ paṭissuṇitvā suvaṇṇadoṇiṃ  vivarāpesi. rājāno āgantvā doṇiyaṃyeva ṭhitā suvaṇṇavaṇṇā  dhātuyo disvā -- ``bhagavā sabbaññu pubbe mayaṃ tumhākaṃ  dvattiṃsamahāpurisalakkhaṇapaṭimaṇḍitaṃ chabbaṇṇabuddharasmikhacitaṃ  asītianubyañjanasamujjalitasobhaṃ suvaṇṇavaṇṇaṃ sarīraṃ addasāma, idāni  pana suvaṇṇavaṇṇāva dhātuyo avasiṭṭhā jātā, na yuttamidaṃ bhagavā  tumhāka''nti parideviṃsu.<br/><br/>[03] brāhmaṇopi tasmiṃ samaye tesaṃ pamattabhāvaṃ ñatvā dakkhiṇadāṭhaṃ  gahetvā veṭhantare ṭhapesi, atha ^a^V2.0180^ea^ pacchā aṭṭhadhā samaṃ suvibhattaṃ vibhaji,  sabbāpi dhātuyo pākatikanāḷiyā soḷasa nāḷiyo ahesuṃ,  ekekanagaravāsino dve dve nāḷiyo labhiṃsu. brāhmaṇassa pana dhātuyo  vibhajantasseva sakko devānamindo -- ``kena nu kho sadevakassa  lokassa kaṅkhacchedanatthāya catusaccakathāya paccayabhūtā bhagavato  dakkhiṇadāṭhā gahitā''ti olokento ``brāhmaṇena gahitā''ti disvā  -- ``brāhmaṇopi dāṭhāya anucchavikaṃ sakkāraṃ kātuṃ na sakkhissati,  gaṇhāmi na''nti veṭhantarato gahetvā suvaṇṇacaṅkoṭake ṭhapetvā devalokaṃ  netvā cūḷāmaṇicetiye patiṭṭhapesi.<br/><br/>[03] brāhmaṇopi dhātuyo vibhajitvā dāṭhaṃ apassanto corikāya  gahitattā -- ``kena me dāṭhā gahitā''ti pucchitumpi nāsakkhi.  ``nanu tayāva dhātuyo bhājitā, kiṃ tvaṃ paṭhamaṃyeva attano dhātuyā  atthibhāvaṃ na aññāsī''ti attani dosāropanaṃ sampassanto --  ``mayhampi koṭṭhāsaṃ dethā''ti vattumpi nāsakkhi. tato --  ``ayampi suvaṇṇatumbo dhātugatikova, yena tathāgatassa dhātuyo  mitā, imassāhaṃ thūpaṃ karissāmī''ti cintetvā ^b^imaṃ me bhonto  tumbaṃ dadantū^eb^ti āha.<br/><br/>[03] ^b^pippalivaniyā^eb^ ^a^M2.0202^ea^ ^b^moriyāpi^eb^ ajātasattuādayo viya dūtaṃ  pesetvā yuddhasajjāva nikkhamiṃsu. 


volume: 23
item: 72
title:
  buddhasarīrapūjāvaṇṇanā^mahākassapattheravatthuvaṇṇanā^sarīradhātuvibhajanavaṇṇanā^dhātuthūpapūjāvaṇṇanā^

content:
  [03] 239^b^.^eb^ ^b^rājagahe bhagavato sarīrānaṃ thūpañca mahañca  akāsī^eb^ti kathaṃ akāsi? kusinārato yāva rājagahaṃ pañcavīsati  yojanāni, etthantare aṭṭhausabhavitthataṃ samatalaṃ maggaṃ ^a^P2.0610^ea^ kāretvā yādisaṃ  mallarājāno makuṭabandhanassa ca santhāgārassa ca antare pūjaṃ kāresuṃ.  tādisaṃ pañcavīsatiyojanepi magge pūjaṃ kāretvā lokassa  anukkaṇṭhanatthaṃ sabbattha antarāpaṇe pasāretvā suvaṇṇadoṇiyaṃ  pakkhittadhātuyo sattipañjarena parikkhipāpetvā attano vijite  pañcayojanasataparimaṇḍale manusse sannipātāpesi. te dhātuyo gahetvā  kusinārato sādhukīḷitaṃ kīḷantā nikkhamitvā yattha yattha  suvaṇṇavaṇṇāni pupphāni passanti, tattha tattha dhātuyo sattiantare  ṭhapetvā pūjaṃ akaṃsu. tesaṃ pupphānaṃ khīṇakāle gacchanti, rathassa  dhuraṭṭhānaṃ pacchimaṭṭhāne sampatte satta divase sādhukīḷitaṃ kīḷanti.  evaṃ dhātuyo gahetvā āgacchantānaṃ satta vassāni satta māsāni satta  divasāni vītivattāni.<br/><br/>[03] micchādiṭṭhikā ^a^V2.0181^ea^ -- ``samaṇassa gotamassa parinibbutakālato  paṭṭhāya balakkārena sādhukīḷitāya upaddutamha sabbe no kammantā  naṭṭhā''ti ujjhāyantā manaṃ padosetvā chaḷāsītisahassamattā apāye  nibbattā. khīṇāsavā āvajjitvā ``mahājano manaṃ padosetvā  apāye nibbattī''ti disvā -- ``sakkaṃ devarājānaṃ dhātuāharaṇūpāyaṃ  kāressāmā''ti tassa santikaṃ gantvā tamatthaṃ ārocetvā --  ``dhātuāharaṇūpāyaṃ karohi mahārājā''ti āhaṃsu. sakko āha --  ``bhante, puthujjano nāma ajātasattunā samo saddho natthi, na so  mama vacanaṃ karissati, apica kho māravibhiṃsakasadisaṃ vibhiṃsakaṃ  dassessāmi, mahāsaddaṃ sāvessāmi, yakkhagāhakakhipitakārocake  karissāmi, tumhe `amanussā mahārāja kupitā dhātuyo āharāpethā'ti  vadeyyātha, evaṃ so āharāpessatī''ti. atha kho sakko taṃ sabbaṃ  akāsi.<br/><br/>[03] therāpi rājānaṃ upasaṅkamitvā -- ``mahārāja, amanussā  kupitā, dhātuyo āharāpehī''ti bhaṇiṃsu. rājā -- ``na tāva,  bhante, mayhaṃ cittaṃ ^a^M2.0203^ea^ tussati, evaṃ santepi āharantū''ti āha.  sattamadivase dhātuyo āhariṃsu. evaṃ āhatā dhātuyo gahetvā rājagahe  thūpañca mahañca akāsi. itarepi attano attano ^a^P2.0611^ea^ balānurūpena  āharitvā sakasakaṭṭhānesu thūpañca mahañca akaṃsu. <br/><br/>[03] 240^b^.^eb^ ^b^evametaṃ bhūtapubba^eb^nti evaṃ etaṃ  dhātubhājanañceva dasathūpakaraṇañca jambudīpe bhūtapubbanti pacchā  saṅgītikārakā āhaṃsu. evaṃ patiṭṭhitesu pana thūpesu mahākassapatthero  dhātūnaṃ antarāyaṃ disvā rājānaṃ ajātasattuṃ upasaṅkamitvā  ``mahārāja, ekaṃ dhātunidhānaṃ kātuṃ vaṭṭatī''ti āha. sādhu, bhante,  nidhānakammaṃ tāva mama hotu, sesadhātuyo pana kathaṃ āharāmīti?  na, mahārāja, dhātuāharaṇaṃ tuyhaṃ bhāro, amhākaṃ bhāroti. sādhu,  bhante, tumhe dhātuyo āharatha, ahaṃ dhātunidhānaṃ karissāmīti. thero  tesaṃ tesaṃ rājakulānaṃ paricaraṇamattameva ṭhapetvā sesadhātuyo āhari.  rāmagāme pana dhātuyo nāgā pariggaṇhiṃsu, tāsaṃ antarāyo natthi.  ``anāgate laṅkādīpe mahāvihāre mahācetiyamhi nidahissantī''ti tā  na āharitvā sesehi sattahi nagarehi āharitvā rājagahassa  pācīnadakkhiṇadisābhāge ṭhatvā -- ``imasmiṃ ṭhāne yo pāsāṇo  atthi, so antaradhāyatu, paṃsu suvisuddhā hotu, udakaṃ mā uṭṭhahatū''ti  adhiṭṭhāsi.<br/><br/>[03] rājā taṃ ṭhānaṃ khaṇāpetvā tato uddhatapaṃsunā iṭṭhakā kāretvā  asītimahāsāvakānaṃ cetiyāni ^a^V2.0182^ea^ kāreti. ``idha rājā kiṃ  kāretī''ti pucchantānampi ``mahāsāvakānaṃ cetiyānī''ti vadanti, na  koci dhātunidhānabhāvaṃ jānāti. asītihatthagambhīre pana tasmiṃ  padese jāte heṭṭhā lohasanthāraṃ santharāpetvā tattha thūpārāme  cetiyagharappamāṇaṃ tambalohamayaṃ gehaṃ kārāpetvā aṭṭha aṭṭha  haricandanādimaye karaṇḍe ca thūpe ca kārāpesi. atha bhagavato  dhātuyo haricandanakaraṇḍe pakkhipitvā taṃ haricandanakaraṇḍakampi  aññasmiṃ haricandanakaraṇḍake, tampi aññasminti evaṃ aṭṭha  haricandanakaraṇḍe ekato katvā eteneva upāyena te aṭṭha karaṇḍe aṭṭhasu  haricandanathūpesu, aṭṭha haricandanathūpe aṭṭhasu lohitacandanakaraṇḍesu, aṭṭha  lohitacandanakaraṇḍe aṭṭhasu lohitacandanathūpesu, aṭṭha lohitacandanathūpe  aṭṭhasu dantakaraṇḍesu ^a^P2.0612^ea^, aṭṭha dantakaraṇḍe ^a^M2.0204^ea^ aṭṭhasu dantathūpesu, aṭṭha dantathūpe  aṭṭhasu sabbaratanakaraṇḍesu, aṭṭha sabbaratanakaraṇḍe aṭṭhasu sabbaratanathūpesu,  aṭṭha sabbaratanathūpe aṭṭhasu suvaṇṇakaraṇḍesu, aṭṭha suvaṇṇakaraṇḍe, aṭṭhasu  suvaṇṇathūpesu, aṭṭha suvaṇṇathūpe aṭṭhasu rajatakaraṇḍesu, aṭṭha rajatakaraṇḍe  aṭṭhasu rajatathūpesu, aṭṭha rajatathūpe, aṭṭhasu maṇikaraṇḍesu, aṭṭha  maṇikaraṇḍe aṭṭhasu maṇithūpesu, aṭṭha maṇithūpe aṭṭhasu lohitaṅkakaraṇḍesu,  aṭṭha lohitaṅkakaraṇḍe aṭṭhasu lohitaṅkathūpesu, aṭṭha lohitaṅkathūpe aṭṭhasu  masāragallakaraṇḍesu, aṭṭha masāragallakaraṇḍe aṭṭhasu masāragallathūpesu, aṭṭha  masāragallathūpe aṭṭhasu phalikakaraṇḍesu, aṭṭha phalikakaraṇḍe aṭṭhasu  phalikamayathūpesu pakkhipi.<br/><br/>[03] sabbesaṃ uparimaṃ phalikacetiyaṃ thūpārāmacetiyappamāṇaṃ ahosi,  tassa upari sabbaratanamayaṃ gehaṃ kāresi, tassa upari suvaṇṇamayaṃ,  tassa upari rajatamayaṃ, tassa upari tambalohamayaṃ gehaṃ. tattha  sabbaratanamayaṃ vālikaṃ okiritvā jalajathalajapupphānaṃ sahassāni  vippakiritvā aḍḍhachaṭṭhāni jātakasatāni asītimahāthere  suddhodanamahārājānaṃ mahāmāyādeviṃ satta sahajāteti sabbānetāni  suvaṇṇamayāneva kāresi. pañcapañcasate suvaṇṇarajatamaye puṇṇaghaṭe  ṭhapāpesi, pañca suvaṇṇaddhajasate ussāpesi. pañcasate suvaṇṇadīpe,  pañcasate rajatadīpe kārāpetvā sugandhatelassa pūretvā tesu dukūlavaṭṭiyo  ṭhapesi.<br/><br/>[03] athāyasmā mahākassapo -- ``mālā mā milāyantu, gandhā mā  vinassantu, dīpā mā vijjhāyantū''ti adhiṭṭhahitvā suvaṇṇapaṭṭe  akkharāni chindāpesi -- <br/><br/>[02] ``anāgate piyadāso nāma kumāro chattaṃ ussāpetvā  asoko dhammarājā bhavissati. so imā dhātuyo vitthārikā  karissatī''ti.<br/><br/>[03] rājā ^a^V2.0183^ea^ sabbapasādhanehi pūjetvā ādito paṭṭhāya dvāraṃ pidahanto  nikkhami, so tambalohadvāraṃ pidahitvā āviñchanarajjuyaṃ  kuñcikamuddikaṃ bandhitvā ^a^M2.0205^ea^ tattheva mahantaṃ maṇikkhandhaṃ ṭhapetvā --  ``anāgate daliddarājā imaṃ maṇiṃ gahetvā ^a^P2.0613^ea^ dhātūnaṃ sakkāraṃ karotū''ti  akkharaṃ chindāpesi.<br/><br/>[03] sakko devarājā vissakammaṃ āmantetvā -- ``tāta,  ajātasattunā dhātunidhānaṃ kataṃ, ettha ārakkhaṃ paṭṭhapehī''ti pahiṇi.  so āgantvā vāḷasaṅghāṭayantaṃ yojesi, kaṭṭharūpakāni tasmiṃ  dhātugabbhe phalikavaṇṇakhagge gāhetvā vātasadisena vegena  anupariyāyantaṃ yantaṃ yojetvā ekāya eva āṇiyā bandhitvā  samantato giñjakāvasathākārena silāparikkhepaṃ katvā upari ekāya  pidahitvā paṃsuṃ pakkhipitvā bhūmiṃ samaṃ katvā tassa upari pāsāṇathūpaṃ  patiṭṭhapesi. evaṃ niṭṭhite dhātunidhāne yāvatāyukaṃ ṭhatvā theropi  parinibbuto, rājāpi yathākammaṃ gato, tepi manussā kālaṅkatā.<br/><br/>[03] aparabhāge piyadāso nāma kumāro chattaṃ ussāpetvā asoko  nāma dhammarājā hutvā tā dhātuyo gahetvā jambudīpe vitthārikā  akāsi. kathaṃ? so nigrodhasāmaṇeraṃ nissāya sāsane laddhappasādo  caturāsīti vihārasahassāni kāretvā bhikkhusaṅghaṃ pucchi --  ``bhante, mayā caturāsīti vihārasahassāni kāritāni, dhātuyo  kuto labhissāmī''ti? mahārāja, -- ``dhātunidhānaṃ nāma  atthī''ti suṇoma, na pana paññāyati -- ``asukasmiṃ ṭhāne''ti.  rājā rājagahe cetiyaṃ bhindāpetvā dhātuṃ apassanto paṭipākatikaṃ  kāretvā bhikkhubhikkhuniyo upāsakaupāsikāyoti catasso parisā  gahetvā vesāliṃ gato. tatrāpi alabhitvā kapilavatthuṃ. tatrāpi  alabhitvā rāmagāmaṃ gato. rāmagāme nāgā cetiyaṃ bhindituṃ na  adaṃsu, cetiye nipatitakudālo khaṇḍākhaṇḍaṃ hoti. evaṃ tatrāpi  alabhitvā allakappaṃ veṭhadīpaṃ pāvaṃ kusināranti sabbattha cetiyāni  bhinditvā dhātuṃ alabhitvāva paṭipākatikāni katvā puna rājagahaṃ  gantvā catasso parisā sannipātāpetvā -- ``atthi kenaci sutapubbaṃ  `asukaṭṭhāne nāma dhātunidhāna'nti'' pucchi.<br/><br/>[03] tatreko vīsavassasatiko thero -- ``asukaṭṭhāne  dhātunidhāna''nti na jānāmi, mayhaṃ pana pitā mahāthero maṃ  sattavassakāle ^a^P2.0614^ea^ mālācaṅkoṭakaṃ gāhāpetvā -- ``ehi sāmaṇera,  asukagacchantare pāsāṇathūpo ^a^M2.0206^ea^ atthi, tattha gacchāmā''ti gantvā pūjetvā  -- ``imaṃ ṭhānaṃ upadhāretuṃ vaṭṭati sāmaṇerā''ti āha. ahaṃ ettakaṃ  jānāmi mahārājāti āha. rājā ``etadeva ṭhāna''nti ^a^V2.0184^ea^ vatvā gacche  hāretvā pāsāṇathūpañca paṃsuñca apanetvā heṭṭhā sudhābhūmiṃ addasa. tato  sudhañca iṭṭhakāyo ca hāretvā anupubbena pariveṇaṃ oruyha  sattaratanavālukaṃ asihatthāni ca kaṭṭharūpakāni samparivattakāni addasa.  so yakkhadāsake pakkosāpetvā balikammaṃ kāretvāpi neva antaṃ na  koṭiṃ passanto devatānaṃ namassamāno -- ``ahaṃ imā dhātuyo gahetvā  caturāsītiyā vihārasahassesu nidahitvā sakkāraṃ karomi, mā me  devatā antarāyaṃ karontū''ti āha.<br/><br/>[03] sakko devarājā cārikaṃ caranto taṃ disvā vissakammaṃ  āmantesi -- ``tāta, asoko dhammarājā `dhātuyo nīharissāmī'ti  pariveṇaṃ otiṇṇo, gantvā kaṭṭharūpakāni hārehī''ti. so  pañcacūḷagāmadārakavesena gantvā rañño purato dhanuhattho ṭhatvā --  ``harāmi mahārājā''ti āha. ``hara, tātā''ti saraṃ gahetvā  sandhimhiyeva vijjhi, sabbaṃ vippakiriyittha. atha rājā  āviñchane bandhaṃ kuñcikamuddikaṃ gaṇhi, maṇikkhandhaṃ passi.  ``anāgate daliddarājā imaṃ maṇiṃ gahetvā dhātūnaṃ sakkāraṃ karotū''ti  puna akkharāni disvā kujjhitvā -- ``mādisaṃ nāma rājānaṃ  daliddarājāti vattuṃ ayutta''nti punappunaṃ ghaṭetvā dvāraṃ vivarāpetvā  antogehaṃ paviṭṭho.<br/><br/>[03] aṭṭhārasavassādhikānaṃ dvinnaṃ vassasatānaṃ upari āropitadīpā  tatheva pajjalanti. nīluppalapupphāni taṅkhaṇaṃ āharitvā  āropitāni viya, pupphasanthāro taṅkhaṇaṃ santhato viya, gandhā taṃ  muhuttaṃ pisitvā ṭhapitā viya rājā suvaṇṇapaṭṭaṃ gahetvā -- ``anāgate  piyadāso nāma kumāro chattaṃ ussāpetvā asoko nāma dhammarājā  bhavissati so imā dhātuyo vitthārikā karissatī''ti vācetvā --  ``diṭṭho bho, ahaṃ ayyena mahākassapattherenā''ti vatvā vāmahatthaṃ  ābhujitvā dakkhiṇena hatthena apphoṭesi. so tasmiṃ ṭhāne  paricaraṇadhātumattameva ṭhapetvā sesā dhātuyo gahetvā ^a^P2.0615^ea^ dhātugehaṃ pubbe  pihitanayeneva pidahitvā sabbaṃ yathāpakatiyāva katvā upari  pāsāṇacetiyaṃ patiṭṭhāpetvā caturāsītiyā vihārasahassesu dhātuyo  ^a^M2.0207^ea^ patiṭṭhāpetvā mahāthere vanditvā pucchi -- ``dāyādomhi, bhante,  buddhasāsane''ti. kissa dāyādo tvaṃ, mahārāja, bāhirako tvaṃ  sāsanassāti. bhante, channavutikoṭidhanaṃ vissajjetvā caturāsīti  vihārasahassāni kāretvā ahaṃ na dāyādo, añño ko dāyādoti?  paccayadāyako nāma tvaṃ mahārāja, yo pana attano puttañca dhītarañca  pabbājeti, ayaṃ sāsane dāyādo nāmāti. so puttañca dhītarañca  pabbājesi. atha naṃ therā āhaṃsu -- ``idāni, mahārāja, sāsane  dāyādosī''ti.<br/><br/>[03] ^b^evametaṃ^eb^ ^a^V2.0185^ea^ ^b^bhūtapubba^eb^nti evaṃ etaṃ atīte dhātunidhānampi  jambudīpatale bhūtapubbanti. tatiyasaṅgītikārāpi imaṃ padaṃ ṭhapayiṃsu.<br/><br/>[03] ^b^aṭṭhadoṇaṃ cakkhumato sarīra^eb^ntiādigāthāyo pana  tambapaṇṇidīpe therehi vuttāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] mahāparinibbānasuttavaṇṇanā niṭṭhitā. 


volume: 23
item: 73
title: mahāsudassanasuttavaṇṇanā^^^kusāvatīrājadhānīvaṇṇanā^
content:
  [03] 241^b^.^eb^ ^b^evaṃ^eb^ ^a^P2.0616^ea^ ^a^V2.0186^ea^ ^a^M2.0208^ea^   ^b^me suta^eb^nti mahāsudassanasuttaṃ.  tatrāyaṃ apubbapadavaṇṇanā -- ^b^sabbaratanamayo^eb^ti ettha ekā iṭṭhakā  sovaṇṇamayā, ekā rūpiyamayā, ekā veḷuriyamayā, ekā  phalikamayā, ekā lohitaṅkamayā, ekā masāragallamayā, ekā  sabbaratanamayā, ayaṃ pākāro sabbapākārānaṃ anto ubbedhena saṭṭhihattho  ahosi. eke pana therā -- ``nagaraṃ nāma anto ṭhatvā  olokentānaṃ dassanīyaṃ vaṭṭati, tasmā sabbabāhiro saṭṭhihattho, sesā  anupubbanīcā''ti vadanti. eke -- ``bahi ṭhatvā olokentānaṃ  dassanīyaṃ vaṭṭati, tasmā sabbābbhantarimo saṭṭhihattho, sesā  anupubbanīcā''ti. eke -- ``anto ca bahi ca ṭhatvā  olokentānaṃ dassanīyaṃ vaṭṭati, tasmā majjhe pākāro saṭṭhihattho,  anto ca bahi ca tayo tayo anupubbanīcā''ti.<br/><br/>[03] ^b^esikā^eb^ti esikatthambho. ^b^tiporisaṅgā^eb^ti ekaṃ  porisaṃ majjhimapurisassa attano hatthena pañcahatthaṃ, tena  tiporisaparikkhepā pannarasahatthaparimāṇāti attho. te pana kathaṃ  ṭhitāti? nagarassa bāhirapasse ekekaṃ mahādvārabāhaṃ nissāya  ekeko, ekekaṃ khuddakadvārabāhaṃ nissāya ekeko, mahādvārakhuddakadvārānaṃ  antarā tayo tayoti. tālapantīsu sabbaratanamayānaṃ tālānaṃ ekaṃ  sovaṇṇamayanti pākāre vuttalakkhaṇameva veditabbaṃ, paṇṇaphalesupi eseva  nayo. tā pana tālapantiyo asītihatthā ubbedhena,  vippakiṇṇavāluke samatale bhūmibhāge pākārantare ekekā hutvā ṭhitā.<br/><br/>[03] ^b^vaggū^eb^ti cheko sundaro. ^b^rajanīyo^eb^ti rañjetuṃ  samattho. ^b^khamanīyo^eb^ti divasampi suyyamāno khamateva, na  bībhaccheti. ^b^madanīyo^eb^ti ^a^P2.0617^ea^ mānamadapurisamadajanano.  ^b^pañcaṅgikassā^eb^ti ātataṃ vitataṃ ātatavitataṃ ^a^V2.0187^ea^ susiraṃ ghananti  imehi pañcahaṅgehi samannāgatassa. tattha ^b^ātataṃ^eb^ nāma  cammapariyonaddhesu bherīādīsu ekatalaṃ tūriyaṃ. ^b^vitataṃ^eb^ nāma  ubhayatalaṃ. ^b^ātatavitataṃ^eb^ nāma sabbato pariyonaddhaṃ.  ^b^susiraṃ^eb^ ^a^M2.0209^ea^ nāma vaṃsādi. ^b^ghanaṃ^eb^ nāma sammādi.  ^b^suvinītassā^eb^ti ākaḍḍhanasithilakaraṇādīhi sumucchitassa.  ^b^suppaṭitāḷitassā^eb^ti pamāṇe ṭhitabhāvajānanatthaṃ suṭṭhu  paṭitāḷitassa. ^b^sukusalehi samannāhatassā^eb^ti ye vādituṃ chekā  kusalā, tehi vāditassa. ^b^dhuttā^eb^ti akkhadhuttā,.  ^b^soṇḍā^eb^ti surāsoṇḍā. teyeva punappunaṃ pātukāmatāvasena  ^b^pipāsā. paricāresu^eb^nti (dī0 ni0 2.132) hatthaṃ vā pādaṃ  vā cāletvā naccantā kīḷiṃsu. 


volume: 23
item: 74
title: ^^kusāvatīrājadhānīvaṇṇanā^cakkaratanavaṇṇanā^
content:
  [03] 243^b^.^eb^ ^b^sīsaṃ nhātassā^eb^ti sīsena saddhiṃ  gandhodakena nahātassa. ^b^uposathikassā^eb^ti  samādinnauposathaṅgassa. ^b^uparipāsādavaragatassā^eb^ti pāsādavarassa  upari gatassa, subhojanaṃ bhuñjitvā pāsādavarassa uparimahātale  sirigabbhaṃ pavisitvā sīlāni āvajjantassa. tadā kira rājā  pātova satasahassaṃ vissajjetvā mahādānaṃ datvā soḷasahi  gandhodakaghaṭehi sīsaṃ nahāyitvā katapātarāso suddhaṃ uttarāsaṅgaṃ ekaṃsaṃ  karitvā uparipāsādassa sirisayane pallaṅkaṃ ābhujitvā nisinno  attano dānādimayaṃ puññasamudāyaṃ āvajjanto nisīdi. ayaṃ  sabbacakkavattīnaṃ dhammatā.<br/><br/>[03] tesaṃ taṃ āvajjantānaṃyeva vuttappakārapuññakammapaccayautusamuṭṭhānaṃ  nīlamaṇisaṅghātasadisaṃ pācīnasamuddajalatalaṃ bhindamānaṃ viya, ākāsaṃ  alaṅkurumānaṃ viya dibbaṃ cakkaratanaṃ pātubhavati. taṃ  mahāsudassanassāpi tatheva pāturahosi. tayidaṃ dibbānubhāvayuttattā  dibbanti vuttaṃ. sahassaṃ assa arānanti ^b^sahassāraṃ.^eb^ saha  nemiyā, saha nābhiyā cāti ^b^sanemikaṃ sanābhikaṃ.^eb^ sabbehi  ākārehi paripuṇṇanti ^b^sabbākāraparipūraṃ.^eb^<br/><br/>[03] tattha cakkañca taṃ ratijananaṭṭhena ratanañcāti ^b^cakkaratanaṃ.^eb^  yāya pana taṃ nābhiyā ``sanābhika''nti vuttaṃ, sā indanīlamayā  hoti, majjhe panassā sārarajatamayā panāḷi, yāya  ^a^P2.0618^ea^ suddhasiniddhadantapantiyā hasamānā viya virocati, majjhe chiddena  viya candamaṇḍalena, ubhosupi bāhirantesu rajatapaṭṭena kataparikkhepā  hoti. tesu panassa nābhipanāḷiparikkhepapaṭṭesu ^a^M2.0210^ea^ yuttayuttaṭṭhānesu  paricchedalekhā suvibhattāva hutvā paññāyanti. ayaṃ tāva assa  nābhiyā sabbākāraparipūratā.<br/><br/>[03] yehi ^a^V2.0188^ea^ pana taṃ -- ``arehi sahassāra''nti vuttaṃ, te  sattaratanamayā sūriyarasmiyo viya pabhāsampannā honti, tesampi  ghaṭakamaṇikaparicchedalekhādīni suvibhattāneva hutvā paññāyanti.  ayamassa arānaṃ sabbākāraparipūratā.<br/><br/>[03] yāya pana taṃ nemiyā -- ``sanemika''nti vuttaṃ, sā  bālasūriyarasmikalāpasiriṃ avahasamānā viya  surattasuddhasiniddhapavāḷamayā hoti. sandhīsu panassā  sañjhārāgasassirikā rattajambunadapaṭṭā vaṭṭaparicchedalekhā suvibhattā  hutvā paññāyanti. ayamassa nemiyā sabbākāraparipūratā.<br/><br/>[03] nemimaṇḍalapiṭṭhiyaṃ panassa dasannaṃ dasannaṃ arānaṃ antare  dhamanavaṃso viya anto susiro chiddamaṇḍalakhacito vātagāhī  pavāḷadaṇḍo hoti, yassa vāteritassa sukusalasamannāhatassa  pañcaṅgikatūriyassa viya saddo vaggu ca rajanīyo ca kamanīyo ca  madanīyo ca hoti. tassa kho pana pavāḷadaṇḍassa upari setacchattaṃ  ubhosu passesu samosaritakusumadāmānaṃ dve pantiyoti evaṃ  samosaritakusumadāmapantisatadvayaparivārasetacchattasatadhārinā  pavāḷadaṇḍasatena samupasobhitanemiparikkhepassa dvinnampi nābhipanāḷīnaṃ  anto dve sīhamukhāni honti, yehi tālakkhandhappamāṇā  puṇṇacandakiraṇakalāpasassirīkā  taruṇaravisamānarattakambalageṇḍukapariyantā ākāsagaṅgāgatisobhaṃ  avahasamānā viya dve muttakalāpā olambanti. yehi cakkaratanena  saddhiṃ ākāse samparivattamānehi tīṇi cakkāni ekato parivattantāni  viya khāyanti. ayamassa sabbaso sabbākāraparipūratā.<br/><br/>[03] taṃ panetaṃ evaṃ sabbākāraparipūraṃ pakatiyā sāyamāsabhattaṃ  bhuñjitvā attano attano gharadvāre paññattāsanesu nisīditvā  pavattakathāsallāpesu manussesu vīthicatukkādīsu ^a^P2.0619^ea^ kīḷamāne dārakajane  nātiuccena nātinīcena vanasaṇḍamatthakāsannena ākāsappadesena  upasobhayamānaṃ viya, rukkhasākhaggāni dvādasayojanato paṭṭhāya  suyyamānena madhurassarena ^a^M2.0211^ea^ sattānaṃ sotāni odhāpayamānaṃ yojanato  paṭṭhāya nānappabhāsamudayasamujjalena vaṇṇena nayanāni samākaḍḍhantaṃ  viya, rañño cakkavattissa puññānubhāvaṃ ugghosayantaṃ viya, rājadhāniyā  abhimukhaṃ āgacchati.<br/><br/>[03] athassa cakkaratanassa saddasavaneneva -- ``kuto nu kho, kassa  nu kho ayaṃ saddo''ti āvajjitahadayānaṃ puratthimadisaṃ  ālokayamānānaṃ tesaṃ manussānaṃ aññataro aññataraṃ evamāha  ^a^V2.0189^ea^ -- ``passatha, bho, acchariyaṃ, ayaṃ puṇṇacando pubbe eko uggacchati,  ajjeva pana attadutiyo uggato, etañhi rājahaṃsamithunamiva  puṇṇacandamithunaṃ pubbāpariyena gaganatalaṃ abhilaṅghatī''ti. tamañño  āha -- ``kiṃ kathesi, samma, kuhiṃ nāma tayā dve puṇṇacandā  ekato uggacchantā diṭṭhapubbā, nanu esa tapanīyaraṃsidhāro  piñcharakiraṇo divākaro uggato''ti, tamañño hasitaṃ katvā evamāha  -- ``kiṃ ummattosi, nanu idāneva divākaro atthaṅgato, so kathaṃ  imaṃ puṇṇacandaṃ anubandhamāno uggacchissati? addhā panetaṃ  anekaratanappabhāsamudayujjalaṃ ekassāpi puññavato vimānaṃ  bhavissatī''ti. te sabbepi apasārayantā aññe evamāhaṃsu --  ``bho, kiṃ bahuṃ vilapatha, nevāyaṃ puṇṇacando, na sūriyo na  devavimānaṃ. na hetesaṃ evarūpā sirisampatti atthi, cakkaratanena pana  etena bhavitabba''nti.<br/><br/>[03] evaṃ pavattasallāpasseva tassa janassa candamaṇḍalaṃ ohāya taṃ  cakkaratanaṃ abhimukhaṃ hoti. tato tehi -- ``kassa nu kho idaṃ  nibbatta''nti vutte bhavanti vattāro -- ``na kassaci aññassa, nanu  amhākaṃ mahārājā pūritacakkavattivatto, tassetaṃ nibbatta''nti. atha  so ca mahājano, yo ca añño passati, sabbo cakkaratanameva  anugacchati. taṃ cāpi cakkaratanaṃ raññoyeva atthāya attano  āgatabhāvaṃ ñāpetukāmaṃ viya sattakkhattuṃ pākāramatthakeneva ^a^P2.0620^ea^ nagaraṃ  anusaṃyāyitvā, atha rañño antepuraṃ padakkhiṇaṃ katvā, antepurassa ca  uttarasīhapañjarasadise ṭhāne yathā gandhapupphādīhi sukhena sakkā hoti  pūjetuṃ, evaṃ akkhāhataṃ viya tiṭṭhati.<br/><br/>[03] evaṃ ṭhitassa panassa vātapānachiddādīhi pavisitvā  nānāvirāgaratanappabhāsamujjalaṃ antopāsādaṃ alaṅkurumānaṃ pabhāsamūhaṃ  disvā dassanatthāya sañjātābhilāso ^a^M2.0212^ea^ rājā hoti. parijanopissa  piyavacanapābhatena āgantvā tamatthaṃ nivedeti. atha rājā  balavapītipāmojjaphuṭasarīro pallaṅkaṃ mocetvā uṭṭhāyāsanā  sīhapañjarasamīpaṃ gantvā taṃ cakkaratanaṃ disvā ``sutaṃ kho pana  meta''ntiādikaṃ cintanaṃ cintayati. mahāsudassanassāpi sabbaṃ taṃ  tatheva ahosi. tena vuttaṃ -- ``disvā rañño  mahāsudassanassa...pe0... assaṃ nu kho ahaṃ rājā cakkavattī''ti.  tattha ^b^so hoti rājā cakkavattī^eb^ti kittāvatā cakkavattī hotīti?  ekaṅguladvaṅgulamattampi cakkaratane ākāsaṃ abbhuggantvā pavatte idāni  tassa pavattāpanatthaṃ yaṃ kātabbaṃ, taṃ dassento ^b^atha kho  ānandā^eb^tiādimāha. <br/><br/>[03] 244^b^.^eb^ tattha ^a^V2.0190^ea^ ^b^uṭṭhāyāsanā^eb^ti nisinnāsanato  uṭṭhahitvā cakkaratanasamīpaṃ āgantvā. ^b^suvaṇṇabhiṅkāraṃ gahetvā^eb^ti  hatthisoṇḍasadisapanāḷiṃ suvaṇṇabhiṅkāraṃ ukkhipitvā. ^b^anvadeva  rājā mahāsudassano saddhiṃ caturaṅginiyā senāyā^eb^ti  sabbacakkavattīnañhi udakena abbhukkiritvā -- ``abhivijinātu bhavaṃ  cakkaratana''nti vacanasamanantarameva vehāsaṃ abbhuggantvā cakkaratanaṃ  pavattati. yassa pavatti samakālameva so rājā cakkavattī nāma hoti.  pavatte pana cakkaratane taṃ anubandhamānova rājā cakkavattiyānavaraṃ  āruyha vehāsaṃ abbhuggacchati. athassa chattacāmarādihattho parijano  ceva antepurajano ca tato nānākārakañcukakavacādisannāhavibhūsitena  vividhābharaṇappabhāsamujjalena samussitaddhajapaṭākapaṭimaṇḍitena attano  attano balakāyena saddhiṃ uparājasenāpatipabhutayopi vehāsaṃ  abbhuggantvā rājānameva parivārenti.<br/><br/>[03] rājayuttā pana janasaṅgahatthaṃ nagaravīthīsu bheriyo carāpenti --  ``tātā, amhākaṃ rañño cakkaratanaṃ nibbattaṃ, attano vibhavānurūpena  maṇḍitapasādhikā sannipatathā''ti. mahājano ^a^P2.0621^ea^ pana pakatiyā  cakkaratanasaddeneva sabbakiccāni pahāya gandhapupphādīni ādāya  sannipatitova sopi sabbo vehāsaṃ abbhuggantvā rājānameva parivāreti.  yassa yassa hi raññā saddhiṃ gantukāmatācittaṃ uppajjati, so so  ākāsagatova hoti. evaṃ dvādasayojanāyāmavitthārā parisā hoti.  tattha ekapurisopi chinnabhinnasarīro vā kiliṭṭhavattho vā ^a^M2.0213^ea^ natthi.  suciparivāro hi rājā cakkavattī. cakkavattiparisā nāma  vijjādharapurisā viya ākāse gacchamānā indanīlamaṇitale  vippakiṇṇaratanasadisā hoti. mahāsudassanassāpi tatheva ahosi.  tena vuttaṃ -- ``anvadeva rājā mahāsudassano saddhiṃ caturaṅginiyā  senāyā''ti.<br/><br/>[03] taṃ pana cakkaratanaṃ rukkhaggānaṃ uparūpari nātiuccena  nātinīcena gaganappadesena pavattati. yathā rukkhānaṃ pupphaphalapallavehi  atthikā, tāni sukhena gahetuṃ sakkonti. yathā ca bhūmiyaṃ ṭhitā  ``esa rājā, esa uparājā, esa senāpatī''ti sallakkhetuṃ sakkonti.  ṭhānādīsu ca iriyāpathesu yo yena icchati, so teneva gacchati.  cittakammādisippapasutā cettha attano attano kiccaṃ karontāyeva  gacchanti. yatheva hi bhūmiyaṃ, tathā tesaṃ sabbakiccāni ākāseva  ijjhanti. evaṃ cakkavattiparisaṃ gahetvā taṃ cakkaratanaṃ vāmapassena  sineruṃ pahāya mahāsamuddassa uparibhāgena sattasahassayojanappamāṇaṃ  pubbavidehaṃ gacchati.<br/><br/>[03] tattha yo vinibbedhena dvādasayojanāya, parikkhepato  chattiṃsayojanāya parisāya sannivesakkhamo ^a^V2.0191^ea^ sulabhāhārūpakaraṇo  chāyudakasampanno sucisamatalo ramaṇīyo bhūmibhāgo, tassa uparibhāge  taṃ cakkaratanaṃ akkhāhataṃ viya tiṭṭhati. atha tena saññāṇena so  mahājano otaritvā yathāruci nahānabhojanādīni sabbakiccāni  karonto vāsaṃ kappeti. mahāsudassanassāpi sabbaṃ tatheva ahosi.  tena vuttaṃ -- ``yasmiṃ kho panānanda, padese cakkaratanaṃ patiṭṭhāti,  tattha so rājā mahāsudassano vāsaṃ upagacchi saddhiṃ caturaṅginiyā  senāyā''ti.<br/><br/>[03] evaṃ vāsaṃ upagate cakkavattimhi ye tattha rājāno, te ``paracakkaṃ  āgata''nti sutvāpi na balakāyaṃ sannipātetvā yuddhasajjā honti.  cakkaratanassa hi uppattisamanantarameva natthi so satto nāma, yo  paccatthikasaññāya taṃ rājānaṃ ārabbha ^a^P2.0622^ea^ āvudhaṃ ukkhipituṃ visaheyya.  ayamānubhāvo cakkaratanassa. <br/><br/>[21] cakkānubhāvena ^a^M2.0214^ea^ hi tassa rañño, <br/><br/>[27] arī asesā damathaṃ upenti. <br/><br/>[26] ^b^arindamaṃ^eb^ nāma narādhipassa, <br/><br/>[22] teneva taṃ vuccati tassa cakkanti..<br/><br/>[03] tasmā sabbepi te rājāno attano attano  rajjasirivibhavānurūpaṃ pābhataṃ gahetvā taṃ rājānaṃ upagamma onatasirā  attano moḷimaṇippabhābhisekena tassa pādapūjaṃ karontā -- ``ehi  kho, mahārājā''tiādīhi vacanehi tassa kiṃkārapaṭisāvitaṃ  āpajjanti. mahāsudassanassāpi tatheva akaṃsu. tena vuttaṃ -- ``ye  kho, panānanda, puratthimāya disāya...pe0... anusāsa, mahārājā''ti.<br/><br/>[03] tattha ^b^svāgata^eb^nti su āgataṃ. ekasmiñhi āgate  socanti, gate nandanti. ekasmiṃ āgate nandanti, gate socanti,  tādiso tvaṃ āgamananandano, gamanasocano. tasmā tava āgamanaṃ  suāgamananti vuttaṃ hoti. evaṃ vutte pana rājā cakkavattī nāpi --  ``ettakaṃ nāma me anuvassaṃ baliṃ upakappethā''ti vadati, nāpi  aññassa bhogaṃ acchinditvā aññassa deti. attano pana  dhammarājabhāvassa anurūpāya paññāya pāṇātipātādīni upaparikkhitvā  pemanīyena mañjunā sarena -- ``passatha tātā, pāṇātipāto nāmesa  āsevito bhāvito bahulīkato nirayasaṃvattaniko hotī''tiādinā  nayena dhammaṃ desetvā ``pāṇo na hantabbo''tiādikaṃ ^a^V2.0192^ea^ ovādaṃ deti.  mahāsudassanopi tatheva akāsi, tena vuttaṃ -- ``rājā mahāsudassano  evamāha -- `pāṇo na hantabbo...pe0... yathābhuttañca bhuñjathā'ti''.  kiṃ pana sabbepi rañño imaṃ ovādaṃ gaṇhantīti? buddhassāpi tāva  sabbe na gaṇhanti, rañño kiṃ gaṇhissantīti. tasmā ye paṇḍitā  vibhāvino, te gaṇhanti. sabbe pana anuyantā bhavanti. tasmā  ^b^ye kho panānandā^eb^tiādimāha.<br/><br/>[03] atha taṃ cakkaratanaṃ evaṃ pubbavidehavāsīnaṃ ovāde dinne  katapātarāse cakkavattibalena vehāsaṃ abbhuggantvā puratthimasamuddaṃ  ajjhogāhati. yathā yathā ca taṃ ajjhogāhati, tathā tathā agadagandhaṃ  ghāyitvā saṅkhittaphaṇo nāgarājā viya, saṅkhittaūmivipphāraṃ hutvā  ogacchamānaṃ mahāsamuddasalilaṃ yojanamattaṃ ogantvā antosamudde  veḷuriyabhitti viya tiṭṭhati. taṅkhaṇaññeva ca tassa rañño  puññasiriṃ daṭṭhukāmāni viya mahāsamuddatale vippakiṇṇāni ^a^P2.0623^ea^ ^a^M2.0215^ea^  nānāratanāni tato tato āgantvā taṃ padesaṃ pūrayanti. atha sā  rājaparisā taṃ nānāratanaparipūraṃ mahāsamuddatalaṃ disvā yathāruci  ucchaṅgādīhi ādiyati, yathāruci ādinnaratanāya pana parisāya taṃ  cakkaratanaṃ paṭinivattati. paṭinivattamāne ca tasmiṃ parisā aggato  hoti, majjhe rājā, ante cakkaratanaṃ. tampi jalanidhijalaṃ  palobhiyamānamiva cakkaratanasiriyā, asahamānamiva ca tena viyogaṃ  nemimaṇḍalapariyantaṃ abhihanantaṃ nirantarameva upagacchati. evaṃ rājā  cakkavattī puratthimamahāsamuddapariyantaṃ pubbavidehaṃ abhivijinitvā  dakkhiṇasamuddapariyantaṃ jambudīpaṃ vijetukāmo cakkaratanadesitena maggena  dakkhiṇasamuddābhimukho gacchati. mahāsudassanopi tatheva agamāsi.  tena vuttaṃ -- ``atha kho, ānanda, cakkaratanaṃ puratthimaṃ samuddaṃ  ajjhogāhetvā paccuttaritvā dakkhiṇaṃ disaṃ pavattī''ti.<br/><br/>[03] evaṃ pavattamānassa pana tassa pavattanavidhānaṃ, senāsanniveso,  paṭirājāgamanaṃ, tesaṃ anusāsanippadānaṃ dakkhiṇasamuddājjhogāhanaṃ  samuddasalilassa ogacchamānaṃ ratanānaṃ ādānanti sabbaṃ purimanayeneva  veditabbaṃ.<br/><br/>[03] vijinitvā pana taṃ dasasahassayojanappamāṇaṃ jambudīpaṃ  dakkhiṇasamuddatopi paccuttaritvā sattayojanasahassappamāṇaṃ aparagoyānaṃ  vijetuṃ pubbe vuttanayeneva gantvā tampi samuddapariyantaṃ tatheva  abhivijinitvā pacchimasamuddatopi uttaritvā aṭṭhayojanasahassappamāṇaṃ  uttarakuruṃ vijetuṃ tatheva gantvā tampi samuddapariyantaṃ tatheva  abhivijiya uttarasamuddato paccuttarati. <br/><br/>[01] ettāvatā ^a^V2.0193^ea^ raññā cakkavattinā cāturantāya pathaviyā  ādhipaccaṃ adhigataṃ hoti. so evaṃ vijitavijayo attano  rajjasirisampattidassanatthaṃ sapariso uddhaṃ gaganatalaṃ abhilaṅghitvā  suvikasitapadumakumudapuṇḍarīkavanavicitte cattāro jātassare viya  pañcasatapañcasataparittadīpaparivāre cattāro mahādīpe oloketvā  cakkaratanadesiteneva maggena ^a^M2.0216^ea^ yathānukkamaṃ attano rājadhāniṃ paccāgacchati.  atha taṃ cakkaratanaṃ antepuradvāraṃ sobhayamānaṃ viya hutvā tiṭṭhati.<br/><br/>[03] evaṃ patiṭṭhite pana tasmiṃ cakkaratane rājantepure ukkāhi vā  dīpikāhi vā kiñci ^a^P2.0624^ea^ karaṇīyaṃ na hoti, cakkaratanobhāsoyeva rattiṃ  andhakāraṃ vidhamatiyeva. ye pana andhakāratthikā honti, tesaṃ  andhakārameva hoti. mahāsudassanassāpi sabbametaṃ tatheva ahosi.  tena vuttaṃ -- ``dakkhiṇaṃ samuddaṃ ajjhogāhetvā...pe0... evarūpaṃ  cakkaratanaṃ pāturahosī''ti. 


volume: 23
item: 75
title: ^kusāvatīrājadhānīvaṇṇanā^cakkaratanavaṇṇanā^hatthiratanavaṇṇanā^
content:
  [03] 246^b^.^eb^ evaṃ pātubhūtacakkaratanasseva cakkavattino amaccā  pakatimaṅgalahatthiṭṭhānaṃ samaṃ sucibhūmibhāgaṃ kāretvā haricandanādīhi  surabhigandhehi upalimpāpetvā heṭṭhā vicittavaṇṇasurabhikusumasamokiṇṇaṃ  upari suvaṇṇatārakānaṃ antarantarā  samosaritamanuññakusumadāmapaṭimaṇḍitavitānaṃ devavimānaṃ viya  abhisaṅkharitvā -- ``evarūpassa nāma deva hatthiratanassa āgamanaṃ  cintethā''ti vadanti. so pubbe vuttanayeneva mahādānaṃ datvā  sīlāni ca samādāya taṃ puññasampattiṃ āvajjanto nisīdi. athassa  puññānubhāvacodito chaddantakulā vā uposathakulā vā taṃ sakkāravisesaṃ  anubhavitukāmo  taruṇaravimaṇḍalābhirattacaraṇagīvāmukhapaṭimaṇḍitavisuddhasetasarīro  sattapatiṭṭho susaṇṭhitāṅgapaccaṅgasanniveso vikasitarattapadumacārupokkharo  iddhimā yogī viya vehāsagamanasamattho manosilācuṇṇarañjitapariyanto  viya rajatapabbato hatthiseṭṭho āgantvā tasmiṃ padese tiṭṭhati. so  chaddantakulā āgacchanto sabbakaniṭṭho āgacchati. uposathakulā  āgacchanto sabbajeṭṭho. pāḷiyaṃ pana uposatho nāgarājā icceva  āgataṃ. nāgarājā nāma kassaci aparibhogo, sabbakaniṭṭho  āgacchatīti aṭṭhakathāsu vuttaṃ. svāyaṃ pūritacakkavattivattānaṃ  cakkavattīnaṃ vuttanayeneva cintayantānaṃ āgacchati. mahāsudassanassa  pana sayameva pakatimaṅgalahatthiṭṭhānaṃ āgantvā taṃ hatthiṃ apanetvā tattha  aṭṭhāsi. tena vuttaṃ -- ``puna caparaṃ ānanda...pe0... nāgarājā''ti.<br/><br/>[03] evaṃ ^a^V2.0194^ea^ ^a^M2.0217^ea^ pātubhūtaṃ pana taṃ hatthiratanaṃ disvā hatthigopakādayo  haṭṭhatuṭṭhā vegena gantvā rañño ārocenti. rājā turitaturito  āgantvā taṃ disvā pasannacitto -- ``bhaddakaṃ vata bho hatthiyānaṃ,  sace damathaṃ upeyyā''ti cintayanto hatthaṃ ^a^P2.0625^ea^ pasāreti. atha so  gharadhenuvacchako viya kaṇṇe olambitvā sūratabhāvaṃ dassento rājānaṃ  upasaṅkamati. rājā taṃ ārohitukāmo hoti. athassa parijanā  adhippāyaṃ ñatvā taṃ hatthiratanaṃ suvaṇṇaddhajaṃ suvaṇṇālaṅkāraṃ  hemajālapaṭicchannaṃ katvā upanenti. rājā taṃ anisīdāpetvāva  sattaratanamayāya nisseṇiyā āruyha ākāsagamananinnacitto hoti.  tassa saha cittuppādeneva so nāgarājā rājahaṃso viya  indanīlamaṇippabhājālaṃ nīlagaganatalaṃ abhilaṅghati. tato  cakkacārikāya vuttanayeneva sakalarājaparisā. iti sapariso rājā  antopātarāseyeva sakalapathaviṃ anusaṃyāyitvā rājadhāniṃ paccāgacchati.  evaṃ mahiddhikaṃ cakkavattino hatthiratanaṃ hoti. mahāsudassanassāpi  tādisameva ahosi. tena vuttaṃ -- ``disvā rañño...pe0...  pāturahosī''ti. 


volume: 23
item: 76
title: kusāvatīrājadhānīvaṇṇanā^cakkaratanavaṇṇanā^hatthiratanavaṇṇanā^assaratanavaṇṇanā^
content:
  [03] 247^b^.^eb^ evaṃ pātubhūtahatthiratanassa pana cakkavattino  amaccā pakatimaṅgalāssaṭṭhānaṃ sucisamatalaṃ kāretvā alaṅkaritvā ca  purimanayeneva rañño tassa āgamanacintanatthaṃ ussāhaṃ janenti. so  purimanayeneva katadānamānanasakkāro samādinnasīlabbato pāsādatale  sukhanisinno puññasampattiṃ samanussarati. athassa  puññānubhāvacodito sindhavakulato  vijjulatāvinaddhasaradakālasetavalāhakarāsisassirīko rattapādo  rattatuṇḍo candappabhāpuñjasadisasuddhasiniddhaghanasaṃhatasarīro kākagīvā  viya indanīlamaṇi viya ca kāḷavaṇṇena sīsena samannāgatattā  ^b^kāḷasīso^eb^ti suṭṭhu kappetvā ṭhapitehi viya muñjasadisehi  saṇhavaṭṭaujugatehi kesehi samannāgatattā ^b^muñjakeso^eb^ vehāsaṅgamo  ^b^valāhako nāma assarājā^eb^ āgantvā tasmiṃ ṭhāne patiṭṭhāti.  mahāsudassanassa panesa hatthiratanaṃ viya āgato. sesaṃ sabbaṃ  hatthiratane ^a^M2.0218^ea^ vuttanayeneva veditabbaṃ. evarūpaṃ assaratanaṃ sandhāya bhagavā  -- ``puna ca para''ntiādimāha. 


volume: 23
item: 77
title: cakkaratanavaṇṇanā^hatthiratanavaṇṇanā^assaratanavaṇṇanā^maṇiratanavaṇṇanā^
content:
  [03] 248^b^.^eb^ evaṃ pātubhūtāssaratanassa pana rañño  cakkavattino catuhatthāyāmaṃ sakaṭanābhisamapariṇāhaṃ ubhosu antesu  kaṇṇikapariyantato viniggatehi suparisuddhamuttākalāpehi dvīhi  kañcanapadumehi alaṅkataṃ caturāsītimaṇisahassaparivāraṃ  tārāgaṇaparivutassa ^a^V2.0195^ea^ puṇṇacandasassiriṃ pharamānaṃ  ^a^P2.0626^ea^ viya vepullapabbatato  maṇiratanaṃ āgacchati. tassevaṃ āgatassa muttājālake ṭhapetvā  veḷuparamparāya saṭṭhihatthappamāṇaṃ ākāsaṃ āropitassa rattibhāge samantā  yojanappamāṇaṃ okāsaṃ ābhā pharati, yāya sabbo so okāso  aruṇuggamanavelā viya sañjātāloko hoti. tato kassakā  kasikammaṃ vāṇijā āpaṇugghāṭanaṃ te te sippino taṃ taṃ kammantaṃ  payojenti ``divā''ti maññamānā. mahāsudassanassāpi sabbaṃ taṃ  tatheva ahosi. tena vuttaṃ -- ``puna ca paraṃ ānanda,...pe0...  maṇiratanaṃ pāturahosī''ti. 


volume: 23
item: 78
title: hatthiratanavaṇṇanā^assaratanavaṇṇanā^maṇiratanavaṇṇanā^itthiratanavaṇṇanā^
content:
  [03] 249^b^.^eb^ evaṃ pātubhūtamaṇiratanassa pana cakkavattino  visayasukhavisesassa visesakāraṇaṃ itthiratanaṃ pātubhavati.  maddarājakulato vā hissa aggamahesiṃ ānenti, uttarakuruto vā  puññānubhāvena sayaṃ āgacchati. avasesā panassā sampatti --  ``puna ca paraṃ, ānanda, rañño mahāsudassanassa itthiratanaṃ  pāturahosi, abhirūpā dassanīyā''tiādinā nayena pāḷiyaṃyeva  āgatā.<br/><br/>[03] tattha saṇṭhānapāripūriyā adhikaṃ rūpaṃ assāti ^b^abhirūpā. ^eb^ dissamānāva cakkhūni piṇayati, tasmā aññaṃ kiccavikkhepaṃ  hitvāpi daṭṭhabbāti ^b^dassanīyā.^eb^ dissamānāva somanassavasena  cittaṃ pasādetīti ^b^pāsādikā. paramāyā^eb^ti evaṃ pasādāvahattā  uttamāya. ^b^vaṇṇapokkharatāyā^eb^ti vaṇṇasundaratāya.  ^b^samannāgatā^eb^ti upetā. ^b^abhirūpā^eb^ vā yasmā nātidīghā  nātirassā. ^b^dassanīyā^eb^ yasmā nātikisā nātithūlā.  ^b^pāsādikā^eb^ ^a^M2.0219^ea^ yasmā nātikāḷikā nāccodātā. ^b^paramāya  vaṇṇapokkharatāya samannāgatā^eb^ yasmā abhikkantā mānusivaṇṇaṃ appattā  dibbavaṇṇaṃ. manussānañhi vaṇṇābhā bahi na niccharati. devānaṃ  pana atidūrampi niccharati.<br/><br/>[03] tassā pana dvādasahatthappamāṇaṃ padesaṃ sarīrābhā obhāseti.  nātidīghādīsu cassā paṭhamayugaḷena ārohasampatti, dutiyayugaḷena  pariṇāhasampatti, tatiyayugaḷena vaṇṇasampatti vuttā. chahi vāpi  etehi kāyavipattiyā abhāvo, ^b^atikkantā mānusivaṇṇa^eb^nti  iminā kāyasampatti vuttā. ^b^tūlapicuno vā kappāsapicuno^eb^  vāti sappimaṇḍe pakkhipitvā ṭhapitassa satavāravihatassa tūlapicuno  vā kappāsapicuno vā. ^b^sīte^eb^ti rañño sītakāle.  ^b^uṇhe^eb^ti rañño uṇhakāle. ^b^candanagandho^eb^ti niccakālameva  supisitassa ^a^P2.0627^ea^ abhinavassa catujjātisamāyojitassa ^a^V2.0196^ea^ haricandanassa  gandho kāyato vāyati. ^b^uppalagandho vāyatī^eb^ti  hasitakathitakālesu mukhato taṅkhaṇaṃ vikasitasseva nīluppalassa  atisurabhigandho vāyati.<br/><br/>[03] evaṃ rūpasamphassagandhasampattiyuttāya panassā sarīrasampattiyā  anurūpaṃ ācāraṃ dassetuṃ ^b^taṃ kho panā^eb^tiādi vuttaṃ. tattha  rājānaṃ disvā nisinnāsanato aggidaḍḍhā viya paṭhamameva uṭṭhātīti  ^b^pubbuṭṭhāyinī.^eb^ tasmiṃ nisinne tassa tālavaṇṭena bījanādikiccaṃ  katvā pacchā nipatati nisīdatīti ^b^pacchānipātinī.^eb^ kiṃ  karomi, te devāti vācāya kiṃ-kāraṃ paṭisāvetīti ^b^kiṃ  kārapaṭissāvinī.^eb^ rañño manāpameva carati karotīti  ^b^manāpacārinī.^eb^ yaṃ rañño piyaṃ tadeva vadatīti  ^b^piyavādinī.^eb^<br/><br/>[03] idāni -- ``svāssā ācāro bhāvavisuddhiyāva, na  sāṭheyyanā''ti dassetuṃ ^b^taṃ kho panā^eb^tiādimāha. tattha ^b^no  aticarī^eb^ti na atikkamitvā cari, ṭhapetvā rājānaṃ aññaṃ purisaṃ  cittenapi na patthesīti vuttaṃ hoti.<br/><br/>[03] tattha ye tassā ādimhi ``abhirūpā''tiādayo, ante  ``pubbuṭṭhāyinī''tiādayo guṇā vuttā, te pakatiguṇā eva.  ``atikkantā mānusivaṇṇa''ntiādayo pana cakkavattino puññaṃ  upanissāya cakkaratanapātubhāvato paṭṭhāya purimakammānubhāvena nibbattāti  veditabbā.<br/><br/>[03] abhirūpatādikāpi ^a^M2.0220^ea^ vā cakkaratanapātubhāvato paṭṭhāya  sabbākāraparipūrā jātā. tenāha -- ``evarūpaṃ itthiratanaṃ  pāturahosī''ti. 


volume: 23
item: 79
title: assaratanavaṇṇanā^maṇiratanavaṇṇanā^itthiratanavaṇṇanā^gahapatiratanavaṇṇanā^
content:
  [03] 250^b^.^eb^ evaṃ pātubhūtaitthiratanassa pana rañño  cakkavattino dhanakaraṇīyānaṃ kiccānaṃ yathāsukhaṃ pavattanatthaṃ gahapatiratanaṃ  pātubhavati. so pakatiyāva mahābhogo, mahābhogakule jāto. rañño  dhanarāsivaḍḍhako seṭṭhigahapati hoti. cakkaratanānubhāvasahitaṃ panassa  kammavipākajaṃ dibbacakkhu pātubhavati, yena antopathaviyampi  yojanabbhantare nidhiṃ passati, so taṃ sampattiṃ disvā tuṭṭhamānaso  gantvā rājānaṃ dhanena pavāretvā sabbāni dhanakaraṇīyāni sampādeti  ^a^V2.0197^ea^.  mahāsudassanassāpi tatheva sampādesi. tena vuttaṃ -- ``puna caparaṃ  ānanda...pe0... evarūpaṃ gahapatiratanaṃ pāturahosī''ti. 


volume: 23
item: 80
title: maṇiratanavaṇṇanā^itthiratanavaṇṇanā^gahapatiratanavaṇṇanā^pariṇāyakaratanavaṇṇanā^
content:
  [03] 251^b^.^eb^ evaṃ ^a^P2.0628^ea^ pātubhūtagahapatiratanassa pana rañño  cakkavattissa sabbakiccasaṃvidhānasamatthaṃ pariṇāyakaratanaṃ pātubhavati.  so rañño jeṭṭhaputtova hoti. pakatiyā eva so paṇḍito byatto  medhāvī vibhāvī. rañño puññānubhāvaṃ nissāya panassa attano  kammānubhāvena paracittañāṇaṃ uppajjati. yena dvādasayojanāya  rājaparisāya cittācāraṃ ñatvā rañño hite ca ahite ca vavatthapetuṃ  samattho hoti, sopi taṃ attano ānubhāvaṃ disvā tuṭṭhahadayo rājānaṃ  sabbakiccānusāsanena pavāreti. mahāsudassanampi tatheva pavāresi.  tena vuttaṃ -- ``puna caparaṃ...pe0... pariṇāyakaratanaṃ pāturahosī''ti.<br/><br/>[03] tattha ^b^ṭhapetabbaṃ ṭhapetu^eb^nti tasmiṃ tasmiṃ ṭhānantare ṭhapetabbaṃ  ṭhapetuṃ. 


volume: 23
item: 81
title: itthiratanavaṇṇanā^gahapatiratanavaṇṇanā^pariṇāyakaratanavaṇṇanā^catuiddhisamannāgatavaṇṇanā^
content:
  [03] 252^b^.^eb^ ^b^samavepākiniyā^eb^ti samavipācaniyā.  ^b^gahaṇiyā^eb^ti kammajatejodhātuyā. tattha yassa bhuttamattova  āhāro jīrati, yassa vā ^a^M2.0221^ea^ pana puṭabhattaṃ viya tattheva tiṭṭhati, ubhopete  na samavepākiniyā samannāgatā. yassa pana puna bhattakāle bhattachando  uppajjateva, ayaṃ samavepākiniyā samannāgatoti. 


volume: 23
item: 82
title:
  gahapatiratanavaṇṇanā^pariṇāyakaratanavaṇṇanā^catuiddhisamannāgatavaṇṇanā^dhammapāsādapokkharaṇivaṇṇanā^

content:
  [03] 253^b^.^eb^ ^b^māpesi kho^eb^ti nagare bheriṃ carāpetvā  janarāsiṃ kāretvā na māpesi, rañño pana saha cittuppādeneva bhūmiṃ  bhinditvā caturāsīti pokkharaṇīsahassāni nibbattiṃsu. tāni  sandhāyetaṃ vuttaṃ. ^b^dvīhi vedikāhī^eb^ti ekāya iṭṭhakānaṃ  pariyanteyeva parikkhittā ekāya pariveṇaparicchedapariyante.  ^b^etadahosī^eb^ti kasmā ahosi? ekadivasaṃ kira nahatvā ca  pivitvā ca gacchantaṃ mahājanaṃ mahāpuriso oloketvā ime  ummattakaveseneva gacchanti. sace etesaṃ ettha piḷandhanapupphāni  bhaveyyuṃ, bhaddakaṃ siyāti. athassa etadahosi. tattha  ^b^sabbotuka^eb^nti ^a^V2.0198^ea^ pupphaṃ nāma ekasmiṃyeva utumhi pupphati. ahaṃ  pana tathā karissāmi -- ``yathā sabbesu utūsu pupphissatī''ti  cintesiṃ. ^b^ropāpesī^eb^ti nānāvaṇṇauppalabījādīni tato tato  āharāpetvā na ropāpesi, saha cittuppādeneva panassa sabbaṃ ijjhati.  taṃ loko raññā ropitanti maññi. tena vuttaṃ -- ``ropāpesī''ti.  tato paṭṭhāya mahājano nānappakāraṃ jalajathalajamālaṃ piḷandhitvā  nakkhattaṃ kīḷamāno ^a^P2.0629^ea^ viya gacchati. <br/><br/>[03] 254^b^.^eb^ atha rājā tato uttaripi janaṃ sukhasamappitaṃ  kātukāmo -- ``yaṃnūnāhaṃ imāsaṃ pokkharaṇīnaṃ tīre''tiādinā  janassa sukhavidhānaṃ cintetvā sabbaṃ akāsi. tattha  ^b^nhāpesu^eb^nti añño sarīraṃ ubbaṭṭesi, añño cuṇṇāni yojesi,  añño tīre nahāyantassa udakaṃ āhari, añño vatthāni paṭiggahesi  ceva adāsi ca.<br/><br/>[03] ^b^paṭṭhapesi kho^eb^ti kathaṃ paṭṭhapesi? itthīnañca purisānañca  anucchavike alaṅkāre kāretvā itthimattameva tattha paricāravasena sesaṃ  sabbaṃ pariccāgavasena ṭhapetvā rājā mahāsudassano dānaṃ deti, taṃ  paribhuñjathāti bheriṃ carāpesi. mahājano pokkharaṇītīraṃ āgantvā  nahatvā vatthāni parivattetvā nānāgandhehi vilitto  piḷandhanavicittamālo dānaggaṃ ^a^M2.0222^ea^ gantvā anekappakāresu yāgubhattakhajjakesu  aṭṭhavidhapānesu ca yo yaṃ icchati, so taṃ khāditvā ca pivitvā ca  nānāvaṇṇāni khomasukhumāni vatthāni nivāsetvā sampattiṃ  anubhavitvā yesaṃ tādisāni atthi, te ohāya gacchanti. yesaṃ pana  natthi, te gahetvā gacchanti. hatthiassayānādīsupi nisīditvā  thokaṃ vicaritvā anatthikā ohāya, atthikā gahetvā gacchanti.  varasayanesu nipajjitvā sampattiṃ anubhavitvā anatthikā ohāya,  atthikā gahetvā gacchanti. itthīhipi saddhiṃ sampattiṃ anubhavitvā  anatthikā ohāya, atthikā gahetvā gacchanti.  sattavidharatanapasādhanāni ca pasādhetvāpi sampattiṃ anubhavitvā  anatthikā ohāya, atthikā gahetvā gacchanti. tampi dānaṃ uṭṭhāya  samuṭṭhāya dīyateva. jambudīpavāsikānaṃ aññaṃ kammaṃ natthi, rañño  dānaṃ paribhuñjantāva vicaranti. <br/><br/>[03] 255^b^.^eb^ atha brāhmaṇagahapatikā cintesuṃ -- ``ayaṃ  rājā evarūpaṃ dānaṃ dadantopi `mayhaṃ taṇḍulādīni vā khīrādīni vā  dethā'ti na kiñci āharāpeti, na kho pana amhākaṃ -- `rājā  āharāpetī'ti tuṇhīmāsituṃ patirūpa''nti te bahuṃ sāpateyyaṃ saṃharitvā  rañño upanāmesuṃ. tasmā -- ``atha kho, ānanda,  brāhmaṇagahapatikā''tiādimāha. ^b^evaṃ samacintesu^eb^nti kasmā evaṃ  cintesuṃ? kassaci gharato appaṃ ābhataṃ, kassaci bahu. tasmiṃ  paṭisaṃhariyamāne ^a^V2.0199^ea^ -- ``kiṃ taveva gharato sundaraṃ ābhataṃ, na mayhaṃ  gharato, kiṃ taveva gharato bahu ^a^P2.0630^ea^, na mayha''nti evaṃ kalahasaddopi  uppajjeyya, so mā uppajjitthāti evaṃ samacintesuṃ. <br/><br/>[03] 256^b^.^eb^ ^b^ehi tvaṃ sammā^eb^ti ehi tvaṃ vayassa.  ^b^dhammaṃ nāma pāsāda^eb^nti pāsādassa nāmaṃ āropetvāva āṇāpesi.  vissakammo pana kīva mahanto deva pāsādo hotūti paṭipucchitvā  dīghato yojanaṃ vitthārato aḍḍhayojanaṃ sabbaratanamayova hotūti  vuttepi `evaṃ hotu, bhaddaṃ tava vacana'nti tassa paṭissuṇitvā  dhammarājānaṃ sampaṭicchāpetvā māpesi. tattha ^b^evaṃ bhaddaṃ tavāti  kho ānandā^eb^ti evaṃ bhaddaṃ tava iti kho ānanda.  ^b^paṭissutvā^eb^ti sampaṭicchitvā, vatvāti attho.  ^b^tuṇhībhāvenā^eb^ti samaṇadhammapaṭipattikaraṇokāso ^a^M2.0223^ea^ me bhavissatīti  icchanto tuṇhībhāvena adhivāsesi. ^b^sāramayo^eb^ti  candanasāramayo. <br/><br/>[03] 257^b^.^eb^ ^b^dvīhi vedikāhī^eb^ti ettha ekā vedikā  panassa uṇhīsamatthake ahosi, ekā heṭṭhā paricchedamatthake. <br/><br/>[03] 258^b^.^eb^ ^b^duddikkho ahosī^eb^ti dūddikkho,  pabhāsampattiyā duddasoti attho. ^b^musatī^eb^ti harati phandāpeti  niccalabhāvena patiṭṭhātuṃ na deti. ^b^viddhe^eb^ti ubbiddhe, meghavigamena  dūrībhūteti attho. ^b^deve^eb^ti ākāse. <br/><br/>[03] 259^b^.^eb^ ^b^māpesi kho^eb^ti ahaṃ imasmiṃ ṭhāne  pokkharaṇiṃ māpemi, tumhākaṃ gharāni bhindathāti na evaṃ kāretvā  māpesi. cittuppādavaseneva panassa bhūmiṃ bhinditvā tathārūpā  pokkharaṇī ahosi. ^b^te sabbakāmehī^eb^ti sabbehi  icchiticchitavatthūhi, samaṇe samaṇaparikkhārehi, brāhmaṇe  brāhmaṇaparikkhārehi santappesīti. <br/><br/>[06] paṭhamabhāṇavāravaṇṇanā niṭṭhitā. 


volume: 23
item: 83
title:
  pariṇāyakaratanavaṇṇanā^catuiddhisamannāgatavaṇṇanā^dhammapāsādapokkharaṇivaṇṇanā^jhānasampattivaṇṇanā^

content:
  [03] 260^b^.^eb^ ^b^mahiddhiko^eb^ti cittuppādavaseneva  caturāsītipokkharaṇīsahassānaṃ nibbattisaṅkhātāya mahatiyā  ^a^V2.0200^ea^ iddhiyā  samannāgato. ^b^mahānubhāvo^eb^ti tesaṃyeva anubhavitabbānaṃ mahantatāya  mahānubhāvena samannāgato. ^b^seyyathida^eb^nti nipāto, tassa --  ``katamesaṃ tiṇṇa''nti attho. ^b^dānassā^eb^ti  sampattipariccāgassa. ^b^damassā^eb^ti āḷavakasutte paññā damoti  āgato. idha attānaṃ ^a^P2.0631^ea^ damentena kataṃ uposathakammaṃ.  ^b^saṃyamassā^eb^ti sīlassa. 


volume: 23
item: 84
title:
  catuiddhisamannāgatavaṇṇanā^dhammapāsādapokkharaṇivaṇṇanā^jhānasampattivaṇṇanā^bodhisattapubbayogavaṇṇanā^

content:
  [03] idha ṭhatvā panassa pubbayogo veditabbo -- rājā kira pubbe  gahapatikule nibbatti. tena ca samayena dharamānakasseva  kassapabuddhassa sāsane eko thero araññe vāsaṃ vasati, bodhisatto  attano ^a^M2.0224^ea^ kammena araññaṃ paviṭṭho theraṃ disvā upasaṅkamitvā vanditvā  therassa nisajjanaṭṭhānacaṅkamanaṭṭhānāni oloketvā pucchi -- ``idheva,  bhante, ayyo vasatī''ti? āma, upāsakāti sutvā -- ``idheva  ayyassa paṇṇasālaṃ kātuṃ vaṭṭatī''ti cintetvā attano kammaṃ pahāya  dabbasambhāraṃ koṭṭetvā paṇṇasālaṃ katvā chādetvā bhittiyo mattikāya  limpitvā dvāraṃ yojetvā kaṭṭhattharaṇaṃ katvā -- ``karissati nu kho  paribhogaṃ, na karissatī''ti ekamantaṃ nisīdi. thero antogāmato  āgantvā paṇṇasālaṃ pavisitvā kaṭṭhattharaṇe nisīdi. upāsakopi  āgantvā vanditvā samīpe nisinno ``phāsukā, bhante,  paṇṇasālā''ti pucchi. phāsukā, bhaddamukha, pabbajitasāruppāti.  vasissatha, bhante, idhāti? āma, upāsakāti, so  adhivāsanākārena vasissatīti ñatvā nibaddhaṃ mayhaṃ gharadvāraṃ  āgantabbanti paṭijānāpetvā -- ``ekaṃ me, bhante, varaṃ dethā''ti  āha. atikkantavarā, upāsaka, pabbajitāti. bhante, yañca kappati,  yañca anavajjanti. vadehi upāsakāti. bhante, nibaddhavasanaṭṭhāne  nāma manussā maṅgale vā amaṅgale vā āgamanaṃ icchanti,  anāgacchantassa kujjhanti. tasmā aññaṃ nimantitaṭṭhānaṃ gantvāpi  mayhaṃ gharaṃ pavisitvāva bhattakiccaṃ niṭṭhāpetabbanti. thero adhivāsesi.<br/><br/>[03] so paṇṇasālāya kaṭasāṭakaṃ pattharitvā mañcapīṭhaṃ paññapesi,  apassenaṃ nikkhipi, pādakathalikaṃ ṭhapesi, pokkharaṇiṃ khaṇi, caṅkamaṃ  katvā vālikaṃ okiri, mige āgantvā bhittiṃ ghaṃsitvā mattikaṃ  pātente disvā kaṇṭakavatiṃ parikkhipi. pokkharaṇiṃ otaritvā  udakaṃ āḷulikaṃ karonte disvā anto pāsāṇehi cinitvā bahi  kaṇṭakavatiṃ parikkhipitvā antovatipariyante tālapantiyo ropeti,  mahācaṅkame sammaṭṭhaṭṭhānaṃ āḷulente disvā caṅkamampi vatiyā  parikkhipitvā antovatipariyante tālapantiṃ ropesi. evaṃ ^a^P2.0632^ea^ āvāsaṃ  niṭṭhapetvā ^a^V2.0201^ea^ therassa ticīvaraṃ, piṇḍapātaṃ, osadhaṃ, paribhogabhājanaṃ,  ārakaṇṭakaṃ, pipphalikaṃ, nakhacchedanaṃ, sūciṃ, kattarayaṭṭhiṃ, upāhanaṃ,  udakatumbaṃ, chattaṃ, dīpakapallakaṃ, malaharaṇiṃ. parissāvanaṃ, dhamakaraṇaṃ,  pattaṃ, thālakaṃ, yaṃ vā panaññampi pabbajitānaṃ paribhogajātaṃ, sabbaṃ  adāsi. therassa bodhisattena adinnaparikkhāro nāma nāhosi.  so sīlāni rakkhanto uposathaṃ karonto yāvajīvaṃ ^a^M2.0225^ea^ theraṃ upaṭṭhahi.  thero tattheva vasanto arahattaṃ patvā parinibbāyi.<br/><br/>[03] bodhisattopi yāvatāyukaṃ puññaṃ katvā devaloke nibbattitvā  tato cuto manussalokaṃ āgacchanto kusāvatiyā rājadhāniyā  nibbattitvā mahāsudassano rājā ahosi. <br/><br/>[21] ``evaṃ nātimahantampi, puññaṃ āyatane kataṃ. <br/><br/>[22] mahāvipākaṃ hotīti, kattabbaṃ taṃ vibhāvinā''..<br/><br/>[03] ^b^mahāviyūha^eb^nti rajatamayaṃ mahākūṭāgāraṃ. tattha  vasitukāmo hutvā agamāsi, ^b^ettāvatā kāmavitakkā^eb^ti  kāmavitakka tayā ettāvatā nivattitabbaṃ, ito paraṃ tuyhaṃ abhūmi, idaṃ  ^b^jhānāgāraṃ^eb^ nāma, nayidaṃ tayā saddhiṃ vasanaṭṭhānanti evaṃ tayo  vitakke kūṭāgāradvāreyeva nivattesi. <br/><br/>[03] 261^b^.^eb^ ^b^paṭhamajjhāna^eb^ntiādīsu visuṃ  ^b^kasiṇaparikammakiccaṃ^eb^ nāma natthi. nīlakasiṇena atthe sati  nīlamaṇiṃ, pītakasiṇena atthe sati suvaṇṇaṃ, lohitakasiṇena atthe  sati rattamaṇiṃ, odātakasiṇena atthe sati rajatanti  olokitaolokitaṭṭhāne kasiṇameva paññāyati. <br/><br/>[03] 262^b^.^eb^ ^b^mettāsahagatenā^eb^tiādīsu yaṃ vattabbaṃ, taṃ  sabbampi visuddhimagge vuttameva. iti pāḷiyaṃ cattāri jhānāni,  cattāri appamaññāneva vuttāni. mahāpuriso pana sabbāpi aṭṭha  samāpattiyo, pañca abhiññāyo ca nibbattetvā  anulomapaṭilomādivasena cuddasahākārehi samāpattiyo pavisanto  madhupaṭalaṃ paviṭṭhabhamaro madhurasena viya samāpattisukheneva yāpeti. 


volume: 23
item: 85
title:
  dhammapāsādapokkharaṇivaṇṇanā^jhānasampattivaṇṇanā^bodhisattapubbayogavaṇṇanā^caturāsītinagarasahassādivaṇṇanā^

content:
  [03] 263^b^.^eb^ ^b^kusāvatīrājadhānippamukhānī^eb^ti ^a^V2.0202^ea^ kusāvatī  rājadhānī tesaṃ nagarānaṃ pamukhā sabbaseṭṭhāti attho.  ^b^bhattābhihāro^eb^ti ^a^P2.0633^ea^ abhiharitabbabhattaṃ. <br/><br/>[03] 264^b^.^eb^ ^b^vassasatassa^eb^ ^a^M2.0226^ea^ ^b^vassasatassā^eb^ti kasmā evaṃ  cintesi? tesaṃ saddena ukkaṇṭhitvā, ``samāpannassa saddo  kaṇṭako''ti (a0 ni0  10.72) hi vuttaṃ. tasmā saddena  ukkaṇṭhito mahāpuriso. atha kasmā mā āgacchantūti na vadati?  idāni rājā na passatīti nibaddhavattaṃ na labhissanti, taṃ tesaṃ mā  uppajjitthāti na vadati. 


volume: 23
item: 86
title:
  jhānasampattivaṇṇanā^bodhisattapubbayogavaṇṇanā^caturāsītinagarasahassādivaṇṇanā^subhaddādeviupasaṅkamanavaṇṇanā^

content:
  [03] 265^b^.^eb^ ^b^etadahosī^eb^ti kadā etaṃ ahosi. rañño  kālaṅkiriyadivase. tadā kira devatā cintesuṃ -- ``rājā  anāthakālaṅkiriyaṃ mā karotu, orodhehi bahūhi dhītūhi puttehi  parivāritova karotū''ti. atha deviṃ āvaṭṭetvā tassā evaṃ cittaṃ  uppādesuṃ. ^b^pītāni vatthānī^eb^ti tāni kira pakatiyā rañño  manāpāni, tasmā tāni pārupathāti āha. ^b^ettheva devi  tiṭṭhā^eb^ti devi imaṃ jhānāgāraṃ nāma tumhehi saddhiṃ vasanaṭṭhānaṃ na  hoti, jhānarativindanaṭṭhānaṃ mama, mā idha pāvisīti. <br/><br/>[03] 266^b^.^eb^ ^b^etadahosī^eb^ti loke sattā nāma  maraṇāsannakāle ativiya virocanti, tenassa rañño  vippasannaindriyabhāvaṃ disvā evaṃ ahosi, tato mā rañño  kālaṅkiriyā ahosīti tassa kālaṅkiriyaṃ anicchamānā sampati  guṇamassa kathayitvā tiṭṭhamānākāraṃ karissāmīti cintetvā  ^b^imāni te devā^eb^tiādimāha. tattha ^b^chandaṃ janehī^eb^ti pemaṃ  uppādehi, ratiṃ karohi. ^b^jīvite apekkha^eb^nti jīvite  sāpekkhaṃ, ālayaṃ, taṇhaṃ karohīti attho. <br/><br/>[01] ^b^evaṃ kho maṃ tvaṃ devī^eb^ti ``mayaṃ kho, deva,  itthiyo nāma pabbajitānaṃ upacārakathaṃ na jānāma, kathaṃ vadāma  mahārājā''ti rājānaṃ ``pabbajito aya''nti maññamānāya deviyā  vutte -- ``evaṃ kho maṃ, tvaṃ devi, samudācarāhī''tiādimāha.  ^b^garahitā^eb^ti buddhehi paccekabuddhehi sāvakehi aññehi ca paṇḍitehi  bahussutehi garahitā. kiṃ kāraṇā? sāpekkhakālakiriyā  ^a^V2.0203^ea^ hi  attanoyeva gehe  yakkhakukkurājagoṇamahiṃsamūsikakukkuṭaūkāmaṅgulādibhāvena  nibbattanakāraṇaṃ hoti. <br/><br/>[03] 268^b^.^eb^ ^b^atha^eb^ ^a^M2.0227^ea^ ^b^kho, ānanda, subhaddā devī assūni  puñchitvā^eb^ti devī ekamantaṃ gantvā roditvā kanditvā assūni  puñchitvā etadavoca. 


volume: 23
item: 87
title:
  bodhisattapubbayogavaṇṇanā^caturāsītinagarasahassādivaṇṇanā^subhaddādeviupasaṅkamanavaṇṇanā^brahmalokūpagamavaṇṇanā^

content:
  [03] 269^b^.^eb^ ^b^gahapatissa vā^eb^ti kasmā ^a^P2.0634^ea^ āha? tesaṃ  kira soṇaseṭṭhiputtādīnaṃ viya mahatī sampatti hoti, soṇassa kira  seṭṭhiputtassa ekā bhattapāti dve satasahassāni agghati. iti tesaṃ  tādisaṃ bhattaṃ bhuttānaṃ muhuttaṃ bhattasammado bhattamucchā bhattakilamatho  hoti. <br/><br/>[03] 271^b^.^eb^ ^b^yaṃ tena samayena ajjhāvasāmī^eb^ti yattha  vasāmi, taṃ ekaṃyeva nagaraṃ hoti, avasesesu puttadhītādayo ceva  dāsamanussā ca vasiṃsu. pāsādakūṭāgāresupi eseva nayo.  pallaṅkādīsupi ekaṃyeva pallaṅkaṃ paribhuñjati, sesā puttādīnaṃ paribhogā  honti. itthīsupi ekāva paccupaṭṭhāti, sesā parivāramattā honti,  ^b^paridahāmī^eb^ti ekameva dussayugaṃ nivāsemi, sesāni parivāretvā  vicarantānaṃ asītisahassādhikānaṃ soḷasannaṃ purisasatasahassānaṃ  honti. ^b^bhuñjāmī^eb^ti paramappamāṇena nāḷikodanamattaṃ bhuñjāmi,  sesaṃ parivāretvā vicarantānaṃ cattālīsasahassādhikānaṃ aṭṭhannaṃ  purisasatasahassānaṃ hotīti dasseti. ekathālipāko hi dasannaṃ  janānaṃ pahoti.<br/><br/>[03] etāni pana caturāsīti nagarasahassāni ceva pāsādasahassāni  ca kūṭāgārasahassāni ca ekissāyeva paṇṇasālāya nissandena  nibbattāni. caturāsīti pallaṅkasahassāni nipajjanatthāya  dinnamañcakassa nissandena nibbattāni. caturāsīti hatthisahassāni  assasahassāni rathasahassāni nisīdanatthāya dinnapīṭhassa nissandena  nibbattāni. caturāsīti maṇisahassāni ekadīpassa nissandena  nibbattāni. caturāsīti pokkharaṇīsahassāni ekapokkharaṇiyā  nissandena nibbattāni. caturāsīti itthisahassāni puttasahassāni  gahapatisahassāni paribhogabhājanapattathālaka dhamakaraṇa parissāvana  ārakaṇṭaka pipphalaka nakhacchedana kuñcikakaṇṇamalaharaṇī  pādakathalika upāhana chatta kattarayaṭṭhidānassa nissandena nibbattāni.  caturāsīti dhenusahassāni gorasadānassa nissandena nibbattāni.  caturāsīti vatthakoṭisahassāni ^a^V2.0204^ea^ nivāsanapārupanadānassa nissandena  nibbattāni ^a^M2.0228^ea^. caturāsīti thālipākasahassāni bhojanadānassa  nissandena nibbattānīti veditabbāni. <br/><br/>[03] 272^b^.^eb^ evaṃ bhagavā mahāsudassanassa sampattiṃ ādito  paṭṭhāya vitthārena kathetvā sabbaṃ taṃ dārakānaṃ paṃsvāgārakīḷanaṃ  ^a^P2.0635^ea^ viya dassento parinibbānamañcake nipannova ^b^passānandā^eb^tiādimāha.  tattha ^b^vipariṇatā^eb^ti pakativijahanena nibbutapadīpo viya  apaññattikabhāvaṃ gatā. ^b^evaṃ aniccā kho, ānanda,  saṅkhārā^eb^ti evaṃ hutvā abhāvaṭṭhena aniccā.<br/><br/>[03] ettāvatā bhagavā yathā nāma puriso satahatthubbedhe campakarukkhe  nisseṇiṃ bandhitvā abhiruhitvā campakapupphaṃ ādāya nisseṇiṃ  muñcanto otareyya, evameva nisseṇiṃ bandhanto viya  anekavassakoṭisatasahassubbedhaṃ mahāsudassanasampattiṃ āruyha  sampattimatthake ṭhitaṃ aniccalakkhaṇaṃ ādāya nisseṇiṃ muñcanto viya  otiṇṇo. teneva pubbe vasabharājā dīghabhāṇakattherānaṃ lohapāsādassa  pācīnapasse ambalaṭṭhikāyaṃ imaṃ suttaṃ sajjhāyantānaṃ sutvā -- ``kiṃ,  bho, mayhaṃ ayyakena ettha vuttaṃ, attano khāditapītaṭṭhāne sampattimeva  kathetī''ti cintento -- ``evaṃ aniccā kho, ānanda,  saṅkhārā''ti vuttakāle ``imaṃ, bho, disvā pañcahi cakkhūhi  cakkhumatā evaṃ vutta''nti vāmahatthaṃ samiñjitvā dakkhiṇahatthena  apphoṭetvā -- ``sādhu sādhū''ti tuṭṭhahadayo sādhukāraṃ adāsi.<br/><br/>[03] ^b^evaṃ addhuvā^eb^ti evaṃ udakapupphuḷādayo viya  dhuvabhāvavirahitā. ^b^evaṃ anassāsikā^eb^ti evaṃ supinake  pītapānīyaṃ viya anulittacandanaṃ viya ca assāsavirahitā.<br/><br/>[03] ^b^sarīraṃ nikkhipeyyā^eb^ti sarīraṃ chaḍḍeyya. idāni  aññassa sarīrassa nikkhepo vā paṭijagganaṃ vā natthi  kilesapahīnattā, ānanda, tathāgatassāti vadati. idaṃ pana vatvā  puna theraṃ āmantesi, cakkavattino ānubhāvo nāma rañño pabbajitassa  sattame divase antaradhāyati. mahāsudassanassa pana kālaṅkiriyato  sattameva divase sattaratanapākārā sattaratanatālā caturāsīti  pokkharaṇīsahassāni dhammapāsādo dhammapokkharaṇī cakkaratananti  sabbametaṃ antaradhāyīti. hatthiādīsu pana ayaṃ dhammatā khīṇāyukā  saheva kālaṅkaronti. āyusese ^a^M2.0229^ea^ sati hatthiratanaṃ uposathakulaṃ  gacchati, assaratanaṃ valāhakakulaṃ, maṇiratanaṃ vepullapabbatameva  ^a^V2.0205^ea^ gacchati.  itthiratanassa ^a^P2.0636^ea^ ānubhāvo antaradhāyati. gahapatiratanassa cakkhu  pākatikameva hoti. pariṇāyakaratanassa veyyattiyaṃ nassati.<br/><br/>[03] ^b^idamavoca bhagavā^eb^ti idaṃ pāḷiyaṃ āruḷhañca anāruḷhañca  sabbaṃ bhagavā avoca. sesaṃ uttānatthamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] mahāsudassanasuttavaṇṇanā niṭṭhitā. 


volume: 23
item: 88
title: janavasabhasuttavaṇṇanā^^^nātikiyādibyākaraṇavaṇṇanā^
content:
  [03] 273-275^b^.^eb^ ^b^evaṃ^eb^ ^a^V2.0206^ea^ ^a^M2.0230^ea^ ^a^P2.0637^ea^  ^b^me suta^eb^nti janavasabhasuttaṃ. tatrāyaṃ  anuttānapadavaṇṇanā -- ^b^parito parito janapadesū^eb^ti samantā  samantā janapadesu. ^b^paricārake^eb^ti buddhadhammasaṅghānaṃ paricārake.  ^b^upapattīsū^eb^ti ñāṇagatipuññānaṃ upapattīsu.  ^b^kāsikosalesū^eb^ti kāsīsu ca kosalesu ca, kāsiraṭṭhe ca  kosalaraṭṭhe cāti attho. esa nayo sabbattha.  aṅgamagadhayonakakambojāssakāvantiraṭṭhesu pana chasu na byākaroti.  imesaṃ pana soḷasannaṃ mahājanapadānaṃ purimesu dasasuyeva byākaroti.  ^b^nātikiyā^eb^ti nātikagāmavāsino.<br/><br/>[03] ^b^tenā^eb^ti tena anāgāmiādibhāvena. ^b^sutvā^eb^ti  sabbaññutaññāṇena paricchinditvā byākarontassa bhagavato  pañhābyākaraṇaṃ sutvā tesaṃ anāgāmiādīsu niṭṭhaṅgatā hutvā. tena  anāgāmiādibhāvena attamanā ahesuṃ. aṭṭhakathāyaṃ pana ^b^tenā^eb^ti  te nātikiyāti vuttaṃ. etasmiṃ atthe na-kāro nipātamattaṃ hoti. 


volume: 23
item: 89
title: ^^nātikiyādibyākaraṇavaṇṇanā^ānandaparikathāvaṇṇanā^
content:
  [03] 277^b^.^eb^ ^b^bhagavantaṃ kittayamānarūpo^eb^ti aho buddho,  aho dhammo, aho saṅgho; aho dhammo svākkhātoti evaṃ  kittayantova kālamakāsi. ^b^bahujano pasīdeyyā^eb^ti amhākaṃ  pitā mātā bhātā bhaginī putto dhītā sahāyako, tena amhehi saddhiṃ  ekato bhuttā, ekato sayitā, tassa idañcidañca manāpaṃ akarimha,  so kira anāgāmī sakadāgāmī sotāpanno; aho sādhu, aho suṭṭhūti  evaṃ bahujano pasādaṃ āpajjeyya. <br/><br/>[03] 278^b^.^eb^ ^b^gati^eb^nti ^a^V2.0207^ea^ ñāṇagatiṃ.  ^b^abhisamparāya^eb^nti ñāṇābhisamparāyameva. ^b^addasā kho^eb^ti  kittake jane addasa? catuvīsatisatasahassāni. <br/><br/>[03] 279^b^.^eb^ ^b^upasantapadisso^eb^ti ^a^M2.0231^ea^ upasantadassano.  ^b^bhātirivā^eb^ti ^a^P2.0638^ea^ ativiya bhāti, ativiya virocati.  ^b^indriyāna^eb^nti manacchaṭṭhānaṃ indriyānaṃ. ^b^addasaṃ kho ahaṃ  ānandā^eb^ti neva dasa, na vīsati, na sataṃ, na sahassaṃ,  anūnādhikāni catuvīsatisatasahassāni addasanti āha. 


volume: 23
item: 90
title: ^nātikiyādibyākaraṇavaṇṇanā^ānandaparikathāvaṇṇanā^janavasabhayakkhavaṇṇanā^
content:
  [03] 280^b^.^eb^ disvā pana me ettako jano maṃ nissāya  dukkhā pamuttoti balavasomanassaṃ uppajji, cittaṃ pasīdi, cittassa  pasannattā cittasamuṭṭhānaṃ lohitaṃ pasīdi, lohitassa pasannattā  manacchaṭṭhāni indriyāni pasīdiṃsūti sabbamidaṃ vatvā ^b^atha kho  ānandā^eb^tiādimāha. tattha yasmā so bhagavato dhammakathaṃ sutvā  dasasahassādhikassa janasatasahassassa jeṭṭhako hutvā sotāpanno jāto,  tasmā ^b^janavasabho^eb^tissa nāmaṃ ahosi.<br/><br/>[03] ^b^ito sattā^eb^ti ito devalokā cavitvā satta. ^b^tato  sattā^eb^ti tato manussalokā cavitvā satta. ^b^saṃsārāni  catuddasā^eb^ti sabbāpi catuddasakhandhapaṭipāṭiyo.  ^b^nivāsamabhijānāmī^eb^ti jātivasena nivāsaṃ jānāmi. ^b^yattha  me vusitaṃ pure^eb^ti yattha devesu ca vessavaṇassa sahabyataṃ upagatena  manussesu ca rājabhūtena ito attabhāvato pureyeva mayā vusitaṃ. pure  evaṃ vusitattā eva ca idāni sotāpanno hutvā tīsu vatthūsu bahuṃ  puññaṃ katvā tassānubhāvena upari nibbattituṃ samatthopi dīgharattaṃ  vusitaṭṭhāne nikantiyā balavatāya ettheva nibbatto. <br/><br/>[03] 281^b^.^eb^ ^b^āsā ca pana me santiṭṭhatī^eb^ti imināhaṃ  sotāpannoti na suttappamattova hutvā kālaṃ vītināmesiṃ.  sakadāgāmimaggatthāya pana me vipassanā āraddhā. ajjeva  ajjeva paṭivijjhissāmīti evaṃ saussāho viharāmīti dasseti.  ^b^yadagge^eb^ti laṭṭhivanuyyāne paṭhamadassane sotāpannadivasaṃ sandhāya  vadati. ^b^tadagge ahaṃ, bhante, dīgharattaṃ avinipāto avinipātaṃ  sañjānāmī^eb^ti taṃdivasaṃ ādiṃ katvā, ahaṃ, bhante, purimaṃ  catuddasāttabhāvasaṅkhātaṃ dīgharattaṃ avinipāto laṭṭhivanuyyāne  sotāpattimaggavasena adhigataṃ avinipātadhammataṃ sañjānāmīti attho.  ^b^anacchariya^eb^nti ^a^M2.0232^ea^ anuacchariyaṃ. cintayamānaṃ punappunaṃ  acchariyamevidaṃ yaṃ kenacideva karaṇīyena gacchanto bhagavantaṃ  antarāmagge addasaṃ. idampi acchariyaṃ ^a^P2.0639^ea^ yañca vessavaṇassa  ^a^V2.0208^ea^ mahārājassa sayaṃparisāya bhāsato bhagavato diṭṭhasadisameva sammukhā  sutaṃ. ^b^dve paccayā^eb^ti antarāmagge diṭṭhabhāvo ca vessavaṇassa  sammukhā sutaṃ ārocetukāmatā ca. 


volume: 23
item: 91
title: nātikiyādibyākaraṇavaṇṇanā^ānandaparikathāvaṇṇanā^janavasabhayakkhavaṇṇanā^devasabhāvaṇṇanā^
content:
  [03] 282^b^.^eb^ ^b^sannipatitā^eb^ti kasmā sannipatitā? te  kira catūhi kāraṇehi sannipatanti. vassūpanāyikasaṅgahatthaṃ,  pavāraṇāsaṅgahatthaṃ, dhammasavanatthaṃ, pāricchattakakīḷānubhavanatthanti.  tattha sve vassūpanāyikāti āsāḷhīpuṇṇamāya dvīsu devalokesu devā  sudhammāya devasabhāya sannipatitvā mantenti asukavihāre eko bhikkhu  vassūpagato, asukavihāre dve tayo cattāro pañca dasa vīsati tiṃsaṃ  cattālīsaṃ paññāsaṃ sataṃ sahassaṃ bhikkhū vassūpagatā, etthettha ṭhāne  ayyānaṃ ārakkhaṃ susaṃvihitaṃ karothāti evaṃ vassūpanāyikasaṅgaho  kato hoti.<br/><br/>[03] tadāpi eteneva kāraṇena sannipatitā. ^b^idaṃ tesaṃ hoti  āsanasmi^eb^nti idaṃ tesaṃ catunnaṃ mahārājānaṃ āsanaṃ hoti. evaṃ  tesu nisinnesu atha pacchā amhākaṃ āsanaṃ hoti.<br/><br/>[03] ^b^yenatthenā^eb^ti yena vassūpanāyikatthena. ^b^taṃ atthaṃ  cintayitvā taṃ atthaṃ mantayitvā^eb^ti taṃ araññavāsino  bhikkhusaṅghassa ārakkhatthaṃ cintayitvā. etthettha  vuṭṭhabhikkhusaṅghassa ārakkhaṃ saṃvidahathāti catūhi mahārājehi saddhiṃ  mantetvā. ^b^vuttavacanāpi ta^eb^nti tettiṃsa devaputtā vadanti,  mahārājāno ^b^vuttavacanā^eb^ nāma. tathā tettiṃsa devaputtā  paccānusāsanti, itare ^b^paccānusiṭṭhavacanā^eb^ nāma. padadvayepi pana  tanti nipātamattameva. ^b^avipakkantā^eb^ti agatā. <br/><br/>[03] 283^b^.^eb^ ^b^uḷāro^eb^ti vipulo mahā.  ^b^devānubhāva^eb^nti yā sā sabbadevatānaṃ vatthālaṅkāravimānasarīrānaṃ  pabhā dvādasa yojanāni pharati. mahāpuññānaṃ pana sarīrappabhā  yojanasataṃ pharati. taṃ devānubhāvaṃ atikkamitvā.<br/><br/>[03] ^b^brahmuno^eb^ ^a^M2.0233^ea^ ^b^hetaṃ pubbanimitta^eb^nti yathā sūriyassa udayato etaṃ  pubbaṅgamaṃ etaṃ pubbanimittaṃ yadidaṃ aruṇuggaṃ, evameva brahmunopi etaṃ --  ``pubbanimitta''nti dīpeti. 


volume: 23
item: 92
title: ānandaparikathāvaṇṇanā^janavasabhayakkhavaṇṇanā^devasabhāvaṇṇanā^sanaṅkumārakathāvaṇṇanā^
content:
  [03] 284^b^.^eb^ ^b^anabhisambhavanīyo^eb^ti ^a^V2.0209^ea^  ^a^P2.0640^ea^ apattabbo, na taṃ  devā tāvatiṃsā passantīti attho. ^b^cakkhupathasmi^eb^nti  cakkhupasāde āpāthe vā. so devānaṃ cakkhussa āpāthe sambhavanīyo  pattabbo na hoti, na abhibhavatīti vuttaṃ hoti. heṭṭhā heṭṭhā hi  devatā uparūpari devānaṃ oḷārikaṃ katvā māpitameva attabhāvaṃ passituṃ  sakkonti, ^b^vedapaṭilābha^eb^nti tuṭṭhipaṭilābhaṃ. ^b^adhunābhisitto  rajjenā^eb^ti sampati abhisitto rajjena. ayaṃ panattho  duṭṭhagāmaṇiabhayavatthunā dīpetabbo --<br/><br/>[03] so kira dvattiṃsa damiḷarājāno vijitvā anurādhapure  pattābhiseko tuṭṭhasomanassena māsaṃ niddaṃ na labhi, tato -- ``niddaṃ  na labhāmi, bhante''ti bhikkhusaṅghassa ācikkhi. tena hi,  mahārāja, ajja uposathaṃ adhiṭṭhāhīti. so ca uposathaṃ adhiṭṭhāsi.  saṅgho gantvā -- ``cittayamakaṃ sajjhāyathā''ti aṭṭha  ābhidhammikabhikkhū pesesi. te gantvā -- ``nipajja tvaṃ,  mahārājā,''ti vatvā sajjhāyaṃ ārabhiṃsu. rājā sajjhāyaṃ suṇantova  niddaṃ okkami. therā -- rājānaṃ mā pabodhayitthāti pakkamiṃsu.  rājā dutiyadivase sūriyuggamane pabujjhitvā there apassanto --  ``kuhiṃ ayyā''ti pucchi. tumhākaṃ niddokkamanabhāvaṃ ñatvā gatāti.  natthi, bho, mayhaṃ ayyakassa dārakānaṃ ajānanakabhesajjaṃ nāma, yāva  niddābhesajjampi jānanti yevāti āha.<br/><br/>[03] ^b^pañcasikho^eb^ti pañcasikhagandhabbasadiso hutvā.  pañcasikhagandhabbadevaputtassa kira sabbadevatā attabhāvaṃ mamāyanti.  tasmā brahmāpi tādisaṃyeva attabhāvaṃ nimminitvā pāturahosi.  ^b^pallaṅkena nisīdī^eb^ti pallaṅkaṃ ābhujitvā nisīdi.<br/><br/>[03] ^b^vissaṭṭho^eb^ti sumutto apalibuddho. ^b^viññeyyo^eb^ti  atthaviññāpano. ^b^mañjū^eb^ti madhuro mudu. ^b^savanīyo^eb^ti  sotabbayuttako kaṇṇasukho. ^b^bindū^eb^ti ^a^M2.0234^ea^ ekagghano.  ^b^avisārī^eb^ti suvisado avippakiṇṇo. ^b^gambhīro^eb^ti  nābhimūlato paṭṭhāya gambhīrasamuṭṭhito, na  jivhādantaoṭṭhatālumattappahārasamuṭṭhito. evaṃ samuṭṭhito hi amadhuro ca  hoti, na ca dūraṃ sāveti. ^b^ninnādī^eb^ti ^a^P2.0641^ea^ mahāmeghamudiṅgasaddo  viya ninnādayutto. apicettha pacchimaṃ pacchimaṃ padaṃ purimassa  purimassa atthoyevāti veditabbo. ^b^yathāparisa^eb^nti yattakā  parisā, tattakameva viññāpeti. anto parisāyaṃ yevassa saddo  samparivattati, na bahiddhā vidhāvati. ^b^ye hi kecī^eb^ti  ^a^V2.0210^ea^ ādi  bahujanahitāya paṭipannabhāvadassanatthaṃ vadati. ^b^saraṇaṃ gatā^eb^ti na  yathā vā tathā vā saraṇaṃ gate sandhāya vadati.  nibbematikagahitasaraṇe pana sandhāya vadati. ^b^gandhabbakāyaṃ  paripūrentī^eb^ti gandhabbadevagaṇaṃ paripūrenti. iti amhākaṃ satthu  loke uppannakālato paṭṭhāya cha devalokādīsu piṭṭhaṃ koṭṭetvā  pūritanāḷi viya saravananaḷavanaṃ viya ca nirantaraṃ jātaparisāti  āha. 


volume: 23
item: 93
title: janavasabhayakkhavaṇṇanā^devasabhāvaṇṇanā^sanaṅkumārakathāvaṇṇanā^bhāvitaiddhipādavaṇṇanā^
content:
  [03] 287^b^.^eb^ ^b^yāvasupaññattā cime tena bhagavatā^eb^ti tena  mayhaṃ satthārā bhagavatā yāva supaññattā yāva sukathitā.  ^b^iddhipādā^eb^ti ettha ijjhanaṭṭhena iddhi, patiṭṭhānaṭṭhena pādāti  veditabbā. ^b^iddhipahutāyā^eb^ti iddhipahonakatāya.  ^b^iddhivisavitāyā^eb^ti iddhivipajjanabhāvāya, punappunaṃ āsevanavasena  ciṇṇavasitāyāti vuttaṃ hoti. ^b^iddhivikubbanatāyā^eb^ti  iddhivikubbanabhāvāya, nānappakārato katvā dassanatthāya.  ^b^chandasamādhippadhānasaṅkhārasamannāgata^eb^ntiādīsu chandahetuko  chandādhiko vā samādhi chandasamādhi, kattukamyatāchandaṃ adhipatiṃ  karitvā paṭiladdhasamādhissetaṃ adhivacanaṃ. padhānabhūtā saṅkhārā  padhānasaṅkhārā. catukiccasādhakassa sammappadhānavīriyassetaṃ  adhivacanaṃ. ^b^samannāgata^eb^nti chandasamādhinā ca padhānasaṅkhārena  ca upetaṃ. ^b^iddhipāda^eb^nti nipphattipariyāyena ijjhanaṭṭhena vā,  ijjhanti etāya sattā iddhā vuddhā ukkaṃsagatā hontīti iminā vā  pariyāyena ^b^iddhī^eb^ti saṅkhyaṃ gatānaṃ abhiññācittasampayuttānaṃ  chandasamādhipadhānasaṅkhārānaṃ adhiṭṭhānaṭṭhena pādabhūto  sesacittacetasikarāsīti attho. vuttañhetaṃ -- ``iddhipādoti  tathābhūtassa vedanākkhandho, saññākkhandho, saṅkhārakkhandho  viññāṇakkhandho''ti (vibha0 434). iminā ^a^M2.0235^ea^ nayena sesesupi  attho veditabbo. yatheva ^a^P2.0642^ea^ hi chandaṃ adhipatiṃ karitvā  paṭiladdhasamādhi chandasamādhīti vutto, evaṃ vīriyaṃ, cittaṃ, vīmaṃsaṃ  adhipatiṃ karitvā paṭiladdhasamādhi vīmaṃsāsamādhīti vuccati. apica  upacārajjhānaṃ pādo, paṭhamajjhānaṃ iddhi. saupacāraṃ paṭhamajjhānaṃ  pādo, dutiyajjhānaṃ iddhīti evaṃ pubbabhāge pādo, aparabhāge iddhīti  evamettha attho veditabbo. vitthārena iddhipādakathā  ^b^visuddhimagge^eb^ ca ^b^vibhaṅgaṭṭhakathāya^eb^ ca vuttā.<br/><br/>[03] keci pana ``nipphannā iddhi. anipphanno iddhipādo''ti  vadanti, tesaṃ vādamaddanatthāya abhidhamme ^b^uttaracūḷikavāro^eb^ nāma  ābhato -- ``cattāro iddhipādā chandiddhipādo, vīriyiddhipādo,  cittiddhipādo, vīmaṃsiddhipādo. tattha katamo chandiddhipādo? idha  bhikkhu yasmiṃ ^a^V2.0211^ea^ samaye lokuttaraṃ jhānaṃ bhāveti niyyānikaṃ apacayagāmiṃ  diṭṭhigatānaṃ pahānāya paṭhamāya bhūmiyā pattiyā vivicceva kāmehi paṭhamaṃ  jhānaṃ upasampajja viharati dukkhāpaṭipadaṃ dandhābhiññaṃ. yo tasmiṃ  samaye chando chandikatā kattukamyatā kusalo dhammacchando, ayaṃ  vuccati chandiddhipādo, avasesā dhammā chandiddhipādasampayuttā''ti  (vibha0 458). ime pana lokuttaravaseneva āgatā. tattha  raṭṭhapālatthero chandaṃ dhuraṃ katvā lokuttaraṃ dhammaṃ nibbattesi.  soṇatthero vīriyaṃ dhuraṃ katvā, sambhūtatthero cittaṃ dhuraṃ katvā,  āyasmā mogharājā vīmaṃsaṃ dhuraṃ katvāti.<br/><br/>[03] tattha yathā catūsu amaccaputtesu ṭhānantaraṃ patthetvā rājānaṃ  upanissāya viharantesu eko upaṭṭhāne chandajāto rañño ajjhāsayañca  ruciñca ñatvā divā ca ratto ca upaṭṭhahanto rājānaṃ ārādhetvā  ṭhānantaraṃ pāpuṇi. yathā so, evaṃ chandadhurena lokuttaradhammanibbattako  veditabbo.<br/><br/>[03] eko pana -- ``divase divase upaṭṭhātuṃ ko sakkoti, uppanne  kicce parakkamena ārādhessāmī''ti kupite paccante raññā pahito  parakkamena sattumaddanaṃ katvā ṭhānantaraṃ pāpuṇi. yathā so, evaṃ  vīriyadhurena lokuttaradhammanibbattako veditabbo.<br/><br/>[03] eko ^a^M2.0236^ea^ -- ``divase divase upaṭṭhānampi urena  sattisarapaṭicchannampi ^a^P2.0643^ea^ bhāroyeva, mantabalena ārādhessāmī''ti  khattavijjāya kataparicayattā mantasaṃvidhānena rājānaṃ ārādhetvā  ṭhānantaraṃ pāpuṇāti. yathā so, evaṃ cittadhurena  lokuttaradhammanibbattako veditabbo.<br/><br/>[03] aparo -- ``kiṃ imehi upaṭṭhānādīhi, rājāno nāma  jātisampannassa ṭhānantaraṃ denti, tādisassa dento mayhaṃ dassatī''ti  jātisampattimeva nissāya ṭhānantaraṃ pāpuṇi, yathā so, evaṃ  suparisuddhaṃ vīmaṃsaṃ nissāya vīmaṃsadhurena lokuttaradhammanibbattako  veditabbo.<br/><br/>[03] ^b^anekavihita^eb^nti anekavidhaṃ. ^b^iddhividha^eb^nti  iddhikoṭṭhāsaṃ. 


volume: 23
item: 94
title: devasabhāvaṇṇanā^sanaṅkumārakathāvaṇṇanā^bhāvitaiddhipādavaṇṇanā^tividhaokāsādhigamavaṇṇanā^
content:
  [03] 288^b^.^eb^ ^b^sukhassādhigamāyā^eb^ti jhānasukhassa  maggasukhassa phalasukhassa ca adhigamāya. ^b^saṃsaṭṭho^eb^ti ^a^V2.0212^ea^  sampayuttacitto. ^b^ariyadhamma^eb^nti ariyena bhagavatā buddhena desitaṃ  dhammaṃ. ^b^suṇātī^eb^ti satthu sammukhā bhikkhubhikkhunīādīhi vā  desiyamānaṃ suṇāti. ^b^yoniso manasikarotī^eb^ti upāyato  pathato kāraṇato `anicca'ntiādivasena manasi karoti.  ^b^``yoniso manasikāro^eb^ nāma upāyamanasikāro  pathamanasikāro, anicce aniccanti dukkhe dukkhanti anattani  anattāti asubhe asubhanti saccānulomikena vā cittassa āvaṭṭanā  anvāvaṭṭanā ābhogo samannāhāro manasikāro, ayaṃ vuccati  yonisomanasikāro''ti. evaṃ vutte yonisomanasikāre kammaṃ  ārabhatīti attho. ^b^asaṃsaṭṭho^eb^ti vatthukāmehipi kilesakāmehipi  asaṃsaṭṭho viharati. ^b^uppajjati sukha^eb^nti uppajjati  paṭhamajjhānasukhaṃ. ^b^sukhā bhiyyo somanassa^eb^nti samāpattito  vuṭṭhitassa jhānasukhapaccayā aparāparaṃ somanassaṃ uppajjati.  ^b^pamudā^eb^ti tuṭṭhākārato dubbalapīti. ^b^pāmojja^eb^nti balavataraṃ  pītisomanassaṃ. ^b^paṭhamo okāsādhigamo^eb^ti paṭhamajjhānaṃ  pañcanīvaraṇāni vikkhambhetvā attano okāsaṃ gahetvā tiṭṭhati, tasmā  ``paṭhamo okāsādhigamo''ti vuttaṃ.<br/><br/>[03] ^b^oḷārikā^eb^ti ^a^M2.0237^ea^ ettha kāyavacīsaṅkhārā tāva oḷārikā  hontu, cittasaṅkhārā kathaṃ oḷārikāti? appahīnattā.  kāyasaṅkhārā hi catutthajjhānena pahīyanti, vacīsaṅkhārā  dutiyajjhānena, cittasaṅkhārā nirodhasamāpattiyā. iti  kāyavacīsaṅkhāresu pahīnesupi te tiṭṭhantiyevāti pahīne upādāya  ^a^P2.0644^ea^ appahīnattā oḷārikā nāma jātā. ^b^sukha^eb^nti nirodhā  vuṭṭhahantassa uppannaṃ catutthajjhānikaphalasamāpattisukhaṃ. ^b^sukhā  bhiyyo somanassa^eb^ti phalasamāpattito vuṭṭhitassa aparāparaṃ somanassaṃ.  ^b^dutiyo okāsādhigamo^eb^ti catutthajjhānaṃ sukhaṃ dukkhaṃ  vikkhambhetvā attano okāsaṃ gahetvā tiṭṭhati, tasmā ``dutiyo  okāsādhigamo''ti vuttaṃ. dutiyatatiyajjhānāni panettha catutthe  gahite gahitāneva hontīti visuṃ na vuttānīti.<br/><br/>[03] ^b^idaṃ kusala^eb^ntiādīsu ^b^kusalaṃ^eb^ nāma  dasakusalakammapathā. ^b^akusala^eb^nti dasākusalakammapathā.  ^b^sāvajjadukādayo^eb^pi etesaṃ vaseneva veditabbā. sabbañceva panetaṃ  kaṇhañca sukkañca sappaṭibhāgañcāti ^b^kaṇhasukkasappaṭibhāgaṃ.^eb^  nibbānameva hetaṃ appaṭibhāgaṃ. ^b^avijjā pahīyatī^eb^ti  vaṭṭapaṭicchādikā avijjā pahīyati. ^b^vijjā uppajjatī^eb^ti  arahattamaggavijjā uppajjati. ^b^sukha^eb^nti arahattamaggasukhañceva  phalasukhañca. ^b^sukhā bhiyyo somanassa^eb^nti phalasamāpattito  vuṭṭhitassa aparāparaṃ somanassaṃ. ^b^tatiyo okāsādhigamo^eb^ti  arahattamaggo sabbakilese vikkhambhetvā attano okāsaṃ gahetvā  tiṭṭhati, tasmā ``tatiyo okāsādhigamo''ti vutto. sesamaggā pana  tasmiṃ gahite antogadhā evāti visuṃ na vuttā.<br/><br/>[03] ime ^a^V2.0213^ea^ pana tayo okāsādhigamā aṭṭhatiṃsārammaṇavasena vitthāretvā  kathetabbā. kathaṃ? sabbāni ārammaṇāni ^b^visuddhimagge^eb^  vuttanayeneva upacāravasena ca appanāvasena ca vavatthapetvā catuvīsatiyā  ṭhānesu paṭhamajjhānaṃ ``paṭhamo okāsādhigamo''ti kathetabbaṃ. terasasu  ṭhānesu dutiyatatiyajjhānāni, pannarasasu ṭhānesu catutthajjhānañca  nirodhasamāpattiṃ pāpetvā ``dutiyo okāsādhigamo''ti kathetabbaṃ.  dasa upacārajjhānāni pana maggassa padaṭṭhānabhūtāni tatiyaṃ  okāsādhigamaṃ bhajanti. apica tīsu sikkhāsu adhisīlasikkhā  paṭhamaṃ okāsādhigamaṃ bhajati, adhicittasikkhā dutiyaṃ,  adhipaññāsikkhā tatiyanti evaṃ sikkhāvasenapi kathetabbaṃ.  sāmaññaphalepi cūḷasīlato yāva paṭhamajjhānā paṭhamo okāsādhigamo  ^a^M2.0238^ea^, dutiyajjhānato yāva nevasaññānāsaññāyatanā dutiyo  ^a^P2.0645^ea^, vipassanāto  yāva arahattā tatiyo okāsādhigamoti evaṃ  sāmaññaphalasuttantavasenapi kathetabbaṃ. tīsu pana piṭakesu  vinayapiṭakaṃ paṭhamaṃ okāsādhigamaṃ bhajati, suttantapiṭakaṃ dutiyaṃ,  abhidhammapiṭakaṃ tatiyanti evaṃ piṭakavasenapi kathetabbaṃ.<br/><br/>[03] pubbe kira mahātherā vassūpanāyikāya imameva suttaṃ paṭṭhapenti.  kiṃ kāraṇā? tīṇi piṭakāni vibhajitvā kathetuṃ labhissāmāti.  tepiṭakena hi samodhānetvā kathentassa dukkathitanti na sakkā vattuṃ.  tepiṭakaṃ bhajāpetvā kathitameva idaṃ suttaṃ sukathitaṃ hotīti. 


volume: 23
item: 95
title: sanaṅkumārakathāvaṇṇanā^bhāvitaiddhipādavaṇṇanā^tividhaokāsādhigamavaṇṇanā^catusatipaṭṭhānavaṇṇanā^
content:
  [03] 289^b^.^eb^ ^b^kusalassādhigamāyā^eb^ti maggakusalassa ceva  phalakusalassa ca adhigamatthāya. ubhayampi hetaṃ anavajjaṭṭhena khemaṭṭhena  vā kusalameva. ^b^tattha sammāsamādhiyatī^eb^ti tasmiṃ ajjhattakāye  samāhito ekaggacitto hoti. ^b^bahiddhā parakāye ñāṇadassanaṃ  abhinibbattetī^eb^ti attano kāyato parassa kāyābhimukhaṃ ñāṇaṃ peseti.  esa nayo sabbattha. sabbattheva ca ^b^satimā^eb^ti padena  kāyādipariggāhikā sati, ^b^loko^eb^ti padena  pariggahitakāyādayova loko. cattāro cete satipaṭṭhānā  lokiyalokuttaramissakā kathitāti veditabbā. 


volume: 23
item: 96
title:
  bhāvitaiddhipādavaṇṇanā^tividhaokāsādhigamavaṇṇanā^catusatipaṭṭhānavaṇṇanā^sattasamādhiparikkhāravaṇṇanā^

content:
  [03] 290^b^.^eb^ ^b^samādhiparikkhārā^eb^ti ettha tayo  parikkhārā. ``ratho sīlaparikkhāro jhānakkho cakkavīriyo''ti  (saṃ0 ni0  5.4) hi ettha alaṅkāro parikkhāro nāma.  ``sattahi nagaraparikkhārehi ^a^V2.0214^ea^ suparikkhataṃ hotī''ti (a0 ni0   7.67) ettha parivāro parikkhāro nāma.  ``gilānapaccayajīvitaparikkhāro''ti (dī0 ni0 3.182) ettha  sambhāro parikkhāro nāma. idha pana parivāraparikkhāravasena  ``satta samādhiparikkhārā''ti vuttaṃ. ^b^parikkhatā^eb^ti parivāritā.  ^b^ayaṃ vuccati so ariyo sammāsamādhī^eb^ti ayaṃ sattahi  ratanehi parivuto cakkavattī viya sattahi aṅgehi parivuto ^a^M2.0239^ea^ ``ariyo  sammāsamādhī''ti vuccati. ^b^saupaniso itipī^eb^ti saupanissayo  itipi vuccati, saparivāro yevāti vuttaṃ hoti.  ^b^sammādiṭṭhissā^eb^ti sammādiṭṭhiyaṃ ṭhitassa. ^b^sammāsaṅkappo  pahotī^eb^ti sammāsaṅkappo pavattati. esa nayo sabbapadesu. ayaṃ  panattho maggavasenāpi phalavasenāpi veditabbo. kathaṃ?  maggasammādiṭṭhiyaṃ ṭhitassa ^a^P2.0646^ea^ maggasammāsaṅkappo pahoti...pe0...  maggañāṇe ṭhitassa maggavimutti pahoti. tathā phalasammādiṭṭhiyaṃ  ṭhitassa phalasammāsaṅkappo pahoti...pe0... phalasammāñāṇe ṭhitassa  phalavimutti pahotīti.<br/><br/>[03] ^b^svākkhāto^eb^tiādīni ^b^visuddhimagge^eb^ vaṇṇitāni.  ^b^apārutā^eb^ti vivaṭā. ^b^amatassā^eb^ti nibbānassa.  ^b^dvārā^eb^ti pavesanamaggā. ^b^aveccappasādenā^eb^ti acalappasādena.  ^b^dhammavinītā^eb^ti sammāniyyānena niyyātā.<br/><br/>[03] ^b^atthāyaṃ itarā pajā^eb^ti anāgāmino sandhāyāha,  anāgāmino ca atthīti vuttaṃ hoti. ^b^puññabhāgā^eb^ti  puññakoṭṭhāsena nibbattā. ^b^ottappa^eb^nti ottappamāno. tena  kadāci nāma musā assāti musāvādabhayena saṅkhātuṃ na sakkomi, na  pana mama saṅkhātuṃ balaṃ natthīti dīpeti. <br/><br/>[03] 291^b^.^eb^ ^b^taṃ kiṃ maññati bhava^eb^nti iminā kevalaṃ  vessavaṇaṃ pucchati, na panassa evarūpo satthā nāhosīti vā na  bhavissatīti vā laddhi atthi. sabbabuddhānañhi abhisamaye viseso  natthi. <br/><br/>[03] 292^b^.^eb^ ^b^sayaṃparisāya^eb^nti attano parisāyaṃ.  ^b^tayidaṃ brahmacariya^eb^nti taṃ idaṃ sakalaṃ sikkhattayabrahmacariyaṃ.  sesaṃ uttānameva. imāni pana padāni dhammasaṅgāhakattherehi  ṭhapitānīti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] janavasabhasuttavaṇṇanā niṭṭhitā. 


volume: 23
item: 97
title: mahāgovindasuttavaṇṇanā^^^^
content:
  [03] 293^b^.^eb^ ^b^evaṃ^eb^ ^a^V2.0215^ea^ ^a^P2.0647^ea^ ^a^M2.0240^ea^   ^b^me suta^eb^nti mahāgovindasuttaṃ.  tatrāyamanuttānapadavaṇṇanā -- ^b^pañcasikho^eb^ti pañcacūḷo  pañcakuṇḍaliko. so kira manussapathe puññakammakaraṇakāle daharo  pañcacūḷakadārakakāle vacchapālakajeṭṭhako hutvā aññepi dārake gahetvā  bahigāme catumaggaṭṭhānesu sālaṃ karonto pokkharaṇiṃ khaṇanto setuṃ  bandhanto visamaṃ maggaṃ samaṃ karonto yānānaṃ akkhapaṭighātanarukkhe  harantoti evarūpāni puññāni karonto vicaritvā daharova  kālamakāsi. tassa so attabhāvo iṭṭho kanto manāpo ahosi.  so kālaṃ katvā cātumahārājikadevaloke navutivassasatasahassappamāṇaṃ  āyuṃ gahetvā nibbatti. tassa tigāvutappamāṇo suvaṇṇakkhandhasadiso  attabhāvo ahosi. so sakaṭasahassamattaṃ ābharaṇaṃ pasādhetvā  navakumbhamatte gandhe vilimpitvā dibbarattavatthadharo rattasuvaṇṇakaṇṇikaṃ  piḷandhitvā pañcahi kuṇḍalakehi piṭṭhiyaṃ vattamānehi  pañcacūḷakadārakaparihāreneva vicarati. tenetaṃ ``pañcasikho'' tveva  sañjānanti.<br/><br/>[03] ^b^abhikkantāya rattiyā^eb^ti abhikkantāya khīṇāya rattiyā,  ekakoṭṭhāsaṃ atītāyāti attho. ^b^abhikkantavaṇṇo^eb^ti  atīṭṭhakantamanāpavaṇṇo. pakatiyāpi hesa kantavaṇṇo, alaṅkaritvā  āgatattā pana abhikkantavaṇṇo ahosi. ^b^kevalakappa^eb^nti  anavasesaṃ samantato. anavasesattho ettha kevalasaddo.  kevalaparipuṇṇanti ettha viya. samantato attho kappasaddo,  kevalakappaṃ jetavanantiādīsu viya. ^b^obhāsetvā^eb^ti ābhāya  pharitvā, candimā viya sūriyo viya ca ekobhāsaṃ ekapajjotaṃ  karitvāti attho. 


volume: 23
item: 98
title: ^^^devasabhāvaṇṇanā^
content:
  [03] 294^b^.^eb^ ^b^sudhammāyaṃ sabhāya^eb^nti sudhammāya nāma  itthiyā ratanamattakaṇṇikarukkhanissandena nibbattasabhāyaṃ ^a^V2.0216^ea^. tassā  ^a^P2.0648^ea^ kira phalikamayā bhūmi, maṇimayā āṇiyo ^a^M2.0241^ea^, suvaṇṇamayā thambhā,  rajatamayā thambhaghaṭikā ca saṅghātā ca, pavāḷamayāni vāḷarūpāni,  sattaratanamayā gopānasiyo ca pakkhapāsakā ca mukhavaṭṭi ca,  indanīlaiṭṭhakāhi chadanaṃ, sovaṇṇamayaṃ chadanapīṭhaṃ, rajatamayā thūpikā,  āyāmato ca vitthārato ca tīṇi yojanasatāni, parikkhepato  navayojanasatāni, ubbedhato pañcayojanasatāni, evarūpāyaṃ sudhammāyaṃ  sabhāyaṃ.<br/><br/>[03] ^b^dhataraṭṭho^eb^tiādīsu ^b^dhataraṭṭho^eb^ gandhabbarājā  gandhabbadevatānaṃ koṭisatasahassena parivuto  koṭisatasahassasuvaṇṇamayāni phalakāni ca suvaṇṇasattiyo ca  gāhāpetvā puratthimāya disāya pacchimābhimukho dvīsu devalokesu  devatā purato katvā nisinno.<br/><br/>[03] ^b^virūḷhako^eb^ kumbhaṇḍarājā kumbhaṇḍadevatānaṃ  koṭisatasahassena parivuto koṭisatasahassarajatamayāni phalakāni ca  suvaṇṇasattiyo ca gāhāpetvā dakkhiṇāya disāya uttarābhimukho dvīsu  devalokesu devatā purato katvā nisinno.<br/><br/>[03] ^b^virūpakkho^eb^ nāgarājā nāgānaṃ koṭisatasahassena parivuto  koṭisatasahassamaṇimayāni mahāphalakāni ca suvaṇṇasattiyo ca  gāhāpetvā pacchimāya disāya puratthimābhimukho dvīsu devalokesu  devatā purato katvā nisinno.<br/><br/>[03] ^b^vessavaṇo^eb^ yakkharājā yakkhānaṃ koṭisatasahassena  parivuto koṭisatasahassapavāḷamayāni mahāphalakāni ca  suvaṇṇasattiyo ca gāhāpetvā uttarāya disāya dakkhiṇābhimukho dvīsu  devalokesu devatā purato katvā nisinnoti veditabbo.<br/><br/>[03] ^b^atha pacchā amhākaṃ āsanaṃ hotī^eb^ti tesaṃ pacchato amhākaṃ  nisīdituṃ okāso pāpuṇāti. tato paraṃ pavisituṃ vā passituṃ vā  na labhāma. sannipātakāraṇaṃ panettha pubbe vuttaṃ catubbidhameva. tesu  vassūpanāyikasaṅgaho vitthārito. yathā pana vassūpanāyikāya, evaṃ  mahāpavāraṇāyapi puṇṇamadivase sannipatitvā ``ajja kattha gantvā  kassa santike pavāressāmā''ti mantenti. tattha sakko devānamindo  yebhuyyena piyaṅgudīpamahāvihārasmiṃyeva pavāreti. sesā devatā  pāricchattakādīni ^a^M2.0242^ea^ dibbapupphāni ceva dibbacandanacuṇṇāni ca gahetvā  attano attano manāpaṭṭhānameva gantvā pavārenti. evaṃ  pavāraṇasaṅgahatthāya sannipatanti ^a^P2.0649^ea^.<br/><br/>[03] devaloke ^a^V2.0217^ea^ pana ^b^āsāvatī^eb^ nāma latā atthi. sā  pupphissatīti devā vassasahassaṃ upaṭṭhānaṃ gacchanti. pāricchattake  pupphamāne ekavassaṃ upaṭṭhānaṃ gacchanti. te tassa paṇḍupalāsādibhāvato  paṭṭhāya attamanā honti. yathāha -- <br/><br/>[02] ``yasmiṃ, bhikkhave, samaye devānaṃ tāvatiṃsānaṃ  pāricchattako koviḷāro paṇḍupalāso hoti, attamanā, bhikkhave, devā  tāvatiṃsā tasmiṃ samaye honti -- `paṇḍupalāso kho dāni  pāricchattako koviḷāro, na cirasseva pannapalāso bhavissatī'ti.  yasmiṃ, bhikkhave, samaye devānaṃ tāvatiṃsānaṃ pāricchattako koviḷāro  pannapalāso hoti, khārakajāto hoti, jālakajāto hoti,  kuṭumalakajāto hoti, korakajāto hoti. attamanā, bhikkhave, devā  tāvatiṃsā tasmiṃ samaye honti -- `korakajāto dāni pāricchattako  koviḷāro na cirasseva sabbapāliphullo bhavissatī'ti (a0 ni0   7.69). <br/><br/>[02] sabbapāliphullassa kho pana, bhikkhave, pāricchattakassa  koviḷārassa samantā paññāsa yojanāni ābhāya phuṭaṃ hoti, anuvātaṃ  yojanasataṃ gandho gacchati. ayamānubhāvo pāricchattakassa  koviḷārassā''ti.<br/><br/>[03] pupphite pāricchattake ārohaṇakiccaṃ vā aṅkusakaṃ gahetvā  namanakiccaṃ vā pupphāharaṇatthaṃ caṅkoṭakakiccaṃ vā natthi, kantanakavāto  uṭṭhahitvā pupphāni vaṇṭato kantati, sampaṭicchanakavāto sampaṭicchati,  pavesanakavāto sudhammaṃ devasabhaṃ paveseti, sammajjanakavāto  purāṇapupphāni nīharati, santharaṇakavāto pattakaṇṇikakesarāni naccanto  santharati, majjhaṭṭhāne dhammāsanaṃ hoti. yojanappamāṇo ratanapallaṅko  upari tiyojanena setacchattena dhārayamānena, tadanantaraṃ sakkassa  devarañño ^a^M2.0243^ea^ āsanaṃ atthariyati. tato tettiṃsāya devaputtānaṃ, tato  aññāsaṃ mahesakkhadevatānaṃ. aññataradevatānaṃ pana pupphakaṇṇikāva  āsanaṃ hoti.<br/><br/>[03] devā devasabhaṃ pavisitvā nisīdanti. tato pupphehi reṇuvaṭṭi  uggantvā upari kaṇṇikaṃ āhacca nipatamānā devatānaṃ tigāvutappamāṇaṃ  attabhāvaṃ lākhārasaparikammasajjitaṃ viya ^a^P2.0650^ea^ karoti. tesaṃ sā kīḷā  catūhi māsehi pariyosānaṃ gacchati. evaṃ  pāricchattakakīḷānubhavanatthāya sannipatanti.<br/><br/>[03] māsassa ^a^V2.0218^ea^ pana aṭṭhadivase devaloke mahādhammasavanaṃ ghusati.  tattha sudhammāyaṃ devasabhāyaṃ sanaṅkumāro vā mahābrahmā, sakko vā  devānamindo, dhammakathikabhikkhu vā, aññataro vā dhammakathiko  devaputto dhammakathaṃ katheti. aṭṭhamiyaṃ pakkhassa catunnaṃ mahārājānaṃ  amaccā, cātuddasiyaṃ puttā, pannarase sayaṃ cattāro mahārājāno  nikkhamitvā suvaṇṇapaṭṭañca jātihiṅgulakañca gaṇhitvā  gāmanigamarājadhāniyo anuvicaranti. te -- ``asukā nāma itthī  vā puriso vā buddhaṃ saraṇaṃ gato, dhammaṃ saraṇaṃ gato. saṅghaṃ saraṇaṃ  gato. pañcasīlāni rakkhati. māsassa aṭṭha uposathe karoti.  mātūpaṭṭhānaṃ pūreti. pitūpaṭṭhānaṃ pūreti. asukaṭṭhāne  uppalahatthakasatena pupphakumbhena pūjā katā. dīpasahassaṃ āropitaṃ.  akāladhammasavanaṃ kāritaṃ. chattavedikā puṭavedikā kucchivedikā  sīhāsanaṃ sīhasopānaṃ kāritaṃ. tīṇi sucaritāni pūreti.  dasakusalakammapathe samādāya vattatī''ti suvaṇṇapaṭṭe jātihiṅgulakena  likhitvā āharitvā pañcasikhassa hatthe denti. pañcasikho  mātalissa hatthe deti. mātali saṅgāhako sakkassa devarañño deti.<br/><br/>[03] yadā puññakammakārakā bahū na honti, potthako khuddako hoti,  taṃ disvāva devā -- ``pamatto, vata bho mahājano viharati, cattāro  apāyā paripūrissanti, cha devalokā tucchā bhavissantī''ti  anattamanā honti. sace pana potthako mahā hoti, taṃ disvāva devā  -- ``appamatto, vata bho, mahājano viharati, cattāro apāyā suññā  bhavissanti ^a^M2.0244^ea^, cha devalokā paripūrissanti, buddhasāsane puññāni  karitvā āgate mahāpuññe purakkhatvā nakkhattaṃ kīḷituṃ  labhissāmā''ti attamanā honti. taṃ potthakaṃ gahetvā sakko devarājā  vāceti. tassa pakatiniyāmena kathentassa saddo dvādasa yojanāni  gaṇhāti. uccena sarena kathentassa ca sakalaṃ dasayojanasahassaṃ  devanagaraṃ chādetvā tiṭṭhati. evaṃ dhammasavanatthāya sannipatanti. idha  pana pavāraṇasaṅgahatthāya sannipatitāti veditabbā.<br/><br/>[03] ^b^tathāgataṃ namassantā^eb^ti navahi kāraṇehi tathāgataṃ  namassamānā ^a^P2.0651^ea^. ^b^dhammassa ca sudhammata^eb^nti svākkhātatādibhedaṃ  dhammassa sudhammataṃ ujuppaṭipannatādibhedaṃ saṅghassa ca suppaṭipattinti  attho. 


