# pali

volume: 29
item: 16
title:
  tathāgatavārasattamanayavaṇṇanā^sabbāsavasuttavaṇṇanā^^dassanāpahātabbāasavavaṇṇanā^saṃvarāpahātabbāasavavaṇṇanā

content:
  [03] 22^b^.^eb^ evaṃ dassanena pahātabbe āsave dassetvā idāni  tadanantaruddiṭṭhe saṃvarā pahātabbe dassetuṃ, ^b^katame ca, bhikkhave,  āsavā saṃvarā pahātabbā^eb^ti āha. evaṃ sabbattha sambandho  veditabbo. ito parañhi atthamattameva vaṇṇayissāma.<br/><br/>[03] nanu ca dassanena bhāvanāyāti imehi dvīhi appahātabbo  āsavo nāma natthi, atha kasmā visuṃ saṃvarādīhi pahātabbe  dassetīti. saṃvarādīhi pubbabhāge vikkhambhitā āsavā catūhi  maggehi samugghātaṃ gacchanti, tasmā tesaṃ maggānaṃ pubbabhāge imehi  pañcahākārehi vikkhambhanappahānaṃ ^a^V1.0081^ea^ ^a^P1.0075^ea^ dassento evamāha.  tasmā yo cāyaṃ vutto paṭhamo dassanamaggoyeva, idāni  bhāvanānāmena vuccissanti tayo maggā, tesaṃ sabbesampi ayaṃ  pubbabhāgapaṭipadāti veditabbā.<br/><br/>[03] tattha ^a^M1.0078^ea^ ^b^idhā^eb^ti imasmiṃ sāsane. ^b^paṭisaṅkhā^eb^ti  paṭisaṅkhāya. tatthāyaṃ saṅkhāsaddo ñāṇakoṭṭhāsapaññattigaṇanāsu  dissati. ``saṅkhāyekaṃ paṭisevatī''tiādīsu (ma0 ni0  2.168) hi ñāṇe dissati. ``papañcasaññāsaṅkhā  samudācarantī''tiādīsu (ma0 ni0 1.201) koṭṭhāse. ``tesaṃ  tesaṃ dhammānaṃ saṅkhā samaññā''tiādīsu (dha0 sa0 1313)  paññattiyaṃ. ``na sukaraṃ saṅkhātu''ntiādīsu (saṃ0 ni0   2.128) gaṇanāyaṃ. idha pana ñāṇe daṭṭhabbo.<br/><br/>[03] ^b^paṭisaṅkhā yoniso^eb^ti hi upāyena pathena paṭisaṅkhāya  ñatvā paccavekkhitvāti attho. ettha ca asaṃvare ādīnavapaṭisaṅkhā  yoniso paṭisaṅkhāti veditabbā. sā cāyaṃ ``varaṃ, bhikkhave,  tattāya ayosalākāya ādittāya sampajjalitāya sajotibhūtāya  cakkhundriyaṃ sampalimaṭṭhaṃ, na tveva cakkhuviññeyyesu rūpesu  anubyañjanaso nimittaggāho''tiādinā (saṃ0 ni0  4.235)  ādittapariyāyanayena veditabbā. ^b^cakkhundriyasaṃvarasaṃvuto  viharatī^eb^ti ettha cakkhumeva indriyaṃ cakkhundriyaṃ, saṃvaraṇato saṃvaro,  pidahanato thakanatoti vuttaṃ hoti. satiyā etaṃ adhivacanaṃ.  cakkhundriye saṃvaro cakkhundriyasaṃvaro. titthakāko āvāṭakacchapo  vanamahiṃsotiādayo viya.<br/><br/>[03] tattha kiñcāpi cakkhundriye saṃvaro vā asaṃvaro vā natthi.  na hi cakkhupasādaṃ nissāya sati vā muṭṭhasaccaṃ vā uppajjati.  apica yadā rūpārammaṇaṃ cakkhussa āpāthaṃ āgacchati, tadā bhavaṅge  dvikkhattuṃ uppajjitvā niruddhe kiriyamanodhātu āvajjanakiccaṃ  sādhayamānā uppajjitvā nirujjhati, tato cakkhuviññāṇaṃ  dassanakiccaṃ, tato vipākamanodhātu sampaṭicchanakiccaṃ, tato  vipākāhetukamanoviññāṇadhātu santīraṇakiccaṃ, tato  kiriyāhetukamanoviññāṇadhātu voṭṭhabbanakiccaṃ sādhayamānā uppajjitvā  nirujjhati. tadanantaraṃ javanaṃ javati.<br/><br/>[03] tatthapi ^a^V1.0082^ea^ neva bhavaṅgasamaye, na āvajjanādīnaṃ aññatarasamaye  saṃvaro vā asaṃvaro vā atthi. javanakkhaṇe pana sace dussīlyaṃ  ^a^P1.0076^ea^ vā muṭṭhasaccaṃ vā aññāṇaṃ vā akkhanti vā kosajjaṃ  vā uppajjati, ayaṃ asaṃvaro hoti. evaṃ hontopi so cakkhundriye  asaṃvaroti vuccati. kasmā? tasmiñhi sati dvārampi aguttaṃ  hoti, bhavaṅgampi āvajjanādīni vīthicittānipi. yathā kiṃ   ^a^M1.0079^ea^, yathā nagare catūsu dvāresu asaṃvutesu kiñcāpi anto gharakoṭṭhakagabbhādayo  susaṃvutā, tathāpi antonagare sabbaṃ bhaṇḍaṃ arakkhitaṃ agopitameva  hoti. nagaradvārena hi pavisitvā corā yadicchanti, taṃ kareyyuṃ,  evameva javane dussīlyādīsu uppannesu, tasmiṃ asaṃvare sati dvārampi  aguttaṃ hoti, bhavaṅgampi āvajjanādīni vīthicittānipīti.<br/><br/>[03] tasmiṃ pana sīlādīsu uppannesu dvārampi guttaṃ hoti, bhavaṅgampi  āvajjanādīni vīthicittānipi. yathā kiṃ? yathā nagaradvāresu  susaṃvutesu kiñcāpi anto gharādayo asaṃvutā, tathāpi antonagare  sabbaṃ bhaṇḍaṃ surakkhitaṃ sugopitameva hoti. nagaradvāresu hi pihitesu  corānaṃ paveso natthi, evameva javane sīlādīsu uppannesu dvārampi  suguttaṃ hoti, bhavaṅgampi āvajjanādīni vīthicittānipi. tasmā  javanakkhaṇe uppajjamānopi cakkhundriye saṃvaroti vutto. idha cāyaṃ  satisaṃvaro adhippetoti veditabbo. cakkhundriyasaṃvarena saṃvuto  ^b^cakkhundriyasaṃvarasaṃvuto,^eb^ upetoti vuttaṃ hoti. tathā hi,  pātimokkhasaṃvarasaṃvutoti imassa vibhaṅge ``iminā  pātimokkhasaṃvarena upeto hoti...pe0... samannāgato''ti (vibha0  511) vuttaṃ. taṃ ekajjhaṃ katvā cakkhundriyasaṃvarena saṃvutoti  evamattho veditabbo.<br/><br/>[03] atha vā saṃvarīti saṃvuto, thakesi pidahīti vuttaṃ hoti.  cakkhundriye saṃvarasaṃvuto cakkhundriyasaṃvarasaṃvuto,  cakkhundriyasaṃvarasaññitaṃ satikavāṭaṃ cakkhudvāre, gharadvāre kavāṭaṃ viya  saṃvari thakesi pidahīti vuttaṃ hoti. ayameva cettha attho  sundarataro. tathā hi ``cakkhundriyasaṃvaraṃ asaṃvutassa viharato  saṃvutassa viharato''ti etesu padesu ayameva attho dissati.<br/><br/>[03] ^b^viharatī^eb^ti evaṃ cakkhundriyasaṃvarasaṃvuto yena kenaci  iriyāpathavihārena viharati. ^b^yañhissā^eb^tiādimhi ^a^V1.0083^ea^ ^a^P1.0077^ea^  yaṃ cakkhundriyasaṃvaraṃ assa bhikkhuno asaṃvutassa athaketvā  apidahitvā viharantassāti evamattho veditabbo. atha vā,  ye-kārassa ^b^ya^eb^nti ādeso. ^b^hi^eb^kāro ca padapūraṇo, ye  assāti attho.<br/><br/>[03] ^b^uppajjeyyu^eb^nti ^a^M1.0080^ea^ nibbatteyyuṃ. ^b^āsavā  vighātapariḷāhā^eb^ti cattāro āsavā ca aññe ca vighātakarā  kilesapariḷāhā vipākapariḷāhā ca. cakkhudvāre hi iṭṭhārammaṇaṃ  āpāthagataṃ kāmassādavasena assādayato abhinandato kāmāsavo  uppajjati, īdisaṃ aññasmimpi sugatibhave labhissāmīti bhavapatthanāya  assādayato bhavāsavo uppajjati, sattoti vā sattassāti vā  gaṇhantassa diṭṭhāsavo uppajjati, sabbeheva sahajātaṃ aññāṇaṃ  avijjāsavoti cattāro āsavā uppajjanti. tehi sampayuttā apare  kilesā vighātapariḷāhā, āyatiṃ vā tesaṃ vipākā. tepi hi  asaṃvutasseva viharato uppajjeyyunti vuccanti.<br/><br/>[03] ^b^evaṃsa te^eb^ti evaṃ assa te. evaṃ etena upāyena na  honti, no aññathāti vuttaṃ hoti. esa nayo ^b^paṭisaṅkhā  yoniso sotindriyasaṃvarasaṃvuto^eb^tiādīsu.<br/><br/>[03] ^b^ime vuccanti, bhikkhave, āsavā saṃvarā pahātabbā^eb^ti ime  chasu dvāresu cattāro cattāro katvā catuvīsati āsavā saṃvarena  pahātabbāti vuccanti. sabbattheva cettha satisaṃvaro eva saṃvaroti  veditabbo. <br/><br/>[06] saṃvarāpahātabbāasavavaṇṇanā niṭṭhitā. 


volume: 29
item: 17
title:
  sabbāsavasuttavaṇṇanā^^dassanāpahātabbāasavavaṇṇanā^saṃvarāpahātabbāasavavaṇṇanā^paṭisevanāpahātabbāasavavaṇṇanā

content:
  [03] 23^b^.^eb^ ^b^paṭisaṅkhā yoniso cīvara^eb^ntiādīsu yaṃ  vattabbaṃ, taṃ sabbaṃ visuddhimagge sīlakathāyaṃ vuttameva.  ^b^yañhissā^eb^ti yaṃ cīvarapiṇḍapātādīsu vā aññataraṃ assa.  ^b^appaṭisevato^eb^ti evaṃ yoniso appaṭisevantassa. sesaṃ  vuttanayameva. kevalaṃ panidha aladdhaṃ cīvarādiṃ patthayato laddhaṃ vā   ^a^V1.0084^ea^ assādayato kāmāsavassa uppatti veditabbā. īdisaṃ aññasmimpi  sampattibhave sugatibhave labhissāmīti bhavapatthanāya assādayato  bhavāsavassa, ahaṃ labhāmi na labhāmīti vā mayhaṃ vā idanti  attasaññaṃ adhiṭṭhahato diṭṭhāsavassa uppatti veditabbā. sabbeheva pana  sahajāto avijjāsavoti evaṃ catunnaṃ āsavānaṃ uppatti  vipākapariḷāhā ca navavedanuppādanatopi veditabbā.<br/><br/>[03] ^b^ime^eb^ ^a^M1.0081^ea^ ^b^vuccanti, bhikkhave, āsavā paṭisevanā pahātabbā^eb^ti  ime ekamekasmiṃ paccaye ^a^P1.0078^ea^ cattāro cattāro katvā  soḷasa āsavā iminā ñāṇasaṃvarasaṅkhātena paccavekkhaṇapaṭisevanena  pahātabbāti vuccanti. <br/><br/>[06] paṭisevanāpahātabbāasavavaṇṇanā niṭṭhitā. 


volume: 29
item: 18
title:
  ^dassanāpahātabbāasavavaṇṇanā^saṃvarāpahātabbāasavavaṇṇanā^paṭisevanāpahātabbāasavavaṇṇanā^adhivāsanāpahātabbāasavavaṇṇanā

content:
  [03] 24^b^.^eb^ ^b^paṭisaṅkhā yoniso khamo hoti  sītassā^eb^ti upāyena pathena paccavekkhitvā khamo hoti sītassa  sītaṃ khamati sahati, na avīrapuriso viya appamattakenapi sītena  calati kampati kammaṭṭhānaṃ vijahati. apica kho lomasanāgatthero  viya anappakenāpi sītena phuṭṭho na calati na kampati, kammaṭṭhānameva  manasi karoti. thero kira cetiyapabbate piyaṅguguhāyaṃ padhānaghare  viharanto antaraṭṭhake himapātasamaye lokantarikaniraye paccavekkhitvā  kammaṭṭhānaṃ avijahantova abbhokāse vītināmesi. evaṃ  ^b^uṇhādīsupi^eb^ atthayojanā veditabbā.<br/><br/>[03] kevalañhi yo bhikkhu adhimattampi uṇhaṃ sahati sveva thero  viya, ayaṃ ``khamo uṇhassā''ti veditabbo. thero kira  gimhasamaye pacchābhattaṃ bahicaṅkame nisīdi. kammaṭṭhānaṃ  manasikaronto sedāpissa kacchehi muccanti. atha naṃ antevāsiko  āha ``idha, bhante, nisīdatha, sītalo okāso''ti. thero  ``uṇhabhayenevamhi āvuso idha nisinno''ti avīcimahānirayaṃ  paccavekkhitvā nisīdiyeva. ^b^uṇha^eb^nti cettha aggisantāpova  veditabbo. sūriyasantāpavasena panetaṃ vatthu vuttaṃ.<br/><br/>[03] yo ^a^V1.0085^ea^ ca dve tayo vāre bhattaṃ vā pānīyaṃ vā alabhamānopi  anamatagge saṃsāre attano pettivisayūpapattiṃ paccavekkhitvā avedhento  kammaṭṭhānaṃ na vijahatiyeva. adhimattehi ḍaṃsamakasavātātapasamphassehi  phuṭṭho cāpi tiracchānūpapattiṃ paccavekkhitvā avedhento kammaṭṭhānaṃ na  vijahatiyeva. sarīsapasamphassena phuṭṭho cāpi anamatagge saṃsāre  sīhabyagghādimukhesu anekavāraṃ parivattitapubbabhāvaṃ paccavekkhitvā  avedhento kammaṭṭhānaṃ na vijahatiyeva padhāniyatthero viya. ayaṃ  ``khamo jighacchāya...pe0... sarīsapasamphassāna''nti veditabbo.<br/><br/>[03] theraṃ ^a^M1.0082^ea^ kira khaṇḍacelavihāre kaṇikārapadhāniyaghare ariyavaṃsaṃ  suṇantaṃ ghoraviso sappo ḍaṃsi. thero jānitvāpi pasannacitto  nisinno dhammaṃyeva suṇāti. visavego thaddho ahosi. thero  upasampadamaṇḍalaṃ ādiṃ katvā sīlaṃ paccavekkhitvā  parisuddhasīlohamasmīti pītiṃ uppādesi. saha pītuppādā visaṃ  nivattitvā pathaviṃ pāvisi. thero ^a^P1.0079^ea^ tattheva  cittekaggataṃ labhitvā vipassanaṃ vaḍḍhetvā arahattaṃ pāpuṇi.<br/><br/>[03] yo pana akkosavasena durutte duruttattāyeva ca durāgate api  antimavatthusaññite vacanapathe sutvā khantiguṇaṃyeva paccavekkhitvā na  vedhati dīghabhāṇakābhayatthero viya. ayaṃ ``khamo duruttānaṃ  durāgatānaṃ vacanapathāna''nti veditabbo.<br/><br/>[03] thero kira paccayasantosabhāvanārāmatāya mahāariyavaṃsappaṭipadaṃ  kathesi, sabbo mahāgāmo āgacchati. therassa mahāsakkāro uppajjati.  taṃ aññataro mahāthero adhivāsetuṃ asakkonto dīghabhāṇako  ariyavaṃsaṃ kathemīti sabbarattiṃ kolāhalaṃ karosītiādīhi akkosi.  ubhopi ca attano attano vihāraṃ gacchantā gāvutamattaṃ ekapathena  agamaṃsu. sakalagāvutampi so taṃ akkosiyeva. tato yattha dvinnaṃ  vihārānaṃ maggo bhijjati, tattha ṭhatvā dīghabhāṇakatthero taṃ vanditvā  ``esa, bhante, tumhākaṃ maggo''ti āha. so asuṇanto viya  agamāsi. theropi vihāraṃ gantvā pāde pakkhāletvā nisīdi.  tamenaṃ antevāsiko ``kiṃ, bhante, sakalagāvutaṃ paribhāsantaṃ na  kiñci avocutthā''ti āha. thero ``khantiyeva, āvuso, mayhaṃ  bhāro, na akkhanti. ekapaduddhārepi kammaṭṭhānaviyogaṃ na  passāmī''ti āha. ettha ca vacanameva ^b^vacanapatho^eb^ti veditabbo.<br/><br/>[03] yo ^a^V1.0086^ea^ pana uppannā sārīrikā vedanā dukkhamanaṭṭhena ^b^dukkhā,^eb^  bahalaṭṭhena ^b^tibbā,^eb^ pharusaṭṭhena ^b^kharā,^eb^ tikhiṇaṭṭhena  ^b^kaṭukā,^eb^ assādavirahato ^b^asātā,^eb^ manaṃ avaḍḍhanato  ^b^amanāpā,^eb^ pāṇaharaṇasamatthatāya ^b^pāṇaharā^eb^ adhivāsetiyeva,  na vedhati. evaṃ sabhāvo hoti cittalapabbate padhāniyatthero viya.  ayaṃ ``uppannānaṃ...pe0... adhivāsanajātiko''ti veditabbo.<br/><br/>[03] therassa ^a^M1.0083^ea^ kira rattiṃ padhānena vītināmetvā ṭhitassa udaravāto  uppajji. so taṃ adhivāsetuṃ asakkonto āvattati parivattati.  tamenaṃ caṅkamapasse ṭhito piṇḍapātiyatthero āha ``āvuso, pabbajito  nāma adhivāsanasīlo hotī''ti. so ``sādhu, bhante''ti  adhivāsetvā niccalo sayi. vāto nābhito yāva hadayaṃ phāleti.  thero vedanaṃ vikkhambhetvā ^a^P1.0080^ea^ vipassanto muhuttena  anāgāmī hutvā parinibbāyīti.<br/><br/>[03] ^b^yañhissā^eb^ti sītādīsu yaṃkiñci ekadhammampi assa.  ^b^anadhivāsayato^eb^ti anadhivāsentassa akkhamantassa. sesaṃ  vuttanayameva. āsavuppatti panettha evaṃ veditabbā. sītena phuṭṭhassa  uṇhaṃ patthayantassa kāmāsavo uppajjati, evaṃ sabbattha. natthi no  sampattibhave sugatibhave sītaṃ vā uṇhaṃ vāti bhavaṃ patthayantassa  bhavāsavo. mayhaṃ sītaṃ uṇhanti gāho diṭṭhāsavo. sabbeheva  sampayutto avijjāsavoti.<br/><br/>[03] ^b^``ime vuccanti...pe0... adhivāsanā pahātabbā''^eb^ti ime  sītādīsu ekamekassa vasena cattāro cattāro katvā aneke āsavā  imāya khantisaṃvarasaṅkhātāya adhivāsanāya pahātabbāti vuccantīti  attho. ettha ca yasmā ayaṃ khanti sītādidhamme adhivāseti,  attano upari āropetvā vāsetiyeva. na asahamānā hutvā  nirassati, tasmā ``adhivāsanā''ti vuccatīti veditabbā. <br/><br/>[06] adhivāsanāpahātabbāasavavaṇṇanā niṭṭhitā. 


volume: 29
item: 19
title:
  dassanāpahātabbāasavavaṇṇanā^saṃvarāpahātabbāasavavaṇṇanā^paṭisevanāpahātabbāasavavaṇṇanā^adhivāsanāpahātabbāasavavaṇṇanā^parivajjanāpahātabbāasavavaṇṇanā

content:
  [03] 25^b^.^eb^ ^b^paṭisaṅkhā^eb^ ^a^V1.0087^ea^ ^b^yoniso caṇḍaṃ hatthiṃ  parivajjetī^eb^ti ahaṃ samaṇoti caṇḍassa hatthissa āsanne na ṭhātabbaṃ.  tatonidānañhi maraṇampi siyā maraṇamattampi dukkhanti evaṃ  upāyena pathena paccayena paccavekkhitvā caṇḍaṃ hatthiṃ parivajjeti  paṭikkamati. esa nayo sabbattha. ^b^caṇḍa^eb^nti ca duṭṭhaṃ, vāḷanti  vuttaṃ hoti. ^b^khāṇu^eb^nti khadirakhāṇuādiṃ.  ^b^kaṇṭakaṭṭhāna^eb^nti kaṇṭakānaṃ ṭhānaṃ, yattha kaṇṭakā vijjanti, taṃ  okāsanti vuttaṃ hoti. ^b^sobbha^eb^nti sabbato paricchinnataṭaṃ.  ^b^papāta^eb^nti ekato chinnataṭaṃ. ^b^candanika^eb^nti  ucchiṭṭhodakagabbhamalādīnaṃ chaḍḍanaṭṭhānaṃ. ^b^oḷigalla^eb^nti tesaṃyeva  ^a^M1.0084^ea^ sakaddamādīnaṃ sandanokāsaṃ. taṃ jaṇṇumattampi asucibharitaṃ hoti,  dvepi cetāni ṭhānāni amanussaduṭṭhāni honti. tasmā tāni  vajjetabbāni. ^b^anāsane^eb^ti ettha pana ayuttaṃ āsanaṃ  ^b^anāsanaṃ,^eb^ taṃ atthato aniyatavatthukaṃ rahopaṭicchannāsananti  veditabbaṃ. ^b^agocare^eb^ti etthapi ca ayutto gocaro  ^b^agocaro,^eb^ so vesiyādibhedato pañcavidho. ^b^pāpake  mitte^eb^ti lāmake dussīle mittapatirūpake, amitte vā.  ^b^bhajanta^eb^nti sevamānaṃ. ^b^viññū sabrahmacārī^eb^ti paṇḍitā  buddhisampannā sabrahmacārayo, bhikkhūnametaṃ adhivacanaṃ. te hi ekakammaṃ  ekuddeso ^a^P1.0081^ea^ samasikkhatāti imaṃ brahmaṃ samānaṃ caranti,  tasmā ^b^sabrahmacārī^eb^ti vuccanti. ^b^pāpakesu ṭhānesū^eb^ti  lāmakesu ṭhānesu. ^b^okappeyyu^eb^nti saddaheyyuṃ, adhimucceyyuṃ  ``addhā ayamāyasmā akāsi vā karissati vā''ti.<br/><br/>[03] ^b^yañhissā^eb^ti hatthiādīsu yaṃkiñci ekampi assa.  sesaṃ vuttanayameva. āsavuppatti panettha evaṃ veditabbā.  hatthiādinidānena dukkhena phuṭṭhassa sukhaṃ patthayato kāmāsavo  uppajjati. natthi no sampattibhave sugatibhave īdisaṃ dukkhanti bhavaṃ  patthentassa bhavāsavo. maṃ hatthī maddati, maṃ assoti gāho  diṭṭhāsavo. sabbeheva sampayutto avijjāsavoti.<br/><br/>[03] ^b^ime vuccanti...pe0... parivajjanā pahātabbā^eb^ti ime  hatthiādīsu ekekassa vasena cattāro cattāro katvā aneke āsavā  iminā sīlasaṃvarasaṅkhātena parivajjanena pahātabbāti vuccantīti  veditabbā. <br/><br/>[06] parivajjanāpahātabbāasavavaṇṇanā niṭṭhitā. 


volume: 29
item: 20
title:
  saṃvarāpahātabbāasavavaṇṇanā^paṭisevanāpahātabbāasavavaṇṇanā^adhivāsanāpahātabbāasavavaṇṇanā^parivajjanāpahātabbāasavavaṇṇanā^vinodanāpahātabbāasavavaṇṇanā

content:
  [03] 26^b^.^eb^ ^b^paṭisaṅkhā^eb^ ^a^V1.0088^ea^ ^b^yoniso uppannaṃ kāmavitakkaṃ  nādhivāsetī^eb^ti ``iti pāyaṃ vitakko akusalo, itipi sāvajjo,  itipi dukkhavipāko, so ca kho attabyābādhāya  saṃvattatī''tiādinā nayena yoniso kāmavitakke ādīnavaṃ  paccavekkhitvā tasmiṃ tasmiṃ ārammaṇe uppannaṃ jātamabhinibbattaṃ  kāmavitakkaṃ nādhivāseti, cittaṃ āropetvā na vāseti, abbhantare vā  na vāsetītipi attho.<br/><br/>[03] anadhivāsento kiṃ karotīti? ^b^pajahati^eb^ chaḍḍeti.<br/><br/>[03] kiṃ kacavaraṃ viya piṭakenāti? na hi, apica kho naṃ  ^b^vinodeti^eb^ tudati vijjhati nīharati.<br/><br/>[03] kiṃ ^a^M1.0085^ea^ balibaddaṃ viya patodenāti? na hi, atha kho naṃ  ^b^byantīkaroti^eb^ vigatantaṃ karoti. yathāssa antopi  nāvasissati antamaso bhaṅgamattampi, tathā naṃ karoti.<br/><br/>[03] kathaṃ pana naṃ tathā karotīti? ^b^anabhāvaṃ gametī^eb^ti anu  anu abhāvaṃ gameti, vikkhambhanappahānena yathā suvikkhambhito hoti,  tathā karotīti vuttaṃ hoti. esa nayo ^b^byāpādavihiṃsāvitakkesu^eb^.<br/><br/>[03] ettha ca ^b^kāmavitakko^eb^ti ``yo kāmapaṭisaṃyutto takko  vitakko micchāsaṅkappo''ti vibhaṅge (vibha0 910) vutto. esa  nayo itaresu. ^b^uppannuppanne^eb^ti uppanne uppanne, uppannamatteyevāti  vuttaṃ hoti. sakiṃ vā uppanne vinodetvā dutiyavāre ^a^P1.0082^ea^  ajjhupekkhitā na hoti, satakkhattumpi uppanne uppanne  vinodetiyeva. ^b^pāpake akusale^eb^ti lāmakaṭṭhena pāpake,  akosallatāya akusale. ^b^dhamme^eb^ti teyeva kāmavitakkādayo  sabbepi vā nava mahāvitakke. tattha tayo vuttā eva. avasesā  ``ñātivitakko janapadavitakko amaravitakko parānuddayatāpaṭisaṃyutto  ^a^V1.0089^ea^ vitakko lābhasakkārasilokapaṭisaṃyutto vitakko anavaññattipaṭisaṃyutto  vitakko''ti (mahāni0 207) ime cha.<br/><br/>[03] ^b^yañhissā^eb^ti etesu vitakkesu yaṃkiñci assa, sesaṃ  vuttanayameva. kāmavitakko panettha kāmāsavo eva. tabbiseso  bhavāsavo. taṃsampayutto diṭṭhāsavo. sabbavitakkesu avijjāsavoti  evaṃ āsavuppattipi veditabbā.<br/><br/>[03] ^b^ime vuccanti...pe0... vinodanā pahātabbā^eb^ti ime  kāmavitakkādivasena vuttappakārā āsavā iminā tasmiṃ tasmiṃ vitakke  ādīnavapaccavekkhaṇasahitena vīriyasaṃvarasaṅkhātena vinodanena  pahātabbāti vuccantīti veditabbā. <br/><br/>[06] vinodanāpahātabbāasavavaṇṇanā niṭṭhitā. 


volume: 29
item: 21
title:
  paṭisevanāpahātabbāasavavaṇṇanā^adhivāsanāpahātabbāasavavaṇṇanā^parivajjanāpahātabbāasavavaṇṇanā^vinodanāpahātabbāasavavaṇṇanā^bhāvanāpahātabbāasavavaṇṇanā

content:
  [03] 27^b^.^eb^ ^b^paṭisaṅkhā yoniso satisambojjhaṅgaṃ  bhāvetī^eb^ti abhāvanāya ādīnavaṃ, bhāvanāya ca ānisaṃsaṃ upāyena  pathena paccavekkhitvā satisambojjhaṅgaṃ ^a^M1.0086^ea^ bhāveti, esa nayo sabbattha.  ettha ca kiñcāpi ime uparimaggattayasamayasambhūtā lokuttarabojjhaṅgā  eva adhippetā, tathāpi ādikammikānaṃ bojjhaṅgesu asammohatthaṃ  lokiyalokuttaramissakena nesaṃ nayena atthavaṇṇanaṃ karissāmi. idha  pana lokiyanayaṃ pahāya lokuttaranayo eva gahetabbo. tattha  satisambojjhaṅgantiādinā nayena vuttānaṃ sattannaṃ ādipadānaṃyeva tāva  -- <br/><br/>[21] atthato lakkhaṇādīhi, kamato ca vinicchayo. <br/><br/>[22] anūnādhikato ceva, viññātabbo vibhāvinā..<br/><br/>[03] tattha satisambojjhaṅge tāva saraṇaṭṭhena ^b^sati^eb^. sā panesā  upaṭṭhānalakkhaṇā, apilāpanalakkhaṇā vā. vuttampi hetaṃ ``yathā,  mahārāja, rañño bhaṇḍāgāriko rañño sāpateyyaṃ ^a^V1.0090^ea^ apilāpeti, ettakaṃ,  mahārāja, hiraññaṃ, ettakaṃ suvaṇṇaṃ, ettakaṃ sāpateyyanti, evameva kho,  mahārāja ^a^P1.0083^ea^, sati uppajjamānā  kusalākusalasāvajjānavajjahīnapaṇītakaṇhasukkasappaṭibhāge dhamme  apilāpeti. ime cattāro satipaṭṭhānā''ti (mi0 pa0 2.1.13)  vitthāro. apilāpanarasā. kiccavaseneva hissa etaṃ lakkhaṇaṃ  therena vuttaṃ. asammosarasā vā. gocarābhimukhabhāvapaccupaṭṭhānā.  sati eva sambojjhaṅgo ^b^satisambojjhaṅgo^eb^. tattha bodhiyā  bodhissa vā aṅgoti bojjhaṅgo.<br/><br/>[03] kiṃ vuttaṃ hoti? yā hi ayaṃ dhammasāmaggī, yāya  lokiyalokuttaramaggakkhaṇe uppajjamānāya  līnuddhaccapatiṭṭhānāyūhana-kāmasukhattakilamathānuyoga-ucchedasassatābhinivesādīnaṃ  anekesaṃ upaddavānaṃ paṭipakkhabhūtāya  satidhammavicayavīriyapītipassaddhisamādhiupekkhāsaṅkhātāya  dhammasāmaggiyā ariyasāvako bujjhatīti katvā ``bodhī''ti vuccati.  ^b^bujjhatī^eb^ti kilesasantānaniddāya uṭṭhahati, cattāri vā  ariyasaccāni paṭivijjhati, nibbānameva vā sacchikarotīti vuttaṃ  hoti. yathāha ``satta bojjhaṅge bhāvetvā anuttaraṃ sammāsambodhiṃ  abhisambuddho''ti. tassā dhammasāmaggisaṅkhātāya bodhiyā  aṅgotipi bojjhaṅgo, jhānaṅgamaggaṅgādayo viya.<br/><br/>[03] yopesa ^a^M1.0087^ea^ yathāvuttappakārāya etāya dhammasāmaggiyā bujjhatīti  katvā ariyasāvako ``bodhī''ti vuccati, tassa bodhissa aṅgotipi  bojjhaṅgo, senaṅgarathaṅgādayo viya. tenāhu aṭṭhakathācariyā  ``bujjhanakassa puggalassa aṅgāti vā bojjhaṅgā''ti. apica  ``bojjhaṅgāti kenaṭṭhena bojjhaṅgā? bodhāya saṃvattantīti bojjhaṅgā,  bujjhantīti bojjhaṅgā, anubujjhantīti bojjhaṅgā, paṭibujjhantīti  bojjhaṅgā, sambujjhantīti bojjhaṅgā''tiādinā (paṭi0 ma0 3.17)  paṭisambhidānayenāpi attho veditabbo. pasattho sundaro vā  bojjhaṅgoti sambojjhaṅgo. evaṃ sati eva sambojjhaṅgo  satisambojjhaṅgo. taṃ ^b^satisambojjhaṅgaṃ^eb^. evaṃ tāva ekassa  ādipadassa atthato lakkhaṇādīhi ca vinicchayo viññātabbo.<br/><br/>[03] dutiyādīsu pana catusaccadhamme vicinātīti ^b^dhammavicayo^eb^.  so pana vicayalakkhaṇo, obhāsanaraso, asammohapaccupaṭṭhāno.  vīrabhāvato vidhinā īrayitabbato ca ^b^vīriyaṃ^eb^. taṃ  paggahalakkhaṇaṃ ^a^V1.0091^ea^, upatthambhanarasaṃ, anosīdanapaccupaṭṭhānaṃ ^a^P1.0084^ea^.  pīṇayatīti ^b^pīti^eb^. sā pharaṇalakkhaṇā, tuṭṭhilakkhaṇā vā,  kāyacittānaṃ pīṇanarasā, tesaṃyeva odagyapaccupaṭṭhānā.  kāyacittadarathapassambhanato ^b^passaddhi^eb^. sā upasamalakkhaṇā,  kāyacittadarathanimmaddanarasā, āyacittānaṃ  aparipphandanabhūtasītibhāvapaccupaṭṭhānā. samādhānato ^b^samādhi^eb^.  so avikkhepalakkhaṇo, avisāralakkhaṇo vā, cittacetasikānaṃ  sampiṇḍanaraso, cittaṭṭhitipaccupaṭṭhāno. ajjhupekkhanato ^b^upekkhā^eb^.  sā paṭisaṅkhānalakkhaṇā, samavāhitalakkhaṇā vā,  ūnādhikatānivāraṇarasā, pakkhapātupacchedarasā vā,  majjhattabhāvapaccupaṭṭhānā. sesaṃ vuttanayameva. evaṃ sesapadānampi  atthato lakkhaṇādīhi ca vinicchayo viññātabbo.<br/><br/>[03] ^b^kamato^eb^ti ettha ca ``satiñca khvāhaṃ, bhikkhave,  sabbatthikaṃ vadāmī''ti (saṃ0 ni0  5.234) vacanato sabbesaṃ  sesabojjhaṅgānaṃ upakārakattā satisambojjhaṅgova paṭhamaṃ vutto. tato  paraṃ ``so tathā sato viharanto taṃ dhammaṃ paññāya  pavicinatī''tiādinā (vibha0 469) nayena sesabojjhaṅgānaṃ  pubbāpariyavacane payojanaṃ sutteyeva vuttaṃ. evamettha kamatopi  vinicchayo viññātabbo.<br/><br/>[03] ^b^anūnādhikato^eb^ti kasmā pana bhagavatā satteva bojjhaṅgā  vuttā anūnā anadhikāti. līnuddhaccapaṭipakkhato sabbatthikato ca.  ettha hi tayo ^a^M1.0088^ea^ bojjhaṅgā līnassa paṭipakkhā. yathāha --  ``yasmiñca kho, bhikkhave, samaye līnaṃ cittaṃ hoti, kālo tasmiṃ  samaye dhammavicayasambojjhaṅgassa bhāvanāya, kālo  vīriyasambojjhaṅgassa bhāvanāya, kālo pītisambojjhaṅgassa  bhāvanāyā''ti (saṃ0 ni0  5.234). tayo uddhaccassa paṭipakkhā.  yathāha -- ``yasmiñca kho, bhikkhave, samaye uddhataṃ cittaṃ hoti,  kālo tasmiṃ samaye passaddhisambojjhaṅgassa bhāvanāya, kālo  samādhisambojjhaṅgassa bhāvanāya, kālo upekkhāsambojjhaṅgassa  bhāvanāyā''ti (saṃ0 ni0  5.234). eko panettha sabbatthiko.  yathāha -- ``satiñca khvāhaṃ, bhikkhave, sabbatthikaṃ vadāmī''ti.  ``sabbatthaka''ntipi pāṭho, dvinnampi sabbattha icchitabbanti attho.  evaṃ līnuddhaccapaṭipakkhato sabbatthikato ^a^P1.0085^ea^ ca satteva  bojjhaṅgā vuttā anūnā anadhikāti, evamettha anūnādhikatopi  vinicchayo viññātabbo.<br/><br/>[03] evaṃ ^a^V1.0092^ea^ tāva ``satisambojjhaṅga''ntiādinā nayena vuttānaṃ  sattannaṃ ādipadānaṃyeva atthavaṇṇanaṃ ñatvā idāni ^b^bhāveti  vivekanissita^eb^ntiādīsu evaṃ ñātabbā. ^b^bhāvetī^eb^ti vaḍḍheti,  attano cittasantāne punappunaṃ janeti abhinibbattetīti attho.  ^b^vivekanissita^eb^nti viveke nissitaṃ. ^b^viveko^eb^ti  vivittatā. svāyaṃ tadaṅgaviveko vikkhambhanasamucchedapaṭippassaddhi  nissaraṇavivekoti pañcavidho. tassa nānattaṃ ``ariyadhamme  avinīto''ti ettha vuttanayeneva veditabbaṃ. ayameva hi tattha  vinayoti vutto. evaṃ etasmiṃ pañcavidhe viveke. <br/><br/>[01] ^b^vivekanissita^eb^nti tadaṅgavivekanissitaṃ  samucchedavivekanissitaṃ nissaraṇavivekanissitañca satisambojjhaṅgaṃ  bhāvetīti ayamattho veditabbo. tathā hi ayaṃ bojjhaṅgabhāvanānuyutto  yogī vipassanākkhaṇe kiccato tadaṅgavivekanissitaṃ, ajjhāsayato  nissaraṇavivekanissitaṃ, maggakāle pana kiccato  samucchedavivekanissitaṃ, ārammaṇato nissaraṇavivekanissitaṃ  satisambojjhaṅgaṃ bhāveti. pañcavidhavivekanissitantipi eke, te hi  na kevalaṃ balavavipassanāmaggaphalakkhaṇesu eva bojjhaṅge uddharanti,  vipassanāpādakakasiṇajjhānāanāpānāsubhabrahmavihārajjhānesupi  uddharanti. na ca paṭisiddhā aṭṭhakathācariyehi. tasmā tesaṃ matena  etesaṃ jhānānaṃ pavattikkhaṇe kiccato eva vikkhambhanavivekanissitaṃ.  yathā ^a^M1.0089^ea^ ca ``vipassanākkhaṇe ajjhāsayato  nissaraṇavivekanissita''nti vuttaṃ, evaṃ  paṭippassaddhivivekanissitampi bhāvetīti vattuṃ vaṭṭati. esa nayo  ^b^virāganissitā^eb^dīsu. vivekaṭṭhā eva hi virāgādayo.<br/><br/>[03] kevalañhettha ^b^vossaggo^eb^ duvidho pariccāgavossaggo ca  pakkhandanavossaggo cāti. tattha ^b^pariccāgavossaggo^eb^ti  vipassanākkhaṇe ca tadaṅgavasena, maggakkhaṇe ca samucchedavasena  kilesappahānaṃ. ^b^pakkhandanavossaggo^eb^ti vipassanākkhaṇe  tanninnabhāvena, maggakkhaṇe pana ārammaṇakaraṇena nibbānapakkhandanaṃ.  tadubhayampi imasmiṃ lokiyalokuttaramissake atthavaṇṇanānaye vaṭṭati.  tathā hi ayaṃ satisambojjhaṅgo yathāvuttena pakārena kilese  pariccajati, nibbānañca pakkhandati. ^b^vossaggapariṇāmi^eb^nti  ^a^P1.0086^ea^ iminā pana sakalena vacanena vossaggattaṃ  pariṇamantaṃ pariṇatañca paripaccantaṃ paripakkañcāti. idaṃ vuttaṃ hoti  ``ayañhi bojjhaṅgabhāvanānuyutto bhikkhu yathā satisambojjhaṅgo  kilesapariccāgavossaggattaṃ nibbānapakkhandanavossaggattañca ^a^V1.0093^ea^ paripaccati,  yathā ca paripakko hoti, tathā naṃ bhāvetī''ti. esa nayo  sesabojjhaṅgesu.<br/><br/>[03] idha pana nibbānaṃyeva sabbasaṅkhatehi vivittattā ^b^viveko,^eb^  sabbesaṃ virāgabhāvato ^b^virāgo,^eb^ nirodhabhāvato ^b^nirodho^eb^ti  vuttaṃ. maggo eva ca vossaggapariṇāmī, tasmā satisambojjhaṅgaṃ  bhāveti vivekaṃ ārammaṇaṃ katvā pavattiyā vivekanissitaṃ. tathā  ^b^virāganissitaṃ nirodhanissitaṃ^eb^. tañca kho  ariyamaggakkhaṇuppattiyā kilesānaṃ samucchedato pariccāgabhāvena ca  nibbānapakkhandanabhāvena ca pariṇataṃ paripakkanti ayameva attho  daṭṭhabbo. esa nayo sesabojjhaṅgesu.<br/><br/>[03] ^b^yañhissā^eb^ti etesu bojjhaṅgesu yaṃkiñci assa. sesaṃ  vuttanayameva. āsavuppattiyaṃ panettha imesaṃ uparimaggattayasampayuttānaṃ  bojjhaṅgānaṃ abhāvitattā ye uppajjeyyuṃ kāmāsavo bhavāsavo  avijjāsavoti tayo āsavā, bhāvayato evaṃsa te āsavā na hontīti  ayaṃ nayo veditabbo.<br/><br/>[03] ^b^ime vuccanti...pe0... bhāvanā pahātabbā^eb^ti ime tayo  āsavā imāya maggattayasampayuttāya bojjhaṅgabhāvanāya pahātabbāti  vuccantīti veditabbā. <br/><br/>[03] 28^b^.^eb^ idāni ^a^M1.0090^ea^ imehi sattahākārehi pahīnāsavaṃ bhikkhuṃ  thomento āsavappahāne cassa ānisaṃsaṃ dassento eteheva ca kāraṇehi  āsavappahāne sattānaṃ ussukkaṃ janento ^b^yato kho,  bhikkhave...pe0... antamakāsi dukkhassā^eb^ti āha. tattha ^b^yato  kho^eb^ti sāmivacane tokāro, yassa khoti vuttaṃ hoti. porāṇā  pana yasmiṃ kāleti vaṇṇayanti. ^b^ye āsavā dassanā  pahātabbā^eb^ti ye āsavā dassanena pahātabbā, te dassaneneva pahīnā  honti, na appahīnesuyeva pahīnasaññī hoti. evaṃ sabbattha vitthāro.<br/><br/>[03] ^b^sabbāsavasaṃvarasaṃvuto^eb^ti sabbehi āsavapidhānehi pihito,  sabbesaṃ vā āsavānaṃ pidhānehi pihito. ^b^acchecchi^eb^ ^a^P1.0087^ea^  ^b^taṇha^eb^nti sabbampi taṇhaṃ chindi, saṃchindi samucchindi.  vivattayi ^a^V1.0094^ea^ ^b^saṃyojana^eb^nti dasavidhampi saṃyojanaṃ  parivattayi nimmalamakāsi. ^b^sammā^eb^ti hetunā kāraṇena.  ^b^mānābhisamayā^eb^ti mānassa dassanābhisamayā pahānābhisamayā ca.  arahattamaggo hi kiccavasena mānaṃ passati, ayamassa  dassanābhisamayo. tena diṭṭho pana so tāvadeva pahīyati diṭṭhavisena  diṭṭhasattānaṃ jīvitaṃ viya. ayamassa pahānābhisamayo.<br/><br/>[03] ^b^antamakāsi dukkhassā^eb^ti evaṃ arahattamaggena sammā  mānassa diṭṭhattā pahīnattā ca ye ime ``kāyabandhanassa anto jīrati  (cūḷava0 278). haritantaṃ vā''ti (ma0 ni0 1.304) evaṃ  vuttāntimamariyādanto ca, ``antamidaṃ, bhikkhave, jīvikāna''nti  (itivu0 91; saṃ0 ni0  3.80) evaṃ vuttalāmakanto ca,  ``sakkāyo eko anto''ti (a0 ni0  6.61) evaṃ  vuttakoṭṭhāsanto ca, ``esevanto dukkhassa sabbapaccayasaṅkhayā''ti  (saṃ0 ni0  2.51) evaṃ vuttakoṭanto cāti evaṃ cattāro antā,  tesu sabbasseva vaṭṭadukkhassa antaṃ catutthakoṭisaṅkhātaṃ  antimakoṭisaṅkhātaṃ antamakāsi paricchedaṃ parivaṭumaṃ akāsi.  antimasamussayamattāvasesaṃ dukkhaṃ akāsīti vuttaṃ hoti.<br/><br/>[03] ^b^attamanā te bhikkhū^eb^ti sakamanā tuṭṭhamanā,  pītisomanassehi vā sampayuttamanā hutvā. ^b^bhagavato bhāsitaṃ  abhinandu^eb^nti idaṃ dukkhassa antakiriyāpariyosānaṃ ^a^M1.0091^ea^ bhagavato  bhāsitaṃ sukathitaṃ sulapitaṃ, evametaṃ bhagavā evametaṃ sugatāti matthakena  sampaṭicchantā abbhanumodiṃsūti.<br/><br/>[03] sesamettha yaṃ na vuttaṃ, taṃ pubbe vuttattā ca suviññeyyattā ca na  vuttaṃ. tasmā sabbaṃ vuttānusārena anupadaso paccavekkhitabbaṃ. <br/><br/>[06] bhāvanāpahātabbāasavavaṇṇanā niṭṭhitā. <br/><br/>[06] papañcasūdaniyā majjhimanikāyaṭṭhakathāya <br/><br/>[06] sabbāsavasuttavaṇṇanā niṭṭhitā. 


volume: 29
item: 22
title:
  adhivāsanāpahātabbāasavavaṇṇanā^parivajjanāpahātabbāasavavaṇṇanā^vinodanāpahātabbāasavavaṇṇanā^dhammadāyādasuttavaṇṇanā^

content:
  [03] 29^b^.^eb^ ^b^evaṃ^eb^ ^a^V1.0095^ea^ ^b^me suta^eb^nti dhammadāyādasuttaṃ. yasmā  panassa aṭṭhuppattiko nikkhepo, tasmā taṃ dassetvā vassa  apubbapadavaṇṇanaṃ karissāma. katarāya ca panidaṃ aṭṭhuppattiyā  nikkhittanti. lābhasakkāre. bhagavato kira mahālābhasakkāro  uppajji. yathā taṃ cattāro asaṅkhyeyye pūritadānapāramīsañcayassa.  sabbadisāsu yamakamahāmegho ^a^P1.0088^ea^ vuṭṭhahitvā mahoghaṃ  viya sabbapāramiyo ekasmiṃ attabhāve vipākaṃ dassāmāti sampiṇḍitā  viya lābhasakkāramahoghaṃ nibbattayiṃsu. tato tato  annapānayānavatthamālāgandhavilepanādihatthā khattiyabrāhmaṇādayo  āgantvā -- ``kahaṃ buddho, kahaṃ bhagavā, kahaṃ devadevo, narāsabho,  purisasīho''ti bhagavantaṃ pariyesanti. sakaṭasatehipi paccaye  āharitvā okāsaṃ alabhamānā samantā gāvutappamāṇampi sakaṭadhurena  sakaṭadhuramāhaccatiṭṭhanti ceva anubandhanti ca.  andhakavindabrāhmaṇādayo viya. sabbaṃ khandhake tesu tesu suttesu ca  āgatanayeneva veditabbaṃ. yathā ca bhagavato, evaṃ bhikkhusaṅghassāpi. <br/><br/>[02] vuttampi cetaṃ -- ``tena kho pana samayena bhagavā sakkato  hoti garukato mānito pūjito apacito lābhī  cīvarapiṇḍapātasenāsanagilānapaccayabhesajjaparikkhārānaṃ,  bhikkhusaṅghopi kho sakkato hoti...pe0... parikkhārāna''nti  (udā0 14). tathā -- ``yāvatā ^a^M1.0092^ea^ kho, cunda, etarahi saṅgho vā  gaṇo vā loke uppanno, nāhaṃ, cunda, aññaṃ ekasaṅghampi  samanupassāmi, evaṃ lābhaggayasaggapattaṃ, yathariva, cunda,  bhikkhusaṅgho''ti (dī0 ni0 3.176).<br/><br/>[03] svāyaṃ bhagavato ca bhikkhusaṅghassa ca uppanno lābhasakkāro  ekato hutvā dvinnaṃ mahānadīnaṃ udakamiva appameyyo ahosi. kamena  bhikkhū paccayagarukā paccayabāhulikā ahesuṃ. pacchābhattampi  telamadhuphāṇitādīsu āhaṭesu gaṇḍiṃyeva paharitvā ``amhākaṃ  ācariyassa detha, upajjhāyassa dethā''ti uccāsaddamahāsaddaṃ karonti.  sā ca nesaṃ pavatti bhagavatopi ^a^V1.0096^ea^ pākaṭā ahosi. tato bhagavā  ananucchavikanti dhammasaṃvegaṃ uppādetvā cintesi --<br/><br/>[03] ``paccayā akappiyāti na sakkā sikkhāpadaṃ paññapetuṃ.  paccayapaṭibaddhā hi kulaputtānaṃ samaṇadhammavutti. handāhaṃ  dhammadāyādapaṭipadaṃ desemi. sā sikkhākāmānaṃ kulaputtānaṃ  sikkhāpadapaññatti viya bhavissati nagaradvāre  ṭhapitasabbakāyikāadāso viya ca, yathā hi nagaradvāre ṭhapite  sabbakāyike ādāse cattāro vaṇṇā attano chāyaṃ disvā vajjaṃ pahāya  niddosā honti, evameva sikkhākāmā kulaputtā payogamaṇḍanena  attānaṃ maṇḍetukāmā imaṃ sabbakāyikādāsūpamaṃ ^a^P1.0089^ea^ desanaṃ  āvajjitvā āmisadāyādapaṭipadaṃ vajjetvā dhammadāyādapaṭipadaṃ pūrentā  khippameva jātijarāmaraṇassa antaṃ karissantī''ti. imissā  aṭṭhuppattiyā idaṃ suttaṃ abhāsi.<br/><br/>[03] tattha ^b^dhammadāyādā me, bhikkhave, bhavatha, mā  āmisadāyādā^eb^ti dhammassa me dāyādā, bhikkhave, bhavatha, mā  āmisassa. yo mayhaṃ dhammo, tassa paṭiggāhakā bhavatha, yañca kho  mayhaṃ āmisaṃ, tassa mā paṭiggāhakā bhavathāti vuttaṃ hoti. tattha  dhammopi duvidho -- nippariyāyadhammo, pariyāyadhammoti.  āmisampi duvidhaṃ -- nippariyāyāmisaṃ, pariyāyāmisanti. kathaṃ?  maggaphalanibbānabhedo hi navavidhopi lokuttaradhammo  ^b^nippariyāyadhammo^eb^ nibbattitadhammo, na yena kenaci pariyāyena  kāraṇena vā lesena vā dhammo. yaṃ panidaṃ vivaṭṭūpanissitaṃ kusalaṃ,  seyyathidaṃ, idhekacco ^a^M1.0093^ea^ vivaṭṭaṃ patthento dānaṃ deti, sīlaṃ samādiyati,  uposathakammaṃ karoti, gandhamālādīhi vatthupūjaṃ karoti, dhammaṃ suṇāti  deseti jhānasamāpattiyo nibbatteti, evaṃ karonto anupubbena  nippariyāyadhammaṃ amataṃ nibbānaṃ paṭilabhati, ayaṃ ^b^pariyāyadhammo^eb^.  tathā cīvarādayo cattāro paccayā ^b^nippariyāyāmisameva,^eb^ na  aññena pariyāyena kāraṇena vā lesena vā āmisaṃ. yaṃ panidaṃ  vaṭṭagāmikusalaṃ, seyyathidaṃ, idhekacco vaṭṭaṃ patthento sampattibhavaṃ  icchamāno dānaṃ deti...pe0... samāpattiyo nibbatteti, evaṃ karonto  anupubbena devamanussasampattiṃ paṭilabhati, idaṃ ^b^pariyāyāmisaṃ ^eb^nāma.<br/><br/>[03] tattha nippariyāyadhammopi bhagavatoyeva santako. bhagavatā hi  kathitattā bhikkhū ^a^V1.0097^ea^ maggaphalanibbānāni adhigacchanti. vuttampi cetaṃ  ``so hi brāhmaṇa bhagavā anuppannassa maggassa uppādetā, asañjātassa  maggassa sañjanetā, anakkhātassa maggassa akkhātā, maggaññū  maggavidū maggakovido. maggānugā ca pana etarahi sāvakā  viharanti pacchā samannāgatā''ti (ma0 ni0 3.79) ca -- ``so hāvuso, bhagavā jānaṃ jānāti, passaṃ passati cakkhubhūto ñāṇabhūto dhammabhūto brahmabhūto vattā pavattā atthassa ninnetā amatassa dātā dhammassāmī tathāgato''ti (ma0 ni0 1.203) ca.  pariyāyadhammopi bhagavatoyeva santako. bhagavatā ^a^P1.0090^ea^  hi kathitattā evaṃ jānanti ``vivaṭṭaṃ patthetvā dānaṃ  dento...pe0... samāpattiyo nibbattento anukkamena amataṃ nibbānaṃ  paṭilabhatī''ti. nippariyāyāmisampi ca bhagavatoyeva santakaṃ.  bhagavatā hi anuññātattāyeva bhikkhūhi jīvakavatthuṃ ādiṃ katvā  paṇītacīvaraṃ laddhaṃ. yathāha ``anujānāmi, bhikkhave, gahapaticīvaraṃ.  yo icchati, paṃsukūliko hotu, yo icchati, gahapaticīvaraṃ  sādiyatu. itarītarenapāhaṃ, bhikkhave, santuṭṭhiṃyeva vaṇṇemī''ti  (mahāva0 337).<br/><br/>[03] pubbe ca bhikkhū paṇītapiṇḍapātaṃ nālatthuṃ.  sapadānapiṇḍiyālopabhojanā evāhesuṃ. tehi rājagahe viharantena  bhagavatā -- ``anujānāmi, bhikkhave, saṅghabhattaṃ uddesabhattaṃ nimantanaṃ  salākabhattaṃ pakkhikaṃ ^a^M1.0094^ea^ uposathikaṃ pāṭipadika''nti (cūḷava0 325)  evaṃ anuññātattāyeva paṇītabhojanaṃ laddhaṃ. tathā senāsanaṃ. pubbe hi  akatapabbhārarukkhamūlādisenāsanāyeva bhikkhū ahesuṃ. te  ``anujānāmi, bhikkhave, pañca leṇānī''ti (cūḷava0 294) evaṃ  bhagavatā anuññātattāyeva vihāro aḍḍhayogo pāsādo hammiyaṃ guhāti  imāni senāsanāni labhiṃsu. pubbe ca muttaharītakeneva bhesajjaṃ akaṃsu.  te bhagavatāyeva -- ``anujānāmi, bhikkhave, pañca bhesajjāni,  seyyathidaṃ, sappi, navanītaṃ, telaṃ, madhu, phāṇita''nti (mahāva0  260) evamādinā nayena anuññātattā nānābhesajjāni labhiṃsu.<br/><br/>[03] pariyāyāmisampi bhagavatoyeva santakaṃ. bhagavatā hi kathitattā  yeva jānanti -- ``sampattibhavaṃ patthento dānaṃ datvā sīlaṃ...pe0...  samāpattiyo nibbattetvā anukkamena pariyāyāmisaṃ dibbasampattiṃ  manussasampattiṃ paṭilabhatī''ti. tadeva, yasmā nippariyāyadhammopi  pariyāyadhammopi ^a^V1.0098^ea^ nippariyāyāmisampi pariyāyāmisampi bhagavatoyeva  santakaṃ, tasmā tattha attano sāmibhāvaṃ dassento āha --  ``dhammadāyādā me, bhikkhave, bhavatha mā āmisadāyādā''ti.<br/><br/>[03] yo mayhaṃ santako duvidhopi dhammo, tassa dāyādā bhavatha.  yañca kho etaṃ mayhameva santakaṃ āmisaṃ, tassa ^a^P1.0091^ea^  dāyādā mā bhavatha. dhammakoṭṭhāsasseva sāmino bhavatha, mā  āmisakoṭṭhāsassa. yo hi jinasāsane pabbajitvā paccayaparamo  viharati catūsu taṇhuppādesu sandissamāno nikkhittadhuro  dhammānudhammappaṭipattiyaṃ, ayaṃ ^b^āmisadāyādo^eb^ nāma. tādisā  mā bhavatha. yo pana anuññātapaccayesu appicchatādīni nissāya  paṭisaṅkhā sevamāno paṭipattiparamo viharati catūsu ariyavaṃsesu  sandissamāno, ayaṃ ^b^dhammadāyādo^eb^ nāma. tādisā bhavathāti  vuttaṃ hoti.<br/><br/>[03] idāni yesaṃ tattha etadahosi, bhavissati vā anāgatamaddhānaṃ  ``kiṃ nu kho bhagavā sāvakānaṃ alābhatthiko evamāhā''ti, tesaṃ  atipaṇītalābhatthiko ahaṃ evaṃ vadāmīti dassetumāha ^b^atthi me  tumhesu...pe0... no āmisadāyādā^eb^ti.<br/><br/>[03] tassāyamattho ^a^M1.0095^ea^ -- atthi me tumhesu anukampā anuddayā  hitesitā, kena nu kho kāraṇena kena upāyena sāvakā dhammadāyādā  assu dhammakoṭṭhāsasāmino, no āmisadāyādāti. ayaṃ pana  adhippāyo, passati kira bhagavā āmisagarukānaṃ āmise  upakkhalitānaṃ atītakāle tāva kapilassa bhikkhuno, ``saṅghāṭipi  ādittā hotī''tiādinā (pārā0 230; saṃ0 ni0  2.218)  nayena āgatapāpabhikkhubhikkhunīsikkhamānādīnañca anekasatānaṃ  apāyaparipūraṇattaṃ attano sāsane pabbajitānañca devadattādīnaṃ.  dhammagarukānaṃ pana sāriputtamoggallānamahākassapādīnaṃ  abhiññāpaṭisambhidādiguṇappaṭilābhaṃ. tasmā tesaṃ apāyā parimuttiṃ  sabbaguṇasampattiñca icchanto āha -- ``atthi me tumhesu anukampā  kinti me sāvakā dhammadāyādā bhaveyyuṃ, no āmisadāyādā''ti.  paccayagaruko ca catuparisantare kūṭakahāpaṇo viya nibbutaṅgāro viya  ca nittejo nippabho hoti. tato vivattitacitto dhammagaruko   ^a^V1.0099^ea^ tejavā sīhova abhibhuyyacārī, tasmāpi evamāha -- ``atthi me...pe0...  no āmisadāyādā''ti.<br/><br/>[03] evaṃ ``dhammadāyādā me, bhikkhave, bhavatha, mā  āmisadāyādā''ti idaṃ anukampāya paṇītataraṃ lābhaṃ icchantena vuttaṃ,  no alābhatthikenāti sāvetvā idāni imassa ovādassa akaraṇe  ādīnavaṃ dassento āha ``tumhe ca me, bhikkhave...pe0... no  dhammadāyādā''ti. tattha ^b^tumhepi tena^eb^ ^a^P1.0092^ea^^b^  ādiyā bhaveyyāthā^eb^ti tumhepi tena āmisadāyādabhāvena no  dhammadāyādabhāvena ādiyā bhaveyyātha. apadisitabbā visuṃ kātabbā  vavatthapetabbā, viññūhi gārayhā bhaveyyāthāti vuttaṃ hoti. kinti?  āmisadāyādā satthusāvakā viharanti, no dhammadāyādāti.<br/><br/>[03] ^b^ahampi tena ādiyo bhaveyya^eb^nti ahampi tena tumhākaṃ  āmisadāyādabhāvena no dhammadāyādabhāvena gārayho bhaveyyaṃ. kinti?  āmisa...pe0... dāyādāti. idaṃ bhagavā tesaṃ atīva  mudukaraṇatthamāha. ayañhi ettha adhippāyo -- sace, bhikkhave, tumhe  āmisalolā carissatha, tattha viññū maṃ garahissanti ``kathañhi  nāma sabbaññū samāno attano sāvake ^a^M1.0096^ea^ dhammadāyāde no āmisadāyāde  kātuṃ na sakkotī''ti. seyyathāpi nāma anākappasampanne bhikkhū  disvā ācariyupajjhāye garahanti ``kassime saddhivihārikā,  kassantevāsikā''ti; seyyathā vā pana kulakumārake vā  kulakumārikāyo vā dussīle pāpadhamme disvā mātāpitaro garahanti  ``kassime puttā, kassa dhītaro''ti; evameva maṃ viññū garahissanti  ``kathañhi nāma sabbaññū samāno attano sāvake dhammadāyāde no  āmisadāyāde kātuṃ na sakkotī''ti.<br/><br/>[03] evaṃ imassa ovādassa akaraṇe ādīnavaṃ dassetvā karaṇe  ānisaṃsaṃ dassento ^b^tumhe ca me^eb^tiādimāha. tattha ^b^ahampi  tena na ādiyo bhaveyya^eb^nti seyyathāpi nāma vattaparipūrake  daharabhikkhū uddesaparipucchāsampanne vassasatikatthere viya ākappasampanne  disvā, kassa saddhivihārikā, kassantevāsikāti, asukassāti,  ``patirūpaṃ therassa, paṭibalo vata ovadituṃ anusāsitu''nti  ācariyupajjhāyā na ādiyā na gārayhā bhavanti, evameva ahampi  tena tumhākaṃ dhammadāyādabhāvena no āmisadāyādabhāvena kassa sāvakā  nālakapaṭipadaṃ ^a^V1.0100^ea^ tuvaṭṭakapaṭipadaṃ candūpamapaṭipadaṃ rathavinītapaṭipadaṃ  mahāgosiṅgasālapaṭipadaṃ mahāsuññatapaṭipadaṃ paṭipannā  catupaccayasantosabhāvanārāmāriyavaṃsesu sakkhibhūtā paccayagedhato  vivattamānasā abbhā muttacandasamā viharantīti; ``samaṇassa  ^a^P1.0093^ea^ gotamassā''ti vutte ``sabbaññū vata bhagavā,  asakkhi vata sāvake āmisadāyādapaṭipadaṃ chaḍḍāpetvā  dhammadāyādapaṭipattipūrake kātu''nti viññūnaṃ na ādiyo na gārayho  bhaveyyanti. evamimasmiṃ pade adhippāyaṃ ñatvā sesaṃ kaṇhapakkhe  vuttanayapaccanīkena veditabbaṃ. evaṃ imassa ovādassa karaṇe  ānisaṃsaṃ dassetvā idāni taṃ ovādaṃ niyyātento āha -- ``tasmā  tiha me, bhikkhave...pe0... no āmisadāyādā''ti. <br/><br/>[03] 30^b^.^eb^ evamimaṃ ovādaṃ niyyātetvā idāni tassā  dhammadāyādapaṭipattiyā paripūrakāriṃ thometuṃ ^b^idhāhaṃ,  bhikkhave^eb^tiādimāha. bhagavato hi thomanaṃ sutvāpi hontiyeva  tadatthāya paṭipajjitāro.<br/><br/>[03] tattha ^a^M1.0097^ea^ ^b^idhā^eb^ti nipātapadametaṃ. ^b^bhuttāvī^eb^ti bhuttavā,  katabhattakiccoti vuttaṃ hoti. ^b^pavārito^eb^ti yāvadatthapavāraṇāya  pavārito, yāvadatthaṃ bhuñjitvā paṭikkhittabhojano tittovāti vuttaṃ  hoti. catubbidhā hi pavāraṇā vassaṃvuṭṭhapavāraṇā paccayapavāraṇā  anatirittapavāraṇā yāvadatthapavāraṇāti. tattha, ``anujānāmi  bhikkhave, vassaṃvuṭṭhānaṃ bhikkhūnaṃ tīhi ṭhānehi pavāretu''nti (mahāva0  209) ayaṃ ^b^vassaṃvuṭṭhapavāraṇā^eb^. ``icchāmahaṃ, bhante, saṅghaṃ  catumāsaṃ bhesajjena pavāretu''nti (pāci0 303) ca ``aññatra  punapavāraṇāya aññatra niccapavāraṇāyā''ti (pāci0 307) ca ayaṃ  ^b^paccayapavāraṇā^eb^. ``pavārito nāma asanaṃ paññāyati, bhojanaṃ  paññāyati, hatthapāse ṭhito abhiharati, paṭikkhepo paññāyati, eso  pavārito nāmā''ti (pāci0 239) ayaṃ ^b^anatirittapavāraṇā^eb^.  ``paṇītena khādanīyena bhojanīyena sahatthā santappesi  sampavāresī''ti (dī0 ni0 1.297, 358) ayaṃ  ^b^yāvadatthapavāraṇā^eb^. ayamidha adhippetā. tena vuttaṃ  ``pavāritoti yāvadatthapavāraṇāya pavārito''ti.<br/><br/>[03] ^b^paripuṇṇo^eb^ti bhojanena paripuṇṇo. ^b^pariyosito^eb^ti  pariyositabhojano, uttarapadalopo daṭṭhabbo ^a^V1.0101^ea^. yāvatakaṃ bhuñjitabbaṃ,  tāvatakaṃ bhuttaṃ hoti, avasitā me bhojanakiriyāti attho.  ^b^suhito^eb^ti dhāto, jighacchādukkhābhāvena vā sukhitoti vuttaṃ  hoti. ^b^yāvadattho^eb^ti yāvatako ^a^P1.0094^ea^ me bhojanena  attho, so sabbo pattoti. ettha ca purimānaṃ tiṇṇaṃ pacchimāni  sādhakāni. yo hi pariyosito, so bhuttāvī hoti. yo ca  suhito, so yāvadatthapavāraṇāya pavārito. yo yāvadattho, so  paripuṇṇoti. purimāni vā pacchimānaṃ. yasmā hi bhuttāvī, tasmā  pariyosito. yasmā pavārito, tasmā suhito. yasmā paripuṇṇo,  tasmā yāvadatthoti. sabbañcetaṃ parikappetvā vuttanti veditabbaṃ.<br/><br/>[03] ^b^siyā^eb^ti ekaṃse ca vikappane ca. ``pathavīdhātu siyā  ajjhattikā, siyā bāhirā''ti (ma0 ni0 3.349) ekaṃse.  ``siyā aññatarassa bhikkhuno āpatti vītikkamo''ti (ma0 ni0  3.39) vikappane. idha ubhayampi vaṭṭati. atirekova  ^b^atirekadhammo^eb^. tathā ^b^chaḍḍanīya dhammo^eb^. adhiko ca  chaḍḍetabbo ca, na aññaṃ kiñci kātabboti ^a^M1.0098^ea^ attho. ^b^athā^eb^ti  tamhi kāle. ^b^jighacchādubbalyaparetā^eb^ti jighacchāya ca  dubbalyena ca paretā phuṭṭhā anugatā ca aṭṭhapi dasapi divasāni.  tattha keci jighacchitāpi na dubbalā honti, sakkonti jighacchaṃ  sahituṃ. ime pana na tādisāti dassetuṃ ubhayamāha. ^b^tyāha^eb^nti  te ahaṃ. ^b^sace ākaṅkhathā^eb^ti yadi icchatha.<br/><br/>[03] ^b^appaharite^eb^ti apparuḷhaharite, yasmiṃ ṭhāne  piṇḍapātajjhottharaṇena vinassanadhammāni tiṇāni natthi, tasminti  attho. tena nittiṇañca mahātiṇagahanaṃ ca, yattha sakaṭenapi chaḍḍite  piṇḍapāte tiṇāni na vinassanti, tañca ṭhānaṃ pariggahitaṃ hoti.  bhūtagāmasikkhāpadassa hi avikopanatthametaṃ vuttaṃ.<br/><br/>[03] ^b^appāṇake^eb^ti nippāṇake piṇḍapātajjhottharaṇena  maritabbapāṇakarahite vā mahāudakakkhandhe. parittodake eva hi  bhattapakkhepena āḷulite sukhumapāṇakā maranti, na mahātaḷākādīsūti.  pāṇakānurakkhaṇatthañhi etaṃ vuttaṃ. ^b^opilāpessāmī^eb^ti  nimujjāpessāmi.<br/><br/>[03] ^b^tatrekassā^eb^ti tesu dvīsu ekassa. yo imaṃ dhammadesanaṃ  suṭṭhu sutavā punappunaṃ āvajjeti ca ^a^V1.0102^ea^, taṃ sandhāyāha ^b^vuttaṃ kho  paneta^eb^nti. ayaṃ ^b^vutta^eb^-saddo kesohāraṇepi dissati  ``kāpaṭiko māṇavo daharo vuttasiro''tiādīsu (ma0 ni0  2.426). ropitepi ``yathā sāradikaṃ bījaṃ, khette vuttaṃ  virūhatī''tiādīsu ^a^P1.0095^ea^ (jā0 1.3.31). kathitepi  ``vuttamidaṃ bhagavatā, vuttamidaṃ arahatā''tiādīsu. idha pana kathite  daṭṭhabbo. kathitaṃ kho panetanti ayañhissa attho.  ^b^āmisaññatara^eb^nti catunnaṃ paccayāmisānaṃ aññataraṃ, ekanti attho.  ^b^yadida^eb^nti nipāto, sabbaliṅgavibhattivacanesu tādisova tattha  tattha atthato pariṇāmetabbo. idha panāssa yo esoti attho.  yo eso piṇḍapāto nāma. idaṃ āmisaññataranti vuttaṃ hoti.  ^b^yaṃnūnāha^eb^nti sādhu vatāhaṃ. ^b^eva^eb^nti yathā idāni imaṃ  khaṇaṃ vītināmemi, evameva rattindivaṃ. ^b^vītināmeyya^eb^nti  khepeyyaṃ ativattāpeyyaṃ.<br/><br/>[03] ^b^so taṃ piṇḍapāta^eb^nti so taṃ sadevakena lokena sirasā  sampaṭicchitabbarūpaṃ sugatātirittampi piṇḍapātaṃ abhuñjitvā  dhammadāyādabhāvaṃ ākaṅkhamāno ^a^M1.0099^ea^ ādittasīsūpamaṃ paccavekkhitvā teneva  jighacchādubbalyena evaṃ taṃ rattindivaṃ vītināmeyya.<br/><br/>[03] ^b^atha dutiyassā^eb^ti imasmiṃ pana vāre esa saṅkhepo, sace  so bhikkhu, yaṃnūnāhaṃ...pe0... vītināmeyyanti cintento evampi  cinteyya, pabbajitena kho vāḷamigākule araññe bhesajjaṃ viya  pañcakāmaguṇavāḷākule gāme piṇḍapātopi dukkhaṃ pariyesituṃ. ayaṃ  pana piṇḍapāto iti pariyesanādīnavavimutto ca sugatātiritto cāti  ubhato sujātakhattiyakumāro viya hoti, yehi ca pañcahi kāraṇehi  piṇḍapāto na paribhuñjitabbo hoti. seyyathidaṃ, puggalaṃ garahitvā na  paribhuñjitabbo hoti ``alajjipuggalassa santako''ti.  aparisuddhauppattitāya na paribhuñjitabbo hoti  ``bhikkhuniparipācanāsantasambhāvanuppanno''ti. sāmikānukampāya  na paribhuñjitabbo hoti ``piṇḍapātasāmiko bhikkhu jighacchito''ti.  so dhāto tasseva antevāsikādīsu anukampāya na paribhuñjitabbo  hoti ``antevāsikā aññe vā tappaṭibaddhā jighacchitā''ti, tepi  dhātā suhitā, apica kho assaddhatāya na paribhuñjitabbo hoti  ``piṇḍapātasāmiko bhikkhu assaddho''ti. tehi ca kāraṇehi ayaṃ  vimutto. bhagavā hi lajjīnaṃ aggo, parisuddhuppattiko piṇḍapāto,  bhagavā ca dhāto suhito, paccāsīsakopi añño puggalo natthi, ye  loke saddhā, bhagavā tesaṃ aggoti evaṃ cintetvā ^a^V1.0103^ea^ ca so taṃ piṇḍapātaṃ  bhuñjitvā...pe0... vītināmeyya. ettāvatā ^a^P1.0096^ea^ yopi  abhuñjitvā samaṇadhammaṃ karoti, sopi bhuñjitabbakameva piṇḍapātaṃ na  bhutto hoti. yopi bhuñjitvā samaṇadhammaṃ karoti, sopi  bhuñjitabbakameva bhutto hoti. natthi piṇḍapāte viseso. puggale  pana atthi viseso. tasmā taṃ dassento ^b^kiñcāpi  so^eb^tiādimāha.<br/><br/>[03] tattha ^b^kiñcāpī^eb^ti anujānanappasaṃsanatthe nipāto. kiṃ  anujānāti? tassa bhikkhuno taṃ anavajjaparibhogaṃ. kiṃ pasaṃsati?  bhutvā samaṇadhammakaraṇaṃ. idaṃ vuttaṃ hoti yadipi so bhikkhu evaṃ  bhuñjitabbameva bhuñjitvā kātabbameva kareyya. ^b^atha kho asuyeva  me purimo bhikkhū^eb^ti yo purimo bhikkhu tampi piṇḍapātaṃ  paṭikkhipitvā samaṇadhammaṃ karoti, soyeva mama dvīsu sūresu sūrataro  viya dvīsu paṇḍitesu paṇḍitataro viya ca pujjataro ^a^M1.0100^ea^ ca pāsaṃsataro ca,  dutiyabhikkhuto atirekena pūjanīyo ca pasaṃsanīyo cāti vuttaṃ hoti.<br/><br/>[03] idāni tamatthaṃ kāraṇena sādhento ^b^taṃ kissa  hetū^eb^tiādimāha. tassattho, tattha siyā tumhākaṃ, kasmā so  bhikkhu bhagavato pujjataro ca pāsaṃsataro cāti? ^b^tañhi  tassā^eb^ti yasmā taṃ piṇḍapātapaṭikkhipanaṃ tassa bhikkhuno dīgharattaṃ  appicchatāya...pe0... vīriyārambhāya saṃvattissati. kathaṃ? tassa  hi sace aparena samayena paccayesu atricchatā vā pāpicchatā vā  mahicchatā vā uppajjissati. tato naṃ iminā  piṇḍapātapaṭikkhepaṅkusena nivāressati ``are tvaṃ sugatātirittampi  piṇḍapātaṃ paṭikkhipitvā īdisaṃ icchaṃ uppādesī''ti evaṃ  paccavekkhamāno. esa nayo asantuṭṭhiyā asaṃlekhassa cuppannassa  nivāraṇe. evaṃ tāvassa appicchatāya santuṭṭhiyā saṃlekhāya  saṃvattissati.<br/><br/>[03] ^b^subharatāyā^eb^ti ettha ayaṃ saṃvaṇṇanā -- idhekacco  attanopi upaṭṭhākānampi dubbharo hoti dupposo. ekacco attanopi  upaṭṭhākānampi subharo hoti suposo. kathaṃ? yo hi ambilādīni  laddhā anambilādīni pariyesati, aññassa ghare laddhaṃ aññassa ghare  chaḍḍento sabbaṃ gāmaṃ vicaritvā rittapattova vihāraṃ pavisitvā  nipajjati, ayaṃ attano dubbharo. yo pana sālimaṃsodanādīnaṃ patte  pūretvā dinnepi dummukhabhāvaṃ anattamanabhāvameva ca dasseti, tesaṃ vā  sammukhāva taṃ piṇḍapātaṃ ``kiṃ tumhehi dinna''nti apasādento  ^a^P1.0097^ea^ sāmaṇeragahaṭṭhādīnampi deti ^a^V1.0104^ea^, ayaṃ upaṭṭhākānaṃ dubbharo.  etaṃ disvā manussā dūrato parivajjanti dubbharo bhikkhu na sakkā  positunti. yo pana yaṃkiñci lūkhaṃ vā paṇītaṃ vā laddhā  tuṭṭhacittova bhuñjitvā vihāraṃ gantvā attano kammaṃ karoti, ayaṃ  attano subharo. yo ca paresampi appaṃ vā bahuṃ vā lūkhaṃ vā paṇītaṃ  vā dānaṃ ahīḷetvā attamano vippasannamukho hutvā tesaṃ sammukhāva  paribhuñjitvā yāti, ayaṃ upaṭṭhākānaṃ subharo. etaṃ disvā manussā  ativiya vissatthā honti -- ``amhākaṃ bhadanto subharo thokenapi  tussati, mayameva naṃ posissāmā''ti paṭiññaṃ katvā posenti.<br/><br/>[03] tattha sace aparena samayena assa attano vā upaṭṭhākānaṃ vā  dubbharatānayena cittaṃ uppajjissati. tato naṃ iminā  piṇḍapātapaṭikkhepaṅkusena nivāressati -- ``are tvaṃ sugatātirittampi  piṇḍapātaṃ paṭikkhipitvā īdisaṃ ^a^M1.0101^ea^ cittaṃ uppādesī''ti evaṃ  paccavekkhamāno, evamassa subharatāya saṃvattissati. sace panassa  kosajjaṃ uppajjissati, tampi etenevaṅkusena nivāressati -- ``are  tvaṃ nāma tadā sugatātirittampi piṇḍapātaṃ paṭikkhipitvā tathā  jighacchādubbalyaparetopi samaṇadhammaṃ katvā ajja  kosajjamanuyuñjasī''ti evaṃ paccavekkhamāno, evamassa vīriyārambhāya  saṃvattissati. evamassa idaṃ piṇḍapātapaṭikkhipanaṃ dīgharattaṃ  appicchatāya...pe0... vīriyārambhāya saṃvattissati. evamassime  pañca guṇā paripūrā dasa kathāvatthūni paripūressanti.<br/><br/>[03] kathaṃ? atra hi pāḷiyaṃyeva  appicchatāsantuṭṭhitāvīriyārambhavasena tīṇi āgatāni, sesāni  sallekhena saṅgahitāni. idañhi sabbakathāvatthūnaṃ nāmameva, yadidaṃ  sallekho. yathāha -- ``yā ca kho ayaṃ, ānanda, kathā  abhisallekhikā cetovinīvaraṇasappāyā ekantanibbidāya virāgāya  nirodhāya upasamāya abhiññāya sambodhāya nibbānāya saṃvattati.  seyyathidaṃ, appicchakathā''ti (ma0 ni0 3.189, 192) vitthāro.  evaṃ ime pañca guṇā paripūrā dasa kathāvatthūni paripūressanti. dasa  kathāvatthūni paripūrāni tisso sikkhā paripūressanti.<br/><br/>[03] kathaṃ? etesu hi appicchakathā santosakathā asaṃsaggakathā  sīlakathāti imā catasso kathā adhisīlasikkhāsaṅgahitāyeva  ^a^P1.0098^ea^. pavivekakathā vīriyārambhakathā samādhikathāti  imā tisso adhicittasikkhasaṅgahitā ^a^V1.0105^ea^. paññākathā vimuttikathā  vimuttiñāṇadassanakathāti imā tisso adhipaññāsikkhāsaṅgahitāti.  evaṃ dasa kathāvatthūni paripūrāni tisso sikkhā paripūressanti.  tisso sikkhā paripūrā pañca asekkhadhammakkhandhe paripūressanti.<br/><br/>[03] kathaṃ? paripūrā hi adhisīlasikkhā asekkho  sīlakkhandhoyeva hoti, adhicittasikkhā asekkho samādhikkhandho,  adhipaññāsikkhā asekkhā paññā-vimutti-vimuttiñāṇadassanakkhandhā  evāti evaṃ tisso sikkhā paripūrā pañca asekkhadhammakkhandhe  paripūressanti. pañca dhammakkhandhā paripūrā amataṃ nibbānaṃ  paripūressanti. seyyathāpi uparipabbate pāvussako mahāmegho  abhivuṭṭho ^a^M1.0102^ea^ pabbatakandarasarasākhā paripūreti. tā paripūrā kusobbhe,  kusobbhā mahāsobbhe, mahāsobbhā kunnadiyo, kunnadiyo mahānadiyo,  mahānadiyo mahāsamuddasāgaraṃ paripūrenti; evameva tassa bhikkhuno ime  pañca guṇā paripūrā dasa kathāvatthuni ādiṃ katvā yāva amataṃ  nibbānaṃ paripūressanti. evamayaṃ bhikkhu dhammadāyādapaṭipadaṃ  paṭipanno paramadhammadāyādaṃ labhatīti etamatthaṃ sampassamāno bhagavā  ``taṃ kissa hetu tañhi tassa, bhikkhave, bhikkhuno''tiādimāha.<br/><br/>[03] evaṃ tassa bhikkhuno pujjatarapāsaṃsatarabhāvaṃ kāraṇena sādhetvā  idāni te bhikkhū tathattāya sanniyojento ^b^tasmā tiha me  bhikkhave^eb^tiādimāha. kiṃ vuttaṃ hoti, yasmā yo taṃ piṇḍapātaṃ  bhuñjitvā samaṇadhammaṃ kareyya, so imehi pañcahi mūlaguṇehi  paribāhiro. yo pana abhuñjitvā kareyya, so imesaṃ bhāgī hoti --  ``tasmā tiha me, bhikkhave...pe0... no āmisadāyādā''ti.<br/><br/>[03] ^b^idamavoca bhagavā^eb^ti idaṃ nidānapariyosānato pabhuti yāva  no āmisadāyādāti suttappadesaṃ bhagavā avoca. ^b^idaṃ vatvāna  sugato^eb^ti idañca suttappadesaṃ vatvāva sobhanāya paṭipadāya gatattā  ^b^sugato^eb^ti saṅkhaṃ pattoyeva bhagavā. ^b^uṭṭhāyāsanā vihāraṃ  pāvisī^eb^ paññattavarabuddhāsanato uṭṭhahitvā vihāraṃ attano mahāgandhakuṭiṃ  pāvisi asambhinnāya eva parisāya. kasmā ^a^P1.0099^ea^  dhammathomanatthaṃ.<br/><br/>[03] buddhā ^a^V1.0106^ea^ kira apariniṭṭhitāya desanāya vihāraṃ pavisantā dvīhi  kāraṇehi pavisanti puggalathomanatthaṃ vā dhammathomanatthaṃ vā.  puggalathomanatthaṃ pavisanto evaṃ cintesi -- ``imaṃ mayā saṃkhittena  uddesaṃ uddiṭṭhaṃ, vitthārena avibhattaṃ, dhammapaṭiggāhakā bhikkhū uggahetvā  ānandaṃ vā kaccānaṃ vā upasaṅkamitvā pucchissanti, te mayhaṃ ñāṇena  saṃsandetvā kathessanti, tato dhammapaṭiggāhakā puna maṃ pucchissanti,  tesaṃ ahaṃ sukathitaṃ, bhikkhave, ānandena sukathitaṃ kaccānena, maṃ cepi  tumhe etamatthaṃ puccheyyātha, ahampi naṃ evameva byākareyyanti evaṃ te  puggale thomessāmi, tato tesu gāravaṃ janetvā bhikkhū  upasaṅkamissanti, tepi bhikkhū atthe ca dhamme ca ^a^M1.0103^ea^ niyojessanti, te  tehi niyojitā tisso sikkhā paripūrentā dukkhassantaṃ  karissantī''ti.<br/><br/>[03] dhammathomanatthaṃ pavisanto evaṃ cintesi, yathā idheva cintesi  -- ``mayi vihāraṃ paviṭṭhe tameva āmisadāyādaṃ garahanto  dhammadāyādañca thomento imissaṃyeva parisati nisinno sāriputto  dhammaṃ desessati, evaṃ dvinnampi amhākaṃ ekajjhāsayāya matiyā  desitā ayaṃ desanā aggā ca garukā ca bhavissati  pāsāṇacchattasadisā. caturoghanittharaṇaṭṭhena titthe ṭhapitā nāvā viya  maggagamanaṭṭhena catuyuttāajaññaratho viya ca bhavissati. yathā ca  `evaṃ karontassa ayaṃ daṇḍo'ti parisati āṇaṃ ṭhapetvā uṭṭhāyāsanā  pāsādaṃ āruḷhe rājini tattheva nisinno senāpati taṃ raññā ṭhapitaṃ  āṇaṃ pavatteti; evampi mayā ṭhapitaṃ desanaṃ imissaṃyeva parisati  nisinno sāriputto thometvā desessati, evaṃ dvinnampi amhākaṃ  matiyā desitā ayaṃ desanā balavatarā majjhanhikasūriyo viya  pajjalissatī''ti. evamidha dhammathomanatthaṃ uṭṭhāyāsanā vihāraṃ  pāvisi.<br/><br/>[03] īdisesu ca ṭhānesu bhagavā nisinnāsaneyeva antarahito  cittagatiyā vihāraṃ pavisatīti veditabbo. yadi hi kāyagatiyā  gaccheyya, sabbā parisā bhagavantaṃ parivāretvā gaccheyya, sā ekavāraṃ  bhinnā puna dussannipātā bhaveyyāti bhagavā cittagatiyā eva pāvisi. <br/><br/>[03] 31^b^.^eb^ evaṃ ^a^P1.0100^ea^ paviṭṭhe pana bhagavati  bhagavato adhippāyānurūpaṃ taṃ dhammaṃ thometukāmo ^b^tatra kho^eb^ ^a^V1.0107^ea^  ^b^āyasmā  sāriputto...pe0...etadavoca^eb^. tattha ^b^āyasmā^eb^ti piyavacanametaṃ.  ^b^sāriputto^eb^ti tassa therassa nāmaṃ, tañca kho mātito, na  pitito. rūpasāriyā hi brāhmaṇiyā so putto, tasmā sāriputtoti  vuccati. ^b^acirapakkantassā^eb^ti pakkantassa sato nacirena.  ^b^āvuso, bhikkhave^eb^ti ettha pana buddhā bhagavanto sāvake  ālapantā bhikkhaveti ālapanti. sāvakā pana buddhehi sadisā mā  homāti āvusoti paṭhamaṃ vatvā pacchā bhikkhaveti bhaṇanti. buddhehi  ca ālapito bhikkhusaṅgho bhadanteti paṭivacanaṃ deti, sāvakehi  āvusoti.<br/><br/>[03] ^b^kittāvatā^eb^ ^a^M1.0104^ea^ ^b^nu kho, āvuso^eb^ti ettha ^b^kittāvatā^eb^ti  paricchedavacanaṃ, kittakenāti vuttaṃ hoti. ^b^nu^eb^kāro pucchāyaṃ.  ^b^kho^eb^kāro nipātamattaṃ. ^b^satthu pavivittassa viharato^eb^ti,  tīhi vivekehi kāyacittaupadhivivekehi satthuno viharantassa.  ^b^vivekaṃ nānusikkhantī^eb^ti tiṇṇaṃ vivekānaṃ aññatarampi  nānusikkhanti, āmisadāyādāva hontīti imamatthaṃ āyasmā  sāriputto bhikkhū pucchi. esa nayo sukkapakkhepi.<br/><br/>[03] evaṃ vutte tamatthaṃ sotukāmā bhikkhū ^b^dūratopi  kho^eb^tiādimāhaṃsu. tattha ^b^dūratopī^eb^ti tiroraṭṭhatopi  tirojanapadatopi anekayojanagaṇanatopīti vuttaṃ hoti.  ^b^santike^eb^ti samīpe. ^b^aññātu^eb^nti jānituṃ bujjhituṃ.  ^b^āyasmantaṃyeva sāriputtaṃ paṭibhātū^eb^ti āyasmatoyeva sāriputtassa  bhāgo hotu, āyasmā pana sāriputto attano bhāgaṃ katvā vibhajatūti  vuttaṃ hoti. āyasmato hi bhāgo yadidaṃ atthakkhānaṃ, amhākaṃ pana  savanaṃ bhāgoti ayamettha adhippāyo, evaṃ saddalakkhaṇena sameti.  keci pana bhaṇanti ``paṭibhātūti dissatū''ti. apare  ``upaṭṭhātū''ti. ^b^dhāressantī^eb^ti uggahessanti pariyāpuṇissanti.  tato nesaṃ kathetukāmo thero ^b^tena hī^eb^tiādimāha. tattha  ^b^tenā^eb^ti kāraṇavacanaṃ. ^b^hi^eb^kāro nipāto. yasmā  sotukāmāttha, yasmā ca mayhaṃ bhāraṃ āropayittha, tasmā suṇāthāti  vuttaṃ hoti. tepi bhikkhū therassa vacanaṃ sampaṭicchiṃsu, tenāha  ``evamāvusoti...pe0...paccassosu''nti.<br/><br/>[03] atha nesaṃ, āmisadāyādaṃ garahantena bhagavatā ``tumhepi tena  ādiyā bhaveyyāthā''ti ekenevākārena ^a^P1.0101^ea^ vuttamatthaṃ  tīhi ākārehi dassento āyasmā sāriputto etadavoca --  ``idhāvuso ^a^V1.0108^ea^, satthu pavivittassa viharato...pe0... ettāvatā kho,  āvuso, satthu pavivittassa viharato sāvakā vivekaṃ  nānusikkhantī''ti.<br/><br/>[03] ettāvatā yañca bhagavā āmisadāyādapaṭipadaṃ garahanto  ``tumhepi tena ādiyā bhaveyyāthā''ti āha, yañca attanā pucchaṃ  pucchi ``kittāvatā nu kho...pe0... nānusikkhantī''ti, tassa  vitthārato attho suvibhatto hoti. so ca kho bhagavato ādiyabhāvaṃ  anāmasitvāva. bhagavatoyeva hi yuttaṃ sāvake anuggaṇhantassa  ``ahampi ^a^M1.0105^ea^ tena ādiyo bhavissāmī''ti vattuṃ, na sāvakānaṃ. esa  nayo sukkapakkhepi, ayaṃ tāvettha anusandhikkamayojanā.<br/><br/>[03] ayaṃ panatthavaṇṇanā ^b^idhā^eb^ti imasmiṃ sāsane, ^b^satthu  pavivittassā^eb^ti satthuno tīhi vivekehi accantapavivittassa.  ^b^vivekaṃ nānusikkhantī^eb^ti kāyavivekaṃ nānusikkhanti, na  paripūrentīti vuttaṃ hoti. yadi pana tividhaṃ vivekaṃ sandhāya  vadeyya, pucchāya aviseso siyā. byākaraṇapakkho hi ayaṃ.  tasmā iminā padena kāyavivekaṃ, ``yesañca dhammāna''ntiādinā  cittavivekaṃ, ``bāhulikā''tiādinā upadhivivekañca dassetīti  evamettha saṅkhepato attho veditabbo.<br/><br/>[03] ^b^yesañca dhammāna^eb^nti lobhādayo sandhāyāha, ye parato  ``tatrāvuso lobho ca pāpako''tiādinā nayena vakkhati.  ^b^nappajahantī^eb^ti na pariccajanti, cittavivekaṃ na paripūrentīti  vuttaṃ hoti. ^b^bāhulikā^eb^ti cīvarādibāhullāya paṭipannā.  sāsanaṃ sithilaṃ gaṇhantīti ^b^sāthalikā. okkamane pubbaṅgamā^eb^ti  ettha ^b^okkamanaṃ^eb^ vuccanti avagamanaṭṭhena pañca nīvaraṇāni, tena  pañcanīvaraṇapubbaṅgamāti vuttaṃ hoti. ^b^paviveke^eb^ti upadhiviveke  nibbāne. ^b^nikkhittadhurā^eb^ti oropitadhurā, tadadhigamāya  ārambhampi akurumānāti, ettāvatā upadhivivekaṃ na paripūrentīti vuttaṃ  hoti.<br/><br/>[03] ettāvatā aniyameneva vatvā idāni desanaṃ niyamento  ``tatrāvuso''tiādimāha. kasmā? sāvakā ``tīhi ṭhānehī''ti  evañhi aniyametvāva vuccamāne ``kampi maññe bhaṇati ^a^V1.0109^ea^, na amhe''ti  udāsināpi honti. ``therā navā majjhimā''ti evaṃ pana  niyametvā vuccamāne amhe bhaṇatīti ādaraṃ karonti ^a^P1.0102^ea^.  yathā raññā ``amaccehi nagaravīthiyo sodhetabbā''ti  vuttepi ``kena nu kho sodhetabbā''ti maññamānā na sodhenti,  attano attano gharadvāraṃ sodhetabbanti pana bheriyā nikkhantāya sabbe  muhuttena sodhenti ca alaṅkaronti ca, evaṃsampadamidaṃ veditabbaṃ.<br/><br/>[03] tattha ^b^tatrā^eb^ti tesu sāvakesu. ^b^therā^eb^ti dasavasse  upādāya vuccanti. ^b^tīhi ṭhānehī^eb^ti tīhi kāraṇehi. ayañhi  ṭhānasaddo issariyaṭṭhitikhaṇakāraṇesu dissati. ``kiṃ panāyasmā  devānamindo kammaṃ katvā ^a^M1.0106^ea^ imaṃ ṭhānaṃ patto''tiādīsu hi issariye  dissati. ``ṭhānakusalo hoti akkhaṇavedhī''tiādīsu ṭhitiyaṃ.  ``ṭhānasovetaṃ tathāgataṃ paṭibhātī''tiādīsu (ma0 ni0 2.87)  khaṇe. ``ṭhānañca ṭhānato aṭṭhānañca aṭṭhānato''tiādīsu (vibha0  809; ma0 ni0 1.148) kāraṇe. idha pana kāraṇeyeva.  kāraṇañhi yasmā tattha phalaṃ tiṭṭhati tadāyattavuttibhāvena, tasmā  ṭhānanti vuccati.<br/><br/>[03] ^b^iminā paṭhamena ṭhānena therā bhikkhū gārayhā^eb^ti ettha  ^b^gārayhā^eb^ti garahitabbā. ^b^therā^eb^ nāma samānā  araññavanapatthāni pantāni senāsanāni na upenti, gāmantasenāsanaṃ  na muñcanti, saṅgaṇikārāmataṃ vaḍḍhentā viharanti, kāyavivekampi na  paripūrenti, navamajjhimakāle kīdisā ahesunti evaṃ ninditabbā  honti, imaṃ nindaṃ āvuso labhantīti dasseti. ^b^dutiyena  ṭhānenā^eb^ti etthāpi ime nāma āvuso therāpi samānā yesaṃ dhammānaṃ  satthā pahānamāha, te lobhādidhamme na jahanti, accharāsaṅghātamattampi  ekamantaṃ nisīditvā cittekaggataṃ na labhanti, navamajjhimakāle  kīdisā ahesunti evaṃ ninditabbā honti, imaṃ nindaṃ āvuso  labhantīti dassetīti evaṃ yojanā kātabbā. ^b^tatiyena  ṭhānenā^eb^ti etthāpi ime nāmāvuso, therāpi samānā itarītarena na  yāpenti, cīvarapattasenāsanapūtikāyamaṇḍanānuyogamanuyuttā viharanti  upadhivivekaṃ apūrayamānā, navamajjhimakāle kīdisā ahesunti evaṃ  ninditabbā honti, imaṃ nindaṃ, āvuso, labhantīti dassetīti evaṃ  yojanā veditabbā. esa nayo majjhimanavavāresu.<br/><br/>[03] ayaṃ pana viseso. ^b^majjhimā^eb^ti pañcavasse upādāya  yāva nava vassā vuccanti. ^b^navā^eb^ti ^a^V1.0110^ea^ ūnapañcavassā vuccanti.  yathā ca tattha navamajjhimakāle kīdisā ahesunti vuttaṃ, evamidha  ^a^P1.0103^ea^ navakāle kīdisā ahesuṃ, therakāle kīdisā  bhavissanti, majjhimatherakāle kīdisā bhavissantīti vatvā yojetabbaṃ. <br/><br/>[03] 32^b^.^eb^ imasmiñca kaṇhapakkhe vuttapaccanīkanayena  sukkapakkhe attho veditabbo. ayaṃ panettha saṅkhepo. ime vata  therāpi samānā yojanaparamparāya araññavanapatthāni pantāni  senāsanāni sevanti, gāmantasenāsanaṃ upagantuṃ yuttakālepi na  upagacchanti, evaṃ jiṇṇasarīrāpi āraddhavīriyā ^a^M1.0107^ea^ paccayadāyakānaṃ pasādaṃ  janenti, navamajjhimakāle kīdisā ahesunti iminā paṭhamena ṭhānena  therā pāsaṃsā bhavanti, pasaṃsaṃ labhanti. lobhādayo pahāya cittavivekaṃ  pūrenti, ayampi mahāthero saddhivihārikāntevāsikaparivārito hutvā  nisīdituṃ yuttakālepi īdisepi vaye vattamāne bhattakiccaṃ katvā paviṭṭho  sāyaṃ nikkhamati, sāyaṃ paviṭṭho pāto nikkhamati, kasiṇaparikammaṃ  karoti, samāpattiyo nibbatteti, maggaphalāni adhigacchati,  sabbathāpi cittavivekaṃ pūretīti iminā dutiyena ṭhānena therā bhikkhū  pāsaṃsā bhavanti, pasaṃsaṃ labhanti. yasmiṃ kāle therassa  paṭṭadukūlakoseyyādīni sukhasamphassāni lahucīvarādīni yuttāni,  tasmimpi nāma kāle ayaṃ mahāthero paṃsukūlāni dhāreti, asithilaṃ  sāsanaṃ gahetvā vigatanīvaraṇo phalasamāpattiṃ appetvā upadhivivekaṃ  paripūrayamāno viharati, navamajjhimakāle kīdiso ahosīti iminā  tatiyena ṭhānena therā pāsaṃsā bhavanti, pasaṃsaṃ labhantīti. esa nayo  majjhimanavavāresu.<br/><br/>[03]  <br/><br/>[03] 33^b^.^eb^ ^b^tatrāvuso^eb^ti ko anusandhi, evaṃ  navahākārehi āmisadāyādapaṭipadaṃ garahanto, navahi dhammadāyādapaṭipadaṃ  thomento, aṭṭhārasahākārehi desanaṃ niṭṭhāpetvā, ye te ``yesañca  dhammānaṃ satthā pahānamāha, te ca dhamme na pajahantī''ti evaṃ  pahātabbadhammā vuttā. te sarūpato ``ime te''ti dassetumidaṃ  ``tatrāvuso, lobho cā''tiādimāha, ayaṃ anusandhi.<br/><br/>[03] apica heṭṭhā pariyāyeneva dhammo kathito. āmisaṃ pana  pariyāyenapi nippariyāyenapi kathitaṃ. idāni nippariyāyadhammaṃ  lokuttaramaggaṃ kathetumidamāha. ayaṃ pettha anusandhi.<br/><br/>[03] tattha ^a^V1.0111^ea^ ^b^tatrā^eb^ti atītadesanānidassanaṃ, ``satthu  pavivittassa viharato sāvakā vivekaṃ nānusikkhantī''tiādinā  nayena vuttadesanāyanti vuttaṃ hoti. ^b^lobho ca pāpako, doso ca  pāpako^eb^ti ime dve dhammā pāpakā lāmakā, ime pahātabbāti ^a^P1.0104^ea^  dasseti. tattha lubbhanalakkhaṇo ^b^lobho^eb^.  dussanalakkhaṇo ^b^doso^eb^. tesu lobho āmisadāyādassa  paccayānaṃ lābhe hoti, doso alābhe. lobhena ^a^M1.0108^ea^ aladdhaṃ pattheti,  dosena alabhanto vighātavā hoti. lobho ca deyyadhamme hoti,  doso adāyake vā amanuññadāyake vā. lobhena navataṇhāmūlake  dhamme paripūreti, dosena pañca macchariyāni.<br/><br/>[03] idāni tesaṃ pahānūpāyaṃ dassento ^b^lobhassa ca  pahānāyā^eb^tiādimāha. tassattho, tassa pana pāpakassa lobhassa ca  dosassa ca pahānāya. ^b^atthi majjhimā paṭipadā^eb^ti maggaṃ  sandhāya idaṃ vuttaṃ. maggo hi lobho eko anto, doso eko  antoti ete dve ante na upeti, na upagacchati, vimutto etehi  antehi, tasmā ``majjhimā paṭipadā''ti vuccati. etesaṃ majjhe  bhavattā ^b^``majjhimā,^eb^ paṭipajjitabbato ca ^b^paṭipadā^eb^ti.  tathā kāmasukhallikānuyogo eko anto, attakilamathānuyogo eko  anto, sassataṃ eko anto, ucchedo eko antoti purimanayeneva  vitthāretabbaṃ.<br/><br/>[03] ^b^cakkhukaraṇī^eb^tiādīhi pana tameva paṭipadaṃ thometi. sā  hi saccānaṃ dassanāya saṃvattati dassanapariṇāyakaṭṭhenāti  ^b^cakkhukaraṇī^eb^. saccānaṃ ñāṇāya saṃvattati viditakaraṇaṭṭhenāti  ^b^ñāṇakaraṇī^eb^. rāgādīnañca vūpasamanato ^b^upasamāya  saṃvattati^eb^. catunnampi saccānaṃ abhiññeyyabhāvadassanato  ^b^abhiññāya saṃvattati. sambodho^eb^ti maggo, tassatthāya  saṃvattanato ^b^sambodhāya saṃvattati^eb^. maggoyeva hi maggatthāya  saṃvattati maggena kātabbakiccakaraṇato. ^b^nibbānaṃ^eb^ nāma  appaccayaṃ tassa pana sacchikiriyāya paccakkhakammāya saṃvattanato  ^b^nibbānāya saṃvattatī^eb^ti vuccati. ayamettha sāro. ito  aññathā vaṇṇanā papañcā.<br/><br/>[03] idāni taṃ majjhimaṃ paṭipadaṃ sarūpato dassetukāmo ``katamā  ca sā''ti pucchitvā ``ayamevā''tiādinā nayena vissajjeti.<br/><br/>[03] tattha ^a^V1.0112^ea^ ^b^ayamevā^eb^ti avadhāraṇavacanaṃ, aññamaggappaṭisedhanatthaṃ,  buddhapaccekabuddhabuddhasāvakānaṃ sādhāraṇabhāvadassanatthañca. vuttañcetaṃ  ``eseva ^a^P1.0105^ea^ maggo natthañño dassanassa  visuddhiyā''ti (dha0 pa0 274). svāyaṃ kilesānaṃ ārakattāpi  ^b^ariyo^eb^. aripahānāya saṃvattatītipi ariyena desitotipi  ariyabhāvappaṭilābhāya saṃvattatītipi ariyo. aṭṭhahi aṅgehi upetattā  ^a^M1.0109^ea^ ^b^aṭṭhaṅgiko,^eb^ na ca aṅgavinimutto pañcaṅgikatūriyādīni viya.  kilese mārento gacchati, maggati vā nibbānaṃ, maggīyati vā  nibbānatthikehi, gammati vā tehi paṭipajjīyatīti ^b^maggo.  seyyathida^eb^nti nipāto, tassa katamo so iti ceti attho,  katamāni vā tāni aṭṭhaṅgānīti. ekamekañhi aṅgaṃ maggoyeva.  yathāha ``sammādiṭṭhi maggo ceva hetu cā''ti (dha0 sa0 1039).  porāṇāpi bhaṇanti -- ``dassanamaggo sammādiṭṭhi, abhiniropanamaggo  sammāsaṅkappo...pe0... avikkhepamaggo sammāsamādhī''ti.<br/><br/>[03] sammādiṭṭhādīsu cetesu sammā dassanalakkhaṇā ^b^sammādiṭṭhi^eb^.  sammā abhiniropanalakkhaṇo ^b^sammāsaṅkappo^eb^. sammā  pariggahalakkhaṇā ^b^sammāvācā^eb^. sammā samuṭṭhānalakkhaṇo  ^b^sammākammanto^eb^. sammā vodānalakkhaṇo ^b^sammāājīvo^eb^.  sammā paggahalakkhaṇo ^b^sammāvāyāmo^eb^. sammā upaṭṭhānalakkhaṇā  ^b^sammāsati^eb^. sammā samādhānalakkhaṇo ^b^sammāsamādhi^eb^.  nibbacanampi nesaṃ sammā passatīti ^b^sammādiṭṭhī^eb^ti eteneva  nayena veditabbaṃ.<br/><br/>[03] tattha sammādiṭṭhi uppajjamānā micchādiṭṭhiṃ tappaccanīyakilese  ca avijjañca pajahati, nibbānañca ārammaṇaṃ karoti, sampayuttadhamme  ca passati, te ca kho asammohato, no ārammaṇato, tasmā  ``sammādiṭṭhī''ti vuccati.<br/><br/>[03] sammāsaṅkappo micchāsaṅkappaṃ tappaccanīyakilese ca pajahati,  nibbānañca ārammaṇaṃ karoti, sampayuttadhamme ca sammā abhiniropeti,  tasmā ``sammāsaṅkappo''ti vuccati.<br/><br/>[03] sammāvācā micchāvācaṃ tappaccanīyakilese ca pajahati,  nibbānañca ārammaṇaṃ karoti, sampayuttadhamme ca sammā pariggaṇhāti,  tasmā ``sammāvācā''ti vuccati.<br/><br/>[03] sammākammanto ^a^V1.0113^ea^ micchākammantaṃ tappaccanīyakilese ca pajahati,  nibbānañca ārammaṇaṃ karoti, sampayuttadhamme ca sammā ^a^P1.0106^ea^  samuṭṭhāpeti, tasmā ``sammākammanto''ti vuccati.<br/><br/>[03] sammāājīvo ^a^M1.0110^ea^ micchāājīvaṃ tappaccanīyakilese ca pajahati,  nibbānañca ārammaṇaṃ karoti, sampayuttadhamme ca sammā vodāpeti,  tasmā ``sammāājīvo''ti vuccati.<br/><br/>[03] sammāvāyāmo micchāvāyāmaṃ tappaccanīyakilese ca kosajjañca  pajahati, nibbānañca ārammaṇaṃ karoti, sampayuttadhamme ca sammā  paggaṇhāti, tasmā ``sammāvāyāmo''ti vuccati.<br/><br/>[03] sammāsati micchāsatiṃ tappaccanīyakilese ca pajahati,  nibbānañca ārammaṇaṃ karoti, sampayuttadhamme ca sammā upaṭṭhāpeti,  tasmā ``sammāsatī''ti vuccati.<br/><br/>[03] sammāsamādhi micchāsamādhiṃ tappaccanīyakilese ca uddhaccañca  pajahati, nibbānañca ārammaṇaṃ karoti, sampayuttadhamme ca sammā  samādhiyati, tasmā ``sammāsamādhī''ti vuccati.<br/><br/>[03] idāni ^b^ayaṃ kho sā, āvuso^eb^ti tameva paṭipadaṃ  nigamento āha. tassattho, yvāyaṃ cattāropi lokuttaramagge ekato  katvā kathito ``aṭṭhaṅgiko maggo'', ayaṃ kho sā, āvuso...pe0...  nibbānāya saṃvattatīti.<br/><br/>[03] evaṃ pahātabbadhammesu lobhadose tappahānupāyañca dassetvā idāni  aññepi pahātabbadhamme tesaṃ pahānupāyañca dassento ^b^tatrāvuso,  kodho cā^eb^tiādimāha. tattha kujjhanalakkhaṇo ^b^kodho,^eb^  caṇḍikkalakkhaṇo vā, āghātakaraṇaraso, dussanapaccupaṭṭhāno.  upanandhanalakkhaṇo ^b^upanāho,^eb^ vera appaṭinissajjanaraso,  kodhānupabandhabhāvapaccupaṭṭhāno. vuttañcetaṃ -- ``pubbakāle kodho,  aparakāle upanāho''tiādi (vibha0 891).<br/><br/>[03] paraguṇamakkhanalakkhaṇo ^b^makkho,^eb^ tesaṃ vināsanaraso,  tadavacchādanapaccupaṭṭhāno. yugaggāhalakkhaṇo ^a^V1.0114^ea^ ^b^paḷāso,^eb^ paraguṇehi  attano guṇānaṃ samīkaraṇaraso, paresaṃ guṇappamāṇena upaṭṭhānapaccupaṭṭhāno.<br/><br/>[03] parasampattikhīyanalakkhaṇā ^b^issā,^eb^ tassā  akkhamanalakkhaṇā vā, tattha anabhiratirasā, tato  vimukhabhāvapaccupaṭṭhānā. attano sampattinigūhanalakkhaṇaṃ ^a^M1.0111^ea^ ^b^maccheraṃ,^eb^  attano sampattiyā parehi sādhāraṇabhāvāsukhāyanarasaṃ,  saṅkocanapaccupaṭṭhānaṃ.<br/><br/>[03] katapāpapaṭicchādanalakkhaṇā ^b^māyā,^eb^ tassa nigūhanarasā,  tadāvaraṇapaccupaṭṭhānā. attano avijjamānaguṇapakāsanalakkhaṇaṃ  ^b^sāṭheyyaṃ,^eb^ tesaṃ samudāharaṇarasaṃ, sarīrākārehipi tesaṃ  vibhūtakaraṇapaccupaṭṭhānaṃ.<br/><br/>[03] cittassa uddhumātabhāvalakkhaṇo ^a^P1.0107^ea^  ^b^thambho,^eb^ appatissayavuttiraso, amaddavatāpaccupaṭṭhāno.  karaṇuttariyalakkhaṇo ^b^sārambho,^eb^ vipaccanīkatāraso,  agāravapaccupaṭṭhāno.<br/><br/>[03] uṇṇatilakkhaṇo ^b^māno,^eb^ ahaṃkāraraso,  uddhumātabhāvapaccupaṭṭhāno. abbhuṇṇatilakkhaṇo ^b^atimāno,^eb^  ativiya ahaṅkāraraso. accuddhumātabhāvapaccupaṭṭhāno.<br/><br/>[03] mattabhāvalakkhaṇo ^b^mado,^eb^ madaggāhaṇaraso,  ummādapaccupaṭṭhāno. pañcasu kāmaguṇesu cittavossaggalakkhaṇo  ^b^pamādo,^eb^ vossaggānuppadānaraso, sativippavāsapaccupaṭṭhānoti evaṃ  imesaṃ dhammānaṃ lakkhaṇādīni veditabbāni. ayamettha saṅkhepo,  vitthāro pana ``tattha katamo kodho''tiādinā ^b^vibhaṅge^eb^  (vibha0 891) vuttanayeneva veditabbo.<br/><br/>[03] visesato cettha āmisadāyādo attanā alabhanto aññassa  lābhino kujjhati, tassa sakiṃ uppanno kodho ^b^kodho^eb^yeva,  tatuttari ^b^upanāho^eb^. so evaṃ kuddho upanayhanto ca santepi  aññassa lābhino guṇe makkheti, ahampi tādisoti ca yugaggāhaṃ  gaṇhāti, ayamassa makkho ca paḷāso ca, evaṃ makkhī paḷāsī tassa  lābhasakkārādīsu kiṃ imassa imināti issati padussati, ayamassa  ^b^issā^eb^. sace panassa kāci sampatti hoti, tassā tena  sādhāraṇabhāvaṃ ^a^V1.0115^ea^ na sahati, idamassa ^b^maccheraṃ^eb^. lābhahetu kho pana  attano santepi dose paṭicchādeti, ayamassa ^b^māyā^eb^. asantepi  guṇe pakāseti. idamassa ^b^sāṭheyyaṃ^eb^. so evaṃ paṭipanno sace  yathādhippāyaṃ lābhaṃ labhati, tena thaddho hoti amuducitto, nayidaṃ evaṃ  kātabbanti ovadituṃ asakkuṇeyyo, ayamassa ^b^thambho^eb^. sace pana  naṃ koci kiñci vadati ``nayidaṃ evaṃ kātabba''nti, tena  sāraddhacitto hoti bhākuṭikamukho ``ko me ^a^M1.0112^ea^ tva''nti pasayha bhāṇī,  ayamassa ^b^sārambho^eb^. tato thambhena ``ahameva seyyo''ti  attānaṃ maññanto mānī hoti. sārambhena ``ke ime''ti pare  atimaññanto atimānī, ayamassa ^b^māno^eb^ ca ^b^atimāno^eb^ ca.  so tehi mānātimānehi jātimadādianekarūpaṃ madaṃ janeti.  matto samāno kāmaguṇādibhedesu vatthūsu pamajjati, ayamassa  ^b^mado^eb^ ca ^b^pamādo^eb^ cāti.<br/><br/>[03] evaṃ āmisadāyādo aparimutto hoti imehi pāpakehi dhammehi  aññehi ca evarūpehi. evaṃ tāvettha pahātabbadhammā veditabbā.  pahānupāyo ^a^P1.0108^ea^ pāṭhato ca atthato ca sabbattha  nibbisesoyeva.<br/><br/>[03] ñāṇaparicayapāṭavatthaṃ panettha ayaṃ bhedo ca kamo ca bhāvanānayo  ca veditabbo. tattha ^b^bhedo^eb^ tāva, ayañhi majjhimā paṭipadā  kadāci ariyo aṭṭhaṅgiko maggo hoti, kadāci sattaṅgiko.  ayañhi lokuttarapaṭhamajjhānavasena uppajjamāno aṭṭhaṅgiko maggo hoti,  avasesajjhānavasena sattaṅgiko. ukkaṭṭhaniddesato panidha aṭṭhaṅgikoti  vutto. ito parañhi maggaṅgaṃ natthi. evaṃ tāvettha bhedo veditabbo.<br/><br/>[03] yasmā pana sabbakusalānaṃ sammādiṭṭhi seṭṭhā, yathāha ``paññā  hi seṭṭhā kusalā vadantī''ti (jā0 2.17.81). kusalavāre ca  pubbaṅgamā, yathāha ``kathañca, bhikkhave, sammādiṭṭhi pubbaṅgamā hoti,  sammādiṭṭhiṃ sammādiṭṭhīti pajānāti, micchādiṭṭhiṃ micchādiṭṭhīti  pajānātī''ti (ma0 ni0 3.136) vitthāro. yathā cāha ``vijjā  ca kho, bhikkhave, pubbaṅgamā kusalānaṃ dhammānaṃ samāpattiyā''ti.  tappabhavābhinibbattāni sesaṅgāni, yathāha ``sammādiṭṭhissa  sammāsaṅkappo pahoti...pe0... sammāsatissa sammāsamādhi  pahotī''ti (ma0 ni0 3.141). tasmā ^a^V1.0116^ea^ iminā kamena etāni  aṅgāni vuttānīti evamettha ^b^kamo^eb^ veditabbo.<br/><br/>[03] ^b^bhāvanānayo^eb^ti koci samathapubbaṅgamaṃ vipassanaṃ bhāveti,  koci vipassanāpubbaṅgamaṃ samathaṃ. kathaṃ? idhekacco paṭhamaṃ  upacārasamādhiṃ vā appanāsamādhiṃ vā uppādeti, ayaṃ samatho; so  tañca taṃsampayutte ca dhamme aniccādīhi vipassati, ayaṃ vipassanā.  iti paṭhamaṃ samatho, pacchā vipassanā. tena vuccati  ``samathapubbaṅgamaṃ vipassanaṃ bhāvetī''ti. tassa samathapubbaṅgamaṃ  vipassanaṃ bhāvayato maggo sañjāyati, so taṃ maggaṃ āsevati ^a^M1.0113^ea^ bhāveti  bahulīkaroti, tassa taṃ maggaṃ āsevato bhāvayato bahulīkaroto  saṃyojanāni pahīyanti, anusayā byantīhonti, evaṃ samathapubbaṅgamaṃ  vipassanaṃ bhāveti.<br/><br/>[03] idha panekacco vuttappakāraṃ samathaṃ anuppādetvāva  pañcupādānakkhandhe aniccādīhi vipassati, ayaṃ ^a^P1.0109^ea^  vipassanā. tassa vipassanāpāripūriyā tattha jātānaṃ dhammānaṃ  vossaggārammaṇato uppajjati cittassa ekaggatā, ayaṃ samatho. iti  paṭhamaṃ vipassanā pacchā samatho. tena vuccati ``vipassanāpubbaṅgamaṃ  samathaṃ bhāvetī''ti. tassa vipassanāpubbaṅgamaṃ samathaṃ bhāvayato maggo  sañjāyati, so taṃ maggaṃ āsevati...pe0... bahulīkaroti, tassa taṃ  maggaṃ āsevato...pe0... anusayā byantīhonti (a0 ni0   4.170; paṭi0 ma0 2.1), evaṃ vipassanāpubbaṅgamaṃ samathaṃ  bhāveti.<br/><br/>[03] samathapubbaṅgamaṃ pana vipassanaṃ bhāvayatopi vipassanāpubbaṅgamaṃ  samathaṃ bhāvayatopi lokuttaramaggakkhaṇe samathavipassanā yuganaddhāva  honti. evamettha bhāvanānayo veditabboti. <br/><br/>[06] papañcasūdaniyā majjhimanikāyaṭṭhakathāya <br/><br/>[06] dhammadāyādasuttavaṇṇanā niṭṭhitā. 


volume: 29
item: 23
title:
  parivajjanāpahātabbāasavavaṇṇanā^vinodanāpahātabbāasavavaṇṇanā^dhammadāyādasuttavaṇṇanā^bhayabheravasuttavaṇṇanā^

content:
  [03] 34^b^.^eb^ ^b^evaṃ^eb^ ^a^V1.0117^ea^ ^b^me suta^eb^nti bhayabheravasuttaṃ. tatrāyaṃ  apubbapadavaṇṇanā -- ^b^athā^eb^ti avicchedanatthe nipāto.  ^b^kho^eb^ti avadhāraṇatthe, bhagavato sāvatthiyaṃ vihāre  avicchinneyevāti vuttaṃ hoti. ^b^jāṇussoṇī^eb^ti netaṃ tassa  mātāpitūhi katanāmaṃ, apica kho ṭhānantarapaṭilābhaladdhaṃ.  jāṇussoṇiṭṭhānaṃ kira nāmetaṃ purohitaṭṭhānaṃ, taṃ tassa raññā dinnaṃ,  tasmā ``jānussoṇī''ti vuccati. brahmaṃ aṇatīti ^b^brāhmaṇo,^eb^  mante sajjhāyatīti attho. idameva hi jātibrāhmaṇānaṃ niruttivacanaṃ.  ariyā pana bāhitapāpattā ^b^brāhmaṇā^eb^ti vuccanti.<br/><br/>[03] ^b^yena^eb^ ^a^M1.0114^ea^ ^b^bhagavā tenupasaṅkamī^eb^ti ^b^yenā^eb^ti bhummatthe  karaṇavacanaṃ, tasmā yattha bhagavā, tattha upasaṅkamīti evamettha attho  daṭṭhabbo. yena vā kāraṇena bhagavā devamanussehi upasaṅkamitabbo,  tena kāraṇena upasaṅkamīti evamettha attho daṭṭhabbo. kena ca  kāraṇena bhagavā upasaṅkamitabbo?  nānappakāraguṇavisesādhigamādhippāyena, sāduphalūpabhogādhippāyena  ^a^P1.0110^ea^ dijagaṇehi niccaphalitamahārukkho viya.<br/><br/>[03] ^b^upasaṅkamī^eb^ti ca gatoti vuttaṃ hoti.  ^b^upasaṅkamitvā^eb^ti upasaṅkamanapariyosānadīpanaṃ. atha vā evaṃ  gato tato āsannataraṃ ṭhānaṃ bhagavato samīpasaṅkhātaṃ gantvātipi vuttaṃ  hoti. ^b^bhagavatā saddhiṃ sammodī^eb^ti yathā khamanīyādīni  pucchanto bhagavā tena, evaṃ sopi bhagavatā saddhiṃ samappavattamodo  ahosi, sītodakaṃ viya uṇhodakena sammoditaṃ ekībhāvaṃ agamāsi.  yāya ca ``kacci te, bho gotama, khamanīyaṃ, kacci yāpanīyaṃ, kacci  bhoto gotamassa gotamasāvakānañca appābādhaṃ appātaṅkaṃ lahuṭṭhānaṃ balaṃ  phāsuvihāro''tiādikāya kathāya sammodi, taṃ  pītipāmojjasaṅkhātasammodajananato sammodituṃ yuttabhāvato ca  ^b^sammodanīyaṃ,^eb^ atthabyañjanamadhuratāya sucirampi kālaṃ sāretuṃ  nirantaraṃ pavattetuṃ araharūpato saritabbabhāvato ca ^b^sārāṇīyaṃ^eb^.  suyyamānasukhato ca sammodanīyaṃ, anussariyamānasukhato ca sāraṇīyaṃ.  tathā byañjanaparisuddhatāya sammodanīyaṃ, atthaparisuddhatāya  sāraṇīyanti evaṃ anekehi pariyāyehi sammodanīyaṃ ^a^V1.0118^ea^ kathaṃ sāraṇīyaṃ  vītisāretvā pariyosāpetvā niṭṭhāpetvā yenatthena āgato, taṃ  pucchitukāmo ekamantaṃ nisīdi.<br/><br/>[03] ^b^ekamanta^eb^nti bhāvanapuṃsakaniddeso, ``visamaṃ  candimasūriyā parivattantī''tiādīsu (a0 ni0  4.70) viya.  tasmā yathā nisinno ekamantaṃ nisinno hoti, tathā nisīdīti  evamettha attho daṭṭhabbo. bhummatthe vā etaṃ upayogavacanaṃ.  ^b^nisīdī^eb^ti upāvisi. paṇḍitā hi purisā garuṭṭhāniyaṃ  upasaṅkamitvā āsanakusalatāya ekamantaṃ nisīdanti, ayañca nesaṃ  aññataro, tasmā ekamantaṃ nisīdi.<br/><br/>[03] kathaṃ nisinno pana ekamantaṃ nisinno hotīti. cha  nisajjadose vajjetvā. seyyathidaṃ, atidūraṃ accāsannaṃ uparivātaṃ  unnatapadesaṃ atisammukhaṃ atipacchāti. atidūre nisinno hi sace  kathetukāmo hoti, uccāsaddena ^a^M1.0115^ea^ kathetabbaṃ hoti. accāsanne nisinno  saṅghaṭṭanaṃ karoti. uparivāte nisinno sarīragandhena bādhati.  unnatappadese nisinno agāravaṃ pakāseti. atisammukhā nisinno  sace daṭṭhukāmo ^a^P1.0111^ea^ hoti, cakkhunā cakkhuṃ āhacca  daṭṭhabbaṃ hoti. atipacchā nisinno sace daṭṭhukāmo hoti, gīvaṃ  pasāretvā daṭṭhabbaṃ hoti. tasmā ayampi ete cha nisajjadose  vajjetvā nisīdi, tena vuttaṃ ``ekamantaṃ nisīdī''ti.<br/><br/>[03] ^b^yeme^eb^ti ye ime. ^b^kulaputtā^eb^ti duvidhā kulaputtā  jātikulaputtā ācārakulaputtā. tattha ``tena kho pana samayena  raṭṭhapālo nāma kulaputto tasmiṃyeva thullakoṭṭhike aggakulassa putto''ti  (ma0 ni0 2.294) evaṃ āgatā uccākulappasutā  ^b^jātikulaputtā^eb^ nāma. ``ye te kulaputtā saddhā agārasmā  anagāriyaṃ pabbajitā''ti (ma0 ni0 3.78) evaṃ āgatā pana yattha  katthaci kule pasutāpi ācārasampannā ^b^ācārakulaputtā^eb^ nāma.  idha pana dvīhipi kāraṇehi kulaputtāyeva.<br/><br/>[03] ^b^saddhā^eb^ti saddhāya. ^b^agārasmā^eb^ti agārato.  ^b^anagāriya^eb^nti pabbajjaṃ bhikkhubhāvañca. pabbajjāpi hi natthettha  agāriyanti ^b^anagāriyā,^eb^ agārassa hitaṃ  kasigorakkhādikammamettha natthīti attho. bhikkhupi natthetassa  agāranti anagāro, anagārassa bhāvo anagāriyaṃ.  ^b^pabbajitā^eb^ti ^a^V1.0119^ea^ upagatā, evaṃ sabbathāpi anagāriyasaṅkhātaṃ pabbajjaṃ  bhikkhubhāvaṃ vā upagatāti vuttaṃ hoti. ^b^pubbaṅgamo^eb^ti purato  gāmī nāyako. ^b^bahukāro^eb^ti hitakiriyāya bahūpakāro.  ^b^bhavaṃ tesaṃ gotamo samādapetā^eb^ti te kulaputte bhavaṃ gotamo  adhisīlādīni gāhetā sikkhāpetā. ^b^sā janatā^eb^ti so  janasamūho. ^b^diṭṭhānugatiṃ āpajjatī^eb^ti dassanānugatiṃ paṭipajjati,  yandiṭṭhiko bhavaṃ gotamo yaṃkhantiko yaṃruciko, tepi tandiṭṭhikā  honti taṃkhantikā taṃrucikāti attho.<br/><br/>[03] kasmā panāyaṃ evamāhāti? esa kira pubbe aneke kulaputte  agāramajjhe vasante devaputte viya pañcahi kāmaguṇehi paricāriyamāne  anto ca bahi ca susaṃvihitārakkhe disvā, te aparena samayena  bhagavato madhurarasaṃ dhammadesanaṃ sutvā saddhāya gharā nikkhamma  pabbajitvā ghāsacchādanaparamatāya ^a^M1.0116^ea^ santuṭṭhe āraññakesu senāsanesu  kenaci arakkhiyamānepi anussaṅkitāparisaṅkite haṭṭhapahaṭṭhe ^a^P1.0112^ea^  udaggudagge addasa, disvā ca imesaṃ kulaputtānaṃ ``ayaṃ  phāsuvihāro kaṃ nissāya uppanno''ti cintento ``samaṇaṃ  gotama''nti bhagavati pasādaṃ alattha. so taṃ pasādaṃ nivedetuṃ  bhagavato santikaṃ āgato, tasmā evamāha.<br/><br/>[03] athassa bhagavā taṃ vacanaṃ sampaṭicchanto abbhanumodanto ca  ^b^evametaṃ brāhmaṇā^eb^tiādimāha. vacanasampaṭicchanānumodanatthoyeva  hi ettha ayaṃ ^b^eva^eb^nti nipāto. ^b^mamaṃ uddissā^eb^ti maṃ  uddissa. ^b^saddhā^eb^ti saddhāyeva. na iṇaṭṭhā na bhayaṭṭātiādīni  sandhāyāha. īdisānaṃyeva hi bhagavā pubbaṅgamo, na itaresaṃ.  ^b^durabhisambhavāni hī^eb^ti sambhavituṃ dukkhāni dussahāni, na sakkā  appesakkhehi ajjhogāhitunti vuttaṃ hoti.  ^b^araññavanapatthānī^eb^ti araññāni ca vanapatthāni ca. tattha  kiñcāpi abhidhamme nippariyāyena, ``nikkhamitvā bahi indakhilā  sabbametaṃ arañña''nti vuttaṃ, tathāpi yantaṃ ``pañcadhanusatikaṃ  pacchima''nti āraññikaṅganipphādakaṃ senāsanaṃ vuttaṃ, tadeva  adhippetanti veditabbaṃ.<br/><br/>[03] ^b^vanapattha^eb^nti gāmantaṃ atikkamitvā manussānaṃ  anupacāraṭṭhānaṃ, yattha na kasīyati na vapīyati. vuttampi cetaṃ  ``vanapatthanti dūrānametaṃ senāsanānaṃ adhivacanaṃ, vanapatthanti  vanasaṇḍānametaṃ senāsanānaṃ, vanapatthanti bhiṃsanakānametaṃ, vanapatthanti  salomahaṃsānametaṃ, vanapatthanti ^a^V1.0120^ea^ pariyantānametaṃ, vanapatthanti na  manussūpacārānametaṃ senāsanānaṃ adhivacana''nti. ettha ca  ^b^pariyantāna^eb^nti imamekaṃ pariyāyaṃ ṭhapetvā sesapariyāyehi  vanapatthāni veditabbānī. ^b^pantānī^eb^ti pariyantāni atidūrāni.  ^b^dukkaraṃ paviveka^eb^nti kāyavivekaṃ dukkaraṃ. ^b^durabhirama^eb^nti  abhiramituṃ na sukhaṃ. ^b^ekatte^eb^ti ekībhāve. kiṃ dasseti?  kāyaviveke katepi tattha cittaṃ abhiramāpetuṃ dukkaraṃ. dvayaṃdvayārāmo hi  ayaṃ lokoti. haranti ^a^P1.0113^ea^ ^b^maññe^eb^ti haranti  viya ghasanti viya. ^b^mano^eb^ti manaṃ. ^b^samādhiṃ  alabhamānassā^eb^ti upacārasamādhiṃ vā appanāsamādhiṃ vā alabhantassa.  kiṃ dasseti? īdisassa bhikkhuno tiṇapaṇṇamigādisaddehi  vividhehi ca bhiṃsanakehi vanāni cittaṃ vikkhipanti maññeti, sabbaṃ  brāhmaṇo saddhāpabbajitānaṃ kulaputtānaṃ araññavāse (vibha0 529)  vimhito āha. 


volume: 29
item: 24
title:
  vinodanāpahātabbāasavavaṇṇanā^dhammadāyādasuttavaṇṇanā^bhayabheravasuttavaṇṇanā^^kāyakammantavārakathā

content:
  [03] 35^b^.^eb^ athassa ^a^M1.0117^ea^ bhagavā purimanayeneva ``evametaṃ  brāhmaṇā''tiādīhi taṃ taṃ vacanaṃ sampaṭicchitvā abbhanumoditvā ca  yasmā soḷasasu ṭhānesu ārammaṇapariggaharahitānaṃyeva tādisāni  senāsanāni durabhisambhavāni, na tesu ārammaṇapariggāhayuttānaṃ,  attanā ca bodhisatto samāno tādiso ahosi, tasmā attano  tādisānaṃ senāsanānaṃ durabhisambhavataṃ dassetuṃ, ^b^mayhampi  kho^eb^tiādimāha.<br/><br/>[03] tattha ^b^pubbeva sambodhā^eb^ti sambodhato pubbeva,  ariyamaggappattito aparabhāgeyevāti vuttaṃ hoti.  ^b^anabhisambuddhassā^eb^ti appaṭividdhacatusaccassa. ^b^bodhisattasseva  sato^eb^ti bujjhanakasattasseva sammāsambodhiṃ adhigantuṃ arahasattasseva  sato, bodhiyā vā sattasseva laggasseva sato. dīpaṅkarassa hi  bhagavato pādamūle aṭṭhadhammasamodhānena abhinīhārasamiddhito pabhuti  tathāgato bodhiyā satto laggo ``pattabbā mayā esā''ti  tadadhigamāya parakkamaṃ amuñcantoyeva āgato, tasmā ^b^bodhisatto^eb^ti  vuccati. ^b^tassa mayha^eb^nti tassa evaṃ bodhisattasseva sato mayhaṃ.  ^b^ye kho keci samaṇā vā brāhmaṇā vā^eb^ti ye keci  pabbajjūpagatā vā bhovādino vā.<br/><br/>[03] ^b^aparisuddhakāyakammantā^eb^ti aparisuddhena pāṇātipātādinā  kāyakammantena samannāgatā. ^b^aparisuddhakāyakammantasandosahetū^eb^ti  ^a^V1.0121^ea^ aparisuddhassa kāyakammantasaṅkhātassa attano dosassa hetu,  aparisuddhakāyakammantakāraṇāti vuttaṃ hoti. ^b^have^eb^ti ekaṃsavacane  nipāto. ^b^akusala^eb^nti sāvajjaṃ akkhemañca.  ^b^bhayabherava^eb^nti bhayañca bheravañca. cittutrāsassa ca  bhayānakārammaṇassa cetaṃ adhivacanaṃ. tatra ^a^P1.0114^ea^  ^b^bhayaṃ^eb^ sāvajjaṭṭhena akusalaṃ, ^b^bheravaṃ^eb^ akkhemaṭṭhenāti veditabbaṃ.  ^b^avhāyantī^eb^ti pakkosanti. kathaṃ? te hi pāṇātipātādīni  katvā ``mayaṃ ayuttamakamhā, sace no te jāneyyuṃ, yesaṃ aparajjhimhā,  idāni anubandhitvā anayabyasanaṃ āpādeyyu''nti araññaṃ pavisitvā  gacchantare vā gumbantare vā nisīdanti. te ``appamattakampi  tiṇasaddaṃ vā paṇṇasaddaṃ vā sutvā, idānimhā naṭṭhā''ti tasanti  vittasanti, āgantvā parehi parivāritā viya baddhā vadhitā viya ca  honti. evaṃ taṃ bhayabheravaṃ attani samāropanaṭṭhena avhāyanti  pakkosanti.<br/><br/>[03] ^b^na^eb^ ^a^M1.0118^ea^ ^b^kho panāhaṃ...pe0... paṭisevāmī^eb^ti ahaṃ kho pana  aparisuddhakāyakammanto hutvā araññavanapatthāni pantāni senāsanāni  na paṭisevāmi. ^b^ye hi vo^eb^ti ettha ^b^vo^eb^ti nipātamattaṃ.  ^b^ariyā^eb^ vuccanti buddhā ca buddhasāvakā ca.  ^b^parisuddhakāyakammantā^eb^ti īdisā hutvā. ^b^tesamahaṃ  aññataro^eb^ti tesaṃ ahampi eko aññataro. bodhisatto hi gahaṭṭhopi  pabbajitopi parisuddhakāyakammantova hoti. ^b^bhiyyo^eb^ti  atirekatthe nipāto. ^b^palloma^eb^nti pannalomataṃ, khemaṃ  sotthibhāvanti attho. ^b^āpādi^eb^nti āpajjiṃ, atirekaṃ  sotthibhāvaṃ atirekena vā sotthibhāvamāpajjinti vuttaṃ hoti.  ^b^araññe vihārāyā^eb^ti araññe vihāratthāya. <br/><br/>[06] kāyakammantavārakathā niṭṭhitā. 


volume: 29
item: 25
title: dhammadāyādasuttavaṇṇanā^bhayabheravasuttavaṇṇanā^^kāyakammantavārakathā^vacīkammantavārādivaṇṇanā
content:
  [03] 36^b^.^eb^ esa nayo sabbattha. ayaṃ pana viseso,  vacīkammantavāre tāva ^b^aparisuddhavacīkammantā^eb^ti aparisuddhena  musāvādādinā vacīkammantena samannāgatā. te kathaṃ bhayabheravaṃ  avhāyanti? te musāvādena parassa atthaṃ bhañjitvā, pisuṇavācāya  mittabhedaṃ katvā pharusavācāya paresaṃ parisamajjhe mammāni tuditvā  niratthakavācāya parasattānaṃ kammante nāsetvā ^a^V1.0122^ea^ ``mayaṃ ayuttamakamhā,  sace no te jāneyyuṃ, yesaṃ aparajjhimhā, idāni anubandhitvā  anayabyasanaṃ pāpeyyu''nti araññaṃ pavisitvā gacchantare vā gumbantare  vā nisīdanti. te ``appamattakampi tiṇasaddaṃ vā paṇṇasaddaṃ vā  sutvā idānimhā naṭṭhā''ti tasanti vittasanti āgantvā parehi  parivāritā viya baddhā vadhitā viya ca honti. evaṃ taṃ bhayabheravaṃ  ^a^P1.0115^ea^ attani samāropanaṭṭhena avhāyanti, pakkosanti.<br/><br/>[03] manokammantavāre ^b^aparisuddhamanokammantā^eb^ti aparisuddhena  abhijjhādinā manokammantena samannāgatā. te kathaṃ bhayabheravaṃ  avhāyanti? te paresaṃ rakkhitagopitesu bhaṇḍesu abhijjhāvisamalobhaṃ  uppādetvā parassa kujjhitvā parasatte micchādassanaṃ gāhāpetvā mayaṃ  ayuttamakamhā...pe0... attani samāropanaṭṭhena avhāyanti pakkosanti.<br/><br/>[03] ājīvavāre ^a^M1.0119^ea^ ^b^aparisuddhājīvā^eb^ti aparisuddhena  vejjakammadūtakammavaḍḍhipayogādinā ekavīsatianesanabhedena ājīvena  samannāgatā. te kathaṃ bhayabheravaṃ avhāyanti? te evaṃ jīvikaṃ  kappetvā suṇanti -- ``sāsanasodhakā kira tepiṭakā bhikkhū sāsanaṃ  sodhetuṃ nikkhantā, ajja vā sve vā idhāgamissantī''ti araññaṃ  pavisitvā gacchantare vā...pe0... tasanti vittasanti. te hi  āgantvā parivāretvā gahitā viya odātavatthanivāsitā viya ca  hontīti. sesaṃ tādisameva. <br/><br/>[03] 37^b^.^eb^ ito paraṃ ^b^abhijjhālū^eb^tiādīsu kiñcāpi  abhijjhābyāpādā manokammantena saṅgahitā tathāpi nīvaraṇavasena puna  vuttāti veditabbā. tattha ^b^abhijjhālū^eb^ti  parabhaṇḍādiabhijjhāyanasīlā. ^b^kāmesu tibbasārāgā^eb^ti  vatthukāmesu bahalakilesarāgā, te kathaṃ bhayabheravaṃ avhāyanti? te  avavatthitārammaṇā honti, tesaṃ avavatthitārammaṇānaṃ araññe  viharantānaṃ divā diṭṭhaṃ rattiṃ bhayabheravaṃ hutvā upaṭṭhāti -- ``te  ākulacittā appamattakenapi tasanti vittasanti, rajjuṃ vā lataṃ vā  disvā sappasaññino honti, khāṇuṃ disvā yakkhasaññino, thalaṃ vā  pabbataṃ vā disvā hatthisaññino sappādīhi anayabyasanaṃ āpāditā  viya hontī''ti. sesaṃ tādisameva. <br/><br/>[03] 38^b^.^eb^ ^b^byāpannacittā^eb^ti ^a^V1.0123^ea^ pakatibhāvavijahanena  vipannacittā. kilesānugatañhi cittaṃ pakatibhāvaṃ vijahati,  purāṇabhattabyañjanaṃ viya pūtikaṃ hoti. ^b^paduṭṭhamanasaṅkappā^eb^ti  paduṭṭhacittasaṅkappā, abhadrakena paresaṃ anatthajanakena cittasaṅkappena  samannāgatāti vuttaṃ hoti. te kathaṃ bhayabheravaṃ avhāyanti?  bhayabheravāvhāyanaṃ ^a^P1.0116^ea^ ito pabhuti abhijjhāluvāre  vuttanayeneva veditabbaṃ. yattha pana viseso bhavissati, tattha vakkhāma.  ^b^na kho panāhaṃ byāpannacitto^eb^ti ettha pana mettacitto ahaṃ  hitacittoti dasseti, īdisā hi bodhisattā honti. evaṃ sabbattha  vuttadosapaṭipakkhavasena bodhisattassa guṇā vaṇṇetabbā. <br/><br/>[03] 39^b^.^eb^ ^b^thinamiddhapariyuṭṭhitā^eb^ti cittagelaññabhūtena  thinena sesanāmakāyagelaññabhūtena middhena ca pariyuṭṭhitā, abhibhūtā  gahitāti vuttaṃ hoti. te niddābahulā honti. <br/><br/>[03] 40^b^.^eb^ ^b^uddhatā^eb^ti ^a^M1.0120^ea^ uddhaccapakatikā  vipphandamānacittā, uddhaccena hi ekārammaṇe cittaṃ vipphandati  dhajayaṭṭhiyaṃ vātena paṭākā viya. ^b^avūpasantacittā^eb^ti  anibbutacittā, idha kukkuccaṃ gahetuṃ vaṭṭati. <br/><br/>[03] 41^b^.^eb^ ^b^kaṅkhī vicikicchī^eb^ti ettha ekamevidaṃ  pañcamaṃ nīvaraṇaṃ. kiṃ nu kho idanti ārammaṇaṃ kaṅkhanato  kaṅkhā, idamevidanti nicchetuṃ asamatthabhāvato vicikicchāti  vuccati, tena samannāgatā samaṇabrāhmaṇā ``kaṅkhī vicikicchī''ti  vuttā. <br/><br/>[03] 42^b^.^eb^ ^b^attukkaṃsanakā paravambhī^eb^ti ye attānaṃ  ukkaṃsenti ukkhipanti, ucce ṭhāne ṭhapenti, parañca vambhenti garahanti  nindanti, nīce ṭhāne ṭhapenti, tesametaṃ adhivacanaṃ. te kathaṃ  bhayabheravaṃ avhāyanti? te parehi ``asuko ca kira asuko ca  attānaṃ ukkaṃsenti, amhe garahanti, dāse viya karonti, gaṇhatha  ne''ti anubaddhā palāyitvā araññaṃ pavisitvā gacchantare vā gumbantare  vāti kāyakammantasadisaṃ vitthāretabbaṃ. <br/><br/>[03] 43^b^.^eb^ ^b^chambhī^eb^ti kāyathambhanalomahaṃsanakarena  thambhena samannāgatā. ^b^bhīrukajātikā^eb^ti bhīrukapakatikā,  gāmadārakā viya bhayabahulā asūrā kātarāti vuttaṃ hoti. <br/><br/>[03] 44^b^.^eb^ ^b^lābhasakkārasiloka^eb^nti ^a^V1.0124^ea^ ettha labbhatīti  ^b^lābho,^eb^ catunnaṃ paccayānametaṃ adhivacanaṃ. ^b^sakkāro^eb^ti  sundarakāro, paccayā eva hi paṇītapaṇītā sundarasundarā ca  abhisaṅkharitvā katā sakkārāti vuccanti. yā ca parehi attano  gāravakiriyā pupphādīhi vā pūjā. ^b^siloko^eb^ti vaṇṇabhaṇanaṃ  etaṃ ^a^P1.0117^ea^, lābhañca sakkārañca silokañca  ^b^lābhasakkārasilokaṃ. nikāmayamānā^eb^ti patthayamānā.  bhayabheravāvhāyanaṃ abhijjhāluvārasadisameva. tadatthadīpakaṃ panettha  piyagāmikavatthuṃ kathenti --<br/><br/>[03] eko kira piyagāmiko nāma bhikkhu samādinnadhutaṅgānaṃ  bhikkhūnaṃ lābhaṃ disvā ``ahampi dhutaṅgaṃ samādiyitvā lābhaṃ  uppādemī''ti cintetvā sosānikaṅgaṃ samādāya susāne vasati.  athekadivasaṃ eko kammamutto jaraggavo divā gocare caritvā rattiṃ  tasmiṃ susāne pupphagumbe sīsaṃ katvā romanthayamāno aṭṭhāsi.  piyagāmiko rattiṃ caṅkamanā nikkhanto ^a^M1.0121^ea^ tassa hanusaddaṃ sutvā cintesi  ``addhā maṃ lābhagiddho esa susāne vasatīti ñatvā devarājā viheṭhetuṃ  āgato''ti, so jaraggavassa purato añjaliṃ paggahetvā ``sappurisa  devarāja ajja me ekarattiṃ khama, sve paṭṭhāya na evaṃ karissāmī''ti  namassamāno sabbarattiṃ yācanto aṭṭhāsi. tato sūriye uṭṭhite taṃ  disvā kattarayaṭṭhiyā paharitvā palāpesi ``sabbarattiṃ maṃ  bhiṃsāpesī''ti. <br/><br/>[03] 45^b^.^eb^ ^b^kusītā^eb^ti kosajjānugatā.  ^b^hīnavīriyā^eb^ti hīnā vīriyena virahitā viyuttā, nibbīriyāti  vuttaṃ hoti. tattha kusītā kāyikavīriyārambhavirahitā honti,  hīnavīriyā cetasikavīriyārambhavirahitā. te  ārammaṇavavatthānamattampi kātuṃ na sakkonti. tesaṃ  avavatthitārammaṇānanti sabbaṃ pubbasadisameva. <br/><br/>[03] 46^b^.^eb^ ^b^muṭṭhassatī^eb^ti naṭṭhassatī.  ^b^asampajānā^eb^ti paññārahitā, imassa ca paṭipakkhe  ``upaṭṭhitassatīhamasmī''ti vacanato satibhājaniyamevetaṃ. paññā  panettha satidubbalyadīpanatthaṃ vuttā. duvidhā hi sati paññāsampayuttā  paññāvippayuttā ca. tattha paññāsampayuttā balavatī, vippayuttā  dubbalā, tasmā yadāpi tesaṃ sati hoti, tadāpi asampajānantā  muṭṭhassatīyeva te, dubbalāya satiyā satikiccābhāvatoti etamatthaṃ  dīpetuṃ ``asampajānā''ti vuttaṃ. te evaṃ ^a^V1.0125^ea^ muṭṭhassatī asampajānā  ārammaṇavavatthānamattampi kātuṃ na sakkontīti sabbaṃ pubbasadisameva. <br/><br/>[03] 47^b^.^eb^ ^b^asamāhitā^eb^ti  upacārappanāsamādhivirahitā. ^b^vibbhantacittā^eb^ti ubbhantacittā.  samādhivirahena laddhokāsena uddhaccena tesaṃ samādhivirahānaṃ cittaṃ  nānārammaṇesu ^a^P1.0118^ea^ paribbhamati, vanamakkaṭo viya  vanasākhāsu uddhaccena ekārammaṇe vipphandati. pubbe vuttanayenena te  evaṃ asamāhitā vibbhantacittā ārammaṇavavatthānamattampi kātuṃ na  sakkontīti sabbaṃ pubbasadisameva. <br/><br/>[03] 48^b^.^eb^ ^b^duppaññā^eb^ti nippaññānametaṃ adhivacanaṃ.  paññā pana duṭṭhā nāma natthi. ^b^eḷamūgā^eb^ti elamukhā,  kha-kārassa ga-kāro kato. lālamukhāti vuttaṃ hoti.  duppaññānañhi kathentānaṃ lālā mukhato galati, lālā ca elāti  ^a^M1.0122^ea^ vuccati. yathāha ``passelamūgaṃ uragaṃ dujjivha''nti. tasmā te  ``eḷamūgā''ti vuccanti. ``elamukhā''tipi pāṭho.  ``elamugā''ti keci paṭhanti, apare ``elamukā''tipi, sabbattha  ``elamukhā''ti attho. te kathaṃ bhayabheravaṃ avhāyanti? te  duppaññā eḷamūgā ārammaṇavavatthānamattampi kātuṃ na sakkonti. tesaṃ  avavatthitārammaṇānaṃ araññe viharantānaṃ divā diṭṭhaṃ rattiṃ bhayabheravaṃ  hutvā upaṭṭhāti ``te ākulacittā appamattakenapi tasanti vittasanti,  rajjuṃ vā lataṃ vā disvā sappasaññino honti, khāṇuṃ disvā  yakkhasaññino, thalaṃ vā pabbataṃ vā disvā hatthisaññino sappādīhi  anayavyasanaṃ āpāditā viya hontī''ti. evaṃ taṃ bhayabheravaṃ attani  samāropanaṭṭhena avhāyanti pakkosanti. ^b^paññāsampannohamasmī^eb^ti  ettha ^b^paññāsampanno^eb^ti paññāya sampanno samannāgato, no ca kho  vipassanāpaññāya, na maggapaññāya, apica kho pana imesu soḷasasu  ṭhānesu ārammaṇavavatthānapaññāyāti attho. sesaṃ sabbattha  vuttanayamevāti. <br/><br/>[06] vacīkammantavārādivaṇṇanā niṭṭhitā. <br/><br/>[06] soḷasaṭṭhānārammaṇapariggaho niṭṭhito. 


volume: 29
item: 26
title:
  bhayabheravasuttavaṇṇanā^^kāyakammantavārakathā^vacīkammantavārādivaṇṇanā^bhayabheravasenāsanādivaṇṇanā

content:
  [03] 49^b^.^eb^ ^b^tassa^eb^ ^a^V1.0126^ea^ ^b^mayha^eb^nti ko anusandhi?  bodhisatto kira imāni soḷasārammaṇāni pariggaṇhanto ca bhayabheravaṃ  adisvā bhayabheravaṃ nāma evarūpāsu rattīsu evarūpe senāsane ca  paññāyati, handa naṃ tatthāpi gavesissāmīti bhayabheravagavesanamakāsi,  etamatthaṃ bhagavā idāni brāhmaṇassa dassento ^b^tassa  mayha^eb^ntiādimāha.<br/><br/>[03] tattha ^b^yā tā^eb^ti ubhayametaṃ rattīnaṃyeva uddesaniddesavacanaṃ.  ^b^abhiññātā^eb^ti ^a^P1.0119^ea^ ettha ^b^abhī^eb^ti lakkhaṇatthe  upasaggo. tasmā abhiññātāti candapāripūriyā candaparikkhayenāti  evamādīhi lakkhaṇehi ñātāti veditabbā. ^b^abhilakkhitā^eb^ti  ettha upasaggamattameva, tasmā abhilakkhitāti lakkhaṇīyā icceva  attho, uposathasamādānadhammassavanapūjāsakkārādikaraṇatthaṃ lakkhetabbā  sallakkhetabbā upalakkhetabbāti vuttaṃ hoti.<br/><br/>[03] ^b^cātuddasī^eb^ti ^a^M1.0123^ea^ pakkhassa paṭhamadivasato pabhuti catuddasannaṃ  pūraṇī ekā ratti. evaṃ ^b^pañcadasī aṭṭhamī^eb^ ca.  ^b^pakkhassā^eb^ti sukkapakkhassa kaṇhapakkhassa ca. etā tisso  tisso katvā cha rattiyo, tasmā sabbattha pakkhavacanaṃ yojetabbaṃ  ``pakkhassa cātuddasī pakkhassa pañcadasī pakkhassa aṭṭhamī''ti.  atha pañcamī kasmā na gahitāti? asabbakālikattā. buddhe kira  bhagavati anuppannepi uppajjitvā aparinibbutepi pañcamī  anabhilakkhitāyeva, parinibbute pana dhammasaṅgāhakattherā cintesuṃ  ``dhammassavanaṃ cirena hotī''ti. tato sammannitvā pañcamīti  dhammassavanadivasaṃ ṭhapesuṃ, tato pabhuti sā abhilakkhitā jātā, evaṃ  asabbakālikattā ettha na gahitāti.<br/><br/>[03] ^b^tathārūpāsū^eb^ti tathāvidhāsu. ^b^ārāmacetiyānī^eb^ti  pupphārāmaphalārāmādayo ārāmā eva ārāmacetiyāni. cittīkataṭṭhena  hi ^b^cetiyānī^eb^ti vuccanti, pūjanīyaṭṭhenāti vuttaṃ hoti.  ^b^vanacetiyānī^eb^ti baliharaṇavanasaṇḍasubhagavanadevasālavanādīni  vanāniyeva vanacetiyāni. ^b^rukkhacetiyānī^eb^ti  gāmanigamādidvāresu pūjanīyarukkhāyeva rukkhacetiyāni. lokiyā  hi dibbādhivatthāti vā maññamānā tesuyeva vā dibbasaññino hutvā  ārāmavanarukkhe cittīkaronti ^a^V1.0127^ea^, pūjenti, tena te sabbepi  ^b^cetiyānī^eb^ti vuccanti. ^b^bhiṃsanakānī^eb^ti bhayajanakāni,  passatopi suṇatopi bhayaṃ janenti. ^b^salomahaṃsānī^eb^ti saheva  lomahaṃsena vattanti, pavisamānasseva lomahaṃsajananato. ^b^appeva  nāma passeyya^eb^nti api nāma taṃ bhayabheravaṃ passeyyameva. ^b^aparena  samayenā^eb^ti, ``etadahosi yaṃnūnāha''nti evaṃ cintitakālato paṭṭhāya  aññena kālena.<br/><br/>[03] ^b^tattha ca me brāhmaṇa viharato^eb^ti ^a^P1.0120^ea^  tathārūpesu senāsanesu yaṃ yaṃ manussānaṃ āyācanaupahārakaraṇārahaṃ  yakkhaṭṭhānaṃ pupphadhūpamaṃsaruhiravasāmedapihakapapphāsasurāmerayādīhi  okiṇṇakilinnadharaṇitalaṃ ekanipātaṃ viya yakkharakkhasapisācānaṃ,  yaṃ divāpi passantānaṃ hadayaṃ maññe phalati, taṃ ṭhānaṃ sandhāyāha  ``tattha ca me, brāhmaṇa, viharato''ti. ^b^mago vā āgacchatī^eb^ti  siṅgāni vā khurāni vā koṭṭento gokaṇṇakhaggadīpivarāhādibhedo  mago vā āgacchati, sabbacatuppadānañhi idha ^b^mago^eb^ti nāmaṃ.  katthaci pana kāḷasiṅgālopi vuccati. yathāha -- <br/><br/>[21] ``usabhasseva ^a^M1.0124^ea^ te khandho, sīhasseva vijambhitaṃ. <br/><br/>[22] magarāja namo tyatthu, api kiñci labhāmase''ti..  (jā0 1.3.133).<br/><br/>[03] ^b^moro vā kaṭṭhaṃ pātetī^eb^ti moro vā sukkhakaṭṭhaṃ rukkhato  cāletvā pāteti. moraggahaṇena ca idha sabbapakkhiggahaṇaṃ adhippetaṃ,  tena yo koci pakkhīti vuttaṃ hoti. atha vā moro vāti vā  saddena añño vā koci pakkhīti. esa nayo purime magaggahaṇepi.  ^b^vāto vā paṇṇakasaṭaṃ eretī^eb^ti vāto vā paṇṇakacavaraṃ ghaṭṭeti.  ^b^etaṃ nūna taṃ bhayabheravaṃ āgacchatī^eb^ti yametaṃ āgacchati, taṃ  bhayabheravaṃ nūnāti. ito pabhuti ca ārammaṇameva bhayabheravanti  veditabbaṃ. parittassa ca adhimattassa ca bhayassa ārammaṇattā  sukhārammaṇaṃ rūpaṃ sukhamiva. ^b^kiṃ nu kho ahaṃ aññadatthu  bhayapaṭikaṅkhī viharāmī^eb^ti ahaṃ kho kiṃ kāraṇaṃ ekaṃseneva bhayaṃ  ākaṅkhamāno icchamāno hutvā viharāmi.<br/><br/>[03] ^b^yathābhūtaṃ yathābhūtassā^eb^ti yena yena iriyāpathena bhūtassa  bhavitassa sato vattamānassa samaṅgībhūtassa ^a^V1.0128^ea^ vā. ^b^me^eb^ti mama  santike. ^b^tathābhūtaṃ tathābhūto vā^eb^ti tena teneva iriyāpathena  bhūto bhavito santo vattamāno samaṅgībhūto vāti attho. ^b^so  kho ahaṃ...pe0... paṭivinemī^eb^ti bodhisattassa kira caṅkamantassa  tasmiṃ magasiṅgakhurasaddādibhede bhayabheravārammaṇe āgate neva mahāsatto  tiṭṭhati, na ^a^P1.0121^ea^ nisīdati na sayati, atha kho  caṅkamantova parivīmaṃsanto parivicinanto bhayabheravaṃ na passati,  magasiṅgakhurasaddādimattameva cetaṃ hoti, so taṃ ñatvā idaṃ nāmetaṃ, na  bhayabheravanti tato tiṭṭhati vā nisīdati vā sayati vā. etamatthaṃ  dassento ``so kho aha''ntiādimāha. esa nayo sabbapeyyālesu.  ito parañca iriyāpathapaṭipāṭiyā avatvā āsannapaṭipāṭiyā  iriyāpathā vuttāti veditabbā, caṅkamantassa hi bhayabherave āgate na  ṭhito na nisinno na nipanno ṭhitassāpi āgate na caṅkamīti evaṃ  tassa āsannapaṭipāṭiyā vuttāti. <br/><br/>[06] bhayabheravasenāsanādivaṇṇanā niṭṭhitā. 


volume: 29
item: 27
title:
  ^kāyakammantavārakathā^vacīkammantavārādivaṇṇanā^bhayabheravasenāsanādivaṇṇanā^asammohavihāravaṇṇanā

content:
  [03] 50^b^.^eb^ evaṃ ^a^M1.0125^ea^ bhiṃsanakesupi ṭhānesu attano bhayabheravābhāvaṃ  dassetvā idāni jhāyīnaṃ sammohaṭṭhānesu attano asammohavihāraṃ  dassetuṃ ^b^santi kho pana, brāhmaṇā^eb^tiādimāha.<br/><br/>[03] tattha ^b^santī^eb^ti atthi saṃvijjanti upalabbhanti.  ^b^rattiṃyeva samāna^eb^nti rattiṃyeva santaṃ, ^b^divāti sañjānantī^eb^ti  ``divaso aya''nti sañjānanti. ^b^divāyeva samāna^eb^nti  divasaṃyeva santaṃ. ^b^rattīti sañjānantī^eb^ti ``ratti aya''nti  sañjānanti. kasmā panete evaṃsaññino hontīti.  vuṭṭhānakosallābhāvato vā sakuṇarutato vā. kathaṃ? idhekacco  odātakasiṇalābhī divā parikammaṃ katvā divā samāpanno divāyeva  vuṭṭhahāmīti manasikāraṃ uppādeti, no ca kho addhānaparicchede kusalo  hoti. so divasaṃ atikkamitvā rattibhāge vuṭṭhāti.  odātakasiṇapharaṇavasena cassa visadaṃ hoti vibhūtaṃ suvibhūtaṃ. so,  divā vuṭṭhahāmīti uppāditamanasikāratāya  odātakasiṇapharaṇavisadavibhūtatāya ca rattiṃyeva samānaṃ divāti  sañjānāti. idha panekacco nīlakasiṇalābhī rattiṃ parikammaṃ katvā  rattiṃ samāpanno rattiṃyeva vuṭṭhahāmīti ^a^V1.0129^ea^ manasikāraṃ uppādeti, no ca  kho addhānaparicchede kusalo hoti. so rattiṃ atikkamitvā  divasabhāge vuṭṭhāti. nīlakasiṇapharaṇavasena cassa avisadaṃ hoti  avibhūtaṃ. so rattiṃ vuṭṭhahāmīti uppāditamanasikāratāya  nīlakasiṇapharaṇāvisadāvibhūtatāya ca divāyeva samānaṃ rattīti  sañjānāti. evaṃ tāva vuṭṭhānakosallābhāvato evaṃsaññino honti.<br/><br/>[03] sakuṇarutato pana idhekacco antosenāsane nisinno hoti.  atha divā ravanakasakuṇā kākādayo candālokena divāti ^a^P1.0122^ea^  maññamānā rattiṃ ravanti, aññehi vā kāraṇehi. so tesaṃ  saddaṃ sutvā rattiṃyeva samānaṃ divāti sañjānāti. idha panekacco  pabbatantare gambhīrāya ghanavanappaṭicchannāya giriguhāya  sattāhavaddalikāya vattamānāya antarahitasūriyāloke kāle nisinno  hoti. atha rattiṃ ravanakasakuṇā ulūkādayo majjhanhikasamayepi  tattha tattha samandhakāre nilīnā rattisaññāya vā aññehi vā  kāraṇehi ravanti. so tesaṃ saddaṃ sutvā divāyeva samānaṃ rattīti  sañjānāti. evaṃ sakuṇarutato evaṃsaññino hontīti.  ^b^idamaha^eb^nti idaṃ ahaṃ evaṃ sañjānanaṃ ^a^M1.0126^ea^. ^b^sammohavihārasmiṃ  vadāmī^eb^ti sammohavihārapariyāpannaṃ antogadhaṃ, sammohavihārānaṃ  aññataraṃ vadāmīti vuttaṃ hoti.<br/><br/>[03] ^b^ahaṃ kho pana brāhmaṇa...pe0... sañjānāmī^eb^ti pākaṭo  bodhisattassa rattindivaparicchedo sattāhavaddalepi candimasūriyesu  adissamānesupi jānātiyeva ``ettakaṃ purebhattakālo gato, ettakaṃ  pacchābhattakālo, ettakaṃ paṭhamayāmo, ettakaṃ majjhimayāmo, ettakaṃ  pacchimayāmo''ti, tasmā evamāha. anacchariyañcetaṃ yaṃ pūritapāramī  bodhisatto evaṃ jānāti. padesañāṇe ṭhitānaṃ sāvakānampi hi  rattindivaparicchedo pākaṭo hoti.<br/><br/>[03] kalyāṇiyamahāvihāre kira godattatthero dvaṅgulakāle bhattaṃ  gahetvā aṅgulakāle bhuñjati. sūriye adissamānepi pātoyeva  senāsanaṃ pavisitvā tāya velāya nikkhamati. ekadivasaṃ  ārāmikā ``sve therassa nikkhamanakāle passāmā''ti bhattaṃ  sampādetvā kālatthambhamūle nisīdiṃsu. thero dvaṅgulakāleyeva  nikkhamati. tato pabhuti kira sūriye adissamānepi therassa  nikkhamanasaññāya eva bheriṃ ākoṭenti.<br/><br/>[03] ajagaravihārepi ^a^V1.0130^ea^ kāḷadevatthero antovasse yāmagaṇḍikaṃ paharati,  āciṇṇametaṃ therassa. na ca yāmayantanāḷikaṃ payojeti, aññe  bhikkhū payojenti. atha nikkhante paṭhame yāme there muggaraṃ gahetvā  ṭhitamatteyeva ekaṃ dve vāre paharanteyeva vā yāmayantaṃ patati, evaṃ tīsu  yāmesu samaṇadhammaṃ katvā thero pātoyeva gāmaṃ pavisitvā piṇḍapātaṃ  ādāya vihāraṃ āgantvā bhojanavelāya ^a^P1.0123^ea^ pattaṃ  gahetvā divā vihāraṭṭhānaṃ gantvā samaṇadhammaṃ karoti. bhikkhū  kālatthambhaṃ disvā therassa adisvā āgamanatthāya pesenti. so  bhikkhu theraṃ divā vihāraṭṭhānā nikkhamantameva vā antarāmagge vā  passati. evaṃ padesañāṇe ṭhitānaṃ sāvakānampi rattindivaparicchedo  pākaṭo hoti, kimaṅgaṃ pana bodhisattānanti.<br/><br/>[03] ^b^yaṃ kho taṃ brāhmaṇa...pe0... vadeyyā^eb^ti ettha pana ``yaṃ  kho taṃ, brāhmaṇa, asammohadhammo satto loke uppanno...pe0...  sukhāya devamanussāna''nti vacanaṃ ^a^M1.0127^ea^ vadamāno koci sammā vadeyya,  sammā vadamāno siyā, na vitathavādī assa. mameva taṃ vacanaṃ  vadamāno sammā vadeyya, sammā vadamāno siyā, na vitathavādī  assāti evaṃ padasambandho veditabbo.<br/><br/>[03] tattha ^b^asammohadhammo^eb^ti asammohasabhāvo. ^b^loke^eb^ti  manussaloke. ^b^bahujanahitāyā^eb^ti bahujanassa hitatthāya,  paññāsampattiyā diṭṭhadhammikasamparāyikahitūpadesakoti.  ^b^bahujanasukhāyā^eb^ti bahujanassa sukhatthāya, cāgasampattiyā  upakaraṇasukhassa dāyakoti. ^b^lokānukampāyā^eb^ti lokassa  anukampatthāya, mettākaruṇāsampattiyā mātāpitaro viya lokassa  rakkhitā gopayitāti. ^b^atthāya hitāya sukhāya  devamanussāna^eb^nti idha devamanussaggahaṇena ca bhabbapuggalaveneyyasatteyeva  gahetvā tesaṃ nibbānamaggaphalādhigamāya attano uppattiṃ dassetīti  veditabbo. ^b^atthāyā^eb^ti hi vutte paramatthatthāya nibbānāyāti  vuttaṃ hoti. ^b^hitāyā^eb^ti vutte taṃ sampāpakamaggatthāyāti vuttaṃ  hoti, nibbānasampāpakamaggato hi uttari hitaṃ nāma natthi.  ^b^sukhāyā^eb^ti vutte phalasamāpattisukhatthāyāti vuttaṃ hoti, tato  uttari sukhābhāvato. vuttañcetaṃ ``ayaṃ samādhi paccuppannasukho ceva  āyatiñca sukhavipāko''ti (dī0 ni0 3.355; a0 ni0   5.27; vibha0 804). <br/><br/>[06] asammohavihāravaṇṇanā niṭṭhitā. 


volume: 29
item: 28
title:
  kāyakammantavārakathā^vacīkammantavārādivaṇṇanā^bhayabheravasenāsanādivaṇṇanā^asammohavihāravaṇṇanā^pubbabhāgapaṭipadādivaṇṇanā

content:
  [03] 51^b^.^eb^ evaṃ ^a^V1.0131^ea^ bhagavā buddhaguṇapaṭilābhāvasānaṃ attano  asammohavihāraṃ brāhmaṇassa dassetvā idāni yāya paṭipadāya taṃ  koṭippattaṃ asammohavihāraṃ adhigato, taṃ pubbabhāgato pabhuti dassetuṃ  ^b^āraddhaṃ kho pana me brāhmaṇā^eb^tiādimāha.<br/><br/>[03] keci panāhu ``imaṃ asammohavihāraṃ sutvā brāhmaṇassa cittamevaṃ  uppannaṃ `kāya nu kho paṭipadāya imaṃ patto'ti, tassa cittamaññāya  imāyāhaṃ paṭipadāya imaṃ uttamaṃ asammohavihāraṃ pattoti dassento  evamāhā''ti.<br/><br/>[03] tattha ^a^M1.0128^ea^ ^a^P1.0124^ea^ ^b^āraddhaṃ kho pana me, brāhmaṇa,  vīriyaṃ ahosī^eb^ti, brāhmaṇa, na mayā ayaṃ uttamo asammohavihāro  kusītena muṭṭhassatinā sāraddhakāyena vikkhittacittena vā adhigato,  apica kho tadadhigamāya āraddhaṃ kho pana me vīriyaṃ ahosi,  bodhimaṇḍe nisinnena mayā caturaṅgavīriyaṃ āraddhaṃ ahosi, paggahitaṃ  asithilappavattitanti vuttaṃ hoti. āraddhattāyeva ca metaṃ  ^b^asallīnaṃ^eb^ ahosi.<br/><br/>[03] ^b^upaṭṭhitā sati asammuṭṭhā^eb^ti na kevalañca vīriyameva,  satipi me ārammaṇābhimukhībhāvena upaṭṭhitā ahosi. upaṭṭhitattāyeva  ca asammuṭṭhā. ^b^passaddho kāyo^eb^ti kāyacittappassaddhisambhavena  kāyopi me passaddho ahosi. tattha yasmā nāmakāye passaddhe  rūpakāyopi passaddhoyeva hoti, tasmā nāmakāyo rūpakāyoti  avisesetvāva passaddho kāyoti vuttaṃ. ^b^asāraddho^eb^ti so ca  kho passaddhattāyeva asāraddho, vigatadarathoti vuttaṃ hoti.  ^b^samāhitaṃ cittaṃ ekagga^eb^nti cittampi me sammā āhitaṃ suṭṭhu  ṭhapitaṃ appitaṃ viya ahosi. samāhitattā eva ca ekaggaṃ acalaṃ  nipphandananti, ettāvatā jhānassa pubbabhāgapaṭipadā kathitā hoti.<br/><br/>[03] idāni imāya paṭipadāya adhigataṃ paṭhamajjhānaṃ ādiṃ katvā  vijjāttayapariyosānaṃ visesaṃ dassento ^b^so kho aha^eb^ntiādimāha.  tattha ^b^vivicceva kāmehi...pe0... catutthajjhānaṃ   upasampajja^eb^ ^a^V1.0132^ea^ ^b^vihāsi^eb^nti ettha tāva yaṃ vattabbaṃ siyā, taṃ sabbaṃ   visuddhimagge pathavīkasiṇakathāyaṃ vuttaṃ. kevalañhi tattha ``upasampajja  viharatī''ti āgataṃ, idha ``vihāsi''nti, ayameva viseso. kiṃ  katvā pana bhagavā imāni jhānāni upasampajja vihāsīti, kammaṭṭhānaṃ  bhāvetvā. kataraṃ? ānāpānassatikammaṭṭhānaṃ.<br/><br/>[03] imāni ca pana cattāri jhānāni kesañci cittekaggatatthāni  honti, kesañci vipassanāpādakāni, kesañci abhiññāpādakāni,  kesañci nirodhapādakāni, kesañci bhavokkamanatthāni. tattha  khīṇāsavānaṃ cittekaggatatthāni honti. te hi samāpajjitvā  ^a^P1.0125^ea^ ekaggacittā sukhaṃ divasaṃ viharissāmāti iccevaṃ  kasiṇaparikammaṃ katvā aṭṭha samāpattiyo nibbattenti.  sekkhaputhujjanānaṃ samāpattito vuṭṭhāya samāhitena cittena  vipassissāmāti nibbattentānaṃ vipassanāpādakāni honti. ye pana  aṭṭha samāpattiyo nibbattetvā abhiññāpādakajjhānaṃ samāpajjitvā  samāpattito vuṭṭhāya ``ekopi ^a^M1.0129^ea^ hutvā bahudhā hotī''ti (dī0 ni0  1.238; paṭi0 ma0 1.102) vuttanayā abhiññāyo patthentā  nibbattenti, tesaṃ abhiññāpādakāni honti. ye pana aṭṭha  samāpattiyo nibbattetvā nirodhasamāpattiṃ samāpajjitvā sattāhaṃ acittā  hutvā diṭṭheva dhamme nirodhaṃ nibbānaṃ patvā sukhaṃ viharissāmāti  nibbattenti, tesaṃ nirodhapādakāni honti. ye pana aṭṭha samāpattiyo  nibbattetvā aparihīnajjhānā brahmaloke uppajjissāmāti nibbattenti,  tesaṃ bhavokkamanatthāni honti.<br/><br/>[03] bhagavatā panidaṃ catutthajjhānaṃ bodhirukkhamūle nibbattitaṃ, taṃ  tassa vipassanāpādakañceva ahosi abhiññāpādakañca  sabbakiccasādhakañca, sabbalokiyalokuttaraguṇadāyakanti veditabbaṃ. <br/><br/>[06] pubbabhāgapaṭipadādivaṇṇanā niṭṭhitā. 


volume: 29
item: 29
title:
  vacīkammantavārādivaṇṇanā^bhayabheravasenāsanādivaṇṇanā^asammohavihāravaṇṇanā^pubbabhāgapaṭipadādivaṇṇanā^pubbenivāsakathāvaṇṇanā

content:
  [03] 52^b^.^eb^ yesañca ^a^V1.0133^ea^ guṇānaṃ dāyakaṃ ahosi, tesaṃ ekadesaṃ  dassento ^b^so evaṃ samāhite citte^eb^tiādimāha. tattha dvinnaṃ  vijjānaṃ anupadavaṇṇanā ceva bhāvanānayo ca visuddhimagge vitthārito.  kevalañhi tattha ``so evaṃ samāhite citte...pe0...  abhininnāmetī''ti vuttaṃ, idha ``abhininnāmesi''nti. ^b^ayaṃ kho  me brāhmaṇā^eb^ti ayañca appanāvāro tattha anāgatoti ayameva  viseso. tattha ^b^so^eb^ti so ahaṃ. ^b^abhininnāmesi^eb^nti  abhinīhariṃ. abhininnāmesinti ca vacanato ^b^so^eb^ti ettha so  ahanti evamattho veditabbo.<br/><br/>[03] yasmā cidaṃ bhagavato vasena pubbenivāsānussatiñāṇaṃ āgataṃ,  tasmā ``so tato cuto idhūpapanno''ti ettha evaṃ yojanā veditabbā.  ettha hi ^b^so tato cuto^eb^ti paṭinivattantassa paccavekkhaṇaṃ.  tasmā ^b^idhūpapanno^eb^ti imissā idhūpapattiyā anantaraṃ. ^b^amutra  udapādi^eb^nti tusitabhavanaṃ sandhāyāhāti veditabbo. ^b^tatrāpāsiṃ  evaṃnāmo^eb^ti tatrāpi tusitabhavane setaketu nāma devaputto ahosiṃ.  ^b^evaṃgotto^eb^ti tāhi devatāhi saddhiṃ ekagotto.  ^b^evaṃvaṇṇo^eb^ti suvaṇṇavaṇṇo. ^b^evamāhāro^eb^ti dibbasudhāhāro.  ^b^evaṃsukhadukkhappaṭisaṃvedī^eb^ti evaṃ dibbasukhapaṭisaṃvedī. dukkhaṃ  pana saṅkhāradukkhamattameva ^a^P1.0126^ea^.  ^b^evamāyupariyanto^eb^ti evaṃ  sattapaññāsavassakoṭisaṭṭhivassasatasahassāyupariyanto. ^b^so^eb^   ^a^M1.0130^ea^ ^b^tato cuto^eb^ti so ahaṃ tato tusitabhavanato cuto.   ^b^idhūpapanno^eb^ti idha mahāmāyāya deviyā kucchimhi nibbatto.<br/><br/>[03] ^b^ayaṃ kho me brāhmaṇā^eb^tiādīsu ^b^me^eb^ti mayā.  ^b^vijjā^eb^ti viditakaraṇaṭṭhena vijjā. kiṃ viditaṃ karoti?  pubbenivāsaṃ. ^b^avijjā^eb^ti tasseva pubbenivāsassa  aviditakaraṇaṭṭhena tappaṭicchādako moho vuccati. ^b^tamo^eb^ti sveva  moho paṭicchādakaṭṭhena ``tamo''ti vuccati. ^b^āloko^eb^ti sāyeva  vijjā obhāsakaraṇaṭṭhena ``āloko''ti vuccati. ettha ca vijjā  adhigatāti ayaṃ attho, sesaṃ pasaṃsāvacanaṃ. yojanā panettha ayaṃ  kho me vijjā adhigatā, tassa me adhigatavijjassa avijjā vihatā,  vinaṭṭhāti attho. kasmā? yasmā vijjā uppannā. esa nayo  itarasmimpi padadvaye.<br/><br/>[03] ^b^yathā^eb^ ^a^V1.0134^ea^ ^b^ta^eb^nti ettha ^b^yathā^eb^ti opamme. ^b^ta^eb^nti  nipāto. satiyā avippavāsena ^b^appamattassa^eb^. vīriyātāpena  ^b^ātāpino^eb^. kāye ca jīvite ca anapekkhatāya  ^b^pahitattassa,^eb^ pesitattassāti attho. idaṃ vuttaṃ hoti ``yathā  appamattassa ātāpino pahitattassa viharato avijjā vihaññeyya,  vijjā uppajjeyya. tamo vihaññeyya, āloko uppajjeyya. evameva  mama avijjā vihatā, vijjā uppannā. tamo vihato, āloko  uppanno. etassa me padhānānuyogassa anurūpameva phalaṃ laddha''nti. <br/><br/>[06] pubbenivāsakathāvaṇṇanā niṭṭhitā. 


volume: 29
item: 30
title:
  bhayabheravasenāsanādivaṇṇanā^asammohavihāravaṇṇanā^pubbabhāgapaṭipadādivaṇṇanā^pubbenivāsakathāvaṇṇanā^dibbacakkhuñāṇakathāvaṇṇanā

content:
  [03] 53^b^.^eb^ cutūpapātakathāyaṃ yasmā idha bhagavato vasena  pāḷi āgatā, tasmā ``passāmi pajānāmī''ti vuttaṃ, ayaṃ viseso.  sesaṃ visuddhimagge vuttasadisameva.<br/><br/>[03] ettha pana ^b^vijjā^eb^ti dibbacakkhuñāṇavijjā.  ^b^avijjā^eb^ti sattānaṃ cutipaṭisandhipaṭicchādikā avijjā. sesaṃ  vuttanayamevāti. yasmā ca pūritapāramīnaṃ mahāsattānaṃ parikammakiccaṃ  nāma natthi. te hi citte abhininnāmitamatteyeva anekavihitaṃ  ^a^M1.0131^ea^ pubbenivāsaṃ anussaranti, dibbena cakkhunā satte passanti. tasmā  yo tattha parikammaṃ ādiṃ katvā bhāvanānayo vutto, na tena idha  atthoti. <br/><br/>[06] dibbacakkhuñāṇakathāvaṇṇanā niṭṭhitā. 


volume: 29
item: 31
title:
  asammohavihāravaṇṇanā^pubbabhāgapaṭipadādivaṇṇanā^pubbenivāsakathāvaṇṇanā^dibbacakkhuñāṇakathāvaṇṇanā^āsavakkhayañāṇakathāvaṇṇanā

content:
  [03] 54^b^.^eb^ tatiyavijjāya ^b^so evaṃ samāhite citte^eb^ti  vipassanāpādakaṃ catutthajjhānacittaṃ veditabbaṃ. ^b^āsavānaṃ  khayañāṇāyā^eb^ti ^a^P1.0127^ea^ arahattamaggañāṇatthāya.  arahattamaggo hi āsavavināsanato āsavānaṃ khayoti vuccati, tatra  cetaṃ ñāṇaṃ, tappariyāpannattāti. ^b^cittaṃ abhininnāmesi^eb^nti   ^a^V1.0135^ea^ vipassanācittaṃ abhinīhariṃ. ^b^so idaṃ dukkha^eb^nti evamādīsu  ``ettakaṃ dukkhaṃ, na ito bhiyyo''ti sabbampi dukkhasaccaṃ  sarasalakkhaṇapaṭivedhena yathābhūtaṃ abbhaññāsiṃ jāniṃ paṭivijjhiṃ.  tassa ca dukkhassa nibbattikaṃ taṇhaṃ ^b^ayaṃ dukkhasamudayo^eb^ti.  tadubhayampi yaṃ ṭhānaṃ patvā nirujjhati, taṃ tesaṃ appavattiṃ nibbānaṃ  ^b^ayaṃ dukkhanirodho^eb^ti. tassa sampāpakaṃ ariyamaggaṃ ^b^ayaṃ  dukkhanirodhagāminī paṭipadā^eb^ti sarasalakkhaṇapaṭivedhena yathābhūtaṃ  abbhaññāsiṃ jāniṃ paṭivijjhinti evamattho veditabbo.<br/><br/>[03] evaṃ sarūpato saccāni dassetvā idāni kilesavasena  pariyāyato dassento ^b^ime āsavā^eb^tiādimāha. ^b^tassa me  evaṃ jānato evaṃ passato^eb^ti tassa mayhaṃ evaṃ jānantassa evaṃ  passantassa. saha vipassanāya koṭippattaṃ maggaṃ katheti.  ^b^kāmāsavā^eb^ti kāmāsavato. ^b^vimuccitthā^eb^ti iminā  phalakkhaṇaṃ dasseti, maggakkhaṇe hi cittaṃ vimuccati, phalakkhaṇe  vimuttaṃ hoti. ^b^vimuttasmiṃ vimuttamiti ñāṇa^eb^nti iminā  paccavekkhaṇañāṇaṃ dasseti. ^b^khīṇā jātī^eb^tiādīhi tassa bhūmiṃ,  tena hi ñāṇena bhagavā paccavekkhanto ``khīṇā jātī''tiādīni  abbhaññāsi. katamā pana bhagavato jāti khīṇā, kathañca naṃ  abbhaññāsīti? na tāvassa atītā jāti khīṇā, pubbeva khīṇattā,  na anāgatā, anāgate vāyāmābhāvato, na paccuppannā, vijjamānattā.  yā pana maggassa abhāvitattā uppajjeyya ekacatupañcavokārabhavesu  ekacatupañcakkhandhabhedā jāti, sā maggassa bhāvitattā anuppādadhammataṃ  āpajjanena khīṇā, taṃ so maggabhāvanāya pahīnakilese paccavekkhitvā  ``kilesābhāve vijjamānampi kammaṃ āyatiṃ appaṭisandhikaṃ hotī''ti  jānanto abbhaññāsi.<br/><br/>[03] ^b^vusita^eb^nti ^a^M1.0132^ea^ vutthaṃ parivutthaṃ, kataṃ caritaṃ niṭṭhitanti attho.  ^b^brahmacariya^eb^nti maggabrahmacariyaṃ, puthujjanakalyāṇakena hi saddhiṃ  sattasekkhā brahmacariyavāsaṃ vasanti nāma, khīṇāsavo vutthavāso.  tasmā bhagavā attano brahmacariyavāsaṃ paccavekkhanto ``vusitaṃ  brahmacariya''nti abbhaññāsi. ^b^kataṃ karaṇīya^eb^nti catūsu  ^a^P1.0128^ea^ saccesu catūhi maggehi  pariññāpahānasacchikiriyābhāvanāvasena soḷasavidhampi kiccaṃ  niṭṭhāpitanti attho. puthujjanakalyāṇakādayo hi taṃ kiccaṃ karonti,  khīṇāsavo katakaraṇīyo. tasmā bhagavā attano karaṇīyaṃ  paccavekkhanto ``kataṃ karaṇīya''nti abbhaññāsi.<br/><br/>[03] ^b^nāparaṃ^eb^ ^a^V1.0136^ea^ ^b^itthattāyā^eb^ti idāni puna itthabhāvāya  evaṃsoḷasakiccabhāvāya, kilesakkhayāya vā maggabhāvanākiccaṃ me  natthīti abbhaññāsi. atha vā ^b^itthattāyā^eb^ti itthabhāvato  imasmā evaṃpakārā idāni vattamānakkhandhasantānā aparaṃ khandhasantānaṃ  mayhaṃ natthi. ime pana pañcakkhandhā pariññātā tiṭṭhanti chinnamūlakā  rukkhā viya. te carimakaviññāṇanirodhena anupādāno viya  jātavedo nibbāyissantīti abbhaññāsi.<br/><br/>[03] idāni evaṃ paccavekkhaṇañāṇapariggahitaṃ āsavānaṃ  khayañāṇādhigamaṃ brāhmaṇassa dassento, ^b^ayaṃ kho me  brāhmaṇā^eb^tiādimāha. tattha ^b^vijjā^eb^ti arahattamaggañāṇavijjā.  ^b^avijjā^eb^ti catusaccapaṭicchādikā avijjā. sesaṃ vuttanayameva.  ettāvatā ca pubbenivāsañāṇena atītaṃsañāṇaṃ, dibbacakkhunā  paccuppannānāgataṃsañāṇaṃ, āsavakkhayena sakalalokiyalokuttaraguṇanti  evaṃ tīhi vijjāhi sabbepi sabbaññuguṇe saṅgahetvā pakāsento attano  asammohavihāraṃ brāhmaṇassa dassesi. <br/><br/>[06] āsavakkhayañāṇakathāvaṇṇanā niṭṭhitā. 


volume: 29
item: 32
title:
  pubbabhāgapaṭipadādivaṇṇanā^pubbenivāsakathāvaṇṇanā^dibbacakkhuñāṇakathāvaṇṇanā^āsavakkhayañāṇakathāvaṇṇanā^araññavāsakāraṇavaṇṇanā

content:
  [03] 55^b^.^eb^ evaṃ vutte kira brāhmaṇo cintesi --  ``samaṇo gotamo sabbaññutaṃ paṭijānāti, ajjāpi ca araññavāsaṃ na  vijahati, atthi nu khvassa aññampi kiñci karaṇīya''nti.  athassa bhagavā ajjhāsayaṃ viditvā iminā ajjhāsayānusandhinā,  ^b^siyā kho pana te^eb^tiādimāha. tattha ^b^siyā kho pana te,  brāhmaṇa, evamassā^eb^ti, brāhmaṇa, kadāci tuyhaṃ evaṃ bhaveyya. ^b^na  kho panetaṃ brāhmaṇa evaṃ daṭṭhabba^eb^nti etaṃ kho pana, brāhmaṇa, tayā  mayhaṃ pantasenāsanapaṭisevanaṃ ^a^M1.0133^ea^ avītarāgāditāyāti evaṃ na daṭṭhabbaṃ.  evaṃ pantasenāsanapaṭisevane akāraṇaṃ paṭikkhipitvā kāraṇaṃ dassento  ^b^dve kho aha^eb^ntiādimāha. tattha atthoyeva atthavaso. tasmā  ^b^dve kho ahaṃ, brāhmaṇa, atthavase^eb^ti ahaṃ kho, brāhmaṇa, dve atthe dve  kāraṇāni sampassamānoti vuttaṃ hoti. ^b^attano ca  diṭṭhadhammasukhavihāra^eb^nti ettha ^b^diṭṭhadhammo^eb^ nāma ayaṃ paccakkho  attabhāvo. ^b^sukhavihāro^eb^ nāma catunnampi iriyāpathavihārānaṃ  phāsutā, ekakassa hi ^a^V1.0137^ea^ ^a^P1.0129^ea^ araññe antamaso  uccārapassāvakiccaṃ upādāya sabbeva iriyāpathā phāsukā honti, tasmā  diṭṭhadhammassa sukhavihāranti ayamattho veditabbo. ^b^pacchimañca  janataṃ anukampamāno^eb^ti kathaṃ araññavāsena pacchimā janatā  anukampitā hoti? saddhāpabbajitā hi kulaputtā bhagavato araññavāsaṃ  disvā bhagavāpi nāma araññasenāsanāni na muñcati, yassa nevatthi  pariññātabbaṃ na pahātabbaṃ na bhāvetabbaṃ na sacchikātabbaṃ, kimaṅgaṃ pana  mayanti cintetvā tattha vasitabbameva maññissanti. evaṃ khippameva  dukkhassantakarā bhavissanti. evaṃ pacchimā janatā anukampitā  hoti. etamatthaṃ dassento āha ``pacchimañca janataṃ  anukampamāno''ti. <br/><br/>[06] araññavāsakāraṇavaṇṇanā niṭṭhitā. 


volume: 29
item: 33
title:
  pubbenivāsakathāvaṇṇanā^dibbacakkhuñāṇakathāvaṇṇanā^āsavakkhayañāṇakathāvaṇṇanā^araññavāsakāraṇavaṇṇanā^desanānumodanāvaṇṇanā

content:
  [03] 56^b^.^eb^ taṃ sutvā attamano brāhmaṇo  ^b^anukampitarūpā^eb^tiādimāha. tattha ^b^anukampitarūpā^eb^ti  anukampitajātikā anukampitasabhāvā. ^b^janatā^eb^ti janasamūho.  ^b^yathā taṃ arahatā sammāsambuddhenā^eb^ti yathā arahaṃ sammāsambuddho  anukampeyya, tatheva anukampitarūpāti.<br/><br/>[03] evañca pana vatvā puna taṃ bhagavato dhammadesanaṃ abbhanumodamāno  bhagavantaṃ etadavoca ^b^abhikkantaṃ, bho gotama, abhikkantaṃ, bho  gotamā^eb^ti. tatthāyaṃ abhikkantasaddo khayasundarābhirūpābbhanumodanesu  dissati. ``abhikkantā, bhante, ratti, nikkhanto paṭhamo yāmo,  ciranisinno bhikkhusaṅgho''tiādīsu (cūḷava0 383; a0 ni0   8.20) hi khaye dissati. ``ayaṃ imesaṃ catunnaṃ puggalānaṃ  abhikkantataro ca paṇītataro cā''tiādīsu (a0 ni0  4.100)  sundare. <br/><br/>[21] ``ko ^a^M1.0134^ea^ me vandati pādāni, iddhiyā yasasā jalaṃ. <br/><br/>[22] abhikkantena vaṇṇena, sabbā obhāsayaṃ disā''ti..  -- <br/><br/>[25] ādīsu (vi0 va0 857) abhirūpe. ``abhikkantaṃ,  bhante''tiādīsu (dī0 ni0 1.250; pārā0 15) abbhanumodane   ^a^V1.0138^ea^. idhāpi abbhanumodaneyeva. yasmā ca abbhanumodane, tasmā sādhu   sādhu bho, gotamāti vuttaṃ hotīti veditabbaṃ. <br/><br/>[21] ``bhaye kodhe pasaṃsāyaṃ, turite kotūhalacchare. <br/><br/>[22] hāse soke pasāde ca, kare āmeḍitaṃ budho''ti.. -- <br/><br/>[25] iminā ca lakkhaṇena idha pasādavasena pasaṃsāvasena  cāyaṃ dvikkhattuṃ vuttoti veditabbo. atha ^a^P1.0130^ea^ vā  ^b^abhikkanta^eb^nti abhikantaṃ. atīṭṭhaṃ atimanāpaṃ, atisundaranti  vuttaṃ hoti.<br/><br/>[03] tattha ekena abhikkantasaddena desanaṃ thometi, ekena attano  pasādaṃ. ayañhettha adhippāyo -- abhikkantaṃ, bho gotama, yadidaṃ  bhoto gotamassa dhammadesanā, abhikkantaṃ yadidaṃ bhoto gotamassa  dhammadesanaṃ āgamma mama pasādoti. bhagavatoyeva vā vacanaṃ dve dve  atthe sandhāya thometi -- bhoto gotamassa vacanaṃ abhikkantaṃ  dosanāsanato, abhikkantaṃ guṇādhigamanato, tathā saddhājananato,  paññājananato, sātthato, sabyañjanato, uttānapadato, gambhīratthato,  kaṇṇasukhato, hadayaṅgamato, anattukkaṃsanato, aparavambhanato,  karuṇāsītalato, paññāvadātato, āpātharamaṇīyato, vimaddakkhamato,  suyyamānasukhato, vīmaṃsīyamānahitatoti evamādīhi yojetabbaṃ.<br/><br/>[03] tato parampi catūhi upamāhi desanaṃyeva thometi. tattha  ^b^nikkujjita^eb^nti adhomukhaṭhapitaṃ, heṭṭhāmukhajātaṃ vā.  ^b^ukkujjeyyā^eb^ti upari mukhaṃ kareyya. ^b^paṭicchanna^eb^nti  tiṇapaṇṇādicchāditaṃ. ^b^vivareyyā^eb^ti ugghāṭeyya.  ^b^mūḷhassā^eb^ti disāmūḷhassa. ^b^maggaṃ ācikkheyyā^eb^ti hatthe  gahetvā ``esa maggo''ti vadeyya. ^b^andhakāre^eb^ti  kāḷapakkhacātuddasīaḍḍharattaghanavanasaṇḍameghapaṭalehi caturaṅge tame, ayaṃ  tāva anuttānapadattho.<br/><br/>[03] ayaṃ pana adhippāyayojanā -- yathā koci nikkujjitaṃ  ukkujjeyya, evaṃ saddhammavimukhaṃ asaddhamme patitaṃ maṃ asaddhammā  vuṭṭhāpentena, yathā paṭicchannaṃ vivareyya ^a^M1.0135^ea^. evaṃ kassapassa bhagavato  sāsanantaradhānato pabhuti micchādiṭṭhigahanapaṭicchannaṃ sāsanaṃ  vivarantena, yathā ^a^V1.0139^ea^ mūḷhassa maggaṃ ācikkheyya, evaṃ  kummaggamicchāmaggappaṭipannassa me saggamokkhamaggaṃ ācikkhantena,  yathā andhakāre telapajjotaṃ dhāreyya, evaṃ mohandhakāre nimuggassa me  buddhādiratanarūpāni apassato  tappaṭicchādakamohandhakāraviddhaṃsakadesanāpajjotadhāraṇena mayhaṃ bhotā  gotamena etehi pariyāyehi pakāsitattā anekapariyāyena dhammo  pakāsitoti. <br/><br/>[06] desanānumodanāvaṇṇanā niṭṭhitā. 


volume: 29
item: 34
title:
  dibbacakkhuñāṇakathāvaṇṇanā^āsavakkhayañāṇakathāvaṇṇanā^araññavāsakāraṇavaṇṇanā^desanānumodanāvaṇṇanā^pasannākāravaṇṇanā

content:
  [03] evaṃ desanaṃ thometvā imāya desanāya ratanattayapasannacitto  pasannākāraṃ karonto ^b^esāha^eb^ntiādimāha. tattha ^b^esāha^eb^nti  eso ahaṃ. ^b^bhavantaṃ gotamaṃ saraṇaṃ gacchāmī^eb^ti bhavaṃ me gotamo  saraṇaṃ parāyaṇaṃ, aghassa tātā ^a^P1.0131^ea^, hitassa ca  vidhātāti iminā adhippāyena bhavantaṃ gotamaṃ gacchāmi, bhajāmi,  sevāmi, payirupāsāmi, evaṃ vā jānāmi, bujjhāmīti. yesañhi  dhātūnaṃ gatiattho, buddhipi tesaṃ attho. tasmā gacchāmīti imassa  jānāmi, bujjhāmīti ayamattho vutto. ^b^dhammañca  bhikkhusaṅghañcā^eb^ti ettha pana adhigatamagge sacchikatanirodhe  yathānusiṭṭhaṃ paṭipajjamāne ca apāyesu apatamāne dhāretīti  ^b^dhammo,^eb^ so atthato ariyamaggo ceva nibbānañca. vuttañhetaṃ  -- ``yāvatā, bhikkhave, dhammā saṅkhatā, ariyo aṭṭhaṅgiko maggo  tesaṃ aggamakkhāyatī''ti (a0 ni0  4.34) vitthāro. na  kevalañca ariyamaggo ceva nibbānañca, apica kho ariyaphalehi  saddhiṃ pariyattidhammopi. vuttañhetaṃ chattamāṇavakavimāne -- <br/><br/>[21] ``rāgavirāgamanejamasokaṃ, dhammamasaṅkhatamappaṭikūlaṃ. <br/><br/>[22] madhuramimaṃ paguṇaṃ suvibhattaṃ, dhammamimaṃ  saraṇatthamupehī''ti.. (vi0 va0 887).<br/><br/>[03] ettha ^b^rāgavirāgo^eb^ti maggo kathito.  ^b^anejamasoka^eb^nti phalaṃ. ^b^dhammamasaṅkhata^eb^nti nibbānaṃ.  ^b^appaṭikūlaṃ madhuramimaṃ paguṇaṃ suvibhatta^eb^nti piṭakattayena vibhattā  sabbadhammakkhandhāti. diṭṭhisīlasaṅghātena ^a^V1.0140^ea^ saṃhatoti ^b^saṅgho,^eb^  so atthato aṭṭha ariyapuggalasamūho. vuttañhetaṃ tasmiṃyeva vimāne. <br/><br/>[21] ``yattha ^a^M1.0136^ea^ ca dinnamahapphalamāhu, catūsu sucīsu  purisayugesu. <br/><br/>[22] aṭṭha ca puggala dhammadasā te, saṅghamimaṃ  saraṇatthamupehī''ti.. (vi0 va0 888).<br/><br/>[03] bhikkhūnaṃ saṅgho ^b^bhikkhusaṅgho^eb^. ettāvatā brāhmaṇo  tīṇi saraṇagamanāni paṭivedesi. <br/><br/>[06] pasannākāravaṇṇanā niṭṭhitā. 


volume: 29
item: 35
title:
  āsavakkhayañāṇakathāvaṇṇanā^araññavāsakāraṇavaṇṇanā^desanānumodanāvaṇṇanā^pasannākāravaṇṇanā^saraṇagamanakathāvaṇṇanā

content:
  [03] idāni tesu saraṇagamanesu kosallatthaṃ saraṇaṃ, saraṇagamanaṃ. yo  ca saraṇaṃ gacchati, saraṇagamanappabhedo ^a^P1.0132^ea^,  saraṇagamanassa phalaṃ, saṃkileso, bhedoti ayaṃ vidhi veditabbo.  seyyathidaṃ -- padatthato tāva hiṃsatīti ^b^saraṇaṃ,^eb^ saraṇagatānaṃ  teneva saraṇagamanena bhayaṃ santāsaṃ dukkhaṃ duggatiparikilesaṃ hanati  vināsetīti attho, ratanattayassevetaṃ adhivacanaṃ.<br/><br/>[03] atha vā hite pavattanena ahitā ca nivattanena sattānaṃ bhayaṃ  hiṃsati buddho. bhavakantārā uttāraṇena assāsadānena ca dhammo.  appakānampi kārānaṃ vipulaphalapaṭilābhakaraṇena saṅgho. tasmā  imināpi pariyāyena ratanattayaṃ saraṇaṃ. tappasādataggarutāhi  vihatakileso tapparāyaṇatākārappavatto cittuppādo saraṇagamanaṃ.  taṃsamaṅgisatto saraṇaṃ gacchati, vuttappakārena cittuppādena etāni me  tīṇi saraṇāni saraṇaṃ, etāni parāyaṇanti evaṃ upetīti attho.  evaṃ tāva ^b^saraṇaṃ saraṇagamanaṃ yo ca saraṇaṃ gacchatī^eb^ti idaṃ tayaṃ  veditabbaṃ.<br/><br/>[03] ^b^saraṇagamanappabhede^eb^ pana duvidhaṃ saraṇagamanaṃ lokuttaraṃ  lokiyañca. tattha lokuttaraṃ diṭṭhasaccānaṃ ^a^V1.0141^ea^ maggakkhaṇe  saraṇagamanupakkilesasamucchedena ārammaṇato nibbānārammaṇaṃ hutvā  kiccato sakalepi ratanattaye ijjhati. lokiyaṃ puthujjanānaṃ  saraṇagamanupakkilesavikkhambhanena ārammaṇato buddhādiguṇārammaṇaṃ hutvā  ijjhati, taṃ atthato buddhādīsu vatthūsu saddhāpaṭilābho, saddhāmūlikā  ca sammādiṭṭhi dasasu puññakiriyavatthūsu diṭṭhijukammanti vuccati.<br/><br/>[03] tayidaṃ catudhā pavattati attasanniyyātanena tapparāyaṇatāya  sissabhāvūpagamanena paṇipātenāti. tattha ^b^attasanniyyātanaṃ^eb^ nāma  ``ajja ^a^M1.0137^ea^ ādiṃ katvā ahaṃ attānaṃ buddhassa niyyātemi, dhammassa,  saṅghassā''ti evaṃ buddhādīnaṃ attapariccajanaṃ. ^b^tapparāyaṇatā^eb^  nāma ``ajja ādiṃ katvā ahaṃ buddhaparāyaṇo, dhammaparāyaṇo,  saṅghaparāyaṇo iti maṃ dhārethā''ti evaṃ tapparāyaṇabhāvo.  ^b^sissabhāvūpagamanaṃ^eb^ nāma ``ajja ādiṃ katvā ahaṃ buddhassa  antevāsiko, dhammassa, saṅghassāti maṃ dhārethā''ti evaṃ  sissabhāvūpagamo. ^b^paṇipāto^eb^ nāma ``ajja ādiṃ katvā ahaṃ  abhivādanapaccuṭṭhānāñjalikammasāmīcikammaṃ buddhādīnaṃyeva tiṇṇaṃ vatthūnaṃ  karomi, iti maṃ dhārethā''ti evaṃ buddhādīsu ^a^P1.0133^ea^  paramanipaccakāro. imesañhi catunnaṃ ākārānaṃ aññatarampi karontena  gahitaṃyeva hoti saraṇagamanaṃ.<br/><br/>[03] apica bhagavato attānaṃ pariccajāmi, dhammassa, saṅghassa  attānaṃ pariccajāmi. jīvitaṃ pariccajāmi, pariccattoyeva me attā,  pariccattaṃyeva me jīvitaṃ, jīvitapariyantikaṃ buddhaṃ saraṇaṃ gacchāmi,  buddho me saraṇaṃ leṇaṃ tāṇanti evampi attasanniyyātanaṃ veditabbaṃ.  ``satthārañca vatāhaṃ passeyyaṃ bhagavantameva passeyyaṃ, sugatañca vatāhaṃ  passeyyaṃ bhagavantameva passeyyaṃ, sammāsambuddhañca vatāhaṃ passeyyaṃ  bhagavantameva passeyya''nti (saṃ0 ni0  2.154) evampi  mahākassapassa saraṇagamanaṃ viya sissabhāvūpagamanaṃ daṭṭhabbaṃ. <br/><br/>[21] ``so ahaṃ vicarissāmi, gāmā gāmaṃ purā puraṃ. <br/><br/>[22] namassamāno sambuddhaṃ, dhammassa ca sudhammata''nti..  (su0 ni0 194; saṃ0 ni0  1.246) -- <br/><br/>[25] evampi āḷavakādīnaṃ saraṇagamanaṃ viya tapparāyaṇatā  veditabbā. ``atha kho brahmāyu brāhmaṇo ^a^V1.0142^ea^ uṭṭhāyāsanā ekaṃsaṃ  uttarāsaṅgaṃ karitvā bhagavato pādesu sirasā nipatitvā bhagavato  pādāni mukhena ca paricumbati, pāṇīhi ca parisambāhati, nāmañca  sāveti brahmāyu ahaṃ, bho gotama, brāhmaṇo, brahmāyu ahaṃ, bho gotama,  brāhmaṇo''ti (ma0 ni0 2.394) evampi paṇipāto daṭṭhabbo.<br/><br/>[03] so panesa ñātibhayācariyadakkhiṇeyyavasena catubbidho hoti.  tattha dakkhiṇeyyapaṇipātena saraṇagamanaṃ hoti, na itarehi.  seṭṭhavaseneva hi saraṇaṃ gayhati, seṭṭhavasena bhijjati, tasmā yo  sākiyo ^a^M1.0138^ea^ vā koliyo vā ``buddho amhākaṃ ñātako''ti vandati,  aggahitameva hoti saraṇaṃ. yo vā ``samaṇo gotamo rājapūjito  mahānubhāvo, avandiyamāno anatthampi kareyyā''ti bhayena vandati,  aggahitameva hoti saraṇaṃ. yo vā bodhisattakāle bhagavato santike  kiñci uggahitaṃ saramāno buddhakāle vā -- <br/><br/>[21] ``ekena bhoge bhuñjeyya, dvīhi kammaṃ payojaye. <br/><br/>[22] catutthañca nidhāpeyya, āpadāsu bhavissatī''ti..  (dī0 ni0 3.265) -- <br/><br/>[25] evarūpaṃ anusāsaniṃ uggahetvā ``ācariyo me''ti  vandati, aggahitameva ^a^P1.0134^ea^ hoti saraṇaṃ. yo pana  ``ayaṃ loke aggadakkhiṇeyyo''ti vandati, teneva gahitaṃ hoti  saraṇaṃ.<br/><br/>[03] evaṃ gahitasaraṇassa ca upāsakassa vā upāsikāya vā  aññatitthiyesu pabbajitampi ñātiṃ ``ñātako me aya''nti vandato  saraṇagamanaṃ na bhijjati, pageva apabbajitaṃ. tathā rājānaṃ bhayavasena  vandato, so hi raṭṭhapūjitattā avandiyamāno anatthampi kareyyāti.  tathā yaṃkiñci sippaṃ sikkhāpakaṃ titthiyaṃ ``ācariyo me aya''nti  vandatopi na bhijjatīti evaṃ saraṇagamanappabhedo veditabbo.<br/><br/>[03] ettha ca lokuttarassa saraṇagamanassa cattāri sāmaññaphalāni  vipākaphalaṃ, sabbadukkhakkhayo ānisaṃsaphalaṃ. vuttañhetaṃ -- <br/><br/>[21] ``yo ^a^V1.0143^ea^ ca buddhañca dhammañca, saṅghañca saraṇaṃ gato. <br/><br/>[22] cattāri ariyasaccāni, sammappaññāya passati.. <br/><br/>[21] dukkhaṃ dukkhasamuppādaṃ, dukkhassa ca atikkamaṃ. <br/><br/>[22] ariyañcaṭṭhaṅgikaṃ maggaṃ, dukkhūpasamagāminaṃ.. <br/><br/>[21] etaṃ kho saraṇaṃ khemaṃ, etaṃ saraṇamuttamaṃ. <br/><br/>[22] etaṃ saraṇamāgamma, sabbadukkhā pamuccatī''ti.. (dha0  pa0 190-192).<br/><br/>[03] apica niccato anupagamanādivasena petassa ānisaṃsaphalaṃ  veditabbaṃ. vuttañhetaṃ, ``aṭṭhānametaṃ, bhikkhave, anavakāso, yaṃ  diṭṭhisampanno puggalo kañci saṅkhāraṃ niccato upagaccheyya, sukhato  upagaccheyya, kañci dhammaṃ attato upagaccheyya, mātaraṃ jīvitā  voropeyya, pitaraṃ arahantaṃ ^a^M1.0139^ea^ jīvitā voropeyya, duṭṭhacitto tathāgatassa  lohitaṃ uppādeyya, saṅghaṃ bhindeyya, aññaṃ satthāraṃ uddiseyya, netaṃ  ṭhānaṃ vijjatī''ti (ma0 ni0 3.128; a0 ni0  1.268-276).<br/><br/>[03] lokiyassa pana saraṇagamanassa bhavasampadāpi bhogasampadāpi  phalameva. vuttañhetaṃ -- <br/><br/>[21] ``yekeci buddhaṃ saraṇaṃ gatāse, <br/><br/>[27] na te gamissanti apāyabhūmiṃ. <br/><br/>[26] pahāya mānusaṃ dehaṃ, <br/><br/>[22] devakāyaṃ paripūressantī''ti.. (saṃ0 ni0  1.37).<br/><br/>[03] aparampi ^a^P1.0135^ea^ vuttaṃ ``atha kho sakko  devānamindo asītiyā devatāsahassehi saddhiṃ yenāyasmā  mahāmoggallāno, tenupasaṅkami...pe0... ekamantaṃ ṭhitaṃ kho sakkaṃ  devānamindaṃ āyasmā mahāmoggallāno etadavoca `sādhu kho  devānaminda buddhaṃ saraṇagamanaṃ hoti, buddhaṃ saraṇagamanahetu kho  devānaminda evamidhekacce sattā kāyassa bhedā paraṃ maraṇā sugatiṃ  saggaṃ lokaṃ ^a^V1.0144^ea^ upapajjantī'ti. te aññe deve dasahi ṭhānehi  adhigaṇhanti dibbena āyunā dibbena vaṇṇena sukhena yasena  ādhipateyyena dibbehi rūpehi saddehi gandhehi rasehi phoṭṭhabbehī''ti  (saṃ0 ni0  4.341). esa nayo dhamme saṅghe ca. apica  velāmasuttādivasenāpi (a0 ni0  9.20) saraṇagamanassa  phalaviseso veditabbo. evaṃ saraṇagamanaphalaṃ veditabbaṃ.<br/><br/>[03] tattha lokiyasaraṇagamanaṃ tīsu vatthūsu  aññāṇasaṃsayamicchāñāṇādīhi saṃkilissati, na mahājutikaṃ hoti,  na mahāvipphāraṃ. lokuttarassa natthi saṃkileso. lokiyassa ca  saraṇagamanassa duvidho bhedo sāvajjo anavajjo ca. tattha sāvajjo  aññasatthārādīsu attasanniyyātanādīhi hoti, so aniṭṭhaphalo.  anavajjo kālaṃ kiriyāya, so avipākattā aphalo. lokuttarassa  pana nevatthi bhedo. bhavantarepi hi ariyasāvako aññasatthāraṃ na  uddisatīti evaṃ saraṇagamanassa saṃkileso ca bhedo ca veditabboti.  ^b^upāsakaṃ maṃ bhavaṃ gotamo dhāretū^eb^ti maṃ bhavaṃ gotamo ``upāsako  aya''nti evaṃ dhāretu, jānātūti attho. <br/><br/>[06] saraṇagamanakathāvaṇṇanā niṭṭhitā. 


volume: 29
item: 36
title:
  araññavāsakāraṇavaṇṇanā^desanānumodanāvaṇṇanā^pasannākāravaṇṇanā^saraṇagamanakathāvaṇṇanā^upāsakavidhikathāvaṇṇanā

content:
  [03] upāsakavidhikosallatthaṃ ^a^M1.0140^ea^ panettha ko upāsako, kasmā  upāsakoti vuccati, kimassa sīlaṃ, ko ājīvo, kā vipatti, kā  sampattīti idaṃ pakiṇṇakaṃ veditabbaṃ.<br/><br/>[03] tattha ^b^ko upāsako^eb^ti yo koci tisaraṇagato gahaṭṭho.  vuttañhetaṃ -- ``yato kho mahānāma upāsako buddhaṃ saraṇaṃ gato hoti,  dhammaṃ saraṇaṃ gato hoti, saṅghaṃ saraṇaṃ gato hoti. ettāvatā kho  mahānāma upāsako hotī''ti (saṃ0 ni0  5.1033).<br/><br/>[03] ^b^kasmā upāsako^eb^ti ratanattayassa upāsanato. so hi  buddhaṃ upāsatīti upāsako. dhammaṃ, saṅghaṃ upāsatīti upāsako.<br/><br/>[03] ^b^kimassa^eb^ ^a^V1.0145^ea^ ^b^sīla^eb^nti pañca veramaṇiyo. yathāha ``yato  kho mahānāma upāsako pāṇātipātā paṭivirato hoti adinnādānā  ^a^P1.0136^ea^, kāmesu micchācārā, musāvādā,  surāmerayamajjapamādaṭṭhānā paṭivirato hoti. ettāvatā kho mahānāma  upāsako sīlavā hotī''ti (saṃ0 ni0  5.1033).<br/><br/>[03] ^b^ko ājīvo^eb^ti pañca micchāvaṇijjā pahāya dhammena  samena jīvitakappanaṃ. vuttañhetaṃ ``pañcimā, bhikkhave, vaṇijjā  upāsakena akaraṇīyā. katamā pañca? satthavaṇijjā, sattavaṇijjā,  maṃsavaṇijjā, majjavaṇijjā, visavaṇijjā. imā kho, bhikkhave,  pañca vaṇijjā upāsakena akaraṇīyā''ti (a0 ni0  5.177).<br/><br/>[03] ^b^kā vipattī^eb^ti yā tasseva sīlassa ca ājīvassa ca  vipatti, ayamassa vipatti. apica yāya esa caṇḍālo ceva hoti  malañca patikuṭṭho ca. sāpissa vipattīti veditabbā. te ca  atthato assaddhiyādayo pañca dhammā honti. yathāha ``pañcahi,  bhikkhave, dhammehi samannāgato upāsako upāsakacaṇḍālo ca hoti  upāsakamalañca upāsakapatikuṭṭho ca. katamehi pañcahi? assaddho  hoti, dussīlo hoti, kotūhalamaṅgaliko hoti, maṅgalaṃ pacceti no  kammaṃ, ito ca bahiddhā dakkhiṇeyyaṃ pariyesati tattha ca pubbakāraṃ  karotī''ti (a0 ni0  5.175).<br/><br/>[03] ^b^kā^eb^ ^a^M1.0141^ea^ ^b^sampattī^eb^ti yā cassa sīlasampadā ca ājīvasampadā  ca, sā sampatti. ye cassa ratanabhāvādikarā saddhādayo pañca dhammā.  yathāha ``pañcahi, bhikkhave, dhammehi samannāgato upāsako  upāsakaratanañca hoti upāsakapadumañca upāsakapuṇḍarīkañca.  katamehi pañcahi? saddho hoti, sīlavā hoti, na  kotūhalamaṅgaliko hoti, kammaṃ pacceti no maṅgalaṃ, na ito bahiddhā  dakkhiṇeyyaṃ gavesati, idha ca pubbakāraṃ karotī''ti (a0 ni0   5.175).<br/><br/>[03] ^b^ajjatagge^eb^ti ettha ayaṃ ^b^agga^eb^saddo  ādikoṭikoṭṭhāsaseṭṭhesu dissati. ``ajjatagge, samma dovārika,  āvarāmi dvāraṃ nigaṇṭhānaṃ nigaṇṭhīna''ntiādīsu (ma0 ni0 2.70)  hi ādimhi ^a^V1.0146^ea^ dissati. ``teneva aṅgulaggena taṃ aṅgulaggaṃ  parāmaseyya, (kathā0 441) ucchaggaṃ veḷagga''ntiādīsu koṭiyaṃ.  ``ambilaggaṃ vā madhuraggaṃ vā tittakaggaṃ vā (saṃ0 ni0   5.374), anujānāmi, bhikkhave, vihāraggena vā pariveṇaggena  vā bhājetu''ntiādīsu (cūḷava0 318) koṭṭhāse. ``yāvatā,  bhikkhave, sattā apadā vā...pe0... tathāgato tesaṃ  aggamakkhāyatī''tiādīsu (a0 ni0  4.34) seṭṭhe. idha panāyaṃ  ^a^P1.0137^ea^ ādimhi daṭṭhabbo. tasmā ^b^ajjatagge^eb^ti  ajjataṃ ādiṃ katvā, evamettha attho veditabbo. ^b^ajjata^eb^nti  ajjabhāvaṃ. ajjadaggeti vā pāṭho, da-kāro padasandhikaro, ajja  aggaṃ katvāti attho.<br/><br/>[03] ^b^pāṇupeta^eb^nti pāṇehi upetaṃ, yāva me jīvitaṃ pavattati,  tāva upetaṃ. anaññasatthukaṃ tīhi saraṇagamanehi saraṇaṃ gataṃ upāsakaṃ  kappiyakārakaṃ maṃ bhavaṃ gotamo dhāretu jānātu. ahañhi sacepi me  tikhiṇena asinā sīsaṃ chindeyya, neva buddhaṃ ``na buddho''ti vā  dhammaṃ ``na dhammo''ti vā, saṅghaṃ ``na saṅgho''ti vā vadeyyanti.  evaṃ attasanniyyātanena saraṇaṃ gantvā catūhi ca paccayehi pavāretvā  uṭṭhāyāsanā bhagavantaṃ abhivādetvā tikkhattuṃ padakkhiṇaṃ katvā  pakkāmīti. <br/><br/>[06] upāsakavidhikathāvaṇṇanā niṭṭhitā. <br/><br/>[06] papañcasūdaniyā majjhimanikāyaṭṭhakathāya <br/><br/>[06] bhayabheravasuttavaṇṇanā niṭṭhitā. 


volume: 29
item: 37
title: desanānumodanāvaṇṇanā^pasannākāravaṇṇanā^saraṇagamanakathāvaṇṇanā^anaṅgaṇasuttavaṇṇanā^
content:
  [03] 57^b^.^eb^ ^b^evaṃ^eb^ ^a^M1.0142^ea^ ^a^V1.0147^ea^ ^b^me sutaṃ...pe0...   āyasmā sāriputto^eb^ti anaṅgaṇasuttaṃ. tatrāyaṃ anuttānapadavaṇṇanā -- yathā  cettha, evaṃ sabbasuttesu. tasmā ito paraṃ ettakampi avatvā  apubbapadavaṇṇanaṃyeva karissāma.<br/><br/>[03] ^b^cattāro^eb^ti gaṇanaparicchedo. ^b^puggalā^eb^ti sattā narā  posā. ettāvatā ca puggalavādī mahātheroti na gahetabbaṃ, ayañhi  āyasmā buddhaputtānaṃ seṭṭho, so buddhassa bhagavato desanaṃ  avilomentoyeva deseti. 


volume: 29
item: 38
title:
  pasannākāravaṇṇanā^saraṇagamanakathāvaṇṇanā^anaṅgaṇasuttavaṇṇanā^^sammutiparamatthadesanākathāvaṇṇanā

content:
  [03] buddhassa bhagavato duvidhā desanā sammutidesanā, paramatthadesanā  cāti. tattha puggalo satto itthī puriso khattiyo brāhmaṇo devo  māroti evarūpā ^b^sammutidesanā^eb^. aniccaṃ dukkhaṃ anattā,  khandhā dhātū āyatanāni satipaṭṭhānāti evarūpā ^b^paramatthadesanā^eb^.<br/><br/>[03] tattha bhagavā ye sammutivasena desanaṃ sutvā atthaṃ  paṭivijjhitvā mohaṃ pahāya visesaṃ adhigantuṃ samatthā, tesaṃ  sammutidesanaṃ deseti. ye pana paramatthavasena desanaṃ sutvā atthaṃ  paṭivijjhitvā mohaṃ pahāya visesamadhigantuṃ samatthā, tesaṃ  paramatthadesanaṃ deseti. tatthāyaṃ upamā, yathā hi desabhāsākusalo  tiṇṇaṃ vedānaṃ atthasaṃvaṇṇanako ācariyo ye damiḷabhāsāya vutte  ^a^P1.0138^ea^ atthaṃ jānanti, tesaṃ damiḷabhāsāya ācikkhati.  ye andhakabhāsādīsu aññatarāya, tesaṃ tāya tāya bhāsāya. evaṃ te  māṇavakā chekaṃ byattaṃ ācariyamāgamma khippameva sippaṃ uggaṇhanti.  tattha ācariyo viya buddho bhagavā. tayo vedā viya kathetabbabhāvena  ṭhitāni tīṇi piṭakāni. desabhāsākosallamiva  sammutiparamatthakosallaṃ. nānādesabhāsā māṇavakā viya  sammutiparamatthadesanāpaṭivijjhanasamatthā veneyyasattā. ācariyassa  ^a^V1.0148^ea^ damiḷabhāsādiācikkhanaṃ viya bhagavato sammutiparamatthavasena desanā  veditabbā. āha cettha -- <br/><br/>[21] ``duve saccāni akkhāsi, sambuddho vadataṃ varo. <br/><br/>[22] sammutiṃ paramatthañca, tatiyaṃ nūpalabbhati.. <br/><br/>[21] saṅketavacanaṃ ^a^M1.0143^ea^ saccaṃ, lokasammutikāraṇā. <br/><br/>[22] paramatthavacanaṃ saccaṃ, dhammānaṃ bhūtakāraṇā.. <br/><br/>[21] tasmā vohārakusalassa, lokanāthassa satthuno. <br/><br/>[22] sammutiṃ voharantassa, musāvādo na jāyatī''ti..<br/><br/>[03] apica aṭṭhahi kāraṇehi bhagavā puggalakathaṃ katheti --  hirottappadīpanatthaṃ, kammassakatādīpanatthaṃ, paccattapurisakāradīpanatthaṃ,  ānantariyadīpanatthaṃ, brahmavihāradīpanatthaṃ, pubbenivāsadīpanatthaṃ,  dakkhiṇāvisuddhidīpanatthaṃ, lokasammutiyā appahānatthañcāti.  ``khandhadhātuāyatanāni hirīyanti ottappantī''ti hi vutte mahājano  na jānāti, sammohamāpajjati, paṭisattu hoti ``kimidaṃ  khandhadhātuāyatanāni hirīyanti ottappanti nāmā''ti. ``itthī  hirīyati ottappati puriso khattiyo brāhmaṇo devo māro''ti vutte  pana jānāti, na sammohamāpajjati, na paṭisattu hoti. tasmā  bhagavā ^b^hirottappadīpanatthaṃ^eb^ puggalakathaṃ katheti.<br/><br/>[03] ``khandhā kammassakā dhātuyo āyatanānī''ti vuttepi eseva  nayo. tasmā bhagavā ^b^kammassakatādīpanatthaṃ^eb^ puggalakathaṃ katheti.<br/><br/>[03] ``veḷuvanādayo mahāvihārā khandhehi kārāpitā dhātūhi  āyatanehī''ti vuttepi eseva nayo. tasmā bhagavā  ^b^paccattapurisakāradīpanatthaṃ^eb^ puggalakathaṃ katheti.<br/><br/>[03] ``khandhā ^a^V1.0149^ea^ mātaraṃ jīvitā voropenti pitaraṃ arahantaṃ  ruhiruppādakammaṃ ^a^P1.0139^ea^ karonti, saṅghabhedakammaṃ karonti,  dhātuyo āyatanānī''ti vuttepi eseva nayo. tasmā bhagavā  ^b^ānantariyadīpanatthaṃ^eb^ puggalakathaṃ katheti. ``khandhā mettāyanti  dhātuyo āyatanānī''ti vuttepi eseva nayo. tasmā bhagavā  ^b^brahmavihāradīpanatthaṃ^eb^ puggalakathaṃ katheti.<br/><br/>[03] ``khandhā pubbenivāsamanussaranti dhātuyo āyatanānī''ti  vuttepi eseva nayo. tasmā bhagavā ^b^pubbenivāsadīpanatthaṃ^eb^  puggalakathaṃ katheti. ``khandhā dānaṃ paṭiggaṇhanti dhātuyo  āyatanānī''ti vuttepi mahājano na jānāti, sammohamāpajjati,  paṭisattu hoti ``kimidaṃ khandhadhātuāyatanāni paṭiggaṇhanti  nāmā''ti. ``puggalā paṭiggaṇhanti sīlavanto kalyāṇadhammā''ti  vutte pana jānāti, na sammohamāpajjati, na paṭisattu hoti. tasmā  bhagavā ^b^dakkhiṇāvisuddhidīpanatthaṃ^eb^ puggalakathaṃ katheti.<br/><br/>[03] lokasammutiñca ^a^M1.0144^ea^ buddhā bhagavanto nappajahanti, lokasamaññāya  lokaniruttiyaṃ lokābhilāpe ṭhitāyeva dhammaṃ desenti. tasmā bhagavā  ^b^lokasammutiyā appahānatthampi^eb^ puggalakathaṃ katheti. tasmā  ayampi āyasmā lokavohārakusalatāya buddhassa bhagavato desanaṃ  avilomento lokasammutiyaṃ ṭhatvāva ^b^cattārome, āvuso,  puggalā^eb^ti āha. tasmā ettha paramatthavasena aggahetvā  sammutivaseneva puggalo veditabbo.<br/><br/>[03] ^b^santo saṃvijjamānā^eb^ti lokasaṅketavasena atthi  upalabbhamānā. ^b^lokasmi^eb^nti sattaloke. ^b^sāṅgaṇova  samāno^eb^tiādīsu pana ^b^aṅgaṇa^eb^nti katthaci kilesā vuccanti.  yathāha ``tattha katamāni tīṇi aṅgaṇāni? rāgo aṅgaṇaṃ, doso  aṅgaṇaṃ, moho aṅgaṇa''nti (vibha0 924). katthaci yaṃkiñci malaṃ  vā paṅko vā, yathāha ``tasseva rajassa vā aṅgaṇassa vā pahānāya  vāyamatī''ti. katthaci tathārūpo bhūmibhāgo, so bodhiyaṅgaṇaṃ  cetiyaṅgaṇantiādīnaṃ vasena veditabbo. idha pana nānappakārā  tibbakilesā ``aṅgaṇa''nti adhippetā. tathā hi vakkhati  ``pāpakānaṃ kho etaṃ, āvuso, akusalānaṃ icchāvacarānaṃ adhivacanaṃ,  yadidaṃ aṅgaṇa''nti (ma0 ni0 1.60). saha aṅgaṇena  ^b^sāṅgaṇo^eb^.<br/><br/>[03] ^b^sāṅgaṇova^eb^ ^a^V1.0150^ea^ ^b^samāno^eb^ti sakilesoyeva santo ^a^P1.0140^ea^.  ^b^atthi me ajjhattaṃ aṅgaṇanti yathābhūtaṃ  nappajānātī^eb^ti mayhaṃ attano cittasantāne kileso atthītipi na  jānāti. ``ime kilesā nāma kakkhaḷā vāḷā jahitabbā na  gahitabbā visaduṭṭhasallasadisā''ti evaṃ yāthāvasarasatopi na jānāti.  yo atthīti ca jānāti, evañca jānāti. so ``atthi me  ajjhattaṃ aṅgaṇanti yathābhūtaṃ pajānātī''ti vuccati. yassa pana na  ca maggena samūhatā kilesā, na ca uppajjanti yena vā tena vā  vāritattā, ayamidha anaṅgaṇoti adhippeto. ^b^natthi me ajjhattaṃ  aṅgaṇanti yathābhūtaṃ nappajānātī^eb^ti ``mayhaṃ kilesā yena vā tena  vā vāritattā natthi, na maggena samūhatattā''ti na jānāti, ``te  uppajjamānā mahāanatthaṃ karissanti kakkhaḷā vāḷā  visaduṭṭhasallasadisā''ti evaṃ yāthāvasarasatopi na jānāti. yo pana  ``iminā kāraṇena natthī''ti ca jānāti, evañca jānāti, so  ``natthi me ajjhattaṃ aṅgaṇanti yathābhūtaṃ pajānātī''ti vuccati   ^a^M1.0145^ea^. ^b^tatrā^eb^ti tesu catūsu puggalesu, tesu vā dvīsu sāṅgaṇesu,  ^b^yvāya^eb^nti yo ayaṃ, yāyantipi pāṭho. <br/><br/>[03] 58^b^.^eb^ ^b^ko nu kho, āvuso, sāriputta, hetu ko  paccayo^eb^ti ubhayenāpi kāraṇameva pucchati. ^b^yenimesa^eb^nti yena  hetunā yena paccayena imesaṃ dvinnaṃ eko seṭṭhapuriso eko hīnapurisoti  akkhāyati, so ko hetu ko paccayoti evamettha sambandho veditabbo.  tattha kiñcāpi ``nappajānāti pajānātī''ti evaṃ vuttaṃ, pajānanā  nappajānanāti idameva ubhayaṃ hetu ceva paccayo ca. <br/><br/>[03] 59^b^.^eb^ thero pana attano vicitrapaṭibhānatāya taṃ  pākaṭataraṃ katvā dassetuṃ puna ^b^tatrāvuso^eb^tiādimāha. tattha  ^b^tassetaṃ pāṭikaṅkha^eb^nti tassa puggalassa etaṃ pāṭikaṅkhitabbaṃ.  idameva esa pāpuṇissati, na aññanti icchitabbaṃ, avassaṃ bhāvīti  vuttaṃ hoti. ``na chandaṃ janessatī''tiādinā nayena vuttaṃ  achandajananādiṃ sandhāyāha. <br/><br/>[01] tattha ca ^b^na chandaṃ janessatī^eb^ti appajānanto  tassa aṅgaṇassa pahānatthaṃ kattukamyatāchandaṃ na janessati. ^b^na  vāyamissatī^eb^ti tato balavataraṃ vāyāmaṃ na karissati, ^b^na  vīriyaṃ ārabhissatī^eb^ti thāmagatavīriyaṃ pana neva ārabhissati, na  pavattessatīti vuttaṃ hoti. ^b^sāṅgaṇo^eb^ti imehi rāgādīhi  aṅgaṇehi ^a^V1.0151^ea^ sāṅgaṇo. ^b^saṃkiliṭṭhacitto^eb^ti tehiyeva suṭṭhutaraṃ  ^a^P1.0141^ea^ kiliṭṭhacitto malīnacitto vibādhitacitto  upatāpitacitto ca hutvā. ^b^kālaṃ karissatī^eb^ti marissati.<br/><br/>[03] ^b^seyyathāpī^eb^ti yathā nāma. ^b^kaṃsapātī^eb^ti  kaṃsalohabhājanaṃ. ^b^ābhatā^eb^ti ānītā. ^b^āpaṇā vā  kammārakulā vā^eb^ti āpaṇato vā kaṃsapātikārakānaṃ kammārānaṃ gharato  vā. ^b^rajenā^eb^ti āgantukarajena paṃsuādinā. ^b^malenā^eb^ti  tattheva uṭṭhitena lohamalena. ^b^pariyonaddhā^eb^ti sañchannā. ^b^na  ceva paribhuñjeyyu^eb^nti udakakhādanīyapakkhipanādīhi paribhogaṃ na  kareyyuṃ. ^b^na ca pariyodapeyyu^eb^nti dhovanaghaṃsanādīhi na parisuddhaṃ  kārāpeyyuṃ. ^b^rajāpathe^eb^ti rajapathe. ayameva vā pāṭho, rajassa  āgamanaṭṭhāne vā vuṭṭhānuṭṭhāne vā heṭṭhāmañce vā thusakoṭṭhake vā  bhājanantare vā, yattha rajena okirīyatīti attho.  ^b^saṃkiliṭṭhatarā assa malaggahitā^eb^ti ettha rajāpathe nikkhipanena  saṃkiliṭṭhatarā, aparibhogāpariyodapanehi ^a^M1.0146^ea^ malaggahitatarāti vuttaṃ hoti,  paṭipucchāvacanañcetaṃ. tenassa evamattho veditabbo, āvuso, sā  kaṃsapāti evaṃ karīyamānā aparena kālena saṃkiliṭṭhatarā ca  malaggahitatarā ca mattikapātīti vā kaṃsapātīti vā itipi dujjānā  bhaveyya nu kho noti, thero taṃ paṭijānanto āha ``evamāvuso''ti.  puna dhammasenāpati opammaṃ sampaṭipādento, ^b^evameva  kho^eb^tiādimāha. tatthevaṃ opammasaṃsandanā veditabbā --  kiliṭṭhakaṃsapātisadiso sāṅgaṇo puggalo. saṃkiliṭṭhakaṃsapātiyā  naparibhuñjanamādiṃ katvā rajāpathanikkhepo viya tassa puggalassa  pabbajjaṃ labhamānassa vejjakammādīsu pasutapuggalasantike  pabbajjāpaṭilābho. saṃkiliṭṭhakaṃsapātiyā puna saṃkiliṭṭhatarabhāvo viya  tassa puggalassa anukkamena ācariyupajjhāyānaṃ anusikkhato  vejjakammādikaraṇaṃ, ettha ṭhitassa sāṅgaṇakālakiriyā. atha vā  anukkamena dukkaṭadubbhāsitavītikkamanaṃ, ettha ṭhitassa  sāṅgaṇakālakiriyā. atha vā anukkamena  pācittiyathullaccayavītikkamanaṃ, saṅghādisesavītikkamanaṃ,  pārājikavītikkamanaṃ, mātughātādiānantariyakaraṇaṃ, ettha ṭhitassa  sāṅgaṇakālakiriyāti.<br/><br/>[03] ^b^saṃkiliṭṭhacitto kālaṃ karissatī^eb^ti ettha ca  akusalacittena kālaṃ karissatīti na evamattho daṭṭhabbo. sabbasattā  hi pakaticittena bhavaṅgacitteneva kālaṃ karonti. ayaṃ ^a^P1.0142^ea^  pana avisodhetvā cittasantānaṃ kālaṃ karissatīti etamatthaṃ  sandhāya evaṃ vuttoti veditabbo.<br/><br/>[03] dutiyavāre ^a^V1.0152^ea^ ^b^pariyodapeyyu^eb^nti  dhovanaghaṃsanasaṇhachārikāparimajjanādīhi parisuddhaṃ ādāsamaṇḍalasadisaṃ  kareyyuṃ. ^b^na ca naṃ rajāpathe^eb^ti pubbe vuttappakāre ṭhāne  anikkhipitvā karaṇḍamañjūsādīsu vā ṭhapeyyuṃ, paliveṭhetvā vā  nāgadante lageyyuṃ. sesaṃ vuttanayānusāreneva gahetabbaṃ.<br/><br/>[03] upamāsaṃsandanā cettha evaṃ veditabbā --  kiliṭṭhakaṃsapātisadiso sāṅgaṇo bhabbapuggalo. kiliṭṭhakaṃsapātiyā  paribhuñjanamādiṃ katvā suddhaṭṭhāne ṭhapanaṃ viya tassa puggalassa pabbajjaṃ  labhamānassa pesalabhikkhūnaṃ santike pabbajjāpaṭilābho. ye ovadanti  anusāsanti appamattakampi pamādaṃ disvā daṇḍakammaṃ katvā punappunaṃ  sikkhāpenti, saṃkiliṭṭhakaṃsapātiyā aparakāle ^a^M1.0147^ea^ parisuddhapariyodātabhāvo  viya tassa puggalassa ācariyupajjhāyānaṃ anusikkhato anukkamena  sammāvattapaṭipatti, ettha ṭhitassa anaṅgaṇakālakiriyā. atha vā  anukkamena parisuddhe sīle patiṭṭhāya attano anurūpaṃ buddhavacanaṃ  uggaṇhitvā dhutaṅgāni samādāya attano anukūlakammaṭṭhānaṃ gahetvā  gāmantasenāsanavāsaṃ muñcitvā pantasenāsanavāso, ettha ṭhitassa  anaṅgaṇakālakiriyā. atha vā anukkamena kasiṇaparikammaṃ katvā  aṭṭhasamāpattinibbattanena kilesavikkhambhanaṃ, vipassanāpādakajjhānā  vuṭṭhāya vipassanāya kilesānaṃ tadaṅganivāraṇaṃ,  sotāpattiphalādhigamo...pe0... arahattasacchikiriyāti ettha ṭhitassa  accantaṃ anaṅgaṇakālakiriyā eva.<br/><br/>[03] tatiyavāre ^b^subhanimitta^eb^nti rāgaṭṭhāniyaṃ iṭṭhārammaṇaṃ.  ^b^manasi karissatī^eb^ti tasmiṃ vipannassati taṃ nimittaṃ  āvajjissati. ^b^tassa subhanimittassa manasikārā^eb^ti tassa  puggalassa subhanimittamanasikārakāraṇā. ^b^anuddhaṃsessatī^eb^ti  hiṃsissati adhibhavissati. rāgo hi uppajjanto kusalavāraṃ  pacchinditvā sayameva akusalajavanaṃ hutvā tiṭṭhanto kusalacittaṃ  anuddhaṃsetīti veditabbo. sesaṃ vuttanayānusāreneva gahetabbaṃ.<br/><br/>[03] opammasaṃsandanā panettha evaṃ veditabbā --  parisuddhakaṃsapātisadiso pakatiyā ^a^P1.0143^ea^ appakileso  anaṅgaṇapuggalo. parisuddhakaṃsapātiyā naparibhuñjanaṃ ādiṃ katvā  rajāpathe nikkhepo viya tassa puggalassa pabbajjaṃ labhamānassāti ito  paraṃ sabbaṃ paṭhamavārasadisameva.<br/><br/>[03] catutthavāre ^a^V1.0153^ea^ ^b^subhanimittaṃ na manasi karissatī^eb^ti tasmiṃ  sativirahābhāvato taṃ nimittaṃ nāvajjissati, sesaṃ dutiyavārānusārena  veditabbaṃ. ``ayaṃ kho, āvuso''tiādi ``ko nu kho,  āvuso''tiādimhi vuttanayameva. <br/><br/>[03] 60^b^.^eb^ idāni taṃ aṅgaṇaṃ nānappakārato pākaṭaṃ  kārāpetukāmenāyasmatā mahāmoggallānena ``aṅgaṇaṃ aṅgaṇa''ntiādinā  nayena puṭṭho taṃ byākaronto ^b^pāpakānaṃ kho etaṃ,  āvuso^eb^tiādimāha. tattha ^b^icchāvacarāna^eb^nti icchāya  avacarānaṃ, icchāvasena otiṇṇānaṃ pavattānaṃ nānappakārānaṃ  kopāppaccayānanti attho. ^b^yaṃ idhekaccassā^eb^ti yena idhekaccassa  evaṃ icchā uppajjeyya, taṃ ṭhānaṃ taṃ kāraṇaṃ vijjati atthi,  upalabbhatīti ^a^M1.0148^ea^ vuttaṃ hoti. ^b^āpanno assa^eb^nti āpanno bhaveyyaṃ.  ^b^na ca maṃ bhikkhū jāneyyu^eb^nti bhikkhū ca maṃ na jāneyyuṃ. kiṃ  panettha ṭhānaṃ, lābhatthikatā. lābhatthiko hi bhikkhu pakatiyāpi ca  katapuñño manussehi sakkato garukato evaṃ cinteti ``āpattiṃ āpannaṃ  bhikkhuṃ therā ñatvā majjhimānaṃ ārocenti, te navakānaṃ, navakā  vihāre vighāsādādīnaṃ, te ovādaṃ āgatānaṃ bhikkhunīnaṃ, evaṃ kamena  catasso parisā jānanti. evamassa lābhantarāyo hoti. aho  vatāhaṃ āpattiñca vata āpanno assaṃ, na ca maṃ bhikkhū jāneyyu''nti. <br/><br/>[01] ^b^yaṃ taṃ bhikkhuṃ bhikkhū jāneyyu^eb^nti yena kāraṇena  taṃ bhikkhuṃ aññe bhikkhū jāneyyuṃ, taṃ kāraṇaṃ vijjati kho pana  atthiyeva, no natthi. therā hi ñatvā majjhimānaṃ ārocenti.  evaṃ so pubbe vuttanayena catūsu parisāsu pākaṭo hoti. evaṃ pākaṭo  ca ayasābhibhūto gāmasatampi pavisitvā ummārasatesu ṭhānesu  uñchitvā yathādhotena pattena nikkhamati. tato ^b^jānanti maṃ  bhikkhū āpattiṃ āpanno^eb^ti tehi camhi evaṃ nāsitoti cintetvā,  ^b^iti so kupito hoti appatīto^eb^ so iminā kāraṇena kupito  ceva hoti kodhābhibhūto appatīto ca domanassābhibhūto.<br/><br/>[03] yo ceva kho ^a^P1.0144^ea^, ^b^āvuso, kopo yo ca  appaccayo ubhayametaṃ aṅgaṇa^eb^nti, āvuso, yo cāyaṃ  saṅkhārakkhandhasaṅgahito kopo, yo ca vedanākkhandhasaṅgahito  appaccayo, etaṃ ubhayaṃ aṅgaṇanti evamettha attho daṭṭhabbo. idañca  tādisānaṃ puggalānaṃ vasena vuttaṃ. lobho pana imassa aṅgaṇassa  pubbabhāgavasena, moho sampayogavasenāpi gahitoyeva hoti.<br/><br/>[03] ^b^anuraho^eb^ ^a^V1.0154^ea^ ^b^ma^eb^nti purimasadisameva bhikkhuṃ gahetvā  vihārapaccante senāsanaṃ pavesetvā dvāraṃ thaketvā codente icchati.  ^b^ṭhānaṃ kho paneta^eb^nti etaṃ kāraṇaṃ vijjati, yaṃ taṃ bhikkhuṃ  catuparisamajjhe ānetvā byattā vinītā ``tayā asukamhi nāma ṭhāne  vejjakammaṃ kata''ntiādinā nayena codeyyuṃ. so catūsu parisāsu  pākaṭo hoti. evaṃ pākaṭo ca ayasābhibhūtoti sabbaṃ  purimasadisameva.<br/><br/>[03] ^b^sappaṭipuggalo^eb^ti ^a^M1.0149^ea^ samāno puggalo. ^b^samāno^eb^ti  sāpattiko. ^b^paṭipuggalo^eb^ti codako. ayaṃ sāpattikeneva  codanaṃ icchati, tvampi imañcimañca āpattiṃ āpanno, taṃ tāva  paṭikarohi pacchā maṃ codessasīti vattuṃ sakkāti maññamāno. apica  jātiādīhipi samāno puggalo sappaṭipuggalo. ayañhi attano  jātiyā kulena bāhusaccena byattatāya dhutaṅgenāti evamādīhipi  samāneneva codanaṃ icchati, tādisena vuttaṃ nātidukkhaṃ hotīti  maññamāno. ^b^appaṭipuggalo^eb^ti ettha ayutto paṭipuggalo  appaṭipuggalo. imehi āpattādīhi asadisattā paṭisattu paṭisallo  codako bhavituṃ ayuttoti vuttaṃ hoti. ^b^iti so kupito^eb^ti  iti so imāya appaṭipuggalacodanāya evaṃ kupito hoti.<br/><br/>[03] catutthavāre ^b^aho vatā^eb^ti ``aho vata re amhākaṃ  paṇḍitakā, aho vata re amhākaṃ bahussutakā tevijjakā''ti (dī0  ni0 1.291) garahāyaṃ dissati. ``aho vata maṃ daharaṃyeva samānaṃ  rajje abhisiñceyyu''nti (mahāva0 57) patthanāyaṃ. idha  patthanāyameva. ^b^paṭipucchitvā paṭipucchitvā^eb^ti punappunaṃ pucchitvā.  ayaṃ bhikkhu lābhatthiko bhagavato attānaṃ paṭipucchitabbaṃ icchati,  tañca kho anumatipucchāya, no maggaṃ vā phalaṃ vā vipassanaṃ vā  antaraṃ katvā. ayañhi passati bhagavantaṃ sāriputtādayo mahāthere  ``taṃ kiṃ maññasi, sāriputta, moggallāna, kassapa ^a^P1.0145^ea^,  rāhula cakkhuṃ niccaṃ vā aniccaṃ vā''ti evaṃ parisamajjhe  paṭipucchitvā paṭipucchitvā dhammaṃ desentaṃ, manusse ca ``tesa paṇḍitā  therā satthu cittaṃ ārādhentī''ti vaṇṇaṃ bhaṇante, lābhasakkārañca  upaharante. tasmā taṃ lābhasakkāraṃ icchanto evaṃ cintetvā nikhaṇitvā  ṭhapitakhāṇu viya bhagavato puratova hoti.<br/><br/>[03] ^b^iti so kupito^eb^ti atha bhagavā taṃ amanasikaritvāva  aññaṃ theraṃ paṭipucchitvā dhammaṃ deseti ^a^V1.0155^ea^, tena so kupito hoti  bhagavato ca therassa ca. kathaṃ bhagavato kuppati? ``ahaṃ  pabbajitakālato pabhuti gandhakuṭipariveṇato bahinikkhamanaṃ na  jānāmi, sabbakālaṃ chāyāva na vijahāmi, maṃ nāma pucchitvā  dhammadesanāmattampi natthi. taṃmuhuttaṃ diṭṭhamattakameva theraṃ pucchitvā  dhammaṃ desetī''ti evaṃ bhagavato kuppati. kathaṃ therassa kuppati?  ``ayaṃ mahallakatthero bhagavato purato khāṇu ^a^M1.0150^ea^ viya nisīdati, kadā nu  kho imaṃ dhammakammikā abhabbaṭṭhānaṃ pāpetvā nīharissanti, ayañhi  yadi imasmiṃ vihāre na bhaveyya, avassaṃ bhagavā mayā saddhiṃ  sallapeyyā''ti evaṃ therassa kuppati.<br/><br/>[03] ^b^purakkhatvā purakkhatvā^eb^ti purato purato katvā,  samparivāretvāti vuttaṃ hoti. ayampi lābhatthikoyeva, ayañhi  passati bahussute bhikkhū mahāparivārena gāmaṃ pavisante, cetiyaṃ  vandante, tesañca taṃ sampattiṃ disvā upāsake pasanne pasannākāraṃ  karonte. tasmā evaṃ icchati. ^b^kupito^eb^ti ayampi dvīsu  ṭhānesu kuppati bhikkhūnaṃ therassa ca. kathaṃ bhikkhūnaṃ? ``ime  yadeva mayhaṃ uppajjati cīvaraṃ vā piṇḍapāto vā, taṃ gahetvā  paribhuñjanti, mayhaṃ pana pattacīvaraṃ gahetvā piṭṭhito āgacchantopi  natthī''ti evaṃ bhikkhūnaṃ kuppati. kathaṃ therassa? ``eso  mahallakatthero tesu tesu ṭhānesu sayameva paññāyati, kudāssu nāma naṃ  dhammakammikā nikkaḍḍhissanti, imasmiṃ asati avassaṃ maṃyeva  parivāressantī''ti.<br/><br/>[03] ^b^bhattagge^eb^ti bhojanaṭṭhāne. ^b^aggāsana^eb^nti  saṅghattherāsanaṃ. ^b^aggodaka^eb^nti dakkhiṇodakaṃ.  ^b^aggapiṇḍa^eb^nti saṅghattherapiṇḍaṃ. sabbattha vā ^b^agga^eb^nti  paṇītādhivacanametaṃ. tattha ^b^ahameva labheyya^eb^nti icchā  nātimahāsāvajjā. ^b^na añño bhikkhu labheyyā^eb^ti pana  atimahāsāvajjā ^a^P1.0146^ea^. ayampi lābhatthiko  pāsādiko hoti cīvaradhāraṇādīhi, kadāci pabbajati, kadāci  vibbhamati. tena so pubbe laddhapubbaṃ āsanādiṃ pacchā alabhanto evaṃ  cintesi. ^b^na so bhikkhu labheyyā^eb^ti na so bhikkhu therānaṃ  aggāsanādīsu tadanusārena majjhimānaṃ aññesañca navānaṃ kadāci yaṃ  vā taṃ vā sabbanihīnaṃ āsanādiṃ labhati. ^b^kupito^eb^ti ayampi  dvīsu ṭhānesu kuppati manussānañca therānañca. kathaṃ manussānaṃ?  ``ime maṅgalādīsu maṃ nissāya bhikkhū labhanti, ete, `bhante,  ettake bhikkhū gahetvā amhākaṃ anukampaṃ karothā'ti vadanti, idāni  taṃmuhuttaṃ diṭṭhamattakaṃ mahallakattheraṃ gahetvā gatā, hotu idāni, nesaṃ  kicce uppanne jānissāmī''ti evaṃ ^a^V1.0156^ea^ manussānaṃ kuppati. kathaṃ therānaṃ?  ``ime nāma yadi na bhaveyyuṃ, maṃyeva manussā nimanteyyu''nti evaṃ  therānaṃ kuppati. <br/><br/>[01] ^b^anumodeyya^eb^nti ^a^M1.0151^ea^ anumodanaṃ kareyyaṃ. ayampi  lābhatthiko yaṃ vā taṃ vā khaṇḍānumodanaṃ jānāti, ``so  anumodanaṭṭhāne bahū mātugāmā āgacchanti, tā maṃ sañjānitvā tato  pabhuti thālakabhikkhaṃ dassantī''ti patthento evaṃ cintesi.  ^b^ṭhāna^eb^nti bahussutānaṃ anumodanā bhāro, tena bahussuto  anumodeyyāti vuttaṃ hoti. ^b^kupito^eb^ti ayampi tīsu ṭhānesu  kuppati manussānaṃ therassa dhammakathikassa ca. kathaṃ manussānaṃ?  ``ime pubbe maṃyeva upasaṅkamitvā yācanti `amhākaṃ nāgatthero  amhākaṃ sumanatthero anumodatū'ti, ajja pana nāvocu''nti evaṃ  manussānaṃ kuppati. kathaṃ therassa? ``ayaṃ saṅghatthero `tumhākaṃ  kulupakaṃ nāgattheraṃ sumanattheraṃ upasaṅkamatha, ayaṃ anumodissatī'ti na  bhaṇatī''ti evaṃ therassa kuppati. kathaṃ dhammakathikassa? ``therena  vuttamatteyeva pahāraṃ laddhakukkuṭo viya turitaturitaṃ vassati, imaṃ nāma  nikkaḍḍhantā natthi, imasmiñhi asati ahameva anumodeyya''nti evaṃ  dhammakathikassa kuppati.<br/><br/>[03] ^b^ārāmagatāna^eb^nti vihāre sannipatitānaṃ. ayampi  lābhatthiko yaṃ vā taṃ vā khaṇḍadhammakathaṃ jānāti, so passati  tādisesu ṭhānesu dviyojanatiyojanato sannipatitvā bhikkhū  sabbarattikāni dhammassavanāni suṇante, tuṭṭhacitte ^a^P1.0147^ea^  ca dahare vā sāmaṇere vā sādhu sādhūti mahāsaddena sādhukāraṃ dente,  tato dutiyadivase antogāmagate bhikkhū upāsakā pucchanti ``ke,  bhante, dhammaṃ kathesu''nti. te bhaṇanti ``asuko ca asuko cā''ti.  taṃ sutvā pasannā manussā dhammakathikānaṃ mahāsakkāraṃ karonti.  so taṃ icchamāno evaṃ cintesi. ^b^ṭhāna^eb^nti bahussutānaṃ  vinicchayakusalānaṃ dhammadesanā bhāro, tena bahussuto deseyyāti vuttaṃ  hoti. ^b^kupito^eb^ti catuppadikaṃ gāthampi vattuṃ okāsaṃ  alabhamāno kupito hoti attano mandabhāvassa ``ahañhi mando  duppañño kuto labhissāmi desetu''nti.<br/><br/>[03] ^b^bhikkhunīna^eb^nti ovādatthaṃ vā uddesatthaṃ vā paripucchatthaṃ  vā pūjākaraṇatthaṃ vā ārāmaṃ āgantvā sannipatitabhikkhunīnaṃ.  ayampi lābhatthiko, tassevaṃ hoti imā mahākulā pabbajitā  bhikkhuniyo, tāsu kulesu pavisetvā nisinnāsu manussā  pucchissanti ``kassa santike ^a^V1.0157^ea^ ovādaṃ vā uddesaṃ vā paripucchaṃ vā  gaṇhathā''ti. tato vakkhanti ``asuko nāma ayyo ^a^M1.0152^ea^ bahussuto,  tassa detha karothā''ti, tenassa evaṃ icchā uppajjati.  ^b^ṭhāna^eb^nti ovādādayo nāma bahussutānaṃ bhāro, tena bahussuto  deseyyāti vuttaṃ hoti. ^b^kupito^eb^ti ayampi dvīsu ṭhānesu  kuppati, tāsañca bhikkhunīnaṃ ``imā pubbe maṃ nissāya  uposathappavāraṇādīni labhanti, tā idāni taṃmuhuttaṃ  diṭṭhamattakamahallakattherassa santikaṃ gatā''ti. dhammakathikassa ca  ``esa imāsaṃ sahasā ovādaṃ adāsiyevā''ti.<br/><br/>[03] ^b^upāsakāna^eb^nti, ārāmagatānaṃ upāsakānaṃ.  nissaṭṭhakammantā nāma mahāupāsakā honti, te puttabhātukānaṃ kammaṃ  niyyātetvā dhammaṃ suṇantā vicaranti, ayaṃ tesaṃ desetuṃ icchati, kiṃ  kāraṇā? ime pasīditvā upāsikānampi ārocessanti, tato saddhiṃ  upāsikāhi mayhameva lābhasakkāraṃ upaharissantīti. ṭhānaṃ  bahussuteneva yojetabbaṃ. ^b^kupito^eb^ti ayampi dvīsu ṭhānesu  kuppati, upāsakānañca ``ime aññattha suṇanti, amhākaṃ kulupakassa  santike suṇāmāti nāgacchanti, hotu idāni, tesaṃ uppanne kicce  jānissāmī''ti dhammakathikassa ca, ``ayametesaṃ desetī''ti.<br/><br/>[03] ^b^upāsikāna^eb^nti ^a^P1.0148^ea^ ārāmagatānaṃ.  ^b^upāsikā^eb^ nāma āsanapūjādikaraṇatthaṃ vā uposathadivase vā  dhammassavanatthaṃ sannipatitā. sesaṃ upāsakavāre vuttanayameva.<br/><br/>[03] ^b^sakkareyyu^eb^nti sakkaccañca kareyyuṃ, sundarañca kareyyuṃ.  iminā attani kāraṃ karīyamānaṃ sakkaccaṃ katañca sundarañca pattheti.  ^b^garuṃ kareyyu^eb^nti bhāriyaṃ kareyyuṃ. iminā bhikkhūhi attānaṃ  garuṭṭhāne ṭhapīyamānaṃ pattheti. ^b^māneyyu^eb^nti piyāyeyyuṃ.  ^b^pūjeyyu^eb^nti evaṃ sakkarontā garuṃ karontā mānentā paccayehi  pūjeyyunti paccayapūjaṃ pattheti. ^b^ṭhāna^eb^nti ``piyo garu  bhāvaniyo''ti vuttappakāro bahussuto ca sīlavā ca etaṃ vidhiṃ  arahati tena bhikkhū evarūpaṃ evaṃ kareyyunti vuttaṃ hoti.  ^b^kupito^eb^ti ayampi dvīsu ṭhānesu kuppati bhikkhūnañca ``ime  etaṃ sakkarontī''ti therassa ca ``imasmiṃ asati maṃyeva  sakkareyyu''nti. esa nayo ito paresu tīsu vāresu.<br/><br/>[03] ^b^paṇītānaṃ^eb^ ^a^M1.0153^ea^ ^a^V1.0158^ea^ ^b^cīvarāna^eb^nti paṭṭadukūlapaṭṭuṇṇakoseyyādīnaṃ  mahagghasukhumasukhasamphassānaṃ cīvarānaṃ. idhāpi ^b^ahameva lābhī  assa^eb^nti icchā nātimahāsāvajjā. ^b^na añño bhikkhu lābhī  assā^eb^ti pana mahāsāvajjā.<br/><br/>[03] ^b^paṇītānaṃ piṇḍapātāna^eb^nti sappitelamadhusakkarādipūritānaṃ  seṭṭhapiṇḍapātānaṃ. ^b^paṇītānaṃ senāsanāna^eb^nti  anekasatasahassagghanakānaṃ mañcapīṭhādīnaṃ paṇītānaṃ.  ^b^gilānappaccayabhesajjaparikkhārāna^eb^nti sappitelamadhuphāṇitādīnaṃ  uttamabhesajjānaṃ. sabbatthāpi ṭhānaṃ bahussutehi puññavantehi ca  yojetabbaṃ. ^b^kupito^eb^ti sabbatthāpi dvīsu ṭhānesu kuppati,  manussānañca ``imesaṃ nāma paricitabhāvopi natthi, dīgharattaṃ ekato  vasantassa paṃsukūlatthāya vā piṇḍapātatthāya vā sappitelādikāraṇā vā  gharapaṭipāṭiyā carantassāpi me ekadivasampi kiñci paṇītaṃ paccayaṃ  na denti. āgantukaṃ mahallakaṃ pana disvāva yaṃ icchati, taṃ  dentī''ti, therassa ca ``ayampi mahallako imesaṃ attānaṃ dassentoyeva  carati, kudāssu nāma naṃ dhammakammikā nikkaḍḍheyyuṃ, evaṃ imasmiṃ  asati ahameva lābhī assa''nti.<br/><br/>[03] ^b^imesaṃ kho, etaṃ āvuso^eb^ti imesaṃ heṭṭhā  ekūnavīsativārehi vuttānaṃ icchāvacarānaṃ. <br/><br/>[03] 61^b^.^eb^ ^b^dissanti ceva sūyanti cā^eb^ti ^a^P1.0149^ea^ na icchāvacarā cakkhunā dissanti, na sotena sūyanti,  manoviññāṇavisayattā. appahīnaicchāvacarassa pana puggalassa  icchāvacaravasena pavattakāyakammaṃ disvā diṭṭhā viya vacīkammaṃ sutvā  sutā viya ca honti, tena vuttaṃ ``dissanti ceva sūyanti cā''ti.  paccakkhakāle dissanti, ``asuko kira bhikkhu īdiso''ti  tirokkhakāle sūyanti. ^b^kiñcāpī^eb^ti anuggahagarahavacanaṃ. tena  āraññikattaṃ anuggaṇhāti, icchāvacarānaṃ appahānaṃ garahati.<br/><br/>[03] tatrāyaṃ yojanā, kiñcāpi so bhikkhu gāmantasenāsanaṃ  paṭikkhipitvā āraññiko hoti, ante pantasenāsane vasati, ime  cassa ettakā icchāvacarā appahīnā. kiñcāpi so atirekalābhaṃ  paṭikkhipitvā piṇḍapātiko ^a^M1.0154^ea^ hoti. kiñcāpi so loluppacāraṃ  vajjetvā sapadānacārī hoti. kiñcāpi so gahapaticīvaraṃ  paṭikkhipitvā paṃsukūliko hoti.<br/><br/>[03] ^b^lūkhacīvaradharo^eb^ti ^a^V1.0159^ea^ ettha pana ^b^lūkha^eb^nti satthalūkhaṃ  suttalūkhaṃ rajanalūkhanti tīhi kāraṇehi lūkhaṃ veditabbaṃ. tattha  satthena khaṇḍākhaṇḍikaṃ chinnaṃ ^b^satthalūkhaṃ^eb^ nāma, taṃ agghena  parihāyati, thūladīghasuttakena sibbitaṃ ^b^suttalūkhaṃ^eb^ nāma, taṃ  phassena parihāyati kharasamphassaṃ hoti. rajanena rattaṃ  ^b^rajanalūkhaṃ^eb^ nāma, taṃ vaṇṇena parihāyati dubbaṇṇaṃ hoti.  kiñcāpi so bhikkhu evaṃ satthalūkhasuttalūkharajanalūkhacīvaradharo  hoti, ime cassa ettakā icchāvacarā appahīnā dissanti ceva  sūyanti ca, atha kho naṃ viññū sabrahmacārī neva sakkaronti...pe0...  na pūjentīti. ^b^taṃ kissa hetū^eb^ti ettha ^b^ta^eb^nti nipātamattaṃ,  ^b^kissa hetū^eb^ti kiṃ kāraṇā. ^b^te hi tassa...pe0...  sūyanti^eb^ ca yasmā tassa te pāpakā sūyanti cāti vuttaṃ hoti.  imesaṃ icchāvacarānaṃ appahīnattāti ayamettha adhippāyo.<br/><br/>[03]  idāni tamatthaṃ upamāya pākaṭaṃ karonto  ^b^seyyathāpī^eb^tiādimāha. tattha ^b^kuṇapa^eb^nti matakaḷevaraṃ.  ahissa kuṇapaṃ ^b^ahikuṇapaṃ^eb^. evaṃ itarāni.  atipaṭikūlajigucchanīyabhāvato cettha imāneva tīṇi vuttānīti  veditabbāni. aññesañhi sasasūkarādīnaṃ kuṇapaṃ manussā  kaṭukabhaṇḍādīhi abhisaṅkharitvā paribhuñjantipi. imesaṃ pana kuṇapaṃ  abhinavampi jigucchantiyeva, ko pana vādo kālātikkamena pūtibhūte.  ^b^racayitvā^eb^ti vaḍḍhetvā, paripūretvāti attho, kuṇapaṃ gahetvā  kaṃsapātiyaṃ pakkhipitvāti vuttaṃ hoti. ^b^aññissā^eb^ti aparāya.  ^b^paṭikujjitvā^eb^ti pidahitvā ^a^P1.0150^ea^.  ^b^antarāpaṇa^eb^nti āpaṇānamantare mahājanasaṃkiṇṇaṃ racchāmukhaṃ.  ^b^paṭipajjeyyu^eb^nti gaccheyyuṃ. ^b^jaññajaññaṃ viyā^eb^ti  cokkhacokkhaṃ viya manāpamanāpaṃ viya. apica vadhukāpaṇṇākāraṃ  viyāti vuttaṃ hoti. ^b^vadhukā^eb^ti janetti vuccati, tassā  nīyamānaṃ paṇṇākāraṃ jaññaṃ, ubhayatthāpi ādaravasena vā pasaṃsāvasena  vā punaruttaṃ. ``jaññajaññaṃ byā''tipi pāṭho.<br/><br/>[03] ^b^apāpuritvā^eb^ti vivaritvā. ^b^tassa saha dassanena  amanāpatā ca saṇṭhaheyyā^eb^ti tassa kuṇapassa dassanena saheva tassa  janassa amanāpatā ^a^M1.0155^ea^ tiṭṭheyya. ^b^amanāpatā^eb^ti ca  ``amanāpamida''nti uppannacittacetasikānametaṃ adhivacanaṃ. esa  nayo ^b^paṭikulyajegucchatāsu. jighacchitānampī^eb^ti chātānampi.  ^b^na bhottukamyatā assā^eb^ti bhuñjitukāmatā na bhaveyya. ^b^pageva  suhitāna^eb^nti dhātānaṃ pana paṭhamatarameva bhuñjitukāmatā na bhaveyyāti  vuttaṃ hoti.<br/><br/>[03] tatrāyaṃ ^a^V1.0160^ea^ upamāsaṃsandanā -- parisuddhakaṃsapātisadisaṃ imassa  pabbajjāliṅgaṃ, kuṇaparacanaṃ viya icchāvacarānaṃ appahānaṃ,  aparakaṃsapātiyā paṭikujjhanaṃ viya āraññikaṅgādīhi  icchāvacarappaṭicchādanaṃ, kaṃsapātiṃ vivaritvā kuṇapadassanena janassa  amanāpatā viya āraññikaṅgādīni anādiyitvā icchāvacaradassanena  sabrahmacārīnaṃ asakkārakaraṇāditāti. <br/><br/>[03] 62^b^.^eb^ sukkapakkhe pana, ^b^kiñcāpī^eb^ti  anuggahapasaṃsāvacanaṃ, tena āraññikattaṃ anuggaṇhāti, icchāvacarappahānaṃ  pasaṃsati. ^b^nemantaniko^eb^ti nimantanapaṭiggāhako.  ^b^vicitakāḷaka^eb^nti vicinitvā apanītakāḷakaṃ. ^b^anekasūpaṃ  anekabyañjana^eb^nti ettha ^b^sūpo^eb^ nāma hatthahāriyo vuccati.  ^b^byañjana^eb^nti uttaribhaṅgaṃ, tena macchamaṃsamuggasūpādīhi anekasūpaṃ,  nānappakāramaṃsādibyañjanehi anekabyañjananti vuttaṃ hoti. sesaṃ  vuttanayeneva veditabbaṃ.<br/><br/>[03] upamāsaṃsandane ca sālivarabhattaracanaṃ viya icchāvacarappahānaṃ,  aparakaṃsapātiyā paṭikujjhanaṃ viya appicchatāsamuṭṭhānehi  gāmantavihārādīhi icchāvacarappahānappaṭicchādakaṃ, kaṃsapātiṃ vivaritvā  sālivarabhattadassanena janassa manāpatā ^a^P1.0151^ea^ viya  gāmantavihārādīni anādiyitvā icchāvacarappahānadassanena  sabrahmacārīnaṃ sakkārakaraṇāditā veditabbā. <br/><br/>[03] 63^b^.^eb^ ^b^upamā maṃ, āvuso sāriputta, paṭibhātī^eb^ti  mayhaṃ, āvuso sāriputta, upamā upaṭṭhāti. ekaṃ upamaṃ vattukāmo  ahanti adhippāyo. ^b^paṭibhātu ta^eb^nti tuyhaṃ paṭibhātu upaṭṭhātu,  vada tvanti adhippāyo. ^b^ekamidāha^eb^nti ettha ^b^idā^eb^ti  nipātamattaṃ, ekasmiṃ samaye ahanti vuttaṃ hoti, bhummatthe upayogavacanaṃ.  ^b^rājagahe viharāmi giribbaje^eb^ti, ^b^rājagaha^eb^nti tassa  nagarassa nāmaṃ. samantato pana giriparikkhepena vajo viya  saṇṭhitattā ^b^giribbaja^eb^nti vuccati. tasmiṃ nagare viharāmi, taṃ  nissāya ahaṃ ^a^M1.0156^ea^ viharāmīti vuttaṃ hoti. ^b^atha khvāha^eb^nti atha  kho ahaṃ. ettha ca ^b^athā^eb^ti aññādhikāravacanārambhe nipāto.  ^b^kho^eb^ti padapūraṇamatte. ^b^pubbaṇhasamaya^eb^nti divasassa  pubbabhāgasamayaṃ. pubbaṇhasamayeti attho, pubbaṇhe vā samayaṃ  pubbaṇhasamayaṃ, pubbaṇhe ekaṃ khaṇanti vuttaṃ hoti, evaṃ accantasaṃyoge  upayogavacanaṃ labbhati. ^b^nivāsetvā^eb^ti paridahitvā,  vihāranivāsanaparivattanavasenetaṃ veditabbaṃ. gāmappavesanatthāya vā  saṇṭhapetvā nivāsanavasena, na hi so tato pubbe anivattho ahosi.<br/><br/>[03] ^b^pattacīvaramādāyā^eb^ti ^a^V1.0161^ea^ pattaṃ hatthena cīvaraṃ kāyena  ādiyitvā. ^b^piṇḍāyā^eb^ti piṇḍapātatthāya. ^b^samītī^eb^ti  tassa nāmaṃ. ^b^yānakāraputto^eb^ti rathakāraputto. ^b^paṇḍuputto^eb^ti  paṇḍussa putto. ^b^ājīvako^eb^ti naggasamaṇako.  ^b^purāṇayānakāraputto^eb^ti porāṇayānakārakulassa putto.  ^b^paccupaṭṭhito^eb^ti upagantvā ṭhito. ^b^vaṅkaṃ^eb^ nāma ekato kuṭilaṃ.  ^b^jimhaṃ^eb^ nāma sappagatamaggasadisaṃ. ^b^dosa^eb^nti  phegguvisamagaṇṭhikādi. ^b^yathā yathā^eb^ti kālatthe nipāto, yadā  yadā yasmiṃ tasmiṃ kāleti vuttaṃ hoti. ^b^tathā tathā^eb^ti ayampi  kālatthoyeva, tasmiṃ tasmiṃ kāleti vuttaṃ hoti. so attano  suttānulomena cintesi, itaro tena cintitakkhaṇe cintitaṭṭhānameva  tacchati. ^b^attamano^eb^ti sakamano tuṭṭhamano pītisomanassehi  gahitamano. ^b^attamanavācaṃ nicchāresī^eb^ti attamanatāya vācaṃ  ^a^P1.0152^ea^, attamanabhāvassa vā yuttaṃ vācaṃ nicchāresi  udīrayi, pabyāharīti vuttaṃ hoti. ^b^hadayā hadayaṃ maññe  aññāyā^eb^ti cittena cittaṃ jānitvā viya. <br/><br/>[01] ^b^assaddhā^eb^ti buddhadhammasaṅghesu saddhāvirahitā.  ^b^jīvikatthā^eb^ti iṇabhayādīhi pīḷitā bahi jīvituṃ asakkontā  idha jīvikatthikā hutvā. ^b^na saddhā^eb^ti na saddhāya. ^b^saṭhā  māyāvino^eb^ti māyāsāṭheyyehi yuttā. ^b^ketabino^eb^ti  sikkhitakerāṭikā, nipphannathāmagatasāṭheyyāti vuttaṃ hoti.  sāṭheyyañhi abhūtaguṇadassanato abhūtabhaṇḍaguṇadassanasamaṃ katvā  ``kerāṭiya''nti vuccati. ^b^unnaḷā^eb^ti uggatanaḷā,  uṭṭhitatucchamānāti vuttaṃ hoti ^a^M1.0157^ea^. ^b^capalā^eb^ti pattacīvaramaṇḍanādinā  cāpallena yuttā. ^b^mukharā^eb^ti mukhakharā, kharavacanāti vuttaṃ hoti,  ^b^vikiṇṇavācā^eb^ti asaṃyatavacanā, divasampi  niratthakavacanappalāpino. ^b^indriyesu aguttadvārā^eb^ti chasu  indriyesu asaṃvutakammadvārā. ^b^bhojane amattaññuno^eb^ti bhojane yā  mattā jānitabbā pariyesanapaṭiggahaṇaparibhogesu yuttatā, tassā  ajānanakā. ^b^jāgariyaṃ ananuyuttā^eb^ti jāgare ananuyuttā.  ^b^sāmaññe anapekkhavanto^eb^ti samaṇadhamme nirapekkhā,  dhammānudhammappaṭipattirahitāti attho. ^b^sikkhāya na  tibbagāravā^eb^ti sikkhāpadesu bahulagāravā na honti,  āpattivītikkamabahulā vā. ^b^bāhulikā^eb^tiādi dhammadāyāde vuttaṃ,  ^b^kusītā^eb^tiādi bhayabherave. ^b^dhammapariyāyenā^eb^ti  dhammadesanāya. <br/><br/>[01] ^b^saddhā agārasmā^eb^ti pakatiyāpi saddhā, pabbajitāpi  saddhāya agārasmā anagāriyaṃ pabbajitā. ^b^pivanti maññe ghasanti  maññe^eb^ti pivanti viya ghasanti viya. attamanavācaṃ nicchārentā  vacasā pivanti viya, abbhanumodantā manasā ghasanti viya.  ^b^sādhu vatā^eb^ti sundaraṃ vata ^a^V1.0162^ea^. ^b^sabrahmacārī^eb^ti rassampi vaṭṭati  dīghampi. rasse sati sāriputtassa upari hoti, dīghe sati  sabrahmacārīnaṃ. yadā sāriputtassa upari hoti, tadā sabrahmacārī  sāriputto amhe akusalā vuṭṭhāpetvāti attho. yadā sabrahmacārīnaṃ,  tadā sabrahmacārayo akusalā vuṭṭhāpetvāti attho. ^b^daharo^eb^ti  taruṇo. ^b^yuvā^eb^ti yobbanabhāve ṭhito.  ^b^maṇḍanakajātiko^eb^ti ^a^P1.0153^ea^ alaṅkārakasabhāvo.  tattha koci taruṇopi yuvā na hoti yathā atitaruṇo, koci yuvāpi  maṇḍanakajātiko na hoti yathā upasantasabhāvo,  ālasiyabyasanādīhi vā abhibhūto, idha pana daharo ceva yuvā ca  maṇḍanakajātiko ca adhippeto, tasmā evamāha. ^b^uppalā^eb^dīni  lokasammatattā vuttāni. ^b^itiha te^eb^ti evaṃ te. ^b^ubho  mahānāgā^eb^ti dvepi mahānāgā, dvepi hi ete aggasāvakā  ``mahānāgā''ti vuccanti. tatrāyaṃ vacanattho, chandādīhi na  gacchantīti ^b^nāgā,^eb^ tena tena maggena pahīne kilese na  āgacchantīti ^b^nāgā,^eb^ nānappakārakaṃ āguṃ na karontīti  ^b^nāgā,^eb^ ayamettha saṅkhepo. vitthāro pana mahāniddese  (mahāni0 80) vuttanayeneva veditabbo. apica -- <br/><br/>[21] ``āguṃ ^a^M1.0158^ea^ na karoti kiñci loke, <br/><br/>[27] sabbasaṃyoge visajja bandhanāni. <br/><br/>[26] sabbattha na sajjatī vimutto, <br/><br/>[22] nāgo tādi pavuccate tathattā''ti.. (su0 ni0  527; mahāni0 80).<br/><br/>[03] evamettha attho veditabbo. mahantā nāgā ^b^mahānāgā,^eb^  aññehi khīṇāsavanāgehi pujjatarā ca pāsaṃsatarā cāti attho.  ^b^aññamaññassā^eb^ti añño aññassa. ^b^samanumodiṃsū^eb^ti samaṃ  anumodiṃsu. tattha imāya upamāya mahāmoggallāno anumodi,  paṭibhātu taṃ āvusoti dhammasenāpati. tena vuttaṃ ``aññamaññassa  subhāsitaṃ samanumodiṃsū''ti. <br/><br/>[06] sammutiparamatthadesanākathāvaṇṇanā niṭṭhitā. <br/><br/>[06] papañcasūdaniyā majjhimanikāyaṭṭhakathāya <br/><br/>[06] anaṅgaṇasuttavaṇṇanā niṭṭhitā. 


volume: 29
item: 39
title: saraṇagamanakathāvaṇṇanā^anaṅgaṇasuttavaṇṇanā^^ākaṅkheyyasuttavaṇṇanā^
content:
  [03] 64^b^.^eb^ ^b^evaṃ^eb^ ^a^V1.0163^ea^ ^b^me suta^eb^nti ākaṅkheyyasuttaṃ. tattha  ^b^sampannasīlā^eb^ti tividhaṃ sampannaṃ paripuṇṇasamaṅgimadhuravasena.  tattha -- <br/><br/>[21] ``sampannaṃ sālikedāraṃ, suvā bhuñjanti kosiya. <br/><br/>[22] paṭivedemi te brahme, na naṃ vāretumussahe''ti.. (jā0  1.14.1).<br/><br/>[03] idaṃ ^b^paripuṇṇasampannaṃ^eb^ nāma. ``iminā  pātimokkhasaṃvarena upeto hoti samupeto upāgato samupāgato upapanno  sampanno samannāgato''ti (vibha0 511) idaṃ ^b^samaṅgisampannaṃ^eb^  ^a^P1.0154^ea^ nāma. ``imissā, bhante, mahāpathaviyā  heṭṭhimatalaṃ sampannaṃ, seyyathāpi khuddamadhuṃ aneḷakaṃ, evamassāda''nti  (pārā0 17) idaṃ ^b^madhurasampannaṃ^eb^ nāma. idha pana  paripuṇṇasampannampi samaṅgisampannampi vaṭṭati. tasmā sampannasīlāti  paripuṇṇasīlā hutvātipi sīlasamaṅgino hutvātipi evamettha attho  vedibbo. ^b^sīla^eb^nti kenaṭṭhena sīlaṃ? sīlanaṭṭhena ^b^sīlaṃ^eb^.  tassa vitthārakathā ^b^visuddhimagge^eb^ vuttā.<br/><br/>[03] tattha ^a^M1.0159^ea^ ``paripuṇṇasīlā''ti iminā atthena khettadosavigamena  khettapāripūrī viya sīladosavigamena sīlapāripūrī vuttā hoti.  yathā hi khettaṃ bījakhaṇḍaṃ vappakhaṇḍaṃ udakakhaṇḍaṃ ūsakhaṇḍanti  catudosasamannāgataṃ aparipūraṃ hoti.<br/><br/>[03] tattha ^b^bījakhaṇḍaṃ^eb^ nāma yattha antarantarā bījāni  khaṇḍāni vā pūtīni vā honti, tāni yattha vapanti, tattha sassaṃ na  uṭṭheti, khettaṃ khaṇḍaṃ hoti. ^b^vappakhaṇḍaṃ^eb^ nāma yattha akusalo  bījāni vapanto antarantarā nipāteti. evañhi sabbattha sassaṃ na  uṭṭheti, khettaṃ khaṇḍaṃ hoti. ^b^udakakhaṇḍaṃ^eb^ nāma yattha katthaci  udakaṃ atibahu vā na vā hoti, tatrāpi hi sassāni na uṭṭhenti,  khettaṃ khaṇḍaṃ hoti. ^b^ūsakhaṇḍaṃ^eb^ nāma yattha kassako kismiñci  padese naṅgalena ^a^V1.0164^ea^ bhūmiṃ cattāro pañca vāre kasanto atigambhīraṃ karoti,  tato ūsaṃ uppajjati, tatrāpi hi sassaṃ na uṭṭheti, khettaṃ khaṇḍaṃ hoti,  tādisañca khettaṃ na mahapphalaṃ hoti na mahānisaṃsaṃ, tatrāpi hi  bahumpi vapitvā appaṃ labhati. imesaṃ pana catunnaṃ dosānaṃ vigamā  khettaṃ paripuṇṇaṃ hoti. tādisañca khettaṃ mahapphalaṃ hoti mahānisaṃsaṃ.  evameva khaṇḍaṃ chiddaṃ sabalaṃ kammāsanti catudosasamannāgataṃ sīlaṃ  aparipūraṃ hoti. tādisañca sīlaṃ na mahapphalaṃ hoti, na  mahānisaṃsaṃ. imesaṃ pana catunnaṃ dosānaṃ vigamā sīlakhettaṃ paripuṇṇaṃ  hoti, tādisañca sīlaṃ mahapphalaṃ hoti mahānisaṃsaṃ.<br/><br/>[03] ``sīlasamaṅgino''ti iminā panatthena sīlena samaṅgibhūtā  samodhānaṃ gatā samannāgatā hutvā viharathāti idameva vuttaṃ hoti.  tattha dvīhi kāraṇehi sampannasīlatā hoti sīlavipattiyā ca  ādīnavadassanena sīlasampattiyā ^a^P1.0155^ea^ ca  ānisaṃsadassanena. tadubhayampi ^b^visuddhimagge^eb^ vitthāritaṃ.<br/><br/>[03] tattha ``sampannasīlā''ti ettāvatā kira bhagavā  catupārisuddhisīlaṃ uddisitvā ``pātimokkhasaṃvarasaṃvutā''ti iminā  tattha jeṭṭhakasīlaṃ vitthāretvā dassesīti dīpavihāravāsī sumanatthero  āha. antevāsiko panassa ^b^tepiṭakacūḷanāgatthero^eb^ āha --  ubhayatthāpi pātimokkhasaṃvaro bhagavatā vutto, pātimokkhasaṃvaroyeva hi  sīlaṃ. itarāni pana tīṇi sīlanti vuttaṭṭhānaṃ nāma atthīti  ananujānanto vatvā āha ^a^M1.0160^ea^ -- ``indriyasaṃvaro nāma  chadvārarakkhāmattakameva, ājīvapārisuddhi dhammena samena  paccayuppattimattakaṃ, paccayanissitaṃ paṭiladdhapaccaye idamatthanti  paccavekkhitvā paribhuñjanamattakaṃ. nippariyāyena pātimokkhasaṃvarova  sīlaṃ. yassa so bhinno, ayaṃ chinnasīso viya puriso hatthapāde  sesāni rakkhissatīti na vattabbo. yassa pana so arogo, ayaṃ  acchinnasīso viya puriso jīvitaṃ sesāni puna pākatikāni katvā  rakkhituṃ sakkoti. tasmā `sampannasīlā'ti iminā pātimokkhasaṃvaraṃ  uddisitvā `sampannapātimokkhā'ti tasseva vevacanaṃ vatvā taṃ  vitthāretvā dassento `pātimokkhasaṃvarasaṃvutā'tiādimāhā''ti.<br/><br/>[03] tattha ^b^pātimokkhasaṃvarasaṃvutā^eb^ti pātimokkhasaṃvarena  samannāgatā. ^b^ācāragocarasampannā^eb^ti ācārena ^a^V1.0165^ea^ ca gocarena ca  sampannā. ^b^aṇumattesū^eb^ti appamattakesu. ^b^vajjesū^eb^ti  akusaladhammesu. ^b^bhayadassāvī^eb^ti bhayadassino.  ^b^samādāyā^eb^ti sammā ādiyitvā. ^b^sikkhatha  sikkhāpadesū^eb^ti sikkhāpadesu taṃ taṃ sikkhāpadaṃ samādiyitvā  sikkhatha. apica ^b^samādāya sikkhatha sikkhāpadesū^eb^ti  yaṃkiñci sikkhākoṭṭhāsesu sikkhitabbaṃ kāyikaṃ vācasikañca, taṃ  sabbaṃ samādāya sikkhathāti ayamettha saṅkhepo, vitthārato pana  sabbānetāni pātimokkhasaṃvarādīni padāni ^b^visuddhimagge^eb^  vuttāni. <br/><br/>[03] 65^b^.^eb^ ^b^ākaṅkheyya ce^eb^ti idaṃ kasmā āraddhaṃ?  sīlānisaṃsadassanatthaṃ. sacepi acirapabbajitānaṃ vā duppaññānaṃ  ^a^P1.0156^ea^ vā evamassa ``bhagavā sīlaṃ pūrethāti vadati,  ko nu kho sīlapūraṇe ānisaṃso, ko viseso, kā vaḍḍhī''ti?  tesaṃ sattarasa ānisaṃse dassetuṃ evamāha. appeva nāma etaṃ  sabrahmacārīnaṃ piyamanāpatādiāsavakkhayapariyosānaṃ ānisaṃsaṃ sutvāpi  sīlaṃ paripūreyyunti. visakaṇṭakavāṇijo viya.  ^b^visakaṇṭakavāṇijo^eb^ nāma guḷavāṇijo vuccati.<br/><br/>[03] so kira guḷaphāṇitakhaṇḍasakkharādīni sakaṭenādāya  paccantagāmaṃ gantvā ``visakaṇṭakaṃ gaṇhatha, visakaṇṭakaṃ gaṇhathā''ti  ugghosesi. taṃ sutvā gāmikā ``visaṃ nāma kakkhaḷaṃ, yo naṃ  khādati, so marati, kaṇṭakampi vijjhitvā māreti, ubhopete  kakkhaḷā, ko ettha ānisaṃso''ti gehadvārāni thakesuṃ, dārake ca  palāpesuṃ. taṃ disvā vāṇijo ^a^M1.0161^ea^ ``avohārakusalā ime gāmikā, handa  ne upāyena gaṇhāpemī''ti ``atimadhuraṃ gaṇhatha, atisāduṃ gaṇhatha,  guḷaṃ phāṇitaṃ sakkharaṃ samagghaṃ labbhati, kūṭamāsakakūṭakahāpaṇādīhipi  labbhatī''ti ugghosesi. taṃ sutvā gāmikā haṭṭhatuṭṭhā āgantvā  bahumpi mūlaṃ datvā gahesuṃ. tattha vāṇijassa ``visakaṇṭakaṃ  gaṇhathā''ti ugghosanaṃ viya bhagavato ``sampannasīlā, bhikkhave,  viharatha...pe0... samādāya sikkhatha sikkhāpadesū''ti vacanaṃ.  ``ubhopete kakkhaḷā, ko ettha ānisaṃso''ti gāmikānaṃ cintanaṃ  viya bhagavā ``sampannasīlā viharathā''ti āha, ``sīlañca nāmetaṃ  kakkhaḷaṃ pharusaṃ khiḍḍādipaccanīkaṃ, ko nu kho sampannasīlānaṃ  ānisaṃso''ti bhikkhūnaṃ cintanaṃ. atha tassa vāṇijassa  ``atimadhuraṃ gaṇhathā''tiādivacanaṃ viya ^a^V1.0166^ea^ bhagavato  piyamanāpatādiāsavakkhayapariyosānaṃ sattarasāanisaṃsappakāsanatthaṃ  ``ākaṅkheyya ce''tiādivacanaṃ veditabbaṃ.<br/><br/>[03] tattha ^b^ākaṅkheyya ce^eb^ti yadi ākaṅkheyya yadi iccheyya.  ^b^piyo ca assa^eb^nti piyacakkhūhi sampassitabbo,  sinehuppattiyā padaṭṭhānabhūto bhaveyyanti vuttaṃ hoti. ^b^manāpo^eb^ti  tesaṃ manavaḍḍhanako, tesaṃ vā manena pattabbo, mettacittena pharitabboti  vuttaṃ hoti. ^b^garū^eb^ti tesaṃ garuṭṭhāniyo pāsāṇacchattasadiso.  ^b^bhāvanīyo^eb^ti ``addhā ayamāyasmā jānaṃ jānāti passaṃ  passatī''ti evaṃ sambhāvanīyo. ^b^sīlesvevassa paripūrakārī^eb^ti  catupārisuddhisīlesuyeva paripūrakārī assa, anūnena paripūritākārena  samannāgato ^a^P1.0157^ea^ bhaveyyāti vuttaṃ hoti. ^b^ajjhattaṃ  cetosamathamanuyutto^eb^ti attano cittasamathe yutto, ettha hi  ajjhattanti vā attanoti vā etaṃ ekatthaṃ, byañjanameva nānaṃ.  bhummatthe panetaṃ samathanti upayogavacanaṃ. anūti iminā upasaggena  yoge siddhaṃ. ^b^anirākatajjhāno^eb^ti bahi anīhaṭajjhāno,  avināsitajjhāno vā, nīharaṇavināsatthañhi idaṃ nirākaraṇaṃ nāma.  thambhaṃ niraṃkatvā nivātavuttītiādīsu cassa payogo daṭṭhabbo.<br/><br/>[03] ^b^vipassanāya samannāgato^eb^ti sattavidhāya anupassanāya  yutto, sattavidhā ^b^anupassanā^eb^ nāma aniccānupassanā  dukkhānupassanā anattānupassanā nibbidānupassanā virāgānupassanā  nirodhānupassanā paṭinissaggānupassanāti. tā ^b^visuddhimagge^eb^  vitthāritā. ^b^brūhetā suññāgārāna^eb^nti vaḍḍhetā ^a^M1.0162^ea^ suññāgārānaṃ,  ettha ca samathavipassanāvasena kammaṭṭhānaṃ gahetvā rattindivaṃ suññāgāraṃ  pavisitvā nisīdamāno bhikkhu ``brūhetā suññāgārāna''nti  veditabbo. ekabhūmakādipāsāde kurumānopi pana neva suññāgārānaṃ  brūhetāti daṭṭhabboti.<br/><br/>[03] ettāvatā ca yathā taṇhāvicaritadesanā paṭhamaṃ taṇhāvasena  āraddhāpi taṇhāpadaṭṭhānattā mānadiṭṭhīnaṃ mānadiṭṭhiyo osaritvā kamena  papañcattayadesanā jātā, evamayaṃ desanā paṭhamaṃ adhisīlasikkhāvasena  āraddhāpi sīlapadaṭṭhānattā samathavipassanānaṃ samathavipassanāyo  osaritvā kamena sikkhattayadesanā jātāti veditabbā.<br/><br/>[03] ettha ^a^V1.0167^ea^ hi ``sīlesvevassa paripūrakārī''ti ettāvatā  adhisīlasikkhā vuttā. ``ajjhattaṃ cetosamathamanuyutto  anirākatajjhāno''ti ettāvatā adhicittasikkhā, ``vipassanāya  samannāgato''ti ettāvatā adhipaññāsikkhā, ``brūhetā  suññāgārāna''nti iminā pana samathavasena suññāgāravaḍḍhane  adhicittasikkhā, vipassanāvasena adhipaññāsikkhāti evaṃ dvepi  sikkhā saṅgahetvā vuttā. ettha ca ``ajjhattaṃ cetosamathamanuyutto  anirākatajjhāno''ti imehi padehi sīlānurakkhikā eva cittekaggatā  kathitā. ``vipassanāyā''ti iminā padena sīlānurakkhiko  saṅkhārapariggaho.<br/><br/>[03] kathaṃ ^a^P1.0158^ea^ cittekaggatā sīlamanurakkhati?  yassa hi cittekaggatā natthi, so byādhimhi uppanne vihaññati, so  byādhivihato vikkhittacitto sīlaṃ vināsetvāpi byādhivūpasamaṃ kattā  hoti. yassa pana cittekaggatā atthi, so taṃ byādhidukkhaṃ  vikkhambhetvā samāpattiṃ samāpajjati, samāpannakkhaṇe dukkhaṃ dūrāpakataṃ  hoti, balavatarasukhamuppajjati. evaṃ cittekaggatā sīlaṃ anurakkhati.<br/><br/>[03] kathaṃ saṅkhārapariggaho sīlamanurakkhati? yassa hi  saṅkhārapariggaho natthi, tassa ``mama rūpaṃ mama viññāṇa''nti  attabhāve balavamamattaṃ hoti, so tathārūpesu dubbhikkhabyādhibhayādīsu  sampattesu sīlaṃ vināsetvāpi attabhāvaṃ posetā hoti. yassa pana  saṅkhārapariggaho atthi, tassa attabhāve balavamamattaṃ vā sineho vā  na hoti, so tathārūpesu dubbhikkhabyādhibhayādīsu sampattesu  sacepissa antāni bahi nikkhamanti, sacepi ^a^M1.0163^ea^ ussussati visussati,  khaṇḍākhaṇḍiko vā hoti satadhāpi sahassadhāpi, neva sīlaṃ  vināsetvā attabhāvaṃ posetā hoti. evaṃ saṅkhārapariggaho  sīlamanurakkhati. ``brūhetā suññāgārāna''nti iminā pana tasseva  ubhayassa brūhanā vaḍḍhanā sātaccakiriyā dassitā.<br/><br/>[03] evaṃ bhagavā yasmā ``sabrahmacārīnaṃ piyo cassaṃ manāpo ca  garu ca bhāvanīyo cā''ti ime cattāro dhamme ākaṅkhantena natthaññaṃ  kiñci kātabbaṃ, aññadatthu sīlādiguṇasamannāgatena bhavitabbaṃ, idiso  hi sabrahmacārīnaṃ piyo hoti manāpo garu bhāvanīyo. vuttampi hetaṃ  -- <br/><br/>[21] ``sīladassanasampannaṃ ^a^V1.0168^ea^, dhammaṭṭhaṃ saccavādinaṃ. <br/><br/>[22] attano kamma kubbānaṃ, taṃ jano kurute piya''nti..  (dha0 pa0 217).<br/><br/>[03] tasmā ``ākaṅkheyya ce, bhikkhave, bhikkhu sabrahmacārīnaṃ  piyo cassaṃ manāpo ca garu ca bhāvanīyo cāti sīlesvevassa  paripūrakārī...pe0... suññāgārāna''nti vatvā idāni yasmā  paccayalābhādiṃ patthayantenāpi idameva karaṇīyaṃ, na aññaṃ kiñci,  tasmā ``ākaṅkheyya ce, bhikkhave, bhikkhu lābhī  assa''ntiādimāha. na cettha bhagavā lābhanimittaṃ sīlādiparipūraṇaṃ  kathetīti veditabbo. bhagavā hi ghāsesanaṃ ^a^P1.0159^ea^  chinnakatho na vācaṃ payuttaṃ bhaṇeti, evaṃ sāvake ovadati, so kathaṃ  lābhanimittaṃ sīlādiparipūraṇaṃ kathessati, puggalajjhāsayavasena panetaṃ  vuttaṃ. yesañhi evaṃ ajjhāsayo bhaveyya ``sace mayaṃ catūhi paccayehi  na kilameyyāma, sīlādiṃ pūretuṃ sakkuṇeyyāmā''ti, tesaṃ  ajjhāsayavasena bhagavā evamāha. apica rasānisaṃso esa sīlassa,  yadidaṃ cattāro paccayā nāma. tathā hi paṇḍitamanussā koṭṭhādīsu  ṭhapitaṃ nīharitvā puttādīnampi adatvā attanāpi aparibhuñjitvā  sīlavantānaṃ dentīti sīlassa sarasānisaṃsadassanatthaṃ petaṃ vuttaṃ.<br/><br/>[03] tatiyavāre ^b^yesāha^eb^nti yesaṃ ahaṃ. ^b^tesaṃ te kārā^eb^ti  tesaṃ devānaṃ vā manussānaṃ vā te mayi katā paccayadānakārā.  devāpi hi sīlādiguṇayuttānaṃ paccaye denti, na kevalaṃ manussāyeva,  sakko viya āyasmato mahākassapassa. ^b^mahapphalā  mahānisaṃsā^eb^ti ubhayametaṃ atthato ekaṃ, byañjanameva nānaṃ. mahantaṃ  vā lokiyasukhaṃ phalantīti ^b^mahapphalā^eb^ ^a^M1.0164^ea^. mahato  lokuttarasukhassa ca paccayā hontīti ^b^mahānisaṃsā^eb^.  sīlādiguṇayuttassa hi kaṭacchubhikkhāpi pañcaratanamattāya bhūmiyā  paṇṇasālāpi katvā dinnā anekāni kappasahassāni  duggativinipātato rakkhati, pariyosāne ca amatāya  parinibbānadhātuyāpaccayo hoti. ``khīrodanaṃ  ahamadāsi''ntiādīni (vi0 va0 413) cettha vatthūni, sakalameva  vā ^b^petavatthu vimānavatthu^eb^ ca sādhakaṃ. tasmā paccayadāyakehi  attani katānaṃ kārānaṃ mahapphalataṃ icchantenāpi sīlādiguṇayutteneva  bhavitabbanti dasseti.<br/><br/>[03] catutthavāre ^b^ñātī^eb^ti sassusasurapakkhikā.  ^b^sālohitā^eb^ti ekalohitasambaddhā pītipitāmahādayo ^a^V1.0169^ea^.  ^b^petā^eb^ti peccabhāvaṃ gatā. ^b^kālaṅkatā^eb^ti matā. ^b^tesaṃ  ta^eb^nti tesaṃ taṃ mayi pasannacittataṃ vā pasannena cittena anussaraṇaṃ vā.  yassa hi bhikkhuno kālaṅkato pitā vā mātā vā ``amhākaṃ  ñātako thero sīlavā kalyāṇadhammo''ti pasannacitto hutvā taṃ bhikkhuṃ  anussarati, tassa so cittappasādopi taṃ anussaraṇamattampi mahapphalaṃ  mahānisaṃsameva hoti, anekāni kappasatasahassāni ^a^P1.0160^ea^  duggatito vāretuṃ ante ca amataṃ pāpetuṃ samatthameva hoti. vuttañhetaṃ  bhagavatā ``ye te, bhikkhave, bhikkhū sīlasampannā samādhisampannā  paññā, vimutti, vimuttiñāṇadassanasampannā, dassanaṃpāhaṃ, bhikkhave,  tesaṃ bhikkhūnaṃ bahukāraṃ vadāmi. savanaṃ, anussatiṃ, anupabbajjaṃ,  upasaṅkamanaṃ, payirupāsanaṃpāhaṃ, bhikkhave, tesaṃ bhikkhūnaṃ bahukāraṃ  vadāmī''ti (itivu0 104). tasmā ñātisālohitānaṃ attani  cittappasādassa anussatiyā ca mahapphalataṃ icchantenāpi  sīlādiguṇayutteneva, bhavitabbanti dasseti. <br/><br/>[03] 66^b^.^eb^ pañcamavāre ^b^aratiratisaho assa^eb^nti  aratiyā ratiyā ca saho abhibhavitā ajjhottharitā bhaveyyaṃ. ettha  ca ^b^aratī^eb^ti adhikusalesu dhammesu pantasenāsanesu ca ukkaṇṭhā.  ^b^ratī^eb^ti pañcakāmaguṇarati. ^b^na ca maṃ arati saheyyā^eb^ti  mañca arati na abhibhaveyya na maddeyya na ajjhotthareyya.  ^b^uppanna^eb^nti jātaṃ nibbattaṃ. sīlādiguṇayutto hi aratiñca  ratiñca sahati ajjhottharati madditvā tiṭṭhati. tasmā īdisaṃ attānaṃ  icchantenāpi sīlādiguṇayutteneva bhavitabbanti dasseti.<br/><br/>[03] chaṭṭhavāre ^a^M1.0165^ea^ ^b^bhayaṃ^eb^ cittutrāsopi ārammaṇampi. ^b^bheravaṃ^eb^  ārammaṇameva. sesaṃ pañcamavāre vuttanayameva. sīlādiguṇayutto hi  bhayabheravaṃ sahati ajjhottharati madditvā tiṭṭhati  ariyakoṭiyavāsīmahādattatthero viya.<br/><br/>[03] thero kira maggaṃ paṭipanno aññataraṃ pāsādikaṃ araññaṃ disvā  ``idhevajja samaṇadhammaṃ katvā gamissāmī''ti maggā okkamma  aññatarasmiṃ rukkhamūle saṅghāṭiṃ paññapetvā pallaṅkaṃ ābhujitvā  nisīdi. rukkhadevatāya dārakā therassa sīlatejena sakabhāvena  saṇṭhātuṃ asakkontā vissaramakaṃsu. devatāpi rukkhaṃ cālesi. thero  acalova nisīdi. sā devatā dhūmāyi, pajjali, neva sakkhi theraṃ  cāletuṃ, tato upāsakavaṇṇenāgantvā vanditvā aṭṭhāsi. ``ko  ^a^V1.0170^ea^ eso''ti vuttā ``ahaṃ, bhante, etasmiṃ rukkhe adhivatthā devatā''ti  avoca. tvaṃ ete vikāre akāsīti. āma bhanteti. kasmāti ca  vuttā āha -- ``tumhākaṃ, bhante ^a^P1.0161^ea^, sīlatejena  dārakā sakabhāvena saṇṭhātuṃ asakkontā vissaramakaṃsu, sāhaṃ tumhe  palāpetuṃ evamakāsi''nti. thero āha -- ``atha kasmā idha, bhante,  mā vasatha, mayhaṃ aphāsūti paṭikacceva nāvacāsi. idāni pana mā  kiñci avaca, ariyakoṭiyamahādatto amanussabhayena gatoti vacanato  lajjāmi, tenāhaṃ idheva vasissaṃ, tvaṃ pana ajjekadivasaṃ yattha katthaci  vasāhī''ti. evaṃ sīlādiguṇayutto bhayabheravasaho hoti. tasmā  īdisamattānaṃ icchantenāpi sīlādiguṇayutteneva bhavitabbanti dasseti.<br/><br/>[03] sattamavāre ^b^ābhicetasikāna^eb^nti ^b^abhiceto^eb^ti  abhikkantaṃ visuddhacittaṃ vuccati, adhicittaṃ vā, abhicetasi jātāni  ābhicetasikāni, abhiceto sannissitānīti vā ābhicetasikāni.  ^b^diṭṭhadhammasukhavihārāna^eb^nti diṭṭhadhamme sukhavihārānaṃ.  ^b^diṭṭhadhammo^eb^ti paccakkho attabhāvo vuccati, tattha  sukhavihārabhūtānanti attho, rūpāvacarajjhānānametaṃ adhivacanaṃ.  tāni hi appetvā nisinnā jhāyino imasmiṃyeva attabhāve  asaṃkiliṭṭhaṃ nekkhammasukhaṃ vindanti, tasmā  ``diṭṭhadhammasukhavihārānī''ti vuccanti. ^b^nikāmalābhī^eb^ti  nikāmena lābhī attano icchāvasena lābhī, icchiticchitakkhaṇe  ^a^M1.0166^ea^ samāpajjituṃ samatthoti vuttaṃ hoti. ^b^akicchalābhī^eb^ti sukheneva  paccanīkadhamme vikkhambhetvā samāpajjituṃ samatthoti vuttaṃ hoti.  ^b^akasiralābhī^eb^ti akasirānaṃ vipulānaṃ lābhī, yathāparicchedeyeva  vuṭṭhātuṃ samatthoti vuttaṃ hoti. ekacco hi lābhīyeva hoti, na pana  sakkoti icchiticchitakkhaṇe samāpajjituṃ. ekacco sakkoti tathā  samāpajjituṃ, pāribandhike pana kicchena vikkhambheti. ekacco tathā  samāpajjati, pāribandhike ca akiccheneva vikkhambheti, na sakkoti  nāḷikāyantaṃ viya yathāparicchedeyeva ca vuṭṭhātuṃ. yo pana imaṃ  tividhampi sampadaṃ icchati, sopi sīlesvevassa paripūrakārīti.<br/><br/>[03] evaṃ abhiññāpādake jhāne vutte kiñcāpi abhiññānaṃ vāro  āgato, atha kho naṃ bhagavā aggahetvāva yasmā na kevalaṃ  abhiññāpādakajjhānāni ca abhiññāyoyeva ca sīlānaṃ ^a^V1.0171^ea^ ānisaṃso,  apica kho cattāri āruppajhānānipi ^a^P1.0162^ea^ tayo ca  heṭṭhimā ariyamaggā, tasmā taṃ sabbaṃ pariyādiyitvā dassetuṃ  ^b^ākaṅkheyya ce...pe0... ye te santā^eb^ti evamādimāha.<br/><br/>[03] tattha ^b^santā^eb^ti aṅgasantatāya ceva ārammaṇasantatāya ca.  ^b^vimokkhā^eb^ti paccanīkadhammehi vimuttattā ārammaṇe ca  adhimuttattā. ^b^atikkamma rūpe^eb^ti rūpāvacarajjhāne atikkamitvā,  ye te vimokkhā atikkamma rūpe santāti padasambandho, itarathā hi  atikkamma rūpe kiṃ karotīti na paññāyeyyuṃ. ^b^āruppā^eb^ti  ārammaṇato ca vipākato ca rūpavirahitā. ^b^kāyena  phusitvā^eb^ti nāmakāyena phusitvā pāpuṇitvā, adhigantvāti vuttaṃ  hoti. sesaṃ vuttānameva. idaṃ vuttaṃ hoti ``yopi bhikkhu ime  vimokkhe phusitvā viharitukāmo, sopi sīlesvevassa  paripūrakārī''ti. <br/><br/>[03] 67^b^.^eb^ navamavāre ^b^tiṇṇaṃ saṃyojanāna^eb^nti  sakkāyadiṭṭhivicikicchāsīlabbataparāmāsasaṅkhātānaṃ tiṇṇaṃ bandhanānaṃ.  tāni hi saṃyojenti khandhagatibhavādīhi khandhagatibhavādayo, kammaṃ  vā phalena, tasmā ^b^saṃyojanānī^eb^ti vuccanti, bandhanānīti attho.  ^b^parikkhayā^eb^ti parikkhayena. ^b^sotāpanno^eb^ti sotaṃ  ^a^M1.0167^ea^ āpanno. sototi ca maggassetaṃ adhivacanaṃ. ^b^sotāpanno^eb^ti  taṃsamaṅgipuggalassa. yathāha ``soto sototi hidaṃ, sāriputta,  vuccati. katamo nu kho, sāriputta, sototi? ayameva hi, bhante,  ariyo aṭṭhaṅgiko maggo. seyyathidaṃ, sammādiṭṭhi...pe0...  sammāsamādhīti. sotāpanno sotāpannoti hidaṃ, sāriputta, vuccati.  katamo nu kho, sāriputta, sotāpannoti? yo hi, bhante, iminā  aṭṭhaṅgikena maggena samannāgato, ayaṃ vuccati sotāpanno, yoyaṃ  āyasmā evaṃnāmo evaṃgotto''ti. idha pana maggena phalassa nāmaṃ  dinnaṃ, tasmā phalaṭṭho ``sotāpanno''ti veditabbo.  ^b^avinipātadhammo^eb^ti vinipātetīti vinipāto, nāssa vinipāto  dhammoti avinipātadhammo, na attānaṃ apāye vinipātasabhāvoti vuttaṃ  hoti. kasmā? ye dhammā apāyagamaniyā, tesaṃ pahīnattā.  sambodhi paraṃ ayanaṃ gati assāti ^b^sambodhiparāyaṇo,^eb^  uparimaggattayaṃ avassaṃ sampāpakoti ^a^P1.0163^ea^ attho.  kasmā? paṭiladdhapaṭhamamaggattā. ^b^sīlesvevā^eb^ti īdiso  hotukāmopi sīlesvevassa paripūraṇārīti.<br/><br/>[03] dasamavāre ^a^V1.0172^ea^ paṭhamamaggena parikkhīṇānipi tīṇi saṃyojanāni  sakadāgāmimaggassa vaṇṇabhaṇanatthaṃ vuttāni. ^b^rāgadosamohānaṃ  tanuttā^eb^ti etesaṃ tanubhāvena, tanuttakaraṇenāti vuttaṃ hoti. tattha  dvīhi kāraṇehi tanuttaṃ veditabbaṃ adhiccuppattiyā ca pariyuṭṭhānamandatāya  ca. sakadāgāmissa hi vaṭṭānusārimahājanasseva kilesā abhiṇhaṃ na  uppajjanti, kadāci karahaci uppajjanti viraḷākārā hutvā,  viraḷavāpite khette aṅkurā viya. uppajjamānāpi ca  vaṭṭānusārimahājanasseva maddantā pharantā chādentā andhakāraṃ karontā  na uppajjanti, mandamandā uppajjanti tanukākārā hutvā,  abbhapaṭalamiva makkhikāpattamiva ca.<br/><br/>[03] tattha keci therā bhaṇanti ``sakadāgāmissa kilesā kiñcāpi  cirena uppajjanti, bahalāva uppajjanti, tathā hissa puttā ca dhītaro  ca dissantī''ti, etaṃ pana appamāṇaṃ. puttadhītaro hi  aṅgapaccaṅgaparāmasanamattenapi hontīti. dvīhiyeva kāraṇehissa  kilesānaṃ tanuttaṃ veditabbaṃ adhiccuppattiyā ca pariyuṭṭhānamandatāya  cāti.<br/><br/>[03] ^b^sakadāgāmī^eb^ti ^a^M1.0168^ea^ sakiṃ āgamanadhammo. ^b^sakideva imaṃ  lokaṃ āgantvā^eb^ti ekavāraṃyeva imaṃ manussalokaṃ paṭisandhivasena  āgantvā. yopi hi idha sakadāgāmimaggaṃ bhāvetvā idheva  parinibbāti, sopi idha na gahito. yopi idha maggaṃ bhāvetvā  devesu upapajjitvā tattheva parinibbāti. yopi devaloke maggaṃ  bhāvetvā tattheva parinibbāti. yopi devaloke maggaṃ bhāvetvā idheva  manussaloke nibbattitvā parinibbāti. yo pana idha maggaṃ bhāvetvā  devaloke nibbatto, tattha yāvatāyukaṃ ṭhatvā puna idheva upapajjitvā  parinibbāti, ayamidha gahitoti veditabbo. ^b^dukkhassantaṃ  kareyya^eb^nti vaṭṭadukkhassa paricchedaṃ kareyyaṃ. ^b^sīlesvevā^eb^ti  īdiso hotukāmopi sīlesvevassa paripūrakārīti.<br/><br/>[03] ekādasamavāre ^b^pañcanna^eb^nti gaṇanaparicchedo.  ^b^orambhāgiyāna^eb^nti oraṃ vuccati heṭṭhā, heṭṭhābhāgiyānanti attho,  kāmāvacaraloke uppattipaccayānanti adhippāyo. ^b^saṃyojanāna^eb^nti  bandhanānaṃ, tāni kāmarāgabyāpādasaṃyojanehi ^a^P1.0164^ea^ saddhiṃ  pubbe vuttasaṃyojanāneva veditabbāni. yassa hi etāni appahīnāni,  so kiñcāpi bhavagge uppanno hoti, atha kho āyuparikkhayā  kāmāvacare nibbattatiyeva, gilitabalisamacchūpamo svāyaṃ puggalo  dīghasuttakena pāde ^a^V1.0173^ea^ baddhavihaṅgūpamo cāti veditabbo. pubbe vuttānampi  cettha vacanaṃ vaṇṇabhaṇanatthamevāti veditabbaṃ. ^b^opapātiko^eb^ti  sesayonipaṭikkhepavacanametaṃ. ^b^tatthaparinibbāyī^eb^ti tattheva  brahmaloke parinibbāyī. ^b^anāvattidhammo tasmā lokā^eb^ti tato  brahmalokā paṭisandhivasena puna anāvattisabhāvo. ^b^sīlesvevā^eb^ti  īdiso hotukāmopi sīlesvevassa paripūrakārīti. <br/><br/>[03] 68^b^.^eb^ evaṃ anāgāmimagge vutte kiñcāpi  catutthamaggassa vāro āgato, atha kho naṃ bhagavā aggahetvāva yasmā  na kevalā āsavakkhayābhiññā eva sīlānaṃ ānisaṃso, apica kho  lokiyapañcābhiññāyopi, tasmā tāpi dassetuṃ, yasmā ca āsavakkhaye  kathite desanā niṭṭhitā hoti, evañca sati imesaṃ guṇānaṃ akathitattā  ayaṃ kathā muṇḍābhiññākathā nāma bhaveyya, tasmā ca abhiññāpāripūriṃ  katvā dassetumpi, yasmā ca anāgāmimagge ṭhitassa sukhena  iddhivikuppanā ^a^M1.0169^ea^ ijjhati, samādhiparibandhānaṃ kāmarāgabyāpādānaṃ  samūhatattā, anāgāmī hi sīlesu ca samādhimhi ca paripūrakārī,  tasmā yuttaṭṭhāneyeva lokiyābhiññāyo dassetumpi ``ākaṅkheyya  ce...pe0... anekavihita''nti evamādimāhāti ayamanusandhi.<br/><br/>[03] tattha ``anekavihitaṃ iddhividha''ntiādinā nayena āgatānaṃ  pañcannampi lokiyābhiññānaṃ pāḷivaṇṇanā saddhiṃ bhāvanānayena  ^b^visuddhimagge^eb^ vuttā. <br/><br/>[03] 69^b^.^eb^ chaṭṭhābhiññāya ^b^āsavānaṃ khayā^eb^ti  arahattamaggena sabbakilesānaṃ khayā. ^b^anāsava^eb^nti  āsavavirahitaṃ. ^b^cetovimuttiṃ paññāvimutti^eb^nti ettha  cetovacanena arahattaphalasampayuttova samādhi, paññāvacanena taṃsampayuttā  paññāva vuttā. tattha ca samādhi rāgato vimuttattā  ^b^cetovimutti,^eb^ paññā avijjāya vimuttattā ^b^paññāvimuttī^eb^ti  veditabbā. vuttañcetaṃ bhagavatā ``yo hissa, bhikkhave, samādhi,  tadassa samādhindriyaṃ. yā hissa, bhikkhave, paññā, tadassa  paññindriyaṃ. iti kho, bhikkhave ^a^P1.0165^ea^, rāgavirāgā  cetovimutti, avijjāvirāgā paññāvimuttī''ti, apicettha samathaphalaṃ  ^b^cetovimutti,^eb^ vipassanāphalaṃ ^b^paññāvimuttī^eb^ti veditabbā.<br/><br/>[03] ^b^diṭṭheva dhamme^eb^ti imasmiṃyeva attabhāve. ^b^sayaṃ abhiññā  sacchikatvā^eb^ti attanoyeva paññāya paccakkhaṃ ^a^V1.0174^ea^ katvā, aparapaccayena  ñatvāti attho. ^b^upasampajja vihareyya^eb^nti pāpuṇitvā sampādetvā  vihareyyaṃ. ^b^sīlesvevā^eb^ti evaṃ sabbāsave niddhunitvā  cetovimuttiṃ paññāvimuttiṃ adhigantukāmopi sīlesvevassa  paripūrakārīti.<br/><br/>[03] evaṃ bhagavā sīlānisaṃsakathaṃ yāva arahattā kathetvā idāni  sabbampi taṃ sīlānisaṃsaṃ sampiṇḍetvā dassento nigamanaṃ āha  ``sampannasīlā, bhikkhave...pe0... idametaṃ paṭicca vutta''nti.  tassāyaṃ saṅkhepattho, ``sampannasīlā, bhikkhave, viharatha...pe0...  samādāya sikkhatha sikkhāpadesū''ti iti yaṃ taṃ mayā pubbe evaṃ  vuttaṃ, idaṃ sabbampi sampannasīlo bhikkhu sabrahmacārīnaṃ piyo hoti  manāpo, garu bhāvanīyo paccayānaṃ lābhī, paccayadāyakānaṃ mahapphalakaro,  pubbañātīnaṃ anussaraṇacetanāya phalamahattakaro, aratiratisaho,  bhayabheravasaho, rūpāvacarajjhānānaṃ arūpāvacarajjhānānañca lābhī,  heṭṭhimāni tīṇi sāmaññaphalāni pañca lokiyābhiññā  āsavakkhayañāṇanti ca ime ca guṇe sayaṃ abhiññā sacchikattā  ^a^M1.0170^ea^ hoti, etaṃ paṭicca idaṃ sandhāya vuttanti. idamavoca bhagavā, attamanā   te bhikkhu bhagavato bhāsitaṃ abhinandunti. <br/><br/>[06] papañcasūdaniyā majjhimanikāyaṭṭhakathāya <br/><br/>[06] ākaṅkheyyasuttavaṇṇanā niṭṭhitā. 


volume: 29
item: 40
title: anaṅgaṇasuttavaṇṇanā^^ākaṅkheyyasuttavaṇṇanā^vatthasuttavaṇṇanā^
content:
  [03] 70^b^.^eb^ ^b^evaṃ^eb^ ^a^V1.0175^ea^ ^b^me suta^eb^nti vatthasuttaṃ. tattha  ^b^seyyathāpi, bhikkhave, vattha^eb^nti upamāvacanamevetaṃ. upamaṃ  karonto ca bhagavā katthaci paṭhamaṃyeva upamaṃ dassetvā pacchā atthaṃ  dasseti, katthaci ^a^P1.0166^ea^ paṭhamamatthaṃ dassetvā pacchā  upamaṃ, katthaci upamāya atthaṃ parivāretvā dasseti, katthaci atthena  upamaṃ.<br/><br/>[03] tathā hesa -- ``seyyathāpissu, bhikkhave, dve agārā sadvārā,  tattha cakkhumā puriso majjhe ṭhito passeyyā''ti (ma0 ni0  3.261) sakalampi devadūtasuttaṃ upamaṃ paṭhamaṃ dassetvā pacchā atthaṃ  dassento āha. ``tirokuṭṭaṃ tiropākāraṃ tiropabbataṃ asajjamāno  gacchati, seyyathāpi ākāse''tiādinā (dī0 ni0 1.238; paṭi0  ma0 1.102) pana nayena sakalampi iddhividhamatthaṃ paṭhamaṃ dassetvā  pacchā upamaṃ dassento āha. ``seyyathāpi brāhmaṇapuriso sāratthiko  sāragavesī''tiādināva (ma0 ni0 1.318) nayena sakalampi  cūḷasāropamasuttaṃ upamāya atthaṃ parivāretvā dassento āha. ``idha  pana, bhikkhave, ekacce kulaputtā dhammaṃ pariyāpuṇanti suttaṃ...pe0...  seyyathāpi, bhikkhave, puriso alagaddatthiko''tiādinā (ma0 ni0  1.238) nayena sakalampi alagaddasuttaṃ mahāsāropamasuttanti  evamādīni suttāni atthena upamaṃ parivāretvā dassento āha.<br/><br/>[03] svāyaṃ idha paṭhamaṃ upamaṃ dassetvā pacchā atthaṃ dasseti.  kasmā panevaṃ bhagavā dassetīti? puggalajjhāsayena vā  desanāvilāsena vā. ye hi puggalā paṭhamaṃ upamaṃ dassetvā  vuccamānamatthaṃ sukhena paṭivijjhanti, tesaṃ ^a^M1.0171^ea^ paṭhamaṃ upamaṃ dasseti. esa  nayo sabbattha. yassā ca dhammadhātuyā suppaṭividdhattā desanāvilāsaṃ  patto hoti, tassā suppaṭividdhā. tasmā esa desanāvilāsampatto  dhammissaro dhammarājā, so yathā yathā icchati, tathā tathā dhammaṃ  desetīti evaṃ iminā puggalajjhāsayena vā desanāvilāsena vā evaṃ  dassetīti veditabbo.<br/><br/>[03] tattha ^a^V1.0176^ea^ ^b^vattha^eb^nti pakatiparisuddhaṃ vatthaṃ. ^b^saṃkiliṭṭhaṃ  malaggahita^eb^nti āgantukena paṃsurajādinā saṃkilesena saṃkiliṭṭhaṃ,  sedajallikādinā malena gahitattā malaggahitaṃ. ^b^raṅgajāte^eb^ti  ettha raṅgameva raṅgajātaṃ. ^b^upasaṃhareyyā^eb^ti upanāmeyya. ^b^yadi  nīlakāyā^eb^ti nīlakāya vā, nīlakatthāya vāti vuttaṃ hoti. evaṃ  sabbattha. rajako hi nīlakatthāya upasaṃharanto  kaṃsanīlapalāsanīlādike nīlaraṅge upasaṃharati. pītakatthāya  upasaṃharanto kaṇikārapupphasadise pītakaraṅge. lohitakatthāya  upasaṃharanto bandhujīvakapupphasadise ^a^P1.0167^ea^ lohitakaraṅge.  mañjiṭṭhakatthāya upasaṃharanto kaṇavīrapupphasadise mandarattaraṅge. tena  vuttaṃ ``yadi nīlakāya...pe0... yadi mañjiṭṭhakāyā''ti.<br/><br/>[03] ^b^durattavaṇṇamevassā^eb^ti duṭṭhu rañjitavaṇṇameva assa.  ^b^aparisuddhavaṇṇamevassā^eb^ti nīlavaṇṇopissa parisuddho na bhaveyya,  sesavaṇṇopi. tādisañhi vatthaṃ nīlakumbhiyā pakkhittampi sunīlaṃ  na hoti, sesakumbhīsu pakkhittampi pītakādivaṇṇaṃ na hoti,  milātanīla kuraṇḍa-kaṇikāra-bandhujīvaka-kaṇavīrapupphavaṇṇameva hoti.  ^b^taṃ kissa hetū^eb^ti taṃ vatthaṃ kissa hetu kiṃ kāraṇā īdisaṃ  hoti, tasmiṃ vā vatthe raṅgajātaṃ kissa hetu īdisaṃ durattavaṇṇaṃ  aparisuddhavaṇṇaṃ hotīti? yasmā panassa vatthassa  saṃkiliṭṭhabhāvoyevettha kāraṇaṃ, na aññaṃ kiñci, tasmā  ``aparisuddhattā, bhikkhave, vatthassā''ti āha.<br/><br/>[03] ^b^evameva kho^eb^ti upamāsampaṭipādanaṃ. ^b^citte  saṃkiliṭṭhe^eb^ti cittamhi saṃkiliṭṭhamhi. kasmā pana bhagavā  saṃkiliṭṭhavatthena opammaṃ akāsīti ce, vāyāmamahapphaladassanatthaṃ.  yathā hi āgantukehi malehi saṃkiliṭṭhaṃ vatthaṃ pakatiyā paṇḍarattā puna  dhovīyamānaṃ paṇḍaraṃ hoti, na tattha jātikāḷake viya eḷakalome  vāyāmo nipphalo hoti, evaṃ cittampi āgantukehi kilesehi  saṃkiliṭṭhaṃ. pakatiyā pana taṃ sakalepi paṭisandhibhavaṅgavāre paṇḍarameva.  yathāha -- ``pabhassaramidaṃ, bhikkhave, cittaṃ, tañca  ^a^M1.0172^ea^ kho āgantukehi upakkilesehi upakkiliṭṭha''nti (a0 ni0  1.51).  taṃ visodhīyamānaṃ sakkā pabhassarataraṃ kātuṃ, na tattha vāyāmo  nipphaloti evaṃ vāyāmamahapphaladassanatthaṃ saṃkiliṭṭhavatthena opammaṃ  akāsīti veditabbo.<br/><br/>[03] ^b^duggati pāṭikaṅkhā^eb^ti īdise citte duggati  pāṭikaṅkhitabbā, duggatiṃ eva esa pāpuṇissati ^a^V1.0177^ea^, nāññanti evaṃ  duggati icchitabbā, avassaṃ bhāvīti vuttaṃ hoti. sā cāyaṃ duggati  nāma paṭipattiduggati, gatiduggatīti duvidhā hoti.  paṭipattiduggatipi agāriyapaṭipattiduggati,  anagāriyapaṭipattiduggatīti duvidhā hoti.<br/><br/>[03] agāriyo hi saṃkiliṭṭhacitto pāṇampi ^a^P1.0168^ea^  hanati, adinnampi ādiyati, sakalepi dasa akusalakammapathe pūreti,  ayamassa ^b^agāriyapaṭipattiduggati^eb^. so tattha ṭhito kāyassa  bhedā nirayampi gacchati, tiracchānayonimpi, pettivisayampi gacchati,  ayamassa ^b^gatiduggati^eb^.<br/><br/>[03] anagāriyopi imasmiṃ sāsane pabbajito saṃkiliṭṭhacitto  dūteyyapahiṇagamanaṃ gacchati, vejjakammaṃ karoti, saṅghabhedāya  cetiyabhedāya parakkamati, veḷudānādīhi jīvikaṃ kappeti, sakalampi  anācāraṃ agocarañca paripūreti, ayamassa  ^b^anagāriyapaṭipattiduggati.^eb^so tattha ṭhito kāyassa bhedā  nirayampi gacchati, tiracchānayonimpi, pettivisayampi gacchati  samaṇayakkho nāma hoti samaṇapeto, ādittehi saṅghāṭiādīhi  sampajjalitakāyo aṭṭassaraṃ karonto vicarati, ayamassa  ^b^gatiduggati^eb^.<br/><br/>[03] ^b^seyyathāpī^eb^ti sukkapakkhaṃ dassetumāraddho, tassattho  kaṇhapakkhe vuttapaccanīkeneva veditabbo. etthāpi ca sugati nāma  paṭipattisugati gatisugatīti duvidhā hoti. paṭipattisugatipi  agāriyapaṭipattisugati anagāriyapaṭipattisugatīti duvidhā hoti.  agāriyo hi parisuddhacitto pāṇātipātāpi viramati, adinnādānāpi,  sakalepi dasa kusalakammapathe paripūreti, ayamassa  ^b^agāriyapaṭipattisugati^eb^. so tattha ṭhito kāyassa bhedā  manussamahantatampi devamahantatampi upapajjati, ayamassa  ^b^gatisugati^eb^.<br/><br/>[03] anagāriyopi ^a^M1.0173^ea^ imasmiṃ sāsane pabbajitvā parisuddhacitto  catupārisuddhisīlaṃ sodheti, terasa dhutaṅgāni samādiyati,  aṭṭhatiṃsārammaṇesu attano anukūlakammaṭṭhānaṃ gahetvā pantasenāsane  paṭisevamāno kasiṇaparikammaṃ katvā jhānasamāpattiyo nibbatteti,  sotāpattimaggaṃ bhāveti...pe0... anāgāmimaggaṃ bhāveti, ayamassa  ^b^anagāriyapaṭipattisugati^eb^. so tattha ṭhito kāyassa bhedā  manussaloke vā tīsu mahākulesu, chasu vā kāmāvacaradevesu, dasasu  vā brahmabhavanesu ^a^V1.0178^ea^, pañcasu vā suddhāvāsesu, catūsu vā āruppesu  upapajjati, ayamassa ^b^gatisugatī^eb^ti. <br/><br/>[03] 71^b^.^eb^ evaṃ saṃkiliṭṭhe citte duggati pāṭikaṅkhā,  asaṃkiliṭṭhe ca sugatīti vatvā idāni yehi upakkilesehi cittaṃ  saṃkiliṭṭhaṃ hoti, te dassento ^b^katame ca, bhikkhave, cittassa  upakkilesā^eb^ ^a^P1.0169^ea^? ^b^abhijjhā  visamalobho^eb^tiādimāha.<br/><br/>[03] tattha sakabhaṇḍe chandarāgo ^b^abhijjhā,^eb^ parabhaṇḍe  ^b^visamalobho^eb^. atha vā sakabhaṇḍe vā parabhaṇḍe vā hotu,  yuttapattaṭṭhāne chandarāgo abhijjhā, ayuttāpattaṭṭhāne visamalobho. thero  panāha ``kissa vinibbhogaṃ karotha, yutte vā ayutte vā hotu,  `rāgo visamaṃ doso visamaṃ moho visama'nti (vibha0 924)  vacanato na koci lobho avisamo nāma, tasmā lobhoyeva  abhijjhāyanaṭṭhena abhijjhā, visamaṭṭhena visamaṃ, ekatthametaṃ byañjanameva  nāna''nti. so panesa abhijjhāvisamalobho uppajjitvā cittaṃ  dūseti, obhāsituṃ na deti. tasmā ``cittassa upakkileso''ti  vuccati.<br/><br/>[03] yathā cesa, evaṃ navavidhāaghātavatthusambhavo ^b^byāpādo^eb^.  dasavidhāaghātavatthusambhavo ^b^kodho^eb^. punappunaṃ cittapariyonandhano  ^b^upanāho^eb^. agāriyassa vā anagāriyassa vā  sukatakaraṇavināsano ^b^makkho^eb^. agāriyopi hi kenaci  anukampakena daliddo samāno ucce ṭhāne ṭhapito, aparena samayena  ``kiṃ tayā mayhaṃ kata''nti tassa sukatakaraṇaṃ vināseti.  anagāriyopi sāmaṇerakālato pabhuti ^a^M1.0174^ea^ ācariyena vā upajjhāyena vā  catūhi paccayehi uddesaparipucchāhi ca anuggahetvā  dhammakathānayapakaraṇakosallādīni sikkhāpito, aparena samayena  rājarājamahāmattādīhi sakkato garukato ācariyupajjhāyesu  acittīkato caramāno ``ayaṃ amhehi daharakāle evaṃ anuggahito  saṃvaḍḍhito ca, atha panidāni nissineho jāto''ti vuccamāno  ``kiṃ mayhaṃ tumhehi kata''nti tesaṃ sukatakaraṇaṃ vināseti, tassa so  sukatakaraṇavināsano makkho uppajjitvā cittaṃ dūseti, obhāsituṃ na  deti. tasmā ``cittassa upakkileso''ti vuccati.<br/><br/>[03] yathā ^a^V1.0179^ea^ cāyaṃ, evaṃ bahussutepi puggale ajjhottharitvā  ``īdisassa ceva bahussutassa aniyatā gati, tava vā mama vā ko  viseso''tiādinā nayena uppajjamāno yugaggāhagāhī ^b^paḷāso^eb^.  paresaṃ sakkārādīni khīyanā ^b^issā^eb^. attano sampattiyā parehi  sādhāraṇabhāvaṃ asahamānaṃ ^b^macchariyaṃ^eb^. vañcanikacariyabhūtā  ^b^māyā^eb^. kerāṭikabhāvena uppajjamānaṃ ^b^sāṭheyyaṃ^eb^. kerāṭiko  hi āyatanamaccho viya hoti. ^b^āyatanamaccho^eb^ nāma kira  macchānaṃ naṅguṭṭhaṃ dasseti sappānaṃ sīsaṃ ^a^P1.0170^ea^, ``tumhehi  sadiso aha''nti jānāpetuṃ. evameva kerāṭiko puggalo yaṃ yaṃ  suttantikaṃ vā ābhidhammikaṃ vā upasaṅkamati, taṃ taṃ evaṃ vadati  ``ahaṃ tumhākaṃ baddhacaro, tumhe mayhaṃ anukampakā, nāhaṃ tumhe  muñcāmī''ti ``evamete `sagāravo ayaṃ amhesu sappatisso'ti  maññissantī''ti. tassetaṃ kerāṭikabhāvena uppajjamānaṃ sāṭheyyaṃ  uppajjitvā cittaṃ dūseti, obhāsituṃ na deti. tasmā ``cittassa  upakkileso''ti vuccati.<br/><br/>[03] yathā cetaṃ, evaṃ  vātabharitabhastasadisathaddhabhāvapaggahitasirānivātavuttikārakaraṇo  ^b^thambho^eb^. taduttarikaraṇo ^b^sārambho^eb^. so duvidhena labbhati  akusalavasena ceva kusalavasena ca. tattha agāriyassa parena kataṃ  alaṅkārādiṃ disvā taddiguṇakaraṇena uppajjamāno, anagāriyassa ca  yattakaṃ yattakaṃ paro pariyāpuṇāti vā katheti vā, mānavasena  taddiguṇataddiguṇakaraṇena uppajjamāno akusalo. agāriyassa pana paraṃ  ekaṃ salākabhattaṃ dentaṃ disvā attanā dve vā tīṇi vā dātukāmatāya  uppajjamāno, anagāriyassa ca parena ekanikāye ^a^M1.0175^ea^ gahite mānaṃ  anissāya kevalaṃ taṃ disvā attanā ālasiyaṃ abhibhuyya dve nikāye  gahetukāmatāya uppajjamāno kusalo. idha pana akusalo adhippeto.  ayañhi uppajjitvā cittaṃ dūseti, obhāsituṃ na deti. tasmā  ``cittassa upakkileso''ti vuccati.<br/><br/>[03] yathā cāyaṃ, evaṃ jātiādīni nissāya cittassa uṇṇativasena  pavattamāno ^b^māno,^eb^ accuṇṇativasena ^b^atimāno,^eb^  madaggahaṇākāro ^b^mado,^eb^ kāmaguṇesu cittavossaggavasena  uppajjamāno ^b^pamādo^eb^ uppajjitvā cittaṃ dūseti, obhāsituṃ na  deti. tasmā ``cittassa upakkileso''ti vuccati.<br/><br/>[03] kasmā ^a^V1.0180^ea^ pana bhagavā upakkilesaṃ dassento lobhamādiṃ katvā  dassetīti? tassa paṭhamuppattito. sabbasattānañhi yattha katthaci  upapannānaṃ antamaso suddhāvāsabhūmiyampi sabbapaṭhamaṃ bhavanikantivasena  lobho uppajjati, tato attano attano anurūpapaccayaṃ paṭicca  yathāsambhavaṃ itare, na ca ete soḷaseva cittassa upakkilesā, etena  pana nayena sabbepi kilesā gahitāyeva hontīti veditabbā. <br/><br/>[03] 72^b^.^eb^ ettāvatā ^a^P1.0171^ea^ saṃkilesaṃ  dassetvā idāni vodānaṃ dassento ^b^sa kho so,  bhikkhave^eb^tiādimāha. tattha ^b^iti viditvā^eb^ti evaṃ jānitvā.  ^b^pajahatī^eb^ti samucchedappahānavasena ariyamaggena pajahati.  tattha kilesapaṭipāṭiyā maggapaṭipāṭiyāti dvidhā pahānaṃ veditabbaṃ.  kilesapaṭipāṭiyā tāva abhijjhāvisamalobho thambho sārambho māno  atimāno madoti ime cha kilesā arahattamaggena pahīyanti.  byāpādo kodho upanāho pamādoti ime cattāro kilesā  anāgāmimaggena pahīyanti. makkho paḷāso issā macchariyaṃ māyā  sāṭheyyanti ime cha sotāpattimaggena pahīyantīti. maggapaṭipāṭiyā  pana, sotāpattimaggena makkho paḷāso issā macchariyaṃ māyā  sāṭheyyanti ime cha pahīyanti. anāgāmimaggena byāpādo kodho  upanāho pamādoti ime cattāro. arahattamaggena abhijjhāvisamalobho  thambho sārambho māno atimāno madoti ime cha pahīyantīti.<br/><br/>[03] imasmiṃ ^a^M1.0176^ea^ pana ṭhāne ime kilesā sotāpattimaggavajjhā vā  hontu, sesamaggavajjhā vā, atha kho anāgāmimaggeneva pahānaṃ sandhāya  ``abhijjhāvisamalobhaṃ cittassa upakkilesaṃ pajahatī''tiādimāhāti  veditabbā. ayamettha paveṇimaggāgato sambhavo, so ca upari  catutthamaggasseva niddiṭṭhattā yujjati, tatiyamaggena pahīnāvasesānañhi  visamalobhādīnaṃ tena pahānaṃ hoti, sesānaṃ imināva. yepi hi  sotāpattimaggena pahīyanti, tepi taṃsamuṭṭhāpakacittānaṃ appahīnattā  anāgāmimaggeneva suppahīnā hontīti. keci pana paṭhamamaggena cettha  pahānaṃ vaṇṇayanti, taṃ pubbāparena na sandhiyati. keci  vikkhambhanappahānampi, taṃ tesaṃ icchāmattameva. <br/><br/>[03] 73^b^.^eb^ ^b^yato^eb^ ^a^V1.0181^ea^ ^b^kho, bhikkhave^eb^ti ettha  ^b^yato^eb^ti yamhi kāle. ^b^pahīno hotī^eb^ti  anāgāmimaggakkhaṇe pahānaṃ sandhāyevāha. <br/><br/>[03] 74^b^.^eb^ ^b^so buddhe aveccappasādenā^eb^ti etaṃ ``yato  kho, bhikkhave, abhijjhāvisamalobho pahīno hoti, so buddhe  aveccappasādena samannāgato hotī''ti evaṃ ekamekena padena yojetabbaṃ.  imassa hi bhikkhuno anāgāmimaggena lokuttarappasādo āgato,  athassa aparena samayena buddhaguṇe dhammaguṇe saṅghaguṇe ca anussarato  lokiyo uppajjati, tamassa sabbampi lokiyalokuttaramissakaṃ  ^a^P1.0172^ea^ pasādaṃ dassento bhagavā ``buddhe  aveccappasādenā''tiādimāha.<br/><br/>[03] tattha ^b^aveccappasādenā^eb^ti buddhadhammasaṅghaguṇānaṃ yāthāvato  ñātattā acalena accutena pasādena. idāni yathā tassa bhikkhuno  anussarato so aveccappasādo uppanno, taṃ vidhiṃ dassento ``itipi  so bhagavā''tiādinā nayena tīṇi anussatiṭṭhānāni vitthāresi.  tesaṃ atthavaṇṇanā sabbākārena ^b^visuddhimagge^eb^ anussatikathāyaṃ  vuttā. <br/><br/>[03] 75^b^.^eb^ evamassa lokiyalokuttaramissakaṃ pasādaṃ  dassetvā idāni kilesappahānaṃ aveccappasādasamannāgatañca paccavekkhato  uppajjamānaṃ somanassādiānisaṃsaṃ ^a^M1.0177^ea^ dassento ^b^yathodhi kho  panassā^eb^tiādimāha. anāgāmissa hi paccante vuṭṭhitaṃ corupaddavaṃ  vūpasametvā taṃ paccavekkhato mahānagare vasantassa rañño viya ime  cime ca mama kilesā pahīnāti attano kilesappahānaṃ paccavekkhato  balavasomanassaṃ uppajjati. taṃ dassento bhagavā ``yathodhi kho  panassā''tiādimāha.<br/><br/>[03] tassattho -- yvāyaṃ anāgāmī bhikkhu evaṃ ``buddhe  aveccappasādena samannāgato hoti...pe0... dhamme...pe0...  saṅghe...pe0... anuttaraṃ puññakkhettaṃ lokassā''ti, tassa yathodhi kho  cattaṃ hoti paṭinissaṭṭhaṃ, sakasakaodhivasena cattameva hoti, taṃ taṃ  kilesajātaṃ vantaṃ muttaṃ pahīnaṃ paṭinissaṭṭhaṃ.  ^b^sakasakaodhivasenā^eb^ti dve odhī kilesodhi ca maggodhi ca.  tattha kilesodhivasenāpi ye kilesā yaṃ maggavajjhā, te  aññamaggavajjhehi amissā hutvā sakeneva odhinā pahīnā.  maggodhivasenāpi ye kilesā yena maggena pahātabbā, tena teyeva  pahīnā ^a^V1.0182^ea^ honti. evaṃ sakasakaodhivasena taṃ taṃ kilesajātaṃ cattameva  hoti paṭinissaṭṭhaṃ, taṃ paccavekkhitvā ca laddhasomanasso tatuttaripi  so ``buddhe aveccappasādena samannāgatomhī''ti labhati atthavedanti  sambandho.<br/><br/>[03] yatodhi ^a^P1.0173^ea^ ^b^khoti^eb^pi pāṭho. tassa  vasena ayamattho, assa bhikkhuno yatodhi kho pana cattaṃ hoti  paṭinissaṭṭhaṃ. tattha ^b^yato^eb^ti kāraṇavacanaṃ, yasmāti vuttaṃ hoti.  ^b^odhī^eb^ti heṭṭhā tayo maggā vuccanti. kasmā? te hi odhiṃ  katvā koṭṭhāsaṃ katvā uparimaggena pahātabbakilese ṭhapetvā pajahanti,  tasmā ^b^odhī^eb^ti vuccanti. arahattamaggo pana kiñci kilesaṃ  anavasesetvā pajahati, tasmā ^b^anodhī^eb^ti vuccati. imassa ca  bhikkhuno heṭṭhāmaggattayena cattaṃ. tena vuttaṃ ``yatodhi kho panassa  cattaṃ hotī''ti. tattha ^b^kho panā^eb^ti nipātamattaṃ. ayaṃ pana  piṇḍattho. yasmā assa odhi cattaṃ hoti paṭinissaṭṭhaṃ, tasmā taṃ  paccavekkhitvā ca laddhasomanasso tatuttaripi so ``buddhe  aveccappasādena samannāgatomhī''ti labhati atthavedanti yathāpāḷi  netabbaṃ.<br/><br/>[03] tattha ^b^catta^eb^nti idaṃ sakabhāvapariccajanavasena vuttaṃ.  ^b^vanta^eb^nti idaṃ pana anādiyanabhāvadassanavasena. ^b^mutta^eb^nti  idaṃ santatito vinimocanavasena. ^b^pahīna^eb^nti idaṃ muttassapi  kvaci anavaṭṭhānadassanavasena. ^b^paṭinissaṭṭha^eb^nti idaṃ pubbe  ādinnapubbassa ^a^M1.0178^ea^ paṭinissaggadassanavasena paṭimukhaṃ vā  nissaṭṭhabhāvadassanavasena bhāvanābalena abhibhuyya  nissaṭṭhabhāvadassanavasenāti vuttaṃ hoti. ^b^labhati atthavedaṃ labhati  dhammaveda^eb^nti ettha buddhādīsu aveccappasādoyeva araṇīyato  ^b^attho,^eb^ upagantabbatoti vuttaṃ hoti. dhāraṇato ^b^dhammo,^eb^  vinipatituṃ appadānatoti vuttaṃ hoti. ^b^vedo^eb^ti ganthopi  ñāṇampi somanassampi. ``tiṇṇaṃ vedānaṃ pāragū''tiādīsu (dī0  ni0 1.256) hi gantho ``vedo''ti vuccati. ``yaṃ brāhmaṇaṃ  vedagumābhijaññā, akiñcanaṃ kāmabhāve asatta''ntiādīsu (su0 ni0  1065) ñāṇaṃ. ``ye vedajātā vicaranti loke''tiādīsu  somanassaṃ. idha pana somanassañca somanassasampayuttañāṇañca  adhippetaṃ, tasmā ``labhati atthavedaṃ labhati dhammavedanti  aveccappasādārammaṇasomanassañca somanassamayañāṇañca labhatī''ti  evamettha attho veditabbo.<br/><br/>[03] atha ^a^V1.0183^ea^ vā ^b^atthaveda^eb^nti aveccappasādaṃ paccavekkhato uppannaṃ  vuttappakārameva vedaṃ. ^b^dhammaveda^eb^nti ^a^P1.0174^ea^  aveccappasādassa hetuṃ odhiso kilesappahānaṃ paccavekkhato uppannaṃ  vuttappakārameva vedanti evampi ettha attho veditabbo. vuttañhetaṃ  ``hetumhi ñāṇaṃ dhammapaṭisambhidā, hetuphale ñāṇaṃ atthapaṭisambhidā''ti  (vibha0 718-719). ^b^dhammūpasaṃhitaṃ pāmojja^eb^nti tameva  atthañca dhammañca atthadhammānisaṃsabhūtaṃ vedañca paccavekkhato uppannaṃ  pāmojjaṃ. tañhi anavajjalakkhaṇena paccavekkhaṇākārappavattena dhammena  ^b^upasañhita^eb^nti vuccati. ^b^pamuditassa pīti jāyatī^eb^ti  iminā pāmojjena pamuditassa nirāmisā pīti jāyati.  ^b^pītimanassā^eb^ti tāya pītiyā pīṇitamanassa. ^b^kāyo  passambhatī^eb^ti kāyopi passaddho hoti vūpasantadaratho.  ^b^passaddhakāyo sukha^eb^nti evaṃ vūpasantakāyadaratho cetasikaṃ sukhaṃ  paṭisaṃvedeti. ^b^cittaṃ samādhiyatī^eb^ti cittaṃ sammā ādhiyati  appitaṃ viya acalaṃ tiṭṭhati. <br/><br/>[03] 76^b^.^eb^ evamassa kilesappahānaṃ aveccappasādasamannāgataṃ  paccavekkhato uppajjamānaṃ somanassādiānisaṃsaṃ dassetvā idāni  ``yathodhi kho pana me''ti vārena tassa paccavekkhaṇāya pavattākāraṃ  pakāsetvā tasseva ^a^M1.0179^ea^ anāgāmimaggānubhāvasūcakaṃ phalaṃ dassento ^b^sa  kho so, bhikkhave^eb^tiādimāha.<br/><br/>[03] tattha ^b^evaṃsīlo^eb^ti tassa anāgāmimaggasampayuttaṃ  sīlakkhandhaṃ dasseti. ^b^evaṃdhammo evaṃpañño^eb^ti taṃsampayuttameva  samādhikkhandhaṃ paññākkhandhañca dasseti. ^b^sālīna^eb^nti  lohitasāligandhasāliādīnaṃ anekarūpānaṃ. ^b^piṇḍapāta^eb^nti  odanaṃ. ^b^vicitakāḷaka^eb^nti apanītakāḷakaṃ. ^b^nevassa taṃ  hoti antarāyāyā^eb^ti tassa evaṃvidhassa bhikkhuno taṃ  vuttappakārapiṇḍapātabhojanaṃ maggassa vā phalassa vā neva antarāyāya  hoti, paṭiladdhaguṇassa hi taṃ kimantarāyaṃ karissati? yopissa  appaṭiladdho catutthamaggo ca phalaṃ ca tappaṭilābhāya vipassanaṃ  ārabhatopi nevassa taṃ hoti antarāyāya, antarāyaṃ kātuṃ asamatthameva  hoti. kasmā? vuttappakārasīladhammapaññāsaṅgahena maggena  visuddhacittattā.<br/><br/>[03] yasmā ^a^P1.0175^ea^ cettha etadeva kāraṇaṃ, tasmā  tadanurūpaṃ upamaṃ dassento ^b^seyyathāpī^eb^tiādimāha.<br/><br/>[03] tattha ^a^V1.0184^ea^ ^b^accha^eb^nti vippasannaṃ. ^b^parisuddhaṃ^eb^ malavigamena.  ^b^pariyodātaṃ^eb^ pabhassaratāya. ^b^ukkāmukha^eb^nti suvaṇṇakārānaṃ  mūsāmukhaṃ. suvaṇṇakārānaṃ mūsā hi idha ^b^ukkā,^eb^ aññattha pana  dīpikādayopi vuccanti. ``ukkāsu dhārīyamānāsū''ti (dī0 ni0  1.159) hi āgataṭṭhāne dīpikā ``ukkā''ti vuccati. ``ukkaṃ  bandheyya, ukkaṃ bandhitvā ukkāmukhaṃ ālimpeyyā''ti (ma0 ni0  3.360) āgataṭṭhāne aṅgārakapallaṃ. ``kammārānaṃ yathā ukkā, anto  jhāyati no bahī''ti (jā0 2.22.649) āgataṭṭhāne kammāruddhanaṃ.  ``evaṃvipāko ukkāpāto bhavissatī''ti (dī0 ni0 1.24)  āgataṭṭhāne vātavego ``ukkā''ti vuccati. imasmiṃ pana ṭhāne aññesu  ca evarūpesu ``saṇḍāsena jātarūpaṃ gahetvā ukkāmukhe pakkhipatī''ti  āgataṭṭhānesu suvaṇṇakārānaṃ mūsā ``ukkā''ti veditabbā.<br/><br/>[03] tatrāyaṃ upamāsaṃsandanā -- saṃkiliṭṭhavatthaṃ viya hi  saṃkiliṭṭhajātarūpaṃ viya ca imassa bhikkhuno puthujjanakāle  kāmarāgādimalānugataṃ cittaṃ daṭṭhabbaṃ. acchodakaṃ viya ukkāmukhaṃ viya  ca anāgāmimaggo. taṃ udakaṃ ukkāmukhañca ^a^M1.0180^ea^ āgamma vatthasuvaṇṇānaṃ  parisuddhatā viya tassa bhikkhuno vuttappakārasīladhammapaññāsaṅgahaṃ  anāgāmimaggaṃ āgamma visuddhacittatāti. <br/><br/>[03] 77^b^.^eb^ ^b^so mettāsahagatena cetasā^eb^ti  yathānusandhivasena desanā āgatā. tayo hi anusandhī pucchānusandhi  ajjhāsayānusandhi yathānusandhīti. tattha ``evaṃ vutte aññataro  bhikkhu bhagavantaṃ etadavoca `siyā nu kho, bhante, bahiddhā asati  paritassanā'ti? `siyā bhikkhū'ti bhagavā avocā''ti (ma0 ni0  1.242). evaṃ pucchantānaṃ vissajjitasuttavasena ^b^pucchānusandhi^eb^  veditabbo. ``siyā kho pana te brāhmaṇa evamassa, ajjāpi nūna  samaṇo gotamo avītarāgo''ti (ma0 ni0 1.55) evaṃ paresaṃ  ajjhāsayaṃ viditvā vuttassa suttassa vasena ^b^ajjhāsayānusandhi^eb^  veditabbo. yena pana dhammena ādimhi desanā uṭṭhitā, tassa  dhammassa anurūpadhammavasena vā paṭipakkhavasena vā yesu suttesu upari  desanā āgacchati, tesaṃ vasena ^b^yathānusandhi^eb^ veditabbo ^a^P1.0176^ea^.  seyyathidaṃ, ākaṅkheyyasutte heṭṭhā sīlena desanā uṭṭhitā,  upari cha abhiññā āgatā. kakacūpame heṭṭhā akkhantiyā uṭṭhitā,  upari kakacūpamovādo āgato. alagadde heṭṭhā diṭṭhiparidīpanena  uṭṭhitā, upari tiparivaṭṭasuññatāpakāsanā āgatā, cūḷāssapure heṭṭhā  kilesaparidīpanena uṭṭhitā, upari brahmavihārā ^a^V1.0185^ea^ āgatā.  kosambiyasutte heṭṭhā bhaṇḍanena uṭṭhitā, upari sāraṇīyadhammā āgatā.  imasmimpi vatthasutte heṭṭhā kilesaparidīpanena uṭṭhitā, upari  brahmavihārā āgatā. tena vuttaṃ ``yathānusandhivasena desanā  āgatā''ti. brahmavihāresu pana anupadavaṇṇanā ca bhāvanānayo ca  sabbo sabbākārena visuddhimagge vutto. <br/><br/>[03] 78^b^.^eb^ evaṃ bhagavā abhijjhādīnaṃ upakkilesānaṃ  paṭipakkhabhūtaṃ sabbaso ca kāmarāgabyāpādappahānena vihatapaccatthikattā  laddhapadaṭṭhānaṃ tassa anāgāmino brahmavihārabhāvanaṃ dassetvā idānissa  arahattāya vipassanaṃ dassetvā arahattappattiṃ dassetuṃ ^b^so atthi  ida^eb^ntiādimāha.<br/><br/>[03] tassattho -- so anāgāmī evaṃ bhāvitabrahmavihāro etesaṃ  brahmavihārānaṃ yato kutoci vuṭṭhāya te eva brahmavihāradhamme nāmavasena  ^a^M1.0181^ea^ tesaṃ nissayaṃ hadayavatthuṃ vatthunissayāni bhūtānīti iminā nayena  bhūtupādāyadhamme rūpavasena ca vavatthapetvā ^b^atthi ida^eb^nti  pajānāti, ettāvatānena dukkhasaccavavatthānaṃ kataṃ hoti. tato tassa  dukkhassa samudayaṃ paṭivijjhanto ^b^atthi hīna^eb^nti pajānāti,  ettāvatānena samudayasaccavavatthānaṃ kataṃ hoti. tato tassa pahānupāyaṃ  vicinanto ^b^atthi paṇīta^eb^nti pajānāti, ettāvatānena  maggasaccavavatthānaṃ kataṃ hoti. tato tena maggena adhigantabbaṭṭhānaṃ  vicinanto ^b^atthi uttari imassa saññāgatassa nissaraṇa^eb^nti  pajānāti, imassa mayā adhigatassa brahmavihārasaññāgatassa uttari  nissaraṇaṃ nibbānaṃ atthīti evaṃ pajānātīti adhippāyo,  ettāvatānena nirodhasaccavavatthānaṃ kataṃ hoti. ^b^tassa evaṃ jānato  evaṃ passato^eb^ti tassa vipassanāpaññāya evaṃ catūhi ^a^P1.0177^ea^  ākārehi cattāri saccāni jānato, maggapaññāya evaṃ  passato, bhayabherave vuttanayeneva kāmāsavāpi cittaṃ vimuccati...pe0...  itthattāyāti pajānātīti.<br/><br/>[03] evaṃ yāva arahattā desanaṃ pāpetvā idāni yasmā tassaṃ  parisati nhānasuddhiko brāhmaṇo nisinno, so evaṃ nhānasuddhiyā  vaṇṇaṃ vuccamānaṃ sutvā pabbajitvā arahattaṃ pāpuṇissatīti bhagavatā  vidito, tasmā tassa codanatthāya ``ayaṃ vuccati, bhikkhave, bhikkhu  ^a^V1.0186^ea^ sināto antarena sinānenā''ti imaṃ pāṭiyekkaṃ anusandhimāha. tattha  ^b^antarena sinānenā^eb^ti abbhantarena kilesavuṭṭhānasinānena. <br/><br/>[03] 79^b^.^eb^ ^b^sundarikabhāradvājo^eb^ti ^b^bhāradvājo^eb^  nāma so brāhmaṇo attano gottavasena, sundarikāya pana nadiyā  sinātassa pāpappahānaṃ hotīti ayamassa diṭṭhi, tasmā  ``sundarikabhāradvājo''ti vuccati. so taṃ bhagavato vacanaṃ sutvā  cintesi ``mayaṃ sinānasuddhiṃ vaṇṇema, samaṇopi gotamo tatheva  vaṇṇeti, samānacchando dāni esa amhehī''ti. atha bhagavantaṃ  bāhukaṃ nadiṃ gantvā taṃ tattha pāpaṃ pavāhetvā āgataṃ viya maññamāno  āha ``gacchati pana bhavaṃ gotamo bāhukaṃ nadiṃ sināyitu''nti?  bhagavā tassa gacchāmīti vā na gacchāmīti vā avatvāyeva brāhmaṇassa  diṭṭhisamugghātaṃ kattukāmo ``kiṃ brāhmaṇa bāhukāya nadiyā  ^a^M1.0182^ea^, kiṃ bāhukā nadī karissatī''ti āha. tassattho kiṃ payojanaṃ bāhukāya,  kiṃ sā karissati? asamatthā sā kassaci atthāya, kiṃ tattha  gamissāmīti?<br/><br/>[03] atha brāhmaṇo taṃ pasaṃsanto ^b^lokkhasammatā^eb^tiādimāha.  tattha ^b^lokkhasammatā^eb^ti lūkhabhāvasammatā, ^b^lūkhabhāva^eb^nti  cokkhabhāvaṃ, visuddhibhāvaṃ detīti evaṃ sammatāti vuttaṃ hoti.  ^b^lokyasammatā^eb^tipi pāṭho. tassattho, seṭṭhaṃ lokaṃ gamayatīti  evaṃ sammatāti. ^b^puññasammatā^eb^ti puññanti sammatā.  ^b^pavāhetī^eb^ti gamayati visodheti. ^b^gāthāhi ajjhabhāsī^eb^ti  gāthāhi abhāsi. gāthā ca vuccamānā tadatthadīpanatthameva vā  gāthārucikānaṃ vuccati, visesatthadīpanatthaṃ vā. idha panetā  ubhayatthadīpanatthaṃ vuttāti ^a^P1.0178^ea^ veditabbā.<br/><br/>[03] ^b^bāhuka^eb^nti idameva hi ettha vacanaṃ tadatthadīpakaṃ, sesāni  visesatthadīpakāni. yatheva hi bāhukaṃ, evaṃ adhikakkādīnipi loko  gacchati nhānena pāpaṃ pavāhetuṃ. tattha ye tesaṃ ṭhānānaṃ āsannā  honti, te divasassa tikkhattuṃ nhāyanti. ye dūrā, te yathākkamaṃ  dvikkhattuṃ sakiṃ ekadivasantaraṃ, evaṃ yāva saṃvaccharantaraṃ nhāyanti.  ye pana sabbathāpi gantuṃ na sakkonti, te ghaṭehipi tato udakaṃ  āharāpetvā nhāyanti. sabbañcetaṃ niratthakaṃ, tasmā imaṃ visesatthaṃ  dīpetuṃ ^b^adhikakkādīnipī^eb^ti āha.<br/><br/>[03] tattha ^a^V1.0187^ea^ ^b^adhikakka^eb^nti nhānasambhāravasena laddhavohāraṃ ekaṃ  titthaṃ vuccati. ^b^gayā^eb^tipi maṇḍalavāpisaṇṭhānaṃ titthameva vuccati.  ^b^payāgā^eb^ti etampi gaṅgāya ekaṃ titthameva mahāpanādassa rañño  gaṅgāyaṃ nimuggapāsādassa sopānasammukhaṭṭhānaṃ, bāhukā sundarikā  sarassatī bāhumatīti imā pana catasso nadiyo. ^b^bālo^eb^ti  duppañño. ^b^pakkhando^eb^ti pavisanto. ^b^na sujjhatī^eb^ti  kilesasuddhiṃ na pāpuṇāti, kevalaṃ rajojallameva pavāheti.<br/><br/>[03] ^b^kiṃ sundarikā karissatī^eb^ti sundarikā kilesavisodhane  kiṃ karissati? na kiñci kātuṃ samatthāti adhippāyo. esa  nayo ^b^payāgabāhukā^eb^su. imehi ca tīhi padehi vuttehi  itarānipi cattāri lakkhaṇāhāranayena vuttāneva honti, tasmā yatheva  sundarikā payāgā ^a^M1.0183^ea^ bāhukā na kiñci karonti, tathā  adhikakkādayopīti veditabbā.<br/><br/>[03] ^b^veri^eb^nti pāṇātipātādipañcaverasamannāgataṃ.  ^b^katakibbisa^eb^nti kataluddakammaṃ. ^b^na hi naṃ sodhaye^eb^ti  sundarikā vā payāgā vā bāhukā vā na sodhaye, na sodhetīti vuttaṃ  hoti. ^b^pāpakammina^eb^nti pāpakehi verakibbisakammehi yuttaṃ,  lāmakakamme yuttaṃ vā verakibbisabhāvaṃ appattehi khuddakehipi pāpehi  yuttanti vuttaṃ hoti.<br/><br/>[03] ^b^suddhassā^eb^ti ^a^P1.0179^ea^ nikkilesassa. ^b^sadā  phaggū^eb^ti niccampi phaggunīnakkhattameva. phaggunamāse kira  ``uttaraphaggunadivase yo nhāyati, so saṃvaccharaṃ katapāpaṃ sodhetī''ti  evaṃ diṭṭhiko so brāhmaṇo, tenassa bhagavā taṃ diṭṭhiṃ paṭihananto āha  ``suddhassa ve sadā phaggū''ti. nikkilesassa niccaṃ  phaggunīnakkhattaṃ, itaro kiṃ sujjhatīti? ^b^uposatho sadā^eb^ti  suddhassa ca cātuddasapannarasādīsu uposathaṅgāni asamādiyatopi  niccameva uposatho. ^b^suddhassa sucikammassā^eb^ti nikkilesatāya  suddhassa sucīhi ca kāyakammādīhi samannāgatassa. ^b^sadā  sampajjate vata^eb^nti īdisassa ca kusalūpasañhitaṃ vatasamādānampi  niccaṃ sampannameva hotīti. ^b^idheva sināhī^eb^ti imasmiṃyeva mama  sāsane sināhi. kiṃ vuttaṃ hoti? ``sace  ajjhattikakilesamalappavāhanaṃ icchasi, idheva mama sāsane  aṭṭhaṅgikamaggasalilena sināhi, aññatra hi idaṃ natthī''ti.<br/><br/>[03] idānissa ^a^V1.0188^ea^ sappāyadesanāvasena tīsupi dvāresu suddhiṃ dassento  ^b^sabbabhūtesu karohi khemata^eb^ntiādimāha. tattha ^b^khemata^eb^nti  abhayaṃ hitabhāvaṃ, mettanti vuttaṃ hoti. etenassa manodvārasuddhi  dassitā hoti.<br/><br/>[03] ^b^sace musā na bhaṇasī^eb^ti etenassa vacīdvārasuddhi.  ^b^sace pāṇaṃ na hiṃsasi sace adinnaṃ nādiyasī^eb^ti etehi  kāyadvārasuddhi. ^b^saddahāno amaccharī^eb^ti etehi pana naṃ evaṃ  parisuddhadvāraṃ saddhāsampadāya cāgasampadāya ca niyojesi. ^b^kiṃ  kāhasi gayaṃ gantvā, udapānopi te gayā^eb^ti ayaṃ pana upaḍḍhagāthā,  sace sabbabhūtesu khemataṃ karissasi, musā na bhaṇissasi, pāṇaṃ na  hanissasi, adinnaṃ nādiyissasi, saddhahāno amaccharī bhavissasi,  kiṃ kāhasi gayaṃ gantvā udapānopi te gayā ^a^M1.0184^ea^, gayāyapi hi te  nhāyantassa udapānepi imāya eva paṭipattiyā kilesasuddhi,  sarīramalasuddhi pana ubhayattha samāti evaṃ yojetabbaṃ. yasmā ca  loke gayā sammatatarā, tasmā tassa bhagavā ``gacchati pana bhavaṃ  gotamo bāhuka''nti puṭṭhopi ``kiṃ kāhasi bāhukaṃ gantvā''ti avatvā  ``kiṃ kāhasi gayaṃ gantvā''ti āhāti veditabbo. <br/><br/>[03] 80^b^.^eb^ ^b^evaṃ vutte^eb^ti evamādi bhayabherave vuttattā  pākaṭameva. ^b^eko vūpakaṭṭho^eb^tiādīsu pana ^b^eko^eb^  kāyavivekena ^a^P1.0180^ea^. ^b^vūpakaṭṭho^eb^ cittavivekena.  ^b^appamatto^eb^ kammaṭṭhāne sati avijahanena. ^b^ātāpī^eb^  kāyikacetasikavīriyasaṅkhātena ātāpena. ^b^pahitatto^eb^ kāye ca  jīvite ca anapekkhatāya. ^b^viharanto^eb^ aññatarairiyāpathavihārena.  ^b^nacirassevā^eb^ti pabbajjaṃ upādāya vuccati. ^b^kulaputtā^eb^ti  duvidhā kulaputtā jātikulaputtā ca ācārakulaputtā ca, ayaṃ pana  ubhayathāpi kulaputto. ^b^agārasmā^eb^ti gharā. agārassa hitaṃ  ^b^agāriyaṃ,^eb^ kasigorakkhādikuṭumbaposanakammaṃ vuccati, natthi ettha  agāriyanti ^b^anagāriyaṃ,^eb^ pabbajjāyetaṃ adhivacanaṃ.  ^b^pabbajantī^eb^ti upagacchanti upasaṅkamanti. ^b^tadanuttara^eb^nti taṃ  anuttaraṃ. ^b^brahmacariyapariyosāna^eb^nti maggabrahmacariyassa  pariyosānaṃ, arahattaphalanti vuttaṃ hoti. tassa hi atthāya kulaputtā  pabbajanti. ^b^diṭṭheva dhamme^eb^ti tasmiṃyeva attabhāve. ^b^sayaṃ  abhiññā sacchikatvā^eb^ti attanāyeva paññāya paccakkhaṃ katvā,  aparappaccayaṃ katvāti attho. ^b^upasampajja vihāsī^eb^ti pāpuṇitvā  sampādetvā vihāsīti, evaṃ viharanto ca khīṇā jāti...pe0...  abbhaññāsi. etenassa paccavekkhaṇabhūmiṃ dasseti.<br/><br/>[03] katamā ^a^V1.0189^ea^ panassa jāti khīṇā? kathañca naṃ abbhaññāsīti?  vuccate, kāmañcetaṃ bhayabheravepi vuttaṃ, tathāpi naṃ idha paṭhamapurisavasena  yojanānayassa dassanatthaṃ puna saṅkhepato bhaṇāma. na tāvassa  atītā jāti khīṇā, pubbeva khīṇattā. na anāgatā, tattha  vāyāmābhāvato. na paccuppannā, vijjamānattā. maggassa pana  abhāvitattā yā uppajjeyya ekacatupañcavokārabhavesu  ekacatupañcakkhandhappabhedā jāti, sā maggassa bhāvitattā  anuppādadhammataṃ āpajjanena khīṇā, taṃ so maggabhāvanāya pahīnakilese  paccavekkhitvā kilesābhāve vijjamānampi kammaṃ āyatiṃ appaṭisandhikaṃ  hotīti jānanto jānāti.<br/><br/>[03] ^b^vusita^eb^nti ^a^M1.0185^ea^ vutthaṃ parivutthaṃ, kataṃ caritaṃ niṭṭhāpitanti  attho. ^b^brahmacariya^eb^nti maggabrahmacariyaṃ. ^b^kataṃ  karaṇīya^eb^nti catūsu saccesu catūhi maggehi  pariññāpahānasacchikiriyabhāvanāvasena soḷasavidhampi kiccaṃ  niṭṭhāpitanti attho. ^b^nāparaṃ itthattāyā^eb^ti idāni  punaitthabhāvāya ^a^P1.0181^ea^ evaṃsoḷasakiccabhāvāya,  kilesakkhayāya vā maggabhāvanā natthīti. atha vā,  ^b^itthattāyā^eb^ti itthabhāvato imasmā evaṃpakārā idāni  vattamānakkhandhasantānā aparaṃ khandhasantānaṃ natthi. ime pana  pañcakkhandhā pariññātā tiṭṭhanti, chinnamūlako rukkho viyāti  abbhaññāsi. ^b^aññataro^eb^ti eko. ^b^arahata^eb^nti  arahantānaṃ, bhagavato sāvakānaṃ arahataṃ abbhantaro ahosīti. <br/><br/>[06] papañcasūdaniyā majjhimanikāyaṭṭhakathāya <br/><br/>[06] vatthasuttavaṇṇanā niṭṭhitā. 


volume: 29
item: 41
title: ^ākaṅkheyyasuttavaṇṇanā^vatthasuttavaṇṇanā^sallekhasuttavaṇṇanā^
content:
  [03] 81^b^.^eb^ ^b^evaṃ^eb^ ^a^V1.0190^ea^ ^b^me suta^eb^nti sallekhasuttaṃ. tattha  ^b^mahācundo^eb^ti tassa therassa nāmaṃ. ^b^sāyanhasamaya^eb^nti  sāyanhakāle. ^b^paṭisallānā vuṭṭhito^eb^ti ettha ^b^paṭisallāna^eb^nti  tehi tehi sattasaṅkhārehi paṭinivattitvā sallānaṃ nilīyanaṃ,  ekībhāvo pavivekoti vuttaṃ hoti. yo tato vuṭṭhito, so  paṭisallānā vuṭṭhito nāma hoti. ayaṃ pana yasmā paṭisallānānaṃ  uttamato phalasamāpattito vuṭṭhāsi, tasmā ``paṭisallānā vuṭṭhito''ti  vutto. ^b^bhagavantaṃ abhivādetvā^eb^ti samadasanakhujjalavibhūsitena  sirasā bhagavantaṃ sakkaccaṃ vanditvā, abhivādāpetvā vā ``sukhī bhava,  cundā''ti evaṃ vacībhedaṃ kārāpetvā, bhagavā pana kira vandito  samāno suvaṇṇadundubhisadisaṃ gīvaṃ paggayha kaṇṇasukhaṃ pemaniyaṃ  amatābhisekasadisaṃ brahmaghosaṃ nicchārento ``sukhī hohī''ti tassa  tassa nāmaṃ gahetvā vadati, etaṃ āciṇṇaṃ tathāgatānaṃ. tatridaṃ  sādhakasuttaṃ, ``sakko, bhante, devānamindo sāmacco saparijano  bhagavato pāde sirasā vandatīti, sukhī hotu pañcasikha sakko  devānamindo sāmacco saparijano, sukhakāmā hi devā manussā asurā  nāgā gandhabbā, ye caññe ^a^M1.0186^ea^ santi puthukāyā''ti. evañca pana  tathāgatā evarūpe mahesakkhe yakkhe abhivadantīti.<br/><br/>[03] ^b^yā imā^eb^ti idāni vattabbābhimukhaṃ karonto viya āha.  ^b^anekavihitā^eb^ti nānappakārā. ^b^diṭṭhiyo^eb^ti micchādiṭṭhiyo  ^a^P1.0182^ea^. ^b^loke uppajjantī^eb^ti sattesu pātubhavanti.  ^b^attavādappaṭisaṃyuttā^eb^ti ``rūpaṃ attato  samanupassatī''tiādinayappavattena attavādena paṭisaṃyuttā, tā vīsati  bhavanti. ^b^lokavādappaṭisaṃyuttā^eb^ti ``sassato attā ca loko  cā''tiādinayappavattena lokavādena paṭisaṃyuttā, tā aṭṭha honti  sassato, asassato, sassato ca asassato ca, neva sassato  nāsassato, antavā, anantavā, antavā ca anantavā ca, nevantavā  nānantavā attā ca loko cāti evaṃ pavattattā.<br/><br/>[03] ^b^ādimevā^eb^tiādīsu ayamattho kiṃ nu kho bhante ādimeva  manasikarontassa appatvāpi sotāpattimaggaṃ ^a^V1.0191^ea^  vipassanāmissakapaṭhamamanasikārameva manasikarontassa bhikkhuno  evametāsaṃ ettakeneva upāyena etāsaṃ diṭṭhīnaṃ pahānañca paṭinissaggo  ca hotīti. idañca thero attanā anadhimānikopi samāno  adhimānikānaṃ adhimānappahānatthaṃ adhimāniko viya hutvā pucchatīti  veditabbo. apare panāhu ``therassa antevāsikā ādimanasikāreneva  diṭṭhīnaṃ samucchedappahānaṃ hotīti evaṃsaññinopi, samāpattivihārā  sallekhavihārāti evaṃsaññinopi atthi. so tesaṃ atthāya bhagavantaṃ  pucchatī''ti. <br/><br/>[03] 82^b^.^eb^ athassa bhagavā tāsaṃ diṭṭhīnaṃ pahānūpāyaṃ  dassento ^b^yā imā^eb^tiādimāha. tattha yattha cetā diṭṭhiyo  uppajjantītiādi pañcakkhandhe sandhāya vuttaṃ. etesu hi etā  diṭṭhiyo uppajjanti. yathāha ``rūpe kho, bhikkhave, sati rūpaṃ  abhinivissa evaṃ diṭṭhi uppajjati, so attā so loko so pecca  bhavissāmi nicco dhuvo sassato avipariṇāmadhammo''ti (saṃ0 ni0   3.152) vitthāro. ārammaṇavasena pana ekavacanaṃ katvā  ^b^yattha cā^eb^ti āha, yasmiṃ ārammaṇe uppajjantīti vuttaṃ hoti.  ettha ca ^b^uppajjanti anusenti samudācarantī^eb^ti imesaṃ evaṃ  nānākaraṇaṃ veditabbaṃ. jātivasena hi ajātā jāyamānā  ^b^uppajjantī^eb^ti vuccanti. punappunaṃ āsevitā thāmagatā  ^a^M1.0187^ea^ appaṭivinītā ^b^anusentī^eb^ti. kāyavacīdvāraṃ sampattā  ^b^samudācarantī^eb^ti, idametesaṃ nānākaraṇaṃ. ^b^taṃ netaṃ  mamā^eb^tiādīsu taṃ pañcakkhandhappabhedaṃ ārammaṇametaṃ mayhaṃ na hoti,  ahampi eso na ^a^P1.0183^ea^ asmi, eso me attāpi na  hotīti evametaṃ yathābhūtaṃ sammappaññāya passatoti evaṃ tāva padattho  veditabbo.<br/><br/>[03] yasmā pana ettha etaṃ mamāti taṇhāgāho, tañca gaṇhanto  aṭṭhasatataṇhāvicaritappabhedaṃ taṇhāpapañcaṃ gaṇhāti. esohamasmīti  mānagāho, tañca gaṇhanto navappabhedaṃ mānapapañcaṃ gaṇhāti. eso me  attāti diṭṭhigāho, tañca gaṇhanto dvāsaṭṭhidiṭṭhigatappabhedaṃ diṭṭhipapañcaṃ  gaṇhāti. tasmā ^b^netaṃ mamā^eb^ti vadanto bhagavā yathāvuttappabhedaṃ  taṇhāpapañcaṃ paṭikkhipati. ^b^nesohamasmī^eb^ti mānapapañcaṃ.  ^b^na meso attā^eb^ti diṭṭhipapañcaṃ. diṭṭhekaṭṭhāyeva cettha taṇhāmānā  veditabbā. ^b^evameta^eb^nti evaṃ ``netaṃ mamā''tiādinā ākārena  etaṃ khandhapañcakaṃ. ^b^yathābhūta^eb^nti yathā sabhāvaṃ, yathā atthīti  vuttaṃ hoti. khandhapañcakañhi eteneva ākārena atthi.  mamantiādinā pana gayhamānampi tenākārena nevatthīti adhippāyo.  ^b^sammappaññāya passato^eb^ti sotāpattimaggapaññāpariyosānāya  ^a^V1.0192^ea^ vipassanāpaññāya suṭṭhu passantassa. ^b^evametāsa^eb^nti etena  upāyena etāsaṃ. ^b^pahānaṃ paṭinissaggo^eb^ti ubhayampetaṃ  samucchedappahānassevādhivacanaṃ.<br/><br/>[03] evaṃ bhagavā ādimanasikāreneva diṭṭhīnaṃ pahānaṃ hoti nu kho  noti āyasmatā mahācundena adhimānikānaṃ vasena pañhaṃ puṭṭho  sotāpattimaggena diṭṭhippahānaṃ dassetvā idāni sayameva adhimānikānaṃ  jhānaṃ vibhajanto ^b^ṭhānaṃ kho paneta^eb^ntiādimāha. tattha  ^b^adhimānikā^eb^ nāma yesaṃ appatte pattasaññāya adhimāno  uppajjati, svāyaṃ uppajjamāno neva lokavaṭṭānusārīnaṃ bālaputhujjanānaṃ  uppajjati, na ariyasāvakānaṃ. na hi sotāpannassa ``sakadāgāmī  aha''nti adhimāno uppajjati, na sakadāgāmissa ``anāgāmī  aha''nti, na anāgāmino ``arahā aha''nti, kārakasseva pana  samathavasena vā vipassanāvasena vā vikkhambhitakilesassa niccaṃ  yuttapayuttassa āraddhavipassakassa uppajjati. tassa hi  samathavikkhambhitānaṃ vā vipassanāvikkhambhitānaṃ vā kilesānaṃ  samudācāraṃ apassato ``sotāpanno ^a^P1.0184^ea^ ahanti vā,  sakadāgāmī, anāgāmī ^a^M1.0188^ea^, arahā aha''nti vā adhimāno uppajjati,  talaṅgaratissapabbatavāsidhammadinnattherena ovādiyamānattherānaṃ viya.<br/><br/>[03] therassa kira acirūpasampannasseva ovāde ṭhatvā bahū bhikkhū  visesaṃ adhigacchiṃsu. taṃ pavattiṃ sutvā tissamahāvihāravāsī  bhikkhusaṅgho ``na aṭṭhānaniyojako theroti theraṃ ānethā''ti  sambahule bhikkhū pāhesi. te gantvā, ``āvuso, dhammadinna  bhikkhusaṅgho taṃ pakkosāpetī''ti āhaṃsu. so āha ``kiṃ pana  tumhe, bhante, attānaṃ gavesatha para''nti? attānaṃ sappurisāti, so  tesaṃ kammaṭṭhānamadāsi, sabbeva arahattaṃ pāpuṇiṃsu. bhikkhusaṅgho puna  aññe bhikkhū pāhesi, evaṃ yāvatatiyaṃ pahitā sabbepi tattheva arahattaṃ  patvā vihariṃsu.<br/><br/>[03] tato saṅgho gatagatā nāgacchantīti aññataraṃ vuḍḍhapabbajitaṃ  pāhesi. so gantvā ca, ``bhante, dhammadinna tikkhattuṃ  tissamahāvihāravāsī bhikkhusaṅgho tuyhaṃ santike pesesi, tvaṃ nāma  saṅghassa āṇaṃ garuṃ na karosi, nāgacchasī''ti āha. thero  kimetanti paṇṇasālaṃ appavisitvāva pattacīvaraṃ gāhāpetvā tāvadeva  nikkhami, so antarāmagge haṅkanavihāraṃ pāvisi. tattha ceko  mahāthero saṭṭhivassātīto adhimānena arahattaṃ paṭijānāti. thero taṃ  upasaṅkamitvā ^a^V1.0193^ea^ vanditvā paṭisanthāraṃ katvā adhigamaṃ pucchi. thero  āha ``āma dhammadinna, yaṃ pabbajitena kātabbaṃ, cirakataṃ taṃ mayā,  atītasaṭṭhivassomhi etarahī''ti. kiṃ, bhante, iddhimpi vaḷañjethāti.  āma dhammadinnāti. sādhu vata, bhante, hatthiṃ tumhākaṃ paṭimukhaṃ  āgacchantaṃ māpethāti. sādhāvusoti thero sabbasetaṃ sattappatiṭṭhaṃ  tidhāpabhinnaṃ naṅguṭṭhaṃ bījayamānaṃ soṇḍaṃ mukhe pakkhipitvā dvīhi dantehi  vijjhitukāmaṃ viya paṭimukhaṃ āgacchantaṃ mahāhatthiṃ māpesi. so taṃ  attanāyeva māpitaṃ hatthiṃ disvā bhīto palāyituṃ ārabhi. tadāva  attānaṃ ``nāhaṃ arahā''ti ñatvā dhammadinnassa pādamūle ukkuṭikaṃ  nisīditvā ``patiṭṭhā me hohi, āvuso''ti āha. dhammadinno  ``mā, bhante, soci, mā anattamano ahosi, kārakānaṃyeva  adhimāno uppajjatī''ti ^a^P1.0185^ea^ theraṃ samassāsetvā  kammaṭṭhānamadāsi. thero tassovāde ṭhatvā arahattaṃ pāpuṇi.<br/><br/>[03] cittalapabbatepi ^a^M1.0189^ea^ tādisova thero vasati. dhammadinno tampi  upasaṅkamitvā tatheva pucchi. sopi tatheva byākāsi. tato naṃ  dhammadinno kiṃ, bhante, iddhimpi vaḷañjethāti āha. āmāvusoti.  sādhu vata, bhante, ekaṃ pokkharaṇiṃ māpethāti. thero māpesi.  ettha, bhante, padumagumbaṃ māpethāti. tampi māpesi. padumagumbe  mahāpadumaṃ māpethāti. tampi māpesi. etasmiṃ padumagumbe ṭhatvā  madhurassarena gāyantaṃ naccantañca ekaṃ itthiviggahaṃ māpethāti. tampi  māpesi. so etaṃ, bhante, punappunaṃ upanijjhāyathāti vatvā sayaṃ  pāsādaṃ pāvisi. therassa taṃ upanijjhāyato saṭṭhivassāni  vikkhambhitakilesā caliṃsu, so tadā attānaṃ ñatvā purimatthero viya  dhammadinnattherassa santike kammaṭṭhānaṃ gahetvā arahattaṃ pāpuṇi.<br/><br/>[03] dhammadinnopi anupubbena tissamahāvihāraṃ agamāsi. tasmiñca  samaye therā cetiyaṅgaṇaṃ sammajjitvā buddhārammaṇaṃ pītiṃ uppādetvā  nisinnā honti, etaṃ kira tesaṃ vattaṃ. tena nesaṃ ekopi ``idha  pattacīvaraṃ ṭhapehī''ti dhammadinnaṃ vattā pucchitāpi nāhosi.  dhammadinno eso bhaveyyāti ñatvā pana pañhaṃ pucchiṃsu. so  pucchitapañhe tiṇhena asinā kumudanāḷakalāpaṃ viya chinditvā  pādaṅguliyā mahāpathaviṃ pahari. bhante ayaṃ acetanā mahāpathavīpi  dhammadinnassa guṇaṃ jānāti. tumhe pana na jānitthāti ca vatvā imaṃ  gāthamāha -- <br/><br/>[21] ``acetanāyaṃ ^a^V1.0194^ea^ pathavī, vijānāti guṇāguṇaṃ. <br/><br/>[22] sacetanātha kho bhante, na jānātha guṇāguṇa''nti..<br/><br/>[03] tāvadeva ca ākāse abbhuggantvā talaṅgaratissapabbatameva  agamāsi. evaṃ kārakasseva adhimāno uppajjati. tasmā bhagavā  tādisānaṃ bhikkhūnaṃ vasena jhānaṃ vibhajanto ^b^ṭhānaṃ kho  paneta^eb^ntiādimāha.<br/><br/>[03] tassattho, atthetaṃ kāraṇaṃ, no natthi. yena idhekacco bhikkhu  bāhiraparibbājakehi ^a^P1.0186^ea^ sādhāraṇaṃ vivicceva  kāmehi...pe0... paṭhamaṃ jhānaṃ upasampajja vihareyya, yaṃ pana ^b^tassa  evamassa sallekhena viharāmī^eb^ti, yaṃ paṭipattividhānaṃ kilese  saṃlikhati, tenāhaṃ viharāmīti, taṃ na yujjati, na ^a^M1.0190^ea^ hi adhimānikassa  bhikkhuno jhānaṃ sallekho vā sallekhapaṭipadā vā hoti. kasmā?  avipassanāpādakattā. na hi so jhānaṃ samāpajjitvā tato vuṭṭhāya  saṅkhāre sammasati, jhānaṃ panassa cittekaggamattaṃ karoti,  diṭṭhadhammasukhavihāro hoti. tasmā tamatthaṃ dassento bhagavā ``na  kho panete, cunda, ariyassa vinaye sallekhā vuccanti,  diṭṭhadhammasukhavihārā ete ariyassa vinaye vuccantī''ti āha.<br/><br/>[03] tattha ^b^ete^eb^ti jhānadhammavasena bahuvacanaṃ veditabbaṃ, ete  paṭhamajjhānadhammāti vuttaṃ hoti. samāpattivasena vā, ekampi hi  paṭhamajjhānaṃ punappunaṃ samāpattivasena pavattattā bahuttaṃ gacchati.  ārammaṇavasena vā, ekampi hi paṭhamajjhānaṃ pathavīkasiṇādīsu  pavattivasena bahuttaṃ gacchatīti. esa nayo dutiyatatiyacatutthajjhānesu.  āruppajhānesu pana ārammaṇabhedābhāvato purimakāraṇadvayavaseneva  bahuvacanaṃ veditabbaṃ.<br/><br/>[03] yasmā cetesaṃ aṅgānipi santāni ārammaṇānipi, nibbutāni  ceva sukhumāni cāti vuttaṃ hoti, tasmā tāni ^b^santā ete  vihārā^eb^ti evaṃ vuttānīti veditabbāni. ayaṃ tāva tesaṃ catunnampi  sādhāraṇā vaṇṇanā. visesavaṇṇanā pana ``sabbaso  rūpasaññāna''ntiādipadānusārato vattabbā siyā. sā  ^b^visuddhimagge^eb^ sabbākārena vuttāyeva. <br/><br/>[03] 83^b^.^eb^ evaṃ ^a^V1.0195^ea^ yasmā adhimānikassa bhikkhuno  jhānavihāro avipassanāpādakattā sallekhavihāro na hoti, na hi so  jhānaṃ samāpajjitvā tato vuṭṭhāya saṅkhāre sammasati, cittekaggakaro  diṭṭhadhamme sukhavihāro panassa hoti, tasmā tamatthaṃ dassento  rūpajjhānāni ca arūpajjhānāni ca vibhajitvā idāni ca yattha  sallekho kātabbo catucattālīsāya ākārehi, tañca vatthuṃ tañca sallekhaṃ  dassento ^b^idha kho pana vo^eb^tiādimāha.<br/><br/>[03] kasmā pana ``aṭṭhahi samāpattīhi avihiṃsādayo sallekhā''ti  vuttā? lokuttarapādakattā. bāhirakānañhi aṭṭha samāpattiyo  vaṭṭapādakāyeva. sāsane ^a^P1.0187^ea^ saraṇagamanampi  lokuttarapādakaṃ, pageva avihiṃsādayo. imināyeva ca suttena  veditabbaṃ ``yathā bāhirakassa aṭṭhasamāpattilābhino pañcābhiññassāpi  dinnadānato sāsane tisaraṇagatassa ^a^M1.0191^ea^ dinnadānaṃ mahapphalataraṃ hotī''ti.  idañhi sandhāya dakkhiṇāvisuddhisutte ``bāhirake kāmesu vītarāge  dānaṃ datvā koṭisatasahassaguṇā pāṭikaṅkhitabbā.  sotāpattiphalasacchikiriyāya paṭipanne dānaṃ datvā asaṅkheyyā  appameyyā dakkhiṇā pāṭikaṅkhitabbā, ko pana vādo sotāpanne''ti  vuttaṃ (ma0 ni0 3.379). saraṇagamanato paṭṭhāya hi tattha  sotāpattiphalasacchikiriyāya paṭipanno adhippetoti, ayaṃ tāvettha  pāḷiyojanā.<br/><br/>[03] anupadavaṇṇanāyaṃ pana ^b^idhā^eb^ti vihiṃsādivatthudīpanametaṃ.  ^b^kho panā^eb^ti nipātamattaṃ. ^b^vo^eb^ti karaṇatthe sāmivacanaṃ,  ayaṃ pana saṅkhepattho, yadetaṃ ``pare vihiṃsakā  bhavissantī''tiādinā nayena vihiṃsādivatthuṃ vadāma. idha, cunda,  tumhehi sallekho kātabboti.<br/><br/>[03] evaṃ saṅkhepato vatvā idāni vitthārento ``pare vihiṃsakā  bhavissanti, mayamettha avihiṃsakā bhavissāmāti sallekho  karaṇīyo''tiādimāha.<br/><br/>[03] tattha ^b^pare^eb^ti ye keci imaṃ sallekhamananuyuttā.  ^b^vihiṃsakā bhavissantī^eb^ti pāṇinā vā leḍḍunā vātiādīhi  sattānaṃ vihesakā bhavissanti. ^b^mayamettha avihiṃsakā  bhavissāmā^eb^ti mayaṃ pana yattheva vatthusmiṃ pare evaṃ vihiṃsakā  bhavissanti, ettheva avihiṃsakā bhavissāma, avihiṃsaṃ uppādetvā  viharissāma. ^b^iti sallekho karaṇīyo^eb^ti evaṃ tumhehi sallekho  kātabbo ^a^V1.0196^ea^. ^b^sallekho^eb^ti ca idha avihiṃsāva veditabbā.  avihiṃsā hi vihiṃsaṃ sallekhati, taṃ chindati, tasmā ^b^sallekho^eb^ti  vuccati. esa nayo sabbattha. ayaṃ pana viseso. ^b^pare  micchādiṭṭhī^eb^ti ettha kammapathānaṃ antamicchādiṭṭhiñca micchattānaṃ  ādimicchādiṭṭhiñca missetvā diṭṭhi vuttāti veditabbā. tathā  ^b^mayamettha sammādiṭṭhī^eb^ti vuttaṭṭhāne sammādiṭṭhi. ettha ca  kammapathakathā vitthārato sammādiṭṭhisutte āvi bhavissati.  micchattesu micchādiṭṭhiādayo dvedhāvitakke.<br/><br/>[03] ayaṃ panettha saṅkhepo, pāṇaṃ atipātentīti ^b^pāṇātipātī^eb^  ^a^P1.0188^ea^ pāṇaghātakāti attho. adinnaṃ ādiyantīti  ^b^adinnādāyī,^eb^ parassa hārinoti attho. abrahmaṃ hīnaṃ  lāmakadhammaṃ carantīti ^b^abrahmacārī,^eb^ methunadhammappaṭisevakāti  ^a^M1.0192^ea^ attho. brahmaṃ seṭṭhaṃ paṭipadaṃ carantīti ^b^brahmacārī,^eb^ methunā  paṭiviratāti attho. ettha ca brahmacariyaṃ sallekhoti veditabbaṃ.  brahmacariyañhi abrahmacariyaṃ sallekhati. musā vadantīti  ^b^musāvādī,^eb^ paresaṃ atthabhañjanakaṃ tucchaṃ alikaṃ vācaṃ bhāsitāroti  attho. pisuṇā vācā etesanti ^b^pisuṇavācā^eb^. paresaṃ  mammacchedikā pharusā vācā etesanti ^b^pharusavācā^eb^. samphaṃ  niratthakavacanaṃ palapantīti ^b^samphappalāpī^eb^. abhijjhāyantīti  ^b^abhijjhālū,^eb^ parabhaṇḍalubbhanasīlāti attho. byāpannaṃ pūtibhūtaṃ  cittametesanti ^b^byāpannacittā^eb^. micchā pāpikā viññugarahitā  etesaṃ diṭṭhīti ^b^micchādiṭṭhī,^eb^ kammapathapariyāpannāya natthi  dinnantiādivatthukāya, micchattapariyāpannāya aniyyānikadiṭṭhiyā ca  samannāgatāti attho. sammā sobhanā viññuppasatthā etesaṃ diṭṭhīti  ^b^sammādiṭṭhī,^eb^ kammapathapariyāpannāya atthi dinnantiādikāya  kammassakatādiṭṭhiyā, sammattapariyāpannāya maggadiṭṭhiyā ca  samannāgatāti attho.<br/><br/>[03] ^b^micchāsaṅkappā^eb^ti ayāthāvāniyyānikākusalasaṅkappā.  esa nayo ^b^micchāvācā^eb^tiādīsu. ayaṃ pana viseso,  micchāsaṅkappādayo viya hi ^b^micchāsati^eb^ nāma pāṭiekko koci  dhammo natthi, atītaṃ pana cintayato pavattānaṃ catunnampi  akusalakkhandhānametaṃ adhivacanaṃ. yampi vuttaṃ bhagavatā --  ``atthesā, bhikkhave, anussati, nesā natthīti vadāmi, puttalābhaṃ  vā, bhikkhave, anussarato, dhanalābhaṃ vā, bhikkhave, anussarato,  yasalābhaṃ vā, bhikkhave, anussarato''ti, tampi taṃ taṃ cintentassa  satipatirūpakena uppattiṃ sandhāya vuttanti veditabbaṃ  ^a^V1.0197^ea^. ^b^micchāñāṇī^eb^ti ettha ca ^b^micchāñāṇa^eb^nti pāpakiriyāsu  upāyacintāvasena pāpaṃ katvā ``sukataṃ mayā''ti paccavekkhaṇākārena  ca uppanno moho veditabbo, tena samannāgatā puggalā ^b^micchāñāṇī.  sammāñāṇī^eb^ti ettha pana ekūnavīsatibhedaṃ ^a^P1.0189^ea^  paccavekkhaṇāñāṇaṃ ``sammāñāṇa''nti vuccati, tena samannāgatā puggalā  ^b^sammāñāṇī. micchāvimuttī^eb^ti avimuttāyeva samānā  ``vimuttā maya''nti evaṃsaññino, avimuttiyaṃ vā vimuttisaññino.  tatrāyaṃ vacanattho, micchā pāpikā viparītā vimutti etesaṃ  atthīti ^b^micchāvimuttī^eb^. micchāvimuttīti ca yathāvuttenākārena  pavattānaṃ akusalakkhandhānametaṃ adhivacanaṃ. phalasampayuttāni pana  sammādiṭṭhiādīni aṭṭhaṅgāni ṭhapetvā sesadhammā ^b^sammāvimuttī^eb^ti  veditabbā. sā ca micchāvimuttiṃ sallikhitvā ṭhitattā  ^b^sallekho^eb^ti ^a^M1.0193^ea^ veditabbā. tattha niyojento āha ``mayamettha  sammāvimuttī bhavissāmāti sallekho karaṇīyo''ti. <br/><br/>[01] ito parāni tīṇi nīvaraṇavasena vuttāni.  ^b^abhijjhālū byāpannacittā^eb^ti evaṃ kammapathesu vuttattā panettha  paṭhamāni dve nīvaraṇāni na vuttānīti veditabbāni. tattha  thinamiddhena pariyuṭṭhitā abhibhūtāti ^b^thinamiddhapariyuṭṭhitā^eb^.  uddhaccena samannāgatāti ^b^uddhatā^eb^. vicinantā kicchanti na  sakkonti sanniṭṭhānaṃ kātunti ^b^vicikicchī. kodhanā^eb^tiādīni  dasa cittassa upakkilesavasena vuttāni. tattha kodhādīsu yaṃ vattabbaṃ  siyā, taṃ sabbaṃ dhammadāyādavatthasuttesu vuttaṃ. ayaṃ panettha vacanattho  -- ^b^kodhanā^eb^ti kujjhanasīlā. ^b^upanāhī^eb^ti upanāhanasīlā,  upanāho vā etesaṃ atthīti ^b^upanāhī^eb^. tathā ^b^makkhī  palāsī^eb^ ca. issantīti ^b^issukī^eb^. maccharāyantīti  ^b^maccharī,^eb^ maccheraṃ vā etesaṃ atthīti maccharī. saṭhayantīti  ^b^saṭhā,^eb^ na sammā bhāsantīti vuttaṃ hoti, kerāṭikayuttānametaṃ  adhivacanaṃ. māyā etesaṃ atthīti ^b^māyāvī^eb^. thambhasamaṅgitāya  ^b^thaddhā^eb^. atimānayogena ^b^atimānī^eb^. vuttapaccanīkanayena  sukkapakkho veditabbo.<br/><br/>[03] ^b^dubbacā^eb^ti vattuṃ dukkhā kiñci vuccamānā na sahanti.  tabbiparītā ^b^suvacā^eb^. devadattādisadisā pāpakā mittā  etesanti ^b^pāpamittā^eb^. buddhā vā sāriputtādisadisā vā  kalyāṇā mittā etesanti ^b^kalyāṇamittā^eb^. kāyaduccaritādīsu  cittavossaggavasena ^b^pamattā^eb^. viparītā ^b^appamattā^eb^ti  veditabbā. imāni ^a^P1.0190^ea^ tīṇi pakiṇṇakavasena  vuttāni. ^b^assaddhā^eb^tiādīni satta asaddhammavasena. tattha  tīsu vatthūsu saddhā etesaṃ natthīti ^b^assaddhā^eb^. sukkapakkhe  ^a^V1.0198^ea^ saddahantīti ^b^saddhā,^eb^ saddhā vā etesaṃ atthītipi saddhā. natthi  etesaṃ hirīti ^b^ahirikā,^eb^ akusalasamāpattiyā  ajigucchamānānametaṃ adhivacanaṃ. hirī etesaṃ mane, hiriyā vā  yuttamanāti ^b^hirimanā^eb^. na ottappantīti ^b^anottappī,^eb^  akusalasamāpattiyā na bhāyantīti vuttaṃ hoti. tabbiparītā  ^b^ottappī^eb^. appaṃ sutametesanti ^b^appassutā, appa^eb^nti ca  thokanti na gahetabbaṃ, natthīti gahetabbaṃ. ``appassutā''ti hi  nissutā sutavirahitā vuccanti. bahu sutametesanti ^b^bahussutā,^eb^  tathāgatabhāsitaṃ ekampi gāthaṃ yāthāvato ñatvā anurūpapaṭipannānametaṃ  adhivacanaṃ. kucchitā sīdantīti ^b^kusītā,^eb^ hīnavīriyānametaṃ  adhivacanaṃ. āraddhaṃ ^a^M1.0194^ea^ vīriyametesanti ^b^āraddhavīriyā,^eb^  sammappadhānayuttānametaṃ adhivacanaṃ, muṭṭhā sati etesanti  ^b^muṭṭhassatī,^eb^ naṭṭhassatīti vuttaṃ hoti. upaṭṭhitā sati etesanti  ^b^upaṭṭhitassatī,^eb^ niccaṃ ārammaṇābhimukhappavattasatīnametaṃ adhivacanaṃ.  duṭṭhā paññā etesanti ^b^duppaññā,^eb^ naṭṭhapaññāti vuttaṃ hoti.  paññāya sampannāti ^b^paññāsampannā, paññā^eb^ti ca idha  vipassanāpaññā veditabbā. vipassanāsambhāro hi paripūro imasmiṃ  ṭhāne āgato, tasmā vipassanāpaññāva ayanti porāṇānaṃ āṇā.<br/><br/>[03] idāni ekameva lokuttaraguṇānaṃ antarāyakaraṃ aniyyānikadiṭṭhiṃ  tīhākārehi dassento ^b^sandiṭṭhiparāmāsī^eb^tiādimāha. tattha  sandiṭṭhiṃ parāmasantīti ^b^sandiṭṭhiparāmāsī^eb^. ādhānaṃ gaṇhantīti  ^b^ādhānaggāhī, ādhāna^eb^nti daḷhaṃ vuccati, daḷhaggāhīti attho.  yuttakāraṇaṃ disvāva laddhiṃ paṭinissajjantīti ^b^paṭinissaggī,^eb^  dukkhena kicchena kasirena bahumpi kāraṇaṃ dassetvā na sakkā  paṭinissaggaṃ kātunti ^b^duppaṭinissaggī,^eb^ ye attano uppannaṃ diṭṭhiṃ  idameva saccanti daḷhaṃ gaṇhitvā api buddhādīhi kāraṇaṃ dassetvā  vuccamānā na paṭinissajjanti, tesametaṃ adhivacanaṃ. tādisā hi  puggalā yaṃ yadeva dhammaṃ vā adhammaṃ vā gaṇhanti, taṃ sabbaṃ ``evaṃ  amhākaṃ ācariyehi kathitaṃ, evaṃ amhehi ^a^P1.0191^ea^  suta''nti kummova aṅgāni sake kapāle antoyeva samodahanti,  kumbhīlaggāhaṃ gaṇhanti na vissajjanti. vuttavipariyāyena sukkapakkho  veditabbo. <br/><br/>[03] 84^b^.^eb^ evaṃ catucattālīsāya ākārehi sallekhaṃ  dassetvā idāni tasmiṃ sallekhe cittuppādassāpi bahūpakārataṃ dassetuṃ  ^b^cittuppādampi kho aha^eb^ntiādimāha.<br/><br/>[03] tassattho ^a^V1.0199^ea^, ahaṃ, cunda, kusalesu dhammesu cittuppādampi bahūpakāraṃ  vadāmi, yā panetā kāyena ca vācāya ca anuvidhiyanā, yathā paṭhamaṃ  cittaṃ uppannaṃ, tatheva tesaṃ dhammānaṃ kāyena karaṇaṃ, vācāya ca  ``karothā''ti āṇāpanaṃ vā, uggahaparipucchādīni vā, tattha vādoyeva  ko, ekantabahūpakārāyeva hi tā anuvidhiyanāti dasseti. kasmā  panettha cittuppādopi bahūpakāroti? ekantahitasukhāvahattā  anuvidhiyanānaṃ hetuttā ca.<br/><br/>[03] ``dānaṃ ^a^M1.0195^ea^ dassāmī''ti hi cittuppādo sayampi  ekantahitasukhāvaho anuvidhiyanānampi hetu, evañhi uppannacittattāyeva  dutiyadivase mahāvīthiṃ pidahitvā mahāmaṇḍapaṃ katvā bhikkhusatassa vā  bhikkhusahassassa vā dānaṃ deti, ``bhikkhusaṅghaṃ nimantetha pūjetha  parivisathā''ti parijane āṇāpeti. evaṃ ``saṅghassa cīvaraṃ  senāsanaṃ bhesajjaṃ dassāmī''ti cittuppādo sayampi  ekantahitasukhāvaho anuvidhiyanānampi hetu, evaṃ uppannacittattāyeva hi  cīvarādīni abhisaṅkharoti deti dāpeti ca. esa nayo  saraṇagamanādīsu. <br/><br/>[01] ``saraṇaṃ gacchāmī''ti hi cittaṃ uppādetvāva pacchā  kāyena vā vācāya vā saraṇaṃ gaṇhāti. tathā ``pañcaṅgaṃ aṭṭhaṅgaṃ  dasaṅgaṃ vā sīlaṃ samādiyissāmī''ti cittaṃ uppādetvā kāyena vā  vācāya vā samādiyati, ``pabbajitvā catūsu sīlesu  patiṭṭhahissāmī''ti ca cittaṃ uppādetvā kāyena vācāya ca pūretabbaṃ  sīlaṃ pūreti. ``buddhavacanaṃ uggahessāmī''ti cittaṃ uppādetvāva ekaṃ  vā nikāyaṃ dve vā tayo vā cattāro vā pañca vā nikāye vācāya  uggaṇhāti. evaṃ  dhutaṅgasamādāna-kammaṭṭhānuggaha-kasiṇaparikamma-jhānasamāpattivipassanāmaggaphala-  paccekabodhi-sammāsambodhivasena netabbaṃ.<br/><br/>[03] ``buddho bhavissāmī''ti hi cittuppādo sayampi  ekantahitasukhāvaho anuvidhiyanānampi hetu, evañhi uppannacittattāyeva  ^a^P1.0192^ea^ aparena samayena kappasatasahassādhikāni cattāri  asaṅkheyyāni kāyena vācāya ca pāramiyo pūretvā sadevakaṃ lokaṃ  tārento vicarati. evaṃ sabbattha cittuppādopi bahūpakāro.  kāyavācāhi pana anuvidhiyanā atibahūpakārāyevāti veditabbā.<br/><br/>[03] evaṃ ^a^V1.0200^ea^ kusalesu dhammesu cittuppādassāpi bahūpakārataṃ dassetvā  idāni tattha niyojento ``tasmā tiha cundā''tiādimāha. taṃ  atthato pākaṭameva. <br/><br/>[03] 85^b^.^eb^ evaṃ catucattālīsāya ākārehi dassite sallekhe  cittuppādassāpi bahūpakārataṃ dassetvā idāni tasseva sallekhassa  hitādhigamāya maggabhāvaṃ dassento ^b^seyyathāpī^eb^tiādimāha.<br/><br/>[03] tassattho ^a^M1.0196^ea^, yathā nāma, cunda, khāṇukaṇṭakapāsāṇādīhi visamo  maggo bhaveyya, tassa parikkamanāya parivajjanatthāya añño  suparikammakato viya bhūmibhāgo samo maggo bhaveyya, yathā ca  rukkhamūlapāsāṇapapātakumbhīlamakarādi paribyākulaṃ visamaṃ titthamassa,  tassa parikkamanāya parivajjanatthāya aññaṃ avisamaṃ anupubbagambhīraṃ  sopānaphalakasadisaṃ titthaṃ bhaveyya, yaṃ paṭipanno sukheneva taṃ nadiṃ vā  taḷākaṃ vā ajjhogāhetvā nhāyeyya vā uttareyya vā, evameva kho,  cunda, visamamaggavisamatitthasadisāya vihiṃsāya samannāgatassa  vihiṃsakapuggalassa samamaggasamatitthasadisā avihiṃsā hoti  parikkamanāya. yatheva hi visamamaggatitthaparivajjanatthāya samo maggo  ca titthañca paṭiyattaṃ, evaṃ vihiṃsāparivajjanatthāya avihiṃsā  paṭiyattā, yaṃ paṭipanno sukheneva manussagatiṃ vā devagatiṃ vā  ajjhogāhetvā sampattiṃ vā anubhaveyya uttareyya vā lokā. eteneva  upāyena sabbapadāni yojetabbāni. <br/><br/>[03] 86^b^.^eb^ evaṃ tasseva hitādhigamāya maggabhāvaṃ dassetvā  idāni uparibhāgaṅgamanīyataṃ dassento, ^b^seyyathāpī^eb^tiādimāha.<br/><br/>[03] tassattho, yathā nāma, cunda, ye keci akusalā dhammā  paṭisandhiyā janakā vā ajanakā vā, dinnāyapi paṭisandhiyā  vipākajanakā vā ajanakā vā, sabbe te jātivasena  adhobhāgaṅgamanīyāti evaṃnāmāva honti, vipākakāle  aniṭṭhākantavipākattā. yathā ca ye keci kusalā dhammā ^a^P1.0193^ea^  paṭisandhiyā janakā vā ajanakā vā dinnāyapi  paṭisandhiyā vipākajanakā vā ajanakā vā, sabbe te jātivasena  uparibhāgaṅgamanīyāti evaṃnāmāva honti, vipākakāle  iṭṭhakantavipākattā, evameva kho, cunda, vihiṃsakassa...pe0...  uparibhāgāyāti. tatrāyaṃ opammasaṃsandanā -- yathā sabbe akusalā  adhobhāgaṅgamanīyā, evaṃ vihiṃsakassa ^a^V1.0201^ea^ ekā vihiṃsāpi. yathā ca  sabbe kusalā uparibhāgaṅgamanīyā, evaṃ avihiṃsakassa ekā  avihiṃsāpi. eteneva upāyena akusalaṃ akusalena kusalañca  kusalena upametabbaṃ, ayaṃ kirettha adhippāyoti. <br/><br/>[03] 87^b^.^eb^ evaṃ tasseva sallekhassa uparibhāgaṅgamanīyataṃ  dassetvā idāni parinibbāpane samatthabhāvaṃ dassetuṃ ^b^so vata  cundā^eb^tiādimāha. tattha ^a^M1.0197^ea^ ^b^so^eb^ti vuttappakārapuggalaniddeso.  tassa yoti imaṃ uddesavacanaṃ āharitvā yo attanā palipapalipanno,  so vata, cunda, paraṃ palipapalipannaṃ uddharissatīti evaṃ sabbapadesu  sambandho veditabbo. ^b^palipapalipanno^eb^ti gambhīrakaddame nimuggo  vuccati, no ca kho ariyassa vinaye. ariyassa pana vinaye  ^b^palipa^eb^nti pañca kāmaguṇā vuccanti. ^b^palipanno^eb^ti tattha  nimuggo bālaputhujjano, tasmā evamettha atthayojanā veditabbā.  yathā, cunda, koci puriso yāva nāsikaggā gambhīre kaddame nimuggo  aparaṃ tattheva nimuggaṃ hatthe vā sīse vā gahetvā uddharissatīti netaṃ  ṭhānaṃ vijjati, na hi taṃ kāraṇamatthi, yena so taṃ uddharitvā thale  patiṭṭhapeyya, evameva yo attanā pañcakāmaguṇapalipe palipanno, so vata  paraṃ tatheva palipapalipannaṃ uddharissatīti netaṃ ṭhānaṃ vijjati. <br/><br/>[01] tattha siyā ayuttametaṃ, puthujjanānampi  bhikkhubhikkhunīupāsakaupāsikānaṃ dhammadesanaṃ sutvā hontiyeva dhammaṃ  abhisametāro, tasmā palipapalipanno uddharatīti, taṃ na tathā daṭṭhabbaṃ.  bhagavāyeva hi tattha uddharati, pasaṃsāmattameva pana dhammakathikā  labhanti raññā pahitalekhavācako viya. yathā hi rañño  paccantajanapade pahitaṃ lekhaṃ tattha manussā lekhaṃ vācetuṃ ajānantā yo  vācetuṃ jānāti, tena vācāpetvā tamatthaṃ sutvā ``rañño āṇā''ti  ādarena sampādenti, na ca nesaṃ ^a^P1.0194^ea^ hoti  ``lekhavācakassa ayaṃ āṇā''ti. lekhavācako pana ``vissaṭṭhāya  vācāya vācesi anelagaḷāyā''ti pasaṃsāmattameva labhati, evameva  kiñcāpi sāriputtapabhutayo dhammakathikā dhammaṃ desenti, atha kho  likhitapaṇṇavācako viya te honti. bhagavatoyeva pana sā  dhammadesanā rañño āṇā viya. ye ca taṃ sutvā dhammaṃ abhisamenti,  te bhagavāyeva uddharatīti veditabbā. dhammakathikā pana ``vissaṭṭhāya  vācāya dhammaṃ desenti anelagaḷāyā''ti pasaṃsāmattameva labhantīti.  tasmā yuttamevetanti. vuttavipariyāyena sukkapakkho veditabbo.<br/><br/>[03] ^b^adanto^eb^ ^a^V1.0202^ea^ ^b^avinīto aparinibbuto^eb^ti ettha pana  anibbisatāya ^b^adanto^eb^. asikkhitavinayatāya ^b^avinīto^eb^.  anibbutakilesatāya ^b^aparinibbuto^eb^ti veditabbo. so  tādiso paraṃ damessati, nibbisaṃ karissati ^a^M1.0198^ea^, vinessati vā tisso  sikkhā sikkhāpessati, parinibbāpessati vā tassa kilese  nibbāpessatīti netaṃ ṭhānaṃ vijjati. vuttavipariyāyena sukkapakkho  veditabbo.<br/><br/>[03] ^b^evameva kho, cunda, vihiṃsakassa...pe0...  parinibbānāyā^eb^ti ettha pana evamattho veditabbo -- yathā hi  attanā apalipapalipanno paraṃ palipapalipannaṃ uddharissati, danto  damessati, vinīto vinessati, parinibbuto parinibbāpessatīti  ṭhānametaṃ vijjatīti. kiṃ pana tanti? apalipapalipannattaṃ, dantattaṃ  vinītattaṃ parinibbutattañca, evameva kho, cunda, vihiṃsakassa  purisapuggalassa avihiṃsā hoti parinibbānāya. kiṃ vuttaṃ hoti?  yo attanā avihiṃsako, tassa yā avihiṃsā, ayaṃ yā esā  vihiṃsakassa parassa vihiṃsā, tassā parinibbānāya hoti, attanā  hi avihiṃsako parassa vihiṃsācetanaṃ nibbāpessatīti ṭhānametaṃ  vijjati. kiṃ pana tanti? avihiṃsakattameva. yañhi yena attanā  adhigataṃ hoti, so paraṃ tadatthāya samādapetuṃ sakkotīti.<br/><br/>[03] atha vā yathā attanā apalipanno danto vinīto parinibbuto  paraṃ palipapalipannaṃ adantaṃ avinītaṃ aparinibbutañca uddharissati  damessati vinessati parinibbāpessatīti ṭhānametaṃ vijjati, evameva  vihiṃsakassa purisapuggalassa vihiṃsāpahānāya maggaṃ bhāvayato uppannā  avihiṃsā hoti parinibbānāya. parinibbuto viya hi  aparinibbutaṃ avihiṃsācetanāva vihiṃsācetanaṃ parinibbāpetuṃ ^a^P1.0195^ea^  samatthā. etamatthaṃ dassento ``evameva kho,  cundā''tiādimāhāti evamettha attho daṭṭhabbo. yathā cettha, evaṃ  sabbapadesu. ativitthārabhayena pana anupadayojanā na katāti. <br/><br/>[03] 88^b^.^eb^ evaṃ tassa parinibbāpane samatthabhāvaṃ dassetvā  idāni taṃ desanaṃ nigametvā dhammapaṭipattiyaṃ niyojetuṃ ^b^iti kho,  cundā^eb^tiādimāha. tattha ^b^sallekhapariyāyo^eb^ti sallekhakāraṇaṃ.  esa nayo sabbattha ettha avihiṃsādayo eva vihiṃsādīnaṃ sallekhanato  sallekhakāraṇaṃ ^a^V1.0203^ea^. tesaṃ vasena cittassa uppādetabbato cittupādakāraṇaṃ,  vihiṃsādi, parikkamanassa hetuto parikkamanakāraṇaṃ,  uparibhāganipphādanato uparibhāgakāraṇaṃ ^a^M1.0199^ea^, vihiṃsādīnaṃ parinibbāpanato  parinibbānakāraṇanti veditabbā. ^b^hitesinā^eb^ti hitaṃ esantena.  ^b^anukampakenā^eb^ti anukampamānena. ^b^anukampaṃ upādāyā^eb^ti  anukampaṃ cittena pariggahetvā, pariccātipi vuttaṃ hoti. ^b^kataṃ vo  taṃ mayā^eb^ti taṃ mayā ime pañca pariyāye dassentena tumhākaṃ kataṃ.  ettakameva hi anukampakassa satthu kiccaṃ, yadidaṃ aviparītadhammadesanā.  ito paraṃ pana paṭipatti nāma sāvakānaṃ kiccaṃ. tenāha  ^b^etāni, cunda, rukkhamūlāni...pe0... amhākaṃ anusāsanī^eb^ti.<br/><br/>[03] tattha ca ^b^rukkhamūlānī^eb^ti iminā rukkhamūlasenāsanaṃ  dasseti. ^b^suññāgārānī^eb^ti iminā janavivittaṭṭhānaṃ.  ubhayenāpi ca yogānurūpasenāsanamācikkhati, dāyajjaṃ niyyāteti.  ^b^jhāyathā^eb^ti ārammaṇūpanijjhānena aṭṭhatiṃsārammaṇāni,  lakkhaṇūpanijjhānena ca aniccādito khandhāyatanādīni  upanijjhāyatha, samathañca vipassanañca vaḍḍhethāti vuttaṃ hoti.  ^b^mā pamādatthā^eb^ti mā pamajjittha. ^b^mā pacchā vippaṭisārino  ahuvatthā^eb^ti ye hi pubbe daharakāle, ārogyakāle,  sattasappāyādisampattikāle, satthu sammukhībhāvakāle ca  yonisomanasikāravirahitā rattindivaṃ maṅgulabhattā hutvā seyyasukhaṃ  middhasukhamanubhontā pamajjanti, te pacchā jarākāle, rogakāle,  maraṇakāle, vipattikāle, satthu parinibbutakāle ca taṃ pubbe  pamādavihāraṃ anussarantā, sappaṭisandhikālakiriyañca bhāriyaṃ  sampassamānā vippaṭisārino honti, tumhe pana tādisā mā  ahuvatthāti etamatthaṃ dassento āha ``mā ^a^P1.0196^ea^ pacchā  vippaṭisārino ahuvatthā''ti. ^b^ayaṃ vo amhākaṃ anusāsanī^eb^ti  ayaṃ amhākaṃ santikā ``jhāyatha mā pamādatthā''ti tumhākaṃ  anusāsanī, ovādoti vuttaṃ hoti. <br/><br/>[06] papañcasūdaniyā majjhimanikāyaṭṭhakathāya <br/><br/>[06] sallekhasuttavaṇṇanā niṭṭhitā.<br/><br/>[03]  


volume: 29
item: 42
title: ākaṅkheyyasuttavaṇṇanā^vatthasuttavaṇṇanā^sallekhasuttavaṇṇanā^sammādiṭṭhisuttavaṇṇanā^
content:
  [03] 89^b^.^eb^ ^b^evaṃ^eb^ ^a^V1.0204^ea^ ^b^me suta^eb^nti sammādiṭṭhisuttaṃ. tattha  ``sammādiṭṭhi sammādiṭṭhīti, āvuso, vuccati, kittāvatā nu kho,  āvuso''ti vā ``katamaṃ panāvuso ^a^M1.0200^ea^, akusala''nti vā evaṃ yattakā  therena pucchā vuttā, sabbā kathetukamyatā pucchā eva.<br/><br/>[03] tattha yasmā jānantāpi sammādiṭṭhīti vadanti ajānantāpi  bāhirakāpi sāsanikāpi anussavādivasenāpi attapaccakkhenāpi,  tasmā taṃ bahūnaṃ vacanaṃ upādāya dvikkhattuṃ āmasanto ``sammādiṭṭhi  sammādiṭṭhīti, āvuso, vuccatī''ti āha. ayañhi ettha adhippāyo,  aparehipi sammādiṭṭhīti vuccati, athāparehipi sammādiṭṭhīti vuccati,  svāyaṃ evaṃ vuccamāno atthañca lakkhaṇañca upādāya kittāvatā nu  kho, āvuso, ariyasāvako sammādiṭṭhi hotīti. tattha  ^b^sammādiṭṭhī^eb^ti sobhanāya pasatthāya ca diṭṭhiyā samannāgato.  yadā pana dhammeyeva ayaṃ sammādiṭṭhisaddo vattati, tadāssa sobhanā  pasatthā ca diṭṭhi ^b^sammādiṭṭhī^eb^ti evamattho veditabbo.<br/><br/>[03] sā cāyaṃ sammādiṭṭhi duvidhā hoti lokiyā lokuttarāti.  tattha kammassakatāñāṇaṃ saccānulomikañāṇañca lokiyā sammādiṭṭhi,  saṅkhepato vā sabbāpi sāsavā paññā. ariyamaggaphalasampayuttā  paññā lokuttarā sammādiṭṭhi. puggalo pana tividho hoti puthujjano  sekkho asekkho ca. tattha puthujjano duvidho hoti bāhirako  sāsaniko ca. tattha bāhirako kammavādī kammassakatādiṭṭhiyā  sammādiṭṭhi hoti, no saccānulomikāya attadiṭṭhiparāmāsakattā.  sāsaniko dvīhipi. sekkho niyatāya sammādiṭṭhiyā sammādiṭṭhi.  asekkho asekkhāya. idha pana niyatāya niyyānikāya  lokuttarakusalasammādiṭṭhiyā samannāgato ``sammādiṭṭhī''ti adhippeto.  tenevāha ``ujugatāssa diṭṭhi dhamme aveccappasādena samannāgato  āgato imaṃ saddhamma''nti, lokuttarakusalasammādiṭṭhiyeva hi  antadvayamanupagamma ujubhāvena gatattā ^a^P1.0197^ea^,  kāyavaṅkādīni ca sabbavaṅkāni samucchinditvā gatattā ujugatā hoti,  tāyeva ^a^V1.0205^ea^ ca diṭṭhiyā samannāgato navappakārepi lokuttaradhamme  aveccappasādena acalappasādena samannāgato hoti, sabbadiṭṭhigahanāni  ca vinibbeṭhento sabbakilese pajahanto jātisaṃsārā nikkhamanto  paṭipattiṃ pariniṭṭhapento ariyena maggena āgato imaṃ sambuddhappaveditaṃ  amatogadhaṃ nibbānasaṅkhātaṃ ^b^saddhamma^eb^nti vuccati. <br/><br/>[01] ^b^yato kho^eb^ti kālaparicchedavacanametaṃ, yasmiṃ  kāleti vuttaṃ hoti. ^b^akusalañca pajānātī^eb^ti  dasākusalakammapathasaṅkhātaṃ akusalañca ^a^M1.0201^ea^ pajānāti, nirodhārammaṇāya  pajānanāya kiccavasena ``idaṃ dukkha''nti paṭivijjhanto akusalaṃ  pajānāti. ^b^akusalamūlañca pajānātī^eb^ti tassa mūlapaccayabhūtaṃ  akusalamūlañca pajānāti, teneva pakārena ``ayaṃ dukkhasamudayo''ti  paṭivijjhanto. esa nayo ^b^kusalañca kusalamūlañcā^eb^ti etthāpi.  yathā cettha, evaṃ ito paresu sabbavāresu kiccavaseneva vatthupajānanā  veditabbā. ^b^ettāvatāpī^eb^ti ettakena iminā  akusalādippajānanenāpi. ^b^sammādiṭṭhi hotī^eb^ti vuttappakārāya  lokuttarasammādiṭṭhiyā samannāgato hoti. ^b^ujugatāssa...pe0...  imaṃ saddhamma^eb^nti ettāvatā saṃkhittadesanā niṭṭhitā hoti.  desanāyeva cesā saṃkhittā, tesaṃ pana bhikkhūnaṃ vitthāravaseneva  sammāmanasikārappaṭivedho veditabbo. <br/><br/>[01] dutiyavāre pana desanāpi vitthārena  manasikārappaṭivedhopi vitthāreneva vuttoti veditabbo. tattha  ``saṃkhittadesanāya dve heṭṭhimamaggā, vitthāradesanāya dve uparimamaggā  kathitā''ti bhikkhū āhaṃsu vitthāradesanāvasāne ``sabbaso  rāgānusayaṃ pahāyā''tiādivacanaṃ sampassamānā. thero panāha  ``saṃkhittadesanāyapi cattāro maggā rāsito kathitā,  vitthāradesanāyapī''ti. yā cāyaṃ ^a^P1.0198^ea^ idha  saṃkhittavitthāradesanāsu vicāraṇā āvikatā, sā sabbavāresu idha  vuttanayeneva veditabbā. apubbānuttānapadavaṇṇanāmattameva hi ito paraṃ  karissāma. 


volume: 29
item: 43
title: vatthasuttavaṇṇanā^sallekhasuttavaṇṇanā^sammādiṭṭhisuttavaṇṇanā^^akusalakammapathavaṇṇanā
content:
  [03] tattha paṭhamavārassa tāva vitthāradesanāya ``pāṇātipāto kho,  āvuso, akusala''ntiādīsu akosallappavattiyā akusalaṃ veditabbaṃ,  parato vattabbakusalappaṭipakkhato ^a^V1.0206^ea^ vā. taṃ lakkhaṇato  sāvajjadukkhavipākaṃ saṃkiliṭṭhaṃ vā. ayaṃ tāvettha sādhāraṇapadavaṇṇanā.<br/><br/>[03] asādhāraṇesu pana pāṇassa atipāto ^b^pāṇātipāto,^eb^  pāṇavadho pāṇaghātoti vuttaṃ hoti. ^b^pāṇo^eb^ti cettha vohārato  satto, paramatthato jīvitindriyaṃ. tasmiṃ pana pāṇe pāṇasaññino  jīvitindriyupacchedakaupakkamasamuṭṭhāpikā kāyavacīdvārānaṃ  aññataradvārappavattā vadhakacetanā pāṇātipāto. so guṇavirahitesu  tiracchānagatādīsu pāṇesu khuddake pāṇe appasāvajjo, mahāsarīre  ^a^M1.0202^ea^ mahāsāvajjo. kasmā? payogamahantatāya. payogasamattepi  vatthumahantatāya. guṇavantesu manussādīsu appaguṇe pāṇe  appasāvajjo, mahāguṇe mahāsāvajjo. sarīraguṇānaṃ pana samabhāve  sati kilesānaṃ upakkamānañca mudutāya appasāvajjo, tibbatāya  mahāsāvajjoti veditabbo. tassa pañca sambhārā honti pāṇo,  pāṇasaññitā, vadhakacittaṃ, upakkamo, tena maraṇanti. cha payogā  sāhatthiko, āṇattiko, nissaggiyo, thāvaro, vijjāmayo,  iddhimayoti. imasmiṃ panettha vitthārīyamāne atipapañco hoti,  tasmā naṃ na vitthārayāma, aññañca evarūpaṃ. atthikehi pana  ^b^samantapāsādikaṃ vinayaṭṭhakathaṃ^eb^ (pārā0 aṭṭha0 2.172)  oloketvā gahetabbo.<br/><br/>[03] adinnassa ādānaṃ ^b^adinnādānaṃ,^eb^ parassa haraṇaṃ theyyaṃ,  corikāti vuttaṃ hoti. tattha ^b^adinna^eb^nti parapariggahitaṃ, yattha  paro yathākāmakāritaṃ āpajjanto adaṇḍāraho anupavajjo ca hoti.  tasmiṃ pana parapariggahite parapariggahitasaññino  tadādāyakaupakkamasamuṭṭhāpikā theyyacetanā adinnādānaṃ. taṃ hīne  parasantake appasāvajjaṃ ^a^P1.0199^ea^, paṇīte mahāsāvajjaṃ.  kasmā? vatthupaṇītatāya. vatthusamatte sati guṇādhikānaṃ santake  vatthusmiṃ mahāsāvajjaṃ. taṃ taṃ guṇādhikaṃ upādāya tato tato  hīnaguṇassa santake vatthusmiṃ appasāvajjaṃ. tassa pañca sambhārā  honti parapariggahitaṃ, parapariggahitasaññitā, theyyacittaṃ, upakkamo,  tena haraṇanti. cha payogā sāhatthikādayova. te ca kho  yathānurūpaṃ theyyāvahāro, pasayhāvahāro, paṭicchannāvahāro,  parikappāvahāro, kusāvahāroti imesaṃ avahārānaṃ vasena pavattāti  ayamettha saṅkhepo. vitthāro pana ^b^samantapāsādikāyaṃ^eb^ (pārā0  aṭṭha0 1.92) vutto.<br/><br/>[03] ^b^kāmesumicchācāro^eb^ti ^a^V1.0207^ea^ ettha pana ^b^kāmesū^eb^ti  methunasamācāresu. ^b^micchācāro^eb^ti ekantanindito lāmakācāro.  lakkhaṇato pana asaddhammādhippāyena kāyadvārappavattā  agamanīyaṭṭhānavītikkamacetanā kāmesumicchācāro.<br/><br/>[03] tattha ^b^agamanīyaṭṭhānaṃ^eb^ nāma purisānaṃ tāva māturakkhitā,  piturakkhitā, mātāpiturakkhitā, bhāturakkhitā, bhaginirakkhitā,  ñātirakkhitā, gottarakkhitā, dhammarakkhitā, sārakkhā,  saparidaṇḍāti māturakkhitādayo dasa ^a^M1.0203^ea^; dhanakkītā, chandavāsinī,  bhogavāsinī, paṭavāsinī, odapattakinī, obhaṭacumbaṭā, dāsī ca  bhariyā ca, kammakārī ca bhariyā ca, dhajāhatā, muhuttikāti etā ca  dhanakkītādayo dasāti ^b^vīsati itthiyo^eb^. itthīsu pana dvinnaṃ  sārakkhāsaparidaṇḍānaṃ, dasannañca dhanakkītādīnanti dvādasannaṃ itthīnaṃ  aññe purisā, idaṃ ^b^agamanīyaṭṭhānaṃ^eb^ nāma. so panesa  micchācāro sīlādiguṇarahite agamanīyaṭṭhāne appasāvajjo,  sīlādiguṇasampanne mahāsāvajjo. tassa cattāro sambhārā  agamanīyavatthu, tasmiṃ sevanacittaṃ, sevanapayogo,  maggenamaggappaṭipattiadhivāsananti. eko payogo sāhatthiko eva.<br/><br/>[03] ^b^musā^eb^ti ^a^P1.0200^ea^ visaṃvādanapurekkhārassa  atthabhañjako vacīpayogo kāyapayogo vā. visaṃvādanādhippāyena  panassa paravisaṃvādanakakāyavacīpayogasamuṭṭhāpikā cetanā  ^b^musāvādo^eb^. aparo nayo ^b^musā^eb^ti abhūtaṃ atacchaṃ vatthu.  ^b^vādo^eb^ti tassa bhūtato tacchato viññāpanaṃ. lakkhaṇato pana  atathaṃ vatthuṃ tathato paraṃ viññāpetukāmassa tathāviññattisamuṭṭhāpikā  cetanā musāvādo. so yamatthaṃ bhañjati, tassa appatāya  appasāvajjo, mahantatāya mahāsāvajjo. apica gahaṭṭhānaṃ attano  santakaṃ adātukāmatāya natthītiādinayappavatto appasāvajjo,  sakkhinā hutvā atthabhañjanatthaṃ vutto mahāsāvajjo. pabbajitānaṃ  appakampi telaṃ vā sappiṃ vā labhitvā hasādhippāyena ``ajja gāme  telaṃ nadīmaññe sandatī''ti purāṇakathānayena pavatto appasāvajjo,  adiṭṭhaṃyeva pana diṭṭhantiādinā nayena vadantānaṃ mahāsāvajjo. tassa  cattāro sambhārā honti atathaṃ vatthu, visaṃvādanacittaṃ, tajjo vāyāmo,  parassa tadatthavijānananti. eko payogo sāhatthikova. so  kāyena vā kāyappaṭibaddhena vā vācāya vā visaṃvādakakiriyākaraṇe  ^a^V1.0208^ea^ daṭṭhabbo. tāya ce kiriyāya paro tamatthaṃ jānāti, ayaṃ  kiriyāsamuṭṭhāpikacetanākkhaṇeyeva musāvādakammunā bajjhati.<br/><br/>[03] ^b^pisuṇā vācā^eb^tiādīsu yāya vācāya yassa taṃ vācaṃ  bhāsati, tassa hadaye attano piyabhāvaṃ parassa ca suññabhāvaṃ karoti,  sā ^b^pisuṇā vācā^eb^. yāya pana attānampi parampi pharusampi  karoti, sā vācā sayampi pharusā neva kaṇṇasukhā na hadayasukhā  vā, ayaṃ ^b^pharusā vācā^eb^. yena ^a^M1.0204^ea^ samphaṃ palapati niratthakaṃ, so  ^b^samphappalāpo^eb^. tesaṃ mūlabhūtā cetanāpi pisuṇāvācādināmameva  labhati, sā eva ca idha adhippetāti. tattha saṃkiliṭṭhacittassa  paresaṃ vā bhedāya attano piyakamyatāya vā kāyavacīpayogasamuṭṭhāpikā  cetanā pisuṇā vācā. sā yassa bhedaṃ karoti, tassa appaguṇatāya  appasāvajjā, mahāguṇatāya mahāsāvajjā. tassā cattāro sambhārā  bhinditabbo paro, ``iti ime nānā bhavissanti vinā  bhavissantī''ti bhedapurekkhāratā vā, ``ahaṃ ^a^P1.0201^ea^ piyo  bhavissāmi vissāsiko''ti piyakamyatā vā, tajjo vāyāmo, tassa  tadatthavijānananti.<br/><br/>[03] parassa mammacchedakakāyavacīpayogasamuṭṭhāpikā ekantapharusā  cetanā pharusā vācā. tassa āvibhāvatthamidaṃ vatthu -- eko kira  dārako mātuvacanaṃ anādiyitvā araññaṃ gacchati, taṃ mātā nivattetuṃ  asakkontī ``caṇḍā taṃ mahiṃsī anubandhatū''ti akkosi. athassa  tattheva araññe mahiṃsī uṭṭhāsi. dārako ``yaṃ mama mātā mukhena  kathesi taṃ mā hotu, yaṃ cittena cintesi taṃ hotū''ti  saccakiriyamakāsi. mahiṃsī tattheva baddhā viya aṭṭhāsi. evaṃ  mammacchedakopi payogo cittasaṇhatāya pharusā vācā na hoti.  mātāpitaro hi kadāci puttake evampi vadanti ``corā vo  khaṇḍākhaṇḍikaṃ karontū''ti, uppalapattampi ca nesaṃ upari patantaṃ na  icchanti. ācariyupajjhāyā ca kadāci nissitake evaṃ vadanti  ``kiṃ ime ahirikā anottappino caranti niddhamatha ne''ti. atha  kho nesaṃ āgamādhigamasampattiṃ icchanti. yathā ca cittasaṇhatāya  pharusā vācā na hoti, evaṃ vacanasaṇhatāya apharusā vācāpi na  hoti. na hi mārāpetukāmassa ``imaṃ sukhaṃ sayāpethā''ti vacanaṃ  apharusā vācā hoti. cittapharusatāya panesā pharusā vācāva. sā  yaṃ ^a^V1.0209^ea^ sandhāya pavattitā, tassa appaguṇatāya appasāvajjā, mahāguṇatāya  mahāsāvajjā. tassā tayo sambhārā akkositabbo paro, kupitacittaṃ,  akkosanāti.<br/><br/>[03] anatthaviññāpakakāyavacīpayogasamuṭṭhāpikā akusalacetanā  ^b^samphappalāpo^eb^. so āsevanamandatāya appasāvajjo,  āsevanamahantatāya mahāsāvajjo. tassa dve sambhārā  bhāratayuddhasītāharaṇādiniratthakakathāpurekkhāratā,  tathārūpīkathākathananti.<br/><br/>[03] abhijjhāyatīti ^a^M1.0205^ea^ ^b^abhijjhā,^eb^ parabhaṇḍābhimukhī hutvā  tanninnatāya pavattatīti attho. sā ``aho vata idaṃ mamassā''ti  evaṃ parabhaṇḍābhijjhāyanalakkhaṇā. adinnādānaṃ viya appasāvajjā ca  mahāsāvajjā ca. tassā dve sambhārā parabhaṇḍaṃ, attano pariṇāmanañca.  parabhaṇḍavatthuke hi lobhe uppannepi na tāva kammapathabhedo hoti,  yāva ``aho vatīdaṃ mamassā''ti attano na pariṇāmeti.<br/><br/>[03] hitasukhaṃ byāpādayatīti ^b^byāpādo^eb^. so paravināsāya  manopadosalakkhaṇo ^a^P1.0202^ea^, pharusā vācā viya  appasāvajjo mahāsāvajjo ca. tassa dve sambhārā parasatto ca, tassa  ca vināsacintā. parasattavatthuke hi kodhe uppannepi na tāva  kammapathabhedo hoti, yāva ``aho vatāyaṃ ucchijjeyya vinasseyyā''ti  tassa vināsaṃ na cinteti.<br/><br/>[03] yathābhuccagahaṇābhāvena micchā passatīti ^b^micchādiṭṭhi^eb^.  sā ``natthi dinna''ntiādinā nayena viparītadassanalakkhaṇā.  samphappalāpo viya appasāvajjā mahāsāvajjā ca. apica aniyatā  appasāvajjā, niyatā mahāsāvajjā. tassā dve sambhārā vatthuno ca  gahitākāraviparītatā, yathā ca taṃ gaṇhāti, tathābhāvena tassupaṭṭhānanti.<br/><br/>[03] imesaṃ pana dasannaṃ akusalakammapathānaṃ dhammato koṭṭhāsato  ārammaṇato vedanāto mūlatoti pañcahākārehi vinicchayo veditabbo.<br/><br/>[03] tattha ^a^V1.0210^ea^ ^b^dhammato^eb^ti etesu hi paṭipāṭiyā satta,  cetanādhammāva honti, abhijjhādayo tayo cetanāsampayuttā.<br/><br/>[03] ^b^koṭṭhāsato^eb^ti paṭipāṭiyā satta, micchādiṭṭhi cāti ime  aṭṭha kammapathā eva honti, no mūlāni. abhijjhābyāpādā  kammapathā ceva mūlāni ca. abhijjhā hi mūlaṃ patvā lobho  akusalamūlaṃ hoti. byāpādo doso akusalamūlaṃ.<br/><br/>[03] ^b^ārammaṇato^eb^ti pāṇātipāto jīvitindriyārammaṇato  saṅkhārārammaṇo hoti. adinnādānaṃ sattārammaṇaṃ vā  saṅkhārārammaṇaṃ vā. micchācāro phoṭṭhabbavasena saṅkhārārammaṇo.  sattārammaṇotipi eke. musāvādo sattārammaṇo vā saṅkhārārammaṇo  vā. tathā pisuṇā vācā. pharusā vācā sattārammaṇāva.  samphappalāpo diṭṭhasutamutaviññātavasena sattārammaṇo ^a^M1.0206^ea^ vā  saṅkhārārammaṇo vā, tathā abhijjhā. byāpādo sattārammaṇova.  micchādiṭṭhi tebhūmakadhammavasena saṅkhārārammaṇā.<br/><br/>[03] ^b^vedanāto^eb^ti pāṇātipāto dukkhavedano hoti. kiñcāpi  hi rājāno coraṃ disvā hasamānāpi ``gacchatha naṃ ghātethā''ti  vadanti, sanniṭṭhāpakacetanā pana nesaṃ dukkhasampayuttāva hoti.  adinnādānaṃ tivedanaṃ. micchācāro sukhamajjhattavasena dvivedano,  sanniṭṭhāpakacitte pana majjhattavedano na hoti. musāvādo tivedano,  tathā pisuṇā vācā. pharusā vācā dukkhavedanāva. samphappalāpo  tivedano ^a^P1.0203^ea^. abhijjhā sukhamajjhattavasena  dvivedanā, tathā micchādiṭṭhi. byāpādo dukkhavedano.<br/><br/>[03] ^b^mūlato^eb^ti pāṇātipāto dosamohavasena dvimūlako hoti.  adinnādānaṃ dosamohavasena vā lobhamohavasena vā. micchācāro  lobhamohavasena. musāvādo dosamohavasena vā lobhamohavasena vā,  tathā pisuṇā vācā samphappalāpo ca. pharusā vācā dosamohavasena.  abhijjhā mohavasena ekamūlā, tathā byāpādo. micchādiṭṭhi  lobhamohavasena dvimūlāti.<br/><br/>[03] ^b^lobho akusalamūla^eb^ntiādīsu lubbhatīti ^b^lobho^eb^.  dussatīti ^b^doso^eb^. muyhatīti ^b^moho^eb^. tesu lobho  sayañca akusalo sāvajjadukkhavipākaṭṭhena, imesañca pāṇātipātādīnaṃ  akusalānaṃ ^a^V1.0211^ea^ kesañci sampayuttappabhāvakaṭṭhena kesañci upanissayapaccayaṭṭhena  mūlanti ^b^akusalamūlaṃ^eb^. vuttampi cetaṃ ``ratto kho āvuso  rāgena abhibhūto pariyādinnacitto pāṇampi hanatī''tiādi.  dosamohānaṃ akusalamūlabhāvepi eseva nayo. <br/><br/>[06] akusalakammapathavaṇṇanā niṭṭhitā. 


volume: 29
item: 44
title: sallekhasuttavaṇṇanā^sammādiṭṭhisuttavaṇṇanā^^akusalakammapathavaṇṇanā^kusalakammapathavaṇṇanā
content:
  [03] ^b^pāṇātipātā veramaṇī kusala^eb^ntiādīsu  ^b^pāṇātipātā^eb^dayo vuttatthā eva. veraṃ maṇatīti ^b^veramaṇī,^eb^  veraṃ pajahatīti attho. viramati vā etāya karaṇabhūtāya, vikārassa  vekāraṃ katvāpi ^b^veramaṇī^eb^. ayaṃ tāvettha byañjanato vaṇṇanā.  atthato pana ^b^veramaṇī^eb^ti kusalacittasampayuttā virati. yā  ``pāṇātipātā viramantassa, yā tasmiṃ samaye ^a^M1.0207^ea^ pāṇātipātā ārati  viratī''ti evaṃ vuttā kusalacittasampayuttā virati, sā bhedato  tividho hoti sampattavirati samādānavirati samucchedaviratīti.  tattha asamādinnasikkhāpadānaṃ attano jātivayabāhusaccādīni  paccavekkhitvā ``ayuttaṃ amhākaṃ evarūpaṃ kātu''nti sampattavatthuṃ  avītikkamantānaṃ uppajjamānā virati ^b^sampattaviratī^eb^ti veditabbā  sīhaḷadīpe ^b^cakkanaupāsakassa^eb^ viya.<br/><br/>[03] tassa kira daharakāleyeva mātuyā rogo uppajji. vejjena ca  ``allasasamaṃsaṃ laddhuṃ vaṭṭatī''ti vuttaṃ. tato cakkanassa bhātā  ``gaccha tāta khettaṃ āhiṇḍāhī''ti cakkanaṃ pesesi. so tattha gato.  tasmiñca samaye eko saso taruṇasassaṃ khādituṃ āgato hoti,  so taṃ disvā vegena dhāvento valliyā baddho ``kiri kirī''ti  saddamakāsi. cakkano tena saddena gantvā taṃ gahetvā cintesi ``mātu  ^a^P1.0204^ea^ bhesajjaṃ karomī''ti. puna cintesi ``na metaṃ  patirūpaṃ, yvāhaṃ mātu jīvitakāraṇā paraṃ jīvitā voropeyya''nti.  atha naṃ ``gaccha araññe sasehi saddhiṃ tiṇodakaṃ paribhuñjā''ti muñci.  bhātarā ca ``kiṃ tāta saso laddho''ti pucchito taṃ pavattiṃ  ācikkhi. tato naṃ bhātā paribhāsi. so mātusantikaṃ gantvā  ``yatohaṃ ^a^V1.0212^ea^ jāto, nābhijānāmi sañcicca pāṇaṃ jīvitā voropetā''ti  saccaṃ vatvā adhiṭṭhāsi. tāvadevassa mātā arogā ahosi.<br/><br/>[03] samādinnasikkhāpadānaṃ pana sikkhāpadasamādāne ca tatuttari ca  attano jīvitampi pariccajitvā vatthuṃ avītikkamantānaṃ uppajjamānā  virati ^b^samādānaviratī^eb^ti veditabbā  uttaravaḍḍhamānapabbatavāsīupāsakassa viya.<br/><br/>[03] so kira ^b^ambariyavihāravāsīpiṅgalabuddharakkhitattherassa^eb^  santike sikkhāpadāni gahetvā khettaṃ kassati. athassa goṇo naṭṭho,  so taṃ gavesanto uttaravaḍḍhamānapabbataṃ āruhi, tatra naṃ mahāsappo  aggahesi. so cintesi ``imāyassa tikhiṇavāsiyā sīsaṃ  chindāmī''ti. puna cintesi ``na metaṃ patirūpaṃ, yvāhaṃ  bhāvanīyassa garuno santike sikkhāpadaṃ gahetvā bhindeyya''nti. evaṃ  yāvatatiyaṃ cintetvā ``jīvitaṃ ^a^M1.0208^ea^ pariccajāmi, na sikkhāpada''nti  aṃse ṭhapitaṃ tikhiṇadaṇḍavāsiṃ araññe chaḍḍesi. tāvadeva naṃ  mahāvāḷo muñcitvā agamāsīti.<br/><br/>[03] ariyamaggasampayuttā pana virati ^b^samucchedaviratī^eb^ti  veditabbā. yassā uppattito pabhuti ``pāṇaṃ ghātessāmī''ti  ariyapuggalānaṃ cittampi na uppajjatīti. sā panāyaṃ virati  kosallappavattiyā ^b^kusala^eb^nti vuttā. kucchitasayanato vā  kusanti laddhavohāraṃ dussīlyaṃ lunātītipi ^b^kusalaṃ^eb^.  katamañcāvuso kusalanti imassa pana pañhassa ananurūpattā kusalāti  na vuttā.<br/><br/>[03] yathā ca akusalānaṃ, evaṃ imesampi kusalakammapathānaṃ dhammato  koṭṭhāsato ārammaṇato vedanāto mūlatoti pañcahākārehi vinicchayo  veditabbo.<br/><br/>[03] tattha ^b^dhammato^eb^ti etesu hi paṭipāṭiyā satta cetanāpi  vaṭṭanti, viratiyopi. ante tayo cetanāsampayuttāva.<br/><br/>[03] ^b^koṭṭhāsato^eb^ti ^a^P1.0205^ea^ paṭipāṭiyā satta  kammapathā eva, no mūlāni. ante tayo kammapathā ceva ^a^V1.0213^ea^ mūlāni ca.  anabhijjhā hi mūlaṃ patvā alobho kusalamūlaṃ hoti. abyāpādo  adoso kusalamūlaṃ. sammādiṭṭhi amoho kusalamūlaṃ.<br/><br/>[03] ^b^ārammaṇato^eb^ti pāṇātipātādīnaṃ ārammaṇāneva etesaṃ  ārammaṇāni, vītikkamitabbatoyeva hi veramaṇī nāma hoti. yathā  pana nibbānārammaṇo ariyamaggo kilese pajahati, evaṃ  jīvitindriyādiārammaṇāpete kammapathā pāṇātipātādīni  dussīlyāni pajahantīti veditabbā.<br/><br/>[03] ^b^vedanāto^eb^ti sabbe sukhavedanā vā honti, majjhattavedanā  vā. kusalaṃ patvā hi dukkhavedanā nāma natthi.<br/><br/>[03] ^b^mūlato^eb^ti paṭipāṭiyā satta kammapathā ñāṇasampayuttacittena  viramantassa alobhādosāmohavasena timūlā honti.  ñāṇavippayuttacittena viramantassa dvimūlā. anabhijjhā  ñāṇasampayuttacittena viramantassa ^a^M1.0209^ea^ dvimūlā. ñāṇavippayuttacittena  ekamūlā. alobho pana attanāva attano mūlaṃ na hoti, abyāpādepi  eseva nayo. sammādiṭṭhi alobhādosavasena dvimūlāvāti.<br/><br/>[03] ^b^alobho kusalamūla^eb^ntiādīsu na lobhoti ^b^alobho,^eb^  lobhapaṭipakkhassa dhammassetaṃ adhivacanaṃ. adosāmohesupi eseva  nayo. tesu alobho sayañca kusalaṃ, imesañca pāṇātipātā  veramaṇīādīnaṃ kusalānaṃ kesañci sampayuttappabhāvakaṭṭhena kesañci  upanissayapaccayaṭṭhena mūlanti ^b^kusalamūlaṃ^eb^. adosāmohānampi  kusalamūlabhāve eseva nayo.<br/><br/>[03] idāni sabbampi taṃ saṅkhepena ca vitthārena ca desitamatthaṃ  nigamento ^b^yato kho āvuso^eb^tiādiappanāvāramāha. tattha  ^b^evaṃ akusalaṃ pajānātī^eb^ti evaṃ  yathāniddiṭṭhadasākusalakammapathavasena akusalaṃ pajānāti. ^b^evaṃ  akusalamūla^eb^ntiādīsupi eseva nayo. ettāvatā ekena nayena  catusaccakammaṭṭhānikassa yāva arahattā niyyānaṃ kathitaṃ hoti. kathaṃ?  ettha hi ṭhapetvā abhijjhaṃ dasa akusalakammapathā ca  kusalakammapathā ca dukkhasaccaṃ. abhijjhā ca lobho  akusalamūlañcāti ime dve dhammā nippariyāyena samudayasaccaṃ.  pariyāyena pana sabbepi kammapathā dukkhasaccaṃ. sabbāni  kusalākusalamūlāni samudayasaccaṃ. ubhinnaṃ appavatti nirodhasaccaṃ  ^a^V1.0214^ea^. dukkhaṃ parijānanto samudayaṃ pajahamāno nirodhaṃ ^a^P1.0206^ea^  pajānanto ariyamaggo maggasaccanti iti dve saccāni sarūpena  vuttāni, dve āvattahāravasena veditabbāni.<br/><br/>[03] ^b^so sabbaso rāgānusayaṃ pahāyā^eb^ti so evaṃ akusalādīni  pajānanto sabbākārena rāgānusayaṃ pajahitvā. ^b^paṭighānusayaṃ  paṭivinodetvā^eb^ti paṭighānusayañca sabbākāreneva nīharitvāti vuttaṃ  hoti. ettāvatā anāgāmimaggo kathito. ^b^asmīti  diṭṭhimānānusayaṃ samūhanitvā^eb^ti pañcasu khandhesu kañci dhammaṃ  anavakārīkaritvā ``asmī''ti iminā samūhaggahaṇākārena pavattaṃ  diṭṭhimānānusayaṃ samugghāṭetvā.<br/><br/>[03] tattha ^b^diṭṭhimānānusaya^eb^nti diṭṭhisadisaṃ mānānusayanti  vuttaṃ hoti. ayañhi mānānusayo asmīti pavattattā diṭṭhisadiso  hoti, tasmā evaṃ vutto ^a^M1.0210^ea^. imañca asmimānaṃ vitthārato  viññātukāmena khandhiyavagge khemakasuttaṃ (saṃ0 ni0  3.89)  oloketabbanti.<br/><br/>[03] ^b^avijjaṃ pahāyā^eb^ti vaṭṭamūlaṃ avijjaṃ pajahitvā. ^b^vijjaṃ  uppādetvā^eb^ti tassā avijjāya samugghāṭikaṃ arahattamaggavijjaṃ  uppādetvā. ettāvatā arahattamaggo kathito. ^b^diṭṭheva dhamme  dukkhassantakaro hotī^eb^ti asmiṃyeva attabhāve vaṭṭadukkhassa  paricchedakaro hoti. ^b^ettāvatāpi kho, āvuso^eb^ti desanaṃ  niyyāteti, imāya kammapathadesanāya vuttamanasikārappaṭivedhavasenapīti  vuttaṃ hoti. sesaṃ vuttanayameva. evaṃ anāgāmimaggārahattamaggehi  desanaṃ niṭṭhapesīti. <br/><br/>[06] kusalakammapathavaṇṇanā niṭṭhitā. 


volume: 29
item: 45
title: sammādiṭṭhisuttavaṇṇanā^^akusalakammapathavaṇṇanā^kusalakammapathavaṇṇanā^āhāravāravaṇṇanā
content:
  [03] 90^b^.^eb^ ^b^sādhāvusoti kho...pe0... āgato imaṃ  saddhamma^eb^nti evaṃ āyasmato sāriputtassa kusalākusalamukhena  catusaccadesanaṃ sutvā taṃ āyasmato sāriputtassa bhāsitaṃ  ``sādhāvuso''ti iminā vacanena te bhikkhū abhinanditvā imasseva  vacanassa samuṭṭhāpakena cittena anumoditvā vacasā sampaṭicchitvā  cetasā sampiyāyitvāti vuttaṃ hoti. idāni yasmā thero  nānappakārena ^a^V1.0215^ea^ catusaccadesanaṃ desetuṃ paṭibalo, yathāha ``sāriputto,  bhikkhave, pahoti cattāri ariyasaccāni vitthārena ācikkhituṃ  desetu''nti yasmā vā uttarimpi desetukāmova hutvā ``ettāvatāpi  kho''ti ^a^P1.0207^ea^ avaca, tasmā aparenapi nayena  saccadesanaṃ sotukāmā te bhikkhū āyasmantaṃ sāriputtaṃ uttariṃ pañhaṃ  apucchiṃsu. tena sayameva pucchitvā vissajjitapañhato uttariṃ siyā  kho panāvuso, aññopi pariyāyo bhaveyya aññampi kāraṇanti  iminā nayena aññaṃ atirekaṃ pañhaṃ pucchiṃsu, purimapañhassa vā  uparibhāge pucchiṃsūti vuttaṃ hoti. atha nesaṃ byākaramāno thero  ^b^siyā, āvuso^eb^tiādimāha. tatthāyaṃ anuttānapadavaṇṇanā,  ^b^āhāra^eb^nti paccayaṃ. paccayo hi āharati attano phalaṃ, tasmā  ``āhāro''ti vuccati.<br/><br/>[03] ^b^bhūtānaṃ^eb^ ^a^M1.0211^ea^ ^b^vā sattāna^eb^ntiādīsu ^b^bhūtā^eb^ti sañjātā,  nibbattā. ^b^sambhavesīna^eb^nti ye sambhavaṃ jātiṃ nibbattiṃ esanti  gavesanti. tattha catūsu yonīsu aṇḍajajalābujā sattā yāva  aṇḍakosaṃ vatthikosañca na bhindanti, tāva ^b^sambhavesino^eb^ nāma.  aṇḍakosaṃ vatthikosañca bhinditvā bahi nikkhantā ^b^bhūtā^eb^  nāma. saṃsedajā opapātikā ca paṭhamacittakkhaṇe sambhavesino nāma.  dutiyacittakkhaṇato pabhuti bhūtā nāma. yena yena vā iriyāpathena  jāyanti, yāva te tato aññaṃ na pāpuṇanti, tāva sambhavesino nāma.  tato paraṃ bhūtā nāma.<br/><br/>[03] atha vā ^b^bhūtā^eb^ti jātā abhinibbattā, ye bhūtāyeva na puna  bhavissantīti saṅkhyaṃ gacchanti, tesaṃ khīṇāsavānametaṃ adhivacanaṃ.  sambhavamesantīti ^b^sambhavesino^eb^. appahīnabhavasaṃyojanattā  āyatimpi sambhavaṃ esantānaṃ sekkhaputhujjanānametaṃ adhivacanaṃ. evaṃ  sabbathāpi imehi dvīhi padehi sabbasatte pariyādiyati.  ^b^vā^eb^saddo cettha sampiṇḍanattho, tasmā bhūtānañca sambhavesīnañcāti  ayamattho veditabbo.<br/><br/>[03] ^b^ṭhitiyā^eb^ti ṭhitatthaṃ. ^b^anuggahāyā^eb^ti anuggahatthaṃ  upakāratthaṃ. vacanabhedo cesa, attho pana dvinnampi padānaṃ ekoyeva.  atha vā ^b^ṭhitiyā^eb^ti tassa tassa sattassa uppannadhammānaṃ  anuppabandhavasena avicchedāya. ^b^anuggahāyā^eb^ti anuppannānaṃ  uppādāya. ubhopi cetāni bhūtānaṃ ṭhitiyā ceva anuggahāya ca.  sambhavesīnaṃ vā ṭhitiyā ceva anuggahāya cāti evaṃ ubhayattha  ^a^V1.0216^ea^ daṭṭhabbāni. ^b^kabaḷīkāro āhāro^eb^ti kabaḷaṃ katvā  ajjhoharitabbato ^a^P1.0208^ea^ kabaḷīkāro āhāro,  odanakummāsādivatthukāya ojāyetaṃ adhivacanaṃ. ^b^oḷāriko vā  sukhumo vā^eb^ti vatthuoḷārikatāya oḷāriko, vatthusukhumatāya  sukhumo. sabhāvena pana sukhumarūpapariyāpannattā kabaḷīkāro āhāro  sukhumova hoti. sāpi cassa vatthuto oḷārikatā sukhumatā ca  upādāyupādāya veditabbā.<br/><br/>[03] kumbhīlānañhi āhāraṃ upādāya morānaṃ āhāro sukhumo.  kumbhīlā kira pāsāṇe gilanti. te ca nesaṃ kucchippattāva  vilīyanti. morā sappavicchikādipāṇe khādanti. morānaṃ pana  āhāraṃ upādāya taracchānaṃ āhāro sukhumo. te kira  tivassachaḍḍitāni visāṇāni ceva aṭṭhīni ca khādanti. tāni ca  nesaṃ kheḷena temitamatteneva kandamūlaṃ viya ^a^M1.0212^ea^ mudukāni honti.  taracchānampi āhāraṃ upādāya hatthīnaṃ āhāro sukhumo. tepi  nānārukkhasākhāyo khādanti. hatthīnaṃ āhārato  gavayagokaṇṇamigādīnaṃ āhāro sukhumo. te kira nissārāni  nānārukkhapaṇṇādīni khādanti. tesampi āhārato gunnaṃ āhāro  sukhumo. te allasukkhatiṇāni khādanti. tesaṃ āhārato sasānaṃ  āhāro sukhumo. sasānaṃ āhārato sakuṇānaṃ āhāro sukhumo.  sakuṇānaṃ āhārato paccantavāsīnaṃ āhāro sukhumo. paccantavāsīnaṃ  āhārato gāmabhojakānaṃ āhāro sukhumo. gāmabhojakānaṃ āhārato  rājarājamahāmattānaṃ āhāro sukhumo. tesampi āhārato cakkavattino  āhāro sukhumo. cakkavattino āhārato bhummadevānaṃ āhāro sukhumo.  bhummadevānaṃ āhārato cātumahārājikānaṃ āhāro sukhumo. evaṃ  yāva paranimmitavasavattīnaṃ āhāro vitthāretabbo, tesaṃ āhāro  sukhumotveva niṭṭhaṃ patto.<br/><br/>[03] ettha ca oḷārike vatthusmiṃ ojā parittā hoti dubbalā,  sukhume balavatī. tathā hi ekapattapūrampi yāguṃ pīvato muhutteneva  jighacchito hoti, yaṃkañcideva khāditukāmo. sappiṃ pana pasaṭamattaṃ  pivitvā divasaṃ abhottukāmo hoti. tattha vatthu parissamaṃ  vinodeti, na pana sakkoti pāletuṃ. ojā pāleti, na sakkoti  parissamaṃ vinodetuṃ. dve pana ekato hutvā parissamañceva vinodenti  pālenti cāti.<br/><br/>[03] ^b^phasso^eb^ ^a^V1.0217^ea^ ^a^P1.0209^ea^ ^b^dutiyo^eb^ti  cakkhusamphassādi chabbidhopi phasso. etesu catūsu āhāresu  dutiyo āhāroti veditabbo. desanānayo eva cesa. tasmā  iminā nāma kāraṇena dutiyo vā tatiyo vāti idamettha na  gavesitabbaṃ. ^b^manosañcetanā^eb^ti cetanā eva vuccati.  ^b^viññāṇa^eb^nti yaṃkiñci cittaṃ.<br/><br/>[03] etthāha, yadi paccayaṭṭho āhāraṭṭho, atha kasmā aññesupi  sattānaṃ paccayesu vijjamānesu imeyeva cattāro vuttāti? vuccate,  ajjhattikasantatiyā ^a^M1.0213^ea^ visesapaccayattā. visesapaccayo hi  kabaḷīkārāhārabhakkhānaṃ sattānaṃ rūpakāyassa kabaḷīkāro āhāro.  nāmakāye vedanāya phasso, viññāṇassa manosañcetanā, nāmarūpassa  viññāṇaṃ. yathāha --<br/><br/>[02] ``seyyathāpi, bhikkhave, ayaṃ kāyo āhāraṭṭhitiko, āhāraṃ  paṭicca tiṭṭhati, anāhāro no tiṭṭhati. tathā phassapaccayā vedanā,  saṅkhārapaccayā viññāṇaṃ, viññāṇapaccayā nāmarūpa''nti.<br/><br/>[03] ko panettha āhāro, kiṃ āharatīti? kabaḷīkārāhāro  ojaṭṭhamakarūpāni āharati. phassāhāro tisso vedanā,  manosañcetanāhāro tayo bhave, viññāṇāhāro paṭisandhināmarūpanti.<br/><br/>[03] kathaṃ? kabaḷīkārāhāro tāva mukhe ṭhapitamattoyeva aṭṭha  rūpāni samuṭṭhāpeti. dantavicuṇṇitaṃ pana ajjhohariyamānaṃ ekekaṃ  sitthaṃ aṭṭhaṭṭha rūpāni samuṭṭhāpetiyeva. evaṃ ojaṭṭhamakarūpāni āharati.<br/><br/>[03] phassāhāro pana sukhavedaniyo phasso uppajjamāno sukhavedanaṃ  āharati, tathā dukkhavedaniyo dukkhaṃ, adukkhamasukhavedaniyo  adukkhamasukhanti evaṃ sabbathāpi phassāhāro tisso vedanā āharati.<br/><br/>[03] manosañcetanāhāro ^a^V1.0218^ea^ kāmabhavūpagaṃ kammaṃ kāmabhavaṃ āharati,  rūpārūpabhavūpagāni taṃ taṃ bhavaṃ. evaṃ sabbathāpi manosañcetanāhāro  tayo bhave āharati.<br/><br/>[03] viññāṇāhāro pana ye ca paṭisandhikkhaṇe taṃsampayuttakā tayo  khandhā, yāni ca tisantativasena tiṃsarūpāni uppajjanti,  sahajātādipaccayanayena tāni āharatīti vuccati. evaṃ viññāṇāhāro  paṭisandhināmarūpaṃ āharatīti.<br/><br/>[03] ettha ca manosañcetanāhāro tayo bhave āharatīti sāsavā  kusalākusalacetanāva vuttā. viññāṇaṃ paṭisandhināmarūpaṃ āharatīti  paṭisandhiviññāṇameva vuttaṃ ^a^P1.0210^ea^. avisesena pana  taṃsampayuttataṃsamuṭṭhānadhammānaṃ āharaṇato pete ^b^āhārā^eb^ti veditabbā.<br/><br/>[03] etesu ^a^M1.0214^ea^ catūsu āhāresu kabaḷīkārāhāro upatthambhento  āhārakiccaṃ sādheti. phasso phusantoyeva, manosañcetanā  āyūhamānāva. viññāṇaṃ vijānantameva.<br/><br/>[03] kathaṃ? kabaḷīkārāhāro hi upatthambhentoyeva kāyaṭṭhapanena  sattānaṃ ṭhitiyā hoti. kammajanitopi hi ayaṃ kāyo  kabaḷīkārāhārena upatthambhito dasapi vassāni vassasatampi yāva  āyuparimāṇaṃ tiṭṭhati. yathā kiṃ? yathā mātuyā janitopi dārako  dhātiyā thaññādīni pāyetvā posiyamānova ciraṃ tiṭṭhati, yathā  cupatthambhena upatthambhitagehaṃ. vuttampi cetaṃ --<br/><br/>[02] ``yathā mahārāja gehe patante aññena dārunā upatthambhenti,  aññena dārunā upatthambhitaṃ santaṃ evaṃ taṃ gehaṃ na patati, evameva kho  mahārāja ayaṃ kāyo āhāraṭṭhitiko, āhāraṃ paṭicca tiṭṭhatī''ti.<br/><br/>[03] evaṃ kabaḷīkāro āhāro upatthambhento āhārakiccaṃ sādheti.  evaṃ sādhentopi ca kabaḷīkāro āhāro dvinnaṃ rūpasantatīnaṃ paccayo  hoti āhārasamuṭṭhānassa ca upādinnassa ca. kammajānaṃ anupālako  hutvā paccayo hoti. āhārasamuṭṭhānānaṃ janako hutvā paccayo hoti.<br/><br/>[03] phasso ^a^V1.0219^ea^ pana sukhādivatthubhūtaṃ ārammaṇaṃ phusantoyeva  sukhādivedanāpavattanena sattānaṃ ṭhitiyā hoti. manosañcetanā  kusalākusalakammavasena āyūhamānāyeva bhavamūlanipphādanato sattānaṃ  ṭhitiyā hoti. viññāṇaṃ vijānantameva nāmarūpappavattanena sattānaṃ  ṭhitiyā hoti.<br/><br/>[03] evaṃ upatthambhanādivasena āhārakiccaṃ sādhayamānesu panetesu  cattāri bhayāni daṭṭhabbāni. seyyathidaṃ, kabaḷīkārāhāre nikantiyeva  bhayaṃ, phasse upagamanameva, manosañcetanāya āyūhanameva, viññāṇe  abhinipātoyeva bhayanti. kiṃ kāraṇā? kabaḷīkārāhāre hi  nikantiṃ katvā sītādīnaṃ purekkhatā sattā āhāratthāya  muddāgaṇanādikammāni karontā anappakaṃ dukkhaṃ nigacchanti. ekacce  ca imasmiṃ sāsane ^a^M1.0215^ea^ pabbajitvāpi vejjakammādikāya anesanāya āhāraṃ  pariyesantā diṭṭhepi dhamme gārayhā honti. samparāyepi tassa  saṅghāṭipi ādittā sampajjalitātiādinā lakkhaṇasaṃyutte vuttanayena  samaṇapetā honti. imināva tāva kāraṇena kabaḷīkārāhāre  nikantiyeva bhayanti veditabbā.<br/><br/>[03] phassaṃ upagacchantāpi ^a^P1.0211^ea^ phassassādino paresaṃ  rakkhitagopitesu dārādīsu bhaṇḍesu aparajjhanti. te saha bhaṇḍena  bhaṇḍasāmikā gahetvā khaṇḍākhaṇḍikaṃ vā chinditvā saṅkārakūṭesu  chaḍḍenti. rañño vā niyyātenti. tato ne rājā vividhā  kammakāraṇā kārāpeti. kāyassa ca bhedā duggati nesaṃ pāṭikaṅkhā  hoti. iti phassassādamūlakaṃ diṭṭhadhammikampi samparāyikampi bhayaṃ  sabbamāgatameva hoti. iminā kāraṇena phassāhāre upagamanameva  bhayanti veditabbaṃ.<br/><br/>[03] kusalākusalakammāyūhaneneva pana tammūlakaṃ tīsu bhavesu bhayaṃ  sabbamāgataṃyeva hoti. iminā kāraṇena manosañcetanāhāre  āyūhanameva bhayanti veditabbaṃ.<br/><br/>[03] paṭisandhiviññāṇañca yasmiṃ yasmiṃ ṭhāne abhinipatati, tasmiṃ  tasmiṃ ṭhāne paṭisandhināmarūpaṃ gahetvāva nibbattati, tasmiñca nibbatte  sabbabhayāni nibbattāniyeva honti, tammūlakattāti, iminā kāraṇena  viññāṇāhāre abhinipātoyeva bhayanti veditabbo.<br/><br/>[03] evaṃ ^a^V1.0220^ea^ sabhayesu pana imesu āhāresu sammāsambuddho  kabaḷīkārāhāre nikantipariyādānatthaṃ ``seyyathāpi, bhikkhave, dve  jāyampatikā''tiādinā (saṃ0 ni0  2.63) nayena  ^b^puttamaṃsūpamaṃ^eb^ desesi. phassāhāre nikantipariyādānatthaṃ  ``seyyathāpi, bhikkhave, gāvī niccammā''tiādinā nayena  ^b^niccammagāvūpamaṃ^eb^ desesi. manosañcetanāhāre  nikantipariyādānatthaṃ ``seyyathāpi, bhikkhave,  aṅgārakāsū''tiādinā nayena ^b^aṅgārakāsūpamaṃ^eb^ desesi.  viññāṇāhāre nikantipariyādānatthaṃ ``seyyathāpi, bhikkhave, coraṃ  āgucāri''ntiādinā nayena ^b^sattisatāhatūpamaṃ^eb^ desesi.<br/><br/>[03] tatrāyaṃ bhūtamatthaṃ katvā saṅkhepato atthayojanā, dve kira  jāyampatikā puttaṃ gahetvā parittena pātheyyena yojanasatikaṃ  kantāramaggaṃ ^a^M1.0216^ea^ paṭipajjiṃsu. tesaṃ paññāsa yojanāni gantvā pātheyyaṃ  niṭṭhāsi. te khuppipāsāturā viraḷacchāyāyaṃ nisīdiṃsu. tato  puriso bhariyaṃ āha ``bhadde ito samantā paññāsa yojanāni gāmo  vā nigamo vā natthi, tasmā yaṃ taṃ purisena kātabbaṃ bahumpi  kasigorakkhādikammaṃ, na dāni sakkā taṃ mayā kātuṃ, ehi maṃ māretvā  upaḍḍhamaṃsaṃ khāditvā upaḍḍhaṃ pātheyyaṃ ^a^P1.0212^ea^ katvā puttena  saddhiṃ kantāraṃ nittharāhī''ti. sāpi āha ``sāmi mayā dāni yaṃ  taṃ itthiyā kātabbaṃ bahumpi suttakantanādikammaṃ, taṃ kātuṃ na sakkā,  ehi maṃ māretvā upaḍḍhamaṃsaṃ khāditvā upaḍḍhaṃ pātheyyaṃ katvā puttena  saddhiṃ kantāraṃ nittharāhī''ti. tato so taṃ āha ``bhadde  mātugāmamaraṇena dvinnaṃ maraṇaṃ paññāyati. na hi mando kumāro  mātaraṃ vinā jīvituṃ sakkoti. yadi pana mayaṃ jīvāma, puna dārakaṃ  labheyyāma, handa dāni puttakaṃ māretvā maṃsaṃ gahetvā kantāraṃ  nittharāmā''ti.<br/><br/>[03] tato mātā puttamāha ``tāta pitu santikaṃ gacchāhī''ti. so  agamāsi. athassa pitā ``mayā puttakaṃ posessāmīti  kasigorakkhādīhi anappakaṃ dukkhamanubhūtaṃ, na sakkomi puttaṃ māretuṃ,  tvaṃyeva tava puttakaṃ mārehī''ti vatvā ``tāta mātusantikameva  gacchāhī''ti āha. so agamāsi. athassa mātāpi ``mayā puttaṃ  patthentiyā govatakukkuravatadevatāyācanādīhipi tāva anappakaṃ dukkhaṃ  anubhūtaṃ, ko pana vādo kucchinā pariharantiyā? na sakkāhaṃ puttaṃ  māretu''nti vatvā ``tāta pitusantikaṃyeva gacchāhī''ti āha. evaṃ  so dvinnaṃ antarā gacchantoyeva mato. te taṃ disvā paridevitvā  pubbe ^a^V1.0221^ea^ vuttanayeneva maṃsāni gahetvā khādantā pakkamiṃsu. tesaṃ so  puttamaṃsāhāro navahi kāraṇehi paṭikulattā neva davāya hoti, na  madāya na maṇḍanāya na vibhūsanāya, kevalaṃ kantāranittharaṇatthāyeva  hoti.<br/><br/>[03] katamehi navahi kāraṇehi paṭikūloti ce? sajātimaṃsatāya  ñātimaṃsatāya puttamaṃsatāya piyaputtamaṃsatāya taruṇamaṃsatāya  āmakamaṃsatāya agorasamaṃsatāya aloṇatāya adhūpitatāyāti. tasmā  yo bhikkhu kabaḷīkārāhāraṃ evaṃ puttamaṃsasadisaṃ passati ^a^M1.0217^ea^, so tattha  nikantiṃ pariyādiyati. ayaṃ tāva ^b^puttamaṃsūpamāyaṃ^eb^ atthayojanā.<br/><br/>[03] ^b^niccammagāvūpamāyaṃ^eb^ pana yathā sā gāvī gīvato yāva  khurā, tāva cammaṃ uddāletvā muttā yaṃ yadeva nissāya tiṭṭhati, tattha  pāṇakehi khajjamānā dukkhassevādhikaraṇaṃ hoti, evaṃ phassopi yaṃ  yadeva vatthuṃ ārammaṇaṃ vā nissāya tiṭṭhati, taṃtaṃvatthārammaṇasambhavassa  vedayitadukkhassa adhikaraṇameva hoti. tasmā yo bhikkhu phassāhāraṃ  evaṃ niccammagāvisadisaṃ passati ^a^P1.0213^ea^, so tattha  nikantiṃ pariyādiyati, ayaṃ ^b^niccammagāvūpamāyaṃ^eb^ atthayojanā.<br/><br/>[03] ^b^aṅgārakāsūpamāyaṃ^eb^ pana yathā sā aṅgārakāsu, evaṃ  mahāpariḷāhaṭṭhena tayo bhavā. yathā nānābāhāsu gahetvā tattha  upakaḍḍhakā dve purisā, evaṃ bhavesu upakaḍḍhanaṭṭhena manosañcetanā.  tasmā yo bhikkhu manosañcetanāhāraṃ evaṃ  aṅgārakāsūpakaḍḍhakapurisasadisaṃ passati, so tattha nikantiṃ  pariyādiyati, ayaṃ ^b^aṅgārakāsūpamāyaṃ^eb^ atthayojanā.<br/><br/>[03] ^b^sattisatāhatūpamāyaṃ^eb^ pana yena so puriso pubbaṇhasamaye  sattisatena haññati, tamassa sarīre vaṇamukhasataṃ katvā antarā aṭṭhatvā  vinivijjhitvā aparabhāgeyeva patati, evaṃ itarāni dve sattisatāni,  evamassa patitokāse apatitvā apatitvā gatāhi sattīhi sabbasarīraṃ  chiddāvachiddameva hoti, tassa ekavaṇamukhepi uppannassa dukkhassa  pamāṇaṃ natthi, ko pana vādo tīsu vaṇamukhasatesu? tattha  sattinipātakālo viya paṭisandhiviññāṇanibbattakālo.  vaṇamukhajananaṃ viya khandhajananaṃ. vaṇamukhesu dukkhavedanuppādo viya  ^a^V1.0222^ea^ jātesu khandhesu vaṭṭamūlakanānāvidhadukkhuppādo. aparo nayo,  āgucārī puriso viya paṭisandhiviññāṇaṃ. tassa sattighātehi  uppannavaṇamukhāni viya viññāṇapaccayā nāmarūpaṃ. vaṇamukhapaccayā  tassa purisassa kakkhaḷadukkhuppādo viya nāmarūpapaccayā viññāṇassa  dvattiṃsakammakāraṇāṭṭhanavutirogādivasena nānappakārakadukkhuppādo  daṭṭhabbo. tasmā yo bhikkhu viññāṇāhāraṃ evaṃ sattisatāhatasadisaṃ  passati. so tattha nikantiṃ pariyādiyati, ayaṃ  ^b^sattisatāhatūpamāyaṃ^eb^ atthayojanā.<br/><br/>[03] so ^a^M1.0218^ea^ evaṃ imesu āhāresu nikantiṃ pariyādiyanto cattāropi  āhāre parijānāti, yesu pariññātesu sabbampi pariññātaṃ vatthu  pariññātameva hoti. vuttañhetaṃ bhagavatā --<br/><br/>[02] ``kabaḷīkāre, bhikkhave, āhāre pariññāte pañcakāmaguṇiko  rāgo pariññāto hoti. pañcakāmaguṇike rāge pariññāte natthi taṃ  saṃyojanaṃ, yena saṃyojanena saṃyutto ariyasāvako puna imaṃ lokaṃ  āgaccheyya. phasse, bhikkhave, āhāre pariññāte tisso vedanā  pariññātā honti. tīsu ^a^P1.0214^ea^ vedanāsu pariññātāsu  ariyasāvakassa natthi kiñci uttarikaraṇīyanti vadāmi.  manosañcetanāya, bhikkhave, āhāre pariññāte tisso taṇhā  pariññātā honti. tīsu taṇhāsu pariññātāsu ariyasāvakassa  natthi kiñci uttarikaraṇīyanti vadāmi. viññāṇe, bhikkhave,  āhāre pariññāte nāmarūpaṃ pariññātaṃ hoti. nāmarūpe pariññāte  ariyasāvakassa natthi kiñci uttarikaraṇīyanti vadāmī''ti (saṃ0  ni0  2.63).<br/><br/>[03] ^b^taṇhāsamudayā āhārasamudayo^eb^ti purimataṇhāsamudayā  paṭisandhikānaṃ āhārānaṃ samudayo nibbatto hotīti attho. kathaṃ?  paṭisandhikkhaṇe hi tisantativasena uppannasamatiṃsarūpabbhantare jātā  ojā atthi. ayaṃ taṇhāpaccayā nibbatto upādinnakakabaḷīkārāhāro.  paṭisandhicittasampayuttā pana phassacetanā sayañca cittaṃ  viññāṇanti ime taṇhāpaccayā nibbattā upādinnakaphassamanosañcetanā  viññāṇāhārāti. evaṃ tāva purimataṇhāsamudayā paṭisandhikānaṃ  āhārānaṃ samudayo veditabbo. yasmā panidha upādinnakāpi  anupādinnakāpi āhārā missetvā kathitā, tasmā anupādinnakānampi  evaṃ taṇhāsamudayā āhārasamudayo veditabbo ^a^V1.0223^ea^.  aṭṭhalobhasahagatacittasamuṭṭhitesu hi rūpesu ojā atthi, ayaṃ  sahajātataṇhāpaccayā nibbatto anupādinnakakabaḷīkārāhāro.  lobhasahagatacittasampayuttā pana phassacetanā sayañca cittaṃ viññāṇanti  ime taṇhāpaccayā nibbattā anupādinnakaphassamanosañcetanā  viññāṇāhārāti.<br/><br/>[03] ^b^taṇhānirodhā^eb^ ^a^M1.0219^ea^ ^b^āhāranirodho^eb^ti imissā upādinnakānañca  anupādinnakānañca āhārānaṃ paccayabhūtāya taṇhāya nirodhena  āhāranirodho paññāyati. sesaṃ vuttanayameva. ayaṃ pana viseso,  idha cattāripi saccāni sarūpeneva vuttāni. yathā ca idha, evaṃ ito  uttarimpi sabbavāresūti. tasmā sabbattha asammuyhantena saccāni  uddharitabbāni. sabbavāresu ca ``ettāvatāpi kho āvuso''ti idaṃ  desanāniyyātanaṃ tattha tattha desitadhammavasena yojetabbaṃ. tassa idha  tāva ayaṃ yojanā ^b^ettāvatāpī^eb^ti imāya āhāradesanāya  vuttamanasikārappaṭivedhavasenāpīti vuttaṃ hoti. esa nayo sabbatthāpi. <br/><br/>[06] āhāravāravaṇṇanā niṭṭhitā. 


volume: 29
item: 46
title: ^akusalakammapathavaṇṇanā^kusalakammapathavaṇṇanā^āhāravāravaṇṇanā^saccavāravaṇṇanā
content:
  [03] 91^b^.^eb^ idāni ^a^P1.0215^ea^ ``sādhāvuso''ti  purimanayeneva therassa bhāsitaṃ abhinanditvā anumoditvā te bhikkhū  uttarimpi pañhaṃ pucchiṃsu. thero ca nesaṃ aññenapi pariyāyena  byākāsi. esa nayo ito paresupi sabbavāresu. tasmā ito paraṃ  evarūpāni vacanāni anāmasitvā yena yena pariyāyena byākaroti,  tassa tasseva atthaṃ vaṇṇayissāma. imassa pana vārassa  saṅkhepadesanāyaṃ ^b^dukkhañca pajānātī^eb^ti ettha ^b^dukkha^eb^nti  dukkhasaccaṃ. vitthāradesanāyaṃ pana yaṃ vattabbaṃ siyā, taṃ sabbaṃ  ^b^visuddhimagge^eb^ saccaniddese vuttamevāti. <br/><br/>[06] saccavāravaṇṇanā niṭṭhitā. 


volume: 29
item: 47
title:
  akusalakammapathavaṇṇanā^kusalakammapathavaṇṇanā^āhāravāravaṇṇanā^saccavāravaṇṇanā^jarāmaraṇavāravaṇṇanā

content:
  [03] 92^b^.^eb^ ito ^a^V1.0224^ea^ paraṃ paṭiccasamuppādavasena desanā hoti.  tattha jarāmaraṇavāre tāva ^b^tesaṃ tesa^eb^nti ayaṃ saṅkhepato anekesaṃ  sattānaṃ sādhāraṇaniddesoti ñātabbo. yā devadattassa jarā, yā  somadattassa jarāti evañhi divasampi kathentassa neva sattā  pariyādānaṃ ^a^M1.0220^ea^ gacchanti. imehi pana dvīhi padehi na koci satto  apariyādinno hoti. tasmā vuttaṃ ``ayaṃ saṅkhepato anekesaṃ  sattānaṃ sādhāraṇaniddeso''ti.<br/><br/>[03] ^b^tamhi tamhī^eb^ti ayaṃ gatijātivasena anekesaṃ nikāyānaṃ  sādhāraṇaniddeso. ^b^sattanikāye^eb^ti sādhāraṇaniddesena niddiṭṭhassa  sarūpanidassanaṃ. ^b^jarā jīraṇatā^eb^tiādīsu pana ^b^jarā^eb^ti  sabhāvaniddeso. ^b^jīraṇatā^eb^ti ākāraniddeso.  ^b^khaṇḍicca^eb^ntiādayo kālātikkame kiccaniddesā. pacchimā dve  pakatiniddesā. ayañhi ^b^jarā^eb^ti iminā padena sabhāvato  dīpitā, tenassāyaṃ sabhāvaniddeso. ^b^jīraṇatā^eb^ti iminā  ākārato. tenassāyaṃ ākāraniddeso. ^b^khaṇḍicca^eb^nti iminā  kālātikkame dantanakhānaṃ khaṇḍitabhāvakaraṇakiccato.  ^b^pālicca^eb^nti iminā kesalomānaṃ palitabhāvakaraṇakiccato.  ^b^valittacatā^eb^ti iminā maṃsaṃ milāpetvā tace  valittabhāvakaraṇakiccato dīpitā. tenassā ime  ^b^khaṇḍicca^eb^ntiādayo tayo kālātikkame kiccaniddesā. tehi  imesaṃ vikārānaṃ dassanavasena pākaṭībhūtā pākaṭajarā dassitā.  yatheva hi udakassa vā aggino vā vātassa vā tiṇarukkhādīnaṃ  sambhaggapalibhaggatāya vā jhāmatāya vā gatamaggo pākaṭo hoti, na ca  so gatamaggo ^a^P1.0216^ea^ tāneva udakādīni, evameva jarāya  dantādīsu khaṇḍiccādivasena gatamaggo pākaṭo, cakkhuṃ ummīletvāpi  gayhati. na ca khaṇḍiccādīneva jarā, na hi jarā cakkhuviññeyyā  hoti.<br/><br/>[03] ^b^āyuno saṃhāni indriyānaṃ paripāko^eb^ti imehi pana padehi  kālātikkameyeva abhibyattatāya  āyukkhayacakkhādīndriyaparipākasaññitāya pakatiyā dīpitā.  tenassime pacchimā dve pakatiniddesāti veditabbā.<br/><br/>[03] tattha yasmā jaraṃ pattassa āyu hāyati, tasmā jarā ``āyuno  saṃhānī''ti phalūpacārena vuttā ^a^V1.0225^ea^. yasmā ca daharakāle suppasannāni  sukhumampi attano visayaṃ sukheneva gaṇhanasamatthāni cakkhādīni  indriyāni jaraṃ pattassa paripakkāni āluḷitāni avisadāni  oḷārikampi attano visayaṃ gahetuṃ asamatthāni honti, tasmā  ``indriyānaṃ paripāko''tipi phalūpacāreneva ^a^M1.0221^ea^ vuttā. sā panāyaṃ evaṃ  niddiṭṭhā sabbāpi jarā pākaṭā paṭicchannāti duvidhā hoti.<br/><br/>[03] tattha dantādīsu khaṇḍabhāvādidassanato rūpadhammesu jarā  ^b^pākaṭajarā^eb^ nāma. arūpadhammesu pana tādisassa vikārassa  adassanato ^b^paṭicchannajarā^eb^ nāma. tattha yvāyaṃ khaṇḍādibhāvo  dissati, so tādisānaṃ dantādīnaṃ suviññeyyattā vaṇṇoyeva, taṃ  cakkhunā disvā manodvārena cintetvā ``ime dantā jarāya pahaṭā''ti  jaraṃ jānāti udakaṭṭhāne baddhāni gosīsādīni oloketvā heṭṭhā  udakassa atthibhāvaṃ jānanaṃ viya. puna avīci savīcīti evampi  duvidhā hoti. tattha maṇikanakarajatapavāḷasūriyādīnaṃ  mandadasakādīsu pāṇīnaṃ viya pupphaphalapallavādīsu ca apāṇīnaṃ viya  antarantarā vaṇṇavisesādīnaṃ duviññeyyattā jarā ^b^avīcijarā^eb^  nāma, nirantarajarāti attho. tato aññesu pana yathāvuttesu  antarantarā vaṇṇavisesādīnaṃ suviññeyyattā jarā ^b^savīcijarā^eb^  nāmāti veditabbā.<br/><br/>[03] ito paraṃ, ^b^tesaṃ tesa^eb^ntiādi vuttanayeneva veditabbaṃ.  ^b^cuti cavanatā^eb^tiādīsu pana ^b^cutī^eb^ti cavanakavasena vuccati,  ekacatupañcakkhandhānaṃ sāmaññavacanametaṃ. ^b^cavanatā^eb^ti  bhāvavacanena lakkhaṇanidassanaṃ. ^b^bhedo^eb^ti cutikkhandhānaṃ  bhaṅguppattiparidīpanaṃ. ^b^antaradhāna^eb^nti ghaṭasseva bhinnassa bhinnānaṃ  cutikkhandhānaṃ yena kenaci pariyāyena ṭhānābhāvaparidīpanaṃ. ^b^maccu  maraṇa^eb^nti maccusaṅkhātaṃ maraṇaṃ. tena ^b^samucchedamaraṇā^eb^dīni  nisedheti. ^b^kālo^eb^ nāma antako, tassa kiriyāti  ^b^kālakiriyā^eb^. etena lokasammutiyā maraṇaṃ dīpeti.<br/><br/>[03] idāni paramatthena ^a^P1.0217^ea^ dīpetuṃ, ^b^khandhānaṃ  bhedo^eb^tiādimāha. paramatthena hi khandhāyeva bhijjanti, na satto  nāma koci marati. khandhesu pana bhijjamānesu satto marati, bhinnesu  matoti vohāro hoti.<br/><br/>[03] ettha ^a^V1.0226^ea^ ca catuvokāravasena khandhānaṃ bhedo, ekavokāravasena  kaḷevarassa nikkhepo. catuvokāravasena vā khandhānaṃ bhedo,  sesadvayavasena kaḷevarassa nikkhepo veditabbo. kasmā? bhavadvayepi  rūpakāyasaṅkhātassa kaḷevarassa sambhavato. atha vā yasmā ca  cātumahārājikādīsu khandhā bhijjanteva, na kiñci nikkhipanti,  tasmā tesaṃ vasena ^a^M1.0222^ea^ khandhānaṃ bhedo, manussādīsu kaḷevarassa nikkhepo.  ettha ca kaḷevarassa nikkhepakāraṇato maraṇaṃ kaḷevarassa  nikkhepoti vuttanti evamattho daṭṭhabbo.<br/><br/>[03] ^b^iti ayañca jarā idañca maraṇaṃ. idaṃ vuccatāvuso^eb^ti  idaṃ ubhayampi ekato katvā jarāmaraṇanti kathīyati. sesaṃ  vuttanayamevāti. <br/><br/>[06] jarāmaraṇavāravaṇṇanā niṭṭhitā. 


volume: 29
item: 48
title: kusalakammapathavaṇṇanā^āhāravāravaṇṇanā^saccavāravaṇṇanā^jarāmaraṇavāravaṇṇanā^jātivāravaṇṇanā
content:
  [03] 93^b^.^eb^ jātivāre ^b^jāti sañjātī^eb^tiādīsu  jāyanaṭṭhena ^b^jāti,^eb^ sā aparipuṇṇāyatanavasena yuttā.  sañjāyanaṭṭhena ^b^sañjāti,^eb^ sā paripuṇṇāyatanavasena yuttā.  okkamanaṭṭhena ^b^okkanti,^eb^ sā aṇḍajajalābujavasena yuttā. te hi  aṇḍakosañca vatthikosañca okkamantā pavisantā viya paṭisandhiṃ  gaṇhanti. abhinibbattanaṭṭhena ^b^abhinibbatti,^eb^ sā  saṃsedajaopapātikavasena yuttā, te hi pākaṭāyeva hutvā nibbattanti.  ayaṃ tāva vohāradesanā.<br/><br/>[03] idāni paramatthadesanā hoti. khandhāyeva hi paramatthato  pātubhavanti, na satto. tattha ca ^b^khandhāna^eb^nti ekavokārabhave  ekassa catuvokārabhave catunnaṃ pañcavokārabhave pañcannampi gahaṇaṃ  veditabbaṃ. ^b^pātubhāvo^eb^ti uppatti. ^b^āyatanāna^eb^nti ettha  tatra tatra uppajjamānāyatanavaseneva saṅgaho veditabbo.  ^b^paṭilābho^eb^ti santatiyaṃ pātubhāvoyeva. pātubhavantāneva hi tāni  paṭiladdhāni nāma honti. ^b^ayaṃ vuccatāvuso jātī^eb^ti iminā  padena vohārato paramatthato ca desitāya jātiyā nigamanaṃ karotīti.  ^b^bhavasamudayā^eb^ti ettha pana jātiyā paccayabhūto kammabhavo  veditabbo. sesaṃ vuttanayamevāti. <br/><br/>[06] jātivāravaṇṇanā niṭṭhitā. 


volume: 29
item: 49
title: āhāravāravaṇṇanā^saccavāravaṇṇanā^jarāmaraṇavāravaṇṇanā^jātivāravaṇṇanā^bhavavāravaṇṇanā
content:
  [03] 94^b^.^eb^ bhavavāre ^a^M1.0223^ea^ ^a^V1.0227^ea^ ^a^P1.0218^ea^ ^b^kāmabhavo^eb^ti  kammabhavo ca upapattibhavo ca. tattha ^b^kammabhavo^eb^ nāma  kāmabhavūpagaṃ kammameva. tañhi upapattibhavassa kāraṇattā ``sukho  buddhānamuppādo (dha0 pa0 194) dukkho pāpassa uccayo''tiādīni  (dha0 pa0 117) viya phalavohārena bhavoti vuttaṃ.  ^b^upapattibhavo^eb^ nāma tena kammena nibbattaṃ upādinnakhandhapañcakaṃ.  tañhi tattha bhavatīti katvā ^b^bhavo^eb^ti vuttaṃ. evaṃ sabbathāpi idaṃ  kammañca upapatti ca ubhayampetamidha ``kāmabhavo''ti vuttaṃ. esa  nayo ^b^rūpārūpabhavesu. upādānasamudayā^eb^ti ettha pana upādānaṃ  kusalakammabhavassa upanissayavaseneva paccayo hoti.  akusalakammabhavassa upanissayavasenapi sahajātādivasenapi.  upapattibhavassa pana sabbassāpi upanissayavaseneva. sesaṃ  vuttanayamevāti. <br/><br/>[06] bhavavāravaṇṇanā niṭṭhitā. 


volume: 29
item: 50
title: saccavāravaṇṇanā^jarāmaraṇavāravaṇṇanā^jātivāravaṇṇanā^bhavavāravaṇṇanā^upādānavāravaṇṇanā
content:
  [03] 95^b^.^eb^ upādānavāre ^b^kāmupādāna^eb^ntiādīsu  vatthukāmaṃ upādiyati etena, sayaṃ vā taṃ upādiyatīti  ^b^kāmupādānaṃ^eb^. kāmo ca so upādānañcāti vā kāmupādānaṃ.  ^b^upādāna^eb^nti daḷhaggahaṇaṃ vuccati. daḷhattho hi ettha upasaddo,  ``upāyāsa upakaṭṭhā''tiādīsu viya pañcakāmaguṇikarāgassetaṃ  adhivacanaṃ. ayamettha saṅkhepo. vitthārato panetaṃ ``tattha katamaṃ  kāmupādānaṃ, yo kāmesu kāmacchando''ti (dha0 sa0 1220; vibha0  938) vuttanayena veditabbaṃ.<br/><br/>[03] tathā diṭṭhi ca sā upādānañcāti ^b^diṭṭhupādānaṃ^eb^. atha vā  diṭṭhiṃ upādiyati, upādiyanti vā etena diṭṭhinti diṭṭhupādānaṃ.  upādiyati hi purimadiṭṭhiṃ uttaradiṭṭhi. upādiyanti ca tāya diṭṭhiṃ.  yathāha ``sassato attā ca loko ca, idameva saccaṃ  moghamañña''ntiādi (ma0 ni0 3.27),  sīlabbatupādānāttavādupādānavajjassa sabbadiṭṭhigatassetaṃ ^a^V1.0228^ea^ adhivacanaṃ.  ayamettha saṅkhepo. vitthārato panetaṃ ``tattha katamaṃ diṭṭhupādānaṃ  natthi dinna''nti (dha0 sa0 1220; vibha0 938) vuttanayena  veditabbaṃ.<br/><br/>[03] tathā ^a^M1.0224^ea^ sīlabbataṃ upādiyanti etena, sayaṃ vā taṃ upādiyati,  sīlabbatañca taṃ upādānañcāti vā ^b^sīlabbatupādānaṃ^eb^.  gosīlagovatādīni hi evaṃ suddhīti abhinivesato sayameva  upādānāni ayamettha saṅkhepo. vitthārato panetaṃ ``tattha katamaṃ  sīlabbatupādānaṃ, ito bahiddhā samaṇabrāhmaṇānaṃ sīlena ^a^P1.0219^ea^  suddhī''ti vuttanayena veditabbaṃ.<br/><br/>[03] idāni vadanti etenāti ^b^vādo^eb^. upādiyanti etenāti  ^b^upādānaṃ^eb^. kiṃ vadanti, upādiyanti vā? attānaṃ. attano  vādupādānaṃ ^b^attavādupādānaṃ^eb^. attavādamattameva vā attāti  upādiyati etenāti attavādupādānaṃ, vīsativatthukāya sakkāyadiṭṭhiyā  etaṃ adhivacanaṃ. ayamettha saṅkhepo. vitthārato panetaṃ ``tattha  katamaṃ attavādupādānaṃ, idha assutavā puthujjano ariyānaṃ  adassāvī''ti (dha0 sa0 1223) vuttanayena veditabbaṃ.<br/><br/>[03] ^b^taṇhāsamudayā^eb^ti ettha taṇhā kāmupādānassa  upanissayavasena anantarasamanantaranatthivigatāsevanavasena vā paccayo.  avasesānaṃ pana sahajātādivasenāpi. sesaṃ vuttanayamevāti. <br/><br/>[06] upādānavāravaṇṇanā niṭṭhitā. 


volume: 29
item: 51
title: jarāmaraṇavāravaṇṇanā^jātivāravaṇṇanā^bhavavāravaṇṇanā^upādānavāravaṇṇanā^taṇhāvāravaṇṇanā
content:
  [03] 96^b^.^eb^ taṇhāvāre ^b^rūpataṇhā...pe0...  dhammataṇhā^eb^ti evaṃ cakkhudvārādīsu javanavīthiyaṃ pavattāya taṇhāya  ``seṭṭhiputto brāhmaṇaputto''ti evamādīsu pitito nāmaṃ viya  pitisadisārammaṇato nāmaṃ. ettha ca rūpārammaṇā taṇhā, rūpe  taṇhāti ^b^rūpataṇhā^eb^. sā kāmarāgabhāvena rūpaṃ assādentī  pavattamānā ^b^kāmataṇhā^eb^. sassatadiṭṭhisahagatarāgabhāvena rūpaṃ niccaṃ  dhuvaṃ sassatanti evaṃ assādentī pavattamānā ^b^bhavataṇhā^eb^.  ucchedadiṭṭhisahagatarāgabhāvena rūpaṃ ^a^V1.0229^ea^ ucchijjati vinassati pecca na  bhavissatīti evaṃ assādentī pavattamānā ^b^vibhavataṇhā^eb^ti evaṃ  tividhā hoti. yathā ca rūpataṇhā, tathā saddataṇhādayopīti etāni  aṭṭhārasa taṇhāvicaritāni honti. tāni ajjhattarūpādīsu aṭṭhārasa,  bahiddhārūpādīsu aṭṭhārasāti chattiṃsa. iti atītāni chattiṃsa,  anāgatāni chattiṃsa, paccuppannāni chattiṃsāti aṭṭhasataṃ.  ``ajjhattikassupādāya `asmī'ti hoti ^a^M1.0225^ea^, `itthasmī'ti ^a^P1.0220^ea^  hotī''ti (vibha0 973-974) vā evamādīnā  ajjhattikarūpādinissitāni aṭṭhārasa, ``bāhirassupādāya `iminā  asmī'ti hoti, `iminā itthasmī'ti hotī''ti vā (vibha0 975)  evamādinā bāhirarūpādinissitāni aṭṭhārasāti chattiṃsa. iti  atītāni chattiṃsa, anāgatāni chattiṃsa, paccuppannāni chattiṃsāti  evampi ^b^aṭṭhasatataṇhāvicaritāni^eb^ honti. puna saṅgahe  karīyamāne rūpādīsu ārammaṇesu chaḷeva taṇhākāyā tissoyeva  kāmataṇhādayo hontīti evaṃ -- <br/><br/>[21] niddesatthena niddesa-vitthārā vitthārassa ca. <br/><br/>[22] puna saṅgahato taṇhā, viññātabbā vibhāvināti..<br/><br/>[03] ^b^vedanāsamudayā^eb^ti ettha pana ^b^vedanā^eb^ti vipākavedanā  adhippetā. sā kathaṃ chasu dvāresu taṇhāya paccayo hotīti ce?  assādanīyato. sukhāya hi vedanāya assādanena sattā vedanaṃ  mamāyantā vedanāya taṇhaṃ uppādetvā vedanārāgarattā hutvā cakkhudvāre  iṭṭhameva rūpaṃ patthenti, laddhā ca naṃ assādenti, ārammaṇadāyakānañca  cittakārādīnaṃ sakkāraṃ karonti. tathā sotadvārādīsu iṭṭhe ca  saddādayo patthenti, laddhā ca ne assādenti, ārammaṇadāyakānañca  vīṇāvādaka-gandhikasūda-tantavāya-nānāvidhasippasandassakādīnaṃ sakkāraṃ  karonti. yathā kiṃ? yathā puttasinehena puttaṃ mamāyantā dhātiyā  sakkāraṃ karonti, sappāyasappikhīrādīniyeva naṃ pāyenti ceva bhojenti  ca. sesaṃ vuttanayameva. <br/><br/>[06] taṇhāvāravaṇṇanā niṭṭhitā. 


volume: 29
item: 52
title: jātivāravaṇṇanā^bhavavāravaṇṇanā^upādānavāravaṇṇanā^taṇhāvāravaṇṇanā^vedanāvāravaṇṇanā
content:
  [03] 97^b^.^eb^ vedanāvāre ^a^V1.0230^ea^ ^b^vedanākāyā^eb^ti vedanāsamūhā.  ^b^cakkhusamphassajā vedanā...pe0... manosamphassajā vedanā^eb^ti etaṃ  ``cakkhusamphassajā vedanā atthi kusalā, atthi akusalā, atthi  abyākatā''ti (vibha0 34) evaṃ vibhaṅge āgatattā cakkhudvārādīsu  pavattānaṃ kusalākusalābyākatavedanānaṃ ``sāriputto, mantāṇiputto''ti  evamādīsu mātito nāmaṃ viya mātisadisavatthuto nāmaṃ. vacanattho  panettha cakkhusamphassahetu ^a^P1.0221^ea^ jātā vedanā  ^b^cakkhusamphassajā vedanā^eb^ti. esa nayo sabbattha. ayaṃ  tāvettha sabbasaṅgāhikakathā ^a^M1.0226^ea^. vipākavasena pana cakkhudvāre dve  cakkhuviññāṇāni, dve manodhātuyo, tisso manoviññāṇadhātuyoti  etāhi sampayuttavasena vedanā veditabbā. esa nayo sotadvārādīsu.  manodvāre manoviññāṇadhātusampayuttāva.<br/><br/>[03] ^b^phassasamudayā^eb^ti ettha pana pañcadvāre pañcavatthukavedanānaṃ  sahajātacakkhusamphassādisamudayā samudayo hoti. avasesānaṃ  cakkhusamphassādayo upanissayādivasena paccayā. manodvāre  tadārammaṇavedanānaṃ advārikānañca paṭisandhibhavaṅgacutivedanānaṃ  sahajātamanosamphassasamudayā samudayo hotīti veditabbo. sesaṃ  vuttanayameva. <br/><br/>[06] vedanāvāravaṇṇanā niṭṭhitā. 


volume: 29
item: 53
title: bhavavāravaṇṇanā^upādānavāravaṇṇanā^taṇhāvāravaṇṇanā^vedanāvāravaṇṇanā^phassavāravaṇṇanā
content:
  [03] 98^b^.^eb^ phassavāre ^b^cakkhusamphasso^eb^ti cakkhumhi  samphasso. esa nayo sabbattha. ^b^cakkhusamphasso...pe0...  kāyasamphasso^eb^ti ettāvatā ca kusalākusalavipākā pañcavatthukā dasa  samphassā vuttā honti. ^b^manosamphasso^eb^ti iminā sesā  bāvīsati lokiyavipākamanasampayuttaphassā.  ^b^saḷāyatanasamudayā^eb^ti channaṃ cakkhādīnaṃ āyatanānaṃ samudayena  imassa chabbidhassāpi samphassassa samudayo hotīti veditabbo.  sesaṃ vuttanayamevāti. <br/><br/>[06] phassavāravaṇṇanā niṭṭhitā. 


volume: 29
item: 54
title: upādānavāravaṇṇanā^taṇhāvāravaṇṇanā^vedanāvāravaṇṇanā^phassavāravaṇṇanā^saḷāyatanavāravaṇṇanā
content:
  [03] 99^b^.^eb^ saḷāyatanavāre ^a^V1.0231^ea^ ^b^cakkhāyatana^eb^ntiādīsu yaṃ  vattabbaṃ, taṃ sabbaṃ ^b^visuddhimagge^eb^ khandhaniddese ceva āyatananiddese  ca vuttanayameva. ^b^nāmarūpasamudayā^eb^ti ettha pana yaṃ nāmaṃ yañca  rūpaṃ, yañca nāmarūpaṃ yassa āyatanassa paccayo hoti, tassa vasena  ^b^visuddhimagge^eb^ paṭiccasamuppādaniddese vuttanayena nāmarūpasamudayā  saḷāyatanasamudayo veditabbo. sesaṃ vuttappakāramevāti. <br/><br/>[06] saḷāyatanavāravaṇṇanā niṭṭhitā. 


volume: 29
item: 55
title: taṇhāvāravaṇṇanā^vedanāvāravaṇṇanā^phassavāravaṇṇanā^saḷāyatanavāravaṇṇanā^nāmarūpavāravaṇṇanā
content:
  [03] 100^b^.^eb^ nāmarūpavāre namanalakkhaṇaṃ ^b^nāmaṃ^eb^.  ruppanalakkhaṇaṃ ^b^rūpaṃ^eb^. vitthāravāre panassa ^b^vedanā^eb^ti  vedanākkhandho. ^b^saññā^eb^ti saññākkhandho. ^b^cetanā phasso  manasikāro^eb^ti saṅkhārakkhandho veditabbo. kāmañca aññepi  saṅkhārakkhandhasaṅgahitā ^a^M1.0227^ea^ dhammā santi, ime pana tayo sabbadubbalesupi  cittesu santi. tasmā etesaṃyeva vasenettha saṅkhārakkhandhopi  dassito. ^b^cattāri ca mahābhūtānī^eb^ti ^a^P1.0222^ea^ ettha  ^b^cattārī^eb^ti gaṇanaparicchedo. ^b^mahābhūtānī^eb^ti  pathavīāpatejavāyānametaṃ adhivacanaṃ. yena pana kāraṇena tāni  mahābhūtānīti vuccanti, yo cettha añño vinicchayanayo, so sabbo  ^b^visuddhimagge^eb^ rūpakkhandhaniddese vutto.<br/><br/>[03] ^b^catunnañca mahābhūtānaṃ upādāyā^eb^ti ettha pana  ^b^catunna^eb^nti upayogatthe sāmivacanaṃ, cattāri ca mahābhūtānīti vuttaṃ  hoti. ^b^upādāyā^eb^ti upādiyitvā, gahetvāti attho.  nissāyātipi eke. vattamānanti ayañcettha pāṭhaseso. samūhatthe  vā etaṃ sāmivacanaṃ. tena catunnañca mahābhūtānaṃ samūhaṃ upādāya  pavattamānaṃ rūpanti ayamattho veditabbo. evaṃ sabbatthāpi yāni  cattāri pathavīādīni mahābhūtāni, yañca catunnaṃ mahābhūtānaṃ upādāya  vattamānaṃ cakkhāyatanādibhedena abhidhammapāḷiyameva vuttaṃ tevīsatividhaṃ  rūpaṃ, taṃ sabbampi ``rūpa''nti veditabbaṃ. ^b^viññāṇasamudayā^eb^ti  ettha pana yaṃ viññāṇaṃ yassa nāmassa yassa ca rūpassa yassa ca  ^a^V1.0232^ea^ nāmarūpassa paccayo hoti, tassa vasena ^b^visuddhimagge^eb^  paṭiccasamuppādaniddese vuttanayeneva viññāṇasamudayā nāmarūpasamudayo  veditabbo. sesaṃ vuttanayamevāti. <br/><br/>[06] nāmarūpavāravaṇṇanā niṭṭhitā. 


volume: 29
item: 56
title: vedanāvāravaṇṇanā^phassavāravaṇṇanā^saḷāyatanavāravaṇṇanā^nāmarūpavāravaṇṇanā^viññāṇavāravaṇṇanā
content:
  [03] 101^b^.^eb^ viññāṇavāre ^b^cakkhuviññāṇa^eb^nti cakkhumhi  viññāṇaṃ, cakkhuto vā jātaṃ viññāṇanti ^b^cakkhuviññāṇaṃ^eb^. evaṃ  ^b^sotaghānajivhākāyaviññāṇāni^eb^. itaraṃ pana manoyeva  viññāṇanti ^b^manoviññāṇaṃ^eb^. dvipañcaviññāṇavajjassa  tebhūmakavipākacittassetaṃ adhivacanaṃ. ^b^saṅkhārasamudayā^eb^ti ettha  pana yo saṅkhāro yassa viññāṇassa paccayo hoti, tassa vasena  saṅkhārasamudayā viññāṇasamudayo veditabbo. sesaṃ vuttanayamevāti. <br/><br/>[06] viññāṇavāravaṇṇanā niṭṭhitā. 


volume: 29
item: 57
title: phassavāravaṇṇanā^saḷāyatanavāravaṇṇanā^nāmarūpavāravaṇṇanā^viññāṇavāravaṇṇanā^saṅkhāravāravaṇṇanā
content:
  [03] 102^b^.^eb^ saṅkhāravāre abhisaṅkharaṇalakkhaṇo  ^b^saṅkhāro^eb^. vitthāravāre panassa ^b^kāyasaṅkhāro^eb^ti kāyato  pavattasaṅkhāro, kāyadvāre copanavasena ^a^M1.0228^ea^ pavattānaṃ kāmāvacarakusalato  aṭṭhannaṃ, akusalato dvādasannanti vīsatiyā kāyasañcetanānametaṃ  ^a^P1.0223^ea^ adhivacanaṃ. ^b^vacīsaṅkhāro^eb^ti vacito  pavattasaṅkhāro, vacīdvāre vacanabhedavasena pavattānaṃ vīsatiyā eva  vacīsañcetanānametaṃ adhivacanaṃ. ^b^cittasaṅkhāro^eb^ti cittato  pavattasaṅkhāro, kāyavacīdvāre copanaṃ akatvā raho nisīditvā  cintayantassa pavattānaṃ lokiyakusalākusalavasena  ekūnatiṃsamanosañcetanānametaṃ adhivacanaṃ. ^b^avijjāsamudayā^eb^ti  ettha pana kusalānaṃ upanissayavasena akusalānaṃ sahajātādivasenāpi  avijjāpaccayo hotīti veditabbā. sesaṃ vuttanayamevāti. <br/><br/>[06] saṅkhāravāravaṇṇanā niṭṭhitā. 


volume: 29
item: 58
title: saḷāyatanavāravaṇṇanā^nāmarūpavāravaṇṇanā^viññāṇavāravaṇṇanā^saṅkhāravāravaṇṇanā^avijjāvāravaṇṇanā
content:
  [03] 103^b^.^eb^ avijjāvāre ^a^V1.0233^ea^ ^b^dukkhe aññāṇa^eb^nti  dukkhasacce aññāṇaṃ, mohassetaṃ adhivacanaṃ. esa nayo ^b^samudaye  aññāṇa^eb^ntiādīsu. tattha catūhi kāraṇehi dukkhe aññāṇaṃ  veditabbaṃ antogadhato vatthuto ārammaṇato paṭicchādanato ca. tathā  hi taṃ dukkhasaccapariyāpannattā dukkhe antogadhaṃ, dukkhasaccañcassa  nissayapaccayabhāvena vatthu, ārammaṇapaccayabhāvena ārammaṇaṃ,  dukkhasaccañca etaṃ paṭicchādeti, tassa  yāthāvalakkhaṇappaṭivedhanivāraṇena, ñāṇappavattiyā cettha appadānena.<br/><br/>[03] samudaye aññāṇaṃ tīhi kāraṇehi veditabbaṃ vatthuto ārammaṇato  paṭicchādanato ca. nirodhe paṭipadāyañca aññāṇaṃ ekeneva kāraṇena  veditabbaṃ paṭicchādanato. nirodhapaṭipadāya hi paṭicchādakameva  aññāṇaṃ tesaṃ yāthāvalakkhaṇappaṭivedhanivāraṇena, tesu ca  ñāṇappavattiyā appadānena. na pana tattha antogadhaṃ, tasmiṃ saccadvaye  apariyāpannattā. na tassa taṃ saccadvayaṃ vatthu, asahajātattā.  nārammaṇaṃ, tadārabbha appavattanato. pacchimañhi saccadvayaṃ gambhīrattā  duddasaṃ, na cettha andhabhūtaṃ aññāṇaṃ pavattati. purimaṃ pana  vañcaniyaṭṭhena sabhāvalakkhaṇassa duddasattā gambhīraṃ, tattha  vipallāsaggāhavasena pavattati.<br/><br/>[03] apica ^b^dukkhe^eb^ti ettāvatā saṅgahato vatthuto ārammaṇato  kiccato ca avijjā dīpitā. ^b^dukkhasamudaye^eb^ti ettāvatā  vatthuto ārammaṇato ^a^M1.0229^ea^ kiccato ca. ^b^dukkhanirodhe  dukkhanirodhagāminiyā paṭipadāyā^eb^ti ettāvatā kiccato.  avisesato pana ^b^aññāṇa^eb^nti etena sabhāvato niddiṭṭhāti ñātabbā.  ^b^āsavasamudayā^eb^ti ettha pana kāmāsavabhavāsavā  sahajātādivasena avijjāya paccayā honti. avijjāsavo  upanissayavaseneva. pubbuppannā cettha avijjā avijjāsavoti  ^a^P1.0224^ea^ veditabbā. sā aparāparuppannāya avijjāya  upanissayapaccayo hoti. sesaṃ vuttanayamevāti. <br/><br/>[06] avijjāvāravaṇṇanā niṭṭhitā. 


volume: 29
item: 59
title: nāmarūpavāravaṇṇanā^viññāṇavāravaṇṇanā^saṅkhāravāravaṇṇanā^avijjāvāravaṇṇanā^āsavavāravaṇṇanā
content:
  [03] 104^b^.^eb^ āsavavāre ^a^V1.0234^ea^ ^b^avijjāsamudayā^eb^ti ettha  avijjā kāmāsavabhavāsavānaṃ sahajātādivasena paccayo hoti.  avijjāsavassa upanissayavaseneva. aparāparuppannā cettha avijjā  avijjāsavoti veditabbā. pubbuppannā avijjāyevassa  aparāparuppannassa avijjāsavassa upanissayapaccayo hoti. sesaṃ  vuttanayamevāti. ayaṃ vāro yā esā paṭiccasamuppādapadesu jeṭṭhikā  avijjā, tassāpi paccayadassanavasena vutto. evaṃ vuttena vārena  saṃsārassa anamataggatā sādhitā hoti. kathaṃ? āsavasamudayena hi  avijjāsamudayo. avijjāsamudayenāpi āsavasamudayo. evaṃ  āsavā avijjāya avijjāpi āsavānaṃ paccayoti katvā pubbakoṭi na  paññāyati avijjāya, tassā apaññāyanato saṃsārassa anamataggatā  siddhā hotīti.<br/><br/>[03] evaṃ sabbepime imasmiṃ sutte kammapathavāro āhāravāro  dukkhavāro  jarā-maraṇa-jāti-bhava-upādāna-taṇhā-vedanā-phassa-saḷāyatana-nāmarūpa-  viññāṇa-saṅkhāra-avijjā-āsavavāroti ^b^soḷasavārā^eb^ vuttā.<br/><br/>[03] tesu ekekassa vārassa saṅkhepavitthāravasena dvidhā vibhattā  dvattiṃsaṭṭhānāni honti. iti imasmiṃ sutte imesu dvattiṃsaṭṭhānesu  cattāri saccāni kathitāni. etesaṃyeva vitthāravasena vuttesu  soḷasasu ṭhānesu arahattaṃ kathitaṃ. therassa pana matena dvattiṃsāyapi  ṭhānesu cattāri saccāni cattāro ca maggā kathitāti. iti  sakalepi pañcamahānikāyasaṅgahite buddhavacane natthi taṃ suttaṃ, yattha  dvattiṃsakkhattuṃ cattāri saccāni dvattiṃsakkhattuñca arahattaṃ pakāsitaṃ  aññatra imamhā sammādiṭṭhisuttāti.<br/><br/>[03] ^b^idamavocāyasmā^eb^ ^a^M1.0230^ea^ ^b^sāriputto^eb^ti idaṃ dvattiṃsāya  catusaccapariyāyehi dvattiṃsāya arahattapariyāyehīti catusaṭṭhiyā kāraṇehi  alaṅkaritvā sammādiṭṭhisuttaṃ āyasmā sāriputto avoca, attamanā te  bhikkhū āyasmato sāriputtassa bhāsitaṃ abhinandunti. <br/><br/>[06] āsavavāravaṇṇanā niṭṭhitā. <br/><br/>[06] papañcasūdaniyā majjhimanikāyaṭṭhakathāya <br/><br/>[06] sammādiṭṭhisuttavaṇṇanā niṭṭhitā. 


volume: 29
item: 60
title: viññāṇavāravaṇṇanā^saṅkhāravāravaṇṇanā^avijjāvāravaṇṇanā^satipaṭṭhānasuttavaṇṇanā^
content:
  [03] 105^b^.^eb^ evaṃ ^a^V1.0235^ea^ ^a^P1.0225^ea^ ^b^me suta^eb^nti  satipaṭṭhānasuttaṃ. tattha ^b^kurūsu viharatī^eb^ti kurunāmakā  jānapadino rājakumārā, tesaṃ nivāso ekopi janapado  ruḷhīsaddena ^b^kurū^eb^ti vuccati, tasmiṃ kurūsu janapade.  aṭṭhakathācariyā panāhu -- mandhātukāle tīsu dīpesu manussā  jambudīpo nāma buddhapaccekabuddhamahāsāvakacakkavattipabhutīnaṃ uttamapurisānaṃ  uppattibhūmi uttamadīpo atiramaṇīyoti sutvā raññā  mandhātucakkavattinā cakkaratanaṃ purakkhatvā cattāro dīpe anusaṃyāyantena  saddhiṃ āgamaṃsu. tato rājā pariṇāyakaratanaṃ pucchi --<br/><br/>[03] ``atthi nu kho manussalokato ramaṇīyataraṃ ṭhāna''nti?<br/><br/>[03] ``kasmā deva evaṃ bhaṇasi?<br/><br/>[03] ``kiṃ na passasi candimasūriyānaṃ ānubhāvaṃ?<br/><br/>[03] ``nanu etesaṃ ṭhānaṃ ito ramaṇīyatara''nti?<br/><br/>[03] rājā cakkaratanaṃ purakkhatvā tattha agamāsi. cattāro  mahārājāno ``mandhātumahārājā āgato''ti sutvāva ``mahiddhiko  mahānubhāvo rājā na sakkā yuddhena paṭibāhitu''nti sakarajjaṃ  niyyātesuṃ. so taṃ gahetvā puna pucchi -- ``atthi nu kho ito  ramaṇīyataraṃ ṭhāna''nti. athassa tāvatiṃsabhavanaṃ kathayiṃsu --  ``tāvatiṃsabhavanaṃ, deva, ramaṇīyataraṃ, tattha sakkassa devarañño ime  cattāro mahārājāno paricārakā dovārikabhūmiyaṃ tiṭṭhanti. sakko  devarājā mahiddhiko mahānubhāvo. tassimāni pana upabhogaṭṭhānāni,  yojanasahassubbedho vejayantapāsādo, pañcayojanasatubbedhā sudhammā  devasabhā, diyaḍḍhayojanasatiko vejayantaratho, tathā erāvaṇo hatthī,  dibbarukkhasahassapaṭimaṇḍitaṃ ^a^M1.0231^ea^ nandanavanaṃ cittalatāvanaṃ phārusakavanaṃ  missakavanaṃ ^a^V1.0236^ea^. yojanasatubbedho pāricchattako koviḷāro, tassa heṭṭhā  saṭṭhiyojanāyāmā paṇṇāsayojanavitthatā pañcadasayojanubbedhā  jayasumanapupphavaṇṇā paṇḍukambalasilā, yassā mudutāya sakkassa  nisīdato upaḍḍhakāyo anupavisatī''ti.<br/><br/>[03] taṃ sutvā rājā tattha gantukāmo cakkaratanaṃ abbhukkiri ^a^P1.0226^ea^.  taṃ ākāse patiṭṭhāsi saddhiṃ caturaṅginiyā senāya.  atha dvinnaṃ devalokānaṃ vemajjhato cakkaratanaṃ otaritvā pathaviyaṃ  patiṭṭhāsi saddhiṃ pariṇāyakaratanappamukhāya caturaṅginiyā senāya.  rājā ekakova tāvatiṃsabhavanaṃ agamāsi. sakko ``mandhātā  āgato''ti sutvāva tassa paccuggamanaṃ katvā -- ``svāgataṃ te,  mahārāja, sakaṃ te, mahārāja. anusāsa, mahārājā''ti vatvā saddhiṃ  nāṭakehi rajjaṃ dvebhāge katvā ekaṃ bhāgamadāsi. rañño tāvatiṃsabhavane  patiṭṭhitamattasseva manussabhāvo vigacchi, devabhāvo pāturahosi.<br/><br/>[03] tassa kira sakkena saddhiṃ paṇḍukambalasilāyaṃ nisinnassa  akkhinimisamattena nānattaṃ paññāyati. taṃ asallakkhentā devā  sakkassa ca tassa ca nānatte muyhanti. so tattha dibbasampattiṃ  anubhavamāno yāva chattiṃsa sakkā uppajjitvā cutā, tāva rajjaṃ kāretvā  atittoyeva kāmehi tato cavitvā attano uyyāne patiṭṭhito  vātātapena phuṭṭhagatto kālamakāsi.<br/><br/>[03] cakkaratane pana pathaviyaṃ patiṭṭhite pariṇāyakaratanaṃ suvaṇṇapaṭṭe  mandhātūpāhanaṃ likhāpetvā idaṃ mandhāturajjanti rajjamanusāsi. tepi  tīhi dīpehi āgatamanussā puna gantuṃ asakkontā pariṇāyakaratanaṃ  upasaṅkamitvā ``deva mayaṃ rañño ānubhāvena āgatā, idāni gantuṃ na  sakkoma, vasanaṭṭhānaṃ no dehī''ti yāciṃsu. so tesaṃ ekekaṃ  janapadamadāsi. tattha pubbavidehato āgatamanussehi āvasitapadeso  tāyeva purimasaññāya ^b^videharaṭṭha^eb^nti nāmaṃ labhi. aparagoyānato  āgatamanussehi āvasitapadeso ^b^aparantajanapado^eb^ti nāmaṃ labhi.  uttarakuruto āgatamanussehi āvasitapadeso ^b^kururaṭṭha^eb^nti nāmaṃ  labhīti ^a^M1.0232^ea^. bahuke pana gāmanigamādayo upādāya bahuvacanena voharīyati.  tena vuttaṃ ^b^``kurūsu viharatī''^eb^ti.<br/><br/>[03] ^b^kammāsadhammaṃ^eb^ ^a^V1.0237^ea^ ^b^nāma kurūnaṃ nigamo^eb^ti.  ^b^kammāsadhamma^eb^nti ettha keci dha-kārassa da-kārena atthaṃ  vaṇṇayanti. kammāso ettha damitoti ^b^kammāsadammo.  kammāso^eb^ti kammāsapādo porisādo vuccati. tassa kira pāde  khāṇukena viddhaṭṭhāne vaṇo ruhanto cittadārusadiso hutvā ruhi, tasmā  ^b^kammāsapādo^eb^ti paññāyittha ^a^P1.0227^ea^. so ca  tasmiṃ okāse damito porisādabhāvato paṭisedhito. kena?  mahāsattena. katarasmiṃ jātaketi? ^b^mahāsutasomajātake^eb^ti eke.  ime pana therā ^b^jayaddisajātake^eb^ti vadanti. tadā hi  mahāsattena kammāsapādo damito. yathāha -- <br/><br/>[21] ``putto yadā homi jayaddisassa, <br/><br/>[27] pañcālaraṭṭhādhipatissa atrajo. <br/><br/>[26] cajitvāna pāṇaṃ pitaraṃ pamocayiṃ, <br/><br/>[22] kammāsapādampi cahaṃ pasādayi''nti..<br/><br/>[03] keci pana dha-kāreneva atthaṃ vaṇṇayanti. kururaṭṭhavāsīnaṃ kira  kuruvattadhammo tasmiṃ kammāso jāto, tasmā taṃ ṭhānaṃ kammāso ettha  dhammo jātoti ^b^kammāsadhamma^eb^nti vuccati. tattha  niviṭṭhanigamassāpi etadeva nāmaṃ. bhummavacanena kasmā na vuttanti?  avasanokāsato. bhagavato kira tasmiṃ nigame vasanokāso  koci vihāro nāhosi. nigamato pana apakkamma aññatarasmiṃ  udakasampanne ramaṇīye bhūmibhāge mahāvanasaṇḍo ahosi. tattha bhagavā  vihāsi. taṃ nigamaṃ gocaragāmaṃ katvā, tasmā evamettha attho  veditabbo ``kurūsu viharati kammāsadhammaṃ nāma kurūnaṃ nigamo, taṃ  gocaragāmaṃ katvā''ti. 


volume: 29
item: 61
title: saṅkhāravāravaṇṇanā^avijjāvāravaṇṇanā^satipaṭṭhānasuttavaṇṇanā^^uddesavārakathāvaṇṇanā
content:
  [03] 106^b^.^eb^ ^b^ekāyano ayaṃ, bhikkhave, maggo^eb^ti.  kasmā bhagavā idaṃ suttamabhāsi? kururaṭṭhavāsīnaṃ  gambhīradesanāpaṭiggahaṇasamatthatāya. kururaṭṭhavāsino kira bhikkhū  bhikkhuniyo upāsakā upāsikāyo utupaccayādisampannattā tassa  raṭṭhassa sappāyautupaccayasevanena niccaṃ ^a^M1.0233^ea^ kallasarīrā kallacittā ca honti.  te cittasarīrakallatāya anuggahitapaññābalā gambhīrakathaṃ pariggahetuṃ  samatthā honti. tena tesaṃ bhagavā imaṃ  gambhīradesanāpaṭiggahaṇasamatthataṃ sampassanto ekavīsatiyā ^a^V1.0238^ea^ ṭhānesu  kammaṭṭhānaṃ arahatte pakkhipitvā idaṃ gambhīratthaṃ satipaṭṭhānasuttaṃ abhāsi.  yathā hi puriso suvaṇṇacaṅkoṭakaṃ labhitvā tattha nānāpupphāni  pakkhipeyya, suvaṇṇamañjūsaṃ ^a^P1.0228^ea^ vā pana labhitvā  sattaratanāni pakkhipeyya, evaṃ bhagavā kururaṭṭhavāsiparisaṃ labhitvā  gambhīradesanaṃ desesi. tenevettha aññānipi gambhīratthāni  dīghanikāye ^b^mahānidānaṃ mahāsatipaṭṭhānaṃ^eb^ imasmiṃ majjhimanikāye  ^b^sāropamaṃ rukkhūpamaṃ raṭṭhapālaṃ māgaṇḍiyaṃ āneñjasappāya^eb^nti  aññānipi suttāni desesi.<br/><br/>[03] apica tasmiṃ janapade catasso parisā pakatiyāva  satipaṭṭhānabhāvanānuyogamanuyuttā viharanti, antamaso  dāsakammakaraparijanāpi satipaṭṭhānappaṭisaṃyuttameva kathaṃ kathenti.  udakatitthasuttakantanaṭṭhānādīsupi niratthakakathā nāma na pavattati.  sace kāci itthī ``amma tvaṃ kataraṃ satipaṭṭhānabhāvanaṃ  manasikarosī''ti pucchitā ``na kiñcī''ti vadati. taṃ garahanti  ``dhiratthu tava jīvitaṃ, jīvamānāpi tvaṃ matasadisā''ti. atha naṃ  ``mā dāni puna evamakāsī''ti ovaditvā aññataraṃ satipaṭṭhānaṃ  uggaṇhāpenti. yā pana ``ahaṃ asukaṃ satipaṭṭhānaṃ manasikaromī''ti  vadati. tassā ``sādhu sādhū''ti sādhukāraṃ datvā ``tava jīvitaṃ  sujīvitaṃ, tvaṃ nāma manussattaṃ pattā, tavatthāya sammāsambuddho  uppanno''tiādīhi pasaṃsanti. na kevalañcettha manussajātiyāyeva  satipaṭṭhānamanasikārayuttā, te nissāya viharantā tiracchānagatāpi.  tatridaṃ vatthu -- eko kira naṭako suvapotakaṃ gahetvā sikkhāpento  vicarati. so bhikkhunupassayaṃ upanissāya vasitvā gamanakāle  suvapotakaṃ pamussitvā gato. taṃ sāmaṇeriyo gahetvā paṭijaggiṃsu.  buddharakkhitotissa nāmaṃ akaṃsu. taṃ ekadivasaṃ purato nisinnaṃ  disvā mahātherī āha -- ``buddharakkhitā''ti?<br/><br/>[03] kiṃ ayyeti.<br/><br/>[03] atthi koci tava manasikāroti?<br/><br/>[03] natthi ayyeti.<br/><br/>[03] āvuso ^a^V1.0239^ea^, pabbajitānaṃ santike vasantena nāma vissaṭṭhāttabhāvena  bhavituṃ na vaṭṭati, kocideva ^a^P1.0229^ea^ manasikāro  icchitabbo, tvaṃ pana aññaṃ na sakkhissasi ``aṭṭhi aṭṭhī''ti  ^a^M1.0234^ea^ sajjhāyaṃ karohīti. so theriyā ovāde ṭhatvā ``aṭṭhi aṭṭhī''ti  sajjhāyanto carati.<br/><br/>[03] taṃ ekadivasaṃ pātova toraṇagge nisīditvā bālātapaṃ tapamānaṃ  eko sakuṇo nakhapañjarena aggahesi. so ``kiri kirī''ti  saddamakāsi. sāmaṇeriyo sutvā ``ayye buddharakkhito sakuṇena  gahito, mocema na''nti leḍḍuādīni gahetvā anubandhitvā mocesuṃ.  taṃ ānetvā purato ṭhapitaṃ therī āha --<br/><br/>[03] ``buddharakkhita, sakuṇena gahitakāle kiṃ cintesī''ti?<br/><br/>[03] na ayye aññaṃ cintesiṃ, ``aṭṭhipuñjova aṭṭhipuñjaṃ gahetvā  gacchati, katarasmimpi ṭhāne vippakirissatī''ti evaṃ ayye  aṭṭhipuñjameva cintesinti.<br/><br/>[03] sādhu sādhu, buddharakkhita, anāgate bhavakkhayassa te paccayo  bhavissatīti. evaṃ tattha tiracchānagatāpi satipaṭṭhānamanasikārayuttā,  tasmā nesaṃ bhagavā satipaṭṭhānabuddhimeva janento idaṃ suttaṃ abhāsi.<br/><br/>[03] tattha ^b^ekāyano^eb^ti ekamaggo. maggassa hi -- <br/><br/>[21] ``maggo pantho patho pajjo, añjasaṃ vaṭumāyanaṃ. <br/><br/>[22] nāvā uttarasetū ca, kullo ca bhisisaṅkamo''ti..  (cūḷani0 101) -- <br/><br/>[25] bahūni nāmāni. svāyaṃ idha ayananāmena vutto.  tasmā ^b^ekāyano ayaṃ, bhikkhave, maggo^eb^ti ettha ekamaggo ayaṃ,  bhikkhave, maggo, na dvedhāpathabhūtoti evamattho daṭṭhabbo. atha vā  ekena ayitabboti ekāyano. ^b^ekenā^eb^ti gaṇasaṅgaṇikaṃ pahāya  vūpakaṭṭhena pavivittacittena. ^b^ayitabbo^eb^ti paṭipajjitabbo.  ayanti vā etenāti ^b^ayano,^eb^ saṃsārato nibbānaṃ gacchantīti  attho ^a^V1.0240^ea^. ekassa ayano ^b^ekāyano, ekassā^eb^ti seṭṭhassa.  sabbasattānaṃ seṭṭho ca bhagavā, tasmā bhagavatoti vuttaṃ hoti.  kiñcāpi hi tena aññepi ayanti, evaṃ santepi bhagavatova so  ayano tena uppāditattā. yathāha ``so hi, brāhmaṇa, bhagavā  anuppannassa maggassa uppādetā''tiādi (ma0 ni0 3.79).  ayatīti vā ^b^ayano,^eb^ gacchati pavattatīti attho. ekasmiṃ  ayanoti ^b^ekāyano,^eb^ imasmiṃyeva dhammavinaye pavattati, na  aññatrāti vuttaṃ hoti. yathāha ^a^P1.0230^ea^ ``imasmiṃ kho,  subhadda, dhammavinaye ariyo aṭṭhaṅgiko maggo upalabbhatī''ti (dī0  ni0 2.214). desanābhedoyeva heso, attho paneko. apica  ^a^M1.0235^ea^ ekaṃ ayatīti ekāyano. pubbabhāge nānāmukhabhāvanānayappavattopi  aparabhāge ekaṃ nibbānameva gacchatīti vuttaṃ hoti. yathāha brahmā  sahampati -- <br/><br/>[21] ``ekāyanaṃ jātikhayantadassī, <br/><br/>[27] maggaṃ pajānāti hitānukampī. <br/><br/>[26] etena maggena tariṃsu pubbe, <br/><br/>[22] tarissanti ye ca taranti ogha''nti.. (saṃ0 ni0   5.409). <br/><br/>[01] keci pana ``na pāraṃ diguṇaṃ yantī''ti gāthānayena  yasmā ekavāraṃ nibbānaṃ gacchati. tasmā ``ekāyano''ti vadanti,  taṃ na yujjati. imassa hi atthassa sakiṃ ayanoti iminā  byañjanena bhavitabbaṃ. yadi pana ekaṃ ayanamassa ekā gati pavattīti  evamatthaṃ yojetvā vucceyya, byañjanaṃ yujjeyya, attho pana ubhayathāpi na  yujjati. kasmā? idha pubbabhāgamaggassa adhippetattā.  kāyādicatuārammaṇappavatto hi pubbabhāgasatipaṭṭhānamaggo idha  adhippeto, na lokuttaro. so ca anekavārampi ayati, anekañcassa  ayanaṃ hoti.<br/><br/>[03] pubbepi ca imasmiṃ pade mahātherānaṃ sākacchā ahosiyeva.  tipiṭakacūḷanāgatthero ``pubbabhāgasatipaṭṭhānamaggo''ti āha.  ācariyo panassa tipiṭakacūḷasumatthero ``missakamaggo''ti āha.  pubbabhāgo bhanteti. missako āvusoti. ācariye punappunaṃ  bhaṇante appaṭibāhitvā tuṇhī ahosi. pañhaṃ avinicchinitvāva  uṭṭhahiṃsu. athācariyatthero nhānakoṭṭhakaṃ gacchanto ``mayā  missakamaggo kathito, cūḷanāgo pubbabhāgoti ādāya voharati  ^a^V1.0241^ea^, ko nu kho ettha nicchayo''ti suttantaṃ ādito paṭṭhāya parivattento   ``yo hi koci, bhikkhave, ime cattāro satipaṭṭhāne evaṃ bhāveyya satta  vassānī''ti imasmiṃ ṭhāne sallakkhesi, lokuttaramaggo uppajjitvā  satta vassāni tiṭṭhamāno nāma natthi, mayā vutto missakamaggo na  labbhati, cūḷanāgena diṭṭho pubbabhāgamaggova labbhatīti ñatvā aṭṭhamiyaṃ  dhammassavane saṅghuṭṭhe agamāsi.<br/><br/>[03] porāṇakattherā ^a^M1.0236^ea^ ^a^P1.0231^ea^ kira piyadhammassavanā  honti. saddaṃ sutvāva ``ahaṃ paṭhamaṃ, ahaṃ paṭhama''nti ekappahāreneva  osaranti. tasmiñca divase cūḷanāgattherassa vāro. tena  dhammāsane nisīditvā vījaniṃ gahetvā pubbagāthāsu vuttāsu therassa  āsanapiṭṭhiyaṃ ṭhitassa etadahosi ``raho nisīditvā na  vakkhāmī''ti. porāṇakattherā hi anusūyakā honti, na attano  rucimeva ucchubhāraṃ viya evaṃ ukkhipitvā vicaranti, kāraṇameva  gaṇhanti, akāraṇaṃ vissajjenti. tasmā thero ``āvuso  cūḷanāgā''ti āha. so ācariyassa viya saddoti dhammaṃ ṭhapetvā  ``kiṃ bhante''ti āha. āvuso cūḷanāga mayā vutto missakamaggo  na labbhati, tayā vutto pubbabhāgasatipaṭṭhānamaggova labbhatīti.<br/><br/>[03] thero cintesi ``amhākaṃ ācariyo sabbapariyattiko tepiṭako  sutabuddho, evarūpassapi nāma bhikkhuno ayaṃ pañho āluḷeti,  anāgate mama bhātikā imaṃ pañhaṃ āluḷessantīti suttaṃ gahetvā imaṃ  pañhaṃ niccalaṃ karissāmī''ti paṭisambhidāmaggato ``ekāyanamaggo  vuccati pubbabhāgasatipaṭṭhānamaggo -- <br/><br/>[21] ``maggānaṭṭhaṅgiko seṭṭho, saccānaṃ caturo padā. <br/><br/>[22] virāgo seṭṭho dhammānaṃ, dvipadānañca cakkhumā.. <br/><br/>[21] eseva maggo natthañño, dassanassa visuddhiyā. <br/><br/>[27] etañhi tumhe paṭipajjatha, mārasenappamaddanaṃ. <br/><br/>[22] etañhi tumhe paṭipannā, dukkhassantaṃ karissathā''ti..  (dha0 pa0 273-275) -- <br/><br/>[25] suttaṃ ^a^V1.0242^ea^ āharitvā ṭhapesi.<br/><br/>[03] ^b^maggo^eb^ti kenaṭṭhena maggo? nibbānagamanaṭṭhena  nibbānatthikehi magganiyaṭṭhena ca. ^b^sattānaṃ visuddhiyā^eb^ti  rāgādīhi malehi abhijjhāvisamalobhādīhi ca upakkilesehi  kiliṭṭhacittānaṃ sattānaṃ visuddhatthāya. tathā hi imināva maggena  ito satasahassakappādhikānaṃ catunnaṃ ^a^P1.0232^ea^  asaṅkhyeyyānaṃ upari ekasmiññeva kappe nibbatte  taṇhaṅkaramedhaṅkarasaraṇaṅkaradīpaṅkaranāmake buddhe ādiṃ katvā  sakyamunipariyosānā aneke sammāsambuddhā anekasatā paccekabuddhā  gaṇanapathaṃ vītivattā ariyasāvakā cāti ime ^a^M1.0237^ea^ sattā sabbe cittamalaṃ  pavāhetvā paramavisuddhiṃ pattā. rūpamalavasena pana  saṃkilesavodānapaññattiyeva natthi. tathā hi -- <br/><br/>[21] rūpena saṃkiliṭṭhena, saṃkilissanti māṇavā. <br/><br/>[22] rūpe suddhe visujjhanti, anakkhātaṃ mahesinā.. <br/><br/>[21] cittena saṃkiliṭṭhena, saṃkilissanti māṇavā. <br/><br/>[22] citte suddhe visujjhanti, iti vuttaṃ mahesinā..<br/><br/>[03] yathāha ``cittasaṃkilesā, bhikkhave, sattā saṃkilissanti,  cittavodānā visujjhantī''ti (saṃ0 ni0  3.100). tañca  cittavodānaṃ iminā satipaṭṭhānamaggena hoti. tenāha ``sattānaṃ  visuddhiyā''ti.<br/><br/>[03] ^b^sokaparidevānaṃ samatikkamāyā^eb^ti sokassa ca paridevassa  ca samatikkamāya, pahānāyāti attho. ayañhi maggo bhāvito  ^b^santatimahāmattā^eb^dīnaṃ viya sokasamatikkamāya, ^b^paṭācārā^eb^dīnaṃ  viya ca paridevasamatikkamāya ca saṃvattati. tenāha ``sokaparidevānaṃ  samatikkamāyā''ti. kiñcāpi hi santatimahāmatto -- <br/><br/>[21] ``yaṃ ^a^V1.0243^ea^ pubbe taṃ visodhehi, pacchā te māhu kiñcanaṃ. <br/><br/>[22] majjhe ce no gahessasi, upasanto carissasī''ti..  (su0 ni0 955).<br/><br/>[03] imaṃ gāthaṃ sutvā saha paṭisambhidāhi arahattaṃ patto.<br/><br/>[03] paṭācārā -- <br/><br/>[21] ``na santi puttā tāṇāya, na pitā nāpi bandhavā. <br/><br/>[22] antakenādhipannassa, natthi ñātīsu tāṇatā''ti..  (dha0 pa0 288).<br/><br/>[03] imaṃ gāthaṃ sutvā sotāpattiphale patiṭṭhitā. yasmā pana  kāyavedanācittadhammesu kañci dhammaṃ anāmasitvā bhāvanā nāma natthi,  tasmā tepi imināva maggena sokaparideve samatikkantāti veditabbā.<br/><br/>[03] ^b^dukkhadomanassānaṃ atthaṅgamāyā^eb^ti kāyikadukkhassa  ^a^P1.0233^ea^ ca cetasikadomanassassa cāti imesaṃ dvinnaṃ  atthaṅgamāya, nirodhāyāti attho. ayañhi maggo bhāvito  tissattherādīnaṃ viya dukkhassa, sakkādīnaṃ viya ca domanassassa  atthaṅgamāya saṃvattati.<br/><br/>[03] tatrāyaṃ ^a^M1.0238^ea^ atthadīpanā -- sāvatthiyaṃ kira ^b^tisso^eb^ nāma  kuṭumbikaputto cattālīsa hiraññakoṭiyo pahāya pabbajitvā agāmake  araññe viharati. tassa kaniṭṭhabhātubhariyā ``gacchatha naṃ jīvitā  voropethā''ti pañcasate core pesesi. te gantvā theraṃ parivāretvā  nisīdiṃsu. thero āha ``kasmā āgatattha upāsakā''ti? taṃ  jīvitā voropessāmāti. pāṭibhogaṃ me upāsakā gahetvā ajjekarattiṃ  jīvitaṃ dethāti. ko te, samaṇa, imasmiṃ ṭhāne pāṭibhogo  bhavissatīti? thero mahantaṃ pāsāṇaṃ gahetvā dve ūruṭṭhīni bhinditvā  ``vaṭṭati upāsakā pāṭibhogo''ti āha. te apakkamitvā  caṅkamanasīse aggiṃ katvā nipajjiṃsu. therassa vedanaṃ vikkhambhetvā  sīlaṃ paccavekkhato parisuddhaṃ sīlaṃ nissāya pītipāmojjaṃ uppajji  ^a^V1.0244^ea^. tato anukkamena vipassanaṃ vaḍḍhento tiyāmarattiṃ samaṇadhammaṃ   katvā aruṇuggamane arahattaṃ patto imaṃ udānaṃ udānesi -- <br/><br/>[21] ``ubho pādāni bhinditvā, saññapessāmi vo ahaṃ. <br/><br/>[22] aṭṭiyāmi harāyāmi, sarāgamaraṇaṃ ahaṃ.. <br/><br/>[21] evāhaṃ cintayitvāna, yathābhūtaṃ vipassisaṃ. <br/><br/>[22] sampatte aruṇuggamhi, arahattamapāpuṇi''nti..<br/><br/>[03] aparepi tiṃsa bhikkhū bhagavato santike kammaṭṭhānaṃ gahetvā  araññavihāre vassaṃ upagantvā ``āvuso, tiyāmarattiṃ samaṇadhammova  kātabbo, na aññamaññassa santikaṃ āgantabba''nti vatvā vihariṃsu.  tesaṃ samaṇadhammaṃ katvā paccūsasamaye pacalāyantānaṃ eko byaggho  āgantvā ekekaṃ bhikkhuṃ gahetvā gacchati. na koci ``maṃ byaggho  gaṇhī''ti vācampi nicchāresi. evaṃ pañcasu dasasu bhikkhūsu  khāditesu uposathadivase ``itare, āvuso, kuhi''nti pucchitvā  ñatvā ca ``idāni gahitena, gahitomhīti vattabba''nti vatvā  vihariṃsu.<br/><br/>[03] atha aññataraṃ daharabhikkhuṃ purimanayeneva byaggho gaṇhi. so  ``byaggho, bhante''ti āha. bhikkhū kattaradaṇḍe ca ukkāyo ca  gahetvā mocessāmāti anubandhiṃsu. byaggho bhikkhūnaṃ agatiṃ  chinnataṭaṭṭhānaṃ ^a^P1.0234^ea^ āruyha taṃ bhikkhuṃ pādaṅguṭṭhakato  paṭṭhāya khādituṃ ārabhi. itarepi ``idāni ^a^M1.0239^ea^, sappurisa, amhehi  kattabbaṃ natthi, bhikkhūnaṃ viseso nāma evarūpe ṭhāne paññāyatī''ti  āhaṃsu. so byagghamukhe nipannova taṃ vedanaṃ vikkhambhetvā vipassanaṃ  vaḍḍhento yāva gopphakā khāditasamaye sotāpanno hutvā, yāva jaṇṇukā  khāditasamaye sakadāgāmī, yāva nābhiyā khāditasamaye anāgāmī  hutvā, hadayarūpe akhāditeyeva saha paṭisambhidāhi arahattaṃ patvā imaṃ  udānaṃ udānesi -- <br/><br/>[21] ``sīlavā ^a^V1.0245^ea^ vatasampanno, paññavā susamāhito. <br/><br/>[22] muhuttaṃ pamādamanvāya, byagghenoruddhamānaso.. <br/><br/>[21] pañjarasmiṃ gahetvāna, silāya uparīkato. <br/><br/>[27] kāmaṃ khādatu maṃ byaggho, bhakkho kāyo amittānaṃ. <br/><br/>[22] paṭiladdhe kammaṭṭhāne, maraṇaṃ hehiti bhaddaka''nti..<br/><br/>[03] aparopi pītamallatthero nāma gihikāle tīsu rajjesu paṭākaṃ  gahetvā ^b^tambapaṇṇidīpaṃ^eb^ āgamma rājānaṃ disvā raññā katānuggaho  ekadivasaṃ kilañjakāpaṇasāladvārena gacchanto ``rūpaṃ, bhikkhave, na  tumhākaṃ, taṃ pajahatha, taṃ vo pahīnaṃ dīgharattaṃ hitāya sukhāya  bhavissatī''ti (saṃ0 ni0  3.33-34) natumhākavaggaṃ sutvā  cintesi ``neva kira rūpaṃ attano, na vedanā''ti. so taṃyeva  aṅkusaṃ katvā nikkhamitvā mahāvihāraṃ gantvā pabbajjaṃ yācitvā  pabbajito upasampanno dvemātikā paguṇaṃ katvā tiṃsa bhikkhū gahetvā  gabalavāliyāṅgaṇaṃ gantvā samaṇadhammamakāsi. pādesu avahantesu  jaṇṇukehi caṅkamati. tamenaṃ rattiṃ eko migaluddako migoti  maññamāno sattiyā pahari. satti vinivijjhitvā gatā. so taṃ  sattiṃ harāpetvā pahāramukhāni tiṇavaṭṭiyā pūrāpetvā pāsāṇapiṭṭhiyaṃ  attānaṃ nisīdāpetvā okāsaṃ kāretvā vipassanaṃ vaḍḍhetvā saha  paṭisambhidāhi arahattaṃ patvā ukkāsitasaddena āgatānaṃ bhikkhūnaṃ  byākaritvā imaṃ udānaṃ udānesi -- <br/><br/>[21] ``bhāsitaṃ ^a^P1.0235^ea^ buddhaseṭṭhassa,  sabbalokaggavādino. <br/><br/>[22] na tumhākamidaṃ rūpaṃ, taṃ jaheyyātha bhikkhavo.. <br/><br/>[21] aniccā ^a^M1.0240^ea^ vata saṅkhārā, uppādavayadhammino. <br/><br/>[22] uppajjitvā nirujjhanti, tesaṃ vūpasamo sukho''ti..<br/><br/>[03] atha naṃ bhikkhū āhaṃsu ``sace, bhante, sammāsambuddho arogo  abhavissā, addhā te muddhamatthake ^a^V1.0246^ea^ hatthaṃ pasāretvā sīsaṃ  parāmaseyyā''ti. ettāvatā ayaṃ maggo tissattherādīnaṃ viya  dukkhassa atthaṅgamāya saṃvattati.<br/><br/>[03] sakko pana devānamindo attano pañcavidhaṃ pubbanimittaṃ disvā  maraṇabhayasantajjito domanassajāto bhagavantaṃ upasaṅkamitvā pañhaṃ  pucchi. so upekkhāpañhavissajjanāvasāne asītisahassāhi devatāhi  saddhiṃ sotāpattiphale patiṭṭhāsi. sā cassa upapatti puna pākatikāva  ahosi.<br/><br/>[03] subrahmāpi devaputto accharāsahassaparivāro saggasampattiṃ  anubhoti, tattha pañcasatā accharāyo rukkhato pupphāni ocinantiyo  cavitvā niraye upapannā. so ``kiṃ imā cirāyantī''ti  upadhārento tāsaṃ niraye nibbattabhāvaṃ disvā ``kittakaṃ nu kho mama  āyū''ti upaparikkhanto attanopi āyuparikkhayaṃ viditvā tattheva  niraye nibbattanabhāvaṃ disvā bhīto ativiya domanassajāto hutvā  ``imaṃ me domanassaṃ satthā vinayissati na añño''ti avasesā  pañcasatā accharāyo gahetvā bhagavantaṃ upasaṅkamitvā pañhaṃ pucchi -- <br/><br/>[21] ``niccaṃ utrastamidaṃ cittaṃ, niccaṃ ubbiggidaṃ mano. <br/><br/>[27] anuppannesu kicchesu, atho uppatitesu ca. <br/><br/>[22] sace atthi anutrastaṃ, taṃ me akkhāhi pucchito''ti..  (saṃ0 ni0  1.98).<br/><br/>[03] tato naṃ bhagavā āha -- <br/><br/>[21] ``nāññatra bojjhā tapasā, nāññatrindriyasaṃvarā. <br/><br/>[22] nāññatra sabbanissaggā, sotthiṃ passāmi pāṇina''nti..  (saṃ0 ni0  1.98).<br/><br/>[03] so ^a^P1.0236^ea^ desanāpariyosāne pañcahi  accharāsatehi saddhiṃ sotāpattiphale patiṭṭhāya taṃ sampattiṃ ^a^V1.0247^ea^ thāvaraṃ katvā  devalokameva agamāsīti ^a^M1.0241^ea^. evamayaṃ maggo bhāvito sakkādīnaṃ viya  domanassassa atthaṅgamāya saṃvattatīti veditabbo.<br/><br/>[03] ^b^ñāyassa adhigamāyā^eb^ti ñāyo vuccati ariyo aṭṭhaṅgiko  maggo, tassa adhigamāya, pattiyāti vuttaṃ hoti. ayañhi pubbabhāge  lokiyo satipaṭṭhānamaggo bhāvito lokuttarassa maggassa adhigamāya  saṃvattati. tenāha ``ñāyassa adhigamāyā''ti. ^b^nibbānassa  sacchikiriyāyā^eb^ti taṇhāvānavirahitattā nibbānanti laddhanāmassa  amatassa sacchikiriyāya, attapaccakkhatāyāti vuttaṃ hoti. ayañhi  maggo bhāvito anupubbena nibbānasacchikiriyaṃ sādheti. tenāha  ``nibbānassa sacchikiriyāyā''ti.<br/><br/>[03] tattha kiñcāpi ``sattānaṃ visuddhiyā''ti vutte  sokasamatikkamādīni atthato siddhāneva honti, ṭhapetvā pana  sāsanayuttikovide aññesaṃ na pākaṭāni, na ca bhagavā paṭhamaṃ  sāsanayuttikovidaṃ janaṃ katvā pacchā dhammaṃ deseti. tena teneva pana  suttena taṃ taṃ atthaṃ ñāpeti. tasmā idha yaṃ yaṃ atthaṃ ekāyanamaggo  sādheti, taṃ taṃ pākaṭaṃ katvā dassento ``sokaparidevānaṃ  samatikkamāyā''tiādimāha. yasmā vā yā sattānaṃ visuddhi  ekāyanamaggena saṃvattati, sā sokaparidevānaṃ samatikkamena hoti,  sokaparidevānaṃ samatikkamo dukkhadomanassānaṃ atthaṅgamena,  dukkhadomanassānaṃ atthaṅgamo ñāyassādhigamena, ñāyassādhigamo  nibbānassa sacchikiriyāya. tasmā imampi kamaṃ dassento  ``sattānaṃ visuddhiyā''ti vatvā ``sokaparidevānaṃ  samatikkamāyā''tiādimāha.<br/><br/>[03] apica vaṇṇabhaṇanametaṃ ekāyanamaggassa. yatheva hi bhagavā  ``dhammaṃ vo, bhikkhave, desessāmi ādikalyāṇaṃ majjhekalyāṇaṃ  pariyosānakalyāṇaṃ sātthaṃ sabyañjanaṃ kevalaparipuṇṇaṃ parisuddhaṃ  brahmacariyaṃ pakāsessāmi, yadidaṃ chachakkānī''ti (ma0 ni0 3.420)  chachakkadesanāya aṭṭhahi padehi vaṇṇaṃ abhāsi, yathā ca  ariyavaṃsadesanāya ``cattārome, bhikkhave, ariyavaṃsā aggaññā  rattaññā vaṃsaññā porāṇā asaṃkiṇṇā asaṃkiṇṇapubbā na ^a^P1.0237^ea^  saṃkīyanti, na saṃkīyissanti, appaṭikuṭṭhā samaṇehi  brāhmaṇehi viññūhī''ti ^a^M1.0242^ea^ (a0 ni0  4.28) navahi  ^a^V1.0248^ea^ padehi vaṇṇaṃ abhāsi, evaṃ imassapi ekāyanamaggassa sattānaṃ   visuddhiyātiādīhi sattahi padehi vaṇṇaṃ abhāsi.<br/><br/>[03] kasmā iti ce? tesaṃ bhikkhūnaṃ ussāhajananatthaṃ.  vaṇṇabhāsanañhi sutvā te bhikkhū ``ayaṃ kira maggo hadayasantāpabhūtaṃ  sokaṃ, vācāvippalāpabhūtaṃ paridevaṃ, kāyikāsātabhūtaṃ dukkhaṃ,  cetasikāsātabhūtaṃ domanassanti cattāro upaddave hanati, visuddhiṃ ñāyaṃ  nibbānanti tayo visese āvahatī''ti ussāhajātā imaṃ dhammadesanaṃ  uggahetabbaṃ pariyāpuṇitabbaṃ dhāretabbaṃ vācetabbaṃ, imañca maggaṃ bhāvetabbaṃ  maññissanti. iti tesaṃ bhikkhūnaṃ ussāhajananatthaṃ vaṇṇaṃ abhāsi,  kambalavāṇijādayo kambalādīnaṃ vaṇṇaṃ viya. <br/><br/>[01] yathā hi satasahassagghanikapaṇḍukambalavāṇijena kambalaṃ  gaṇhathāti ugghositepi asukakambaloti na tāva manussā jānanti.  kesakambalavālakambalādayopi hi duggandhā kharasamphassā kambalātveva  vuccanti. yadā pana tena gandhārako rattakambalo sukhumo ujjalo  sukhasamphassoti ugghositaṃ hoti, tadā ye pahonti, te gaṇhanti.  ye na pahonti, tepi dassanakāmā honti, evamevaṃ ``ekāyano ayaṃ,  bhikkhave, maggo''ti vuttepi asukamaggoti na tāva pākaṭo hoti.  nānappakārakā hi aniyyānamaggāpi maggātveva vuccanti. ``sattānaṃ  visuddhiyā''tiādimhi pana vutte ``ayaṃ kira maggo cattāro upaddave  hanati, tayo visese āvahatī''ti ussāhajātā imaṃ dhammadesanaṃ  uggahetabbaṃ pariyāpuṇitabbaṃ dhāretabbaṃ vācetabbaṃ, imañca maggaṃ bhāvetabbaṃ  maññissantīti vaṇṇaṃ bhāsanto ``sattānaṃ visuddhiyā''tiādimāha.  yathā ca satasahassagghanikapaṇḍukambalavāṇijopamā, evaṃ  rattajambunadasuvaṇṇaudakappasādakamaṇiratanasuvisuddhamuttāratanadhotapavāḷādivāṇijūpamādayopettha  āharitabbā.<br/><br/>[03] ^b^yadida^eb^nti nipāto, ye imeti ayamassa attho.  ^b^cattāro^eb^ti gaṇanaparicchedo, tena na tato heṭṭhā na uddhanti  satipaṭṭhānaparicchedaṃ dīpeti. ^b^satipaṭṭhānā^eb^ti tayo satipaṭṭhānā  satigocaropi, tidhā paṭipannesu sāvakesu ^a^P1.0238^ea^ satthuno  paṭighānunayavītivattatāpi, satipi. ``catunnaṃ ^a^M1.0243^ea^, bhikkhave,  satipaṭṭhānānaṃ samudayañca atthaṅgamañca desessāmi, taṃ suṇātha...pe0....  ko ca, bhikkhave, kāyassa samudayo? āhārasamudayā  kāyasamudayo''tiādīsu (saṃ0 ni0  3.408) hi ^a^V1.0249^ea^ satigocaro  ^b^satipaṭṭhāna^eb^nti vuccati. tathā ``kāyo paṭṭhānaṃ, no sati.  sati paṭṭhānañceva sati cā''tiādīsupi (paṭi0 ma0 3.35).  tassattho -- patiṭṭhāti asminti paṭṭhānaṃ. kā patiṭṭhāti? sati.  satiyā paṭṭhānaṃ ^b^satipaṭṭhānaṃ^eb^. padhānaṭṭhānanti vā paṭṭhānaṃ.  satiyā paṭṭhānaṃ satipaṭṭhānaṃ, hatthiṭṭhānāssaṭṭhānādīni viya. ``tayo  satipaṭṭhānā, yadariyo sevati, yadariyo sevamāno satthā  gaṇamanusāsitumarahatī''ti (ma0 ni0 3.311) etthāpi tidhā  paṭipannesu sāvakesu satthuno paṭighānunayavītivattatā  ``satipaṭṭhāna''nti vuttā. tassattho -- paṭṭhapetabbato paṭṭhānaṃ,  pavattayitabbatoti attho. kena paṭṭhapetabbatoti? satiyā. satiyā  paṭṭhānaṃ satipaṭṭhānanti. ``cattāro satipaṭṭhānā bhāvitā bahulīkatā  satta bojjhaṅge paripūrentī''tiādīsu (saṃ0 ni0  5.989) pana  satiyeva ``satipaṭṭhāna''nti vuccati. tassattho -- patiṭṭhātīti  paṭṭhānaṃ, upaṭṭhāti okkantitvā pakkhanditvā pavattatīti attho.  satiyeva paṭṭhānaṃ satipaṭṭhānaṃ. atha vā saraṇaṭṭhena sati, upaṭṭhānaṭṭhena  paṭṭhānaṃ. iti sati ca sā paṭṭhānañcātipi satipaṭṭhānaṃ. idamidha  adhippetaṃ.<br/><br/>[03] yadi evaṃ, kasmā ``satipaṭṭhānā''ti bahuvacanaṃ? satibahuttā.  ārammaṇabhedena hi bahukā etā satiyo. atha maggoti kasmā  ekavacanaṃ? maggaṭṭhena ekattā. catassopi hi etā satiyo maggaṭṭhena  ekattaṃ gacchanti. vuttañhetaṃ ``maggoti kenaṭṭhena maggo?  nibbānagamanaṭṭhena, nibbānatthikehi magganīyaṭṭhena cā''ti. catassopi  cetā aparabhāge kāyādīsu ārammaṇesu kiccaṃ sādhayamānā nibbānaṃ  gacchanti. ādito paṭṭhāya ca nibbānatthikehi maggīyanti, tasmā  catassopi eko maggoti vuccanti ^a^P1.0239^ea^. evañca  sati vacanānusandhinā sānusandhikāva desanā hoti,  ``mārasenappamaddanaṃ vo, bhikkhave, maggaṃ desessāmi, taṃ  suṇātha...pe0... katamo ca, bhikkhave, mārasenappamaddano maggo?  yadidaṃ sattabojjhaṅgā''tiādīsu (saṃ0 ni0  5.224) viya hi  yathā mārasenappamaddanoti ca sattabojjhaṅgāti ca atthato  ^a^M1.0244^ea^ ekaṃ, byañjanamevettha nānaṃ. evaṃ ekāyanamaggoti ca cattāro satipaṭṭhānāti  ca atthato ekaṃ, byañjanamevettha nānaṃ. tasmā maggaṭṭhena ekattā  ekavacanaṃ, ārammaṇabhedena satibahuttā bahuvacanaṃ veditabbaṃ.<br/><br/>[03] kasmā pana bhagavatā cattārova satipaṭṭhānā vuttā anūnā  anadhikāti? veneyyahitattā ^a^V1.0250^ea^.  taṇhācaritadiṭṭhicaritasamathayānikavipassanāyānikesu hi  mandatikkhavasena dvedhā dvedhā pavattesu veneyyesu mandassa taṇhācaritassa  oḷārikaṃ kāyānupassanāsatipaṭṭhānaṃ ^b^visuddhimaggo,^eb^ tikkhassa  sukhumaṃ vedanānupassanaṃ satipaṭṭhānaṃ. diṭṭhicaritassāpi mandassa  nātippabhedagataṃ cittānupassanāsatipaṭṭhānaṃ visuddhimaggo, tikkhassa  atippabhedagataṃ dhammānupassanāsatipaṭṭhānaṃ. samathayānikassa ca  mandassa akicchena adhigantabbanimittaṃ paṭhamaṃ satipaṭṭhānaṃ  visuddhimaggo, tikkhassa oḷārikārammaṇe asaṇṭhahanato dutiyaṃ.  vipassanāyānikassapi mandassa nātippabhedagatārammaṇaṃ tatiyaṃ,  tikkhassa atippabhedagatārammaṇaṃ catutthaṃ. iti cattārova vuttā anūnā  anadhikāti.<br/><br/>[03] subhasukhaniccāttabhāvavipallāsapahānatthaṃ vā. kāyo hi  asubho, tattha ca subhavipallāsavipallatthā sattā, tesaṃ tattha  asubhabhāvadassanena tassa vipallāsassa pahānatthaṃ paṭhamaṃ satipaṭṭhānaṃ vuttaṃ.  sukhaṃ niccaṃ attāti gahitesupi ca vedanādīsu vedanā dukkhā,  cittaṃ aniccaṃ, dhammā anattā, tesu ca sukhaniccāttavipallāsavipallatthā  sattā, tesaṃ tattha dukkhādibhāvadassanena tesaṃ vipallāsānaṃ pahānatthaṃ  sesāni tīṇi vuttānīti evaṃ subhasukhaniccāttabhāvavipallāsapahānatthaṃ  vā cattārova vuttā anūnā anadhikāti veditabbā.<br/><br/>[03] na kevalañca vipallāsapahānatthameva, atha kho  caturoghayogāsavaganthaupādānāgatipahānatthampi ^a^P1.0240^ea^  catubbidhāhārapariññatthañca cattārova vuttāti veditabbā. ayaṃ tāva  pakaraṇanayo.<br/><br/>[03] ^b^aṭṭhakathāyaṃ^eb^ pana saraṇavasena ceva ekattasamosaraṇavasena ca  ekameva satipaṭṭhānaṃ ārammaṇavasena cattāroti etadeva vuttaṃ. yathā hi  catudvāre nagare pācīnato āgacchantā pācīnadisāya uṭṭhānakaṃ bhaṇḍaṃ  gahetvā pācīnadvārena nagarameva pavisanti, dakkhiṇato pacchimato  uttarato āgacchantā uttaradisāya uṭṭhānakaṃ bhaṇḍaṃ gahetvā uttaradvārena  nagarameva pavisanti, evaṃsampadamidaṃ veditabbaṃ. nagaraṃ viya hi  nibbānamahānagaraṃ ^a^M1.0245^ea^. dvāraṃ viya aṭṭhaṅgiko lokuttaramaggo.  pācīnadisādayo viya kāyādayo.<br/><br/>[03] yathā ^a^V1.0251^ea^ pācīnato āgacchantā pācīnadisāya uṭṭhānakaṃ bhaṇḍaṃ  gahetvā pācīnadvārena nagarameva pavisanti, evaṃ kāyānupassanāmukhena  āgacchantā cuddasavidhena kāyānupassanaṃ bhāvetvā  kāyānupassanābhāvanānubhāvanibbattena ariyamaggena ekaṃ nibbānameva  osaranti.<br/><br/>[03] yathā dakkhiṇato āgacchantā dakkhiṇadisāya uṭṭhānakaṃ bhaṇḍaṃ  gahetvā dakkhiṇadvārena nagarameva pavisanti, evaṃ vedanānupassanāmukhena  āgacchantā navavidhena vedanānupassanaṃ bhāvetvā  vedanānupassanābhāvanānubhāvanibbattena ariyamaggena ekaṃ nibbānameva  osaranti.<br/><br/>[03] yathā pacchimato āgacchantā pacchimadisāya uṭṭhānakaṃ bhaṇḍaṃ  gahetvā pacchimadvārena nagarameva pavisanti, evaṃ cittānupassanāmukhena  āgacchantā soḷasavidhena cittānupassanaṃ bhāvetvā  cittānupassanābhāvanānubhāvanibbattena ariyamaggena ekaṃ nibbānameva  osaranti.<br/><br/>[03] yathā uttarato āgacchantā uttaradisāya uṭṭhānakaṃ bhaṇḍaṃ gahetvā  uttaradvārena nagarameva pavisanti, evaṃ dhammānupassanāmukhena āgacchantā  pañcavidhena dhammānupassanaṃ bhāvetvā  dhammānupassanābhāvanānubhāvanibbattena ariyamaggena ekaṃ nibbānameva  osaranti.<br/><br/>[03] evaṃ saraṇavasena ceva ekattasamosaraṇavasena ca ekameva  satipaṭṭhānaṃ ārammaṇavasena cattārova vuttāti veditabbā.<br/><br/>[03] ^b^katame^eb^ ^a^P1.0241^ea^ ^b^cattāro^eb^ti kathetukamyatā  pucchā. ^b^idhā^eb^ti imasmiṃ sāsane. ^b^bhikkhave^eb^ti  dhammapaṭiggāhakapuggalālapanametaṃ. ^b^bhikkhū^eb^ti  paṭipattisampādakapuggalanidassanametaṃ. aññepi ca devamanussā  paṭipattiṃ sampādentiyeva, seṭṭhattā pana paṭipattiyā bhikkhubhāvadassanato  ca, ``bhikkhū''ti āha. bhagavato hi anusāsaniṃ sampaṭicchantesu  bhikkhu seṭṭho, sabbappakārāya anusāsaniyā bhājanabhāvato, tasmā  seṭṭhattā ``bhikkhū''ti āha. tasmiṃ gahite pana sesā gahitāva  honti rājagamanādīsu rājaggahaṇena sesaparisā viya. yo ca imaṃ  paṭipattiṃ paṭipajjati, so bhikkhu nāma hotīti ^a^M1.0246^ea^ paṭipattiyā  bhikkhubhāvadassanatopi ``bhikkhū''ti āha ^a^V1.0252^ea^. paṭipannako hi devo  vā hotu manusso vā, ``bhikkhū''ti saṅkhaṃ gacchatiyeva. yathāha  -- <br/><br/>[21] ``alaṅkato cepi samaṃ careyya, <br/><br/>[27] santo danto niyato brahmacārī. <br/><br/>[26] sabbesu bhūtesu nidhāya daṇḍaṃ, <br/><br/>[22] so brāhmaṇo so samaṇo sa bhikkhū''ti.. (dha0 pa0  142).<br/><br/>[03] ^b^kāye^eb^ti rūpakāye. rūpakāyo hi idha aṅgapaccaṅgānaṃ  kesādīnañca dhammānaṃ samūhaṭṭhena hatthikāyarathakāyādayo viya kāyoti  adhippeto. yathā ca samūhaṭṭhena, evaṃ kucchitānaṃ āyaṭṭhena.  kucchitānañhi paramajegucchānaṃ so āyotipi ^b^kāyo^eb^.  ^b^āyo^eb^ti uppattideso. tatrāyaṃ vacanattho, āyanti tatoti  āyo. ke āyanti? kucchitā kesādayo. iti kucchitānaṃ  āyoti ^b^kāyo^eb^. kāyānupassīti kāyamanupassanasīlo, kāyaṃ  vā anupassamāno.<br/><br/>[03] ``kāye''ti ca vatvāpi puna ``kāyānupassī''ti dutiyaṃ  kāyaggahaṇaṃ asammissato vavatthānaghanavinibbhogādidassanatthaṃ katanti  veditabbaṃ. tena na kāye vedanānupassī vā, cittadhammānupassī vā,  atha kho kāyānupassīyevāti kāyasaṅkhāte vatthusmiṃ  kāyānupassanākārasseva dassanena asammissato vavatthānaṃ dassitaṃ  hoti. tathā na kāye aṅgapaccaṅgavimuttaekadhammānupassī, nāpi  kesalomādivinimuttaitthipurisānupassī. yopi cettha kesalomādiko  bhūtupādāyasamūhasaṅkhāto kāyo ^a^P1.0242^ea^, tatthapi na  bhūtupādāyavinimuttaekadhammānupassī, atha kho rathasambhārānupassako  viya aṅgapaccaṅgasamūhānupassī, nagarāvayavānupassako viya  kesalomādisamūhānupassī, kadalikkhandhapattavaṭṭivinibbhujanako viya  rittamuṭṭhiviniveṭhako viya ca bhūtupādāyasamūhānupassīyevāti  nānappakārato samūhavaseneva kāyasaṅkhātassa vatthuno dassanena  ghanavinibbhogo dassito hoti. na hettha yathāvuttasamūhavinimutto  kāyo vā itthī vā puriso vā añño vā koci dhammo dissati  ^a^M1.0247^ea^, yathāvuttadhammasamūhamatteyeva pana tathā tathā sattā micchābhinivesaṃ  karonti. tenāhu porāṇā -- <br/><br/>[21] ``yaṃ ^a^V1.0253^ea^ passati na taṃ diṭṭhaṃ, yaṃ diṭṭhaṃ taṃ na passati. <br/><br/>[22] apassaṃ bajjhate mūḷho, bajjhamāno na muccatī''ti..  -- <br/><br/>[25] ghanavinibbhogādidassanatthanti vuttaṃ. ādisaddena cettha  ayampi attho veditabbo -- ayañhi ekasmiṃ kāye kāyānupassīyeva,  na aññadhammānupassī. kiṃ vuttaṃ hoti? yathā anudakabhūtāyapi  marīciyā udakānupassino honti, na evaṃ  aniccadukkhānattāsubhabhūteyeva imasmiṃ kāye  niccasukhāttasubhabhāvānupassī, atha kho kāyānupassī  aniccadukkhānattāsubhākārasamūhānupassīyevāti. atha vā yvāyaṃ  parato ``idha, bhikkhave, bhikkhu araññagato vā...pe0... so satova  assasatī''tiādinā nayena  assāsapassāsādicuṇṇikajātāṭṭhikapariyosāno kāyo vutto, yo ca  ``idhekacco pathavikāyaṃ aniccato anupassati āpokāyaṃ tejokāyaṃ  vāyokāyaṃ kesakāyaṃ lomakāyaṃ chavikāyaṃ cammakāyaṃ maṃsakāyaṃ  ruhirakāyaṃ nahārukāyaṃ aṭṭhikāyaṃ aṭṭhimiñjakāya''nti paṭisambhidāyaṃ  (paṭi0 ma0 3.35) kāyo vutto, tassa sabbassa imasmiṃyeva kāye  anupassanato ``kāye kāyānupassī''ti evampi attho daṭṭhabbo.<br/><br/>[03] atha vā kāye ahanti vā mamanti vā evaṃ gahetabbassa yassa  kassaci ananupassanato tassa tasseva pana kesālomādikassa  nānādhammasamūhassa anupassanato kāye  kesādidhammasamūhasaṅkhātakāyānupassīti evamattho daṭṭhabbo. apica  ``imasmiṃ kāye aniccato anupassati, no niccato''tiādinā  nayena ^a^P1.0243^ea^ paṭisambhidāyaṃ āgatanayassa sabbasseva  aniccalakkhaṇādino ākārasamūhasaṅkhātassa kāyassānupassanatopi  ``kāye kāyānupassī''ti evampi attho daṭṭhabbo.<br/><br/>[03] tathā hi ayaṃ kāye kāyānupassanāpaṭipadaṃ paṭipanno bhikkhu  imaṃ kāyaṃ aniccānupassanādīnaṃ sattannaṃ anupassanānaṃ vasena aniccato  anupassati, no niccato. dukkhato anupassati, no sukhato.  anattato ^a^M1.0248^ea^ anupassati, no attato. nibbindati, no nandati.  virajjati, no rajjati. nirodheti, no samudeti. paṭinissajjati,  no ādiyati. so taṃ aniccato anupassanto niccasaññaṃ pajahati,  dukkhato anupassanto sukhasaññaṃ ^a^V1.0254^ea^ pajahati, anattato anupassanto  attasaññaṃ pajahati, nibbindanto nandiṃ pajahati, virajjanto rāgaṃ  pajahati, nirodhento samudayaṃ pajahati, paṭinissajjanto ādānaṃ  pajahatīti veditabbo.<br/><br/>[03] ^b^viharatī^eb^ti iriyati. ^b^ātāpī^eb^ti tīsu bhavesu  kilese ātāpetīti ātāpo, vīriyassetaṃ nāmaṃ. ātāpo assa  atthīti ^b^ātāpī. sampajāno^eb^ti sampajaññasaṅkhātena ñāṇena  samannāgato. ^b^satimā^eb^ti kāyapariggāhikāya satiyā samannāgato.  ayaṃ pana yasmā satiyā ārammaṇaṃ pariggahetvā paññāya  anupassati, na hi sativirahitassa anupassanā nāma atthi.  tenevāha ``satiñca khvāhaṃ, bhikkhave, sabbatthikaṃ vadāmī''ti (saṃ0  ni0  5.234). tasmā ettha ``kāye kāyānupassī viharatī''ti  ettāvatā kāyānupassanāsatipaṭṭhānakammaṭṭhānaṃ vuttaṃ hoti. atha vā  yasmā anātāpino antosaṅkhepo antarāyakaro hoti, asampajāno  upāyapariggahe anupāyaparivajjane ca sammuyhati, muṭṭhassati  upāyāpariccāge anupāyāpariggahe ca asamattho hoti, tenassa taṃ  kammaṭṭhānaṃ na sampajjati, tasmā yesaṃ dhammānaṃ ānubhāvena taṃ sampajjati.  tesaṃ dassanatthaṃ ``ātāpī sampajāno satimāti idaṃ vutta''nti  veditabbaṃ.<br/><br/>[03] iti kāyānupassanāsatipaṭṭhānaṃ sampayogaṅgañcassa dassetvā  idāni pahānaṅgaṃ dassetuṃ ^b^vineyya loke abhijjhādomanassa^eb^nti  vuttaṃ. tattha ^b^vineyyā^eb^ti tadaṅgavinayena vā vikkhambhanavinayena  vā vinayitvā. ^b^loke^eb^ti tasmiṃyeva ^a^P1.0244^ea^ kāye.  kāyo hi idha lujjanapalujjanaṭṭhena lokoti adhippeto. yasmā  panassa na kāyamatteyeva abhijjhādomanassaṃ pahīyati, vedanādīsupi  pahīyatiyeva, tasmā ``pañcapi upādānakkhandhā loko''ti  ^b^vibhaṅge^eb^ (vibha0 362) vuttaṃ. lokasaṅkhātattā vā tesaṃ  dhammānaṃ atthuddhāranayenetaṃ vuttaṃ. yaṃ panāha ``tattha katamo loko?  sveva kāyo loko''ti. ayamevettha attho, tasmiṃ loke  abhijjhādomanassaṃ vineyyāti evaṃ sambandho daṭṭhabbo. yasmā panettha  abhijjhāgahaṇena kāmacchando ^a^M1.0249^ea^, domanassaggahaṇena byāpādo saṅgahaṃ  gacchati, tasmā nīvaraṇapariyāpannabalavadhammadvayadassanena nīvaraṇappahānaṃ  vuttaṃ hotīti veditabbaṃ.<br/><br/>[03] visesena ^a^V1.0255^ea^ cettha abhijjhāvinayena kāyasampattimūlakassa  anurodhassa, domanassavinayena pana kāyavipattimūlakassa virodhassa,  abhijjhāvinayena ca kāye abhiratiyā, domanassavinayena  kāyabhāvanāya anabhiratiyā, abhijjhāvinayena kāye abhūtānaṃ  subhasukhabhāvādīnaṃ pakkhepassa, domanassavinayena ca kāye bhūtānaṃ  asubhāsukhabhāvādīnaṃ apanayanassa ca pahānaṃ vuttaṃ. tena yogāvacarassa  yogānubhāvo yogasamatthatā ca dīpitā hoti. yogānubhāvo hi esa,  yadidaṃ anurodhavirodhavippamutto aratiratisaho  abhūtapakkhepabhūtāpanayanavirahito ca hoti. anurodhavirodhavippamutto  cesa aratiratisaho abhūtaṃ apakkhipanto bhūtañca anapanento  yogasamattho hotīti.<br/><br/>[03] aparo nayo ``kāye kāyānupassī''ti ettha anupassanāya  kammaṭṭhānaṃ vuttaṃ. ``viharatī''ti ettha vuttavihārena kammaṭṭhānikassa  kāyapariharaṇaṃ. ``ātāpī''tiādīsu ātāpena sammappadhānaṃ,  satisampajaññena sabbatthikakammaṭṭhānaṃ, kammaṭṭhānapariharaṇūpāyo vā,  satiyā vā kāyānupassanāvasena paṭiladdhasamatho, sampajaññena  vipassanā, abhijjhādomanassavinayena bhāvanāphalaṃ vuttanti veditabbaṃ.<br/><br/>[03] ^b^vibhaṅge^eb^ pana ^b^``anupassī''^eb^ti tattha katamā  anupassanā? yā paññā pajānanā...pe0... sammādiṭṭhi. ayaṃ  vuccati anupassanā. imāya anupassanāya upeto hoti samupeto  upāgato samupāgato upapanno sampanno samannāgato. tena vuccati  anupassīti.<br/><br/>[03] ^b^viharatī^eb^ti iriyati ^a^P1.0245^ea^ vattati pāleti  yapeti yāpeti carati viharati. tena vuccati viharatīti.<br/><br/>[03] ^b^ātāpī^eb^ti tattha katamo ātāpo? yo cetasiko  vīriyārambho...pe0... sammāvāyāmo. ayaṃ vuccati ātāpo.  iminā ātāpena upeto hoti...pe0... samannāgato. tena vuccati  ātāpīti.<br/><br/>[03] ^b^sampajāno^eb^ti ^a^M1.0250^ea^ tattha katamaṃ sampajaññaṃ? yā paññā  pajānanā...pe0... sammādiṭṭhi. idaṃ vuccati ^a^V1.0256^ea^ sampajaññaṃ. iminā  sampajaññena upeto hoti...pe0... samannāgato. tena vuccati  sampajānoti.<br/><br/>[03] ^b^satimā^eb^ti tattha katamā sati? yā sati  anussati...pe0... sammāsati. ayaṃ vuccati sati. imāya  satiyā upeto hoti...pe0... samannāgato. tena vuccati satimāti.<br/><br/>[03] ^b^vineyya loke abhijjhādomanassa^eb^nti tattha katamo loko?  sveva kāyo loko, pañcapi upādānakkhandhā loko. ayaṃ  vuccati loko. tattha katamā abhijjhā? yo rāgo sārāgo  anunayo anurodho nandī nandīrāgo cittassa sārāgo, ayaṃ vuccati  abhijjhā. tattha katamaṃ domanassaṃ? yaṃ cetasikaṃ asātaṃ, cetasikaṃ  dukkhaṃ, cetosamphassajaṃ asātaṃ...pe0... dukkhā vedanā. idaṃ vuccati  domanassaṃ. iti ayañca abhijjhā idañca domanassaṃ imamhi loke  vinītā honti paṭivinītā santā vūpasantā samitā vūpasamitā  atthaṅgatā abbhatthaṅgatā appitā byappitā sositā visositā  byantīkatā, tena vuccati vineyya loke abhijjhādomanassanti  (vibha0 356) evametesaṃ padānamattho vutto. tena saha ayaṃ  aṭṭhakathānayo yathā saṃsandati, evaṃ veditabbo. ayaṃ tāva  kāyānupassanāsatipaṭṭhānuddesassa atthavaṇṇanā.<br/><br/>[03] ^b^vedanāsu... citte... dhammesu dhammānupassī  viharati...pe0... vineyya loke abhijjhādomanassa^eb^nti ettha pana  ^b^vedanānupassī^eb^ti evamādīsu vedanādīnaṃ puna vacane payojanaṃ  kāyānupassanāyaṃ vuttanayeneva veditabbaṃ. ^b^vedanāsu vedanānupassī,  citte cittānupassī, dhammesu dhammānupassī^eb^ti ettha pana  ^b^vedanā^eb^ti tisso vedanā, tā ca lokiyā eva. cittampi  lokiyaṃ, tathā dhammā. tesaṃ vibhāgo niddesavāre pākaṭo bhavissati.  kevalaṃ panidha yathā vedanā anupassitabbā, tathā anupassanto  ^b^vedanāsu vedanānupassī^eb^ti veditabbo. esa nayo cittadhammesupi.  kathañca vedanā anupassitabbāti? sukhā tāva vedanā ^a^P1.0246^ea^  dukkhato, dukkhā sallato, adukkhamasukhā aniccato.  yathāha -- <br/><br/>[21] ``yo ^a^V1.0257^ea^ ^a^M1.0251^ea^ sukhaṃ dukkhato adda, dukkhamaddakkhi sallato. <br/><br/>[27] adukkhamasukhaṃ santaṃ, adakkhi naṃ aniccato. <br/><br/>[22] sa ve sammaddaso bhikkhu, upasanto carissatī''ti..  (saṃ0 ni0  4.253).<br/><br/>[03] sabbā eva cetā dukkhātipi anupassitabbā. vuttañhetaṃ  ``yaṃkiñci vedayitaṃ, sabbaṃ taṃ dukkhasminti vadāmī''ti (saṃ0 ni0   4.259). sukhadukkhatopi ca anupassitabbā. yathāha ``sukhā  vedanā ṭhitisukhā vipariṇāmadukkhā''ti (ma0 ni0 1.464) sabbaṃ  vitthāretabbaṃ. apica aniccādisattānupassanāvasenapi anupassitabbā.  sesaṃ niddesavāreyeva pākaṭaṃ bhavissati. cittadhammesupi cittaṃ tāva  ārammaṇādhipatisahajātabhūmikammavipākakiriyādinānattabhedānaṃ  aniccādisattānupassanānaṃ niddesavāre āgatasarāgādibhedānañca vasena  anupassitabbaṃ. dhammā salakkhaṇasāmaññalakkhaṇānaṃ suññatadhammassa  aniccādisattānupassanānaṃ niddesavāre āgatasantāsantādibhedānañca  vasena anupassitabbā. sesaṃ vuttanayameva. kāmañcettha yassa  kāyasaṅkhāte loke abhijjhādomanassaṃ pahīnaṃ, tassa  vedanādilokesupi taṃ pahīnameva. nānāpuggalavasena pana  nānācittakkhaṇikasatipaṭṭhānabhāvanāvasena ca sabbattha vuttaṃ. yato vā  ekattha pahīnaṃ sesesupi pahīnaṃ hoti. tenevassa tattha  pahānadassanatthampi evaṃ vuttanti veditabbanti. <br/><br/>[06] uddesavārakathāvaṇṇanā niṭṭhitā. 


volume: 29
item: 62
title: avijjāvāravaṇṇanā^satipaṭṭhānasuttavaṇṇanā^^uddesavārakathāvaṇṇanā^kāyānupassanāānāpānapabbavaṇṇanā
content:
  [03] 107^b^.^eb^ idāni seyyathāpi nāma cheko vilīvakārako  thūlakilañjasaṇhakilañjacaṅkoṭakapeḷāpuṭādīni upakaraṇāni kattukāmo  ekaṃ mahāveṇuṃ labhitvā catudhā bhinditvā tato ekekaṃ veṇukhaṇḍaṃ  gahetvā phāletvā taṃ taṃ upakaraṇaṃ kareyya, evameva bhagavā  satipaṭṭhānadesanāya sattānaṃ anekappakāravisesādhigamaṃ kattukāmo  ekameva sammāsatiṃ ``cattāro satipaṭṭhānā. katame cattāro? idha,  bhikkhave, bhikkhu kāye kāyānupassī viharatī''tiādinā ^a^V1.0258^ea^ nayena  ārammaṇavasena ^a^P1.0247^ea^ catudhā bhinditvā tato ekekaṃ  satipaṭṭhānaṃ gahetvā vibhajanto ``kathañca bhikkhave''tiādinā nayena  niddesavāraṃ vattumāraddho.<br/><br/>[03] tattha ^a^M1.0252^ea^ ^b^kathañcā^eb^tiādi vitthāretukamyatā pucchā. ayaṃ  panettha saṅkhepattho -- bhikkhave, kena ca pakārena bhikkhu kāye  kāyānupassī viharatīti? esa nayo sabbapucchāvāresu. ^b^idha,  bhikkhave, bhikkhū^eb^ti, bhikkhave, imasmiṃ sāsane bhikkhu.  ayañhettha idha-saddo sabbappakārakāyānupassanānibbattakassa puggalassa  sannissayabhūtasāsanaparidīpano aññasāsanassa tathābhāvapaṭisedhano ca.  vuttañhetaṃ ``idheva, bhikkhave, samaṇo...pe0... suññā parappavādā  samaṇebhi aññehī''ti (ma0 ni0 1.139). tena vuttaṃ ``imasmiṃ  sāsane bhikkhū''ti.<br/><br/>[03] ``araññagato vā...pe0... suññāgāragato vā''ti idamassa  satipaṭṭhānabhāvanānurūpasenāsanapariggahaparidīpanaṃ. imassa hi  bhikkhuno dīgharattaṃ rūpādīsu ārammaṇesu anuvisaṭaṃ cittaṃ  kammaṭṭhānavīthiṃ otarituṃ na icchati, kūṭagoṇayuttaratho viya uppathameva  dhāvati, tasmā seyyathāpi nāma gopo kūṭadhenuyā sabbaṃ khīraṃ pivitvā  vaḍḍhitaṃ kūṭavacchaṃ dametukāmo dhenuto apanetvā ekamante mahantaṃ thambhaṃ  nikhaṇitvā tattha yottena bandheyya. athassa so vaccho ito cito  ca vipphanditvā palāyituṃ asakkonto tameva thambhaṃ upanisīdeyya vā  upanipajjeyya vā, evameva imināpi bhikkhunā dīgharattaṃ  rūpārammaṇādirasapānavaḍḍhitaṃ duṭṭhacittaṃ dametukāmena rūpādiārammaṇato  apanetvā araññaṃ vā rukkhamūlaṃ vā suññāgāraṃ vā pavesetvā tattha  satipaṭṭhānārammaṇatthambhe satiyottena bandhitabbaṃ. evamassa taṃ cittaṃ  ito cito ca vipphanditvāpi pubbe āciṇṇārammaṇaṃ alabhamānaṃ  satiyottaṃ chinditvā palāyituṃ asakkontaṃ tamevārammaṇaṃ  upacārappanāvasena upanisīdati ceva upanipajjati ca. tenāhu  porāṇā -- <br/><br/>[21] ``yathā thambhe nibandheyya, vacchaṃ damaṃ naro idha. <br/><br/>[22] bandheyyevaṃ sakaṃ cittaṃ, satiyārammaṇe daḷha''nti..<br/><br/>[03] evamassa taṃ senāsanaṃ bhāvanānurūpaṃ hoti. tena vuttaṃ  ``idamassa satipaṭṭhānabhāvanānurūpasenāsanapariggahaparidīpana''nti.<br/><br/>[03] apica ^a^V1.0259^ea^ ^a^M1.0253^ea^ ^a^P1.0248^ea^ yasmā idaṃ   kāyānupassanāya muddhabhūtaṃ sabbabuddhapaccekabuddhabuddhasāvakānaṃ  visesādhigamadiṭṭhadhammasukhavihārapadaṭṭhānaṃ ānāpānassatikammaṭṭhānaṃ  itthipurisahatthiassādisaddasamākulaṃ gāmantaṃ apariccajitvā na sukaraṃ  sampādetuṃ, saddakaṇṭakattā jhānassa. agāmake pana araññe sukaraṃ  yogāvacarena idaṃ kammaṭṭhānaṃ pariggahetvā ānāpānacatutthajjhānaṃ  nibbattetvā tadeva jhānaṃ pādakaṃ katvā saṅkhāre sammasitvā aggaphalaṃ  arahattaṃ pāpuṇituṃ. tasmāssa anurūpasenāsanaṃ dassento bhagavā  ``araññagato vā''tiādimāha.<br/><br/>[03] vatthuvijjācariyo viya hi bhagavā. so yathā  vatthuvijjācariyo nagarabhūmiṃ passitvā suṭṭhu upaparikkhitvā ``ettha  nagaraṃ māpethā''ti upadisati, sotthinā ca nagare niṭṭhite rājakulato  mahāsakkāraṃ labhati, evameva yogāvacarassa anurūpaṃ senāsanaṃ  upaparikkhitvā ``ettha kammaṭṭhānaṃ anuyuñjitabba''nti upadisati.  tato tattha kammaṭṭhānaṃ anuyuñjantena yoginā anukkamena arahatte patte  ``sammāsambuddho vata so bhagavā''ti mahantaṃ sakkāraṃ labhati.<br/><br/>[03] ayaṃ pana bhikkhu dīpisadisoti vuccati. yathā hi  mahādīpirājā araññe tiṇagahanaṃ vā vanagahanaṃ vā pabbatagahanaṃ vā  nissāya nilīyitvā vanamahiṃsagokaṇṇasūkarādayo mige gaṇhāti,  evameva ayaṃ araññādīsu kammaṭṭhānaṃ anuyuñjanto bhikkhu yathākkamena  cattāro magge ceva cattāri ariyaphalāni ca gaṇhāti. tenāhu  porāṇā -- <br/><br/>[21] ``yathāpi dīpiko nāma, nilīyitvā gaṇhatī mige. <br/><br/>[27] tathevāyaṃ buddhaputto, yuttayogo vipassako. <br/><br/>[22] araññaṃ pavisitvāna, gaṇhāti phalamuttama''nti..<br/><br/>[03]  tenassa parakkamajavayoggabhūmiṃ araññasenāsanaṃ dassento bhagavā  ``araññagato vā''tiādimāha. ito paraṃ imasmiṃ tāva  ānāpānapabbe yaṃ vattabbaṃ siyā, taṃ ^b^visuddhimagge^eb^ vuttameva.<br/><br/>[03] tassa ^a^V1.0260^ea^ pana imesaṃ ``dīghaṃ vā assasanto dīghaṃ assasāmīti  pajānāti...pe0... passambhayaṃ kāyasaṅkhāraṃ passasissāmīti  sikkhatī''ti evaṃ vuttānaṃ ^a^M1.0254^ea^ assāsapassāsānaṃ vasena sikkhato  assāsapassāsanimitte ^a^P1.0249^ea^ cattāri jhānāni  uppajjanti. so jhānā vuṭṭhahitvā assāsapassāse vā pariggaṇhāti  jhānaṅgāni vā. tattha assāsapassāsakammiko ``ime  assāsapassāsā kiṃ nissitā, vatthuṃ nissitā, vatthu nāma  karajakāyo, karajakāyo nāma cattāri mahābhūtāni upādārūpañcā''ti  evaṃ rūpaṃ pariggaṇhāti, tato tadārammaṇe phassapañcamake nāmanti evaṃ  nāmarūpaṃ pariggahetvā tassa paccayaṃ pariyesanto  avijjādipaṭiccasamuppādaṃ disvā ``paccayapaccayuppannadhammamattamevetaṃ,  añño satto vā puggalo vā natthī''ti vitiṇṇakaṅkho  sappaccayanāmarūpe tilakkhaṇaṃ āropetvā vipassanaṃ vaḍḍhento anukkamena  arahattaṃ pāpuṇāti. idaṃ ekassa bhikkhuno yāva arahattā  niyyānamukhaṃ.<br/><br/>[03] jhānakammikopi ``imāni jhānaṅgāni kiṃ nissitāni, vatthuṃ  nissitāni. vatthu nāma karajakāyoti jhānaṅgāni nāmaṃ,  karajakāyo rūpa''nti nāmarūpaṃ vavatthapetvā tassa paccayaṃ pariyesanto  avijjādipaccayākāraṃ disvā ``paccayapaccayuppannadhammamattamevetaṃ, añño  satto vā puggalo vā natthī''ti vitiṇṇakaṅkho sappaccayanāmarūpe  tilakkhaṇaṃ āropetvā vipassanaṃ vaḍḍhento anukkamena arahattaṃ  pāpuṇāti, idaṃ ekassa bhikkhuno yāva arahattā niyyānamukhaṃ.<br/><br/>[03] ^b^iti ajjhattaṃ vā^eb^ti evaṃ attano vā assāsapassāsakāye  kāyānupassī viharati. ^b^bahiddhā vā^eb^ti parassa vā  assāsapassāsakāye. ^b^ajjhattabahiddhā vā^eb^ti kālena attano,  kālena parassa assāsapassāsakāye. etenassa paguṇakammaṭṭhānaṃ  aṭṭhapetvā aparāparaṃ sañcaraṇakālo kathito. ekasmiṃ kāle panidaṃ  ubhayaṃ na labbhati.<br/><br/>[03] ^b^samudayadhammānupassī vā^eb^ti yathā nāma kammārabhastañca  gaggaranāḷiñca tajjañca vāyāmaṃ paṭicca vāto aparāparaṃ sañcarati, evaṃ  bhikkhuno karajakāyañca nāsāpuṭañca cittañca paṭicca  assāsapassāsakāyo aparāparaṃ sañcarati. kāyādayo dhammā  samudayadhammā, te passanto ``samudayadhammānupassī vā kāyasmiṃ  viharatī''ti vuccati. ^b^vayadhammānupassī vā^eb^ti yathā bhastāya  apanītāya gaggaranāḷiyā bhinnāya tajje ca vāyāme asati so vāto  nappavattati ^a^M1.0255^ea^, evameva kāye bhinne nāsāpuṭe viddhaste citte  ^a^V1.0261^ea^ ca niruddhe assāsapassāsakāyo nāma nappavattatīti kāyādinirodhā  assāsapassāsanirodhoti evaṃ passanto ``vayadhammānupassī ^a^P1.0250^ea^  vā kāyasmiṃ viharatī''ti vuccati.  ^b^samudayavayadhammānupassī vā^eb^ti kālena samudayaṃ, kālena vayaṃ  anupassanto. ^b^atthi kāyoti vā panassā^eb^ti kāyova atthi,  na satto, na puggalo, na itthī, na puriso, na attā, na attaniyaṃ,  nāhaṃ, na mama, na koci, na kassacīti evamassa sati paccupaṭṭhitā  hoti.<br/><br/>[03] ^b^yāvadevā^eb^ti payojanaparicchedavavatthāpanametaṃ. idaṃ vuttaṃ  hoti -- yā sati paccupaṭṭhitā hoti, sā na aññatthāya. atha kho  yāvadeva ñāṇamattāya aparāparaṃ uttaruttari ñāṇapamāṇatthāya ceva  satipamāṇatthāya ca, satisampajaññānaṃ vuḍḍhatthāyāti attho.  ^b^anissito ca viharatī^eb^ti taṇhānissayadiṭṭhinissayānaṃ vasena  anissito viharati. ^b^na ca kiñci loke upādiyatī^eb^ti  lokasmiṃ kiñci rūpaṃ vā...pe0... viññāṇaṃ vā ``ayaṃ me attā vā  attaniyaṃ vā''ti na gaṇhāti. ^b^evampī^eb^ti upariatthaṃ upādāya  sampiṇḍanattho pikāro. iminā pana padena bhagavā  ānāpānapabbadesanaṃ niyyātetvā dasseti.<br/><br/>[03] tattha assāsapassāsapariggāhikā sati dukkhasaccaṃ, tassā  samuṭṭhāpikā purimataṇhā samudayasaccaṃ, ubhinnaṃ appavatti nirodhasaccaṃ,  dukkhaparijānano samudayapajahano nirodhārammaṇo ariyamaggo  maggasaccaṃ. evaṃ catusaccavasena ussakkitvā nibbutiṃ pāpuṇātīti  idamekassa assāsapassāsavasena abhiniviṭṭhassa bhikkhuno yāva  arahattā niyyānamukhanti. <br/><br/>[06] ānāpānapabbavaṇṇanā niṭṭhitā. 


volume: 29
item: 63
title:
  satipaṭṭhānasuttavaṇṇanā^^uddesavārakathāvaṇṇanā^kāyānupassanāānāpānapabbavaṇṇanā^iriyāpathapabbavaṇṇanā

content:
  [03] 108^b^.^eb^ evaṃ assāsapassāsavasena kāyānupassanaṃ  vibhajitvā idāni iriyāpathavasena vibhajituṃ ^b^puna  capara^eb^ntiādimāha. tattha kāmaṃ soṇasiṅgālādayopi gacchantā  ``gacchāmā''ti jānanti. na panetaṃ evarūpaṃ jānanaṃ sandhāya vuttaṃ.  evarūpañhi jānanaṃ sattūpaladdhiṃ na pajahati ^a^V1.0262^ea^ ^a^P1.0251^ea^,  attasaññaṃ na ugghāṭeti ^a^M1.0256^ea^, kammaṭṭhānaṃ vā satipaṭṭhānabhāvanā vā na hoti.  imassa pana bhikkhuno jānanaṃ sattūpaladdhiṃ pajahati, attasaññaṃ  ugghāṭeti, kammaṭṭhānañceva satipaṭṭhānabhāvanā ca hoti. idañhi  ``ko gacchati, kassa gamanaṃ, kiṃ kāraṇā gacchatī''ti evaṃ  sampajānanaṃ sandhāya vuttaṃ. ṭhānādīsupi eseva nayo.<br/><br/>[03] tattha ^b^ko gacchatī^eb^ti na koci satto vā puggalo vā  gacchati. ^b^kassa gamana^eb^nti na kassaci sattassa vā puggalassa  vā gamanaṃ. ^b^kiṃ kāraṇā gacchatī^eb^ti  cittakiriyavāyodhātuvipphārena gacchati. tasmā esa evaṃ pajānāti  ``gacchāmī''ti cittaṃ uppajjati, taṃ vāyaṃ janeti, vāyo viññattiṃ  janeti, cittakiriyavāyodhātuvipphārena sakalakāyassa purato  abhinīhāro gamananti vuccati. ṭhānādīsupi eseva nayo. <br/><br/>[01] tatrāpi hi ``tiṭṭhāmī''ti cittaṃ uppajjati, taṃ vāyaṃ  janeti, vāyo viññattiṃ janeti, cittakiriyavāyodhātuvipphārena  sakalakāyassa koṭito paṭṭhāya ussitabhāvo ṭhānanti vuccati.  ``nisīdāmī''ti cittaṃ uppajjati, taṃ vāyaṃ janeti, vāyo viññattiṃ  janeti, cittakiriyavāyodhātuvipphārena heṭṭhimakāyassa samiñjanaṃ  uparimakāyassa ussitabhāvo nisajjāti vuccati. ``sayāmī''ti  cittaṃ uppajjati, taṃ vāyaṃ janeti, vāyo viññattiṃ janeti,  cittakiriyavāyodhātuvipphārena sakalasarīrassa tiriyato pasāraṇaṃ  sayananti vuccatīti.<br/><br/>[03] tassa evaṃ pajānato evaṃ hoti ``satto gacchati satto  tiṭṭhatī''ti vuccati. atthi pana koci satto gacchanto vā ṭhito  vā natthi. yathā pana ``sakaṭaṃ gacchati sakaṭaṃ tiṭṭhatī''ti vuccati,  na ca kiñci sakaṭaṃ nāma gacchantaṃ vā tiṭṭhantaṃ vā atthi. cattāro  pana goṇe yojetvā chekamhi sārathimhi pājente ``sakaṭaṃ gacchati  sakaṭaṃ tiṭṭhatī''ti vohāramattameva hoti, evameva ajānanaṭṭhena sakaṭaṃ  viya kāyo. goṇā viya cittajavātā. sārathi viya cittaṃ.  gacchāmi tiṭṭhāmīti citte uppanne vāyodhātu viññattiṃ janayamānā  uppajjati, cittakiriyavāyodhātuvipphārena gamanādīni pavattanti.  tato ``satto gacchati, satto ^a^M1.0257^ea^ tiṭṭhati, ahaṃ gacchāmi, ahaṃ  tiṭṭhāmī''ti vohāramattaṃ hotīti. tenāha -- <br/><br/>[21] ``nāvā ^a^V1.0263^ea^ ^a^P1.0252^ea^ mālutavegena, jiyāvegena  tejanaṃ. <br/><br/>[22] yathā yāti tathā kāyo, yāti vātāhato ayaṃ.. <br/><br/>[21] yantaṃ suttavaseneva, cittasuttavasenidaṃ. <br/><br/>[22] payuttaṃ kāyayantampi, yāti ṭhāti nisīdati.. <br/><br/>[21] ko nāma ettha so satto, yo vinā hetupaccaye. <br/><br/>[22] attano ānubhāvena, tiṭṭhe vā yadi vā vaje''ti..<br/><br/>[03] tasmā evaṃ hetupaccayavaseneva pavattāni gamanādīni sallakkhento  esa gacchanto vā gacchāmīti pajānāti, ṭhito vā, nisinno vā,  sayāno vā sayānomhīti pajānātīti veditabbo.<br/><br/>[03] ^b^yathā yathā vā panassa kāyo paṇihito hoti, tathā tathā  naṃ pajānātī^eb^ti sabbasaṅgāhikavacanametaṃ. idaṃ vuttaṃ hoti -- yena  yena vā ākārena tassa kāyo ṭhito hoti, tena tena naṃ pajānāti.  gamanākārena ṭhitaṃ gacchatīti pajānāti. ṭhānanisajjāsayanākārena  ṭhitaṃ sayānoti pajānātīti.<br/><br/>[03] ^b^iti ajjhattaṃ vā^eb^ti evaṃ attano vā  catuiriyāpathapariggaṇhanena kāye kāyānupassī viharati. ^b^bahiddhā  vā^eb^ti parassa vā catuiriyāpathapariggaṇhanena. ^b^ajjhattabahiddhā  vā^eb^ti kālena attano, kālena parassa catuiriyāpathapariggaṇhanena  kāye kāyānupassī viharati. ^b^samudayadhammānupassī  vā^eb^tiādīsu pana ``avijjāsamudayā rūpasamudayo''tiādinā  (paṭi0 ma0 1.49) nayena pañcahākārehi rūpakkhandhassa samudayo ca  vayo ca nīharitabbo. tañhi sandhāya idha ``samudayadhammānupassī  vā''tiādi vuttaṃ. ^b^atthi kāyoti vā panassā^eb^tiādi  vuttasadisameva.<br/><br/>[03] idha pana catuiriyāpathapariggāhikā sati dukkhasaccaṃ, tassā  samuṭṭhāpikā purimataṇhā samudayasaccaṃ ^a^V1.0264^ea^, ubhinnaṃ appavatti nirodhasaccaṃ,  dukkhaparijānano samudayapajahano nirodhārammaṇo ariyamaggo  maggasaccaṃ. evaṃ ^a^M1.0258^ea^ catusaccavasena ussakkitvā nibbutiṃ pāpuṇātīti  idamekassa catūiriyāpathapariggāhakassa bhikkhuno yāva arahattā  niyyānamukhanti. <br/><br/>[06] iriyāpathapabbavaṇṇanā niṭṭhitā. 


volume: 29
item: 64
title:
  ^uddesavārakathāvaṇṇanā^kāyānupassanāānāpānapabbavaṇṇanā^iriyāpathapabbavaṇṇanā^catusampajaññapabbavaṇṇanā

content:
  [03] 109^b^.^eb^ evaṃ ^a^P1.0253^ea^ iriyāpathavasena  kāyānupassanaṃ vibhajitvā idāni catusampajaññavasena vibhajituṃ  ^b^puna capara^eb^ntiādimāha. tattha ^b^abhikkante paṭikkante^eb^ti  ettha tāva ^b^abhikkantaṃ^eb^ vuccati gamanaṃ. ^b^paṭikkantaṃ^eb^ nivattanaṃ.  tadubhayampi catūsu iriyāpathesu labbhati. gamane tāva purato kāyaṃ  abhiharanto ^b^abhikkamati^eb^ nāma. paṭinivattento ^b^paṭikkamati^eb^  nāma. ṭhānepi ṭhitakova kāyaṃ purato onāmento abhikkamati nāma.  pacchato apanāmento paṭikkamati nāma. nisajjāyapi nisinnakova  āsanassa purimāṅgābhimukho saṃsaranto abhikkamati nāma.  pacchimāṅgappadesaṃ pacchā saṃsaranto paṭikkamati nāma. nipajjāyapi  eseva nayo.<br/><br/>[03] ^b^sampajānakārī hotī^eb^ti sampajaññena sabbakiccakārī,  sampajaññameva vā kārī. so hi abhikkantādīsu sampajaññaṃ  karoteva, na katthaci sampajaññavirahito hoti. tattha  sātthakasampajaññaṃ sappāyasampajaññaṃ gocarasampajaññaṃ  asammohasampajaññanti catubbidhaṃ sampajaññaṃ. tattha abhikkamanacitte  uppanne cittavaseneva agantvā ``kiṃ nu me ettha gatena attho atthi  natthī''ti atthānatthaṃ pariggaṇhitvā atthapariggahaṇaṃ  ^b^sātthakasampajaññaṃ^eb^. tattha ca atthoti  cetiyadassanabodhidassanasaṅghadassanatheradassanāsubhadassanādivasena  dhammato vaḍḍhi. cetiyaṃ vā bodhiṃ vā disvāpi hi buddhārammaṇaṃ  saṅghadassanena saṅghārammaṇaṃ pītiṃ uppādetvā tadeva khayavayato  sammasanto arahattaṃ pāpuṇāti. there disvā tesaṃ ovāde patiṭṭhāya  asubhaṃ disvā tattha paṭhamajjhānaṃ uppādetvā tadeva khayavayato  sammasanto arahattaṃ pāpuṇāti. tasmā etesaṃ dassanaṃ sātthakaṃ.  keci pana ``āmisatopi vaḍḍhi atthoyeva, taṃ nissāya  brahmacariyānuggahāya paṭipannattā''ti vadanti.<br/><br/>[03] tasmiṃ ^a^V1.0265^ea^ pana gamane sappāyāsappāyaṃ pariggaṇhitvā  sappāyapariggahaṇaṃ ^b^sappāyasampajaññaṃ^eb^. seyyathidaṃ, cetiyadassanaṃ  tāva sātthakaṃ. sace pana cetiyassa ^a^M1.0259^ea^ mahāpūjāya dasadvādasayojanantare  parisā sannipatanti. attano vibhavānurūpaṃ itthiyopi purisāpi  alaṅkatappaṭiyattā cittakammarūpakāni viya sañcaranti. tatra cassa  iṭṭhe ārammaṇe ^a^P1.0254^ea^ lobho, aniṭṭhe paṭigho,  asamapekkhane moho uppajjati, kāyasaṃsaggāpattiṃ vā āpajjati,  jīvitabrahmacariyānaṃ vā antarāyo hoti, evaṃ taṃ ṭhānaṃ asappāyaṃ  hoti. vuttappakārāntarāyābhāve sappāyaṃ. bodhidassanepi eseva  nayo. saṅghadassanampi sātthaṃ. sace pana antogāme mahāmaṇḍapaṃ  kāretvā sabbarattiṃ dhammassavanaṃ kārentesu manussesu vuttappakāreneva  janasannipāto ceva antarāyo ca hoti, evaṃ taṃ ṭhānaṃ asappāyaṃ.  antarāyābhāve sappāyaṃ. mahāparisaparivārānaṃ therānaṃ dassanepi eseva  nayo.<br/><br/>[03] asubhadassanampi sātthaṃ. tadatthadīpanatthañca idaṃ vatthu --  eko kira daharabhikkhu sāmaṇeraṃ gahetvā dantakaṭṭhatthāya gato.  sāmaṇero maggā okkamitvā purato gacchanto asubhaṃ disvā  paṭhamajjhānaṃ nibbattetvā tadeva pādakaṃ katvā saṅkhāre sammasanto  tīṇi phalāni sacchikatvā uparimaggatthāya kammaṭṭhānaṃ pariggahetvā  aṭṭhāsi. daharo taṃ apassanto ``sāmaṇerā''ti pakkosi. so  ``mayā pabbajitadivasato paṭṭhāya bhikkhunā saddhiṃ dve kathā nāma na  kathitapubbā. aññasmimpi divase uparivisesaṃ nibbattessāmī''ti  cintetvā ``kiṃ, bhante''ti paṭivacanaṃ adāsi. ehīti ca vutte  ekavacaneneva āgantvā ``bhante, iminā tāva maggena gantvā mayā  ṭhitokāse muhuttaṃ puratthābhimukho ṭhatvā olokethā''ti āha. so  tathā katvā tena pattavisesameva pāpuṇi. evaṃ ekaṃ asubhaṃ dvinnaṃ  janānaṃ atthāya jāyati. evaṃ sātthampi panetaṃ purisassa  mātugāmāsubhaṃ asappāyaṃ. mātugāmassa ca purisāsubhaṃ sabhāgameva  sappāyanti evaṃ sappāyapariggahaṇaṃ ^b^sappāyasampajaññaṃ^eb^ nāma.<br/><br/>[03] evaṃ pariggahitasātthasappāyassa pana aṭṭhatiṃsāya kammaṭṭhānesu  attano cittarucitakammaṭṭhānasaṅkhātaṃ gocaraṃ uggahetvā  bhikkhācāragocare taṃ gahetvā gamanaṃ ^b^gocarasampajaññaṃ^eb^ nāma.  tassāvibhāvatthaṃ idaṃ catukkaṃ veditabbaṃ. idhekacco bhikkhu harati na  paccāharati ^a^V1.0266^ea^, ekacco na harati paccāharati ^a^M1.0260^ea^, ekacco neva ^a^P1.0255^ea^  harati na paccāharati, ekacco harati ca paccāharati ca.<br/><br/>[03] tattha yo bhikkhu divasaṃ caṅkamena nisajjāya āvaraṇīyehi  dhammehi cittaṃ parisodhetvā tathā rattiyā paṭhamaṃ yāmaṃ majjhime yāme  seyyaṃ kappetvā pacchimayāmepi nisajjācaṅkamehi vītināmetvā pageva  cetiyaṅgaṇabodhiyaṅgaṇavattaṃ katvā bodhirukkhe udakaṃ abhisiñcitvā  pānīyaṃ paribhojanīyaṃ paccupaṭṭhapetvā ācariyupajjhāyavattādīni sabbāni  khandhakavattāni samādāya vattati. so sarīraparikammaṃ katvā  senāsanaṃ pavisitvā dve tayo pallaṅke usumaṃ gāhāpento kammaṭṭhānaṃ  anuyuñjitvā bhikkhācāravelāya uṭṭhahitvā kammaṭṭhānasīseneva  pattacīvaramādāya senāsanato nikkhamitvā kammaṭṭhānaṃ manasikarontova  cetiyaṅgaṇaṃ gantvā sace buddhānussatikammaṭṭhānaṃ hoti, taṃ  avissajjetvāva cetiyaṅgaṇaṃ pavisati. aññaṃ ce kammaṭṭhānaṃ hoti,  sopānapādamūle ṭhatvā hatthena gahitabhaṇḍaṃ viya taṃ ṭhapetvā buddhārammaṇaṃ  pītiṃ gahetvā cetiyaṅgaṇaṃ āruyha mahantaṃ cetiyaṃ ce, tikkhattuṃ  padakkhiṇaṃ katvā catūsu ṭhānesu vanditabbaṃ. khuddakaṃ cetiyaṃ ce,  tatheva padakkhiṇaṃ katvā aṭṭhasu ṭhānesu vanditabbaṃ. cetiyaṃ vanditvā  bodhiyaṅgaṇaṃ pattenāpi buddhassa bhagavato sammukhā viya nipaccakāraṃ  dassetvā bodhi vanditabbo. so evaṃ cetiyañca bodhiñca vanditvā  paṭisāmitaṭṭhānaṃ gantvā paṭisāmitabhaṇḍakaṃ hatthena gaṇhanto viya  nikkhittakammaṭṭhānaṃ gahetvā gāmasamīpe kammaṭṭhānasīseneva cīvaraṃ  pārupitvā gāmaṃ piṇḍāya pavisati.<br/><br/>[03] atha naṃ manussā disvā ``ayyo no āgato''ti paccuggantvā  pattaṃ gahetvā āsanasālāyaṃ vā gehe vā nisīdāpetvā yāguṃ datvā yāva  bhattaṃ na niṭṭhāti, tāva pāde dhovitvā telena makkhetvā purato  nisīditvā pañhaṃ vā pucchanti, dhammaṃ vā sotukāmā honti. sacepi  na kathāpenti, janasaṅgahatthaṃ dhammakathā nāma kātabbāyevāti  aṭṭhakathācariyā vadanti. dhammakathā hi kammaṭṭhānavinimuttā nāma  natthi ^a^P1.0256^ea^. tasmā kammaṭṭhānasīseneva dhammaṃ kathetvā  kammaṭṭhānasīseneva āhāraṃ paribhuñjitvā anumodanaṃ katvā  nivattiyamānehipi manussehi anugatova gāmato nikkhamitvā tattheva  nivattetvā maggaṃ paṭipajjati. atha naṃ puretaraṃ ^a^V1.0267^ea^ nikkhamitvā   bahigāme ^a^M1.0261^ea^ katabhattakiccā sāmaṇeradaharabhikkhū disvā paccuggantvā pattacīvaramassa  gaṇhanti.<br/><br/>[03] porāṇā bhikkhū kira ``na amhākaṃ upajjhāyo ācariyo''ti  mukhaṃ ulloketvā vattaṃ karonti. sampattaparicchedeneva karonti. te  taṃ pucchanti ``bhante, ete manussā tumhākaṃ kiṃ honti mātupakkhato  sambandhā pitipakkhato''ti. kiṃ disvā pucchathāti. tumhesu etesaṃ  pemaṃ bahumānanti. āvuso, yaṃ mātāpitūhipi dukkaraṃ, taṃ ete amhākaṃ  karonti, pattacīvarampi no etesaṃ santakameva, etesaṃ ānubhāvena neva  bhaye bhayaṃ, na chātake chātakaṃ jānāma, edisā nāma amhākaṃ  upakārino natthīti tesaṃ guṇe kathento gacchati, ayaṃ vuccati  ^b^harati na paccāharatī^eb^ti.<br/><br/>[03] yassa pana pageva vuttappakāraṃ vattapaṭipattiṃ karontassa  kammajatejo pajjalati, anupādinnakaṃ muñcitvā upādinnakaṃ gaṇhāti,  sarīrato sedā muccanti, kammaṭṭhānavīthiṃ nārohati, so pageva  pattacīvaramādāya vegasāva cetiyaṃ vanditvā gorūpānaṃ  nikkhamanavelāyameva gāmaṃ yāgubhikkhāya pavisitvā yāguṃ labhitvā  āsanasālaṃ gantvā pivati. athassa dvattikkhattuṃ ajjhoharaṇamatteneva  kammajatejo upādinnakaṃ muñcitvā anupādinnakaṃ gaṇhāti. ghaṭasatena  nhāto viya tejodhātupariḷāhanibbāpanaṃ patvā kammaṭṭhānasīsena yāguṃ  paribhuñjitvā pattañca mukhañca dhovitvā antarābhatte kammaṭṭhānaṃ  manasikatvā avasesaṭṭhāne piṇḍāya caritvā kammaṭṭhānasīsena āhāraṃ  paribhuñjitvā tato paṭṭhāya poṅkhānupoṅkhaṃ upaṭṭhahamānaṃ kammaṭṭhānaṃ  gahetvāva āgacchati, ayaṃ vuccati^b^ na harati paccāharatī^eb^ti.  edisā ca bhikkhū yāguṃ pivitvā vipassanaṃ ārabhitvā buddhasāsane  arahattaṃ pattā ^a^P1.0257^ea^ nāma gaṇanapathaṃ vītivattā,  sīhaḷadīpeyeva tesu tesu gāmesu āsanasālāyaṃ na taṃ āsanaṃ atthi,  yattha yāguṃ pivitvā arahattappattabhikkhū natthīti.<br/><br/>[03] yo pana pamādavihārī hoti nikkhittadhuro, sabbavattāni  bhinditvā pañcavidhacetokhilavinibandhacitto viharanto ``kammaṭṭhānaṃ  nāma atthī''tipi saññaṃ akatvā gāmaṃ ^a^V1.0268^ea^ piṇḍāya pavisitvā  ananulomikena gihisaṃsaggena saṃsaṭṭho caritvā ca bhuñjitvā ca tuccho  nikkhamati, ayaṃ vuccati ^b^neva harati na paccāharatī^eb^ti.<br/><br/>[03] yo ^a^M1.0262^ea^ panāyaṃ harati ca paccāharati cāti vutto, so  gatapaccāgatikavattavasena veditabbo. attakāmā hi kulaputtā sāsane  pabbajitvā dasapi vīsampi tiṃsampi cattālīsampi paññāsampi  satampi ekato vasantā katikavattaṃ katvā viharanti, āvuso, tumhe  na iṇaṭṭhā na bhayaṭṭā na jīvikāpakatā pabbajitā, dukkhā muccitukāmā  panettha pabbajitā, tasmā gamane uppannakilesaṃ gamaneyeva niggaṇhatha,  ṭhāne, nisajjāyaṃ, sayane uppannakilesaṃ sayaneyeva niggaṇhathāti. te  evaṃ katikavattaṃ katvā bhikkhācāraṃ gacchantā  aḍḍhausabhausabhāḍḍhagāvutagāvutantaresu pāsāṇā honti. tāya  saññāya kammaṭṭhānaṃ manasikarontāva gacchanti. sace kassaci gamane  kileso uppajjati, tattheva naṃ niggaṇhāti. tathā asakkonto tiṭṭhati.  athassa pacchato āgacchantopi tiṭṭhati. so ``ayaṃ bhikkhu tuyhaṃ  uppannavitakkaṃ jānāti, ananucchavikaṃ te eta''nti attānaṃ paṭicodetvā  vipassanaṃ vaḍḍhetvā tattheva ariyabhūmiṃ okkamati. tathā asakkonto  nisīdati. athassa pacchato āgacchantopi nisīdatīti soyeva  nayo. ariyabhūmiṃ okkamituṃ asakkontopi taṃ kilesaṃ vikkhambhetvā  kammaṭṭhānaṃ manasikarontova gacchati. na kammaṭṭhānavippayuttena cittena  pādaṃ uddharati. uddharati ce, paṭinivattetvā purimapadesaṃ yeva eti  āḷindakavāsī mahāphussadevatthero viya.<br/><br/>[03] so kira ekūnavīsativassāni gatapaccāgatikavattaṃ pūrento eva  vihāsi. manussāpi ^a^P1.0258^ea^ sudaṃ antarāmagge kasantā  ca vapantā ca maddantā ca kammāni ca karontā theraṃ tathāgacchantaṃ  disvā ``ayaṃ thero punappunaṃ nivattitvā gacchati. kiṃ nu kho  maggamūḷho udāhu kiñci pamuṭṭho''ti samullapanti. so taṃ  anādiyitvā kammaṭṭhānayuttacitteneva samaṇadhammaṃ karonto  vīsativassabbhantare arahattaṃ pāpuṇi. arahattappattadivaseyevassa  caṅkamanakoṭiyaṃ adhivatthā devatā aṅgulīhi dīpaṃ ujjāletvā aṭṭhāsi.  cattāropi mahārājāno sakko ca devānamindo brahmā ca sahampati  upaṭṭhānaṃ agamaṃsu. tañca obhāsaṃ disvā vanavāsīmahātissatthero taṃ  dutiyadivase pucchi ``rattibhāge āyasmato santike obhāso  ahosi, kiṃ so obhāso''ti ^a^V1.0269^ea^. thero vikkhepaṃ karonto ``obhāso  nāma dīpobhāsopi hoti maṇiobhāsopī''ti evamādimāha. tato  ^a^M1.0263^ea^ paṭicchādetha tumheti nibaddho āmāti paṭijānitvā ārocesi  kālavallimaṇḍapavāsī mahānāgatthero viya ca.<br/><br/>[03] sopi kira gatapaccāgatikavattaṃ pūrento paṭhamaṃ tāva bhagavato  mahāpadhānaṃ pūjessāmīti satta vassāni ṭhānacaṅkamanameva adhiṭṭhāsi.  puna soḷasa vassāni gatapaccāgatikavattaṃ pūretvā arahattaṃ pāpuṇi.  so kammaṭṭhānayutteneva cittena pādaṃ uddharanto viyuttena uddhate  paṭinivattanto gāmassa samīpaṃ gantvā ``gāvī nu pabbajito nū''ti  āsaṅkanīyapadese ṭhatvā cīvaraṃ pārupitvā kacchakantarato udakena pattaṃ  dhovitvā udakagaṇḍūsaṃ karoti. kiṃ kāraṇā? mā me bhikkhaṃ dātuṃ  vandituṃ vā āgate manusse dīghāyukā hothāti vacanamattenāpi  kammaṭṭhānavikkhepo ahosīti. ajja, bhante, katimīti divasaṃ vā  bhikkhugaṇanaṃ vā pañhe vā pucchito pana udakaṃ gilitvā ārocesi.  sace divasādipucchakā na honti, nikkhamanavelāya gāmadvāre  niṭṭhubhitvāva yāti kalambatitthavihāre vassūpagatapaññāsabhikkhū viya.<br/><br/>[03] te kira āsāḷhīpuṇṇamāyaṃ katikavattaṃ akaṃsu ``arahattaṃ  appatvā aññamaññaṃ na ālapissāmā''ti. gāmañca piṇḍāya  pavisantā udakagaṇḍūsaṃ katvā pavisiṃsu. divasādīsu ^a^P1.0259^ea^  pucchitesu vuttanayeneva paṭipajjiṃsu. tattha manussā  niṭṭhubhanaṃ disvā jāniṃsu, ``ajjeko āgato, ajja dve''ti. evañca  cintesuṃ ``kiṃ nu kho ete amhehiyeva saddhiṃ na sallapanti, udāhu  aññamaññampi, yadi aññamaññaṃ na sallapanti, addhā vivādajātā  bhavissanti, etha ne aññamaññaṃ khamāpessāmā''ti sabbe vihāraṃ  gantvā paññāsāya bhikkhusu dvepi bhikkhū ekokāse nāddasaṃsu. tato  yo tesu cakkhumā puriso, so āha ``na bho kalahakārakānaṃ  okāso īdiso hoti, susammaṭṭhaṃ cetiyaṅgaṇaṃ bodhiyaṅgaṇaṃ,  sunikkhittā sammajjaniyo, sūpaṭṭhapitaṃ pānīyaṃ paribhojanīya''nti.  te tatova nivattā, tepi bhikkhū antotemāseyeva arahattaṃ patvā  mahāpavāraṇāya visuddhipavāraṇaṃ pavāresuṃ.<br/><br/>[03] evaṃ kālavallimaṇḍapavāsī mahānāgatthero viya  kalambatitthavihāre vassūpagatabhikkhū viya ^a^V1.0270^ea^ ca kammaṭṭhānayutteneva cittena  pādaṃ uddharanto gāmasamīpaṃ ^a^M1.0264^ea^ patvā udakagaṇḍūsaṃ katvā vīthiyo  sallakkhetvā yattha surāsoṇḍadhuttādayo kalahakārakā  caṇḍahatthiassādayo vā natthi, taṃ vīthiṃ paṭipajjati. tattha ca  piṇḍāya caramāno na turitaturito viya javena gacchati. na hi  javena piṇḍapātiyadhutaṅgaṃ nāma kiñci atthi. visamabhūmibhāgappattaṃ  pana udakasakaṭaṃ viya niccalo hutvā gacchati. anugharaṃ paviṭṭho ca  taṃ dātukāmaṃ vā adātukāmaṃ vā sallakkhetuṃ tadanurūpaṃ kālaṃ āgamento  bhikkhaṃ gahetvā antogāme vā bahigāme vā vihārameva vā āgantvā  yathāphāsuke patirūpe okāse nisīditvā kammaṭṭhānaṃ manasikaronto  āhāre paṭikūlasaññaṃ upaṭṭhāpetvā akkhabbhañjanavaṇalepanaputtamaṃsūpamāvasena  naṃ paccavekkhanto aṭṭhaṅgasamannāgataṃ āhāraṃ āhāreti, neva davāya na  madāya na maṇḍanāya na vibhūsanāya. bhuttāvī ca udakakiccaṃ katvā  muhuttaṃ bhattakilamathaṃ paṭippassambhetvā yathā purebhattaṃ, evaṃ pacchābhattaṃ.  yathā purimayāmaṃ, evaṃ pacchimayāmañca kammaṭṭhānameva manasi karoti,  ayaṃ vuccati ^b^harati ca paccāharati cā^eb^ti.<br/><br/>[03] idaṃ ^a^P1.0260^ea^ pana haraṇapaccāharaṇasaṅkhātaṃ  gatapaccāgatikavattaṃ pūrento yadi upanissayasampanno hoti. paṭhamavaye  eva arahattaṃ pāpuṇāti. no ce paṭhamavaye pāpuṇāti, atha  majjhimavaye. no ce majjhimavaye pāpuṇāti, atha pacchimavaye. no  ce pacchimavaye pāpuṇāti, atha maraṇasamaye. no ce maraṇasamaye  pāpuṇāti, atha devaputto hutvā. no ce devaputto hutvā pāpuṇāti,  anuppanne buddhe nibbatto paccekabodhiṃ sacchikaroti. no ce  paccekabodhiṃ sacchikaroti, atha buddhānaṃ sammukhībhāve khippābhiñño  vā hoti seyyathāpi thero bāhiyo dārucīriyo, mahāpañño vā  seyyathāpi thero sāriputto, mahiddhiko vā seyyathāpi thero  mahāmoggallāno, dhutaṅgadharo vā seyyathāpi thero mahākassapo,  dibbacakkhuko vā seyyathāpi thero anuruddho, vinayadharo vā  seyyathāpi thero upāli, dhammakathiko vā seyyathāpi thero puṇṇo  mantāṇiputto, āraññiko vā seyyathāpi thero revato, bahussuto vā  seyyathāpi thero ānando, sikkhākāmo vā seyyathāpi thero rāhulo  buddhaputtoti. iti imasmiṃ catukke yvāyaṃ harati ca paccāharati ca,  tassa ^b^gocarasampajaññaṃ^eb^ sikhāpattaṃ hoti.<br/><br/>[03] abhikkamādīsu ^a^M1.0265^ea^ pana asammuyhanaṃ ^b^asammohasampajaññaṃ^eb^. taṃ  evaṃ veditabbaṃ -- idha bhikkhu abhikkamanto ^a^V1.0271^ea^ vā paṭikkamanto vā yathā  andhaputhujjanā abhikkamādīsu ``attā abhikkamati, attanā abhikkamo  nibbattito''ti vā ``ahaṃ abhikkamāmi, mayā abhikkamo  nibbattito''ti vā sammuyhanti. tathā asammuyhanto  ``abhikkamāmī''ti citte uppajjamāne teneva cittena saddhiṃ  cittasamuṭṭhānā vāyodhātu viññattiṃ janayamānā uppajjati, iti  cittakiriyavāyodhātuvipphāravasena ayaṃ kāyasammato aṭṭhisaṅghāto  abhikkamati, tassevaṃ abhikkamato ekekapāduddharaṇe pathavīdhātu  āpodhātūti dve dhātuyo omattā honti mandā, itarā dve adhimattā  honti balavatiyo, tathā atiharaṇavītiharaṇesu. vossajjane  tejovāyodhātuyo omattā honti mandā, itarā dve adhimattā honti  balavatiyo. tathā sannikkhepanasannirumbhanesu. tattha uddharaṇe pavattā  ^a^P1.0261^ea^ rūpārūpadhammā atiharaṇaṃ na pāpuṇanti. tathā  atiharaṇe pavattā vītiharaṇaṃ, vītiharaṇe pavattā vossajjanaṃ,  vossajjane pavattā sannikkhepanaṃ, sannikkhepane pavattā sannirumbhanaṃ na  pāpuṇanti. tattha tattheva pabbaṃ pabbaṃ sandhi sandhi odhi odhi  hutvā tattakapāle pakkhittatilāni viya paṭapaṭāyantā bhijjanti.  tattha ko eko abhikkamati? kassa vā ekassa abhikkamanaṃ?  paramatthato hi dhātūnaṃyeva gamanaṃ, dhātūnaṃ ṭhānaṃ, dhātūnaṃ nisajjanaṃ,  dhātūnaṃ sayanaṃ, tasmiṃ tasmiñhi koṭṭhāse saddhiṃ rūpena -- <br/><br/>[21] aññaṃ uppajjate cittaṃ, aññaṃ cittaṃ nirujjhati. <br/><br/>[22] avīcimanusambandho, nadīsotova vattatīti.. <br/><br/>[21] evaṃ abhikkamādīsu asammuyhanaṃ ^b^asammohasampajaññaṃ^eb^  nāmāti. <br/><br/>[22] niṭṭhito abhikkante paṭikkante sampajānakārī hotīti  padassa attho.<br/><br/>[03] ^b^ālokite vilokite^eb^ti ettha pana ^b^ālokitaṃ^eb^ nāma  purato pekkhanaṃ. ^b^vilokitaṃ^eb^ nāma anudisāpekkhanaṃ.  aññānipi heṭṭhā upari pacchato pekkhanavasena  olokitaullokitāpalokitāni nāma ^a^M1.0266^ea^ honti, tāni idha na gahitāni.  sāruppavasena pana imāneva dve gahitāni, iminā vā mukhena  sabbānipi tāni gahitānevāti.<br/><br/>[03] tattha ^a^V1.0272^ea^ ``ālokessāmī''ti citte uppanne cittavaseneva  anoloketvā atthapariggahaṇaṃ sātthakasampajaññaṃ. taṃ āyasmantaṃ nandaṃ  kāyasakkhiṃ katvā veditabbaṃ. vuttañhetaṃ bhagavatā -- ``sace,  bhikkhave, nandassa puratthimā disā āloketabbā hoti, sabbaṃ cetasā  samannāharitvā nando puratthimaṃ disaṃ āloketi, evaṃ me puratthimaṃ  disaṃ ālokayato na abhijjhādomanassā pāpakā akusalā dhammā  anvāssaveyyunti iti so tattha sampajāno hoti, sace, bhikkhave,  nandassa pacchimā disā, uttarā disā, dakkhiṇā disā, uddhaṃ, adho,  anudisā āloketabbā hoti, sabbaṃ cetaso samannāharitvā nando  anudisaṃ āloketi. evaṃ me anudisaṃ ālokayato...pe0...  sampajāno hotī''ti (a0 ni0  8.9).<br/><br/>[03] apica idhāpi pubbe vuttacetiyadassanādivaseneva sātthakatā ca  sappāyatā ca veditabbā. kammaṭṭhānassa pana avijahanameva  gocarasampajaññaṃ. tasmā khandhadhātuāyatanakammaṭṭhānikehi attano  kammaṭṭhānavaseneva, kasiṇādikammaṭṭhānikehi ^a^P1.0262^ea^ vā pana  kammaṭṭhānasīseneva ālokanavilokanaṃ kātabbaṃ. abbhantare attā nāma  āloketā vā viloketā vā natthi, ālokessāmīti pana citte  uppajjamāne teneva cittena saddhiṃ cittasamuṭṭhānā vāyodhātu viññattiṃ  janayamānā uppajjati. iti cittakiriyavāyodhātuvipphāravaseneva  heṭṭhimaṃ akkhidalaṃ adho sīdati, uparimaṃ uddhaṃ laṅgheti, koci  yantakena vivaranto nāma natthi, tato cakkhuviññāṇaṃ dassanakiccaṃ  sādhentaṃ uppajjatīti. evaṃ sampajānanaṃ panettha  ^b^asammohasampajaññaṃ^eb^ nāma.<br/><br/>[03] apica mūlapariññāāgantukatāvakālikabhāvavasenapettha  asammohasampajaññaṃ veditabbaṃ. mūlapariññāvasena tāva -- <br/><br/>[21] bhavaṅgāvajjanañceva, dassanaṃ sampaṭicchanaṃ. <br/><br/>[22] santīraṇaṃ voṭṭhabbanaṃ, javanaṃ bhavati sattamaṃ..<br/><br/>[03] tattha bhavaṅgaṃ upapattibhavassa aṅgakiccaṃ sādhayamānaṃ pavattati, taṃ  āvaṭṭetvā kiriyamanodhātu āvajjanakiccaṃ sādhayamānā, tannirodhā  cakkhuviññāṇaṃ ^a^M1.0267^ea^ dassanakiccaṃ sādhayamānaṃ ^a^V1.0273^ea^, tannirodhā vipākamanodhātu  sampaṭicchanakiccaṃ sādhayamānā, tannirodhā vipākamanoviññāṇadhātu  santīraṇakiccaṃ sādhayamānā, tannirodhā kiriyamanoviññāṇadhātu  voṭṭhabbapanakiccaṃ sādhayamānā, tannirodhā sattakkhattuṃ javanaṃ javati.  tattha paṭhamajavanepi ``ayaṃ itthī, ayaṃ puriso''ti  rajjanadussanamuyhanavasena ālokitavilokitaṃ na hoti.  dutiyajavanepi...pe0... sattamajavanepi. etesu pana yuddhamaṇḍale  yodhesu viya heṭṭhupariyavasena bhijjitvā patitesu ``ayaṃ itthī, ayaṃ  puriso''ti rajjanādivasena ālokitavilokitaṃ hoti. evaṃ tāvettha  mūlapariññāvasena asammohasampajaññaṃ veditabbaṃ.<br/><br/>[03] cakkhudvāre pana rūpe āpāthagate bhavaṅgacalanato uddhaṃ sakakiccaṃ  nipphādanavasena āvajjanādīsu uppajjitvā niruddhesu avasāne javanaṃ  uppajjati. taṃ pubbe uppannānaṃ āvajjanādīnaṃ gehabhūte cakkhudvāre  āgantukapuriso viya hoti. tassa yathā paragehe kiñci yācituṃ  paviṭṭhassa āgantukapurisassa gehasāmikesu tuṇhīmāsinesu āṇākaraṇaṃ  na yuttaṃ. evaṃ āvajjanādīnaṃ gehabhūte cakkhudvāre ^a^P1.0263^ea^  āvajjanādīsupi arajjantesu adussantesu amuyhantesu ca  rajjanadussanamuyhanaṃ ayuttanti evaṃ āgantukabhāvavasena  asammohasampajaññaṃ veditabbaṃ.<br/><br/>[03] yāni pana tāni cakkhudvāre voṭṭhabbapanapariyosānāni cittāni  uppajjanti, tāni saddhiṃ sampayuttadhammehi tattha tattheva bhijjanti,  aññamaññaṃ na passantīti ittarāni tāvakālikāni honti. tattha  yathā ekasmiṃ ghare sabbesu mānusakesu matesu avasesassa ekassa  taṅkhaṇeññeva maraṇadhammassa na yuttā naccagītādīsu abhirati nāma,  evameva ekadvāre sasampayuttesu āvajjanādīsu tattha tattheva matesu  avasesassa taṅkhaṇeññeva maraṇadhammassa javanassāpi  rajjanadussanamuyhanavasena abhirati nāma na yuttāti evaṃ  tāvakālikabhāvavasena asammohasampajaññaṃ veditabbaṃ.<br/><br/>[03] apica khandhāyatanadhātupaccayapaccavekkhaṇavasenapetaṃ veditabbaṃ.  ettha hi cakkhu ceva rūpañca rūpakkhandho, dassanaṃ viññāṇakkhandho,  taṃsampayuttā vedanā vedanākkhandho, saññā saññākkhandho, phassādikā  saṅkhārakkhandho. evametesaṃ ^a^M1.0268^ea^ pañcannaṃ khandhānaṃ samavāye  ālokanavilokanaṃ ^a^V1.0274^ea^ paññāyati. tattha ko eko āloketi, ko  viloketi? tathā cakkhu cakkhāyatanaṃ, rūpaṃ rūpāyatanaṃ, dassanaṃ  manāyatanaṃ, vedanādayo sampayuttadhammā dhammāyatanaṃ. evametesaṃ catunnaṃ  āyatanānaṃ samavāye ālokanavilokanaṃ paññāyati. tattha ko eko  āloketi, ko viloketi? tathā cakkhu cakkhudhātu, rūpaṃ rūpadhātu,  dassanaṃ cakkhuviññāṇadhātu, taṃsampayuttā vedanādayo dhammadhātu.  evametāsaṃ catunnaṃ dhātūnaṃ samavāye ālokanavilokanaṃ paññāyati.  tattha ko eko āloketi, ko viloketi? tathā cakkhu  nissayapaccayo, rūpaṃ ārammaṇapaccayo, āvajjanaṃ  anantarasamanantarūpanissayanatthivigatapaccayo, āloko  upanissayapaccayo vedanādayo sahajātapaccayo. evametesaṃ paccayānaṃ  samavāye ālokanavilokanaṃ paññāyati. tattha ko eko āloketi,  ko viloketīti? evamettha khandhāyatanadhātupaccayapaccavekkhaṇavasenapi  ^a^P1.0264^ea^ asammohasampajaññaṃ veditabbaṃ.<br/><br/>[03] ^b^samiñjite pasārite^eb^ti pabbānaṃ samiñjanapasāraṇe. tattha  cittavaseneva samiñjanapasāraṇaṃ akatvā hatthapādānaṃ  samiñjanapasāraṇapaccayā atthānatthaṃ pariggahetvā atthapariggahaṇaṃ  sātthakasampajaññaṃ. tattha hatthapāde aticiraṃ samiñjetvā pasāretvā  eva vā ṭhitassa khaṇe khaṇe vedanā uppajjanti, cittaṃ ekaggaṃ na  labhati, kammaṭṭhānaṃ paripatati, visesaṃ nādhigacchati. kāle  samiñjentassa kāle pasārentassa pana tā vedanā na uppajjanti, cittaṃ  ekaggaṃ hoti, kammaṭṭhānaṃ phātiṃ gacchati, visesamadhigacchatīti evaṃ  atthānatthapariggahaṇaṃ veditabbaṃ.<br/><br/>[03] atthe pana satipi sappāyāsappāyaṃ pariggaṇhitvā  sappāyapariggahaṇaṃ sappāyasampajaññaṃ. tatrāyaṃ nayo -- mahācetiyaṅgaṇe  kira daharabhikkhū sajjhāyaṃ gaṇhanti. tesaṃ piṭṭhipasse  daharabhikkhuniyo dhammaṃ suṇanti. tatreko daharo hatthaṃ pasārento  kāyasaṃsaggaṃ patvā teneva kāraṇena gihī jāto. aparopi bhikkhu  pādaṃ pasārento aggimhi pasāresi, aṭṭhiṃ āhacca pādo jhāyi.  aparo vammike pasāresi, so āsīvisena daṭṭho. aparo  cīvarakuṭidaṇḍake pasāresi, taṃ maṇisappo ^a^M1.0269^ea^ ḍaṃsi. tasmā evarūpe  asappāye apasāretvā sappāye pasāretabbaṃ. idamettha sappāyasampajaññaṃ.<br/><br/>[03] gocarasampajaññaṃ ^a^V1.0275^ea^ pana mahātheravatthunā dīpetabbaṃ -- mahāthero  kira divāṭṭhāne nisinno antevāsikehi saddhiṃ kathayamāno sahasā  hatthaṃ samiñjetvā puna yathāṭhāne ṭhapetvā saṇikaṃ samiñjesi. taṃ  antevāsikā pucchiṃsu ``kasmā bhante sahasā hatthaṃ samiñjetvā puna  yathāṭhāne ṭhapetvā saṇikaṃ samiñjayitthā''ti. yato paṭṭhāyāhaṃ,  āvuso, kammaṭṭhānaṃ manasikātuṃ āraddho, na me kammaṭṭhānaṃ muñcitvā  hattho samiñjitapubbo, idāni pana tumhehi saddhiṃ kathayamānena  kammaṭṭhānaṃ muñcitvā samiñjito, tasmā puna yathāṭhāne ṭhapetvā  samiñjesinti. sādhu, bhante, bhikkhunā nāma evarūpena ^a^P1.0265^ea^  bhavitabbanti. evametthāpi kammaṭṭhānāvijahanameva  gocarasampajaññanti veditabbaṃ.<br/><br/>[03] abbhantare attā nāma koci samiñjento vā pasārento vā  natthi. vuttappakāracittakiriyavāyodhātuvipphārena pana  suttakaḍḍhanavasena dāruyantassa hatthapādalaḷanaṃ viya samiñjanapasāraṇaṃ  hotīti evaṃ parijānanaṃ panettha asammohasampajaññanti veditabbaṃ.<br/><br/>[03] ^b^saṅghāṭipattacīvaradhāraṇe^eb^ti ettha saṅghāṭicīvarānaṃ  nivāsanapārupanavasena pattassa bhikkhāpaṭiggahaṇādivasena paribhogo  dhāraṇaṃ nāma. tattha saṅghāṭicīvaradhāraṇe tāva nivāsetvā pārupitvā  ca piṇḍāya carato āmisalābho ``sītassa paṭighātāyā''tiādinā  nayena bhagavatā vuttappakāroyeva ca attho attho nāma. tassa vasena  sātthakasampajaññaṃ veditabbaṃ.<br/><br/>[03] uṇhapakatikassa pana dubbalassa ca cīvaraṃ sukhumaṃ sappāyaṃ.  sītālukassa ghanaṃ dupaṭṭaṃ. viparītaṃ asappāyaṃ. yassa kassaci  jiṇṇaṃ asappāyameva. aggaḷādidāne hissa taṃ palibodhakaraṃ hoti.  tathā paṭṭuṇṇadukūlādibhedaṃ lobhanīyacīvaraṃ. tādisañhi araññe  ekakassa nivāsantarāyakaraṃ jīvitantarāyakaraṃ vāpi hoti.  nippariyāyena pana yaṃ nimittakammādimicchājīvavasena uppannaṃ,  yañcassa sevamānassa akusalā dhammā abhivaḍḍhanti, kusalā dhammā  parihāyanti, taṃ asappāyaṃ. viparītaṃ sappāyaṃ ^a^M1.0270^ea^. tassa vasenettha  sappāyasampajaññaṃ, kammaṭṭhānāvijahanavaseneva ca gocarasampajaññaṃ  veditabbaṃ.<br/><br/>[03] abbhantare attā nāma koci cīvaraṃ pārupanto natthi.  vuttappakāracittakiriyavāyodhātuvipphāreneva ^a^V1.0276^ea^ pana cīvarapārupanaṃ hoti.  tattha cīvarampi acetanaṃ, kāyopi acetano. cīvaraṃ na jānāti  ``mayā kāyo pāruto''ti. kāyopi na jānāti ``ahaṃ cīvarena  pāruto''ti, dhātuyova dhātusamūhaṃ paṭicchādenti paṭapilotikāya  potthakarūpapaṭicchādane viya. tasmā neva sundaraṃ cīvaraṃ labhitvā  somanassaṃ kātabbaṃ, na asundaraṃ labhitvā domanassaṃ.  nāgavammikacetiyarukkhādīsu ^a^P1.0266^ea^ hi keci  mālāgandhadhūmavatthādīhi sakkāraṃ karonti, keci  gūthamuttakaddamadaṇḍasatthappahārādīhi asakkāraṃ, na te  nāgavammikarukkhādayo somanassaṃ vā domanassaṃ vā karonti; evameva  neva sundaraṃ cīvaraṃ labhitvā somanassaṃ kātabbaṃ, na asundaraṃ labhitvā  domanassanti evaṃ pavattapaṭisaṅkhānavasena panettha asammohasampajaññaṃ  veditabbaṃ.<br/><br/>[03] pattadhāraṇepi pattaṃ sahasāva aggahetvā imaṃ gahetvā piṇḍāya  caramāno bhikkhaṃ labhissāmīti evaṃ pattagahaṇapaccayā  paṭilabhitabbātthavasena sātthakasampajaññaṃ veditabbaṃ.<br/><br/>[03] kisadubbalasarīrassa pana garu patto asappāyo. yassa  kassaci catupañcagaṇḍikāhato dubbisodhanīyo asappāyova.  duddhotapatto hi na vaṭṭati, taṃ dhovantasseva cassa palibodho hoti.  maṇivaṇṇapatto pana lobhanīyo cīvare vuttanayeneva asappāyo.  nimittakammādivasena laddho pana yañcassa sevamānassa akusalā dhammā  abhivaḍḍhanti, kusalā dhammā parihāyanti, ayaṃ ekantāsappāyova.  viparīto sappāyo. tassa vasenettha sappāyasampajaññaṃ,  kammaṭṭhānāvijahanavaseneva ca gocarasampajaññaṃ veditabbaṃ.<br/><br/>[03] abbhantare attā nāma koci pattaṃ gaṇhanto natthi.  vuttappakāracittakiriyavāyodhātuvipphāreneva pana pattaggahaṇaṃ nāma hoti.  tattha pattopi acetano, hatthāpi acetanā. patto na jānāti  ``ahaṃ hatthehi gahito''ti. hatthāpi na jānanti ``patto amhehi  gahito''ti. dhātuyova ^a^M1.0271^ea^ dhātusamūhaṃ gaṇhanti saṇḍāsena  aggivaṇṇapattaggahaṇe viyāti evaṃ pavattapaṭisaṅkhānavasenettha  asammohasampajaññaṃ veditabbaṃ.<br/><br/>[03] apica yathā chinnahatthapāde vaṇamukhehi  paggharitapubbalohitakimikule nīlamakkhikasamparikiṇṇe anāthasālāyaṃ  nipanne anāthamanusse disvā dayālukā purisā tesaṃ vaṇapaṭṭacoḷakāni  ^a^V1.0277^ea^ ceva kapālādīhi ca bhesajjāni upanāmenti. tattha coḷakānipi  kesañci saṇhāni, kesañci thūlāni pāpuṇanti.  bhesajjakapālakānipi kesañci susaṇṭhānāni, kesañci dussaṇṭhānāni  pāpuṇanti, na te tattha sumanā vā dummanā vā honti.  vaṇappaṭicchādanamatteneva hi coḷakena bhesajjapaṭiggahaṇamatteneva ca  kapālakena ^a^P1.0267^ea^ tesamattho, evameva yo bhikkhu  vaṇacoḷakaṃ viya cīvaraṃ, bhesajjakapālakaṃ viya pattaṃ, kapāle  bhesajjamiva ca patte laddhaṃ bhikkhaṃ sallakkheti. ayaṃ  saṅghāṭipattacīvaradhāraṇe asammohasampajaññena uttamasampajānakārīti  veditabbo.<br/><br/>[03] asitādīsu ^b^asite^eb^ti piṇḍapātabhojane. ^b^pīte^eb^ti  yāguādipāne. ^b^khāyite^eb^ti piṭṭhakhajjakādikhādane.  ^b^sāyite^eb^ti madhuphāṇitādisāyane. tattha ``neva  davāyā''tiādinā nayena vutto aṭṭhavidhopi attho attho nāma.  tassa vasena sātthakasampajaññaṃ veditabbaṃ. lūkhapaṇītatittamadhurādīsu  pana yena bhojanena yassa aphāsu hoti, taṃ tassa asappāyaṃ. yaṃ pana  nimittakammādivasena paṭiladdhaṃ, yañcassa bhuñjato akusalā dhammā  abhivaḍḍhanti, kusalā dhammā parihāyanti, taṃ ekantāsappāyameva.  viparītaṃ sappāyaṃ. tassa vasenettha sappāyasampajaññaṃ,  kammaṭṭhānāvijahanavaseneva ca gocarasampajaññaṃ veditabbaṃ.<br/><br/>[03] abbhantare attā nāma koci bhuñjako natthi,  vuttappakāracittakiriyavāyodhātuvipphāravaseneva pana pattapaṭiggahaṇaṃ nāma  hoti. cittakiriyavāyodhātuvipphāreneva hatthassa patte otāraṇaṃ nāma  hoti. cittakiriyavāyodhātuvipphāreneva ālopakaraṇaṃ ālopauddharaṇaṃ  mukhavivaraṇañca hoti. na koci kuñcikāya yantakena ca  hanukaṭṭhīni vivarati, cittakiriyavāyodhātuvipphāreneva ālopassa mukhe  ṭhapanaṃ, uparidantānaṃ musalakiccasādhanaṃ, heṭṭhādantānaṃ  udukkhalakiccasādhanaṃ, jivhāya hatthakiccasādhanañca hoti.<br/><br/>[03] iti ^a^M1.0272^ea^ taṃ tattha aggajivhāya tanukakheḷo mūlajivhāya bahalakheḷo  makkheti. taṃ heṭṭhādantaudukkhale jivhāhatthaparivattitaṃ kheḷaudakatemitaṃ  uparidantamusalasañcuṇṇitaṃ koci kaṭacchunā vā dabbiyā vā  antopavesento nāma natthi, vāyodhātuyāva pavisati. paviṭṭhaṃ paviṭṭhaṃ  koci palālasantharaṃ katvā dhārento nāma natthi, vāyodhātuvaseneva  tiṭṭhati. ṭhitaṃ ṭhitaṃ ^a^V1.0278^ea^ koci uddhanaṃ katvā aggiṃ jāletvā pacanto  nāma natthi, tejodhātuyāva paccati. pakkaṃ pakkaṃ ^a^P1.0268^ea^  koci daṇḍena vā yaṭṭhiyā vā bahi nīhārako nāma natthi,  vāyodhātuyeva nīharati.<br/><br/>[03] iti vāyodhātu atiharati ca vītiharati ca dhāreti ca  parivatteti ca sañcuṇṇeti visoseti ca nīharati ca. pathavīdhātu  dhāreti ca parivatteti ca sañcuṇṇeti ca visoseti ca. āpodhātu  sineheti ca allattañca anupāleti. tejodhātu antopaviṭṭhaṃ paripāceti.  ākāsadhātu añjaso hoti. viññāṇadhātu tattha tattha  sammāpayogamanvāya ābhujatīti evaṃpavattapaṭisaṅkhānavasenettha  asammohasampajaññaṃ veditabbaṃ.<br/><br/>[03] apica gamanato pariyesanato paribhogato āsayato nidhānato  aparipakkato paripakkato phalato nissandato sammakkhaṇatoti evaṃ  dasavidhapaṭikūlabhāvapaccavekkhaṇatopettha asammohasampajaññaṃ veditabbaṃ.  vitthārakathā panettha ^b^visuddhimagge^eb^ āhārapaṭikūlasaññāniddesato  gahetabbā.<br/><br/>[03] ^b^uccārapassāvakamme^eb^ti uccārassa ca passāvassa ca karaṇe.  tattha pattakāle uccārapassāvaṃ akarontassa sakalasarīrato sedā  muccanti, akkhīni bhamanti, cittaṃ na ekaggaṃ hoti, aññe ca rogā  uppajjanti. karontassa pana sabbaṃ taṃ na hotīti ayamettha attho.  tassa vasena sātthakasampajaññaṃ veditabbaṃ. aṭṭhāne uccārapassāvaṃ  karontassa pana āpatti hoti, ayaso vaḍḍhati, jīvitantarāyo hoti.  patirūpe ṭhāne karontassa sabbaṃ taṃ na hotīti idamettha sappāyaṃ.  tassa vasena sappāyasampajaññaṃ, kammaṭṭhānāvijahanavaseneva ca  gocarasampajaññaṃ veditabbaṃ.<br/><br/>[03] abbhantare ^a^M1.0273^ea^ attā nāma koci uccārapassāvaṃ karonto natthi.  cittakiriyavāyodhātuvipphāreneva pana uccārapassāvakammaṃ hoti. yathā  pana pakke gaṇḍe gaṇḍabhedena pubbalohitaṃ akāmatāya nikkhamati, yathā  ca atibharitā udakabhājanā udakaṃ akāmatāya nikkhamati, evaṃ  pakkāsayamuttavatthīsu sannicitā uccārapassāvā vāyuvegasamuppīḷitā  ^a^V1.0279^ea^ akāmatāyapi nikkhamanti. so panāyaṃ evaṃ nikkhamanto  uccārapassāvo neva tassa bhikkhuno attano hoti, na parassa.  kevalaṃ sarīranissandova ^a^P1.0269^ea^ hoti. yathā kiṃ?  yathā udakakumbhato purāṇaudakaṃ chaḍḍentassa neva taṃ attano hoti, na  paresaṃ. kevalaṃ paṭijagganamattameva hoti.  evaṃpavattapaṭisaṅkhānavasenettha asammohasampajaññaṃ veditabbaṃ.<br/><br/>[03] gatādīsu ^b^gate^eb^ti gamane. ^b^ṭhite^eb^ti ṭhāne.  ^b^nisinne^eb^ti nisajjāya. ^b^sutte^eb^ti sayane.  ^b^jāgarite^eb^ti jāgaraṇe. ^b^bhāsite^eb^ti kathane.  ^b^tuṇhībhāve^eb^ti akathane. ``gacchanto vā gacchāmīti pajānāti,  ṭhito vā ṭhitomhīti pajānāti, nisinno vā nisinnomhīti  pajānāti, sayāno vā sayānomhīti pajānātī''ti imasmiñhi ṭhāne  addhānairiyāpathā kathitā. ``abhikkante paṭikkante ālokite  vilokite samiñjite pasārite''ti imasmiṃ majjhimā. ``gate ṭhite  nisinne sutte jāgarite''ti idha pana khuddakacuṇṇikairiyāpathā kathitā.  tasmā etesupi vuttanayeneva sampajānakāritā veditabbā.<br/><br/>[03] tipiṭakamahāsīvatthero panāha -- yo ciraṃ gantvā vā  caṅkamitvā vā aparabhāge ṭhito iti paṭisañcikkhati ``caṅkamanakāle  pavattā rūpārūpadhammā ettheva niruddhā''ti, ayaṃ ^b^gate  sampajānakārī^eb^ nāma. yo sajjhāyaṃ vā karonto pañhaṃ vā  vissajjento kammaṭṭhānaṃ vā manasikaronto ciraṃ ṭhatvā aparabhāge  nisinno iti paṭisañcikkhati ``ṭhitakāle pavattā rūpārūpadhammā  ettheva niruddhā''ti, ayaṃ ^b^ṭhite sampajānakārī^eb^ nāma. yo  sajjhāyādikaraṇavaseneva ciraṃ nisīditvā aparabhāge nipanno iti  paṭisañcikkhati ``nisinnakāle pavattā rūpārūpadhammā ettheva  niruddhā''ti, ayaṃ ^b^nisinne sampajānakārī^eb^ nāma. yo pana  nipannako sajjhāyaṃ vā karonto kammaṭṭhānaṃ vā manasikaronto niddaṃ  okkamitvā aparabhāge vuṭṭhāya ^a^M1.0274^ea^ iti paṭisañcikkhati ``sayanakāle  pavattā rūpārūpadhammā ettheva niruddhā''ti, ayaṃ ^b^sutte jāgarite ca  sampajānakārī^eb^ nāma. kiriyamayacittānañhi appavattaṃ suttaṃ nāma,  pavattaṃ jāgaritaṃ nāmāti. yo pana bhāsamāno ``ayaṃ saddo nāma  oṭṭhe ca paṭicca dante ca jivhañca tāluñca paṭicca cittassa tadanurūpaṃ  payogaṃ paṭicca jāyatī''ti sato sampajāno bhāsati, ciraṃ vā pana  kālaṃ sajjhāyaṃ vā katvā dhammaṃ vā kathetvā kammaṭṭhānaṃ ^a^V1.0280^ea^ vā parivattetvā  pañhaṃ vā vissajjetvā aparabhāge tuṇhībhūto ^a^P1.0270^ea^ iti  paṭisañcikkhati ``bhāsitakāle uppannā rūpārūpadhammā ettheva  niruddhā''ti, ayaṃ ^b^bhāsite sampajānakārī^eb^ nāma. yo  tuṇhībhūto ciraṃ dhammaṃ vā kammaṭṭhānaṃ vā manasikatvā aparabhāge iti  paṭisañcikkhati ``tuṇhībhūtakāle pavattā rūpārūpadhammā ettheva  niruddhā, upādārūpapavattiyā sati ^b^bhāsati^eb^ nāma, asati  ^b^tuṇhī bhavati^eb^ nāmā''ti, ayaṃ ^b^tuṇhībhāve sampajānakārī^eb^  nāmāti.<br/><br/>[03] tayidaṃ mahāsīvattherena vuttaṃ asammohadhuraṃ imasmiṃ  ^b^satipaṭṭhānasutte^eb^ adhippetaṃ. ^b^sāmaññaphale^eb^ pana sabbampi  catubbidhaṃ sampajaññaṃ labbhati. tasmā visesato ettha  asammohasampajaññasseva vasena sampajānakāritā veditabbā.  sampajānakārī sampajānakārīti ca sabbapadesu satisampayuttasseva  sampajaññassa vasenattho veditabbo. ^b^vibhaṅgappakaraṇe^eb^ pana,  ``sato sampajāno abhikkamati, sato sampajāno paṭikkamatī''ti  (vibha0 523) evametāni padāni vibhattāneva.<br/><br/>[03] ^b^iti ajjhattaṃ vā^eb^ti evaṃ catusampajaññapariggahaṇena attano  vā kāye, parassa vā kāye, kālena vā attano, kālena vā parassa  kāye kāyānupassī viharati. idha  ^b^samudayavayadhammānupassī^eb^tiādīsu rūpakkhandhasseva samudayo ca  vayo ca nīharitabbo. sesaṃ vuttasadisameva.<br/><br/>[03] idha catusampajaññapariggāhikā sati dukkhasaccaṃ, tassā  samuṭṭhāpikā purimataṇhā samudayasaccaṃ, ubhinnaṃ appavatti nirodhasaccaṃ,  vuttappakāro ariyamaggo maggasaccaṃ. evaṃ catusaccavasena ussakkitvā  nibbutiṃ pāpuṇātīti idamekassa ^a^M1.0275^ea^ catusampajaññapariggāhakassa bhikkhuno  vasena yāva arahattā niyyānamukhanti. <br/><br/>[06] catusampajaññapabbavaṇṇanā niṭṭhitā. 


volume: 29
item: 65
title:
  uddesavārakathāvaṇṇanā^kāyānupassanāānāpānapabbavaṇṇanā^iriyāpathapabbavaṇṇanā^catusampajaññapabbavaṇṇanā^paṭikūlamanasikārapabbavaṇṇanā

content:
  [03] 110^b^.^eb^ evaṃ ^a^V1.0281^ea^ catusampajaññavasena kāyānupassanaṃ  vibhajitvā idāni paṭikūlamanasikāravasena vibhajituṃ ^b^puna  capara^eb^ntiādimāha. tattha ^b^imameva kāya^eb^ntiādīsu yaṃ vattabbaṃ  siyā, taṃ sabbaṃ sabbākārena vitthārato ^b^visuddhimagge^eb^  kāyagatāsatikammaṭṭhāne vuttaṃ. ^b^ubhatomukhā^eb^ti heṭṭhā ca upari  cāti dvīhi mukhehi yuttā. ^b^nānāvihitassā^eb^ti ^a^P1.0271^ea^  nānāvidhassa.<br/><br/>[03] idaṃ panettha opammasaṃsandanaṃ -- ubhatomukhā putoḷi viya hi  cātumahābhūtiko kāyo, tattha missetvā pakkhittanānāvidhadhaññaṃ viya  kesādayo dvattiṃsākārā, cakkhumā puriso viya yogāvacaro, tassa taṃ  putoḷiṃ muñcitvā paccavekkhato nānāvidhadhaññassa pākaṭakālo viya  yogino dvattiṃsākārassa vibhūtākāro veditabbo.<br/><br/>[03] ^b^iti ajjhattaṃ vā^eb^ti evaṃ kesādipariggahaṇena attano vā  kāye, parassa vā kāye, kālena vā attano, kālena vā parassa kāye  kāyānupassī viharati, ito paraṃ vuttanayameva. kevalañhi idha  dvattiṃsākārapariggāhikā sati dukkhasaccanti evaṃ yojanaṃ katvā  niyyānamukhaṃ veditabbaṃ. sesaṃ purimasadisamevāti. <br/><br/>[06] paṭikūlamanasikārapabbavaṇṇanā niṭṭhitā. 


