# pali

volume: 113
item: 2
title: [] . tesakuṇajātakavaṇṇanā^[] . sarabhaṅgajātakavaṇṇanā^[] . alambusājātakavaṇṇanā^^
content:
  [03] ^b^athabravī^eb^ti ^a^P5.0152^ea^ idaṃ satthā jetavane  viharanto purāṇadutiyikāpalobhanaṃ ārabbha kathesi. vatthu  ^b^indriyajātake^eb^ (jā0 1.8.60 ādayo) vitthāritameva. satthā  pana taṃ bhikkhuṃ ``saccaṃ kira tvaṃ, bhikkhu, ukkaṇṭhitosī''ti  pucchitvā ``saccaṃ, bhante''ti vutte ``kena ukkaṇṭhāpitosī''ti vatvā  ``purāṇadutiyikāyā''ti vutte ``bhikkhu esā itthī tuyhaṃ  anatthakārikā, tvaṃ etaṃ nissāya jhānaṃ nāsetvā tīṇi saṃvaccharāni  mūḷho visaññī nipajjitvā uppannāya saññāya mahāparidevaṃ  paridevī''ti vatvā atītaṃ āhari.<br/><br/>[03] atīte ^a^V5.0146^ea^ bārāṇasiyaṃ brahmadatte rajjaṃ kārente bodhisatto kāsiraṭṭhe  brāhmaṇakule nibbattitvā vayappatto sabbasippesu nipphattiṃ patvā  isipabbajjaṃ pabbajitvā araññāyatane vanamūlaphalāhāro yāpesi.  athekā migī tassa passāvaṭṭhāne sambhavamissakaṃ tiṇaṃ khāditvā udakaṃ  pivi. ettakeneva ca tasmiṃ paṭibaddhacittā gabbhaṃ paṭilabhitvā tato  paṭṭhāya katthaci agantvā tattheva tiṇaṃ khāditvā assamassa sāmanteyeva  vicarati ^a^M5.0162^ea^. mahāsatto pariggaṇhanto taṃ kāraṇaṃ  aññāsi. sā aparabhāge manussadārakaṃ vijāyi. mahāsatto taṃ  puttasinehena paṭijaggi, ``isisiṅgo''tissa nāmaṃ akāsi. atha  naṃ mahāsatto viññutappattaṃ pabbājetvā attano mahallakakāle taṃ ādāya  nārivanaṃ nāma gantvā, ``tāta, imasmiṃ himavante imehi pupphehi  sadisā itthiyo nāma honti, tā attano vasaṃ gate mahāvināsaṃ  pāpenti, na tāsaṃ vasaṃ nāma gantuṃ vaṭṭatī''ti ovaditvā aparabhāge  brahmalokaparāyaṇo ahosi.<br/><br/>[03] isisiṅgopi jhānakīḷaṃ kīḷanto himavantappadese vāsaṃ kappesi.  ghoratapo paramadhitindriyo ahosi. athassa sīlatejena sakkassa  bhavanaṃ kampi, sakko āvajjento taṃ kāraṇaṃ ñatvā ``ayaṃ maṃ sakkattā  cāveyya, ekaṃ accharaṃ pesetvā sīlamassa bhindāpessāmī''ti  sakaladevalokaṃ upaparikkhanto attano aḍḍhateyyakoṭisaṅkhānaṃ  paricārikānaṃ majjhe ekaṃ alambusaṃ nāma accharaṃ ṭhapetvā aññaṃ tassa  sīlaṃ bhindituṃ samatthaṃ adisvā taṃ pakkosāpetvā tassa sīlabhedaṃ kātuṃ  āṇāpesi. tamatthaṃ ^a^P5.0153^ea^ āvikaronto satthā paṭhamaṃ  gāthamāha -- <br/><br/>[40] 95^b^.^eb^ <br/><br/>[21] ``athabravi brahā indo, vatrabhū jayataṃ pitā. <br/><br/>[22] devakaññaṃ parābhetvā, sudhammāyaṃ alambusa''nti..<br/><br/>[03] tattha ^b^brahā^eb^ti mahā. ^b^vatrabhū^eb^ti vatrassa nāma  asurassa abhibhavitā. ^b^jayataṃ pitā^eb^ti jayantānaṃ jayappattānaṃ  sesānaṃ tettiṃsāya devaputtānaṃ pitukiccasādhanena pitā.  ^b^parābhetvā^eb^ti hadayaṃ bhinditvā olokento viya taṃ ``paṭibalā  aya''nti ñatvāti attho. ^b^sudhammāya^eb^nti sudhammāyaṃ devasabhāyaṃ.<br/><br/>[03] paṇḍukambalasilāsane nisinno taṃ alambusaṃ pakkosāpetvā  idamāha -- <br/><br/>[40] 96^b^.^eb^ <br/><br/>[21] ``misse ^a^V5.0147^ea^ devā taṃ yācanti, tāvatiṃsā saindakā. <br/><br/>[22] isippalobhane gaccha, isisiṅgaṃ alambuse''ti..<br/><br/>[03] tattha ^a^M5.0163^ea^ ^b^misse^eb^ti taṃ ālapati, idañca  tassā nāmaṃ, sabbā panitthiyo purise kilesamissanena missanato  ``missā''ti vuccanti, tena sādhāraṇena guṇanāmenālapanto evamāha.  ^b^isippalobhane^eb^ti isīnaṃ palobhanasamatthe.  ^b^isisiṅga^eb^nti tassa kira matthake migasiṅgākārena dve cūḷā  uṭṭhahiṃsu, tasmā evaṃ vuccati.<br/><br/>[03] iti sakko ``gaccha isisiṅgaṃ upasaṅkamitvā attano vasaṃ  ānetvā sīlamassa bhindā''ti alambusaṃ āṇāpesi. <br/><br/>[40] 97^b^.^eb^ <br/><br/>[21] ``purāyaṃ amhe acceti, vattavā brahmacariyavā. <br/><br/>[22] nibbānābhirato vuddho, tassa maggāni āvarā''ti..  -- vacanaṃ āha.<br/><br/>[03] tattha ^b^purāya^eb^nti ayaṃ tāpaso vattasampanno ca brahmacariyavā  ca, so panesa dīghāyukatāya nibbānasaṅkhāte magge abhirato  guṇavuddhiyā ca vuddho. tasmā yāva esa amhe nātikkamati, na  abhibhavitvā imamhā ṭhānā cāveti, tāvadeva tvaṃ gantvā tassa  devalokagamanāni maggāni āvara, yathā idha nāgacchati, evaṃ  karohīti attho.<br/><br/>[03] taṃ sutvā alambusā gāthādvayamāha -- <br/><br/>[40] 98^b^.^eb^ <br/><br/>[21] ``devarāja kimeva tvaṃ, mameva tuvaṃ sikkhasi. <br/><br/>[22] isippalobhane gaccha, santi aññāpi accharā.. <br/><br/>[40] 99^b^.^eb^ <br/><br/>[21] ``mādisiyo pavarā ceva, asoke nandane vane. <br/><br/>[22] tāsampi hotu pariyāyo, tāpi yantu palobhanā''ti..<br/><br/>[03] tattha ^a^P5.0154^ea^ ^b^kimeva tva^eb^nti kiṃ nāmetaṃ tvaṃ  karosīti dīpeti. ^b^mameva tuvaṃ sikkhasī^eb^ti imasmiṃ  sakaladevaloke mameva tuvaṃ ikkhasi, aññaṃ na passasīti adhippāyena  vadati. ^b^sa^eb^-kāro panettha byañjanasandhikaro.  ^b^isippalobhane gacchā^eb^ti kiṃkāraṇā maññeva evaṃ vadesīti  adhippāyo ^a^V5.0148^ea^. ^b^pavarā cevā^eb^ti mayā uttaritarā ceva.  ^b^asoke^eb^ti sokarahite. ^b^nandane^eb^ti nandijanake.  ^b^pariyāyo^eb^ti gamanavāro.<br/><br/>[03] tato ^a^M5.0164^ea^ sakko tisso gāthāyo abhāsi -- <br/><br/>[40] 100^b^.^eb^ <br/><br/>[21] ``addhā hi saccaṃ bhaṇasi, santi aññāpi accharā. <br/><br/>[22] tādisiyo pavarā ceva, asoke nandane vane.. <br/><br/>[40] 101^b^.^eb^ <br/><br/>[21] ``na tā evaṃ pajānanti, pāricariyaṃ pumaṃ gatā. <br/><br/>[22] yādisaṃ tvaṃ pajānāsi, nāri sabbaṅgasobhane.. <br/><br/>[40] 102^b^.^eb^ <br/><br/>[21] ``tvameva gaccha kalyāṇi, itthīnaṃ pavarā casi. <br/><br/>[22] taveva vaṇṇarūpena, savasamānayissasī''ti..<br/><br/>[03] tattha ^b^pumaṃ gatā^eb^ti purisaṃ upasaṅkamantā samānā  purisapalobhinipāricariyaṃ na jānanti. ^b^vaṇṇarūpenā^eb^ti  sarīravaṇṇena ceva rūpasampattiyā ca. ^b^savasamānayissasī^eb^ti taṃ  tāpasaṃ attano vasaṃ ānessasīti.<br/><br/>[03] taṃ sutvā alambusā dve gāthā abhāsi -- <br/><br/>[40] 103^b^.^eb^ <br/><br/>[21] ``na vāhaṃ na gamissāmi, devarājena pesitā. <br/><br/>[22] vibhemi cetaṃ āsāduṃ, uggatejo hi brāhmaṇo.. <br/><br/>[40] 104^b^.^eb^ <br/><br/>[21] ``aneke nirayaṃ pattā, isimāsādiyā janā. <br/><br/>[22] āpannā mohasaṃsāraṃ, tasmā lomāni haṃsaye''ti..<br/><br/>[03] tattha ^b^na vāha^eb^nti na ve ahaṃ. ^b^vibhemī^eb^ti bhāyāmi.  ^b^āsādu^eb^nti āsādituṃ. idaṃ vuttaṃ hoti -- nāhaṃ, deva, tayā  pesitā na gamissāmi, apicāhaṃ taṃ isiṃ sīlabhedanatthāya allīyituṃ  bhāyāmi, uggatejo hi soti. ^b^āsādiyā^eb^ti āsādetvā.  ^b^mohasaṃsāra^eb^nti mohena saṃsāraṃ, mohena isiṃ palobhetvā saṃsāraṃ  āpannā vaṭṭadukkhe patiṭṭhitā sattā gaṇanapathaṃ atikkantā  ^a^V5.0149^ea^. ^b^tasmā^eb^ti tena kāraṇena. ^b^lomāni haṃsaye^eb^ti ahaṃ lomāni  uṭṭhapemi, ``tassa kirāhaṃ sīlaṃ bhindissāmī''ti cintayamānāya me  lomāni pahaṃsantīti vadati. <br/><br/>[40] 105^b^.^eb^ <br/><br/>[21] ``idaṃ vatvāna pakkāmi, accharā kāmavaṇṇinī. <br/><br/>[22] missā missitumicchantī, isisiṅgaṃ alambusā.. <br/><br/>[40] 106^b^.^eb^ <br/><br/>[21] ``sā ^a^P5.0155^ea^ ^a^M5.0165^ea^ ca taṃ  vanamogayha, isisiṅgena rakkhitaṃ. <br/><br/>[22] bimbijālakasañchannaṃ, samantā addhayojanaṃ.. <br/><br/>[40] 107^b^.^eb^ <br/><br/>[21] ``pātova pātarāsamhi, udaṇhasamayaṃ pati. <br/><br/>[22] aggiṭṭhaṃ parimajjantaṃ, isisiṅgaṃ upāgamī''ti.. --  imā abhisambuddhagāthā.<br/><br/>[03] tattha ^b^pakkāmī^eb^ti tena hi, devarāja, āvajjeyyāsi manti  attano sayanagabbhaṃ pavisitvā alaṅkaritvā isisiṅgaṃ kilesena  missituṃ icchantī pakkāmi, bhikkhave, sā accharā tassa assamaṃ  gatāti. ^b^bimbijālakasañchanna^eb^nti rattaṅkuravanena sañchannaṃ.  ^b^pātova pātarāsamhī^eb^ti, bhikkhave, pātarāsavelāya pātova pageyeva  atipageva. ^b^udaṇhasamayaṃ patī^eb^ti sūriyuggamanavelāyameva.  ^b^aggiṭṭha^eb^nti aggisālaṃ. rattiṃ padhānamanuyuñjitvā pātova nhatvā  udakakiccaṃ katvā paṇṇasālāyaṃ thokaṃ jhānasukhena vītināmetvā  nikkhamitvā aggisālaṃ sammajjantaṃ taṃ isisiṅgaṃ sā upāgami,  itthivilāsaṃ dassentī tassa purato aṭṭhāsi.<br/><br/>[03] atha naṃ tāpaso pucchanto āha -- <br/><br/>[40] 108^b^.^eb^ <br/><br/>[21] ``kā nu vijjurivābhāsi, osadhī viya tārakā. <br/><br/>[22] vicittahatthābharaṇā, āmuttamaṇikuṇḍalā.. <br/><br/>[40] 109^b^.^eb^ <br/><br/>[21] ``ādiccavaṇṇasaṅkāsā, hemacandanagandhinī. <br/><br/>[22] saññatūrū mahāmāyā, kumārī cārudassanā.. <br/><br/>[40] 110^b^.^eb^ <br/><br/>[21] ``vilaggā mudukā suddhā, pādā te suppatiṭṭhitā. <br/><br/>[22] gamanā kāmanīyā te, harantiyeva me mano.. <br/><br/>[40] 111^b^.^eb^ <br/><br/>[21] ``anupubbā ^a^V5.0150^ea^ ca te ūrū, nāganāsasamūpamā. <br/><br/>[22] vimaṭṭhā tuyhaṃ sussoṇī, akkhassa phalakaṃ yathā.. <br/><br/>[40] 112^b^.^eb^ <br/><br/>[21] ``uppalasseva kiñjakkhā, nābhi te sādhusaṇṭhitā. <br/><br/>[22] purā kaṇhañjanasseva, dūrato patidissati.. <br/><br/>[40] 113^b^.^eb^ <br/><br/>[21] ``duvidhā ^a^M5.0166^ea^ jātā urajā, avaṇṭā  sādhupaccudā. <br/><br/>[22] payodharā apatitā, aḍḍhalābusamā thanā.. <br/><br/>[40] 114^b^.^eb^ <br/><br/>[21] ``dīghā kambutalābhāsā, gīvā eṇeyyakā yathā. <br/><br/>[22] paṇḍarāvaraṇā vaggu, catutthamanasannibhā.. <br/><br/>[40] 115^b^.^eb^ <br/><br/>[21] ``uddhaggā ^a^P5.0156^ea^ ca adhaggā ca,  dumaggaparimajjitā. <br/><br/>[22] duvijā nelasambhūtā, dantā tava sudassanā.. <br/><br/>[40] 116^b^.^eb^ <br/><br/>[21] ``apaṇḍarā lohitantā, jiñjūkaphalasannibhā. <br/><br/>[22] āyatā ca visālā ca, nettā tava sudassanā.. <br/><br/>[40] 117^b^.^eb^ <br/><br/>[21] ``nātidīghā susammaṭṭhā, kanakabyāsamocitā. <br/><br/>[22] uttamaṅgaruhā tuyhaṃ, kesā candanagandhikā.. <br/><br/>[40] 118^b^.^eb^ <br/><br/>[21] ``yāvatā kasigorakkhā, vāṇijānañca yā gati. <br/><br/>[22] isīnañca parakkantaṃ, saññatānaṃ tapassinaṃ.. <br/><br/>[40] 119^b^.^eb^ <br/><br/>[21] ``na te samasamaṃ passe, asmiṃ pathavimaṇḍale. <br/><br/>[22] ko vā tvaṃ kassa vā putto, kathaṃ jānemu taṃ maya''nti..<br/><br/>[03] tattha ^b^vicittahatthābharaṇā^eb^ti vicittehi hatthābharaṇehi  samannāgatā. ^b^hemacandanagandhinī^eb^ti  suvaṇṇavaṇṇacandanagandhavilepanā. ^b^saññatūrū^eb^ti suvaṭṭitaghanaūru  sampannaūrulakkhaṇā. ^b^vilaggā^eb^ti saṃkhittamajjhā.  ^b^mudukā^eb^ti mudu sukhumālā. ^b^suddhā^eb^ti nimmalā.  ^b^suppatiṭṭhitā^eb^ti samaṃ pathaviṃ phusantā ^a^V5.0151^ea^ suṭṭhu patiṭṭhitā.  ^b^gamanā^eb^ti gacchamānā. ^b^kāmanīyā^eb^ti kantā  kāmitabbayuttakā. ^b^harantiyeva me mano^eb^ti ete evarūpena  paramena itthivilāsena caṅkamantiyā tava pādā mama cittaṃ harantiyeva.  ^b^vimaṭṭhā^eb^ti visālā. ^b^sussoṇī^eb^ti sundarasoṇī.  ^b^akkhassā^eb^ti sundaravaṇṇassa akkhassa suvaṇṇaphalakaṃ viya  visālā te soṇīti vadati. ^b^uppalasseva kiñjakkhā^eb^ti  nīluppalakaṇṇikā viya. ^b^kaṇhañjanassevā^eb^ti  sukhumakaṇhalomacittattā evamāha.<br/><br/>[03] ``duvidhā''tigāthaṃ thane vaṇṇayanto āha. te hi dve hutvā  ure jātā vaṇṭassa abhāvā ^b^avaṇṭā,^eb^ ure laggā eva hutvā suṭṭhu  nikkhantattā ^a^M5.0167^ea^ ^b^sādhupaccudā,^eb^ payassa dhāraṇato  ^b^payodharā, apatitā^eb^ti na patitā, amilātatāya vā alambanatāya  vā na anto paviṭṭhāti apatitā, suvaṇṇaphalake  ṭhapitasuvaṇṇamayavaṭṭālābuno aḍḍhena sadisatāya ^b^aḍḍhalābusamā  thanā. eṇeyyakā yathā^eb^ti eṇīmigassa hi dīghā ca vaṭṭā ca gīvā  sobhati yathā, evaṃ tava gīvā thokaṃ dīghā. ^b^kambutalābhāsā^eb^ti  suvaṇṇāliṅgatalasannibhā gīvāti attho. ^b^paṇḍarāvaraṇā^eb^ti  dantāvaraṇā. ^b^catutthamanasannibhā^eb^ti catutthamano vuccati  catutthamanavatthubhūtā jivhā. abhirattabhāvena jivhāsadisaṃ te  oṭṭhapariyosānanti vadati. ^b^uddhaggā^eb^ti heṭṭhimadantā.  ^b^adhaggā^eb^ti uparimadantā. ^b^dumaggaparimajjitā^eb^ti ^a^P5.0157^ea^  dantakaṭṭhaparimajjitā parisuddhā. ^b^duvijā^eb^ti dvijā.  ^b^nelasambhūtā^eb^ti niddosesu hanumaṃsapariyosānesu sambhūtā.<br/><br/>[03] ^b^apaṇḍarā^eb^ti kaṇhā. ^b^lohitantā^eb^ti rattapariyantā.  ^b^jiñjūkaphalasannibhā^eb^ti rattaṭṭhāne jiñjukaphalasadisā.  ^b^sudassanā^eb^ti passantānaṃ atittikarā pañcapasādasamannāgatā.  ^b^nātidīghā^eb^ti pamāṇayuttā. ^b^susammaṭṭhā^eb^ti suṭṭhu sammaṭṭhā.  ^b^kanakabyāsamocitā^eb^ti kanakabyā vuccati suvaṇṇaphaṇikā, tāya  gandhatelaṃ ādāya paharitā suracitā. ^b^kasigorakkhā^eb^ti iminā  kasiñca gorakkhañca nissāya jīvanakasatte dasseti. ^b^yā  gatī^eb^ti yattakā nipphatti. ^b^parakkanta^eb^nti yattakaṃ isīnaṃ  parakkantaṃ, vitthārīkatā imasmiṃ himavante yattakā isayo vasantīti  attho. ^b^na te samasama^eb^nti tesu sabbesu ekampi  rūpalīḷāvilāsādisamatāya tayā samānaṃ na passāmi. ^b^ko vā  tva^eb^nti idaṃ tassā itthibhāvaṃ jānanto purisavohāravasena pucchati.<br/><br/>[03] evaṃ pādato paṭṭhāya yāva kesā attano vaṇṇaṃ bhāsante tāpase  alambusā tuṇhī hutvā tassā kathāya yathānusandhiṃ gatāya tassa  sammūḷhabhāvaṃ ñatvā gāthamāha -- <br/><br/>[40] 120^b^.^eb^ <br/><br/>[21] ``na ^a^V5.0152^ea^ pañhakālo bhaddante, kassapevaṃ gate sati. <br/><br/>[27] ehi samma ramissāma, ubho asmākamassame. <br/><br/>[22] ehi taṃ upagūhissaṃ, ratīnaṃ kusalo bhavā''ti..<br/><br/>[03] tattha ^a^M5.0168^ea^ ^b^kassapevaṃ gate satī^eb^ti  kassapagotta evaṃ tava citte pavatte sati pañhakālo na hoti.  ^b^sammā^eb^ti vayassa, piyavacanālapanametaṃ. ^b^ratīna^eb^nti  pañcakāmaguṇaratīnaṃ.<br/><br/>[03] evaṃ vatvā alambusā cintesi -- ``nāyaṃ mayi ṭhitāya  hatthapāsaṃ āgamissati, gacchantī viya bhavissāmī''ti. sā  itthimāyākusalatāya tāpasaṃ anupasaṅkamitvā āgatamaggābhimukhī  pāyāsi. tamatthaṃ pakāsento satthā āha -- <br/><br/>[40] 121^b^.^eb^ <br/><br/>[21] ``idaṃ vatvāna pakkāmi, accharā kāmavaṇṇinī. <br/><br/>[22] missā missitumicchantī, isisiṅgaṃ alambusā''ti..<br/><br/>[03] atha ^a^P5.0158^ea^ naṃ tāpaso gacchantiṃ disvā ``ayaṃ  gacchatī''ti attano dandhaparakkamaṃ mandagamanaṃ chinditvā vegena dhāvitvā  kesesu hatthena parāmasi. tamatthaṃ pakāsento satthā āha -- <br/><br/>[40] 122^b^.^eb^ <br/><br/>[21] ``so ca vegena nikkhamma, chetvā dandhaparakkamaṃ. <br/><br/>[22] tamuttamāsu veṇīsu, ajjhappatto parāmasi.. <br/><br/>[40] 123^b^.^eb^ <br/><br/>[21] ``tamudāvatta kalyāṇī, palissaji susobhanā. <br/><br/>[22] cavitamhi brahmacariyā, yathā taṃ atha tositā.. <br/><br/>[40] 124^b^.^eb^ <br/><br/>[21] ``manasā agamā indaṃ, vasantaṃ nandane vane. <br/><br/>[22] tassā saṅkappamaññāya, maghavā devakuñjaro.. <br/><br/>[40] 125^b^.^eb^ <br/><br/>[21] ``pallaṅkaṃ pahiṇī khippaṃ, sovaṇṇaṃ sopavāhanaṃ. <br/><br/>[22] sauttaracchadapaññāsaṃ, sahassapaṭiyatthataṃ.. <br/><br/>[40] 126^b^.^eb^ <br/><br/>[21] ``tamenaṃ ^a^V5.0153^ea^ tattha dhāresi, ure katvāna sobhanā. <br/><br/>[22] yathā ekamuhuttaṃva, tīṇi vassāni dhārayi.. <br/><br/>[40] 127^b^.^eb^ <br/><br/>[21] ``vimado tīhi vassehi, pabujjhitvāna brāhmaṇo. <br/><br/>[22] addasāsi haritarukkhe, samantā aggiyāyanaṃ.. <br/><br/>[40] 128^b^.^eb^ <br/><br/>[21] ``navapattavanaṃ phullaṃ, kokilaggaṇaghositaṃ. <br/><br/>[22] samantā paviloketvā, rudaṃ assūni vattayi.. <br/><br/>[40] 129^b^.^eb^ <br/><br/>[21] ``na ^a^M5.0169^ea^ juhe na jape mante, aggihuttaṃ  pahāpitaṃ. <br/><br/>[22] ko nu me pāricariyāya, pubbe cittaṃ palobhayi.. <br/><br/>[40] 130^b^.^eb^ <br/><br/>[21] ``araññe me viharato, yo me tejā ha sambhutaṃ. <br/><br/>[22] nānāratanaparipūraṃ, nāvaṃva gaṇhi aṇṇave''ti..<br/><br/>[03] tattha ^b^ajjhappatto^eb^ti sampatto. ^b^tamudāvatta  kalyāṇī^eb^ti taṃ kese parāmasitvā ṭhitaṃ isiṃ udāvattitvā  nivattitvā kalyāṇadassanā sā suṭṭhu sobhanā. ^b^palissajī^eb^ti  āliṅgi. ^b^cavitamhi brahmacariyā, yathā taṃ atha tositā^eb^ti,  bhikkhave, tassa isino tāvadeva jhānaṃ antaradhāyi. tasmiṃ tamhā  jhānā brahmacariyā cavite yathā taṃ sakkena patthitaṃ, tatheva ahosi.  atha sakkassa patthanāya samiddhabhāvaṃ viditvā sā devakaññā tositā,  tassa tena brahmacariyavināsena sañjanitapītipāmojjāti attho.<br/><br/>[03] ^b^manasā agamā^eb^ti sā taṃ āliṅgitvā ṭhitā ``aho vata  sakko pallaṅkaṃ me peseyyā''ti evaṃ pavattena manasā indaṃ agamā.  ^b^nandane vane^eb^ti nandijananasamatthatāya nandanavanasaṅkhāte  tāvatiṃsabhavane vasantaṃ. ^b^devakuñjaro^eb^ti devaseṭṭho ^a^P5.0159^ea^.  ^b^pahiṇī^eb^ti pesesi. ``pāhiṇī''tipi pāṭho.  ^b^sopavāhana^eb^nti saparivāraṃ. ^b^sauttaracchadapaññāsa^eb^nti  paññāsāya uttaracchadehi paṭicchāditaṃ. ^b^sahassapaṭiyatthata^eb^nti  sahassadibbakojavatthataṃ. ^b^tamenaṃ tatthā^eb^ti taṃ isisiṅgaṃ tattha  dibbapallaṅke nisinnā sā ure katvā dhāresi. ^b^tīṇi  vassānī^eb^ti ekamuhuttaṃ viya manussagaṇanāya tīṇi vassāni taṃ ure  nipajjāpetvā tattha nisinnā dhāresi.<br/><br/>[03] ^b^vimado^eb^ti ^a^V5.0154^ea^ nimmado vigatasaññabhāvo. so hi tīṇi  saṃvaccharāni visañño sayitvā pacchā paṭiladdhasañño pabujjhi.  tasmiṃ pabujjhamāne hatthādiphandanaṃ disvāva alambusā tassa  pabujjhanabhāvaṃ ñatvā pallaṅkaṃ antaradhāpetvā sayampi antarahitā aṭṭhāsi.  ^b^addasāsī^eb^ti so assamapadaṃ olokento ``kena nu khomhi  sīlavināsaṃ pāpito''ti cintetvā mahantena saddena paridevamāno  addasāsi. ^b^haritarukkhe^eb^ti aggiyāyanasaṅkhātaṃ aggisālaṃ  samantā parivāretvā ṭhite haritapattarukkhe. ^b^navapattavana^eb^nti  taruṇehi navapattehi sañchannaṃ vanaṃ. ^b^ruda^eb^nti paridevanto.<br/><br/>[03] ^b^na^eb^ ^a^M5.0170^ea^ ^b^juhe na jape mante^eb^ti  ayamassa paridevanagāthā. ^b^pahāpita^eb^nti hāpitaṃ, ^b^pa^eb^-kāro  upasaggamattaṃ. ^b^pāricariyāyā^eb^ti ko nu kilesapāricariyāya  ito pubbe mama cittaṃ palobhayīti paridevati. ^b^yo me tejā ha  sambhuta^eb^nti ^b^ha^eb^-kāro nipātamattaṃ. yo mama samaṇatejena  sambhūtaṃ jhānaguṇaṃ nānāratanaparipuṇṇaṃ mahantaṃ mahaṇṇave nāvaṃ viya  gaṇhi, vināsaṃ pāpesi, ko nāmesoti paridevatīti.<br/><br/>[03] taṃ sutvā alambusā cintesi -- ``sacāhaṃ na kathessāmi,  ayaṃ me abhisapissati, handassa kathessāmī''ti. sā dissamānena  kāyena ṭhatvā gāthamāha -- <br/><br/>[40] 131^b^.^eb^ <br/><br/>[21] ``ahaṃ te pāricariyāya, devarājena pesitā. <br/><br/>[22] avadhiṃ cittaṃ cittena, pamādo tvaṃ na bujjhasī''ti..<br/><br/>[03] so tassā kathaṃ sutvā pitarā dinnaovādaṃ saritvā ``pitu  vacanaṃ akatvā mahāvināsaṃ pattomhī''ti paridevanto catasso gāthāyo  abhāsi -- <br/><br/>[40] 132^b^.^eb^ <br/><br/>[21] ``imāni kira maṃ tāto, kassapo anusāsati. <br/><br/>[22] kamalāsadisitthiyo, tāyo bujjhesi māṇava.. <br/><br/>[40] 133^b^.^eb^ <br/><br/>[21] ``uregaṇḍāyo bujjhesi, tāyo bujjhesi māṇava. <br/><br/>[22] iccānusāsi maṃ tāto, yathā maṃ anukampako.. <br/><br/>[40] 134^b^.^eb^ <br/><br/>[21] ``tassāhaṃ ^a^P5.0160^ea^ vacanaṃ nākaṃ, pitu  vuddhassa sāsanaṃ. <br/><br/>[22] araññe nimmanussamhi, svajja jhāyāmi ekako.. <br/><br/>[40] 135^b^.^eb^ <br/><br/>[21] ``sohaṃ ^a^V5.0155^ea^ tathā karissāmi, dhiratthu jīvitena me. <br/><br/>[22] puna vā tādiso hessaṃ, maraṇaṃ me bhavissatī''ti.. <br/><br/>[01] tattha ^b^imānī^eb^ti imāni vacanāni.  ^b^kamalāsadisitthiyo^eb^ti kamalā vuccati nāripupphalatā, tāsaṃ  pupphasadisā itthiyo. ^b^tāyo bujjhesi māṇavā^eb^ti māṇava tvaṃ  tāyo jāneyyāsi, ñatvā dassanapathaṃ agantvā palāpeyyāsīti yāni  evarūpāni vacanāni tadā maṃ tāto anusāsati, imāni kira  tānīti. ^b^uregaṇḍāyo^eb^ti uramhi dvīhi gaṇḍehi samannāgatā.  ^b^tāyo bujjhesi, māṇavā^eb^ti, māṇava, tāyo attano ^a^M5.0171^ea^  vasaṃ gate vināsaṃ pāpentīti tvaṃ jāneyyāsi.  ^b^nāka^eb^nti nākariṃ. ^b^jhāyāmī^eb^ti pajjhāyāmi paridevāmi.  ^b^dhiratthu jīvitena me^eb^ti dhiratthu garahitaṃ mama jīvitaṃ, jīvitena  me ko attho. ^b^puna vā^eb^ti tathā karissāmi, yathā puna vā  tādiso bhavissāmi, naṭṭhaṃ jhānaṃ uppādetvā vītarāgo bhavissāmi,  maraṇaṃ vā me bhavissatīti. <br/><br/>[01] so kāmarāgaṃ pahāya puna jhānaṃ uppādesi. athassa  samaṇatejaṃ disvā jhānassa ca uppāditabhāvaṃ ñatvā alambusā bhītā  khamāpesi. tamatthaṃ pakāsento satthā dve gāthāyo abhāsi -- <br/><br/>[40] 136^b^.^eb^ <br/><br/>[21] ``tassa tejaṃ vīriyañca, dhitiṃ ñatvā avaṭṭhitaṃ. <br/><br/>[22] sirasā aggahī pāde, isisiṅgaṃ alambusā.. <br/><br/>[40] 137^b^.^eb^ <br/><br/>[21] ``mā me kujjha mahāvīra, mā me kujjha mahāise. <br/><br/>[27] mahā attho mayā ciṇṇo, tidasānaṃ yasassinaṃ. <br/><br/>[22] tayā pakampitaṃ āsi, sabbaṃ devapuraṃ tadā''ti..<br/><br/>[03] atha naṃ so ``khamāmi te, bhadde, yathāsukhaṃ gacchā''ti  vissajjento gāthamāha -- <br/><br/>[40] 138^b^.^eb^ <br/><br/>[21] ``tāvatiṃsā ca ye devā, tidasānañca vāsavo. <br/><br/>[22] tvañca bhadde sukhī hohi, gaccha kaññe yathāsukha''nti..<br/><br/>[03] sā taṃ vanditvā teneva suvaṇṇapallaṅkena devapuraṃ gatā. tamatthaṃ  ^a^P5.0161^ea^ pakāsento satthā tisso gāthāyo abhāsi -- <br/><br/>[40] 139^b^.^eb^ <br/><br/>[21] ``tassa ^a^V5.0156^ea^ pāde gahetvāna, katvā ca naṃ padakkhiṇaṃ. <br/><br/>[22] añjaliṃ paggahetvāna, tamhā ṭhānā apakkami.. <br/><br/>[40] 140^b^.^eb^ <br/><br/>[21] ``yo ca tassāsi pallaṅko, sovaṇṇo sopavāhano. <br/><br/>[27] sauttaracchadapaññāso, sahassapaṭiyatthato. <br/><br/>[22] tameva pallaṅkamāruyha, agā devāna santike.. <br/><br/>[40] 141^b^.^eb^ <br/><br/>[21] ``tamokkamiva āyantiṃ, jalantiṃ vijjutaṃ yathā. <br/><br/>[22] patīto sumano vitto, devindo adadā vara''nti..<br/><br/>[03] tattha ^a^M5.0172^ea^ ^b^okkamivā^eb^ti dīpakaṃ viya.  ``patīto''tiādīhi tuṭṭhākārova dassito ^b^adadā vara^eb^nti  āgantvā vanditvā ṭhitāya tuṭṭho varaṃ adāsi.<br/><br/>[03] sā tassa santike varaṃ gaṇhantī osānagāthamāha -- <br/><br/>[40] 142^b^.^eb^ <br/><br/>[21] ``varañce me ado sakka, sabbabhūtānamissara. <br/><br/>[21] nisippalobhikā gacche, etaṃ sakka varaṃ vare''ti..<br/><br/>[03] tassattho -- ``sakka devarāja, sace me tvaṃ varaṃ ado, puna  isipalobhikāya na gaccheyyaṃ, mā maṃ etadatthāya pahiṇeyyāsi, etaṃ  varaṃ vare yācāmī''ti. <br/><br/>[01] satthā tassa bhikkhuno imaṃ dhammadesanaṃ āharitvā  saccāni pakāsetvā jātakaṃ samodhānesi, saccapariyosāne so bhikkhu  sotāpattiphale patiṭṭhahi. tadā alambusā purāṇadutiyikā ahosi,  isisiṅgo ukkaṇṭhitabhikkhu, pitā mahāisi pana ahameva ahosinti. <br/><br/>[06] alambusājātakavaṇṇanā tatiyā. 


volume: 113
item: 3
title: [] . sarabhaṅgajātakavaṇṇanā^[] . alambusājātakavaṇṇanā^[] . saṅkhapālajātakavaṇṇanā^^
content:
  [03] ^b^ariyāvakāsosī^eb^ti ^a^V5.0157^ea^ idaṃ satthā jetavane viharanto  uposathakammaṃ ārabbha kathesi. tadā hi satthā uposathike upāsake  sampahaṃsetvā ``porāṇakapaṇḍitā mahatiṃ nāgasampattiṃ pahāya  uposathavāsaṃ upavasiṃsuyevā''ti vatvā tehi yācito atītaṃ āhari.<br/><br/>[03] atīte rājagahe magadharājā nāma rajjaṃ kāresi. tadā  bodhisatto tassa rañño aggamahesiyā kucchimhi nibbatti,  ``duyyodhano''tissa nāmaṃ kariṃsu. so vayappatto takkasilāyaṃ  sabbasippāni uggaṇhitvā āgantvā pitu sippaṃ dassesi. atha naṃ  pitā rajje abhisiñcitvā isipabbajjaṃ ^a^P5.0162^ea^ pabbajitvā  uyyāne vasi. bodhisatto divasassa tikkhattuṃ pitu santikaṃ  agamāsi. tassa mahālābhasakkāro udapādi. so teneva palibodhena  kasiṇaparikammamattampi kātuṃ asakkonto cintesi -- ``mahā me  ^a^M5.0173^ea^ lābhasakkāro, na sakkā mayā idha vasantena imaṃ  jaṭaṃ chindituṃ, puttassa me anārocetvāva aññattha gamissāmī''ti.  so kañci ajānāpetvā uyyānā nikkhamitvā magadharaṭṭhaṃ atikkamitvā  mahisakaraṭṭhe saṅkhapāladahato nāma nikkhantāya kaṇṇaveṇṇāya nadiyā  nivattane candakapabbataṃ upanissāya paṇṇasālaṃ katvā tattha vasanto  kasiṇaparikammaṃ katvā jhānābhiññā nibbattetvā uñchācariyāya  yāpesi. tamenaṃ saṅkhapālo nāma nāgarājā mahantena parivārena  kaṇṇaveṇṇanadito nikkhamitvā antarantarā upasaṅkamati. so tassa  dhammaṃ desesi. athassa putto pitaraṃ daṭṭhukāmo gataṭṭhānaṃ ajānanto  anuvicārāpetvā ``asukaṭṭhāne nāma vasatī''ti ñatvā tassa  dassanatthāya mahantena parivārena tattha gantvā ekamante khandhavāraṃ  nivāsetvā katipayehi amaccehi saddhiṃ assamapadābhimukho pāyāsi.<br/><br/>[03] tasmiṃ khaṇe saṅkhapālo mahantena parivārena dhammaṃ suṇanto  nisīdi. so taṃ rājānaṃ āgacchantaṃ disvā isiṃ vanditvā  uṭṭhāyāsanā pakkāmi. rājā pitaraṃ vanditvā paṭisanthāraṃ katvā  nisīditvā pucchi -- ``bhante, katararājā nāmesa tumhākaṃ santikaṃ  āgato''ti. tāta, saṅkhapālanāgarājā nāmesoti. so tassa  sampattiṃ nissāya nāgabhavane lobhaṃ katvā katipāhaṃ vasitvā pitu  bhikkhāhāraṃ nibaddhaṃ dāpetvā attano nagarameva gantvā catūsu dvāresu  dānasālāyo kāretvā sakalajambudīpaṃ saṅkhobhento dānaṃ datvā sīlaṃ  rakkhitvā uposathakammaṃ katvā nāgabhavanaṃ patthetvā āyupariyosāne  nāgabhavane nibbattitvā saṅkhapālanāgarājā ahosi ^a^P5.0163^ea^.  so gacchante kāle tāya sampattiyā vippaṭisārī hutvā  tato paṭṭhāya manussayoniṃ patthento ^a^V5.0158^ea^ uposathavāsaṃ vasi. athassa  nāgabhavane vasantassa uposathavāso na sampajjati, sīlavināsaṃ  pāpuṇāti. so tato paṭṭhāya nāgabhavanā nikkhamitvā kaṇṇaveṇṇāya  nadiyā avidūre mahāmaggassa ca ekapadikamaggassa ca antare ekaṃ  vammikaṃ parikkhipitvā uposathaṃ adhiṭṭhāya samādinnasīlo ``mama  cammamaṃsādīhi atthikā cammamaṃsādīni harantū''ti attānaṃ dānamukhe  vissajjetvā vammikamatthake nipanno samaṇadhammaṃ karonto cātuddase  pannarase vasitvā pāṭipade nāgabhavanaṃ gacchati.<br/><br/>[03] tasmiṃ ^a^M5.0174^ea^ ekadivasaṃ evaṃ sīlaṃ samādiyitvā  nipanne paccantagāmavāsino soḷasa janā ``maṃsaṃ āharissāmā''ti  āvudhahatthā araññe vicarantā kiñci alabhitvā nikkhantā taṃ  vammikamatthake nipannaṃ disvā ``mayaṃ ajja godhāpotakampi na  labhimhā, imaṃ nāgarājānaṃ vadhitvā khādissāmā''ti cintetvā  ``mahā kho panesa gayhamāno palāyeyya, yathānipannameva taṃ bhogesu  sūlehi vijjhitvā dubbalaṃ katvā gaṇhissāmā''ti sūlāni ādāya  upasaṅkamiṃsu. bodhisattassa sarīraṃ mahantaṃ ekadoṇikanāvappamāṇaṃ  vaṭṭetvā ṭhapitasumanapupphadāmaṃ viya jiñjukaphalasannibhehi akkhīhi  jayasumanapupphasadisena ca sīsena samannāgataṃ ativiya sobhati. so  tesaṃ soḷasannaṃ janānaṃ padasaddena bhogantarato sīsaṃ nīharitvā  rattakkhīni ummīletvā te sūlahatthe āgacchante disvā cintesi --  ``ajja mayhaṃ manoratho matthakaṃ pāpuṇissati, ahaṃ attānaṃ dānamukhe  niyyādetvā vīriyaṃ adhiṭṭhahitvā nipanno, ime mama sarīraṃ sattīhi  koṭṭetvā chiddāvachiddaṃ karonte kodhavasena akkhīni ummīletvā na  olokessāmī''ti attano sīlabhedabhayena daḷhaṃ adhiṭṭhāya ^a^P5.0164^ea^  sīsaṃ bhogantareyeva pavesetvā nipajji. atha naṃ te  upagantvā naṅguṭṭhe gahetvā kaḍḍhantā bhūmiyaṃ pothetvā tikhiṇasūlehi  aṭṭhasu ṭhānesu vijjhitvā sakaṇṭakakāḷavettayaṭṭhiyo pahāramukhehi  pavesetvā aṭṭhasu ṭhānesu kājenādāya mahāmaggaṃ paṭipajjiṃsu, mahāsatto  sūlehi vijjhanato paṭṭhāya ekaṭṭhānepi kodhavasena akkhīni ummīletvā  te na olokesi. tassa aṭṭhahi kājehi ādāya nīyamānassa sīsaṃ  olambetvā bhūmiyaṃ pahari. atha naṃ ``sīsamassa olambatī''ti  mahāmagge nipajjāpetvā taruṇasūlena nāsāpuṭaṃ vijjhitvā rajjukaṃ  pavesetvā sīsaṃ ukkhipitvā kājakoṭiyaṃ laggitvā punapi  ukkhipitvā maggaṃ paṭipajjiṃsu.<br/><br/>[03] tasmiṃ khaṇe videharaṭṭhe mithilanagaravāsī āḷāro nāma  kuṭumbiko pañca sakaṭasatāni ādāya sukhayānake nisīditvā  gacchanto te bhojaputte bodhisattaṃ tathā gaṇhitvā gacchante disvā tesaṃ  soḷasannampi soḷasahi vāhagoṇehi saddhiṃ pasataṃ pasataṃ suvaṇṇamāsake  sabbesaṃ nivāsanapārupanāni ^a^V5.0159^ea^ bhariyānampi nesaṃ vatthābharaṇāni datvā  vissajjāpesi. atha so nāgabhavanaṃ gantvā tattha papañcaṃ akatvā  mahantena ^a^M5.0175^ea^ parivārena nikkhamitvā āḷāraṃ  upasaṅkamitvā nāgabhavanassa vaṇṇaṃ kathetvā taṃ ādāya nāgabhavanaṃ  gantvā tīhi nāgakaññāsatehi saddhiṃ mahantamassa yasaṃ datvā dibbehi  kāmehi santappesi. āḷāro nāgabhavane ekavassaṃ vasitvā  dibbakāme paribhuñjitvā ``icchāmahaṃ, samma, pabbajitu''nti  nāgarājassa kathetvā pabbajitaparikkhāre gahetvā nāgabhavanato  himavantappadesaṃ gantvā pabbajitvā tattha ciraṃ vasitvā aparabhāge  cārikaṃ caranto bārāṇasiṃ patvā rājuyyāne vasitvā punadivase  bhikkhāya nagaraṃ pavisitvā rājadvāraṃ agamāsi. atha naṃ  bārāṇasirājā disvā iriyāpathe pasīditvā pakkosāpetvā paññattāsane  nisīdāpetvā nānaggarasabhojanaṃ bhojetvā ^a^P5.0165^ea^  aññatarasmiṃ nīce āsane nisinno vanditvā tena saddhiṃ sallapanto  paṭhamaṃ gāthamāha -- <br/><br/>[40] 143^b^.^eb^ <br/><br/>[21] ``ariyāvakāsosi pasannanetto, maññe bhavaṃ pabbajito  kulamhā. <br/><br/>[22] kathaṃ nu vittāni pahāya bhoge, pabbaji nikkhamma gharā  sapaññā''ti..<br/><br/>[03] tattha ^b^ariyāvakāsosī^eb^ti niddosasundarasarīrāvakāsosi,  abhirūposīti attho. ^b^pasannanetto^eb^ti pañcahi pasādehi  yuttanetto. ^b^kulamhā^eb^ti khattiyakulā vā brāhmaṇakulā vā  seṭṭhikulā vā pabbajitosīti maññāmi. ^b^kathaṃ nū^eb^ti kena  kāraṇena kiṃ ārammaṇaṃ katvā dhanañca upabhoge ca pahāya gharā  nikkhamitvā pabbajitosi sapañña paṇḍitapurisāti pucchati.<br/><br/>[03] tato paraṃ tāpasassa ca rañño ca vacanappaṭivacanavasena gāthānaṃ  sambandho veditabbo -- <br/><br/>[40] 144^b^.^eb^ <br/><br/>[21] ``sayaṃ vimānaṃ naradeva disvā, mahānubhāvassa  mahoragassa. <br/><br/>[22] disvāna puññāna mahāvipākaṃ, saddhāyahaṃ pabbajitomhi  rāja.. <br/><br/>[40] 145^b^.^eb^ <br/><br/>[21] ``na ^a^M5.0176^ea^ kāmakāmā na bhayā na  dosā, vācaṃ musā pabbajitā bhaṇanti. <br/><br/>[22] akkhāhi me pucchito etamatthaṃ, sutvāna me  jāyihitippasādo.. <br/><br/>[40] 146^b^.^eb^ <br/><br/>[21] ``vāṇijja raṭṭhādhipa gacchamāno, pathe addasāsimhi  bhojaputte. <br/><br/>[22] pavaḍḍhakāyaṃ uragaṃ mahantaṃ, ādāya gacchante pamodamāne.. <br/><br/>[40] 147^b^.^eb^ <br/><br/>[21] ``sohaṃ ^a^V5.0160^ea^ samāgamma janinda tehi, pahaṭṭhalomo avacamhi  bhīto. <br/><br/>[22] kuhiṃ ayaṃ nīyati bhīmakāyo, nāgena kiṃ kāhatha  bhojaputtā.. <br/><br/>[40] 148^b^.^eb^ <br/><br/>[21] ``nāgo ^a^P5.0166^ea^ ayaṃ nīyati bhojanatthā,  pavaḍḍhakāyo urago mahanto. <br/><br/>[22] sāduñca thūlañca muduñca maṃsaṃ, na tvaṃ rasaññāsi  videhaputta.. <br/><br/>[40] 149^b^.^eb^ <br/><br/>[21] ``ito mayaṃ gantvā sakaṃ niketaṃ, ādāya satthāni  vikopayitvā. <br/><br/>[22] maṃsāni bhokkhāma pamodamānā, mayañhi ve sattavo  pannagānaṃ.. <br/><br/>[40] 150^b^.^eb^ <br/><br/>[21] ``sace ayaṃ nīyati bhojanatthā, pavaḍḍhakāyo urago  mahanto. <br/><br/>[22] dadāmi vo balibaddāni soḷasa, nāgaṃ imaṃ muñcatha  bandhanasmā.. <br/><br/>[40] 151^b^.^eb^ <br/><br/>[21] ``addhā hi no bhakkho ayaṃ manāpo, bahū ca no  uragā bhuttapubbā. <br/><br/>[22] karoma te taṃ vacanaṃ aḷāra, mittañca no hohi  videhaputta.. <br/><br/>[40] 152^b^.^eb^ <br/><br/>[21] ``tadāssu ^a^M5.0177^ea^ te bandhanā mocayiṃsu,  yaṃ natthuto paṭimokkassa pāse. <br/><br/>[22] mutto ca so bandhanā nāgarājā, pakkāmi pācīnamukho  muhuttaṃ.. <br/><br/>[40] 153^b^.^eb^ <br/><br/>[21] ``gantvāna pācīnamukho muhuttaṃ, puṇṇehi nettehi  palokayī maṃ. <br/><br/>[22] tadāssahaṃ piṭṭhito anvagacchiṃ, dasaṅguliṃ añjaliṃ  paggahetvā.. <br/><br/>[40] 154^b^.^eb^ <br/><br/>[21] ``gaccheva kho tvaṃ taramānarūpo, mā taṃ amittā  punaraggahesuṃ. <br/><br/>[22] dukkho hi luddehi punā samāgamo, adassanaṃ  bhojaputtāna gaccha.. <br/><br/>[40] 155^b^.^eb^ <br/><br/>[21] ``agamāsi so rahadaṃ vippasannaṃ, nīlobhāsaṃ ramaṇīyaṃ  sutitthaṃ. <br/><br/>[22] samotataṃ ^a^P5.0167^ea^ jambuhi vetasāhi,  pāvekkhi nittiṇṇabhayo patīto.. <br/><br/>[40] 156^b^.^eb^ <br/><br/>[21] ``so taṃ pavissa nacirassa nāgo, dibbena me pāturahū  janinda. <br/><br/>[22] upaṭṭhahī maṃ pitaraṃva putto, hadayaṅgamaṃ kaṇṇasukhaṃ bhaṇanto.. <br/><br/>[40] 157^b^.^eb^ <br/><br/>[21] ``tvaṃ ^a^V5.0161^ea^ mesi mātā ca pitā aḷāra, abbhantaro  pāṇadado sahāyo. <br/><br/>[27] sakañca iddhiṃ paṭilābhakosmi, aḷāra passa me  nivesanāni. <br/><br/>[22] pahūtabhakkhaṃ bahuannapānaṃ, masakkasāraṃ viya vāsavassā''ti..<br/><br/>[03] tattha ^b^vimāna^eb^nti saṅkhapālanāgarañño  anekasatanāṭakasampattisampannaṃ kañcanamaṇivimānaṃ. ^b^puññāna^eb^nti  tena katapuññānaṃ mahantaṃ vipākaṃ disvā kammañca ^a^M5.0178^ea^  phalañca paralokañca saddahitvā pavattāya saddhāya ahaṃ pabbajito.  ^b^na kāmakāmā^eb^ti na vatthukāmenapi bhayenapi dosenapi musā  bhaṇanti. ^b^jāyihitī^eb^ti, bhante, tumhākaṃ vacanaṃ sutvā mayhampi  pasādo somanassaṃ jāyissati. ^b^vāṇijja^eb^nti vāṇijjakammaṃ  karissāmīti gacchanto. ^b^pathe addasāsimhī^eb^ti pañcannaṃ  sakaṭasatānaṃ purato sukhayānake nisīditvā gacchanto mahāmagge  janapadamanusse addasaṃ. ^b^pavaḍḍhakāya^eb^nti vaḍḍhitakāyaṃ.  ^b^ādāyā^eb^ti aṭṭhahi kājehi gahetvā. ^b^avacamhī^eb^ti abhāsiṃ.  ^b^bhīmakāyo^eb^ti bhayajanakakāyo. ^b^bhojaputtā^eb^ti luddaputtake  piyasamudācārenālapati. ^b^videhaputtā^eb^ti videharaṭṭhavāsitāya  āḷāraṃ ālapiṃsu. ^b^vikopayitvā^eb^ti chinditvā. ^b^mayañhi  vo sattavo^eb^ti mayaṃ pana nāgānaṃ verino nāma. ^b^bhojanatthā^eb^ti  bhojanatthāya. ^b^mittañca no hohī^eb^ti tvaṃ amhākaṃ mitto hohi,  kataguṇaṃ jāna.<br/><br/>[03] ^b^tadāssu te^eb^ti, mahārāja, tehi bhojaputtehi evaṃ vutte ahaṃ  tesaṃ soḷasa vāhagoṇe nivāsanapārupanāni pasataṃ pasataṃ suvaṇṇamāsake  bhariyānañca nesaṃ vatthālaṅkāraṃ adāsiṃ, atha te saṅkhapālanāgarājānaṃ  bhūmiyaṃ nipajjāpetvā attano kakkhaḷatāya sakaṇṭakakāḷavettalatāya  koṭiyaṃ gahetvā ākaḍḍhituṃ ārabhiṃsu. athāhaṃ nāgarājānaṃ kilamantaṃ  disvā akilamentova asinā tā latā chinditvā dārakānaṃ  kaṇṇavedhato vaṭṭinīharaṇaniyāmena adukkhāpento saṇikaṃ nīhariṃ,  tasmiṃ kāle te bhojaputtā yaṃ bandhanaṃ assa natthuto pavesetvā pāse  paṭimokkaṃ, tasmā bandhanā taṃ ^a^P5.0168^ea^ uragaṃ mocayiṃsu.  tassa nāsato saha pāsena taṃ rajjukaṃ nīhariṃsūti dīpeti. iti te  uragaṃ vissajjetvā thokaṃ gantvā ``ayaṃ urago dubbalo, matakāle naṃ  gahetvā gamissāmā''ti nilīyiṃsu.<br/><br/>[03] ^b^puṇṇehī^eb^ti sopi muhuttaṃ pācīnābhimukho gantvā  assupuṇṇehi nettehi maṃ palokayi. ^b^tadāssaha^eb^nti tadā assa  ahaṃ. ^b^gacchevā^eb^ti evaṃ taṃ avacanti vadati. ^b^rahada^eb^nti  kaṇṇaveṇṇadahaṃ. ^b^samotata^eb^nti ubhayatīresu  jamburukkhavetasarukkhehi otataṃ vitataṃ. ^b^nittiṇṇabhayo  patīto^eb^ti so ^a^M5.0179^ea^ kira taṃ dahaṃ pavisanto  āḷārassa nipaccakāraṃ dassetvā yāva naṅguṭṭhā otari, udake  ^a^V5.0162^ea^ paviṭṭhaṭṭhānamevassa nibbhayaṃ ahosi, tasmā nittiṇṇabhayo patīto  haṭṭhatuṭṭho pāvekkhīti. ^b^pavissā^eb^ti pavisitvā. ^b^dibbena  me^eb^ti nāgabhavane pamādaṃ anāpajjitvā mayi kaṇṇaveṇṇatīraṃ  anatikkanteyeva dibbena parivārena mama purato pāturahosi.  ^b^upaṭṭhahī^eb^ti upāgami. ^b^abbhantaro^eb^ti hadayamaṃsasadiso.  tvaṃ mama bahupakāro, sakkāraṃ te karissāmi. ^b^passa me  nivesanānī^eb^ti mama nāgabhavanaṃ passa. ^b^masakkasāraṃ viyā^eb^ti  masakkasāro vuccati osakkanaparisakkanābhāvena ghanasāratāya ca  sinerupabbatarājā. ayaṃ tattha māpitaṃ tāvatiṃsabhavanaṃ sandhāyevamāha.<br/><br/>[03] mahārāja! evaṃ vatvā so nāgarājā uttari attano nāgabhavanaṃ  vaṇṇento gāthādvayamāha -- <br/><br/>[40] 158^b^.^eb^ <br/><br/>[21] ``taṃ bhūmibhāgehi upetarūpaṃ, asakkharā ceva mudū subhā  ca. <br/><br/>[22] nīcattiṇā apparajā ca bhūmi, pāsādikā yattha jahanti  sokaṃ.. <br/><br/>[40] 159^b^.^eb^ <br/><br/>[21] ``anāvakulā veḷuriyūpanīlā, catuddisaṃ ambavanaṃ  surammaṃ. <br/><br/>[22] pakkā ca pesī ca phalā suphullā, niccotukā dhārayantī  phalānī''ti..<br/><br/>[03] tattha ^b^asakkharā^eb^ti yā tattha bhūmi pāsāṇasakkhararahitā  mudu subhā kañcanarajatamaṇimayā sattaratanavālukākiṇṇā.  ^b^nīcattiṇā^eb^ti indagopakapiṭṭhisadisavaṇṇehi nīcatiṇehi  samannāgatā. ^b^apparajā^eb^ti paṃsurahitā. ^b^yattha jahanti  soka^eb^nti yattha paviṭṭhamattāva nissokā honti.  ^b^anāvakulā^eb^ti ^a^P5.0169^ea^ na avakulā akhāṇumā upari  ukkulavikulabhāvarahitā vā samasaṇṭhitā. ^b^veḷuriyūpanīlā^eb^ti  veḷuriyena upanīlā, tasmiṃ nāgabhavane veḷuriyamayā pasannasalilā  nīlobhāsā anekavaṇṇakamaluppalasañchannā pokkharaṇīti attho.  ^b^catuddisa^eb^nti tassā pokkharaṇiyā catūsu disāsu. ^b^pakkā  cā^eb^ti tasmiṃ ambavane ambarukkhā pakkaphalā ca ^a^M5.0180^ea^  aḍḍhapakkaphalā ca taruṇaphalā ca phullitāyevāti attho.  ^b^niccotukā^eb^ti channampi utūnaṃ anurūpehi pupphaphalehi  samannāgatāti. <br/><br/>[40] 160^b^.^eb^ <br/><br/>[21] tesaṃ vanānaṃ naradeva majjhe, nivesanaṃ bhassarasannikāsaṃ. <br/><br/>[22] rajataggaḷaṃ sovaṇṇamayaṃ uḷāraṃ, obhāsatī  vijjurivantalikkhe.. <br/><br/>[40] 161^b^.^eb^ <br/><br/>[21] ``maṇīmayā ^a^V5.0163^ea^ soṇṇamayā uḷārā, anekacittā satataṃ  sunimmitā. <br/><br/>[22] paripūrā kaññāhi alaṅkatāhi, suvaṇṇakāyūradharāhi rāja.. <br/><br/>[40] 162^b^.^eb^ <br/><br/>[21] ``so saṅkhapālo taramānarūpo, pāsādamāruyha  anomavaṇṇo. <br/><br/>[22] sahassathambhaṃ atulānubhāvaṃ, yatthassa bhariyā mahesī  ahosi.. <br/><br/>[40] 163^b^.^eb^ <br/><br/>[21] ``ekā ca nārī taramānarūpā, ādāya veḷuriyamayaṃ  mahagghaṃ. <br/><br/>[22] subhaṃ maṇiṃ jātimantūpapannaṃ, acoditā āsanamabbhihāsi.. <br/><br/>[40] 164^b^.^eb^ <br/><br/>[21] ``tato maṃ urago hatthe gahetvā, nisīdayī  pāmukhāasanasmiṃ. <br/><br/>[22] idamāsanaṃ atra bhavaṃ nisīdatu, bhavañhi me aññataro  garūnaṃ.. <br/><br/>[40] 165^b^.^eb^ <br/><br/>[21] ``aññā ca nārī taramānarūpā, ādāya vāriṃ  upasaṅkamitvā. <br/><br/>[22] pādāni pakkhālayī me janinda, bhariyāva bhattū patino  piyassa.. <br/><br/>[40] 166^b^.^eb^ <br/><br/>[21] ``aparā ^a^P5.0170^ea^ ^a^M5.0181^ea^ ca  nārī taramānarūpā, paggayha sovaṇṇamayāya pātiyā. <br/><br/>[22] anekasūpaṃ vividhaṃ viyañjanaṃ, upanāmayī bhatta  manuññarūpaṃ.. <br/><br/>[40] 167^b^.^eb^ <br/><br/>[21] ``turiyehi maṃ bhārata bhuttavantaṃ, upaṭṭhahuṃ bhattu mano  viditvā. <br/><br/>[22] tatuttariṃ maṃ nipatī mahantaṃ, dibbehi kāmehi  anappakehī''ti..<br/><br/>[03] tattha ^b^nivesana^eb^nti pāsādo. ^b^bhassarasannikāsa^eb^nti  pabhassaradassanaṃ. ^b^rajataggaḷa^eb^nti rajatadvārakavāṭaṃ.  ^b^maṇīmayā^eb^ti evarūpā tattha kūṭāgārā ca gabbhā ca.  ^b^paripūrā^eb^ti sampuṇṇā. ^b^so saṅkhapālo^eb^ti, mahārāja, ahaṃ  evaṃ tasmiṃ nāgabhavanaṃ vaṇṇente taṃ daṭṭhukāmo ahosiṃ, atha maṃ tattha  netvā so saṅkhapālo hatthe gahetvā taramāno veḷuriyathambhehi  sahassathambhaṃ pāsādaṃ āruyha yasmiṃ ṭhāne assa mahesī ahosi, taṃ  ṭhānaṃ netīti dīpeti. ^b^ekā cā^eb^ti mayi pāsādaṃ abhiruḷhe  ekā itthī aññehi maṇīhi jātimahantehi upetaṃ subhaṃ veḷuriyāsanaṃ  tena nāgarājena avuttāva. ^b^abbhihāsī^eb^ti abhihari, attharīti  vuttaṃ hoti.<br/><br/>[03] ^b^pāmukhāasanasmi^eb^nti pamukhāsanasmiṃ, uttamāsane  nisīdāpesīti attho. ^b^garūna^eb^nti mātāpitūnaṃ  ^a^V5.0164^ea^ me tvaṃ aññataroti evaṃ vatvā nisīdāpesi. ^b^vividhaṃ viyañjana^eb^nti  vividhaṃ byañjanaṃ. ^b^bhatta manuññarūpa^eb^nti bhattaṃ manuññarūpaṃ.  ^b^bhāratā^eb^ti rājānaṃ ālapati. ^b^bhuttavanta^eb^nti bhuttāviṃ  katabhattakiccaṃ. ^b^upaṭṭhahu^eb^nti anekasatehi turiyehi gandhabbaṃ  kurumānā upaṭṭhahiṃsu. ^b^bhattu mano viditvā^eb^ti attano patino  cittaṃ jānitvā. ^b^tatuttari^eb^nti tato gandhabbakaraṇato uttariṃ.  ^b^maṃ nipatī^eb^ti so nāgarājā maṃ upasaṅkami. ^b^mahantaṃ  dibbehī^eb^ti mahantehi uḷārehi dibbehi kāmehi tehi ca anappakehi.<br/><br/>[03] evaṃ upasaṅkamitvā ca pana gāthamāha -- <br/><br/>[40] 168^b^.^eb^ <br/><br/>[21] ``bhariyā mametā tisatā aḷāra, sabbattamajjhā  padumuttarābhā. <br/><br/>[22] aḷāra etāssu te kāmakārā, dadāmi te tā  paricārayassū''ti..<br/><br/>[03] tattha ^a^M5.0182^ea^ ^b^sabbattamajjhā^eb^ti sabbā  attamajjhā, pāṇinā gahitappamāṇamajjhāti attho. aṭṭhakathāyaṃ pana  ``sumajjhā''ti pāṭho. ^b^padumuttarābhā^eb^ti ^a^P5.0171^ea^  padumavaṇṇauttarābhā, padumavaṇṇauttaracchaviyoti attho.  ^b^paricārayassū^eb^ti tā attano pādaparicārikā karohīti vatvā  tīhi itthisatehi saddhiṃ mahāsampattiṃ mayhaṃ adāsi.<br/><br/>[03] so āha -- <br/><br/>[40] 169^b^.^eb^ <br/><br/>[21] ``saṃvaccharaṃ dibbarasānubhutvā, tadāssuhaṃ  uttarimajjhabhāsiṃ. <br/><br/>[22] nāgassidaṃ kinti kathañca laddhaṃ, kathajjhagamāsi  vimānaseṭṭhaṃ.. <br/><br/>[40] 170^b^.^eb^ <br/><br/>[21] ``adhiccaladdhaṃ pariṇāmajaṃ te, sayaṃkataṃ udāhu devehi  dinnaṃ. <br/><br/>[22] pucchāmi taṃ nāgarājetamatthaṃ, kathajjhagamāsi  vimānaseṭṭha''nti..<br/><br/>[03] tattha ^b^dibbarasānubhutvā^eb^ti dibbe kāmaguṇarase anubhavitvā.  ^b^tadāssuha^eb^nti tadā assu ahaṃ. ^b^nāgassida^eb^nti  bhadramukhassa saṅkhapālanāgarājassa idaṃ sampattijātaṃ ^b^kinti^eb^ kiṃ  nāma kammaṃ katvā kathañca katvā laddhaṃ, kathametaṃ vimānaseṭṭhaṃ tvaṃ  ajjhagamāsi, iti naṃ ahaṃ pucchiṃ. ^b^adhiccaladdha^eb^nti ahetunā  laddhaṃ. ^b^pariṇāmajaṃ te^eb^ti kenaci tava atthāya pariṇāmitattā  pariṇāmato jātaṃ. ^b^sayaṃkata^eb^nti kārake pakkosāpetvā ratanāni  datvā kāritanti.<br/><br/>[03] tato ^a^V5.0165^ea^ parā dvinnampi vacanappaṭivacanagāthāva -- <br/><br/>[40] 171^b^.^eb^ <br/><br/>[21] ``nādhiccaladdhaṃ na pariṇāmajaṃ me, na sayaṃkataṃ nāpi  devehi dinnaṃ. <br/><br/>[22] sakehi kammehi apāpakehi, puññehi me laddhamidaṃ  vimānaṃ.. <br/><br/>[40] 172^b^.^eb^ <br/><br/>[21] ``kiṃ ^a^M5.0183^ea^ te vataṃ kiṃ pana brahmacariyaṃ,  kissa suciṇṇassa ayaṃ vipāko. <br/><br/>[22] akkhāhi me nāgarājetamatthaṃ, kathaṃ nu te laddhamidaṃ  vimānaṃ.. <br/><br/>[40] 173^b^.^eb^ <br/><br/>[21] ``rājā ahosiṃ magadhānamissaro, duyyodhano nāma  mahānubhāvo. <br/><br/>[22] so ^a^P5.0172^ea^ ittaraṃ jīvitaṃ saṃviditvā,  asassataṃ vipariṇāmadhammaṃ.. <br/><br/>[40] 174^b^.^eb^ <br/><br/>[21] ``annañca pānañca pasannacitto, sakkacca dānaṃ vipulaṃ  adāsiṃ. <br/><br/>[22] opānabhūtaṃ me gharaṃ tadāsi, santappitā samaṇabrāhmaṇā  ca.. <br/><br/>[40] 175^b^.^eb^ <br/><br/>[21] ``mālañca gandhañca vilepanañca, padīpiyaṃ  yānamupassayañca. <br/><br/>[22] acchādanaṃ sayanamathannapānaṃ, sakkacca dānāni adamha  tattha.. <br/><br/>[40] 176^b^.^eb^ <br/><br/>[21] ``taṃ me vataṃ taṃ pana brahmacariyaṃ, tassa suciṇṇassa  ayaṃ vipāko. <br/><br/>[27] teneva me laddhamidaṃ vimānaṃ, pahūtabhakkhaṃ bahuannapānaṃ. <br/><br/>[22] naccehi gītehi cupetarūpaṃ, ciraṭṭhitikaṃ na ca sassatāyaṃ.. <br/><br/>[40] 177^b^.^eb^ <br/><br/>[21] ``appānubhāvā taṃ mahānubhāvaṃ, tejassinaṃ hanti  atejavanto. <br/><br/>[22] kimeva dāṭhāvudha kiṃ paṭicca, hatthattamāgacchi  vanibbakānaṃ.. <br/><br/>[40] 178^b^.^eb^ <br/><br/>[21] ``bhayaṃ nu te anvagataṃ mahantaṃ, tejo nu te nānvagaṃ  dantamūlaṃ. <br/><br/>[22] kimeva dāṭhāvudha kiṃ paṭicca, kilesamāpajji  vanibbakānaṃ.. <br/><br/>[40] 179^b^.^eb^ <br/><br/>[21] ``na ^a^M5.0184^ea^ me bhayaṃ anvagataṃ mahantaṃ,  tejo na sakkā mama tehi hantuṃ. <br/><br/>[22] satañca dhammāni sukittitāni, samuddavelāva duraccayāni.. <br/><br/>[40] 180^b^.^eb^ <br/><br/>[21] ``cātuddasiṃ ^a^V5.0166^ea^ pañcadasiṃ aḷāra, uposathaṃ  niccamupāvasāmi. <br/><br/>[22] athāgamuṃ soḷasa bhojaputtā, rajjuṃ gahetvāna daḷhañca  pāsaṃ.. <br/><br/>[40] 181^b^.^eb^ <br/><br/>[21] ``bhetvāna ^a^P5.0173^ea^ nāsaṃ atikassa rajjuṃ,  nayiṃsu maṃ samparigayha luddā. <br/><br/>[22] etādisaṃ dukkhamahaṃ titikkhaṃ, uposathaṃ  appaṭikopayanto.. <br/><br/>[40] 182^b^.^eb^ <br/><br/>[21] ``ekāyane taṃ pathe addasaṃsu, balena vaṇṇena cupetarūpaṃ. <br/><br/>[22] siriyā paññāya ca bhāvitosi, kiṃ patthayaṃ nāga tapo  karosi.. <br/><br/>[40] 183^b^.^eb^ <br/><br/>[21] ``na puttahetū na dhanassa hetū, na āyuno cāpi aḷāra  hetu. <br/><br/>[22] manussayoniṃ abhipatthayāno, tasmā parakkama tapo  karomi.. <br/><br/>[40] 184^b^.^eb^ <br/><br/>[21] ``tvaṃ lohitakkho vihatantaraṃso, alaṅkato  kappitakesamassu. <br/><br/>[22] surosito lohitacandanena, gandhabbarājāva disā  pabhāsasi.. <br/><br/>[40] 185^b^.^eb^ <br/><br/>[21] ``deviddhipattosi mahānubhāvo, sabbehi kāmehi  samaṅgibhūto. <br/><br/>[22] pucchāmi taṃ nāgarājetamatthaṃ, seyyo ito kena  manussaloko.. <br/><br/>[40] 186^b^.^eb^ <br/><br/>[21] ``aḷāra ^a^M5.0185^ea^ nāññatra manussalokā,  suddhīva saṃvijjati saṃyamo vā. <br/><br/>[22] ahañca laddhāna manussayoniṃ, kāhāmi jātimaraṇassa  antaṃ.. <br/><br/>[40] 187^b^.^eb^ <br/><br/>[21] ``saṃvaccharo me vasato tavantike, annena pānena  upaṭṭhitosmi. <br/><br/>[22] āmantayitvāna palemi nāga, cirappavuṭṭhosmi ahaṃ  janinda.. <br/><br/>[40] 188^b^.^eb^ <br/><br/>[21] ``puttā ca dārā anujīvino ca, niccānusiṭṭhā  upatiṭṭhathetaṃ. <br/><br/>[22] kaccinnu ^a^P5.0174^ea^ taṃ nābhisapittha koci,  piyañhi me dassanaṃ tuyhaṃ aḷāra.. <br/><br/>[40] 189^b^.^eb^ <br/><br/>[21] ``yathāpi mātū ca pitū agāre, putto piyo  paṭivihito vaseyya. <br/><br/>[22] tatopi mayhaṃ idhameva seyyo, cittañhi te nāga mayī  pasannaṃ.. <br/><br/>[40] 190^b^.^eb^ <br/><br/>[21] ``maṇī ^a^V5.0167^ea^ mamaṃ vijjati lohitaṅko, dhanāharo maṇiratanaṃ  uḷāraṃ. <br/><br/>[22] ādāya tvaṃ gaccha sakaṃ niketaṃ, laddhā dhanaṃ taṃ  maṇimossajassū''ti..<br/><br/>[03] tattha ^b^kiṃ te vata^eb^nti kiṃ tava vatasamādānaṃ.  ^b^brahmacariya^eb^nti seṭṭhacariyaṃ. ^b^opānabhūta^eb^nti catumahāpathe  khatapokkharaṇī viya dhammikasamaṇabrāhmaṇānaṃ yathāsukhaṃ  paribhuñjitabbavibhavaṃ. ^b^na ca sassatāya^eb^nti ciraṭṭhitikaṃ  samānampi ce taṃ mayhaṃ sassataṃ na hotīti me katheti.<br/><br/>[03] ^b^appānubhāvā^eb^ti bhojaputte sandhāyāha. ^b^hantī^eb^ti  aṭṭhasu ṭhānesu sūlehi vijjhantā kiṃkāraṇā haniṃsu. ^b^kiṃ  paṭiccā^eb^ti kiṃ sandhāya tvaṃ tadā tesaṃ hatthattaṃ āgacchi vasaṃ upagato.  ^b^vanibbakāna^eb^nti bhojaputtā idha ``vanibbakā''ti vuttā.  ^b^tejo nu te nānvagaṃ dantamūla^eb^nti kiṃ nu tava tejo ^a^M5.0186^ea^  bhojaputte disvā tadā bhayaṃ mahantaṃ anvagataṃ, udāhu visaṃ  dantamūlaṃ na anvagataṃ. ^b^kilesa^eb^nti dukkhaṃ.  ^b^vanibbakāna^eb^nti bhojaputtānaṃ santike, bhojaputte nissāyāti  attho.<br/><br/>[03] ^b^tejo na sakkā mama tehi hantu^eb^nti mama visatejo  aññassa tejena abhihantumpi na sakkā. ^b^sata^eb^nti buddhādīnaṃ.  ^b^dhammānī^eb^ti sīlasamādhipaññākhantianuddayamettābhāvanāsaṅkhātāni  dhammāni. ^b^sukittitānī^eb^ti suvaṇṇitāni sukathitāni.  kinti katvā? ^b^samuddavelāva duraccayānī^eb^ti tehi samuddavelā  viya sappurisehi jīvitatthampi duraccayānīti vaṇṇitāni, tasmā ahaṃ  sīlabhedabhayena khantimettādisamannāgato hutvā mama kopassa  sīlavelantaṃ atikkamituṃ na adāsinti āha. <br/><br/>[02] ``imissā pana saṅkhapāladhammadesanāya dasapi  pāramiyo labbhanti. tadā hi mahāsattena sarīrassa pariccattabhāvo  dānapāramī nāma hoti, tathārūpenāpi visatejena sīlassa abhinnatā  sīlapāramī, nāgabhavanato nikkhamitvā samaṇadhammakaraṇaṃ  nekkhammapāramī, `idañcidañca kātuṃ vaṭṭatī'ti saṃvidahanaṃ  paññāpāramī, adhivāsanavīriyaṃ vīriyapāramī, adhivāsanakhanti  khantipāramī, saccasamādānaṃ saccapāramī, `mama sīlaṃ na  bhindissāmī'ti adhiṭṭhānaṃ adhiṭṭhānapāramī, anuddayabhāvo ^a^P5.0175^ea^  mettāpāramī, vedanāya majjhattabhāvo upekkhāpāramī''ti.<br/><br/>[03] ^b^athāgamu^eb^nti athekadivasaṃ vammikamatthake nipannaṃ disvā  soḷasa bhojaputtā khararajjuñca daḷhapāsañca ^a^V5.0168^ea^ sūlāni ca gahetvā mama  santikaṃ āgatā. ^b^bhetvānā^eb^ti mama sarīraṃ aṭṭhasu ṭhānesu  bhinditvā sakaṇṭakakāḷavettalatā pavesetvā. ^b^nāsaṃ atikassa  rajju^eb^nti thokaṃ gantvā sīsaṃ me olambantaṃ disvā mahāmagge  nipajjāpetvā puna nāsampi me bhinditvā vaṭṭarajjuṃ atikassa  āvunitvā kājakoṭiyaṃ laggetvā samantato pariggahetvā maṃ nayiṃsu.<br/><br/>[03] ^b^addasaṃsū^eb^ti, samma saṅkhapāla, te bhojaputtā ekāyane  ekagamane jaṅghapadikamagge taṃ balena ca vaṇṇena ca upetarūpaṃ passiṃsu,  tvaṃ pana issariyasobhaggasiriyā ca paññāya ca bhāvito vaḍḍhito,  so tvaṃ evarūpo samānopi ^a^M5.0187^ea^ kimatthaṃ tapaṃ karosi,  kimicchanto uposathavāsaṃ vasasi, sīlaṃ rakkhasi.  ``addasāsi''ntipi pāṭho, ahaṃ ekāyane mahāmagge taṃ addasinti  attho. ^b^abhipatthayāno^eb^ti patthento. ^b^tasmā^eb^ti yasmā  manussayoniṃ patthemi, tasmā vīriyena parakkamitvā tapokammaṃ karomi.<br/><br/>[03] ^b^surosito^eb^ti suṭṭhu manulitto. ^b^ito^eb^ti imamhā  nāgabhavanā manussaloko kena uttaritaro. ^b^suddhī^eb^ti  maggaphalanibbānasaṅkhātā visuddhi. ^b^saṃyamo^eb^ti sīlaṃ. idaṃ  so manussalokeyeva buddhapaccekabuddhānaṃ uppattiṃ sandhāyāha.  ^b^kāhāmī^eb^ti attano appaṭisandhikabhāvaṃ karonto  jātijarāmaraṇassantaṃ karissāmīti. evaṃ, mahārāja, so  saṅkhapālo manussalokaṃ vaṇṇesi. ^b^saṃvaccharo me^eb^ti evaṃ,  mahārāja, tasmiṃ manussalokaṃ vaṇṇente ahaṃ pabbajjāya sinehaṃ katvā  etadavocaṃ. tattha ^b^upaṭṭhitosmī^eb^ti annapānena ceva dibbehi ca  kāmaguṇehi pariciṇṇo mānito asmi. ^b^palemī^eb^ti paremi  gacchāmi. ^b^cirappavuṭṭhosmī^eb^ti ahaṃ manussalokato cirappavuṭṭho  asmi.<br/><br/>[03] ^b^nābhisapitthā^eb^ti kacci nu kho mama puttādīsu koci taṃ  na akkosi na paribhāsīti pucchati. ``nābhisajjethā''tipi pāṭho,  na kopesīti attho. ^b^paṭivihito^eb^ti paṭijaggito. ^b^maṇī  mama^eb^nti sace, samma āḷāra, gacchasiyeva, evaṃ sante mama  lohitaṅko dhanahārako sabbakāmadado maṇi saṃvijjati, taṃ uḷāraṃ  maṇiratanaṃ ādāya tava gehaṃ gaccha, tattha imassānubhāvena yāvadicchakaṃ  dhanaṃ laddhā puna imaṃ maṇiṃ ossajassu, ossajanto ca aññattha  anossajitvā attano udakacāṭiyaṃ ossajeyyāsīti vatvā mayhaṃ  maṇiratanaṃ upanesīti vadati.<br/><br/>[03] evaṃ vatvā āḷāro ``athāhaṃ, mahārāja, nāgarājānaṃ etadavocaṃ  -- `samma, nāhaṃ dhanenatthiko, pabbajituṃ pana icchāmī'ti ^a^P5.0176^ea^  pabbajitaparikkhāraṃ yācitvā teneva saddhiṃ nāgabhavanā  ^a^V5.0169^ea^ nikkhamitvā taṃ nivattetvā himavantaṃ pavisitvā pabbajitomhī''ti  vatvā rañño dhammakathaṃ kathento gāthādvayamāha -- <br/><br/>[40] 191^b^.^eb^ <br/><br/>[21] ``diṭṭhā mayā mānusakāpi kāmā, asassatā  vipariṇāmadhammā. <br/><br/>[22] ādīnavaṃ kāmaguṇesu disvā, saddhāyahaṃ pabbajitomhi  rāja.. <br/><br/>[40] 192^b^.^eb^ <br/><br/>[21] ``dumapphalānīva ^a^M5.0188^ea^ patanti māṇavā,  daharā ca vuddhā ca sarīrabhedā. <br/><br/>[22] etampi disvā pabbajitomhi rāja, apaṇṇakaṃ  sāmaññameva seyyo''ti..<br/><br/>[03] tattha ^b^saddhāyā^eb^ti kammañca phalañca nibbānañca saddahitvā.  ^b^dumapphalānīva patantī^eb^ti yathā rukkhaphalāni pakkānipi  apakkānipi patanti, tathā māṇavā daharā ca vuddhā ca patanti.  ^b^apaṇṇaka^eb^nti aviraddhaṃ niyyānikaṃ. ^b^sāmaññameva seyyo^eb^ti  pabbajjāva uttamāti pabbajjāya guṇaṃ disvā pabbajitomhi, mahārājāti.<br/><br/>[03] taṃ sutvā rājā anantaraṃ gāthamāha -- <br/><br/>[40] 193^b^.^eb^ <br/><br/>[21] ``addhā have sevitabbā sapaññā, bahussutā ye  bahuṭhānacintino. <br/><br/>[22] nāgañca sutvāna tavañcaḷāra, kāhāmi puññāni  anappakānī''ti..<br/><br/>[03] tattha ^b^ye bahuṭhānacintino^eb^ti ye bahūni kāraṇāni  jānanti. ^b^nāgañcā^eb^ti tathā appamādavihārinaṃ nāgarājānañca  tava ca vacanaṃ sutvā.<br/><br/>[03] athassa ussāhaṃ janento tāpaso osānagāthamāha -- <br/><br/>[40] 194^b^.^eb^ <br/><br/>[21] ``addhā have sevitabbā sapaññā, bahussutā ye  bahuṭhānacintino. <br/><br/>[22] nāgañca sutvāna mamañca rāja, karohi puññāni  anappakānī''ti..<br/><br/>[03] evaṃ ^a^P5.0177^ea^ so rañño dhammaṃ desetvā tattheva  cattāro vassānamāse vasitvā puna himavantaṃ gantvā yāvajīvaṃ cattāro  brahmavihāre bhāvetvā brahmalokūpago ahosi. saṅkhapālopi yāvajīvaṃ  uposathavāsaṃ vasitvā rājā ca dānādīni puññāni karitvā  yathākammaṃ gatā. <br/><br/>[01] satthā ^a^V5.0170^ea^ imaṃ dhammadesanaṃ āharitvā jātakaṃ samodhānesi  -- ``tadā pitā tāpaso kassapo ahosi, bārāṇasirājā ānando,  āḷāro sāriputto, saṅkhapālanāgarājā pana ahameva ahosi''nti. <br/><br/>[06] saṅkhapālajātakavaṇṇanā catutthā. 


volume: 113
item: 4
title: [] . alambusājātakavaṇṇanā^[] . saṅkhapālajātakavaṇṇanā^[] . cūḷasutasomajātakavaṇṇanā^^
content:
  [03] ^b^āmantayāmi^eb^ ^a^M5.0189^ea^ ^b^nigama^eb^nti idaṃ  satthā jetavane viharanto nekkhammapāramiṃ ārabbha kathesi.  paccuppannavatthu ^b^mahānāradakassapajātaka^eb^sadisameva (jā0  2.22.1153 ādayo). atīte pana bārāṇasī sudassanaṃ nāma  nagaraṃ ahosi, tattha brahmadatto nāma rājā ajjhāvasi. bodhisatto  tassa aggamahesiyā kucchimhi nibbatti, dasamāsaccayena mātukucchito  nikkhami. tassa pana puṇṇacandasassirikaṃ mukhaṃ ahosi, tenassa  ``somakumāro''ti nāmaṃ kariṃsu. so viññutaṃ patto sutavittako  savanasīlo ahosi, tena naṃ ``sutasomo''ti sañjāniṃsu. so  vayappatto takkasilāyaṃ sabbasippāni uggahetvā āgato pitu santakaṃ  setacchattaṃ labhitvā dhammena rajjaṃ kāresi, mahantaṃ issariyaṃ ahosi.  tassa candādevippamukhāni soḷasa itthisahassāni ahesuṃ. so  aparabhāge puttadhītāhi vaḍḍhanto gharāvāse anabhirato araññaṃ  pavisitvā pabbajitukāmo ahosi.<br/><br/>[03] so ekadivasaṃ kappakaṃ āmantetvā ``yadā me, samma, sirasmiṃ  palitaṃ passeyyāsi, tadā me āroceyyāsī''ti āha. kappako tassa  vacanaṃ sampaṭicchitvā aparabhāge palitaṃ disvā ārocetvā ``tena hi  naṃ, samma kappaka, uddharitvā mama hatthe patiṭṭhapehī''ti vutte  suvaṇṇasaṇḍāsena uddharitvā rañño hatthe ṭhapesi. taṃ disvā mahāsatto  ``jarāya me sarīraṃ abhibhūta''nti bhīto taṃ palitaṃ gahetvāva pāsādā  otaritvā mahājanassa ^a^P5.0178^ea^ dassanaṭṭhāne paññatte  rājapallaṅke nisīditvā senāpatippamukhāni asītiamaccasahassāni  purohitappamukhāni saṭṭhibrāhmaṇasahassāni aññe ca  raṭṭhikajānapadanegamādayo bahū jane pakkosāpetvā ``sirasmiṃ me palitaṃ  jātaṃ, ahaṃ mahallakosmi, mama pabbajitabhāvaṃ jānāthā''ti vatvā paṭhamaṃ  gāthamāha -- <br/><br/>[40] 195^b^.^eb^ <br/><br/>[21] ``āmantayāmi nigamaṃ, mittāmacce parissaje. <br/><br/>[22] sirasmiṃ palitaṃ jātaṃ, pabbajjaṃ dāni rocaha''nti..<br/><br/>[03] tattha ^a^V5.0171^ea^ ^b^āmantayāmī^eb^ti jānāpemi. ^b^rocaha^eb^nti  ``rocemi ahaṃ, tassa me, bhonto! pabbajitabhāvaṃ jānāthā''ti.<br/><br/>[03] taṃ ^a^M5.0190^ea^ sutvā tesu eko visāradappatto hutvā  gāthamāha -- <br/><br/>[40] 196^b^.^eb^ <br/><br/>[21] ``abhuṃ me kathaṃ nu bhaṇasi, sallaṃ me deva urasi  kappesi. <br/><br/>[22] sattasatā te bhariyā, kathaṃ nu te tā bhavissantī''ti..<br/><br/>[03] tattha ^b^abhu^eb^nti avaḍḍhiṃ. ^b^urasi kappesī^eb^ti urasmiṃ  sunisitadhotasattiṃ cāresi. ^b^sattasatā^eb^ti samajātikā  khattiyakaññā sandhāyetaṃ vuttaṃ. ^b^kathaṃ nu te tā bhavissantī^eb^ti  tā tava bhariyā tayi pabbajite anāthā nippaccayā kathaṃ bhavissanti,  etā anāthā katvā tumhākaṃ pabbajjā nāma na yuttāti.<br/><br/>[03] tato mahāsatto tatiyaṃ gāthamāha -- <br/><br/>[40] 197^b^.^eb^ <br/><br/>[21] ``paññāyihinti etā, daharā aññampi tā gamissanti. <br/><br/>[22] saggañca patthayāno, tena ahaṃ pabbajissāmī''ti..<br/><br/>[03] tattha ^b^paññāyihintī^eb^ti attano kammena paññāyissanti.  ahaṃ etāsaṃ kiṃ homi, sabbāpetā daharā, yo añño rājā  bhavissati, taṃ etā gamissantīti.<br/><br/>[03] amaccādayo bodhisattassa paṭivacanaṃ dātuṃ asakkontā tassa  mātu santikaṃ gantvā tamatthaṃ ārocesuṃ. sā turitaturitā āgantvā  ^a^P5.0179^ea^ ``saccaṃ kira tvaṃ, tāta, pabbajitukāmosī''ti  vatvā dve gāthāyo abhāsi -- <br/><br/>[40] 198^b^.^eb^ <br/><br/>[21] ``dulladdhaṃ me āsi sutasoma, yassa te homahaṃ mātā. <br/><br/>[22] yaṃ me vilapantiyā, anapekkho pabbajasi deva.. <br/><br/>[40] 199^b^.^eb^ <br/><br/>[21] ``dulladdhaṃ me āsi sutasoma, yaṃ taṃ ahaṃ vijāyissaṃ. <br/><br/>[22] yaṃ me vilapantiyā, anapekkho pabbajasi devā''ti..<br/><br/>[03] tattha ^a^V5.0172^ea^ ^a^M5.0191^ea^ ^b^dulladdha^eb^nti yaṃ etaṃ mayā  labhantiyā puttaṃ jammaṃ laddhaṃ dulladdhaṃ. ^b^yaṃ me^eb^ti yena kāraṇena  mayi nānappakārakaṃ vipalantiyā tvaṃ pabbajituṃ icchasi, tena kāraṇena  tādisassa puttassa labhanaṃ mama dulladdhaṃ nāmāti.<br/><br/>[03] bodhisatto evaṃ paridevamānāyapi mātarā saddhiṃ kiñci na  kathesi. sā roditvā kanditvā sayameva ekamantaṃ aṭṭhāsi.  athassa pitu ārocesuṃ. so āgantvā ekaṃ tāva gāthamāha -- <br/><br/>[40] 200^b^.^eb^ <br/><br/>[21] ``ko nāmeso dhammo, sutasoma kā ca nāma pabbajjā. <br/><br/>[22] yaṃ no amhe jiṇṇe, anapekkho pabbajasi devā''ti..<br/><br/>[03] tattha ^b^yaṃ no amhe^eb^ti yaṃ tvaṃ amhākaṃ putto samāno amhe  jiṇṇe paṭijaggitabbakāle appaṭijaggitvā papāte silaṃ pavaṭṭento viya  chaḍḍetvā anapekkho pabbajasi, tena taṃ vadāmi ko nāmeso tava  dhammoti adhippāyo.<br/><br/>[03] taṃ sutvā mahāsatto tuṇhī ahosi. atha naṃ pitā, ``tāta  sutasoma, sacepi te mātāpitūsu sineho natthi, puttadhītaro te bahū  taruṇā, tayā vinā vattituṃ na sakkhissanti, tesaṃ vuḍḍhippattakāle  pabbajissasī''ti vatvā sattamaṃ gāthamāha -- <br/><br/>[40] 201^b^.^eb^ <br/><br/>[21] ``puttāpi ^a^P5.0180^ea^ tuyhaṃ bahavo, daharā  appattayobbanā. <br/><br/>[22] mañjū tepitaṃ apassantā, maññe dukkhaṃ nigacchantī''ti..<br/><br/>[03] tattha ^b^mañjū^eb^ti madhuravacanā. ^b^nigacchantī^eb^ti  nigacchissanti kāyikacetasikadukkhaṃ paṭilabhissantīti maññāmi.<br/><br/>[03] taṃ sutvā mahāsatto gāthamāha -- <br/><br/>[40] 202^b^.^eb^ <br/><br/>[21] ``puttehi ca me etehi, daharehi appattayobbanehi. <br/><br/>[22] mañjūhi sabbehipi tumhehi, cirampi ṭhatvā  vināsabhāvo''ti..<br/><br/>[03] tattha ^a^V5.0173^ea^ ^a^M5.0192^ea^ ^b^sabbehipi tumhehī^eb^ti, tāta, na  kevalaṃ putteheva, atha kho tumhehipi aññehipi sabbasaṅkhārehi ciraṃ  ṭhatvāpi dīghamaddhānaṃ ṭhatvāpi vināsabhāvova niyato. sakalasmimpi  hi lokasannivāse ekasaṅkhāropi nicco nāma natthīti.<br/><br/>[03] evaṃ mahāsatto pitu dhammakathaṃ kathesi. so tassa dhammakathaṃ  sutvā tuṇhī ahosi. athassa sattasatānaṃ bhariyānaṃ ārocayiṃsu.  tā ca pāsādā oruyha tassa santikaṃ gantvā gopphakesu gahetvā  paridevamānā gāthamāhaṃsu -- <br/><br/>[40] 203^b^.^eb^ <br/><br/>[21] ``chinnaṃ nu tuyhaṃ hadayaṃ, adu te karuṇā ca natthi  amhesu. <br/><br/>[22] yaṃ no vikandantiyo, anapekkho pabbajasi devā''ti..<br/><br/>[03] tassattho -- sāmi sutasoma, amhe vidhavā katvā gacchantassa  appamattakassapi sinehassa abhāvena tava hadayaṃ amhesu chinnaṃ nu,  udāhu karuṇāya abhāvena kāruññaṃ vā natthi, yaṃ no evaṃ  vikandantiyo pahāya pabbajasīti.<br/><br/>[03] mahāsatto tāsaṃ pādamūle parivattitvā paridevamānānaṃ  paridevanasaddaṃ sutvā anantaraṃ gāthamāha -- <br/><br/>[40] 204^b^.^eb^ <br/><br/>[21] ``na ^a^P5.0181^ea^ ca mayhaṃ chinnaṃ hadayaṃ, atthi  karuṇāpi mayhaṃ tumhesu. <br/><br/>[22] saggañca patthayāno, tena ahaṃ pabbajissāmī''ti..<br/><br/>[03] tattha ^b^saggañcā^eb^ti ahaṃ saggañca patthayanto yasmā ayaṃ  pabbajjā nāma buddhādīhi vaṇṇitā, tasmā pabbajissāmi, tumhe mā  cintayitthāti tā assāsesi.<br/><br/>[03] athassa aggamahesiyā ārocesuṃ. sā garubhārā  paripuṇṇagabbhāpi samānā āgantvā mahāsattaṃ vanditvā ekamantaṃ ṭhitā  tisso gāthāyo abhāsi -- <br/><br/>[40] 205^b^.^eb^ <br/><br/>[21] ``dulladdhaṃ ^a^M5.0193^ea^ me āsi sutasoma, yassa  te ahaṃ bhariyā. <br/><br/>[22] yaṃ me vilapantiyā, anapekkho pabbajasi deva.. <br/><br/>[40] 206^b^.^eb^ <br/><br/>[21] ``dulladdhaṃ ^a^V5.0174^ea^ me āsi sutasoma, yassa te ahaṃ bhariyā. <br/><br/>[22] yaṃ me kucchipaṭisandhiṃ, anapekkho pabbajasi deva.. <br/><br/>[40] 207^b^.^eb^ <br/><br/>[21] ``paripakko me gabbho, kucchigato yāva naṃ vijāyāmi. <br/><br/>[22] māhaṃ ekā vidhavā, pacchā dukkhāni addakkhi''nti..<br/><br/>[03] tattha ^b^yaṃ me^eb^ti yasmā mama vilapantiyā tvaṃ anapekkho  pabbajasi, tasmā yaṃ mayā tava santikā aggamahesiṭṭhānaṃ laddhaṃ, taṃ  dulladdhameva āsi. dutiyagāthāya yasmā maṃ tvaṃ kucchipaṭisandhiṃ  pahāya anapekkho pabbajasi, tasmā yaṃ mayā tava bhariyattaṃ laddhaṃ, taṃ  dulladdhaṃ meti attho. ^b^yāva na^eb^nti yāvāhaṃ taṃ gabbhaṃ vijāyāmi,  tāva adhivāsehīti.<br/><br/>[03] tato mahāsatto gāthamāha -- <br/><br/>[40] 208^b^.^eb^ <br/><br/>[21] ``paripakko te gabbho, kucchigato iṅgha tvaṃ vijāyassu. <br/><br/>[22] puttaṃ ^a^P5.0182^ea^ anomavaṇṇaṃ, taṃ hitvā  pabbajissāmī''ti..<br/><br/>[03] tattha ^b^putta^eb^nti, bhadde, tava gabbho paripakkoti jānāmi, tvaṃ  pana vijāyamānā puttaṃ vijāyissasi, na dhītaraṃ, sā tvaṃ sotthinā  vijāyassu puttaṃ, ahaṃ pana saddhiṃ tayā taṃ puttaṃ hitvā  pabbajissāmiyevāti.<br/><br/>[03] sā tassa vacanaṃ sutvā sokaṃ sandhāretuṃ asakkontī ``ito  dāni paṭṭhāya, deva, amhākaṃ sirī nāma natthī''ti ubhohi hatthehi  hadayaṃ dhārayamānā assūni muñcantī mahāsaddena paridevi. atha naṃ  samassāsento mahāsatto gāthamāha -- <br/><br/>[40] 209^b^.^eb^ <br/><br/>[21] ``mā ^a^M5.0194^ea^ tvaṃ cande rudi, mā soci  vanatimiramattakkhi. <br/><br/>[22] āroha varapāsādaṃ, anapekkho ahaṃ gamissāmī''ti..<br/><br/>[03] tattha ^b^mā tvaṃ cande rudī^eb^ti, bhadde candādevi, tvaṃ mā  rodi mā soci. ^b^vanatimiramattakkhī^eb^ti  girikaṇṇikapupphasamānanette. pāḷiyaṃ pana ``koviḷāratambakkhī''ti  likhitaṃ, tassā koviḷārapupphaṃ viya tambanetteti attho.<br/><br/>[03] sā ^a^V5.0175^ea^ tassa vacanaṃ sutvā ṭhātuṃ asakkontī pāsādaṃ āruyha  rodamānā nisīdi. atha naṃ bodhisattassa jeṭṭhaputto disvā ``kiṃ  nu kho me mātā rodantī nisinnā''ti taṃ pucchanto gāthamāha -- <br/><br/>[40] 210^b^.^eb^ <br/><br/>[21] ``ko taṃ amma kopesi, kiṃ rodasi pekkhasi ca maṃ  bāḷhaṃ. <br/><br/>[22] kaṃ avajjhaṃ ghātemi, ñātīnaṃ udikkhamānāna''nti..<br/><br/>[03] tattha ^b^kopesī^eb^ti, amma! ko nāma taṃ kopesi, ko te  appiyaṃ akāsi. ^b^pekkhasi cā^eb^ti maṃ bāḷhaṃ pekkhantī  kiṃkāraṇā rodasīti adhippāyo. ^b^kaṃ avajjhaṃ ghātemī^eb^ti  aghātetabbampi kaṃ ghātemi attano ñātīnaṃ udikkhamānānaññeva,  akkhāhi meti pucchati.<br/><br/>[03] tato devī gāthamāha -- <br/><br/>[40] 211^b^.^eb^ <br/><br/>[21] ``na hi so sakkā hantuṃ, vijitāvī yo maṃ tāta  kopesi. <br/><br/>[22] pitā ^a^P5.0183^ea^ te maṃ tāta avaca, anapekkho  ahaṃ gamissāmī''ti..<br/><br/>[03] tattha ^b^vijitāvī^eb^ti, tāta, yo maṃ imissā pathaviyā  vijitāvī kopesi, appiyasamudācārena me hadaye kopañca sokañca  pavesesi, so tayā hantuṃ na sakkā, mañhi, tāta, tava pitā ``ahaṃ  rajjasiriñca tañca pahāya araññaṃ pavisitvā pabbajissāmī''ti  avaca, idaṃ me rodanakāraṇanti.<br/><br/>[03] so ^a^M5.0195^ea^ tassā vacanaṃ sutvā ``amma! kiṃ  nāma tvaṃ kathesi, nanu evaṃ sante mayaṃ anāthā nāma bhavissāmā''ti  paridevanto gāthamāha -- <br/><br/>[40] 212^b^.^eb^ <br/><br/>[21] ``yohaṃ pubbe niyyāmi, uyyānaṃ mattakuñjare ca yodhemi. <br/><br/>[22] sutasome pabbajite, kathaṃ nu dāni karissāmī''ti..<br/><br/>[03] tassattho -- yo ahaṃ pubbe catuājaññayuttaṃ  sabbālaṅkārapaṭimaṇḍitaṃ rathaṃ abhiruyha uyyānaṃ gacchāmi, mattakuñjare ca  yodhemi, aññehi ca assakīḷādīhi kīḷāmi, svāhaṃ idāni  sutasome pabbajite kathaṃ karissāmīti?<br/><br/>[03] athassa ^a^V5.0176^ea^ kaniṭṭhabhātā sattavassiko te ubhopi rodante disvā  mātaraṃ upasaṅkamitvā, ``amma! kiṃkāraṇā tumhe rodathā''ti  pucchitvā tamatthaṃ sutvā ``tena hi mā rodatha, ahaṃ tātassa pabbajituṃ  na dassāmī''ti ubhopi te assāsetvā dhātiyā saddhiṃ pāsādā  oruyha pitu santikaṃ gantvā, ``tāta, tvaṃ kira amhe akāmake  pahāya `pabbajāmī'ti vadasi, ahaṃ te pabbajituṃ na dassāmī''ti  pitaraṃ gīvāya daḷhaṃ gahetvā gāthamāha -- <br/><br/>[40] 213^b^.^eb^ <br/><br/>[21] ``mātucca me rudantyā, jeṭṭhassa ca bhātuno akāmassa. <br/><br/>[22] hatthepi te gahessaṃ, na hi gacchasi no akāmāna''nti..<br/><br/>[03] mahāsatto cintesi -- ``ayaṃ me paripanthaṃ karoti, kena nu  kho naṃ upāyena paṭikkamāpeyya''nti. tato dhātiṃ oloketvā,  ``amma! dhāti handimaṃ maṇikkhandhapiḷandhanaṃ, taveso hotu ^a^P5.0184^ea^  hatthe, puttaṃ apanehi, mā me antarāyaṃ karī''ti sayaṃ puttaṃ  hatthe gahetvā apanetuṃ asakkonto tassā lañjaṃ paṭijānetvā gāthamāha -- <br/><br/>[40] 214^b^.^eb^ <br/><br/>[21] ``uṭṭhehi tvaṃ dhāti, imaṃ kumāraṃ ramehi aññattha. <br/><br/>[22] mā me paripanthamakāsi, saggaṃ mama patthayānassā''ti..<br/><br/>[03] tattha ^a^M5.0196^ea^ ^b^imaṃ kumāra^eb^nti, amma! dhāti  tvaṃ uṭṭhehi, imaṃ kumāraṃ apanetvā āgantvā imaṃ maṇiṃ gahetvā aññattha  naṃ abhiramehīti. <br/><br/>[01] sā lañjaṃ labhitvā kumāraṃ saññāpetvā ādāya aññattha  gantvā paridevamānā gāthamāha -- <br/><br/>[40] 215^b^.^eb^ <br/><br/>[21] ``yaṃ nūnimaṃ dadeyyaṃ pabhaṅkaraṃ, ko nu me imināttho. <br/><br/>[22] sutasome pabbajite, kiṃ nu menaṃ karissāmī''ti.. <br/><br/>[01] tassattho -- yaṃ nūna ahaṃ imaṃ lañjatthāya gahitaṃ  pabhaṅkaraṃ suppabhāsaṃ maṇiṃ dadeyyaṃ, ko nu mayhaṃ sutasomanarinde  pabbajite iminā attho, ^b^kiṃ nu menaṃ karissāmi,^eb^ ahaṃ tasmiṃ  pabbajite imaṃ labhissāmi, labhantīpi ca kiṃ nu kho etaṃ  karissāmi, passatha me kammanti.<br/><br/>[03] tato ^a^V5.0177^ea^ mahāsenagutto cintesi -- ``ayaṃ rājā ``gehe me dhanaṃ  manda'nti saññaṃ karoti maññe, bahubhāvamassa kathessāmī''ti. so  uṭṭhāya vanditvā gāthamāha -- <br/><br/>[40] 216^b^.^eb^ <br/><br/>[21] ``koso ca tuyhaṃ vipulo, koṭṭhāgārañca tuyhaṃ paripūraṃ. <br/><br/>[22] pathavī ca tuyhaṃ vijitā, ramassu mā pabbaji devā''ti..<br/><br/>[03] taṃ sutvā mahāsatto gāthamāha -- <br/><br/>[40] 217^b^.^eb^ <br/><br/>[21] ``koso ca mayhaṃ vipulo, koṭṭhāgārañca mayhaṃ paripūraṃ. <br/><br/>[22] pathavī ca mayhaṃ vijitā, taṃ hitvā pabbajissāmī''ti..<br/><br/>[03] taṃ ^a^P5.0185^ea^ sutvā tasmiṃ apagate kulavaḍḍhanaseṭṭhi  nāma uṭṭhāya vanditvā gāthamāha -- <br/><br/>[40] 218^b^.^eb^ <br/><br/>[21] ``mayhampi ^a^M5.0197^ea^ dhanaṃ pahūtaṃ, saṅkhyātuṃ  nopi deva sakkomi. <br/><br/>[22] taṃ te dadāmi sabbampi, ramassu mā pabbaji devā''ti..<br/><br/>[03] taṃ sutvā mahāsatto gāthamāha -- <br/><br/>[40] 219^b^.^eb^ <br/><br/>[21] ``jānāmi dhanaṃ pahūtaṃ, kulavaḍḍhana pūjito tayā casmi. <br/><br/>[22] saggañca patthayāno, tena ahaṃ pabbajissāmī''ti..<br/><br/>[03] taṃ sutvā kulavaḍḍhane apagate mahāsatto somadattaṃ kaniṭṭhabhātaraṃ  āmantetvā, ``tāta, ahaṃ pañjarapakkhitto vanakukkuṭo viya ukkaṇṭhito,  maṃ gharāvāse anabhirati abhibhavati, ajjeva pabbajissāmi, tvaṃ imaṃ  rajjaṃ paṭipajjā''ti rajjaṃ niyyādento gāthamāha -- <br/><br/>[40] 220^b^.^eb^ <br/><br/>[21] ``ukkaṇṭhitosmi bāḷhaṃ, arati maṃ somadatta āvisati. <br/><br/>[22] bahukāpi me antarāyā, ajjevāhaṃ pabbajissāmī''ti..<br/><br/>[03] taṃ sutvā sopi pabbajitukāmo taṃ dīpento itaraṃ gāthamāha -- <br/><br/>[40] 221^b^.^eb^ <br/><br/>[21] ``idañca ^a^V5.0178^ea^ tuyhaṃ rucitaṃ, sutasoma ajjeva dāni tvaṃ  pabbaja. <br/><br/>[22] ahampi pabbajissāmi, na ussahe tayā vinā ahaṃ  ṭhātu''nti..<br/><br/>[03] atha naṃ so paṭikkhipitvā upaḍḍhaṃ gāthamāha -- <br/><br/>[40] 222^b^.^eb^ <br/><br/>[21] ``na hi sakkā pabbajituṃ, nagare na hi paccati janapade  cā''ti..<br/><br/>[03] tattha ^a^P5.0186^ea^ ^b^na hi paccatī^eb^ti idāneva tāva  mama pabbajjādhippāyaṃ sutvāva imasmiṃ dvādasayojanike sudassananagare  ca sakalajanapade ca na paccati, koci uddhane aggiṃ na jāleti,  amhesu pana dvīsu pabbajitesu anāthāva raṭṭhavāsino bhavissanti,  tasmā na hi sakkā tayā pabbajituṃ, ahameva pabbajissāmīti.<br/><br/>[03] taṃ sutvā mahājano mahāsattassa pādamūle parivattitvā  paridevanto upaḍḍhagāthamāha -- <br/><br/>[21] ``sutasome pabbajite, kathaṃ nu dāni karissāmā''ti..<br/><br/>[03] tato mahāsatto ``alaṃ mā socayittha, ahaṃ cirampi ṭhatvā  tumhehi vinā bhavissāmi, uppannasaṅkhāro hi nicco nāma  natthī''ti mahājanassa dhammaṃ kathento āha -- <br/><br/>[40] 223^b^.^eb^ <br/><br/>[21] ``upanīyatidaṃ ^a^M5.0198^ea^ maññe, parittaṃ  udakaṃva caṅkavāramhi. <br/><br/>[22] evaṃ suparittake jīvite, na ca pamajjituṃ kālo.. <br/><br/>[40] 224^b^.^eb^ <br/><br/>[21] ``upanīyatidaṃ maññe, parittaṃ udakaṃva caṅkavāramhi. <br/><br/>[22] evaṃ suparittake jīvite, andhabālā pamajjanti.. <br/><br/>[40] 225^b^.^eb^ <br/><br/>[21] ``te vaḍḍhayanti nirayaṃ, tiracchānayoniñca  pettivisayañca. <br/><br/>[22] taṇhāya bandhanabaddhā, vaḍḍhenti asurakāya''nti..<br/><br/>[03] tattha ^b^upanīyatidaṃ maññe^eb^ti, tāta, ``idaṃ jīvitaṃ  upanīyatī''ti ahaṃ maññāmi. aññesu suttesu upasaṃharaṇattho  upaniyyanattho, idha pana pariyādānattho. tasmā yathā parittaṃ udakaṃ  ^a^V5.0179^ea^ rajakānaṃ khāracaṅkavāre pakkhittaṃ sīghaṃ pariyādiyati, tathā jīvitampi.  evaṃ suparittake jīvite taṃ parittakaṃ āyusaṅkhāraṃ gahetvā  vicarantānaṃ sattānaṃ na puññakiriyāya pamajjituṃ kālo, appamādova  kātuṃ vaṭṭatīti ayamettha attho. ^b^andhabālā pamajjantī^eb^ti  ajarāmarā viya hutvā gūthakalale sūkarā viya hutvā kāmapaṅke  nimujjantā ^a^P5.0187^ea^ pamajjanti. ^b^asurakāya^eb^nti  kāḷakañjikāsurayoniñca vaḍḍhentīti attho.<br/><br/>[03] evaṃ mahāsatto mahājanassa dhammaṃ desetvā pubbakaṃ nāma pāsādaṃ  āruyha sattamāya bhūmiyā ṭhito khaggena cūḷaṃ chinditvā ``ahaṃ  tumhākaṃ kiñci na homi, attano rājānaṃ gaṇhathā''ti saveṭhanaṃ cūḷaṃ  mahājanassa antare khipi. taṃ gahetvā mahājano bhūmiyaṃ parivaṭṭento  parivaṭṭento paridevi. tasmiṃ ṭhāne mahantaṃ rajaggaṃ uṭṭhahi.  paṭikkamitvā ṭhitajano taṃ oloketvā ``raññā cūḷaṃ chinditvā  saveṭhanā cūḷā mahājanassa antare khittā bhavissati, tenāyaṃ  pāsādassa avidūre rajavaṭṭi uggatā''ti paridevanto gāthamāha -- <br/><br/>[40] 226^b^.^eb^ <br/><br/>[21] ``ūhaññate rajaggaṃ avidūre, pubbakamhi ca pāsāde. <br/><br/>[22] maññe no kesā chinnā, yasassino dhammarājassā''ti..<br/><br/>[03] tattha ^b^ūhaññate^eb^ti uṭṭhahati. ^b^rajagga^eb^nti rajakkhandho.  ^b^avidūre^eb^ti ito amhākaṃ ṭhitaṭṭhānato avidūre.  ^b^pubbakamhī^eb^ti pubbakapāsādassa samīpe. ^b^maññe no^eb^ti  amhākaṃ dhammarājassa kesā chinnā bhavissantīti maññāma.<br/><br/>[03] mahāsatto ^a^M5.0199^ea^ paricārikaṃ pesetvā  pabbajitaparikkhāre āharāpetvā kappakena kesamassuṃ ohārāpetvā  alaṅkāraṃ sayanapiṭṭhe pātetvā rattapaṭānaṃ dasāni chinditvā tāni  kāsāyāni nivāsetvā mattikāpattaṃ vāmāṃsakūṭe laggetvā kattaradaṇḍaṃ  ādāya mahātale aparāparaṃ caṅkamitvā pāsādā otaritvā antaravīthiṃ  paṭipajji. gacchantaṃ pana naṃ na koci sañjāni. athassa sattasatā  khattiyakaññā pāsādaṃ abhiruhitvā taṃ adisvā ābharaṇabhaṇḍameva  disvā otaritvā avasesānaṃ soḷasasahassānaṃ itthīnaṃ santikaṃ gantvā  ``amhākaṃ piyasāmiko sutasomamahissaro pabbajito''ti mahāsaddena  paridevamānāva bahi nikkhamiṃsu. tasmiṃ khaṇe mahājano ^a^P5.0188^ea^  tassa pabbajitabhāvaṃ aññāsi, sakalanagaraṃ saṅkhubhitvā  ``rājā kira no pabbajito''ti rājadvāre sannipati, mahājano  ``idha rājā bhavissati, ettha bhavissatī''ti pāsādādīni rañño  paribhogaṭṭhānāni gantvā rājānaṃ adisvā -- <br/><br/>[40] 227^b^.^eb^ <br/><br/>[21] ``ayamassa ^a^V5.0180^ea^ pāsādo, sovaṇṇapupphamālyavītikiṇṇo. <br/><br/>[22] yahimanuvicari rājā, parikiṇṇo itthāgārehi.. <br/><br/>[40] 228^b^.^eb^ <br/><br/>[21] ``ayamassa pāsādo, sovaṇṇapupphamālyavītikiṇṇo. <br/><br/>[22] yahimanuvicari rājā, parikiṇṇo ñātisaṅghena.. <br/><br/>[40] 229^b^.^eb^ <br/><br/>[21] ``idamassa kūṭāgāraṃ, sovaṇṇapupphamālyavītikiṇṇaṃ. <br/><br/>[22] yahimanuvicari rājā, parikiṇṇo itthāgārehi.. <br/><br/>[40] 230^b^.^eb^ <br/><br/>[21] ``idamassa kūṭāgāraṃ, sovaṇṇapupphamālyavītikiṇṇaṃ. <br/><br/>[22] yahimanuvicari rājā, parikiṇṇo ñātisaṅghena.. <br/><br/>[40] 231^b^.^eb^ <br/><br/>[21] ``ayamassa asokavanikā, supupphitā sabbakālikā  rammā. <br/><br/>[22] yahimanuvicari rājā, parikiṇṇo itthāgārehi.. <br/><br/>[40] 232^b^.^eb^ <br/><br/>[21] ``ayamassa asokavanikā, supupphitā sabbakālikā  rammā. <br/><br/>[22] yahimanuvicari rājā, parikiṇṇo ñātisaṅghena.. <br/><br/>[40] 233^b^.^eb^ <br/><br/>[21] ``idamassa uyyānaṃ, supupphitaṃ sabbakālikaṃ rammaṃ. <br/><br/>[22] yahimanuvicari ^a^P5.0189^ea^ rājā, parikiṇṇo  itthāgārehi.. <br/><br/>[40] 234^b^.^eb^ <br/><br/>[21] ``idamassa ^a^M5.0200^ea^ uyyānaṃ, supupphitaṃ  sabbakālikaṃ rammaṃ. <br/><br/>[22] yahimanuvicari rājā, parikiṇṇo ñātisaṅghena.. <br/><br/>[40] 235^b^.^eb^ <br/><br/>[21] ``idamassa kaṇikāravanaṃ, supupphitaṃ sabbakālikaṃ rammaṃ. <br/><br/>[22] yahimanuvicari rājā, parikiṇṇo itthāgārehi.. <br/><br/>[40] 236^b^.^eb^ <br/><br/>[21] ``idamassa kaṇikāravanaṃ, supupphitaṃ sabbakālikaṃ rammaṃ. <br/><br/>[22] yahimanuvicari rājā, parikiṇṇo ñātisaṅghena.. <br/><br/>[40] 237^b^.^eb^ <br/><br/>[21] ``idamassa ^a^V5.0181^ea^ pāṭalivanaṃ, supupphitaṃ sabbakālikaṃ rammaṃ. <br/><br/>[22] yahimanuvicari rājā, parikiṇṇo itthāgārehi.. <br/><br/>[40] 238^b^.^eb^ <br/><br/>[21] ``idamassa pāṭalivanaṃ, supupphitaṃ sabbakālikaṃ rammaṃ. <br/><br/>[22] yahimanuvicari rājā, parikiṇṇo ñātisaṅghena.. <br/><br/>[40] 239^b^.^eb^ <br/><br/>[21] ``idamassa ambavanaṃ, supupphitaṃ sabbakālikaṃ rammaṃ. <br/><br/>[22] yahimanuvicari rājā, parikiṇṇo itthāgārehi.. <br/><br/>[40] 240^b^.^eb^ <br/><br/>[21] ``idamassa ambavanaṃ, supupphitaṃ sabbakālikaṃ rammaṃ. <br/><br/>[22] yahimanuvicari rājā, parikiṇṇo ñātisaṅghena.. <br/><br/>[40] 241^b^.^eb^ <br/><br/>[21] ``ayamassa pokkharaṇī, sañchannā aṇḍajehi  vītikiṇṇā. <br/><br/>[22] yahimanuvicari ^a^P5.0190^ea^ rājā, parikiṇṇo  itthāgārehi.. <br/><br/>[40] 242^b^.^eb^ <br/><br/>[21] ``ayamassa pokkharaṇī, sañchannā aṇḍajehi  vītikiṇṇā. <br/><br/>[22] yahimanuvicari rājā, parikiṇṇo ñātisaṅghenā''ti..  -- <br/><br/>[25] imāhi gāthāhi paridevanto vicari.<br/><br/>[03] tattha ^b^vītikiṇṇo^eb^ti sovaṇṇapupphehi ca nānāmālyehi ca  samokiṇṇo. ^b^parikiṇṇo^eb^ti parivārito.  ^b^itthāgārehī^eb^ti dāsiyo upādāya itthiyo itthāgārā nāma.  ^b^ñātisaṅghenā^eb^ti amaccāpi idha ñātayo eva.  ^b^kūṭāgāra^eb^nti sattaratanavicitto sayanakūṭāgāragabbho.  ^b^asokavanikā^eb^ti asokavanabhūmi. ^b^sabbakālikā^eb^ti  sabbakālaparibhogakkhamā niccapupphitā vā. ^b^uyyāna^eb^nti  nandanavanacittalatāvanasadisaṃ uyyānaṃ ^a^M5.0201^ea^.  ^b^sabbakālika^eb^nti chasupi utūsu uppajjanakapupphaphalasañchannaṃ.  kaṇikāravanādīsu ^b^sabbakālika^eb^nti sabbakāle  supupphitaphalitameva. ^b^sañchannā^eb^ti nānāvidhehi  jalajathalajakusumehi suṭṭhu sañchannā. ^b^aṇḍajehi vītikiṇṇā^eb^ti  sakuṇasaṅghehi okiṇṇā.<br/><br/>[03] evaṃ tesu tesu ṭhānesu paridevitvā mahājano puna rājaṅgaṇaṃ  āgantvā -- <br/><br/>[40] 243^b^.^eb^ <br/><br/>[21] ``rājā ^a^V5.0182^ea^ vo kho pabbajito, sutasomo rajjaṃ imaṃ  pahatvāna. <br/><br/>[22] kāsāyavatthavasano, nāgova ekako caratī''ti.. -- <br/><br/>[25] gāthaṃ vatvā attano ghare vibhavaṃ pahāya puttadhītaro  hatthesu gahetvā nikkhamitvā bodhisattasseva santikaṃ agamāsi, tathā  mātāpitaro puttadārā soḷasasahassā ca nāṭakitthiyo. sakalanagaraṃ  tucchaṃ viya ahosi, janapadavāsinopi tesaṃ pacchato pacchato gamiṃsu.  bodhisatto dvādasayojanikaṃ parisaṃ gahetvā himavantābhimukho  pāyāsi. athassa abhinikkhamanaṃ ñatvā sakko vissakammaṃ  āmantetvā, ``tāta vissakamma, sutasomamahārājā abhinikkhamanaṃ  nikkhanto, vasanaṭṭhānaṃ ^a^P5.0191^ea^ laddhuṃ vaṭṭati, samāgamo ca  mahā bhavissati, gaccha himavantapadese gaṅgātīre tiṃsayojanāyāmaṃ  pañcadasayojanavitthataṃ assamapadaṃ māpehī''ti pesesi. so tathā  katvā tasmiṃ assamapade pabbajitaparikkhāre paṭiyādetvā  ekapadikamaggaṃ māpetvā devalokameva gato.<br/><br/>[03] mahāsatto tena maggena gantvā taṃ assamapadaṃ pavisitvā paṭhamaṃ  sayaṃ pabbajitvā pacchā sese pabbājesi, aparabhāge bahū pabbajiṃsu.  tiṃsayojanikaṃ ṭhānaṃ paripūri. vissakammena pana  assamamāpitaniyāmo ca bahūnaṃ pabbajitaniyāmo ca bodhisattassa  assamapadasaṃvidahitaniyāmo ca ^b^hatthipālajātake^eb^ (jā0  1.15.337 ādayo) āgatanayeneva veditabbo. tattha mahāsatto  yassa yasseva kāmavitakkādi micchāvitakko uppajjati, taṃ taṃ  ākāsena upasaṅkamitvā ākāse pallaṅkena nisīditvā ovadanto  gāthādvayamāha -- <br/><br/>[40] 244^b^.^eb^ <br/><br/>[21] ``māssu ^a^M5.0202^ea^ pubbe ratikīḷitāni,  hasitāni ca anussarittha. <br/><br/>[22] mā vo kāmā haniṃsu, rammañhi sudassanaṃ nagaraṃ.. <br/><br/>[40] 245^b^.^eb^ <br/><br/>[21] ``mettacittañca bhāvetha, appamāṇaṃ divā ca ratto ca. <br/><br/>[22] agacchittha devapuraṃ, āvāsaṃ puññakammina''nti..<br/><br/>[03] tattha ^b^ratikīḷitānī^eb^ti kāmaratiyo ca  kāyavācākhiḍḍāvasena pavattakīḷitāni ca. ^b^mā vo kāmā  haniṃsū^eb^ti mā tumhe vatthukāmakilesakāmā haniṃsu. ^b^rammaṃ  hī^eb^ti sudassananagaraṃ nāma ramaṇīyaṃ, taṃ mā anussarittha.  ^b^mettacitta^eb^nti idaṃ desanāmattameva, so pana cattāropi brahmavihāre  ^a^V5.0183^ea^ ācikkhi. ^b^appamāṇa^eb^nti appamāṇasattārammaṇaṃ.  ^b^agacchitthā^eb^ti gamissatha. ^b^devapura^eb^nti brahmalokaṃ.<br/><br/>[03] sopi ^a^P5.0192^ea^ isigaṇo tassovāde ṭhatvā  brahmalokaparāyaṇo ahosīti sabbaṃ ^b^hatthipālajātake^eb^ āgatanayeneva  kathetabbaṃ.<br/><br/>[03] satthā imaṃ dhammadesanaṃ āharitvā ``na, bhikkhave, idāneva,  pubbepi tathāgato mahābhinikkhamanaṃ nikkhantoyevā''ti vatvā jātakaṃ  samodhānesi ``tadā mātāpitaro mahārājakulāni ahesuṃ, candādevī  rāhulamātā, jeṭṭhaputto sāriputto, kaniṭṭhaputto rāhulo, dhāti khujjuttarā,  kulavaḍḍhanaseṭṭhi kassapo, mahāsenagutto moggallāno, somadattakumāro  ānando, sesaparisā buddhaparisā, sutasomarājā pana ahameva  ahosi''nti. <br/><br/>[06] cūḷasutasomajātakavaṇṇanā pañcamā. <br/><br/>[01] jātakuddānaṃ -- <br/><br/>[21] suvapaṇḍitajambukakuṇḍalino, varakaññamalambusajātakañca. <br/><br/>[22] pavaruttamasaṅkhasirīvhayako, sutasomārindamarājavaro.. <br/><br/>[06] cattālīsanipātavaṇṇanā niṭṭhitā. 


volume: 113
item: 5
title: [] . saṅkhapālajātakavaṇṇanā^paṇṇāsanipāto^[] . niḷinikājātakavaṇṇanā^^
content:
  [03] ^b^uddayhate^eb^ ^a^V5.0184^ea^ ^a^P5.0193^ea^ ^a^M5.0203^ea^  ^b^janapado^eb^ti idaṃ satthā jetavane viharanto purāṇadutiyikāpalobhanaṃ  ārabba kathesi. kathento ca taṃ bhikkhuṃ ``kena ukkaṇṭhāpitosī''ti  pucchitvā ``purāṇadutiyikāyā''ti vutte ``na esā kho, bhikkhu,  idāneva tava anatthakārikā, pubbepi tvaṃ etaṃ nissāya jhānā  parihāyitvā mahāvināsaṃ patto''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto  udiccabrāhmaṇamahāsālakule nibbattitvā vayappatto uggahitasippo  isipabbajjaṃ pabbijitvā jhānābhiññā nibbattetvā himavantapadese vāsaṃ  kappesi. alambusājātake vuttanayeneva taṃ paṭicca ekā migī gabbhaṃ  paṭilabhitvā puttaṃ vijāyi, ``isisiṅgo''tvevassa nāmaṃ ahosi.  atha naṃ pitā vayappattaṃ pabbājetvā kasiṇaparikammaṃ uggaṇhāpesi.  so nacirasseva jhānābhiññā uppādetvā jhānasukhena kīḷi, ghoratapo  paramadhitindriyo ahosi. tassa sīlatejena sakkassa bhavanaṃ kampi.  sakko āvajjento taṃ kāraṇaṃ ñatvā ``upāyenassa sīlaṃ  bhindissāmī''ti tīṇi saṃvaccharāni sakalakāsiraṭṭhe vuṭṭhiṃ nivāresi,  raṭṭhaṃ aggidaḍḍhaṃ viya ahosi. sasse asampajjamāne  dubbhikkhapīḷitā manussā sannipatitvā rājaṅgaṇe upakkosiṃsu. atha  ne rājā vātapāne ṭhito ``kiṃ eta''nti pucchi. ``mahārāja,  tīṇi ^a^P5.0194^ea^ saṃvaccharāni devassa avassantattā sakalaraṭṭhaṃ  uddayhati, manussā dukkhitā, devaṃ vassāpehi, devā''ti. rājā  sīlaṃ samādiyitvā uposathaṃ upavasantopi vassaṃ vassāpetuṃ nāsakkhi.<br/><br/>[03] tasmiṃ kāle sakko aḍḍharattasamaye tassa sirigabbhaṃ pavisitvā  ekobhāsaṃ katvā vehāse aṭṭhāsi. rājā taṃ disvā ``kosi  tva''nti pucchi. ``sakkohamasmī''ti. ``kenatthenāgatosī''ti?  ``vassati te, mahārāja ^a^M5.0204^ea^, raṭṭhe devo''ti? ``na  vassatī''ti. ``jānāsi panassa avassanakāraṇa''nti? ``na  jānāmi, sakkā''ti. ``mahārāja, himavantapadese ^a^V5.0185^ea^ isisiṅgo nāma  tāpaso paṭivasati ghoratapo paramadhitindriyo. so nibaddhaṃ deve  vassante kujjhitvā ākāsaṃ olokesi, tasmā devo na vassatī''ti.  ``idāni panettha kiṃ kātabba''nti? ``tassa tape bhinne devo  vassissatī''ti. ``ko panassa tapaṃ bhindituṃ samattho''ti?  ``dhītā te, mahārāja, niḷinikā samatthā, taṃ pakkosāpetvā  `asukaṭṭhānaṃ nāma gantvā tāpasassa tapaṃ bhindāhī'ti pesehī''ti.  evaṃ so rājānaṃ anusāsitvā sakaṭṭhānameva agamāsi. rājā  punadivase amaccehi saddhiṃ mantetvā dhītaraṃ pakkosāpetvā paṭhamaṃ  gāthamāha -- <br/><br/>[40] 1^b^.^eb^ <br/><br/>[21] ``uddayhate janapado, raṭṭhañcāpi vinassati. <br/><br/>[22] ehi niḷinike gaccha, taṃ me brāhmaṇamānayā''ti..<br/><br/>[03] tattha ^b^taṃ me^eb^ti taṃ mama anatthakāriṃ brāhmaṇaṃ attano vasaṃ  ānehi, kilesarativasenassa sīlaṃ bhindāhīti.<br/><br/>[03] taṃ sutvā sā dutiyaṃ gāthamāha -- <br/><br/>[40] 2^b^.^eb^ <br/><br/>[21] ``nāhaṃ dukkhakkhamā rāja, nāhaṃ addhānakovidā. <br/><br/>[22] kathaṃ ahaṃ gamissāmi, vanaṃ kuñjarasevita''nti..<br/><br/>[03] tattha ^b^dukkhakkhamā^eb^ti ahaṃ, mahārāja, dukkhassa khamā na  homi, addhānampi na jānāmi, sāhaṃ kathaṃ gamissāmīti.<br/><br/>[03] tato rājā dve gāthāyo abhāsi -- <br/><br/>[40] 3^b^.^eb^ <br/><br/>[21] ``phītaṃ janapadaṃ gantvā, hatthinā ca rathena ca. <br/><br/>[22] dārusaṅghāṭayānena, evaṃ gaccha niḷinike.. <br/><br/>[40] 4^b^.^eb^ <br/><br/>[21] ``hatthiassarathe ^a^P5.0195^ea^ pattī, gacchevādāya  khattiye. <br/><br/>[22] taveva vaṇṇarūpena, vasaṃ tamānayissasī''ti..<br/><br/>[03] tattha ^a^V5.0186^ea^ ^b^dārusaṅghāṭayānenā^eb^ti, amma, niḷinike na tvaṃ  padasā gamissasi, phītaṃ pana subhikkhaṃ khemaṃ attano janapadaṃ  hatthivāhanehi ca rathavāhanehi ca ^a^M5.0205^ea^ gantvā tato  parampi ajjhokāse paṭicchannena vayhādinā udakaṭṭhāne nāvāsaṅkhātena  dārusaṅghāṭayānena gaccha. ^b^vaṇṇarūpenā^eb^ti evaṃ akilamamānā  gantvā tava vaṇṇena ceva rūpasampadāya ca taṃ brāhmaṇaṃ attano vasaṃ  ānayissasīti.<br/><br/>[03] evaṃ so dhītarā saddhiṃ akathetabbampi raṭṭhaparipālanaṃ nissāya  kathesi. sāpi ``sādhū''ti sampaṭicchi. athassā sabbaṃ  dātabbayuttakaṃ datvā amaccehi saddhiṃ uyyojesi. amaccā taṃ ādāya  paccantaṃ patvā tattha khandhāvāraṃ nivāsāpetvā rājadhītaraṃ ukkhipāpetvā  vanacarakena desitena maggena himavantaṃ pavisitvā pubbaṇhasamaye tassa  assamapadassa samīpaṃ pāpuṇiṃsu. tasmiṃ khaṇe bodhisatto puttaṃ  assamapade nivāsāpetvā sayaṃ phalāphalatthāya araññaṃ paviṭṭho hoti.  vanacarako sayaṃ assamaṃ agantvā tassa pana dassanaṭṭhāne ṭhatvā  niḷinikāya taṃ dassento dve gāthā abhāsi -- <br/><br/>[40] 5^b^.^eb^ <br/><br/>[21] ``kadalīdhajapaññāṇo, ābhujīparivārito. <br/><br/>[22] eso padissati rammo, isisiṅgassa assamo.. <br/><br/>[40] 6^b^.^eb^ <br/><br/>[21] ``eso aggissa saṅkhāto, eso dhūmo padissati. <br/><br/>[22] maññe no aggiṃ hāpeti, isisiṅgo mahiddhiko''ti..<br/><br/>[03] tattha kadalīsaṅkhātā dhajā paññāṇaṃ assāti  ^b^kadalīdhajapaññāṇo. ābhujīparivārito^eb^ti  bhujapattavanaparikkhitto. ^b^saṅkhāto^eb^ti eso aggi assa  isisiṅgassa jhānena saṅkhāto paccakkhagato jalati. ^b^maññe no  aggi^eb^nti aggiṃ no hāpeti juhati paricaratīti maññāmi.<br/><br/>[03] amaccāpi bodhisattassa araññaṃ paviṭṭhavelāya assamaṃ  parivāretvā ārakkhaṃ ṭhapetvā rājadhītaraṃ isivesaṃ gāhāpetvā ^a^P5.0196^ea^  suvaṇṇacīrakena nivāsanapārupanaṃ katvā sabbālaṅkārehi  alaṅkaritvā tantubaddhaṃ cittageṇḍukaṃ gāhāpetvā assamapadaṃ pesetvā sayaṃ  bahi rakkhantā aṭṭhaṃsu. sā tena geṇḍukena kīḷantī caṅkamakoṭiyaṃ  otari. tasmiṃ khaṇe isisiṅgo paṇṇasāladvāre pāsāṇaphalake  nisinno hoti. so taṃ āgacchantiṃ disvā bhītatasito uṭṭhāya  paṇṇasālaṃ ^a^V5.0187^ea^ pavisitvā aṭṭhāsi ^a^M5.0206^ea^. sāpissa  paṇṇasāladvāraṃ gantvā kīḷiyeva. satthā tañca tato uttari ca atthaṃ  pakāsento tisso gāthā abhāsi -- <br/><br/>[40] 7^b^.^eb^ <br/><br/>[21] ``tañca disvāna āyantiṃ, āmuttamaṇikuṇḍalaṃ. <br/><br/>[22] isisiṅgo pāvisi bhīto, assamaṃ paṇṇachādanaṃ.. <br/><br/>[40] 8^b^.^eb^ <br/><br/>[21] ``assamassa ca sā dvāre, geṇḍukenassa kīḷati. <br/><br/>[22] vidaṃsayantī aṅgāni, guyhaṃ pakāsitāni ca.. <br/><br/>[40] 9^b^.^eb^ <br/><br/>[21] ``tañca disvāna kīḷantiṃ, paṇṇasālagato jaṭī. <br/><br/>[22] assamā nikkhamitvāna, idaṃ vacanamabravī''ti..<br/><br/>[03] tattha ^b^geṇḍukenassā^eb^ti assa isisiṅgassa assamadvāre  geṇḍukena kīḷati. ^b^vidaṃsayantī^eb^ti dassentī. ^b^guyhaṃ  pakāsitāni cā^eb^ti guyhañca rahassaṅgaṃ pakāsitāni ca pākaṭāni  mukhahatthādīni. ^b^abravī^eb^ti so kira paṇṇasālāya ṭhatvā  cintesi -- ``sacāyaṃ yakkho bhaveyya, paṇṇasālaṃ pavisitvā maṃ  murumurāpetvā khādeyya, nāyaṃ yakkho, tāpaso bhavissatī''ti assamā  nikkhamitvā pucchanto gāthamāha -- <br/><br/>[40] 10^b^.^eb^ <br/><br/>[21] ``ambho ko nāma so rukkho, yassa tevaṃgataṃ phalaṃ. <br/><br/>[22] dūrepi khittaṃ pacceti, na taṃ ohāya gacchatī''ti..<br/><br/>[03] tattha ^b^yassa tevaṃgataṃ phala^eb^nti yassa tava rukkhassa  evaṃgatikaṃ manoramaṃ phalaṃ. ^b^ko nāma so rukkho^eb^ti  citrageṇḍukassa adiṭṭhapubbattā ``rukkhaphalena tena bhavitabba''nti  maññamāno evaṃ pucchati.<br/><br/>[03] athassa sā rukkhaṃ ācikkhantī gāthamāha -- <br/><br/>[40] 11^b^.^eb^ <br/><br/>[21] ``assamassa mama brahme, samīpe gandhamādane. <br/><br/>[27] bahavo tādisā rukkhā, yassa tevaṃgataṃ phalaṃ. <br/><br/>[22] dūrepi khittaṃ pacceti, na maṃ ohāya gacchatī''ti..<br/><br/>[03] tattha ^a^V5.0188^ea^ ^a^P5.0197^ea^ ^b^samīpe gandhamādane^eb^ti  gandhamādanapabbate mama assamassa samīpe. ^b^yassa tevaṃgata^eb^nti  yassa evaṃgataṃ, ^b^ta^eb^-kāro byañjanasandhikaroti.<br/><br/>[03] iti ^a^M5.0207^ea^ sā musāvādaṃ abhāsi. itaropi  saddahitvā ``tāpaso eso''ti saññāya paṭisanthāraṃ karonto gāthamāha  -- <br/><br/>[40] 12^b^.^eb^ <br/><br/>[21] ``etū bhavaṃ assamimaṃ adetu, pajjañca bhakkhañca  paṭiccha dammi. <br/><br/>[22] idamāsanaṃ atra bhavaṃ nisīdatu, ito bhavaṃ mūlaphalāni  bhuñjatū''ti..<br/><br/>[03] tattha ^b^assamima^eb^nti assamaṃ imaṃ bhavaṃ pavisatu.  ^b^adetū^eb^ti yathāsannihitaṃ āhāraṃ paribhuñjatu. ^b^pajja^eb^nti  pādabbhañjanaṃ. ^b^bhakkha^eb^nti madhuraphalāphalaṃ. ^b^paṭicchā^eb^ti  paṭiggaṇha. ^b^idamāsana^eb^nti paviṭṭhakāle evamāha.<br/><br/>[03] tassā paṇṇasālaṃ pavisitvā kaṭṭhattharaṇe nisīdantiyā  suvaṇṇacīrake dvidhā gate sarīraṃ appaṭicchannaṃ ahosi. tāpaso  mātugāmasarīrassa adiṭṭhapubbattā taṃ disvā ``vaṇṇo eso''ti  saññāya evamāha -- <br/><br/>[40] 13^b^.^eb^ <br/><br/>[21] ``kiṃ te idaṃ ūrūnamantarasmiṃ, supicchitaṃ  kaṇharivappakāsati. <br/><br/>[22] akkhāhi me pucchito etamatthaṃ, kose nu te uttamaṅgaṃ  paviṭṭha''nti..<br/><br/>[03] tattha ^b^supicchita^eb^nti dvinnaṃ ūrūnaṃ samāgamakāle suphusitaṃ  sippipuṭamukhasaṇṭhānaṃ. subhalakkhaṇena hi asamannāgatāya taṃ ṭhānaṃ  āvāṭadhātukaṃ hoti, samannāgatāya abbhunnataṃ sippipuṭamukhasaṇṭhānaṃ.  ^b^kaṇharivappakāsatī^eb^ti ubhosu passesu kāḷakaṃ viya khāyati.  ^b^kose nu te uttamaṅgaṃ paviṭṭha^eb^nti tava uttamaṅgaṃ liṅgasaṇṭhānaṃ na  paññāyati, kiṃ nu taṃ tava sarīrasaṅkhāte kose paviṭṭhanti pucchati.<br/><br/>[03] atha naṃ sā vañcayantī gāthādvayamāha -- <br/><br/>[40] 14^b^.^eb^ <br/><br/>[21] ``ahaṃ vane mūlaphalesanaṃ caraṃ, āsādayiṃ acchaṃ  sughorarūpaṃ. <br/><br/>[22] so ^a^P5.0198^ea^ maṃ patitvā sahasājjhapatto,  panujja maṃ abbahi uttamaṅgaṃ.. <br/><br/>[40] 15^b^.^eb^ <br/><br/>[21] ``svāyaṃ ^a^V5.0189^ea^ ^a^M5.0208^ea^ vaṇo khajjati  kaṇḍuvāyati, sabbañca kālaṃ na labhāmi sātaṃ. <br/><br/>[22] paho bhavaṃ kaṇḍumimaṃ vinetuṃ, kurutaṃ bhavaṃ yācito  brāhmaṇattha''nti..<br/><br/>[03] tattha ^b^āsādayi^eb^nti ghaṭṭesiṃ, āgacchantaṃ disvā leḍḍunā  paharinti attho. ^b^patitvā^eb^ti upadhāvitvā.  ^b^sahasājjhappatto^eb^ti mamaṃ sahasā ajjhappatto sampatto.  ^b^panujjā^eb^ti atha maṃ potetvā. ^b^abbahī^eb^ti mukhena mama  uttamaṅgaṃ luñcitvā pakkāmi, tato paṭṭhāya imasmiṃ ṭhāne vaṇo jāto.  ^b^svāya^eb^nti so ayaṃ tato paṭṭhāya mayhaṃ vaṇo khajjati ceva  kaṇḍuvañca karoti, tappaccayā sāhaṃ sabbakālaṃ kāyikacetasikasukhaṃ na  labhāmi. ^b^paho^eb^ti pahu samattho. ^b^brāhmaṇattha^eb^nti bhavaṃ mayā  yācito imaṃ brāhmaṇassa atthaṃ karotu, idaṃ me dukkhaṃ harāhīti vadati.<br/><br/>[03] so tassā musāvādaṃ ``sabhāvo''ti saddahitvā ``sace te evaṃ  sukhaṃ hoti, karissāmī''ti taṃ padesaṃ oloketvā anantaraṃ gāthamāha  -- <br/><br/>[40] 16^b^.^eb^ <br/><br/>[21] ``gambhīrarūpo te vaṇo salohito, apūtiko vaṇagandho  mahā ca. <br/><br/>[22] karomi te kiñci kasāyayogaṃ, yathā bhavaṃ paramasukhī  bhaveyyā''ti..<br/><br/>[03] tattha ^b^salohito^eb^ti rattobhāso. ^b^apūtiko^eb^ti  pūtimaṃsarahito. ^b^vaṇagandho^eb^ti thokaṃ duggandho.  ^b^kasāyayoga^eb^nti ahaṃ keci rukkhakasāye gahetvā tava ekaṃ  kasāyayogaṃ karomīti.<br/><br/>[03] tato niḷinikā gāthamāha  <br/><br/>[40] 17^b^.^eb^ <br/><br/>[21] ``na mantayogā na kasāyayogā, na osadhā brahmacāri  kamanti. <br/><br/>[22] yaṃ te mudu tena vinehi kaṇḍuṃ, yathā ahaṃ paramasukhī  bhaveyya''nti..<br/><br/>[03] tattha ^a^P5.0199^ea^ ^a^M5.0209^ea^ ^b^kamantī^eb^ti,  bho brahmacāri, imasmiṃ mama vaṇe neva mantayogā, na kasāyayogā, na  pupphaphalādīni osadhāni kamanti, anekavāraṃ katehipi tehi etassa  phāsukabhāvo na bhūtapubbo. yaṃ pana te etaṃ mudu aṅgajātaṃ, tena  ghaṭṭiyamānasseva tassa kaṇḍu na hoti, tasmā tena vinehi kaṇḍunti.<br/><br/>[03] so ^a^V5.0190^ea^ ``saccaṃ eso bhaṇatī''ti sallakkhetvā ``methunasaṃsaggena  sīlaṃ bhijjati, jhānaṃ antaradhāyatī''ti ajānanto mātugāmassa  adiṭṭhapubbattā methunadhammassa ca ajānanabhāvena ``bhesajja''nti  vadantiyā tāya methunaṃ paṭisevi. tāvadevassa sīlaṃ bhijji, jhānaṃ  parihāyi. so dve tayo vāre saṃsaggaṃ katvā kilanto hutvā  nikkhamitvā saraṃ oruyha nhatvā paṭippassaddhadaratho āgantvā  paṇṇasālāyaṃ nisīditvā punapi taṃ ``tāpaso''ti maññamāno  vasanaṭṭhānaṃ pucchanto gāthamāha -- <br/><br/>[40] 18^b^.^eb^ <br/><br/>[21] ``ito nu bhoto katamena assamo, kacci bhavaṃ  abhiramasi araññe. <br/><br/>[22] kacci nu te mūlaphalaṃ pahūtaṃ, kacci bhavantaṃ na  vihiṃsanti vāḷā''ti..<br/><br/>[03] tattha ^b^katamenā^eb^ti ito katamena disābhāgena bhoto  assamo. ^b^bhava^eb^nti ālapanametaṃ.<br/><br/>[03] tato niḷinikā catasso gāthāyo abhāsi -- <br/><br/>[40] 19^b^.^eb^ <br/><br/>[21] ``ito ujuṃ uttarāyaṃ disāyaṃ, khemā nadī himavatā  pabhāvī. <br/><br/>[22] tassā tīre assamo mayha rammo, aho bhavaṃ assamaṃ  mayhaṃ passe.. <br/><br/>[40] 20^b^.^eb^ <br/><br/>[21] ``ambā ca sālā tilakā ca jambuyo, uddālakā  pāṭaliyo ca phullā. <br/><br/>[22] samantato kimpurisābhigītaṃ, aho bhavaṃ assamaṃ mayhaṃ  passe.. <br/><br/>[40] 21^b^.^eb^ <br/><br/>[21] ``tālā ^a^M5.0210^ea^ ca mūlā ca phalā ca  mettha, vaṇṇena gandhena upetarūpaṃ. <br/><br/>[22] taṃ ^a^P5.0200^ea^ bhūmibhāgehi upetarūpaṃ, aho bhavaṃ  assamaṃ mayhaṃ passe.. <br/><br/>[40] 22^b^.^eb^ <br/><br/>[21] ``phalā ca mūlā ca pahūtamettha, vaṇṇena gandhena  rasenupetā. <br/><br/>[22] āyanti ca luddakā taṃ padesaṃ, mā me tato mūlaphalaṃ  ahāsu''nti..<br/><br/>[03] tattha ^b^uttarāya^eb^nti uttarāya. ^b^khemā^eb^ti evaṃnāmikā  nadī. ^b^himavatā pabhāvī^eb^ti himavantato pavattati.  ^b^aho^eb^ti patthanatthe nipāto. ^b^uddālakā^eb^ti vātaghātakā.  ^b^kimpurisābhigīta^eb^nti samantato parivāretvā madhurasaddena  gāyantehi kimpurisehi abhigītaṃ. ^b^tālā ca mūlā ca phalā ca  metthā^eb^ti ettha mama assame pāsādikā tālarukkhā ca tesaññeva  vaṇṇagandhādisampannā kandasaṅkhātā ^a^V5.0191^ea^ mūlā ca phalā ca.  ^b^pahūtametthā^eb^ti nānārukkhaphalā ca rukkhavallimūlā ca pahūtā ettha.  ^b^mā me tato^eb^ti taṃ mama assamapadaṃ sambahulā luddakā  āgacchanti, mayā cettha āharitvā ṭhapitaṃ bahu madhurasamūlaphalāphalaṃ  atthi, te mayi cirāyante mūlaphalāphalaṃ hareyyuṃ. te tato mama  mūlaphalāphalaṃ mā hariṃsu, tasmā sacepi mayā saddhiṃ āgantukāmo,  ehi, no ce, ahaṃ gamissāmīti āha.<br/><br/>[03] taṃ sutvā tāpaso yāva pitu āgamanā adhivāsāpetuṃ gāthamāha  -- <br/><br/>[40] 23^b^.^eb^ <br/><br/>[21] ``pitā mamaṃ mūlaphalesanaṃ gato, idāni āgacchati  sāyakāle. <br/><br/>[22] ubhova gacchāmase assamaṃ taṃ, yāva pitā mūlaphalato  etū''ti..<br/><br/>[03] tattha ^b^ubhova gacchāmase^eb^ti mama pitu ārocetvā ubhova  gamissāma.<br/><br/>[03] tato ^a^M5.0211^ea^ sā cintesi -- ``ayaṃ tāva  araññeva vaḍḍhitabhāvena mama itthibhāvaṃ na jānāti, pitā panassa maṃ  disvāva jānitvā `tvaṃ idha kiṃ karosī'ti kājakoṭiyā paharitvā  sīsampi me bhindeyya, tasmiṃ anāgateyeva mayā gantuṃ vaṭṭati,  āgamanakammampi me niṭṭhita''nti. sā tassa āgamanūpāyaṃ  ācikkhantī itaraṃ gāthamāha -- <br/><br/>[40] 24^b^.^eb^ <br/><br/>[21] ``aññe ^a^P5.0201^ea^ bahū isayo sādhurūpā,  rājīsayo anumagge vasanti. <br/><br/>[22] teyeva pucchesi mamassamaṃ taṃ, te taṃ nayissanti mamaṃ  sakāse''ti..<br/><br/>[03] tattha ^b^rājīsayo^eb^ti, samma, mayā na sakkā cirāyituṃ,  aññe pana sādhusabhāvā rājisayo ca brāhmaṇisayo ca anumagge mama  assamamaggapasse vasanti, ahaṃ tesaṃ ācikkhitvā gamissāmi, tvaṃ te  puccheyyāsi, te taṃ mama santikaṃ nayissantīti.<br/><br/>[03] evaṃ sā attano palāyanūpāyaṃ katvā paṇṇasālato nikkhamitvā  taṃ olokentameva ``tvaṃ nivattā''ti vatvā āgamanamaggeneva amaccānaṃ  santikaṃ agamāsi. te taṃ gahetvā khandhāvāraṃ gantvā anupubbena  bārāṇasiṃ pāpuṇiṃsu. sakkopi taṃ divasameva tussitvā sakalaraṭṭhe devaṃ  vassāpesi, tato subhikkhaṃ janapadaṃ ahosi. isisiṅgatāpasassapi  tāya pakkantamattāya eva kāye ḍāho uppajji. so kampanto  paṇṇasālaṃ pavisitvā vākacīraṃ pārupitvā ^a^V5.0192^ea^ socanto nipajji.  bodhisatto sāyaṃ āgantvā puttaṃ apassanto ``kahaṃ nu kho gato''ti  kājaṃ otāretvā paṇṇasālaṃ pavisitvā taṃ nipannakaṃ disvā ``tāta,  kiṃ karosī''ti piṭṭhiṃ parimajjanto tisso gāthā abhāsi -- <br/><br/>[40] 25^b^.^eb^ <br/><br/>[21] ``na te kaṭṭhāni bhinnāni, na te udakamābhataṃ. <br/><br/>[22] aggīpi te na hāpito, kiṃ nu mandova jhāyasi.. <br/><br/>[40] 26^b^.^eb^ <br/><br/>[21] ``bhinnāni kaṭṭhāni huto ca aggi, tapanīpi te  samitā brahmacārī. <br/><br/>[22] pīṭhañca mayhaṃ udakañca hoti, ramasi tuvaṃ brahmabhūto  puratthā.. <br/><br/>[40] 27^b^.^eb^ <br/><br/>[21] ``abhinnakaṭṭhosi ^a^M5.0212^ea^ anābhatodako,  ahāpitaggīsi asiddhabhojano. <br/><br/>[22] na me tuvaṃ ālapasī mamajja, naṭṭhaṃ nu kiṃ cetasikañca  dukkha''nti..<br/><br/>[03] tattha ^a^P5.0202^ea^ ^b^bhinnānī^eb^ti araññato uddhaṭāni.  ^b^na hāpito^eb^ti na jalito. ^b^bhinnānī^eb^ti pubbe tayā  mamāgamanavelāya kaṭṭhāni uddhaṭāneva honti. ^b^huto ca aggī^eb^ti  aggi ca huto hoti. ^b^tapanī^eb^ti visibbanāggisaṅkhātā  tapanīpi te samitāva sayameva saṃvidahitāva hoti. ^b^pīṭha^eb^nti  mama āsanatthāya pīṭhañca paññattameva hoti. ^b^udakañcā^eb^ti  pādadhovanaudakampi upaṭṭhāpitameva hoti. ^b^brahmabhūto^eb^ti tuvampi  ito puratthā seṭṭhabhūto imasmiṃ assame abhiramasi.  ^b^abhinnakaṭṭhosī^eb^ti so dāni ajja anuddhaṭakaṭṭhosi.  ^b^asiddhabhojano^eb^ti na te kiñci amhākaṃ kandamūlaṃ vā paṇṇaṃ vā  seditaṃ. ^b^mamajjā^eb^ti, mama putta, ajja na me tvaṃ ālapasi.  ^b^naṭṭhaṃ nu ki^eb^nti kiṃ nu te naṭṭhaṃ vā, kiṃ cetasikaṃ vā dukkhaṃ,  akkhāhi me nipannakāraṇanti pucchati.<br/><br/>[03] so pitu vacanaṃ sutvā taṃ kāraṇaṃ kathento āha -- <br/><br/>[40] 28^b^.^eb^ <br/><br/>[21] ``idhāgamā jaṭilo brahmacārī, sudassaneyyo sutanū  vineti. <br/><br/>[22] nevātidīgho na panātirasso, sukaṇhakaṇhacchadanehi  bhoto.. <br/><br/>[40] 29^b^.^eb^ <br/><br/>[21] ``amassujāto apurāṇavaṇṇī, ādhārarūpañca panassa  kaṇṭhe. <br/><br/>[22] dve yamā gaṇḍā ure sujātā, suvaṇṇatindukanibhā  pabhassarā.. <br/><br/>[40] 30^b^.^eb^ <br/><br/>[21] ``mukhañca ^a^V5.0193^ea^ tassa bhusadassaneyyaṃ, kaṇṇesu lambanti ca  kuñcitaggā. <br/><br/>[22] te jotare carato māṇavassa, suttañca yaṃ saṃyamanaṃ jaṭānaṃ.. <br/><br/>[40] 31^b^.^eb^ <br/><br/>[21] ``aññā ^a^M5.0213^ea^ ca tassa saṃyamāni  catasso, nīlā pītā lohitikā ca setā. <br/><br/>[22] tā piṃsare carato māṇavassa, tiriṭisaṅghāriva  pāvusamhi.. <br/><br/>[40] 32^b^.^eb^ <br/><br/>[21] ``na mikhalaṃ muñjamayaṃ dhāreti, na santhare no pana  pabbajassa. <br/><br/>[22] tā ^a^P5.0203^ea^ jotare jaghanantare vilaggā,  sateratā vijjurivantalikkhe.. <br/><br/>[40] 33^b^.^eb^ <br/><br/>[21] ``akhīlakāni ca avaṇṭakāni, heṭṭhā nabhyā  kaṭisamohitāni. <br/><br/>[22] aghaṭṭitā niccakīḷaṃ karonti, haṃ tāta kiṃrukkhaphalāni  tāni.. <br/><br/>[40] 34^b^.^eb^ <br/><br/>[21] ``jaṭā ca tassa bhusadassaneyyā, parosataṃ vellitaggā  sugandhā. <br/><br/>[22] dvedhā siro sādhu vibhattarūpo, aho nu kho mayha tathā  jaṭāssu.. <br/><br/>[40] 35^b^.^eb^ <br/><br/>[21] ``yadā ca so pakirati tā jaṭāyo, vaṇṇena gandhena  upetarūpā. <br/><br/>[22] nīluppalaṃ vātasameritaṃva, tatheva saṃvāti panassamo ayaṃ.. <br/><br/>[40] 36^b^.^eb^ <br/><br/>[21] ``paṅko ca tassa bhusadassaneyyo, netādiso yādiso  mayhaṃ kāye. <br/><br/>[22] so vāyati erito mālutena, vanaṃ yathā aggagimhe  suphullaṃ.. <br/><br/>[40] 37^b^.^eb^ <br/><br/>[21] ``nihanti so rukkhaphalaṃ pathabyā, sucittarūpaṃ ruciraṃ  dassaneyyaṃ. <br/><br/>[22] khittañca tassa punarehi hatthaṃ, haṃ tāta kiṃrukkhaphalaṃ nu  kho taṃ.. <br/><br/>[40] 38^b^.^eb^ <br/><br/>[21] ``dantā ^a^M5.0214^ea^ ca tassa bhusadassaneyyā,  suddhā samā saṅkhavarūpapannā. <br/><br/>[22] mano pasādenti vivariyamānā, na hi nūna so  sākamakhādi tehi.. <br/><br/>[40] 39^b^.^eb^ <br/><br/>[21] ``akakkasaṃ aggaḷitaṃ muhuṃ muduṃ, ujuṃ anuddhataṃ  acapalamassa bhāsitaṃ. <br/><br/>[22] rudaṃ ^a^P5.0204^ea^ manuññaṃ karavīkasussaraṃ,  hadayaṅgamaṃ rañjayateva me mano.. <br/><br/>[40] 40^b^.^eb^ <br/><br/>[21] ``bindussaro ^a^V5.0194^ea^ nātivisaṭṭhavākyo, na nūna  sajjhāyamatippayutto.<br/><br/>[03] icchāmi bho taṃ punadeva daṭṭhuṃ, mitto hi me māṇavohu puratthā.. <br/><br/>[40] 41^b^.^eb^ <br/><br/>[21] ``susandhi sabbattha vimaṭṭhimaṃ vaṇaṃ, puthū sujātaṃ  kharapattasannibhaṃ. <br/><br/>[22] teneva maṃ uttariyāna māṇavo, vivaritaṃ ūruṃ jaghanena  piḷayi.. <br/><br/>[40] 42^b^.^eb^ <br/><br/>[21] ``tapanti ābhanti virocare ca, sateratā  vijjurivantalikkhe. <br/><br/>[22] bāhā mudū añjanalomasādisā, vicitravaṭṭaṅgulikāssa  sobhare.. <br/><br/>[40] 43^b^.^eb^ <br/><br/>[21] ``akakkasaṅgo na ca dīghalomo, nakhāssa dīghā api  lohitaggā. <br/><br/>[22] mudūhi bāhāhi palissajanto, kalyāṇarūpo ramayaṃ  upaṭṭhahi.. <br/><br/>[40] 44^b^.^eb^ <br/><br/>[21] ``dumassa tūlūpanibhā pabhassarā,  suvaṇṇakambutalavaṭṭasucchavi. <br/><br/>[22] hatthā mudū tehi maṃ samphusitvā, ito gato tena maṃ  dahanti tāta.. <br/><br/>[40] 45^b^.^eb^ <br/><br/>[21] ``na ^a^M5.0215^ea^ nūna so khārividhaṃ ahāsi,  na nūna so kaṭṭhāni sayaṃ abhañji. <br/><br/>[22] na nūna so hanti dume kuṭhāriyā, na hissa hatthesu  khilāni atthi.. <br/><br/>[40] 46^b^.^eb^ <br/><br/>[21] ``accho ca kho tassa vaṇaṃ akāsi, so maṃbravi  `sukhitaṃ maṃ karohi'. <br/><br/>[22] tāhaṃ ^a^P5.0205^ea^ kariṃ tena mamāsi sokhyaṃ,  so cabravi `sukhitosmī'ti brahme.. <br/><br/>[40] 47^b^.^eb^ <br/><br/>[21] ``ayañca te māluvapaṇṇasanthatā, vikiṇṇarūpāva mayā  ca tena ca. <br/><br/>[22] kilantarūpā udake ramitvā, punappunaṃ paṇṇakuṭiṃ vajāma.. <br/><br/>[40] 48^b^.^eb^ <br/><br/>[21] ``na majja mantā paṭibhanti tāta, na aggihuttaṃ napi  yaññatantaṃ. <br/><br/>[22] na cāpi te mūlaphalāni bhuñje, yāva na passāmi taṃ  brahmacāriṃ.. <br/><br/>[40] 49^b^.^eb^ <br/><br/>[21] ``addhā pajānāsi tuvampi tāta, yassaṃ disaṃ vasate  brahmacārī. <br/><br/>[22] taṃ maṃ disaṃ pāpaya tāta khippaṃ, mā te ahaṃ  amarimassamamhi.. <br/><br/>[40] 50^b^.^eb^ <br/><br/>[21] ``vicitraphullañhi ^a^V5.0195^ea^ vanaṃ sutaṃ mayā, dijābhighuṭṭhaṃ  dijasaṅghasevitaṃ. <br/><br/>[22] taṃ maṃ vanaṃ pāpaya tāta khippaṃ, purā te pāṇaṃ vijahāmi  assame''ti..<br/><br/>[03] tattha ^b^idhāgamā^eb^ti, tāta, imaṃ assamapadaṃ āgato.  ^b^sudassaneyyo^eb^ti suṭṭhu dassaneyyo. ^b^sutanū^eb^ti suṭṭhu tanuko  nātikiso nātithūlo ^a^M5.0216^ea^. ^b^vinetī^eb^ti attano  sarīrappabhāya assamapadaṃ ekobhāsaṃ viya vineti pūreti.  ^b^sukaṇhakaṇhacchadanehi bhoto^eb^ti, tāta, tassa bhoto sukaṇhehi  kaṇhacchadanehi bhamaravaṇṇehi kesehi sukaṇhasīsaṃ sumajjitamaṇimayaṃ  viya khāyati. ^b^amassūjāto^eb^ti na tāvassa massu jāyati,  taruṇoyeva. ^b^apurāṇavaṇṇī^eb^ti acirapabbajito.  ^b^ādhārarūpañca panassa kaṇṭhe^eb^ti kaṇṭhe ca panassa amhākaṃ  bhikkhābhājanaṭṭhapanaṃ pattādhārasadisaṃ piḷandhanaṃ atthīti muttāhāraṃ  sandhāya vadati. ^b^gaṇḍā^eb^ti thane sandhāyāha. ^b^ure  sujātā^eb^ti uramhi sujātā. ``urato''tipi pāṭho.  ^b^pabhassarā^eb^ti pabhāsampannā. ``pabhāsare''tipi pāṭho,  obhāsantīti attho.<br/><br/>[03] ^b^bhusadassaneyya^eb^nti ativiya dassanīyaṃ.  ^b^kuñcitaggā^eb^ti sīhakuṇḍalaṃ sandhāya vadati. ^b^suttañcā^eb^ti  yaṃ tassa jaṭābandhanasuttaṃ, tampi jotati pabhaṃ muñcati.  ^b^``saṃyamāni catasso''^eb^ti iminā maṇisuvaṇṇapavāḷarajatamayāni  cattāri piḷandhanāni dasseti ^a^P5.0206^ea^. ^b^tā  piṃsare^eb^ti tāni piḷandhanāni pāvusamhi pavuṭṭhe deve tiriṭisaṅghā  viya viravanti. ^b^mikhala^eb^nti mekhalaṃ, ayameva vā pāṭho. idaṃ  nivatthakañcanacīrakaṃ sandhāyāha. ^b^na santhare^eb^ti na vāke. idaṃ  vuttaṃ hoti -- tāta, yathā mayaṃ tiṇamayaṃ vā vākamayaṃ vā cīrakaṃ  dhārema, na tathā so, so pana suvaṇṇacīrakaṃ dhāretīti.  ^b^akhīlakānī^eb^ti atacāni nippaṇṇāni.  ^b^kaṭisamohitānī^eb^ti kaṭiyaṃ baddhāni. ^b^niccakīḷaṃ  karontī^eb^ti aghaṭṭitānipi niccakālaṃ kīḷāyanti. ^b^haṃ,  tātā^eb^ti hambho, tāta. ^b^kiṃ rukkhaphalāni tānī^eb^ti tāni  tassa māṇavassa suttāruḷhāni kaṭiyaṃ baddhāni katararukkhaphalāni  nāmāti maṇisaṅghāṭiṃ sandhāyāha.<br/><br/>[03] ^b^jaṭā^eb^ti jaṭāmaṇḍalākārena baddharatanamissakakesavaṭṭiyo  sandhāyāha. ^b^vellitaggā^eb^ti kuñcitaggā. ^b^dvedhāsiro^eb^ti  tassa sīsaṃ dvedhā katvā baddhānaṃ jaṭānaṃ vasena suṭṭhu vibhattarūpaṃ.  ^b^tathā^eb^ti yathā tassa māṇavassa jaṭā, tathā tumhehi mama na  baddhā, aho vata mamapi tathā assūti patthento āha.  ^b^upetarūpā^eb^ti upetasabhāvā. ^b^vātasameritaṃvā^eb^ti ^a^M5.0217^ea^  yathā nāma nīluppalaṃ vātena samīritaṃ, tatheva ayaṃ imasmiṃ  vanasaṇḍe assamo saṃvāti. ^b^netādiso^eb^ti, tāta, yādiso  ^a^V5.0196^ea^ mama kāye paṅko, netādiso tassa sarīre. so hi dassanīyo ceva  sugandho ca. ^b^aggagimhe^eb^ti vasantasamaye.<br/><br/>[03] ^b^nihantī^eb^ti paharati. ^b^kiṃ rukkhaphalaṃ nu kho ta^eb^nti  katararukkhassa nu kho taṃ phalaṃ. ^b^saṅkhavarūpapannā^eb^ti  sudhotasaṅkhapaṭibhāgā. ^b^na hi nūna so sākamakhādi tehī^eb^ti  na nūna so māṇavo mayaṃ viya tehi dantehi rukkhapaṇṇāni ceva  mūlaphalāphalāni ca khādi. amhākañhi tāni khādantānaṃ sabalā  paṇṇavaṇṇā dantāti dīpeti.<br/><br/>[03] ^b^akakkasa^eb^nti, tāta, tassa bhāsitaṃ apharusaṃ agaḷitaṃ,  punappunaṃ vadantassāpi madhuratāya ^b^muhuṃ muduṃ,^eb^ apamussatāya  ^b^ujuṃ,^eb^ avikkhittatāya ^b^anuddhaṭaṃ,^eb^ patiṭṭhitatāya ^b^acapalaṃ.  ruda^eb^nti bhāsamānassa sarasaṅkhātaṃ rudampi manoharaṃ karavīkassa  viya sussaraṃ sumadhuraṃ. ^b^rañjayatevā^eb^ti mama mano rañjatiyeva.  ^b^bindussaro^eb^ti piṇḍitassaro. ^b^māṇavohū^eb^ti so hi  māṇavo puratthā mama mitto ahu.<br/><br/>[03] ^b^susandhi sabbattha vimaṭṭhimaṃ vaṇa^eb^nti tāta tassa māṇavassa  ūrūnaṃ antare ekaṃ vaṇaṃ atthi, taṃ susandhi suphusitaṃ  sippipuṭamukhasadisaṃ, sabbattha vimaṭṭhaṃ samantato maṭṭhaṃ. ^b^puthū^eb^ti  mahantaṃ. ^b^sujāta^eb^nti susaṇṭhitaṃ. ^b^kharapattasannibha^eb^nti  ^a^P5.0207^ea^ supupphitapadumamakuḷasannibhaṃ. ^b^uttariyānā^eb^ti  uttaritvā avattharitvā. ^b^piḷayī^eb^ti pīḷesi. ^b^tapantī^eb^ti  tassa māṇavassa sarīrato niccharantā suvaṇṇavaṇṇaraṃsiyo jalanti  obhāsanti virocanti ca. ^b^bāhā^eb^ti bāhāpissa mudū.  ^b^añjanalomasādisā^eb^ti añjanasadisehi lomehi samannāgatā.  ^b^vicitravaṭṭaṅgulikāssa sobhare^eb^ti hatthāpissa varalakkhaṇavicitrāhi  pavālaṅkurasadisāhi vaṭṭaṅgulīhi samannāgatā sobhanti.<br/><br/>[03] ^b^akakkasaṅgo^eb^ti kacchupīḷakādirahitāṅgapaccaṅgo.  ^b^ramayaṃ upaṭṭhahī^eb^ti maṃ ramayanto upaṭṭhahi paricari.  ^b^tūlūpanibhā^eb^ti mudubhāvassa upamā.  ^b^suvaṇṇakambutalavaṭṭasucchavī^eb^ti suvaṇṇamayaṃ ādāsatalaṃ viya vaṭṭā  ca succhavi ca, parimaṇḍalatalā ceva sundaracchavi cāti attho.  ^b^samphusitvā^eb^ti suṭṭhu phusitvā attano hatthasamphassaṃ mama sarīre  pharāpetvā. ^b^ito gato^eb^ti mama ^a^M5.0218^ea^  olokentasseva ito gato. ^b^tena maṃ dahantī^eb^ti tena tassa  hatthasamphassena idāni maṃ dahanti. tathā hi tassa gatakālato  paṭṭhāya mama sarīre ḍāho uṭṭhito, tenamhi domanassappatto nipannoti.<br/><br/>[03] ^b^na^eb^ ^a^V5.0197^ea^ ^b^nūna so khārividha^eb^nti, tāta, nūna so māṇavo na  khāribhāraṃ ukkhipitvā vicari. ^b^khilānī^eb^ti kilāni,  ``ayameva vā pāṭho. ^b^sokhya^eb^nti sukhaṃ.  ^b^māluvapaṇṇasanthatā vikiṇṇarūpāvā^eb^ti, tāta, ayaṃ tava  māluvapaṇṇasanthatā ajja mayā ca tena ca aññamaññaṃ  parāmasanāliṅganavasena parivattantehi vikiṇṇā viya ākulabyākulā  jātā. ^b^punappunaṃ paṇṇakuṭiṃ vajāmā^eb^ti, tāta, ahañca so ca  abhiramitvā kilantarūpā paṇṇasālato nikkhamitvā udakaṃ pavisitvā  ramitvā vigatadarathā punappunaṃ imameva kuṭiṃ pavisāmāti vadati.<br/><br/>[03] ^b^na majja mantā^eb^ti ajja mama tassa gatakālato paṭṭhāya neva  mantā paṭibhanti na upaṭṭhahanti na ruccanti. ^b^na aggihuttaṃ napi  yaññatanta^eb^nti mahābrahmuno ārādhanatthāya  kattabbahomavidhūpanādiyaññakiriyāpi me na paṭibhāti na upaṭṭhāti na  ruccati. ^b^na cāpi te^eb^ti tayā ābhatamūlaphalāphalānipi na  bhuñjāmi. ^b^yassaṃ disa^eb^nti yassaṃ disāyaṃ. ^b^vana^eb^nti  tassa māṇavassa assamaṃ parivāretvā ṭhitavananti.<br/><br/>[03] tassevaṃ vilapantassa taṃ vilāpaṃ sutvā mahāsatto ``ekāya  itthiyā imassa sīlaṃ bhinnaṃ bhavissatī''ti ñatvā taṃ ovadanto cha  gāthāyo abhāsi -- <br/><br/>[40] 51^b^.^eb^ <br/><br/>[21] ``imasmāhaṃ jotirase vanamhi,  gandhabbadevaccharasaṅghasevite. <br/><br/>[22] isīnamāvāse ^a^P5.0208^ea^ sanantanamhi,  netādisaṃ aratiṃ pāpuṇetha.. <br/><br/>[40] 52^b^.^eb^ <br/><br/>[21] ``bhavanti mittāni atho na honti, ñātīsu mittesu  karonti pemaṃ. <br/><br/>[22] ayañca jammo kissa vā niviṭṭho, yo neva jānāti  `kutomhi āgato'.. <br/><br/>[40] 53^b^.^eb^ <br/><br/>[21] ``saṃvāsena ^a^M5.0219^ea^ hi mittāni,  sandhīyanti punappunaṃ. <br/><br/>[22] sveva mitto asaṃgantu, asaṃvāsena jīrati.. <br/><br/>[40] 54^b^.^eb^ <br/><br/>[21] ``sace tuvaṃ dakkhasi brahmacāriṃ, sace tuvaṃ sallape  brahmacārinā. <br/><br/>[22] sampannasassaṃva mahodakena, tapoguṇaṃ khippamimaṃ  pahissasi.. <br/><br/>[40] 55^b^.^eb^ <br/><br/>[21] ``punapi ce dakkhasi brahmacāriṃ, punapi ce sallape  brahmacārinā. <br/><br/>[22] sampannasassaṃva mahodakena, usmāgataṃ khippamimaṃ  pahissasi.. <br/><br/>[40] 56^b^.^eb^ <br/><br/>[21] ``bhūtāni ^a^V5.0198^ea^ hetāni caranti tāta, virūparūpena  manussaloke. <br/><br/>[22] na tāni sevetha naro sapañño, āsajja naṃ nassati  brahmacārī''ti..<br/><br/>[03] tattha ^b^imasmā^eb^ti imasmiṃ. ^b^ha^eb^nti nipātamattaṃ.  ^b^jotirase^eb^ti hūyamānassa jotino raṃsiobhāsite.  ^b^sanantanamhī^eb^ti porāṇake. ^b^pāpuṇethā^eb^ti pāpuṇeyya. idaṃ  vuttaṃ hoti -- tāta, evarūpe vane vasanto yaṃ aratiṃ tvaṃ patto,  etādisaṃ na pāpuṇeyya paṇḍito kulaputto, pattuṃ nārahatīti attho.<br/><br/>[03] ^b^``bhavantī''^eb^ti imaṃ gāthaṃ mahāsatto antogatameva bhāsati.  ayamettha adhippāyo -- loke sattānaṃ mittāni nāma hontipi na  hontipi tattha yesaṃ honti, te attano ñātīsu ca mittesu ca pemaṃ  karonti. ^b^ayañca jammo^eb^ti migasiṅgo lāmako. ^b^kissa  vā niviṭṭho^eb^ti kena nāma kāraṇena tasmiṃ mātugāme mittasaññāya  niviṭṭho, so migiyā kucchismiṃ nibbattitvā araññe vaḍḍhitattā  ``kutomhi āgato''ti attano āgataṭṭhānamattampi ^a^P5.0209^ea^  na jānāti, pageva ñātimitteti.<br/><br/>[03] ^b^punappuna^eb^nti, tāta, mittāni nāma punappunaṃ saṃvāsena  saṃsevanena sandhīyanti ghaṭīyanti. ^b^sveva mitto^eb^ti so eva  mitto ^b^asaṃgantu^eb^ asamāgacchantassa purisassa tena  asamāgamasaṅkhātena asaṃvāsena ^b^jīrati^eb^ vinassati ^a^M5.0220^ea^.  ^b^sace^eb^ti tasmā, tāta, sace tvaṃ punapi taṃ dakkhasi,  tena vā sallapissasi, atha yathā nāma nipphannasassaṃ mahoghena  harīyati, evaṃ imaṃ attano tapoguṇaṃ pahissasi hāressasīti attho.  ^b^usmāgata^eb^nti samaṇatejaṃ.<br/><br/>[03] ^b^virūparūpenā^eb^ti vividharūpena. idaṃ vuttaṃ hoti -- tāta,  manussalokasmiñhi etāni yakkhinisaṅkhātāni bhūtāni  vividharūpapaṭicchannena attano rūpena attano vasaṃ gate khādituṃ  caranti, tāni sapañño naro na sevetha. tādisañhi bhūtaṃ āsajja naṃ  patvā nassati brahmacārī, diṭṭhosi tāya yakkhiniyā na khāditoti  puttaṃ ovadi.<br/><br/>[03] so pitu kathaṃ sutvā ``yakkhinī kira sā''ti bhīto cittaṃ  nivattetvā ``tāta, etto na gamissāmi, khamatha me''ti khamāpesi.  sopi naṃ samassāsetvā ``ehi tvaṃ, māṇava, mettaṃ bhāvehi, karuṇaṃ,  muditaṃ, upekkha''nti brahmavihārabhāvanaṃ ācikkhi. so tathā  paṭipajjitvā puna jhānābhiññā nibbattesi.<br/><br/>[03] satthā ^a^V5.0199^ea^ imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne ukkaṇṭhitabhikkhu sotāpattiphale patiṭṭhahi.  tadā niḷinikā purāṇadutiyikā ahosi, isisiṅgo  ukkaṇṭhitabhikkhu, pitā pana ahameva ahosinti. <br/><br/>[06] niḷinikājātakavaṇṇanā paṭhamā. 


volume: 113
item: 6
title: paṇṇāsanipāto^[] . niḷinikājātakavaṇṇanā^[] . ummādantījātakavaṇṇanā^^
content:
  [03] ^b^nivesanaṃ kassanudaṃ sunandā^eb^ti idaṃ satthā jetavane  viharanto ukkaṇṭhitabhikkhuṃ ārabbha kathesi. so kirekadivasaṃ  sāvatthiyaṃ piṇḍāya caranto ekaṃ alaṅkatapaṭiyattaṃ uttamarūpadharaṃ itthiṃ  oloketvā paṭibaddhacitto hutvā cittaṃ nivattetuṃ asakkonto vihārameva  āgantvā tato paṭṭhāya sallaviddho viya rāgāturo bhantamigapaṭibhāgo  kiso dhamanīsanthatagatto uppaṇḍuppaṇḍukajāto anabhirato  ekiriyāpathepi ^a^M5.0221^ea^ cittassādaṃ alabhanto  ācariyavattādīni pahāya uddesaparipucchākammaṭṭhānānuyogarahito vihāsi.  so sahāyabhikkhūhi ``pubbe tvaṃ, āvuso, santindriyo  vippasannamukhavaṇṇo, idāni no tathā, kiṃ ^a^P5.0210^ea^ nu  kho kāraṇa''nti puṭṭho, ``āvuso, anabhiratomhī''ti āha. atha  naṃ te ``abhiramāvuso, sāsane, buddhuppādo nāma dullabho, tathā  saddhammassavanaṃ manussapaṭilābho ca, so tvaṃ manussapaṭilābhaṃ  paṭilabhitvā dukkhassantakiriyaṃ patthayamāno assumukhaṃ ñātijanaṃ  pahāya saddhāya pabbajitvā kiṃkāraṇā kilesavasaṃ yāsi, kilesā  nāmete gaṇḍuppādakapāṇakaṃ upādāya sabbabālajanasādhāraṇā, ye tesaṃ  vatthubhūtā, tepi appassādā kāmā bahudukkhā bahupāyāsā, ādīnavo  ettha bhiyyo. aṭṭhikaṅkalūpamā kāmā, maṃsapesūpamā kāmā, tiṇukkūpamā  kāmā, aṅgārakāsūpamā kāmā, supinakūpamā kāmā, yācitakūpamā  kāmā, rukkhaphalūpamā kāmā, asisūnūpamā kāmā, sattisūlūpamā  kāmā, sappasirūpamā kāmā, aggikkhandhūpamā kāmā, tvaṃ nāma  evarūpe buddhasāsane pabbajitvā evaṃ anatthakārakānaṃ kilesānaṃ vasaṃ  gatosī''ti ovaditvā attano kathaṃ gāhāpetuṃ asakkontā satthu  santikaṃ dhammasabhaṃ netvā ``kiṃ, bhikkhave, anicchamānakaṃ bhikkhuṃ  ānayitthā''ti vutte, ``bhante, ayaṃ kira bhikkhu ukkaṇṭhito''ti  āhaṃsu. satthā ``saccaṃ kirā''ti pucchitvā ``saccaṃ, bhante''ti  vutte ``bhikkhu porāṇakapaṇḍitā rajjaṃ anusāsantāpi kilese uppanne  tassa vasaṃ agantvā cittaṃ nivāretvā na ayuttakaṃ kariṃsū''ti vatvā  atītaṃ āhari.<br/><br/>[03] atīte ^a^V5.0200^ea^ siviraṭṭhe ariṭṭhapuranagare sivi nāma rājā rajjaṃ kāresi.  bodhisatto tassa aggamahesiyā kucchismiṃ nibbatti,  ``sivikumāro''tvevassa nāmaṃ kariṃsu. senāpatissapi putto jāyi,  ``abhipārako''tissa nāmaṃ kariṃsu. te ubhopi sahāyā hutvā  abhivaḍḍhantā soḷasavassikā hutvā takkasilaṃ gantvā sippaṃ  uggaṇhitvā āgamiṃsu. rājā puttassa rajjaṃ adāsi. sopi  abhipārakaṃ senāpatiṭṭhāne ṭhapetvā dhammena rajjaṃ kāresi. tasmiṃyeva  nagare tiriṭivacchassa nāma asītikoṭivibhavassa seṭṭhino dhītā  nibbatti uttamarūpadharā sobhaggappattā subhalakkhaṇena samannāgatā,  tassā nāmaggahaṇadivase ``ummādantī''ti ^a^M5.0222^ea^ nāmaṃ  kariṃsu. sā soḷasavassikakāle atikkantamānusavaṇṇā devaccharā  viya abhirūpā dassanīyā pāsādikā paramāya vaṇṇapokkharatāya  samannāgatā ahosi. ye ye puthujjanā taṃ passanti, te te sakabhāvena  saṇṭhātuṃ asakkontā ^a^P5.0211^ea^ surāpānamadamattā viya  kilesamadena mattā hutvā satiṃ paccupaṭṭhāpetuṃ samatthā nāma nāhesuṃ.<br/><br/>[03] athassā pitā tiriṭivaccho rājānaṃ upasaṅkamitvā ``deva,  mama gehe itthiratanaṃ uppannaṃ, raññova anucchavikaṃ, lakkhaṇapāṭhake  brāhmaṇe pesetvā taṃ vīmaṃsāpetvā yathāruci karohī''ti āha. rājā  ``sādhū''ti vatvā brāhmaṇe pesesi. te seṭṭhigehaṃ gantvā  katasakkārasammānā pāyāsaṃ paribhuñjiṃsu. tasmiṃ khaṇe ummādantī  sabbālaṅkārapaṭimaṇḍitā tesaṃ santikaṃ agamāsi. te taṃ disvā satiṃ  paccupaṭṭhāpetuṃ asakkontā kilesamadamattā hutvā attano  vippakatabhojanabhāvaṃ na jāniṃsu. ekacce ālopaṃ gahetvā  ``bhuñjissāmā''ti saññāya sīse ṭhapesuṃ, ekacce upakacchantare  khipiṃsu, ekacce bhittiṃ pahariṃsu, sabbeva ummattakā ahesuṃ. sā te  disvā ``ime kira mama lakkhaṇaṃ vīmaṃsissanti, gīvāyaṃ ne gahetvā  nīharathā''ti nīharāpesi. te maṅkubhūtā rājanivesanaṃ gantvā  ummādantiyā kuddhā ``deva, sā itthī kāḷakaṇṇī, na tumhākaṃ  anucchavikā''ti vadiṃsu. rājā ``kāḷakaṇṇī kirā''ti na taṃ  āṇāpesi. sā taṃ pavattiṃ sutvā ``ahaṃ kira kāḷakaṇṇīti raññā  na gahitā, kāḷakaṇṇiyo nāma na evarūpā hontī''ti vatvā  ``hotu, sace pana taṃ rājānaṃ passissāmi, jānissāmī''ti tasmiṃ  āghātaṃ bandhi. atha naṃ pitā abhipārakassa adāsi, sā tassa  piyā ahosi manāpā.<br/><br/>[03] kassa pana kammassa nissandena sā evaṃ abhirūpā ahosīti?  rattavatthadānassa nissandenāti. sā kira atīte bārāṇasiyaṃ  daliddakule nibbattitvā ussavadivase puññasampannā itthiyo  kusumbharattavatthaṃ nivāsetvā alaṅkatā kīḷantiyo disvā tādisaṃ vatthaṃ  nivāsetvā ^a^V5.0201^ea^ kīḷitukāmā hutvā mātāpitūnaṃ ārocetvā tehi, ``amma,  mayaṃ daliddā, kuto no evarūpaṃ vattha''nti vutte ``tena hi maṃ  ekasmiṃ aḍḍhakule bhatiṃ kātuṃ anujānātha ^a^M5.0223^ea^, te mama  guṇaṃ ñatvā dassantī''ti vatvā tehi ^a^P5.0212^ea^ anuññātā  ekaṃ kulaṃ upasaṅkamitvā ``kusumbharattavatthena bhatiṃ karomī''ti āha.  atha naṃ te ``tīṇi saṃvaccharāni kamme kate tava guṇaṃ ñatvā  dassāmā''ti vadiṃsu. sā ``sādhū''ti paṭissuṇitvā kammaṃ  paṭipajji. te tassā guṇaṃ ñatvā aparipuṇṇesuyeva tīsu saṃvaccharesu  tassā ghanakusumbharattavatthena saddhiṃ aññampi vatthaṃ datvā ``tava  sahāyikāhi saddhiṃ gantvā nhatvā nivāsehī''ti taṃ pesayiṃsu. sā  sahāyikā ādāya gantvā rattavatthaṃ nadītīre ṭhapetvā nhāyi. <br/><br/>[01] tasmiṃ khaṇe eko kassapadasabalassa sāvako  acchinnacīvaro sākhābhaṅgaṃ nivāsetvā ca pārupitvā ca taṃ padesaṃ  pāpuṇi. sā taṃ disvā ``ayaṃ bhadanto acchinnacīvaro bhavissati,  pubbepi adinnabhāvena me nivāsanaṃ dullabhaṃ jāta''nti taṃ vatthaṃ dvidhā  phāletvā ``ekaṃ koṭṭhāsaṃ ayyassa dassāmī''ti cintetvā uttaritvā  attano nivāsanaṃ nivāsetvā ``tiṭṭhatha, bhante''ti vatvā theraṃ  vanditvā rattavatthaṃ majjhe phāletvā tassekaṃ koṭṭhāsaṃ adāsi. so  ekamante paṭicchanne ṭhatvā sākhābhaṅgaṃ chaḍḍetvā tassekaṃ kaṇṇaṃ  nivāsetvā ekaṃ pārupitvā nikkhami. athassa vatthobhāsena  sakalasarīraṃ taruṇasūriyo viya ekobhāsaṃ ahosi. sā taṃ disvā  ``mayhaṃ ayyo paṭhamaṃ na sobhati, idāni taruṇasūriyo viya  virocati, idampi etasseva dassāmī''ti dutiyampi koṭṭhāsaṃ datvā  ``bhante, ahaṃ bhave bhave vicarantī uttamarūpadharā bhaveyyaṃ, maṃ disvā  koci puriso sakabhāvena saṇṭhātuṃ mā asakkhi, mayā abhirūpatarā  nāma aññā mā hotū''ti patthanaṃ paṭṭhapesi. theropi anumodanaṃ katvā  pakkāmi.<br/><br/>[03] sā devaloke saṃsarantī tasmiṃ kāle ariṭṭhapure nibbattitvā  tathā abhirūpā ahosi. atha tasmiṃ nagare kattikachaṇaṃ ghosayiṃsu,  kattikapuṇṇamāyaṃ nagaraṃ sajjayiṃsu. abhipārako attano ārakkhaṭṭhānaṃ  gacchanto taṃ āmantetvā ``bhadde, ummādanti ^a^P5.0213^ea^ ajja  kattikarattivāro chaṇo, rājā nagaraṃ padakkhiṇaṃ karonto paṭhamaṃ imaṃ  gehadvāraṃ āgamissati, mā kho tassa attānaṃ dassesi, sopi taṃ  disvā satiṃ upaṭṭhāpetuṃ na sakkhissatī''ti āha. sā ``gaccha tvaṃ,  sāmi, ahaṃ jānissāmī''ti sampaṭicchitvā ^a^M5.0224^ea^  tasmiṃ gate dāsiṃ āṇāpesi ``rañño imaṃ gehadvāraṃ āgatakāle mayhaṃ  āroceyyāsī''ti. atha sūriye atthaṅgate uggahe puṇṇacande devanagare  viya nagare alaṅkate sabbadisāsu dīpesu jalitesu rājā  sabbālaṅkārapaṭimaṇḍito ājaññarathavaragato ^a^V5.0202^ea^ amaccagaṇaparivuto mahantena  yasena nagaraṃ padakkhiṇaṃ karonto paṭhamameva abhipārakassa gehadvāraṃ  agamāsi. taṃ pana gehaṃ manosilāvaṇṇapākāraparikkhittaṃ  alaṅkatadvāraṭṭālakaṃ sobhaggappattaṃ pāsādikaṃ. tasmiṃ khaṇe dāsī  ummādantiyā ārocesi. sā pupphasamuggaṃ gāhāpetvā kinnarilīḷāya  vātapānaṃ nissāya ṭhitā rañño pupphāni khipi. so taṃ ulloketvā  kilesamadamatto satiṃ upaṭṭhāpetuṃ asakkonto ``abhipārakassetaṃ  geha''nti sañjānitumpi nāsakkhi, atha sārathiṃ āmantetvā pucchanto  dve gāthā abhāsi -- <br/><br/>[40] 57^b^.^eb^ <br/><br/>[21] ``nivesanaṃ kassa nudaṃ sunanda, pākārena paṇḍumayena  guttaṃ. <br/><br/>[22] kā dissati aggisikhāva dūre, vehāyasaṃ pabbataggeva  acci.. <br/><br/>[40] 58^b^.^eb^ <br/><br/>[21] ``dhītā nvayaṃ kassa sunanda hoti, suṇisā nvayaṃ  kassa athopi bhariyā. <br/><br/>[22] akkhāhi me khippamidheva puṭṭho, avāvaṭā yadi vā  atthi bhattā''ti..<br/><br/>[03] tattha ^b^kassa nuda^eb^nti kassa nu idaṃ. ^b^paṇḍumayenā^eb^ti  rattiṭṭhakamayena. ^b^dissatī^eb^ti vātapāne ṭhitā paññāyati.  ^b^accī^eb^ti analajālakkhandho. ^b^dhītā^eb^ ^a^P5.0214^ea^  ^b^nvaya^eb^nti dhītā nu ayaṃ. ^b^avāvaṭā^eb^ti apetāvaraṇā  apariggahā. ^b^bhattā^eb^ti yadi vā assā sāmiko atthi, etaṃ me  akkhāhīti.<br/><br/>[03] athassa so ācikkhanto dve gāthā abhāsi -- <br/><br/>[40] 59^b^.^eb^ <br/><br/>[21] ``ahañhi jānāmi janinda etaṃ, matyā ca petyā ca  athopi assā. <br/><br/>[22] taveva so puriso bhūmipāla, rattindivaṃ appamatto  tavatthe.. <br/><br/>[40] 60^b^.^eb^ <br/><br/>[21] ``iddho ^a^M5.0225^ea^ ca phīto ca suvaḍḍhito  ca, amacco ca te aññataro janinda. <br/><br/>[22] tassesā bhariyābhipārakassa, ummādantī nāmadheyyena  rājā''ti..<br/><br/>[03] tattha ^b^matyā ca petyā cā^eb^ti mātito ca pitito cetaṃ  jānāmi. ^b^athopi assā^eb^ti atha sāmikampi assā  jānāmīti vadati. ^b^iddho^eb^ti samiddho. ^b^phīto^eb^ti  vatthālaṅkārehi supupphito. ^b^suvaḍḍhito^eb^ti suṭṭhu vuddho.  ^b^nāmadheyyenā^eb^ti nāmena. ayañhi yo naṃ passati, taṃ ummādeti,  satimassa paccupaṭṭhāpetuṃ na deti, tasmā ummādantīti vuccati.<br/><br/>[03] taṃ ^a^V5.0203^ea^ sutvā rājā nāmamassā thomento anantaraṃ gāthamāha -- <br/><br/>[40] 61^b^.^eb^ <br/><br/>[21] ``ambho ambho nāmamidaṃ imissā, matyā ca petyā ca  kataṃ susādhu. <br/><br/>[22] tadā hi mayhaṃ avalokayantī, ummattakaṃ ummadantī  akāsī''ti..<br/><br/>[03] tattha ^b^matyā ca petyā cā^eb^ti mātarā ca pitarā ca.  ^b^mayha^eb^nti upayogatthe sampadānavacanaṃ. ^b^avalokayantī^eb^ti  mayā avalokitā sayampi maṃ avalokayantī maṃ ummattakaṃ akāsīti  attho.<br/><br/>[03] sā tassa kampitabhāvaṃ ñatvā vātapānaṃ thaketvā sirigabbhameva  agamāsi. raññopi tassā diṭṭhakālato paṭṭhāya nagaraṃ padakkhiṇakaraṇe  cittameva nāhosi. so sārathiṃ āmantetvā, ``samma sunanda, rathaṃ  nivattehi, ayaṃ chaṇo ^a^P5.0215^ea^ amhākaṃ nānucchaviko,  abhipārakassa senāpatissevānucchaviko, rajjampi  tassevānucchavika''nti rathaṃ nivattāpetvā pāsādaṃ abhiruyha sirisayane  nipajjitvā vippalapanto āha -- <br/><br/>[40] 62^b^.^eb^ <br/><br/>[21] ``yā puṇṇamāse migamandalocanā, upāvisi  puṇḍarīkattacaṅgī. <br/><br/>[22] dve puṇṇamāyo tadahū amaññahaṃ, disvāna  pārāvatarattavāsiniṃ.. <br/><br/>[40] 63^b^.^eb^ <br/><br/>[21] ``aḷārapamhehi ^a^M5.0226^ea^ subhehi vaggubhi,  palobhayantī maṃ yadā udikkhati. <br/><br/>[22] vijambhamānā harateva me mano, jātā vane kimpurisīva  pabbate.. <br/><br/>[40] 64^b^.^eb^ <br/><br/>[21] ``tadā hi brahatī sāmā, āmuttamaṇikuṇḍalā. <br/><br/>[22] ekaccavasanā nārī, migī bhantāvudikkhati.. <br/><br/>[40] 65^b^.^eb^ <br/><br/>[21] ``kadāssu maṃ tambanakhā sulomā, bāhā mudū  candanasāralittā. <br/><br/>[22] vaṭṭaṅgulī sannatadhīrakuttiyā, nārī upaññissati  sīsato subhā.. <br/><br/>[40] 66^b^.^eb^ <br/><br/>[21] ``kadāssu maṃ kañcanajāluracchadā, dhītā tirīṭissa  vilaggamajjhā. <br/><br/>[22] mudūhi bāhāhi palissajissati, brahāvane jātadumaṃva  māluvā.. <br/><br/>[40] 67^b^.^eb^ <br/><br/>[21] ``kadāssu ^a^V5.0204^ea^ lākhārasarattasucchavī, bindutthanī  puṇḍarīkattacaṅgī. <br/><br/>[22] mukhaṃ mukhena upanāmayissati, soṇḍova soṇḍassa  surāya thālaṃ.. <br/><br/>[40] 68^b^.^eb^ <br/><br/>[21] ``yadāddasaṃ taṃ tiṭṭhantiṃ, sabbabhaddaṃ manoramaṃ. <br/><br/>[22] tato sakassa cittassa, nāvabodhāmi kañcinaṃ.. <br/><br/>[40] 69^b^.^eb^ <br/><br/>[21] ``ummādantimahaṃ daṭṭhā, āmuttamaṇikuṇḍalaṃ. <br/><br/>[22] na supāmi divārattiṃ, sahassaṃva parājito.. <br/><br/>[40] 70^b^.^eb^ <br/><br/>[21] ``sakko ^a^P5.0216^ea^ ce me varaṃ dajjā, so ca  labbhetha me varo. <br/><br/>[27] ekarattaṃ dirattaṃ vā, bhaveyyaṃ abhipārako. <br/><br/>[22] ummādantyā ramitvāna, sivirājā tato siya''nti..<br/><br/>[03] tattha ^b^puṇṇamāse^eb^ti puṇṇacandāya rattiyā.  ^b^migamandalocanā^eb^ti kaṇḍasantāsena palāyitvā vanantare ṭhatvā  luddaṃ olokentiyā migiyā viya mandāni ^a^M5.0227^ea^  locanāni assāti migamandalocanā. ^b^upāvisī^eb^ti  padumavaṇṇena karatalena pupphāni khipitvā maṃ olokentī vātapāne  nisīdi. ^b^puṇḍarīkattacaṅgī^eb^ti rattapadumavaṇṇasarīrā. ^b^dve  puṇṇamāyo^eb^ti ahaṃ tadahu tasmiṃ chaṇadivase taṃ  pārāvatapādasamānavaṇṇarattavatthanivatthaṃ disvā tassā mukhasobhaṃ  olokento ekassa pācīnalokadhātuto ekassa abhipārakassa  senāpatino nivesaneti dvinnaṃ puṇṇacandānaṃ uggatattā dve puṇṇamāyo  amaññiṃ. ^b^aḷārapamhehī^eb^ti visālapakhumehi. ^b^subhehī^eb^ti  parisuddhehi. ^b^vaggubhī^eb^ti madhurākārehi. ^b^udikkhatī^eb^ti  evarūpehi nettehi yasmiṃ khaṇe oloketi. ^b^pabbate^eb^ti yathā  himavantapabbate supupphitavane vīṇaṃ ādāya tantissarena attano saraṃ  saṃsandantī kimpurisī kimpurisassa manaṃ harati, evaṃ harateva me  manoti vippalapati.<br/><br/>[03] ^b^brahatī^eb^ti uḷārā. ^b^sāmā^eb^ti suvaṇṇavaṇṇasāmā.  ^b^ekaccavasanā^eb^ti ekaccikavasanā, ekavatthanivatthāti attho.  ^b^bhantāvudikkhatī^eb^ti saṇhakesā puthunalāṭā āyatabhamū visālakkhī  tuṅganāsā rattoṭṭhā setadantā tikhiṇadāṭhā suvaṭṭitagīvā sutanubāhu  susaṇṭhitapayodharā karamitamajjhā visālasoṇī suvaṇṇakadalisamānoru  sā uttamitthī tasmiṃ khaṇe maṃ udikkhantī bhayena vanaṃ pavisitvā  puna nivattitvā luddaṃ udikkhantī bhantā migīva maṃ udikkhatīti  vadati. ^b^bāhāmudū^eb^ti mudubāhā. ^b^sannatadhīrakuttiyā^eb^ti  suphusitachekakaraṇā. ^b^upaññissati^eb^ ^a^V5.0205^ea^ ^b^ma^eb^nti sā subhā nārī kadā  nu maṃ tehi tambanakhehi sīsato paṭṭhāya sannatena dhīrena karaṇena  paritosessatīti patthento vilapati.<br/><br/>[03] ^b^kañcanajāluracchadā^eb^ti kañcanamayauracchadālaṅkārā.  ^b^vilaggamajjhā^eb^ti vilaggasarīrā tanumajjhimā. ^b^brahāvane^eb^ti  mahāvane. ^b^lākhārasarattasucchavī^eb^ti  hatthapādatalāgganakhaoṭṭhamaṃsesu lākhārasarattamaṇipavālavaṇṇā.  ^b^bindutthanī^eb^ti udakapupphuḷaparimaṇḍalatthanī. ^b^tato^eb^ti yadā  taṃ tiṭṭhantiṃ addasaṃ, tato paṭṭhāya. ^b^sakassa cittassā^eb^ti attano  cittassa anissaro jātomhīti adhippāyo. ^b^kañcina^eb^nti  kañci ``ayaṃ asuko nāmā''ti na jānāmi, ummattako jātomhīti  vadati. ^b^daṭṭhā^eb^ti disvā. ^b^na supāmī^eb^ti neva rattiṃ, na  divā niddaṃ labhāmi. ^b^so ca labbhethā^eb^ti yaṃ me sakko varaṃ  dadeyya, so ca me varo labbhetha, labheyyāhaṃ taṃ varanti attho.<br/><br/>[03] atha ^a^M5.0228^ea^ te amaccā abhipārakassapi  ārocayiṃsu -- ``sāmi rājā, nagaraṃ padakkhiṇaṃ karonto tumhākaṃ  gharadvāraṃ patvā nivattitvā ^a^P5.0217^ea^ pāsādaṃ abhiruhī''ti.  so attano gehaṃ gantvā ummādantiṃ āmantetvā ``bhadde, kacci  rañño attānaṃ dassesī''ti pucchi. ``sāmi, eko mahodaro  mahādāṭhiko rathe ṭhatvā āgato puriso atthi, ahaṃ taṃ rājā vā  arājā vāti na jānāmi, eko issaroti pana vutte vātapāne ṭhatvā  pupphāni khipiṃ, so tāvadeva nivattitvā gato''ti. so taṃ sutvā  ``nāsitomhi tayā''ti punadivase pātova rājanivesanaṃ āruyha  sirigabbhadvāre ṭhatvā rañño ummādantiṃ nissāya vippalāpaṃ sutvā  ``ayaṃ ummādantiyā paṭibaddhacitto jāto, taṃ alabhanto marissati,  rañño ca mama ca aguṇaṃ mocetvā imassa mayā jīvitaṃ dātuṃ  vaṭṭatī''ti attano nivesanaṃ gantvā ekaṃ daḷhamantaṃ upaṭṭhākaṃ  pakkosāpetvā, ``tāta, asukaṭṭhāne susiracetiyarukkho atthi, tvaṃ  kañci ajānāpetvā atthaṅgate sūriye tattha gantvā antorukkhe  nisīda, ahaṃ tattha balikammaṃ karonto taṃ ṭhānaṃ patvā devatā  namassanto, `sāmi devarāja, amhākaṃ rājā nagaramhi chaṇe vattamāne  akīḷitvā sirigabbhaṃ pavisitvā vippalapantova nipanno, mayaṃ tattha  kāraṇaṃ na jānāma, rājā devatānaṃ bahūpakāro, anusaṃvaccharaṃ sahassaṃ  vissajjetvā balikammaṃ karoti, idaṃ nāma nissāya rājā  vippalapatīti ācikkhatha, rañño no jīvitadānaṃ dethā'ti  yācissāmi, tvaṃ tasmiṃ khaṇe saddaṃ parivattitvā, `senāpati, tumhākaṃ  rañño byādhi nāma natthi, so pana tava bhariyāya ummādantiyā  paṭibaddhacitto. sace naṃ labhissati, jīvissati, no ce, marissati.  sace ^a^V5.0206^ea^ tassa jīvitaṃ icchasi, ummādantimassa dehī'ti  vadeyyāsī''ti evaṃ taṃ uggaṇhāpetvā uyyojesi.<br/><br/>[03] so gantvā tasmiṃ rukkhe nisīditvā punadivase senāpatinā  amaccagaṇaparivutena taṃ ṭhānaṃ gantvā yācito tathā abhāsi. senāpati  ``sādhū''ti vatvā devataṃ vanditvā amacce jānāpetvā nagaraṃ  pavisitvā rājanivesanaṃ āruyha sirigabbhadvāraṃ ākoṭesi. rājā  satiṃ upaṭṭhapetvā ^a^P5.0218^ea^ ``ko eso''ti pucchi. ahaṃ,  deva, abhipārakoti. athassa rājā dvāraṃ vivari. so pavisitvā  rājānaṃ vanditvā gāthamāha -- <br/><br/>[40] 71^b^.^eb^ <br/><br/>[21] ``bhūtāni ^a^M5.0229^ea^ me bhūtapatī namassato,  āgamma yakkho idametadabravi. <br/><br/>[22] rañño mano ummadantyā niviṭṭho, dadāmi te taṃ  paricārayassū''ti..<br/><br/>[03] tattha ^b^namassato^eb^ti tumhākaṃ vippalāpakāraṇajānanatthaṃ  balikammaṃ katvā namassantassa. ^b^ta^eb^nti ahaṃ taṃ ummādantiṃ  tumhākaṃ paricārikaṃ katvā dadāmīti.<br/><br/>[03] atha naṃ rājā, ``samma abhipāraka, mama ummādantiyā  paṭibaddhacittatāya vippalapitabhāvaṃ yakkhāpi jānantī''ti pucchi.  āma, devāti. so ``sabbalokena kira me lāmakabhāvo ñāto''ti  lajjidhamme patiṭṭhāya anantaraṃ gāthamāha -- <br/><br/>[40] 72^b^.^eb^ <br/><br/>[21] ``puññā ca dhaṃse amaro na camhi, jano ca me  pāpamidañca jaññā. <br/><br/>[22] bhuso ca tyassa manaso vighāto, datvā piyaṃ  ummadantiṃ adaṭṭhā''ti..<br/><br/>[03] tattha ^b^dhaṃse^eb^ti, samma abhipāraka, ahaṃ tāya saddhiṃ  kilesavasena paricārento puññato ca dhaṃseyyaṃ, tāya saddhiṃ  paricāritamattena amaro ca na homi, mahājano ca me imaṃ lāmakabhāvaṃ  jāneyya, tato ``ayuttaṃ raññā kata''nti garaheyya, tañca mama datvā  pacchā piyabhariyaṃ adaṭṭhā tava manaso vighāto cassāti attho.<br/><br/>[03] sesā ubhinnampi vacanapaṭivacanagāthā honti -- <br/><br/>[40] 73^b^.^eb^ <br/><br/>[21] ``janinda ^a^V5.0207^ea^ nāññatra tayā mayā vā, sabbāpi kammassa  katassa jaññā. <br/><br/>[22] yaṃ te mayā ummadantī padinnā, bhusehi rājā vanathaṃ  sajāhi.. <br/><br/>[40] 74^b^.^eb^ <br/><br/>[21] ``yo pāpakaṃ kammakaraṃ manusso, so maññati māyida  maññiṃsu aññe. <br/><br/>[22] passanti ^a^P5.0219^ea^ bhūtāni karontametaṃ, yuttā  ca ye honti narā pathabyā.. <br/><br/>[40] 75^b^.^eb^ <br/><br/>[21] ``añño ^a^M5.0230^ea^ nu te koci naro  pathabyā, saddheyya lokasmi na me piyāti. <br/><br/>[22] bhuso ca tyassa manuso vighāto, datvā piyaṃ  ummadantiṃ adaṭṭhā.. <br/><br/>[40] 76^b^.^eb^ <br/><br/>[21] ``addhā piyā mayha janinda esā, na sā mamaṃ  appiyā bhūmipāla.<br/><br/>[03] gaccheva tvaṃ ummadantiṃ bhadante, sīhova selassa guhaṃ upeti.. <br/><br/>[40] 77^b^.^eb^ <br/><br/>[21] ``na pīḷitā attadukhena dhīrā, sukhapphalaṃ kamma  pariccajanti. <br/><br/>[22] sammohitā vāpi sukhena mattā, na pāpakammañca  samācaranti.. <br/><br/>[40] 78^b^.^eb^ <br/><br/>[21] ``tuvañhi mātā ca pitā ca mayhaṃ, bhattā patī posako  devatā ca. <br/><br/>[22] dāso ahaṃ tuyha saputtadāro, yathāsukhaṃ sāmi karohi  kāmaṃ.. <br/><br/>[40] 79^b^.^eb^ <br/><br/>[21] ``yo `issaromhī'ti karoti pāpaṃ, katvā ca so  nuttasate paresaṃ. <br/><br/>[22] na tena so jīvati dīghamāyu, devāpi pāpena samekkhare  naṃ.. <br/><br/>[40] 80^b^.^eb^ <br/><br/>[21] ``aññātakaṃ sāmikehī padinnaṃ, dhamme ṭhitā ye  paṭicchanti dānaṃ. <br/><br/>[22] paṭicchakā dāyakā cāpi tattha, sukhapphalaññeva karonti  kammaṃ.. <br/><br/>[40] 81^b^.^eb^ <br/><br/>[21] ``añño nu te koci naro pathabyā, saddheyya lokasmi  na me piyāti. <br/><br/>[22] bhuso ^a^P5.0220^ea^ ca tyassa manaso vighāto,  datvā piyaṃ ummadantiṃ adaṭṭhā.. <br/><br/>[40] 82^b^.^eb^ <br/><br/>[21] ``addhā ^a^M5.0231^ea^ piyā mayha janinda esā,  na sā mamaṃ appiyā bhūmipāla. <br/><br/>[22] yaṃ te mayā ummadantī padinnā, bhusehi rājā vanathaṃ  sajāhi.. <br/><br/>[40] 83^b^.^eb^ <br/><br/>[21] ``yo ^a^V5.0208^ea^ attadukkhena parassa dukkhaṃ, sukhena vā attasukhaṃ  dahāti. <br/><br/>[22] yathevidaṃ mayha tathā paresaṃ, yo evaṃ jānāti sa vedi  dhammaṃ.. <br/><br/>[40] 84^b^.^eb^ <br/><br/>[21] ``añño nu te koci naro pathabyā, saddheyya lokasmi  na me piyāti. <br/><br/>[22] bhuso ca tyassa manaso vighāto, datvā piyaṃ  ummadantiṃ adaṭṭhā.. <br/><br/>[40] 85^b^.^eb^ <br/><br/>[21] ``janinda jānāsi piyā mamesā, na sā mamaṃ  appiyā bhūmipāla. <br/><br/>[22] piyena te dammi piyaṃ janinda, piyadāyino deva piyaṃ  labhanti.. <br/><br/>[40] 86^b^.^eb^ <br/><br/>[21] ``so nūnāhaṃ vadhissāmi, attānaṃ kāmahetukaṃ. <br/><br/>[22] na hi dhammaṃ adhammena, ahaṃ vadhitumussahe.. <br/><br/>[40] 87^b^.^eb^ <br/><br/>[21] ``sace tuvaṃ mayha satiṃ janinda, na kāmayāsi  naravīra seṭṭha. <br/><br/>[22] cajāmi naṃ sabbajanassa sibyā, mayā pamuttaṃ tato  avhayesi naṃ.. <br/><br/>[40] 88^b^.^eb^ <br/><br/>[21] ``adūsiyaṃ ce abhipāraka tvaṃ, cajāsi katte ahitāya  tyassa. <br/><br/>[22] mahā ca te upavādopi assa, na cāpi tyassa  nagaramhi pakkho.. <br/><br/>[40] 89^b^.^eb^ <br/><br/>[21] ``ahaṃ ^a^M5.0232^ea^ sahissaṃ upavādametaṃ, nindaṃ  pasaṃsaṃ garahañca sabbaṃ. <br/><br/>[22] mametamāgacchatu bhūmipāla, yathāsukhaṃ sivi karohi  kāmaṃ.. <br/><br/>[40] 90^b^.^eb^ <br/><br/>[21] ``yo ^a^P5.0221^ea^ neva nindaṃ na panappasaṃsaṃ,  ādiyati garahaṃ nopi pūjaṃ. <br/><br/>[22] sirī ca lakkhī ca apeti tamhā, āpo suvuṭṭhīva yathā  thalamhā.. <br/><br/>[40] 91^b^.^eb^ <br/><br/>[21] ``yaṃ kiñci dukkhañca sukhañca etto, dhammātisārañca  manovighātaṃ. <br/><br/>[22] urasā ahaṃ paccuttarissāmi sabbaṃ, pathavī yathā thāvarānaṃ  tasānaṃ.. <br/><br/>[40] 92^b^.^eb^ <br/><br/>[21] ``dhammātisārañca manovighātaṃ, dukkhañca nicchāmi  ahaṃ paresaṃ. <br/><br/>[22] ekovimaṃ hārayissāmi bhāraṃ, dhamme ṭhito kiñci  ahāpayanto.. <br/><br/>[40] 93^b^.^eb^ <br/><br/>[21] ``saggūpagaṃ ^a^V5.0209^ea^ puññakammaṃ janinda, mā me tuvaṃ antarāyaṃ  akāsi. <br/><br/>[22] dadāmi te ummadantiṃ pasanno, rājāva yaññe dhanaṃ  brāhmaṇānaṃ.. <br/><br/>[40] 94^b^.^eb^ <br/><br/>[21] ``addhā tuvaṃ katte hitesi mayhaṃ, sakhā mamaṃ ummadantī  tuvañca. <br/><br/>[22] nindeyyu devā pitaro ca sabbe, pāpañca passaṃ  abhisamparāyaṃ.. <br/><br/>[40] 95^b^.^eb^ <br/><br/>[21] ``na hetadhammaṃ sivirāja vajjuṃ, sanegamā jānapadā ca  sabbe. <br/><br/>[22] yaṃ te mayā ummadantī padinnā, bhusehi rājā vanathaṃ  sajāhi.. <br/><br/>[40] 96^b^.^eb^ <br/><br/>[21] ``addhā ^a^M5.0233^ea^ tuvaṃ katte hitesi mayhaṃ,  sakhā mamaṃ ummadantī tuvañca. <br/><br/>[22] satañca dhammāni sukittitāni, samuddavelāva duraccayāni.. <br/><br/>[40] 97^b^.^eb^ <br/><br/>[21] ``āhuneyyo mesi hitānukampī, dhātā vidhātā casi  kāmapālo. <br/><br/>[22] tayī ^a^P5.0222^ea^ hutā rāja mahapphalā hi,  kāmena me ummadantiṃ paṭiccha.. <br/><br/>[40] 98^b^.^eb^ <br/><br/>[21] ``addhā hi sabbaṃ abhipāraka tvaṃ, dhammaṃ acārī mama  kattuputta. <br/><br/>[22] añño nu te ko idha sotthikattā, dvipado naro aruṇe  jīvaloke.. <br/><br/>[40] 99^b^.^eb^ <br/><br/>[21] ``tuvaṃ nu seṭṭho tvamanuttarosi, tvaṃ dhammagutto dhammavidū  sumedho. <br/><br/>[22] so dhammagutto cirameva jīva, dhammañca me desaya  dhammapāla.. <br/><br/>[40] 100^b^.^eb^ <br/><br/>[21] ``tadiṅgha abhipāraka, suṇohi vacanaṃ mama. <br/><br/>[22] dhammaṃ te desayissāmi, sataṃ āsevitaṃ ahaṃ.. <br/><br/>[40] 101^b^.^eb^ <br/><br/>[21] ``sādhu dhammarucī rājā, sādhu paññāṇavā naro. <br/><br/>[22] sādhu mittānamaddubbho, pāpassākaraṇaṃ sukhaṃ.. <br/><br/>[40] 102^b^.^eb^ <br/><br/>[21] ``akkodhanassa vijite, ṭhitadhammassa rājino. <br/><br/>[22] sukhaṃ manussā āsetha, sītacchāyāya saṅghare.. <br/><br/>[40] 103^b^.^eb^ <br/><br/>[21] ``na ^a^V5.0210^ea^ cāhametaṃ abhirocayāmi, kammaṃ asamekkhakataṃ  asādhu. <br/><br/>[22] ye vāpi ñatvāna sayaṃ karonti, upamā imā mayhaṃ tuvaṃ  suṇohi.. <br/><br/>[40] 104^b^.^eb^ <br/><br/>[21] ``gavaṃ ^a^M5.0234^ea^ ce taramānānaṃ, jimhaṃ  gacchati puṅgavo. <br/><br/>[22] sabbā tā jimhaṃ gacchanti, nette jimhaṃ gate sati.. <br/><br/>[40] 105^b^.^eb^ <br/><br/>[21] ``evameva manussesu, yo hoti seṭṭhasammato. <br/><br/>[27] so ce adhammaṃ carati, pageva itarā pajā. <br/><br/>[22] sabbaṃ raṭṭhaṃ dukhaṃ seti, rājā ce hoti adhammiko.. <br/><br/>[40] 106^b^.^eb^ <br/><br/>[21] ``gavaṃ ce taramānānaṃ, ujuṃ gacchati puṅgavo. <br/><br/>[22] sabbā gāvī ujuṃ yanti, nette ujuṃ gate sati.. <br/><br/>[40] 107^b^.^eb^ <br/><br/>[21] ``evameva manussesu, yo hoti seṭṭhasammato. <br/><br/>[27] so sace dhammaṃ carati, pageva itarā pajā. <br/><br/>[22] sabbaṃ raṭṭhaṃ sukhaṃ seti, rājā ce hoti dhammiko.. <br/><br/>[40] 108^b^.^eb^ <br/><br/>[21] ``na ^a^P5.0223^ea^ cāpāhaṃ adhammena,  amarattamabhipatthaye. <br/><br/>[22] imaṃ vā pathaviṃ sabbaṃ, vijetuṃ abhipāraka.. <br/><br/>[40] 109^b^.^eb^ <br/><br/>[21] ``yañhi kiñci manussesu, ratanaṃ idha vijjati. <br/><br/>[22] gāvo dāso hiraññañca, vatthiyaṃ haricandanaṃ.. <br/><br/>[40] 110^b^.^eb^ <br/><br/>[21] ``assitthiyo ratanaṃ maṇikañca, yañcāpi me  candimasūriyā abhipālayanti. <br/><br/>[22] na tassa hetu visamaṃ careyyaṃ, majjhe sivīnaṃ usabhomhi  jāto.. <br/><br/>[40] 111^b^.^eb^ <br/><br/>[21] ``netā hitā uggato raṭṭhapālo, dhammaṃ sivīnaṃ  apacāyamāno. <br/><br/>[22] so dhammamevānuvicintayanto, tasmā sake cittavase na  vatto.. <br/><br/>[40] 112^b^.^eb^ <br/><br/>[21] ``addhā ^a^V5.0211^ea^ tuvaṃ mahārāja, niccaṃ abyasanaṃ sivaṃ. <br/><br/>[22] karissasi ciraṃ rajjaṃ, paññā hi tava tādisī.. <br/><br/>[40] 113^b^.^eb^ <br/><br/>[21] ``etaṃ te anumodāma, yaṃ dhammaṃ nappamajjasi. <br/><br/>[22] dhammaṃ pamajja khattiyo, raṭṭhā cavati issaro.. <br/><br/>[40] 114^b^.^eb^ <br/><br/>[21] ``dhammaṃ ^a^M5.0235^ea^ cara mahārāja, mātāpitūsu  khattiya. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 115^b^.^eb^ <br/><br/>[21] ``dhammaṃ cara mahārāja, puttadāresu khattiya. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 116^b^.^eb^ <br/><br/>[21] ``dhammaṃ cara mahārāja, mittāmaccesu khattiya. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 117^b^.^eb^ <br/><br/>[21] ``dhammaṃ cara mahārāja, vāhanesu balesu ca. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 118^b^.^eb^ <br/><br/>[21] ``dhammaṃ cara mahārāja, gāmesu nigamesu ca. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 119^b^.^eb^ <br/><br/>[21] ``dhammaṃ cara mahārāja, raṭṭhesu janapadesu ca. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 120^b^.^eb^ <br/><br/>[21] ``dhammaṃ cara mahārāja, samaṇabrāhmaṇesu ca. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 121^b^.^eb^ <br/><br/>[21] ``dhammaṃ cara mahārāja, migapakkhīsu khattiya. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 122^b^.^eb^ <br/><br/>[21] ``dhammaṃ ^a^V5.0212^ea^ cara mahārāja, dhammo ciṇṇo sukhāvaho. <br/><br/>[22] idha dhammaṃ caritvāna, rāja saggaṃ gamissasi.. <br/><br/>[40] 123^b^.^eb^ <br/><br/>[21] ``dhammaṃ cara mahārāja, saindā devā sabrahmakā. <br/><br/>[22] suciṇṇena divaṃ pattā, mā dhammaṃ rāja pāmado''ti..<br/><br/>[03] tattha ^a^P5.0224^ea^ ^b^sabbāpī^eb^ti, janinda, ahametaṃ  ekakova paṭicchādetvā ānessāmi, tasmā ṭhapetvā mamañca tuvañca  aññā sabbāpi pajā imassa katassa ākāramattampi na jaññā na  jānissanti. ^b^bhusehī^eb^ti tāya saddhiṃ abhiramanto attano  taṇhāvanathaṃ bhusaṃ karohi vaḍḍhehi manorathaṃ pūrehi. ^b^sajāhī^eb^ti  manorathaṃ pana pūretvā sace te na ruccati, atha naṃ sajāhi mayhameva  paṭidehi. ^b^kammakara^eb^nti, samma abhipāraka, yo manusso pāpakaṃ  kammaṃ ^a^M5.0236^ea^ karonto, so pacchā mā idha aññe idaṃ  pāpakammaṃ maññiṃsu mā jānantūti maññati cinteti, ducintitametaṃ  tassa. kiṃkāraṇā? ^b^passanti bhūtāni karontameta^eb^nti ye ca  buddhā paccekabuddhā buddhaputtā iddhiyā yuttā, te ca naṃ passantiyeva.  ^b^na me piyā^eb^ti, samma abhipāraka, añño nu te koci ``idha  lokasmiṃ sakalāyapi pathaviyā na me ummādantī piyā''ti evaṃ  saddaheyya.<br/><br/>[03] ^b^sīhova selassa guha^eb^nti, mahārāja, sace tvaṃ taṃ idha na  ānesi, atha yathā sīho kilesapariḷāhe uppanne sīhapotikāya  vasanaṭṭhānaṃ maṇiguhaṃ upeti, evaṃ tassā vasanaṭṭhānaṃ gaccha, tattha attano  patthanaṃ pūrehīti. ^b^sukhapphala^eb^nti, samma abhipāraka, paṇḍitā  attano dukkhena phuṭṭhā samānā na sukhavipākadāyakakammaṃ pariccajanti,  sammohitā vāpi hutvā mohena mūḷhā sukhena mattā pāpakammaṃ nāma na  samācaranti. ^b^yathāsukhaṃ, sāmi, karohi kāma^eb^nti, sāmi  sivirāja, attano dāsiṃ paricārentassa garahā nāma natthi, tvaṃ  yathāsukhaṃ yathājjhāsayaṃ kāmaṃ karohi, attano icchaṃ pūrehīti.  ^b^na tena so jīvatī^eb^ti, samma abhipāraka, yo  ``issaromhī''ti pāpaṃ karoti, katvā ca kiṃ maṃ devamanussā  vakkhantīti na uttasati na ottappati, so tena kammena na ca  dīghakālaṃ jīvati, khippameva marati, devatāpi pana ``kiṃ imassa  pāparañño rajjena, varamassa vāḷukaghaṭaṃ gale bandhitvā maraṇa''nti  lāmakena cakkhunā olokenti.<br/><br/>[03] ^b^aññātaka^eb^nti, mahārāja, aññesaṃ santakaṃ tehi sāmikehi  padinnaṃ dānaṃ ye attano dhamme ^a^V5.0213^ea^ ṭhitā paṭicchanti, te tattha paṭicchakā  ca dāyakā ca sabbepi sukhapphalameva kammaṃ karonti. paṭiggāhake hi  paṭiggaṇhante taṃ dānaṃ dāyakassa mahantaṃ vipākaṃ detīti. ^b^yo  attadukkhenā^eb^ti, samma abhipāraka, yo attano dukkhena pīḷito taṃ  parassa dahati, attano sarīrato apanetvā parassa sarīre khipati,  parassa vā sukhena attano sukhaṃ dahati, parassa sukhaṃ gahetvā attani  pakkhipati, ``attano dukkhaṃ harissāmī''ti paraṃ dukkhitaṃ karoti,  ``attānaṃ sukhessāmī''ti paraṃ dukkhitaṃ karoti, ``attānaṃ  sukhessāmī''ti parassa sukhaṃ nāseti, na so dhammaṃ jānāti. yo  pana evaṃ jānāti ``yathevidaṃ mayhaṃ ^a^M5.0237^ea^ sukhadukkhaṃ,  tathā paresa''nti, sa vedi dhammaṃ jānāti nāmāti ayametissā  gāthāya attho.<br/><br/>[03] ^b^piyena te dammī^eb^ti piyena kāraṇabhūtena piyaṃ phalaṃ  patthento dammīti attho. ^b^piyaṃ labhantī^eb^ti saṃsāre saṃsarantā  piyameva labhanti. ^b^kāmahetuka^eb^nti, samma abhipāraka ^a^P5.0225^ea^,  kāmahetukaṃ ayuttaṃ katvā ``attānaṃ vadhissāmī''ti me  parivitakko uppajjati. ^b^mayha sati^eb^nti mama santakaṃ. ``mayha  satī''tipi pāṭho, mama santakāti evaṃ maññamāno sace tvaṃ taṃ na  kāmesīti attho. ^b^sabbajanassā^eb^ti sabbā seniyo  sannipātāpetvā tassa sabbajanassa ayaṃ mayhaṃ ahitāti  pariccajissāmi. ^b^tato avhayesī^eb^ti tato taṃ apariggahitattā  āneyyāsi. ^b^adūsiya^eb^nti anaparādhaṃ. ^b^katte^eb^ti tameva  aparena nāmena ālapati. so hi rañño hitaṃ karoti, tasmā  ``kattā''ti vuccati. ^b^na cāpi tyassā^eb^ti evaṃ akiccakārīti  nagare tava koci pakkhopi na bhaveyya.<br/><br/>[03] ^b^ninda^eb^nti na kevalaṃ upavādameva, sacepi maṃ koci  sammukhā nindissati vā pasaṃsissati vā, dosaṃ vā pana āropento  garahissati, tampāhaṃ nindaṃ pasaṃsaṃ garahañca sabbaṃ sahissāmi,  sabbametaṃ mama āgacchatūti vadati. ^b^tamhā^eb^ti yo ete  nindādayo na gaṇhāti, tamhā purisā issariyasaṅkhātā sirī ca  paññāsaṅkhātā lakkhī ca thalaṭṭhānato suvuṭṭhisaṅkhāto āpo viya  apeti na patiṭṭhātīti. ^b^etto^eb^ti ito mama tassā  pariccattakāraṇā. ^b^dhammātisārañcā^eb^ti dhammaṃ atikkamitvā pavattaṃ  akusalaṃ vā yaṃ kiñci hoti. ^b^paccuttarissāmī^eb^ti  sampaṭicchissāmi dhārayissāmi. ^b^thāvarānaṃ tasāna^eb^nti yathā  mahāpathavī khīṇāsavānañca puthujjanānañca kiñci sampaṭicchati sabbaṃ  adhivāseti, tathevāhampi sabbametaṃ sampaṭicchissāmi  adhivāsessāmīti dīpeti. ^b^ekovima^eb^nti ahaṃ ekova imampi  attano dukkhabhāraṃ hārayissāmi dhārayissāmi vahissāmi.  ^b^dhamme ṭhito^eb^ti vinicchayadhamme paveṇidhamme tividhasucaritadhamme  ca ṭhito hutvā.<br/><br/>[03] ^b^saggūpaga^eb^nti ^a^V5.0214^ea^, deva, puññakammaṃ nāmetaṃ saggūpagaṃ hoti.  ^b^yaññe dhana^eb^nti yaññadhanaṃ, ayameva vā pāṭho. ^b^sakhā^eb^ti  ummādantīpi mama sahāyikā, tvampi ^a^M5.0238^ea^ sahāyako.  ^b^pitaro^eb^ti brahmāno. ^b^sabbe^eb^ti na kevalaṃ devabrahmānova,  sabbe raṭṭhavāsinopi maṃ passatha, ``bho, sahāyakassa bhariyā  sahāyikā iminā gehe katā''ti nindeyyuṃ. ^b^na hetadhamma^eb^nti na  hi etaṃ adhammikaṃ. ^b^yaṃ te mayā^eb^ti yasmā mayā sā tuyhaṃ  dinnā, tasmā etaṃ adhammoti na vadissanti. ^b^sata^eb^nti  santānaṃ buddhādīnaṃ khantimettābhāvanāsīlācārasaṅkhātāni dhammāni  suvaṇṇitāni samuddavelāva duraccayāni, tasmā yathā samuddo velaṃ  nātikkamati, evamahampi sīlavelaṃ nātikkamissāmīti vadati.<br/><br/>[03] ^b^āhuneyyo mesī^eb^ti, mahārāja, tvaṃ mama  āhunapāhunasakkārassānucchaviko. ^b^dhātā vidhātā casi  kāmapālo^eb^ti tvaṃ mama, deva, dhāraṇato dhātā issariyasukhassa  vidahanato vidhātā icchitapatthitānaṃ ^a^P5.0226^ea^ kāmānaṃ  pālanato kāmapālo. ^b^tayī hutā^eb^ti tuyhaṃ dinnā. ^b^kāmena  me^eb^ti mama kāmena mama patthanāya ummādantiṃ paṭicchāti evaṃ  abhipārako rañño deti. rājā ``na mayhaṃ attho''ti paṭikkhipati.  bhūmiyaṃ patitaṃ sākuṇikapacchiṃ piṭṭhipādena paharitvā aṭaviyaṃ  khipantā viya ubhopi naṃ jahanteva. idāni rājā puna akathanatthāya  taṃ santajjento ^b^``addhā hī''^eb^ti gāthamāha. tattha  ^b^kattuputtā^eb^ti pitāpissa kattāva, tena naṃ evaṃ ālapati. idaṃ  vuttaṃ hoti -- addhā tvaṃ ito pubbe mayhaṃ sabbadhammaṃ acari, hitameva  vuḍḍhimeva akāsi, idāni pana paṭipakkho hutvā bahuṃ kathesi, ``mā  evaṃ vippalapasi, añño nu te dvipado naro, ko idha jīvaloke  aruṇeyeva sotthikattā, sace hi ahaṃ viya añño rājā tava bhariyāya  paṭibaddhacitto abhavissa, antoaruṇeyeva tava sīsaṃ chindāpetvā taṃ  attano ghare kareyya, ahaṃ pana akusalabhayeneva na karomi, tuṇhī  hohi, na me etāya attho''ti taṃ santajjesi.<br/><br/>[03] so taṃ sutvā puna kiñci vattuṃ asakkonto rañño thutivasena  ^b^``tuvaṃ nū''^eb^ti gāthamāha. tassattho -- mahārāja, tvaññeva  sakalajambudīpe sabbesaṃ narindānaṃ ^b^seṭṭho,^eb^ tvaṃ ^b^anuttaro,^eb^ tvaṃ  vinicchayadhammapaveṇidhammasucaritadhammānaṃ gopāyanena ^b^dhammagutto,^eb^  tesaṃ viditattā ^b^dhammavidū^eb^ tvaṃ ^b^sumedho,^eb^ so tvaṃ yaṃ dhammaṃ  gopesi, teneva gutto cīraṃ jīva, dhammañca me desehi dhammapālaka,  dhammagopaka, rājavarāti.<br/><br/>[03] atha ^a^M5.0239^ea^ rājā dhammaṃ desento  ^b^``tadiṅghā''^eb^tiādimāha. tattha ^b^iṅghā^eb^ti codanatthe  nipāto, yasmā ^a^V5.0215^ea^ maṃ tvaṃ codesi, tasmāti attho. ^b^sata^eb^nti  buddhādīhi sappurisehi āsevitaṃ. ^b^sādhū^eb^ti sundaro pasattho.  vinicchayapaveṇisucaritadhamme rocetīti ^b^dhammaruci^eb^. tādiso  hi jīvitaṃ jahantopi akiccaṃ na karoti, tasmā sādhu.  ^b^paññāṇavā^eb^ti ñāṇasampanno. ^b^mittānamaddubbho^eb^ti mittassa  adussanabhāvo. ^b^ṭhitadhammassā^eb^ti patiṭṭhitatividhadhammassa.  ^b^āsethā^eb^ti āseyyuṃ nisīdeyyuṃ. desanāsīsameva cetaṃ, cattāropi  iriyāpathe sukhaṃ kappeyyunti ayaṃ panettha attho.  ^b^sītacchāyāyā^eb^ti puttadārañātimittānaṃ sītalāya chāyāya.  ^b^saṅghare^eb^ti sakaghare, attano geheti attho.  adhammabalidaṇḍādīhi anupaddutā sukhaṃ vaseyyunti dasseti. ^b^na  cāhameta^eb^nti, samma abhipāraka, yametaṃ asamekkhitvā kataṃ  asādhukammaṃ, etaṃ ahaṃ na rocayāmi. ^b^ye vāpi ñatvānā^eb^ti ye  vā pana rājāno ñatvā tuletvā tīretvā sayaṃ karonti, tesāhaṃ kammaṃ  rocemīti adhippāyo. ^b^upamā imā^eb^ti imasmiṃ panatthe tvaṃ mayhaṃ  imā dve upamā suṇohi.<br/><br/>[03] ^b^jimha^eb^nti vaṅkaṃ. ^b^nette^eb^ti yo gāviyo neti,  tasmiṃ jeṭṭhakausabhe. ^b^pagevā^eb^ti tasmiṃ adhammaṃ carante itarā pajā  pageva carati, ativiya karotīti attho. ^b^dhammiko^eb^ti cattāri  agatigamanāni pahāya dhammena rajjaṃ kārento. ^b^amaratta^eb^nti  devattaṃ. ^b^ratana^eb^nti saviññāṇakāviññāṇakaratanaṃ.  ^b^vatthiya^eb^nti kāsikavatthameva. ^b^assitthiyo^eb^ti  vātasamagatiassepi uttamarūpadharā itthiyopi. ^b^ratanaṃ  maṇikañcā^eb^ti sattavidharatanañca mahagghabhaṇḍakañca.  ^b^abhipālayantī^eb^ti ^a^P5.0227^ea^ ālokaṃ karontā  rakkhanti. ^b^na tassā^eb^ti tassa cakkavattirajjassapi hetu na  visamaṃ careyyaṃ. ^b^usabhomhī^eb^ti yasmā ahaṃ sivīnaṃ majjhe  jeṭṭhakarājā hutvā jāto, tasmā cakkavattirajjakāraṇampi na visamaṃ  carāmīti attho. ^b^netā^eb^ti mahājanaṃ kusale patiṭṭhāpetvā  devanagaraṃ netā, hitakaraṇena tassa ^b^hitā,^eb^ ``sivirājā kira  dhammacārī''ti sakalajambudīpe ñātattā ^b^uggato,^eb^ samena  raṭṭhapālanato ^b^raṭṭhapālo. apacāyamāno^eb^ti sivīnaṃ porāṇakarājūnaṃ  paveṇidhammaṃ apacāyamāno. ^b^so^eb^ti so ahaṃ tameva dhammaṃ  anuvicintayanto tasmā tena kāraṇena attano cittassa vase na  vattāmi.<br/><br/>[03] evaṃ ^a^M5.0240^ea^ mahāsattassa dhammakathaṃ sutvā  abhipārako thutiṃ karonto ^b^``addhā''^eb^tiādimāha.  ^b^nappamajjasī^eb^ti attanā kathitadhammaṃ nappamajjasi tattheva vattesi.  ^b^dhammaṃ pamajjā^eb^ti dhammaṃ pamussitvā agativasena gantvā. evaṃ  so tassa thutiṃ katvā ^b^``dhammaṃ carā''^eb^ti dhammacariyāya  niyyojento uttaripi dasa ovādagāthā abhāsi. tāsamattho heṭṭhā  ^b^tesakuṇajātake^eb^ (jā0 2.17.1 ādayo) vaṇṇitova.<br/><br/>[03] evaṃ ^a^V5.0216^ea^ abhipārakasenāpatinā rañño dhamme desite rājā  ummādantiyā paṭibaddhacittaṃ vinodesi.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne so bhikkhu sotāpattiphale patiṭṭhāsi.  tadā sunandasārathi ānando ahosi, abhipārako sāriputto,  ummādantī uppalavaṇṇā, sesaparisā buddhaparisā, sivirājā ahameva  ahosinti. <br/><br/>[06] ummādantījātakavaṇṇanā dutiyā. 


volume: 113
item: 7
title: [] . niḷinikājātakavaṇṇanā^[] . ummādantījātakavaṇṇanā^[] . mahābodhijātakavaṇṇanā^^
content:
  [03] ^b^kiṃ nu daṇḍaṃ kimajina^eb^nti idaṃ satthā jetavane viharanto  paññāpāramiṃ ārabbha kathesi. vatthu ^b^mahāumaṅgajātake^eb^ (jā0  2.22.590 ādayo) āvi bhavissati. tadā pana satthā ``na,  bhikkhave, idāneva, pubbepi tathāgato paññavā  parappavādappamaddanoyevā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto kāsiraṭṭhe  asītikoṭivibhavassa udiccabrāhmaṇamahāsālassa kule nibbatti,  ``bodhikumāro''tissa nāmaṃ kariṃsu. so vayappatto takkasilāyaṃ  uggahitasippo paccāgantvā agāramajjhe vasanto aparabhāge kāme pahāya  himavantapadesaṃ pavisitvā paribbājakapabbajjaṃ pabbajitvā ^a^P5.0228^ea^  tattheva vanamūlaphalāhāro ciraṃ vasitvā vassārattasamaye  himavantā oruyha cārikaṃ caranto anupubbena bārāṇasiṃ patvā  rājuyyāne vasitvā punadivase paribbājakasāruppena nagare bhikkhāya  caranto rājadvāraṃ pāpuṇi ^a^M5.0241^ea^ tamenaṃ sīhapañjare ṭhito  rājā disvā tassa upasame pasīditvā taṃ attano bhavanaṃ pavesetvā  rājapallaṅke nisīdāpetvā katapaṭisanthāro thokaṃ dhammakathaṃ sutvā  nānaggarasabhojanaṃ dāpesi. mahāsatto bhattaṃ gahetvā cintesi --  ``idaṃ rājakulaṃ nāma bahudosaṃ bahupaccāmittaṃ hoti, ko nu kho mama  uppannaṃ bhayaṃ nittharissatī''ti. so avidūre ṭhitaṃ rājavallabhaṃ ekaṃ  piṅgalasunakhaṃ disvā mahantaṃ bhattapiṇḍaṃ gahetvā tassa dātukāmatākāraṃ  dassesi. rājā ñatvā sunakhassa bhājanaṃ āharāpetvā bhattaṃ gāhāpetvā  dāpesi. mahāsattopi tassa datvā bhattakiccaṃ niṭṭhapesi. rājāpissa  paṭiññaṃ gahetvā antonagare rājuyyāne paṇṇasālaṃ kāretvā  pabbajitaparikkhāre ^a^V5.0217^ea^ datvā taṃ tattha vāsāpesi, devasikañcassa dve tayo  vāre upaṭṭhānaṃ agamāsi. bhojanakāle pana mahāsatto niccaṃ  rājapallaṅkeyeva nisīditvā rājabhojanameva bhuñjati. evaṃ dvādasa  saṃvaccharāni atītāni.<br/><br/>[03] tassa pana rañño pañca amaccā atthañca dhammañca anusāsanti.  tesu eko ahetukavādī, eko issarakatavādī, eko pubbekatavādī,  eko ucchedavādī, eko khattavijjavādī. tesu ahetukavādī ``ime  sattā saṃsārasuddhikā''ti mahājanaṃ uggaṇhāpesi. issarakatavādī  ``ayaṃ loko issaranimmito''ti mahājanaṃ uggaṇhāpesi.  pubbekatavādī ``imesaṃ sattānaṃ sukhaṃ vā dukkhaṃ vā uppajjamānaṃ  pubbekateneva uppajjatī''ti mahājanaṃ uggaṇhāpesi. ucchedavādī  ``ito paralokaṃ gato nāma natthi, ayaṃ loko ucchijjatī''ti  mahājanaṃ uggaṇhāpesi. khattavijjavādī ``mātāpitaropi māretvā  attanova attho kātabbo''ti mahājanaṃ uggaṇhāpesi. te rañño  vinicchaye niyuttā lañjakhādakā ^a^P5.0229^ea^ hutvā assāmikaṃ  sāmikaṃ, sāmikaṃ assāmikaṃ karonti.<br/><br/>[03] athekadivasaṃ eko puriso kūṭaṭṭaparājito mahāsattaṃ bhikkhāya  carantaṃ rājagehaṃ pavisantaṃ disvā vanditvā, ``bhante, tumhe rājagehe  bhuñjamānā vinicchayāmacce lañjaṃ gahetvā lokaṃ vināsente kasmā  ajjhupekkhatha, idāni pañcahi amaccehi kūṭaṭṭakārakassa hatthato lañjaṃ  gahetvā sāmikova samāno assāmiko kato''ti paridevi. so  ^a^M5.0242^ea^ tasmiṃ kāruññavasena vinicchayaṃ gantvā dhammena  vinicchinitvā sāmikaññeva sāmikaṃ akāsi. mahājano  ekappahāreneva mahāsaddena sādhukāraṃ adāsi. rājā taṃ saddaṃ sutvā  ``kiṃsaddo nāmāya''nti pucchitvā tamatthaṃ sutvā katabhattakiccaṃ  mahāsattaṃ upanisīditvā pucchi -- ``bhante, ajja kira vo aṭṭo  vinicchito''ti. ``āma, mahārājā''ti. ``bhante, tumhesu  vinicchinantesu mahājanassa vuḍḍhi bhavissati, ito paṭṭhāya tumheva  vinicchinathā''ti. ``mahārāja, mayaṃ pabbajitā nāma, netaṃ kammaṃ  amhākaṃ kamma''nti. ``bhante, mahājane kāruññena kātuṃ vaṭṭati,  tumhe sakaladivasaṃ mā vinicchinatha, uyyānato pana idhāgacchantā  vinicchayaṭṭhānaṃ gantvā pātova cattāro aṭṭe vinicchinatha, bhutvā  uyyānaṃ gacchantā cattāro, evaṃ mahājanassa vuḍḍhi bhavissatī''ti.  so tena punappunaṃ yāciyamāno ``sādhū''ti sampaṭicchitvā tato  paṭṭhāya tathā akāsi.<br/><br/>[03] kūṭaṭṭakārakā okāsaṃ na labhiṃsu. tepi amaccā lañjaṃ  alabhantā duggatā hutvā cintayiṃsu ^a^V5.0218^ea^ -- ``bodhiparibbājakassa  vinicchinanakālato paṭṭhāya mayaṃ kiñci na labhāma, handa naṃ  `rājaveriko'ti vatvā rañño antare paribhinditvā mārāpessāmā''ti.  te rājānaṃ upasaṅkamitvā, ``mahārāja, bodhiparibbājako tumhākaṃ  anatthakāmo''ti vatvā asaddahantena raññā ``sīlavā esa  ñāṇasampanno, na evaṃ karissatī''ti vutte, ``mahārāja, tena  sakalanagaravāsino attano hatthe katvā kevalaṃ amheyeva pañca ^a^P5.0230^ea^  jane kātuṃ na sakkā, sace amhākaṃ vacanaṃ na saddahatha, tassa  idhāgamanakāle parisaṃ olokethā''ti āhaṃsu. rājā ``sādhū''ti  sīhapañjare ṭhito taṃ āgacchantaṃ olokento parivāraṃ disvā attano  aññāṇena aṭṭakārakamanusse ``tassa parivārā''ti maññamāno  bhijjitvā te amacce pakkosāpetvā ``kinti karomā''ti pucchi.  ``gaṇhāpetha naṃ, devā''ti. ``oḷārikaṃ aparādhaṃ apassantā kathaṃ  gaṇhāmā''ti. ``tena hi, mahārāja, pakatiparihāramassa hāpetha, taṃ  parihāyantaṃ disvā paṇḍito paribbājako kassaci anārocetvā  sayameva palāyissatī''ti.<br/><br/>[03] rājā ``sādhū''ti vatvā anupubbena tassa parihāraṃ parihāpesi.  paṭhamadivasaṃ tāva naṃ tucchapallaṅkeyeva nisīdāpesuṃ. so tucchapallaṅkaṃ  disvāva ^a^M5.0243^ea^ rañño paribhinnabhāvaṃ ñatvā sayameva  uyyānaṃ gantvā taṃ divasameva pakkamitukāmo hutvāpi ``ekantena ñatvā  pakkamissāmī''ti na pakkāmi. athassa punadivase tucchapallaṅke  nisinnassa raññopakatibhattañca aññañca gahetvā missakabhattaṃ adaṃsu.  tatiyadivase mahātalaṃ pavisituṃ adatvā sopānasīseyeva ṭhapetvā  missakabhattaṃ adaṃsu. so tampi ādāya uyyānaṃ gantvā bhattakiccaṃ  akāsi. catutthadivase heṭṭhāpāsāde ṭhapetvā kaṇājakabhattaṃ adaṃsu.  so tampi gahetvā uyyānaṃ gantvā bhattakiccaṃ akāsi. rājā amacce  pucchi -- ``bodhiparibbājako sakkāre parihāpitepi na pakkamati,  kinti naṃ karomā''ti? ``deva, na so bhattatthāya carati,  chattatthāya pana carati. sace bhattatthāya careyya, paṭhamadivasaṃyeva  palāyeyyā''ti. ``idāni kiṃ karomā''ti? ``sve ghātāpetha naṃ,  mahārājā''ti. so ``sādhū''ti tesaññeva hatthe khagge ṭhapetvā  ``sve antaradvāre ṭhatvā pavisantassevassa sīsaṃ chinditvā  khaṇḍākhaṇḍikaṃ katvā kañci ajānāpetvā vaccakuṭiyaṃ pakkhipitvā  nhatvā āgaccheyyāthā''ti āha. te ``sādhū''ti sampaṭicchitvā  ``sve āgantvā evaṃ karissāmā''ti aññamaññaṃ ^a^P5.0231^ea^  vicāretvā evaṃ attano nivesanaṃ agamaṃsu.<br/><br/>[03] rājāpi sāyaṃ bhuttabhojano sirisayane nipajjitvā mahāsattassa  guṇe anussari. athassa tāvadeva soko uppajji, sarīrato sedā  mucciṃsu, sayane assāsaṃ alabhanto aparāparaṃ ^a^V5.0219^ea^ parivatti. athassa  aggamahesī upanipajji, so tāya saddhiṃ sallāpamattampi na kari.  atha naṃ sā ``kiṃ nu kho, mahārāja, sallāpamattampi na karotha, api  nu kho me koci aparādho atthī''ti pucchi. ``natthi devi,  apica kho bodhiparibbājako kira amhākaṃ paccatthiko jātoti  tassa sve ghātanatthāya pañca amacce āṇāpesiṃ, te pana naṃ māretvā  khaṇḍākhaṇḍikaṃ katvā vaccakūpe pakkhipissanti, so pana amhākaṃ  dvādasa saṃvaccharāni bahuṃ dhammaṃ desesi, ekāparādhopissa mayā  paccakkhato na diṭṭhapubbo, parapattiyena hutvā tassa mayā vadho  āṇatto, tena kāraṇena socāmī''ti. atha naṃ sā ``sace te deva  so paccatthiko jāto, taṃ ghātento kiṃ socasi, paccatthikaṃ nāma  puttampi ghātetvā attano sotthibhāvo kātabbova, mā socitthā''ti  assāsesi. so tassā vacanena paṭiladdhassāso niddaṃ okkami.<br/><br/>[03] tasmiṃ ^a^M5.0244^ea^ khaṇe koleyyako piṅgalasunakho taṃ  kathaṃ sutvā ``sve mayā attano balenassa jīvitaṃ dātuṃ vaṭṭatī''ti  cintetvā punadivase pātova pāsādā oruyha mahādvāraṃ āgantvā  ummāre sīsaṃ katvā mahāsattassa āgamanamaggaṃ olokentova nipajji.  tepi amaccā pātova khaggahatthā āgantvā dvārantare aṭṭhaṃsu.  bodhisattopi velaṃ sallakkhetvā uyyānā nikkhamma rājadvāraṃ āgañchi.  atha naṃ sunakho disvā mukhaṃ vivaritvā catasso dāṭhā dassetvā  ``kiṃ tvaṃ, bhante, jambudīpatale aññattha bhikkhaṃ na labhasi, amhākaṃ  rājā tava māraṇatthāya pañca amacce khaggahatthe dvārantare ṭhapesi, mā  tvaṃ nalāṭena maccuṃ gahetvā āgami, sīghaṃ pakkamā''ti mahāsaddena  viravi. so sabbarutaññutāya tamatthaṃ ñatvā tatova nivattitvā  uyyānaṃ gantvā ^a^P5.0232^ea^ pakkamanatthāya parikkhāre ādiyi.  rājā sīhapañjare ṭhito taṃ āgacchantaṃ gacchantañca disvā ``sace  ayaṃ mama paccatthiko bhaveyya, uyyānaṃ gantvā balaṃ sannipātāpetvā  kammasajjo bhavissati. no ce, attano parikkhāre gahetvā  gamanasajjo bhavissati, jānissāmi tāvassa kiriya''nti uyyānaṃ  gantvā mahāsattaṃ attano parikkhāre ādāya ``gamissāmī''ti  paṇṇasālato nikkhantaṃ caṅkamanakoṭiyaṃ disvāva vanditvā ekamantaṃ  ṭhito paṭhamaṃ gāthamāha -- <br/><br/>[40] 124^b^.^eb^ <br/><br/>[21] ``kiṃ nu daṇḍaṃ kimajinaṃ, kiṃ chattaṃ kimupāhanaṃ. <br/><br/>[27] kimaṅkusañca pattañca, saṅghāṭiñcāpi brāhmaṇa. <br/><br/>[22] taramānarūpohāsi, kiṃ nu patthayase disa''nti..<br/><br/>[03] tassattho ^a^V5.0220^ea^ -- bhante, pubbe tvaṃ amhākaṃ gharaṃ āgacchanto  daṇḍādīni na gaṇhāsi, ajja pana kena kāraṇena daṇḍañca ajinañca  chattūpāhanañca mattikapasibbakolambanāṅkusañca mattikapattañca  saṅghāṭiñcāti sabbepime parikkhāre taramānarūpo gaṇhāsi, kataraṃ nu  disaṃ patthesi, kattha gantukāmosīti pucchi.<br/><br/>[03] taṃ sutvā mahāsatto ``ayaṃ attanā katakammaṃ na jānātīti  maññati, jānāpessāmi na''nti dve gāthā abhāsi -- <br/><br/>[40] 125^b^.^eb^ <br/><br/>[21] ``dvādasetāni vassāni, vusitāni tavantike. <br/><br/>[22] nābhijānāmi soṇena, piṅgalenābhikūjitaṃ.. <br/><br/>[40] 126^b^.^eb^ <br/><br/>[21] ``svāyaṃ ^a^M5.0245^ea^ dittova nadati, sukkadāṭhaṃ  vidaṃsayaṃ. <br/><br/>[22] tava sutvā sabhariyassa, vītasaddhassa maṃ patī''ti..<br/><br/>[03] tattha ^b^abhikūjita^eb^nti etena tava sunakhena evaṃ  mahāviravena viravitaṃ na jānāmi. ^b^ditto vā^eb^ti dappito viya.  ^b^sabhariyassā^eb^ti tava sabhariyassa mama māraṇatthāya pañcannaṃ  amaccānaṃ āṇattabhāvaṃ kathentassa sutvā ``kiṃ tvaṃ aññattha bhikkhaṃ na  labhasi, raññā te vadho āṇatto, idha māgacchī''ti dittova nadati.  ^b^vītasaddhassa maṃ patī^eb^ti mamantare vigatasaddhassa tava vacanaṃ sutvā  eva nadatīti āha.<br/><br/>[03] tato rājā attano dosaṃ sampaṭicchitvā taṃ khamāpento catutthaṃ  gāthamāha -- <br/><br/>[40] 127^b^.^eb^ <br/><br/>[21] ``ahu ^a^P5.0233^ea^ esa kato doso, yathā  bhāsasi brāhmaṇa. <br/><br/>[22] esa bhiyyo pasīdāmi, vasa brāhmaṇa māgamā''ti..<br/><br/>[03] tattha ^b^bhiyyo^eb^ti saccaṃ mayā evaṃ āṇattaṃ, ayaṃ me doso,  esa panāhaṃ idāni adhikataraṃ tayi pasīdāmi, idheva vasa, mā  aññattha gamīti.<br/><br/>[03] taṃ sutvā mahāsatto, ``mahārāja, paṇḍitā nāma tādisena  parapattiyena apaccakkhakārinā saddhiṃ na vasantī''ti vatvā tassa  anācāraṃ pakāsento āha -- <br/><br/>[40] 128^b^.^eb^ <br/><br/>[21] ``sabbaseto ^a^V5.0221^ea^ pure āsi, tatopi sabalo ahu. <br/><br/>[22] sabbalohitako dāni, kālo pakkamituṃ mama.. <br/><br/>[40] 129^b^.^eb^ <br/><br/>[21] ``abbhantaraṃ pure āsi, tato majjhe tato bahi. <br/><br/>[22] purā niddhamanā hoti, sayameva vajāmahaṃ.. <br/><br/>[40] 130^b^.^eb^ <br/><br/>[21] ``vītasaddhaṃ na seveyya, upadānaṃvanodakaṃ. <br/><br/>[22] sacepi naṃ anukhaṇe, vāri kaddamagandhikaṃ.. <br/><br/>[40] 131^b^.^eb^ <br/><br/>[21] ``pasannameva seveyya, appasannaṃ vivajjaye. <br/><br/>[22] pasannaṃ payirupāseyya, rahadaṃvudakatthiko.. <br/><br/>[40] 132^b^.^eb^ <br/><br/>[21] ``bhaje bhajantaṃ purisaṃ, abhajantaṃ na bhajjaye. <br/><br/>[22] asappurisadhammo so, yo bhajantaṃ na bhajjati.. <br/><br/>[40] 133^b^.^eb^ <br/><br/>[21] ``yo ^a^M5.0246^ea^ bhajantaṃ na bhajati, sevamānaṃ  na sevati. <br/><br/>[22] sa ve manussapāpiṭṭho, migo sākhassito yathā.. <br/><br/>[40] 134^b^.^eb^ <br/><br/>[21] ``accābhikkhaṇasaṃsaggā, asamosaraṇena ca. <br/><br/>[22] etena mittā jīranti, akāle yācanāya ca.. <br/><br/>[40] 135^b^.^eb^ <br/><br/>[21] ``tasmā nābhikkhaṇaṃ gacche, na ca gacche cirāciraṃ. <br/><br/>[22] kālena yācaṃ yāceyya, evaṃ mittā na jīyare.. <br/><br/>[40] 136^b^.^eb^ <br/><br/>[21] ``aticiraṃ nivāsena, piyo bhavati appiyo. <br/><br/>[22] āmanta kho taṃ gacchāma, purā te homa appiyā''ti.. <br/><br/>[01] tattha ^b^sabbaseto^eb^ti, mahārāja, paṭhamameva tava  nivesane mama odano sabbaseto ahosi, yaṃ tvaṃ bhuñjasi, tameva  dāpesīti attho. ^b^tato^eb^ti tato pacchā paribhedakānaṃ vacanaṃ  gahetvā tava mayi virattakāle ^b^sabalo^eb^ missakodano jāto.  ^b^dānī^eb^ti idāni sabbalohitako jāto. ^b^kālo^eb^ti  aguṇaññussa ^a^V5.0222^ea^ tava santikā idāni mama pakkamituṃ kālo.  ^b^abbhantara^eb^nti paṭhamaṃ mama abbhantaraṃ ^a^P5.0234^ea^ āsanaṃ  āsi, alaṅkatamahātalamhi ussitasetacchatte rājapallaṅkeyeva maṃ  nisīdāpesuṃ. ^b^majjhe^eb^ti sopānamatthake. ^b^purā niddhamanā  hotī^eb^ti yāva gīvāyaṃ gahetvā nikkaḍḍhanā na hoti.<br/><br/>[03] ^b^anukhaṇe^eb^ti sacepi anudakaṃ udapānaṃ patto puriso udakaṃ  apassanto kalalaṃ viyūhitvā anukhaṇeyya, tathāpi taṃ vāri  kaddamagandhikaṃ bhaveyya, amanuññatāya na piveyya, tatheva vītasaddhaṃ  payirupāsantena laddhapaccayāpi parittā ceva lūkhā ca, amanuññā  aparibhogārahāti attho. ^b^pasanna^eb^nti patiṭṭhitasaddhaṃ.  ^b^rahada^eb^nti gambhīraṃ mahārahadaṃ. ^b^bhajanta^eb^nti attānaṃ  bhajantameva bhajeyya. ^b^abhajanta^eb^nti paccatthikaṃ. ^b^na  bhajjaye^eb^ti na bhajeyya. ^b^na bhajjatī^eb^ti yo puriso attānaṃ  bhajantaṃ hitacittaṃ puggalaṃ na bhajati, so asappurisadhammo nāmāti.  ^b^manussapāpiṭṭho^eb^ti manussalāmako patikuṭṭho sabbapacchimako.  ^b^sākhassito^eb^ti makkaṭo.<br/><br/>[03] ^b^accābhikkhaṇasaṃsaggā^eb^ti ^a^M5.0247^ea^ ativiya  abhiṇhasaṃsaggena. ^b^akāle^eb^ti ayuttappattakāle parassa piyabhaṇḍaṃ  yācanāya mittā jīranti nāma, tvampi aticiraṃ nivāsena mayi  mittiṃ bhindi. ^b^tasmā^eb^ti yasmā accābhikkhaṇasaṃsaggena  asamosaraṇena ca mittā jīranti, tasmā. ^b^cirācira^eb^nti  cirakālaṃ vītināmetvā ciraṃ na gacche na upasaṅkameyya.  ^b^yāca^eb^nti yācitabbaṃ bhaṇḍakaṃ yuttakāle yāceyya. ^b^na  jīyare^eb^ti evaṃ mittā na jīranti. ^b^purā te homa appiyā^eb^ti  yāva tava appiyā na homa, tāva āmantetvāva taṃ gacchāmāti.<br/><br/>[03] rājā āha -- <br/><br/>[40] 137^b^.^eb^ <br/><br/>[21] ``evaṃ ce yācamānānaṃ, añjaliṃ nāvabujjhasi. <br/><br/>[27] paricārakānaṃ sataṃ, vacanaṃ na karosi no. <br/><br/>[22] evaṃ taṃ abhiyācāma, puna kayirāsi pariyāya''nti..<br/><br/>[03] tattha ^b^nāvabujjhasī^eb^ti sace, bhante, evaṃ yācantena mayā  kataṃ añjaliṃ na jānāsi, na paṭiggaṇhasīti attho.  ^b^pariyāya^eb^nti puna idhāgamanāya ekavāraṃ kareyyāsīti yācati.<br/><br/>[03] bodhisatto āha -- <br/><br/>[40] 138^b^.^eb^ <br/><br/>[21] ``evaṃ ^a^V5.0223^ea^ ce no viharataṃ, antarāyo na hessati. <br/><br/>[27] tuyhaṃ vāpi mahārāja, mayhaṃ vā raṭṭhavaddhana. <br/><br/>[22] appeva nāma passema, ahorattānamaccaye''ti..<br/><br/>[03] tattha ^b^evaṃ ce no^eb^ti sace, mahārāja, evaṃ nānā hutvā  viharantānaṃ amhākaṃ antarāyo na hessati, tuyhaṃ vā mayhaṃ vā jīvitaṃ  pavattissatīti dīpeti. ^b^passemā^eb^ti api nāma passeyyāma.<br/><br/>[03] evaṃ ^a^P5.0235^ea^ vatvā mahāsatto rañño dhammaṃ desetvā  ``appamatto hohi, mahārājā''ti vatvā uyyānā nikkhamitvā  ekasmiṃ sabhāgaṭṭhāne bhikkhāya caritvā bārāṇasito nikkhamma  anupubbena himavantokāsameva gantvā kiñci kālaṃ vasitvā puna  otaritvā ekaṃ paccantagāmaṃ nissāya araññe vasi. tassa pana  gatakālato paṭṭhāya te amaccā puna vinicchaye nisīditvā vilopaṃ  karontā cintayiṃsu -- ``sace mahābodhiparibbājako punāgamissati,  jīvitaṃ no natthi, kiṃ nu khvassa anāgamanakāraṇaṃ kareyyāmā''ti.  atha ^a^M5.0248^ea^ nesaṃ etadahosi -- ``ime sattā  paṭibaddhaṭṭhānaṃ nāma jahituṃ na sakkonti, kiṃ nu khvassa idha  paṭibaddhaṭṭhāna''nti. tato ``rañño aggamahesī''ti ñatvā ``ṭhānaṃ  kho panetaṃ vijjati, yaṃ so imaṃ nissāya āgaccheyya, paṭikacceva naṃ  mārāpessāmā''ti te rājānaṃ etadavocuṃ -- ``deva, imasmiṃ divase  nagare ekā kathā sūyatī''ti. ``kiṃ kathā nāmā''ti?  ``mahābodhiparibbājako ca kira devī ca aññamaññaṃ  sāsanapaṭisāsanaṃ pesentī''ti. ``kinti katvā''ti? tena kira  deviyā pesitaṃ ``sakkā nu kho attano balena rājānaṃ mārāpetvā mama  setacchattaṃ dātu''nti. tāyapissa pesitaṃ ``rañño māraṇaṃ nāma mama  bhāro, mahābodhiparibbājako khippaṃ āgacchatū''ti rājā tesaṃ punappunaṃ  kathentānaṃ saddahitvā ``idāni kiṃ kattabba''nti pucchitvā ``deviṃ  māretuṃ vaṭṭatī''ti vutte anupaparikkhitvāva ``tena hi naṃ tumheva  māretvā khaṇḍākhaṇḍikaṃ chinditvā vaccakūpe khipathā''ti āha. te  tathā kariṃsu. tassā māritabhāvo sakalanagare pākaṭo ahosi.<br/><br/>[03] athassā cattāro puttā ``iminā no niraparādhā mātā  māritā''ti rañño paccatthikā ahesuṃ. rājā mahābhayappatto ahosi.  mahāsatto paramparāya taṃ pavattiṃ sutvā cintesi -- ``ṭhapetvā maṃ  añño te kumāre saññāpetvā pitaraṃ khamāpetuṃ samattho nāma natthi,  rañño ca jīvitaṃ dassāmi, kumāre ca pāpato mocessāmī''ti. so  punadivase paccantagāmaṃ pavisitvā ^a^V5.0224^ea^ manussehi dinnaṃ makkaṭamaṃsaṃ khāditvā  tassa ^a^P5.0236^ea^ cammaṃ yācitvā gahetvā assamapade  sukkhāpetvā niggandhaṃ katvā nivāsesipi pārupesipi aṃsepi ṭhapesi.  kiṃkāraṇā? ``bahūpakāro me''ti vacanatthāya. so taṃ cammaṃ  ādāya anupubbena bārāṇasiṃ gantvā kumāre upasaṅkamitvā  ``pitughātakakammaṃ nāma dāruṇaṃ, taṃ vo na kātabbaṃ, ajarāmaro satto  nāma natthi, ahaṃ tumhe aññamaññaṃ samagge karissāmicceva āgato,  tumhe mayā pahite sāsane āgaccheyyāthā''ti kumāre ovaditvā  antonagare uyyānaṃ pavisitvā makkaṭacammaṃ attharitvā silāpaṭṭe  nisīdi.<br/><br/>[03] atha naṃ uyyānapālako disvā vegena gantvā rañño ārocesi.  rājā sutvāva sañjātasomanasso hutvā te amacce ādāya ^a^M5.0249^ea^  tattha gantvā mahāsattaṃ vanditvā ekamantaṃ nisīditvā  paṭisanthāraṃ kātuṃ ārabhi. mahāsatto tena saddhiṃ asammoditvā  makkaṭacammameva parimajji. atha naṃ evamāha -- ``bhante, tumhe maṃ  akathetvā makkaṭacammameva parimajjatha, kiṃ vo idaṃ mayā  bahūpakāratara''nti? ``āma mahārāja, bahūpakāro me esa vānaro,  ahamassa piṭṭhe nisīditvā vicariṃ, ayaṃ me pānīyaghaṭaṃ āhari,  vasanaṭṭhānaṃ sammajji, ābhisamācārikavattapaṭivattaṃ mama akāsi, ahaṃ  pana attano dubbalacittatāya assa maṃsaṃ khāditvā cammaṃ sukkhāpetvā  attharitvā nisīdāmi ceva nipajjāmi ca, evaṃ bahūpakāro esa  mayha''nti. iti so tesaṃ vāde bhindanatthāya vānaracamme  vānaravohāraṃ āropetvā taṃ taṃ pariyāyaṃ sandhāya imaṃ kathaṃ kathesi.  so hi tassa nivutthapubbattā ``piṭṭhe nisīditvā vicari''nti āha;  taṃ aṃse katvā pānīyaghaṭassa āhaṭapubbattā ``pānīyaghaṭaṃ āharī''ti  āha; tena cammena bhūmiyaṃ sammaṭṭhapubbattā ``vasanaṭṭhānaṃ sammajjī''ti  āha; nipannakāle tena cammena piṭṭhiyā, akkantakāle pādānaṃ  phuṭṭhapubbattā ``vattapaṭivattaṃ me akāsī''ti āha. chātakāle pana  tassa maṃsaṃ labhitvā khāditattā ``ahaṃ pana ^a^P5.0237^ea^  attano dubbalacittatāya tassa maṃsaṃ khādi''nti āha.<br/><br/>[03] taṃ sutvā te amaccā ``pāṇātipāto tena kato''ti saññāya  ``passatha, bho, pabbajitassa kammaṃ, makkaṭaṃ kira māretvā maṃsaṃ  khāditvā cammaṃ gahetvā vicaratī''ti pāṇiṃ paharitvā parihāsamakaṃsu.  mahāsatto te tathā karonte disvā ``ime attano vādabhedanatthāya  mama cammaṃ ādāya āgatabhāvaṃ na jānanti, jānāpessāmi ne''ti  ahetukavādiṃ tāva āmantetvā pucchi -- ``āvuso, tvaṃ kasmā maṃ  parihasasī''ti? ``mittadubbhikammassa ceva pāṇātipātassa  ^a^V5.0225^ea^ ca katattā''ti. tato mahāsatto ``yo pana gatiyā ceva diṭṭhiyā ca te  saddahitvā evaṃ kareyya, tena kiṃ dukkaṭa''nti tassa vādaṃ bhindanto  āha -- <br/><br/>[40] 139^b^.^eb^ <br/><br/>[21] ``udīraṇā ce saṃgatyā, bhāvāyamanuvattati. <br/><br/>[27] akāmā akaraṇīyaṃ vā, karaṇīyaṃ vāpi kubbati. <br/><br/>[22] akāmakaraṇīyamhi, kvidha pāpena lippati.. <br/><br/>[40] 140^b^.^eb^ <br/><br/>[21] ``so ^a^M5.0250^ea^ ce attho ca dhammo ca,  kalyāṇo na ca pāpako. <br/><br/>[22] bhoto ce vacanaṃ saccaṃ, suhato vānaro mayā.. <br/><br/>[40] 141^b^.^eb^ <br/><br/>[21] ``attano ce hi vādassa, aparādhaṃ vijāniyā. <br/><br/>[22] na maṃ tvaṃ garaheyyāsi, bhoto vādo hi tādiso''ti..<br/><br/>[03] tattha ^b^udīraṇā^eb^ti kathā. ^b^saṃgatyā^eb^ti saṃgatiyā channaṃ  abhijātīnaṃ taṃ taṃ abhijātiṃ upagamanena. ^b^bhāvāyamanuvattatī^eb^ti  bhāvena anuvattati, karaṇatthe sampadānaṃ. ^b^akāmā^eb^ti akāmena  anicchāya. ^b^akaraṇīyaṃ vā karaṇīyaṃ vāpī^eb^ti akattabbaṃ pāpaṃ  vā kattabbaṃ kusalaṃ vā. ^b^kubbatī^eb^ti karoti. ^b^kvidhā^eb^ti  ko idha. idaṃ vuttaṃ hoti -- tvaṃ ahetukavādī ``natthi hetu natthi  paccayo sattānaṃ saṃkilesāyā''tiādidiṭṭhiko, ayaṃ loko saṃgatiyā  ceva sabhāvena ca anuvattati pariṇamati, tattha tattha sukhadukkhaṃ  paṭisaṃvedeti. akāmakova pāpaṃ vā puññaṃ vā karotīti vadasi, ayaṃ  tava udīraṇā sace tathā, evaṃ sante akāmakaraṇīyasmiṃ attano  dhammatāya pavattamāne pāpe ko idha satto pāpena lippati, sace hi  attanā akatena pāpena lippati, na koci na lippeyyāti.<br/><br/>[03] ^b^so ce^eb^ti so ahetukavādasaṅkhāto tava bhāsitattho ca  atthajotako dhammo ca kalyāṇo na ca pāpako. ``ahetū appaccayā  sattā saṃkilissanti, sukhadukkhaṃ paṭisaṃvediyantī''ti idaṃ bhoto  vacanaṃ ^a^P5.0238^ea^ saccaṃ ce, suhato vānaro mayā, ko ettha  mama dosoti attho. ^b^vijāniyā^eb^ti, samma, sace hi tvaṃ  attano vādassa aparādhaṃ jāneyyāsi, na maṃ garaheyyāsi. kiṃkāraṇā?  ^b^bhoto vādo hi tādiso,^eb^ tasmā ayaṃ mama vādaṃ karotīti  maṃ pasaṃseyyāsi, attano pana vādaṃ ajānanto maṃ garahasīti.<br/><br/>[03] evaṃ ^a^V5.0226^ea^ mahāsatto taṃ niggaṇhitvā appaṭibhāṇaṃ akāsi. sopi  rājaparisati maṅkubhūto pattakkhandho nisīdi. mahāsattopi tassa  vādaṃ bhinditvā issarakatavādiṃ āmantetvā ``tvaṃ, āvuso, maṃ kasmā  parihasasi, yadi issaranimmitavādaṃ sārato paccesī''ti vatvā āha  -- <br/><br/>[40] 142^b^.^eb^ <br/><br/>[21] ``issaro sabbalokassa, sace kappeti jīvitaṃ. <br/><br/>[27] iddhiṃ byasanabhāvañca, kammaṃ kalyāṇapāpakaṃ. <br/><br/>[22] niddesakārī puriso, issaro tena lippati.. <br/><br/>[40] 143^b^.^eb^ <br/><br/>[21] ``so ^a^M5.0251^ea^ ce attho ca dhammo ca,  kalyāṇo na ca pāpako. <br/><br/>[22] bhoto ce vacanaṃ saccaṃ, suhato vānaro mayā.. <br/><br/>[40] 144^b^.^eb^ <br/><br/>[21] ``attano ce hi vādassa, aparādhaṃ vijāniyā. <br/><br/>[22] na maṃ tvaṃ garaheyyāsi, bhoto vādo hi tādiso''ti..<br/><br/>[03] tattha ^b^kappeti jīvita^eb^nti sace brahmā vā añño vā  koci issaro ``tvaṃ kasiyā jīva, tvaṃ gorakkhenā''ti evaṃ  sabbalokassa jīvitaṃ saṃvidahati vicāreti. ^b^iddhiṃ  byasanabhāvañcā^eb^ti issariyādibhedā iddhiyo ca ñātivināsādikaṃ  byasanabhāvañca sesañca kalyāṇapāpakaṃ kammaṃ sabbaṃ yadi issarova  kappeti karoti. ^b^niddesakārī^eb^ti yadi tassa niddesaṃ  āṇattimeva seso yo koci puriso karoti, evaṃ sante yo koci  puriso pāpaṃ karoti, tassa issarena katattā issarova tena pāpena  lippati. sesaṃ purimanayeneva veditabbaṃ. yathā ca idha, evaṃ  sabbattha.<br/><br/>[03] iti so ambatova muggaraṃ gahetvā ambaṃ pātento viya  issarakaraṇeneva issarakatavādaṃ bhinditvā pubbekatavādiṃ āmantetvā  ``tvaṃ, āvuso, maṃ kiṃ parihasasi, yadi pubbekatavādaṃ saccaṃ  maññasī''ti vatvā āha -- <br/><br/>[40] 145^b^.^eb^ <br/><br/>[21] ``sace pubbekatahetu, sukhadukkhaṃ nigacchati. <br/><br/>[27] porāṇakaṃ kataṃ pāpaṃ, tameso muccate iṇaṃ. <br/><br/>[22] porāṇaka iṇamokkho, kvidha pāpena lippati.. <br/><br/>[40] 146^b^.^eb^ <br/><br/>[21] ``so ^a^V5.0227^ea^ ^a^P5.0239^ea^ ce attho ca dhammo ca,  kalyāṇo na ca pāpako. <br/><br/>[22] bhoto ce vacanaṃ saccaṃ, suhato vānaro mayā.. <br/><br/>[40] 147^b^.^eb^ <br/><br/>[21] ``attano ce hi vādassa, aparādhaṃ vijāniyā. <br/><br/>[22] na maṃ tvaṃ garaheyyāsi, bhoto vādo hi tādiso''ti..<br/><br/>[03] tattha ^b^pubbekatahetū^eb^ti pubbakatahetu purimabhave  katakammakāraṇeneva. ^b^tameso muccate iṇa^eb^nti yo vadhabandhādīhi  dukkhaṃ pāpuṇāti, yadi so yaṃ tena porāṇakaṃ kataṃ pāpaṃ, taṃ idāni  iṇaṃ muccati, evaṃ sante mamapi esa porāṇakaiṇato mokkho, anena  hi makkaṭena pubbe ^a^M5.0252^ea^ paribbājakena hutvā ahaṃ makkaṭo  samāno māretvā khādito bhavissāmi, svāyaṃ idha makkaṭattaṃ patto mayā  paribbājakattaṃ pattena māretvā khādito bhavissati, ko idha pāpena  lippatīti.<br/><br/>[03] iti so tassapi vādaṃ bhinditvā ucchedavādiṃ abhimukhaṃ katvā  ``tvaṃ, āvuso, `itthi dinna'ntiādīni vatvā `idheva sattā  ucchijjanti, paralokaṃ gatā nāma natthī'ti maññamāno kasmā maṃ  parihasasī''ti santajjetvā āha -- <br/><br/>[40] 148^b^.^eb^ <br/><br/>[21] ``catunnaṃyevupādāya, rūpaṃ sambhoti pāṇinaṃ. <br/><br/>[27] yato ca rūpaṃ sambhoti, tatthevānupagacchati. <br/><br/>[22] idheva jīvati jīvo, pecca pecca vinassati.. <br/><br/>[40] 149^b^.^eb^ <br/><br/>[21] ``ucchijjati ayaṃ loko, ye bālā ye ca paṇḍitā. <br/><br/>[22] ucchijjamāne lokamhi, kvidha pāpena lippati.. <br/><br/>[40] 150^b^.^eb^ <br/><br/>[21] ``so ce attho ca dhammo ca, kalyāṇo na ca pāpako. <br/><br/>[22] bhoto ce vacanaṃ saccaṃ, suhato vānaro mayā.. <br/><br/>[40] 151^b^.^eb^ <br/><br/>[21] ``attano ce hi vādassa, aparādhaṃ vijāniyā. <br/><br/>[22] na maṃ tvaṃ garaheyyāsi, bhoto vādo hi tādiso''ti..<br/><br/>[03] tattha ^a^V5.0228^ea^ ^b^catunna^eb^nti pathavīādīnaṃ bhūtānaṃ. ^b^rūpa^eb^nti  rūpakkhandho. ^b^tatthevā^eb^ti yato taṃ rūpaṃ sambhoti,  nirujjhanakālepi tattheva anupagacchati. iminā tassa  ``cātumahābhūtiko ayaṃ puriso yadā kālaṃ karoti, tadā pathavī  pathavīkāyaṃ anupeti anupagacchati, āpo... tejo... vāyo vāyokāyaṃ  anupeti anupagacchati, ākāsaṃ indriyāni saṅkamanti,  āsandhipañcamā purisā mataṃ ādāya gacchanti, yāva āḷāhanā  padāni paññāyanti, kāpotakāni aṭṭhīni bhavanti, bhasmantā āhutiyo  ^a^P5.0240^ea^, dattupaññattaṃ yadidaṃ dānaṃ, tesaṃ tucchā musā  vilāpo, ye keci atthikavādaṃ vadanti, bāle ca paṇḍite ca kāyassa  bhedā ucchijjanti vinassanti, na honti paraṃ maraṇā''ti imaṃ diṭṭhiṃ  patiṭṭhāpesi. ^b^idhevā^eb^ti imasmiṃyeva loke jīvo jīvati.  ^b^pecca pecca vinassatī^eb^ti paraloke nibbatto satto gativasena idha  anāgantvā tattheva paraloke vinassati ^a^M5.0253^ea^ ucchijjati.  evaṃ ucchijjamāne lokasmiṃ ko idha pāpena lippatīti.<br/><br/>[03] iti so tassapi vādaṃ bhinditvā khattavijjavādiṃ āmantetvā  ``tvaṃ, āvuso, `mātāpitaropi māretvā attano attho kātabbo'ti  imaṃ laddhiṃ ukkhipitvā vicaranto kasmā maṃ parihasasī''ti vatvā  āha -- <br/><br/>[40] 152^b^.^eb^ <br/><br/>[21] ``āhu khattavidā loke, bālā paṇḍitamānino. <br/><br/>[27] mātaraṃ pitaraṃ haññe, atho jeṭṭhampi bhātaraṃ. <br/><br/>[22] haneyya puttadāre ca, attho ce tādiso siyā''ti..<br/><br/>[03] tattha ^b^khattavidā^eb^ti khattavijjā, ayameva vā pāṭho.  khattavijjācariyānaṃ etaṃ nāmaṃ. ^b^bālā paṇḍitamānino^eb^ti bālā  samānāpi ``paṇḍitā mayaṃ attano paṇḍitabhāvaṃ pakāsemā''ti  maññamānā paṇḍitamānino hutvā evamāhu. ^b^attho ce^eb^ti sace  attano yathārūpo koci attho siyā, na kiñci parivajjeyya, sabbaṃ  haneyyevāti vadanti, tvampi nesaṃ aññataroti.<br/><br/>[03] evaṃ tassa laddhiṃ patiṭṭhapetvā attano laddhiṃ pakāsento āha -- <br/><br/>[40] 153^b^.^eb^ <br/><br/>[21] ``yassa rukkhassa chāyāya, nisīdeyya sayeyya vā. <br/><br/>[22] na tassa sākhaṃ bhañjeyya, mittadubbho hi pāpako.. <br/><br/>[40] 154^b^.^eb^ <br/><br/>[21] ``atha ^a^V5.0229^ea^ atthe samuppanne, samūlamapi abbahe. <br/><br/>[22] attho me sambalenāpi, suhato vānaro mayā.. <br/><br/>[40] 155^b^.^eb^ <br/><br/>[21] ``so ce attho ca dhammo ca, kalyāṇo na ca pāpako. <br/><br/>[22] bhoto ce vacanaṃ saccaṃ, suhato vānaro mayā.. <br/><br/>[40] 156^b^.^eb^ <br/><br/>[21] ``attano ce hi vādassa, aparādhaṃ vijāniyā. <br/><br/>[22] na maṃ tvaṃ garaheyyāsi, bhoto vādo hi tādiso''ti..<br/><br/>[03] tattha ambho khattavida amhākaṃ pana ācariyā evaṃ vaṇṇayanti.  attanā paribhuttacchāyassa rukkhassapi sākhaṃ vā paṇṇaṃ vā na  bhañjeyya. kiṃkāraṇā ^a^P5.0241^ea^? mittadubbho hi pāpako.  tvaṃ pana evaṃ vadesi -- ``atha atthe samuppanne samūlamapi ^a^M5.0254^ea^  abbahe''ti, mama ca pātheyyena attho ahosi, tasmā  sacepesa mayā hato, tathāpi attho me sambalenāpi, suhato vānaro  mayā.<br/><br/>[03] evaṃ so tassapi vādaṃ bhinditvā pañcasu tesu apaṭibhānesu  nisinnesu rājānaṃ āmantetvā, ``mahārāja, tvaṃ ime pañca  raṭṭhavilopake mahācore gahetvā vicarasi, aho bālo, evarūpānañhi  saṃsaggena puriso diṭṭhadhammikampi samparāyikampi mahādukkhaṃ  pāpuṇeyyā''ti vatvā rañño dhammaṃ desento āha -- <br/><br/>[40] 157^b^.^eb^ <br/><br/>[21] ``ahetuvādo puriso, yo ca issarakuttiko. <br/><br/>[22] pubbekatī ca ucchedī, yo ca khattavido naro.. <br/><br/>[40] 158^b^.^eb^ <br/><br/>[21] ``ete asappurisā loke, bālā paṇḍitamānino. <br/><br/>[27] kareyya tādiso pāpaṃ, atho aññampi kāraye. <br/><br/>[22] asappurisasaṃsaggo, dukkhanto kaṭukudrayo''ti..<br/><br/>[03] tattha ^b^tādiso^eb^ti, mahārāja, yādisā ete pañca  diṭṭhigatikā, tādiso puriso sayampi pāpaṃ kareyya. yvāssa vacanaṃ  suṇāti, taṃ aññampi kāraye. ^b^dukkhanto^eb^ti evarūpehi  asappurisehi saddhiṃ saṃsaggo idhalokepi paralokepi dukkhanto  kaṭukudrayova hoti. imassa panatthassa ^a^V5.0230^ea^ pakāsanatthaṃ ``yāni  kānici, bhikkhave, bhayāni uppajjanti, sabbāni tāni bālato''ti  suttaṃ (a0 ni0  3.1) āharitabbaṃ. ^b^godhajātaka-^eb^ (jā0  1.1.138) ^b^sañjīvajātaka-^eb^ (jā0 1.1.150)  ^b^akittijātakā^eb^dīhi (jā0 1.13.83 ādayo) cāyamattho  dīpetabbo.<br/><br/>[03] idānī opammadassanavasena dhammadesanaṃ vaḍḍhento āha -- <br/><br/>[40] 159^b^.^eb^ <br/><br/>[21] ``urabbharūpena vakassu pubbe, asaṃkito ajayūthaṃ upeti. <br/><br/>[22] hantvā uraṇiṃ ajikaṃ ajañca, utrāsayitvā yenakāmaṃ  paleti.. <br/><br/>[40] 160^b^.^eb^ <br/><br/>[21] ``tathāvidheke ^a^M5.0255^ea^ samaṇabrāhmaṇāse,  chadanaṃ katvā vañcayanti manusse. <br/><br/>[27] anāsakā thaṇḍilaseyyakā ca, rajojallaṃ ukkuṭikappadhānaṃ. <br/><br/>[22] pariyāyabhattañca ^a^P5.0242^ea^ apānakattā,  pāpācārā arahanto vadānā.. <br/><br/>[40] 161^b^.^eb^ <br/><br/>[21] ``ete asappurisā loke, bālā paṇḍitamānino. <br/><br/>[27] kareyya tādiso pāpaṃ, atho aññampi kāraye. <br/><br/>[22] asappurisasaṃsaggo, dukkhanto kaṭukudrayo.. <br/><br/>[40] 162^b^.^eb^ <br/><br/>[21] ``yamāhu natthi vīriyanti, ahetuñca pavadanti ye. <br/><br/>[22] parakāraṃ attakārañca, ye tucchaṃ samavaṇṇayuṃ.. <br/><br/>[40] 163^b^.^eb^ <br/><br/>[21] ``ete asappurisā loke, bālā paṇḍitamānino. <br/><br/>[27] kareyya tādiso pāpaṃ, atho aññampi kāraye. <br/><br/>[22] asappurisasaṃsaggo, dukkhanto kaṭukudrayo.. <br/><br/>[40] 164^b^.^eb^ <br/><br/>[21] ``sace hi vīriyaṃ nāssa, kammaṃ kalyāṇapāpakaṃ. <br/><br/>[22] na bhare vaḍḍhakiṃ rājā, napi yantāni kāraye.. <br/><br/>[40] 165^b^.^eb^ <br/><br/>[21] ``yasmā ca vīriyaṃ atthi, kammaṃ kalyāṇapāpakaṃ. <br/><br/>[22] tasmā yantāni kāreti, rājā bharati vaḍḍhakiṃ.. <br/><br/>[40] 166^b^.^eb^ <br/><br/>[21] ``yadi ^a^V5.0231^ea^ vassasataṃ devo, na vasse na himaṃ pate. <br/><br/>[22] ucchijjeyya ayaṃ loko, vinasseyya ayaṃ pajā.. <br/><br/>[40] 167^b^.^eb^ <br/><br/>[21] ``yasmā ca vassatī devo, himañcānuphusāyati. <br/><br/>[22] tasmā sassāni paccanti, raṭṭhañca pālite ciraṃ.. <br/><br/>[40] 168^b^.^eb^ <br/><br/>[21] ``gavaṃ ce taramānānaṃ, jimhaṃ gacchati puṅgavo. <br/><br/>[22] sabbā tā jimhaṃ gacchanti, nette jimhaṃ gate sati.. <br/><br/>[40] 169^b^.^eb^ <br/><br/>[21] ``evameva ^a^M5.0256^ea^ manussesu, yo hoti  seṭṭhasammato. <br/><br/>[27] so ce adhammaṃ carati, pageva itarā pajā. <br/><br/>[22] sabbaṃ raṭṭhaṃ dukhaṃ seti, rājā ce hoti adhammiko.. <br/><br/>[40] 170^b^.^eb^ <br/><br/>[21] ``gavaṃ ce taramānānaṃ, ujuṃ gacchati puṅgavo. <br/><br/>[22] sabbā gāvī ujuṃ yanti, nette ujuṃ gate sati.. <br/><br/>[40] 171^b^.^eb^ <br/><br/>[21] ``evameva manussesu, yo hoti seṭṭhasammato. <br/><br/>[27] so sace dhammaṃ carati, pageva itarā pajā. <br/><br/>[22] sabbaṃ raṭṭhaṃ sukhaṃ seti, rājā ce hoti dhammiko.. <br/><br/>[40] 172^b^.^eb^ <br/><br/>[21] ``mahārukkhassa phalino, āmaṃ chindati yo phalaṃ. <br/><br/>[22] rasañcassa na jānāti, bījañcassa vinassati.. <br/><br/>[40] 173^b^.^eb^ <br/><br/>[21] ``mahārukkhūpamaṃ raṭṭhaṃ, adhammena pasāsati. <br/><br/>[22] rasañcassa na jānāti, raṭṭhañcassa vinassati.. <br/><br/>[40] 174^b^.^eb^ <br/><br/>[21] ``mahārukkhassa phalino, pakkaṃ chindati yo phalaṃ. <br/><br/>[22] rasañcassa vijānāti, bījañcassa na nassati.. <br/><br/>[40] 175^b^.^eb^ <br/><br/>[21] ``mahārukkhūpamaṃ ^a^V5.0232^ea^ ^a^P5.0243^ea^ raṭṭhaṃ, dhammena yo  pasāsati. <br/><br/>[22] rasañcassa vijānāti, raṭṭhañjassa na nassati.. <br/><br/>[40] 176^b^.^eb^ <br/><br/>[21] ``yo ca rājā janapadaṃ, adhammena pasāsati. <br/><br/>[22] sabbosadhīhi so rājā, viruddho hoti khattiyo.. <br/><br/>[40] 177^b^.^eb^ <br/><br/>[21] ``tatheva negame hiṃsaṃ, ye yuttā kayavikkaye. <br/><br/>[22] ojadānabalīkāre, sa kosena virujjhati.. <br/><br/>[40] 178^b^.^eb^ <br/><br/>[21] ``pahāravarakhettaññū, saṅgāme katanissame. <br/><br/>[22] ussite hiṃsayaṃ rājā, sa balena virujjhati.. <br/><br/>[40] 179^b^.^eb^ <br/><br/>[21] ``tatheva isayo hiṃsaṃ, saññate brahmacārino. <br/><br/>[22] adhammacārī khattiyo, so saggena virujjhati.. <br/><br/>[40] 180^b^.^eb^ <br/><br/>[21] ``yo ^a^M5.0257^ea^ ca rājā adhammaṭṭho, bhariyaṃ  hanti adūsikaṃ. <br/><br/>[22] luddhaṃ pasavate ṭhānaṃ, puttehi ca virujjhati.. <br/><br/>[40] 181^b^.^eb^ <br/><br/>[21] ``dhammaṃ care jānapade, negamesu balesu ca. <br/><br/>[22] isayo ca na hiṃseyya, puttadāre samaṃ care.. <br/><br/>[40] 182^b^.^eb^ <br/><br/>[21] ``sa tādiso bhūmipati, raṭṭhapālo akodhano. <br/><br/>[22] sapatte sampakampeti, indova asurādhipo''ti..<br/><br/>[03] tattha ^b^vakassū^eb^ti vako assu, ^b^assū^eb^ti nipātamattaṃ.  idaṃ vuttaṃ hoti -- mahārāja, pubbe eko urabbharūpo vako ahosi,  tassa naṅguṭṭhamattameva dīghaṃ, taṃ pana so antarasattimhi pakkhipitvā  urabbharūpena asaṃkito ajayūthaṃ upeti. tattha uraṇikañca ajikañca  ajañca hantvā yenakāmaṃ paleti. ^b^tathāvidheke^eb^ti tathāvidhā eke  samaṇabrāhmaṇā pabbajjāliṅgena chadanaṃ katvā attānaṃ chādetvā  madhuravacanādīhi hitakāmā viya hutvā lokaṃ vañcenti.  ^b^``anāsakā''^eb^tiādi tesaṃ chadanassa dassanatthaṃ vuttaṃ. ekacce  hi ``mayaṃ anāsakā na kiñci ^a^V5.0233^ea^ āhāremā''ti manusse vañcenti,  apare ``mayaṃ thaṇḍilaseyyakā''ti. aññesaṃ pana rajojallaṃ chadanaṃ,  aññesaṃ ukkuṭikappadhānaṃ, te gacchantāpi uppatitvā ukkuṭikāva  gacchanti. aññesaṃ sattāhadasāhādivārabhojanasaṅkhātaṃ ^a^P5.0244^ea^  pariyāyabhattachadanaṃ, apare apānakattā honti, ``mayaṃ  pānīyaṃ na pivāmā''ti vadanti. ^b^arahanto vadānā^eb^ti pāpācārā  hutvāpi ``mayaṃ arahanto''ti vadantā vicaranti. ^b^ete^eb^ti,  mahārāja, ime vā pañca janā hontu aññe vā, yāvanto diṭṭhigatikā  nāma, sabbepi ete asappurisā. ^b^yamāhū^eb^ti ye āhu, ye  vadanti.<br/><br/>[03] ^b^sace hi vīriyaṃ nāssā^eb^ti, mahārāja, sace ñāṇasampayuttaṃ  kāyikacetasikavīriyaṃ na bhaveyya. ^b^kamma^eb^nti kalyāṇapāpakaṃ  kammampi yadi na bhaveyya. ^b^na bhare^eb^ti evaṃ sante vaḍḍhakiṃ vā  aññe vā kārake rājā na poseyya, ^b^napi yantānī^eb^ti napi tehi  sattabhūmikapāsādādīni yantāni kāreyya. kiṃkāraṇā? vīriyassa  ceva kammassa ca abhāvā. ^b^ucchijjeyyā^eb^ti, mahārāja, yadi  ettakaṃ kālaṃ neva devo vasseyya, na himaṃ pateyya ^a^M5.0258^ea^,  atha kappuṭṭhānakālo viya ayaṃ loko ucchijjeyya. ucchedavādinā  kathitaniyāmena pana ucchedo nāma natthi. ^b^pālite^eb^ti pālayati.<br/><br/>[03] ^b^``gavaṃ ce''^eb^ti catasso gāthā rañño dhammadesanāyameva  vuttā, tathā ``mahārukkhassā''tiādikā. tattha  ^b^mahārukkhassā^eb^ti madhurāmbarukkhassa. ^b^adhammenā^eb^ti  agatigamanena. ^b^rasañcassa na jānātī^eb^ti adhammiko rājā  raṭṭhassa rasaṃ ojaṃ na jānāti, āyasampattiṃ na labhati.  ^b^vinassatī^eb^ti suññaṃ hoti, manussā gāmanigame chaḍḍetvā paccantaṃ  pabbatavisamaṃ bhajanti, sabbāni āyamukhāni pacchijjanti.  ^b^sabbosadhīhī^eb^ti sabbehi mūlatacapattapupphaphalādīhi ceva  sappinavanītādīhi ca osadhehi virujjhati, tāni na sampajjanti.  adhammikarañño hi pathavī nirojā hoti, tassā nirojatāya  osadhānaṃ ojā na hoti, tāni rogañca vūpasametuṃ na sakkonti.  iti so tehi viruddho nāma hoti.<br/><br/>[03] ^b^negame^eb^ti nigamavāsikuṭumbike. ^b^hiṃsa^eb^nti hiṃsanto  pīḷento. ^b^ye yuttā^eb^ti ye kayavikkaye yuttā āyānaṃ mukhā  thalajalapathavāṇijā, te ca hiṃsanto. ^b^ojadānabalīkāre^eb^ti  tato tato bhaṇḍāharaṇasuṅkadānavasena ojadānañceva  chabhāgadasabhāgādibhedaṃ baliñca karonte. ^b^sa kosenā^eb^ti so ete  hiṃsanto adhammikarājā dhanadhaññehi parihāyanto kosena virujjhati  nāma. ^b^pahāravarakhettaññū^eb^ti ``imasmiṃ ṭhāne vijjhituṃ  vaṭṭatī''ti evaṃ pahāravarānaṃ khettaṃ jānante dhanuggahe. ^b^saṅgāme  katanissame^eb^ti yuddhe sukatakamme mahāyodhe. ^b^ussite^eb^ti uggate  paññāte mahāmatte ^a^V5.0234^ea^. ^b^hi saya^eb^nti evarūpe sayaṃ vā hiṃsanto  parehi vā hiṃsāpento. ^b^balenā^eb^ti balakāyena. tathāvidhañhi  rājānaṃ ``ayaṃ bahukāre attano rajjadāyakepi hiṃsati, kimaṅgaṃ pana  amhe''ti avasesāpi yodhā vijahantiyeva. iti so balena viruddho  nāma hoti.<br/><br/>[03] ^b^tatheva isayo hiṃsa^eb^nti yathā ca negamādayo, tatheva  esitaguṇe pabbajite akkosanapaharaṇādīhi ^a^P5.0245^ea^  hiṃsanto adhammacārī rājā kāyassa bhedā apāyameva upeti, sagge  nibbattituṃ na sakkotīti ^a^M5.0259^ea^ saggena viruddho nāma  hoti. ^b^bhariyaṃ hanti adūsika^eb^nti attano bāhucchāyāya  vaḍḍhitaṃ puttadhītāhi saṃvaḍḍhaṃ sīlavatiṃ bhariyaṃ mittapatirūpakānaṃ  corānaṃ vacanaṃ gahetvā māreti. ^b^luddhaṃ pasavate ṭhāna^eb^nti so  attano nirayūpapattiṃ pasavati nipphādeti. ^b^puttehi cā^eb^ti  imasmiññeva attabhāve attano puttehi saddhiṃ virujjhatīti.<br/><br/>[03] evamassa so tesaṃ pañcannaṃ janānaṃ kathaṃ gahetvā deviyā  māritabhāvañca puttānaṃ viruddhabhāvañca sandhimukhe coraṃ cūḷāyaṃ gaṇhanto  viya kathesi. mahāsatto hi tesaṃ amaccānaṃ niggaṇhanañca  dhammadesanañca deviyā tehi māritabhāvassa āvikaraṇatthañca tattha  anupubbena kathaṃ āharitvā okāsaṃ katvā etamatthaṃ kathesi. rājā  tassa vacanaṃ sutvā attano aparādhaṃ jāni. atha naṃ mahāsatto  ``ito paṭṭhāya, mahārāja, evarūpānaṃ pāpānaṃ kathaṃ gahetvā mā puna  evamakāsī''ti vatvā ovadanto ^b^``dhammaṃ care''^eb^tiādimāha.<br/><br/>[03] tattha ^b^dhammaṃ care^eb^ti, mahārāja, rājā nāma janapadaṃ  adhammikena balinā apīḷento janapade dhammaṃ careyya, sāmike  asāmike akaronto negamesu dhammaṃ careyya, aṭṭhāne akilamento  balesu dhammaṃ careyya. vadhabandhākkosaparibhāse pariharanto paccaye ca  nesaṃ dadanto isayo na vihiṃseyya, dhītaro yuttaṭṭhāne patiṭṭhāpento putte  ca sippāni sikkhāpetvā sammā pariharanto bhariyaṃ  issariyavossaggālaṅkāradānasammānanādīhi anuggaṇhanto puttadāre  samaṃ careyya. ^b^sa tādiso^eb^ti so tādiso rājā paveṇiṃ  abhinditvā dhammena samena rajjaṃ kārento rājāṇāya rājatejena sapatte  sampakampeti tāseti cāleti. ^b^``indovā''^eb^ti idaṃ upamatthaṃ  vuttaṃ. yathā asure jetvā abhibhavitvā ṭhitakālato paṭṭhāya  asurādhipoti saṅkhyaṃ gato indo attano sapattabhūte asure kampesi,  tathā kampetīti.<br/><br/>[03] evaṃ mahāsatto rañño dhammaṃ desetvā cattāropi kumāre  pakkosāpetvā ovaditvā rañño katakammaṃ pakāsetvā rājānaṃ khamāpetvā  ``mahārāja, ito paṭṭhāya atuletvā paribhedakānaṃ kathaṃ gahetvā  ^a^V5.0235^ea^ mā evarūpaṃ sāhasikakammaṃ akāsi, tumhepi kumārā mā rañño ^a^M5.0260^ea^  dubbhitthā''ti sabbesaṃ ovādaṃ adāsi. atha naṃ rājā  āha -- ``ahaṃ, bhante, tumhesu ca deviyā ca aparajjhanto ime  nissāya etesaṃ kathaṃ gahetvā etaṃ pāpakammaṃ kariṃ, ime pañcapi  māremī''ti ^a^P5.0246^ea^. na labbhā, mahārāja, evaṃ kātunti.  tena hi tesaṃ hatthapāde chedāpemīti. idampi na labbhā kātunti.  rājā ``sādhu, bhante''ti sampaṭicchitvā te sabbasaṃharaṇe katvā  pañcacūḷākaraṇagaddūlabandhanagomayāsiñcanehi avamānetvā raṭṭhā pabbājesi.  bodhisatto tattha katipāhaṃ vasitvā ``appamatto hohī''ti rājānaṃ  ovaditvā himavantaṃyeva gantvā jhānābhiññā nibbattetvā yāvajīvaṃ  brahmavihāre bhāvetvā brahmalokūpago ahosi.<br/><br/>[03] satthā imaṃ desanaṃ āharitvā ``na, bhikkhave, idāneva, pubbepi  tathāgato paññavāyeva parappavādappamaddanoyevā''ti vatvā jātakaṃ  samodhānesi ``tadā pañca diṭṭhigatikā  pūraṇakassapamakkhaligosālapakudhakaccānājitakesakambalanigaṇṭhanāṭaputtā  ahesuṃ, piṅgalasunakho ānando, mahābodhiparibbājako pana ahameva  ahosi''nti. <br/><br/>[06] mahābodhijātakavaṇṇanā tatiyā. <br/><br/>[01] jātakuddānaṃ -- <br/><br/>[21] saniḷīnikamavhayano paṭhamo, dutiyo pana  saummadantivaro. <br/><br/>[22] tatiyo pana bodhisirīvhayano, kathitā pana tīṇi  jinena subhāti.. <br/><br/>[06] paṇṇāsanipātavaṇṇanā niṭṭhitā. 


volume: 113
item: 8
title: [] . ummādantījātakavaṇṇanā^saṭṭhinipāto^[] . soṇakajātakavaṇṇanā^^
content:
  [03] ^b^kassa^eb^ ^a^V5.0236^ea^ ^a^P5.0247^ea^ ^a^M5.0261^ea^ ^b^sutvā  sataṃ dammī^eb^ti idaṃ satthā jetavane viharanto nekkhammapāramiṃ ārabbha  kathesi. tadā hi bhagavā dhammasabhāyaṃ nekkhammapāramiṃ vaṇṇayantānaṃ  bhikkhūnaṃ majjhe nisīditvā ``na, bhikkhave, idāneva, pubbepi  tathāgato mahābhinikkhamanaṃ nikkhantoyevā''ti vatvā atītaṃ āhari.<br/><br/>[03] atīte rājagahe magadharājā nāma rajjaṃ kāresi. bodhisatto  tassa aggamahesiyā kucchismiṃ nibbatti, nāmaggahaṇadivase cassa  ``arindamakumāro''ti nāmaṃ kariṃsu. tassa jātadivaseyeva  purohitassapi putto jāyi, ``soṇakakumāro''tissa nāmaṃ kariṃsu.  te ubhopi ekatova vaḍḍhitvā vayappattā uttamarūpadharā rūpena  nibbisesā hutvā takkasilaṃ gantvā uggahitasippā tato nikkhamitvā  ``sabbasamayasippañca desacārittañca jānissāmā''ti anupubbena  cārikaṃ carantā bārāṇasiṃ patvā rājuyyāne vasitvā punadivase nagaraṃ  pavisiṃsu. taṃ divasañca ekacce manussā ``brāhmaṇavācanakaṃ  karissāmā''ti pāyāsaṃ paṭiyādetvā āsanāni paññāpetvā āgacchante  te kumāre disvā gharaṃ pavesetvā paññattāsane nisīdāpesuṃ. tattha  bodhisattassa paññattāsane suddhavatthaṃ atthataṃ ahosi, soṇakassa  rattakambalaṃ. so taṃ nimittaṃ disvāva ``ajja me piyasahāyo  arindamakumāro ^a^P5.0248^ea^ bārāṇasirājā bhavissati, mayhaṃ  pana senāpatiṭṭhānaṃ dassatī''ti aññāsi. te ubhopi katabhattakiccā  uyyānameva agamaṃsu.<br/><br/>[03] tadā bārāṇasirañño kālakatassa sattamo divaso hoti,  aputtakaṃ rājakulaṃ. amaccādayo pātova sasīsaṃ nhātā sannipatitvā  ``rajjārahassa santikaṃ gamissatī''ti phussarathaṃ yojetvā vissajjesuṃ.  so nagarā nikkhamitvā anupubbena rājuyyānaṃ gantvā uyyānadvāre  nivattitvā ārohaṇasajjo hutvā aṭṭhāsi. bodhisatto  maṅgalasilāpaṭṭesasīsaṃ pārupitvā ^a^V5.0237^ea^ nipajji, soṇakakumāro tassa  santike nisīdi. so tūriyasaddaṃ sutvā ``arindamassa phussaratho  āgacchati, ajjesa rājā ^a^M5.0262^ea^ hutvā mama senāpatiṭṭhānaṃ  dassati, na kho pana mayhaṃ issariyenattho, etasmiṃ gate  nikkhamitvā pabbajissāmī''ti cintetvā ekamante paṭicchanne aṭṭhāsi.  purohito uyyānaṃ pavisitvā mahāsattaṃ nipannakaṃ disvā tūriyāni  paggaṇhāpesi. mahāsatto pabujjhitvā parivattitvā thokaṃ nipajjitvā  uṭṭhāya silāpaṭṭe pallaṅkena nisīdi. atha naṃ purohito añjaliṃ  paggaṇhitvā āha -- ``rajjaṃ te, deva, pāpuṇātī''ti. ``kiṃ  aputtakaṃ rājakula''nti? ``evaṃ, devā''ti. ``tena hi sādhū''ti.  atha naṃ te tattheva abhisiñcitvā rathaṃ āropetvā mahantena  parivārena nagaraṃ pavesesuṃ. so nagaraṃ padakkhiṇaṃ katvā pāsādaṃ  abhirūhi. so yasamahantatāya soṇakakumāraṃ na sari.<br/><br/>[03] sopi tasmiṃ nagaraṃ paviṭṭhe pacchā āgantvā silāpaṭṭe nisīdi.  athassa purato bandhanā pavuttaṃ sālarukkhato paṇḍupalāsaṃ pati. so  taṃ disvāva ``yathevetaṃ, tathā mamapi sarīraṃ jaraṃ patvā patissatī''ti  aniccādivasena vipassanaṃ paṭṭhapetvā paccekabodhiṃ pāpuṇi.  taṃkhaṇaññevassa gihiliṅgaṃ antaradhāyi, pabbajitaliṅgaṃ pāturahosi.  so ``natthi dāni punabbhavo''ti udānaṃ udānento nandamūlakapabbhāraṃ  agamāsi. mahāsattopi cattālīsamattānaṃ saṃvaccharānaṃ accayena  saritvā ``kahaṃ nu kho me sahāyo soṇako''ti soṇakaṃ punappunaṃ  sarantopi ``mayā suto ^a^P5.0249^ea^ vā diṭṭho vā''ti vattāraṃ  alabhitvā alaṅkatamahātale rājapallaṅke nisinno  gandhabbanāṭakanaccagītādīhi parivuto sampattimanubhavanto ``yo me  kassaci santike sutvā `asukaṭṭhāne nāma soṇako vasatī'ti  ācikkhissati, tassa sataṃ dassāmi, yo me sāmaṃ disvā  ārocessati, tassa sahassa''nti ekaṃ udānaṃ abhisaṅkharitvā  gītavasena udānento paṭhamaṃ gāthamāha -- <br/><br/>[21] ``kassa sutvā sataṃ dammi, sahassaṃ diṭṭha soṇakaṃ. <br/><br/>[22] ko me soṇakamakkhāti, sahāyaṃ paṃsukīḷita''nti.. <br/><br/>[01] athassa mukhato luñcantī viya gahetvā ekā nāṭakītthī  taṃ gāyi. athaññā athaññāti ``amhākaṃ rañño piyagīta''nti  sabbā orodhā gāyiṃsu. anukkamena nagaravāsinopi jānapadāpi  tameva gītaṃ gāyiṃsu. rājāpi ^a^M5.0263^ea^ punappunaṃ tameva  gītaṃ gāyati. paṇṇāsamattānaṃ saṃvaccharānaṃ accayena panassa bahū  puttadhītaro ahesuṃ, jeṭṭhaputto dīghāvukumāro nāma ahosi. tadā  ^a^V5.0238^ea^ soṇakapaccekabuddho ``arindamarājā maṃ daṭṭhukāmo, ahaṃ tattha gantvā  kāmesu ādīnavaṃ nekkhamme cānisaṃsaṃ kathetvā pabbajjanākāraṃ  karomī''ti cintetvā iddhiyā ākāsenāgantvā uyyāne nisīdi.  tadā eko sattavassiko pañcacūḷakakumārako mātarā pahito gantvā  uyyānavane dārūni uddharanto punappunaṃ tameva gītaṃ gāyi. atha naṃ  so pakkositvā ``kumāraka, tvaṃ aññaṃ agāyitvā ekameva gītaṃ  gāyasi, kiṃ aññaṃ na jānāsī''ti pucchi. ``jānāmi, bhante,  amhākaṃ pana rañño idameva piyaṃ, tena naṃ punnappunaṃ gāyāmī''ti.  ``etassa pana te gītassa paṭigītaṃ gāyanto koci diṭṭhapubbo''ti.  ``na diṭṭhapubbo, bhante''ti. ``ahaṃ taṃ sikkhāpessāmi,  sakkhissasi rañño santikaṃ gantvā paṭigītaṃ gāyitu''nti.  ``āma, bhante''ti. athassa so paṭigītaṃ ācikkhanto ^b^``mayhaṃ  sutvā''^eb^tiādimāha. uggaṇhāpetvā ca pana ^a^P5.0250^ea^ taṃ  uyyojesi -- ``gaccha, kumāraka, imaṃ paṭigītaṃ raññā saddhiṃ  gāyāhi, rājā te mahantaṃ issariyaṃ dassati, kiṃ te dārūhi, vegena  yāhī''ti.<br/><br/>[03] so ``sādhū''ti taṃ paṭigītaṃ uggaṇhitvā vanditvā, ``bhante,  yāvāhaṃ rājānaṃ ānemi, tāva idheva hothā''ti vatvā vegena mātu  santikaṃ gantvā, ``amma, khippaṃ maṃ nhāpetvā alaṅkarotha, ajja taṃ  daliddabhāvato mocessāmī''ti vatvā nhātamaṇḍito rājadvāraṃ gantvā  ``ayya dovārika, `eko dārako tumhehi saddhiṃ paṭigītaṃ  gāyissāmīti āgantvā dvāre ṭhito'ti rañño arocehī''ti āha.  so vegena gantvā rañño ārocesi. rājā ``āgacchatū''ti  pakkosāpetvā, ``tāta, tvaṃ mayā saddhiṃ paṭigītaṃ gāyissasī''ti āha.  ``āma, devā''ti. ``tena hi gāyassū''ti. ``deva, imasmiṃ  ṭhāne na gāyāmi, nagare pana bheriṃ carāpetvā mahājanaṃ sannipātāpetha,  mahājanamajjhe gāyissāmī''ti. rājā tathā kāretvā alaṅkatamaṇḍape  pallaṅkamajjhe nisīditvā tassānurūpaṃ āsanaṃ dāpetvā ``idāni tava  gītaṃ gāyassū''ti āha. ``deva, tumhe tāva gāyatha, athāhaṃ paṭigītaṃ  gāyissāmī''ti. tato rājā paṭhamaṃ gāyanto gāthamāha -- <br/><br/>[40] 1^b^.^eb^ <br/><br/>[21] ``kassa ^a^M5.0264^ea^ sutvā sataṃ dammi, sahassaṃ  diṭṭha soṇakaṃ. <br/><br/>[22] so me soṇakamakkhāti, sahāyaṃ paṃsukīḷita''nti..<br/><br/>[03] tattha ^b^sutvā^eb^ti ``asukaṭṭhāne nāma te piyasahāyo  soṇako vasatī''ti tassa vasanaṭṭhānaṃ sutvā ārocentassa kassa sataṃ  dammi. ^b^diṭṭhā^eb^ti ``asukaṭṭhāne nāma mayā diṭṭho''ti disvā  ārocentassa kassa sahassaṃ dammīti.<br/><br/>[03] evaṃ ^a^V5.0239^ea^ raññā paṭhamaṃ udānagāthāya gītāya pañcacūḷakadārakena  paṭigītabhāvaṃ pakāsento satthā abhisambuddho hutvā dīyaḍḍhagāthā  abhāsi -- <br/><br/>[40] 2^b^.^eb^ <br/><br/>[21] ``athabravī māṇavako, daharo pañcacūḷako. <br/><br/>[27] mayhaṃ sutvā sataṃ dehi, sahassaṃ diṭṭha soṇakaṃ. <br/><br/>[22] ahaṃ te soṇakakkhissaṃ, sahāyaṃ paṃsukīḷita''nti..<br/><br/>[03] tena vuttagāthāya pana ayamattho -- mahārāja, yaṃ tvaṃ ``sutvā  ārocentassa sataṃ dammī''ti vadasi, tampi mameva dehi, yaṃ  ``disvā ārocentassa sahassaṃ ^a^P5.0251^ea^ dammī''ti  vadasi, tampi mayhameva dehi, ahaṃ te piyasahāyaṃ idāneva paccakkhatova  ``ayaṃ soṇako''ti ācikkhissanti.<br/><br/>[03] ito paraṃ suviññeyyā sambuddhagāthā pāḷinayeneva veditabbā -- <br/><br/>[40] 3^b^.^eb^ <br/><br/>[21] ``katamasmiṃ so janapade, raṭṭhesu nigamesu ca. <br/><br/>[22] kattha soṇakamaddakkhi, taṃ me akkhāhi pucchito.. <br/><br/>[40] 4^b^.^eb^ <br/><br/>[21] ``taveva deva vijite, tavevuyyānabhūmiyaṃ. <br/><br/>[22] ujuvaṃsā mahāsālā, nīlobhāsā manoramā.. <br/><br/>[40] 5^b^.^eb^ <br/><br/>[21] ``tiṭṭhanti meghasamānā, rammā aññoññanissitā. <br/><br/>[27] tesaṃ mūlamhi soṇako, jhāyatī anupādano. <br/><br/>[22] upādānesu lokesu, ḍayhamānesu nibbuto.. <br/><br/>[40] 6^b^.^eb^ <br/><br/>[21] ``tato ^a^M5.0265^ea^ ca rājā pāyāsi, senāya  caturaṅgiyā. <br/><br/>[22] kārāpetvā samaṃ maggaṃ, agamā yena soṇako.. <br/><br/>[40] 7^b^.^eb^ <br/><br/>[21] ``uyyānabhūmiṃ gantvāna, vicaranto brahāvane. <br/><br/>[22] āsīnaṃ soṇakaṃ dakkhi, ḍayhamānesu nibbuta''nti..<br/><br/>[03] tattha ^a^V5.0240^ea^ ^b^ujuvaṃsā^eb^ti ujukkhandhā. ^b^mahāsālā^eb^ti  mahārukkhā. ^b^meghasamānā^eb^ti nīlameghasadisā. ^b^rammā^eb^ti  ramaṇīyā. ^b^aññoññanissitā^eb^ti sākhāhi sākhaṃ, mūlena mūlaṃ  saṃsibbitvā ṭhitā. ^b^tesa^eb^nti tesaṃ evarūpānaṃ tava uyyānavane  sālānaṃ heṭṭhā. ^b^jhāyatī^eb^ti  lakkhaṇūpanijjhānāarammaṇūpanijjhānasaṅkhātehi jhānehi jhāyati.  ^b^anupādano^eb^ti kāmupādānādivirahito. ^b^ḍayhamānesū^eb^ti  ekādasahi aggīhi ḍayhamānesu sattesu. ^b^nibbuto^eb^ti te aggī  nibbāpetvā sītalena hadayena jhāyamāno tava uyyāne  maṅgalasālarukkhamūle silāpaṭṭe nisinno esa te sahāyo kañcanapaṭimā  viya sobhamāno paṭimānetīti. ^b^tato cā^eb^ti, bhikkhave, tato  so arindamo rājā tassa vacanaṃ sutvāva ``soṇakapaccekabuddhaṃ  passissāmī''ti caturaṅginiyā senāya pāyāsi nikkhami.  ^b^vicaranto^eb^ti ujukameva agantvā tasmiṃ mahante vanasaṇḍe  vicaranto tassa santikaṃ gantvā taṃ āsīnaṃ addakkhi.<br/><br/>[03] so taṃ avanditvā ekamantaṃ nisīditvā attano  kilesābhiratattā taṃ ``kapaṇo''ti maññamāno imaṃ gāthamāha -- <br/><br/>[40] 8^b^.^eb^ <br/><br/>[21] ``kapaṇo vatayaṃ bhikkhu, muṇḍo saṅghāṭipāruto. <br/><br/>[22] amātiko apitiko, rukkhamūlasmi jhāyatī''ti..<br/><br/>[03] tattha ^b^jhāyatī^eb^ti nimmātiko nippitiko kāruññappatto  jhāyati. <br/><br/>[40] 9^b^.^eb^ <br/><br/>[21] ``imaṃ vākyaṃ nisāmetvā, soṇako etadabravi. <br/><br/>[22] na rāja kapaṇo hoti, dhammaṃ kāyena phassayaṃ.. <br/><br/>[40] 10^b^.^eb^ <br/><br/>[21] ``yo ^a^P5.0252^ea^ ca dhammaṃ niraṃkatvā,  adhammamanuvattati. <br/><br/>[22] sa rāja kapaṇo hoti, pāpo pāpaparāyaṇo''ti..<br/><br/>[03] tattha ^a^M5.0266^ea^ ^b^ima^eb^nti tassa kilesābhiratassa  pabbajjaṃ arocentassa imaṃ pabbajjāgarahavacanaṃ sutvā.  ^b^etadabravī^eb^ti pabbajjāya guṇaṃ pakāsento etaṃ abravi.  ^b^phassaya^eb^nti phassayanto yena ariyamaggadhammo nāmakāyena  phassito, so kapaṇo nāma na hotīti dassento evamāha.  ^b^niraṃkatvā^eb^ti attabhāvato nīharitvā. ^b^pāpo  pāpaparāyaṇo^eb^ti sayaṃ pāpānaṃ karaṇena pāpo, aññesampi karontānaṃ  patiṭṭhābhāvena pāpaparāyaṇoti.<br/><br/>[03] evaṃ ^a^V5.0241^ea^ so bodhisattaṃ garahi. so attano garahitabhāvaṃ  ajānanto viya hutvā nāmagottaṃ kathetvā tena saddhiṃ paṭisanthāraṃ  karonto gāthamāha -- <br/><br/>[40] 11^b^.^eb^ <br/><br/>[21] ``arindamoti me nāmaṃ, kāsirājāti maṃ vidū. <br/><br/>[22] kacci bhoto sukhasseyyā, idha pattassa soṇakā''ti..<br/><br/>[03] tattha ^b^kaccī^eb^ti amhākaṃ tāva na kiñci aphāsukaṃ, bhoto  pana kacci idha pattassa imasmiṃ uyyāne vasato sukhavihāroti  pucchati.<br/><br/>[03] atha naṃ paccekabuddho, ``mahārāja, na kevalaṃ idha, aññatrāpi  vasantassa me asukhaṃ nāma natthī''ti vatvā tassa samaṇabhadragāthāyo  nāma ārabhi -- <br/><br/>[40] 12^b^.^eb^ <br/><br/>[21] ``sadāpi bhadramadhanassa, anāgārassa bhikkhuno. <br/><br/>[27] na tesaṃ koṭṭhe openti, na kumbhiṃ na kaḷopiyaṃ. <br/><br/>[22] paraniṭṭhitamesānā, tena yāpenti subbatā.. <br/><br/>[40] 13^b^.^eb^ <br/><br/>[21] ``dutiyampi bhadramadhanassa, anāgārassa bhikkhuno. <br/><br/>[22] anavajjapiṇḍo bhottabbo, na ca kocūparodhati.. <br/><br/>[40] 14^b^.^eb^ <br/><br/>[21] ``tatiyampi bhadramadhanassa, anāgārassa bhikkhuno. <br/><br/>[22] nibbuto piṇḍo bhottabbo, na ca kocūparodhati.. <br/><br/>[40] 15^b^.^eb^ <br/><br/>[21] ``catutthampi bhadramadhanassa, anāgārassa bhikkhuno. <br/><br/>[22] muttassa raṭṭhe carato, saṅgo yassa na vijjati.. <br/><br/>[40] 16^b^.^eb^ <br/><br/>[21] ``pañcamampi ^a^M5.0267^ea^ bhadramadhanassa,  anāgārassa bhikkhuno. <br/><br/>[22] nagaramhi ḍayhamānamhi, nāssa kiñci aḍayhatha.. <br/><br/>[40] 17^b^.^eb^ <br/><br/>[21] ``chaṭṭhampi ^a^P5.0253^ea^ bhadramadhanassa,  anāgārassa bhikkhuno. <br/><br/>[22] raṭṭhe vilumpamānamhi, nāssa kiñci ahīratha.. <br/><br/>[40] 18^b^.^eb^ <br/><br/>[21] ``sattamampi ^a^V5.0242^ea^ bhadramadhanassa, anāgārassa bhikkhuno. <br/><br/>[27] corehi rakkhitaṃ maggaṃ, ye caññe paripanthikā. <br/><br/>[22] pattacīvaramādāya, sotthiṃ gacchati subbato.. <br/><br/>[40] 19^b^.^eb^ <br/><br/>[21] ``aṭṭhamampi bhadramadhanassa, anāgārassa bhikkhuno. <br/><br/>[22] yaṃ yaṃ disaṃ pakkamati, anapekkhova gacchatī''ti..<br/><br/>[03] tattha ^b^anāgārassā^eb^ti, mahārāja, gharāvāsaṃ pahāya  anāgāriyabhāvaṃ pattassa adhanassa akiñcanassa bhikkhuno sabbakālaṃ  bhadrameva. ^b^na tesa^eb^nti, mahārāja, tesaṃ adhanānaṃ bhikkhūnaṃ na  koṭṭhāgāre dhanadhaññāni openti, na kumbhiyaṃ, na pacchiyaṃ, te pana  subbatā ^b^paraniṭṭhitaṃ^eb^ paresaṃ ghare pakkaṃ āhāraṃ saṅghāṭiṃ pārupitvā  kapālamādāya gharapaṭipāṭiyā ^b^esānā^eb^ pariyesantā tena tato  laddhena piṇḍena taṃ āhāraṃ navannaṃ pāṭikulyānaṃ vasena paccavekkhitvā  paribhuñjitvā jīvitavuttiṃ yāpenti.<br/><br/>[03] ^b^anavajjapiṇḍo bhottabbo^eb^ti vejjakammādikāya anesanāya  vā kuhanā lapanā nemittikatā nippesikatā lābhena lābhaṃ  nijigīsanatāti evarūpena micchājīvena vā uppāditā cattāro  paccayā, dhammena uppāditāpi apaccavekkhitvā paribhuttā sāvajjapiṇḍo  nāma. anesanaṃ pana pahāya micchājīvaṃ vajjetvā dhammena samena  uppāditā ``paṭisaṅkhā yoniso cīvaraṃ paṭisevāmī''ti vuttanayeneva  paccavekkhitvā paribhuttā anavajjapiṇḍo nāma. yena evarūpo  anavajjapiṇḍo bhottabbo paribhuñjitabbo, yañca evarūpaṃ anavajjaṃ piṇḍaṃ  bhuñjamānānaṃ paccaye nissāya ^b^koci^eb^ appamattakopi kileso  ^b^na uparodhati^eb^ na pīḷeti, tassa dutiyampi bhadraṃ adhanassa  anāgārassa bhikkhuno.<br/><br/>[03] ^b^nibbuto^eb^ti puthujjanabhikkhuno dhammena uppannapiṇḍopi  paccavekkhitvā paribhuñjiyamāno nibbutapiṇḍo nāma, ekantato pana  khīṇāsavassa piṇḍova nibbutapiṇḍo nāma. kiṃkāraṇā? so hi  theyyaparibhogo, iṇaparibhogo ^a^M5.0268^ea^, dāyajjaparibhogo,  sāmiparibhogoti imesu catūsu paribhogesu sāmiparibhogavasena taṃ  bhuñjati, taṇhādāsabyaṃ atīto sāmī hutvā paribhuñjati, na taṃ  tappaccayā koci appamattakopi kileso uparodhati.<br/><br/>[03] ^b^muttassa raṭṭhe carato^eb^ti upaṭṭhākakulādīsu alaggamānasassa  chinnavalāhakassa viya rāhumukhā ^a^V5.0243^ea^ pamuttassa vimalacandamaṇḍalassa viya  ca yassa gāmanigamādīsu carantassa rāgasaṅgādīsu ekopi saṅgo  natthi. ekacco hi kulehi saṃsaṭṭho viharati sahasokī sahanandī,  ekacco mātāpitūsupi alaggamānaso vicarati korunagaragāmavāsī  daharo viya, evarūpassa puthujjanassapi bhadrameva ^a^P5.0254^ea^.<br/><br/>[03] ^b^nāssa kiñcī^eb^ti yo hi bahuparikkhāro hoti, so  ``mā me corā parikkhāre hariṃsū''ti atirekāni ca cīvarādīni  antonagare upaṭṭhākakule nikkhipati, atha nagaramhi ḍayhamāne  ``asukakule nāma aggi uṭṭhito''ti sutvā socati kilamati,  evarūpassa bhadraṃ nāma natthi. yo pana, mahārāja, sakuṇavattaṃ pūreti,  kāyapaṭibaddhaparikkhārova hoti, tassa tādisassa na kiñci aḍayhatha,  tenassa pañcamampi bhadrameva.<br/><br/>[03] ^b^vilumpamānamhī^eb^ti viluppamānamhi, ayameva vā pāṭho.  ^b^ahīrathā^eb^ti yathā pabbatagahanādīhi nikkhamitvā raṭṭhaṃ  vilumpamānesu coresu bahuparikkhārassa antogāme ṭhapitaṃ vilumpati  harati, tathā yassa adhanassa kāyapaṭibaddhaparikkhārassa na kiñci  ahīratha tassa chaṭṭhampi bhadrameva.<br/><br/>[03] ^b^ye caññe paripanthikā^eb^ti ye ca aññepi tesu tesu ṭhānesu  suṅkagahaṇatthāya ṭhapitā paripanthikā, tehi ca rakkhitaṃ.  ^b^pattacīvara^eb^nti corānaṃ anupakāraṃ suṅkikānaṃ asuṅkārahaṃ  mattikāpattañceva katadaḷhīkammaparibhaṇḍaṃ paṃsukūlacīvarañca appagghāni  kāyabandhanaparissāvanasūcivāsipattatthavikāni cāti sabbepi aṭṭha  parikkhāre kāyapaṭibaddhe katvā maggappaṭipanno kenaci aviheṭhiyamāno  sotthiṃ gacchati. ^b^subbato^eb^ti lobhanīyāni hi cīvarādīni  disvā corā haranti, suṅkikāpi ``kiṃ nu kho etassa hatthe''ti  ^a^M5.0269^ea^ pattatthavikādīni sodhenti, subbato pana  sallahukavutti tesaṃ passantānaññeva sotthiṃ gacchati, tenassa sattamampi  bhadrameva.<br/><br/>[03] ^b^anapekkhova gacchatī^eb^ti kāyapaṭibaddhato atirekassa  vihāre paṭisāmitassa kassaci parikkhārassa abhāvā vasanaṭṭhānaṃ  nivattitvāpi na oloketi. yaṃ yaṃ disaṃ gantukāmo hoti, taṃ taṃ  gacchantto anapekkhova gacchati anurādhapurā nikkhamitvā thūpārāme  pabbajitānaṃ dvinnaṃ kulaputtānaṃ vuḍḍhataro viya.<br/><br/>[03] iti soṇakapaccekabuddho aṭṭha samaṇabhadrakāni kathesi. tato  uttariṃ pana satampi sahassampi ^a^V5.0244^ea^ aparimāṇāni samaṇabhadrakāni esa  kathetuṃ samatthoyeva. rājā pana kāmābhiratattā tassa kathaṃ  pacchinditvā ``mayhaṃ samaṇabhadrakehi attho natthī''ti attano  kāmādhimuttataṃ pakāsento āha -- <br/><br/>[40] 20^b^.^eb^ <br/><br/>[21] ``bahūni samaṇabhadrāni, ye tvaṃ bhikkhu pasaṃsasi. <br/><br/>[22] ahañca giddho kāmesu, kathaṃ kāhāmi soṇaka.. <br/><br/>[40] 21^b^.^eb^ <br/><br/>[21] ``piyā me mānusā kāmā, atho dibyāpi me piyā. <br/><br/>[22] atha kena nu vaṇṇena, ubho loke labhāmase''ti..<br/><br/>[03] tattha ^a^P5.0255^ea^ ^b^vaṇṇenā^eb^ti kāraṇena.<br/><br/>[03] atha naṃ paccekabuddho āha -- <br/><br/>[40] 22^b^.^eb^ <br/><br/>[21] ``kāme giddhā kāmaratā, kāmesu adhimuccitā. <br/><br/>[22] narā pāpāni katvāna, upapajjanti duggatiṃ.. <br/><br/>[40] 23^b^.^eb^ <br/><br/>[21] ``ye ca kāme pahantvāna, nikkhantā akutobhayā. <br/><br/>[22] ekodibhāvādhigatā, na te gacchanti duggatiṃ.. <br/><br/>[40] 24^b^.^eb^ <br/><br/>[21] ``upamaṃ te karissāmi, taṃ suṇohi arindama. <br/><br/>[22] upamāya midhekacce, atthaṃ jānanti paṇḍitā.. <br/><br/>[40] 25^b^.^eb^ <br/><br/>[21] ``gaṅgāya kuṇapaṃ disvā, vuyhamānaṃ mahaṇṇave. <br/><br/>[22] vāyaso samacintesi, appapañño acetaso.. <br/><br/>[40] 26^b^.^eb^ <br/><br/>[21] ``yānañca ^a^M5.0270^ea^ vatidaṃ laddhaṃ, bhakkho  cāyaṃ anappako. <br/><br/>[22] tattha rattiṃ tattha divā, tattheva nirato mano.. <br/><br/>[40] 27^b^.^eb^ <br/><br/>[21] ``khādaṃ ^a^V5.0245^ea^ nāgassa maṃsāni, pivaṃ bhāgīrathodakaṃ. <br/><br/>[22] sampassaṃ vanacetyāni, na palettha vihaṅgamo.. <br/><br/>[40] 28^b^.^eb^ <br/><br/>[21] ``tañca otaraṇī gaṅgā, pamattaṃ kuṇape rataṃ. <br/><br/>[22] samuddaṃ ajjhagāhāsi, agatī yattha pakkhinaṃ.. <br/><br/>[40] 29^b^.^eb^ <br/><br/>[21] ``so ca bhakkhaparikkhīṇo, udapatvā vihaṅgamo. <br/><br/>[22] na pacchato na purato, nuttaraṃ nopi dakkhiṇaṃ.. <br/><br/>[40] 30^b^.^eb^ <br/><br/>[21] ``dīpaṃ so najjhagāgañchi, agatī yattha pakkhinaṃ. <br/><br/>[22] so ca tattheva pāpattha, yathā dubbalako tathā.. <br/><br/>[40] 31^b^.^eb^ <br/><br/>[21] ``tañca sāmuddikā macchā, kumbhīlā makarā susū. <br/><br/>[22] pasayhakārā khādiṃsu, phandamānaṃ vipakkhakaṃ.. <br/><br/>[40] 32^b^.^eb^ <br/><br/>[21] ``evameva tuvaṃ rāja, ye caññe kāmabhogino. <br/><br/>[22] giddhā ce na vamissanti, kākapaññāva te vidū.. <br/><br/>[40] 33^b^.^eb^ <br/><br/>[21] ``esā te upamā rāja, atthasandassanī katā. <br/><br/>[22] tvañca paññāyase tena, yadi kāhasi vā na vā''ti..<br/><br/>[03] tattha ^a^P5.0256^ea^ ^b^pāpānī^eb^ti, mahārāja, tvaṃ  kāmagiddho, narā ca kāme nissāya kāyaduccaritādīni pāpāni katvā  yattha supinantepi dibbā ca mānusikā ca kāmā na labbhanti, taṃ  duggatiṃ upapajjantīti attho. ^b^pahantvānā^eb^ti kheḷapiṇḍaṃ viya  pahāya. ^b^akutobhayā^eb^ti rāgādīsu kutoci anāgatabhayā.  ^b^ekodibhāvādhigatā^eb^ti ekodibhāvaṃ ekavihārikataṃ adhigatā.  ^b^na te^eb^ti te evarūpā pabbajitā duggatiṃ na gacchanti.<br/><br/>[03] ^b^upamaṃ te^eb^ti, mahārāja, dibbamānusake kāme patthentassa  hatthikuṇape paṭibaddhakākasadisassa tava ekaṃ upamaṃ karissāmi, taṃ  suṇohīti attho. ^b^kuṇapa^eb^nti hatthikaḷevaraṃ. ^b^mahaṇṇave^eb^ti  gambhīraputhule udake ^a^M5.0271^ea^. eko kira mahāvāraṇo  gaṅgātīre caranto gaṅgāyaṃ ^a^V5.0246^ea^ patitvā uttarituṃ asakkento tattheva mato  gaṅgāya vuyhi, taṃ sandhāyetaṃ vuttaṃ. ^b^vāyaso^eb^ti ākāsena  gacchanto eko kāko. ^b^yānañca vatida^eb^nti so evaṃ cintetvā  tattha nilīyitvā ``idaṃ mayā hatthiyānaṃ laddhaṃ, ettha nilīno sukhaṃ  carissāmi, ayameva ca me anappako bhakkho bhavissati, idāni  mayā aññattha gantuṃ na vaṭṭatī''ti sanniṭṭhānamakāsi. ^b^tattha  ratti^eb^nti tattha rattiñca divā ca tattheva mano abhirato ahosi.  ^b^na paletthā^eb^ti na uppatitvā pakkāmi.<br/><br/>[03] ^b^otaraṇī^eb^ti samuddābhimukhī otaramānā.  ``ohāriṇī''tipi pāṭho, sā samuddābhimukhī avahāriṇīti attho.  ^b^agatī yatthā^eb^ti samuddamajjhaṃ sandhāyāha.  ^b^bhakkhaparikkhīṇo^eb^ti parikkhīṇabhakkho. ^b^udapatvā^eb^ti  khīṇe camme ca maṃse ca aṭṭhisaṅghāto ūmivegena bhinno udake  nimujji. atha so kāko udake patiṭṭhātuṃ asakkonto uppati, evaṃ  uppatitvāti attho. ^b^agatī yattha pakkhina^eb^nti yasmiṃ  samuddamajjhe pakkhīnaṃ agati, tattha so evaṃ uppatito pacchimaṃ disaṃ  gantvā tattha patiṭṭhaṃ alabhitvā puratthimaṃ, tato uttaraṃ, tato  dakkhiṇanti catassopi disā gantvā attano patiṭṭhānaṃ na ajjhagā  nāgañchīti attho. atha vā vāyaso evaṃ uppatitvā pacchimādīsu  ekekaṃ disaṃ āgañchi, dīpaṃ pana najjhāgamāti evamettha attho  daṭṭhabbo. ^b^pāpatthā^eb^ti papatito. ^b^yathā dubbalako^eb^ti yathā  dubbalako pateyya, tatheva patito. ^b^susū^eb^ti susunāmakā  caṇḍamacchā. ^b^pasayhakārā^eb^ti anicchamānakaṃyeva balakkārena.  ^b^vipakkhaka^eb^nti viddhastapakkhakaṃ.<br/><br/>[03] ^b^giddhā ce na vamissantī^eb^ti yadi giddhā hutvā kāme na  vamissanti, na chaḍḍessanti. ^b^kākapaññāva te^eb^ti kākassa  samānapaññā iti te buddhādayo paṇḍitā ^b^vidū^eb^ vidanti,  jānantīti attho. ^b^atthasandassanī^eb^ti atthappakāsikā.  ^b^tvañca paññāyase^eb^ti tvañca paññāyissasi. idaṃ vuttaṃ hoti --  mahārāja, mayā hitakāmena tava ovādo dinno, taṃ pana tvaṃ yadi  kāhasi, devaloke nibbattissasi, yadi na kāhasi, kāmapaṅke  nimuggo jīvitapariyosāne niraye nibbattissasīti evaṃ tvameva tena  ^a^M5.0272^ea^ kāraṇena vā akāraṇena ^a^P5.0257^ea^ vā  sagge vā niraye vā paññāyissasi. ahaṃ pana sabbabhavehi mutto  appaṭisandhikoti.<br/><br/>[03] imaṃ pana ovādaṃ dentena paccekabuddhena nadī dassitā, tāya  vuyhamānaṃ hatthikuṇapaṃ dassitaṃ, kuṇapakhādako kāko dassito, tassa  kuṇapaṃ khāditvā pānīyapivanakālo dassito,  ramaṇīyavanasaṇḍadassanakālo dassito, kuṇapassa nadiyā vuyhamānassa  samuddapaveso dassito, samuddamajjhe ^a^V5.0247^ea^ kākassa hatthikuṇape patiṭṭhaṃ  alabhitvā vināsaṃ pattakālo dassito. tattha nadī viya anamataggo  saṃsāro daṭṭhabbo, nadiyā vuyhamānaṃ hatthikuṇapaṃ viya saṃsāre pañca  kāmaguṇā, kāko viya bālaputhujjano, kākassa kuṇapaṃ khāditvā  pānīyapivanakālo viya puthujjanassa kāmaguṇe paribhuñjitvā  somanassikakālo, kākassa kuṇape laggasseva ramaṇīyavanasaṇḍadassanaṃ  viya puthujjanassa kāmaguṇesu laggasseva savanavasena  aṭṭhatiṃsārammaṇadassanaṃ, kuṇape samuddaṃ paviṭṭhe kākassa patiṭṭhaṃ labhituṃ  asakkontassa vināsaṃ pattakālo viya bālaputhujjanassa  kāmaguṇagiddhassa pāpaparāyaṇassa kusaladhamme patiṭṭhaṃ labhituṃ  asakkontassa mahāniraye mahāvināsapatti daṭṭhabbāti.<br/><br/>[03] evamassa so imāya upamāya ovādaṃ datvā idāni tameva  ovādaṃ thiraṃ katvā patiṭṭhapetuṃ gāthamāha -- <br/><br/>[40] 34^b^.^eb^ <br/><br/>[21] ``ekavācampi dvivācaṃ, bhaṇeyya anukampako. <br/><br/>[22] tatuttariṃ na bhāseyya, dāsovayyassa santike''ti..<br/><br/>[03] tattha ^b^na bhāseyyā^eb^ti vacanaṃ aggaṇhantassa hi tato uttariṃ  bhāsamāno sāmikassa santike dāso viya hoti. dāso hi  sāmike kathaṃ gaṇhantepi aggaṇhantepi kathetiyeva. tena vuttaṃ  ^b^``tatuttariṃ na bhāseyyā''^eb^ti. <br/><br/>[40] 35^b^.^eb^ <br/><br/>[21] ``idaṃ vatvāna pakkāmi, soṇako amitabuddhimā. <br/><br/>[22] vehāse antalikkhasmiṃ, anusāsitvāna khattiya''nti..  -- <br/><br/>[25] ayaṃ abhisambuddhagāthā.<br/><br/>[03] tattha ^a^M5.0273^ea^ ^b^idaṃ vatvānā^eb^ti, bhikkhave, so  paccekabuddho amitāya lokuttarabuddhiyā amitabuddhimā idaṃ vatvā  iddhiyā uppatitvā ``sace pabbajissasi, taveva, no ce  pabbajissasi, taveva, dinno te mayā ovādo, appamatto hohī''ti  evaṃ anusāsitvāna khattiyaṃ pakkāmi.<br/><br/>[03] bodhisattopi taṃ ākāsena gacchantaṃ yāva dassanapathā  olokento ṭhatvā tasmiṃ cakkhupathe ^a^V5.0248^ea^ atikkante saṃvegaṃ paṭilabhitvā  cintesi -- ``ayaṃ brāhmaṇo hīnajacco samāno asambhinne  khattiyavaṃse jātassa mama matthake attano pādarajaṃ ^a^P5.0258^ea^  okiranto ākāsaṃ uppatitvā gato, mayāpi ajjeva nikkhamitvā  pabbajituṃ vaṭṭatī''ti. so rajjaṃ niyyādetvā pabbajitukāmo  gāthādvayamāha -- <br/><br/>[40] 36^b^.^eb^ <br/><br/>[21] ``ko nume rājakattāro, suddā veyyattamāgatā. <br/><br/>[22] rajjaṃ niyyādayissāmi, nāhaṃ rajjena matthiko.. <br/><br/>[40] 37^b^.^eb^ <br/><br/>[21] ``ajjeva pabbajissāmi, ko jaññā maraṇaṃ suve. <br/><br/>[22] māhaṃ kākova dummedho, kāmānaṃ vasamanvaga''nti..<br/><br/>[03] tattha ^b^ko nume^eb^ti kuhiṃ nu ime. ^b^rājakattāro^eb^ti ye  rājārahaṃ abhisiñcitvā rājānaṃ karonti. ^b^suddā  veyyattamāgatā^eb^ti suddā ca ye ca aññe byattabhāvaṃ āgatā  mukhamaṅgalikā. ^b^rajjena matthiko^eb^ti rajjena atthiko. ^b^ko  jaññā maraṇaṃ suve^eb^ti maraṇaṃ ajja vā suve vāti idaṃ ko jānituṃ  samattho.<br/><br/>[03] evaṃ rajjaṃ niyyādentassa sutvā amaccā āhaṃsu -- <br/><br/>[40] 38^b^.^eb^ <br/><br/>[21] ``atthi te daharo putto, dīghāvu raṭṭhavaḍḍhano. <br/><br/>[22] taṃ rajje abhisiñcassu, so no rājā bhavissatī''ti..<br/><br/>[03] tato paraṃ raññā vuttagāthamādiṃ katvā udānasambandhagāthā  pāḷinayeneva veditabbā -- <br/><br/>[40] 39^b^.^eb^ <br/><br/>[21] ``khippaṃ kumāramānetha, dīghāvuṃ raṭṭhavaḍḍhanaṃ. <br/><br/>[22] taṃ rajje abhisiñcissaṃ, so vo rājā bhavissati.. <br/><br/>[40] 40^b^.^eb^ <br/><br/>[21] ``tato ^a^M5.0274^ea^ kumāramānesuṃ, dīghāvuṃ  raṭṭhavaḍḍhanaṃ. <br/><br/>[22] taṃ disvā ālapī rājā, ekaputtaṃ manoramaṃ.. <br/><br/>[40] 41^b^.^eb^ <br/><br/>[21] ``saṭṭhi ^a^V5.0249^ea^ gāmasahassāni, paripuṇṇāni sabbaso. <br/><br/>[22] te putta paṭipajjasu, rajjaṃ niyyādayāmi te.. <br/><br/>[40] 42^b^.^eb^ <br/><br/>[21] ``ajjeva pabbajissāmi, ko jaññā maraṇaṃ suve. <br/><br/>[22] māhaṃ kāko va dummedho, kāmānaṃ vasamanvagaṃ.. <br/><br/>[40] 43^b^.^eb^ <br/><br/>[21] ``saṭṭhi nāgasahassāni, sabbālaṅkārabhūsitā. <br/><br/>[22] suvaṇṇakacchā mātaṅgā, hemakappanavāsasā.. <br/><br/>[40] 44^b^.^eb^ <br/><br/>[21] ``ārūḷhā gāmaṇīyebhi, tomaraṅkusapāṇibhi. <br/><br/>[22] te putta paṭipajjassu, rajjaṃ niyyādayāmi te.. <br/><br/>[40] 45^b^.^eb^ <br/><br/>[21] ``ajjeva ^a^P5.0259^ea^ pabbajissāmi, ko  jaññā maraṇaṃ suve. <br/><br/>[22] māhaṃ kākova dummedho, kāmānaṃ vasamanvagaṃ.. <br/><br/>[40] 46^b^.^eb^ <br/><br/>[21] ``saṭṭhi assasahassāni, sabbālaṅkārabhūsitā. <br/><br/>[22] ājānīyāva jātiyā, sindhavā sīghavāhino.. <br/><br/>[40] 47^b^.^eb^ <br/><br/>[21] ``ārūḷhā gāmaṇīyebhi, illiyācāpadhāribhi. <br/><br/>[22] te putta paṭipajjassu, rajjaṃ niyyādayāmi te.. <br/><br/>[40] 48^b^.^eb^ <br/><br/>[21] ``ajjeva pabbajissāmi, ko jaññā maraṇaṃ suve. <br/><br/>[22] māhaṃ kākova dummedho, kāmānaṃ vasamanvagaṃ.. <br/><br/>[40] 49^b^.^eb^ <br/><br/>[21] ``saṭṭhi rathasahassāni, sannaddhā ussitaddhajā. <br/><br/>[22] dīpā athopi veyyagghā, sabbālaṅkārabhūsitā.. <br/><br/>[40] 50^b^.^eb^ <br/><br/>[21] ``ārūḷhā gāmaṇīyebhi, cāpahatthehi vammibhi. <br/><br/>[22] te putta paṭipajjassu, rajjaṃ niyyādayāmi te.. <br/><br/>[40] 51^b^.^eb^ <br/><br/>[21] ``ajjeva ^a^V5.0250^ea^ pabbajissāmi, ko jaññā maraṇaṃ suve. <br/><br/>[22] māhaṃ kākova dummedho, kāmānaṃ vasamanvagaṃ.. <br/><br/>[40] 52^b^.^eb^ <br/><br/>[21] ``saṭṭhi dhenusahassāni, rohaññā puṅgavūsabhā. <br/><br/>[22] tā putta paṭipajjassu, rajjaṃ niyyādayāmi te.. <br/><br/>[40] 53^b^.^eb^ <br/><br/>[21] ``ajjeva ^a^M5.0275^ea^ pabbajissāmi, ko  jaññā maraṇaṃ suve. <br/><br/>[22] māhaṃ kākova dummedho, kāmānaṃ vasamanvagaṃ.. <br/><br/>[40] 54^b^.^eb^ <br/><br/>[21] ``soḷasitthisahassāni, sabbālaṅkārabhūsitā. <br/><br/>[27] vicitravatthābharaṇā, āmuttamaṇikuṇḍalā. <br/><br/>[22] tā putta paṭipajjassu, rajjaṃ niyyādayāmi te.. <br/><br/>[40] 55^b^.^eb^ <br/><br/>[21] ``ajjeva pabbajissāmi, ko jaññā maraṇaṃ suve. <br/><br/>[22] māhaṃ kākova dummedho, kāmānaṃ vasamanvagaṃ.. <br/><br/>[40] 56^b^.^eb^ <br/><br/>[21] ``daharasseva me tāta, mātā matāti me sutaṃ. <br/><br/>[22] tayā vinā ahaṃ tāta, jīvitumpi na ussahe.. <br/><br/>[40] 57^b^.^eb^ <br/><br/>[21] ``yathā āraññakaṃ nāgaṃ, poto anveti pacchato. <br/><br/>[22] jessantaṃ giriduggesu, samesu visamesu ca.. <br/><br/>[40] 58^b^.^eb^ <br/><br/>[21] ``evaṃ taṃ anugacchāmi, pattamādāya pacchato. <br/><br/>[22] subharo te bhavissāmi, na te hessāmi dubbharo.. <br/><br/>[40] 59^b^.^eb^ <br/><br/>[21] ``yathā sāmuddikaṃ nāvaṃ, vāṇijānaṃ dhanesinaṃ. <br/><br/>[22] vohāro tattha gaṇheyya, vāṇijā byasanī siyā.. <br/><br/>[40] 60^b^.^eb^ <br/><br/>[21] ``evamevāyaṃ puttakali, antarāyakaro mama. <br/><br/>[22] imaṃ kumāraṃ pāpetha, pāsādaṃ rativaḍḍhanaṃ.. <br/><br/>[40] 61^b^.^eb^ <br/><br/>[21] ``tattha ^a^V5.0251^ea^ ^a^P5.0260^ea^ kambusahatthāyo, yathā  sakkaṃva accharā. <br/><br/>[22] tā naṃ tattha ramessanti, tāhi ceso ramissati.. <br/><br/>[40] 62^b^.^eb^ <br/><br/>[21] ``tato kumāraṃ pāpesuṃ, pāsādaṃ rativaḍḍhanaṃ. <br/><br/>[22] taṃ disvā avacuṃ kaññā, dīghāvuṃ raṭṭhavaḍḍhanaṃ.. <br/><br/>[40] 63^b^.^eb^ <br/><br/>[21] ``devatānusi gandhabbo, adu sakko purindado. <br/><br/>[22] ko vā tvaṃ kassa vā putto, kathaṃ jānemu taṃ mayaṃ.. <br/><br/>[40] 64^b^.^eb^ <br/><br/>[21] ``namhi ^a^M5.0276^ea^ devo na gandhabbo, nāpi  sakko purindado. <br/><br/>[27] kāsirañño ahaṃ putto, dīghāvu raṭṭhavaḍḍhano. <br/><br/>[22] mamaṃ bharatha bhaddaṃ vo, ahaṃ bhattā bhavāmi vo.. <br/><br/>[40] 65^b^.^eb^ <br/><br/>[21] ``taṃ tattha avacuṃ kaññā, dīghāvuṃ raṭṭhavaḍḍhanaṃ. <br/><br/>[22] kuhiṃ rājā anuppatto, ito rājā kuhiṃ gato.. <br/><br/>[40] 66^b^.^eb^ <br/><br/>[21] ``paṅkaṃ rājā atikkanto, thale rājā patiṭṭhito. <br/><br/>[22] akaṇḍakaṃ agahanaṃ, paṭipanno mahāpathaṃ.. <br/><br/>[40] 67^b^.^eb^ <br/><br/>[21] ``ahañca paṭipannosmi, maggaṃ duggatigāminaṃ. <br/><br/>[22] sakaṇṭakaṃ sagahanaṃ, yena gacchanti duggatiṃ.. <br/><br/>[40] 68^b^.^eb^ <br/><br/>[21] ``tassa te svāgataṃ rāja, sīhasseva giribbajaṃ. <br/><br/>[22] anusāsa mahārāja, tvaṃ no sabbāsamissaro''ti..<br/><br/>[03] tattha ^b^khippa^eb^nti tena hi naṃ sīghaṃ ānetha.  ^b^ālapī^eb^ti ``saṭṭhi gāmasahassānī''tiādīni vadanto ālapi.  ^b^sabbālaṅkārabhūsitā^eb^ti te nāgā sabbehi sīsūpagādīhi  alaṅkārehi bhūsitā. ^b^hemakappanavāsasā^eb^ti suvaṇṇakhacitena  kappanena paṭicchannasarīrā. ^b^gāmaṇīyebhī^eb^ti hatthācariyehi.  ^b^ājānīyāvā^eb^ti kāraṇākāraṇavijānanakā va. ^b^jātiyā^eb^ti  sindhavajātiyā sindhuraṭṭhe sindhunadītīre jātā.  ^b^gāmaṇīyebhī^eb^ti assācariyehi. ^b^illiyā cāpadhāribhī^eb^ti  illiyāvudhañca cāpāvudhañca ^a^V5.0252^ea^ dhārentehi. ^b^dīpā athopi  veyyagghā^eb^ti dīpicammabyagghacammaparivārā. ^b^gāmaṇīyebhī^eb^ti  rathikehi. ^b^vammibhī^eb^ti sannaddhavammehi. ^b^rohaññā^eb^ti  rattavaṇṇā. ^b^puṅgavūsabhā^eb^ti usabhasaṅkhātena jeṭṭhakapuṅgavena  samannāgatā.<br/><br/>[03] ^b^daharasseva me, tātā^eb^ti atha naṃ kumāro, tāta, mama  daharasseva sato mātā matā iti mayā sutaṃ, sohaṃ tayā vinā  jīvituṃ na sakkhissāmīti āha. ^b^poto^eb^ti taruṇapotako.  ^b^jessanta^eb^nti vicarantaṃ. ^b^sāmuddika^eb^nti samudde vicarantaṃ.  ^b^dhanesina^eb^nti dhanaṃ pariyesantānaṃ. ^b^vohāro^eb^ti  vicitravohāro heṭṭhākaḍḍhanako vāḷamaccho vā ^a^P5.0261^ea^  udakarakkhaso vā āvaṭṭo vā. ^b^tatthā^eb^ti tasmiṃ samudde.  ^b^vāṇijā byasanī siyā^eb^ti atha te vāṇijā byasanappattā bhaveyyuṃ.  ``siyyunti''pi pāṭho ^a^M5.0277^ea^. ^b^puttakalī^eb^ti  puttalāmako puttakāḷakaṇṇī. kumāro puna kiñci vattuṃ na visahi.  atha rājā amacce āṇāpento ^b^``ima''^eb^ntiādimāha. ^b^tattha  kambusahatthāyo^eb^ti kambusaṃ vuccati suvaṇṇaṃ,  suvaṇṇābharaṇabhūsitahatthāyoti attho. ^b^yathā^eb^ti yathā icchanti,  tathā karonti.<br/><br/>[03] evaṃ vatvā mahāsatto tattheva taṃ abhisiñcāpetvā nagaraṃ pāhesi.  sayaṃ pana ekakova uyyānā nikkhamitvā himavantaṃ pavisitvā  ramaṇīye bhūmibhāge paṇṇasālaṃ māpetvā isipabbajjaṃ pabbajitvā  vanamūlaphalāhāro yāpesi. mahājanopi kumāraṃ bārāṇasiṃ pavesesi.  so nagaraṃ padakkhiṇaṃ katvā pāsādaṃ abhiruhi. tamatthaṃ pakāsento  satthā ^b^``tato''^eb^tiādimāha. ^b^taṃ disvā avacuṃ kaññā^eb^ti  taṃ mahantena parivārena sirisobhaggena āgataṃ disvā ``asuko  nāmeso''ti ajānantiyova tā nāṭakitthiyo gantvā avocuṃ.  ^b^mamaṃ bharathā^eb^ti mamaṃ icchatha. ^b^paṅka^eb^nti rāgādikilesapaṅkaṃ.  ^b^thale^eb^ti pabbajjāya. ^b^akaṇṭaka^eb^nti rāgakaṇṭakādivirahitaṃ.  teheva gahanehi ^b^agahanaṃ. mahāpatha^eb^nti saggamokkhagāminaṃ  mahāmaggaṃ paṭipanno. ^b^yenā^eb^ti yena micchāmaggena duggatiṃ  gacchanti, taṃ ahaṃ paṭipannoti vadati. tato tā cintesuṃ --  ``rājā tāva amhe pahāya pabbajito, ayampi kāmesu  virattacittarūpo, sace naṃ nābhiramessāma, nikkhamitvā pabbajeyya,  abhiramanākāramassa karissāmā''ti. atha naṃ abhinandantiyo  osānagāthamāhaṃsu. tattha ^b^giribbaja^eb^nti sīhapotakānaṃ  vasanaṭṭhānaṃ kañcanaguhaṃ kesarasīhassa āgataṃ viya tassa tava āgataṃ  suāgataṃ. ^b^tvaṃ no^eb^ti tvaṃ sabbāsampi amhākaṃ issaro, sāmīti.<br/><br/>[03] evañca pana vatvā sabbā tūriyāni paggaṇhiṃsu, nānappakārāni  naccagītāni pavattiṃsu ^a^V5.0253^ea^. yaso mahā ahosi, so yasamadamatto pitaraṃ  na sari, dhammena rajjaṃ kāretvā yathākammaṃ gato. bodhisattopi  jhānābhiññā nibbattetvā āyupariyosāne brahmalokūpago ahosi.<br/><br/>[03] satthā imaṃ dhammadesanaṃ āharitvā ``na, bhikkhave, idāneva,  pubbepi tathāgato mahābhinikkhamanaṃ nikkhantoyevā''ti vatvā jātakaṃ  samodhānesi -- ``tadā paccekabuddho parinibbāyi, putto rāhulakumāro  ahosi ^a^M5.0278^ea^, sesaparisā buddhaparisā, arindamarājā  pana ahameva ahosi''nti. <br/><br/>[06] soṇakajātakavaṇṇanā paṭhamā. 


volume: 113
item: 9
title: saṭṭhinipāto^[] . soṇakajātakavaṇṇanā^[] . saṃkiccajātakavaṇṇanā^^
content:
  [03] ^b^disvā nisinnaṃ rājāna^eb^nti idaṃ satthā jīvakambavane  viharanto ajātasattussa pitughātakammaṃ ārabbha kathesi. so hi  devadattaṃ nissāya tassa ^a^P5.0262^ea^ vacanena pitaraṃ ghātāpetvā  devadattassa saṅghabhedāvasāne bhinnaparisassa roge uppanne ``tathāgataṃ  khamāpessāmī''ti mañcasivikāya sāvatthiṃ gacchantassa jetavanadvāre  pathaviṃ paviṭṭhabhāvaṃ sutvā ``devadatto sammāsambuddhassa paṭipakkho hutvā  pathaviṃ pavisitvā avīciparāyaṇo jāto, mayāpi taṃ nissāya pitā  dhammiko dhammarājā ghātito, ahampi nu kho pathaviṃ  pavisissāmī''ti bhīto rajjasiriyā cittassādaṃ na labhi, ``thokaṃ  niddāyissāmī''ti niddaṃ upagatamattova navayojanabahalāyaṃ  ayamahāpathaviyaṃ pātetvā ayasūlehi koṭṭiyamāno viya sunakhehi  luñjitvā khajjamāno viya bheravaravena viravanto uṭṭhāti.<br/><br/>[03] athekadivasaṃ komudiyā cātumāsiniyā amaccagaṇaparivuto  attano yasaṃ oloketvā ``mama pitu yaso ito mahantataro,  tathārūpaṃ nāma ahaṃ dhammarājānaṃ devadattaṃ nissāya ghātesi''nti  cintesi. tassevaṃ cintentasseva kāye ḍāho uppajji, sakalasarīraṃ  sedatintaṃ ahosi. tato ``ko nu kho me imaṃ bhayaṃ vinodetuṃ  sakkhissatī''ti cintetvā ``ṭhapetvā dasabalaṃ añño natthī''ti  ñatvā ``ahaṃ tathāgatassa mahāparādho, ko nu kho maṃ netvā  dassessatī''ti cintento ``na añño koci aññatra jīvakā''ti  sallakkhetvā tassa gahetvā gamanūpāyaṃ karonto ``ramaṇīyā vata, bho,  dosinā rattī''ti udānaṃ udānetvā ``kaṃ nu ^a^V5.0254^ea^ khvajja samaṇaṃ vā  brāhmaṇaṃ vā payirupāseyyāmī''ti vatvā pūraṇasāvakādīhi pūraṇādīnaṃ  guṇe kathite tesaṃ vacanaṃ anādiyitvā jīvakaṃ paṭipucchitvā tena  tathāgatassa guṇaṃ kathetvā ``taṃ devo bhagavantaṃ payirupāsatū''ti vutto  hatthiyānāni ^a^M5.0279^ea^ kappāpetvā jīvakambavanaṃ gantvā  tathāgataṃ upasaṅkamitvā vanditvā tathāgatena katapaṭisanthāro sandiṭṭhikaṃ  sāmaññaphalaṃ pucchitvā tathāgatassa madhuraṃ ^b^sāmaññaphaladhammadesanaṃ^eb^  (dī0 ni0 1.150 ādayo) sutvā suttapariyosāne upāsakattaṃ  paṭiveditvā tathāgataṃ khamāpetvā pakkāmi. so tato paṭṭhāya dānaṃ  dento sīlaṃ rakkhanto tathāgatena saddhiṃ saṃsaggaṃ katvā madhuradhammakathaṃ  suṇanto kalyāṇamittasaṃsaggena pahīnabhayo vigatalomahaṃso hutvā  cittassādaṃ paṭilabhitvā sukhena cattāro iriyāpathe kappesi.<br/><br/>[03] athekadivasaṃ dhammasabhāyaṃ kathaṃ samuṭṭhāpesuṃ -- ``āvuso,  ajātasattu pitughātakammaṃ katvā bhayappatto ahosi, rajjasiriṃ  nissāya cittassādaṃ alabhanto sabbairiyāpathesu dukkhaṃ anubhoti, so  dāni tathāgataṃ āgamma kalyāṇamittasaṃsaggena vigatabhayo  issariyasukhaṃ anubhotī''ti. satthā āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya  ^a^P5.0263^ea^ nāmā''ti vutte ``na, bhikkhave, idāneva,  pubbepesa pitughātakammaṃ katvā maṃ nissāya sukhaṃ sayī''ti vatvā  atītaṃ āhari.<br/><br/>[03] atīte bārāṇasiyaṃ brahmadatto rajjaṃ kārento brahmadattakumāraṃ nāma  puttaṃ paṭilabhi. tadā bodhisatto purohitassa gehe paṭisandhiṃ gaṇhi,  jātassevassa ``saṃkiccakumāro''ti nāmaṃ kariṃsu. te ubhopi  rājanivesane ekatova vaḍḍhiṃsu. aññamaññaṃ sahāyakā hutvā vayappattā  takkasilaṃ gantvā sabbasippāni uggaṇhitvā paccāgamiṃsu. atha rājā  puttassa uparajjaṃ adāsi. bodhisattopi uparājasseva santike  ahosi. athekadivasaṃ uparājā pitu uyyānakīḷaṃ gacchantassa mahantaṃ  yasaṃ disvā tasmiṃ lobhaṃ uppādetvā ``mayhaṃ pitā mama  bhātikasadiso, sace etassa maraṇaṃ olokessāmi, mahallakakāle rajjaṃ  labhissāmi, tadā laddhenapi rajjena ko attho, pitaraṃ māretvā rajjaṃ  gaṇhissāmī''ti cintetvā bodhisattassa tamatthaṃ ārocesi.  bodhisatto, ``samma, pitughātakammaṃ nāma bhāriyaṃ, nirayamaggo, na  sakkā etaṃ kātuṃ, mā karī''ti paṭibāhi. so punappunampi kathetvā  yāvatatiyaṃ tena paṭibāhito pādamūlikehi saddhiṃ mantesi. tepi  sampaṭicchitvā rañño ^a^M5.0280^ea^ māraṇūpāyaṃ vīmaṃsiṃsu.  bodhisatto taṃ pavattiṃ ñatvā ``nāhaṃ etehi saddhiṃ ekato  bhavissāmī''ti mātāpitaro anāpucchitvāva aggadvārena nikkhamitvā  himavantaṃ pavisitvā isipabbajjaṃ pabbajitvā jhānābhiññā nibbattetvā  vanamūlaphalāhāro vihāsi.<br/><br/>[03] rājakumāropi ^a^V5.0255^ea^ tasmiṃ gate pitaraṃ mārāpetvā mahantaṃ yasaṃ  anubhavi. ``saṃkiccakumāro kira isipabbajjaṃ pabbajito''ti sutvā  bahū kulaputtā nikkhamitvā tassa santike pabbajiṃsu. so mahatā  isigaṇena parivuto tattha vasi. sabbepi samāpattilābhinoyeva.  rājāpi pitaraṃ māretvā appamattakaṃyeva kālaṃ rajjasukhaṃ anubhavitvā  tato paṭṭhāya bhīto cittassādaṃ alabhanto niraye kammakaraṇappatto viya  ahosi. so bodhisattaṃ anussaritvā ``sahāyo me `pitughātakammaṃ  bhāriyaṃ, mā karī'ti paṭisedhetvā maṃ attano kathaṃ gāhāpetuṃ asakkonto  attānaṃ niddosaṃ katvā palāyi. sace so idha abhavissa ^a^P5.0264^ea^,  na me pitughātakammaṃ kātuṃ adassa, idampi me bhayaṃ  hareyya, kahaṃ nu kho so etarahi viharati. sace tassa vasanaṭṭhānaṃ  jāneyyaṃ, pakkosāpeyyaṃ, ko nu kho me tassa vasanaṭṭhānaṃ  āroceyyā''ti cintesi. so tato paṭṭhāya antepure ca  rājasabhāyañca bodhisattasseva vaṇṇaṃ bhāsati.<br/><br/>[03] evaṃ addhāne gate bodhisatto ``rājā maṃ sarati, mayā tattha  gantvā tassa dhammaṃ desetvā taṃ nibbhayaṃ katvā āgantuṃ vaṭṭatī''ti  paṇṇāsa vassāni himavante vasitvā pañcasatatāpasaparivuto  ākāsenāgantvā dāyapasse nāma uyyāne otaritvā isigaṇaparivuto  silāpaṭṭe nisīdi. uyyānapālo taṃ disvā ``bhante, gaṇasatthā  konāmo''ti pucchitvā ``saṃkiccapaṇḍito nāmā''ti ca sutvā  sayampi sañjānitvā ``bhante, yāvāhaṃ rājānaṃ ānemi, tāva idheva  hotha, amhākaṃ rājā tumhe daṭṭhukāmo''ti vatvā vegena rājakulaṃ gantvā  tassa āgatabhāvaṃ rañño ārocesi. rājā tassa santikaṃ gantvā  kattabbayuttakaṃ upahāraṃ katvā pañhaṃ pucchi. tamatthaṃ pakāsento satthā  āha -- <br/><br/>[40] 69^b^.^eb^ <br/><br/>[21] ``disvā nisinnaṃ rājānaṃ, brahmadattaṃ rathesabhaṃ. <br/><br/>[22] athassa paṭivedesi, yassāsi anukampako.. <br/><br/>[40] 70^b^.^eb^ <br/><br/>[21] ``saṃkiccāyaṃ ^a^M5.0281^ea^ anuppatto, isīnaṃ  sādhusammato. <br/><br/>[22] taramānarūpo niyyāhi, khippaṃ passa mahesinaṃ.. <br/><br/>[40] 71^b^.^eb^ <br/><br/>[21] ``tato ca rājā taramāno, yuttamāruyha sandanaṃ. <br/><br/>[22] mittāmaccaparibyūḷho, agamāsi rathesabho.. <br/><br/>[40] 72^b^.^eb^ <br/><br/>[21] ``nikkhippa ^a^V5.0256^ea^ pañca kakudhāni, kāsīnaṃ raṭṭhavaḍḍhano. <br/><br/>[22] vālabījanimuṇhīsaṃ, khaggaṃ chattañcupāhanaṃ.. <br/><br/>[40] 73^b^.^eb^ <br/><br/>[21] ``oruyha rājā yānamhā, ṭhapayitvā paṭicchadaṃ. <br/><br/>[22] āsīnaṃ dāyapassasmiṃ, saṃkiccamupasaṅkami.. <br/><br/>[40] 74^b^.^eb^ <br/><br/>[21] ``upasaṅkamitvā so rājā, sammodi isinā saha. <br/><br/>[22] taṃ kathaṃ vītisāretvā, ekamantaṃ upāvisi.. <br/><br/>[40] 75^b^.^eb^ <br/><br/>[21] ``ekamantaṃ nisinnova, atha kālaṃ amaññatha. <br/><br/>[22] tato pāpāni kammāni, pucchituṃ paṭipajjatha.. <br/><br/>[40] 76^b^.^eb^ <br/><br/>[21] ``isiṃ pucchāma saṃkiccaṃ, isīnaṃ sādhusammataṃ. <br/><br/>[22] āsīnaṃ dāyapassasmiṃ, isisaṅghapurakkhataṃ.. <br/><br/>[40] 77^b^.^eb^ <br/><br/>[21] ``kaṃ ^a^P5.0265^ea^ gatiṃ pecca gacchanti, narā  dhammāticārino. <br/><br/>[22] aticiṇṇo mayā dhammo, taṃ me akkhāhi pucchito''ti..<br/><br/>[03] tattha ^b^disvā^eb^ti, bhikkhave, so uyyānapālo rājānaṃ  rājasabhāyaṃ nisinnaṃ disvā athassa paṭivedesi, ``yassāsī''ti  vadanto ārocesīti attho. ^b^yassāsī^eb^ti, mahārāja, yassa tvaṃ  anukampako muducitto ahosi, yassa abhiṇhaṃ vaṇṇaṃ payirudāhāsi,  so ayaṃ saṃkicco isīnaṃ antare sādhu laddhakoti sammato anuppatto  tava uyyāne silāpaṭṭe isigaṇaparivuto kañcanapaṭimā viya nisinno.  ^b^taramānarūpo^eb^ti, mahārāja, pabbajitā nāma kule vā gaṇe vā  alaggā tumhākaṃ gacchantānaññeva pakkameyyuṃ, tasmā taramānarūpo khippaṃ  niyyāhi, mahantānaṃ sīlādiguṇānaṃ esitattā passa ^b^mahesinaṃ^eb^.<br/><br/>[03] ^b^tato^eb^ti, bhikkhave, so rājā tassa vacanaṃ sutvā tato  tassa vacanato anantarameva. ^b^nikkhippā^eb^ti nikkhipitvā tassa  kira uyyānadvāraṃ ^a^M5.0282^ea^ patvāva etadahosi --  ``pabbajitā nāma garuṭṭhāniyā, saṃkiccatāpasassa santikaṃ uddhatavesena  gantuṃ ayutta''nti. so maṇicittasuvaṇṇadaṇḍaṃ vālabījaniṃ,  kañcanamayaṃ uṇhīsapaṭṭaṃ, suparikkhittaṃ maṅgalakhaggaṃ, setacchattaṃ  ^a^V5.0257^ea^, sovaṇṇapādukāti imāni pañca rājakakudhabhaṇḍāni apanesi. tena  vuttaṃ ``nikkhippā''ti. ^b^paṭicchada^eb^nti tameva rājakakudhabhaṇḍaṃ  ṭhapayitvā bhaṇḍāgārikassa hatthe datvā. ^b^dāyapassasmi^eb^nti  evaṃnāmake uyyāne. ^b^atha kālaṃ amaññathā^eb^ti atha so idāni  me pañhaṃ pucchituṃ kāloti jāni. pāḷiyaṃ pana ``yathākāla''nti  āgataṃ, tassa kālānurūpena pañhapucchanaṃ amaññathāti attho.  ^b^paṭipajjathā^eb^ti paṭipajji. ^b^peccā^eb^ti paṭigantvā, paralokassa  vā nāmetaṃ, tasmā paraloketi attho. ^b^mayā^eb^ti, bhante, mayā  sucaritadhammo aticiṇṇo pitughātakammaṃ kataṃ, taṃ me akkhāhi, kaṃ  gatiṃ pitughātakā gacchanti, katarasmiṃ niraye paccantīti pucchati.<br/><br/>[03] taṃ sutvā bodhisatto ``tena hi, mahārāja, suṇohī''ti vatvā  ovādaṃ tāva adāsi. satthā tamatthaṃ pakāsento āha -- <br/><br/>[40] 78^b^.^eb^ <br/><br/>[21] ``isī avaca saṃkicco, kāsīnaṃ raṭṭhavaḍḍhanaṃ. <br/><br/>[22] āsīnaṃ dāyapassasmiṃ, mahārāja suṇohi me.. <br/><br/>[40] 79^b^.^eb^ <br/><br/>[21] ``uppathena vajantassa, yo maggamanusāsati. <br/><br/>[22] tassa ce vacanaṃ kayirā, nāssa maggeyya kaṇṭako.. <br/><br/>[40] 80^b^.^eb^ <br/><br/>[21] ``adhammaṃ paṭipannassa, yo dhammamanusāsati. <br/><br/>[22] tassa ce vacanaṃ kayirā, na so gaccheyya duggati''nti..<br/><br/>[03] tattha ^b^uppathenā^eb^ti corehi pariyuṭṭhitamaggena.  ^b^maggamanusāsatī^eb^ti khemamaggaṃ akkhāti. ^b^nāssa maggeyya  kaṇṭako^eb^ti tassa ovādakarassa purisassa ^a^P5.0266^ea^ mukhaṃ  corakaṇṭako na passeyya. ^b^yo dhamma^eb^nti yo sucaritadhammaṃ.  ^b^na so^eb^ti so puriso nirayādibhedaṃ duggatiṃ na gaccheyya.  uppathasadiso hi, mahārāja, adhammo, khemamaggasadiso sucaritadhammo,  tvaṃ pana pubbe ``pitaraṃ ghātetvā rājā homī''ti mayhaṃ kathetvā mayā  paṭibāhito mama vacanaṃ akatvā pitaraṃ ghātetvā idāni ^a^M5.0283^ea^  socasi, paṇḍitānaṃ ovādaṃ akaronto nāma  coramaggapaṭipanno viya mahābyasanaṃ pāpuṇātīti.<br/><br/>[03] evamassa ovādaṃ datvā upari dhammaṃ desento āha -- <br/><br/>[40] 81^b^.^eb^ <br/><br/>[21] ``dhammo ^a^V5.0258^ea^ patho mahārāja, adhammo pana uppatho. <br/><br/>[22] adhammo nirayaṃ neti, dhammo pāpeti suggatiṃ.. <br/><br/>[40] 82^b^.^eb^ <br/><br/>[21] ``adhammacārino rāja, narā visamajīvino. <br/><br/>[22] yaṃ gatiṃ pecca gacchanti, niraye te suṇohi me.. <br/><br/>[40] 83^b^.^eb^ <br/><br/>[21] ``sañjīvo kāḷasutto ca, saṅghāto dve ca roruvā. <br/><br/>[22] athāparo mahāvīci, tāpano ca patāpano.. <br/><br/>[40] 84^b^.^eb^ <br/><br/>[21] ``iccete aṭṭha nirayā, akkhātā duratikkamā. <br/><br/>[22] ākiṇṇā luddakammehi, paccekā soḷasussadā.. <br/><br/>[40] 85^b^.^eb^ <br/><br/>[21] ``kadariyatāpanā ghorā, accimanto mahabbhayā. <br/><br/>[22] lomahaṃsanarūpā ca, bhesmā paṭibhayā dukhā.. <br/><br/>[40] 86^b^.^eb^ <br/><br/>[21] ``catukkaṇṇā catudvārā, vibhattā bhāgaso mitā. <br/><br/>[22] ayopākārapariyantā, ayasā paṭikujjitā.. <br/><br/>[40] 87^b^.^eb^ <br/><br/>[21] ``tesaṃ ayomayā bhūmi, jalitā tejasā yutā. <br/><br/>[22] samantā yojanasataṃ, phuṭā tiṭṭhanti sabbadā.. <br/><br/>[40] 88^b^.^eb^ <br/><br/>[21] ``ete patanti niraye, uddhaṃpādā avaṃsirā. <br/><br/>[22] isīnaṃ ativattāro, saññatānaṃ tapassinaṃ.. <br/><br/>[40] 89^b^.^eb^ <br/><br/>[21] ``te bhūnahuno paccanti, macchā bilakatā yathā. <br/><br/>[22] saṃvacchare asaṅkheyye, narā kibbisakārino.. <br/><br/>[40] 90^b^.^eb^ <br/><br/>[21] ``ḍayhamānena gattena, niccaṃ santarabāhiraṃ. <br/><br/>[22] nirayā nādhigacchanti, dvāraṃ nikkhamanesino.. <br/><br/>[40] 91^b^.^eb^ <br/><br/>[21] ``puratthimena ^a^V5.0259^ea^ dhāvanti, tato dhāvanti pacchato. <br/><br/>[27] uttarenapi dhāvanti, tato dhāvanti dakkhiṇaṃ. <br/><br/>[22] yaṃ yañhi dvāraṃ gacchanti, taṃ tadeva pidhīyare.. <br/><br/>[40] 92^b^.^eb^ <br/><br/>[21] ``bahūni ^a^P5.0267^ea^ ^a^M5.0284^ea^  vassasahassāni, janā nirayagāmino. <br/><br/>[22] bāhā paggayha kandanti, patvā dukkhaṃ anappakaṃ.. <br/><br/>[40] 93^b^.^eb^ <br/><br/>[21] ``āsīvisaṃva kupitaṃ, tejassiṃ duratikkamaṃ. <br/><br/>[22] na sādhurūpe āsīde, saññatānaṃ tapassinaṃ.. <br/><br/>[40] 94^b^.^eb^ <br/><br/>[21] ``atikāyo mahissāso, ajjuno kekakādhipo. <br/><br/>[22] sahassabāhu ucchinno, isimāsajja gotamaṃ.. <br/><br/>[40] 95^b^.^eb^ <br/><br/>[21] ``arajaṃ rajasā vacchaṃ, kisaṃ avakiriya daṇḍakī. <br/><br/>[22] tālova mūlato chinno, sa rājā vibhavaṅgato.. <br/><br/>[40] 96^b^.^eb^ <br/><br/>[21] ``upahacca manaṃ majjho, mātaṅgasmiṃ yasassine. <br/><br/>[22] sapārisajjo ucchinno, majjhāraññaṃ tadā ahu.. <br/><br/>[40] 97^b^.^eb^ <br/><br/>[21] ``kaṇhadīpāyanāsajja, isiṃ andhakaveṇḍayo. <br/><br/>[22] aññoññaṃ musalā hantvā, sampattā yamasādhanaṃ.. <br/><br/>[40] 98^b^.^eb^ <br/><br/>[21] ``athāyaṃ isinā satto, antalikkhacaro pure. <br/><br/>[22] pāvekkhi pathaviṃ cecco, hīnatto pattapariyāyaṃ.. <br/><br/>[40] 99^b^.^eb^ <br/><br/>[21] ``tasmā hi chandāgamanaṃ, nappasaṃsanti paṇḍitā. <br/><br/>[22] aduṭṭhacitto bhāseyya, giraṃ saccūpasaṃhitaṃ.. <br/><br/>[40] 100^b^.^eb^ <br/><br/>[21] ``manasā ce paduṭṭhena, yo naro pekkhate muniṃ. <br/><br/>[22] vijjācaraṇasampannaṃ, gantā so nirayaṃ adho.. <br/><br/>[40] 101^b^.^eb^ <br/><br/>[21] ``ye ^a^V5.0260^ea^ vuḍḍhe paribhāsanti, pharusūpakkamā janā. <br/><br/>[22] anapaccā adāyādā, tālavatthu bhavanti te.. <br/><br/>[40] 102^b^.^eb^ <br/><br/>[21] ``yo ca pabbajitaṃ hanti, katakiccaṃ mahesinaṃ. <br/><br/>[22] sa kāḷasutte niraye, cirarattāya paccati.. <br/><br/>[40] 103^b^.^eb^ <br/><br/>[21] ``yo ca rājā adhammaṭṭho, raṭṭhaviddhaṃsano mago. <br/><br/>[22] tāpayitvā janapadaṃ, tāpane pecca paccati.. <br/><br/>[40] 104^b^.^eb^ <br/><br/>[21] ``so ca vassasahassāni, sataṃ dibbāni paccati. <br/><br/>[22] accisaṅghapareto so, dukkhaṃ vedeti vedanaṃ.. <br/><br/>[40] 105^b^.^eb^ <br/><br/>[21] ``tassa ^a^P5.0268^ea^ ^a^M5.0285^ea^  aggisikhā kāyā, niccharanti pabhassarā. <br/><br/>[22] tejobhakkhassa gattāni, lomehi ca nakhehi ca.. <br/><br/>[40] 106^b^.^eb^ <br/><br/>[21] ``ḍayhamānena gattena, niccaṃ santarabāhiraṃ. <br/><br/>[22] dukkhābhitunno nadati, nāgo tuttaṭṭito yathā.. <br/><br/>[40] 107^b^.^eb^ <br/><br/>[21] ``yo lobhā pitaraṃ hanti, dosā vā purisādhamo. <br/><br/>[22] sa kāḷasutte niraye, cirarattāya paccati.. <br/><br/>[40] 108^b^.^eb^ <br/><br/>[21] ``sa tādiso paccati lohakumbhiyaṃ, pakkañca sattīhi  hananti nittacaṃ. <br/><br/>[22] andhaṃ karitvā muttakarīsabhakkhaṃ, khāre nimujjanti  tathāvidhaṃ naraṃ.. <br/><br/>[40] 109^b^.^eb^ <br/><br/>[21] ``tattaṃ pakkuthitamayoguḷañca, dīghe ca phāle  cirarattatāpite. <br/><br/>[22] vikkhambhamādāya vibandharajjubhi, vivaṭe mukhe  sampavisanti rakkhasā.. <br/><br/>[40] 110^b^.^eb^ <br/><br/>[21] ``sāmā ca soṇā sabalā ca gijjhā, kākolasaṅghā  ca dijā ayomukhā. <br/><br/>[22] saṅgamma khādanti vipphandamānaṃ, jivhaṃ vibhajja vighāsaṃ  salohitaṃ.. <br/><br/>[40] 111^b^.^eb^ <br/><br/>[21] ``taṃ ^a^V5.0261^ea^ daḍḍhatālaṃ paribhinnagattaṃ, nippothayantā  anuvicaranti rakkhasā. <br/><br/>[27] ratī hi tesaṃ dukhino panītare, etādisasmiṃ niraye  vasanti. <br/><br/>[22] ye keci loke idha pettighātino.. <br/><br/>[40] 112^b^.^eb^ <br/><br/>[21] ``putto ca mātaraṃ hantvā, ito gantvā yamakkhayaṃ. <br/><br/>[22] bhusamāpajjate dukkhaṃ, attakammaphalūpago.. <br/><br/>[40] 113^b^.^eb^ <br/><br/>[21] ``amanussā atibalā, hantāraṃ janayantiyā. <br/><br/>[22] ayomayehi vālehi, pīḷayanti punappunaṃ.. <br/><br/>[40] 114^b^.^eb^ <br/><br/>[21] ``tamassavaṃ ^a^P5.0269^ea^ ^a^M5.0286^ea^  sakā gattā, rudhiraṃ attasambhavaṃ. <br/><br/>[22] tambalohavilīnaṃva, tattaṃ pāyenti mattighaṃ.. <br/><br/>[40] 115^b^.^eb^ <br/><br/>[21] ``jigucchaṃ kuṇapaṃ pūtiṃ, duggandhaṃ gūthakaddamaṃ. <br/><br/>[22] pubbalohitasaṅkāsaṃ, rahadamogayha tiṭṭhati.. <br/><br/>[40] 116^b^.^eb^ <br/><br/>[21] ``tamenaṃ kimayo tattha, atikāyā ayomukhā. <br/><br/>[22] chaviṃ bhetvāna khādanti, saṃgiddhā maṃsalohite.. <br/><br/>[40] 117^b^.^eb^ <br/><br/>[21] ``so ca taṃ nirayaṃ patto, nimuggo sataporisaṃ. <br/><br/>[22] pūtikaṃ kuṇapaṃ vāti, samantā satayojanaṃ.. <br/><br/>[40] 118^b^.^eb^ <br/><br/>[21] ``cakkhumāpi hi cakkhūhi, tena gandhena jīyati. <br/><br/>[22] etādisaṃ brahmadatta, mātugho labhate dukhaṃ.. <br/><br/>[40] 119^b^.^eb^ <br/><br/>[21] ``khuradhāramanukkamma, tikkhaṃ durabhisambhavaṃ. <br/><br/>[22] patanti gabbhapātiyo, duggaṃ vetaraṇiṃ nadiṃ.. <br/><br/>[40] 120^b^.^eb^ <br/><br/>[21] ``ayomayā simbaliyo, soḷasaṅgulakaṇṭakā. <br/><br/>[22] ubhato abhilambanti, duggaṃ vetaraṇiṃ nadiṃ.. <br/><br/>[40] 121^b^.^eb^ <br/><br/>[21] ``te ^a^V5.0262^ea^ accimanto tiṭṭhanti, aggikkhandhāva ārakā. <br/><br/>[22] ādittā jātavedena, uddhaṃ yojanamuggatā.. <br/><br/>[40] 122^b^.^eb^ <br/><br/>[21] ``ete vajanti niraye, tatte tikhiṇakaṇṭake. <br/><br/>[22] nāriyo ca aticārā, narā ca paradāragū.. <br/><br/>[40] 123^b^.^eb^ <br/><br/>[21] ``te patanti adhokkhandhā, vivattā vihatā puthū. <br/><br/>[22] sayanti vinividdhaṅgā, dīghaṃ jagganti sabbadā.. <br/><br/>[40] 124^b^.^eb^ <br/><br/>[21] ``tato ratyā vivasāne, mahatiṃ pabbatūpamaṃ. <br/><br/>[22] lohakumbhiṃ pavajjanti, tattaṃ aggisamūdakaṃ.. <br/><br/>[40] 125^b^.^eb^ <br/><br/>[21] ``evaṃ divā ca ratto ca, dussīlā mohapārutā. <br/><br/>[22] anubhonti sakaṃ kammaṃ, pubbe dukkaṭamattano.. <br/><br/>[40] 126^b^.^eb^ <br/><br/>[21] ``yā ca bhariyā dhanakkītā, sāmikaṃ atimaññati. <br/><br/>[22] sassuṃ vā sasuraṃ vāpi, jeṭṭhaṃ vāpi nanandaraṃ.. <br/><br/>[40] 127^b^.^eb^ <br/><br/>[21] ``tassā ^a^M5.0287^ea^ vaṅkena jivhaggaṃ,  nibbahanti sabandhanaṃ. <br/><br/>[27] sa ^a^P5.0270^ea^ byāmamattaṃ kiminaṃ, jivhaṃ  passati attani. <br/><br/>[22] viññāpetuṃ na sakkoti, tāpane pecca paccati.. <br/><br/>[40] 128^b^.^eb^ <br/><br/>[21] ``orabbhikā sūkarikā, macchikā migabandhakā. <br/><br/>[22] corā goghātakā luddā, avaṇṇe vaṇṇakārakā.. <br/><br/>[40] 129^b^.^eb^ <br/><br/>[21] ``sattīhi lohakūṭehi, nettiṃsehi usūhi ca. <br/><br/>[22] haññamānā khāranadiṃ, papatanti avaṃsirā.. <br/><br/>[40] 130^b^.^eb^ <br/><br/>[21] ``sāyaṃ pāto kūṭakārī, ayokūṭehi haññati. <br/><br/>[22] tato vantaṃ durattānaṃ, paresaṃ bhuñjare sadā.. <br/><br/>[40] 131^b^.^eb^ <br/><br/>[21] ``dhaṅkā ^a^V5.0263^ea^ bheraṇḍakā gijjhā, kākolā ca ayomukhā. <br/><br/>[22] vipphandamānaṃ khādanti, naraṃ kibbisakārakaṃ.. <br/><br/>[40] 132^b^.^eb^ <br/><br/>[21] ``ye migena migaṃ hanti, pakkhiṃ vā pana pakkhinā. <br/><br/>[22] asanto rajasā channā, gantā te nirayussada''nti..<br/><br/>[03] tattha ^b^dhammo patho^eb^ti dasakusalakammapathadhammo khemo  appaṭibhayo sugatimaggo. ^b^visamajīvino^eb^ti adhammena  kappitajīvikā. ^b^niraye te^eb^ti te etesaṃ nibbattaniraye kathemi.  ^b^suṇohi me^eb^ti mahāsatto raññā pitughātakānaṃ nibbattanirayaṃ  pucchitopi pathamaṃ taṃ adassetvā aṭṭha mahāniraye soḷasa ca  ussadaniraye dassetuṃ evamāha. kiṃkāraṇā? paṭhamañhi tasmiṃ  dassiyamāne rājā phalitena hadayena tattheva mareyya, imesu pana  nirayesu paccamānasatte disvā diṭṭhānugatiko hutvā ``ahaṃ viya  aññepi bahū pāpakammino atthi, ahaṃ etesaṃ antare paccissāmī''ti  sañjātupatthambho arogo bhavissatīti te pana niraye dassento  mahāsatto paṭhamaṃ iddhibalena pathaviṃ dvidhā katvā pacchā dassesi.<br/><br/>[03] tesaṃ vacanattho -- nirayapālehi pajjalitāni nānāvudhāni  gahetvā khaṇḍākhaṇḍikaṃ chinnā hīraṃ hīraṃ katā nerayikasattā punappunaṃ  sañjīvanti etthāti ^b^sañjīvo^eb^. nirayapālā punappunaṃ nadantā  vaggantā pajjalitāni nānāvudhāni gahetvā jalitāya lohapathaviyaṃ  nerayike satte aparāparaṃ anubandhitvā paharitvā jalitapathaviyaṃ patite  jalitakāḷasuttaṃ pātetvā jalitapharasuṃ ^a^M5.0288^ea^ gahetvā sayaṃ  unnadantā mahantena aṭṭassarena viravante aṭṭhaṃse soḷasaṃse karontā ettha  tacchantīti ^b^kāḷasutto^eb^. mahantā jalitāyapabbatā ghātenti  etthāti ^b^saṅghāto^eb^. tattha kira satte navayojanāya jalitāya  ayapathaviyā yāva kaṭito ^a^P5.0271^ea^ pavesetvā niccale  karonti. atha puratthimato jalito ayapabbato samuṭṭhāya asani  viya viravanto āgantvā te satte saṇhakaraṇiyaṃ tile pisanto viya  gantvā pacchimadisāya tiṭṭhati, pacchimadisato samuṭṭhitopi tatheva  gantvā puratthimadisāya tiṭṭhati. dve pana ekato samāgantvā  ucchuyante ucchukhaṇḍāni viya pīḷenti. evaṃ tattha bahūni  vassasatasahassāni dukkhaṃ anubhonti.<br/><br/>[03] ^b^dve ca roruvā^eb^ti jālaroruvo, dhūmaroruvo cāti dve.  tattha jālaroruvo kappena saṇṭhitāhi rattalohajālāhi puṇṇo,  dhūmaroruvo khāradhūmena puṇṇo. tesu jālaroruve paccantānaṃ navahi  vaṇṇamukhehi jālā pavisitvā sarīraṃ dahanti, dhūmaroruve paccantānaṃ  navahi vaṇamukhehi khāradhūmo ^a^V5.0264^ea^ pavisitvā piṭṭhaṃ viya sarīraṃ sedeti.  ubhayatthapi paccantā sattā mahāviravaṃ viravantīti dvepi ``roruvā''ti  vuttā. jālānaṃ vā paccanasattānaṃ vā tesaṃ dukkhassa vā vīci antaraṃ  natthi etthāti avīci, mahanto avīci ^b^mahāvīci^eb^. tattha hi  puratthimādīhi bhittīhi jālā uṭṭhahitvā pacchimādīsu paṭihaññati, tā  ca bhittiyo vinivijjhitvā purato yojanasataṃ gaṇhāti. heṭṭhā  uṭṭhitā jālā upari paṭihaññati, upari uṭṭhitā heṭṭhā paṭihaññati.  evaṃ tāvettha jālānaṃ vīci nāma natthi. tassa pana anto  yojanasataṃ ṭhānaṃ khīravallipiṭṭhassa pūritanāḷi viya sattehi nirantaraṃ  pūritaṃ catūhi iriyāpathehi paccantānaṃ sattānaṃ pamāṇaṃ natthi, na ca  aññamaññaṃ byābādhenti, sakaṭṭhāneyeva paccanti. evamettha sattānaṃ  vīci nāma natthi. yathā pana jivhagge cha madhubindūni sattamassa  tambalohabinduno anudahanabalavatāya abbohārikāni honti, tathā  tattha anudahanabalavatāya sesā cha akusalavipākupekkhā abbohārikā  honti, dukkhameva nirantaraṃ paññāyati. evamettha dukkhassa vīci  nāma natthi. svāyaṃ saha bhittīhi vikkhambhato  aṭṭhārasādhikatiyojanasato, āvaṭṭato pana  catupaṇṇāsādhikanavayojanasato, saha ussadehi dasa yojanasahassāni.  evamassa mahantatā veditabbā.<br/><br/>[03] niccale ^a^M5.0289^ea^ satte tapatīti ^b^tāpano^eb^.  ativiya tāpetīti ^b^patāpano^eb^. tattha tāpanasmiṃ tāva satte  tālakkhandhappamāṇe jalitāyasūle nisīdāpenti. tato heṭṭhā pathavī  jalati, sūlāni jalanti, sattā jalanti. evaṃ so nirayo niccale  satte tapati. itarasmiṃ pana nibbattasatte jalantehi āvudhehi  paharitvā jalitaṃ ayapabbataṃ āropenti. tesaṃ pabbatamatthake ṭhitakāle  kammapaccayo vāto paharati. te tattha saṇṭhātuṃ asakkontā uddhaṃpādā  adhosirā patanti. atha heṭṭhā ayapathavito jalitāni ayasūlāni  uṭṭhahanti. te tāni matthakeneva paharitvā tesu vinividdhasarīrā  ^a^P5.0272^ea^ jalantā paccanti. evamesa ativiya tāpetīti.<br/><br/>[03] bodhisatto pana ete niraye dassento paṭhamaṃ sañjīvaṃ dassetvā  tattha paccante nerayikasatte disvā mahājanassa mahābhaye uppanne taṃ  antaradhāpetvā puna pathaviṃ dvidhā katvā kāḷasuttaṃ dassesi, tatthapi  paccamāne satte disvā mahājanassa mahābhaye uppanne tampi  antaradhāpesīti evaṃ paṭipāṭiyā dassesi. tato rājānaṃ āmantetvā,  ``mahārāja, tayā imesu aṭṭhasu mahānirayesu paccamāne satte disvā  appamādaṃ kātuṃ vaṭṭatī''ti vatvā puna tesaññeva mahānirayānaṃ kiccaṃ  kathetuṃ ^b^``iccete''^eb^tiādimāha. tattha ^b^akkhātā^eb^ti mayā  ca tuyhaṃ kathitā, porāṇakehi ca kathitāyeva. ^b^ākiṇṇā^eb^ti  paripuṇṇā. ^b^paccekā soḷasussadā^eb^ti etesaṃ ^a^V5.0265^ea^ nirayānaṃ ekekassa  catūsu dvāresu ekekasmiṃ cattāro cattāro katvā soḷasa soḷasa  ussadanirayāti sabbepi sataṃ aṭṭhavīsati ca ussadanirayā aṭṭha ca  mahānirayāti chattiṃsanirayasataṃ. ^b^kadariyatāpanā^eb^ti sabbete  kadariyānaṃ tāpanā. balavadukkhatāya ^b^ghorā^eb^. kammanibbattānaṃ  accīnaṃ atthitāya ^b^accimanto^eb^. bhayassa mahantatāya  ^b^mahabbhayā^eb^. diṭṭhamattā vā sutamattā vā lomāni haṃsantīti  ^b^lomahaṃsanarūpā ca^eb^. bhīsanatāya ^b^bhesmā^eb^. bhayajananatāya  ^b^paṭibhayā^eb^. sukhābhāvena ^b^dukhā. catukkaṇṇā^eb^ti sabbepi  caturassamañjūsasadisā. ^b^vibhattā^eb^ti catudvāravasena vibhattā.  ^b^bhāgaso mitā^eb^ti dvāravīthīnaṃ vasena koṭṭhāse ṭhapetvā mitā.  ^b^ayasā paṭikujjitā^eb^ti sabbepi ^a^M5.0290^ea^  navayojanikena ayakapālena paṭicchannā. ^b^phuṭā tiṭṭhantī^eb^ti  sabbepi ettakaṃ ṭhānaṃ anupharitvā tiṭṭhanti.<br/><br/>[03] ^b^uddhaṃpādā avaṃsirā^eb^ti evaṃ tesu tesu nirayesu  samparivattitvā punappunaṃ patamāne sandhāyāha. ^b^ativattāro^eb^ti  pharusavācāhi atikkamitvā vattāro. mahānirayesu kira yebhuyyena  dhammikasamaṇabrāhmaṇesu katāparādhāva paccanti, tasmā evamāha. ^b^te  bhūnahuno^eb^ti te isīnaṃ ativattāro attano vuḍḍhiyā hatattā bhūnahuno  koṭṭhāsakatā macchā viya paccanti. ^b^asaṅkheyye^eb^ti gaṇetuṃ  asakkuṇeyye. ^b^kibbisakārino^eb^ti dāruṇakammakārino.  ^b^nikkhamanesino^eb^ti nirayā nikkhamanaṃ esantāpi gavesantāpi  nikkhamanadvāraṃ nādhigacchanti. ^b^puratthimenā^eb^ti yadā taṃ dvāraṃ  apārutaṃ hoti, atha tadabhimukhā dhāvanti, tesaṃ tattha chaviādīni  jhāyanti. dvārasamīpaṃ pattānañca tesaṃ taṃ pidhīyati, pacchimadvāraṃ  apārutaṃ viya khāyati. esa nayo sabbattha. ^b^na sādhurūpe^eb^ti  vuttappakāraṃ sappaṃ viya sādhurūpe isayo ^b^na āsīde,^eb^ na  pharusavacanena kāyakammena vā ghaṭṭento upagaccheyya. kiṃkāraṇā?  saññatānaṃ tapassīnaṃ āsāditattā aṭṭhasu mahānirayesu mahādukkhassa  anubhavitabbattā.<br/><br/>[03] idāni ye rājāno tathārūpe āsādetvā taṃ dukkhaṃ pattā, te  dassetuṃ ^b^``atikāyo''^eb^tiādimāha. tattha ^b^atikāyo^eb^ti  balasampanno mahākāyo. ^b^mahissāso^eb^ti ^a^P5.0273^ea^  mahādhanuggaho. ^b^kekakādhipo^eb^ti kekakaraṭṭhādhipati.  ^b^sahassabāhū^eb^ti pañcahi dhanuggahasatehi bāhusahassena āropetabbaṃ  dhanuṃ āropanasamatthatāya sahassabāhu. ^b^vibhavaṅgato^eb^ti vināsaṃ  patto. vatthūni pana ^b^sarabhaṅgajātake^eb^ (jā0 2.17.50  ādayo) vitthāritāni. ^b^upahacca mana^eb^nti attano cittaṃ  padūsetvā. ^b^mātaṅgasmi^eb^nti mātaṅgapaṇḍite. vatthu  ^b^mātaṅgajātake^eb^ (jā0 1.15.1 ādayo) vaṇṇitaṃ.  ^b^kaṇhadīpāyanāsajjā^eb^ti kaṇhadīpāyanaṃ āsajja.  ^b^yamasādhana^eb^nti nirayapālakarañño āṇāpavattaṭṭhānaṃ. vatthu  ^b^ghaṭapaṇḍitajātake^eb^ (jā0 1.10.165 ādayo) vitthāritaṃ  ^a^V5.0266^ea^. ^b^isinā^eb^ti kapilatāpasena. ^b^pāvekkhī^eb^ti paviṭṭho.  ^b^cecco^eb^ti cetiyarājā. ^b^hīnatto^eb^ti parihīnattabhāvo  antarahitaiddhi. ^b^pattapariyāya^eb^nti pariyāyaṃ maraṇakālaṃ patvā.  vatthu ^b^cetiyajātake^eb^ (jā0 1.8.45 ādayo) kathitaṃ.<br/><br/>[03] ^b^tasmā^eb^ ^a^M5.0291^ea^ ^b^hī^eb^ti yasmā cittavasiko  hutvā isīsu aparajjhitvā aṭṭhasu mahānirayesu paccati, tasmā hi.  ^b^chandāgamana^eb^nti chandādicatubbidhampi agatigamanaṃ.  ^b^paduṭṭhenā^eb^ti kuddhena. ^b^gantā so nirayaṃ adho^eb^ti so tena  adhogamaniyena kammena adhonirayameva gacchati. pāḷiyaṃ pana  ``nirayussada''nti likhitaṃ, tassa ussadanirayaṃ gacchatīti attho.  ^b^vuḍḍhe^eb^ti vayovuḍḍhe ca guṇavuḍḍhe ca. ^b^anapaccā^eb^ti  bhavantarepi apaccaṃ vā dāyādaṃ vā na labhantīti attho.  ^b^tālavatthū^eb^ti diṭṭhadhammepi chinnamūlatālo viya mahāvināsaṃ patvā  niraye nibbattanti. ^b^yo ca pabbajitaṃ hantī^eb^ti yo bālajano  samaṇaṃ hanati. ^b^cirarattāyā^eb^ti ciraṃ kālaṃ.<br/><br/>[03] evaṃ mahāsatto isiviheṭhakānaṃ paccananiraye dassetvā upari  adhammikarājūnaṃ paccananiraye dassento ^b^``yo cā''^eb^tiādimāha.  tattha ^b^raṭṭhaviddhaṃsano^eb^ti chandādivasena gantvā raṭṭhassa viddhaṃsano.  ^b^accisaṅghapareto^eb^ti accisamūhaparikkhitto.  ^b^tejobhakkhassā^eb^ti aggimeva khādantassa. ^b^gattānī^eb^ti  tigāvute sarīre sabbaṅgapaccaṅgāni. ^b^lomehi ca nakhehi cā^eb^ti  etehi saddhiṃ sabbāni ekajālāni honti. ^b^tuttaṭṭīto^eb^ti  āneñjakāraṇaṃ kāriyamāno tuttehi viddho nāgo yathā nadati.<br/><br/>[03] evaṃ mahāsatto adhammikarājūnaṃ paccananiraye dassetvā idāni  pitughātakādīnaṃ paccananiraye dassetuṃ ^b^``yo lobhā''^eb^tiādimāha.  tattha ^b^lobhā^eb^ti yasadhanalobhena. ^b^dosā vā^eb^ti  duṭṭhacittatāya vā. ^b^nittaca^eb^nti lohakumbhiyaṃ bahūni  vasasahassāni pakkaṃ nīharitvā tigāvutamassa sarīraṃ nittacaṃ katvā  jalitāya lohapathaviyaṃ pātetvā tiṇhehi ayasūlehi koṭṭetvā  cuṇavicuṇṇaṃ karonti. ^b^andhaṃ karitvā^eb^ti, mahārāja, taṃ  pitughātakaṃ nirayapālā jalitalohapathaviyaṃ uttānaṃ pātetvā jalitehi  ayasūlehi akkhīni bhinditvā andhaṃ karitvā mukhe uṇhaṃ muttakarīsaṃ  pakkhipitvā palālapīṭhaṃ viya naṃ parivattetvā kappena saṇṭhite khāre  lohaudake nimujjāpenti. ^b^tattaṃ pakkuthitamayoguḷañcā^eb^ti puna  pakkuthitaṃ gūthakalalañceva jalitāyoguḷañca khādāpenti. so pana taṃ  āhariyamānaṃ disvā mukhaṃ pidheti. athassa dīghe ciratāpite  jalamāne phāle ādāya mukhaṃ vikkhambhetvā vivaritvā rajjubaddhaṃ  ayabalisaṃ ^a^M5.0292^ea^ khipitvā ^a^V5.0267^ea^ jivhaṃ nīharitvā ^a^P5.0274^ea^  tasmiṃ vivaṭe mukhe taṃ ayoguḷaṃ sampavisanti pakkhipanti.  ^b^rakkhasā^eb^ti nirayapālā.<br/><br/>[03] ^b^sāmā cā^eb^ti, mahārāja, tassa pitughātakassa jivhaṃ  balisena nikkaḍḍhitvā ayasaṅkūhi pathaviyaṃ nīhataṃ jivhaṃ sāmā soṇā  sabalavaṇṇā sunakhā ca lohatuṇḍā gijjhā ca kākolasaṅghā ca aññe  ca nānappakārā sakuṇā samāgantvā āvudhehi chindantā viya vibhajja  kākapadākārena koṭṭhāse katvā vipphandamānaṃ salohitaṃ vighāsaṃ  khādantā viya satte bhakkhayantīti attho. ^b^taṃ daḍḍhatāla^eb^nti taṃ  pitughātakaṃ jhāyamānatālaṃ viya jalitasarīraṃ. ^b^paribhinnagatta^eb^nti  tattha tattha paribhinnagattaṃ. ^b^nippothayantā^eb^ti jalitehi  ayamuggarehi paharantā. ^b^ratī hi tesa^eb^nti tesaṃ nirayapālānaṃ  sā rati kīḷā hoti. ^b^dukhino panītare^eb^ti itare pana  nerayikasattā dukkhitā honti. ^b^pettighātino^eb^ti pitughātakā.  iti imaṃ pitughātakānaṃ paccananirayaṃ disvā rājā bhītatasito ahosi.<br/><br/>[03] atha naṃ mahāsatto samassāsetvā mātughātakānaṃ paccananirayaṃ  dassesi. ^b^yamakkhaya^eb^nti yamanivesanaṃ, nirayanti attho.  ^b^attakammaphalūpago^eb^ti attano kammaphalena upagato.  ^b^amanussā^eb^ti nirayapālā. ^b^hantāraṃ janayantiyā^eb^ti  mātughātakaṃ. ^b^vālehī^eb^ti ayamakacivālehi veṭhetvā ayayantena  pīḷayanti. ^b^ta^eb^nti taṃ mātughātakaṃ. ^b^pāyentī^eb^ti tassa  pīḷiyamānassa ruhiraṃ gaḷitvā ayakapallaṃ pūreti. atha naṃ yantato  nīharanti, tāvadevassa sarīraṃ pākatikaṃ hoti. taṃ pathaviyaṃ uttānaṃ  nipajjāpetvā vilīnaṃ tambalohaṃ viya pakkuthitaṃ lohitaṃ pāyenti.  ^b^ogayha tiṭṭhatī^eb^ti taṃ bahūni vassasahassāni ayayantehi pīḷetvā  jegucche duggandhe paṭikūle mahante gūthakalalāavāṭe khipanti, so taṃ  rahadaṃ ogayha ogāhitvā tiṭṭhati. ^b^atikāyā^eb^ti  ekadoṇikanāvappamāṇasarīrā. ^b^ayomukhā^eb^ti ayasūcimukhā.  ^b^chaviṃ bhetvānā^eb^ti chavimādiṃ katvā yāva aṭṭhimpi bhetvā  aṭṭhimiñjampi khādanti. ^b^saṃgiddhā^eb^ti gadhitā mucchitā. na  kevalañca khādanteva, adhomaggādīhi pana pavisitvā mukhādīhi  ^a^M5.0293^ea^ nikkhamanti, vāmapassādīhi pavisitvā  dakkhiṇapassādīhi nikkhamanti, sakalampi sarīraṃ chiddāvachiddaṃ  karonti, so tattha atidukkhapareto viravanto paccati. ^b^so  cā^eb^ti so mātughātako ca taṃ sataporisaṃ nirayaṃ patto sasīsako  nimuggova hoti, tañca kuṇapaṃ samantā yojanasataṃ pūtikaṃ hutvā  vāyati. ^b^mātugho^eb^ti mātughātako.<br/><br/>[03] evaṃ mahāsatto mātughātakānaṃ paccananirayaṃ dassetvā puna  gabbhapātakānaṃ paccananirayaṃ dassento ^a^V5.0268^ea^ gāthamāha.  ^b^khuradhāramanukkammā^eb^ti khuradhāranirayaṃ atikkamitvā. tattha kira  nirayapālā mahantamahante khure upari dhāre katvā santharanti, tato  yāhi gabbhapātanakharabhesajjāni ^a^P5.0275^ea^ pivitvā gabbhā  pātitā, tā gabbhapātiniyo itthiyo jalitehi āvudhehi pothentā  anubandhanti, tā tikhiṇakhuradhārāsu khaṇḍākhaṇḍikā hutvā punappunaṃ  uṭṭhāya taṃ durabhisambhavaṃ khuradhāranirayaṃ akkamantiyo atikkamitvā  nirayapālehi anubaddhā duggaṃ duratikkamaṃ visamaṃ vetaraṇiṃ nadiṃ patanti.  tattha kammakāraṇaṃ ^b^nimijātake^eb^ (jā0 2.22.421 ādayo)  āvi bhavissati.<br/><br/>[03] evaṃ gabbhapātinīnaṃ nirayaṃ dassetvā mahāsatto yattha paradārikā  ca aticāriniyo ca patantā paccanti, taṃ kaṇṭakasimbalinirayaṃ  dassento ^b^``ayomayā''^eb^tiādimāha. tattha ^b^ubhato  abhilambantī^eb^ti vetaraṇiyā ubhosu tīresu tāsaṃ simbalīnaṃ sākhā  olambanti. ^b^te accimanto^eb^ti te pajjalitasarīrā sattā  accimanto hutvā tiṭṭhanti. ^b^yojana^eb^nti tigāvutaṃ tesaṃ sarīraṃ,  tato uṭṭhitajālāya pana saddhiṃ yojanaubbedhā honti. ^b^ete  vajantī^eb^ti te paradārikā sattā nānāvidhehi āvudhehi koṭṭiyamānā  ete simbaliniraye abhiruhanti. ^b^te patantī^eb^ti te bahūni  vassasahassāni rukkhaviṭapesu laggā jhāyitvā puna nirayapālehi  āvudhehi vihatā vivattā hutvā parivattitvā adhosīsakā patanti.  ^b^puthū^eb^ti bahū. ^b^vinividdhaṅgā^eb^ti tesaṃ tato patanakāle heṭṭhā  ayapathavito sūlāni uṭṭhahitvā tesaṃ matthakaṃ paṭicchanti, tāni tesaṃ  adhomaggena nikkhamanti, te evaṃ sūlesu viddhasarīrā cirarattā  sayanti. ^b^dīgha^eb^nti supinepi niddaṃ alabhantā dīgharattaṃ  jaggantīti attho. ^b^ratyā vivasāne^eb^ti rattīnaṃ accayena,  cirakālātikkamenāti attho ^a^M5.0294^ea^. ^b^pavajjantī^eb^ti  saṭṭhiyojanikaṃ jalitaṃ lohakumbhiṃ kappena saṇṭhitaṃ  jalitatambaloharasapuṇṇaṃ lohakumbhiṃ nirayapālehi khittā paccanti.  ^b^dussīlā^eb^ti paradārikā.<br/><br/>[03] evaṃ mahāsatto paradārikāticārikānaṃ paccanasimbalinirayaṃ  dassetvā ito paraṃ sāmikavattasassusasuravattādīni apūrentīnaṃ  paccanaṭṭhānaṃ pakāsento ^b^``yā cā''^eb^tiādimāha. tattha  ^b^atimaññatī^eb^ti ^b^bhisajātake^eb^ (jā0 1.14.78 ādayo)  vuttaṃ sāmikavattaṃ akarontī atikkamitvā maññati. ^b^jeṭṭhaṃ vā^eb^ti  sāmikassa jeṭṭhabhātaraṃ. ^b^nanandara^eb^nti sāmikassa bhaginiṃ.  etesampi hi aññatarassa hatthapādapiṭṭhiparikammanhāpanabhojanādibhedaṃ  vattaṃ apūrentī tesu hirottappaṃ anupaṭṭhapentī te atimaññati nāma,  sāpi niraye nibbatti. ^b^vaṅkenā^eb^ti tassā sāmikavattādīnaṃ  aparipūrikāya sāmikādayo akkositvā paribhāsitvā niraye  nibbattāya lohapathaviyaṃ ^a^V5.0269^ea^ nipajjāpetvā ayasaṅkunā mukhaṃ vivaritvā  balisena jivhaggaṃ nibbahanti, rajjubandhanena sabandhanaṃ kaḍḍhanti.  ^b^kimina^eb^nti kimibharitaṃ. idaṃ vuttaṃ hoti -- mahārāja, so  nerayikasatto evaṃ nikkaḍḍhitaṃ attano byāmena byāmamattaṃ jivhaṃ  āvudhehi koṭṭitakoṭṭitaṭṭhāne sañjātehi mahādoṇippamāṇehi kimīhi  bharitaṃ passati. ^b^viññāpetuṃ na sakkotī^eb^ti nirayapāle  yācitukāmopi kiñci vattuṃ na sakkoti. ^b^tāpane^eb^ti evaṃ sā  tattha bahūni vassasahassāni paccitvā puna tāpanamahāniraye paccati.<br/><br/>[03] evaṃ mahāsatto sāmikavattasassusasuravattādīni apūrentīnaṃ  paccananirayaṃ dassetvā idāni sūkarikādīnaṃ paccananiraye dassento  ^b^``orabbhikā''^eb^tiādimāha ^a^P5.0276^ea^. tattha  ^b^avaṇṇe vaṇṇakārakā^eb^ti pesuññakārakā. ^b^khāranadi^eb^nti ete  orabbhikādayo etehi sattiādīhi haññamānā vetaraṇiṃ nadiṃ  patantīti attho. sesāni orabbhikādīnaṃ paccanaṭṭhānāni  nimijātake āvi bhavissanti. ^b^kuṭakārī^eb^ti kūṭavinicchayassa  ceva tulākūṭādīnañca kārake sandhāyetaṃ vuttaṃ. tattha  kūṭavinicchayakūṭaṭṭakārakakūṭāgghāpanikānaṃ paccananirayā nimijātake  āvi bhavissanti. ^b^vanta^eb^nti vamitakaṃ. ^b^durattāna^eb^nti  duggatattabhāvānaṃ. idaṃ vuttaṃ hoti -- mahārāja, te durattabhāvā sattā  ayakūṭehi matthake bhijjamāne vamanti, tato taṃ vantaṃ  jalitāyakapallehi tesu ekaccānaṃ mukhe khipanti ^a^M5.0295^ea^,  iti te paresaṃ vantaṃ bhuñjanti nāma. ^b^bheraṇḍakā^eb^ti siṅgālā.  ^b^vipphandamāna^eb^nti adhomukhaṃ nipajjāpitaṃ nikkaḍḍhitajivhaṃ ito  cito ca vipphandamānaṃ. ^b^migenā^eb^ti okacārakamigena.  ^b^pakkhinā^eb^ti tathārūpeneva. ^b^gantā te^eb^ti gantāro te.  ^b^nirayussada^eb^nti ussadanirayaṃ. pāḷiyaṃ pana ``nirayaṃ adho''ti  likhitaṃ. ayaṃ pana nirayo nimijātake āvi bhavissatīti.<br/><br/>[03] iti mahāsatto ettake niraye dassetvā idāni devalokavivaraṇaṃ  katvā rañño devaloke dassento āha -- <br/><br/>[40] 133^b^.^eb^ <br/><br/>[21] ``santo ca uddhaṃ gacchanti, suciṇṇenidha kammunā. <br/><br/>[22] suciṇṇassa phalaṃ passa, saindā devā sabrahmakā.. <br/><br/>[40] 134^b^.^eb^ <br/><br/>[21] ``taṃ taṃ brūmi mahārāja, dhammaṃ raṭṭhapatī cara. <br/><br/>[22] tathā rāja carāhi dhammaṃ, yathā taṃ suciṇṇaṃ nānutappeyya  pacchā''ti..<br/><br/>[03] tattha ^a^V5.0270^ea^ ^b^santo^eb^ti kāyādīhi upasantā. ^b^uddha^eb^nti  devalokaṃ. ^b^saindā^eb^ti tattha tattha indehi saddhiṃ. mahāsatto  hissa cātumahārājādike deve dassento, ``mahārāja, cātumahārājike  deve passa, cattāro mahārājāno passa, tāvatiṃse passa, sakkaṃ  passā''ti evaṃ sabbepi saindake sabrahmake ca deve dassento ``idampi  suciṇṇassa phalaṃ idampi phala''nti dassesi. ^b^taṃ taṃ brūmī^eb^ti  tasmā taṃ bhaṇāmi. ^b^dhamma^eb^nti ito paṭṭhāya pāṇātipātādīni  pañca verāni pahāya dānādīni puññāni karohīti. ^b^yathā taṃ  suciṇṇaṃ nānutappeyyā^eb^ti yathā taṃ dānādipuññakammaṃ suciṇṇaṃ  pitughātakammapaccayaṃ vippaṭisāraṃ paṭicchādetuṃ samatthatāya taṃ  nānutappeyya, tathā taṃ suciṇṇaṃ cara, bahuṃ puññaṃ karohīti attho.<br/><br/>[03] so ^a^P5.0277^ea^ mahāsattassa dhammakathaṃ sutvā tato  paṭṭhāya assāsaṃ paṭilabhi. bodhisatto pana kiñci kālaṃ tattha  vasitvā attano vasanaṭṭhānaññeva gato.<br/><br/>[03] satthā ^a^M5.0296^ea^ imaṃ dhammadesanaṃ āharitvā ``na,  bhikkhave, idāneva, pubbepesa mayā assāsitoyevā''ti vatvā jātakaṃ  samodhānesi ``tadā rājā ajātasattu ahosi, isigaṇo buddhaparisā,  saṃkiccapaṇḍito pana ahameva ahosi''nti. <br/><br/>[06] saṃkiccajātakavaṇṇanā dutiyā. <br/><br/>[01] jātakuddānaṃ -- <br/><br/>[21] atha saṭṭhinipātamhi, suṇātha mama bhāsitaṃ. <br/><br/>[27] jātakasavhayano pavaro, soṇakārindamasavhayano. <br/><br/>[22] tathā vuttarathesabhakiccavaroti.. <br/><br/>[06] saṭṭhinipātavaṇṇanā niṭṭhitā. 


volume: 113
item: 10
title: [] . soṇakajātakavaṇṇanā^sattatinipāto^[] . kusajātakavaṇṇanā^^
content:
  [03] ^b^idaṃ^eb^ ^a^V5.0271^ea^ ^a^P5.0278^ea^ ^b^te raṭṭha^eb^nti idaṃ satthā  jetavane viharanto ukkaṇṭhitabhikkhuṃ ārabbha kathesi. eko kira  sāvatthivāsī kulaputto sāsane uraṃ datvā pabbajito ekadivasaṃ  sāvatthiyaṃ piṇḍāya caranto ekaṃ alaṅkataitthiṃ disvā  subhanimittaggāhavasena oloketvā kilesābhibhūto anabhirato vihāsi  dīghakesanakho kiliṭṭhacīvaro uppaṇḍuppaṇḍukajāto dhamanīsanthatagatto.  yathā hi devalokā cavanadhammānaṃ devaputtānaṃ pañca pubbanimittāni  paññāyanti, mālā milāyanti, vatthāni kilissanti, sarīre  dubbaṇṇiyaṃ okkamati, ubhohi kacchehi sedā muccanti, devo devāsane  nābhiramati, evameva sāsanā cavanadhammānaṃ ukkaṇṭhitabhikkhūnaṃ pañca  pubbanimittāni paññāyanti, saddhāpupphāni milāyanti, sīlavatthāni  kilissanti, sarīre maṅkutāya ceva ayasavasena ca dubbaṇṇiyaṃ  okkamati, kilesasedā muccanti, araññarukkhamūlasuññāgāresu  nābhiramanti. tassapi tāni paññāyiṃsu. atha naṃ bhikkhū satthu  santikaṃ netvā ``ayaṃ, bhante, ukkaṇṭhito''ti dassesuṃ. satthā  ``saccaṃ kira tvaṃ, bhikkhu, ukkaṇṭhitosī''ti taṃ pucchitvā ``saccaṃ,  bhante''ti vutte ``mā, bhikkhu, kilesavasiko hohi, mātugāmo  nāmesa pāpo, tasmiṃ paṭibaddhacittataṃ vinodehi, sāsane abhirama,  mātugāme paṭibaddhacittatāya hi tejavantopi porāṇakapaṇḍitā nittejā  hutvā anayabyasanaṃ pāpuṇiṃsū''ti vatvā atītaṃ āhari.<br/><br/>[03] atīte mallaraṭṭhe kusāvatīrājadhāniyaṃ okkāko nāma rājā  dhammena samena rajjaṃ kāresi. tassa soḷasannaṃ itthisahassānaṃ  jeṭṭhikā ^a^P5.0279^ea^ ^a^M5.0297^ea^ sīlavatī nāma  aggamahesī ahosi, sā neva puttaṃ, na dhītaraṃ labhi. athassa nāgarā  ceva raṭṭhavāsino ca rājanivesanadvāre sannipatitvā ``raṭṭhaṃ  nassissati, raṭṭhaṃ nassissatī''ti upakkosiṃsu. rājā sīhapañjaraṃ  ugghāṭetvā ``mayi rajjaṃ kārente adhammakāro nāma natthi, kasmā  upakkosathā''ti pucchi. ``saccaṃ, deva, adhammakāro nāma natthi,  apica vaṃsānurakkhako ^a^M5.0298^ea^ pana vo putto natthi,  añño ^a^V5.0272^ea^ rajjaṃ gahetvā raṭṭhaṃ nāsessati, tasmā dhammena rajjaṃ kāretuṃ  samatthaṃ puttaṃ patthethā''ti. ``puttaṃ patthento kiṃ karomī''ti?  ``paṭhamaṃ tāva ekaṃ sattāhaṃ cullanāṭakaṃ dhammanāṭakaṃ katvā vissajjetha,  sace sā puttaṃ labhissati, sādhu, no ce, atha majjhimanāṭakaṃ  vissajjetha, tato jeṭṭhanāṭakaṃ, avassaṃ ettakāsu itthīsu ekā puññavatī  puttaṃ labhissatī''ti. rājā tesaṃ vacanena tathā katvā satta divase  yathāsukhaṃ abhiramitvā āgatāgataṃ pucchi -- ``kacci vo putto  laddho''ti? sabbā ``na labhāma, devā''ti āhaṃsu. rājā ``na  me putto uppajjissatī''ti anattamano ahosi. nāgarā puna tatheva  upakkosiṃsu. rājā ``kiṃ upakkosatha, mayā tumhākaṃ vacanena  nāṭakāni vissaṭṭhāni, ekāpi puttaṃ na labhati, idāni kiṃ  karomā''ti āha. ``deva, etā dussīlā bhavissanti nippuññā,  natthi etāsaṃ puttalābhāya puññaṃ, tumhe etāsu puttaṃ alabhantīsupi mā  appossukkataṃ āpajjatha, aggamahesī vo sīlavatī devī sīlasampannā,  taṃ vissajjetha, tassā putto uppajjissatī''ti.<br/><br/>[03] so ``sādhū''ti sampaṭicchitvā ``ito kira sattame divase  rājā sīlavatiṃ deviṃ dhammanāṭakaṃ katvā vissajjessati, purisā  sannipatantū''ti bheriṃ carāpetvā sattame divase deviṃ alaṅkārāpetvā  rājanivesanā otāretvā vissajjesi. tassā sīlatejena sakkassa  bhavanaṃ uṇhākāraṃ dassesi. sakko ``kiṃ nu kho''ti āvajjento  deviyā puttapatthanabhāvaṃ ñatvā ``etissā mayā puttaṃ ^a^P5.0280^ea^  dātuṃ vaṭṭati, atthi nu kho devaloke etissā anucchaviko  putto''ti upadhārento bodhisattaṃ addasa. so kira tadā  tāvatiṃsabhavane āyuṃ khepetvā uparidevaloke nibbattitukāmo ahosi.  sakko tassa vimānadvāraṃ gantvā taṃ pakkositvā, ``mārisa, tayā  manussalokaṃ gantvā okkākarañño aggamahesiyā kucchimhi paṭisandhiṃ  gaṇhituṃ vaṭṭatī''ti sampaṭicchāpetvā aparampi devaputtaṃ ``tvampi  etissā eva putto bhavissasī''ti vatvā ``mā kho panassā koci  sīlaṃ bhindatū''ti mahallakabrāhmaṇavesena rañño nivesanadvāraṃ agamāsi.<br/><br/>[03] mahājanopi nhāto alaṅkato ``ahaṃ deviṃ gaṇhissāmi, ahaṃ  deviṃ gaṇhissāmī''ti rājadvāre sannipatitvā sakkañca disvā ``tvaṃ  kasmā āgatosī''ti ^a^M5.0299^ea^ parihāsamakāsi. sakko  ``kiṃ maṃ tumhe garahatha, sacepi me sarīraṃ jiṇṇaṃ, rāgo pana na  jīrati, sace sīlavatiṃ labhissāmi, ādāya naṃ gamissāmīti  āgatomhī''ti vatvā attano ānubhāvena sabbesaṃ puratova aṭṭhāsi.  añño koci tassa tejena purato bhavituṃ nāsakkhi. so taṃ  sabbālaṅkārapaṭimaṇḍitaṃ nivesanā nikkhamantiññeva hatthe gahetvā  pakkāmi. atha naṃ tattha tattha ṭhitā ^a^V5.0273^ea^ garahiṃsu ``passatha, bho,  mahallakabrāhmaṇo evaṃ uttamarūpadharaṃ deviṃ ādāya gacchati, attano yuttaṃ  na jānātī''ti. devīpi ``mahallako maṃ gahetvā gacchatī''ti na  aṭṭīyati na harāyati. rājāpi vātapāne ṭhatvā ``ko nu kho deviṃ  gahetvā gacchatī''ti olokento taṃ disvā anattamano ahosi.<br/><br/>[03] sakko taṃ ādāya nagaradvārato nikkhamitvā dvārasamīpe ekaṃ  gharaṃ māpesi vivaṭadvāraṃ paññattakaṭṭhattharikaṃ. atha naṃ sā ``idaṃ te  nivesana''nti pucchi. so ``āma, bhadde, pubbe panāhaṃ eko,  idānimhā mayaṃ dve janā, ahaṃ bhikkhāya caritvā taṇḍulādīni  āharissāmi, tvaṃ imissā kaṭṭhattharikāya nipajjāhī''ti vatvā taṃ  mudunā hatthena parāmasanto ^a^P5.0281^ea^ dibbasamphassaṃ  pharāpetvā tattha nipajjāpesi. sā dibbasamphassapharaṇena saññaṃ  vissajjesi. atha naṃ attano ānubhāvena tāvatiṃsabhavanaṃ netvā  alaṅkatavimāne dibbasayane nipajjāpesi. sā sattame divase  pabujjhitvā taṃ sampattiṃ disvā ``na so brāhmaṇo manusso, sakko  bhavissatī''ti aññāsi. sakkopi tasmiṃ samaye pāricchattakamūle  dibbanāṭakaparivuto nisinno ahosi. sā sayanā uṭṭhāya tassa  santikaṃ gantvā vanditvā ekamantaṃ aṭṭhāsi. atha naṃ sakko ``varaṃ  te, devi, dadāmi, gaṇhāhī''ti āha. ``tena hi, deva, ekaṃ puttaṃ  me dehī''ti. ``devi, tiṭṭhatu eko putto, ahaṃ te dve putte dassāmi.  tesu pana eko paññavā bhavissati virūpavā, eko rūpavā na  paññavā. tesu kataraṃ paṭhamaṃ icchasī''ti? ``paññavantaṃ, devā''ti.  so ``sādhū''ti vatvā tassā kusatiṇaṃ dibbavatthaṃ dibbacandanaṃ  pāricchattakapupphaṃ kokanudañca nāma vīṇaṃ datvā taṃ ādāya rañño  sayanagharaṃ pavisitvā raññā saddhiṃ ekasayane nipajjāpetvā aṅguṭṭhakena  tassā nābhiṃ parāmasi. tasmiṃ khaṇe ^a^M5.0300^ea^ bodhisatto  tassā kucchimhi paṭisandhiṃ gaṇhi. sakkopi sakaṭṭhānameva gato.  paṇḍitā devī gabbhassa patiṭṭhitabhāvaṃ jāni.<br/><br/>[03] atha naṃ pabuddho rājā disvā, ``devi, kena nītāsī''ti  pucchi. ``sakkena, devā''ti. ``ahaṃ paccakkhato ekaṃ  mahallakabrāhmaṇaṃ taṃ ādāya gacchantaṃ addasaṃ, kasmā maṃ vañcesī''ti?  ``saddahatha, deva, sakko maṃ gahetvā devalokaṃ nesī''ti. ``na  saddahāmi, devī''ti. athassa sā sakkadattiyaṃ kusatiṇaṃ dassetvā  ``saddahathā''ti āha. rājā ``kusatiṇaṃ nāma yato kutoci  labbhatī''ti na saddahi. athassa sā dibbavatthādīni dassesi.  rājā tāni disvā saddahitvā, ``bhadde, sakko tāva taṃ netu, putto  pana te laddho''ti pucchi. ``laddho mahārāja, gabbho me  patiṭṭhito''ti. so tuṭṭho tassā gabbhaparihāraṃ adāsi  ^a^V5.0274^ea^. sā dasamāsaccayena puttaṃ vijāyi, tassa aññaṃ nāmaṃ akatvā  kusatiṇanāmameva ^a^P5.0282^ea^ akaṃsu. kusakumārassa padasā  gamanakāle itaro devaputto tassā kucchiyaṃ paṭisandhiṃ gaṇhi. sā  dasamāse paripuṇṇe puttaṃ vijāyi, tassa ``jayampatī''ti nāmaṃ kariṃsu.  te mahantena yasena vaḍḍhiṃsu. bodhisatto paññavā ācariyassa  santike kiñci sippaṃ anuggahetvā attanova paññāya sabbasippesu  nipphattiṃ pāpuṇi.<br/><br/>[03] athassa soḷasavassakāle rājā rajjaṃ dātukāmo deviṃ  āmantetvā ``bhadde, puttassa te rajjaṃ datvā nāṭakāni upaṭṭhapessāma,  mayaṃ jīvantāyeva naṃ rajje patiṭṭhitaṃ passissāma, sakalajambudīpe kho  pana yassa rañño dhītaraṃ icchati, tamassa ānetvā aggamahesiṃ  karissāma, cittamassa jānāhi, kataraṃ rājadhītaraṃ rocesī''ti āha.  sā ``sādhū''ti sampaṭicchitvā ``kumārassa imaṃ pavattiṃ  ārocetvā cittaṃ jānāhī''ti ekaṃ paricārikaṃ pesesi. sā gantvā  tassa taṃ pavattiṃ ārocesi. taṃ sutvā mahāsatto cintesi --  ``ahaṃ na rūpavā, rūpasampannā rājadhītā ānītāpi maṃ disvā `kiṃ  me iminā virūpenā'ti palāyissati iti no lajjitabbakaṃ  bhavissati, kiṃ me gharāvāsena, dharamāne mātāpitaro upaṭṭhahitvā tesaṃ  accayena nikkhamitvā pabbajissāmī''ti. so ``mayhaṃ neva  rajjenattho, na nāṭakehi, ahaṃ mātāpitūnaṃ accayena pabbajissāmī''ti  āha. sā gantvā tassa kathaṃ deviyā ārocesi, devīpi rañño  ārocesi. rājā anattamano hutvā puna katipāhaccayena sāsanaṃ  pesesi. sopi ^a^M5.0301^ea^ paṭibāhatiyeva. evaṃ yāvatatiyaṃ  paṭibāhitvā catutthavāre cintesi -- ``mātāpitūhi saddhiṃ ekantena  paṭipakkhabhāvo nāma na yutto, ekaṃ upāyaṃ karissāmī''ti.<br/><br/>[03] so kammārajeṭṭhakaṃ pakkosāpetvā bahuṃ suvaṇṇaṃ datvā ``ekaṃ  itthirūpakaṃ karohī''ti uyyojetvā tasmiṃ pakkante aññaṃ suvaṇṇaṃ  gahetvā sayampi itthirūpakaṃ akāsi. bodhisattānañhi adhippāyo  nāma samijjhati. taṃ suvaṇṇarūpakaṃ jivhāya avaṇṇanīyasobhaṃ  ahosi. atha naṃ mahāsatto khomaṃ nivāsāpetvā sirigabbhe ṭhapāpesi.  so kammārajeṭṭhakena ābhatarūpakaṃ disvā taṃ garahitvā ``gaccha  amhākaṃ sirigabbhe ṭhapitarūpakaṃ āharā''ti āha. so sirigabbhaṃ  paviṭṭho ^a^P5.0283^ea^ taṃ disvā ``kumārena saddhiṃ abhiramituṃ  ekā devaccharā, āgatā bhavissatī''ti hatthaṃ pasāretuṃ avisahanto  nikkhamitvā ``deva, sirigabbhe ayyā ekikāva ṭhitā, upagantuṃ na  sakkomī''ti āha. ``tāta, gaccha, suvaṇṇarūpakaṃ etaṃ, āharā''ti  puna pesito āhari. kumāro kammārena kataṃ rūpakaṃ suvaṇṇagabbhe  nikkhipāpetvā attanā ^a^V5.0275^ea^ kataṃ alaṅkārāpetvā rathe ṭhapāpetvā ``evarūpaṃ  labhanto gaṇhāmī''ti mātu santikaṃ pahiṇi.<br/><br/>[03] sā amacce pakkosāpetvā, ``tātā, mayhaṃ putto mahāpuñño  sakkadattiyo anucchavikaṃ kumārikaṃ labhissati, tumhe evarūpaṃ labhantā  gaṇhissatha, imaṃ rūpakaṃ paṭicchannayāne ṭhapetvā sakalajambudīpaṃ carantā  yassa rañño evarūpaṃ dhītaraṃ passatha, tassetaṃ datvā `okkākarājā  tumhehi saddhiṃ āvāhaṃ karissatī'ti divasaṃ vavatthapetvā āgacchathā''ti  āha. te ``sādhū''ti taṃ ādāya mahantena parivārena nikkhamitvā  vicarantā yaṃ rājadhāniṃ pāpuṇanti, tattha sāyanhasamaye mahājanassa  samosaraṇaṭṭhāne taṃ rūpakaṃ vatthapupphālaṅkārehi alaṅkaritvā  suvaṇṇasivikaṃ āropetvā titthamagge ṭhapetvā amaccā sayaṃ paṭikkamitvā  āgatāgatānaṃ kathāsavanatthaṃ ekamante tiṭṭhanti. mahājano taṃ  oloketvā ``suvaṇṇarūpaka''nti saññaṃ akatvā ``ayaṃ manussitthī  samānāpi devaccharapaṭibhāgā ativiya sobhati, kiṃ nu kho ettha  ṭhitā, kuto vā āgatā, amhākaṃ nagare evarūpā natthī''ti vaṇṇento  pakkamati. taṃ sutvā amaccā ``sace idha evarūpā dārikā bhaveyya,  `asukā rājadhītā viya ^a^M5.0302^ea^ asukā amaccadhītā  viyā'ti vadeyyuṃ, addhā idha evarūpā natthī''ti taṃ ādāya aññaṃ  nagaraṃ gacchanti.<br/><br/>[03] te evaṃ vicarantā anupubbena maddaraṭṭhe sāgalanagaraṃ sampāpuṇiṃsu.  tattha maddarañño aṭṭha dhītaro uttamarūpadharā devaccharapaṭibhāgā, tāsaṃ  sabbajeṭṭhikā pabhāvatī nāma. tassā sarīrato ^a^P5.0284^ea^  bālasūriyassa pabhā viya pabhā niccharanti, andhakārepi catuhatthe  antogabbhe padīpakiccaṃ natthi, sabbo gabbho ekobhāsova hoti.  dhātī panassā khujjā, sā pabhāvatiṃ bhojetvā tassā sīsanhāpanatthaṃ  aṭṭhahi vaṇṇadāsīhi aṭṭha ghaṭe gāhāpetvā sāyanhasamaye udakatthāya  gacchantī titthamagge ṭhitaṃ taṃ rūpakaṃ disvā ``pabhāvatī''ti saññāya  ``ayaṃ dubbinītā `sīsaṃ nhāyissāmī'ti amhe udakatthāya pesetvā  paṭhamataraṃ āgantvā titthamagge ṭhitā''ti kujjhitvā ``are  kulalajjāpanike amhehi purimataraṃ āgantvā kasmā idha ṭhitāsi, sace  rājā jānissati, nāsessati no''ti vatvā hatthena gaṇḍapasse pahari,  hatthatalaṃ bhijjamānaṃ viya jātaṃ. tato ``suvaṇṇarūpaka''nti ñatvā  hasamānā tāsaṃ vaṇṇadāsīnaṃ santikaṃ gacchantī ``passathetaṃ me kammaṃ,  mama dhītātisaññāya pahāraṃ adāsiṃ, ayaṃ mama dhītu santike  kimagghati, kevalaṃ me hattho dukkhāpito''ti āha.<br/><br/>[03] atha naṃ rājadūtā gahetvā ``tvaṃ `mama dhītā ito  abhirūpatarā'ti vadantī kaṃ nāma kathesī''ti ^a^V5.0276^ea^ āhaṃsu. ``maddarañño  dhītaraṃ pabhāvatiṃ, idaṃ rūpakaṃ tassā soḷasimpi kalaṃ na agghatī''ti.  te tuṭṭhamānasā rājadvāraṃ gantvā ``okkākarañño dūtā dvāre  ṭhitā''ti paṭihāresuṃ. rājā āsanā vuṭṭhāya ṭhitakova  ``pakkosathā''ti āha. te pavisitvā rājānaṃ vanditvā  ``mahārāja, amhākaṃ rājā tumhākaṃ ārogyaṃ pucchatī''ti vatvā  katasakkārasammānā ``kimatthaṃ āgatatthā''ti puṭṭhā ``amhākaṃ rañño  sīhassaro putto kusakumāro nāma, rājā tassa rajjaṃ dātukāmo amhe  tumhākaṃ santikaṃ pahiṇi, tumhākaṃ kira dhītā pabhāvatī, taṃ tassa  detha, imañca suvaṇṇarūpakaṃ deyyadhammaṃ gaṇhathā''ti taṃ rūpakaṃ tassa  adaṃsu. sopi ``evarūpena mahārājena saddhiṃ vivāhamaṅgalaṃ  bhavissatī''ti tuṭṭhacitto sampaṭicchi ^a^P5.0285^ea^. atha naṃ  dūtā āhaṃsu -- ``mahārāja, amhehi ^a^M5.0303^ea^ na sakkā  papañcaṃ kātuṃ, kumārikāya laddhabhāvaṃ rañño ārocessāma, atha naṃ so  āgantvā ādāya gamissatī''ti. so ``sādhū''ti vatvā tesaṃ  sakkāraṃ katvā vissajjesi. te gantvā rañño ca deviyā ca ārocesuṃ.  rājā mahantena parivārena kusāvatito nikkhamitvā anupubbena  sāgalanagaraṃ pāpuṇi. maddarājā paccuggantvā taṃ nagaraṃ pavesetvā mahantaṃ  sakkāramakāsi.<br/><br/>[03] sīlavatī devī paṇḍitattā ``ko jānāti, kiṃ bhavissatī''ti  ekāhadvīhaccayena maddarājānaṃ āha -- ``mahārāja, suṇisaṃ  daṭṭhukāmāmhī''ti. so ``sādhū''ti sampaṭicchitvā taṃ pakkosāpesi.  pabhāvatī sabbālaṅkārapaṭimaṇḍitā dhātigaṇaparivutā āgantvā sassuṃ  vandi. sā taṃ disvā cintesi -- ``ayaṃ kumārikā abhirūpā,  mayhaṃ putto virūpo. sace esā taṃ passissati, ekāhampi  avasitvā palāyissati, upāyaṃ karissāmī''ti. sā maddarājānaṃ  āmantetvā, ``mahārāja, suṇisā me puttassa anucchavikā, apica  kho pana amhākaṃ kulapaveṇiyā āgataṃ cārittaṃ atthi, sace ayaṃ  tasmiṃ cāritte vattissati, nessāmi na''nti āha. ``kiṃ pana vo  cāritta''nti. ``amhākaṃ vaṃse yāva ekassa gabbhassa patiṭṭhānaṃ  hoti, tāva divā sāmikaṃ passituṃ na labhati. sace esā tathā  karissati, nessāmi na''nti. rājā ``kiṃ, amma, sakkhissasi  evaṃ vattitu''nti dhītaraṃ pucchi. sā ``āma tātā''ti āha.  tato okkākarājā maddarañño bahuṃ dhanaṃ datvā taṃ ādāya pakkāmi.  maddarājāpi mahantena parivārena dhītaraṃ uyyojesi.<br/><br/>[03] okkāko kusāvatiṃ gantvā nagaraṃ alaṅkārāpetvā sabbabandhanāni  mocetvā puttassa abhisekaṃ katvā rajjaṃ datvā pabhāvatiṃ aggamahesiṃ  kāretvā nagare ``kusarājassa āṇā''ti bheriṃ carāpesi.  sakalajambudīpatale rājāno yesaṃ dhītaro atthi, te kusarañño dhītaro  pahiṇiṃsu ^a^V5.0277^ea^. yesaṃ puttā ^a^P5.0286^ea^ atthi, te tena saddhiṃ  mittabhāvaṃ ākaṅkhantā putte upaṭṭhāke katvā pahiṇiṃsu. bodhisattassa  nāṭakaparivāro mahā ahosi, mahantena yasena rajjaṃ kāresi. so  pabhāvatiṃ divā passituṃ na labhati, sāpi taṃ divā passituṃ na  labhati, ubhinnaṃ rattidassanameva hoti. tattha pabhāvatiyā  sarīrappabhāpi abbohārikā ahosi. bodhisatto sirigabbhato  rattiṃyeva nikkhamati.<br/><br/>[03] so ^a^M5.0304^ea^ katipāhaccayena pabhāvatiṃ divā  daṭṭhukāmo mātuyā ārocesi. sā ``mā te tāta, rucci, yāva ekaṃ  puttaṃ labhasi, tāva āgamehī''ti, paṭikkhipi. so punappunaṃ  yāciyeva. atha naṃ sā āha -- ``tena hi hatthisālaṃ gantvā  hatthimeṇḍavesena tiṭṭha, ahaṃ taṃ tattha ānessāmi, atha naṃ akkhīni  pūretvā olokeyyāsi, mā ca attānaṃ jānāpehī''ti. so  ``sādhū''ti sampaṭicchitvā hatthisālaṃ agamāsi. athassa mātā  hatthisālaṃ alaṅkārāpetvā pabhāvatiṃ ``ehi sāmikassa hatthino  passāmā''ti tattha netvā ``ayaṃ hatthī asuko nāma, ayaṃ hatthī  asuko nāmā''ti tassā dassesi. tattha taṃ rājā mātu pacchato  gacchantiṃ disvā hatthigopakavesena hatthichakaṇapiṇḍena piṭṭhiyaṃ pahari.  sā kuddhā ``rañño kathetvā te hatthaṃ chindāpessāmī''ti vatvā deviṃ  ujjhāpesi. rājamātā ``mā amma kujjhī''ti suṇisaṃ saññāpetvā  piṭṭhiṃ parimajji. punapi rājā taṃ daṭṭhukāmo hutvā assasālāya  assagopakavesena taṃ disvā tatheva assachakaṇapiṇḍena pahari. tadāpi  taṃ kuddhaṃ sassu saññāpesi.<br/><br/>[03] punekadivase pabhāvatī mahāsattaṃ passitukāmā hutvā sassuyā  ārocetvā ``alaṃ mā te ruccī''ti paṭikkhittāpi punappunaṃ yāci.  atha naṃ sā āha -- ``tena hi sve mama putto nagaraṃ padakkhiṇaṃ  karissati, tvaṃ sīhapañjaraṃ vivaritvā taṃ passeyyāsī''ti. evañca  pana vatvā punadivase nagaraṃ alaṅkārāpetvā jayampatikumāraṃ rājavesaṃ  gāhāpetvā hatthipiṭṭhe nisīdāpetvā bodhisattaṃ pacchimāsane  nisīdāpetvā nagaraṃ padakkhiṇaṃ kārāpesi. sā pabhāvatiṃ ādāya  sīhapañjare ṭhatvā ``passa tava sāmikassa sirisobhagga''nti āha.  sā ``anucchaviko ^a^P5.0287^ea^ me sāmiko laddho''ti  attamanā ahosi. taṃ divasaṃ pana mahāsatto hatthimeṇḍavesena  jayampatissa pacchimāsane nisīditvā yathādhippāyena pabhāvatiṃ  olokento hatthavikārādivasena cittaruciyā keḷiṃ dassesi.  hatthimhi atikkante rājamātā pabhāvatiṃ pucchi -- ``diṭṭho te, amma,  sāmiko''ti. ``āma ayye, pacchimāsane panassa nisinno  hatthimeṇḍo ativiya dubbinīto, mayhaṃ hatthavikārādīni dassesi,  kasmā evarūpaṃ ^a^M5.0305^ea^ alakkhikaṃ ^a^V5.0278^ea^ rañño pacchimāsane  nisīdāpesuṃ, nīharāpehi na''nti? ``amma, rañño pacchimāsane  rakkhā nāma icchitabbā''ti.<br/><br/>[03] sā cintesi -- ``ayaṃ hatthimeṇḍo ativiya nibbhayo,  rājānaṃ `rājā'tipi na maññati, kiṃ nu kho esova kusarājā,  addhā hi eso ativiya virūpo eva bhavissati, teneva maṃ na  dassentī''ti. sā khujjaṃ kaṇṇamūle āha -- ``amma, gaccha tāva  jānāhi, kiṃ purimāsane nisinnako rājā, udāhu pacchimāsane''ti?  ``kathaṃ panāhaṃ jānissāmī''ti. ``sace hi so rājā bhavissati,  paṭhamataraṃ hatthipiṭṭhito otarissati, imāya saññāya jānāhī''ti.  sā gantvā ekamante ṭhitā paṭhamaṃ mahāsattaṃ otarantaṃ addasa, pacchā  jayampatikumāraṃ. mahāsattopi ito cito ca olokento khujjaṃ  disvā ``iminā nāma kāraṇena esā āgatā bhavissatī''ti ñatvā  taṃ pakkosāpetvā ``imaṃ antaraṃ pabhāvatiyā mā kathehī''ti daḷhaṃ  vatvā uyyojesi. sā gantvā ``purimāsane nisinno paṭhamaṃ  otarī''ti āha. pabhāvatī tassā vacanaṃ saddahi.<br/><br/>[03] mahāsattopi puna daṭṭhukāmo hutvā mātaraṃ yāci. sā  paṭikkhipituṃ asakkontī ``tena hi aññātakavesena uyyānaṃ  gacchāhī''ti āha. so uyyānaṃ gantvā pokkharaṇiyaṃ galappamāṇaṃ  udakaṃ pavisitvā paduminipattena sīsaṃ chādetvā pupphitapadumena mukhaṃ  āvaritvā aṭṭhāsi. mātāpissa pabhāvatiṃ uyyānaṃ netvā  sāyanhasamaye ``ime rukkhe passa, sakuṇe passa, mige passā''ti  palobhayamānā pokkharaṇītīraṃ pāyāsi. sā pañcavidhapadumasañchannaṃ  pokkharaṇiṃ ^a^P5.0288^ea^ disvā nhāyitukāmā paricārikāhi  saddhiṃ pokkharaṇiṃ otaritvā kīḷantī taṃ padumaṃ disvā  vicinitukāmā hatthaṃ pasāresi. atha naṃ rājā paduminipattaṃ  apanetvā ``ahaṃ kusarājā''ti vatvā hatthe gaṇhi. sā tassa mukhaṃ  disvā ``yakkho maṃ gaṇhī''ti viravitvā tattheva visaññitaṃ pattā.  athassā rājā hatthaṃ muñci. sā saññaṃ paṭilabhitvā ``kusarājā  kira maṃ hatthe gaṇhi, imināvāhaṃ hatthisālāya hatthichakaṇapiṇḍena,  assasālāya assachakaṇapiṇḍena pahaṭā, ayameva maṃ hatthissa  pacchimāsane nisīditvā uppaṇḍesi, kiṃ me evarūpena dummukhena  patinā, imaṃ jahitvā ahaṃ jīvantī aññaṃ patiṃ labhissāmī''ti  cintetvā attanā saddhiṃ āgate amacce pakkosāpetvā ``mama yānavāhanaṃ  sajjaṃ karotha, ajjeva gamissāmī''ti āhaṃ ^a^M5.0306^ea^. te  rañño ārocesuṃ. rājā cintesi -- ``sace gantuṃ na labhissati,  hadayamassā phalissati, gacchatu puna taṃ attano balena ānessāmī''ti  cintetvā athassā gamanaṃ anujāni. sā pitunagarameva agamāsi.<br/><br/>[03] mahāsattopi ^a^V5.0279^ea^ uyyānato nagaraṃ pavisitvā alaṅkatapāsādaṃ  abhiruhi. bodhisattañhi sā pubbapatthanāvasena na icchi, sopi  pubbakammavaseneva virūpo ahosi. atīte kira bārāṇasiyaṃ  dvāragāme uparimavīthiyā ca heṭṭhimavīthiyā ca dve kulāni vasiṃsu.  ekassa kulassa dve puttā ahesuṃ. ekassa ekāva dhītā ahosi.  dvīsu puttesu bodhisatto kaniṭṭho. taṃ kumārikaṃ jeṭṭhakassa adaṃsu.  kaniṭṭho adārabharaṇo bhātu santikeyeva vasi. athekadivasaṃ tasmiṃ  ghare atirasakapūve paciṃsu. bodhisatto araññaṃ gato hoti. tassa  pūvaṃ ṭhapetvā avasese bhājetvā khādiṃsu. tasmiṃ khaṇe paccekabuddho  bhikkhāya gharadvāraṃ agamāsi. bodhisattassa bhātujāyā ``cūḷapatino  aññaṃ pūvaṃ pacissāmī''ti taṃ gahetvā paccekabuddhassa adāsi. sopi  taṃ khaṇaññeva araññato āgacchi. atha naṃ sā āha -- ``sāmi,  cittaṃ pasādehi, tava koṭṭhāso paccekabuddhassa dinno''ti. so  ^a^P5.0289^ea^ ``tava koṭṭhāsaṃ khāditvā mama koṭṭhāsaṃ desi, ahaṃ  kiṃ khādissāmī''ti kuddho paccekabuddhaṃ anugantvā pattato pūvaṃ gaṇhi.  sā mātu gharaṃ gantvā navavilīnaṃ campakapupphavaṇṇaṃ sappiṃ āharitvā  paccekabuddhassa pattaṃ pūresi, taṃ obhāsaṃ muñci. sā taṃ disvā patthanaṃ  paṭṭhapesi -- ``bhante, iminā dānabalena nibbattanibbattaṭṭhāne me sarīraṃ  obhāsajātaṃ hotu, uttamarūpadharā ca bhaveyyaṃ, iminā ca me  asappurisena saddhiṃ ekaṭṭhāne vāso mā ahosī''ti. iti sā  imissā pubbapatthanāya vasena taṃ na icchi. bodhisattopi taṃ pūva  tasmiṃ sappipatte osīdāpetvā patthanaṃ paṭṭhapesi -- ``bhante, imaṃ  yojanasate vasantimpi ānetvā mama pādaparicārikaṃ kātuṃ samattho  bhaveyya''nti. tattha yaṃ so kuddho gantvā pūvaṃ gaṇhi, tassa  pubbakammassa vasena virūpo ahosi, pubbapatthanāya sā ca taṃ na  icchīti.<br/><br/>[03] so pabhāvatiyā gatāya sokappatto ahosi, nānākārehi  paricārayamānāpi naṃ sesitthiyo olokāpetumpi nāsakkhiṃsu,  ^a^M5.0307^ea^, pabhāvatirahitamassa sakalampi nivesanaṃ tucchaṃ  viya khāyi. so ``idāni sāgalanagaraṃ pattā bhavissatī''ti  paccūsasamaye mātu santikaṃ gantvā, ``amma, ahaṃ pabhāvatiṃ  ānessāmi, tumhe rajjaṃ anusāsathā''ti vadanto paṭhamaṃ gāthamāha -- <br/><br/>[40] 1^b^.^eb^ <br/><br/>[21] ``idaṃ te raṭṭhaṃ sadhanaṃ sayoggaṃ, sakāyuraṃ sabbakāmūpapannaṃ. <br/><br/>[22] idaṃ te rajjaṃ anusāsa amma, gacchāmahaṃ yattha piyā  pabhāvatī''ti..<br/><br/>[03] tattha ^b^sayogga^eb^nti hatthiyoggādisahitaṃ.  ^b^sakāyura^eb^nti sapañcarājakakudhabhaṇḍaṃ. ^b^anusāsa, ammā^eb^ti  ^a^V5.0280^ea^ so kira purisassa rajjaṃ datvā puna gaṇhanaṃ nāma na yuttanti pitu vā  bhātu vā aniyyādetvā mātu niyyādento evamāha.<br/><br/>[03] sā tassa kathaṃ sutvā ``tena hi, tāta, appamatto bhaveyyāsi,  mātugāmo nāma aparisuddhahadayo''ti vatvā nānaggarasabhojanassa  suvaṇṇakaroṭiṃ pūretvā ``idaṃ antarāmagge bhuñjeyyāsī''ti ^a^P5.0290^ea^  vatvā uyyojesi. so taṃ ādāya mātaraṃ vanditvā  tikkhattuṃ padakkhiṇaṃ katvā ``jīvanto puna tumhe passissāmī''ti  vatvā sirigabbhaṃ pavisitvā pañcāvudhaṃ sannayhitvā bhattakaroṭiyā saddhiṃ  kahāpaṇasahassaṃ pasibbake katvā kokanudañca vīṇaṃ ādāya nagarā  nikkhamitvā maggaṃ paṭipajjitvā mahabbalo mahāthāmo yāva  majjhanhikā paṇṇāsa yojanāni gantvā bhattaṃ bhuñjitvā  sesadivasabhāgena puna paṇṇāsa yojanāni gantvā ekāheneva  yojanasatikaṃ maggaṃ khepetvā sāyanhasamaye nhatvā sāgalanagaraṃ pāvisi.  tasmiṃ paviṭṭhamatteyeva tassa tejena pabhāvatī sayanapiṭṭhe saṇṭhātuṃ  asakkontī otaritvā bhūmiyaṃ nipajji. bodhisattaṃ kilantindriyaṃ  vīthiyā gacchantaṃ aññatarā itthī disvā pakkosāpetvā nisīdāpetvā  pāde dhovāpetvā sayanaṃ dāpesi. so kilantakāyo nipajjitvā niddaṃ  okkami.<br/><br/>[03] atha sā tasmiṃ niddamupagate bhattaṃ sampādetvā taṃ pabodhetvā bhattaṃ  bhojesi. so tuṭṭho tassā saddhiṃ bhattakaroṭiyā kahāpaṇasahassaṃ  ^a^M5.0308^ea^ adāsi. so pañcāvudhaṃ tattheva ṭhapetvā  ``gantabbaṭṭhānaṃ me atthī''ti vatvā vīṇaṃ ādāya hatthisālaṃ gantvā  ``ajja me idha vasituṃ detha, gandhabbaṃ vo karissāmī''ti vatvā  hatthigopakehi anuññāto ekamante nipajjitvā thokaṃ niddāyitvā  paṭippassaddhadaratho uṭṭhāya vīṇaṃ muñcitvā ``sāgalanagaravāsino imaṃ  saddaṃ suṇantū''ti vīṇaṃ vādento gāyi. pabhāvatī bhūmiyaṃ nipannā taṃ  saddaṃ sutvāva ``ayaṃ na aññassa vīṇāsaddo, nissaṃsayaṃ kusarājā  mamatthāya āgato''ti aññāsi. maddarājāpi taṃ saddaṃ sutvā  ``ativiya madhuraṃ vādeti, sve etaṃ pakkosāpetvā mama gandhabbaṃ  kāressāmī''ti cintesi.<br/><br/>[03] bodhisatto ``na sakkā idha vasamānena pabhāvatī daṭṭhuṃ,  aṭṭhānameta''nti pātova nikkhamitvā sāyaṃ bhuttageheyeva pātarāsaṃ  bhuñjitvā vīṇaṃ ṭhapetvā rājakumbhakārassa santikaṃ gantvā tassa  antevāsikabhāvaṃ upagantvā ekadivaseneva gharaṃ mattikāya pūretvā  ^a^P5.0291^ea^ ``bhājanāni karomi ācariyā''ti vatvā,  ``āma, kārohī''ti vutte ekaṃ mattikāpiṇḍaṃ cakke ṭhapetvā cakkaṃ  ^a^V5.0281^ea^ āviñchi, sakiṃ āviddhameva yāva majjhanhikātikkamā bhamiyeva. so  nānāvaṇṇāni khuddakamahantāni bhājanāni katvā pabhāvatiyā atthāya  bhājanaṃ karonto nānārūpāni samuṭṭhāpesi. bodhisattānañhi  adhippāyo nāma samijjhati, ``tāni rūpāni pabhāvatīyeva  passatū''ti adhiṭṭhāsi. so sabbabhājanāni sukkhāpetvā pacitvā gehaṃ  pūresi. kumbhakāro nānābhājanāni gahetvā rājakulaṃ agamāsi.  rājā disvā ``kenimāni katānī''ti pucchi. ``mayā, devā''ti.  ``ahaṃ tayā katāni jānāmi, kathehi, kena katānī''ti?  ``antevāsikena me devā''ti. ``na te so antevāsī, ācariyo  te so, tvaṃ tassa santike sippaṃ sikkha, ito paṭṭhāya ca so mama  dhītānaṃ bhājanāni karotu, imañcassa sahassaṃ dehī''ti sahassaṃ  dāpetvā ``nānāvaṇṇāni imāni khuddakabhājanāni mama dhītānaṃ  dehī''ti āha.<br/><br/>[03] so tāni tāsaṃ santikaṃ netvā ``imāni vo kīḷanatthāya  khuddakabhājanānī''ti āha. tā sabbā āgamiṃsu. kumbhakāro  mahāsattena pabhāvatiyā atthāya katabhājanameva tassā adāsi. sā  ca bhājanaṃ gahetvā ^a^M5.0309^ea^ tattha attano ca mahāsattassa ca  khujjāya ca rūpaṃ passitvā ``idaṃ na aññena kataṃ, kusarājeneva  kata''nti ñatvā kujjhitvā bhūmiyaṃ khipitvā ``iminā mayhaṃ attho  natthi, icchantānaṃ dehī''ti āha. athassā bhaginiyo kuddhabhāvaṃ  ñatvā ``khuddakabhājanaṃ kusaraññā katanti maññasi, idaṃ tena na kataṃ,  kumbhakāreneva kataṃ, gaṇhāhi na''nti avahasiṃsu. sā tena katabhāvaṃ  tassa ca āgatabhāvaṃ tāsaṃ na kathesi. kumbhakāro sahassaṃ  bodhisattassa datvā ``tāta, rājā te tuṭṭho, ito kira paṭṭhāya  rājadhītānaṃ bhājanāni kareyyāsi, ahaṃ tāsaṃ harissāmī''ti āha.<br/><br/>[03] so ``idhāpi vasantena na sakkā pabhāvatī daṭṭhu''nti taṃ sahassaṃ  tasseva datvā rājupaṭṭhākassa naḷakārassa santikaṃ gantvā tassa  antevāsiko hutvā pabhāvatiyā atthāya tālavaṇṭaṃ katvā tattheva  setacchattañca āpānabhūmiñca ^a^P5.0292^ea^ vatthaṃ gahetvā ṭhitaṃ  pabhāvatiñcāti nānārūpāni dassesi. naḷakāro tañca aññañca tena  katabhaṇḍakaṃ ādāya rājakulaṃ agamāsi. rājā disvā ``kenimāni  katānī''ti pucchitvā purimanayeneva sahassaṃ datvā ``imāni  naḷakārabhaṇḍāni mama dhītānaṃ dehī''ti āha. sopi bodhisattena  pabhāvatiyā atthāya kataṃ tālavaṇṭaṃ tassāyeva adāsi. tatrapi  rūpāni añño jano na passati, pabhāvatī pana disvā kusaraññā  katabhāvaṃ ñatvā ``gaṇhitukāmā gaṇhantū''ti kuddhā bhūmiyaṃ khipi  ^a^V5.0282^ea^. atha naṃ sesā avahasiṃsu. naḷakāro sahassaṃ āharitvā   bodhisattassa datvā taṃ pavattiṃ ārocesi.<br/><br/>[03] so ``idampi mayhaṃ avasanaṭṭhāna''nti sahassaṃ tasseva datvā  rājamālākārassa santikaṃ gantvā antevāsikabhāvaṃ upagantvā  nānāvidhaṃ mālāvikatiṃ ganthitvā pabhāvatiyā atthāya nānārūpavicitraṃ  ekaṃ cumbaṭakaṃ akāsi. mālākāro taṃ sabbaṃ ādāya rājakulaṃ  agamāsi. rājā disvā ``kenimāni ganthitānī''ti pucchi.  ``mayā, devā''ti. ``ahaṃ tayā ganthitāni jānāmi, kathehi, kena  ganthitānī''ti? ``antevāsikena me ^a^M5.0310^ea^, devā''ti.  ``na so antevāsī, ācariyo te so, tvaṃ tassa santike sippaṃ  sikkha, ito paṭṭhāya ca so mama dhītānaṃ pupphāni ganthatu, imañcassa  sahassaṃ dehī''ti sahassaṃ datvā ``imāni pupphāni mama dhītānaṃ  dehī''ti āha. sopi bodhisattena pabhāvatiyā atthāya kataṃ cumbaṭakaṃ  tassāyeva adāsi. sā tattha attano ca rañño ca rūpehi saddhiṃ  nānārūpāni disvā tena katabhāvaṃ ñatvā kujjhitvā bhūmiyaṃ khipi.  sesā bhaginiyo taṃ tatheva avahasiṃsu. mālākāropi sahassaṃ  āharitvā bodhisattassa datvā taṃ pavattiṃ ārocesi.<br/><br/>[03] so ``idampi mayhaṃ avasanaṭṭhāna''nti sahassaṃ tasseva datvā  rañño sūdassa santikaṃ gantvā antevāsikabhāvaṃ upagacchi.  athekadivasaṃ sūdo rañño bhojanavikatiṃ haranto attano atthāya  pacituṃ bodhisattassa aṭṭhimaṃsaṃ adāsi. so taṃ tathā sampādesi,  yathāssa gandho sakalanagaraṃ avatthari. rājā ^a^P5.0293^ea^ taṃ  ghāyitvā ``kiṃ te mahānase aññampi maṃsaṃ pacasī''ti pucchi.  ``natthi, deva, apica kho pana me antevāsikassa aṭṭhimaṃsaṃ  pacanatthāya dinnaṃ, tasseva so gandho bhavissatī''ti. rājā  āharāpetvā tato thokaṃ jivhagge ṭhapesi, tāvadeva satta  rasaharaṇisahassāni khobhentaṃ phari. rājā rasataṇhāya bajjhitvā  sahassaṃ datvā ``ito paṭṭhāya tava antevāsinā mama ca dhītānañca me  bhattaṃ pacāpetvā tvaṃ mayhaṃ āhara, so me dhītānaṃ haratū''ti āha.  sūdo gantvā tassa ārocesi. so taṃ sutvā ``idāni me  manoratho matthakaṃ patto, idāni panāhaṃ pabhāvatiṃ daṭṭhuṃ labhissāmī''ti  tuṭṭho taṃ sahassaṃ tasseva datvā punadivase bhattaṃ sampādetvā rañño  bhattabhājanāni pesetvā rājadhītānaṃ bhattakājaṃ sayaṃ gahetvā pabhāvatiyā  vasanapāsādaṃ abhiruhi. sā taṃ bhattakājaṃ ādāya pāsādaṃ abhiruhantaṃ  disvā cintesi -- ``ayaṃ attano ananucchavikaṃ dāsakammakarehi  kattabbaṃ karoti. sace panāhaṃ katipāhaṃ tuṇhī bhavissāmi, `idāni  maṃ esā rocatī'ti saññī hutvā katthaci agantvā maṃ olokento  idheva vasissati, idāneva taṃ akkositvā paribhāsitvā muhuttampi idha  vasituṃ ^a^V5.0283^ea^ adatvā palāpessāmī''ti. sā dvāraṃ aḍḍhavivaṭaṃ katvā ekaṃ  hatthaṃ kavāṭe laggetvā ekena hatthena aggaḷaṃ uppīḷetvā dutiyaṃ  gāthamāha -- <br/><br/>[40] 2^b^.^eb^ <br/><br/>[21] ``anujjubhūtena ^a^M5.0311^ea^ haraṃ mahantaṃ, divā  ca ratto ca nisīthakāle. <br/><br/>[22] paṭigaccha tvaṃ khippaṃ kusāvatiṃ kusa, nicchāmi  dubbaṇṇamahaṃ vasanta''nti..<br/><br/>[03] tassattho -- mahārāja, tvaṃ bhattakārako hutvā ujukena cittena  yopi te sīsaṃ bhindeyya, tassapetaṃ kammaṃ na karosi, anujubhūtena pana  cittena mamatthāya etaṃ mahantaṃ kājaṃ haranto divā ca ratto ca  nisīthakāle ca mahantaṃ ^a^P5.0294^ea^ dukkhaṃ anubhavissasi,  kiṃ te tena anubhūtena dukkhena, tvaṃ attano nagaraṃ kusāvatimeva  paṭigaccha, aññaṃ attanā sadisiṃ atirasakapūvasaṇṭhānamukhiṃ yakkhiniṃ  aggamahesiṃ katvā rajjaṃ kārehīti. ^b^nicchāmi dubbaṇṇamahaṃ  vasanta^eb^nti ahaṃ pana taṃ dubbaṇṇaṃ dussaṇṭhitaṃ idha vasantaṃ na  icchāmīti.<br/><br/>[03] so ``pabhāvatiyā me santikā kathā laddhā''ti tuṭṭhacitto  tisso gāthā abhāsi -- <br/><br/>[40] 3^b^.^eb^ <br/><br/>[21] ``nāhaṃ gamissāmi ito kusāvatiṃ, pabhāvatī  vaṇṇapalobhito tava. <br/><br/>[22] ramāmi maddassa niketaramme, hitvāna raṭṭhaṃ tava dassane  rato.. <br/><br/>[40] 4^b^.^eb^ <br/><br/>[21] ``pabhāvatī vaṇṇapalobhito tava, sammūḷharūpo  vicarāmi mediniṃ. <br/><br/>[22] disaṃ na jānāmi kutomhi āgato, tayamhi matto  migamandalocane.. <br/><br/>[40] 5^b^.^eb^ <br/><br/>[21] ``suvaṇṇacīravasane, jātarūpasumekhale. <br/><br/>[22] sussoṇi tava kāmā hi, nāhaṃ rajjena matthiko''ti..<br/><br/>[03] tattha ^b^ramāmī^eb^ti abhiramāmi na ukkaṇṭhāmi.  ^b^sammūḷharūpo^eb^ti kilesasammūḷho hutvā. ^b^tayamhi matto^eb^ti  tayi mattomhi, tayā vā mattomhi. ^b^suvaṇṇacīravasane^eb^ti  suvaṇṇakhacitavatthavasane. ^b^nāhaṃ rajjena matthiko^eb^ti na ahaṃ  rajjena atthiko.<br/><br/>[03] evaṃ ^a^M5.0312^ea^ vutte sā cintesi -- ``ahaṃ etaṃ  `vippaṭisārī bhavissatī'ti paribhāsāmi, ayaṃ pana rajjitvāva  katheti, sace kho pana maṃ `ahaṃ kusarājā'ti vatvā hatthe gaṇheyya,  ko ^a^V5.0284^ea^ taṃ nivāreyya, koci no imaṃ kathaṃ suṇeyyā''ti dvāraṃ thaketvā  sūciṃ datvā anto aṭṭhāsi. sopi bhattakājaṃ āharitvā bhattaṃ  vaḍḍhetvā rājadhītaro bhojesi. pabhāvatī ``gaccha kusarājena  pakkabhattaṃ āharā''ti khujjaṃ pesesi. sā āharitvā ``bhuñjāhī''ti  āha. nāhaṃ tena pakkabhattaṃ bhuñjāmi, tvaṃ bhuñjitvā attano laddhanivāpaṃ  gahetvā bhattaṃ pacitvā āhara, kusarañño āgatabhāvañca mā kassaci  ārocesīti. khujjā tato paṭṭhāya tassā koṭṭhāsaṃ āharitvā sayaṃ  bhuñjati, attano koṭṭhāsaṃ tassā upaneti. kusarājāpi ^a^P5.0295^ea^  tato paṭṭhāya taṃ passituṃ alabhanto cintesi -- ``atthi  nu kho pabhāvatiyā mayi sineho, udāhu natthi, vīmaṃsissāmi  na''nti. so pana rājadhītaro bhojetvā bhattakājaṃ ādāya nikkhanto  tassā gabbhadvāre pāsādatalaṃ pādena paharitvā bhājanāni ghaṭṭetvā  nitthunitvā visaññī hutvā viya avakujjo pati. sā tassa  nitthunitasaddena dvāraṃ vivaritvā taṃ bhattakājena otthataṃ disvā  cintesi -- ``ayaṃ sakalajambudīpe aggarājā maṃ nissāya  rattindivaṃ dukkhaṃ anubhoti, sukhumālatāya bhattakājena avatthato  patati, jīvati nu kho, no vā''ti. sā gabbhato nikkhamitvā  tassa nāsavātaṃ upadhāretuṃ gīvaṃ pasāretvā mukhaṃ olokesi. so  mukhapūraṃ kheḷaṃ gahetvā tassā sarīre pātesi. sā taṃ paribhāsitvā  gabbhaṃ pavisitvā dvāraṃ aḍḍhavivaṭaṃ thaketvā ṭhitā gāthamāha -- <br/><br/>[40] 6^b^.^eb^ <br/><br/>[21] ``abbhūti tassa bho hoti, yo anicchantamicchati. <br/><br/>[22] akāmaṃ rāja kāmesi, akantaṃ kantumicchasī''ti..<br/><br/>[03] tattha ^b^abbhūtī^eb^ti abhūti, avuḍḍhīti attho.<br/><br/>[03] so pana paṭibaddhacittatāya akkosiyamānopi paribhāsiyamānopi  vippaṭisāraṃ anuppādetvāva anantaraṃ gāthamāha -- <br/><br/>[40] 7^b^.^eb^ <br/><br/>[21] ``akāmaṃ vā sakāmaṃ vā, yo naro labhate piyaṃ. <br/><br/>[22] lābhamettha pasaṃsāma, alābho tattha pāpako''ti..<br/><br/>[03] sāpi ^a^M5.0313^ea^ tasmiṃ evaṃ kathentepi anosakkitvā  thaddhataravacanaṃ vatvā palāpetukāmā itaraṃ gāthamāha -- <br/><br/>[40] 8^b^.^eb^ <br/><br/>[21] ``pāsāṇasāraṃ ^a^V5.0285^ea^ khaṇasi, kaṇikārassa dārunā. <br/><br/>[22] vātaṃ jālena bādhesi, yo anicchantamicchasī''ti..<br/><br/>[03] tattha ^b^kaṇikārassa dārunā^eb^ti kaṇikārakaṭṭhena.  ^b^bādhesī^eb^ti bandhasīti.<br/><br/>[03] taṃ sutvā rājā tisso gāthāyo abhāsi -- <br/><br/>[40] 9^b^.^eb^ <br/><br/>[21] ``pāsāṇo nūna te hadaye, ohito mudulakkhaṇe. <br/><br/>[22] yo te sātaṃ na vindāmi, tirojanapadāgato.. <br/><br/>[40] 10^b^.^eb^ <br/><br/>[21] ``yadā ^a^P5.0296^ea^ maṃ bhakuṭiṃ katvā, rājaputtī  udikkhati. <br/><br/>[22] āḷāriko tadā homi, rañño maddassantepure.. <br/><br/>[40] 11^b^.^eb^ <br/><br/>[21] ``yadā umhayamānā maṃ, rājaputtī udikkhati. <br/><br/>[22] nāḷāriko tadā homi, rājā homi tadā kuso''ti..<br/><br/>[03] tattha ^b^mudulakkhaṇe^eb^ti mudunā itthilakkhaṇena samannāgate.  ^b^yo^eb^ti yo ahaṃ tiroraṭṭhā āgato tava santike vasanto  paṭisanthāramattampi sātaṃ na labhāmi, so evaṃ maññāmi, mayi  sinehuppattinivāraṇāya nūna tava hadaye pāsāṇo ṭhapito. ^b^bhakuṭiṃ  katvā^eb^ti kodhavasena valivisamaṃ nalāṭaṃ katvā. ^b^āḷāriko^eb^ti  bhattakārako. tasmiṃ khaṇe ahaṃ maddarañño antepure bhattakārakadāso  viya homīti vadati. ^b^umhayamānā^eb^ti pahaṭṭhākāraṃ dassetvā  hasamānā. ^b^rājā homī^eb^ti tasmiṃ khaṇe ahaṃ kusāvatīnagare  rajjaṃ kārento rājā viya homi, kasmāsi evaṃ pharusā, ito paṭṭhāya  mā evarūpaṃ kari, bhaddeti.<br/><br/>[03] sā tassa vacanaṃ sutvā cintesi -- ``ayaṃ ativiya  allīyitvā katheti, musāvādaṃ katvā upāyena naṃ ito  palāpessāmī''ti gāthamāha -- <br/><br/>[40] 12^b^.^eb^ <br/><br/>[21] ``sace ^a^M5.0314^ea^ hi vacanaṃ saccaṃ, nemittānaṃ  bhavissati. <br/><br/>[22] neva me tvaṃ patī assa, kāmaṃ chindantu sattadhā''ti..<br/><br/>[03] tassattho ^a^V5.0286^ea^ -- mahārāja, mayā ``ayaṃ kusarājā mayhaṃ pati  bhavissati, na bhavissatī''ti bahū nimittapāṭhakā pucchitā, te  ``kāmaṃ kira maṃ sattadhā chindantu, neva me tvaṃ pati bhavissasī''ti  vadiṃsūti.<br/><br/>[03] taṃ sutvā rājā taṃ paṭibāhanto ``bhadde, mayāpi attano raṭṭhe  nemittakā pucchitā, te `aññatra sīhassarakusarājato tava pati nāma  añño natthī'ti byākariṃsu, ahampi attano ñāṇabalanimittena  evameva kathesi''nti vatvā anantaraṃ gāthamāha -- <br/><br/>[40] 13^b^.^eb^ <br/><br/>[21] ``sace hi vacanaṃ saccaṃ, aññesaṃ yadi vā mama. <br/><br/>[22] neva tuyhaṃ patī atthi, añño sīhassarā kusā''ti..<br/><br/>[03] tassattho -- yadi hi aññesaṃ nemittānaṃ vacanaṃ saccaṃ, yadi vā  mama vacanaṃ saccaṃ, tava añño pati nāma natthīti.<br/><br/>[03] sā tassa vacanaṃ sutvā ``na sakkā imaṃ lajjāpetuṃ vā palāpetuṃ  vā, kiṃ me iminā''ti dvāraṃ pidhāya attānaṃ na dassesi. sopi  kājaṃ gahetvā otari, tato paṭṭhāya taṃ daṭṭhuṃ na labhati, bhattakārakakammaṃ  karonto ativiya kilamati ^a^P5.0297^ea^, bhuttapātarāso  dārūni phāleti, bhājanāni dhovati, kājena udakaṃ āharati, sayanto  ambaṇapiṭṭhe sayati, pāto vuṭṭhāya yāguādīni pacati harati bhojeti,  nandirāgaṃ nissāya atidukkhaṃ anubhoti. so ekadivasaṃ  bhattagehadvārena gacchantiṃ khujjaṃ disvā pakkosi. sā pabhāvatiyā  bhayena tassa santikaṃ gantuṃ avisahantī turitaturitā viya gacchati.  atha naṃ vegena upagantvā ``khujje''ti āha.<br/><br/>[03] sā nivattitvā ṭhitā ``ko eso''ti vatvā ``tumhākaṃ saddaṃ  na suṇāmī''ti āha. atha naṃ ``khujje tvampi sāminīpi te  ubhopi ativiya thaddhā, ettakaṃ kālaṃ tumhākaṃ santike vasanto  ārogyasāsanamattampi na labhāmi, deyyadhammaṃ pana kiṃ dassatha, tiṭṭhatu  tāvetaṃ, api me pabhāvatiṃ mudukaṃ katvā dassetuṃ sakkhissasī''ti āha  ^a^M5.0315^ea^. sā ``sādhū''ti sampaṭicchi. atha naṃ  ``sace me taṃ dassetuṃ sakkhissasi, khujjabhāvaṃ te ujukaṃ katvā  gīveyyakaṃ dassāmī''ti palobhento pañca gāthāyo abhāsi -- <br/><br/>[40] 14^b^.^eb^ <br/><br/>[21] ``nekkhaṃ ^a^V5.0287^ea^ gīvaṃ te kāressaṃ, patvā khujje kusāvatiṃ. <br/><br/>[22] sace maṃ nāganāsūrū, olokeyya pabhāvatī.. <br/><br/>[40] 15^b^.^eb^ <br/><br/>[21] ``nekkhaṃ gīvaṃ te kāressaṃ, patvā khujje kusāvatiṃ. <br/><br/>[22] sace maṃ nāganāsūrū, ālapeyya pabhāvatī.. <br/><br/>[40] 16^b^.^eb^ <br/><br/>[21] ``nekkhaṃ gīvaṃ te kāressaṃ, patvā khujje kusāvatiṃ. <br/><br/>[22] sace maṃ nāganāsūrū, umhāyeyya pabhāvatī.. <br/><br/>[40] 17^b^.^eb^ <br/><br/>[21] ``nekkhaṃ gīvaṃ te kāressaṃ, patvā khujje kusāvatiṃ. <br/><br/>[22] sace maṃ nāganāsūrū, pamhāyeyya pabhāvatī.. <br/><br/>[40] 18^b^.^eb^ <br/><br/>[21] ``nekkhaṃ gīvaṃ te kāressaṃ, patvā khujje kusāvatiṃ. <br/><br/>[22] sace maṃ nāganāsūrū, pāṇīhi upasamphuse''ti..<br/><br/>[03] tattha ^b^nekkhaṃ gīvaṃ te^eb^ti tava gīveyyaṃ sabbasuvaṇṇamayameva  kāressāmīti attho. ``nekkhaṃ gīvaṃ te karissāmī''tipi pāṭho,  tava gīvāya nekkhamayaṃ piḷandhanaṃ piḷandhessāmīti attho.  ^b^olokeyyā^eb^ti sace tava vacanena maṃ pabhāvatī olokeyya, sace  maṃ tāya olokāpetuṃ sakkhissasīti attho.  ^b^``ālapeyyā''^eb^tiādīsupi eseva nayo. ettha pana  ^b^umhāyeyyā^eb^ti mandahasitavasena parihāseyya. ^b^pamhāyeyyā^eb^ti  mahāhasitavasena parihāseyya.<br/><br/>[03] sā ^a^P5.0298^ea^ tassa vacanaṃ sutvā ``gacchatha tumhe,  deva, katipāhaccayena naṃ tumhākaṃ vase karissāmi, passatha me  parakkama''nti vatvā taṃ karaṇīyaṃ tīretvā pabhāvatiyā santikaṃ gantvā  tassā vasanagabbhaṃ sodhentī viya paharaṇayoggaṃ leḍḍukhaṇḍampi asesetvā  antamaso pādukāpi nīharitvā sakalagabbhaṃ sammajjitvā gabbhadvāre  ummāraṃ antaraṃ katvā uccāsanaṃ paññapetvā pabhāvatiyā ekaṃ nīcapīṭhakaṃ  attharitvā ``ehi, amma, sīse te ^a^M5.0316^ea^ ūkā  vicinissāmī''ti taṃ tattha pīṭhake nisīdāpetvā attano ūruantare  tassā sīsaṃ ṭhapetvā thokaṃ kaṇḍuyitvā ``aho imissā sīse bahū  ūkā''ti sakasīsato ūkā gahetvā tassā hatthe ṭhapetvā ``passa  kittakā te sīse ūkā''ti piyakathaṃ kathetvā mahāsattassa guṇaṃ  kathentī gāthamāha -- <br/><br/>[40] 19^b^.^eb^ <br/><br/>[21] ``na ^a^V5.0288^ea^ hi nūnāyaṃ rājaputtī, kuse sātampi vindati. <br/><br/>[22] āḷārike bhate pose, vetanena anatthike''ti..<br/><br/>[03] tassattho -- ekaṃsena ayaṃ rājaputtī pubbe kusāvatīnagare  kusanarindassa santike mālāgandhavilepanavatthālaṅkāravasena  appamattakampi sātaṃ na vindati na labhati, tambūlamattampi etena  etissā dinnapubbaṃ na bhavissati. kiṃkāraṇā? itthiyo nāma  ekadivasampi aṅkaṃ avattharitvā nipannasāmikamhi hadayaṃ bhindituṃ na  sakkonti, ayaṃ pana āḷārike bhate pose āḷārikattañca bhatakattañca  upagate etasmiṃ purise mūlenapi anatthike kevalaṃ taṃyeva nissāya  rajjaṃ pahāya āgantvā evaṃ dukkhaṃ anubhavante paṭisanthāramattampi na  karoti, sacepi te, amma, tasmiṃ sineho natthi, sakalajambudīpe  aggarājā maṃ nissāya kilamatīti tassa kiñcideva dātuṃ arahasīti.<br/><br/>[03] sā taṃ sutvā khujjāya kujjhi. atha naṃ khujjā gīvāyaṃ  gahetvā antogabbhe khipitvā sayaṃ bahi hutvā dvāraṃ pidhāya  āviñchanarajjumhi olambantī aṭṭhāsi. pabhāvatī taṃ gahetuṃ  asakkontī dvāramūle ṭhatvā akkosantī itaraṃ gāthamāha -- <br/><br/>[40] 20^b^.^eb^ <br/><br/>[21] ``na ^a^P5.0299^ea^ hi nūnāyaṃ sā khujjā,  labhati jivhāya chedanaṃ. <br/><br/>[22] sunisitena satthena, evaṃ dubbhāsitaṃ bhaṇa''nti..<br/><br/>[03] tattha ^b^sunisitenā^eb^ti suṭṭhu nisitena tikhiṇasatthena.  ^b^evaṃ dubbhāsita^eb^nti evaṃ asotabbayuttakaṃ dubbhāsitaṃ bhaṇantī.<br/><br/>[03] atha khujjā āviñcanarajjuṃ gahetvā ṭhitāva ``nippaññe  dubbinīte tava rūpaṃ kiṃ karissati, kiṃ mayaṃ tava rūpaṃ khāditvā  yāpessāmā''ti vatvā terasahi ^a^M5.0317^ea^ gāthāhi  bodhisattassa guṇaṃ pakāsentī khujjāgajjitaṃ nāma gajji -- <br/><br/>[40] 21^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] mahāyasoti katvāna, karassu rucire piyaṃ.. <br/><br/>[40] 22^b^.^eb^ <br/><br/>[21] ``mā ^a^V5.0289^ea^ naṃ rūpena pāmesi, ārohena pabhāvati. <br/><br/>[22] mahaddhanoti katvāna, karassu rucire piyaṃ.. <br/><br/>[40] 23^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] mahabbaloti katvāna, karassu rucire piyaṃ.. <br/><br/>[40] 24^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] mahāraṭṭhoti katvāna, karassu rucire piyaṃ.. <br/><br/>[40] 25^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] mahārājāti katvāna, karassu rucire piyaṃ.. <br/><br/>[40] 26^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] sīhassaroti katvāna, karassu rucire piyaṃ.. <br/><br/>[40] 27^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] vaggussaroti katvāna, karassu rucire piyaṃ.. <br/><br/>[40] 28^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] bindussaroti katvāna, karassu rucire piyaṃ.. <br/><br/>[40] 29^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] mañjussaroti katvāna, karassu rucire piyaṃ.. <br/><br/>[40] 30^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] madhussaroti katvāna, karassu rucire piyaṃ.. <br/><br/>[40] 31^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] satasippoti katvāna, karassu rucire piyaṃ.. <br/><br/>[40] 32^b^.^eb^ <br/><br/>[21] ``mā naṃ rūpena pāmesi, ārohena pabhāvati. <br/><br/>[22] khattiyotipi katvāna, karassu rucire piyaṃ.. <br/><br/>[40] 33^b^.^eb^ <br/><br/>[21] ``mā ^a^V5.0290^ea^ ^a^M5.0318^ea^ naṃ rūpena pāmesi, ārohena  pabhāvati. <br/><br/>[22] kusarājāti katvāna, karassu rucire piya''nti..<br/><br/>[03] tattha ^b^mā naṃ rūpena pāmesi, ārohena, pabhāvatī^eb^ti are  pabhāvati, mā tvaṃ etaṃ kusanarindaṃ attano rūpena ārohapariṇāhena  pamini, evaṃ pamāṇaṃ gaṇhi. ^b^mahāyaso^eb^ti mahānubhāvo soti  evaṃ hadaye katvāna ^b^rucire^eb^ piyadassane karassu tassa piyaṃ.  ānubhāvoyeva hissa rūpanti vadati. esa nayo sabbattha. api ca  ^b^mahāyaso^eb^ti mahāparivāro. ^b^mahaddhano^eb^ti mahābhogo.  ^b^mahabbalo^eb^ti ^a^P5.0300^ea^ mahāthāmo. ^b^mahāraṭṭho^eb^ti  vipularaṭṭho. ^b^mahārājā^eb^ti sakalajambudīpe aggarājā.  ^b^sīhassaro^eb^ti sīhasaddasamānasaddo. ^b^vaggussaro^eb^ti  līlāyuttassaro. ^b^bindussaro^eb^ti sampiṇḍitaghanassaro.  ^b^mañjussaro^eb^ti sundarassaro. ^b^madhussaro^eb^ti madhurayuttassaro.  ^b^satasippo^eb^ti paresaṃ santike asikkhitvā attano baleneva  nipphannānekasatasippo. ^b^khattiyo^eb^ti okkākapaveṇiyaṃ jāto  asambhinnakhattiyo. ^b^kusarājā^eb^ti sakkadattiyakusatiṇasamānanāmo  rājā. evarūpo hi añño rājā nāma natthīti jānitvā etassa  piyaṃ karohīti khujjā ettakāhi gāthāhi tassa guṇaṃ kathesi.<br/><br/>[03] pabhāvatī tassā vacanaṃ sutvā ``khujje ativiya gajjasi,  hatthena pāpuṇantī sasāmikabhāvaṃ te jānāpessāmī''ti khujjaṃ tajjesi.  sāpi taṃ ``ahaṃ taṃ rakkhamānā pituno te kusarājassa āgatabhāvaṃ  nārocesiṃ, hotu, ajja rañño ārocessāmī''ti mahantena saddena  bhāyāpesi. sāpi ``kocideva suṇeyyā''ti khujjaṃ saññāpesi.  bodhisattopi taṃ passituṃ alabhanto satta māse dubbhojanena  dukkhaseyyāya kilamanto cintesi -- ``ko me etāya attho, satta  māse vasanto etaṃ passitumpi na labhāmi, ativiya kakkhaḷā  sāhasikā, gantvā mātāpitaro passissāmī''ti. tasmiṃ khaṇe sakko  āvajjento tassa ukkaṇṭhitabhāvaṃ ñatvā ``rājā satta māse pabhāvatiṃ  daṭṭhumpi na labhi, labhanākāramassa karissāmī''ti maddarañño dūte  katvā sattannaṃ ^a^M5.0319^ea^ rājūnaṃ dūtaṃ pāhento ``pabhāvatī,  kusarājaṃ chaḍḍetvā āgatā, āgacchantu pabhāvatiṃ gaṇhantū''ti ekekassa  visuṃ visuṃ sāsanaṃ pahiṇi. te mahāparivārena gantvā nagaraṃ patvā  aññamaññassa āgatakāraṇaṃ na jānanti. te ``tvaṃ kasmā āgato,  tvaṃ kasmā āgatosī''ti pucchitvā tamatthaṃ ñatvā kujjhitvā ``ekaṃ  kira dhītaraṃ sattannaṃ dassati, passathassa anācāraṃ, uppaṇḍeti no,  gaṇhatha na''nti ``sabbesampi amhākaṃ pabhāvatiṃ detu yuddhaṃ vā''ti  sāsanāni pahiṇitvā nagaraṃ parivārayiṃsu. maddarājā sāsanaṃ sutvā  bhītatasito amacce āmantetvā ``kiṃ karomā''ti pucchi. atha naṃ  amaccā ``deva ^a^V5.0291^ea^ ^a^P5.0301^ea^, sattapi rājāno pabhāvatiṃ  nissāya āgatā, `sace na dassati, pākāraṃ bhinditvā nagaraṃ  pavisitvā jīvitakkhayaṃ pāpetvā taṃ gaṇhissāmā'ti vadanti, pākāre  abhinneyeva tesaṃ pabhāvatiṃ pesessāmā''ti vatvā gāthamāhaṃsu -- <br/><br/>[40] 34^b^.^eb^ <br/><br/>[21] ``ete nāgā upatthaddhā, sabbe tiṭṭhanti vammitā. <br/><br/>[22] purā maddanti pākāraṃ, ānentetaṃ pabhāvati''nti..<br/><br/>[03] tattha ^b^upatthaddhā^eb^ti atithaddhā dappitā. ^b^ānentetaṃ  pabhāvati^eb^nti ānentu etaṃ pabhāvatinti sāsanāni pahiṇiṃsu.  tasmā yāva ete nāgā pākāraṃ na maddanti, tāva nesaṃ pabhāvatiṃ  pesehi, mahārājāti.<br/><br/>[03] taṃ sutvā rājā ``sacāhaṃ ekassa pabhāvatiṃ pesessāmi, sesā  yuddhaṃ karissanti, na sakkā ekassa dātuṃ, sakalajambudīpe aggarājānaṃ  `virūpo'ti chaḍḍetvā āgatā āgamanassa phalaṃ labhatu, vadhitvāna naṃ  satta khaṇḍāni katvā sattannaṃ khattiyānaṃ pesessāmī''ti vadanto  anantaraṃ gāthamāha -- <br/><br/>[40] 35^b^.^eb^ <br/><br/>[21] ``satta bile karitvāna, ahametaṃ pabhāvatiṃ. <br/><br/>[22] khattiyānaṃ padassāmi, ye maṃ hantuṃ idhāgatā''ti..<br/><br/>[03] tassa sā kathā sakalanivesane pākaṭā ahosi. paricārikā  gantvā ``rājā kira taṃ satta khaṇḍāni katvā sattannaṃ rājūnaṃ  pesessatī''ti pabhāvatiyā ārocesuṃ. sā maraṇabhayabhītā āsanā  vuṭṭhāya bhaginīhi parivutā mātu sirigabbhaṃ agamāsi. tamatthaṃ  pakāsento satthā āha -- <br/><br/>[40] 36^b^.^eb^ <br/><br/>[21] ``avuṭṭhahi ^a^M5.0320^ea^ rājaputtī, sāmā  koseyyavāsinī. <br/><br/>[22] assupuṇṇehi nettehi, dāsīgaṇapurakkhatā''ti..<br/><br/>[03] tattha ^b^sāmā^eb^ti suvaṇṇavaṇṇā. ^b^koseyyavāsinī^eb^ti  suvaṇṇakhacitakoseyyanivasanā.<br/><br/>[03] sā mātu santikaṃ gantvā mātaraṃ vanditvā paridevamānā āha  -- <br/><br/>[40] 37^b^.^eb^ <br/><br/>[21] ``taṃ ^a^V5.0292^ea^ ^a^P5.0302^ea^ nūna kakkūpanisevitaṃ mukhaṃ,  ādāsadantātharupaccavekkhitaṃ. <br/><br/>[22] subhaṃ sunettaṃ virajaṃ anaṅgaṇaṃ, chuddhaṃ vane ṭhassati  khattiyehi.. <br/><br/>[40] 38^b^.^eb^ <br/><br/>[21] ``te nūna me asite vellitagge, kese mudū  candanasāralitte. <br/><br/>[22] samākule sīvathikāya majjhe, pādehi gijjhā  parikaḍḍhissanti.. <br/><br/>[40] 39^b^.^eb^ <br/><br/>[21] ``tā nūna me tambanakhā sulomā, bāhā mudū  candanasāralittā. <br/><br/>[22] chinnā vane ujjhitā khattiyehi, gayha dhaṅko gacchati  yenakāmaṃ.. <br/><br/>[40] 40^b^.^eb^ <br/><br/>[21] ``te nūna tālūpanibhe alambe, nisevite  kāsikacandanena. <br/><br/>[22] thanesu me lambissati siṅgālo, mātūva putto taruṇo  tanūjo.. <br/><br/>[40] 41^b^.^eb^ <br/><br/>[21] ``taṃ nūna soṇiṃ puthulaṃ sukoṭṭitaṃ, nisevitaṃ  kañcanamekhalāhi. <br/><br/>[22] chinnaṃ vane khattiyehī avatthaṃ, siṅgālasaṅghā  parikaḍḍhissanti.. <br/><br/>[40] 42^b^.^eb^ <br/><br/>[21] ``soṇā dhaṅkā siṅgālā ca, ye caññe santi dāṭhino. <br/><br/>[22] ajarā nūna hessanti, bhakkhayitvā pabhāvatiṃ.. <br/><br/>[40] 43^b^.^eb^ <br/><br/>[21] ``sace ^a^M5.0321^ea^ maṃsāni hariṃsu, khattiyā  dūragāmino. <br/><br/>[22] aṭṭhīni amma yācitvā, anupathe dahātha naṃ.. <br/><br/>[40] 44^b^.^eb^ <br/><br/>[21] ``khettāni amma kāretvā, kaṇikārettha ropaya. <br/><br/>[27] yadā te pupphitā assu, hemantānaṃ himaccaye. <br/><br/>[22] sareyyātha mamaṃ amma, evaṃvaṇṇā pabhāvatī''ti..<br/><br/>[03] tattha kakkūpanisevitantila ^b^kakkūpanisevita^eb^nti  sāsapakakkaloṇakakkamattikakakkatilakakkahaliddikakkamukhacuṇṇakehi imehi  pañcahi kakkehi upanisevitaṃ. ^b^ādāsadantātharupaccavekkhita^eb^nti  ^a^P5.0303^ea^ dantamayatharumhi ādāse paccavekkhitaṃ tattha  oloketvā maṇḍitaṃ. ^b^subha^eb^nti subhamukhaṃ. ^b^viraja^eb^nti  vigatarajaṃ nimmalaṃ. ^b^anaṅgaṇa^eb^nti gaṇḍapiḷakādidosarahitaṃ.  ^b^chuddha^eb^nti amma evarūpaṃ mama mukhaṃ addhā idāni khattiyehi  chaḍḍitaṃ ^b^vane^eb^ ^a^V5.0293^ea^ araññe ṭhassatīti paridevati. ^b^asite^eb^ti  kāḷake. ^b^vellitagge^eb^ti unnatagge. ^b^sīvathikāyā^eb^ti  susānamhi. ^b^parikaḍḍhissantī^eb^ti evarūpe mama kese  manussamaṃsakhādakā gijjhā pādehi paharitvā nūna parikaḍḍhissanti.  ^b^gayha dhaṅko gacchati yenakāma^eb^nti amma mama evarūpaṃ bāhaṃ nūna  dhaṅko gahetvā luñjitvā khādanto yenakāmaṃ gacchissati.<br/><br/>[03] ^b^tālūpanibhe^eb^ti suvaṇṇatālaphalasadise.  ^b^kāsikacandanenā^eb^ti sukhumacandanena nisevite. ^b^thanesu  me^eb^ti amma mama susāne patitāya evarūpe thane disvā mukhena  ḍaṃsitvā tesu me thanesu attano tanujo mātu taruṇaputto viya nūna  siṅgālo lambissati. ^b^soṇi^eb^nti kaṭiṃ. ^b^sukoṭṭita^eb^nti  gohanukena paharitvā suvaḍḍhitaṃ. ^b^avattha^eb^nti chaḍḍitaṃ.  ^b^bhakkhayitvā^eb^ti amma ete ettakā nūna mama maṃsaṃ khāditvā  ajarā bhavissanti.<br/><br/>[03] ^b^sace maṃsāni hariṃsū^eb^ti amma sace te khattiyā mayiṃ  paṭibaddhacittā mama maṃsāni hareyyuṃ, atha tumhe aṭṭhīni yācitvā  ^b^anupathe dahāthanaṃ,^eb^ jaṅghamaggamahāmaggānaṃ antare daheyyāthāti  vadati. ^b^khettānī^eb^ti amma mama jhāpitaṭṭhāne mālādivatthūni  kāretvā ettha etesu khettesu kaṇikārarukkhe ropaya.  ^b^himaccaye^eb^ti himapātātikkame phagguṇamāse. ^b^sareyyāthā^eb^ti  tesaṃ pupphānaṃ suvaṇṇacaṅkoṭakaṃ pūretvā ūrūsu ṭhapetvā mama dhītā  pabhāvatī evaṃvaṇṇāti sareyyātha.<br/><br/>[03] iti ^a^M5.0322^ea^ sā maraṇabhayatajjitā mātu santike  vilapi. maddarājāpi ``pharasuñca gaṇḍikañca gahetvā coraghātako  idheva āgacchatū''ti āṇāpesi. tassa āgamanaṃ sakalarājagehe pākaṭaṃ  ahosi. athassa āgatabhāvaṃ sutvā pabhāvatiyā mātā uṭṭhāyāsanā  sokasamappitā rañño santikaṃ agamāsi. tamatthaṃ pakāsento satthā  āha -- <br/><br/>[40] 45^b^.^eb^ <br/><br/>[21] ``tassā mātā udaṭṭhāsi, khattiyā devavaṇṇinī. <br/><br/>[22] disvā asiñca sūnañca, rañño maddassantepure''ti..<br/><br/>[03] tattha ^a^P5.0304^ea^ ^b^udaṭṭhāsī^eb^ti āsanā uṭṭhāya  rañño santikaṃ gantvā aṭṭhāsi. ^b^disvā asiñca sūnañcā^eb^ti  antepuramhi alaṅkatamahātale rañño purato nikkhittaṃ pharasuñca  gaṇḍikañca disvā vilapantī gāthamāha -- <br/><br/>[40] 46^b^.^eb^ <br/><br/>[21] ``iminā ^a^V5.0294^ea^ nūna asinā, susaññaṃ tanumajjhimaṃ. <br/><br/>[22] dhītaraṃ madda hantvāna, khattiyānaṃ padassasī''ti..<br/><br/>[03] tattha ^b^asinā^eb^ti pharasuṃ sandhāyāha. so hi imasmiṃ  ṭhāne asi nāma jāto. ^b^susaññaṃ tanumajjhima^eb^nti suṭṭhu saññātaṃ  tanumajjhimaṃ.<br/><br/>[03] atha naṃ rājā saññāpento āha -- ``devi, kiṃ kathesi, tava  dhītā sakalajambudīpe aggarājānaṃ `virūpo'ti chaḍḍetvā gatamagge  padavalañje avinaṭṭheyeva maccuṃ nalāṭenādāya āgatā, idāni attano  rūpaṃ nissāya īdisaṃ phalaṃ labhatū''ti. sā tassa vacanaṃ sutvā dhītu  santikaṃ gantvā vilapantī āha -- <br/><br/>[40] 47^b^.^eb^ <br/><br/>[21] ``na me akāsi vacanaṃ, atthakāmāya puttike. <br/><br/>[22] sājja lohitasañchannā, gacchasi yamasādhanaṃ.. <br/><br/>[40] 48^b^.^eb^ <br/><br/>[21] ``evamāpajjatī poso, pāpiyañca nigacchati. <br/><br/>[22] yo ve hitānaṃ vacanaṃ, na karoti atthadassinaṃ.. <br/><br/>[40] 49^b^.^eb^ <br/><br/>[21] ``sace ca ajja dhāresi, kumāraṃ cārudassanaṃ. <br/><br/>[27] kusena jātaṃ khattiyaṃ, suvaṇṇamaṇimekhalaṃ. <br/><br/>[22] pūjitaṃ ñātisaṅghehi, na gacchasi yamakkhayaṃ.. <br/><br/>[40] 50^b^.^eb^ <br/><br/>[21] ``yatthassu ^a^M5.0323^ea^ bherī nadati, kuñjaro ca  nikūjati. <br/><br/>[22] khattiyānaṃ kule bhadde, kinnu sukhataraṃ tato.. <br/><br/>[40] 51^b^.^eb^ <br/><br/>[21] ``asso ca sisati dvāre, kumāro uparodati. <br/><br/>[22] khattiyānaṃ kule bhadde, kinnu sukhataraṃ tato.. <br/><br/>[40] 52^b^.^eb^ <br/><br/>[21] ``mayūrakoñcābhirude, kokilābhinikūjite. <br/><br/>[22] khattiyānaṃ kule bhadde, kinnu sukhataraṃ tato''ti..<br/><br/>[03] tattha ^a^V5.0295^ea^ ^b^puttike^eb^ti taṃ ālapati. idaṃ vuttaṃ hoti -- amma,  idha kiṃ karissasi, sāmikassa santikaṃ gaccha, mā rūpamadena  majjīti evaṃ yācantiyāpi me vacanaṃ na akāsi, sā tvaṃ ajja  lohitasañchannā gacchasi yamasādhanaṃ, maccurājassa bhavanaṃ ^a^P5.0305^ea^  gamissasīti. ^b^pāpiyañcā^eb^ti ito pāpatarañca  nigacchati. ^b^sace ca ajja dhāresī^eb^ti, amma, sace tvaṃ cittassa  vasaṃ agantvā kusanarindaṃ paṭicca laddhaṃ attano rūpena sadisaṃ  cārudassanaṃ kumāraṃ ajja dhārayissasi. ^b^yamakkhaya^eb^nti evaṃ  sante yamanivesanaṃ na gaccheyyāsi. ^b^tato^eb^ yamhi khattiyakule  ayaṃ vibhūti, tamhā nānābherisaddena ceva mattavāraṇakoñcanādena ca  ninnāditā kusāvatīrājakulā kiṃ nu sukhataraṃ disvā idhāgatāsīti  attho. ^b^sisatī^eb^ti hasati. ^b^kumāro^eb^ti susikkhito  gandhabbakumāro. ^b^uparodatī^eb^ti nānātūriyāni gahetvā upahāraṃ  karoti. ^b^kokilābhinikūjite^eb^ti kusarājakule sāyaṃ pāto  pavattanaccagītavāditūpahāraṃ paṭippharantī viya kokilehi abhinikūjite.<br/><br/>[03] iti sāpi ettakāhi gāthāhi tāya saddhiṃ sallapitvā ``sace  ajja kusanarindo idha assa, ime satta rājāno palāpetvā mama  dhītaraṃ dukkhā pamocetvā ādāya gaccheyyā''ti cintetvā gāthamāha -- <br/><br/>[40] 53^b^.^eb^ <br/><br/>[21] ``kahaṃ nu kho sattumaddano, pararaṭṭhappamaddano. <br/><br/>[22] kuso soḷārapaññāṇo, yo no dukkhā pamocaye''ti..<br/><br/>[03] tattha ^b^soḷārapaññāṇo^eb^ti uḷārapañño.<br/><br/>[03] tato ^a^M5.0324^ea^ pabhāvatī ``mama mātu kusassa vaṇṇaṃ  bhaṇantiyā mukhaṃ nappahoti, ācikkhissāmi tāvassā tassa idheva  āḷārikakammaṃ katvā vasanabhāva''nti cintetvā gāthamāha -- <br/><br/>[40] 54^b^.^eb^ <br/><br/>[21] ``idheva so sattumaddano, pararaṭṭhappamaddano. <br/><br/>[22] kuso soḷārapaññāṇo, yo te sabbe vadhissatī''ti..<br/><br/>[03] athassā mātā ``ayaṃ maraṇabhayabhītā vippalapatī''ti  cintetvā gāthamāha -- <br/><br/>[40] 55^b^.^eb^ <br/><br/>[21] ``ummattikā ^a^V5.0296^ea^ nu bhaṇasi, andhabālā pabhāsasi. <br/><br/>[22] kuso ce āgato assa, kiṃ na jānemu taṃ maya''nti..<br/><br/>[03] tattha ^b^andhabālā^eb^ti sammūḷhā aññāṇā hutvā. ^b^kiṃ  na jānemū^eb^ti kena kāraṇena taṃ na jāneyyāma. so hi antarāmagge  ṭhitova amhākaṃ sāsanaṃ peseyya, samussitaddhajā caturaṅginīsenā  paññāyetha, tvaṃ pana maraṇabhayena kathesīti.<br/><br/>[03] sā ^a^P5.0306^ea^ evaṃ vutte ``na me mātā saddahati,  tassa idhāgantvā satta māse vasanabhāvaṃ na jānāti, dassessāmi  na''nti cintetvā mātaraṃ hatthe gahetvā sīhapañjaraṃ vivaritvā hatthaṃ  pasāretvā dassentī gāthamāha -- <br/><br/>[40] 56^b^.^eb^ <br/><br/>[21] ``eso āḷāriko poso, kumārīpuramantare. <br/><br/>[22] daḷhaṃ katvāna saṃvelliṃ, kumbhiṃ dhovati oṇato''ti..<br/><br/>[03] tattha ^b^kumārīpuramantare^eb^ti vātapāne ṭhitā tava dhītānaṃ  kumārīnaṃ vasanaṭṭhānantare naṃ olokehi. ^b^saṃvelli^eb^nti kacchaṃ  bandhitvā kumbhiṃ dhovati.<br/><br/>[03] so kira tadā ``ajja me manoratho matthakaṃ pāpuṇissati,  addhā maraṇabhayatajjitā, pabhāvatī, mama āgatabhāvaṃ kathessati,  bhājanāni dhovitvā paṭisāmessāmī''ti udakaṃ āharitvā bhājanāni  dhovituṃ ārabhi. atha naṃ mātā paribhāsantī gāthamāha -- <br/><br/>[40] 57^b^.^eb^ <br/><br/>[21] ``veṇī tvamasi caṇḍālī, adūsi kulagandhinī. <br/><br/>[22] kathaṃ maddakule jātā, dāsaṃ kayirāsi kāmuka''nti..<br/><br/>[03] tattha ^a^M5.0325^ea^ ^b^veṇī^eb^ti tacchikā. ^b^adūsi  kulagandhinī^eb^ti udāhu tvaṃ kuladūsikā. ^b^kāmuka^eb^nti kathaṃ  nāma tvaṃ evarūpe kule jātā attano sāmikaṃ dāsaṃ kareyyāsīti.<br/><br/>[03] tato pabhāvatī ``mama mātā imassa maṃ nissāya evaṃ  vasanabhāvaṃ na jānāti maññe''ti cintetvā itaraṃ gāthamāha -- <br/><br/>[40] 58^b^.^eb^ <br/><br/>[21] ``namhi ^a^V5.0297^ea^ veṇī na caṇḍālī, na camhi kulagandhinī. <br/><br/>[22] okkākaputto bhaddante, tvaṃ nu dāsoti maññasī''ti..<br/><br/>[03] tattha ^b^okkākaputto^eb^ti, amma, esa okkākaputto, tvaṃ pana  ``dāso''ti maññasi, kasmā naṃ ahaṃ ``dāso''ti kathessāmīti.<br/><br/>[03] idānissa yasaṃ vaṇṇentī āha -- <br/><br/>[40] 59^b^.^eb^ <br/><br/>[21] ``yo brāhmaṇasahassāni, sadā bhojeti vīsatiṃ. <br/><br/>[22] okkākaputto bhaddante, tvaṃ nu dāsoti maññasi.. <br/><br/>[40] 60^b^.^eb^ <br/><br/>[21] yassa ^a^P5.0307^ea^ nāgasahassāni, sadā  yojenti vīsatiṃ. <br/><br/>[22] okkākaputto bhaddante, tvaṃ nu dāsoti maññasi.. <br/><br/>[40] 61^b^.^eb^ <br/><br/>[21] ``yassa assasahassāni, sadā yojenti vīsatiṃ. <br/><br/>[22] okkākaputto bhaddante, tvaṃ nu dāsoti maññasi.. <br/><br/>[40] 62^b^.^eb^ <br/><br/>[21] ``yassa rathasahassāni, sadā yojenti vīsatiṃ. <br/><br/>[30] okkākaputto bhaddante, tvaṃ nu dāsoti maññasi. <br/><br/>[21] yassa usabhasahassāni, sadā yojenti vīsatiṃ. <br/><br/>[22] okkākaputto bhaddante, tvaṃ nu dāsoti maññasi.. <br/><br/>[40] 63^b^.^eb^ <br/><br/>[21] ``yassa dhenusahassāni, sadā duhanti vīsatiṃ. <br/><br/>[22] okkākaputto bhaddante, tvaṃ nu dāsoti maññasī''ti..<br/><br/>[03] evaṃ tāya pañcahi gāthāhi mahāsattassa yaso vaṇṇito.  athassā mātā ``ayaṃ asambhitā kathaṃ katheti, addhā evameta''nti  saddahitvā rañño santikaṃ gantvā tamatthaṃ ārocesi. so vegena  pabhāvatiyā santikaṃ ^a^M5.0326^ea^ gantvā ``saccaṃ kira, amma,  kusarājā idhāgato''ti. ``āma tāta, ajjassa satta māsā  atikkantā tava dhītānaṃ āḷārikattaṃ karontassā''ti. so tassā  asaddahanto khujjaṃ pucchitvā yathābhūtaṃ sutvā dhītaraṃ garahanto gāthamāha  -- <br/><br/>[40] 64^b^.^eb^ <br/><br/>[21] ``taggha ^a^V5.0298^ea^ te dukkaṭaṃ bāle, yaṃ khattiyaṃ mahabbalaṃ. <br/><br/>[22] nāgaṃ maṇḍūkavaṇṇena, na taṃ akkhāsidhāgata''nti..<br/><br/>[03] tattha ^b^tagghā^eb^ti ekaṃseneva.<br/><br/>[03] so dhītaraṃ garahitvā vegena tassa santikaṃ gantvā  katapaṭisanthāro añjaliṃ paggayha attano accayaṃ dassento gāthamāha -- <br/><br/>[40] 65^b^.^eb^ <br/><br/>[21] ``aparādhaṃ mahārāja, tvaṃ no khama rathesabha. <br/><br/>[22] yaṃ taṃ aññātavesena, nāññāsimhā idhāgata''nti..<br/><br/>[03] taṃ sutvā mahāsatto ``sacāhaṃ pharusaṃ vakkhāmi, idhevassa hadayaṃ  phalissati, assāsessāmi na''nti cintetvā bhājanantare ṭhitova  itaraṃ gāthamāha -- <br/><br/>[40] 66^b^.^eb^ <br/><br/>[21] ``mādisassa na taṃ channaṃ, yohaṃ āḷāriko bhave. <br/><br/>[22] tvaññeva me pasīdassu, natthi te deva dukkaṭa''nti..<br/><br/>[03] rājā tassa santikā paṭisanthāraṃ labhitvā pāsādaṃ abhiruhitvā  pabhāvatiṃ pakkosāpetvā khamāpanatthāya pesetuṃ gāthamāha -- <br/><br/>[40] 67^b^.^eb^ <br/><br/>[21] ``gaccha ^a^P5.0308^ea^ bāle khamāpehi, kusarājaṃ  mahabbalaṃ. <br/><br/>[22] khamāpito kuso rājā, so te dassati jīvita''nti..<br/><br/>[03] sā pitu vacanaṃ sutvā bhaginīhi ceva paricārikāhi ca  parivutā tassa santikaṃ agamāsi. sopi kammakāravesena ṭhitova  tassā attano santikaṃ āgamanaṃ ñatvā ``ajja pabhāvatiyā mānaṃ  bhinditvā pādamūle naṃ kalale nipajjāpessāmī''ti sabbaṃ attanā  ābhataṃ udakaṃ chaḍḍetvā khalamaṇḍalamattaṃ ṭhānaṃ madditvā ekakalalaṃ  akāsi. sā tassa santikaṃ gantvā tassa pādesu nipatitvā  kalalapiṭṭhe nipannā taṃ khamāpesi. tamatthaṃ pakāsento satthā āha -- <br/><br/>[40] 68^b^.^eb^ <br/><br/>[21] ``pitussa ^a^V5.0299^ea^ ^a^M5.0327^ea^ vacanaṃ sutvā, devavaṇṇī  pabhāvatī. <br/><br/>[22] sirasā aggahī pāde, kusarājaṃ mahabbala''nti..<br/><br/>[03] tattha ^b^sirasā^eb^ti sirasā nipatitvā kusarājānaṃ pāde  aggahesīti.<br/><br/>[03] gahetvā ca pana naṃ khamāpentī tisso gāthāyo abhāsi -- <br/><br/>[40] 69^b^.^eb^ <br/><br/>[21] ``yāmā ratyo atikkantā, tāmā deva tayā vinā. <br/><br/>[22] vande te sirasā pāde, mā me kujjha rathesabha.. <br/><br/>[40] 70^b^.^eb^ <br/><br/>[21] ``sabbaṃ te paṭijānāmi, mahārāja suṇohi me. <br/><br/>[22] na cāpi appiyaṃ tuyhaṃ, kareyyāmi ahaṃ puna.. <br/><br/>[40] 71^b^.^eb^ <br/><br/>[21] ``evaṃ ce yācamānāya, vacanaṃ me na kāhasi. <br/><br/>[22] idāni maṃ tāto hantvā, khattiyānaṃ padassatī''ti..<br/><br/>[03] tattha ^b^ratyo^eb^ti rattiyo. ^b^tāmā^eb^ti tā imā  sabbāpi tayā vinā atikkantā. ^b^sabbaṃ te paṭijānāmī^eb^ti,  mahārāja, ettakaṃ kālaṃ mayā tava appiyameva kataṃ, idaṃ te ahaṃ sabbaṃ  paṭijānāmi, aparampi suṇohi me, ito paṭṭhāyāhaṃ puna tuyhaṃ appiyaṃ  na karissāmi. ^b^evaṃ ce^eb^ti sace evaṃ yācamānāya mama tvaṃ  vacanaṃ na karissasīti.<br/><br/>[03] taṃ sutvā rājā ``sacāhaṃ `imaṃ tvañceva jānissasī'ti  vakkhāmi, hadayamassā phalissati, assāsessāmi na''nti cintetvā  āha -- <br/><br/>[40] 72^b^.^eb^ <br/><br/>[21] ``evaṃ te yācamānāya, kiṃ na kāhāmi te vaco. <br/><br/>[22] vikuddho tyasmi kalyāṇi, mā tvaṃ bhāyi pabhāvati.. <br/><br/>[40] 73^b^.^eb^ <br/><br/>[21] ``sabbaṃ ^a^P5.0309^ea^ te paṭijānāmi, rājaputti  suṇohi me. <br/><br/>[22] na cāpi appiyaṃ tuyhaṃ, kareyyāmi ahaṃ puna.. <br/><br/>[40] 74^b^.^eb^ <br/><br/>[21] ``tava ^a^V5.0300^ea^ kāmā hi sussoṇi, pahu dukkhaṃ titikkhisaṃ. <br/><br/>[22] bahuṃ maddakulaṃ hantvā, nayituṃ taṃ pabhāvatī''ti..<br/><br/>[03] tattha ^b^kiṃ na kāhāmī^eb^ti kiṃkāraṇā tava vacanaṃ na  karissāmi. ^b^vikuddho tyasmī^eb^ti vikuddho nikkopo te asmiṃ.  ^b^sabbaṃ te^eb^ti vikuddhabhāvañca idāni appiyakaraṇañca ubhayaṃ te  idaṃ sabbameva paṭijānāmi. ^b^tava kāmā^eb^ti tava ^a^M5.0328^ea^  kāmena taṃ icchamāno. ^b^titikkhisa^eb^nti adhivāsemi.  ^b^bahuṃ maddakulaṃ hantvā nayituṃ ta^eb^nti bahumaddarājakulaṃ hanitvā  balakkārena taṃ netuṃ samatthoti.<br/><br/>[03] atha so sakkassa devarañño paricārikaṃ viya taṃ attano  paricārikaṃ disvā khattiyamānaṃ uppādetvā ``mayi kira dharamāneyeva  mama bhariyaṃ aññe gahetvā gamissantī''ti sīho viya rājaṅgaṇe  vijambhamāno ``sakalanagaravāsino me āgatabhāvaṃ jānantū''ti  vagganto nadanto seḷento apphoṭento ``idāni te jīvaggāhaṃ  gahessāmi, rathādayo me yojentū''ti anantaraṃ gāthamāha -- <br/><br/>[40] 75^b^.^eb^ <br/><br/>[21] ``yojayantu rathe asse, nānācitte samāhite. <br/><br/>[22] atha dakkhatha me vegaṃ, vidhamantassa sattavo''ti..<br/><br/>[03] tattha ^b^nānācitte^eb^ti nānālaṅkāravicitte.  ^b^samāhite^eb^ti asse sandhāya vuttaṃ, susikkhite nibbisevaneti  attho. ^b^atha dakkhatha me vega^eb^nti atha me parakkamaṃ  passissathāti.<br/><br/>[03] sattūnaṃ gaṇhanaṃ nāma mayhaṃ bhāro, gaccha tvaṃ nhatvā alaṅkaritvā  pāsādaṃ āruhāti taṃ uyyojesi. maddarājāpissa parihārakaraṇatthaṃ  amacce pahiṇi. te tassa mahānasadvāreyeva sāṇiṃ parikkhipitvā  kappake upaṭṭhapesuṃ. so katamassukammo sīsaṃnhāto  sabbālaṅkārapaṭimaṇḍito amaccādīhi parivuto ``pāsādaṃ  abhiruhissāmī''ti disā viloketvā apphoṭesi.  olokitaolokitaṭṭhānaṃ vikampi. so ``idāni me parakkamaṃ  passissathā''ti āha. tamatthaṃ pakāsento satthā anantaraṃ gāthamāha  -- <br/><br/>[40] 76^b^.^eb^ <br/><br/>[21] ``tañca tattha udikkhiṃsu, rañño maddassantepure. <br/><br/>[22] vijambhamānaṃ sīhaṃva, phoṭentaṃ diguṇaṃ bhuja''nti..<br/><br/>[03] tassattho ^a^V5.0301^ea^ ^a^P5.0310^ea^ -- tañca tattha vijambhantaṃ  apphoṭentaṃ rañño antepure vātapānāni vivaritvā itthiyo  udikkhiṃsūti.<br/><br/>[03] athassa maddarājā katāaneñjakāraṇaṃ alaṅkatavaravāraṇaṃ pesesi.  so samussitasetacchattaṃ hatthikkhandhaṃ āruyha ``pabhāvatiṃ ānethā''ti  tampi pacchato nisīdāpetvā caturaṅginiyā senāya parivuto  pācīnadvārena ^a^M5.0329^ea^ nikkhamitvā parasenaṃ oloketvā  ``ahaṃ kusarājā, jīvitatthikā urena nipajjantū''ti tikkhattuṃ  sīhanādaṃ naditvā sattumaddanaṃ akāsi. tamatthaṃ pakāsento satthā  āha -- <br/><br/>[40] 77^b^.^eb^ <br/><br/>[21] ``hatthikkhandhañca āruyha, āropetvā pabhāvatiṃ. <br/><br/>[22] saṅgāmaṃ otaritvāna, sīhanādaṃ nadī kuso.. <br/><br/>[40] 78^b^.^eb^ <br/><br/>[21] ``tassa taṃ nadato sutvā, sīhassevitare migā. <br/><br/>[22] khattiyā vipalāyiṃsu, kusasaddabhayaṭṭitā.. <br/><br/>[40] 79^b^.^eb^ <br/><br/>[21] ``hatthārohā anīkaṭṭhā, rathikā pattikārakā. <br/><br/>[22] aññamaññassa chindanti, kusasaddabhayaṭṭitā.. <br/><br/>[40] 80^b^.^eb^ <br/><br/>[21] ``tasmiṃ saṅgāmasīsasmiṃ, passitvā haṭṭhamānaso. <br/><br/>[22] kusassa rañño devindo, adā verocanaṃ maṇiṃ.. <br/><br/>[40] 81^b^.^eb^ <br/><br/>[21] ``so taṃ vijjhitvā saṅgāmaṃ, laddhā verocanaṃ maṇiṃ. <br/><br/>[22] hatthikkhandhagato rājā, pāvekkhi nagaraṃ puraṃ.. <br/><br/>[40] 82^b^.^eb^ <br/><br/>[21] ``jīvaggāhaṃ gahetvāna, bandhitvā satta khattiye. <br/><br/>[22] sasurassūpanāmesi, ime te deva sattavo.. <br/><br/>[40] 83^b^.^eb^ <br/><br/>[21] ``sabbeva te vasaṃ gatā, amittā vihatā tava. <br/><br/>[22] kāmaṃ karohi te tayā, muñca vā te hanassu vā''ti..<br/><br/>[03] tattha ^a^V5.0302^ea^ ^b^vipalāyiṃsū^eb^ti satiṃ paccupaṭṭhāpetuṃ asakkontā  vipallatthacittā bhijjiṃsu. ^b^kusasaddabhayaṭṭitā^eb^ti kusarañño saddaṃ  nissāya jātena bhayena upaddutā mūḷhacittā. ^b^aññamaññassa  chindantī^eb^ti aññamaññaṃ chindanti maddanti. ``bhindiṃsū''tipi  pāṭho. ^b^tasmi^eb^nti evaṃ bodhisattassa saddasavaneneva saṅgāme  bhinne tasmiṃ saṅgāmasīse taṃ mahāsattassa parakkamaṃ passitvā tuṭṭhahadayo  sakko verocanaṃ nāma maṇikkhandhaṃ tassa adāsi. ^b^nagaraṃ pura^eb^nti  nagarasaṅkhātaṃ puraṃ. ^b^bandhitvā^eb^ti tesaññeva uttari sāṭakena  pacchābāhaṃ bandhitvā. ^b^kāmaṃ karohi te tayā^eb^ti tvaṃ attano  kāmaṃ icchaṃ ruciṃ karohi, ete hi tayā dāsā katāyevāti.<br/><br/>[03] rājā ^a^P5.0311^ea^ ^a^M5.0330^ea^ āha -- <br/><br/>[40] 84^b^.^eb^ <br/><br/>[21] ``tuyheva sattavo ete, na hi te mayha sattavo. <br/><br/>[22] tvaññeva no mahārāja, muñca vā te hanassu vā''ti..<br/><br/>[03] tattha ^b^tvaññeva no^eb^ti, mahārāja, tvaṃyeva amhākaṃ issaroti.<br/><br/>[03] evaṃ ^a^V5.0303^ea^ vutte mahāsatto ``kiṃ imehi māritehi, mā tesaṃ āgamanaṃ  niratthakaṃ hotu, pabhāvatiyā kaniṭṭhā satta maddarājadhītaro atthi, tā  nesaṃ dāpessāmī''ti cintetvā gāthamāha -- <br/><br/>[40] 85^b^.^eb^ <br/><br/>[21] ``imā te dhītaro satta, devakaññūpamā subhā. <br/><br/>[22] dadāhi nesaṃ ekekaṃ, hontu jāmātaro tavā''ti..<br/><br/>[03] atha naṃ rājā āha -- <br/><br/>[40] 86^b^.^eb^ <br/><br/>[21] ``amhākañceva tāsañca, tvaṃ no sabbesamissaro. <br/><br/>[22] tvaññeva no mahārāja, dehi nesaṃ yadicchasī''ti..<br/><br/>[03] tattha ^b^tvaṃ no sabbesa^eb^nti, mahārāja kusanarinda, kiṃ  vadesi, tvaññeva etesañca sattannaṃ rājūnaṃ mamañca imāsañca sabbesaṃ  no issaro. ^b^yadicchasī^eb^ti yadi icchasi, yassa vā yaṃ dātuṃ  icchasi, tassa taṃ dehīti.<br/><br/>[03] evaṃ vutte so tā sabbāpi alaṅkārāpetvā ekekassa rañño  ekekaṃ adāsi. tamatthaṃ pakāsento satthā pañca gāthāyo abhāsi -- <br/><br/>[40] 87^b^.^eb^ <br/><br/>[21] ``ekamekassa ekekaṃ, adā sīhassaro kuso. <br/><br/>[22] khattiyānaṃ tadā tesaṃ, rañño maddassa dhītaro.. <br/><br/>[40] 88^b^.^eb^ <br/><br/>[21] ``pīṇitā tena lābhena, tuṭṭhā sīhassare kuse. <br/><br/>[22] sakaraṭṭhāni pāyiṃsu, khattiyā satta tāvade.. <br/><br/>[40] 89^b^.^eb^ <br/><br/>[21] ``pabhāvatiñca ādāya, maṇiṃ verocanaṃ subhaṃ. <br/><br/>[22] kusāvatiṃ kuso rājā, agamāsi mahabbalo.. <br/><br/>[40] 90^b^.^eb^ <br/><br/>[21] ``tyassu ekarathe yantā, pavisantā kusāvatiṃ. <br/><br/>[22] samānā vaṇṇarūpena, nāññamaññātirocisuṃ.. <br/><br/>[40] 91^b^.^eb^ <br/><br/>[21] ``mātā ^a^M5.0331^ea^ puttena saṃgacchi, ubhayo ca  jayampatī. <br/><br/>[22] samaggā te tadā āsuṃ, phītaṃ dharaṇimāvasu''nti..<br/><br/>[03] tattha ^b^pīṇitā^eb^ti santappitā. ^b^pāyiṃsū^eb^ti idāni  appamattā bhaveyyāthāti kusanarindena ovaditā agamaṃsu.  ^b^agamāsī^eb^ti katipāhaṃ vasitvā ``amhākaṃ raṭṭhaṃ ^a^P5.0312^ea^  gamissāmā''ti sasuraṃ āpucchitvā gato. ^b^ekarathe  yantā^eb^ti dvepi ekarathaṃ abhiruyha gacchantā. ^b^samānā  vaṇṇarūpenā^eb^ti vaṇṇena ca rūpena ca samānā hutvā.  ^b^nāññamaññātirocisu^eb^nti eko ekaṃ nātikkami.  maṇiratanānubhāvena kira mahāsatto abhirūpo ahosi suvaṇṇavaṇṇo  sobhaggappatto, so kira pubbe paccekabuddhassa piṇḍapātanissandena  buddhapaṭimākaraṇanissandena ca evaṃ tejavanto ahosi.  ^b^saṃgacchī^eb^ti athassa mātā mahāsattassa āgamanaṃ sutvā nagare  bheriṃ carāpetvā mahāsattassa bahuṃ paṇṇākāraṃ ādāya paccuggamanaṃ katvā  samāgacchi. sopi mātarā saddhiṃyeva nagaraṃ padakkhiṇaṃ katvā sattāhaṃ  chaṇakīḷaṃ kīḷitvā alaṅkatapāsādatalaṃ abhiruhi. tepi ubho  jayampatikā samaggā ahesuṃ, tato paṭṭhāya yāvajīvaṃ samaggā  sammodamānā phītaṃ dharaṇiṃ ajjhāvasiṃsūti.<br/><br/>[03] satthā ^a^V5.0304^ea^ imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne ukkaṇṭhitabhikkhu sotāpattiphale patiṭṭhahi.  tadā mātāpitaro mahārājakulāni ahesuṃ, kaniṭṭho ānando, khujjā  khujjuttarā, pabhāvatī rāhulamātā, parisā buddhaparisā, kusarājā pana  ahameva ahosinti. <br/><br/>[06] kusajātakavaṇṇanā paṭhamā. 


volume: 113
item: 11
title: sattatinipāto^[] . kusajātakavaṇṇanā^[] . soṇanandajātakavaṇṇanā^^
content:
  [03] ^b^devatā nusi gandhabbo^eb^ti idaṃ satthā jetavane viharanto  mātuposakabhikkhuṃ ārabbha kathesi. vatthu ^b^sāmajātake^eb^ (jā0  2.22.296 ādayo) vatthusadisaṃ. tadā pana satthā ``mā,  bhikkhave, imaṃ bhikkhuṃ ujjhāyittha, porāṇakapaṇḍitā sakalajambudīpe  rajjaṃ labhamānāpi taṃ aggahetvā mātāpitaro posiṃsuyevā''ti vatvā  atītaṃ āhari.<br/><br/>[03] atīte ^a^M5.0332^ea^ bārāṇasī brahmavaḍḍhanaṃ nāma nagaraṃ  ahosi. tattha manojo nāma rājā rajjaṃ kāresi. tattha aññataro  asītikoṭivibhavo brāhmaṇamahāsālo aputtako ahosi. tassa  brāhmaṇī teneva ``bhoti puttaṃ patthehī''ti vuttā patthesi. atha  bodhisatto brahmalokā cavitvā tassā kucchismiṃ paṭisandhiṃ gaṇhi,  jātassa cassa ``soṇakumāro''ti nāmaṃ kariṃsu. tassa padasā  gamanakāle aññopi satto brahmalokā cavitvā tassāyeva kucchimhi  paṭisandhiṃ gaṇhi, tassa jātassa ``nandakumāro''ti nāmaṃ kariṃsu.  tesaṃ uggahitavedānaṃ sabbasippesu nipphattiṃ pattānaṃ vayappattānaṃ  rūpasampadaṃ disvā brāhmaṇo brāhmaṇiṃ āmantetvā ``bhoti puttaṃ  soṇakumāraṃ gharabandhanena bandhissāmā''ti āha. sā ``sādhū''ti  sampaṭicchitvā puttassa tamatthaṃ ācikkhi ^a^P5.0313^ea^. so  ``alaṃ, amma, mayhaṃ gharāvāsena, ahaṃ yāvajīvaṃ tumhe paṭijaggitvā  tumhākaṃ accayena himavantaṃ pavisitvā pabbajissāmī''ti āha. sā  brāhmaṇassa etamatthaṃ ārocesi.<br/><br/>[03] te punappunaṃ kathentāpi tassa cittaṃ alabhitvā nandakumāraṃ  āmantetvā ``tāta, tena hi tvaṃ kuṭumbaṃ paṭipajjāhī''ti vatvā  ``nāhaṃ bhātarā chaḍḍitakheḷaṃ sīsena ukkhipāmi, ahampi tumhākaṃ  accayena bhātarāva saddhiṃ pabbajissāmī''ti vutte tesaṃ vacanaṃ sutvā  ``ime dve evaṃ taruṇāva kāme pajahanti, kimaṅgaṃ pana mayaṃ, sabbeyeva  pabbajissāmā''ti cintetvā, ``tātā ^a^V5.0305^ea^, kiṃ vo amhākaṃ accayena  pabbajjāya, idāneva sabbe mayaṃ pabbajissāmā''ti rañño ārocetvā  sabbaṃ dhanaṃ dānamukhe vissajjetvā dāsajanaṃ bhujissaṃ katvā ñātīnaṃ  dātabbayuttakaṃ datvā cattāropi janā brahmavaḍḍhananagarā nikkhamitvā  himavantapadese pañcapadumasañchannaṃ saraṃ nissāya ramaṇīye vanasaṇḍe  assamaṃ māpetvā pabbajitvā tattha vasiṃsu. ubhopi bhātaro  mātāpitaro paṭijaggiṃsu, tesaṃ pātova dantakaṭṭhañca mukhadhovanañca  datvā paṇṇasālañca pariveṇañca sammajjitvā pānīyaṃ paribhojanīyaṃ  upaṭṭhapetvā araññato madhuraphalāphalāni āharitvā mātāpitaro  khādāpenti, uṇhena vā sītena vā vārinā nhāpenti, jaṭā sodhenti,  pādaparikammādīni tesaṃ karonti.<br/><br/>[03] evaṃ ^a^M5.0333^ea^ addhāne gate nandapaṇḍito ``mayā  ābhataphalāphalāneva paṭhamaṃ mātāpitaro khādāpessāmī''ti purato  gantvā hiyyo ca parahiyyo ca gahitaṭṭhānato yāni vā tāni vā  pātova āharitvā mātāpitaro khādāpesi. te tāni khāditvā mukhaṃ  vikkhāletvā uposathikā bhavanti. soṇapaṇḍito pana dūraṃ gantvā  madhuramadhurāni supakkasupakkāni āharitvā upanāmesi. atha naṃ,  ``tāta, kaniṭṭhena te ābhatāni mayaṃ pātova khāditvā uposathikā  jātā, na idāni no attho''ti vadanti. iti tassa phalāphalāni  paribhogaṃ na labhanti vinassanti, punadivasesupi tathevāti ^a^P5.0314^ea^.  evaṃ so pañcābhiññatāya dūraṃ gantvāpi āharati, te pana  na khādanti.<br/><br/>[03] atha mahāsatto cintesi -- ``mātāpitaro me sukhumālā,  nando ca yāni vā tāni vā apakkaduppakkāni phalāphalāni āharitvā  khādāpeti, evaṃ sante ime na cīraṃ pavattissanti, vāressāmi na''nti.  atha naṃ so āmantetvā ``nanda, ito paṭṭhāya phalāphalaṃ āharitvā  mamāgamanaṃ paṭimānehi, ubhopi ekatova khādāpessāmā''ti āha.  so evaṃ vuttepi attano puññaṃ paccāsīsanto na tassa vacanamakāsi.  mahāsatto ``nando mama vacanaṃ akaronto ayuttaṃ karoti,  palāpessāmi naṃ, tato ekakova mātāpitaro paṭijaggissāmī''ti  cintetvā ``nanda, tvaṃ anovādako paṇḍitānaṃ vacanaṃ na karosi, ahaṃ  jeṭṭho, mātāpitaro mameva bhāro, ahameva nesaṃ paṭijaggissāmi, tvaṃ  idha vasituṃ na lacchasi, aññattha yāhī''ti tassa accharaṃ pahari.<br/><br/>[03] so tena palāpito tassa santike ṭhātuṃ asakkonto taṃ  vanditvā mātāpitaro upasaṅkamitvā tamatthaṃ ārocetvā attano  paṇṇasālaṃ pavisitvā kasiṇaṃ oloketvā taṃ divasameva  ^a^V5.0306^ea^ pañca abhiññāyo aṭṭha samāpattiyo nibbattetvā cintesi -- ``ahaṃ  sīnerupādato ratanavālukā āharitvā mama bhātu paṇṇasālāya pariveṇe  okiritvā bhātaraṃ khamāpetuṃ pahomi, evampi na sobhissati,  anotattato udakaṃ āharitvā mama bhātu paṇṇasālāya pariveṇe  osiñcitvā bhātaraṃ khamāpetuṃ pahomi, evampi na sobhissati, sace  me bhātaraṃ devatānaṃ vasena khamāpeyyaṃ, cattāro ca mahārājāno sakkañca  ānetvā bhātaraṃ khamāpetuṃ pahomi, evampi na sobhissati ^a^M5.0334^ea^,  sakalajambudīpe manojaṃ aggarājānaṃ ādiṃ katvā rājāno  ānetvā khamāpessāmi, evaṃ sante mama bhātu guṇo sakalajambudīpe  avattharitvā gamissati, candimasūriyo viya paññāyissatī''ti.  so tāvadeva iddhiyā gantvā brahmavaḍḍhananagare tassa rañño nivesanadvāre  otaritvā ṭhito ``eko kira ^a^P5.0315^ea^ vo tāpaso  daṭṭhukāmo''ti rañño ārocāpesi. rājā ``kiṃ pabbajitassa mayā  diṭṭhena, āhāratthāya āgato bhavissatī''ti bhattaṃ pahiṇi, so bhattaṃ na  icchi. taṇḍulaṃ pahiṇi, taṇḍulaṃ na icchi. vatthāni pahiṇi,  vatthāni na icchi. tambūlaṃ pahiṇi, tambūlaṃ na icchi. athassa  santike dūtaṃ pesesi, ``kimatthaṃ āgatosī''ti. so dūtena puṭṭho  ``rājānaṃ upaṭṭhahituṃ āgatomhī''ti āha. rājā taṃ sutvā ``bahū  mama upaṭṭhākā, attanova tāpasadhammaṃ karotū''ti pesesi. so taṃ  sutvā ``ahaṃ tumhākaṃ attano balena sakalajambudīpe rajjaṃ gahetvā  dassāmī''ti āha.<br/><br/>[03] taṃ sutvā rājā cintesi -- ``pabbajitā nāma paṇḍitā,  kiñci upāyaṃ jānissantī''ti taṃ pakkosāpetvā āsane nisīdāpetvā  vanditvā ``bhante, tumhe kira mayhaṃ sakalajambudīparajjaṃ gahetvā  dassathā''ti pucchi. ``āma mahārājā''ti. ``kathaṃ  gaṇhissathā''ti? ``mahārāja, antamaso khuddakamakkhikāya  pivanamattampi lohitaṃ kassaci anuppādetvā tava dhanacchedaṃ akatvā  attano iddhiyāva gahetvā dassāmi, apica kevalaṃ papañcaṃ akatvā  ajjeva nikkhamituṃ vaṭṭatī''ti. so tassa vacanaṃ saddahitvā  senaṅgaparivuto nagarā nikkhami. sace senāya uṇhaṃ hoti,  nandapaṇḍito attano iddhiyā chāyaṃ katvā sītaṃ karoti, deve vassante  senāya upari vassituṃ na deti, sītaṃ vā uṇhaṃ vā vāreti, magge  khāṇukaṇṭakādayo sabbaparissaye antaradhāpeti, maggaṃ kasiṇamaṇḍalaṃ  viya samaṃ katvā sayaṃ ākāse cammakhaṇḍaṃ pattharitvā pallaṅkena  nisinno senāya parivuto gacchati.<br/><br/>[03] evaṃ senaṃ ādāya paṭhamaṃ kosalaraṭṭhaṃ gantvā nagarassāvidūre  khandhāvāraṃ nivāsāpetvā ``yuddhaṃ vā no detu setacchattaṃ vā''ti  kosalarañño dūtaṃ pāhesi. so kujjhitvā ``kiṃ ahaṃ na rājā''ti  ``yuddhaṃ dammī''ti senāya purakkhato nikkhami. dve ^a^P5.0316^ea^  senā yujjhituṃ ārabhiṃsu ^a^V5.0307^ea^. nandapaṇḍito dvinnampi antare  attano nisīdanaṃ ajinacammaṃ mahantaṃ katvā pasāretvā dvīhipi  ^a^M5.0335^ea^ senāhi khittasare cammeneva sampaṭicchi.  ekasenāyapi koci kaṇḍena viddho nāma natthi, hatthagatānaṃ pana  kaṇḍānaṃ khayena dvepi senā nirussāhā aṭṭhaṃsu. nandapaṇḍito  manojarājassa santikaṃ gantvā ``mā bhāyi, mahārājā''ti  assāsetvā kosalassa santikaṃ gantvā ``mahārāja, mā bhāyi,  natthi te paripantho, tava rajjaṃ taveva bhavissati, kevalaṃ manojarañño  vasavattī hohī''ti āha. so tassa saddahitvā ``sādhū''ti  sampaṭicchi. atha naṃ manojassa santikaṃ netvā ``mahārāja,  kosalarājā te vase vattati, imassa rajjaṃ imasseva hotū''ti āha.  so ``sādhū''ti sampaṭicchitvā taṃ attano vase vattetvā dve senā  ādāya aṅgaraṭṭhaṃ gantvā aṅgaṃ gahetvā tato magadharaṭṭhanti etenupāyena  sakalajambudīpe rājāno attano vase vattetvā tato tehi parivuto  brahmavaḍḍhananagarameva gato. rajjaṃ gaṇhanto panesa sattannaṃ saṃvaccharānaṃ  upari sattadivasādhikehi sattamāsehi gaṇhi. so ekekarājadhānito  nānappakāraṃ khajjabhojanaṃ āharāpetvā ekasatarājāno gahetvā tehi  saddhiṃ sattāhaṃ mahāpānaṃ pivi.<br/><br/>[03] nandapaṇḍito ``yāva rājā sattāhaṃ issariyasukhaṃ anubhoti,  tāvassa attānaṃ na dassessāmī''ti uttarakurumhi piṇḍāya caritvā  himavante kañcanaguhādvāre sattāhaṃ vasi. manojopi sattame divase  attano mahantaṃ sirivibhavaṃ oloketvā ``ayaṃ yaso na mayhaṃ  mātāpitūhi, na aññehi dinno, nandatāpasaṃ nissāya uppanno, taṃ kho  pana me apassantassa ajja sattamo divaso, kahaṃ nu kho me  yasadāyako''ti nandapaṇḍitaṃ sari. so tassa anussaraṇabhāvaṃ ñatvā  āgantvā purato ākāse aṭṭhāsi. rājā taṃ disvā cintesi --  ``ahaṃ imassa tāpasassa devatābhāvaṃ vā manussabhāvaṃ vā na jānāmi,  sace esa ^a^P5.0317^ea^ manusso bhaveyya, sakalajambudīparajjaṃ  etasseva dassāmi. atha devo, sakkāramassa karissāmī''ti. so  taṃ vīmaṃsanto paṭhamaṃ gāthamāha -- <br/><br/>[40] 92^b^.^eb^ <br/><br/>[21] ``devatā nuti gandhabbo, adu sakko purindado. <br/><br/>[22] manussabhūto iddhimā, kathaṃ jānemu taṃ maya''nti..<br/><br/>[03] so tassa vacanaṃ sutvā sabhāvameva kathento dutiyaṃ gāthamāha -- <br/><br/>[40] 93^b^.^eb^ <br/><br/>[21] ``nāpi ^a^V5.0308^ea^ ^a^M5.0336^ea^ devo na gandhabbo, nāpi  sakko purindado. <br/><br/>[22] manussabhūto iddhimā, evaṃ jānāhi bhāradhā''ti..<br/><br/>[03] tattha ^b^bhāradhā^eb^ti raṭṭhabhāradhāritāya naṃ evaṃ ālapati.<br/><br/>[03] taṃ sutvā rājā ``manussabhūto kirāyaṃ mayhaṃ evaṃ bahupakāro,  mahantena yasena naṃ santappessāmī''ti cintetvā āha -- <br/><br/>[40] 94^b^.^eb^ <br/><br/>[21] ``katarūpamidaṃ bhoto, veyyāvaccaṃ anappakaṃ. <br/><br/>[22] devamhi vassamānamhi, anovassaṃ bhavaṃ akā.. <br/><br/>[40] 95^b^.^eb^ <br/><br/>[21] ``tato vātātape ghore, sītacchāyaṃ bhavaṃ akā. <br/><br/>[22] tato amittamajjhesu, saratāṇaṃ bhavaṃ akā.. <br/><br/>[40] 96^b^.^eb^ <br/><br/>[21] ``tato phītāni raṭṭhāni, vasino te bhavaṃ akā. <br/><br/>[22] tato ekasataṃ khatye, anuyante bhavaṃ akā.. <br/><br/>[40] 97^b^.^eb^ <br/><br/>[21] ``patītāssu mayaṃ bhoto, vada taṃ bhañjamicchasi. <br/><br/>[27] hatthiyānaṃ assarathaṃ, nāriyo ca alaṅkatā. <br/><br/>[22] nivesanāni rammāni, mayaṃ bhoto dadāmase.. <br/><br/>[40] 98^b^.^eb^ <br/><br/>[21] ``atha vaṅge vā magadhe, mayaṃ bhoto dadāmase. <br/><br/>[22] atha vā assakāvantī, sumanā damma te mayaṃ.. <br/><br/>[40] 99^b^.^eb^ <br/><br/>[21] ``upaḍḍhaṃ vāpi rajjassa, mayaṃ bhoto dadāmase. <br/><br/>[22] sace te attho rajjena, anusāsa yadicchasī''ti..<br/><br/>[03] tattha ^b^katarūpamida^eb^nti katasabhāvaṃ. ^b^veyyāvacca^eb^nti  kāyaveyyāvatikakammaṃ. ^b^anovassa^eb^nti avassaṃ, yathā devo na  vassati ^a^P5.0318^ea^, tathā katanti attho.  ^b^sītacchāya^eb^nti sītalaṃ chāyaṃ. ^b^vasino te^eb^ti te  raṭṭhavāsino amhākaṃ vasavattino. ^b^khatye^eb^ti khattiye, aṭṭhakathāyaṃ  pana ayameva pāṭho. ^b^patītāssu^eb^ ^a^V5.0309^ea^ ^b^maya^eb^nti tuṭṭhā mayaṃ. ^b^vada  taṃ bhañjamicchasī^eb^ti ^b^bhañja^eb^nti ratanassetaṃ nāmaṃ, varaṃ te dadāmi,  yaṃ ratanaṃ icchasi, taṃ vadehīti attho.  ^b^``hatthiyāna''ntiādīhi sarūpato taṃ taṃ ratanaṃ dasseti^eb^  ^a^M5.0337^ea^ ^b^. assakāvantī^eb^ assakaraṭṭhaṃ vā avantiraṭṭhaṃ  vā. ^b^rajjenā^eb^ti sacepi te sakalajambudīparajjena attho, tampi  te datvā ahaṃ phalakāvudhahattho tumhākaṃ rathassa purato gamissāmīti  dīpeti. ^b^yadicchasī^eb^ti etesu mayā vuttappakāresu yaṃ icchasi,  taṃ anusāsa āṇāpehīti.<br/><br/>[03] taṃ sutvā nandapaṇḍito attano adhippāyaṃ āvikaronto āha  -- <br/><br/>[40] 100^b^.^eb^ <br/><br/>[21] ``na me atthopi rajjena, nagarena dhanena vā. <br/><br/>[22] athopi janapadena, attho mayhaṃ na vijjatī''ti..<br/><br/>[03] ``sace te mayi sineho atthi, ekaṃ me vacanaṃ karohī''ti  vatvā gāthādvayamāha -- <br/><br/>[40] 101^b^.^eb^ <br/><br/>[21] ``bhotova raṭṭhe vijite, araññe atthi assamo. <br/><br/>[22] pitā mayhaṃ janettī ca, ubho sammanti assame.. <br/><br/>[40] 102^b^.^eb^ <br/><br/>[21] ``tesāhaṃ pubbācariyesu, puññaṃ na labhāmi kātave. <br/><br/>[22] bhavantaṃ ajjhāvaraṃ katvā, soṇaṃ yācemu saṃvara''nti..<br/><br/>[03] tattha ^b^raṭṭhe^eb^ti rajje. ^b^vijite^eb^ti āṇāpavattiṭṭhāne.  ^b^assamo^eb^ti himavantāraññe eko assamo atthi.  ^b^sammantī^eb^ti tasmiṃ assame vasanti. ^b^tesāha^eb^nti tesu ahaṃ.  ^b^kātave^eb^ti vattapaṭivattaphalāphalāharaṇasaṅkhātaṃ puññaṃ kātuṃ na  labhāmi, bhātā me soṇapaṇḍito nāma mamekasmiṃ aparādhe mā idha  vasīti maṃ palāpesi. ^b^ajjhāvara^eb^nti adhiāvaraṃ te mayaṃ bhavantaṃ  saparivāraṃ katvā soṇapaṇḍitaṃ saṃvaraṃ yācemu, āyatiṃ saṃvaraṃ yācāmāti  attho. ``yācemimaṃ vara''ntipi pāṭho, mayaṃ tayā saddhiṃ soṇaṃ  yāceyyāma khamāpeyyāma, imaṃ varaṃ tava santikā gaṇhāmīti attho.<br/><br/>[03] atha naṃ rājā āha -- <br/><br/>[40] 103^b^.^eb^ <br/><br/>[21] ``karomi ^a^V5.0310^ea^ te taṃ vacanaṃ, yaṃ maṃ bhaṇasi brāhmaṇa. <br/><br/>[22] etañca kho no akkhāhi, kīvanto hontu yācakā''ti..<br/><br/>[03] tattha ^a^P5.0319^ea^ ^a^M5.0338^ea^ ^b^karomī^eb^ti  ahaṃ sakalajambudīparajjaṃ dadamāno ettakaṃ kiṃ na karissāmi,  karomīti vadati. ^b^kīvanto^eb^ti kittakā.<br/><br/>[03] nandapaṇḍito āha -- <br/><br/>[40] 104^b^.^eb^ <br/><br/>[21] ``parosataṃ jānapadā, mahāsālā ca brāhmaṇā. <br/><br/>[27] ime ca khattiyā sabbe, abhijātā yasassino. <br/><br/>[22] bhavañca rājā manojo, alaṃ hessanti yācakā''ti..<br/><br/>[03] tattha ^b^jānapadā^eb^ti gahapatī. ^b^mahāsālā ca  brāhmaṇā^eb^ti sārappattā brāhmaṇā ca parosatāyeva. ^b^alaṃ  hessantī^eb^ti pariyattā bhavissanti. ^b^yācakā^eb^ti mamatthāya  soṇapaṇḍitassa khamāpakā.<br/><br/>[03] atha naṃ rājā āha -- <br/><br/>[40] 105^b^.^eb^ <br/><br/>[21] ``hatthī asse ca yojentu, rathaṃ sannayha sārathi. <br/><br/>[27] ābandhanāni gaṇhātha, pādāsussārayaddhaje. <br/><br/>[22] assamaṃ taṃ gamissāmi, yattha sammati kosiyo''ti..<br/><br/>[03] tattha ^b^yojentū^eb^ti hatthārohā hatthī, assārohā ca asse  kappentu. ^b^rathaṃ sannayha sārathī^eb^ti sammasārathi tvampi rathaṃ  sannayha. ^b^ābandhanānī^eb^ti hatthiassarathesu ābandhitabbāni  bhaṇḍāni ca gaṇhatha. ^b^pādāsussārayaddhaje^eb^ti rathe  ṭhapitadhajapādāsu dhaje ussārayantu ussāpentu. ^b^kosiyo^eb^ti  yasmiṃ assame kosiyagotto vasatīti. <br/><br/>[40] 106^b^.^eb^ <br/><br/>[21] ``tato ca rājā pāyāsi, senāya caturaṅginī. <br/><br/>[22] agamā assamaṃ rammaṃ, yattha sammati kosiyo''ti..  -- ayaṃ abhisambuddhagāthā.<br/><br/>[03] tattha ^a^V5.0311^ea^ ^b^tato cā^eb^ti, bhikkhave, evaṃ vatvā tato so rājā  ekasatakhattiye gahetvā mahatiyā senāya parivuto nandapaṇḍitaṃ purato  katvā nagarā nikkhami. ^b^caturaṅgīnī^eb^ti caturaṅginiyā senāya  agamāsi, antaramagge vattamānopi avassaṃ gāmitāya evaṃ vutto.  catuvīsatiakkhobhaṇisaṅkhātena balakāyena saddhiṃ maggaṃ paṭipannassa  tassa nandapaṇḍito iddhānubhāvena aṭṭhusabhavitthataṃ maggaṃ samaṃ māpetvā  ^a^M5.0339^ea^ ākāse cammakhaṇḍaṃ pattharitvā tattha pallaṅkena  nisīditvā senāya parivuto alaṅkatahatthikkhandhe nisīditvā  gacchantena raññā saddhiṃ dhammayuttakathaṃ kathento sītauṇhādiparissaye  vārento agamāsi.<br/><br/>[03] athassa assamaṃ pāpuṇanadivase soṇapaṇḍito ``mama kaniṭṭhassa  atirekasattamāsasattadivasādhikāni satta vassāni ^a^P5.0320^ea^  nikkhantassā''ti āvajjetvā ``kahaṃ nu kho so etarahī''ti dibbena  cakkhunā olokento ``catuvīsatiakkhobhaṇiparivārena saddhiṃ  ekasatarājāno gahetvā mamaññeva khamāpetuṃ āgacchatī''ti disvā  cintesi -- ``imehi rājūhi ceva parisāhi ca mama kaniṭṭhassa  bahūni pāṭihāriyāni diṭṭhāni, mamānubhāvaṃ ajānitvā `ayaṃ  kūṭajaṭilo attano pamāṇaṃ na jānāti, amhākaṃ ayyena saddhiṃ  payojesī'ti maṃ vambhentā kathentā avīciparāyaṇā bhaveyyuṃ,  iddhipāṭihāriyaṃ nesaṃ dassessāmī''ti. so caturaṅgulamattena aṃsaṃ  aphusantaṃ ākāse kājaṃ ṭhapetvā anotattato udakaṃ āharituṃ rañño  avidūre ākāsena pāyāsi. nandapaṇḍito taṃ āgacchantaṃ disvā  attānaṃ dassetuṃ avisahanto nisinnaṭṭhāneyeva antaradhāyitvā palāyitvā  himavantaṃ pāvisi. manojarājā pana taṃ ramaṇīyena isivesena tathā  āgacchantaṃ disvā gāthamāha -- <br/><br/>[40] 107^b^.^eb^ <br/><br/>[21] ``kassa kādambayo kājo, vehāsaṃ caturaṅgulaṃ. <br/><br/>[22] aṃsaṃ asamphusaṃ eti, udahārāya gacchato''ti..<br/><br/>[03] tattha ^b^kādambayo^eb^ti kadambarukkhamayo. ^b^aṃsaṃ  asamphusaṃ etī^eb^ti aṃsaṃ asamphusanto sayameva āgacchati.  ^b^udahārāyā^eb^ti udakaṃ āharituṃ gacchantassa kassa esa kājo evaṃ  eti, ko nāma tvaṃ, kuto vā āgacchasīti.<br/><br/>[03] evaṃ vutte mahāsatto gāthādvayamāha -- <br/><br/>[40] 108^b^.^eb^ <br/><br/>[21] ``ahaṃ ^a^V5.0312^ea^ soṇo mahārāja, tāpaso sahitabbato. <br/><br/>[22] bharāmi mātāpitaro, rattindivamatandito.. <br/><br/>[40] 109^b^.^eb^ <br/><br/>[21] ``vane phalañca mūlañca, āharitvā disampati. <br/><br/>[22] posemi mātāpitaro, pubbe katamanussara''nti..<br/><br/>[03] tattha ^a^M5.0340^ea^ ^b^sahitabbato^eb^ti sahitavato  sīlācārasampanno eko tāpaso ahanti vadati. ^b^bharāmī^eb^ti  posemi. ^b^atandito^eb^ti analaso hutvā. ^b^pubbe  katamanussara^eb^nti tehi pubbe kataṃ mayhaṃ guṇaṃ anussarantoti.<br/><br/>[03] taṃ sutvā rājā tena saddhiṃ vissāsaṃ kattukāmo anantaraṃ  gāthamāha -- <br/><br/>[40] 110^b^.^eb^ <br/><br/>[21] ``icchāma ^a^P5.0321^ea^ assamaṃ gantuṃ, yattha  sammati kosiyo. <br/><br/>[22] maggaṃ no soṇa akkhāhi, yena gacchemu assama''nti..<br/><br/>[03] tattha ^b^assama^eb^nti tumhākaṃ assamapadaṃ.<br/><br/>[03] atha mahāsatto attano ānubhāvena assamapadagāmimaggaṃ māpetvā  gāthamāha -- <br/><br/>[40] 111^b^.^eb^ <br/><br/>[21] ``ayaṃ ekapadī rāja, yenetaṃ meghasannibhaṃ. <br/><br/>[22] koviḷārehi sañchannaṃ, ettha sammati kosiyo''ti..<br/><br/>[03] tassattho -- mahārāja, ayaṃ ekapadiko jaṅghamaggo, iminā  gacchatha, yena disābhāgena etaṃ meghavaṇṇaṃ supupphitakoviḷārasañchannaṃ  vanaṃ dissati, ettha mama pitā kosiyagotto vasati, etassa so  assamoti. <br/><br/>[40] 112^b^.^eb^ <br/><br/>[21] ``idaṃ vatvāna pakkāmi, taramāno mahāisi. <br/><br/>[22] vehāse antalikkhasmiṃ, anusāsitvāna khattiye.. <br/><br/>[40] 113^b^.^eb^ <br/><br/>[21] ``assamaṃ ^a^V5.0313^ea^ parimajjitvā, paññāpetvāna āsanaṃ. <br/><br/>[22] paṇṇasālaṃ pavisitvā, pitaraṃ patibodhayi.. <br/><br/>[40] 114^b^.^eb^ <br/><br/>[21] ``ime āyanti rājāno, abhijātā yasassino. <br/><br/>[22] assamā nikkhamitvāna, nisīda tvaṃ mahāise.. <br/><br/>[40] 115^b^.^eb^ <br/><br/>[21] ``tassa taṃ vacanaṃ sutvā, taramāno mahāisi. <br/><br/>[22] assamā nikkhamitvāna, sadvāramhi upāvisī''ti..  -- imā abhisambuddhagāthā.<br/><br/>[03] tattha ^a^M5.0341^ea^ ^b^pakkāmī^eb^ti anotattaṃ agamāsi.  ^b^assamaṃ parimajjitvā^eb^ti, bhikkhave, so isi vegena anotattaṃ  gantvā pānīyaṃ ādāya tesu rājūsu assamaṃ asampattesuyeva āgantvā  pānīyaghaṭe pānīyamāḷake ṭhapetvā ``mahājano pivissatī''ti  vanakusumehi vāsetvā sammajjaniṃ ādāya assamaṃ sammajjitvā  paṇṇasāladvāre pitu āsanaṃ paññāpetvā pavisitvā pitaraṃ jānāpesīti  attho. ^b^upāvisī^eb^ti uccāsane nisīdi.<br/><br/>[03] bodhisattassa mātā pana tassa pacchato nīcaṭṭhāne ekamantaṃ  nisīdi. mahāsatto nīcāsane nisīdi. nandapaṇḍitopi  bodhisattassa anotattato pānīyaṃ ādāya assamaṃ āgatakāle rañño  santikaṃ āgantvā assamassa avidūre khandhāvāraṃ nivāsesi. atha  rājā nhatvā sabbālaṅkārapaṭimaṇḍito ekasatarājaparivuto nandapaṇḍitaṃ  gahetvā mahantena sirisobhaggena bodhisattaṃ khamāpetuṃ assamaṃ pāvisi.  atha naṃ tathā āgacchantaṃ bodhisattassa pitā disvā bodhisattaṃ  pucchi, sopissa ācikkhi. tamatthaṃ ^a^P5.0322^ea^ pakāsento  satthā āha -- <br/><br/>[40] 116^b^.^eb^ <br/><br/>[21] ``tañca disvāna āyantaṃ, jalantaṃriva tejasā. <br/><br/>[22] khatyasaṅghaparibyūḷhaṃ, kosiyo etadabravi.. <br/><br/>[40] 117^b^.^eb^ <br/><br/>[21] ``kassa bherī mudiṅgā ca, saṅkhā paṇavadindimā. <br/><br/>[22] purato paṭipannāni, hāsayantā rathesabhaṃ.. <br/><br/>[40] 118^b^.^eb^ <br/><br/>[21] ``kassa kañcanapaṭṭena, puthunā vijjuvaṇṇinā. <br/><br/>[22] yuvā kalāpasannaddho, ko eti siriyā jalaṃ.. <br/><br/>[40] 119^b^.^eb^ <br/><br/>[21] ``ukkāmukhapahaṭṭhaṃva ^a^V5.0314^ea^, khadiraṅgārasannibhaṃ. <br/><br/>[22] mukhañca rucirā bhāti, ko eti siriyā jalaṃ.. <br/><br/>[40] 120^b^.^eb^ <br/><br/>[21] ``kassa paggahitaṃ chattaṃ, sasalākaṃ manoramaṃ. <br/><br/>[22] ādiccaraṃsāvaraṇaṃ, ko eti siriyā jalaṃ.. <br/><br/>[40] 121^b^.^eb^ <br/><br/>[21] ``kassa aṅgaṃ pariggayha, vālabījanimuttamaṃ. <br/><br/>[22] caranti varapuññassa, hatthikkhandhena āyato.. <br/><br/>[40] 122^b^.^eb^ <br/><br/>[21] ``kassa ^a^M5.0342^ea^ setāni chattāni,  ājānīyā ca vammitā. <br/><br/>[22] samantā parikīrenti, ko eti siriyā jalaṃ.. <br/><br/>[40] 123^b^.^eb^ <br/><br/>[21] ``kassa ekasataṃ khatyā, anuyantā yasassino. <br/><br/>[22] samantānupariyanti, ko eti siriyā jalaṃ.. <br/><br/>[40] 124^b^.^eb^ <br/><br/>[21] ``hatthiassarathapatti, senā ca caturaṅginī. <br/><br/>[22] samantānupariyanti, ko eti siriyā jalaṃ.. <br/><br/>[40] 125^b^.^eb^ <br/><br/>[21] ``kassesā mahatī senā, piṭṭhito anuvattati. <br/><br/>[22] akkhobhaṇī apariyantā, sāgarasseva ūmiyo.. <br/><br/>[40] 126^b^.^eb^ <br/><br/>[21] ``rājābhirājā manojo, indova jayataṃ pati. <br/><br/>[22] nandassajjhāvaraṃ eti, assamaṃ brahmacārinaṃ.. <br/><br/>[40] 127^b^.^eb^ <br/><br/>[21] ``tassesā mahatī senā, piṭṭhito anuvattati. <br/><br/>[22] akkhobhaṇī apariyantā, sāgarasseva ūmiyo''ti..<br/><br/>[03] tattha ^b^jalantaṃrivā^eb^ti jalantaṃ viya. ^b^paṭipannānī^eb^ti  etāni tūriyāni kassa purato āgacchantīti attho.  ^b^hāsayantā^eb^ti tosentā. ^b^kañcanapaṭṭenā^eb^ti, tāta, kassa  kañcanamayena vijjuvaṇṇena uṇhīsapaṭṭena nalāṭanto parikkhittoti  pucchati. ^b^yuvā^eb^ti taruṇo. ^b^kalāpasannaddho^eb^ti  ^a^V5.0315^ea^ sannaddhasaratūṇīro. ^b^ukkāmukhapahaṭṭhaṃ vā^eb^ti kammārānaṃ uddhane pahaṭṭhaṃ  suvaṇṇaṃ viya. ^b^khadiraṅgārasannibha^eb^nti vītaccitakhadiraṅgāravaṇṇaṃ.  ^b^ādiccaraṃsāvaraṇa^eb^ntiādiccaraṃsīnaṃ āvaraṇaṃ. ^b^aṅgaṃ  pariggayhā^eb^ti aṅgaṃ pariggahetvā, sarīraṃ parikkhipitvāti attho.  ^b^vālabījanimuttama^eb^nti vālabījaniṃ uttamaṃ ^a^P5.0323^ea^.  ^b^carantī^eb^ti sañcaranti. ^b^chattānī^eb^ti ājānīyapiṭṭhe  nisinnānaṃ dhāritachattāni. ^b^parikīrentī^eb^ti tassa samantā  sabbadisābhāgesu parikīrayanti. ^b^caturaṅginī^eb^ti etehi  hatthiādīhi catūhi aṅgehi samannāgatā. ^b^akkhobhaṇī^eb^ti  khobhetuṃ na sakkā. ^b^sāgarassevā^eb^ti sāgarassa ūmiyo viya  apariyantā. ^b^rājābhirājā^eb^ti ekasatarājūnaṃ pūjito, tesaṃ vā  adhiko rājāti rājābhirājā. ^b^jayataṃ patī^eb^ti jayappattānaṃ  tāvatiṃsānaṃ jeṭṭhako. ^b^ajjhāvara^eb^nti mamaṃ khamāpanatthāya nandassa  parisabhāvaṃ upagantvā eti.<br/><br/>[03] satthā ^a^M5.0343^ea^ āha -- <br/><br/>[40] 128^b^.^eb^ <br/><br/>[21] ``anulittā candanena, kāsikuttamadhārino. <br/><br/>[22] sabbe pañjalikā hutvā, isīnaṃ ajjhupāgamu''nti..<br/><br/>[03] tattha ^b^isīnaṃ ajjhupāgamu^eb^nti, bhikkhave, sabbepi te  rājāno surabhicandanena anulittā uttamakāsikavatthadhārino sirasi  patiṭṭhāpitāñjalī hutvā isīnaṃ santikaṃ upagatā.<br/><br/>[03] tato manojo rājā taṃ vanditvā ekamantaṃ nisinno  paṭisanthāraṃ karonto gāthādvayamāha -- <br/><br/>[40] 129^b^.^eb^ <br/><br/>[21] ``kacci nu bhoto kusalaṃ, kacci bhoto anāmayaṃ. <br/><br/>[22] kacci uñchena yāpetha, kacci mūlaphalā bahū.. <br/><br/>[40] 130^b^.^eb^ <br/><br/>[21] ``kacci ḍaṃsā makasā ca, appameva sarīsapā. <br/><br/>[22] vane vāḷamigākiṇṇe, kacci hiṃsā na vijjatī''ti..<br/><br/>[03] tato paraṃ ubhinnaṃ tesaṃ vacanapaṭivacanavasena kathitagāthā honti  -- <br/><br/>[40] 131^b^.^eb^ <br/><br/>[21] ``kusalañceva ^a^V5.0316^ea^ no rāja, atho rāja anāmayaṃ. <br/><br/>[22] atho uñchena yāpema, atho mūlaphalā bahū.. <br/><br/>[40] 132^b^.^eb^ <br/><br/>[21] ``atho ḍaṃsā makasā ca, appameva sarīsapā. <br/><br/>[22] vane vāḷamigākiṇṇe, hiṃsā mayhaṃ na vijjati.. <br/><br/>[40] 133^b^.^eb^ <br/><br/>[21] ``bahūni vassapūgāni, assame sammataṃ idha. <br/><br/>[22] nābhijānāmi uppannaṃ, ābādhaṃ amanoramaṃ.. <br/><br/>[40] 134^b^.^eb^ <br/><br/>[21] ``svāgataṃ te mahārāja, atho te adurāgataṃ. <br/><br/>[22] issarosi anuppatto, yaṃ idhatthi pavedaya.. <br/><br/>[40] 135^b^.^eb^ <br/><br/>[21] ``tindukāni ^a^P5.0324^ea^ piyālāni, madhuke  kāsumāriyo. <br/><br/>[22] phalāni khuddakappāni, bhuñja rāja varaṃ varaṃ.. <br/><br/>[40] 136^b^.^eb^ <br/><br/>[21] ``idampi pānīyaṃ sītaṃ, ābhataṃ girigabbharā. <br/><br/>[22] tato piva mahārāja, sace tvaṃ abhikaṅkhasi.. <br/><br/>[40] 137^b^.^eb^ <br/><br/>[21] ``paṭiggahitaṃ ^a^M5.0344^ea^ yaṃ dinnaṃ, sabbassa  agghiyaṃ kataṃ. <br/><br/>[22] nandassāpi nisāmetha, vacanaṃ so pavakkhati.. <br/><br/>[40] 138^b^.^eb^ <br/><br/>[21] ``ajjhāvaramhā nandassa, bhoto santikamāgatā. <br/><br/>[22] suṇātu bhavaṃ vacanaṃ, nandassa parisāya cā''ti..<br/><br/>[03] imā yebhuyyena pākaṭasambandhāyeva, yaṃ panettha apākaṭaṃ, tadeva  vakkhāma. ^b^pavedayā^eb^ti yaṃ imasmiṃ ṭhāne tava abhirucitaṃ atthi,  taṃ no kathehīti vadati. ^b^khuddakappānī^eb^ti etāni  nānārukkhaphalāni khuddakamadhupaṭibhāgāni madhurāni. ^b^varaṃ  vara^eb^nti ito uttamuttamaṃ gahetvā bhuñja. ^b^girigabbharā^eb^ti  anotattato. ^b^sabbassa agghiya^eb^nti yena mayaṃ āpucchitā, taṃ  amhehi paṭiggahitaṃ nāma tumhehi ca dinnameva nāma, ettāvatā imassa  janassa sabbassa agghiyaṃ tumhehi kataṃ. ^b^nandassāpī^eb^ti amhākaṃ  tāva sabbaṃ kataṃ, idāni pana nandapaṇḍito kiñci vattukāmo  ^a^V5.0317^ea^, tassapi tāva vacanaṃ suṇātha. ^b^ajjhāvaramhā^eb^ti mayañhi na aññena  kammena āgatā, nandassa pana parisā hutvā tumhākaṃ khamāpanatthāya  āgatāti vadati. ^b^bhava^eb^nti bhavaṃ soṇapaṇḍito suṇātu.<br/><br/>[03] evaṃ vutte nandapaṇḍito uṭṭhāyāsanā mātāpitaro ca bhātarañca  vanditvā sakaparisāya saddhiṃ sallapanto āha -- <br/><br/>[40] 139^b^.^eb^ <br/><br/>[21] ``parosataṃ jānapadā, mahāsālā ca brāhmaṇā. <br/><br/>[27] ime ca khattiyā sabbe, abhijātā yasassino. <br/><br/>[22] bhavañca rājā manojo, anumaññantu me vaco.. <br/><br/>[40] 140^b^.^eb^ <br/><br/>[21] ``ye ca santi samītāro, yakkhāni idha massame. <br/><br/>[22] araññe bhūtabhabyāni, suṇantu vacanaṃ mama.. <br/><br/>[40] 141^b^.^eb^ <br/><br/>[21] ``namo katvāna bhūtānaṃ, isiṃ vakkhāmi subbataṃ. <br/><br/>[22] so tyāhaṃ dakkhiṇā bāhu, tava kosiya sammato.. <br/><br/>[40] 142^b^.^eb^ <br/><br/>[21] ``pitaraṃ me janettiñca, bhattukāmassa me sato. <br/><br/>[22] vīra puññamidaṃ ṭhānaṃ, mā maṃ kosiya vāraya.. <br/><br/>[40] 143^b^.^eb^ <br/><br/>[21] ``sabbhi ^a^P5.0325^ea^ ^a^M5.0345^ea^ hetaṃ  upaññātaṃ, mametaṃ upanissaja. <br/><br/>[27] uṭṭhānapāricariyāya, dīgharattaṃ tayā kataṃ. <br/><br/>[22] dhātāpitūsu puññāni, mama lokadado bhava.. <br/><br/>[40] 144^b^.^eb^ <br/><br/>[21] ``tatheva santi manujā, dhamme dhammapadaṃ vidū. <br/><br/>[22] maggo saggassa lokassa, yathā jānāsi tvaṃ ise.. <br/><br/>[40] 145^b^.^eb^ <br/><br/>[21] ``uṭṭhānapāricariyāya, mātāpitusukhāvahaṃ. <br/><br/>[22] taṃ maṃ puññā nivāreti, ariyamaggāvaro naro''ti..<br/><br/>[03] tattha ^a^V5.0318^ea^ ^b^anumaññantū^eb^ti anubujjhantu, sādhukaṃ sutvā paccakkhaṃ  karontūti attho. ^b^samītāro^eb^ti samāgatā. ^b^araññe  bhūtabhabyānī^eb^ti asmiṃ himavantāraññe yāni bhūtāni ceva  vuḍḍhimariyādappattāni bhabyāni ca taruṇadevatāni, tānipi sabbāni  mama vacanaṃ suṇantūti attho. ^b^``namo katvānā''^eb^ti idaṃ so  parisāya saññaṃ datvā tasmiṃ vanasaṇḍe nibbattadevatānaṃ namakkāraṃ katvā  āha. tassattho -- ajja bahūhi devatāhi mama bhātikassa  dhammakathāsavanatthaṃ āgatāhi bhavitabbaṃ, ahaṃ vo namakkāro, tumhepi  mayhaṃ sahāyā hothāti. so devatānaṃ añjaliṃ paggahetvā parisaṃ  jānāpetvā ^b^``isiṃ vakkhāmī''^eb^tiādimāha. tattha  ^b^isi^eb^nti soṇapaṇḍitaṃ sandhāya vadati. ^b^sammato^eb^ti bhātaro  nāma aṅgasamā honti, tasmā so te ahaṃ dakkhiṇā bāhūti sammato.  tena me khamituṃ arahathāti dīpeti.<br/><br/>[03] ^b^vīrā^eb^ti vīriyavanta mahāparakkama. ^b^puññamidaṃ  ṭhāna^eb^nti idaṃ mātāpitūpaṭṭhānaṃ nāma puññaṃ saggasaṃvattanikakāraṇaṃ, taṃ  karontaṃ maṃ mā vārayāti vadati. ^b^sabbhi heta^eb^nti etañhi  mātāpitūpaṭṭhānaṃ nāma paṇḍitehi ^b^upaññātaṃ^eb^ upagantvā ñātañceva  vaṇṇitañca. ^b^mametaṃ upanissajā^eb^ti idaṃ tvaṃ mayhaṃ nissaja  vissajjehi dehi. ^b^uṭṭhānapāricariyāyā^eb^ti uṭṭhānena ca  pāricariyāya ca. ^b^kata^eb^nti dīgharattaṃ tayā kusalaṃ kataṃ.  ^b^puññānī^eb^ti idāni ahaṃ mātāpitūsu puññāni kattukāmo.  ^b^mama lokadado^eb^ti tassa mama tvaṃ saggalokadado hoti, ahañhi  tesaṃ vattaṃ upaṭṭhānaṃ katvā devaloke aparimāṇaṃ yasaṃ labhissāmi, tassa  me tvaṃ dāyako hohīti vadati.<br/><br/>[03] ^b^tathevā^eb^ti ^a^M5.0346^ea^ yathā tvaṃ jānāsi, tatheva  aññepi manujā imissaṃ parisāyaṃ santi, te nānappakāre dhamme idaṃ  jeṭṭhāpacāyikabhāvasaṅkhātaṃ dhammakoṭṭhāsaṃ vadanti. kinti?  ^b^maggo saggassa lokassā^eb^ti. ^b^sukhāvaha^eb^nti uṭṭhānena ca  pāricariyāya ca mātāpitūnaṃ sukhāvahaṃ. ^b^taṃ ma^eb^nti taṃ maṃ evaṃ  sammāpaṭipannampi bhātā soṇapaṇḍito tamhā puññā abhivāreti.  ^b^ariyamaggāvaro^eb^ti so evaṃ vārento ayaṃ naro mama  piyadassanatāya ariyasaṅkhātassa vedalokassa maggāvaraṇo nāma  hotīti.<br/><br/>[03] evaṃ ^a^P5.0326^ea^ nandapaṇḍitena vutte mahāsatto  ``imassa tāva tumhehi vacanaṃ sutaṃ, idāni mamapi suṇāthā''ti  sāvento āha -- <br/><br/>[40] 146^b^.^eb^ <br/><br/>[21] ``suṇantu ^a^V5.0319^ea^ bhonto vacanaṃ, bhāturajjhāvarā mama. <br/><br/>[27] kulavaṃsaṃ mahārāja, porāṇaṃ parihāpayaṃ. <br/><br/>[22] adhammacārī jeṭṭhesu, nirayaṃ sopapajjati.. <br/><br/>[40] 147^b^.^eb^ <br/><br/>[21] ``ye ca dhammassa kusalā, porāṇassa disampati. <br/><br/>[22] cārittena ca sampannā, na te gacchanti duggatiṃ.. <br/><br/>[40] 148^b^.^eb^ <br/><br/>[21] ``mātā pitā ca bhātā ca, bhaginī ñāti bandhavā. <br/><br/>[22] sabbe jeṭṭhassa te bhārā, evaṃ jānāhi bhāradha.. <br/><br/>[40] 149^b^.^eb^ <br/><br/>[21] ``ādiyitvā garuṃ bhāraṃ, nāviko viya ussahe. <br/><br/>[22] dhammañca nappamajjāmi, jeṭṭho casmi rathesabhā''ti..<br/><br/>[03] tattha ^b^bhāturajjhāvarā^eb^ti mama bhātu parisā hutvā āgatā  bhonto sabbepi rājāno mamapi tāva vacanaṃ suṇantu.  ^b^parihāpaya^eb^nti parihāpento. ^b^dhammassā^eb^ti  jeṭṭhāpacāyanadhammassa paveṇīdhammassa. ^b^kusalā^eb^ti chekā.  ^b^cārittena cā^eb^ti ācārasīlena sampannā. ^b^bhārā^eb^ti sabbe  ete jeṭṭhena vahitabbā paṭijaggitabbāti tassa bhārā nāma.  ^b^nāviko viyā^eb^ti yathā nāvāya garuṃ bhāraṃ ādiyitvā  samuddamajjhe nāvaṃ sotthinā netuṃ nāviko ussaheti vāyamati, saha  nāvāya sabbabhaṇḍañca jano ca tasseva bhāro hoti, tathā mameva sabbe  ñātakā bhāroti ^a^M5.0347^ea^, ahañca te ussahāmi  paṭijaggituṃ sakkomi, tañca jeṭṭhāpacāyanadhammaṃ nappamajjāmi, na  kevalañca etesaññeva, sakalassapi lokassa jeṭṭho ca asmi, tasmā  ahameva saddhiṃ nandena paṭijaggituṃ yuttoti.<br/><br/>[03] taṃ sutvā sabbepi te rājāno attamanā hutvā ``jeṭṭhabhātikassa  kira avasesā bhārāti ajja amhehi ñāta''nti nandapaṇḍitaṃ pahāya  mahāsattaṃ sannissitā hutvā tassa thutiṃ karontā dve gāthā abhāsiṃsu  -- <br/><br/>[40] 150^b^.^eb^ <br/><br/>[21] ``adhigamā tame ñāṇaṃ, jālaṃva jātavedato. <br/><br/>[22] evameva no bhavaṃ dhammaṃ, kosiyo pavidaṃsayi.. <br/><br/>[40] 151^b^.^eb^ <br/><br/>[21] ``yathā ^a^V5.0320^ea^ udayamādicco, vāsudevo pabhaṅkaro. <br/><br/>[27] pāṇīnaṃ pavidaṃseti, rūpaṃ kalyāṇapāpakaṃ. <br/><br/>[22] evameva no bhavaṃ dhammaṃ, kosiyo pavidaṃsayī''ti..<br/><br/>[03] tattha ^a^P5.0327^ea^ ^b^adhigamā^eb^ti mayaṃ ito pubbe  jeṭṭhāpacāyanadhammapaṭicchādake tame vattamānā na jānāma, ajja  jātavedato jālaṃva ñāṇaṃ adhigatā. ^b^evameva no^eb^ti yathā  mahandhakāre pabbatamatthake jalito jātavedo samantā ālokaṃ pharanto  rūpāni dasseti, tathā no bhavaṃ kosiyagotto dhammaṃ pavidaṃsayīti  attho. ^b^vāsudevo^eb^ti vasudevo vasujotano, dhanapakāsanoti  attho.<br/><br/>[03] iti mahāsatto ettakaṃ kālaṃ nandapaṇḍitassa pāṭihāriyāni  disvā tasmiṃ pasannacitte te rājāno ñāṇabalena tasmiṃ pasādaṃ  bhinditvā attano kathaṃ gāhāpetvā sabbeva attano mukhaṃ ullokite  akāsi. atha nandapaṇḍito ``bhātā me paṇḍito byatto  dhammakathiko sabbepime rājāno bhinditvā attano pakkhe kari,  ṭhapetvā imaṃ añño mayhaṃ paṭisaraṇaṃ natthi, imameva yācissāmī''ti  cintetvā gāthamāha -- <br/><br/>[40] 152^b^.^eb^ <br/><br/>[21] ``evaṃ me yācamānassa, añjaliṃ nāvabujjhatha. <br/><br/>[22] tava baddhacaro hessaṃ, vuṭṭhito paricārako''ti..<br/><br/>[03] tassatthā ^a^M5.0348^ea^ -- sace tumhe mama evaṃ  yācamānassa khamāpanatthāya paggahitaṃ añjaliṃ nāvabujjhatha na  paṭiggaṇhatha, tumheva mātāpitaro upaṭṭhahatha, ahaṃ pana tumhākaṃ baddhacaro  veyyāvaccakaro hessaṃ, rattindivaṃ analasabhāvena vuṭṭhito paricārako  ahaṃ tumhe paṭijaggissāmīti.<br/><br/>[03] mahāsattassa pakatiyāpi nandapaṇḍite doso vā veraṃ vā natthi,  atithaddhaṃ vacanaṃ kathentassa panassa mānahāpanatthaṃ niggahavasena tathā  katvā idānissa vacanaṃ sutvā tuṭṭhacitto tasmiṃ pasādaṃ uppādetvā  ``idāni te khamāmi, mātāpitaro ca paṭijaggituṃ labhissasī''ti  tassa guṇaṃ pakāsento āha -- <br/><br/>[40] 153^b^.^eb^ <br/><br/>[21] ``addhā ^a^V5.0321^ea^ nanda vijānāsi, saddhammaṃ sabbhi desitaṃ. <br/><br/>[22] ariyo ariyasamācāro, bāḷhaṃ tvaṃ mama ruccasi.. <br/><br/>[40] 154^b^.^eb^ <br/><br/>[21] ``bhavantaṃ vadāmi bhotiñca, suṇātha vacanaṃ mama. <br/><br/>[22] nāyaṃ bhāro bhāramato, ahu mayhaṃ kudācanaṃ.. <br/><br/>[40] 155^b^.^eb^ <br/><br/>[21] ``taṃ maṃ upaṭṭhitaṃ santaṃ, mātāpitu sukhāvahaṃ. <br/><br/>[22] nando ajjhāvaraṃ katvā, upaṭṭhānāya yācati.. <br/><br/>[40] 156^b^.^eb^ <br/><br/>[21] ``yo ^a^P5.0328^ea^ ve icchati kāmena, santānaṃ  brahmacārinaṃ. <br/><br/>[22] nandaṃ vo varatha eko, kaṃ nando upatiṭṭhatū''ti..<br/><br/>[03] tattha ^b^ariyo^eb^ti sundaro. ^b^ariyasamācāro^eb^ti  sundarasamācāropi jāto. ^b^bāḷha^eb^nti idāni tvaṃ mama  ativiya ruccasi. ^b^suṇāthā^eb^ti amma tātā tumhe mama vacanaṃ  suṇātha. ^b^nāyaṃ bhāro^eb^ti ayaṃ tumhākaṃ paṭijagganabhāro na  kadāci mama bhāramato ahu. ^b^taṃ ma^eb^nti taṃ bhāroti  amaññitvāva maṃ tumhe upaṭṭhitaṃ samānaṃ. ^b^upaṭṭhānāya yācatī^eb^ti  tumhe upaṭṭhātuṃ maṃ yācati. ^b^yo ve icchatī^eb^ti mayhañhi tvaṃ me  mātaraṃ vā pitaraṃ vā upaṭṭhahāti vattuṃ na yuttaṃ, tumhākaṃ pana santānaṃ  brahmacārīnaṃ yo eko icchati, taṃ vadāmi kāmena ^b^nandaṃ vo  varatha,^eb^ taṃ mama kaniṭṭhaṃ nandaṃ rocetha, tumhesu kaṃ esa upaṭṭhātu,  ubhopi hi mayaṃ tumhākaṃ puttāyevāti.<br/><br/>[03] athassa ^a^M5.0349^ea^ mātā āsanā vuṭṭhāya, ``tāta  soṇapaṇḍita, cirappavuttho te kaniṭṭho, evaṃ cirāgatampi taṃ yācituṃ na  visahāmi, mayañhi taṃ nissitā, idāni pana tayā anuññātā ahaṃ  etaṃ brahmacārinaṃ bāhāhi upagūhitvā sīse upasiṅghāyituṃ labheyya''nti  imamatthaṃ pakāsentī gāthamāha -- <br/><br/>[40] 157^b^.^eb^ <br/><br/>[21] ``tayā tāta anuññātā, soṇa taṃ nissitā mayaṃ. <br/><br/>[22] upaghātuṃ labhe nandaṃ, muddhani brahmacārina''nti..<br/><br/>[03] atha mahāsatto ``tena hi, amma, anujānāmi, tvaṃ gaccha,  puttaṃ nandaṃ āliṅgitvā sīse ghāyitvā cumbitvā tava hadaye sokaṃ  nibbāpehī''ti āha. sā tassa santikaṃ gantvā nandapaṇḍitaṃ  ^a^V5.0322^ea^ parisamajjheyeva āliṅgitvā sīsaṃ ghāyitvā cumbitvā hadaye sokaṃ  nibbāpetvā mahāsattena saddhiṃ sallapantī āha -- <br/><br/>[40] 158^b^.^eb^ <br/><br/>[21] ``assatthasseva taruṇaṃ, pavāḷaṃ māluteritaṃ. <br/><br/>[22] cirassaṃ nandaṃ disvāna, hadayaṃ me pavedhati.. <br/><br/>[40] 159^b^.^eb^ <br/><br/>[21] ``yadā suttāpi supine, nandaṃ passāmi āgataṃ. <br/><br/>[22] udaggā sumanā homi, nando no āgato ayaṃ.. <br/><br/>[40] 160^b^.^eb^ <br/><br/>[21] ``yadā ca paṭibujjhitvā, nandaṃ passāmi nāgataṃ. <br/><br/>[22] bhiyyo āvisatī soko, domanassañcanappakaṃ.. <br/><br/>[40] 161^b^.^eb^ <br/><br/>[21] ``sāhaṃ ^a^P5.0329^ea^ ajja cirassampi, nandaṃ  passāmi āgataṃ. <br/><br/>[22] bhattucca mayhañca piyo, nando no pāvisī gharaṃ.. <br/><br/>[40] 162^b^.^eb^ <br/><br/>[21] ``pitupi nando suppiyo, yaṃ nando nappavase gharā. <br/><br/>[22] labhatū tāta nando taṃ, maṃ nando upatiṭṭhatū''ti..<br/><br/>[03] tattha ^b^māluterita^eb^nti yathā vātāhataṃ assatthassa pallavaṃ  kampati, evaṃ cirassaṃ nandaṃ disvā ajja mama hadayaṃ kampatīti vadati.  ^b^suttā^eb^ti, tāta soṇa, yadāhaṃ suttāpi supine nandaṃ āgataṃ  passāmi, tadāpi udaggā homi. ^b^bhattuccā^eb^ti sāmikassa ca me  mayhañca piyo. ^b^nando no pāvisī ghara^eb^nti, tāta, putto no  nando paṇṇasālaṃ pavisatu. ^b^ya^eb^nti yasmā pitupi suṭṭhu piyo,  tasmā puna imamhā gharā na vippavaseyya. ^b^nando^eb^ ^a^M5.0350^ea^  ^b^ta^eb^nti, tāta, nando yaṃ icchati, taṃ labhatu. ^b^maṃ  nando^eb^ti, tāta soṇa, tava pitaraṃ tvaṃ upaṭṭhaha, maṃ nando upaṭṭhātu.<br/><br/>[03] mahāsatto ``evaṃ hotū''ti mātu vacanaṃ sampaṭicchitvā  ``nanda, tayā jeṭṭhakakoṭṭhāso laddho, mātā nāma atiguṇakārikā,  appamatto hutvā paṭijaggeyyāsī''ti ovaditvā mātu guṇaṃ pakāsento  dve gāthā abhāsi -- <br/><br/>[40] 163^b^.^eb^ <br/><br/>[21] ``anukampikā ^a^V5.0323^ea^ patiṭṭhā ca, pubbe rasadadī ca no. <br/><br/>[22] maggo saggassa lokassa, mātā taṃ varate ise.. <br/><br/>[40] 164^b^.^eb^ <br/><br/>[21] ``pubbe rasadadī gottī, mātā puññūpasaṃhitā. <br/><br/>[22] maggo saggassa lokassa, mātā taṃ varate ise''ti..<br/><br/>[03] tattha ^b^anukampikā^eb^ti muduhadayā. ^b^pubbe rasadadī^eb^ti  paṭhamameva attano khīrasaṅkhātassa rasassa dāyikā. ^b^mātā  ta^eb^nti mama mātā maṃ na icchati, taṃ varati icchati.  ^b^gottī^eb^ti gopāyikā. ^b^puññūpasaṃhitā^eb^ti puññūpanissitā  puññadāyikā.<br/><br/>[03] evaṃ mahāsatto dvīhi gāthāhi mātu guṇaṃ kathetvā punāgantvā  tassā āsane nisinnakāle ``nanda, tvaṃ dukkarakārikaṃ mātaraṃ labhasi,  ubhopi mayaṃ mātarā dukkhena saṃvaḍḍhitā, taṃ idāni tvaṃ appamatto  paṭijaggāhi, amadhurāni phalāphalāni mā khādāpehī''ti vatvā  parisamajjheyeva mātu dukkarakārikataṃ pakāsento āha -- <br/><br/>[40] 165^b^.^eb^ <br/><br/>[21] ``ākaṅkhamānā ^a^P5.0330^ea^ puttaphalaṃ, devatāya  namassati. <br/><br/>[22] nakkhattāni ca pucchati, utusaṃvaccharāni ca.. <br/><br/>[40] 166^b^.^eb^ <br/><br/>[21] ``tassā utumhi nhātāya, hoti gabbhassa vokkamo. <br/><br/>[22] tena dohaḷinī hoti, suhadā tena vuccati.. <br/><br/>[40] 167^b^.^eb^ <br/><br/>[21] ``saṃvaccharaṃ vā ūnaṃ vā, pariharitvā vijāyati. <br/><br/>[22] tena sā janayantīti, janetti tena vuccati.. <br/><br/>[40] 168^b^.^eb^ <br/><br/>[21] ``thanakhīrena gītena, aṅgapāvuraṇena ca. <br/><br/>[22] rodantaṃ puttaṃ toseti, tosentī tena vuccati.. <br/><br/>[40] 169^b^.^eb^ <br/><br/>[21] ``tato ^a^M5.0351^ea^ vātātape ghore, mamaṃ katvā  udikkhati. <br/><br/>[22] dārakaṃ appajānantaṃ, posentī tena vuccati.. <br/><br/>[40] 170^b^.^eb^ <br/><br/>[21] ``yañca ^a^V5.0324^ea^ mātudhanaṃ hoti, yañca hoti pituddhanaṃ. <br/><br/>[22] ubhayampetassa gopeti, api puttassa no siyā.. <br/><br/>[40] 171^b^.^eb^ <br/><br/>[21] ``evaṃ putta aduṃ putta, iti mātā vihaññati. <br/><br/>[27] pamattaṃ paradāresu, nisīthe pattayobbane. <br/><br/>[22] sāyaṃ puttaṃ anāyantaṃ, iti mātā vihaññati.. <br/><br/>[40] 172^b^.^eb^ <br/><br/>[21] ``evaṃ kicchā bhato poso, mātu aparicārako. <br/><br/>[22] mātari micchā caritvāna, nirayaṃ sopapajjati.. <br/><br/>[40] 173^b^.^eb^ <br/><br/>[21] ``evaṃ kicchā bhato poso, pitu aparicārako. <br/><br/>[22] pitari micchā caritvāna, nirayaṃ sopapajjati.. <br/><br/>[40] 174^b^.^eb^ <br/><br/>[21] ``dhanāpi dhanakāmānaṃ, nassati iti me sutaṃ. <br/><br/>[22] mātaraṃ aparicaritvāna, kicchaṃ vā so nigacchati.. <br/><br/>[40] 175^b^.^eb^ <br/><br/>[21] ``dhanāpi dhanakāmānaṃ, nassati iti me sutaṃ. <br/><br/>[22] pitaraṃ aparicaritvāna, kicchaṃ vā so nigacchati.. <br/><br/>[40] 176^b^.^eb^ <br/><br/>[21] ``ānando ca pamodo ca, sadā hasitakīḷitaṃ. <br/><br/>[22] mātaraṃ paricaritvāna, labbhametaṃ vijānato.. <br/><br/>[40] 177^b^.^eb^ <br/><br/>[21] ``ānando ca pamodo ca, sadā hasitakīḷitaṃ. <br/><br/>[22] pitaraṃ paricaritvāna, labbhametaṃ vijānato.. <br/><br/>[40] 178^b^.^eb^ <br/><br/>[21] ``dānañca piyavācā ca, atthacariyā ca yā idha. <br/><br/>[27] samānattatā ca dhammesu, tattha tattha yathārahaṃ. <br/><br/>[22] ete kho saṅgahā loke, rathassāṇīva yāyato.. <br/><br/>[40] 179^b^.^eb^ <br/><br/>[21] ``ete ^a^V5.0325^ea^ ca saṅgahā nāssu, na mātā puttakāraṇā. <br/><br/>[22] labhetha ^a^P5.0331^ea^ mānaṃ pūjaṃ vā, pitā vā  puttakāraṇā.. <br/><br/>[40] 180^b^.^eb^ <br/><br/>[21] ``yasmā ca saṅgahā ete, sammapekkhanti paṇḍitā. <br/><br/>[22] tasmā mahattaṃ papponti, pāsaṃsā ca bhavanti te.. <br/><br/>[40] 181^b^.^eb^ <br/><br/>[21] ``brahmāti ^a^M5.0352^ea^ mātāpitaro,  pubbācariyāti vuccare. <br/><br/>[22] āhuneyyā ca puttānaṃ, pajāya anukampakā.. <br/><br/>[40] 182^b^.^eb^ <br/><br/>[21] ``tasmā hi ne namasseyya, sakkareyya ca paṇḍito. <br/><br/>[27] annena atho pānena, vatthena sayanena ca. <br/><br/>[22] ucchādanena nhāpanena, pādānaṃ dhovanena ca.. <br/><br/>[40] 183^b^.^eb^ <br/><br/>[21] ``tāya naṃ pāricariyāya, mātāpitūsu paṇḍitā. <br/><br/>[22] idheva naṃ pasaṃsanti, pecca sagge pamodatī''ti..<br/><br/>[03] tattha ^b^puttaphala^eb^nti puttasaṅkhātaṃ phalaṃ. ^b^devatāya  namassatī^eb^ti ``putto me uppajjatū''ti devatāya namakkāraṃ karoti  āyācati. ^b^pucchatī^eb^ti ``katarena nakkhattena jāto putto  dīghāyuko hoti, katarena appāyuko''ti evaṃ nakkhattāni ca pucchati.  ^b^utusaṃvaccharāni cā^eb^ti ``channaṃ utūnaṃ katarasmiṃ utumhi jāto  dīghāyuko hoti, katarasmiṃ utumhi appāyuko, kativassāya vā  mātuyā jāto putto dīghāyuko hoti, kativassāya appāyuko''ti evaṃ  utusaṃvaccharāni ca pucchati. ^b^utumhi nhātāyā^eb^ti pupphe uppanne  utumhi nhātāya. ^b^vokkamo^eb^ti tiṇṇaṃ sannipātā gabbhāvakkanti  hoti, kucchiyaṃ gabbho patiṭṭhāti. ^b^tenā^eb^ti tena gabbhena sā  dohaḷinī hoti. ^b^tenā^eb^ti tadā tassā kucchimhi  nibbattapajāya sineho uppajjati, tena kāraṇena ``suhadā''ti vuccati.  ^b^tenā^eb^ti tena kāraṇena sā ``janayantī''ti ca  ``janettī''ti ca vuccati.<br/><br/>[03] ^b^aṅgapāvuraṇena cā^eb^ti thanantare nipajjāpetvā sarīrasamphassaṃ  pharāpentī aṅgasaṅkhāteneva pāvuraṇena. ^b^tosentī^eb^ti saññāpentī  hāsentī. ^b^mamaṃ katvā udikkhatī^eb^ti ``puttassa me upari vāto  paharati, ātapo pharatī''ti evaṃ mamaṃkāraṃ katvā siniddhena hadayena  udikkhati. ^b^ubhayampetassā^eb^ti ^a^V5.0326^ea^ ubhayampi etaṃ dhanaṃ etassa  puttassa atthāya aññesaṃ adassetvā sāragabbhādīsu mātā gopeti.  ^b^evaṃ putta, aduṃ puttā^eb^ti ``andhabāla putta, evaṃ rājakulādīsu  appamatto hohi, aduñca kammaṃ mā karohī''ti sikkhāpentī iti  mātā vihaññati kilamati. ^b^pattayobbane^eb^ti ^a^M5.0353^ea^  putte pattayobbane taṃ puttaṃ nisīthe paradāresu pamattaṃ sāyaṃ anāgacchantaṃ  ñatvā assupuṇṇehi nettehi maggaṃ olokentī vihaññati kilamati.<br/><br/>[03] ^b^kicchā bhato^eb^ti kicchena bhato paṭijaggito.  ^b^micchā caritvānā^eb^ti mātaraṃ apaṭijaggitvā. ^b^dhanāpī^eb^ti  dhanampi, ayameva vā pāṭho. idaṃ vuttaṃ hoti -- dhanakāmānaṃ ^a^P5.0332^ea^  uppannaṃ dhanampi mātaraṃ apaṭijaggantānaṃ nassatīti me  sutanti. ^b^kicchaṃ vā so^eb^ti iti dhanaṃ vā tassa nassati,  dukkhaṃ vāso puriso nigacchati. ^b^labbhameta^eb^nti etaṃ idhaloke  ca paraloke ca ānandādisukhaṃ mātaraṃ paricaritvā vijānato  paṇḍitassa labbhaṃ, sakkā laddhuṃ tādisenāti attho.<br/><br/>[03] ^b^dānañcā^eb^ti mātāpitūnaṃ dānaṃ dātabbaṃ, piyavacanaṃ  bhaṇitabbaṃ, uppannakiccasādhanavasena attho caritabbo. ^b^dhammesū^eb^ti  jeṭṭhāpacāyanadhammesu tattha tattha parisamajjhe vā rahogatānaṃ vā  abhivādanādivasena samānattatā kātabbā, na raho abhivādanādīni  katvā parisati na kātabbāni, sabbattha samāneneva bhavitabbaṃ.  ^b^ete ca saṅgahā nāssū^eb^ti sace ete cattāro saṅgahā na bhaveyyuṃ.  ^b^sammapekkhantī^eb^ti sammā nayena kāraṇena pekkhanti.  ^b^mahatta^eb^nti seṭṭhattaṃ. ^b^brahmā^eb^ti puttānaṃ brahmasamā uttamā seṭṭhā.  ^b^pubbācariyā^eb^ti paṭhamācariyā. ^b^āhuneyyā^eb^ti  āhunapaṭiggāhakā yassa kassaci sakkārassa anucchavikā.  ^b^annena atho^eb^ti annena ceva attho pānena ca. ^b^peccā^eb^ti  kālakiriyāya pariyosāne ito gantvā sagge pamodatīti.<br/><br/>[03] evaṃ mahasatto sineruṃ pavaṭṭento viya dhammadesanaṃ niṭṭhāpesi.  taṃ sutvā sabbepi te rājāno balakāyā ca pasīdiṃsu. atha ne  pañcasu sīlesu patiṭṭhāpetvā ``dānādīsu appamattā hothā''ti  ovaditvā uyyojesi. sabbepi dhammena rajjaṃ kāretvā  āyupariyosāne devanagaraṃ pūrayiṃsu. soṇapaṇḍitanandapaṇḍitāpi  yāvatāyukaṃ mātāpitaro paricaritvā brahmalokaparāyaṇā ahesuṃ.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne mātuposakabhikkhu sotāpattiphale  patiṭṭhahi. tadā mātāpitaro māhārājakulāni ^a^V5.0327^ea^ ahesuṃ, nandapaṇḍito  ānando ^a^M5.0354^ea^, manojarājā sāriputto, ekasatarājāno  asītimahātherā ceva aññataratherā ca, catuvīsati akkhobhaṇiyo  buddhaparisā, soṇapaṇḍito pana ahameva ahosinti. <br/><br/>[06] soṇanandajātakavaṇṇanā dutiyā. <br/><br/>[01] jātakuddānaṃ -- <br/><br/>[21] atha sattatimamhi nipātavare, sabhāvantu  kusāvatirājavaro. <br/><br/>[22] atha soṇasunandavaro ca puna, abhivāsitasattatimamhi  suteti.. <br/><br/>[06] sattatinipātavaṇṇanā niṭṭhitā. 


volume: 113
item: 12
title: [] . kusajātakavaṇṇanā^asītinipāto^[] . cūḷahaṃsajātakavaṇṇanā^^
content:
  [03] ^b^sumukhā^eb^ti ^a^V5.0328^ea^ ^a^M5.0355^ea^ ^a^P5.0333^ea^ idaṃ satthā veḷuvane  viharanto āyasmato ānandassa jīvitapariccāgaṃ ārabbha kathesi.  devadattena hi tathāgataṃ jīvitā voropetuṃ payojitesu dhanuggahesu  sabbapaṭhamaṃ pesitena āgantvā ``nāhaṃ, bhante, sakkomi taṃ bhagavantaṃ  jīvitā voropetuṃ, mahiddhiko so bhagavā mahānubhāvo''ti vutte  devadatto ``alaṃ, āvuso, mā tvaṃ samaṇaṃ gotamaṃ jīvitā voropehi,  ahameva samaṇaṃ gotamaṃ jīvitā voropessāmī''ti vatvā tathāgate  gijjhakūṭapabbatassa pacchimachāyāya caṅkamante sayaṃ gijjhakūṭaṃ pabbataṃ  abhiruhitvā yantavegena mahatiṃ silaṃ pavijjhi, ``imāya silāya  samaṇaṃ gotamaṃ jīvitā voropessāmī''ti. tadā dve pabbatakūṭā  samāgantvā taṃ silaṃ sampaṭicchiṃsu. tato papaṭikā uppatitvā  bhagavato pādaṃ paharitvā ruhiraṃ uppādesi, balavavedanā pavattiṃsu.  jīvako tathāgatassa pādaṃ satthakena phāletvā duṭṭhalohitaṃ vametvā  pūtimaṃsaṃ apanetvā dhovitvā bhesajjaṃ ālimpitvā nirogamakāsi.  satthā purimasadisameva bhikkhusaṅghaparivuto mahatiyā buddhalīlāya  vicari.<br/><br/>[03] atha naṃ disvā devadatto cintesi -- ``samaṇassa gotamassa  rūpasobhaggappattaṃ sarīraṃ disvā koci manussabhūto upasaṅkamituṃ na  sakkoti, rañño kho pana nāḷāgiri nāma hatthī caṇḍo pharuso  ^a^P5.0334^ea^ manussaghātako buddhadhammasaṅghaguṇe na jānāti,  so taṃ jīvitakkhayaṃ pāpessatī''ti. so gantvā rañño tamatthaṃ  ārocesi. rājā ``sādhū''ti sampaṭicchitvā hatthācariyaṃ  pakkosāpetvā ``samma, sve nāḷāgiriṃ mattaṃ katvā pātova samaṇena  gotamena paṭipannavīthiyaṃ vissajjehī''ti āha. devadattopi naṃ  ``aññesu divasesu hatthī kittakaṃ suraṃ pivatī''ti pucchitvā ``aṭṭha  ghaṭe, bhante''ti vutte ``tena hi sve tvaṃ taṃ soḷasa ghaṭe ^a^M5.0356^ea^ pāyetvā  samaṇena gotamena paṭipannavīthiyaṃ abhimukhaṃ kareyyāsī''ti āha.  so ``sādhū''ti sampaṭicchi. rājā nagare bheriṃ carāpesi --  ``sve nāḷāgiriṃ mattaṃ katvā nagare vissajjessati, nāgarā pātova  sabbakiccāni katvā antaravīthiṃ mā paṭipajjiṃsū''ti. devadattopi  ^a^V5.0329^ea^ rājanivesanā oruyha hatthisālaṃ gantvā hatthigopake āmantetvā  ``mayaṃ bhaṇe uccaṭṭhāniyaṃ nīcaṭṭhāne, nīcaṭṭhāniyaṃ vā uccaṭṭhāne kātuṃ  samatthā, sace vo yasena attho, sve pātova nāḷāgiriṃ  tikhiṇasurāya soḷasa ghaṭe pāyetvā samaṇassa gotamassa  āgamanavelāya tuttatomarehi vijjhitvā kujjhāpetvā hatthisālaṃ  bhindāpetvā samaṇena gotamena paṭipannavīthiyaṃ abhimukhaṃ katvā samaṇaṃ  gotamaṃ jīvitakkhayaṃ pāpethā''ti āha. te ``sādhū''ti  sampaṭicchiṃsu.<br/><br/>[03] sā pavatti sakalanagare vitthārikā ahosi.  buddhadhammasaṅghamāmakā upāsakā taṃ sutvā satthāraṃ upasaṅkamitvā  ``bhante, devadatto raññā saddhiṃ ekato hutvā sve tumhehi  paṭipannavīthiyaṃ nāḷāgiriṃ vissajjāpessati, sve piṇḍāya apavisitvā  idheva hotha, mayaṃ vihāreyeva buddhappamukhassa bhikkhusaṅghassa bhikkhaṃ  dassāmā''ti vadiṃsu. satthāpi ``sve piṇḍāya na  pavisissāmī''ti avatvāva ``ahaṃ sve nāḷāgiriṃ dametvā  pāṭihāriyaṃ katvā titthiye madditvā rājagahe piṇḍāya acaritvāva  bhikkhusaṅghaparivuto nagarā nikkhamitvā veḷuvanameva āgamissāmi,  rājagahavāsinopi bahūni bhattabhājanāni gahetvā veḷuvanameva  āgamissanti, sve vihāreyeva bhattaggaṃ bhavissatī''ti iminā  kāraṇena tesaṃ adhivāsesi. te tathāgatassa adhivāsanaṃ viditvā  bhattabhājanāni āharitvā ``vihāreyeva dānaṃ dassāmā''ti pakkamiṃsu.<br/><br/>[03] satthāpi paṭhamayāme dhammaṃ desetvā majjhimayāme devatānaṃ pañhaṃ  vissajjetvā pacchimayāmassa paṭhamakoṭṭhāse sīhaseyyaṃ kappetvā  dutiyakoṭṭhāse phalasamāpattiyā ^a^P5.0335^ea^ vītināmetvā  tatiyakoṭṭhāse mahākaruṇāsamāpattiṃ samāpajjitvā vuṭṭhāya bodhaneyyabandhave  olokento nāḷāgiridamane caturāsītiyā pāṇasahassānaṃ  dhammābhisamayaṃ disvā vibhātāya rattiyā katasarīrapaṭijaggano hutvā  āyasmantaṃ ānandaṃ āmantetvā ^a^M5.0357^ea^, ``ānanda, ajja rājagahaparivattakesu  aṭṭhārasasu mahāvihāresu sabbesampi bhikkhūnaṃ mayāsaddhiṃ rājagahaṃ  pavisituṃ ārocehī''ti āha. thero tathā akāsi. sabbepi  bhikkhū veḷuvane sannipatiṃsu. satthā mahābhikkhusaṅghaparivuto  rājagahaṃ pāvisi. atha hatthimeṇḍā yathānusiṭṭhaṃ paṭipajjiṃsu, mahanto  samāgamo ahosi. saddhāsampannā manussā ``ajja kira buddhanāgassa  tiracchānanāgena saṅgāmo bhavissati, anūpamāya buddhalīlāya  nāḷāgiridamanaṃ passissāmā''ti pāsādahammiyagehacchadanādīni  abhiruhitvā aṭṭhaṃsu. asaddhā pana micchādiṭṭhikā ``ayaṃ nāḷāgiri  caṇḍo pharuso manussaghātako buddhādīnaṃ guṇaṃ na jānāti, so ajja  samaṇassa gotamassa ^a^V5.0330^ea^ suvaṇṇavaṇṇaṃ sarīraṃ viddhaṃsetvā jīvitakkhayaṃ  pāpessati, ajja paccāmittassa piṭṭhiṃ passissāmā''ti pāsādādīsu  aṭṭhaṃsu.<br/><br/>[03] hatthīpi bhagavantaṃ āgacchantaṃ disvā manusse tāsento gehāni  viddhaṃsento sakaṭāni saṃcuṇṇento soṇḍaṃ ussāpetvā pahaṭṭhakaṇṇavālo  pabbato viya ajjhottharanto yena bhagavā tenābhidhāvi. taṃ  āgacchantaṃ disvā bhikkhū bhagavantaṃ etadavocuṃ -- ``ayaṃ, bhante,  nāḷāgiri caṇḍo pharuso manussaghātako imaṃ racchaṃ paṭipanno, na kho  panāyaṃ buddhādiguṇaṃ jānāti, paṭikkamatu, bhante, bhagavā, paṭikkamatu  sugato''ti. mā, bhikkhave, bhāyittha, paṭibalo ahaṃ nāḷāgiriṃ  dametunti. athāyasmā sāriputto satthāraṃ yāci -- ``bhante, pitu  uppannakiccaṃ nāma jeṭṭhaputtassa bhāro, ahameva taṃ damemī''ti. atha naṃ  satthā, ``sāriputta, buddhabalaṃ nāma aññaṃ, sāvakabalaṃ aññaṃ, tiṭṭha  tva''nti paṭibāhi. evaṃ yebhuyyena asīti mahātherā yāciṃsu.  satthā sabbepi paṭibāhi. atha āyasmā ānando satthari  balavasinehena adhivāsetuṃ asakkonto ``ayaṃ hatthī paṭhamaṃ maṃ  māretū''ti tathāgatassatthāya jīvitaṃ pariccajitvā gantvā satthu purato  aṭṭhāsi. atha naṃ satthā ``apehi, ānanda, mā me purato  aṭṭhāsī''ti āha. ``bhante, ayaṃ hatthī caṇḍo ^a^P5.0336^ea^  pharuso manussaghātako kappuṭṭhānaggisadiso paṭhamaṃ maṃ māretvā pacchā  tumhākaṃ santikaṃ āgacchatū''ti thero avaca. yāvatatiyaṃ vuccamānopi  tatheva aṭṭhāsi na paṭikkami. atha naṃ bhagavā iddhibalena  paṭikkamāpetvā bhikkhūnaṃ antare ṭhapesi.<br/><br/>[03] tasmiṃ ^a^M5.0358^ea^ khaṇe ekā itthī nāḷāgiriṃ disvā maraṇabhayabhītā  palāyamānā aṅkena gahitaṃ dārakaṃ hatthino ca tathāgatassa ca antare  chaḍḍetvā palāyi. hatthī taṃ anubandhitvā nivattitvā dārakassa  santikaṃ agamāsi. tadā dārako mahāravaṃ ravi. satthā nāḷāgiriṃ  odissakamettāya pharitvā sumadhuraṃ brahmassaraṃ nicchāretvā ``ambho  nāḷāgiri taṃ soḷasa surāghaṭe pāyetvā mattaṃ karontā na `aññaṃ  gaṇhissatī'ti kariṃsu, `maṃ gaṇhissatī'ti pana kariṃsu, mā  akāraṇena jaṅghāyo kilamento vicari, ito ehī''ti pakkosi.  so satthu vacanaṃ sutvā akkhīni ummīletvā bhagavato rūpasiriṃ  oloketvā paṭiladdhasaṃvego buddhatejena pacchinnasurāmado soṇḍaṃ  olambento kaṇṇe cālento āgantvā tathāgatassa pādesu pati. atha  naṃ satthā, ``nāḷāgiri, tvaṃ tiracchānahatthī, ahaṃ buddhavāraṇo, ito  paṭṭhāya mā caṇḍo pharuso manussaghātako bhava, sabbasattesu mettacittaṃ  paṭilabhā''ti vatvā dakkhiṇahatthaṃ pasāretvā kumbhe parāmasitvā -- <br/><br/>[21] ``mā ^a^V5.0331^ea^ kuñjara nāgamāsado, dukkho hi kuñjara  nāgamāsado. <br/><br/>[22] na hi nāgahatassa kuñjara, sugati hoti ito paraṃ yato.. <br/><br/>[21] ``mā ca mado mā ca pamādo, na hi pamattā sugatiṃ  vajanti te. <br/><br/>[22] tvaññeva tathā karissasi, yena tvaṃ sugatiṃ  gamissasī''ti.. (cūḷava0 342) -- <br/><br/>[25] dhammaṃ desesi.<br/><br/>[03] tassa sakalasarīraṃ pītiyā nirantaraṃ phuṭaṃ ahosi. sace  kira tiracchānagato nābhavissā, sotāpattiphalaṃ adhigamissā.  manussā taṃ pāṭihāriyaṃ disvā unnadiṃsu apphoṭiṃsu, sañjātasomanassā  nānābharaṇāni khipiṃsu, tāni hatthissa sarīraṃ paṭicchādayiṃsu.  tato paṭṭhāya ^a^P5.0337^ea^ nāḷāgiri dhanapālako nāma jāto.  tasmiṃ kho pana dhanapālakasamāgame caturāsīti pāṇasahassāni  amataṃ piviṃsu. satthā dhanapālakaṃ pañcasu ^a^M5.0359^ea^ sīlesu patiṭṭhāpesi. so  soṇḍāya bhagavato pāde paṃsūni gahetvā upari muddhani ākiritvā  paṭikuṭitova paṭikkamitvā dassanūpacāre ṭhito dasabalaṃ vanditvā  nivattitvā hatthisālaṃ pāvisi. tato paṭṭhāya dantasudanto hutvā na  kañci viheṭheti. satthā nipphannamanoratho ``yehi yaṃ dhanaṃ khittaṃ,  tesaññeva taṃ hotū''ti adhiṭṭhāya ``ajja mayā mahantaṃ pāṭihāriyaṃ  kataṃ, imasmiṃ nagare piṇḍāya caraṇaṃ appaṭirūpa''nti titthiye madditvā  bhikkhusaṅghaparivuto jayappatto viya khattiyo nagarā nikkhamitvā  veḷuvanameva gato. nagaravāsino bahuṃ annapānakhādanīyaṃ ādāya  vihāraṃ gantvā mahādānaṃ pavattayiṃsu.<br/><br/>[03] taṃ divasaṃ sāyanhasamaye dhammasabhaṃ pūretvā sannisinnā bhikkhū  kathaṃ samuṭṭhāpesuṃ -- ``āvuso, āyasmatā ānandena tathāgatassatthāya  attano jīvitaṃ pariccajantena dukkaraṃ kataṃ, nāḷāgiriṃ disvā satthārā  tikkhattuṃ paṭibāhiyamānopi nāpagato, aho dukkarakārako, āvuso,  āyasmā ānando''ti. satthā ``ānandassa guṇakathā pavattati,  gantabbaṃ mayā etthā''ti gandhakuṭito nikkhamitvā āgantvā ``kāya  nuttha, bhikkhave, etarahi kathāya sannisinnā''ti pucchitvā ``imāya  nāmā''ti vutte ``na, bhikkhave, idāneva, pubbepi ānando  tiracchānayoniyaṃ nibbattopi mamatthāya jīvitaṃ pariccajiyevā''ti  vatvā tehi yācito atītaṃ āhari.<br/><br/>[03] atīte ^a^V5.0332^ea^ mahiṃsakaraṭṭhe sāgalanagare sāgalo nāma rājā dhammena  rajjaṃ kāresi. tadā nagarato avidūre ekasmiṃ nesādagāmake  aññataro nesādo pāsehi sakuṇe bandhitvā nagare vikkiṇanto jīvikaṃ  kappesi. nagarato ca avidūre āvaṭṭato dvādasayojano mānusiyo  nāma padumasaro ahosi pañcavaṇṇapadumasañchanno. tattha nānappakāro  sakuṇasaṅgho otari. so nesādo tattha aniyāmena pāse oḍḍesi.  tasmiṃ kāle dhataraṭṭho haṃsarājā channavutihaṃsasahassaparivāro  cittakūṭapabbate suvaṇṇaguhāyaṃ vasati, sumukho nāmassa senāpati  ahosi. athekadivasaṃ tato haṃsayūthā katipayā ^a^P5.0338^ea^  suvaṇṇahaṃsā mānusiyaṃ saraṃ gantvā pahūtagocare tasmiṃ yathāsukhaṃ  vicaritvā suhitā cittakūṭaṃ āgantvā dhataraṭṭhassa ārocesuṃ --  ``mahārāja, manussapathe ^a^M5.0360^ea^ mānusiyo nāma padumasaro sampannagocaro,  tattha gocaraṃ gaṇhituṃ gacchāmā''ti. so ``manussapatho nāma  sāsaṅko sappaṭibhayo, mā vo ruccitthā''ti paṭikkhipitvāpi tehi  punappunaṃ vuccamāno ``sace tumhākaṃ ruccati, gacchāmā''ti saparivāro  taṃ saraṃ agamāsi. so ākāsā otaranto pādaṃ pāse pavesentoyeva  otari. athassa pāso pādaṃ ayapaṭṭakena kaḍḍhanto viya ābandhitvā  gaṇhi. athassa ``chindissāmi na''nti ākaḍḍhantassa paṭhamavāre  cammaṃ chijji, dutiyavāre maṃsaṃ chijji, tatiyavāre nhāru chijji,  pāso aṭṭhiṃ āhacca aṭṭhāsi, lohitaṃ pagghari, balavavedanā pavattiṃsu.<br/><br/>[03] so cintesi -- ``sacāhaṃ baddharavaṃ ravissāmi, ñātakā me  utrastā hutvā gocaraṃ aggaṇhitvā chātajjhattāva palāyantā dubbalatāya  mahāsamudde patissantī''ti. so vedanaṃ adhivāsetvā ñātīnaṃ  yāvadatthaṃ caritvā haṃsānaṃ kīḷanakāle mahantena saddena baddharavaṃ ravi.  taṃ sutvā te haṃsā maraṇabhayatajjitā vaggavaggā hutvā cittakūṭābhimukhā  pakkamiṃsu. tesu pakkantesu sumukho haṃsasenāpati ``kacci nu kho idaṃ  bhayaṃ mahārājassa uppannaṃ, jānissāmi na''nti vegena pakkhanditvā  purato gacchantassa haṃsagaṇassa antare mahāsattaṃ adisvā  majjhimahaṃsagaṇaṃ vicini, tatthapi adisvā pacchimahaṃsagaṇaṃ vicini,  tatthapi adisvā ``nissaṃsayaṃ tassevedaṃ bhayaṃ uppanna''nti nivattitvā  ^a^P5.0339^ea^ āgacchanto mahāsattaṃ pāse baddhaṃ lohitamakkhitaṃ  dukkhāturaṃ paṅkapiṭṭhe nipannaṃ disvā ``mā bhāyi, mahārāja, ahaṃ mama  jīvitaṃ pariccajitvā tumhe pāsato mocessāmī''ti vadanto otaritvā  mahāsattaṃ assāsentova paṅkapiṭṭhe nisīdi. atha naṃ vīmaṃsanto  mahāsatto paṭhamaṃ gāthamāha -- <br/><br/>[40] 1^b^.^eb^ <br/><br/>[21] ``sumukha anupacinantā, pakkamanti vihaṅgamā. <br/><br/>[22] gaccha tuvampi mā kaṅkhi, natthi baddhe sahāyatā''ti..<br/><br/>[03] tattha ^a^V5.0333^ea^ ^b^anupacinantā^eb^ti sinehena ālayavasena anolokentā.  ^b^pakkamantī^eb^ti ete channavuti haṃsasahassā ñātivihaṅgamā maṃ  chaḍḍetvā gacchanti, tvampi gaccha, mā idha vāsaṃ ākaṅkhi, evañhi  pāsena baddhe mayi sahāyatā nāma natthi, na hi te ahaṃ idāni  kiñci sahāyakiccaṃ kātuṃ ^a^M5.0361^ea^ sakkhissāmi, kiṃ te mayā nirūpakārena,  papañcaṃ akatvā gacchevāti vadati. <br/><br/>[01] ito paraṃ -- <br/><br/>[40] 2^b^.^eb^ <br/><br/>[21] ``gacche vāhaṃ na vā gacche, na tena amaro siyaṃ. <br/><br/>[22] sukhitaṃ taṃ upāsitvā, dukkhitaṃ taṃ kathaṃ jahe.. <br/><br/>[40] 3^b^.^eb^ <br/><br/>[21] ``maraṇaṃ vā tayā saddhiṃ, jīvitaṃ vā tayā vinā. <br/><br/>[22] tadeva maraṇaṃ seyyo, yañce jīve tayā vinā.. <br/><br/>[40] 4^b^.^eb^ <br/><br/>[21] ``nesa dhammo mahārāja, yaṃ taṃ evaṃ gataṃ jahe. <br/><br/>[22] yā gati tuyhaṃ sā mayhaṃ, ruccate vihagādhipa.. <br/><br/>[40] 5^b^.^eb^ <br/><br/>[21] ``kā nu pāsena baddhassa, gati aññā mahānasā. <br/><br/>[22] sā kathaṃ cetayānassa, muttassa tava ruccati.. <br/><br/>[40] 6^b^.^eb^ <br/><br/>[21] ``kaṃ vā tvaṃ passase atthaṃ, mama tuyhañca pakkhima. <br/><br/>[22] ñātīnaṃ vāvasiṭṭhānaṃ, ubhinnaṃ jīvitakkhaye.. <br/><br/>[40] 7^b^.^eb^ <br/><br/>[21] ``yaṃ na kañcanadepiñcha, andhena tamasā gataṃ. <br/><br/>[22] tādise sañcajaṃ pāṇaṃ, kamatthamabhijotaye.. <br/><br/>[40] 8^b^.^eb^ <br/><br/>[21] ``kathaṃ nu patataṃ seṭṭha, dhamme atthaṃ na bujjhasi. <br/><br/>[22] dhammo apacito santo, atthaṃ dasseti pāṇinaṃ.. <br/><br/>[40] 9^b^.^eb^ <br/><br/>[21] ``sohaṃ ^a^V5.0334^ea^ ^a^P5.0340^ea^ dhammaṃ apekkhāno, dhammā  catthaṃ samuṭṭhitaṃ. <br/><br/>[22] bhattiñca tayi sampassaṃ, nāvakaṅkhāmi jīvitaṃ.. <br/><br/>[40] 10^b^.^eb^ ``addhā eso sataṃ dhammo, yo mitto  mittamāpade. <br/><br/>[22] na caje jīvitassāpi, hetudhammamanussaraṃ.. <br/><br/>[40] 11^b^.^eb^ <br/><br/>[21] ``svāyaṃ dhammo ca te ciṇṇo, bhatti ca viditā mayi. <br/><br/>[22] kāmaṃ karassu mayhetaṃ, gacchevānumato mayā.. <br/><br/>[40] 12^b^.^eb^ <br/><br/>[21] ``api tvevaṃ gate kāle, yaṃ khaṇḍaṃ ñātinaṃ mayā. <br/><br/>[22] tayā taṃ buddhisampannaṃ, assa paramasaṃvutaṃ.. <br/><br/>[40] 13^b^.^eb^ <br/><br/>[21] ``iccevaṃ ^a^M5.0362^ea^ mantayantānaṃ, ariyānaṃ ariyavuttinaṃ. <br/><br/>[22] paccadissatha nesādo, āturānamivantako.. <br/><br/>[40] 14^b^.^eb^ <br/><br/>[21] ``te sattumabhisañcikkha, dīgharattaṃ hitā dijā. <br/><br/>[22] tuṇhīmāsittha ubhayo, na sañcalesumāsanā.. <br/><br/>[40] 15^b^.^eb^ <br/><br/>[21] ``dhataraṭṭhe ca disvāna, samuḍḍente tato tato. <br/><br/>[22] abhikkhamatha vegena, dijasattu dijādhipe.. <br/><br/>[40] 16^b^.^eb^ <br/><br/>[21] ``so ca vegenabhikkamma, āsajja parame dije. <br/><br/>[22] paccakamittha nesādo, baddhā iti vicintayaṃ.. <br/><br/>[40] 17^b^.^eb^ <br/><br/>[21] ``ekaṃva baddhamāsīnaṃ, abaddhañca punāparaṃ. <br/><br/>[22] āsajja baddhamāsīnaṃ, pekkhamānamadīnavaṃ.. <br/><br/>[40] 18^b^.^eb^ <br/><br/>[21] ``tato so vimatoyeva, paṇḍare ajjhabhāsatha. <br/><br/>[22] pavaḍḍhakāye āsīne, dijasaṅghagaṇādhipe.. <br/><br/>[40] 19^b^.^eb^ <br/><br/>[21] ``yaṃ ^a^V5.0335^ea^ nu pāsena mahatā, baddho na kurute disaṃ. <br/><br/>[22] atha kasmā abaddho tvaṃ, balī pakkhi na gacchasi.. <br/><br/>[40] 20^b^.^eb^ <br/><br/>[21] ``kiṃ nu tyāyaṃ dijo hoti, mutto baddhaṃ upāsasi. <br/><br/>[22] ohāya sakuṇā yanti, kiṃ eko avahīyasi.. <br/><br/>[40] 21^b^.^eb^ <br/><br/>[21] ``rājā me so dijāmitta, sakhā pāṇasamo ca me. <br/><br/>[22] neva naṃ vijahissāmi, yāva kālassa pariyāyaṃ.. <br/><br/>[40] 22^b^.^eb^ <br/><br/>[21] ``kathaṃ ^a^P5.0341^ea^ panāyaṃ vihaṅgo, nāddasa  pāsamoḍḍitaṃ. <br/><br/>[22] padañhetaṃ mahantānaṃ, boddhumarahanti āpadaṃ.. <br/><br/>[40] 23^b^.^eb^ <br/><br/>[21] ``yadā parābhavo hoti, poso jīvitasaṅkhaye. <br/><br/>[22] atha jālañca pāsañca, āsajjāpi na bujjhati.. <br/><br/>[40] 24^b^.^eb^ <br/><br/>[21] ``api tveva mahāpañña, pāsā bahuvidhā tatā. <br/><br/>[22] guyhamāsajja bajjhanti, athevaṃ jīvitakkhaye''ti.. -- <br/><br/>[25] imāsaṃ gāthānaṃ sambandho pāḷinayeneva veditabbo.<br/><br/>[03] tattha ^a^M5.0363^ea^ ^b^gacche vā^eb^ti, mahārāja, ahaṃ ito gaccheyyaṃ vā na  vā, nāhaṃ tena gamanena vā agamanena vā amaro siyaṃ, ahañhi ito  gatopi agatopi maraṇato amuttova, ito pubbe pana sukhitaṃ taṃ  upāsitvā idāni dukkhitaṃ taṃ kathaṃ jaheyyanti vadati. ^b^maraṇaṃ  vā^eb^ti mama agacchantassa vā tayā saddhiṃ maraṇaṃ bhaveyya, gacchantassa  vā tayā vinā jīvitaṃ. tesu dvīsu yaṃ tayā saddhiṃ maraṇaṃ, tadeva me  varaṃ, yaṃ tayā vinā jīveyyaṃ, na me taṃ varanti attho.  ^b^ruccate^eb^ti yā tava gati nipphatti, sāva mayhaṃ ruccati. ^b^sā  katha^eb^nti samma sumukha mama tāva daḷhena vālapāsena baddhassa  parahatthaṃ gatassa sā gati ruccatu, tava pana ^b^cetayānassa^eb^  sacetanassa paññavato muttassa kathaṃ ruccati. <br/><br/>[01] ^b^pakkhimā^eb^ti pakkhasampanna. ^b^ubhinna^eb^nti  amhākaṃ dvinnaṃ jīvitakkhaye sati tvaṃ mama vā tava ^a^V5.0336^ea^ vā avasiṭṭhañātīnaṃ  vā kaṃ atthaṃ passasi. ^b^yaṃ nā^eb^ti ettha ^b^na^eb^-kāro upamāne.  ^b^kañcanadepiñchā^eb^ti kañcanadvepiñcha, ayameva vā pāṭho,  kañcanasadisaubhayapakkhāti attho. ^b^tamasā^eb^ti tamasi.  ^b^gata^eb^nti kataṃ, ayameva vā pāṭho. purimassa ^b^na^eb^-kārassa  iminā sambandho, ``na kata''nti kataṃ viyāti attho. idaṃ vuttaṃ  hoti -- tayi pāṇaṃ cajantepi acajantepi mama jīvitassa abhāvā yaṃ  tava pāṇasañcajanaṃ, taṃ andhena tamasi kataṃ viya kiñcideva rūpakammaṃ  apaccakkhaguṇaṃ, tādise tava apaccakkhaguṇe pāṇasañcajane tvaṃ pāṇaṃ  sañcajanto kamatthaṃ joteyyāsīti.<br/><br/>[03] ^b^dhammo apacito santo^eb^ti dhammo pūjito mānito  samāno. ^b^atthaṃ dassetī^eb^ti vuddhiṃ dasseti.  ^b^apekkhāno^eb^ti apekkhanto. ^b^dhammā cattha^eb^nti dhammato ca  atthaṃ samuṭṭhitaṃ passanto ^a^P5.0342^ea^. ^b^bhatti^eb^nti sinehaṃ.  sataṃ ^b^dhammo^eb^ti paṇḍitānaṃ sabhāvo. ^b^yo mitto^eb^ti yo  mitto āpadāsu mittaṃ na caje, tassa acajantassa mittassa esa  sabhāvo nāma addhā sataṃ dhammo. ^b^viditā^eb^ti pākaṭā jātā.  ^b^kāmaṃ karassū^eb^ti etaṃ mama kāmaṃ mayā icchitaṃ mama vacanaṃ  karassu. ^b^api tvevaṃ gate kāle^eb^ti api tu evaṃ gate kāle mayi  imasmiṃ ṭhāne pāsena baddhe. ^b^paramasaṃvuta^eb^nti paramaparipuṇṇaṃ.<br/><br/>[03] ^b^iccevaṃ mantayantāna^eb^nti ``gaccha, na gacchāmī''ti evaṃ  kathentānaṃ ^b^ariyāna^eb^nti ācārāriyānaṃ. ^b^paccadissathā^eb^ti  kāsāyāni nivāsetvā rattamālaṃ piḷandhitvā ^a^M5.0364^ea^ muggaraṃ ādāya  āgacchanto adissatha. ^b^āturāna^eb^nti gilānānaṃ maccu viya.  ^b^abhisañcikkhā^eb^ti, bhikkhave, te ubhopi sattuṃ āyantaṃ passitvā.  ^b^hitā^eb^ti dīgharattaṃ aññamaññassa hitā muducittā. ^b^na  sañcalesumāsanā^eb^ti āsanato na caliṃsu, yathānisinnāva ahesuṃ.  sumukho pana ``ayaṃ nesādo āgantvā paharanto maṃ paṭhamaṃ paharatū''ti  cintetvā mahāsattaṃ pacchato katvā nisīdi.<br/><br/>[03] ^b^dhataraṭṭhe^eb^ti haṃse. ^b^samuḍḍente^eb^ti maraṇabhayena ito  cito ca uppatante disvā. ^b^āsajjā^eb^ti itare dve jane  upagantvā. ^b^paccakamitthā^eb^ti ``baddhā, na baddhā''ti cintento  upadhārento akamittha, vegaṃ hāpetvā saṇikaṃ agamāsi. ^b^āsajja  baddhamāsīna^eb^nti baddhaṃ mahāsattaṃ upagantvā nisinnaṃ sumukhaṃ.  ^b^adīnava^eb^ntiādīnavameva hutvā mahāsattaṃ olokentaṃ disvā.  ^b^vimato^eb^ti kiṃ nu kho abaddho baddhassa santike nisinno,  kāraṇaṃ pucchissāmīti vimatijāto hutvāti attho. ^b^paṇḍare^eb^ti  haṃse, atha vā parisuddhe nimmale, sampahaṭṭhakañcanavaṇṇeti attho.  ^b^pavaḍḍhakāye^eb^ti vaḍḍhitakāye ^a^V5.0337^ea^ mahāsarīre. ^b^yaṃ nū^eb^ti yaṃ tāva  eso mahāpāsena baddho. ^b^na kurute disa^eb^nti palāyanatthāya ekaṃ  disaṃ na bhajati, taṃ yuttanti adhippāyo. ^b^balī^eb^ti balasampanno  hutvāpi. ^b^pakkhī^eb^ti taṃ ālapati. ^b^ohāyā^eb^ti chaḍḍetvā.  ^b^yantī^eb^ti sesasakuṇā gacchanti. ^b^avahīyasī^eb^ti  ohīyasi.<br/><br/>[03] ^b^dijāmittā^eb^ti dijānaṃ amitta. ^b^yāva kālassa  pariyāya^eb^nti yāva maraṇassa vāro āgacchati. ^b^kathaṃ  panāya^eb^nti tvaṃ rājā me soti vadasi, rājāno ca nāma paṇḍitā  honti, itipi paṇḍito samāno kena kāraṇena oḍḍitaṃ pāsaṃ na  addasa. ^b^padaṃ heta^eb^nti yasamahattaṃ vā ñāṇamahattaṃ vā pattānaṃ  attano āpadabujjhanaṃ nāma padaṃ kāraṇaṃ, tasmā te āpadaṃ boddhumarahanti.  ^b^parābhavo^eb^ti avaḍḍhi. ^b^āsajjāpī^eb^ti upagantvāpi na  bujjhati. ^b^tatā^eb^ti vitatā oḍḍitā. ^b^guyhamāsajjā^eb^ti  tesu pāsesu yo guḷho paṭicchanno pāso, taṃ āsajja bajjhanti.  ^b^atheva^eb^nti atha evaṃ jīvitakkhaye bajjhantevāti attho.<br/><br/>[03] iti ^a^M5.0365^ea^ naṃ so kathāsallāpena muduhadayaṃ katvā mahāsattassa jīvitaṃ  yācanto gāthamāha -- <br/><br/>[40] 25^b^.^eb^ <br/><br/>[21] ``api ^a^P5.0343^ea^ nāyaṃ tayā saddhiṃ,  saṃvāsassa sukhudrayo. <br/><br/>[22] api no anumaññāsi, api no jīvitaṃ dade''ti..<br/><br/>[03] tattha ^b^api nāya^eb^nti api nu ayaṃ. ^b^sukhudrayo^eb^ti  sukhaphalo. ^b^api no anumaññāsī^eb^ti cittakūṭaṃ gantvā ñātake  passituṃ tvaṃ api no anujāneyyāsi. ^b^api no jīvitaṃ  dade^eb^ti api no imāya kathāya uppannavissāso na māreyyāsīti.<br/><br/>[03] so tassa madhurakathāya bajjhitvā gāthamāha -- <br/><br/>[40] 26^b^.^eb^ <br/><br/>[21] ``na ceva me tvaṃ baddhosi, napi icchāmi te vadhaṃ. <br/><br/>[22] kāmaṃ khippamito gantvā, jīva tvaṃ anigho cira''nti..<br/><br/>[03] tato sumukho catasso gāthā abhāsi -- <br/><br/>[40] 27^b^.^eb^ <br/><br/>[21] ``nevāhametamicchāmi ^a^V5.0338^ea^, aññatretassa jīvitā. <br/><br/>[22] sace ekena tuṭṭhosi, muñcetaṃ mañca bhakkhaya.. <br/><br/>[40] 28^b^.^eb^ <br/><br/>[21] ``ārohapariṇāhena, tulyāsmā vayasā ubho. <br/><br/>[22] na te lābhena jīvatthi, etena niminā tuvaṃ.. <br/><br/>[40] 29^b^.^eb^ <br/><br/>[21] ``tadiṅgha samapekkhassu, hotu giddhi tavamhasu. <br/><br/>[22] maṃ pubbe bandha pāsena, pacchā muñca dijādhipaṃ.. <br/><br/>[40] 30^b^.^eb^ <br/><br/>[21] ``tāvadeva ca te lābho, katāssa yācanāya ca. <br/><br/>[22] mitti ca dhataraṭṭhehi, yāvajīvāya te siyā''ti..<br/><br/>[03] tattha ^b^eta^eb^nti yaṃ aññatra etassa jīvitā mama jīvitaṃ,  etaṃ ahaṃ neva icchāmi. ^b^tulyāsmā^eb^ti samānā homa.  ^b^niminā tuva^eb^nti parivattehi tvaṃ. ^b^tavamhasū^eb^ti tava amhesu  giddhi hotu, kiṃ te etena, mayi lobhaṃ uppādehīti vadati.  ^b^tāvadevā^eb^ti tattakoyeva. ^b^yācanāya cā^eb^ti yā mama  yācanā, sāva katā assāti attho. <br/><br/>[01] iti ^a^M5.0366^ea^ so tāya dhammadesanāya tele pakkhittakappāsapicu  viya mudugatahadayo mahāsattaṃ tassa dāyaṃ katvā dadanto āha -- <br/><br/>[40] 31^b^.^eb^ <br/><br/>[21] ``passantu no mahāsaṅghā, tayā muttaṃ ito gataṃ. <br/><br/>[22] mittāmaccā ca bhaccā ca, puttadārā ca bandhavā.. <br/><br/>[40] 32^b^.^eb^ <br/><br/>[21] ``na ca te tādisā mittā, bahūnaṃ idha vijjati. <br/><br/>[22] yathā tvaṃ dhataraṭṭhassa, pāṇasādhāraṇo sakhā.. <br/><br/>[40] 33^b^.^eb^ <br/><br/>[21] ``so te sahāyaṃ muñcāmi, hotu rājā tavānugo. <br/><br/>[22] kāmaṃ khippamito gantvā, ñātimajjhe virocathā''ti..<br/><br/>[03] tattha ^a^P5.0344^ea^ ^b^no^eb^ti nipātamattaṃ. ^b^tayā  mutta^eb^nti imañhi tvaññeva muñcasi nāma, tasmā imaṃ tayā ^a^V5.0339^ea^ muttaṃ ito  cittakūṭapabbataṃ gataṃ mahantā ñātisaṅghā ete ca mittādayo passantu.  ettha ca ^b^bandhavā^eb^ti ekalohitasambandhā. ^b^vijjatī^eb^ti  vijjanti. ^b^pāṇasādhāraṇo^eb^ti sādhāraṇapāṇo avibhattajīviko,  yathā tvaṃ etassa sakhā, etādisā aññesaṃ bahūnaṃ mittā nāma na  vijjanti. ^b^tavānugo^eb^ti etaṃ dukkhitaṃ ādāya purato  gacchantassa tava ayaṃ anugo hotūti.<br/><br/>[03] evaṃ vatvā pana nesādaputto mettacittena mahāsattaṃ upasaṅkamitvā  bandhanaṃ chinditvā āliṅgitvā sarato nikkhāmetvā saratīre  taruṇadabbatiṇapiṭṭhe nisīdāpetvā pāde bandhanapāsaṃ muducittena saṇikaṃ  mocetvā dūre khipitvā mahāsatte balavasinehaṃ paccupaṭṭhāpetvā mettacittena  udakaṃ ādāya lohitaṃ dhovitvā punappunaṃ parimajji. tassa  mettacittānubhāvena bodhisattassa pāde sirā sirāhi, maṃsaṃ maṃsena,  cammaṃ cammena ghaṭitaṃ, tāvadeva pādo saṃruḷho sañjātachavisañjātalomo  ahosi abaddhapādena nibbiseso. bodhisatto sukhito pakatibhāveneva  nisīdi. atha sumukho attānaṃ nissāya mahāsattassa sukhitabhāvaṃ  disvā sañjātasomanasso nesādassa thutimakāsi. tamatthaṃ pakāsento  satthā āha -- <br/><br/>[40] 34^b^.^eb^ <br/><br/>[21] ``so ^a^M5.0367^ea^ patīto pamuttena, bhattunā bhattugāravo. <br/><br/>[22] ajjhabhāsatha vakkaṅgo, vācaṃ kaṇṇasukhaṃ bhaṇaṃ.. <br/><br/>[40] 35^b^.^eb^ <br/><br/>[21] ``evaṃ luddaka nandassu, saha sabbehi ñātibhi. <br/><br/>[27] yathāhamajja nandāmi, muttaṃ disvā dijādhipa''nti..<br/><br/>[03] tattha ^b^vakkaṅgo^eb^ti vaṅkagīvo.<br/><br/>[03] evaṃ luddassa thutiṃ katvā sumukho bodhisattaṃ āha --  ``mahārāja, iminā amhākaṃ mahāupakāro kato, ayañhi amhākaṃ  vacanaṃ akatvā kīḷāhaṃse no katvā issarānaṃ dento bahuṃ dhanaṃ labheyya,  māretvā maṃsaṃ vikkiṇanto mūlampi labhetha, attano pana jīvitaṃ  anoloketvā amhākaṃ vacanaṃ akari ^a^P5.0345^ea^, imaṃ rañño  santikaṃ netvā sukhajīvitaṃ karomā''ti. mahāsatto sampaṭicchi.  sumukho attano bhāsāya mahāsattena saddhiṃ kathetvā puna manussabhāsāya  luddaputtaṃ āmantetvā ``samma, tvaṃ kimatthaṃ pāse oḍḍesī''ti  pucchitvā ``dhanattha''nti vutte ``evaṃ sante amhe ādāya nagaraṃ  pavisitvā rañño dassehi, bahuṃ te dhanaṃ dāpessāmī''ti vatvā āha  -- <br/><br/>[40] 36^b^.^eb^ <br/><br/>[21] ``ehi ^a^V5.0340^ea^ taṃ anusikkhāmi, yathā tvamapi lacchase. <br/><br/>[22] lābhaṃ tavāyaṃ dhataraṭṭho, pāpaṃ kiñci na dakkhati.. <br/><br/>[40] 37^b^.^eb^ <br/><br/>[21] ``khippamantepuraṃ netvā, rañño dassehi no ubho. <br/><br/>[22] abaddhe pakatibhūte, kāje ubhayato ṭhite.. <br/><br/>[40] 38^b^.^eb^ <br/><br/>[21] ``dhataraṭṭhā mahārāja, haṃsādhipatino ime. <br/><br/>[22] ayañhi rājā haṃsānaṃ, ayaṃ senāpatītaro.. <br/><br/>[40] 39^b^.^eb^ ``asaṃsayaṃ imaṃ disvā, haṃsarājaṃ narādhipo. <br/><br/>[22] patīto sumano vitto, bahuṃ dassati te dhana''nti..<br/><br/>[03] tattha ^b^anusikkhāmī^eb^ti anusāsāmi. ^b^pāpa^eb^nti  lāmakaṃ. ^b^rañño dassehi no ubho^eb^ti amhe ubhopi rañño  dassehi. ayaṃ bodhisattassa paññāpabhāvadassanatthaṃ, attano  mittadhammassa āvibhāvanatthaṃ, luddassa dhanalābhatthaṃ, rañño sīlesu  patiṭṭhāpanatthañcāti catūhi kāraṇehi ^a^M5.0368^ea^ evamāha. ^b^dhataraṭṭhā^eb^ti netvā  ca pana rañño evaṃ ācikkheyyāsi, ``mahārāja, ime dhataraṭṭhakule  jātā dve haṃsādhipatino, etesu ayaṃ rājā, itaro senāpatī''ti.  iti naṃ sikkhāpesi. ^b^``patīto''^eb^tiādīni tīṇipi  tuṭṭhākāravevacanāneva.<br/><br/>[03] evaṃ vutte luddo, ``sāmi, mā vo rājadassanaṃ rucci, rājāno  nāma calacittā, kīḷāhaṃse vā vo kareyyuṃ mārāpeyyuṃ vā''ti vatvā,  ``samma, mā bhāyi, ahaṃ tādisaṃ kakkhaḷaṃ luddaṃ lohitapāṇiṃ  dhammakathāya mudukaṃ katvā mama pādesu pātesiṃ, rājāno nāma  puññavanto paññavanto ca subhāsitadubbhāsitaññū ca, khippaṃ amhe  rañño dassehī''ti vutte ``tena hi mā mayhaṃ kujjhittha, ahaṃ avassaṃ  tumhākaṃ ^a^P5.0346^ea^ ruciyā nemī''ti vatvā ubhopi kājaṃ  āropetvā rājakulaṃ gantvā rañño dassetvā raññā puṭṭho yathābhūtaṃ  ārocesi. tamatthaṃ pakāsento satthā āha -- <br/><br/>[40] 40^b^.^eb^ <br/><br/>[21] ``tassa taṃ vacanaṃ sutvā, kammunā upapādayi. <br/><br/>[27] khippamantepuraṃ gantvā, rañño haṃse adassayi. <br/><br/>[22] abaddhe pakatibhūte, kāje ubhayato ṭhite.. <br/><br/>[40] 41^b^.^eb^ <br/><br/>[21] ``dhataraṭṭhā ^a^V5.0341^ea^ mahārāja, haṃsādhipatino ime. <br/><br/>[22] ayañhi rājā haṃsānaṃ, ayaṃ senāpatītaro. <br/><br/>[40] 42^b^.^eb^ <br/><br/>[21] ``kathaṃ panime vihaṅgā, tava hatthattamāgatā. <br/><br/>[22] kathaṃ luddo mahantānaṃ, issare idha ajjhagā.. <br/><br/>[40] 43^b^.^eb^ <br/><br/>[21] ``vihitā santime pāsā, pallalesu janādhipa. <br/><br/>[22] yaṃ yadāyatanaṃ maññe, dijānaṃ pāṇarodhanaṃ.. <br/><br/>[40] 44^b^.^eb^ <br/><br/>[21] ``tādisaṃ pāsamāsajja, haṃsarājā abajjhatha. <br/><br/>[22] taṃ abaddho upāsino, mamāyaṃ ajjhabhāsatha.. <br/><br/>[40] 45^b^.^eb^ <br/><br/>[21] ``sudukkaraṃ anariyebhi, dahate bhāvamuttamaṃ. <br/><br/>[22] bhatturatthe parakkanto, dhammayutto vihaṅgamo.. <br/><br/>[40] 46^b^.^eb^ <br/><br/>[21] ``attanāyaṃ cajitvāna, jīvitaṃ jīvitāraho. <br/><br/>[22] anutthunanto āsīno, bhattu yācittha jīvitaṃ.. <br/><br/>[40] 47^b^.^eb^ <br/><br/>[21] ``tassa ^a^M5.0369^ea^ taṃ vacanaṃ sutvā, pasādamahamajjhagā. <br/><br/>[22] tato naṃ pāmuciṃ pāsā, anuññāsiṃ sukhena ca.. <br/><br/>[40] 48^b^.^eb^ <br/><br/>[21] ``so patīto pamuttena, bhattunā bhattugāravo. <br/><br/>[22] ajjhabhāsatha vakkaṅgo, vācaṃ kaṇṇasukhaṃ bhaṇaṃ.. <br/><br/>[40] 49^b^.^eb^ <br/><br/>[21] ``evaṃ luddaka nandassu, saha sabbehi ñātibhi. <br/><br/>[22] yathāhamajja nandāmi, muttaṃ disvā dijādhipaṃ.. <br/><br/>[40] 50^b^.^eb^ <br/><br/>[21] ``ehi taṃ anusikkhāmi, yathā tvamapi lacchase. <br/><br/>[22] lābhaṃ tavāyaṃ dhataraṭṭho, pāpaṃ kiñci na dakkhati.. <br/><br/>[40] 51^b^.^eb^ <br/><br/>[21] ``khippamantepuraṃ ^a^V5.0342^ea^ netvā, rañño dassehi no ubho. <br/><br/>[22] abaddhe pakatibhūte, kāje ubhayato ṭhite.. <br/><br/>[40] 52^b^.^eb^ <br/><br/>[21] ``dhataraṭṭhā mahārāja, haṃsādhipatino ime. <br/><br/>[22] ayañhi rājā haṃsānaṃ, ayaṃ senāpatītaro.. <br/><br/>[40] 53^b^.^eb^ <br/><br/>[21] ``asaṃsayaṃ imaṃ disvā, haṃsarājaṃ narādhipo. <br/><br/>[22] patīto sumano vitto, bahuṃ dassati te dhanaṃ.. <br/><br/>[40] 54^b^.^eb^ <br/><br/>[21] ``evametassa ^a^P5.0347^ea^ vacanā, ānītāme  ubho mayā. <br/><br/>[22] ettheva hi ime āsuṃ, ubho anumatā mayā.. <br/><br/>[40] 55^b^.^eb^ <br/><br/>[21] ``soyaṃ evaṃ gato pakkhī, dijo paramadhammiko. <br/><br/>[22] mādisassa hi luddassa, janayeyyātha maddavaṃ.. <br/><br/>[40] 56^b^.^eb^ <br/><br/>[21] ``upāyanañca te deva, nāññaṃ passāmi edisaṃ. <br/><br/>[22] sabbasākuṇikāgāme, taṃ passa manujādhipā''ti..<br/><br/>[03] tattha ^b^kammunā upapādayī^eb^ti yaṃ so avaca, taṃ karonto  kāyakammena sampādesi. ^b^gantvā^eb^ti haṃsarājena nisinnakājakoṭiṃ  uccataraṃ, senāpatinā nisinnakājakoṭiṃ thokaṃ nīcaṃ katvā ubhopi te  ukkhipitvā ``haṃsarājā ca senāpati ca rājānaṃ passituṃ gacchanti,  ussaratha ussarathā''ti janaṃ ussārento ``evarūpā nāma  sobhaggappattā suvaṇṇavaṇṇā haṃsarājāno na diṭṭhapubbā''ti muduhadayesu  manussesu pasaṃsantesu ^a^M5.0370^ea^ khippamantepuraṃ gantvā. ^b^adassayī^eb^ti  ``haṃsarājāno tumhe daṭṭhuṃ āgatā''ti rañño ārocāpetvā tena  tuṭṭhacittena ``āgacchantū''ti pakkosāpito abhiharitvā dassesi.  ^b^hatthatta^eb^nti hatthesu āgataṃ, pattanti vuttaṃ hoti.  ^b^mahantāna^eb^nti yasamahantappattānaṃ suvaṇṇavaṇṇānaṃ dhataraṭṭhahaṃsānaṃ  issare sāmino kathaṃ tvaṃ luddo hutvā adhigatoti pucchati.  ``issaramidhamajjhagā''tipi pāṭho, etesaṃ issariyaṃ tvaṃ kathaṃ  ajjhagāti attho.<br/><br/>[03] ^b^vihitā^eb^ti yojitā. ^b^yaṃ yadāyatanaṃ maññe^eb^ti,  mahārāja, yaṃ yaṃ samosaraṇaṭṭhānaṃ dijānaṃ pāṇarodhanaṃ ^a^V5.0343^ea^ jīvitakkhayakaraṃ  maññāmi, tattha tattha mayā pallalesu pāsā vihitā.  ^b^tādisa^eb^nti mānusiyasare tathāvidhaṃ pāṇarodhanaṃ mayā vihitaṃ pāsaṃ.  ^b^ta^eb^nti taṃ etaṃ tattha baddhaṃ. ^b^upāsino^eb^ti attano  jīvitaṃ agaṇetvā upagantvā nisinno. ^b^mamāya^eb^nti maṃ ayaṃ  senāpati ^b^ajjhabhāsatha,^eb^ mayā saddhiṃ kathesi. ^b^sudukkara^eb^nti  tasmiṃ khaṇe esa amhādisehi anariyehi sudukkaraṃ akāsi. kiṃ  tanti? ^b^dahate bhāvamuttamaṃ,^eb^ attano uttamaṃ ajjhāsayaṃ dahati  vidahati pakāseti. ^b^attanāya^eb^nti attano ayaṃ.  ^b^anutthunanto^eb^ti bhattuguṇe vaṇṇento tassa jīvitaṃ muñcāti maṃ  yāci.<br/><br/>[03] ^b^tassā^eb^ti tassa tathā yācantassa. ^b^sukhena cā^eb^ti  yathāsukhena cittakūṭaṃ gantvā ñātisaṅghaṃ passathāti ca anujāniṃ.  ^b^ettheva hī^eb^ti mayā pana ime dve ettha mānusiyasareyeva  cittakūṭagamanāya anumatā ahesuṃ. ^b^evaṃ gato^eb^ti evaṃ sattu  hatthagato. ^b^janayeyyātha maddava^eb^nti attani mettacittaṃ janesi.  ^b^upāyana^eb^nti paṇṇākāraṃ. ^b^sabbasākuṇikāgāme^eb^ti ^a^P5.0348^ea^  sabbasmimpi sākuṇikagāme nāhaṃ aññaṃ tava evarūpaṃ  kenaci sākuṇikena ābhatapubbaṃ upāyanaṃ passāmi. ^b^taṃ passā^eb^ti  taṃ mayā ābhataṃ upāyanaṃ passa manujādhipāti.<br/><br/>[03] evaṃ so ṭhitakova sumukhassa guṇaṃ kathesi. tato rājā  haṃsarañño mahārahaṃ āsanaṃ, sumukhassa ca suvaṇṇabhaddapīṭhakaṃ dāpetvā  tesaṃ tattha nisinnānaṃ suvaṇṇabhājanehi lājamadhuphāṇitādīni dāpetvā  niṭṭhite pānabhojanakicce añjaliṃ paggayha mahāsattaṃ dhammakathaṃ yācitvā ^a^M5.0371^ea^  suvaṇṇapīṭhake nisīdi. so tena yācito paṭisanthāraṃ tāva akāsi.  tamatthaṃ pakāsento satthā āha -- <br/><br/>[40] 57^b^.^eb^ <br/><br/>[21] ``disvā nisinnaṃ rājānaṃ, pīṭhe sovaṇṇaye subhe. <br/><br/>[22] ajjhabhāsatha vakkaṅgo, vācaṃ kaṇṇasukhaṃ bhaṇaṃ.. <br/><br/>[40] 58^b^.^eb^ <br/><br/>[21] ``kacci nu bhoto kusalaṃ, kacci bhoto anāmayaṃ. <br/><br/>[22] kacci raṭṭhamidaṃ phītaṃ, dhammena manusāsasi.. <br/><br/>[40] 59^b^.^eb^ <br/><br/>[21] ``kusalañceva me haṃsa, atho haṃsa anāmayaṃ. <br/><br/>[22] atho raṭṭhamidaṃ phītaṃ, dhammena manusāsahaṃ.. <br/><br/>[40] 60^b^.^eb^ <br/><br/>[21] ``kacci ^a^V5.0344^ea^ bhoto amaccesu, doso koci na vijjati. <br/><br/>[22] kacci ca te tavatthesu, nāvakaṅkhanti jīvitaṃ.. <br/><br/>[40] 61^b^.^eb^ <br/><br/>[21] ``athopi me amaccesu, doso koci na vijjati. <br/><br/>[22] athopi te mamatthesu, nāvakaṅkhanti jīvitaṃ.. <br/><br/>[40] 62^b^.^eb^ <br/><br/>[21] ``kacci te sādisī bhariyā, assavā piyabhāṇinī. <br/><br/>[22] puttarūpayasūpetā, tava chandavasānugā.. <br/><br/>[40] 63^b^.^eb^ <br/><br/>[21] ``atho me sādisī bhariyā, assavā piyabhāṇinī. <br/><br/>[22] puttarūpayasūpetā, mama chandavasānugā''ti..<br/><br/>[03] tattha ^b^rājāna^eb^nti sāgalarājānaṃ. ^b^vakkaṅgo^eb^ti  haṃsarājā. ^b^dhammena manusāsasī^eb^ti dhammena anusāsasi.  ^b^doso^eb^ti aparādho. ^b^tavatthesū^eb^ti uppannesu tava yuddhādīsu  atthesu. ^b^nāvakaṅkhantī^eb^ti uraṃ datvā pariccajantā kicci  attano jīvitaṃ na patthenti, jīvitañca cajitvā tavevatthaṃ karonti.  ^b^sādisī^eb^ti samānajātikā. ^b^assavā^eb^ti  vacanasampaṭicchikā. ^b^puttarūpayasūpetā^eb^ti ^a^P5.0349^ea^  puttehi ca rūpena ca yasena ca upetā. ^b^tava chandavasānugā^eb^ti  kacci tava ajjhāsayaṃ tava vasaṃ anuvattati, na attano cittavasena  vattatīti pucchati.<br/><br/>[03] evaṃ bodhisattena paṭisanthāre kate puna rājā tena saddhiṃ  kathento āha -- <br/><br/>[40] 64^b^.^eb^ <br/><br/>[21] ``bhavantaṃ ^a^M5.0372^ea^ kacci nu mahā-sattuhatthattataṃ gato. <br/><br/>[22] dukkhamāpajji vipulaṃ, tasmiṃ paṭhamamāpade.. <br/><br/>[40] 65^b^.^eb^ <br/><br/>[21] ``kacci yantāpatitvāna, daṇḍena samapothayi. <br/><br/>[22] evametesaṃ jammānaṃ, pātikaṃ bhavati tāvade.. <br/><br/>[40] 66^b^.^eb^ <br/><br/>[21] ``khemamāsi mahārāja, evamāpadiyā sati. <br/><br/>[22] na cāyaṃ kiñci rasmāsu, sattūva samapajjatha.. <br/><br/>[40] 67^b^.^eb^ <br/><br/>[21] ``paccagamittha ^a^V5.0345^ea^ nesādo, pubbeva ajjhabhāsatha. <br/><br/>[22] tadāyaṃ sumukhoyeva, paṇḍito paccabhāsatha.. <br/><br/>[40] 68^b^.^eb^ <br/><br/>[21] ``tassa taṃ vacanaṃ sutvā, pasādamayamajjhagā. <br/><br/>[22] tato maṃ pāmucī pāsā, anuññāsi sukhena ca.. <br/><br/>[40] 69^b^.^eb^ <br/><br/>[21] ``idañca sumukheneva, etadatthāya cintitaṃ. <br/><br/>[22] bhoto sakāsegamanaṃ, etassa dhanamicchatā.. <br/><br/>[40] 70^b^.^eb^ <br/><br/>[21] ``svāgatañcevidaṃ bhavataṃ, patīto casmi dassanā. <br/><br/>[22] eso cāpi bahuṃ vittaṃ, labhataṃ yāvadicchatī''ti..<br/><br/>[03] tattha ^b^mahāsattuhatthattataṃ gato^eb^ti mahantassa sattuno hatthattaṃ  gato. ^b^āpatitvānā^eb^ti upadhāvitvā. ^b^pātika^eb^nti  pākatikaṃ, ayameva vā pāṭho. idaṃ vuttaṃ hoti -- etesañhi jammānaṃ  tāvadeva evaṃ pākatikaṃ hoti, sakuṇe daṇḍena pothetvā jīvitakkhayaṃ  pāpento dhanavetanaṃ labhatīti. ^b^kiñci rasmāsū^eb^ti kiñci  amhesu. ^b^sattūvā^eb^ti sattu viya. ^b^paccagamitthā^eb^ti,  mahārāja, esa amhe disvā baddhāti saññāya thokaṃ osakkittha.  ^b^pubbevā^eb^ti ayameva paṭhamaṃ ajjhabhāsi. ^b^tadā^eb^ti tasmiṃ  kāle. ^b^etadatthāyā^eb^ti etassa nesādaputtassa atthāya cintitaṃ.  ^b^dhanamicchatā^eb^ti etassa dhanaṃ icchantena ^a^P5.0350^ea^  tava santikaṃ amhākaṃ āgamanaṃ cintitaṃ. ^b^svāgatañcevida^eb^nti  mā bhonto cintayantu, bhavataṃ idaṃ idhāgamanaṃ svāgatameva.  ^b^labhata^eb^nti labhatu.<br/><br/>[03] evañca ^a^M5.0373^ea^ pana vatvā rājā aññataraṃ amaccaṃ oloketvā ``kiṃ  karomi devā''ti vutte ``imaṃ nesādaṃ kappitakesamassuṃ nhātānulittaṃ  sabbālaṅkārapaṭimaṇḍitaṃ kāretvā ānehī''ti vatvā tena tathā katvā  ānītassa tassa saṃvacchare saṃvacchare satasahassuṭṭhānakaṃ gāmaṃ, dve  vīthiyo gahetvā ṭhitaṃ mahantaṃ gehaṃ, rathavarañca, aññañca bahuṃ  hiraññasuvaṇṇaṃ adāsi. tamatthaṃ āvikaronto satthā āha -- <br/><br/>[40] 71^b^.^eb^ <br/><br/>[21] ``santappayitvā nesādaṃ, bhogehi manujādhipo. <br/><br/>[22] ajjhabhāsatha vakkaṅgaṃ, vācaṃ kaṇṇasukhaṃ bhaṇa''nti..<br/><br/>[03] atha ^a^V5.0346^ea^ mahāsatto rañño dhammaṃ desesi. so tassa dhammakathaṃ  sutvā tuṭṭhahadayo ``dhammakathikassa sakkāraṃ karissāmī''ti setacchattaṃ  datvā rajjaṃ paṭicchāpento āha -- <br/><br/>[40] 72^b^.^eb^ <br/><br/>[21] ``yaṃ khalu dhammamādhīnaṃ, vaso vattati kiñcanaṃ. <br/><br/>[22] sabbatthissariyaṃ bhavataṃ, pasāsatha yadicchatha.. <br/><br/>[40] 73^b^.^eb^ <br/><br/>[21] ``dānatthaṃ upabhottuṃ vā, yaṃ caññaṃ upakappati. <br/><br/>[22] etaṃ dadāmi vo vittaṃ, issariyaṃ vissajāmi vo''ti..<br/><br/>[03] tattha ^b^vaso vattatī^eb^ti yattha mama vaso vattati.  ^b^kiñcana^eb^nti taṃ appamattakampi. ^b^sabbatthissariya^eb^nti sabbaṃ  bhavataṃyeva issariyaṃ atthu. ^b^yaṃ caññaṃ upakappatī^eb^ti  puññakāmatāya dānatthaṃ vā chattaṃ ussāpetvā rajjameva upabhottuṃ vā yaṃ  vā aññaṃ tumhākaṃ ruccati, taṃ karotha, etaṃ dadāmi vo vittaṃ,  saddhiṃyeva setacchattena mama santakaṃ issariyaṃ vissajjāmi voti.<br/><br/>[03] atha mahāsatto raññā dinnaṃ setacchattaṃ puna tasseva adāsi.  rājāpi cintesi -- ``haṃsarañño tāva me dhammakathā sutā, luddaputtena  pana `ayaṃ sumukho mudhurakatho'ti ativiya ^a^P5.0351^ea^  vaṇṇito, imassapi dhammakathaṃ sossāmī''ti. so tena saddhiṃ  sallapanto anantaraṃ gāthamāha -- <br/><br/>[40] 74^b^.^eb^ <br/><br/>[21] ``yathā ca myāyaṃ sumukho, ajjhabhāseyya paṇḍito. <br/><br/>[22] kāmasā buddhisampanno, taṃ myāssa paramappiya''nti..<br/><br/>[03] tattha ^a^M5.0374^ea^ ^b^yathā^eb^ti yadi. idaṃ vuttaṃ hoti -- yadi ca me  ayaṃ sumukho paṇḍito buddhisampanno kāmasā attano ruciyā  ajjhabhāseyya, taṃ me paramappiyaṃ assāti.<br/><br/>[03] tato sumukho āha -- <br/><br/>[40] 75^b^.^eb^ <br/><br/>[21] ``ahaṃ khalu mahārāja, nāgarājārivantaraṃ. <br/><br/>[22] paṭivattuṃ na sakkomi, na me so vinayo siyā.. <br/><br/>[40] 76^b^.^eb^ <br/><br/>[21] ``amhākañceva ^a^V5.0347^ea^ so seṭṭho, tvañca uttamasattavo. <br/><br/>[22] bhūmipālo manussindo, pūjā bahūhi hetubhi.. <br/><br/>[40] 77^b^.^eb^ <br/><br/>[21] ``tesaṃ ubhinnaṃ bhaṇataṃ, vattamāne vinicchaye. <br/><br/>[22] nantaraṃ pativattabbaṃ, pessena manujādhipā''ti..<br/><br/>[03] tattha ^b^nāgarājārivantara^eb^nti peḷāya abbhantaraṃ paviṭṭho  nāgarājā viya. ^b^paṭivattu^eb^nti tumhākaṃ dvinnaṃ antare vattuṃ na  sakkomi. ^b^na me so^eb^ti sace vadeyyaṃ, na me so vinayo  bhaveyya. ^b^amhākañcevā^eb^ti channavutiyā haṃsasahassānaṃ.  ^b^uttamasattavo^eb^ti uttamasatto. ^b^pūjā^eb^ti ubho tumhe mayhaṃ  bahūhi kāraṇehi pūjārahā ceva pasaṃsārahā ca. ^b^pessenā^eb^ti  veyyāvaccakarena sevakena.<br/><br/>[03] rājā tassa vacanaṃ sutvā tuṭṭhahadayo ``nesādaputto taṃ vaṇṇeti,  na aññena tumhādisena madhuradhammakathikena nāma bhavitabba''nti vatvā  āha -- <br/><br/>[40] 78^b^.^eb^ <br/><br/>[21] ``dhammena kira nesādo, paṇḍito aṇḍajo iti. <br/><br/>[22] naheva akatattassa, nayo etādiso siyā.. <br/><br/>[40] 79^b^.^eb^ <br/><br/>[21] ``evaṃ aggapakatimā, evaṃ uttamasattavo. <br/><br/>[22] yāvatatthi mayā diṭṭhā, nāññaṃ passāmi edisaṃ.. <br/><br/>[40] 80^b^.^eb^ <br/><br/>[21] ``tuṭṭhosmi vo pakatiyā, vākyena madhurena ca. <br/><br/>[22] eso cāpi mamacchando, ciraṃ passeyya vo ubho''ti..<br/><br/>[03] tattha ^a^M5.0375^ea^ ^a^P5.0352^ea^ ^b^dhammenā^eb^ti sabhāvena kāraṇena.  ^b^akatattassā^eb^ti asampāditāttabhāvassa mittadubbhissa.  ^b^nayo^eb^ti paññā. ^b^aggapakatimā^eb^ti aggasabhāvo.  ^b^uttamasattavo^eb^ti uttamasatto. ^b^yāvatatthī^eb^ti yāvatā mayā  diṭṭhā nāma atthi. ^b^nāñña^eb^nti tasmiṃ mayā diṭṭhaṭṭhāne aññaṃ  evarūpaṃ na passāmi. ^b^tuṭṭhosmi vo pakatiyā^eb^ti samma haṃsarāja  ahaṃ pakatiyā paṭhamameva tumhākaṃ dassanena tuṭṭho. ^b^vākyenā^eb^ti  idāni pana vo madhuravacanena tuṭṭhosmi. ^b^ciraṃ passeyya vo^eb^ti  idheva vasāpetvā muhuttampi avippavāsanto ciraṃ tumhe passeyyanti esa  me chandoti vadati.<br/><br/>[03] tato ^a^V5.0348^ea^ mahāsatto rājānaṃ pasaṃsanto āha -- <br/><br/>[40] 81^b^.^eb^ <br/><br/>[21] ``yaṃ kiccaṃ parame mitte, katamasmāsu taṃ tayā. <br/><br/>[22] pattā nissaṃsayaṃ tyāmhā, bhattirasmāsu yā tava.. <br/><br/>[40] 82^b^.^eb^ <br/><br/>[21] ``aduñca nūna sumahā, ñātisaṅghassa mantaraṃ. <br/><br/>[22] adassanena asmākaṃ, dukkhaṃ bahūsu pakkhisu.. <br/><br/>[40] 83^b^.^eb^ <br/><br/>[21] ``tesaṃ sokavighātāya, tayā anumatā mayaṃ. <br/><br/>[22] taṃ padakkhiṇato katvā, ñātiṃ passemurindama.. <br/><br/>[40] 84^b^.^eb^ <br/><br/>[21] ``addhāhaṃ vipulaṃ pītiṃ, bhavataṃ vindāmi dassanā. <br/><br/>[22] eso cāpi mahā attho, ñātivissāsanā siyā''ti..<br/><br/>[03] tattha ^b^katamasmāsū^eb^ti kataṃ amhesu. ^b^pattā nissaṃsayaṃ  tyāmhā^eb^ti mayaṃ nissaṃsayena tayā pattāyeva. ^b^bhattirasmāsu yā  tavā^eb^ti yā tava amhesu bhatti, tāya bhattiyā mayaṃ tayā asaṃsayena  pattāyeva, na ca vippayuttā, vippavuṭṭhāpi sahavāsinoyeva nāma mayanti  dīpeti. ^b^aduñca nūna sumahā^eb^ti etañca ekaṃseneva sumahantaṃ.  ^b^ñātisaṅghassa mantara^eb^nti amhehi dvīhi janehi virahitassa mama  ñātisaṅghassa antaraṃ chiddaṃ. ^b^asmāka^eb^nti amhākaṃ dvinnaṃ  adassanena bahūsu pakkhīsu dukkhaṃ uppannaṃ. ^b^passemurindamā^eb^ti  passeyyāma arindama. ^b^bhavata^eb^nti bhoto dassanena. ^b^eso  cāpi mahā attho^eb^ti yā esā ñātisaṅghasaṅkhātā ñātivissāsanā  siyā, eso cāpi mahanto atthopi.<br/><br/>[03] evaṃ vutte rājā tesaṃ gamanaṃ anujāni. mahāsattopi rañño  pañcavidhe dussīlye ādīnavaṃ, sīle ca ānisaṃsaṃ kathetvā ``imaṃ  sīlaṃ rakkha, dhammena ^a^M5.0376^ea^ rajjaṃ kārehi, catūhi saṅgahavatthūhi janaṃ  saṅgaṇhāhī''ti ovaditvā cittakūṭaṃ agamāsi. tamatthaṃ ^a^P5.0353^ea^  pakāsento satthā āha -- <br/><br/>[40] 85^b^.^eb^ <br/><br/>[21] ``idaṃ vatvā dhataraṭṭho, haṃsarājā narādhipaṃ. <br/><br/>[22] uttamaṃ javamanvāya, ñātisaṅghaṃ upāgamuṃ.. <br/><br/>[40] 86^b^.^eb^ <br/><br/>[21] ``te ^a^V5.0349^ea^ aroge anuppatte, disvāna parame dije. <br/><br/>[22] kekāti makaruṃ haṃsā, puthusaddo ajāyatha.. <br/><br/>[40] 87^b^.^eb^ <br/><br/>[21] ``te patītā pamuttena, bhattunā bhattugāravā. <br/><br/>[22] samantā parikiriṃsu, aṇḍajā laddhapaccayā''ti..<br/><br/>[03] tattha ^b^upāgamu^eb^nti aruṇuggamanavelāyameva  lājamadhuphāṇitādīni paribhuñjitvā raññā ca deviyā ca dvīhi  suvaṇṇatālavaṇṭehi ukkhipitvā gandhamālādīhi katasakkārā  tālavaṇṭehi otaritvā rājānaṃ padakkhiṇaṃ katvā vehāsaṃ uppatitvā  raññā añjaliṃ paggayha ``gacchatha sāmino''ti vutte sīhapañjarena  nikkhantā uttamena javena gantvā ñātigaṇaṃ upāgamiṃsu.  ^b^parame^eb^ti uttame. ^b^kekā^eb^ti attano sabhāvena ``kekā''ti  saddamakaṃsu. ^b^bhattugāravā^eb^ti bhattari sagāravā.  ^b^parikiriṃsū^eb^ti bhattuno muttabhāvena tuṭṭhā taṃ bhattāraṃ samantā  parivārayiṃsu. ^b^laddhapaccayā^eb^ti laddhapatiṭṭhā.<br/><br/>[03] evaṃ parivāretvā pana te haṃsā ``kathaṃ muttosi, mahārājā''ti  pucchiṃsu. mahāsatto sumukhaṃ nissāya muttabhāvaṃ, sāgalarājaluddaputtehi  katakammañca kathesi. taṃ sutvā tuṭṭho haṃsagaṇo ``sumukhasenāpati ca  rājā ca luddaputto ca sukhitā niddukkhā ciraṃ jīvantū''ti  thutimakāsi. tamatthaṃ pakāsento satthā osānagāthamāha -- <br/><br/>[40] 88^b^.^eb^ <br/><br/>[21] ``evaṃ mittavataṃ atthā, sabbe honti padakkhiṇā. <br/><br/>[22] haṃsā yathā dhataraṭṭhā, ñātisaṅghaṃ upāgamu''nti..<br/><br/>[03] tattha ^b^mittavata^eb^nti kalyāṇamittasampannānaṃ.  ^b^padakkhiṇā^eb^ti sukhanipphattino vuḍḍhiyuttā. ^b^dhataraṭṭhā^eb^ti  haṃsarājā sumukho raññā ceva luddaputtena cāti dvīhi evaṃ ubhopi te  dhataraṭṭhā kalyāṇamittasampannā yathā ñātisaṅghaṃ upāgamuṃ ^a^M5.0377^ea^,  ñātisaṅghaupagamanasaṅkhāto nesaṃ attho padakkhiṇo jāto, evaṃ  aññesampi mittavataṃ atthā padakkhiṇā hontīti.<br/><br/>[03] satthā ^a^P5.0354^ea^ imaṃ dhammadesanaṃ āharitvā ``na  bhikkhave idāneva, pubbepānando mamatthāya jīvitaṃ pariccajī''ti vatvā  jātakaṃ samodhānesi ``tadā nesādo channo ahosi, rājā sāriputto   ^a^V5.0350^ea^, sumukho ānando, channavuti haṃsasahassā buddhaparisā,   haṃsarājā pana ahameva ahosi''nti. <br/><br/>[06] cūḷahaṃsajātakavaṇṇanā paṭhamā. 


