# pali

volume: 52
item: 23
title: aṭṭhānapāḷi^paṭhamavaggo^dutiyavaggo^ekadhammapāḷi^paṭhamavaggo
content:
  [03] 296^b^.^eb^ ``ekadhammo ^a^V1.0043^ea^ ^a^M1.0032^ea^, bhikkhave, bhāvito bahulīkato  ekantanibbidāya virāgāya nirodhāya upasamāya abhiññāya  sambodhāya nibbānāya saṃvattati. katamo ekadhammo? buddhānussati.  ayaṃ kho, bhikkhave, ekadhammo bhāvito bahulīkato  ekantanibbidāya virāgāya nirodhāya upasamāya abhiññāya  sambodhāya ^a^T1.0040^ea^ nibbānāya saṃvattatī''ti. <br/><br/>[03] 297^b^.^eb^ ``ekadhammo, bhikkhave, bhāvito bahulīkato  ekantanibbidāya virāgāya nirodhāya upasamāya abhiññāya  sambodhāya nibbānāya saṃvattati. katamo ekadhammo?  dhammānussati...pe0... saṅghānussati... sīlānussati...  cāgānussati... devatānussati...   ānāpānassati... maraṇassati... kāyagatāsati... upasamānussati.  ayaṃ kho, bhikkhave, ekadhammo bhāvito bahulīkato ekantanibbidāya  virāgāya nirodhāya upasamāya abhiññāya sambodhāya nibbānāya  saṃvattatī''ti. <br/><br/>[06] vaggo paṭhamo. 


volume: 52
item: 24
title: paṭhamavaggo^dutiyavaggo^ekadhammapāḷi^paṭhamavaggo^dutiyavaggo
content:
  [03] 298^b^.^eb^ ``nāhaṃ, bhikkhave, aññaṃ ekadhammampi  samanupassāmi yena anuppannā vā akusalā dhammā uppajjanti uppannā  vā akusalā dhammā bhiyyobhāvāya vepullāya saṃvattanti yathayidaṃ,  bhikkhave, micchādiṭṭhi. micchādiṭṭhikassa, bhikkhave, anuppannā ceva  akusalā dhammā uppajjanti uppannā ca akusalā dhammā bhiyyobhāvāya  vepullāya saṃvattantī''ti. <br/><br/>[03] 299^b^.^eb^ ``nāhaṃ, bhikkhave, aññaṃ ekadhammampi  samanupassāmi yena anuppannā vā kusalā dhammā uppajjanti uppannā vā  kusalā dhammā bhiyyobhāvāya vepullāya saṃvattanti yathayidaṃ ^a^V1.0044^ea^, bhikkhave,  sammādiṭṭhi. sammādiṭṭhikassa ^a^P1.0031^ea^, bhikkhave, anuppannā  ceva kusalā dhammā uppajjanti uppannā ca kusalā dhammā bhiyyobhāvāya  vepullāya saṃvattantī''ti. <br/><br/>[03] 300^b^.^eb^ ``nāhaṃ ^a^T1.0041^ea^, bhikkhave, aññaṃ ekadhammampi  samanupassāmi yena anuppannā vā kusalā dhammā nuppajjanti uppannā  vā kusalā dhammā parihāyanti yathayidaṃ ^a^M1.0033^ea^, bhikkhave, micchādiṭṭhi.  micchādiṭṭhikassa, bhikkhave, anuppannā ceva kusalā dhammā nuppajjanti  uppannā ca kusalā dhammā parihāyantī''ti. <br/><br/>[03] 301^b^.^eb^ ``nāhaṃ, bhikkhave, aññaṃ ekadhammampi  samanupassāmi yena anuppannā vā akusalā dhammā nuppajjanti uppannā  vā akusalā dhammā parihāyanti yathayidaṃ, bhikkhave, sammādiṭṭhi.  sammādiṭṭhikassa, bhikkhave, anuppannā ceva akusalā dhammā nuppajjanti  uppannā ca akusalā dhammā parihāyantī''ti. <br/><br/>[03] 302^b^.^eb^ ``nāhaṃ, bhikkhave, aññaṃ ekadhammampi  samanupassāmi yena anuppannā vā micchādiṭṭhi uppajjati uppannā vā  micchādiṭṭhi pavaḍḍhati yathayidaṃ, bhikkhave, ayonisomanasikāro.  ayoniso, bhikkhave, manasi karoto anuppannā ceva micchādiṭṭhi  uppajjati uppannā ca micchādiṭṭhi pavaḍḍhatī''ti. <br/><br/>[03] 303^b^.^eb^ ``nāhaṃ, bhikkhave, aññaṃ ekadhammampi  samanupassāmi yena anuppannā vā sammādiṭṭhi uppajjati uppannā vā  sammādiṭṭhi pavaḍḍhati yathayidaṃ, bhikkhave, yonisomanasikāro.  yoniso, bhikkhave, manasi karoto anuppannā ceva sammādiṭṭhi  uppajjati uppannā ca sammādiṭṭhi pavaḍḍhatī''ti. <br/><br/>[03] 304^b^.^eb^ ``nāhaṃ ^a^T1.0042^ea^, bhikkhave, aññaṃ ekadhammampi  samanupassāmi yena {yenevaṃ (sī0 syā0 kaṃ0 pī0)} sattā kāyassa bhedā paraṃ maraṇā apāyaṃ duggatiṃ  vinipātaṃ nirayaṃ upapajjanti yathayidaṃ, bhikkhave, micchādiṭṭhi.  micchādiṭṭhiyā, bhikkhave, samannāgatā sattā kāyassa bhedā paraṃ maraṇā  apāyaṃ duggatiṃ vinipātaṃ nirayaṃ upapajjantī''ti. <br/><br/>[03] 305^b^.^eb^ ``nāhaṃ ^a^V1.0045^ea^, bhikkhave, aññaṃ ekadhammampi  samanupassāmi ^a^P1.0032^ea^ yena sattā kāyassa bhedā paraṃ maraṇā  sugatiṃ saggaṃ lokaṃ upapajjanti yathayidaṃ, bhikkhave, sammādiṭṭhi.  sammādiṭṭhiyā, bhikkhave, samannāgatā sattā kāyassa bhedā paraṃ maraṇā  sugatiṃ saggaṃ lokaṃ upapajjantī''ti. <br/><br/>[03] 306^b^.^eb^ ``micchādiṭṭhikassa, bhikkhave, purisapuggalassa  yañceva kāyakammaṃ yathādiṭṭhi samattaṃ samādinnaṃ yañca  vacīkammaṃ...pe0... yañca manokammaṃ yathādiṭṭhi samattaṃ samādinnaṃ yā  ca cetanā yā ca patthanā yo ca paṇidhi ye ca saṅkhārā sabbe te  dhammā aniṭṭhāya akantāya amanāpāya ahitāya dukkhāya saṃvattanti.  taṃ kissa hetu? diṭṭhi hissa {diṭṭhi hi (sī0 syā0 kaṃ0 pī0)}, bhikkhave,   pāpikā. seyyathāpi,  bhikkhave ^a^M1.0034^ea^, nimbabījaṃ vā kosātakibījaṃ vā tittakalābubījaṃ vā  allāya pathaviyā {paṭhaviyā (sī0 syā0 kaṃ0 pī0)} nikkhittaṃ yañceva pathavirasaṃ upādiyati yañca  āporasaṃ upādiyati sabbaṃ taṃ tittakattāya kaṭukattāya asātattāya  saṃvattati. taṃ kissa hetu? bījaṃ hissa {vījaṃ (sī0 syā0 kaṃ0 pī0)}, bhikkhave, pāpakaṃ.  evamevaṃ kho, bhikkhave, micchādiṭṭhikassa purisapuggalassa yañceva  kāyakammaṃ yathādiṭṭhi samattaṃ samādinnaṃ yañca vacīkammaṃ...pe0... ^a^T1.0043^ea^ yañca  manokammaṃ yathādiṭṭhi samattaṃ samādinnaṃ yā ca cetanā yā ca patthanā  yo ca paṇidhi ye ca saṅkhārā sabbe te dhammā aniṭṭhāya akantāya  amanāpāya ahitāya dukkhāya saṃvattanti. taṃ kissa hetu? diṭṭhi  hissa, bhikkhave, pāpikā''ti. <br/><br/>[03] 307^b^.^eb^ ``sammādiṭṭhikassa, bhikkhave, purisapuggalassa  yañceva kāyakammaṃ yathādiṭṭhi samattaṃ samādinnaṃ yañca  vacīkammaṃ...pe0... yañca manokammaṃ yathādiṭṭhi samattaṃ samādinnaṃ yā  ca cetanā yā ca patthanā yo ca paṇidhi ye ca saṅkhārā sabbe te  dhammā iṭṭhāya kantāya manāpāya hitāya sukhāya saṃvattanti. taṃ  kissa hetu? diṭṭhi hissa, bhikkhave, bhaddikā. seyyathāpi,  bhikkhave, ucchubījaṃ vā sālibījaṃ vā muddikābījaṃ vā allāya  pathaviyā nikkhittaṃ yañceva pathavirasaṃ upādiyati yañca āporasaṃ  upādiyati sabbaṃ taṃ madhurattāya sātattāya asecanakattāya saṃvattati.  taṃ kissa hetu? bījaṃ hissa, bhikkhave, bhaddakaṃ. evamevaṃ kho,  bhikkhave, sammādiṭṭhikassa purisapuggalassa yañceva kāyakammaṃ  yathādiṭṭhi samattaṃ samādinnaṃ yañca vacīkammaṃ...pe0... yañca manokammaṃ  yathādiṭṭhi samattaṃ samādinnaṃ yā ca cetanā yā ca patthanā yo ca  paṇidhi ye ca saṅkhārā sabbe te dhammā iṭṭhāya kantāya manāpāya  ^a^V1.0046^ea^ hitāya sukhāya saṃvattanti. taṃ kissa hetu? diṭṭhi hissa,  bhikkhave, bhaddikā''ti. <br/><br/>[06] vaggo dutiyo. 


volume: 52
item: 25
title: dutiyavaggo^ekadhammapāḷi^paṭhamavaggo^dutiyavaggo^tatiyavaggo
content:
  [03] 308^b^.^eb^ ``ekapuggalo ^a^T1.0044^ea^ ^a^P1.0033^ea^, bhikkhave,  loke uppajjamāno uppajjati bahujanāhitāya bahujanāsukhāya, bahuno  janassa anatthāya ahitāya dukkhāya ^a^M1.0035^ea^ devamanussānaṃ. katamo  ekapuggalo? micchādiṭṭhiko hoti viparītadassano. so bahujanaṃ  saddhammā vuṭṭhāpetvā asaddhamme patiṭṭhāpeti. ayaṃ kho, bhikkhave,  ekapuggalo loke uppajjamāno uppajjati bahujanāhitāya  bahujanāsukhāya, bahuno janassa anatthāya ahitāya dukkhāya  devamanussāna''nti. <br/><br/>[03] 309^b^.^eb^ ``ekapuggalo, bhikkhave, loke uppajjamāno  uppajjati bahujanahitāya bahujanasukhāya, bahuno janassa atthāya  hitāya sukhāya devamanussānaṃ. katamo ekapuggalo? sammādiṭṭhiko  hoti aviparītadassano. so bahujanaṃ asaddhammā vuṭṭhāpetvā saddhamme  patiṭṭhāpeti. ayaṃ kho, bhikkhave, ekapuggalo loke upapajjamāno  uppajjati bahujanahitāya bahujanasukhāya, bahuno janassa atthāya  hitāya sukhāya devamanussāna''nti. <br/><br/>[03] 310^b^.^eb^ ``nāhaṃ, bhikkhave, aññaṃ ekadhammampi  samanupassāmi yaṃ evaṃ mahāsāvajjaṃ yathayidaṃ, bhikkhave, micchādiṭṭhi.  micchādiṭṭhiparamāni, bhikkhave, mahāsāvajjānī''ti {vajjānīti (sī0 syā0  kaṃ0)}. <br/><br/>[03] 311^b^.^eb^ ``nāhaṃ, bhikkhave, aññaṃ ekapuggalampi  samanupassāmi yo evaṃ bahujanāhitāya paṭipanno bahujanāsukhāya,  bahuno janassa anatthāya ahitāya dukkhāya devamanussānaṃ yathayidaṃ,  bhikkhave, makkhali moghapuriso. seyyathāpi, bhikkhave, nadīmukhe  khippaṃ {khipaṃ (sī0 syā0 kaṃ0 pī0)} uḍḍeyya {oḍḍeyya (sī0), ujjheyya  (ka0)} bahūnaṃ macchānaṃ ahitāya dukkhāya anayāya byasanāya;  evamevaṃ kho, bhikkhave ^a^V1.0047^ea^, makkhali moghapuriso manussakhippaṃ   ^a^T1.0045^ea^ maññe loke uppanno bahūnaṃ sattānaṃ ahitāya dukkhāya anayāya  byasanāyā''ti. <br/><br/>[03] 312^b^.^eb^ ``durakkhāte ^a^P1.0034^ea^, bhikkhave,  dhammavinaye yo ca samādapeti {samādāpeti (?)} yañca samādapeti yo ca samādapito  tathattāya paṭipajjati sabbe te bahuṃ apuññaṃ pasavanti. taṃ kissa hetu?  durakkhātattā, bhikkhave, dhammassā''ti. <br/><br/>[03] 313^b^.^eb^ ``svākkhāte ^a^M1.0036^ea^, bhikkhave, dhammavinaye yo ca  samādapeti yañca samādapeti yo ca samādapito tathattāya paṭipajjati  sabbe te bahuṃ puññaṃ pasavanti. taṃ kissa hetu? svākkhātattā,  bhikkhave, dhammassā''ti. <br/><br/>[03] 314^b^.^eb^ ``durakkhāte, bhikkhave, dhammavinaye dāyakena  mattā jānitabbā, no paṭiggāhakena. taṃ kissa hetu?  durakkhātattā, bhikkhave, dhammassā''ti. <br/><br/>[03] 315^b^.^eb^ ``svākkhāte, bhikkhave, dhammavinaye  paṭiggāhakena mattā jānitabbā, no dāyakena. taṃ kissa hetu?  svākkhātattā, bhikkhave, dhammassā''ti. <br/><br/>[03] 316^b^.^eb^ ``durakkhāte, bhikkhave, dhammavinaye yo  āraddhavīriyo so dukkhaṃ viharati. taṃ kissa hetu? durakkhātattā,  bhikkhave, dhammassā''ti. <br/><br/>[03] 317^b^.^eb^ ``svākkhāte, bhikkhave, dhammavinaye yo  kusīto so dukkhaṃ viharati. taṃ kissa hetu? svākkhātattā,  bhikkhave, dhammassā''ti. <br/><br/>[03] 318^b^.^eb^ ``durakkhāte, bhikkhave, dhammavinaye yo  kusīto so sukhaṃ viharati ^a^T1.0046^ea^. taṃ kissa hetu? durakkhātattā,  bhikkhave, dhammassā''ti. <br/><br/>[03] 319^b^.^eb^ ``svākkhāte, bhikkhave, dhammavinaye yo  āraddhavīriyo so sukhaṃ viharati. taṃ kissa hetu? svākkhātattā,  bhikkhave, dhammassā''ti. <br/><br/>[03] 320^b^.^eb^ ``seyyathāpi ^a^V1.0048^ea^, bhikkhave, appamattakopi gūtho  duggandho hoti; evamevaṃ kho ahaṃ, bhikkhave, appamattakampi bhavaṃ na  vaṇṇemi, antamaso accharāsaṅghātamattampi''. <br/><br/>[03] 321^b^.^eb^ ``seyyathāpi, bhikkhave, appamattakampi muttaṃ  duggandhaṃ hoti... appamattakopi kheḷo duggandho hoti...  appamattakopi pubbo duggandho hoti... appamattakampi ^a^P1.0035^ea^  lohitaṃ duggandhaṃ hoti; evamevaṃ kho ahaṃ, bhikkhave,  appamattakampi bhavaṃ na vaṇṇemi, antamaso accharāsaṅghātamattampi''. <br/><br/>[06] vaggo tatiyo. 


volume: 52
item: 26
title: ekadhammapāḷi^paṭhamavaggo^dutiyavaggo^tatiyavaggo^catutthavaggo
content:
  [03] 322^b^.^eb^ ``seyyathāpi ^a^M1.0037^ea^, bhikkhave, appamattakaṃ imasmiṃ  jambudīpe ārāmarāmaṇeyyakaṃ vanarāmaṇeyyakaṃ bhūmirāmaṇeyyakaṃ  pokkharaṇirāmaṇeyyakaṃ; atha kho etadeva bahutaraṃ yadidaṃ ukkūlavikūlaṃ  nadīviduggaṃ khāṇukaṇṭakaṭṭhānaṃ {khāṇukaṇḍakadhānaṃ (sī0 pī0)} pabbatavisamaṃ; evamevaṃ kho, bhikkhave,  appakā te sattā ye thalajā, atha kho eteva sattā bahutarā ye  odakā''. <br/><br/>[03] 323^b^.^eb^ ... evamevaṃ kho,  bhikkhave, appakā te sattā ye manussesu paccājāyanti; atha kho  eteva sattā bahutarā ye aññatra manussehi paccājāyanti.<br/><br/>[03] ... evamevaṃ kho, bhikkhave, appakā te  sattā ye majjhimesu janapadesu paccājāyanti; atha ^a^T1.0047^ea^ kho eteva sattā  bahutarā ye paccantimesu janapadesu paccājāyanti aviññātāresu  milakkhesu {milakkhūsu (ka0)}. <br/><br/>[03] 324^b^.^eb^ ... evamevaṃ kho,  bhikkhave, appakā te sattā ye paññavanto ajaḷā aneḷamūgā paṭibalā  subhāsitadubbhāsitassa atthamaññātuṃ; atha kho eteva sattā bahutarā ye  duppaññā jaḷā eḷamūgā na paṭibalā subhāsitadubbhāsitassa  atthamaññātuṃ. <br/><br/>[03] 325^b^.^eb^ ... evamevaṃ ^a^V1.0049^ea^ kho,  bhikkhave, appakā te sattā ye ariyena paññācakkhunā samannāgatā;  atha kho eteva sattā bahutarā ye avijjāgatā sammūḷhā. <br/><br/>[03] 326^b^.^eb^ ... evamevaṃ kho,  bhikkhave, appakā te sattā ye labhanti tathāgataṃ dassanāya; atha kho  eteva sattā bahutarā ye na labhanti tathāgataṃ dassanāya. <br/><br/>[03] 327^b^.^eb^ ... evamevaṃ kho,  bhikkhave, appakā te sattā ye labhanti tathāgatappaveditaṃ dhammavinayaṃ  savanāya; atha kho eteva ^a^P1.0036^ea^ sattā bahutarā ye na  labhanti tathāgatappaveditaṃ dhammavinayaṃ savanāya. <br/><br/>[03] 328^b^.^eb^ ... evamevaṃ  ^a^M1.0038^ea^ kho, bhikkhave, appakā te sattā ye sutvā dhammaṃ dhārenti; atha kho eteva  sattā bahutarā ye sutvā dhammaṃ na dhārenti. <br/><br/>[03] 329^b^.^eb^ ... evamevaṃ kho,  bhikkhave, appakā te sattā ye dhātānaṃ {dhatānaṃ (sī0 syā0 kaṃ0 pī0)} dhammānaṃ atthaṃ upaparikkhanti;  atha kho eteva sattā bahutarā ye dhātānaṃ dhammānaṃ atthaṃ na  upaparikkhanti. <br/><br/>[03] 330^b^.^eb^ ... evamevaṃ kho,  bhikkhave, appakā te sattā ye atthamaññāya dhammamaññāya dhammānudhammaṃ  paṭipajjanti; atha kho eteva sattā bahutarā ye atthamaññāya  dhammamaññāya dhammānudhammaṃ na paṭipajjanti. <br/><br/>[03] 331^b^.^eb^ ... evamevaṃ kho,  bhikkhave, appakā te sattā ye saṃvejaniyesu ṭhānesu saṃvijjanti; atha  kho eteva sattā ^a^T1.0048^ea^ bahutarā ye saṃvejaniyesu ṭhānesu na saṃvijjanti. <br/><br/>[03] 332^b^.^eb^ ... evamevaṃ kho,  bhikkhave, appakā te sattā ye saṃviggā ^a^V1.0050^ea^ yoniso padahanti; atha kho  eteva sattā bahutarā ye saṃviggā yoniso na padahanti. <br/><br/>[03] 333^b^.^eb^ ... evamevaṃ kho,  bhikkhave, appakā te sattā ye vavassaggārammaṇaṃ karitvā labhanti  samādhiṃ {cittassa samādhiṃ (sī0)} labhanti cittassekaggataṃ {cittassekaggaṃ  (sī0)}; atha kho eteva sattā bahutarā ye  vavassaggārammaṇaṃ karitvā na labhanti samādhiṃ na labhanti  cittassekaggataṃ. <br/><br/>[03] 334^b^.^eb^ ... evamevaṃ kho,  bhikkhave, appakā te sattā ye annaggarasaggānaṃ lābhino; atha kho  eteva sattā bahutarā ye annaggarasaggānaṃ na lābhino, uñchena  kapālābhatena yāpenti. <br/><br/>[03] 335^b^.^eb^ ... evamevaṃ kho,  bhikkhave, appakā te sattā ye attharasassa dhammarasassa vimuttirasassa  lābhino; atha kho eteva sattā bahutarā ye attharasassa dhammarasassa  vimuttirasassa na lābhino. tasmātiha, bhikkhave ^a^M1.0039^ea^, evaṃ sikkhitabbaṃ  -- attharasassa dhammarasassa vimuttirasassa lābhino bhavissāmāti.  evañhi vo, bhikkhave, sikkhitabbanti. <br/><br/>[03] 336-338^b^.^eb^ ``seyyathāpi ^a^P1.0037^ea^, bhikkhave,  appamattakaṃ imasmiṃ jambudīpe ārāmarāmaṇeyyakaṃ vanarāmaṇeyyakaṃ  bhūmirāmaṇeyyakaṃ pokkharaṇirāmaṇeyyakaṃ; atha kho etadeva bahutaraṃ  yadidaṃ ukkūlavikūlaṃ nadīviduggaṃ khāṇukaṇṭakaṭṭhānaṃ pabbatavisamaṃ.  evamevaṃ kho, bhikkhave, appakā te sattā ye manussā cutā manussesu  paccājāyanti, atha kho eteva sattā bahutarā ye manussā cutā niraye  paccājāyanti...pe0... tiracchānayoniyā paccājāyanti...pe0...  pettivisaye paccājāyanti''. <br/><br/>[03] 339-341^b^.^eb^ ... evamevaṃ kho, bhikkhave,  appakā te sattā ye ^a^T1.0049^ea^ manussā cutā devesu paccājāyanti; atha kho  eteva sattā bahutarā ye manussā cutā niraye paccājāyanti...  tiracchānayoniyā paccājāyanti... pettivisaye paccājāyanti. <br/><br/>[03] 342-344^b^.^eb^ ... evamevaṃ kho,  bhikkhave, appakā te sattā ye devā ^a^V1.0051^ea^ cutā devesu paccājāyanti; atha  kho eteva sattā bahutarā ye devā cutā niraye paccājāyanti...  tiracchānayoniyā paccājāyanti... pettivisaye paccājāyanti. <br/><br/>[03] 345-347^b^.^eb^ ... evamevaṃ kho,  bhikkhave, appakā te sattā ye devā cutā manussesu paccājāyanti;  atha kho eteva sattā bahutarā ye devā cutā niraye paccājāyanti...  tiracchānayoniyā paccājāyanti... pettivisaye paccājāyanti. <br/><br/>[03] 348-350^b^.^eb^ ... evamevaṃ kho,  bhikkhave, appakā te sattā ye nirayā cutā manussesu paccājāyanti;  atha kho eteva sattā bahutarā ye nirayā cutā niraye  paccājāyanti... tiracchānayoniyā paccājāyanti... pettivisaye  paccājāyanti. <br/><br/>[03] 351-353^b^.^eb^ ... evamevaṃ kho,  bhikkhave, appakā te sattā ye nirayā cutā devesu paccājāyanti; atha  kho eteva sattā bahutarā ye nirayā cutā niraye paccājāyanti...  tiracchānayoniyā paccājāyanti... pettivisaye paccājāyanti. <br/><br/>[03] 354-356^b^.^eb^ ... evamevaṃ  ^a^M1.0040^ea^ kho, bhikkhave, appakā te sattā ye tiracchānayoniyā cutā manussesu  paccājāyanti; atha kho eteva sattā bahutarā ye tiracchānayoniyā  cutā niraye paccājāyanti... tiracchānayoniyā paccājāyanti...  pettivisaye paccājāyanti. <br/><br/>[03] 357-359^b^.^eb^ ... evamevaṃ kho,  bhikkhave, appakā te sattā ye tiracchānayoniyā cutā devesu  paccājāyanti; atha kho eteva sattā bahutarā ye ^a^P1.0038^ea^  tiracchānayoniyā cutā niraye paccājāyanti... tiracchānayoniyā  paccājāyanti... pettivisaye paccājāyanti. <br/><br/>[03] 360-362^b^.^eb^ ... evamevaṃ kho,  bhikkhave, appakā te sattā ye pettivisayā cutā manussesu  paccājāyanti; atha kho eteva sattā bahutarā ye pettivisayā cutā  niraye paccājāyanti... tiracchānayoniyā paccājāyanti...  pettivisaye paccājāyanti. <br/><br/>[03] 363-365^b^.^eb^ ... evamevaṃ ^a^V1.0052^ea^ kho, bhikkhave,  appakā te sattā ye pettivisayā cutā devesu paccājāyanti ^a^T1.0050^ea^; atha kho  eteva sattā bahutarā ye pettivisayā cutā niraye paccājāyanti...  tiracchānayoniyā paccājāyanti... pettivisaye paccājāyanti. <br/><br/>[06] vaggo catuttho. <br/><br/>[06] jambudīpapeyyālo niṭṭhito. <br/><br/>[06] ekadhammapāḷi soḷasamo. 


volume: 52
item: 27
title: paṭhamavaggo^dutiyavaggo^tatiyavaggo^pasādakaradhammavaggo^
content:
  [03] 366-381^b^.^eb^ ``addhamidaṃ ^a^V1.0053^ea^, bhikkhave, lābhānaṃ yadidaṃ  āraññikattaṃ {araññakattaṃ (sabbattha)} ...pe0... piṇḍapātikattaṃ... paṃsukūlikattaṃ...  tecīvarikattaṃ... dhammakathikattaṃ... vinayadharattaṃ {vinayadharakattaṃ (syā0 kaṃ0 pī0  ka0)} ... bāhusaccaṃ...  thāvareyyaṃ... ākappasampadā... parivārasampadā... mahāparivāratā...  kolaputti... vaṇṇapokkharatā... kalyāṇavākkaraṇatā... appicchatā...  appābādhatā''ti. <br/><br/>[06] soḷasa pasādakaradhammā niṭṭhitā. <br/><br/>[06] pasādakaradhammavaggo sattarasamo. 


volume: 52
item: 28
title: dutiyavaggo^tatiyavaggo^pasādakaradhammavaggo^aparāccharāsaṅghātavaggo^
content:
  [03] 382^b^.^eb^ ``accharāsaṅghātamattampi ^a^V1.0054^ea^ ^a^M1.0041^ea^ ce, bhikkhave,  bhikkhu paṭhamaṃ jhānaṃ bhāveti, ayaṃ vuccati, bhikkhave -- `bhikkhu  arittajjhāno viharati, satthusāsanakaro ovādapatikaro, amoghaṃ  raṭṭhapiṇḍaṃ bhuñjati'. ko pana vādo ye naṃ bahulīkarontī''ti! <br/><br/>[03] 383-389^b^.^eb^ ``accharāsaṅghātamattampi ce, bhikkhave,  bhikkhu dutiyaṃ jhānaṃ bhāveti...pe0... ^a^T1.0051^ea^ tatiyaṃ jhānaṃ bhāveti...pe0...  catutthaṃ jhānaṃ bhāveti...pe0... mettaṃ cetovimuttiṃ bhāveti...pe0...  karuṇaṃ cetovimuttiṃ bhāveti...pe0... muditaṃ ^a^P1.0039^ea^  cetovimuttiṃ bhāveti...pe0... upekkhaṃ cetovimuttiṃ bhāveti...pe0.... <br/><br/>[03] 390-393^b^.^eb^ kāye kāyānupassī viharati ātāpī  sampajāno satimā vineyya loke abhijjhādomanassaṃ; vedanāsu  vedanānupassī viharati...pe0...  citte cittānupassī viharati...pe0...  dhammesu dhammānupassī  viharati ātāpī sampajāno satimā vineyya loke abhijjhādomanassaṃ. <br/><br/>[03] 394-397^b^.^eb^ anuppannānaṃ pāpakānaṃ akusalānaṃ dhammānaṃ  anuppādāya chandaṃ janeti vāyamati vīriyaṃ {viriyaṃ (sī0 syā0 kaṃ0 pī0)} ārabhati cittaṃ paggaṇhāti  padahati; uppannānaṃ pāpakānaṃ akusalānaṃ dhammānaṃ pahānāya chandaṃ  janeti vāyamati vīriyaṃ ārabhati cittaṃ paggaṇhāti padahati.  anuppannānaṃ kusalānaṃ dhammānaṃ uppādāya chandaṃ janeti vāyamati  vīriyaṃ ārabhati cittaṃ paggaṇhāti padahati; uppannānaṃ kusalānaṃ  dhammānaṃ ṭhitiyā asammosāya bhiyyobhāvāya vepullāya bhāvanāya  pāripūriyā chandaṃ janeti vāyamati vīriyaṃ ārabhati cittaṃ paggaṇhāti  padahati. <br/><br/>[03] 398-401^b^.^eb^ chandasamādhipadhānasaṅkhārasamannāgataṃ iddhipādaṃ  bhāveti... vīriyasamādhipadhānasaṅkhārasamannāgataṃ ^a^V1.0055^ea^ iddhipādaṃ bhāveti...  cittasamādhipadhānasaṅkhārasamannāgataṃ iddhipādaṃ bhāveti...  vīmaṃsāsamādhipadhānasaṅkhārasamannāgataṃ iddhipādaṃ bhāveti.... <br/><br/>[03] 402-406^b^.^eb^ saddhindriyaṃ bhāveti... vīriyindriyaṃ bhāveti...  satindriyaṃ bhāveti... samādhindriyaṃ bhāveti... paññindriyaṃ bhāveti.... <br/><br/>[03] 407-411^b^.^eb^ saddhābalaṃ ^a^M1.0042^ea^ bhāveti... vīriyabalaṃ bhāveti...  satibalaṃ ^a^T1.0052^ea^ bhāveti... samādhibalaṃ bhāveti... paññābalaṃ bhāveti.... <br/><br/>[03] 412-418^b^.^eb^ satisambojjhaṅgaṃ bhāveti...  dhammavicayasambojjhaṅgaṃ bhāveti... vīriyasambojjhaṅgaṃ ^a^P1.0040^ea^  bhāveti... pītisambojjhaṅgaṃ bhāveti... passaddhisambojjhaṅgaṃ  bhāveti... samādhisambojjhaṅgaṃ bhāveti... upekkhāsambojjhaṅgaṃ  bhāveti.... <br/><br/>[03] 419-426^b^.^eb^ sammādiṭṭhiṃ bhāveti... sammāsaṅkappaṃ bhāveti...  sammāvācaṃ bhāveti... sammākammantaṃ bhāveti... sammāājīvaṃ  bhāveti... sammāvāyāmaṃ bhāveti... sammāsatiṃ bhāveti...  sammāsamādhiṃ bhāveti.... <br/><br/>[03] 427-434^b^.^eb^ {dī0 ni0 2.173; ma0 ni0 2.249; a0 ni0  8.65} ajjhattaṃ  rūpasaññī bahiddhā rūpāni passati  parittāni suvaṇṇadubbaṇṇāni. `tāni abhibhuyya jānāmi  passāmī'ti -- evaṃsaññī hoti... ajjhattaṃ rūpasaññī bahiddhā  rūpāni passati appamāṇāni suvaṇṇadubbaṇṇāni. `tāni abhibhuyya  jānāmi passāmī'ti -- evaṃsaññī hoti... ajjhattaṃ arūpasaññī  bahiddhā rūpāni passati parittāni suvaṇṇadubbaṇṇāni. `tāni  abhibhuyya jānāmi passāmī'ti -- evaṃsaññī hoti... ajjhattaṃ  arūpasaññī bahiddhā rūpāni passati appamāṇāni suvaṇṇadubbaṇṇāni.  `tāni abhibhuyya jānāmi passāmī'ti -- evaṃsaññī hoti...  ajjhattaṃ ^a^T1.0053^ea^ arūpasaññī bahiddhā rūpāni passati nīlāni nīlavaṇṇāni  nīlanidassanāni nīlanibhāsāni. `tāni abhibhuyya jānāmi  passāmī'ti -- evaṃsaññī hoti... ajjhattaṃ arūpasaññī bahiddhā  rūpāni passati pītāni pītavaṇṇāni pītanidassanāni  pītanibhāsāni. `tāni abhibhuyya jānāmi passāmī'ti --  evaṃsaññī hoti... ajjhattaṃ arūpasaññī bahiddhā rūpāni passati  lohitakāni lohitakavaṇṇāni ^a^V1.0056^ea^ lohitakanidassanāni  lohitakanibhāsāni. `tāni abhibhuyya jānāmi passāmī'ti  evaṃsaññī hoti... ajjhattaṃ arūpasaññī bahiddhā rūpāni passati  odātāni odātavaṇṇāni odātanidassanāni odātanibhāsāni.  `tāni abhibhuyya jānāmi passāmī'ti -- evaṃsaññī hoti.... <br/><br/>[03] 435-442^b^.^eb^ rūpī rūpāni passati... ajjhattaṃ ^a^P1.0041^ea^  arūpasaññī bahiddhā rūpāni passati subhanteva adhimutto  hoti... sabbaso rūpasaññānaṃ samatikkamā paṭighasaññānaṃ atthaṅgamā  nānattasaññānaṃ amanasikārā ananto ^a^M1.0043^ea^ ākāsoti ākāsānañcāyatanaṃ  upasampajja viharati... sabbaso ākāsānañcāyatanaṃ samatikkamma  anantaṃ viññāṇanti viññāṇañcāyatanaṃ upasampajja viharati...  sabbaso viññāṇañcāyatanaṃ samatikkamma natthi kiñcīti  ākiñcaññāyatanaṃ ^a^T1.0054^ea^ upasampajja viharati... sabbaso ākiñcaññāyatanaṃ  samatikkamma nevasaññānāsaññāyatanaṃ upasampajja viharati... sabbaso  nevasaññānāsaññāyatanaṃ samatikkamma saññāvedayitanirodhaṃ upasampajja  viharati.... <br/><br/>[03] 443-452^b^.^eb^ pathavīkasiṇaṃ bhāveti... āpokasiṇaṃ  bhāveti... tejokasiṇaṃ bhāveti... vāyokasiṇaṃ bhāveti...  nīlakasiṇaṃ bhāveti... pītakasiṇaṃ bhāveti... lohitakasiṇaṃ  bhāveti... odātakasiṇaṃ bhāveti... ākāsakasiṇaṃ bhāveti...  viññāṇakasiṇaṃ bhāveti.... <br/><br/>[03] 453-462^b^.^eb^ asubhasaññaṃ bhāveti... maraṇasaññaṃ bhāveti...  āhāre paṭikūlasaññaṃ bhāveti... sabbaloke anabhiratisaññaṃ {anabhiratasaññaṃ  (sī0 syā0 kaṃ0 pī0)} bhāveti...  aniccasaññaṃ bhāveti... anicce dukkhasaññaṃ bhāveti... dukkhe  anattasaññaṃ bhāveti... pahānasaññaṃ bhāveti... virāgasaññaṃ bhāveti...  nirodhasaññaṃ bhāveti.... <br/><br/>[03] 463-472^b^.^eb^ aniccasaññaṃ bhāveti... anattasaññaṃ bhāveti...  maraṇasaññaṃ ^a^P1.0042^ea^ bhāveti... āhāre paṭikūlasaññaṃ  bhāveti... sabbaloke anabhiratisaññaṃ bhāveti... aṭṭhikasaññaṃ  bhāveti... puḷavakasaññaṃ {puḷuvakasaññaṃ (ka0)} bhāveti... vinīlakasaññaṃ bhāveti...  vicchiddakasaññaṃ bhāveti... uddhumātakasaññaṃ bhāveti.... <br/><br/>[03] 473-482^b^.^eb^ buddhānussatiṃ ^a^V1.0057^ea^ bhāveti... dhammānussatiṃ  bhāveti... saṅghānussatiṃ bhāveti... sīlānussatiṃ bhāveti...  cāgānussatiṃ bhāveti... devatānussatiṃ ^a^T1.0055^ea^ bhāveti... ānāpānassatiṃ  bhāveti... maraṇassatiṃ bhāveti... kāyagatāsatiṃ bhāveti...  upasamānussatiṃ bhāveti.... <br/><br/>[03] 483-492^b^.^eb^ paṭhamajjhānasahagataṃ ^a^M1.0044^ea^ saddhindriyaṃ bhāveti...  vīriyindriyaṃ bhāveti... satindriyaṃ bhāveti... samādhindriyaṃ  bhāveti... paññindriyaṃ bhāveti... saddhābalaṃ bhāveti... vīriyabalaṃ  bhāveti... satibalaṃ bhāveti... samādhibalaṃ bhāveti... paññābalaṃ  bhāveti.... <br/><br/>[03] 493-562^b^.^eb^ ``dutiyajjhānasahagataṃ...pe0...  tatiyajjhānasahagataṃ...pe0... catutthajjhānasahagataṃ...pe0...  mettāsahagataṃ...pe0... karuṇāsahagataṃ...pe0... muditāsahagataṃ...pe0...  upekkhāsahagataṃ saddhindriyaṃ bhāveti... vīriyindriyaṃ bhāveti...  satindriyaṃ ^a^P1.0043^ea^ bhāveti... samādhindriyaṃ bhāveti...  paññindriyaṃ bhāveti... saddhābalaṃ bhāveti... vīriyabalaṃ bhāveti...  satibalaṃ bhāveti... samādhibalaṃ bhāveti... paññābalaṃ bhāveti. ayaṃ  vuccati, bhikkhave -- `bhikkhu arittajjhāno viharati  satthusāsanakaro ovādapatikaro, amoghaṃ raṭṭhapiṇḍaṃ bhuñjati'. ko pana  vādo ye naṃ bahulīkarontī''ti! <br/><br/>[06] aparāccharāsaṅghātavaggo aṭṭhārasamo. 


volume: 52
item: 29
title: tatiyavaggo^pasādakaradhammavaggo^aparāccharāsaṅghātavaggo^kāyagatāsativaggo^
content:
  [03] 563^b^.^eb^ ``yassa ^a^V1.0058^ea^ kassaci, bhikkhave, mahāsamuddo  cetasā phuṭo antogadhā tassa kunnadiyo yā kāci samuddaṅgamā;  evamevaṃ, bhikkhave, yassa kassaci kāyagatā sati bhāvitā bahulīkatā  antogadhā tassa kusalā dhammā ye keci vijjābhāgiyā''ti. <br/><br/>[03] 564-570^b^.^eb^ ``ekadhammo, bhikkhave, bhāvito bahulīkato  mahato saṃvegāya saṃvattati... mahato atthāya saṃvattati... mahato  yogakkhemāya saṃvattati... satisampajaññāya ^a^T1.0056^ea^ saṃvattati...  ñāṇadassanappaṭilābhāya saṃvattati... diṭṭhadhammasukhavihārāya  saṃvattati... vijjāvimuttiphalasacchikiriyāya saṃvattati. katamo  ekadhammo? kāyagatā sati. ayaṃ kho, bhikkhave, ekadhammo  bhāvito bahulīkato mahato saṃvegāya saṃvattati... mahato atthāya  saṃvattati... mahato yogakkhemāya saṃvattati... satisampajaññāya  saṃvattati... ñāṇadassanappaṭilābhāya saṃvattati...  diṭṭhadhammasukhavihārāya saṃvattati... vijjāvimuttiphalasacchikiriyāya  saṃvattatī''ti. <br/><br/>[03] 571^b^.^eb^ ``ekadhamme ^a^M1.0045^ea^, bhikkhave, bhāvite bahulīkate  kāyopi passambhati, cittampi passambhati, vitakkavicārāpi  vūpasammanti, kevalāpi vijjābhāgiyā dhammā bhāvanāpāripūriṃ gacchanti.  katamasmiṃ ekadhamme? kāyagatāya satiyā. imasmiṃ ^a^P1.0044^ea^  kho, bhikkhave, ekadhamme bhāvite bahulīkate kāyopi  passambhati, cittampi passambhati, vitakkavicārāpi vūpasammanti,  kevalāpi vijjābhāgiyā dhammā bhāvanāpāripūriṃ gacchantī''ti. <br/><br/>[03] 572^b^.^eb^ ``ekadhamme, bhikkhave, bhāvite bahulīkate  anuppannā ceva akusalā dhammā nuppajjanti, uppannā ca akusalā  dhammā pahīyanti. katamasmiṃ ekadhamme? kāyagatāya satiyā.  imasmiṃ kho, bhikkhave, ekadhamme bhāvite bahulīkate anuppannā ceva  akusalā dhammā nuppajjanti, uppannā ca akusalā dhammā pahīyantī''ti. <br/><br/>[03] 573^b^.^eb^ ``ekadhamme ^a^V1.0059^ea^, bhikkhave, bhāvite bahulīkate  anuppannā ceva kusalā dhammā uppajjanti, uppannā ca kusalā dhammā  bhiyyobhāvāya vepullāya ^a^T1.0057^ea^ saṃvattanti. katamasmiṃ ekadhamme?  kāyagatāya satiyā. imasmiṃ kho, bhikkhave, ekadhamme bhāvite  bahulīkate anuppannā ceva kusalā dhammā uppajjanti, uppannā ca  kusalā dhammā bhiyyobhāvāya vepullāya saṃvattantī''ti. <br/><br/>[03] 574^b^.^eb^ ``ekadhamme, bhikkhave, bhāvite bahulīkate  avijjā pahīyati, vijjā uppajjati, asmimāno pahīyati, anusayā  samugghātaṃ gacchanti, saṃyojanā pahīyanti. katamasmiṃ ekadhamme?  kāyagatāya satiyā. imasmiṃ kho, bhikkhave, ekadhamme bhāvite  bahulīkate avijjā pahīyati, vijjā uppajjati, asmimāno pahīyati,  anusayā samugghātaṃ gacchanti, saṃyojanā pahīyantī''ti. <br/><br/>[03] 575-576^b^.^eb^ ``ekadhammo, bhikkhave, bhāvito bahulīkato  paññāpabhedāya saṃvattati... anupādāparinibbānāya saṃvattati. katamo  ekadhammo? kāyagatā sati. ayaṃ kho, bhikkhave, ekadhammo  bhāvito bahulīkato paññāpabhedāya saṃvattati... anupādāparinibbānāya  saṃvattatī''ti. <br/><br/>[03] 577-579^b^.^eb^ ``ekadhamme ^a^M1.0046^ea^, bhikkhave, bhāvite bahulīkate  anekadhātupaṭivedho hoti... nānādhātupaṭivedho hoti...  anekadhātupaṭisambhidā hoti. katamasmiṃ ekadhamme? kāyagatāya  satiyā. imasmiṃ kho, bhikkhave, ekadhamme bhāvite bahulīkate  anekadhātupaṭivedho hoti... nānādhātupaṭivedho hoti...  anekadhātupaṭisambhidā hotī''ti. <br/><br/>[03] 580-583^b^.^eb^ ``ekadhammo, bhikkhave, bhāvito bahulīkato  sotāpattiphalasacchikiriyāya ^a^T1.0058^ea^ saṃvattati...  sakadāgāmiphalasacchikiriyāya saṃvattati...  anāgāmiphalasacchikiriyāya saṃvattati... arahattaphalasacchikiriyāya  ^a^P1.0045^ea^ saṃvattati. katamo ekadhammo? kāyagatā sati.  ayaṃ kho, bhikkhave, ekadhammo bhāvito bahulīkato  sotāpattiphalasacchikiriyāya saṃvattati...  sakadāgāmiphalasacchikiriyāya saṃvattati...  anāgāmiphalasacchikiriyāya saṃvattati... arahattaphalasacchikiriyāya  saṃvattatī''ti. <br/><br/>[03] 584-599^b^.^eb^ ``ekadhammo ^a^V1.0060^ea^, bhikkhave, bhāvito bahulīkato  paññāpaṭilābhāya saṃvattati... paññāvuddhiyā saṃvattati... paññāvepullāya  saṃvattati... mahāpaññatāya saṃvattati... puthupaññatāya saṃvattati...  vipulapaññatāya saṃvattati... gambhīrapaññatāya saṃvattati...  asāmantapaññatāya {asamatthapaññatāya (syā0 kaṃ0), asamattapaññatāya (ka0),  asamantapaññatāya (ṭīkā) paṭi0 ma0 aṭṭha0 2.3.1 passitabbaṃ} saṃvattati... bhūripaññatāya saṃvattati...  paññābāhullāya saṃvattati... sīghapaññatāya saṃvattati... lahupaññatāya  saṃvattati... hāsapaññatāya {hāsupaññatāya (sī0 pī0)} saṃvattati... javanapaññatāya saṃvattati...  tikkhapaññatāya saṃvattati... nibbedhikapaññatāya saṃvattati. katamo  ekadhammo? kāyagatā sati. ayaṃ kho, bhikkhave, ekadhammo  bhāvito bahulīkato paññāpaṭilābhāya saṃvattati... paññāvuddhiyā  saṃvattati... paññāvepullāya saṃvattati... mahāpaññatāya saṃvattati...  puthupaññatāya saṃvattati... vipulapaññatāya saṃvattati... gambhīrapaññatāya  saṃvattati... asāmantapaññatāya saṃvattati... bhūripaññatāya saṃvattati...  paññābāhullāya saṃvattati... sīghapaññatāya saṃvattati... lahupaññatāya  saṃvattati... hāsapaññatāya saṃvattati... javanapaññatāya saṃvattati...  tikkhapaññatāya saṃvattati... nibbedhikapaññatāya saṃvattatī''ti. <br/><br/>[06] kāyagatāsativaggo ekūnavīsatimo. 


volume: 52
item: 30
title: pasādakaradhammavaggo^aparāccharāsaṅghātavaggo^kāyagatāsativaggo^amatavaggo^
content:
  [03] 600^b^.^eb^ ``amataṃ ^a^T1.0059^ea^ ^a^V1.0061^ea^ ^a^M1.0047^ea^ te, bhikkhave, na paribhuñjanti ye  kāyagatāsatiṃ na paribhuñjanti. amataṃ te, bhikkhave, paribhuñjanti ye  kāyagatāsatiṃ paribhuñjantī''ti. <br/><br/>[03] 601^b^.^eb^ ``amataṃ tesaṃ, bhikkhave, aparibhuttaṃ yesaṃ  kāyagatāsati aparibhuttā. amataṃ tesaṃ, bhikkhave, paribhuttaṃ yesaṃ  kāyagatāsati paribhuttā''ti. <br/><br/>[03] 602^b^.^eb^ ``amataṃ tesaṃ, bhikkhave, parihīnaṃ yesaṃ  kāyagatāsati parihīnā. amataṃ tesaṃ, bhikkhave, aparihīnaṃ yesaṃ  kāyagatāsati aparihīnā''ti. <br/><br/>[03] 603^b^.^eb^ ``amataṃ tesaṃ, bhikkhave, viraddhaṃ yesaṃ  kāyagatāsati ^a^P1.0046^ea^ viraddhā. amataṃ tesaṃ, bhikkhave,  āraddhaṃ {aviraddhaṃ (ka0)} yesaṃ kāyagatāsati āraddhā''ti. <br/><br/>[03] 604^b^.^eb^ ``amataṃ te, bhikkhave, pamādiṃsu ye  kāyagatāsatiṃ pamādiṃsu. amataṃ te, bhikkhave, na pamādiṃsu ye  kāyagatāsatiṃ na pamādiṃsu''. <br/><br/>[03] 605^b^.^eb^ ``amataṃ tesaṃ, bhikkhave, pamuṭṭhaṃ yesaṃ  kāyagatāsati pamuṭṭhā. amataṃ tesaṃ, bhikkhave, appamuṭṭhaṃ yesaṃ  kāyagatāsati appamuṭṭhā''ti. <br/><br/>[03] 606^b^.^eb^ ``amataṃ tesaṃ, bhikkhave, anāsevitaṃ yesaṃ  kāyagatāsati anāsevitā. amataṃ tesaṃ, bhikkhave, āsevitaṃ yesaṃ  kāyagatāsati āsevitā''ti. <br/><br/>[03] 607^b^.^eb^ ``amataṃ tesaṃ, bhikkhave, abhāvitaṃ yesaṃ  kāyagatāsati abhāvitā. amataṃ tesaṃ, bhikkhave, bhāvitaṃ yesaṃ  kāyagatāsati bhāvitā''ti. <br/><br/>[03] 608^b^.^eb^ ``amataṃ ^a^V1.0062^ea^ ^a^M1.0048^ea^ tesaṃ, bhikkhave, abahulīkataṃ yesaṃ  kāyagatāsati abahulīkatā ^a^T1.0060^ea^. amataṃ tesaṃ, bhikkhave, bahulīkataṃ yesaṃ  kāyagatāsati bahulīkatā''ti. <br/><br/>[03] 609^b^.^eb^ ``amataṃ tesaṃ, bhikkhave, anabhiññātaṃ yesaṃ  kāyagatāsati anabhiññātā. amataṃ tesaṃ, bhikkhave, abhiññātaṃ yesaṃ  kāyagatāsati abhiññātā''ti. <br/><br/>[03] 610^b^.^eb^ ``amataṃ tesaṃ, bhikkhave, apariññātaṃ yesaṃ  kāyagatāsati apariññātā. amataṃ tesaṃ, bhikkhave, pariññātaṃ yesaṃ  kāyagatāsati pariññātā''ti. <br/><br/>[03] 611^b^.^eb^ ``amataṃ tesaṃ, bhikkhave, asacchikataṃ yesaṃ  kāyagatāsati asacchikatā. amataṃ tesaṃ, bhikkhave, sacchikataṃ yesaṃ  kāyagatāsati sacchikatā''ti. (....) {(ekakanipātassa suttasahassaṃ samattaṃ.)  (sī0 syā0 kaṃ0 pī0)}<br/><br/>[03] (idamavoca bhagavā. attamanā te bhikkhū bhagavato bhāsitaṃ  abhinandunti.) {( ) etthantare pāṭho sī0 syā0 kaṃ0 pī0 potthakesu natthi} <br/><br/>[06] amatavaggo vīsatimo. <br/><br/>[06] ekakanipātapāḷi niṭṭhitā.


volume: 53
item: 0
title: ganthārambhakathā^^^^
content:
  [21] ``karuṇāsītalahadayaṃ ^a^V1.0001^ea^ ^a^P1.0001^ea^  ^a^M1.0001^ea^, paññāpajjotavihatamohatamaṃ. <br/><br/>[22] sanarāmaralokagaruṃ, vande ^b^sugataṃ^eb^ gativimuttaṃ.. <br/><br/>[21] ``buddhopi buddhabhāvaṃ, bhāvetvā ceva sacchikatvā ca. <br/><br/>[22] yaṃ upagato gatamalaṃ, vande tamanuttaraṃ ^b^dhammaṃ^eb^.. <br/><br/>[21] ``sugatassa orasānaṃ, puttānaṃ mārasenamathanānaṃ. <br/><br/>[22] aṭṭhannampi samūhaṃ, sirasā vande ^b^ariyasaṅghaṃ^eb^.. <br/><br/>[21] ``iti ^a^V1.0002^ea^ me pasannamatino, ratanattayavandanāmayaṃ puññaṃ. <br/><br/>[22] yaṃ suvihatantarāyo, hutvā tassānubhāvena.. <br/><br/>[21] ``ekakadukādipaṭimaṇḍitassa ^b^aṅguttarāgamavarassa^eb^. <br/><br/>[22] dhammakathikapuṅgavānaṃ, vicittapaṭibhānajananassa.. <br/><br/>[21] ``atthappakāsanatthaṃ, ^b^aṭṭhakathā^eb^ ādito vasisatehi. <br/><br/>[22] pañcahi yā saṅgītā, anusaṅgītā ca pacchāpi.. <br/><br/>[21] ``sīhaḷadīpaṃ pana ābhatātha vasinā mahāmahindena. <br/><br/>[22] ṭhapitā sīhaḷabhāsāya, dīpavāsīnamatthāya.. <br/><br/>[21] ``apanetvāna ^a^M1.0002^ea^ ^a^P1.0002^ea^ tatohaṃ, sīhaḷabhāsaṃ  manoramaṃ bhāsaṃ. <br/><br/>[22] tantinayānucchavikaṃ, āropento vigatadosaṃ.. <br/><br/>[21] ``samayaṃ avilomento, therānaṃ theravaṃsadīpānaṃ. <br/><br/>[22] sunipuṇavinicchayānaṃ, mahāvihāre nivāsīnaṃ.. <br/><br/>[21] ``hitvā punappunāgatamatthaṃ, atthaṃ pakāsayissāmi. <br/><br/>[22] sujanassa ca tuṭṭhatthaṃ, ciraṭṭhitatthañca dhammassa.. <br/><br/>[21] ``sāvatthipabhūtīnaṃ, nagarānaṃ vaṇṇanā katā heṭṭhā. <br/><br/>[22] dīghassa majjhimassa ca, yā me atthaṃ vadantena.. <br/><br/>[21] ``vitthāravasena sudaṃ, vatthūni ca tattha yāni vuttāni. <br/><br/>[22] tesampi na idha bhiyyo, vitthārakathaṃ karissāmi.. <br/><br/>[21] ``suttānaṃ ^a^V1.0003^ea^ pana atthā, na vinā vatthūhi ye pakāsanti. <br/><br/>[22] tesaṃ pakāsanatthaṃ, vatthūnipi dassayissāmi.. <br/><br/>[21] ``sīlakathā dhutadhammā, kammaṭṭhānāni ceva sabbāni. <br/><br/>[22] cariyāvidhānasahito, jhānasamāpattivitthāro.. <br/><br/>[21] ``sabbā ca abhiññāyo, paññāsaṅkalananicchayo ceva. <br/><br/>[22] khandhādhātāyatanindriyāni, ariyāni ceva cattāri.. <br/><br/>[21] ``saccāni paccayākāradesanā suparisuddhanipuṇanayā. <br/><br/>[22] avimuttatantimaggā, vipassanābhāvanā ceva.. <br/><br/>[21] ``iti pana sabbaṃ yasmā, ^b^visuddhimagge^eb^ mayā  suparisuddhaṃ. <br/><br/>[22] vuttaṃ tasmā bhiyyo, na taṃ idha vicārayissāmi.. <br/><br/>[21] ``majjhe ^b^visuddhimaggo,^eb^ esa catunnampi  āgamānañhi. <br/><br/>[22] ṭhatvā pakāsayissati, tattha yathābhāsitamatthaṃ.. <br/><br/>[21] ``icceva ^a^P1.0003^ea^ kato tasmā, tampi gahetvāna  saddhimetāya. <br/><br/>[22] aṭṭhakathāya vijānatha, aṅguttaranissitaṃ attha''nti.. <br/><br/>[06] saṃkhepakathā 


volume: 53
item: 1
title: rūpādivaggavaṇṇanā^^^^
content:
  [03] tattha ^a^V1.0004^ea^ ^a^M1.0003^ea^ ^b^aṅguttarāgamo^eb^ nāma ekakanipāto dukanipāto  tikanipāto catukkanipāto pañcakanipāto chakkanipāto sattakanipāto  aṭṭhakanipāto navakanipāto dasakanipāto ekādasakanipātoti  ekādasa nipātā honti. suttato -- <br/><br/>[21] ``nava suttasahassāni, pañca suttasatāni ca. <br/><br/>[22] sattapaññāsa suttāni, honti aṅguttarāgame''..<br/><br/>[03] tassa nipātesu ^b^ekakanipāto^eb^ ādi, suttesu  ^b^cittapariyādānasuttaṃ^eb^. tassāpi ``evaṃ me suta''ntiādikaṃ  āyasmatā ānandena paṭhamamahāsaṅgītikāle vuttaṃ nidānamādi. sā  panesā paṭhamamahāsaṅgīti sumaṅgalavilāsiniyā dīghanikāyaṭṭhakathāya  ādimhi vitthāritā, tasmā sā tattha vitthāritanayeneva veditabbā. 


volume: 53
item: 2
title: ^^^^nidānavaṇṇanā
content:
  [03] 1^b^.^eb^ yaṃ ^a^P1.0004^ea^ panetaṃ ``evaṃ me  suta''ntiādikaṃ nidānaṃ, tattha ^b^eva^eb^nti nipātapadaṃ,  ^b^me^eb^tiādīni nāmapadāni. ^b^sāvatthiyaṃ viharatī^eb^ti ettha  ^b^vī^eb^ti upasaggapadaṃ, ^b^haratī^eb^ti ākhyātapadanti iminā tāva  nayena padavibhāgo veditabbo. <br/><br/>[01] atthato pana ^b^evaṃ^eb^saddo tāva  upamūpadesa-sampahaṃsana-garahaṇavacana-sampaṭiggahākāranidassanāvadhāraṇādi-anekatthappabhedo.  tathā hesa ``evaṃ jātena maccena, kattabbaṃ kusalaṃ bahu''nti  evamādīsu (dha0 pa0 53) upamāyaṃ āgato. ``evaṃ te  abhikkamitabbaṃ, evaṃ te paṭikkamitabba''ntiādīsu (a0 ni0   4.122) upadese. ``evametaṃ bhagavā, evametaṃ sugatā''tiādīsu  ^a^V1.0005^ea^ (a0 ni0  3.66) sampahaṃsane. ``evamevaṃ panāyaṃ vasalī yasmiṃ  vā tasmiṃ vā tassa muṇḍakassa samaṇakassa vaṇṇaṃ bhāsatī''tiādīsu  (saṃ0 ni0  1.187) garahaṇe. ``evaṃ, bhanteti kho te bhikkhū  bhagavato paccassosu''ntiādīsu (ma0 ni0 1.1) vacanasampaṭiggahe.  ``evaṃ byākho ahaṃ, bhante, bhagavatā dhammaṃ desitaṃ  ājānāmī''tiādīsu (ma0 ni0 1.398) ākāre. ``ehi tvaṃ,  māṇavaka, yena samaṇo ānando tenupasaṅkama; upasaṅkamitvā mama  ^a^M1.0004^ea^ vacanena samaṇaṃ ānandaṃ appābādhaṃ appātaṅkaṃ lahuṭṭhānaṃ balaṃ phāsuvihāraṃ  puccha -- `subho māṇavo todeyyaputto bhavantaṃ ānandaṃ ^a^P1.0005^ea^  appābādhaṃ...pe0... phāsuvihāraṃ pucchatī'ti, evañca vadehi ``sādhu  kira bhavaṃ ānando yena subhassa māṇavassa todeyyaputtassa nivesanaṃ,  tenupasaṅkamatu anukampaṃ upādāyā''tiādīsu (dī0 ni0 1.445)  nidassane. ``taṃ kiṃ maññatha, kālāmā, ime dhammā kusalā vā  akusalā vāti? akusalā, bhante. sāvajjā vā anavajjā vāti?  sāvajjā, bhante. viññugarahitā vā viññuppasatthā vāti?  viññugarahitā, bhante. samattā samādinnā ahitāya dukkhāya  saṃvattanti no vā, kathaṃ vo ettha hotīti? samattā, bhante,  samādinnā ahitāya dukkhāya saṃvattanti, evaṃ no ettha  hotī''tiādīsu (a0 ni0  3.66) avadhāraṇe. svāyamidha  ākāranidassanāvadhāraṇesu daṭṭhabbo.<br/><br/>[03] tattha ākāratthena ^b^evaṃ^eb^saddena etamatthaṃ dīpeti --  nānānayanipuṇaṃ anekajjhāsayasamuṭṭhānaṃ atthabyañjanasampannaṃ  vividhapāṭihāriyaṃ dhammatthadesanāpaṭivedhagambhīraṃ sabbasattānaṃ  sakasakabhāsānurūpato sotapathamāgacchantaṃ tassa bhagavato vacanaṃ  sabbappakārena ko samattho viññātuṃ, sabbathāmena pana sotukāmataṃ  janetvāpi evaṃ me sutaṃ, mayāpi ekenākārena sutanti.<br/><br/>[03] nidassanatthena ``nāhaṃ sayambhū, na mayā idaṃ sacchikata''nti  attānaṃ parimocento ``evaṃ me sutaṃ, mayāpi evaṃ suta''nti idāni  vattabbaṃ sakalaṃ suttaṃ nidasseti.<br/><br/>[03] avadhāraṇatthena ``etadaggaṃ, bhikkhave, mama sāvakānaṃ bhikkhūnaṃ  bahussutānaṃ yadidaṃ ānando, satimantānaṃ, gatimantānaṃ, dhitimantānaṃ,  upaṭṭhākānaṃ yadidaṃ ānando''ti (a0 ni0  1.219, 223) evaṃ  bhagavatā ^a^P1.0006^ea^, ``āyasmā ānando atthakusalo  dhammakusalo byañjanakusalo niruttikusalo pubbāparakusalo''ti (a0  ni0  5.169) evaṃ dhammasenāpatinā ca pasatthabhāvānurūpaṃ attano  dhāraṇabalaṃ dassento sattānaṃ sotukāmataṃ janeti ``evaṃ ^a^V1.0006^ea^ me sutaṃ, tañca  kho atthato vā byañjanato vā anūnamanadhikaṃ, evameva, na aññathā  daṭṭhabba''nti.<br/><br/>[03] ^b^me^eb^saddo ^a^M1.0005^ea^ tīsu atthesu dissati. tathā hissa  ``gāthābhigītaṃ me abhojaneyya''ntiādīsu (su0 ni0 81; saṃ0  ni0  1.194) mayāti attho. ``sādhu me, bhante, bhagavā  saṃkhittena dhammaṃ desetū''tiādīsu (saṃ0 ni0  4.88) mayhanti  attho. ``dhammadāyādā me, bhikkhave, bhavathā''tiādīsu (ma0 ni0  1.29) mamāti attho. idha pana ``mayā suta''nti ca, ``mama  suta''nti ca atthadvaye yujjati.<br/><br/>[03] ^b^suta^eb^nti ayaṃ ^b^suta^eb^saddo saupasaggo ca anupasaggo  ca  gamana-vissuta-kilinnaupacitānuyoga-sotaviññeyya-sotadvārānusāraviññātādianekatthappabhedo.  tathā hissa -- ``senāya pasuto''tiādīsu gacchantoti attho.  ``sutadhammassa passato''tiādīsu (udā0 11) vissutadhammassāti  attho. ``avassutā avassutassā''tiādīsu (pāci0 657)  kilinnākilinnassāti attho. ``tumhehi puññaṃ pasutaṃ  anappaka''ntiādīsu (khu0 pā0 7-12) upacitanti attho. ``ye  ^a^P1.0007^ea^ jhānappasutā dhīrā''tiādīsu (dha0 pa0 181)  jhānānuyuttāti attho. ``diṭṭhaṃ sutaṃ muta''ntiādīsu (ma0 ni0  1.241) sotaviññeyyanti attho. ``sutadharo  sutasannicayo''tiādīsu (ma0 ni0 1.339)  sotadvārānusāraviññātadharoti attho. idha panassa sotadvārānusārena  upadhāritanti vā upadhāraṇanti vāti attho. me-saddassa hi mayāti  atthe sati ``evaṃ mayā sutaṃ sotadvārānusārena upadhārita''nti  yujjati. mamāti atthe sati ``evaṃ mama sutaṃ sotadvārānusārena  upadhāraṇa''nti yujjati. <br/><br/>[01] evametesu tīsu padesu ^b^eva^eb^nti  sotaviññāṇādiviññāṇakiccanidassanaṃ. ^b^me^eb^ti  vuttaviññāṇasamaṅgipuggalanidassanaṃ. ^b^suta^eb^nti  assavanabhāvapaṭikkhepato anūnādhikāviparītaggahaṇanidassanaṃ. tathā  ^b^eva^eb^nti tassā sotadvārānusārena pavattāya viññāṇavīthiyā  nānappakārena ārammaṇe pavattabhāvappakāsanaṃ. ^b^me^eb^ti attappakāsanaṃ.  ^b^suta^eb^nti dhammappakāsanaṃ. ayañhettha saṅkhepo --  ``nānappakārena ārammaṇe pavattāya viññāṇavīthiyā mayā na aññaṃ  kataṃ, idaṃ pana kataṃ, ayaṃ dhammo suto''ti.<br/><br/>[03] tathā ^a^V1.0007^ea^ ^b^eva^eb^nti niddisitabbappakāsanaṃ. ^b^me^eb^ti  puggalappakāsanaṃ. ^b^suta^eb^nti puggalakiccappakāsanaṃ. idaṃ vuttaṃ  hoti -- yaṃ suttaṃ niddisissāmi, taṃ mayā evaṃ sutanti.<br/><br/>[03] tathā ^a^M1.0006^ea^ ^b^eva^eb^nti yassa cittasantānassa nānākārappavattiyā  nānatthabyañjanaggahaṇaṃ hoti, tassa nānākāraniddeso. ^b^eva^eb^nti  hi ayaṃ ākārapaññatti. ^b^me^eb^ti kattuniddeso. ^b^suta^eb^nti  visayaniddeso. ettāvatā nānākārappavattena cittasantānena ^a^P1.0008^ea^  taṃsamaṅgino kattu visaye gahaṇasanniṭṭhānaṃ kataṃ hoti.<br/><br/>[03] atha vā ^b^eva^eb^nti puggalakiccaniddeso. ^b^suta^eb^nti  viññāṇakiccaniddeso. ^b^me^eb^ti ubhayakiccayuttapuggalaniddeso.  ayaṃ panettha saṅkhepo -- mayā savanakiccaviññāṇasamaṅginā puggalena  viññāṇavasena laddhasavanakiccavohārena sutanti.<br/><br/>[03] tattha ^b^eva^eb^nti ca ^b^me^eb^ti ca saccikaṭṭhaparamatthavasena  avijjamānapaññatti. kiñhettha taṃ paramatthato atthi, yaṃ evanti vā  meti vā niddesaṃ labhetha. ^b^suta^eb^nti vijjamānapaññatti. yañhi  taṃ ettha sotena upaladdhaṃ, taṃ paramatthato vijjamānanti. tathā  ^b^eva^eb^nti ca ^b^me^eb^ti ca taṃ taṃ upādāya vattabbato  upādāpaññatti. ^b^suta^eb^nti diṭṭhādīni upanidhāya vattabbato  upanidhāpaññatti.<br/><br/>[03] ettha ca ^b^eva^eb^nti vacanena asammohaṃ dīpeti. na hi  sammūḷho nānappakārapaṭivedhasamattho hoti. ^b^suta^eb^nti vacanena  sutassa asammosaṃ dīpeti. yassa hi sutaṃ sammuṭṭhaṃ hoti, na so  kālantarena mayā sutanti paṭijānāti. iccassa asammohena  paññāsiddhi, asammosena pana satisiddhi. tattha paññāpubbaṅgamāya  satiyā byañjanāvadhāraṇasamatthatā, satipubbaṅgamāya paññāya  atthapaṭivedhasamatthatā. tadubhayasamatthatāyogena atthabyañjanasampannassa  dhammakosassa anupālanasamatthato dhammabhaṇḍāgārikattasiddhi.<br/><br/>[03] aparo nayo -- ^b^eva^eb^nti vacanena yoniso manasikāraṃ  dīpeti, ayoniso manasikaroto hi nānappakārapaṭivedhābhāvato.  ^b^suta^eb^nti vacanena avikkhepaṃ dīpeti, vikkhittacittassa  savanābhāvato. tathā hi vikkhittacitto puggalo sabbasampattiyā  vuccamānopi ``na mayā sutaṃ ^a^V1.0008^ea^, puna bhaṇathā''ti bhaṇati. yoniso  manasikārena cettha attasammāpaṇidhiṃ pubbe ca katapuññataṃ ^a^P1.0009^ea^  sādheti sammā appaṇihitattassa pubbe akatapuññassa vā  tadabhāvato. tathā avikkhepena saddhammassavanaṃ sappurisūpanissayañca  ^a^M1.0007^ea^ sādheti. na hi vikkhittacitto sotuṃ sakkoti, na ca sappurise  anupassayamānassa savanaṃ atthīti.<br/><br/>[03] aparo nayo -- yasmā ^b^``eva^eb^nti yassa cittasantānassa  nānākārappavattiyā nānatthabyañjanaggahaṇaṃ hoti, tassa  nānākāraniddeso''ti vuttaṃ. so ca evaṃ bhaddako ākāro na sammā  appaṇihitattano pubbe akatapuññassa vā hoti, tasmā ^b^eva^eb^nti  iminā bhaddakenākārena pacchimacakkadvayasampattimattano dīpeti.  ^b^suta^eb^nti savanayogena purimacakkadvayasampattiṃ. na hi  appatirūpadese vasato sappurisūpanissayavirahitassa vā savanaṃ atthi.  iccassa pacchimacakkadvayasiddhiyā āsayasuddhi siddhā hoti,  purimacakkadvayasiddhiyā payogasuddhi. tāya ca āsayasuddhiyā  adhigamabyattisiddhi, payogasuddhiyā āgamabyattisiddhi. iti  payogāsayasuddhassa āgamādhigamasampannassa vacanaṃ aruṇuggaṃ viya  sūriyassa udayato, yoniso manasikāro viya ca kusalakammassa,  arahati bhagavato vacanassa pubbaṅgamaṃ bhavitunti ṭhāne nidānaṃ ṭhapento  ^b^evaṃ me suta^eb^ntiādimāha.<br/><br/>[03] aparo nayo -- ^b^eva^eb^nti iminā  nānappakārapaṭivedhadīpakena vacanena attano  atthapaṭibhānapaṭisambhidāsampattisabbhāvaṃ dīpeti. ^b^suta^eb^nti  iminā sotabbabhedapaṭivedhadīpakena vacanena ^a^P1.0010^ea^  dhammaniruttipaṭisambhidāsampattisabbhāvaṃ. ^b^eva^eb^nti ca idaṃ  yoniso manasikāradīpakavacanaṃ bhāsamāno ``ete mayā dhammā manasā  anupekkhitā diṭṭhiyā suppaṭividdhā''ti dīpeti. ^b^suta^eb^nti idaṃ  savanayogadīpakavacanaṃ bhāsamāno ``bahū mayā dhammā sutā dhātā  vacasā paricitā''ti dīpeti. tadubhayenapi atthabyañjanapāripūriṃ  dīpento savane ādaraṃ janeti. atthabyañjanaparipuṇṇaṃ hi dhammaṃ  ādarena assuṇanto mahatā hitā paribāhiro hotīti ādaraṃ janetvā  sakkaccaṃ dhammo sotabboti. <br/><br/>[01] ^b^evaṃ me suta^eb^nti iminā pana sakalena vacanena  āyasmā ānando tathāgatappaveditaṃ dhammaṃ attano adahanto  asappurisabhūmiṃ atikkamati, sāvakattaṃ paṭijānanto sappurisabhūmiṃ  okkamati. tathā asaddhammā cittaṃ vuṭṭhāpeti, saddhamme cittaṃ  patiṭṭhāpeti. ``kevalaṃ sutamevetaṃ mayā ^a^V1.0009^ea^, tasseva pana bhagavato  vacana''nti dīpento attānaṃ parimoceti ^a^M1.0008^ea^, satthāraṃ apadisati,  jinavacanaṃ appeti, dhammanettiṃ patiṭṭhāpeti.<br/><br/>[03] apica ``evaṃ me suta''nti attanā uppāditabhāvaṃ  appaṭijānanto purimavacanaṃ vivaranto ``sammukhā paṭiggahitamidaṃ  mayā tassa bhagavato catuvesārajjavisāradassa dasabaladharassa  āsabhaṭṭhānaṭṭhāyino sīhanādanādino sabbasattuttamassa dhammissarassa  dhammarājassa dhammādhipatino dhammadīpassa dhammasaraṇassa  saddhammavaracakkavattino sammāsambuddhassa vacanaṃ, na ettha atthe vā dhamme  vā pade vā byañjane vā kaṅkhā vā vimati vā kattabbā''ti  sabbadevamanussānaṃ imasmiṃ dhamme assaddhiyaṃ vināseti, saddhāsampadaṃ  uppādeti. tenetaṃ vuccati -- <br/><br/>[21] ``vināsayati assaddhaṃ, saddhaṃ vaḍḍheti sāsane. <br/><br/>[22] evaṃ me sutamiccevaṃ, vadaṃ gotamasāvako''ti..<br/><br/>[03] ^b^eka^eb^nti ^a^P1.0011^ea^ gaṇanaparicchedaniddeso.  ^b^samaya^eb^nti paricchinnaniddeso. ^b^ekaṃ samaya^eb^nti  aniyamitaparidīpanaṃ. tattha ^b^samaya^eb^saddo -- <br/><br/>[21] ``samavāye khaṇe kāle, samūhe hetudiṭṭhisu. <br/><br/>[22] paṭilābhe pahāne ca, paṭivedhe ca dissati''..<br/><br/>[03] tathā hissa ``appeva nāma svepi upasaṅkameyyāma kālañca  samayañca upādāyā''ti evamādīsu (dī0 ni0 1.447) samavāyo  attho. ``ekova kho, bhikkhave, khaṇo ca samayo ca  brahmacariyavāsāyā''tiādīsu (a0 ni0  8.29) khaṇo.  ``uṇhasamayo pariḷāhasamayo''tiādīsu (pāci0 358) kālo.  ``mahāsamayo pavanasmi''ntiādīsu (dī0 ni0 2.332) samūho.  ``samayopi kho te bhaddāli appaṭividdho ahosi, bhagavā kho  sāvatthiyaṃ viharati, bhagavāpi maṃ jānissati `bhaddāli nāma bhikkhu  satthu sāsane sikkhāya aparipūrakārī'ti, ayampi kho te, bhaddāli,  samayo appaṭividdho ahosī''tiādīsu (ma0 ni0 2.135) hetu.  ``tena kho pana samayena uggāhamāno paribbājako  ^a^V1.0010^ea^ samaṇamuṇḍikāputto samayappavādake tindukācīre ekasālake mallikāya  ārāme paṭivasatī''tiādīsu (ma0 ni0 2.260) diṭṭhi. <br/><br/>[21] ``diṭṭhe ^a^M1.0009^ea^ dhamme ca yo attho, yo cattho samparāyiko. <br/><br/>[22] atthābhisamayā dhīro, paṇḍitoti pavuccatī''ti.. -- <br/><br/>[25] ādīsu (saṃ0 ni0  1.129) paṭilābho.  ``sammā mānābhisamayā antamakāsi dukkhassā''tiādīsu (ma0  ni0 1.28) pahānaṃ. ``dukkhassa ^a^P1.0012^ea^ pīḷanaṭṭho  saṅkhataṭṭho santāpaṭṭho vipariṇāmaṭṭho abhisamayaṭṭho''tiādīsu (paṭi0  ma0 2.8) paṭivedho. idha panassa kālo attho. tena  saṃvacchara-utu-māsa-aḍḍhamāsa-ratti-diva-pubbaṇha-majjhanhika-sāyanha-paṭhama-majjhima-  pacchimayāma-muhuttādīsu kālappabhedabhūtesu samayesu ekaṃ samayanti  dīpeti.<br/><br/>[03] tattha kiñcāpi etesu saṃvaccharādīsu yaṃ yaṃ suttaṃ yamhi yamhi  saṃvacchare utumhi māse pakkhe rattibhāge divasabhāge vā vuttaṃ, sabbaṃ taṃ  therassa suviditaṃ suvavatthāpitaṃ paññāya. yasmā pana ``evaṃ me sutaṃ  asukasaṃvacchare asukautumhi asukamāse asukapakkhe asukarattibhāge  asukadivasabhāge vā''ti evaṃ vutte na sakkā sukhena dhāretuṃ vā  uddisituṃ vā uddisāpetuṃ vā, bahu ca vattabbaṃ hoti, tasmā ekeneva  padena tamatthaṃ samodhānetvā ``ekaṃ samaya''nti āha.<br/><br/>[03] ye vā ime gabbhokkantisamayo jātisamayo saṃvegasamayo  abhinikkhamanasamayo dukkarakārikasamayo māravijayasamayo  abhisambodhisamayo diṭṭhadhammasukhavihārasamayo desanāsamayo  parinibbānasamayoti evamādayo bhagavato devamanussesu ativiya  suppakāsā anekakālappabhedā eva samayā, tesu samayesu  desanāsamayasaṅkhātaṃ ekaṃ samayanti dīpeti. yo cāyaṃ  ñāṇakaruṇākiccasamayesu karuṇākiccasamayo,  attahitaparahita-paṭipattisamayesu parahita-paṭipattisamayo, sannipatitānaṃ  karaṇīyadvayasamayesu dhammikathāsamayo, desanāpaṭipattisamayesu  desanāsamayo, tesupi samayesu aññataraṃ sandhāya ``ekaṃ samaya''nti  āha.<br/><br/>[03] kasmā ^a^P1.0013^ea^ panettha yathā abhidhamme ``yasmiṃ  samaye kāmāvacara''nti ca, ito aññesu ca suttapadesu ^a^V1.0011^ea^ ``yasmiṃ  samaye, bhikkhave, bhikkhu vivicceva kāmehī''ti ca bhummavacanena  niddeso kato, vinaye ca ``tena samayena buddho ^a^M1.0010^ea^ bhagavā''ti  karaṇavacanena niddeso kato, tathā akatvā ``ekaṃ samaya''nti  upayogavacanena niddeso katoti. tattha tathā, idha ca aññathā  atthasambhavato. tattha hi abhidhamme ito aññesu suttapadesu ca  adhikaraṇattho bhāvenabhāvalakkhaṇattho ca sambhavati. adhikaraṇaṃ hi  kālattho samūhattho ca samayo, tattha vuttānaṃ phassādidhammānaṃ  khaṇasamavāyahetusaṅkhātassa ca samayassa bhāvena tesaṃ bhāvo  lakkhīyati, tasmā tadatthajotanatthaṃ tattha bhummavacanena niddeso kato.<br/><br/>[03] vinaye ca hetuattho karaṇattho ca sambhavati. yo hi so  sikkhāpadapaññattisamayo sāriputtādīhipi dubbiññeyyo, tena samayena  hetubhūtena karaṇabhūtena ca sikkhāpadāni paññāpayanto  sikkhāpadapaññattihetuñca apekkhamāno bhagavā tattha tattha vihāsi.  tasmā tadatthajotanatthaṃ tattha karaṇavacanena niddeso kato.<br/><br/>[03] idha pana aññasmiñca evaṃjātike accantasaṃyogattho sambhavati.  yañhi samayaṃ bhagavā imaṃ aññaṃ vā suttantaṃ desesi, accantameva taṃ  samayaṃ karuṇāvihārena vihāsi. tasmā tadatthajotanatthaṃ idha  upayogavacananiddeso katoti. tenetaṃ vuccati -- <br/><br/>[21] ``taṃ taṃ atthamapekkhitvā, bhummena karaṇena ca. <br/><br/>[22] aññatra samayo vutto, upayogena so idhā''ti..<br/><br/>[03] porāṇā pana vaṇṇayanti -- ``tasmiṃ samaye''ti vā ``tena  samayenā''ti vā ``ekaṃ samaya''nti vā abhilāpamattabhedo esa,  sabbattha bhummamevatthoti. tasmā ``ekaṃ ^a^P1.0014^ea^  samaya''nti vuttepi ``ekasmiṃ samaye''ti attho veditabbo.<br/><br/>[03] ^b^bhagavā^eb^ti garu. garuñhi loke ``bhagavā''ti vadanti.  ayañca sabbaguṇavisiṭṭhatāya sabbasattānaṃ garu, tasmā ``bhagavā''ti  veditabbo. porāṇehipi vuttaṃ -- <br/><br/>[21] ``bhagavāti ^a^V1.0012^ea^ vacanaṃ seṭṭhaṃ, bhagavāti vacanamuttamaṃ. <br/><br/>[22] garu gāravayutto so, bhagavā tena vuccatī''ti..<br/><br/>[03] apica ^a^M1.0011^ea^ -- <br/><br/>[21] ``bhāgyavā bhaggavā yutto, bhagehi ca vibhattavā. <br/><br/>[22] bhattavā vantagamano, bhavesu bhagavā tato''ti.. -- <br/><br/>[25] imissāpi gāthāya vasenassa padassa vitthārato attho  veditabbo. so ca ^b^visuddhimagge^eb^ (visuddhi0 1.142, 144)  buddhānussatiniddese vuttoyeva.<br/><br/>[03] ettāvatā cettha ^b^evaṃ me suta^eb^nti vacanena yathāsutaṃ dhammaṃ  dassento bhagavato dhammasarīraṃ paccakkhaṃ karoti. tena ``na idaṃ  atikkantasatthukaṃ pāvacanaṃ, ayaṃ vo satthā''ti satthu adassanena  ukkaṇṭhitaṃ janaṃ samassāseti. ^b^ekaṃ samayaṃ bhagavā^eb^ti vacanena  tasmiṃ samaye bhagavato avijjamānabhāvaṃ dassento rūpakāyaparinibbānaṃ  sādheti. tena ``evaṃvidhassa nāma ariyadhammassa desako  dasabaladharo vajirasaṅghātasamānakāyo sopi bhagavā parinibbuto,  kena aññena jīvite āsā janetabbā''ti jīvitamadamattaṃ janaṃ  saṃvejeti, saddhamme cassa ussāhaṃ janeti. ^b^eva^eb^nti ca bhaṇanto  desanāsampattiṃ niddisati. ^b^me suta^eb^nti sāvakasampattiṃ.  ^b^ekaṃ samaya^eb^nti kālasampattiṃ. ^b^bhagavā^eb^ti desakasampattiṃ.<br/><br/>[03] ^b^sāvatthiya^eb^nti ^a^P1.0015^ea^ evaṃnāmake nagare.  samīpatthe cetaṃ bhummavacanaṃ. ^b^viharatī^eb^ti avisesena  iriyāpathadibbabrahmāriyavihāresu aññataravihārasamaṅgiparidīpanametaṃ.  idha pana ṭhānagamananisajjāsayanappabhedesu iriyāpathesu  aññatarairiyāpathasamāyogaparidīpanaṃ, tena ṭhitopi gacchantopi  nisinnopi sayānopi bhagavā viharaticceva veditabbo. so hi ekaṃ  iriyāpathabādhanaṃ aññena iriyāpathena vicchinditvā aparipatantaṃ  attabhāvaṃ harati pavatteti, tasmā ``viharatī''ti vuccati.<br/><br/>[03] ^b^jetavane^eb^ti jetassa rājakumārassa vane. tañhi tena  ropitaṃ saṃvaḍḍhitaṃ paripālitaṃ, so cassa ^a^V1.0013^ea^ sāmī ahosi, tasmā  jetavananti saṅkhaṃ gataṃ, tasmiṃ jetavane. ^b^anāthapiṇḍikassa  ārāme^eb^ti anāthapiṇḍikena gahapatinā  catupaññāsahiraññakoṭipariccāgena buddhappamukhassa bhikkhusaṅghassa  niyyātitattā anāthapiṇḍikassāti saṅkhaṃ gate ārāme ^a^M1.0012^ea^. ayamettha  saṅkhepo, vitthāro pana papañcasūdaniyā majjhimaṭṭhakathāya  sabbāsavasuttavaṇṇanāyaṃ (ma0 ni0 aṭṭha0 1.14 ādayo) vutto.<br/><br/>[03] tattha siyā -- yadi tāva bhagavā sāvatthiyaṃ viharati,  ``jetavane''ti na vattabbaṃ. atha tattha viharati, ``sāvatthiya''nti  na vattabbaṃ. na hi sakkā ubhayattha ekaṃ samayaṃ viharitunti. na  kho panetaṃ evaṃ daṭṭhabbaṃ. nanu avocumha ``samīpatthe bhummavacana''nti.  tasmā yathā gaṅgāyamunādīnaṃ samīpe goyūthāni carantāni  ``gaṅgāya caranti, yamunāya carantī''ti vuccanti, evamidhāpi yadidaṃ  sāvatthiyā samīpe jetavanaṃ, tattha viharanto vuccati ``sāvatthiyaṃ  viharati jetavane''ti. gocaragāmanidassanatthaṃ hissa sāvatthivacanaṃ,  pabbajitānurūpanivāsanaṭṭhānanidassanatthaṃ sesavacanaṃ.<br/><br/>[03] tattha ^a^P1.0016^ea^ sāvatthivacanena āyasmā ānando  bhagavato gahaṭṭhānuggahakaraṇaṃ dasseti, jetavanādikittanena  pabbajitānuggahakaraṇaṃ. tathā purimena paccayaggahaṇato  attakilamathānuyogavivajjanaṃ, pacchimena vatthukāmappahānato  kāmasukhallikānuyogavivajjanūpāyadassanaṃ. purimena ca  dhammadesanābhiyogaṃ, pacchimena vivekādhimuttiṃ. purimena karuṇāya  upagamanaṃ, pacchimena paññāya apagamanaṃ. purimena sattānaṃ  hitasukhanipphādanādhimuttitaṃ, pacchimena parahitasukhakaraṇe nirupalepataṃ.  purimena dhammikasukhāpariccāganimittaphāsuvihāraṃ, pacchimena  uttarimanussadhammānuyoganimittaṃ. purimena manussānaṃ upakārabahulataṃ,  pacchimena devatānaṃ. purimena loke jātassa loke saṃvaḍḍhabhāvaṃ,  pacchimena lokena anupalittataṃ. purimena ``ekapuggalo, bhikkhave,  loke uppajjamāno uppajjati bahujanahitāya bahujanasukhāya  lokānukampāya atthāya hitāya sukhāya devamanussānaṃ. katamo  ekapuggalo? tathāgato arahaṃ sammāsambuddho''ti (a0 ni0   1.170) vacanato yadatthaṃ bhagavā uppanno, tadatthaparinipphādanaṃ,  pacchimena yattha uppanno, tadanurūpavihāraṃ. bhagavā hi paṭhamaṃ  lumbinivane, dutiyaṃ bodhimaṇḍeti lokiyalokuttarāya uppattiyā  vaneyeva uppanno. tenassa vaneyeva vihāraṃ dassetīti evamādinā  nayenettha atthayojanā veditabbā.<br/><br/>[03] ^b^tatrā^eb^ti ^a^V1.0014^ea^ desakālaparidīpanaṃ. tañhi yaṃ samayaṃ viharati,  tatra samaye. yasmiñca ārāme viharati, tatra ārāmeti dīpeti.  bhāsitabbayutte ^a^M1.0013^ea^ vā desakāle dīpeti. na hi bhagavā ayutte dese vā  kāle vā dhammaṃ bhāsati. ``akālo kho tāva, bāhiyā''tiādi  (udā0 10) cettha sādhakaṃ. ^b^kho^eb^ti ^a^P1.0017^ea^  padapūraṇamatte avadhāraṇe ādikālatthe vā nipāto. ^b^bhagavā^eb^ti  lokagarudīpanaṃ. ^b^bhikkhū^eb^ti kathāsavanayuttapuggalavacanaṃ. api  cettha ``bhikkhakoti bhikkhu, bhikkhācariyaṃ ajjhupagatoti  bhikkhū''tiādinā (pārā0 45; vibha0 511) nayena vacanattho  veditabbo. ^b^āmantesī^eb^ti ālapi abhāsi sambodhesīti  ayamettha attho. aññatra pana ñāpanepi hoti. yathāha --  ``āmantayāmi vo, bhikkhave, paṭivedayāmi vo, bhikkhave''ti.  pakkosanepi. yathāha -- ``ehi tvaṃ, bhikkhu, mama vacanena sāriputtaṃ  āmantehī''ti (a0 ni0  9.11; saṃ0 ni0  2.32). <br/><br/>[01] ^b^bhikkhavo^eb^ti āmantanākāraparidīpanaṃ. tañca  bhikkhanasīlatādiguṇayogasiddhattā vuttaṃ. bhikkhanasīlatāguṇayuttopi  hi bhikkhu, bhikkhanadhammatāguṇayuttopi bhikkhu, bhikkhane  sādhukāritāguṇayuttopīti saddavidū maññanti. tena ca nesaṃ  bhikkhanasīlatādiguṇayogasiddhena vacanena hīnādhikajanasevitaṃ vuttiṃ  pakāsento uddhatadīnabhāvaniggahaṃ karoti. ^b^bhikkhavo^eb^ti iminā  karuṇāvipphārasommahadayanayananipātapubbaṅgamena vacanena te attano  mukhābhimukhe karoti. teneva ca kathetukamyatādīpakena vacanena tesaṃ  sotukamyataṃ janeti. teneva ca sambodhanatthena sādhukaṃ  savanamanasikārepi te niyojeti. sādhukaṃ savanamanasikārāyattā hi  sāsanasampatti.<br/><br/>[03] aparesupi devamanussesu vijjamānesu kasmā bhikkhūyeva ^a^P1.0018^ea^  āmantesīti ce? jeṭṭhaseṭṭhāsannasadāsannihitabhāvato.  sabbaparisasādhāraṇā hi bhagavato dhammadesanā. parisāya ca jeṭṭhā  bhikkhū paṭhamuppannattā, seṭṭhā anagāriyabhāvaṃ ādiṃ katvā  satthucariyānuvidhāyakattā sakalasāsanapaṭiggāhakattā ca. āsannā te  tattha nisinnesu satthusantikattā. sadāsannihitā  satthusantikāvacarattāti. apica te dhammadesanāya bhājanaṃ yathānusiṭṭhaṃ  paṭipattisabbhāvatotipi te eva āmantesi.<br/><br/>[03] kimatthaṃ ^a^M1.0014^ea^ pana bhagavā dhammaṃ desento paṭhamaṃ bhikkhū āmantesi,  na dhammameva desesīti? satijananatthaṃ. bhikkhū hi aññaṃ  cintentāpi vikkhittacittāpi dhammaṃ paccavekkhantāpi kammaṭṭhānaṃ  ^a^V1.0015^ea^ manasikarontāpi nisinnā honti, te anāmantetvā dhamme desiyamāne  ``ayaṃ desanā kiṃnidānā kiṃpaccayā katamāya aṭṭhuppattiyā  desitā''ti sallakkhetuṃ asakkontā duggahitaṃ vā gaṇheyyuṃ, na vā  gaṇheyyuṃ. tena nesaṃ satijananatthaṃ bhagavā paṭhamaṃ āmantetvā pacchā  dhammaṃ deseti. <br/><br/>[01] ^b^bhadante^eb^ti gāravavacanametaṃ, satthu paṭivacanadānaṃ vā.  api cettha ``bhikkhavo''ti vadamāno bhagavā te bhikkhū ālapati.  ``bhadante''ti vadamānā te bhagavantaṃ paccālapanti. tathā  ``bhikkhavo''ti bhagavā ādimhi bhāsati, ``bhadante''ti te  paccābhāsanti. ``bhikkhavo''ti paṭivacanaṃ dāpeti, ``bhadante''ti  paṭivacanaṃ denti. ^b^te bhikkhū^eb^ti ye bhagavā āmantesi, te.  ^b^bhagavato paccassosu^eb^nti bhagavato āmantanaṃ paṭiassosuṃ,  abhimukhā hutvā suṇiṃsu sampaṭicchiṃsu paṭiggahesunti attho.  ^b^bhagavā^eb^ ^a^P1.0019^ea^ ^b^etadavocā^eb^ti bhagavā etaṃ idāni  vattabbaṃ sakalaṃ suttaṃ avoca. ettāvatā ca yaṃ āyasmatā ānandena  imassa suttassa sukhāvagāhaṇatthaṃ kāladesadesakaparisāpadesapaṭimaṇḍitaṃ  nidānaṃ bhāsitaṃ, tassa atthavaṇṇanā samattāti. 


volume: 53
item: 3
title: ^^^nidānavaṇṇanā^rūpādivaṇṇanā
content:
  [03] idāni ^b^nāhaṃ, bhikkhave, aññaṃ ekarūpampi  samanupassāmī^eb^tiādinā nayena bhagavatā nikkhittassa suttassa  vaṇṇanāya okāso anuppatto, sā panesā suttavaṇṇanā yasmā  suttanikkhepaṃ vicāretvāva vuccamānā pākaṭā hoti, tasmā  suttanikkhepavicāraṇā tāva veditabbā. cattāro hi suttanikkhepā  attajjhāsayo parajjhāsayo pucchāvasiko aṭṭhuppattikoti. tattha yāni  suttāni bhagavā parehi anajjhiṭṭho kevalaṃ attano ajjhāsayeneva  kathesi, seyyathidaṃ -- ākaṅkheyyasuttaṃ vatthasuttanti evamādīni, tesaṃ  attajjhāsayo nikkhepo. yāni pana ``paripakkā kho rāhulassa  vimuttiparipācanīyā dhammā, yaṃnūnāhaṃ rāhulaṃ uttari āsavānaṃ khaye  vineyya''nti (saṃ0 ni0  4.121; ma0 ni0 3.416) evaṃ  paresaṃ ajjhāsayaṃ khantiṃ manaṃ abhinīhāraṃ bujjhanabhāvañca oloketvā  parajjhāsayavasena kathitāni, seyyathidaṃ -- rāhulovādasuttaṃ  ^a^M1.0015^ea^ dhammacakkappavattananti evamādīni, tesaṃ parajjhāsayo nikkhepo.  bhagavantaṃ pana upasaṅkamitvā te te devamanussā tathā tathā pañhaṃ  pucchanti. evaṃ puṭṭhena bhagavatā yāni kathitāni  devatāsaṃyuttabojjhaṅgasaṃyuttādīni, tesaṃ pucchāvasiko nikkhepo.  yāni ^a^V1.0016^ea^ pana uppannaṃ kāraṇaṃ paṭicca kathitāni  dhammadāyādasuttaputtamaṃsūpamādīni, tesaṃ aṭṭhuppattiko nikkhepo.  evamimesu catūsu nikkhepesu imassa suttassa parajjhāsayo ^a^P1.0020^ea^  nikkhepo. parajjhāsayavasena hetaṃ nikkhittaṃ. kesaṃ  ajjhāsayenāti? rūpagarukānaṃ purisānaṃ.<br/><br/>[03] tattha ^b^nāhaṃ, bhikkhave^eb^tiādīsu nakāro paṭisedhattho.  ^b^aha^eb^nti attānaṃ niddisati. ^b^bhikkhave^eb^ti bhikkhū ālapati.  ^b^añña^eb^nti idāni vattabbā itthirūpato aññaṃ.  ^b^ekarūpampī^eb^ti ekampi rūpaṃ. ^b^samanupassāmī^eb^ti dve  samanupassanā ñāṇasamanupassanā ca diṭṭhisamanupassanā ca. tattha  ``aniccato samanupassati, no niccato''ti (paṭi0 ma0 3.35)  ayaṃ ^b^ñāṇasamanupassanā^eb^ nāma. ``rūpaṃ attato  samanupassatī''tiādikā (paṭi0 ma0 1.130) pana  ^b^diṭṭhisamanupassanā^eb^ nāma. tāsu idha ñāṇasamanupassanā  adhippetā. imassa pana padassa nakārena sambandho veditabbo. idaṃ  hi vuttaṃ hoti -- ahaṃ, bhikkhave, sabbaññutaññāṇena olokentopi  aññaṃ ekarūpampi na samanupassāmīti. ^b^yaṃ evaṃ purisassa cittaṃ  pariyādāya tiṭṭhatī^eb^ti yaṃ rūpaṃ rūpagarukassa purisassa  catubhūmakakusalacittaṃ pariyādiyitvā gaṇhitvā khepetvā tiṭṭhati.  ``sabbaṃ hatthikāyaṃ pariyādiyitvā''tiādīsu (saṃ0 ni0   1.126) hi gahaṇaṃ pariyādānaṃ nāma. ``aniccasaññā,  bhikkhave, bhāvitā bahulīkatā sabbaṃ kāmarāgaṃ  pariyādiyatī''tiādīsu (saṃ0 ni0  3.102) khepanaṃ. idha  ubhayampi vaṭṭati. tattha idaṃ rūpaṃ catubhūmakakusalacittaṃ gaṇhantaṃ na  nīluppalakalāpaṃ puriso viya hatthena gaṇhāti, nāpi khepayamānaṃ  aggi viya uddhane udakaṃ santāpetvā khepeti. uppattiñcassa  nivārayamānameva catubhūmakampi kusalacittaṃ gaṇhāti ^a^P1.0021^ea^  ceva khepeti cāti veditabbaṃ. tena vuttaṃ -- ``purisassa cittaṃ  pariyādāya tiṭṭhatī''ti.<br/><br/>[03] ^b^yathayida^eb^nti yathā idaṃ. ^b^itthirūpa^eb^nti itthiyā  rūpaṃ. tattha ``kiñca, bhikkhave, rūpaṃ vadetha? ruppatīti kho,  bhikkhave, tasmā rūpanti vuccati. kena ruppati? sītenapi ruppati  uṇhenapi ruppatī''ti (saṃ0 ni0  3.79) suttānusārena rūpassa  ^a^M1.0016^ea^ vacanattho ceva sāmaññalakkhaṇañca veditabbaṃ. ayaṃ pana rūpasaddo  khandhabhavanimittapaccayasarīravaṇṇasaṇṭhānādīsu anekesu atthesu vattati.  ayañhi ``yaṃ kiñci rūpaṃ atītānāgatapaccuppanna''nti (vibha0 2;  mahāva0 22) ettha rūpakkhandhe vattati. ``rūpūpapattiyā maggaṃ  bhāvetī''ti (dha0 sa0 161; vibha0 624) ettha rūpabhave.  ``ajjhattaṃ arūpasaññī bahiddhā ^a^V1.0017^ea^ rūpāni passatī''ti (dha0 sa0  204-232 ādayo) ettha kasiṇanimitte. ``sarūpā, bhikkhave,  uppajjanti pāpakā akusalā dhammā no arūpā''ti (a0 ni0   2.83) ettha paccaye. ``ākāso parivārito rūpanteva saṅkhaṃ  gacchatī''ti (ma0 ni0 1.306) ettha sarīre. ``cakkhuñca  paṭicca rūpe ca uppajjati cakkhuviññāṇa''nti (ma0 ni0 1.400;  3.421) ettha vaṇṇe. ``rūpappamāṇo rūpappasanno''ti (a0 ni0   4.65) ettha saṇṭhāne. ādisaddena ``piyarūpaṃ sātarūpaṃ,  arasarūpo''tiādīnipi saṅgaṇhitabbāni. idha panesa itthiyā  catusamuṭṭhāne rūpāyatanasaṅkhāte vaṇṇe vattati. apica yo koci  itthiyā nivatthanivāsanassa vā ^a^P1.0022^ea^ alaṅkārassa vā  gandhavaṇṇakādīnaṃ vā piḷandhanamālādīnaṃ vāti kāyappaṭibaddho ca  vaṇṇo purisassa cakkhuviññāṇassa ārammaṇaṃ hutvā upakappati,  sabbametaṃ itthirūpanteva veditabbaṃ. ^b^itthirūpaṃ, bhikkhave,  purisassa cittaṃ pariyādāya tiṭṭhatī^eb^ti idaṃ purimasseva  daḷhīkaraṇatthaṃ vuttaṃ. purimaṃ vā ``yathayidaṃ, bhikkhave,  itthirūpa''nti evaṃ opammavasena vuttaṃ, idaṃ  pariyādānānubhāvadassanavasena.<br/><br/>[03] tatridaṃ itthirūpassa pariyādānānubhāve vatthu --  mahādāṭhikanāgarājā kira cetiyagirimhi ambatthale mahāthūpaṃ  kārāpetvā giribhaṇḍapūjaṃ nāma katvā kālena kālaṃ orodhagaṇaparivuto  cetiyagiriṃ gantvā bhikkhusaṅghassa mahādānaṃ deti. bahūnaṃ  sannipātaṭṭhāne nāma na sabbesaṃ sati sūpaṭṭhitā hoti, rañño ca  damiḷadevī nāma mahesī paṭhamavaye ṭhitā dassanīyā pāsādikā.  atheko cittatthero nāma vuḍḍhapabbajito asaṃvaraniyāmena olokento  tassā rūpārammaṇe nimittaṃ gahetvā ummādappatto viya  ṭhitanisinnaṭṭhānesu ``handa damiḷadevī, handa damiḷadevī''ti vadanto  ^a^M1.0017^ea^ vicarati. tato paṭṭhāya cassa daharasāmaṇerā ummattakacittattherotveva  nāmaṃ katvā vohariṃsu. atha sā devī nacirasseva kālamakāsi.  bhikkhusaṅghe sivathikadassanaṃ gantvā āgate daharasāmaṇerā tassa  santikaṃ gantvā evamāhaṃsu -- ``bhante cittatthera, yassatthāya tvaṃ  vilapasi, mayaṃ tassā deviyā sivathikadassanaṃ gantvā āgatā''ti.  evaṃ vuttepi assaddahanto ``yassā vā tassā vā tumhe  sivathikadassanatthāya gatā, mukhaṃ tumhākaṃ dhūmaṇṇa''nti ^a^P1.0023^ea^.  ummattakavacanameva avoca. evaṃ ummattakacittattherassa  cittaṃ pariyādāya aṭṭhāsi idaṃ itthirūpaṃ.<br/><br/>[03] aparampi vatthu -- saddhātissamahārājā kira ekadivasaṃ  orodhagaṇaparivuto vihāraṃ āgato ^a^V1.0018^ea^. eko daharo  lohapāsādadvārakoṭṭhake ṭhatvā asaṃvare ṭhito ekaṃ itthiṃ olokesi.  sāpi gamanaṃ pacchinditvā taṃ olokesi. ubhopi abbhantare uṭṭhitena  rāgagginā ḍayhitvā kālamakaṃsu. evaṃ itthirūpaṃ daharassa cittaṃ  pariyādāya tiṭṭhati.<br/><br/>[03] aparampi vatthu -- kalyāṇiyamahāvihārato kireko daharo  uddesatthāya kāḷadīghavāpigāmadvāravihāraṃ gantvā niṭṭhituddesakicco  atthakāmānaṃ vacanaṃ aggahetvā ``gataṭṭhāne daharasāmaṇerehi puṭṭhena  gāmassa niviṭṭhākāro kathetabbo bhavissatī''ti gāme piṇḍāya caranto  visabhāgārammaṇe nimittaṃ gahetvā attano vasanaṭṭhānaṃ gato tāya  nivatthavatthaṃ sañjānitvā ``kahaṃ, bhante, idaṃ laddha''nti pucchanto  tassā matabhāvaṃ ñatvā ``evarūpā nāma itthī maṃ nissāya matā''ti  cintento antouṭṭhitena rāgagginā ḍayhitvā jīvitakkhayaṃ pāpuṇi.  evampi idaṃ itthirūpaṃ purisassa cittaṃ pariyādāya tiṭṭhatīti veditabbaṃ. <br/><br/>[03] 2^b^.^eb^ dutiyādīni saddagarukādīnaṃ āsayavasena  vuttāni. tesu ^b^itthisaddo^eb^ti itthiyā cittasamuṭṭhāno  kathitagītavāditasaddo. apica itthiyā nivatthanivāsanassāpi  alaṅkatālaṅkārassāpi itthipayoganipphādito  vīṇāsaṅkhapaṇavādisaddopi itthisaddotveva veditabbo. sabbopi heso  purisassa cittaṃ pariyādāya tiṭṭhati.<br/><br/>[03] tattha ^a^M1.0018^ea^ ^a^P1.0024^ea^  suvaṇṇakakkaṭakasuvaṇṇamoradaharabhikkhuādīnaṃ vatthūni veditabbāni.  pabbatantaraṃ kira nissāya mahantaṃ hatthināgakulaṃ vasati. avidūraṭṭhāne  cassa mahāparibhogasaro atthi, tasmiṃ kāyūpapanno suvaṇṇakakkaṭako  atthi. so taṃ saraṃ otiṇṇotiṇṇe saṇḍāsena viya aḷehi pāde  gahetvā attano vasaṃ netvā māreti. tassa otārāpekkhā hatthināgā  ekaṃ mahāhatthiṃ jeṭṭhakaṃ katvā vicaranti. so ekadivasaṃ taṃ hatthināgaṃ  gaṇhi. thāmasatisampanno hatthināgo cintesi -- ``sacāhaṃ bhītaravaṃ  ravissāmi, sabbe yathāruciyā akīḷitvā palāyissantī''ti  niccalova aṭṭhāsi. atha sabbesaṃ uttiṇṇabhāvaṃ ñatvā tena gahitabhāvaṃ  attano bhariyaṃ jānāpetuṃ viravitvā evamāha -- <br/><br/>[21] ``siṅgīmigo āyatacakkhunetto, <br/><br/>[27] aṭṭhittaco vārisayo alomo. <br/><br/>[26] tenābhibhūto ^a^V1.0019^ea^ kapaṇaṃ rudāmi, <br/><br/>[22] mā heva maṃ pāṇasamaṃ jaheyyā''ti.. (jā0 1.3.49).<br/><br/>[03] sā taṃ sutvā sāmikassa gahitabhāvaṃ ñatvā taṃ tamhā bhayā  mocetuṃ hatthinā ca kuḷīrena ca saddhiṃ sallapantī evamāha -- <br/><br/>[21] ``ayya na taṃ jahissāmi, kuñjaraṃ saṭṭhihāyanaṃ. <br/><br/>[22] pathabyā cāturantāya, suppiyo hosi me tuvaṃ.. <br/><br/>[21] ``ye kuḷīrā samuddasmiṃ, gaṅgāya yamunāya ca. <br/><br/>[22] tesaṃ tvaṃ vārijo seṭṭho, muñca rodantiyā pati''nti..  (jā0 1.3.50-51).<br/><br/>[03] kuḷīro saha itthisaddassavanena gahaṇaṃ sithilamakāsi. atha  hatthināgo ``ayamevetassa okāso''ti ekaṃ pādaṃ gahitākāreneva  ṭhapetvā dutiyaṃ ukkhipitvā taṃ ^a^P1.0025^ea^ piṭṭhikapāle  akkamitvā vicuṇṇikaṃ katvā thokaṃ ākaḍḍhitvā tīre khipi. atha  naṃ sabbahatthino sannipatitvā ``amhākaṃ verī''ti vicuṇṇayiṃsu.  evaṃ tāva itthisaddo suvaṇṇakakkaṭakassa cittaṃ pariyādiyitvā tiṭṭhati. <br/><br/>[01] suvaṇṇamoropi ^a^M1.0019^ea^ himavantaṃ anupavisitvā mahantaṃ  pabbatagahanaṃ nissāya vasanto niccakālaṃ sūriyassa udayakāle  sūriyamaṇḍalaṃ ulloketvā attano rakkhaṃ karonto evaṃ vadati -- <br/><br/>[21] ``udetayaṃ cakkhumā ekarājā, <br/><br/>[27] harissavaṇṇo pathavippabhāso. <br/><br/>[26] taṃ taṃ namassāmi harissavaṇṇaṃ pathavippabhāsaṃ, <br/><br/>[22] tayājja guttā viharemu divasaṃ.. <br/><br/>[21] ``ye brāhmaṇā vedagū sabbadhamme, <br/><br/>[27] te me namo te ca maṃ pālayantu. <br/><br/>[26] namatthu ^a^V1.0020^ea^ buddhānaṃ namatthu bodhiyā, <br/><br/>[27] namo vimuttānaṃ namo vimuttiyā. <br/><br/>[26] imaṃ so parittaṃ katvā, <br/><br/>[22] moro carati esanā''ti.. (jā0 1.2.17).<br/><br/>[03] so divasaṃ gocaraṃ gahetvā sāyanhasamaye vasanaṭṭhānaṃ pavisanto  atthaṅgataṃ sūriyamaṇḍalaṃ oloketvāpi imaṃ gāthaṃ vadati -- <br/><br/>[21] ``apetayaṃ cakkhumā ekarājā, <br/><br/>[27] harissavaṇṇo pathavippabhāso. <br/><br/>[26] taṃ taṃ namassāmi harissavaṇṇaṃ pathavippabhāsaṃ, <br/><br/>[22] tayājja guttā viharemu rattiṃ.. <br/><br/>[21] ``ye brāhmaṇā vedagū sabbadhamme, <br/><br/>[27] te me namo te ca maṃ pālayantu. <br/><br/>[26] namatthu buddhānaṃ namatthu bodhiyā, <br/><br/>[27] namo vimuttānaṃ namo vimuttiyā. <br/><br/>[26] imaṃ so parittaṃ katvā, <br/><br/>[22] moro vāsamakappayī''ti.. (jā0 1.2.18).<br/><br/>[03] iminā ^a^P1.0026^ea^ niyāmena satta vassasatāni  vītināmetvā ekadivasaṃ parittakammato puretarameva morakukkuṭikāya saddaṃ  sutvā parittakammaṃ asaritvā raññā pesitassa luddakassa vasaṃ upagato.  evaṃ itthisaddo suvaṇṇamorassa cittaṃ pariyādiyitvā tiṭṭhatīti.  chātapabbatavāsī daharo pana sudhāmuṇḍakavāsī daharo ca itthisaddaṃ  sutvā anayabyasanaṃ pattāti. <br/><br/>[03] 3^b^.^eb^ tatiye ^a^M1.0020^ea^ ^b^itthigandho^eb^ti itthiyā  catusamuṭṭhānikaṃ gandhāyatanaṃ. svāyaṃ itthiyā sarīragandho duggandho  hoti, kāyāruḷho pana āgantukānulepanādigandho idha adhippeto.  ekaccā hi itthī assagandhinī hoti, ekaccā meṇḍakagandhinī,  ekaccā sedagandhinī, ekaccā soṇitagandhinī ^a^V1.0021^ea^. ekacco andhabālo  evarūpāyapi itthiyā rajjateva. cakkavattino pana itthiratanassa  kāyato candanagandho vāyati, mukhato ca uppalagandho. ayaṃ na  sabbāsaṃ hoti, āgantukānulepanādigandhova idha adhippeto.  tiracchānagatā pana hatthiassagoṇādayo tiracchānagatānaṃ  sajātītthīnaṃ utugandhena yojanadviyojanatiyojanacatuyojanampi  gacchanti. itthikāye gandho vā hotu itthiyā  nivatthanivāsanānulittālepanapiḷandhamālādigandho vā, sabbopi  itthigandhotveva veditabbo. <br/><br/>[03] 4^b^.^eb^ catutthe ^b^itthiraso^eb^ti itthiyā  catusamuṭṭhānikaṃ rasāyatanaṃ. tipiṭakacūḷanāgacūḷābhayattherā pana  ``svāyaṃ itthiyā kiṃkārapaṭissāvitādivasena savanaraso ceva  paribhogaraso ca, ayaṃ itthiraso''ti vadanti. kiṃ tena? yo  panāyaṃ itthiyā oṭṭhamaṃsasammakkhanakheḷādirasopi ^a^P1.0027^ea^,  sāmikassa dinnayāgubhattādīnaṃ rasopi, sabbo so itthirasotveva  veditabbo. aneke hi sattā attano mātugāmena yaṃkiñci sahatthā  dinnameva madhuranti gahetvā anayabyasanaṃ pattāti. <br/><br/>[03] 5^b^.^eb^ pañcame ^b^itthiphoṭṭhabbo^eb^ti itthiyā  kāyasamphasso, itthisarīrāruḷhānaṃ vatthālaṅkāramālādīnampi phasso  itthiphoṭṭhabbotveva veditabbo. sabbopesa purisassa cittaṃ  pariyādiyati mahācetiyaṅgaṇe gaṇasajjhāyaṃ gaṇhantassa daharabhikkhuno  visabhāgārammaṇaphasso viyāti.<br/><br/>[03] iti satthā sattānaṃ āsayānusayavasena rūpādīsu ekekaṃ gahetvā  aññaṃ īdisaṃ na passāmīti āha. yathā hi rūpagarukassa purisassa  itthirūpaṃ cittuppādaṃ gameti palibundhati bajjhāpeti baddhāpeti moheti  saṃmoheti, na tathā sesā saddādayo. yathā ca saddādigarukānaṃ  saddādayo, na tathā rūpādīni ārammaṇāni. ekaccassa ca rūpādīsu  ekamevārammaṇaṃ cittaṃ pariyādiyati, ekaccassa dvepi tīṇipi  cattāripi pañcapi. iti ime ^a^M1.0021^ea^ pañca suttantā pañcagarukavasena  kathitā, na pañcagarukajātakavasena. ^b^pañcagarukajātakaṃ^eb^ pana  sakkhibhāvatthāya āharitvā kathetabbaṃ. tatra hi amanussehi  kantāramajjhe katāya āpaṇādivicāraṇāya mahāpurisassa pañcasu  sahāyesu rūpagaruko rūpārammaṇe bajjhitvā anayabyasanaṃ patto,  saddādigarukā ^a^V1.0022^ea^ saddārammaṇādīsu. iti taṃ sakkhibhāvatthāya āharitvā  kathetabbaṃ. ime pana pañca suttantā pañcagarukavaseneva kathitā. <br/><br/>[03] 6^b^.^eb^ yasmā ca na kevalaṃ purisāyeva pañcagarukā  honti, itthiyopi hontiyeva, tasmā tāsampi vasena puna pañca  suttante kathesi. tesampi attho vuttanayeneva veditabbo. vatthūsupi  paṭhamasutte lohapāsādadvāre ṭhitaṃ daharaṃ oloketvā matāya rājorodhāya  vatthu veditabbaṃ. taṃ heṭṭhā vitthāritameva. <br/><br/>[03] 7^b^.^eb^ dutiyasutte bārāṇasiyaṃ rūpūpajīvino  mātugāmassa vatthu veditabbaṃ. guttilavīṇāvādako ^a^P1.0028^ea^  kirekissā itthiyā sahassaṃ pahiṇi, sā taṃ uppaṇḍetvā gaṇhituṃ na  icchi. so ``karissāmettha kattabba''nti sāyanhakālasamanantare  alaṅkatapaṭiyatto tassā gehassa abhimukhaṭṭhāne aññasmiṃ gehadvāre  nisinno vīṇāya tantiyo same guṇe patiṭṭhāpetvā tantissarena  gītassaraṃ anatikkamanto gāyi. sā itthī tassa gītasaddaṃ sutvā  dvāranti saññāya ``vivaṭavātapānena tassa santikaṃ gamissāmī''ti  ākāseyeva jīvitakkhayaṃ pattā. <br/><br/>[03] 8^b^.^eb^ tatiyasutte cakkavattirañño kāyato candanagandho  vāyati, mukhato ca uppalagandhoti idaṃ āharitabbaṃ. idaṃ cettha vatthu  veditabbaṃ. sāvatthiyaṃ kirekissā kuṭumbikadhītāya sāmiko satthu  dhammadesanaṃ sutvā, ``na sakkā mayā ayaṃ dhammo gihibhūtena  pūretu''nti aññatarassa piṇḍapātikattherassa santike pabbaji.  athassa bhariyaṃ ``assāmikā aya''nti ñatvā rājā pasenadikosalo  antepuraṃ āharāpetvā ekadivasaṃ ekaṃ nīluppalakalāpaṃ ādāya antepuraṃ  paviṭṭho ekekissā ekekaṃ nīluppalaṃ dāpesi. pupphesu bhājiyamānesu  tassā itthiyā dve hatthaṃ ^a^M1.0022^ea^ pattāni. sā pahaṭṭhākāraṃ dassetvā  upasiṅghitvā parodi. rājā tassā ubhayākāraṃ disvā taṃ  pakkosāpetvā pucchi. sā attano pahaṭṭhakāraṇañca rodanakāraṇañca  kathesi. yāvatatiyaṃ kathitepi rājā assaddahanto punadivase  sakalarājanivesane sabbamālāvilepanādisugandhagandhaṃ harāpetvā  buddhappamukhassa bhikkhusaṅghassa āsanāni paññāpetvā buddhappamukhassa  bhikkhusaṅghassa mahādānaṃ datvā bhattakiccapariyosāne taṃ itthiṃ  ``kataro te thero''ti pucchitvā, ``aya''nti vutte ñatvā satthāraṃ  vanditvā, ``bhante, tumhehi saddhiṃ bhikkhusaṅgho gacchatu, amhākaṃ  asukatthero anumodanaṃ karissatī''ti āha. satthā taṃ bhikkhuṃ  ṭhapetvā vihāraṃ gato. there anumodanaṃ ^a^V1.0023^ea^ vattuṃ āraddhamatte sakalaṃ  rājanivesanaṃ gandhapūraṃ viya jātaṃ. rājā ^a^P1.0029^ea^  ``saccamevesā āhā''ti pasīditvā punadivase satthāraṃ taṃ kāraṇaṃ  pucchi. satthā ``ayaṃ atīte dhammakathaṃ suṇanto `sādhu sādhū'ti  sādhukāraṃ pavattento sakkaccaṃ assosi, tammūlako tena mahārāja  ayamānisaṃso laddho''ti ācikkhi. <br/><br/>[21] ``saddhammadesanākāle, sādhu sādhūti bhāsato. <br/><br/>[22] mukhato jāyate gandho, uppalaṃva yathodake''ti..<br/><br/>[03] sesaṃ sabbattha uttānamevāti. imasmiṃ vagge vaṭṭameva  kathitaṃ. <br/><br/>[06] rūpādivaggavaṇṇanā. 


volume: 53
item: 4
title: nīvaraṇappahānavaggavaṇṇanā^^^^
content:
  [03] 11^b^.^eb^ dutiyassa ^a^V1.0024^ea^ paṭhame ^b^ekadhammampī^eb^ti ettha  ``tasmiṃ kho pana samaye dhammā hontī''tiādīsu (dha0 sa0 121)  viya nissattaṭṭhena dhammo veditabbo. tasmā ekadhammampīti nissattaṃ  ekasabhāvampīti ayamettha attho. ^b^anuppannovā^eb^ti ettha pana  ``bhūtānaṃ vā sattānaṃ ṭhitiyā sambhavesīnaṃ vā anuggahāya (ma0 ni0  1.402; saṃ0 ni0  2.11) yāvatā, bhikkhave, sattā apadā vā  dvipadā vā''ti (a0 ni0  4.34; itivu0 90) evamādīsu viya  ^a^M1.0023^ea^ samuccayattho vāsaddo daṭṭhabbo, na vikappattho. ayañhettha attho --  yena dhammena anuppanno ca kāmacchando uppajjati, uppanno ca  kāmacchando bhiyyobhāvāya vepullāya saṃvattati, tamahaṃ yathā subhanimittaṃ,  evaṃ aññaṃ na passāmīti. tattha ^b^anuppanno^eb^ti ajāto  asañjāto apātubhūto asamudāgato. ^b^kāmacchando^eb^ti ``yo  kāmesu kāmacchando kāmarāgo kāmanandī ^a^P1.0030^ea^  kāmataṇhā''tiādinā (dha0 sa0 1156) nayena vitthāritaṃ  kāmacchandanīvaraṇaṃ. ^b^uppajjatī^eb^ti nibbattati pātubhavati. so  panesa asamudācāravasena vā ananubhūtārammaṇavasena vā anuppanno  uppajjatīti veditabbo. aññathā hi anamatagge saṃsāre anuppanno  nāma natthi.<br/><br/>[03] tattha ekaccassa vattavasena kileso na samudācarati, ekaccassa  ganthadhutaṅgasamādhi- vipassanānavakammādīnaṃ aññataravasena. kathaṃ?  ekacco hi vattasampanno hoti, tassa dveasīti khuddakavattāni cuddasa  mahāvattāni  cetiyaṅgaṇabodhiyaṅgaṇapānīyamāḷakauposathāgārāagantukagamikavattāni  ca karontasseva kileso okāsaṃ na labhati. aparabhāge panassa vattaṃ  vissajjetvā bhinnavattassa carato ayonisomanasikārañceva  sativossaggañca āgamma uppajjati. evampi asamudācāravasena  anuppanno uppajjati nāma.<br/><br/>[03] ekacco ganthayutto hoti, ekampi nikāyaṃ gaṇhāti dvepi  tayopi cattāropi pañcapi. tassa tepiṭakaṃ buddhavacanaṃ atthavasena  pāḷivasena anusandhivasena pubbāparavasena gaṇhantassa sajjhāyantassa  vācentassa desentassa pakāsentassa kileso okāsaṃ na labhati.  aparabhāge panassa ^a^V1.0025^ea^ ganthakammaṃ pahāya kusītassa carato  ayonisomanasikārasativossagge āgamma uppajjati. evampi  asamudācāravasena anuppanno uppajjati nāma.<br/><br/>[03] ekacco pana dhutaṅgadharo hoti, terasa dhutaṅgaguṇe samādāya  vattati. tassa pana dhutaṅgaguṇe pariharantassa kileso okāsaṃ na  labhati. aparabhāge panassa dhutaṅgāni vissajjetvā bāhullāya  āvattassa carato ayonisomanasikārasativossagge ^a^P1.0031^ea^  āgamma uppajjati. evampi asamudācāravasena anuppanno uppajjati  nāma.<br/><br/>[03] ekacco ^a^M1.0024^ea^ aṭṭhasu samāpattīsu ciṇṇavasī hoti, tassa  paṭhamajjhānādīsu āvajjanavasiādīnaṃ vasena viharantassa kileso  okāsaṃ na labhati. aparabhāge panassa parihīnajjhānassa vā  vissaṭṭhajjhānassa vā bhassādīsu anuyuttassa viharato  ayonisomanasikārasativossagge āgamma uppajjati. evampi  asamudācāravasena anuppanno uppajjati nāma.<br/><br/>[03] ekacco pana vipassako hoti, sattasu vā anupassanāsu  aṭṭhārasasu vā mahāvipassanāsu kammaṃ karonto viharati. tassevaṃ  viharato kileso okāsaṃ na labhati. aparabhāge panassa  vipassanākammaṃ pahāya kāyadaḷhībahulassa viharato  ayonisomanasikārasativossagge āgamma uppajjati. evampi  asamudācāravasena anuppanno uppajjati nāma.<br/><br/>[03] ekacco navakammiko hoti, uposathāgārabhojanasālādīni  kāreti. tassa tesaṃ upakaraṇāni cintentassa kileso okāsaṃ na  labhati. aparabhāge panassa navakamme niṭṭhite vā vissaṭṭhe vā  ayonisomanasikārasativossagge āgamma uppajjati. evampi  asamudācāravasena anuppanno uppajjati nāma.<br/><br/>[03] ekacco pana brahmalokā āgato suddhasatto hoti, tassa  anāsevanatāya kileso okāsaṃ na labhati. aparabhāge panassa  laddhāsevanassa ayonisomanasikārasativossagge āgamma uppajjati.  evampi asamudācāravasena anuppanno uppajjati nāma. evaṃ tāva  asamudācāravasena anuppannassa uppannatā veditabbā.<br/><br/>[03] kathaṃ ^a^V1.0026^ea^ ananubhūtārammaṇavasena? idhekacco ananubhūtapubbaṃ manāpiyaṃ  rūpādiārammaṇaṃ labhati, tassa tattha  ayonisomanasikārasativossagge āgamma rāgo uppajjati. evaṃ  ananubhūtārammaṇavasena anuppanno uppajjati nāma.<br/><br/>[03] ^b^uppanno^eb^ti jāto sañjāto nibbatto abhinibbatto  pātubhūto. ^b^bhiyyobhāvāyā^eb^ti ^a^P1.0032^ea^ punappunabhāvāya.  ^b^vepullāyā^eb^ti vipulabhāvāya rāsibhāvāya. tattha sakiṃ uppanno  kāmacchando na nirujjhissati, sakiṃ niruddho ^a^M1.0025^ea^ vā sveva puna  uppajjissatīti aṭṭhānametaṃ. ekasmiṃ pana niruddhe tasmiṃ vā  ārammaṇe aññasmiṃ vā ārammaṇe aparāparaṃ uppajjamāno bhiyyobhāvāya  vepullāya saṃvattati nāma.<br/><br/>[03] ^b^subhanimitta^eb^nti rāgaṭṭhāniyaṃ ārammaṇaṃ. ``sanimittā,  bhikkhave, uppajjanti pāpakā akusalā dhammā, no animittā''ti  ettha nimittanti paccayassa nāmaṃ. ``adhicittamanuyuttena, bhikkhave,  bhikkhunā pañca nimittāni kālena kālaṃ manasikātabbānī''ti (ma0  ni0 1.216) ettha kāraṇassa. ``so taṃ nimittaṃ āsevati  bhāvetī''ti (a0 ni0  9.35) ettha samādhissa. ``yaṃ nimittaṃ  āgamma yaṃ nimittaṃ manasikaroto anantarā āsavānaṃ khayo  hotī''ti (a0 ni0  6.27) ettha vipassanāya. idha pana  rāgaṭṭhāniyo iṭṭhārammaṇadhammo ``subhanimitta''nti adhippeto.  ^b^ayonisomanasikaroto^eb^ti. ``tattha katamo  ayonisomanasikāro? anicce niccanti, dukkhe sukhanti,  anattani attāti, asubhe subhanti, ayonisomanasikāro  uppathamanasikāro, saccavippaṭikūlena vā cittassa āvajjanā  anvāvajjanā ābhogo samannāhāro manasikāro. ayaṃ vuccati  ayonisomanasikāro''ti (vibha0 936) imassa manasikārassa  vasena anupāyena manasikarontassāti. <br/><br/>[03] 12^b^.^eb^ dutiye ^a^P1.0033^ea^ ^b^byāpādo^eb^ti  bhattabyāpatti viya cittassa byāpajjanaṃ pakativijahanabhāvo. ``tattha  katamaṃ byāpādanīvaraṇaṃ? anatthaṃ me acarīti āghāto jāyatī''ti  (dha0 sa0 1160) evaṃ vitthāritassa byāpādanīvaraṇassetaṃ  adhivacanaṃ. ^b^paṭighanimitta^eb^nti aniṭṭhaṃ nimittaṃ. paṭighassapi  paṭighārammaṇassapi etaṃ adhivacanaṃ. vuttampi cetaṃ aṭṭhakathāyaṃ --  ``paṭighampi paṭighanimittaṃ, paṭighārammaṇopi dhammo  paṭighanimitta''nti. sesamettha ^a^V1.0027^ea^ kāmacchande vuttanayeneva veditabbaṃ.  yathā cettha, evaṃ ito paresupi. tattha tattha hi visesamattameva  vakkhāmāti. <br/><br/>[03] 13^b^.^eb^ tatiye ^b^thinamiddha^eb^nti thinañceva middhañca.  tesu cittassa akammaññatā ^b^thinaṃ,^eb^ ālasiyabhāvassetaṃ  adhivacanaṃ. tiṇṇaṃ khandhānaṃ akammaññatā ^b^middhaṃ,^eb^ kapimiddhassa  ^a^M1.0026^ea^ pacalāyikabhāvassetaṃ adhivacanaṃ. ubhinnampi ``tattha katamaṃ thinaṃ?  yā cittassa akalyatā akammaññatā olīyanā sallīyanā. tattha  katamaṃ middhaṃ? yā kāyassa akalyatā akammaññatā onāho  pariyonāho''tiādinā (dha0 sa0 1162-1163) nayena vitthāro  veditabbo. ^b^aratī^eb^tiādīni vibhaṅge vibhattanayeneva  veditabbāni. vuttañhetaṃ -- <br/><br/>[02] ``tattha katamā ^b^arati^eb^? pantesu vā senāsanesu  aññataraññataresu ^a^P1.0034^ea^ vā adhikusalesu dhammesu arati  aratitā anabhirati anabhiramanā ukkaṇṭhitā paritassitā, ayaṃ  vuccati arati. tattha katamā ^b^tandī^eb^? yā tandī tandiyanā  tandimanatā ālassaṃ ālassāyanā ālassāyitattaṃ, ayaṃ vuccati  tandī. tattha katamā ^b^vijambhitā^eb^? yā kāyassa jambhanā  vijambhanā ānamanā vinamanā sannamanā paṇamanā byādhiyakaṃ, ayaṃ  vuccati vijambhitā. tattha katamo ^b^bhattasammado^eb^? yā  bhuttāvissa bhattamucchā bhattakilamatho bhattapariḷāho kāyaduṭṭhullaṃ, ayaṃ  vuccati bhattasammado. tattha katamaṃ ^b^cetaso ca līnattaṃ^eb^? yā  cittassa akalyatā akammaññatā olīyanā sallīyanā līnaṃ līyanā  līyitattaṃ thinaṃ thiyanā thiyitattaṃ cittassa, idaṃ vuccati cetaso ca  līnatta''nti (vibha0 856, 857, 859, 860).<br/><br/>[03] ettha ca purimā cattāro dhammā thinamiddhanīvaraṇassa  sahajātavasenāpi upanissayavasenāpi paccayā honti, cetaso ca  līnattaṃ attanova attanā sahajātaṃ na hoti, upanissayakoṭiyā pana  hotīti. <br/><br/>[03] 14^b^.^eb^ catutthe ^b^uddhaccakukkucca^eb^nti uddhaccañceva  kukkuccañca. tattha ^b^uddhaccaṃ nāma^eb^ cittassa uddhatākāro.  ^b^kukkuccaṃ nāma^eb^ akatakalyāṇassa katapāpassa tappaccayā  vippaṭisāro. ^b^cetaso avūpasamo^eb^ti uddhaccakukkuccassevetaṃ nāmaṃ.  ^b^avūpasantacittassā^eb^ti jhānena vā vipassanāya vā ^a^V1.0028^ea^  avūpasamitacittassa. ayaṃ ^a^P1.0035^ea^ pana avūpasamo  uddhaccakukkuccassa upanissayakoṭiyā paccayo hotīti. <br/><br/>[03] 15^b^.^eb^ pañcame ^a^M1.0027^ea^ ^b^vicikicchā^eb^ti ``satthari  kaṅkhatī''tiādinā (dha0 sa0 1167) nayena vitthāritaṃ  vicikicchānīvaraṇaṃ. ayonisomanasikāro vuttalakkhaṇoyevāti. <br/><br/>[03] 16^b^.^eb^ chaṭṭhe ^b^anuppanno vā kāmacchando  nuppajjatī^eb^ti asamudācāravasena vā ananubhūtārammaṇavasena vāti  dvīheva kāraṇehi anuppanno na uppajjati, tathā vikkhambhitova hoti,  puna hetuṃ vā paccayaṃ vā na labhati. idhāpi vattādīnaṃyeva vasena  asamudācāro veditabbo. ekaccassa hi vuttanayeneva vatte yuttassa  vattaṃ karontasseva kileso okāsaṃ na labhati, vattavasena  vikkhambhito hoti. so taṃ tathāvikkhambhitameva katvā vivaṭṭetvā  arahattaṃ gaṇhāti milakkhatissatthero viya.<br/><br/>[03] so kirāyasmā rohaṇajanapade gāmeṇḍavālamahāvihārassa  bhikkhācāre nesādakule nibbatto. vayaṃ āgamma katagharāvāso  ``puttadāraṃ posessāmī''ti adūhalasataṃ saṇṭhapetvā pāsasataṃ yojetvā  sūlasataṃ ropetvā bahuṃ pāpaṃ āyūhanto ekadivasaṃ gehato aggiñca  loṇañca gahetvā araññaṃ gato. pāse baddhamigaṃ vadhitvā  aṅgārapakkamaṃsaṃ khāditvā pipāsito hutvā gāmeṇḍavālamahāvihāraṃ  paviṭṭho pānīyamāḷake dasamattesu pānīyaghaṭesu pipāsāvinodanamattampi  pānīyaṃ alabhanto, ``kiṃ nāmetaṃ ^a^P1.0036^ea^ ettakānaṃ  bhikkhūnaṃ vasanaṭṭhāne pipāsāya āgatānaṃ pipāsāvinodanamattaṃ pānīyaṃ  natthī''ti ujjhāyituṃ āraddho. cūḷapiṇḍapātikatissatthero tassa  kathaṃ sutvā tassa santikaṃ gacchanto pānīyamāḷake dasamatte pānīyaghaṭe  pūre disvā ``jīvamānapetakasatto ayaṃ bhavissatī''ti cintetvā,  ``upāsaka, sace pipāsitosi, piva pānīya''nti vatvā kuṭaṃ  ukkhipitvā tassa hatthesu āsiñci. tassa kammaṃ paṭicca pītapītaṃ  pānīyaṃ tattakapāle pakkhittamiva nassati, sakalepi ghaṭe pivato  pipāsā na pacchijji. atha naṃ thero āha -- ``yāva dāruṇañca te,  upāsaka, kammaṃ kataṃ, idāneva peto jāto, vipāko kīdiso  bhavissatī''ti?<br/><br/>[03] so tassa kathaṃ sutvā laddhasaṃvego theraṃ vanditvā tāni  adūhalādīni visaṅkharitvā vegena gharaṃ ^a^V1.0029^ea^ gantvā puttadāraṃ oloketvā  satthāni ^a^M1.0028^ea^ bhinditvā dīpakamigapakkhino araññe vissajjetvā theraṃ  paccupasaṅkamitvā pabbajjaṃ yāci. dukkarā, āvuso, pabbajjā, kathaṃ tvaṃ  pabbajissasīti? bhante, evarūpaṃ paccakkhakāraṇaṃ disvā kathaṃ na  pabbajissāmīti? thero tacapañcakakammaṭṭhānaṃ datvā pabbājesi. so  vattārabhito hutvā buddhavacanaṃ uggaṇhanto ekadivasaṃ devadūtasutte  ``tamenaṃ, bhikkhave, nirayapālā puna mahāniraye pakkhipantī''ti  (ma0 ni0 3.270; a0 ni0  3.36) imaṃ ṭhānaṃ sutvā  ``ettakaṃ dukkharāsiṃ anubhavitasattaṃ puna mahāniraye pakkhipanti,  aho bhāriyo, bhante, mahānirayo''ti āha. āmāvuso, bhāriyoti.  sakkā, bhante, passitunti? ``na sakkā passituṃ, diṭṭhasadisaṃ kātuṃ  ^a^P1.0037^ea^ ekaṃ kāraṇaṃ dassessāmī''ti sāmaṇere samādapetvā  pāsāṇapiṭṭhe alladārurāsiṃ kārehīti. so tathā kāresi. thero  yathānisinnova iddhiyā abhisaṅkharitvā mahānirayato khajjopanakamattaṃ  aggipapaṭikaṃ nīharitvā passantasseva tassa therassa dārurāsimhi  pakkhipi. tassa tattha nipāto ca dārurāsino jhāyitvā  chārikabhāvūpagamanañca apacchā apurimaṃ ahosi.<br/><br/>[03] so taṃ disvā, ``bhante, imasmiṃ sāsane kati dhurāni  nāmā''ti pucchi. āvuso, vipassanādhuraṃ, ganthadhuranti. ``bhante,  gantho nāma paṭibalassa bhāro, mayhaṃ pana dukkhūpanisā saddhā,  vipassanādhuraṃ pūressāmi kammaṭṭhānaṃ me dethā''ti vanditvā nisīdi.  thero ``vattasampanno bhikkhū''ti vattasīse ṭhatvā tassa kammaṭṭhānaṃ  kathesi. so kammaṭṭhānaṃ gahetvā vipassanāya ca kammaṃ karoti,  vattañca pūreti. ekadivasaṃ cittalapabbatamahāvihāre vattaṃ karoti,  ekadivasaṃ gāmeṇḍavālamahāvihāre, ekadivasaṃ gocaragāmamahāvihāre.  thinamiddhe okkantamatte vattaparihānibhayena palālavaraṇakaṃ temetvā sīse  ṭhapetvā pāde udake otāretvā nisīdati. so ekadivasaṃ  cittalapabbatamahāvihāre dve yāme vattaṃ katvā balavapaccūsakāle niddāya  okkamituṃ āraddhāya allapalālaṃ sīse ṭhapetvā nisinno  pācīnapabbatapasse sāmaṇerassa aruṇavatiyasuttantaṃ sajjhāyantassa -- <br/><br/>[21] ``ārambhatha nikkamatha, yuñjatha buddhasāsane. <br/><br/>[22] dhunātha maccuno senaṃ, naḷāgāraṃva kuñjaro.. <br/><br/>[21] ``yo ^a^V1.0030^ea^ ^a^M1.0029^ea^ imasmiṃ dhammavinaye, appamatto vihassati. <br/><br/>[22] pahāya jātisaṃsāraṃ, dukkhassantaṃ karissatī''ti..  (saṃ0 ni0  1.185) -- <br/><br/>[25] idaṃ ṭhānaṃ sutvā ``mādisassa āraddhavīriyassa  bhikkhuno sammāsambuddhena idaṃ kathitaṃ bhavissatī''ti pītiṃ uppādetvā  ^a^P1.0038^ea^ jhānaṃ nibbattetvā tadeva pādakaṃ katvā anāgāmiphale  patiṭṭhāya aparāparaṃ vāyamanto saha paṭisambhidāhi arahattaṃ pāpuṇi.  parinibbānakāle ca tadeva kāraṇaṃ dassento evamāha -- <br/><br/>[21] ``allaṃ palālapuñjāhaṃ, sīsenādāya caṅkamiṃ. <br/><br/>[22] pattosmi tatiyaṃ ṭhānaṃ, ettha me natthi saṃsayo''ti..<br/><br/>[03] evarūpassa vattavasena vikkhambhitakileso tathā vikkhambhitova  hoti.<br/><br/>[03] ekaccassa vuttanayeneva ganthe yuttassa ganthaṃ uggaṇhantassa  sajjhāyantassa vācentassa desentassa pakāsentassa ca kileso  okāsaṃ na labhati, ganthavasena vikkhambhitova hoti. so taṃ tathā  vikkhambhitameva katvā vivaṭṭetvā arahattaṃ gaṇhāti  ^b^maliyadevatthero^eb^ viya. so kirāyasmā tivassabhikkhukāle  kallagāmake maṇḍalārāmamahāvihāre uddesañca gaṇhāti, vipassanāya ca  kammaṃ karoti. tassekadivasaṃ kallagāme bhikkhāya carato ekā  upāsikā yāgūḷuṅkaṃ datvā puttasinehaṃ uppādetvā theraṃ antonivesane  nisīdāpetvā paṇītabhojanaṃ bhojetvā ``kataragāmavāsikosi tātā''ti  pucchi. maṇḍalārāmamahāvihāre ganthakammaṃ karomi, upāsiketi.  tena hi tāta yāva ganthakammaṃ karosi, idheva nibaddhaṃ bhikkhaṃ  gaṇhāsīti. so taṃ adhivāsetvā tattha nibaddhaṃ bhikkhaṃ gaṇhāti,  bhattakiccāvasāne anumodanaṃ karonto ``sukhaṃ hotu, dukkhā  muccatū''ti padadvayameva kathetvā gacchati. antovasse temāsaṃ  tassāyeva saṅgahaṃ karonto piṇḍāpacitiṃ katvā mahāpavāraṇāya saha  paṭisambhidāhi ^a^P1.0039^ea^ arahattaṃ pāpuṇi. nevāsikamahāthero  āha -- ``āvuso mahādeva, ajja vihāre mahājano sannipatissati,  tassa dhammadānaṃ dadeyyāsī''ti. thero adhivāsesi.<br/><br/>[03] daharasāmaṇerā ^a^M1.0030^ea^ upāsikāya saññaṃ adaṃsu -- ``ajja te putto  dhammaṃ kathessati, vihāraṃ gantvā ^a^V1.0031^ea^ suṇeyyāsī''ti. tātā, na sabbeva  dhammakathaṃ jānanti, mama putto ettakaṃ kālaṃ mayhaṃ kathento ``sukhaṃ  hotu, dukkhā muccatū''ti padadvayameva kathesi, mā keḷiṃ karothāti.  mā, tvaṃ upāsike, jānanaṃ vā ajānanaṃ vā upaṭṭhahassu, vihāraṃ gantvā  dhammameva suṇāhīti. upāsikā gandhamālādīni gahetvā gantvā  pūjetvā parisante dhammaṃ suṇamānā nisīdi. divādhammakathiko ca  sarabhāṇako ca attano pamāṇaṃ ñatvā uṭṭhahiṃsu. tato maliyadevatthero  dhammāsane nisīditvā cittabījaniṃ gahetvā anupubbiṃ kathaṃ vatvā --  ``mayā mahāupāsikāya tayo māse dvīheva padehi anumodanā katā,  ajja sabbarattiṃ tīhi piṭakehi sammasitvā tasseva padadvayassa atthaṃ  kathessāmī''ti dhammadesanaṃ ārabhitvā sabbarattiṃ kathesi.  aruṇuggamane desanāpariyosāne mahāupāsikā sotāpattiphale patiṭṭhāsi.<br/><br/>[03] aparopi tasmiṃyeva mahāvihāre ^b^tissabhūtitthero^eb^ nāma  vinayaṃ gaṇhanto bhikkhācāravelāyaṃ antogāmaṃ paviṭṭho visabhāgārammaṇaṃ  olokesi. tassa lobho uppajji, so patiṭṭhitapādaṃ acāletvā  attano patte yāguṃ upaṭṭhākadaharassa patte ākiritvā ``ayaṃ vitakko  vaḍḍhamāno maṃ catūsu apāyesu saṃsīdāpessatī''ti tatova nivattitvā  ācariyassa santikaṃ gantvā vanditvā ekamantaṃ ṭhito āha --  ``eko me byādhi uppanno, ahaṃ etaṃ tikicchituṃ sakkonto  āgamissāmi, itarathā nāgamissāmi. tumhe divā uddesañca sāyaṃ  uddesañca maṃ oloketvā ṭhapetha, paccūsakāle uddesaṃ ^a^P1.0040^ea^  pana mā ṭhapayitthā''ti evaṃ vatvā malayavāsimahāsaṅgharakkhitattherassa  santikaṃ agamāsi. thero attano paṇṇasālāya paribhaṇḍaṃ karonto taṃ  anoloketvāva ``paṭisāmehi, āvuso, tava pattacīvara''nti āha.  bhante, eko me byādhi atthi, sace tumhe taṃ tikicchituṃ sakkotha,  paṭisāmessāmīti. āvuso, uppannaṃ rogaṃ tikicchituṃ samatthassa  santikaṃ āgatosi, paṭisāmehīti. subbaco bhikkhu ``amhākaṃ  ācariyo ajānitvā evaṃ na vakkhatī''ti pattacīvaraṃ ṭhapetvā therassa  vattaṃ dassetvā vanditvā ekamantaṃ nisīdi.<br/><br/>[03] thero ^a^M1.0031^ea^ ``rāgacarito aya''nti ñatvā asubhakammaṭṭhānaṃ kathesi.  so uṭṭhāya pattacīvaraṃ aṃse laggetvā theraṃ punappunaṃ vandi. kiṃ,  āvuso, mahābhūti atirekanipaccakāraṃ dassesīti? bhante, sace  attano kiccaṃ kātuṃ sakkhissāmi, iccetaṃ kusalaṃ. no ce, idaṃ me  pacchimadassananti! gacchāvuso, mahābhūti tādisassa yuttayogassa  kulaputtassa na jhānaṃ vā vipassanā ^a^V1.0032^ea^ vā maggo vā phalaṃ vā dullabhanti.  so therassa kathaṃ sutvā nipaccakāraṃ dassetvā āgamanakāle  vavatthāpitaṃ channaṃ sepaṇṇigacchamūlaṃ gantvā pallaṅkena nisinno  asubhakammaṭṭhānaṃ pādakaṃ katvā vipassanaṃ paṭṭhapetvā arahatte patiṭṭhāya  paccūsakāle uddesaṃ sampāpuṇi. evarūpānaṃ ganthavasena vikkhambhitā  kilesā tathā vikkhambhitāva honti.<br/><br/>[03] ekaccassa pana vuttanayeneva dhutaṅgāni pariharato kileso  okāsaṃ na labhati, dhutaṅgavasena vikkhambhitova hoti. so taṃ tathā  vikkhambhitameva katvā vivaṭṭetvā arahattaṃ gaṇhāti  ^b^gāmantapabbhāravāsī mahāsīvatthero^eb^ viya. thero kira mahāgāme  tissamahāvihāre vasanto tepiṭakaṃ atthavasena ca pāḷivasena ca  aṭṭhārasa mahāgaṇe vāceti. therassa ovāde ṭhatvā saṭṭhisahassa bhikkhū  arahattaṃ pāpuṇiṃsu ^a^P1.0041^ea^. tesu eko bhikkhu attanā  paṭividdhadhammaṃ ārabbha uppannasomanasso cintesi -- ``atthi nu kho  idaṃ sukhaṃ amhākaṃ ācariyassā''ti. so āvajjento therassa  puthujjanabhāvaṃ ñatvā ``ekenupāyena therassa saṃvegaṃ uppādessāmī''ti  attano vasanaṭṭhānato therassa santikaṃ gantvā vanditvā vattaṃ dassetvā  nisīdi. atha naṃ thero ``kiṃ āgatosi, āvuso,  piṇḍapātikā''ti āha. ``sace me okāsaṃ karissatha, ekaṃ  dhammapadaṃ gaṇhissāmī''ti āgatosmi, bhanteti. bahū, āvuso,  gaṇhanti, tuyhaṃ okāso na bhavissatīti. so sabbesu  rattidivasabhāgesu okāsaṃ alabhanto, ``bhante, evaṃ okāse asati  maraṇassa kathaṃ okāsaṃ labhissathā''ti āha. tadā thero cintesi  -- ``nāyaṃ uddesatthāya āgato, mayhaṃ panesa saṃvegajananatthāya  āgato''ti. sopi thero ``bhikkhunā nāma, bhante, mādisena  bhavitabba''nti vatvā theraṃ vanditvā maṇivaṇṇe ākāse uppatitvā  agamāsi.<br/><br/>[03] thero ^a^M1.0032^ea^ tassa gatakālato paṭṭhāya jātasaṃvego divā uddesañca sāyaṃ  uddesañca vācetvā pattacīvaraṃ hatthapāse ṭhapetvā paccūsakāle uddesaṃ  gahetvā otarantena bhikkhunā saddhiṃ pattacīvaramādāya otiṇṇo terasa  dhutaguṇe paripuṇṇe adhiṭṭhāya gāmantapabbhārasenāsanaṃ gantvā pabbhāraṃ  paṭijaggitvā mañcapīṭhaṃ ussāpetvā ``arahattaṃ apatvā mañce piṭṭhiṃ na  pasāressāmī''ti mānasaṃ bandhitvā caṅkamaṃ otari. tassa ``ajja  arahattaṃ gaṇhissāmi ajja arahattaṃ gaṇhissāmī''ti ghaṭentasseva  pavāraṇā sampattā. so pavāraṇāya upakaṭṭhāya ``puthujjanabhāvaṃ pahāya  visuddhipavāraṇaṃ pavāressāmī''ti cintento ativiya kilamati. so  tāya ^a^V1.0033^ea^ pavāraṇāya maggaṃ vā phalaṃ vā uppādetuṃ asakkonto ``mādisopi  nāma āraddhavipassako na labhati, yāva dullabhañca vatidaṃ arahatta''nti  vatvā teneva niyāmena ṭhānacaṅkamabahulo hutvā tiṃsa vassāni  samaṇadhammaṃ katvā mahāpavāraṇāya majjhe ṭhitaṃ puṇṇacandaṃ disvā ``kiṃ  nu kho candamaṇḍalaṃ ^a^P1.0042^ea^ visuddhaṃ, udāhu mayhaṃ  sīla''nti cintento ``candamaṇḍale sasalakkhaṇaṃ paññāyati, mayhaṃ  pana upasampadato paṭṭhāya yāvajjadivasā sīlasmiṃ kāḷakaṃ vā tilako  vā natthī''ti āvajjetvā sañjātapītisomanasso paripakkañāṇattā pītiṃ  vikkhambhetvā saha paṭisambhidāhi arahattaṃ pāpuṇi. evarūpassa  dhutaṅgavasena vikkhambhito kileso tathā vikkhambhitova hoti.<br/><br/>[03] ekaccassa vuttanayeneva paṭhamajjhānādisamāpajjanabahulatāya  kileso okāsaṃ na labhati, samāpattivasena vikkhambhitova hoti.  so taṃ tathā vikkhambhitameva katvā vivaṭṭetvā arahattaṃ gaṇhāti  ^b^mahātissatthero^eb^ viya. thero kira avassikakālato paṭṭhāya  aṭṭhasamāpattilābhī. so samāpattivikkhambhitānaṃ kilesānaṃ  asamudācārena uggahaparipucchāvaseneva ariyamaggasāmantaṃ katheti,  saṭṭhivassakālepi attano puthujjanabhāvaṃ na jānāti. athekadivasaṃ  mahāgāme tissamahāvihārato bhikkhusaṅgho  talaṅgaravāsidhammadinnattherassa sāsanaṃ pesesi ``thero āgantvā  amhākaṃ dhammakathaṃ kathetū''ti. thero adhivāsetvā ``mama santike  mahallakataro bhikkhu natthi, mahātissatthero kho pana me  kammaṭṭhānācariyo, taṃ saṅghattheraṃ katvā gamissāmī''ti ^a^M1.0033^ea^ cintento  bhikkhusaṅghaparivuto therassa vihāraṃ gantvā divāṭṭhāne therassa vattaṃ  dassetvā ekamantaṃ nisīdi.<br/><br/>[03] thero āha -- ``kiṃ, dhammadinna, cirassaṃ āgatosī''ti?  ``āma, bhante, tissamahāvihārato me bhikkhusaṅgho sāsanaṃ pesesi,  ahaṃ ekako na gamissāmi, tumhehi pana saddhiṃ gantukāmo hutvā  āgatomhī''ti sāraṇīyakathaṃ kathentova papañcetvā ``kadā, bhante,  tumhehi ayaṃ dhammo adhigato''ti pucchi. saṭṭhimattāni, āvuso  dhammadinna, vassāni hontīti ^a^P1.0043^ea^. samāpattiṃ pana,  bhante, vaḷañjethāti. āma, āvusoti. ekaṃ pokkharaṇiṃ māpetuṃ  sakkuṇeyyātha, bhanteti? ``na, āvuso, etaṃ bhāriya''nti vatvā  sammukhaṭṭhāne pokkharaṇiṃ māpesi. ``ettha, bhante, ekaṃ padumagacchaṃ  māpethā''ti ca vutto tampi māpesi. idānettha mahantaṃ pupphaṃ  dassethāti. thero tampi dassesi. ettha soḷasavassuddesikaṃ  itthirūpaṃ dassethāti ^a^V1.0034^ea^. thero soḷasavassuddesikaṃ itthirūpaṃ dassesi.  tato naṃ āha -- ``idaṃ, bhante, punappunaṃ subhato manasi karothā''ti.  thero attanāva māpitaṃ itthirūpaṃ olokento lobhaṃ uppādesi.  tadā attano puthujjanabhāvaṃ ñatvā ``avassayo me sappurisa hohī''ti  antevāsikassa santike ukkuṭikaṃ nisīdi. ``etadatthamevāhaṃ,  bhante, āgato''ti therassa asubhavasena sallahukaṃ katvā kammaṭṭhānaṃ  kathetvā therassa okāsaṃ kātuṃ bahi nikkhanto.  suparimadditasaṅkhāro thero tasmiṃ divāṭṭhānato nikkhantamatteyeva saha  paṭisambhidāhi arahattaṃ pāpuṇi. atha naṃ saṅghattheraṃ katvā  dhammadinnatthero tissamahāvihāraṃ gantvā saṅghassa dhammakathaṃ kathesi.  evarūpassa samāpattivasena vikkhambhito kileso tathā vikkhambhitova  hoti.<br/><br/>[03] ekaccassa pana vuttanayeneva vipassanāya kammaṃ karontassa  kileso okāsaṃ na labhati, vipassanāvasena vikkhambhitova hoti.  so taṃ tathā vikkhambhitameva katvā vivaṭṭetvā arahattaṃ gaṇhāti,  buddhakāle saṭṭhimattā āraddhavipassakā bhikkhū viya. te kira satthu  santike kammaṭṭhānaṃ gahetvā vivittaṃ araññaṃ pavisitvā vipassanāya  kammaṃ karontā kilesānaṃ asamudācāravasena ``paṭividdhamaggaphalā  maya''nti saññāya maggaphalatthāya ^a^M1.0034^ea^ vāyāmaṃ akatvā ``amhehi  paṭividdhadhammaṃ dasabalassa ārocessāmā''ti satthu santikaṃ ^a^P1.0044^ea^  āgacchanti.<br/><br/>[03] satthā tesaṃ pure āgamanatova ānandattheraṃ āha -- ``ānanda,  padhānakammikā bhikkhū ajja maṃ passituṃ āgamissanti, tesaṃ mama  dassanāya okāsaṃ akatvā `āmakasusānaṃ gantvā allāsubhabhāvanaṃ  karothā'ti pahiṇeyyāsī''ti. thero tesaṃ āgatānaṃ satthārā  kathitasāsanaṃ ārocesi. te ``tathāgato ajānitvā na kathessati,  addhā ettha kāraṇaṃ bhavissatī''ti āmakasusānaṃ gantvā allāsubhaṃ  olokentā lobhaṃ uppādetvā ``idaṃ nūna sammāsambuddhena diṭṭhaṃ  bhavissatī''ti jātasaṃvegā laddhamaggaṃ kammaṭṭhānaṃ ādito paṭṭhāya  ārabhiṃsu. satthā tesaṃ vipassanāya āraddhabhāvaṃ ñatvā gandhakuṭiyaṃ  nisinnova imaṃ obhāsagāthamāha -- <br/><br/>[21] ``yānimāni apattāni, alābūneva sārade. <br/><br/>[22] kāpotakāni aṭṭhīni, tāni disvāna kā ratī''ti..  (dha0 pa0 149).<br/><br/>[03] gāthāpariyosāne ^a^V1.0035^ea^ arahattaphale patiṭṭhahiṃsu. evarūpānaṃ  vipassanāvasena vikkhambhitā kilesā tathā vikkhambhitāva honti.<br/><br/>[03] ekaccassa vuttanayeneva navakammaṃ karontassa kileso okāsaṃ  na labhati, navakammavasena vikkhambhitova hoti. so taṃ tathā  vikkhambhitameva katvā vivaṭṭetvā arahattaṃ gaṇhāti ^b^cittalapabbate  tissatthero^eb^ viya. tassa kira aṭṭhavassikakāle anabhirati  uppajji, so taṃ vinodetuṃ asakkonto attano cīvaraṃ dhovitvā  rajitvā pattaṃ pacitvā kese ohāretvā upajjhāyaṃ vanditvā aṭṭhāsi.  atha naṃ thero āha -- ``kiṃ, āvuso mahātissa, atuṭṭhassa viya te  ākāro''ti? āma, bhante, anabhirati me uppannā, taṃ vinodetuṃ na  sakkomīti. thero tassāsayaṃ olokento arahattassa upanissayaṃ  disvā anukampāvasena āha -- ``āvuso tissa, mayaṃ mahallakā,  ekaṃ no vasanaṭṭhānaṃ karohī''ti ^a^P1.0045^ea^. dutiyakathaṃ  akathitapubbo bhikkhu ``sādhu, bhante''ti sampaṭicchi.<br/><br/>[03] atha ^a^M1.0035^ea^ naṃ thero āha -- ``āvuso, navakammaṃ karonto  uddesamaggañca mā vissajji, kammaṭṭhānañca manasi karohi, kālena ca  kālaṃ kasiṇaparikammaṃ karohī''ti. ``evaṃ karissāmi, bhante''ti  theraṃ vanditvā tathārūpaṃ sappāyaṭṭhānaṃ oloketvā ``ettha kātuṃ  sakkā''ti dārūhi pūretvā jhāpetvā sodhetvā iṭṭhakāhi parikkhipitvā  dvāravātapānādīni yojetvā saddhiṃ caṅkamanabhūmibhittiparikammādīhi  leṇaṃ niṭṭhāpetvā mañcapīṭhaṃ santharitvā therassa santikaṃ gantvā  vanditvā, ``bhante, niṭṭhitaṃ leṇe parikammaṃ, vasathā''ti āha.  āvuso, dukkhena tayā etaṃ kammaṃ kataṃ, ajja ekadivasaṃ tvaññevettha  vasāhīti. so ``sādhu, bhante''ti vanditvā pāde dhovitvā leṇaṃ  pavisitvā pallaṅkaṃ ābhujitvā nisinno attanā katakammaṃ āvajji.  tassa ``manāpaṃ mayā upajjhāyassa kāyaveyyāvaccaṃ kata''nti  cintentassa abbhantare pīti uppannā. so taṃ vikkhambhetvā vipassanaṃ  paṭṭhapetvā aggaphalaṃ arahattaṃ pāpuṇi. evarūpassa navakammavasena  vikkhambhito kileso tathā vikkhambhitova hoti.<br/><br/>[03] ekacco pana brahmalokato āgato suddhasatto hoti. tassa  anāsevanatāya kileso na samudācarati, bhavavasena vikkhambhito  hoti. so taṃ tathā vikkhambhitameva katvā vivaṭṭetvā ^a^V1.0036^ea^ arahattaṃ  gaṇhāti ^b^āyasmā mahākassapo^eb^ viya. so hi āyasmā  agāramajjhepi kāme aparibhuñjitvā mahāsampattiṃ pahāya pabbajitvā  nikkhanto antarāmagge paccuggamanatthāya āgataṃ satthāraṃ disvā  vanditvā tīhi ovādehi upasampadaṃ labhitvā aṭṭhame aruṇe saha  paṭisambhidāhi arahattaṃ pāpuṇi. evarūpassa bhavavasena vikkhambhito  kileso tathā vikkhambhitova hoti.<br/><br/>[03] yo pana ananubhūtapubbaṃ rūpādiārammaṇaṃ ^a^P1.0046^ea^  labhitvā tattheva vipassanaṃ paṭṭhapetvā vivaṭṭetvā arahattaṃ gaṇhāti,  evarūpassa ananubhūtārammaṇavasena kāmacchando anuppannova nuppajjati  nāma.<br/><br/>[03] ^b^uppanno vā kāmacchando pahīyatī^eb^ti ettha ^b^uppanno^eb^ti  jāto bhūto samudāgato. ^b^pahīyatī^eb^ti tadaṅgappahānaṃ,  vikkhambhanappahānaṃ, samucchedappahānaṃ, paṭipassaddhippahānaṃ,  nissaraṇappahānanti imehi pañcahi pahānehi pahīyati, na  ^a^M1.0036^ea^ puna  uppajjatīti attho. tattha vipassanāya kilesā tadaṅgavasena  pahīyantīti vipassanā ^b^tadaṅgappahāna^eb^nti veditabbā. samāpatti  pana kilese vikkhambhetīti sā ^b^vikkhambhanappahāna^eb^nti veditabbā.  maggo samucchindanto uppajjati, phalaṃ paṭippassambhayamānaṃ, nibbānaṃ  sabbakilesehi nissaṭanti imāni tīṇi  ^b^samucchedapaṭipassaddhinissaraṇappahānānī^eb^ti vuccanti. imehi  lokiyalokuttarehi pañcahi pahānehi pahīyatīti attho.<br/><br/>[03] ^b^asubhanimitta^eb^nti dasasu asubhesu uppannaṃ sārammaṇaṃ  paṭhamajjhānaṃ. tenāhu porāṇā -- ``asubhampi asubhanimittaṃ,  asubhārammaṇā dhammāpi asubhanimitta''nti.  ^b^yonisomanasikaroto^eb^ti. ``tattha katamo yonisomanasikāro?  anicce anicca''ntiādinā nayena vuttassa upāyamanasikārassa  vasena manasikaroto. ^b^anuppanno ceva kāmacchando nuppajjatī^eb^ti  asamudāgato na samudāgacchati. ^b^uppanno ca kāmacchando  pahīyatī^eb^ti samudāgato ca kāmacchando pañcavidhena pahānena pahīyati. <br/><br/>[01] apica cha dhammā ^b^kāmacchandassa^eb^ pahānāya  saṃvattanti -- asubhanimittassa uggaho, asubhabhāvanānuyogo, indriyesu  guttadvāratā, bhojane mattaññutā, kalyāṇamittatā sappāyakathāti.  dasavidhañhi ^a^V1.0037^ea^ ^a^P1.0047^ea^ asubhanimittaṃ uggaṇhantassāpi  kāmacchando pahīyati, bhāventassāpi, indriyesu pihitadvārassāpi,  catunnaṃ pañcannaṃ ālopānaṃ okāse sati udakaṃ pivitvā  yāpanasīlatāya bhojane mattaññunopi. tenetaṃ vuttaṃ -- <br/><br/>[21] ``cattāro pañca ālope, abhutvā udakaṃ pive. <br/><br/>[22] alaṃ phāsuvihārāya, pahitattassa bhikkhuno''ti..  (theragā0 983).<br/><br/>[03] asubhakammikatissattherasadise asubhabhāvanārate kalyāṇamitte  sevantassāpi kāmacchando pahīyati, ṭhānanisajjādīsu  dasāsubhanissitasappāyakathāyapi pahīyati. tena vuttaṃ -- ``cha  dhammā kāmacchandassa pahānāya saṃvattantī''ti. <br/><br/>[03] 17^b^.^eb^ sattame ^b^mettā cetovimuttī^eb^ti sabbasattesu  hitapharaṇakā mettā. yasmā pana taṃsampayuttacittaṃ nīvaraṇādīhi  paccanīkadhammehi vimuccati, tasmā sā ``cetovimuttī''ti vuccati.  visesato vā sabbabyāpādapariyuṭṭhānena vimuttattā sā cetovimuttīti  veditabbā. tattha ``mettā''ti ettāvatā ^a^M1.0037^ea^ pubbabhāgopi vaṭṭati,  ``cetovimuttī''ti vuttattā pana idha tikacatukkajjhānavasena appanāva  adhippetā. ^b^yonisomanasikaroto^eb^ti taṃ mettaṃ cetovimuttiṃ  vuttalakkhaṇena upāyamanasikārena manasikarontassa.<br/><br/>[03] apica cha dhammā ^b^byāpādassa^eb^ pahānāya saṃvattanti --  mettānimittassa uggaho, mettābhāvanānuyogo, kammassakatāpaccavekkhaṇā,  paṭisaṅkhānabahulatā, kalyāṇamittatā, sappāyakathāti.  odissakānodissakadisāpharaṇānañhi ^a^P1.0048^ea^  aññataravasena mettaṃ uggaṇhantassāpi byāpādo pahīyati, odhiso  anodhiso disāpharaṇavasena mettaṃ bhāventassāpi. ``tvaṃ etassa  kuddho kiṃ karissasi, kimassa sīlādīni nāsetuṃ sakkhissasi,  nanu tvaṃ attano kammena āgantvā attano kammeneva gamissasi?  parassa kujjhanaṃ nāma vītaccitaṅgāratattāyasalākagūthādīni gahetvā paraṃ  paharitukāmatāsadisaṃ hoti. esopi tava kuddho kiṃ karissati, kiṃ  te sīlādīni nāsetuṃ sakkhissati? esa attano kammena āgantvā  attano kammeneva gamissati, appaṭicchitapaheṇakaṃ viya paṭivātaṃ  khittarajomuṭṭhi viya ca etassevesa kodho matthake patissatī''ti evaṃ  attano ca parassa ca kammassakataṃ paccavekkhatopi, ubhayakammassakataṃ  ^a^V1.0038^ea^ paccavekkhitvā paṭisaṅkhāne ṭhitassāpi, assaguttattherasadise  mettābhāvanārate kalyāṇamitte sevantassāpi byāpādo pahīyati,  ṭhānanisajjādīsu mettānissitasappāyakathāyapi pahīyati. tena vuttaṃ  -- ``cha dhammā byāpādassa pahānāya saṃvattantī''ti. sesamidha ito  paresu ca vuttanayeneva veditabbaṃ, visesamattameva pana vakkhāmāti. <br/><br/>[03] 18^b^.^eb^ aṭṭhame ^b^ārambhadhātū^eb^ādīsu  ^b^ārambhadhātu^eb^ nāma paṭhamārambhavīriyaṃ. ^b^nikkamadhātu^eb^ nāma  kosajjato nikkhantattā tato balavataraṃ. ^b^parakkamadhātu^eb^ nāma paraṃ  paraṃ ṭhānaṃ akkamanato tatopi balavataraṃ. aṭṭhakathāyaṃ ^a^P1.0049^ea^  pana ``ārambho cetaso kāmānaṃ panūdanāya, nikkamo cetaso  palighugghāṭanāya, parakkamo cetaso bandhanacchedanāyā''ti vatvā ``tīhi  petehi adhimattavīriyameva kathita''nti vuttaṃ.<br/><br/>[03] ^b^āraddhavīriyassā^eb^ti ^a^M1.0038^ea^ paripuṇṇavīriyassa ceva  paggahitavīriyassa ca. tattha catudosāpagataṃ vīriyaṃ āraddhanti  veditabbaṃ. na ca atilīnaṃ hoti, na ca atipaggahitaṃ, na ca  ajjhattaṃ saṃkhittaṃ, na ca bahiddhā vikkhittaṃ. tadetaṃ duvidhaṃ hoti --  kāyikaṃ, cetasikañca. tattha ``idha bhikkhu divasaṃ caṅkamena  nisajjāya āvaraṇīyehi dhammehi cittaṃ parisodhetī''ti (vibha0  519) evaṃ rattidivasassa pañca koṭṭhāse kāyena ghaṭentassa  vāyamantassa ^b^kāyikavīriyaṃ^eb^ veditabbaṃ. ``na tāvāhaṃ ito  leṇā nikkhamissāmi, yāva me na anupādāya āsavehi cittaṃ  vimuccatī''ti evaṃ okāsaparicchedena vā, ``na tāvāhaṃ imaṃ pallaṅkaṃ  bhindissāmī''ti evaṃ nisajjādiparicchedena vā mānasaṃ bandhitvā  ghaṭentassa vāyamantassa ^b^cetasikavīriyaṃ^eb^ veditabbaṃ. tadubhayampi  idha vaṭṭati. duvidhenāpi hi iminā vīriyena āraddhavīriyassa  anuppannañceva thinamiddhaṃ nuppajjati, uppannañca thinamiddhaṃ pahīyati  milakkhatissattherassa viya, gāmantapabbhāravāsimahāsīvattherassa viya,  pītimallakattherassa viya, kuṭumbiyaputtatissattherassa viya ca. etesu  hi purimā tayo aññe ca evarūpā kāyikavīriyena āraddhavīriyā,  kuṭumbiyaputtatissatthero aññe ca evarūpā ^a^P1.0050^ea^  cetasikavīriyena āraddhavīriyā, uccāvālukavāsī mahānāgatthero pana  dvīhipi vīriyehi āraddhavīriyova. thero kira ekaṃ sattāhaṃ  caṅkamati, ekaṃ tiṭṭhati, ekaṃ nisīdati, ekaṃ nipajjati.  mahātherassa ekairiyāpathopi asappāyo nāma natthi, catutthe sattāhe  vipassanaṃ vaḍḍhetvā arahatte patiṭṭhāsi.<br/><br/>[03] apica ^a^V1.0039^ea^ cha dhammā ^b^thinamiddhassa^eb^ pahānāya saṃvattanti --  atibhojane nimittaggāho, iriyāpathasamparivattanatā,  ālokasaññāmanasikāro, abbhokāsavāso, kalyāṇamittatā,  sappāyakathāti.  āharahatthaka-bhuttavamitaka-tatravaṭṭaka-alaṃsāṭaka-kākamāsaka-brāhmaṇādayo  viya bhojanaṃ bhuñjitvā rattiṭṭhānadivāṭṭhāne nisinnassa hi samaṇadhammaṃ  karoto thinamiddhaṃ mahāhatthī viya ottharantaṃ āgacchati,  catupañcāalopaokāsaṃ pana ṭhapetvā pānīyaṃ pivitvā yāpanasīlassa  bhikkhuno taṃ na hotīti evaṃ atibhojane nimittaṃ gaṇhantassāpi  thinamiddhaṃ pahīyati. yasmiṃ iriyāpathe thinamiddhaṃ okkamati, tato  aññaṃ parivattentassāpi, rattiṃ candālokadīpālokaukkāloke divā  sūriyālokaṃ manasikarontassāpi ^a^M1.0039^ea^, abbhokāse vasantassāpi,  mahākassapattherasadise pahīnathinamiddhe kalyāṇamitte sevantassāpi  thinamiddhaṃ pahīyati, ṭhānanisajjādīsu dhutaṅganissitasappāyakathāyapi  pahīyati. tena vuttaṃ -- ``cha dhammā thinamiddhassa pahānāya  saṃvattantī''ti. <br/><br/>[03] 19^b^.^eb^ navame ^b^vūpasantacittassā^eb^ti jhānena vā  vipassanāya vā vūpasamitacittassa.<br/><br/>[03] apica cha dhammā ^b^uddhaccakukkuccassa^eb^ pahānāya saṃvattanti --  bahussutatā, paripucchakatā, vinaye ^a^P1.0051^ea^ pakataññutā,  vuddhasevitā, kalyāṇamittatā, sappāyakathāti. bāhusaccenāpi hi ekaṃ  vā dve vā tayo vā cattāro vā pañca vā nikāye pāḷivasena ca  atthavasena ca uggaṇhantassāpi uddhaccakukkuccaṃ pahīyati,  kappiyākappiyaparipucchābahulassāpi, vinayapaññattiyaṃ  ciṇṇavasībhāvatāya pakataññunopi, vuḍḍhe mahallakatthere  upasaṅkamantassāpi, upālittherasadise vinayadhare kalyāṇamitte  sevantassāpi uddhaccakukkuccaṃ pahīyati, ṭhānanisajjādīsu  kappiyākappiyanissitasappāyakathāyapi pahīyati. tena vuttaṃ --  ``cha dhammā uddhaccakukkuccassa pahānāya saṃvattantī''ti. <br/><br/>[03] 20^b^.^eb^ dasame ^b^yoniso, bhikkhave,  manasikaroto^eb^ti vuttanayeneva upāyato manasikarontassa.<br/><br/>[03] apica cha dhammā ^b^vicikicchāya^eb^ pahānāya saṃvattanti --  bahussutatā, paripucchakatā, vinaye pakataññutā, adhimokkhabahulatā,  kalyāṇamittatā, sappāyakathāti. bahusaccenāpi hi ekaṃ ^a^V1.0040^ea^ vā...pe0...  pañca vā nikāye pāḷivasena ca atthavasena ca uggaṇhantassāpi  vicikicchā pahīyati, tīṇi ratanāni ārabbha paripucchābahulassāpi,  vinaye ciṇṇavasībhāvassāpi, tīsu ratanesu  okappaniyasaddhāsaṅkhātādhimokkhabahulassāpi, saddhādhimutte  vakkalittherasadise kalyāṇamitte sevantassāpi vicikicchā pahīyati,  ṭhānanisajjādīsu tiṇṇaṃ ratanānaṃ guṇanissitasappāyakathāyapi pahīyati.  tena vuttaṃ -- ``cha dhammā vicikicchāya pahānāya saṃvattantī''ti.  imasmiṃ nīvaraṇappahānavagge vaṭṭavivaṭṭaṃ kathitanti. <br/><br/>[06] nīvaraṇappahānavaggavaṇṇanā. 


volume: 53
item: 5
title: akammaniyavaggavaṇṇanā^^^^
content:
  [03] 21-22^b^.^eb^ tatiyassa ^a^V1.0041^ea^ ^a^P1.0052^ea^  ^a^M1.0040^ea^ paṭhame  ^b^abhāvita^eb^nti avaḍḍhitaṃ bhāvanāvasena appavattitaṃ.  ^b^akammaniyaṃ hotī^eb^ti kammakkhamaṃ kammayoggaṃ na hoti. dutiye  vuttavipariyāyena attho veditabbo. ettha ca paṭhame ^b^citta^eb^nti  vaṭṭavasena uppannacittaṃ, dutiye vivaṭṭavasena uppannacittaṃ. tattha ca vaṭṭaṃ  vaṭṭapādaṃ, vivaṭṭaṃ vivaṭṭapādanti ayaṃ pabhedo veditabbo. ^b^vaṭṭaṃ^eb^  nāma tebhūmakavaṭṭaṃ, ^b^vaṭṭapādaṃ^eb^ nāma vaṭṭapaṭilābhāya kammaṃ,  ^b^vivaṭṭaṃ^eb^ nāma nava lokuttaradhammā, ^b^vivaṭṭapādaṃ^eb^ nāma  vivaṭṭapaṭilābhāya kammaṃ. iti imesu suttesu vaṭṭavivaṭṭameva kathitanti. <br/><br/>[03] 23-24^b^.^eb^ tatiye vaṭṭavaseneva uppannacittaṃ veditabbaṃ.  ^b^mahato anatthāya saṃvattatī^eb^ti devamanussasampattiyo  mārabrahmaissariyāni ca dadamānampi punappunaṃ  jātijarābyādhimaraṇasokaparidevadukkhadomanassupāyāse  khandhadhātuāyatanapaṭiccasamuppādavaṭṭāni ca dadamānaṃ kevalaṃ  dukkhakkhandhameva detīti mahato anatthāya saṃvattati nāmāti. catutthe  ^b^citta^eb^nti vivaṭṭavaseneva uppannacittaṃ. <br/><br/>[03] 25-26^b^.^eb^ pañcamachaṭṭhesu ^b^abhāvitaṃ apātubhūta^eb^nti ayaṃ  viseso. tatrāmayadhippāyo -- vaṭṭavasena uppannacittaṃ nāma uppannampi  abhāvitaṃ apātubhūtameva hoti. kasmā ^a^P1.0053^ea^?  lokuttarapādakajjhānavipassanāmaggaphalanibbānesu pakkhandituṃ  asamatthattā. vivaṭṭavasena uppannaṃ pana bhāvitaṃ pātubhūtaṃ nāma hoti.  kasmā? tesu dhammesu pakkhandituṃ samatthattā. kurundakavāsī  phussamittatthero panāha -- ``maggacittameva, āvuso, bhāvitaṃ pātubhūtaṃ  nāma hotī''ti. <br/><br/>[03] 27-28^b^.^eb^ sattamaṭṭhamesu ^b^abahulīkata^eb^nti punappunaṃ  akataṃ. imānipi dve vaṭṭavivaṭṭavasena uppannacittāneva veditabbānīti. <br/><br/>[03] 29^b^.^eb^ navame ``jātipi dukkhā''tiādinā nayena  vuttaṃ dukkhaṃ adhivahati āharatīti ^b^dukkhādhivahaṃ^eb^.  dukkhādhivāhantipi pāṭho. tassattho -- lokuttarapādakajjhānādi  ^a^M1.0041^ea^ ariyadhammābhimukhaṃ dukkhena ^a^V1.0042^ea^ adhivāhīyati pesīyatīti dukkhādhivāhaṃ.  idampi vaṭṭavasena uppannacittameva. tañhi vuttappakārā  devamanussādisampattiyo dadamānampi jātiādīnaṃ adhivahanato  dukkhādhivahaṃ, ariyadhammādhigamāya duppesanato dukkhādhivāhañca nāma  hotīti. <br/><br/>[03] 30^b^.^eb^ dasame vivaṭṭavasena uppannacittameva cittaṃ.  tañhi mānusakasukhato dibbasukhaṃ, dibbasukhato jhānasukhaṃ,  jhānasukhato vipassanāsukhaṃ, vipassanāsukhato maggasukhaṃ, maggasukhato  phalasukhaṃ, phalasukhato nibbānasukhaṃ adhivahati āharatīti  ^b^sukhādhivahaṃ^eb^ nāma hoti, sukhādhivāhaṃ vā. tañhi  lokuttarapādakajjhānādiariyadhammābhimukhaṃ ^a^P1.0054^ea^ supesayaṃ  vissaṭṭhaindavajirasadisaṃ hotīti sukhādhivāhantipi vuccati.  imasmimpi vagge vaṭṭavivaṭṭameva kathitanti. <br/><br/>[06] akammaniyavaggavaṇṇanā. 


volume: 53
item: 6
title: adantavaggavaṇṇanā^^^^
content:
  [03] 31^b^.^eb^ catutthassa ^a^V1.0043^ea^ paṭhame ^b^adanta^eb^nti savisevanaṃ  adantahatthiassādisadisaṃ. ^b^citta^eb^nti vaṭṭavasena uppannacittameva. <br/><br/>[03] 32^b^.^eb^ dutiye ^b^danta^eb^nti nibbisevanaṃ  dantahatthiassādisadisaṃ. imasmimpi suttadvaye vaṭṭavivaṭṭavasena  uppannacittameva kathitaṃ. yathā cettha, evaṃ ito paresupīti. <br/><br/>[03] 33^b^.^eb^ tatiye ^b^agutta^eb^nti agopitaṃ  satisaṃvararahitaṃ aguttahatthiassādisadisaṃ. <br/><br/>[03] 34^b^.^eb^ catutthe ^b^gutta^eb^nti gopitaṃ  avissaṭṭhasatisaṃvaraṃ guttahatthiassādisadisaṃ. <br/><br/>[03] 35-36^b^.^eb^ pañcamachaṭṭhāni ^b^arakkhitaṃ rakkhita^eb^nti  padavasena bujjhanakānaṃ ajjhāsayena vuttāni. attho panettha  purimasadisoyeva. <br/><br/>[03] 37-38^b^.^eb^ sattamaṭṭhamesupi ^a^M1.0042^ea^ eseva nayo. upamā panettha  asaṃvutagharadvārādivasena veditabbā. <br/><br/>[03] 39-40^b^.^eb^ navamadasamāni catūhipi padehi yojetvā  vuttāni. imasmimpi vagge vaṭṭavivaṭṭameva kathitanti. <br/><br/>[06] adantavaggavaṇṇanā. 


volume: 53
item: 7
title: paṇihitācchavaggavaṇṇanā^^^^
content:
  [03] 41^b^.^eb^ pañcamassa ^a^V1.0044^ea^ ^a^P1.0055^ea^ paṭhame  ^b^seyyathāpī^eb^ti opammatthe nipāto. tatra bhagavā katthaci atthena  upamaṃ parivāretvā dasseti vatthasutte (ma0 ni0 1.70 ādayo)  viya, pāricchattakopama- (a0 ni0  7.69)  aggikkhandhopamādisuttesu (a0 ni0  7.72) viya ca, katthaci  upamāya atthaṃ parivāretvā dasseti loṇambilasutte (a0 ni0   3.101) viya, suvaṇṇakārasuttasūriyopamādisuttesu (a0 ni0   7.66) viya ca. imasmiṃ pana sālisūkopame upamāya atthaṃ  parivāretvā dassento ^b^seyyathāpi, bhikkhave^eb^tiādimāha. tattha  ^b^sālisūka^eb^nti sāliphalassa sūkaṃ. ^b^yavasūkepi^eb^ eseva  nayo. vā-saddo vikappattho. ^b^micchāpaṇihita^eb^nti  micchāṭhapitaṃ. yathā vijjhituṃ sakkoti, na evaṃ uddhaggaṃ katvā  ṭhapitanti attho. ^b^bhecchatī^eb^ti bhindissati, chaviṃ  chindissatīti attho. ^b^micchāpaṇihitena cittenā^eb^ti  micchāṭhapitena cittena. vaṭṭavasena uppannacittaṃ sandhāyetaṃ vuttaṃ.  ^b^avijja^eb^nti aṭṭhasu ṭhānesu aññāṇabhūtaṃ ghanabahalaṃ mahāavijjaṃ.  ^b^vijjaṃ uppādessatī^eb^ti ettha ^b^vijja^eb^nti arahattamaggañāṇaṃ.  ^b^nibbāna^eb^nti taṇhāvānato nikkhantabhāvena evaṃ vuttaṃ amataṃ.  ^b^sacchikarissatī^eb^ti paccakkhaṃ karissati. <br/><br/>[03] 42^b^.^eb^ dutiye ^b^sammāpaṇihita^eb^nti yathā bhindituṃ  sakkoti, evaṃ uddhaggaṃ katvā suṭṭhu ṭhapitaṃ. ^b^akkanta^eb^nti ettha  pādeneva akkantaṃ nāma hoti, hatthena uppīḷitaṃ. ruḷhisaddavasena pana  akkantanteva ^a^P1.0056^ea^ vuttaṃ. ayañhettha ariyavohāro.  kasmā pana aññe sepaṇṇikaṇṭakamadanakaṇṭakādayo mahante aggahetvā  sukhumaṃ dubbalaṃ sālisūkayavasūkameva gahitanti? appamattakassāpi  ^a^M1.0043^ea^ kusalakammassa vivaṭṭāya samatthabhāvadassanatthaṃ. yathā hi sukhumaṃ  dubbalaṃ sālisūkaṃ vā yavasūkaṃ vā hotu, mahantamahantā  sepaṇṇikaṇṭakamadanakaṇṭakādayo vā, etesu yaṃkiñci micchā ṭhapitaṃ  hatthaṃ vā pādaṃ vā bhindituṃ lohitaṃ vā uppādetuṃ na sakkoti, sammā  ṭhapitaṃ pana sakkoti, evameva appamattakaṃ tiṇamuṭṭhi mattadānakusalaṃ vā  hotu, mahantaṃ velāmadānādikusalaṃ vā, sace vaṭṭasampattiṃ patthetvā  vaṭṭasannissitavasena micchā ṭhapitaṃ hoti, vaṭṭameva āharituṃ sakkoti,  no vivaṭṭaṃ. ``idaṃ me dānaṃ āsavakkhayāvahaṃ hotū''ti evaṃ pana  ^a^V1.0045^ea^ vivaṭṭaṃ patthentena vivaṭṭavasena sammā ṭhapitaṃ arahattampi  paccekabodhiñāṇampi sabbaññutañāṇampi dātuṃ sakkotiyeva. vuttañhetaṃ  -- <br/><br/>[21] ``paṭisambhidā vimokkhā ca, yā ca sāvakapāramī. <br/><br/>[22] paccekabodhi buddhabhūmi, sabbametena labbhatī''ti.. (khu0 pā0  8.15).<br/><br/>[03] imasmiṃ suttadvaye ca vaṭṭavivaṭṭaṃ kathitaṃ. <br/><br/>[03] 43^b^.^eb^ tatiye ^b^paduṭṭhacitta^eb^nti dosena paduṭṭhacittaṃ.  ^b^cetasā cetopariccā^eb^ti attano cittena tassa cittaṃ  paricchinditvā. ^b^yathābhataṃ nikkhitto^eb^ti yathā āharitvā  ṭhapito. ^b^evaṃ niraye^eb^ti evaṃ niraye ṭhitoyevāti vattabbo.  ^b^apāya^eb^ntiādi ^a^P1.0057^ea^ sabbaṃ nirayavevacanameva.  nirayo hi ayasaṅkhātā sukhā apetoti ^b^apāyo,^eb^ dukkhassa  gati paṭisaraṇanti ^b^duggati,^eb^ dukkaṭakārino ettha vivasā  nipatantīti ^b^vinipāto,^eb^ nirassādatthena ^b^nirayo^eb^. <br/><br/>[03] 44^b^.^eb^ catutthe ^b^pasanna^eb^nti saddhāpasādena pasannaṃ.  ^b^sugati^eb^nti sukhassa gatiṃ. ^b^saggaṃ loka^eb^nti  rūpādisampattīhi suṭṭhu aggaṃ lokaṃ. <br/><br/>[03] 45^b^.^eb^ pañcame ^b^udakarahado^eb^ti udakadaho.  ^b^āvilo^eb^ti avippasanno. ^b^luḷito^eb^ti aparisaṇṭhito.  ^b^kalalībhūto^eb^ti kaddamībhūto. ^b^sippisambuka^eb^ntiādīsu  sippiyo ca sambukā ca ^b^sippisambukaṃ^eb^. sakkharā ca kaṭhalāni  ca ^b^sakkharakaṭhalaṃ^eb^. macchānaṃ gumbaṃ ghaṭāti ^b^macchagumbaṃ.  carantampi tiṭṭhantampī^eb^ti ettha sakkharakaṭhalaṃ tiṭṭhatiyeva, itarāni  carantipi tiṭṭhantipi. yathā pana antarantarā ṭhitāsupi nisinnāsupi  nipajjamānāsupi ``etā gāviyo ^a^M1.0044^ea^ carantī''ti carantiyo upādāya  itarāpi ``carantī''ti vuccanti, evaṃ tiṭṭhantameva sakkharakaṭhalaṃ  upādāya itarampi dvayaṃ ``tiṭṭhanta''nti vuttaṃ, itaraṃ dvayaṃ carantaṃ  upādāya sakkharakaṭhalampi ``caranta''nti vuttaṃ. <br/><br/>[01] ^b^āvilenā^eb^ti pañcahi nīvaraṇehi pariyonaddhena.  ^b^attatthaṃ vā^eb^tiādīsu attano diṭṭhadhammiko  lokiyalokuttaramissako attho attattho nāma. attanova samparāye  lokiyalokuttaramissako ^a^V1.0046^ea^ attho parattho nāma hoti. so hi  ^a^P1.0058^ea^ parattha atthoti parattho. tadubhayaṃ ubhayattho nāma.  apica attano diṭṭhadhammikasamparāyikopi lokiyalokuttaro attho  attattho nāma, parassa tādisova attho parattho nāma, tadubhayampi  ubhayattho nāma. ^b^uttariṃ vā manussadhammā^eb^ti  dasakusalakammapathasaṅkhātā manussadhammā uttariṃ. ayañhi dasavidho  dhammo vināpi aññaṃ samādāpakaṃ satthantarakappāvasāne jātasaṃvegehi  manussehi sayameva samādinnattā manussadhammoti vuccati, tato uttariṃ  pana jhānavipassanāmaggaphalāni veditabbāni.  ^b^alamariyañāṇadassanavisesa^eb^nti ariyānaṃ yuttaṃ, ariyabhāvaṃ vā  kātuṃ samatthaṃ ñāṇadassanasaṅkhātaṃ visesaṃ. ñāṇameva hi jānanaṭṭhena  ñāṇaṃ, dassanaṭṭhena dassananti veditabbaṃ,  dibbacakkhuñāṇavipassanāñāṇamaggañāṇaphalañāṇapaccavekkhaṇañāṇānametaṃ  adhivacanaṃ. <br/><br/>[03] 46^b^.^eb^ chaṭṭhe ^b^accho^eb^ti abahalo, pasannotipi  vaṭṭati. ^b^vippasanno^eb^ti suṭṭhu pasanno. ^b^anāvilo^eb^ti na  āvilo, parisuddhoti attho, pheṇapubbuḷasaṅkhasevālapaṇakavirahitoti  vuttaṃ hoti. ^b^anāvilenā^eb^ti pañcanīvaraṇavimuttena. sesaṃ  catutthe vuttanayameva. imasmimpi suttadvaye vaṭṭavivaṭṭameva kathitaṃ. <br/><br/>[03] 47^b^.^eb^ sattame ^b^rukkhajātāna^eb^nti paccatte  sāmivacanaṃ, rukkhajātānīti attho. rukkhānametaṃ adhivacanaṃ.  ^b^yadida^eb^nti nipātamattaṃ. ^b^mudutāyā^eb^ti ^a^P1.0059^ea^  mudubhāvena. koci hi rukkho vaṇṇena aggo hoti, koci gandhena,  koci rasena, koci thaddhatāya. phandano pana mudutāya ceva  kammaññatāya ca aggo seṭṭhoti dasseti. ^b^cittaṃ, bhikkhave,  bhāvitaṃ bahulīkata^eb^nti ettha samathavipassanāvasena bhāvitañceva  punappunakatañca cittaṃ ^a^M1.0045^ea^ adhippetaṃ. kurundakavāsi phussamittatthero  panāha -- ``ekantaṃ mudu ceva kammaniyañca cittaṃ nāma  abhiññāpādakacatutthajjhānacittameva, āvuso''ti. <br/><br/>[03] 48^b^.^eb^ aṭṭhame ^b^evaṃ lahuparivatta^eb^nti evaṃ lahuṃ  uppajjitvā lahuṃ nirujjhanakaṃ. ^b^yāvañcā^eb^ti adhimattapamāṇatthe  nipāto, ativiya na sukarāti attho. ^b^ida^eb^nti nipātamattaṃ.  ^b^citta^eb^nti ekacce tāva ācariyā ``bhavaṅgacitta''nti vadanti, taṃ  pana paṭikkhipitvā ``idha cittanti yaṃkiñci antamaso  cakkhuviññāṇampi adhippetamevā''ti vuttaṃ. imasmiṃ panatthe  milindarājā dhammakathikaṃ nāgasenattheraṃ pucchi, ``bhante nāgasena,  ekasmiṃ accharākkhaṇe pavattitacittasaṅkhārā ^a^V1.0047^ea^ sace rūpino assu,  kīva mahārāsi bhaveyyā''ti? ``vāhasatānaṃ kho, mahārāja, vīhīnaṃ  aḍḍhacūḷañca vāhā vīhisattambaṇāni dve ca tumbā ekaccharākkhaṇe  pavattitassa cittassa saṅkhampi na upenti, kalampi na upenti,  kalabhāgampi na upentī''ti (mi0 pa0 4.1.2). atha kasmā  sammāsambuddhena ``upamāpi na sukarā''ti vuttaṃ? yatheva hi upamaṃ  paṭikkhipitvāpi kappadīghabhāvassa ^a^P1.0060^ea^ yojanikapabbatena  yojanikasāsapapuṇṇanagarena, nirayadukkhassa sattisatāhatopamena,  saggasukhassa ca cakkavattisampattiyā upamā katā, evamidhāpi  kātabbāti? tattha ``sakkā pana, bhante, upamā kātu''nti evaṃ  pucchāvasena upamā katā, imasmiṃ sutte pucchāya abhāvena na katā.  idañhi suttaṃ dhammadesanāpariyosāne vuttaṃ. iti imasmiṃ sutte  cittarāsi nāma kathitoti. <br/><br/>[03] 49^b^.^eb^ navame ^b^pabhassara^eb^nti paṇḍaraṃ parisuddhaṃ.  ^b^citta^eb^nti bhavaṅgacittaṃ. kiṃ pana cittassa vaṇṇo nāma atthīti?  natthi. nīlādīnañhi aññataravaṇṇaṃ vā hotu avaṇṇaṃ vā  yaṃkiñci parisuddhatāya ``pabhassara''nti vuccati. idampi  nirupakkilesatāya parisuddhanti pabhassaraṃ. ^b^tañca kho^eb^ti taṃ  bhavaṅgacittaṃ. ^b^āgantukehī^eb^ti asahajātehi pacchā javanakkhaṇe  uppajjanakehi. ^b^upakkilesehī^eb^ti rāgādīhi upakkiliṭṭhattā  upakkiliṭṭhaṃ nāmāti vuccati. kathaṃ? yathā hi sīlavantā  ācārasampannā mātāpitaro vā ācariyupajjhāyā vā dussīlānaṃ  durācārānaṃ avattasampannānaṃ puttānañceva antevāsikasaddhivihārikānañca  vasena ``attano putte vā antevāsikasaddhivihārike vā na tajjenti  na sikkhāpenti na ovadanti nānusāsantī''ti ^a^M1.0046^ea^ avaṇṇaṃ akittiṃ  labhanti, evaṃsampadamidaṃ veditabbaṃ. ācārasampannā mātāpitaro viya  ca ācariyupajjhāyā viya ca bhavaṅgacittaṃ daṭṭhabbaṃ, puttādīnaṃ vasena  tesaṃ akittilābho viya javanakkhaṇe rajjanadussanamuyhanasabhāvānaṃ  lobhasahagatādīnaṃ cittānaṃ vasena uppannehi āgantukehi ^a^P1.0061^ea^  upakkilesehi pakatiparisuddhampi bhavaṅgacittaṃ upakkiliṭṭhaṃ nāma  hotīti. <br/><br/>[03] 50^b^.^eb^ dasamepi bhavaṅgacittameva ^b^cittaṃ.  vippamutta^eb^nti javanakkhaṇe arajjamānaṃ adussamānaṃ amuyhamānaṃ  tihetukañāṇasampayuttādikusalavasena uppajjamānaṃ āgantukehi  upakkilesehi vippamuttaṃ nāma hoti. idhāpi yathā sīlavantānaṃ  ācārasampannānaṃ puttādīnaṃ vasena mātādayo ``sobhanā eteyeva attano  puttakādayo sikkhāpenti ovadanti anusāsantī''ti  vaṇṇakittilābhino ^a^V1.0048^ea^ honti, evaṃ javanakkhaṇe uppannakusalacittavasena  idaṃ bhavaṅgacittaṃ āgantukehi upakkilesehi vippamuttanti vuccatīti. <br/><br/>[06] paṇihitācchavaggavaṇṇanā. 


volume: 53
item: 8
title: accharāsaṅghātavaggavaṇṇanā^^^^
content:
  [03] 51^b^.^eb^ chaṭṭhassa ^a^V1.0049^ea^ paṭhame ^b^taṃ assutavā puthujjano^eb^ti  taṃ bhavaṅgacittaṃ sutavirahito puthujjano. tattha āgamādhigamābhāvā  ñeyyo assutavā iti. yo hi idaṃ suttaṃ ādito paṭṭhāya atthavasena  upaparikkhanto ``idaṃ bhavaṅgacittaṃ nāma pakatiparisuddhampi javanakkhaṇe  uppannehi lobhādīhi upakkilesehi upakkiliṭṭha''nti neva āgamavasena  na adhigamavasena jānāti, yassa ca  khandhadhātuāyatanapaccayākārasatipaṭṭhānādīsu  uggahaparipucchāvinicchayavirahitattā yathābhūtañāṇapaṭivedhasādhako neva  āgamo, paṭipattiyā adhigantabbassa anadhigatattā na adhigamo atthi.  so āgamādhigamābhāvā ñeyyo assutavā iti. svāyaṃ -- <br/><br/>[21] ``puthūnaṃ ^a^P1.0062^ea^ jananādīhi, kāraṇehi  puthujjano. <br/><br/>[22] puthujjanantogadhattā, puthuvāyaṃ jano iti''..<br/><br/>[03] so ^a^M1.0047^ea^ hi puthūnaṃ nānappakārānaṃ kilesādīnaṃ jananādīhi kāraṇehi  puthujjano. yathāha -- <br/><br/>[02] ``puthu kilese janentīti puthujjanā, puthu  avihatasakkāyadiṭṭhikāti puthujjanā, puthu satthārānaṃ mukhullokikāti  puthujjanā, puthu sabbagatīhi avuṭṭhitāti puthujjanā, puthu  nānābhisaṅkhāre abhisaṅkharontīti puthujjanā, puthu nānāoghehi  vuyhantīti puthujjanā, puthu nānāsantāpehi santappantīti puthujjanā,  puthu nānāpariḷāhehi pariḍayhantīti puthujjanā, puthu pañcasu kāmaguṇesu  rattā giddhā gadhitā mucchitā ajjhopannā laggā laggitā palibuddhāti  puthujjanā, puthu pañcahi nīvaraṇehi āvutā nivutā ovutā pihitā  paṭicchannā paṭikujjitāti puthujjanā''ti (mahāni0 51, 94).<br/><br/>[03] puthūnaṃ vā gaṇanapathamatītānaṃ ariyadhammaparammukhānaṃ  nīcadhammasamācārānaṃ janānaṃ antogadhattāpi puthujjano, puthu vā ayaṃ  visuṃyeva saṅkhaṃ gato, visaṃsaṭṭho sīlasutādiguṇayuttehi ariyehi  janoti puthujjano. evametehi ``assutavā puthujjano''ti dvīhi  padehi ye te -- <br/><br/>[21] ``duve ^a^V1.0050^ea^ puthujjanā vuttā, buddhenādiccabandhunā. <br/><br/>[22] andho puthujjano eko, kalyāṇeko puthujjano''ti..  -- <br/><br/>[25] dve puthujjanā vuttā, tesu andhaputhujjano vutto hotīti  veditabbo.<br/><br/>[03] ^b^yathābhūtaṃ nappajānātī^eb^ti ``idañca bhavaṅgacittaṃ evaṃ  āgantukehi ^a^P1.0063^ea^ upakkilesehi upakkiliṭṭhaṃ nāma hoti,  evaṃ vippamuttaṃ nāmā''ti yathāsabhāvato na jānāti. ^b^tasmā^eb^ti  yasmā na jānāti, tasmā. ^b^cittabhāvanā natthī^eb^ti cittaṭṭhiti  cittapariggaho natthi, natthibhāveneva ``natthī''ti vadāmīti dasseti. <br/><br/>[03] 52^b^.^eb^ dutiye ^a^M1.0048^ea^ ^b^sutavā^eb^ti sutasampanno.  vitthārato panettha assutavāti padassa paṭipakkhavasena attho  veditabbo. ^b^ariyasāvako^eb^ti atthi ariyo na sāvako,  seyyathāpi buddhā ceva paccekabuddhā ca; atthi sāvako na ariyo,  seyyathāpi gihī anāgataphalo; atthi neva ariyo na sāvako  seyyathāpi puthutitthiyā. atthi ariyoceva sāvako ca, seyyathāpi  samaṇā sakyaputtiyā āgataphalā viññātasāsanā. idha pana gihī  vā hotu pabbajito vā, yo koci sutavāti ettha vuttassa atthassa  vasena sutasampanno, ayaṃ ariyasāvakoti veditabbo. ^b^yathābhūtaṃ  pajānātī^eb^ti ``evamidaṃ bhavaṅgacittaṃ āgantukehi upakkilesehi  vippamuttaṃ hoti, evaṃ upakkiliṭṭha''nti yathāsabhāvato jānāti.  ^b^cittabhāvanā atthī^eb^ti cittaṭṭhiti cittapariggaho atthi,  atthibhāveneva ``atthī''ti vadāmīti dasseti. imasmiṃ sutte  balavavipassanā kathitā. keci taruṇavipassanāti vadanti. <br/><br/>[03] 53^b^.^eb^ tatiyaṃ aṭṭhuppattiyaṃ kathitaṃ. katarāyaṃ pana  aṭṭhuppattiyaṃ? aggikkhandhopamasuttantāṭṭhuppattiyaṃ. bhagavā kira  ekasmiṃ samaye sāvatthiṃ upanissāya jetavanamahāvihāre paṭivasati.  buddhānañca yattha katthaci ^a^P1.0064^ea^ paṭivasantānaṃ pañcavidhaṃ  kiccaṃ avijahitameva hoti. pañca hi buddhakiccāni --  purebhattakiccaṃ, pacchābhattakiccaṃ, purimayāmakiccaṃ, majjhimayāmakiccaṃ,  pacchimayāmakiccanti.<br/><br/>[03] tatridaṃ purebhattakiccaṃ -- bhagavā hi pātova vuṭṭhāya  upaṭṭhākānuggahatthaṃ sarīraphāsukatthañca mukhadhovanādisarīraparikammaṃ  ^a^V1.0051^ea^ katvā yāva bhikkhācāravelā tāva vivittāsane vītināmetvā  bhikkhācāravelāya nivāsetvā kāyabandhanaṃ bandhitvā cīvaraṃ pārupitvā  pattamādāya kadāci ekakova, kadāci bhikkhusaṅghaparivuto gāmaṃ vā  nigamaṃ vā piṇḍāya pavisati kadāci pakatiyā, kadāci anekehi  pāṭihāriyehi vattamānehi. seyyathidaṃ -- piṇḍāya pavisato  lokanāthassa purato purato gantvā mudugatavātā pathaviṃ sodhenti,  valāhakā udakaphusitāni muñcantā magge reṇuṃ vūpasametvā upari  vitānaṃ hutvā tiṭṭhanti, apare vātā pupphāni upasaṃharitvā magge  okiranti, unnatā ^a^M1.0049^ea^ bhūmippadesā onamanti, onatā unnamanti,  pādanikkhepasamaye samāva bhūmi hoti, sukhasamphassāni padumapupphāni  vā pāde sampaṭicchanti. indakhīlassa anto ṭhapitamatte  dakkhiṇapāde sarīrato chabbaṇṇarasmiyo nikkhamitvā  suvaṇṇarasapiñjarāni viya citrapaṭaparikkhittāni viya ca  pāsādakūṭāgārādīni alaṅkarontiyo ito cito ca dhāvanti,  hatthiassavihaṅgādayo sakasakaṭṭhānesu ṭhitāyeva madhurenākārena saddaṃ  karonti, tathā bherivīṇādīni tūriyāni manussānañca kāyūpagāni  ābharaṇāni. tena saññāṇena manussā jānanti ``ajja bhagavā idha  piṇḍāya paviṭṭho''ti. te sunivatthā supārutā gandhapupphādīni ādāya  gharā nikkhamitvā antaravīthiṃ paṭipajjitvā bhagavantaṃ gandhapupphādīhi  sakkaccaṃ pūjetvā ^a^P1.0065^ea^ vanditvā ``amhākaṃ, bhante, dasa  bhikkhū, amhākaṃ vīsati, paññāsaṃ...pe0... sataṃ dethā''ti yācitvā  bhagavatopi pattaṃ gahetvā āsanaṃ paññāpetvā sakkaccaṃ piṇḍapātena  paṭimānenti. bhagavā katabhattakicco tesaṃ upanissayacittasantānāni  oloketvā tathā dhammaṃ deseti, yathā keci saraṇagamanesu patiṭṭhahanti,  keci pañcasu sīlesu, keci sotāpattisakadāgāmianāgāmiphalānaṃ  aññatarasmiṃ, keci pabbajitvā aggaphale arahatteti. evaṃ mahājanaṃ  anuggahetvā uṭṭhāyāsanā vihāraṃ gacchati. tattha gantvā  gandhamaṇḍalamāḷe paññattavarabuddhāsane nisīdati bhikkhūnaṃ  bhattakiccapariyosānaṃ āgamayamāno. tato bhikkhūnaṃ  bhattakiccapariyosāne upaṭṭhāko bhagavato nivedeti. atha bhagavā  gandhakuṭiṃ pavisati. idaṃ tāva ^b^purebhattakiccaṃ^eb^.<br/><br/>[03] atha bhagavā evaṃ katapurebhattakicco gandhakuṭiyā upaṭṭhāne  nisīditvā pāde pakkhāletvā pādapīṭhe ṭhatvā bhikkhusaṅghaṃ ovadati  -- ``bhikkhave, appamādena sampādetha, dullabho buddhuppādo lokasmiṃ,  dullabho manussattapaṭilābho, dullabhā khaṇasampatti, dullabhā pabbajjā,  dullabhaṃ saddhammassavana''nti. tattha keci bhagavantaṃ kammaṭṭhānaṃ pucchanti.  bhagavā tesaṃ cariyānurūpaṃ kammaṭṭhānaṃ ^a^V1.0052^ea^ deti. tato sabbepi bhagavantaṃ  vanditvā attano attano rattiṭṭhānadivāṭṭhānāni gacchanti. keci  araññaṃ, keci rukkhamūlaṃ, keci pabbatādīnaṃ aññataraṃ, keci  cātumahārājikabhavanaṃ...pe0... keci vasavattibhavananti ^a^M1.0050^ea^. tato bhagavā  gandhakuṭiṃ pavisitvā sace ākaṅkhati, dakkhiṇena passena sato  sampajāno muhuttaṃ sīhaseyyaṃ kappeti. atha samassāsitakāyo  uṭṭhahitvā dutiyabhāge lokaṃ voloketi. tatiyabhāge yaṃ gāmaṃ vā  nigamaṃ vā upanissāya viharati, tattha mahājano purebhattaṃ ^a^P1.0066^ea^  dānaṃ datvā pacchābhattaṃ sunivattho supāruto gandhapupphādīni  ādāya vihāre sannipatati. tato bhagavā sampattaparisāya anurūpena  pāṭihāriyena gantvā dhammasabhāyaṃ paññattavarabuddhāsane nisajja dhammaṃ  deseti kālayuttaṃ samayayuttaṃ, atha kālaṃ viditvā parisaṃ uyyojeti,  manussā bhagavantaṃ vanditvā pakkamanti. idaṃ ^b^pacchābhattakiccaṃ^eb^.<br/><br/>[03] so evaṃ niṭṭhitapacchābhattakicco sace gattāni osiñcitukāmo  hoti, buddhāsanā uṭṭhāya nhānakoṭṭhakaṃ pavisitvā upaṭṭhākena  paṭiyāditaudakena gattāni utuṃ gaṇhāpeti. upaṭṭhākopi buddhāsanaṃ  ānetvā gandhakuṭipariveṇe paññapeti. bhagavā surattadupaṭṭaṃ nivāsetvā  kāyabandhanaṃ bandhitvā uttarāsaṅgaṃ ekaṃsaṃ katvā tattha āgantvā  nisīdati ekakova muhuttaṃ paṭisallīno, atha bhikkhū tato tato  āgamma bhagavato upaṭṭhānaṃ āgacchanti. tattha ekacce pañhaṃ pucchanti,  ekacce kammaṭṭhānaṃ, ekacce dhammassavanaṃ yācanti. bhagavā tesaṃ  adhippāyaṃ sampādento purimayāmaṃ vitināmeti. idaṃ  ^b^purimayāmakiccaṃ^eb^.<br/><br/>[03] purimayāmakiccapariyosāne pana bhikkhūsu bhagavantaṃ vanditvā  pakkantesu sakaladasasahassilokadhātudevatāyo okāsaṃ labhamānā  bhagavantaṃ upasaṅkamitvā pañhaṃ pucchanti yathābhisaṅkhataṃ antamaso  caturakkharampi. bhagavā tāsaṃ devatānaṃ pañhaṃ vissajjento  majjhimayāmaṃ vītināmeti. idaṃ ^b^majjhimayāmakiccaṃ^eb^.<br/><br/>[03] pacchimayāmaṃ pana tayo koṭṭhāse katvā purebhattato paṭṭhāya  nisajjāpīḷitassa sarīrassa kilāsubhāvamocanatthaṃ ekaṃ koṭṭhāsaṃ  caṅkamena vītināmeti, dutiyakoṭṭhāse gandhakuṭiṃ pavisitvā dakkhiṇena  passena sato sampajāno sīhaseyyaṃ kappeti. tatiyakoṭṭhāse paccuṭṭhāya  nisīditvā purimabuddhānaṃ ^a^V1.0053^ea^ santike dānasīlādivasena  katādhikārapuggaladassanatthaṃ ^a^P1.0067^ea^ buddhacakkhunā lokaṃ  voloketi. idaṃ ^b^pacchimayāmakiccaṃ^eb^.<br/><br/>[03] tampi ^a^M1.0051^ea^ divasaṃ bhagavā imasmiṃyeva kicce ṭhito lokaṃ  olokento idaṃ addasa -- mayā kosalaraṭṭhe cārikaṃ carantena  aggikkhandhena upametvā ekasmiṃ sutte desite saṭṭhi bhikkhū arahattaṃ  pāpuṇissanti, saṭṭhimattānaṃ uṇhaṃ lohitaṃ mukhato uggacchissati,  saṭṭhimattā gihibhāvaṃ gamissanti. tattha ye arahattaṃ pāpuṇissanti, te  yaṃkiñci dhammadesanaṃ sutvā pāpuṇissanteva. itaresaṃ pana bhikkhūnaṃ  saṅgahatthāya cārikaṃ caritukāmo hutvā, ``ānanda, bhikkhūnaṃ  ārocehī''ti āha.<br/><br/>[03] thero anupariveṇaṃ gantvā, ``āvuso, satthā mahājanassa  saṅgahatthāya cārikaṃ caritukāmo, gantukāmā āgacchathā''ti āha.  bhikkhū mahālābhaṃ labhitvā viya tuṭṭhamānasā ``labhissāma vata  mahājanassa dhammaṃ desentassa bhagavato suvaṇṇavaṇṇaṃ sarīraṃ oloketuṃ  madhurañca dhammakathaṃ sotu''nti paruḷhakesā kese ohāretvā  malaggahitapattā patte pacitvā kiliṭṭhacīvarā cīvarāni dhovitvā  gamanasajjā ahesuṃ. satthā aparicchinnena bhikkhusaṅghena parivuto  kosalaraṭṭhaṃ cārikāya nikkhanto gāmanigamapaṭipāṭiyā ekadivasaṃ  gāvutāḍḍhayojanatigāvutayojanaparamaṃ cārikaṃ caranto ekasmiṃ padese  mahantaṃ susirarukkhaṃ agginā sampajjalitaṃ disvā ``imameva vatthuṃ  katvā sattahi aṅgehi paṭimaṇḍetvā dhammadesanaṃ kathessāmī''ti gamanaṃ  pacchinditvā aññataraṃ rukkhamūlaṃ upasaṅkamitvā nisajjākāraṃ dassesi.  ānandatthero satthu adhippāyaṃ ^a^P1.0068^ea^ ñatvā ``addhā  kāraṇaṃ bhavissati, na akāraṇena tathāgatā gamanaṃ pacchinditvā  nisīdantī''ti catugguṇaṃ saṅghāṭiṃ paññāpesi. satthā nisīditvā  bhikkhū āmantetvā ``passatha no tumhe, bhikkhave, amuṃ mahantaṃ  aggikkhandha''nti ^b^aggikkhandhopamasuttantaṃ^eb^ (a0 ni0   7.72) deseti.<br/><br/>[03] imasmiñca pana veyyākaraṇe bhaññamāne saṭṭhimattānaṃ bhikkhūnaṃ  uṇhaṃ lohitaṃ mukhato uggañchi, saṭṭhimattā bhikkhū sikkhaṃ paccakkhāya  hīnāyāvattiṃsu, saṭṭhimattānaṃ bhikkhūnaṃ anupādāya āsavehi cittāni  vimucciṃsu. tañhi veyyākaraṇaṃ sutvā saṭṭhimattānaṃ bhikkhūnaṃ  nāmakāyo santatto, nāmakāye santatte karajakāyo santatto,  karajakāye santatte nidhānagataṃ uṇhaṃ ^a^V1.0054^ea^ lohitaṃ mukhato uggañchi.  saṭṭhimattā bhikkhū ``dukkaraṃ vata buddhasāsane yāvajīvaṃ paripuṇṇaṃ  parisuddhaṃ brahmacariyaṃ caritu''nti sikkhaṃ paccakkhāya hīnāyāvattā,  saṭṭhimattā ^a^M1.0052^ea^ bhikkhū satthu desanābhimukhaṃ ñāṇaṃ pesetvā saha  paṭisambhidāhi arahattaṃ pattā.<br/><br/>[03] tattha yesaṃ uṇhaṃ lohitaṃ mukhato uggañchi, te pārājikaṃ  āpajjiṃsu. ye gihibhāvaṃ pattā, te khuddānukhuddakāni sikkhāpadāni  maddantā vicariṃsu. ye arahattaṃ pattā, te parisuddhasīlāva ahesuṃ.  satthu dhammadesanā imesaṃ tiṇṇampi saphalāva jātāti. arahattaṃ  pattānaṃ tāva saphalā hotu, itaresaṃ kathaṃ saphalā jātāti? tepi hi  sace imaṃ dhammadesanaṃ na suṇeyyuṃ, pamattāva hutvā ṭhānaṃ jahituṃ na  sakkuṇeyyuṃ. tato nesaṃ taṃ pāpaṃ vaḍḍhamānaṃ apāyesuyeva saṃsīdāpeyya  ^a^P1.0069^ea^. imaṃ pana desanaṃ sutvā jātasaṃvegā ṭhānaṃ jahitvā  sāmaṇerabhūmiyaṃ ṭhitā dasa sīlāni pūretvā yoniso manasikāre  yuttappayuttā keci sotāpannā keci sakadāgāmino keci anāgāmino  ahesuṃ, keci devaloke nibbattiṃsu, evaṃ pārājikāpannānampi saphalā  ahosi. itare pana sace imaṃ dhammadesanaṃ na suṇeyyuṃ, gacchante  gacchante kāle anupubbena saṅghādisesampi pārājikampi pāpuṇitvā  apāyesuyeva uppajjitvā mahādukkhaṃ anubhaveyyuṃ. imaṃ pana desanaṃ  sutvā ``aho sallekhitaṃ buddhasāsanaṃ, na sakkā amhehi yāvajīvaṃ imaṃ  paṭipattiṃ pūretuṃ, sikkhaṃ paccakkhāya upāsakadhammaṃ pūretvā dukkhā  muccissāmā''ti gihibhāvaṃ upagamiṃsu. te tīsu saraṇesu patiṭṭhāya  pañca sīlāni rakkhitvā upāsakadhammaṃ pūretvā keci sotāpannā keci  sakadāgāmino keci anāgāmino jātā, keci devaloke nibbattāti.  evaṃ tesampi saphalāva ahosi.<br/><br/>[03] imaṃ pana satthu dhammadesanaṃ sutvā devasaṅghā yehipi sutā,  yehipi na sutā, sabbesaṃyeva ārocentā vicariṃsu. bhikkhū sutvā  sutvā ``dukkaraṃ, bho, buddhānaṃ sāsane yāvajīvaṃ paripuṇṇaṃ parisuddhaṃ  brahmacariyaṃ caritu''nti ekakkhaṇeneva dasapi bhikkhū vīsatipi  saṭṭhipi satampi sahassampi bhikkhū gihī honti. satthā  yathāruciyā cārikaṃ caritvā puna jetavanameva āgantvā bhikkhū  āmantesi -- ``bhikkhave, tathāgato cārikaṃ caramāno ciraṃ  ākiṇṇo vihāsi, icchāmahaṃ, bhikkhave, aḍḍhamāsaṃ paṭisallīyituṃ,  nāmhi kenaci upasaṅkamitabbo aññatra ekena piṇḍapātanīhārakenā''ti.  aḍḍhamāsaṃ ^a^M1.0053^ea^ ekībhāvena vītināmetvā paṭisallānā vuṭṭhito  ānandattherena saddhiṃ vihāracārikaṃ caramāno olokitolokitaṭṭhāne  tanubhūtaṃ ^a^V1.0055^ea^ bhikkhusaṅghaṃ disvā jānantoyeva theraṃ pucchi -- ``ānanda,  aññasmiṃ kāle tathāgate cārikaṃ caritvā jetavanaṃ āgate  sakalavihāro kāsāvapajjoto isivātappaṭivāto hoti, idāni pana  tanubhūto bhikkhusaṅgho dissati, yebhuyyena ca uppaṇḍupaṇḍukajātā  ^a^P1.0070^ea^ bhikkhū, kiṃ nu kho eta''nti? etarahi bhagavā  tumhākaṃ aggikkhandhopamadhammadesanaṃ kathitakālato paṭṭhāya bhikkhū  saṃvegappattā hutvā ``mayaṃ etaṃ dhammaṃ sabbappakārena paripūretuṃ na  sakkhissāma, asammāvattantānañca janassa saddhādeyyaṃ paribhuñjituṃ  ayutta''nti gihibhāvaṃ saṅkamantīti.<br/><br/>[03] tasmiṃ khaṇe bhagavato dhammasaṃvego uppajji. tato theraṃ āha  -- ``mayi paṭisallāne vītināmente na koci mama puttānaṃ ekaṃ  assāsaṭṭhānaṃ kathesi. sāgarassa hi otaraṇatitthāni viya bahūni  imasmiṃ sāsane assāsakāraṇāni. gacchānanda, gandhakuṭipariveṇe  buddhāsanaṃ paññāpetvā bhikkhusaṅghaṃ sannipātehī''ti. thero tathā  akāsi. satthā buddhāsanavaragato bhikkhū āmantetvā, ``bhikkhave,  mettāya sabbapubbabhāgo nāma neva appanā, na upacāro, sattānaṃ  hitapharaṇamattamevā''ti vatvā imissā aṭṭhuppattiyā imaṃ  cūḷaccharāsaṅghātasuttaṃ desesi.<br/><br/>[03] tattha ^b^accharāsaṅghātamatta^eb^nti accharāpaharaṇamattaṃ, dve  aṅguliyo paharitvā saddakaraṇamattanti attho. ^b^mettācitta^eb^nti  sabbasattānaṃ hitapharaṇacittaṃ. ^b^āsevatī^eb^ti kathaṃ āsevati?  āvajjento āsevati, jānanto āsevati, passanto āsevati,  paccavekkhanto āsevati, cittaṃ adhiṭṭhahanto āsevati, saddhāya  adhimuccanto āsevati, vīriyaṃ paggaṇhanto āsevati, satiṃ  upaṭṭhāpento āsevati, cittaṃ samādahanto āsevati, paññāya pajānanto  āsevati, abhiññeyyaṃ abhijānanto āsevati, pariññeyyaṃ parijānanto  āsevati, pahātabbaṃ pajahanto āsevati, bhāvetabbaṃ bhāvento āsevati,  sacchikātabbaṃ sacchikaronto āsevatīti (paṭi0 ma0 2.2). idha  pana mettāpubbabhāgena hitapharaṇappavattanamatteneva āsevatīti veditabbo.<br/><br/>[03] ^b^arittajjhāno^eb^ti ^a^M1.0054^ea^ ^a^P1.0071^ea^ atucchajjhāno  apariccattajjhāno vā. ^b^viharatī^eb^ti iriyati pavattati pāleti  yapeti yāpeti carati viharati. tena vuccati viharatīti. iminā  padena mettaṃ āsevantassa bhikkhuno iriyāpathavihāro kathito.  ^b^satthusāsanakaro^eb^ti satthu anusāsanikaro.  ^b^ovādapatikaro^eb^ti ovādakārako. ettha ca sakiṃvacanaṃ  ovādo, punappunavacanaṃ anusāsanī. sammukhāvacanampi ^a^V1.0056^ea^ ovādo,  pesetvā parammukhāvacanaṃ, anusāsanī. otiṇṇe vatthusmiṃ vacanaṃ  ovādo, otiṇṇe vā anotiṇṇe vā vatthusmiṃ tantiṭhapanavasena  vacanaṃ anusāsanī. evaṃ viseso veditabbo. paramatthato pana  ovādoti vā anusāsanīti vā ese eke ekaṭṭhe same samabhāge  tajjāte taññevāti. ettha ca ``accharāsaṅghātamattampi ce,  bhikkhave, bhikkhu mettācittaṃ āsevatī''ti idameva satthusāsanañceva  ovādo ca, tassa karaṇato esa sāsanakaro ovādapatikaroti  veditabbo.<br/><br/>[03] ^b^amogha^eb^nti atucchaṃ. ^b^raṭṭhapiṇḍa^eb^nti ñātiparivaṭṭaṃ  pahāya raṭṭhaṃ nissāya pabbajitena paresaṃ gehato paṭiladdhattā piṇḍapāto  raṭṭhapiṇḍo nāma vuccati. ^b^paribhuñjatī^eb^ti cattāro paribhogā  theyyaparibhogo iṇaparibhogo dāyajjaparibhogo sāmiparibhogoti.  tattha dussīlassa paribhogo ^b^theyyaparibhogo^eb^ nāma. sīlavato  apaccavekkhitaparibhogo ^b^iṇaparibhogo^eb^ nāma. sattannaṃ sekkhānaṃ  paribhogo ^b^dāyajjaparibhogā^eb^ nāma. khīṇāsavassa paribhogo  ^b^sāmiparibhogo^eb^ nāma. tattha ^a^P1.0072^ea^ imassa  bhikkhuno ayaṃ raṭṭhapiṇḍaparibhogo dvīhi kāraṇehi amogho hoti.  accharāsaṅghātamattampi mettācittaṃ āsevanto bhikkhu raṭṭhapiṇḍassa  sāmiko hutvā, aṇaṇo hutvā, dāyādo hutvā paribhuñjatītipissa  amogho raṭṭhapiṇḍaparibhogo. accharāsaṅghātamattampi mettaṃ āsevantassa  bhikkhuno dinnadānaṃ mahaṭṭhiyaṃ hoti mahapphalaṃ mahānisaṃsaṃ mahājutikaṃ  mahāvipphārantipissa amogho raṭṭhapiṇḍaparibhogo. ^b^ko pana vādo  ye naṃ bahulīkarontī^eb^ti ye pana imaṃ mettācittaṃ bahulaṃ āsevanti  bhāventi punappunaṃ karonti, te amoghaṃ raṭṭhapiṇḍaṃ paribhuñjantīti ettha  vattabbameva kiṃ? evarūpā hi bhikkhū raṭṭhapiṇḍassa sāmino aṇaṇā  dāyādā hutvā paribhuñjantīti. <br/><br/>[03] 54-55^b^.^eb^ catutthe ^a^M1.0055^ea^ ^b^bhāvetī^eb^ti uppādeti vaḍḍheti.  pañcame ^b^manasi karotī^eb^ti manasmiṃ karoti. sesaṃ imesu  dvīsupi tatiye vuttanayeneva veditabbaṃ. yo hi āsevati, ayameva  bhāveti, ayaṃ manasi karoti. yena cittena āsevati, teneva  bhāveti, tena manasi karoti. sammāsambuddho pana yāya dhammadhātuyā  suppaṭividdhattā desanāvilāsappatto nāma hoti, tassā suppaṭividdhattā  attano desanāvilāsaṃ dhammissariyataṃ paṭisambhidāpabhedakusalataṃ  appaṭihatasabbaññutaññāṇañca nissāya ekakkhaṇe uppannaṃ ekacittameva  tīhi koṭṭhāsehi vibhajitvā dassesīti. <br/><br/>[03] 56^b^.^eb^ chaṭṭhe ^a^V1.0057^ea^ ^b^ye kecī^eb^ti aniyāmitavacanaṃ.  ^b^akusalā^eb^ti tesaṃ niyāmitavacanaṃ. ettāvatā sabbākusalā  asesato pariyādinnā honti. ^b^akusalabhāgiyā^eb^ ^a^P1.0073^ea^  ^b^akusalapakkhikā^eb^ti akusalānamevetaṃ nāmaṃ.  akusalāyeva hi ekacce akusalaṃ sahajātavasena, ekacce  upanissayavasena bhajanti ceva, tesañca pakkhā bhavantīti  ``akusalabhāgiyā akusalapakkhikā''ti vuccanti. ^b^sabbete  manopubbaṅgamā^eb^ti mano pubbaṃ paṭhamataraṃ gacchati etesanti  manopubbaṅgamā. ete hi kiñcāpi manena saddhiṃ ekuppādā  ekavatthukā ekanirodhā ekārammaṇā ca honti. yasmā pana tesaṃ  mano uppādako kārako janako samuṭṭhāpako nibbattako, tasmā  manopubbaṅgamā nāma honti.<br/><br/>[03] ^b^paṭhamaṃ uppajjatī^eb^ti yathā nāma ``rājā nikkhanto''ti  vutte ``rājāyeva nikkhanto, sesā rājasenā nikkhantā  anikkhantā''ti pucchitabbakāraṇaṃ natthi, sabbā nikkhantāteva  paññāyanti, evameva mano uppannoti vuttakālato paṭṭhāya avasesā  sahajātasaṃsaṭṭhasampayuttā uppannā na uppannāti pucchitabbakāraṇaṃ natthi,  sabbe te uppannā tveva paññāyanti. etamatthavasaṃ paṭicca tehi  saṃsaṭṭhasampayutto ekuppādekanirodhopi samāno mano tesaṃ dhammānaṃ paṭhamaṃ  uppajjatīti vutto. ^b^anvadevā^eb^ti anudeva, saheva ekatoyevāti  attho. byañjanacchāyaṃ pana gahetvā paṭhamaṃ cittaṃ uppajjati, pacchā  cetasikāti na gahetabbaṃ. attho hi paṭisaraṇaṃ ^a^M1.0056^ea^, na byañjanaṃ.  ``manopubbaṅgamā dhammā, manoseṭṭhā manomayā''ti gāthāyapi eseva  nayo. <br/><br/>[03] 57^b^.^eb^ sattame ^b^kusalā^eb^ti catubhūmakāpi kusalā  dhammā kathitā. sesaṃ chaṭṭhe vuttanayeneva veditabbaṃ. <br/><br/>[03] 58^b^.^eb^ aṭṭhame ^a^P1.0074^ea^ ^b^yathayidaṃ,  bhikkhave, pamādo^eb^ti ettha, ^b^bhikkhave^eb^ti ālapanaṃ, yathā ayaṃ  pamādoti attho. ^b^pamādo^eb^ti pamajjanākāro. vuttañhetaṃ -- <br/><br/>[02] ``tattha katamo pamādo? kāyaduccarite vā  vacīduccarite vā manoduccarite vā pañcasu vā kāmaguṇesu cittassa  vossaggo vossaggānuppadānaṃ kusalānaṃ vā dhammānaṃ bhāvanāya  asakkaccakiriyatā asātaccakiriyatā anaṭṭhitakiriyatā olīnavuttitā  nikkhittachandatā nikkhittadhuratā anadhiṭṭhānaṃ ananuyogo anāsevanā  abhāvanā abahulīkammaṃ ^a^V1.0058^ea^. yo evarūpo pamādo pamajjanā pamajjitattaṃ,  ayaṃ vuccati pamādo''ti (vibha0 846).<br/><br/>[03] ^b^uppannā ca kusalā dhammā parihāyantī^eb^ti idaṃ  jhānavipassanānaṃ vasena vuttaṃ. maggaphalānaṃ pana sakiṃ uppannānaṃ puna  parihānaṃ nāma natthi. <br/><br/>[03] 59^b^.^eb^ navame appamādo pamādassa paṭipakkhavasena  vitthārato veditabbo. <br/><br/>[03] 60^b^.^eb^ dasame ^b^kosajja^eb^nti kusītabhāvo. sesaṃ  vuttanayamevāti. <br/><br/>[06] accharāsaṅghātavaggavaṇṇanā. 


volume: 53
item: 9
title: vīriyārambhādivaggavaṇṇanā^^^^
content:
  [03] 61^b^.^eb^ sattamassa ^a^V1.0059^ea^ paṭhame ^b^vīriyārambho^eb^ti  catukiccassa sammappadhānavīriyassa ārambho,  āraddhapaggahitaparipuṇṇavīriyatāti attho. <br/><br/>[03] 62^b^.^eb^ dutiye ^a^M1.0057^ea^ ^b^mahicchatā^eb^ti mahālobho. yaṃ  sandhāya vuttaṃ -- <br/><br/>[02] ``tattha katamā mahicchatā?  itarītaracīvarapiṇḍapātasenāsanagilānapaccayabhesajjaparikkhārehi pañcahi  vā kāmaguṇehi asantuṭṭhassa bhiyyokamyatā, yā evarūpā icchā  icchāgatā mahicchatā rāgo sārāgo cittassa sārāgo. ayaṃ vuccati  mahicchatā''ti (vibha0 850). <br/><br/>[03] 63^b^.^eb^ tatiye ^a^P1.0075^ea^ ^b^appicchatā^eb^ti  alobho. ^b^appicchassā^eb^ti anicchassa. ettha hi byañjanaṃ  sāvasesaṃ viya, attho pana niravaseso. na hi appamattikāya  icchāya atthibhāvena so appicchoti vutto, icchāya pana abhāvena  punappunaṃ āsevitassa alobhasseva bhāvena appicchoti vutto.<br/><br/>[03] apicettha atricchatā, pāpicchatā, mahicchatā appicchatāti  ayaṃ bhedo veditabbo. tattha sakalābhe atittassa paralābhe patthanā  ^b^atricchatā^eb^ nāma, yāya samannāgatassa ekabhājane pakkapūvepi  attano patte patite na supakko viya khuddako ca viya khāyati, sveva  pana parassa patte pakkhitto supakko viya mahanto viya ca khāyati.  asantaguṇasambhāvanatā pana paṭiggahaṇe ca amattaññutā ^b^pāpicchatā^eb^  nāma, sā ``idhekacco assaddho samāno saddhoti maṃ jano  jānātū''tiādinā nayena abhidhamme āgatāyeva, tāya samannāgato  puggalo kohaññe patiṭṭhāti. santaguṇasambhāvanatā pana paṭiggahaṇe ca  amattaññutā ^b^mahicchatā^eb^ nāma, sāpi ``idhekacco saddho samāno  saddhoti maṃ jano jānātūti icchati, sīlavā samāno sīlavāti maṃ  ^a^V1.0060^ea^ jano jānātū''ti iminā nayena āgatāyeva. tāya samannāgato  puggalo dussantappayo hoti, vijātamātāpissa cittaṃ gahetuṃ na  sakkoti. tenetaṃ vuccati -- <br/><br/>[21] ``aggikkhandho samuddo ca, mahiccho cāpi puggalo. <br/><br/>[22] sakaṭena paccaye dentu, tayopete atappayā''ti..<br/><br/>[03] santaguṇanigūhanatā ^a^M1.0058^ea^ pana paṭiggahaṇe ca mattaññutā  ^b^appicchatā^eb^ nāma, tāya samannāgato puggalo attani  vijjamānampi guṇaṃ paṭicchādetukāmatāya saddho samāno ``saddhoti maṃ  jano jānātū''ti na icchati. sīlavā, pavivitto, bahussuto,  āraddhavīriyo, samādhisampanno, paññavā, khīṇāsavo ^a^P1.0076^ea^  samāno ``khīṇāsavoti maṃ jano jānātū''ti na icchati  seyyathāpi ^b^majjhantikatthero^eb^.<br/><br/>[03] thero kira mahākhīṇāsavo ahosi, pattacīvaraṃ panassa  pādamattameva agghati. so asokassa dhammarañño vihāramahadivase  saṅghatthero ahosi. athassa atilūkhabhāvaṃ disvā manussā,  ``bhante, thokaṃ bahi hothā''ti āhaṃsu. thero ``mādise khīṇāsave  rañño saṅgahaṃ akaronte añño ko karissatī''ti pathaviyaṃ  nimujjitvā saṅghattherassa ukkhittapiṇḍaṃ gaṇhantoyeva ummujji. evaṃ  khīṇāsavo samāno ``khīṇāsavoti maṃ jano jānātū''ti na  icchati. evaṃ appiccho ca pana bhikkhu anuppannaṃ lābhaṃ uppādeti,  uppannaṃ thāvaraṃ karoti, dāyakānaṃ cittaṃ ārādheti. yathā yathā hi  so attano appicchatāya appaṃ gaṇhāti, tathā tathā tassa vatte pasannā  manussā bahū denti.<br/><br/>[03] aparopi catubbidho appiccho -- paccayāppiccho,  dhutaṅgāppiccho, pariyattiappiccho, adhigamāppicchoti. tattha  catūsu paccayesu appiccho ^b^paccayāppiccho^eb^ nāma. so  dāyakassa vasaṃ jānāti, deyyadhammassa vasaṃ jānāti, attano thāmaṃ  jānāti. yadi hi deyyadhammo bahu hoti, dāyako appamattakaṃ  dātukāmo, dāyakassa vasena appaṃ gaṇhāti. deyyadhammo appo,  dāyako bahuṃ dātukāmo, deyyadhammassa vasena appaṃ gaṇhāti.  deyyadhammopi bahu, dāyakopi bahuṃ dātukāmo, attano thāmaṃ ñatvā  pamāṇeneva gaṇhāti.<br/><br/>[03] dhutaṅgasamādānassa ^a^V1.0061^ea^ attani atthibhāvaṃ najānāpetukāmo  ^b^dhutaṅgāppiccho^eb^ nāma. tassa vibhāvanatthaṃ imāni vatthūni --  ^b^sosānikamahākumāratthero^eb^ ^a^P1.0077^ea^ kira saṭṭhi  vassāni susāne vasi, añño ekabhikkhupi na aññāsi. tenevāha  -- <br/><br/>[21] ``susāne ^a^M1.0059^ea^ saṭṭhi vassāni, abbokiṇṇaṃ vasāmahaṃ. <br/><br/>[22] dutiyo maṃ na jāneyya, aho sosānikuttamo''ti..<br/><br/>[03] cetiyapabbate dve ^b^bhātikattherā^eb^ vasiṃsu. kaniṭṭho upaṭṭhākena  pesitaṃ ucchukhaṇḍikaṃ gahetvā jeṭṭhassa santikaṃ agamāsi ``paribhogaṃ,  bhante, karothā''ti. therassa ca bhattakiccaṃ katvā  mukhavikkhālanakālo ahosi. so ``alaṃ, āvuso''ti āha.  kacci, bhante, ekāsanikatthāti? āharāvuso, ucchukhaṇḍikanti  paññāsa vassāni ekāsaniko samānopi dhutaṅgaṃ nigūhamāno paribhogaṃ  katvā mukhaṃ vikkhāletvā puna dhutaṅgaṃ adhiṭṭhāya gato.<br/><br/>[03] yo pana ^b^sāketatissatthero^eb^ viya bahussutabhāvaṃ jānāpetuṃ  na icchati, ayaṃ ^b^pariyattiappiccho^eb^ nāma. thero kira  ``khaṇo natthīti uddesaparipucchāsu okāsaṃ akaronto kadā  maraṇakkhaṇaṃ, bhante, labhissathā''ti codito gaṇaṃ vissajjetvā  kaṇikāravālikasamuddavihāraṃ gato. tattha antovassaṃ  theranavamajjhimānaṃ upakāro hutvā mahāpavāraṇāya uposathadivase  dhammakathāya janapadaṃ khobhetvā gato.<br/><br/>[03] yo pana sotāpannādīsu aññataro hutvā sotāpannādibhāvaṃ  jānāpetuṃ na icchati, ayaṃ ^b^adhigamappiccho^eb^ nāma tayo kulaputtā  (ma0 ni0 1.325) viya ghaṭīkārakumbhakāro (ma0 ni0   2.282 ādayo) viya ca. imasmiṃ panatthe laddhāsevanena  balavālobhena samannāgato sekkhopi puthujjanopi appicchoti  veditabbo. <br/><br/>[03] 64^b^.^eb^ catutthe ^b^asantuṭṭhitā^eb^ti asantuṭṭhe puggale  sevantassa bhajantassa payirupāsantassa uppanno asantosasaṅkhāto  lobho. <br/><br/>[03] 65^b^.^eb^ pañcame ^a^P1.0078^ea^ ^b^santuṭṭhitā^eb^ti  santuṭṭhe puggale sevantassa bhajantassa payirupāsantassa uppanno  ^a^V1.0062^ea^ alobhasaṅkhāto santoso. ^b^santuṭṭhassā^eb^ti  itarītarapaccayasantosena samannāgatassa. so panesa santoso  ^a^M1.0060^ea^ dvādasavidho hoti. seyyathidaṃ -- cīvare yathālābhasantoso,  yathābalasantoso, yathāsāruppasantosoti tividho. evaṃ  piṇḍapātādīsu.<br/><br/>[03] tassāyaṃ pabhedasaṃvaṇṇanā -- idha bhikkhu cīvaraṃ labhati sundaraṃ  vā asundaraṃ vā. so teneva yāpeti aññaṃ na pattheti, labhantopi na  gaṇhāti. ayamassa cīvare ^b^yathālābhasantoso^eb^. atha pana  pakatidubbalo vā hoti ābādhajarābhibhūto vā, garuṃ cīvaraṃ pārupanto  kilamati. so sabhāgena bhikkhunā saddhiṃ taṃ parivattetvā lahukena  yāpentopi santuṭṭhova hoti. ayamassa cīvare ^b^yathābalasantoso^eb^.  aparo paṇītapaccayalābhī hoti. so paṭṭacīvarādīnaṃ aññataraṃ  mahagghacīvaraṃ bahūni vā pana cīvarāni labhitvā ``idaṃ therānaṃ  cirapabbajitānaṃ, idaṃ bahussutānaṃ anurūpaṃ, idaṃ gilānānaṃ, idaṃ  appalābhānaṃ hotū''ti datvā tesaṃ purāṇacīvaraṃ vā saṅkārakūṭādito vā  nantakāni uccinitvā tehi saṅghāṭiṃ katvā dhārentopi santuṭṭhova  hoti. ayamassa cīvare ^b^yathāsāruppasantoso^eb^.<br/><br/>[03] idha pana bhikkhu piṇḍapātaṃ labhati lūkhaṃ vā paṇītaṃ vā, so  teneva yāpeti, aññaṃ na pattheti, labhantopi na gaṇhāti. ayamassa  piṇḍapāte ^b^yathālābhasantoso^eb^. yo pana attano pakativiruddhaṃ vā  byādhiviruddhaṃ vā piṇḍapātaṃ labhati, yenassa paribhuttena aphāsu hoti,  so sabhāgassa bhikkhuno taṃ datvā tassa hatthato sappāyabhojanaṃ  bhuñjitvā samaṇadhammaṃ karontopi santuṭṭhova hoti. ayamassa  piṇḍapāte ^b^yathābalasantoso^eb^. aparo bahuṃ paṇītaṃ piṇḍapātaṃ  labhati. so taṃ cīvaraṃ viya  theracirapabbajitabahussutāppalābhagilānānaṃ ^a^P1.0079^ea^ datvā  tesaṃ vā sesakaṃ piṇḍāya vā caritvā missakāhāraṃ bhuñjantopi  santuṭṭhova hoti. ayamassa piṇḍapāte ^b^yathāsāruppasantoso^eb^.<br/><br/>[03] idha pana bhikkhu senāsanaṃ labhati manāpaṃ vā amanāpaṃ vā, so  tena neva somanassaṃ na domanassaṃ uppādeti, antamaso  tiṇasanthārakenāpi yathāladdheneva ^a^M1.0061^ea^ tussati. ayamassa senāsane  ^b^yathālābhasantoso^eb^. yo pana attano pakativiruddhaṃ vā  byādhiviruddhaṃ vā senāsanaṃ labhati, yatthassa vasato aphāsu hoti,  so taṃ sabhāgassa bhikkhuno datvā tassa santake sappāyasenāsane  vasantopi santuṭṭhova hoti. ayamassa senāsane  ^b^yathābalasantoso^eb^.<br/><br/>[03] aparo ^a^V1.0063^ea^ mahāpuñño leṇamaṇḍapakūṭāgārādīni bahūni  paṇītasenāsanāni labhati. so tāni cīvarādīni viya  theracirapabbajitabahussutāppalābhagilānānaṃ datvā yattha katthaci  vasantopi santuṭṭhova hoti. ayamassa senāsane  ^b^yathāsāruppasantoso^eb^. yopi ``uttamasenāsanaṃ nāma pamādaṭṭhānaṃ,  tattha nisinnassa thinamiddhaṃ okkamati, niddābhibhūtassa puna  paṭibujjhato pāpavitakkā pātubhavantī''ti paṭisañcikkhitvā tādisaṃ  senāsanaṃ pattampi na sampaṭicchati, so taṃ paṭikkhipitvā  abbhokāsarukkhamūlādīsu vasantopi santuṭṭhova hoti. ayampissa  senāsane ^b^yathāsāruppasantoso^eb^.<br/><br/>[03] idha pana bhikkhu bhesajjaṃ labhati lūkhaṃ vā paṇītaṃ vā, so yaṃ  labhati, teneva tussati, aññaṃ na pattheti, labhantopi na gaṇhāti.  ayamassa gilānapaccaye ^b^yathālābhasantoso^eb^. yo pana telena  atthiko phāṇitaṃ labhati, so taṃ sabhāgassa bhikkhuno datvā tassa  hatthato telaṃ gahetvā aññadeva vā pariyesitvā bhesajjaṃ karontopi  santuṭṭhova hoti. ayamassa gilānapaccaye ^b^yathābalasantoso^eb^.<br/><br/>[03] aparo mahāpuñño bahuṃ telamadhuphāṇitādipaṇītabhesajjaṃ labhati.  so taṃ cīvaraṃ viya theracirapabbajitabahussutāppalābhagilānānaṃ datvā  tesaṃ ābhatena yena kenaci ^a^P1.0080^ea^ yāpentopi santuṭṭhova  hoti. yo pana ekasmiṃ bhājane muttaharītakaṃ ṭhapetvā ekasmiṃ  catumadhuraṃ -- ``gaṇhatha, bhante, yadicchaka''nti vuccamāno ``sacassa  tesu aññatarenapi rogo vūpasammati, atha muttaharītakaṃ nāma buddhādīhi  vaṇṇita''nti catumadhuraṃ paṭikkhipitvā muttaharītakena bhesajjaṃ  karontopi paramasantuṭṭhova hoti. ayamassa gilānapaccaye  ^b^yathāsāruppasantoso^eb^. imesaṃ pana paccekapaccayesu tiṇṇaṃ tiṇṇaṃ  santosānaṃ yathāsāruppasantosova aggo. <br/><br/>[03] 66-67^b^.^eb^ chaṭṭhasattamesu ^a^M1.0062^ea^  ayonisomanasikārayonisomanasikārā heṭṭhā vuttalakkhaṇāva.  sesamettha uttānatthamevāti. <br/><br/>[03] 68^b^.^eb^ aṭṭhame ^b^asampajañña^eb^nti asampajānabhāvo,  mohassetaṃ adhivacanaṃ. ^b^asampajānassā^eb^ti ajānantassa  sammuḷhassa. <br/><br/>[03] 69^b^.^eb^ navame ^a^V1.0064^ea^ ^b^sampajañña^eb^nti sampajānabhāvo,  paññāyetaṃ nāmaṃ. ^b^sampajānassā^eb^ti sampajānantassa. <br/><br/>[03] 70^b^.^eb^ dasame ^b^pāpamittatā^eb^ti yassa pāpā lāmakā  mittā, so pāpamitto. pāpamittassa bhāvo pāpamittatā, tenākārena  pavattānaṃ catunnaṃ khandhānamevetaṃ nāmaṃ. vuttampi cetaṃ -- <br/><br/>[02] ``tattha katamā pāpamittatā? ye te puggalā assaddhā  dussīlā appassutā maccharino duppaññā. yā tesaṃ sevanā ^a^P1.0081^ea^  nisevanā saṃsevanā bhajanā sambhajanā bhatti sambhatti  sampavaṅkatā. ayaṃ vuccati pāpamittatā''ti (vibha0 901). <br/><br/>[06] vīriyārambhādivaggavaṇṇanā. 


volume: 53
item: 10
title: kalyāṇamittatādivaggavaṇṇanā^^^^
content:
  [03] 71^b^.^eb^ aṭṭhamassa ^a^V1.0065^ea^ paṭhame ^b^kalyāṇamittatā^eb^ti  kalyāṇā mittā assāti kalyāṇamitto, tassa bhāvo kalyāṇamittatā.  sesaṃ vuttapaṭipakkhanayena veditabbaṃ. <br/><br/>[03] 72-73^b^.^eb^ dutiye ^b^anuyogo^eb^ti yogo payogo.  ^b^ananuyogo^eb^ti ayogo appayogo. ^b^anuyogā^eb^ti anuyogena.  ^b^ananuyogā^eb^ti ananuyogena. ^b^kusalānaṃ dhammāna^eb^nti  catubhūmakakusaladhammānaṃ. tatiyaṃ uttānatthameva. <br/><br/>[03] 74^b^.^eb^ catutthe ^b^bojjhaṅgā^eb^ti bujjhanakasattassa  aṅgabhūtā satta dhammā. yāya vā dhammasāmaggiyā so bujjhati,  sammohaniddāto vā vuṭṭhāti, catusaccadhammaṃ ^a^M1.0063^ea^ vā sacchikaroti. tassā  bodhiyā aṅgabhūtātipi bojjhaṅgā. ``bojjhaṅgāti kenaṭṭhena  bojjhaṅgā? bujjhantīti bojjhaṅgā, anubujjhantīti bojjhaṅgā,  paṭibujjhantīti bojjhaṅgā, sambujjhantīti bojjhaṅgā, bodhāya  saṃvattantīti bojjhaṅgā''ti (paṭi0 ma0 2.17). evaṃ panetaṃ padaṃ  vibhattameva. <br/><br/>[03] 75^b^.^eb^ pañcame ^b^bhāvanāpāripūriṃ gacchantī^eb^ti  iminā padena bojjhaṅgānaṃ yāthāvasarasabhūmi nāma kathitā ^a^P1.0082^ea^.  sā panesā catubbidhā hoti -- vipassanā,  vipassanāpādakajjhānaṃ, maggo, phalanti. tattha vipassanāya  uppajjanakāle bojjhaṅgā kāmāvacarā honti, vipassanāpādakajjhānamhi  uppajjanakāle rūpāvacarārūpāvacarā, maggaphalesu uppajjanakāle  lokuttarā. iti imasmiṃ sutte bojjhaṅgā catubhūmakā kathitā. <br/><br/>[03] 76^b^.^eb^ chaṭṭhassa aṭṭhuppattiko nikkhepo. aṭṭhuppattiyaṃ  hetaṃ nikkhittaṃ, sambahulā kira bhikkhū dhammasabhāyaṃ sannisinnā.  tesaṃ antare bandhulamallasenāpatiṃ ārabbha ayaṃ kathā udapādi,  ``āvuso, asukaṃ nāma kulaṃ pubbe bahuñātikaṃ ahosi bahupakkhaṃ,  idāni appañātikaṃ appapakkhaṃ jāta''nti. atha bhagavā tesaṃ  cittācāraṃ ñatvā ``mayi gate mahatī desanā bhavissatī''ti ñatvā  gandhakuṭito nikkhamma dhammasabhāyaṃ paññattavarabuddhāsane nisīditvā  ^a^V1.0066^ea^ ``kāya nuttha, bhikkhave, etarahi kathāya sannisinnā''ti āha.  bhagavā aññā gāmanigamādikathā natthi, asukaṃ nāma kulaṃ pubbe  bahuñātikaṃ ahosi bahupakkhaṃ, idāni appañātikaṃ appapakkhaṃ jātanti  vadantā nisinnamhāti. satthā imissā aṭṭhuppattiyā ^b^appamattikā  esā, bhikkhave, parihānī^eb^ti idaṃ suttaṃ ārabhi.<br/><br/>[03] tattha ^b^appamattikā^eb^ti parittā parittappamāṇā. etāya hi  parihāniyā saggato vā maggato vā parihāni nāma natthi,  diṭṭhadhammikaparihānimattameva etanti āha. ^b^etaṃ patikiṭṭha^eb^nti  etaṃ pacchimaṃ etaṃ lāmakaṃ. ^b^yadidaṃ paññāparihānī^eb^ti yā esā  mama sāsane kammassakatapaññāya jhānapaññāya vipassanāpaññāya  maggapaññāya phalapaññāya ca parihāni, esā pacchimā, esā lāmakā,  esā chaḍḍanīyāti attho. <br/><br/>[03] 77^b^.^eb^ sattamampi ^a^M1.0064^ea^ ^a^P1.0083^ea^ aṭṭhuppattiyameva  kathitaṃ. dhammasabhāyaṃ kira nisinnesu bhikkhūsu ekacce evaṃ āhaṃsu  -- ``asukaṃ nāma kulaṃ pubbe appañātikaṃ appapakkhaṃ ahosi, idāni  taṃ bahuñātikaṃ bahupakkhaṃ jāta''nti. kaṃ sandhāya evamāhaṃsūti?  visākhaṃ upāsikaṃ vesālike ca licchavī. satthā tesaṃ cittācāraṃ  ñatvā purimanayeneva āgantvā dhammāsane nisinno ``kāya nuttha,  bhikkhave, etarahi kathāya sannisinnā''ti pucchi. te yathābhūtaṃ  kathayiṃsu. satthā imissā aṭṭhuppattiyā imaṃ suttaṃ ārabhi. tattha  ^b^appamattikā^eb^ti taṃ sampattiṃ nissāya saggaṃ vā maggaṃ vā  sampattānaṃ abhāvato parittā. ^b^yadidaṃ paññāvuddhī^eb^ti  kammassakatapaññādīnaṃ vuddhi. ^b^tasmā^eb^ti yasmā ñātīnaṃ vuddhi  nāma diṭṭhadhammikamattā appā parittā, sā saggaṃ vā maggaṃ vā pāpetuṃ  asamatthā, tasmā. ^b^paññāvuddhiyā^eb^ti kammassakatādipaññāya  vuddhiyā. <br/><br/>[03] 78^b^.^eb^ aṭṭhamampi aṭṭhuppattiyameva kathitaṃ. sambahulā  kira bhikkhū dhammasabhāyaṃ sannisinnā mahādhanaseṭṭhiputtaṃ ārabbha  ``asukaṃ nāma kulaṃ pubbe mahābhogaṃ mahāhiraññasuvaṇṇaṃ ahosi, taṃ  idāni appabhogaṃ jāta''nti kathayiṃsu. satthā purimanayeneva  āgantvā tesaṃ vacanaṃ sutvā imaṃ suttaṃ ārabhi. <br/><br/>[03] 79^b^.^eb^ navamampi aṭṭhuppattiyameva vuttaṃ. dhammasabhāyaṃ  kira sannisinnā bhikkhū kākavaliyaseṭṭhiñca ^a^V1.0067^ea^ puṇṇaseṭṭhiñca ārabbha  ``asukaṃ nāma kulaṃ pubbe appabhogaṃ ahosi, taṃ idāni mahābhogaṃ  jāta''nti kathayiṃsu. satthā purimanayeneva āgantvā tesaṃ vacanaṃ  sutvā imaṃ suttaṃ ārabhi. sesaṃ imesu dvīsupi heṭṭhā vuttanayeneva  veditabbaṃ. <br/><br/>[03] 80^b^.^eb^ dasamampi ^a^P1.0084^ea^ aṭṭhuppattiyaṃ vuttaṃ.  dhammasabhāyaṃ kira bhikkhū kosalamahārājānaṃ ārabbha ``asukaṃ nāma  kulaṃ pubbe mahāyasaṃ mahāparivāraṃ ahosi, idāni appayasaṃ  appaparivāraṃ jāta''nti kathayiṃsu. bhagavā purimanayeneva āgantvā  tesaṃ vacanaṃ sutvā imaṃ dhammadesanaṃ ārabhi. sesaṃ vuttanayeneva  veditabbanti. <br/><br/>[06] kalyāṇamittatādivaggavaṇṇanā. 


volume: 53
item: 11
title: pamādādivaggavaṇṇanā^^^^
content:
  [03] 81^b^.^eb^ navamassāpi ^a^V1.0068^ea^ ^a^M1.0065^ea^ paṭhamaṃ aṭṭhuppattiyameva kathitaṃ.  sambahulā kira bhikkhū dhammasabhāyaṃ nisinnā kumbhaghosakaṃ ārabbha  ``asukaṃ nāma kulaṃ pubbe appayasaṃ appaparivāraṃ ahosi, idāni  mahāyasaṃ mahāparivāraṃ jāta''nti kathayiṃsu. satthā purimanayeneva  āgantvā tesaṃ vacanaṃ sutvā imaṃ suttaṃ ārabhi. tassattho heṭṭhā  vuttanayeneva veditabbo. <br/><br/>[03] 82^b^.^eb^ dutiyādīsu ^b^mahato anatthāyā^eb^ti  mahantassa anatthassa atthāya. sesamettha uttānamevāti. <br/><br/>[06] pamādādivaggavaṇṇanā. 


volume: 53
item: 12
title: dutiyapamādādivaggavaṇṇanā^^^^
content:
  [03] 98^b^.^eb^ dasame ^a^V1.0069^ea^ ^b^ajjhattika^eb^nti niyakajjhattavasena  ajjhattikaṃ. ^b^aṅga^eb^nti kāraṇaṃ. ^b^iti karitvā^eb^ti evaṃ  katvā. idaṃ vuttaṃ hoti -- bhikkhave, ajjhattaṃ paccattaṃ attano  santāne samuṭṭhitaṃ kāraṇanti katvā na aññaṃ ekaṃ kāraṇampi  samanupassāmīti. <br/><br/>[03] 110-114^b^.^eb^ ^b^bāhira^eb^nti ^a^P1.0085^ea^  ajjhattasantānato bahi bhavaṃ. ^b^saddhammassā^eb^ti suddhammassa,  sāsanassāti attho. ^b^sammosāyā^eb^ti vināsāya.  ^b^antaradhānāyā^eb^ti apaññāṇatthāya. <br/><br/>[03] 115^b^.^eb^ ^b^ṭhitiyā^eb^ti ciraṭṭhitatthaṃ.  ^b^asammosāya anantaradhānāyā^eb^ti vuttapaṭipakkhanayeneva veditabbaṃ.  sesamettha catukkoṭike vuttanayameva. <br/><br/>[03] 130^b^.^eb^ ito paresu ^b^adhammaṃ dhammoti  dīpentī^eb^tiādīsu suttantapariyāyena tāva dasa kusalakammapathā  dhammo, dasa akusalakammapathā adhammo. tathā cattāro satipaṭṭhānā  cattāro sammappadhānā cattāro iddhipādā pañcindriyāni pañca balāni  satta bojjhaṅgā ariyo aṭṭhaṅgiko maggoti sattatiṃsa  bodhipakkhiyadhammā dhammo nāma; tayo satipaṭṭhānā tayo ^a^M1.0066^ea^ sammappadhānā  tayo iddhipādā cha indriyāni cha balāni aṭṭha bojjhaṅgā navaṅgiko  maggoti ca cattāro upādānā pañca nīvaraṇāni satta anusayā aṭṭha  micchattāni ca ayaṃ adhammo.<br/><br/>[03] tattha yaṃkiñci ekaṃ adhammakoṭṭhāsaṃ gahetvā ``imaṃ adhammaṃ  dhammoti karissāma, evaṃ amhākaṃ ācariyakulaṃ niyyānikaṃ  bhavissati, mayaṃ ca loke pākaṭā bhavissāmā''ti taṃ adhammaṃ  ``dhammo aya''nti kathayantā ^b^adhammaṃ dhammo^eb^ti dīpenti nāma.  tatheva dhammakoṭṭhāsesu ekaṃ gahetvā ``ayaṃ adhammo''ti kathentā  ^b^dhammaṃ adhammo^eb^ti dīpenti nāma. vinayapariyāyena pana bhūtena  vatthunā codetvā sāretvā yathāpaṭiññāya kattabbaṃ kammaṃ dhammo nāma,  abhūtena vatthunā acodetvā asāretvā apaṭiññāya kattabbaṃ kammaṃ  adhammo nāma.<br/><br/>[03] suttantapariyāyena ^a^V1.0070^ea^ rāgavinayo dosavinayo mohavinayo saṃvaro  pahānaṃ paṭisaṅkhāti ayaṃ ^b^vinayo^eb^ nāma, rāgādīnaṃ avinayo  asaṃvaro appahānaṃ apaṭisaṅkhāti ayaṃ ^a^P1.0086^ea^  ^b^avinayo^eb^ nāma. vinayapariyāyena vatthusampatti, ñattisampatti,  anussāvanasampatti, sīmāsampatti, parisasampattīti ayaṃ vinayo nāma.  vatthuvipatti, ñattivipatti, anussāvanavipatti, sīmāvipatti  parisavipattīti ayaṃ avinayo nāma.<br/><br/>[03] suttantapariyāyena cattāro satipaṭṭhānā cattāro  sammappadhānā...pe0... ariyo aṭṭhaṅgiko maggoti idaṃ ^b^bhāsitaṃ  lapitaṃ tathāgatena;^eb^ tayo satipaṭṭhānā tayo sammappadhānā tayo  iddhipādā cha indriyāni cha balāni aṭṭha bojjhaṅgā navaṅgiko  maggoti idaṃ ^b^abhāsitaṃ alapitaṃ tathāgatena^eb^. vinayapariyāyena  cattāro pārājikā terasa saṅghādisesā dve aniyatā tiṃsa  nissaggiyā pācittiyāti idaṃ bhāsitaṃ lapitaṃ tathāgatena; tayo  pārājikā cuddasa saṅghādisesā tayo aniyatā ekatiṃsa nissaggiyā  pācittiyāti idaṃ abhāsitaṃ alapitaṃ tathāgatena.<br/><br/>[03] suttantapariyāyena devasikaṃ phalasamāpattisamāpajjanaṃ  mahākaruṇāsamāpattisamāpajjanaṃ buddhacakkhunā lokavolokanaṃ  aṭṭhuppattivasena suttantadesanā jātakakathāti idaṃ ^b^āciṇṇaṃ,^eb^ na  devasikaṃ phalasamāpattisamāpajjanaṃ...pe0... na jātakakathāti idaṃ  ^b^anāciṇṇaṃ^eb^. vinayapariyāyena ^a^M1.0067^ea^ nimantitassa vassāvāsaṃ  vasitvā apaloketvā cārikāpakkamanaṃ pavāretvā cārikāpakkamanaṃ,  āgantukehi saddhiṃ paṭhamaṃ paṭisanthārakaraṇanti idaṃ āciṇṇaṃ, tasseva  āciṇṇassa akaraṇaṃ anāciṇṇaṃ nāma.<br/><br/>[03] suttantapariyāyena cattāro satipaṭṭhānā...pe0... aṭṭhaṅgiko  maggoti idaṃ ^b^paññattaṃ^eb^ nāma; tayo satipaṭṭhānā...pe0...  navaṅgiko maggoti idaṃ ^b^apaññattaṃ^eb^ nāma. vinayapariyāyena  cattāro pārājikā...pe0... tiṃsanissaggiyā pācittiyāti idaṃ  paññattaṃ nāma; tayo pārājikā...pe0... ekatiṃsa nissaggiyā  pācittiyāti idaṃ apaññattaṃ nāma. <br/><br/>[01] yaṃ ^a^P1.0087^ea^ panetaṃ sabbasuttānaṃ pariyosāne  ^b^tecimaṃ saddhammaṃ antaradhāpentī^eb^ti vuttaṃ, tattha ^b^pañca  antaradhānāni^eb^ nāma adhigamāntaradhānaṃ, paṭipattiantaradhānaṃ,  pariyattiantaradhānaṃ, liṅgāntaradhānaṃ, dhātuantaradhānanti ^a^V1.0071^ea^. tattha  ^b^adhigamo^eb^ti cattāro maggā, cattāri phalāni, catasso  paṭisambhidā, tisso vijjā, cha abhiññāti. so parihāyamāno  paṭisambhidāto paṭṭhāya parihāyati. buddhānaṃ hi parinibbānato  vassasahassameva paṭisambhidā nibbattetuṃ sakkonti, tato paraṃ cha  abhiññā, tato tāpi nibbattetuṃ asakkontā tisso vijjā nibbattenti.  gacchante gacchante kāle tāpi nibbattetuṃ asakkontā  sukkhavipassakā honti. eteneva upāyena anāgāmino  sakadāgāmino sotāpannāti. tesu dharantesu adhigamo anantarahito  nāma na hoti. pacchimakassa pana sotāpannassa jīvitakkhayena  adhigamo antarahito nāma hoti. idaṃ ^b^adhigamāntaradhānaṃ^eb^  nāma.<br/><br/>[03] paṭipattiantaradhānaṃ nāma jhānavipassanāmaggaphalāni nibbattetuṃ  asakkontā catupārisuddhisīlamattaṃ rakkhanti. gacchante gacchante kāle  ``sīlaṃ paripuṇṇaṃ katvā rakkhāma, padhānañca anuyuñjāma, na ca maggaṃ  vā phalaṃ vā sacchikātuṃ sakkoma, natthi idāni  ariyadhammapaṭivedho''ti vosānaṃ āpajjitvā kosajjabahulā aññamaññaṃ  na codenti na sārenti akukkuccakā honti, tato paṭṭhāya  khuddānukhuddakāni maddanti. gacchante gacchante kāle  pācittiyathullaccayāni āpajjanti, tato garukāpattiṃ.  pārājikamattameva tiṭṭhati. cattāri pārājikāni rakkhantānaṃ  bhikkhūnaṃ satepi sahassepi dharamāne paṭipatti anantarahitā nāma na  hoti. pacchimakassa pana bhikkhuno ^a^P1.0088^ea^ sīlabhedena  ^a^M1.0068^ea^ vā jīvitakkhayena vā antarahitā hotīti idaṃ  ^b^paṭipattiantaradhānaṃ^eb^ nāma.<br/><br/>[03] ^b^pariyattī^eb^ti tepiṭakaṃ buddhavacanaṃ sāṭṭhakathā pāḷi. yāva  sā tiṭṭhati, tāva pariyatti paripuṇṇā nāma hoti. gacchante gacchante  kāle rājayuvarājāno adhammikā honti, tesu adhammikesu  rājāmaccādayo adhammikā honti, tato raṭṭhajanapadavāsinoti. etesaṃ  adhammikatāya devo na sammā vassati, tato sassāni na sampajjanti.  tesu asampajjantesu paccayadāyakā bhikkhusaṅghassa paccaye dātuṃ na  sakkonti, bhikkhū paccayehi kilamantā antevāsike saṅgahetuṃ na  sakkonti. gacchante gacchante kāle pariyatti parihāyati, atthavasena  dhāretuṃ na sakkonti, pāḷivaseneva dhārenti. tato gacchante gacchante  kāle pāḷimpi sakalaṃ dhāretuṃ na sakkonti, paṭhamaṃ abhidhammapiṭakaṃ  parihāyati. parihāyamānaṃ matthakato paṭṭhāya parihāyati ^a^V1.0072^ea^. paṭhamameva  hi paṭṭhānamahāpakaraṇaṃ parihāyati, tasmiṃ parihīne yamakaṃ, kathāvatthu,  puggalapaññatti, dhātukathā, vibhaṅgo, dhammasaṅgahoti.<br/><br/>[03] evaṃ abhidhammapiṭake parihīne matthakato paṭṭhāya suttantapiṭakaṃ  parihāyati. paṭhamañhi aṅguttaranikāyo parihāyati, tasmimpi paṭhamaṃ  ekādasakanipāto, tato dasakanipāto...pe0... tato ekakanipātoti.  evaṃ aṅguttare parihīne matthakato paṭṭhāya saṃyuttanikāyo parihāyati.  paṭhamaṃ hi mahāvaggo parihāyati, tato saḷāyatanavaggo, khandhavaggo,  nidānavaggo, sagāthāvaggoti. evaṃ saṃyuttanikāye parihīne matthakato  paṭṭhāya majjhimanikāyo parihāyati. paṭhamaṃ hi uparipaṇṇāsako  parihāyati, tato majjhimapaṇṇāsako, tato mūlapaṇṇāsakoti. evaṃ  majjhimanikāye parihīne matthakato paṭṭhāya dīghanikāyo parihāyati.  paṭhamañhi ^a^P1.0089^ea^ pāthikavaggo parihāyati, tato mahāvaggo,  tato sīlakkhandhavaggoti. evaṃ dīghanikāye parihīne suttantapiṭakaṃ  parihīnaṃ nāma hoti. vinayapiṭakena saddhiṃ jātakameva dhārenti.  vinayapiṭakaṃ lajjinova dhārenti, lābhakāmā pana ``suttante kathitepi  sallakkhentā natthī''ti jātakameva dhārenti. gacchante gacchante kāle  ^a^M1.0069^ea^ jātakampi dhāretuṃ na sakkonti. atha tesaṃ paṭhamaṃ vessantarajātakaṃ  parihāyati, tato paṭilomakkamena puṇṇakajātakaṃ, mahānāradajātakanti  pariyosāne apaṇṇakajātakaṃ parihāyati. evaṃ jātake parihīne  vinayapiṭakameva dhārenti.<br/><br/>[03] gacchante gacchante kāle vinayapiṭakampi matthakato paṭṭhāya  parihāyati. paṭhamañhi parivāro parihāyati, tato khandhako,  bhikkhunīvibhaṅgo, mahāvibhaṅgoti anukkamena uposathakkhandhakamattameva  dhārenti. tadāpi pariyatti antarahitā na hoti. yāva pana  manussesu cātuppadikagāthāpi pavattati, tāva pariyatti anantarahitāva  hoti. yadā saddho pasanno rājā hatthikkhandhe suvaṇṇacaṅkoṭakamhi  sahassatthavikaṃ ṭhapāpetvā ``buddhehi kathitaṃ cātuppadikagāthaṃ jānanto  imaṃ sahassaṃ gaṇhatū''ti nagare bheriṃ carāpetvā gaṇhanakaṃ alabhitvā  ``ekavāraṃ carāpite nāma suṇantāpi honti assuṇantāpī''ti  yāvatatiyaṃ carāpetvā gaṇhanakaṃ alabhitvā rājapurisā taṃ  sahassatthavikaṃ puna rājakulaṃ pavesenti, tadā pariyatti antarahitā  nāma hoti. idaṃ ^b^pariyattiantaradhānaṃ^eb^ nāma.<br/><br/>[03] gacchante ^a^P1.0090^ea^ gacchante kāle cīvaraggahaṇaṃ  pattaggahaṇaṃ sammiñjanapasāraṇaṃ ālokitavilokitaṃ ^a^V1.0073^ea^ na pāsādikaṃ hoti.  nigaṇṭhasamaṇā viya alābupattaṃ bhikkhū pattaṃ aggabāhāya  pakkhipitvā ādāya vicaranti, ettāvatāpi liṅgaṃ anantarahitameva  hoti. gacchante gacchante pana kāle aggabāhato otāretvā hatthena  vā sikkāya vā olambitvā vicaranti, cīvarampi rajanasāruppaṃ  akatvā oṭṭhaṭṭhivaṇṇaṃ katvā vicaranti. gacchante gacchante kāle  rajanampi na hoti dasacchindanampi ovaṭṭikavijjhanampi, kappamattaṃ  katvā vaḷañjenti. puna ovaṭṭikaṃ vijjhitvā kappaṃ na karonti.  tato ubhayampi akatvā dasā chetvā paribbājakā viya caranti.  gacchante gacchante kāle ``ko iminā amhākaṃ attho''ti khuddakaṃ  kāsāvakhaṇḍaṃ hatthe vā gīvāya vā bandhanti, kesesu vā allīyāpenti,  dārabharaṇaṃ vā karontā kasitvā vapitvā jīvikaṃ kappetvā vicaranti.  tadā dakkhiṇaṃ dentā saṅghaṃ uddissa etesaṃ denti. idaṃ sandhāya  bhagavatā vuttaṃ -- ``bhavissanti kho, panānanda, anāgatamaddhānaṃ  gotrabhuno kāsāvakaṇṭhā dussīlā pāpadhammā, tesu dussīlesu saṅghaṃ  uddissa dānaṃ dassanti, tadāpāhaṃ, ānanda, saṅghagataṃ dakkhiṇaṃ  asaṅkheyyaṃ ^a^M1.0070^ea^ appameyyaṃ vadāmī''ti (ma0 ni0 3.380). tato  gacchante kāle nānāvidhāni kammāni karontā ``papañco esa, kiṃ  iminā amhāka''nti kāsāvakhaṇḍaṃ chinditvā araññe khipanti.  etasmiṃ kāle liṅgaṃ antarahitaṃ nāma hoti. kassapadasabalassa kira  kālato paṭṭhāya yonakānaṃ ^a^P1.0091^ea^ setavatthaṃ pārupitvā caraṇaṃ  cārittaṃ jātanti. idaṃ ^b^liṅgāntaradhānaṃ^eb^ nāma.<br/><br/>[03] dhātuantaradhānaṃ pana evaṃ veditabbaṃ -- tīṇi parinibbānāni,  kilesaparinibbānaṃ -- khandhaparinibbānaṃ, dhātuparinibbānanti. tattha  kilesaparinibbānaṃ bodhipallaṅke ahosi, khandhaparinibbānaṃ  kusinārāyaṃ, dhātuparinibbānaṃ anāgate bhavissati. kathaṃ? tato  tattha tattha sakkārasammānaṃ alabhamānā dhātuyo buddhānaṃ adhiṭṭhānabalena  sakkārasammānalabhanakaṭṭhānaṃ gacchanti. gacchante gacchante kāle  sabbaṭṭhānesu sakkārasammāno na hoti. sāsanassa hi osakkanakāle  imasmiṃ tambapaṇṇidīpe sabbā dhātuyo sannipatitvā mahācetiyaṃ, tato  nāgadīpe rājāyatanacetiyaṃ, tato bodhipallaṅkaṃ gamissanti.  nāgabhavanatopi devalokatopi brahmalokatopi dhātuyo  mahābodhipallaṅkameva gamissanti. sāsapamattāpi dhātu antarā na  nassissati. sabbā dhātuyo mahābodhimaṇḍe sannipatitvā buddharūpaṃ  gahetvā bodhimaṇḍe pallaṅkena nisinnabuddhasarīrasiriṃ dassenti. dvattiṃsa  mahāpurisalakkhaṇāni asīti anubyañjanāni byāmappabhāti sabbaṃ  paripuṇṇameva hoti. tato yamakapāṭihāriyadivase viya pāṭihāriyaṃ  katvā ^a^V1.0074^ea^ dassenti. tadā manussabhūtasatto nāma tattha gato natthi,  dasasahassacakkavāḷe pana devatā sabbāva sannipatitvā ``ajja dasabalo  parinibbāyati, itodāni paṭṭhāya andhakāraṃ bhavissatī''ti paridevanti.  atha dhātusarīrato tejo samuṭṭhāya taṃ sarīraṃ apaṇṇattikabhāvaṃ gameti.  dhātusarīrato samuṭṭhitā jālā yāva brahmalokā uggacchissati,  sāsapamattāya sesāyapi dhātuyā sati ekajālāva bhavissati. dhātūsu  pariyādānaṃ gatāsu pacchijjissati. evaṃ mahantaṃ ānubhāvaṃ dassetvā  dhātuyo ^a^M1.0071^ea^ antaradhāyanti. tadā sannipatitā devasaṅghā buddhānaṃ  parinibbutadivase viya dibbagandhamālātūriyādīhi sakkāraṃ katvā  tikkhattuṃ padakkhiṇaṃ katvā vanditvā ``anāgate uppajjanakaṃ buddhaṃ  passituṃ labhissāma bhagavā''ti vatvā sakasakaṭṭhānameva gacchanti.  idaṃ ^b^dhātuantaradhānaṃ^eb^ nāma.<br/><br/>[03] imassa pañcavidhassa antaradhānassa pariyattiantaradhānameva  ^a^P1.0092^ea^ mūlaṃ. pariyattiyā hi antarahitāya paṭipatti  antaradhāyati, pariyattiyā ṭhitāya paṭipatti patiṭṭhāti. teneva  imasmiṃ dīpe caṇḍālatissamahābhaye sakko devarājā mahāuḷumpaṃ māpetvā  bhikkhūnaṃ ārocāpesi ``mahantaṃ bhayaṃ bhavissati, na sammā devo  vassissati, bhikkhū paccayehi kilamantā pariyattiṃ sandhāretuṃ na  sakkhissanti, paratīraṃ gantvā ayyehi jīvitaṃ rakkhituṃ vaṭṭati.  imaṃ mahāuḷumpaṃ āruyha gacchatha, bhante. yesaṃ ettha nisajjaṭṭhānaṃ  nappahoti, te kaṭṭhakhaṇḍepi uraṃ ṭhapetvā gacchantu, sabbesampi bhayaṃ na  bhavissatī''ti. tadā samuddatīraṃ patvā saṭṭhi bhikkhū katikaṃ katvā  ``amhākaṃ ettha gamanakiccaṃ natthi, mayaṃ idheva hutvā tepiṭakaṃ  rakkhissāmā''ti tato nivattitvā dakkhiṇamalayajanapadaṃ gantvā  kandamūlapaṇṇehi jīvikaṃ kappentā vasiṃsu. kāye vahante nisīditvā  sajjhāyaṃ karonti, avahante vālikaṃ ussāretvā parivāretvā sīsāni  ekaṭṭhāne katvā pariyattiṃ sammasanti. iminā niyāmena dvādasa  saṃvaccharāni sāṭṭhakathaṃ tepiṭakaṃ paripuṇṇaṃ katvā dhārayiṃsu.<br/><br/>[03] bhaye vūpasante sattasatā bhikkhū attano gataṭṭhāne sāṭṭhakathe  tepiṭake ekakkharampi ekabyañjanampi anāsetvā imameva dīpamāgamma  kallagāmajanapade maṇḍalārāmavihāraṃ pavisiṃsu. therānaṃ āgamanappavattiṃ  sutvā imasmiṃ dīpe ohīnā saṭṭhi bhikkhū ``there passissāmā''ti  gantvā therehi saddhiṃ tepiṭakaṃ sodhentā ekakkharampi ekabyañjanampi  asamentaṃ nāma na passiṃsu. tasmiṃ ṭhāne therānaṃ ayaṃ kathā udapādi  ``pariyatti nu kho sāsanassa mūlaṃ ^a^V1.0075^ea^, udāhu paṭipattī''ti.  paṃsukūlikattherā ``paṭipattimūla''nti āhaṃsu, dhammakathikā  ``pariyattī''ti ^a^P1.0093^ea^. atha ne therā ``tumhākaṃ  dvinnampi janānaṃ vacanamatteneva na karoma, jinabhāsitaṃ suttaṃ  āharathā''ti āhaṃsu. suttaṃ āharituṃ na bhāroti ``ime ca, subhadda  ^a^M1.0072^ea^, bhikkhū sammā vihareyyuṃ, asuñño loko arahantehi assāti (dī0  ni0 2.214). paṭipattimūlakaṃ, mahārāja, satthusāsanaṃ  paṭipattisārakaṃ. paṭipattiyā dharantāya tiṭṭhatī''ti (mi0 pa0  4.1.7) suttaṃ āhariṃsu. imaṃ suttaṃ sutvā dhammakathikā attano  vādaṭhapanatthāya imaṃ suttaṃ āhariṃsu -- <br/><br/>[21] ``yāva tiṭṭhanti suttantā, vinayo yāva dippati. <br/><br/>[22] tāva dakkhanti ālokaṃ, sūriye abbhuṭṭhite yathā.. <br/><br/>[21] ``suttantesu asantesu, pamuṭṭhe vinayamhi ca. <br/><br/>[22] tamo bhavissati loke, sūriye atthaṅgate yathā.. <br/><br/>[21] ``suttante rakkhite sante, paṭipatti hoti rakkhitā. <br/><br/>[22] paṭipattiyaṃ ṭhito dhīro, yogakkhemā na dhaṃsatī''ti..<br/><br/>[03] imasmiṃ sutte āhaṭe paṃsukūlikattherā tuṇhī ahesuṃ,  dhammakathikattherānaṃyeva vacanaṃ purato ahosi. yathā hi gavasatassa  vā gavasahassassa vā antare paveṇipālikāya dhenuyā asati so vaṃso  sā paveṇi na ghaṭīyati, evamevaṃ āraddhavipassakānaṃ bhikkhūnaṃ satepi  sahassepi saṃvijjamāne pariyattiyā asati ariyamaggapaṭivedho nāma na  hoti. yathā ca nidhikumbhiyā jānanatthāya pāsāṇapiṭṭhe akkharesu  ṭhapitesu yāva akkharāni dharanti, tāva nidhikumbhi naṭṭhā nāma na  hoti. evamevaṃ pariyattiyā dharamānāya sāsanaṃ antarahitaṃ nāma na  hotīti. <br/><br/>[06] dutiyapamādādivaggavaṇṇanā. 


volume: 53
item: 13
title: adhammavaggavaṇṇanā^^^^
content:
  [03] 140^b^.^eb^ ekādasame ^a^V1.0076^ea^ ^a^P1.0094^ea^ vagge ^b^adhammaṃ  adhammo^eb^tiādīni vuttanayeneva veditabbāni. sesamettha  uttānamevāti. <br/><br/>[06] adhammavaggavaṇṇanā. 


volume: 53
item: 14
title: anāpattivaggavaṇṇanā^^^^
content:
  [03] 150^b^.^eb^ dvādasame ^a^V1.0077^ea^ ^a^M1.0073^ea^ pana ^b^anāpattiṃ āpattī^eb^tiādīsu  ``anāpatti ajānantassa atheyyacittassa namaraṇādhippāyassa  anullapanādhippāyassa namocanādhippāyassā''ti tattha tattha vuttā  anāpatti ^b^anāpatti^eb^ nāma, ``jānantassa  theyyacittassā''tiādinā nayena vuttā āpatti ^b^āpatti^eb^ nāma,  pañcāpattikkhandhā ^b^lahukāpatti^eb^ nāma, dve āpattikkhandhā  ^b^garukāpatti^eb^ nāma. dve āpattikkhandhā ^b^duṭṭhullāpatti^eb^ nāma,  pañcāpattikkhandhā ^b^aduṭṭhullāpatti^eb^ nāma. cha āpattikkhandhā  ^b^sāvasesāpatti^eb^ nāma, eko pārājikāpattikkhandho  ^b^anavasesāpatti^eb^ nāma. ^b^sappaṭikammāpatti^eb^ nāma  sāvasesāpattiyeva, ^b^appaṭikammāpatti^eb^ nāma anavasesāpattiyeva.  sesaṃ sabbattha uttānamevāti. <br/><br/>[06] anāpattivaggavaṇṇanā. 


volume: 53
item: 15
title: ekapuggalavaggavaṇṇanā^^^^
content:
  [03] 170^b^.^eb^ ekapuggalavaggassa ^a^V1.0078^ea^ paṭhame ^b^ekapuggalo^eb^ti  eko puggalo. ettha ^b^eko^eb^ti dutiyādipaṭikkhepattho  gaṇanaparicchedo. ^b^puggalo^eb^ti sammutikathā, na paramatthakathā.  buddhassa hi bhagavato duvidhā desanā -- sammutidesanā, paramatthadesanā  cāti. tattha ``puggalo satto itthī puriso khattiyo brāhmaṇo devo  māro''ti ^a^P1.0095^ea^ evarūpā ^b^sammutidesanā,^eb^ ``aniccaṃ  dukkhaṃ anattā khandhā dhātū āyatanāni satipaṭṭhānā''ti evarūpā  ^b^paramatthadesanā^eb^. tattha bhagavā ye sammutivasena desanaṃ sutvā  atthaṃ paṭivijjhitvā mohaṃ pahāya visesaṃ adhigantuṃ samatthā, tesaṃ  sammutidesanaṃ deseti. ye pana paramatthavasena desanaṃ sutvā atthaṃ  paṭivijjhitvā mohaṃ pahāya visesamadhigantuṃ samatthā, tesaṃ  paramatthadesanaṃ deseti.<br/><br/>[03] tatrāyaṃ upamā -- yathā hi desabhāsākusalo tiṇṇaṃ vedānaṃ  atthasaṃvaṇṇanako ācariyo ye damiḷabhāsāya vutte atthaṃ jānanti,  tesaṃ damiḷabhāsāya ācikkhati. ye andhabhāsādīsu aññatarāya  bhāsāya ^a^M1.0074^ea^, tesaṃ tāya tāya bhāsāya. evaṃ te māṇavakā chekaṃ byattaṃ  ācariyamāgamma khippameva sippaṃ uggaṇhanti. tattha ācariyo viya  buddho bhagavā, tayo vedā viya kathetabbabhāve ṭhitāni tīṇi  piṭakāni, desabhāsākosallamiva sammutiparamatthakosallaṃ, nānādesabhāsā  māṇavakā viya sammutiparamatthavasena paṭivijjhanasamatthā veneyyasattā,  ācariyassa damiḷabhāsādiācikkhanaṃ viya bhagavato  sammutiparamatthavasena desanā veditabbā. āha cettha -- <br/><br/>[21] ``duve saccāni akkhāsi, sambuddho vadataṃ varo. <br/><br/>[22] sammutiṃ paramatthañca, tatiyaṃ nupalabbhati.. <br/><br/>[21] ``saṅketavacanaṃ saccaṃ, lokasammutikāraṇā. <br/><br/>[22] paramatthavacanaṃ saccaṃ, dhammānaṃ bhūtakāraṇā.. <br/><br/>[21] ``tasmā ^a^V1.0079^ea^ vohārakusalassa, lokanāthassa satthuno. <br/><br/>[22] sammutiṃ voharantassa, musāvādo na jāyatī''ti..<br/><br/>[03] apica aṭṭhahi kāraṇehi bhagavā puggalakathaṃ katheti --  hirottappadīpanatthaṃ, kammassakatādīpanatthaṃ, paccattapurisakāradīpanatthaṃ,  ānantariyadīpanatthaṃ, brahmavihāradīpanatthaṃ, pubbenivāsadīpanatthaṃ,  dakkhiṇāvisuddhidīpanatthaṃ, lokasammutiyā appahānatthañcāti.  ``khandhadhātuāyatanāni ^a^P1.0096^ea^ hiriyanti ottappantī''ti  hi vutte mahājano na jānāti, sammohamāpajjati, paṭisattu hoti  ``kimidaṃ khandhadhātuāyatanāni hiriyanti ottappanti nāmā''ti?  ``itthī hiriyati ottappati, puriso khattiyo brāhmaṇo devo  māro''ti vutte pana jānāti, na sammohamāpajjati, na paṭisattu hoti.  tasmā bhagavā ^b^hirottappadīpanatthaṃ^eb^ puggalakathaṃ katheti.<br/><br/>[03] ``khandhā kammassakā, dhātuyo āyatanānī''ti vuttepi eseva  nayo. tasmā bhagavā ^b^kammassakatādīpanatthaṃ^eb^ puggalakathaṃ katheti.<br/><br/>[03] ``veḷuvanādayo mahāvihārā khandhehi kārāpitā, dhātūhi  āyatanehī''ti vuttepi eseva nayo. tasmā bhagavā  ^b^paccattapurisakāradīpanatthaṃ^eb^ puggalakathaṃ katheti.<br/><br/>[03] ``khandhā ^a^M1.0075^ea^ mātaraṃ jīvitā voropenti, pitaraṃ, arahantaṃ,  ruhiruppādakammaṃ, saṅghabhedakammaṃ karonti, dhātuyo āyatanānī''ti  vuttepi eseva nayo. tasmā bhagavā ^b^ānantariyadīpanatthaṃ^eb^  puggalakathaṃ katheti.<br/><br/>[03] ``khandhā mettāyanti, dhātuyo āyatanānī''ti vuttepi eseva  nayo. tasmā bhagavā ^b^brahmavihāradīpanatthaṃ^eb^ puggalakathaṃ katheti.<br/><br/>[03] ``khandhā pubbenivāsamanussaranti, dhātuyo āyatanānī''ti  vuttepi eseva nayo. tasmā bhagavā ^b^pubbenivāsadīpanatthaṃ^eb^  puggalakathaṃ katheti.<br/><br/>[03] ``khandhā ^a^V1.0080^ea^ dānaṃ paṭiggaṇhanti, dhātuyo āyatanānī''ti vuttepi  mahājano na jānāti, sammohaṃ āpajjati, paṭisattu hoti ``kimidaṃ  khandhadhātuāyatanāni paṭiggaṇhanti nāmā''ti? ``puggalā  paṭiggaṇhanti sīlavanto kalyāṇadhammo''ti vutte pana jānāti, na  sammohaṃ āpajjati, na paṭisattu hoti. tasmā bhagavā  ^b^dakkhiṇāvisuddhidīpanatthaṃ^eb^ puggalakathaṃ katheti.<br/><br/>[03] lokasammutiñca ^a^P1.0097^ea^ buddhā bhagavanto nappajahanti,  lokasamaññāya lokaniruttiyā lokābhilāpe ṭhitāyeva dhammaṃ desenti.  tasmā bhagavā ^b^lokasammutiyā appahānatthampi^eb^ puggalakathaṃ  katheti.<br/><br/>[03] iti eko ca so puggalo cāti ^b^ekapuggalo^eb^. kenaṭṭhena  ekapuggalo? asadisaṭṭhena guṇavisiṭṭhaṭṭhena asamasamaṭṭhenāti. so hi  dasannaṃ pāramīnaṃ paṭipāṭiyā āvajjanaṃ ādiṃ katvā bodhisambhāraguṇehi  ceva buddhaguṇehi ca sesamahājanena asadisoti ^b^asadisaṭṭhenapi^eb^  ekapuggalo. ye cassa te guṇā, te sesasattānaṃ guṇehi visiṭṭhāti  ^b^guṇavisiṭṭhaṭṭhenapi^eb^ ekapuggalo. purimakā sammāsambuddhā  sabbasattehi asamā, tehi saddhiṃ ayameva eko rūpakāyaguṇehi ceva  nāmakāyaguṇehi ca samoti ^b^asamasamaṭṭhenapi^eb^ ekapuggalo.<br/><br/>[03] ^b^loke^eb^ti tayo lokā -- sattaloko, okāsaloko,  saṅkhāralokoti. tesaṃ vitthārakathā visuddhimagge (visuddhi0  1.135-136) vuttā. tesu idha sattaloko adhippeto. sattaloke  uppajjamānopi cesa na devaloke, na brahmaloke, manussalokeyeva  uppajjati. manussalokepi ^a^M1.0076^ea^ na aññasmiṃ cakkavāḷe, imasmiṃyeva  cakkavāḷe uppajjati. tatrāpi na sabbaṭṭhānesu.<br/><br/>[03] ``puratthimāya disāya gajaṅgalaṃ nāma nigamo, tassa parena  mahāsālā, tato parā paccantimā janapadā, orato majjhe.  puratthimadakkhiṇāya disāya sallavatī nāma nadī, tato parā  paccantimā janapadā, orato majjhe. dakkhiṇāya disāya  setakaṇṇikaṃ nāma nigamo, tato parā paccantimā janapadā, orato  majjhe. pacchimāya ^a^P1.0098^ea^ disāya thūṇaṃ nāma  brāhmaṇagāmo, tato parā paccantimā janapadā, orato majjhe.  uttarāya disāya usīraddhajo nāma pabbato, tato parā paccantimā  janapadā, orato majjhe''ti (mahāva0 259) evaṃ paricchinne  āyāmato tiyojanasate vitthārato aḍḍhateyyayojanasate parikkhepato  navayojanasate majjhimadese ^a^V1.0081^ea^ uppajjati. na kevalañca tathāgatova,  paccekabuddhā aggasāvakā asīti mahātherā buddhamātā buddhapitā cakkavattī  rājā aññe ca sārappattā brāhmaṇagahapatikā ettheva uppajjanti.<br/><br/>[03] ^b^uppajjamāno uppajjatī^eb^ti idaṃ pana ubhayampi  vippakatavacanameva. uppajjamāno bahujanahitāya uppajjati, na aññena  kāraṇenāti evaṃ panettha attho veditabbo. evarūpañcettha lakkhaṇaṃ na  sakkā etaṃ aññena saddalakkhaṇena paṭibāhituṃ.<br/><br/>[03] apica uppajjamāno nāma, uppajjati nāma, uppanno nāmāti  ayamettha bhedo veditabbo. esa hi dīpaṅkarapādamūlato paṭṭhāya  laddhabyākaraṇo buddhakārake dhamme pariyesanto dasa pāramiyo disvā  ``ime dhammā mayā pūretabbā''ti katasanniṭṭhāno dānapāramiṃ pūrentopi  ^b^uppajjamāno^eb^ nāma. sīlapāramī...pe0... upekkhāpāramīti  imā dasa pāramiyo pūrentopi, dasa upapāramiyo pūrentopi  uppajjamāno nāma. dasa paramatthapāramiyo pūrentopi uppajjamānova  nāma. pañca mahāpariccāge pariccajantopi uppajjamāno nāma.  attatthacariyaṃ ñātatthacariyaṃ lokatthacariyaṃ pūrayamānopi uppajjamāno  nāma. kappasatasahassādhikāni cattāri asaṅkhyeyyāni buddhakārake  dhamme matthakaṃ pāpentopi uppajjamāno nāma. vessantarattabhāvaṃ pahāya  ^a^M1.0077^ea^ tusitapure paṭisandhiṃ ^a^P1.0099^ea^ gahetvā  saṭṭhivassasatasahassādhikā sattapaṇṇāsavassakoṭiyo tiṭṭhantopi  uppajjamāno nāma. devatāhi yācito pañcamahāvilokitaṃ viloketvā  mahāmāyādeviyā kucchimhi paṭisandhiṃ gaṇhantopi, anūnādhike dasa  māse gabbhavāsaṃ vasantopi uppajjamāno nāma. ekūnatiṃsa vassāni  agāramajjhe tiṭṭhantopi uppajjamāno nāma. kāmesu ādīnavaṃ  nekkhamme ca ānisaṃsaṃ disvā rāhulabhaddassa jātadivase channasahāyo  kaṇḍakaṃ vāhanavaraṃ āruyha nikkhamantopi uppajjamānova nāma. tīṇi  rajjāni atikkamantopi anomānadītīre pabbajantopi uppajjamāno  nāma. chabbassāni mahāpadhānaṃ karontopi uppajjamāno nāma.  paripakkagate ñāṇe oḷārikāhāraṃ āharantopi uppajjamānova nāma.  sāyanhasamaye visākhapuṇṇamāya mahābodhimaṇḍaṃ āruyha mārabalaṃ  vidhametvā paṭhamayāme pubbenivāsaṃ anussaritvā majjhimayāme  dibbacakkhuṃ parisodhetvā pacchimayāmasamanantare dvādasaṅgaṃ  paṭiccasamuppādaṃ anulomapaṭilomato sammasitvā sotāpattimaggaṃ  paṭivijjhantopi uppajjamānova nāma. sotāpattiphalakkhaṇepi  sakadāgāmimaggakkhaṇepi sakadāgāmiphalakkhaṇepi  anāgāmimaggakkhaṇepi ^a^V1.0082^ea^ anāgāmiphalakkhaṇepi uppajjamānova nāma.  arahattamaggakkhaṇe pana ^b^uppajjati^eb^ nāma. arahattaphalakkhaṇe  ^b^uppanno^eb^ nāma. buddhānaṃ hi sāvakānaṃ viya na paṭipāṭiyā  iddhividhañāṇādīni uppajjanti, saheva pana arahattamaggena sakalopi  sabbaññutaññāṇādi guṇarāsi āgatova nāma hoti. tasmā te  nipphattasabbakiccattā arahattaphalakkhaṇe uppannā nāma honti.  imasmimpi sutte arahattaphalakkhaṇaṃyeva sandhāya ``uppajjatī''ti  veditabbo, uppanno hotīti ayañhettha attho.<br/><br/>[03] ^b^bahujanahitāyā^eb^ti ^a^P1.0100^ea^ mahājanassa  hitatthāya uppajjati. ^b^bahujanasukhāyā^eb^ti mahājanassa sukhatthāya  uppajjati. ^b^lokānukampāyā^eb^ti sattalokassa anukampaṃ paṭicca  uppajjati. katarasattalokassāti? yo tathāgatassa dhammadesanaṃ  sutvā amatapānaṃ pivitvā dhammaṃ paṭivijjhi, tassa. bhagavatā hi  mahābodhimaṇḍe sattasattāhaṃ vītināmetvā bodhimaṇḍā isipatanaṃ āgamma  ``dveme, bhikkhave, antā pabbajitena na sevitabbā''ti  ^a^M1.0078^ea^ dhammacakkappavattanasutte (mahāva0 13; saṃ0 ni0  5.1081) desite  āyasmatā aññāsikoṇḍaññattherena saddhiṃ aṭṭhārasakoṭisaṅkhā brahmāno  amatapānaṃ piviṃsu, etassa sattalokassa anukampāya uppanno.  pañcamadivase anattalakkhaṇasuttantapariyosāne (mahāva0 20; saṃ0  ni0  3.59) pañcavaggiyā therā arahatte patiṭṭhahiṃsu, etassapi  sattalokassa anukampāya uppanno. tato yasadārakappamukhe  pañcapaṇṇāsa purise arahatte patiṭṭhāpesi, tato kappāsikavanasaṇḍe tiṃsa  bhaddavaggiye tayo magge ca tīṇi phalāni ca sampāpesi, etassapi  sattalokassa anukampāya uppanno. gayāsīse  ādittapariyāyasuttapariyosāne (mahāva0 54) jaṭilasahassaṃ arahatte  patiṭṭhāpesi, tālaṭṭhivane bimbisārappamukhā ekādasa nahutā  brāhmaṇagahapatikā satthu dhammadesanaṃ sutvā sotāpattiphale patiṭṭhahiṃsu,  ekaṃ nahutaṃ saraṇesu patiṭṭhitaṃ. tirokuṭṭānumodanāvasāne  caturāsītiyā pāṇasahassehi amatapānaṃ pītaṃ.  sumanamālākārasamāgame caturāsītiyā ca. dhanapālakasamāgame dasahi  pāṇasahassehi, khadiraṅgārajātakasamāgame caturāsītiyā pāṇasahassehi,  jambukāajīvakasamāgame caturāsītiyā ca. ānandaseṭṭhisamāgame  ^a^P1.0101^ea^ caturāsītiyā ca pāṇasahassehi amatapānaṃ pītaṃ.  pāsāṇakacetiye pārāyanasuttantakathādivase cuddasa koṭiyo amatapānaṃ  piviṃsu. yamakapāṭihāriyadivase vīsati pāṇakoṭiyo,  tāvatiṃsabhavane paṇḍukambalasilāya nisīditvā mātaraṃ kāyasakkhiṃ  katvā sattappakaraṇaṃ abhidhammaṃ desentassa asīti pāṇakoṭiyo,  devorohane tiṃsa pāṇakoṭiyo, sakkapañhasuttante asīti  ^a^V1.0083^ea^ devatāsahassāni amatapānaṃ piviṃsu. mahāsamayasuttante maṅgalasuttante  cūḷarāhulovāde samacittapaṭipadāyāti imesu catūsu ṭhānesu abhisamayaṃ  pattasattānaṃ paricchedo natthi. etassapi sattalokassa anukampāya  uppannoti. yāvajjadivasā ito paraṃ anāgate ca sāsanaṃ nissāya  saggamokkhamagge patiṭṭhahantānaṃ vasenāpi ayamattho veditabbo.<br/><br/>[03] ^b^devamanussāna^eb^nti na kevalaṃ devamanussānaṃyeva, avasesānaṃ  nāgasupaṇṇādīnampi atthāya hitāya sukhāyeva uppanno.  sahetukapaṭisandhike pana ^a^M1.0079^ea^ maggaphalasacchikiriyāya bhabbe puggale dassetuṃ  etaṃ vuttaṃ. tasmā etesampi atthāya hitāya sukhāyeva uppannoti  veditabbo.<br/><br/>[03] ^b^katamo ekapuggalo^eb^ti ayaṃ pucchā. pucchā ca nāmesā  pañcavidhā hoti -- adiṭṭhajotanā pucchā, diṭṭhasaṃsandanā pucchā,  vimaticchedanā pucchā, anumatipucchā, kathetukamyatāpucchāti.<br/><br/>[03] tāsaṃ idaṃ nānattaṃ -- katamā ^b^adiṭṭhajotanā pucchā^eb^?  pakatiyā lakkhaṇaṃ aññātaṃ hoti adiṭṭhaṃ atulitaṃ atīritaṃ avibhūtaṃ  abhāvitaṃ. tassa ñāṇāya dassanāya tulanāya ^a^P1.0102^ea^  tīraṇāya vibhūtatthāya vibhāvanatthāya pañhaṃ pucchati, ayaṃ adiṭṭhajotanā  pucchā.<br/><br/>[03] katamā ^b^diṭṭhasaṃsandanā pucchā^eb^? pakatiyā lakkhaṇaṃ ñātaṃ  hoti diṭṭhaṃ tulitaṃ tīritaṃ vibhūtaṃ vibhāvitaṃ. so aññehi paṇḍitehi  saddhiṃ saṃsandanatthāya pañhaṃ pucchati, ayaṃ diṭṭhasaṃsandanā pucchā.<br/><br/>[03] katamā ^b^vimaticchedanā pucchā^eb^? pakatiyā saṃsayapakkhanto  hoti vimatipakkhanto dveḷhakajāto ``evaṃ nu kho, na nu kho, kiṃ  nu kho, kathaṃ nu kho''ti. so vimaticchedanatthāya pañhaṃ pucchati,  ayaṃ vimaticchedanā pucchā.<br/><br/>[03] katamā ^b^anumatipucchā^eb^? bhagavā hi bhikkhūnaṃ anumatiyā  pañhaṃ pucchati -- ``taṃ kiṃ maññatha, bhikkhave, rūpaṃ niccaṃ vā  aniccaṃ vā''ti? ``aniccaṃ, bhante''. ``yaṃ panāniccaṃ, dukkhaṃ vā  taṃ sukhaṃ vā''ti? ``dukkhaṃ, bhante''. ``yaṃ panāniccaṃ dukkhaṃ  vipariṇāmadhammaṃ, kallaṃ ^a^V1.0084^ea^ nu kho taṃ samanupassituṃ etaṃ mama,  esohamasmi, eso me attā''ti? ``no hetaṃ, bhante''ti, ayaṃ  anumatipucchā.<br/><br/>[03] katamā ^b^kathetukamyatāpucchā^eb^? bhagavā bhikkhūnaṃ  kathetukamyatāya pañhaṃ pucchati -- ``cattārome, bhikkhave, satipaṭṭhānā.  katame cattāro''ti? ayaṃ kathetukamyatāpucchāti.<br/><br/>[03] tattha buddhānaṃ purimā tisso pucchā natthi. kasmā? buddhānaṃ  hi tīsu addhāsu kiñci saṅkhataṃ addhāvimuttaṃ vā asaṅkhataṃ adiṭṭhaṃ  ajānitaṃ atulitaṃ atīritaṃ avibhūtaṃ avibhāvitaṃ nāma natthi, tasmā  tesaṃ adiṭṭhajotanāpucchā natthi. yaṃ pana bhagavatā attano ñāṇena  paṭividdhaṃ, tassa aññena samaṇena vā brāhmaṇena ^a^P1.0103^ea^ vā  devena vā mārena vā brahmunā vā saddhiṃ saṃsandanakiccaṃ ^a^M1.0080^ea^ natthi.  tenassa diṭṭhasaṃsandanāpucchā natthi. yasmā panesa akathaṃkathī  tiṇṇavicikiccho sabbadhammesu vihatasaṃsayo, tenassa  vimaticchedanāpucchā natthi. itarā pana dve pucchā bhagavato atthi,  tāsu ayaṃ kathetukamyatāpucchāti veditabbā.<br/><br/>[03] idāni tāya pucchāya puṭṭhaṃ ekapuggalaṃ vibhāvento ^b^tathāgato  arahaṃ sammāsambuddho^eb^ti āha. tattha ^b^tathāgato^eb^ti aṭṭhahi  kāraṇehi bhagavā tathāgato -- tathā āgatoti tathāgato, tathā gatoti  tathāgato, tathalakkhaṇaṃ āgatoti tathāgato, tathadhamme yāthāvato  abhisambuddhoti tathāgato, tathadassitāya tathāgato, tathavāditāya  tathāgato, tathākāritāya tathāgato, abhibhavanaṭṭhena tathāgatoti.<br/><br/>[03] kathaṃ bhagavā ^b^tathā āgatoti tathāgato^eb^? yathā  sabbalokahitāya ussukkamāpannā purimakā sammāsambuddhā āgatā, yathā  vipassī bhagavā āgato, yathā sikhī bhagavā, yathā vessabhū bhagavā,  yathā kakusandho bhagavā, yathā koṇāgamano bhagavā, yathā kassapo  bhagavā āgatoti. kiṃ vuttaṃ hoti? yena abhinīhārena ete  bhagavanto āgatā, teneva amhākampi bhagavā āgato. atha vā yathā  vipassī bhagavā...pe0... yathā kassapo bhagavā dānapāramiṃ pūretvā,  sīlanekkhammapaññāvīriyakhantisaccādhiṭṭhānamettāupekkhāpāramiṃ pūretvā  imā dasa pāramiyo, dasa upapāramiyo, dasa paramatthapāramiyoti  samatiṃsa pāramiyo pūretvā, aṅgapariccāgaṃ  nayanadhanarajjaputtadārapariccāganti ime pañca mahāpariccāge pariccajitvā,  pubbayogapubbacariyadhammakkhānañātatthacariyādayo ^a^V1.0085^ea^ pūretvā buddhicariyāya  koṭiṃ patvā āgato, tathā amhākampi bhagavā āgato. yathā ca  vipassī bhagavā ^a^P1.0104^ea^...pe0... kassapo bhagavā cattāro  satipaṭṭhāne cattāro sammappadhāne cattāro iddhipāde pañcindriyāni pañca  balāni satta bojjhaṅge ariyaṃ aṭṭhaṅgikaṃ maggaṃ bhāvetvā brūhetvā  āgato, tathā amhākampi bhagavā āgatoti tathāgato. <br/><br/>[21] ``yatheva ^a^M1.0081^ea^ lokamhi vipassiādayo, <br/><br/>[27] sabbaññubhāvaṃ munayo idhāgatā. <br/><br/>[26] tathā ayaṃ sakyamunīpi āgato, <br/><br/>[22] tathāgato vuccati tena cakkhumā''ti..<br/><br/>[03] evaṃ tathā āgatoti tathāgato.<br/><br/>[03] kathaṃ ^b^tathā gatoti tathāgato^eb^? yathā sampatijāto  vipassī bhagavā gato...pe0... kassapo bhagavā gato. kathañca so  gatoti? so hi sampatijātova samehi pādehi pathaviyaṃ patiṭṭhāya  uttarābhimukho sattapadavītihārena gato. yathāha -- ``sampatijāto,  ānanda, bodhisatto samehi pādehi pathaviyaṃ patiṭṭhahitvā uttarābhimukho  sattapadavītihārena gacchati setamhi chatte anudhāriyamāne, sabbā ca  disā anuviloketi, āsabhiñca vācaṃ bhāsati `aggohamasmi  lokassa, jeṭṭhohamasmi lokassa, seṭṭhohamasmi lokassa, ayamantimā  jāti, natthi dāni punabbhavo'''ti (ma0 ni0 3.207). tañcassa  gamanaṃ tathaṃ ahosi avitathaṃ anekesaṃ visesādhigamānaṃ  pubbanimittabhāvena. yañhi so sampatijātova samehi pādehi  patiṭṭhahi, idamassa caturiddhipādapaṭilābhassa pubbanimittaṃ,  uttarābhimukhabhāvo pana sabbalokuttarabhāvassa pubbanimittaṃ,  sattapadavītihāro sattabojjhaṅgaratanapaṭilābhassa, ``suvaṇṇadaṇḍā  vītipatanti cāmarā''ti (su0 ni0 693) ettha vuttacāmarukkhepo  pana sabbatitthiyanimmathanassa ^a^P1.0105^ea^ pubbanimittaṃ,  setacchattadhāraṇaṃ arahattaphalavimuttivaravimalasetacchattapaṭilābhassa  pubbanimittaṃ, sabbadisānuvilokanaṃ sabbaññutānāvaraṇañāṇapaṭilābhassa  pubbanimittaṃ, āsabhivācābhāsanaṃ appaṭivattiyavaradhammacakkappavattanassa  pubbanimittaṃ. tathā ayaṃ ^a^V1.0086^ea^ bhagavāpi gato. tañcassa gamanaṃ kathaṃ  ahosi avitathaṃ tesaṃyeva visesādhigamānaṃ pubbanimittabhāvena. tenāhu  porāṇā -- <br/><br/>[21] ``muhuttajātova gavampatī yathā, <br/><br/>[27] samehi pādehi phusī vasundharaṃ. <br/><br/>[26] so vikkamī satta padāni gotamo, <br/><br/>[22] setañca chattaṃ anudhārayuṃ marū.. <br/><br/>[21] ``gantvāna ^a^M1.0082^ea^ so satta padāni gotamo, <br/><br/>[27] disā vilokesi samā samantato. <br/><br/>[26] aṭṭhaṅgupetaṃ giramabbhudīrayi, <br/><br/>[22] sīho yathā pabbatamuddhaniṭṭhito''ti..<br/><br/>[03] evaṃ tathā gatoti tathāgato.<br/><br/>[03] atha vā yathā vipassī bhagavā...pe0... yathā kassapo bhagavā,  ayampi bhagavā tatheva nekkhammena kāmacchandaṃ pahāya gato, abyāpādena  byāpādaṃ, ālokasaññāya thinamiddhaṃ, avikkhepena uddhaccakukkuccaṃ,  dhammavavatthānena vicikicchaṃ pahāya gato, ñāṇena avijjaṃ padāletvā  gato, pāmojjena aratiṃ vinodetvā, paṭhamajjhānena nīvaraṇakavāṭaṃ  ugghāṭetvā, dutiyajjhānena vitakkavicāraṃ vūpasametvā, tatiyajjhānena  pītiṃ virājetvā, catutthajjhānena sukhadukkhaṃ pahāya,  ākāsānañcāyatanasamāpattiyā rūpasaññāpaṭighasaññānānattasaññāyo  samatikkamitvā, viññāṇañcāyatanasamāpattiyā ākāsānañcāyatanasaññaṃ,  ākiñcaññāyatanasamāpattiyā ^a^P1.0106^ea^  viññāṇañcāyatanasaññaṃ, nevasaññānāsaññāyatanasamāpattiyā  ākiñcaññāyatanasaññaṃ samatikkamitvā gato.<br/><br/>[03] aniccānupassanāya niccasaññaṃ pahāya, dukkhānupassanāya  sukhasaññaṃ, anattānupassanāya attasaññaṃ, nibbidānupassanāya nandiṃ,  virāgānupassanāya rāgaṃ, nirodhānupassanāya samudayaṃ,  paṭinissaggānupassanāya ādānaṃ, khayānupassanāya ghanasaññaṃ,  vayānupassanāya ^a^V1.0087^ea^ āyūhanaṃ, vipariṇāmānupassanāya dhuvasaññaṃ,  animittānupassanāya nimittasaññaṃ, appaṇihitānupassanāya paṇidhiṃ,  suññatānupassanāya abhinivesaṃ, adhipaññādhammavipassanāya  sārādānābhinivesaṃ, yathābhūtañāṇadassanena sammohābhinivesaṃ,  ādīnavānupassanāya ālayābhinivesaṃ, paṭisaṅkhānupassanāya  appaṭisaṅkhaṃ, vivaṭṭānupassanāya saṃyogābhinivesaṃ, sotāpattimaggena  diṭṭhekaṭṭhe kilese bhañjitvā, sakadāgāmimaggena oḷārike kilese  pahāya, anāgāmimaggena aṇusahagate kilese samugghātetvā,  arahattamaggena sabbakilese samucchinditvā gato. evampi tathā  gatoti tathāgato.<br/><br/>[03] kathaṃ ^a^M1.0083^ea^ ^b^tathalakkhaṇaṃ āgatoti tathāgato^eb^? pathavīdhātuyā  kakkhaḷattalakkhaṇaṃ tathaṃ avitathaṃ, āpodhātuyā paggharaṇalakkhaṇaṃ,  tejodhātuyā uṇhattalakkhaṇaṃ, vāyodhātuyā vitthambhanalakkhaṇaṃ,  ākāsadhātuyā asamphuṭṭhalakkhaṇaṃ, viññāṇadhātuyā vijānanalakkhaṇaṃ.<br/><br/>[03] rūpassa ruppanalakkhaṇaṃ, vedanāya vedayitalakkhaṇaṃ, saññāya  sañjānanalakkhaṇaṃ, saṅkhārānaṃ abhisaṅkharaṇalakkhaṇaṃ, viññāṇassa  vijānanalakkhaṇaṃ.<br/><br/>[03] vitakkassa abhiniropanalakkhaṇaṃ, vicārassa anumajjanalakkhaṇaṃ,  pītiyā pharaṇalakkhaṇaṃ, sukhassa sātalakkhaṇaṃ, cittekaggatāya  avikkhepalakkhaṇaṃ, phassassa phusanalakkhaṇaṃ.<br/><br/>[03] saddhindriyassa adhimokkhalakkhaṇaṃ, vīriyindriyassa  paggahalakkhaṇaṃ, satindriyassa ^a^P1.0107^ea^ upaṭṭhānalakkhaṇaṃ,  samādhindriyassa avikkhepalakkhaṇaṃ, paññindriyassa pajānanalakkhaṇaṃ.<br/><br/>[03] saddhābalassa assaddhiye akampiyalakkhaṇaṃ, vīriyabalassa  kosajje, satibalassa muṭṭhassacce, samādhibalassa uddhacce, paññābalassa  avijjāya akampiyalakkhaṇaṃ.<br/><br/>[03] satisambojjhaṅgassa upaṭṭhānalakkhaṇaṃ, dhammavicayasambojjhaṅgassa  pavicayalakkhaṇaṃ, vīriyasambojjhaṅgassa paggahalakkhaṇaṃ,  pītisambojjhaṅgassa pharaṇalakkhaṇaṃ, passaddhisambojjhaṅgassa  vūpasamalakkhaṇaṃ ^a^V1.0088^ea^, samādhisambojjhaṅgassa avikkhepalakkhaṇaṃ,  upekkhāsambojjhaṅgassa paṭisaṅkhānalakkhaṇaṃ.<br/><br/>[03] sammādiṭṭhiyā dassanalakkhaṇaṃ, sammāsaṅkappassa  abhiniropanalakkhaṇaṃ, sammāvācāya pariggahalakkhaṇaṃ, sammākammantassa  samuṭṭhānalakkhaṇaṃ, sammāājīvassa vodānalakkhaṇaṃ, sammāvāyāmassa  paggahalakkhaṇaṃ, sammāsatiyā upaṭṭhānalakkhaṇaṃ, sammāsamādhissa  avikkhepalakkhaṇaṃ.<br/><br/>[03] avijjāya aññāṇalakkhaṇaṃ, saṅkhārānaṃ cetanālakkhaṇaṃ,  viññāṇassa vijānanalakkhaṇaṃ, nāmassa namanalakkhaṇaṃ, rūpassa  ruppanalakkhaṇaṃ, saḷāyatanassa āyatanalakkhaṇaṃ, phassassa  phusanalakkhaṇaṃ, vedanāya vedayitalakkhaṇaṃ, taṇhāya hetulakkhaṇaṃ,  upādānassa gahaṇalakkhaṇaṃ, bhavassa āyūhanalakkhaṇaṃ, jātiyā  nibbattilakkhaṇaṃ, jarāya jīraṇalakkhaṇaṃ, maraṇassa cutilakkhaṇaṃ.<br/><br/>[03] dhātūnaṃ ^a^M1.0084^ea^ suññatālakkhaṇaṃ, āyatanānaṃ āyatanalakkhaṇaṃ,  satipaṭṭhānānaṃ upaṭṭhānalakkhaṇaṃ, sammappadhānānaṃ padahanalakkhaṇaṃ,  iddhipādānaṃ ijjhanalakkhaṇaṃ, indriyānaṃ adhipatilakkhaṇaṃ, balānaṃ  akampiyalakkhaṇaṃ, bojjhaṅgānaṃ niyyānalakkhaṇaṃ, maggassa hetulakkhaṇaṃ.<br/><br/>[03] saccānaṃ tathalakkhaṇaṃ, samathassa avikkhepalakkhaṇaṃ, vipassanāya  anupassanālakkhaṇaṃ, samathavipassanānaṃ ekarasalakkhaṇaṃ, yuganaddhānaṃ  anativattanalakkhaṇaṃ.<br/><br/>[03] sīlavisuddhiyā ^a^P1.0108^ea^ saṃvaraṇalakkhaṇaṃ,  cittavisuddhiyā avikkhepalakkhaṇaṃ, diṭṭhivisuddhiyā dassanalakkhaṇaṃ.<br/><br/>[03] khaye ñāṇassa samucchedalakkhaṇaṃ, anuppāde ñāṇassa  passaddhilakkhaṇaṃ.<br/><br/>[03] chandassa mūlalakkhaṇaṃ, manasikārassa samuṭṭhānalakkhaṇaṃ,  phassassa samodhānalakkhaṇaṃ, vedanāya samosaraṇalakkhaṇaṃ, samādhissa  pamukhalakkhaṇaṃ, satiyā ādhipateyyalakkhaṇaṃ, paññāya  tatuttariyalakkhaṇaṃ ^a^V1.0089^ea^, vimuttiyā sāralakkhaṇaṃ, amatogadhassa nibbānassa  pariyosānalakkhaṇaṃ tathaṃ avitathaṃ. evaṃ tathalakkhaṇaṃ ñāṇagatiyā  āgato avirajjhitvā patto anuppattoti tathāgato. evaṃ tathalakkhaṇaṃ  āgatoti tathāgato.<br/><br/>[03] kathaṃ ^b^tathadhamme yāthāvato abhisambuddhoti tathāgato^eb^?  tathadhammā nāma cattāri ariyasaccāni. yathāha -- ``cattārimāni,  bhikkhave, tathāni avitathāni anaññathāni. katamāni cattāri?  `idaṃ dukkha'nti, bhikkhave, tathametaṃ avitathametaṃ anaññathameta''nti  (saṃ0 ni0  5.1090) vitthāro. tāni ca bhagavā abhisambuddho,  tasmā tathānaṃ abhisambuddhattā tathāgatoti vuccati. abhisambodhattho  hi ettha gatasaddo.<br/><br/>[03] apica jarāmaraṇassa jātipaccayasambhūtasamudāgataṭṭho tatho  avitatho anaññatho...pe0... saṅkhārānaṃ  avijjāpaccayasambhūtasamudāgataṭṭho tatho avitatho anaññatho. tathā  avijjāya saṅkhārānaṃ paccayaṭṭho, saṅkhārānaṃ viññāṇassa  paccayaṭṭho...pe0... jātiyā jarāmaraṇassa paccayaṭṭho tatho avitatho  anaññatho. taṃ sabbaṃ bhagavā abhisambuddho. tasmāpi ^a^M1.0085^ea^ tathānaṃ dhammānaṃ  abhisambuddhattā tathāgatoti vuccati. evaṃ tathadhamme yāthāvato  abhisambuddhoti tathāgato.<br/><br/>[03] kathaṃ ^b^tathadassitāya tathāgato^eb^? bhagavā ^a^P1.0109^ea^  yaṃ sadevake loke...pe0... sadevamanussāya aparimāṇāsu  lokadhātūsu aparimāṇānaṃ sattānaṃ cakkhudvāre āpāthaṃ āgacchantaṃ  rūpārammaṇaṃ nāma atthi, taṃ sabbākārato jānāti passati. evaṃ  jānatā passatā ca tena taṃ iṭṭhāniṭṭhādivasena vā diṭṭhasutamutaviññātesu  labbhamānakapadavasena vā ``katamaṃ taṃ rūpaṃ rūpāyatanaṃ? yaṃ rūpaṃ  catunnaṃ mahābhūtānaṃ upādāya vaṇṇanibhā sanidassanaṃ sappaṭighaṃ nīlaṃ  pītaka''ntiādinā (dha0 sa0 616) nayena anekehi nāmehi  terasahi vārehi dvepaññāsāya nayehi vibhajjamānaṃ tathameva hoti, vitathaṃ  natthi. esa nayo sotadvārādīsupi āpāthamāgacchantesu saddādīsu.  vuttañhetaṃ bhagavatā -- ``yaṃ, bhikkhave, sadevakassa lokassa...pe0...  sadevamanussāya diṭṭhaṃ sutaṃ mutaṃ viññātaṃ pattaṃ pariyesitaṃ anuvicaritaṃ  manasā, tamahaṃ jānāmi, tamahaṃ abbhaññāsiṃ, taṃ tathāgatassa viditaṃ,  taṃ tathāgato na upaṭṭhāsī''ti (a0 ni0  4.24). evaṃ  tathadassitāya tathāgato. tattha tathadassīatthe tathāgatoti padasambhavo  veditabbo.<br/><br/>[03] kathaṃ ^a^V1.0090^ea^ ^b^tathavāditāya tathāgato^eb^? yaṃ rattiṃ bhagavā  bodhimaṇḍe aparājitapallaṅke nisinno tiṇṇaṃ mārānaṃ matthakaṃ madditvā  anuttaraṃ sammāsambodhiṃ abhisambuddho, yañca rattiṃ yamakasālānaṃ antare  anupādisesāya nibbānadhātuyā parinibbāyi, etthantare  pañcacattālīsavassaparimāṇe kāle paṭhamabodhiyāpi majjhimabodhiyāpi  pacchimabodhiyāpi yaṃ bhagavatā bhāsitaṃ suttaṃ geyyaṃ...pe0... vedallaṃ,  sabbaṃ ^a^P1.0110^ea^ taṃ atthato ca byañjanato ca anupavajjaṃ  anūnaṃ anadhikaṃ sabbākāraparipuṇṇaṃ rāgamadanimmadanaṃ  dosamohamadanimmadanaṃ, natthi tattha vālaggamattampi avakkhalitaṃ, sabbaṃ  taṃ ekamuddikāya lañchitaṃ viya ekanāḷikāya mitaṃ viya ekatulāya  tulitaṃ viya ca tathameva hoti avitathaṃ. tenāha -- ``yañca, cunda,  rattiṃ tathāgato anuttaraṃ sammāsambodhiṃ abhisambujjhati, yañca rattiṃ  anupādisesāya nibbānadhātuyā parinibbāyati, yaṃ etasmiṃ antare  bhāsati ^a^M1.0086^ea^ lapati niddisati, sabbaṃ taṃ tatheva hoti no aññathā.  tasmā tathāgatoti vuccatī''ti (dī0 ni0 3.188). gadattho hi  ettha gatasaddo. evaṃ tathavāditāya tathāgato.<br/><br/>[03] apica āgadanaṃ āgado, vacananti attho. tatho aviparīto  āgado assāti dakārassa takāraṃ katvā tathāgatoti evampetasmiṃ  atthe padasiddhi veditabbā.<br/><br/>[03] kathaṃ ^b^tathākāritāya tathāgato^eb^? bhagavato hi vācāya  kāyo anulometi kāyassapi vācā, tasmā yathāvādī tathākārī  yathākārī tathāvādī ca hoti. evaṃ bhūtassa cassa yathā vācā,  kāyopi tathā gato, pavattoti attho. yathā ca kāyo, vācāpi  tathā gatāti tathāgato. tenevāha -- ``yathāvādī, bhikkhave,  tathāgato tathākārī, yathākārī tathāvādī. iti yathāvādī  tathākārī, yathākārī tathāvādī. tasmā `tathāgato'ti vuccatī''ti  (a0 ni0  4.23). evaṃ tathākāritāya tathāgato.<br/><br/>[03] kathaṃ ^b^abhibhavanaṭṭhena tathāgato^eb^? upari bhavaggaṃ heṭṭhā  avīciṃ pariyantaṃ katvā tiriyaṃ ^a^P1.0111^ea^ aparimāṇāsu  lokadhātūsu sabbasatte abhibhavati sīlenapi samādhināpi paññāyapi  vimuttiyāpi, na tassa tulā vā pamāṇaṃ vā atthi, atulo appameyyo  anuttaro rājarājo devadevo sakkānamatisakko brahmānamatibrahmā. tenāha  -- ``sadevake loke, bhikkhave...pe0... sadevamanussāya ^a^V1.0091^ea^ tathāgato  abhibhū anabhibhūto aññadatthu daso vasavattī. tasmā `tathāgato'ti  vuccatī''ti (a0 ni0  4.23).<br/><br/>[03] tatrevaṃ padasiddhi veditabbā -- agado viya agado. ko  panesa? desanāvilāso ceva puññussayo ca. tena hesa mahānubhāvo  bhisakko dibbāgadena sappe viya sabbaparappavādino sadevakañca lokaṃ  abhibhavati. iti sabbalokābhibhavane tatho aviparīto  desanāvilāso ceva puññussayo ca agado assāti dakārassa takāraṃ  katvā tathāgatoti veditabbo. evaṃ abhibhavanaṭṭhena tathāgato.<br/><br/>[03] apica ^a^M1.0087^ea^ tathāya gatotipi tathāgato, tathaṃ gatotipi tathāgato,  gatoti avagato atīto patto paṭipannoti attho. tattha sakalalokaṃ  tīraṇapariññāya tathāya gato avagatoti tathāgato. lokasamudayaṃ  pahānapariññāya tathāya gato atītoti tathāgato, lokanirodhaṃ  sacchikiriyāya tathāya gato pattoti tathāgato, lokanirodhagāminiṃ  paṭipadaṃ tathāya gato paṭipannoti tathāgato. tena yaṃ vuttaṃ bhagavatā -- <br/><br/>[02] ``loko, bhikkhave, tathāgatena abhisambuddho, lokasmā  tathāgato ^a^P1.0112^ea^ visaṃyutto. lokasamudayo, bhikkhave,  tathāgatena abhisambuddho, lokasamudayo tathāgatassa pahīno.  lokanirodho, bhikkhave, tathāgatena abhisambuddho, lokanirodho  tathāgatassa sacchikato. lokanirodhagāminī paṭipadā, bhikkhave,  tathāgatena abhisambuddhā, lokanirodhagāminī paṭipadā tathāgatassa  bhāvitā. yaṃ, bhikkhave, sadevakassa lokassa...pe0... sabbaṃ taṃ  tathāgatena abhisambuddhaṃ. tasmā `tathāgato'ti vuccatī''ti (a0 ni0   4.23).<br/><br/>[03] tassapi evaṃ attho veditabbo. idampi ca tathāgatassa  tathāgatabhāvadīpane mukhamattameva. sabbākārena pana tathāgatova  tathāgatassa tathāgatabhāvaṃ vaṇṇeyya.<br/><br/>[03] ^b^arahaṃ sammāsambuddho^eb^ti padadvaye pana ārakattā, arīnaṃ  arānañca hatattā, paccayādīnaṃ arahattā, pāpakaraṇe rahābhāvāti imehi  tāva kāraṇehi arahanti veditabbo. sammā sāmañca sabbadhammānaṃ  ^a^V1.0092^ea^ buddhattā pana ^b^sammāsambuddho^eb^ti ayamettha saṅkhepo, vitthārato  panetaṃ padadvayaṃ visuddhimagge (visuddhi0 1.123 ādayo)  buddhānussativaṇṇanāyaṃ pakāsitanti. <br/><br/>[03] 171^b^.^eb^ dutiye ^b^pātubhāvo^eb^ti uppatti nipphatti.  ^b^dullabho lokasmi^eb^nti imasmiṃ sattaloke dullabho sudullabho  paramadullabho. kasmā dullabhoti? ekavāraṃ dānapāramiṃ pūretvā buddhena  bhavituṃ na sakkā, dve vāre dasa vāre vīsati vāre paññāsa vāre  vārasataṃ vārasahassaṃ vārasatasahassaṃ vārakoṭisatasahassampi dānapāramiṃ  pūretvā buddhena bhavituṃ ^a^M1.0088^ea^ na sakkā, tathā ekadivasaṃ dve divase dasa  divase vīsati divase paññāsa divase divasasataṃ divasasahassaṃ  divasasatasahassaṃ divasakoṭisatasahassaṃ ^a^P1.0113^ea^.  ekamāsaṃ dve māse...pe0... māsakoṭisatasahassaṃ. ekasaṃvaccharaṃ dve  saṃvacchare...pe0... saṃvaccharakoṭisatasahassaṃ. ekakappaṃ dve  kappe...pe0... kappakoṭisatasahassaṃ. kappānaṃ ekaṃ asaṅkhyeyyaṃ dve  asaṅkhyeyyāni tīṇi asaṅkhyeyyāni dānapāramiṃ pūretvā buddhena  bhavituṃ na sakkā. sīlapāramīnekkhammapāramī...pe0...  upekkhāpāramīsupi eseva nayo. pacchimakoṭiyā pana  kappasatasahassādhikāni cattāri asaṅkhyeyyāni dasa pāramiyo  pūretvā buddhena bhavituṃ sakkāti iminā kāraṇena dullabho. <br/><br/>[03] 172^b^.^eb^ tatiye ^b^acchariyamanusso^eb^ti acchariyo  manusso. acchariyoti andhassa pabbatārohaṇaṃ viya niccaṃ na  hotīti attho. ayaṃ tāva saddanayo. ayaṃ pana aṭṭhakathānayo --  accharāyoggoti acchariyo, accharaṃ paharitvā passitabboti attho.  apica ``tathāgatassa, bhikkhave, arahato sammāsambuddhassa pātubhāvā  cattāro acchariyā abbhutā dhammā pātubhavantī''ti (a0 ni0   4.127) evamādīhi anekehi acchariyabbhutadhammehi  samannāgatattāpi acchariyamanusso. āciṇṇamanussotipi  acchariyamanusso.<br/><br/>[03] abhinīhārassa hi sampādake aṭṭha dhamme samodhānetvā  ekabuddhassa sammukhe mahābodhimaṇḍe mānasaṃ bandhitvā nisajjanaṃ nāma  na aññassa kassaci āciṇṇaṃ, sabbaññubodhisattasseva āciṇṇaṃ.  tathā buddhānaṃ santike byākaraṇaṃ labhitvā anivattakena hutvā  vīriyādhiṭṭhānaṃ adhiṭṭhāya buddhakārakadhammānaṃ pūraṇampi na aññassa  kassaci āciṇṇaṃ, sabbaññubodhisattasseva āciṇṇaṃ. tathā pāramiyo  gabbhaṃ gaṇhāpetvā ^a^P1.0114^ea^ vessantarattabhāvasadise attabhāve  ṭhatvā sabbālaṅkārapaṭimaṇḍitānaṃ hatthīnaṃ sattasatāni assānaṃ  sattasatānīti evaṃ sattasatakamahādānaṃ datvā ^a^V1.0093^ea^ jālikumārasadisaṃ puttaṃ,  kaṇhājināsadisaṃ dhītaraṃ, maddīdevisadisaṃ bhariyañca dānamukhe  niyyātetvā yāvatāyukaṃ ṭhatvā dutiye attabhāve tusitabhavane  paṭisandhiggahaṇampi na aññassa kassaci āciṇṇaṃ,  sabbaññubodhisattasseva āciṇṇaṃ. tusitapure yāvatāyukaṃ ṭhatvā  devatānaṃ āyācanaṃ sampaṭicchitvā pañcamahāvilokanaṃ viloketvā  satassa ^a^M1.0089^ea^ sampajānassa tusitapurā cavitvā mahābhogakule  paṭisandhiggahaṇampi na aññassa kassaci āciṇṇaṃ,  sabbaññubodhisattasseva āciṇṇaṃ. tathā paṭisandhiggahaṇadivase  dasasahassilokadhātukampanampi, satassa sampajānassa mātukucchiyaṃ  nivāsopi, satassa sampajānassa mātukucchito nikkhamanadivase  dasasahassilokadhātukampanampi, sampatijātassa  sattapadavītihāragamanampi, dibbasetacchatta0 dhāraṇampi,  dibbavāḷabījanukkhepopi, sabbadisāsu sīhavilokanaṃ viloketvā  attanā paṭisamaṃ kañci sattaṃ adisvā ``aggohamasmi lokassā''ti  evaṃ sīhanādanadanampi, paripākagate ñāṇe mahāsampattiṃ pahāya  mahābhinikkhamanampi, mahābodhimaṇḍe pallaṅkena nisinnassa māravijayaṃ  ādiṃ katvā pubbenivāsānussatidibbacakkhuvisodhanāni katvā  paccūsasamaye sabbaññutaññāṇaguṇarāsipaṭividdhakkhaṇe  dasasahassilokadhātukampanampi, paṭhamadhammadesanāya anuttaraṃ tiparivaṭṭaṃ  dhammacakkappavattanampīti evamādi sabbaṃ na aññassa kassaci āciṇṇaṃ,  sabbaññubuddhasseva āciṇṇaṃ. evaṃ āciṇṇamanussotipi  acchariyamanusso. <br/><br/>[03] 173^b^.^eb^ catutthe ^a^P1.0115^ea^  ^b^kālakiriyā^eb^ti ekasmiṃ kāle pākaṭā kiriyāti kālakiriyā.  tathāgato hi pañcacattālīsa vassāni ṭhatvā tīṇi piṭakāni pañca  nikāye navaṅgaṃ satthusāsanaṃ caturāsīti dhammakkhandhasahassāni  pakāsetvā mahājanaṃ nibbānaninnaṃ nibbānapoṇaṃ katvā  yamakasālānamantare nipanno bhikkhusaṅghaṃ āmantetvā appamādena  ovaditvā sato sampajāno anupādisesāya nibbānadhātuyā  parinibbāyi. ayamassa kiriyā yāvajjatanā pākaṭāti ekasmiṃ  kāle pākaṭā kiriyāti kālakiriyā. ^b^anutappā hotī^eb^ti  anutāpakarā hoti. tattha cakkavattirañño kālakiriyā ekacakkavāḷe  devamanussānaṃ anutāpakarā hoti. buddhānaṃ kālakiriyā  dasasahassacakkavāḷesu devamanussānaṃ anutāpakarā hoti. tena vuttaṃ --  ``bahuno janassa anutappā hotī''ti. <br/><br/>[03] 174^b^.^eb^ pañcame ^b^adutiyo^eb^ti dutiyassa buddhassa  abhāvā adutiyo. cattāro hi buddhā sutabuddho, catusaccabuddho,  paccekabuddho, sabbaññubuddhoti. tattha bahussuto bhikkhu ^b^sutabuddho^eb^  nāma ^a^V1.0094^ea^. khīṇāsavo ^b^catusaccabuddho^eb^ nāma ^a^M1.0090^ea^.  kappasatasahassādhikāni dve asaṅkhyeyyāni pāramiyo pūretvā sāmaṃ  paṭividdhapaccekabodhiñāṇo ^b^paccekabuddho^eb^ nāma.  kappasatasahassādhikāni cattāri vā aṭṭha vā soḷasa vā  asaṅkhyeyyāni pāramiyo pūretvā tiṇṇaṃ mārānaṃ matthakaṃ madditvā  paṭividdhasabbaññutaññāṇo ^b^sabbaññubuddho^eb^ nāma. imesu catūsu  buddhesu sabbaññubuddhova adutiyo nāma. na hi tena saddhiṃ añño  sabbaññubuddho nāma uppajjati.<br/><br/>[03] ^b^asahāyo^eb^ti attabhāvena vā paṭividdhadhammehi vā sadiso  sahāyo nāma assa natthīti asahāyo. ``laddhasahāyo kho pana  so bhagavā sekhānañceva paṭipadāna''nti iminā pana pariyāyena  sekhāsekhā buddhānaṃ sahāyā nāma honti. ^b^appaṭimo^eb^ti paṭimā  ^a^P1.0116^ea^ vuccati attabhāvo, tassa attabhāvasadisā aññā  paṭimā natthīti appaṭimo. yāpi ca manussā suvaṇṇarajatādimayā  paṭimā karonti, tāsu vālaggamattampi okāsaṃ tathāgatassa  attabhāvasadisaṃ kātuṃ samattho nāma natthīti sabbathāpi appaṭimo.<br/><br/>[03] ^b^appaṭisamo^eb^ti attabhāvenevassa paṭisamo nāma koci  natthīti appaṭisamo. ^b^appaṭibhāgo^eb^ti ye tathāgatena ``cattāro  satipaṭṭhānā''tiādinā nayena dhammā desitā, tesu ``na cattāro  satipaṭṭhānā, tayo vā pañca vā''tiādinā nayena paṭibhāgaṃ kātuṃ  samattho nāma natthīti appaṭibhāgo. ^b^appaṭipuggalo^eb^ti añño  koci ``ahaṃ buddho''ti evaṃ paṭiññaṃ kātuṃ samattho puggalo natthīti  appaṭipuggalo. ^b^asamo^eb^ti appaṭipuggalattāva sabbasattehi  asamo. ^b^asamasamo^eb^ti asamā vuccanti atītānāgatā  sabbaññubuddhā, tehi asamehi samoti asamasamo.<br/><br/>[03] ^b^dvipadānaṃ aggo^eb^ti sammāsambuddho apadānaṃ dvipadānaṃ  catuppadānaṃ bahuppadānaṃ rūpīnaṃ arūpīnaṃ saññīnaṃ asaññīnaṃ  nevasaññīnāsaññīnaṃ sattānaṃ aggova. kasmā idha dvipadānaṃ aggoti  vutto? seṭṭhataravasena. imasmiñhi loke seṭṭho nāma uppajjamāno  apadacatuppadabahuppadesu na uppajjati, dvipadesuyeva uppajjati.  kataradvipadvesūti? manussesu ceva devesu ca. manussesu uppajjamāno  tisahassimahāsahassilokadhātuṃ vase vattetuṃ samattho ^a^M1.0091^ea^ buddho hutvā  uppajjati. devesu uppajjamāno dasasahassilokadhātuṃ vasavattī  mahābrahmā hutvā uppajjati. so ^a^V1.0095^ea^ tassa kappiyakārako vā ārāmiko  ^a^P1.0117^ea^ vā sampajjati. iti tatopi seṭṭhataravasenesa  dvipadānaṃ aggoti vutto. <br/><br/>[03] 175-186^b^.^eb^ chaṭṭhādīsu ^b^ekapuggalassa, bhikkhave,  pātubhāvā mahato cakkhussa pātubhāvo hotī^eb^ti, bhikkhave,  ekapuggalassa tathāgatassa arahato sammāsambuddhassa pātubhāvena  mahantassa cakkhussa pātubhāvo hoti. tasmiṃ puggale pātubhūte taṃ  pātubhūtameva hoti, na vinā tassa pātubhāvena pātubhavati.  ^b^pātubhāvo^eb^ti uppatti nipphatti. katamassa cakkhussāti?  paññācakkhussa. kīvarūpassāti? sāriputtattherassa  vipassanāpaññāsadisassa mahāmoggallānattherassa  samādhipaññāsadisassāti. ^b^ālokā^eb^dīsupi eseva nayo.  ubhinnaṃ aggasāvakānaṃ paññāālokasadisoyeva hi ettha āloko,  paññāobhāsasadisoyeva obhāso adhippeto. ``mahato cakkhussa,  mahato ālokassa, mahato obhāsassā''ti imāni ca pana tīṇipi  lokiyalokuttaramissakāni kathitānīti veditabbāni.<br/><br/>[03] ^b^channaṃ anuttariyāna^eb^nti uttaritaravirahitānaṃ channaṃ  uttamadhammānaṃ. tattha dassanānuttariyaṃ, savanānuttariyaṃ, lābhānuttariyaṃ,  sikkhānuttariyaṃ, pāricariyānuttariyaṃ, anussatānuttariyanti imāni  cha anuttariyāni. imesaṃ pātubhāvo hotīti attho. āyasmā hi  ānandatthero sāyaṃpātaṃ tathāgataṃ cakkhuviññāṇena daṭṭhuṃ labhati, idaṃ  ^b^dassanānuttariyaṃ^eb^. aññopi sotāpanno vā sakadāgāmī vā  anāgāmī vā ānandatthero viya tathāgataṃ dassanāya labhati, idampi  dassanānuttariyaṃ ^a^P1.0118^ea^. aparo pana puthujjanakalyāṇako  ānandatthero viya dasabalaṃ dassanāya labhitvā taṃ dassanaṃ vaḍḍhetvā  sotāpattimaggaṃ pāpeti. idaṃ dassanameva nāma, mūladassanaṃ pana  dassanānuttariyaṃ nāma.<br/><br/>[03] ānandattheroyeva ca abhikkhaṇaṃ dasabalassa vacanaṃ  sotaviññāṇena sotuṃ labhati, idaṃ ^b^savanānuttariyaṃ^eb^. aññepi  sotāpannādayo ānandatthero viya tathāgatassa vacanaṃ savanāya labhanti,  idampi savanānuttariyaṃ. aparo pana puthujjanakalyāṇako ānandatthero  viya tathāgatassa ^a^M1.0092^ea^ vacanaṃ sotuṃ labhitvā taṃ savanaṃ vaḍḍhetvā  sotāpattimaggaṃ pāpeti. idaṃ savanameva nāma, mūlasavanaṃ pana  savanānuttariyaṃ nāma.<br/><br/>[03] ānandattheroyeva ^a^V1.0096^ea^ ca dasabale saddhaṃ paṭilabhati, idaṃ  ^b^lābhānuttariyaṃ^eb^. aññepi sotāpannādayo ānandatthero viya  dasabale saddhāpaṭilābhaṃ labhanti, idampi lābhānuttariyaṃ. aparo pana  puthujjanakalyāṇako ānandatthero viya dasabale saddhāpaṭilābhaṃ labhitvā  taṃ lābhaṃ vaḍḍhetvā sotāpattimaggaṃ pāpeti, ayaṃ lābhoyeva nāma,  mūlalābho pana lābhānuttariyaṃ nāma.<br/><br/>[03] ānandattheroyeva ca dasabalassa sāsane tisso sikkhā  sikkhati, idaṃ ^b^sikkhānuttariyaṃ^eb^. aññepi sotāpannādayo  ānandatthero viya dasabalassa sāsane tisso sikkhā sikkhanti,  idampi sikkhānuttariyaṃ. aparo pana puthujjanakalyāṇako  ānandatthero viya dasabalassa sāsane tisso sikkhā sikkhitvā  tā sikkhā vaḍḍhetvā sotāpattimaggaṃ pāpeti. ayaṃ sikkhāyeva  nāma, mūlasikkhā pana sikkhānuttariyaṃ nāma.<br/><br/>[03] ānandattheroyeva ca abhiṇhaṃ dasabalaṃ paricarati, idaṃ  ^b^pāricariyānuttariyaṃ^eb^. aññepi sotāpannādayo ānandatthero viya  abhiṇhaṃ dasabalaṃ paricaranti, idampi pāricariyānuttariyaṃ. aparo  pana puthujjanakalyāṇako ānandatthero ^a^P1.0119^ea^ viya dasabalaṃ  paricaritvā taṃ pāricariyaṃ vaḍḍhetvā sotāpattimaggaṃ pāpeti, ayaṃ  pāricariyāyeva nāma, mūlapāricariyā pana pāricariyānuttariyaṃ nāma.<br/><br/>[03] ānandattheroyeva ca dasabalassa lokiyalokuttare guṇe  anussarati, idaṃ ^b^anussatānuttariyaṃ^eb^. aññepi sotāpannādayo  ānandatthero viya dasabalassa lokiyalokuttare guṇe anussaranti,  idampi anussatānuttariyaṃ. aparo pana puthujjanakalyāṇako  ānandatthero viya dasabalassa lokiyalokuttare guṇe anussaritvā taṃ  anussatiṃ vaḍḍhetvā sotāpattimaggaṃ pāpeti, ayaṃ anussatiyeva nāma,  mūlānussati pana anussatānuttariyaṃ nāma. imāni cha  anuttariyāni, imesaṃ pātubhāvo hoti. imāni ca pana cha  anuttariyāni lokiyalokuttaramissakāni kathitānīti veditabbāni.<br/><br/>[03] ^b^catunnaṃ^eb^ ^a^M1.0093^ea^ ^b^paṭisambhidānaṃ sacchikiriyā hotī^eb^ti catasso hi  paṭisambhidāyo atthapaṭisambhidā, dhammapaṭisambhidā,  niruttipaṭisambhidā, paṭibhānapaṭisambhidāti. tattha atthesu ñāṇaṃ  atthapaṭisambhidā, dhammesu ñāṇaṃ dhammapaṭisambhidā,  atthadhammaniruttābhilāpe ñāṇaṃ niruttipaṭisambhidā ^a^V1.0097^ea^, ñāṇesu ñāṇaṃ  paṭibhānapaṭisambhidā. ayamettha saṅkhepo, vitthāro panetāsaṃ  abhidhamme (vibha0 718 ādayo) āgatoyeva. imāsaṃ catassannaṃ  paṭisambhidānaṃ buddhuppāde paccakkhakiriyā hoti, na vinā buddhuppādā.  etāsaṃ sacchikiriyāti attho. imāpi lokiyalokuttarāva  kathitāti veditabbā.<br/><br/>[03] ^b^anekadhātupaṭivedho^eb^ti ``cakkhudhātu rūpadhātū''tiādīnaṃ  aṭṭhārasannaṃ dhātūnaṃ buddhuppādeyeva paṭivedho hoti, na vinā  buddhuppādenāti attho. ^b^nānādhātupaṭivedho^eb^ti ettha ^a^P1.0120^ea^  imāva aṭṭhārasa dhātuyo nānāsabhāvato nānādhātuyoti  veditabbā. yo panetāsaṃ ``nānāsabhāvā etā''ti evaṃ nānākaraṇato  paṭivedho, ayaṃ nānādhātupaṭivedho nāma.  ^b^vijjāvimuttiphalasacchikiriyā^eb^ti ettha ^b^vijjā^eb^ti phale  ñāṇaṃ, ^b^vimuttī^eb^ti tadavasesā phalasampayuttā dhammā.  ^b^sotāpattiphalasacchikiriyā^eb^ti sototi paṭhamamaggo, tena sotena  pattabbaṃ phalanti sotāpattiphalaṃ. ^b^sakadāgāmiphalā^eb^dīni  pākaṭāneva. <br/><br/>[03] 187^b^.^eb^ ^b^anuttara^eb^nti niruttaraṃ.  ^b^dhammacakka^eb^nti seṭṭhacakkaṃ. cakkasaddo hesa -- <br/><br/>[21] ``catubbhi aṭṭhajjhagamā, aṭṭhāhipi ca soḷasa. <br/><br/>[27] soḷasāhi ca bāttiṃsa, atricchaṃ cakkamāsado. <br/><br/>[22] icchāhatassa posassa, cakkaṃ bhamati matthake''ti.. (jā0  1.1.104; 1.5.103) -- <br/><br/>[25] ettha uracakke āgato. ``cakkasamāruḷhā jānapadā  pariyāyantī''ti (a0 ni0  3.63;  5.54) ettha  iriyāpathacakke. ``atha kho so, bhikkhave, rathakāro yaṃ taṃ cakkaṃ  chahi māsehi niṭṭhitaṃ, taṃ pavattesī''ti (a0 ni0  3.15) ettha  dārucakke. ``addasā kho doṇo brāhmaṇo bhagavato pādesu cakkāni  sahassārānī''ti (a0 ni0  4.36) ettha lakkhaṇacakke.  ``cattārimāni, bhikkhave, cakkāni, yehi samannāgatānaṃ devamanussānaṃ  ^a^M1.0094^ea^ catucakkaṃ vattatī''ti (a0 ni0  4.31) ettha sampatticakke.  ``dibbaṃ ^a^P1.0121^ea^ cakkaratanaṃ pātubhavatī''ti (dī0 ni0  2.243; ma0 ni0 3.256) ettha ratanacakke. idha pana dhammacakke  āgato.<br/><br/>[03] ^b^pavattita^eb^nti ^a^V1.0098^ea^ ettha dhammacakkaṃ abhinīharati nāma,  abhinīhaṭaṃ nāma, uppādeti nāma, uppāditaṃ nāma, pavatteti nāma,  pavattitaṃ nāmāti ayaṃ pabhedo veditabbo. kuto paṭṭhāya dhammacakkaṃ  ^b^abhinīharati^eb^ nāmāti? yadā sumedhabrāhmaṇo hutvā kāmesu  ādīnavaṃ nekkhamme ca ānisaṃsaṃ disvā sattasatakamahādānaṃ datvā  isipabbajjaṃ pabbajitvā pañca abhiññā aṭṭha samāpattiyo nibbatteti,  tato paṭṭhāya dhammacakkaṃ abhinīharati nāma.<br/><br/>[03] kuto paṭṭhāya ^b^abhinīhaṭaṃ^eb^ nāmāti? yadā aṭṭha dhamme  samodhānetvā dīpaṅkarapādamūle mahābodhimaṇḍatthāya mānasaṃ bandhitvā  ``byākaraṇaṃ aladdhā na vuṭṭhahissāmī''ti vīriyādhiṭṭhānaṃ adhiṭṭhāya  nipanno dasabalassa santikā byākaraṇaṃ labhi, tato paṭṭhāya dhammacakkaṃ  abhinīhaṭaṃ nāma.<br/><br/>[03] kuto paṭṭhāya ^b^uppādeti^eb^ nāmāti? tato paṭṭhāya  dānapāramiṃ pūrentopi dhammacakkaṃ uppādeti nāma. sīlapāramiṃ  pūrentopi...pe0... upekkhāpāramiṃ pūrentopi dhammacakkaṃ uppādeti nāma.  dasa pāramiyo dasa upapāramiyo dasa paramatthapāramiyo pūrentopi,  pañca mahāpariccāge pariccajantopi, ñātatthacariyaṃ pūrentopi dhammacakkaṃ  uppādeti nāma. vessantarattabhāve ṭhatvā sattasatakamahādānaṃ datvā  puttadāraṃ dānamukhe niyyātetvā pāramikūṭaṃ gahetvā tusitapure  nibbattitvā tattha yāvatāyukaṃ ṭhatvā devatāhi āyācito paṭiññaṃ  datvā pañcamahāvilokanaṃ vilokentopi ^a^P1.0122^ea^ dhammacakkaṃ  uppādetiyeva nāma. mātukucchiyaṃ paṭisandhiṃ gaṇhantopi,  paṭisandhikkhaṇe dasasahassacakkavāḷaṃ kampentopi, mātukucchito  nikkhantadivase tatheva lokaṃ kampentopi, sampatijāto satta padāni  gantvā ``aggomahasmī''ti sīhanādaṃ nadantopi, ekūnatiṃsa  saṃvaccharāni agāramajjhe vasantopi, mahābhinikkhamanaṃ nikkhamantopi,  anomānadītīre pabbajantopi, mahāpadhāne chabbassāni vīriyaṃ  karontopi, sujātāya dinnaṃ madhupāyāsaṃ bhuñjitvā suvaṇṇapātiṃ nadiyā  pavāhetvā sāyanhasamaye bodhimaṇḍavaragato puratthimaṃ lokadhātuṃ  olokento nisīditvā sūriye dharamāneyeva mārabalaṃ vidhametvā  paṭhamayāme ^a^M1.0095^ea^ pubbenivāsaṃ anussarantopi, majjhimayāme dibbacakkhuṃ  visodhentopi, paccūsakālasamanantare paccayākāraṃ sammasitvā  sotāpattimaggaṃ paṭivijjhantopi, sotāpattiphalaṃ sacchikarontopi,  sakadāgāmimaggaṃ sakadāgāmiphalaṃ anāgāmimaggaṃ anāgāmiphalaṃ  sacchikarontopi, arahattamaggaṃ paṭivijjhantopi dhammacakkaṃ uppādetiyeva  nāma.<br/><br/>[03] arahattaphalakkhaṇe ^a^V1.0099^ea^ pana tena dhammacakkaṃ ^b^uppāditaṃ^eb^ nāma.  buddhānañhi sakalalokiyalokuttaraguṇarāsi arahattaphaleneva saddhiṃ  ijjhati. tasmā tena tasmiṃ khaṇe dhammacakkaṃ uppāditaṃ nāma hoti.<br/><br/>[03] kadā ^b^pavatteti^eb^ nāma? bodhimaṇḍe sattasattāhaṃ  vītināmetvā isipatane migadāye aññākoṇḍaññattheraṃ kāyasakkhiṃ  katvā dhammacakkappavattanasuttantaṃ desento dhammacakkaṃ pavatteti nāma.<br/><br/>[03] yadā pana aññākoṇḍaññattherena dasabalassa  desanāñāṇānubhāvanibbattaṃ savanaṃ labhitvā sabbapaṭhamaṃ dhammo adhigato,  tato paṭṭhāya dhammacakkaṃ ^b^pavattitaṃ^eb^ nāma hotīti veditabbaṃ.  dhammacakkanti ^a^P1.0123^ea^ cetaṃ desanāñāṇassapi nāmaṃ  paṭivedhañāṇassapi. tesu desanāñāṇaṃ lokiyaṃ, paṭivedhañāṇaṃ lokuttaraṃ.  kassa desanāpaṭivedhañāṇanti? na aññassa kassaci,  sammāsambuddhasseva desanāñāṇañca paṭivedhañāṇañcāti veditabbaṃ.<br/><br/>[03] ^b^sammadevā^eb^ti hetunā nayena kāraṇeneva.  ^b^anuppavattetī^eb^ti yathā purato gacchantassa pacchato gacchanto taṃ  anugacchati nāma, evaṃ paṭhamataraṃ satthārā pavattitaṃ thero anuppavatteti  nāma. kathaṃ? satthā hi ``cattārome, bhikkhave, satipaṭṭhānā.  katame cattāro''ti kathento dhammacakkaṃ pavatteti nāma, dhammasenāpati  sāriputtattheropi ``cattārome, āvuso, satipaṭṭhānā''ti kathento  dhammacakkaṃ anuppavatteti nāma. sammappadhānādīsupi eseva nayo. na  kevalañca bodhipakkhiyadhammesu, ``cattārimāni, bhikkhave,  ariyasaccāni. cattārome, bhikkhave, ariyavaṃsā''tiādīsupi ayaṃ  nayo netabbova. evaṃ sammāsambuddho dhammacakkaṃ pavatteti nāma, thero  dasabalena pavattitaṃ dhammacakkaṃ anuppavatteti nāma.<br/><br/>[03] evaṃ dhammacakkaṃ anuppavattentena pana therena dhammo desitopi  pakāsitopi satthārāva desito pakāsito hoti. yo hi koci  bhikkhu vā bhikkhunī vā upāsako vā upāsikā vā devo vā sakko  vā māro ^a^M1.0096^ea^ vā brahmā vā dhammaṃ desetu pakāsetu, sabbo so satthārā  desito pakāsitova nāma hoti, sesajano pana lekhahārakapakkhe  ṭhitova nāma hoti. kathaṃ? yathā hi raññā dinnaṃ paṇṇaṃ vācetvā  yaṃ yaṃ kammaṃ karonti, taṃ taṃ kammaṃ yena ^a^V1.0100^ea^ kenaci katampi kāritampi  ^a^P1.0124^ea^ raññā kāritanteva vuccati. mahārājā viya hi  sammāsambuddho. rājapaṇṇaṃ viya tepiṭakaṃ buddhavacanaṃ. paṇṇadānaṃ viya  tepiṭake nayamukhadānaṃ paṇṇaṃ vācetvā taṃtaṃkammānaṃ karaṇaṃ viya catunnaṃ  parisānaṃ attano balena buddhavacanaṃ uggaṇhitvā paresaṃ desanā pakāsanā.  tattha yathā paṇṇaṃ vācetvā yena kenaci katampi kāritampi taṃ kammaṃ  raññā kāritameva hoti, evameva yena kenaci desitopi pakāsitopi  dhammo satthārā desito pakāsitova nāma hotīti veditabbo. sesaṃ  sabbattha uttānatthamevāti. <br/><br/>[06] ekapuggalavaggavaṇṇanā. 


volume: 53
item: 16
title: etadaggavaggo^^paṭhamaetadaggavaggo^^etadaggapadavaṇṇanā
content:
  [03] 188^b^.^eb^ etadaggesu ^a^V1.0101^ea^ paṭhamavaggassa paṭhame ^b^etadagga^eb^nti  etaṃ aggaṃ. ettha ca ayaṃ aggasaddo ādikoṭikoṭṭhāsaseṭṭhesu dissati.  ``ajjatagge, samma dovārika, āvarāmi dvāraṃ nigaṇṭhānaṃ  nigaṇṭhīna''ntiādīsu (ma0 ni0 2.70) hi ādimhi dissati.  ``teneva aṅgulaggena taṃ aṅgulaggaṃ parāmaseyya (kathā0 441),  ucchaggaṃ veḷagga''ntiādīsu koṭiyaṃ. ``ambilaggaṃ vā madhuraggaṃ vā  tittakaggaṃ vā (saṃ0 ni0  5.374), anujānāmi, bhikkhave,  vihāraggena vā pariveṇaggena vā bhājetu''ntiādīsu (cūḷava0 318)  koṭṭhāse. ``yāvatā, bhikkhave, sattā apadā vā...pe0... tathāgato  tesaṃ aggamakkhāyatī''tiādīsu (a0 ni0  4.34; itivu0 90)  seṭṭhe. svāyamidha ^a^P1.0125^ea^ koṭiyampi vaṭṭati seṭṭhepi. te  hi therā attano attano ṭhāne koṭibhūtātipi aggā, seṭṭhabhūtātipi.  tasmā etadagganti esā koṭi eso seṭṭhoti ayamettha attho.  eseva nayo sabbasuttesu.<br/><br/>[03] ayañca ^a^M1.0097^ea^ etadaggasannikkhepo nāma catūhi kāraṇehi labbhati  aṭṭhuppattito āgamanato ciṇṇavasito guṇātirekatoti. tattha koci  thero ekena kāraṇena etadaggaṭṭhānaṃ labhati, koci dvīhi, koci tīhi,  koci sabbeheva catūhipi āyasmā sāriputtatthero viya. so hi  aṭṭhuppattitopi mahāpaññatāya etadaggaṭṭhānaṃ labhi āgamanādīhipi.  kathaṃ? ekasmiṃ hi samaye satthā jetavanamahāvihāre viharanto  kaṇḍambarukkhamūle titthiyamaddanaṃ yamakapāṭihāriyaṃ dassetvā ``kahaṃ nu  kho purimabuddhā yamakapāṭihāriyaṃ katvā vassaṃ upagacchantī''ti  āvajjento ``tāvatiṃsabhavane''ti ñatvā dve padantarāni dassetvā  tatiyena padena tāvatiṃsabhavane paccuṭṭhāsi. sakko devarājā bhagavantaṃ  disvā paṇḍukambalasilāto uṭṭhāya saddhiṃ devagaṇena paccuggamanaṃ  agamāsi. devā cintayiṃsu -- ``sakko devarājā devagaṇaparivuto  ^a^V1.0102^ea^ saṭṭhiyojanāyāmāya paṇḍukambalasilāya nisīditvā sampattiṃ  anubhavati, buddhānaṃ nāma nisinnakālato paṭṭhāya na sakkā aññena ettha  hatthampi ṭhapetu''nti. satthāpi tattha nisinno tesaṃ cittācāraṃ ñatvā  mahāpaṃsukūliko viya muṇḍapīṭhakaṃ sabbameva paṇḍukambalasilaṃ  avattharitvā nisīdi. evaṃ nisīdanto pana attano vā sarīraṃ  mahantaṃ katvā māpesi, paṇḍukambalasilaṃ ^a^P1.0126^ea^ vā khuddakaṃ  akāsīti na sallakkhetabbaṃ. acinteyyo hi buddhavisayo. evaṃ  nisinno pana mātaraṃ kāyasakkhiṃ katvā dasasahassacakkavāḷadevatānaṃ  ``kusalā dhammā akusalā dhammā abyākatā dhammā''ti  abhidhammapiṭakaṃ desesi.<br/><br/>[03] pāṭihāriyaṭṭhānepi sabbāpi dvādasayojanikā parisā anuruddhattheraṃ  upasaṅkamitvā ``kahaṃ, bhante, dasabalo gato''ti pucchi.  tāvatiṃsabhavane paṇḍukambalasilāyaṃ vassaṃ upagantvā abhidhammakathaṃ desetuṃ  gatoti. bhante, na mayaṃ satthāraṃ adisvā gamissāma. kadā satthā  āgamissatīti satthu āgamanakālaṃ jānāthāti?  mahāmoggallānattherassa bhāraṃ karotha, so buddhānaṃ santikaṃ gantvā  sāsanaṃ āharissatīti. kiṃ pana therassa tattha gantuṃ balaṃ natthīti?  atthi, visesavantānaṃ pana visesaṃ passantūti evamāha. mahājano  mahāmoggallānattheraṃ upasaṅkamitvā satthu ^a^M1.0098^ea^ sāsanaṃ gahetvā āgamanatthāya  yāci. thero passanteyeva mahājane pathaviyaṃ nimujjitvā  antosinerunā gantvā satthāraṃ vanditvā āha -- ``bhante, mahājano  tumhākaṃ dassanakāmo, āgamanadivasaṃ vo jānituṃ icchatī''ti. tena  hi ``ito temāsaccayena saṅkassanagaradvāre passathā''tissa vadehīti.  thero bhagavato sāsanaṃ āharitvā mahājanassa kathesi. mahājano  tattheva temāsaṃ khandhāvāraṃ bandhitvā vasi. cūḷānāthapiṇḍiko  dvādasayojanāya parisāya temāsaṃ yāgubhattaṃ ādāsi.<br/><br/>[03] satthāpi sattappakaraṇāni desetvā manussalokaṃ āgamanatthāya  ākappaṃ dassesi. sakko devarājā vissakammaṃ āmantetvā tathāgatassa  otaraṇatthāya sopānaṃ māpetuṃ āṇāpesi. so ekato sovaṇṇamayaṃ  ekato rajatamayaṃ ^a^P1.0127^ea^ sopānaṃ māpetvā majjhe maṇimayaṃ  māpesi. satthā maṇimaye sopāne ṭhatvā ``mahājano maṃ passatū''ti  adhiṭṭhāsi. attano ānubhāveneva ``mahājano avīcimahānirayaṃ  passatū''tipi adhiṭṭhāsi. nirayadassanena cassa uppannasaṃvegataṃ ñatvā  devalokaṃ dassesi. athassa otarantassa mahābrahmā chattaṃ dhāresi,  sakko devarājā pattaṃ gaṇhi, suyāmo devarājā dibbaṃ vāḷabījaniṃ  bīji, pañcasikho gandhabbadevaputto beluvapaṇḍuvīṇaṃ ^a^V1.0103^ea^ samapaññāsāya  mucchanāhi mucchitvā vādento purato otari. buddhānaṃ pathaviyaṃ  patiṭṭhitakāle ``ahaṃ paṭhamaṃ vandissāmi, ahaṃ paṭhamaṃ vandissāmī''ti  mahājano aṭṭhāsi. saha mahāpathavīakkamanena pana bhagavato neva  mahājano na asītimahāsāvakā paṭhamakavandanaṃ sampāpuṇiṃsu,  dhammasenāpati sāriputtattheroyeva pana sampāpuṇi.<br/><br/>[03] atha satthā dvādasayojanāya parisāya antare ``therassa  paññānubhāvaṃ jānantū''ti puthujjanapañcakaṃ pañhaṃ ārabhi. paṭhamaṃ  lokiyamahājano sallakkhessatīti puthujjanapañhaṃ pucchi. ye ye  sallakkhiṃsu, te te kathayiṃsu. dutiyaṃ puthujjanavisayaṃ atikkamitvā  sotāpattimagge pañhaṃ pucchi. puthujjanā tuṇhī ahesuṃ, sotāpannāva  kathayiṃsu. tato sotāpannānaṃ ^a^M1.0099^ea^ visayaṃ atikkamitvā sakadāgāmimagge  pañhaṃ pucchi. sotāpannā tuṇhī ahesuṃ, sakadāgāminova kathayiṃsu.  tesampi visayaṃ atikkamitvā anāgāmimagge pañhaṃ pucchi.  sakadāgāmino tuṇhī ahesuṃ, anāgāminova kathayiṃsu. tesampi  visayaṃ atikkamitvā arahattamagge pañhaṃ pucchi. anāgāmino tuṇhī  ahesuṃ, arahantāva kathayiṃsu. tato heṭṭhimakoṭito paṭṭhāya abhiññāte  abhiññāte sāvake pucchi, te attano attano paṭisambhidāvisaye ṭhatvā  kathayiṃsu. atha mahāmoggallānaṃ pucchi ^a^P1.0128^ea^,  sesasāvakā tuṇhī ahesuṃ, therova kathesi. tassāpi visayaṃ  atikkamitvā sāriputtattherassa visaye pañhaṃ pucchi. mahāmoggallāno  tuṇhī ahosi, sāriputtattherova kathesi. therassāpi visayaṃ  atikkamitvā buddhavisaye pañhaṃ pucchi. dhammasenāpati āvajjentopi  passituṃ na sakkoti, puratthimapacchimuttaradakkhiṇā catasso disā  catasso anudisāti ito cito ca olokento pañhuppattiṭṭhānaṃ  sallakkhetuṃ nāsakkhi.<br/><br/>[03] satthā therassa kilamanabhāvaṃ jānitvā ``sāriputto kilamati,  nayamukhamassa dassessāmī''ti ``āgamehi tvaṃ, sāriputtā''ti vatvā  ``nāyaṃ tuyhaṃ visayo pañho, buddhānaṃ esa visayo sabbaññūnaṃ  yasassīna''nti buddhavisayabhāvaṃ ācikkhitvā ``bhūtamidanti,  sāriputta, samanupassasī''ti āha. thero  ``catumahābhūtikakāyapariggahaṃ me bhagavā ācikkhatī''ti ñatvā  ``aññātaṃ bhagavā, aññātaṃ sugatā''ti āha. etasmiṃ ṭhāne ayaṃ  kathā udapādi -- mahāpañño vata, bho, sāriputtatthero, yatra hi nāma  sabbehi anaññātaṃ pañhaṃ kathesi, buddhehi ca dinnanaye ṭhatvā buddhavisaye  pañhaṃ kathesi, iti therassa paññānubhāvo yattakaṃ ^a^V1.0104^ea^ ṭhānaṃ buddhānaṃ  kittisaddena otthaṭaṃ, sabbaṃ ajjhottharitvā gatoti evaṃ tāva thero  ^b^aṭṭhuppattito^eb^ mahāpaññatāya etadaggaṭṭhānaṃ labhi.<br/><br/>[03] kathaṃ ^b^āgamanato^eb^? imissāyeva hi aṭṭhuppattiyā satthā  āha -- sāriputto na idāneva paññavā, atīte pañca jātisatāni  isipabbajjaṃ pabbajitvāpi mahāpaññova ahosi -- <br/><br/>[21] ``yo ^a^M1.0100^ea^ pabbajī jātisatāni pañca, <br/><br/>[27] pahāya kāmāni manoramāni. <br/><br/>[26] taṃ vītarāgaṃ susamāhitindriyaṃ, <br/><br/>[22] parinibbutaṃ vandatha sāriputta''nti..<br/><br/>[03] evaṃ ^a^P1.0129^ea^ pabbajjaṃ upabrūhayamāno ekasmiṃ samaye  bārāṇasiyaṃ brāhmaṇakule nibbatto. tayo vede uggaṇhitvā tattha sāraṃ  apassanto ``pabbajitvā ekaṃ mokkhadhammaṃ gavesituṃ vaṭṭatī''ti cittaṃ  uppādesi. tasmiṃ kāle bodhisattopi kāsiraṭṭhe  udiccabrāhmaṇamahāsālakule nibbatto vuddhimanvāya uggahitasippo  kāmesu ādīnavaṃ nekkhamme ca ānisaṃsaṃ disvā gharāvāsaṃ pahāya  himavantaṃ pavisitvā kasiṇaparikammaṃ katvā pañca abhiññā aṭṭha  samāpattiyo nibbattetvā vanamūlaphalāhāro himavantappadese vasati.  sopi māṇavo nikkhamitvā tasseva santike pabbaji. parivāro  mahā ahosi pañcasatamattā isayo.<br/><br/>[03] athassa so jeṭṭhantevāsiko ekadesaṃ parisaṃ gahetvā  loṇambilasevanatthaṃ manussapathaṃ agamāsi. tasmiṃ samaye bodhisatto  tasmiṃyeva himavantappadese kālaṃ akāsi. kālakiriyasamayeva naṃ  antevāsikā sannipatitvā pucchiṃsu -- ``atthi tumhehi koci  viseso adhigato''ti. bodhisatto ``natthi kiñcī''ti vatvā  aparihīnajjhāno ābhassarabrahmaloke nibbatto. so kiñcāpi  ākiñcaññāyatanassa lābhī, bodhisattānaṃ pana arūpāvacare paṭisandhi  nāma na hoti. kasmā? abhabbaṭṭhānattā. iti so  arūpasamāpattilābhī samānopi rūpāvacare nibbatti.  antevāsikāpissa ``ācariyo `natthi kiñcī'ti āha, moghā  tassa kālakiriyā''ti na kiñci sakkārasammānaṃ akaṃsu. atha so  jeṭṭhantevāsiko atikkante vassāvāse āgantvā ``kahaṃ ācariyo''ti  pucchi. kālaṃ katoti. api nu ācariyena ^a^V1.0105^ea^ laddhaguṇaṃ pucchitthāti?  āma pucchimhāti. kiṃ vadetīti? natthi kiñcīti. mayampi  ``ācariyena laddhaguṇo nāma natthī''ti nāssa sakkārasammānaṃ  karimhāti. tumhe bhāsitassa atthaṃ na jānittha, ācariyo  ākiñcaññāyatanassa lābhīti.<br/><br/>[03] atha ^a^M1.0101^ea^ te jeṭṭhantevāsikassa kathaṃ na saddahiṃsu. so punappunaṃ  kathentopi saddahāpetuṃ nāsakkhi ^a^P1.0130^ea^. atha bodhisatto  āvajjamāno ``andhabālo mahājano mayhaṃ jeṭṭhantevāsikassa kathaṃ na  gaṇhāti, imaṃ kāraṇaṃ pākaṭaṃ karissāmī''ti brahmalokato otaritvā  assamapadamatthake ṭhito ākāsagatova jeṭṭhantevāsikassa paññānubhāvaṃ  vaṇṇetvā imaṃ gāthaṃ abhāsi -- <br/><br/>[21] ``parosahassampi samāgatānaṃ, <br/><br/>[27] kandeyyuṃ te vassasataṃ apaññā. <br/><br/>[26] ekova seyyo puriso sapañño, <br/><br/>[22] yo bhāsitassa vijānāti attha''nti.. (jā0  1.1.101).<br/><br/>[03] evaṃ isigaṇaṃ saññāpetvā bodhisatto brahmalokameva gato.  sesaisigaṇopi aparihīnajjhāno hutvā kālaṃ katvā brahmalokaparāyaṇo  jāto. tattha bodhisatto sabbaññutaṃ patto, jeṭṭhantevāsiko  sāriputtatthero jāto, sesā isayo buddhaparisā jātāti evaṃ atītepi  sāriputto mahāpaññova saṃkhittena bhāsitassa vitthārena atthaṃ jānituṃ  samatthoti veditabbo.<br/><br/>[03] idameva ca puthujjanapañcakaṃ aṭṭhuppattiṃ katvā -- <br/><br/>[21] ``parosatañcepi samāgatānaṃ, <br/><br/>[27] jhāyeyyuṃ te vassasataṃ apaññā. <br/><br/>[26] ekova seyyo puriso sapañño, <br/><br/>[22] so bhāsitassa vijānāti attha''nti.. (jā0  1.1.101) -- <br/><br/>[25] imampi jātakaṃ kathesi. tassa purimajātake vuttanayeneva  attho veditabbo.<br/><br/>[03] aparampi ^a^V1.0106^ea^ idameva puthujjanapañcakaṃ aṭṭhuppattiṃ katvā -- <br/><br/>[21] ``ye saññino tepi duggatā, yepi asaññino tepi  duggatā. <br/><br/>[22] etaṃ ubhayaṃ vivajjaya, taṃ samāpattisukhaṃ anaṅgaṇa''nti..  (jā0 1.1.134) -- <br/><br/>[25] imaṃ ^a^M1.0102^ea^ anaṅgaṇajātakaṃ kathesi. ettha ca ācariyo kālaṃ  karonto antevāsikehi pucchito ``nevasaññī nāsaññī''ti āha.  sesaṃ ^a^P1.0131^ea^ vuttanayeneva veditabbaṃ.<br/><br/>[03] aparampi idameva puthujjanapañcakaṃ aṭṭhuppattiṃ katvā -- <br/><br/>[21] ``candābhaṃ sūriyābhañca, yodha paññāya gādhati. <br/><br/>[22] avitakkena jhānena, hoti ābhassarūpago''ti.. (jā0  1.1.135) -- <br/><br/>[25] idaṃ candābhajātakaṃ kathesi. etthāpi ācariyo kālaṃ  karonto antevāsikehi pucchito ``odātakasiṇaṃ candābhaṃ nāma,  pītakasiṇaṃ sūriyābhaṃ nāmāti taṃ ubhayaṃ yo paññāya gādhati pavisati  pakkhandati, so avitakkena dutiyajjhānena ābhassarūpago hoti,  tādiso aha''nti sandhāya -- ``candābhaṃ sūriyābha''nti āha.  sesaṃ purimanayeneva veditabbaṃ.<br/><br/>[03] idameva ca puthujjanapañcakaṃ aṭṭhuppattiṃ katvā -- <br/><br/>[21] ``āsīsetheva puriso, na nibbindeyya paṇḍito. <br/><br/>[22] passāmi vohaṃ attānaṃ, yathā icchiṃ tathā ahu.. <br/><br/>[21] ``āsīsetheva puriso, na nibbindeyya paṇḍito. <br/><br/>[22] passāmi vohaṃ attānaṃ, udakā thalamubbhataṃ.. <br/><br/>[21] ``vāyametheva ^a^V1.0107^ea^ puriso, na nibbindeyya paṇḍito. <br/><br/>[22] passāmi vohaṃ attānaṃ, yathā icchiṃ tathā ahu.. <br/><br/>[21] ``vāyametheva puriso, na nibbindeyya paṇḍito. <br/><br/>[22] passāmi vohaṃ attānaṃ, udakā thalamubbhataṃ.. <br/><br/>[21] ``dukkhūpanītopi naro sapañño, <br/><br/>[27] āsaṃ na chindeyya sukhāgamāya. <br/><br/>[26] bahū hi phassā ahitā hitā ca, <br/><br/>[22] avitakkitā maccamupabbajanti.. <br/><br/>[21] ``acintitampi bhavati, cintitampi vinassati. <br/><br/>[22] na hi cintāmayā bhogā, itthiyā purisassa vā.. <br/><br/>[21] ``sarabhaṃ ^a^M1.0103^ea^ giriduggasmiṃ, yaṃ tvaṃ anusarī pure. <br/><br/>[22] alīnacittassa tuvaṃ, vikkantamanujīvasi.. <br/><br/>[21] ``yo ^a^P1.0132^ea^ taṃ viduggā narakā samuddhari, <br/><br/>[27] silāya yoggaṃ sarabho karitvā. <br/><br/>[26] dukkhūpanītaṃ maccumukhā pamocayi, <br/><br/>[22] alīnacittaṃ ta migaṃ vadesi.. <br/><br/>[21] ``kiṃ tvaṃ nu tattheva tadā ahosi, <br/><br/>[27] udāhu te koci naṃ etadakkhā. <br/><br/>[26] vivaṭṭacchaddo nusi sabbadassī, <br/><br/>[22] ñāṇaṃ nu te brāhmaṇa bhiṃsarūpaṃ.. <br/><br/>[21] ``na ^a^V1.0108^ea^ cevahaṃ tattha tadā ahosiṃ, <br/><br/>[27] na cāpi me koci naṃ etadakkhā. <br/><br/>[26] gāthāpadānañca subhāsitānaṃ, <br/><br/>[22] atthaṃ tadānenti janinda dhīrā''ti.. (jā0  1.13.134-143) -- <br/><br/>[25] imaṃ terasanipāte sarabhajātakañca kathesi. imāni pana  pañcapi jātakāni atītepi saṃkhittena bhāsitassa vitthārena atthaṃ  mayhaṃ putto jānātīti satthārā dhammasenāpatisāriputtattherassa  paññānubhāvappakāsanatthameva kathitānīti evaṃ āgamanatopi thero  mahāpaññatāya etadaggaṭṭhānaṃ labhi.<br/><br/>[03] kathaṃ ^b^ciṇṇavasito^eb^ti? ciṇṇaṃ kiretaṃ therassa  catuparisamajjhe dhammaṃ kathento cattāri saccāni amuñcitvā kathetīti  evaṃ ciṇṇavasitopi thero mahāpaññatāya etadaggaṭṭhānaṃ labhi.<br/><br/>[03] kathaṃ ^b^guṇātirekato^eb^ti? ṭhapetvā hi dasabalaṃ añño koci  ekasāvakopi mahāpaññatāya ^a^P1.0133^ea^ dhammasenāpatinā  sadiso nāma natthīti evaṃ guṇātirekatopi thero mahāpaññatāya  etadaggaṭṭhānaṃ labhi.<br/><br/>[03] yathā ca sāriputtatthero, evaṃ ^b^mahāmoggallānattheropi^eb^  sabbeheva catūhipi imehi kāraṇehi etadaggaṭṭhānaṃ labhi. kathaṃ? thero  hi mahiddhiko mahānubhāvo nandopanandasadisampi nāgarājānaṃ  damesīti evaṃ tāva ^a^M1.0104^ea^ aṭṭhuppattito labhi. na panesa idāneva mahiddhiko  mahānubhāvo, atīte pañca jātisatāni isipabbajjaṃ pabbajitopi  mahiddhiko mahānubhāvo ahosīti. <br/><br/>[21] ``yo pabbajī jātisatāni pañca, <br/><br/>[27] pahāya kāmāni manoramāni. <br/><br/>[26] taṃ vītarāgaṃ susamāhitindriyaṃ, <br/><br/>[22] parinibbutaṃ vandatha moggallāna''nti.. -- <br/><br/>[25] evaṃ ^a^V1.0109^ea^ āgamanatopi labhi. ciṇṇaṃ cetaṃ therassa nirayaṃ  gantvā attano iddhibalena nirayasattānaṃ assāsajananatthaṃ sītaṃ  adhiṭṭhāya cakkamattaṃ padumaṃ māpetvā padumakaṇṇikāyaṃ nisīditvā  dhammakathaṃ katheti, devalokaṃ gantvā devasaṅghaṃ kammagatiṃ jānāpetvā  saccakathaṃ kathetīti evaṃ ciṇṇavasito labhi. ṭhapetvā ca  sammāsambuddhaṃ añño sāvako mahāmoggallāno viya mahiddhiko  mahānubhāvo natthīti evaṃ guṇātirekato labhi.<br/><br/>[03] yathā cesa, evaṃ ^b^mahākassapattheropi^eb^ sabbehevimehi kāraṇehi  etadaggaṭṭhānaṃ labhi. kathaṃ? sammāsambuddho hi therassa tigāvutaṃ  maggaṃ paccuggamanaṃ katvā tīhi ovādehi upasampādetvā cīvaraṃ  parivattetvā adāsi. tasmiṃ samaye mahāpathavī udakapariyantaṃ katvā  kampi, mahājanassa abbhantare therassa kittisaddo ajjhottharitvā gato.  evaṃ aṭṭhuppattito labhi. na cesa idāneva dhutadharo, atīte pañca  jātisatāni isipabbajjaṃ pabbajitopi dhutadharova ahosi. <br/><br/>[21] ``yo ^a^P1.0134^ea^ pabbajī jātisatāni pañca, <br/><br/>[27] pahāya kāmāni manoramāni. <br/><br/>[26] taṃ vītarāgaṃ susamāhitindriyaṃ, <br/><br/>[22] parinibbutaṃ vandatha mahākassapa''nti.. -- <br/><br/>[25] evaṃ āgamanatopi labhi. ciṇṇaṃ cetaṃ therassa  catuparisamajjhagato dhammaṃ kathento dasa kathāvatthūni avijahitvāva  kathetīti evaṃ ciṇṇavasito labhi. ṭhapetvā ca sammāsambuddhaṃ añño  sāvako terasahi dhutaguṇehi mahākassapasadiso natthīti evaṃ  guṇātirekato labhi ^a^M1.0105^ea^. imināva niyāmena tesaṃ tesaṃ therānaṃ  yathālābhato guṇe kittetuṃ vaṭṭati.<br/><br/>[03] guṇavaseneva hi sammāsambuddho yathā nāma rājā cakkavattī  cakkaratanānubhāvena cakkavāḷagabbhe rajjasiriṃ patvā ``pattabbaṃ me pattaṃ,  kiṃ me idāni mahājanena olokitenā''ti na appossukko hutvā  rajjasiriṃyeva anubhoti, kālena pana kālaṃ vinicchayaṭṭhāne nisīditvā  niggahetabbe niggaṇhāti, paggahetabbe paggaṇhāti, ṭhānantaresu ca  ṭhapetabbayuttake ṭhānantaresu ṭhapeti, evamevaṃ mahābodhimaṇḍe adhigatassa  sabbaññutaññāṇassa ānubhāvena ^a^V1.0110^ea^ anuppattadhammarajjo dhammarājāpi ``kiṃ  me idāni lokena olokitena, anuttaraṃ phalasamāpattisukhaṃ  anubhavissāmī''ti appossukkataṃ anāpajjitvā catuparisamajjhe  paññattavarabuddhāsane nisinno aṭṭhaṅgasamannāgataṃ brahmassaraṃ nicchāretvā  dhammaṃ desayamāno niggahetabbayutte kaṇhadhamme puggale sinerupāde  pakkhipanto viya apāyabhayasantajjanena niggahetvā paggahetabbayutte  kalyāṇadhamme puggale ukkhipitvā bhavagge nisīdāpento viya  paggaṇhitvā ṭhānantaresu ṭhapetabbayuttake aññāsikoṇḍaññattherādayo  sāvake yāthāvasarasaguṇavaseneva ṭhānantaresu ^a^P1.0135^ea^ ṭhapento  ^b^etadaggaṃ, bhikkhave, mama sāvakānaṃ bhikkhūnaṃ rattaññūnaṃ, yadidaṃ  aññāsikoṇḍañño^eb^tiādimāha. 


volume: 53
item: 17
title: ^paṭhamaetadaggavaggo^^etadaggapadavaṇṇanā^aññāsikoṇḍaññattheravatthu
content:
  [03] tattha ^b^etadagga^eb^nti padaṃ vuttatthameva. ^b^rattaññūna^eb^nti  rattiyo jānantānaṃ. ṭhapetvā hi sammāsambuddhaṃ añño sāvako  aññāsikoṇḍaññattherato paṭhamataraṃ pabbajito nāma natthīti  pabbajitakālato paṭṭhāya thero cirakālaṃ rattiyo jānātīti rattaññū.  sabbapaṭhamaṃ dhammassa paṭividdhattā yadā tena dhammo paṭividdho,  cirakālato paṭṭhāya taṃ rattiṃ jānātītipi rattaññū. apica  khīṇāsavānaṃ rattidivasaparicchedo pākaṭova hoti, ayañca  paṭhamakhīṇāsavoti evampi rattaññūnaṃ sāvakānaṃ ayameva aggo  purimakoṭibhūto seṭṭho. tena vuttaṃ -- ``rattaññūnaṃ yadidaṃ  aññāsikoṇḍañño''ti.<br/><br/>[03] ettha ^a^M1.0106^ea^ ca ^b^yadida^eb^nti nipāto, tassa theraṃ avekkhitvā yo  esoti, aggasaddaṃ avekkhitvā yaṃ etanti attho.  ^b^aññāsikoṇḍañño^eb^ti ñātakoṇḍañño paṭividdhakoṇḍañño.  tenevāha -- ``aññāsi vata, bho, koṇḍañño, aññāsi vata, bho,  koṇḍaññoti. iti hidaṃ āyasmato koṇḍaññassa aññāsikoṇḍañño  tveva nāmaṃ ahosī''ti (saṃ0 ni0  5.1081; mahāva0 17).<br/><br/>[03] ayaṃ pana thero katarabuddhakāle pubbapatthanaṃ abhinīhāraṃ akāsi,  kadā pabbajito, kadānena paṭhamaṃ dhammo adhigato, kadā ṭhānantare  ṭhapitoti iminā nayena sabbesupi etadaggesu pañhakammaṃ veditabbaṃ.<br/><br/>[03] tattha ^a^V1.0111^ea^ ^a^P1.0136^ea^ imassa tāva therassa pañhakamme  ayamanupubbikathā -- ito kappasatasahassamatthake padumuttaro nāma buddho  loke udapādi, tassa paṭividdhasabbaññutaññāṇassa mahābodhipallaṅkato  uṭṭhahantassa mahāpathaviyaṃ ṭhapetuṃ pāde ukkhittamatte pādasampaṭicchanatthaṃ  mahantaṃ padumapupphaṃ uggañchi, tassa dhurapattāni navutihatthāni honti,  kesaraṃ tiṃsahatthaṃ, kaṇṇikā dvādasahatthā, pādena patiṭṭhitaṭṭhānaṃ  ekādasahatthaṃ. tassa pana bhagavato sarīraṃ aṭṭhapaṇṇāsahatthubbedhaṃ  ahosi. tassa padumakaṇṇikāya dakkhiṇapāde patiṭṭhahante  mahātumbamattā reṇu uggantvā sarīraṃ okiramānā otari, vāmapādassa  ṭhapanakālepi tathārūpaṃyeva padumaṃ uggantvā pādaṃ sampaṭicchi. tatopi  uggantvā vuttappamāṇāva reṇu sarīraṃ okiri. taṃ pana reṇuṃ  abhibhavamānā tassa bhagavato sarīrappabhā nikkhamitvā yantanāḷikāya  vissaṭṭhasuvaṇṇarasadhārā viya samantā dvādasayojanaṭṭhānaṃ ekobhāsaṃ  akāsi. tatiyapāduddharaṇakāle pathamuggataṃ padumaṃ antaradhāyi,  pādasampaṭicchanatthaṃ aññaṃ navaṃ padumaṃ uggañchi. imināva niyāmena  yattha yattha gantukāmo hoti, tattha tatthāpi mahāpadumaṃ uggacchati.  tenevassa ``padumuttarasammāsambuddho''ti nāmaṃ ahosi.<br/><br/>[03] evaṃ so bhagavā loke uppajjitvā bhikkhusatasahassaparivāro  mahājanassa saṅgahatthāya gāmanigamarājadhānīsu bhikkhāya caranto  haṃsavatīnagaraṃ sampāpuṇi ^a^P1.0137^ea^. tassa āgatabhāvaṃ  sutvā pitā mahārājā paccuggamanaṃ ^a^M1.0107^ea^ akāsi. satthā tassa dhammakathaṃ  kathesi. desanāpariyosāne keci sotāpannā keci sakadāgāmī keci  anāgāmī keci arahattaṃ pāpuṇiṃsu. rājā svātanāya dasabalaṃ  nimantetvā punadivase kālaṃ ārocāpetvā bhikkhusatasahassaparivārassa  bhagavato sakanivesane mahādānaṃ adāsi. satthā bhattānumodanaṃ katvā  vihārameva gato. teneva niyāmena punadivase nāgarā, punadivase  rājāti dīghamaddhānaṃ dānaṃ adaṃsu.<br/><br/>[03] tasmiṃ kāle ayaṃ thero haṃsavatīnagare gahapatimahāsālakule  nibbatto. ekadivasaṃ buddhānaṃ dhammadesanākāle haṃsavatīnagaravāsino  gandhamālādihatthe yena buddho, yena dhammo, yena saṅgho, tanninne  tappoṇe tappabbhāre gacchante disvā tena mahājanena saddhiṃ  dhammadesanaṭṭhānaṃ agamāsi. tasmiñca samaye padumuttaro bhagavā attano  sāsane paṭhamaṃ paṭividdhadhammaṃ ekaṃ bhikkhuṃ etadaggaṭṭhāne ṭhapesi. so  kulaputto taṃ kāraṇaṃ sutvā ``mahā vatāyaṃ bhikkhu, ṭhapetvā kira buddhaṃ  añño iminā paṭhamataraṃ paṭividdhadhammo nāma natthi. aho vatāhampi  anāgate ekassa ^a^V1.0112^ea^ buddhassa sāsane paṭhamaṃ dhammaṃ paṭivijjhanasamattho  bhaveyya''nti cintetvā desanāpariyosāne bhagavantaṃ upasaṅkamitvā  ``sve mayhaṃ bhikkhaṃ gaṇhathā''ti nimantesi. satthā adhivāsesi.<br/><br/>[03] so bhagavantaṃ abhivādetvā padakkhiṇaṃ katvā sakanivesanaṃ gantvā  sabbarattiṃ buddhānaṃ nisajjanaṭṭhānaṃ gandhadāmamālādāmādīhi alaṅkaritvā  paṇītaṃ khādanīyaṃ bhojanīyaṃ paṭiyādāpetvā tassā rattiyā accayena  sakanivesane bhikkhusatasahassaparivārassa bhagavato  vicitrayāgukhajjakaparivāraṃ nānārasasūpabyañjanaṃ ^a^P1.0138^ea^  gandhasālibhojanaṃ datvā bhattakiccapariyosāne ticīvarapahonake vaṅgapaṭṭe  tathāgatassa pādamūle ṭhapetvā cintesi -- ``nāhaṃ parittakassa  ṭhānassatthāya carāmi, mahantaṃ ṭhānaṃ patthento carāmi, na kho pana  sakkā ekameva divasaṃ dānaṃ datvā taṃ ṭhānantaraṃ patthetu''nti  ``anupaṭipāṭiyā satta divasāni mahādānaṃ datvā patthessāmī''ti.  so teneva niyāmena satta divasāni mahādānaṃ datvā  bhattakiccapariyosāne dussakoṭṭhāgāraṃ vivarāpetvā uttamasukhumavatthaṃ  buddhānaṃ pādamūle ṭhapetvā bhikkhusatasahassaṃ ticīvarena acchādetvā  tathāgataṃ ^a^M1.0108^ea^ upasaṅkamitvā, ``bhante, yo tumhehi ito sattadivasamatthake  bhikkhu etadagge ṭhapito, ahampi so bhikkhu viya anāgate  uppajjanakabuddhassa sāsane pabbajitvā paṭhamaṃ dhammaṃ paṭivijjhituṃ  samattho bhaveyya''nti vatvā satthu pādamūle sīsaṃ katvā nipajji.<br/><br/>[03] satthā tassa vacanaṃ sutvā ``iminā kulaputtena mahāadhikāro  kato, samijjhissati nu kho etassa ayaṃ patthanā no''ti  anāgataṃsañāṇaṃ pesetvā āvajjento ``samijjhissatī''ti passi.  buddhānañhi atītaṃ vā anāgataṃ vā paccuppannaṃ vā ārabbha āvajjentānaṃ  āvaraṇaṃ nāma natthi, anekakappakoṭisatasahassantarampi ca atītaṃ vā  anāgataṃ vā cakkavāḷasahassantarampi ca paccuppannaṃ vā  āvajjanapaṭibaddhameva manasikārapaṭibaddhameva hoti. evaṃ  appaṭivattiyena ñāṇena so bhagavā idaṃ addasa -- ``anāgate  satasahassakappapariyosāne gotamo nāma buddho loke uppajjissati,  tadā imassa patthanā samijjhissatī''ti. atha naṃ evamāha --  ``ambho, kulaputta, anāgate satasahassakappapariyosāne gotamo nāma  buddho loke uppajjissati ^a^P1.0139^ea^, tvaṃ tassa  paṭhamakadhammadesanāya teparivaṭṭadhammacakkappavattanasuttantapariyosāne  aṭṭhārasahi brahmakoṭīhi saddhiṃ sahassanayasampanne sotāpattiphale  patiṭṭhahissasī''ti.<br/><br/>[03] iti ^a^V1.0113^ea^ satthā taṃ kulaputtaṃ byākaritvā caturāsīti  dhammakkhandhasahassāni desetvā anupādisesāya nibbānadhātuyā  parinibbāyi. tassa parinibbutassa sarīraṃ suvaṇṇakkhandho viya  ekagghanaṃ ahosi, sarīracetiyaṃ panassubbedhena sattayojanikaṃ akaṃsu.  iṭṭhakā suvaṇṇamayā ahesuṃ, haritālamanosilāya mattikākiccaṃ, telena  udakakiccaṃ sādhayiṃsu. buddhānaṃ dharamānakāle sarīrappabhā  dvādasayojanikaṃ phari, parinibbutānaṃ pana tesaṃ rasmi nikkhamitvā  samantā yojanasataṃ avatthari.<br/><br/>[03] ayaṃ seṭṭhi buddhānaṃ sarīracetiyaṃ parivāretvā sahassaratanagghiyāni  kāresi. cetiyapatiṭṭhāpanadivase antocetiye ratanagharaṃ kāresi.  so vassasatasahassaṃ mahantaṃ dānādimayaṃ kalyāṇakammaṃ katvā tato  cuto devapure nibbatti. tassa devesu ca manussesu ca saṃsarantasseva  navanavuti ^a^M1.0109^ea^ kappasahassāni nava kappasatāni nava ca kappā samatikkantā.  ettakassa kālassa accayena ito ekanavutikappamatthake ayaṃ  kulaputto bandhumatīnagarassa dvārasamīpe gāme kuṭumbiyagehe nibbatto.  tassa ^b^mahākālo^eb^ti nāmaṃ ahosi, kaniṭṭhabhātā panassa cūḷakālo  nāma.<br/><br/>[03] tasmiṃ samaye vipassī bodhisatto tusitapurā cavitvā  bandhumatīnagare bandhumassa rañño aggamahesiyā kucchismiṃ nibbatto.  anukkamena sabbaññutaṃ patvā dhammadesanatthāya mahābrahmunā āyācito  ``kassa ^a^P1.0140^ea^ nu kho paṭhamaṃ dhammaṃ desessāmī''ti  cintetvā attano kaniṭṭhaṃ khaṇḍaṃ nāma rājakumāraṃ tissañca  purohitaputtaṃ ``paṭhamaṃ dhammaṃ paṭivijjhituṃ samatthā''ti disvā  ``tesañca dhammaṃ desessāmi, pitu ca saṅgahaṃ karissāmī''ti  bodhimaṇḍato ākāseneva āgantvā kheme migadāye otiṇṇo te  pakkosāpetvā dhammaṃ desesi. desanāpariyosāne te dvepi janā  caturāsītiyā pāṇasahassehi saddhiṃ arahattaphale patiṭṭhahiṃsu.<br/><br/>[03] athāparepi bodhisattakāle anupabbajitā caturāsītisahassā  kulaputtā taṃ pavattiṃ sutvā satthu santikaṃ āgantvā dhammadesanaṃ sutvā  arahattaphale patiṭṭhahiṃsu. satthā taṃ tattheva khaṇḍattheraṃ aggasāvakaṭṭhāne,  tissattheraṃ dutiyasāvakaṭṭhāne ṭhapesi. rājāpi taṃ pavattiṃ sutvā  ``puttaṃ passissāmī''ti uyyānaṃ gantvā dhammadesanaṃ sutvā tīsu  saraṇesu patiṭṭhāya satthāraṃ svātanāya nimantetvā abhivādetvā  padakkhiṇaṃ katvā pakkāmi.<br/><br/>[03] so ^a^V1.0114^ea^ pāsādavaragato nisīditvā cintesi -- ``mayhaṃ jeṭṭhaputto  nikkhamitvā buddho jāto, dutiyaputto me aggasāvako, purohitaputto  dutiyasāvako. ime ca avasesabhikkhū gihikālepi mayhaṃ puttameva  parivāretvā vicariṃsu, ime pubbepi dānipi mayhameva bhārā, ahameva te  catūhi paccayehi upaṭṭhahissāmi, aññesaṃ okāsaṃ na dassāmī''ti.  vihāradvārakoṭṭhakato paṭṭhāya yāva rājagehadvārā ubhosu passesu  khadirapākāraṃ kāretvā vatthehi paṭicchādāpetvā upari  suvaṇṇatārakavicittaṃ samolambitatālakkhandhamattavividhapupphadāmavitānaṃ  kāretvā heṭṭhābhūmiṃ ^a^M1.0110^ea^ vicittattharaṇehi santharāpetvā anto ubhosu passesu  mālāgacchakesu puṇṇaghaṭe sakalamaggavāsatthāya ca gandhantaresu pupphāni  pupphantaresu gandhe ca ṭhapāpetvā ^a^P1.0141^ea^ bhagavato kālaṃ  ārocāpesi. bhagavā bhikkhusaṅghaparivuto antosāṇiyāva rājagehaṃ  gantvā bhattakiccaṃ katvā vihāraṃ paccāgacchati. añño koci daṭṭhumpi  na labhati, kuto pana bhikkhaṃ vā dātuṃ pūjaṃ vā kātuṃ.<br/><br/>[03] nāgarā cintesuṃ -- ``ajja satthu loke uppannassa  sattamāsādhikāni satta saṃvaccharāni, mayañca daṭṭhumpi na labhāma, pageva  bhikkhaṃ vā dātuṃ pūjaṃ vā kātuṃ dhammaṃ vā sotuṃ. rājā `mayhaṃ eva  buddho, mayhaṃ dhammo, mayhaṃ saṅgho'ti mamāyitvā sayameva upaṭṭhahati.  satthā ca uppajjamāno sadevakassa lokassa atthāya uppanno, na  raññoyeva atthāya. na hi raññoyeva nirayo uṇho, aññesaṃ  nīluppalavanasadiso. tasmā rājānaṃ evaṃ vadāma `sace no satthāraṃ  deti, iccetaṃ kusalaṃ. no ce deti, raññā saddhiṃ yujjhitvā saṅghaṃ  gahetvā dānādīni puññāni karoma. na sakkā kho pana  suddhanāgareheva evaṃ kātuṃ, ekaṃ jeṭṭhakapurisampi gaṇhāmā'''ti senāpatiṃ  upasaṅkamitvā tassa tamatthaṃ ārocetvā ``sāmi kiṃ amhākaṃ pakkho  hohisi, udāhu rañño''ti āhaṃsu. so āha -- ``tumhākaṃ pakkho  homi, apica kho pana paṭhamadivaso mayhaṃ dātabbo''ti. te  sampaṭicchiṃsu.<br/><br/>[03] so rājānaṃ upasaṅkamitvā ``nāgarā, deva, tumhākaṃ kupitā''ti  āha. kimatthaṃ tātāti? satthāraṃ kira tumheva upaṭṭhahatha, amhe na  labhāmāti. sace idānipi labhanti, na kuppanti. alabhantā  tumhehi saddhiṃ yujjhitukāmā, devāti. yujjhāmi, tāta, na  bhikkhusaṅghaṃ demīti. deva, tumhākaṃ dāsā tumhehi saddhiṃ  yujjhāmāti vadanti, tumhe kaṃ gaṇhitvā yujjhissathāti? nanu tvaṃ  senāpatīti? nāgarehi vinā asamattho ahaṃ, devāti. tato rājā  ^a^V1.0115^ea^ ``balavanto nāgarā, senāpatipi tesaṃyeva pakkho''ti ñatvā  ``aññāni sattamāsādhikāni satta saṃvaccharāni mayhaṃ bhikkhusaṅghaṃ  ^a^P1.0142^ea^ dentū''ti āha. nāgarā na sampaṭicchiṃsu.  rājā ``chabbassāni pañcavassānī''ti evaṃ hāpetvā aññe satta  divase yāci ^a^M1.0111^ea^. nāgarā ``atikakkhaḷaṃ dāni raññā saddhiṃ kātuṃ na  vaṭṭatī''ti anujāniṃsu. rājā sattamāsādhikānaṃ sattannaṃ saṃvaccharānaṃ  sajjitaṃ dānamukhaṃ sattannameva divasānaṃ sajjetvā cha divase kesañci  apassantānaṃyeva dānaṃ datvā sattame divase nāgare pakkosāpetvā  ``sakkhissatha, tātā, evarūpaṃ dānaṃ dātu''nti āha. tepi ``nanu  amheyeva nissāyetaṃ devassa uppanna''nti vatvā ``sakkhissāmā''ti  āhaṃsu. rājā piṭṭhihatthena assūni puñchamāno bhagavantaṃ vanditvā,  ``bhante, aṭṭhasaṭṭhibhikkhusatasahassaṃ aññassu bhāraṃ akatvā yāvajīvaṃ  catūhi paccayehi upaṭṭhahissāmīti cintesiṃ, nāgarānaṃ dāni me  anuññātaṃ, nāgarā hi `mayaṃ dānaṃ dātuṃ na labhāmā'ti bhagavā  kuppanti. sveva paṭṭhāya tesaṃ anuggahaṃ karothā''ti āha.<br/><br/>[03] atha dutiyadivase senāpati mahādānaṃ adāsi. tato nāgarā  raññā katasakkārato uttaritaraṃ sakkārasammānaṃ katvā dānaṃ adaṃsu.  eteneva niyāmena sakalanagarassa paṭipāṭiyā gatāya dvāragāmavāsino  sakkārasammānaṃ sajjayiṃsu. mahākālakuṭumbiko cūḷakālaṃ āha --  ``dasabalassa sakkārasammānaṃ sveva amhākaṃ pāpuṇāti, kiṃ sakkāraṃ  karissāmā''ti? tvameva bhātika jānāhīti. sace mayhaṃ ruciyā  karosi, amhākaṃ soḷasakarīsamattesu khettesu gahitagabbhā sāliyo  atthi. sāligabbhaṃ phāletvā ādāya buddhānaṃ ^a^P1.0143^ea^  anucchavikaṃ pacāpemāti. evaṃ kayiramāne kassaci upakāro na  hoti, tasmā netaṃ mayhaṃ ruccatīti. sace tvaṃ evaṃ na karosi, ahaṃ  mayhaṃ santakaṃ mamāyituṃ labhāmīti soḷasakarīsamattaṃ khettaṃ majjhe  bhinditvā aṭṭhakarīsaṭṭhāne sīmaṃ ṭhapetvā sāligabbhaṃ phāletvā ādāya  asambhinne khīre pacāpetvā catumadhuraṃ pakkhipitvā buddhappamukhassa  saṅghassa adāsi. kuṭumbikassa kho gabbhaṃ phāletvā gahitagahitaṭṭhānaṃ  puna pūrati. puthukakāle puthukaggaṃ nāma adāsi, gāmavāsīhi saddhiṃ  aggasassaṃ nāma adāsi, lāyane lāyanaggaṃ, veṇikaraṇe veṇaggaṃ,  kalāpādīsu kalāpaggaṃ khalaggaṃ khalabhaṇḍaggaṃ koṭṭhagganti. evaṃ so  ekasasseva nava vāre aggadānaṃ adāsi. tampi sassaṃ atirekaṃ  uṭṭhānasampannaṃ ahosi.<br/><br/>[03] yāva buddhā dharati, yāva ca saṅgho dharati, eteneva niyāmena  kalyāṇakammaṃ katvā tato cuto ^a^V1.0116^ea^ devaloke nibbattitvā devesu ceva  ^a^M1.0112^ea^ manussesu ca saṃsaranto ekanavutikappe sampattiṃ anubhavitvā amhākaṃ  satthu loke uppannakāle kapilavatthunagarassa avidūre  doṇavatthubrāhmaṇagāme brāhmaṇamahāsālakule nibbatti. tassa  nāmaggahaṇadivase ^b^koṇḍaññamāṇavo^eb^ti nāmaṃ akaṃsu. so  vuḍḍhimanvāya tayo vede uggahetvā lakkhaṇamantānaṃ pāraṃ agamāsi.  tena samayena amhākaṃ bodhisatto tusitapurā cavitvā kapilavatthupure  nibbatti. tassa nāmaggahaṇadivase aṭṭhuttaraṃ brāhmaṇasataṃ ahatavatthehi  acchādetvā appodakaṃ ^a^P1.0144^ea^ madhupāyāsaṃ pāyetvā tesaṃ  antare aṭṭha jane uccinitvā mahātale nisīdāpetvā alaṅkatapaṭiyattaṃ  bodhisattaṃ dukūlacumbaṭake nipajjāpetvā lakkhaṇapariggahaṇatthaṃ tesaṃ  santikaṃ ānayiṃsu. dhurāsane nisinnabrāhmaṇo mahāpurisassa  sarīrasampattiṃ oloketvā dve aṅguliyo ukkhipi. evaṃ paṭipāṭiyā  satta janā ukkhipiṃsu. tesaṃ pana sabbanavako koṇḍaññamāṇavo, so  bodhisattassa lakkhaṇavaranipphattiṃ oloketvā ``agāramajjhe  ṭhānakāraṇaṃ natthi, ekantenesa vivaṭṭacchado buddho bhavissatī''ti  ekameva aṅguliṃ ukkhipi. itare pana satta janā ``sace agāraṃ  ajjhāvasissati, rājā bhavissati cakkavattī. sace pabbajissati,  buddho bhavissatī''ti dve gatiyo disvā dve aṅguliyo ukkhipiṃsu.  ayaṃ pana koṇḍañño katādhikāro pacchimabhavikasatto paññāya itare  satta jane abhibhavitvā ``imehi lakkhaṇehi samannāgatassa  agāramajjhe ṭhānakaraṇaṃ nāma natthi, nissaṃsayaṃ buddho bhavissatī''ti  ekameva gatiṃ addasa, tasmā ekaṃ aṅguliṃ ukkhipi. tato brāhmaṇā  attano gharāni gantvā putte āmantayiṃsu -- ``tātā, amhe mahallakā,  suddhodanamahārājassa puttaṃ sabbaññutappattaṃ mayaṃ sambhāveyyāma vā no vā.  tumhe tasmiṃ kumāre sabbaññutaṃ patte tassa sāsane pabbajeyyāthā''ti.<br/><br/>[03] suddhodanamahārājāpi bodhisattassa dhātiyo ādiṃ katvā parihāraṃ  upaṭṭhapento bodhisattaṃ vuddhiṃ āpādesi. mahāsattopi vuddhippatto devo  viya sampattiṃ anubhavitvā paripakke ñāṇe kāmesu ādīnavaṃ nekkhamme  ca ānisaṃsaṃ disvā rāhulakumārassa jātadivase channasahāyo kaṇḍakaṃ  āruyha devatāhi vivaṭena dvārena mahābhinikkhamanaṃ ^a^P1.0145^ea^  nikkhamitvā teneva rattibhāgena tīṇi rajjāni atikkamitvā  anomānadītīre pabbajitvā ghaṭikāramahābrahmunā ābhate arahaddhaje  gahitamatteyeva ^a^M1.0113^ea^ vassasaṭṭhikatthero viya pāsādikena iriyāpathena rājagahaṃ  patvā tattha piṇḍāya caritvā paṇḍavapabbatacchāyāya piṇḍapātaṃ  paribhuñjitvā raññā māgadhena rajjasiriyā nimantiyamānopi taṃ  paṭikkhipitvā anukkamena uruvelaṃ gantvā ``ramaṇīyo vata ayaṃ  bhūmibhāgo ^a^V1.0117^ea^, alaṃ vatidaṃ kulaputtassa padhānatthikassa padhānāyā''ti  padhānābhimukhaṃ cittaṃ uppādetvā tattha vāsaṃ upagato.<br/><br/>[03] tena samayena itare satta brāhmaṇā yathākammaṃ gatā, sabbadaharo  pana lakkhaṇapariggāhako koṇḍaññamāṇavo arogo. so  ``mahāpuriso pabbajito''ti sutvā tesaṃ brāhmaṇānaṃ putte upasaṅkamitvā  evamāha -- ``siddhatthakumāro kira pabbajito. so hi nissaṃsayaṃ  buddho bhavissati. sace tumhākaṃ pitaro arogā assu, ajja  nikkhamitvā pabbajeyyuṃ. sace tumhepi icchatha, etha mayaṃ taṃ  mahāpurisamanupabbajissāmā''ti. te sabbe ekacchandā bhavituṃ  nāsakkhiṃsu. tayo janā na pabbajiṃsu, koṇḍaññabrāhmaṇaṃ jeṭṭhakaṃ katvā  itare cattāro pabbajiṃsu. ime pañca pabbajitvā  gāmanigamarājadhānīsu bhikkhāya carantā bodhisattassa santikaṃ  agamiṃsu. te chabbassāni bodhisatte mahāpadhānaṃ padahante ``idāni  buddho bhavissati idāni buddho bhavissatī''ti mahāsattaṃ upaṭṭhahamānā  santikāvacarāvassa ahesuṃ. yadā pana bodhisatto  ekatilataṇḍulādīhi vītināmentopi dukkarakārikāya  ariyadhammapaṭivedhassa abhāvaṃ ñatvā oḷārikaṃ āhāraṃ āhari, tadā te  pakkamitvā isipatanaṃ agamaṃsu.<br/><br/>[03] atha bodhisatto oḷārikāhāraparibhogena chavimaṃsalohitapāripūriṃ  katvā ^a^P1.0146^ea^ visākhapuṇṇamadivase sujātāya dinnaṃ  varabhojanaṃ bhuñjitvā suvaṇṇapātiṃ nadiyā paṭisotaṃ khipitvā ``ajja  buddho bhavissāmī''ti katasanniṭṭhāno sāyanhasamaye kālena nāgarājena  anekehi thutisatehi abhitthaviyamāno mahābodhimaṇḍaṃ āruyha  acalaṭṭhāne pācīnalokadhātuabhimukho pallaṅkena nisīditvā  caturaṅgasamannāgataṃ vīriyaṃ adhiṭṭhāya sūriye dharamāneyeva mārabalaṃ  vidhamitvā paṭhamayāme pubbenivāsaṃ anussaritvā majjhimayāme  dibbacakkhuṃ visodhetvā paccūsakālasamanantare paṭiccasamuppāde ñāṇaṃ  otāretvā anulomapaṭilomaṃ paccayākāravaṭṭaṃ ^a^M1.0114^ea^ sammasanto sabbabuddhehi  paṭividdhaṃ asādhāraṇaṃ sabbaññutaññāṇaṃ paṭivijjhitvā nibbānārammaṇāya  phalasamāpattiyā tattheva sattāhaṃ vītināmesi.<br/><br/>[03] eteneva upāyena sattasattāhaṃ bodhimaṇḍe viharitvā rājāyatanamūle  madhupiṇḍikabhojanaṃ paribhuñjitvā puna ajapālanigrodhamūlaṃ āgantvā  tattha nisinno dhammagambhīrataṃ paccavekkhitvā appossukkatāya citte  namante mahābrahmunā yācito buddhacakkhunā lokaṃ volokento  tikkhindriyādibhede ^a^V1.0118^ea^ satte disvā mahābrahmuno dhammadesanāya paṭiññaṃ  datvā ``kassa nu kho ahaṃ paṭhamaṃ dhammaṃ desessāmī''ti āḷārudakānaṃ  kālakatabhāvaṃ ñatvā puna cintento ``bahūpakārā kho pana me  pañcavaggiyā bhikkhū, ye maṃ padhānapahitattaṃ upaṭṭhahiṃsu. yaṃnūnāhaṃ  pañcavaggiyānaṃ bhikkhūnaṃ paṭhamaṃ dhammaṃ deseyya''nti cittaṃ uppādesi.  idaṃ pana sabbameva buddhānaṃ parivitakkamattameva, ṭhapetvā pana  koṇḍaññabrāhmaṇaṃ añño koci paṭhamaṃ dhammaṃ paṭivijjhituṃ samattho nāma  natthi. sopi etadatthameva ^a^P1.0147^ea^ kappasatasahassaṃ  adhikārakammaṃ akāsi, buddhappamukhassa bhikkhusaṅghassa nava vāre  aggasassadānaṃ adāsi.<br/><br/>[03] atha satthā pattacīvaramādāya anupubbena isipatanaṃ gantvā yena  pañcavaggiyā bhikkhū, tenupasaṅkami. te tathāgataṃ āgacchantaṃ disvāva  attano katikāya saṇṭhātuṃ nāsakkhiṃsu. eko pattacīvaraṃ  paṭiggahesi, eko āsanaṃ paññāpesi, eko pādodakaṃ paccupaṭṭhāpesi,  eko pāde dhovi, eko tālavaṇṭaṃ gahetvā bījamāno ṭhito. evaṃ  tesu vattaṃ dassetvā santike nisinnesu koṇḍaññattheraṃ kāyasakkhiṃ  katvā satthā anuttaraṃ teparivaṭṭaṃ dhammacakkappavattanasuttantaṃ ārabhi.  manussaparisā pañca janāva ahesuṃ, devaparisā aparicchinnā.  desanāpariyosāne koṇḍaññatthero aṭṭhārasahi mahābrahmakoṭīhi saddhiṃ  sotāpattiphale patiṭṭhito. atha satthā ``mayā dukkarasatābhataṃ dhammaṃ  paṭhamameva aññāsīti aññāsikoṇḍañño nāma aya''nti theraṃ  ālapanto ``aññāsi vata, bho, koṇḍañño, aññāsi vata, bho,  koṇḍañño''ti āha. tassa tadeva nāmaṃ jātaṃ. tena vuttaṃ --  ``iti hidaṃ ^a^M1.0115^ea^ āyasmato koṇḍaññassa aññāsikoṇḍaññotveva nāmaṃ  ahosī''ti.<br/><br/>[03] iti thero āsāḷhipuṇṇamāyaṃ sotāpattiphale patiṭṭhito,  pāṭipadadivase bhaddiyatthero, dutiyapakkhadivase vappatthero,  tatiyapakkhadivase mahānāmatthero, pakkhassa catutthiyaṃ assajitthero  sotāpattiphale patiṭṭhito. pañcamiyā pana pakkhassa  anattalakkhaṇasuttantadesanāpariyosāne sabbepi arahatte patiṭṭhitā.<br/><br/>[03] tena kho pana samayena cha loke arahanto honti. tato paṭṭhāya  satthā yasadārakappamukhe pañcapaññāsa purise, kappāsiyavanasaṇḍe  tiṃsamatte bhaddavaggiye, gayāsīse piṭṭhipāsāṇe ^a^P1.0148^ea^  sahassamatte purāṇajaṭileti evaṃ mahājanaṃ ariyabhūmiṃ otāretvā  bimbisārappamukhāni ekādasanahutāni ^a^V1.0119^ea^ sotāpattiphale, ekaṃ nahutaṃ  saraṇattaye patiṭṭhāpetvā jambudīpatale sāsanaṃ pupphitaphalitaṃ katvā  sakalajambudīpamaṇḍalaṃ kāsāvapajjotaṃ isivātapaṭivātaṃ karonto  ekasmiṃ samaye jetavanamahāvihāraṃ patvā tattha vasanto  bhikkhusaṅghamajjhe paññattavarabuddhāsanagato dhammaṃ desento ``paṭhamaṃ  dhammaṃ paṭividdhabhikkhūnaṃ antare mama putto koṇḍañño aggo''ti  dassetuṃ etadaggaṭṭhāne ṭhapesi.<br/><br/>[03] theropi dve aggasāvake attano nipaccakāraṃ karonte disvā  buddhānaṃ santikā apakkamitukāmo hutvā ``puṇṇamāṇavo pabbajitvā  sāsane aggadhammakathiko bhavissatī''ti disvā doṇavatthubrāhmaṇagāmaṃ  gantvā attano bhāgineyyaṃ puṇṇamāṇavaṃ pabbājetvā ``ayaṃ buddhānaṃ  santike vasissatī''ti tassa buddhānaṃ antevāsikabhāvaṃ katvā sayaṃ  dasabalaṃ upasaṅkamitvā ``bhagavā mayhaṃ gāmantasenāsanaṃ asappāyaṃ,  ākiṇṇo viharituṃ na sakkomi, chaddantadahaṃ gantvā vasissāmī''ti  bhagavantaṃ anujānāpetvā uṭṭhāyāsanā satthāraṃ vanditvā chaddantadahaṃ  gantvā chaddantahatthikulaṃ nissāya dvādasa vassāni vītināmetvā  tattheva anupādisesāya nibbānadhātuyā parinibbāyi. 


volume: 53
item: 18
title:
  paṭhamaetadaggavaggo^^etadaggapadavaṇṇanā^aññāsikoṇḍaññattheravatthu^sāriputtamoggallānattheravatthu

content:
  [03] 189-190^b^.^eb^ dutiyatatiyesu ^a^M1.0116^ea^ ^b^mahāpaññāna^eb^nti mahatiyā  paññāya samannāgatānaṃ. ^b^iddhimantāna^eb^nti iddhiyā sampannānaṃ.  ^b^sāriputto moggallāno^eb^ti tesaṃ therānaṃ nāmaṃ.<br/><br/>[03] imesampi pañhakamme ayamanupubbikathā -- ito  satasahassakappādhike asaṅkhyeyyakappamatthake sāriputto  brāhmaṇamahāsālakule nibbatti, nāmena saradamāṇavo nāma ahosi.  moggallāno gahapatimahāsālakule nibbatti ^a^P1.0149^ea^, nāmena  sirivaḍḍhanakuṭumbiyo nāma ahosi. te ubhopi sahapaṃsukīḷitāva  sahāyakā ahesuṃ. saradamāṇavo pitu accayena kulasantakaṃ mahādhanaṃ  paṭipajjitvā ekadivasaṃ rahogato cintesi -- ``ahaṃ  idhalokattabhāvameva jānāmi, no paralokattabhāvaṃ, jātasattānañca maraṇaṃ  nāma dhuvaṃ, mayā ekaṃ pabbajjaṃ pabbajitvā mokkhadhammagavesanaṃ kātuṃ  vaṭṭatī''ti. so sahāyakaṃ upasaṅkamitvā āha -- ``samma  sirivaḍḍhana, ahaṃ pabbajitvā mokkhadhammaṃ gavesissāmi, tvaṃ mayā  saddhiṃ pabbajituṃ sakkhissasī''ti. na sakkhissāmi ^a^V1.0120^ea^, samma, tvaṃyeva  pabbajāhīti. so cintesi -- ``paralokaṃ gacchantā sahāye vā  ñātimitte vā gahetvā gatā nāma natthi, attanā kataṃ attanova  hotī''ti. tato ratanakoṭṭhāgāraṃ vivarāpetvā  kapaṇaddhikavaṇibbakayācakānaṃ mahādānaṃ datvā pabbatapādaṃ pavisitvā  isipabbajjaṃ pabbaji. tassa eko dve tayoti evaṃ anupabbajjaṃ  pabbajitā catusattatisahassamattā jaṭilā ahesuṃ. so pañcābhiññā  aṭṭha ca samāpattiyo nibbattetvā tesampi jaṭilānaṃ kasiṇaparikammaṃ  ācikkhi. tepi sabbe pañca abhiññā aṭṭha ca samāpattiyo  nibbattesuṃ.<br/><br/>[03] tena samayena anomadassī nāma buddho loke udapādi. nagaraṃ  candavatī nāma ahosi, pitā yasavanto nāma khattiyo, mātā  yasodharā nāma devī, bodhi ajjunarukkho, nisabhatthero ca  anomatthero cāti dve aggasāvakā, varuṇatthero nāma upaṭṭhāko, sundarā  ca sumanā cāti dve aggasāvikā, āyu vassasatasahassaṃ ahosi,  sarīraṃ aṭṭhapaññāsahatthubbedhaṃ, sarīrappabhā dvādasayojanaṃ phari,  bhikkhusatasahassaparivāro ahosi.<br/><br/>[03] athekadivasaṃ ^a^M1.0117^ea^ paccūsakāle ^a^P1.0150^ea^  mahākaruṇāsamāpattito vuṭṭhāya lokaṃ volokento saradatāpasaṃ disvā  ``ajja mayhaṃ saradatāpasassa santikaṃ gatapaccayena dhammadesanā ca  mahatī bhavissati, so ca aggasāvakaṭṭhānaṃ patthessati, tassa sahāyako  sirivaḍḍhanakuṭumbiyo dutiyasāvakaṭṭhānaṃ, desanāpariyosāne cassa  parivārā catusattatisahassajaṭilā arahattaṃ pāpuṇissanti, mayā tattha  gantuṃ vaṭṭatī''ti attano pattacīvaramādāya aññaṃ kañci anāmantetvā  sīho viya ekacaro hutvā saradatāpasassa antevāsikesu  phalāphalatthāya gatesu ``buddhabhāvaṃ me jānātū''ti tassa passantasseva  saradatāpasassa ākāsato otaritvā pathaviyaṃ patiṭṭhāsi.  saradatāpaso buddhānubhāvaṃ ceva sarīrasampattiṃ cassa disvā lakkhaṇamante  sammasitvā ``imehi lakkhaṇehi samannāgato nāma agāramajjhe  vasanto rājā hoti cakkavattī, pabbajjanto loke vivaṭṭacchado sabbaññu  buddho hoti, ayaṃ puriso nissaṃsayaṃ buddho''ti jānitvā paccuggamanaṃ  katvā pañcapatiṭṭhitena vanditvā āsanaṃ paññāpetvā adāsi. nisīdi  bhagavā paññattāsane. saradatāpasopi attano anucchavikaṃ āsanaṃ  gahetvā ekamantaṃ nisīdi.<br/><br/>[03] tasmiṃ samaye catusattatisahassajaṭilā paṇītapaṇītāni  ojavantāni phalāphalāni gahetvā ^a^V1.0121^ea^ ācariyassa santikaṃ sampattā  buddhānañceva ācariyassa ca nisinnāsanaṃ oloketvā āhaṃsu --  ``ācariya, mayaṃ `imasmiṃ loke tumhehi mahantataro natthī'ti  vicarāma, ayaṃ pana puriso tumhehi mahantataro maññe''ti. tātā,  kiṃ vadatha? sāsapena saddhiṃ aṭṭhasaṭṭhiyojanasatasahassubbedhaṃ sineruṃ  samaṃ kātuṃ icchatha, sabbaññubuddhena saddhiṃ mayhaṃ upamaṃ mā karittha  puttakāti. atha te tāpasā ``sace ayaṃ ittarasatto abhavissa, na  amhākaṃ ācariyo evarūpaṃ upamaṃ āhareyya, yāva mahā vatāyaṃ ^a^P1.0151^ea^  puriso''ti sabbeva pādesu nipatitvā sirasā vandiṃsu.<br/><br/>[03] atha ne ācariyo āha -- ``tātā, amhākaṃ buddhānaṃ  anucchaviko deyyadhammo natthi, satthā ca bhikkhācāravelāya idhāgato,  mayaṃ yathābalaṃ deyyadhammaṃ dassāma. tumhe yaṃ yaṃ paṇītaṃ phalāphalaṃ, taṃ  taṃ āharathā''ti. āharāpetvā hatthe dhovitvā sayaṃ tathāgatassa patte  patiṭṭhāpesi ^a^M1.0118^ea^. satthārā ca phalāphale paṭiggahitamatte devatā dibbojaṃ  pakkhipiṃsu. tāpaso udakampi sayameva parissāvetvā adāsi.  tato bhattakiccaṃ niṭṭhāpetvā hatthaṃ dhovitvā nisinne satthari sabbe  antevāsike pakkositvā satthu santike sāraṇīyaṃ kathaṃ kathento  nisīdi. satthā ``dve aggasāvakā bhikkhusaṅghena saddhiṃ  āgacchantū''ti cintesi. te satthu cittaṃ ñatvā  satasahassakhīṇāsavaparivārā āgantvā satthāraṃ vanditvā ekamantaṃ  aṭṭhaṃsu.<br/><br/>[03] tato saradatāpaso antevāsike āmantesi -- ``tātā, buddhānaṃ  nisinnāsanampi nīcaṃ, samaṇasatasahassānampi āsanaṃ natthi, tumhehi  ajja uḷāraṃ buddhasakkāraṃ kātuṃ vaṭṭati, pabbatapādato vaṇṇagandhasampannāni  pupphāni āharathā''ti. kathanakālo papañco viya hoti,  iddhimantānaṃ pana visayo acinteyyoti muhuttamatteneva te tāpasā  vaṇṇagandhasampannāni pupphāni āharitvā buddhānaṃ yojanappamāṇaṃ  pupphāsanaṃ paññāpesuṃ, ubhinnaṃ aggasāvakānaṃ tigāvutaṃ, sesabhikkhūnaṃ  aḍḍhayojanikādibhedaṃ, saṅghanavakassa usabhamattaṃ ahosi. evaṃ  paññattesu āsanesu saradatāpaso tathāgatassa purato añjaliṃ paggahetvā  ṭhito, ``bhante, mayhaṃ dīgharattaṃ hitasukhatthāya imaṃ pupphāsanaṃ  abhiruhathā''ti āha. <br/><br/>[21] ``nānāpupphañca gandhañca, sampādetvāna ekato. <br/><br/>[22] pupphāsanaṃ paññāpetvā, idaṃ vacanamabraviṃ.. <br/><br/>[21] ``idaṃ ^a^V1.0122^ea^ ^a^P1.0152^ea^ te āsanaṃ vīra, paññattaṃ  tavanucchaviṃ. <br/><br/>[22] mama cittaṃ pasādento, nisīda pupphamāsane.. <br/><br/>[21] ``sattarattidivaṃ buddho, nisīdi pupphamāsane. <br/><br/>[22] mama cittaṃ pasādetvā, hāsayitvā sadevake''ti..<br/><br/>[03] evaṃ nisinne satthari dve aggasāvakā ca sesabhikkhū ca attano  attano pattāsanesu nisīdiṃsu. saradatāpaso mahantaṃ pupphacchattaṃ  gahetvā tathāgatassa matthake dhārayanto aṭṭhāsi. satthā ``jaṭilānaṃ  ayaṃ sakkāro mahapphalo hotū''ti nirodhasamāpattiṃ samāpajji. satthu  samāpannabhāvaṃ ñatvā dve aggasāvakāpi sesabhikkhūpi samāpattiṃ  ^a^M1.0119^ea^ samāpajjiṃsu. tathāgate sattāhaṃ nirodhasamāpattiṃ samāpajjitvā nisinne  antevāsikā bhikkhācārakāle sampatte vanamūlaphalāphalaṃ paribhuñjitvā  sesakāle buddhānaṃ añjaliṃ paggayha tiṭṭhanti. saradatāpaso pana  bhikkhācārampi agantvā pupphacchattaṃ gahitaniyāmeneva sattāhaṃ  pītisukhena vītināmesi.<br/><br/>[03] satthā nirodhato vuṭṭhāya dakkhiṇapasse nisinnaṃ aggasāvakaṃ  nisabhattheraṃ āmantesi -- ``nisabha sakkārakārakānaṃ tāpasānaṃ  pupphāsanānumodanaṃ karohī''ti. thero cakkavattirañño santikā  paṭiladdhamahālābho mahāyodho viya tuṭṭhamānaso sāvakapāramiñāṇe ṭhatvā  pupphāsanānumodanaṃ ārabhi. tassa desanāvasāne dutiyasāvakaṃ  āmantesi -- ``tvampi dhammaṃ desehī''ti. anomatthero tepiṭakaṃ  buddhavacanaṃ sammasitvā dhammaṃ kathesi. dvinnaṃ sāvakānaṃ desanāya  ekassapi abhisamayo nāhosi. atha satthā aparimāṇe buddhavisaye  ṭhatvā dhammadesanaṃ ārabhi. desanāpariyosāne ṭhapetvā saradatāpasaṃ  sabbepi catusattatisahassajaṭilā arahattaṃ pāpuṇiṃsu. satthā ``etha  bhikkhavo''ti hatthaṃ pasāresi. tesaṃ tāvadeva kesamassu antaradhāyi,  aṭṭha parikkhārā kāye paṭimukkāva ahesuṃ.<br/><br/>[03] saradatāpaso kasmā arahattaṃ na pattoti? vikkhittacittattā.  tassa kira buddhānaṃ dutiyāsane nisīditvā ^a^P1.0153^ea^  sāvakapāramiñāṇe ṭhatvā dhammaṃ desayato aggasāvakassa desanaṃ sotuṃ  āraddhakālato paṭṭhāya ``aho vatāhampi anāgate uppajjanakassa  buddhassa sāsane imināva sāvakena laddhadhuraṃ labheyya''nti cittaṃ  udapādi. so tena parivitakkena maggaphalapaṭivedhaṃ kātuṃ nāsakkhi  ^a^V1.0123^ea^. tathāgataṃ pana vanditvā sammukhe ṭhatvā āha -- ``bhante, tumhākaṃ  anantarāsane nisinno bhikkhu tumhākaṃ sāsane ko nāma hotī''ti?  mayā pavattitaṃ dhammacakkaṃ anuppavattetā sāvakapāramiñāṇassa koṭippatto  soḷasa paññā paṭivijjhitvā ṭhito mayhaṃ sāsane aggasāvako  nisabhatthero nāma esoti. ``bhante, yvāyaṃ mayā sattāhaṃ pupphacchattaṃ  dhārentena sakkāro kato, ahaṃ imassa phalena aññaṃ sakkattaṃ vā brahmattaṃ  vā na patthemi, anāgate pana ayaṃ nisabhatthero viya ekassa buddhassa  aggasāvako bhaveyya''nti patthanaṃ akāsi.<br/><br/>[03] satthā ^a^M1.0120^ea^ ``samijjhissati nu kho imassa purisassa patthanā''ti  anāgataṃsañāṇaṃ pesetvā olokento kappasatasahassādhikaṃ asaṅkhyeyyaṃ  atikkamitvā samijjhanabhāvaṃ addasa. disvā saradatāpasaṃ āha --  ``na te ayaṃ patthanā moghā bhavissati, anāgate pana  kappasatasahassādhikaṃ asaṅkhyeyyaṃ atikkamitvā gotamo nāma buddho  loke uppajjissati. tassa mātā mahāmāyā nāma devī bhavissati,  pitā suddhodano nāma rājā, putto rāhulo nāma, upaṭṭhāko ānando  nāma, dutiyasāvako moggallāno nāma, tvaṃ pana tassa aggasāvako  dhammasenāpati sāriputto nāma bhavissasī''ti. evaṃ tāpasaṃ  byākaritvā dhammakathaṃ kathetvā bhikkhusaṅghaparivāro ākāsaṃ pakkhandi.<br/><br/>[03] saradatāpasopi antevāsikattherānaṃ santikaṃ gantvā sahāyakassa  sirivaḍḍhanakuṭumbikassa sāsanaṃ pesesi -- ``bhante, mama sahāyakassa  vadetha `sahāyakena te saradatāpasena anomadassibuddhassa pādamūle  anāgate ^a^P1.0154^ea^ uppajjanakassa gotamabuddhassa sāsane  aggasāvakaṭṭhānaṃ patthitaṃ, tvaṃ dutiyasāvakaṭṭhānaṃ patthehī'''ti. evañca  pana vatvā therehi puretarameva ekapassena gantvā sirivaḍḍhassa  nivesanadvāre aṭṭhāsi.<br/><br/>[03] sirivaḍḍhano ``cirassaṃ vata me ayyo āgato''ti āsane  nisīdāpetvā attanā nīcāsane nisinno ``antevāsikaparisā pana  vo, bhante, na paññāyatī''ti pucchi. āma samma, amhākaṃ assamaṃ  anomadassī nāma buddho āgato, mayaṃ tassa attano balena sakkāraṃ  akarimha. satthā sabbesaṃ dhammaṃ desesi, desanāpariyosāne ṭhapetvā  maṃ sesā arahattaṃ patvā pabbajiṃsūti. tumhe kasmā na pabbajitāti?  ahaṃ satthu aggasāvakaṃ nisabhattheraṃ disvā ^a^V1.0124^ea^ anāgate uppajjanakassa  gotamassa nāma buddhassa sāsane aggasāvakaṭṭhānaṃ patthesiṃ, tvampi tassa  sāsane dutiyasāvakaṭṭhānaṃ patthehīti. mayhaṃ buddhehi saddhiṃ paricayo  natthi, bhanteti. buddhehi saddhiṃ kathanaṃ mayhaṃ bhāro hotu, tvaṃ mahantaṃ  adhikāraṃ sajjehīti.<br/><br/>[03] sirivaḍḍhano ^a^M1.0121^ea^ saradatāpasassa vacanaṃ sutvā attano nivesanadvāre  rājamānena aṭṭhakarīsamattaṃ ṭhānaṃ samatalaṃ kāretvā vālukaṃ okirāpetvā  lājapañcamāni pupphāni vikiritvā nīluppalacchadanaṃ maṇḍapaṃ kāretvā  buddhāsanaṃ paññāpetvā sesabhikkhūnampi āsanāni paṭiyādāpetvā mahantaṃ  sakkārasammānaṃ sajjetvā buddhānaṃ nimantanatthāya saradatāpasassa saññaṃ  adāsi. tāpaso tassa vacanaṃ sutvā buddhappamukhaṃ bhikkhusaṅghaṃ  gahetvā tassa nivesanaṃ agamāsi. sirivaḍḍhano paccuggamanaṃ katvā  tathāgatassa hatthato pattaṃ gahetvā maṇḍapaṃ pavesetvā paññattāsanesu  nisinnassa buddhappamukhassa bhikkhusaṅghassa ^a^P1.0155^ea^  dakkhiṇodakaṃ datvā paṇītena bhojanena parivisitvā  bhattakiccapariyosāne buddhappamukhaṃ bhikkhusaṅghaṃ mahārahehi vatthehi  acchādetvā, ``bhante, nāyaṃ ārambho appamattakaṭṭhānatthāya, imināva  niyāmena sattāhaṃ anukampaṃ karothā''ti āha. satthā adhivāsesi.  so teneva niyāmena sattāhaṃ mahādānaṃ pavattetvā bhagavantaṃ vanditvā  añjaliṃ paggahetvā ṭhito āha -- ``bhante, mama sahāyo saradatāpaso  yassa satthu aggasāvako homīti patthesi, ahampi tasseva  dutiyasāvako bhavāmī''ti.<br/><br/>[03] satthā anāgataṃ oloketvā tassa patthanāya samijjhanabhāvaṃ  disvā byākāsi -- ``tvaṃ ito kappasatasahassādhikaṃ asaṅkhyeyyaṃ  atikkamitvā gotamabuddhassa dutiyasāvako bhavissasī''ti. buddhānaṃ  byākaraṇaṃ sutvā sirivaḍḍhano haṭṭhapahaṭṭho ahosi. satthāpi  bhattānumodanaṃ katvā saparivāro vihārameva gato. sirivaḍḍhano tato  paṭṭhāya yāvajīvaṃ kalyāṇakammaṃ katvā dutiyattavāre kāmāvacaradevaloke  nibbatto. saradatāpaso cattāro brahmavihāre bhāvetvā brahmaloke  nibbatto.<br/><br/>[03] tato paṭṭhāya imesaṃ ubhinnampi antarākammaṃ na kathitaṃ. amhākaṃ  pana buddhassa nibbattito puretarameva saradatāpaso rājagahanagarassa  avidūre upatissagāme sāribrāhmaṇiyā kucchismiṃ paṭisandhiṃ gaṇhi.  taṃdivasameva cassa sahāyopi rājagahasseva avidūre kolitagāme  moggallibrāhmaṇiyā ^a^V1.0125^ea^ kucchiyaṃ paṭisandhiṃ gaṇhi. tāni kira dvepi  kulāni yāva ^a^M1.0122^ea^ sattamā kulaparivaṭṭā ābaddhapaṭibaddhasahāyakāneva. tesaṃ  dvinnampi ekadivasameva gabbhaparihāraṃ adaṃsu. dasamāsaccayena  jātānampi tesaṃ chasaṭṭhi dhātiyo upaṭṭhahiṃsu. nāmaggahaṇadivase  sāribrāhmaṇiyā puttassa upatissagāme jeṭṭhakulassa ^a^P1.0156^ea^  puttattā ^b^upatisso^eb^ti nāmaṃ akaṃsu, itarassa kolitagāme  jeṭṭhakulassa puttattā ^b^kolito^eb^ti nāmaṃ akaṃsu. te ubhopi  vuddhimanvāya sabbasippānaṃ pāraṃ agamaṃsu.<br/><br/>[03] upatissamāṇavassa kīḷanatthāya nadiṃ vā uyyānaṃ vā pabbataṃ vā  gamanakāle pañca suvaṇṇasivikāsatāni parivārā honti,  kolitamāṇavassa pañca ājaññarathasatāni. dvepi janā  pañcapañcamāṇavakasataparivārā honti. rājagahe ca anusaṃvaccharaṃ  giraggasamajjaṃ nāma hoti, tesaṃ dvinnampi ekaṭṭhāneyeva mañcaṃ bandhanti.  dvepi janā ekatova nisīditvā samajjaṃ passantā hasitabbaṭṭhāne  hasanti, saṃvegaṭṭhāne saṃvijjanti, dāyaṃ dātuṃ yuttaṭṭhāne dāyaṃ denti.  tesaṃ imināva niyāmena ekadivasaṃ samajjaṃ passantānaṃ paripākagatattā  ñāṇassa purimadivasesu viya hasitabbaṭṭhāne hāso vā saṃvegaṭṭhāne  saṃvejanaṃ vā dāyaṃ dātuṃ yuttaṭṭhāne dāyadānaṃ vā nāhosi. dvepi pana  janā evaṃ cintayiṃsu -- ``kiṃ ettha oloketabbaṃ atthi, sabbepime  appatte vassasate apaṇṇattikabhāvaṃ gamissanti. amhehi pana ekaṃ  mokkhadhammaṃ gavesituṃ vaṭṭatī''ti ārammaṇaṃ gahetvā nisīdiṃsu.<br/><br/>[03] tato kolito upatissaṃ āha -- ``samma upatissa, na tvaṃ  aññasu divasesu viya haṭṭhapahaṭṭho, anattamanadhātukosi, kiṃ te  sallakkhita''nti? samma kolita, ``etesaṃ olokane sāro natthi,  niratthakametaṃ, attano mokkhadhammaṃ gavesituṃ vaṭṭatī''ti idaṃ  cintayanto nisinnomhīti, tvaṃ pana kasmā anattamanosīti? sopi  tatheva āha. athassa attanā saddhiṃ ekajjhāsayataṃ ñatvā upatisso  taṃ evamāha -- ``amhākaṃ ubhinnampi sucintitaṃ, mokkhadhammaṃ  gavesantehi ^a^P1.0157^ea^ pana ekā pabbajjā laddhuṃ vaṭṭati, kassa  santike pabbajāmā''ti.<br/><br/>[03] tena kho pana samayena sañcayo paribbājako rājagahe paṭivasati  mahatiyā paribbājakaparisāya saddhiṃ. te ``tassa santike  pabbajissāmā''ti pañcahi ^a^M1.0123^ea^ māṇavakasatehi saddhiṃ sañcayassa santike  pabbajiṃsu. tesaṃ pabbajitakālato paṭṭhāya sañcayo  atirekalābhaggayasaggappatto ^a^V1.0126^ea^ ahosi. te katipāheneva sabbaṃ  sañcayassa samayaṃ pariggaṇhitvā, ``ācariya, tumhākaṃ jānanasamayo  ettakova, udāhu uttaripi atthī''ti pucchiṃsu. sañcayo  ``ettakova, sabbaṃ tumhehi ñāta''nti āha. te tassa kathaṃ sutvā  cintayiṃsu -- ``evaṃ sati imassa santike brahmacariyavāso  niratthako, mayaṃ mokkhadhammaṃ gavesituṃ nikkhantā, so imassa  santike uppādetuṃ na sakkā. mahā kho pana jambudīpo,  gāmanigamarājadhāniyo carantā mayaṃ avassaṃ mokkhadhammadesakaṃ ekaṃ  ācariyaṃ labhissāmā''ti. te tato paṭṭhāya yattha yattha paṇḍitā  samaṇabrāhmaṇā atthīti suṇanti, tattha tattha gantvā pañhasākacchaṃ  karonti. tehi puṭṭhaṃ pañhaṃ aññe kathetuṃ samatthā natthi, te pana tesaṃ  pañhaṃ vissajjenti. evaṃ sakalajambudīpaṃ pariggaṇhitvā nivattitvā  sakaṭṭhānameva āgantvā, ``samma kolita, yo paṭhamaṃ amataṃ  adhigacchati, so ārocetū''ti katikaṃ akaṃsu.<br/><br/>[03] tena samayena amhākaṃ satthā paṭhamābhisambodhiṃ patvā  pavattitavaradhammacakko anupubbena rājagahaṃ sampatto hoti. atha  ``ekasaṭṭhi arahanto loke uppannā hontī''ti vuttakāle ``caratha,  bhikkhave, cārikaṃ bahujanahitāyā''ti ratanattayaguṇappakāsanatthaṃ  uyyojitānaṃ bhikkhūnaṃ antare pañcavaggiyabbhantaro assajitthero  paṭinivattitvā ^a^P1.0158^ea^ rājagahameva āgato. punadivase  pātova pattacīvaraṃ ādāya rājagahaṃ piṇḍāya pāvisi.<br/><br/>[03] tasmiṃ samaye upatissaparibbājako pātova bhattakiccaṃ katvā  paribbājakārāmaṃ gacchanto theraṃ disvā cintesi -- ``mayā evarūpo  pabbajito nāma na diṭṭhapubbo. ye vata loke arahanto vā  arahattamaggaṃ vā samāpannā, ayaṃ tesaṃ bhikkhūnaṃ aññataro, yaṃnūnāhaṃ  imaṃ bhikkhuṃ upasaṅkamitvā pañhaṃ puccheyyaṃ -- `kaṃsi tvaṃ, āvuso  uddissa, pabbajito, ko vā te satthā, kassa vā tvaṃ dhammaṃ  rocesī'''ti. athassa etadahosi -- ``akālo kho imaṃ bhikkhuṃ  pañhaṃ pucchituṃ, antaragharaṃ paviṭṭho piṇḍāya carati, yaṃnūnāhaṃ imaṃ  bhikkhuṃ piṭṭhito piṭṭhito anubandheyyaṃ atthikehi upaññātaṃ magga''nti.  so theraṃ laddhapiṇḍapātaṃ aññataraṃ ^a^M1.0124^ea^ okāsaṃ gacchantaṃ disvā  nisīditukāmatañcassa ñatvā attano paribbājakapīṭhakaṃ paññāpetvā  adāsi. bhattakiccapariyosānepissa attano kuṇḍikāya udakaṃ  adāsi.<br/><br/>[03] evaṃ ācariyavattaṃ katvā katabhattakiccena therena saddhiṃ  madhurapaṭisanthāraṃ katvā ``vippasannāni ^a^V1.0127^ea^ kho te, āvuso, indriyāni,  parisuddho chavivaṇṇo pariyodāto, kaṃsi tvaṃ, āvuso uddissa,  pabbajito, ko vā te satthā, kassa vā tvaṃ dhammaṃ rocesī''ti pucchi.  thero ``atthāvuso, mahāsamaṇo sakyaputto sakyakulā pabbajito,  tāhaṃ bhagavantaṃ uddissa pabbajito, so ca me bhagavā satthā, tassevāhaṃ  bhagavato dhammaṃ rocemī''ti āha. atha naṃ ``kiṃvādī panāyasmato  satthā, kimakkhāyī''ti pucchi. thero cintesi -- ``ime  paribbājakā nāma sāsanassa paṭipakkhabhūtā, imassa sāsanassa  gambhīrataṃ dassessāmī''ti. attano navakabhāvaṃ dassento āha --  ``ahaṃ kho, āvuso, navo acirapabbajito, adhunāgato imaṃ  dhammavinayaṃ, na tāvāhaṃ sakkomi vitthārena dhammaṃ desetu''nti.  paribbājako ``ahaṃ upatisso nāma, tvaṃ yathāsattiyā appaṃ vā bahuṃ  vā vada, etaṃ ^a^P1.0159^ea^ nayasatena nayasahassena paṭivijjhituṃ  mayhaṃ bhāro''ti cintetvā āha -- <br/><br/>[21] ``appaṃ vā bahuṃ vā bhāsassu, atthaṃyeva me brūhi. <br/><br/>[22] attheneva me attho, kiṃ kāhasi byañjanaṃ bahu''nti..  (mahāva0 60).<br/><br/>[03] evaṃ vutte thero ``ye dhammā hetuppabhavā''ti (mahāva0 60; apa0  thera0 1.1.286) gāthaṃ āha. paribbājako paṭhamapadadvayameva sutvā  sahassanayasampanne sotāpattimagge patiṭṭhahi. itaraṃ padadvayaṃ  sotāpannakāle niṭṭhāsi.<br/><br/>[03] so sotāpanno hutvā uparivisese appavattante ``bhavissati  ettha kāraṇa''nti sallakkhetvā theraṃ āha -- ``bhante, mā upari  dhammadesanaṃ vaḍḍhayittha, ettakameva hotu, kahaṃ amhākaṃ satthā  vasatī''ti? veḷuvane paribbājakāti. bhante, tumhe purato yātha,  mayhaṃ eko sahāyako atthi. amhehi ca aññamaññaṃ katikā katā  ``yo paṭhamaṃ amataṃ adhigacchati, so ārocetū''ti. ahaṃ taṃ paṭiññaṃ  mocetvā sahāyakaṃ ^a^M1.0125^ea^ gahetvā tumhākaṃ gatamaggeneva satthu santikaṃ  āgamissāmīti pañcapatiṭṭhitena therassa pādesu nipatitvā tikkhattuṃ  padakkhiṇaṃ katvā theraṃ uyyojetvā paribbājakārāmābhimukho agamāsi.<br/><br/>[03] kolitaparibbājako taṃ dūratova āgacchantaṃ disvā ``ajja mayhaṃ  sahāyakassa mukhavaṇṇo na aññesu divasesu viya, addhā tena amataṃ  adhigataṃ bhavissatī''ti amatādhigamaṃ ^a^V1.0128^ea^ pucchi. sopissa ``āma  āvuso, amataṃ adhigata''nti paṭijānitvā tameva gāthaṃ abhāsi.  gāthāpariyosāne kolito sotāpattiphale patiṭṭhahitvā āha -- ``kahaṃ  kira, samma, satthā vasatī''ti? ``veḷuvane kira, samma,  vasatī''ti evaṃ no ācariyena assajittherena kathitanti. tena hi  samma āyāma, satthāraṃ passissāmāti. sāriputtatthero ca nāmesa  sadāpi ācariyapūjakova, tasmā sahāyaṃ kolitamāṇavaṃ evamāha --  ``samma, amhehi adhigataṃ amataṃ amhākaṃ ācariyassa  sañcayaparibbājakassāpi kathessāma. bujjhamāno paṭivijjhissati,  appaṭivijjhanto amhākaṃ saddahitvā satthu santikaṃ gamissati, buddhānaṃ  desanaṃ sutvā ^a^P1.0160^ea^ maggaphalapaṭivedhaṃ karissatī''ti.<br/><br/>[03] tato dvepi janā sañcayassa santikaṃ gantvā, ``ācariya, tvaṃ  kiṃ karosi, buddho loke uppanno, svākkhāto dhammo, suppaṭipanno  saṅgho. āyāma, dasabalaṃ passissāmā''ti. so ``kiṃ vadetha,  tātā''ti tepi vāretvā lābhaggayasaggappattimeva tesaṃ dīpesi. te  ``amhākaṃ evarūpo antevāsikavāso niccameva hotu, tumhākaṃ pana  gamanaṃ vā agamanaṃ vā jānāthā''ti āhaṃsu. sañcayo ``ime ettakaṃ  jānantā mama vacanaṃ na karissantī''ti ñatvā ``gacchatha tumhe,  tātā, ahaṃ mahallakakāle antevāsikavāsaṃ vasituṃ na sakkomī''ti āha.  te anekehipi kāraṇehi taṃ bodhetuṃ asakkontā attano ovāde  vattamānaṃ janaṃ ādāya veḷuvanaṃ agamaṃsu. atha tesaṃ pañcasu  antevāsikasatesu aḍḍhateyyasatā nivattiṃsu, aḍḍhateyyasatā tehi saddhiṃ  agamaṃsu.<br/><br/>[03] satthā catuparisamajjhe dhammaṃ desento te dūratova disvā bhikkhū  āmantesi -- ``ete, bhikkhave, dve sahāyā āgacchanti kolito ca  upatisso ca, etaṃ me sāvakayugaṃ bhavissati aggaṃ bhaddayuga''nti.  atha tesaṃ parisāya cariyavasena dhammadesanaṃ vaḍḍhesi. ṭhapetvā dve  aggasāvake sabbepi te aḍḍhateyyasatā paribbājakā arahattaṃ pāpuṇiṃsu  ^a^M1.0126^ea^. satthā ``etha bhikkhavo''ti hatthaṃ pasāresi. sabbesaṃ kesamassu  antaradhāyi, iddhimayaṃ pattacīvaraṃ kāyappaṭibaddhaṃ ahosi. dvinnaṃ  aggasāvakānampi iddhimayapattacīvaraṃ āgataṃ, uparimaggattayakiccaṃ pana  na niṭṭhāsi. kasmā? sāvakapāramiñāṇassa mahantatāya.<br/><br/>[03] athāyasmā mahāmoggallāno pabbajitadivasato sattame divase  magadharaṭṭhe kallavālagāmakaṃ upanissāya ^a^V1.0129^ea^ samaṇadhammaṃ karonto thinamiddhe  okkante ^a^P1.0161^ea^ satthārā saṃvejito thinamiddhaṃ vinodetvā  tathāgatena dinnaṃ dhātukammaṭṭhānaṃ suṇantova uparimaggattayakiccaṃ  niṭṭhāpetvā sāvakapāramiñāṇassa matthakaṃ patto. sāriputtattheropi  pabbajitadivasato addhamāsaṃ atikkamitvā satthārā saddhiṃ tameva  rājagahaṃ upanissāya sūkarakhataleṇe viharanto attano bhāgineyyassa  dīghanakhaparibbājakassa vedanāpariggahasuttante (ma0 ni0  2.205-206) desiyamāne suttānusārena ñāṇaṃ pesetvā parassa  vaḍḍhitabhattaṃ bhuñjanto viya sāvakapāramiñāṇassa matthakaṃ patto.  bhāgineyyo panassa desanāpariyosāne sotāpattiphale patiṭṭhito. iti  dvinnampi mahāsāvakānaṃ tathāgate rājagahe viharanteyeva  sāvakapāramiñāṇakiccaṃ matthakaṃ pattaṃ. aparabhāge pana satthā jetavane  viharanto ``mahāpaññānaṃ yadidaṃ sāriputto, iddhimantānaṃ yadidaṃ  mahāmoggallāno''ti dvepi mahāsāvake ṭhānantare ṭhapesīti. 


volume: 53
item: 19
title:
  ^etadaggapadavaṇṇanā^aññāsikoṇḍaññattheravatthu^sāriputtamoggallānattheravatthu^mahākassapattheravatthu

content:
  [03] 191^b^.^eb^ catutthe ^b^dhutavādāna^eb^nti ettha dhuto  veditabbo, dhutavādo veditabbo, dhutadhammā veditabbā, dhutaṅgāni  veditabbāni. tattha ^b^dhuto^eb^ti dhutakileso vā puggalo  kilesadhunano vā dhammo.<br/><br/>[03] ^b^dhutavādo^eb^ti ettha pana atthi dhuto na dhutavādo, atthi na  dhuto dhutavādo, atthi neva dhuto na dhutavādo, atthi dhuto ceva  dhutavādo ca. tattha yo dhutaṅgena attano kilese dhuni, paraṃ pana  dhutaṅgena ^a^P1.0162^ea^ na ovadati nānusāsati bākulatthero  viya, ayaṃ dhuto na dhutavādo. yathāha -- ``tayidaṃ āyasmā  bākulo dhuto na dhutavādo''ti. yo pana ^a^M1.0127^ea^ dhutaṅgena attano kilese  na dhuni, kevalaṃ aññe dhutaṅgena ovadati anusāsati upanandatthero  viya, ayaṃ na dhuto dhutavādo. yathāha -- ``tayidaṃ āyasmā  upanando na dhuto dhutavādo''ti. yo pana ubhayavipanno lāḷudāyī  viya, ayaṃ neva dhuto na dhutavādo. yathāha -- ``tayidaṃ āyasmā  lāḷudāyī neva dhuto na dhutavādo''ti. yo pana ubhayasampanno  āyasmā mahākassapatthero viya, ayaṃ dhuto ceva dhutavādo ca.  yathāha -- ``tayidaṃ āyasmā mahākassapo dhuto ceva dhutavādo  cā''ti.<br/><br/>[03] ^b^dhutadhammā veditabbā^eb^ti appicchatā santuṭṭhitā sallekhatā  pavivekatā idamaṭṭhikatāti ime dhutaṅgacetanāya ^a^V1.0130^ea^ parivārā pañca dhammā  ``appicchaṃyeva nissāyā''tiādivacanato (a0 ni0  5.181;  pari0 325) dhutadhammā nāma. tattha appicchatā ca santuṭṭhitā ca  alobho, sallekhatā ca pavivekatā ca dvīsu dhammesu anupatanti alobhe  ceva amohe ca, idamaṭṭhitā ñāṇameva. tattha alobhena paṭikkhepavatthūsu  lobhaṃ, amohena tesveva ādīnavappaṭicchādakaṃ mohaṃ dhunāti.  alobhena ca anuññātānaṃ paṭisevanamukhena pavattaṃ kāmasukhallikānuyogaṃ,  amohena dhutaṅgesu atisallekhamukhena pavattaṃ attakilamathānuyogaṃ dhunāti.  tasmā ime dhammā dhutadhammāti veditabbā.<br/><br/>[03] ^b^dhutaṅgāni veditabbānī^eb^ti terasa ^a^P1.0163^ea^  dhutaṅgāni veditabbāni paṃsukūlikaṅgaṃ...pe0... nesajjikaṅganti.<br/><br/>[03] ^b^dhutavādānaṃ yadidaṃ mahākassapo^eb^ti yattakā dhutavādaṃ vadanti,  tesaṃ sabbesampi antare ayaṃ mahākassapatthero aggoti aggaṭṭhāne  ṭhapesi. ^b^mahākassapo^eb^ti uruveḷakassapo nadīkassapo  gayākassapo kumārakassapoti ime khuddānukhuddake there upādāya ayaṃ  mahā, tasmā mahākassapoti vutto.<br/><br/>[03] imassāpi pañhakamme ayamanupubbikathā -- atīte kira  kappasatasahassamatthake padumuttaro nāma satthā loke udapādi, tasmiṃ  haṃsavatīnagaraṃ upanissāya kheme migadāye viharante vedeho nāma  kuṭumbiko asītikoṭidhanavibhavo pātova subhojanaṃ bhuñjitvā  uposathaṅgāni adhiṭṭhāya ^a^M1.0128^ea^ gandhapupphādīni gahetvā vihāraṃ gantvā satthāraṃ  pūjetvā vanditvā ekamantaṃ nisīdi. tasmiñca khaṇe satthā  mahānisabhattheraṃ nāma tatiyasāvakaṃ ``etadaggaṃ, bhikkhave, mama  sāvakānaṃ bhikkhūnaṃ dhutavādānaṃ, yadidaṃ nisabho''ti etadagge ṭhapesi.  upāsako taṃ sutvā pasanno dhammakathāvasāne mahājane uṭṭhāya gate  satthāraṃ vanditvā, ``bhante, sve mayhaṃ bhikkhaṃ adhivāsethā''ti āha.  mahā kho, upāsaka, bhikkhusaṅghoti. kittako bhagavāti?  aṭṭhasaṭṭhibhikkhusatasahassanti. bhante, ekaṃ sāmaṇerampi vihāre  asesetvā bhikkhaṃ adhivāsethāti. adhivāsesi bhagavā tuṇhībhāvena.  upāsako satthu adhivāsanaṃ viditvā gehaṃ gantvā mahādānaṃ sajjetvā  punadivase satthu kālaṃ ārocāpesi. satthā pattacīvaramādāya  bhikkhusaṅghaparivuto upāsakassa gharaṃ gantvā paññatte ^a^V1.0131^ea^ āsane nisinno  dakkhiṇodakāvasāne yāguādīni sampaṭicchanto bhattavissaggaṃ akāsi.  upāsakopi satthu santike nisīdi.<br/><br/>[03] tasmiṃ antare ^b^mahānisabhatthero^eb^ piṇḍāya caranto tameva  vīthi paṭipajji. upāsako disvā uṭṭhāya gantvā theraṃ vanditvā  ^a^P1.0164^ea^ ``pattaṃ, bhante, dethā''ti āha. thero pattaṃ  adāsi. ``bhante, idheva pavisatha, satthāpi gehe nisinno''ti. na  vaṭṭissati upāsakāti. upāsako therassa pattaṃ gahetvā piṇḍapātassa  pūretvā nīharitvā adāsi. tato theraṃ anugantvā nivatto satthu  santike nisīditvā evamāha -- ``bhante, mahānisabhatthero `satthā  gehe nisinno'ti vuttepi pavisituṃ na icchi, atthi nu kho etassa  tumhākaṃ guṇehi atireko guṇo''ti. buddhānañca vaṇṇamaccheraṃ nāma  natthi. atha satthā evamāha -- ``upāsaka, mayaṃ bhikkhaṃ  āgamayamānā gehe nisīdāma, so bhikkhu na evaṃ nisīditvā bhikkhaṃ  udikkhati. mayaṃ gāmantasenāsane vasāma, so araññasmiṃyeva vasati.  mayaṃ channe vasāma, so abbhokāsamhiyeva vasati. iti tassa  ayañca ayañca guṇo''ti mahāsamuddaṃ pūrayamāno viya kathesi.  upāsako pakatiyāpi jalamānadīpo telena āsitto viya suṭṭhutaraṃ  pasanno hutvā cintesi -- ``kiṃ mayhaṃ aññāya sampattiyā, anāgate  ekassa buddhassa santike dhutavādānaṃ aggabhāvatthāya patthanaṃ  karissāmī''ti?<br/><br/>[03] so ^a^M1.0129^ea^ punapi satthāraṃ nimantetvā teneva niyāmena satta divasāni  mahādānaṃ datvā sattame divase buddhappamukhassa mahābhikkhusaṅghassa  ticīvarāni datvā satthu pādamūle nipajjitvā evamāha -- ``yaṃ me,  bhante, satta divasāni dānaṃ dentassa mettaṃ kāyakammaṃ mettaṃ vacīkammaṃ  mettaṃ manokammaṃ paccupaṭṭhitaṃ, imināhaṃ na aññaṃ devasampattiṃ vā  sakkamārabrahmasampattiṃ vā patthemi, idaṃ pana me kammaṃ anāgate ekassa  buddhassa santike etassa mahānisabhattherena pattaṭhānantaraṃ pāpuṇanatthāya  terasadhutaṅgadharānaṃ aggabhāvassa saccakāro hotū''ti. satthā ``mahantaṃ  ṭhānaṃ iminā patthitaṃ, samijjhissati nu kho, no''ti olokento  samijjhanabhāvaṃ disvā āha -- ``manāpaṃ te ṭhānaṃ patthitaṃ ^a^P1.0165^ea^,  anāgate satasahassakappāvasāne gotamo nāma buddho  uppajjissati, tassa tvaṃ tatiyasāvako mahākassapatthero nāma  bhavissasī''ti. taṃ sutvā upāsako ``buddhānaṃ dve kathā nāma  natthī''ti punadivase pattabbaṃ viya taṃ sampattiṃ amaññittha. so  ^a^V1.0132^ea^ yāvatāyukaṃ nānappakāraṃ dānaṃ datvā sīlaṃ rakkhitvā nānappakāraṃ  kalyāṇakammaṃ katvā tattha kālaṃ kato sagge nibbatti.<br/><br/>[03] tato paṭṭhāya devamanussesu sampattiṃ anubhavanto ito  ekanavutikappe vipassisammāsambuddhe bandhumatiṃ nissāya kheme  migadāye viharante devalokā cavitvā aññatarasmiṃ parijiṇṇe  brāhmaṇakule nibbatti. tasmiñca kāle vipassī bhagavā sattame sattame  saṃvacchare dhammaṃ katheti, mahantaṃ kolāhalaṃ ahosi. sakalajambudīpe  devatā ``satthā dhammaṃ kathessatī''ti ārocenti. brāhmaṇo taṃ  sāsanaṃ assosi. tassa ca nivāsanasāṭako ekova hoti, tathā  brāhmaṇiyā. pārupanaṃ pana dvinnampi ekameva. sakalanagare  ^b^ekasāṭakabrāhmaṇo^eb^ti paññāyati. brāhmaṇānaṃ kenacideva kiccena  sannipāte sati brāhmaṇiṃ gehe ṭhapetvā sayaṃ gacchati. brāhmaṇīnaṃ  sannipāte sati sayaṃ gehe tiṭṭhati, brāhmaṇī taṃ vatthaṃ pārupitvā gacchati.  tasmiṃ pana divase brāhmaṇo brāhmaṇiṃ āha -- ``bhoti, kiṃ rattiṃ  dhammassavanaṃ suṇissasi, divā''ti. ``mayaṃ mātugāmajātikā nāma  rattiṃ sotuṃ na sakkoma, divā sossāmī''ti brāhmaṇaṃ gehe ṭhapetvā taṃ  vatthaṃ pārupitvā upāsikāhi saddhiṃ divā gantvā satthāraṃ vanditvā  ^a^M1.0130^ea^ ekamante nisinnā dhammaṃ sutvā upāsikāhiyeva saddhiṃ āgamāsi.  atha brāhmaṇo brāhmaṇiṃ gehe ṭhapetvā taṃ vatthaṃ pārupitvā vihāraṃ gato.<br/><br/>[03] tasmiñca samaye satthā parisamajjhe alaṅkatadhammāsane nisinno  cittabījaniṃ ādāya ākāsagaṅgaṃ otārento viya sineruṃ matthaṃ katvā  sāgaraṃ nimmathento viya dhammakathaṃ kathesi. brāhmaṇassa ^a^P1.0166^ea^  parisante nisinnassa dhammaṃ suṇantassa paṭhamayāmasmiṃyeva  sakalasarīraṃ pūrayamānā pañcavaṇṇā pīti uppajji. so pārutavatthaṃ  saṅgharitvā ``dasabalassa dassāmī''ti cintesi. atthassa  ādīnavasahassaṃ dassayamānaṃ maccheraṃ uppajji. so ``brāhmaṇiyā ca  mayhañca ekameva vatthaṃ, aññaṃ kiñci pārupanaṃ natthi, apārupitvā ca  nāma bahi carituṃ na sakkā''ti sabbathāpi adātukāmo ahosi.  athassa nikkhante paṭhamayāme majjhimayāmepi tatheva pīti uppajji.  so tatheva cintetvā tatheva adātukāmo ahosi. athassa  majjhimayāme nikkhante pacchimayāmepi tatheva pīti uppajji. so  ``taraṇaṃ vā hotu maraṇaṃ vā, pacchāpi jānissāmī''ti vatthaṃ  saṅgharitvā satthu pādamūle ṭhapesi. tato vāmahatthaṃ ābhujitvā  dakkhiṇena hatthena tikkhattuṃ apphoṭetvā ``jitaṃ me, jitaṃ me''ti  tayo vāre nadi.<br/><br/>[03] tasmiñca ^a^V1.0133^ea^ samaye bandhumarājā dhammāsanassa pacchato antosāṇiyaṃ  nisinno dhammaṃ suṇāti. rañño ca nāma ``jitaṃ me''ti saddo  amanāpo hoti. so purisaṃ pesesi -- ``gaccha etaṃ puccha kiṃ  vadasī''ti. so tena gantvā pucchito āha -- ``avasesā  hatthiyānādīni āruyha asicammādīni gahetvā parasenaṃ jinanti, na  taṃ jitaṃ acchariyaṃ, ahaṃ pana pacchato āgacchantassa duṭṭhagoṇassa  muggarena sīsaṃ bhinditvā taṃ palāpento viya maccheracittaṃ madditvā  pārutavatthaṃ dasabalassa adāsiṃ, taṃ me macchariyaṃ jita''nti āha.  so puriso āgantvā taṃ pavattiṃ rañño ārocesi. rājā āha --  ``amhe bhaṇe dasabalassa anurūpaṃ na jānimha, brāhmaṇo jānī''ti  vatthayugaṃ pesesi. taṃ disvā brāhmaṇo cintesi -- ``ayaṃ mayhaṃ  tuṇhī nisinnassa ^a^P1.0167^ea^ paṭhamaṃ kiñci adatvā satthu  guṇe kathentassa ^a^M1.0131^ea^ adāsi, satthu guṇe paṭicca uppannena mayhaṃ ko  attho''ti? tampi vatthayugaṃ dasabalasseva adāsi. rājāpi ``kiṃ  brāhmaṇena kata''nti pucchitvā ``tampi tena vatthayugaṃ tathāgatasseva  dinna''nti sutvā aññānipi dve vatthayugāni pesesi. so tānipi  adāsi. rājā aññānipi cattārīti evaṃ yāva dvattiṃsavatthayugāni  pesesi. atha brāhmaṇo ``idaṃ vaḍḍhetvā gahaṇaṃ viya hotī''ti  attano atthāya ekaṃ, brāhmaṇiyā ekanti dve vatthayugāni gahetvā tiṃsa  yugāni tathāgatasseva adāsi. tato paṭṭhāya cassa satthu vissāsiko  jāto.<br/><br/>[03] atha naṃ rājā ekadivasaṃ sītasamaye satthu santike dhammaṃ  suṇantaṃ disvā satasahassagghanakaṃ attano pārutarattakambalaṃ datvā āha  -- ``ito patthāya imaṃ pārupitvā dhammaṃ suṇāhī''ti. so ``kiṃ  me iminā kambalena imasmiṃ pūtikāye upanītenā''ti cintetvā  antogandhakuṭiyaṃ tathāgatassa mañcassa upari vitānaṃ katvā agamāsi.  athekadivasaṃ rājā pātova vihāraṃ gantvā antogandhakuṭiyaṃ satthu  santike nisīdi. tasmiñca samaye chabbaṇṇā buddharasmiyo kambale  paṭihaññanti, kambalo ativiya virocati. rājā olokento  sañjānitvā āha -- ``bhante, amhākaṃ esa kambalo, amhehi  ekasāṭakabrāhmaṇassa dinno''ti. tumhehi, mahārāja, brāhmaṇo pūjito,  brāhmaṇena mayaṃ pūjitāti. rājā ``brāhmaṇo yuttaṃ aññāsi, na  maya''nti pasīditvā yaṃ manussānaṃ upakārabhūtaṃ, taṃ sabbaṃ aṭṭhaṭṭhakaṃ  katvā sabbāṭṭhakaṃ nāma dānaṃ datvā purohitaṭṭhāne ṭhapesi. sopi  ``aṭṭhaṭṭhakaṃ nāma catusaṭṭhi hotī''ti catusaṭṭhi salākābhattāni  upanibandhāpetvā yāvajīvaṃ dānaṃ datvā sīlaṃ rakkhitvā tato cuto  sagge nibbatti.<br/><br/>[03] puna ^a^V1.0134^ea^ ^a^P1.0168^ea^ tato cuto imasmiṃ kappe koṇāgamanassa  ca bhagavato kassapadasabalassa cāti dvinnaṃ buddhānaṃ antare bārāṇasiyaṃ  kuṭumbiyaghare nibbatto. so vuddhimanvāya gharāvāsaṃ vasanto  ekadivasaṃ araññe jaṅghavihāraṃ carati, tasmiṃ ca samaye paccekabuddho  nadītīre cīvarakammaṃ karonto anuvāte appahonte saṅgharitvā ṭhapetuṃ  āraddho. so disvā ``kasmā, bhante, saṅgharitvā ṭhapethā''ti āha.  anuvāto nappahotīti ^a^M1.0132^ea^. ``iminā, bhante, karothā''ti sāṭakaṃ  datvā ``nibbattanibbattaṭṭhāne me kenaci parihāni mā hotū''ti patthanaṃ  paṭṭhapesi.<br/><br/>[03] atha gharepissa bhaginiyā saddhiṃ bhariyāya kalahaṃ karontiyā  paccekabuddho piṇḍāya pāvisi. athassa bhaginī paccekabuddhassa  piṇḍapātaṃ datvā tassa bhariyaṃ sandhāya, ``evarūpaṃ bālaṃ yojanasatena  parivajjeyya''nti patthanaṃ paṭṭhapesi. sā gehadvāre ṭhitā sutvā  ``imāya dinnaṃ bhattaṃ mā esa bhuñjatū''ti pattaṃ gahetvā piṇḍapātaṃ  chaḍḍetvā kalalassa pūretvā adāsi. itarā disvā ``bāle maṃ tāva  akkosa vā pahara vā, evarūpassa pana dve asaṅkhyeyyāni  pūritapāramissa pattato bhattaṃ chaḍḍetvā kalalaṃ dātuṃ na yutta''nti āha.  athassa bhariyāya paṭisaṅkhānaṃ uppajji. sā ``tiṭṭhatha,  bhante''ti kalalaṃ chaḍḍetvā pattaṃ dhovitvā gandhacuṇṇena ubbaṭṭetvā  catumadhurassa pūretvā upari āsittena padumagabbhavaṇṇena sappinā  vijjotamānaṃ paccekabuddhassa hatthe ṭhapetvā ``yathā ayaṃ piṇḍapāto  obhāsajāto, evaṃ ^a^P1.0169^ea^ obhāsajātaṃ me sarīraṃ  hotū''ti patthanaṃ paṭṭhapesi. paccekabuddho anumoditvā ākāsaṃ  pakkhandi. tepi dve jāyampatikā yāvatāyukaṃ kusalaṃ katvā sagge  nibbattitvā puna tato cavitvā upāsako kassapasammāsambuddhakāle  bārāṇasiyaṃ asītikoṭivibhavassa seṭṭhino putto hutvā nibbatti,  itarāpi tādisasseva seṭṭhino dhītā hutvā nibbatti.<br/><br/>[03] tassa vuddhippattassa tameva seṭṭhidhītaraṃ ānayiṃsu. tassā pubbe  adinnavipākassa tassa kammassa ānubhāvena patikūlaṃ paviṭṭhamattāya  ummārabbhantare sakalasarīraṃ ugghāṭitavaccakuṭi viya duggandhaṃ jātaṃ.  seṭṭhikumāro ``kassāyaṃ gandho''ti pucchitvā ``seṭṭhikaññāyā''ti  sutvā ``nīharathā''ti ābhataniyāmeneva kulagharaṃ pesesi. sā  eteneva nīhārena sattasu ṭhānesu paṭinivattitā.<br/><br/>[03] tena ca samayena kassapadasabalo parinibbāyi, tassa  ghanakoṭṭimāhi satasahassagghanikāhi ^a^V1.0135^ea^ rattasuvaṇṇaiṭṭhakāhi yojanubbedhaṃ  cetiyaṃ ārabhiṃsu. tasmiṃ cetiye kariyamāne sā seṭṭhidhītā cintesi  -- ``ahaṃ sattasu ṭhānesu paṭinivattitā, kiṃ me jīvitenā''ti  attano ^a^M1.0133^ea^ sarīrābharaṇabhaṇḍakaṃ bhañjāpetvā suvaṇṇaiṭṭhakaṃ kāresi ratanāyataṃ  vidatthivitthinnaṃ caturaṅgulubbedhaṃ. tato haritālamanosilāpiṇḍaṃ  gahetvā aṭṭha uppalahatthake ādāya cetiyakaraṇaṭṭhānaṃ gatā. tasmiñca  khaṇe ekā iṭṭhakāpanti parikkhipitvā āgacchamānā ghaṭaniṭṭhakāya ūnā  hoti. seṭṭhidhītā vaḍḍhakiṃ āha -- ``imaṃ iṭṭhakaṃ ettha ṭhapethā''ti.  amma, bhaddake kāle āgatāsi, sayameva ṭhapehīti. sā āruyha  telena haritālamanosilaṃ yojetvā ^a^P1.0170^ea^ tena bandhanena  iṭṭhakaṃ patiṭṭhapetvā upari aṭṭhahi uppalahatthakehi pūjaṃ katvā vanditvā  ``nibbattanibbattaṭṭhāne me kāyato candanagandho vāyatu, mukhato  uppalagandho''ti patthanaṃ katvā cetiyaṃ vanditvā padakkhiṇaṃ katvā  agamāsi.<br/><br/>[03] atha tasmiṃyeva khaṇe yassa seṭṭhiputtassa paṭhamaṃ gehaṃ nītā, tassa  taṃ ārabbha sati udapādi. nagarepi nakkhattaṃ saṅghuṭṭhaṃ hoti. so  upaṭṭhāke āha -- ``tadā idha ānītā seṭṭhidhītā atthi, kahaṃ sā''ti?  kulagehe sāmīti. ānetha naṃ, nakkhattaṃ kīḷissāmāti. te  gantvā taṃ vanditvā ṭhitā ``kiṃ, tātā, āgatatthā''ti tāya puṭṭhā taṃ  pavattiṃ ācikkhiṃsu. tātā, mayā ābharaṇabhaṇḍena cetiyaṃ pūjitaṃ,  ābharaṇaṃ me natthīti. te gantvā seṭṭhiputtassa ārocesuṃ. ānetha  naṃ, piḷandhanaṃ labhissāmāti. te ānayiṃsu. tassā saha  gharappavesanena sakalagehaṃ candanagandhañceva nīluppalagandhañca vāyi.<br/><br/>[03] seṭṭhiputto taṃ pucchi ``paṭhamaṃ tava sarīrato duggandho vāyi,  idāni pana te sarīrato candanagandho, mukhato uppalagandho vāyati,  kiṃ eta''nti? sā ādito paṭṭhāya attanā katakammaṃ ārocesi.  seṭṭhiputto ``niyyānikaṃ vata buddhasāsana''nti pasīditvā yojanikaṃ  suvaṇṇacetiyaṃ kambalakañcukena parikkhipitvā tattha tattha  rathacakkappamāṇehi suvaṇṇapadumehi alaṅkari. tesaṃ dvādasahatthā  olambakā honti. so tattha yāvatāyukaṃ ṭhatvā sagge nibbattitvā  tato cuto bārāṇasito yojanamatte ṭhāne aññatarasmiṃ amaccakule  nibbatti. seṭṭhikaññāpi devalokato cavitvā rājakule jeṭṭhadhītā  hutvā nibbatti.<br/><br/>[03] tesu ^a^M1.0134^ea^ vayapattesu kumārassa vasanagāme nakkhattaṃ saṅghuṭṭhaṃ. so  mātaraṃ ^a^P1.0171^ea^ āha -- ``sāṭakaṃ me ^a^V1.0136^ea^, amma, dehi,  nakkhattaṃ kīḷissāmī''ti. sā dhotavatthaṃ nīharitvā adāsi.  amma, thūlaṃ idaṃ, aññaṃ dehīti. aññaṃ nīharitvā adāsi, tampi  paṭikkhipi. aññaṃ nīharitvā adāsi, tampi paṭikkhipi. atha  naṃ mātā āha -- ``tāta, yādise gehe mayaṃ jātā, natthi no ito  sukhumatarassa paṭilābhāya puñña''nti. tena hi labhanaṭṭhānaṃ gacchāmi,  ammāti. putta ahaṃ ajjeva tuyhaṃ bārāṇasinagare rajjapaṭilābhaṃ  icchāmīti. so mātaraṃ vanditvā āha -- ``gacchāmi, ammā''ti.  gaccha, tātāti. evaṃ kirassā cittaṃ ahosi -- ``kahaṃ  gamissati, idha vā ettha vā gehe nisīdissatī''ti? so pana  puññaniyāmena nikkhamitvā bārāṇasiṃ gantvā uyyāne maṅgalasilāpaṭṭe  sasīsaṃ pārupitvā nipajji. so ca bārāṇasirañño kālakatassa  sattamo divaso hoti.<br/><br/>[03] amaccā rañño sarīrakiccaṃ katvā rājaṅgaṇe nisīditvā  mantayiṃsu -- ``rañño ekā dhītāva atthi, putto natthi, arājakaṃ  rajjaṃ na vaṭṭati, ko rājā hotī''ti mantetvā ``tvaṃ hohi, tvaṃ  hohī''ti āhaṃsu. purohito āha -- ``bahuṃ oloketuṃ na vaṭṭati,  phussarathaṃ vissajjemā''ti. te kumudavaṇṇe cattāro sindhave yojetvā  pañcavidhaṃ rājakakudhabhaṇḍaṃ setacchattañca rathasmiṃyeva ṭhapetvā rathaṃ  vissajjetvā pacchato tūriyāni paggaṇhāpesuṃ. ratho pācīnadvārena  nikkhamitvā uyyānābhimukho ahosi. ``paricayena  uyyānābhimukho gacchati, nivattemā''ti keci āhaṃsu. purohito  ``mā nivattayitthā''ti āha. ratho kumāraṃ padakkhiṇaṃ katvā  ārohanasajjo hutvā aṭṭhāsi. purohito pārupanakaṇṇaṃ apanetvā  pādatalāni olokento ``tiṭṭhatu ayaṃ dīpo, dvisahassadīpaparivāresu  catūsu dīpesu eso rajjaṃ kāretuṃ yutto''ti vatvā ``punapi tūriyāni  paggaṇhatha ^a^P1.0172^ea^, punapi tūriyāni paggaṇhathā''ti  tikkhattuṃ tūriyāni paggaṇhāpesi.<br/><br/>[03] atha kumāro mukhaṃ vivaritvā oloketvā ``kena kammena  āgatatthā''ti āha. deva tumhākaṃ rajjaṃ pāpuṇātīti. rājā  kahanti? devattaṃ gato sāmīti. kati divasā atikkantāti?  ajja sattamo ^a^M1.0135^ea^ divasoti. putto vā dhītā vā natthīti? dhītā  atthi deva, putto natthīti. karissāmi rajjanti. te tāvadeva  abhisekamaṇḍapaṃ kāretvā rājadhītaraṃ sabbālaṅkārehi alaṅkaritvā  uyyānaṃ ānetvā kumārassa abhisekaṃ akaṃsu.<br/><br/>[03] athassa ^a^V1.0137^ea^ katābhisekassa sahassagghanakaṃ vatthaṃ upahariṃsu. so  ``kimidaṃ, tātā''ti āha. nivāsanavatthaṃ devāti. nanu, tātā,  thūlaṃ, aññaṃ sukhumataraṃ natthīti? manussānaṃ paribhogavatthesu ito  sukhumataraṃ natthi devāti. tumhākaṃ rājā evarūpaṃ nivāsesīti?  āma, devāti. na maññe puññavā tumhākaṃ rājā, suvaṇṇabhiṅgāraṃ  āharatha, labhissāma vatthanti. te suvaṇṇabhiṅgāraṃ āhariṃsu. so  uṭṭhāya hatthe dhovitvā mukhaṃ vikkhāletvā hatthena udakaṃ ādāya  puratthimāya disāya abbhukkiri, tāvadeva ghanapathaviṃ bhinditvā aṭṭha  kapparukkhā uṭṭhahiṃsu. puna udakaṃ gahetvā dakkhiṇaṃ pacchimaṃ uttaranti  evaṃ catassopi disā abbhukkiri, sabbadisāsu aṭṭhaṭṭha katvā dvattiṃsa  kapparukkhā uṭṭhahiṃsu. so ekaṃ dibbadussaṃ nivāsetvā ekaṃ pārupitvā  ``nandarañño vijite suttakantikā itthiyo mā suttaṃ kantiṃsūti evaṃ  bheriṃ carāpethā''ti vatvā chattaṃ ussāpetvā alaṅkatapaṭiyatto  hatthikkhandhavaragato nagaraṃ pavisitvā pāsādaṃ āruyha mahāsampattiṃ  anubhavi.<br/><br/>[03] evaṃ kāle gacchante ekadivasaṃ devī rañño mahāsampattiṃ disvā  ``aho tapassī''ti kāruññākāraṃ dassesi. ``kimidaṃ devī''ti  ^a^P1.0173^ea^ ca puṭṭhā ``atimahatī te deva sampatti, atīte  buddhānaṃ saddahitvā kalyāṇaṃ akattha, idāni anāgatassa paccayaṃ kusalaṃ  na karothā''ti āha. kassa dassāmi, sīlavanto natthīti.  ``asuñño, deva, jambudīpo arahantehi, tumhe dānameva sajjetha, ahaṃ  arahante lacchāmī''ti āha. rājā punadivase pācīnadvāre dānaṃ  sajjāpesi. devī pātova uposathaṅgāni adhiṭṭhāya uparipāsāde  puratthābhimukhā urena nipajjitvā ``sace etissā disāya arahanto  atthi, sve āgantvā amhākaṃ bhikkhaṃ gaṇhantū''ti āha. tassaṃ  disāyaṃ arahanto nāhesuṃ, taṃ sakkāraṃ kapaṇayācakānaṃ adaṃsu.<br/><br/>[03] punadivase ^a^M1.0136^ea^ dakkhiṇadvāre dānaṃ sajjetvā tatheva akāsi, punadivase  pacchimadvāre. uttaradvāre sajjanadivase pana deviyā tatheva nimantite  himavante vasantānaṃ padumavatiyā puttānaṃ pañcasatānaṃ paccekabuddhānaṃ  jeṭṭhako mahāpadumapaccekabuddho bhātike āmantesi -- ``mārisā,  nandarājā tumhe nimanteti, adhivāsetha tassā''ti. te adhivāsetvā  punadivase anotattadahe mukhaṃ dhovitvā ākāsena āgantvā uttaradvāre  otariṃsu. manussā gantvā ``pañcasatā, deva, paccekabuddhā  āgatā''ti rañño ārocesuṃ. rājā saddhiṃ deviyā gantvā vanditvā  ^a^V1.0138^ea^ pattaṃ gahetvā paccekabuddhe pāsādaṃ āropetvā tatra tesaṃ dānaṃ datvā  bhattakiccāvasāne rājā saṅghattherassa, devī saṅghanavakassa pādamūle  nipajjitvā, ``ayyā, paccayehi na kilamissanti, mayaṃ puññena na  hāyissāma, amhākaṃ yāvajīvaṃ idha nivāsāya paṭiññaṃ dethā''ti.  paṭiññaṃ kāretvā uyyāne pañca paṇṇasālāsatāni pañca  caṅkamanasatānīti sabbākārena nivāsaṭṭhānaṃ sampādetvā tattha vasāpesuṃ.<br/><br/>[03] evaṃ ^a^P1.0174^ea^ kāle gacchante rañño paccanto kupito.  so ``ahaṃ paccantaṃ vūpasametuṃ gacchāmi, tvaṃ paccekabuddhesu mā  pamajjī''ti deviṃ ovaditvā gato. tasmiṃ anāgateyeva paccekabuddhānaṃ  āyusaṅkhārā khīṇā. mahāpadumapaccekabuddho tiyāmarattiṃ jhānakīḷaṃ  kīḷitvā aruṇuggamane ālambanaphalakaṃ ālambitvā ṭhitakova  anupādisesāya nibbānadhātuyā parinibbāyi. etenupāyena sesāpīti  sabbeva parinibbutā. punadivase devī paccekabuddhānaṃ nisīdanaṭṭhānaṃ  haritupalittaṃ kāretvā pupphāni vikiritvā dhūmaṃ datvā tesaṃ āgamanaṃ  olokentī nisinnā; āgamanaṃ apassantī purisaṃ pesesi ``gaccha,  tāta, jānāhi, kiṃ ayyānaṃ kiñci aphāsuka''nti. so gantvā  mahāpadumassa paṇṇasālādvāraṃ vivaritvā tattha apassanto caṅkamanaṃ  gantvā ālambanaphalakaṃ nissāya ṭhitaṃ disvā vanditvā ``kālo,  bhante''ti āha. parinibbutasarīraṃ kiṃ kathessati? so  ``niddāyati maññe''ti gantvā piṭṭhipāde hatthena parāmasitvā pādānaṃ  sītalatāya ceva thaddhatāya ca parinibbutabhāvaṃ ñatvā dutiyassa santikaṃ  agamāsi, evaṃ tatiyassāti sabbesaṃ parinibbutabhāvaṃ ñatvā rājakulaṃ  gato. ``kahaṃ, tāta, paccekabuddhā''ti puṭṭho ``parinibbutā devī''ti  āha ^a^M1.0137^ea^. devī kandantī rodantī nikkhamitvā nāgarehi saddhiṃ tattha  gantvā sādhukīḷitaṃ kāretvā paccekabuddhānaṃ sarīrakiccaṃ katvā dhātuyo  gahetvā cetiyaṃ patiṭṭhāpesi.<br/><br/>[03] rājā paccantaṃ vūpasametvā āgato paccuggamanaṃ āgataṃ deviṃ pucchi  -- ``kiṃ, bhadde, paccekabuddhesu nappamajji, nirogā ayyā''ti?  parinibbutā devāti. rājā cintesi -- ``evarūpānampi paṇḍitānaṃ  maraṇaṃ uppajjati, amhākaṃ kuto mokkho''ti? so nagaraṃ agantvā  uyyānameva pavisitvā jeṭṭhaputtaṃ ^a^P1.0175^ea^ pakkosāpetvā tassa  rajjaṃ paṭiyādetvā sayaṃ samaṇakapabbajjaṃ pabbaji. devīpi ``imasmiṃ  pabbajite ahaṃ kiṃ karissāmī''ti tattheva uyyāne pabbajitā. dvepi  jhānaṃ bhāvetvā tato cutā brahmaloke nibbattiṃsu.<br/><br/>[03] tesu ^a^V1.0139^ea^ tattheva vasantesu amhākaṃ satthā loke uppajjitvā  pavattitavaradhammacakko anupubbena rājagahaṃ pāvisi. satthari tattha  vasante ayaṃ pippalimāṇavo magadharaṭṭhe mahātitthabrāhmaṇagāme  kapilabrāhmaṇassa aggamahesiyā kucchimhi nibbatto, ayaṃ bhaddā  kāpilānī maddaraṭṭhe sāgalanagare kosiyagottabrāhmaṇassa aggamahesiyā  kucchimhi nibbattā. tesaṃ anukkamena vaḍḍhamānānaṃ pippalimāṇavassa  vīsatime vasse bhaddāya soḷasame vasse sampatte mātāpitaro puttaṃ  oloketvā, ``tāta, tvaṃ vayapatto, kulavaṃso nāma patiṭṭhāpetabbo''ti  ativiya nippīḷayiṃsu. māṇavo āha -- ``mayhaṃ sotapathe evarūpaṃ  kathaṃ mā kathetha, ahaṃ yāva tumhe dharatha, tāva paṭijaggissāmi,  tumhākaṃ accayena nikkhamitvā pabbajissāmī''ti. te katipāhaṃ  atikkamitvā puna kathayiṃsu, sopi tatheva paṭikkhipi. punapi  kathayiṃsu, punapi paṭikkhipi. tato paṭṭhāya mātā nirantaraṃ  kathesiyeva.<br/><br/>[03] māṇavo ``mama mātaraṃ saññāpessāmī''ti rattasuvaṇṇassa  nikkhasahassaṃ datvā suvaṇṇakārehi ekaṃ itthirūpaṃ kārāpetvā tassa  majjanaghaṭṭanādikammapariyosāne taṃ rattavatthaṃ nivāsāpetvā  vaṇṇasampannehi pupphehi ceva nānāalaṅkārehi ca alaṅkārāpetvā mātaraṃ  pakkosāpetvā āha -- ``amma, evarūpaṃ ārammaṇaṃ labhanto gehe  vasissāmi, alabhanto na ^a^M1.0138^ea^ vasissāmī''ti ^a^P1.0176^ea^.  paṇḍitā brāhmaṇī cintesi -- ``mayhaṃ putto puññavā dinnadāno  katābhinīhāro, puññaṃ karonto na ekakova akāsi, addhā etena saha  katapuññā suvaṇṇarūpakapaṭibhāgāva bhavissatī''ti aṭṭha brāhmaṇe  pakkosāpetvā sabbakāmehi santappetvā suvaṇṇarūpakaṃ rathaṃ āropetvā  ``gacchatha, tātā, yattha amhākaṃ jātigottabhogehi samānakule evarūpaṃ  dārikaṃ passatha, imameva suvaṇṇarūpakaṃ paṇṇākāraṃ katvā dethā''ti  uyyojesi.<br/><br/>[03] te ``amhākaṃ nāma etaṃ kamma''nti nikkhamitvā ``kattha  gamissāmā''ti cintetvā ``maddaraṭṭhaṃ nāma itthākaro, maddaraṭṭhaṃ  gamissāmā''ti maddaraṭṭhe sāgalanagaraṃ agamaṃsu. tattha taṃ suvaṇṇarūpakaṃ  nhānatitthe ṭhapetvā ekamante nisīdiṃsu. atha bhaddāya dhātī bhaddaṃ  nhāpetvā alaṅkaritvā sirigabbhe nisīdāpetvā nhāyituṃ āgacchantī taṃ  rūpakaṃ disvā ``ayyadhītā me idhāgatā''ti saññāya santajjetvā  ``dubbinīte kiṃ tvaṃ idhāgatā''ti talasattikaṃ uggiritvā ``gaccha  sīgha''nti gaṇḍapasse pahari. hattho pāsāṇe paṭihato viya kampittha.  sā paṭikkamitvā ``evaṃ thaddhaṃ nāma mahāgīvaṃ disvā `ayyadhītā  me'ti saññaṃ uppādesiṃ, ayyadhītāya ^a^V1.0140^ea^ hi me nivāsanapaṭiggāhikāyapi  ayuttā''ti āha. atha naṃ te manussā parivāretvā ``evarūpā te  sāmidhītā''ti pucchiṃsu. kiṃ esā, imāya sataguṇena sahassaguṇena  mayhaṃ ayyādhītā abhirūpatarā, dvādasahatthe gabbhe nisinnāya  padīpakiccaṃ natthi, sarīrobhāseneva tamaṃ vidhamatīti. ``tena  ^a^P1.0177^ea^ hi āgacchā''ti khujjaṃ gahetvā suvaṇṇarūpakaṃ rathaṃ  āropetvā kosiyagottassa brāhmaṇassa gharadvāre ṭhatvā āgamanaṃ  nivedayiṃsu.<br/><br/>[03] brāhmaṇo paṭisanthāraṃ katvā ``kuto āgatatthā''ti pucchi.  magadharaṭṭhe mahātitthagāme kapilabrāhmaṇassa gharatoti. kiṃ kāraṇā  āgatāti? iminā nāma kāraṇenāti. ``kalyāṇaṃ, tātā,  samajātigottavibhavo amhākaṃ brāhmaṇo, dassāmi dārika''nti  paṇṇākāraṃ gaṇhi. te kapilabrāhmaṇassa sāsanaṃ pahiṇiṃsu ``laddhā  dārikā, kattabbaṃ karothā''ti. taṃ sāsanaṃ sutvā pippalimāṇavassa  ārocayiṃsu ``laddhā kira dārikā''ti. māṇavo ``ahaṃ `na  labhissantī'ti cintesiṃ, `ime laddhāti vadanti', anatthiko hutvā  paṇṇaṃ pesessāmī''ti rahogato paṇṇaṃ ^a^M1.0139^ea^ likhi ``bhaddā attano  jātigottabhogānurūpaṃ gharāvāsaṃ labhatu, ahaṃ nikkhamitvā  pabbajissāmi, mā pacchā vippaṭisārinī ahosī''ti. bhaddāpi  ``asukassa kira maṃ dātukāmo''ti sutvā rahogatā paṇṇaṃ likhi  ``ayyaputto attano jātigottabhogānurūpaṃ gharāvāsaṃ labhatu, ahaṃ  nikkhamitvā pabbajissāmi, mā pacchā vippaṭisārī ahosī''ti.  dve paṇṇāni antarāmagge samāgacchiṃsu. idaṃ kassa paṇṇanti?  pippalimāṇavena bhaddāya pahitanti. idaṃ kassāti? bhaddāya  pippalimāṇavassa pahitanti ca vutte dvepi vācetvā ``passatha dārakānaṃ  kamma''nti phāletvā araññe chaḍḍetvā samānapaṇṇaṃ likhitvā ito ca  etto ca pesesuṃ. iti tesaṃ anicchamānānaṃyeva samāgamo ahosi.<br/><br/>[03] taṃdivasameva māṇavo ekaṃ pupphadāmaṃ gahetvā ṭhapesi. bhaddāpi,  tāni sayanamajjhe ṭhapesi. bhuttasāyamāsā ubhopi ``sayanaṃ  abhiruhissāmā''ti samāgantvā māṇavo dakkhiṇapassena sayanaṃ  abhiruhi. bhaddā vāmapassena abhiruhitvā āha -- ``yassa passe  pupphāni ^a^P1.0178^ea^ milāyanti, tassa rāgacittaṃ uppannanti  vijānissāma, imaṃ pupphadāmaṃ na allīyitabba''nti. te pana  aññamaññaṃ sarīrasamphassabhayena tiyāmarattiṃ niddaṃ anokkamantāva  vītināmenti, divā pana hāsamattampi nāhosi. te lokāmisena  asaṃsaṭṭhā yāva mātāpitaro dharanti, tāva kuṭumbaṃ avicāretvā tesu  kālaṅkatesu vicārayiṃsu. mahatī māṇavassa ^a^V1.0141^ea^ sampatti  sattāsītikoṭidhanaṃ, ekadivasaṃ sarīraṃ ubbaṭṭetvā chaḍḍetabbaṃ  suvaṇṇacuṇṇameva magadhanāḷiyā dvādasanāḷimattaṃ laddhuṃ vaṭṭati.  yantabaddhāni saṭṭhi mahātaḷākāni, kammanto dvādasayojaniko,  anurādhapurappamāṇā cuddasa gāmā, cuddasa hatthānīkā, cuddasa  assānīkā, cuddasa rathānīkā.<br/><br/>[03] so ekadivasaṃ alaṅkatāssaṃ āruyha mahājanaparivuto kammantaṃ  gantvā khettakoṭiyaṃ ṭhito naṅgalehi bhinnaṭṭhānato kākādayo sakuṇe  gaṇḍuppādādipāṇake uddharitvā khādante disvā, ``tātā, ime kiṃ  khādantī''ti pucchi. gaṇḍuppāde, ayyāti. etehi kataṃ pāpaṃ kassa  hotīti? tumhākaṃ, ayyāti. so cintesi -- ``sace etehi kataṃ  pāpaṃ ^a^M1.0140^ea^ mayhaṃ hoti, kiṃ me karissati sattāsītikoṭidhanaṃ, kiṃ  dvādasayojaniko kammanto, kiṃ saṭṭhiyantabaddhāni taḷākāni, kiṃ  cuddasa gāmā? sabbametaṃ bhaddāya kāpilāniyā niyyātetvā nikkhamma  pabbajissāmī''ti.<br/><br/>[03] bhaddāpi kāpilānī tasmiṃ khaṇe antaravatthumhi tayo tilakumbhe  pattharāpetvā dhātīhi parivutā nisinnā kāke tilapāṇake khādante  disvā, ``ammā, kiṃ ime khādantī''ti pucchi. pāṇake, ayyeti.  akusalaṃ kassa hotīti? tumhākaṃ, ayyeti. sā cintesi --  ``mayhaṃ catuhatthavatthaṃ nāḷikodanamattañca laddhuṃ vaṭṭati, yadi panetaṃ  ettakena janena kataṃ akusalaṃ mayhaṃ hoti, addhā bhavasahassenapi  ^a^P1.0179^ea^ vaṭṭato sīsaṃ ukkhipituṃ na sakkā, ayyaputte  āgatamatteyeva sabbaṃ tassa niyyātetvā nikkhamma pabbajissāmī''ti.<br/><br/>[03] māṇavo āgantvā nhāyitvā pāsādaṃ āruyha mahārahe pallaṅke  nisīdi. athassa cakkavattino anucchavikaṃ bhojanaṃ sajjayiṃsu.  dvepi bhuñjitvā parijane nikkhante rahogatā phāsukaṭṭhāne nisīdiṃsu.  tato māṇavo bhaddaṃ āha -- ``bhadde imaṃ gharaṃ āgacchantī kittakaṃ dhanaṃ  āharī''ti? pañcapaṇṇāsa sakaṭasahassāni, ayyāti. etaṃ sabbaṃ,  yā ca imasmiṃ ghare sattāsīti koṭiyo yantabaddhā saṭṭhitaḷākādibhedā  sampatti atthi, sabbaṃ tuyhaṃyeva niyyātemīti. tumhe pana kahaṃ  gacchatha, ayyāti? ahaṃ pabbajissāmīti. ayya, ahampi  tumhākaṃyeva āgamanaṃ olokayamānā nisinnā, ahampi  pabbajissāmīti. tesaṃ ādittapaṇṇakuṭi viya tayo bhavā upaṭṭhahiṃsu.  te antarāpaṇato kasāvarasapītāni vatthāni mattikāpatte ^a^V1.0142^ea^ ca  āharāpetvā aññamaññaṃ kese ohārāpetvā ``ye loke arahanto, te  uddissa amhākaṃ pabbajjā''ti vatvā thavikāya patte osāretvā aṃse  laggetvā pāsādato otariṃsu. gehe dāsesu vā kammakāresu vā na  koci sañjāni.<br/><br/>[03] atha ne brāhmaṇagāmato nikkhamma dāsagāmadvārena gacchante  ākappakuttavasena dāsagāmavāsino sañjāniṃsu. te rodantā pādesu  nipatitvā ``kiṃ amhe anāthe karotha, ayyā''ti āhaṃsu. ``mayaṃ  bhaṇe ādittapaṇṇasālā viya tayo bhavāti pabbajimhā, sace tumhesu  ^a^M1.0141^ea^ ekekaṃ bhujissaṃ karoma, vassasatampi ^a^P1.0180^ea^ nappahoti.  tumheva tumhākaṃ sīsaṃ dhovitvā bhujissā hutvā jīvathā''ti vatvā tesaṃ  rodantānaṃyeva pakkamiṃsu. thero purato gacchanto nivattitvā  olokento cintesi -- ``ayaṃ bhaddā kāpilānī  sakalajambudīpagghanikā itthī mayhaṃ pacchato āgacchati. ṭhānaṃ kho  panetaṃ vijjati, yaṃ kocideva evaṃ cinteyya `ime pabbajitvāpi vinā  bhavituṃ na sakkonti, ananucchavikaṃ karontī'ti. koci vā pana  amhesu manaṃ padūsetvā apāyapūrako bhaveyya. imaṃ pahāya mayā gantuṃ  vaṭṭatī''ti cittaṃ uppādesi.<br/><br/>[03] so purato gacchanto dvedhāpathaṃ disvā tassa matthake aṭṭhāsi.  bhaddāpi āgantvā vanditvā aṭṭhāsi. atha naṃ āha -- ``bhadde  tādisiṃ itthiṃ mama pacchato āgacchantiṃ disvā `ime pabbajitvāpi  vinā bhavituṃ na sakkontī'ti cintetvā amhesu paduṭṭhacitto mahājano  apāyapūrako bhaveyya. imasmiṃ dvedhāpathe tvaṃ ekaṃ gaṇha, ahaṃ ekena  gamissāmī''ti. ``āma, ayya, pabbajitānaṃ mātugāmo nāma malaṃ,  `pabbajitvāpi vinā na bhavantī'ti amhākaṃ dosaṃ dassanti, tumhe  ekaṃ maggaṃ gaṇhatha, ahaṃ ekaṃ gaṇhitvā vinā bhavissāmā''ti tikkhattuṃ  padakkhiṇaṃ katvā catūsu ṭhānesu pañcapatiṭṭhitena vanditvā  dasanakhasamodhānasamujjalaṃ añjaliṃ paggayha ``satasahassakappappamāṇe  addhāne kato mittasanthavo ajja bhijjatī''ti vatvā ``tumhe  dakkhiṇajātikā nāma, tumhākaṃ dakkhiṇamaggo vaṭṭati. mayaṃ  mātugāmā nāma vāmajātikā, amhākaṃ vāmamaggo vaṭṭatī''ti vanditvā  maggaṃ paṭipannā. tesaṃ dvedhābhūtakāle ayaṃ mahāpathavī ``ahaṃ  cakkavāḷagirisinerupabbate dhāretuṃ sakkontīpi tumhākaṃ guṇe dhāretuṃ na  ^a^P1.0181^ea^ sakkomī''ti vadantī viya viravamānā akampi,  ākāse asanisaddo viya pavatti, cakkavāḷapabbato unnadi.<br/><br/>[03] sammāsambuddho ^a^V1.0143^ea^ veḷuvanamahāvihāre gandhakuṭiyaṃ nisinno  pathavīkampanasaddaṃ sutvā ``kassa nu kho pathavī kampatī''ti  āvajjento ``pippalimāṇavo ca bhaddā ca kāpilānī maṃ uddissa  appameyyaṃ sampattiṃ pahāya pabbajitā, tesaṃ viyogaṭṭhāne ubhinnampi  guṇabalena ayaṃ pathavīkampo jāto, mayāpi etesaṃ saṅgahaṃ kātuṃ  vaṭṭatī''ti gandhakuṭito nikkhamma sayameva ^a^M1.0142^ea^ pattacīvaramādāya  asītimahātheresu kañci anāmantetvā tigāvutaṃ maggaṃ paccuggamanaṃ katvā  rājagahassa ca nālandāya ca antare bahuputtakanigrodharukkhamūle pallaṅkaṃ  ābhujitvā nisīdi. nisīdanto pana aññatarapaṃsukūliko viya  anisīditvā buddhavesaṃ gahetvā asītihatthā ghanabuddharasmiyo  vissajjento nisīdi. iti tasmiṃ khaṇe  paṇṇacchattasakaṭacakkakūṭāgārādippamāṇā buddharasmiyo ito cito ca  vipphandantiyo vidhāvantiyo candasahassa-sūriyasahassa-uggamanakālo  viya kurumānā taṃ vanantaṃ ekobhāsaṃ akaṃsu.  dvattiṃsamahāpurisalakkhaṇasiriyā samujjalatārāgaṇaṃ viya gaganaṃ,  supupphitakamalakuvalayaṃ viya salilaṃ vanantaṃ virocittha.  nigrodharukkhassa khandho nāma seto hoti, pattāni nāma nīlāni,  pakkāni rattāni. tasmiṃ pana divase satasākho nigrodho  suvaṇṇavaṇṇova ahosi.<br/><br/>[03] mahākassapatthero ``ayaṃ mayhaṃ satthā bhavissati, imāhaṃ uddissa  pabbajito''ti diṭṭhaṭṭhānato paṭṭhāya oṇatoṇato gantvā tīsu ṭhānesu  vanditvā ``satthā me, bhante bhagavā, sāvakohamasmi, satthā ^a^P1.0182^ea^  me, bhante bhagavā, sāvakohamasmī''ti āha. atha naṃ  bhagavā avoca -- ``kassapa, sace tvaṃ imaṃ nipaccakāraṃ mahāpathaviyā  kareyyāsi, sāpi dhāretuṃ na sakkuṇeyya. tathāgatassa evaṃ guṇamahantataṃ  jānatā tayā kato nipaccakāro mayhaṃ lomampi cāletuṃ na sakkoti.  nisīda, kassapa, dāyajjaṃ te dassāmī''ti. athassa bhagavā tīhi  ovādehi upasampadaṃ adāsi. datvā bahuputtakanigrodhamūlato  nikkhamitvā theraṃ pacchāsamaṇaṃ katvā maggaṃ paṭipajji. satthu sarīraṃ  dvattiṃsamahāpurisalakkhaṇavicittaṃ, mahākassapassa  sattamahāpurisalakkhaṇapaṭimaṇḍitaṃ. so kañcanamahānāvāya pacchābandho  viya satthu padānupadikaṃ anugañchi. satthā thokaṃ maggaṃ gantvā maggā  okkamma aññatarasmiṃ rukkhamūle nisajjākāraṃ dassesi, thero  ``nisīditukāmo satthā''ti ñatvā attano pārupanapilotikasaṅghāṭiṃ  catugguṇaṃ katvā paññāpesi.<br/><br/>[03] satthā tasmiṃ nisīditvā hatthena cīvaraṃ parāmasitvā ``mudukā  kho tyāyaṃ, kassapa, pilotikasaṅghāṭī''ti ^a^V1.0144^ea^ āha. thero ``satthā  me ^a^M1.0143^ea^ saṅghāṭiyā mudukabhāvaṃ katheti, pārupitukāmo bhavissatī''ti ñatvā  ``pārupatu, bhante, bhagavā saṅghāṭi''nti āha. kiṃ tvaṃ  pārupissasi kassapāti? tumhākaṃ nivāsanaṃ labhanto pārupissāmi,  bhanteti. ``kiṃ pana tvaṃ, kassapa, imaṃ paribhogajiṇṇaṃ paṃsukūlaṃ  dhāretuṃ sakkhissasi? mayā hi imassa paṃsukūlassa gahitadivase  udakapariyantaṃ katvā mahāpathavī kampi, imaṃ buddhānaṃ paribhogajiṇṇaṃ  cīvaraṃ nāma na sakkā parittaguṇena dhāretuṃ, paṭibalenevidaṃ  paṭipattipūraṇasamatthena jātipaṃsukūlikena gahetuṃ vaṭṭatī''ti vatvā therena  saddhiṃ cīvaraṃ parivattesi.<br/><br/>[03] evaṃ pana cīvaraparivattaṃ ^a^P1.0183^ea^ katvā therena  pārutacīvaraṃ bhagavā pārupi, satthu cīvaraṃ thero pārupi. tasmiṃ samaye  acetanāpi ayaṃ mahāpathavī ``dukkaraṃ, bhante, akattha, attanā  pārutacīvaraṃ sāvakassa dinnapubbaṃ nāma natthi, ahaṃ tumhākaṃ guṇaṃ  dhāretuṃ na sakkomī''ti vadantī viya udakapariyantaṃ katvā kampi.  theropi ``laddhaṃ dāni mayā buddhānaṃ paribhogacīvaraṃ, kiṃ me idāni  uttari kattabbaṃ atthī''ti unnatiṃ akatvā buddhānaṃ santikeyeva terasa  dhutaguṇe samādāya sattadivasamattaṃ puthujjano hutvā aṭṭhame aruṇe saha  paṭisambhidāhi arahattaṃ pāpuṇi. satthāpi ``kassapo, bhikkhave,  candūpamo kulāni upasaṅkamati, apakasseva kāyaṃ apakassa cittaṃ  niccanavako kulesu appagabbho''ti (saṃ0 ni0  2.146)  evamādīhi suttehi theraṃ thometvā aparabhāge etadeva kassapasaṃyuttaṃ  aṭṭhuppattiṃ katvā ``mama sāsane dhutavādānaṃ bhikkhūnaṃ mahākassapo  aggo''ti theraṃ ṭhānantare ṭhapesīti. 


volume: 53
item: 20
title:
  etadaggapadavaṇṇanā^aññāsikoṇḍaññattheravatthu^sāriputtamoggallānattheravatthu^mahākassapattheravatthu^anuruddhattheravatthu

content:
  [03] 192^b^.^eb^ pañcame ^b^dibbacakkhukānaṃ yadidaṃ anuruddho^eb^ti  dibbacakkhukabhikkhūnaṃ anuruddhatthero aggoti vadati. tassa  ciṇṇavasitāya aggabhāvo veditabbo. thero kira bhojanapapañcamattaṃ  ṭhapetvā sesakālaṃ ālokaṃ vaḍḍhetvā dibbacakkhunā satte olokentova  viharati. iti ahorattaṃ ciṇṇavasitāya esa dibbacakkhukānaṃ aggo  nāma jāto. apica kappasatasahassaṃ patthitabhāvenapesa  dibbacakkhukānaṃ aggova jāto.<br/><br/>[03] tatrassa ^a^M1.0144^ea^ pañhakamme ayamanupubbikathā -- ayampi ^a^P1.0184^ea^  hi kulaputto padumuttarasseva bhagavato kāle ^a^V1.0145^ea^ pacchābhattaṃ  dhammassavanatthaṃ vihāraṃ gacchantena mahājanena saddhiṃ agamāsi. ayaṃ  hi tadā aññataro apākaṭanāmo issarakuṭumbiko ahosi. so  dasabalaṃ vanditvā parisapariyante ṭhito dhammakathaṃ suṇāti. satthā  desanaṃ yathānusandhikaṃ ghaṭetvā ekaṃ dibbacakkhukaṃ bhikkhuṃ etadaggaṭṭhāne  ṭhapesi.<br/><br/>[03] tato kuṭumbikassa etadahosi -- ``mahā vatāyaṃ bhikkhu, yaṃ  evaṃ satthā sayaṃ dibbacakkhukānaṃ aggaṭṭhāne ṭhapesi. aho vatāhampi  anāgate uppajjanakabuddhassa sāsane dibbacakkhukānaṃ aggo bhaveyya''nti  cittaṃ uppādetvā parisantarena gantvā svātanāya bhagavantaṃ  bhikkhusaṅghena saddhiṃ nimantetvā punadivase buddhappamukhassa  bhikkhusaṅghassa mahādānaṃ datvā ``mahantaṃ ṭhānantaraṃ mayā patthita''nti  teneva niyāmena ajjatanāya svātanāyāti nimantetvā satta divasāni  mahādānaṃ pavattetvā saparivārassa bhagavato uttamavatthāni datvā  ``bhagavā nāhaṃ imaṃ sakkāraṃ dibbasampattiyā na manussasampattiyā  atthāya karomi. yaṃ pana tumhe ito sattadivasamatthake bhikkhuṃ  dibbacakkhukānaṃ aggaṭṭhāne ṭhapayittha, ahampi anāgate ekassa buddhassa  sāsane so bhikkhu viya dibbacakkhukānaṃ aggo bhaveyya''nti patthanaṃ  katvā pādamūle nipajji. satthā anāgataṃ oloketvā tassa patthanāya  samijjhanabhāvaṃ ñatvā evamāha -- ``ambho purisa, anāgate  kappasatasahassapariyosāne gotamo nāma buddho uppajjissati, tassa  sāsane tvaṃ dibbacakkhukānaṃ aggo anuruddho nāma bhavissasī''ti.  evañca pana vatvā bhattānumodanaṃ katvā vihārameva agamāsi.<br/><br/>[03] kuṭumbikopi yāva buddho dharati, tāva ^a^P1.0185^ea^  avijahitameva kalyāṇakammaṃ katvā parinibbute satthari niṭṭhite  sattayojanike suvaṇṇacetiye bhikkhusaṅghaṃ upasaṅkamitvā, ``bhante,  kiṃ dibbacakkhussa parikamma''nti pucchi. padīpadānaṃ nāma dātuṃ  vaṭṭati upāsakāti. sādhu, bhante, karissāmīti sahassadīpānaṃyeva  tāva dīparukkhānaṃ sahassaṃ kāresi, tadanantaraṃ tato parittatare,  tadanantaraṃ tato pariyattatareti anekasahasse dīparukkhe kāresi.  sesapadīpā pana aparimāṇā ahesuṃ.<br/><br/>[03] evaṃ ^a^M1.0145^ea^ yāvajīvaṃ kalyāṇakammaṃ katvā devesu ca manussesu ca  saṃsaranto kappasatasahassaṃ atikkamitvā kassapasammāsambuddhassa kāle  bārāṇasiyaṃ kuṭumbiyagehe nibbattitvā parinibbute satthari  ^a^V1.0146^ea^ niṭṭhite  yojanike cetiye bahu kaṃsapātiyo kārāpetvā sappimaṇḍassa pūretvā  majjhe ekekaṃ guḷapiṇḍaṃ ṭhapetvā ujjāletvā mukhavaṭṭiyā mukhavaṭṭiṃ  phusāpento cetiyaṃ parikkhipāpetvā attano sabbamahantaṃ kaṃsapātiṃ  kāretvā sappimaṇḍassa pūretvā tassā mukhavaṭṭiyaṃ samantato vaṭṭisahassaṃ  jālāpetvā majjhaṭṭhāne thūpikaṃ pilotikāya veṭhetvā jālāpetvā  kaṃsapātiṃ sīsenādāya sabbarattiṃ yojanikaṃ cetiyaṃ anupariyāyi.  evaṃ tenāpi attabhāvena yāvajīvaṃ kalyāṇakammaṃ katvā devaloke  nibbatto.<br/><br/>[03] puna anuppanne buddhe tasmiṃyeva nagare duggatakulassa gehe paṭisandhiṃ  gaṇhitvā sumanaseṭṭhiṃ nāma nissāya vasi, ^b^annabhāro^eb^tissa nāmaṃ  ahosi. so pana sumanaseṭṭhi devasikaṃ kapaṇaddhikavaṇibbakayācakānaṃ  gehadvāre mahādānaṃ deti. athekadivasaṃ upariṭṭho nāma paccekabuddho  gandhamādanapabbate nirodhasamāpattiṃ samāpanno. tato vuṭṭhāya ``ajja  kassa anuggahaṃ kātuṃ vaṭṭatī''ti vīmaṃsi. paccekabuddhā ca nāma  duggatānukampakā ^a^P1.0186^ea^ honti. so ``ajja mayā  annabhārassa anuggahaṃ kātuṃ vaṭṭatī''ti cintetvā ``idāni annabhāro  aṭavito attano gehaṃ āgamissatī''ti ñatvā pattacīvaramādāya  gandhamādanapabbatā vehāsaṃ abbhuggantvā gāmadvāre annabhārassa sammukhe  paccuṭṭhāsi.<br/><br/>[03] annabhāro paccekabuddhaṃ tucchapattahatthaṃ disvā paccekabuddhaṃ abhivādetvā  ``api, bhante, bhikkhaṃ labhitthā''ti pucchi. labhissāma  mahāpuññāti. ``bhante, thokaṃ idheva hothā''ti vegena gantvā attano  gehe mātugāmaṃ pucchi -- ``bhadde, mayhaṃ ṭhapitaṃ bhāgabhattaṃ atthi,  natthī''ti? atthi sāmīti. so tatova gantvā paccekabuddhassa  hatthato pattamādāya āgantvā ``bhadde, mayaṃ purimabhave kalyāṇakammassa  akatattā bhattaṃ paccāsīsamānā viharāma ^a^M1.0146^ea^, amhākaṃ dātukāmatāya sati  deyyadhammo na hoti, deyyadhamme sati paṭiggāhakaṃ na labhāma, ajja me  upariṭṭhapaccekabuddho diṭṭho, bhāgabhattañca atthi, mayhaṃ bhāgabhattaṃ imasmiṃ  patte pakkhipāhī''ti.<br/><br/>[03] byattā itthī ``yato mayhaṃ sāmiko bhāgabhattaṃ deti, mayāpi  imasmiṃ dāne bhāginiyā bhavitabba''nti attano bhāgabhattampi  upariṭṭhassa paccekabuddhassa patte patiṭṭhapetvā adāsi. annabhāro pattaṃ  āharitvā paccekabuddhassa hatthe ṭhapetvā, ``bhante, evarūpā dujjīvitā  muccāmā''ti āha. evaṃ hotu, mahāpuññāti. so attano  uttarasāṭakaṃ ekasmiṃ padese attharitvā ^a^V1.0147^ea^, ``bhante, idha nisīditvā  paribhuñjathā''ti āha. paccekabuddho tattha nisīditvā navavidhaṃ  pāṭikūlyaṃ paccavekkhanto paribhuñji. paribhuttakāle ^a^P1.0187^ea^  annabhāro pattadhovanaudakaṃ adāsi. paccekabuddho  niṭṭhitabhattakicco -- <br/><br/>[21] ``icchitaṃ patthitaṃ tuyhaṃ, sabbameva samijjhatu. <br/><br/>[22] sabbe pūrentu saṅkappā, cando pannaraso yathā''ti.. -- <br/><br/>[25] anumodanaṃ katvā maggaṃ paṭipajji. sumanaseṭṭhissa chatte  adhivatthā devatā ``aho dānaṃ paramadānaṃ upariṭṭhe suppatiṭṭhita''nti  tikkhattuṃ vatvā sādhukāraṃ adāsi. sumanaseṭṭhi ``kiṃ tvaṃ maṃ ettakaṃ  kālaṃ dānaṃ dadamānaṃ na passasī''ti āha. nāhaṃ tava dāne sādhukāraṃ  demi, annabhārena upariṭṭhapaccekabuddhassa dinnapiṇḍapāte pasīditvā  sādhukāraṃ demīti.<br/><br/>[03] sumanaseṭṭhi cintesi -- ``acchariyaṃ vatidaṃ, ahaṃ ettakaṃ kālaṃ  dānaṃ dento devataṃ sādhukāraṃ dāpetuṃ nāsakkhiṃ. ayaṃ annabhāro maṃ  nissāya vasanto anurūpassa paṭiggāhakapuggalassa laddhattā  ekapiṇḍapātadāneneva sādhukāraṃ dāpesi, etassa anucchavikaṃ datvā etaṃ  piṇḍapātaṃ mama santakaṃ kātuṃ vaṭṭatī''ti annabhāraṃ pakkosāpetvā ``ajja  tayā kassaci kiñci dānaṃ dinna''nti pucchi. āma, ayya,  upariṭṭhapaccekabuddhassa me attano bhāgabhattaṃ dinnanti. handa, bho,  kahāpaṇaṃ gaṇhitvā etaṃ piṇḍapātaṃ mayhaṃ dehīti. na demi ayyāti.  so yāva sahassaṃ vaḍḍhesi, annabhāro ``sahassenāpi ^a^M1.0147^ea^ na demī''ti  āha. hotu, bho, yadi piṇḍapātaṃ na desi, sahassaṃ gaṇhitvā pattiṃ  me dehīti. ``etampi dātuṃ yuttaṃ vā ayuttaṃ vā na jānāmi, ayyaṃ  pana upariṭṭhapaccekabuddhaṃ pucchitvā sace dātuṃ yuttaṃ bhavissati,  dassāmī''ti gantvā paccekabuddhaṃ sampāpuṇitvā, ``bhante, sumanaseṭṭhi  mayhaṃ sahassaṃ datvā tumhākaṃ dinnapiṇḍapāte pattiṃ yācati, dammi vā  na dammi vā''ti ^a^P1.0188^ea^. upamaṃ te paṇḍita karissāmi.  seyyathāpi kulasatike gāme ekasmiṃyeva ghare dīpaṃ jāleyya, sesā  attano attano telena vaṭṭiṃ temetvā jālāpetvā gaṇheyyuṃ, purimadīpassa  pabhā atthi, natthīti. atirekatarā, bhante, pabhā hotīti. evameva  paṇḍita uḷuṅkayāgu vā hotu kaṭacchubhikkhā vā, attano piṇḍapāte  paresaṃ pattiṃ dentassa satassa vā detu sahassassa vā, yattakānaṃ  ^a^V1.0148^ea^ deti,  tattakānaṃ puññaṃ vaḍḍhati. tvaṃ dento ekameva piṇḍapātaṃ adāsi,  sumanaseṭṭhissa pana pattiyā dinnāya dve piṇḍapātā honti eko tava,  eko ca tassāti.<br/><br/>[03] so paccekabuddhaṃ abhivādetvā sumanaseṭṭhissa santikaṃ gantvā  ``piṇḍapāte pattiṃ gaṇha sāmī''ti āha. handa, kahāpaṇasahassaṃ  gaṇhāti. nāhaṃ piṇḍapātaṃ vikkiṇāmi, saddhāya pana tumhākaṃ pattiṃ  demīti. tāta, tvaṃ mayhaṃ saddhāya pattiṃ desi, ahaṃ pana tuyhaṃ guṇaṃ  pūjento sahassaṃ demi, gaṇha, tātāti. so ``evaṃ hotū''ti sahassaṃ  gaṇhi. tāta, tuyhaṃ sahassaṃ laddhakālato paṭṭhāya sahatthā  kammakaraṇakiccaṃ natthi, vīthiyaṃ gharaṃ māpetvā vasa. yena tuyhaṃ  attho, taṃ maṃ āharāpetvā gaṇhāhīti. nirodhasamāpattito  vuṭṭhitapaccekabuddhassa dinnapiṇḍapāto nāma taṃdivasameva vipākaṃ deti.  tasmā sumanaseṭṭhi aññaṃ divasaṃ annabhāraṃ gahetvā rājakulaṃ  agacchantopi taṃdivasaṃ gahetvāva gato.<br/><br/>[03] annabhārassa puññaṃ āgamma rājā seṭṭhiṃ anoloketvā annabhārameva  olokesi ^a^P1.0189^ea^. kiṃ, deva, imaṃ purisaṃ ativiya  olokesīti? aññaṃ divasaṃ adiṭṭhapubbattā olokemīti.  oloketabbayuttako esa devāti. ko panassa oloketabbayuttako  guṇoti? ajja attano bhāgabhattaṃ sayaṃ abhuñjitvā upariṭṭhapaccekabuddhassa  dinnattā mama hatthato sahassaṃ labhi devāti. konāmo esoti?  annabhāro nāma ^a^M1.0148^ea^ devāti. ``tava hatthato laddhattā mamapi hatthato  laddhuṃ arahati, ahampissa pūjaṃ karissāmī''ti vatvā sahassaṃ adāsi.  etassa vasanagehaṃ jānātha bhaṇeti? sādhu devāti ekaṃ gehaṭṭhānaṃ  sodhentā kuddālena āhatāhataṭṭhāne nidhikumbhiyo gīvāya gīvaṃ āhacca  ṭhitā disvā rañño ārocayiṃsu. rājā ``tena hi gantvā  khanathā''ti āha. tesaṃ khanantānaṃ khanantānaṃ heṭṭhā gacchanti. puna  gantvā rañño ārocayiṃsu. rājā ``annabhārassa vacanena  khanathā''ti āha. te gantvā ``annabhārasseva vacana''nti khaniṃsu.  kuddālena āhatāhataṭṭhāne ahicchattakamakuḷāni viya kumbhiyo  uṭṭhahiṃsu. te dhanaṃ āharitvā rañño santike rāsiṃ akaṃsu. rājā  amacce sannipātetvā ``imasmiṃ nagare kassa aññassa ettakaṃ dhanaṃ  atthī''ti pucchi. natthi kassaci devāti. tena hi ayaṃ  annabhāro imasmiṃ nagare dhanaseṭṭhi nāma hotūti. taṃdivasameva  seṭṭhicchattaṃ labhi.<br/><br/>[03] so tato paṭṭhāya yāvajīvaṃ kalyāṇakammaṃ katvā tato cuto  devaloke nibbatto. dīgharattaṃ ^a^V1.0149^ea^ devamanussesu saṃsaritvā amhākaṃ satthu  uppajjanakāle kapilavatthunagare amittodanasakkassa gehe paṭisandhiṃ  gaṇhi. nāmaggahaṇadivase panassa ^b^anuruddho^eb^ti nāmaṃ akaṃsu.  mahānāmasakkassa ^a^P1.0190^ea^ kaniṭṭhabhātā satthu cūḷapituputto  paramasukhumālo mahāpuñño ahosi. suvaṇṇapātiyaṃyevassa bhattaṃ  uppajji. athassa mātā ekadivasaṃ ``mama puttaṃ natthīti padaṃ  jānāpessāmī''ti ekaṃ suvaṇṇapātiṃ aññāya suvaṇṇapātiyā pidahitvā  tucchakaṃyeva pesesi. antarāmagge devatā dibbapūvehi pūresuṃ. evaṃ  mahāpuñño ahosi. tiṇṇaṃ utūnaṃ anucchavikesu tīsu pāsādesu  alaṅkatanāṭakitthīhi parivuto devo viya sampattiṃ anubhavi.<br/><br/>[03] amhākampi bodhisatto tasmiṃ samaye tusitapurā cavitvā  suddhodanamahārājassa aggamahesiyā kucchismiṃ paṭisandhiṃ gahetvā  anukkamena vuddhippatto ekūnatiṃsa vassāni agāramajjhe vasitvā  mahābhinikkhamanaṃ nikkhamitvā anukkamena paṭividdhasabbaññutaññāṇo  bodhimaṇḍe sattasattāhaṃ vītināmetvā isipatane migadāye  dhammacakkappattanaṃ pavattetvā lokānuggahaṃ karonto rājagahaṃ āgamma  ``putto me rājagahaṃ āgato''ti sutvā ^a^M1.0149^ea^ ``gacchatha bhaṇe mama puttaṃ  ānethā''ti pitarā pahite sahassasahassaparivāre dasa amacce  ehibhikkhupabbajjāya pabbājetvā kāḷudāyittherena cārikāgamanaṃ  āyācito rājagahato vīsatisahassabhikkhuparivāro nikkhamitvā  kapilavatthupuraṃ gantvā ñātisamāgame anekehi iddhipāṭihāriyehi  sappāṭihāriyaṃ vicitradhammadesanaṃ katvā mahājanaṃ amatapānaṃ pāyetvā  dutiyadivase pattacīvaramādāya nagaradvāre ṭhatvā ``kiṃ nu kho  kulanagaraṃ āgatānaṃ sabbaññubuddhānaṃ āciṇṇa''nti āvajjamāno  ``sapadānaṃ piṇḍāya caraṇaṃ āciṇṇa''nti ñatvā sapadānaṃ piṇḍāya  caranto ``putto me piṇḍāya caratī''ti sutvā āgatassa rañño dhammaṃ  kathetvā tena sakanivesanaṃ pavesetvā katasakkārasammāno ^a^P1.0191^ea^  tattha kātabbaṃ ñātijanānuggahaṃ katvā rāhulakumāraṃ  pabbājetvā nacirasseva kapilavatthupurato mallaraṭṭhe cārikaṃ caramāno  anupiyāmbavanaṃ agamāsi.<br/><br/>[03] tasmiṃ samaye suddhodanamahārājā sākiyajanaṃ sannipātetvā āha  -- ``sace mama putto agāraṃ ajjhāvasissa, rājā abhavissa  cakkavattī sattaratanasamannāgato. nattāpi me rāhulakumāro  khattiyagaṇena saddhiṃ taṃ parivāretvā acarissa, tumhepi etamatthaṃ  jānātha. idāni pana me putto buddho jāto, khattiyāvassa parivārā  hontu. tumhe ekekakulato ekekaṃ dārakaṃ dethā''ti. evaṃ vutte  ekappahāreneva sahassakhattiyakumārā pabbajiṃsu. tasmiṃ samaye  mahānāmo kuṭumbasāmiko ^a^V1.0150^ea^ hoti. so anuruddhasakkaṃ upasaṅkamitvā  etadavoca -- ``etarahi, tāta anuruddha, abhiññātā abhiññātā  sakyakumārā bhagavantaṃ pabbajitaṃ anupabbajanti, amhākaṃ kule natthi  koci agārasmā anagāriyaṃ pabbajito. tena hi tvaṃ vā pabbaja,  ahaṃ vā pabbajissāmī''ti. so tassa vacanaṃ sutvā gharāvāse ruciṃ  akatvā attasattamo agārasmā anagāriyaṃ pabbajito. tassa  pabbajjānukkamo saṅghabhedakakkhandhake (cūḷava0 330 ādayo) āgatova.<br/><br/>[03] evaṃ anupiyāmbavanaṃ gantvā pabbajitesu pana tesu tasmiṃyeva  antovasse bhaddiyatthero arahattaṃ pāpuṇi. anuruddhatthero dibbacakkhuṃ  nibbattesi, devadatto aṭṭha samāpattiyo nibbattesi, ānandatthero  sotāpattiphale ^a^M1.0150^ea^ patiṭṭhāsi, bhagutthero ca kimilatthero ca pacchā arahattaṃ  pāpuṇiṃsu. tesaṃ pana sabbesampi therānaṃ attano attano āgataṭṭhāne  pubbapatthanābhinīhāro āgamissati. ayaṃ pana anuruddhatthero  dhammasenāpatissa santike kammaṭṭhānaṃ gahetvā cetiyaraṭṭhe  pācīnavaṃsamigadāyaṃ gantvā samaṇadhammaṃ ^a^P1.0192^ea^ karonto  satta mahāpurisavitakke vitakkesi, aṭṭhame kilamati. satthā  ``anuruddho aṭṭhame mahāpurisavitakke kilamatī''ti ñatvā ``tassa  saṅkappaṃ pūressāmī''ti tattha gantvā paññattavarabuddhāsane nisinno aṭṭhamaṃ  mahāpurisavitakkaṃ pūretvā catupaccayasantosabhāvanārāmapaṭimaṇḍitaṃ  mahāariyavaṃsapaṭipadaṃ (a0 ni0  8.30) kathetvā ākāse  uppatitvā bhesakalāvanameva gato.<br/><br/>[03] thero tathāgate gatamatteyeva tevijjo mahākhīṇāsavo hutvā  ``satthā mayhaṃ manaṃ jānitvā āgantvā aṭṭhamaṃ mahāpurisavitakkaṃ pūretvā  adāsi. so ca me manoratho matthakaṃ patto''ti buddhānaṃ dhammadesanaṃ  attano ca paṭividdhadhammaṃ ārabbha imā gāthā abhāsi -- <br/><br/>[21] ``mama saṅkappamaññāya, satthā loke anuttaro. <br/><br/>[22] manomayena kāyena, iddhiyā upasaṅkami.. <br/><br/>[21] ``yathā me ahu saṅkappo, tato uttari desayi. <br/><br/>[22] nippapañcarato buddho, nippapañcamadesayi.. <br/><br/>[21] ``tassāhaṃ ^a^V1.0151^ea^ dhammamaññāya, vihāsiṃ sāsane rato. <br/><br/>[22] tisso vijjā anuppatto, kataṃ buddhassa sāsana''nti..  (theragā0 901-903).<br/><br/>[03] atha naṃ aparabhāge satthā jetavanamahāvihāre viharanto ``mama  sāsane dibbacakkhukānaṃ anuruddho aggo''ti aggaṭṭhāne ṭhapesi. 


volume: 53
item: 21
title:
  aññāsikoṇḍaññattheravatthu^sāriputtamoggallānattheravatthu^mahākassapattheravatthu^anuruddhattheravatthu^bhaddiyattheravatthu

content:
  [03] 193^b^.^eb^ chaṭṭhe ^b^uccākulikāna^eb^nti ucce kule jātānaṃ.  ^b^bhaddiyo^eb^ti anuruddhattherena saddhiṃ nikkhamanto sakyarājā.  ^b^kāḷigodhāya putto^eb^ti kāḷavaṇṇā sā devī, godhāti panassā  nāmaṃ ^a^P1.0193^ea^. tasmā kāḷigodhāti vuccati  ^a^M1.0151^ea^, tassā  puttoti attho. kasmā panāyaṃ uccākulikānaṃ aggoti vutto, kiṃ  tato uccākulikatarā natthīti? āma natthi. tassa hi mātā  sākiyānīnaṃ antare vayena sabbajeṭṭhikā, soyeva ca sākiyakule  sampattaṃ rajjaṃ pahāya pabbajito. tasmā uccākulikānaṃ aggoti vutto.  apica pubbapatthanānubhāvena cesa anupaṭipāṭiyā pañca jātisatāni  rājakule nibbattitvā rajjaṃ kāresiyeva. imināpi kāraṇena  uccākulikānaṃ aggoti vutto.<br/><br/>[03] pañhakamme panassa ayamanupubbikathā -- ayampi hi atīte  padumuttarabuddhakāle mahābhogakule nibbatto vuttanayeneva dhammassavanatthāya  gato. taṃdivasaṃ satthāraṃ ekaṃ bhikkhuṃ uccākulikānaṃ bhikkhūnaṃ  aggaṭṭhāne ṭhapentaṃ disvā ``mayāpi anāgate ekassa buddhassa sāsane  uccākulikānaṃ bhikkhūnaṃ aggena bhavituṃ vaṭṭatī''ti tathāgataṃ nimantetvā  satta divasāni buddhappamukhassa bhikkhusaṅghassa mahādānaṃ datvā,  ``bhante, ahaṃ imassa dānassa phalena nāññaṃ sampattiṃ ākaṅkhāmi,  anāgate pana ekassa buddhassa sāsane uccākulikānaṃ bhikkhūnaṃ aggo  bhaveyya''nti patthayitvā pādamūle nipajji.<br/><br/>[03] satthā anāgataṃ olokento samijjhanabhāvaṃ disvā  ``samijjhissati te idaṃ kammaṃ, ito kappasatasahassāvasāne gotamo  nāma buddho uppajjissati, tvaṃ tassa sāsane uccākulikānaṃ ^a^V1.0152^ea^ bhikkhūnaṃ  aggo bhavissasī''ti byākaritvā bhattānumodanaṃ katvā vihāraṃ  agamāsi. sopi taṃ byākaraṇaṃ labhitvā uccākulikasaṃvattanikakammaṃ  pucchitvā dhammāsanāni kāretvā tesu paccattharaṇāni santharāpetvā  dhammabījaniyo dhammakathikavaṭṭaṃ uposathāgāre padīpateladānanti evaṃ  yāvajīvaṃ bahuvidhaṃ ^a^P1.0194^ea^ kalyāṇakammaṃ katvā tattha  kālakato devesu ca manussesu ca saṃsaranto kassapadasabalassa ca  amhākañca bhagavato antare bārāṇasiyaṃ kuṭumbiyaghare nibbatto.<br/><br/>[03] tena ca samayena sambahulā paccekabuddhā gandhamādanapabbatā āgamma  bārāṇasiyaṃ gaṅgāya tīre phāsukaṭṭhāne nisīditvā piṇḍapātaṃ  paribhuñjanti. so kuṭumbiyo tesaṃ nibaddhameva tasmiṃ ṭhāne  bhattavissaggakaraṇaṃ ñatvā ^a^M1.0152^ea^ aṭṭha pāsāṇaphalakāni attharitvā yāvajīvaṃ  paccekabuddhe upaṭṭhahi. athekaṃ buddhantaraṃ devamanussesu saṃsaritvā imasmiṃ  buddhuppāde kapilavatthunagare khattiyakule nibbatti. nāmaggahaṇadivase  cassa ^b^bhaddiyakumāro^eb^ti nāmaṃ akaṃsu. so vayaṃ āgamma heṭṭhā  anuruddhasutte vuttanayeneva channaṃ khattiyānaṃ abbhantaro hutvā satthari  anupiyāmbavane viharante satthu santike pabbajitvā arahattaṃ pāpuṇi.  atha satthā aparabhāge jetavanamahāvihāre viharanto ``mama sāsane  uccākulikānaṃ kāḷigodhāya putto bhaddiyatthero aggo''ti aggaṭṭhāne  ṭhapesi. 


volume: 53
item: 22
title:
  sāriputtamoggallānattheravatthu^mahākassapattheravatthu^anuruddhattheravatthu^bhaddiyattheravatthu^lakuṇḍakabhaddiyattheravatthu

content:
  [03] 194^b^.^eb^ sattame ^b^mañjussarāna^eb^nti madhurassarānaṃ.  ^b^lakuṇḍakabhaddiyo^eb^ti ubbedhena rasso, nāmena bhaddiyo. tassāpi  pañhakamme ayamanupubbikathā -- ayampi hi padumuttarabuddhakāle  haṃsavatīnagare mahābhogakule nibbatto vuttanayeneva dhammassavanatthāya  vihāraṃ gato. tasmiṃ samaye satthāraṃ ekaṃ mañjussaraṃ bhikkhuṃ etadagge  ṭhapentaṃ disvā ``aho vatāhampi anāgate ayaṃ bhikkhu viya ekassa  buddhassa sāsane mañjussarānaṃ bhikkhūnaṃ aggo bhaveyya''nti cittaṃ  ^a^P1.0195^ea^ uppādetvā satthāraṃ nimantetvā satta divasāni  buddhappamukhassa bhikkhusaṅghassa mahādānaṃ datvā, ``bhante, ahaṃ imassa  dānassa phalena na aññaṃ sampattiṃ ākaṅkhāmi, anāgate pana ekassa  buddhassa sāsane mañjussarānaṃ bhikkhūnaṃ aggo bhaveyya''nti patthayitvā  satthupādamūle nipajji. satthā anāgataṃ olokento samijjhanabhāvaṃ  disvā ``samijjhissati te idaṃ kammaṃ, ito kappasatasahassāvasāne  ^a^V1.0153^ea^ gotamo nāma buddho uppajjissati, tvaṃ tassa sāsane mañjussarānaṃ  bhikkhūnaṃ aggo bhavissasī''ti byākaritvā vihāraṃ agamāsi.<br/><br/>[03] sopi taṃ byākaraṇaṃ labhitvā yāvajīvaṃ kalyāṇakammaṃ katvā tato  kālakato devesu ca manussesu ca saṃsaranto vipassīsammāsambuddhakāle  ^b^cittapattakokilo^eb^ nāma hutvā kheme migadāye vasanto ekadivasaṃ  himavantaṃ gantvā madhuraṃ ambaphalaṃ tuṇḍena gahetvā āgacchanto  bhikkhusaṅghaparivutaṃ satthāraṃ disvā cintesi -- ``ahaṃ aññesu  divasesu rittako tathāgataṃ passāmi, ajja pana me imaṃ ambapakkaṃ  puttakānaṃ ^a^M1.0153^ea^ atthāya āgataṃ. tesaṃ aññampi āharitvā dassāmi, imaṃ  pana dasabalassa dātuṃ vaṭṭatī''ti otaritvā ākāse carati. satthā  tassa cittaṃ ñatvā asokattheraṃ nāma upaṭṭhākaṃ olokesi. so pattaṃ  nīharitvā satthu hatthe ṭhapesi. so kokilo dasabalassa patte  ambapakkaṃ patiṭṭhāpesi. satthā tattheva nisīditvā taṃ paribhuñji.  kokilo pasannacitto punappunaṃ dasabalassa guṇe āvajjetvā dasabalaṃ  vanditvā attano kulāvakaṃ gantvā sattāhaṃ pītisukhena vītināmesi.  ettakaṃ tasmiṃ attabhāve kalyāṇakammaṃ, imināssa kammena saro madhuro  ahosi.<br/><br/>[03] kassapasammāsambuddhakāle pana cetiye āraddhe ``kiṃpamāṇaṃ karoma?  sattayojanappamāṇaṃ. atimahantaṃ etaṃ, chayojanaṃ ^a^P1.0196^ea^  karoma. idampi atimahantaṃ, pañcayojanaṃ karoma, catuyojanaṃ,  tiyojanaṃ, dviyojana''nti vutte ayaṃ tadā jeṭṭhavaḍḍhakī hutvā ``etha,  bho, anāgate sukhapaṭijaggiyaṃ kātuṃ vaṭṭatī''ti vatvā rajjuṃ ādāya  parikkhipanto gāvutamattake ṭhatvā ``ekekaṃ mukhaṃ gāvutaṃ gāvutaṃ hotu,  cetiyaṃ yojanāvaṭṭaṃ yojanubbedhaṃ bhavissatī''ti āha. te tassa vacane  aṭṭhaṃsu. iti appamāṇassa buddhassa pamāṇaṃ akāsīti. tena kammena  nibbattanibbattaṭṭhāne aññehi hīnatarappamāṇo ahosi. so amhākaṃ  satthu kāle sāvatthiyaṃ mahābhogakule nibbatti. ``bhaddiyo''tissa  nāmaṃ akaṃsu. so vayappatto satthari jetavanamahāvihāre paṭivasante  vihāraṃ gantvā dhammadesanaṃ sutvā paṭiladdhasaddho pabbajitvā satthu  santike kammaṭṭhānaṃ gahetvā vipassanāya kammaṃ karonto arahattaṃ pāpuṇi.  atha naṃ satthā aparabhāge ariyavaragaṇamajjhe nisinno mañjussarānaṃ  bhikkhūnaṃ aggaṭṭhāne ṭhapesi. 


volume: 53
item: 23
title:
  mahākassapattheravatthu^anuruddhattheravatthu^bhaddiyattheravatthu^lakuṇḍakabhaddiyattheravatthu^piṇḍolabhāradvājattheravatthu

content:
  [03] 195^b^.^eb^ aṭṭhame ^a^V1.0154^ea^ ^b^sīhanādikāna^eb^nti sīhanādaṃ  nadantānaṃ. ^b^piṇḍolabhāradvājo^eb^ti so kira arahattaṃ pattadivase  avāpuraṇaṃ ādāya vihārena vihāraṃ pariveṇena pariveṇaṃ gantvā ``yassa  magge vā phale vā kaṅkhā atthi, so maṃ pucchatū''ti sīhanādaṃ  nadanto vicari. buddhānampi purato ṭhatvā ``imasmiṃ ^a^M1.0154^ea^, bhante, sāsane  katabbakiccaṃ mayhaṃ matthakaṃ patta''nti sīhanādaṃ nadi. tasmā  sīhanādikānaṃ aggo nāma jāto.<br/><br/>[03] pañhakamme panassa ayamanupubbikathā -- ayaṃ ^a^P1.0197^ea^  kira padumuttarabuddhakāle pabbatapāde sīhayoniyaṃ nibbatto. satthā  paccūsasamaye lokaṃ volokento tassa hetusampattiṃ disvā haṃsavatiyaṃ  piṇḍāya caritvā pacchābhattaṃ sīhe gocarāya pakkante tassa vasanaguhaṃ  pavisitvā ākāse pallaṅkaṃ ābhujitvā nirodhaṃ samāpajjitvā nisīdi.  sīho gocaraṃ labhitvā nivatto guhādvāre ṭhito antoguhāyaṃ dasabalaṃ  nisinnaṃ disvā ``mama vasanaṭṭhānaṃ āgantvā añño satto nisīdituṃ  samattho nāma natthi, mahanto vatāyaṃ puriso, yo antoguhāyaṃ pallaṅkaṃ  ābhujitvā nisinno. sarīrappabhāpissa samantā pharitvā gatā, mayā  evarūpaṃ acchariyaṃ nadiṭṭhapubbaṃ. ayaṃ puriso imasmiṃ loke  pūjaneyyānaṃ aggo bhavissati, mayāpissa yathāsatti yathābalaṃ sakkāraṃ  kātuṃ vaṭṭatī''ti jalajathalajāni nānākusumāni āharitvā bhūmito  yāva nisinnapallaṅkaṭṭhānā pupphāsanaṃ santharitvā sabbarattiṃ sammukhaṭṭhāne  tathāgataṃ namassamāno aṭṭhāsi. punadivase purāṇapupphāni apanetvā  navapupphehi āsanaṃ santhari.<br/><br/>[03] eteneva niyāmena satta divasāni pupphāsanaṃ paññāpetvā  balavapītisomanassaṃ nibbattetvā guhādvāre ārakkhaṃ gaṇhi. sattame  divase satthā nirodhato vuṭṭhāya guhādvāre aṭṭhāsi. sīhopi migarājā  tathāgataṃ tikkhattuṃ padakkhiṇaṃ katvā catūsu ṭhānesu vanditvā  paṭikkamitvā aṭṭhāsi. satthā ``vaṭṭissati ettako upanissayo  etassā''ti vehāsaṃ abbhuggantvā vihārameva gato.<br/><br/>[03] sopi sīho buddhaviyogena dukkhito kālaṃ katvā haṃsavatīnagare  mahāsālakule paṭisandhiṃ gaṇhitvā vayappatto ekadivasaṃ nagaravāsīhi  saddhiṃ vihāraṃ gantvā dhammadesanaṃ suṇanto satthāraṃ ^a^P1.0198^ea^  ekaṃ ^a^V1.0155^ea^ bhikkhuṃ sīhanādikānaṃ aggaṭṭhāne ṭhapentaṃ disvā vuttanayeneva  sattāhaṃ mahādānaṃ pavattetvā taṃ ṭhānantaraṃ patthetvā satthārā  samijjhanabhāvaṃ disvā byākato yāvajīvaṃ kusalaṃ katvā tattha  kālakato devesu ca manussesu ^a^M1.0155^ea^ ca saṃsaranto imasmiṃ buddhuppāde  rājagahanagare brāhmaṇamahāsālakule nibbatti. nāmena bhāradvājo nāma  ahosi. so vayappatto tayo vede uggahetvā pañca māṇavasatāni  mante vācento vicarati. so attano jeṭṭhakabhāvena nimantanaṭṭhānesu  sabbesaṃ bhikkhaṃ sayameva sampaṭicchi. eso kira īsakaṃ loladhātuko  ahosi. so tehi māṇavehi saddhiṃ ``kuhiṃ yāgu kuhiṃ bhatta''nti  yāgubhattakhajjakāneva pariyesamāno carati. so gatagataṭṭhāne piṇḍameva  paṭimānento caratīti ^b^piṇḍolabhāradvājo^eb^teva paññāyi.<br/><br/>[03] so ekadivasaṃ satthari rājagahamanuppatte dhammakathaṃ sutvā  paṭiladdhasaddho pabbajitvā vipassanāya kammaṃ karonto arahattaṃ pāpuṇi.  arahattaṃ pattavelāyameva avāpuraṇaṃ ādāya vihārena vihāraṃ pariveṇena  pariveṇaṃ gantvā ``yassa magge vā phale vā kaṅkhā atthi, so maṃ  pucchatū''ti sīhanādaṃ nadanto vicari. so ekadivasaṃ  rājagahaseṭṭhinā veḷuparamparāya ussāpetvā ākāse laggitaṃ  jayasumanavaṇṇaṃ candanasārapattaṃ iddhiyā ādāya sādhukāraṃ dadantena  mahājanena parivuto vihāraṃ āgantvā tathāgatassa hatthe ṭhapesi.  satthā jānantova paṭipucchi -- ``kuto te, bhāradvāja, ayaṃ patto  laddho''ti? so laddhakāraṇaṃ kathesi. satthā ``tvaṃ evarūpaṃ  uttarimanussadhammaṃ mahājanassa dassesi, akattabbaṃ tayā kata''nti  anekapariyāyena vigarahitvā ``na, bhikkhave, gihīnaṃ  uttarimanussadhammaṃ ^a^P1.0199^ea^ iddhipāṭihāriyaṃ dassetabbaṃ, yo  dasseyya, āpatti dukkaṭassā''ti (cūḷava0 252) sikkhāpadaṃ  paññāpesi.<br/><br/>[03] atha bhikkhusaṅghamajjhe kathā udapādi -- ``sīhanādiyatthero  arahattaṃ pattadivase bhikkhusaṅghamajjhe `yassa magge vā phale vā  kaṅkhā atthi, so maṃ pucchatū'ti kathesi. buddhānampi sammukhe  attano arahattappattiṃ kathesi, aññe sāvakā tuṇhī ahesuṃ. attano  sīhanādiyabhāveneva mahājanassa pasādaṃ janetvā vehāsaṃ abbhuggantvā  candanasārapattañca gaṇhī''ti. te bhikkhū ime tayopi guṇe ekato  katvā satthu kathayiṃsu. buddhā ca nāma garahitabbayuttakaṃ garahanti,  pasaṃsitabbayuttakaṃ pasaṃsantīti imasmiṃ ṭhāne therassa pasaṃsitabbayuttameva  aṅgaṃ gahetvā ``tiṇṇaṃ kho pana, bhikkhave, indriyānaṃ bhāvitattā  bahulīkatattā ^a^M1.0156^ea^ bhāradvājo bhikkhu aññaṃ byākāsi -- `khīṇā jāti,  vusitaṃ brahmacariyaṃ, kataṃ karaṇīyaṃ ^a^V1.0156^ea^, nāparaṃ itthattāyāti pajānāmī'ti.  katamesaṃ tiṇṇaṃ? satindriyassa, samādhindriyassa, paññindriyassa.  imesaṃ kho, bhikkhave, tiṇṇaṃ indriyānaṃ bhāvitattā bahulīkatattā  bhāradvājo bhikkhu aññaṃ byākāsi -- `khīṇā jāti, vusitaṃ  brahmacariyaṃ, kataṃ karaṇīyaṃ, nāparaṃ itthattāyāti pajānāmī'''ti (saṃ0  ni0  5.519) theraṃ pasaṃsitvā sīhanādikānaṃ bhikkhūnaṃ aggaṭṭhāne  ṭhapesi. 


volume: 53
item: 24
title:
  anuruddhattheravatthu^bhaddiyattheravatthu^lakuṇḍakabhaddiyattheravatthu^piṇḍolabhāradvājattheravatthu^mantāṇiputtapuṇṇattheravatthu

content:
  [03] 196^b^.^eb^ navame ^b^puṇṇo mantāṇiputto^eb^ti nāmena  puṇṇo, mantāṇibrāhmaṇiyā pana so puttoti mantāṇiputto. tassa  pañhakamme ayamanupubbikathā -- ayaṃ kira padumuttaradasabalassa  uppattito puretarameva haṃsavatīnagare brāhmaṇamahāsālakule nibbatti.  tassa nāmaggahaṇadivase gotamoti nāmaṃ akaṃsu. so vayappatto tayo  vede uggaṇhitvā sabbasippesu kovido hutvā pañcamāṇavakasataparivāro  ^a^P1.0200^ea^ vicaranto tayopi vede oloketvā mokkhadhammaṃ  adisvā ``idaṃ vedattayaṃ nāma kadalikkhandho viya bahi maṭṭhaṃ anto  nissāraṃ, imaṃ gahetvā vicaraṇaṃ thusakoṭṭanasadisaṃ hoti. kiṃ me  iminā''ti isipabbajjaṃ pabbajitvā brahmavihāre nibbattetvā  ``aparihīnajjhāno brahmalokokūpapanno bhavissāmī''ti pañcahi  māṇavakasatehi saddhiṃ pabbatapādaṃ gantvā isipabbajjaṃ pabbaji. tassa  parivārāni aṭṭhārassa jaṭilasahassāni ahesuṃ. so pañca abhiññā  aṭṭha samāpattiyo nibbattetvā tesampi kasiṇaparikammaṃ ācikkhi.  te tassa ovāde ṭhatvā sabbepi pañca abhiññā aṭṭha samāpattiyo  nibbattesuṃ.<br/><br/>[03] addhāne atikkante tassa gotamatāpasassa mahallakakāle  padumuttaradasabalo paṭhamābhisambodhiṃ patvā pavattitavaradhammacakko  bhikkhusatasahassaparivāro haṃsavatīnagaraṃ upanissāya vihāsi. so  ekadivasaṃ paccūsasamaye lokaṃ olokento gotamatāpasassa parisāya  ^a^M1.0157^ea^ arahattūpanissayaṃ gotamatāpasassa ca ``ahaṃ anāgate  uppajjamānakabuddhassa sāsane dhammakathikabhikkhūnaṃ aggo bhaveyya''nti  patthanabhāvañca disvā pātova sarīrapaṭijagganaṃ katvā attano  pattacīvaraṃ sayameva gahetvā aññātakavesena gotamatāpasassa  antevāsikesu vanamūlaphalāphalatthāya gatesu gantvā gotamassa  paṇṇasālādvāre aṭṭhāsi. gotamo buddhānaṃ uppannabhāvaṃ ajānantopi  dūratova dasabalaṃ disvā ``ayaṃ puriso lokato mutto hutvā  paññāyati, yathā assa ^a^V1.0157^ea^ sarīranipphatti yehi ca lakkhaṇehi  samannāgato agāramajjhe vā tiṭṭhanto cakkavattī rājā hoti, pabbajanto  vā vivaṭṭacchado sabbaññubuddho hotī''ti ñatvā paṭhamadassaneneva  dasabalaṃ abhivādetvā ``ito etha bhagavā''ti buddhāsanaṃ paññāpetvā  adāsi. tathāgato tāpasassa dhammaṃ desayamāno nisīdi.<br/><br/>[03] tasmiṃ ^a^P1.0201^ea^ samaye te jaṭilā ``paṇītapaṇītaṃ  vanamūlaphalāphalaṃ ācariyassa datvā sesakaṃ paribhuñjissāmā''ti  āgacchantā dasabalaṃ uccāsane, ācariyaṃ pana nīcāsane nisinnaṃ  disvā ``passatha, mayaṃ `imasmiṃ loke amhākaṃ ācariyena  uttaritaro natthī'ti vicarāma. idāni pana no ācariyaṃ nīcāsane  nisīdāpetvā uccāsane nisinnako eko paññāyati, mahanto vatāyaṃ  puriso bhavissatī''ti piṭakāni gahetvā āgacchanti. gotamatāpaso  ``ime maṃ dasabalassa santike vandeyyu''nti bhīto dūrato āha --  ``tātā, mā maṃ vandittha, sadevake loke aggapuggalo sabbesaṃ  vandanāraho puriso idha nisinno, etaṃ vandathā''ti. tāpasā ``na  ajānitvā ācariyo kathessatī''ti sabbeva tathāgatassa pāde vandiṃsu.  ``tātā, amhākaṃ aññaṃ dasabalassa dātabbayuttakaṃ bhojanaṃ natthi,  imaṃ vanamūlaphalāphalaṃ dassāmā''ti paṇītapaṇītaṃ buddhānaṃ patte  patiṭṭhāpesi. satthā vanamūlaphalāphalaṃ paribhuñji. tadanantaraṃ  tāpasopi saddhiṃ antevāsikehi paribhuñji. satthā bhattakiccaṃ katvā  ``dve aggasāvakā bhikkhusatasahassaṃ gahetvā āgacchantū''ti cintesi.  tasmiṃ khaṇe aggasāvako mahādevalatthero ``kahaṃ nu kho satthā  ^a^M1.0158^ea^ gato''ti āvajjento ``satthā amhākaṃ āgamanaṃ paccāsīsatī''ti  bhikkhusatasahassaṃ gahetvā satthu santikaṃ gantvā vanditvā namassamāno  aṭṭhāsi.<br/><br/>[03] gotamo antevāsike āha -- ``tātā, amhākaṃ añño sakkāro  natthi, bhikkhusaṅgho dukkhena ṭhito. buddhappamukhassa  bhikkhusaṅghassa pupphāsanaṃ paññāpessāma, jalajathalajapupphāni  āharathā''ti. te tāvadeva pabbatapādato vaṇṇagandhasampannāni pupphāni  iddhiyā āharitvā sāriputtattherassa vatthumhi vuttanayeneva āsanāni  paññāpayiṃsu. nirodhasamāpattisamāpajjanampi chattadhāraṇampi sabbaṃ  vuttanayeneva veditabbaṃ.<br/><br/>[03] satthā sattame divase nirodhato ^a^P1.0202^ea^ vuṭṭhāya  parivāretvā ṭhite tāpase disvā dhammakathikabhāve etadaggappattaṃ sāvakaṃ  āmantesi -- ``iminā bhikkhu isigaṇena mahāsakkāro kato, etesaṃ  pupphāsanānumodanaṃ ^a^V1.0158^ea^ karohī''ti. so satthu vacanaṃ sampaṭicchitvā  tīṇi piṭakāni sammasitvā anumodanaṃ akāsi. tassa  desanāpariyosāne satthā sayaṃ brahmaghosaṃ nicchāretvā dhammaṃ desesi.  desanāpariyosāne ṭhapetvā gotamatāpasaṃ sesā aṭṭhārasa sahassajaṭilā  arahattaṃ pāpuṇiṃsu.<br/><br/>[03] gotamo pana tenattabhāvena paṭivedhaṃ kātuṃ asakkonto bhagavantaṃ āha  -- ``bhagavā yena bhikkhunā paṭhamaṃ dhammo desito, ko nāma ayaṃ  tumhākaṃ sāsane''ti? ayaṃ gotama mayhaṃ sāsane dhammakathikānaṃ  aggoti. ``ahampi, bhante, imassa satta divasāni katassa  adhikārassa phalena ayaṃ bhikkhu viya anāgate ekassa buddhassa  sāsane dhammakathikānaṃ aggo bhaveyya''nti patthanaṃ katvā pādamūle  nipajji.<br/><br/>[03] satthā anāgataṃ oloketvā anantarāyenassa patthanāya  samijjhanabhāvaṃ ñatvā ``anāgate kappasatasahassāvasāne gotamo nāma  buddho uppajjissati, tvaṃ tassa sāsane dhammakathikānaṃ aggo  bhavissasī''ti byākaritvā te arahattappatte tāpase ``etha  bhikkhavo''ti āha. sabbe antarahitakesamassū iddhimayapattacīvaradharā  vassasaṭṭhikattherasadisā ^a^M1.0159^ea^ ahesuṃ. satthā bhikkhusaṅghamādāya vihāraṃ  gato.<br/><br/>[03] gotamopi yāvajīvaṃ tathāgataṃ paricaritvā yathābalaṃ kalyāṇakammaṃ  katvā kappasatasahassaṃ devesu ca manussesu ca saṃsaritvā amhākaṃ  bhagavato kāle kapilavatthunagarassa avidūre doṇavatthubrāhmaṇagāme  brāhmaṇamahāsālakule nibbatti. tassa nāmaggahaṇadivase  puṇṇamāṇavoti nāmaṃ akaṃsu. satthari abhisambodhiṃ patvā  pavattitavaradhammacakke anupubbena āgantvā rājagahaṃ upanissāya viharante  aññāsikoṇḍaññatthero kapilavatthuṃ gantvā attano bhāgineyyaṃ  puṇṇamāṇavaṃ pabbājetvā punadivase dasabalassa ^a^P1.0203^ea^  santikaṃ āgantvā bhagavantaṃ vanditvā āpucchitvā nivāsatthāya  chaddantadahaṃ gato. puṇṇopi mantāṇiputto mātulena  aññāsikoṇḍaññattherena saddhiṃ dasabalassa santikaṃ agantvā ``mayhaṃ  pabbajitakiccaṃ matthakaṃ pāpetvāva dasabalassa santikaṃ gamissāmī''ti  kapilavatthusmiṃyeva ohīno yonisomanasikāre kammaṃ karonto  nacirasseva arahattaṃ pāpuṇi. tassa santike pabbajitakulaputtāpi  pañcasatā ahesuṃ. thero sayaṃ dasakathāvatthulābhitāya tepi dasahi  kathāvatthūhi ovadati. te tassa ovāde ṭhatvā sabbeva arahattaṃ pattā.<br/><br/>[03] te ^a^V1.0159^ea^ attano pabbajitakiccaṃ matthakaṃ pattaṃ ñatvā upajjhāyaṃ  upasaṅkamitvā āhaṃsu -- ``bhante, amhākaṃ kiccaṃ matthakaṃ pattaṃ,  dasannañca mahākathāvatthūnaṃ lābhino, samayo no dasabalaṃ passitu''nti.  thero tesaṃ kathaṃ sutvā cintesi -- ``mama dasakathāvatthulābhitaṃ  satthā jānāti, ahaṃ dhammaṃ desento dasa kathāvatthūni amuñcantova  desemi. mayi gacchante sabbepime bhikkhū parivāretvā gacchissanti,  evaṃ gaṇasaṅgaṇikāya gantvā pana ayuttaṃ mayhaṃ dasabalaṃ passituṃ, ime  tāva gantvā passantū''ti te bhikkhū āha -- ``āvuso, tumhe purato  gantvā tathāgataṃ passatha, mama vacanena dasabalassa pāde vandatha,  ahampi tumhākaṃ gatamaggena gamissāmī''ti.<br/><br/>[03] te therā sabbepi dasabalassa jātibhūmiraṭṭhavāsino sabbe  khīṇāsavā sabbe dasakathāvatthulābhino attano upajjhāyassa ovādaṃ  abhinditvā anupubbena ^a^M1.0160^ea^ cārikaṃ carantā saṭṭhiyojanamaggaṃ atikkamma  rājagahe veḷuvanamahāvihāraṃ gantvā dasabalassa pāde vanditvā ekamantaṃ  nisīdiṃsu. āciṇṇaṃ kho panetaṃ buddhānaṃ bhagavantānaṃ āgantukehi  bhikkhūhi saddhiṃ paṭisammoditunti ^a^P1.0204^ea^ bhagavā tehi  saddhiṃ ``kacci, bhikkhave, khamanīya''ntiādinā nayena  madhurapaṭisanthāraṃ katvā ``kuto ca tumhe, bhikkhave, āgacchathā''ti  pucchi. tehi ``jātibhūmito''ti vutte ``ko nu kho, bhikkhave,  jātibhūmiyaṃ jātibhūmakānaṃ bhikkhūnaṃ sabrahmacārīhi evaṃ sambhāvito  attanā ca appiccho appicchakathañca bhikkhūnaṃ kattā''ti  dasakathāvatthulābhiṃ bhikkhuṃ pucchi. tepi ``puṇṇo nāma, bhante,  āyasmā mantāṇiputto''ti ārocayiṃsu. taṃ kathaṃ sutvā āyasmā  sāriputto therassa dassanakāmo ahosi.<br/><br/>[03] atha satthā rājagahato sāvatthiṃ agamāsi. puṇṇatthero  dasabalassa tattha āgatabhāvaṃ sutvā ``satthāraṃ passissāmī''ti  gantvā antogandhakuṭiyaṃyeva tathāgataṃ sampāpuṇi. satthā tassa dhammaṃ  desesi. thero dhammaṃ sutvā dasabalaṃ vanditvā paṭisallānatthāya  andhavanaṃ gantvā aññatarasmiṃ rukkhamūle divāvihāraṃ nisīdi.  sāriputtattheropi tassa gamanaṃ sutvā sīsānulokiko gantvā okāsaṃ  sallakkhetvā taṃ rukkhamūlaṃ upasaṅkamitvā therena saddhiṃ sammoditvā  sattavisuddhikkamaṃ pucchi. theropissa pucchitaṃ pucchitaṃ byākāsi. te  aññamaññassa subhāsitaṃ samanumodiṃsu. atha satthā aparabhāge  bhikkhusaṅghamajjhe nisinno theraṃ dhammakathikānaṃ aggaṭṭhāne ṭhapesīti. 


volume: 53
item: 25
title:
  bhaddiyattheravatthu^lakuṇḍakabhaddiyattheravatthu^piṇḍolabhāradvājattheravatthu^mantāṇiputtapuṇṇattheravatthu^mahākaccānattheravatthu

content:
  [03] 197^b^.^eb^ dasame ^a^V1.0160^ea^ ^b^saṃkhittena bhāsitassā^eb^ti saṃkhittena  kathitadhammassa. ^b^vitthārena atthaṃ vibhajantāna^eb^nti taṃ desanaṃ  vitthāretvā atthaṃ vibhajamānānaṃ. aññe kira tathāgatassa  saṅkhepavacanaṃ atthavasena vā pūretuṃ ^a^P1.0205^ea^ sakkonti  byañjanavasena vā, ayaṃ pana thero ubhayavasenapi sakkoti. tasmā  aggoti vutto. pubbapatthanāpi cassa evarūpāva.<br/><br/>[03] ayaṃ ^a^M1.0161^ea^ panassa pañhakamme anupubbikathā -- ayaṃ kira  padumuttarasammāsambuddhakāle gahapatimahāsālakule nibbattitvā vuddhippatto  ekadivasaṃ vuttanayeneva vihāraṃ gantvā parisapariyante ṭhito dhammaṃ  suṇanto satthāraṃ attanā saṃkhittena bhāsitassa vitthārena atthaṃ  vibhajantānaṃ aggaṭṭhāne ṭhapentaṃ ekaṃ bhikkhuṃ disvā ``mahanto vatāyaṃ  bhikkhu, yaṃ satthā evaṃ vaṇṇeti, mayāpi anāgate ekassa buddhassa  sāsane evarūpena bhavituṃ vaṭṭatī''ti satthāraṃ nimantetvā vuttanayeneva  sattāhaṃ mahādānaṃ datvā, ``bhante, ahaṃ imassa sakkārassa phalena na  aññaṃ sampattiṃ patthemi, anāgate pana ekassa buddhassa sāsane ito  sattadivasamatthake tumhehi ṭhānantare ṭhapitabhikkhu viya ahampi taṃ  ṭhānantaraṃ labheyya''nti patthanaṃ katvā pādamūle nipajji. satthā  anāgataṃ olokento ``samijjhissati imassa kulaputtassa  patthanā''ti disvā ``ambho, kulaputta, anāgate  kappasatasahassāvasāne gotamo nāma buddho uppajjissati, tvaṃ tassa  sāsane saṃkhittena bhāsitassa vitthārena atthaṃ vibhajantānaṃ aggo  bhavissasī''ti byākaritvā anumodanaṃ katvā pakkāmi.<br/><br/>[03] sopi kulaputto yāvajīvaṃ kusalaṃ katvā kappasatasahassaṃ  devamanussesu saṃsaritvā kassapabuddhakāle bārāṇasiyaṃ kulagehe  paṭisandhiṃ gahetvā satthari parinibbute suvaṇṇacetiyakaraṇaṭṭhānaṃ gantvā  satasahassagghanikāya suvaṇṇiṭṭhakāya pūjaṃ katvā ``bhagavā mayhaṃ  nibbattanibbattaṭṭhāne sarīraṃ suvaṇṇavaṇṇaṃ hotū''ti patthanaṃ akāsi.  tato yāvajīvaṃ kusalakammaṃ katvā ekaṃ buddhantaraṃ devamanussesu ^a^P1.0206^ea^  saṃsaritvā amhākaṃ dasabalassa uppattikāle ujjeninagare  purohitassa gehe nibbatti. tassa nāmaggahaṇadivase ``mayhaṃ putto  suvaṇṇavaṇṇasarīro attanāva attano nāmaṃ gahetvā āgato''ti  kañcanamāṇavotevassa nāmaṃ akaṃsu ^a^V1.0161^ea^. so vuddhimanvāya tayo vede  uggaṇhitvā pitu accayena purohitaṭṭhānaṃ labhi. so gottavasena  kaccāno nāma jāto.<br/><br/>[03] caṇḍapajjotarājā amacce sannipātetvā āha -- ``buddho loke  nibbatto, taṃ ānetuṃ samatthā gantvā ānetha tātā''ti. deva, añño  dasabalaṃ ānetuṃ samattho nāma natthi, ācariyo kaccānabrāhmaṇova  ^a^M1.0162^ea^ samattho, taṃ pahiṇathāti. rājā taṃ pakkosāpetvā, ``tāta,  dasabalassa santikaṃ gacchāhī''ti āha. gantvā pabbajituṃ labhanto  gamissāmi, mahārājāti. yaṃkiñci katvā tathāgataṃ ānehi, tātāti.  so ``buddhānaṃ santikaṃ gacchantassa mahāparisāya kammaṃ natthī''ti  attaṭṭhamo agamāsi. athassa satthā dhammaṃ desesi.  desanāpariyosāne saddhiṃ sattahi janehi saha paṭisambhidāhi arahattaṃ  pāpuṇi. satthā ``etha bhikkhavo''ti hatthaṃ pasāresi. taṃkhaṇaṃyeva  sabbeva antarahitakesamassū iddhimayapattacīvaradharā vassasaṭṭhikattherā  viya jātā.<br/><br/>[03] thero attano kicce matthakaṃ patte tuṇhībhāvena anisīditvā  kāḷudāyitthero viya satthu ujjenigamanatthāya gamanavaṇṇaṃ kathesi.  satthā tassa vacanaṃ sutvā ``kaccāno attano jātibhūmiyaṃ mama gamanaṃ  paccāsīsatī''ti aññāsi. buddhā ca nāma ekaṃ kāraṇaṃ paṭicca gantuṃ  ayuttaṭṭhānaṃ na gacchanti. tasmā theraṃ āha -- ``tvaṃyeva bhikkhu  gaccha, tayi gatepi rājā pasīdissatī''ti. thero ``buddhānaṃ dve  kathā nāma natthī''ti tathāgataṃ vanditvā attanā saddhiṃ āgatehi  sattahi bhikkhūhi saddhiṃ ujjeniṃ ^a^P1.0207^ea^ gacchanto  antarāmagge telapanāḷi nāma nigamo, tattha piṇḍāya cari. tasmiṃ  ca nigame dve seṭṭhidhītaro. tāsu ekā parijiṇṇakule nibbattā  duggatā mātāpitūnaṃ accayena dhātiṃ nissāya jīvati. attabhāvo  panassā samiddho, kesā aññāhi ativiya dīghā. tasmiṃyeva nigame  aññā issaraseṭṭhikulassa dhītā nikkesikā. sā tato pubbe tassā  samīpaṃ pesetvā ``sataṃ vā sahassaṃ vā dassāmī''ti vatvāpi kese  āharāpetuṃ nāsakkhi.<br/><br/>[03] tasmiṃ pana divase sā seṭṭhidhītā mahākaccānattheraṃ sattahi  bhikkhūhi parivutaṃ tucchapattaṃ āgacchantaṃ disvā ``ayaṃ suvaṇṇavaṇṇo  eko brahmabandhubhikkhu yathādhoteneva pattena āgacchati, mayhañca aññaṃ  dhanaṃ natthi. asukaseṭṭhidhītā pana imesaṃ kesānaṃ atthāya pesesi.  idāni ito ^a^V1.0162^ea^ laddhauppādena sakkā therassa deyyadhammaṃ dātu''nti dhātiṃ  pesetvā there nimantetvā antogehe nisīdāpesi. therānaṃ nisinnakāle  gabbhaṃ pavisitvā dhātiyā attano kese kappāpetvā, ``amma  ^a^M1.0163^ea^, ime  kese asukāya nāma seṭṭhidhītāya datvā yaṃ sā deti, taṃ āhara,  ayyānaṃ piṇḍapātaṃ dassāmā''ti. dhāti piṭṭhihatthena assūni  puñchitvā ekena hatthena hadayamaṃsaṃ sandhāretvā therānaṃ santike  paṭicchādetvā te kese ādāya tassā seṭṭhidhītāya santikaṃ gatā.<br/><br/>[03] paṇiyaṃ nāma sāravantampi sayaṃ upanītaṃ gāravaṃ na janeti, tasmā  sā seṭṭhidhītā cintesi -- ``ahaṃ pubbe bahunāpi dhanena ime kese  āharāpetuṃ nāsakkhiṃ, idāni pana chinnakālato paṭṭhāya na yathāmūlameva  labhissatī''ti ^a^P1.0208^ea^. dhātiṃ āha -- ``ahaṃ pubbe  tava sāminiṃ bahunāpi dhanena kese āharāpetuṃ nāsakkhiṃ, yattha  katthaci vinipātā pana nijjīvakesā nāma aṭṭha kahāpaṇe agghantī''ti  aṭṭheva kahāpaṇe adāsi. dhāti kahāpaṇe āharitvā seṭṭhidhītāya  adāsi. seṭṭhidhītā ekekaṃ piṇḍapātaṃ ekekakahāpaṇagghanakaṃ katvā  therānaṃ dāpesi. thero āvajjitvā seṭṭhidhītāya upanissayaṃ disvā  ``kahaṃ seṭṭhidhītā''ti pucchi. gabbhe, ayyāti. pakkosatha nanti.  sā ca theresu gāravena ekavacaneneva āgantvā there vanditvā balavasaddhaṃ  uppādesi. sukhette patiṭṭhitapiṇḍapāto diṭṭheva dhamme vipākaṃ detīti  saha therānaṃ vandanena kesā pakatibhāveyeva aṭṭhaṃsu. therāpi taṃ  piṇḍapātaṃ gahetvā passantiyāyeva seṭṭhidhītāya vehāsaṃ abbhuggantvā  kañcanavanuyyāne otariṃsu.<br/><br/>[03] uyyānapālo theraṃ disvā rañño santikaṃ gantvā ``deva, me  ayyo purohito kaccāno pabbajitvā uyyānamāgato''ti āha. rājā  caṇḍapajjoto uyyānaṃ gantvā katabhattakiccaṃ theraṃ pañcapatiṭṭhitena  vanditvā ekamantaṃ nisinno ``kahaṃ, bhante, bhagavā''ti pucchi.  satthā sayaṃ anāgantvā maṃ pesesi mahārājāti. kahaṃ, bhante, ajja  bhikkhaṃ alatthāti? thero rañño pucchāsabhāgena sabbaṃ seṭṭhidhītāya  kataṃ dukkaraṃ ārocesi. rājā therassa vasanaṭṭhānaṃ paṭiyādetvā theraṃ  nimantetvā nivesanaṃ gantvā seṭṭhidhītaraṃ āṇāpetvā aggamahesiṭṭhāne  ṭhapesi. imissā itthiyā diṭṭhadhammikova yasapaṭilābho ahosi.<br/><br/>[03] tato ^a^M1.0164^ea^ ^a^P1.0209^ea^ paṭṭhāya rājā therassa mahāsakkāraṃ karoti.  therassa dhammakathāya pasīditvā mahājano therassa santike pabbaji.  tato paṭṭhāya sakalanagaraṃ ekakāsāvapajjotaṃ isivātapaṭivātaṃ  ^a^V1.0163^ea^ ahosi.  sāpi devī gabbhaṃ labhitvā dasamāsaccayena puttaṃ vijāyi. tassa  nāmaggahaṇadivase gopālakumāroti mātāmahaseṭṭhino nāmaṃ akaṃsu. sā  puttassa nāmavasena gopālamātā nāma devī jātā. sā devī there  ativiya pasīditvā rājānaṃ sampaṭicchāpetvā kañcanavanuyyāne therassa  vihāraṃ kāresi. thero ujjeninagaraṃ pasādetvā puna satthu santikaṃ  gato. atha satthā aparabhāge jetavane viharanto madhupiṇḍikasuttaṃ  (ma0 ni0 1.199 ādayo) kaccānapeyyālaṃ (ma0 ni0 3.279  ādayo) pārāyanasuttanti ime tayo suttante aṭṭhuppattiṃ katvā theraṃ  saṃkhittena bhāsitassa vitthārena atthaṃ vibhajantānaṃ aggaṭṭhāne ṭhapesīti. <br/><br/>[06] paṭhamavaggavaṇṇanā. 


volume: 53
item: 26
title:
  lakuṇḍakabhaddiyattheravatthu^piṇḍolabhāradvājattheravatthu^dutiyaetadaggavaggo^^cūḷapanthakattheravatthu

content:
  [03] 198-200^b^.^eb^ dutiyassa ^a^V1.0164^ea^ paṭhame ^b^manomaya^eb^nti manena  nibbattitaṃ. ``manomayena kāyena, iddhiyā upasaṅkamī''ti (theragā0  901) vuttaṭṭhānasmiñhi manena katakāyo manomayakāyo nāma jāto.  ``aññataraṃ manomayaṃ kāyaṃ upapajjatī''ti (cūḷava0 333) vuttaṭṭhāne  manena nibbattitakāyo manomayakāyo nāma jāto. ayamidha  adhippeto. tattha aññe bhikkhū manomayaṃ kāyaṃ nibbattentā tayo  ^a^P1.0210^ea^ vā cattāro vā nibbattenti, na bahuke.  ekasadiseyeva ca katvā nibbattenti ekavidhameva kammaṃ kurumāne.  cūḷapanthakatthero pana ekāvajjanena samaṇasahassaṃ māpesi. dvepi ca  jane na ekasadise akāsi na ekavidhaṃ kammaṃ kurumāne. tasmā  manomayaṃ kāyaṃ abhinimminantānaṃ aggo nāma jāto.<br/><br/>[03] cetovivaṭṭakusalānampi ^a^M1.0165^ea^ cūḷapanthakova aggo, saññāvivaṭṭakusalānaṃ  pana mahāpanthakatthero aggoti vutto. tattha cūḷapanthakatthero catunnaṃ  rūpāvacarajjhānānaṃ lābhitāya ``cetovivaṭṭakusalo''ti vutto,  mahāpanthakatthero catunnaṃ arūpāvacarajjhānānaṃ lābhitāya  ``saññāvivaṭṭakusalo''ti vutto. cūḷapanthako ca samādhikusalatāya  cetovivaṭṭakusalo nāma, mahāpanthako vipassanākusalatāya  saññāvivaṭṭakusalo nāma. eko cettha samādhilakkhaṇe cheko, eko  vipassanālakkhaṇe. tathā eko samādhigāḷho, eko  vipassanāgāḷho. eko cettha aṅgasaṃkhitte cheko, eko  ārammaṇasaṃkhitte. tathā eko aṅgavavatthāne cheko, eko  ārammaṇavavatthāneti evamettha yojanā kātabbā.<br/><br/>[03] apica cūḷapanthakatthero rūpāvacarajjhānalābhī hutvā jhānaṅgehi  vuṭṭhāya arahattaṃ pattoti cetovivaṭṭakusalo, mahāpanthako  arūpāvacarajjhānalābhī hutvā jhānaṅgehi vuṭṭhāya arahattaṃ pattoti  ^a^V1.0165^ea^ saññāvivaṭṭakusalo. ubhopi panthe jātattā panthakā nāma jātā.  tesaṃ paṭhamajāto mahāpanthako nāma, pacchājāto cūḷapanthako nāma.<br/><br/>[03] imesaṃ pana ubhinnampi pañhakamme ayamanupubbikathā -- atīte  kira padumuttarabuddhakāle haṃsavatīnagaravāsino ^a^P1.0211^ea^ dve  bhātikā kuṭumbikā saddhā pasannā nibaddhaṃ satthu santikaṃ gantvā dhammaṃ  suṇanti. tesu ekadivasaṃ kaniṭṭho satthāraṃ dvīhaṅgehi samannāgataṃ ekaṃ  bhikkhuṃ ``mama sāsane manomayaṃ kāyaṃ abhinimminantānaṃ  cetovivaṭṭakusalānañca ayaṃ bhikkhu aggo''ti etadaggaṭṭhāne ṭhapentaṃ  disvā cintesi -- ``mahā vatāyaṃ bhikkhu eko hutvā dve aṅgāni  paripūretvā carati, mayāpi anāgate ekassa buddhassa sāsane  aṅgadvayapūrakena hutvā vicarituṃ vaṭṭatī''ti. so purimanayeneva  satthāraṃ nimantetvā sattāhaṃ mahādānaṃ datvā evamāha -- ``yaṃ, bhante,  bhikkhuṃ tumhe ito sattadivasamatthake manomayaṅgena ca  cetovivaṭṭakusalaṅgena ca `ayaṃ mama sāsane aggo'ti etadagge  ṭhapayittha, ahampi imassa adhikārakammassa phalena so bhikkhu viya  aṅgadvayapūrako bhaveyya''nti patthanaṃ akāsi.<br/><br/>[03] satthā ^a^M1.0166^ea^ anāgataṃ oloketvā anantarāyenassa patthanāya  samijjhanabhāvaṃ disvā ``anāgate kappasatasahassāvasāne gotamo nāma  buddho uppajjissati, so taṃ imasmiṃ ṭhānadvaye ṭhapessatī''ti  byākaritvā anumodanaṃ katvā pakkāmi. bhātāpissa ekadivasaṃ  satthāraṃ saññāvivaṭṭakusalaṃ bhikkhuṃ etadaggaṭṭhāne ṭhapentaṃ disvā tatheva  adhikāraṃ katvā patthanaṃ akāsi, satthāpi taṃ byākāsi.<br/><br/>[03] te ubhopi janā satthari dharamāne kusalakammaṃ karitvā satthu  parinibbutakāle sarīracetiye suvaṇṇapūjaṃ katvā tato cutā devaloke  nibbattā. tesaṃ devamanussesu saṃsarantānaṃyeva kappasatasahassaṃ  atikkantaṃ. tattha mahāpanthakassa antarā katakalyāṇakammaṃ na  kathiyati, cūḷapanthako pana kassapabhagavato sāsane pabbajitvā vīsati  vassasahassāni ^a^P1.0212^ea^ odātakasiṇakammaṃ katvā devapure  nibbatti. atha amhākaṃ satthā abhisambodhiṃ patvā  pavattitavaradhammacakko rājagahaṃ upanissāya veḷuvanamahāvihāre paṭivasati.<br/><br/>[03] imasmiṃ ṭhāne ṭhatvā imesaṃ dvinnaṃ nibbattiṃ kathetuṃ vaṭṭati.  rājagahe kira dhanaseṭṭhikulassa dhītā ^a^V1.0166^ea^ attano dāseneva saddhiṃ santhavaṃ  katvā ``aññepi me imaṃ kammaṃ jāneyyu''nti cintetvā evamāha --  ``amhehi imasmiṃ ṭhāne vasituṃ na sakkā, sace me mātāpitaro imaṃ  dosaṃ jānissanti, khaṇḍākhaṇḍaṃ karissanti, videsaṃ gantvā  vasissāmā''ti hatthasāraṃ gahetvā aggadvārena nikkhamitvā ``yattha  vā tattha vā aññehi ajānanaṭṭhānaṃ gantvā vasissāmā''ti ubhopi  agamaṃsu.<br/><br/>[03] tesaṃ ekasmiṃ ṭhāne vasantānaṃ saṃvāsamanvāya tassā kucchiyaṃ  gabbho patiṭṭhāsi. sā gabbhassa paripākaṃ āgamma sāmikena saddhiṃ  mantesi -- ``gabbho me paripākaṃ gato, ñātimittādivirahite ṭhāne  gabbhavuṭṭhānaṃ nāma ubhinnampi amhākaṃ dukkhameva, kulagehameva  gacchāmā''ti. so ``ajja gacchāma, sve gacchāmā''ti divase  atikkamāpesi. sā cintesi -- ``ayaṃ bālo attano  dosamahantāya gantuṃ na ussahati, mātāpitaro ca nāma ekantahitā,  ayaṃ gacchatu vā mā vā, mayā gantuṃ vaṭṭatī''ti. tasmiṃ gehā  nikkhante sā gehe parikkhāraṃ paṭisāmetvā attano kulagharaṃ gatabhāvaṃ  anantaragehavāsīnaṃ ārocetvā maggaṃ paṭipajji.<br/><br/>[03] atha ^a^M1.0167^ea^ so puriso gharaṃ āgato taṃ adisvā paṭivissake pucchitvā  ``kulagharaṃ gatā''ti sutvā vegena anubandhitvā antarāmagge ^a^P1.0213^ea^  sampāpuṇi. tassāpi tattheva gabbhavuṭṭhānaṃ ahosi. so  ``kiṃ idaṃ bhadde''ti pucchi. sāmi eko putto jātoti. idāni  kiṃ karissāmāti? yassa atthāya mayaṃ kulagharaṃ gacchāma, taṃ kammaṃ  antarāva nipphannaṃ, tattha gantvā kiṃ karissāma, nivattāmāti dvepi  ekacittā hutvā nivattiṃsu. tassa dārakassa ca panthe jātattā  panthakoti nāmaṃ akaṃsu. tassā nacirasseva aparopi gabbho patiṭṭhahi.  sabbaṃ purimanayeneva vitthāretabbaṃ. tassapi dārakassa panthe  jātattā paṭhamajātassa mahāpanthakoti nāmaṃ katvā pacchājātassa  cūḷapanthakoti nāmaṃ akaṃsu.<br/><br/>[03] te dvepi dārake gahetvā attano vasanaṭṭhānameva gatā. tesaṃ tattha  vasantānaṃ ayaṃ mahāpanthakadārako aññe dārakajane ``cūḷapitā  mahāpitā ayyako ayyikā''ti vadante sutvā mātaraṃ paṭipucchi --  ``amma, aññe dārakā kathenti `ayyako ayyikā'ti, kiṃ amhākaṃ  ñātakā natthī''ti? āma, tāta, tumhākaṃ ettha ñātakā natthi,  rājagahanagare pana vo ^a^V1.0167^ea^ dhanaseṭṭhi nāma ayyako, tattha tumhākaṃ bahū  ñātakāti. kasmā tattha na gacchatha ammāti? sā attano  agamanakāraṇaṃ puttassa akathetvā puttesu punappunaṃ kathentesu sāmikamāha  -- ``ime dārakā ativiya maṃ kilamenti, kiṃ no mātāpitaro  disvā maṃsaṃ khādissanti, ehi dārakānaṃ ayyakakulaṃ dassemā''ti.  ahaṃ sammukhā bhavituṃ na sakkhissāmi, taṃ pana nayissāmīti.  ``sādhu sāmi, yena kenaci upāyena dārakānaṃ ayyakakulameva daṭṭhuṃ  vaṭṭatī''ti dvepi janā dārake ādāya ^a^P1.0214^ea^ anupubbena  rājagahaṃ patvā nagaradvāre ekissā sālāya nivāsaṃ katvā dārakamātā  dve dārake gahetvā āgatabhāvaṃ mātāpitūnaṃ ārocāpesi.<br/><br/>[03] te taṃ sāsanaṃ sutvā saṃsāre saṃsarantānaṃ na putto na dhītā nāma  natthi, te amhākaṃ mahāparādhikā, na sakkā tehi amhākaṃ cakkhupathe  ṭhātuṃ. ettakaṃ pana dhanaṃ gahetvā dvepi janā phāsukaṭṭhānaṃ gantvā  jīvantu, dārake pana idha pesentūti. seṭṭhidhītā mātāpitūhi pesitaṃ  dhanaṃ gahetvā dārake āgatadūtānaṃ hattheyeva datvā pesesi ^a^M1.0168^ea^. dārakā  ayyakakule vaḍḍhanti. tesu cūḷapanthako atidaharo, mahāpanthako pana  ayyakena saddhiṃ dasabalassa dhammakathaṃ sotuṃ gacchati. tassa niccaṃ  satthu sammukhe dhammaṃ suṇantassa pabbajjāya cittaṃ nami. so ayyakaṃ  āha -- ``sace tumhe anujāneyyātha, ahaṃ pabbajjeyya''nti. ``kiṃ  vadesi, tāta, mayhaṃ sakalalokassapi pabbajjato taveva pabbajjā  bhaddikā. sace sakkosi, pabbaja, tātā''ti sampaṭicchitvā satthu  santikaṃ gato. satthā ``kiṃ, mahāseṭṭhi, dārako te laddho''ti?  ``āma, bhante, ayaṃ dārako mayhaṃ nattā, tumhākaṃ santike  pabbajāmīti vadatī''ti āha.<br/><br/>[03] satthā aññataraṃ piṇḍacārikaṃ ``imaṃ dārakaṃ pabbājehī''ti  āṇāpesi. thero tassa tacapañcakakammaṭṭhānaṃ ācikkhitvā pabbājesi.  so bahuṃ buddhavacanaṃ uggaṇhitvā paripuṇṇavasso upasampadaṃ labhi.  upasampanno hutvā yonisomanasikāre kammaṃ karonto catunnaṃ  arūpāvacarajjhānānaṃ lābhī hutvā jhānaṅgehi vuṭṭhāya arahattaṃ pāpuṇi.  iti so saññāvivaṭṭakusalānaṃ aggo jāto. so jhānasukhena  phalasukhena ^a^P1.0215^ea^ vītināmento cintesi -- ``sakkā  nu kho imaṃ sukhaṃ cūḷapanthakassa dātu''nti. tato ayyakaseṭṭhissa  santikaṃ gantvā ``mahāseṭṭhi sace tumhe sampaṭicchatha, ahaṃ cūḷapanthakaṃ  pabbājeyya''nti āha. pabbājetha, bhanteti ^a^V1.0168^ea^. thero cūḷapanthakadārakaṃ  pabbājetvā dasasu sīlesu patiṭṭhāpesi. cūḷapanthakasāmaṇero  bhātikassa santike. <br/><br/>[21] ``padumaṃ yathā kokanadaṃ sugandhaṃ, <br/><br/>[27] pāto siyā phullamavītagandhaṃ. <br/><br/>[26] aṅgīrasaṃ passa virocamānaṃ, <br/><br/>[22] tapantamādiccamivantalikkhe''ti.. (saṃ0 ni0   1.123; a0 ni0  5.195) -- <br/><br/>[25] imaṃ gāthaṃ gaṇhāti. gahitagahitapadaṃ uparūparipadaṃ  gaṇhantassa nassati. tassa imaṃ gāthaṃ gahetuṃ vāyamantasseva cattāro  māsā atikkantā. atha naṃ mahāpanthako āha -- ``cūḷapanthaka, tvaṃ  imasmiṃ sāsane abhabbo, catūhi māsehi ekagāthampi gahetuṃ na  sakkosi, pabbajitakiccaṃ pana tvaṃ kathaṃ ^a^M1.0169^ea^ matthakaṃ pāpessasi, nikkhama  ito''ti. so therena paṇāmito vihārapaccante rodamāno aṭṭhāsi.<br/><br/>[03] tena samayena satthā rājagahaṃ upanissāya jīvakambavane viharati.  tasmiṃ samaye jīvako purisaṃ pesesi ``pañcahi bhikkhusatehi  saddhiṃ satthāraṃ nimantehī''ti. tena kho pana samayena mahāpanthako  bhattuddesako hoti. so ``pañcannaṃ bhikkhusatānaṃ bhikkhaṃ  sampaṭicchatha, bhante''ti vutto ``cūḷapanthakaṃ ṭhapetvā sesānaṃ  sampaṭicchāmī''ti āha. cūḷapanthako ^a^P1.0216^ea^ taṃ kathaṃ  sutvā bhiyyosomattāya domanassappatto ahosi. satthā  cūḷapanthakassa khedaṃ disvā ``cūḷapanthako mayi gate bujjhissatī''ti  gantvā avidūre ṭhāne attānaṃ dassetvā ``kiṃ tvaṃ, panthaka,  rodasī''ti āha. bhātā maṃ, bhante, paṇāmetīti. panthaka, tuyhaṃ  bhātikassa parapuggalānaṃ āsayānusayañāṇaṃ natthi, tvaṃ  buddhaveneyyapuggalo nāmāti iddhiyā abhisaṅkharitvā suddhaṃ coḷakhaṇḍaṃ  adāsi ``imaṃ gahetvā `rajoharaṇaṃ rajoharaṇa'nti vatvā bhāvehi  panthakā''ti.<br/><br/>[03] so satthārā dinnaṃ coḷakhaṇḍaṃ ``rajoharaṇaṃ rajoharaṇa''nti  hatthena parimajjanto nisīdi. tassa parimajjantassa lomāni  kiliṭṭhadhātukāni jātāni. puna parimajjantassa  ukkhaliparipuñchanasadisaṃ ^a^V1.0169^ea^ jātaṃ. so ñāṇaparipākaṃ āgamma tattha  khayavayaṃ paṭṭhapetvā cintesi -- ``idaṃ coḷakhaṇḍaṃ pakatiyā paṇḍaraṃ  parisuddhaṃ, upādinnakasarīraṃ nissāya kiliṭṭhaṃ jātaṃ, idaṃ cittampi  evaṃgatikamevā''ti. samādhiṃ bhāvetvā cattāri rūpāvacarajjhānāni  pādakāni katvā saha paṭisambhidāhi arahattaṃ pāpuṇi. so  manomayajjhānalābhī hutvā eko hutvā bahudhā, bahudhā hutvā eko  bhavituṃ samattho ahosi. arahattamaggeneva cassa tepiṭakañca cha  abhiññā ca āgamiṃsu.<br/><br/>[03] punadivase satthā ekūnehi pañcahi bhikkhusatehi saddhiṃ gantvā  jīvakassa nivesane nisīdi. cūḷapanthako pana attano bhikkhāya  asampaṭicchitattāyeva na gato. jīvako yāguṃ dātuṃ ārabhi, satthā  hatthena pattaṃ pidahi. kasmā, bhante, na gaṇhathāti? vihāre eko  bhikkhu atthi jīvakāti ^a^M1.0170^ea^. so purisaṃ pahiṇi ``gaccha, bhaṇe,  vihāre nisinnaṃ ayyaṃ gahetvā ehī''ti. cūḷapanthakattheropi tassa  purisassa pure āgamanāyeva bhikkhusahassaṃ ^a^P1.0217^ea^  nimminitvā ekampi ekena asadisaṃ, ekassapi ca  cīvaravicāraṇādisamaṇakammaṃ aññena asadisaṃ akāsi. so puriso  vihāre bhikkhūnaṃ bahubhāvaṃ disvā gantvā jīvakassa kathesi --  ``bhante, imasmiṃ vihāre bhikkhusaṅgho bahutaro, tato pakkositabbaṃ  bhadantaṃ na jānāmī''ti. jīvako satthāraṃ paṭipucchi --  ``konāmo, bhante, vihāre nisinnabhikkhū''ti? cūḷapanthako nāma  jīvakāti. gaccha bho ``cūḷapanthako nāma kataro''ti pucchitvā  ānehīti. so vihāraṃ gantvā ``cūḷapanthako nāma, bhante,  kataro''ti pucchi. ``ahaṃ cūḷapanthako ahaṃ cūḷapanthako''ti  bhikkhusahassampi kathesi. so punāgantvā jīvakassa kathesi  ``sahassamattā bhikkhū sabbepi `ahaṃ cūḷapanthako ahaṃ cūḷapanthako'ti  kathenti, ahaṃ `asuko nāma pakkositabbo'ti na jānāmī''ti.  jīvakopi paṭividdhasaccatāya ``iddhimā bhikkhū''ti nayato ñatvā  ``paṭhamaṃ kathanabhikkhumeva `tumhe satthā pakkosatī'ti vatvā  cīvarakaṇṇe gaṇha tātā''ti āha. so vihāraṃ gantvā tathā akāsi,  tāvadeva sahassamattā bhikkhū antaradhāyiṃsu. so theraṃ gahetvā  agamāsi. satthā tasmiṃ khaṇe yāguṃ gaṇhi.<br/><br/>[03] dasabale bhattakiccaṃ katvā vihāraṃ gate dhammasabhāyaṃ kathā udapādi  ``yāva mahantā vata buddhā nāma cattāro māse ekagāthaṃ gaṇhituṃ  asakkontaṃ bhikkhuṃ evaṃmahiddhikaṃ akaṃsū''ti. satthā tesaṃ bhikkhūnaṃ  cittācāraṃ ñatvā gantvā paññattāsane nisajja ``kiṃ vadetha,  bhikkhave''ti ^a^V1.0170^ea^ pucchi. na bhagavā aññaṃ kiñci kathema, cūḷapanthakena  tumhākaṃ santikā mahālābho laddhoti tumhākaṃyeva guṇaṃ kathemāti.  anacchariyaṃ, bhikkhave, idāni mayhaṃ ovādaṃ ^a^P1.0218^ea^  katvā lokuttaradāyajjalābho, ayaṃ atītepi aparipakkañāṇe ṭhitassa  mayhaṃ ovādaṃ katvā lokiyadāyajjaṃ labhīti. bhikkhū ``kadā,  bhante''ti āyāciṃsu. satthā tesaṃ bhikkhūnaṃ atītaṃ āharitvā  dassesi.<br/><br/>[03] bhikkhave, atīte bārāṇasīnagare brahmadatto nāma rājā rajjaṃ  kāresi. tasmiṃ samaye cūḷakaseṭṭhi nāma paṇḍito byatto  sabbanimittāni ^a^M1.0171^ea^ jānāti. so ekadivasaṃ rājūpaṭṭhānaṃ gacchanto  antaravīthiyaṃ matamūsikaṃ disvā tasmiṃ khaṇe nakkhattaṃ samānetvā  idamāha -- ``sakkā cakkhumatā kulaputtena imaṃ undūraṃ gahetvā  dārabharaṇañca kātuṃ kammante ca payojetu''nti. aññataro  duggatakulaputto taṃ seṭṭhissa vacanaṃ sutvā ``nāyaṃ ajānitvā  kathessatī''ti mūsikaṃ gahetvā ekasmiṃ āpaṇe biḷārassatthāya datvā  kākaṇikaṃ labhi. tāya kākaṇikāya phāṇitaṃ kiṇitvā ekena kuṭena  pānīyaṃ gaṇhitvā araññato āgacchante mālākāre disvā thokaṃ thokaṃ  phāṇitakhaṇḍaṃ datvā uḷuṅkena pānīyaṃ adāsi. te tassa ekekaṃ  pupphamuṭṭhiṃ adaṃsu. so tena pupphamūlena punadivasepi phāṇitañca  pānīyaghaṭañca gahetvā pupphārāmameva gato. tassa taṃdivasaṃ mālākārā  aḍḍhaocitake pupphagacche datvā agamaṃsu. so nacirasseva iminā  upāyena aṭṭha kahāpaṇe labhi.<br/><br/>[03] puna ekasmiṃ vātavuṭṭhidivase chaḍḍitauyyānaṃ gantvā patitadārūnaṃ  rāsiṃ katvā nisinno rājakumbhakārassa santikā soḷasa kahāpaṇe  labhi. so catuvīsatiyā kahāpaṇesu jātesu ``atthi ayaṃ upāyo  mayha''nti nagaradvārato avidūre ṭhāne ekaṃ pānīyacāṭiṃ ṭhapetvā  pañcasate tiṇahārake pānīyena upaṭṭhahi. te ^a^P1.0219^ea^  āhaṃsu -- ``tvaṃ, samma, amhākaṃ bahupakāro, kiṃ te karomā''ti?  sopi ``mayhaṃ kicce uppanne karissathā''ti vatvā ito cito ca  vicaranto thalapathakammikena ca jalapathakammikena ca saddhiṃ  mittasanthavaṃ akāsi. tassa thalapathakammiko ``sve imaṃ nagaraṃ  assavāṇijako pañca assasatāni gahetvā āgamissatī''ti  ācikkhi. so tassa vacanaṃ sutvā tiṇahārakānaṃ saññaṃ datvā  ekekaṃ tiṇakalāpaṃ diguṇaṃ katvā āharāpesi. atha so assānaṃ  nagaraṃ paviṭṭhavelāya tiṇakalāpasahassaṃ ^a^V1.0171^ea^ antaradvāre rāsiṃ katvā nisīdi.  assavāṇijo sakalanagare assānaṃ cāriṃ alabhitvā tassa sahassaṃ  datvā taṃ tiṇaṃ gaṇhi.<br/><br/>[03] tato katipāhaccayenassa samuddakammikasahāyako ārocesi  ``paṭṭanaṃ mahānāvā āgatā''ti. so ``atthi ayaṃ upāyo''ti  aṭṭhahi ^a^M1.0172^ea^ kahāpaṇehi sabbaparivārasampannaṃ tāvakālikaṃ rathaṃ gahetvā  nāvāpaṭṭanaṃ gantvā ekaṃ aṅgulimuddikaṃ nāvikassa saccakāraṃ datvā  avidūre ṭhāne sāṇiṃ parikkhipāpetvā tattha nisinno purise āṇāpesi  ``bāhirakesu vāṇijesu āgatesu tatiyena paṭihārena ārocethā''ti.  ``nāvā āgatā''ti sutvā bārāṇasito satamattā vāṇijā ``bhaṇḍaṃ  gaṇhāmā''ti āgamaṃsu. bhaṇḍaṃ tumhe na labhissatha, asukaṭṭhāne nāma  mahāvāṇijena saccakāro dinnoti. te tesaṃ sutvā tassa santikaṃ  āgatā, pādamūlikapurisā purimasaññāvasena tatiyena pāṭihārena tesaṃ  āgatabhāvaṃ ārocesuṃ. te satamattāpi vāṇijā ekekaṃ sahassaṃ datvā  tena saddhiṃ nāvāya pattikā hutvā puna ekekaṃ sahassaṃ datvā pattiṃ  vissajjāpetvā bhaṇḍaṃ attano santakaṃ akaṃsu. so ^a^P1.0220^ea^  puriso dve satasahassāni gahetvā bārāṇasiṃ āgantvā ``kataññunā  bhavituṃ vaṭṭatī''ti ekaṃ satasahassaṃ gahetvā cūḷaseṭṭhissa santikaṃ gato.<br/><br/>[03] atha taṃ cūḷaseṭṭhi ``kiṃ te, tāta, katvā idaṃ dhanaṃ laddha''nti  pucchi. so ``tumhehi kathitaupāye ṭhatvā catumāsabbhantareyeva  laddha''nti āha. seṭṭhi tassa vacanaṃ sutvā ``idāni evarūpaṃ dārakaṃ  parasantakaṃ kātuṃ na vaṭṭatī''ti vayappattaṃ dhītaraṃ datvā sakalakuṭumbassa  sāmikaṃ akāsi. sopi kulaputto seṭṭhino accayena tasmiṃ nagare  seṭṭhiṭṭhānaṃ gahetvā yāvatāyukaṃ ṭhatvā yathākammaṃ gato. satthā dve  vatthūni kathetvā anusandhiṃ ghaṭetvā abhisambuddhakāle imaṃ gāthamāha -- <br/><br/>[21] ``appakenapi medhāvī, pābhatena vicakkhaṇo. <br/><br/>[22] samuṭṭhāpeti attānaṃ, aṇuṃ aggiṃva sandhama''nti.. (jā0  1.1.4).<br/><br/>[03] iti satthā dhammasabhāyaṃ sannisinnānaṃ imaṃ kāraṇaṃ dassesi.  ayaṃ dvinnampi mahāsāvakānaṃ pubbapatthanato paṭṭhāya anupubbikathā.  aparabhāge pana satthā ariyagaṇaparivuto dhammāsane nisinno  ^a^V1.0172^ea^ manomayaṃ kāyaṃ abhinimminantānaṃ cetovivaṭṭakusalānañca  cūḷapanthakattheraṃ aggaṭṭhāne ṭhapesi, saññāvivaṭṭakusalānaṃ mahāpanthakanti. 


volume: 53
item: 27
title: piṇḍolabhāradvājattheravatthu^dutiyaetadaggavaggo^^cūḷapanthakattheravatthu^subhūtittheravatthu
content:
  [03] 201^b^.^eb^ tatiye ^a^M1.0173^ea^ ^b^araṇavihārīna^eb^nti  nikkilesavihārīnaṃ. ^b^raṇa^eb^nti hi rāgādayo kilesā vuccanti,  tesaṃ abhāvena nikkilesavihāro araṇavihāro nāma. so yesaṃ atthi,  te araṇavihārino. tesaṃ ^a^P1.0221^ea^ araṇavihārīnaṃ  subhūtitthero aggoti. kiñcāpi hi aññepi khīṇāsavā  araṇavihārinova, therena pana dhammadesanāya etaṃ nāmaṃ laddhaṃ. aññe  hi bhikkhū dhammaṃ desento uddissakaṃ katvā vaṇṇaṃ vā avaṇṇaṃ vā  kathenti, thero pana dhammaṃ desento satthārā desitaniyāmato  anokkamitvā deseti, tasmā araṇavihārīnaṃ aggo nāma jāto. <br/><br/>[03] 202^b^.^eb^ catutthe ^b^dakkhiṇeyyāna^eb^nti dakkhiṇārahānaṃ.  tattha kiñcāpi aññepi khīṇāsavā aggadakkhiṇeyyā, thero pana  piṇḍāya caranto ghare ghare mettājhānaṃ samāpajjitvā samāpattito vuṭṭhāya  bhikkhaṃ gaṇhāti ``evaṃ bhikkhādāyakānaṃ mahapphalaṃ bhavissatī''ti.  tasmā dakkhiṇeyyānaṃ aggoti vutto. attabhāvo panassa susamiddho,  alaṅkatatoraṇaṃ viya cittapaṭo viya ca ativiya virocati. tasmā  subhūtīti vuccati.<br/><br/>[03] tassa pañhakamme ayamanupubbikathā -- ayaṃ kira padumuttare  bhagavati anuppanneyeva haṃsavatīnagare brāhmaṇamahāsālakule nibbatti,  nandamāṇavotissa nāmaṃ akaṃsu. so vayappatto tayo vede uggaṇhitvā  tattha sāraṃ apassanto attano parivārehi catucattālīsāya  māṇavakasahassehi saddhiṃ pabbatapāde isipabbajjaṃ pabbajitvā pañca  abhiññā aṭṭha samāpattiyo nibbattesi, antevāsikepi jhānalābhino  akāsi.<br/><br/>[03] tasmiṃ samaye padumuttaro bhagavā loke nibbattitvā haṃsavatīnagaraṃ  upanissāya viharanto ekadivasaṃ paccūsasamaye lokaṃ olokento  nandatāpasassa antevāsikānaṃ jaṭilānaṃ arahattūpanissayaṃ  nandatāpasassa ca dvīhaṅgehi samannāgatassa sāvakassa ṭhānantarapatthanaṃ  disvā pātova sarīrapaṭijagganaṃ ^a^P1.0222^ea^ katvā  pubbaṇhasamayaṃ pattacīvaramādāya sāriputtattherassa vatthumhi vuttanayeneva  ^a^V1.0173^ea^ nandatāpasassa assamaṃ agamāsi. tattha ^a^M1.0174^ea^ phalāphaladānañca  pupphāsanapaññāpanañca nirodhasamāpattisamāpajjanañca vuttanayeneva  veditabbaṃ.<br/><br/>[03] satthā pana nirodhā vuṭṭhito araṇavihāriaṅgena ca  dakkhiṇeyyaṅgena cāti dvīhaṅgehi samannāgataṃ ekaṃ sāvakaṃ  ``isigaṇassa pupphāsanānumodanaṃ karohī''ti āṇāpesi. so  attano visaye ṭhatvā tepiṭakaṃ sammasitvā anumodanaṃ akāsi.  tassa desanāvasāne satthā sayaṃ dhammaṃ desesi. desanāpariyosāne  sabbe catucattālīsasahassāpi tāpasā arahattaṃ pāpuṇiṃsu. nandatāpaso  pana anumodakassa bhikkhuno nimittaṃ gaṇhitvā satthu desanānusārena  ñāṇaṃ pesetuṃ nāsakkhi. satthā ``etha, bhikkhavo''ti sesabhikkhūnaṃ  hatthaṃ pasāresi. sabbepi antarahitakesamassū iddhimayaparikkhārā  vassasaṭṭhikattherā viya ahesuṃ.<br/><br/>[03] nandatāpaso tathāgataṃ vanditvā sammukhe ṭhito āha -- ``bhante,  yena bhikkhunā isigaṇassa pupphāsanānumodanā katā, ko nāmoyaṃ  tumhākaṃ sāsane''ti? araṇavihāriaṅgena ca dakkhiṇeyyaṅgena ca  etadaggaṃ patto esoti. ``bhante, ahampi iminā sattāhakatena  adhikārakammena aññaṃ sampattiṃ na patthemi, anāgate panāhaṃ ekassa  buddhassa sāsane ayaṃ thero viya dvīhaṅgehi samannāgato bhaveyya''nti  patthanaṃ akāsi. satthā anantarāyaṃ disvā byākaritvā pakkāmi.  nandatāpasopi kālena kālaṃ dasabalassa santike dhammaṃ sutvā  aparihīnajjhāno brahmaloke nibbatto. idamassa kalyāṇakammaṃ.  antarā pana kammaṃ na kathiyati.<br/><br/>[03] so ^a^P1.0223^ea^ kappasatasahassaṃ atikkamitvā sāvatthiyaṃ  sumanaseṭṭhissa gehe nibbatti, ^b^subhūtī^eb^tissa nāmaṃ akaṃsu.  aparabhāge amhākaṃ satthā loke nibbatto rājagahaṃ upanissāya  viharati. tadā anāthapiṇḍiko seṭṭhi sāvatthiyaṃ uṭṭhānakabhaṇḍaṃ gahetvā  attano sahāyakassa rājagahaseṭṭhino gharaṃ gato satthu uppannabhāvaṃ ñatvā  satthāraṃ sītavane viharantaṃ upasaṅkamitvā paṭhamadassaneneva  sotāpattiphale patiṭṭhāya ^a^M1.0175^ea^ satthāraṃ sāvatthiṃ āgamanatthāya yācitvā  pañcacattālīsayojane magge yojane yojane satasahassapariccāgena  vihāre patiṭṭhāpetvā sāvatthiyaṃ rājamānena aṭṭhakarīsappamāṇaṃ  jetarājakumārassa uyyānabhūmiṃ koṭisanthārena kiṇitvā tattha bhagavato  vihāraṃ kāretvā adāsi. vihāramahadivase ayaṃ subhūtikuṭimbiko  anāthapiṇḍikaseṭṭhinā ^a^V1.0174^ea^ saddhiṃ gantvā dhammaṃ suṇanto saddhaṃ paṭilabhitvā  pabbaji. so upasampanno dve mātikā paguṇaṃ katvā kammaṭṭhānaṃ  kathāpetvā araññe samaṇadhammaṃ karonto vipassanaṃ vaḍḍhetvā mettājhānaṃ  pādakaṃ katvā arahattaṃ pāpuṇi. dhammaṃ desento vuttanayeneva dhammaṃ  katheti, piṇḍāya caranto vuttanayeneva mettājhānato vuṭṭhāya bhikkhaṃ  gaṇhāti. atha naṃ satthā imaṃ kāraṇadvayaṃ paṭicca araṇavihārīnañca  dakkhiṇeyyānañca bhikkhūnaṃ aggaṭṭhāne ṭhapesīti. 


volume: 53
item: 28
title: dutiyaetadaggavaggo^^cūḷapanthakattheravatthu^subhūtittheravatthu^khadiravaniyarevatattheravatthu
content:
  [03] 203^b^.^eb^ pañcame ^b^āraññakāna^eb^nti araññavāsīnaṃ.  ^b^revato khadiravaniyo^eb^ti dhammasenāpatittherassa kaniṭṭhabhātiko.  so yathā aññe therā araññe vasamānā vanasabhāgaṃ ^a^P1.0224^ea^  udakasabhāgaṃ bhikkhācārasabhāgañca sallakkhetvā araññe vasanti, na evaṃ  vasi. etāni pana sabhāgāni anādiyitvā  ujjaṅgalasakkharapāsāṇavisame khadiravane paṭivasati. tasmā  āraññakānaṃ aggoti vutto.<br/><br/>[03] tassa pañhakamme ayamanupubbikathā -- ayaṃ kira atīte  padumuttarabuddhakāle haṃsavatīnagare nibbatto mahāgaṅgāya  payāgapatiṭṭhānatitthe nāvākammaṃ karonto paṭivasati. tasmiṃ samaye  satthā satasahassabhikkhuparivāro cārikaṃ caranto payāgapatiṭṭhānatitthaṃ  sampāpuṇi. so dasabalaṃ disvā cintesi -- ``mayhaṃ kālena kālaṃ  buddhadassanaṃ nāma natthi, ayaṃ me kalyāṇakammāyūhanakkhaṇo''ti  nāvāsaṅghāṭaṃ bandhāpetvā upari celavitānaṃ kāretvā gandhamālādāmāni  osāretvā heṭṭhā varapotthakaṃ cittattharaṇaṃ attharāpetvā saparivāraṃ satthāraṃ  paratīraṃ tāresi.<br/><br/>[03] tasmiṃ ^a^M1.0176^ea^ samaye satthā ekaṃ āraññakaṃ bhikkhuṃ etadagge ṭhapesi.  so nāviko taṃ disvā ``mayāpi evamevaṃ anāgate ekassa buddhassa  sāsane āraññakānaṃ aggena bhavituṃ vaṭṭatī''ti satthāraṃ nimantetvā  sattāhaṃ mahādānaṃ datvā satthu pādamūle nipajjitvā, ``bhante, tumhehi  etadagge ṭhapito so bhikkhu viya ahampi anāgate ekassa buddhassa  sāsane āraññakānaṃ aggo bhaveyya''nti patthanaṃ akāsi. satthā  anantarāyaṃ disvā ``anāgate gotamabuddhassa sāsane ^a^V1.0175^ea^ tvaṃ āraññakānaṃ  aggo bhavissasī''ti byākaritvā pakkāmi. antarā pana aññaṃ  kammaṃ na kathiyati.<br/><br/>[03] so yāvajīvaṃ kalyāṇakammaṃ katvā devamanussesu saṃsaranto  imasmiṃ buddhuppāde magadhakkhette nālakabrāhmaṇagāme sārībrāhmaṇiyā  kucchimhi paṭisandhiṃ gahetvā tiṇṇaṃ bhātikānaṃ tissannañca bhaginīnaṃ  sabbakaniṭṭho hutvā nibbatti, ^b^revato^eb^tissa nāmaṃ akaṃsu.  athassa mātāpitaro cintesuṃ ^a^P1.0225^ea^ --  ``vaḍḍhitavaḍḍhite dārake samaṇā sakyaputtiyā netvā pabbājenti,  amhākaṃ puttaṃ revataṃ daharameva gharabandhanena bandhissāmā''ti  samānakulato dārikaṃ ānetvā revatassa ayyikaṃ vandāpetvā, ``amma,  tava ayyikāya mahallakatarā hohī''ti āhaṃsu. revato tesaṃ kathaṃ  sutvā cintesi -- ``ayaṃ dārikā daharā paṭhamavaye ṭhitā, imissā  kira evaṃvidhaṃ rūpaṃ mama ayyikāya rūpasadisaṃ bhavissati,  pucchissāmi tāva nesaṃ adhippāya''nti cintetvā āha -- ``tumhe  kiṃ kathethā''ti? tāta, ``ayaṃ dārikā ayyikā viya te jaraṃ  pāpuṇātū''ti vadāmāti. so ``imissā rūpaṃ evaṃvidhaṃ  bhavissatī''ti pucchi. tāta, kiṃ vadesi, mahāpuññā evaṃvidhā  hontīti.<br/><br/>[03] so cintesi -- ``idaṃ kira rūpaṃ iminā niyāmena valittacaṃ  bhavissati palitakesaṃ khaṇḍadantaṃ, ahaṃ evarūpe rūpe rajjitvā kiṃ  karissāmi, mama bhātikānaṃ gatamaggameva gamissāmī''ti kīḷanto  viya hutvā samavaye taruṇadārake āha -- ``etha, bho, vidhāvanikaṃ  karissāmā''ti nikkhami. tāta, maṅgaladivase mā bahi gacchāti.  so dārakehi saddhiṃ kīḷanto viya attano dhāvanavāre sampatte thokaṃ  gantvā papañcetvā āgacchati ^a^M1.0177^ea^. puna dutiyavāre sampatte tato turitaṃ  viya gantvā āgato, tatiyavāre sampatte ``ayaṃ me kālo''ti ñatvā  sammukhaṭṭhāneneva palāyitvā paṃsukūlikabhikkhūnaṃ nivāsaṭṭhānaṃ araññaṃ  gantvā there abhivādetvā pabbajjaṃ yāci. sappurisa mayaṃ taṃ na  jānāma ``kassāsi putto''ti, tvañca alaṅkataniyāmeneva āgato,  ko taṃ pabbājetuṃ ussahissatīti. so ubho bāhā paggayha  ``vilumpanti maṃ vilumpanti ^a^P1.0226^ea^ ma''nti mahāravaṃ  viravi. ito cito ca bhikkhū sannipatitvā ``sappurisa, imasmiṃ  ṭhāne tava vatthaṃ vā piḷandhanaṃ vā koci gaṇhanto nāma natthi, tvañca  `vilumpantī'ti vadasi, kiṃ sandhāya vadasī''ti? bhante, nāhaṃ  vatthālaṅkāraṃ sandhāya vadāmi, tissannaṃ pana me sampattīnaṃ vilopo  vattati, taṃ sandhāya vadāmi. maṃ tāva tumhe ^a^V1.0176^ea^ mā pabbājayittha, bhātaraṃ  pana me jānāthāti. konāmo pana te bhātāti? gihikāle  upatisso nāma, idāni pana sāriputto nāma jātoti vadantīti.  ``āvuso, evaṃ sante ayaṃ kulaputto amhākaṃ kaniṭṭhabhātiko nāma  hoti, jeṭṭhabhātiko no dhammasenāpati puretaraṃyeva āha -- `amhākaṃ  ñātakā sabbeva micchādiṭṭhikā, yo koci amhākaṃ ñātīti  āgacchati, taṃ yena tenupāyena pabbājeyyathā'ti. ayaṃ pana therassa  ajjhattabhātiko, pabbājetha na''nti vatvā tacapañcakakammaṭṭhānaṃ  ācikkhitvā pabbājayiṃsu. atha naṃ paripuṇṇavassaṃ upasampādetvā  kammaṭṭhāne yojayiṃsu.<br/><br/>[03] thero kammaṭṭhānaṃ gahetvā ācariyupajjhāyānaṃ avidūre ṭhāne  vuttappakāraṃ khadiravanaṃ pavisitvā samaṇadhammaṃ karoti. tassa  ``arahattaṃ appatvā dasabalaṃ vā bhātikattheraṃ vā na passissāmī''ti  vāyamantasseva tayo māsā atikkantā, sukhumālakulaputtassa  lūkhabhojanaṃ bhuñjantassa cittaṃ valītaṃ nāma hoti, kammaṭṭhānaṃ vimokkhaṃ  na gataṃ. so temāsaccayena pavāretvā vutthavasso hutvā tasmiṃyeva  ṭhāne samaṇadhammaṃ karoti. tassa samaṇadhammaṃ karontassa cittaṃ  ekaggaṃ ahosi, so vipassanaṃ ^a^P1.0227^ea^ vaḍḍhetvā arahattaṃ  pāpuṇi.<br/><br/>[03] athāyasmā ^a^M1.0178^ea^ sāriputto satthāraṃ āha -- ``bhante, mayhaṃ kira  kaniṭṭhabhātā revato pabbajito, so abhirameyya vā na vā, gantvā naṃ  passissāmī''ti. bhagavā revatassa āraddhavipassakabhāvaṃ ñatvā dve  vāre paṭikkhipitvā tatiyavāre yācito arahattaṃ pattabhāvaṃ ñatvā,  ``sāriputta, ahampi gamissāmi, bhikkhūnaṃ ārocehī''ti. thero  bhikkhusaṅghaṃ sannipātetvā, ``āvuso, satthā cārikaṃ caritukāmo,  gantukāmā āgacchantū''ti sabbesaṃyeva ārocesi. dasabalassa  cārikatthāya gamanakāle ohīnakabhikkhū nāma appakā honti,  ``satthu suvaṇṇavaṇṇaṃ sarīraṃ passissāma, madhuradhammakathaṃ vā  suṇissāmā''ti yebhuyyena gantukāmāva bahukā honti. iti satthā  mahābhikkhusaṅghaparivāro ``revataṃ passissāmī''ti nikkhanto.<br/><br/>[03] athekasmiṃ padese ānandatthero dvedhāpathaṃ patvā bhagavantaṃ pucchi --  ``bhante, imasmiṃ ṭhāne dve maggā, kataramaggena saṅgho gacchatū''ti.  kataramaggo, ānanda, ujukoti? bhante, ujumaggo tiṃsayojano  amanussapatho, parihāramaggo pana saṭṭhiyojaniko khemo subhikkhoti.  ānanda ^a^V1.0177^ea^, sīvali amhehi saddhiṃ āgatoti? āma, bhante,  āgatoti. tena hi saṅgho ujumaggameva gaṇhatu, sīvalissa puññaṃ  vīmaṃsissāmāti. satthā bhikkhusaṅghaparivāro sīvalittherassa  puññavīmaṃsanatthaṃ aṭavimaggaṃ abhiruhi. maggaṃ abhiruhanaṭṭhānato paṭṭhāya  devasaṅgho yojane yojane ṭhāne nagaraṃ māpetvā buddhappamukhassa  bhikkhusaṅghassa vasanatthāya vihāre paṭiyādesi. devaputtā raññā  pesitakammakārā viya hutvā yāgukhajjakādīni gahetvā ``kahaṃ ayyo  ^a^P1.0228^ea^ sīvali, kahaṃ ayyo sīvalī''ti pucchantā  gacchanti. thero taṃ sakkārasammānaṃ gaṇhāpetvā satthu santikaṃ gacchati.  satthā bhikkhusaṅghena saddhiṃ paribhuñji.<br/><br/>[03] imināva niyāmena satthā sakkārasammānaṃ anubhavanto devasikaṃ  yojanaparamaṃ gantvā tiṃsayojanikaṃ kantāraṃ atikkamma  khadiravaniyattherassa sabhāgaṭṭhānaṃ patto. thero satthu āgamanaṃ ñatvā  attano vasanaṭṭhāne buddhappamukhassa bhikkhusaṅghassa pahonakavihāre  dasabalassa gandhakuṭiṃ rattiṭṭhānadivāṭṭhānādīni ca iddhiyā māpetvā  tathāgatassa paccuggamanaṃ ^a^M1.0179^ea^ gato. satthā alaṅkatapaṭiyattena maggena  vihāraṃ pāvisi. atha tathāgate gandhakuṭiṃ paviṭṭhe bhikkhū vassaggena  pattasenāsanāni pavisiṃsu. devatā ``akālo āhārassā''ti  aṭṭhavidhaṃ pānakaṃ āhariṃsu. satthā saṅghena saddhiṃ pānakaṃ pivi.  imināva niyāmena tathāgatassa sakkārasammānaṃ anubhavantasseva  addhamāso atikkanto.<br/><br/>[03] athekacce ukkaṇṭhitabhikkhū ekasmiṃ ṭhāne nisīditvā kathaṃ  uppādayiṃsu ``satthā dasabalo `mayhaṃ aggasāvakassa kaniṭṭhabhātā'ti  vatvā evarūpaṃ navakammikabhikkhuṃ passituṃ āgato, imassa vihārassa  santike jetavanamahāvihāro vā veḷuvanavihārādayo vā kiṃ  karissanti. ayampi bhikkhu evarūpassa navakammassa kārako, kiṃ  nāma samaṇadhammaṃ karissatī''ti? atha satthā cintesi -- ``mayi  ciraṃ vasante idaṃ ṭhānaṃ ākiṇṇaṃ bhavissati, āraññakā bhikkhū nāma  pavivekatthikā honti, revatassa aphāsuvihāro bhavissatī''ti tato  revatassa divāṭṭhānaṃ gato. thero ekakova caṅkamanakoṭiyaṃ  ālambanaphalakaṃ nissāya pāsāṇaphalake nisinno satthāraṃ dūratova  āgacchantaṃ disvā paccuggantvā vandi.<br/><br/>[03] atha naṃ satthā pucchi -- ``revata, imaṃ vāḷamigaṭṭhānaṃ ^a^P1.0229^ea^,  caṇḍānaṃ hatthiassādīnaṃ saddaṃ sutvā kinti karosī''ti?  tesaṃ me, bhante, saddaṃ suṇato araññarati nāma uppajjatīti.  satthā ^a^V1.0178^ea^ tasmiṃ ṭhāne revatattherassa pañcahi gāthāsatehi araññe  nivāsānisaṃsaṃ nāma kathetvā punadivase avidūre ṭhāne piṇḍāya  caritvā revatattheraṃ nivattetvā yehi bhikkhūhi therassa avaṇṇo  kathito, tesaṃ kattarayaṭṭhiupāhanātelanāḷichattānaṃ pamussanabhāvaṃ akāsi.  te attano parikkhāratthāya nivattā āgatamaggeneva gacchantāpi taṃ  ṭhānaṃ sallakkhetuṃ na sakkonti. paṭhamaṃ hi te alaṅkatapaṭiyattena  maggena gantvā taṃdivasaṃ pana visamamaggena gacchantā tasmiṃ tasmiṃ  ṭhāne ukkuṭikaṃ nisīdanti, jāṇukena gacchanti. te gumbe ca gacche  ca kaṇṭake ca maddantā attano vasitasabhāgaṭṭhānaṃ gantvā tasmiṃ tasmiṃ  khadirakhāṇuke attano chattaṃ sañjānanti, upāhanaṃ kattarayaṭṭhiṃ telanāḷiṃ  sañjānanti. te tasmiṃ samaye ``iddhimā ^a^M1.0180^ea^ ayaṃ bhikkhū''ti ñatvā  attano parikkhāre ādāya ``dasabalassa paṭiyattasakkāro nāma  evarūpo hotī''ti vadantā āgamaṃsu.<br/><br/>[03] purato gatabhikkhū, visākhā upāsikā, attano gehe nisinnakāle  pucchati -- ``manāpaṃ nu kho, bhante, revatattherassa vasanaṭṭhāna''nti?  manāpaṃ upāsike nandanavanacittalatādipaṭibhāgaṃ taṃ senāsananti. atha  nesaṃ sabbapacchato āgatabhikkhū pucchi -- ``manāpaṃ, ayyā,  revatattherassa vasanaṭṭhāna''nti. mā puccha upāsike, kathetuṃ  ayuttaṭṭhānametaṃ, ujjaṅgalaṃ sakkharapāsāṇavisamaṃ khadiravanaṃ etaṃ, tattha  so bhikkhu viharatīti. visākhā, purimānañca pacchimānañca  bhikkhūnaṃ kathaṃ ^a^P1.0230^ea^ sutvā ``kesaṃ nu kho kathā  saccā''ti pacchābhatte gandhamālaṃ ādāya dasabalassa upaṭṭhānaṃ gantvā,  vanditvā ekamantaṃ nisinnā satthāraṃ pucchi -- ``bhante, revatattherassa  vasanaṭṭhānaṃ ekacce, ayyā, vaṇṇenti, ekacce nindanti, kiṃ nāmetaṃ,  bhante''ti? visākhe ramaṇīyaṃ vā hotu mā vā, yasmiṃ ṭhāne  ariyānaṃ cittaṃ ramati, tadeva ṭhānaṃ ramaṇīyaṃ nāmāti vatvā imaṃ  gāthamāha -- <br/><br/>[21] ``gāme vā yadi vāraññe, ninne vā yadi vā thale. <br/><br/>[22] yattha arahanto viharanti, taṃ bhūmirāmaṇeyyaka''nti..  (dha0 pa0 98; saṃ0 ni0  1.261).<br/><br/>[03] atha satthā aparabhāge jetavanamahāvihāre ariyagaṇamajjhe  nisinno theraṃ āraññakānaṃ bhikkhūnaṃ aggaṭṭhāne ṭhapesīti. 


volume: 53
item: 29
title:
  ^cūḷapanthakattheravatthu^subhūtittheravatthu^khadiravaniyarevatattheravatthu^kaṅkhārevatattheravatthu

content:
  [03] 204^b^.^eb^ chaṭṭhe ^a^V1.0179^ea^ ^b^jhāyīna^eb^nti jhānalābhīnaṃ  jhānābhiratānaṃ. so kira thero yā jhānasamāpattiyo dasabalo  samāpajjati, tato appataraṃ ṭhapetvā bahutarā samāpajjati. tasmā  jhāyīnaṃ aggo nāma jāto. kaṅkhāyanabhāvena ^b^kaṅkhārevato^eb^ti  vuccati. kaṅkhā nāma kukkuccaṃ, kukkuccakoti attho. kiṃ pana  aññe kukkuccakā natthīti? atthi, ayaṃ pana thero kappiyepi kukkuccaṃ  uppādesi. tenassa kukkuccakatā atipākaṭā jātāti  kaṅkhārevatotveva saṅkhaṃ gato.<br/><br/>[03] tassa pañhakamme ayamanupubbikathā -- ayaṃ kira  padumuttarabuddhakāle purimanayeneva mahājanena saddhiṃ vihāraṃ gantvā  parisapariyante ṭhito dhammaṃ ^a^M1.0181^ea^ suṇanto satthāraṃ ekaṃ bhikkhuṃ  jhānābhiratānaṃ aggaṭṭhāne ṭhapentaṃ disvā ``mayāpi anāgate evarūpena  bhavituṃ vaṭṭatī''ti desanāvasāne satthāraṃ nimantetvā purimanayeneva  sattāhaṃ mahāsakkāraṃ katvā bhagavantaṃ āha -- ``bhante, ahaṃ iminā  adhikārakammena na ^a^P1.0231^ea^ aññaṃ sampattiṃ patthemi, yathā  pana so tumhehi ito sattadivasamatthake bhikkhu jhāyīnaṃ aggaṭṭhāne  ṭhapito, evaṃ ahampi anāgate ekassa buddhassa sāsane jhāyīnaṃ aggo  bhaveyya''nti patthanaṃ akāsi. satthā anāgataṃ oloketvā  samijjhanabhāvaṃ disvā ``anāgate kappasatasahassāvasāne gotamo nāma  buddho uppajjissati, tassa sāsane tvaṃ jhāyīnaṃ aggo bhavissasī''ti  byākaritvā pakkāmi.<br/><br/>[03] so yāvajīvaṃ kalyāṇakammaṃ katvā kappasatasahassaṃ devamanussesu  saṃsaritvā amhākaṃ bhagavato kāle sāvatthinagare mahābhogakule nibbatto  pacchābhattaṃ dhammassavanatthaṃ gacchantena mahājanena saddhiṃ vihāraṃ gantvā  parisapariyante ṭhito dasabalassa dhammakathaṃ sutvā saddhaṃ paṭilabhitvā  pabbajito upasampadaṃ labhitvā kammaṭṭhānaṃ kathāpetvā jhānaparikammaṃ  karonto jhānalābhī hutvā jhānameva pādakaṃ katvā arahattaphalaṃ pāpuṇi.  so dasabalena samāpajjitabbasamāpattīnaṃ appatarā ṭhapetvā bahutarā  samāpajjanto ahorattaṃ jhānesu ciṇṇavasī ahosi. atha naṃ  aparabhāge satthā imaṃ guṇaṃ gahetvā jhāyīnaṃ aggaṭṭhāne ṭhapesi.  ``akappiyo, āvuso guḷo, akappiyā muggā''ti (mahāva0 272)  evaṃ pana kappiyesveva vatthūsu ^a^V1.0180^ea^ kukkuccassa uppāditatāya  kukkuccasaṅkhātāya kaṅkhāya bhāvena kaṅkhārevatoti saṅkhaṃ gatoti. 


volume: 53
item: 30
title:
  cūḷapanthakattheravatthu^subhūtittheravatthu^khadiravaniyarevatattheravatthu^kaṅkhārevatattheravatthu^soṇakoḷivisattheravatthu

content:
  [03] 205^b^.^eb^ sattame ^b^āraddhavīriyāna^eb^nti  paggahitavīriyānaṃ paripuṇṇavīriyānaṃ. ^b^soṇo koḷiviso^eb^ti  ^b^soṇo^eb^ti tassa nāmaṃ, ^b^koḷiviso^eb^ti gottaṃ.  koṭivessoti vā attho, issariyena koṭippattassa vessakulassa  dārakoti adhippāyo. yasmā pana aññesaṃ bhikkhūnaṃ ^a^P1.0232^ea^  vīriyaṃ nāma vaḍḍhetabbaṃ hoti, therassa pana hāpetabbameva  ahosi. tasmā esa āraddhavīriyānaṃ aggo nāma jāto.<br/><br/>[03] tassa ^a^M1.0182^ea^ pañhakamme ayamanupubbikathā -- ayaṃ kira atīte  padumuttarabuddhakāle seṭṭhikule nibbatti, sirivaḍḍhakumārotissa nāmaṃ  akaṃsu. so vayappatto purimanayeneva vihāraṃ gantvā parisapariyante  ṭhito dhammaṃ suṇanto satthāraṃ ekaṃ bhikkhuṃ āraddhavīriyānaṃ aggaṭṭhāne  ṭhapentaṃ disvā ``mayāpi anāgate evarūpena bhavituṃ vaṭṭatī''ti  desanāpariyosāne dasabalaṃ nimantetvā sattāhaṃ mahādānaṃ datvā  vuttanayeneva patthanaṃ akāsi. satthā tassa patthanāya samijjhanabhāvaṃ  disvā purimanayeneva byākaritvā vihāraṃ gato.<br/><br/>[03] sopi sirivaḍḍhaseṭṭhi yāvajīvaṃ kusalaṃ katvā devamanussesu  saṃsaranto kappasatasahassaṃ atikkamitvā imasmiṃ kappe parinibbute  kassapadasabale anuppanne amhākaṃ bhagavati bārāṇasiyaṃ kulagehe  paṭisandhiṃ gaṇhi. so attano sahāyakehi saddhiṃ gaṅgāyaṃ kīḷati.  tasmiṃ samaye eko jiṇṇacīvariko paccekabuddho ``bārāṇasiṃ  upanissāya gaṅgātīre paṇṇasālaṃ katvā vassaṃ upagacchissāmī''ti  udakena samupabyūḷhe daṇḍake ca valliyo ca saṃkaḍḍhati. ayaṃ kumāro  sahāyakehi saddhiṃ gantvā abhivādetvā ṭhito, ``bhante, kiṃ  karothā''ti pucchi. kumāra upakaṭṭhe antovasse pabbajitānaṃ  vasanaṭṭhānaṃ nāma laddhuṃ vaṭṭatīti. ``bhante, ajjeva ekadivasaṃ ayyo  yathā tathā āgametu, ahaṃ sve ayyassa vasanaṭṭhānaṃ karissāmī''ti  āha. paccekabuddho ``tasseva kumārassa saṅgahaṃ karissāmī''ti  āgatattā adhivāsesi. so tassa adhivāsanaṃ viditvā gato  punadivase sakkārasammānaṃ ^a^P1.0233^ea^ sajjetvā paccekabuddhassa  ^a^V1.0181^ea^āgamanaṃ olokento aṭṭhāsi. paccekabuddhopi ``kahaṃ nu kho ajja  bhikkhācāraṃ labhissāmī''ti āvajjento ñatvā tasseva gehadvāraṃ  agamāsi.<br/><br/>[03] kumāro paccekabuddhaṃ disvā sampiyāyamāno pattaṃ ādāya bhikkhaṃ  datvā ``imaṃ antovassaṃ mayhaṃ gehadvārameva āgacchatha, bhante''ti  paṭiññaṃ gahetvā paccekabuddhe bhattakiccaṃ katvā pakkante attano sahāyakehi  saddhiṃ gantvā ekadivaseneva paccekabuddhassa vasanapaṇṇasālañca  caṅkamanañca rattiṭṭhānadivāṭṭhānāni ca kārāpetvā adāsi. tasseva  paṇṇasālaṃ pavisanavelāya ^a^M1.0183^ea^ haritūpalittāya bhūmiyā ``pādesu kalalaṃ mā  laggī''ti attano pārupanaṃ satasahassagghanakaṃ rattakambalaṃ bhūmattharaṇaṃ  santharitvā kambalassa vaṇṇena saddhiṃ paccekabuddhassa sarīrappabhaṃ  ekasadisaṃ disvā ativiya pasanno hutvā āha -- ``yathā tumhehi  akkantakālato paṭṭhāya imassa kambalassa ativiya pabhā virocati,  evameva mayhampi nibbattanibbattaṭṭhāne hatthapādānaṃ vaṇṇo  bandhujīvakapupphavaṇṇo hotu, satakkhattuṃ vihatakappāsapaṭalaphassasadisova  phasso hotū''ti. so temāsaṃ paccekabuddhaṃ upaṭṭhahitvā pavāritakāle  ticīvaraṃ adāsi. paccekabuddho paripuṇṇapattacīvaro gandhamādanameva  gato.<br/><br/>[03] sopi kulaputto devamanussesu saṃsaranto amhākaṃ bhagavato kāle  kāḷacampānagare upaseṭṭhissa ghare paṭisandhiṃ gaṇhi. tassa  paṭisandhiggahaṇakālato paṭṭhāya seṭṭhikulaṃ anekāni ^a^P1.0234^ea^  paṇṇākārasahassāni āgacchanti. jātadivase ca sakalanagaraṃ  ekasakkārasammānaṃ ahosi. athassa nāmaggahaṇadivase mātāpitaro  ``amhākaṃ putto attano nāmaṃ gaṇhitvāva āgato,  rattasuvaṇṇarasaparisittā viyassa sarīracchavī''ti soṇakumārotvevassa  nāmaṃ akaṃsu.<br/><br/>[03] athassa saṭṭhi dhātiyo upanetvā devakumāraṃ viya naṃ sukhena  vaḍḍhesuṃ. tassa evarūpaṃ āhāravidhānaṃ ahosi -- saṭṭhikarīsamattaṃ  ṭhānaṃ kasitvā tividhena udakena posenti. kedāre pavisantīsu  udakamātikāsu khīrodakassa ca gandhodakassa ca anekāni  cāṭisahassāni āsiñcanti. sālisīsānaṃ khīraggahaṇakāle  sukādīnaṃ pāṇānaṃ ucchiṭṭhakaraṇanivāraṇatthaṃ vīhigabbhānaṃ  sukhumālabhāvatthañca pariyantaparikkhepe ca antarantarā ca thambhe  nikhanitvā upari daṇḍake datvā kilañjehi chādetvā samantā sāṇiyā  parikkhipitvā sabbapariyante ārakkhaṃ gaṇhanti. sasse nipphanne  koṭṭhe catujātigandhehi paribhaṇḍaṃ katvā upari uttamagandhehi paribhāventi  ^a^V1.0182^ea^. anekasahassapurisā khettaṃ oruyha sālisīsāni vaṇṭesu chinditvā  muṭṭhimuṭṭhiyo katvā rajjukehi bandhitvā sukkhāpenti. tato koṭṭhakassa  heṭṭhimatale gandhe santharitvā upari sālisīsāni santharanti. evaṃ  ekantarikaṃ katvā santharantā koṭṭhakaṃ pūretvā dvāraṃ pidahanti ^a^M1.0184^ea^,  tivassasampattakāle koṭṭhakaṃ vivaranti. vivaṭakāle sakalanagaraṃ  sugandhagandhikaṃ hoti. sālimhi pahate dhuttā thuse kiṇitvā  gaṇhanti, kuṇḍakaṃ pana cūḷupaṭṭhākā labhanti. musalaghaṭṭitake  sālitaṇḍule vicinitvā gaṇhanti ^a^P1.0235^ea^. te  suvaṇṇahīrakapacchiyaṃ pakkhipitvā satakālaṃ parissāvetvā gahite  pakkuthitajātirase ekavāraṃ pakkhipitvā uddharanti, pamukhaṭṭhānaṃ  sumanapupphasadisaṃ hoti. taṃ bhojanaṃ suvaṇṇasarake pakkhipitvā  pakkuthitāppodakamadhupāyāsapūritassa rajatathālassa upari katvā ādāya  gantvā seṭṭhiputtassa purato ṭhapenti.<br/><br/>[03] so attano yāpanamattaṃ bhuñjitvā gandhavāsitena udakena mukhaṃ  vikkhāletvā hatthapāde dhovati. athassa dhotahatthapādassa nānappakāraṃ  mukhavāsaṃ upanenti. tassa akkamanaṭṭhāne varapotthakacittattharaṇaṃ  attharanti. hatthapādatalānissa bandhujīvakapupphavaṇṇāni honti,  satakālavihatakappāsassa viya phasso, pādatalesu  maṇikuṇḍalāvattavaṇṇāni lomāni jāyiṃsu. so kassacideva  kujjhitvā ``ājānāhi bhūmiṃ akkamissāmī''ti vadati. tassa  vayappattassa tiṇṇaṃ utūnaṃ anucchavike tayo pāsāde kāretvā nāṭakāni  ca upaṭṭhāpesuṃ. so mahāsampattiṃ anubhavanto devo maññe paṭivasati.<br/><br/>[03] atha amhākaṃ satthari sabbaññutaṃ patvā pavattitavaradhammacakke  rājagahaṃ upanissāya viharante pādalomadassanatthaṃ raññā māgadhena  pakkosāpetvā asītiyā gāmiyasahassehi saddhiṃ satthu santikaṃ pahito  dhammadesanaṃ sutvā paṭiladdhasaddho satthāraṃ pabbajjaṃ yāci. atha naṃ  bhagavā ``anuññātosi mātāpitūhī''ti pucchitvā ananuññātabhāvaṃ  sutvā ``na kho, soṇa, tathāgatā mātāpitūhi ananuññātaṃ puttaṃ  pabbājentī''ti paṭikkhipi. so ``sādhu bhagavā''ti tathāgatassa  vacanaṃ sirasā ^a^P1.0236^ea^ sampaṭicchitvā mātāpitūnaṃ santikaṃ  gantvā anujānāpetvā satthu santikaṃ āgamma aññatarassa bhikkhuno  santike pabbaji. ayamettha saṅkhepo, vitthārato panassa  pabbajjāvidhānaṃ pāḷiyaṃ (mahāva0 243) āgatameva.<br/><br/>[03] tassa pabbajjañca upasampadañca labhitvā rājagahe viharantassa  sambahulā ñātisālohitā ^a^V1.0183^ea^ ca sandiṭṭhasambhattā ca sakkārasammānaṃ  āharanti, rūpanipphattiyā ^a^M1.0185^ea^ vaṇṇaṃ kathenti, aññepi janā passituṃ  āgacchanti. thero cintesi -- ``mama santikaṃ bahū janā  āgacchanti, kammaṭṭhāne vā vipassanāya vā kammaṃ kātuṃ kathaṃ  sakkhissāmi, yaṃnūnāhaṃ satthu santike kammaṭṭhānaṃ kathāpetvā  sītavanasusānaṃ gantvā samaṇadhammaṃ kareyyaṃ. tatra hi susānanti  jigucchitvā bahū janā nāgamissanti, evaṃsante mama kiccaṃ matthakaṃ  pāpuṇissatī''ti satthu santike kammaṭṭhānaṃ kathāpetvā sītavanaṃ gantvā  samaṇadhammaṃ kātuṃ ārabhi. so cintesi -- ``mayhaṃ sarīraṃ  paramasukhumālaṃ, na kho pana sakkā sukheneva sukhaṃ pāpuṇituṃ, kāyaṃ  kilametvāpi samaṇadhammaṃ kātuṃ vaṭṭatī''ti. tato ṭhānacaṅkamameva  adhiṭṭhāya padhānamakāsi. tassa sukhumālānaṃ pādatalānaṃ antantehi  phoṭā uṭṭhāya bhijjiṃsu, caṅkamo ekalohitova ahosi. pādesu  avahantesu jaṇṇukehipi hatthehipi vāyamitvā caṅkamati. evaṃ vīriyaṃ  daḷhaṃ karontopi obhāsamattampi nibbattetuṃ asakkonto cintesi --  ``sace aññopi āraddhavīriyo bhaveyya, mādisova bhaveyya. ahaṃ  kho pana evaṃ vāyamantopi maggaṃ vā phalaṃ vā uppādetuṃ na sakkomi,  addhā nevāhaṃ ugghaṭitaññū, na vipañcitaññū, na neyyo, padaparamena  mayā bhavitabbaṃ. kiṃ me pabbajjāya, hīnāyāvattitvā ^a^P1.0237^ea^  bhoge ca bhuñjissāmi puññāni ca karissāmī''ti.<br/><br/>[03] tasmiṃ samaye satthā therassa vitakkaṃ ñatvā sāyanhasamaye  bhikkhusaṅghaparivuto tattha gantvā lohitena phuṭṭhaṃ caṅkamaṃ disvā theraṃ  vīṇovādena (mahāva0 243) ovaditvā vīriyasamathayojanatthāya  tassa kammaṭṭhānaṃ kathetvā gijjhakūṭameva gato. soṇattheropi  dasabalassa sammukhā ovādaṃ labhitvā nacirasseva arahatte patiṭṭhāsi.  atha satthā aparabhāge jetavane bhikkhusaṅghaparivuto dhammaṃ desento  theraṃ āraddhavīriyānaṃ aggaṭṭhāne ṭhapesīti. 


volume: 53
item: 31
title:
  subhūtittheravatthu^khadiravaniyarevatattheravatthu^kaṅkhārevatattheravatthu^soṇakoḷivisattheravatthu^soṇakuṭikaṇṇattheravatthu

content:
  [03] 206^b^.^eb^ aṭṭhame ^b^kalyāṇavākkaraṇāna^eb^nti vākkaraṇaṃ  vuccati vacanakiriyā, madhuravacanānanti attho. ayañhi thero  dasabalena saddhiṃ ekagandhakuṭiyā tathāgatassa ^a^M1.0186^ea^ madhurena sarena dhammakathaṃ  kathesi. athassa satthā sādhukāraṃ adāsi. tasmā so  kalyāṇavākkaraṇānaṃ aggo ^a^V1.0184^ea^ nāma jāto. ^b^soṇo^eb^ti tassa nāmaṃ,  koṭiagghanakaṃ pana kaṇṇapiḷandhanaṃ dhāresi. tasmā  ^b^kuṭikaṇṇo^eb^ti vuccati, koṭikaṇṇoti attho.<br/><br/>[03] tassa pañhakamme ayamanupubbikathā -- ayampi padumuttarabuddhakāle  purimanayeneva mahājanena saddhiṃ vihāraṃ gantvā parisapariyante ṭhatvā  satthu dhammaṃ suṇanto satthāraṃ ekaṃ bhikkhuṃ kalyāṇavākkaraṇānaṃ aggaṭṭhāne  ṭhapentaṃ disvā ``mayāpi anāgate ekassa buddhassa sāsane  kalyāṇavākkaraṇānaṃ aggena bhavituṃ vaṭṭatī''ti cintetvā dasabalaṃ  nimantetvā sattāhaṃ mahādānaṃ datvā, ``bhante, yaṃ bhikkhuṃ tumhe ito  ^a^P1.0238^ea^ sattadivasamatthake kalyāṇavākkaraṇānaṃ aggaṭṭhāne  ṭhapayittha, ahampi imassa adhikārakammassa phalena anāgate ekassa  buddhassa sāsane tathārūpo bhaveyya''nti patthanaṃ akāsi. satthā tassa  anantarāyaṃ disvā ``anāgate gotamabuddhassa sāsane  kalyāṇavākkaraṇānaṃ aggo bhavissasī''ti byākaritvā pakkāmi.<br/><br/>[03] sopi yāvajīvaṃ kusalaṃ katvā kappasatasahassaṃ devesu ca  manussesu ca saṃsaranto amhākaṃ dasabalassa uppattito puretarameva  devalokā cavitvā kāḷiyā nāma kuraragharikāya upāsikāya  kucchismiṃ paṭisandhiṃ gaṇhi. sā paripakke gabbhe rājagahanagare  attano kulanivesanaṃ āgatā.<br/><br/>[03] tasmiṃ samaye amhākaṃ satthā sabbaññutaṃ patto isipatane dhammacakkaṃ  pavattesi. dhammacakkappavattane dasasahassacakkavāḷadevatā sannipatiṃsu.  tattha eko aṭṭhavīsatiyā yakkhasenāpatīnaṃ abbhantare sātāgiro nāma  yakkho dasabalassa dhammakathaṃ sutvā sotāpattiphale patiṭṭhāya cintesi  -- ``kiṃ nu kho ayaṃ evaṃ madhuradhammakathā mama sahāyena hemavatena  sutā na sutā''ti? so devasaṅghassa antare olokento taṃ  apassitvā ``addhā mama sahāyo tiṇṇaṃ ratanānaṃ uppannabhāvaṃ na  jānāti, gacchāmi dasabalassa ceva vaṇṇaṃ kathessāmi,  paṭividdhadhammañca ārocessāmī''ti attano parisāya saddhiṃ  rājagahamatthakena tassa santikaṃ pāyāsi.<br/><br/>[03] hemavatopi ^a^M1.0187^ea^ tiyojanasahassaṃ himavantaṃ akālapupphitaṃ disvā  ``mama sahāyena sātāgirena saddhiṃ himavantakīḷitaṃ kīḷissāmī''ti  attano parisāya saddhiṃ rājagahamatthakeneva ^a^V1.0185^ea^ pāyāsi. tesaṃ dvinnampi  aggabalakāyā kulagharikāya kāḷiupāsikāya nivesanamatthake  samāgantvā ``tumhe kassa parisā, mayaṃ sātāgirassa. tumhe kassa  parisā, mayaṃ hemavatassā''ti āhaṃsu. te haṭṭhatuṭṭhāva gantvā tesaṃ  yakkhasenāpatīnaṃ ārocayiṃsu. tepi taṃkhaṇaññeva ^a^P1.0239^ea^  upāsikāya nivesanamatthake samāgacchiṃsu. sātāgiro hemavataṃ āha  -- ``kahaṃ, samma, gacchasī''ti? tava santikaṃ sammāti.  kiṃkāraṇāti? himavantaṃ pupphitaṃ disvā tayā saddhiṃ tattha  kīḷissāmīti. tvaṃ pana, samma, kahaṃ gacchasīti? tava santikaṃ,  sammāti. kiṃkāraṇāti? tvaṃ himavantassa kena pupphitabhāvaṃ  jānāsīti? na jānāmi, sammāti. suddhodanamahārājassa putto  siddhatthakumāro dasasahassilokadhātuṃ kampetvā paṭividdhasabbaññutaññāṇo  dasasahassacakkavāḷadevatānaṃ majjhe anuttaraṃ dhammacakkaṃ pavattesi. tassa  pavattitabhāvaṃ na jānāsīti? na jānāmi, sammāti. tvaṃ ettakameva  ṭhānaṃ pupphitanti aññāsi, tassa pana purisassa sakkāratthāya  sakaladasasahassacakkavāḷaṃ ekamālāguḷasadisaṃ ajja jātaṃ sammāti.  mālā tāva pupphantu, tayā so satthā akkhīni pūretvā diṭṭhoti.  āma, samma, satthā ca me diṭṭho, dhammo ca suto, amatañca pītaṃ.  ahaṃ ``etaṃ amatadhammaṃ tampi jānāpessāmī''ti tava santikaṃ  āgatosmi, sammāti. tesaṃ aññamaññaṃ kathentānaṃyeva upāsikā  sirisayanato uṭṭhāya nisinnā taṃ kathāsallāpaṃ sutvā sadde nimittaṃ  gaṇhi. ``ayaṃ saddo uddhaṃ, na heṭṭhā, amanussabhāsito, no  manussabhāsito''ti sallakkhetvā ohitasotā paggahitamānasā hutvā  nisīdi. tato -- <br/><br/>[21] ``ajja pannaraso uposatho (iti sātāgiro yakkho), <br/><br/>[27] dibbā ratti upaṭṭhitā. <br/><br/>[26] anomanāmaṃ satthāraṃ, <br/><br/>[22] handa passāma gotama''nti.. (su0 ni0 153) -- <br/><br/>[25] evaṃ ^a^M1.0188^ea^ sātāgirena vutte -- <br/><br/>[21] ``kacci mano supaṇihito (iti hemavato yakkho), <br/><br/>[27] sabbabhūtesu tādino. <br/><br/>[26] kacci ^a^V1.0186^ea^ iṭṭhe aniṭṭhe ca, <br/><br/>[22] saṅkappassa vasīkatā''ti.. (su0 ni0 154).<br/><br/>[03] evaṃ ^a^P1.0240^ea^ hemavato satthu kāyasamācārañca  ājīvañca manosamācārañca pucchi. pucchitaṃ pucchitaṃ sātāgiro  vissajjesi. evaṃ satthu sarīravaṇṇaguṇavaṇṇakathanavasena hemavatasuttante  niṭṭhite hemavato sahāyakassa dhammadesanānusārena ñāṇaṃ pesetvā  sotāpattiphale patiṭṭhahi.<br/><br/>[03] atha, kāḷī upāsikā, parassa dhamme desīyamāne tathāgataṃ  adiṭṭhapubbāva hutvā anussavappasādaṃ uppādetvā parassa vaḍḍhitaṃ bhojanaṃ  bhuñjamānā viya sotāpattiphale patiṭṭhāsi. sā sabbamātugāmānaṃ  antare paṭhamakasotāpannā sabbajeṭṭhikā ahosi. tassā saha  sotāpattibhāvena tameva rattiṃ gabbhavuṭṭhānaṃ jātaṃ, paṭiladdhadārakassa  nāmaggahaṇadivase soṇoti nāmaṃ akāsi. sā yathāruciyā kulagehe  vasitvā kulagharameva agamāsi.<br/><br/>[03] tasmiṃ samaye mahākaccānatthero taṃ nagaraṃ upanissāya upavatte  pabbate paṭivasati. upāsikā theraṃ upaṭṭhāti. thero nibaddhaṃ tassā  nivesanaṃ gacchati. soṇadārakopi nibaddhaṃ therassa santike vicaranto  vissāsiko ahosi. so aparena samayena therassa santike pabbaji.  thero taṃ upasampādetukāmo tīṇi vassāni gaṇaṃ pariyesitvā  upasampādesi. so upasampanno kammaṭṭhānaṃ kathāpetvā vipassanaṃ  vaḍḍhetvā arahattaṃ patvā therasseva santike suttanipātaṃ uggaṇhitvā  vutthavasso pavāretvā satthāraṃ passitukāmo hutvā upajjhāyaṃ āpucchi.  thero āha -- ``soṇa, tayi gate satthā taṃ ekagandhakuṭiyaṃ  vasāpetvā dhammaṃ ajjhesissati, tvaṃ dhammaṃ kathessasi. satthā tava  dhammakathāya pasīditvā tuyhaṃ varaṃ dassati. tvaṃ varaṃ gaṇhanto imañca  imañca gaṇhāhi, mama vacanena dasabalassa pāde vandāhī''ti. so  upajjhāyena anuññāto ^a^P1.0241^ea^ mātūpāsikāya gehaṃ  gantvā ārocesi. sāpi ``sādhu ^a^M1.0189^ea^, tāta, tvaṃ dasabalaṃ passituṃ  gacchanto imaṃ kambalaṃ āharitvā satthu vasanagandhakuṭiyā bhūmattharaṇaṃ  katvā attharāhī''ti kambalaṃ adāsi. soṇatthero taṃ ādāya  senāsanaṃ saṃsāmetvā anupubbena satthu vasanaṭṭhānaṃ gantvā dasabalassa  buddhāsane nisinnavelāyameva upasaṅkamitvā abhivādetvā ekamantaṃ  aṭṭhāsi. satthā tena saddhiṃ paṭisanthāraṃ katvā ānandattheraṃ  āmantesi -- ``ānanda, imassa bhikkhussa ^a^V1.0187^ea^ senāsanaṃ jānāhī''ti.  thero satthu adhippāyaṃ ñatvā antogandhakuṭiyaṃyeva bhūmattharaṇaṃ  ussārento viya atthari.<br/><br/>[03] atha kho bhagavā bahudevarattiṃ ajjhokāse vītināmetvā vihāraṃ  pāvisi, āyasmāpi kho soṇo bahudevarattiṃ ajjhokāse vītināmetvā  vihāraṃ pāvisi. satthā pacchimayāme sīhaseyyaṃ kappetvā paccūsasamaye  vuṭṭhāya nisīditvā ``ettakena kālena soṇassa kāyadaratho  paṭippassaddho bhavissatī''ti ñatvā āyasmantaṃ soṇaṃ ajjhesi --  ``paṭibhātu taṃ bhikkhu dhammo bhāsitu''nti. soṇatthero madhurassarena  ekabyañjanampi avināsento aṭṭhakavaggiyāni suttāni (su0 ni0  772 ādayo) abhāsi. kathāpariyosāne bhagavā sādhukāraṃ datvā  ``suggahito te bhikkhu dhammo, mayā desitakāle ca ajja ca  ekasadisāva desanā, kiñci ūnaṃ vā adhikaṃ vā natthī''ti  pasannabhāvaṃ pakāsesi. soṇattheropi ``ayaṃ okāso''ti  sallakkhetvā upajjhāyassa vacanena dasabalaṃ vanditvā vinayadharapañcamena  gaṇena upasampadaṃ ādiṃ katvā sabbe vare yāci, satthā adāsi. puna  thero mātūpāsikāya vacanena vanditvā ``ayaṃ, bhante, upāsikāya  tumhākaṃ vasanagandhakuṭiyaṃ bhūmattharaṇatthaṃ kambalo ^a^P1.0242^ea^  pahito''ti kambalaṃ datvā uṭṭhāyāsanā satthāraṃ vanditvā padakkhiṇaṃ  katvā pakkāmi. ayamettha saṅkhepo, vitthārato pana therassa pabbajjaṃ  ādiṃ katvā sabbaṃ sutte āgatameva.<br/><br/>[03] iti thero satthu santikā aṭṭha vare labhitvā upajjhāyassa  santikaṃ gantvā sabbaṃ taṃ pavattiṃ ārocesi. punadivase  mātūpāsikāya nivesanadvāraṃ gantvā bhikkhāya aṭṭhāsi. upāsikā  ``putto kira me dvāre ṭhito''ti sutvā vegena āgantvā abhivādetvā  hatthato pattaṃ gahetvā ^a^M1.0190^ea^ antonivesane nisīdāpetvā bhojanaṃ adāsi.  atha naṃ bhattakiccapariyosāne āha -- ``diṭṭho te, tāta,  dasabalo''ti? āma upāsiketi. vandito te mama vacanenāti?  āma vandito, sopi ca me kambalo tathāgatassa vasanaṭṭhāne bhūmattharaṇaṃ  katvā atthatoti. kiṃ, tāta, tayā kira satthu dhammakathā kathitā,  satthārā ca te sādhukāro dinnoti? tayā kathaṃ ñātaṃ upāsiketi?  tāta, mayhaṃ gehe adhivatthā devatā dasabalena tuyhaṃ sādhukāraṃ  dinnadivase ``sakaladasasahassacakkavāḷe devatā sādhukāraṃ adaṃsū''ti  āha -- tāta, tayā kathitadhammakathaṃ buddhānaṃ kathitaniyāmeneva mayhampi  kathetuṃ paccāsīsāmīti. thero mātu kathaṃ sampaṭicchi. sā tassa  adhivāsanaṃ viditvā dvāre maṇḍapaṃ kāretvā dasabalassa  kathitaniyāmeneva attano dhammakathaṃ ^a^V1.0188^ea^ kathāpesīti vatthu ettha samuṭṭhitaṃ.  satthā aparabhāge ariyagaṇamajjhe nisinno theraṃ kalyāṇavākkaraṇānaṃ  aggaṭṭhāne ṭhapesīti. 


