# pali

volume: 88
item: 90
title:
  sāriputtattherassa sahāyakabrāhmaṇavatthu^āyuvaḍḍhanakumāravatthu^saṃkiccasāmaṇeravatthu^khāṇukoṇḍaññattheravatthu^

content:
  [03] ^b^yo^eb^ ^a^P2.0254^ea^ ^b^ca vassasataṃ jīve^eb^ti imaṃ  dhammadesanaṃ satthā jetavane viharanto khāṇukoṇḍaññattheraṃ ārabbha  kathesi.<br/><br/>[03] so kira thero satthu santike kammaṭṭhānaṃ gahetvā araññe  viharanto arahattaṃ patvā ``satthu ārocessāmī''ti tato āgacchanto  antarāmagge kilanto maggā okkamma ekasmiṃ piṭṭhipāsāṇe nisinno  jhānaṃ samāpajji. athekaṃ gāmaṃ vilumpitvā pañcasatā corā attano  balānurūpena bhaṇḍikaṃ bandhitvā sīsenādāya gacchantā dūraṃ gantvā  kilantarūpā ``dūraṃ āgatāmha, imasmiṃ piṭṭhipāsāṇe  vissamissāmā''ti maggā okkamma ^a^M1.0434^ea^ piṭṭhipāsāṇassa santikaṃ gantvā  theraṃ disvāpi ``khāṇuko aya''nti saññino ahesuṃ. atheko coro  therassa sīse bhaṇḍikaṃ ṭhapesi, aparopi taṃ nissāya bhaṇḍikaṃ ṭhapesi.  evaṃ pañcasatāpi corā pañcahi bhaṇḍikasatehi theraṃ parikkhipitvā  sayampi nisinnā niddāyitvā aruṇuggamanakāle pabujjhitvā attano  attano bhaṇḍikaṃ gaṇhantā theraṃ disvā ``amanusso''ti saññāya  palāyituṃ ^a^V1.0387^ea^ ārabhiṃsu. atha ne thero āha -- ``mā bhāyittha  upāsakā, pabbajito aha''nti. te therassa pādamūle nipajjitvā  ``khamatha, bhante, mayaṃ khāṇukasaññino ahumhā''ti theraṃ khamāpetvā  corajeṭṭhakena ``ahaṃ ayyassa santike pabbajissāmī''ti vutte sesā  ``mayampi pabbajissāmā''ti ^a^P2.0255^ea^ vatvā sabbepi  ekacchandā hutvā theraṃ pabbajjaṃ yāciṃsu. thero saṃkiccasāmaṇero viya  sabbepi te pabbājesi. tato paṭṭhāya ^b^khāṇukoṇḍañño^eb^ti paññāyi.  so tehi bhikkhūhi saddhiṃ satthu santikaṃ gantvā satthārā ``kiṃ,  koṇḍañña, antevāsikā te laddhā''ti vutte taṃ pavattiṃ ārocesi.  satthā ``evaṃ kira, bhikkhave''ti pucchitvā, ``āma, bhante, na no  aññassa evarūpo ānubhāvo diṭṭhapubbo, tenamhā pabbajitā''ti vutte,  ``bhikkhave, evarūpe duppaññakamme patiṭṭhāya vassasataṃ jīvanato  idāni vo paññāsampadāya vattamānānaṃ ekāhampi jīvitaṃ seyyo''ti  vatvā anusandhiṃ ghaṭetvā dhammaṃ desento imaṃ gāthamāha -- <br/><br/>[03] 111^b^.^eb^ <br/><br/>[21] ``yo ca vassasataṃ jīve, duppañño asamāhito. <br/><br/>[22] ekāhaṃ jīvitaṃ seyyo, paññavantassa jhāyino''ti..<br/><br/>[03] tattha ^b^duppañño^eb^ nippañño. ^b^paññavantassā^eb^ti  sappaññassa. sesaṃ purimasadisamevāti.<br/><br/>[03] desanāvasāne pañcasatāpi te bhikkhū saha paṭisambhidāhi arahattaṃ  pāpuṇiṃsu. sampattamahājanassāpi sātthikā dhammadesanā ahosīti. <br/><br/>[06] khāṇukoṇḍaññattheravatthu dasamaṃ. 


volume: 88
item: 91
title: āyuvaḍḍhanakumāravatthu^saṃkiccasāmaṇeravatthu^khāṇukoṇḍaññattheravatthu^sappadāsattheravatthu^
content:
  [01] ^b^yo^eb^ ^a^P2.0256^ea^ ^b^ca vassasataṃ jīve^eb^ti  imaṃ dhammadesanaṃ satthā jetavane viharanto sappadāsattheraṃ ārabbha  kathesi.<br/><br/>[03] sāvatthiyaṃ ^a^M1.0435^ea^ kireko kulaputto satthu dhammadesanaṃ sutvā pabbajitvā  laddhūpasampado aparena samayena ukkaṇṭhitvā ``mādisassa kulaputtassa  gihibhāvo nāma ayutto, pabbajjāya ṭhatvā maraṇamhi me seyyo''ti  cintetvā attano maraṇūpāyaṃ cintento vicarati. athekadivasaṃ  pātova ^a^V1.0388^ea^ katabhattakiccā bhikkhū vihāraṃ gantvā aggisālāya sappaṃ  disvā taṃ ekasmiṃ kuṭe pakkhipitvā kuṭaṃ pidahitvā ādāya vihārā  nikkhamiṃsu. ukkaṇṭhitabhikkhupi bhattakiccaṃ katvā āgacchanto te  bhikkhū disvā ``kiṃ idaṃ, āvuso''ti pucchitvā ``sappo,  āvuso''ti vutte iminā ``kiṃ karissathā''ti? ``chaḍḍessāma  na''nti. tesaṃ vacanaṃ sutvā ``iminā attānaṃ ḍaṃsāpetvā  marissāmī''ti ``āharatha, ahaṃ taṃ chaḍḍessāmī''ti tesaṃ hatthato kuṭaṃ  gahetvā ekasmiṃ ṭhāne nisinno tena sappena attānaṃ ḍaṃsāpeti, sappo  ḍaṃsituṃ na icchati. so kuṭe hatthaṃ otāretvā ito cito ca  āloleti, ghorasappassa mukhaṃ vivaritvā aṅguliṃ pakkhipati, neva naṃ  sappo ḍaṃsi. so ``nāyaṃ āsīviso, gharasappo eso''ti taṃ pahāya  vihāraṃ agamāsi. atha naṃ bhikkhū ``chaḍḍito te, āvuso,  sappo''ti āhaṃsu. ``na so, āvuso, ghorasappo, gharasappo  eso''ti. ``ghorasappoyevāvuso, mahantaṃ ^a^P2.0257^ea^ phaṇaṃ  katvā susuyanto dukkhena amhehi gahito, kiṃ kāraṇā evaṃ tvaṃ  vadesī''ti āhaṃsu. ``ahaṃ, āvuso, tena attānaṃ ḍaṃsāpentopi mukhe  aṅguliṃ pakkhipentopi taṃ ḍaṃsāpetuṃ nāsakkhi''nti. taṃ sutvā  bhikkhū tuṇhī ahesuṃ.<br/><br/>[03] athekadivasaṃ nhāpito dve tayo khure ādāya vihāraṃ gantvā ekaṃ  bhūmiyaṃ ṭhapetvā ekena bhikkhūnaṃ kese ohāreti. so bhūmiyaṃ ṭhapitaṃ  khuraṃ gahetvā ``iminā gīvaṃ chinditvā marissāmī''ti ekasmiṃ  rukkhe gīvaṃ upanidhāya khuradhāraṃ galanāḷiyaṃ katvā ṭhito  upasampadāmāḷato paṭṭhāya attano sīlaṃ āvajjento vimalacandamaṇḍalaṃ  viya sudhotamaṇikhandhamiva ca nimmalaṃ sīlaṃ addasa. tassa taṃ  olokentassa sakalasarīraṃ pharantī pīti uppajji. so pītiṃ  vikkhambhetvā vipassanaṃ vaḍḍhento saha paṭisambhidāhi arahattaṃ patvā  khuraṃ ādāya vihāramajjhaṃ pāvisi. atha naṃ bhikkhū ``kahaṃ  gatosi, āvuso''ti pucchiṃsu. ```iminā khurena galanāḷiṃ  chinditvā ^a^M1.0436^ea^ marissāmī'ti gatomhi ^a^P2.0258^ea^, āvuso''ti.  atha ``kasmā na matosī''ti? idānimhi satthaṃ āharituṃ  abhabbo jāto. ahañhi ``iminā khurena galanāḷiṃ  chindissāmī''ti ñāṇakhurena sabbakilese chindinti. bhikkhū  ``ayaṃ abhūtena aññaṃ byākarotī''ti bhagavato ārocesuṃ. bhagavā  tesaṃ kathaṃ sutvā āha -- ``na, bhikkhave, khīṇāsavā nāma sahatthā  attānaṃ jīvitā voropentī''ti. bhante, tumhe imaṃ ``khīṇāsavo''ti  vadatha, evaṃ arahattūpanissayasampanno panāyaṃ kasmā ukkaṇṭhati, kimassa  arahattūpanissayakāraṇaṃ ``kasmā so sappo etaṃ na ḍaṃsatī''ti?  ``bhikkhave, so tāva sappo imassa ito tatiye attabhāve dāso  ahosi, so attano sāmikassa sarīraṃ ḍaṃsituṃ na visahatī''ti.  evaṃ ^a^V1.0389^ea^ tāva nesaṃ satthā ekaṃ kāraṇaṃ ācikkhi. tato paṭṭhāya ca so  bhikkhu ^b^sappadāso^eb^ nāma jāto.<br/><br/>[03] kassapasammāsambuddhakāle kireko kulaputto satthu dhammakathaṃ sutvā  uppannasaṃvego pabbajitvā laddhūpasampado aparena samayena anabhiratiyā  uppannāya ekassa sahāyakassa bhikkhuno ārocesi. so tassa  abhiṇhaṃ gihibhāve ādīnavaṃ kathesi. taṃ sutvā itaro sāsane  abhiramitvā pubbe anabhiratakāle malaggahite samaṇaparikkhāre ekasmiṃ  soṇḍitīre nimmale karonto nisīdi. sahāyakopissa santikeyeva  nisinno. atha naṃ so evamāha -- ``ahaṃ, āvuso, uppabbajanto  ime parikkhāre tuyhaṃ dātukāmo ^a^P2.0259^ea^ ahosi''nti.  so lobhaṃ uppādetvā cintesi -- ``iminā mayhaṃ pabbajitena vā  uppabbajitena vā ko attho, idāni parikkhāre gaṇhissāmī''ti.  so tato paṭṭhāya ``kiṃ dānāvuso, amhākaṃ jīvitena, ye mayaṃ  kapālahatthā parakulesu bhikkhāya carāma, puttadārehi saddhiṃ  ālāpasallāpaṃ na karomā''tiādīni vadanto gihibhāvassa guṇaṃ  kathesi. so tassa kathaṃ sutvā puna ukkaṇṭhito hutvā cintesi --  ``ayaṃ mayā `ukkaṇṭhitomhī'ti vutte paṭhamaṃ gihibhāve ādīnavaṃ  kathetvā idāni abhiṇhaṃ guṇaṃ katheti, `kiṃ nu kho kāraṇa'''nti  cintento ``imesu samaṇaparikkhāresu lobhenā''ti ñatvā sayameva  attano cittaṃ nivattesi. evamassa kassapasammāsambuddhakāle ekassa  bhikkhuno ukkaṇṭhāpitattā idāni anabhirati ^a^M1.0437^ea^ uppannā. yo pana teneva  tadā vīsati vassasahassāni samaṇadhammo kato, svassa etarahi  arahattūpanissayo jātoti.<br/><br/>[03] imamatthaṃ te bhikkhū bhagavato santikā sutvā uttariṃ pucchiṃsu --  ``bhante, ayaṃ kira bhikkhu khuradhāraṃ galanāḷiyaṃ katvā ṭhitova  arahattaṃ pāpuṇāti, uppajjissati nu kho ettakena khaṇena  arahattamaggo''ti. ``āma, bhikkhave, āraddhavīriyassa bhikkhuno  pādaṃ ukkhipitvā bhūmiyaṃ ṭhapentassa pāde bhūmiyaṃ asampatteyeva  arahattamaggo uppajjati. kusītassa ^a^P2.0260^ea^ puggalassa  hi vassasataṃ jīvanato āraddhavīriyassa khaṇamattampi jīvitaṃ  seyyo''ti vatvā anusandhiṃ ghaṭetvā imaṃ gāthamāha -- <br/><br/>[03] 112^b^.^eb^ <br/><br/>[21] ``yo ca vassasataṃ jīve, kusīto hīnavīriyo. <br/><br/>[22] ekāhaṃ jīvikaṃ seyyo, vīriyamārabhato daḷha''nti.. <br/><br/>[01] tattha ^a^V1.0390^ea^ ^b^kusīto^eb^ti kāmavitakkādīhi tīhi vitakkehi  vītināmento puggalo. ^b^hīnavīriyo^eb^ti nibbīriyo.  ^b^vīriyamārabhato daḷha^eb^nti duvidhajjhānanibbattanasamatthaṃ thiraṃ  vīriyaṃ ārabhantassa. sesaṃ purimasadisameva.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sappadāsattheravatthu ekādasamaṃ. 


volume: 88
item: 92
title: saṃkiccasāmaṇeravatthu^khāṇukoṇḍaññattheravatthu^sappadāsattheravatthu^paṭācārātherīvatthu^
content:
  [03] ^b^yo ca vassasataṃ jīve^eb^ti imaṃ dhammadesanaṃ satthā jetavane  viharanto paṭācāraṃ theriṃ ārabbha kathesi.<br/><br/>[03] sā kira sāvatthiyaṃ cattālīsakoṭivibhavassa seṭṭhino dhītā  ahosi abhirūpā. taṃ soḷasavassuddesikakāle sattabhūmikassa  pāsādassa uparimatale rakkhantā vasāpesuṃ. evaṃ santepi sā ekena  attano cūḷūpaṭṭhākena saddhiṃ vippaṭipajji ^a^P2.0261^ea^.  athassā mātāpitaro samajātikakule ekassa kumārassa paṭissuṇitvā  vivāhadivasaṃ ṭhapesuṃ. tasmiṃ upakaṭṭhe sā taṃ cūḷūpaṭṭhākaṃ āha -- ``maṃ  kira asukakulassa nāma dassanti, mayi patikulaṃ gate mama  paṇṇākāraṃ gahetvā āgatopi tattha pavesanaṃ na labhissasi, sace te  mayi sineho atthi, idāneva ^a^M1.0438^ea^ maṃ gahetvā yena vā tena vā  palāyassū''ti. ``so sādhu, bhadde''ti. ``tena hi ahaṃ sve  pātova nagaradvārassa asukaṭṭhāne nāma ṭhassāmi, tvaṃ ekena upāyena  nikkhamitvā tattha āgaccheyyāsī''ti vatvā dutiyadivase saṅketaṭṭhāne  aṭṭhāsi. sāpi pātova kiliṭṭhaṃ vatthaṃ nivāsetvā kese vikkiritvā  kuṇḍakena sarīraṃ makkhitvā kuṭaṃ ādāya dāsīhi saddhiṃ gacchantī  viya gharā nikkhamitvā taṃ ṭhānaṃ agamāsi. so taṃ ādāya dūraṃ  gantvā ekasmiṃ gāme nivāsaṃ kappetvā araññe khettaṃ kasitvā  dārupaṇṇādīni āharati. itarā kuṭena udakaṃ āharitvā sahatthā  koṭṭanapacanādīni karontī attano pāpassa phalaṃ anubhoti. athassā  kucchiyaṃ gabbho patiṭṭhāsi. sā paripuṇṇagabbhā ``idha me koci  upakārako natthi, mātāpitaro nāma puttesu muduhadayā honti, tesaṃ  santikaṃ maṃ nehi, tattha me gabbhavuṭṭhānaṃ bhavissatī''ti sāmikaṃ  ^a^P2.0262^ea^ yāci. so ``kiṃ, bhadde, kathesi, maṃ disvā  tava mātāpitaro vividhā kammakāraṇā kareyyuṃ, na sakkā mayā tattha  gantu''nti paṭikkhipi. sā punappunaṃ yācitvāpi ^a^V1.0391^ea^ gamanaṃ alabhamānā  tassa araññaṃ gatakāle paṭivissake āmantetvā ``sace so āgantvā  maṃ apassanto `kahaṃ gatā'ti pucchissati, mama attano kulagharaṃ  gatabhāvaṃ ācikkheyyāthā''ti vatvā gehadvāraṃ pidahitvā pakkāmi.  sopi āgantvā taṃ apassanto paṭivissake pucchitvā taṃ pavattiṃ sutvā  ``nivattessāmi na''nti anubandhitvā taṃ disvā nānappakāraṃ  yāciyamānopi nivattetuṃ nāsakkhi. athassā ekasmiṃ ṭhāne  kammajavātā caliṃsu. sā ekaṃ gacchantaraṃ pavisitvā, ``sāmi,  kammajavātā me calitā''ti vatvā bhūmiyaṃ nipajjitvā samparivattamānā  kicchena dārakaṃ vijāyitvā ``yassatthāyāhaṃ kulagharaṃ gaccheyyaṃ, so  attho nipphanno''ti punadeva tena saddhiṃ gehaṃ āgantvā vāsaṃ kappesi.<br/><br/>[03] tassā aparena samayena puna gabbho patiṭṭhahi. sā  paripuṇṇagabbhā hutvā purimanayeneva sāmikaṃ yācitvā gamanaṃ  alabhamānā puttaṃ aṅkenādāya tatheva pakkamitvā tena anubandhitvā  ``tiṭṭhāhī''ti vutte nivattituṃ na icchi. atha nesaṃ gacchantānaṃ mahā  akālamegho udapādi samantā vijjulatāhi ^a^P2.0263^ea^ ādittaṃ  viya meghatthanitehi, bhijjamānaṃ viya ^a^M1.0439^ea^ udakadhārānipātanirantaraṃ nabhaṃ  ahosi. tasmiṃ khaṇe tassā kammajavātā caliṃsu. sā sāmikaṃ  āmantetvā, ``sāmi, kammajavātā me calitā, na sakkomi  sandhāretuṃ, anovassakaṭṭhānaṃ me jānāhī''ti āha. so hatthagatāya  vāsiyā ito cito ca upadhārento ekasmiṃ vammikamatthake jātaṃ  gumbaṃ disvā chindituṃ ārabhi. atha naṃ vammikato nikkhamitvā  ghoraviso āsīviso ḍaṃsi. taṅkhaṇaññevassa sarīraṃ  antosamuṭṭhitāhi aggijālāhi ḍayhamānaṃ viya nīlavaṇṇaṃ hutvā tattheva  pati. itarāpi mahādukkhaṃ anubhavamānā tassa āgamanaṃ olokentīpi  taṃ adisvāva aparampi puttaṃ vijāyi. dve dārakā vātavuṭṭhivegaṃ  asahamānā mahāviravaṃ viravanti. sā ubhopi te urantare katvā  dvīhi jaṇṇukehi ceva hatthehi ca bhūmiyaṃ uppīḷetvā tathā ṭhitāva rattiṃ  vītināmesi. sakalasarīraṃ nillohitaṃ viya paṇḍupalāsavaṇṇaṃ ahosi.  sā uṭṭhite aruṇe maṃsapesivaṇṇaṃ ekaṃ puttaṃ aṅkenādāya itaraṃ  aṅguliyā gahetvā ``ehi, tāta, pitā te ito gato''ti vatvā  sāmikassa gatamaggena gacchantī ^a^P2.0264^ea^ taṃ vammikamatthake  kālaṃ katvā patitaṃ nīlavaṇṇaṃ thaddhasarīraṃ disvā ``maṃ nissāya mama  sāmiko panthe mato''ti rodantī paridevantī pāyāsi.<br/><br/>[03] sā sakalarattiṃ devena vuṭṭhattā aciravatiṃ nadiṃ jaṇṇuppamāṇena  kaṭippamāṇena thanappamāṇena udakena paripuṇṇaṃ disvā attano  mandabuddhitāya dvīhi dārakehi saddhiṃ udakaṃ otarituṃ avisahantī  jeṭṭhaputtaṃ orimatīre ṭhapetvā itaraṃ ādāya paratīraṃ gantvā sākhābhaṅgaṃ  attharitvā ^a^V1.0392^ea^ nipajjāpetvā ``itarassa santikaṃ gamissāmī''ti  bālaputtakaṃ pahāya tarituṃ asakkontī punappunaṃ nivattitvā  olokayamānā pāyāsi. athassā nadīmajjhaṃ gatakāle eko seno  taṃ kumāraṃ disvā ``maṃsapesī''ti saññāya ākāsato bhassi. sā  taṃ puttassatthāya bhassantaṃ disvā ubho hatthe ukkhipitvā ``sūsū''ti  tikkhattuṃ mahāsaddaṃ nicchāresi. seno dūrabhāvena taṃ asutvāva  kumārakaṃ gahetvā vehāsaṃ uppatitvā gato. orimatīre ṭhitaputto  mātaraṃ nadīmajjhe ubho hatthe ukkhipitvā mahāsaddaṃ nicchārayamānaṃ  disvā ^a^M1.0440^ea^ ``maṃ pakkosatī''ti saññāya vegena udake pati. itissā  bālaputtaṃ seno hari, jeṭṭhaputto udakena vūḷho.<br/><br/>[03] sā ``eko me putto senena gahito, eko udakena ^a^P2.0265^ea^  vūḷho, panthe me pati mato''ti rodantī paridevantī  gacchamānā sāvatthito āgacchantaṃ ekaṃ purisaṃ disvā pucchi --  ``kattha vāsikosi, tātā''ti? ``sāvatthivāsikomhi, ammā''ti.  ``sāvatthinagare asukavīthiyaṃ evarūpaṃ asukakulaṃ nāma atthi,  jānāsi, tātā''ti? ``jānāmi, amma, taṃ pana mā pucchi, sace  aññaṃ jānāsi pucchā''ti. ``aññena me kammaṃ natthi, tadeva  pucchāmi, tātā''ti. ``amma, tvaṃ attano anācikkhituṃ na desi,  ajja te sabbarattiṃ devo vassanto diṭṭho''ti. ``diṭṭho me, tāta,  mayhameveso sabbarattiṃ vuṭṭho, na aññassa. mayhaṃ pana vuṭṭhakāraṇaṃ  pacchā te kathessāmi, etasmiṃ tāva me seṭṭhigehe pavattiṃ kathehī''ti.  ``amma, ajja rattiṃ seṭṭhiñca seṭṭhibhariyañca seṭṭhiputtañcāti tayopi  jane avattharamānaṃ gehaṃ pati, te ekacitakasmiṃ jhāyanti. esa dhūmo  paññāyati, ammā''ti. sā tasmiṃ khaṇe nivatthavatthaṃ patamānaṃ na  sañjāni, ummattikabhāvaṃ ^a^P2.0266^ea^ patvā yathājātāva  rodantī paridevantī -- <br/><br/>[21] ``ubho puttā kālakatā, panthe mayhaṃ patī mato. <br/><br/>[22] mātā pitā ca bhātā ca, ekacitamhi ḍayhare''ti..  (apa0 therī 2.2.498) -- <br/><br/>[25] vilapantī paribbhami. manussā taṃ disvā ``ummattikā  ummattikā''ti kacavaraṃ gahetvā paṃsuṃ gahetvā matthake okirantā leḍḍūhi  paharanti. satthā jetavanamahāvihāre aṭṭhaparisamajjhe nisīditvā dhammaṃ  desento taṃ āgacchamānaṃ addasa kappasatasahassaṃ pūritapāramiṃ  abhinīhārasampannaṃ.<br/><br/>[03] sā ^a^V1.0393^ea^ kira padumuttarabuddhakāle padumuttarasatthārā ekaṃ vinayadharattheriṃ  bāhāya gahetvā nandanavane ṭhapentaṃ viya etadaggaṭṭhāne ṭhapiyamānaṃ disvā  ``ahampi tumhādisassa buddhassa santike vinayadharattherīnaṃ aggaṭṭhānaṃ  labheyya''nti adhikāraṃ katvā patthanaṃ ṭhapesi. padumuttarabuddho  anāgataṃsañāṇaṃ pattharitvā patthanāya samijjhanabhāvaṃ ñatvā ``anāgate  gotamabuddhassa nāma sāsane ayaṃ paṭācārā nāmena vinayadharattherīnaṃ  aggā ^a^M1.0441^ea^ bhavissatī''ti byākāsi. taṃ ^a^P2.0267^ea^ evaṃ  patthitapatthanaṃ abhinīhārasampannaṃ satthā dūratova āgacchantiṃ disvā  ``imissā ṭhapetvā maṃ añño avassayo bhavituṃ samattho nāma  natthī''ti cintetvā taṃ yathā vihārābhimukhaṃ āgacchati, evaṃ akāsi.  parisā taṃ disvāva ``imissā ummattikāya ito āgantuṃ mā  daditthā''ti āha. satthā ``apetha, mā naṃ vārayitthā''ti vatvā  avidūraṭṭhānaṃ āgatakāle ``satiṃ paṭilabha bhaginī''ti āha. sā taṃ  khaṇaṃyeva buddhānubhāvena satiṃ paṭilabhi. tasmiṃkāle nivatthavatthassa  patitabhāvaṃ sallakkhetvā hirottappaṃ paccupaṭṭhāpetvā ukkuṭikaṃ nisīdi.  athassā eko puriso uttarasāṭakaṃ khipi. sā taṃ nivāsetvā  satthāraṃ upasaṅkamitvā suvaṇṇavaṇṇesu pādesu pañcapatiṭṭhitena vanditvā,  ``bhante, avassayo me hotha, patiṭṭhā me hotha. ekañhi me puttaṃ  seno gaṇhi, eko udakena vūḷho, panthe me pati mato, mātāpitaro  ceva me bhātā ca gehena avatthaṭā ekacitakasmiṃ jhāyantī''ti.<br/><br/>[03] satthā tassā vacanaṃ sutvā ``paṭācāre, mā cintayi, tava tāṇaṃ  saraṇaṃ avassayo bhavituṃ samatthasseva santikaṃ āgatāsi. yathā hi  tava idāni eko puttako senena gahito, eko udakena vūḷho, panthe  ^a^P2.0268^ea^ pati mato, mātāpitaro ceva bhātā ca gehena  avatthaṭā; evameva imasmiṃ saṃsāre puttādīnaṃ matakāle tava rodantiyā  paggharitāssu catunnaṃ mahāsamuddānaṃ udakato bahutara''nti vatvā imaṃ  gāthamāha -- <br/><br/>[21] ``catūsu samuddesu jalaṃ parittakaṃ, <br/><br/>[27] tato bahuṃ assujalaṃ anappakaṃ. <br/><br/>[26] dukkhena phuṭṭhassa narassa socanā, <br/><br/>[22] kiṃ kāraṇā amma tuvaṃ pamajjasī''ti..<br/><br/>[03] evaṃ satthari ^b^anamataggapariyāyaṃ^eb^ kathente tassa sarīre  soko tanuttaṃ agamāsi. atha naṃ tanubhūtasokaṃ ñatvā puna satthā  āmantetvā ``paṭācāre puttādayo nāma paralokaṃ gacchantassa tāṇaṃ vā  leṇaṃ vā saraṇaṃ vā bhavituṃ na sakkonti, tasmā vijjamānāpi te na  santiyeva, paṇḍitena ^a^V1.0394^ea^ pana sīlaṃ visodhetvā attano nibbānagāmimaggaṃ  khippameva sodhetuṃ vaṭṭatī''ti vatvā dhammaṃ desento imā gāthā abhāsi  -- <br/><br/>[21] ``na ^a^M1.0442^ea^ santi puttā tāṇāya, na pitā nāpi bandhavā. <br/><br/>[22] antakenādhipannassa, natthi ñātīsu tāṇatā.. (dha0  pa0 288; apa0 therī 2.2.501). <br/><br/>[21] ``etamatthavassaṃ ñatvā, paṇḍito sīlasaṃvuto. <br/><br/>[22] nibbānagamanaṃ maggaṃ, khippameva visodhaye''ti.. (dha0  pa0 289).<br/><br/>[03] desanāvasāne ^a^P2.0269^ea^ paṭācārā mahāpathaviyaṃ  paṃsuparimāṇe kilese jhāpetvā sotāpattiphale patiṭṭhahi, aññepi bahū  sotāpattiphalādīni pāpuṇiṃsūti. sā pana sotāpannā hutvā satthāraṃ  pabbajjaṃ yāci. satthā taṃ bhikkhunīnaṃ santikaṃ pahiṇitvā pabbājesi.  sā laddhūpasampadā paṭitācārattā ^b^paṭācārā^eb^tveva paññāyi. sā  ekadivasaṃ kuṭena udakaṃ ādāya pāde dhovantī udakaṃ āsiñci, taṃ  thokaṃ gantvā pacchijji. dutiyavāre āsittaṃ tato dūrataraṃ agamāsi.  tatiyavāre āsittaṃ tatopi dūrataranti. sā tadeva ārammaṇaṃ  gahetvā tayo vaye paricchinditvā ``mayā paṭhamaṃ āsittaṃ udakaṃ viya  ime sattā paṭhamavayepi maranti, tato dūrataraṃ gataṃ dutiyavāre āsittaṃ  udakaṃ viya majjhimavayepi maranti, tatopi dūrataraṃ gataṃ tatiyavāre  āsittaṃ udakaṃ viya pacchimavayepi marantiyevā''ti cintesi. satthā  gandhakuṭiyaṃ nisinnova obhāsaṃ pharitvā tassā sammukhe ṭhatvā kathento  viya ``evametaṃ paṭācāre, pañcannampi khandhānaṃ udayabbayaṃ apassantassa  vassasataṃ jīvanato tesaṃ udayabbayaṃ passantassa ekāhampi  ekakkhaṇampi jīvitaṃ seyyo''ti ^a^P2.0270^ea^ vatvā  anusandhiṃ ghaṭetvā dhammaṃ desento gāthamāha -- <br/><br/>[03] 113^b^.^eb^ <br/><br/>[21] ``yo ca vassasataṃ jīve, apassaṃ udayabbayaṃ. <br/><br/>[22] ekāhaṃ jīvitaṃ seyyo, passato udayabbaya''nti..<br/><br/>[03] tattha ^b^apassaṃ udayabbaya^eb^nti pañcannaṃ khandhānaṃ pañcavīsatiyā  lakkhaṇehi udayañca vayañca apassanto. ^b^passato udayabbaya^eb^nti  tesaṃ udayañca vayañca passantassa. itarassa jīvanato ekāhampi  jīvitaṃ seyyoti.<br/><br/>[03] desanāvasāne ^a^V1.0395^ea^ paṭācārā saha paṭisambhidāhi arahattaṃ pāpuṇi. <br/><br/>[06] paṭācārātherīvatthu dvādasamaṃ. 


volume: 88
item: 93
title: khāṇukoṇḍaññattheravatthu^sappadāsattheravatthu^paṭācārātherīvatthu^kisāgotamīvatthu^
content:
  [01] ^b^yo^eb^ ^a^M1.0443^ea^ ^b^ca vassasataṃ jīve^eb^ti imaṃ dhammadesanaṃ   satthā jetavane viharanto kisāgotamiṃ ārabbha kathesi.<br/><br/>[03] sāvatthiyaṃ kirekassa seṭṭhissa gehe cattālīsakoṭidhanaṃ aṅgārā  eva hutvā aṭṭhāsi. seṭṭhi taṃ disvā uppannasoko āhāraṃ  paṭikkhipitvā mañcake nipajji. tasseko sahāyako gehaṃ gantvā,  ``samma, kasmā socasī''ti pucchitvā taṃ pavattiṃ sutvā, ``samma,  mā soci, ahaṃ ekaṃ upāyaṃ ^a^P2.0271^ea^ jānāmi, taṃ  karohī''ti. ``kiṃ karomi, sammā''ti? attano āpaṇe kilañjaṃ  pasāretvā tattha te aṅgāre rāsiṃ katvā vikkiṇanto viya nisīda,  āgatāgatesu manussesu ye evaṃ vadanti -- ``sesajanā  vatthatelamadhuphāṇitādīni vikkiṇanti, tvaṃ pana aṅgāre vikkiṇanto  nisinno''ti. te vadeyyāsi -- ``attano santakaṃ avikkiṇanto  kiṃ karomī''ti? yo pana taṃ evaṃ vadati ``sesajanā  vatthatelamadhuphāṇitādīni vikkiṇanti, tvaṃ pana hiraññasuvaṇṇaṃ  vikkiṇanto nisinno''ti. taṃ vadeyyāsi ``kahaṃ hiraññasuvaṇṇa''nti.  ``ida''nti ca vutte ``āhara, tāva na''nti hatthehi  paṭiccheyyāsi. evaṃ dinnaṃ tava hatthe hiraññasuvaṇṇaṃ bhavissati.  sā pana sace kumārikā hoti, tava gehe puttassa naṃ āharitvā  cattālīsakoṭidhanaṃ tassā niyyādetvā tāya dinnaṃ valañjeyyāsi.  sace kumārako hoti, tava gehe vayappattaṃ dhītaraṃ tassa datvā  cattālīsakoṭidhanaṃ niyyādetvā tena dinnaṃ valañjeyyāsīti. so  ``bhaddako upāyo''ti attano ^a^P2.0272^ea^ āpaṇe aṅgāre  rāsiṃ katvā vikkiṇanto viya nisīdi. ye pana naṃ evamāhaṃsu --  ``sesajanā vatthatelamadhuphāṇitādīni vikkiṇanti, kiṃ pana tvaṃ  aṅgāre vikkiṇanto nisinno''ti? tesaṃ ``attano santakaṃ  avikkiṇanto kiṃ karomī''ti paṭivacanaṃ adāsi. athekā gotamī  nāma kumārikā kisasarīratāya ^b^kisāgotamī^eb^ti paññāyamānā  parijiṇṇakulassa dhītā attano ekena kiccena āpaṇadvāraṃ gantvā taṃ  seṭṭhiṃ disvā evamāha -- ``kiṃ, tāta, sesajanā  vatthatelamadhuphāṇitādīni vikkiṇanti, tvaṃ hiraññasuvaṇṇaṃ vikkiṇanto  nisinno''ti? ``kahaṃ, amma, hiraññasuvaṇṇa''nti ^a^V1.0396^ea^? ``nanu `tvaṃ  tadeva gahetvā nisinnosī'ti, āhara, tāva naṃ, ammā''ti. sā  hatthapūraṃ gahetvā tassa hatthesu ṭhapesi, taṃ hiraññasuvaṇṇameva ahosi. <br/><br/>[01] atha ^a^M1.0444^ea^ naṃ seṭṭhi ``kataraṃ te, amma, geha''nti pucchitvā  ``asukaṃ nāmā''ti vutte tassā assāmikabhāvaṃ ñatvā dhanaṃ  paṭisāmetvā taṃ attano puttassa ānetvā cattālīsakoṭidhanaṃ  paṭicchāpesi. sabbaṃ hiraññasuvaṇṇameva ahosi. tassā aparena  samayena gabbho patiṭṭhahi. sā dasamāsaccayena puttaṃ vijāyi. so  padasā gamanakāle kālamakāsi. sā adiṭṭhapubbamaraṇatāya taṃ jhāpetuṃ  nīharante vāretvā ``puttassa me bhesajjaṃ pucchissāmī''ti matakaḷevaraṃ  aṅkenādāya ``api nu me puttassa bhesajjaṃ ^a^P2.0273^ea^  jānāthā''ti pucchantī gharapaṭipāṭiyā vicarati. atha naṃ manussā,  ``amma, tvaṃ ummattikā jātā, matakaputtassa bhesajjaṃ pucchantī  vicarasī''ti vadanti. sā ``avassaṃ mama puttassa bhesajjaṃ jānanakaṃ  labhissāmī''ti maññamānā vicarati. atha naṃ eko paṇḍitapuriso  disvā, ``ayaṃ mama dhītā paṭhamaṃ puttakaṃ vijātā bhavissati  adiṭṭhapubbamaraṇā, mayā imissā avassayena bhavituṃ vaṭṭatī''ti  cintetvā āha -- ``amma, ahaṃ bhesajjaṃ na jānāmi, bhesajjajānanakaṃ  pana jānāmī''ti. ``ko jānāti, tātā''ti? ``satthā, amma,  jānāti, gaccha, taṃ pucchāhī''ti. sā ``gamissāmi, tāta,  pucchissāmi, tātā''ti vatvā satthāraṃ upasaṅkamitvā vanditvā  ekamantaṃ ṭhitā pucchi -- ``tumhe kira me puttassa bhesajjaṃ jānātha,  bhante''ti? ``āma, jānāmī''ti. ``kiṃ laddhuṃ vaṭṭatī''ti?  ``accharaggahaṇamatte siddhatthake laddhuṃ vaṭṭatī''ti. ``labhissāmi,  bhante''. ``kassa pana gehe laddhuṃ vaṭṭatī''ti? ``yassa gehe putto  vā dhītā vā na koci matapubbo''ti. sā ``sādhu, bhante''ti  satthāraṃ vanditvā mataputtakaṃ aṅkenādāya antogāmaṃ pavisitvā  paṭhamagehassa dvāre ṭhatvā ``atthi nu kho imasmiṃ gehe siddhatthako,  puttassa kira ^a^P2.0274^ea^ me bhesajjaṃ eta''nti vatvā  ``atthī''ti vutte tena hi dethāti. tehi āharitvā siddhatthakesu  diyyamānesu ``imasmiṃ gehe putto vā dhītā vā matapubbo koci  natthi, ammā''ti pucchitvā ``kiṃ vadesi, amma? jīvamānā hi  katipayā, matakā eva bahukā''ti vutte ``tena hi gaṇhatha vo  siddhatthake, netaṃ mama puttassa bhesajja''nti paṭiadāsi.<br/><br/>[03] sā iminā nīyāmena ādito paṭṭhāya naṃ pucchantī vicari.  sā ekagehepi siddhatthake agahetvā sāyanhasamaye cintesi -- ``aho  bhāriyaṃ ^a^M1.0445^ea^ kammaṃ, ahaṃ `mameva putto mato'ti saññamakāsiṃ, sakalagāmepi  pana jīvantehi matakāva bahutarā''ti. tassā evaṃ cintayamānāya  puttasinehaṃ mudukahadayaṃ thaddhabhāvaṃ agamāsi. sā puttaṃ araññe chaḍḍetvā  satthu santikaṃ ^a^V1.0397^ea^ gantvā vanditvā ekamantaṃ aṭṭhāsi. atha naṃ satthā  ``laddhā te ekaccharamattā siddhatthakā''ti āha. ``na laddhā, bhante,  sakalagāme jīvantehi matakāva bahutarā''ti. atha naṃ satthā ``tvaṃ  `mameva putto mato'ti sallakkhesi, dhuvadhammo esa sattānaṃ.  maccurājā hi sabbasatte aparipuṇṇajjhāsaye eva mahogho viya ^a^P2.0275^ea^  parikaḍḍhamānoyeva apāyasamudde pakkhipatī''ti vatvā dhammaṃ  desento imaṃ gāthamāha -- <br/><br/>[21] ``taṃ puttapasusammattaṃ, byāsattamanasaṃ naraṃ. <br/><br/>[22] suttaṃ gāmaṃ mahoghova, maccu ādāya gacchatī''ti..  (dha0 pa0 287).<br/><br/>[03] gāthāpariyosāne kisāgotamī sotāpattiphale patiṭṭhahi, aññepi  bahū sotāpattiphalādīni pāpuṇiṃsūti. <br/><br/>[01] sā pana satthāraṃ pabbajjaṃ yāci, satthā taṃ bhikkhunīnaṃ  santikaṃ pesetvā pabbājesi. sā laddhūpasampadā ^b^kisāgotamī  therī^eb^ti paññāyi. sā ekadivasaṃ uposathāgāre vāraṃ patvā dīpaṃ  jāletvā nisinnā dīpajālā uppajjantiyo ca bhijjantiyo ca disvā  ``evameva ime sattā uppajjanti ceva nirujjhanti ca, nibbānappattā  eva na paññāyantī''ti ārammaṇaṃ aggahesi. satthā gandhakuṭiyaṃ  nisinnova obhāsaṃ pharitvā tassā sammukhe nisīditvā kathento  viya ``evameva, gotami, ime sattā dīpajālā viya uppajjanti ceva  nirujjhanti ca, nibbānappattā eva na paññāyanti, evaṃ nibbānaṃ  apassantānaṃ vassasataṃ jīvanato nibbānaṃ passantassa khaṇamattampi  jīvitaṃ seyyo''ti vatvā anusandhiṃ ghaṭetvā dhammaṃ desento imaṃ  gāthamāha -- <br/><br/>[03] 114^b^.^eb^ <br/><br/>[21] ``yo ca vassasataṃ jīve, apassaṃ amataṃ padaṃ. <br/><br/>[22] ekāhaṃ jīvitaṃ seyyo, passato amataṃ pada''nti..<br/><br/>[03] tattha ^b^amataṃ pada^eb^nti maraṇavirahitakoṭṭhāsaṃ,  amatamahānibbānanti attho. sesaṃ purimasadisameva.<br/><br/>[03] desanāvasāne ^a^M1.0446^ea^ kisāgotamī yathānisinnāva saha paṭisambhidāhi  arahatte patiṭṭhahīti. <br/><br/>[06] kisāgotamīvatthu terasamaṃ. 


volume: 88
item: 94
title: sappadāsattheravatthu^paṭācārātherīvatthu^kisāgotamīvatthu^bahuputtikattherīvatthu^
content:
  [03] ^b^yo^eb^ ^a^V1.0398^ea^ ^a^P2.0276^ea^ ^b^ca vassasataṃ jīve^eb^ti imaṃ  dhammadesanaṃ satthā jetavane viharanto bahuputtikaṃ theriṃ ārabbha kathesi. <br/><br/>[01] sāvatthiyaṃ kirekasmiṃ kule satta puttā satta ca dhītaro  ahesuṃ. te sabbepi vayappattā gehe patiṭṭhahitvā attano dhammatāya  sukhappattā ahesuṃ. tesaṃ aparena samayena pitā kālamakāsi.  mahāupāsikā sāmike naṭṭhepi na tāva kuṭumbaṃ vibhajati. atha naṃ  puttā āhaṃsu -- ``amma, amhākaṃ pitari naṭṭhe tuyhaṃ ko attho  kuṭumbena, kiṃ mayaṃ taṃ upaṭṭhātuṃ na sakkomā''ti. sā tesaṃ kathaṃ sutvā  tuṇhī hutvā punappunaṃ tehi vuccamānā ``puttā maṃ paṭijaggissanti,  kiṃ me visuṃ kuṭumbenā''ti sabbaṃ sāpateyyaṃ majjhe bhinditvā adāsi.  atha naṃ katipāhaccayena jeṭṭhaputtassa bhariyā ``aho amhākaṃ,  ayyā, `jeṭṭhaputto me'ti dve koṭṭhāse datvā viya imameva gehaṃ  āgacchatī''ti āha. sesaputtānaṃ bhariyāpi evameva vadiṃsu.  jeṭṭhadhītaraṃ ādiṃ katvā tāsaṃ gehaṃ gatakālepi naṃ evameva vadiṃsu. sā  avamānappattā hutvā ``kiṃ imesaṃ santike vuṭṭhena, bhikkhunī hutvā  jīvissāmī''ti bhikkhunīupassayaṃ gantvā ^a^P2.0277^ea^  pabbajjaṃ yāci. tā naṃ pabbājesuṃ. sā laddhūpasampadā hutvā  ^b^bahuputtikattherī^eb^ti paññāyi. sā ``ahaṃ mahallakakāle  pabbajitā, appamattāya me bhavitabba''nti bhikkhunīnaṃ vattapaṭivattaṃ  karontī ``sabbarattiṃ samaṇadhammaṃ karissāmī''ti heṭṭhāpāsāde ekaṃ  thambhaṃ hatthena gahetvā taṃ āviñchamānāva samaṇadhammaṃ karoti,  caṅkamamānāpi ``andhakāraṭṭhāne me rukkhe vā katthaci vā sīsaṃ  paṭihaññeyyā''ti taṃ rukkhaṃ hatthena gahetvā taṃ āviñchamānāva  samaṇadhammaṃ karoti, ``satthārā desitadhammameva karissāmī''ti dhammaṃ  āvajjetvā dhammaṃ anussaramānāva samaṇadhammaṃ karoti. atha   ^a^M1.0447^ea^ satthā gandhakuṭiyaṃ nisinnova obhāsaṃ pharitvā sammukhe nisinno   viya tāya saddhiṃ kathento ``bahuputtike mayā desitaṃ dhammaṃ anāvajjentassa  apassantassa vassasataṃ jīvanato mayā desitaṃ dhammaṃ passantassa  muhuttampi jīvitaṃ seyyo''ti vatvā anusandhiṃ ghaṭetvā dhammaṃ desento  imaṃ gāthamāha -- <br/><br/>[03] 115^b^.^eb^ <br/><br/>[21] ``yo ca vassasataṃ jīve, apassaṃ dhammamuttamaṃ. <br/><br/>[22] ekāhaṃ jīvitaṃ seyyo, passato dhammamuttama''nti..<br/><br/>[03] tattha ^a^V1.0399^ea^ ^a^P2.0278^ea^ ^b^dhammamuttama^eb^nti navavidhaṃ  lokuttaradhammaṃ. so hi uttamo dhammo nāma. yo hi taṃ na  passati, tassa vassasatampi jīvanato taṃ dhammaṃ passantassa  paṭivijjhantassa ekāhampi ekakkhaṇampi ^b^jīvitaṃ seyyo^eb^ti.<br/><br/>[03] gāthāpariyosāne bahuputtikattherī saha paṭisambhidāhi arahatte  patiṭṭhahīti. <br/><br/>[06] bahuputtikattherīvatthu cuddasamaṃ. <br/><br/>[06] sahassavaggavaṇṇanā niṭṭhitā. <br/><br/>[06] aṭṭhamo vaggo. <br/><br/>[06].. namo tassa bhagavato arahato sammāsambuddhassa.. 


volume: 88
item: 95
title: paṭācārātherīvatthu^dutiyo bhāgo^pāpavaggo^cūḷekasāṭakabrāhmaṇavatthu^
content:
  [03] ^b^abhittharetha^eb^ ^a^V2.0001^ea^ ^a^P3.0001^ea^ ^a^M2.0001^ea^ ^b^kalyāṇe^eb^ti imaṃ  dhammadesanaṃ satthā jetavane viharanto cūḷekasāṭakabrāhmaṇaṃ ārabbha  kathesi. <br/><br/>[01] vipassidasabalassa kālasmiñhi mahāekasāṭakabrāhmaṇo  nāma ahosi, ayaṃ pana etarahi sāvatthiyaṃ cūḷekasāṭako nāma.  tassa hi eko nivāsanasāṭako ahosi, brāhmaṇiyāpi eko.  ubhinnampi ekameva pārupanaṃ, bahi gamanakāle brāhmaṇo vā brāhmaṇī vā  taṃ pārupati. athekadivasaṃ ^a^V2.0002^ea^ vihāre dhammassavane ghosite brāhmaṇo āha  -- ``bhoti dhammassavanaṃ ghositaṃ, kiṃ divā dhammassavanaṃ gamissasi,  udāhu rattiṃ. pārupanassa hi abhāvena na sakkā amhehi ekato  gantu''nti. brāhmaṇī, ``sāmi, ahaṃ divā gamissāmī''ti sāṭakaṃ  pārupitvā agamāsi. brāhmaṇo divasabhāgaṃ gehe vītināmetvā rattiṃ  gantvā satthu purato nisinnova dhammaṃ assosi. athassa sarīraṃ  pharamānā pañcavaṇṇā pīti uppajji. so satthāraṃ pūjitukāmo hutvā  ``sace imaṃ sāṭakaṃ ^a^M2.0002^ea^ dassāmi, neva brāhmaṇiyā, na mayhaṃ pārupanaṃ  bhavissatī''ti cintesi. athassa maccheracittānaṃ sahassaṃ uppajji,  punekaṃ saddhācittaṃ uppajji. taṃ ^a^P3.0002^ea^ abhibhavitvā puna  maccherasahassaṃ uppajji. itissa balavamaccheraṃ bandhitvā gaṇhantaṃ viya  saddhācittaṃ paṭibāhatiyeva. tassa ``dassāmi, na dassāmī''ti  cintentasseva paṭhamayāmo apagato, majjhimayāmo sampatto.  tasmimpi dātuṃ nāsakkhi. pacchimayāme sampatte so cintesi --  ``mama saddhācittena maccheracittena ca saddhiṃ yujjhantasseva dve yāmā  vītivattā, idaṃ mama ettakaṃ maccheracittaṃ vaḍḍhamānaṃ catūhi apāyehi  sīsaṃ ukkhipituṃ na dassati, dassāmi na''nti. so maccherasahassaṃ  abhibhavitvā saddhācittaṃ purecārikaṃ katvā sāṭakaṃ ādāya satthu  pādamūle ṭhapetvā ``jitaṃ me, jitaṃ me''ti tikkhattuṃ mahāsaddamakāsi.<br/><br/>[03] rājā pasenadi kosalo dhammaṃ suṇanto taṃ saddaṃ sutvā  ``pucchatha naṃ, kiṃ kira tena jita''nti āha. so rājapurisehi  pucchito tamatthaṃ ārocesi. taṃ sutvā rājā ``dukkaraṃ kataṃ  brāhmaṇena, saṅgahamassa karissāmī''ti ekaṃ sāṭakayugaṃ dāpesi. so  tampi tathāgatasseva adāsi. puna rājā dve cattāri aṭṭha soḷasāti  dviguṇaṃ katvā dāpesi. so tānipi tathāgatasseva adāsi. athassa  rājā dvattiṃsa yugāni dāpesi. brāhmaṇo ``attano aggahetvā laddhaṃ  laddhaṃ vissajjesiyevā''ti vādamocanatthaṃ tato ekaṃ yugaṃ attano, ekaṃ  brāhmaṇiyāti dve yugāni gahetvā tiṃsa yugāni tathāgatasseva adāsi.  rājā pana tasmiṃ sattakkhattumpi dadante puna dātukāmoyeva ahosi.  pubbe mahāekasāṭako catusaṭṭhiyā sāṭakayugesu dve aggahesi, ayaṃ  pana dvattiṃsāya ^a^P3.0003^ea^ laddhakāle dve aggahesi. rājā purise  āṇāpesi -- ``dukkaraṃ bhaṇe brāhmaṇena kataṃ, antepure mama dve  kambalāni āharāpeyyāthā''ti. te tathā kariṃsu. rājā  satasahassagghanake dve kambale dāpesi. brāhmaṇo ``na ime mama  sarīre upayogaṃ arahanti, buddhasāsanasseva ete anucchavikā''ti ekaṃ  kambalaṃ antogandhakuṭiyaṃ satthu sayanassa upari vitānaṃ katvā bandhi,  ekaṃ attano ghare nibaddhaṃ bhuñjantassa bhikkhuno bhattakiccaṭṭhāne vitānaṃ  katvā bandhi. rājā sāyanhasamaye ^a^M2.0003^ea^ satthu santikaṃ gantvā taṃ kambalaṃ  sañjānitvā, ``bhante, kena pūjā katā''ti pucchitvā  ``ekasāṭakenā''ti vutte ``brāhmaṇo mama ^a^V2.0003^ea^ pasādaṭṭhāneyeva pasīdatī''ti  vatvā ``cattāro hatthī cattāro asse cattāri kahāpaṇasahassāni  catasso itthiyo catasso dāsiyo cattāro purise caturo gāmavare''ti  evaṃ yāva sabbasatā cattāri cattāri katvā sabbacatukkaṃ nāma assa  dāpesi.<br/><br/>[03] bhikkhū dhammasabhāyaṃ kathaṃ samuṭṭhāpesuṃ -- ``aho acchariyaṃ  cūḷekasāṭakassa kammaṃ, taṃmuhuttameva sabbacatukkaṃ labhi, idāni katena  kalyāṇakammena ajjameva vipāko dinno''ti. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā  ``imāya nāmā''ti vutte, ``bhikkhave, sacāyaṃ ekasāṭako paṭhamayāme  mayhaṃ dātuṃ asakkhissa, sabbasoḷasakaṃ alabhissa. sace  majjhimayāme asakkhissa, sabbaṭṭhakaṃ alabhissa ^a^P3.0004^ea^.  balavapacchimayāme dinnattā panesa sabbacatukkaṃ labhi. kalyāṇakammaṃ  karontena hi uppannaṃ cittaṃ ahāpetvā taṅkhaṇaññeva kātabbaṃ. dandhaṃ  kataṃ kusalañhi sampattiṃ dadamānaṃ dandhameva dadāti, tasmā  cittuppādasamanantarameva kalyāṇakammaṃ kātabba''nti vatvā anusandhiṃ  ghaṭetvā dhammaṃ desento imaṃ gāthamāha -- <br/><br/>[03] 116^b^.^eb^ <br/><br/>[21] ``abhittharetha kalyāṇe, pāpā cittaṃ nivāraye. <br/><br/>[22] dandhañhi karoto puññaṃ, pāpasmiṃ ramatī mano''ti..<br/><br/>[03] tattha ^b^abhittharethā^eb^ti turitaturitaṃ sīghasīghaṃ kareyyāti  attho. gihinā vā hi ``salākabhattadānādīsu kiñcideva kusalaṃ  karissāmī''ti citte uppanne yathā aññe okāsaṃ na labhanti, evaṃ  ``ahaṃ pure, ahaṃ pure''ti turitaturitameva kātabbaṃ. pabbajitena vā  upajjhāyavattādīni karontena aññassa okāsaṃ adatvā ``ahaṃ pure,  ahaṃ pure''ti turitaturitameva kātabbaṃ. ^b^pāpā citta^eb^nti  kāyaduccaritādipāpakammato vā akusalacittuppādato vā sabbathāmena  cittaṃ ^b^nivāraye. dandhañhi karoto^eb^ti yo pana ``dassāmi, na  dassāmi sampajjissati nu kho me, no''ti evaṃ cikkhallamaggena  gacchanto viya dandhaṃ puññaṃ karoti, tassa ekasāṭakassa viya  ^a^M2.0004^ea^ maccherasahassaṃ pāpaṃ okāsaṃ labhati. athassa ^b^pāpasmiṃ ramatī  mano,^eb^ kusalakammakaraṇakāleyeva hi cittaṃ kusale ramati, tato  muccitvā pāpaninnameva hotīti.<br/><br/>[03] gāthāpariyosāne ^a^P3.0005^ea^ bahū sotāpattiphalādīni  pāpuṇiṃsūti. <br/><br/>[06] cūḷekasāṭakabrāhmaṇavatthu paṭhamaṃ. 


volume: 88
item: 96
title: dutiyo bhāgo^pāpavaggo^cūḷekasāṭakabrāhmaṇavatthu^seyyasakattheravatthu^
content:
  [03] ^b^pāpañca^eb^ ^a^V2.0004^ea^ ^b^puriso^eb^ti imaṃ dhammadesanaṃ satthā jetavane  viharanto seyyasakattheraṃ ārabbha kathesi.<br/><br/>[03] so hi lāḷudāyittherassa saddhivihāriko, attano anabhiratiṃ  tassa ārocetvā tena paṭhamasaṅghādisesakamme samādapito  uppannuppannāya anabhiratiyā taṃ kammamakāsi (pārā0 234). satthā  tassa kiriyaṃ sutvā taṃ pakkosāpetvā ``evaṃ kira tvaṃ karosī''ti  pucchitvā ``āma, bhante''ti vutte ``kasmā bhāriyaṃ kammaṃ akāsi,  ananucchavikaṃ moghapurisā''ti nānappakārato garahitvā sikkhāpadaṃ  paññāpetvā ``evarūpañhi kammaṃ diṭṭhadhammepi samparāyepi  dukkhasaṃvattanikameva hotī''ti vatvā anusandhiṃ ghaṭetvā dhammaṃ desento  imaṃ gāthamāha -- <br/><br/>[03] 117^b^.^eb^ <br/><br/>[21] ``pāpañce puriso kayirā, na naṃ kayirā punappunaṃ. <br/><br/>[22] na tamhi chandaṃ kayirātha, dukkho pāpassa uccayo''ti..<br/><br/>[03] tassattho -- sace ^b^puriso^eb^ sakiṃ pāpakammaṃ kareyya,  taṅkhaṇeyeva paccavekkhitvā ``idaṃ appatirūpaṃ oḷārika''nti ^b^na  naṃ kayirā punappunaṃ^eb^. yopi ^b^tamhi^eb^ chando ^a^P3.0006^ea^ vā  ruci vā uppajjeyya, tampi vinodetvā na kayirātheva. kiṃ kāraṇā?  ^b^dukkho pāpassa uccayo^eb^. pāpassa hi uccayo vuḍḍhi  idhalokepi samparāyepi dukkhameva āvahatīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] seyyasakattheravatthu dutiyaṃ. 


volume: 88
item: 97
title: pāpavaggo^cūḷekasāṭakabrāhmaṇavatthu^seyyasakattheravatthu^lājadevadhītāvatthu^
content:
  [03] ^b^puññañce^eb^ti ^a^M2.0005^ea^ imaṃ dhammadesanaṃ satthā jetavane viharanto  lājadevadhītaraṃ ārabbha kathesi. vatthu rājagahe samuṭṭhitaṃ. <br/><br/>[01] āyasmā ^a^V2.0005^ea^ hi mahākassapo pippaliguhāyaṃ viharanto jhānaṃ  samāpajjitvā sattame divase vuṭṭhāya dibbena cakkhunā bhikkhācāraṭṭhānaṃ  olokento ekaṃ sālikhettapālikaṃ itthiṃ sālisīsāni gahetvā lāje  kurumānaṃ disvā ``saddhā nu kho, assaddhā''ti vīmaṃsitvā  ``saddhā''ti ñatvā ``sakkhissati nu kho me saṅgahaṃ kātuṃ, no''ti  upadhārento ``visāradā kuladhītā mama saṅgahaṃ karissati, katvā ca  pana mahāsampattiṃ labhissatī''ti ñatvā cīvaraṃ pārupitvā pattamādāya  sālikhettasamīpeyeva aṭṭhāsi. kuladhītā theraṃ disvāva pasannacittā  pañcavaṇṇāya pītiyā phuṭṭhasarīrā ``tiṭṭhatha, bhante''ti vatvā lāje  ādāya vegena gantvā therassa patte ākiritvā pañcapatiṭṭhitena  vanditvā, ``bhante, tumhehi diṭṭhadhammassa bhāginī assa''nti patthanaṃ  akāsi. thero ``evaṃ hotū''ti anumodanamakāsi. sāpi theraṃ  vanditvā attanā dinnadānaṃ āvajjamānā nivatti. tāya ca pana  kedāramariyādāya ^a^P3.0007^ea^ gamanamagge ekasmiṃ bile  ghoraviso sappo nipajji. so therassa kāsāyapaṭicchannaṃ jaṅghaṃ  ḍaṃsituṃ nāsakkhi. itarā dānaṃ āvajjamānā nivattantī taṃ padesaṃ  pāpuṇi. sappo bilā nikkhamitvā taṃ ḍaṃsitvā tattheva pātesi.  sā pasannacittena kālaṃ katvā tāvatiṃsabhavane tiṃsayojanike  kanakavimāne suttappabuddhā viya sabbālaṅkārapaṭimaṇḍitena tigāvutena  attabhāvena nibbatti. sā dvādasayojanikaṃ ekaṃ dibbavatthaṃ  nivāsetvā ekaṃ pārupitvā accharāsahassaparivutā  pubbakammapakāsanatthāya suvaṇṇalājabharitena olambakena suvaṇṇasarakena  paṭimaṇḍite vimānadvāre ṭhitā attano sampattiṃ oloketvā ``kiṃ nu  kho me katvā ayaṃ sampatti laddhā''ti dibbena cakkhunā upadhārentī  ``ayyassa me mahākassapattherassa dinnalājanissandena sā laddhā''ti  aññāsi. <br/><br/>[01] sā evaṃ parittakena kammena evarūpaṃ sampattiṃ labhitvā  ``na dāni mayā pamajjituṃ vaṭṭati, ayyassa vattapaṭivattaṃ katvā imaṃ  sampattiṃ thāvaraṃ karissāmī''ti cintetvā pātova kanakamayaṃ  sammajjaniñceva kacavarachaḍḍanakañca pacchiṃ ^a^M2.0006^ea^ ādāya gantvā therassa  pariveṇaṃ sammajjitvā pānīyaparibhojanīyaṃ upaṭṭhāpesi. thero taṃ  disvā ``kenaci daharena vā sāmaṇerena vā vattaṃ kataṃ bhavissatī''ti  sallakkhesi. sā dutiyadivasepi tatheva akāsi, theropi tatheva  sallakkhesi. tatiyadivase pana thero tassā sammajjanisaddaṃ ^a^P3.0008^ea^  sutvā tālacchiddādīhi ca paviṭṭhaṃ sarīrobhāsaṃ disvā dvāraṃ  vivaritvā ``ko esa sammajjatī''ti pucchi. ``ahaṃ, bhante,  tumhākaṃ upaṭṭhāyikā lājadevadhītā''ti. ``nanu mayhaṃ evaṃnāmikā  upaṭṭhāyikā nāma natthī''ti. ``ahaṃ, bhante, sālikhettaṃ rakkhamānā  lāje datvā pasannacittā nivattantī sappena daṭṭhā kālaṃ katvā  tāvatiṃsadevaloke uppannā, mayā ayyaṃ nissāya ayaṃ sampatti laddhā,  idānipi tumhākaṃ vattapaṭivattaṃ katvā `sampattiṃ thāvaraṃ karissāmī'ti  āgatāmhi, bhante''ti. ``hiyyopi parepi tayāvetaṃ ^a^V2.0006^ea^ ṭhānaṃ sammajjitaṃ,  tayāva pānīyabhojanīyaṃ upaṭṭhāpita''nti. ``āma, bhante''ti.  ``apehi devadhīte, tayā kataṃ vattaṃ kataṃva hotu, ito paṭṭhāya imaṃ ṭhānaṃ  mā āgamī''ti. ``bhante, mā maṃ nāsetha, tumhākaṃ vattaṃ katvā  sampattiṃ me thiraṃ kātuṃ dethā''ti. ``apehi devadhīte, mā maṃ  anāgate cittabījaniṃ gahetvā nisinnehi dhammakathikehi  `mahākassapattherassa kira ekā devadhītā āgantvā vattapaṭivattaṃ katvā  pānīyaparibhojanīyaṃ upaṭṭhāpesī'ti vattabbataṃ kari, ito paṭṭhāya idha mā  āgami, paṭikkamā''ti. sā ``mā maṃ, bhante, nāsethā''ti punappunaṃ  yāciyeva. thero ``nāyaṃ mama vacanaṃ suṇātī''ti cintetvā ``tuvaṃ  pamāṇaṃ na jānāsī''ti accharaṃ pahari. sā tattha saṇṭhātuṃ  asakkontī ākāse uppatitvā añjaliṃ paggayha, ``bhante, mayā  laddhasampattiṃ mā nāsetha, thāvaraṃ kātuṃ dethā''ti rodantī ākāse  aṭṭhāsi.<br/><br/>[03] satthā jetavane gandhakuṭiyaṃ nisinnova ^a^P3.0009^ea^ tassā  roditasaddaṃ sutvā obhāsaṃ pharitvā devadhītāya sammukhe nisīditvā  kathento viya ``devadhīte mama puttassa kassapassa saṃvarakaraṇameva  bhāro, puññatthikānaṃ pana `ayaṃ no attho'ti sallakkhetvā  puññakaraṇameva bhāro. puññakaraṇañhi idha ceva samparāye ca  sukhamevā''ti vatvā anusandhiṃ ghaṭetvā dhammaṃ desento imaṃ gāthamāha -- <br/><br/>[03] 118^b^.^eb^ <br/><br/>[21] ``puññañce ^a^M2.0007^ea^ puriso kayirā, kayirā naṃ punappunaṃ. <br/><br/>[22] tamhi chandaṃ kayirātha, sukho puññassa uccayo''ti..<br/><br/>[03] tassattho -- sace ^b^puriso puññaṃ^eb^ kareyya, ``ekavāraṃ me  puññaṃ kataṃ, alaṃ ettāvatā''ti anoramitvā ^b^punappunaṃ^eb^ karotheva.  tassa akaraṇakkhaṇepi ^b^tamhi^eb^ puññe ^b^chandaṃ^eb^ ruciṃ ussāhaṃ  karotheva. kiṃ kāraṇā? ^b^sukho puññassa uccayo^eb^. puññassa  hi uccayo vuḍḍhi idhalokaparalokasukhāvahanato sukhoti.<br/><br/>[03] desanāvasāne devadhītā pañcacattālīsayojanamatthake ṭhitāva  sotāpattiphalaṃ pāpuṇīti. <br/><br/>[06] lājadevadhītāvatthu tatiyaṃ. 


volume: 88
item: 98
title: cūḷekasāṭakabrāhmaṇavatthu^seyyasakattheravatthu^lājadevadhītāvatthu^anāthapiṇḍikaseṭṭhivatthu^
content:
  [03] ^b^pāpopi^eb^ ^a^V2.0007^ea^ ^b^passatī bhadra^eb^nti imaṃ dhammadesanaṃ satthā jetavane  viharanto anāthapiṇḍikaṃ ārabbha kathesi.<br/><br/>[03] anāthapiṇḍiko ^a^P3.0010^ea^ hi vihārameva uddissa  catupaṇṇāsakoṭidhanaṃ buddhasāsane vikiritvā satthari jetavane viharante  devasikaṃ tīṇi mahāupaṭṭhānāni gacchati, gacchanto ca ``kiṃ nu kho  ādāya āgatoti sāmaṇerā vā daharā vā hatthampi me  olokeyyu''nti tucchahattho nāma na gatapubbo. pātova gacchanto  yāguṃ gāhāpetvāva gacchati, katapātarāso sappinavanītādīni  bhesajjāni. sāyanhasamaye mālāgandhavilepanavatthādīni gāhāpetvā  gacchati. evaṃ niccakālameva divase divase dānaṃ datvā sīlaṃ  rakkhati. aparabhāge dhanaṃ parikkhayaṃ gacchati.  vohārūpajīvinopissa hatthato aṭṭhārasakoṭidhanaṃ iṇaṃ gaṇhiṃsu,  kulasantakāpissa aṭṭhārasahiraññakoṭiyo, nadītīre nidahitvā ṭhapitā  udakena kūle bhinne mahāsamuddaṃ pavisiṃsu. evamassa anupubbena dhanaṃ  parikkhayaṃ agamāsi. so evaṃbhūtopi saṅghassa dānaṃ detiyeva,  paṇītaṃ pana katvā dātuṃ na sakkoti.<br/><br/>[03] so ekadivasaṃ satthārā ``dīyati pana te, gahapati, kule  dāna''nti vutte ``dīyati, bhante, tañca kho kaṇājakaṃ  bilaṅgadutiya''nti āha. atha naṃ ^a^M2.0008^ea^ satthā, ``gahapati, `lūkhaṃ dānaṃ  demī'ti mā cintayi. cittasmiñhi paṇīte buddhādīnaṃ dinnadānaṃ  lūkhaṃ nāma natthi, apica tvaṃ aṭṭhannaṃ ariyapuggalānaṃ dānaṃ desi, ahaṃ  pana velāmakāle sakalajambudīpaṃ unnaṅgalaṃ katvā mahādānaṃ ^a^P3.0011^ea^  pavattayamānopi tisaraṇagatampi kañci nālatthaṃ, dakkhiṇeyyā  nāma evaṃ dullabhā. tasmā `lūkhaṃ me dāna'nti mā cintayī''ti  vatvā ^b^velāmasutta^eb^massa (a0 ni0  9.20) kathesi. athassa  dvārakoṭṭhake adhivatthā devatā satthari ceva satthusāvakesu ca gehaṃ  pavisantesu tesaṃ tejena saṇṭhātuṃ asakkontī, ``yathā ime imaṃ gehaṃ na  pavisanti, tathā gahapatiṃ paribhindissāmī''ti taṃ vattukāmāpi  issarakāle kiñci vattuṃ nāsakkhi, idāni ``panāyaṃ duggato  gaṇhissati me vacana''nti rattibhāge seṭṭhissa sirigabbhaṃ pavisitvā  ākāse aṭṭhāsi. atha seṭṭhi naṃ disvā ``ko eso''ti āha.  ahaṃ te mahāseṭṭhi catutthadvārakoṭṭhake adhivatthā devatā, tuyhaṃ  ovādadānatthāya āgatāti. tena hi ovadehīti. mahāseṭṭhi tayā  pacchimakālaṃ anoloketvāva samaṇassa gotamassa sāsane bahuṃ dhanaṃ  vippakiṇṇaṃ, idāni duggato hutvāpi taṃ na muñcasiyeva, evaṃ  vattamāno katipāheneva ghāsacchādanamattampi na labhissasi ^a^V2.0008^ea^, kiṃ te  samaṇena gotamena, atipariccāgato oramitvā kammante payojento  kuṭumbaṃ saṇṭhāpehīti. ayaṃ me tayā dinnaovādoti. āma, seṭṭhīti.  gaccha, nāhaṃ tādisīnaṃ satenapi sahassenapi satasahassenapi  ^a^P3.0012^ea^ sakkā kampetuṃ, ayuttaṃ te vuttaṃ, kaṃ tayā mama gehe  vasamānāya, sīghaṃ sīghaṃ me gharā nikkhamāhīti. sā sotāpannassa  ariyasāvakassa vacanaṃ sutvā ṭhātuṃ asakkontī dārake ādāya  nikkhami, nikkhamitvā ca pana aññattha vasanaṭṭhānaṃ alabhamānā  ``seṭṭhiṃ khamāpetvā tattheva vasissāmī''ti nagarapariggāhakaṃ devaputtaṃ  upasaṅkamitvā attanā katāparādhaṃ ācikkhitvā ``ehi, maṃ seṭṭhissa  santikaṃ netvā khamāpetvā vasanaṭṭhānaṃ dāpehī''ti āha. so  ``ayuttaṃ tayā vuttaṃ, nāhaṃ tassa santikaṃ gantuṃ ussahāmī''ti taṃ  paṭikkhipi. sā catunnaṃ mahārājānaṃ santikaṃ gantvā tehipi  paṭikkhittā sakkaṃ devarājānaṃ upasaṅkamitvā taṃ pavattiṃ ācikkhitvā,  ``ahaṃ, deva, vasanaṭṭhānaṃ alabhamānā dārake ^a^M2.0009^ea^ hatthena gahetvā anāthā  vicarāmi, vasanaṭṭhānaṃ me dāpehī''ti suṭṭhutaraṃ yāci.<br/><br/>[03] atha naṃ so ``ahampi tava kāraṇā seṭṭhiṃ vattuṃ na  sakkhissāmi, ekaṃ pana te upāyaṃ kathessāmī''ti āha. sādhu,  deva, kathehīti. gaccha, seṭṭhino āyuttakavesaṃ gahetvā seṭṭhissa  hatthato paṇṇaṃ āropetvā vohārūpajīvīhi gahitaṃ aṭṭhārasakoṭidhanaṃ  attano ānubhāvena sodhetvā tucchagabbhe pūretvā mahāsamuddaṃ ^a^P3.0013^ea^  paviṭṭhaṃ aṭṭhārasakoṭidhanaṃ atthi, aññampi asukaṭṭhāne nāma  assāmikaṃ aṭṭhārasakoṭidhanaṃ atthi, taṃ sabbaṃ saṃharitvā tassa  tucchagabbhe pūretvā daṇḍakammaṃ katvā khamāpehīti. sā ``sādhu,  devā''ti vuttanayeneva taṃ sabbaṃ katvā puna tassa sirigabbhaṃ  obhāsayamānā ākāse ṭhatvā ``ko eso''ti vutte ahaṃ te  catutthadvārakoṭṭhake adhivatthā andhabāladevatā, mayā andhabālatāya yaṃ  tumhākaṃ santike kathitaṃ, taṃ me khamatha. sakkassa hi me vacanena  catupaṇṇāsakoṭidhanaṃ saṃharitvā tucchagabbhapūraṇaṃ daṇḍakammaṃ kataṃ,  vasanaṭṭhānaṃ alabhamānā kilamāmīti. anāthapiṇḍiko cintesi --  ``ayaṃ devatā `daṇḍakammañca me kata'nti vadati, attano ca dosaṃ  paṭijānāti, sammāsambuddhassa naṃ dassessāmī''ti. so taṃ satthu  santikaṃ netvā tāya katakammaṃ sabbaṃ ārocesi. devatā satthu pādesu  sirasā nipatitvā, ``bhante, yaṃ mayā andhabālatāya tumhākaṃ guṇe  ajānitvā pāpakaṃ vacanaṃ vuttaṃ, taṃ me khamathā''ti satthāraṃ khamāpetvā  mahāseṭṭhiṃ khamāpesi. satthā kalyāṇapāpakānaṃ kammānaṃ vipākavasena  seṭṭhiñceva devatañca ovadanto ``idha, gahapati, pāpapuggalopi yāva  pāpaṃ na paccati, tāva bhadrampi passati. yadā panassa pāpaṃ paccati,  tadā pāpameva passati. bhadrapuggalopi yāva bhadraṃ na paccati, tāva  pāpāni passati. yadā panassa ^a^V2.0009^ea^ bhadraṃ paccati, tadā bhadrameva ^a^P3.0014^ea^  passatī''ti vatvā anusandhiṃ ghaṭetvā dhammaṃ desento imā  gāthā abhāsi -- <br/><br/>[03] 119^b^.^eb^ <br/><br/>[21] ``pāpopi passatī bhadraṃ, yāva pāpaṃ na paccati. <br/><br/>[22] yadā ca paccatī pāpaṃ, atha pāpo pāpāni passati.. <br/><br/>[03] 120^b^.^eb^ <br/><br/>[21] ``bhadropi passatī pāpaṃ, yāva bhadraṃ na paccati. <br/><br/>[22] yadā ca paccatī bhadraṃ, atha bhadro bhadrāni passatī''ti..<br/><br/>[03] tattha ^a^M2.0010^ea^ ^b^pāpo^eb^ti kāyaduccaritādinā pāpakammena yuttapuggalo.  sopi hi purimasucaritānubhāvena nibbattaṃ sukhaṃ anubhavamāno  ^b^bhadrampi passati. yāva pāpaṃ na paccatī^eb^ti yāvassa taṃ pāpakammaṃ  diṭṭhadhamme vā samparāye vā vipākaṃ na deti. ^b^yadā^eb^ panassa taṃ  diṭṭhadhamme vā samparāye vā vipākaṃ deti, ^b^atha^eb^ diṭṭhadhamme  vividhā kammakāraṇā, samparāye ca apāyadukkhaṃ anubhonto so  ^b^pāpo pāpāniyeva passati^eb^. dutiyagāthāyapi kāyasucaritādinā  bhadrakammena yutto ^b^bhadro^eb^. sopi hi purimaduccaritānubhāvena  nibbattaṃ dukkhaṃ anubhavamāno ^b^pāpaṃ passati. yāva bhadraṃ na  paccatī^eb^ti yāvassa taṃ bhadraṃ kammaṃ diṭṭhadhamme vā samparāye vā vipākaṃ  na deti. ^b^yadā^eb^ pana taṃ vipākaṃ deti, ^b^atha^eb^ diṭṭhadhamme  lābhasakkārādisukhaṃ, samparāye ca dibbasampattisukhaṃ anubhavamāno so  ^b^bhadro bhadrāniyeva passatī^eb^ti.<br/><br/>[03] desanāvasāne ^a^P3.0015^ea^ sā devatā sotāpattiphale  patiṭṭhahi, sampattaparisāyapi sātthikā dhammadesanā ahosīti. <br/><br/>[06] anāthapiṇḍikaseṭṭhivatthu catutthaṃ. 


volume: 88
item: 99
title:
  seyyasakattheravatthu^lājadevadhītāvatthu^anāthapiṇḍikaseṭṭhivatthu^asaññataparikkhārabhikkhuvatthu^

content:
  [03] ^b^māvamaññetha pāpassā^eb^ti imaṃ dhammadesanaṃ satthā jetavane  viharanto ekaṃ asaññataparikkhāraṃ bhikkhuṃ ārabbha kathesi.<br/><br/>[03] so kira yaṃ kiñci mañcapīṭhādibhedaṃ parikkhāraṃ bahi  paribhuñjitvā tattheva chaḍḍeti. parikkhāro ^a^V2.0010^ea^ vassenapi ātapenapi  upacikādīhipi vinassati. so bhikkhūhi ``nanu, āvuso,  parikkhāro nāma paṭisāmitabbo''ti vutte ``appakaṃ mayā kataṃ,  āvuso, etaṃ, na etassa cittaṃ atthi, na pitta''nti vatvā tatheva  karoti. bhikkhū tassa kiriyaṃ satthu ārocesuṃ. satthā taṃ  pakkosāpetvā ``saccaṃ kira tvaṃ bhikkhu evaṃ karosī''ti pucchi. so  satthārā pucchitopi ``kiṃ etaṃ bhagavā appakaṃ mayā kataṃ, na tassa  cittaṃ atthi, nāssa pitta''nti tatheva avamaññanto āha. atha naṃ  satthā ``bhikkhūhi evaṃ kātuṃ na vaṭṭati, pāpakammaṃ nāma `appaka'nti  na avamaññitabbaṃ. ajjhokāse ṭhapitañhi vivaṭamukhaṃ bhājanaṃ deve  vassante ^a^P3.0016^ea^ kiñcāpi ekabindunā na pūrati, punappunaṃ  ^a^M2.0011^ea^ vassante pana pūrateva, evamevaṃ pāpaṃ karonto puggalo anupubbena mahantaṃ  pāparāsiṃ karotī''ti vatvā anusandhiṃ ghaṭetvā dhammaṃ desento imaṃ  gāthamāha -- <br/><br/>[03] 121^b^.^eb^ <br/><br/>[21] ``māvamaññetha pāpassa, na mandaṃ āgamissati. <br/><br/>[27] udabindunipātena, udakumbhopi pūrati. <br/><br/>[22] bālo pūrati pāpassa, thokaṃ thokampi ācina''nti..<br/><br/>[03] tattha ^b^māvamaññethā^eb^ti na avajāneyya. ^b^pāpassā^eb^ti  pāpaṃ. ^b^na mandaṃ āgamissatī^eb^ti ``appamattakaṃ me pāpakaṃ kataṃ,  kadā etaṃ vipaccissatī''ti evaṃ pāpaṃ nāvajāneyyāti attho.  ^b^udakumbhopī^eb^ti deve vassante mukhaṃ vivaritvā ṭhapitaṃ yaṃ kiñci  kulālabhājanaṃ yathā taṃ ekekassāpi udakabinduno nipātena anupubbena  ^b^pūrati,^eb^ evaṃ bālapuggalo thokaṃ thokampi pāpaṃ ācinanto  karonto vaḍḍhento ^b^pāpassa pūratiyevā^eb^ti attho.<br/><br/>[03] desanāvasāne bahū sotāpattiphalādīni pāpuṇiṃsu. satthāpi  ``ajjhokāse seyyaṃ santharitvā paṭipākatikaṃ akaronto imaṃ nāma  āpattimāpajjatī''ti (pāci0 108-110) sikkhāpadaṃ paññāpesīti. <br/><br/>[06] asaññataparikkhārabhikkhuvatthu pañcamaṃ. 


volume: 88
item: 100
title:
  lājadevadhītāvatthu^anāthapiṇḍikaseṭṭhivatthu^asaññataparikkhārabhikkhuvatthu^biḷālapādakaseṭṭhivatthu^

content:
  [03] ^b^māvamaññetha^eb^ ^a^V2.0011^ea^ ^a^P3.0017^ea^ ^b^puññassā^eb^ti imaṃ  dhammadesanaṃ satthā jetavane viharanto biḷālapādakaseṭṭhiṃ ārabbha kathesi.<br/><br/>[03] ekasmiñhi samaye sāvatthivāsino vaggabandhanena  buddhappamukhassa bhikkhusaṅghassa dānaṃ denti. athekadivasaṃ satthā  anumodanaṃ karonto evamāha -- <br/><br/>[02] ``upāsakā idhekacco attanāva dānaṃ deti, paraṃ na  samādapeti. so nibbattanibbattaṭṭhāne bhogasampadaṃ labhati, no  parivārasampadaṃ. ekacco attanā dānaṃ na deti, paraṃ samādapeti.  so ^a^M2.0012^ea^ nibbattanibbattaṭṭhāne parivārasampadaṃ labhati, no bhogasampadaṃ.  ekacco attanā ca na deti, parañca na samādapeti. so  nibbattanibbattaṭṭhāne neva bhogasampadaṃ labhati, na parivārasampadaṃ,  vighāsādo hutvā vicarati. ekacco attanā ca deti, parañca  samādapeti. so nibbattanibbattaṭṭhāne bhogasampadañceva labhati,  parivārasampadañcā''ti.<br/><br/>[03] atheko paṇḍitapuriso taṃ dhammadesanaṃ sutvā ``aho  acchariyamidaṃ kāraṇaṃ, ahaṃ dāni ubhayasampattisaṃvattanikaṃ kammaṃ  karissāmī''ti cintetvā satthāraṃ uṭṭhāya gamanakāle āha --  ``bhante, sve amhākaṃ bhikkhaṃ gaṇhathā''ti. kittakehi pana te  bhikkhūhi atthoti? sabbabhikkhūhi, bhanteti. satthā adhivāsesi  ^a^P3.0018^ea^. sopi gāmaṃ pavisitvā, ``ammatātā, mayā  svātanāya buddhappamukho bhikkhusaṅgho nimantito, yo yattakānaṃ  bhikkhūnaṃ sakkoti, so tattakānaṃ yāguādīnaṃ atthāya taṇḍulādīni  detu, ekasmiṃ ṭhāne pacāpetvā dānaṃ dassāmā''ti ugghosento vicari.<br/><br/>[03] atha naṃ eko seṭṭhi attano āpaṇadvāraṃ sampattaṃ disvā ``ayaṃ  attano pahonake bhikkhū animantetvā pana sakalagāmaṃ samādapento  vicaratī''ti kujjhitvā ``tayā gahitabhājanaṃ āharā''ti tīhi  aṅgulīhi gahetvā thoke taṇḍule adāsi, tathā mugge, tathā māseti.  so tato paṭṭhāya ^b^biḷālapādakaseṭṭhi^eb^ nāma jāto,  sappiphāṇitādīni dentopi karaṇḍaṃ kuṭe pakkhipitvā ekato koṇaṃ  katvā binduṃ binduṃ paggharāyanto thokathokameva adāsi. upāsako  avasesehi dinnaṃ ekato katvā iminā dinnaṃ visuṃyeva aggahesi.  so seṭṭhi tassa kiriyaṃ ^a^V2.0012^ea^ disvā ``kiṃ nu kho esa mayā dinnaṃ visuṃ  gaṇhātī''ti cintetvā tassa pacchato pacchato ekaṃ cūḷupaṭṭhākaṃ pahiṇi  ``gaccha, yaṃ esa karoti, taṃ jānāhī''ti. so gantvā ``seṭṭhissa  mahapphalaṃ hotū''ti yāgubhattapūvānaṃ atthāya ekaṃ dve taṇḍule pakkhipitvā  muggamāsepi telaphāṇitādibindūnipi sabbabhājanesu pakkhipi.  cūḷupaṭṭhāko gantvā seṭṭhissa ārocesi ^a^P3.0019^ea^. taṃ sutvā  seṭṭhi cintesi -- ``sace me so parisamajjhe avaṇṇaṃ bhāsissati,  mama nāme gahitamatteyeva naṃ paharitvā māressāmī''ti nivāsanantare  churikaṃ bandhitvā punadivase gantvā bhattagge aṭṭhāsi. so puriso  buddhappamukhaṃ bhikkhusaṅghaṃ parivisitvā ^a^M2.0013^ea^ bhagavantaṃ āha -- ``bhante,  mayā mahājanaṃ samādapetvā imaṃ dānaṃ dinnaṃ, tattha samādapitamanussā  attano attano balena bahūnipi thokānipi taṇḍulādīni adaṃsu, tesaṃ  sabbesaṃ mahapphalaṃ hotū''ti. taṃ sutvā so seṭṭhi cintesi -- ``ahaṃ  `asukena nāma accharāya gaṇhitvā taṇḍulādīni dinnānīti mama  nāme gahitamatte imaṃ māressāmī'ti āgato, ayaṃ pana sabbasaṅgāhikaṃ  katvā `yehipi nāḷiādīhi minitvā dinnaṃ, yehipi accharāya  gahetvā dinnaṃ, sabbesaṃ mahapphalaṃ hotū'ti vadati. sacāhaṃ evarūpaṃ na  khamāpessāmi, devadaṇḍo mama matthake patissatī''ti. so tassa  pādamūle nipajjitvā ``khamāhi me, sāmī''ti āha. ``kiṃ  ida''nti ca tena vutte sabbaṃ taṃ pavattiṃ ārocesi. taṃ kiriyaṃ  disvā satthā ``kiṃ ida''nti dānaveyyāvaṭikaṃ pucchi. so  atītadivasato paṭṭhāya sabbaṃ taṃ pavattiṃ ārocesi. atha naṃ satthā  ``evaṃ kira seṭṭhī''ti pucchitvā, ``āma, bhante''ti vutte,  ``upāsaka, puññaṃ nāma `appaka'nti na avamaññitabbaṃ, mādisassa  buddhappamukhassa ^a^P3.0020^ea^ bhikkhusaṅghassa dānaṃ datvā  `appaka'nti na avamaññitabbaṃ. paṇḍitamanussā hi puññaṃ karontā  vivaṭabhājanaṃ viya udakena anukkamena puññena pūrantiyevā''ti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 122^b^.^eb^ <br/><br/>[21] ``māvamaññetha puññassa, na mandaṃ āgamissati. <br/><br/>[27] udabindunipātena, udakumbhopi pūrati. <br/><br/>[22] dhīro pūrati puññassa, thokaṃ thokampi ācina''nti..<br/><br/>[03] tassattho -- paṇḍitamanusso puññaṃ katvā ``appakamattaṃ mayā  kataṃ, ^b^na mandaṃ^eb^ vipākavasena ^b^āgamissati,^eb^ evaṃ parittakaṃ  kammaṃ kahaṃ maṃ dakkhissati, ahaṃ vā taṃ kahaṃ dakkhissāmi, kadā etaṃ  vipaccissatī''ti evaṃ puññaṃ ^b^māvamaññetha^eb^ na avajāneyya. yathā  hi nirantaraṃ ^b^udabindunipātena^eb^ vivaritvā ṭhapitaṃ kulālabhājanaṃ  ^b^pūrati,^eb^ evaṃ ^b^dhīro^eb^ paṇḍitapuriso ^b^thokaṃ thokampi^eb^  puññaṃ ācinanto ^b^puññassa pūratī^eb^ti.<br/><br/>[03] desanāvasāne ^a^V2.0013^ea^ so seṭṭhi sotāpattiphalaṃ pāpuṇi,  sampattaparisāyapi sātthikā dhammadesanā ahosīti. <br/><br/>[06] biḷālapādakaseṭṭhivatthu chaṭṭhaṃ. 


volume: 88
item: 101
title:
  anāthapiṇḍikaseṭṭhivatthu^asaññataparikkhārabhikkhuvatthu^biḷālapādakaseṭṭhivatthu^mahādhanavāṇijavatthu^

content:
  [03] ^b^vāṇijovā^eb^ti ^a^M2.0014^ea^ ^a^P3.0021^ea^ imaṃ dhammadesanaṃ satthā  jetavane viharanto mahādhanavāṇijaṃ ārabbha kathesi.<br/><br/>[03] tassa kira vāṇijassa gehe pañcasatā corā otāraṃ gavesamānā  otāraṃ na labhiṃsu. aparena samayena vāṇijo pañca sakaṭasatāni  bhaṇḍassa pūretvā bhikkhūnaṃ ārocāpesi -- ``ahaṃ asukaṭṭhānaṃ nāma  vāṇijjatthāya gacchāmi, ye, ayyā, taṃ ṭhānaṃ gantukāmā, te  nikkhamantu, magge bhikkhāya na kilamissantī''ti. taṃ sutvā  pañcasatā bhikkhū tena saddhiṃ maggaṃ paṭipajjiṃsu. tepi corā ``so  kira vāṇijo nikkhanto''ti gantvā aṭaviyaṃ aṭṭhaṃsu. vāṇijopi  gantvā aṭavimukhe ekasmiṃ gāme vāsaṃ katvā dve tayopi divase  goṇasakaṭādīni saṃvidahi, tesaṃ pana bhikkhūnaṃ nibaddhaṃ bhikkhaṃ  detiyeva. corā tasmiṃ aticirāyante ``gaccha, tassa  nikkhamanadivasaṃ ñatvā ehī''ti ekaṃ purisaṃ pahiṇiṃsu. so taṃ  gāmaṃ gantvā ekaṃ sahāyakaṃ pucchi -- ``kadā vāṇijo  nikkhamissatī''ti. so ``dvīhatīhaccayenā''ti vatvā ``kimatthaṃ  pana pucchasī''ti āha. athassa so ``mayaṃ pañcasatā corā  etassatthāya aṭaviyaṃ ṭhitā''ti ācikkhi. itaro ``tena hi  gaccha, sīghaṃ nikkhamissatī''ti taṃ uyyojetvā, ``kiṃ ^a^P3.0022^ea^  nu kho core vāremi, udāhu vāṇija''nti cintetvā, ``kiṃ  me corehi, vāṇijaṃ nissāya pañcasatā bhikkhū jīvanti, vāṇijassa  saññaṃ dassāmī''ti so tassa santikaṃ gantvā ``kadā  gamissathā''ti pucchitvā ``tatiyadivase''ti vutte mayhaṃ vacanaṃ  karotha, aṭaviyaṃ kira tumhākaṃ atthāya pañcasatā corā ṭhitā, mā  tāva gamitthāti. tvaṃ kathaṃ jānāsīti? tesaṃ antare mama sahāyo  atthi, tassa me kathāya ñātanti. ``tena hi `kiṃ me etto  gatenā'ti nivattitvā gehameva gamissāmī''ti āha. tasmiṃ  cirāyante puna tehi corehi pesito puriso āgantvā taṃ sahāyakaṃ  pucchitvā taṃ pavattiṃ sutvā ``nivattitvā gehameva kira gamissatī''ti  gantvā corānaṃ ārocesi. taṃ sutvā corā tato nikkhamitvā  itarasmiṃ magge aṭṭhaṃsu, tasmiṃ cirayante punapi te corā tassa  santikaṃ purisaṃ pesesuṃ. so tesaṃ tattha ṭhitabhāvaṃ ñatvā puna  vāṇijassa ārocesi. vāṇijo ^a^V2.0014^ea^ ``idhāpi me vekallaṃ natthi, evaṃ  sante ^a^M2.0015^ea^ neva etto gamissāmi, na ito, idheva bhavissāmī''ti  bhikkhūnaṃ ^a^P3.0023^ea^ santikaṃ gantvā āha -- ``bhante, corā  kira maṃ vilumpitukāmā magge ṭhitā, `puna nivattissatī'ti sutvā  itarasmiṃ magge ṭhitā, ahaṃ etto vā ito vā agantvā thokaṃ idheva  bhavissāmi, bhadantā idheva vasitukāmā vasantu, gantukāmā attano  ruciṃ karontū''ti. bhikkhū ``evaṃ sante mayaṃ nivattissāmā''ti  vāṇijaṃ āpucchitvā punadeva sāvatthiṃ gantvā satthāraṃ vanditvā  nisīdiṃsu. satthā ``kiṃ, bhikkhave, mahādhanavāṇijena saddhiṃ na  gamitthā''ti pucchitvā ``āma, bhante, mahādhanavāṇijassa  vilumpanatthāya dvīsupi maggesu corā pariyuṭṭhiṃsu, tena so tattheva  ṭhito, mayaṃ pana taṃ āpucchitvā āgatā''ti vutte, ``bhikkhave,  mahādhanavāṇijo corānaṃ atthitāya maggaṃ parivajjati, jīvitukāmo  viya puriso halāhalaṃ visaṃ parivajjeti, bhikkhunāpi `tayo bhavā  corehi pariyuṭṭhitamaggasadisā'ti ñatvā pāpaṃ parivajjetuṃ vaṭṭatī''ti  vatvā anusandhiṃ ghaṭetvā dhammaṃ desento imaṃ gāthamāha -- <br/><br/>[03] 123^b^.^eb^ <br/><br/>[21] ``vāṇijova bhayaṃ maggaṃ, appasattho mahaddhano. <br/><br/>[22] visaṃ jīvitukāmova, pāpāni parivajjaye''ti..<br/><br/>[03] tattha ^b^bhaya^eb^nti bhāyitabbaṃ, corehi pariyuṭṭhitattā  sappaṭibhayanti attho. idaṃ vuttaṃ hoti -- yathā mahādhanavāṇijo  ^a^P3.0024^ea^ ^b^appasattho^eb^ sappaṭibhayaṃ ^b^maggaṃ,^eb^ yathā ca  ^b^jīvitukāmo^eb^ halāhalaṃ ^b^visaṃ^eb^ parivajjeti, evaṃ paṇḍito  bhikkhu appamattakānipi ^b^pāpāni^eb^ parivajjeyyāti.<br/><br/>[03] desanāvasāne te bhikkhū saha paṭisambhidāhi arahattaṃ pāpuṇiṃsu,  sampattamahājanassāpi sātthikā dhammadesanā ahosīti. <br/><br/>[06] mahādhanavāṇijavatthu sattamaṃ. 


volume: 88
item: 102
title:
  asaññataparikkhārabhikkhuvatthu^biḷālapādakaseṭṭhivatthu^mahādhanavāṇijavatthu^kukkuṭamittanesādavatthu^

content:
  [03] ^b^pāṇimhi ce^eb^ti imaṃ dhammadesanaṃ satthā veḷuvane viharanto  kukkuṭamittaṃ nāma nesādaṃ ārabbha kathesi.<br/><br/>[03] rājagahe ^a^M2.0016^ea^ kira ekā seṭṭhidhītā vayappattā sattabhūmikapāsādassa  upari sirigabbhe ārakkhaṇatthāya ^a^V2.0015^ea^ ekaṃ paricārikaṃ datvā mātāpitūhi  vāsiyamānā ekadivasaṃ sāyanhasamaye vātapānena antaravīthiṃ  olokentī pañca pāsasatāni pañca sūlasatāni ādāya mige  vadhitvā jīvamānaṃ ekaṃ kukkuṭamittaṃ nāma nesādaṃ pañca migasatāni  vadhitvā tesaṃ maṃsena mahāsakaṭaṃ pūretvā sakaṭadhure nisīditvā  maṃsavikkiṇanatthāya nagaraṃ pavisantaṃ disvā tasmiṃ paṭibaddhacittā  paricārikāya hatthe paṇṇākāraṃ datvā ``gaccha, etassa paṇṇākāraṃ  datvā gamanakālaṃ ñatvā ehī''ti pesesi. sā gantvā tassa  paṇṇākāraṃ datvā pucchi -- ``kadā gamissasī''ti? so ``ajja  maṃsaṃ vikkiṇitvā pātova asukadvārena nāma ^a^P3.0025^ea^  nikkhamitvā gamissāmī''ti āha. sā tena kathitakathaṃ sutvā  āgantvā tassā ārocesi. seṭṭhidhītā attanā gahetabbayuttakaṃ  vatthābharaṇajātaṃ saṃvidahitvā pātova malinavatthaṃ nivāsetvā kuṭaṃ  ādāya dāsīhi saddhiṃ udakatitthaṃ gacchantī viya nikkhamitvā taṃ  ṭhānaṃ gantvā tassāgamanaṃ olokentī aṭṭhāsi. sopi pātova sakaṭaṃ  pājento nikkhami. sā tassa pacchato pacchato pāyāsi. so taṃ  disvā ``ahaṃ taṃ `asukassa nāma dhītā'ti na jānāmi, mā maṃ  anubandhi, ammā''ti āha. na maṃ tvaṃ pakkosasi, ahaṃ attano  dhammatāya āgacchāmi, tvaṃ tuṇhī hutvā attano sakaṭaṃ pājehīti.  so punappunaṃ taṃ nivāretiyeva. atha naṃ sā āha -- ``sāmi,  sirī nāma attano santikaṃ āgacchantī nivāretuṃ na vaṭṭatī''ti.  so tassā nissaṃsayena āgamanakāraṇaṃ ñatvā taṃ sakaṭaṃ āropetvā  agamāsi. tassā mātāpitaro ito cito ca pariyesāpetvā  apassantā ``matā bhavissatī''ti matakabhattaṃ kariṃsu. sāpi tena  saddhiṃ saṃvāsamanvāya paṭipāṭiyā satta putte vijāyitvā te vayappatte  gharabandhanena bandhi.<br/><br/>[03] athekadivasaṃ satthā paccūsasamaye lokaṃ volokento kukkuṭamittaṃ  saputtaṃ sasuṇisaṃ attano ñāṇajālassa anto paviṭṭhaṃ disvā, ``kiṃ nu  kho eta''nti upadhārento tesaṃ pannarasannampi sotāpattimaggassa  upanissayaṃ disvā pātova pattacīvaraṃ ādāya tassa pāsaṭṭhānaṃ agamāsi  ^a^M2.0017^ea^. taṃ divasaṃ pāse baddho ekamigopi nāhosi. satthā ^a^P3.0026^ea^  tassa pāsamūle padavalañjaṃ dassetvā purato ekassa gumbassa  heṭṭhā chāyāyaṃ nisīdi. kukkuṭamitto pātova dhanuṃ ādāya pāsaṭṭhānaṃ  gantvā ādito paṭṭhāya pāse olokayamāno pāse baddhaṃ ekampi migaṃ  adisvā satthu padavalañjaṃ addasa. athassa etadahosi -- ``ko  mayhaṃ baddhamige mocento vicaratī''ti. so satthari āghātaṃ  bandhitvā gacchanto gumbamūle nisinnaṃ satthāraṃ disvā, ``iminā mama  migā mocitā bhavissanti, māressāmi na''nti dhanuṃ ākaḍḍhi.  satthā dhanuṃ ākaḍḍhituṃ datvā vissajjetuṃ nādāsi. so saraṃ  vissajjetumpi oropetumpi asakkonto phāsukāhi bhijjantīhi  ^a^V2.0016^ea^ viya  mukhato kheḷena paggharantena kilantarūpo aṭṭhāsi. athassa puttā gehaṃ  gantvā ``pitā no cirāyati, kiṃ nu kho eta''nti vatvā  ``gacchatha, tātā, pitu santika''nti mātarā pesitā dhanūni ādāya  gantvā pitaraṃ tathāṭhitaṃ disvā ``ayaṃ no pitu paccāmitto  bhavissatī''ti sattapi janā dhanūni ākaḍḍhitvā buddhānubhāvena yathā  nesaṃ pitā ṭhito, tatheva aṭṭhaṃsu. atha nesaṃ mātā ``kiṃ nu kho me  puttāpi cirāyantī''ti vatvā sattahi suṇisāhi saddhiṃ gantvā te  tathāṭhite disvā ``kassa nu kho ime dhanūni ākaḍḍhitvā ṭhitā''ti  olokentī satthāraṃ disvā bāhā paggayha -- ``mā me pitaraṃ  nāsetha, mā me pitaraṃ nāsethā''ti mahāsaddamakāsi. kukkuṭamitto taṃ  saddaṃ sutvā cintesi -- ``naṭṭho vatamhi, sasuro kira me esa, aho  mayā bhāriyaṃ ^a^P3.0027^ea^ kammaṃ kata''nti. puttāvissa  ``ayyako kira no esa, aho bhāriyaṃ kammaṃ kata''nti cintayiṃsu.  kukkuṭamitto ``ayaṃ sasuro me''ti mettacittaṃ upaṭṭhapesi, puttāpissa  ``ayyako no''ti mettacittaṃ upaṭṭhapesuṃ. atha te nesaṃ mātā  seṭṭhidhītā ``khippaṃ dhanūni chaḍḍetvā pitaraṃ me khamāpethā''ti āha.<br/><br/>[03] satthā tesaṃ muducittataṃ ñatvā dhanuṃ otāretuṃ adāsi. te sabbe  satthāraṃ vanditvā ``khamatha no, bhante''ti khamāpetvā ekamantaṃ  nisīdiṃsu. atha nesaṃ satthā anupubbiṃ kathaṃ kathesi. desanāvasāne  kukkuṭamitto saddhiṃ puttehi ceva suṇisāhi ca attapañcadasamo  sotāpattiphale patiṭṭhahi. satthā piṇḍāya caritvā pacchābhattaṃ vihāraṃ  agamāsi. atha naṃ ānandatthero pucchi -- ``bhante, kahaṃ  gamitthā''ti. kukkuṭamittassa santikaṃ ^a^M2.0018^ea^, ānandāti.  pāṇātipātakammassa vo, bhante, akārako katoti. āmānanda, so  attapañcadasamo acalasaddhāya patiṭṭhāya tīsu ratanesu nikkaṅkho hutvā  pāṇātipātakammassa akārako jātoti. bhikkhū āhaṃsu -- ``nanu,  bhante, bhariyāpissa atthī''ti. āma, bhikkhave, sā kulagehe  kumārikā hutvā sotāpattiphalaṃ pattāti. bhikkhū kathaṃ samuṭṭhāpesuṃ  ``kukkuṭamittassa kira bhariyā kumārikakāle eva sotāpattiphalaṃ  patvā tassa gehaṃ gantvā satta putte labhi, sā ettakaṃ kālaṃ sāmikena  `dhanuṃ āhara, sare āhara, sattiṃ āhara, sūlaṃ āhara, jālaṃ āharā'ti  vuccamānā tāni adāsi. sopi tāya dinnāni ādāya gantvā  pāṇātipātaṃ karoti, kiṃ nu kho sotāpannāpi pāṇātipātaṃ  karontī''ti. satthā ^a^P3.0028^ea^ āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya  nāmā''ti vutte, ``na, bhikkhave, sotāpannā pāṇātipātaṃ karonti,  sā pana `sāmikassa vacanaṃ karomī'ti tathā akāsi. `idaṃ  gahetvā esa gantvā pāṇātipātaṃ karotū'ti tassā cittaṃ natthi.  pāṇitalasmiñhi vaṇe asati visaṃ gaṇhantassa taṃ visaṃ anuḍahituṃ na  sakkoti, evamevaṃ akusalacetanāya abhāvena ^a^V2.0017^ea^ pāpaṃ akarontassa  dhanuādīni nīharitvā dadatopi pāpaṃ nāma na hotī''ti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 124^b^.^eb^ <br/><br/>[21] ``pāṇimhi ce vaṇo nāssa, hareyya pāṇinā visaṃ. <br/><br/>[22] nābbaṇaṃ visamanveti, natthi pāpaṃ akubbato''ti..<br/><br/>[03] tattha ^b^nāssā^eb^ti na bhaveyya. ^b^hareyyā^eb^ti harituṃ  sakkuṇeyya. kiṃ kāraṇā? yasmā ^b^nābbaṇaṃ visamanveti^eb^  avaṇañhi pāṇiṃ visaṃ anvetuṃ na sakkoti, evameva dhanuādīni  nīharitvā dentassāpi akusalacetanāya abhāvena pāpaṃ ^b^akubbato  pāpaṃ^eb^ nāma ^b^natthi,^eb^ avaṇaṃ pāṇiṃ visaṃ viya nāssa cittaṃ pāpaṃ  anugacchatīti.<br/><br/>[03] desanāvasāne bahū sotāpattiphalādīni pāpuṇiṃsūti.<br/><br/>[03] aparena samayena bhikkhū kathaṃ samuṭṭhāpesuṃ -- ``ko nu kho  kukkuṭamittassa saputtassa sasuṇisassa sotāpattimaggassūpanissayo,  kena kāraṇena nesādakule nibbatto''ti. satthā āgantvā ``kāya  nuttha, bhikkhave ^a^M2.0019^ea^, etarahi kathāya sannisinnā''ti pucchitvā ``imāya  nāmā''ti ^a^P3.0029^ea^ vutte, bhikkhave, atīte kassapadasabalassa  dhātucetiyaṃ saṃvidahantā evamāhaṃsu -- ``kiṃ nu kho imassa  cetiyassa mattikā bhavissati, kiṃ udaka''nti. atha nesaṃ  etadahosi -- ``haritālamanosilā mattikā bhavissati, tilatelaṃ  udaka''nti. te haritālamanosilā koṭṭetvā tilatelena saṃsanditvā  iṭṭhakāya ghaṭetvā suvaṇṇena khacitvā anto ciniṃsu, bahimukhe pana  ekagghanasuvaṇṇaiṭṭhakāva ahesuṃ. ekekā satasahassagghanikā ahosi.  te yāva dhātunidhānā cetiye niṭṭhite cintayiṃsu --  ``dhātunidhānakāle bahunā dhanena attho, kaṃ nu kho jeṭṭhakaṃ  karomā''ti.<br/><br/>[03] atheko gāmavāsiko seṭṭhi ``ahaṃ jeṭṭhako bhavissāmī''ti  dhātunidhāne ekaṃ hiraññakoṭiṃ pakkhipi. taṃ disvā raṭṭhavāsino  ``ayaṃ nagaraseṭṭhi dhanameva saṃharati, evarūpe cetiye jeṭṭhako bhavituṃ na  sakkoti, gāmavāsī pana koṭidhanaṃ pakkhipitvā jeṭṭhako jāto''ti  ujjhāyiṃsu. so tesaṃ kathaṃ sutvā ``ahaṃ dve koṭiyo datvā jeṭṭhako  bhavissāmī''ti dve koṭiyo adāsi. itaro ``ahameva jeṭṭhako  bhavissāmī''ti tisso koṭiyo adāsi. evaṃ vaḍḍhetvā vaḍḍhetvā  nagaravāsī aṭṭha koṭiyo adāsi. gāmavāsino pana ^a^V2.0018^ea^ gehe  navakoṭidhanameva atthi, nagaravāsino cattālīsakoṭidhanaṃ. tasmā  gāmavāsī cintesi -- ``sacāhaṃ nava koṭiyo dassāmi, ayaṃ `dasa  ^a^P3.0030^ea^ koṭiyo dassāmī'ti vakkhati, atha me  niddhanabhāvo paññāyissatī''ti. so evamāha -- ``ahaṃ ettakañca  dhanaṃ dassāmi, saputtadāro ca cetiyassa dāso bhavissāmī''ti satta  putte satta suṇisāyo bhariyañca gahetvā attanā saddhiṃ cetiyassa  niyyādesi. raṭṭhavāsino ``dhanaṃ nāma sakkā uppādetuṃ, ayaṃ pana  saputtadāro attānaṃ niyyādesi, ayameva jeṭṭhako hotū''ti taṃ jeṭṭhakaṃ  kariṃsu. iti te soḷasapi janā cetiyassa dāsā ahesuṃ.  raṭṭhavāsino pana te bhujisse akaṃsu. evaṃ santepi cetiyameva  paṭijaggitvā yāvatāyukaṃ ṭhatvā tato cutā devaloke nibbattiṃsu.  tesu ekaṃ buddhantaraṃ devaloke vasantesu imasmiṃ buddhuppāde bhariyā tato  cavitvā rājagahe ^a^M2.0020^ea^ seṭṭhino dhītā hutvā nibbatti. sā kumārikāva  hutvā sotāpattiphalaṃ pāpuṇi. adiṭṭhasaccassa pana paṭisandhi nāma  bhāriyāti tassā sāmiko samparivattamāno gantvā nesādakule  nibbatti. tassa saha dassaneneva seṭṭhidhītaraṃ pubbasineho ajjhotthari.  vuttampi cetaṃ -- <br/><br/>[21] ``pubbeva sannivāsena, paccuppannahitena vā. <br/><br/>[22] evaṃ taṃ jāyate pemaṃ, uppalaṃva yathodake''ti.. (jā0  1.2.174).<br/><br/>[03] sā pubbasineheneva nesādakulaṃ agamāsi. puttāpissā  devalokā cavitvā tassā eva kucchismiṃ paṭisandhiṃ gaṇhiṃsu,  suṇisāyopissā tattha tattha nibbattitvā vayappattā ^a^P3.0031^ea^  tesaṃyeva gehaṃ agamaṃsu. evaṃ te sabbepi tadā cetiyaṃ paṭijaggitvā  tassa kammassānubhāvena sotāpattiphalaṃ pattāti. <br/><br/>[06] kukkuṭamittanesādavatthu aṭṭhamaṃ. 


volume: 88
item: 103
title: biḷālapādakaseṭṭhivatthu^mahādhanavāṇijavatthu^kukkuṭamittanesādavatthu^kokasunakhaluddakavatthu^
content:
  [03] ^b^yo appaduṭṭhassā^eb^ti imaṃ dhammadesanaṃ satthā jetavane  viharanto kokaṃ nāma sunakhaluddakaṃ ārabbha kathesi.<br/><br/>[03] so kira ekadivasaṃ pubbaṇhasamaye dhanuṃ ādāya sunakhaparivuto  araññaṃ gacchanto antarāmagge ekaṃ piṇḍāya pavisantaṃ bhikkhuṃ disvā  kujjhitvā ``kāḷakaṇṇi me diṭṭho, ajja ^a^V2.0019^ea^ kiñci na labhissāmī''ti  cintetvā pakkāmi. theropi gāme piṇḍāya caritvā katabhattakicco  puna vihāraṃ pāyāsi. itaropi araññe vicaritvā kiñci alabhitvā  paccāgacchanto puna theraṃ disvā ``ajjāhaṃ imaṃ kāḷakaṇṇiṃ disvā  araññaṃ gato kiñci na labhiṃ, idāni me punapi abhimukho jāto,  sunakhehi naṃ khādāpessāmī''ti saññaṃ datvā sunakhe vissajjesi.  theropi ``mā evaṃ kari upāsakā''ti yāci. so ``ajjāhaṃ tava  sammukhībhūtattā kiñci nālatthaṃ, punapi me sammukhībhāvamāgatosi,  khādāpessāmeva ta''nti vatvā sunakhe uyyojesi. thero vegena ekaṃ  rukkhaṃ abhiruhitvā purisappamāṇe ṭhāne nisīdi. sunakhā  ^a^M2.0021^ea^ rukkhaṃ  ^a^P3.0032^ea^ parivāresuṃ. luddako gantvā ``rukkhaṃ abhiruhatopi  te mokkho natthī''ti taṃ saratuṇḍena pādatale vijjhi. thero ``mā  evaṃ karohī''ti taṃ yāciyeva. itaro tassa yācanaṃ anādiyitvā  punappunaṃ vijjhiyeva. thero ekasmiṃ pādatale vijjhiyamāne taṃ  ukkhipitvā dutiyaṃ pādaṃ olambitvā tasmiṃ vijjhiyamāne tampi  ukkhipati, evamassa so yācanaṃ anādiyitvāva dvepi pādatalāni  vijjhiyeva. therassa sarīraṃ ukkāhi ādittaṃ viya ahosi. so  vedanānuvattiko hutvā satiṃ paccupaṭṭhāpetuṃ nāsakkhi, pārutacīvaraṃ  bhassantampi na sallakkhesi. taṃ patamānaṃ kokaṃ sīsato paṭṭhāya  parikkhipantameva pati. sunakhā ``thero patito''ti saññāya  cīvarantaraṃ pavisitvā attano sāmikaṃ luñjitvā khādantā  aṭṭhimattāvasesaṃ kariṃsu. sunakhā cīvarantarato nikkhamitvā bahi  aṭṭhaṃsu.<br/><br/>[03] atha nesaṃ thero ekaṃ sukkhadaṇḍakaṃ bhañjitvā khipi. sunakhā  theraṃ disvā ``sāmikova amhehi khādito''ti ñatvā araññaṃ  pavisiṃsu. thero kukkuccaṃ uppādesi ``mama cīvarantaraṃ pavisitvā  esa naṭṭho, arogaṃ nu kho me sīla''nti. so rukkhā otaritvā  satthu santikaṃ gantvā ādito paṭṭhāya sabbaṃ taṃ pavattiṃ ārocetvā --  ``bhante, mama cīvaraṃ nissāya ^a^P3.0033^ea^ so upāsako naṭṭho,  kacci me arogaṃ sīlaṃ, atthi me samaṇabhāvo''ti pucchi. satthā  tassa vacanaṃ sutvā ``bhikkhu arogaṃ te sīlaṃ, atthi te samaṇabhāvo,  so appaduṭṭhassa padussitvā vināsaṃ patto, na kevalañca idāneva,  atītepi appaduṭṭhānaṃ padussitvā vināsaṃ pattoyevā''ti vatvā tamatthaṃ  pakāsento atītaṃ āhari --<br/><br/>[03] atīte kireko vejjo vejjakammatthāya gāmaṃ vicaritvā kiñci  kammaṃ alabhitvā chātajjhatto nikkhamitvā gāmadvāre sambahule kumārake  kīḷante disvā ``ime sappena ḍaṃsāpetvā tikicchitvā āhāraṃ  labhissāmī''ti ekasmiṃ rukkhabile sīsaṃ niharitvā nipannaṃ sappaṃ  dassetvā, ``ambho, kumārakā eso sāḷikapotako, gaṇhatha na''nti  āha. atheko kumārako ^a^V2.0020^ea^ sappaṃ gīvāyaṃ daḷhaṃ gahetvā nīharitvā  tassa sappabhāvaṃ ñatvā viravanto avidūre ṭhitassa vejjassa matthake  khipi. sappo vejjassa khandhaṭṭhikaṃ parikkhipitvā daḷhaṃ ḍaṃsitvā  tattheva jīvitakkhayaṃ pāpesi, evamesa koko sunakhaluddako pubbepi  appaduṭṭhassa padussitvā vināsaṃ pattoyevāti.<br/><br/>[03] satthā ^a^M2.0022^ea^ imaṃ atītaṃ āharitvā anusandhiṃ ghaṭetvā dhammaṃ desento  imaṃ gāthamāha -- <br/><br/>[03] 125^b^.^eb^ <br/><br/>[21] ``yo appaduṭṭhassa narassa dussati, suddhassa posassa  anaṅgaṇassa. <br/><br/>[22] tameva bālaṃ pacceti pāpaṃ, sukhumo rajo paṭivātaṃva  khitto''ti..<br/><br/>[03] tattha ^a^P3.0034^ea^ ^b^appaduṭṭhassā^eb^ti attano vā  sabbasattānaṃ vā aduṭṭhassa. ^b^narassā^eb^ti sattassa.  ^b^dussatī^eb^ti aparajjhati. ^b^suddhassā^eb^ti niraparādhasseva.  ^b^posassā^eb^ti idampi aparenākārena sattādhivacanameva.  ^b^anaṅgaṇassā^eb^ti nikkilesassa. ^b^paccetī^eb^ti patieti.  ^b^paṭivāta^eb^nti yathā ekena purisena paṭivāte ṭhitaṃ paharitukāmatāya  ^b^khitto sukhumo rajo^eb^ti tameva purisaṃ pacceti, tasseva upari  patati, evameva yo puggalo apaduṭṭhassa purisassa pāṇippaharādīni  dadanto padussati, ^b^tameva bālaṃ^eb^ diṭṭheva dhamme, samparāye vā  nirayādīsu vipaccamānaṃ taṃ ^b^pāpaṃ^eb^ vipākadukkhavasena paccetīti  attho.<br/><br/>[03] desanāvasāne so bhikkhu arahatte patiṭṭhahi, sampattaparisāyapi  sātthikā dhammadesanā ahosīti. <br/><br/>[06] kokasunakhaluddakavatthu navamaṃ. 


volume: 88
item: 104
title:
  mahādhanavāṇijavatthu^kukkuṭamittanesādavatthu^kokasunakhaluddakavatthu^maṇikārakulūpakatissattheravatthu^

content:
  [03] ^b^gabbhameke^eb^ti imaṃ dhammadesanaṃ satthā jetavane viharanto  maṇikārakulūpakaṃ tissattheraṃ ārabbha kathesi.<br/><br/>[03] so kira thero ekassa maṇikārassa kule dvādasa vassāni  bhuñji. tasmiṃ kule jayampatikā mātāpituṭṭhāne ṭhatvā theraṃ  paṭijaggiṃsu. athekadivasaṃ so maṇikāro therassa purato maṃsaṃ  chindanto nisinno hoti. tasmiṃ khaṇe rājā pasenadi kosalo  ekaṃ maṇiratanaṃ ``imaṃ ^a^V2.0021^ea^ dhovitvā vijjhitvā pahiṇatū''ti pesesi.  maṇikāro salohiteneva ^a^M2.0023^ea^ hatthena taṃ paṭiggahetvā peḷāya upari ṭhapetvā  ^a^P3.0035^ea^ hatthadhovanatthaṃ anto pāvisi. tasmiṃ pana gehe  posāvaniyakoñcasakuṇo atthi. so lohitagandhena maṃsasaññāya taṃ  maṇiṃ therassa passantasseva gili. maṇikāro āgantvā maṇiṃ  apassanto ``maṇi kena gahito''ti bhariyañca puttake ca paṭipāṭiyā  pucchitvā tehi ``na gaṇhāmā''ti vutte ``therena gahito  bhavissatī''ti. cintetvā bhariyāya saddhiṃ mantesi -- ``therena  maṇi gahito bhavissatī''ti. sā, sāmi, mā evaṃ avaca, ettakaṃ  kālaṃ mayā therassa na kiñci vajjaṃ diṭṭhapubbaṃ, na so maṇiṃ  gaṇhātīti. maṇikāro theraṃ pucchi -- ``bhante, imasmiṃ ṭhāne  maṇiratanaṃ tumhehi gahita''nti. na gaṇhāmi, upāsakāti. bhante,  na idha añño atthi, tumhehiyeva gahito bhavissati, detha me  maṇiratananti. so tasmiṃ asampaṭicchante puna bhariyaṃ āha --  ``thereneva maṇi gahito, pīḷetvā naṃ pucchissāmī''ti. sā,  sāmi, mā no nāsayi, varaṃ amhehi dāsabyaṃ upagantuṃ, na ca theraṃ  evarūpaṃ vattunti. so ``sabbeva mayaṃ dāsattaṃ upagacchantā maṇimūlaṃ  na agghāmā''ti rajjuṃ gahetvā therassa sīsaṃ veṭhetvā daṇḍena ^a^P3.0036^ea^  ghaṭṭesi. therassa sīsato ca kaṇṇanāsāhi ca lohitaṃ  pagghari, akkhīni nikkhamanākārappattāni ahesuṃ, so vedanāpamatto  bhūmiyaṃ pati. koñco lohitagandhenā gantvā lohitaṃ pivi. atha  naṃ maṇikāro there uppannakodhavegena ``tvaṃ kiṃ karosī''ti pādena  paharitvā khipi. so ekappahāreneva maritvā uttāno ahosi.<br/><br/>[03] thero taṃ disvā, upāsaka, sīse veṭhanaṃ tāva me sithilaṃ katvā  imaṃ koñcaṃ olokehi ``mato vā, no vā''ti. atha naṃ so āha  -- ``eso viya tvampi marissasī''ti. upāsaka, iminā so  maṇi gilito, sace ayaṃ na amarissā, na te ahaṃ marantopi maṇiṃ  ācikkhissanti. so tassa udaraṃ phāletvā maṇiṃ disvā pavedhento  saṃviggamānaso therassa pādamūle nipajjitvā ``khamatha, me, bhante,  ajānantena mayā kata''nti āha. upāsaka, neva tuyhaṃ doso atthi,  na mayhaṃ, vaṭṭassevesa doso, khamāmi teti. bhante, sace me khamatha,  pakatiniyāmeneva me gehe nisīditvā bhikkhaṃ gaṇhathāti.  ``upāsaka, na dānāhaṃ ito paṭṭhāya paresaṃ ^a^M2.0024^ea^ gehassa antochadanaṃ  pavisissāmi, antogehapavesanasseva hi ^a^P3.0037^ea^ ayaṃ  doso, ito paṭṭhāya pādesu āvahantesu gehadvāre ṭhitova bhikkhaṃ  gaṇhissāmī''ti vatvā dhutaṅgaṃ samādāya imaṃ gāthamāha -- <br/><br/>[21] ``paccati ^a^V2.0022^ea^ munino bhattaṃ, thokaṃ thokaṃ kule kule. <br/><br/>[22] piṇḍikāya carissāmi, atthi jaṅghabalaṃ mamā''ti..  (theragā0 248) -- <br/><br/>[25] idañca pana vatvā thero teneva byādhinā na cirasseva  parinibbāyi. koñco maṇikārassa bhariyāya kucchismiṃ paṭisandhiṃ  gaṇhi. maṇikāro kālaṃ katvā niraye nibbatti. maṇikārassa  bhariyā there muducittatāya kālaṃ katvā devaloke nibbatti. bhikkhū  satthāraṃ tesaṃ abhisamparāyaṃ pucchiṃsu. satthā, ``bhikkhave, idhekacce  gabbhe nibbattanti, ekacce pāpakārino niraye nibbattanti, ekacce  katakalyāṇā devaloke nibbattanti, anāsavā pana parinibbāyantī''ti  vatvā anusandhiṃ ghaṭetvā dhammaṃ desento imaṃ gāthamāha -- <br/><br/>[03] 126^b^.^eb^ <br/><br/>[21] ``gabbhameke uppajjanti, nirayaṃ pāpakammino. <br/><br/>[22] saggaṃ sugatino yanti, parinibbanti anāsavā''ti..<br/><br/>[03] tattha ^b^gabbha^eb^nti idha manussagabbhova adhippeto. sesamettha  uttānatthameva.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] maṇikārakulūpakatissattheravatthu dasamaṃ. 


volume: 88
item: 105
title: kukkuṭamittanesādavatthu^kokasunakhaluddakavatthu^maṇikārakulūpakatissattheravatthu^tayojanavatthu^
content:
  [03] ^b^na^eb^ ^a^P3.0038^ea^ ^b^antalikkhe^eb^ti imaṃ dhammadesanaṃ  satthā jetavane viharanto tayo jane ārabbha kathesi.<br/><br/>[03] satthari kira jetavane viharante sambahulā bhikkhū satthu  dassanatthāya āgacchantā ekaṃ gāmaṃ piṇḍāya pavisiṃsu. gāmavāsino  te sampatte ādāya āsanasālāya nisīdāpetvā yāgukhajjakaṃ datvā  piṇḍapātavelaṃ āgamayamānā dhammaṃ suṇantā nisīdiṃsu. tasmiṃ khaṇe  bhattaṃ ^a^M2.0025^ea^ pacitvā sūpabyañjanaṃ dhūpayamānāya ekissā itthiyā bhājanato  aggijālā uṭṭhahitvā chadanaṃ gaṇhi. tato ekaṃ tiṇakaraḷaṃ uṭṭhahitvā  jalamānaṃ ākāsaṃ pakkhandi. tasmiṃ khaṇe eko kāko ākāsena  gacchanto tattha gīvaṃ pavesetvā tiṇavalliveṭhito jhāyitvā gāmamajjhe  pati ^a^V2.0023^ea^. bhikkhū taṃ disvā ``aho bhāriyaṃ kammaṃ, passathāvuso,  kākena pattaṃ vippakāraṃ, iminā katakammaṃ aññatra satthārā ko  jānissati, satthāramassa kammaṃ pucchissāmā''ti cintetvā pakkamiṃsu.<br/><br/>[03] aparesampi bhikkhūnaṃ satthu dassanatthāya nāvaṃ abhiruyha  gacchantānaṃ nāvā samudde niccalā aṭṭhāsi. manussā ``kāḷakaṇṇinā  ettha bhavitabba''nti salākaṃ vicāresuṃ. nāvikassa ca bhariyā  paṭhamavaye ṭhitā dassanīyā pāsādikā, salākā tassā pāpuṇi.  ``salākaṃ puna vicārethā''ti vatvā yāvatatiyaṃ vicāresuṃ,  tikkhattumpi tassā ^a^P3.0039^ea^ eva pāpuṇi. manussā ``kiṃ,  sāmī''ti nāvikassa mukhaṃ olokesuṃ. nāviko ``na sakkā  ekissā atthāya mahājanaṃ nāsetuṃ, udake naṃ khipathā''ti āha. sā  gahetvā udake khipiyamānā maraṇabhayatajjitā viravaṃ akāsi. taṃ  sutvā nāviko ko attho imissā ābharaṇehi naṭṭhehi, sabbābharaṇāni  omuñcitvā ekaṃ pilotikaṃ nivāsāpetvā chaḍḍetha naṃ, ahaṃ panetaṃ  udakapiṭṭhe plavamānaṃ daṭṭhuṃ na sakkhissāmī tasmā yathā naṃ ahaṃ na  passāmi, tathā ekaṃ vālukakuṭaṃ gīvāya bandhitvā samudde khipathāti.  te tathā kariṃsu. tampi patitaṭṭhāneyeva macchakacchapā vilumpiṃsu.  bhikkhū taṃ pavattiṃ ñatvā ``ṭhapetvā satthāraṃ ko añño etissā  itthiyā katakammaṃ jānissati, satthāraṃ tassā kammaṃ pucchissāmā''ti  icchitaṭṭhānaṃ patvā nāvāto oruyha pakkamiṃsu.<br/><br/>[03] aparepi satta bhikkhū satthu dassanatthāya gacchantā sāyaṃ ekaṃ  vihāraṃ pavisitvā vasanaṭṭhānaṃ pucchiṃsu. ekasmiñca leṇe satta mañcā  honti. tesaṃ tadeva labhitvā tattha nipannānaṃ rattibhāge kūṭāgāramatto  pāsāṇo pavaṭṭamāno āgantvā leṇadvāraṃ pidahi. nevāsikā bhikkhū  ``mayaṃ imaṃ leṇaṃ āgantukabhikkhūnaṃ pāpayimhā, ayañca mahāpāsāṇo  leṇadvāraṃ pidahanto aṭṭhāsi, apanessāma ^a^P3.0040^ea^ na''nti  samantā sattahi gāmehi ^a^M2.0026^ea^ manusse sannipātetvā vāyamantāpi ṭhānā  cāletuṃ nāsakkhiṃsu. anto paviṭṭhabhikkhūpi vāyamiṃsuyeva. evaṃ  santepi sattāhaṃ pāsāṇaṃ cāletuṃ nāsakkhiṃsu. āgantukā sattāhaṃ  chātajjhattā mahādukkhaṃ anubhaviṃsu. sattame divase pāsāṇo sayameva  pavaṭṭitvā apagato. bhikkhū nikkhamitvā ``amhākaṃ imaṃ pāpaṃ  aññatra satthārā ko jānissati, satthāraṃ pucchissāmā''ti cintetvā  pakkamiṃsu. te purimehi saddhiṃ antarāmagge samāgantvā sabbe ekatova  satthāraṃ upasaṅkamitvā vanditvā ekamantaṃ nisinnā satthārā  katapaṭisanthārā attanā attanā diṭṭhānubhūtāni kāraṇāni paṭipāṭiyā  pucchiṃsu.<br/><br/>[03] satthāpi ^a^V2.0024^ea^ tesaṃ paṭipāṭiyā evaṃ byākāsi -- ``bhikkhave, so  tāva kāko attanā katakammameva anubhosi. atītakāle hi  bārāṇasiyaṃ eko kassako attano goṇaṃ damento dametuṃ nāsakkhi.  so hissa goṇo thokaṃ gantvā nipajji, pothetvā uṭṭhāpitopi thokaṃ  gantvā punapi tatheva nipajji. so vāyamitvā taṃ dametuṃ asakkonto  kodhābhibhūto hutvā `ito ^a^P3.0041^ea^ dāni paṭṭhāya sukhaṃ  nipajjissasī'ti palālapiṇḍaṃ viya karonto palālena tassa gīvaṃ  paliveṭhetvā aggimadāsi, goṇo tattheva jhāyitvā mato. tadā,  bhikkhave, tena kākena taṃ pāpakammaṃ kataṃ. so tassa vipākena  dīgharattaṃ niraye paccitvā vipākāvasesena sattakkhattuṃ kākayoniyaṃ  nibbattitvā evameva ākāse jhāyitvāva mato''ti.<br/><br/>[03] sāpi, bhikkhave, itthī attanā katakammameva anubhosi. sā  hi atīte bārāṇasiyaṃ ekassa gahapatikassa bhariyā  udakaharaṇakoṭṭanapacanādīni sabbakiccāni sahattheneva akāsi.  tassā eko sunakho taṃ gehe sabbakiccāni kurumānaṃ olokentova  nisīdati. khette bhattaṃ harantiyā dārupaṇṇādīnaṃ vā atthāya araññaṃ  gacchantiyā tāya saddhiṃyeva gacchati. taṃ disvā daharamanussā  ``ambho nikkhanto sunakhaluddako, ajja mayaṃ maṃsena bhuñjissāmā''ti  uppaṇḍenti. sā tesaṃ kathāya maṅku hutvā sunakhaṃ leḍḍudaṇḍādīhi  paharitvā palāpeti, sunakho nivattitvā puna anubandhati. so  kirassā tatiye attabhāve bhattā ahosi, tasmā sinehaṃ chindituṃ na  sakkoti. kiñcāpi hi anamatagge saṃsāre jāyā vā pati vā  abhūtapubbā nāma natthi, avidūre pana attabhāve ñātakesu adhimatto  sineho ^a^M2.0027^ea^ hoti, tasmā ^a^P3.0042^ea^ so sunakho taṃ vijahituṃ na  sakkoti. sā tassa kujjhitvā khettaṃ sāmikassa yāguṃ haramānā rajjuṃ  ucchaṅge ṭhapetvā agamāsi, sunakho tāyeva saddhiṃ gato. sā  sāmikassa yāguṃ datvā tucchakuṭaṃ ādāya ekaṃ udakaṭṭhānaṃ gantvā kuṭaṃ  vālukāya pūretvā samīpe oloketvā ṭhitassa sunakhassa saddamakāsi.  sunakho ``cirassaṃ vata me ajja madhurakathā laddhā''ti naṅguṭṭhaṃ  cālento taṃ upasaṅkami. sā taṃ gīvāyaṃ daḷhaṃ gahetvā ekāya  rajjukoṭiyā kuṭaṃ bandhitvā ekaṃ rajjukoṭiṃ sunakhassa gīvāyaṃ  bandhitvā kuṭaṃ udakābhimukhaṃ pavaṭṭesi. sunakho kuṭaṃ anubandhanto  udake patitvā tattheva kālamakāsi. sā tassa kammassa vipākena  dīgharattaṃ niraye paccitvā vipākāvasesena attabhāvasate vālukakuṭaṃ  gīvāyaṃ bandhitvā udake pakkhittā kālamakāsīti.<br/><br/>[03] tumhehipi, bhikkhave, attanā katakammameva anubhūtaṃ.  atītasmiñhi bārāṇasivāsino satta gopālakadārakā ekasmiṃ  aṭavipadese sattāhavārena gāviyo vicarantā ekadivasaṃ gāviyo  ^a^V2.0025^ea^ vicāretvā āgacchantā ekaṃ mahāgodhaṃ disvā anubandhiṃsu. godhā  palāyitvā ekaṃ vammikaṃ pāvisi. tassa pana vammikassa satta  chiddāni, dārakā ``mayaṃ dāni gahetuṃ na sakkhissāma, sve āgantvā  gaṇhissāmā''ti ekeko ekekaṃ sākhabhaṅgamuṭṭhiṃ ādāya sattapi janā  satta chiddāni pidahitvā pakkamiṃsu ^a^P3.0043^ea^. te punadivase  taṃ godhaṃ amanasikatvā aññasmiṃ padese gāviyo vicāretvā sattame  divase gāviyo ādāya gacchantā taṃ vammikaṃ disvā satiṃ  paṭilabhitvā ``kā nu kho tassā godhāya pavattī''ti attanā attanā  pidahitāni chiddāni vivariṃsu. godhā jīvite nirālayā hutvā  aṭṭhicammāvasesā pavedhamānā nikkhami. te taṃ disvā anukampaṃ  katvā ``mā naṃ māretha, sattāhaṃ chinnabhattā jātā''ti tassā piṭṭhiṃ  parimajjitvā ``sukhena gacchāhī''ti vissajjesuṃ. te godhāya  amāritattā niraye tāva na pacciṃsu. te pana satta janā ekato  hutvā cuddasasu attabhāvesu satta satta divasāni chinnabhattā ahesuṃ.  tadā, bhikkhave, tumhehi sattahi gopālakehi hutvā taṃ kammaṃ katanti.  evaṃ satthā tehi puṭṭhapuṭṭhaṃ pañhaṃ byākāsi.<br/><br/>[03] atheko ^a^M2.0028^ea^ bhikkhu satthāraṃ āha -- ``kiṃ pana, bhante, pāpakammaṃ  katvā ākāse uppatitassapi samuddaṃ pakkhandassāpi pabbatantaraṃ  paviṭṭhassāpi mokkho natthī''ti. satthā ``evametaṃ, bhikkhave,  ākāsādīsupi ekapadesopi natthi, yattha ṭhito pāpakammato  mucceyyā''ti vatvā anusandhiṃ ghaṭetvā dhammaṃ desento imaṃ gāthamāha -- <br/><br/>[03] 127^b^.^eb^ <br/><br/>[21] ``na ^a^P3.0044^ea^ antalikkhe na samuddamajjhe,  na pabbatānaṃ vivaraṃ pavissa. <br/><br/>[22] na vijjatī so jagatippadeso, yatthaṭṭhito mucceyya  pāpakammā''ti..<br/><br/>[03] tassattho -- sace hi koci ``iminā upāyena pāpakammato  muccissāmī''ti ^b^antalikkhe^eb^ vā nisīdeyya,  caturāsītiyojanasahassagambhīraṃ mahāsamuddaṃ vā paviseyya, pabbatantare  vā nisīdeyya, neva pāpakammato ^b^mucceyya^eb^. puratthimādīsu  jagatipadesesu pathavībhāgesu na so vālaggamattopi okāso atthi,  yattha ṭhito pāpakammato muccituṃ sakkuṇeyyāti.<br/><br/>[03] desanāvasāne te bhikkhū sotāpattiphalādīni pāpuṇiṃsu,  sampattamahājanassāpi sātthikā dhammadesanā ahosīti. <br/><br/>[06] tayojanavatthu ekādasamaṃ. 


volume: 88
item: 106
title: kokasunakhaluddakavatthu^maṇikārakulūpakatissattheravatthu^tayojanavatthu^suppabuddhasakyavatthu^
content:
  [03] ^b^na^eb^ ^a^V2.0026^ea^ ^b^antalikkhe^eb^ti imaṃ dhammadesanaṃ satthā nigrodhārāme  viharanto suppabuddhaṃ sakkaṃ ārabbha kathesi.<br/><br/>[03] so kira ``ayaṃ mama dhītaraṃ chaḍḍetvā nikkhanto ca, mama  puttaṃ pabbājetvā tassa veriṭṭhāne ṭhito cā''ti ^a^P3.0045^ea^  imehi dvīhi kāraṇehi satthari āghātaṃ bandhitvā ekadivasaṃ ``na  dānissa nimantanaṭṭhānaṃ gantvā bhuñjituṃ dassāmī''ti gamanamaggaṃ  pidahitvā antaravīthiyaṃ suraṃ pivanto nisīdi. athassa satthari  bhikkhusaṅghaparivute taṃ ṭhānaṃ āgate ``satthā āgato''ti ārocesuṃ  ^a^M2.0029^ea^. so āha -- ``purato gacchāti tassa vadetha, nāyaṃ mayā mahallakataro,  nāssa maggaṃ dassāmī''ti punappunaṃ vuccamānopi tatheva vatvā nisīdi.  satthā mātulassa santikā maggaṃ alabhitvā tato nivatti. sopi  ekaṃ carapurisaṃ pesesi ``gaccha, tassa kathaṃ sutvā ehī''ti.  satthāpi nivattanto sitaṃ katvā ānandattherena ``ko nu kho, bhante,  sitassa pātukammassa paccayo''ti puṭṭho āha -- ``passasi, ānanda,  suppabuddha''nti. passāmi, bhanteti. bhāriyaṃ tena kammaṃ kataṃ  mādisassa buddhassa maggaṃ adentena, ito sattame divase heṭṭhāpāsāde  sopānapādamūle pathaviṃ pavisissatīti. carapuriso taṃ kathaṃ sutvā  suppabuddhassa santikaṃ gantvā ``kiṃ mama bhāgineyyena nivattantena  vutta''nti puṭṭho yathāsutaṃ ārocesi. so tassa vacanaṃ sutvā ``na  dāni mama bhāgineyyassa kathāya doso atthi, addhā yaṃ so vadati,  taṃ tatheva hoti. evaṃ santepi naṃ idāni ^a^P3.0046^ea^  musāvādena niggaṇhissāmi. so hi maṃ `sattame divase pathaviṃ  pavisissatī'ti aniyamena avatvā `heṭṭhāpāsāde sopānapādamūle  pathaviṃ pavisissatī'''ti āha. ``ito dāni paṭṭhāyāhaṃ taṃ ṭhānaṃ na  gamissāmi, atha naṃ tasmiṃ ṭhāne pathaviṃ apavisitvā musāvādena  niggaṇhissāmī''ti attano upabhogajātaṃ sabbaṃ sattabhūmikapāsādassa  upari āropetvā sopānaṃ harāpetvā dvāraṃ pidahāpetvā ekekasmiṃ dvāre  dve dve malle ṭhapetvā ``sacāhaṃ pamādena heṭṭhā orohitukāmo homi,  nivāreyyātha ma''nti vatvā sattame pāsādatale sirigabbhe nisīdi.  satthā taṃ pavattiṃ sutvā, ``bhikkhave, suppabuddho na kevalaṃ pāsādatale  vehāsaṃ uppatitvā ākāse vā nisīdatu, nāvāya vā samuddaṃ  pakkhandatu, pabbatantaraṃ vā pavisatu, buddhānaṃ kathāya dvidhābhāvo nāma  natthi, mayā vuttaṭṭhāneyeva so pathaviṃ pavisissatī''ti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 128^b^.^eb^ <br/><br/>[21] ``na ^a^V2.0027^ea^ antalikkhe na samuddamajjhe, na pabbatānaṃ vivaraṃ  pavissa. <br/><br/>[22] na vijjatī so jagatippadeso, yatthaṭṭhitaṃ nappasaheyya  maccū''ti..<br/><br/>[03] tattha ^a^M2.0030^ea^ ^b^yattha ṭhitaṃ nappasaheyya, maccū^eb^ti yasmiṃ padese ṭhitaṃ  maraṇaṃ nappasaheyya nābhibhaveyya, kesaggamattopi ^a^P3.0047^ea^  pathavippadeso natthi. sesaṃ purimasadisamevāti.<br/><br/>[03] desanāvasāne bahū sotāpattiphalādīni pāpuṇiṃsūti.<br/><br/>[03] sattame divase satthu bhikkhācāramaggassa niruddhavelāya  heṭṭhāpāsāde suppabuddhassa maṅgalasso uddāmo hutvā taṃ taṃ bhittiṃ pahari.  so upari nisinnovassa saddaṃ sutvā ``kimeta''nti pucchi.  ``maṅgalasso uddāmo''ti. so panasso suppabuddhaṃ disvāva  sannisīdati. atha naṃ so gaṇhitukāmo hutvā nisinnaṭṭhānā uṭṭhāya  dvārābhimukho ahosi, dvārāni sayameva vivaṭāni, sopānaṃ  sakaṭṭhāneyeva ṭhitaṃ. dvāre ṭhitā mallā taṃ gīvāyaṃ gahetvā heṭṭhābhimukhaṃ  khipiṃsu. etenupāyena sattasupi talesu dvārāni sayameva vivaṭāni,  sopānāni yathāṭhāne ṭhitāni. tattha tattha mallā taṃ gīvāyameva  gahetvā heṭṭhābhimukhaṃ khipiṃsu. atha naṃ heṭṭhāpāsāde sopānapādamūlaṃ  sampattameva mahāpathavī vivaramānā bhijjitvā sampaṭicchi, so gantvā  avīcimhi nibbattīti. <br/><br/>[06] suppabuddhasakyavatthu dvādasamaṃ. <br/><br/>[06] pāpavaggavaṇṇanā niṭṭhitā. <br/><br/>[06] navamo vaggo. 


volume: 88
item: 107
title: maṇikārakulūpakatissattheravatthu^tayojanavatthu^daṇḍavaggo^chabbaggiyabhikkhuvatthu^
content:
  [03] ^b^sabbe^eb^ ^a^V2.0028^ea^ ^a^P3.0048^ea^ ^a^M2.0031^ea^ ^b^tasantī^eb^ti imaṃ dhammadesanaṃ  satthā jetavane viharanto chabbaggiye bhikkhū ārabbha kathesi.<br/><br/>[03] ekasmiñhi samaye sattarasavaggiyehi senāsane paṭijaggite  chabbaggiyā bhikkhū ``nikkhamatha, mayaṃ mahallakatarā, amhākaṃ etaṃ  pāpuṇātī''ti vatvā tehi ``na mayaṃ dassāma, amhehi paṭhamaṃ  paṭijaggita''nti vutte te bhikkhū pahariṃsu. sattarasavaggiyā  maraṇabhayatajjitā mahāviravaṃ viraviṃsu. satthā tesaṃ saddaṃ sutvā  ``kiṃ ida''nti pucchitvā ``idaṃ nāmā''ti ārocite ``na,  bhikkhave, ito paṭṭhāya bhikkhunā nāma evaṃ kattabbaṃ, yo karoti, so  imaṃ nāma āpattiṃ āpajjatī''ti ^b^pahāradānasikkhāpadaṃ^eb^ (pāci0  449 ādayo) paññāpetvā, ``bhikkhave, bhikkhunā nāma `yathā ahaṃ,  tatheva aññepi daṇḍassa tasanti, maccuno bhāyantī'ti ñatvā paro na  paharitabbo, na ghātetabbo''ti vatvā anusandhiṃ ghaṭetvā dhammaṃ desento  imaṃ gāthamāha -- <br/><br/>[03] 129^b^.^eb^ <br/><br/>[21] ``sabbe tasanti daṇḍassa, sabbe bhāyanti maccuno. <br/><br/>[22] attānaṃ upamaṃ katvā, na haneyya na ghātaye''ti..<br/><br/>[03] tattha ^a^P3.0049^ea^ ^b^sabbe tasantī^eb^ti sabbepi sattā  attani daṇḍe patante tassa daṇḍassa tasanti. ^b^maccuno^eb^ti  maraṇassāpi ^b^bhāyanti^eb^yeva. imissā ca desanāya byañjanaṃ  niravasesaṃ, attho pana sāvaseso. yathā hi raññā ``sabbe  sannipatantū''ti bheriyā carāpitāyapi rājamahāmatte ṭhapetvā sesā  sannipatanti, evamidha ``sabbe tasantī''ti vuttepi hatthājāneyyo  assājāneyyo usabhājāneyyo khīṇāsavoti ime cattāro ṭhapetvā  avasesāva tasantīti veditabbā. imesu hi khīṇāsavo  sakkāyadiṭṭhiyā pahīnattā maraṇakasattaṃ apassanto na bhāyati, itare  tayo sakkāyadiṭṭhiyā ^a^V2.0029^ea^ balavattā attano paṭipakkhabhūtaṃ sattaṃ apassantā  na bhāyantīti. ^b^na haneyya na ghātaye^eb^ti yathā ahaṃ  ^a^M2.0032^ea^, evaṃ   aññepi sattāti neva paraṃ pahareyya na paharāpeyyāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] chabbaggiyabhikkhuvatthu paṭhamaṃ. 


volume: 88
item: 108
title: tayojanavatthu^daṇḍavaggo^chabbaggiyabhikkhuvatthu^chabbaggiyabhikkhuvatthu^
content:
  [03] ^b^sabbe tasantī^eb^ti imaṃ dhammadesanaṃ satthā jetavane viharanto  chabbaggiye bhikkhū ārabbha kathesi.<br/><br/>[03] teyeva ^a^P3.0050^ea^ ekasmiñhi samaye teneva kāraṇena  purimasikkhāpade sattarasavaggiye pahariṃsu. teneva kāraṇena tesaṃ  talasattikaṃ uggiriṃsu. idhāpi satthā tesaṃ saddaṃ sutvā ``kiṃ  ida''nti pucchitvā ``idaṃ nāmā''ti ārocite ``na, bhikkhave,  ito paṭṭhāya bhikkhunā nāma evaṃ kattabbaṃ, yo karoti, so imaṃ nāma  āpattiṃ āpajjatī''ti ^b^talasattikasikkhāpadaṃ^eb^ (pāci0 454  ādayo) paññāpetvā, ``bhikkhave, bhikkhunā nāma `yathā ahaṃ, tatheva  aññepi daṇḍassa tasanti, yathā ca mayhaṃ, tatheva nesaṃ jīvitaṃ  piya'nti ñatvā paro na paharitabbo na ghāṭetabbo''ti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 130^b^.^eb^ <br/><br/>[21] ``sabbe tasanti daṇḍassa, sabbesaṃ jīvitaṃ piyaṃ. <br/><br/>[22] attānaṃ upamaṃ katvā, na haneyya na ghātaye''ti..<br/><br/>[03] tattha ^b^sabbesaṃ jīvitaṃ piya^eb^nti khīṇāsavaṃ ṭhapetvā  sesasattānaṃ jīvitaṃ piyaṃ madhuraṃ, khīṇāsavo pana jīvite vā maraṇe  vā upekkhakova hoti. sesaṃ purimasadisamevāti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] chabbaggiyabhikkhuvatthu dutiyaṃ. 


volume: 88
item: 109
title: daṇḍavaggo^chabbaggiyabhikkhuvatthu^chabbaggiyabhikkhuvatthu^sabbahulakumārakavatthu^
content:
  [03] ^b^sukhakāmāni^eb^ ^a^V2.0030^ea^ ^a^M2.0033^ea^ ^b^bhūtānī^eb^ti imaṃ dhammadesanaṃ satthā jetavane  viharanto sambahule kumārake ārabbha kathesi.<br/><br/>[03] ekasmiñhi ^a^P3.0051^ea^ samaye satthā sāvatthiyaṃ piṇḍāya  pavisanto antarāmagge sambahule kumārake ekaṃ gharasappajātikaṃ ahiṃ  daṇḍakena paharante disvā ``kumārakā kiṃ karothā''ti pucchitvā  ``ahiṃ, bhante, daṇḍakena paharāmā''ti vutte ``kiṃ kāraṇā''ti puna  pucchitvā ``ḍaṃsanabhayena, bhante''ti vutte ``tumhe `attano sukhaṃ  karissāmā'ti imaṃ paharantā nibbattanibbattaṭṭhāne sukhalābhino na  bhavissatha. attano sukhaṃ patthentena hi paraṃ paharituṃ na vaṭṭatī''ti  vatvā anusandhiṃ ghaṭetvā dhammaṃ desento imā gāthā abhāsi -- <br/><br/>[03] 131^b^.^eb^ <br/><br/>[21] ``sukhakāmāni bhūtāni, yo daṇḍena vihiṃsati. <br/><br/>[22] attano sukhamesāno, pecca so na labhate sukhaṃ.. <br/><br/>[03] 132^b^.^eb^ <br/><br/>[21] ``sukhakāmāni bhūtāni, yo daṇḍena na hiṃsati. <br/><br/>[22] attano sukhamesāno, pecca so labhate sukha''nti..<br/><br/>[03] tattha ^b^yo daṇḍenā^eb^ti yo puggalo daṇḍena vā leḍḍuādīhi  vā viheṭheti. ^b^pecca so na labhate sukha^eb^nti so puggalo  paraloke manussasukhaṃ vā dibbasukhaṃ vā paramatthabhūtaṃ vā nibbānasukhaṃ  na labhati. dutiyagāthāya ^b^pecca so labhate^eb^ti so puggalo  paraloke vuttappakāraṃ tividhampi ^b^sukhaṃ^eb^ labhatīti attho.<br/><br/>[03] desanāvasāne pañcasatāpi te kumārakā sotāpattiphale  patiṭṭhahiṃsūti. <br/><br/>[06] sambahulakumārakavatthu tatiyaṃ. 


volume: 88
item: 110
title: chabbaggiyabhikkhuvatthu^chabbaggiyabhikkhuvatthu^sabbahulakumārakavatthu^koṇḍadhānattheravatthu^
content:
  [03] ^b^māvoca^eb^ ^a^P3.0052^ea^ ^b^pharusaṃ kañcī^eb^ti imaṃ  dhammadesanaṃ satthā jetavane viharanto koṇḍadhānattheraṃ ārabbha kathesi.<br/><br/>[03] tassa ^a^V2.0031^ea^ ^a^M2.0034^ea^ kira pabbajitadivasato paṭṭhāya ekaṃ itthirūpaṃ therena  saddhiṃyeva vicarati. taṃ thero na passati, mahājano pana passati.  antogāmaṃ piṇḍāya caratopissa manussā ekaṃ bhikkhaṃ datvā, ``bhante,  ayaṃ tumhākaṃ hotu, ayaṃ pana tumhākaṃ sahāyikāyā''ti vatvā  dutiyampi dadanti.<br/><br/>[03] kiṃ tassa pubbakammanti? kassapasammāsambuddhakāle kira dve  sahāyakā bhikkhū ekamātukucchito nikkhantasadisā ativiya  samaggā ahesuṃ. dīghāyukabuddhakāle ca anusaṃvaccharaṃ vā anuchamāsaṃ  vā bhikkhū uposathatthāya sannipatanti. tasmā tepi ``uposathaggaṃ  gamissāmā''ti vasanaṭṭhānā nikkhamiṃsu. te ekā tāvatiṃsabhavane  nibbattadevatā disvā ``ime bhikkhū ativiya samaggā, sakkā nu kho  ime bhinditu''nti cintetvā attano bālatāya cintitasamanantarameva  āgantvā tesu ekena, ``āvuso, muhuttaṃ āgamehi, sarīrakiccenamhi  atthiko''ti vutte sā devatā ekaṃ manussitthivaṇṇaṃ ^a^P3.0053^ea^  māpetvā therassa gacchantaraṃ pavisitvā nikkhamanakāle ekena hatthena  kesakalāpaṃ, ekena nivāsanaṃ saṇṭhāpayamānā tassa piṭṭhito nikkhami.  so taṃ na passati, tamāgamayamāno pana purato ṭhitabhikkhu  nivattitvā olokayamāno taṃ tathā katvā nikkhamantaṃ passi. sā  tena diṭṭhabhāvaṃ ñatvā antaradhāyi. itaro taṃ bhikkhuṃ attano santikaṃ  āgatakāle āha -- ``āvuso, sīlaṃ te bhinna''nti.  ``natthāvuso, mayhaṃ evarūpa''nti. idāneva te mayā pacchato  nikkhamamānā taruṇaitthī idaṃ nāma karontī diṭṭhā, tvaṃ ``natthi  mayhaṃ evarūpa''nti kiṃ vadesīti. so asaniyā matthake avatthaṭo  viya mā maṃ, āvuso, nāsehi, natthi mayhaṃ evarūpanti. itaro  ``mayā sāmaṃ akkhīhi diṭṭhaṃ, kiṃ tava saddahissāmī''ti daṇḍako  viya bhijjitvā pakkāmi, uposathaggepi ``nāhaṃ iminā saddhiṃ uposathaṃ  karissāmī''ti nisīdi. itaro ``mayhaṃ, bhante, sīle aṇumattampi  kāḷaṃ natthī''ti bhikkhūnaṃ kathesi. sopi ``mayā sāmaṃ diṭṭha''nti  āha. devatā taṃ tena saddhiṃ uposathaṃ kātuṃ anicchantaṃ disvā  ``bhāriyaṃ mayā kammaṃ kata''nti cintetvā -- ``bhante, mayhaṃ  ayyassa sīlabhedo natthi, mayā pana vīmaṃsanavasenetaṃ kataṃ, karotha  tena ^a^M2.0035^ea^ saddhiṃ uposatha''nti āha. so tassā ākāse ṭhatvā kathentiyā  saddahitvā uposathaṃ akāsi ^a^P3.0054^ea^, na pana there pubbe  viya muducitto ahosi. ettakaṃ devatāya pubbakammaṃ.<br/><br/>[03] āyupariyosāne pana te therā yathāsukhaṃ devaloke nibbattiṃsu.  devatā apīcimhi nibbattitvā ekaṃ buddhantaraṃ tattha paccitvā imasmiṃ  buddhuppāde sāvatthiyaṃ nibbattitvā vuddhimanvāya sāsane pabbajitvā  upasampadaṃ labhi. tassa pabbajitadivasato paṭṭhāya taṃ itthirūpaṃ  ^a^V2.0032^ea^ tatheva  paññāyi. tenevassa ^b^koṇḍadhānatthero^eb^ti nāmaṃ kariṃsu. taṃ  tathāvicarantaṃ disvā bhikkhū anāthapiṇḍikaṃ āhaṃsu -- ``mahāseṭṭhi,  imaṃ dussīlaṃ tava vihārā nīhara. imañhi nissāya sesabhikkhūnaṃ  ayaso uppajjissatī''ti. kiṃ pana, bhante, satthā vihāre natthīti?  atthi upāsakāti. tena hi, bhante, satthāva jānissatīti.  bhikkhū gantvā visākhāyapi tatheva kathesuṃ. sāpi nesaṃ tatheva  paṭivacanaṃ adāsi.<br/><br/>[03] bhikkhūpi tehi asampaṭicchitavacanā rañño ārocesuṃ --  ``mahārāja, koṇḍadhānatthero ekaṃ itthiṃ gahetvā vicaranto sabbesaṃ  ayasaṃ uppādesi, taṃ tumhākaṃ vijitā nīharathā''ti. ``kahaṃ pana  so, bhante''ti? ``vihāre, mahārājā''ti. ``katarasmiṃ senāsane  viharatī''ti? ``asukasmiṃ nāmā''ti. ``tena hi gacchatha, ahaṃ  taṃ gaṇhissāmī''ti so sāyanhasamaye vihāraṃ gantvā taṃ senāsanaṃ  purisehi parikkhipāpetvā therassa vasanaṭṭhānābhimukho agamāsi.  thero mahāsaddaṃ sutvā vihārā nikkhamitvā pamukhe aṭṭhāsi. tampissa  itthirūpaṃ ^a^P3.0055^ea^ piṭṭhipasse ṭhitaṃ rājā addasa. thero  rañño āgamanaṃ ñatvā vihāraṃ abhiruhitvā nisīdi. rājā theraṃ na  vandi, tampi itthiṃ nāddasa. so dvārantarepi heṭṭhāmañcepi olokento  adisvāva theraṃ āha -- ``bhante, imasmiṃ ṭhāne ekaṃ itthiṃ addasaṃ,  kahaṃ sā''ti? ``na passāmi, mahārājā''ti. ``idāni mayā  tumhākaṃ piṭṭhipasse ṭhitā diṭṭhā''ti vuttepi ``ahaṃ na passāmi''ccevāha.  rājā ``kiṃ nu kho eta''nti cintetvā, ``bhante, ito tāva  nikkhamathā''ti āha. there nikkhamitvā pamukhe ṭhite puna sā  therassa piṭṭhipasse aṭṭhāsi. rājā taṃ disvā puna uparitalaṃ  abhiruhi, tassa āgatabhāvaṃ ñatvā thero nisīdi. puna rājā taṃ  sabbaṭṭhānesu olokentopi adisvā, ``bhante, kahaṃ sā itthī''ti puna  theraṃ ^a^M2.0036^ea^ pucchi. nāhaṃ passāmi mahārājāti. ``kiṃ kathetha, bhante,  mayā idāneva tumhākaṃ piṭṭhipasse ṭhitā diṭṭhā''ti āha. āma,  mahārāja, mahājanopi ``me pacchato pacchato itthī vicaratī''ti  vadati, ahaṃ pana na passāmīti ^a^P3.0056^ea^. rājā  ``paṭirūpakena bhavitabba''nti sallakkhetvā puna theraṃ, ``bhante, ito  tāva otarathā''ti vatvā there otaritvā pamukhe ṭhite puna taṃ tassa  piṭṭhipasse ṭhitaṃ disvā uparitalaṃ abhiruhi. puna nāddasa. so puna  theraṃ pucchitvā tena ``na passāmi''cceva vutte ``paṭirūpakameveta''nti  niṭṭhaṃ gantvā theraṃ āha -- ``bhante, evarūpe saṃkilese tumhākaṃ  piṭṭhito vicarante añño koci tumhākaṃ bhikkhaṃ na dassati, nibaddhaṃ  mama gehaṃ pavisatha, ahameva catūhi paccayehi upaṭṭhahissāmī''ti theraṃ  nimantetvā pakkāmi. <br/><br/>[01] bhikkhū ``passathāvuso, rañño pāpakiriyaṃ, `etaṃ  vihārato nīharā'ti vutte āgantvā catūhi ^a^V2.0033^ea^ paccayehi nimantetvā  gato''ti ujjhāyiṃsu. tampi theraṃ āhaṃsu -- ``ambho, dussīla,  idānisi rājakoṇḍo jāto''ti. sopi pubbe bhikkhū kiñci vattuṃ  asakkonto ``tumhe dussīlā, tumhe koṇḍā, tumhe itthiṃ gahetvā  vicarathā''ti āha. te gantvā satthu ārocesuṃ -- ``bhante,  koṇḍadhānatthero amhehi vutto amhe `dussīlā'tiādīni vatvā  akkosatī''ti. satthā taṃ pakkosāpetvā pucchi -- ``saccaṃ kira tvaṃ,  bhikkhu, evaṃ vadesī''ti? ``saccaṃ, bhante''ti. ``kiṃ kāraṇā''ti?  ``mayā saddhiṃ kathitakāraṇā''ti. ``tumhe, bhikkhave, iminā  saddhiṃ kasmā kathethā''ti. ``imassa pacchato itthiṃ vicarantiṃ  disvā, bhante''ti. ``ime kira tayā saddhiṃ itthiṃ vicarantiṃ  disvā vadanti, tvaṃ kasmā kathesi ^a^P3.0057^ea^, ete tāva  disvā kathenti. tvaṃ adisvāva imehi saddhiṃ kasmā kathesi, nanu  pubbe taveva pāpikaṃ diṭṭhiṃ nissāya idaṃ jātaṃ, idāni kasmā puna  pāpikaṃ diṭṭhiṃ gaṇhāsī''ti. bhikkhū ``kiṃ pana, bhante, iminā  pubbe kata''nti pucchiṃsu. atha nesaṃ satthā tassa pubbakammaṃ kathetvā  ``bhikkhu idaṃ pāpakammaṃ nissāya tvaṃ imaṃ vippakāraṃ patto, idāni  te puna tathārūpaṃ pāpikaṃ diṭṭhiṃ gahetuṃ na yuttaṃ, mā puna bhikkhūhi  saddhiṃ kiñci kathehi, nissaddo mukhavaṭṭiyaṃ chinnakaṃsathālasadiso  hohi, evaṃ karonto nibbānappatto nāma bhavissatī''ti  ^a^M2.0037^ea^ vatvā  anusandhiṃ ghaṭetvā dhammaṃ desento imā gāthā abhāsi -- <br/><br/>[03] 133^b^.^eb^ <br/><br/>[21] ``māvoca pharusaṃ kañci, vuttā paṭivadeyyu taṃ. <br/><br/>[22] dukkhā hi sārambhakathā, paṭidaṇḍā phuseyyu taṃ.. <br/><br/>[03] 134^b^.^eb^ <br/><br/>[21] ``sace neresi attānaṃ, kaṃso upahato yathā. <br/><br/>[22] esa pattosi nibbānaṃ, sārambho te na vijjatī''ti..<br/><br/>[03] tattha ^b^māvoca pharusaṃ kañcī^eb^ti kañci ekapuggalampi  pharusaṃ mā avaca. ^b^vuttā^eb^ti tayā pare ``dussīlā''ti vuttā,  tampi tatheva ^b^paṭivadeyyuṃ. sārambhakathā^eb^ti esā karaṇuttarā  yugaggāhakathā nāma ^b^dukkhā. paṭidaṇḍā^eb^ti kāyadaṇḍādīhi  ^a^P3.0058^ea^ paraṃ paharantassa tādisā paṭidaṇḍā ca tava matthake  pateyyuṃ. ^b^sace neresī^eb^ti sace attānaṃ niccalaṃ kātuṃ  sakkhissasi. ^b^kaṃso upahato yathā^eb^ti mukhavaṭṭiyaṃ chinditvā  talamattaṃ katvā ṭhapitakaṃsathālaṃ viya. tañhi hatthapādehi vā daṇḍakena  vā pahaṭampi saddaṃ na karoti, ^b^esa pattosī^eb^ti sace evarūpo  bhavituṃ sakkhissasi, imaṃ paṭipadaṃ pūrayamāno idāni appattopi eso  nibbānappatto nāma. ^b^sārambho te na vijjatī^eb^ti evaṃ sante ca  pana ``tvaṃ dussīlo, tumhe dussīlā''tievamādiko  uttarakaraṇavācālakkhaṇo sārambhopi te na vijjati, na  bhavissatiyevāti attho.<br/><br/>[03] desanāvasāne ^a^V2.0034^ea^ bahū sotāpattiphalādīni pāpuṇiṃsu,  koṇḍadhānattheropi satthārā dinnaovāde ṭhatvā arahattaṃ pāpuṇi, na  cirasseva ākāse uppatitvā paṭhamaṃ salākaṃ gaṇhīti. <br/><br/>[06] koṇḍadhānattheravatthu catutthaṃ. 


volume: 88
item: 111
title: chabbaggiyabhikkhuvatthu^sabbahulakumārakavatthu^koṇḍadhānattheravatthu^uposathikaitthīnaṃ vatthu^
content:
  [03] ^b^yathā daṇḍenā^eb^ti imaṃ dhammadesanaṃ satthā pubbārāme  viharanto visākhādīnaṃ upāsikānaṃ uposathakammaṃ ārabbha kathesi.<br/><br/>[03] sāvatthiyaṃ ^a^M2.0038^ea^ ^a^P3.0059^ea^ kira ekasmiṃ mahāuposathadivase  pañcasatamattā itthiyo uposathikā hutvā vihāraṃ agamiṃsu. visākhā  tāsu mahallakitthiyo upasaṅkamitvā pucchi, ``ammā, kimatthaṃ  uposathikā jātatthā''ti. tāhi ``dibbasampattiṃ patthetvā''ti vutte  majjhimitthiyo pucchi, tāhi ``sapattivāsā muccanatthāyā''ti vutte  taruṇitthiyo pucchi, tāhi ``paṭhamagabbhe puttapaṭilābhatthāyā''ti vutte  kumārikāyo pucchi, tāhi ``taruṇabhāveyeva patikulagamanatthāyā''ti  vutte taṃ sabbampi tāsaṃ kathaṃ sutvā tā ādāya satthu santikaṃ gantvā  paṭipāṭiyā ārocesi. taṃ sutvā satthā ``visākhe imesaṃ sattānaṃ  jātiādayo nāma daṇḍahatthakagopālakasadisā, jāti jarāya santikaṃ,  jarā byādhino santikaṃ, byādhi maraṇassa santikaṃ pesetvā maraṇaṃ  kuṭhāriyā chindantā viya jīvitaṃ chindati, evaṃ santepi vivaṭṭaṃ  patthentā nāma natthi, vaṭṭameva pana patthentī''ti vatvā anusandhiṃ  ghaṭetvā dhammaṃ desento imaṃ gāthamāha -- <br/><br/>[03] 135^b^.^eb^ <br/><br/>[21] ``yathā daṇḍena gopālo, gāvo pājeti gocaraṃ. <br/><br/>[22] evaṃ jarā ca maccu ca, āyuṃ pājenti pāṇina''nti..<br/><br/>[03] tattha ^b^pājetī^eb^ti cheko ^b^gopālo^eb^ kedārantaraṃ  pavisantiyo ^b^gāvo daṇḍena^eb^ nivāretvā teneva pothento  sulabhatiṇodakaṃ ^a^P3.0060^ea^ ^b^gocaraṃ^eb^ neti. ^b^āyuṃ  pājentī^eb^ti jīvitindriyaṃ chindanti khepenti. gopālako viya hi  jarā ca maccu ca, gogaṇo viya jīvitindriyaṃ, gocarabhūmi viya  maraṇaṃ. tattha jāti tāva sattānaṃ jīvitindriyaṃ jarāya santikaṃ  pesesi, jarā byādhino santikaṃ ^a^V2.0035^ea^, byādhi maraṇassa santikaṃ. tameva  maraṇaṃ kuṭhāriyā chedaṃ viya chinditvā gacchatīti idamettha  opammasampaṭipādanaṃ.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] uposathikaitthīnaṃ vatthu pañcamaṃ. 


volume: 88
item: 112
title: sabbahulakumārakavatthu^koṇḍadhānattheravatthu^uposathikaitthīnaṃ vatthu^ajagarapetavatthu^
content:
  [03] ^b^atha^eb^ ^a^M2.0039^ea^ ^b^pāpāni kammānī^eb^ti imaṃ dhammadesanaṃ satthā veḷuvane  viharanto ajagarapetaṃ ārabbha kathesi.<br/><br/>[03] ekasmiñhi samaye mahāmoggallānatthero lakkhaṇattherena saddhiṃ  gijjhakūṭato otaranto dibbena cakkhunā pañcavīsatiyojanikaṃ  ajagarapetaṃ nāma addasa. tassa sīsato aggijālā uṭṭhahitvā  pariyantaṃ gacchanti, pariyantato uṭṭhahitvā sīsaṃ gacchanti, ubhayato  uṭṭhahitvā majjhe otaranti. thero taṃ disvā sitaṃ pātvākāsi.  lakkhaṇattherena sitakāraṇaṃ puṭṭho ``akālo, āvuso, imassa pañhassa  veyyākaraṇāya, satthu santike maṃ puccheyyāsī''ti ^a^P3.0061^ea^  vatvā rājagahe piṇḍāya caritvā satthu santikaṃ gatakāle  lakkhaṇattherena puṭṭho āha -- ``tatrāhaṃ, āvuso, ekaṃ petaṃ addasaṃ,  tassa evarūpo nāma attabhāvo, ahaṃ taṃ disvā `na vata me evarūpo  attabhāvo diṭṭhapubbo'ti sitaṃ pātvākāsi''nti. satthā ``cakkhubhūtā  vata, bhikkhave, sāvakā viharantī''tiādīni (pārā0 228; saṃ0  ni0  2.202) vadanto therassa kathaṃ patiṭṭhāpetvā ``mayāpi eso,  bhikkhave, peto bodhimaṇḍeyeva diṭṭho, `ye ca pana me vacanaṃ na  saddaheyyuṃ, tesaṃ taṃ ahitāya assā'ti na kathesiṃ, idāni moggallānaṃ  sakkhiṃ labhitvā kathemī''ti vatvā bhikkhūhi tassa pubbakammaṃ puṭṭho  byākāsi --<br/><br/>[03] kassapabuddhakāle kira sumaṅgalaseṭṭhi nāma suvaṇṇiṭṭhakāhi bhūmiṃ  santharitvā vīsatiusabhaṭṭhāne tattakeneva dhanena vihāraṃ kāretvā  tāvattakeneva vihāramahaṃ kāresi. so ekadivasaṃ pātova satthu  santikaṃ gacchanto nagaradvāre ekissā sālāya kāsāvaṃ sasīsaṃ  pārupitvā kalalamakkhitehi pādehi nipannaṃ ekaṃ coraṃ disvā ``ayaṃ  kalalamakkhitapādo rattiṃ vicaritvā divā nipannamanusso  bhavissatī''ti āha. coro mukhaṃ vivaritvā seṭṭhiṃ disvā ^a^V2.0036^ea^ ``hotu,  jānissāmi te kattabba''nti āghātaṃ bandhitvā sattakkhattuṃ khettaṃ  jhāpesi, sattakkhattuṃ vaje gunnaṃ pāde chindi, sattakkhattuṃ gehaṃ jhāpesi,  so ettakenāpi kopaṃ nibbāpetuṃ asakkonto tassa cūḷūpaṭṭhākena saddhiṃ  mittasanthavaṃ katvā ``kiṃ ^a^M2.0040^ea^ ^a^P3.0062^ea^ te seṭṭhino piya''nti  puṭṭho ``gandhakuṭito aññaṃ tassa piyataraṃ natthī''ti sutvā ``hotu,  gandhakuṭiṃ jhāpetvā kopaṃ nibbāpessāmī''ti satthari piṇḍāya paviṭṭhe  pānīyaparibhojanīyaghaṭe bhinditvā gandhakuṭiyaṃ aggiṃ adāsi. seṭṭhi  ``gandhakuṭi kira jhāyatī''ti sutvā āgacchanto jhāmakāle āgantvā  gandhakuṭiṃ jhāmaṃ olokento vālaggamattampi domanassaṃ akatvā  vāmabāhuṃ samañjitvā dakkhiṇena hatthena mahāapphoṭanaṃ apphoṭesi.  atha naṃ samīpe ṭhitā pucchiṃsu -- ``kasmā, sāmi, ettakaṃ dhanaṃ  vissajjetvā katagandhakuṭiyā jhāmakāle apphoṭesī''ti? so āha --  ``ettakaṃ me, tātā, aggiādīhi asādhāraṇe buddhassa sāsane dhanaṃ  nidahituṃ laddhaṃ, `punapi ettakaṃ dhanaṃ vissajjetvā satthu gandhakuṭiṃ kātuṃ  labhissāmī'ti tuṭṭhamānaso apphoṭesi''nti. so puna tattakaṃ dhanaṃ  vissajjetvā gandhakuṭiṃ kāretvā vīsatisahassabhikkhuparivārassa  satthuno dānaṃ adāsi. taṃ disvā coro cintesi -- ``ahaṃ imaṃ  amāretvā maṅkukātuṃ na sakkhissāmi, hotu, māressāmi na''nti  nivāsanantare churikaṃ bandhitvā sattāhaṃ vihāre vicarantopi okāsaṃ  na labhi. mahāseṭṭhipi satta divasāni buddhappamukhassa  bhikkhusaṅghassa dānaṃ datvā satthāraṃ vanditvā āha -- ``bhante, mama  ekena purisena sattakkhattuṃ ^a^P3.0063^ea^ khettaṃ jhāpitaṃ, sattakkhattuṃ  vaje gunnaṃ pādā chinnā, sattakkhattuṃ gehaṃ jhāpitaṃ, idāni gandhakuṭipi  teneva jhāpitā bhavissati, ahaṃ imasmiṃ dāne paṭhamaṃ pattiṃ tassa  dammī''ti.<br/><br/>[03] taṃ sutvā coro ``bhāriyaṃ vata me kammaṃ kataṃ, evaṃ  aparādhakārake mayi imassa kopamattampi natthi, imasmimpi dāne  mayhameva paṭhamaṃ pattiṃ deti, ahaṃ imasmiṃ dubbhāmi, evarūpaṃ me purisaṃ  akhamāpentassa devadaṇḍopi me matthake pateyyā''ti gantvā seṭṭhissa  pādamūle nipajjitvā ``khamāhi me, sāmī''ti vatvā ``kiṃ  ida''nti vutte, ``sāmi, evaṃ ayuttakaṃ kammaṃ mayā kataṃ, tassa me  khamāhī''ti āha. atha naṃ seṭṭhi ``tayā me idañcidañca kata''nti  sabbaṃ pucchitvā ``āma, mayā kata''nti vutte, ``tvaṃ mayā na  diṭṭhapubbo, kasmā me kujjhitvā evamakāsī''ti pucchi. so  ekadivasaṃ nagarā nikkhantena tena vuttavacanaṃ sāretvā ``iminā me  kāraṇena kopo uppādito''ti āha. seṭṭhi attanā vuttaṃ saritvā  ``āma, tāta, vuttaṃ mayā ^a^M2.0041^ea^, taṃ me khamāhī''ti coraṃ khamāpetvā  ``uṭṭhehi, tāta, khamāmi te, gaccha, tātā''ti āha. sace me,  sāmi, khamasi, saputtadāraṃ maṃ gehe dāsaṃ karohīti. tāta, tvaṃ mayā  ettake kathite evarūpaṃ chedanaṃ akāsi, gehe ^a^P3.0064^ea^  vasantena pana ^a^V2.0037^ea^ saddhiṃ na sakkā kiñci kathetuṃ, na me tayā gehe  vasantena kiccaṃ atthi, khamāmi te, gaccha, tātāti. coro taṃ kammaṃ  katvā āyupariyosāne avīcimhi nibbatto dīgharattaṃ tattha paccitvā  vipākāvasesena idāni gijjhakūṭe pabbate paccatīti.<br/><br/>[03] evaṃ satthā tassa pubbakammaṃ kathetvā, ``bhikkhave, bālā nāma  pāpāni kammāni karontā na bujjhanti, pacchā pana attanā  katakammehi ḍayhamānā attanāva attano dāvaggisadisāva hontī''ti  vatvā anusandhiṃ ghaṭetvā dhammaṃ desento imaṃ gāthamāha -- <br/><br/>[03] 136^b^.^eb^ <br/><br/>[21] ``atha pāpāni kammāni, karaṃ bālo na bujjhati. <br/><br/>[22] sehi kammehi dummedho, aggiḍaḍḍhova tappatī''ti..<br/><br/>[03] tattha ^b^atha pāpānī^eb^ti na kevalaṃ ^b^bālo^eb^ kodhavasena  pāpāni karoti, karontopi pana ^b^na bujjhatī^eb^ti attho. pāpaṃ  karonto ca ``pāpaṃ karomī''ti abujjhanako nāma natthi.  ``imassa kammassa evarūpo nāma vipāko''ti ajānanatāya ``na  bujjhatī''ti vuttaṃ. ^b^sehī^eb^ti so tehi attano santakehi  ^b^kammehi dummedho^eb^ nippañño puggalo niraye nibbattitvā  ^b^aggiḍaḍḍhova tappatī^eb^ti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ajagarapetavatthu chaṭṭhaṃ. 


volume: 88
item: 113
title: koṇḍadhānattheravatthu^uposathikaitthīnaṃ vatthu^ajagarapetavatthu^mahāmoggallānattheravatthu^
content:
  [03] ^b^yo^eb^ ^a^P3.0065^ea^ ^b^daṇḍenā^eb^ti imaṃ dhammadesanaṃ  satthā veḷuvane viharanto mahāmoggallānattheraṃ ārabbha kathesi.<br/><br/>[03] ekasmiñhi samaye titthiyā sannipatitvā mantesuṃ --  ``jānāthāvuso, `kena kāraṇena samaṇassa gotamassa lābhasakkāro  mahā hutvā nibbatto'ti ^a^M2.0042^ea^. mayaṃ na jānāma, tumhe pana jānāthāti.  āma, jānāma, mahāmoggallānaṃ nāma ekaṃ nissāya uppanno. so hi  devalokaṃ gantvā devatāhi katakammaṃ pucchitvā āgantvā manussānaṃ  katheti `idaṃ nāma katvā evarūpaṃ sampattiṃ ^a^V2.0038^ea^ labhantī'ti. niraye  nibbattānampi kammaṃ pucchitvā āgantvā manussānaṃ katheti `idaṃ nāma  katvā evarūpaṃ dukkhaṃ anubhavantī'ti. manussā tassa kathaṃ sutvā  mahantaṃ lābhasakkāraṃ abhiharanti, sace taṃ māretuṃ sakkhissāma, so  lābhasakkāro amhākaṃ nibbattissatī''ti. te ``attheko upāyo''ti  sabbe ekacchandā hutvā ``yaṃkiñci katvā taṃ mārāpessāmā''ti  attano upaṭṭhāke samādapetvā kahāpaṇasahassaṃ labhitvā purisaghātakammaṃ  katvā carante core pakkosāpetvā ``mahāmoggallānatthero nāma  kāḷasilāyaṃ vasati, tattha gantvā taṃ mārethā''ti tesaṃ kahāpaṇe adaṃsu.  corā dhanalobhena sampaṭicchitvā ``theraṃ māressāmā''ti gantvā  tassa vasanaṭṭhānaṃ parivāresuṃ. thero tehi parikkhittabhāvaṃ ñatvā  kuñcikacchiddena nikkhamitvā pakkāmi. te corā taṃ divasaṃ theraṃ  adisvā punekadivasaṃ gantvā parikkhipiṃsu. thero ^a^P3.0066^ea^  ñatvā kaṇṇikāmaṇḍalaṃ bhinditvā ākāsaṃ pakkhandi. evaṃ te  paṭhamamāsepi majjhimamāsepi theraṃ gahetuṃ nāsakkhiṃsu. pacchimamāse  pana sampatte thero attanā katakammassa ākaḍḍhanabhāvaṃ ñatvā na  apagacchi. corā gantvā theraṃ gahetvā taṇḍulakaṇamattānissa aṭṭhīni  karontā bhindiṃsu. atha naṃ ``mato''ti saññāya ekasmiṃ gumbapiṭṭhe  khipitvā pakkamiṃsu.<br/><br/>[03] thero ``satthāraṃ passitvāva parinibbāyissāmī''ti attabhāvaṃ  jhānaveṭhanena veṭhetvā thiraṃ katvā ākāsena satthu santikaṃ gantvā  satthāraṃ vanditvā, ``bhante, parinibbāyissāmī''ti āha.  ``parinibbāyissasi, moggallānā''ti? ``āma, bhante''ti.  ``kattha gantvā''ti? ``kāḷasilāpadesaṃ, bhante''ti. tena hi,  moggallāna, mayhaṃ dhammaṃ kathetvā yāhi. tādisassa hi me sāvakassa  idāni dassanaṃ natthīti. so ``evaṃ karissāmi, bhante''ti  satthāraṃ vanditvā ākāsaṃ uppatitvā parinibbānadivase sāriputtatthero  viya nānappakārā iddhiyo katvā dhammaṃ kathetvā satthāraṃ vanditvā  ^a^M2.0043^ea^ kāḷasilāṭaviṃ gantvā parinibbāyi. ``theraṃ kira corā  māresu''nti ayampi kathā sakalajambudīpe patthari. rājā ajātasattu  core pariyesanatthāya carapurise payojesi. tesupi coresu surāpāne  suraṃ pivantesu eko ekassa piṭṭhiṃ paharitvā pātesi. so taṃ  santejjetvā ``ambho dubbinīta, tvaṃ kasmā me piṭṭhiṃ pātesī''ti  ^a^P3.0067^ea^ āha. kiṃ pana hare duṭṭhacora, tayā  mahāmoggallānatthero paṭhamaṃ pahaṭoti? kiṃ pana mayā pahaṭabhāvaṃ tvaṃ na  jānāsīti? iti nesaṃ ``mayā pahaṭo, mayā pahaṭo''ti vadantānaṃ  vacanaṃ sutvā te carapurisā te sabbe core gahetvā rañño ārocesuṃ.  rājā core pakkosāpetvā pucchi -- ``tumhehi thero mārito''ti?  ``āma, devā''ti. ``kena tumhe uyyojitā''ti?  ``naggasamaṇakehi, devā''ti. rājā pañcasate naggasamaṇake  gāhāpetvā pañcasatehi corehi saddhiṃ rājaṅgaṇe nābhippamāṇesu āvāṭesu  nikhaṇāpetvā palālehi paṭicchādāpetvā aggiṃ dāpesi ^a^V2.0039^ea^. atha nesaṃ  jhāmabhāvaṃ ñatvā ayanaṅgalehi kasāpetvā sabbe khaṇḍākhaṇḍikaṃ  kārāpesi.<br/><br/>[03] bhikkhū dhammasabhāyaṃ kathaṃ samuṭṭhāpesuṃ -- ``mahāmoggallānatthero  attano ananurūpameva maraṇaṃ patto''ti. satthā āgantvā ``kāya  nuttha, bhikkhave, etarahi kathāya sannisinnā''ti pucchitvā ``imāya  nāmā''ti vutte, ``bhikkhave, moggallāno imasseva attabhāvassa  ananurūpaṃ maraṇaṃ patto, pubbe pana tena katassa kammassa anurūpameva  maraṇaṃ patto''ti vatvā ``kiṃ panassa, bhante, pubbakamma''nti puṭṭho  vitthāretvā kathesi --<br/><br/>[03] atīte ^a^P3.0068^ea^ kira bārāṇasivāsī eko kulaputto  sayameva koṭṭanapacanādīni kammāni karonto mātāpitaro paṭijaggi.  athassa mātāpitaro naṃ, ``tāta, tvaṃ ekakova gehe ca araññe ca  kammaṃ karonto kilamasi, ekaṃ te kumārikaṃ ānessāmā''ti vatvā,  ``ammatātā, na mayhaṃ evarūpāyattho, ahaṃ yāva tumhe jīvatha, tāva  vo sahatthā upaṭṭhahissāmī''ti tena paṭikkhittā punappunaṃ taṃ yācitvā  kumārikaṃ ānayiṃsu. sā katipāhameva te upaṭṭhahitvā pacchā tesaṃ  dassanampi anicchantī ``na sakkā tava mātāpitūhi saddhiṃ ekaṭṭhāne  vasitu''nti ujjhāyitvā tasmiṃ ^a^M2.0044^ea^ attano kathaṃ aggaṇhante tassa  bahigatakāle makacivākakhaṇḍāni ca yāgupheṇañca gahetvā tattha tattha  ākiritvā tenāgantvā ``kiṃ ida''nti puṭṭhā āha -- ``imesaṃ  andhamahallakānaṃ etaṃ kammaṃ, sabbaṃ gehaṃ kiliṭṭhaṃ karontā vicaranti, na  sakkā etehi saddhiṃ ekaṭṭhāne vasitu''nti. evaṃ tāya naṃ punappunaṃ  kathayamānāya evarūpopi pūritapāramī satto mātāpitūhi saddhiṃ bhijji.  so ``hotu, jānissāmi nesaṃ kattabba''nti te bhojetvā,  ``ammatātā, asukaṭṭhāne nāma tumhākaṃ ^a^P3.0069^ea^ ñātakā  āgamanaṃ paccāsīsanti, tattha gamissāmā''ti te yānakaṃ āropetvā  ādāya gacchanto aṭavimajjhaṃ pattakāle, ``tāta, rasmiyo gaṇhātha,  gāvo patodasaññāya gamissanti, imasmiṃ ṭhāne corā vasanti, ahaṃ  otarāmī''ti pitu hatthe rasmiyo datvā otaritvā gacchanto saddaṃ  parivattetvā corānaṃ uṭṭhitasaddamakāsi. mātāpitaro saddaṃ sutvā  ``corā uṭṭhitā''ti saññāya, ``tāta, mayaṃ mahallakā, tvaṃ attānameva  rakkhāhī''ti āhaṃsu. so mātāpitaro tathāviravantepi corasaddaṃ  karonto koṭṭetvā māretvā aṭaviyaṃ khipitvā paccāgami.<br/><br/>[03] satthā idaṃ tassa pubbakammaṃ kathetvā, ``bhikkhave, moggallāno  ettakaṃ kammaṃ katvā anekavassasatasahassāni ^a^V2.0040^ea^ niraye paccitvā  vipākāvasesena attabhāvasate evameva koṭṭetvā saṃcuṇṇito maraṇaṃ patto.  evaṃ moggallānena attano kammānurūpameva maraṇaṃ laddhaṃ, pañcahi  corasatehi saddhiṃ labhiṃsu. appaduṭṭhesu hi padussanto dasahi kāraṇehi  anayabyasanaṃ pāpuṇātiyevā''ti vatvā anusandhiṃ ghaṭetvā dhammaṃ desento  imā gāthā abhāsi -- <br/><br/>[03] 137^b^.^eb^ <br/><br/>[21] ``yo ^a^P3.0070^ea^ daṇḍena adaṇḍesu, appaduṭṭhesu  dussati. <br/><br/>[22] dasannamaññataraṃ ṭhānaṃ, khippameva nigacchati.. <br/><br/>[03] 138^b^.^eb^ <br/><br/>[21] ``vedanaṃ pharusaṃ jāniṃ, sarīrassa va bhedanaṃ. <br/><br/>[22] garukaṃ vāpi ābādhaṃ, cittakkhepaṃ va pāpuṇe.. <br/><br/>[03] 139^b^.^eb^ <br/><br/>[21] ``rājato ^a^M2.0045^ea^ vā upasaggaṃ, abbhakkhānaṃ va dāruṇaṃ. <br/><br/>[22] parikkhayaṃ va ñātīnaṃ, bhogānaṃ va pabhaṅguraṃ.. <br/><br/>[03] 140^b^.^eb^ <br/><br/>[21] ``atha vāssa agārāni, aggi ḍahati pāvako. <br/><br/>[22] kāyassa bhedā duppañño, nirayaṃ sopapajjatī''ti..<br/><br/>[03] tattha ^b^adaṇḍesū^eb^ti kāyadaṇḍādirahitesu khīṇāsavesu.  ^b^appaduṭṭhesū^eb^ti paresu vā attani vā niraparādhesu.  ^b^dasannamaññataraṃ ṭhāna^eb^nti dasasu dukkhakāraṇesu aññataraṃ kāraṇaṃ.  ^b^vedana^eb^nti sīsarogādibhedaṃ ^b^pharusaṃ^eb^ vedanaṃ. ^b^jāni^eb^nti  kicchādhigatassa dhanassa jāniṃ. ^b^bhedana^eb^nti hatthacchedādikaṃ  sarīrabhedanaṃ. ^b^garuka^eb^nti  pakkhahataekacakkhukapīṭhasappikuṇībhāvakuṭṭharogādibhedaṃ garukābādhaṃ vā.  ^b^cittakkhepa^eb^nti ummādaṃ. ^b^upasagga^eb^nti  yasavilopasenāpatiṭṭhānādiacchindanādikaṃ ^b^rājato^eb^ upasaggaṃ vā.  ^b^abbhakkhāna^eb^nti ^a^P3.0071^ea^ adiṭṭhāsutācintitapubbaṃ  ``idaṃ sandhicchedādikammaṃ, idaṃ vā rājāparādhitakammaṃ tayā kata''nti  evarūpaṃ ^b^dāruṇaṃ^eb^ abbhakkhānaṃ vā. ^b^parikkhayaṃ va  ñātīna^eb^nti attano avassayo bhavituṃ samatthānaṃ ^b^ñātīnaṃ^eb^  parikkhayaṃ vā. ^b^pabhaṅgura^eb^nti pabhaṅgubhāvaṃ pūtibhāvaṃ. yaṃ hissa  gehe dhaññaṃ, taṃ pūtibhāvaṃ āpajjati, suvaṇṇaṃ aṅgārabhāvaṃ, muttā  kappāsaṭṭhibhāvaṃ, kahāpaṇaṃ kapālakhaṇḍādibhāvaṃ, dvipadacatuppadā  kāṇakuṇādibhāvanti attho. ^b^aggi ḍahatī^eb^ti ekasaṃvacchare  dvattikkhattuṃ aññasmiṃ ḍāhake avijjamānepi asaniaggi vā patitvā  ḍahati, attanova dhammatāya uṭṭhito pāvako vā ḍahatiyeva.  ^b^niraya^eb^nti diṭṭheva dhamme imesaṃ ^a^V2.0041^ea^ dasannaṃ ṭhānānaṃ aññataraṃ patvāpi  ekaṃsena samparāye pattabbaṃ dassetuṃ ``nirayaṃ sopapajjatī''ti vuttaṃ.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] mahāmoggallānattheravatthu sattamaṃ. 


volume: 88
item: 114
title: uposathikaitthīnaṃ vatthu^ajagarapetavatthu^mahāmoggallānattheravatthu^bahubhaṇḍikabhikkhuvatthu^
content:
  [03] ^b^na^eb^ ^a^P3.0072^ea^ ^b^naggacariyā^eb^ti imaṃ  dhammadesanaṃ satthā jetavane viharanto bahubhaṇḍikaṃ bhikkhuṃ ārabbha  kathesi.<br/><br/>[03] sāvatthivāsī ^a^M2.0046^ea^ kireko kuṭumbiko bhariyāya kālakatāya pabbaji.  so pabbajanto attano pariveṇañca aggisālañca bhaṇḍagabbhañca  kāretvā sabbampi bhaṇḍagabbhaṃ sappimadhutelādīhi pūretvā pabbaji,  pabbajitvā ca pana attano dāse pakkosāpetvā yathārucikaṃ āhāraṃ  pacāpetvā bhuñjati. bahubhaṇḍo ca bahuparikkhāro ca ahosi. rattiṃ  aññaṃ nivāsanapārupanaṃ hoti, divā aññaṃ nivāsanapārupanaṃ hoti,  divā aññaṃ vihārapaccante vasati. tassekadivasaṃ cīvarapaccattharaṇāni  sukkhāpentassa senāsanacārikaṃ āhiṇḍantā bhikkhū passitvā  ``kassimāni, āvuso''ti pucchitvā ``mayha''nti vutte,  ``āvuso, bhagavatā ticīvarāni anuññātāni, tvañca pana evaṃ  appicchassa buddhassa sāsane pabbajitvā evaṃ bahuparikkhāro jāto''ti  taṃ satthu santikaṃ netvā, ``bhante ^a^P3.0073^ea^, ayaṃ bhikkhu  atibahubhaṇḍo''ti ārocesuṃ. satthā ``saccaṃ kira taṃ bhikkhū''ti  pucchitvā ``saccaṃ, bhante''ti vutte āha -- ``kasmā pana tvaṃ,  bhikkhu, mayā appicchatāya dhamme desite evaṃ bahubhaṇḍo jāto''ti.  so tāvattakeneva kupito ``iminā dāni nīhārena carissāmī''ti  pārupanaṃ chaḍḍetvā parisamajjhe ekacīvaro aṭṭhāsi. atha naṃ satthā  upatthambhayamāno nanu tvaṃ bhikkhu pubbe hirottappagavesako  dakarakkhasakālepi hirottappaṃ gavesamāno dvādasa vassāni vihāsi,  kasmā idāni evaṃ garuke buddhasāsane pabbajitvā catuparisamajjhe  pārupanaṃ chaḍḍetvā hirottappaṃ pahāya ṭhitosīti. so satthu vacanaṃ  sutvā hirottappaṃ paccupaṭṭhāpetvā taṃ cīvaraṃ pārupitvā satthāraṃ vanditvā  ekamantaṃ nisīdi. bhikkhū tassa atthassa āvibhāvatthaṃ bhagavantaṃ  yāciṃsu. bhagavā atītaṃ āharitvā kathesi -- <br/><br/>[01] atīte ^a^V2.0042^ea^ kira bārāṇasirañño aggamahesiyā kucchismiṃ  bodhisatto paṭisandhiṃ gaṇhi. tassa nāmaggahaṇadivase  ^b^mahiṃsakumāro^eb^ti nāmaṃ kariṃsu. tassa kaniṭṭhabhātā  ^b^candakumāro^eb^ nāma ahosi. tesaṃ mātari kālakatāya rājā  aññaṃ aggamahesiṭṭhāne ṭhapesi. sāpi puttaṃ vijāyi,  ^b^sūriyakumāro^eb^tissa nāmaṃ kariṃsu. taṃ disvā rājā tuṭṭho  ``puttassa te varaṃ dammī''ti āha. sāpi kho, ``deva,  icchitakāle gaṇhissāmī''ti vatvā puttassa vayappattakāle ^a^P3.0074^ea^  rājānaṃ āha -- ``devena mayhaṃ puttassa jātakāle varo  dinno, idāni me puttassa rajjaṃ dehī''ti ^a^M2.0047^ea^. rājā ``mama dve puttā  aggikkhandhā viya jalantā vicaranti, na sakkā tassa rajjaṃ  dātu''nti paṭikkhipitvāpi taṃ punappunaṃ yācamānameva disvā ``ayaṃ  me puttānaṃ anatthampi kareyyā''ti putte pakkosāpetvā, ``tātā, ahaṃ  sūriyakumārassa jātakāle varaṃ adāsiṃ, idānissa mātā rajjaṃ  yācati, ahaṃ tassa na dātukāmo, tassa mātā tumhākaṃ anatthampi  kareyya, gacchatha tumhe, araññe vasitvā mamaccayenāgantvā rajjaṃ  gaṇhathā''ti uyyojesi. te pitaraṃ vanditvā pāsādā otarante  rājaṅgaṇe kīḷamāno sūriyakumāro disvā taṃ kāraṇaṃ ñatvā tehi  saddhiṃ nikkhami. tesaṃ himavantaṃ paviṭṭhakāle bodhisatto maggā  okkamma aññatarasmiṃ rukkhamūle nisīditvā sūriyakumāraṃ āha --  ``tāta, etaṃ saraṃ gantvā nhatvā ca pivitvā ca amhākampi  paduminipaṇṇehi udakaṃ āharā''ti. so pana saro vessavaṇṇassa  santikā ekena dakarakkhasena laddho hoti. vessavaṇṇo ca taṃ āha  -- ``ṭhapetvā devadhammajānanake ye ca aññe imaṃ saraṃ otaranti, te  khādituṃ labhasī''ti. tato paṭṭhāya so taṃ saraṃ otiṇṇotiṇṇe  devadhamme pucchitvā ajānante khādati, sūriyakumāropi ^a^P3.0075^ea^  taṃ saraṃ avīmaṃsitvāva otari, tena ca ``devadhamme  jānāsī''ti pucchito ``devadhammā nāma candimasūriyā''ti āha.  atha naṃ ``tvaṃ devadhamme na jānāsī''ti udakaṃ pavesetvā attano  bhavane ṭhapesi. bodhisattopi taṃ cirāyantaṃ disvā candakumāraṃ pesesi.  sopi tena ``devadhamme jānāsī''ti pucchito ``devadhammā nāma  catasso disā''ti āha. dakarakkhaso tampi udakaṃ pavesetvā tattheva  ṭhapesi.<br/><br/>[03] bodhisatto tasmimpi cirāyante ``antarāyena bhavitabba''nti  sayaṃ gantvā dvinnampi otaraṇapadaṃyeva disvā ``ayaṃ saro  rakkhasapariggahito''ti ñatvā khaggaṃ sannayhitvā dhanuṃ gahetvā aṭṭhāsi.  rakkhaso taṃ anotarantaṃ disvā vanakammikapurisavesenāgantvā āha  -- ``bho purisa, tvaṃ maggakilanto, kasmā imaṃ saraṃ otaritvā  nhatvā ca pivitvā ca bhisamulālaṃ khāditvā pupphāni pilandhitvā na  gacchasī''ti. bodhisatto taṃ disvāva ``esa so yakkho''ti ñatvā  ``tayā me bhātaro gahitā''ti āha. āma, mayā gahitāti. kiṃ  kāraṇāti? ahaṃ imaṃ saraṃ otiṇṇotiṇṇe labhāmīti ^a^M2.0048^ea^. kiṃ pana  sabbeva labhasīti? devadhammajānanake ^a^V2.0043^ea^ ṭhapetvā avasese labhāmīti.  atthi pana te devadhammehi atthoti? āma, atthīti. ahaṃ  kathessāmīti. tena hi kathehīti. na sakkā kiliṭṭhena gattena  kathetunti. yakkho bodhisattaṃ ^a^P3.0076^ea^ nhāpetvā pānīyaṃ  pāyetvā alaṅkaritvā alaṅkatamaṇḍapamajjhe pallaṅkaṃ āropetvā sayamassa  pādamūle nisīdi. atha naṃ bodhisatto ``sakkaccaṃ suṇāhī''ti vatvā  imaṃ gāthamāha -- <br/><br/>[21] ``hiriottappasampannā, sukkadhammasamāhitā. <br/><br/>[22] santo sappurisā loke, ^b^devadhammā^eb^ti vuccare''ti..  (jā0 1.1.6).<br/><br/>[03] yakkho imaṃ dhammadesanaṃ sutvā pasanno bodhisattaṃ āha --  ``paṇḍita, ahaṃ te pasanno, ekaṃ bhātaraṃ dammi, kataraṃ ānemī''ti?  ``kaniṭṭhaṃ ānehī''ti. paṇḍita, tvaṃ kevalaṃ devadhamme jānāsiyeva,  na pana tesu vattasīti. kiṃ kāraṇāti? yasmā jeṭṭhaṃ ṭhapetvā  kaniṭṭhaṃ āharāpento jeṭṭhāpacāyikakammaṃ na karosīti, devadhamme cāhaṃ  yakkha jānāmi, tesu ca vattāmi. mayañhi etaṃ nissāya imaṃ  araññaṃ paviṭṭhā. etassa hi atthāya amhākaṃ pitaraṃ etassa mātā  rajjaṃ yāci, amhākaṃ pana pitā taṃ varaṃ adatvā amhākaṃ  anurakkhaṇatthāya araññe vāsaṃ anujāni, so kumāro anivattitvā  amhehi saddhiṃ āgato. ``taṃ araññe eko yakkho khādī''ti  vuttepi na koci saddahissati. tenāhaṃ garahabhayabhīto  tamevāharāpemīti. yakkho bodhisattassa pasīditvā ``sādhu paṇḍita,  tvameva devadhamme jānāsi, devadhammesu ca vattasī''ti dve bhātaro  ānetvā adāsi. atha naṃ bodhisatto yakkhabhāve ādīnavaṃ kathetvā  pañcasu sīlesu patiṭṭhāpesi. so tena susaṃvihitārakkho tasmiṃ  araññe vasitvā pitari kālakate yakkhaṃ ādāya bārāṇasiṃ gantvā  ^a^P3.0077^ea^ rajjaṃ gahetvā candakumārassa uparajjaṃ,  sūriyakumārassa senāpatiṭṭhānaṃ datvā yakkhassa ramaṇīye ṭhāne āyatanaṃ  kārāpetvā yathā so lābhaggappatto hoti, tathā akāsi.<br/><br/>[03] satthā ^a^M2.0049^ea^ imaṃ dhammadesanaṃ āharitvā jātakaṃ samodhānesi ``tadā  rakkhaso bahubhaṇḍikabhikkhu ahosi, sūriyakumāro ānando,  candakumāro sāriputto, mahiṃsakumāro pana ahamevā''ti. evaṃ satthā  jātakaṃ kathetvā ``evaṃ tvaṃ, bhikkhu, pubbe devadhamme gavesamāno  hiriottappasampanno vicaritvā idāni catuparisamajjhe iminā  nīhārena ṭhatvā mama purato `appicchomhī'ti vadanto ayuttaṃ akāsi.  na hi sāṭakapaṭikkhepādimattena samaṇo nāma hotī''ti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 141^b^.^eb^ <br/><br/>[21] ``na ^a^V2.0044^ea^ naggacariyā na jaṭā na paṅkā, nānāsakā  thaṇḍilasāyikā vā. <br/><br/>[22] rajojallaṃ ukkuṭikappadhānaṃ, sodhenti maccaṃ  avitiṇṇakaṅkha''nti..<br/><br/>[03] tattha ^b^nānāsakā^eb^ti na anasakā, bhattapaṭikkhepakāti  attho. ^b^thaṇḍilasāyikā^eb^ti bhūmisayanā. ^b^rajojalla^eb^nti  kaddamalepanākārena sarīre sannihitarajo ^a^P3.0078^ea^.  ^b^ukkuṭikappadhāna^eb^nti ukkuṭikabhāvena āraddhavīriyaṃ. idaṃ vuttaṃ  hoti -- yo hi macco ``evaṃ ahaṃ lokanissaraṇasaṅkhātaṃ suddhiṃ  pāpuṇissāmī''ti imesu naggacariyādīsu yaṃ kiñci samādāya  vatteyya, so kevalaṃ micchādassanañceva vaḍḍheyya, kilamathassa ca  bhāgī assa. na hi etāni susamādinnānipi aṭṭhavatthukāya  kaṅkhāya avitiṇṇabhāvena ^b^avitiṇṇakaṅkhaṃ maccaṃ sodhentī^eb^ti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] bahubhaṇḍikabhikkhuvatthu aṭṭhamaṃ. 


volume: 88
item: 115
title: ajagarapetavatthu^mahāmoggallānattheravatthu^bahubhaṇḍikabhikkhuvatthu^santatimahāmattavatthu^
content:
  [03] ^b^alaṅkato cepī^eb^ti imaṃ dhammadesanaṃ satthā jetavane  viharanto santatimahāmattaṃ ārabbha kathesi.<br/><br/>[03] so hi ekasmiṃ kāle rañño pasenadikosalassa paccantaṃ kupitaṃ  vūpasametvā āgato. athassa rājā tuṭṭho satta divasāni rajjaṃ datvā  ekaṃ ^a^M2.0050^ea^ naccagītakusalaṃ itthiṃ adāsi. so satta divasāni  surāmadamatto hutvā sattame divase sabbālaṅkārapaṭimaṇḍito  hatthikkhandhavaragato nhānatitthaṃ gacchanto satthāraṃ piṇḍāya pavisantaṃ  dvārantare disvā hatthikkhandhavaragatova sīsaṃ cāletvā vanditvā  pakkāmi. satthā sitaṃ katvā ``ko nu kho, bhante, sitapātukaraṇe  hetū''ti ^a^P3.0079^ea^ ānandattherena puṭṭho sitakāraṇaṃ  ācikkhanto āha -- ``passānanda, santatimahāmattaṃ, ajja  sabbābharaṇapaṭimaṇḍitova mama santikaṃ āgantvā catuppadikagāthāvasāne  arahattaṃ patvā sattatālamatte ākāse nisīditvā  parinibbāyissatī''ti. mahājano therena saddhiṃ kathentassa satthu  vacanaṃ assosi. tattha micchādiṭṭhikā cintayiṃsu -- ``passatha  samaṇassa gotamassa kiriyaṃ, mukhappattameva bhāsati, ajja kira esa  evaṃ surāmadamatto yathālaṅkatova etassa santike dhammaṃ sutvā  parinibbāyissati, ajjeva taṃ musāvādena niggaṇhissāmā''ti.  sammādiṭṭhikā ^a^V2.0045^ea^ cintesuṃ -- ``aho buddhānaṃ mahānubhāvatā, ajja  buddhalīḷañceva santatimahāmattalīḷañca daṭṭhuṃ labhissāmā''ti. <br/><br/>[01] santatimahāmattopi nhānatitthe divasabhāgaṃ udakakīḷaṃ  kīḷitvā uyyānaṃ gantvā āpānabhūmiyaṃ nisīdi. sāpi itthī  raṅgamajjhaṃ otaritvā naccagītaṃ dassetuṃ ārabhi. tassā sarīralīḷāya  dassanatthaṃ sattāhaṃ appāhāratāya taṃ divasaṃ naccagītaṃ dassayamānāya  antokucchiyaṃ satthakavātā samuṭṭhāya hadayamaṃsaṃ kantitvā agamaṃsu.  sā taṅkhaṇaññeva mukhena ceva akkhīhi ca vivaṭehi kālamakāsi.  santatimahāmatto ``upadhāretha na''nti vatvā ``niruddhā, sāmī''ti  ca vuttamatteyeva ^a^P3.0080^ea^ balavasokena abhibhūto  taṅkhaṇaññevassa sattāhaṃ pītasurā tattakapāle udakabindu viya  parikkhayaṃ agamāsi. so ``na me imaṃ sokaṃ aññe nibbāpetuṃ  sakkhissanti aññatra tathāgatenā''ti balakāyaparivuto sāyanhasamaye  satthu santikaṃ gantvā vanditvā evamāha -- ``bhante, `evarūpo me  soko uppanno, taṃ me tumhe nibbāpetuṃ sakkhissathā'ti āgatomhi,  paṭisaraṇaṃ me hothā''ti. atha naṃ satthā ``sokaṃ nibbāpetuṃ  samatthasseva santikaṃ āgatosi. imissā hi itthiyā imināva  ākārena matakāle ^a^M2.0051^ea^ tava rodantassa paggharitāssūni catunnaṃ  mahāsamuddānaṃ udakato atirekatarānī''ti vatvā imaṃ gāthamāha -- <br/><br/>[21] ``yaṃ pubbe taṃ visosehi, pacchā te māhu kiñcanaṃ. <br/><br/>[22] majjhe ce no gahessasi, upasanto carissasī''ti..  (su0 ni0 955, 1105; cūḷani0 jatukaṇṇimāṇavapucchāniddesa  68).<br/><br/>[03] gāthāpariyosāne santatimahāmatto arahattaṃ patvā attano  āyusaṅkhāraṃ olokento tassa appavattanabhāvaṃ ñatvā satthāraṃ āha --  ``bhante, parinibbānaṃ me anujānāthā''ti. satthā tena katakammaṃ  jānantopi ``musāvādena niggaṇhanatthaṃ sannipatitā micchādiṭṭhikā  okāsaṃ na labhissanti, `buddhalīḷañceva santatimahāmattalīḷañca  passissāmā'ti sannipatitā sammādiṭṭhikā iminā katakammaṃ sutvā  puññesu ādaraṃ karissantī''ti ^a^P3.0081^ea^ sallakkhetvā ``tena  hi tayā katakammaṃ mayhaṃ kathehi, kathento ca bhūmiyaṃ ṭhito akathetvā  sattatālamatte ākāse ṭhito kathehī''ti āha. so ``sādhu,  bhante''ti satthāraṃ vanditvā ekatālappamāṇaṃ uggamma orohitvā puna  satthāraṃ vanditvā uggacchanto paṭipāṭiyā sattatālappamāṇe ākāse  pallaṅkena nisīditvā ``suṇātha me, bhante, pubbakamma''nti vatvā āha  -- <br/><br/>[01] ito ^a^V2.0046^ea^ ekanavutikappe vipassīsammāsambuddhakāle ahaṃ  bandhumatinagare ekasmiṃ kule nibbattitvā cintesiṃ -- ``kiṃ nu kho  paresaṃ chedaṃ vā pīḷaṃ vā akaraṇakamma''nti upadhārento  dhammaghosakakammaṃ disvā tato paṭṭhāya taṃ kammaṃ karonto mahājanaṃ  samādapetvā ``puññāni karotha, uposathadivasesu uposathaṃ samādiyatha,  dānaṃ detha, dhammaṃ suṇātha, buddharatanādīhi sadisaṃ aññaṃ nāma natthi,  tiṇṇaṃ ratanānaṃ sakkāraṃ karothā''ti ugghosento vicarāmi. tassa  mayhaṃ saddaṃ sutvā buddhapitā bandhumatimahārājā maṃ pakkosāpetvā,  ``tāta, kiṃ karonto vicarasī''ti pucchitvā, ``deva, tiṇṇaṃ  ratanānaṃ guṇaṃ pakāsetvā mahājanaṃ puññakammesu samādapento  vicarāmī''ti vutte, ``kattha nisinno vicarasī''ti maṃ pucchitvā  ``padasāva, devā''ti ^a^P3.0082^ea^ mayā vutte, ``tāta, na tvaṃ  evaṃ vicarituṃ arahasi, imaṃ pupphadāmaṃ pilandhitvā assapiṭṭhe  nisinnova vicarā''ti mayhaṃ muttādāmasadisaṃ pupphadāmaṃ datvā dantaṃ  assaṃ adāsi. atha maṃ raññā dinnaparihārena tatheva ugghosetvā  ^a^M2.0052^ea^ vicarantaṃ puna rājā pakkosāpetvā, ``tāta, kiṃ karonto  vicarasī''ti pucchitvā ``tadeva, devā''ti vutte, ``tāta, assopi  te nānucchaviko, idha nisīditvā vicarā''ti catusindhavayuttarathaṃ  adāsi. tatiyavārepi me rājā saddaṃ sutvā pakkosāpetvā, ``tāta,  kiṃ karonto vicarasī''ti pucchitvā ``tadeva, devā''ti vutte,  ``tāta, rathopi te nānucchaviko''ti mayhaṃ mahantaṃ bhogakkhandhaṃ  mahāpasādhanañca datvā ekañca hatthiṃ adāsi. svāhaṃ  sabbābharaṇapaṭimaṇḍito hatthikkhandhe nisinno asīti vassasahassāni  dhammaghosakakammaṃ akāsiṃ, tassa me ettakaṃ kālaṃ kāyato candanagandho  vāyati, mukhato uppalagandho vāyati. idaṃ mayā katakammanti.<br/><br/>[03] evaṃ so attano pubbakammaṃ kathetvā ākāse nisinnova  tejodhātuṃ samāpajjitvā parinibbāyi. sarīre aggijālā uṭṭhahitvā  maṃsalohitaṃ jhāpesi, sumanapupphāni viya dhātuyo avasissiṃsu.  satthā suddhavatthaṃ pasāresi, dhātuyo ^a^P3.0083^ea^ tattha patiṃsu.  tā patte pakkhipitvā catumahāpathe thūpaṃ kāresi ``mahājano vanditvā  puññabhāgī bhavissatī''ti. bhikkhū dhammasabhāyaṃ kathaṃ samuṭṭhāpesuṃ,  ``āvuso, santatimahāmatto gāthāvasāne arahattaṃ patvā  alaṅkatapaṭiyattoyeva ākāse nisīditvā parinibbuto, kiṃ nu kho  etaṃ `samaṇo'ti vattuṃ vaṭṭati udāhu brāhmaṇo''ti. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā  ``imāya nāmā''ti vutte, ``bhikkhave, mama puttaṃ `samaṇo'tipi vattuṃ  vaṭṭati, `brāhmaṇo'tipi vattuṃ vaṭṭatiyevā''ti vatvā dhammaṃ desento imaṃ  gāthamāha -- <br/><br/>[03] 142^b^.^eb^ <br/><br/>[21] alaṅkato cepi samaṃ careyya, <br/><br/>[27] santo danto niyato brahmacārī. <br/><br/>[26] sabbesu ^a^V2.0047^ea^ bhūtesu nidhāya daṇḍaṃ, <br/><br/>[22] so brāhmaṇo so samaṇo sa bhikkhū''ti..<br/><br/>[03] tattha ^b^alaṅkato^eb^ti vatthābharaṇehi paṭimaṇḍito. tassattho  -- vatthālaṅkārādīhi alaṅkato ^b^cepi^eb^ puggalo kāyādīhi  ^b^samaṃ careyya,^eb^ rāgādivūpasamena ^b^santo^eb^ indriyadamanena  ^b^danto^eb^ catumagganiyamena ^b^niyato^eb^ seṭṭhacariyāya ^a^M2.0053^ea^  ^b^brahmacārī^eb^ kāyadaṇḍādīnaṃ oropitatāya ^b^sabbesu bhūtesu  nidhāya daṇḍaṃ. so^eb^ evarūpo bāhitapāpattā ^a^P3.0084^ea^  ^b^brāhmaṇo^eb^tipi samitapāpattā ^b^samaṇo^eb^tipi bhinnakilesattā  ^b^bhikkhū^eb^tipi vattabboyevāti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] santatimahāmattavatthu navamaṃ. 


volume: 88
item: 116
title:
  mahāmoggallānattheravatthu^bahubhaṇḍikabhikkhuvatthu^santatimahāmattavatthu^pilotikatissattheravatthu^

content:
  [03] ^b^hirīnisedho^eb^ti imaṃ dhammadesanaṃ satthā jetavane viharanto  pilotikattheraṃ ārabbha kathesi.<br/><br/>[03] ekasmiñhi samaye ānandatthero ekaṃ pilotikakhaṇḍanivatthaṃ  kapālaṃ ādāya bhikkhāya carantaṃ dārakaṃ disvā ``kiṃ te evaṃ  vicaritvā jīvanato pabbajjā na uttaritarā''ti vatvā, ``bhante, ko  maṃ pabbājessatī''ti vutte ``ahaṃ pabbājessāmī''ti taṃ ādāya  gantvā sahatthā nhāpetvā kammaṭṭhānaṃ datvā pabbājesi. tañca pana  nivatthapilotikakhaṇḍaṃ pasāretvā olokento parissāvanakaraṇamattampi  gayhūpagaṃ kañci padesaṃ adisvā kapālena saddhiṃ ekissā  rukkhasākhāya ṭhapesi. so pabbajitvā laddhūpasampado buddhānaṃ  uppannalābhasakkāraṃ paribhuñjamāno mahagghāni cīvarāni acchādetvā  vicaranto thūlasarīro hutvā ukkaṇṭhitvā ``kiṃ me janassa saddhādeyyaṃ  nivāsetvā vicaraṇena, attano pilotikameva nivāsessāmī''ti taṃ  ṭhānaṃ gantvā pilotikaṃ gahetvā ``ahirika ^a^P3.0085^ea^ nillajja  evarūpānaṃ vatthānaṃ acchādanaṭṭhānaṃ pahāya imaṃ pilotikakhaṇḍaṃ  nivāsetvā kapālahattho bhikkhāya carituṃ gacchasī''ti taṃ ārammaṇaṃ  katvā attanāva attānaṃ ovadi, ovadantasseva panassa cittaṃ  sannisīdi. so taṃ pilotikaṃ tattheva paṭisāmetvā nivattitvā  vihārameva gato. so katipāhaccayena punapi ukkaṇṭhitvā tatheva vatvā  nivatti, punapi tathevāti. taṃ evaṃ aparāparaṃ vicarantaṃ disvā  bhikkhū ^a^V2.0048^ea^ ``kahaṃ ^a^M2.0054^ea^, āvuso, gacchasī''ti pucchanti. so  ``ācariyassa santikaṃ gacchāmāvuso''ti vatvā eteneva nīhārena  attano pilotikakhaṇḍameva ārammaṇaṃ katvā attānaṃ nisedhetvā  katipāheneva arahattaṃ pāpuṇi. bhikkhū āhaṃsu -- ``kiṃ, āvuso,  na dāni ācariyassa santikaṃ gacchasi, nanu ayaṃ te  vicaraṇamaggo''ti. āvuso, ācariyena saddhiṃ saṃsagge sati  gatomhi, idāni pana me chinno saṃsaggo, tenassa santikaṃ na  gacchāmīti. bhikkhū tathāgatassa ārocesuṃ -- ``bhante,  pilotikatthero aññaṃ byākarotī''ti. kimāha, bhikkhaveti? idaṃ  nāma, bhanteti. taṃ sutvā satthā ``āma, bhikkhave, mama putto  saṃsagge sati ācariyassa santikaṃ gato, idāni panassa saṃsaggo  chinno, attanāva attānaṃ nisedhetvā arahattaṃ patto''ti vatvā imā  gāthā abhāsi -- <br/><br/>[03] 143^b^.^eb^ <br/><br/>[21] ``hirīnisedho puriso, koci lokasmiṃ vijjati. <br/><br/>[22] yo niddaṃ apabodheti, asso bhadro kasāmiva.. <br/><br/>[03] 144^b^.^eb^ <br/><br/>[21] ``asso ^a^P3.0086^ea^ yathā bhadro kasāniviṭṭho, <br/><br/>[27] ātāpino saṃvegino bhavātha. <br/><br/>[26] saddhāya sīlena ca vīriyena ca, <br/><br/>[27] samādhinā dhammavinicchayena ca. <br/><br/>[26] sampannavijjācaraṇā patissatā, <br/><br/>[22] jahissatha dukkhamidaṃ anappaka''nti..<br/><br/>[03] tattha anto uppannaṃ akusalavitakkaṃ hiriyā nisedhetīti  ^b^hirīnisedho. koci lokasmi^eb^nti evarūpo puggalo dullabho,  kocideva lokasmiṃ ^b^vijjati. yo nidda^eb^nti appamatto  samaṇadhammaṃ karonto attano uppannaṃ niddaṃ apaharanto bujjhatīti  ^b^apabodheti. kasāmivā^eb^ti yathā ^b^bhadro asso^eb^ attani  patamānaṃ kasaṃ apaharati, attani patituṃ na deti. yo evaṃ niddaṃ  apabodheti, so dullabhoti attho.<br/><br/>[03] dutiyagāthāya ayaṃ saṅkhepattho -- ``bhikkhave, yathā ^b^bhadro  asso^eb^ pamādamāgamma kasāya niviṭṭho, ahampi nāma kasāya  pahaṭo''ti aparabhāge ātappaṃ karoti, evaṃ tumhepi ^b^ātāpino  saṃvegino bhavatha^eb^ ^a^M2.0055^ea^, evaṃbhūtā lokiyalokuttarāya duvidhāya ^b^saddhāya^eb^  ca catupārisuddhisīlena ca kāyikacetasikavīriyena ca  aṭṭhasamāpattisamādhinā ca kāraṇākāraṇajānanalakkhaṇena ^a^V2.0049^ea^  ^b^dhammavinicchayena^eb^ ca samannāgatā hutvā tissannaṃ vā aṭṭhannaṃ vā  vijjānaṃ, pañcadasannañca caraṇānaṃ sampattiyā ^b^sampannavijjācaraṇā^eb^  ^a^P3.0087^ea^. upaṭṭhitasatitāya ^b^patissatā^eb^ hutvā idaṃ  anappakaṃ vaṭṭadukkhaṃ pajahissathāti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] pilotikatissattheravatthu dasamaṃ. 


volume: 88
item: 117
title: bahubhaṇḍikabhikkhuvatthu^santatimahāmattavatthu^pilotikatissattheravatthu^sukhasāmaṇeravatthu^
content:
  [03] ^b^udakañhi nayantī^eb^ti imaṃ dhammadesanaṃ satthā jetavane  viharanto sukhasāmaṇeraṃ ārabbha kathesi.<br/><br/>[03] atītasmiñhi bārāṇasiseṭṭhino gandhakumāro nāma putto  ahosi. rājā tassa pitari kālakate taṃ pakkosāpetvā samassāsetvā  mahantena sakkārena tasseva seṭṭhiṭṭhānaṃ adāsi. so tato paṭṭhāya  ^b^gandhaseṭṭhī^eb^ti paññāyi. athassa bhaṇḍāgāriko dhanagabbhadvāraṃ  vivaritvā, ``sāmi, idaṃ te ettakaṃ pitu dhanaṃ, ettakaṃ  pitāmahādīna''nti nīharitvā dassesi. so taṃ dhanarāsiṃ  oloketvā āha -- ``kiṃ pana te imaṃ dhanaṃ gahetvā na gamiṃsū''ti.  ``sāmi, dhanaṃ gahetvā gatā nāma natthi. attanā kataṃ  kusalākusalameva hi ādāya sattā gacchantī''ti. so cintesi --  ``te bālatāya dhanaṃ saṇṭhāpetvā pahāya gatā, ahaṃ panetaṃ gahetvāva  gamissāmī''ti. evaṃ pana cintento ``dānaṃ vā dassāmi, pūjaṃ  ^a^P3.0088^ea^ vā karissāmī''ti acintetvā ``idaṃ sabbaṃ  khāditvāva gamissāmī''ti cintesi. so satasahassaṃ vissajjetvā  phalikamayaṃ nhānakoṭṭhakaṃ kāresi, satasahassaṃ datvā phalikamayameva  nhānaphalakaṃ, satasahassaṃ datvā nisīdanapallaṅkaṃ, satasahassaṃ datvā  bhojanapātiṃ, satasahassameva datvā bhojanaṭṭhāne maṇḍapaṃ kārāpesi,  satasahassaṃ datvā bhojanapātiyā āsittakūpadhānaṃ kāresi,  satasahasseneva gehe ^a^M2.0056^ea^ sīhapañjaraṃ saṇṭhāpesi, attano pātarāsatthāya  sahassaṃ adāsi, sāyamāsatthāyapi sahassameva. puṇṇamadivase pana  bhojanatthāya satasahassaṃ dāpesi, taṃ bhattaṃ bhuñjanadivase satasahassaṃ  vissajjetvā nagaraṃ alaṅkaritvā bheriṃ carāpesi -- ``gandhaseṭṭhissa  kira bhattabhuñjanākāraṃ olokentū''ti.<br/><br/>[03] mahājano ^a^V2.0050^ea^ mañcātimañce bandhitvā sannipati. sopi  satasahassagghanake nhānakoṭṭhake satasahassagghanake phalake nisīditvā  soḷasahi gandhodakaghaṭehi nhatvā taṃ sīhapañjaraṃ vivaritvā tasmiṃ  pallaṅke nisīdi. athassa tasmiṃ āsittakūpadhāne taṃ pātiṃ ṭhapetvā  satasahassagghanakaṃ bhojanaṃ vaḍḍhesuṃ. so nāṭakaparivuto evarūpāya  sampattiyā taṃ bhojanaṃ bhuñjati. aparena samayena eko  gāmikamanusso attano paribbayāharaṇatthaṃ dāruādīni yānake  pakkhipitvā nagaraṃ gantvā sahāyakassa gehe nivāsaṃ gaṇhi. tadā  pana puṇṇamadivaso ^a^P3.0089^ea^ hoti. ``gandhaseṭṭhino  bhuñjanalīḷaṃ olokentū''ti nagare bheriṃ carāpesi. atha naṃ sahāyako  āha -- ``samma, gandhaseṭṭhino te bhuñjanalīḷaṃ diṭṭhapubba''nti. ``na  diṭṭhapubbaṃ, sammā''ti. ``tena hi ehi, gacchāma, ayaṃ nagare bherī  carati, etassa mahāsampattiṃ passāmā''ti nagaravāsī janapadavāsiṃ  gahetvā agamāsi. mahājanopi mañcātimañce abhiruhitvā passati.  gāmavāsī bhattagandhaṃ ghāyitvāva nagaravāsiṃ āha -- ``mayhaṃ etāya  pātiyā bhattapiṇḍe pipāsā jātā''ti. samma, mā etaṃ patthayi, na  sakkā laddhunti. samma, alabhanto na jīvissāmīti. so taṃ  paṭibāhituṃ asakkonto parisapariyante ṭhatvā ``paṇamāmi te,  sāmī''ti tikkhattuṃ mahāsaddaṃ nicchāretvā ``ko eso''ti vutte ahaṃ,  sāmīti. ``kimeta''nti. ``ayaṃ eko gāmavāsī tumhākaṃ  pātiyaṃ bhattapiṇḍe pipāsaṃ upādesi, ekaṃ bhattapiṇḍaṃ dāpethā''ti.  ``na sakkā laddhu''nti. ``kiṃ, samma, sutaṃ te''ti? ``sutaṃ me,  apica labhanto jīvissāmi, alabhantassa me maraṇaṃ bhavissatī''ti.  so punapi viravi -- ``ayaṃ kira, sāmi, alabhanto marissati,  jīvitamassa dethā''ti. ambho bhattapiṇḍo nāma satampi agghati,  satadvayampi agghati. yo yo yācati, tassa tassa dadamāno ahaṃ  ^a^P3.0090^ea^ kiṃ bhuñjissāmīti? sāmi, ayaṃ alabhanto  marissati, jīvitamassa dethāti. na sakkāva mudhā laddhuṃ, yadi pana  ^a^M2.0057^ea^ alabhanto na jīvati, tīṇi saṃvaccharāni mama gehe bhatiṃ karotu,  evamassa bhattapātiṃ dāpessāmīti. gāmavāsī taṃ sutvā ``evaṃ hotu,  sammā''ti sahāyakaṃ vatvā puttadāraṃ pahāya ``bhattapātiatthāya tīṇi  saṃvaccharāni bhatiṃ karissāmī''ti seṭṭhissa gehaṃ pāvisi. so bhatiṃ  karonto sabbakiccāni sakkaccaṃ akāsi. gehe vā araññe vā rattiṃ  vā divā vā sabbāni kattabbakammāni katāneva paññāyiṃsu.  ``bhattabhatiko''ti ca vutte sakalanagarepi paññāyi. athassa divase  paripuṇṇe bhattaveyyāvaṭiko ``bhattabhatikassa, sāmi, divaso puṇṇo,  dukkaraṃ tena kataṃ tīṇi saṃvaccharāni bhatiṃ karontena, ekampi kammaṃ na  kopitapubba''nti āha.<br/><br/>[03] athassa seṭṭhi attano sāyapātarāsatthāya dve sahassāni, tassa  pātarāsatthāya sahassanti tīṇi ^a^V2.0051^ea^ sahassāni dāpetvā āha -- ``ajja  mayhaṃ kattabbaṃ parihāraṃ tasseva karothā''ti. vatvā ca pana ṭhapetvā  ekaṃ cintāmaṇiṃ nāma piyabhariyaṃ avasesajanampi ``ajja tameva  parivārethā''ti vatvā sabbasampattiṃ tassa niyyādesi. so seṭṭhino  nhānodakena tasseva koṭṭhake tasmiṃ phalake nisinno nhatvā tasseva  nivāsanasāṭake ^a^P3.0091^ea^ nivāsetvā tasseva pallaṅke nisīdi.  seṭṭhipi nagare bheriṃ carāpesi -- ``bhattabhatiko gandhaseṭṭhissa gehe  tīṇi saṃvaccharāni bhatiṃ katvā pātiṃ labhi, tassa bhuñjanasampattiṃ  olokentū''ti. mahājano mañcātimañce abhiruhitvā passati,  gāmavāsissa olokitolokitaṭṭhānaṃ kampanākārappattaṃ ahosi.  nāṭakā parivāretvā aṭṭhasuṃ, tassa purato bhattapātiṃ vaḍḍhetvā ṭhapayiṃsu.  athassa hatthadhovanavelāya gandhamādane eko paccekabuddho sattame  divase samāpattito vuṭṭhāya ``kattha nu kho ajja bhikkhācāratthāya  gacchāmī''ti upadhārento bhattabhatikaṃ addasa. atha so ``ayaṃ tīṇi  saṃvaccharāni bhatiṃ katvā bhattapātiṃ labhi, atthi nu kho etassa  saddhā, natthī''ti upadhārento ``atthī''ti ñatvā ``saddhāpi ekacce  saṅgahaṃ kātuṃ na sakkonti, sakkhissati nu kho me saṅgahaṃ kātu''nti  cintetvā ``sakkhissati ceva mama ca saṅgahakaraṇaṃ nissāya  mahāsampattiṃ labhissatī''ti ^a^M2.0058^ea^ ñatvā cīvaraṃ pārupitvā pattamādāya vehāsaṃ  abbhuggantvā parisantarena gantvā tassa purato ṭhitameva attānaṃ  dassesi. <br/><br/>[01] so paccekabuddhaṃ disvā cintesi -- ``ahaṃ pubbe  adinnabhāvena ekissā bhattapātiyā atthāya tīṇi saṃvaccharāni paragehe  bhatiṃ akāsiṃ, idāni me idaṃ bhattaṃ ekaṃ rattindivaṃ rakkheyya, sace  pana naṃ ayyassa dassāmi, anekānipi kappakoṭisahassāni  rakkhissati ^a^P3.0092^ea^, ayyasseva naṃ dassāmī''ti. so  tīṇi saṃvaccharāni bhatiṃ katvā laddhabhattapātito ekapiṇḍampi mukhe  aṭṭhapetvā taṇhaṃ vinodetvā sayameva pātiṃ ukkhipitvā paccekabuddhassa  santikaṃ gantvā pātiṃ aññassa hatthe datvā pañcapatiṭṭhitena vanditvā  pātiṃ vāmahatthena gahetvā dakkhiṇahatthena tassa patte bhattaṃ ākiri.  paccekabuddho bhattassa upaḍḍhasesakāle pattaṃ hatthena pidahi. atha naṃ so  āha -- ``bhante, ekova paṭiviso na sakkā dvidhā kātuṃ, mā maṃ  idhalokena saṅgaṇhatha, paralokena saṅgahameva karotha, sāvasesaṃ akatvā  niravasesameva dassāmī''ti. attano hi thokampi anavasesetvā  dinnaṃ niravasesadānaṃ nāma, taṃ mahapphalaṃ hoti. so tathā karonto  sabbaṃ datvā puna vanditvā āha -- ``bhante, ekaṃ bhattapātiṃ nissāya  tīṇi saṃvaccharāni me paragehe bhatiṃ karontena dukkhaṃ anubhūtaṃ, idāni  me nibbattanibbattaṭṭhāne sukhameva hotu, tumhehi diṭṭhadhammasseva bhāgī  assa''nti. paccekabuddho ``evaṃ hotu, cintāmaṇi viya te  sabbakāmadado manosaṅkappā puṇṇacando viya pūrentū''ti anumodanaṃ  karonto -- <br/><br/>[21] ``icchitaṃ ^a^V2.0052^ea^ patthitaṃ tuyhaṃ, sabbameva samijjhatu. <br/><br/>[22] sabbe pūrentu saṅkappā, cando pannaraso yathā.. <br/><br/>[21] ``icchitaṃ patthikaṃ tuyhaṃ, khippameva samijjhatu. <br/><br/>[22] sabbe pūrentu saṅkappā, maṇi jotiraso yathā''ti..  -- <br/><br/>[25] vatvā ^a^P3.0093^ea^ ``ayaṃ mahājano yāva  gandhamādanapabbatagamanā maṃ passanto tiṭṭhatū''ti adhiṭṭhāya ākāsena  gandhamādanaṃ agamāsi.<br/><br/>[03] mahājanopi ^a^M2.0059^ea^ naṃ passantova aṭṭhāsi. so tattha gantvā taṃ  piṇḍapātaṃ pañcasatānaṃ paccekabuddhānaṃ vibhajitvā adāsi. sabbe  attano pahonakaṃ gaṇhiṃsu. ``appo piṇḍapāto kathaṃ pahosī''ti na  cintetabbaṃ. cattāri hi acinteyyāni (a0 ni0  4.77)  vuttāni, tatrāyaṃ paccekabuddhavisayoti. mahājano paccekabuddhānaṃ  piṇḍapātaṃ vibhajitvā diyyamānaṃ disvā sādhukārasahassāni pavattesi,  asanisatanipākasaddo viya ahosi. taṃ sutvā gandhaseṭṭhi cintesi  -- ``bhattabhatiko mayā dinnasampattiṃ dhāretuṃ nāsakkhi maññe, tenāyaṃ  mahājano parihāsaṃ karonto sannipatito nadatī''ti. so  tappavattijānanatthaṃ manusse pesesi. te āgantvā ``sampattidhārakā  nāma, sāmi, evaṃ hontū''ti vatvā taṃ pavattiṃ ārocesuṃ. seṭṭhi taṃ  sutvāva pañcavaṇṇāya pītiyā phuṭṭhasarīro hutvā ``aho dukkaraṃ tena  kataṃ, ahaṃ ettakaṃ kālaṃ evarūpāya sampattiyā ṭhito kiñci dātuṃ  nāsakkhi''nti taṃ pakkosāpetvā ``saccaṃ kira tayā idaṃ nāma  kata''nti pucchitvā ``āma, sāmī''ti vutte, ``handa, sahassaṃ  gahetvā tava dāne mayhampi pattiṃ dehī''ti āha. so tathā akāsi.  seṭṭhipissa sabbaṃ attano santakaṃ majjhe bhinditvā adāsi.<br/><br/>[03] catasso hi sampadā nāma -- vatthusampadā, paccayasampadā,  cetanāsampadā, guṇātirekasampadāti. tattha nirodhasamāpattiraho  ^a^P3.0094^ea^ arahā vā anāgāmī vā dakkhiṇeyyo  ^b^vatthusampadā^eb^ nāma. paccayānaṃ dhammena samena uppatti  ^b^paccayasampadā^eb^ nāma. dānato pubbe dānakāle pacchā bhāgeti  tīsu kālesu cetanāya somanassasahagatañāṇasampayuttabhāvo  ^b^cetanāsampadā^eb^ nāma. dakkhiṇeyyassa samāpattito vuṭṭhitabhāvo  ^b^guṇātirekasampadā^eb^ nāmāti. imassa ca khīṇāsavo paccekabuddho  dakkhiṇeyyā, bhatiṃ katvā laddhabhāvena paccayo dhammato uppanno, tīsu  kālesu parisuddhā cetanā, samāpattito vuṭṭhitamatto paccekabuddho  guṇātirekoti catassopi ^a^V2.0053^ea^ sampadā nipphannā. etāsaṃ ānubhāvena  diṭṭheva dhamme mahāsampattiṃ pāpuṇanti. tasmā so seṭṭhino santikā  sampattiṃ labhi. aparabhāge ^a^M2.0060^ea^ ca rājāpi iminā katakammaṃ sutvā taṃ  pakkosāpetvā sahassaṃ datvā pattiṃ gahetvā tuṭṭhamānaso mahantaṃ  bhogakkhandhaṃ datvā seṭṭhiṭṭhānaṃ adāsi. ^b^bhattabhatikaseṭṭhī^eb^tissa  nāmaṃ akāsi. so gandhaseṭṭhinā saddhiṃ sahāyo hutvā ekato  khādanto pivanto yāvatāyukaṃ ṭhatvā tato cuto devaloke nibbattitvā  ekaṃ buddhantaraṃ dibbasampattiṃ anubhavitvā imasmiṃ buddhuppāde sāvatthiyaṃ  sāriputtattherassūpaṭṭhākakule ^a^P3.0095^ea^ paṭisandhiṃ gaṇhi.  athassa mātā laddhagabbhaparihārā katipāhaccayena ``aho vatāhaṃ  pañcasatehi bhikkhūhi saddhiṃ sāriputtattherassa satarasabhojanaṃ datvā  kāsāyavatthanivatthā suvaṇṇasarakaṃ ādāya āsanapariyante nisinnā  tesaṃ bhikkhūnaṃ ucchiṭṭhāvasesakaṃ paribhuñjeyya''nti dohaḷinī hutvā  tatheva katvā dohaḷaṃ paṭivinodesi. sā sesamaṅgalesupi tathārūpameva  dānaṃ datvā puttaṃ vijāyitvā nāmaggahaṇadivase ``puttassa me, bhante,  sikkhāpadāni dethā''ti theraṃ āha. thero ``kimassa nāma''nti  pucchi. ``bhante, puttassa me paṭisandhiggahaṇato paṭṭhāya imasmiṃ gehe  kassaci dukkhaṃ nāma na bhūtapubbaṃ, tenevassa ^b^sukhakumāro^eb^ti nāmaṃ  bhavissatī''ti vutte tadevassa nāmaṃ gahetvā sikkhāpadāni adāsi.<br/><br/>[03] tadā evañcassa mātu ``nāhaṃ mama puttassa ajjhāsayaṃ  bhindissāmī''ti cittaṃ uppajji. sā tassa  kaṇṇavijjhanamaṅgalādīsupi tatheva dānaṃ adāsi. kumāropi  sattavassikakāle ``icchāmahaṃ, amma, therassa santike pabbajitu''nti  āha. sā ``sādhu, tāta, nāhaṃ tava ajjhāsayaṃ bhindissāmī''ti  theraṃ nimantetvā bhojetvā, ``bhante, putto me pabbajituṃ icchati,  imāhaṃ sāyanhasamaye vihāraṃ ānessāmī''ti theraṃ uyyojetvā ñātake  sannipātetvā ``puttassa me gihikāle kattabbaṃ kiccaṃ ajjeva  karissāmā''ti vatvā puttaṃ alaṅkaritvā mahantena sirisobhaggena  vihāraṃ netvā therassa niyyādesi. theropi taṃ, ``tāta, pabbajjā  nāma dukkarā ^a^P3.0096^ea^, sakkhissasi abhiramitu''nti vatvā  ``karissāmi vo, bhante, ovāda''nti vutte kammaṭṭhānaṃ datvā  pabbājesi. mātāpitaropissa pabbajjāya sakkāraṃ karontā  antovihāreyeva sattāhaṃ buddhappamukhassa bhikkhusaṅghassa satarasabhojanaṃ  datvā sāyaṃ attano gehaṃ agamaṃsu. aṭṭhame divase sāriputtatthero  bhikkhusaṅghe gāmaṃ paviṭṭhe vihāre kattabbakiccaṃ katvā sāmaṇeraṃ  pattacīvaraṃ gāhāpetvā ^a^M2.0061^ea^ gāmaṃ piṇḍāya pāvisi. sāmaṇero antarāmagge  mātikādīni disvā paṇḍitasāmaṇero viya pucchi. theropi tassa  tatheva byākāsi. sāmaṇero tāni kāraṇāni sutvā ``sace tumhe  attano pattacīvaraṃ gaṇheyyātha, ahaṃ nivatteyya''nti vatvā therena tassa  ajjhāsayaṃ abhinditvā, ``sāmaṇera, dehi mama pattacīvara''nti  ^a^V2.0054^ea^ pattacīvare gahite theraṃ vanditvā nivattamāno, ``bhante, mayhaṃ āhāraṃ  āharamāno satarasabhojanaṃ āhareyyāthā''ti āha. kuto taṃ  labhissāmīti? attano puññena alabhanto mama puññena labhissatha,  bhanteti. athassa thero kuñcikaṃ datvā gāmaṃ piṇḍāya pāvisi.  sopi vihāraṃ āgantvā therassa gabbhaṃ vivaritvā pavisitvā dvāraṃ  pidhāya attano kāye ñāṇaṃ otāretvā nisīdi. <br/><br/>[01] tassa guṇatejena sakkassa āsanaṃ uṇhākāraṃ dassesi.  sakko ``kiṃ nu kho eta''nti olokento sāmaṇeraṃ disvā  ``sukhasāmaṇero attano upajjhāyassa pattacīvaraṃ datvā `samaṇadhammaṃ  karissāmī'ti nivatto, mayā tattha gantuṃ vaṭṭatī''ti cintetvā  cattāro mahārāje pakkosāpetvā ``gacchatha, tātā, vihārassūpavane  dussaddake ^a^P3.0097^ea^ sakuṇe palāpethā''ti uyyojesi. te  tathā katvā sāmantā ārakkhaṃ gaṇhiṃsu. candimasūriye ``attano  vimānāni gahetvā tiṭṭhathā''ti āṇāpesi. tepi tathā kariṃsu.  sayampi āviñchanaṭṭhāne ārakkhaṃ gaṇhi. vihāro sannisinno niravo  ahosi. sāmaṇero ekaggacittena vipassanaṃ vaḍḍhetvā tīṇi  maggaphalāni pāpuṇi. thero ``sāmaṇerena `satarasabhojanaṃ  āhareyyāthā'ti vuttaṃ, kassa nu kho ghare sakkā laddhu''nti olokento  ekaṃ ajjhāsayasampannaṃ upaṭṭhākatulaṃ disvā tattha gantvā, ``bhante,  sādhu vo kataṃ ajja idhāgacchantehī''ti tehi tuṭṭhamānasehi pattaṃ gahetvā  nisīdāpetvā yāgukhajjakaṃ datvā yāva bhattakālaṃ dhammakathaṃ yācito  tesaṃ sāraṇīyadhammakathaṃ kathetvā kālaṃ sallakkhetvā desanaṃ niṭṭhāpesi.  athassa satarasabhojanaṃ datvā taṃ ādāya gantukāmaṃ theraṃ disvā  ``bhuñjatha, bhante, aparampi te dassāmā''ti theraṃ bhojetvā puna pattapūraṃ  adaṃsu. thero taṃ ādāya ``sāmaṇero me chāto''ti turitaturito  ^a^M2.0062^ea^ vihāraṃ pāyāsi. taṃ divasaṃ satthā pātova nikkhamitvā gandhakuṭiyaṃ  nisinnova āvajjesi -- ``ajja sukhasāmaṇero upajjhāyassa  pattacīvaraṃ datvā `samaṇadhammaṃ karissāmī'ti nivatto, nipphannaṃ nu  kho tassa kicca''nti. so tiṇṇaṃyeva maggaphalānaṃ pattabhāvaṃ disvā  uttaripi upadhārento ``sakkhissatāyaṃ ajja arahattaṃ pāpuṇituṃ  ^a^P3.0098^ea^, sāriputto pana `sāmaṇero me chāto'ti vegena bhattaṃ  ādāya nikkhamati, sace imasmiṃ arahattaṃ appatte bhattaṃ āharissati,  imassa antarāyo bhavissati, mayā gantvā dvārakoṭṭhake ārakkhaṃ  gaṇhituṃ vaṭṭatī''ti cintetvā gandhakuṭito nikkhamitvā dvārakoṭṭhake  ṭhatvā ārakkhaṃ gaṇhi.<br/><br/>[03] theropi bhattaṃ āhari. atha naṃ heṭṭhā vuttanayeneva cattāro pañhe  pucchi. pañhavissajjanāvasāne sāmaṇero arahattaṃ pāpuṇi. satthā  theraṃ āmantetvā ``gaccha, sāriputta, sāmaṇerassa ^a^V2.0055^ea^ te bhattaṃ dehī''ti  āha. thero gantvā dvāraṃ ākoṭesi. sāmaṇeropi nikkhamitvā  upajjhāyassa vattaṃ katvā ``bhattakiccaṃ karohī''ti vutte therassa bhattena  anatthikabhāvaṃ ñatvā sattavassikakumāro taṅkhaṇaññeva arahattaṃ patto  nīcāsanaṭṭhānaṃ paccavekkhanto bhattakiccaṃ katvā pattaṃ dhovi. tasmiṃ  kāle cattāro mahārājāno ārakkhaṃ vissajjesuṃ. candimasūriyāpi  vimānāni muñciṃsu. sakkopi āviñchanaṭṭhāne ārakkhaṃ vissajjesi.  sūriyo nabhamajjhaṃ atikkantoyeva paññāyi. bhikkhū ``sāyanho  paññāyati, sāmaṇerena ca idāneva bhattakiccaṃ kataṃ, kiṃ nu kho ajja  pubbaṇho balavā jāto, sāyanho mando''ti vadiṃsu. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā,  ``bhante, ajja pubbaṇho balavā jāto, sāyanho mando, sāmaṇerena  ^a^P3.0099^ea^ ca idāneva bhattakiccaṃ kataṃ, atha ca pana sūriyo  nabhamajjhaṃ atikkantoyeva paññāyatī''ti vutte, ``bhikkhave, evamevaṃ  hoti puññavantānaṃ samaṇadhammakaraṇakāle. ajja hi cattāro  mahārājāno sāmantā ārakkhaṃ gaṇhiṃsu, candimasūriyā vimānāni  gahetvā aṭṭhaṃsu, sakko āviñchanake ārakkhaṃ gaṇhi, ahampi dvārakoṭṭhake  ārakkhaṃ gaṇhiṃ, ajja sukhasāmaṇero mātikāya udakaṃ harante, usukāre  usuṃ ujuṃ karonte ^a^M2.0063^ea^, tacchake cakkādīni karonte disvā attānaṃ dametvā  arahattaṃ patto''ti vatvā imaṃ gāthamāha -- <br/><br/>[03] 145^b^.^eb^ <br/><br/>[21] ``udakañhi nayanti nettikā, usukārā namayanti  tejanaṃ. <br/><br/>[22] dāruṃ namayanti tacchakā, attānaṃ damayanti subbatā''ti..<br/><br/>[03] tattha ^b^subbatā^eb^ti suvadā, sukhena ovaditabbā  anusāsitabbāti attho. sesaṃ heṭṭhā vuttanayameva.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sukhasāmaṇeravatthu ekādasamaṃ. <br/><br/>[06] daṇḍavaggavaṇṇanā niṭṭhitā. <br/><br/>[06] dasamo vaggo. 


volume: 88
item: 118
title: santatimahāmattavatthu^pilotikatissattheravatthu^jarāvaggo^visākhāya sahāyikānaṃ vatthu^
content:
  [03] ^b^ko^eb^ ^a^V2.0056^ea^ ^a^P3.0100^ea^ ^a^M2.0064^ea^ ^b^nu hāso kimānando^eb^ti  imaṃ dhammadesanaṃ satthā jetavane viharanto visākhāya sahāyikāyo  ārabbha kathesi. <br/><br/>[01] sāvatthiyaṃ kira pañcasatā kulaputtā ``evaṃ imā  appamādavihāriniyo bhavissantī''ti attano attano bhariyāyo  visākhaṃ mahāupāsikaṃ sampaṭicchāpesuṃ. tā uyyānaṃ vā vihāraṃ vā  gacchantiyo tāya saddhiṃyeva gacchanti. tā ekasmiṃ kāle ``sattāhaṃ  surāchaṇo bhavissatī''ti chaṇe saṅghuṭṭhe attano attano sāmikānaṃ  suraṃ paṭiyādesuṃ. te sattāhaṃ surāchaṇaṃ kīḷitvā aṭṭhame divase  kammantabheriyā nikkhantāya kammante agamaṃsu. tāpi itthiyo  ``mayaṃ sāmikānaṃ sammukhā suraṃ pātuṃ na labhimhā, avasesā surā ca  atthi, idaṃ yathā te na jānanti, tathā pivissāmā''ti visākhāya  santikaṃ gantvā ``icchāma, ayye, uyyānaṃ daṭṭhu''nti vatvā ``sādhu,  ammā, tena hi kattabbakiccāni katvā nikkhamathā''ti vutte tāya  saddhiṃ gantvā paṭicchannākārena ^a^P3.0101^ea^ suraṃ nīharāpetvā  uyyāne pivitvā mattā vicariṃsu. visākhāpi ``ayuttaṃ imāhi  kataṃ, idāni maṃ `samaṇassa gotamassa sāvikā visākhā suraṃ  pivitvā vicaratī'ti titthiyāpi garahissantī''ti cintetvā tā  itthiyo āha -- ``ammā ayuttaṃ vo kataṃ, mamapi ayaso  uppādito, sāmikāpi vo kujjhissanti, idāni kiṃ karissathā''ti.  gilānālayaṃ dassayissāma, ayyeti. tena hi paññāyissatha  sakena kammenāti. tā gehaṃ gantvā gilānālayaṃ kariṃsu. atha tāsaṃ  sāmikā ``itthannāmā ca itthannāmā ca kaha''nti pucchitvā  ``gilānā''ti sutvā ``addhā etāhi avasesasurā pītā  bhavissantī''ti sallakkhetvā tā pothetvā anayabyasanaṃ pāpesuṃ. tā  aparasmimpi chaṇavāre tatheva suraṃ pivitukāmā visākhaṃ upasaṅkamitvā,  ``ayye, uyyānaṃ no nehī''ti vatvā ``pubbepi me tumhehi ayaso  uppādito, gacchatha, na vo ahaṃ nessāmī''ti tāya paṭikkhittā  ``idāni evaṃ na karissāmā''ti sammantayitvā puna taṃ  upasaṅkamitvā āhaṃsu, ``ayye ^a^M2.0065^ea^, buddhapūjaṃ kātukāmāmhā, vihāraṃ no  nehī''ti. idāni ammā yujjati, gacchatha, parivacchaṃ karothāti.  tā caṅkoṭakehi gandhamālādīni gāhāpetvā surāpuṇṇe muṭṭhivārake  ^a^V2.0057^ea^ hatthehi olambetvā mahāpaṭe pārupitvā visākhaṃ upasaṅkamitvā tāya  saddhiṃ vihāraṃ pavisamānā ekamantaṃ gantvā muṭṭhivārakeheva suraṃ pivitvā  vārake chaḍḍetvā dhammasabhāyaṃ satthu purato nisīdiṃsu ^a^P3.0102^ea^. <br/><br/>[01] visākhā ``imāsaṃ, bhante, dhammaṃ kathethā''ti āha.  tāpi madavegena kampamānasarīrā ``iccāma, gāyāmā''ti cittaṃ  uppādesuṃ. athekā mārakāyikā devatā ``imāsaṃ sarīre  adhimuccitvā samaṇassa gotamassa purato vippakāraṃ dassessāmī''ti  cintetvā tāsaṃ sarīre adhimucci. tāsu ekaccā satthu purato pāṇiṃ  paharitvā hasituṃ, ekaccā naccituṃ ārabhiṃsu. satthā ``kiṃ ida''nti  āvajjento taṃ kāraṇaṃ ñatvā ``na idāni mārakāyikānaṃ otāraṃ  labhituṃ dassāmi. na hi mayā ettakaṃ kālaṃ pāramiyo pūrentena  mārakāyikānaṃ otāralābhatthāya pūritā''ti tā saṃvejetuṃ bhamukalomato  rasmiyo vissajjesi, tāvadeva andhakāratimisā ahosi. tā bhītā  ahesuṃ maraṇabhayatajjitā. tena tāsaṃ kucchiyaṃ surā jīri. satthā  nisinnapallaṅke antarahito sinerumuddhani ṭhatvā uṇṇālomato rasmiṃ  vissajjesi, taṅkhaṇaṃyeva candasahassuggamanaṃ viya ahosi. atha  satthā tā itthiyo āmantetvā ``tumhehi mama santikaṃ  āgacchamānāhi pamattāhi āgantuṃ na vaṭṭati. tumhākañhi pamādeneva  mārakāyikā devatā otāraṃ labhitvā tumhe hasādīnaṃ akaraṇaṭṭhāne  hasādīni kārāpesi, idāni tumhehi rāgādīnaṃ ^a^P3.0103^ea^  aggīnaṃ nibbāpanatthāya ussāhaṃ kātuṃ vaṭṭatī''ti vatvā imaṃ gāthamāha  -- <br/><br/>[03] 146^b^.^eb^ <br/><br/>[21] ``ko nu hāso kimānando, niccaṃ pajjalite sati. <br/><br/>[22] andhakārena onaddhā, padīpaṃ na gavesathā''ti..<br/><br/>[03] tattha ^b^ānando^eb^ti tuṭṭhi. idaṃ vuttaṃ hoti -- imasmiṃ  lokasannivāse rāgādīhi ekādasahi aggīhi ^b^niccaṃ pajjalite  sati ko nu^eb^ tumhākaṃ ^b^hāso^eb^ vā ^a^M2.0066^ea^ tuṭṭhi vā? nanu esa  akattabbarūpoyeva. aṭṭhavatthukena hi avijjāndhakārena ^b^onaddhā^eb^  tumhe tasseva andhakārassa vidhamanatthāya kiṃ kāraṇā ñāṇappadīpaṃ  ^b^na gavesatha^eb^ na karothāti.<br/><br/>[03] desanāvasāne pañcasatāpi tā itthiyo sotāpattiphale patiṭṭhahiṃsu.<br/><br/>[03] satthā tāsaṃ acalasaddhāya patiṭṭhitabhāvaṃ ñatvā sinerumatthakā  otaritvā buddhāsane nisīdi. atha naṃ visākhā āha -- ``bhante,  surā nāmesā pāpikā. evarūpā hi nāma imā ^a^V2.0058^ea^ itthiyo  tumhādisassa buddhassa purato nisīditvā iriyāpathamattampi saṇṭhāpetuṃ  asakkontiyo uṭṭhāya pāṇiṃ paharitvā hasanagītanaccādīni  ārabhiṃsū''ti. satthā ``āma, visākhe, pāpikā eva esā surā  nāma. etañhi nissāya aneke sattā anayabyasanaṃ pattā''ti vatvā  ``kadā panesā, bhante, uppannā''ti vutte tassā uppattiṃ vitthārena  kathetuṃ atītaṃ āharitvā ^b^kumbhajātakaṃ^eb^ (jā0 1.16.33 ādayo)  kathesīti. <br/><br/>[06] visākhāya sahāyikānaṃ vatthu paṭhamaṃ. 


volume: 88
item: 119
title: pilotikatissattheravatthu^jarāvaggo^visākhāya sahāyikānaṃ vatthu^sirimāvatthu^
content:
  [03] ^b^passa^eb^ ^a^P3.0104^ea^ ^b^cittakata^eb^nti imaṃ  dhammadesanaṃ satthā veḷuvane viharanto sirimaṃ ārabbha kathesi.<br/><br/>[03] sā kira rājagahe abhirūpā gaṇikā. ekasmiṃ pana  antovasse sumanaseṭṭhiputtassa bhariyāya puṇṇakaseṭṭhissa dhītāya uttarāya  nāma upāsikāya aparajjhitvā taṃ pasādetukāmā tassā gehe  bhikkhusaṅghena saddhiṃ katabhattakiccaṃ satthāraṃ khamāpetvā taṃ divasaṃ  dasabalassa bhattānumodanaṃ sutvā -- <br/><br/>[21] ``akkodhena jine kodhaṃ, asādhuṃ sādhunā jine. <br/><br/>[22] jine kadariyaṃ dānena, saccenālikavādina''nti..  (jā0 1.2.2; dha0 pa0 223) -- <br/><br/>[25] gāthāpariyosāne ^a^M2.0067^ea^ sotāpattiphalaṃ pāpuṇi. ayamettha  saṅkhepo, vitthārakathā pana kodhavagge anumodanagāthāvaṇṇanāyameva  āvibhavissati. evaṃ sotāpattiphalaṃ pattā pana sirimā dasabalaṃ  nimantetvā punadivase mahādānaṃ datvā saṅghassa aṭṭhakabhattaṃ nibaddhaṃ  dāpesi. ādito paṭṭhāya nibaddhaṃ aṭṭha bhikkhū gehaṃ gacchanti.  ``sappiṃ gaṇhatha, khīraṃ gaṇhathā''tiādīni vatvā tesaṃ patte pūreti.  ekena laddhaṃ tiṇṇampi catunnampi pahoti. devasikaṃ  soḷasakahāpaṇaparibbayena piṇḍapāto dīyati. athekadivasaṃ eko  bhikkhu tassā gehe aṭṭhakabhattaṃ bhuñjitvā tiyojanamatthake ekaṃ vihāraṃ  agamāsi. atha naṃ sāyaṃ therupaṭṭhāne nisinnaṃ pucchiṃsu -- ``āvuso,  kahaṃ bhikkhaṃ ^a^P3.0105^ea^ gahetvā āgatosī''ti. sirimāya  aṭṭhakabhattaṃ me bhuttanti. manāpaṃ katvā deti, āvusoti. ``na  sakkā tassā bhattaṃ vaṇṇetuṃ, ativiya paṇītaṃ katvā deti, ekena  ^a^V2.0059^ea^ laddhaṃ  tiṇṇampi catunnampi pahoti, tassā pana deyyadhammatopi dassanameva  uttaritaraṃ. sā hi itthī evarūpā ca evarūpā cā''ti tassā guṇe  vaṇṇesi. <br/><br/>[01] atheko bhikkhu tassā guṇakathaṃ sutvā adassaneneva  sinehaṃ uppādetvā ``mayā gantvā taṃ daṭṭhuṃ vaṭṭatī''ti attano vassaggaṃ  kathetvā taṃ bhikkhuṃ ṭhitikaṃ pucchitvā ``sve, āvuso, tasmiṃ gehe tvaṃ  saṅghatthero hutvā aṭṭhakabhattaṃ labhissasī''ti sutvā taṅkhaṇaññeva  pattacīvaraṃ ādāya pakkantopi pātova aruṇe uggate salākaggaṃ  pavisitvā ṭhito saṅghatthero hutvā tassā gehe aṭṭhakabhattaṃ labhi. yo  pana bhikkhu hiyyo bhuñjitvā pakkāmi, tassa gatavelāyameva assā  sarīre rogo uppajji. tasmā sā ābharaṇāni omuñcitvā nipajji.  athassā dāsiyo aṭṭhakabhattaṃ labhitvā āgate bhikkhū disvā  ārocesuṃ. sā sahatthā patte gahetvā nisīdāpetuṃ vā parivisituṃ vā  asakkontī dāsiyo āṇāpesi -- ``ammā patte gahetvā, ayye,  nisīdāpetvā yāguṃ pāyetvā khajjakaṃ datvā bhattavelāya ^a^P3.0106^ea^  patte pūretvā dethā''ti. tā ``sādhu, ayye''ti bhikkhū  pavesetvā yāguṃ pāyetvā khajjakaṃ datvā bhattavelāya bhattassa patte pūretvā  tassā ārocayiṃsu. sā ``maṃ pariggahetvā netha, ayye,  vandissāmī''ti vatvā tāhi pariggahetvā bhikkhūnaṃ santikaṃ nītā  vedhamānena sarīrena bhikkhū vandi. so bhikkhu taṃ oloketvā  ^a^M2.0068^ea^ cintesi -- ``gilānāya tāva evarūpā ayaṃ etissā rūpasobhā,  arogakāle pana sabbābharaṇapaṭimaṇḍitāya imissā kīdisī  rūpasampattī''ti. athassa anekavassakoṭisannicito kileso  samudācari, so aññāṇī hutvā bhattaṃ bhuñjituṃ asakkonto pattamādāya  vihāraṃ gantvā pattaṃ pidhāya ekamante ṭhapetvā cīvaraṃ pattharitvā  nipajji.<br/><br/>[03] atha naṃ eko sahāyako bhikkhu yācantopi bhojetuṃ nāsakkhi.  so chinnabhatto ahosi. taṃ divasameva sāyanhasamaye sirimā  kālamakāsi. rājā satthu sāsanaṃ pesesi -- ``bhante, jīvakassa  kaniṭṭhabhaginī, sirimā, kālamakāsī''ti. satthā taṃ sutvā rañño  sāsanaṃ pahiṇi ``sirimāya jhāpanakiccaṃ natthi, āmakasusāne taṃ  yathā kākasunakhādayo na khādanti, tathā nipajjāpetvā rakkhāpethā''ti.  rājāpi tathā akāsi. paṭipāṭiyā tayo divasā atikkantā,  catutthe divase sarīraṃ uddhumāyi, navahi vaṇamukhehi puḷavā pagghariṃsu  ^a^P3.0107^ea^, sakalasarīraṃ bhinnaṃ sālibhattacāṭi viya ahosi.  rājā nagare bheriṃ carāpesi -- ``ṭhapetvā geharakkhake dārake  sirimāya dassanatthaṃ anāgacchantānaṃ aṭṭha kahāpaṇāni daṇḍo''ti.  satthu santi kañca pesesi -- ``buddhappamukho kira bhikkhusaṅgho  sirimāya dassanatthaṃ āgacchatū''ti. satthā bhikkhūnaṃ ārocesi --  ``sirimāya dassanatthaṃ gamissāmā''ti. sopi daharabhikkhu cattāro  ^a^V2.0060^ea^ divase kassaci vacanaṃ aggahetvā chinnabhattova nipajji. patte bhattaṃ  pūtikaṃ jātaṃ, patte malaṃ uṭṭhahi. atha naṃ so sahāyako bhikkhu  upasaṅkamitvā, ``āvuso, satthā sirimāya dassanatthaṃ gacchatī''ti  āha. so tathā chātajjhattopi ``sirimā''ti vuttapadeyeva sahasā  uṭṭhahitvā ``kiṃ bhaṇasī''ti āha. ``satthā sirimaṃ daṭṭhuṃ gacchati,  tvampi gamissasī''ti vutte, ``āma, gamissāmī''ti bhattaṃ chaḍḍetvā  pattaṃ dhovitvā thavikāya pakkhipitvā bhikkhusaṅghena saddhiṃ agamāsi.  satthā bhikkhusaṅghaparivuto ekapasse aṭṭhāsi, bhikkhunisaṅghopi  rājaparisāpi upāsakaparisāpi upāsikāparisāpi ekekapasse aṭṭhaṃsu  ^a^P3.0108^ea^.<br/><br/>[03] satthā rājānaṃ pucchi -- ``kā esā, mahārājo''ti. bhante,  jīvakassa bhaginī, sirimā, nāmāti. sirimā, esāti. āma,  bhanteti. tena ^a^M2.0069^ea^ hi nagare bheriṃ carāpehi ``sahassaṃ datvā sirimaṃ  gaṇhantū''ti. rājā tathā kāresi. ekopi `ha'nti vā `hu'nti  vā vadanto nāma nāhosi. rājā satthu ārocesi -- ``na  gaṇhanti, bhante''ti. tena hi, mahārāja, agghaṃ ohārehīti. rājā  ``pañcasatāni datvā gaṇhantū''ti bheriṃ carāpetvā kañci gaṇhanakaṃ  adisvā ``aḍḍhateyyāni satāni, dve satāni, sataṃ, paṇṇāsaṃ,  pañcavīsati kahāpaṇe, dasa kahāpaṇe, pañca kahāpaṇe, ekaṃ kahāpaṇaṃ  aḍḍhaṃ, pādaṃ, māsakaṃ, kākaṇikaṃ datvā sirimaṃ gaṇhantū''ti bheriṃ  carāpesi. koci taṃ na icchi. ``mudhāpi gaṇhantū''ti bheriṃ  carāpesi. `ha'nti vā `hu'nti vā vadanto nāma nāhosi. rājā  ``mudhāpi, bhante, gaṇhanto nāma natthī''ti āha. satthā  ``passatha, bhikkhave, mahājanassa piyaṃ mātugāmaṃ, imasmiṃyeva nagare  sahassaṃ datvā pubbe ekadivasaṃ labhiṃsu, idāni mudhā gaṇhantopi  natthi, evarūpaṃ nāma ^a^P3.0109^ea^ rūpaṃ khayavayappattaṃ, passatha,  bhikkhave, āturaṃ attabhāva''nti vatvā imaṃ gāthamāha -- <br/><br/>[03] 147^b^.^eb^ <br/><br/>[21] ``passa cittakataṃ bimbaṃ, arukāyaṃ samussitaṃ. <br/><br/>[22] āturaṃ bahusaṅkappaṃ, yassa natthi dhuvaṃ ṭhitī''ti..<br/><br/>[03] tattha ^b^cittakata^eb^nti katacittaṃ, vatthābharaṇamālālattakādīhi  vicittanti attho. ^b^bimba^eb^nti dīghādiyuttaṭṭhānesu dīghādīhi  aṅgapaccaṅgehi saṇṭhitaṃ attabhāvaṃ. ^b^arukāya^eb^nti navannaṃ  vaṇamukhānaṃ vasena arubhūtaṃ kāyaṃ. ^b^samussita^eb^nti tīhi  aṭṭhisatehi samussitaṃ. ^b^ātura^eb^nti sabbakālaṃ iriyāpathādīhi  pariharitabbatāya niccagilānaṃ. ^b^bahusaṅkappa^eb^nti mahājanena bahudhā  saṅkappitaṃ. ^b^yassa natthi dhuvaṃ ṭhitī^eb^ti yassa dhuvabhāvo vā  ṭhitibhāvo vā natthi, ekantena bhedanavikiraṇaviddhaṃsanadhammamevetaṃ, imaṃ  passathāti attho. <br/><br/>[01] desanāvasāne ^a^V2.0061^ea^ caturāsītiyā pāṇasahassānaṃ  dhammābhisamayo ahosi, sopi bhikkhu sotāpattiphale patiṭṭhahīti. <br/><br/>[06] sirimāvatthu dutiyaṃ. 


volume: 88
item: 120
title: jarāvaggo^visākhāya sahāyikānaṃ vatthu^sirimāvatthu^uttarātherīvatthu^
content:
  [03] ^b^parijiṇṇamida^eb^nti ^a^M2.0070^ea^ ^a^P3.0110^ea^ imaṃ dhammadesanaṃ  satthā jetavane viharanto uttarātheriṃ nāma bhikkhuniṃ ārabbha kathesi.<br/><br/>[03] therī kira vīsavassasatikā jātiyā piṇḍāya caritvā  laddhapiṇḍapātā antaravīthiyaṃ ekaṃ bhikkhuṃ disvā piṇḍapātena  āpucchitvā tassa apaṭikkhipitvā gaṇhantassa sabbaṃ datvā nirāhārā  ahosi. evaṃ dutiyepi tatiyepi divase tasseva bhikkhuno  tasmiṃyeva ṭhāne bhattaṃ datvā nirāhārā ahosi, catutthe divase pana  piṇḍāya carantī ekasmiṃ sambādhaṭṭhāne satthāraṃ disvā paṭikkamantī  olambantaṃ attano cīvarakaṇṇaṃ akkamitvā saṇṭhātuṃ asakkontī  parivattitvā pati. satthā tassā santikaṃ gantvā, ``bhagini,  parijiṇṇo te attabhāvo na cirasseva bhijjissatī''ti vatvā imaṃ  gāthamāha -- <br/><br/>[03] 148^b^.^eb^ <br/><br/>[21] ``parijiṇṇamidaṃ rūpaṃ, roganīḷaṃ pabhaṅguraṃ. <br/><br/>[22] bhijjati pūtisandeho, maraṇantañhi jīvita''nti..<br/><br/>[03] tassattho -- bhagini ^b^idaṃ^eb^ tava sarīrasaṅkhātaṃ ^b^rūpaṃ^eb^  mahallakabhāvena ^b^parijiṇṇaṃ,^eb^ tañca kho sabbarogānaṃ nivāsaṭṭhānaṭṭhena  ^b^roganīḷaṃ,^eb^ yathā kho pana taruṇopi siṅgālo  ``jarasiṅgālo''ti vuccati, taruṇāpi gaḷocīlatā ``pūtilatā''ti  ^a^P3.0111^ea^ vuccati, evaṃ tadahujātaṃ suvaṇṇavaṇṇampi samānaṃ  niccaṃ paggharaṇaṭṭhena pūtitāya ^b^pabhaṅguraṃ,^eb^ so esa pūtiko samāno  tava deho ^b^bhijjati,^eb^ na cirasseva bhijjissatīti veditabbo.  kiṃ kāraṇā? ^b^maraṇantañhi jīvitaṃ^eb^ yasmā sabbasattānaṃ jīvitaṃ  maraṇapariyosānamevāti vuttaṃ hoti.<br/><br/>[03] desanāvasāne sā therī sotāpattiphalaṃ pattā, mahājanassāpi  sātthikā dhammadesanā ahosīti. <br/><br/>[06] uttarātherīvatthu tatiyaṃ. 


volume: 88
item: 121
title: visākhāya sahāyikānaṃ vatthu^sirimāvatthu^uttarātherīvatthu^sambahulādhimānikabhikkhuvatthu^
content:
  [03] ^b^yānimānī^eb^ti ^a^V2.0062^ea^ ^a^M2.0071^ea^ imaṃ dhammadesanaṃ satthā jetavane viharanto  sambahule adhimānike bhikkhū ārabbha kathesi.<br/><br/>[03] pañcasatā kira bhikkhū satthu santike kammaṭṭhānaṃ gahetvā araññaṃ  pavisitvā ghaṭentā vāyamantā jhānaṃ nibbattetvā ``kilesānaṃ  asamudācārena pabbajitakiccaṃ no nipphannaṃ, attanā paṭiladdhaguṇaṃ satthu  ārocessāmā''ti āgamiṃsu. satthā tesaṃ bahidvārakoṭṭhakaṃ pattakāleyeva  ānandattheraṃ āha -- ``ānanda, etesaṃ bhikkhūnaṃ pavisitvā mayā  diṭṭhena kammaṃ natthi, āmakasusānaṃ ^a^P3.0112^ea^ gantvā tato  āgantvā maṃ passantū''ti. thero gantvā tesaṃ tamatthaṃ ārocesi. te  ``kiṃ amhākaṃ āmakasusānenā''ti avatvāva ``dīghadassinā buddhena  kāraṇaṃ diṭṭhaṃ bhavissatī''ti āmakasusānaṃ gantvā tattha kuṇapāni  passantā ekāhadvīhapatitesu kuṇapesu āghātaṃ paṭilabhitvā taṃ khaṇaṃ  patitesu allasarīresu rāgaṃ uppādayiṃsu, tasmiṃ khaṇe attano  sakilesabhāvaṃ jāniṃsu. satthā gandhakuṭiyaṃ nisinnova obhāsaṃ  pharitvā tesaṃ bhikkhūnaṃ sammukhe kathento viya ``nappatirūpaṃ nu kho,  bhikkhave, tumhākaṃ evarūpaṃ aṭṭhisaṅghātaṃ disvā rāgaratiṃ uppādetu''nti  vatvā imaṃ gāthamāha -- <br/><br/>[03] 149^b^.^eb^ <br/><br/>[21] ``yānimāni apatthāni, alābūneva sārade. <br/><br/>[22] kāpotakāni aṭṭhīni, tāni disvāna kā ratī''ti..<br/><br/>[03] tattha ^b^apatthānī^eb^ti chaḍḍitāni. ^b^sārade^eb^ti  saradakāle vātātapapahatāni tattha tattha vippakiṇṇālābūni viya.  ^b^kāpotakānī^eb^ti kapotakavaṇṇāni. ^b^tāni disvānā^eb^ti  tāni evarūpāni aṭṭhīni disvā tumhākaṃ kā rati, nanu  appamattakampi kāmaratiṃ kātuṃ na vaṭṭatiyevāti attho.<br/><br/>[03] desanāvasāne te bhikkhū yathāṭhitāva arahattaṃ patvā bhagavantaṃ  abhitthavamānā āgantvā vandiṃsūti. <br/><br/>[06] sambahulādhimānikabhikkhuvatthu catutthaṃ. 


volume: 88
item: 122
title:
  sirimāvatthu^uttarātherīvatthu^sambahulādhimānikabhikkhuvatthu^janapadakalyāṇī rūpanandātherīvatthu^

content:
  [03] ^b^aṭṭhīnaṃ^eb^ ^a^V2.0063^ea^ ^a^M2.0072^ea^ ^a^P3.0113^ea^ ^b^nagaraṃ kata^eb^nti imaṃ  dhammadesanaṃ satthā jetavane viharanto janapadakalyāṇiṃ rūpanandātheriṃ  ārabbha kathesi.<br/><br/>[03] sā kira ekadivasaṃ cintesi -- ``mayhaṃ jeṭṭhabhātiko  rajjasiriṃ pahāya pabbajitvā loke aggapuggalo buddho jāto,  puttopissa rāhulakumāro pabbajito, bhattāpi me pabbajito, mātāpi  me pabbajitā, ahampi ettake ñātijane pabbajite gehe kiṃ  karissāmi, pabbajissāmā''ti. sā bhikkhunupassayaṃ gantvā pabbaji  ñātisineheneva, no saddhāya, abhirūpatāya pana ^b^rūpanandā^eb^ti  paññāyi. ``satthā kira `rūpaṃ aniccaṃ dukkhaṃ anattā, vedanā...  saññā... saṅkhārā... viññāṇaṃ aniccaṃ dukkhaṃ anattā'ti vadetī''ti  sutvā sā evaṃ dassanīye pāsādike mamapi rūpe dosaṃ katheyyāti  satthu sammukhībhāvaṃ na gacchati. sāvatthivāsino pātova dānaṃ datvā  samādinnuposathā suddhuttarāsaṅgā gandhamālādihatthā sāyanhasamaye  jetavane sannipatitvā dhammaṃ suṇanti. bhikkhunisaṅghopi satthu  dhammadesanāya uppannacchando vihāraṃ gantvā dhammaṃ suṇāti. dhammaṃ  sutvā nagaraṃ pavisanto satthu guṇakathaṃ kathentova pavisati.<br/><br/>[03] catuppamāṇike hi lokasannivāse appakāva te sattā, yesaṃ  tathāgataṃ passantānaṃ pasādo na uppajjati. rūpappamāṇikāpi hi  tathāgatassa lakkhaṇānubyañjanapaṭimaṇḍitaṃ suvaṇṇavaṇṇaṃ sarīraṃ disvā  pasīdanti, ghosappamāṇikāpi ^a^P3.0114^ea^ anekāni  jātisatāni nissāya pavattaṃ satthu guṇaghosañceva aṭṭhaṅgasamannāgataṃ  dhammadesanāghosañca sutvā pasīdanti, lūkhappamāṇikāpissa  cīvarādilūkhataṃ paṭicca pasīdanti, dhammappamāṇikāpi ``evarūpaṃ  dasabalassa sīlaṃ, evarūpo samādhi, evarūpā paññā, bhagavā  sīlādīhi guṇehi asamo appaṭipuggalo''ti pasīdanti. tesaṃ  tathāgatassa guṇaṃ kathentānaṃ mukhaṃ nappahoti. rūpanandā  bhikkhunīnañceva upāsikānañca santikā tathāgatassa guṇakathaṃ sutvā  cintesi -- ``ativiya me bhātikassa vaṇṇaṃ kathentiyeva.  ekadivasampi me rūpe dosaṃ kathento kittakaṃ kathessati. yaṃnūnāhaṃ  bhikkhunīhi saddhiṃ gantvā attānaṃ adassetvāva tathāgataṃ passitvā  dhammamassa suṇitvā āgaccheyya''nti. sā ``ahampi ajja  dhammassavanaṃ gamissāmī''ti bhikkhunīnaṃ ^a^P3.0115^ea^  ārocesi.<br/><br/>[03] bhikkhuniyo ^a^M2.0073^ea^ ``cirassaṃ vata rūpanandāya satthu upaṭṭhānaṃ  gantukāmatā uppannā, ajja satthā ^a^V2.0064^ea^ imaṃ nissāya vicitradhammadesanaṃ  nānānayaṃ desessatī''ti tuṭṭhamānasā taṃ ādāya nikkhamiṃsu. sā  nikkhantakālato paṭṭhāya ``ahaṃ attānaṃ neva dassessāmī''ti cintesi.  satthā ``ajja rūpanandā mayhaṃ upaṭṭhānaṃ āgamissati, kīdisī nu  kho tassā dhammadesanā sappāyā''ti cintetvā ``rūpagarukā esā  attabhāve balavasinehā, kaṇṭakena kaṇṭakuddharaṇaṃ viya rūpenevassā  rūpamadanimmadanaṃ sappāya''nti sanniṭṭhānaṃ katvā tassā vihāraṃ  pavisanasamaye ekaṃ pana abhirūpaṃ itthiṃ soḷasavassuddesikaṃ  rattavatthanivatthaṃ sabbābharaṇapaṭimaṇḍitaṃ bījaniṃ gahetvā attano santike  ṭhatvā bījayamānaṃ iddhibalena abhinimmini. taṃ kho pana itthiṃ  satthā ceva passati rūpanandā ca. sā bhikkhunīhi saddhiṃ vihāraṃ  pavisitvā bhikkhunīnaṃ piṭṭhipasse ṭhatvā pañcapatiṭṭhitena satthāraṃ  vanditvā bhikkhunīnaṃ antare nisinnā pādantato paṭṭhāya satthāraṃ  olokentī lakkhaṇavicittaṃ anubyañjanasamujjalaṃ byāmappabhāparikkhittaṃ  satthu sarīraṃ disvā puṇṇacandasassirikaṃ mukhaṃ olokentī samīpe  ṭhitaṃ itthirūpaṃ addasa ^a^P3.0116^ea^. sā taṃ oloketvā  attabhāvaṃ olokentī suvaṇṇarājahaṃsiyā purato kākīsadisaṃ attānaṃ  avamaññi. iddhimayarūpaṃ diṭṭhakālato paṭṭhāyeva hi tassā akkhīni  bhamiṃsu. sā ``aho imissā kesā sobhanā, aho nalāṭaṃ  sobhana''nti sabbesaṃ sārīrappadesānaṃ rūpasiriyā samākaḍḍhitacittā  tasmiṃ rūpe balavasinehā ahosi. <br/><br/>[01] satthā tassā tattha abhiratiṃ ñatvā dhammaṃ desentova taṃ  rūpaṃ soḷasavassuddesikabhāvaṃ atikkamitvā vīsativassuddesikaṃ katvā  dassesi. rūpanandā oloketvā ``na vatidaṃ rūpaṃ  purimasadisa''nti thokaṃ virattacittā ahosi. satthā anukkameneva  tassā itthiyā sakiṃ vijātavaṇṇaṃ majjhimitthivaṇṇaṃ  jarājiṇṇamahallikitthivaṇṇañca dassesi. sāpi anupubbeneva  ``idampi antarahitaṃ, idampi antarahita''nti jarājiṇṇakāle taṃ  virajjamānā khaṇḍadantiṃ palitasiraṃ obhaggaṃ gopānasivaṅkaṃ  daṇḍaparāyaṇaṃ pavedhamānaṃ disvā ativiya virajji. atha satthā taṃ  byādhinā abhibhūtaṃ katvā dassesi. sā taṅkhaṇaññeva daṇḍañca  tālavaṇṭañca chaḍḍetvā mahāviravaṃ ^a^M2.0074^ea^ viravamānā bhūmiyaṃ patitvā sake  muttakarīse nimuggā aparāparaṃ parivatti. rūpanandā tampi ^a^P3.0117^ea^  disvā ativiya virajji. satthāpi tassā itthiyā  maraṇaṃ dassesi. sā taṅkhaṇaṃyeva uddhumātakabhāvaṃ āpajji, navahi  vaṇamukhehi pubbavaṭṭiyo ceva puḷavā ca pagghariṃsu, kākādayo  sannipatitvā vilumpiṃsu. rūpanandāpi taṃ oloketvā ``ayaṃ itthī  imasmiṃyeva ṭhāne jaraṃ pattā, byādhiṃ pattā, maraṇaṃ pattā, imassāpi me  attabhāvassa evameva jarābyādhimaraṇāni āgamissantī''ti attabhāvaṃ  aniccato passi. aniccato diṭṭhattā eva pana dukkhato anattato  diṭṭhoyeva hoti. athassā tayo bhavā ādittā gehā viya gīvāya  baddhakuṇapaṃ viya ca ^a^V2.0065^ea^ upaṭṭhahiṃsu, kammaṭṭhānābhimukhaṃ cittaṃ pakkhandi.  satthā tāya aniccato diṭṭhabhāvaṃ ñatvā ``sakkhissati nu kho  sayameva attano patiṭṭhaṃ kātu''nti olokento ``na sakkhissati,  bahiddhā paccayaṃ laddhuṃ vaṭṭatī''ti cintetvā tassā sappāyavasena dhammaṃ  desento āha -- <br/><br/>[21] ``āturaṃ asuciṃ pūtiṃ, passa nande samussayaṃ. <br/><br/>[22] uggharantaṃ paggharantaṃ, bālānaṃ abhipatthitaṃ.. <br/><br/>[21] ``yathā idaṃ tathā etaṃ, yathā etaṃ tathā idaṃ. <br/><br/>[27] dhātuto suññato passa, mā lokaṃ punarāgami. <br/><br/>[22] bhave chandaṃ virājetvā, upasanto carissatī''ti.. -- <br/><br/>[25] itthaṃ ^a^P3.0118^ea^ sudaṃ bhagavā nandaṃ bhikkhuniṃ  ārabbha imā gāthāyo abhāsitthāti. nandā desanānusārena ñāṇaṃ  pesetvā sotāpattiphalaṃ pāpuṇi. athassā upari tiṇṇaṃ maggaphalānaṃ  vipassanāparivāsatthāya suññatākammaṭṭhānaṃ kathetuṃ, ``nande, mā  `imasmiṃ sarīre sāro atthī'ti saññaṃ kari. appamattakopi hi  ettha sāro natthi, tīṇi aṭṭhisatāni ussāpetvā kataṃ  aṭṭhinagarameta''nti vatvā imaṃ gāthamāha -- <br/><br/>[03] 150^b^.^eb^ <br/><br/>[21] ``aṭṭhīnaṃ nagaraṃ kataṃ, maṃsalohitalepanaṃ. <br/><br/>[22] yattha jarā ca maccu ca, māno makkho ca ohito''ti..<br/><br/>[03] tassattho -- yatheva hi pubbaṇṇāparaṇṇādīnaṃ odahanatthāya  kaṭṭhāni ussāpetvā vallīhi bandhitvā mattikāya vilimpetvā  nagarasaṅkhātaṃ bahiddhā gehaṃ ^a^M2.0075^ea^ karonti, evamidaṃ ajjhattikampi tīṇi  aṭṭhisatāni ussāpetvā nhāruvinaddhaṃ maṃsalohitalepanaṃ tacapaṭicchannaṃ  jīraṇalakkhaṇāya jarāya maraṇalakkhaṇassa maccuno ārohasampadādīni  paṭicca maññanalakkhaṇassa mānassa sukatakāraṇavināsanalakkhaṇassa  makkhassa ca odahanatthāya ^a^P3.0119^ea^ ^b^nagaraṃ kataṃ^eb^.  evarūpo eva hi ettha kāyikacetasiko ābādho ohito, ito uddhaṃ  kiñci gayhūpagaṃ natthīti.<br/><br/>[03] desanāvasāne sā therī arahattaṃ pāpuṇi, mahājanassāpi  sātthikā dhammadesanā ahosīti. <br/><br/>[06] janapadakalyāṇī rūpanandātherīvatthu pañcamaṃ. 


volume: 88
item: 123
title:
  uttarātherīvatthu^sambahulādhimānikabhikkhuvatthu^janapadakalyāṇī rūpanandātherīvatthu^mallikādevīvatthu^

content:
  [03] ^b^jīranti^eb^ ^a^V2.0066^ea^ ^b^ve^eb^ti imaṃ dhammadesanaṃ satthā jetavane viharanto  mallikaṃ deviṃ ārabbha kathesi.<br/><br/>[03] sā kira ekadivasaṃ nhānakoṭṭhakaṃ paviṭṭhā mukhaṃ dhovitvā  onatasarīrā jaṅghaṃ dhovituṃ ārabhi. tāya ca saddhiṃyeva paviṭṭho  eko vallabhasunakho atthi. so taṃ tathā onataṃ disvā  asaddhammasanthavaṃ kātuṃ ārabhi. sā phassaṃ sādiyantī aṭṭhāsi.  rājāpi uparipāsāde vātapānena olokento taṃ disvā tato  āgatakāle ``nassa, vasali, kasmā evarūpamakāsī''ti āha. kiṃ  mayā kataṃ, devāti. sunakhena saddhiṃ santhavoti. natthetaṃ, devāti.  mayā sāmaṃ diṭṭhaṃ, nāhaṃ tava saddahissāmi, nassa, vasalīti.  ``mahārāja, yo koci imaṃ koṭṭhakaṃ paviṭṭho iminā vātapānena  olokentassa ekova dvidhā paññāyatī''ti abhūtaṃ kathesi. deva,  sace me saddahasi, etaṃ koṭṭhakaṃ pavisa, ahaṃ taṃ iminā vātapānena  ^a^P3.0120^ea^ olokessāmīti. rājā mūḷhadhātuko tassā  vacanaṃ saddahitvā koṭṭhakaṃ pāvisi. sāpi kho devī vātapāne ṭhatvā  olokentī ``andhabāla, mahārāja, kiṃ nāmetaṃ, ajikāya saddhiṃ  santhavaṃ karosī''ti āha. ``nāhaṃ, bhadde, evarūpaṃ karomī''ti ca  vuttepi ``mayā sāmaṃ diṭṭhaṃ, nāhaṃ tava saddahissāmī''ti āha.<br/><br/>[03] taṃ ^a^M2.0076^ea^ sutvā rājā ``addhā imaṃ koṭṭhakaṃ paviṭṭho ekova dvidhā  paññāyatī''ti saddahi. mallikā cintesi -- ``ayaṃ rājā  andhabālatāya mayā vañcito, pāpaṃ me kataṃ, ayañca me abhūtena  abbhācikkhito, idaṃ me kammaṃ satthāpi jānissati, dve  aggasāvakāpi asīti mahāsāvakāpi jānissanti, aho vata me  bhāriyaṃ kammaṃ kata''nti. ayaṃ kira rañño asadisadāne sahāyikā  ahosi. tattha ca ekadivasaṃ katapariccāgo dhanassa  cuddasakoṭiagghanako ahosi. tathāgatassa setacchattaṃ nisīdanapallaṅko  ādhārako pādapīṭhanti imāni pana cattāri anagghāneva ahesuṃ. sā  maraṇakāle evarūpaṃ mahāpariccāgaṃ nānussaritvā tadeva pāpakammaṃ  anussarantī kālaṃ katvā avīcimhi nibbatti. rañño pana sā  ativiya piyā ahosi. so balavasokābhibhūto tassā sarīrakiccaṃ  kāretvā ``nibbattaṭṭhānamassā pucchissāmī''ti satthu santikaṃ  agamāsi. satthā yathā so āgatakāraṇaṃ na sarati, tathā akāsi.  so satthu santike sāraṇīyadhammakathaṃ ^a^P3.0121^ea^ sutvā  gehaṃ paviṭṭhakāle saritvā ``ahaṃ bhaṇe mallikāya nibbattaṭṭhānaṃ  pucchissāmīti satthu santikaṃ gantvā pamuṭṭho, sve puna  pucchissāmī''ti punadivasepi agamāsi. satthāpi paṭipāṭiyā satta  divasāni yathā so na sarati ^a^V2.0067^ea^, tathā akāsi. sāpi sattāhameva  niraye paccitvā aṭṭhame divase tato cutā tusitabhavane nibbatti.  kasmā panassa satthā asaraṇabhāvaṃ akāsīti? sā kira tassa  ativiya piyā ahosi manāpā, tasmā tassā niraye nibbattabhāvaṃ  sutvā ``sace evarūpā saddhāsampannā niraye nibbattā, dānaṃ datvā kiṃ  karissāmī''ti micchādiṭṭhiṃ gahetvā pañcannaṃ bhikkhusatānaṃ gehe pavattaṃ  niccabhattaṃ harāpetvā niraye nibbatteyya, tenassa satthā sattāhaṃ  asaraṇabhāvaṃ katvā aṭṭhame divase piṇḍāya caranto sayameva  rājakuladvāraṃ agamāsi.<br/><br/>[03] rājā ``satthā āgato''ti sutvā nikkhamitvā pattaṃ ādāya  pāsādaṃ abhiruhituṃ ārabhi. satthā pana rathasālāya nisīdituṃ  ākāraṃ dassesi. rājā satthāraṃ tattheva nisīdāpetvā yāgukhajjakena  paṭimānetvā vanditvā nisinnova ahaṃ, bhante, mallikāya deviyā  nibbattaṭṭhānaṃ pucchissāmīti gantvā pamuṭṭho, kattha nu kho sā, bhante,  nibbattāti. tusitabhavane, mahārājāti, bhante, tāya tusitabhavane  anibbattantiyā ko añño nibbattissati ^a^M2.0077^ea^, bhante, natthi tāya  sadisā itthī. tassā hi nisinnaṭṭhānādīsu ``sve tathāgatassa  ^a^P3.0122^ea^ idaṃ dassāmi, idaṃ karissāmī''ti dānasaṃvidhānaṃ  ṭhapetvā aññaṃ kiccameva natthi, bhante, tassā paralokaṃ gatakālato  paṭṭhāya sarīraṃ me na vahatīti. atha naṃ satthā ``mā cintayi,  mahārāja, sabbesaṃ dhuvadhammo aya''nti vatvā ``ayaṃ, mahārāja, ratho  kassā''ti pucchi. taṃ sutvā rājā sirasmiṃ añjaliṃ patiṭṭhāpetvā  ``pitāmahassa me, bhante''ti āha. ``ayaṃ kassā''ti? ``pitu  me, bhante''ti. ``ayaṃ pana ratho kassā''ti? ``mama, bhante''ti.  evaṃ vutte satthā, ``mahārāja, tava pitāmahassa ratho tenevākārena  tava pitu rathaṃ na pāpuṇi, tava pitu ratho tava rathaṃ na pāpuṇi,  evarūpassa nāma kaṭṭhakaliṅgarassāpi jarā āgacchati, kimaṅgaṃ pana  attabhāvassa. mahārāja, sappurisadhammasseva hi jarā natthi, sattā  pana ajīrakā nāma natthī''ti vatvā imaṃ gāthamāha -- <br/><br/>[03] 151^b^.^eb^ <br/><br/>[21] ``jīranti ve rājarathā sucittā, <br/><br/>[27] atho sarīrampi jaraṃ upeti. <br/><br/>[26] satañca dhammo na jaraṃ upeti, <br/><br/>[22] santo have sabbhi pavedayantī''ti..<br/><br/>[03] tattha ^b^ve^eb^ti nipāto. ^b^sucittā^eb^ti sattahi ratanehi  aparehi ca rathālaṅkārehi suṭṭhu cittitā rājūnaṃ rathāpi ^b^jīranti.  sarīrampī^eb^ti na kevalaṃ rathā eva, idaṃ suppaṭijaggitaṃ ^a^P3.0123^ea^  sarīrampi khaṇḍiccādīni ^a^V2.0068^ea^ pāpuṇantaṃ ^b^jaraṃ upeti.  satañcā^eb^ti buddhādīnaṃ pana santānaṃ navavidho lokuttaradhammo ca  kiñci upaghātaṃ na upetīti ^b^na jaraṃ upeti^eb^ nāma.  ^b^pavedayantī^eb^ti evaṃ ^b^santo^eb^ buddhādayo ^b^sabbhi^eb^ paṇḍitehi  saddhiṃ kathentīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] mallikādevīvatthu chaṭṭhaṃ. 


volume: 88
item: 124
title:
  sambahulādhimānikabhikkhuvatthu^janapadakalyāṇī rūpanandātherīvatthu^mallikādevīvatthu^lāḷudāyittheravatthu^

content:
  [03] ^b^appassutāya^eb^nti imaṃ dhammadesanaṃ satthā jetavane viharanto  lāḷudāyittheraṃ ārabbha kathesi.<br/><br/>[03] so ^a^M2.0078^ea^ kira maṅgalaṃ karontānaṃ gehaṃ gantvā ``tirokuṭṭesu  tiṭṭhantī''tiādinā (khu0 pā0 7.1; pe0 va0 14) nayena  avamaṅgalaṃ katheti, avamaṅgalaṃ karontānaṃ gehaṃ gantvā tirokuṭṭādīsu  kathetabbesu ``dānañca dhammacariyā cā''tiādinā (khu0 pā0 5.7;  su0 ni0 266) nayena maṅgalagāthā vā ``yaṃ kiñci vittaṃ idha vā  huraṃ vā''ti ratanasuttaṃ (khu0 pā0 6.3; su0 ni0 226) vā  katheti. evaṃ tesu tesu ṭhānesu ``aññaṃ kathessāmī''ti aññaṃ  kathentopi ``aññaṃ kathemī''ti na jānāti. bhikkhū tassa kathaṃ  sutvā satthu ārocesuṃ -- ``kiṃ, bhante, lāḷudāyissa  maṅgalāmaṅgalaṭṭhānesu gamanena, aññasmiṃ kathetabbe aññameva ^a^P3.0124^ea^  kathetī''ti. satthā ``na, bhikkhave, idānevesa evaṃ  katheti, pubbepi aññasmiṃ kathetabbe aññameva kathesī''ti vatvā atītaṃ  āhari -- <br/><br/>[01] atīte kira bārāṇasiyaṃ aggidattassa nāma brāhmaṇassa  putto somadattakumāro nāma rājānaṃ upaṭṭhahi. so raññā piyo  ahosi manāpo. brāhmaṇo pana kasikammaṃ nissāya jīvati. tassa  dveyeva goṇā ahesuṃ. tesu eko mato. brāhmaṇo puttaṃ āha --  ``tāta, somadatta, rājānaṃ me yācitvā ekaṃ goṇaṃ āharā''ti.  somadatto ``sacāhaṃ rājānaṃ yācissāmi, lahubhāvo me  paññāyissatī''ti cintetvā ``tumheyeva, tāta, rājānaṃ yācathā''ti  vatvā ``tena hi, tāta, maṃ gahetvā yāhī''ti vutto cintesi --  ``ayaṃ brāhmaṇo dandhapañño abhikkamādivacanamattampi na jānāti,  aññasmiṃ vattabbe aññameva vadati, sikkhāpetvā pana naṃ nessāmī''ti.  so taṃ ādāya bīraṇatthambhakaṃ nāma susānaṃ gantvā tiṇakalāpe  bandhitvā ``ayaṃ ^a^V2.0069^ea^ rājā, ayaṃ uparājā, ayaṃ senāpatī''ti nāmāni  katvā paṭipāṭiyā pitu dassetvā ``tumhehi rājakulaṃ gantvā evaṃ  abhikkamitabbaṃ, evaṃ paṭikkamitabbaṃ, evaṃ nāma rājā vattabbo, evaṃ  nāma uparājā, rājānaṃ pana upasaṅkamitvā `jayatu bhavaṃ, mahārājā'ti  vatvā evaṃ ṭhatvā imaṃ ^a^P3.0125^ea^ gāthaṃ vatvā goṇaṃ  yāceyyāthā''ti gāthaṃ uggaṇhāpesi -- <br/><br/>[21] ``dve me goṇā mahārāja, yehi khettaṃ kasāmase. <br/><br/>[22] tesu eko mato deva, dutiyaṃ dehi khattiyā''ti..<br/><br/>[03] so hi saṃvaccharamattena taṃ gāthaṃ paguṇaṃ katvā paguṇabhāvaṃ puttassa  ārocetvā ``tena hi, tāta, kañcideva paṇṇākāraṃ ādāya āgacchatha,  ahaṃ ^a^M2.0079^ea^ purimataraṃ gantvā rañño santike ṭhassāmī''ti vutte ``sādhu,  tātā''ti paṇṇākāraṃ gahetvā somadattassa rañño santike ṭhitakāle  ussāhappatto rājakulaṃ gantvā raññā tuṭṭhacittena katapaṭisammodano,  ``tāta, cirassaṃ vata āgatattha, idamāsanaṃ nisīditvā vadatha,  yenattho''ti vutte imaṃ gāthamāha -- <br/><br/>[21] ``dve me goṇā mahārāja, yehi khettaṃ kasāmase. <br/><br/>[22] tesu eko mato deva, dutiyaṃ gaṇha khattiyā''ti..<br/><br/>[03] raññā ``kiṃ vadesi, tāta, puna vadehī''ti vuttepi tameva gāthaṃ  āha. rājā tena virajjhitvā kathitabhāvaṃ ñatvā sitaṃ katvā,  ``somadatta, tumhākaṃ gehe bahū maññe goṇā''ti vatvā ``tumhehi  dinnā bahū bhavissanti, devā''ti vutte bodhisattassa tussitvā  brāhmaṇassa soḷasa goṇe alaṅkārabhaṇḍakaṃ nivāsagāmañcassa brahmadeyyaṃ  datvā mahantena yasena brāhmaṇaṃ uyyojesīti.<br/><br/>[03] satthā imaṃ dhammadesanaṃ āharitvā ``tadā rājā ānando  ahosi, brāhmaṇo lāḷudāyī, somadatto pana ahamevā''ti jātakaṃ  ^a^P3.0126^ea^ samodhānetvā ``na, bhikkhave, idāneva, pubbepesa  attano appassutatāya aññasmiṃ vattabbe aññameva vadati.  appassutapuriso hi balibaddasadiso nāma hotī''ti vatvā imaṃ  gāthamāha -- <br/><br/>[03] 152^b^.^eb^ <br/><br/>[21] ``appassutāyaṃ puriso, balibaddova jīrati. <br/><br/>[22] maṃsāni tassa vaḍḍhanti, paññā tassa na vaḍḍhatī''ti..<br/><br/>[03] tattha ^a^V2.0070^ea^ ^b^appassutāya^eb^nti ekassa vā dvinnaṃ vā paṇṇāsakānaṃ.  atha vā pana vaggānaṃ sabbantimena paricchedena ekassa vā dvinnaṃ vā  suttantānaṃ vāpi abhāvena appassuto ayaṃ. kammaṭṭhānaṃ pana uggahetvā  anuyuñjanto bahussutova. ^b^balibaddova jīratī^eb^ti yathā hi  balibaddo jīramāno vaḍḍhamāno neva mātu, na pitu, na sesañātakānaṃ  atthāya vaḍḍhati, atha kho niratthakameva jīrati, evamevaṃ ayampi na  upajjhāyavattaṃ karoti, na ācariyavattaṃ, na āgantukavattādīni, na  bhāvanārāmataṃ anuyuñjati, niratthakameva jīrati, ^b^maṃsāni tassa  vaḍḍhantī^eb^ti yathā balibaddassa ``yuganaṅgalādīni vahituṃ asamattho  eso''ti araññe vissaṭṭhassa tattheva vicarantassa ^a^M2.0080^ea^ khādantassa  pivantassa maṃsāni vaḍḍhanti, evameva imassāpi upajjhāyādīhi  vissaṭṭhassa saṅghaṃ nissāya cattāro paccaye labhitvā uddhavirecanādīni  katvā kāyaṃ posentassa ^a^P3.0127^ea^ maṃsāni vaḍḍhanti,  thūlasarīro hutvā vicarati. ^b^paññā tassā^eb^ti lokiyalokuttarā  panassa paññā ekaṅgulamattāpi ^b^na vaḍḍhati,^eb^ araññe pana  gacchalatādīni viya cha dvārāni nissāya taṇhā ceva navavidhamāno  ca vaḍḍhatīti attho.<br/><br/>[03] desanāvasāne mahājano sotāpattiphalādīni pāpuṇīti. <br/><br/>[06] lāḷudāyittheravatthu sattamaṃ. 


volume: 88
item: 125
title: janapadakalyāṇī rūpanandātherīvatthu^mallikādevīvatthu^lāḷudāyittheravatthu^udānavatthu^
content:
  [03] ^b^anekajātisaṃsāra^eb^nti imaṃ dhammadesanaṃ satthā  bodhirukkhamūle nisinno udānavasena udānetvā aparabhāge  ānandattherena puṭṭho kathesi.<br/><br/>[03] so hi bodhirukkhamūle nisinno sūriye anatthaṅgateyeva  mārabalaṃ viddhaṃsetvā paṭhamayāme pubbenivāsapaṭicchādakaṃ tamaṃ padāletvā  majjhimayāme dibbacakkhuṃ visodhetvā pacchimayāme sattesu kāruññataṃ  paṭicca paccayākāre ñāṇaṃ otāretvā taṃ anulomapaṭilomavasena  sammasanto aruṇuggamanavelāya sammāsambodhiṃ abhisambujjhitvā  anekehi buddhasatasahassehi avijahitaṃ udānaṃ udānento imā gāthā  abhāsi -- <br/><br/>[03] 153^b^.^eb^ <br/><br/>[21] ``anekajātisaṃsāraṃ, sandhāvissaṃ anibbisaṃ. <br/><br/>[22] gahakāraṃ gavesanto, dukkhā jāti punappunaṃ.. <br/><br/>[03] 154^b^.^eb^ <br/><br/>[21] ``gahakāraka ^a^V2.0071^ea^ ^a^P3.0128^ea^ diṭṭhosi, puna gehaṃ na  kāhasi. <br/><br/>[27] sabbā te phāsukā bhaggā, gahakūṭaṃ visaṅkhataṃ. <br/><br/>[22] visaṅkhāragataṃ cittaṃ, taṇhānaṃ khayamajjhagā''ti..<br/><br/>[03] tattha ^b^gahakāraṃ gavesanto^eb^ti ahaṃ imassa  attabhāvasaṅkhātassa gehassa kārakaṃ taṇhāvaḍḍhakiṃ gavesanto yena  ñāṇena sakkā taṃ daṭṭhuṃ ^a^M2.0081^ea^, tassa bodhiñāṇassatthāya dīpaṅkarapādamūle  katābhinīhāro ettakaṃ kālaṃ ^b^anekajātisaṃsāraṃ^eb^  anekajātisatasahassasaṅkhātaṃ imaṃ saṃsāravaṭṭaṃ ^b^anibbisaṃ^eb^ taṃ  ñāṇaṃ avindanto alabhantoyeva ^b^sandhāvissaṃ^eb^ saṃsariṃ, aparāparaṃ  anuvicarinti attho. ^b^dukkhā jāti punappuna^eb^nti idaṃ  gahakārakagavesanassa kāraṇavacanaṃ. yasmā jarābyādhimaraṇamissitāya  jāti nāmesā punappunaṃ upagantuṃ dukkhā, na ca sā tasmiṃ adiṭṭhe  nivattati. tasmā taṃ gavesanto sandhāvissanti attho.  ^b^diṭṭhosī^eb^ti sabbaññutaññāṇaṃ paṭivijjhantena mayā idāni  diṭṭhosi. ^b^puna geha^eb^nti puna imasmiṃ saṃsāravaṭṭe  attabhāvasaṅkhātaṃ mama gehaṃ ^b^na kāhasi. sabbā te phāsukā  bhaggā^eb^ti tava sabbā avasesā kilesaphāsukā mayā bhaggā.  ^b^gahakūṭaṃ visaṅkhata^eb^nti imassa tayā katassa attabhāvagehassa  avijjāsaṅkhātaṃ ^a^P3.0129^ea^ kaṇṇikamaṇḍalampi mayā  viddhaṃsitaṃ. ^b^visaṅkhāragataṃ citta^eb^nti idāni mama cittaṃ  visaṅkhāraṃ nibbānaṃ ārammaṇakaraṇavasena gataṃ anupaviṭṭhaṃ.  ^b^taṇhānaṃ khayamajjhagā^eb^ti taṇhānaṃ khayasaṅkhātaṃ arahattaṃ  adhigatosmīti. <br/><br/>[06] udānavatthu aṭṭhamaṃ. 


volume: 88
item: 126
title: mallikādevīvatthu^lāḷudāyittheravatthu^udānavatthu^mahādhanaseṭṭhiputtavatthu^
content:
  [03] ^b^acaritvā^eb^ti imaṃ dhammadesanaṃ satthā isipatane migadāye  viharanto mahādhanaseṭṭhiputtaṃ ārabbha kathesi. <br/><br/>[01] so kira bārāṇasiyaṃ asītikoṭivibhave kule nibbatti.  athassa mātāpitaro cintesuṃ -- ``amhākaṃ kule mahābhogakkhandho,  puttassa no hatthe ṭhapetvā yathāsukhaṃ paribhogaṃ karissāma, aññena  kammena kiccaṃ natthī''ti. taṃ naccagītavāditamattameva sikkhāpesuṃ.  tasmiṃyeva nagare aññasmiṃ asītikoṭivibhave kule ekā dhītāpi  nibbatti. tassāpi mātāpitaro tatheva cintetvā taṃ  naccagītavāditamattameva sikkhāpesuṃ. tesaṃ vayappattānaṃ āvāhavivāho  ahosi. atha nesaṃ aparabhāge mātāpitaro kālamakaṃsu.  dveasītikoṭidhanaṃ ekasmiṃyeva ^a^V2.0072^ea^ gehe ahosi. seṭṭhiputto divasassa  tikkhattuṃ rañño ^a^M2.0082^ea^ upaṭṭhānaṃ gacchati. atha tasmiṃ nagare dhuttā cintesuṃ  -- ``sacāyaṃ seṭṭhiputto surāsoṇḍo bhavissati, amhākaṃ phāsukaṃ  bhavissati, uggaṇhāpema naṃ surāsoṇḍabhāva''nti. te suraṃ ādāya  khajjakamaṃse ceva loṇasakkharā ^a^P3.0130^ea^ ca dussante  bandhitvā mūlakande gahetvā tassa rājakulato āgacchantassa maggaṃ  olokayamānā nisīditvā taṃ āgacchantaṃ disvā suraṃ pivitvā  loṇasakkharaṃ mukhe khipitvā mūlakandaṃ ḍaṃsitvā ``vassasataṃ jīva  sāmi, seṭṭhiputta, taṃ nissāya mayaṃ khādanapivanasamatthā bhaveyyāmā''ti  āhaṃsu. so tesaṃ vacanaṃ sutvā pacchato āgacchantaṃ cūḷūpaṭṭhākaṃ pucchi  -- ``kiṃ ete pivantī''ti. ekaṃ pānakaṃ, sāmīti.  manāpajātikaṃ etanti. sāmi, imasmiṃ jīvaloke iminā sadisaṃ  pātabbayuttakaṃ nāma natthīti. so ``evaṃ sante mayāpi pātuṃ  vaṭṭatī''ti thokaṃ thokaṃ āharāpetvā pivati. athassa nacirasseva te  dhuttā pivanabhāvaṃ ñatvā taṃ parivārayiṃsu. gacchante kāle parivāro  mahā ahosi. so satenapi satadvayenapi suraṃ āharāpetvā pivanto  iminā anukkameneva nisinnaṭṭhānādīsu kahāpaṇarāsiṃ ṭhapetvā suraṃ  pivanto ``iminā mālā āharatha, iminā gandhe, ayaṃ jano jute  cheko, ayaṃ nacce, ayaṃ gīte, ayaṃ vādite. imassa sahassaṃ detha,  imassa dve sahassānī''ti evaṃ vikiranto nacirasseva attano santakaṃ  asītikoṭidhanaṃ khepetvā ``khīṇaṃ te, sāmi, dhana''nti vutte kiṃ  bhariyāya me santakaṃ natthīti. atthi, sāmīti ^a^P3.0131^ea^.  tena hi taṃ āharathāti. tampi tatheva khepetvā anupubbena  khettāarāmuyyānayoggādikampi antamaso bhājanabhaṇḍakampi  attharaṇapāvuraṇanisīdanampi sabbaṃ attano santakaṃ vikkiṇitvā khādi.  atha naṃ mahallakakāle yehissa kulasantakaṃ gehaṃ vikkiṇitvā gahitaṃ,  te taṃ gehā nīhariṃsu. so bhariyaṃ ādāya parajanassa gehabhittiṃ  nissāya vasanto kapālakhaṇḍaṃ ādāya bhikkhāya caritvā janassa  ucchiṭṭhakaṃ bhuñjituṃ ārabhi.<br/><br/>[03] atha naṃ ekadivasaṃ āsanasālāya dvāre ṭhatvā daharasāmaṇerehi  diyyamānaṃ ucchiṭṭhakabhojanaṃ paṭiggaṇhantaṃ disvā satthā sitaṃ  pātvākāsi. atha naṃ ānandatthero sitakāraṇaṃ pucchi. satthā  sitakāraṇaṃ kathento ``passānanda, imaṃ mahādhanaseṭṭhiputtaṃ imasmiṃ  nagare dveasītikoṭidhanaṃ ^a^M2.0083^ea^ khepetvā bhariyaṃ ādāya bhikkhāya carantaṃ.  sace hi ayaṃ paṭhamavaye bhoge akhepetvā kammante payojayissa,  imasmiṃyeva nagare aggaseṭṭhi abhavissa. sace pana nikkhamitvā  pabbajissa, arahattaṃ pāpuṇissa, bhariyāpissa anāgāmiphale  patiṭṭhahissa. sace majjhimavaye bhoge akhepetvā kammante  payojayissa, dutiyaseṭṭhi abhavissa, nikkhamitvā pabbajanto  anāgāmī abhavissa. bhariyāpissa sakadāgāmiphale patiṭṭhahissa.  sace pacchimavaye bhoge akhepetvā kammante payojayissa, tatiyaseṭṭhi  abhavissa, nikkhamitvā pabbajantopi ^a^V2.0073^ea^ sakadāgāmī abhavissa ^a^P3.0132^ea^,  bhariyāpissa sotāpattiphale patiṭṭhahissa. idāni panesa  gihibhogatopi parihīno sāmaññatopi. parihāyitvā ca pana  sukkhapallale koñcasakuṇo viya jāto''ti vatvā imā gāthā abhāsi  -- <br/><br/>[03] 155^b^.^eb^ <br/><br/>[21] ``acaritvā brahmacariyaṃ, aladdhā yobbane dhanaṃ. <br/><br/>[22] jiṇṇakoñcāva jhāyanti, khīṇamaccheva pallale.. <br/><br/>[03] 156^b^.^eb^ <br/><br/>[21] ``acaritvā brahmacariyaṃ, aladdhā yobbane dhanaṃ. <br/><br/>[22] senti cāpātikhīṇāva, purāṇāni anutthuna''nti.. <br/><br/>[01] tattha ^b^acaritvā^eb^ti brahmacariyavāsaṃ avasitvā.  ^b^yobbane^eb^ti anuppanne vā bhoge uppādetuṃ uppanne vā bhoge rakkhituṃ  samatthakāle dhanampi alabhitvā. ^b^khīṇamacche^eb^ti te evarūpā  bālā udakassa abhāvā khīṇamacche ^b^pallale^eb^ parikkhīṇapattā  ^b^jiṇṇakoñcā^eb^ viya avajhāyanti. idaṃ vuttaṃ hoti -- pallale  udakassa abhāvo viya hi imesaṃ vasanaṭṭhānassa abhāvo, macchānaṃ  khīṇabhāvo viya imesaṃ bhogānaṃ abhāvo, khīṇapattānaṃ koñcānaṃ  uppatitvā gamanābhāvo viya imesaṃ idāni jalathalapathādīhi bhoge  saṇṭhāpetuṃ asamatthabhāvo. tasmā te khīṇapattā koñcā viya ettheva  bajjhitvā avajhāyantīti. ^b^cāpātikhīṇāvā^eb^ti cāpato  atikhīṇā, cāpā vinimuttāti attho. idaṃ vuttaṃ hoti -- yathā  cāpā vinimuttā sarā yathāvegaṃ gantvā patitā, taṃ gahetvā ukkhipante  ^a^P3.0133^ea^ asati tattheva upacikānaṃ bhattaṃ honti, evaṃ imepi  tayo ^a^M2.0084^ea^ vaye atikkantā idāni attānaṃ uddharituṃ asamatthatāya maraṇaṃ  upagamissanti. tena vuttaṃ -- ``senti cāpātikhīṇāvā''ti.  ^b^purāṇāni anutthuna^eb^nti ``iti amhehi khāditaṃ iti pīta''nti  pubbe katāni khāditapivitanaccagītavāditādīni anutthunantā socantā  anusocantā sentīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] mahādhanaseṭṭhiputtavatthu navamaṃ. <br/><br/>[06] jarāvaggavaṇṇanā niṭṭhitā. <br/><br/>[06] ekādasamo vaggo. 


volume: 88
item: 127
title: lāḷudāyittheravatthu^udānavatthu^attavaggo^bodhirājakumāravatthu^
content:
  [01] ^b^attānañce^eb^ti ^a^V2.0074^ea^ ^a^P3.0134^ea^  ^a^M2.0085^ea^ imaṃ dhammadesanaṃ  satthā bhesakaḷāvane viharanto bodhirājakumāraṃ ārabbha kathesi. <br/><br/>[01] so kira pathavītale aññehi pāsādehi asadisarūpaṃ  ākāse uppatamānaṃ viya kokanudaṃ nāma pāsādaṃ kāretvā vaḍḍhakiṃ  pucchi -- ``kiṃ tayā aññatthāpi evarūpo pāsādo katapubbo, udāhu  paṭhamasippameva te ida''nti. ``paṭhamasippameva, devā''ti ca vutte  cintesi -- ``sace ayaṃ aññassapi evarūpaṃ pāsādaṃ karissati,  ayaṃ pāsādo anacchariyo bhavissati. imaṃ mayā māretuṃ vā  hatthapāde vāssa chindituṃ akkhīni vā uppāṭetuṃ vaṭṭati, evaṃ aññassa  pāsādaṃ na karissatī''ti. so tamatthaṃ attano piyasahāyakassa  sañjīvakaputtassa nāma māṇavakassa kathesi. so cintesi --  ``nissaṃsayaṃ esa vaḍḍhakiṃ nāsessati, anaggho sippī, so mayi  passante mā nassatu, saññamassa dassāmī''ti. so taṃ  upasaṅkamitvā ``pāsāde te kammaṃ niṭṭhitaṃ, no''ti pucchitvā  ``niṭṭhita''nti vutte ``rājakumāro taṃ nāsetukāmo attānaṃ  rakkheyyāsī''ti āha ^a^P3.0135^ea^. vaḍḍhakīpi ``bhaddakaṃ te,  sāmi, kataṃ mama ārocentena, ahamettha kattabbaṃ jānissāmī''ti  vatvā ``kiṃ, samma, amhākaṃ pāsāde kammaṃ niṭṭhita''nti rājakumārena  puṭṭho ``na tāva, deva, niṭṭhitaṃ, bahu avasiṭṭha''nti āha. kiṃ kammaṃ  nāma avasiṭṭhanti? pacchā, deva, ācikkhissāmi, dārūni tāva  āharāpethāti. kiṃ dārūni nāmāti? nissārāni sukkhadārūni,  devāti. so āharāpetvā adāsi. atha naṃ āha -- ``deva, te  ito paṭṭhāya mama santikaṃ nāgantabbaṃ. kiṃ kāraṇā? sukhumakammaṃ  karontassa hi aññehi saddhiṃ sallapantassa me kammavikkhepo hoti,  āhāravelāyaṃ pana me bhariyāva āhāraṃ āharissatī''ti.  rājakumāropi ``sādhū''ti paṭissuṇi. sopi ekasmiṃ gabbhe  nisīditvā tāni dārūni tacchetvā attano puttadārassa anto  nisīdanayoggaṃ garuḷasakuṇaṃ katvā āhāravelāya pana bhariyaṃ āha --  ``gehe vijjamānakaṃ sabbaṃ vikkiṇitvā hiraññasuvaṇṇaṃ ^a^M2.0086^ea^ gaṇhāhī''ti.  rājakumāropi vaḍḍhakissa anikkhamanatthāya gehaṃ parikkhipitvā  ārakkhaṃ ṭhapesi. vaḍḍhakīpi ^a^V2.0075^ea^ sakuṇassa niṭṭhitakāle ``ajja sabbepi  dārake gahetvā āgaccheyyāsī''ti bhariyaṃ vatvā bhuttapātarāso puttadāraṃ  sakuṇassa kucchiyaṃ nisīdāpetvā vātapānena nikkhamitvā palāyi.  so tesaṃ, ``deva, vaḍḍhakī palāyatī''ti kandantānaṃyeva gantvā  himavante otaritvā ekaṃ nagaraṃ māpetvā kaṭṭhavāhanarājā nāma jāto. <br/><br/>[01] rājakumāropi ^a^P3.0136^ea^ ``pāsādamahaṃ  karissāmī''ti satthāraṃ nimantetvā pāsāde catujjātiyagandhehi  paribhaṇḍikaṃ katvā paṭhamaummārato paṭṭhāya celapaṭikaṃ patthari. so  kira aputtako, tasmā ``sacāhaṃ puttaṃ vā dhītaraṃ vā lacchāmi, satthā  imaṃ akkamissatī''ti cintetvā patthari. so satthari āgate satthāraṃ  pañcapatiṭṭhitena vanditvā pattaṃ gahetvā ``pavisatha, bhante''ti āha.  satthā na pāvisi, so dutiyampi tatiyampi yāci. satthā  apavisitvāva ānandattheraṃ olokesi. thero olokitasaññāyeva  vatthānaṃ anakkamanabhāvaṃ ñatvā taṃ ``saṃharatu, rājakumāra, dussāni, na  bhagavā celapaṭikaṃ akkamissati, pacchimajanataṃ tathāgato oloketī''ti  dussāni saṃharāpesi. so dussāni saṃharitvā satthāraṃ antonivesanaṃ  pavesatvā yāgukhajjakena sammānetvā ekamantaṃ nisinno vanditvā āha  -- ``bhante, ahaṃ tumhākaṃ upakārako tikkhattuṃ saraṇaṃ gato,  kucchigato ca kiramhi ekavāraṃ saraṇaṃ gato, dutiyaṃ taruṇadārakakāle,  tatiyaṃ viññubhāvaṃ pattakāle. tassa me kasmā celapaṭikaṃ na  akkamitthā''ti? ``kiṃ pana tvaṃ, kumāra, cintetvā celāni  attharī''ti? ``sace puttaṃ vā dhītaraṃ vā lacchāmi, satthā me  celapaṭikaṃ akkamissatī''ti idaṃ cintetvā, bhanteti. tenevāhaṃ taṃ na  akkaminti. ``kiṃ panāhaṃ, bhante, puttaṃ ^a^P3.0137^ea^ vā  dhītaraṃ vā neva lacchāmī''ti? ``āma, kumārā''ti. ``kiṃ  kāraṇā''ti? ``purimakāttabhāve jāyāya saddhiṃ pamādaṃ āpannattā''ti.  ``kasmiṃ kāle, bhante''ti? athassa satthā atītaṃ āharitvā  dassesi --<br/><br/>[03] atīte kira anekasatā manussā mahatiyā nāvāya samuddaṃ  pakkhandiṃsu. nāvā samuddamajjhe bhijji. dve jayampatikā ekaṃ  phalakaṃ gahetvā antaradīpakaṃ pavisiṃsu, sesā sabbe tattheva mariṃsu.  tasmiṃ kho pana dīpake ^a^M2.0087^ea^ mahāsakuṇasaṅgho vasati. te aññaṃ  khāditabbakaṃ adisvā chātajjhattā sakuṇāṇḍāni aṅgāresu pacitvā  khādiṃsu, tesu appahontesu sakuṇacchāpe gahetvā khādiṃsu. evaṃ  paṭhamavayepi majjhimavayepi pacchimavayepi khādiṃsuyeva. ekasmimpi  vaye appamādaṃ nāpajjiṃsu, ekopi ca nesaṃ appamādaṃ nāpajji.<br/><br/>[03] satthā idaṃ tassa pubbakammaṃ dassetvā ``sace hi tvaṃ, kumāra,  tadā ekasmimpi vaye bhariyāya ^a^V2.0076^ea^ saddhiṃ appamādaṃ āpajjissa,  ekasmimpi vaye putto vā dhītā vā uppajjeyya. sace pana vo  ekopi appamatto abhavissa, taṃ paṭicca putto vā dhītā vā  uppajjissa. kumāra, attānañhi piyaṃ maññamānena tīsupi vayesu  appamattena attā rakkhitabbo, evaṃ asakkontena ekavayepi  rakkhitabboyevā''ti vatvā imaṃ gāthamāha -- <br/><br/>[03] 157^b^.^eb^ <br/><br/>[21] ``attānañce piyaṃ jaññā, rakkheyya naṃ surakkhitaṃ. <br/><br/>[22] tiṇṇaṃ aññataraṃ yāmaṃ, paṭijaggeyya paṇḍito''ti.. <br/><br/>[01] tattha ^a^P3.0138^ea^ ^b^yāma^eb^nti satthā attano  dhammissaratāya desanākusalatāya ca idha tiṇṇaṃ vayānaṃ aññataraṃ vayaṃ  yāmanti katvā desesi, tasmā evamettha attho veditabbo. sace  ^b^attānaṃ piyaṃ^eb^ jāneyya, ^b^rakkheyya naṃ surakkhita^eb^nti yathā  so surakkhito hoti, evaṃ naṃ rakkheyya. tattha sace gīhī samāno  ``attānaṃ rakkhissāmī''ti uparipāsādatale susaṃvutaṃ gabbhaṃ pavisitvā  sampannārakkho hutvā vasantopi, pabbajito hutvā susaṃvute  pihitadvāravātapāne leṇe viharantopi attānaṃ na rakkhatiyeva. gihī  pana samāno yathābalaṃ dānasīlādīni puññāni karonto, pabbajito  vā pana vattapaṭivattapariyattimanasikāresu ussukkaṃ āpajjanto attānaṃ  rakkhati nāma. evaṃ tīsu vayesu asakkonto aññatarasmimpi vaye  paṇḍitapuriso attānaṃ paṭijaggatiyeva. sace hi gihibhūto paṭhamavaye  khiḍḍāpasutatāya kusalaṃ kātuṃ na sakkoti, majjhimavaye appamattena  hutvā kusalaṃ kātabbaṃ. sace majjhimavaye puttadāraṃ posento kusalaṃ  kātuṃ na sakkoti, pacchimavaye kātabbameva. evampi karontena attā  paṭijaggitova hoti. evaṃ akarontassa pana attā piyo nāma na  hoti, apāyaparāyaṇameva naṃ karoti. sace pana ^a^M2.0088^ea^ pabbajito paṭhamavaye  sajjhāyaṃ karonto dhārento vācento vattapaṭivattaṃ karonto pamādaṃ  āpajjati, majjhimavaye appamattena samaṇadhammo ^a^P3.0139^ea^  kātabbo. sace paṭhamavaye uggahitapariyattiyā aṭṭhakathaṃ vinicchayaṃ  kāraṇākāraṇañca pucchanto majjhimavaye pamādaṃ āpajjati, pacchimavaye  appamattena samaṇadhammo kātabboyeva. evampi karontena attā  paṭijaggitova hoti. evaṃ akarontassa pana attā piyo nāma na  hoti, pacchānutāpeneva naṃ tāpetīti.<br/><br/>[03] desanāvasāne bodhirājakumāro sotāpattiphale patiṭṭhahi,  sampattaparisāyapi sātthikā dhammadesanā ahosīti. <br/><br/>[06] bodhirājakumāravatthu paṭhamaṃ. 


volume: 88
item: 128
title: udānavatthu^attavaggo^bodhirājakumāravatthu^upanandasakyaputtattheravatthu^
content:
  [03] ^b^attānameva^eb^ ^a^V2.0077^ea^ ^b^paṭhama^eb^nti imaṃ dhammadesanaṃ satthā jetavane  viharanto upanandaṃ sakyaputtaṃ ārabbha kathesi.<br/><br/>[03] so kira thero dhammakathaṃ kathetuṃ cheko. tassa  appicchatādipaṭisaṃyuttaṃ dhammakathaṃ sutvā bahū bhikkhu taṃ ticīvarehi  pūjetvā dhutaṅgāni samādiyiṃsu. tehi vissaṭṭhaparikkhāre soyeva  gaṇhi. so ekasmiṃ antovasse upakaṭṭhe janapadaṃ agamāsi. atha  naṃ ekasmiṃ vihāre daharasāmaṇerā dhammakathikapemena, ``bhante, idha  vassaṃ upethā''ti vadiṃsu. ``idha kittakaṃ vassāvāsikaṃ labbhatī''ti  pucchitvā tehi ``ekeko sāṭako''ti vutte tattha upāhanā ṭhapetvā  aññaṃ vihāraṃ agamāsi ^a^P3.0140^ea^. dutiyaṃ vihāraṃ gantvā  ``idha kiṃ labbhatī''ti pucchitvā ``dve sāṭakā''ti vutte kattarayaṭṭhiṃ  ṭhapesi. tatiyaṃ vihāraṃ gantvā ``idha kiṃ labbhatī''ti pucchitvā  ``tayo sāṭakā''ti vutte tattha udakatumbaṃ ṭhapesi. catutthaṃ vihāraṃ  gantvā ``idha kiṃ labbhatī''ti pucchitvā ``cattāro sāṭakā''ti vutte  ``sādhu idha vasissāmī''ti tattha vassaṃ upagantvā gahaṭṭhānañceva  bhikkhūnañca dhammakathaṃ kathesi. te naṃ bahūhi vatthehi ceva cīvarehi  ca pūjesuṃ. so vuṭṭhavasso itaresupi vihāresu sāsanaṃ pesetvā  ``mayā parikkhārassa ṭhapitattā vassāvāsikaṃ laddhabbaṃ, taṃ me  pahiṇantū''ti sabbaṃ āharāpetvā yānakaṃ pūretvā pāyāsi.<br/><br/>[03] athekasmiṃ ^a^M2.0089^ea^ vihāre dve daharabhikkhū dve sāṭake ekañca kambalaṃ  labhitvā ``tuyhaṃ sāṭakā hontu, mayhaṃ kambalo''ti bhājetuṃ asakkontā  maggasamīpe nisīditvā vivadanti. te taṃ theraṃ āgacchantaṃ disvā,  ``bhante, tumhe no bhājetvā dethā''ti vadiṃsu. tumheyeva bhājethāti.  na sakkoma, bhante, tumheyeva no bhājetvā dethāti. tena hi mama  vacane ṭhassathāti. āma, ṭhassāmāti. ``tena hi sādhū''ti tesaṃ  dve sāṭake datvā ``ayaṃ dhammakathaṃ kathentānaṃ amhākaṃ pārupanāraho''ti  mahagghaṃ kambalaṃ ādāya pakkāmi. daharabhikkhū vippaṭisārino hutvā  satthu santikaṃ gantvā tamatthaṃ ārocesuṃ. satthā ``na, bhikkhave,  idāneva tumhākaṃ santakaṃ ^a^P3.0141^ea^ gahetvā tumhe  vippaṭisārino karoti, pubbepi akāsiyevā''ti vatvā atītaṃ āhari  --<br/><br/>[03] atītasmiṃ anutīracārī ca gambhīracārī cāti dve uddā mahantaṃ  rohitamacchaṃ labhitvā ``mayhaṃ sīsaṃ hotu, tava naṅguṭṭha''nti  vivādāpannā bhājetuṃ asakkontā ekaṃ siṅgālaṃ disvā āhaṃsu --  ``mātula, imaṃ no bhājetvā dehī''ti. ahaṃ raññā vinicchayaṭṭhāne  ṭhapito, tattha ciraṃ ^a^V2.0078^ea^ nisīditvā jaṅghavihāratthāya āgatomhi, idāni  me okāso natthīti. mātula, mā evaṃ karotha, bhājetvā eva no  dethāti. mama vacane ṭhassathāti. ṭhassāma, mātulāti. ``tena  hi sādhū''ti so sīsaṃ chinditvā ekamante akāsi, naṅguṭṭhaṃ ekamante.  katvā ca pana, ``tātā, yena vo anutīre caritaṃ, so naṅguṭṭhaṃ  gaṇhātu. yena gambhīre caritaṃ, tassa sīsaṃ hotu. ayaṃ pana  majjhimo khaṇḍo mama vinicchayadhamme ṭhitassa bhavissatī''ti te  saññāpento -- <br/><br/>[21] ``anutīracāri naṅguṭṭhaṃ, sīsaṃ gambhīracārino. <br/><br/>[22] accāyaṃ majjhimo khaṇḍo, dhammaṭṭhassa bhavissatī''ti.. (jā0  1.7.33) -- <br/><br/>[25] imaṃ gāthaṃ vatvā majjhimakhaṇḍaṃ ādāya pakkāmi. tepi  vippaṭisārino taṃ oloketvā aṭṭhaṃsu.<br/><br/>[03] satthā imaṃ atītaṃ dassetvā ``evamesa atītepi tumhe  vippaṭisārino akāsiyevā''ti te bhikkhū saññāpetvā upanandaṃ  garahanto, ``bhikkhave ^a^M2.0090^ea^, paraṃ ovadantena nāma paṭhamameva attā patirūpe  patiṭṭhāpetabbo''ti vatvā imaṃ gāthamāha -- <br/><br/>[03] 158^b^.^eb^ <br/><br/>[21] ``attānameva paṭhamaṃ, patirūpe nivesaye. <br/><br/>[22] athaññamanusāseyya, na kilisseyya paṇḍito''ti..<br/><br/>[03] tattha ^a^P3.0142^ea^ ^b^patirūpe nivesaye^eb^ti  anucchavike guṇe patiṭṭhāpeyya. idaṃ vuttaṃ hoti -- yo  appicchatādiguṇehi vā ariyavaṃsapaṭipadādīhi vā paraṃ  anusāsitukāmo, so ^b^attānameva paṭhamaṃ^eb^ tasmiṃ guṇe patiṭṭhāpeyya.  evaṃ patiṭṭhāpetvā ^b^athaññaṃ^eb^ tehi guṇehi ^b^anusāseyya^eb^.  attānañhi tattha anivesetvā kevalaṃ parameva anusāsamāno parato  nindaṃ labhitvā kilissati nāma, tattha attānaṃ nivesetvā  anusāsamāno parato pasaṃsaṃ labhati, tasmā na kilissati nāma.  evaṃ karonto ^b^paṇḍito na kilisseyyā^eb^ti.<br/><br/>[03] desanāvasāne te bhikkhū sotāpattiphale patiṭṭhahiṃsu,  mahājanassāpi sātthikā dhammadesanā ahosīti. <br/><br/>[06] upanandasakyaputtattheravatthu dutiyaṃ. 


volume: 88
item: 129
title: attavaggo^bodhirājakumāravatthu^upanandasakyaputtattheravatthu^padhānikatissattheravatthu^
content:
  [03] ^b^attānañce^eb^ti ^a^V2.0079^ea^ imaṃ dhammadesanaṃ satthā jetavane viharanto  padhānikatissattheraṃ ārabbha kathesi.<br/><br/>[03] so kira satthu santike kammaṭṭhānaṃ gahetvā pañcasate bhikkhū  ādāya araññe vassaṃ upagantvā, ``āvuso, dharamānakassa buddhassa  santike vo kammaṭṭhānaṃ gahitaṃ, appamattāva samaṇadhammaṃ karothā''ti  ovaditvā sayaṃ gantvā nipajjitvā supati. te bhikkhū paṭhamayāme  caṅkamitvā majjhimayāme vihāraṃ pavisanti. so niddāyitvā  pabuddhakāle tesaṃ santikaṃ gantvā ``kiṃ tumhe `nipajjitvā  niddāyissāmā'ti āgatā, sīghaṃ nikkhamitvā ^a^P3.0143^ea^  samaṇadhammaṃ karothā''ti vatvā sayaṃ gantvā tatheva supati. itare  majjhimayāme bahi caṅkamitvā pacchimayāme vihāraṃ pavisanti. so  punapi pabujjhitvā tesaṃ santikaṃ gantvā te vihārā nīharitvā sayaṃ  puna gantvā tatheva supati. tasmiṃ niccakālaṃ evaṃ karonte te bhikkhū  sajjhāyaṃ vā kammaṭṭhānaṃ ^a^M2.0091^ea^ vā manasikātuṃ nāsakkhiṃsu, cittaṃ aññathattaṃ  agamāsi. te ``amhākaṃ ācariyo ativiya āraddhavīriyo,  pariggaṇhissāma na''nti pariggaṇhantā tassa kiriyaṃ disvā  ``naṭṭhamhā, āvuso, ācariyo no tuccharavaṃ ravatī''ti vadiṃsu.  tesaṃ ativiya niddāya kilamantānaṃ ekabhikkhupi visesaṃ nibbattetuṃ  nāsakkhi. te vuṭṭhavassā satthu santikaṃ gantvā satthārā  katapaṭisanthārā ``kiṃ, bhikkhave, appamattā hutvā samaṇadhammaṃ  karitthā''ti pucchitā tamatthaṃ ārocesuṃ. satthā ``na, bhikkhave,  idāneva, pubbepesa tumhākaṃ antarāyamakāsiyevā''ti vatvā tehi  yācito -- <br/><br/>[21] ``amātāpitarasaṃvaḍḍho, anācerakule vasaṃ. <br/><br/>[22] nāyaṃ kālaṃ akālaṃ vā, abhijānāti kukkuṭo''ti..  (jā0 1.1.119) -- <br/><br/>[25] imaṃ ^b^akālarāvikukkuṭajātakaṃ^eb^ vitthāretvā kathesi.  ``tadā hi so kukkuṭo ayaṃ padhānikatissatthero ahosi, ime  pañca satā bhikkhū te māṇavā ahesuṃ, disāpāmokkho ācariyo  ahamevā''ti satthā imaṃ jātakaṃ vitthāretvā, ``bhikkhave, paraṃ  ovadantena nāma attā sudanto kātabbo. evaṃ ovadanto hi  ^a^P3.0144^ea^ sudanto hutvā dameti nāmā''ti vatvā imaṃ  gāthamāha -- <br/><br/>[03] 159^b^.^eb^ <br/><br/>[21] ``attānañce ^a^V2.0080^ea^ tathā kayirā, yathāññamanusāsati. <br/><br/>[22] sudanto vata dametha, attā hi kira duddamo''ti..<br/><br/>[03] tassattho -- yo hi bhikkhu ``paṭhamayāmādīsu  caṅkamitabba''nti vatvā paraṃ ovadati, sayaṃ caṅkamanādīni adhiṭṭhahanto  ^b^attānañce tathā kayirā, yathāññamanusāsati,^eb^ evaṃ sante  ^b^sudanto vata damethā^eb^ti yena guṇena paraṃ anusāsati, tena attanā  sudanto hutvā dameyya. ^b^attā hi kira duddamo^eb^ti ayañhi attā  nāma duddamo. tasmā yathā so sudanto hoti, tathā dametabboti.<br/><br/>[03] desanāvasāne pañca satāpi te bhikkhū arahattaṃ pāpuṇiṃsūti. <br/><br/>[06] padhānikatissattheravatthu tatiyaṃ. 


volume: 88
item: 130
title:
  bodhirājakumāravatthu^upanandasakyaputtattheravatthu^padhānikatissattheravatthu^kumārakassapamātutherīvatthu^

content:
  [03] ^b^attā^eb^ ^a^M2.0092^ea^ ^b^hi attano nātho^eb^ti imaṃ dhammadesanaṃ satthā jetavane  viharanto kumārakassapattherassa mātaraṃ ārabbha kathesi.<br/><br/>[03] sā kira rājagahanagare seṭṭhidhītā viññutaṃ pattakālato paṭṭhāya  pabbajjaṃ yāci. atha sā punappunaṃ yācamānāpi mātāpitūnaṃ santikā  pabbajjaṃ alabhitvā vayappattā ^a^P3.0145^ea^ patikulaṃ gantvā  patidevatā hutvā agāraṃ ajjhāvasi. athassā na cirasseva  kucchismiṃ gabbho patiṭṭhahi. sā gabbhassa patiṭṭhitabhāvaṃ ajānitvāva  sāmikaṃ ārādhetvā pabbajjaṃ yāci. atha naṃ so mahantena sakkārena  bhikkhunupassayaṃ netvā ajānanto devadattapakkhikānaṃ bhikkhunīnaṃ  santike pabbājesi. aparena samayena bhikkhuniyo tassā  gabbhinibhāvaṃ ñatvā tāhi ``kiṃ ida''nti vuttā nāhaṃ, ayye,  jānāmi ``kimetaṃ'', sīlaṃ vata me arogamevāti. bhikkhuniyo taṃ  devadattassa santikaṃ netvā ``ayaṃ bhikkhunī saddhāpabbajitā, imissā  mayaṃ gabbhassa patiṭṭhitabhāvaṃ jānāma, kālaṃ na jānāma, kiṃ dāni  karomā''ti pucchiṃsu. devadatto ``mā mayhaṃ ovādakārikānaṃ  bhikkhunīnaṃ ayaso uppajjatū''ti ettakameva cintetvā ``uppabbājetha  na''nti āha. taṃ sutvā sā daharā mā maṃ, ayye, nāsetha, nāhaṃ  devadattaṃ uddissa pabbajitā, etha, maṃ satthu santikaṃ jetavanaṃ nethāti.  tā taṃ ādāya jetavanaṃ gantvā satthu ^a^V2.0081^ea^ ārocesuṃ. satthā ``tassā  gihikāle gabbho patiṭṭhito''ti jānantopi paravādamocanatthaṃ rājānaṃ  pasenadikosalaṃ mahāanāthapiṇḍikaṃ cūḷānāthapiṇḍikaṃ  visākhāupāsikaṃ aññāni ca mahākulāni pakkosāpetvā upālittheraṃ  āṇāpesi -- ``gaccha, imissā daharāya bhikkhuniyā catuparisamajjhe  kammaṃ parisodhehī''ti. thero rañño purato visākhaṃ pakkosāpetvā taṃ  adhikaraṇaṃ paṭicchāpesi. sā sāṇipākāraṃ parikkhipāpetvā  antosāṇiyaṃ tassā hatthapādanābhiudarapariyosānāni ^a^P3.0146^ea^  oloketvā māsadivase samānetvā ``gihibhāve imāya  gabbho laddho''ti ñatvā therassa tamatthaṃ ārocesi. athassā thero  parisamajjhe parisuddhabhāvaṃ patiṭṭhāpesi. sā aparena samayena  padumuttarabuddhassa pādamūle patthitapatthanaṃ mahānubhāvaṃ puttaṃ vijāyi.<br/><br/>[03] athekadivasaṃ ^a^M2.0093^ea^ rājā bhikkhunupassayasamīpena gacchanto dārakasaddaṃ  sutvā ``kiṃ ida''nti pucchitvā, ``deva, ekissā bhikkhuniyā  putto jāto, tassesa saddo''ti vutte taṃ kumāraṃ attano gharaṃ netvā  dhātīnaṃ adāsi. nāmaggahaṇadivase cassa ^b^kassapo^eb^ti nāmaṃ  katvā kumāraparihārena vaḍḍhitattā ^b^kumārakassapo^eb^ti sañjāniṃsu.  so kīḷāmaṇḍale dārake paharitvā ``nimmātāpitikenamhā pahaṭā''ti  vutte rājānaṃ upasaṅkamitvā, ``deva, maṃ `nimmātāpitiko'ti  vadanti, mātaraṃ me ācikkhathā''ti pucchitvā raññā dhātiyo  dassetvā ``imā te mātaro''ti vutte ``na ettikā me mātaro,  ekāya me mātarā bhavitabbaṃ, taṃ me ācikkhathā''ti āha. rājā  ``na sakkā imaṃ vañcetu''nti cintetvā, tāta, tava mātā bhikkhunī,  tvaṃ mayā bhikkhunupassayā ānītoti. so tāvatakeneva  samuppannasaṃvego hutvā, ``tāta, pabbājetha ma''nti āha. rājā  ``sādhu, tātā''ti taṃ mahantena sakkārena satthu santike pabbājesi.  so laddhūpasampado ^b^kumārakassapatthero^eb^ti paññāyi. so satthu  santike kammaṭṭhānaṃ gahetvā araññaṃ pavisitvā vāyamitvā visesaṃ  nibbattetuṃ asakkonto ``puna kammaṭṭhānaṃ visesetvā gahessāmī''ti  satthu santikaṃ gantvā andhavane vihāsi.<br/><br/>[03] atha naṃ kassapabuddhakāle ekato samaṇadhammaṃ katvā  anāgāmiphalaṃ patvā brahmaloke nibbattabhikkhu brahmalokato āgantvā  pannarasa pañhe pucchitvā ^a^P3.0147^ea^ ``ime pañhe ṭhapetvā  satthāraṃ añño byākātuṃ samattho nāma natthi, gaccha, satthu santike  imesaṃ atthaṃ uggaṇhā''ti uyyojesi. so tathā katvā  pañhavissajjanāvasāne arahattaṃ pāpuṇi. tassa pana nikkhantadivasato  paṭṭhāya dvādasa vassāni mātubhikkhuniyā akkhīhi assūni pavattiṃsu.  sā puttaviyogadukkhitā assutinteneva mukhena bhikkhāya caramānā  antaravīthiyaṃ theraṃ disvāva, ``putta ^a^V2.0082^ea^, puttā''ti viravantī taṃ gaṇhituṃ  upadhāvamānā parivattitvā pati. sā thanehi khīraṃ muñcantehi  uṭṭhahitvā allacīvarā gantvā theraṃ gaṇhi. so cintesi -- ``sacāyaṃ  mama santikā madhuravacanaṃ labhissati, vinassissati. thaddhameva  katvā imāya saddhiṃ sallapissāmī''ti. atha naṃ āha -- ``kiṃ  karontī vicarasi, sinehamattampi chindituṃ na sakkosī''ti. sā  ``aho kakkhaḷā therassa ^a^M2.0094^ea^ kathā''ti cintetvā ``kiṃ vadesi,  tātā''ti vatvā punapi tena tatheva vuttā cintesi -- ``ahaṃ imassa  kāraṇā dvādasa vassāni assūni sandhāretuṃ na sakkomi, ayaṃ panevaṃ  thaddhahadayo, kiṃ me iminā''ti puttasinehaṃ chinditvā taṃdivasameva  arahattaṃ pāpuṇi.<br/><br/>[03] aparena samayena dhammasabhāyaṃ kathaṃ samuṭṭhāpesuṃ -- ``āvuso,  devadattena evaṃ upanissayasampanno kumārakassapo ca therī ca nāsitā,  satthā pana tesaṃ patiṭṭhā jāto, aho buddhā nāma lokānukampakā''ti  ^a^P3.0148^ea^. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte  ``na, bhikkhave, idāneva ahaṃ imesaṃ paccayo patiṭṭhā jāto, pubbepi  nesaṃ ahaṃ patiṭṭhā ahosiṃyevā''ti vatvā -- <br/><br/>[21] ``nigrodhameva seveyya, na sākhamupasaṃvase. <br/><br/>[22] nigrodhasmiṃ mataṃ seyyo, yañce sākhasmi jīvita''nti..  (jā0 1.1.12; 1.10.81) -- <br/><br/>[25] imaṃ ^b^nigrodhajātakaṃ^eb^ vitthārena kathetvā ``tadā  sākhamigo devadatto ahosi, parisāpissa devadattaparisā, vārappattā  migadhenu therī ahosi, putto kumārakassapo, gabbhinīmigiyā jīvitaṃ  pariccajitvā gato nigrodhamigarājā pana ahamevā''ti jātakaṃ  samodhānetvā puttasinehaṃ chinditvā theriyā attanāva attano  patiṭṭhānakatabhāvaṃ pakāsento, ``bhikkhave, yasmā parassa attani  ṭhitena saggaparāyaṇena vā maggaparāyaṇena vā bhavituṃ na sakkā, tasmā  attāva attano nātho, paro kiṃ karissatī''ti vatvā imaṃ gāthamāha  -- <br/><br/>[03] 160^b^.^eb^ <br/><br/>[21] ``attā hi attano nātho, ko hi nātho paro siyā. <br/><br/>[22] attanā hi sudantena, nāthaṃ labhati dullabha''nti..<br/><br/>[03] tattha ^b^nātho^eb^ti patiṭṭhā. idaṃ vuttaṃ hoti -- yasmā  attani ṭhitena attasampannena kusalaṃ katvā ^a^V2.0083^ea^ saggaṃ vā pāpuṇituṃ, maggaṃ  vā bhāvetuṃ, phalaṃ vā sacchikātuṃ sakkā ^a^P3.0149^ea^. tasmā  hi attāva ^b^attano^eb^ patiṭṭhā hoti, ^b^paro ko^eb^ nāma kassa  patiṭṭhā ^b^siyā. attanā^eb^ eva ^b^hi sudantena^eb^ nibbisevanena  ^a^M2.0095^ea^ arahattaphalasaṅkhātaṃ ^b^dullabhaṃ nāthaṃ labhati^eb^. arahattañhi sandhāya  idha ``nāthaṃ labhati dullabha''nti vuttaṃ.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] kumārakassapamātutherīvatthu catutthaṃ. 


volume: 88
item: 131
title:
  upanandasakyaputtattheravatthu^padhānikatissattheravatthu^kumārakassapamātutherīvatthu^mahākālaupāsakavatthu^

content:
  [03] ^b^attanā hi kataṃ pāpa^eb^nti imaṃ dhammadesanaṃ satthā jetavane  viharanto ekaṃ mahākālaṃ nāma sotāpannaupāsakaṃ ārabbha kathesi.<br/><br/>[03] so kira māsassa aṭṭhadivasesu uposathiko hutvā vihāre  sabbarattiṃ dhammakathaṃ suṇāti. atha rattiṃ corā ekasmiṃ gehe sandhiṃ  chinditvā bhaṇḍakaṃ gahetvā lohabhājanasaddena pabuddhehi sāmikehi  anubaddhā gahitabhaṇḍaṃ chaḍḍetvā palāyiṃsu. sāmikāpi te  anubandhiṃsuyeva, te disā pakkhandiṃsu. eko pana vihāramaggaṃ  gahetvā mahākālassa rattiṃ dhammakathaṃ sutvā pātova pokkharaṇitīre  mukhaṃ dhovantassa purato bhaṇḍikaṃ chaḍḍetvā palāyi. core  anubandhitvā āgatamanussā bhaṇḍikaṃ disvā ``tvaṃ no gehasandhiṃ  chinditvā bhaṇḍikaṃ haritvā dhammaṃ suṇanto viya vicarasī''ti  ^a^P3.0150^ea^ taṃ gahetvā pothetvā māretvā chaḍḍetvā agamiṃsu.  atha naṃ pātova pānīyaghaṭaṃ ādāya gatā daharasāmaṇerā disvā  ``vihāre dhammakathaṃ sutvā sayitaupāsako ayuttaṃ maraṇaṃ labhatī''ti  vatvā satthu ārocesuṃ. satthā ``āma, bhikkhave, imasmiṃ attabhāve  kālena appatirūpaṃ maraṇaṃ laddhaṃ, pubbe katakammassa pana tena yuttameva  laddha''nti vatvā tehi yācito tassa pubbakammaṃ kathesi --<br/><br/>[03] atīte kira bārāṇasirañño vijite ekassa paccantagāmassa  aṭavimukhe corā paharanti. rājā aṭavimukhe ekaṃ rājabhaṭaṃ ṭhapesi,  so bhatiṃ gahetvā manusse orato pāraṃ neti, pārato oraṃ āneti.  atheko manusso abhirūpaṃ attano bhariyaṃ cūḷayānakaṃ āropetvā  ^a^M2.0096^ea^ taṃ  ṭhānaṃ agamāsi. rājabhaṭo taṃ itthiṃ disvāva sañjātasineho tena  ``aṭaviṃ no ^a^V2.0084^ea^, sāmi, atikkāmehī''ti vuttepi ``idāni vikālo,  pātova atikkāmessāmī''ti āha. so sakālo, sāmi, idāneva no  nehīti. nivatta, bho, amhākaṃyeva gehe āhāro ca nivāso ca  bhavissatīti. so neva nivattituṃ icchi. itaro purisānaṃ saññaṃ  datvā yānakaṃ nivattāpetvā anicchantasseva dvārakoṭṭhake nivāsaṃ datvā  āhāraṃ paṭiyādāpesi. tassa pana gehe ekaṃ maṇiratanaṃ atthi. so  taṃ tassa yānakantare pakkhipāpetvā paccūsakāle corānaṃ paviṭṭhasaddaṃ  kāresi. athassa purisā ``maṇiratanaṃ, sāmi, corehi haṭa''nti  ārocesuṃ. so gāmadvāresu ārakkhaṃ ṭhapetvā ``antogāmato  nikkhamante vicinathā''ti āha. itaropi pātova yānakaṃ yojetvā  ^a^P3.0151^ea^ pāyāsi. athassa yānakaṃ sodhentā attanā  ṭhapitaṃ maṇiratanaṃ disvā santajjetvā ``tvaṃ maṇiṃ gahetvā  palāyasī''ti pothetvā ``gahito no, sāmi, coro''ti  gāmabhojakassa dassesuṃ. so ``bhatakassa vata me gehe nivāsaṃ datvā  bhattaṃ dinnaṃ, maṇiṃ gahetvā gato, gaṇhatha naṃ pāpapurisa''nti pothāpetvā  māretvā chaḍḍāpesi. idaṃ tassa pubbakammaṃ. so tato cuto  avīcimhi nibbattitvā tattha dīgharattaṃ paccitvā vipākāvasesena  attabhāvasate tatheva pothito maraṇaṃ pāpuṇi.<br/><br/>[03] evaṃ satthā mahākālassa pubbakammaṃ dassetvā, ``bhikkhave, evaṃ  ime satte attanā katapāpakammameva catūsu apāyesu abhimatthatī''ti  vatvā imaṃ gāthamāha -- <br/><br/>[03] 161^b^.^eb^ <br/><br/>[21] ``attanā hi kataṃ pāpaṃ, attajaṃ attasambhavaṃ. <br/><br/>[22] abhimatthati dummedhaṃ, vajiraṃvasmamayaṃ maṇi''nti..<br/><br/>[03] tattha ^b^vajiraṃvasmamayaṃ maṇi^eb^nti vajiraṃva asmamayaṃ maṇiṃ.  idaṃ vuttaṃ hoti -- yathā pāsāṇamayaṃ pāsāṇasambhavaṃ vajiraṃ tameva  asmamayaṃ maṇiṃ attano uṭṭhānaṭṭhānasaṅkhātaṃ pāsāṇamaṇiṃ khāditvā  chiddaṃ chiddaṃ khaṇḍaṃ khaṇḍaṃ katvā aparibhogaṃ karoti, evameva  ^b^attanā kataṃ^eb^ attani jātaṃ ^b^attasambhavaṃ^eb^ ^a^M2.0097^ea^ ^a^P3.0152^ea^  pāpaṃ ^b^dummedhaṃ^eb^ nippaññaṃ puggalaṃ catūsu apāyesu ^b^abhimatthati^eb^  kantati viddhaṃsetīti.<br/><br/>[03] desanāvasāne sampattabhikkhū sotāpattiphalādīni pāpuṇiṃsūti. <br/><br/>[06] mahākālaupāsakavatthu pañcamaṃ. 


volume: 88
item: 132
title: padhānikatissattheravatthu^kumārakassapamātutherīvatthu^mahākālaupāsakavatthu^devadattavatthu^
content:
  [01] ^b^yassa^eb^ ^a^V2.0085^ea^ ^b^accantadussīlya^eb^nti imaṃ dhammadesanaṃ satthā  veḷuvane viharanto devadattaṃ ārabbha kathesi. <br/><br/>[01] ekasmiñhi divase bhikkhū dhammasabhāyaṃ kathaṃ samuṭṭhāpesuṃ  -- ``āvuso, devadatto dussīlo pāpadhammo dussīlyakāraṇena  vaḍḍhitāya taṇhāya ajātasattuṃ saṅgaṇhitvā mahantaṃ lābhasakkāraṃ  nibbattetvā ajātasattuṃ pituvadhe samādapetvā tena saddhiṃ ekato hutvā  nānappakārena tathāgatassa vadhāya parisakkatī''ti. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā  ``imāya nāmā''ti vutte ``na, bhikkhave, idāneva, pubbepi devadatto  nānappakārena mayhaṃ vadhāya parisakkatī''ti vatvā  ^b^kuruṅgamigajātakā^eb^dīni (jā0 1.2.111-2) kathetvā,  ``bhikkhave, accantadussīlapuggalaṃ nāma dussīlyakāraṇā uppannā  taṇhā māluvā viya sālaṃ pariyonandhitvā sambhañjamānā nirayādīsu  pakkhipatī''ti vatvā imaṃ gāthāmāha -- <br/><br/>[03] 162^b^.^eb^ <br/><br/>[21] ``yassa ^a^P3.0153^ea^ accantadussīlyaṃ, māluvā  sālamivotthataṃ. <br/><br/>[22] karoti so tathattānaṃ, yathā naṃ icchatī diso''ti.. <br/><br/>[01] tattha ^b^accantadussīlya^eb^nti ekantadussīlabhāvo.  gihī vā jātito paṭṭhāya dasa akusalakammapathe karonto, pabbajito  vā upasampannadivasato paṭṭhāya garukāpattiṃ āpajjamāno accantadussīlo  nāma. idha pana yo dvīsu tīsu attabhāvesu dussīlo, etassa  gatiyā āgataṃ dussīlabhāvaṃ sandhāyetaṃ vuttaṃ. ^b^dussīlabhāvo^eb^ti  cettha dussīlassa cha ^a^M2.0098^ea^ dvārāni nissāya uppannā taṇhā veditabbā.  ^b^māluvā sālamivotthata^eb^nti yassa puggalassa taṃ taṇhāsaṅkhātaṃ  dussīlyaṃ yathā nāma māluvā sālaṃ ottharantī deve vassante pattehi  udakaṃ sampaṭicchitvā sambhañjanavasena sabbatthakameva pariyonandhati,  evaṃ attabhāvaṃ otthataṃ pariyonandhitvā ṭhitaṃ. so māluvāya  sambhañjitvā bhūmiyaṃ pātiyamāno rukkho viya tāya  dussīlyasaṅkhātāya taṇhāya sambhañjitvā apāyesu pātiyamāno, yathā  naṃ anatthakāmo diso icchati, tathā attānaṃ karoti nāmāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] devadattavatthu chaṭṭhaṃ. 


volume: 88
item: 133
title: kumārakassapamātutherīvatthu^mahākālaupāsakavatthu^devadattavatthu^saṅghabhedaparisakkanavatthu^
content:
  [03] ^b^sukarānī^eb^ti ^a^V2.0086^ea^ ^a^P3.0154^ea^ imaṃ dhammadesanaṃ satthā  veḷuvane viharanto saṅghabhedaparisakkanaṃ ārabbha kathesi.<br/><br/>[03] ekadivasañhi devadatto saṅghabhedāya parisakkanto āyasmantaṃ  ānandaṃ piṇḍāya carantaṃ disvā attano adhippāyaṃ ārocesi. taṃ  sutvā thero satthu santikaṃ gantvā bhagavantaṃ etadavoca -- ``idhāhaṃ,  bhante, pubbaṇhasamayaṃ nivāsetvā pattacīvaramādāya rājagahaṃ piṇḍāya  pāvisiṃ. addasā kho maṃ, bhante, devadatto rājagahe piṇḍāya carantaṃ.  disvā yenāhaṃ tenupasaṅkami, upasaṅkamitvā maṃ etadavoca --  `ajjatagge dānāhaṃ, āvuso ānanda, aññatreva bhagavatā aññatra  bhikkhusaṅghena uposathaṃ karissāmi saṅghakammañcā'ti. ajja bhagavā  devadatto saṅghaṃ bhindissati, uposathañca karissati saṅghakammāni  cā''ti. evaṃ vutte satthā -- <br/><br/>[21] ``sukaraṃ sādhunā sādhu, sādhu pāpena dukkaraṃ. <br/><br/>[22] pāpaṃ pāpena sukaraṃ, pāpamariyehi dukkara''nti.. (udā0  48) -- <br/><br/>[25] imaṃ ^a^M2.0099^ea^ udānaṃ udānetvā, ``ānanda, attano ahitakammaṃ  nāma sukaraṃ, hitakammameva dukkara''nti vatvā imaṃ gāthamāha -- <br/><br/>[03] 163^b^.^eb^ <br/><br/>[21] ``sukarāni asādhūni, attano ahitāni ca. <br/><br/>[22] yaṃ ve hitañca sādhuñca, taṃ ve paramadukkara''nti..<br/><br/>[03] tassattho -- yāni kammāni ^b^asādhūni^eb^ sāvajjāni  apāyasaṃvattanikattāyeva ^b^attano ahitāni ca^eb^ honti, tāni  ^b^sukarāni^eb^ ^a^P3.0155^ea^. ^b^yaṃ^eb^ pana  sugatisaṃvattanikattā attano ^b^hitañca^eb^ anavajjatthena ^b^sādhuñca^eb^  sugatisaṃvattanikañceva nibbānasaṃvattanikañca kammaṃ, ^b^taṃ^eb^  pācīnaninnāya gaṅgāya ubbattetvā pacchāmukhakaraṇaṃ viya atidukkaranti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] saṅghabhedaparisakkanavatthu sattamaṃ. 


volume: 88
item: 134
title: mahākālaupāsakavatthu^devadattavatthu^saṅghabhedaparisakkanavatthu^kālattheravatthu^
content:
  [03] ^b^yo^eb^ ^a^V2.0087^ea^ ^b^sāsana^eb^nti imaṃ dhammadesanaṃ satthā jetavane viharanto  kālattheraṃ ārabbha kathesi.<br/><br/>[03] sāvatthiyaṃ kirekā itthī mātuṭṭhāne ṭhatvā taṃ theraṃ upaṭṭhahi.  tassā paṭivissakagehe manussā satthu santike dhammaṃ sutvā āgantvā  ``aho buddhā nāma acchariyā, aho dhammadesanā madhurā''ti  pasaṃsanti. sā itthī tesaṃ kathaṃ sutvā, ``bhante, ahampi satthu  dhammadesanaṃ sotukāmā''ti tassa ārocesi. so ``tattha mā  gamī''ti taṃ nivāresi. sā punadivase punadivasepīti yāvatatiyaṃ  tena nivāriyamānāpi sotukāmāva ahosi. kasmā so panetaṃ  nivāresīti? evaṃ kirassa ahosi -- ``satthu santike dhammaṃ  sutvā mayi bhijjissatī''ti. sā ekadivasaṃ pātova bhuttapātarāsā  uposathaṃ samādiyitvā, ``amma, sādhukaṃ ayyaṃ pariviseyyāsī''ti  dhītaraṃ āṇāpetvā vihāraṃ agamāsi. dhītāpissā taṃ bhikkhuṃ  āgatakāle parivisitvā ``kuhiṃ mahāupāsikā''ti vuttā  ``dhammassavanāya ^a^M2.0100^ea^ vihāraṃ gatā''ti āha. so taṃ ^a^P3.0156^ea^  sutvāva kucchiyaṃ uṭṭhitena ḍāhena santappamāno ``idāni sā mayi  bhinnā''ti vegena gantvā satthu santike dhammaṃ suṇamānaṃ disvā satthāraṃ  āha, ``bhante, ayaṃ itthī dandhā sukhumaṃ dhammakathaṃ na jānāti,  imissā khandhādipaṭisaṃyuttaṃ sukhumaṃ dhammakathaṃ akathetvā dānakathaṃ vā  sīlakathaṃ vā kathetuṃ vaṭṭatī''ti. satthā tassajjhāsayaṃ viditvā  ``tvaṃ duppañño pāpikaṃ diṭṭhiṃ nissāya buddhānaṃ sāsanaṃ paṭikkosasi.  attaghātāyeva vāyamasī''ti vatvā imaṃ gāthamāha -- <br/><br/>[03] 164^b^.^eb^ <br/><br/>[21] ``yo sāsanaṃ arahataṃ, ariyānaṃ dhammajīvinaṃ. <br/><br/>[27] paṭikkosati dummedho, diṭṭhiṃ nissāya pāpikaṃ. <br/><br/>[22] phalāni kaṭṭhakasseva, attaghātāya phallatī''ti..<br/><br/>[03] tassattho -- ^b^yo dummedho^eb^ puggalo attano  sakkārahānibhayena ^b^pāpikaṃ diṭṭhiṃ nissāya^eb^ ``dhammaṃ vā sossāma,  dānaṃ vā dassāmā''ti vadante paṭikkosanto ^b^arahataṃ ariyānaṃ  dhammajīvinaṃ^eb^ buddhānaṃ ^b^sāsanaṃ paṭikkosati,^eb^ tassa taṃ paṭikkosanaṃ  sā ca pāpikā diṭṭhi veḷusaṅkhātassa ^b^kaṭṭhakassa phalāni^eb^ viya  hoti. tasmā yathā kaṭṭhako phalāni gaṇhanto ^b^attaghātāya  phallati,^eb^ attano ghātatthameva phalati, evaṃ sopi attaghātāya  phallatīti. vuttampi cetaṃ -- <br/><br/>[21] ``phalaṃ ^a^V2.0088^ea^ ve kadaliṃ hanti, phalaṃ veḷuṃ phalaṃ naḷaṃ. <br/><br/>[22] sakkāro kāpurisaṃ hanti, gabbho assatariṃ yathā''ti..  (cūḷava0 335; a0 ni0  4.68).<br/><br/>[03] desanāvasāne upāsikā sotāpattiphale patiṭṭhahi,  sampattaparisāyapi sātthikā dhammadesanā ahosīti. <br/><br/>[06] kālattheravatthu aṭṭhamaṃ. 


volume: 88
item: 135
title: devadattavatthu^saṅghabhedaparisakkanavatthu^kālattheravatthu^cūḷakālaupāsakavatthu^
content:
  [03] ^b^attanā^eb^ ^a^M2.0101^ea^ ^a^P3.0157^ea^ ^b^hi kata^eb^nti imaṃ  dhammadesanaṃ satthā jetavane viharanto cūḷakālaṃ upāsakaṃ ārabbha  kathesi.<br/><br/>[03] ekadivasañhi mahākālavatthusmiṃ vuttanayeneva umaṅgacorā  sāmikehi anubaddhā rattiṃ vihāre dhammakathaṃ sutvā pātova vihārā  nikkhamitvā sāvatthiṃ āgacchantassa tassa upāsakassa purato bhaṇḍikaṃ  chaḍḍetvā palāyiṃsu. manussā taṃ disvā ``ayaṃ rattiṃ corakammaṃ  katvā dhammaṃ suṇanto viya carati, gaṇhatha na''nti taṃ pothayiṃsu.  kumbhadāsiyo udakatitthaṃ gacchamānā taṃ disvā ``apetha, sāmi, nāyaṃ  evarūpaṃ karotī''ti taṃ mocesuṃ. so vihāraṃ gantvā, ``bhante,  ahamhi manussehi nāsito, kumbhadāsiyo me nissāya jīvitaṃ  laddha''nti bhikkhūnaṃ ārocesi. bhikkhū tathāgatassa tamatthaṃ  ārocesuṃ. satthā tesaṃ kathaṃ sutvā, ``bhikkhave, cūḷakālaupāsako  kumbhadāsiyo ceva nissāya, attano ca akaraṇabhāvena jīvitaṃ labhi.  ime hi nāma sattā attanā pāpakammaṃ katvā nirayādīsu attanāva  kilissanti, kusalaṃ katvā pana sugatiñceva nibbānañca gacchantā  attanāva visujjhantī''ti vatvā imaṃ gāthamāha -- <br/><br/>[03] 165^b^.^eb^ <br/><br/>[21] ``attanā hi kataṃ pāpaṃ, attanā saṃkilissati. <br/><br/>[27] attanā akataṃ pāpaṃ, attanāva visujjhati. <br/><br/>[22] suddhī asuddhi paccattaṃ, nāñño aññaṃ visodhaye''ti..<br/><br/>[03] tassattho ^a^P3.0158^ea^ -- yena ^b^attanā^eb^  akusalakammaṃ ^b^kataṃ^eb^ hoti, so catūsu apāyesu dukkhaṃ anubhavanto  ^a^V2.0089^ea^ ^b^attanāva saṃkilissati^eb^. yena pana ^b^attanā akataṃ pāpaṃ,^eb^  so sugatiñceva nibbānañca gacchanto ^b^attanāva visujjhati^eb^.  kusalakammasaṅkhātā ^b^suddhi^eb^ akusalakammasaṅkhātā ca  ^b^asuddhi paccattaṃ^eb^ kārakasattānaṃ attaniyeva vipaccati.  ^b^añño^eb^ puggalo ^b^aññaṃ^eb^ puggalaṃ ^b^na visodhaye^eb^ neva  visodheti, na kilesetīti vuttaṃ hoti.<br/><br/>[03] desanāvasāne ^a^M2.0102^ea^ cūḷakālo sotāpattiphale patiṭṭhahi,  sampattaparisāyapi sātthikā dhammadesanā ahosīti. <br/><br/>[06] cūḷakālaupāsakavatthu navamaṃ. 


volume: 88
item: 136
title: saṅghabhedaparisakkanavatthu^kālattheravatthu^cūḷakālaupāsakavatthu^attadatthattheravatthu^
content:
  [03] ^b^attadattha^eb^nti imaṃ dhammadesanaṃ satthā jetavane viharanto  attadatthattheraṃ ārabbha kathesi.<br/><br/>[03] satthārā hi parinibbānakāle, ``bhikkhave, ahaṃ ito  catumāsaccayena parinibbāyissāmī''ti vutte uppannasaṃvegā sattasatā  puthujjanā bhikkhū satthu santikaṃ avijahitvā ``kiṃ nu kho,  āvuso, karissāmā''ti sammantayamānā vicaranti. attadatthatthero  pana cintesi -- ``satthā kira catumāsaccayena parinibbāyissati,  ahañcamhi avītarāgo, satthari dharamāneyeva arahattatthāya  vāyamissāmī''ti. so bhikkhūnaṃ santikaṃ na gacchati. atha naṃ  bhikkhū ``kasmā, āvuso, tvaṃ neva amhākaṃ santikaṃ āgacchasi, na  kiñci mantesī''ti vatvā satthu santikaṃ netvā ``ayaṃ, bhante, evaṃ  nāma karotī''ti ārocayiṃsu. so satthārāpi ``kasmā evaṃ  karosī''ti vutte ``tumhe kira, bhante, catumāsaccayena ^a^P3.0159^ea^  parinibbāyissatha, ahaṃ tumhesu dharantesuyeva arahattappattiyā  vāyamissāmī''ti. satthā tassa sādhukāraṃ datvā, ``bhikkhave,  yassa mayi sineho atthi, tena attadatthena viya bhavituṃ vaṭṭati. na  hi gandhādīhi pūjentā maṃ pūjenti, dhammānudhammapaṭipattiyā pana maṃ  pūjenti. tasmā aññenapi attadatthasadiseneva bhavitabba''nti vatvā  imaṃ gāthamāha -- <br/><br/>[03] 166^b^.^eb^ <br/><br/>[21] ``attadatthaṃ paratthena, bahunāpi na hāpaye. <br/><br/>[22] attadatthamabhiññāya, sadatthapasuto siyā''ti..<br/><br/>[03] tassattho -- gihibhūtā tāva kākaṇikamattampi attano atthaṃ  sahassamattenāpi parassa atthena ^a^V2.0090^ea^ na hāpaye. kākaṇikamattenāpi hissa  attadatthova khādanīyaṃ vā bhojanīyaṃ vā nipphādeyya, na parattho.  idaṃ ^a^M2.0103^ea^ pana evaṃ akathetvā kammaṭṭhānasīsena kathitaṃ, tasmā ``attadatthaṃ  na hāpemī''ti bhikkhunā nāma saṅghassa uppannaṃ  cetiyapaṭisaṅkharaṇādikiccaṃ vā upajjhāyādivattaṃ vā na hāpetabbaṃ.  ābhisamācārikavattañhi pūrentoyeva ariyaphalādīni sacchikaroti,  tasmā ayampi attadatthova. yo pana accāraddhavipassako ``ajja vā  suve vā''ti paṭivedhaṃ patthayamāno vicarati, tena upajjhāyavattādīnipi  hāpetvā attano kiccameva kātabbaṃ. evarūpañhi  ^b^attadatthamabhiññāya^eb^ ``ayaṃ me attano attho''ti sallakkhetvā  ^a^P3.0160^ea^, ^b^sadatthapasuto siyā^eb^ti tasmiṃ sake atthe  uyyuttapayutto bhaveyyāti.<br/><br/>[03] desanāvasāne so thero arahatte patiṭṭhahi, sampattabhikkhūnampi  sātthikā dhammadesanā ahosīti. <br/><br/>[06] attadatthattheravatthu dasamaṃ. <br/><br/>[06] attavaggavaṇṇanā niṭṭhitā. <br/><br/>[06] dvādasamo vaggo. 


volume: 88
item: 137
title: kālattheravatthu^cūḷakālaupāsakavatthu^lokavaggo^daharabhikkhuvatthu^
content:
  [03] ^b^hīnaṃ^eb^ ^a^V2.0091^ea^ ^a^P3.0161^ea^ ^a^M2.0104^ea^ ^b^dhamma^eb^nti imaṃ dhammadesanaṃ  satthā jetavane viharanto aññataraṃ daharabhikkhuṃ ārabbha kathesi.<br/><br/>[03] aññataro kira thero daharabhikkhunā saddhiṃ pātova visākhāya  gehaṃ agamāsi. visākhāya gehe pañcasatānaṃ bhikkhūnaṃ dhuvayāgu  niccapaññattā hoti. thero tattha yāguṃ pivitvā daharabhikkhuṃ  nisīdāpetvā sayaṃ aññaṃ gehaṃ agamāsi. tena ca samayena visākhāya  puttassa dhītā ayyikāya ṭhāne ṭhatvā bhikkhūnaṃ veyyāvaccaṃ karoti.  sā tassa daharassa udakaṃ parissāventī cāṭiyaṃ attano mukhanimittaṃ  disvā hasi, daharopi taṃ oloketvā hasi. sā taṃ hasamānaṃ disvā  ``chinnasīso hasatī''ti āha. atha naṃ daharo ``tvaṃ chinnasīsā,  mātāpitaropi te chinnasīsā''ti akkosi. sā rodamānā mahānase  ayyikāya santikaṃ gantvā ``kiṃ idaṃ, ammā''ti vutte tamatthaṃ  ārocesi. sā daharassa santikaṃ āgantvā, ``bhante, mā kujjhi,  na etaṃ chinnakesanakhassa chinnanivāsanapārupanassa ^a^P3.0162^ea^  majjhe chinnakapālaṃ ādāya bhikkhāya carantassa ayyassa agaruka''nti  āha. daharo āma, upāsike, tvaṃ mama chinnakesādibhāvaṃ jānāsi,  imissā maṃ ``chinnasīso''ti katvā akkosituṃ vaṭṭissatīti.  visākhā neva daharaṃ saññāpetuṃ asakkhi, napi dārikaṃ. tasmiṃ khaṇe  thero āgantvā ``kimidaṃ upāsike''ti pucchitvā tamatthaṃ sutvā daharaṃ  ovadanto āha -- ``apehi, āvuso, nāyaṃ chinnakesanakhavatthassa  majjhe chinnakapālaṃ ādāya bhikkhāya carantassa akkoso, tuṇhī  hohī''ti. āma, bhante, kiṃ tumhe attano upaṭṭhāyikaṃ atajjetvā maṃ  tajjetha, maṃ ``chinnasīso''ti akkosituṃ vaṭṭissatīti. tasmiṃ khaṇe  satthā āgantvā ``kiṃ ida''nti pucchi. visākhā ādito paṭṭhāya  taṃ pavattiṃ ārocesi. satthā tassa daharassa sotāpattiphalūpanissayaṃ  disvā ``mayā imaṃ daharaṃ anuvattituṃ vaṭṭatī''ti cintetvā visākhaṃ  āha -- ``kiṃ pana visākhe tava dārikāya chinnakesādimattakeneva  mama sāvake ^a^M2.0105^ea^ chinnasīse katvā akkosituṃ vaṭṭatī''ti? daharo tāvadeva  uṭṭhāya añjaliṃ paggahetvā ^a^V2.0092^ea^, ``bhante, etaṃ pañhaṃ tumheva suṭṭhu jānātha,  amhākaṃ upajjhāyo ca upāsikā ca suṭṭhu na jānantī''ti āha.  satthā daharassa attano anukulabhāvaṃ ñatvā ``kāmaguṇaṃ ārabbha  hasanabhāvo nāma hīno dhammo, hīnañca nāma dhammaṃ sevituṃ pamādena  saddhiṃ saṃvasituṃ na vaṭṭatī''ti vatvā imaṃ gāthamāha -- <br/><br/>[03] 167^b^.^eb^ <br/><br/>[21] ``hīnaṃ ^a^P3.0163^ea^ dhammaṃ na seveyya, pamādena  na saṃvase. <br/><br/>[22] micchādiṭṭhiṃ na seveyya, na siyā lokavaḍḍhano''ti..<br/><br/>[03] tattha ^b^hīnaṃ dhamma^eb^nti pañcakāmaguṇaṃ dhammaṃ. so hi hīno  dhammo na antamaso oṭṭhagoṇādīhipi paṭisevitabbo. hīnesu ca  nirayādīsu ṭhānesu nibbattāpetīti hīno nāma, taṃ ^b^na seveyya.  pamādenā^eb^ti sativossaggalakkhaṇena pamādenāpi ^b^na saṃvase. na  seveyyā^eb^ti micchādiṭṭhimpi na gaṇheyya. ^b^lokavaḍḍhano^eb^ti yo  hi evaṃ karoti, so lokavaḍḍhano nāma hoti. tasmā evaṃ  akaraṇena na siyā lokavaḍḍhanoti.<br/><br/>[03] desanāvasāne so daharo sotāpattiphale patiṭṭhahi, sampattānampi  sātthikā dhammadesanā ahosīti. <br/><br/>[06] daharabhikkhuvatthu paṭhamaṃ. 


volume: 88
item: 138
title: cūḷakālaupāsakavatthu^lokavaggo^daharabhikkhuvatthu^suddhodanavatthu^
content:
  [03] ^b^uttiṭṭhe^eb^ti imaṃ dhammadesanaṃ satthā nigrodhārāme viharanto  pitaraṃ ārabbha kathesi.<br/><br/>[03] ekasmiñhi samaye satthā paṭhamagamanena kapilapuraṃ gantvā  ñātīhi katapaccuggamano nigrodhārāmaṃ patvā ñātīnaṃ mānabhindanatthāya  ākāse ratanacaṅkamaṃ māpetvā tattha caṅkamanto dhammaṃ desesi. ñātī  pasannacittā suddhodanamahārājānaṃ ādiṃ katvā vandiṃsu. tasmiṃ  ñātisamāgame pokkharavassaṃ vassi. taṃ ārabbha mahājanena kathāya  ^a^M2.0106^ea^ samuṭṭhāpitāya ``na, bhikkhave, idāneva, pubbepi mayhaṃ ñātisamāgame  pokkharavassaṃ vassiyevā''ti ^a^P3.0164^ea^ vatvā  ^b^vessantarajātakaṃ^eb^ (jā0 2.22.1655 ādayo) kathesi.  dhammadesanaṃ sutvā pakkamantesu ñātīsu ekopi satthāraṃ na nimantesi.  rājāpi ``mayhaṃ putto mama gehaṃ anāgantvā kahaṃ gamissatī''ti  animantetvāva agamāsi. gantvā ca pana gehe vīsatiyā  bhikkhusahassānaṃ yāguādīni paṭiyādāpetvā āsanāni ^a^V2.0093^ea^ paññāpesi.  punadivase satthā piṇḍāya pavisanto ``kiṃ nu kho atītabuddhā pitu  nagaraṃ patvā ujukameva ñātikulaṃ pavisiṃsu, udāhu paṭipāṭiyā piṇḍāya  cariṃsū''ti āvajjento ``paṭipāṭiyā cariṃsū''ti disvā paṭhamagehato  paṭṭhāya piṇḍāya caranto pāyāsi. rāhulamātā pāsādatale nisinnāva  disvā taṃ pavattiṃ rañño ārocesi. rājā sāṭakaṃ saṇṭhāpento vegena  nikkhamitvā satthāraṃ vanditvā -- ``putta, kasmā maṃ nāsesi,  ativiya te piṇḍāya carantena lajjā uppāditā, yuttaṃ nāma vo  imasmiṃyeva nagare suvaṇṇasivikādīhi vicaritvā piṇḍāya carituṃ, kiṃ  maṃ lajjāpesī''ti? ``nāhaṃ taṃ, mahārāja, lajjāpemi, attano pana  kulavaṃsaṃ anuvattāmī''ti. ``kiṃ pana, tāta, piṇḍāya caritvā  jīvanavaṃso mama vaṃso''ti? ``neso, mahārāja, tava vaṃso, mama  paneso vaṃso. anekāni hi buddhasahassāni piṇḍāya caritvāva  jīviṃsū''ti vatvā dhammaṃ desento imā gāthā abhāsi -- <br/><br/>[03] 168^b^.^eb^ <br/><br/>[21] ``uttiṭṭhe nappamajjeyya, dhammaṃ sucaritaṃ care. <br/><br/>[22] dhammacārī sukhaṃ seti, asmiṃ loke paramhi ca.. <br/><br/>[03] 169^b^.^eb^ <br/><br/>[21] ``dhammaṃ care sucaritaṃ, na naṃ duccaritaṃ care. <br/><br/>[22] dhammacārī sukhaṃ seti, asmiṃ loke paramhi cā''ti..<br/><br/>[03] tattha ^a^P3.0165^ea^ ^b^uttiṭṭhe^eb^ti uṭṭhahitvā paresaṃ  gharadvāre ṭhatvā gahetabbapiṇḍe. ^b^nappamajjeyyā^eb^ti  piṇḍacārikavattañhi hāpetvā paṇītabhojanāni pariyesanto uttiṭṭhe  pamajjati nāma, sapadānaṃ piṇḍāya caranto pana na pamajjati nāma.  evaṃ karonto uttiṭṭhe nappamajjeyya. ^b^dhamma^eb^nti anesanaṃ pahāya  ^a^M2.0107^ea^ sapadānaṃ caranto tameva bhikkhācariyadhammaṃ ^b^sucaritaṃ care. sukhaṃ  setī^eb^ti desanāmattametaṃ, evaṃ panetaṃ bhikkhācariyadhammaṃ caranto  ^b^dhammacārī^eb^ idha loke catūhi iriyāpathehi ^b^sukhaṃ^eb^ viharatīti  attho. ^b^na naṃ duccarita^eb^nti vesiyādibhede agocare caranto  bhikkhācariyadhammaṃ duccaritaṃ carati nāma. evaṃ acaritvā ^b^dhammaṃ  care sucaritaṃ, na naṃ duccaritaṃ care^eb^. sesaṃ vuttatthameva.<br/><br/>[03] desanāvasāne rājā sotāpattiphale patiṭṭhahi, sampattānampi  sātthikā dhammadesanā ahosīti. <br/><br/>[06] suddhodanavatthu dutiyaṃ. 


volume: 88
item: 139
title: lokavaggo^daharabhikkhuvatthu^suddhodanavatthu^pañcasatavipassakabhikkhuvatthu^
content:
  [03] ^b^yathā^eb^ ^a^V2.0094^ea^ ^b^pubbuḷaka^eb^nti imaṃ dhammadesanaṃ satthā jetavane  viharanto pañcasate vipassake bhikkhū ārabbha kathesi.<br/><br/>[03] te kira satthu santike kammaṭṭhānaṃ gahetvā araññaṃ pavisitvā  ghaṭentā vāyamantā appavisesā ``visesetvā kammaṭṭhānaṃ gahessāmā''ti  satthu santikaṃ āgacchantā antarāmagge marīcikammaṭṭhānaṃ bhāventāva  āgamiṃsu ^a^P3.0166^ea^. tesaṃ vihāraṃ paviṭṭhakkhaṇeyeva devo  vassi. te tattha tattha pamukhesu ṭhatvā dhārāvegena uṭṭhahitvā bhijjante  pubbaḷake disvā ``ayampi attabhāvo uppajjitvā bhijjanatthena  pubbuḷakasadisoyevā''ti ārammaṇaṃ gaṇhiṃsu. satthā gandhakuṭiyaṃ  nisinnova te bhikkhū oloketvā tehi saddhiṃ kathento viya obhāsaṃ  pharitvā imaṃ gāthamāha -- <br/><br/>[03] 170^b^.^eb^ <br/><br/>[21] ``yathā pubbuḷakaṃ passe, yathā passe marīcikaṃ. <br/><br/>[22] evaṃ lokaṃ avekkhantaṃ, maccurājā na passatī''ti..<br/><br/>[03] tattha ^b^marīcika^eb^nti mayūkhaṃ. te hi dūratova  gehasaṇṭhānādivasena upaṭṭhitāpi upagacchantānaṃ agayhūpagā rittakā  tucchakāva. tasmā yathā uppajjitvā ^a^M2.0108^ea^ bhijjanatthena ^b^pubbuḷakaṃ^eb^  rittatucchādibhāveneva passeyya, evaṃ khandhādilokaṃ ^b^avekkhantaṃ  maccurājā na passatī^eb^ti attho.<br/><br/>[03] desanāvasāne te bhikkhū ṭhitaṭṭhāneyeva arahattaṃ pāpuṇiṃsūti. <br/><br/>[06] pañcasatavipassakabhikkhuvatthu tatiyaṃ. 


volume: 88
item: 140
title: daharabhikkhuvatthu^suddhodanavatthu^pañcasatavipassakabhikkhuvatthu^abhayarājakumāravatthu^
content:
  [03] ^b^etha passathimaṃ loka^eb^nti imaṃ dhammadesanaṃ satthā veḷuvane  viharanto abhayarājakumāraṃ ārabbha kathesi.<br/><br/>[03] tassa kira paccantaṃ vūpasametvā āgatassa pitā bimbisāro  tussitvā ekaṃ naccagītakusalaṃ ^a^V2.0095^ea^ nāṭakitthiṃ datvā ^a^P3.0167^ea^  sattāhaṃ rajjamadāsi. so sattāhaṃ gehā bahi anikkhantova rajjasiriṃ  anubhavitvā aṭṭhame divase nadītitthaṃ gantvā nhatvā uyyānaṃ pavisitvā  santatimahāmatto viya tassā itthiyā naccagītaṃ passanto nisīdi.  sāpi taṅkhaṇaññeva santatimahāmattassa nāṭakitthī viya satthakavātānaṃ  vasena kālamakāsi. kumāro tassā kālakiriyāya uppannasoko  ``na me imaṃ sokaṃ ṭhapetvā satthāraṃ añño nibbāpetuṃ  sakkhissatī''ti satthāraṃ upasaṅkamitvā, ``bhante, sokaṃ me  nibbāpethā''ti āha. satthā taṃ samassāsetvā ``tayā hi, kumāra,  imissā itthiyā evameva matakāle rodantena pavattitānaṃ assūnaṃ  anamatagge saṃsāre pamāṇaṃ natthī''ti vatvā tāya desanāya sokassa  tanubhāvaṃ ñatvā, ``kumāra, mā soci, bālajanānaṃ  saṃsīdanaṭṭhānameta''nti vatvā imaṃ gāthamāha -- <br/><br/>[03] 171^b^.^eb^ <br/><br/>[21] ``etha passathimaṃ lokaṃ, cittaṃ rājarathūpamaṃ. <br/><br/>[22] yattha bālā visīdanti, natthi saṅgo vijānata''nti..<br/><br/>[03] tattha ^b^te passathā^eb^ti rājakumārameva sandhāyāha. ^b^imaṃ  loka^eb^nti imaṃ khandhalokādisaṅkhātaṃ attabhāvaṃ. ^b^citta^eb^nti  sattaratanādivicittaṃ rājarathaṃ viya vatthālaṅkārādicittitaṃ. ^b^yattha  bālā^eb^ti yasmiṃ attabhāve bālā evaṃ ^a^M2.0109^ea^ visīdanti.  ^b^vijānata^eb^nti vijānantānaṃ paṇḍitānaṃ ettha rāgasaṅgādīsu  ekopi ^b^saṅgo natthī^eb^ti attho.<br/><br/>[03] desanāvasāne rājakumāro sotāpattiphale patiṭṭhahi, sampattānampi  sātthikā dhammadesanā ahosīti. <br/><br/>[06] abhayarājakumāravatthu catutthaṃ. 


volume: 88
item: 141
title: suddhodanavatthu^pañcasatavipassakabhikkhuvatthu^abhayarājakumāravatthu^sammajjanattheravatthu^
content:
  [03] ^b^yo^eb^ ^a^P3.0168^ea^ ^b^ca pubbe^eb^ti imaṃ dhammadesanaṃ  satthā jetavane viharanto sammajjanattheraṃ ārabbha kathesi.<br/><br/>[03] so kira pāto vā sāyaṃ vāti velaṃ pamāṇaṃ akatvā  abhikkhaṇaṃ sammajjantova vicarati. so ekadivasaṃ sammajjaniṃ  gahetvā divāṭṭhāne nisinnassa revatattherassa santikaṃ gantvā ``ayaṃ  mahākusīto janassa saddhādeyyaṃ bhuñjitvā āgantvā nisīdati, kiṃ  nāmetassa sammajjaniṃ ^a^V2.0096^ea^ gahetvā ekaṃ ṭhānaṃ sammajjituṃ na vaṭṭatī''ti āha.  thero ``ovādamassa dassāmī''ti cintetvā ehāvusoti. kiṃ,  bhanteti? gaccha nhatvā ehīti. so tathā akāsi. atha naṃ thero  ekamantaṃ nisīdāpetvā ovadanto āha -- ``āvuso, bhikkhunā  nāma na sabbakālaṃ sammajjantena vicarituṃ vaṭṭati, pāto eva pana  sammajjitvā piṇḍāya caritvā piṇḍapātapaṭikkantena āgantvā rattiṭṭhāne  vā divāṭṭhāne vā nisinnena dvattiṃsākāraṃ sajjhāyitvā attabhāve  khayavayaṃ paṭṭhapetvā sāyanhe uṭṭhāya sammajjituṃ vaṭṭati, niccakālaṃ  asammajjitvā attanopi nāma okāso kātabbo''ti. so therassa  ovāde ṭhatvā na cirasseva arahattaṃ pāpuṇi. taṃ taṃ ṭhānaṃ uklāpaṃ  ahosi. atha naṃ bhikkhū āhaṃsu -- ``āvuso sammajjanatthera, taṃ  taṃ ṭhānaṃ uklāpaṃ kasmā na sammajjasī''ti? ``bhante, mayā  pamādakāle evaṃ kataṃ, idānāmhi appamatto''ti. bhikkhū ``ayaṃ  thero aññaṃ byākarotī''ti satthu ārocesuṃ. satthā ``āma,  bhikkhave, mama putto pubbe pamādakāle sammajjanto vicari, idāni  pana maggaphalasukhena vītināmento na sammajjatī''ti vatvā imaṃ  gāthamāha -- <br/><br/>[03] 172^b^.^eb^ <br/><br/>[21] ``yo ^a^M2.0110^ea^ ^a^P3.0169^ea^ ca pubbe pamajjitvā, pacchā  so nappamajjati. <br/><br/>[22] somaṃ lokaṃ pabhāseti, abbhā muttova candimā''ti..<br/><br/>[03] tassattho -- ^b^yo^eb^ puggalo ^b^pubbe^eb^ vattapaṭivattakaraṇena  vā sajjhāyādīhi vā ^b^pamajjitvā pacchā^eb^ maggaphalasukhena  vītināmento ^b^nappamajjati, so^eb^ abbhādīhi ^b^mutto^eb^ candova  okāsalokaṃ maggañāṇena ^b^imaṃ^eb^ khandhādilokaṃ obhāseti,  ekālokaṃ karotīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sammajjanattheravatthu pañcamaṃ. 


volume: 88
item: 142
title:
  pañcasatavipassakabhikkhuvatthu^abhayarājakumāravatthu^sammajjanattheravatthu^aṅgulimālattheravatthu^

content:
  [03] ^b^yassa pāpa^eb^nti imaṃ dhammadesanaṃ satthā jetavane viharanto  aṅgulimālattheraṃ ārabbha kathesi. vatthu  ^b^aṅgulimālasuttanta^eb^vaseneva (ma0 ni0 2.347 ādayo)  veditabbaṃ.<br/><br/>[03] thero ^a^V2.0097^ea^ pana satthu santike pabbajitvā arahattaṃ pāpuṇi. atha  kho āyasmā aṅgulimālo rahogato paṭisallīno  vimuttisukhapaṭisaṃvedī. tāyaṃ velāyaṃ imaṃ udānaṃ udānesi -- <br/><br/>[21] ``yo ca pubbe pamajjitvā, pacchā so nappamajjati. <br/><br/>[22] somaṃ lokaṃ pabhāseti, abbhā muttova candimā''ti..  -- <br/><br/>[25] ādinā nayena udānaṃ udānetvā anupādisesāya  nibbānadhātuyā parinibbuto. bhikkhū ``kahaṃ nu kho, āvuso,  thero uppanno''ti dhammasabhāyaṃ kathaṃ samuṭṭhāpesuṃ? satthā āgantvā  ``kāya nuttha, bhikkhave, etarahi kathāya ^a^P3.0170^ea^  sannisinnā''ti pucchitvā, ``bhante, aṅgulimālattherassa  nibbattaṭṭhānakathāyā''ti vutte ``parinibbuto ca, bhikkhave, mama  putto''ti. ``bhante, ettake manusse māretvā parinibbuto''ti?  ``āma, bhikkhave, so pubbe ekaṃ kalyāṇamittaṃ alabhitvā ettakaṃ  pāpamakāsi, pacchā pana kalyāṇamittapaccayaṃ labhitvā appamatto  ahosi. tenassa taṃ pāpakammaṃ kusalena pihita''nti vatvā imaṃ  gāthamāha -- <br/><br/>[03] 173^b^.^eb^ <br/><br/>[21] ``yassa ^a^M2.0111^ea^ pāpaṃ kataṃ kammaṃ, kusalena pidhīyati. <br/><br/>[22] somaṃ lokaṃ pabhāseti, abbhā muttova candimā''ti..<br/><br/>[03] tattha ^b^kusalenā^eb^ti arahattamaggaṃ sandhāya vuttaṃ. sesaṃ  uttānatthamevāti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] aṅgulimālattheravatthu chaṭṭhaṃ. 


volume: 88
item: 143
title: abhayarājakumāravatthu^sammajjanattheravatthu^aṅgulimālattheravatthu^pesakāradhītāvatthu^
content:
  [03] ^b^andhabhūto^eb^ti imaṃ dhammadesanaṃ satthā aggāḷave cetiye  viharanto ekaṃ pesakāradhītaraṃ ārabbha kathesi.<br/><br/>[03] ekadivasañhi āḷavivāsino satthari āḷaviṃ sampatte  nimantetvā dānaṃ adaṃsu. satthā bhattakiccāvasāne anumodanaṃ karonto  ``addhuvaṃ me jīvitaṃ, dhuvaṃ me maraṇaṃ, avassaṃ mayā maritabbameva  ^a^V2.0098^ea^, maraṇapariyosānaṃ me jīvitaṃ, jīvitameva aniyataṃ, maraṇaṃ niyatanti  ^a^P3.0171^ea^ evaṃ maraṇassatiṃ bhāvetha. yesañhi maraṇassati  abhāvitā, te pacchime kāle āsīvisaṃ disvā bhītādaṇḍapuriso  viya santāsappattā bheravaravaṃ ravantā kālaṃ karonti. yesaṃ pana  maraṇassati bhāvitā, te dūratova āsīvisaṃ disvā daṇḍakena gahetvā  chaḍḍetvā ṭhitapuriso viya pacchime kāle na santasanti, tasmā  maraṇassati bhāvetabbā''ti āha. taṃ dhammadesanaṃ sutvā avasesajanā  sakiccappasutāva ahesuṃ. ekā pana soḷasavassuddesikā pesakāradhītā  ``aho buddhānaṃ kathā nāma acchariyā, mayā pana maraṇassatiṃ bhāvetuṃ  vaṭṭatī''ti rattindivaṃ maraṇassatimeva bhāvesi. satthāpi tato  nikkhamitvā jetavanaṃ agamāsi. sāpi kumārikā tīṇi vassāni  maraṇassatiṃ bhāvesiyeva.<br/><br/>[03] athekadivasaṃ satthā paccūsasamaye lokaṃ olokento taṃ kumārikaṃ  attano ñāṇajālassa antopaviṭṭhaṃ disvā ``kiṃ nu kho  bhavissatī''ti upadhārento ``imāya kumārikāya mama dhammadesanāya  sutadivasato paṭṭhāya tīṇi vassāni maraṇassati bhāvitā, idānāhaṃ  tattha gantvā imaṃ kumārikaṃ cattāro pañhe pucchitvā tāya  vissajjentiyā ^a^M2.0112^ea^ catūsu ṭhānesu sādhukāraṃ datvā imaṃ gāthaṃ bhāsissāmi.  sā gāthāvasāne sotāpattiphale patiṭṭhahissati, taṃ nissāya  mahājanassāpi sātthikā dhammadesanā bhavissatī''ti ñatvā  pañcasatabhikkhuparivāro jetavanā nikkhamitvā anupubbena  aggāḷavavihāraṃ agamāsi. āḷavivāsino ``satthā āgato''ti  sutvā taṃ vihāraṃ gantvā nimantayiṃsu. tadā sāpi kumārikā satthu  āgamanaṃ sutvā ``āgato kira mayhaṃ pitā, sāmi, ācariyo  puṇṇacandamukho mahāgotamabuddho''ti tuṭṭhamānasā ``ito me tiṇṇaṃ  saṃvaccharānaṃ matthake suvaṇṇavaṇṇo satthā diṭṭhapubbo, idānissa  suvaṇṇavaṇṇaṃ ^a^P3.0172^ea^ sarīraṃ daṭṭhuṃ madhurojañca varadhammaṃ  sotuṃ labhissāmī''ti cintesi. pitā panassā sālaṃ gacchanto āha  -- ``amma, parasantako me sāṭako āropito, tassa vidatthimattaṃ  aniṭṭhitaṃ, taṃ ajja niṭṭhāpessāmi, sīghaṃ me tasaraṃ vaṭṭetvā  āhareyyāsī''ti. sā cintesi -- ``ahaṃ satthu dhammaṃ sotukāmā,  pitā ca maṃ evaṃ āha. kiṃ nu kho satthu dhammaṃ suṇāmi, udāhu  pitu tasaraṃ vaṭṭetvā harāmī''ti? athassā etadahosi ``pitā maṃ  tasare anāhariyamāne potheyyapi pahareyyapi, tasmā tasaraṃ vaṭṭetvā tassa  datvā pacchā dhammaṃ sossāmī''ti pīṭhake nisīditvā tasaraṃ vaṭṭesi.<br/><br/>[03] āḷavivāsinopi satthāraṃ parivisitvā pattaṃ gahetvā  anumodanatthāya aṭṭhaṃsu. satthā ``yamahaṃ kuladhītaraṃ nissāya  tiṃsayojanamaggaṃ āgato, sā ajjāpi okāsaṃ na labhati. tāya  ^a^V2.0099^ea^ okāse laddhe anumodanaṃ karissāmī''ti tuṇhībhūto ahosi. evaṃ  tuṇhībhūtampi satthāraṃ sadevake loke koci kiñci vattuṃ na visahati.  sāpi kho kumārikā tasaraṃ vaṭṭetvā pacchiyaṃ ṭhapetvā pitu santikaṃ  gacchamānā parisapariyante ṭhatvā satthāraṃ olokayamānāva aṭṭhāsi.  satthāpi gīvaṃ ukkhipitvā taṃ olokesi. sā olokitākāreneva  aññāsi -- ``satthā evarūpāya parisāya majjhe nisīditvāva maṃ  olokento mamāgamanaṃ paccāsīsati, attano santikaṃ āgamanameva  paccāsīsatī''ti. sā tasarapacchiṃ ṭhapetvā satthu ^a^P3.0173^ea^  santikaṃ agamāsi. kasmā pana naṃ satthā olokesīti? evaṃ  kirassa ahosi ``esā ettova gacchamānā puthujjanakālakiriyaṃ  ^a^M2.0113^ea^ katvā aniyatagatikā bhavissati, mama santikaṃ āgantvā gacchamānā  sotāpattiphalaṃ patvā niyatagatikā hutvā tusitavimāne  nibbattissatī''ti. tassā kira taṃ divasaṃ maraṇato mutti nāma  natthi. sā olokitasaññāṇeneva satthāraṃ upasaṅkamitvā  chabbaṇṇaraṃsīnaṃ antaraṃ pavisitvā vanditvā ekamantaṃ aṭṭhāsi.  tathārūpāya parisāya majjhe nisīditvā tuṇhībhūtaṃ satthāraṃ vanditvā  ṭhitakkhaṇeyeva taṃ āha -- ``kumārike, kuto āgacchasī''ti?  ``na jānāmi, bhante''ti. ``kattha gamissasī''ti? ``na  jānāmi, bhante''ti. ``na jānāsī''ti? ``jānāmi, bhante''ti.  ``jānāsī''ti? ``na jānāmi, bhante''ti. iti naṃ satthā  cattāro pañhe pucchi. mahājano ujjhāyi -- ``ambho, passatha,  ayaṃ pesakāradhītā sammāsambuddhena saddhiṃ icchiticchitaṃ kathesi, nanu  nāma imāya `kuto āgacchasī'ti vutte `pesakāragehato'ti vattabbaṃ.  `kahaṃ gacchasī'ti vutte `pesakārasāla'nti vattabbaṃ siyā''ti.<br/><br/>[03] satthā mahājanaṃ nissaddaṃ katvā, ``kumārike, tvaṃ kuto  āgacchasī''ti vutte ``kasmā na jānāmīti vadesī''ti pucchi.  bhante, tumhe mama pesakāragehato āgatabhāvaṃ jānātha, ``kuto  āgatāsī''ti pucchantā pana ``kuto āgantvā idha nibbattāsī''ti  pucchatha. ahaṃ pana na jānāmi ``kuto ca āgantvā idha  nibbattāmhī''ti. athassā satthā ``sādhu sādhu, kumārike, mayā  pucchitapañhova tayā vissajjito''ti paṭhamaṃ sādhukāraṃ ^a^P3.0174^ea^  datvā uttarimpi pucchi -- ``kattha gamissasīti puna  puṭṭhā kasmā `na jānāmī'ti vadesī''ti? bhante, tumhe maṃ  tasarapacchiṃ gahetvā pesakārasālaṃ gacchantiṃ jānātha, ``ito gantvā  kattha nibbattissasī''ti pucchatha. ahañca ito cutā na jānāmi  ``kattha gantvā nibbattissāmī''ti. athassā satthā ``mayā  pucchitapañhoyeva tayā vissajjito''ti dutiyaṃ sādhukāraṃ datvā  uttarimpi pucchi -- ``atha kasmā `na jānāsī'ti puṭṭhā  `jānāmī'ti vadesī''ti? ``maraṇabhāvaṃ jānāmi, bhante, tasmā evaṃ  vademī''ti. athassā satthā ``mayā pucchitapañhoyeva tayā  vissajjito''ti tatiyaṃ ^a^V2.0100^ea^ sādhukāraṃ datvā uttarimpi pucchi -- ``atha  kasmā `jānāsī'ti puṭṭhā `na jānāmī'ti vadesī''ti. mama  maraṇabhāvameva ahaṃ jānāmi, bhante, ``rattindivapubbaṇhādīsu pana  asukakāle nāma marissāmī''ti na ^a^M2.0114^ea^ jānāmi, tasmā evaṃ vademīti.  athassā satthā ``mayā pucchitapañhoyeva tayā vissajjito''ti  catutthaṃ sādhukāraṃ datvā parisaṃ āmantetvā ``ettakaṃ nāma tumhe imāya  kathitaṃ na jānātha, kevalaṃ ujjhāyatheva. yesañhi paññācakkhu natthi,  te andhā eva ^a^P3.0175^ea^. yesaṃ paññācakkhu atthi, te eva  cakkhumanto''ti vatvā imaṃ gāthamāha -- <br/><br/>[03] 174^b^.^eb^ <br/><br/>[21] ``andhabhūto ayaṃ loko, tanukettha vipassati. <br/><br/>[22] sakuṇo jālamuttova, appo saggāya gacchatī''ti..<br/><br/>[03] tattha ^b^andhabhūto ayaṃ loko^eb^ti ayaṃ lokiyamahājano  paññācakkhuno abhāvena andhabhūto. ^b^tanuketthā^eb^ti tanuko ettha,  na bahu jano aniccādivasena ^b^vipassati. jālamuttovā^eb^ti yathā  chekena sākuṇikena jālena ottharitvā gayhamānesu vaṭṭakesu kocideva  jālato muccati. sesā antojālameva pavisanti. tathā  maraṇajālena otthaṭesu sattesu bahū apāyagāmino honti, ^b^appo^eb^  kocideva satto ^b^saggāya gacchati,^eb^ sugatiṃ vā nibbānaṃ vā  pāpuṇātīti attho.<br/><br/>[03] desanāvasāne kumārikā sotāpattiphale patiṭṭhahi, mahājanassāpi  sātthikā dhammadesanā ahosīti. <br/><br/>[01] sāpi tasarapacchiṃ gahetvā pitu santikaṃ agamāsi,  sopi nisinnakova niddāyi. tassā asallakkhetvāva tasarapacchiṃ  upanāmentiyā tasarapacchi vemakoṭiyaṃ paṭihaññitvā saddaṃ kurumānā  pati. so pabujjhitvā gahitanimitteneva vemakoṭiṃ ākaḍḍhi.  vemakoṭi gantvā taṃ ^a^P3.0176^ea^ kumārikaṃ ure pahari, sā  tattheva kālaṃ katvā tusitabhavane nibbatti. athassā pitā taṃ  olokento sakalasarīrena lohitamakkhitena patitvā mataṃ addasa.  athassa mahāsoko uppajji. so ``na mama sokaṃ añño nibbāpetuṃ  sakkhissatī''ti rodanto satthu santikaṃ gantvā tamatthaṃ ārocetvā,  ``bhante, sokaṃ me nibbāpethā''ti āha. satthā taṃ samassāsetvā  ``mā soci, upāsaka. anamataggasmiñhi saṃsāre tava evameva dhītu  maraṇakāle paggharitāssu catunnaṃ mahāsamuddānaṃ udakato  atirekatara''nti vatvā anamataggakathaṃ ^a^V2.0101^ea^ kathesi ^a^M2.0115^ea^. so tanubhūtasoko  satthāraṃ pabbajjaṃ yācitvā laddhūpasampado na cirasseva arahattaṃ  pāpuṇīti. <br/><br/>[06] pesakāradhītāvatthu sattamaṃ. 


volume: 88
item: 144
title: sammajjanattheravatthu^aṅgulimālattheravatthu^pesakāradhītāvatthu^tiṃsabhikkhuvatthu^
content:
  [03] ^b^haṃsādiccapathe^eb^ti imaṃ dhammadesanaṃ satthā jetavane viharanto  tiṃsa bhikkhū ārabbha kathesi. <br/><br/>[01] ekasmiñhi divase tiṃsamattā disāvāsikā bhikkhū  satthāraṃ upasaṅkamiṃsu. ānandatthero satthu vattakaraṇavelāya āgantvā  te bhikkhū disvā ``satthārā imehi saddhiṃ paṭisanthāre kate vattaṃ  karissāmī''ti dvārakoṭṭhake ^a^P3.0177^ea^ aṭṭhāsi. satthāpi  tehi saddhiṃ paṭisanthāraṃ katvā tesaṃ sāraṇīyadhammaṃ kathesi. taṃ sutvā  te sabbepi arahattaṃ patvā uppatitvā ākāsena agamiṃsu.  ānandatthero tesu cirāyantesu satthāraṃ upasaṅkamitvā, ``bhante,  idāneva tiṃsamattā bhikkhū āgatā, te kuhi''nti pucchi. ``gatā,  ānandā''ti. ``katarena maggena, bhante''ti?  ``ākāsenānandā''ti. ``kiṃ pana te, bhante, khīṇāsavā''ti?  ``āmānanda, mama santike dhammaṃ sutvā arahattaṃ pattā''ti. tasmiṃ  pana khaṇe ākāsena haṃsā āgamiṃsu. satthā ``yassa kho  panānanda, cattāro iddhipādā subhāvitā, so haṃsā viya ākāsena  gacchatī''ti vatvā imaṃ gāthamāha -- <br/><br/>[03] 175^b^.^eb^ <br/><br/>[21] ``haṃsādiccapathe yanti, ākāse yanti iddhiyā. <br/><br/>[22] nīyanti dhīrā lokamhā, jetvā māraṃ savāhini''nti..<br/><br/>[03] tassattho -- ime ^b^haṃsā ādiccapathe ākāse^eb^ gacchanti.  yesaṃ iddhipādā subhāvitā, tepi ākāse ^b^yanti iddhiyā. dhīrā^eb^  paṇḍitā ^b^savāhiniṃ māraṃ jetvā^eb^ imamhā vaṭṭalokā ^b^nīyanti,^eb^  nibbānaṃ pāpuṇantīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] tiṃsabhikkhuvatthu aṭṭhamaṃ. 


volume: 88
item: 145
title: aṅgulimālattheravatthu^pesakāradhītāvatthu^tiṃsabhikkhuvatthu^ciñcamāṇavikāvatthu^
content:
  [03] ^b^ekaṃ^eb^ ^a^V2.0102^ea^ ^a^P3.0178^ea^ ^a^M2.0116^ea^ ^b^dhamma^eb^nti dhammadesanaṃ  satthā jetavane viharanto ciñcamāṇavikaṃ ārabbha kathesi.<br/><br/>[03] paṭhamabodhiyañhi dasabalassa puthubhūtesu sāvakesu appamāṇesu  devamanussesu ariyabhūmiṃ okkantesu patthaṭe guṇasamudaye mahālābhasakkāro  udapādi. titthiyā sūriyuggamane khajjopanakasadisā ahesuṃ  hatalābhasakkārā. te antaravīthiyaṃ ṭhatvā ``kiṃ samaṇo gotamova  buddho, mayampi buddhā, kiṃ tasseva dinnaṃ mahapphalaṃ, amhākampi dinnaṃ  mahapphalameva, amhākampi detha sakkarothā''ti evaṃ manusse  viññāpentāpi lābhasakkāraṃ alabhitvā raho sannipatitvā ``kena nu  kho upāyena samaṇassa gotamassa manussānaṃ antare avaṇṇaṃ uppādetvā  lābhasakkāraṃ nāseyyāmā''ti cintayiṃsu.<br/><br/>[03] tadā sāvatthiyaṃ ciñcamāṇavikā nāmekā paribbājikā  uttamarūpadharā sobhaggappattā devaccharā viya. assā sarīrato  rasmiyo niccharanti. atheko kharamantī evamāha --  ``ciñcamāṇavikaṃ paṭicca samaṇassa gotamassa avaṇṇaṃ uppādetvā  lābhasakkāraṃ nāsessāmā''ti. te ``attheko upāyo''ti  sampaṭicchiṃsu. atha sā titthiyārāmaṃ gantvā vanditvā aṭṭhāsi,  titthiyā tāya saddhiṃ na kathesuṃ. sā ``ko nu kho me doso''ti  yāvatatiyaṃ ``vandāmi, ayyā''ti vatvā, ``ayyā, ko nu kho me  doso, kiṃ mayā saddhiṃ na kathethā''ti āha. ``bhagini, samaṇaṃ  gotamaṃ amhe viheṭhayantaṃ hatalābhasakkāre ^a^P3.0179^ea^ katvā  vicarantaṃ na jānāsī''ti? ``na jānāmi, ayyā, kiṃ panettha  mayā kattabba''nti. ``sace tvaṃ, bhagini, amhākaṃ sukhamicchasi,  attānaṃ paṭicca samaṇassa gotamassa avaṇṇaṃ uppādetvā lābhasakkāraṃ  nāsehī''ti. <br/><br/>[01] sā ``sādhu, ayyā, mayhaṃveso bhāro, mā  cintayitthā''ti vatvā pakkamitvā itthimāyāsu kusalatāya tato paṭṭhāya  sāvatthivāsīnaṃ dhammakathaṃ sutvā jetavanā nikkhamanasamaye  indagopakavaṇṇaṃ paṭaṃ pārupitvā gandhamālādihatthā jetavanābhimukhī  gacchati. ``imāya velāya kuhiṃ gacchasī''ti vutte, ``kiṃ tumhākaṃ  mama gamanaṭṭhānenā''ti vatvā jetavanasamīpe titthiyārāme vasitvā  pātova ``aggavandanaṃ vandissāmā''ti nagarā nikkhamante  upāsakajane ^a^M2.0117^ea^ jetavanassa antovuṭṭhā viya hutvā nagaraṃ pavisati.  ``kuhiṃ vuṭṭhāsī''ti vutte, ``kiṃ tumhākaṃ mama vuṭṭhaṭṭhānenā''ti vatvā  māsaddhamāsaccayena pucchiyamānā jetavane samaṇena gotamena saddhiṃ  ekagandhakuṭiyā vuṭṭhāmhīti. puthujjanānaṃ ^a^V2.0103^ea^ ``saccaṃ nu kho etaṃ,  no''ti kaṅkhaṃ uppādetvā temāsacatumāsaccayena pilotikāhi udaraṃ  veṭhetvā gabbhinivaṇṇaṃ dassetvā upari rattapaṭaṃ pārupitvā ``samaṇaṃ  gotamaṃ paṭicca gabbho uppanno''ti andhabāle saddahāpetvā  aṭṭhanavamāsaccayena udare dārumaṇḍalikaṃ bandhitvā upari paṭaṃ pārupitvā  ^a^P3.0180^ea^ hatthapādapiṭṭhiyo gohanukena koṭṭāpetvā ussade  dassetvā kilantindriyā hutvā sāyanhasamaye tathāgate  alaṅkatadhammāsane nisīditvā dhammaṃ desente dhammasabhaṃ gantvā  tathāgatassa purato ṭhatvā, ``mahāsamaṇa, mahājanassa tāva dhammaṃ  desesi, madhuro te saddo, samphusitaṃ dantāvaraṇaṃ. ahaṃ pana taṃ paṭicca  gabbhaṃ labhitvā paripuṇṇagabbhā jātā, neva me sūtigharaṃ jānāsi,  sappitelādīni sayaṃ akaronto upaṭṭhākānampi aññataraṃ kosalarājānaṃ  vā anāthapiṇḍikaṃ vā visākhaṃ upāsikaṃ vā `imissā  ciñcamāṇavikāya kattabbayuttakaṃ karohī'ti na vadesi, abhiramituṃyeva  jānāsi, gabbhaparihāraṃ na jānāsī''ti gūthapiṇḍaṃ gahetvā candamaṇḍalaṃ  dūsetuṃ vāyamantī viya parisamajjhe tathāgataṃ akkosi. tathāgato  dhammakathaṃ ṭhapetvā sīho viya abhinadanto, ``bhagini, tayā  kathitassa tathabhāvaṃ vā vitathabhāvaṃ vā ahameva ca tvañca jānāmā''ti  āha. ``āma, mahāsamaṇa, tayā ca mayā ca ñātabhāvenetaṃ  jāta''nti.<br/><br/>[03] tasmiṃ khaṇe sakkassa āsanaṃ uṇhākāraṃ dassesi. so  āvajjamāno ``ciñcamāṇavikā tathāgataṃ abhūtena akkosatī''ti ñatvā  ``idaṃ vatthuṃ sodhessāmī''ti catūhi devaputtehi saddhiṃ āgami.  devaputtā mūsikapotakā hutvā dārumaṇḍalikassa bandhanarajjuke  ekappahāreneva chindiṃsu, pārutapaṭaṃ vāto ukkhipi, dārumaṇḍalikaṃ  patamānaṃ tassā pādapiṭṭhiyaṃ pati ^a^P3.0181^ea^, ubho aggapādā  chijjiṃsu. manussā ``dhī kāḷakaṇṇi, sammāsambuddhaṃ akkosī''ti  sīse kheḷaṃ pātetvā leḍḍudaṇḍādihattā jetavanā nīhariṃsu. athassā  tathāgatassa cakkhupathaṃ atikkantakāle mahāpathavī bhijjitvā ^a^M2.0118^ea^  vivaramadāsi, avīcito aggijālā uṭṭhahi. sā kuladattiyaṃ kambalaṃ  pārupamānā viya gantvā avīcimhi nibbatti. aññatitthiyānaṃ  lābhasakkāro parihāyi, dasabalassa bhiyyosomattāya vaḍḍhi.  punadivase dhammasabhāyaṃ kathaṃ samuṭṭhāpesuṃ, ``āvuso, ciñcamāṇavikā  evaṃ uḷāraguṇaṃ aggadakkhiṇeyyaṃ sammāsambuddhaṃ abhūtena akkositvā  mahāvināsaṃ pattā''ti. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte  ``na, bhikkhave, idāneva, pubbepi esā maṃ abhūtena akkositvā  vināsaṃ pattāyevā''ti vatvā -- <br/><br/>[21] ``nādaṭṭhā parato dosaṃ, aṇuṃ thūlāni sabbaso. <br/><br/>[22] issaro paṇaye daṇḍaṃ, sāmaṃ appaṭivekkhiyā''ti.. -- <br/><br/>[25] imaṃ ^a^V2.0104^ea^ dvādasanipāte ^b^mahāpadumajātakaṃ^eb^ (jā0  1.12.106) vitthāretvā kathesi -- <br/><br/>[01] tadā kiresā mahāpadumakumārassa bodhisattassa mātu  sapattī rañño aggamahesī hutvā mahāsattaṃ asaddhammena nimantetvā  tassa manaṃ alabhitvā attanāva attani vippakāraṃ katvā gilānālayaṃ  dassetvā ``tava putto maṃ anicchantiṃ imaṃ vippakāraṃ pāpesī''ti  ^a^P3.0182^ea^ rañño ārocesi. rājā kuddho mahāsattaṃ  corapapāte khipi. atha naṃ pabbatakucchiyaṃ adhivatthā devatā  paṭiggahetvā nāgarājassa phaṇagabbhe patiṭṭhapesi. nāgarājā taṃ  nāgabhavanaṃ netvā upaḍḍharajjena sammānesi. so tattha saṃvaccharaṃ  vasitvā pabbajitukāmo himavantappadesaṃ patvā pabbajitvā  jhānābhiññāyo nibbattesi. atha naṃ eko vanacarako disvā rañño  ārocesi. rājā tassa santikaṃ gantvā katapaṭisanthāro sabbaṃ taṃ  pavattiṃ ñatvā mahāsattaṃ rajjena nimantetvā tena ``mayhaṃ rajjena kiccaṃ  natthi, tvaṃ pana dasa rājadhamme akopetvā agatigamanaṃ pahāya dhammena  rajjaṃ kārehī''ti ovadito uṭṭhāyāsanā roditvā nagaraṃ gacchanto  antarāmagge amacce pucchi -- ``ahaṃ kaṃ nissāya evaṃ  ācārasampannena puttena viyogaṃ patto''ti? ``aggamahesiṃ nissāya,  devā''ti. rājā taṃ uddhaṃpādaṃ gahetvā corapapāte khipāpetvā nagaraṃ  pavisitvā dhammena rajjaṃ kāresi. tadā mahāpadumakumāro satthā  ahosi, mātu sapattī ciñcamāṇavikāti.<br/><br/>[03] satthā ^a^M2.0119^ea^ imamatthaṃ pakāsetvā, ``bhikkhave, ekaṃ dhammañhi  saccavacanaṃ pahāya musāvāde patiṭṭhitānaṃ vissaṭṭhaparalokānaṃ  akattabbapāpakammaṃ nāma natthī''ti vatvā imaṃ gāthamāha -- <br/><br/>[03] 176^b^.^eb^ <br/><br/>[21] ``ekaṃ dhammaṃ atītassa, musāvādissa jantuno. <br/><br/>[22] vitiṇṇaparalokassa, natthi pāpaṃ akāriya''nti..<br/><br/>[03] tattha ^b^ekaṃ dhamma^eb^nti saccaṃ. ^b^musāvādissā^eb^ti yassa  dasasu vacanesu ekampi saccaṃ natthi, evarūpassa musāvādino ^a^P3.0183^ea^.  ^b^vitiṇṇaparalokassā^eb^ti vissaṭṭhaparalokassa.  evarūpo hi manussasampattiṃ devasampattiṃ avasāne nibbānasampattinti  imā tissopi sampattiyo na passati. ^b^natthi pāpa^eb^nti tassa  evarūpassa idaṃ nāma pāpaṃ akattabbanti natthi.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ciñcamāṇavikāvatthu navamaṃ. 


volume: 88
item: 146
title: pesakāradhītāvatthu^tiṃsabhikkhuvatthu^ciñcamāṇavikāvatthu^asadisadānavatthu^
content:
  [03] ^b^na^eb^ ^a^V2.0105^ea^ ^b^ve kadariyā^eb^ti imaṃ dhammadesanaṃ satthā jetavane  viharanto asadisadānaṃ ārabbha kathesi.<br/><br/>[03] ekasmiñhi samaye satthā cārikaṃ caritvā  pañcasatabhikkhuparivāro jetavanaṃ pāvisi. rājā vihāraṃ gantvā  satthāraṃ nimantetvā punadivase āgantukadānaṃ sajjetvā ``dānaṃ me  passantū''ti nāgare pakkosi. nāgarā āgantvā rañño dānaṃ disvā  punadivase satthāraṃ nimantetvā dānaṃ sajjetvā ``amhākampi dānaṃ,  devo, passatū''ti rañño pahiṇiṃsu. rājā tesaṃ dānaṃ disvā  ``imehi mama dānato uttaritaraṃ kataṃ, puna dānaṃ karissāmī''ti  punadivasepi dānaṃ sajjesi. nāgarāpi taṃ disvā punadivase  sajjayiṃsu. evaṃ neva rājā nāgare parājetuṃ sakkoti, na ^a^P3.0184^ea^  nāgarā rājānaṃ. atha chaṭṭhe vāre nāgarā sataguṇaṃ  sahassaguṇaṃ vaḍḍhetvā yathā na sakkā hoti ``idaṃ nāma imesaṃ dāne  natthī''ti vattuṃ, evaṃ dānaṃ sajjayiṃsu. rājā taṃ disvā ``sacāhaṃ  imesaṃ dānato uttaritaraṃ kātuṃ na sakkhissāmi, kiṃ me  jīvitenā''ti upāyaṃ cintento nipajji. atha naṃ mallikā  ^a^M2.0120^ea^ devī  upasaṅkamitvā, ``kasmā, mahārāja, evaṃ nipannosi, kena te  indriyāni kilantāni viyā''ti pucchi. rājā āha -- ``na  dāni tvaṃ, devi, jānāsī''ti. ``na jānāmi, devā''ti. so  tassā tamatthaṃ ārocesi.<br/><br/>[03] atha naṃ mallikā āha -- ``deva, mā cintayi, kahaṃ tayā  pathavissaro rājā nāgarehi parājiyamāno diṭṭhapubbo vā sutapubbo  vā, ahaṃ te dānaṃ saṃvidahissāmī''ti. itissa asadisadānaṃ  saṃvidahitukāmatāya evaṃ vatvā, mahārāja, sālakalyāṇipadarehi pañcannaṃ  bhikkhusatānaṃ anto āvaṭṭe nisīdanamaṇḍapaṃ kārehi, sesā bahiāvaṭṭe  nisīdissanti. pañca setacchattasatāni kārehi, tāni gahetvā  pañcasatā hatthī pañcannaṃ bhikkhusatānaṃ matthake dhārayamānā ṭhassanti.  aṭṭha vā dasa vā rattasuvaṇṇanāvāyo kārehi, tā maṇḍapamajjhe  bhavissanti. dvinnaṃ dvinnaṃ bhikkhūnaṃ antare ekekā khattiyadhītā  nisīditvā gandhe pisissati, ekekā khattiyadhītā bījanaṃ ādāya  dve dve bhikkhū bījamānā ṭhassati, sesā khattiyadhītaro pise pise  gandhe haritvā ^a^P3.0185^ea^ suvaṇṇanāvāsu pakkhipissanti,  tāsu ekaccā khattiyadhītaro nīluppalakalāpe gahetvā suvaṇṇanāvāsu  pakkhittagandhe āloḷetvā vāsaṃ gāhāpessanti. nāgarānañhineva  khattiyadhītaro atthi, na setacchattāni, na hatthino ca. imehi  kāraṇehi nāgarā ^a^V2.0106^ea^ parājissanti, evaṃ karohi, mahārājāti. rājā  ``sādhu, devi, kalyāṇaṃ te kathita''nti tāya kathitaniyāmena sabbaṃ  kāresi. ekassa pana bhikkhuno eko hatthi nappahosi. atha  rājā mallikaṃ āha -- ``bhadde, ekassa bhikkhuno eko hatthi  nappahoti, kiṃ karissāmā''ti. ``kiṃ, deva, pañca hatthisatāni  natthī''ti? ``atthi, devi, avasesā duṭṭhahatthino, te bhikkhū  disvāva verambhavātā viya caṇḍā hontī''ti. ``deva, ahaṃ ekassa  duṭṭhahatthipotakassa chattaṃ gahetvā tiṭṭhanaṭṭhānaṃ jānāmī''ti. ``kattha  naṃ ṭhapessāmā''ti? ``ayyassa aṅgulimālassa santike''ti.  rājā tathā kāresi. hatthipotako vāladhiṃ antarasatthimhi  pakkhipitvā ubho kaṇṇe pātetvā akkhīni nimiletvā aṭṭhāsi.  mahājano ``evarūpassa nāma caṇḍahatthino ayamākāro''ti hatthimeva  olokesi.<br/><br/>[03] rājā buddhappamukhaṃ bhikkhusaṅghaṃ parivisitvā satthāraṃ vanditvā,  ``bhante, yaṃ imasmiṃ dānagge kappiyabhaṇḍaṃ vā akappiyabhaṇḍaṃ vā,  sabbaṃ taṃ tumhākameva dammī''ti āha ^a^M2.0121^ea^. tasmiṃ ^a^P3.0186^ea^  pana dāne ekadivaseneva pariccattaṃ cuddasakoṭidhanaṃ hoti. satthu pana  setacchattaṃ nisīdanapallaṅko ādhārako pādapīṭhikāti cattāri  anagghāneva. puna evarūpaṃ katvā buddhānaṃ dānaṃ nāma dātuṃ samattho  nāhosi, teneva taṃ ``asadisadāna''nti paññāyi. taṃ kira  sabbabuddhānaṃ ekavāraṃ hotiyeva, sabbesaṃ pana itthīyeva saṃvidahati.  rañño pana kāḷo ca juṇho cāti dve amaccā ahesuṃ. tesu kāḷo  cintesi -- ``aho rājakulassa parihāni, ekadivaseneva  cuddasakoṭidhanaṃ khayaṃ gacchati, ime imaṃ dānaṃ bhuñjitvā gantvā nipannā  niddāyissanti, aho naṭṭhaṃ rājakula''nti. juṇho cintesi --  ``aho rañño dānaṃ sudinnaṃ. na hi sakkā rājabhāve aṭṭhitena  evarūpaṃ dānaṃ dātuṃ, sabbasattānaṃ pattiṃ adento nāma natthi, ahaṃ  panidaṃ dānaṃ anumodāmī''ti.<br/><br/>[03] satthu bhattakiccāvasāne rājā anumodanatthāya pattaṃ gaṇhi.  satthā cintesi -- ``raññā mahoghaṃ pavattentena viya mahādānaṃ dinnaṃ,  asakkhi nu kho mahājano cittaṃ pasādetuṃ, udāhu no''ti. so tesaṃ  amaccānaṃ cittācāraṃ ñatvā ``sace rañño dānānucchavikaṃ anumodanaṃ  karissāmi, kāḷassa muddhā sattadhā phalissati, juṇho sotāpattiphale  patiṭṭhahissatī''ti ñatvā kāḷe anukampaṃ paṭicca evarūpaṃ dānaṃ datvā  ṭhitassa rañño catuppadikaṃ gāthameva vatvā uṭṭhāyāsanā vihāraṃ gato.  bhikkhū ^a^P3.0187^ea^ aṅgulimālaṃ pucchiṃsu -- ``na kiṃ nu  kho, āvuso, duṭṭhahatthiṃ chattaṃ dhāretvā ṭhitaṃ disvā bhāyī''ti?  ``na bhāyiṃ, āvuso''ti. te satthāraṃ upasaṅkamitvā āhaṃsu --  ``aṅgulimālo, bhante, aññaṃ byākarosī''ti. satthā ``na,  bhikkhave ^a^V2.0107^ea^, aṅgulimālo bhāyati. khīṇāsavausabhānañhi antare  jeṭṭhakausabhā mama puttasadisā bhikkhū na bhāyantī''ti vatvā  brāhmaṇavagge imaṃ gāthamāha -- <br/><br/>[21] ``usabhaṃ pavaraṃ vīraṃ, mahesiṃ vijitāvinaṃ. <br/><br/>[22] anejaṃ nhātakaṃ buddhaṃ, tamahaṃ brūmi brāhmaṇa''nti..  (dha0 pa0 422; su0 ni0 651).<br/><br/>[03] rājāpi domanassappatto ``evarūpāya nāma parisāya dānaṃ  datvā ṭhitassa mayhaṃ anucchavikaṃ anumodanaṃ akatvā gāthameva vatvā  satthā uṭṭhāyāsanā gato. mayā satthu anucchavikaṃ dānaṃ akatvā  ananucchavikaṃ kataṃ bhavissati ^a^M2.0122^ea^, kappiyabhaṇḍaṃ adatvā akappiyabhaṇḍaṃ vā  dinnaṃ bhavissati, satthārā me kupitena bhavitabbaṃ. evañhi  asadisadānaṃ nāma, dānānurūpaṃ anumodanaṃ kātuṃ vaṭṭatī''ti vihāraṃ  gantvā satthāraṃ vanditvā etadavoca -- ``kiṃ nu kho me, bhante,  dātabbayuttakaṃ dānaṃ na dinnaṃ, udāhu dānānurūpaṃ kappiyabhaṇḍaṃ adatvā  akappiyabhaṇḍameva dinna''nti. ``kimetaṃ ^a^P3.0188^ea^,  mahārājā''ti? ``na me tumhehi dānānucchavikā anumodanā  katā''ti? ``mahārāja, anucchavikameva te dānaṃ dinnaṃ. etañhi  asadisadānaṃ nāma, ekassa buddhassa ekavārameva sakkā dātuṃ, puna  evarūpaṃ nāma dānaṃ duddada''nti. ``atha kasmā, bhante, me  dānānurūpaṃ anumodanaṃ na karitthā''ti? ``parisāya asuddhattā,  mahārājā''ti. ``ko nu kho, bhante, parisāya doso''ti?  athassa satthā dvinnampi amaccānaṃ cittācāraṃ ārocetvā kāḷe anukampaṃ  paṭicca anumodanāya akatabhāvaṃ ācikkhi. rājā ``saccaṃ kira te,  kāḷa, evaṃ cintita''nti pucchitvā ``sacca''nti vutte ``tava santakaṃ  aggahetvā mama puttadārehi saddhiṃ mayi attano santakaṃ dente tuyhaṃ kā  pīḷā. gaccha, bho, yaṃ te mayā dinnaṃ, taṃ dinnameva hotu, raṭṭhato pana  me nikkhamā''ti taṃ raṭṭhā nīharitvā juṇhaṃ pakkosāpetvā ``saccaṃ kira  te evaṃ cintita''nti pucchitvā ``sacca''nti vutte, ``sādhu, mātula,  pasannosmi, tvaṃ mama parijanaṃ gahetvā mayā dinnaniyāmeneva satta  divasāni dānaṃ dehī''ti sattāhaṃ rajjaṃ niyyādetvā satthāraṃ āha --  ``passatha, bhante, bālassa karaṇaṃ, mayā evaṃ dinnadāne  pahāramadāsī''ti. satthā ``āma, mahārāja, bālā nāma parassa  dānaṃ anabhinanditvā duggatiparāyaṇā honti, dhīrā pana paresampi  dānaṃ anumoditvā saggaparāyaṇā eva hontī''ti vatvā imaṃ gāthamāha  -- <br/><br/>[03] 177^b^.^eb^ <br/><br/>[21] ``na ^a^V2.0108^ea^ ve kadariyā devalokaṃ vajanti, bālā have  nappasaṃsanti dānaṃ. <br/><br/>[22] dhīro ca dānaṃ anumodamāno, teneva so hoti sukhī  paratthā''ti..<br/><br/>[03] tattha ^a^P3.0189^ea^ ^b^kadariyā^eb^ti thaddhamaccharino.  ^b^bālā^eb^ti idhalokaparalokaṃ ajānanakā. ^b^dhīro^eb^ti paṇḍito.  ^b^sukhī paratthā^eb^ti ^b^teneva so^eb^ dānānumodanapuññena paraloke  dibbasampattiṃ anubhavamāno sukhī ^b^hotī^eb^ti.<br/><br/>[03] desanāvasāne ^a^M2.0123^ea^ juṇho sotāpattiphale patiṭṭhahi, sampattaparisāyapi  sātthikā dhammadesanā ahosi, juṇhopi sotāpanno hutvā sattāhaṃ  raññā dinnaniyāmeneva dānaṃ adāsīti. <br/><br/>[06] asadisadānavatthu dasamaṃ. 


volume: 88
item: 147
title: tiṃsabhikkhuvatthu^ciñcamāṇavikāvatthu^asadisadānavatthu^anāthapiṇḍakaputtakālavatthu^
content:
  [03] ^b^pathabyā ekarajjenā^eb^ti imaṃ dhammadesanaṃ satthā jetavane  viharanto kālaṃ nāma anāthapiṇḍikassa puttaṃ ārabbha kathesi.<br/><br/>[03] so kira tathāvidhassa saddhāsampannassa seṭṭhino putto hutvā neva  satthu santikaṃ gantuṃ, na gehaṃ āgatakāle daṭṭhuṃ, na dhammaṃ sotuṃ, na  saṅghassa veyyāvaccaṃ kātuṃ icchati. pitarā ``mā evaṃ, tāta,  karī''ti vuttopi tassa vacanaṃ na suṇāti. athassa pitā cintesi  -- ``ayaṃ evarūpaṃ diṭṭhiṃ gahetvā vicaranto avīciparāyaṇo  bhavissati, na kho panetaṃ patirūpaṃ, yaṃ mayi passante mama putto  nirayaṃ gaccheyya. imasmiṃ kho pana loke dhanadānena abhijjanakasatto  nāma natthi, dhanena naṃ bhindissāmī''ti. atha naṃ āha --  ``tāta, uposathiko hutvā vihāraṃ gantvā dhammaṃ sutvā ehi,  kahāpaṇasataṃ te ^a^P3.0190^ea^ dassāmī''ti. dassatha, tātāti.  dassāmi, puttāti. so yāvatatiyaṃ paṭiññaṃ gahetvā uposathiko  hutvā vihāraṃ agamāsi. dhammassavanena panassa kiccaṃ natthi,  yathāphāsukaṭṭhāne sayitvā pātova gehaṃ agamāsi. athassa pitā  ``putto me uposathiko ahosi, sīghamassa yāguādīni  āharathā''ti vatvā dāpesi. so ``kahāpaṇe aggahetvā na  bhuñjissāmī''ti āhaṭāhaṭaṃ paṭikkhipi. athassa pitā pīḷaṃ  asahanto kahāpaṇabhaṇḍaṃ dāpesi. so taṃ hatthena gahetvāva āhāraṃ  paribhuñji.<br/><br/>[03] atha ^a^V2.0109^ea^ naṃ punadivase seṭṭhi, ``tāta, kahāpaṇasahassaṃ te dassāmi,  satthu purato ṭhatvā ekaṃ dhammapadaṃ uggaṇhitvā āgaccheyyāsī''ti  pesesi. sopi vihāraṃ gantvā satthu purato ṭhatvāva ekameva padaṃ  uggaṇhitvā palāyitukāmo ahosi. athassa satthā asallakkhaṇākāraṃ  akāsi. so taṃ padaṃ asallakkhetvā uparipadaṃ uggaṇhissāmīti  ṭhatvā assosiyeva ^a^M2.0124^ea^. uggaṇhissāmīti suṇantova kira sakkaccaṃ  suṇāti nāma. evañca kira suṇantānaṃ dhammo sotāpattimaggādayo  deti. sopi uggaṇhissāmīti suṇāti, satthāpissa  asallakkhaṇākāraṃ karoti. so ``uparipadaṃ uggaṇhissāmī''ti  ṭhatvā suṇantova sotāpattiphale patiṭṭhāsi.<br/><br/>[03] so punadivase buddhappamukhena bhikkhusaṅghena saddhiṃyeva sāvatthiṃ  pāvisi. mahāseṭṭhi taṃ disvā ``ajja ^a^P3.0191^ea^ mama  puttassa ākāro ruccatī''ti cintesi. tassapi etadahosi --  ``aho vata me pitā ajja satthu santike kahāpaṇe na dadeyya,  kahāpaṇakāraṇā mayhaṃ uposathikabhāvaṃ paṭicchādeyyā''ti. satthā  panassa hiyyova kahāpaṇassa kāraṇā uposathikabhāvaṃ aññāsi.  mahāseṭṭhi, buddhappamukhassa bhikkhusaṅghassa yāguṃ dāpetvā puttassapi  dāpesi. so nisīditvā tuṇhībhūtova yāguṃ pivi, khādanīyaṃ  khādi, bhattaṃ bhuñji. mahāseṭṭhi satthu bhattakiccāvasāne puttassa purato  sahassabhaṇḍikaṃ ṭhapāpetvā, ``tāta, mayā te `sahassaṃ dassāmī'ti  vatvā uposathaṃ samādāpetvā vihāraṃ pahito. idaṃ te sahassa''nti  āha. so satthu purato kahāpaṇe diyyamāne disvā lajjanto ``alaṃ  me kahāpaṇehī''ti vatvā, ``gaṇha, tātā''ti vuccamānopi na gaṇhi.  athassa pitā satthāraṃ vanditvā, ``bhante, ajja me puttassa  ākāro ruccatī''ti vatvā ``kiṃ, mahāseṭṭhī''ti vutte ``mayā esa  purimadivase `kahāpaṇasataṃ te dassāmī'ti vatvā vihāraṃ pesito.  punadivase kahāpaṇe aggahetvā bhuñjituṃ na icchi, ajja pana  diyyamānepi kahāpaṇe na icchatī''ti āha. satthā ``āma,  mahāseṭṭhi, ajja tava puttassa cakkavattisampattitopi  devalokabrahmalokasampattīhipi sotāpattiphalameva vara''nti vatvā imaṃ  gāthamāha -- <br/><br/>[03] 178^b^.^eb^ <br/><br/>[21] ``pathabyā ekarajjena, saggassa gamanena vā. <br/><br/>[22] sabbalokādhipaccena, sotāpattiphalaṃ vara''nti..<br/><br/>[03] tattha ^b^pathabyā ekarajjenā^eb^ti cakkavattirajjena.  ^b^saggassa gamanena vā^eb^ti chabbīsatividhassa saggassa ^a^P3.0192^ea^  adhigamanena. ^b^sabbalokādhipaccenā^eb^ti na ekasmiṃ  ettake ^a^M2.0125^ea^ loke nāgasupaṇṇavemānikapetehi saddhiṃ, sabbasmiṃ loke  ādhipaccena. ^b^sotāpattiphalaṃ vara^eb^nti yasmā ettake ṭhāne  ^a^V2.0110^ea^ rajjaṃ kāretvāpi nirayādīhi amuttova hoti, sotāpanno pana  pihitāpāyadvāro hutvā sabbadubbalopi aṭṭhame bhave na nibbattati,  tasmā sotāpattiphalameva varaṃ uttamanti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] anāthapiṇḍakaputtakālavatthu ekādasamaṃ. <br/><br/>[06] lokavaggavaṇṇanā niṭṭhitā. <br/><br/>[06] terasamo vaggo. 


volume: 88
item: 148
title: ciñcamāṇavikāvatthu^asadisadānavatthu^buddhavaggo^māradhītaravatthu^
content:
  [03] ^b^yassa^eb^ ^a^V2.0111^ea^ ^a^P3.0193^ea^ ^a^M2.0126^ea^ ^b^jita^eb^nti imaṃ dhammadesanaṃ  satthā bodhimaṇḍe viharanto māradhītaro ārabbha kathesi. desanaṃ pana  sāvatthiyaṃ samuṭṭhāpetvā puna kururaṭṭhe māgaṇḍiyabrāhmaṇassa kathesi.<br/><br/>[03] kururaṭṭhe kira māgaṇḍiyabrāhmaṇassa dhītā māgaṇḍiyāyeva nāma  ahosi uttamarūpadharā. taṃ patthayamānā anekabrāhmaṇamahāsālā ceva  khattiyamahāsālā ca ``dhītaraṃ no detū''ti māgaṇḍiyassa pahiṇiṃsu.  sopi ``na tumhe mayhaṃ dhītu anucchavikā''ti sabbe paṭikkhipateva.  athekadivasaṃ satthā paccūsasamaye lokaṃ volokento attano  ñāṇajālassa anto paviṭṭhaṃ māgaṇḍiyabrāhmaṇaṃ disvā ``kiṃ nu kho  bhavissatī''ti upadhārento brāhmaṇassa ca brāhmaṇiyā ca tiṇṇaṃ  maggaphalānaṃ upanissayaṃ addasa. brāhmaṇopi bahigāme nibaddhaṃ aggiṃ  paricarati. satthā pātova pattacīvaramādāya taṃ ṭhānaṃ agamāsi.  brāhmaṇo satthu rūpasiriṃ olokento ``imasmiṃ loke iminā  sadiso puriso nāma natthi, ayaṃ mayhaṃ ^a^P3.0194^ea^ dhītu  anucchaviko, imassa me dhītaraṃ dassāmā''ti cintetvā satthāraṃ āha  -- ``samaṇa, mama ekā dhītā atthi, ahaṃ tassā anucchavikaṃ purisaṃ  apassanto taṃ na kassaci adāsiṃ, tvaṃ panassā anucchaviko, ahaṃ te  dhītaraṃ pādaparicārikaṃ katvā dātukāmo, yāva naṃ ānemi, tāva idheva  tiṭṭhāhī''ti. satthā tassa kathaṃ sutvā neva abhinandi, na  paṭikkosi.<br/><br/>[03] brāhmaṇopi gehaṃ gantvā brāhmaṇiṃ āha -- ``bhoti, ajja me  dhītu anucchaviko puriso diṭṭho, tassa naṃ dassāmā''ti dhītaraṃ  alaṅkārāpetvā ādāya brāhmaṇiyā saddhiṃ taṃ ṭhānaṃ agamāsi.  mahājanopi kutūhalajāto nikkhami. satthā brāhmaṇena vuttaṭṭhāne  aṭṭhatvā tattha padacetiyaṃ dassetvā aññasmiṃ ṭhāne aṭṭhāsi. buddhānaṃ  kira padacetiyaṃ ``idaṃ asuko nāma passatū''ti adhiṭṭhahitvā  akkantaṭṭhāneyeva paññāyati, sesaṭṭhāne taṃ passanto nāma natthi.  brāhmaṇo attanā saddhiṃ ^a^M2.0127^ea^ gacchamānāya brāhmaṇiyā ``kahaṃ so''ti puṭṭho  ``imasmiṃ ṭhāne tiṭṭhāhīti taṃ avaca''nti olokento padavalañjaṃ  disvā ``idamassa pada''nti dassesi. sā lakkhaṇamantakusalatāya  ^a^V2.0112^ea^ ``na idaṃ, brāhmaṇa, kāmabhogino pada''nti vatvā brāhmaṇena, ``bhoti,  tvaṃ udakapātimhi susumāraṃ passasi, mayā so samaṇo diṭṭho `dhītaraṃ  te dassāmī'ti vutto, tenāpi adhivāsita''nti vutte, ``brāhmaṇa,  kiñcāpi tvaṃ evaṃ vadesi, idaṃ pana nikkilesasseva pada''nti vatvā  imaṃ gāthamāha -- <br/><br/>[21] ``rattassa ^a^P3.0195^ea^ hi ukkuṭikaṃ padaṃ bhave, <br/><br/>[27] duṭṭhassa hoti sahasānupīḷitaṃ. <br/><br/>[26] mūḷhassa hoti avakaḍḍhitaṃ padaṃ, <br/><br/>[22] vivaṭṭacchadassa idamīdisaṃ pada''nti.. (visuddhi0  1.45; a0 ni0 aṭṭha0 1.1.260-261; dha0 pa0 aṭṭha0  1.sāmāvatīvatthu).<br/><br/>[03] atha naṃ brāhmaṇo, ``bhoti, mā viravi, tuṇhībhūtāva ehī''ti  gacchanto satthāraṃ disvā ``ayaṃ so puriso''ti tassā dassetvā  satthāraṃ upasaṅkamitvā, ``samaṇa, dhītaraṃ te dassāmī''ti āha.  satthā ``na me tava dhītāya attho''ti avatvā, ``brāhmaṇa, ekaṃ te  kāraṇaṃ kathessāmi, suṇissasī''ti vatvā ``kathehi, bho samaṇa,  suṇissāmī''ti vutte abhinikkhamanato paṭṭhāya atītaṃ āharitvā  dassesi.<br/><br/>[03] tatrāyaṃ saṅkhepakathā -- mahāsatto rajjasiriṃ pahāya kaṇṭakaṃ  āruyha channasahāyo abhinikkhamanto nagaradvāre ṭhitena mārena  ``siddhattha, nivatta, ito te sattame divase cakkaratanaṃ  pātubhavissatī''ti vutte, ``ahametaṃ, māra, jānāmi, na me  tenattho''ti āha. atha kimatthāya nikkhamasīti?  sabbaññutaññāṇatthāyāti. ``tena hi sace ajjato paṭṭhāya  kāmavitakkādīnaṃ ekampi vitakkaṃ vitakkessasi, jānissāmi te  kattabba''nti āha. so tato paṭṭhāya otārāpekkho satta vassāni  mahāsattaṃ anubandhi.<br/><br/>[03] satthāpi chabbassāni dukkarakārikaṃ caritvā paccattapurisakāraṃ  nissāya bodhimūle sabbaññutaññāṇaṃ paṭivijjhitvā vimuttisukhaṃ  paṭisaṃvedayamāno pañcamasattāhe ajapālanigrodhamūle nisīdi. tasmiṃ  samaye māro ``ahaṃ ^a^M2.0128^ea^ ettakaṃ kālaṃ anubandhitvā otārāpekkhopi  ^a^P3.0196^ea^ imassa kiñci khalitaṃ nāddasaṃ, atikkanto idāni  esa mama visaya''nti domanassappatto mahāmagge nisīdi. athassa  taṇhā aratī ragāti imā tisso dhītaro ``pitā no na paññāyati,  kahaṃ nu kho etarahī''ti olokayamānā taṃ tathā nisinnaṃ disvā  upasaṅkamitvā ``kasmā ^a^V2.0113^ea^, tāta, dukkhī dummanosī''ti pucchiṃsu. so  tāsaṃ tamatthaṃ ārocesi. atha naṃ tā āhaṃsu -- ``tāta, mā  cintayi, mayaṃ taṃ attano vase katvā ānessāmā''ti. ``na sakkā  ammā, esa kenaci vase kātunti. ``tāta, mayaṃ itthiyo nāma  idāneva naṃ rāgapāsādīhi bandhitvā ānessāma, tumhe mā  cintayitthā''ti satthāraṃ upasaṅkamitvā ``pāde te, samaṇa,  paricāremā''ti āhaṃsu. satthā neva tāsaṃ vacanaṃ manasākāsi, na  akkhīni ummīletvā olokesi.<br/><br/>[03] puna māradhītaro ``uccāvacā kho purisānaṃ adhippāyā,  kesañci kumārikāsu pemaṃ hoti, kesañci paṭhamavaye ṭhitāsu, kesañci  majjhimavaye ṭhitāsu, kesañci pacchimavaye ṭhitāsu, nānappakārehi taṃ  palobhessāmā''ti ekekā kumārikavaṇṇādivasena sataṃ sataṃ attabhāve  abhinimminitvā kumāriyo, avijātā, sakiṃ vijātā, duvijātā,  majjhimitthiyo, mahallakitthiyo ca hutvā chakkhattuṃ bhagavantaṃ  upasaṅkamitvā ``pāde te, samaṇa, paricāremā''ti āhaṃsu. tampi  bhagavā na manasākāsi yathā taṃ anuttare upadhisaṅkhaye vimuttoti.  atha satthā ^a^P3.0197^ea^ ettakenapi tā anugacchantiyo  ``apetha, kiṃ disvā evaṃ vāyamatha, evarūpaṃ nāma vītarāgānaṃ purato  kātuṃ na vaṭṭati. tathāgatassa pana rāgādayo pahīnā. kena taṃ  kāraṇena attano vasaṃ nessathā''ti vatvā imā gāthā abhāsi -- <br/><br/>[03] 179^b^.^eb^ <br/><br/>[21] ``yassa jitaṃ nāvajīyati, <br/><br/>[27] jitaṃ yassa noyāti koci loke. <br/><br/>[21] taṃ buddhamanantagocaraṃ, <br/><br/>[22] apadaṃ kena padena nessatha.. <br/><br/>[03] 180^b^.^eb^ <br/><br/>[21] ``yassa ^a^M2.0129^ea^ jālinī visattikā, <br/><br/>[27] taṇhā natthi kuhiñci netave. <br/><br/>[21] taṃ buddhamanantagocaraṃ, <br/><br/>[22] apadaṃ kena padena nessathā''ti..<br/><br/>[03] tattha ^b^yassa jitaṃ nāvajīyatī^eb^ti yassa sammāsambuddhassa  tena tena maggena jitaṃ rāgādikilesajātaṃ puna asamudācaraṇato  nāvajīyati, dujjitaṃ nāma na hoti. ^b^noyātī^eb^ti na uyyāti,  yassa jitaṃ kilesajātaṃ rāgādīsu koci eko kilesopi loke  pacchato vattī nāma ^a^V2.0114^ea^ na hoti, nānubandhatīti attho.  ^b^anantagocara^eb^nti anantārammaṇassa sabbaññutaññāṇassa vasena  apariyanta gocaraṃ. ^b^kena padenā^eb^ti yassa hi rāgapadādīsu  ekapadampi atthi, taṃ tumhe tena padena nessatha. buddhassa pana  ekapadampi ^a^P3.0198^ea^ natthi, taṃ apadaṃ buddhaṃ tumhe kena padena  nessatha.<br/><br/>[03] dutiyagāthāya taṇhā nāmesā saṃsibbitapariyonandhanaṭṭhena  jālamassā atthītipi jālakārikātipi jālūpamātipi  ^b^jālinī^eb^. rūpādīsu ārammaṇesu visattatāya visattamanatāya  visāharatāya visapupphatāya visaphalatāya visaparibhogatāya  ^b^visattikā^eb^. sā evarūpā taṇhā ^b^yassa kuhiñci^eb^ bhave  ^b^netuṃ^eb^ natthi, taṃ tumhe apadaṃ buddhaṃ kena padena nessathāti attho.<br/><br/>[03] desanāvasāne bahūnaṃ devatānaṃ dhammābhisamayo ahosi.  māradhītaropi tattheva antaradhāyiṃsu.<br/><br/>[03] satthā imaṃ dhammadesanaṃ āharitvā, ``māgaṇḍiya, ahaṃ pubbe  imā tisso māradhītaro addasaṃ semhādīhi apalibuddhena  suvaṇṇakkhandhasadisena attabhāvena samannāgatā, tadāpi methunasmiṃ  chando nāhosiyeva. tava dhītu sarīraṃ dvattiṃsākārakuṇapaparipūraṃ  bahivicitto viya asucighaṭo. sace hi mama pādo asucimakkhito  bhaveyya, ayañca ummāraṭṭhāne tiṭṭheyya, tathāpissā sarīre ahaṃ pāde na  phuseyya''nti vatvā imaṃ gāthamāha -- <br/><br/>[21] ``disvāna ^a^M2.0130^ea^ ^a^P3.0199^ea^ taṇhaṃ aratiṃ ragañca, <br/><br/>[26] nāhosi chando api methunasmiṃ. <br/><br/>[27] kimevidaṃ muttakarīsapuṇṇaṃ, <br/><br/>[22] pādāpi naṃ samphusituṃ na icche''ti.. (su0 ni0  841; mahāni0 70).<br/><br/>[03] desanāvasāne ubhopi jayampatikā anāgāmiphale patiṭṭhahiṃsūti. <br/><br/>[06] māradhītaravatthu paṭhamaṃ. 


volume: 88
item: 149
title: asadisadānavatthu^buddhavaggo^māradhītaravatthu^devorohaṇavatthu^
content:
  [03] ^b^ye^eb^ ^a^V2.0115^ea^ ^b^jhānapasutā dhīrā^eb^ti imaṃ dhammadesanaṃ satthā  saṅkassanagaradvāre bahū devamanusse ārabbha kathesi. desanā pana  rājagahe samuṭṭhitā. <br/><br/>[01] ekasmiñhi samaye rājagahaseṭṭhi parissayamocanatthañceva  pamādena galitānaṃ ābharaṇādīnaṃ rakkhaṇatthañca jālakaraṇḍakaṃ  parikkhipāpetvā gaṅgāya udakakīḷaṃ kīḷi. atheko rattacandanarukkho  gaṅgāya uparitīre jāto gaṅgodakena dhotamūlo patitvā tattha tattha  pāsāṇesu saṃbhajjamāno vippakiri. tato ekā ghaṭappamāṇā ghaṭikā  pāsāṇehi ghaṃsiyamānā udakaūmīhi pothiyamānā maṭṭhā hutvā  anupubbena vuyhamānā sevālapariyonaddhā āgantvā tassa jāle laggi.  seṭṭhi ``kimeta''nti vatvā ``rukkhaghaṭikā''ti sutvā taṃ  āharāpetvā ``kiṃ nāmeta''nti upadhāraṇatthaṃ vāsikaṇṇena tacchāpesi.  tāvadeva alattakavaṇṇaṃ rattacandanaṃ ^a^P3.0200^ea^ paññāyi.  seṭṭhi pana neva sammādiṭṭhi na micchādiṭṭhi, majjhattadhātuko. so  cintesi -- ``mayhaṃ gehe rattacandanaṃ bahu, kiṃ nu kho iminā  karissāmī''ti. athassa etadahosi -- ``imasmiṃ loke `mayaṃ  arahanto mayaṃ arahanto'ti vattāro bahū, ahaṃ ekaṃ arahantampi na  passāmi. gehe bhamaṃ yojetvā pattaṃ likhāpetvā sikkāya ṭhapetvā  veḷuparamparāya saṭṭhihatthamatte ākāse olambāpetvā `sace arahā atthi,  imaṃ ākāsenāgantvā gaṇhātū'ti vakkhāmi. yo taṃ gahessati, taṃ  saputtadāro saraṇaṃ gamissāmī''ti. so cintitaniyāmeneva pattaṃ  likhāpetvā veḷuparamparāya ussāpetvā ``yo imasmiṃ loke arahā,  so ākāsenāgantvā imaṃ pattaṃ gaṇhātū''ti āha.<br/><br/>[03] cha ^a^M2.0131^ea^ satthāro ``amhākaṃ esa anucchaviko, amhākameva naṃ  dehī''ti vadiṃsu. so ``ākāsenāgantvā gaṇhathā''ti āha. atha  chaṭṭhe divase nigaṇṭho nāṭaputto antevāsike pesesi -- ``gacchatha,  seṭṭhiṃ evaṃ vadetha -- `amhākaṃ ācariyasseva anucchavikoyaṃ, mā  appamattakassa kāraṇā ākāsenāgamanaṃ kari, dehi kira me taṃ  patta'''nti ^a^P3.0201^ea^. te gantvā seṭṭhiṃ tathā vadiṃsu.  seṭṭhi ``ākāsenāgantvā gaṇhituṃ samatthova gaṇhātū''ti āha.  nāṭaputto sayaṃ gantukāmo antevāsikānaṃ saññaṃ adāsi -- ``ahaṃ  ekaṃ hatthañca pādañca ukkhipitvā uppatitukāmo viya bhavissāmi,  tumhe maṃ, `ācariya, kiṃ karotha, dārumayapattassa kāraṇā paṭicchannaṃ  arahattaguṇaṃ mahājanassa mā dassayitthā'ti vatvā maṃ hatthesu ca pādesu  ca gahetvā ākaḍḍhantā bhūmiyaṃ pāteyyāthā''ti. so tattha gantvā  seṭṭhiṃ āha, ``mahāseṭṭhi, mayhaṃ ayaṃ patto anucchaviko, aññesaṃ  nānucchaviko, mā te appamattakassa kāraṇā mama ākāse uppatanaṃ  ^a^V2.0116^ea^ rucci, dehi me patta''nti. bhante, ākāse uppatitvāva gaṇhathāti.  tato nāṭaputto ``tena hi apetha apethā''ti antevāsike apanetvā  ``ākāse uppatissāmī''ti ekaṃ hatthañca pādañca ukkhipi. atha  naṃ antevāsikā, ``ācariya, kiṃ nāmetaṃ karotha, chavassa lāmakassa  dārumayapattassa kāraṇā paṭicchannaguṇena mahājanassa dassitena ko  attho''ti taṃ hatthapādesu gahetvā ākaḍḍhitvā bhūmiyaṃ pātesuṃ. so  seṭṭhiṃ āha -- ``ime, mahāseṭṭhi, uppatituṃ na denti, dehi me  patta''nti. uppatitvā gaṇhatha, bhanteti. evaṃ titthiyā cha  divasāni vāyamitvāpi taṃ pattaṃ na labhiṃsuyeva. <br/><br/>[01] sattame divase āyasmato mahāmoggallānassa ca  āyasmato piṇḍolabhāradvājassa ca ``rājagahe piṇḍāya  carissāmā''ti gantvā ekasmiṃ piṭṭhipāsāṇe ṭhatvā cīvaraṃ pārupanakāle  ^a^P3.0202^ea^ dhuttakā kathaṃ samuṭṭhāpesuṃ ``ambho pubbe cha  satthāro loke `mayaṃ arahantamhā'ti vicariṃsu., rājagahaseṭṭhino pana  ajja sattamo divaso pattaṃ ussāpetvā `sace arahā atthi,  ākāsenāgantvā gaṇhātū'ti vadantassa, ekopi `ahaṃ arahā'ti  ākāse uppatanto natthi. ajja no loke arahantānaṃ natthibhāvo  ñāto''ti. taṃ kathaṃ sutvā āyasmā ^a^M2.0132^ea^ mahāmoggallāno āyasmantaṃ  piṇḍolabhāradvājaṃ āha -- ``sutaṃ te, āvuso bhāradvāja, imesaṃ  vacanaṃ, ime buddhassa sāsanaṃ pariggaṇhantā viya vadanti. tvañca  mahiddhiko mahānubhāvo, gaccha taṃ pattaṃ ākāsena gantvā gaṇhāhī''ti.  āvuso mahāmoggallāna, tvaṃ iddhimantānaṃ aggo, tvaṃ etaṃ gaṇhāhi,  tayi pana aggaṇhante ahaṃ gaṇhissāmīti. ``gaṇhāvuso''ti vutte  āyasmā piṇḍolabhāradvājo abhiññāpādakaṃ catutthajjhānaṃ samāpajjitvā  uṭṭhāya tigāvutaṃ piṭṭhipāsāṇaṃ pādantena paṭicchādento tulapicu viya  ākāse uṭṭhāpetvā rājagahanagarassa upari sattakkhattuṃ anupariyāyi.  so tigāvutapamāṇassa nagarassa pidhānaṃ viya paññāyi.  nagaravāsino ``pāsāṇo no avattharitvā gaṇhātī''ti bhītā  suppādīni matthake katvā tattha tattha nilīyiṃsu ^a^P3.0203^ea^.  sattame vāre thero piṭṭhipāsāṇaṃ bhinditvā attānaṃ dassesi.  mahājano theraṃ disvā, ``bhante piṇḍolabhāradvāja, tava pāsāṇaṃ daḷhaṃ  katvā gaṇha, mā no sabbe nāsayī''ti. thero pāsāṇaṃ pādantena  khipitvā vissajjesi. so gantvā yathāṭhāneyeva patiṭṭhāsi. thero  seṭṭhissa gehamatthake aṭṭhāsi. taṃ disvā seṭṭhi urena nipajjitvā  ``otaratha sāmī''ti vatvā ākāsato otiṇṇaṃ theraṃ nisīdāpetvā  pattaṃ otārāpetvā catumadhurapuṇṇaṃ katvā therassa adāsi. thero pattaṃ  gahetvā vihārābhimukho pāyāsi. athassa ye araññagatā vā  suññāgāragatā vā taṃ pāṭihāriyaṃ nāddasaṃsu. te sannipatitvā,  ``bhante, amhākampi pāṭihāriyaṃ dassehī''ti theraṃ anubandhiṃsu. so  tesaṃ tesaṃ pāṭihāriyaṃ dassetvā vihāraṃ agamāsi.<br/><br/>[03] satthā ^a^V2.0117^ea^ taṃ anubandhitvā unnādentassa mahājanassa saddaṃ sutvā,  ``ānanda, kasseso saddo''ti pucchitvā, ``bhante,  piṇḍolabhāradvājena ākāse uppatitvā candanapatto gahito, tassa  santike eso saddo''ti sutvā bhāradvājaṃ pakkosāpetvā ``saccaṃ kira  tayā evaṃ kata''nti pucchitvā ``saccaṃ, bhante''ti vutte, ``kasmā te,  bhāradvāja, evaṃ kata''nti theraṃ garahitvā taṃ pattaṃ khaṇḍākhaṇḍaṃ bhedāpetvā  bhikkhūnaṃ añjanapisanatthāya dāpetvā pāṭihāriyassa akaraṇatthāya  sāvakānaṃ sikkhāpadaṃ (cūḷava0 252) paññāpesi.<br/><br/>[03] titthiyā ^a^M2.0133^ea^ ^a^P3.0204^ea^ ``samaṇo kira gotamo taṃ pattaṃ  bhedāpetvā pāṭihāriyassa akaraṇatthāya sāvakānaṃ sikkhāpadaṃ  paññāpesī''ti sutvā ``samaṇassa gotamassa sāvakā paññattaṃ  sikkhāpadaṃ jīvitahetupi nātikkamanti, samaṇopi gotamo taṃ  rakkhissateva. idāni amhehi okāso laddho''ti nagaravīthīsu  ārocentā vicariṃsu ``mayaṃ attano guṇaṃ rakkhantā pubbe  dārumayapattassa kāraṇā attano guṇaṃ mahājanassa na dassayimhā,  samaṇassa gotamassa sāvakā pattakamattassa kāraṇā attano guṇaṃ  mahājanassa dassesuṃ. samaṇo gotamo attano paṇḍitatāya pattaṃ  bhedāpetvā sikkhāpadaṃ paññāpesi, idāni mayaṃ teneva saddhiṃ  pāṭihāriyaṃ karissāmā''ti.<br/><br/>[03] rājā bimbisāro taṃ kathaṃ sutvā satthu santikaṃ gantvā  ``tumhehi kira, bhante, pāṭihāriyassa akaraṇatthāya sāvakānaṃ  sikkhāpadaṃ paññatta''nti? ``āma, mahārājā''ti. idāni  titthiyā ``tumhehi saddhiṃ pāṭihāriyaṃ karissāmā''ti vadanti, kiṃ  idāni karissathāti? ``tesu karontesu karissāmi, mahārājā''ti.  nanu tumhehi sikkhāpadaṃ paññattanti. nāhaṃ, mahārāja, attano  sikkhāpadaṃ paññāpesiṃ, taṃ mameva sāvakānaṃ paññattanti. tumhe ṭhapetvā  aññattha sikkhāpadaṃ paññattaṃ nāma hoti, bhanteti. tena hi,  mahārāja, tamevettha paṭipucchāmi, ``atthi pana te, mahārāja, vijite  uyyāna''nti. ``atthi, bhante''ti. ``sace te, mahārāja, uyyāne  mahājano ambādīni khādeyya, kimassa kattabba''nti? ``daṇḍo,  bhante''ti. ``tvaṃ pana khādituṃ labhasī''ti? ``āma, bhante, mayhaṃ  daṇḍo natthi, ahaṃ attano santakaṃ khādituṃ labhāmī''ti.  ``mahārāja, yathā tava ^a^P3.0205^ea^ tiyojanasatike rajje  āṇā pavattati, attano uyyāne ambādīni khādantassa daṇḍo natthi,  aññesaṃ atthi, evaṃ mamapi cakkavāḷakoṭisatasahasse āṇā pavattati,  attano sikkhāpadapaññattiyā atikkamo nāma natthi, aññesaṃ pana  atthi, karissāmahaṃ pāṭihāriya''nti. titthiyā taṃ kathaṃ sutvā  ``idānamhā naṭṭhā, samaṇena kira gotamena sāvakānaṃyeva ^a^V2.0118^ea^ sikkhāpadaṃ  paññattaṃ, na attano. sayameva kira pāṭihāriyaṃ kattukāmo, kiṃ nu  kho karomā''ti mantayiṃsu.<br/><br/>[03] rājā satthāraṃ pucchi -- ``bhante, kadā pāṭihāriyaṃ  karissathā''ti. ``ito catumāsaccayena āsāḷhipuṇṇamāyaṃ,  mahārājā''ti. ``kattha karissatha, bhante''ti ^a^M2.0134^ea^? ``sāvatthiṃ  nissāya, mahārājā''ti. ``kasmā pana satthā evaṃ dūraṭṭhānaṃ  apadisī''ti? ``yasmā taṃ sabbabuddhānaṃ mahāpāṭihāriyakaraṇaṭṭhānaṃ,  apica mahājanassa sannipātanatthāyapi dūraṭṭhānameva apadisī''ti.  titthiyā taṃ kathaṃ sutvā ``ito kira catunnaṃ māsānaṃ accayena  samaṇo gotamo sāvatthiyaṃ pāṭihāriyaṃ karissati, idāni taṃ  amuñcitvāva anubandhissāma, mahājano amhe disvā `kiṃ ida'nti  pucchissati. athassa vakkhāma `mayaṃ samaṇena gotamena saddhiṃ  pāṭihāriyaṃ karissāmā'ti vadimhā. so palāyati, mayamassa  palāyituṃ adatvā anubandhāmā''ti. satthā rājagahe piṇḍāya caritvā  nikkhami. titthiyāpissa pacchatova nikkhamitvā bhattakiccaṭṭhāne  vasanti. vasitaṭṭhāne punadivase pātarāsaṃ karonti. te manussehi  ``kimida''nti pucchitā heṭṭhā cintitaniyāmeneva ārocesuṃ ^a^P3.0206^ea^.  mahājanopi ``pāṭihāriyaṃ passissāmā''ti anubandhi.<br/><br/>[03] satthā anupubbena sāvatthiṃ pāpuṇi. titthiyāpi tena  saddhiṃyeva gantvā upaṭṭhāke samādapetvā satasahassaṃ labhitvā  khadirathambhehi maṇḍapaṃ kāretvā nīluppalehi chādāpetvā ``idha  pāṭihāriyaṃ karissāmā''ti nisīdiṃsu. rājā pasenadi kosalo  satthāraṃ upasaṅkamitvā, ``bhante, titthiyehi maṇḍapo kārito, ahampi  tumhākaṃ maṇḍapaṃ karissāmī''ti. ``alaṃ, mahārāja, atthi mayhaṃ  maṇḍapakārako''ti. ``bhante, maṃ ṭhapetvā ko añño kātuṃ  sakkhissatī''ti? ``sakko, devarājā''ti. ``kahaṃ pana, bhante,  pāṭihāriyaṃ karissathā''ti? ``kaṇḍambarukkhamūle, mahārājā''ti.  titthiyā ``ambarukkhamūle kira pāṭihāriyaṃ karissatī''ti sutvā  attano upaṭṭhākānaṃ ārocetvā yojanabbhantare ṭhāne antamaso  tadahujātampi ambapotakaṃ uppāṭetvā araññe khipāpesuṃ. <br/><br/>[01] satthā āsāḷhipuṇṇamadivase antonagaraṃ pāvisi.  raññopi uyyānapālo kaṇḍo nāma ekaṃ piṅgalakipillikehi  katapattapuṭassa antare mahantaṃ ambapakkaṃ disvā tassa gandharasalobhena  sampatante vāyase palāpetvā rañño khādanatthāya ādāya gacchanto  antarāmagge satthāraṃ disvā cintesi -- ``rājā imaṃ ambaṃ  khāditvā mayhaṃ aṭṭha vā soḷasa vā kahāpaṇe dadeyya, taṃ me  ekattabhāvepi ^a^V2.0119^ea^ jīvitavuttiyā nālaṃ. sace panāhaṃ satthu imaṃ ^a^P3.0207^ea^  dassāmi, avassaṃ taṃ me dīghakālaṃ hitāvahaṃ bhavissatī''ti.  so taṃ ambapakkaṃ satthu upanāmesi. satthā ānandattheraṃ olokesi  ^a^M2.0135^ea^. athassa thero catumahārājadattiyaṃ pattaṃ nīharitvā hatthe ṭhapesi.  satthā pattaṃ upanāmetvā ambapakkaṃ paṭiggahetvā tattheva nisīdanākāraṃ  dassesi. thero cīvaraṃ paññāpetvā adāsi. athassa tasmiṃ nisinne  thero pānīyaṃ parissāvetvā ambapakkaṃ madditvā pānakaṃ katvā adāsi.  satthā ambapānakaṃ pivitvā kaṇḍaṃ āha -- ``imaṃ ambaṭṭhiṃ idheva paṃsuṃ  viyūhitvā ropehī''ti. so tathā akāsi. satthā tassa upari  hatthaṃ dhovi. hatthe dhovitamatteyeva naṅgalasīsamattakkhandho hutvā  ubbedhena paṇṇāsahattho ambarukkho uṭṭhahi. catūsu disāsu ekekā,  uddhaṃ ekāti pañca mahāsākhā paṇṇāsahatthā ahesuṃ. so tāvadeva  pupphaphalasañchanno hutvā ekekasmiṃ ṭhāne paripakkāmbapiṇḍidharo ahosi.  pacchato āgacchantā bhikkhū ambapakkāni khādantā eva āgamiṃsu.  rājā ``evarūpo kira ambarukkho uṭṭhito''ti sutvā ``mā naṃ  koci chindī''ti ārakkhaṃ ṭhapesi. so pana kaṇḍena ropitattā  ^b^kaṇḍambarukkho^eb^tveva paññāyi. dhuttakāpi ambapakkāni khāditvā  ``hare duṭṭhatitthiyā `samaṇo kira gotamo kaṇḍambarukkhamūle  pāṭihāriyaṃ karissatī'ti tumhehi yojanabbhantare tadahujātāpi  ambapotakā ^a^P3.0208^ea^ uppāṭāpitā, kaṇḍambo nāma aya''nti  vatvā te ucchiṭṭhāmbaṭṭhīhi pahariṃsu.<br/><br/>[03] sakko vātavalāhakaṃ devaputtaṃ āṇāpesi ``titthiyānaṃ maṇḍapaṃ  vātehi uppāṭetvā ukkārabhūmiyaṃ khipāpehī''ti. so tathā akāsi.  sūriyampi devaputtaṃ āṇāpesi ``sūriyamaṇḍalaṃ nikaḍḍhanto tāpehī''ti.  so tathā akāsi. puna vātavalāhakaṃ āṇāpesi ``vātamaṇḍalaṃ  uṭṭhāpento yāhī''ti. so tathā karonto titthiyānaṃ  paggharitasedasarīre rajovaṭṭiyā okiri. te tambamattikasadisā  ahesuṃ. vassavalāhakampi āṇāpesi ``mahantāni bindūni  pātehī''ti. so tathā akāsi. atha nesaṃ kāyo  kabaragāvisadiso ahosi. te nigaṇṭhā lajjamānā hutvā  sammukhasammukhaṭṭhāneneva palāyiṃsu. evaṃ palāyantesu purāṇakassapassa  upaṭṭhāko eko kassako ``idāni me ayyānaṃ pāṭihāriyakaraṇavelā,  gantvā pāṭihāriyaṃ passissāmī''ti goṇe vissajjetvā pātova ābhataṃ  yāgukuṭañceva yottakañca gahetvā āgacchanto purāṇaṃ tathā palāyantaṃ  disvā, bhante ^a^M2.0136^ea^, ajja `ayyānaṃ pāṭihāriyaṃ passissāmī'ti  āgacchāmi, tumhe kahaṃ gacchathā''ti. kiṃ te pāṭihāriyena, imaṃ  kuṭañca ^a^P3.0209^ea^ yottañca dehīti. so tena dinnaṃ kuṭañca  yottañca ādāya nadītīraṃ gantvā kuṭaṃ yottena attano gīvāya  bandhitvā lajjanto kiñci akathetvā rahade patitvā udakapubbuḷe  uṭṭhāpento kālaṃ katvā avīcimhi nibbatti.<br/><br/>[03] sakko ^a^V2.0120^ea^ ākāse ratanacaṅkamaṃ māpesi. tassa ekā koṭi  pācīnacakkavāḷamukhavaṭṭiyaṃ ahosi, ekā pacchimacakkavāḷamukhavaṭṭiyaṃ.  satthā sannipatitāya chattiṃsayojanikāya parisāya vaḍḍhamānakacchāyāya  ``idāni pāṭihāriyakaraṇavelā''ti gandhakuṭito nikkhamitvā pamukhe  aṭṭhāsi. atha naṃ ^b^gharaṇī^eb^ nāma iddhimantī ekā  anāgāmiupāsikā upasaṅkamitvā, ``bhante, mādisāya dhītari  vijjamānāya tumhākaṃ kilamanakiccaṃ natthi, ahaṃ pāṭihāriyaṃ  karissāmī''ti āha. ``kathaṃ tvaṃ karissasi, gharaṇī''ti?  ``bhante, ekasmiṃ cakkavāḷagabbhe mahāpathaviṃ udakaṃ katvā  udakasakuṇikā viya nimujjitvā pācīnacakkavāḷamukhavaṭṭiyaṃ attānaṃ  dassessāmi, tathā pacchimauttaradakkhiṇacakkavāḷamukhavaṭṭiyaṃ, tathā  majjhe''. mahājano maṃ disvā ``kā esā''ti vutte vakkhati  ``gharaṇī nāmesā, ayaṃ tāva ekissā itthiyā ānubhāvo,  buddhānubhāvo pana kīdiso bhavissatī''ti ^a^P3.0210^ea^. evaṃ  titthiyā tumhe adisvāva palāyissantīti. atha naṃ satthā  ``jānāmi te gharaṇī evarūpaṃ pāṭihāriyaṃ kātuṃ samatthabhāvaṃ, na  panāyaṃ tavatthāya baddho mālāpuṭo''ti vatvā paṭikkhipi. sā ``na  me satthā anujānāti, addhā mayā uttaritaraṃ pāṭihāriyaṃ kātuṃ  samattho añño atthī''ti ekamantaṃ aṭṭhāsi. satthāpi ``evameva  tesaṃ guṇo pākaṭo bhavissatīti evaṃ chattiṃsayojanikāya parisāya  majjhe sīhanādaṃ nadissatī''ti maññamāno aparepi pucchi -- ``tumhe  kathaṃ pāṭihāriyaṃ karissathā''ti. te ``evañca evañca karissāma,  bhante''ti satthu purato ṭhitāva sīhanādaṃ nadiṃsu. tesu kira  ^b^cūḷānāthapiṇḍiko^eb^ ``mādise anāgāmiupāsake putte vijjamāne  satthu kilamanakiccaṃ natthī''ti cintetvā ``ahaṃ, bhante, pāṭihāriyaṃ  karissāmī''ti vatvā ``kathaṃ karissasī''ti puṭṭho ``ahaṃ, bhante,  dvādasayojanikaṃ brahmattabhāvaṃ nimminitvā imissā parisāya majjhe  mahāmeghagajjitasadisena saddena brahmāpphoṭanaṃ nāma apphoṭessāmī''ti.  mahājano ``kiṃ nāmeso saddo''ti pucchitvā  ``cūḷānāthapiṇḍikassa kira ^a^M2.0137^ea^ brahmāpphoṭanasaddo nāmā''ti vakkhati.  titthiyā ``gahapatikassa kira tāva eso ānubhāvo, buddhānubhāvo  kīdiso bhavissatī''ti tumhe adisvāva palāyissantīti. satthā  ``jānāmi te ānubhāva''nti tassapi tatheva vatvā pāṭihāriyakaraṇaṃ  nānujāni.<br/><br/>[03] athekā paṭisambhidappattā sattavassikā ^a^P3.0211^ea^  cīrasāmaṇerī kira nāma satthāraṃ vanditvā ``ahaṃ, bhante, pāṭihāriyaṃ  karissāmī''ti āha. ``kathaṃ karissasi cīre''ti? ``bhante,  sineruñca cakkavāḷapabbatañca himavantañca āharitvā imasmiṃ ṭhāne  paṭipāṭiyā ṭhapetvā ahaṃ haṃsasakuṇī viya tato tato nikkhamitvā  asajjamānā gamissāmi, mahājano maṃ disvā `kā esā'ti pucchitvā  `cīrasāmaṇerī'ti vakkhati. titthiyā `sattavassikāya tāva  sāmaṇeriyā ^a^V2.0121^ea^ ayamānubhāvo, buddhānubhāvo kīdiso bhavissatī'ti tumhe  adisvāva palāyissantī''ti. ito paraṃ evarūpāni vacanāni  vuttānusāreneva veditabbāni. tassāpi bhagavā ``jānāmi te  ānubhāva''nti vatvā pāṭihāriyakaraṇaṃ nānujāni. atheko  paṭisambhidappatto khīṇāsavo ^b^cundasāmaṇero^eb^ nāma jātiyā  sattavassiko satthāraṃ vanditvā ``ahaṃ bhagavā pāṭihāriyaṃ  karissāmī''ti vatvā ``kathaṃ karissasī''ti puṭṭho āha -- ``ahaṃ,  bhante, jambudīpassa dhajabhūtaṃ mahājamburukkhaṃ khandhe gahetvā cāletvā  mahājambupesiyo āharitvā imaṃ parisaṃ khādāpessāmi,  pāricchattakakusumāni ca āharitvā tumhe vandissāmī''ti. satthā  ``jānāmi te ānubhāva''nti tassa pāṭihāriyakaraṇaṃ paṭikkhipi.<br/><br/>[03] atha uppalavaṇṇā therī satthāraṃ vanditvā ``ahaṃ, bhante,  pāṭihāriyaṃ karissāmī''ti vatvā ``kathaṃ karissasī''ti puṭṭhā āha  -- ``ahaṃ, bhante, samantā dvādasayojanikaṃ parisaṃ dassetvā āvaṭṭato  chattiṃsayojanāya parisāya parivuto cakkavattirājā hutvā āgantvā  tumhe vandissāmī''ti ^a^P3.0212^ea^. satthā ``jānāmi te  ānubhāva''nti tassāpi pāṭihāriyakaraṇaṃ paṭikkhipi. atha  mahāmoggallānatthero bhagavantaṃ vanditvā ``ahaṃ, bhante, pāṭihāriyaṃ  karissāmī''ti vatvā ``kathaṃ karissasī''ti puṭṭho āha -- ``ahaṃ,  bhante, sinerupabbatarājānaṃ dantantare ṭhapetvā māsasāsapabījaṃ viya  khādissāmī''ti. ``aññaṃ kiṃ karissasī''ti? ``imaṃ  mahāpathaviṃ kaṭasārakaṃ viya saṃvellitvā aṅgulantare  nikkhipissāmī''ti. ``aññaṃ kiṃ karissasī''ti?  ``mahāpathaviṃ kulālacakkaṃ viya parivattetvā mahājanaṃ pathavojaṃ ^a^M2.0138^ea^  khādāpessāmī''ti. ``aññaṃ kiṃ karissasī''ti? ``vāmahatthe  pathaviṃ katvā ime satte dakkhiṇahatthena aññasmiṃ dīpe ṭhapessāmī''ti.  ``aññaṃ kiṃ karissasī''ti? ``sineruṃ chattadaṇḍaṃ viya katvā  mahāpathaviṃ ukkhipitvā tassupari ṭhapetvā chattahattho bhikkhu viya  ekahatthenādāya ākāse caṅkamissāmī''ti. satthā ``jānāmi te  ānubhāva''nti tassapi pāṭihāriyakaraṇaṃ nānujāni. so ``jānāti  maññe satthā mayā uttaritaraṃ pāṭihāriyaṃ kātuṃ samattha''nti ekamantaṃ  aṭṭhāsi.<br/><br/>[03] atha naṃ satthā ``nāyaṃ moggallānaṃ tavatthāya baddho bālāpuṭo.  ahañhi asamadhuro, mama dhuraṃ añño vahituṃ samattho nāma natthi.  anacchariyametaṃ, yaṃ idāni mama dhuraṃ vahituṃ samattho nāma bhaveyya.  ahetukatiracchānayoniyaṃ nibbattakālepi mama dhuraṃ añño vahituṃ  samattho nāma nāhosiyevā''ti vatvā ``kadā ^a^P3.0213^ea^  pana, bhante''ti therena puṭṭho atītaṃ āharitvā -- <br/><br/>[21] ``yato ^a^V2.0122^ea^ yato garu dhuraṃ, yato gambhīravattanī. <br/><br/>[22] tadāssu kaṇhaṃ yuñjanti, svāssu taṃ vahate dhura''nti..  -- <br/><br/>[25] idaṃ ^b^kaṇhausabhajātakaṃ^eb^ (jā0 1.1.29)  vitthāretvā puna tameva vatthuṃ visesetvā dassento -- <br/><br/>[21] ``manuññameva bhāseyya, nāmanuññaṃ kudācanaṃ. <br/><br/>[27] manuññaṃ bhāsamānassa, garuṃ bhāraṃ udaddhari. <br/><br/>[22] dhanañca naṃ alābhesi, tena cattamano ahū''ti.. -- <br/><br/>[25] idaṃ ^b^nandivisālajātakaṃ^eb^ vitthāretvā kathesi.  kathetvā ca pana satthā ratanacaṅkamaṃ abhiruhi, purato dvādasayojanikā  parisā ahosi tathā pacchato ca uttarato ca dakkhiṇato ca. ujukaṃ  pana catuvīsatiyojanikāya parisāya majjhe bhagavā yamakapāṭihāriyaṃ  akāsi.<br/><br/>[03] taṃ pāḷito tāva evaṃ veditabbaṃ (paṭi0 ma0 1.116) --  katamaṃ tathāgatassa yamakapāṭihāriye ñāṇaṃ? idhaṃ tathāgato  yamakapāṭihāriyaṃ karoti asādhāraṇaṃ sāvakehi, uparimakāyato  aggikkhandho pavattati, heṭṭhimakāyato ^a^M2.0139^ea^ udakadhārā pavattati ^a^P3.0214^ea^.  heṭṭhimakāyato aggikkhandho pavattati, uparimakāyato  udakadhārā pavattati. puratthimakāyato, pacchimakāyato;  pacchimakāyato, puratthimakāyato; dakkhiṇākkhito, vāmākkhito;  vāmākkhito, dakkhiṇākkhito; dakkhiṇakaṇṇasotato,  vāmakaṇṇasotato; vāmakaṇṇasotato, dakkhiṇakaṇṇasotato;  dakkhiṇanāsikāsotato, vāmanāsikāsotato; vāmanāsikāsotato,  dakkhiṇanāsikāsotato; dakkhiṇāṃsakūṭato, vāmāṃsakūṭato;  vāmāṃsakūṭato, dakkhiṇāṃsakūṭato; dakkhiṇahatthato, vāmahatthato;  vāmahatthato, dakkhiṇahatthato; dakkhiṇapassato, vāmapassato;  vāmapassato, dakkhiṇapassato; dakkhiṇapādato, vāmapādato;  vāmapādato, dakkhiṇapādato; aṅgulaṅgulehi, aṅgulantarikāhi;  aṅgulantarikāhi, aṅgulaṅgulehi; ekekalomakūpato aggikkhandho  pavattati, ekekalomato udakadhārā pavattati. ekekalomato  aggikkhandho pavattati, ekekalomakūpato udakadhārā pavattati channaṃ  vaṇṇānaṃ nīlānaṃ pītakānaṃ lohitakānaṃ odātānaṃ mañjeṭṭhānaṃ pabhassarānaṃ.  bhagavā caṅkamati, buddhanimmito tiṭṭhati vā nisīdati vā seyyaṃ vā  kappeti...pe0... nimmito seyyaṃ kappeti, bhagavā caṅkamati vā  tiṭṭhati vā nisīdati vā. idaṃ tathāgatassa yamakapāṭihāriye  ñāṇanti.<br/><br/>[03] idaṃ ^a^V2.0123^ea^ pana pāṭihāriyaṃ bhagavā tasmiṃ caṅkame caṅkamitvā akāsi.  tassa tejokasiṇasamāpattivasena uparimakāyato aggikkhandho  pavattati, āpokasiṇasamāpattivasena heṭṭhimakāyato ^a^P3.0215^ea^  udakadhārā pavattati. na pana udakadhārāya pavattanaṭṭhānato  aggikkhandho pavattati, aggikkhandhassa pavattanaṭṭhānato udakadhārā  pavattatīti dassetuṃ ``heṭṭhimakāyato uparimakāyato''ti vuttaṃ. eseva  nayo sabbapadesu. aggikkhandho panettha udakadhārāya asammisso  ahosi, tathā udakadhārā aggikkhandhena. ubhayampi kira cetaṃ yāva  brahmalokā uggantvā cakkavāḷamukhavaṭṭiyaṃ patati. ``channaṃ  vaṇṇāna''nti vuttā panassa chabbaṇṇaraṃsiyo ghaṭehi āsiñcamānaṃ  vilīnasuvaṇṇaṃ viya yantanālikato nikkhantasuvaṇṇarasadhārā viya ca  ekacakkavāḷagabbhato uggantvā brahmalokaṃ āhacca paṭinivattitvā  ^a^M2.0140^ea^ cakkavāḷamukhavaṭṭimeva gaṇhiṃsu. ekacakkavāḷagabbhaṃ vaṅkagopānasikaṃ  viya bodhigharaṃ ahosi ekālokaṃ.<br/><br/>[03] taṃdivasaṃ satthā caṅkamitvā pāṭihāriyaṃ karonto antarantarā  mahājanassa dhammaṃ kathesi. kathento ca janaṃ nirassāsaṃ akatvā  tassa assāsavāraṃ deti. tasmiṃ khaṇe mahājano sādhukāraṃ pavattesi.  tassa sādhukārapavattanakāle satthā tāvamahatiyā parisāya cittaṃ  olokento ekekassa soḷasannaṃ ākārānaṃ vasena cittācāraṃ aññāsi.  evaṃ lahukaparivattaṃ buddhānaṃ cittaṃ ^a^P3.0216^ea^. yo yo  yasmiñca dhamme yasmiñca pāṭihīre pasanno, tassa tassa  ajjhāsayavaseneva dhammañca kathesi, pāṭihīrañca akāsi. evaṃ dhamme  desiyamāne pāṭihīre ca kariyamāne mahājanassa dhammābhisamayo  ahosi. satthā pana tasmiṃ samāgame attano manaṃ gahetvā aññaṃ  pañhaṃ pucchituṃ samatthaṃ adisvā nimmitabuddhaṃ māpesi. tena pucchitaṃ  pañhaṃ satthā vissajjesi, satthārā pucchitaṃ so vissajjesi.  bhagavato caṅkamanakāle nimmito ṭhānādīsu aññataraṃ kappesi,  nimmitassa caṅkamanakāle bhagavā ṭhānādīsu aññataraṃ kappesi.  tamatthaṃ dassetuṃ ``nimmito caṅkamati vā''tiādi vuttaṃ. evaṃ  karontassa satthu pāṭihāriyaṃ disvā dhammakathaṃ sutvā tasmiṃ samāgame  vīsatiyā pāṇakoṭīnaṃ dhammābhisamayo ahosi. <br/><br/>[01] satthā pāṭihīraṃ karontova ``kattha nu kho atītabuddhā  idaṃ pāṭihīraṃ katvā vassaṃ upentī''ti āvajjetvā ``tāvatiṃsabhavane  vassaṃ upagantvā mātu abhidhammapiṭakaṃ desentī''ti disvā  dakkhiṇapādaṃ ukkhipitvā yugandharamatthake ṭhapetvā itaraṃ pādaṃ  ukkhipitvā sinerumatthake ṭhapesi. evaṃ aṭṭhasaṭṭhiyojanasatasahassaṭṭhāne  tayo padavārā ahesuṃ, dve pādachiddāni. satthā pādaṃ pasāretvā  akkamīti na sallakkhetabbaṃ. tassa hi pādukkhipanakāleyeva pabbatā  pādamūlaṃ ^a^P3.0217^ea^ āgantvā sampaṭicchiṃsu, satthārā  akkamanakāle te pabbatā uṭṭhāya sakaṭṭhāneyeva aṭṭhaṃsu. sakko satthāraṃ  ^a^V2.0124^ea^ disvā cintesi -- ``paṇḍukambalasilāya maññe satthā imaṃ  vassāvāsaṃ upessati, bahūnañca devatānaṃ upakāro bhavissati, satthari  panettha vassāvāsaṃ upagate aññā devatā hatthampi ṭhapetuṃ na  sakkhissanti. ayaṃ kho ^a^M2.0141^ea^ pana paṇḍukambalasilā dīghato  saṭṭhiyojanā, vitthārato paṇṇāsayojanā, puthulato pannarasayojanā,  satthari nisinnepi tucchaṃ bhavissatī''ti. satthā tassa ajjhāsayaṃ  viditvā attano saṅghāṭiṃ silāsanaṃ paṭicchādayamānaṃ khipi. sakko  cintesi -- ``cīvaraṃ tāva paṭicchādayamānaṃ khipi, sayaṃ pana  parittake ṭhāne nisīdissatī''ti. satthā tassa ajjhāsayaṃ viditvā  nīcapīṭhakaṃ mahāpaṃsukūliko viya paṇḍukambalasilaṃ antocīvarabhogeyeva  katvā nisīdi. mahājanopi taṃkhaṇaññeva satthāraṃ olokento  nāddasa, candassa atthaṅgamitakālo viya sūriyassa ca  atthaṅgamitakālo viya ahosi. mahājano -- <br/><br/>[21] ``gato nu cittakūṭaṃ vā, kelāsaṃ vā yugandharaṃ. <br/><br/>[22] na no dakkhemu sambuddhaṃ, lokajeṭṭhaṃ narāsabha''nti..  -- <br/><br/>[25] imaṃ ^a^P3.0218^ea^ gāthaṃ vadanto paridevi. apare  ``satthā nāma pavivekarato, so `evarūpāya me parisāya evarūpaṃ  pāṭihīraṃ kata'nti lajjāya aññaṃ raṭṭhaṃ vā janapadaṃ vā gato  bhavissati, na dāni taṃ dakkhissāmā''ti paridevantā imaṃ gāthamāhaṃsu  -- <br/><br/>[21] ``pavivekarato dhīro, nimaṃ lokaṃ punehiti. <br/><br/>[22] na no dakkhemu sambuddhaṃ, lokajeṭṭhaṃ narāsabha''nti.. <br/><br/>[01] te mahāmoggallānaṃ pucchiṃsu -- ``kahaṃ, bhante,  satthā''ti? so sayaṃ jānantopi ``paresampi guṇā pākaṭā  hontū''ti ajjhāsayena ``anuruddhaṃ pucchathā''ti āha. te theraṃ tathā  pucchiṃsu -- ``kahaṃ, bhante, satthā''ti? tāvatiṃsabhavane  paṇḍukambalasilāyaṃ vassaṃ upagantvā mātu abhidhammapiṭakaṃ desetuṃ  gatoti. ``kadā āgamissati, bhante''ti? ``tayo māse  abhidhammapiṭakaṃ desetvā mahāpavāraṇadivase''ti. te ``satthāraṃ  adisvā na gamissāmā''ti tattheva khandhāvāraṃ bandhiṃsu. ākāsameva  kira nesaṃ chadanaṃ ahosi. tāya ca mahatiyā parisāya  sarīranighaṃso nāma na paññāyi, pathavī vivaraṃ adāsi, sabbattha  parisuddhameva bhūmitalaṃ ahosi.<br/><br/>[03] satthā paṭhamameva moggallānattheraṃ avoca -- ``moggallāna, tvaṃ  etissāya parisāya dhammaṃ deseyyāsi, cūḷānāthapiṇḍiko āhāraṃ  dassatī''ti. tasmā ^a^M2.0142^ea^ taṃ temāsaṃ cūḷānāthapiṇḍikova tassā  ^a^V2.0125^ea^ parisāya yāpanaṃ yāgubhattaṃ ^a^P3.0219^ea^ khādanīyaṃ  tambulatelagandhamālāpilandhanāni ca adāsi. mahāmoggallāno dhammaṃ  desesi, pāṭihāriyadassanatthaṃ āgatāgatehi puṭṭhapañhe ca vissajjesi.  satthārampi mātu abhidhammadesanatthaṃ paṇḍukambalasilāyaṃ vassaṃ upagataṃ  dasasahassacakkavāḷadevatā parivārayiṃsu. tena vuttaṃ -- <br/><br/>[21] ``tāvatiṃse yadā buddho, silāyaṃ paṇḍukambale. <br/><br/>[22] pāricchattakamūlamhi, vihāsi purisuttamo.. <br/><br/>[21] ``dasasu lokadhātūsu, sannipatitvāna devatā. <br/><br/>[22] payirupāsanti sambuddhaṃ, vasantaṃ nāgamuddhani.. <br/><br/>[21] ``na koci devo vaṇṇena, sambuddhassa virocati. <br/><br/>[22] sabbe deve atikkamma, sambuddhova virocatī''ti..  (pe0 va0 317-319).<br/><br/>[03] evaṃ sabbā devatā attano sarīrappabhāya abhibhavitvā  nisinnassa panassa mātā tusitavimānato āgantvā dakkhiṇapasse  nisīdi. indakopi devaputto āgantvā dakkhiṇapasseyeva nisīdi,  aṅkuro vāmapasse nisīdi. so mahesakkhāsu devatāsu sannipatantīsu  apagantvā dvādasayojanike ṭhāne okāsaṃ labhi, indako tattheva  nisīdi. satthā te ubhopi oloketvā attano sāsane  dakkhiṇeyyapuggalānaṃ dinnadānassa mahapphalabhāvaṃ ñāpetukāmo evamāha  -- ``aṅkura, tayā dīghamantare dasavassasahassaparimāṇakāle  dvādasayojanikaṃ uddhanapantiṃ katvā mahādānaṃ ^a^P3.0220^ea^ dinnaṃ,  idāni mama samāgamaṃ āgantvā dvādasayojanike ṭhāne okāsaṃ labhi,  kiṃ nu kho ettha kāraṇa''nti? vuttampi cetaṃ -- <br/><br/>[21] ``oloketvāna sambuddho, aṅkurañcāpi indakaṃ. <br/><br/>[22] dakkhiṇeyyaṃ sambhāvento, idaṃ vacanamabravi.. <br/><br/>[21] ``mahādānaṃ ^a^M2.0143^ea^ tayā dinnaṃ, aṅkura dīghamantare. <br/><br/>[22] atidūre nisinnosi, āgaccha mama santike''ti..  (pe0 va0 321-322).<br/><br/>[03] so saddho pathavītalaṃ pāpuṇi. sabbāpi naṃ sā parisā  assosi. evaṃ vutte -- <br/><br/>[21] ``codito ^a^V2.0126^ea^ bhāvitattena, aṅkuro etamabravi. <br/><br/>[22] kiṃ mayhaṃ tena dānena, dakkhiṇeyyena suññataṃ.. <br/><br/>[21] ``ayaṃ so indako yakkho, dajjā dānaṃ parittakaṃ. <br/><br/>[22] atirocati amhehi, cando tārāgaṇe yathā''ti..  (pe0 va0 323-324).<br/><br/>[03] tattha ^b^dajjā^eb^ti datvā. evaṃ vutte satthā indakaṃ āha --  ``indaka, tvaṃ mama dakkhiṇapasse nisinno, kasmā anapagantvāva  nisīdasī''ti? so ``ahaṃ, bhante, sukhette appakabījaṃ  vapanakassako viya dakkhiṇeyyasampadaṃ alattha''nti dakkhiṇeyyaṃ  pabhāvento āha -- <br/><br/>[21] ``ujjaṅgale yathā khette, bījaṃ bahumpi ropitaṃ. <br/><br/>[22] na phalaṃ vipulaṃ hoti, napi toseti kassakaṃ.. <br/><br/>[21] ``tatheva dānaṃ bahukaṃ, dussīlesu patiṭṭhitaṃ. <br/><br/>[22] na phalaṃ vipulaṃ hoti, napi toseti dāyakaṃ.. <br/><br/>[21] ``yathāpi ^a^P3.0221^ea^ bhaddake khette, bījaṃ  appampi ropitaṃ. <br/><br/>[22] sammā dhāraṃ pavecchante, phalaṃ toseti kassakaṃ.. <br/><br/>[21] ``tatheva sīlavantesu, guṇavantesu tādisu. <br/><br/>[22] appakampi kataṃ kāraṃ, puññaṃ hoti mahapphala''nti..  (pe0 va0 325-328).<br/><br/>[03] kiṃ panetassa pubbakammanti? so kira anuruddhattherassa  antogāmaṃ piṇḍāya paviṭṭhassa attano ābhataṃ kaṭacchubhikkhaṃ dāpesi.  tadā tassa puññaṃ aṅkurena dasavassasahassāni dvādasayojanikaṃ  uddhanapantiṃ katvā dinnadānato mahapphalataraṃ jātaṃ. tasmā evamāha.<br/><br/>[03] evaṃ vutte satthā, ``aṅkura, dānaṃ nāma viceyya dātuṃ vaṭṭati,  evaṃ taṃ sukhettesu vuttabījaṃ viya mahapphalaṃ hoti. tvaṃ pana na tathā  akāsi, tena te dānaṃ mahapphalaṃ na jāta''nti imamatthaṃ vibhāvento -- <br/><br/>[22] ``viceyya ^a^V2.0127^ea^ ^a^M2.0144^ea^ dānaṃ dātabbaṃ, yattha dinnaṃ mahapphalaṃ...pe0..... <br/><br/>[21] ``viceyya dānaṃ sugatappasatthaṃ, <br/><br/>[27] ye dakkhiṇeyyā idha jīvaloke. <br/><br/>[26] etesu dinnāni mahapphalāni, <br/><br/>[22] bījāni vuttāni yathā sukhette''ti.. (pe0 va0  329-330) -- <br/><br/>[25] vatvā uttarimpi dhammaṃ desento imā gāthā abhāsi -- <br/><br/>[21] ``tiṇadosāni khettāni, rāgadosā ayaṃ pajā. <br/><br/>[22] tasmā hi vītarāgesu, dinnaṃ hoti mahapphalaṃ.. <br/><br/>[21] ``tiṇadosāni khettāni, dosadosā ayaṃ pajā. <br/><br/>[22] tasmā hi vītadosesu, dinnaṃ hoti mahapphalaṃ.. <br/><br/>[21] ``tiṇadosāni khettāni, mohadosā ayaṃ pajā. <br/><br/>[22] tasmā hi vītamohesu, dinnaṃ hoti mahapphalaṃ.. <br/><br/>[21] ``tiṇadosāni ^a^P3.0222^ea^ khettāni,  icchādosā ayaṃ pajā. <br/><br/>[22] tasmā hi vigaticchesu, dinnaṃ hoti mahapphala''nti..<br/><br/>[03] desanāvasāne aṅkuro ca indako ca sotāpattiphale patiṭṭhahiṃsu,  mahājanassāpi sātthikā dhammadesanā ahosīti.<br/><br/>[03] atha satthā devaparisāya majjhe nisinno mātaraṃ ārabbha  ``kusalā dhammā, akusalā dhammā, abyākatā dhammā''ti  abhidhammapiṭakaṃ paṭṭhapesi. evaṃ tayo māse nirantaraṃ abhidhammapiṭakaṃ  kathesi. kathento pana bhikkhācāravelāya ``yāva mamāgamanā ettakaṃ  nāma dhammaṃ desetū''ti nimmitabuddhaṃ māpetvā himavantaṃ gantvā  nāgalatādantakaṭṭhaṃ khāditvā anotattadahe mukhaṃ dhovitvā uttarakuruto  piṇḍapātaṃ āharitvā mahāsālamāḷake nisinno bhattakiccaṃ akāsi.  sāriputtatthero tattha gantvā satthu vattaṃ karoti. satthā  bhattakiccapariyosāne, ``sāriputta ^a^V2.0128^ea^, ajja mayā ettako nāma dhammo  bhāsito, tvaṃ attano antevāsikānaṃ bhikkhūnaṃ vācehī''ti therassa  kathesi. yamakapāṭihīre kira pasīditvā pañcasatā kulaputtā therassa  santike ^a^P3.0223^ea^ pabbajiṃsu. te sandhāya theraṃ ^a^M2.0145^ea^ evamāha.  vatvā ca pana devalokaṃ gantvā nimmitabuddhena desitaṭṭhānato paṭṭhāya  sayaṃ dhammaṃ desesi. theropi gantvā tesaṃ bhikkhūnaṃ dhammaṃ desesi.  te satthari devaloke viharanteyeva sattapakaraṇikā ahesuṃ.<br/><br/>[03] te kira kassapabuddhakāle khuddakavagguliyo hutvā ekasmiṃ  pabbhāre olambantā dvinnaṃ therānaṃ caṅkamitvā abhidhammaṃ sajjhāyantānaṃ  saddaṃ sutvā sare nimittaṃ aggahesuṃ. te ``ime khandhā nāma, imā  dhātuyo nāmā''ti ajānitvā sare nimittagahaṇamatteneva tato cutā  devaloke nibbattā, ekaṃ buddhantaraṃ dibbasampattiṃ anubhavitvā tato  cavitvā sāvatthiyaṃ kulagharesu nibbattā. yamakapāṭihīre uppannapasādā  therassa santike pabbajitvā sabbapaṭhamaṃ sattapakaraṇikā ahesuṃ.  satthāpi teneva nīhārena taṃ temāsaṃ abhidhammaṃ desesi. desanāvasāne  asītikoṭisahassānaṃ devatānaṃ dhammābhisamayo ahosi, mahāmāyāpi  sotāpattiphale patiṭṭhahi.<br/><br/>[03] sāpi ^a^P3.0224^ea^ kho chattiṃsayojanaparimaṇḍalā  parisā ``idāni sattame divase mahāpavāraṇā bhavissatī''ti  mahāmoggallānattheraṃ upasaṅkamitvā āha -- ``bhante satthu,  orohaṇadivasaṃ saññātuṃ vaṭṭati, na hi mayaṃ satthāraṃ adisvā  gamissāmā''ti. āyasmā mahāmoggallāno taṃ kathaṃ sutvā  ``sādhāvuso''ti vatvā tattheva pathaviyaṃ nimuggo sinerupādaṃ gantvā  ``maṃ abhiruhantaṃ parisā passatū''ti adhiṭṭhāya maṇiratanena āvutaṃ  paṇḍukambalasuttaṃ viya paññāyamānarūpova sinerumajjhena abhiruhi.  manussāpi naṃ ``ekayojanaṃ abhiruḷho, dviyojanaṃ abhiruḷho''ti  olokayiṃsu. theropi satthu pāde sīsena ukkhipanto viya  abhiruhitvā vanditvā evamāha -- ``bhante, parisā tumhe disvāva  gantukāmā, kadā orohissathā''ti. ``kahaṃ pana te, moggallāna,  jeṭṭhabhātiko sāriputto''ti. ``bhante, saṅkassanagare vassaṃ  upagato''ti. moggallāna, ahaṃ ito sattame divase mahāpavāraṇāya  saṅkassanagaradvāre otarissāmi, maṃ daṭṭhukāmā tattha āgacchantu,  sāvatthito saṅkassanagaradvāraṃ tiṃsayojanāni, ettake magge kassaci  pātheyyakiccaṃ natthi, uposathikā hutvā dhuravihāraṃ dhammassavanatthāya  ^a^M2.0146^ea^ gacchantā viya āgaccheyyāthāti tesaṃ āroceyyāsīti. thero  ``sādhu, bhante''ti gantvā tathā ārocesi. <br/><br/>[01] satthā ^a^P3.0225^ea^ vuṭṭhavasso pavāretvā sakkassa  ārocesi -- ``mahārāja, manussapathaṃ gamissāmī''ti ^a^V2.0129^ea^. sakko  suvaṇṇamayaṃ maṇimayaṃ rajatamayanti tīṇi sopānāni māpesi. tesaṃ  pādā saṅkassanagaradvāre patiṭṭhahiṃsu, sīsāni sinerumuddhani. tesu  dakkhiṇapasse suvaṇṇamayaṃ sopānaṃ devatānaṃ ahosi, vāmapasse  rajatamayaṃ sopānaṃ mahābrahmānaṃ ahosi, majjhe maṇimayaṃ sopānaṃ  tathāgatassa ahosi. satthāpi sinerumuddhani ṭhatvā devorohaṇasamaye  yamakapāṭihāriyaṃ katvā uddhaṃ olokesi, yāva brahmalokā ekaṅgaṇā  ahesuṃ. adho olokesi, yāva avīcito ekaṅgaṇaṃ ahosi.  disāvidisā olokesi, anekāni cakkavāḷasatasahassāni  ekaṅgaṇāni ahesuṃ. devā manusse passiṃsu, manussāpi deve passiṃsu,  sabbe sammukhāva passiṃsu.<br/><br/>[03] bhagavā chabbaṇṇaraṃsiyo vissajjesi. taṃ divasaṃ buddhasiriṃ  oloketvā chattiṃsayojana parimaṇḍalāya parisāya ekopi buddhabhāvaṃ  apatthento nāma natthi. suvaṇṇasopānena devā otariṃsu,  rajatasopānena mahābrahmāno otariṃsu, maṇisopānena sammāsambuddho  otari. pañcasikho gandhabbadevaputto beluvapaṇḍuvīṇaṃ ādāya  dakkhiṇapasse ṭhatvā satthu gandhabbamadhuradibbavīṇāya saddena pūjaṃ  karonto otari, mātali, saṅgāhako vāmapasse ^a^P3.0226^ea^  ṭhatvā dibbagandhamālāpupphaṃ gahetvā namassamāno pūjaṃ katvā otari,  mahābrahmā chattaṃ dhāresi, suyāmo vālabījaniṃ dhāresi. satthā  iminā parivārena saddhiṃ otaritvā saṅkassanagaradvāre patiṭṭhahi.  sāriputtattheropi āgantvā satthāraṃ vanditvā yasmā sāriputtattherena  tathārūpāya buddhasiriyā otaranto satthā ito pubbe na diṭṭhapubbo,  tasmā -- <br/><br/>[21] ``na me diṭṭho ito pubbe, na suto uda kassaci. <br/><br/>[22] evaṃ vagguvado satthā, tusitā gaṇimāgato''ti..  (su0 ni0 961; mahāni0 190) -- <br/><br/>[25] ādīhi ^a^M2.0147^ea^ attano tuṭṭhiṃ pakāsetvā, ``bhante, ajja  sabbepi devamanussā tumhākaṃ pihayanti, patthentī''ti āha. atha naṃ  satthā, ``sāriputta, evarūpehi guṇehi samannāgatā buddhā devamanussānaṃ  piyā hontiyevā''ti vatvā dhammaṃ desento imaṃ gāthamāha -- <br/><br/>[03] 181^b^.^eb^ <br/><br/>[21] ``ye jhānapasutā dhīrā, nekkhammūpasame ratā. <br/><br/>[22] devāpi tesaṃ pihayanti, sambuddhānaṃ satīmata''nti..<br/><br/>[03] tattha ^b^ye jhānapasutā^eb^ti lakkhaṇūpanijjhānaṃ  ārammaṇūpanijjhānanti imesu dvīsu jhānesu  āvajjanasamāpajjanādhiṭṭhānavuṭṭhānapaccavekkhaṇehi ^a^V2.0130^ea^ yuttappayuttā.  ^b^nekkhammūpasame ratā^eb^ti ^a^P3.0227^ea^ ettha pabbajjā  nekkhammanti na gahetabbā, kilesavūpasamanibbānaratiṃ pana sandhāyetaṃ  vuttaṃ. ^b^devāpī^eb^ti devāpi manussāpi tesaṃ pihayanti patthenti.  ^b^satīmata^eb^nti evarūpaguṇānaṃ tesaṃ satiyā samannāgatānaṃ sambuddhānaṃ.  ``aho vata mayaṃ buddhā bhaveyyāmā''ti buddhabhāvaṃ icchamānā  pihayantīti attho.<br/><br/>[03] desanāvasāne tiṃsamattānaṃ pāṇakoṭīnaṃ dhammābhisamayo ahosi,  therassa saddhivihārikā pañcasatabhikkhū arahatte patiṭṭhahiṃsu.<br/><br/>[03] sabbabuddhānaṃ kira avijahitameva yamakapāṭihīraṃ katvā devaloke  vassaṃ vasitvā saṅkassanagaradvāre otaraṇaṃ. tattha pana  dakkhiṇapādassa patiṭṭhitaṭṭhānaṃ acalacetiyaṭṭhānaṃ nāma hoti. satthā  tattha ṭhatvā puthujjanādīnaṃ visaye pañhaṃ pucchi, puthujjanā attano  visaye pañhe vissajjetvā sotāpannavisaye pañhaṃ vissajjetuṃ nāsakkhiṃsu.  tathā sakadāgāmiādīnaṃ visaye sotāpannādayo,  mahāmoggallānavisaye sesamahāsāvakā, sāriputtattherassa visaye  mahāmoggallāno, buddhavisaye ^a^P3.0228^ea^ ca sāriputtopi  vissajjetuṃ nāsakkhiyeva. so pācīnadisaṃ ādiṃ katvā sabbadisā  olokesi, sabbattha ekaṅgaṇameva ahosi. aṭṭhasu disāsu  devamanussā uddhaṃ yāva brahmalokā heṭṭhā bhūmaṭṭhā ca yakkhanāgasupaṇṇā  añjaliṃ paggahetvā, ``bhante, idha tassa pañhassa vissajjetā natthi,  ettheva upadhārethā''ti āhaṃsu. satthā sāriputto kilamati.  kiñcāpi hesa -- <br/><br/>[21] ``ye ^a^M2.0148^ea^ ca saṅkhātadhammāse, ye ca sekhā puthū idha. <br/><br/>[22] tesaṃ me nipako iriyaṃ, puṭṭho pabrūhi mārisā''ti..  (su0 ni0 1044; cūḷani0 ajitamāṇavapucchāniddesa 7) -- <br/><br/>[25] imaṃ buddhavisaye puṭṭhapañhaṃ sutvā `satthā maṃ sekhāsekhānaṃ  āgamanapaṭipadaṃ pucchatī'ti pañhe nikkaṅkho, khandhādīsu pana katarena  nu kho mukhena imaṃ paṭipadaṃ kathento `ahaṃ satthu ajjhāsayaṃ gaṇhituṃ  na sakkhissāmī'ti mama ajjhāsaye kaṅkhati, so mayā naye adinne  kathetuṃ na sakkhissati, nayamassa dassāmīti nayaṃ dassento  ``bhūtamidaṃ, sāriputta, samanupassasī''ti āha. evaṃ kirassa  ahosi ``sāriputto mama ajjhāsayaṃ gahetvā kathento khandhavasena  ^a^P3.0229^ea^ kathessatī''ti. therassa saha nayadānena so  pañho nayasatena nayasahassena nayasatasahassena ^a^V2.0131^ea^ upaṭṭhāsi. so  satthārā dinnanaye ṭhatvā taṃ pañhaṃ kathesi. ṭhapetvā kira sammāsambuddhaṃ  añño sāriputtattherassa paññaṃ pāpuṇituṃ samattho nāma natthi. teneva  kira thero satthu purato ṭhatvā sīhanādaṃ nadi -- ``ahaṃ, bhante,  sakalakappampi deve vuṭṭhe `ettakāni bindūni mahāsamudde patitāni,  ettakāni bhūmiyaṃ, ettakāni pabbate'ti gaṇetvā lekhaṃ āropetuṃ  samattho''ti. satthāpi naṃ ``jānāmi, sāriputta, gaṇetuṃ  samatthabhāva''nti āha. tassa āyasmato paññāya upamā nāma natthi.  tenevāha -- <br/><br/>[21] ``gaṅgāya vālukā khīye, udakaṃ khīye mahaṇṇave. <br/><br/>[22] mahiyā mattikā khīye, na khīye mama buddhiyā''ti.. <br/><br/>[01] idaṃ vuttaṃ hoti -- sace hi, bhante,  buddhisampannalokanātha, mayā ekasmiṃ pañhe vissajjite ekaṃ vā vālukaṃ  ekaṃ vā udakabinduṃ ekaṃ vā paṃsukhaṇḍaṃ akhipitvā pañhānaṃ satena vā  sahassenavā satasahassena vā vissajjite gaṅgāya vālukādīsu ekekaṃ  ekamante khipeyya, khippataraṃ gaṅgādīsu vālukādayo parikkhayaṃ  gaccheyyuṃ, na tveva mama pañhānaṃ vissajjananti. evaṃ mahāpaññopi hi  bhikkhu buddhavisaye pañhassa ^a^P3.0230^ea^ antaṃ vā koṭiṃ vā  adisvā satthārā dinnanaye ṭhatvāva pañhaṃ vissajjesi. taṃ sutvā  bhikkhū kathaṃ samuṭṭhāpesuṃ -- ``yaṃ pañhaṃ puṭṭho sabbopi jano kathetuṃ na  sakkhi, taṃ dhammasenāpati sāriputto ekakova kathesī''ti. satthā  taṃ kathaṃ sutvā ``na idāneva sāriputto yaṃ pañhaṃ mahājano vissajjetuṃ  nāsakkhi ^a^M2.0149^ea^, taṃ vissajjesi, pubbepi anena vissajjitoyevā''ti vatvā  atītaṃ āharituṃ -- <br/><br/>[21] ``parosahassampi samāgatānaṃ, <br/><br/>[27] kandeyyuṃ te vassasataṃ apaññā. <br/><br/>[26] ekova seyyo puriso sapañño, <br/><br/>[22] yo bhāsitassa vijānāti attha''nti.. (jā0  1.1.99) -- <br/><br/>[25] imaṃ jātakaṃ vitthārena kathesīti. <br/><br/>[06] devorohaṇavatthu dutiyaṃ. 


volume: 88
item: 150
title: buddhavaggo^māradhītaravatthu^devorohaṇavatthu^erakapattanāgarājavatthu^
content:
  [03] ^b^kiccho^eb^ ^a^V2.0132^ea^ ^b^manussapaṭilābho^eb^ti imaṃ dhammadesanaṃ satthā  bārāṇasiyaṃ upanissāya sattasirīsakarukkhamūle viharanto erakapattaṃ  nāma nāgarājaṃ ārabbha kathesi.<br/><br/>[03] so kira pubbe kassapabuddhasāsane daharabhikkhu hutvā gaṅgāya  nāvaṃ abhiruyha gacchanto ^a^P3.0231^ea^ ekasmiṃ erakagumbe  erakapattaṃ gahetvā nāvāya vegasā gacchamānāyapi na muñci, erakapattaṃ  chijjitvā gataṃ. so ``appamattakaṃ eta''nti āpattiṃ adesetvā  vīsati vassasahassāni araññe samaṇadhammaṃ katvāpi maraṇakāle  erakapattena gīvāya gahito viya āpattiṃ desetukāmopi aññaṃ bhikkhuṃ  apassamāno ``aparisuddhaṃ me sīla''nti uppannavippaṭisāro tato  cavitvā ekarukkhadoṇikanāvappamāṇo nāgarājā hutvā nibbatti,  ^b^erakapatto^eb^tvevassa nāmaṃ ahosi. so nibbattakkhaṇeyeva  attabhāvaṃ oloketvā ``ettakaṃ nāma kālaṃ samaṇadhammaṃ katvā  ahetukayoniyaṃ maṇḍūkabhakkhaṭṭhāne nibbattomhī''ti vippaṭisārī ahosi.  so aparabhāge ekaṃ dhītaraṃ labhitvā majjhe gaṅgāya udakapiṭṭhe mahantaṃ  phalaṃ ukkhipitvā dhītaraṃ tasmiṃ ṭhapetvā naccāpetvā gāyāpesi. evaṃ  kirassa ahosi -- ``addhā ahaṃ idha iminā upāyena buddhe uppanne  tassa uppannabhāvaṃ suṇissāmī''ti. yo me gītassa paṭigītaṃ  āharati ^a^M2.0150^ea^, tassa mahantena nāgabhavanena saddhiṃ dhītaraṃ dassāmīti  anvaḍḍhamāsaṃ uposathadivase taṃ dhītaraṃ phaṇe ṭhapesi. sā tattha ṭhitā  naccantī -- <br/><br/>[21] ``kiṃsu adhippatī rājā, kiṃsu rājā rajjissaro. <br/><br/>[22] kathaṃsu virajo hoti, kathaṃ bāloti vuccatī''ti.. -- <br/><br/>[25] imaṃ ^a^P3.0232^ea^ gītaṃ gāyati.<br/><br/>[03] sakalajambudīpavāsino ``nāgamāṇavikaṃ gaṇhissāmā''ti  gantvā attano attano paññābalena paṭigītaṃ katvā gāyanti. sā taṃ  paṭikkhipati. tassā anvaḍḍhamāsaṃ phaṇe ṭhatvā evaṃ gāyantiyāva  ekaṃ buddhantaraṃ vītivattaṃ. atha amhākaṃ satthā loke uppajjitvā  ekadivasaṃ paccūsakāle lokaṃ volokento erakapattaṃ ādiṃ katvā  uttaramāṇavaṃ nāma attano ñāṇajālassa anto paviṭṭhaṃ disvā ``kiṃ nu  kho bhavissatī''ti āvajjento ``ajja erakapattassa dhītaraṃ phaṇe  ṭhapetvā naccāpanadivaso, ayaṃ uttaramāṇavo mayā dinnaṃ paṭigītaṃ  gaṇhantova ^a^V2.0133^ea^ sotāpanno hutvā taṃ ādāya nāgarājassa santikaṃ  gamissati. so taṃ sutvā `buddho uppanno'ti ñatvā mama santikaṃ  āgamissati, ahaṃ tasmiṃ āgate mahāsamāgame gāthaṃ kathessāmi,  gāthāpariyosāne caturāsītiyā pāṇasahassānaṃ dhammābhisamayo  bhavissatī''ti addasa. so tattha gantvā bārāṇasito avidūre satta  sirīsakarukkhā atthi, tesu ekassa mūle nisīdi.  jambudīpavāsino gītapaṭigītaṃ ādāya sannipatiṃsu. satthā avidūre  ṭhāne gacchantaṃ uttaramāṇavaṃ disvā ``ehi, uttarā''ti āha.  ``kiṃ, bhante''ti? ``ito tāva ehī''ti. atha naṃ āgantvā  vanditvā nisinnaṃ āha ``kahaṃ gacchasī''ti? ``erakapattassa dhītu  gāyanaṭṭhāna''nti. ``jānāsi pana gītapaṭigīta''nti?  ``jānāmi, bhante''ti. ``vadehi tāva na''nti? atha naṃ attano  jānananiyāmeneva vadantaṃ ``na uttaraṃ etaṃ paṭigītaṃ, ahaṃ te paṭigītaṃ  dassāmi, ādāya ^a^P3.0233^ea^ naṃ gamissasī''ti. ``sādhu,  bhante''ti. atha naṃ satthā, uttara, tvaṃ nāgamāṇavikāya gītakāle -- <br/><br/>[21] ``chadvārādhippatī rājā, rajjamāno rajjissaro. <br/><br/>[22] arajjaṃ virajo hoti, rajjaṃ bāloti vuccatī''ti..  -- <br/><br/>[25] imaṃ paṭigītaṃ gāyeyyāsīti āha.<br/><br/>[03] māṇavikāya ^a^M2.0151^ea^ gītassa attho -- ^b^kiṃsu adhippatī rājā^eb^ti  kiṃ adhippati rājā nāma hoti? ^b^kiṃsu rājā rajjissaro^eb^ti  kathaṃ pana rājā rajjissaro nāma hoti? ^b^kathaṃsu virajo  hotī^eb^ti kathaṃ nu kho so rājā virajo nāma hotīti?<br/><br/>[03] paṭigītassa pana attho -- ^b^chadvārādhippatī rājā^eb^ti yo  channaṃ dvārānaṃ adhippati, ekadvārepi rūpādīhi anabhibhūto, ayaṃ rājā  nāma. ^b^rajjamāno rajjissaro^eb^ti yo pana tesu ārammaṇesu  rajjati, so rajjamāno rajjissaro nāma. ^b^arajja^eb^nti  arajjamāno pana virajo nāma hoti. ^b^rajja^eb^nti rajjamāno  bāloti vuccatīti.<br/><br/>[03] evamassa satthā paṭigītaṃ datvā, uttara, tayā imasmiṃ gīte  gāyite imassa gītassa imaṃ paṭigītaṃ gāyissati -- <br/><br/>[21] ``kenassu ^a^V2.0134^ea^ vuyhati bālo, kathaṃ nudati paṇḍito. <br/><br/>[22] yogakkhemī kathaṃ hoti, taṃ me akkhāhi pucchito''ti..<br/><br/>[03] athassa tvaṃ idaṃ paṭigītaṃ gāyeyyāsi -- <br/><br/>[21] ``oghena vuyhati bālo, yogā nudati paṇḍito. <br/><br/>[22] sabbayogavisaṃyutto, yogakkhemīti vuccatī''ti..<br/><br/>[03] tassattho -- ``kāmoghādinā catubbidhena oghena bālo  vuyhati, taṃ oghaṃ paṇḍito sammappadhānasaṅkhātena yogena ^a^P3.0234^ea^  nudati. so sabbehi kāmayogādīhi visaṃyutto  yogakkhemī nāma vuccatī''ti.<br/><br/>[03] uttaro imaṃ paṭigītaṃ gaṇhantova sotāpattiphale patiṭṭhahi. so  sotāpanno hutvā taṃ gāthaṃ ādāya gantvā, ``ambho, mayā  gītapaṭigītaṃ āhaṭaṃ, okāsaṃ me dethā''ti vatvā nirantaraṃ ṭhitassa  mahājanassa jaṇṇunā akkamanto agamāsi. nāgamāṇavikā pitu phaṇe  ṭhatvā naccamānā ``kiṃsu adhippatī rājā''ti gītaṃ gāyati? uttaro  ``chadvārādhippatī rājā''ti paṭigītaṃ gāyi. puna nāgamāṇavikā  ``kenassu vuyhatī''ti tassa gītaṃ gāyati? athassā paṭigītaṃ  gāyanto uttaro ``oghena vuyhatī''ti imaṃ gāthamāha. nāgarājā taṃ  sutvāva buddhassa uppannabhāvaṃ ñatvā ``mayā ekaṃ buddhantaraṃ evarūpaṃ padaṃ  nāma na sutapubbaṃ, uppanno vata, bho, loke ^a^M2.0152^ea^ buddho''ti tuṭṭhamānaso  naṅguṭṭhena udakaṃ pahari, mahāvīciyo uṭṭhahiṃsu, ubho tīrāni bhijjiṃsu.  ito cito ca usabhamatte ṭhāne manussā udake nimujjiṃsu. so  ettakaṃ mahājanaṃ phaṇe ṭhapetvā ukkhipitvā thale patiṭṭhapesi. so  uttaraṃ upasaṅkamitvā ``kahaṃ, sāmi, satthā''ti pucchi. ``ekasmiṃ  rukkhamūle nisinno, mahārājā''ti. so ``ehi, sāmi,  gacchāmā''ti uttarena saddhiṃ agamāsi. mahājanopi tena saddhiṃyeva  gato. nāgarājā gantvā chabbaṇṇaraṃsīnaṃ antaraṃ pavisitvā satthāraṃ  vanditvā rodamāno aṭṭhāsi. atha naṃ satthā āha -- ``kiṃ idaṃ,  mahārājā''ti? ``ahaṃ, bhante, tumhādisassa buddhassa sāvako hutvā  vīsati vassasahassāni samaṇadhammaṃ ^a^P3.0235^ea^ akāsiṃ,  sopi maṃ samaṇadhammo niddhāretuṃ nāsakkhi. appamattakaṃ  erakapattachindanamattaṃ nissāya ahetukapaṭisandhiṃ gahetvā urena  parisakkanaṭṭhāne nibbattosmi, ekaṃ buddhantaraṃ neva manussattaṃ labhāmi, na  saddhammassavanaṃ, na tumhādisassa buddhassa dassana''nti satthā tassa  kathaṃ sutvā, ``mahārāja, manussattaṃ nāma dullabhameva, tathā  saddhammassavanaṃ ^a^V2.0135^ea^, tathā buddhuppādo, idaṃ kicchena kasirena labbhatī''ti  vatvā dhammaṃ desento imaṃ gāthamāha -- <br/><br/>[03] 182^b^.^eb^ <br/><br/>[21] ``kiccho manussapaṭilābho, kicchaṃ maccāna jīvitaṃ. <br/><br/>[22] kicchaṃ saddhammassavanaṃ, kiccho buddhānamuppādo''ti..<br/><br/>[03] tassattho -- mahantena hi vāyāmena mahantena kusalena laddhattā  manussattapaṭilābho nāma kiccho dullabho. nirantaraṃ kasikammādīni  katvā jīvitavuttiṃ ghaṭanatopi parittaṭṭhāyitāyapi maccānaṃ jīvitaṃ  kicchaṃ. anekesupi kappesu dhammadesakassa puggalassa dullabhatāya  saddhammassavanampi kicchaṃ. mahantena vāyāmena abhinīhārassa  samijjhanato samiddhābhinīhārassa ca anekehipi kappakoṭisahassehi  dullabhuppādato buddhānaṃ uppādopi kicchoyeva, ativiya dullabhoti.<br/><br/>[03] desanāvasāne caturāsītiyā pāṇasahassānaṃ dhammābhisamayo  ahosi. nāgarājāpi taṃdivasaṃ sotāpattiphalaṃ labheyya,  tiracchānagatattā pana nālattha. so yesu  paṭisandhigahaṇatacajahanavissaṭṭhaniddokkamanasajātiyāmethunasevanacutisaṅkhātesu  ^a^P3.0236^ea^ pañcasu ṭhānesu nāgasarīrameva ^a^M2.0153^ea^ gahetvā kilamanti,  tesu akilamanabhāvaṃ patvā māṇavarūpeneva vicarituṃ labhatīti. <br/><br/>[06] erakapattanāgarājavatthu tatiyaṃ. 


volume: 88
item: 151
title: māradhītaravatthu^devorohaṇavatthu^erakapattanāgarājavatthu^ānandattherapañhavatthu^
content:
  [03] ^b^sabbapāpassa akaraṇa^eb^nti imaṃ dhammadesanaṃ satthā jetavane  viharanto ānandattherassa pañhaṃ ārabbha kathesi.<br/><br/>[03] thero kira divāṭṭhāne nisinno cintesi -- ``satthārā sattannaṃ  buddhānaṃ mātāpitaro āyuparicchedo bodhi sāvakasannipāto  aggasāvakasannipāto aggasāvakaupaṭṭhākoti idaṃ sabbaṃ kathitaṃ,  uposatho pana akathito, kiṃ nu kho tesampi ayameva uposatho,  añño''ti? so satthāraṃ upasaṅkamitvā tamatthaṃ pucchi. yasmā pana  tesaṃ buddhānaṃ kālabhedova ahosi, na kathābhedo. vipassī  sammāsambuddho hi sattame sattame saṃvacchare uposathaṃ akāsi.  ekadivasaṃ dinnovādoyeva ^a^V2.0136^ea^ hissa sattannaṃ saṃvaccharānaṃ alaṃ hoti.  sikhī ceva vessabhū ca chaṭṭhe chaṭṭhe saṃvacchare uposathaṃ kariṃsu,  kakusandho koṇāgamano ca saṃvacchare saṃvacchare. kassapadasabalo chaṭṭhe  chaṭṭhe māse uposathaṃ akāsi. ekadivasaṃ dinnovādo eva hissa channaṃ  māsānaṃ alaṃ ahosi. tasmā satthā tesaṃ imaṃ kālabhedaṃ ^a^P3.0237^ea^  ārocetvā ``ovādagāthā pana nesaṃ imāyevā''ti vatvā  sabbesaṃ ekameva uposathaṃ āvi karonto imā gāthā abhāsi -- <br/><br/>[03] 183^b^.^eb^ <br/><br/>[21] ``sabbapāpassa akaraṇaṃ, kusalassa upasampadā. <br/><br/>[22] sacittapariyodapanaṃ, etaṃ buddhāna sāsanaṃ.. <br/><br/>[03] 184^b^.^eb^ <br/><br/>[21] ``khantī paramaṃ tapo titikkhā, <br/><br/>[27] nibbānaṃ paramaṃ vadanti buddhā. <br/><br/>[26] na hi pabbajito parūpaghātī, <br/><br/>[22] na samaṇo hoti paraṃ viheṭhayanto.. <br/><br/>[03] 185^b^.^eb^ <br/><br/>[21] ``anūpavādo ^a^M2.0154^ea^ anūpaghāto, pātimokkhe ca saṃvaro. <br/><br/>[27] mattaññutā ca bhattasmiṃ, pantañca sayanāsanaṃ. <br/><br/>[22] adhicitte ca āyogo, etaṃ buddhāna sāsana''nti..<br/><br/>[03] tattha ^b^sabbapāpassā^eb^ti sabbassa akusalakammassa.  ^b^upasampadā^eb^ti abhinikkhamanato paṭṭhāya yāva arahattamaggā  kusalassa uppādanañceva uppāditassa ca bhāvanā.  ^b^sacittapariyodapana^eb^nti pañcahi nīvaraṇehi attano cittassa  vodāpanaṃ. ^b^etaṃ buddhāna sāsana^eb^nti sabbabuddhānaṃ ayamanusiṭṭhi.<br/><br/>[03] ^b^khantī^eb^ti yā esā titikkhāsaṅkhātā khantī nāma, idaṃ  imasmiṃ sāsane paramaṃ uttamaṃ tapo. ^b^nibbānaṃ paramaṃ vadanti  buddhā^eb^ti buddhā ca paccekabuddhā ca anubuddhā cāti ime tayo buddhā  nibbānaṃ uttamantī vadanti. ^b^na hi pabbajito^eb^ti pāṇiādīhi  paraṃ apahananto viheṭhento parūpaghātī pabbajito nāma na hoti.  ^b^na samaṇo^eb^ti vuttanayeneva paraṃ viheṭhayanto samaṇopi na hotiyeva  ^a^P3.0238^ea^.<br/><br/>[03] ^b^anūpavādo^eb^ti anūpavādanañceva anūpavādāpanañca.  ^b^anūpaghāto^eb^ti anūpaghātanañceva anūpaghātāpanañca ^a^V2.0137^ea^.  ^b^pātimokkhe^eb^ti jeṭṭhakasīle. ^b^saṃvaro^eb^ti pidahanaṃ.  ^b^mattaññutā^eb^ti mattaññubhāvo pamāṇajānanaṃ. ^b^panta^eb^nti vivittaṃ.  ^b^adhicitte^eb^ti aṭṭhasamāpattisaṅkhāte adhicitte.  ^b^āyogo^eb^ti payogakaraṇaṃ. ^b^eta^eb^nti etaṃ sabbesaṃ buddhānaṃ  sāsanaṃ. ettha hi anūpavādena vācasikaṃ sīlaṃ kathitaṃ, anūpaghātena  kāyikasīlaṃ, ``pātimokkhe ca saṃvaro''ti sīlaṃ kathitaṃ,  anūpaghātena kāyikasīlaṃ, ``pātimokkhe ca saṃvaro''ti iminā  pātimokkhasīlañceva indriyasaṃvarañca, mattaññutāya ājīvapārisuddhi  ceva paccayasannisitasīlañca, pantasenāsanena sappāyasenāsanaṃ,  adhicittena aṭṭha samāpattiyo. evaṃ imāya gāthāya tissopi  sikkhā kathitā eva hontīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ānandattherapañhavatthu catutthaṃ. 


volume: 88
item: 152
title: devorohaṇavatthu^erakapattanāgarājavatthu^ānandattherapañhavatthu^anabhiratabhikkhuvatthu^
content:
  [03] ^b^na^eb^ ^a^M2.0155^ea^ ^b^kahāpaṇavassenā^eb^ti imaṃ dhammadesanaṃ satthā jetavane  viharanto ekaṃ anabhiratabhikkhuṃ ārabbha kathesi. <br/><br/>[01] so kira sāsane pabbajitvā laddhūpasampado  ``asukaṭṭhānaṃ nāma gantvā uddesaṃ uggaṇhāhī''ti upajjhāyena pesito  tattha agamāsi. athassa pituno rogo uppajji. so puttaṃ  daṭṭhukāmo hutvā taṃ pakkosituṃ samatthaṃ kañci ^a^P3.0239^ea^  alabhitvā puttasokena vippalapantoyeva āsannamaraṇo hutvā ``idaṃ me  puttassa pattacīvaramūlaṃ kareyyāsī''ti kahāpaṇasataṃ kaniṭṭhassa hatthe  datvā kālamakāsi. so daharassa āgatakāle pādamūle nipatitvā  pavaṭṭento roditvā, ``bhante, pitā te vippalapantova kālakato, mayhaṃ  pana tena kahāpaṇasataṃ hatthe ṭhapitaṃ, tena kiṃ karomī''ti āha.  daharo ``na me kahāpaṇehi attho''ti paṭikkhipitvā aparabhāge  cintesi -- ``kiṃ me parakulesu piṇḍāya caritvā jīvitena, sakkā  taṃ kahāpaṇasataṃ nissāya jīvituṃ, vibbhamissāmī''ti. so  anabhiratiyā pīḷito vissaṭṭhasajjhāyanakammaṭṭhāno paṇḍurogī viya  ahosi. atha naṃ daharasāmaṇerā ``kiṃ ida''nti pucchitvā  ``ukkaṇṭhitomhī''ti vutte ācariyupajjhāyānaṃ ācikkhiṃsu. atha naṃ  te satthu santikaṃ netvā satthu dassesuṃ. satthā ``saccaṃ kira tvaṃ  ukkaṇṭhito''ti pucchitvā, ``āma, bhante''ti vutte ``kasmā  evamakāsi, atthi pana te ^a^V2.0138^ea^ koci jīvitapaccayo''ti āha. ``āma,  bhante''ti. ``kiṃ te atthī''ti? ``kahāpaṇasataṃ, bhante''ti.  tena hi katthaci tāva sakkharā āhara, gaṇetvā jānissāma ``sakkā  vā tāvattakena jīvituṃ, no vā''ti. so sakkharā āhari. atha  naṃ satthā āha -- ``paribhogatthāya tāva paṇṇāsaṃ ṭhapehi, dvinnaṃ  goṇānaṃ atthāya catuvīsati, ettakaṃ nāma bījatthāya, yuganaṅgalatthāya,  kuddālavāsipharasuatthāyā''ti evaṃ gaṇiyamāne taṃ kahāpaṇasataṃ  nappahoti. atha naṃ satthā ``bhikkhu tava kahāpaṇā appakā, kathaṃ  ete nissāya taṇhaṃ pūressasi, atīte kira cakkavattirajjaṃ kāretvā  apphoṭitamattena ^a^P3.0240^ea^ dvādasayojanaṭṭhāne kaṭippamāṇena  ratanavassaṃ vassāpetuṃ samattho yāva chattiṃsa sakkā cavanti, ettakaṃ  kālaṃ devarajjaṃ kāretvāpi maraṇakāle ^a^M2.0156^ea^ taṇhaṃ apūretvāva kālamakāsī''ti  vatvā tena yācito atītaṃ āharitvā ^b^mandhātujātakaṃ^eb^ (jā0  1.3.22) vitthāretvā -- <br/><br/>[21] ``yāvatā candimasūriyā pariharanti, disā bhanti  virocanā. <br/><br/>[22] sabbeva dāsā mandhātu, ye pāṇā pathavissitā''ti..  -- <br/><br/>[25] imissā gāthāya anantarā imā dve gāthā abhāsi -- <br/><br/>[03] 186^b^.^eb^ <br/><br/>[21] ``na kahāpaṇavassena, titti kāmesu vijjati. <br/><br/>[22] appassādā dukhā kāmā, iti viññāya paṇḍito.. <br/><br/>[03] 187^b^.^eb^ <br/><br/>[21] ``api dibbesu kāmesu, ratiṃ so  nādhigacchati. <br/><br/>[22] taṇhakkhayarato hoti, sammāsambuddhasāvako''ti..<br/><br/>[03] tattha ^b^kahāpaṇavassenā^eb^ti yaṃ so apphoṭetvā sattaratanavassaṃ  vassāpesi, taṃ idha kahāpaṇavassanti vuttaṃ. tenapi hi  vatthukāmakilesakāmesu titti nāma natthi. evaṃ duppūrā esā taṇhā.  ^b^appassādā^eb^ti supinasadisatāya parittasukhā. ^b^dukhā^eb^ti  dukkhakkhandhādīsu āgatadukkhavasena pana bahudukkhāva. ^b^iti  viññāyā^eb^ti evamete kāme jānitvā. ^b^api dibbesū^eb^ti sace  hi devānaṃ upakappanakakāmehi nimanteyyāpi āyasmā samiddhi  ^a^P3.0241^ea^ viya evampi tesu kāmesu ratiṃ na vindatiyeva.  ^b^taṇhakkhayarato^eb^ti arahatte ceva nibbāne ca abhirato hoti, taṃ  patthayamāno viharati. ^b^sammāsambuddhasāvako^eb^ti sammāsambuddhena  desitassa dhammassa savanena jāto yogāvacarabhikkhūti.<br/><br/>[03] desanāvasāne ^a^V2.0139^ea^ so bhikkhu sotāpattiphale patiṭṭhahi,  sampattaparisāyapi sātthikā dhammadesanā ahosīti. <br/><br/>[06] anabhiratabhikkhuvatthu pañcamaṃ. 


volume: 88
item: 153
title: erakapattanāgarājavatthu^ānandattherapañhavatthu^anabhiratabhikkhuvatthu^aggidattabrāhmaṇavatthu^
content:
  [03] ^b^bahuṃ ve saraṇaṃ yantī^eb^ti imaṃ dhammadesanaṃ satthā jetavane  viharanto vālikarāsimhi nisinnaṃ aggidattaṃ nāma kosalarañño  purohitaṃ ārabbha kathesi.<br/><br/>[03] so ^a^M2.0157^ea^ kira mahākosalassa purohito ahosi. atha naṃ pitari  kālakate rājā pasenadi kosalo ``pitu me purohito''ti gāravena  tasmiṃyeva ṭhāne ṭhapetvā tassa attano upaṭṭhānaṃ āgatakāle paccuggamanaṃ  karoti, ``ācariya, idha nisīdathā''ti samānāsanaṃ dāpesi. so  cintesi -- ``ayaṃ rājā mayi ativiya gāravaṃ karoti, na kho  pana rājūnaṃ niccakālameva sakkā cittaṃ gahetuṃ. samānavayeneva hi  saddhiṃ rajjasukhaṃ nāma sukhaṃ hoti, ahañcamhi mahallako, pabbajituṃ me  yutta''nti. so rājānaṃ pabbajjaṃ anujānāpetvā nagare bheriṃ carāpetvā  sattāhena sabbaṃ attano ^a^P3.0242^ea^ dhanaṃ dānamukhe vissajjetvā  bāhirakapabbajjaṃ pabbaji. taṃ nissāya dasa purisasahassāni  anupabbajiṃsu. so tehi saddhiṃ aṅgamagadhānañca kururaṭṭhassa ca antare  vāsaṃ kappetvā imaṃ ovādaṃ deti, ``tātā, yassa kāmavitakkādayo  uppajjanti, so nadito ekekaṃ vālukapuṭaṃ uddharitvā imasmiṃ  okiratū''ti. te ``sādhū''ti paṭissuṇitvā kāmavitakkādīnaṃ  uppannakāle tathā kariṃsu. aparena samayena mahāvālukarāsi ahosi,  taṃ ahichatto nāma nāgarājā paṭiggahesi. aṅgamagadhavāsino ceva  kururaṭṭhavāsino ca māse māse tesaṃ mahantaṃ sakkāraṃ abhiharitvā dānaṃ  denti. atha nesaṃ aggidatto imaṃ ovādaṃ adāsi -- ``pabbataṃ  saraṇaṃ yātha, vanaṃ saraṇaṃ yātha, ārāmaṃ saraṇaṃ yātha, rukkhaṃ saraṇaṃ  yātha, evaṃ sabbadukkhato muccissathā''ti. attano antevāsikepi  iminā ovādena ovadi.<br/><br/>[03] bodhisattopi katābhinikkhamano sammāsambodhiṃ patvā tasmiṃ  samaye sāvatthiṃ nissāya jetavane viharanto paccūsakāle lokaṃ  volokento aggidattabrāhmaṇaṃ saddhiṃ antevāsikehi attano  ñāṇajālassa anto paviṭṭhaṃ disvā ``sabbepi ime arahattassa  upanissayasampannā''ti ñatvā sāyanhasamaye mahāmoggallānattheraṃ āha --  ``moggallāna, kiṃ passasi aggidattabrāhmaṇaṃ mahājanaṃ ^a^V2.0140^ea^ atitthe  pakkhandāpentaṃ, gaccha tesaṃ ovādaṃ dehī''ti. bhante, bahū ete,  ekakassa mayhaṃ avisayhā. sace ^a^P3.0243^ea^ tumhepi  āgamissatha, visayhā bhavissantīti. moggallāna, ahampi  āgamissāmi, tvaṃ purato yāhīti. thero purato gacchantova cintesi  -- ``ete balavanto ceva bahū ca. sace sabbesaṃ samāgamaṭṭhāne  kiñci ^a^M2.0158^ea^ kathessāmi, sabbepi vaggavaggena uṭṭhaheyyu''nti attano  ānubhāvena thūlaphusitakaṃ devaṃ vuṭṭhāpesi. te thūlaphusitakesu patantesu  uṭṭhāyuṭṭhāya attano attano paṇṇasālaṃ pavisiṃsu. thero aggidattassa  brāhmaṇassa paṇṇasāladvāre ṭhatvā ``aggidattā''ti āha. so therassa  saddaṃ sutvā ``maṃ imasmiṃ loke nāmena ālapituṃ samattho nāma  natthi, ko nu kho maṃ nāmena ālapatī''ti mānathaddhatāya ``ko  eso''ti āha. ``ahaṃ, brāhmaṇā''ti. ``kiṃ vadesī''ti?  ``ajja me ekarattiṃ idha vasanaṭṭhānaṃ tvaṃ ācikkhāhī''ti. ``idha  vasanaṭṭhānaṃ natthi, ekassa ekāva paṇṇasālā''ti. ``aggidatta,  manussā nāma manussānaṃ, gāvo gunnaṃ, pabbajitā pabbajitānaṃ santikaṃ  gacchanti, mā evaṃ kari, dehi me vasanaṭṭhāna''nti. ``kiṃ pana tvaṃ  pabbajito''ti? ``āma, pabbajitomhī''ti. ``sace pabbajito,  kahaṃ te khāribhaṇḍaṃ, ko pabbajitaparikkhāro''ti. ``atthi me  parikkhāro, visuṃ pana naṃ gahetvā vicarituṃ dukkhanti abbhantareneva naṃ  gahetvā vicarāmi, brāhmaṇā''ti. so ``taṃ gahetvā vicarissasī''ti  therassa kujjhi. atha naṃ so āha -- ``amhe, aggidatta, mā  kujjhi, vasanaṭṭhānaṃ me ācikkhāhī''ti. natthi ettha vasanaṭṭhānanti.  etasmiṃ pana vālukarāsimhi ko vasatīti. eko, nāgarājāti.  etaṃ me dehīti. na sakkā dātuṃ, bhāriyaṃ ^a^P3.0244^ea^  etassa kammanti. hotu, dehi meti. tena hi tvaṃ eva jānāhīti.<br/><br/>[03] thero vālukarāsiabhimukho pāyāsi. nāgarājā taṃ āgacchantaṃ  disvā ``ayaṃ samaṇo ito āgacchati, na jānāti maññe mama  atthibhāvaṃ, dhūmāyitvā naṃ māressāmī''ti dhūmāyi. thero ``ayaṃ  nāgarājā `ahameva dhūmāyituṃ sakkomi, aññe na sakkontī'ti maññe  sallakkhetī''ti sayampi dhūmāyi. dvinnampi sarīrato uggatā dhūmā  yāva brahmalokā uṭṭhahiṃsu. ubhopi dhūmā theraṃ abādhetvā  nāgarājānameva bādhenti. nāgarājā dhūmavegaṃ sahituṃ asakkonto  pajjali. theropi tejodhātuṃ samāpajjitvā tena saddhiṃyeva pajjali.  aggijālā yāva brahmalokā uṭṭhahiṃsu. ubhopi theraṃ abādhetvā  nāgarājānameva bādhayiṃsu. athassa sakalasarīraṃ ukkāhi padittaṃ viya  ahosi. isigaṇo oloketvā cintesi -- ``nāgarājā, samaṇaṃ  jhāpeti, bhaddako vata samaṇo amhākaṃ vacanaṃ asutvā naṭṭho''ti. thero  nāgarājānaṃ ^a^M2.0159^ea^ dametvā nibbisevanaṃ katvā vālukarāsimhi nisīdi.  nāgarājā vālukarāsiṃ bhogehi parikkhipitvā kūṭāgārakucchipamāṇaṃ  phaṇaṃ māpetvā therassa upari dhāresi. <br/><br/>[01] isigaṇā ^a^V2.0141^ea^ pātova ``samaṇassa matabhāvaṃ vā amatabhāvaṃ  vā jānissāmā''ti therassa santikaṃ gantvā taṃ vālukarāsimatthake  nisinnaṃ disvā añjaliṃ paggayha abhitthavantā āhaṃsu -- ``samaṇa,  kacci nāgarājena na bādhito''ti. ``kiṃ na passatha mama  upariphaṇaṃ dhāretvā ṭhita''nti? te ``acchariyaṃ vata bho, samaṇassa  evarūpo ^a^P3.0245^ea^ nāma nāgarājā damito''ti theraṃ  parivāretvā aṭṭhaṃsu. tasmiṃ khaṇe satthā āgato. thero satthāraṃ  disvā uṭṭhāya vandi. atha naṃ isayo āhaṃsu -- ``ayampi tayā  mahantataro''ti. eso bhagavā satthā, ahaṃ imassa sāvakoti.  satthā vālukarāsimatthake nisīdi, isigaṇo ``ayaṃ tāva sāvakassa  ānubhāvo, imassa pana ānubhāvo kīdiso bhavissatī''ti añjaliṃ  paggayha satthāraṃ abhitthavi. satthā aggidattaṃ āmantetvā āha --  ``aggidatta, tvaṃ tava sāvakānañca upaṭṭhākānañca ovādaṃ dadamāno  kinti vatvā desī''ti. ``etaṃ pabbataṃ saraṇaṃ gacchatha, vanaṃ ārāmaṃ  rukkhaṃ saraṇaṃ gacchatha. etāni hi saraṇaṃ gato sabbadukkhā  pamuccatī''ti evaṃ tesaṃ ovādaṃ dammīti. satthā ``na kho,  aggidatta, etāni saraṇaṃ gato sabbadukkhā pamuccati, buddhaṃ dhammaṃ  saṅghaṃ pana saraṇaṃ gantvā sakalavaṭṭadukkhā pamuccatī''ti vatvā imā  gāthā abhāsi -- <br/><br/>[03] 188^b^.^eb^ <br/><br/>[21] ``bahuṃ ve saraṇaṃ yanti, pabbatāni vanāni ca. <br/><br/>[22] ārāmarukkhacetyāni, manussā bhayatajjitā.. <br/><br/>[03] 189^b^.^eb^ <br/><br/>[21] ``netaṃ kho saraṇaṃ khemaṃ, netaṃ saraṇamuttamaṃ. <br/><br/>[22] netaṃ saraṇamāgamma, sabbadukkhā pamuccati.. <br/><br/>[03] 190^b^.^eb^ <br/><br/>[21] ``yo ca buddhañca dhammañca, saṅghañca saraṇaṃ  gato. <br/><br/>[22] cattāri ariyasaccāni, sammappaññāya passati.. <br/><br/>[03] 191^b^.^eb^ <br/><br/>[21] ``dukkhaṃ dukkhasamuppādaṃ, dukkhassa ca  atikkamaṃ. <br/><br/>[22] ariyaṃ caṭṭhaṅgikaṃ maggaṃ, dukkhūpasamagāminaṃ.. <br/><br/>[03] 192^b^.^eb^ <br/><br/>[21] ``etaṃ ^a^M2.0160^ea^ ^a^P3.0246^ea^ kho saraṇaṃ khemaṃ,  etaṃ saraṇamuttamaṃ. <br/><br/>[22] etaṃ saraṇamāgamma, sabbadukkhā pamuccatī''ti..<br/><br/>[03] tattha ^b^bahu^eb^nti bahu. ^b^pabbatānī^eb^ti tattha tattha  isigilivepullavebhārādike pabbate ca mahāvanagosiṅgasālavanādīni  ^a^V2.0142^ea^ vanāni ca veḷuvanajīvakambavanādayo ārāme ca  udenacetiyagotamacetiyādīni rukkhacetyāni ca te te manussā tena  tena bhayena tajjitā bhayato muccitukāmā puttalābhādīni vā  patthayamānā saraṇaṃ yantīti attho. ^b^netaṃ saraṇa^eb^nti etaṃ  sabbampi saraṇaṃ neva khemaṃ na uttamaṃ, na ca etaṃ paṭicca  jātiādidhammesu sattesu ekopi jātiādito sabbadukkhā  pamuccatīti attho.<br/><br/>[03] ^b^yo cā^eb^ti idaṃ akhemaṃ anuttamaṃ saraṇaṃ dassetvā khemaṃ  uttamaṃ saraṇaṃ dassanatthaṃ āraddhaṃ. tassattho -- yo ca gahaṭṭho vā  pabbajito vā ``itipi so bhagavā arahaṃ sammāsambuddho''tiādikaṃ  buddhadhammasaṅghānussatikammaṭṭhānaṃ nissāya seṭṭhavasena buddhañca dhammañca  saṅghañca saraṇaṃ gato, tassapi taṃ saraṇagamanaṃ  aññatitthiyavandanādīhi kuppati calati. tassa pana acalabhāvaṃ  dassetuṃ maggena āgatasaraṇameva pakāsanto ^b^cattāri ariyasaccāni  sammappaññāya passatī^eb^ti āha. yo hi etesaṃ saccānaṃ dassanavasena  etāni saraṇaṃ ^a^P3.0247^ea^ gato, etassa etaṃ saraṇaṃ khemañca  uttamañca, so ca puggalo etaṃ saraṇaṃ paṭicca sakalasmāpi vaṭṭadukkhā  pamuccati, tasmā ^b^etaṃ kho saraṇaṃ khema^eb^ntiādi vuttaṃ. <br/><br/>[01] desanāvasāne sabbepi te isayo saha paṭisambhidāhi  arahattaṃ patvā satthāraṃ vanditvā pabbajjaṃ yāciṃsu. satthāpi  cīvaragabbhato hatthaṃ pasāretvā ``etha bhikkhavo, caratha  brahmacariya''nti āha. te taṅkhaṇeyeva aṭṭhaparikkhāradharā  vassasaṭṭhikatherā viya ahesuṃ. so ca sabbesampi  aṅgamagadhakururaṭṭhavāsīnaṃ sakkāraṃ ādāya āgamanadivaso ahosi. te  sakkāraṃ ādāya āgatā sabbepi te isayo pabbajite disvā ``kiṃ nu  kho amhākaṃ aggidattabrāhmaṇo mahā, udāhu samaṇo gotamo''ti  cintetvā samaṇassa gotamassa āgatattā ``aggidattova mahā''ti  maññiṃsu. satthā tesaṃ ajjhāsayaṃ oloketvā, ``aggidatta,  parisāya kaṅkhaṃ chindā''ti āha. so ``ahampi ettakameva  ^a^M2.0161^ea^ paccāsīsāmī''ti iddhibalena sattakkhattuṃ vehāsaṃ abbhuggantvā punappunaṃ  oruyha satthāraṃ vanditvā ``satthā me, bhante, bhagavā,  sāvakohamasmī''ti vatvā sāvakattaṃ pakāsesīti. <br/><br/>[06] aggidattabrāhmaṇavatthu chaṭṭhaṃ. 


volume: 88
item: 154
title: ānandattherapañhavatthu^anabhiratabhikkhuvatthu^aggidattabrāhmaṇavatthu^ānandattherapañhavatthu^
content:
  [03] ^b^dullabho^eb^ti ^a^V2.0143^ea^ imaṃ dhammadesanaṃ satthā jetavane viharanto  ānandattherassa pañhaṃ ārabbha kathesi.<br/><br/>[03] thero hi ekadivasaṃ divāṭṭhāne nisinno cintesi --  ``hatthājānīyo ^a^P3.0248^ea^ chaddantakule vā uposathakule vā  uppajjati, assājānīyo sindhavakule vā valāhakassarājakule vā,  usabho goājanīyo dakkhiṇapathetiādīni vadantena satthārā  hatthiājānīyādīnaṃ uppattiṭṭhānādīni kathitāni, purisājānīyo pana  kahaṃ nu kho uppajjatī''ti. so satthāraṃ upasaṅkamitvā vanditvā  ekamantaṃ nisīditvā etamatthaṃ pucchi. satthā, ``ānanda,  purisājānīyo nāma sabbattha nuppajjati, ujukato pana  tiyojanasatāyāme vitthārato aḍḍhateyyasate āvaṭṭato  navayojanasatappamāṇe majjhimapadesaṭṭhāne uppajjati. uppajjanto ca  pana na yasmiṃ vā tasmiṃ vā kule uppajjati,  khattiyamahāsālabrāhmaṇamahāsālakulānaṃ pana aññatarasmiṃyeva  uppajjatī''ti vatvā imaṃ gāthamāha -- <br/><br/>[03] 193^b^.^eb^ <br/><br/>[21] ``dullabho purisājañño, na so sabbattha  jāyati. <br/><br/>[22] yattha so jāyatī dhīro, taṃ kulaṃ sukhamedhatī''ti.. <br/><br/>[01] tattha ^b^dullabho^eb^ti purisājañño hi dullabho, na  hatthiājānīyādayo viya sulabho, so sabbattha paccantadese vā  nīcakule vā na jāyati, majjhimadesepi mahājanassa  abhivādanādisakkārakaraṇaṭṭhāne khattiyabrāhmaṇakulānaṃ aññatarasmiṃ kule  jāyati. evaṃ jāyamāno ^b^yattha so jāyati dhīro^eb^ uttamapañño  sammāsambuddho ^a^P3.0249^ea^, ^b^taṃ kulaṃ sukhamedhatī^eb^ti  sukhappattameva hotīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ānandattherapañhavatthu sattamaṃ. 


volume: 88
item: 155
title: anabhiratabhikkhuvatthu^aggidattabrāhmaṇavatthu^ānandattherapañhavatthu^sambahulabhikkhuvatthu^
content:
  [03] ^b^sukho^eb^ ^a^V2.0144^ea^ ^a^M2.0162^ea^ ^b^buddhāna^eb^nti imaṃ dhammadesanaṃ satthā jetavane  viharanto sambahulānaṃ bhikkhūnaṃ kathaṃ ārabbha kathesi.<br/><br/>[03] ekadivasañhi pañcasatabhikkhū upaṭṭhānasālāyaṃ nisinnā,  ``āvuso, kiṃ nu kho imasmiṃ loke sukha''nti kathaṃ samuṭṭhāpesuṃ?  tattha keci ``rajjasukhasadisaṃ sukhaṃ nāma natthī''ti āhaṃsu. keci  kāmasukhasadisaṃ, keci ``sālimaṃsabhojanādisadisaṃ sukhaṃ nāma  natthī''ti āhaṃsu. satthā tesaṃ nisinnaṭṭhānaṃ gantvā ``kāya nuttha,  bhikkhave, etarahi kathāya sannisinnā''ti pucchitvā ``imāya  nāmā''ti vutte, ``bhikkhave, kiṃ kathetha? idañhi sabbampi sukhaṃ  vaṭṭadukkhapariyāpannameva, imasmiṃ loke buddhuppādo dhammassavanaṃ,  saṅghasāmaggī, sammodamānabhāvoti idameva sukha''nti vatvā imaṃ  gāthamāha -- <br/><br/>[03] 194^b^.^eb^ <br/><br/>[21] ``sukho buddhānamuppādo, sukhā saddhammadesanā. <br/><br/>[22] sukhā saṅghassa sāmaggī, samaggānaṃ tapo sukho''ti..<br/><br/>[03] tattha ^b^buddhānamuppādo^eb^ti yasmā buddhā uppajjamānā mahājanaṃ  rāgakantārādīhi tārenti, tasmā buddhānaṃ uppādo sukho uttamo.  yasmā ^a^P3.0250^ea^ saddhammadesanaṃ āgamma jātiādidhammā  sattā jātiādīhi muccanti, tasmā ^b^saddhammadesanā sukhā.  sāmaggī^eb^ti samacittatā, sāpi sukhā eva. samaggānaṃ pana  ekacittānaṃ yasmā buddhavacanaṃ vā uggaṇhituṃ dhutaṅgāni vā pariharituṃ  samaṇadhammaṃ vā kātuṃ sakkā, tasmā ^b^samaggānaṃ tapo sukho^eb^ti vuttaṃ.  tenevāha -- ``yāvakīvañca, bhikkhave, bhikkhū samaggā  sannipatissanti, sammaggā vuṭṭhahissanti, samaggā saṅghakaraṇīyāni  karissanti, vuddhiyeva, bhikkhave, bhikkhūnaṃ pāṭikaṅkhā, no  parihānī''ti (dī0 ni0 2.136).<br/><br/>[03] desanāvasāne te bhikkhū arahatte patiṭṭhahiṃsu, mahājanassāpi  sātthikā dhammadesanā ahosīti. <br/><br/>[06] sambahulabhikkhuvatthu aṭṭhamaṃ. 


volume: 88
item: 156
title:
  aggidattabrāhmaṇavatthu^ānandattherapañhavatthu^sambahulabhikkhuvatthu^kassapadasabalassa suvaṇṇacetiyavatthu^

content:
  [03] ^b^pūjārahe^eb^ti ^a^V2.0145^ea^ ^a^M2.0163^ea^ imaṃ dhammadesanaṃ satthā cārikaṃ caramāno  kassapadasabalassa suvaṇṇacetiyaṃ ārabbha kathesi.<br/><br/>[03] tathāgato sāvatthito nikkhamitvā anupubbena bārāṇasiṃ  gacchanto antarāmagge todeyyagāmassa samīpe mahābhikkhusaṅghaparivāro  aññataraṃ devaṭṭhānaṃ sampāpuṇi. tatra nisinno sugato dhammabhaṇḍāgārikaṃ  pesetvā avidūre kasikammaṃ karontaṃ brāhmaṇaṃ pakkosāpesi ^a^P3.0251^ea^.  so brāhmaṇo āgantvā tathāgataṃ anabhivanditvā tameva  devaṭṭhānaṃ vanditvā aṭṭhāsi. sugatopi ``imaṃ padesaṃ kinti maññasi  brāhmaṇā''ti āha. amhākaṃ paveṇiyā āgatacetiyaṭṭhānanti vandāmi,  bho gotamāti. ``imaṃ ṭhānaṃ vandantena tayā sādhu kataṃ brāhmaṇā''ti  sugato taṃ sampahaṃsesi. taṃ sutvā bhikkhū ``kena nu kho kāraṇena  bhagavā evaṃ sampahaṃsesī''ti saṃsayaṃ sañjanesuṃ. tato tathāgato tesaṃ  saṃsayamapanetuṃ majjhimanikāye ^b^ghaṭikārasuttantaṃ^eb^ (ma0 ni0  2.282 ādayo) vatvā iddhānubhāvena kassapadasabalassa yojanubbedhaṃ  kanakacetiyaṃ aparañca kanakacetiyaṃ ākāse nimminitvā mahājanaṃ  dassetvā, ``brāhmaṇa, evaṃvidhānaṃ pūjārahānaṃ pūjā yuttatarāvā''ti  vatvā ^b^mahāparinibbānasutte^eb^ (dī0 ni0 2.206)  dassitanayeneva buddhādike cattāro thūpārahe pakāsetvā sarīracetiyaṃ  uddissacetiyaṃ paribhogacetiyanti tīṇi cetiyāni visesato  paridīpetvā imā gāthā abhāsi -- <br/><br/>[03] 195^b^.^eb^ <br/><br/>[21] ``pūjārahe pūjayato, buddhe yadi ca sāvake. <br/><br/>[22] papañcasamatikkante, tiṇṇasokapariddave.. <br/><br/>[03] 196^b^.^eb^ <br/><br/>[21] ``te tādise pūjayato, nibbute akutobhaye. <br/><br/>[22] na sakkā puññaṃ saṅkhātuṃ, imettamapi kenacī''ti..  (apa0 thera 1.10.1-2).<br/><br/>[03] tattha pūjituṃ arahā ^b^pūjārahā,^eb^ pūjituṃ yuttāti attho.  ^b^pūjārahe pūjayato^eb^ti abhivādanādīhi ca catūhi ca paccayehi  ^a^P3.0252^ea^ pūjentassa. pūjārahe dasseti  ^b^buddhe^eb^tiādinā. ^b^buddhe^eb^ti sammāsambuddhe. ^b^yadī^eb^ti  yadi vā, atha vāti attho. tattha paccekabuddheti kathitaṃ hoti,  sāvake ca. ^b^papañcasamatikkante^eb^ti  samatikkantataṇhādiṭṭhimānapapañce. ^b^tiṇṇasokapariddave^eb^ti  ^a^V2.0146^ea^ atikkantasokapariddave ^a^M2.0164^ea^, ime dve atikkanteti attho. etehi pūjārahattaṃ  dassitaṃ.<br/><br/>[03] ^b^te^eb^ti buddhādayo. ^b^tādise^eb^ti vuttagahaṇavasena.  ^b^nibbute^eb^ti rāgādinibbutiyā. natthi kutoci bhavato vā  ārammaṇato vā etesaṃ bhayanti akutobhayā, te ^b^akutobhaye. na  sakkā puññaṃ saṅkhātu^eb^nti puññaṃ gaṇetuṃ na sakkā. kathanti ce?  ^b^imettamapi kenacī^eb^ti imaṃ ettakaṃ, imaṃ ettakanti kenacīti  apisaddo idha sambandhitabbo, kenaci puggalena mānena vā. tattha  ^b^puggalenā^eb^ti tena brahmādinā. ^b^mānenā^eb^ti tividhena mānena  tīraṇena dhāraṇena pūraṇena vā. ^b^tīraṇaṃ^eb^ nāma idaṃ ettakanti  nayato tīraṇaṃ. ^b^dhāraṇa^eb^nti tulāya dhāraṇaṃ. ^b^pūraṇaṃ^eb^ nāma  aḍḍhapasatapatthanāḷikādivasena pūraṇaṃ. kenaci puggalena imehi tīhi  mānehi buddhādike pūjayato puññaṃ vipākavasena gaṇetuṃ na sakkā  pariyantarahitatoti dvīsu ṭhānesu pūjayato kiṃ dānaṃ paṭhamaṃ dharamāne  buddhādī pūjayato na sakkā puññaṃ saṅkhātuṃ, puna te tādise  kilesaparinibbānanimittena khandhaparinibbānena nibbutepi pūjayato na  sakkā saṅkhātunti bhedā yujjanti. tena hi vimānavatthumhi -- <br/><br/>[21] ``tiṭṭhante ^a^P3.0253^ea^ nibbute cāpi, same  citte samaṃ phalaṃ. <br/><br/>[22] cetopaṇidhihetu hi, sattā gacchanti suggati''nti..  (vi0 va0 806).<br/><br/>[03] desanāvasāne so brāhmaṇo sotāpanno ahosīti. yojanikaṃ  kanakacetiyaṃ sattāhamākāseva aṭṭhāsi, mahantena samāgamo cāhosi,  sattāhaṃ cetiyaṃ nānappakārena pūjesuṃ. tato bhinnaladdhikānaṃ laddhibhedo  jāto, buddhānubhāvena taṃ cetiyaṃ sakaṭṭhānameva gataṃ, tattheva taṃkhaṇe  mahantaṃ pāsāṇacetiyaṃ ahosi. tasmiṃ samāgame caturāsītiyā  pāṇasahassānaṃ dhammābhisamayo ahosīti. <br/><br/>[06] kassapadasabalassa suvaṇṇacetiyavatthu navamaṃ. <br/><br/>[06] buddhavaggavaṇṇanā niṭṭhitā. <br/><br/>[06] cuddasamo vaggo. <br/><br/>[06] paṭhamabhāṇavāraṃ niṭṭhitaṃ. 


volume: 88
item: 157
title: ānandattherapañhavatthu^sambahulabhikkhuvatthu^sukhavaggo^ñāātikalahavūpasamanavatthu^
content:
  [01] ^b^susukhaṃ^eb^ ^a^V2.0147^ea^ ^a^M2.0165^ea^ ^a^P3.0254^ea^ ^b^vatā^eb^ti imaṃ  dhammadesanaṃ satthā sakkesu viharanto kalahavūpasamanatthaṃ ñātake ārabbha  kathesi.<br/><br/>[03] sākiyakoliyā kira kapilavatthunagarassa ca koliyanagarassa  ca antare rohiṇiṃ nāma nadiṃ ekeneva āvaraṇena bandhāpetvā sassāni  karonti. atha jeṭṭhamūlamāse sassesu milāyantesu  ubhayanagaravāsikānampi kammakārā sannipatiṃsu. tattha  koliyanagaravāsino āhaṃsu -- ``idaṃ udakaṃ ubhayato hariyamānaṃ neva  tumhākaṃ, na amhākaṃ pahossati, amhākaṃ pana sassaṃ ekaudakeneva  nipphajjissati, idaṃ udakaṃ amhākaṃ dethā''ti. itarepi āhaṃsu --  ``tumhesu koṭṭhake pūretvā ṭhitesu mayaṃ rattasuvaṇṇanīlamaṇikāḷakahāpaṇe  ca gahetvā pacchipasibbakādihatthā na sakkhissāma tumhākaṃ gharadvāre  vicarituṃ, amhākampi sassaṃ ekaudakeneva ^a^P3.0255^ea^  nipphajjissati, idaṃ udakaṃ amhākaṃ dethā''ti. na mayaṃ dassāmāti.  mayampi na dassāmāti evaṃ kathaṃ vaḍḍhetvā eko uṭṭhāya ekassa  pahāraṃ adāsi, sopi aññassāti evaṃ aññamaññaṃ paharitvā  rājakulānaṃ jātiṃ ghaṭṭetvā kalahaṃ vaḍḍhayiṃsu. <br/><br/>[01] koliyakammakārā vadanti -- ``tumhe  kapilavatthuvāsike gahetvā gajjatha, ye soṇasiṅgālādayo viya attano  bhaginīhi saddhiṃ saṃvasiṃsu, etesaṃ hatthino ceva assā ca  phalakāvudhāni ca amhākaṃ kiṃ karissantī''ti. sākiyakammakārāpi  vadanti ``tumhe idāni kuṭṭhino dārake gahetvā gajjatha, ye anāthā  niggatikā tiracchānā viya kolarukkhe vasiṃsu, etesaṃ hatthino ca  assā ca phalakāvudhāni ca amhākaṃ kiṃ karissantī''ti. te gantvā  tasmiṃ kamme niyuttānaṃ amaccānaṃ kathayiṃsu, amaccā rājakulānaṃ kathesuṃ.  tato sākiyā ``bhaginīhi saddhiṃ saṃvasitakānaṃ thāmañca balañca  dassessāmā''ti yuddhasajjā nikkhamiṃsu. koliyāpi  ``kolarukkhavāsīnaṃ thāmañca balañca dassessāmā''ti yuddhasajjā  nikkhamiṃsu. <br/><br/>[01] satthāpi ^a^V2.0148^ea^ ^a^M2.0166^ea^ paccūsasamaye lokaṃ volokento ñātake disvā  ``mayi agacchante ime nassissanti, mayā gantuṃ vaṭṭatī''ti  cintetvā ekakova ākāsena gantvā rohiṇinadiyā majjhe ākāse  pallaṅkena nisīdi. ñātakā satthāraṃ disvā ^a^P3.0256^ea^  āvudhāni chaḍḍetvā vandiṃsu. atha ne satthā āha -- ``kiṃ kalaho  nāmesa, mahārājā''ti? ``na jānāma, bhante''ti. ``ko dāni  jānissatī''ti? te ``uparājā jānissati, senāpati  jānissatī''ti iminā upāyena yāva dāsakammakare pucchitvā,  ``bhante, udakakalaho''ti āhaṃsu. ``udakaṃ kiṃ agghati,  mahārājā''ti? ``appagghaṃ, bhante''ti. ``khattiyā kiṃ agghanti  mahārājā''ti? ``khattiyā nāma anagghā, bhante''ti. ``ayuttaṃ  tumhākaṃ appamattataṃ udakaṃ nissāya anagghe khattiye nāsetu''nti. te  tuṇhī ahesuṃ. atha te satthā āmantetvā ``kasmā mahārājā  evarūpaṃ karotha, mayi asante ajja lohitanadī pavattissati, ayuttaṃ  vo kataṃ, tumhe pañcahi verehi saverā viharatha, ahaṃ avero viharāmi.  tumhe kilesāturā hutvā viharatha, ahaṃ anāturo. tumhe  kāmaguṇapariyesanussukkā hutvā viharatha, ahaṃ anussukko viharāmī''ti  vatvā imā gāthā abhāsi -- <br/><br/>[03] 197^b^.^eb^ <br/><br/>[21] ``susukhaṃ vata jīvāma, verinesu averino, <br/><br/>[22] verinesu manussesu, viharāma averino.. <br/><br/>[03] 198^b^.^eb^ <br/><br/>[21] ``susukhaṃ vata jīvāma, āturesu anāturā. <br/><br/>[22] āturesu manussesu, viharāma anāturā.. <br/><br/>[03] 199^b^.^eb^ <br/><br/>[21] ``susukhaṃ vata jīvāma, ussukesu anussukā. <br/><br/>[22] ussukesu manussesu, viharāma anussukā''ti.. <br/><br/>[01] tattha ^a^P3.0257^ea^ ^b^susukha^eb^nti suṭṭhu sukhaṃ.  idaṃ vuttaṃ hoti -- ye gihino sandhicchedādivasena, pabbajitā vā  pana vejjakammādivasena jīvitavuttiṃ uppādetvā ``sukhena jīvāmā''ti  vadanti, tehi mayameva susukhaṃ vata jīvāma, ye mayaṃ pañcahi verīhi  verinesu manussesu averino, kilesāturesu manussesu nikkilesatāya  anāturā, pañcakāmaguṇapariyesane ussukesu tāya pariyesanāya abhāvena  anussukāti. sesaṃ uttānatthameva.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ñātikalahavūpasamanavatthu paṭhamaṃ. 


volume: 88
item: 158
title: sambahulabhikkhuvatthu^sukhavaggo^ñāātikalahavūpasamanavatthu^māravatthu^
content:
  [03] ^b^susukhaṃ^eb^ ^a^V2.0149^ea^ ^a^M2.0167^ea^ ^b^vata jīvāmā^eb^ti imaṃ dhammadesanaṃ satthā  pañcasālāya brāhmaṇagāme viharanto māraṃ ārabbha kathesi.<br/><br/>[03] ekadivasañhi satthā pañcasatānaṃ kumārikānaṃ  sotāpattimaggassūpanissayaṃ disvā taṃ gāmaṃ upanissāya vihāsi.  tāpi kumārikāyo ekasmiṃ nakkhattadivase nadiṃ gantvā nhatvā  alaṅkatapaṭiyattā gāmābhimukhiyo pāyiṃsu. satthāpi taṃ gāmaṃ  pavisitvā piṇḍāya carati. atha māro sakalagāmavāsīnaṃ sarīre  adhimuccitvā ^a^P3.0258^ea^ yathā satthā kaṭacchubhattamattampi na  labhati, evaṃ katvā yathādhotena pattena nikkhamantaṃ satthāraṃ gāmadvāre  ṭhatvā āha -- ``api, samaṇa, piṇḍapātaṃ labhitthā''ti. ``kiṃ  pana tvaṃ, pāpima, tathā akāsi, yathāhaṃ piṇḍaṃ na labheyya''nti?  ``tena hi, bhante, puna pavisathā''ti. evaṃ kirassa ahosi --  ``sace puna pavisati, sabbesaṃ sarīre adhimuccitvā imassa purato  pāṇiṃ paharitvā hassakeḷiṃ karissāmī''ti. tasmiṃ khaṇe tā  kumārikāyo gāmadvāraṃ patvā satthāraṃ disvā vanditvā ekamantaṃ aṭṭhaṃsu.  māropi satthāraṃ āha -- ``api, bhante, piṇḍaṃ alabhamānā  jighacchādukkhena pīḷitatthā''ti. satthā ``ajja mayaṃ, pāpima,  kiñci alabhitvāpi ābhassaraloke mahābrahmāno viya pītisukheneva  vītināmessāmā''ti vatvā imaṃ gāthamāha -- <br/><br/>[03] 200^b^.^eb^ <br/><br/>[21] ``susukhaṃ vata jīvāma, yesaṃ no natthi  kiñcanaṃ. <br/><br/>[22] pītibhakkhā bhavissāma, devā ābhassarā yathā''ti..<br/><br/>[03] tattha ^b^yesaṃ no^eb^ti yesaṃ amhākaṃ palibujjhanatthena rāgādīsu  kiñcanesu ekampi kiñcanaṃ natthi. ^b^pītibhakkhā^eb^ti yathā  ābhassarā devā pītibhakkhā hutvā pītisukheneva vītināmenti, evaṃ  mayampi, pāpima, kiñci alabhitvā pītibhakkhā bhavissāmāti attho.<br/><br/>[03] desanāvasāne ^a^P3.0259^ea^ pañcasatāpi kumārikāyo  sotāpattiphale patiṭṭhahiṃsūti. <br/><br/>[06] māravatthu dutiyaṃ. 


volume: 88
item: 159
title: sukhavaggo^ñāātikalahavūpasamanavatthu^māravatthu^kosalarañño parājayavatthu^
content:
  [03] ^b^jayaṃ^eb^ ^a^V2.0150^ea^ ^a^M2.0168^ea^ ^b^vera^eb^nti imaṃ dhammadesanaṃ satthā jetavane viharanto  kosalarañño parājayaṃ ārabbha kathesi.<br/><br/>[03] so kira kāsikagāmaṃ nissāya bhāgineyyena ajātasattunā  saddhiṃ yujjhanto tena tayo vāre parājito tatiyavāre cintesi --  ``ahaṃ khīramukhampi dārakaṃ parājetuṃ nāsakkhiṃ, kiṃ me  jīvitenā''ti. so āhārūpacchedaṃ katvā mañcake nipajji.  athassa sā pavatti sakalanagaraṃ patthari. bhikkhū tathāgatassa  ārocesuṃ -- ``bhante, rājā kira kāsikagāmakaṃ nissāya tayo vāre  parājito, so idāni parājitvā āgato `khīramukhampi dārakaṃ  parājetuṃ nāsakkhiṃ, kiṃ me jīvitenā'ti āhārūpacchedaṃ katvā mañcake  nipanno''ti. satthā tesaṃ kathaṃ sutvā, ``bhikkhave, jinantopi veraṃ  pasavati, parājito pana dukkhaṃ setiyevā''ti vatvā imaṃ gāthamāha -- <br/><br/>[03] 201^b^.^eb^ <br/><br/>[21] ``jayaṃ veraṃ pasavati, dukkhaṃ seti parājito. <br/><br/>[22] upasanto sukhaṃ seti, hitvā jayaparājaya''nti..<br/><br/>[03] tattha ^b^jaya^eb^nti paraṃ jinanto veraṃ paṭilabhati.  ^b^parājito^eb^ti parena parājito ``kadā nu kho paccāmittassa  piṭṭhiṃ daṭṭhuṃ sakkhissāmī''ti dukkhaṃ seti sabbiriyāpathesu ^a^P3.0260^ea^  dukkhameva viharatīti attho. ^b^upasanto^eb^ti abbhantare  upasantarāgādikileso khīṇāsavo jayañca parājayañca hitvā sukhaṃ  seti, sabbiriyāpathesu sukhameva viharatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] kosalarañño parājayavatthu tatiyaṃ. 


volume: 88
item: 160
title: ñāātikalahavūpasamanavatthu^māravatthu^kosalarañño parājayavatthu^aññatarakuladārikāvatthu^
content:
  [03] ^b^natthi rāgasamo^eb^ti imaṃ dhammadesanaṃ satthā jetavane  viharanto aññataraṃ kuladārikaṃ ārabbha kathesi.<br/><br/>[03] tassā ^a^V2.0151^ea^ ^a^M2.0169^ea^ kira mātāpitaro āvāhaṃ katvā maṅgaladivase satthāraṃ  nimantayiṃsu. satthā bhikkhusaṅghaparivuto tattha gantvā nisīdi.  sāpi kho vadhukā bhikkhusaṅghassa udakaparissāvanādīni karontī  aparāparaṃ sañcarati. sāmikopissā taṃ olokento aṭṭhāsi.  tassa rāgavasena olokentassa anto kileso samudācari. so  aññāṇābhibhūto neva buddhaṃ upaṭṭhahi, na asīti mahāthere. hatthaṃ  pasāretvā ``taṃ vadhukaṃ gaṇhissāmī''ti pana cittaṃ akāsi. satthā  tassajjhāsayaṃ oloketvā yathā taṃ itthiṃ na passati, evamakāsi.  so adisvā satthāraṃ olokento aṭṭhāsi. satthā tassa oloketvā  ṭhitakāle ``kumāraka, na hi rāgagginā sadiso aggi nāma  ^a^P3.0261^ea^, dosakalinā sadiso kali nāma,  khandhapariharaṇadukkhena sadisaṃ dukkhaṃ nāma atthi, nibbānasukhasadisaṃ  sukhampi natthiyevā''ti vatvā imaṃ gāthamāha -- <br/><br/>[03] 202^b^.^eb^ <br/><br/>[21] ``natthi rāgasamo aggi, natthi dosasamo kali. <br/><br/>[22] natthi khandhasamā dukkhā, natthi santiparaṃ sukha''nti..<br/><br/>[03] tattha ^b^natthi rāgasamo^eb^ti dhūmaṃ vā jālaṃ vā aṅgāraṃ vā  adassetvā antoyeva jhāpetvā bhasmamuṭṭhiṃ kātuṃ samattho rāgena samo  añño aggi nāma natthi. ^b^kalī^eb^ti dosena samo aparādhopi  natthi. ^b^khandhasamā^eb^ti khandhehi samā. yathā parihariyamānā  khandhā dukkhā, evaṃ aññaṃ dukkhaṃ nāma natthi. ^b^santipara^eb^nti  nibbānato uttariṃ aññaṃ sukhampi natthi. aññañhi sukhaṃ sukhameva,  nibbānaṃ paramasukhanti attho.<br/><br/>[03] desanāvasāne kumārikā ca kumārako ca sotāpattiphale  patiṭṭhahiṃsu. tasmiṃ samaye bhagavā tesaṃ aññamaññaṃ dassanākāraṃ  akāsīti. <br/><br/>[06] aññatarakuladārikāvatthu catutthaṃ. 


volume: 88
item: 161
title: māravatthu^kosalarañño parājayavatthu^aññatarakuladārikāvatthu^ekaupāsakavatthu^
content:
  [03] ^b^jighacchā^eb^ti imaṃ dhammadesanaṃ satthā āḷaviyaṃ viharanto  ekaṃ upāsakaṃ ārabbha kathesi.<br/><br/>[03] ekasmiñhi ^a^M2.0170^ea^ divase satthā jetavane gandhakuṭiyaṃ nisinnova  ^a^P3.0262^ea^ paccūsakāle lokaṃ volokento ^a^V2.0152^ea^ āḷaviyaṃ ekaṃ  duggatamanussaṃ disvā tassūpanissayasampattiṃ ñatvā  pañcasatabhikkhuparivāro āḷaviṃ agamāsi. āḷavivāsino satthāraṃ  nimantayiṃsu. sopi duggatamanusso ``satthā kira āgato''ti  sutvā ``satthu santike dhammaṃ sossāmī''ti manaṃ akāsi.  taṃdivasameva cassa eko goṇo palāyi. so ``kiṃ nu kho goṇaṃ  pariyesissāmi, udāhu dhammaṃ suṇāmī''ti cintetvā ``goṇaṃ  pariyesitvā pacchā dhammaṃ sossāmī''ti pātova gehā nikkhami.  āḷavivāsinopi buddhappamukhaṃ bhikkhusaṅghaṃ nisīdāpetvā parivisitvā  anumodanatthāya pattaṃ gaṇhiṃsu. satthā ``yaṃ nissāya ahaṃ  tiṃsayojanamaggaṃ āgato, so goṇaṃ pariyesituṃ araññaṃ paviṭṭho, tasmiṃ  āgateyeva dhammaṃ desessāmī''ti tuṇhī ahosi.<br/><br/>[03] sopi manusso divā goṇaṃ disvā gogaṇe pakkhipitvā  ``sacepi aññaṃ natthi, satthu vandanamattampi karissāmī''ti  jighacchāpīḷitopi gehaṃ gamanāya manaṃ akatvā vegena satthu santikaṃ  āgantvā satthāraṃ vanditvā ekamantaṃ aṭṭhāsi. satthā tassa  ṭhitakāle dānaveyyāvaṭikaṃ āha -- ``atthi kiñci bhikkhusaṅghassa  atirittabhatta''nti? ``bhante, sabbaṃ atthī''ti. tena hi ``imaṃ  parivisāhī''ti. so satthārā vuttaṭṭhāneyeva taṃ nisīdāpetvā  yāgukhādanīyabhojanīyehi sakkaccaṃ parivisi. so bhuttabhatto mukhaṃ  vikkhālesi. ṭhapetvā kira imaṃ ṭhānaṃ tīsu piṭakesu aññattha  gatāgatassa ^a^P3.0263^ea^ bhattavicāraṇaṃ nāma natthi. tassa  passaddhadarathassa cittaṃ ekaggaṃ ahosi. athassa satthā anupubbiṃ kathaṃ  kathetvā saccāni pakāsesi. so desanāvasāne sotāpattiphale  patiṭṭhahi. satthāpi anumodanaṃ katvā uṭṭhāyāsanā pakkāmi.  mahājano satthāraṃ anugantvā nivatti.<br/><br/>[03] bhikkhū satthārā saddhiṃ gacchantāyeva ujjhāyiṃsu --  ``passathāvuso, satthu kammaṃ, aññesu divasesu evarūpaṃ natthi, ajja  panekaṃ manussaṃ disvāva yāguādīni vicāretvā dāpesī''ti. satthā  nivattitvā ṭhitakova ``kiṃ kathetha, bhikkhave''ti pucchitvā tamatthaṃ  sutvā ``āma, bhikkhave, ahaṃ tiṃsayojanaṃ kantāraṃ āgacchanto tassa  upāsakassūpanissayaṃ disvā āgato, so ativiya jighacchito,  pātova paṭṭhāya goṇaṃ pariyesanto ^a^M2.0171^ea^ araññe vicari. `jighacchadukkhena  dhamme desiyamānepi paṭivijjhituṃ na sakkhissatī'ti cintetvā evaṃ  akāsiṃ, jighacchārogasadiso rogo nāma natthī''ti vatvā imaṃ  gāthamāha -- <br/><br/>[03] 203^b^.^eb^ <br/><br/>[21] ``jighacchāparamā rogā, saṅkhāraparamā dukhā. <br/><br/>[22] etaṃ ñatvā yathābhūtaṃ, nibbānaṃ paramaṃ sukha''nti..<br/><br/>[03] tattha ^a^V2.0153^ea^ ^b^jighacchāparamā rogā^eb^ti yasmā añño rogo sakiṃ  tikicchito vinassati vā tadaṅgavasena vā pahīyati ^a^P3.0264^ea^,  jighacchā pana niccakālaṃ tikicchitabbāyevāti sesarogānaṃ  ayaṃ paramā nāma. ^b^saṅkhārā^eb^ti pañca khandhā. ^b^etaṃ  ñatvā^eb^ti jighacchāsamo rogo natthi, khandhapariharaṇasamaṃ dukkhaṃ nāma  natthīti etamatthaṃ yathābhūtaṃ ñatvā paṇḍito nibbānaṃ sacchi karoti.  ^b^nibbānaṃ paramaṃ sukha^eb^nti tañhi sabbasukhānaṃ paramaṃ uttamaṃ  sukhanti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ekaupāsakavatthu pañcamaṃ. 


volume: 88
item: 162
title: kosalarañño parājayavatthu^aññatarakuladārikāvatthu^ekaupāsakavatthu^pasenadikosalavatthu^
content:
  [03] ^b^ārogyaparamā lābhā^eb^ti imaṃ dhammadesanaṃ satthā jetavane  viharanto rājānaṃ pasenadikosalaṃ ārabbha kathesi.<br/><br/>[03] ekasmiñhi samaye rājā taṇḍuladoṇassa odanaṃ tadupiyena  sūpabyañjanena bhuñjati. ekadivasaṃ bhuttapātarāso bhattasammadaṃ  avinodetvā satthu santikaṃ gantvā kilantarūpo ito cito ca  samparivattati, niddāya abhibhūyamānopi ujukaṃ nipajjituṃ asakkonto  ekamantaṃ nisīdi. atha naṃ satthā āha -- ``kiṃ, mahārāja,  avissamitvāva āgatosī''ti? ``āma, bhante, bhuttakālato paṭṭhāya  me mahādukkhaṃ hotī''ti. atha naṃ satthā, ``mahārāja ^a^P3.0265^ea^,  atibahubhojanaṃ evaṃ dukkhaṃ hotī''ti vatvā imaṃ gāthamāha  -- <br/><br/>[21] ``middhī ^a^M2.0172^ea^ yadā hoti mahagghaso ca, <br/><br/>[27] niddāyitā samparivattasāyī. <br/><br/>[26] mahāvarāhova nivāpapuṭṭho, <br/><br/>[22] punappunaṃ gabbhamupeti mando''ti.. (dha0 pa0 325).  -- <br/><br/>[25] imāya gāthāya ovaditvā, ``mahārāja, bhojanaṃ nāma  mattāya bhuñjituṃ vaṭṭati. mattabhojino hi sukhaṃ hotī''ti uttari  ovadanto imaṃ gāthamāha -- <br/><br/>[21] ``manujassa ^a^V2.0154^ea^ sadā satīmato, <br/><br/>[27] mattaṃ jānato laddhabhojane. <br/><br/>[26] tanukassa bhavanti vedanā, <br/><br/>[22] saṇikaṃ jīrati āyupālaya''nti.. (saṃ0 ni0   1.124).<br/><br/>[03] rājā gāthaṃ uggaṇhituṃ nāsakkhi, samīpe ṭhitaṃ pana bhāgineyyaṃ,  sudassanaṃ nāma māṇavaṃ ``imaṃ gāthaṃ uggaṇha, tātā''ti āha. so  taṃ gāthaṃ uggaṇhitvā ``kiṃ karomi, bhante''ti satthāraṃ pucchi. atha  naṃ satthā āha -- ``rañño bhuñjantassa osānapiṇḍakāle imaṃ gāthaṃ  vadeyyāsi, rājā atthaṃ sallakkhetvā yaṃ piṇḍaṃ chaḍḍessati, tasmiṃ  piṇḍe sitthagaṇanāya rañño bhattapacanakāle tattake taṇḍule  hareyyāsī''ti. so ``sādhu, bhante''ti sāyampi pātopi rañño  bhuñjantassa osānapiṇḍakāle taṃ gāthaṃ udāharitvā tena chaḍḍitapiṇḍe  sitthagaṇanāya taṇḍule hāpesi. rājāpi tassa gāthaṃ sutvā sahassaṃ  sahassaṃ dāpesi ^a^P3.0266^ea^. so aparena samayena  nāḷikodanaparamatāya saṇṭhahitvā sukhappatto tanusarīro ahosi.<br/><br/>[03] athekadivasaṃ satthu santikaṃ gantvā satthāraṃ vanditvā āha --  ``bhante, idāni me sukhaṃ jātaṃ, migampi assampi anubandhitvā  gaṇhanasamattho jātomhi. pubbe me bhāgineyyena saddhiṃ yuddhameva  hoti, idāni vajīrakumāriṃ nāma dhītaraṃ bhāgineyyassa datvā so  gāmo tassāyeva nhānacuṇṇamūlaṃ katvā dinno, tena saddhiṃ viggaho  vūpasanto, imināpi me kāraṇena sukhameva jātaṃ. kulasantakaṃ  rājamaṇiratanaṃ no gehe purimadivase ^a^M2.0173^ea^ naṭṭhaṃ, tampi idāni hatthapattaṃ  āgataṃ, imināpi me kāraṇena sukhameva jātaṃ. tumhākaṃ sāvakehi  saddhiṃ vissāsaṃ icchantena ñātidhītāpi no gehe katā, imināpi me  kāraṇena sukhameva jāta''nti. satthā ``ārogyaṃ nāma, mahārāja,  paramo lābho, yathāladdhena santuṭṭhabhāvasadisampi dhanaṃ, vissāsasadiso  ca paramā ñāti, nibbānasadisañca sukhaṃ nāma natthī''ti vatvā imaṃ  gāthamāha -- <br/><br/>[03] 204^b^.^eb^ <br/><br/>[21] ``ārogyaparamā lābhā, santuṭṭhiparamaṃ dhanaṃ. <br/><br/>[22] vissāsaparamā ñāti, nibbānaparamaṃ sukha''nti..<br/><br/>[03] tattha ^a^P3.0267^ea^ ^b^ārogyaparamā lābhā^eb^ti  arogabhāvaparamā lābhā. rogino hi vijjamānāpi lābhā  alābhāyeva, tasmā arogassa sabbalābhā āgatāva honti. tenetaṃ  vuttaṃ -- ``ārogyaparamā lābhā''ti. ^b^santuṭṭhiparamaṃ dhana^eb^nti  gihino vā pabbajitassa vā yaṃ attanā laddhaṃ ^a^V2.0155^ea^ attano santakaṃ, teneva  tussanabhāvo santuṭṭhī nāma sesadhanehi paramaṃ dhanaṃ. ^b^vissāsaparamā  ñātī^eb^ti mātā vā hotu pitā vā, yena saddhiṃ vissāso natthi, so  aññātakova. yena aññātakena pana saddhiṃ vissāso atthi, so  asambandhopi paramo uttamo ñāti. tena vuttaṃ -- ``vissāsaparamā  ñātī''ti. nibbānasadisaṃ pana sukhaṃ nāma natthi, tenevāha --  ^b^nibbānaparamaṃ sukha^eb^nti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] pasenadikosalavatthu chaṭṭhaṃ. 


volume: 88
item: 163
title: aññatarakuladārikāvatthu^ekaupāsakavatthu^pasenadikosalavatthu^tissattheravatthu^
content:
  [03] ^b^pavivekarasa^eb^nti imaṃ dhammadesanaṃ satthā vesāliyaṃ  viharanto aññataraṃ bhikkhuṃ ārabbha kathesi.<br/><br/>[03] satthārā hi, ``bhikkhave, ahaṃ ito catūhi māsehi  parinibbāyissāmī''ti vutte satthu santike satta bhikkhusatāni  santāsaṃ āpajjiṃsu, khīṇāsavānaṃ ^a^M2.0174^ea^ dhammasaṃvego uppajji, puthujjanā  assūni sandhāretuṃ nāsakkhiṃsu. bhikkhū ^a^P3.0268^ea^ vaggā  vaggā hutvā ``kiṃ nu kho karissāmā''ti mantentā vicaranti.  atheko tissatthero nāma bhikkhū ``satthā kira catumāsaccayena  parinibbāyissati, ahañcamhi avītarāgo, satthari dharamāneyeva mayā  arahattaṃ gaṇhituṃ vaṭṭatī''ti catūsu iriyāpathesu ekakova vihāsi.  bhikkhūnaṃ santike gamanaṃ vā kenaci saddhiṃ kathāsallāpo vā natthi.  atha naṃ bhikkhū āhaṃsu -- ``āvuso, tissa tasmā evaṃ karosī''ti.  so tesaṃ kathaṃ na suṇāti. te tassa pavattiṃ satthu ārocetvā,  ``bhante, tumhesu tissattherassa sineho natthī''ti āhaṃsu. satthā taṃ  pakkosāpetvā ``kasmā tissa evaṃ akāsī''ti pucchitvā tena attano  adhippāye ārocite ``sādhu, tissā''ti sādhukāraṃ datvā,  ``bhikkhave, mayi sineho tissasadisova hotu. gandhamālādīhi  pūjaṃ karontāpi neva maṃ pūjenti, dhammānudhammaṃ paṭipajjamānāyeva pana  maṃ pūjentī''ti vatvā imaṃ gāthamāha -- <br/><br/>[03] 205^b^.^eb^ <br/><br/>[21] ``pavivekarasaṃ pitvā, rasaṃ upasamassa ca. <br/><br/>[22] niddaro hoti nippāpo, dhammapītirasaṃ piva''nti..<br/><br/>[03] tattha ^a^V2.0156^ea^ ^b^pavivekarasa^eb^nti pavivekato uppannaṃ rasaṃ,  ekībhāvasukhanti attho. ^b^pitvā^eb^ti dukkhapariññādīni karonto  ārammaṇato sacchikiriyāvasena pivitvā. ^b^upasamassa^eb^ ^a^P3.0269^ea^  ^b^cā^eb^ti kilesūpasamanibbānassa ca rasaṃ pitvā.  ^b^niddaro hotī^eb^ti tena ubhayarasapānena khīṇāsavo bhikkhu  abbhantare rāgadarathādīnaṃ abhāvena niddaro ceva nippāpo ca hoti.  ^b^rasaṃ piva^eb^nti navavidhalokuttaradhammavasena uppannaṃ pītirasaṃ  pivantopi niddaro nippāpo ca hoti.<br/><br/>[03] desanāvasāne tissatthero arahattaṃ pāpuṇi, mahājanassāpi  sātthikā dhammadesanā ahosīti. <br/><br/>[06] tissattheravatthu sattamaṃ. 


volume: 88
item: 164
title: ekaupāsakavatthu^pasenadikosalavatthu^tissattheravatthu^sakkavatthu^
content:
  [03] ^b^sāhu^eb^ ^a^M2.0175^ea^ ^b^dassana^eb^nti imaṃ dhammadesanaṃ satthā veḷuvagāmake  viharanto sakkaṃ ārabbha kathesi.<br/><br/>[03] tathāgatassa hi āyusaṅkhāre vissaṭṭhe  lohitapakkhandikābādhassa uppannabhāvaṃ ñatvā sakko devarājā ``mayā  satthu santikaṃ gantvā gilānupaṭṭhānaṃ kātuṃ vaṭṭatī''ti cintetvā  tigāvutappamāṇaṃ attabhāvaṃ vijahitvā satthāraṃ upasaṅkamitvā hatthehi  pāde parimajji. atha naṃ satthā āha ``ko eso''ti? ``ahaṃ,  bhante, sakko''ti. ``kasmā āgatosī''ti? ``tumhe gilāne  upaṭṭhahituṃ, bhante''ti. ``sakka, devānaṃ manussagandho yojanasatato  paṭṭhāya gale baddhakuṇapaṃ viya hoti ^a^P3.0270^ea^, gaccha tvaṃ,  atthi me gilānupaṭṭhakā bhikkhū''ti. ``bhante,  caturāsītiyojanasahassamatthake ṭhito tumhākaṃ sīlagandhaṃ ghāyitvā  āgato, ahameva upaṭṭhahissāmī''ti so satthu sarīravaḷañjanabhājanaṃ  aññassa hatthenāpi phusituṃ adatvā sīseyeva ṭhapetvā nīharanto  mukhasaṅkocanamattampi na akāsi, gandhabhājanaṃ pariharanto viya  ahosi. evaṃ satthāraṃ paṭijaggitvā satthu phāsukakāleyeva agamāsi.<br/><br/>[03] bhikkhū kathaṃ samuṭṭhāpesuṃ ``aho satthari sakkassa sineho,  evarūpaṃ nāma dibbasampattiṃ pahāya mukhasaṅkocanamattampi akatvā  gandhabhājanaṃ nīharanto viya satthu sarīravaḷañjanabhājanaṃ sīsena  nīharanto upaṭṭhānamakāsī''ti. satthā tesaṃ kathaṃ sutvā kiṃ vadetha,  bhikkhave, anacchariyaṃ etaṃ, yaṃ sakko devarājā mayi sinehaṃ karoti.  ayaṃ sakko hi devarājā maṃ nissāya jarasakkabhāvaṃ vijahitvā  sotāpanno hutvā taruṇasakkassa bhāvaṃ patto, ahaṃ hissa ^a^V2.0157^ea^  maraṇabhayatajjitassa pañcasikhagandhabbadevaputtaṃ purato katvā āgatakāle  indasālaguhāyaṃ devaparisāya majjhe nisinnassa -- <br/><br/>[21] ``puccha vāsava maṃ pañhaṃ, yaṃ kiñci manasicchasi. <br/><br/>[22] tassa tasseva pañhassa, ahaṃ antaṃ karomi te''ti..  (dī0 ni0 2.356) -- <br/><br/>[25] vatvā ^a^M2.0176^ea^ tassa kaṅkhaṃ vinodento dhammaṃ desesiṃ.  desanāvasāne cuddasannaṃ pāṇakoṭīnaṃ dhammābhisamayo ahosi, sakkopi  yathānisinnova sotāpattiphalaṃ patvā taruṇasakko jāto. evamassāhaṃ  bahūpakāro. tassa mayi sineho nāma anacchariyo. bhikkhave,  ariyānañhi dassanampi ^a^P3.0271^ea^ sukhaṃ, tehi saddhiṃ  ekaṭṭhāne sannivāsopi sukho. bālehi saddhiṃ pana sabbametaṃ dukkhanti  vatvā imā gāthā abhāsi -- <br/><br/>[03] 206^b^.^eb^ <br/><br/>[21] ``sāhu dassanamariyānaṃ, sannivāso sadā sukho. <br/><br/>[22] adassanena bālānaṃ, niccameva sukhī siyā.. <br/><br/>[03] 207^b^.^eb^ <br/><br/>[21] ``bālasaṅgatacārī hi, dīghamaddhāna socati. <br/><br/>[27] dukkho bālehi saṃvāso, amitteneva sabbadā. <br/><br/>[22] dhīro ca sukhasaṃvāso, ñātīnaṃva samāgamo''..<br/><br/>[03] tasmā hi -- <br/><br/>[03] 208^b^.^eb^ <br/><br/>[21] ``dhīrañca paññañca bahussutañca,dhorayhasīlaṃ  vatavantamariyaṃ. <br/><br/>[22] taṃ tādisaṃ sappurisaṃ sumedhaṃ,bhajetha nakkhattapathaṃ va  candimā''ti..<br/><br/>[03] tattha ^b^sāhū^eb^ti sundaraṃ bhaddakaṃ. ^b^sannivāso^eb^ti na  kevalañca tesaṃ dassanameva, tehi saddhiṃ ekaṭṭhāne nisīdanādibhāvopi  tesaṃ vattapaṭivattaṃ kātuṃ labhanabhāvopi sādhuyeva. ^b^bālasaṅgatacārī  hī^eb^ti yo bālena sahacārī. ^b^dīghamaddhāna^eb^nti so bālasahāyena  ``ehi sandhicchedādīni karomā''ti vuccamāno tena saddhiṃ  ekacchando hutvā tāni karonto hatthacchedādīni patvā dīghamaddhānaṃ  socati. ^b^sabbadā^eb^ti yathā asihatthena vā amittena  āsīvisādīhi vā saddhiṃ ekato ^a^P3.0272^ea^ vāso nāma  niccaṃ dukkho, tatheva bālehi saddhinti attho. ^b^dhīro ca  sukhasaṃvāso^eb^ti ettha ^a^V2.0158^ea^ sukho saṃvāso etenāti sukhasaṃvāso,  paṇḍitena saddhiṃ ekaṭṭhāne saṃvāso sukhoti attho. kathaṃ?  ^b^ñātīnaṃva samāgamo^eb^ti yathāpi ñātīnaṃ samāgamo sukho, evaṃ  sukho.<br/><br/>[03] ^b^tasmā hī^eb^ti yasmā bālehi saddhiṃ saṃvāso dukkho,  paṇḍitena saddhiṃ sukho, tasmā hi dhitisampannaṃ dhīrañca,  lokiyalokuttarapaññāsampannaṃ paññañca ^a^M2.0177^ea^, āgamādhigamasampannaṃ bahussutañca,  arahattapāpanakasaṅkhātāya dhuravahanasīlatāya dhorayhasīlaṃ, sīlavatena  ceva dhutaṅgavatena ca vatavantaṃ, kilesehi ārakatāya ariyaṃ, tathārūpaṃ  sappurisaṃ sobhanapañhaṃ yathā nimmalaṃ nakkhattapathasaṅkhātaṃ ākāsaṃ  candimā bhajati, evaṃ bhajetha payirupāsethāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sakkavatthu aṭṭhamaṃ. <br/><br/>[06] sukhavaggavaṇṇanā niṭṭhitā. <br/><br/>[06] pannarasamo vaggo. 


volume: 88
item: 165
title: pasenadikosalavatthu^tissattheravatthu^piyavaggo^tayojanapabbajitavatthu^
content:
  [03] ^b^ayoge^eb^ti ^a^V2.0159^ea^ ^a^M2.0178^ea^ ^a^P3.0273^ea^ imaṃ dhammadesanaṃ satthā  jetavane viharanto tayo pabbajite ārabbha kathesi.<br/><br/>[03] sāvatthiyaṃ kira ekasmiṃ kule mātāpitūnaṃ ekaputtako ahosi  piyo manāpo. so ekadivasaṃ gehe nimantitānaṃ bhikkhūnaṃ  anumodanaṃ karontānaṃ dhammakathaṃ sutvā pabbajitukāmo hutvā  mātāpitaro pabbajjaṃ yāci. te nānujāniṃsu. tassa etadahosi --  ``ahaṃ mātāpitūnaṃ apassantānaṃyeva bahi gantvā pabbajissāmī''ti.  athassa pitā bahi nikkhamanto ``imaṃ rakkheyyāsī''ti mātaraṃ  paṭicchāpesi, mātā bahi nikkhamantī pitaraṃ paṭicchāpesi. athassa  ekadivasaṃ pitari bahi gate mātā ``puttaṃ rakkhissāmī''ti ekaṃ  dvārabāhaṃ nissāya ekaṃ pādehi uppīḷetvā chamāya nisinnā suttaṃ  kantati. so ``imaṃ vañcetvā gamissāmī''ti cintetvā, ``amma,  thokaṃ tāva apehi, sarīravalañjaṃ karissāmī''ti vatvā tāya pāde  samiñjite nikkhamitvā vegena vihāraṃ gantvā bhikkhū upasaṅkamitvā  ``pabbājetha maṃ, bhante''ti ^a^P3.0274^ea^ yācitvā tesaṃ  santike pabbaji.<br/><br/>[03] athassa pitā āgantvā mātaraṃ pucchi -- ``kahaṃ me putto''ti?  ``sāmi, imasmiṃ padese ahosī''ti. so ``kahaṃ nu kho me  putto''ti olokento taṃ adisvā ``vihāraṃ gato bhavissatī''ti  vihāraṃ gantvā puttaṃ pabbajitaṃ disvā kanditvā roditvā, ``tāta, kiṃ  maṃ nāsesī''ti vatvā ``mama putte pabbajite ahaṃ idāni gehe kiṃ  karissāmī''ti sayampi bhikkhū yācitvā pabbaji. athassa mātāpi  ``kiṃ nu kho me putto ca pati ca cirāyanti, kacci vihāraṃ gantvā  pabbajitā''ti te olokentī vihāraṃ gantvā ubhopi pabbajite disvā  ``imesaṃ pabbajitakāle mama gehena ko attho''ti sayampi  bhikkhuniupassayaṃ gantvā pabbaji. te pabbajitvāpi vinā bhavituṃ na  sakkonti, vihārepi bhikkhuniupassayepi ekatova nisīditvā  sallapantā divasaṃ vītināmenti. tena bhikkhūpi bhikkhūniyopi  ubbāḷhā honti.<br/><br/>[03] athekadivasaṃ ^a^V2.0160^ea^ ^a^M2.0179^ea^ bhikkhū nesaṃ kiriyaṃ satthuṃ ārocesuṃ. satthā te  pakkosāpetvā ``saccaṃ kira tumhe evaṃ karothā''ti pucchitvā  ``sacca''nti vutte ``kasmā evaṃ karotha? na hi esa pabbajitānaṃ  yogo''ti. ``bhante, vinā bhavituṃ na sakkomā''ti.  ``pabbajitakālato paṭṭhāya evaṃ karaṇaṃ ayuttaṃ. piyānañhi adassanaṃ,  appiyānañca dassanaṃ dukkhameva. tasmā sattesu ca saṅkhāresu ca  kañci piyaṃ vā appiyaṃ vā kātuṃ na vaṭṭatī''ti vatvā imā gāthā  abhāsi -- <br/><br/>[03] 209^b^.^eb^ <br/><br/>[21] ``ayoge yuñjamattānaṃ, yogasmiñca ayojayaṃ. <br/><br/>[22] atthaṃ hitvā piyaggāhī, pihetattānuyoginaṃ.. <br/><br/>[03] 210^b^.^eb^ <br/><br/>[21] ``mā ^a^P3.0275^ea^ piyehi samāgañchi,  appiyehi kudācanaṃ. <br/><br/>[22] piyānaṃ adassanaṃ dukkhaṃ, appiyānañca dassanaṃ.. <br/><br/>[03] 211^b^.^eb^ <br/><br/>[21] ``tasmā piyaṃ na kayirātha, piyāpāyo hi  pāpako. <br/><br/>[22] ganthā tesaṃ na vijjanti, yesaṃ natthi piyāppiya''nti..<br/><br/>[03] tattha ^b^ayoge^eb^ti ayuñjitabbe ayonisomanasikāre.  vesiyāgocarādibhedassa hi chabbidhassa agocarassa sevanaṃ idha  ayonisomanasikāro nāma, tasmiṃ ayonisomanasikāre attānaṃ  yuñjantoti attho. ^b^yogasmi^eb^nti tabbiparīte ca  yonisomanasikāre ayuñjantoti attho. ^b^atthaṃ hitvā^eb^ti  pabbajitakālato paṭṭhāya adhisīlādisikkhattayaṃ attho nāma, taṃ atthaṃ  hitvā. ^b^piyaggāhī^eb^ti pañcakāmaguṇasaṅkhātaṃ piyameva gaṇhanto.  ^b^pihetattānuyogina^eb^nti tāya paṭipattiyā sāsanato cuto  gihibhāvaṃ patvā pacchā ye attānuyogaṃ anuyuttā sīlādīni sampādetvā  devamanussānaṃ santikā sakkāraṃ labhanti, tesaṃ piheti, ``aho  vatāhampi evarūpo assa''nti icchatīti attho.<br/><br/>[03] ^b^mā piyehī^eb^ti piyehi sattehi vā saṅkhārehi vā  kudācanaṃ ekakkhaṇepi na samāgaccheyya, tathā appiyehi. kiṃ  kāraṇā? piyā nañhi viyogavasena adassanaṃ appiyānañca  upasaṅkamanavasena dassanaṃ nāma dukkhaṃ. ^b^tasmā^eb^ti yasmā idaṃ  ubhayampi dukkhaṃ, tasmā kañci sattaṃ vā saṅkhāraṃ vā piyaṃ nāma na  kareyya. ^b^piyāpāyo hī^eb^ti piyehi ^a^P3.0276^ea^ apāyo  viyogo ^a^M2.0180^ea^. ^b^pāpako^eb^ti lāmako. ^b^ganthā tesaṃ na  vijjantī^eb^ti yesaṃ piyaṃ natthi, tesaṃ abhijjhākāyagantho ^a^V2.0161^ea^ pahīyati.  yesaṃ appiyaṃ natthi, tesaṃ byāpādo kāyagantho. tesu pana dvīsu  pahīnesu sesaganthā pahīnā honti. tasmā piyaṃ vā appiyaṃ vā na  kattabbanti attho.<br/><br/>[03] desanāvasāne bahū sotāpattiphalādīni pāpuṇiṃsūti. tena pana  tayo janā ``mayaṃ vinā bhavituṃ na sakkomā''ti vibbhamitvā gehameva  agamiṃsūti. <br/><br/>[06] tayojanapabbajitavatthu paṭhamaṃ. 


volume: 88
item: 166
title: tissattheravatthu^piyavaggo^tayojanapabbajitavatthu^aññatarakuṭumbikavatthu^
content:
  [03] ^b^piyato jāyatī^eb^ti imaṃ dhammadesanaṃ satthā jetavane  viharanto aññataraṃ kuṭumbikaṃ ārabbha kathesi.<br/><br/>[03] so hi attano putte kālakate puttasokābhibhūto āḷāhanaṃ  gantvā rodati, puttasokaṃ sandhāretuṃ na sakkoti. satthā paccūsakāle  lokaṃ volokento tassa sotāpattimaggassūpanissayaṃ disvā  piṇḍapātapaṭikkanto ekaṃ pacchāsamaṇaṃ gahetvā tassa gehadvāraṃ agamāsi.  so satthu āgatabhāvaṃ sutvā ``mayā saddhiṃ paṭisanthāraṃ kātukāmo  bhavissatī''ti satthāraṃ pavesetvā gehamajjhe āsanaṃ paññāpetvā satthari  nisinne āgantvā ekamantaṃ nisīdi. atha naṃ satthā ``kiṃ nu  kho, upāsaka, dukkhitosī''ti pucchitvā tena puttaviyogadukkhe  ārocite, ``upāsaka, mā cintayi, idaṃ maraṇaṃ nāma na ekasmiṃyeva  ^a^P3.0277^ea^ ṭhāne, na ca ekasseva hoti, yāvatā pana  bhavuppatti nāma atthi, sabbasattānaṃ hotiyeva. ekasaṅkhāropi  nicco nāma natthi. tasmā `maraṇadhammaṃ mataṃ, bhijjanadhammaṃ  bhinna'nti yoniso paccavekkhitabbaṃ, na socitabbaṃ. porāṇapaṇḍitāpi  hi puttassa matakāle `maraṇadhammaṃ mataṃ, bhijjanadhammaṃ bhinna'nti sokaṃ  akatvā maraṇassatimeva bhāvayiṃsū''ti vatvā, ``bhante, ke evamakaṃsu,  kadā ca akaṃsu, ācikkhatha me''ti yācito tassatthassa pakāsanatthaṃ  atītaṃ āharitvā -- <br/><br/>[21] ``uragova ^a^M2.0181^ea^ tacaṃ jiṇṇaṃ, hitvā gacchati saṃ tanuṃ. <br/><br/>[22] evaṃ sarīre nibbhoge, pete kālakate sati.. <br/><br/>[21] ``ḍayhamāno ^a^V2.0162^ea^ na jānāti, ñātīnaṃ paridevitaṃ. <br/><br/>[22] tasmā etaṃ na socāmi, gato so tassa yā gatī''ti..  (jā0 1.5.19-20) -- <br/><br/>[25] imaṃ pañcakanipāte ^b^uragajātakaṃ^eb^ vitthāretvā ``evaṃ  pubbe paṇḍitā piyaputte kālakate yathā etarahi tvaṃ kammante  vissajjetvā nirāhāro rodanto vicarasi, tathā avicaritvā  maraṇassatibhāvanābalena sokaṃ akatvā āhāraṃ paribhuñjiṃsu, kammantañca  adhiṭṭhahiṃsu ^a^P3.0278^ea^. tasmā `piyaputto me kālakato'ti  mā cintayi. uppajjamāno hi soko vā bhayaṃ vā piyameva  nissāya uppajjatī''ti vatvā imaṃ gāthamāha -- <br/><br/>[03] 212^b^.^eb^ <br/><br/>[21] ``piyato jāyatī soko, piyato jāyatī  bhayaṃ. <br/><br/>[22] piyato vippamuttassa, natthi soko kuto bhaya''nti..<br/><br/>[03] tattha ^b^piyato^eb^ti vaṭṭamūlako hi soko vā bhayaṃ vā  uppajjamānaṃ piyameva sattaṃ vā saṅkhāraṃ vā nissāya uppajjati, tato  pana vippamuttassa ubhayampetaṃ natthīti attho.<br/><br/>[03] desanāvasāne kuṭumbiko sotāpattiphale patiṭṭhahi, sampattānampi  sātthikā dhammadesanā ahosīti. <br/><br/>[06] aññatarakuṭumbikavatthu dutiyaṃ. 


volume: 88
item: 167
title: piyavaggo^tayojanapabbajitavatthu^aññatarakuṭumbikavatthu^visākhāvatthu^
content:
  [03] ^b^pemato jāyatī^eb^ti imaṃ dhammadesanaṃ satthā jetavane  viharanto visākhaṃ upāsikaṃ ārabbha kathesi.<br/><br/>[03] sā kira puttassa dhītaraṃ sudattaṃ nāma kumārikaṃ attano ṭhāne  ṭhapetvā gehe bhikkhusaṅghassa veyyāvaccaṃ kāresi. sā aparena samayena  kālamakāsi. sā tassā sarīranikkhepaṃ kāretvā sokaṃ sandhāretuṃ  asakkontī dukkhinī dummanā satthu santikaṃ gantvā vanditvā  ekamantaṃ ^a^M2.0182^ea^ nisīdi. atha naṃ satthā ``kiṃ nu kho tvaṃ, visākhe,  dukkhinī dummanā assumukhā ^a^V2.0163^ea^ rodamānā nisinnā''ti ^a^P3.0279^ea^  āha. sā tamatthaṃ ārocetvā ``piyā me, bhante, sā  kumārikā vattasampannā, idāni tathārūpaṃ na passāmī''ti āha.  ``kittakā pana, visākhe, sāvatthiyaṃ manussā''ti? ``bhante,  tumhehiyeva me kathitaṃ satta janakoṭiyo''ti. ``sace panāyaṃ ettako  jano tava nattāya sadiso bhaveyya, iccheyyāsi na''nti? ``āma,  bhante''ti. ``kati pana janā sāvatthiyaṃ devasikaṃ kālaṃ  karontī''ti? ``bahū, bhante''ti. ``nanu evaṃ, bhante, tava  asocanakālo na bhaveyya, rattindivaṃ rodantīyeva vicareyyāsī''ti.  ``hotu, bhante, ñātaṃ mayā''ti. atha naṃ satthā ``tena hi mā  soci, soko vā bhayaṃ vā pematova jāyatī''ti vatvā imaṃ gāthamāha  -- <br/><br/>[03] 213^b^.^eb^ <br/><br/>[21] ``pemato jāyatī soko, pemato jāyatī bhayaṃ. <br/><br/>[22] pemato vippamuttassa, natthi soko kuto bhaya''nti..<br/><br/>[03] tattha ^b^pemato^eb^ti puttadhītādīsu kataṃ pemameva nissāya  soko jāyatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] visākhāvatthu tatiyaṃ. 


volume: 88
item: 168
title: tayojanapabbajitavatthu^aññatarakuṭumbikavatthu^visākhāvatthu^licchavīvatthu^
content:
  [03] ^b^ratiyā jāyatī^eb^ti imaṃ dhammadesanaṃ satthā vesāliṃ  nissāya kūṭāgārasālāyaṃ viharanto licchavī ārabbha kathesi.<br/><br/>[03] te ^a^P3.0280^ea^ kira ekasmiṃ chaṇadivase aññamaññaṃ  asadisehi alaṅkārehi alaṅkaritvā uyyānagamanatthāya nagarā  nikkhamiṃsu. satthā piṇḍāya pavisanto te disvā bhikkhū  āmantesi -- ``passatha, bhikkhave, licchavayo, yehi devā tāvatiṃsā  na diṭṭhapubbā, te ime olokentū''ti vatvā nagaraṃ pāvisi. tepi  uyyānaṃ gacchantā ekaṃ nagarasobhiniṃ itthiṃ ādāya gantvā taṃ  nissāya issābhibhūtā aññamaññaṃ paharitvā lohitaṃ ^a^M2.0183^ea^ nadiṃ viya  pavattayiṃsu. atha ne mañcenādāya ukkhipitvā āgamaṃsu. satthāpi  katabhattakicco nagarā nikkhami. bhikkhūpi licchavayo tathā  nīyamāne disvā satthāraṃ āhaṃsu -- ``bhante, licchavirājāno  ^a^V2.0164^ea^ pātova alaṅkatapaṭiyattā devā viya nagarā nikkhamitvā idāni ekaṃ  itthiṃ nissāya imaṃ byasanaṃ pattā''ti. satthā, ``bhikkhave, soko  vā bhayaṃ vā uppajjamānaṃ ratiṃ nissāya uppajjatiyevā''ti vatvā imaṃ  gāthamāha -- <br/><br/>[03] 214^b^.^eb^ <br/><br/>[21] ``ratiyā jāyatī soko, ratiyā jāyatī  bhayaṃ. <br/><br/>[22] ratiyā vippamuttassa, natthi soko kuto bhaya''nti..<br/><br/>[03] tattha ^b^ratiyā^eb^ti pañcakāmaguṇaratito, taṃ nissāyāti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] licchavīvatthu catutthaṃ. 


volume: 88
item: 169
title: aññatarakuṭumbikavatthu^visākhāvatthu^licchavīvatthu^anitthigandhakumāravatthu^
content:
  [03] ^b^kāmato^eb^ti ^a^P3.0281^ea^ imaṃ dhammadesanaṃ satthā  jetavane viharanto anitthigandhakumāraṃ nāma ārabbha kathesi.<br/><br/>[03] so kira brahmalokā cutasatto sāvatthiyaṃ mahābhogakule nibbatto  jātadivasato paṭṭhāya itthisamīpaṃ upagantuṃ na icchati, itthiyā  gayhamāno rodati. vatthacumbaṭakena naṃ gahetvā thaññaṃ pāyenti. so  vayappatto mātāpitūhi, ``tāta, āvāhaṃ te karissāmā''ti vutte ``na  me itthiyā attho''ti paṭikkhipitvā punappunaṃ yāciyamāno pañcasate  suvaṇṇakāre pakkosāpetvā rattasuvaṇṇanikkhasahassaṃ dāpetvā ativiya  pāsādikaṃ ghanakoṭṭimaṃ itthirūpaṃ kāretvā puna mātāpitūhi, ``tāta,  tayi āvāhaṃ akaronte kulavaṃso na patiṭṭhahissati, kumārikaṃ te  ānessāmā''ti vutte ``tena hi sace me evarūpaṃ kumārikaṃ  ānessatha, karissāmi vo vacana''nti taṃ suvaṇṇarūpakaṃ dasseti.  athassa mātāpitaro abhiññāte brāhmaṇe pakkosāpetvā ``amhākaṃ putto  mahāpuñño, avassaṃ iminā saddhiṃ katapuññā ^a^M2.0184^ea^ kumārikā bhavissati,  gacchatha imaṃ suvaṇṇarūpakaṃ gahetvā evarūpaṃ kumārikaṃ āharathā''ti  pahiṇiṃsu. te ``sādhū''ti cārikaṃ carantā maddaraṭṭhe sāgalanagaraṃ gatā.  tasmiñca nagare ekā soḷasavassuddesikā abhirūpā kumārikā  ahosi, taṃ mātāpitaro sattabhūmikassa pāsādassūparimatale ^a^V2.0165^ea^ ^a^P3.0282^ea^  parivāsesuṃ. tepi kho brāhmaṇā ``sace idha evarūpā  kumārikā bhavissati, imaṃ disvā `ayaṃ asukassa kulassa dhītā  viya abhirūpā'ti vakkhantī''ti taṃ suvaṇṇarūpakaṃ titthamagge ṭhapetvā  ekamantaṃ nisīdiṃsu.<br/><br/>[03] athassa kumārikāya dhātī taṃ kumārikaṃ nhāpetvā sayampi  nhāyitukāmā hutvā titthaṃ āgatā taṃ rūpakaṃ disvā ``dhītā me''ti  saññāya ``dubbinītāsi, idānevāhaṃ nhāpetvā nikkhantā, tvaṃ mayā  puretaraṃ idhāgatāsī''ti hatthena paharitvā thaddhabhāvañceva nibbikāratañca  ñatvā ``ahaṃ me, dhītāti saññamakāsiṃ, kiṃ nāmeta''nti āha.  atha naṃ te brāhmaṇā ``evarūpā te, amma, dhītā''ti pucchiṃsu. ayaṃ  mama dhītu santike kiṃ agghatīti? tena hi te dhītaraṃ amhākaṃ  dassehīti. sā tehi saddhiṃ gehaṃ gantvā sāmikānaṃ ārocesi. te  brāhmaṇehi saddhiṃ katapaṭisammodanā dhītaraṃ otāretvā heṭṭhāpāsāde  suvaṇṇarūpakassa santike ṭhapesuṃ. suvaṇṇarūpakaṃ nippabhaṃ ahosi,  kumārikā sappabhā ahosi. brāhmaṇā taṃ tesaṃ datvā kumārikaṃ  paṭicchāpetvā gantvā anitthigandhakumārassa mātāpitūnaṃ ārocayiṃsu.  te tuṭṭhamānasā ``gacchatha, naṃ sīghaṃ ānethā''ti mahantena sakkārena  pahiṇiṃsu.<br/><br/>[03] kumāropi taṃ pavattiṃ sutvā ``kañcanarūpatopi kira  abhirūpatarā dārikā atthī''ti savanavaseneva sinehaṃ uppādetvā  ``sīghaṃ ānentū''ti ^a^P3.0283^ea^ āha. sāpi kho yānaṃ  āropetvā ānīyamānā atisukhumālatāya yānugghātena  samuppāditavātarogā antarāmaggeyeva kālamakāsi. kumāropi  ``āgatā''ti nirantaraṃ pucchati, tassa atisinehena pucchantassa  sahasāva anārocetvā katipāhaṃ vikkhepaṃ katvā tamatthaṃ ārocayiṃsu.  so ``tathārūpāya nāma itthiyā saddhiṃ samāgamaṃ nālattha''nti  uppannadomanasso pabbatena viya sokadukkhena ajjhotthaṭo ^a^M2.0185^ea^ ahosi.  satthā tassūpanissayaṃ disvā piṇḍāya caranto taṃ gehadvāraṃ agamāsi.  athassa mātāpitaro satthāraṃ antogehaṃ pavesetvā sakkaccaṃ parivisiṃsu.  satthā bhattakiccāvasāne ``kahaṃ anitthigandhakumāro''ti pucchi.  ``eso, bhante, āhārūpacchedaṃ katvā antogabbhe nisinno''ti.  ``pakkosatha na''nti. so āgantvā satthāraṃ vanditvā ekamantaṃ  nisīdi. satthā ``kiṃ nu kho, kumāra, balavasoko uppanno''ti  vutte, ``āma, bhante, `evarūpā nāma itthī antarāmagge kālakatā'ti  sutvā balavasoko uppanno, bhattampi me nacchādetī''ti. atha naṃ  satthā ``jānāsi pana tvaṃ, kumāra, kiṃ te nissāya soko  uppanno''ti? ``na jānāmi, bhante''ti. ``kāmaṃ nissāya,  kumāra, balavasoko uppanno, soko vā bhayaṃ vā kāmaṃ nissāya  uppajjatī''ti vatvā imaṃ gāthamāha -- <br/><br/>[03] 215^b^.^eb^ <br/><br/>[21] ``kāmato ^a^V2.0166^ea^ jāyatī soko, kāmato jāyatī  bhayaṃ. <br/><br/>[22] kāmato vippamuttassa, natthi soko kuto bhaya''nti..<br/><br/>[03] tattha ^a^P3.0284^ea^ ^b^kāmato^eb^ti  vatthukāmakilesakāmato, duvidhampetaṃ kāmaṃ nissāyāti attho.<br/><br/>[03] desanāvasāne anitthigandhakumāro sotāpattiphale patiṭṭhahi. <br/><br/>[06] anitthigandhakumāravatthu pañcamaṃ. 


volume: 88
item: 170
title: visākhāvatthu^licchavīvatthu^anitthigandhakumāravatthu^aññatarabrāhmaṇavatthu^
content:
  [03] ^b^taṇhāya jāyatī^eb^ti imaṃ dhammadesanaṃ satthā jetavane  viharanto aññataraṃ brāhmaṇaṃ ārabbha kathesi.<br/><br/>[03] so kira micchādiṭṭhiko ekadivasaṃ nadītīraṃ gantvā khettaṃ  sodheti. satthā tassa upanissayasampattiṃ disvā tassa santikaṃ  agamāsi. so satthāraṃ disvāpi sāmīcikammaṃ akatvā tuṇhī  ahosi. atha naṃ satthā puretaraṃ ālapitvā, ``brāhmaṇa, kiṃ  karosī''ti āha. ``khettaṃ, bho gotama, sodhemī''ti. satthā  ettakameva vatvā gato. punadivasepi tassa khettaṃ kasituṃ āgatassa  santikaṃ gantvā, ``brāhmaṇa, kiṃ karosī''ti pucchitvā ``khettaṃ  kasāmi, bho gotamā''ti sutvā pakkāmi. punadivasādīsupi tatheva  gantvā pucchitvā, ``bho gotama, khettaṃ vapāmi niddemi rakkhāmī''ti  ^a^M2.0186^ea^ sutvā pakkāmi. atha naṃ ekadivasaṃ brāhmaṇo āha -- ``bho gotama,  tvaṃ mama khettasodhanadivasato paṭṭhāya āgato. sace me sassaṃ  sampajjissati, tuyhampi saṃvibhāgaṃ karissāmi, tuyhaṃ adatvā sayaṃ na  khādissāmi, ito dāni paṭṭhāya tvaṃ mama sahāyo''ti.<br/><br/>[03] athassa aparena samayena sassaṃ sampajji ^a^P3.0285^ea^,  tassa ``sampannaṃ me sassaṃ, sve dāni lāyāpessāmī''ti lāyanatthaṃ  kattabbakiccassa rattiṃ mahāmegho vassitvā sabbaṃ sassaṃ hari, khettaṃ  tacchetvā ṭhapitasadisaṃ ahosi. satthā pana paṭhamadivasaṃyeva ``taṃ  sassaṃ na sampajjissatī''ti aññāsi. brāhmaṇo pātova ``khettaṃ  olokessāmī''ti gato tucchaṃ khettaṃ disvā uppannabalavasoko  cintesi -- ``samaṇo gotamo mama khettasodhanakālato paṭṭhāya  āgato ^a^V2.0167^ea^, ahampi naṃ `imasmiṃ sasse nipphanne tuyhampi saṃvibhāgaṃ  karissāmi, tuyhaṃ adatvā sayaṃ na khādissāmi, ito paṭṭhāya dāni  tvaṃ mama sahāyo'ti avacaṃ. sopi me manoratho matthakaṃ na  pāpuṇī''ti āhārūpacchedaṃ katvā mañcake nipajji. athassa satthā  gehadvāraṃ agamāsi. so satthu āgamanaṃ sutvā ``sahāyaṃ me ānetvā  idha nisīdāpethā''ti āha. parijano tathā akāsi. satthā  nisīditvā ``kahaṃ brāhmaṇo''ti pucchitvā ``gabbhe nipanno''ti vutte  ``pakkosatha na''nti pakkosāpetvā āgantvā ekamantaṃ nisinnaṃ āha  ``kiṃ, brāhmaṇā''ti? bho gotama, tumhe mama khettasodhanadivasato  paṭṭhāya āgatā, ahampi ``sasse nipphanne tumhākaṃ saṃvibhāgaṃ  karissāmī''ti avacaṃ. so me manoratho anipphanno, tena me soko  uppanno, bhattampi me nacchādetīti. atha naṃ satthā ``jānāsi pana,  brāhmaṇa, kiṃ te nissāya soko uppanno''ti pucchitvā ``na  jānāmi, bho gotama, tvaṃ pana jānāsī''ti vutte, ``āma, brāhmaṇa,  uppajjamāno soko vā bhayaṃ vā taṇhaṃ nissāya uppajjatī''ti vatvā  imaṃ gāthamāha -- <br/><br/>[03] 216^b^.^eb^ <br/><br/>[21] ``taṇhāya ^a^P3.0286^ea^ jāyatī soko,  taṇhāya jāyatī bhayaṃ. <br/><br/>[22] taṇhāya vippamuttassa, natthi soko kuto bhaya''nti..<br/><br/>[03] tattha ^b^taṇhāyā^eb^ti chadvārikāya taṇhāya, etaṃ taṇhaṃ  nissāya uppajjatīti attho.<br/><br/>[03] desanāvasāne brāhmaṇo sotāpattiphale patiṭṭhahīti. <br/><br/>[06] aññatarabrāhmaṇavatthu chaṭṭhaṃ. 


volume: 88
item: 171
title: licchavīvatthu^anitthigandhakumāravatthu^aññatarabrāhmaṇavatthu^pañcasatadārakavatthu^
content:
  [03] ^b^sīladassanasampanna^eb^nti ^a^M2.0187^ea^ imaṃ dhammadesanaṃ satthā veḷuvane  viharanto antarāmagge pañcasatadārake ārabbha kathesi.<br/><br/>[03] ekadivasañhi satthā asītimahātherehi saddhiṃ  pañcasatabhikkhuparivāro rājagahaṃ piṇḍāya pavisanto ekasmiṃ  chaṇadivase pañcasate dārake pūvapacchiyo ukkhipāpetvā nagarā  nikkhamma uyyānaṃ gacchante addasa. tepi satthāraṃ vanditvā pakkamiṃsu,  te ekaṃ bhikkhumpi ``pūvaṃ gaṇhathā''ti ^a^V2.0168^ea^ na vadiṃsu. satthā tesaṃ  gatakāle bhikkhū āha -- ``khādissatha, bhikkhave, pūve''ti.  ``kahaṃ bhante, pūvā''ti? ``kiṃ na passatha te dārake pūvapacchiyo  ukkhipāpetvā atikkante''ti? ``bhante, evarūpā nāma dārakā  kassaci pūvaṃ na dentī''ti. ``bhikkhave, kiñcāpi ete maṃ vā  tumhe vā pūvehi na nimantayiṃsu, pūvasāmiko pana bhikkhu pacchato  āgacchati, pūve khāditvāva gantuṃ vaṭṭatī''ti. buddhānañhi ^a^P3.0287^ea^  ekapuggalepi issā vā doso vā natthi, tasmā imaṃ vatvā  bhikkhusaṅghaṃ ādāya ekasmiṃ rukkhamūle chāyāya nisīdi. dārakā  mahākassapattheraṃ pacchato āgacchantaṃ disvā uppannasinehā pītivegena  paripuṇṇasarīrā hutvā pacchiyo otāretvā theraṃ pañcapatiṭṭhitena  vanditvā pūve pacchīhi saddhiṃyeva ukkhipitvā ``gaṇhatha, bhante''ti  theraṃ vadiṃsu. atha ne thero āha -- ``esa satthā bhikkhusaṅghaṃ  gahetvā rukkhamūle nisinno, tumhākaṃ deyyadhammaṃ ādāya gantvā  bhikkhusaṅghassa saṃvibhāgaṃ karothā''ti. te ``sādhu, bhante''ti  nivattitvā therena saddhiṃyeva gantvā pūve datvā olokayamānā ekamante  ṭhatvā paribhogāvasāne udakaṃ adaṃsu. bhikkhū ujjhāyiṃsu ``dārakehi  mukholokanena bhikkhā dinnā, sammāsambuddhaṃ vā mahāthere vā pūvehi  anāpucchitvā mahākassapattheraṃ disvā pacchīhi saddhiṃyeva ādāya  āgamiṃsū''ti. satthā tesaṃ kathaṃ sutvā, ``bhikkhave, mama puttena  mahākassapena sadiso bhikkhu devamanussānaṃ piyo hoti, te ca tassa  catupaccayena pūjaṃ karontiyevā''ti vatvā imaṃ gāthamāha -- <br/><br/>[03] 217^b^.^eb^ <br/><br/>[21] ``sīladassanasampannaṃ, dhammaṭṭhaṃ saccavedinaṃ. <br/><br/>[22] attano kamma kubbānaṃ, taṃ jano kurute piya''nti..<br/><br/>[03] tattha ^a^M2.0188^ea^ ^a^P3.0288^ea^ ^b^sīladassanasampanna^eb^nti  catupārisuddhisīlena ceva maggaphalasampayuttena ca sammādassanena sampannaṃ.  ^b^dhammaṭṭha^eb^nti navavidhalokuttaradhamme ṭhitaṃ,  sacchikatalokuttaradhammanti attho. ^b^saccavedina^eb^nti catunnaṃ  saccānaṃ soḷasahākārehi sacchikatattā saccañāṇena saccavedinaṃ.  ^b^attano kamma kubbāna^eb^nti attano kammaṃ nāma tisso sikkhā,  tā pūrayamānanti attho. ^b^taṃ jano^eb^ti taṃ puggalaṃ  lokiyamahājano piyaṃ karoti, daṭṭhukāmo vanditukāmo paccayena  pūjetukāmo hotiyevāti attho.<br/><br/>[03] desanāvasāne sabbepi te dārakā sotāpattiphale patiṭṭhahiṃsūti. <br/><br/>[06] pañcasatadārakavatthu sattamaṃ. 


volume: 88
item: 172
title: anitthigandhakumāravatthu^aññatarabrāhmaṇavatthu^pañcasatadārakavatthu^ekānāgāmittheravatthu^
content:
  [01] ^b^chandajāto^eb^ti ^a^V2.0169^ea^ imaṃ dhammadesanaṃ satthā jetavane  viharanto ekaṃ anāgāmittheraṃ ārabbha kathesi. <br/><br/>[01] ekadivasañhi taṃ theraṃ saddhivihārikā pucchiṃsu --  ``atthi pana vo, bhante, visesādhigamo''ti. thero  ``anāgāmiphalaṃ nāma gahaṭṭhāpi pāpuṇanti, arahattaṃ pattakāleyeva tehi  saddhiṃ kathessāmī''ti harāyamāno kiñci akathetvāva kālakato  suddhāvāsadevaloke nibbatti. athassa saddhivihārikā roditvā  paridevitvā satthu santikaṃ gantvā satthāraṃ vanditvā rodantāva  ekamantaṃ nisīdiṃsu. atha ^a^P3.0289^ea^ ne satthā ``kiṃ,  bhikkhave, rodathā''ti āha. ``upajjhāyo no, bhante,  kālakato''ti. ``hotu, bhikkhave, mā cintayittha, dhuvadhammo  nāmeso''ti? ``āma, bhante, mayampi jānāma, apica mayaṃ  upajjhāyaṃ visesādhigamaṃ pucchimhā, so kiñci akathetvāva kālakato,  tenamha dukkhitā''ti. satthā, ``bhikkhave, mā cintayittha,  upajjhāyena vo anāgāmiphalaṃ pattaṃ, so `gihīpetaṃ pāpuṇanti, arahattaṃ  patvāva nesaṃ kathessāmī'ti harāyanto tumhākaṃ kiñci akathetvā kālaṃ  katvā suddhāvāse nibbatto, assāsatha, bhikkhave, upajjhāyo vo  kāmesu appaṭibaddhacittataṃ patto''ti vatvā imaṃ gāthamāha -- <br/><br/>[03] 218^b^.^eb^ <br/><br/>[21] ``chandajāto ^a^M2.0189^ea^ anakkhāte, manasā ca phuṭo  siyā. <br/><br/>[22] kāmesu ca appaṭibaddhacitto, uddhaṃsototi vuccatī''ti.. <br/><br/>[01] tattha ^b^chandajāto^eb^ti kattukāmatāvasena jātachando  ussāhapatto. ^b^anakkhāte^eb^ti nibbāne. tañhi ``asukena kataṃ  vā nīlādīsu evarūpaṃ vā''ti avattabbatāya anakkhātaṃ nāma.  ^b^manasā ca phuṭo siyā^eb^ti heṭṭhimehi tīhi maggaphalacittehi phuṭo  pūrito bhaveyya. ^b^appaṭibaddhacitto^eb^ti anāgāmimaggavasena  kāmesu appaṭibaddhacitto. ^b^uddhaṃsoto^eb^ti evarūpo bhikkhu  avihesu ^a^P3.0290^ea^ nibbattitvā tato paṭṭhāya paṭisandhivasena  akaniṭṭhaṃ gacchanto uddhaṃsototi vuccati, tādiso vo upajjhāyoti  attho.<br/><br/>[03] desanāvasāne te bhikkhū arahattaphale patiṭṭhahiṃsu, mahājanassāpi  sātthikā dhammadesanā ahosīti. <br/><br/>[06] ekānāgāmittheravatthu aṭṭhamaṃ. 


volume: 88
item: 173
title: aññatarabrāhmaṇavatthu^pañcasatadārakavatthu^ekānāgāmittheravatthu^nandiyavatthu^
content:
  [03] ^b^cirappavāsi^eb^nti ^a^V2.0170^ea^ imaṃ dhammadesanaṃ satthā isipatane  viharanto nandiyaṃ ārabbha kathesi.<br/><br/>[03] bārāṇasiyaṃ kira saddhāsampannassa kulassa nandiyo nāma putto  ahosi, so mātāpitūnaṃ anurūpo saddhāsampanno saṅghupaṭṭhāko ahosi.  athassa mātāpitaro vayappattakāle sammukhagehato mātuladhītaraṃ revatiṃ  nāma ānetukāmā ahesuṃ. sā pana assaddhā adānasīlā, nandiyo  taṃ na icchi. athassa mātā revatiṃ āha -- ``amma, tvaṃ imasmiṃ  gehe bhikkhusaṅghassa nisajjanaṭṭhānaṃ upalimpitvā āsanāni paññāpehi,  ādhārake ṭhapehi, bhikkhūnaṃ āgatakāle pattaṃ gahetvā nisīdāpetvā  dhammakaraṇena pānīyaṃ parissāvetvā bhuttakāle patte dhova, evaṃ me  puttassa ārādhitā bhavissasī''ti. sā tathā akāsi. atha naṃ  ``ovādakkhamā jātā''ti puttassa ārocetvā tena sādhūti  sampaṭicchite divasaṃ ṭhapetvā āvāhaṃ kariṃsu ^a^P3.0291^ea^.<br/><br/>[03] atha ^a^M2.0190^ea^ naṃ nandiyo āha -- ``sace bhikkhusaṅghañca mātāpitaro  ca me upaṭṭhahissasi, evaṃ imasmiṃ gehe vasituṃ labhissasi, appamattā  hohī''ti. sā ``sādhū''ti paṭissuṇitvā katipāhaṃ saddhā viya  hutvā bhattāraṃ upaṭṭhahantī dve putte vijāyi. nandiyassāpi mātāpitaro  kālamakaṃsu, gehe sabbissariyaṃ tassāyeva ahosi. nandiyopi  mātāpitūnaṃ kālakiriyato paṭṭhāya mahādānapati hutvā bhikkhusaṅghassa  dānaṃ paṭṭhapesi. kapaṇaddhikādīnampi gehadvāre pākavattaṃ paṭṭhapesi. so  aparabhāge satthu dhammadesanaṃ sutvā āvāsadāne ānisaṃsaṃ sallakkhetvā  isipatane mahāvihāre catūhi gabbhehi paṭimaṇḍitaṃ catusālaṃ kāretvā  mañcapīṭhādīni attharāpetvā taṃ āvāsaṃ niyyādento buddhappamukhassa  bhikkhusaṅghassa dānaṃ datvā tathāgatassa dakkhiṇodakaṃ adāsi.  satthu hatthe dakkhiṇodakapatiṭṭhānena saddhiṃyeva tāvatiṃsadevaloke  sabbadisāsu dvādasayojaniko uddhaṃ yojanasatubbedho sattaratanamayo  nārīgaṇasampanno dibbapāsādo uggacchi.<br/><br/>[03] athekadivase mahāmoggallānatthero devacārikaṃ gantvā tassa  pāsādassa avidūre ṭhito attano santike āgate devaputte pucchi --  ``kasseso accharāgaṇaparivuto dibbapāsādo nibbatto''ti. athassa  devaputtā vimānasāmikaṃ ācikkhantā āhaṃsu -- ``bhante, yena  nandiyena nāma gahapatiputtena isipatane ^a^P3.0292^ea^ satthu  vihāraṃ kāretvā dinno, tassatthāya etaṃ vimānaṃ nibbatta''nti  ^a^V2.0171^ea^. accharāsaṅghopi naṃ disvā pāsādato orohitvā āha -- ``bhante,  mayaṃ `nandiyassa paricārikā bhavissāmā'ti idha nibbattā, taṃ pana  apassantī ativiya ukkaṇṭhitamhā, mattikapātiṃ bhinditvā  suvaṇṇapātigahaṇaṃ viya manussasampattiṃ jahitvā dibbasampattigahaṇaṃ,  idhāgamanatthāya naṃ vadeyyāthā''ti. thero tato āgantvā satthāraṃ  upasaṅkamitvā pucchi -- ``nibbattati nu kho, bhante, manussaloke  ṭhitānaṃyeva katakalyāṇānaṃ dibbasampattī''ti. ``moggallāna, nanu te  devaloke nandiyassa nibbattā dibbasampatti sāmaṃ diṭṭhā, kasmā maṃ  pucchasī''ti. ``evaṃ, bhante, nibbattatī''ti.<br/><br/>[03] atha naṃ satthā ``moggallānaṃ kiṃ nāmetaṃ kathesi. yathā hi  cirappavuṭṭhaṃ puttaṃ vā bhātaraṃ vā vippavāsato āgacchantaṃ gāmadvāre ṭhito  kocideva ^a^M2.0191^ea^ disvā vegena gehaṃ āgantvā `asuko nāma āgato'ti  āroceyya, athassa ñātakā haṭṭhapahaṭṭhā vegena nikkhamitvā `āgatosi,  tāta, arogosi, tātā'ti taṃ abhinandeyyuṃ, evameva idha katakalyāṇaṃ  itthiṃ vā purisaṃ vā imaṃ lokaṃ jahitvā paralokaṃ gataṃ dasavidhaṃ  dibbapaṇṇākāraṃ ādāya `ahaṃ purato ^a^P3.0293^ea^, ahaṃ  purato'ti paccuggantvā devatā abhinandantī''ti vatvā imā gāthā  abhāsi -- <br/><br/>[03] 219^b^.^eb^ <br/><br/>[21] ``cirappavāsiṃ purisaṃ, dūrato sotthimāgataṃ. <br/><br/>[22] ñātimittā suhajjā ca, abhinandanti āgataṃ.. <br/><br/>[03] 220^b^.^eb^ <br/><br/>[21] ``tatheva katapuññampi, asmā lokā paraṃ gataṃ. <br/><br/>[22] puññāni paṭigaṇhanti, piyaṃ ñātīva āgata''nti..<br/><br/>[03] tattha ^b^cirappavāsi^eb^nti cirappavuṭṭhaṃ. ^b^dūrato  sotthimāgata^eb^nti vaṇijjaṃ vā rājaporisaṃ vā katvā laddhalābhaṃ  nipphannasampattiṃ anupaddavena dūraṭṭhānato āgataṃ. ^b^ñātimittā  suhajjā cā^eb^ti kulasambandhavasena ñātī ca sandiṭṭhādibhāvena mittā  ca suhadayabhāvena suhajjā ca. ^b^abhinandanti āgata^eb^nti naṃ  disvā āgatanti vacanamattena vā añjalikaraṇamattena vā gehasampattaṃ  pana nānappakārapaṇṇākārābhiharaṇavasena abhinandanti. ^b^tathevā^eb^ti  tenevākārena katapuññampi puggalaṃ imasmā lokā paralokaṃ gataṃ dibbaṃ  āyuvaṇṇasukhayasāadhipateyyaṃ, dibbaṃ rūpasaddagandharasaphoṭṭhabbanti imaṃ  dasavidhaṃ paṇṇākāraṃ ādāya mātāpituṭṭhāne ṭhitāni puññāni  abhinandantāni ^a^P3.0294^ea^ paṭiggaṇhanti. ^b^piyaṃ  ñātīvā^eb^ti idhaloke piyañātakaṃ āgataṃ sesañātakā viyāti attho.<br/><br/>[03] desanāvasāne ^a^V2.0172^ea^ bahū sotāpattiphalādīni pāpuṇiṃsūti. <br/><br/>[06] nandiyavatthu navamaṃ. <br/><br/>[06] piyavaggavaṇṇanā niṭṭhitā. <br/><br/>[06] soḷasamo vaggo. 


volume: 88
item: 174
title: pañcasatadārakavatthu^ekānāgāmittheravatthu^kodhavaggo^rohinīkhattiyakaññāvatthu^
content:
  [03] ^b^kodhaṃ^eb^ ^a^V2.0173^ea^ ^a^P3.0295^ea^ ^a^M2.0192^ea^ ^b^jahe^eb^ti imaṃ dhammadesanaṃ  satthā nigrodhārāme viharanto rohiniṃ nāma khattiyakaññaṃ ārabbha  kathesi.<br/><br/>[03] ekasmiṃ kira samaye āyasmā anuruddho pañcasatehi bhikkhūhi  saddhiṃ kapilavatthuṃ agamāsi. athassa ñātakā ``thero āgato''ti  sutvā therassa santikaṃ agamaṃsu ṭhapetvā rohiniṃ nāma therassa bhaginiṃ.  thero ñātake pucchi ``kahaṃ, rohinī''ti? ``gehe, bhante''ti.  ``kasmā idha nāgatā''ti? ``sarīre tassā chavirogo uppannoti  lajjāya nāgatā, bhante''ti. thero ``pakkosatha na''nti pakkosāpetvā  paṭakañcukaṃ paṭimuñcitvā āgataṃ evamāha -- ``rohini, kasmā  nāgatāsī''ti? ``sarīre me, bhante, chavirogo uppanno, tasmā  lajjāya nāgatāmhī''ti. ``kiṃ pana te puññaṃ kātuṃ na vaṭṭatī''ti?  ``kiṃ karomi, bhante''ti? ``āsanasālaṃ kārehī''ti. ``kiṃ  ^a^P3.0296^ea^ gahetvā''ti? ``kiṃ te pasādhanabhaṇḍakaṃ  natthī''ti? ``atthi, bhante''ti. ``kiṃ mūla''nti?  ``dasasahassamūlaṃ bhavissatī''ti. ``tena hi taṃ vissajjetvā  āsanasālaṃ kārehī''ti. ``ko me, bhante, kāressatī''ti? thero  samīpe ṭhitañātake oloketvā ``tumhākaṃ bhāro hotū''ti āha.  ``tumhe pana, bhante, kiṃ karissathā''ti? ``ahampi idheva  bhavissāmī''ti. ``tena hi etissā dabbasambhāre āharathā''ti.  te ``sādhu, bhante''ti āhariṃsu.<br/><br/>[03] thero āsanasālaṃ saṃvidahanto rohiniṃ āha -- ``dvibhūmikaṃ  āsanasālaṃ kāretvā upari padarānaṃ dinnakālato paṭṭhāya heṭṭhāsālaṃ  nibaddhaṃ sammajjitvā āsanāni paññāpehi, nibaddhaṃ pānīyaghaṭe  upaṭṭhāpehī''ti. sā ``sādhu, bhante''ti pasādhanabhaṇḍakaṃ vissajjetvā  dvibhūmikāasanasālaṃ kāretvā upari padarānaṃ dinnakālato paṭṭhāya  heṭṭhāsālaṃ sammajjanādīni akāsi. nibaddhaṃ bhikkhū nisīdanti.  athassā āsanasālaṃ sammajjantiyāva chavirogo milāyi. sā  āsanasālāya niṭṭhitāya buddhappamukhaṃ bhikkhusaṅghaṃ nimantetvā  āsanasālaṃ pūretvā ^a^V2.0174^ea^ nisinnassa buddhappamukhassa ^a^M2.0193^ea^ bhikkhusaṅghassa paṇītaṃ  khādanīyaṃ bhojanīyaṃ adāsi. satthā katabhattakicco ``kassetaṃ  dāna''nti pucchi. ``bhaginiyā me, bhante, rohiniyā''ti. ``sā  pana kaha''nti? ``gehe, bhante''ti. ``pakkosatha na''nti? sā  āgantuṃ na icchi. atha naṃ satthā anicchamānampi pakkosāpesiyeva.  āgantvā ca pana vanditvā ^a^P3.0297^ea^ nisinnaṃ āha --  ``rohini, kasmā nāgamitthā''ti? ``sarīre me, bhante, chavirogo  atthi, tena lajjamānā nāgatāmhī''ti. ``jānāsi pana kiṃ te  nissāya esa uppanno''ti? ``na jānāmi, bhante''ti. ``tava  kodhaṃ nissāya uppanno eso''ti. ``kiṃ pana me, bhante, kata''nti?  ``tena hi suṇāhī''ti. athassā satthā atītaṃ āhari.<br/><br/>[03] atīte bārāṇasirañño aggamahesī ekissā rañño  nāṭakitthiyā āghātaṃ bandhitvā ``dukkhamassā uppādessāmī''ti  cintetvā mahākacchuphalāni āharāpetvā taṃ nāṭakitthiṃ attano santikaṃ  pakkosāpetvā yathā sā na jānāti, evamassā sayane ceva  pāvārakojavādīnañca antaresu kacchucuṇṇāni ṭhapāpesi, keḷiṃ  kurumānā viya tassā sarīrepi okiri. taṃ khaṇaṃyeva tassā sarīraṃ  uppakkuppakkaṃ gaṇḍāgaṇḍajātaṃ ahosi. sā kaṇḍuvantī gantvā sayane  nipajji, tatrāpissā kacchucuṇṇehi khādiyamānāya kharatarā vedanā  uppajji. tadā aggamahesī rohinī ahosīti.<br/><br/>[03] satthā imaṃ atītaṃ āharitvā, ``rohini, tadā tayāvetaṃ kammaṃ  kataṃ. appamattakopi hi kodho vā issā vā kātuṃ na yuttarūpo  evā''ti vatvā imaṃ gāthamāha -- <br/><br/>[03] 221^b^.^eb^ <br/><br/>[21] ``kodhaṃ jahe vippajaheyya mānaṃ, <br/><br/>[27] saṃyojanaṃ sabbamatikkameyya. <br/><br/>[26] taṃ nāmarūpasmimasajjamānaṃ, <br/><br/>[22] akiñcanaṃ nānupatanti dukkhā''ti..<br/><br/>[03] tattha ^a^P3.0298^ea^ ^b^kodha^eb^nti sabbākārampi kodhaṃ  navavidhampi mānaṃ jaheyya. ^b^saṃyojana^eb^nti kāmarāgasaṃyojanādikaṃ  dasavidhampi sabbasaṃyojanaṃ atikkameyya. ^b^asajjamāna^eb^nti  alaggamānaṃ. yo hi ``mama rūpaṃ mama vedanā''tiādinā nayena  nāmarūpaṃ paṭiggaṇhāti, tasmiñca bhijjamāne socati vihaññati  ^a^M2.0194^ea^, ayaṃ  nāmarūpasmiṃ sajjati nāma. evaṃ aggaṇhanto avihaññanto na  sajjati nāma. taṃ puggalaṃ evaṃ asajjamānaṃ rāgādīnaṃ abhāvena  akiñcanaṃ ^a^V2.0175^ea^ dukkhā nāma nānupatantīti attho. desanāvasāne bahū  sotāpattiphalādīni pāpuṇiṃsūti. rohinīpi sotāpattiphale  patiṭṭhitā, taṅkhaṇaññevassā sarīraṃ suvaṇṇavaṇṇaṃ ahosi.<br/><br/>[03] sā tato cutā tāvatiṃsabhavane catunnaṃ devaputtānaṃ sīmantare  nibbattitvā pāsādikā rūpasobhaggappattā ahosi. cattāropi  devaputtā taṃ disvā uppannasinehā hutvā ``mama sīmāya anto  nibbattā, mama sīmāya anto nibbattā''ti vivadantā sakkassa  devarañño santikaṃ gantvā, ``deva, imaṃ no nissāya aḍḍo uppanno,  taṃ vinicchināthā''ti āhaṃsu. sakkopi taṃ oloketvāva  uppannasineho hutvā evamāha -- ``imāya vo diṭṭhakālato paṭṭhāya kathaṃ  cittāni uppannānī''ti. atheko āha -- ``mama tāva uppannacittaṃ  saṅgāmabheri viya sannisīdituṃ nāsakkhī''ti. dutiyo ``mama cittaṃ  pabbatanadī viya sīghaṃ pavattatiyevā''ti ^a^P3.0299^ea^. tatiyo  ``mama imissā diṭṭhakālato paṭṭhāya kakkaṭassa viya akkhīni  nikkhamiṃsū''ti. catuttho ``mama cittaṃ cetiye ussāpitadhajo viya  niccalaṃ ṭhātuṃ nāsakkhī''ti. atha ne sakko āha -- ``tātā,  tumhākaṃ tāva cittāni pasayharūpāni, ahaṃ pana imaṃ labhanto  jīvissāmi, alabhantassa me maraṇaṃ bhavissatī''ti. devaputtā,  ``mahārāja, tumhākaṃ maraṇena attho natthī''ti taṃ sakkassa  vissajjetvā pakkamiṃsu. sā sakkassa piyā ahosi manāpā.  ``asukakīḷaṃ nāma gacchāmā''ti vutte sakko tassā vacanaṃ  paṭikkhipituṃ nāsakkhīti. <br/><br/>[06] rohinīkhattiyakaññāvatthu paṭhamaṃ. 


volume: 88
item: 175
title: ekānāgāmittheravatthu^kodhavaggo^rohinīkhattiyakaññāvatthu^aññatarabhikkhuvatthu^
content:
  [03] ^b^yo ve uppatita^eb^nti imaṃ dhammadesanaṃ satthā aggāḷave  cetiye viharanto aññataraṃ bhikkhuṃ ārabbha kathesi.<br/><br/>[03] satthārā ^a^M2.0195^ea^ hi bhikkhusaṅghassa senāsane anuññāte  rājagahaseṭṭhiādīhi senāsanesu kariyamānesu eko āḷaviko bhikkhu  attano senāsanaṃ karonto ekaṃ manāparukkhaṃ ^a^P3.0300^ea^  disvā chindituṃ ārabhi. tattha pana nibbattā ekā taruṇaputtā devatā  puttaṃ aṅkenādāya ṭhitā yāci ``mā me, sāmi, vimānaṃ chindi, na  sakkhissāmi puttaṃ ādāya anāvāsā vicaritu''nti. so  ^a^V2.0176^ea^ ``ahaṃ  aññatra īdisaṃ rukkhaṃ na labhissāmī''ti tassā vacanaṃ nādiyi.  sā ``imampi tāva dārakaṃ oloketvā oramissatī''ti puttaṃ  rukkhasākhāya ṭhapesi. sopi bhikkhu ukkhipitaṃ pharasuṃ sandhāretuṃ  asakkonto dārakassa bāhuṃ chindi, devatā uppannabalavakodhā  ``paharitvā naṃ māressāmī''ti ubho hatthe ukkhipitvā evaṃ tāva  cintesi -- ``ayaṃ bhikkhu sīlavā. sacāhaṃ imaṃ māressāmi,  nirayagāminī bhavissāmi. sesadevatāpi attano rukkhaṃ chindante  bhikkhū disvā `asukadevatāya evaṃ nāma mārito bhikkhū'ti maṃ  pamāṇaṃ katvā bhikkhū māressanti. ayañca sasāmiko bhikkhu,  sāmikasseva naṃ kathessāmī''ti ukkhittahatthe apanetvā rodamānā  satthu santikaṃ gantvā vanditvā ekamantaṃ aṭṭhāsi. atha naṃ satthā  ``kiṃ devate''ti āha. sā, ``bhante, tumhākaṃ me sāvakena idaṃ  nāma kataṃ, ahampi naṃ māretukāmā hutvā idaṃ nāma cintetvā  amāretvāva idhāgatā''ti sabbaṃ taṃ pavattiṃ vitthārato ārocesi.<br/><br/>[03] satthā taṃ sutvā ``sādhu, ^a^P3.0301^ea^ sādhu devate,  sādhu te kataṃ evaṃ uggataṃ kopaṃ bhantaṃ rathaṃ viya niggaṇhamānāyā''ti  vatvā imaṃ gāthamāha -- <br/><br/>[03] 222^b^.^eb^ <br/><br/>[21] ``yo ve uppatitaṃ kodhaṃ, rathaṃ bhantaṃva vāraye. <br/><br/>[22] tamahaṃ sārathiṃ brūmi, rasmiggāho itaro jano''ti..<br/><br/>[03] tattha ^b^uppatita^eb^nti uppannaṃ. ^b^rathaṃ bhantaṃ vā^eb^ti yathā  nāma cheko sārathi ativegena dhāvantaṃ rathaṃ niggaṇhitvā yathicchakaṃ  ṭhapeti, evaṃ yo puggalo uppannaṃ kodhaṃ vāraye niggaṇhituṃ sakkoti.  ^b^tamaha^eb^nti taṃ ahaṃ sārathiṃ brūmi. ^b^itaro jano^eb^ti itaro  pana rājauparājādīnaṃ rathasārathijano rasmiggāho nāma hoti, na  uttamasārathīti.<br/><br/>[03] desanāvasāne ^a^M2.0196^ea^ devatā sotāpattiphale patiṭṭhahi, sampattaparisāyapi  sātthikā dhammadesanā ahosīti.<br/><br/>[03] devatā pana sotāpannā hutvāpi rodamānā aṭṭhāsi. atha naṃ  satthā ``kiṃ devate''ti pucchitvā, ``bhante, vimānaṃ me naṭṭhaṃ, idāni  kiṃ karissāmī''ti vutte, ``alaṃ devate, mā cintayi, ahaṃ te  vimānaṃ dassāmī''ti jetavane gandhakuṭisamīpe purimadivase cutadevataṃ  ekaṃ rukkhaṃ apadisanto ``amukasmiṃ okāse rukkho vivitto, tattha  upagacchā''ti āha. sā tattha ^a^V2.0177^ea^ upagañchi. tato paṭṭhāya  ``buddhadattiyaṃ imissā vimāna''nti mahesakkhadevatāpi āgantvā  ^a^P3.0302^ea^ taṃ cāletuṃ nāsakkhiṃsu. satthā taṃ atthuppattiṃ  katvā bhikkhūnaṃ bhūtagāmasikkhāpadaṃ paññāpesīti. <br/><br/>[06] aññatarabhikkhuvatthu dutiyaṃ. 


