# pali

volume: 88
item: 36
title:
  pathavikathāpasutapañcasatabhikkhuvatthu^marīcikammaṭṭhānikattheravatthu^viṭaṭūbhavatthu^patipūjikakumārivatthu^

content:
  [03] ^b^pupphāni hevā^eb^ti imaṃ dhammadesanaṃ satthā sāvatthiyaṃ  viharanto patipūjikaṃ nāma kumārikaṃ ārabbha kathesi. vatthu  ^a^P1.0363^ea^ tāvatiṃsadevaloke samuṭṭhitaṃ.<br/><br/>[03] tattha kira mālabhārī nāma devaputto accharāsahassaparivuto  uyyānaṃ pāvisi. pañcasatā devadhītaro rukkhaṃ āruyha pupphāni  pātenti, pañcasatā patitāni pupphāni gahetvā devaputtaṃ alaṅkaronti.  tāsu ekā devadhītā rukkhasākhāyameva cutā, sarīraṃ dīpasikhā viya  nibbāyi. sā sāvatthiyaṃ ekasmiṃ kulagehe paṭisandhiṃ gahetvā  jātakāle ^a^M1.0230^ea^ jātissarā hutvā ``mālabhārīdevaputtassa bhariyāmhī''ti  anussarantī vuḍḍhimanvāya gandhamālādīhi pūjaṃ katvā sāmikassa  santike abhinibbattiṃ patthesi. sā soḷasavassakāle parakulaṃ  gatāpi salākabhattapakkhikabhattavassāvāsikādīni datvā, ``ayaṃ me  sāmikassa santike nibbattanatthāya paccayo hotū''ti vadati.  athassā bhikkhū ``ayaṃ kumārikā uṭṭhāya samuṭṭhāya patimeva patthetīti  patipūjikā''ti nāmaṃ kariṃsu. sāpi nibaddhaṃ āsanasālaṃ  paṭijaggati, pānīyaṃ upaṭṭhapeti, āsanāni paññapeti. aññepi  manussā salākabhattādīni dātukāmā, ``amma, imānipi  bhikkhusaṅghassa paṭipādeyyāsī''ti vatvā āharitvā denti. sāpi  etena niyāmena āgacchantī gacchantī ekapadavāre chapaññāsa  kusaladhamme (dha0 sa0 1; dha0 sa0 aṭṭha0 1 yevāpanakavaṇṇanā)  paṭilabhati. tassā kucchiyaṃ gabbho patiṭṭhahi. sā dasamāsaccayena  puttaṃ vijāyi. tassa padasā gamanakāle aññampi aññampīti  cattāro putte paṭilabhi.<br/><br/>[03] sā ^a^V1.0205^ea^ ekadivasaṃ dānaṃ datvā pūjaṃ katvā dhammaṃ sutvā ^a^P1.0364^ea^  sikkhāpadāni rakkhitvā divasapariyosāne taṃ khaṇaṃ  nibbattena kenaci rogena kālaṃ katvā attano sāmikasseva santike  nibbatti. itarāpi ettakaṃ kālaṃ devaputtaṃ alaṅkaronti eva.  devaputto taṃ disvā ``tvaṃ pātova paṭṭhāya na dissasi, kuhiṃ  gatāsī''ti āha. ``cutāmhi sāmī''ti. ``kiṃ vadesī''ti?  ``evametaṃ, sāmī''ti. ``kuhiṃ nibbattāsī''ti? ``sāvatthiyaṃ  kulagehe''ti. ``kittakaṃ kālaṃ tattha ṭhitāsī''ti?  ``dasamāsaccayena mātu kucchito nikkhamitvā soḷasavassakāle  parakulaṃ gantvā cattāro putte vijāyitvā dānādīni puññāni katvā  tumhe patthetvā āgantvā tumhākameva santike nibbattāmhi, sāmī''ti.  ``manussānaṃ kittakaṃ āyū''ti? ``vassasatamatta''nti.  ``ettakamevā''ti? ``āma, sāmī''ti. ``ettakaṃ āyuṃ gahetvā  nibbattamanussā kiṃ nu kho suttapamattā kālaṃ atikkāmenti, udāhu  dānādīni puññāni karontī''ti. ``kiṃ vadetha, sāmi''?  ``asaṅkhyeyyaṃ āyuṃ gahetvā nibbattā viya ajarāmarā viya ca  niccaṃ pamattā, manussā''ti. mālabhārīdevaputtassa mahāsaṃvego udapādi  ``vassasatamattamāyuṃ gahetvā nibbattamanussā kira pamattā nipajjitvā  niddāyanti, kadā nu kho dukkhā muccissantī''ti? manussānaṃ   ^a^M1.0231^ea^ pana vassasataṃ tāvatiṃsānaṃ devānaṃ eko rattindivo, tāya   rattiyā tiṃsarattiyo māso, tena māsena dvādasamāsiko saṃvaccharo, tena  saṃvaccharena dibbavassasahassaṃ āyuppamāṇaṃ ^a^P1.0365^ea^, taṃ  manussagaṇanāya tisso vassakoṭiyo, saṭṭhi ca vassasatasahassāni  honti. tasmā tassa devaputtassa ekadivasopi nātikkanto  muhuttasadisova kālo ahosi. evaṃ appāyukamanussānaṃ pamādo nāma  ativiya ayuttoti.<br/><br/>[03] punadivase bhikkhū gāmaṃ paviṭṭhā āsanasālaṃ apaṭijaggitaṃ,  āsanāni apaññattāni, pānīyaṃ anuṭṭhapitaṃ disvā, ``kahaṃ  patipūjikā''ti āhaṃsu. ``bhante, kahaṃ tumhe taṃ dakkhissatha, hiyyo  ayyesu bhuñjitvā gatesu sāyanhasamaye matā''ti. taṃ sutvā puthujjanā  bhikkhū tassā upakāraṃ sarantā assūni sandhāretuṃ nāsakkhiṃsu.  khīṇāsavānaṃ dhammasaṃvego udapādi. te bhattakiccaṃ katvā vihāraṃ  gantvā satthāraṃ vanditvā pucchiṃsu -- ``bhante, patipūjikā nāma  upāsikā uṭṭhāya samuṭṭhāya nānappakārāni puññāni katvā sāmikameva  patthesi, sā idāni matā, kahaṃ nu kho nibbattā''ti? ``attano  sāmikasseva santike, bhikkhave''ti. ``natthi, bhante, sāmikassa  santike''ti. ``na sā, bhikkhave, etaṃ sāmikaṃ pattheti,  tāvatiṃsabhavane tassā mālabhārīdevaputto nāma sāmiko, sā tassa  pupphapilandhanaṭṭhānato cavitvā puna gantvā tasseva santike  nibbattā''ti. ``evaṃ kira, bhante''ti. ``āma, bhikkhave''ti.  ``aho parittaṃ, bhante, sattānaṃ jīvitaṃ, pātova amhe parivisitvā  ^a^V1.0206^ea^ sāyaṃ uppannabyādhinā matā''ti. satthā ``āma, bhikkhave, parittaṃ  sattānaṃ jīvitaṃ nāma, teneva ime satte vatthukāmehi ceva  kilesakāmehi ca atitte eva antako attano vase ^a^P1.0366^ea^  vattetvā kandante paridevante gahetvā gacchatī''ti vatvā imaṃ  gāthamāha -- <br/><br/>[03] 48^b^.^eb^ <br/><br/>[21] ``pupphāni heva pacinantaṃ, byāsattamanasaṃ naraṃ. <br/><br/>[22] atittaṃyeva kāmesu, antako kurute vasa''nti..<br/><br/>[03] tattha ^b^pupphāni heva pacinanta^eb^nti pupphārāme mālākāro  nānāpupphāni viya attabhāvapaṭibaddhāni ceva upakaraṇapaṭibaddhāni ca  kāmaguṇapupphāni ocinantameva ^a^M1.0232^ea^. ^b^byāsattamanasaṃ nara^eb^nti  asampattesu patthanāvasena, sampattesu gedhavasena vividhenākārena  āsattacittaṃ. ^b^atittaṃyeva kāmesū^eb^ti vatthukāmakilesakāmesu  pariyesanenapi paṭilābhenapi paribhogenapi nidhānenapi atittaṃ eva  samānaṃ. ^b^antako kurute vasa^eb^nti maraṇasaṅkhāto antako  kandantaṃ paridevantaṃ gahetvā gacchanto attano vasaṃ pāpetīti attho.<br/><br/>[03] desanāvasāne bahū sotāpattiphalādīni pattā, desanā mahājanassa  sātthikā jātāti. <br/><br/>[06] patipūjikakumārivatthu catutthaṃ. 


volume: 88
item: 37
title:
  marīcikammaṭṭhānikattheravatthu^viṭaṭūbhavatthu^patipūjikakumārivatthu^macchariyakosiyaseṭṭhivatthu^

content:
  [03] ^b^yathāpi bhamaro puppha^eb^nti imaṃ dhammadesanaṃ satthā sāvatthiyaṃ  viharanto macchariyakosiyaseṭṭhiṃ ārabbha kathesi. tassa vatthu  rājagahe samuṭṭhitaṃ.<br/><br/>[03] rājagahanagarassa ^a^P1.0367^ea^ kira avidūre sakkāraṃ nāma  nigamo ahosi. tattheko macchariyakosiyo nāma seṭṭhi  asītikoṭivibhavo paṭivasati. so tiṇaggena telabindumpi paresaṃ  na deti, na attanā paribhuñjati. itissa taṃ vibhavajātaṃ neva  puttadārādīnaṃ, na samaṇabrāhmaṇānaṃ atthaṃ anubhoti, rakkhasapariggahitā  pokkharaṇī viya aparibhogaṃ tiṭṭhati. satthā ekadivasaṃ paccūsasamaye  mahākaruṇāsamāpattito vuṭṭhāya sakalalokadhātuyaṃ bodhaneyyabandhave  olokento pañcacattālīsayojanamatthake vasantassa seṭṭhino  sapajāpatikassa sotāpattiphalassa upanissayaṃ addasa. tato  purimadivase pana so rājānaṃ upaṭṭhātuṃ rājagehaṃ gantvā rājūpaṭṭhānaṃ katvā  ^a^V1.0207^ea^ āgacchanto ekaṃ chātajjhattaṃ janapadamanussaṃ kummāsapūraṃ kapallakapūvaṃ  khādantaṃ disvā tattha pipāsaṃ uppādetvā attano gharaṃ gantvā cintesi  -- ``sacāhaṃ kapallakapūvaṃ khāditukāmomhīti vakkhāmi, bahū manussā  mayā saddhiṃ khāditukāmā bhavissanti, evaṃ me bahūni  tilataṇḍulasappiphāṇitādīni parikkhayaṃ gamissanti, na ^a^M1.0233^ea^ kassaci  kathessāmī''ti taṇhaṃ adhivāsento carati. so gacchante gacchante  kāle uppaṇḍuppaṇḍukajāto dhamanisanthatagatto jāto. tato taṇhaṃ  adhivāsetuṃ asakkonto gabbhaṃ pavisitvā mañcake upagūhitvā nipajji.  evaṃ gatopi ^a^P1.0368^ea^ dhanahānibhayena na kassaci kiñci  kathesi.<br/><br/>[03] atha naṃ bhariyā upasaṅkamitvā piṭṭhiṃ parimajjitvā, ``kiṃ te,  sāmi, aphāsukaṃ jāta''nti pucchi. ``na me kiñci aphāsukaṃ  atthī''ti. ``kiṃ nu kho te rājā kupito''ti? ``rājāpi me  na kuppatī''ti. ``atha kiṃ te puttadhītāhi vā dāsakammakarādīhi  vā kiñci amanāpaṃ kataṃ atthī''ti? ``evarūpampi natthī''ti.  ``kismiñci pana te taṇhā atthī''ti? evaṃ vuttepi dhanahānibhayena  kiñci avatvā nissaddova nipajji, atha naṃ bhariyā ``kathehi,  sāmi kismiñci te taṇhā atthī''ti āha. so vacanaṃ  parigilanto viya ``atthi me taṇhā''ti āha. ``kiṃ taṇhā,  sāmī''ti? ``kapallakapūvaṃ khāditukāmomhī''ti. ``atha kimatthaṃ  me na kathesi, kiṃ tvaṃ daliddosi, idāni sakalanigamavāsīnaṃ  pahonake kapallakapūve pacissāmī''ti. ``kiṃ te etehi, attano  kammaṃ katvā khādissantī''ti? ``tena hi ekaracchavāsīnaṃ pahonake  pacissāmī''ti. ``jānāmahaṃ tava mahaddhanabhāva''nti. ``imasmiṃ  gehasāmante sabbesaṃ pahonakaṃ katvā pacāmī''ti. ``jānāmahaṃ tava  mahajjhāsayabhāva''nti. ``tena hi te puttadāramattasseva pahonakaṃ  katvā pacāmī''ti. ``kiṃ te etehī''ti? ``kiṃ pana tuyhañca  mayhañca pahonakaṃ katvā pacāmī''ti? ``tvaṃ kiṃ karissasī''ti  ^a^P1.0369^ea^? ``tena hi ekakasseva te pahonakaṃ katvā  pacāmī''ti. ``imasmiṃ ṭhāne pacamāne bahū paccāsīsanti.  sakalataṇḍule ṭhapetvā bhinnataṇḍule ca uddhanakapallāni ca ādāya thokaṃ  khīrasappimadhuphāṇitañca gahetvā sattabhūmikassa pāsādassa uparimatalaṃ  āruyha paca, tatthāhaṃ ekakova nisīditvā khādissāmī''ti. sā  ``sādhū''ti paṭissuṇitvā gahetabbaṃ gāhāpetvā pāsādaṃ abhiruyha  dāsiyo vissajjetvā seṭṭhiṃ pakkosāpesi, so ādito paṭṭhāya dvārāni  pidahanto sabbadvāresu sūcighaṭikaṃ datvā sattamatalaṃ abhiruhitvā  tatthapi dvāraṃ pidahitvā nisīdi. bhariyāpissa uddhane aggiṃ  jāletvā kapallaṃ āropetvā pūve pacituṃ ārabhi.<br/><br/>[03] atha ^a^M1.0234^ea^ ^a^V1.0208^ea^ satthā pātova mahāmoggallānattheraṃ āmantesi -- ``eso,  moggallāna, rājagahassa avidūre sakkāranigame macchariyaseṭṭhi  `kapallakapūve khādissāmī'ti aññesaṃ dassanabhayena sattabhūmike pāsāde  kapallakapūve pacāpeti, tvaṃ tattha gantvā seṭṭhiṃ dametvā nibbisevanaṃ  katvā ubhopi jāyampatike pūve ca khīrasappimadhuphāṇitāni ca  gāhāpetvā attano balena jetavanaṃ ānehi, ajjāhaṃ pañcahi  bhikkhusatehi saddhiṃ vihāre eva nisīdissāmi, pūveheva bhattakiccaṃ  karissāmī''ti.<br/><br/>[03] thero ``sādhu, bhante''ti satthu vacanaṃ sampaṭicchitvā ^a^P1.0370^ea^  tāvadeva iddhibalena taṃ nigamaṃ gantvā tassa pāsādassa  sīhapañjaradvāre sunivattho supāruto ākāse eva maṇirūpakaṃ viya  aṭṭhāsi. mahāseṭṭhino theraṃ disvāva hadayamaṃsaṃ kampi. so ahaṃ  evarūpānaṃyeva dassanabhayena imaṃ ṭhānamāgato, ayañca bhikkhu  ākāsenāgantvā vātapānadvāre ṭhitoti. so gahetabbagahaṇaṃ apassanto  aggimhi pakkhittaloṇasakkharā viya dosena taṭataṭāyanto evamāha --  ``samaṇa, ākāse ṭhatvāpi kiṃ labhissasi, ākāse apade padaṃ  dassetvā caṅkamantopi neva labhissasī''ti. thero tasmiṃ eva ṭhāne  aparāparaṃ caṅkami. seṭṭhi ``caṅkamanto kiṃ labhissasi, ākāse  pallaṅkena nisīdantopi na labhissasiyevā''ti āha. thero pallaṅkaṃ  ābhujitvā nisīdi. atha naṃ ``ākāse nisinno kiṃ labhissasi,  āgantvā vātapānassa ummāre ṭhitopi na labhissasī''ti āha.  thero ummāre ṭhito. ``ummāre ṭhitopi kiṃ labhissasi,  dhūmāyantopi na labhissasi evā''ti āha. theropi dhūmāyi.  sakalapāsādo ekadhūmo ahosi. seṭṭhino akkhīnaṃ sūciyā  vijjhanakālo viya ahosi, gehajjhāyanabhayena pana ``tvaṃ  pajjalantopi na labhissasī''ti avatvā ``ayaṃ samaṇo suṭṭhu laggo,  aladdhā na gamissati ^a^P1.0371^ea^, ekamassa pūvaṃ  dāpessāmī''ti bhariyaṃ āha -- ``bhadde ekaṃ khuddakapūvaṃ pacitvā  samaṇassa datvā uyyojehi na''nti. sā thokaṃ eva piṭṭhaṃ  kapallapātiyaṃ pakkhipi, mahāpūvo hutvā sakalapātiṃ pūretvā uddhumāto  hutvā aṭṭhāsi.<br/><br/>[03] seṭṭhi taṃ disvā ``bahuṃ tayā piṭṭhaṃ gahitaṃ bhavissatī''ti  sayameva dabbikaṇṇena thokaṃ piṭṭhaṃ gahetvā pakkhipi, pūvo purimapūvato  mahantataro jāto ^a^M1.0235^ea^. evaṃ yaṃ yaṃ pacati, so so mahantamahantova hoti.  so nibbinno bhariyaṃ āha -- ``bhadde, imassa ekaṃ pūvaṃ dehī''ti.  tassā pacchito ekaṃ pūvaṃ gaṇhantiyā sabbe ekābaddhā allīyiṃsu.  sā seṭṭhiṃ āha -- ``sāmi, sabbe pūvā ekato laggā, visuṃ kātuṃ na  sakkomī''ti. ``ahaṃ karissāmī''ti sopi kātuṃ nāsakkhi.  ubhopi janā koṭiyaṃ gahetvā kaḍḍhantāpi viyojetuṃ nāsakkhiṃsu eva  ^a^V1.0209^ea^. athassa pūvehi saddhiṃ vāyamantasseva sarīrato sedā mucciṃsu,  pipāsā upacchijji. tato bhariyaṃ āha -- ``bhadde, na me pūvehi  attho, pacchiyā saddhiṃyeva imassa dehī''ti. sā pacchiṃ ādāya theraṃ  upasaṅkamitvā adāsi. thero ubhinnampi dhammaṃ desesi, tiṇṇaṃ  ratanānaṃ guṇaṃ kathesi, ``atthi ^a^P1.0372^ea^ dinnaṃ, atthi  yiṭṭha''nti dinnadānādīnaṃ phalaṃ gaganatale puṇṇacandaṃ viya dassesi.<br/><br/>[03] taṃ sutvā pasannacitto hutvā seṭṭhi ``bhante, āgantvā imasmiṃ  pallaṅke nisīditvā paribhuñjathā''ti āha. thero, ``mahāseṭṭhi,  sammāsambuddho `pūve khādissāmī'ti pañcahi bhikkhusatehi saddhiṃ  vihāre nisinno, tumhākaṃ ruciyā sati ahaṃ vo nessāmi, seṭṭhibhariyaṃ  pūve ca khīrādīni ca gaṇhāpetha, satthu santikaṃ gamissāmā''ti āha.  ``kahaṃ pana, bhante, etarahi satthā''ti? ``ito  pañcacattālīsayojanamatthake jetavanavihāre, mahāseṭṭhī''ti. ``bhante,  kālaṃ anatikkamitvā ettakaṃ addhānaṃ kathaṃ gamissāmā''ti.  ``mahāseṭṭhi, tumhākaṃ ruciyā sati ahaṃ vo attano iddhibalena  nessāmi, tumhākaṃ pāsāde sopānasīsaṃ attano ṭhāne eva bhavissati,  sopānapariyosānaṃ pana vo jetavanadvārakoṭṭhake bhavissati,  uparipāsādā heṭṭhāpāsādaṃ otaraṇakālamatteneva jetavanaṃ nessāmī''ti.  so ``sādhu, bhante''ti sampaṭicchi.<br/><br/>[03] thero sopānasīsaṃ tattheva katvā ``sopānapādamūlaṃ  jetavanadvārakoṭṭhake hotū''ti adhiṭṭhāsi. tatheva ahosi. iti thero  seṭṭhiñca seṭṭhibhariyañca uparipāsādā heṭṭhāpāsādaṃ otaraṇakālato  khippataraṃ jetavanaṃ sampāpesi. te ubhopi satthāraṃ upasaṅkamitvā  kālaṃ ārocesuṃ. satthā bhattaggaṃ pavisitvā paññattavarabuddhāsane  nisīdi saddhiṃ bhikkhusaṅghena. mahāseṭṭhi buddhappamukhassa  bhikkhusaṅghassa dakkhiṇodakaṃ ^a^P1.0373^ea^ adāsi.  bhariyāpissa tathāgatassa patte pūvaṃ patiṭṭhāpesi. satthā attano  ^a^M1.0236^ea^ yāpanamattaṃ gaṇhi, pañcasatā bhikkhūpi yāpanamattaṃ gaṇhiṃsu. seṭṭhi  khīrasappimadhusakkharādīni dadamāno na khayaṃ agamāsi. satthā  pañcahi bhikkhusatehi saddhiṃ bhattakiccaṃ niṭṭhāpesi. mahāseṭṭhipi saddhiṃ  bhariyāya yāvadatthaṃ khādi. pūvānaṃ pariyosānameva na paññāyati.  sakalavihāre bhikkhūnañca vighāsādānañca dinnesupi pariyanto na  paññāyateva. ``bhante, pūvā parikkhayaṃ na gacchantī''ti bhagavato  ārocesuṃ. ``tena hi jetavanadvārakoṭṭhake chaḍḍethā''ti. atha ne  dvārakoṭṭhakassa avidūre pabbhāraṭṭhāne chaḍḍayiṃsu. yāvajjatanāpi taṃ ṭhānaṃ  ^b^kapallakapūvapabbhāra^eb^nteva paññāyati. mahāseṭṭhi saha bhariyāya  bhagavantaṃ upasaṅkamitvā vanditvā ekamantaṃ aṭṭhāsi. bhagavā  anumodanamakāsi. anumodanāvasāne ubhopi ^a^V1.0210^ea^ sotāpattiphale patiṭṭhāya  satthāraṃ vanditvā dvārakoṭṭhake sopānaṃ āruyha attano pāsādeyeva  patiṭṭhahiṃsu.<br/><br/>[03] tato paṭṭhāya seṭṭhi asītikoṭidhanaṃ buddhasāsaneyeva vikkiri.  punadivase sāyanhasamaye dhammasabhāyaṃ sannisinnā bhikkhū  ``passathāvuso, mahāmoggallānattherassa ānubhāvaṃ, anupahacca nāma  saddhaṃ, anupahacca bhoge macchariyaseṭṭhiṃ ^a^P1.0374^ea^ muhutteneva  dametvā nibbisevanaṃ katvā pūve gāhāpetvā jetavanaṃ ānetvā satthu  sammukhaṃ katvā sotāpattiphale patiṭṭhāpesi, aho mahānubhāvo thero''ti  therassa guṇaṃ kathentā nisīdiṃsu. satthā dibbāya sotadhātuyā kathaṃ  sutvā āgantvā, ``kāya nuttha, bhikkhave, etarahi kathāya  sannisinnā''ti pucchitvā, ``imāya nāmā''ti vutte, ``bhikkhave,  kuladamakena nāma bhikkhunā anupahacca saddhaṃ, anupahacca bhoge, kulaṃ  akilametvā aviheṭhetvā pupphato reṇuṃ gaṇhantena bhamarena viya  upasaṅkamitvā buddhaguṇaṃ jānāpetabbaṃ, tādiso mama putto  moggallāno''ti theraṃ pasaṃsitvā imaṃ gāthamāha -- <br/><br/>[03] 49^b^.^eb^ <br/><br/>[21] ``yathāpi bhamaro pupphaṃ, vaṇṇagandhamaheṭhayaṃ. <br/><br/>[22] paleti rasamādāya, evaṃ gāme munī care''ti..<br/><br/>[03] tattha ^b^bhamaro^eb^ti yā kāci madhukarajāti. ^b^puppha^eb^nti  pupphārāme caranto pupphañca vaṇṇañca gandhañca aheṭhayanto avināsento  vicaratīti attho. ^b^paletī^eb^ti evaṃ caritvā yāvadatthaṃ rasaṃ  pivitvā aparampi madhukaraṇatthāya ^a^P1.0375^ea^ ādāya   ^a^M1.0237^ea^ paleti, so evaṃ vanagahanaṃ ajjhogāhetvā ekasmiṃ rukkhasusire taṃ   rajamissakaṃ rasaṃ ṭhapetvā anupubbena madhurarasaṃ madhuṃ karoti, na tassa pupphārāme  vicaritapaccayā pupphaṃ vā vaṇṇagandhaṃ vāssa vigacchati, atha kho sabbaṃ  pākatikameva hoti. ^b^evaṃ gāme munī care^eb^ti evaṃ  sekhāsekhabhedo anāgāriyamuni kulapaṭipāṭiyā gāme bhikkhaṃ gaṇhanto  vicaratīti attho. na hi tassa gāme caraṇapaccayā kulānaṃ  saddhāhāni vā bhogahāni vā honti. saddhāpi bhogāpi pākatikāva  honti. evaṃ caritvā ca pana nikkhamitvā sekhamuni tāva bahigāme  udakaphāsukaṭṭhāne saṅghāṭiṃ paññāpetvā nisinno  akkhabhañjanavaṇapaṭicchādanaputtamaṃsūpamādivasena paccavekkhanto piṇḍapātaṃ  paribhuñjitvā tathārūpaṃ vanasaṇḍaṃ anupavisitvā ajjhattikakammaṭṭhānaṃ  sammasanto cattāro magge, cattāri ca sāmaññaphalāni hatthagatāneva  karoti. asekhamuni pana diṭṭhadhammasukhavihāramanuyuñjati ^a^P1.0376^ea^.  ayamassa bhamarena saddhiṃ madhukaraṇasarikkhatā veditabbā.  idha pana khīṇāsavova adhippeto.<br/><br/>[03] desanāvasāne ^a^V1.0211^ea^ bahū sotāpattiphalādīni pāpuṇiṃsūti.<br/><br/>[03] satthā imaṃ dhammadesanaṃ vatvā uttaripi therassa guṇaṃ pakāsetuṃ  ``na, bhikkhave, idāneva moggallānena macchariyaseṭṭhi damito, pubbepi  naṃ dametvā kammaphalasambandhaṃ jānāpesi evā''ti vatvā imamatthaṃ  pakāsento atītaṃ āharitvā -- <br/><br/>[21] ``ubho khañjā ubho kuṇī, ubho visamacakkhukā. <br/><br/>[22] ubhinnaṃ piḷakā jātā, nāhaṃ passāmi illisa''nti..  (jā0 1.1.78) -- <br/><br/>[25] imaṃ ^b^illisajātakaṃ^eb^ kathesīti. <br/><br/>[06] macchariyakosiyaseṭṭhivatthu pañcamaṃ. 


volume: 88
item: 38
title: viṭaṭūbhavatthu^patipūjikakumārivatthu^macchariyakosiyaseṭṭhivatthu^pāveyyakājīvakavatthu^
content:
  [03] ^b^na paresaṃ vilomānī^eb^ti imaṃ dhammadesanaṃ satthā sāvatthiyaṃ  viharanto pāveyyaṃ nāma ājīvakaṃ ārabbha kathesi.<br/><br/>[03] sāvatthiyaṃ ^a^M1.0238^ea^ kirekā gahapatānī puttaṭṭhāne ṭhapetvā pāveyyaṃ nāma  ājīvakaṃ paṭijaggi. tassānantaragharesu manussā satthu dhammadesanaṃ  sutvā āgantvā, ``aho acchariyā buddhānaṃ dhammadesanā''ti  nānappakārehi buddhaguṇe vaṇṇenti. sā buddhānaṃ guṇakathaṃ sutvā vihāraṃ  ^a^P1.0377^ea^ gantvā dhammaṃ sotukāmā ājīvakassa etamatthaṃ  kathetvā, ``gacchissāmi ahaṃ buddhasantikaṃ, ayyā''ti āha. so  ``mā gacchāhī''ti nivāretvā taṃ punappunaṃ yācamānampi nivāresi  eva. sā ``ayaṃ mama vihāraṃ gantvā dhammaṃ sotuṃ na deti, satthāraṃ  nimantetvā idheva dhammaṃ suṇissāmī''ti sāyanhasamaye puttaṃ  pakkositvā, ``gaccha, tāta, svātanāya satthāraṃ nimantehī''ti pesesi.  so gacchanto paṭhamataraṃ ājīvakassa vasanaṭṭhānaṃ gantvā taṃ vanditvā  nisīdi. atha naṃ so ``kahaṃ gacchasī''ti āha. ``mātu  vacanena satthāraṃ nimantetuṃ gacchāmī''ti āha. ``mā tassa santikaṃ  gacchāhī''ti. ``alaṃ, ayya, mama mātu bhāyāmi,  gacchissāmaha''nti. ``etassa katasakkāraṃ ubhopi khādissāma, mā  gacchāhī''ti. ``alaṃ, ayya, mātā me tajjessatī''ti. tena hi  gaccha, gantvā pana nimantetvā, ``amhākaṃ gehaṃ asukaṭṭhāne   ^a^V1.0212^ea^ vā asukavīthiyaṃ vā asukamaggena vā gantabba''nti mā ācikkhi.  ``santike ṭhito viya aññena maggena gacchanto viya palāyitvā  ehī''ti. so ājīvakassa vacanaṃ sutvā satthu santikaṃ gantvā  nimantetvā ājīvakena vuttaniyāmeneva sabbaṃ katvā tassa santikaṃ  gantvā, ``kiṃ te kata''nti puṭṭho, ``sabbaṃ kataṃ, ayyā''ti āha.  ``bhaddakaṃ te kataṃ, tassa sakkāraṃ ubhopi khādissāmā''ti vatvā  punadivase ājīvako pātova taṃ gehaṃ agamāsi. taṃ gahetvā  pacchāgabbhe nisīdāpesuṃ.<br/><br/>[03] paṭivissakamanussā taṃ gehaṃ allagomayena upalimpitvā  lājapañcamāni ^a^P1.0378^ea^ pupphāni vikiritvā satthu  nisīdanatthāya mahārahaṃ āsanaṃ paññāpesuṃ. buddhehi saddhiṃ  aparicitamanussā hi āsanapaññattiṃ na jānanti, buddhānañca  maggadesakena kiccaṃ nāma natthi, bodhimūle dasasahassisokadhātuṃ  kampetvā sambodhiṃ pattadivaseyeva hi nesaṃ ``ayaṃ maggo nirayaṃ  gacchati, ayaṃ tiracchānayoniṃ, ayaṃ pettivisayaṃ, ayaṃ manussalokaṃ,  ayaṃ devalokaṃ, ayaṃ amatamahānibbāna''nti sabbe maggā āvibhūtā.  gāmanigamādīnaṃ pana magge vattabbameva natthi. tasmā satthā pātova  pattacīvaramādāya mahāupāsikāya gehadvāraṃ gato. sā gehā  nikkhamitvā satthāraṃ ^a^M1.0239^ea^ pañcapatiṭṭhitena vanditvā antonivesanaṃ pavesetvā  āsane nisīdāpetvā dakkhiṇodakaṃ datvā paṇītena khādanīyena  bhojanīyena parivisi. upāsikā katabhattakiccassa satthuno  anumodanaṃ kāretukāmā pattaṃ gaṇhi. satthā madhurassarena  anumodanadhammakathaṃ ārabhi. upāsikā ``sādhu, sādhū''ti sādhukāraṃ  dadamānā dhammaṃ suṇi. ājīvakopi pacchāgabbhe nisinnova tassā  sādhukāraṃ datvā dhammaṃ suṇantiyā saddaṃ sutvā sandhāretuṃ nāsakkhi.  ``na idānesā mayha''nti nikkhamitvā ``naṭṭhāsi kāḷakaṇṇi,  etassa evaṃ sakkāraṃ karotī''ti nānappakārena upāsikañca satthārañca  akkosanto palāyi. upāsikā tassa kathāya lajjitā aññathattaṃ gataṃ  cittaṃ desanānusārena ñāṇaṃ pesetuṃ nāsakkhi. atha naṃ satthā ``kiṃ  upāsike cittaṃ desanānugataṃ kātuṃ na sakkosī''ti? ``bhante,  etassa me kathāya cittaṃ aññathattaṃ upagata''nti ^a^P1.0379^ea^.  satthā ``evarūpassa visabhāgajanassa kathitaṃ kathaṃ nāma āvajjituṃ na  vaṭṭati, evarūpaṃ asamannāharitvā attano katākatameva oloketuṃ  vaṭṭatī''ti vatvā imaṃ gāthamāha -- <br/><br/>[03] 50^b^.^eb^ <br/><br/>[21] ``na paresaṃ vilomāni, na paresaṃ katākataṃ. <br/><br/>[22] attanova avekkheyya, katāni akatāni cā''ti..<br/><br/>[03] tattha ^a^V1.0213^ea^ ^b^na paresaṃ vilomānī^eb^ti paresaṃ vilomāni pharusāni  mammacchedakavacanāni na manasikātabbāni. ^b^na paresaṃ  katākata^eb^nti ``asuko upāsako assaddho appasanno, nāpissa gehe  kaṭacchubhikkhādīni diyyanti, na salākabhattādīni, na  cīvarādipaccayadānaṃ etassa atthi, tathā asukā upāsikā assaddhā  appasannā, nāpissā gehe kaṭacchubhikkhādīni diyyanti, na  salākabhattādīni, na cīvarādipaccayadānaṃ etissā atthi, tathā  asuko bhikkhu assaddho appasanno, nāpi upajjhāyavattaṃ karoti, na  ācariyavattaṃ, na āgantukavattaṃ, na gamikavattaṃ, na cetiyaṅgaṇavattaṃ, na  uposathāgāravattaṃ, na bhojanasālāvattaṃ, na jantāgharavattādīni, nāpissa  kiñci dhutaṅgaṃ atthi, na bhāvanārāmatāya ussāhamattampī''ti evaṃ  paresaṃ katākataṃ nāma na oloketabbaṃ. ^b^attanova avekkheyyā^eb^ti  ``kathaṃ bhūtassa me rattindivā vītivattantīti pabbajitena abhiṇhaṃ  paccavekkhitabba''nti (a0 ni0  10.48) imaṃ ovādaṃ  anussaranto saddhāpabbajito kulaputto ``kiṃ nu kho ahaṃ `aniccaṃ  ^a^M1.0240^ea^ dukkhaṃ anattā'ti tilakkhaṇaṃ āropetvā yoge kammaṃ kātuṃ sakkhiṃ  ^a^P1.0380^ea^, nāsakkhi''nti evaṃ attano katākatāni  olokeyyāti.<br/><br/>[03] desanāvasāne sā upāsikā sotāpattiphale patiṭṭhitā, desanā  mahājanassa sātthikā jātāti. <br/><br/>[06] pāveyyakājīvakavatthu chaṭṭhaṃ. 


volume: 88
item: 39
title: patipūjikakumārivatthu^macchariyakosiyaseṭṭhivatthu^pāveyyakājīvakavatthu^chattapāṇiupāsakavatthu^
content:
  [03] ^b^yathāpi ruciraṃ puppha^eb^nti imaṃ dhammadesanaṃ satthā sāvatthiyaṃ  viharanto chattapāṇiupāsakaṃ ārabbha kathesi.<br/><br/>[03] sāvatthiyañhi chattapāṇi nāma upāsako tipiṭakadharo anāgāmī.  so pātova uposathiko hutvā satthu upaṭṭhānaṃ agamāsi.  anāgāmiariyasāvakānañhi samādānavasena uposathakammaṃ nāma natthi,  maggeneva tesaṃ brahmacariyañca ekabhattikañca āgataṃ. tenevāha --  ``ghaṭikāro kho, mahārāja, kumbhakāro ekabhattiko brahmacārī  sīlavā kalyāṇadhammo''ti (ma0 ni0 2.288). evaṃ anāgāmino  pakatiyāva ekabhattikā ca brahmacārino ca honti. sopi tatheva  uposathiko hutvā satthāraṃ upasaṅkamitvā vanditvā dhammakathaṃ suṇanto  nisīdi. tasmiṃ samaye rājā pasenadi kosalo satthu upaṭṭhānaṃ  agamāsi. chattapāṇi upāsako ^a^V1.0214^ea^ taṃ āgacchantaṃ disvā ``uṭṭhātabbaṃ nu  kho, no''ti cintetvā -- ``ahaṃ aggarājassa santike nisinno,  tassa me padesarājānaṃ disvā uṭṭhātuṃ na yuttaṃ, rājā kho pana me  anuṭṭhahantassa kujjhissati, etasmiṃ kujjhantepi neva uṭṭhahissāmi  ^a^P1.0381^ea^. rājānaṃ disvā uṭṭhahantena hi rājā garukato  hoti, no satthā, tasmā neva uṭṭhahissāmī''ti na uṭṭhahi.  paṇḍitapurisā nāma garutarānaṃ santike nisīditvā anuṭṭhahantaṃ disvā  na kujjhanti. rājā pana taṃ anuṭṭhahantaṃ disvā kupitamānaso satthāraṃ  vanditvā ekamantaṃ nisīdi. satthā kupitabhāvaṃ ñatvā, ``mahārāja,  ayaṃ chattapāṇi upāsako paṇḍito diṭṭhadhammo tipiṭakadharo  atthānatthakusalo''ti upāsakassa guṇaṃ kathesi. rañño tassa  guṇakathaṃ suṇantasseva cittaṃ mudukaṃ jātaṃ.<br/><br/>[03] athekadivasaṃ ^a^M1.0241^ea^ rājā uparipāsāde ṭhito chattapāṇiṃ upāsakaṃ  katabhattakiccaṃ chattamādāya upāhanamāruyha rājaṅgaṇena gacchantaṃ disvā  pakkosāpesi. so chattupāhanaṃ apanetvā rājānamupasaṅkamitvā vanditvā  ekamantaṃ aṭṭhāsi. atha naṃ rājā āha -- ``bho upāsaka, kinte  chattupāhanaṃ apanīta''nti. ```rājā pakkosatī'ti sutvā apanetvā  āgatomhī''ti. ``ajja amhākaṃ rājabhāvo tumhehi ñāto  bhavissatī''ti. ``sadāpi mayaṃ, deva, tumhākaṃ rājabhāvaṃ  jānāmā''ti. ``yadi evaṃ kasmā purimadivase satthu santike  nisinno maṃ disvā na uṭṭhahī''ti? ``mahārāja, ahaṃ aggarājassa  santike nisinno, padesarājānaṃ disvā uṭṭhahanto satthari agāravaṃ  pavedeyyaṃ, tasmā na uṭṭhahi''nti. ``hotu, bho, tiṭṭhatetaṃ''. ``tumhe  kira diṭṭhadhammikasamparāyikānaṃ ^a^P1.0382^ea^ atthānatthānaṃ  kusalā tipiṭakadharā amhākaṃ antepure dhammaṃ vācethā''ti. ``na  sakkomi, devā''ti. ``kiṃ kāraṇā''ti? ``rājagehaṃ nāma  mahāsāvajjaṃ, duyuttasuyuttakāni garukānettha, devā''ti. ``mā evaṃ  vadetha, `purimadivase maṃ disvā na uṭṭhitomhī'ti mā kukkuccaṃ  karothā''ti. ``deva, gihīnaṃ vicaraṇaṭṭhānaṃ nāma mahāsāvajjaṃ, ekaṃ  pabbajitaṃ pakkosāpetvā dhammaṃ vācāpethā''ti. rājā ``sādhu, bho,  gacchatha tumhe''ti taṃ uyyojetvā satthu santikaṃ gantvā satthāraṃ yāci,  ``bhante, mallikā ca devī vāsabhakhattiyā ca dhammaṃ  pariyāpuṇissāmāti vadanti, pañcahi bhikkhusatehi saddhiṃ nibaddhaṃ mama  gehaṃ gantvā tāsaṃ dhammaṃ uddisathā''ti. ``buddhānaṃ nibaddhaṃ  ekaṭṭhānagamanaṃ nāma natthi, mahārājā''ti. ``tena hi, bhante, aññaṃ  ekaṃ bhikkhuṃ dethā''ti. satthā ānandattherassa bhāramakāsi. thero  nibaddhaṃ gantvā tāsaṃ uddesaṃ uddisati. tāsu mallikā sakkaccaṃ gahetvā  sajjhāyitvā uddesaṃ paṭicchāpesi. vāsabhakhattiyā pana neva sakkaccaṃ  gaṇhāti, na sajjhāyati, na uddesaṃ paṭicchāpetuṃ sakkoti.<br/><br/>[03] athekadivasaṃ ^a^V1.0215^ea^ satthā theraṃ pucchi -- ``kimānanda, upāsikā  dhammaṃ pariyāpuṇantī''ti? ``āma, bhante''ti. ``kā sakkaccaṃ  gaṇhātī''ti? ``mallikā, bhante, sakkaccaṃ gaṇhāti, sakkaccaṃ  sajjhāyati, sakkaccaṃ uddesaṃ paṭicchāpetuṃ sakkoti. tumhākaṃ pana  ñātidhītā neva sakkaccaṃ gaṇhāti, na sajjhāyati, na uddesaṃ  paṭicchāpetuṃ sakkotī''ti. satthā therassa vacanaṃ sutvā, ``ānanda,  mayā kathitadhammo nāma sakkaccamasuṇantassa aggaṇhantassa  asajjhāyantassa ^a^P1.0383^ea^ adesentassa vaṇṇasampannaṃ  agandhakapupphaṃ viya aphalo hoti, sakkaccaṃ pana ^a^M1.0242^ea^ savanādīni karontassa  mahapphalo hoti mahānisaṃso''ti vatvā imā dve gāthā abhāsi -- <br/><br/>[03] 51^b^.^eb^ <br/><br/>[21] ``yathāpi ruciraṃ pupphaṃ, vaṇṇavantaṃ agandhakaṃ. <br/><br/>[22] evaṃ subhāsitā vācā, aphalā hoti akubbato.. <br/><br/>[03] 52^b^.^eb^ <br/><br/>[21] ``yathāpi ruciraṃ pupphaṃ, vaṇṇavantaṃ sagandhakaṃ. <br/><br/>[22] evaṃ subhāsitā vācā, saphalā hoti kubbato''ti..<br/><br/>[03] tattha ^b^rucira^eb^nti sobhanaṃ. ^b^vaṇṇavanta^eb^nti  vaṇṇasaṇṭhānasampannaṃ, ^b^agandhaka^eb^nti gandhavirahitaṃ  pālibhaddakagirikaṇṇikajayasumanādibhedaṃ. ^b^evaṃ subhāsitā  vācā^eb^ti subhāsitā vācā nāma tepiṭakaṃ buddhavacanaṃ. taṃ  vaṇṇasaṇṭhānasampannaṃ agandhakapupphasadisaṃ. yathā pana agandhakapupphaṃ yo  naṃ dhāreti, tassa sarīre gandhaṃ na pharati, evaṃ etampi yo naṃ sakkaccaṃ  savanādīhi na samācarati, tassa sakkaccaṃ asamācarantassa yaṃ tattha  kattabbaṃ, taṃ akubbato sutagandhañca vācāgandhañca paṭipattigandhañca na  āvahati aphalā hoti. tena vuttaṃ -- ``evaṃ ^a^P1.0384^ea^  subhāsitā vācā, aphalā hoti akubbato''ti. ^b^sagandhaka^eb^nti  campakanīluppalādibhedaṃ. ^b^eva^eb^nti yathā taṃ pupphaṃ dhārentassa  sarīre gandho pharati, evaṃ tepiṭakabuddhavacanasaṅkhātā subhāsitā  vācāpi. ^b^kubbato^eb^ti yo sakkaccaṃ savanādīhi tattha kattabbaṃ  karoti, sā assa puggalassa saphalā hoti,  sutagandhavācāgandhapaṭipattigandhānaṃ āvahanato mahapphalā hoti,  mahānisaṃsāti attho.<br/><br/>[03] desanāvasāne bahū sotāpattiphalādīni pattā. desanā  mahājanassa sātthikā jātāti. <br/><br/>[06] chattapāṇiupāsakavatthu sattamaṃ. 


volume: 88
item: 40
title: macchariyakosiyaseṭṭhivatthu^pāveyyakājīvakavatthu^chattapāṇiupāsakavatthu^visākhāvatthu^
content:
  [03] ^b^yathāpi^eb^ ^a^V1.0216^ea^ ^b^puppharāsimhā^eb^ti imaṃ dhammadesanaṃ satthā sāvatthiyaṃ  upanissāya pubbārāme viharanto visākhaṃ upāsikaṃ ārabbha kathesi.<br/><br/>[03] sā ^a^M1.0243^ea^ kira aṅgaraṭṭhe bhaddiyanagare meṇḍakaseṭṭhiputtassa dhanañcayaseṭṭhino  aggamahesiyā sumanadeviyā kucchismiṃ nibbatti. tassā  sattavassikakāle satthā selabrāhmaṇādīnaṃ bodhaneyyabandhavānaṃ  upanissayasampadaṃ disvā mahābhikkhusaṅghaparivāro cārikaṃ caramāno  taṃ nagaraṃ pāpuṇi.<br/><br/>[03] tasmiñca samaye meṇḍako, gahapati, tasmiṃ nagare pañcannaṃ  mahāpuññānaṃ jeṭṭhako ^a^P1.0385^ea^ hutvā seṭṭhiṭṭhānaṃ karoti.  ^b^pañca mahāpuññā^eb^ nāma meṇḍako seṭṭhi, candapadumā nāma tasseva  jeṭṭhakabhariyā, tasseva jeṭṭhakaputto dhanañcayo nāma, tassa bhariyā  sumanadevī nāma, meṇḍakaseṭṭhino dāso puṇṇo nāmāti. na kevalañca  meṇḍakaseṭṭhiyeva, bimbisārarañño pana vijite ^b^pañca amitabhogā^eb^  nāma ahesuṃ -- jotiko, jaṭilo, meṇḍako, puṇṇako, kākavaliyoti.  tesu ayaṃ meṇḍakaseṭṭhi dasabalassa attano nagaraṃ sampattabhāvaṃ ñatvā  puttassa dhanañcayaseṭṭhino dhītaraṃ visākhaṃ dārikaṃ pakkosāpetvā āha --  ``amma, tuyhampi maṅgalaṃ, amhākampi maṅgalaṃ, tava parivārehi  pañcahi dārikāsatehi saddhiṃ pañca rathasatāni āruyha pañcahi  dāsisatehi parivutā dasabalassa paccuggamanaṃ karohī''ti. sā  ``sādhū''ti paṭissuṇitvā tathā akāsi. kāraṇākāraṇesu pana  kusalattā yāvatikā yānassa bhūmi, yānena gantvā yānā paccorohitvā  pattikāva satthāraṃ upasaṅkamitvā vanditvā ekamantaṃ aṭṭhāsi.  athassā cariyāvasena satthā dhammaṃ desesi. sā desanāvasāne  pañcahi dārikāsatehi saddhiṃ sotāpattiphale patiṭṭhahi. meṇḍakaseṭṭhipi  kho satthāramupasaṅkamitvā dhammakathaṃ sutvā sotāpattiphale patiṭṭhāya  svātanāya nimantetvā punadivase attano nivesane paṇītena  khādanīyena bhojanīyena buddhappamukhaṃ bhikkhusaṅghaṃ parivisitvā eteneva  upāyena aḍḍhamāsaṃ mahādānamadāsi. satthā bhaddiyanagare yathābhirantaṃ  viharitvā pakkāmi.<br/><br/>[03] tena kho pana samayena bimbisāro ca pasenadi kosalo ca  aññamaññaṃ bhaginipatikā honti. athekadivasaṃ kosalarājā ^a^P1.0386^ea^  cintesi -- ``bimbisārassa vijite pañca amitabhogā  mahāpuññā vasanti, mayhaṃ vijite ekopi tādiso natthi, yaṃnūnāhaṃ  bimbisārassa santikaṃ gantvā ^a^V1.0217^ea^ ekaṃ mahāpuññaṃ yāceyya''nti. so  tattha gantvā raññā katapaṭisanthāro ``kiṃ kāraṇā āgatosī''ti  ^a^M1.0244^ea^ puṭṭho ```tumhākaṃ vijite pañca amitabhogā mahāpuññā vasanti, tato  ekaṃ gahetvā gamissāmī'ti āgatomhi, tesu me ekaṃ dethā''ti āha.  ``mahākulāni amhehi cāletuṃ na sakkā''ti āha. ``ahaṃ  aladdhā na gamissāmī''ti āha. rājā amaccehi saddhiṃ mantetvā  ``jotikādīnaṃ mahākulānaṃ cālanaṃ nāma mahāpathaviyā cālanasadisaṃ,  meṇḍakamahāseṭṭhissa putto dhanañcayaseṭṭhi nāma atthi, tena saddhiṃ  mantetvā paṭivacanaṃ te dassāmī''ti vatvā taṃ pakkosāpetvā, tāta,  kosalarājā ```ekaṃ dhanaseṭṭhiṃ gahetvā gamissāmī'ti vadati, tvaṃ  tena saddhiṃ gacchāhī''ti. ``tumhesu pahiṇantesu gamissāmi,  devā''ti. ``tena hi parivacchaṃ katvā gaccha, tātā''ti. so  attano kattabbayuttakamakāsi. rājāpissa mahantaṃ sakkāraṃ katvā,  ``imaṃ ādāya gacchathā''ti pasenadirājānaṃ uyyojesi. so taṃ  ādāya sabbattha ekarattivāsena gacchanto ekaṃ phāsukaṭṭhānaṃ patvā  nivāsaṃ gaṇhi, atha naṃ dhanañcayaseṭṭhi pucchi -- ``idaṃ kassa  vijita''nti? ``mayhaṃ, seṭṭhī''ti. ``kīva dūro ito  sāvatthī''ti ^a^P1.0387^ea^? ``sattayojanamatthake''ti.  ``antonagaraṃ sambādhaṃ, amhākaṃ parijano mahanto, sace rocetha, idheva  vaseyyāma, devā''ti. rājā ``sādhū''ti sampaṭicchitvā tasmiṃ ṭhāne  nagaraṃ māpetvā tassa datvā agamāsi. tasmiṃ padese sayaṃ  vasanaṭṭhānassa gahitattā nagarassa sāketantveva nāmaṃ ahosi.<br/><br/>[03] sāvatthiyampi kho migāraseṭṭhino putto puṇṇavaḍḍhanakumāro nāma  vayappatto ahosi. atha naṃ mātāpitaro vadiṃsu -- ``tāta, tava  ruccanaṭṭhāne ekaṃ dārikaṃ upadhārehī''ti. ```mayhaṃ evarūpāya  bhariyāya kiccaṃ natthī'ti, putta, mā evaṃ kari, kulaṃ nāma aputtakaṃ  na tiṭṭhatī''ti. so punappunaṃ vuccamāno ``tena hi  pañcakalyāṇasamannāgataṃ dārikaṃ labhamāno tumhākaṃ vacanaṃ  karissāmī''ti āha. ``kāni panetāni ^b^pañca kalyāṇāni^eb^  nāma, tātā''ti. kesakalyāṇaṃ, maṃsakalyāṇaṃ, aṭṭhikalyāṇaṃ,  chavikalyāṇaṃ, vayakalyāṇanti. mahāpuññāya hi itthiyā kesā  morakalāpasadisā hutvā muñcitvā vissaṭṭhā nivāsanantaṃ paharitvā  nivattitvā uddhaggā tiṭṭhanti, idaṃ ^b^kesakalyāṇaṃ^eb^ nāma, dantāvaraṇaṃ  bimbaphalasadisaṃ vaṇṇasampannaṃ samaṃ suphusitaṃ hoti ^a^M1.0245^ea^, idaṃ  ^b^maṃsakalyāṇaṃ^eb^ nāma, dantā sukkā samā aviraḷā ussāpetvā  ṭhapitavajirapanti viya samacchinnasaṅkhapanti viya ca sobhanti, idaṃ  ^b^aṭṭhikalyāṇaṃ^eb^ nāma, kāḷiyā cuṇṇakādīhi avilitto eva  ^a^P1.0388^ea^ chavivaṇṇo siniddho nīluppaladāmasadiso hoti,  odātāya ca kaṇikārapupphadāmasadiso hoti, idaṃ ^b^chavikalyāṇaṃ^eb^  nāma, dasakkhattuṃ vijātāpi kho pana sakiṃ vijātā viya  avigatayobbanāyeva hoti, idaṃ ^b^vayakalyāṇaṃ^eb^ nāma hoti.  athassa ^a^V1.0218^ea^ mātāpitaro aṭṭhuttarasatabrāhmaṇe nimantetvā bhojetvā  ``pañcakalyāṇasamannāgatā itthiyo nāma hontī''ti pucchiṃsu.  ``āma, hontī''ti. ``tena hi evarūpaṃ dārikaṃ pariyesituṃ aṭṭha  janā gacchantū''ti bahuṃ dhanaṃ datvā ``āgatakāle vo kattabbaṃ  jānissāma, gacchatha, evarūpaṃ dārikaṃ pariyesatha, diṭṭhakāle ca imaṃ  pilandhanaṃ dadeyyāthā''ti satasahassagghanikaṃ suvaṇṇamālaṃ datvā  uyyojesuṃ.<br/><br/>[03] te mahantamahantāni nagarāni gantvā pariyesamānā  pañcakalyāṇasamannāgataṃ dārikaṃ adisvā nivattitvā āgacchantā  vivaṭanakkhattadivase sāketaṃ anuppattā -- ``ajja amhākaṃ kammaṃ  nipphajjissatī''ti cintayiṃsu. tasmiṃ pana nagare anusaṃvaccharaṃ  vivaṭanakkhattaṃ nāma hoti. tadā bahi anikkhamanakulānipi  parivārena saddhiṃ gehā nikkhamitvā appaṭicchannena sarīrena padasāva  nadītīraṃ gacchanti. tasmiṃ divase khattiyamahāsālādīnaṃ puttāpi  ``attano samānajātikaṃ manāpaṃ kuladārikaṃ disvā mālāguḷena  parikkhipissāmā''ti taṃ taṃ maggaṃ nissāya tiṭṭhanti. tepi kho  brāhmaṇā nadītīre ekaṃ sālaṃ pavisitvā aṭṭhaṃsu. ``tasmiṃ khaṇe  visākhā pannarasasoḷasavassuddesikā hutvā sabbābharaṇapaṭimaṇḍitā  pañcahi kumārikāsatehi parivutā nadiṃ gantvā nhāyissāmī''ti taṃ  padesaṃ pattā, atha kho megho ^a^P1.0389^ea^ uṭṭhahitvā pāvassi.  pañcasatā kumārikāyo vegena gantvā sālaṃ pavisiṃsu. brāhmaṇā  olokentā tāsu ekampi pañcakalyāṇasamannāgataṃ na passiṃsu. atha  visākhā pakatigamaneneva sālaṃ pāvisi, vatthābharaṇāni temiṃsu.  brāhmaṇā tassā cattāri kalyāṇāni disvā dante passitukāmā  ``alasajātikā amhākaṃ dhītā, etissā sāmiko kañjikamattampi  na labhissati maññe''ti aññamaññaṃ kathayiṃsu. atha ne visākhā  āha -- ``kaṃ vadetha tumhe''ti? ``taṃ kathema, ammā''ti. madhuro  hi tassā saddo kaṃsatāḷasaro viya niccharati. atha ne ^a^M1.0246^ea^ puna  madhurasaddena ``kiṃ kāraṇā bhaṇathā''ti pucchi. ``tava  parivāritthiyo vatthālaṅkāre atemetvā vegena sālaṃ paviṭṭhā, tuyhaṃ  ettakaṃ ṭhānaṃ vegena āgamanamattampi natthi, vatthābharaṇāni temetvā  āgatāsi. tasmā kathema, ammā''ti.<br/><br/>[03] ``tātā, evaṃ mā vadetha, ahaṃ etāhi balavatarā, kāraṇaṃ pana  sallakkhetvā javena nāgatāmhī''ti. ``kiṃ, ammā''ti? ``tātā,  cattāro janā javamānā na sobhanti, aparampi kāraṇaṃ atthī''ti.  ``katame cattāro janā javamānā na sobhanti, ammā''ti? tātā,  ^b^abhisittarājā^eb^ tāva sabbābharaṇapaṭimaṇḍito kacchaṃ bandhitvā  rājaṅgaṇe javamāno na sobhati, ``kiṃ ayaṃ rājā gahapatiko viya  dhāvatī''ti aññadatthu garahaṃ labhati, saṇikaṃ gacchantova ^a^V1.0219^ea^ sobhati.  rañño ^b^maṅgalahatthī^eb^pi alaṅkato javamāno na sobhati,  vāraṇalīḷāya gacchantova sobhati. ^b^pabbajito^eb^ javamāno na  sobhati, ``kiṃ ayaṃ samaṇo gihī viya dhāvatī''ti kevalaṃ garahameva  ^a^P1.0390^ea^ labhati, samitagamanena pana sobhati. ^b^itthī^eb^  javamānā na sobhati, ``kiṃ esā itthī puriso viya dhāvatī''ti  garahitabbāva hoti, ``ime cattāro janā javamānā na sobhanti,  tātā''ti. ``katamaṃ pana aparaṃ kāraṇaṃ, ammā''ti? ``tātā,  mātāpitaro nāma dhītaraṃ aṅgapaccaṅgāni saṇṭhāpetvā posenti.  mayañhi vikkiṇeyyabhaṇḍaṃ nāma, amhe parakulapesanatthāya posenti.  sace javamānānaṃ nivatthadussakaṇṇe vā akkamitvā bhūmiyaṃ vā  pakkhalitvā patitakāle hattho vā pādo vā bhijjeyya, kulasseva bhāro  bhaveyya, pasādhanabhaṇḍaṃ pana me temetvā sussissati. imaṃ kāraṇaṃ  sallakkhetvā na dhāvitāmhi, tātā''ti.<br/><br/>[03] brāhmaṇā tassā kathanakāle dantasampattiṃ disvā ``evarūpā no  dantasampatti diṭṭhapubbā''ti tassā sādhukāraṃ datvā, ``amma,  tuyhamevesā anucchavikā''ti vatvā taṃ suvaṇṇamālaṃ pilandhayiṃsu.  atha ne pucchi -- ``kataranagarato āgatāttha, tātā''ti?  ``sāvatthito, ammā''ti. ``seṭṭhikulaṃ kataraṃ nāmā''ti?  ``migāraseṭṭhi nāma, ammā''ti. ``ayyaputto ko ^a^M1.0247^ea^ nāmā''ti?  ``puṇṇavaḍḍhanakumāro nāma, ammā''ti. sā ``samānajātikaṃ no  kula''nti adhivāsetvā pitu sāsanaṃ pahiṇi ``amhākaṃ rathaṃ  pesetū''ti ^a^P1.0391^ea^. kiñcāpi hi sā āgamanakāle  padasā āgatā, suvaṇṇamālāya pana pilandhanakālato paṭṭhāya tathā gantuṃ  na labhati, issaradārikā rathādīhi gacchanti, itarā pakatiyānakaṃ vā  abhiruhanti, chattaṃ vā tālapaṇṇaṃ vā upari karonti, tasmimpi  asati nivatthasāṭakassa dasantaṃ ukkhipitvā aṃse khipantā gacchanti  eva. tassā pana pitā pañca rathasatāni pesesi. sā saparivārā  rathaṃ āruyha gatā. brāhmaṇāpi ekatova agamaṃsu. atha ne seṭṭhi  pucchi -- ``kuto āgatātthā''ti? ``sāvatthito mahāseṭṭhī''ti.  ``seṭṭhi kataro nāmā''ti? ``migāraseṭṭhi nāmā''ti. ``putto  ko nāmā''ti? ``puṇṇavaḍḍhanakumāro nāma mahāseṭṭhī''ti. ``dhanaṃ  kittaka''nti? ``cattālīsakoṭiyo mahāseṭṭhī''ti. ``dhanaṃ tāva  amhākaṃ dhanaṃ upādāya kākaṇikamattaṃ, dārikāya pana ārakkhamattāya  laddhakālato paṭṭhāya kiṃ aññena kāraṇenā''ti adhivāsesi. so tesaṃ  sakkāraṃ katvā ekāhadvīhaṃ vasāpetvā uyyojesi.<br/><br/>[03] te sāvatthiṃ gantvā migāraseṭṭhissa ``laddhā no dārikā''ti  ārocayiṃsu. ``kassa dhītā''ti? ``dhanañcayaseṭṭhino''ti. so  ``mahākulassa me dārikā laddhā, khippameva naṃ ānetuṃ ^a^V1.0220^ea^ vaṭṭatī''ti  tattha gamanatthaṃ rañño ārocesi. rājā ```mahākulaṃ etaṃ mayā  bimbisārassa santikā ānetvā sākete nivesitaṃ, tassa ^a^P1.0392^ea^  sammānaṃ kātuṃ vaṭṭatī'ti ahampi āgamissāmī''ti āha,  so ``sādhu, devā''ti vatvā dhanañcayaseṭṭhino sāsanaṃ pesesi --  ``mayi āgacchante rājāpi āgamissati, mahantaṃ rājabalaṃ ettakassa  janassa kattabbayuttakaṃ kātuṃ sakkhissasi, na sakkhissasī''ti?  itaropi ``sacepi dasa rājāno āgacchanti, āgacchantū''ti  paṭisāsanaṃ pesesi. migāraseṭṭhi tāva mahante nagare gehagopakamattaṃ  ṭhapetvā sesajanaṃ ādāya gantvā aḍḍhayojanamatte ṭhāne ṭhatvā  ``āgatāmhā''ti sāsanaṃ pahiṇi. dhanañcayaseṭṭhi bahupaṇṇākāraṃ  pesetvā dhītarā saddhiṃ mantesi, ``amma, sasuro kira te  kosalaraññā saddhiṃ āgato, tassa kataraṃ gehaṃ paṭijaggitabbaṃ, rañño  kataraṃ ^a^M1.0248^ea^, uparājādīnaṃ katarānī''ti? paṇḍitā seṭṭhidhītā  vajiraggatikhiṇañāṇā kappasatasahassaṃ patthitapatthanā  abhinīhārasampannā ``sasurassa me asukagehaṃ paṭijaggatha, rañño  asukagehaṃ, uparājādīnaṃ asukānī''ti saṃvidahitvā dāsakammakare  pakkosāpetvā ``ettakā rañño kattabbakiccaṃ karotha, ettakā  uparājādīnaṃ, hatthiassādayopi tumheyeva paṭijaggatha,  assabandhādayopi āgantvā maṅgalachaṇaṃ anubhavissantī''ti saṃvidahi.  ``kiṃ kāraṇā''? ```mayaṃ visākhāya maṅgalaṭṭhānaṃ gantvā na  kiñci labhimha, assarakkhaṇādīni karontā sukhaṃ na vicarimhā'ti  keci vattuṃ mā labhiṃsū''ti.<br/><br/>[03] taṃ divasameva visākhāya pitā pañcasate suvaṇṇakāre  pakkosāpetvā ``dhītu me ^b^mahālatāpasādhanaṃ^eb^ nāma ^a^P1.0393^ea^  karothā''ti rattasuvaṇṇassa nikkhasahassaṃ, tadanurūpāni ca  rajatamaṇimuttāpavāḷavajirādīni dāpesi. rājā katipāhaṃ vasitvāva  dhanañcayaseṭṭhissa sāsanaṃ pahiṇi ``na sakkā seṭṭhinā amhākaṃ ciraṃ  posanaṃ nāma kātuṃ, dāni dārikāya gamanakālaṃ jānātū''ti. sopi  rañño sāsanaṃ pesesi -- ``idāni vassakālo āgato, na sakkā  catumāsaṃ vicarituṃ, tumhākaṃ balakāyassa yaṃ yaṃ laddhuṃ vaṭṭati, sabbaṃ taṃ  mama bhāro, mayā pesitakāle devo gamissatī''ti. tato paṭṭhāya  sāketanagaraṃ niccanakkhattaṃ viya ahosi. rājānaṃ ādiṃ katvā  sabbesaṃ mālāgandhavatthādīni paṭiyattāneva honti. tato te janā  cintayiṃsu -- ``seṭṭhi amhākameva sakkāraṃ karotī''ti, evaṃ tayo  māsā atikkantā, pasādhanaṃ pana tāva na niṭṭhāti. kammantādhiṭṭhāyakā  āgantvā seṭṭhino ārocesuṃ -- ``aññaṃ asantaṃ nāma natthi,  balakāyassa pana bhattapacanadārūni nappahontī''ti. ``gacchatha,  tātā, imasmiṃ nagare parijiṇṇā hatthisālādayo ceva parijiṇṇakāni  ca gehāni gahetvā pacathā''ti. evaṃ pacantānampi aḍḍhamāso  atikkanto. tato punapi ``dārūni natthī''ti ārocayiṃsu   ^a^V1.0221^ea^. ``imasmiṃ kāle na sakkā dārūni laddhuṃ, dussakoṭṭhāgārāni  vivaritvā thūlasāṭakehi vaṭṭiyo katvā telacāṭīsu ^a^P1.0394^ea^  temetvā bhattaṃ pacathā''ti. te aḍḍhamāsaṃ tathā akaṃsu. evaṃ cattāro  māsā atikkantā, pasādhanampi niṭṭhitaṃ.<br/><br/>[03] tasmiṃ pasādhane catasso vajiranāḷiyo upayogaṃ agamaṃsu, muttānaṃ  ekādasa nāḷiyo, pavāḷassa bāvīsati nāḷiyo, maṇīnaṃ tettiṃsa  ^a^M1.0249^ea^ nāḷiyo. iti etehi ca aññehi ca ratanehi niṭṭhānaṃ agamāsi.  asuttamayaṃ pasādhanaṃ rajatena suttakiccaṃ kariṃsu. taṃ sīse paṭimukkaṃ  pādapiṭṭhiṃ gacchati. tasmiṃ tasmiṃ ṭhāne muddikā yojetvā katā  suvaṇṇamayā gaṇṭhikā honti, rajatamayā pāsakā, matthakamajjhe ekā  muddikā, dvīsu kaṇṇapiṭṭhīsu dve, galavāṭake ekā, dvīsu jattūsu dve,  dvīsu kapparesu dve, dvīsu kaṭipassesu dveti. tasmiṃ kho pana pasādhane  ekaṃ moraṃ kariṃsu, tassa dakkhiṇapakkhe rattasuvaṇṇamayāni pañca  pattasatāni ahesuṃ, vāmapakkhe pañca pattasatāni, tuṇḍaṃ pavāḷamayaṃ,  akkhīni maṇimayāni, tathā gīvā ca piñchāni ca, pattanāḷiyo  rajatamayā, tathā jaṅghāyo. so visākhāya matthakamajjhe pabbatakūṭe  ṭhatvā naccanamayūro viya khāyati. pattanāḷisahassassa saddo  dibbasaṅgītaṃ viya pañcaṅgikatūriyaghoso viya ca pavattati. santikaṃ  upagatāyeva tassā amorabhāvaṃ jānanti. pasādhanaṃ ^a^P1.0395^ea^  navakoṭiagghanakaṃ ahosi, satasahassaṃ hatthakammamūlaṃ dīyittha.<br/><br/>[03] ``kissa pana nissandena tāyetaṃ pasādhanaṃ laddha''nti? sā  kira kassapasammāsambuddhakāle vīsatiyā bhikkhusahassānaṃ cīvarasāṭakaṃ  datvā suttampi sūciyopi rajanampi attano santakameva adāsi.  tassa cīvaradānassa nissandena imaṃ mahālatāpasādhanaṃ labhi.  itthīnañhi cīvaradānaṃ mahālatāpasādhanabhaṇḍena matthakaṃ pappoti,  purisānaṃ iddhimayapattacīvarenāti. evaṃ mahāseṭṭhi catūhi māsehi dhītu  parivacchaṃ katvā tassā deyyadhammaṃ dadamāno kahāpaṇapūrāni pañca  sakaṭasatāni adāsi, suvaṇṇabhājanapūrāni pañca, rajatabhājanapūrāni  pañca, tambabhājanapūrāni pañca, pattuṇṇavatthakoseyyavatthapūrāni pañca,  sappipūrāni pañca, telapūrāni pañca, sālitaṇḍulapūrāni pañca,  naṅgalaphālādiupakaraṇapūrāni pañcasakaṭasatāni adāsi. evaṃ  kirassa ahosi -- ``mama dhītu gataṭṭhāne `asukena nāma me  attho'ti mā parassa gehadvāraṃ pahiṇī''ti. tasmā sabbūpakaraṇāni  dāpesi. ekekasmiṃ rathe sabbālaṅkārapaṭimaṇḍitā tisso tisso  vaṇṇadāsiyo ṭhapetvā pañca rathasatāni adāsi. ``etaṃ nhāpentiyo  bhojentiyo alaṅkarontiyo vicarathā''ti diyaḍḍhasahassaparicārikāyo  ^a^M1.0250^ea^ adāsi. athassa etadahosi -- ``mama dhītu gāvo dassāmī''ti.  so purise ^a^P1.0396^ea^ āṇāpesi -- ``gacchatha   ^a^V1.0222^ea^ bhaṇe cūḷavajassa dvāraṃ vivaritvā tīsu gāvutesu tisso bheriyo gahetvā  tiṭṭhatha, puthulato usabhamatte ṭhāne ubhosu passesu tiṭṭhatha. gāvīnaṃ  tato paraṃ gantuṃ mā adattha. evaṃ ṭhitakāle bherisaññaṃ kareyyāthā''ti.  te tathā akaṃsu. te gāvīnaṃ vajato nikkhamitvā gāvutaṃ gatakāle  bherisaññaṃ akaṃsu, puna aḍḍhayojanaṃ gatakāle akaṃsu. punapi  tigāvutaṃ gatakāle bherisaññaṃ akaṃsu, puthulato gamanañca nivāresuṃ.  evaṃ dīghato tigāvute, puthulato usabhamatte ṭhāne gāviyo aññamaññaṃ  nighaṃsantiyo aṭṭhaṃsu.<br/><br/>[03] mahāseṭṭhi ``mama dhītu ettakā gāvo alaṃ, dvāraṃ pidahathā''ti  vajadvāraṃ pidahāpesi. dvārasmiṃ pidahite visākhāya puññabalena  balavagāvo ca dhenuyo ca uppatitvā uppatitvā nikkhamiṃsu.  manussānaṃ vārentānaṃ vārentānameva saṭṭhisahassā balavagāvo ca  saṭṭhisahassā dhenuyo ca nikkhantā, tattakā balavavacchā tāsaṃ dhenūnaṃ  usabhā uppatitvā anubandhā ahesuṃ. ``kissa pana nissandena evaṃ  gāvo gatā''ti? nivārentānaṃ nivārentānaṃ dinnadānassa. sā kira  kassapasammāsambuddhakāle kikissa rañño sattannaṃ dhītānaṃ kaniṭṭhā  saṅghadāsī nāma hutvā vīsatiyā bhikkhusahassānaṃ pañcagorasadānaṃ  ^a^P1.0397^ea^ dadamānā therānañca daharānañca sāmaṇerānañca pattaṃ  pidahitvā, ``alaṃ, ala''nti nivārentānampi ``idaṃ madhuraṃ, idaṃ  manāpa''nti adāsi. evaṃ tassa nissandena vāriyamānāpi gāvo  nikkhamiṃsu. seṭṭhinā ettakassa dhanassa dinnakāle seṭṭhibhariyā āha  -- ``tumhehi mayhaṃ dhītu sabbaṃ saṃvidahitaṃ, veyyāvaccakarā pana  dāsadāsiyo na saṃvidahitā, kiṃ kāraṇā''ti? ``mama dhītari  sasinehanissinehānaṃ jānanatthaṃ. ahañhi tāya saddhiṃ āgacchamānake  gīvāya gahetvā na pahiṇāmi, yānaṃ āruyha gamanakāleyeva etāya  saddhiṃ gantukāmā gacchantu, mā agantukāmāti vakkhāmī''ti āha.<br/><br/>[03] atha ``sve mama dhītā gamissatī''ti gabbhe nisinno dhītaraṃ  samīpe nisīdāpetvā, ``amma, patikule vasantiyā nāma imañca  imañca ācāraṃ rakkhituṃ ^a^M1.0251^ea^ vaṭṭatī''ti ovādamadāsi. ayampi  migāraseṭṭhi anantaragabbhe nisinno dhanañcayaseṭṭhino ovādaṃ assosi.  sopi seṭṭhi dhītaraṃ evaṃ ovadi -- <br/><br/>[02] ``amma, sasurakule vasantiyā nāma antoaggi bahi na  nīharitabbo, bahiaggi anto na pavesetabbo, dadantasseva dātabbaṃ,  adadantassa na dātabbaṃ, dadantassāpi ^a^P1.0398^ea^  adadantassāpi dātabbaṃ, sukhaṃ nisīditabbaṃ, sukhaṃ bhuñjitabbaṃ, sukhaṃ  nipajjitabbaṃ, aggi paricaritabbo, antodevatā namassitabbā''ti.<br/><br/>[03] imaṃ ^a^V1.0223^ea^ dasavidhaṃ ovādaṃ datvā punadivase sabbā seniyo  sannipātetvā rājasenāya majjhe aṭṭha kuṭumbike pāṭibhoge gahetvā,  ``sace me gataṭṭhāne dhītu doso uppajjati, tumhehi sodhetabbo''ti  vatvā navakoṭiagghanakena mahālatāpasādhanena dhītaraṃ pasādhetvā  nhānacuṇṇamūlakaṃ catupaṇṇāsakoṭidhanaṃ datvā yānaṃ āropetvā sāketassa  sāmantā attano santakesu anurādhapuramattesu cuddasasu bhattagāmesu bheriṃ  carāpesi -- ``mama dhītarā saddhiṃ gantukāmā gacchantū''ti. te saddaṃ  sutvāva -- ``amhākaṃ ayyāya gamanakāle kiṃ amhākaṃ idhā''ti  cuddasa gāmakā kiñci asesetvā nikkhamiṃsu? dhanañcayaseṭṭhipi  rañño ca migāraseṭṭhino ca sakkāraṃ katvā thokaṃ anugantvā tehi saddhiṃ  dhītaraṃ uyyojesi.<br/><br/>[03] migāraseṭṭhipi sabbapacchato yānake nisīditvā gacchanto  balakāyaṃ disvā, ``ke nāmete''ti pucchi. ``suṇisāya vo  veyyāvaccakarā dāsidāsā''ti. ``ettake ko posessa''ti?  ``pothetvā te palāpetha, apalāyante ito daṇḍaṃ karothā''ti.  visākhā pana ``apetha, mā vāretha, balameva balassa bhattaṃ  dassatī''ti āha. seṭṭhi evaṃ ^a^P1.0399^ea^ vuttepi, ``amma,  natthi amhākaṃ etehi attho, ko ete posessatī''ti leḍḍudaṇḍādīhi  pothetvā palāpetvā sesake ``alaṃ amhākaṃ ettakehī''ti gahetvā  pāyāsi. atha visākhā sāvatthinagaradvāraṃ sampattakāle cintesi --  ``paṭicchannayānasmiṃ nu kho nisīditvā pavisissāmi, udāhu rathe  ṭhatvā''ti. athassā etadahosi -- ``paṭicchannayānena me  pavisantiyā mahālatāpasādhanassa viseso na paññāyissatī''ti.  sā ^a^M1.0252^ea^ sakalanagarassa attānaṃ dassentī rathe ṭhatvā nagaraṃ pāvisi.  sāvatthivāsino visākhāya sampattiṃ disvā, ``esā kira visākhā  nāma, evarūpā ayaṃ sampatti etissāva anucchavikā''ti āhaṃsu.  iti sā mahāsampattiyā seṭṭhino gehaṃ pāvisi. gatadivase cassā  sakalanagaravāsino ``amhākaṃ dhanañcayaseṭṭhi attano nagaraṃ sampattānaṃ  mahāsakkāraṃ akāsī''ti yathāsatti yathābalaṃ paṇṇākāraṃ pahiṇiṃsu.  visākhā pahitapahitaṃ paṇṇākāraṃ tasmiṃyeva nagare aññamaññesu kulesu  sabbatthakameva dāpesi. iti sā ``idaṃ mayhaṃ mātu detha, idaṃ mayhaṃ  pitu detha, idaṃ mayhaṃ bhātu detha, idaṃ mayhaṃ bhaginiyā dethā''ti tesaṃ  tesaṃ vayānurūpaṃ piyavacanaṃ vatvā paṇṇākāraṃ pesentī  sakalanagaravāsino ñātake viya akāsi. athassā  rattibhāgasamanantare ājaññavaḷavāya gabbhavuṭṭhānaṃ ahosi. sā dāsīhi  daṇḍadīpikā gāhāpetvā tattha gantvā vaḷavaṃ uṇhodakena nhāpetvā telena  ^a^P1.0400^ea^ makkhāpetvā attano vasanaṭṭhānameva agamāsi.<br/><br/>[03] migāraseṭṭhipi puttassa āvāhamaṅgalaṃ karonto dhuravihāre  vasantampi tathāgataṃ amanasikaritvā ^a^V1.0224^ea^ dīgharattaṃ naggasamaṇakesu  patiṭṭhitena pemena codiyamāno ``mayhaṃ ayyānampi sakkāraṃ  karissāmī''ti ekadivasaṃ anekasatesu navabhājanesu nirudakapāyāsaṃ  pacāpetvā pañcasate acelake nimantāpetvā antogehaṃ pavesetvā,  ``āgacchatu me suṇisā, arahante vandatū''ti visākhāya sāsanaṃ  pahiṇi. sā ``arahanto''ti vacanaṃ sutvā sotāpannā ariyasāvikā  haṭṭhatuṭṭhā hutvā tesaṃ bhojanaṭṭhānaṃ āgantvā te oloketvā, ``evarūpā  hirottappavirahitā arahantā nāma na honti, kasmā maṃ sasuro  pakkosāpesī''ti, ``dhī, dhī''ti seṭṭhiṃ garahitvā attano  vasanaṭṭhānameva gatā. acelakā taṃ disvā sabbe ekappahāreneva seṭṭhiṃ  garahiṃsu -- ``kiṃ tvaṃ, gahapati, aññaṃ nālattha, samaṇassa gotamassa  sāvikaṃ mahākāḷakaṇṇiṃ idha pavesesi, vegena naṃ imasmā gehā  nikkaḍḍhāpehī''ti. so ``na sakkā mayā imesaṃ vacanamatteneva  nikkaḍḍhāpetuṃ, mahākulassa sā dhītā''ti cintetvā, ``ayyā, daharā  nāma jānitvā vā ajānitvā vā kareyyuṃ, tumhe tuṇhī hothā''ti te  uyyojetvā ^a^M1.0253^ea^ sayaṃ mahārahe āsane nisīditvā suvaṇṇapātiyaṃ nirudakaṃ  madhupāyāsaṃ paribhuñji.<br/><br/>[03] tasmiṃ samaye eko piṇḍapātikatthero piṇḍāya ^a^P1.0401^ea^  caranto taṃ nivesanaṃ pāvisi. visākhā sasuraṃ  bījayamānā ṭhitā taṃ disvā ``sasurassa ācikkhituṃ ayutta''nti  yathā so theraṃ passati, evaṃ apagantvā aṭṭhāsi. so pana bālo theraṃ  disvāpi apassanto viya hutvā adhomukho bhuñjateva. visākhā  ``theraṃ disvāpi me sasuro saññaṃ na karotī''ti ñatvā,  ``aticchatha, bhante, mayhaṃ sasuro purāṇaṃ khādatī''ti āha. so  nigaṇṭhehi kathitakāle adhivāsetvāpi ``purāṇaṃ khādatī''ti  vuttakkhaṇeyeva hatthaṃ apanetvā, ``imaṃ pāyāsaṃ ito nīharatha, etaṃ  imasmā gehā nikkaḍḍhatha, ayaṃ maṃ evarūpe maṅgalakāle asucikhādakaṃ  nāma karotī''ti āha. tasmiṃ kho pana nivesane sabbepi  dāsakammakarā visākhāya santakāva, ko naṃ hatthe vā pāde vā  gaṇhissati, mukhena kathetuṃ samatthopi natthi. visākhā sasurassa  kathaṃ sutvā āha -- ``tāta, na ettakeneva mayaṃ nikkhamāma, nāhaṃ  tumhehi udakatitthato kumbhadāsī viya ānītā, dharamānakamātāpitūnaṃ  dhītaro nāma na ettakeneva nikkhamanti, eteneva me kāraṇena pitā  idhāgamanakāle aṭṭha kuṭumbike pakkosāpetvā `sace me dhītu doso  uppajjati, sodheyyāthā'ti vatvā maṃ tesaṃ hatthe ṭhapesi, te pakkosāpetvā  mayhaṃ dosādosaṃ sodhāpethā''ti.<br/><br/>[03] seṭṭhi ``kalyāṇaṃ esā kathetī''ti aṭṭha kuṭumbike pakkosāpetvā,  ``ayaṃ dārikā maṅgalakāle nisīditvā suvaṇṇapātiyaṃ  nirudakapāyāsaṃ paribhuñjantaṃ maṃ `asucikhādako'ti vadatī''ti  ^a^V1.0225^ea^ ^a^P1.0402^ea^ āha, ``imissā dosaṃ āropetvā imaṃ gehato  nikkaḍḍhathā''ti. ``evaṃ kira, ammā''ti. nāhaṃ evaṃ vadāmi,  ekasmiṃ pana piṇḍapātikatthere gharadvāre ṭhite sasuro me appodakaṃ  madhupāyāsaṃ paribhuñjanto taṃ na manasikaroti, ahaṃ ``mayhaṃ sasuro  imasmiṃ attabhāve puññaṃ na karoti, purāṇapuññameva khādatī''ti  cintetvā, ``aticchatha, bhante, mayhaṃ sasuro purāṇaṃ khādatī''ti  avacaṃ, ``ettha me ko doso''ti? ``ayya, idha doso natthi,  amhākaṃ dhītā yuttaṃ katheti, tvaṃ kasmā kujjhasī''ti? ``ayyā,  esa tāva doso ^a^M1.0254^ea^ mā hotu, ayaṃ pana ekadivasaṃ majjhimayāme  dāsīparivutā pacchāgehaṃ agamāsī''ti. ``evaṃ kira, ammā''ti.  ``tātā, nāhaṃ aññena kāraṇena gatā, imasmiṃ pana gehe  ājāneyyavaḷavāya vijātāya saññampi akatvā nisīdituṃ nāma  ayutta''nti daṇḍadīpikā gāhāpetvā uṇhodakādīnipi gāhāpetvā  dāsīhi saddhiṃ gantvā vaḷavāya vijātaparihāraṃ kārāpesiṃ, ``ettha me  ko doso''ti? ``ayya, idha doso natthi, amhākaṃ dhītā tava  gehe dāsīhipi akattabbayuttakaṃ kammaṃ karoti, tvaṃ kiṃ ettha dosaṃ  passasī''ti?<br/><br/>[03] ayyā, idhāpi tāva doso mā hotu, imissā pana pitā  idhāgamanakāle imaṃ ovadanto guyhe paṭicchanne dasa ovāde adāsi,  tesaṃ atthaṃ na jānāmi, tesaṃ me atthaṃ kathetu. imissā pana  ^a^P1.0403^ea^ pitā ^b^``antoaggi bahi na  nīharitabbo''^eb^ti āha, ``sakkā nu kho amhehi ubhato  paṭivissakagehānaṃ aggiṃ adatvā vasitu''nti? ``evaṃ kira,  ammā''ti. ``tātā, mayhaṃ pitā na etaṃ sandhāya kathesi. idaṃ  pana sandhāya kathesi -- `amma, tava sassusasurasāmikānaṃ aguṇaṃ  disvā bahi tasmiṃ tasmiṃ gehe ṭhatvā mā kathesi. evarūpo hi  aggisadiso aggi nāma natthī'''ti.<br/><br/>[03] ayyā, etaṃ tāva evaṃ hotu, imissā pana pitā  ^b^``bāhirato aggi na anto pavesetabbo''^eb^ti āha, ``kiṃ sakkā  amhehi anto aggimhi nibbute bāhirato aggiṃ anāharitu''nti?  ``evaṃ kira, ammā''ti. tātā, mayhaṃ pitā na etaṃ sandhāya  kathesi, idaṃ pana sandhāya kathesi -- sace paṭivissakagehesu itthiyo  vā purisā vā sassusasurasāmikānaṃ aguṇaṃ kathenti, tehi kathitaṃ  āharitvā ``asuko nāma tumhākaṃ evañca evañca aguṇaṃ kathetī''ti  puna mā katheyyāsi. ``etena hi agginā sadiso aggi nāma  natthī''ti. evaṃ imasmimpi kāraṇe sā niddosāva ahosi. yathā  ca ettha, evaṃ sesesupi.<br/><br/>[03] tesu pana ayamadhippāyo -- yampi hi tassā pitarā ^b^``ye  dadanti, tesaṃyeva dātabba''^eb^nti ^a^V1.0226^ea^ vuttaṃ. taṃ ``yācitakaṃ upakaraṇaṃ  gahetvā ye paṭidenti, tesaññeva dātabba''nti sandhāya vuttaṃ.<br/><br/>[03] ^b^``ye na denti, tesaṃ na dātabba''^eb^nti idampi ye  yācitakaṃ gahetvā na paṭidenti, tesaṃ na dātabbanti sandhāya vuttaṃ.<br/><br/>[03] ^b^``dadantassāpi^eb^ ^a^M1.0255^ea^ ^b^adadantassāpi dātabba''^eb^nti idaṃ pana  daliddesu ñātimittesu ^a^P1.0404^ea^ sampattesu te paṭidātuṃ  sakkontu vā mā vā, tesaṃ dātumeva vaṭṭatīti sandhāya vuttaṃ.<br/><br/>[03] ^b^``sukhaṃ nisīditabba''^eb^nti idampi sassusasurasāmike  disvā vuṭṭhātabbaṭṭhāne nisīdituṃ na vaṭṭatīti sandhāya vuttaṃ.<br/><br/>[03] ^b^``sukhaṃ bhuñjitabba''^eb^nti idaṃ pana sassusasurasāmikehi  puretaraṃ abhuñjitvā te parivisitvā sabbehi laddhāladdhaṃ ñatvā pacchā  sayaṃ bhuñjituṃ vaṭṭatīti sandhāya vuttaṃ.<br/><br/>[03] ^b^``sukhaṃ nipajjitabba''^eb^nti idampi sassusasurasāmikehi  puretaraṃ sayanaṃ āruyha na nipajjitabbaṃ, tesaṃ kattabbayuttakaṃ vattapaṭivattaṃ  katvā pacchā sayaṃ nipajjituṃ yuttanti sandhāya vuttaṃ.<br/><br/>[03] ^b^``aggi paricaritabbo''^eb^ti idaṃ pana sassumpi sasurampi  sāmikampi aggikkhandhaṃ viya uragarājānaṃ viya ca katvā passituṃ  vaṭṭatīti sandhāya vuttaṃ.<br/><br/>[03] ^b^``antodevatā namassitabbā''^eb^ti idampi sassuñca  sasurañca sāmikañca devatā viya katvā daṭṭhuṃ vaṭṭatīti sandhāya vuttaṃ.  evaṃ seṭṭhi imesaṃ dasaovādānaṃ atthaṃ sutvā paṭivacanaṃ apassanto  adhomukho nisīdi.<br/><br/>[03] atha naṃ kuṭumbikā ``kiṃ seṭṭhi aññopi amhākaṃ dhītu doso  atthī''ti pucchiṃsu. ``natthi, ayyā''ti. ``atha kasmā naṃ  niddosaṃ akāraṇena gehā nikkaḍḍhāpesī''ti evaṃ vutte visākhā āha  -- ``tātā, kiñcāpi mayhaṃ sasurassa vacanena paṭhamameva gamanaṃ na  yuttaṃ, pitā pana me āgamanakāle mama dosasodhanatthāya maṃ tumhākaṃ  hatthe ṭhapesi, tumhehi ca me niddosabhāvo ^a^V1.0227^ea^ ñāto, idāni ca mayhaṃ  gantuṃ yutta''nti dāsidāse ``yānādīhi sajjāpethā''ti āṇāpesi.  atha naṃ seṭṭhi kuṭumbike gahetvā ``amma, mayā ^a^P1.0405^ea^  ajānitvāva kathitaṃ, khamāhi me''ti āha. ``tāta, tumhākaṃ  khamitabbaṃ tāva khamāmi, ahaṃ pana buddhasāsane aveccappasannassa  kulassa dhītā, na mayaṃ vinā bhikkhusaṅghena vattāma, sace mama  ruciyā bhikkhusaṅghaṃ paṭijaggituṃ labhāmi, vasissāmī''ti.  ``amma, tvaṃ yathāruciyā tava samaṇe paṭijaggā''ti āha.<br/><br/>[03] visākhā ^a^M1.0256^ea^ dasabalaṃ nimantāpetvā punadivase nivesanaṃ pavesesi.  naggasamaṇāpi satthu migāraseṭṭhino gehaṃ gamanabhāvaṃ sutvā gantvā gehaṃ  parivāretvā nisīdiṃsu. visākhā dakkhiṇodakaṃ datvā ``sabbo  sakkāro paṭiyādito, sasuro me āgantvā dasabalaṃ parivisatū''ti  sāsanaṃ pesesi. atha naṃ gantukāmaṃ ājīvakā ``mā kho tvaṃ,  gahapati, samaṇassa gotamassa santikaṃ gacchā''ti nivāresuṃ. so  ``suṇhā me sayameva parivisatū''ti sāsanaṃ pahiṇi. sā  buddhappamukhaṃ bhikkhusaṅghaṃ parivisitvā niṭṭhite bhattakicce puna sāsanaṃ  pesesi -- ``sasuro me āgantvā dhammakathaṃ suṇātū''ti. atha naṃ  ``idāni agamanaṃ nāma ativiya ayutta''nti dhammaṃ sotukāmatāya  gacchantaṃ puna te āhaṃsu -- ``tena hi samaṇassa gotamassa dhammaṃ  suṇanto bahisāṇiyā nisīditvā suṇāhī''ti. puretaramevassa gantvā  sāṇiṃ parikkhipiṃsu. so gantvā bahisāṇiyaṃ nisīdi. satthā  ``tvaṃ bahisāṇiyaṃ vā nisīda, parakuṭṭe vā parasele vā paracakkavāḷe  vā pana nisīda, ahaṃ buddho nāma sakkomi taṃ mama saddaṃ sāvetu''nti  ^a^P1.0406^ea^ mahājambuṃ khandhe gahetvā cālento viya amatavassaṃ  vassento viya ca dhammaṃ desetuṃ anupubbiṃ kathaṃ ārabhi.<br/><br/>[03] sammāsambuddhe ca pana dhammaṃ desente purato ṭhitāpi pacchato  ṭhitāpi cakkavāḷasataṃ cakkavāḷasahassaṃ atikkamitvā ṭhitāpi  akaniṭṭhabhavane ṭhitāpi ``satthā mamaññeva oloketi, mayhameva dhammaṃ  desetī''ti vadanti. satthā hi taṃ taṃ olokento viya tena tena  saddhiṃ sallapanto viya ca ahosi. candasamā kira buddhā. yathā  cando gaganamajjhe ṭhito ``mayhaṃ upari cando, mayhaṃ upari  cando''ti sabbasattānaṃ khāyati, evameva yattha katthaci ṭhitānaṃ  abhimukhe ṭhitā viya khāyanti. idaṃ kira tesaṃ alaṅkatasīsaṃ  chinditvā añjitākkhīni uppāṭetvā hadayamaṃsaṃ uppāṭetvā parassa  dāsatthāya jālisadise putte kaṇhājināsadisā dhītaro maddisadisā  pajāpatiyo pariccajitvā dinnadānassa phalaṃ. migāraseṭṭhipi kho  tathāgate dhammadesanaṃ vinivattente bahisāṇiyaṃ nisinnova sahassa  nayapaṭimaṇḍite ^a^V1.0228^ea^ sotāpattiphale patiṭṭhāya acalāya saddhāya samannāgato  tīsu ratanesu nikkaṅkho hutvā sāṇikaṇṇaṃ ukkhipitvā āgantvā  suṇhāya thanaṃ mukhena gahetvā, ``tvaṃ me ajjato paṭṭhāya mātā''ti   ^a^M1.0257^ea^ taṃ mātuṭṭhāne ṭhapesi. tato paṭṭhāya ^b^migāramātā^eb^ nāma jātā.  pacchābhāge ^a^P1.0407^ea^ puttaṃ labhitvāpi migārotissa  nāmamakāsi.<br/><br/>[03] mahāseṭṭhi suṇhāya thanaṃ vissajjetvā gantvā bhagavato dvīsu pādesu  sirasā nipatitvā pāde pāṇīhi ca parisambāhanto mukhena ca  paricumbanto ``migāro ahaṃ, bhante, migāro ahaṃ, bhante''ti  tikkhattuṃ nāmaṃ sāvetvā, ``ahaṃ, bhante, ettakaṃ kālaṃ yattha nāma  dvinnaṃ mahapphalanti na jānāmi, idāni ca me suṇisaṃ nissāya ñātaṃ,  sabbā apāyadukkhā muttomhi, suṇisā me imaṃ gehaṃ āgacchantī mama  atthāya hitāya sukhāya āgatā''ti vatvā imaṃ gāthamāha -- <br/><br/>[21] ``sohaṃ ajja pajānāmi, yattha dinnaṃ mahapphalaṃ. <br/><br/>[22] atthāya vata me bhaddā, suṇisā gharamāgatā''ti..<br/><br/>[03] visākhā punadivasatthāyapi satthāraṃ nimantesi. athassā  punadivasepi sassu sotāpattiphalaṃ pattā. tato paṭṭhāya taṃ gehaṃ  sāsanassa vivaṭadvāraṃ ahosi. tato seṭṭhi cintesi -- ``bahūpakārā  me suṇisā pasannākāramassā karissāmi, etissā bhāriyaṃ pasādhanaṃ  niccakālaṃ pasādhetuṃ na sakkā, sallahukamassā divā ca ratto ca  sabbairiyāpathesu pasādhanayoggaṃ pasādhanaṃ kāressāmī''ti  satasahassagghanakaṃ ghanamaṭṭhakaṃ nāma pasādhanaṃ kāretvā tasmiṃ niṭṭhite  buddhappamukhaṃ bhikkhusaṅghaṃ nimantetvā sakkaccaṃ bhojetvā visākhaṃ  soḷasahi gandhodakaghaṭehi nhāpetvā satthu sammukhe ṭhapetvā pasādhetvā  satthāraṃ vandāpesi. satthā anumodanaṃ ^a^P1.0408^ea^ katvā  vihārameva gato. visākhāpi tato paṭṭhāya dānādīni puññāni  karontī satthu santikā ^b^aṭṭha vare^eb^ (mahāva0 350) labhitvā  gaganatale candalekhā viya paññāyamānā puttadhītāhi vuḍḍhiṃ pāpuṇi.  tassā kira dasa puttā dasa dhītaro ca ahesuṃ. tesu ekekassa dasa  dasa puttā dasa dasa dhītaro ahesuṃ. tesu tesupi ekekassa dasa dasa  puttā dasa dasa dhītaro cāti evamassā puttanattapanattasantānavasena  pavattāni vīsādhikāni cattāri satāni aṭṭha ca pāṇasahassāni ahesuṃ.  tenāhu porāṇā -- <br/><br/>[21] ``visākhā ^a^V1.0229^ea^ ^a^M1.0258^ea^ vīsati puttā, nattā ca caturo satā. <br/><br/>[22] panattā aṭṭhasahassā, jambudīpe supākaṭā''ti..<br/><br/>[03] āyu vīsavassasataṃ ahosi, sīse ekampi palitaṃ nāma  nāhosi, niccaṃ soḷasavassuddesikā viya ahosi. taṃ  puttanattapanattaparivāraṃ vihāraṃ gacchantiṃ disvā, ``katamā ettha  visākhā''ti paripucchitāro honti? ye naṃ gacchantiṃ passanti,  ``idāni thokaṃ gacchatu, gacchamānāva no, ayyā sobhatī''ti,  cintenti. ye naṃ ṭhitaṃ nisinnaṃ nipannaṃ passanti, ``idāni thokaṃ  nipajjatu, nipannāva no, ayyā, sobhatī''ti cintenti. iti sā  ``catūsu iriyāpathesu asukairiyāpathena nāma na sobhatī''ti vattabbā  na hoti. pañcannaṃ kho pana hatthīnaṃ ^a^P1.0409^ea^ balaṃ dhāreti.  rājā ``visākhā kira pañcannaṃ hatthīnaṃ balaṃ dhāretī''ti sutvā  tassā vihāraṃ gantvā dhammaṃ sutvā āgamanavelāya thāmaṃ vīmaṃsitukāmo  hatthiṃ vissajjāpesi, so soṇḍaṃ ukkhipitvā visākhābhimukho  agamāsi. tassā parivāritthiyo pañcasatā ekaccā palāyiṃsu,  ekaccā na parissajjitvā ``kiṃ ida''nti vutte -- ``rājā kira te,  ayye, balaṃ vīmaṃsitukāmo hatthiṃ vissajjāpesī''ti vadiṃsu.  visākhā imaṃ disvā, ``kiṃ palāyitena, kathaṃ nu kho taṃ  gaṇhissāmī''ti cintetvā, ``sace taṃ daḷhaṃ gaṇhissāmi,  vinasseyyā''ti dvīhi aṅgulīhi soṇḍāya gahetvā paṭipaṇāmesi.  hatthī attānaṃ sandhāretvā ṭhātuṃ nāsakkhi, rājaṅgaṇe ukkuṭiko hutvā  patito. mahājano sādhukāraṃ adāsi. sāpi saparivārā sotthinā  gehaṃ agamāsi.<br/><br/>[03] tena kho pana samayena sāvatthiyaṃ visākhā migāramātā bahuputtā  hoti bahunattā arogaputtā aroganattā abhimaṅgalasammatā, tāvatakesu  puttanattesu ekopi antarā maraṇaṃ patto nāma nāhosi.  sāvatthivāsino maṅgalesu chaṇesu visākhaṃ paṭhamaṃ nimantetvā bhojenti.  athekasmiṃ ussavadivase mahājane maṇḍitapasādhite dhammassavanāya  vihāraṃ gacchante visākhāpi ^a^P1.0410^ea^ nimantitaṭṭhāne  bhuñjitvā mahālatāpasādhanaṃ pasādhetvā mahājanena saddhiṃ vihāraṃ gantvā  ābharaṇāni omuñcitvā uttarāsaṅgena bhaṇḍikaṃ bandhitvā dāsiyā  adāsi. yaṃ sandhāya vuttaṃ -- <br/><br/>[02] ``tena ^a^M1.0259^ea^ kho pana samayena sāvatthiyaṃ ussavo hoti,  manussā alaṅkatapaṭiyattā ārāmaṃ gacchanti, visākhāpi migāramātā  alaṅkatapaṭiyattā vihāraṃ gacchati. atha kho ^a^V1.0230^ea^ visākhā migāramātā  ābharaṇāni omuñcitvā uttarāsaṅgena bhaṇḍikaṃ bandhitvā dāsiyā  adāsi `handa je imaṃ bhaṇḍikaṃ gaṇhāhī'''ti (pāci0 503).<br/><br/>[03] sā kira vihāraṃ gacchantī cintesi -- ``evarūpaṃ mahagghaṃ  pasādhanaṃ sīse paṭimukkaṃ yāva pādapiṭṭhiṃ alaṅkāraṃ alaṅkaritvā vihāraṃ  pavisituṃ ayutta''nti naṃ omuñcitvā bhaṇḍikaṃ katvā attano puññeneva  nibbattāya pañcahatthithāmadharāya dāsiyā hatthe adāsi. sā eva  kira taṃ gaṇhituṃ sakkoti. tena naṃ āha -- ``amma, imaṃ pasādhanaṃ  gaṇha, satthusantikā nivattanakāle pasādhessāmi na''nti. taṃ pana  datvā ghanamaṭṭhakaṃ pasādhanaṃ pasādhetvā satthāraṃ upasaṅkamitvā dhammaṃ  assosi, dhammassavanāvasāne bhagavantaṃ vanditvā uṭṭhāya pakkāmi.  sāpissā dāsī taṃ pasādhanaṃ pamuṭṭhā. dhammaṃ sutvā pana pakkantāya  parisāya sace kiñci pamuṭṭhaṃ hoti, taṃ ānandatthero paṭisāmeti.  iti so taṃ divasaṃ mahālatāpasādhanaṃ disvā satthu ārocesi --  ``bhante, visākhā pasādhanaṃ pamussitvā gatā''ti. ``ekamantaṃ  ṭhapehi, ānandā''ti. thero taṃ ukkhipitvā sopānapasse laggetvā  ^a^P1.0411^ea^ ṭhapesi.<br/><br/>[03] visākhāpi suppiyāya saddhiṃ ``āgantukagamikagilānādīnaṃ  kattabbayuttakaṃ jānissāmī''ti antovihāre vicari. tā pana  upāsikāyo antovihāre disvā sappimadhutelādīhi atthikā  pakatiyāva daharā ca sāmaṇerā ca thālakādīni gahetvā upasaṅkamanti.  tasmimpi divase tatheva kariṃsu. athekaṃ gilānaṃ bhikkhuṃ disvā  suppiyā (mahāva0 280) ``kenattho ayyassā''ti pucchitvā  ``paṭicchādanīyenā''ti vutte hotu, ayya, pesessāmīti dutiyadivase  kappiyamaṃsaṃ alabhantī attano ūrumaṃsena kattabbakiccaṃ katvā puna  satthari pasādena pākatikasarīrāva ahosi. visākhāpi gilāne ca  dahare ca sāmaṇere ca oloketvā aññena dvārena nikkhamitvā  vihārūpacāre ṭhitā, ``amma, pasādhanaṃ āhara pasādhessāmī''ti āha.  tasmiṃ khaṇe sā dāsī pamussitvā nikkhantabhāvaṃ ñatvā, ``ayye,  pamuṭṭhāmhī''ti āha. ``tena hi gantvā gaṇhitvā ehi, sace pana  ^a^M1.0260^ea^ mayhaṃ ayyena ānandattherena ukkhipitvā aññasmiṃ ṭhāne ṭhapitaṃ hoti,  mā āhareyyāsi, ayyasseva taṃ mayā pariccatta''nti. jānāti kira  sā ``kulamanussānaṃ pamuṭṭhabhaṇḍakaṃ thero paṭisāmetī''ti; tasmā  evamāha. theropi taṃ dāsiṃ disvāva ``kimatthaṃ āgatāsī''ti  pucchitvā, ``ayyāya me pasādhanaṃ pamussitvā āgatāmhī''ti vutte,  ``etasmiṃ me sopānapasse ṭhapitaṃ, gaccha naṃ gaṇhāhī''ti āha.  sā, ``ayya, tumhākaṃ hatthena āmaṭṭhabhaṇḍakaṃ mayhaṃ ayyāya ^a^P1.0412^ea^  anāhāriyaṃ kata''nti vatvā tucchahatthāva gantvā, ``kiṃ,  ammā''ti visākhāya puṭṭhā tamatthaṃ ārocesi. ``amma ^a^V1.0231^ea^, nāhaṃ mama  ayyena āmaṭṭhabhaṇḍaṃ pilandhissāmi, pariccattaṃ mayā. ayyānaṃ pana  paṭijaggituṃ dukkhaṃ, taṃ vissajjetvā kappiyabhaṇḍaṃ upanessāmi, gaccha,  taṃ āharāhī''ti. sā gantvā āhari. visākhā taṃ apilandhitvāva  kammāre pakkosāpetvā agghāpesi. tehi ``nava koṭiyo agghati,  hatthakārāpaṇiyaṃ panassa satasahassa''nti vutte pasādhanaṃ yāne ṭhapāpetvā  ``tena hi taṃ vikkiṇathā''ti āha. bhattakaṃ dhanaṃ datvā gaṇhiṃtu na  koci sakkhissati. tañhi pasādhanaṃ pasādhetuṃ anucchavikā itthiyo  nāma dullabhā. pathavimaṇḍalasmiñhi tissova itthiyo  mahālatāpasādhanaṃ labhiṃsu visākhā mahāupāsikā,  bandhulamallasenāpatissa bhariyā, mallikā, bārāṇasīseṭṭhino dhītāti.<br/><br/>[03] tasmā visākhā sayameva tassa mūlaṃ datvā satasahassādhikā nava  koṭiyo sakaṭe āropetvā vihāraṃ netvā satthāraṃ vanditvā, ``bhante,  mayhaṃ ayyena ānandattherena mama pasādhanaṃ hatthena āmaṭṭhaṃ, tena  āmaṭṭhakālato paṭṭhāya na sakkā taṃ mayā pilandhituṃ. taṃ pana  vissajjetvā kappiyaṃ upanessāmīti vikkiṇāpentī aññaṃ taṃ gaṇhituṃ  samatthaṃ adisvā ahameva tassa mūlaṃ gāhāpetvā āgatā, catūsu  paccayesu katarapaccayena upanessāmi, bhante''ti. pācīnadvāre saṅghassa  vasanaṭṭhānaṃ ^a^P1.0413^ea^ kātuṃ te yuttaṃ visākheti ``yuttaṃ,  bhante''ti visākhā tuṭṭhamānasā navakoṭīhi bhūmimeva gaṇhi. aparāhi  navakoṭīhi vihāraṃ kātuṃ ārabhi.<br/><br/>[03] athekadivasaṃ satthā paccūsasamaye lokaṃ volokento devalokā  cavitvā bhaddiyanagare seṭṭhikule nibbattassa bhaddiyassa nāma seṭṭhiputtassa  upanissayasampattiṃ disvā anāthapiṇḍikassa gehe bhattakiccaṃ   ^a^M1.0261^ea^ katvā uttaradvārābhimukho ahosi. pakatiyā hi satthā visākhāya   gehe bhikkhaṃ gaṇhitvā dakkhiṇadvārena nikkhamitvā jetavane vasati.  anāthapiṇḍikassa gehe bhikkhaṃ gahetvā pācīnadvārena nikkhamitvā  pubbārāme vasati. uttaradvāraṃ sandhāya gacchantaṃyeva bhagavantaṃ disvā,  ``cārikaṃ pakkamissatī''ti jānanti. visākhāpi taṃ divasaṃ  ``satthā uttaradvārābhimukho gato''ti sutvā vegena gantvā vanditvā  āha -- ``cārikaṃ gantukāmattha, bhante''ti? ``āma, visākhe''ti.  ``bhante, ettakaṃ dhanaṃ pariccajitvā tumhākaṃ vihāraṃ kāremi,  nivattatha, bhante''ti. ``anivattagamanaṃ idaṃ visākhe''ti. sā  ``addhā hetusampannaṃ kañci passissati bhagavā''ti cintetvā, ``tena  hi, bhante, mayhaṃ katākatavijānanakaṃ ekaṃ bhikkhuṃ nivattetvā  gacchathā''ti āha. ``yaṃ ruccasi, tassa pattaṃ ^a^P1.0414^ea^  gaṇha visākhe''ti āha. sā kiñcāpi ānandattheraṃ piyāyati,  ``mahāmoggallānatthero iddhimā, etaṃ me nissāya kammaṃ lahuṃ  ^a^V1.0232^ea^ nipphajjissatī''ti pana cintetvā therassa pattaṃ gaṇhi. thero satthāraṃ  olokesi. satthā ``tava parivāre pañcasate bhikkhū gahetvā nivatta  moggallānā''ti āha. so tathā akāsi. tassānubhāvena  paññāsasaṭṭhiyojanānipi rukkhatthāya ca pāsāṇatthāya ca gatā manussā  mahante mahante rukkhe ca pāsāṇe ca gahetvā taṃ divasameva āgacchanti,  neva sakaṭe rukkhapāsāṇe āropentā kilamanti, na akkho bhijjati.  na cirasseva dvebhūmikaṃ pāsādaṃ kariṃsu. heṭṭhābhūmiyaṃ pañca  gabbhasatāni, uparibhūmiyaṃ pañca gabbhasatānīti gabbhasahassapaṭimaṇḍito  pāsādo ahosi. aṭṭhakarīse parisuddhe bhūmibhāge pāsādaṃ kārāpesi,  ``suddhapāsādo pana na sobhatī''ti taṃ parivāretvā pañca  padhānavettagehasatāni, pañca cūḷapāsādasatāni, pañca dīghamāḷakasatāni  kārāpesi.<br/><br/>[03] atha satthā navahi māsehi cārikaṃ caritvā puna sāvatthiṃ  agamāsi. visākhāyapi pāsāde kammaṃ navahi māsehi niṭṭhitaṃ.  pāsādakūṭaṃ ghanakoṭṭitarattasuvaṇṇeneva saṭṭhiudakaghaṭagaṇhanakaṃ ^a^P1.0415^ea^  kārāpesi. ``satthā jetavanavihāraṃ gacchatī''ti ca  sutvā paccuggamanaṃ katvā satthāraṃ attano vihāraṃ netvā paṭiññaṃ gaṇhi,  ``bhante, imaṃ catumāsaṃ bhikkhusaṅghaṃ gahetvā idheva vasatha, pāsādamahaṃ  karissāmī''ti. satthā adhivāsesi. sā ^a^M1.0262^ea^ tato paṭṭhāya  buddhappamukhassa bhikkhusaṅghassa vihāre eva dānaṃ deti. athassā  ekā sahāyikā satasahassagghanakaṃ ekaṃ vatthaṃ ādāya āgantvā,  ``sahāyike ahaṃ imaṃ vatthaṃ tava pāsāde bhūmattharaṇasaṅkhepena  attharitukāmā, attharaṇaṭṭhānaṃ me ācikkhathā''ti āha. ``sādhu  sahāyike, sace tyāhaṃ `okāso natthī'ti vakkhāmi, tvaṃ `me  okāsaṃ adātukāmā'ti maññissasi, sayameva pāsādassa dve bhūmiyo  gabbhasahassañca oloketvā attharaṇaṭṭhānaṃ jānāhī''ti āha. sā  satasahassagghanakaṃ vatthaṃ gahetvā tattha tattha vicarantī tato appataramūlaṃ  vatthaṃ adisvā ``nāhaṃ imasmiṃ pāsāde puññabhāgaṃ labhāmī''ti  domanassappattā ekasmiṃ ṭhāne rodantī aṭṭhāsi. atha naṃ  ānandatthero disvā, ``kasmā rodasī''ti pucchi. sā tamatthaṃ  ārocesi. thero ``mā cintayi, ahaṃ te attharaṇaṭṭhānaṃ  ācikkhissāmī''ti vatvā, ``sopānapādamūle pādadhovanaṭṭhāne imaṃ  pādapuñchanakaṃ katvā attharāhi, bhikkhū pāde dhovitvā paṭhamaṃ ettha  pādaṃ puñchitvā ^a^P1.0416^ea^ anto pavisissanti, evaṃ te  mahapphalaṃ bhavissatī''ti āha. visākhāya kiretaṃ asallakkhitaṭṭhānaṃ.<br/><br/>[03] visākhā cattāro māse antovihāre buddhappamukhassa  bhikkhusaṅghassa dānaṃ adāsi, avasānadivase bhikkhusaṅghassa  cīvarasāṭake adāsi. saṅghanavakena laddhacīvarasāṭakā sahassagghanakā  ^a^V1.0233^ea^ honti. sabbesaṃ pattāni pūretvā bhesajjaṃ adāsi. dānapariccāge  nava koṭiyo agamaṃsu. iti vihārassa bhūmiggahaṇe nava koṭiyo,  vihārassa kārāpane nava, vihāramahe navāti sabbāpi sattavīsati  koṭiyo sā buddhasāsane pariccaji. itthibhāve ṭhatvā  micchādiṭṭhikassa gehe vasamānāya evarūpo mahāpariccāgo nāma  aññissā natthi. sā vihāramahassa niṭṭhitadivase  vaḍḍhamānakacchāyāya puttanattapanattaparivutā ``yaṃ yaṃ mayā pubbe patthitaṃ,  sabbameva matthakaṃ patta''nti pāsādaṃ anupariyāyantī pañcahi gāthāhi  madhurasaddena imaṃ udānaṃ udānesi -- <br/><br/>[21] ``kadāhaṃ pāsādaṃ rammaṃ, sudhāmattikalepanaṃ. <br/><br/>[22] vihāradānaṃ dassāmi, saṅkappo mayha pūrito.. <br/><br/>[21] ``kadāhaṃ ^a^M1.0263^ea^ mañcapīṭhañca, bhisibimbohanāni ca. <br/><br/>[22] senāsanabhaṇḍaṃ dassāmi, saṅkappo mayha pūrito.. <br/><br/>[21] ``kadāhaṃ ^a^P1.0417^ea^ salākabhattaṃ, suciṃ  maṃsūpasecanaṃ. <br/><br/>[22] bhojanadānaṃ dassāmi, saṅkappo mayha pūrito.. <br/><br/>[21] ``kadāhaṃ kāsikaṃ vatthaṃ, khomakappāsikāni ca. <br/><br/>[22] cīvaradānaṃ dassāmi, saṅkappo mayha pūrito.. <br/><br/>[21] ``kadāhaṃ sappinavanītaṃ, madhutelañca phāṇitaṃ. <br/><br/>[22] bhesajjadānaṃ dassāmi, saṅkappo mayha pūrito''ti..<br/><br/>[03] bhikkhū tassā saddaṃ sutvā satthu ārocayiṃsu -- ``bhante,  amhehi ettake addhāne visākhāya gāyanaṃ nāma na diṭṭhapubbaṃ, sā ajja  puttanattapanattaparivutā gāyamānā pāsādaṃ anupariyāyati, kiṃ nu  khvassā pittaṃ vā kupitaṃ, udāhu ummattikā jātā''ti? satthā  ``na, bhikkhave, mayhaṃ dhītā gāyati, attano panassā ajjhāsayo  paripuṇṇo, sā `patthitapatthanā me matthakaṃ pattā'ti tuṭṭhamānasā udānaṃ  udānentī vicaratī''ti vatvā ``kadā pana, bhante, tāya patthanā  patthitā''ti? ``suṇissatha, bhikkhave''ti. ``suṇissāma,  bhante''ti vutte atītaṃ āhari -- <br/><br/>[01] ``atīte ^a^V1.0234^ea^, bhikkhave, ito kappasatasahassamatthake  padumuttaro nāma buddho loke nibbatti. tassa vassasatasahassaṃ āyu  ahosi, khīṇāsavānaṃ satasahassaparivāro, nagaraṃ haṃsavatī nāma, pitā  sunando nāma rājā, mātā sujātā nāma devī, tassa aggaupaṭṭhāyikā  ekā upāsikā aṭṭha vare yācitvā mātuṭṭhāne ṭhatvā satthāraṃ catūhi  paccayehi paṭijaggantī sāyaṃpātaṃ upaṭṭhānaṃ gacchati. tassā ekā  sahāyikā tāya saddhiṃ vihāraṃ nibaddhaṃ gacchati. sā tassā satthārā  saddhiṃ vissāsena kathanañca vallabhabhāvañca disvā, `kiṃ nu kho katvā  evaṃ buddhānaṃ vallatā hotī'ti cintetvā satthāraṃ pucchi -- `bhante,  esā itthī tumhākaṃ kiṃ hotī'''ti? ``upaṭṭhāyikānaṃ ^a^P1.0418^ea^  aggā''ti. ``bhante, kiṃ katvā upaṭṭhāyikānaṃ aggā  hotī''ti? ``kappasatasahassaṃ patthanaṃ patthetvā''ti. ``idāni  patthetvā laddhuṃ sakkā, bhante''ti. ``āma, sakkā''ti. ``tena hi,  bhante, bhikkhusatasahassena saddhiṃ sattāhaṃ mayhaṃ bhikkhaṃ gaṇhathā''ti  āha. satthā adhivāsesi. sā sattāhaṃ dānaṃ datvā osānadivase  cīvarasāṭake datvā satthāraṃ ^a^M1.0264^ea^ vanditvā pādamūle nipajjitvā, ``bhante,  nāhaṃ imassa dānassa phalena devissariyādīnaṃ aññataraṃ patthemi,  tumhādisassa panekassa buddhassa santike aṭṭha vare labhitvā mātuṭṭhāne  ṭhatvā catūhi paccayehi paṭijaggituṃ samatthānaṃ aggā bhaveyya''nti  patthanaṃ paṭṭhapesi. satthā ``samijjhissati nu kho imissā  patthanā''ti anāgataṃ āvajjento kappasatasahassaṃ oloketvā  ``kappasatasahassapariyosāne gotamo nāma buddho uppajjissati, tadā  tvaṃ visākhā nāma upāsikā hutvā tassa santike aṭṭha vare labhitvā  mātuṭṭhāne ṭhatvā catūhi paccayehi paṭijaggantīnaṃ upaṭṭhāyikānaṃ aggā  bhavissasī''ti āha. tassā sā sampatti sveva laddhabbā viya  ahosi.<br/><br/>[03] sā yāvatāyukaṃ puññaṃ katvā tato cutā devaloke nibbattitvā  devamanussesu saṃsarantī kassapasammāsambuddhakāle kikissa kāsirañño  sattannaṃ dhītānaṃ kaniṭṭhā saṅghadāsī nāma hutvā parakulaṃ agantvā tāhi  jeṭṭhabhaginīhi saddhiṃ dīgharattaṃ dānādīni puññāni katvā  kassapasammāsambuddhassa pādamūlepi ``anāgate tumhādisassa buddhassa  mātuṭṭhāne ṭhatvā catupaccayadāyikānaṃ aggā bhaveyya''nti patthanaṃ akāsi.  sā tato paṭṭhāya pana devamanussesu saṃsarantī imasmiṃ attabhāve  meṇḍakaseṭṭhiputtassa ^a^P1.0419^ea^ dhanañcayaseṭṭhino dhītā hutvā  nibbattā. mayhaṃ sāsane bahūni puññāni akāsi. iti kho,  bhikkhave, ``na mayhaṃ dhītā gāyati, patthitapatthanāya pana nipphattiṃ  disvā udānaṃ udānetī''ti vatvā satthā dhammaṃ desento, ``bhikkhave,  yathā nāma cheko mālākāro nānāpupphānaṃ mahantaṃ rāsiṃ katvā  nānappakāre mālāguṇe karoti, evameva visākhāya nānappakārāni  puññāni kātuṃ cittaṃ namatī''ti vatvā imaṃ gāthamāha -- <br/><br/>[03] 53^b^.^eb^ <br/><br/>[21] ``yathāpi ^a^V1.0235^ea^ puppharāsimhā, kayirā mālāguṇe bahū. <br/><br/>[22] evaṃ jātena maccena, kattabbaṃ kusalaṃ bahu''nti.. <br/><br/>[01] tattha ^b^puppharāsimhā^eb^ti nānappakārānaṃ pupphānaṃ  rāsimhā. ^b^kayirā^eb^ti kareyya. ^b^mālāguṇe bahū^eb^ti ekato  vaṇṭikamālādibhedā nānappakārā mālāvikatiyo. ^b^maccenā^eb^ti  maritabbasabhāvatāya ``macco''ti laddhanāmena sattena cīvaradānādibhedaṃ  ^b^bahuṃ kusalaṃ kattabbaṃ^eb^. tattha puppharāsiggahaṇaṃ bahupupphadassanatthaṃ.  sace hi appāni pupphāni honti, mālākāro ca cheko ^a^M1.0265^ea^ neva bahū  mālāguṇe kātuṃ sakkoti, acheko pana appesu bahūsupi pupphesu na  sakkotiyeva. bahūsu pana pupphesu sati cheko mālākāro dakkho  kusalo bahū mālāguṇe karoti, evameva sace ekaccassa saddhā mandā  hoti, bhogā ca bahū saṃvijjanti, neva sakkoti bahūni kusalāni  kātuṃ, mandāya ca ^a^P1.0420^ea^ pana saddhāya mandesu ca pana  bhogesu na sakkoti. uḷārāya ca pana saddhāya mandesu ca bhogesu na  sakkotiyeva. uḷārāya ca pana saddhāya uḷāresu ca bhogesu sati  sakkoti. tathārūpā ca visākhā upāsikā. taṃ sandhāyetaṃ vuttaṃ --  ``yathāpi...pe0... kattabbaṃ kusalaṃ bahu''nti.<br/><br/>[03] desanāvasāne bahū sotāpannādayo ahesuṃ. mahājanassa sātthikā  dhammadesanā jātāti. <br/><br/>[06] visākhāvatthu aṭṭhamaṃ 


volume: 88
item: 41
title: pāveyyakājīvakavatthu^chattapāṇiupāsakavatthu^visākhāvatthu^ānandattherapañhāvatthu^
content:
  [03] ^b^na pupphagandho paṭivātametī^eb^ti imaṃ dhammadesanaṃ satthā  sāvatthiyaṃ viharanto ānandattherassa pañhaṃ vissajjento kathesi.<br/><br/>[03] thero kira sāyanhasamaye paṭisallīno cintesi -- ``bhagavatā  mūlagandho, sāragandho, pupphagandhoti tayo uttamagandhā vuttā, tesaṃ  anuvātameva gandho gacchati, no paṭivātaṃ. atthi nu kho taṃ  gandhajātaṃ, yassa paṭivātampi gandho gacchatī''ti. athassa  etadahosi -- ``kiṃ mayhaṃ attanā vinicchitena, satthāraṃyeva  pucchissāmī''ti. so satthāraṃ upasaṅkamitvā pucchi. tena vuttaṃ -- <br/><br/>[02] ``atha kho āyasmā ānando sāyanhasamaye paṭisallānā  vuṭṭhito yena bhagavā tenupasaṅkami ^a^V1.0236^ea^, upasaṅkamitvā bhagavantaṃ abhivādetvā  ekamantaṃ nisīdi, ekamantaṃ nisinno kho āyasmā ānando  bhagavantaṃ ^a^P1.0421^ea^ etadavoca -- <br/><br/>[02] ``tīṇimāni, bhante, gandhajātāni, yesaṃ anuvātameva  gandho gacchati, no paṭivātaṃ. katamāni tīṇi? mūlagandho,  sāragandho, pupphagandho ^a^M1.0266^ea^, imāni kho, bhante, tīṇi gandhajātāni.  yesaṃ anuvātameva gandho gacchati, no paṭivātaṃ. atthi nu kho,  bhante, kiñci gandhajātaṃ yassa anuvātampi gandho gacchati,  paṭivātampi gandho gacchati, anuvātapaṭivātampi gandho gacchatī''ti?  (a0 ni0  3.80)<br/><br/>[03] athassa bhagavā pañhaṃ vissajjento -- <br/><br/>[02] ``atthānanda, kiñci gandhajātaṃ, yassa anuvātampi  gandho gacchati, paṭivātampi gandho gacchati, anuvātapaṭivātampi  gandho gacchatī''ti. ``katamaṃ pana taṃ, bhante, gandhajātaṃ''?  ``yassa anuvātampi gandho gacchati, paṭivātampi gandho gacchati,  anuvātapaṭivātampi gandho gacchatī''ti? <br/><br/>[02] ``idhānanda, yasmiṃ gāme vā nigame vā itthī vā  puriso vā buddhaṃ saraṇaṃ gato hoti, dhammaṃ saraṇaṃ gato hoti, saṅghaṃ  saraṇaṃ gato hoti, pāṇātipātā paṭivirato hoti, adinnādānā  paṭivirato hoti, kāmesumicchācārā paṭivirato hoti, musāvādā  paṭivirato hoti, surāmerayamajjapamādaṭṭhānā paṭivirato hoti, sīlavā  hoti kalyāṇadhammo, vigatamalamaccherena cetasā agāraṃ ajjhāvasati  muttacāgo payatapāṇi vossaggarato yācayogo dānasaṃvibhāgarato. <br/><br/>[02] ``tassa disāsu samaṇabrāhmaṇā vaṇṇaṃ bhāsanti,  `amukasmiṃ nāma gāme vā nigame vā itthī vā puriso vā buddhaṃ  saraṇaṃ gato hoti, dhammaṃ saraṇaṃ gato hoti, saṅghaṃ saraṇaṃ gato  hoti...pe0... dānasaṃvibhāgarato'''ti. <br/><br/>[02] ``devatāpissa vaṇṇaṃ bhāsanti, `amukasmiṃ nāma  ^a^P1.0422^ea^ gāme vā nigame vā itthī vā puriso vā buddhaṃ  saraṇaṃ gato hoti, dhammaṃ saraṇaṃ gato hoti, saṅghaṃ saraṇaṃ gato  hoti...pe0... dānasaṃvibhāgarato'''ti. ``idaṃ kho taṃ, ānanda,  gandhajātaṃ, yassa anuvātampi ^a^V1.0237^ea^ gandho gacchati, paṭivātampi gandho  gacchati ^a^M1.0267^ea^, anuvātapaṭivātampi gandho gacchatī''ti (a0 ni0   3.80) vatvā imā gāthā abhāsi -- <br/><br/>[03] 54^b^.^eb^ <br/><br/>[21] ``na pupphagandho paṭivātameti, <br/><br/>[27] na candanaṃ tagaramallikā vā. <br/><br/>[26] satañca gandho paṭivātameti, <br/><br/>[22] sabbā disā sappuriso pavāyati.. (a0 ni0   3.80). <br/><br/>[03] 55^b^.^eb^ <br/><br/>[21] ``candanaṃ tagaraṃ vāpi, uppalaṃ atha vassikī. <br/><br/>[22] etesaṃ gandhajātānaṃ, sīlagandho anuttaro''ti..<br/><br/>[03] tattha ^b^na pupphagandho^eb^ti tāvatiṃsabhavane paricchattakarukkho  āyāmato ca vitthārato ca yojanasatiko, tassa pupphānaṃ ābhā  paññāsa yojanāni gacchati, gandho yojanasataṃ, sopi anuvātameva  gacchati, paṭivātaṃ pana aṭṭhaṅgulamattampi gantuṃ na sakkoti, evarūpopi  na pupphagandho paṭivātameti. ^b^candana^eb^nti candanagandho.  ^b^tagaramallikā vā^eb^ti imesampi gandho eva adhippeto.  sāragandhānaṃ aggassa hi lohitacandanassāpi tagarassapi mallikāyapi  anuvātameva vāyati, no paṭivātaṃ. ^b^satañca gandho^eb^ti  sappurisānaṃ pana buddhapaccekabuddhasāvakānaṃ sīlagandho paṭivātameti.  kiṃ kāraṇā? ^b^sabbā disā sappuriso pavāyati^eb^ yasmā pana  sappuriso sīlagandhena sabbāpi disā ajjhottharitvāva gacchati,  tasmā ``tassa gandho na paṭivātametī''ti na vattabbo ^a^P1.0423^ea^.  tena vuttaṃ ``paṭivātametī''ti. ^b^vassikī^eb^ti  jātisumanā. ^b^etesa^eb^nti imesaṃ candanādīnaṃ gandhajātānaṃ  gandhato sīlavantānaṃ sappurisānaṃ sīlagandhova anuttaro asadiso  apaṭibhāgoti.<br/><br/>[03] desanāvasāne bahū sotāpattiphalādīni pattā. desanā  mahājanassa sātthikā jātāti. <br/><br/>[06] ānandattherapañhāvatthu navamaṃ. 


volume: 88
item: 42
title:
  chattapāṇiupāsakavatthu^visākhāvatthu^ānandattherapañhāvatthu^mahākassapattherapiṇḍapātadinnavatthu^

content:
  [03] ^b^appamatto^eb^ ^a^M1.0268^ea^ ^a^V1.0238^ea^ ^b^ayaṃ gandho^eb^ti imaṃ dhammadesanaṃ satthā   veḷuvane viharanto mahākassapattherassa piṇḍapātadānaṃ ārabbha kathesi.<br/><br/>[03] ekasmiñhi divase thero sattāhaccayena nirodhā vuṭṭhāya  ``rājagahe sapadānaṃ piṇḍāya carissāmī''ti nikkhami. tasmiṃ pana  samaye sakkassa devarañño paricārikā kakuṭapādiniyo pañcasatā  accharāyo ``therassa piṇḍapātaṃ dassāmā''ti ussāhajātā pañca  piṇḍapātasatāni sajjetvā ādāya antarāmagge ṭhatvā, ``bhante, imaṃ  piṇḍapātaṃ gaṇhatha, saṅgahaṃ no karothā''ti vadiṃsu. ``gacchatha tumhe,  ahaṃ duggatānaṃ saṅgahaṃ karissāmī''ti. ``bhante, mā no nāsetha,  saṅgahaṃ no karothā''ti. thero ñatvā puna paṭikkhipitvā punapi  apagantuṃ anicchamānā ^a^P1.0424^ea^ yācantiyo ``attano  pamāṇaṃ na jānātha, apagacchathā''ti accharaṃ pahari. tā therassa  accharasaddaṃ sutvā santhambhitvā sammukhā ṭhātuṃ asakkontiyo palāyitvā  devalokameva gantvā, sakkena ``kahaṃ gatātthā''ti puṭṭhā,  ```samāpattito vuṭṭhitassa therassa piṇḍapātaṃ dassāmā'ti gatāmhā,  devā''ti. ``dinno pana vā''ti? ``gaṇhituṃ na icchatī''ti.  ``kiṃ kathesī''ti? ```duggatānaṃ saṅgahaṃ karissāmī'ti āha,  devā''ti. ``tumhe kenākārena gatā''ti. ``imināva, devā''ti.  sakko ``tumhādisiyo therassa piṇḍapātaṃ kiṃ dassantī''ti sayaṃ  dātukāmo hutvā, jarājiṇṇo mahallako khaṇḍadanto palitakeso  otaggasarīro mahallakatanta vāyo hutvā sujampi devadhītaraṃ  tathārūpameva mahallikaṃ katvā ekaṃ pesakāravīthiṃ māpetvā tantaṃ  pasārento acchi.<br/><br/>[03] theropi ``duggatānaṃ saṅgahaṃ karissāmī''ti nagarābhimukho  gacchanto bahinagare eva taṃ vīthiṃ disvā olokento dve jane addasa.  tasmiṃ khaṇe sakko tantaṃ pasāreti, sujā tasaraṃ vaṭṭeti. thero  cintesi -- ``ime mahallakakālepi kammaṃ karontiyeva imasmiṃ nagare  imehi duggatatarā natthi maññe, imehi ^a^P1.0425^ea^ dinnaṃ  uḷuṅkamattampi sākamattampi gahetvā imesaṃ saṅgahaṃ karissāmī''ti.  so tesaṃ gehābhimukho ahosi. sakko taṃ āgacchantaṃ disvā sujaṃ  āha -- ``bhadde, mayhaṃ ayyo ito āgacchati, tvaṃ apassantī viya  tuṇhī hutvā nisīda, khaṇena theraṃ vañcetvā piṇḍapātaṃ dassāmā''ti.  thero āgantvā gehadvāre ^a^M1.0269^ea^ aṭṭhāsi. tepi apassantā viya attano  kammameva karontā thokaṃ āgamiṃsu.<br/><br/>[03] atha ^a^V1.0239^ea^ sakko ``gehadvāre eko thero viya ṭhito, upadhārehi  tāvā''ti āha. ``gantvā upadhāretha, sāmī''ti. so gehā  nikkhamitvā theraṃ pañcapatiṭṭhitena vanditvā ubhohi hatthehi jaṇṇukāni  olambitvā nitthunanto uṭṭhāya ``kataro thero nu kho ayyo''ti  thokaṃ osakkitvā ``akkhīni me dhūmāyantī''ti vatvā nalāṭe hatthaṃ  ṭhapetvā uddhaṃ oloketvā ``aho dukkhaṃ, ayyo no mahākassapatthero  cirassaṃ me kuṭidvāraṃ āgato, atthi nu kho kiñci gehe''ti āha.  sujā thokaṃ ākulaṃ viya hutvā ``atthi, sāmī''ti paṭivacanaṃ  adāsi. sakko, ``bhante, lūkhaṃ vā paṇītaṃ vāti acintetvā saṅgahaṃ  no karothā''ti pattaṃ gaṇhi. thero ``etehi dinnaṃ sākaṃ vā hotu  kuṇḍakamuṭṭhi vā, saṅgahaṃ ^a^P1.0426^ea^ nesaṃ karissāmī''ti pattaṃ  adāsi. so antogharaṃ pavisitvā ghaṭiodanaṃ nāma ghaṭiyā  uddharitvā pattaṃ pūretvā therassa hatthe ṭhapesi. so ahosi piṇḍapāto  anekasūpabyañjano, sakalaṃ rājagahanagaraṃ gandhena ajjhotthari.<br/><br/>[03] tadā thero cintesi -- ``ayaṃ puriso appesakkho, piṇḍapāto  mahesakkho, sakkassa bhojanasadiso, ko nu kho eso''ti. atha naṃ  ``sakko''ti ñatvā āha -- ``bhāriyaṃ te kammaṃ kataṃ duggatānaṃ  sampattiṃ vilumpantena, ajja mayhaṃ dānaṃ datvā kocideva duggato  senāpatiṭṭhānaṃ vā seṭṭhiṭṭhānaṃ vā labheyyā''ti. ``mayā duggatataro  natthi, bhante''ti. ``kiṃ kāraṇā tvaṃ duggato devaloke rajjasiriṃ  anubhavanto''ti? ``bhante, evaṃ nāmetaṃ, mayā pana anuppanne buddhe  kalyāṇakammaṃ kataṃ, buddhuppāde vattamāne kalyāṇakammaṃ katvā  cūḷarathadevaputto mahārathadevaputto anekavaṇṇadevaputtoti ime tayo  samānadevaputtā mama āsannaṭṭhāne nibbattā, mayā tejavantatarā.  ahañhi tesu devaputtesu `nakkhattaṃ kīḷissāmā'ti paricārikāyo  gahetvā ^a^P1.0427^ea^ antaravīthiṃ otiṇṇesu palāyitvā gehaṃ  pavisāmi. tesañhi sarīrato tejo mama sarīraṃ ottharati, mama  sarīrato tejo tesaṃ sarīraṃ na ottharati, `ko mayā duggatataro,  bhante'ti. `evaṃ santepi ito paṭṭhāya ^a^M1.0270^ea^ mayhaṃ mā evaṃ vañcetvā  dānamadāsī'''ti. ``vañcetvā tumhākaṃ dāne dinne mayhaṃ kusalaṃ  atthi, na atthī''ti? ``atthāvuso''ti. ``evaṃ sante  kusalakammakaraṇaṃ nāma mayhaṃ bhāro, bhante''ti. so evaṃ vatvā theraṃ  vanditvā sujaṃ gahetvā theraṃ padakkhiṇaṃ katvā vehāsaṃ abbhuggantvā  ``aho dānaṃ paramadānaṃ kassape suppatiṭṭhita''nti udānaṃ udānesi.  tena vuttaṃ -- <br/><br/>[02] ``ekaṃ samayaṃ bhagavā rājagahe viharati veḷuvane  kalandakanivāpe. tena kho pana samayena āyasmā mahākassapo  pippaliguhāyaṃ viharati, sattāhaṃ ekapallaṅkena nisinno ^a^V1.0240^ea^ hoti aññataraṃ  samādhiṃ samāpajjitvā. atha kho āyasmā mahākassapo tassa  sattāhassa accayena tamhā samādhimhā vuṭṭhāsi. atha kho āyasmato  mahākassapassa tamhā samādhimhā vuṭṭhitassa etadahosi -- ``yaṃnūnāhaṃ  rājagahaṃ piṇḍāya paviseyya''nti. <br/><br/>[02] ``tena kho pana samayena pañcamattāni devatāsatāni  ussukkaṃ āpannāni honti āyasmato mahākassapassa  piṇḍapātapaṭilābhāya. atha kho āyasmā mahākassapo tāni  pañcamattāni devatāsatāni ^a^P1.0428^ea^ paṭikkhipitvā  pubbaṇhasamayaṃ nivāsetvā pattacīvaramādāya rājagahaṃ piṇḍāya pāvisi. <br/><br/>[02] ``tena kho pana samayena sakko devānamindo āyasmato  mahākassapassa piṇḍapātaṃ dātukāmo hoti. pesakāravaṇṇaṃ  abhinimminitvā tantaṃ vināti, sujā asurakaññā tasaraṃ pūreti.  atha kho āyasmā mahākassapo rājagahe sapadānaṃ piṇḍāya caramāno  yena sakkassa devānamindassa nivesanaṃ tenupasaṅkami, addasā kho sakko  devānamindo āyasmantaṃ mahākassapaṃ dūratova āgacchantaṃ, disvā gharā  nikkhamitvā paccuggantvā hatthato pattaṃ gahetvā gharaṃ pavisitvā ghaṭiyā  odanaṃ uddharitvā pattaṃ pūretvā āyasmato mahākassapassa adāsi.  so ahosi piṇḍapāto anekasūpo anekabyañjano anekarasabyañjano.  atha kho āyasmato mahākassapassa etadahosi -- `ko nu kho ayaṃ  satto, yassāyaṃ evarūpo iddhānubhāvo'ti. atha kho āyasmato  ^a^M1.0271^ea^ mahākassapassa etadahosi -- `sakko kho ayaṃ devānamindo'ti  viditvā sakkaṃ devānamindaṃ etadavoca -- `kataṃ kho ^a^P1.0429^ea^  te idaṃ, kosiya, mā punapi evarūpamakāsī'''ti.  ``amhākampi, bhante kassapa, puññena attho, amhākampi puññena  karaṇīya''nti. <br/><br/>[02] ``atha kho sakko devānamindo āyasmantaṃ mahākassapaṃ  abhivādetvā padakkhiṇaṃ katvā vehāsaṃ abbhuggantvā ākāse  antalikkhe tikkhattuṃ udānaṃ udānesi -- `aho dānaṃ paramadānaṃ  kassape suppatiṭṭhitaṃ, aho dānaṃ paramadānaṃ kassape suppatiṭṭhitaṃ, aho  dānaṃ paramadānaṃ kassape suppatiṭṭhita'''nti (udā0 27).<br/><br/>[03] atha kho bhagavā vihāre ṭhito eva tassa taṃ saddaṃ sutvā bhikkhū  āmantetvā -- ``passatha ^a^V1.0241^ea^, bhikkhave, sakkaṃ devānamindaṃ udānaṃ  udānetvā ākāsena gacchanta''nti āha. ``kiṃ pana tena kataṃ,  bhante''ti? ``vañcetvā tena mayhaṃ puttassa kassapassa piṇḍapāto  dinno, taṃ datvā tuṭṭhamānaso udānaṃ udānento gacchatī''ti.  ``therassa piṇḍapātaṃ dātuṃ vaṭṭatī''ti kathaṃ, bhante, tena ñātanti.  ``bhikkhave, mama puttena sadisaṃ nāma piṇḍapātikaṃ devāpi manussāpi  pihayantīti vatvā sayampi udānaṃ udāne''si. sutte pana etthakameva  āgataṃ -- <br/><br/>[02] ``assosi kho bhagavā dibbāya sotadhātuyā visuddhāya  atikkantamānusikāya sakkassa devānamindassa vehāsaṃ abbhuggantvā  ākāse antalikkhe tikkhattuṃ udānaṃ udānentassa ``aho dānaṃ  paramadānaṃ kassape suppatiṭṭhitaṃ, aho dānaṃ paramadānaṃ kassape  suppatiṭṭhitaṃ, aho dānaṃ paramadānaṃ kassape suppatiṭṭhita''nti (udā0  27).<br/><br/>[03] atha ^a^P1.0430^ea^ kho bhagavā etamatthaṃ viditvā tāyaṃ  velāyaṃ imaṃ udānaṃ udānesi -- <br/><br/>[21] ``piṇḍapātikassa ^a^M1.0272^ea^ bhikkhuno, <br/><br/>[27] attabharassa anaññaposino. <br/><br/>[26] devā pihayanti tādino, <br/><br/>[22] upasantassa sadā satīmato''ti.. (udā0 27).<br/><br/>[03] imañca pana udānaṃ udānetvā, ``bhikkhave, sakko devānamindo  mama puttassa sīlagandhena āgantvā piṇḍapātaṃ adāsī''ti vatvā imaṃ  gāthamāha -- <br/><br/>[03] 56^b^.^eb^ <br/><br/>[21] ``appamatto ayaṃ gandho, yvāyaṃ tagaracandanaṃ. <br/><br/>[22] yo ca sīlavataṃ gandho, vāti devesu uttamo''ti..<br/><br/>[03] tattha ^b^appamatto^eb^ti parittappamāṇo. ^b^yo ca  sīlavata^eb^nti yo pana sīlavantānaṃ sīlagandho, so tagaraṃ viya  lohitacandanaṃ viya ca parittako na hoti, ativiya uḷāro  vipphārito. teneva kāraṇena ^b^vāti devesu uttamo^eb^ti pavaro  seṭṭho hutvā devesu ca manussesu ca sabbatthameva vāyati, ottharanto  gacchatīti.<br/><br/>[03] desanāvasāne ^a^V1.0242^ea^ bahū sotāpattiphalādīni pattā. desanā  mahājanassa sātthikā jātāti. <br/><br/>[06] mahākassapattherapiṇḍapātadinnavatthu dasamaṃ. 


volume: 88
item: 43
title:
  visākhāvatthu^ānandattherapañhāvatthu^mahākassapattherapiṇḍapātadinnavatthu^godhikattheraparinibbānavatthu^

content:
  [03] ^b^tesaṃ^eb^ ^a^P1.0431^ea^ ^b^sampannasīlāna^eb^nti imaṃ  dhammadesanaṃ satthā rājagahaṃ upanissāya veḷuvane viharanto  godhikattherassa parinibbānaṃ ārabbha kathesi.<br/><br/>[03] so hi āyasmā isigilipasse kāḷasilāyaṃ viharanto  appamatto ātāpī pahitatto sāmāyikaṃ cetovimuttiṃ phusitvā ekassa  anussāyikassa rogassa vasena tato parihāyi. so dutiyampi  tatiyampi chakkhattuṃ jhānaṃ nibbattetvā parihīno, sattame vāre  uppādetvā cintesi -- ``ahaṃ chakkhattuṃ jhānā parihīno,  parihīnajjhānassa kho ^a^M1.0273^ea^ pana aniyatā gati, idāneva satthaṃ  āharissāmī''ti kesoropanasatthakaṃ gahetvā galanāḷiṃ chindituṃ  pañcake nipajji. māro tassa cittaṃ ñatvā ``ayaṃ bhikkhu satthaṃ  āharitukāmo, satthaṃ āharantā kho pana jīvite nirapekkhā honti,  te vipassanaṃ paṭṭhapetvā arahattampi pāpuṇanti, sacāhaṃ etaṃ vāressāmi,  na me vacanaṃ karissati, satthāraṃ vārāpessāmī''ti aññātakavesena  satthāraṃ upasaṅkamitvā evamāha -- <br/><br/>[21] ``mahāvīra ^a^P1.0432^ea^ mahāpañña, iddhiyā  yasasā jalaṃ. <br/><br/>[22] sabbaverabhayātīta, pāde vandāmi cakkhuma.. <br/><br/>[21] ``sāvako te mahāvīra, maraṇaṃ maraṇābhibhū. <br/><br/>[22] ākaṅkhati cetayati, taṃ nisedha jutindhara.. <br/><br/>[21] ``kathañhi bhagavā tuyhaṃ, sāvako sāsane rato. <br/><br/>[22] appattamānaso sekkho, kālaṃ kayirā jane sutā''ti..  (saṃ0 ni0  1.159).<br/><br/>[03] tasmiṃ ^a^V1.0243^ea^ khaṇe therena satthaṃ āharitaṃ hoti. satthā ``māro  aya''nti viditvā imaṃ gāthamāha -- <br/><br/>[21] ``evañhi dhīrā kubbanti, nāvakaṅkhanti jīvitaṃ. <br/><br/>[22] samūlaṃ taṇhamabbuyha, godhiko parinibbuto''ti.. (saṃ0  ni0  1.159).<br/><br/>[03] atha kho bhagavā sambahulehi bhikkhūhi saddhiṃ therassa satthaṃ  āharitvā nipannaṭṭhānaṃ agamāsi. tasmiṃ khaṇe māro pāpimā  ``kattha nu kho imassa paṭisandhiviññāṇaṃ patiṭṭhita''nti dhūmarāsi  viya timirapuñjo viya ca hutvā sabbadisāsu therassa viññāṇaṃ  samanvesati. bhagavā taṃ dhūmatimirabhāvaṃ bhikkhūnaṃ dassetvā ``eso  kho, bhikkhave, māro pāpimā godhikassa kulaputtassa viññāṇaṃ  samanvesati `kattha godhikassa kulaputtassa viññāṇaṃ patiṭṭhita'nti.  apatiṭṭhitena ca, bhikkhave, viññāṇena godhiko kulaputto  parinibbuto''ti āha. māropi tassa viññāṇaṭṭhānaṃ daṭṭhuṃ asakkonto  kumārakavaṇṇo hutvā ^a^P1.0433^ea^ beluvapaṇḍuvīṇaṃ ādāya  satthāraṃ upasaṅkamitvā pucchi -- <br/><br/>[21] ``uddhaṃ ^a^M1.0274^ea^ adho ca tiriyaṃ, disā anudisā svahaṃ. <br/><br/>[22] anvesaṃ nādhigacchāmi, godhiko so kuhiṃ gato''ti..  (saṃ0 ni0  1.159).<br/><br/>[03] atha naṃ satthā āha -- <br/><br/>[21] ``yo dhīro dhitisampanno, jhāyī jhānarato sadā. <br/><br/>[22] ahorattaṃ anuyuñjaṃ, jīvitaṃ anikāmayaṃ.. <br/><br/>[21] ``jetvāna maccuno senaṃ, anāgantvā punabbhavaṃ. <br/><br/>[22] samūlaṃ taṇhamabbuyha, godhiko parinibbuto''ti.. (saṃ0  ni0  1.159).<br/><br/>[03] evaṃ vutte māro pāpimā bhagavantaṃ gāthāya ajjhabhāsi -- <br/><br/>[21] ``tassa ^a^V1.0244^ea^ sokaparetassa, vīṇā kacchā abhassatha. <br/><br/>[22] tato so dummano yakkho, tatthevantaradhāyathā''ti..  (saṃ0 ni0  1.159).<br/><br/>[03] satthāpi ``kiṃ te, pāpima, godhikassa kulaputtassa  nibbattaṭṭhānena? tassa hi nibbattaṭṭhānaṃ tumhādisānaṃ satampi  sahassampi daṭṭhuṃ na sakkotī''ti vatvā imaṃ gāthamāha -- <br/><br/>[03] 57^b^.^eb^ <br/><br/>[21] ``tesaṃ sampannasīlānaṃ, appamādavihārinaṃ. <br/><br/>[22] sammadaññā vimuttānaṃ, māro maggaṃ na vindatī''ti..<br/><br/>[03] tattha ^a^P1.0434^ea^ ^b^tesa^eb^nti yathā appatiṭṭhitena  viññāṇena godhiko kulaputto parinibbuto, ye ca evaṃ  parinibbāyanti, tesaṃ ^b^sampannasīlāna^eb^nti paripuṇṇasīlānaṃ.  ^b^appamādavihārina^eb^nti satiavippavāsasaṅkhātena appamādena  viharantānaṃ. ^b^sammadaññā vimuttāna^eb^nti hetunā ñāyena kāraṇena  jānitvā ``tadaṅgavimuttiyā, vikkhambhanavimuttiyā,  samucchedavimuttiyā, paṭippassaddhivimuttiyā, nissaraṇavimuttiyā''ti  imāhi pañcahi vimuttīhi vimuttānaṃ. ^b^māro maggaṃ na  vindatī^eb^ti evarūpānaṃ mahākhīṇāsavānaṃ sabbathāmena maggantopi  māro gatamaggaṃ na vindati na labhati na passatīti.<br/><br/>[03] desanāvasāne bahū sotāpattiphalādīni pattā. desanā  mahājanassa sātthikā jātāti. <br/><br/>[06] godhikattheraparinibbānavatthu ekādasamaṃ. 


volume: 88
item: 44
title:
  ānandattherapañhāvatthu^mahākassapattherapiṇḍapātadinnavatthu^godhikattheraparinibbānavatthu^garahadinnavatthu^

content:
  [03] ^b^yathā^eb^ ^a^M1.0275^ea^ ^b^saṅkāraṭṭhānasmi^eb^nti imaṃ dhammadesanaṃ satthā jetavane  viharanto garahadinnaṃ nāma nigaṇṭhasāvakaṃ ārabbha kathesi.<br/><br/>[03] sāvatthiyañhi sirigutto ca garahadinno cāti dve sahāyakā  ahesuṃ. tesu sirigutto upāsako buddhasāvako, garahadinno  nigaṇṭhasāvako ^a^P1.0435^ea^. taṃ nigaṇṭhā abhikkhaṇaṃ evaṃ  vadanti -- ``tava sahāyakaṃ siriguttaṃ `kiṃ tvaṃ samaṇaṃ gotamaṃ  upasaṅkamasi, tassa santike kiṃ labhissasī'ti ^a^V1.0245^ea^ vatvā yathā amhe  upasaṅkamitvā amhākañca deyyadhammaṃ dassati, kiṃ evaṃ ovadituṃ na  vaṭṭatī''ti. garahadinno tesaṃ vacanaṃ sutvā abhikkhaṇaṃ gantvā  ṭhitanisinnaṭṭhānādīsu siriguttaṃ evaṃ ovadati -- ``samma, kiṃ te  samaṇena gotamena, taṃ upasaṅkamitvā kiṃ labhissasi, kiṃ te mama,  ayye, upasaṅkamitvā tesaṃ dānaṃ dātuṃ na vaṭṭatī''ti? sirigutto  tassa kathaṃ sutvāpi bahū divase tuṇhī hutvā nibbijjitvā ekadivasaṃ,  ``samma, tvaṃ abhikkhaṇaṃ āgantvā maṃ ṭhitaṭṭhānādīsu evaṃ vadesi,  `samaṇaṃ gotamaṃ upasaṅkamitvā kiṃ labhissasi, mama, ayye,  upasaṅkamitvā tesaṃ dānaṃ dehī'ti, kathehi tāva me, tava, ayyā, kiṃ  jānantī''ti? ```aho, sāmi, mā evaṃ vada, mama ayyānaṃ  aññātaṃ nāma natthi, sabbaṃ atītānāgatapaccuppannaṃ sabbaṃ  kāyavacīmanokammaṃ idaṃ bhavissati, idaṃ na bhavissatī'ti sabbaṃ  bhabbābhabbaṃ jānantī''ti? ``evaṃ vadesī''ti. ``āma,  vademī''ti. ``yadi evaṃ, atibhāriyaṃ te kataṃ, ettakaṃ kālaṃ mayhaṃ  etamatthaṃ anācikkhantena, ajja mayā ^a^P1.0436^ea^ ayyānaṃ  ñāṇānubhāvo ñāto, gaccha, samma, ayye, mama vacanena nimantehī''ti.  so nigaṇṭhānaṃ santikaṃ gantvā te vanditvā ``mayhaṃ sahāyako  sirigutto svātanāya tumhe nimantetī''ti āha. ``siriguttena  sāmaṃ tvaṃ vutto''ti? ``āma, ayyā''ti. te haṭṭhatuṭṭhā hutvā  ``nipphannaṃ no kiccaṃ, siriguttassa amhesu pasannakālato paṭṭhāya kā  nāma sampatti amhākaṃ na bhavissatī''ti vadiṃsu.<br/><br/>[03] siriguttassāpi mahantaṃ nivesanaṃ. so tasmiṃ dvinnaṃ gehānaṃ  antare ubhato dīghaṃ āvāṭaṃ khaṇāpetvā gūthakalalassa pūrāpesi.  bahiāvāṭe dvīsu pariyantesu khāṇuke koṭṭāpetvā tesu rajjuyo  bandhāpetvā āsanānaṃ purimapāde āvāṭassa purimapasse ṭhapāpetvā  pacchimapāde rajjukesu ṭhapāpesi. ``evaṃ nisinnakāle evaṃ avaṃsirā  patissantī''ti ^a^M1.0276^ea^ maññamāno yathā āvāṭo na paññāyati, evaṃ  āsanānaṃ upari paccattharaṇāni dāpesi. mahantā mahantā cāṭiyo  ṭhapāpetvā kadalipaṇṇehi ca setapilotikāhi ca mukhāni bandhāpetvā  tā tucchā eva gehassa pacchimabhāge bahi  yāgubhattasitthasappitelamadhuphāṇitapūvacuṇṇamakkhitā katvā ṭhapāpesi.  garahadinno pātova tassa gharaṃ vegena gantvā, ``ayyānaṃ sakkāro  sajjito''ti pucchi. ``āma, samma, sajjito''ti. ``kahaṃ pana  eso''ti. ``etāsu ettikāsu cāṭīsu yāgu, ettikāsu bhattaṃ,  ettikāsu sappiphāṇitapūvādīni ^a^P1.0437^ea^ pūritāni,  āsanāni paññattānī''ti. so ``sādhū''ti vatvā gato tassa  gatakāle pañcasatā nigaṇṭhā āgamiṃsu. sirigutto gehā  nikkhamitvā pañcapatiṭṭhitena nigaṇṭhe vanditvā tesaṃ purato añjaliṃ  paggayha ṭhito evaṃ cintesi -- ``tumhe kira atītādibhedaṃ sabbaṃ  jānātha, evaṃ tumhākaṃ upaṭṭhākena mayhaṃ ^a^V1.0246^ea^ kathitaṃ. sace sabbaṃ tumhe  jānātha, mayhaṃ gehaṃ mā pavisittha. mama gehaṃ paviṭṭhānañhi vo neva  yāgu atthi, na bhattādīni. sace ajānitvā pavisissatha,  gūthāavāṭe vo pātetvā pothessāmī''ti evaṃ cintetvā purisānaṃ saññaṃ  adāsi. evaṃ tesaṃ nisīdanabhāvaṃ ñatvā pacchimapasse ṭhatvā  āsanānaṃ upari paccattharaṇāni apaneyyātha, mā tāni asucinā  makkhayiṃsūti.<br/><br/>[03] atha nigaṇṭhe ``ito etha, bhante''ti āha. nigaṇṭhā  pavisitvā paññattāsanesu nisīdituṃ ārabhiṃsu. atha ne manussā  vadiṃsu -- ``āgametha, bhante, mā tāva nisīdathā''ti. ``kiṃ  kāraṇā''ti? ``amhākaṃ gehaṃ paviṭṭhānaṃ ayyānaṃ vattaṃ ñatvā  nisīdituṃ vaṭṭatī''ti. ``kiṃ kātuṃ vaṭṭati, āvuso''ti?  ``attano attano pattāsanamūlesu ṭhatvā sabbepi ekappahāreneva  nisīdituṃ vaṭṭatī''ti. idaṃ kirassa adhippāyo -- ``ekasmiṃ  āvāṭe patite `mā, āvuso, avasesā āsane nisīdantū'ti ^a^P1.0438^ea^  vattuṃ mā labhatū''ti. te ``sādhū''ti vatvā ``imehi  kathitakathaṃ amhehi kātuṃ vaṭṭatī''ti cintayiṃsu. atha sabbe attano  attano pattāsanamūle paṭipāṭiyā aṭṭhaṃsu. atha ne, ``bhante, khippaṃ  ekappahāreneva nisīdathā''ti vatvā tesaṃ nisinnabhāvaṃ ñatvā āsanānaṃ  upari paccattharaṇāni nīhariṃsu. nigaṇṭhā ekappahāreneva nisinnā,  rajjūnaṃ upari ṭhapitā āsanapādā bhaṭṭhā, nigaṇṭhā avaṃsirā āvāṭe  patiṃsu. sirigutto tesu patitesu dvāraṃ pidahitvā ^a^M1.0277^ea^ te uttiṇṇuttiṇṇe  ``atītānāgatapaccuppannaṃ kasmā na jānāthā''ti daṇḍehi pāthetvā  ``ettakaṃ etesaṃ vaṭṭissatī''ti dvāraṃ vivarāpesi. te nikkhamitvā  palāyituṃ ārabhiṃsu. gamanamagge pana tesaṃ sudhāparikammakataṃ bhūmiṃ  picchilaṃ kārāpesi. te tattha asaṇṭhahitvā patite patite puna  pothāpetvā ``alaṃ ettakaṃ tumhāka''nti uyyojesi. te  ``nāsitamhā tayā, nāsitamhā tayā''ti kandantā upaṭṭhākassa  gehadvāraṃ agamaṃsu. <br/><br/>[01] garahadinno taṃ vippakāraṃ disvā kuddho ``nāsitamhi  siriguttena, hatthaṃ pasāretvā vandantānaṃ sadevake loke yathāruciyā  dātuṃ samatthe nāma puññakkhettabhūte mama, ayye ^a^P1.0439^ea^,  pothāpetvā byasanaṃ pāpesī''ti rājakulaṃ gantvā tassa kahāpaṇasahassaṃ  daṇḍaṃ kāresi. athassa rājā sāsanaṃ pesesi. so gantvā rājānaṃ  vanditvā, ``deva, upaparikkhitvā daṇḍaṃ gaṇhatha, mā  anupaparikkhitvā''ti āha. ``upaparikkhitvā gaṇhissāmī''ti.  ``sādhu, devā''ti. ``tena hi gaṇhāhī''ti. deva, mayhaṃ  sahāyako nigaṇṭhasāvako maṃ upasaṅkamitvā ṭhitanisinnaṭṭhānādīsu  abhiṇhaṃ evaṃ vadesi -- ``samma, kiṃ te samaṇena gotamena, taṃ  upasaṅkamitvā kiṃ labhissasī''ti idaṃ ^a^V1.0247^ea^ ādiṃ katvā sirigutto sabbaṃ  taṃ pavattiṃ ārocetvā ``deva, sace imasmiṃ kāraṇe daṇḍaṃ gahetuṃ yuttaṃ,  gaṇhathā''ti. rājā garahadinnaṃ oloketvā ``saccaṃ kira te evaṃ  vutta''nti āha. ``saccaṃ, devā''ti. tvaṃ ettakampi ajānante  satthāroti gahetvā vicaranto ``sabbaṃ jānantī''ti kiṃ kāraṇā  tathāgatasāvakassa kathesi. ``tayā āropitadaṇḍo tuyhameva hotū''ti  evaṃ sveva daṇḍaṃ pāpito, tasseva kulūpakā pothetvā nīhaṭā.<br/><br/>[03] so taṃ kujjhitvā tato paṭṭhāya aḍḍhamāsamattampi siriguttena  saddhiṃ akathetvā cintesi -- ``evaṃ vicarituṃ mayhaṃ ayuttaṃ, etassa  kulūpakānampi mayā byasanaṃ kātuṃ vaṭṭatī''ti siriguttaṃ upasaṅkamitvā  āha -- ``sahāya siriguttā''ti. ``kiṃ, sammā''ti?  ``ñātisuhajjānaṃ ^a^P1.0440^ea^ nāma kalahopi hoti  vivādopi, kiṃ tvaṃ kiñci na kathesi, kasmā evaṃ karosī''ti?  ``samma, tava mayā saddhiṃ akathanato na kathemī''ti. ``yaṃ, samma,  kataṃ, katameva taṃ na mayaṃ mettiṃ bhindissāmā''ti. tato paṭṭhāya  ubhopi ekaṭṭhāne tiṭṭhanti nisīdanti ^a^M1.0278^ea^. athekadivasaṃ sirigutto  garahadinnaṃ āha -- ``kiṃ te nigaṇṭhehi, te upasaṅkamitvā kiṃ  labhissasi, mama satthāraṃ upasaṅkamituṃ vā ayyānaṃ dānaṃ dātuṃ vā kiṃ  te na vaṭṭatī''ti? sopi etameva paccāsīsati, tenassa kaṇḍuvanaṭṭhāne  nakhena vilekhitaṃ viya ahosi. so, ``sirigutta, tava satthā kiṃ  jānātī''ti pucchi. ``ambho, mā evaṃ vada, satthu me ajānitabbaṃ  nāma natthi, atītādibhedaṃ sabbaṃ jānāti, soḷasahākārehi sattānaṃ  cittaṃ paricchindatī''ti. ``ahaṃ evaṃ na jānāmi, kasmā mayhaṃ  ettakaṃ kālaṃ na kathesi, tena hi tvaṃ gaccha, tava satthāraṃ svātanāya  nimantehi, bhojessāmi, pañcahi bhikkhusatehi saddhiṃ mama bhikkhaṃ  gaṇhituṃ vadehī''ti.<br/><br/>[03] sirigutto satthāraṃ upasaṅkamitvā vanditvā evamāha -- ``bhante,  mama sahāyako garahadinno tumhe nimantāpeti, pañcahi kira  bhikkhusatehi ^a^P1.0441^ea^ saddhiṃ sve tassa bhikkhaṃ gaṇhatha,  purimadivase kho pana tassa kulūpakānaṃ mayā idaṃ nāma kataṃ, mayā  katassa paṭikaraṇampi na jānāmi, tumhākaṃ suddhacittena bhikkhaṃ  dātukāmatampi na jānāmi, āvajjetvā yuttaṃ ce, adhivāsetha. no  ce, mā adhivāsayitthā''ti. satthā ``kiṃ nu kho so amhākaṃ  kātu kāmo''ti āvajjetvā addasa ``dvinnaṃ gehānaṃ antare mahantaṃ  āvāṭaṃ khaṇāpetvā asītisakaṭamattāni khadiradārūni āharāpetvā  pūrāpetvā aggiṃ datvā amhe aṅgārāavāṭe pātetvā  niggaṇhitukāmo''ti. puna āvajjesi -- ``kiṃ nu kho tattha  gatapaccayā attho atthi, natthī''ti. tato idaṃ addasa -- ``ahaṃ  aṅgārāavāṭe pādaṃ pasāressāmi, taṃ paṭicchādetvā ^a^V1.0248^ea^ ṭhapitakilañjaṃ  antaradhāyissati, aṅgārakāsuṃ bhinditvā cakkamattaṃ mahāpadumaṃ  uṭṭhahissati, athāhaṃ padumakaṇṇikā akkamanto āsane nisīdissāmi,  pañcasatā bhikkhūpi tatheva gantvā nisīdissanti, mahājano  sannipatissati, ahaṃ tasmiṃ samāgame dvīhi gāthāhi anumodanaṃ  karissāmi, anumodanapariyosāne caturāsītiyā pāṇasahassānaṃ  dhammābhisamayo bhavissati, sirigutto ca garahadinno ca sotāpannā  bhavissanti, attano ca dhanarāsiṃ sāsane vikirissanti, imaṃ  kulaputtaṃ nissāya mayā gantuṃ vaṭṭatī''ti ^a^P1.0442^ea^ bhikkhaṃ  adhivāsesi.<br/><br/>[03] sirigutto gantvā satthu adhivāsanaṃ garahadinnassa ārocetvā  ``lokajeṭṭhassa sakkāraṃ karohī''ti āha. garahadinno ``idānissa  ^a^M1.0279^ea^ kattabbayuttakaṃ jānissāmī''ti dvinnaṃ gehānaṃ antare mahantaṃ āvāṭaṃ  khaṇāpetvā asītisakaṭamattāni khadiradārūni āharāpetvā pūrāpetvā  aggiṃ datvā khadiraṅgārarāsīnaṃ yojāpetvā sabbarattiṃ dhamāpetvā  khadiraṅgārarāsiṃ kārāpetvā āvāṭamatthake rukkhapadarāni ṭhapāpetvā  kilañjena paṭicchādetvā gomayena limpāpetvā ekena passena  dubbaladaṇḍake attharitvā gamanamaggaṃ kāresi, ``evaṃ  akkantākkantakāle daṇḍakesu bhaggesu parivaṭṭetvā aṅgārakāsuyaṃ  patissantī''ti maññamāno gehapacchābhāge siriguttena ṭhapitaniyāmeneva  cāṭiyo ṭhapāpesi, āsanānipi tatheva paññāpesi. sirigutto pātova  tassa gehaṃ gantvā ``kato te, samma, sakkāro''ti āha. ``āma,  sammā''ti. ``kahaṃ pana so''ti? ``ehi, passāmā''ti sabbaṃ  siriguttena dassitanayeneva dassesi. sirigutto ``sādhu,  sammā''ti āha. mahājano sannipati. micchādiṭṭhikena hi  nimantite mahanto sannipāto ahosi. micchādiṭṭhikāpi  ``samaṇassa gotamassa vippakāraṃ ^a^P1.0443^ea^  passissāmā''ti sannipatanti, sammādiṭṭhikāpi ``ajja satthā  mahādhammadesanaṃ desessati, buddhavisayaṃ buddhalīlaṃ upadhāressāmā''ti  sannipatanti.<br/><br/>[03] punadivase satthā pañcahi bhikkhusatehi saddhiṃ garahadinnassa  gehadvāraṃ agamāsi. so gehā nikkhamitvā pañcapatiṭṭhitena vanditvā  purato añjaliṃ paggayha ṭhito cintesi -- ``bhante, `tumhe kira  atītādibhedaṃ sabbaṃ jānātha, sattānaṃ soḷasahākārehi cittaṃ  paricchindathā'ti evaṃ tumhākaṃ upaṭṭhākena mayhaṃ kathitaṃ. sace  jānātha, mayhaṃ gehaṃ mā pavisittha. paviṭṭhānañhi vo neva yāgu  atthi, na bhattādīni, sabbe kho pana tumhe aṅgārakāsuyaṃ pātetvā  niggaṇhissāmī''ti. evaṃ cintetvā satthu pattaṃ gahetvā ``ito etha  bhagavā''ti vatvā, ``bhante, amhākaṃ gehaṃ āgatānaṃ vattaṃ ñatvā āgantuṃ  vaṭṭatī''ti āha. ``kiṃ kātuṃ vaṭṭati, āvuso''ti? ``ekekassa  pavisitvā purato gantvā nisinnakāle pacchā aññena ^a^V1.0249^ea^ āgantuṃ  vaṭṭatī''ti. evaṃ kirassa ahosi -- ``purato gacchantaṃ  aṅgārakāsuyaṃ patitaṃ disvā avasesā na āgacchissanti, ekekameva  pātetvā niggaṇhissāmī''ti. satthā ``sādhū''ti vatvā ekakova  pāyāsi. garahadinno aṅgārakāsuṃ patvā apasakkitvā ṭhito ^a^M1.0280^ea^ ``purato  yātha, bhante''ti āha. atha satthā aṅgārakāsumatthake pādaṃ pasāresi,  kilañjaṃ antaradhāyi, aṅgārakāsuṃ bhinditvā cakkamattāni padumāni  uṭṭhahiṃsu ^a^P1.0444^ea^. satthā padumakaṇṇikā akkamanto  gantvā paññatte buddhāsane nisīdi, bhikkhūpi tatheva gantvā nisīdiṃsu.  garahadinnassa kāyato ḍāho uṭṭhahi.<br/><br/>[03] so vegena gantvā siriguttaṃ upasaṅkamitvā, ``sāmi, me tāṇaṃ  hohī''ti āha. ``kiṃ eta''nti? ``pañcannaṃ bhikkhusatānaṃ gehe  yāgu vā bhattādīni vā natthi, kiṃ nu kho karomī''ti? ``kiṃ  pana tayā kata''nti āha. ahaṃ dvinnaṃ gehānaṃ antare mahantaṃ āvāṭaṃ  aṅgārassa pūraṃ kāresiṃ -- ``tattha pātetvā niggaṇhissāmī''ti.  ``atha naṃ bhinditvā mahāpadumāni uṭṭhahiṃsu. sabbe padumakaṇṇikā  akkamitvā gantvā paññattāsanesu nisinnā, idāni kiṃ karomi,  sāmī''ti? nanu tvaṃ idāneva mayhaṃ ```ettikā cāṭiyo, ettikā  yāgu, ettakāni sattādīnī'ti dassesī''ti. ``musā taṃ, sāmi,  tucchāva cāṭiyo''ti. hotu, ``gaccha, tāsu cāṭīsu yāguādīni  olokehī''ti. taṃ khaṇaññeva tena yāsu cāṭīsu ``yāgū''ti vuttaṃ,  tā yāguyā pūrayiṃsu, yāsu ``bhattādīnī''ti vuttaṃ, tā bhattādīnaṃ  paripuṇṇāva ^a^P1.0445^ea^ ahesuṃ. taṃ sampattiṃ disvāva  garahadinnassa sarīraṃ pītipāmojjena paripūritaṃ, cittaṃ pasannaṃ. so  sakkaccaṃ buddhappamukhaṃ bhikkhusaṅghaṃ parivisitvā katabhattakiccassa  satthuno anumodanaṃ kāretukāmo pattaṃ gaṇhi. satthā anumodanaṃ  karonto ``ime sattā paññācakkhuno abhāveneva mama sāvakānaṃ  buddhasāsanassa guṇaṃ na jānanti. paññācakkhuvirahitā hi andhā  nāma, paññavanto sacakkhukā nāmā''ti vatvā imā gāthā abhāsi -- <br/><br/>[03] 58^b^.^eb^ <br/><br/>[21] ``yathā saṅkāradhānasmiṃ, ujjhitasmiṃ mahāpathe. <br/><br/>[22] padumaṃ tattha jāyetha, sucigandhaṃ manoramaṃ.. <br/><br/>[03] 59^b^.^eb^ <br/><br/>[21] ``evaṃ saṅkārabhūtesu, andhabhūte puthujjane. <br/><br/>[22] atirocati paññāya, sammāsambuddhasāvako''ti..<br/><br/>[03] tattha ^b^saṅkāradhānasmi^eb^nti saṅkāraṭhānasmiṃ,  kacavararāsimhīti attho. ^b^ujjhitasmiṃ mahāpathe^eb^ti mahāmagge  ^a^V1.0250^ea^ chaḍḍitasmiṃ. ^b^sucigandha^eb^nti surabhigandhaṃ. mano ettha ramatīti  ^b^manoramaṃ. saṅkārabhūtesū^eb^ti saṅkāramiva bhūtesu.  ^b^puthujjane^eb^ti ^a^M1.0281^ea^ puthūnaṃ kilesānaṃ jananato evaṃladdhanāme ^a^P1.0446^ea^  lokiyamahājane. idaṃ vuttaṃ hoti -- yathā nāma mahāpathe  chaḍḍite saṅkārarāsimhi asucijegucchiyapaṭikūlepi sucigandhaṃ padumaṃ  jāyetha, taṃ rājarājamahāmattādīnaṃ manoramaṃ piyaṃ manāpaṃ uparimatthake  patiṭṭhānārahameva bhaveyya, evameva saṅkārabhūtesupi puthujjanesu jāto  nippaññassa mahājanassa acakkhukassa antare nibbattopi attano  paññābalena kāmesu ādīnavaṃ, nekkhamme ca ānisaṃsaṃ disvā  nikkhamitvā pabbajito pabbajjāmattenapi, kato uttariṃ  sīlasamādhipaññāvimuttivimuttiñāṇadassanāni ārādhetvāpi  atirocati. sammāsambuddhasāvako hi khīṇāsavo bhikkhu andhabhūte  puthujjane atikkamitvā rocati virocati sobhatīti.<br/><br/>[03] desanāvasāne caturāsītiyā pāṇasahassānaṃ dhammābhisamayo  ahosi. garahadinno ca sirigutto ca sotāpattiphalaṃ pāpuṇiṃsu. te  sabbaṃ attano dhanaṃ buddhasāsane vippakiriṃsu. satthā uṭṭhāyāsanā  vihāramagamāsi. bhikkhū sāyanhasamaye dhammasabhāyaṃ kathaṃ samuṭṭhāpesuṃ  -- ``aho acchariyā buddhaguṇā nāma, tathārūpaṃ nāma  khadiraṅgārarāsiṃ bhinditvā padumāni uṭṭhahiṃsū''ti. satthā ^a^P1.0447^ea^  āgantvā ``kāya nuttha, bhikkhave, etarahi kathāya  sannisinnā''ti pucchitvā, ``imāya nāmā''ti vutte --  ``anacchariyaṃ, bhikkhave, yaṃ mama etarahi buddhabhūtassa aṅgārarāsimhā  padumāni uṭṭhitāni, aparipakke ñāṇe vattamānassa bodhisattabhūtassapi  me uṭṭhahiṃsū''ti vatvā, ``kadā, bhante, ācikkhatha no''ti yācito  atītaṃ āharitvā -- <br/><br/>[21] ``kāmaṃ patāmi nirayaṃ, uddhaṃpādo avaṃsiro. <br/><br/>[22] nānariyaṃ karissāmi, handa piṇḍaṃ paṭiggahā''ti..  (jā0 1.1.40) -- <br/><br/>[25] idaṃ ^b^khadiraṅgārajātakaṃ^eb^ vitthāretvā kathesīti. <br/><br/>[06] garahadinnavatthu dvādasamaṃ. <br/><br/>[06] pupphavaggavaṇṇanā niṭṭhitā. <br/><br/>[06] catuttho vaggo. 


volume: 88
item: 45
title:
  mahākassapattherapiṇḍapātadinnavatthu^godhikattheraparinibbānavatthu^bālavaggo^aññatarapurisavatthu^

content:
  [03] ^b^dīghā^eb^ ^a^V1.0251^ea^ ^a^M1.0282^ea^ ^a^P2.0001^ea^ ^b^jāgarato rattī^eb^ti   imaṃ dhammadesanaṃ satthā jetavane viharanto pasenadikosalañceva aññatarañca  purisaṃ ārabbha kathesi.<br/><br/>[03] rājā kira pasenadi kosalo ekasmiṃ chaṇadivase  alaṅkatapaṭiyattaṃ sabbasetaṃ ekaṃ puṇḍarīkaṃ nāma hatthiṃ abhiruyha  mahantena rājānubhāvena nagaraṃ padakkhiṇaṃ karoti. ussāraṇāya  vattamānāya leḍḍudaṇḍādīhi pothiyamāno mahājano palāyanto gīvaṃ  parivaṭṭetvāpi oloketiyeva. rājūnaṃ kira sudinnadānassetaṃ phalaṃ.  aññatarassāpi duggatapurisassa bhariyā sattabhūmikassa pāsādassa  uparitale ṭhitā ekaṃ vātapānakavāṭaṃ vivaritvā rājānaṃ oloketvāva  apagacchi. rañño puṇṇacando valāhakantaraṃ paviṭṭho viya upaṭṭhāsi.  so tassā paṭibaddhacitto hatthikkhandhato patanākārappatto viya hutvā  khippaṃ ^a^P2.0002^ea^ nagaraṃ padakkhiṇaṃ katvā antepuraṃ pavisitvā  ekaṃ vissāsakaṃ amaccaṃ āha -- ``asukaṭṭhāne te mayā  olokitapāsādo diṭṭho''ti? ``āma, devā''ti. ``tatthekaṃ  itthiṃ addasā''ti? ``addasaṃ, devā''ti. ``gaccha, tassā  sasāmikāsāmikabhāvaṃ jānāhī''ti. so gantvā tassā  sasāmikabhāvaṃ ñatvā āgantvā rañño ``sasāmikā''ti ārocesi.  atha raññā ``tena hi tassā sāmikaṃ pakkosāhī''ti vutte so  gantvā, ``ehi, bho, rājā taṃ pakkosatī''ti āha. so ``bhariyaṃ  me nissāya bhayena uppannena bhavitabba''nti cintetvā rañño āṇaṃ  paṭibāhituṃ asakkonto gantvā rājānaṃ vanditvā aṭṭhāsi. atha naṃ  rājā ``maṃ ito paṭṭhāya upaṭṭhāhī''ti āha. ``alaṃ, deva, ahaṃ  attano kammaṃ katvā tumhākaṃ suṅkaṃ dadāmi, ghareyeva me jīvikā  hotū''ti. ``tava suṅkena mayhaṃ attho natthi, ajjato paṭṭhāya maṃ  upaṭṭhāhī''ti tassa phalakañca āvudhañca dāpesi. evaṃ kirassa  ahosi -- ``kañcidevassa dosaṃ āropetvā ghātetvā bhariyaṃ  gaṇhissāmī''ti. atha naṃ so maraṇabhayabhīto appamatto hutvā  upaṭṭhāsi.<br/><br/>[03] rājā ^a^V1.0252^ea^ ^a^M1.0283^ea^ tassa dosaṃ apassanto kāmapariḷāhe vaḍḍhante ``ekamassa  ^a^P2.0003^ea^ dosaṃ āropetvā rājāṇaṃ karissāmī''ti pakkosāpetvā  evamāha -- ``ambho ito yojanamatthake nadiyā asukaṭṭhānaṃ nāma  gantvā sāyaṃ mama nhānavelāya kumuduppalāni ceva aruṇavatīmattikañca  āhara. sace tasmiṃ khaṇe nāgacchasi, āṇaṃ te karissāmī''ti.  sevako kira catūhipi dāsehi patikiṭṭhataro. dhanakkītādayo hi  dāsā ``sīsaṃ me rujjati, piṭṭhi me rujjatī''ti vatvā acchituṃ  labhantiyeva. sevakassetaṃ natthi, āṇattakammaṃ kātumeva vaṭṭati.  tasmā so ``avassaṃ mayā gantabbaṃ, kumuduppalehi saddhiṃ  aruṇavatīmattikā nāma nāgabhavane uppajjati, ahaṃ kuhiṃ  labhissāmī''ti cintento maraṇabhayabhīto vegena gehaṃ gantvā, ``bhadde,  niṭṭhitaṃ me bhatta''nti āha. ``uddhanamatthake, sāmī''ti. so yāva  bhattaṃ otarati, tāva sandhāretuṃ asakkonto uḷuṅkena kañjikaṃ harāpetvā  yathāladdhena byañjanena saddhiṃ allameva bhattaṃ pacchiyaṃ opīḷetvā ādāya  yojanikaṃ maggaṃ pakkhando, tassa gacchantasseva bhattaṃ pakkaṃ ahosi.  so anucchiṭṭhaṃ katvāva thokaṃ bhattaṃ apanetvā bhuñjanto ekaṃ addhikaṃ  disvā mayā apanetvā ṭhapitaṃ thokaṃ anucchiṭṭhaṃ bhattameva atthi gahetvā  bhuñja sāmīti. so gaṇhitvā bhuñji. itaropi bhuñjitvā ekaṃ  bhattamuṭṭhiṃ ^a^P2.0004^ea^ udake khipitvā mukhaṃ vikkhāletvā  mahantena saddena ``imasmiṃ nadīpadese adhivatthā nāgā supaṇṇā devatā  ca vacanaṃ me suṇantu, rājā mayhaṃ āṇaṃ kātukāmo `kumuduppalehi  saddhiṃ aruṇavatīmattikaṃ āharā'ti maṃ āṇāpesi, addhikamanussassa ca  me bhattaṃ dinnaṃ, taṃ sahassānisaṃsaṃ, udake macchānaṃ dinnaṃ, taṃ  satānisaṃsaṃ. ettakaṃ puññaphalaṃ tumhākaṃ pattiṃ katvā dammi, mayhaṃ  kumuduppalehi saddhiṃ aruṇavatīmattikaṃ āharathā''ti tikkhattuṃ  anussāvesi. tattha adhivattho nāgarājā taṃ saddaṃ sutvā  mahallakavesena tassa santikaṃ gantvā ``kiṃ vadesī''ti āha. so  punapi tatheva vatvā ``mayhaṃ taṃ pattiṃ dehī''ti vutte, ``demī''ti  āha. punapi ``dehī''ti vutte, ``demi, sāmī''ti āha. evaṃ  so dve tayo vāre pattiṃ āharāpetvā kumuduppalehi saddhiṃ  aruṇavatīmattikaṃ adāsi.<br/><br/>[03] rājā ^a^M1.0284^ea^ pana cintesi -- ``manussā nāma bahumāyā, sace so  kenaci upāyena labheyya, kiccaṃ me na nipphajjeyyā''ti. so  kālasseva dvāraṃ pidahāpetvā muddikaṃ attano santikaṃ āharāpesi.  itaropi puriso rañño nhānavelāyamevāgantvā dvāraṃ alabhanto dvārapālaṃ  pakkosetvā ``dvāraṃ vivarā''ti āha. ``na sakkā vivarituṃ, rājā  kālasseva muddikaṃ datvā rājagehaṃ āharāpesī''ti. so ``rājadūto  ahaṃ, dvāraṃ vivarā''ti vatvāpi ``dvāraṃ alabhanto natthi me idāni  jīvitaṃ. kiṃ nu kho karissāmī''ti cintetvā dvārassa  upariummāre ^a^P2.0005^ea^ mattikāpiṇḍaṃ ^a^V1.0253^ea^ khipitvā tassūpari  pupphāni laggetvā mahāsaddaṃ karonto, ``ambho, nagaravāsino rañño  mayā āṇattiyā gatabhāvaṃ jānātha, rājā maṃ akāraṇena  vināsetukāmo''ti tikkhattuṃ viravitvā ``kattha nu kho  gacchissāmī''ti cintetvā ``bhikkhū nāma muduhadayā, vihāraṃ gantvā  nipajjissāmī''ti sanniṭṭhānamakāsi. ime hi nāma sattā  sukhitakāle bhikkhūnaṃ atthibhāvampi ajānitvā dukkhābhibhūtakāle  vihāraṃ gantukāmā honti, tasmā sopi ``me aññaṃ tāṇaṃ natthī''ti  vihāraṃ gantvā ekasmiṃ phāsukaṭṭhāne nipajji. atha raññopi taṃ rattiṃ  niddaṃ alabhantassa taṃ itthiṃ anussarantassa kāmapariḷāho uppajji.  so cintesi -- ``vibhātakkhaṇeyeva taṃ purisaṃ ghātāpetvā taṃ itthiṃ  ānessāmī''ti.<br/><br/>[03] tasmiṃ khaṇeyeva saṭṭhiyojanikāya lohakumbhiyā nibbattā cattāro  purisā pakkuthitāya ukkhaliyā taṇḍulā viya samparivattakaṃ paccamānā  tiṃsāya vassasahassehi heṭṭhimatalaṃ patvā aparehi tiṃsāya  vassasahassehi puna mukhavaṭṭiyaṃ pāpuṇiṃsu. te sīsaṃ ukkhipitvā  aññamaññaṃ oloketvā ekekaṃ gāthaṃ vattukāmā vattuṃ asakkontā ekekaṃ  akkharaṃ vatvā parivattitvā lohakumbhimeva paviṭṭhā. rājā niddaṃ  alabhanto majjhimayāmasamanantare taṃ saddaṃ sutvā ^a^P2.0006^ea^  bhīto utrastamānaso ``kiṃ nu kho mayhaṃ jīvitantarāyo bhavissati,  udāhu me aggamahesiyā, udāhu me rajjaṃ vinassissatī''ti cintento  sakalarattiṃ akkhīni nimīletuṃ nāsakkhi. so aruṇuggamanavelāya  eva purohitaṃ pakkosāpetvā, ``ācariya, mayā majjhimayāmasamanantare  mahantā bheravasaddā sutā, `rajjassa vā aggamahesiyā vā mayhaṃ vā  kassa antarāyo ^a^M1.0285^ea^ bhavissatī'ti na jānāmi, tena me tvaṃ  pakkosāpito''ti āha. mahārāja, kiṃ te saddā sutāti?  ``ācariya, ^b^du^eb^-iti ^b^sa^eb^-iti ^b^na^eb^-iti  ^b^so^eb^-itīti ime sadde assosiṃ, imesaṃ nipphattiṃ upadhārehī''ti.  brāhmaṇassa mahāandhakāraṃ paviṭṭhassa viya na kiñci paññāyati,  ``na jānāmī''ti vutte ``pana lābhasakkāro me parihāyissatī''ti  bhāyitvā ``bhāriyaṃ, mahārājā''ti āha. ``kiṃ, ācariyā''ti?  ``jīvitantarāyo te paññāyatī''ti. so dviguṇaṃ bhīto,  ``ācariya, atthi kiñci pana paṭighātakāraṇa''nti āha.  ``atthi, mahārāja, mā bhāyi, ahaṃ tayo vede jānāmī''ti.  ``kiṃ pana laddhuṃ vaṭṭatī''ti? ``sabbasatayaññaṃ yajitvā jīvitaṃ  labhissasi, devā''ti. ``kiṃ laddhuṃ vaṭṭatī''ti? hatthisataṃ  assasataṃ usabhasataṃ dhenusataṃ ajasataṃ urabbhasataṃ kukkuṭasataṃ sūkarasataṃ  dārakasataṃ dārikāsatanti evaṃ ekekaṃ pāṇajātiṃ sataṃ sataṃ katvā  ^a^P2.0007^ea^ gaṇhāpento ``sace migajātimeva gaṇhāpessāmi,  `attano khādanīyameva gaṇhāpetī'ti vakkhantī''ti  hatthiassamanussepi gaṇhāpeti. rājā ``mama jīvitameva mayhaṃ  lābho''ti cintetvā ``sabbapāṇe ^a^V1.0254^ea^ sīghaṃ gaṇhathā''ti āha.  āṇattamanussā adhikataraṃ gaṇhiṃsu. vuttampi cetaṃ kosalasaṃyutte -- <br/><br/>[02] ``tena kho pana samayena rañño pasenadissa kosalassa  mahāyañño paccupaṭṭhito hoti, pañca ca usabhasatāni pañca ca  vacchatarasatāni pañca ca vacchatarisatāni pañca ca ajasatāni pañca  ca urabbhasatāni thūṇūpanītāni honti yaññatthāya. yepissa te  honti dāsāti vā pessāti vā kammakarāti vā, tepi daṇḍatajjitā  bhayatajjitā assumukhā rudamānā parikammāni karontī''ti (saṃ0  ni0  1.120).<br/><br/>[03] mahājano attano attano puttadhītuñātīnaṃ atthāya paridevamāno  mahāsaddamakāsi, mahāpathavīundriyanasaddo viya ahosi. atha  mallikā devī taṃ saddaṃ sutvā rañño santikaṃ gantvā ``kiṃ nu kho  te, mahārāja, indriyāni apākatikāni, kilantarūpāni viya  paññāyantī''ti pucchi. ``kiṃ tuyhaṃ ^a^P2.0008^ea^, mallike, tvaṃ  mama kaṇṇamūlena āsivisampi gacchantaṃ na jānāsī''ti? ``kiṃ  panetaṃ, devā''ti? ``rattibhāge me evarūpo nāma saddo suto ^a^M1.0286^ea^, svāhaṃ  purohitaṃ pucchitvā jīvitantarāyo te paññāyati, sabbasatayaññaṃ  yajitvā jīvitaṃ labhissasī''ti sutvā ``mama jīvitameva mayhaṃ  lābho''ti ime pāṇe gaṇhāpesinti. mallikā devī,  ``andhabālosi, mahārāja, kiñcāpi mahābhakkhosi,  anekasūpabyañjanavikatikaṃ doṇapākaṃ bhojanaṃ bhuñjasi, dvīsu raṭṭhesu rajjaṃ  kāresi, paññā pana te mandā''ti āha. ``kasmā evaṃ vadesi,  devī''ti? ``kahaṃ tayā aññassa maraṇena aññassa jīvitalābho  diṭṭhapubbo, andhabālassa brāhmaṇassa kathaṃ gahetvā kasmā mahājanassa  upari dukkhaṃ khipasi, dhuravihāre sadevakassa lokassa aggapuggalo  atītādīsu appaṭihatañāṇo satthā vasati, taṃ pucchitvā tassovādaṃ  karohī''ti vutte rājā sallahukehi yānehi mallikāya saddhiṃ vihāraṃ  gantvā maraṇabhayatajjito kiñci vattuṃ asakkonto satthāraṃ vanditvā  ekamantaṃ nisīdi.<br/><br/>[03] atha naṃ satthā ``handa kuto nu tvaṃ, mahārāja, āgacchasi  divā divassā''ti paṭhamataraṃ ālapi. so tuṇhīyeva nisīdi.  tato mallikā bhagavato ārocesi -- ``bhante, raññā kira  majjhimayāmasamanantare saddo suto. atha naṃ purohitassa ārocesi.  purohito `jīvitantarāyo te bhavissati, tassa paṭighātatthāya  sabbasate ^a^P2.0009^ea^ pāṇe gahetvā tesaṃ galalohitena yaññe  yajite jīvitaṃ labhissasī'ti āha. rājā pāṇe gaṇhāpesi, tenāyaṃ  mayā ^a^V1.0255^ea^ idhānīto''ti. ``evaṃ kira, mahārājā''ti? ``evaṃ,  bhante''ti. ``kinti te saddo suto''ti? so attanā  sutaniyāmeneva ācikkhi. tathāgatassa taṃ sutvāva ekobhāso  ahosi. atha naṃ sattā āha -- ``mā bhāyi, mahārāja, tava  antarāyo natthi, pāpakammino satthā attano dukkhaṃ āvīkarontā  evamāhaṃsū''ti. ``kiṃ pana, bhante, tehi kata''nti? atha kho  bhagavā tesaṃ kammaṃ ācikkhituṃ ``tena hi, mahārāja, suṇāhī''ti  vatvā atītaṃ āhari --<br/><br/>[03] atīte vīsativassasahassāyukesu manussesu kassapo bhagavā loke  uppajjitvā vīsatiyā khīṇāsavasahassehi saddhiṃ cārikaṃ caramāno  bārāṇasimagamāsi. bārāṇasivāsino dvepi tayopi bahutarāpi  ^a^M1.0287^ea^ ekato hutvā āgantukadānaṃ pavattayiṃsu. tadā bārāṇasiyaṃ  cattālīsakoṭivibhavā cattāro seṭṭhiputtā sahāyakā ahesuṃ. te  mantayiṃsu -- ``amhākaṃ gehe bahudhanaṃ, tena kiṃ karomā''ti?  ``evarūpe buddhe cārikaṃ caramāne dānaṃ dassāma, sīlaṃ rakkhissāma,  pūjaṃ karissāmā''ti ekopi avatvā tesu eko tāva evamāha --  ``tikhiṇasuraṃ pivantā madhuramaṃsaṃ khādantā vicarissāma, idaṃ  amhākaṃ jīvitaphala''nti. aparopi evamāha -- ``devasikaṃ  tivassikagandhasālibhattaṃ ^a^P2.0010^ea^ nānaggarasehi bhuñjantā  vicarissāmā''ti. aparopi evamāha -- ``nānappakāraṃ  pūvakhajjakavikatiṃ pacāpetvā khādantā vicarissāmā''ti. aparopi  evamāha -- ``sammā mayaṃ aññaṃ kiñci na karissāma, `dhanaṃ  dassāmā'ti vutte anicchamānā itthī nāma natthi, tasmā dhanena  palobhetvā pāradārikakammaṃ karissāmā''ti. ``sādhu, sādhū''ti  sabbeva tassa kathāya aṭṭhaṃsu.<br/><br/>[03] te tato paṭṭhāya abhirūpānaṃ itthīnaṃ dhanaṃ pesetvā  vīsativassasahassāni pāradārikakammaṃ katvā kālaṃ katvā  avīciniraye nibbattā. te ekaṃ buddhantaraṃ niraye paccitvā tattha  kālaṃ katvā pakkāvasesena saṭṭhiyojanikāya lohakumbhiyā nibbattitvā  tiṃsāya vassasahassehi heṭṭhimatalaṃ patvā punapi tiṃsāya vassasahassehi  lohakumbhimukhaṃ patvā ekekaṃ gāthaṃ vattukāmā hutvā vattuṃ asakkontā  ekekaṃ akkharaṃ vatvā puna parivattitvā, lohakumbhimeva paviṭṭhā.  ``vadehi, mahārāja, paṭhamaṃ te kiṃ saddo nāma suto''ti?  ``du-iti, bhante''ti. satthā tena aparipuṇṇaṃ katvā vuttaṃ gāthaṃ  paripuṇṇaṃ katvā dassento evamāha -- <br/><br/>[21] ``dujjīvitamajīvimha ^a^V1.0256^ea^, ye sante na dadamhase. <br/><br/>[22] vijjamānesu bhogesu, dīpaṃ nākamha attano''ti..  (jā0 1.4.53; pe0 va0 804).<br/><br/>[03] atha ^a^P2.0011^ea^ rañño imissā gāthāya atthaṃ pakāsetvā,  ``kiṃ te, mahārāja, dutiyasaddo tatiyasaddo catutthasaddo suto''ti  pucchitvā ``evaṃ nāmā''ti vutte avasesaṃ paripūrento -- <br/><br/>[21] ``saṭṭhivassasahassāni, paripuṇṇāni sabbaso. <br/><br/>[22] niraye paccamānānaṃ, kadā anto bhavissati.. <br/><br/>[21] ``natthi ^a^M1.0288^ea^ anto kuto anto, na anto paṭidissati. <br/><br/>[22] tadā hi pakataṃ pāpaṃ, mama tuyhañca mārisā.. <br/><br/>[21] ``sohaṃ nūna ito gantvā, yoniṃ laddhāna mānusiṃ. <br/><br/>[22] vadaññū sīlasampanno, kāhāmi kusalaṃ bahu''nti..  (jā0 1.4.54-56; pe0 va0 802, 803, 805) -- <br/><br/>[25] paṭipāṭiyā imā gāthā vatvā tāsaṃ atthaṃ pakāsetvā  ``iti kho, mahārāja, te cattāro janā ekekaṃ gāthaṃ vattukāmāpi  vattuṃ asakkontā ekakameva akkharaṃ vatvā puna lohakumbhimeva  paviṭṭhā''ti āha.<br/><br/>[03] raññā kira pasenadikosalena tassa saddassa sutakālato paṭṭhāya  te heṭṭhā bhassanti eva, ajjāpi ekaṃ vassasahassaṃ nātikkamanti.  rañño taṃ desanaṃ sutvā mahāsaṃvego uppajji. so ``bhāriyaṃ vatidaṃ  pāradārikakammaṃ nāma, ekaṃ kira buddhantaraṃ niraye paccitvā tato cutā  saṭṭhiyojanikāya lohakumbhiyā nibbattitvā tattha saṭṭhivassasahassāni  paccitvā evampi nesaṃ dukkhā muccanakālo na paññāyati, ahampi  paradāre sinehaṃ katvā sabbarattiṃ ^a^P2.0012^ea^ niddaṃ na labhiṃ,  idāni ito paṭṭhāya paradāre mānasaṃ na bandhissāmī''ti cintetvā  tathāgataṃ āha -- ``bhante, ajja me rattiyā dīghabhāvo ñāto''ti.  sopi puriso tattheva nisinno taṃ kathaṃ sutvā ``laddho me  balavappaccayo''ti satthāraṃ āha -- ``bhante, raññā tāva ajja rattiyā  dīghabhāvo ñāto, ahaṃ pana hiyyo sayameva yojanassa dīghabhāvaṃ  aññāsi''nti. satthā dvinnampi ^a^V1.0257^ea^ kathaṃ saṃsanditvā ``ekaccassa ratti  dīghā hoti, ekaccassa yojanaṃ dīghaṃ hoti, bālassa pana saṃsāro  dīgho hotī''ti vatvā dhammaṃ desento imaṃ gāthamāha -- <br/><br/>[03] 60^b^.^eb^ <br/><br/>[21] ``dīghā jāgarato ratti, dīghaṃ santassa yojanaṃ. <br/><br/>[22] dīgho bālāna saṃsāro, saddhammaṃ avijānata''nti..<br/><br/>[03] tattha ^b^dīghā^eb^ti ratti nāmesā tiyāmamattāva, jāgarantassa  pana dīghā hoti, dviguṇatiguṇā viya hutvā khāyati. tassā  dīghabhāvaṃ attānaṃ maṅkuṇasaṅghassa bhattaṃ katvā yāva sūriyuggamanā  samparivattakaṃ semāno ^a^M1.0289^ea^ mahākusītopi, subhojanaṃ bhuñjitvā sirisayane  sayamāno kāmabhogīpi na jānāti, sabbarattiṃ pana padhānaṃ padahanto  yogāvacaro ca, dhammakathaṃ kathento ^a^P2.0013^ea^ dhammakathiko ca,  āsanasamīpe ṭhatvā dhammaṃ suṇanto ca, sīsarogādiphuṭṭho vā  hatthapādacchedanādiṃ patto vā vedanābhibhūto ca, rattiṃ maggapaṭipanno  addhiko ca jānāti. ^b^yojana^eb^nti yojanampi catugāvutamattameva,  ^b^santassa^eb^ pana kilantassa ^b^dīghaṃ^eb^ hoti, dviguṇatiguṇaṃ viya  khāyati. sakaladivasañhi maggaṃ gantvā kilanto paṭipathaṃ āgacchantaṃ  disvā ``purato gāmo kīvadūro''ti pucchitvā ``yojana''nti vutte  thokaṃ gantvā aparampi pucchitvā tenāpi ``yojana''nti vutte puna  thokaṃ gantvā aparampi pucchati. sopi ``yojana''nti vadati.  so pucchitapucchitā yojananteva vadanti, dīghaṃ vatidaṃ yojanaṃ,  ekayojanaṃ dve tīṇi yojanāni viya maññeti. ^b^bālāna^eb^nti  idhalokaparalokatthaṃ pana ajānantānaṃ bālānaṃ saṃsāravaṭṭassa pariyantaṃ  kātuṃ asakkontānaṃ yaṃ sattatiṃsabodhipakkhiyabhedaṃ saddhammaṃ ñatvā  saṃsārassa antaṃ karonti, taṃ ^b^saddhammaṃ avijānataṃ saṃsāro dīgho^eb^  nāma hoti. so hi attano dhammatāya eva dīgho nāma. vuttampi  cetaṃ -- ``anamataggoyaṃ, bhikkhave, saṃsāro, pubbā koṭi na  paññāyatī''ti (saṃ0 ni0  2.124). bālānaṃ pana pariyantaṃ  kātuṃ asakkontānaṃ atidīghoyevāti.<br/><br/>[03] desanāvasāne ^a^P2.0014^ea^ so puriso sotāpattiphalaṃ patto,  aññepi bahū sotāpattiphalādīni pattā. mahājanassa sātthikā  dhammadesanā jātāti.<br/><br/>[03] rājā satthāraṃ vanditvā gacchantoyeva te satte bandhanā mocesi.  tattha itthipurisā bandhanā muttā sīsaṃ nhatvā sakāni gehāni  gacchantā ``ciraṃ jīvatu no, ayyā, mallikā devī, taṃ nissāya  jīvitaṃ labhimhā''ti mallikāya guṇakathaṃ kathayiṃsu. sāyanhasamaye  bhikkhū dhammasabhāyaṃ kathaṃ samuṭṭhāpesuṃ -- ``aho paṇḍitā vatāyaṃ,  mallikā, attano paññaṃ nissāya ettakassa ^a^V1.0258^ea^ janassa jīvitadānaṃ  adāsī''ti. satthā gandhakuṭiyaṃ nisinnova tesaṃ bhikkhūnaṃ kathaṃ  sutvā gandhakuṭito nikkhamitvā dhammasabhaṃ pavisitvā paññatte āsane  nisīditvā ``kāya nuttha, bhikkhave, etarahi kathāya ^a^M1.0290^ea^ sannisinnā''ti  pucchitvā ``imāya nāmā''ti vutte, ``na, bhikkhave, mallikā,  idāneva attano paññaṃ nissāya mahājanassa jīvitadānaṃ deti, pubbepi  adāsiyevā''ti vatvā tamatthaṃ pakāsanto atītaṃ āhari --<br/><br/>[03] atīte bārāṇasiyaṃ rañño putto ekaṃ nigrodharukkhaṃ upasaṅkamitvā  tattha nibbattāya devatāya āyāci -- ``sāmi devarāja, imasmiṃ  jambudīpe ekasatarājāno ekasatāggamahesiyo, sacāhaṃ pitu accayena  rajjaṃ labhissāmī, etesaṃ galalohitena baliṃ karissāmī''ti. so  pitari kālakate rajjaṃ patvā ``devatāya me ānubhāvena rajjaṃ pattaṃ,  balimassā karissāmī''ti mahatiyā senāya nikkhamitvā ekaṃ  rājānaṃ attano vase vattetvā tena saddhiṃ aparampi ^a^P2.0015^ea^  aparampīti sabbe rājāno attano vase katvā saddhiṃ aggamahesīhi  ādāya gacchanto uggasenassa nāma sabbakaniṭṭhassa rañño dhammadinnā  nāma aggamahesī garugabbhā, taṃ ohāya āgantvā ``ettakajanaṃ  visapānakaṃ pāyetvā māressāmī''ti rukkhamūlaṃ sodhāpesi. devatā  cintesi -- ``ayaṃ rājā ettake rājāno gaṇhanto `maṃ nissāya  gahitā ime'ti cintetvā tesaṃ galalohitena mayhaṃ baliṃ kātukāmo,  sace panāyaṃ ete ghātessati, jambudīpe rājavaṃso upacchijjissati,  rukkhamūlepi, me asuci bhavissati, sakkhissāmi nu kho etaṃ  nivāretu''nti. sā upadhārentī ``nāhaṃ sakkhissāmī''ti ñatvā  aññampi devataṃ upasaṅkamitvā etamatthaṃ ārocetvā ``tvaṃ  sakkhissasī''ti āha. tāyapi paṭikkhittā aññampi aññampīti  evaṃ sakalacakkavāḷadevatāyo upasaṅkamitvā tāhipi paṭikkhittā catunnaṃ  mahārājūnaṃ santikaṃ gantvā ``mayaṃ na sakkoma, amhākaṃ pana rājā  amhehi puññena ca paññāya ca visiṭṭho, taṃ pucchā''ti tehipi  paṭikkhittakāle sakkaṃ upasaṅkamitvā tamatthaṃ ārocetvā, ``deva,  tumhesu appossukkataṃ āpannesu khattiyavaṃso upacchijjissati, tassa  paṭisaraṇaṃ hothā''ti ^a^P2.0016^ea^ āha. sakko ``ahampi naṃ  paṭibāhituṃ na sakkhissāmi, upāyaṃ pana te vakkhāmī''ti vatvā  upāyaṃ ācikkhi -- ``gaccha, tvaṃ rañño passantasseva rattavatthaṃ  nivāsetvā attano rukkhato nikkhamitvā gamanākāraṃ dassehi. atha  taṃ rājā `devatā gacchati, nivattāpessāmi na'nti nānappakārena  yācissati. atha naṃ vadeyyāsi `tvaṃ ekasatarājāno ^a^M1.0291^ea^ saddhiṃ  aggamahesīhi ānetvā tesaṃ galalohitena baliṃ karissāmī'ti mayhaṃ  āyācitvā uggasenassa rañño deviṃ ohāya āgato, nāhaṃ tādisassa  musāvādassa baliṃ sampaṭicchāmī''ti, ``evaṃ kira vutte rājā taṃ  āṇāpessati, sā rañño dhammaṃ desetvā ettakassa ^a^V1.0259^ea^ janassa jīvitadānaṃ  dassatī''ti. iminā kāraṇena sakko devatāya imaṃ upāyaṃ ācikkhi.  devatā tathā akāsi.<br/><br/>[03] rājāpi taṃ āṇāpesi. sā āgantvā tesaṃ rājūnaṃ pariyante  nisinnampi attano rājānameva vandi. rājā ``mayi  sabbarājajeṭṭhake ṭhite sabbakaniṭṭhaṃ attano sāmikaṃ vandatī''ti tassā  kujjhi. atha naṃ sā āha -- ``kiṃ mayhaṃ tayi paṭibaddhaṃ, ayaṃ pana  me sāmiko issariyassa dāyako, imaṃ avanditvā kasmā taṃ  vandissāmī''ti? rukkhadevatā passantasseva mahājanassa ``evaṃ,  bhadde, evaṃ, bhadde''ti vatvā taṃ pupphamuṭṭhinā pūjesi ^a^P2.0017^ea^.  puna rājā āha -- ``sace maṃ na vandasi, mayhaṃ rajjasiridāyikaṃ  evaṃ mahānubhāvaṃ devataṃ kasmā na vandasī''ti? ``mahārāja, tayā  attano puññe ṭhatvā rājāno gahitā, na devatāya gahetvā dinnā''ti.  punapi taṃ devatā ``evaṃ, bhadde, evaṃ, bhadde''ti vatvā tatheva pūjesi.  puna sā rājānaṃ āha -- ``tvaṃ `devatāya me ettakā rājāno gahetvā  dinnā'ti vadesi, idāni te devatāya upari vāmapasse rukkho  agginā daḍḍho, sā taṃ aggiṃ nibbāpetuṃ kasmā nāsakkhi, yadi evaṃ  mahānubhāvā''ti. punapi taṃ devatā ``evaṃ, bhadde, evaṃ, bhadde''ti  vatvā tatheva pūjesi.<br/><br/>[03] sā kathayamānā ṭhitā rodi ceva hasi ca. atha naṃ rājā  ``kiṃ ummattikāsī''ti āha. ``kasmā deva evaṃ vadesi''?  ``na mādisiyo ummattikā hontī''ti. atha ``naṃ kiṃ kāraṇā  rodasi ceva hasasi cā''ti? ``suṇāhi, mahārāja, ahañhi atīte  kuladhītā hutvā patikule vasantī sāmikassa sahāyakaṃ pāhunakaṃ āgataṃ  disvā tassa bhattaṃ pacitukāmā `maṃsaṃ āharā'ti dāsiyā kahāpaṇaṃ  datvā tāya maṃsaṃ alabhitvā āgatāya `natthi maṃsa'nti vutte gehassa  pacchimabhāge sayitāya eḷikāya sīsaṃ chinditvā bhattaṃ sampādesiṃ.  sāhaṃ ekissāya eḷikāya sīsaṃ chinditvā niraye paccitvā  pakkāvasesena tassā lomagaṇanāya sīsacchedaṃ pāpuṇiṃ, `tvaṃ ettakaṃ janaṃ  vadhitvā kadā dukkhā ^a^M1.0292^ea^ muccissasī'ti ^a^P2.0018^ea^ evamahaṃ tava  dukkhaṃ anussarantī rodi''nti vatvā imaṃ gāthamāha -- <br/><br/>[21] ``ekissā kaṇṭhaṃ chetvāna, lomagaṇanāya paccisaṃ. <br/><br/>[22] bahūnaṃ kaṇṭhe chetvāna, kathaṃ kāhasi khattiyā''ti..<br/><br/>[03] atha ``kasmā tvaṃ hasasī''ti? ```etasmā dukkhā  muttāmhī'ti tussitvā, mahārājā''ti ^a^V1.0260^ea^. punapi taṃ devatā ``evaṃ,  bhadde, evaṃ, bhadde''ti vatvā pupphamuṭṭhinā pūjesi. rājā ``aho me  bhāriyaṃ kataṃ kammaṃ, ayaṃ kira ekaṃ eḷikaṃ vadhitvā niraye  pakkāvasesena tassā lomagaṇanāya sīsacchedaṃ pāpuṇi, ahaṃ ettakaṃ janaṃ  vadhitvā kadā sotthiṃ pāpuṇissāmī''ti sabbe rājāno mocetvā  attano mahallakatare vanditvā daharadaharānaṃ añjaliṃ paggayha sabbe  khamāpetvā sakasakaṭṭhānameva pahiṇi.<br/><br/>[03] satthā imaṃ dhammadesanaṃ āharitvā ``evaṃ, bhikkhave, na idāneva,  mallikā devī, attano paññaṃ nissāya mahājanassa jīvitadānaṃ deti,  pubbepi adāsiyevā''ti vatvā atītaṃ samodhānesi -- ``tadā  bārāṇasirājā pasenadi kosalo ahosi, dhammadinnā, devī mallikā,  rukkhadevatā ahamevā''ti. evaṃ atītaṃ samodhānetvā puna dhammaṃ  desento, ``bhikkhave, pāṇātipāto ^a^P2.0019^ea^ nāma na  kattabbayuttako. pāṇātipātino hi dīgharattaṃ socantī''ti vatvā  imā gāthā āha -- <br/><br/>[21] ``idha socati pecca socati, <br/><br/>[27] pāpakārī ubhayattha socati. <br/><br/>[26] so socati so vihaññati, <br/><br/>[22] disvā kammakiliṭṭhamattano''ti.. (dha0 pa0 15). <br/><br/>[21] ``evaṃ ce sattā jāneyyuṃ, dukkhāyaṃ jātisambhavo. <br/><br/>[22] na pāṇo pāṇinaṃ haññe, pāṇaghātī hi socatī''ti..  (jā0 1.1.18). <br/><br/>[06] aññatarapurisavatthu paṭhamaṃ. 


volume: 88
item: 46
title:
  godhikattheraparinibbānavatthu^bālavaggo^aññatarapurisavatthu^mahākassapattherasaddhivihārikavatthu^

content:
  [03] ^b^carañce^eb^ ^a^M1.0293^ea^ ^b^nādhigaccheyyā^eb^ti imaṃ dhammadesanaṃ satthā sāvatthiyaṃ  jetavane viharanto mahākassapattherassa saddhivihārikaṃ ārabbha kathesi.  desanā rājagahe samuṭṭhitā.<br/><br/>[03] theraṃ kira rājagahaṃ nissāya pippaliguhāyaṃ vasantaṃ dve  saddhivihārikā upaṭṭhahiṃsu. tesu eko sakkaccaṃ vattaṃ karoti, eko  tena kataṃ kataṃ attanā kataṃ viya dassento mukhodakadantakaṭṭhānaṃ  ^a^V1.0261^ea^ paṭiyāditabhāvaṃ ñatvā, ``bhante, mukhodakadantakaṭṭhāni me  paṭiyāditāni, mukhaṃ dhovathā''ti vadati, pādadhovananhānādikālepi  evameva vadati. itaro cintesi -- ``ayaṃ niccakālaṃ mayā kataṃ  kataṃ attanā kataṃ viya katvā dasseti, hotu, kattabbayuttakamassa  karissāmī''ti. tassa bhuñjitvā supantasseva nhānodakaṃ tāpetvā  ekasmiṃ ghaṭe katvā piṭṭhikoṭṭhake ṭhapesi, udakatāpanabhājane pana  nāḷimattaṃ udakaṃ ^a^P2.0020^ea^ sesetvā usumaṃ muñcantaṃ ṭhapesi.  taṃ itaro sāyanhasamaye pabujjhitvā usumaṃ nikkhantaṃ disvā ``udakaṃ  tāpetvā koṭṭhake ṭhapitaṃ bhavissatī''ti vegena gantvā theraṃ vanditvā,  ``bhante, koṭṭhake udakaṃ ṭhapitaṃ, nhāyathā''ti vatvā therena saddhiṃyeva  koṭṭhakaṃ pāvisi. thero udakaṃ apassanto ``kahaṃ udakaṃ, āvuso''ti  āha. daharo aggisālaṃ gantvā bhājane uḷuṅkaṃ otāretvā tucchabhāvaṃ  ñatvā ``passatha duṭṭhassa kammaṃ tucchabhājanaṃ uddhane āropetvā kuhiṃ  gato, ahaṃ `koṭṭhake udaka'nti saññāya ārocesi''nti ujjhāyanto  ghaṭaṃ ādāya titthaṃ agamāsi. itaropi piṭṭhikoṭṭhakato udakaṃ  āharitvā koṭṭhake ṭhapesi.<br/><br/>[03] thero cintesi -- ``ayaṃ daharo `udakaṃ me tāpetvā koṭṭhake  ṭhapitaṃ, etha, bhante, nhāyathā'ti vatvā idāni ujjhāyanto ghaṭaṃ  ādāya titthaṃ gacchati, kiṃ nu kho eta''nti upadhārento ``ettakaṃ  kālaṃ esa daharo iminā kataṃ vattaṃ attanāva kataṃ viya pakāsetī''ti  ñatvā sāyaṃ āgantvā nisinnassa ovādamadāsi, ``āvuso,  bhikkhunā nāma `attanā katameva kata'nti vattuṃ vaṭṭati, no akataṃ,  tvaṃ idāneva `koṭṭhake udakaṃ ṭhapitaṃ, nhāyatha, bhante'ti vatvā mayi  pavisitvā ṭhite ghaṭaṃ ^a^M1.0294^ea^ ādāya ujjhāyanto gacchasi, pabbajitassa nāma  evaṃ kātuṃ na vaṭṭatī''ti. so ``passatha therassa kammaṃ, udakamattakaṃ  nāma nissāya maṃ evaṃ vadesī''ti kujjhitvā punadivase therena saddhiṃ  piṇḍāya na pāvisi. thero itarena saddhiṃ ekaṃ padesaṃ agamāsi.  so tasmiṃ gate therassa upaṭṭhākakulaṃ gantvā ``thero kahaṃ, bhante''ti  puṭṭho ^a^P2.0021^ea^ ``therassa aphāsukaṃ jātaṃ, vihāreyeva  nisinno''ti āha. ``kiṃ pana, bhante, laddhuṃ vaṭṭatī''ti?  ``evarūpaṃ kira nāma āhāraṃ dethā''ti vutte tena vuttaniyāmeneva  sampādetvā adaṃsu. so antarāmaggeva taṃ bhattaṃ bhuñjitvā vihāraṃ gato.  theropi gataṭṭhāne mahantaṃ sukhumavatthaṃ labhitvā attanā saddhiṃ  gatadaharassa adāsi. so taṃ rajitvā attano nivāsanapārupanaṃ  akāsi.<br/><br/>[03] thero punadivase taṃ upaṭṭhākakulaṃ gantvā, ``bhante, `tumhākaṃ kira  aphāsukaṃ jāta'nti amhehi daharena vuttaniyāmeneva paṭiyādetvā  āhāro pesito, paribhuñjitvā vo phāsukaṃ jāta''nti ^a^V1.0262^ea^ vutte tuṇhī  ahosi. vihāraṃ pana gantvā taṃ daharaṃ vanditvā nisinnaṃ evamāha --  ``āvuso, tayā kira hiyyo, idaṃ nāma kataṃ, idaṃ pabbajitānaṃ na  anucchavikaṃ, viññattiṃ katvā bhuñjituṃ na vaṭṭatī''ti. so kujjhitvā  there āghātaṃ bandhitvā ``purimadivase udakamattaṃ nissāya maṃ  musāvādiṃ katvā ajja attano upaṭṭhākakule bhattamuṭṭhiyā bhuttakāraṇā maṃ  `viññattiṃ katvā bhuñjituṃ na vaṭṭatī'ti vadati, vatthampi tena attano  upaṭṭhākasseva dinnaṃ, aho therassa bhāriyaṃ kammaṃ, jānissāmissa  kattabbayuttaka''nti punadivase there gāmaṃ pavisante sayaṃ vihāre  ohīyitvā daṇḍaṃ gahetvā paribhogabhājanāni bhinditvā therassa  paṇṇasālāya aggiṃ datvā yaṃ na jhāyati, taṃ muggarena paharanto  bhinditvā nikkhamitvā palāto. so kālaṃ katvā avīcimahāniraye  nibbatti.<br/><br/>[03] mahājano ^a^P2.0022^ea^ kathaṃ samuṭṭhāpesi -- ``therassa kira  saddhivihāriko ovādamattaṃ asahanto kujjhitvā paṇṇasālaṃ jhāpetvā  palāto''ti. atheko bhikkhu aparabhāge rājagahā nikkhamitvā  satthāraṃ daṭṭhukāmo jetavanaṃ gantvā satthāraṃ vanditvā satthārā  paṭisanthāraṃ katvā ``kuto āgatosī''ti puṭṭho ``rājagahato,  bhante''ti āha. ``mama puttassa mahākassapassa khamanīya''nti?  ``khamanīyaṃ, bhante, eko pana saddhivihāriko ovādamattena  ^a^M1.0295^ea^ kujjhitvā paṇṇasālaṃ jhāpetvā palāto''ti. satthā ``na so  idāneva ovādaṃ sutvā kujjhati, pubbepi kujjhiyeva. na idāneva  kuṭiṃ dūseti, pubbepi dūsesiyevā''ti vatvā atītaṃ āhari --<br/><br/>[03] atīte bārāṇasiyaṃ brahmadatte rajjaṃ kārente himavantapadese eko  siṅgilasakuṇo kulāvakaṃ katvā vasi. athekadivasaṃ deve vassante  eko makkaṭo sītena kampamāno taṃ padesaṃ agamāsi. siṅgilo taṃ  disvā gāthamāha -- <br/><br/>[21] ``manussasseva te sīsaṃ, hatthapādā ca vānara. <br/><br/>[22] atha kena nu vaṇṇena, agāraṃ te na vijjatī''ti..  (jā0 1.4.81).<br/><br/>[03] makkaṭo ``kiñcāpi me hatthapādā atthi, yāya pana paññāya  vicāretvā agāraṃ kareyyaṃ, sā me paññā natthī''ti cintetvā tamatthaṃ  viññāpetukāmo imaṃ gāthamāha -- <br/><br/>[21] ``manussasseva me sīsaṃ, hatthapādā ca siṅgila. <br/><br/>[22] yāhu seṭṭhā manussesu, sā me paññā na vijjatī''ti..  (jā0 1.4.82).<br/><br/>[03] atha ^a^V1.0263^ea^ naṃ ``evarūpassa tava kathaṃ gharāvāso ijjhissatī''ti  garahanto siṅgilo imaṃ gāthādvayamāha -- <br/><br/>[21] ``anavaṭṭhitacittassa ^a^P2.0023^ea^, lahucittassa  dubbhino. <br/><br/>[22] niccaṃ addhuvasīlassa, sukhabhāvo na vijjati.. <br/><br/>[21] ``so karassu ānubhāvaṃ, vītivattassu sīliyaṃ. <br/><br/>[22] sītavātaparittāṇaṃ, karassu kuṭavaṃ kapī''ti.. (jā0  1.4.83-84).<br/><br/>[03] makkaṭo ``ayaṃ maṃ anavaṭṭhitacittaṃ lahucittaṃ mittadubbhiṃ  addhuvasīlaṃ karoti, idānissa mittadubbhibhāvaṃ dassessāmī''ti  kulāvakaṃ viddhaṃsetvā vippakiri. sakuṇo tasmiṃ kulāvakaṃ gaṇhante  eva ekena passena nikkhamitvā palāyi.<br/><br/>[03] satthā imaṃ dhammadesanaṃ āharitvā jātakaṃ samodhānesi --  ``tadā makkaṭo kuṭidūsakabhikkhu ahosi, siṅgilasakuṇo kassapo  ahosī''ti ^a^M1.0296^ea^. jātakaṃ samodhānetvā ``evaṃ, bhikkhave, na idāneva,  pubbepi so ovādakkhaṇe kujjhitvā kuṭiṃ dūsesi, mama puttassa  kassapassa evarūpena bālena saddhiṃ vasanato ekakasseva nivāso  seyyo''ti vatvā imaṃ gāthamāha -- <br/><br/>[03] 61^b^.^eb^ <br/><br/>[21] ``carañce nādhigaccheyya, seyyaṃ sadisamattano. <br/><br/>[22] ekacariyaṃ daḷhaṃ kayirā, natthi bāle sahāyatā''ti..<br/><br/>[03] tattha ^b^cara^eb^nti iriyāpathacāraṃ aggahetvā manasācāro  veditabbo, kalyāṇamittaṃ pariyesantoti attho. ^b^seyyaṃ  sadisamattano^eb^ti attano sīlasamādhipaññāguṇehi adhikataraṃ ^a^P2.0024^ea^  vā sadisaṃ vā na labheyya ce. ^b^ekacariya^eb^nti etesu  hi seyyaṃ labhamāno sīlādīhi vaḍḍhati, sadisaṃ labhamāno na  parihāyati, hīnena pana saddhiṃ ekato vasanto ekato saṃbhogaparibhogaṃ  karonto sīlādīhi parihāyati. tena vuttaṃ -- ``evarūpo puggalo  na sevitabbo na bhajitabbo na payirupāsitabbo aññatra anuddayā  aññatra anukampā''ti (pu0 pa0 121; a0 ni0  3.26).  tasmā sace kāruññaṃ paṭicca ``ayaṃ maṃ nissāya sīlādīhi  vaḍḍhissatī''ti tamhā puggalā kiñci apaccāsīsanto taṃ saṅgaṇhituṃ  sakkoti, iccetaṃ kusalaṃ ^a^V1.0264^ea^. no ce sakkoti, ^b^ekacariyaṃ daḷhaṃ  kayirā^eb^ ekībhāvameva thiraṃ katvā sabbairiyāpathesu ekakova  vihareyya. kiṃ kāraṇā? ^b^natthi bāle sahāyatā^eb^ti sahāyatā  nāma cūḷasīlaṃ majjhimasīlaṃ mahāsīlaṃ dasa kathāvatthūni terasa  dhutaṅgaguṇā vipassanāguṇā cattāro maggā cattāri phalāni tisso  vijjā cha abhiññā. ayaṃ sahāyatāguṇo bālaṃ nissāya natthīti.<br/><br/>[03] desanāvasāne āgantuko bhikkhu sotāpattiphalaṃ patto, aññepi  ^a^P2.0025^ea^ bahū sotāpattiphalādīni pāpuṇiṃsu, desanā  mahājanassa sātthikā ahosīti. <br/><br/>[06] mahākassapattherasaddhivihārikavatthu dutiyaṃ. 


volume: 88
item: 47
title: bālavaggo^aññatarapurisavatthu^mahākassapattherasaddhivihārikavatthu^ānandaseṭṭhivatthu^
content:
  [03] ^b^puttā^eb^ ^a^M1.0297^ea^ ^b^matthī^eb^ti imaṃ dhammadesanaṃ satthā sāvatthiyaṃ viharanto  ānandaseṭṭhiṃ ārabbha kathesi.<br/><br/>[03] sāvatthiyaṃ kira ānandaseṭṭhi nāma cattālīsakoṭivibhavo  mahāmaccharī ahosi. so anvaḍḍhamāsaṃ ñātake sannipātetvā puttaṃ  mūlasiriṃ nāma tīsu velāsu evaṃ ovadati -- ``idaṃ  cattālīsakoṭidhanaṃ `bahū'''ti mā saññaṃ kari, vijjamānaṃ dhanaṃ na  dātabbaṃ, navaṃ dhanaṃ uppādetabbaṃ. ekekampi hi kahāpaṇaṃ vayaṃ  karontassa pana khīyateva. tasmā -- <br/><br/>[21] ``añjanānaṃ khayaṃ disvā, upacikānañca ācayaṃ. <br/><br/>[22] madhūnañca samāhāraṃ, paṇḍito gharamāvase''ti..<br/><br/>[03] so aparena samayena attano pañca mahānidhiyo puttassa  anācikkhitvā dhananissito maccheramalamalino kālaṃ katvā tasseva  nagarassa ekasmiṃ dvāragāmake caṇḍālānaṃ kulasahassaṃ paṭivasati.  tatthekissā caṇḍāliyā kucchismiṃ ^a^P2.0026^ea^ paṭisandhiṃ  gaṇhi. rājā tassa kālakiriyaṃ sutvā puttamassa mūlasiriṃ  pakkosāpetvā seṭṭhiṭṭhāne ṭhapesi. tampi caṇḍālakulasahassaṃ ekatova  bhatiyā kammaṃ katvā jīvamānaṃ tassa paṭisandhiggahaṇato paṭṭhāya neva  bhatiṃ labhati, na yāpanamattato paraṃ bhattapiṇḍampi. te ``mayaṃ etarahi  kammaṃ karontāpi piṇḍabhattampi na labhāma, amhākaṃ antare  kāḷakaṇṇiyā bhavitabba''nti dve koṭṭhāsā hutvā yāva tassa  mātāpitaro ^a^V1.0265^ea^ visuṃ honti, tāva vibhajitvā ``imasmiṃ kule  kāḷakaṇṇī uppannā''ti tassa mātaraṃ nīhariṃsu.<br/><br/>[03] sāpi yāvassā so kucchigato, tāva yāpanamattampi kicchena  labhitvā puttaṃ vijāyi. tassa hatthā ca pādā ca akkhīni ca  kaṇṇā ca nāsā ca mukhañca yathāṭhāne na ahesuṃ. so evarūpena  aṅgavekallena samannāgato paṃsupisācako viya ativirūpo ahosi.  evaṃ santepi taṃ mātā na pariccaji. kucchiyaṃ vasitaputtasmiñhi  sineho balavā hoti. sā taṃ kicchena posayamānā taṃ ādāya  gatadivase kiñci alabhitvā gehe katvā sayameva gatadivase bhatiṃ  labhati. atha naṃ piṇḍāya caritvā jīvituṃ samatthakāle sā kapālakaṃ  hatthe ṭhapetvā, ``tāta ^a^M1.0298^ea^, mayaṃ taṃ nissāya mahādukkhaṃ pattā, idāni na  sakkomi taṃ posetuṃ, imasmiṃ nagare kapaṇaddhikādīnaṃ ^a^P2.0027^ea^  paṭiyattabhattāni atthi, tattha bhikkhāya caritvā jīvāhī''ti taṃ  vissajjesi. so gharapaṭipāṭiyā caranto ānandaseṭṭhikāle  nivuttaṭṭhānaṃ gantvā jātissaro hutvā attano gehaṃ pāvisi. tīsu  pana dvārakoṭṭhakesu na koci sallakkhesi. catutthe dvārakoṭṭhake  mūlasiriseṭṭhino puttakā disvā ubbiggahadayā parodiṃsu. atha naṃ  seṭṭhipurisā ``nikkhama kāḷakaṇṇī''ti pothetvā nīharitvā  saṅkāraṭṭhāne khipiṃsu. satthā ānandattherena pacchāsamaṇena piṇḍāya  caranto taṃ ṭhānaṃ patto theraṃ oloketvā tena puṭṭho taṃ pavattiṃ ācikkhi.  thero mūlasiriṃ pakkosāpesi. atha mahājanakāyo sannipati.  satthā mūlasiriṃ āmantetvā ``jānāsi eta''nti pucchitvā ``na  jānāmī''ti vutte, ``pitā te ānandaseṭṭhī''ti vatvā asaddahantaṃ  ``ānandaseṭṭhi puttassa te pañca mahānidhiyo ācikkhāhī''ti  ācikkhāpetvā saddahāpesi. so satthāraṃ saraṇaṃ agamāsi. tassa  dhammaṃ desento imaṃ gāthamāha -- <br/><br/>[03] 62^b^.^eb^ <br/><br/>[21] ``puttā matthi dhanammatthi, iti bālo vihaññati. <br/><br/>[22] attā hi attano natthi, kuto puttā kuto dhana''nti..<br/><br/>[03] tassattho ^a^P2.0028^ea^ -- ^b^puttā me atthi, dhanaṃ me  atthi, iti bālo^eb^ puttataṇhāya ceva dhanataṇhāya ca haññati  ^b^vihaññati^eb^ dukkhayati, ``puttā me nassiṃsū''ti vihaññati,  ``nassantī''ti vihaññati, ``nassissantī''ti vihaññati. dhanepi  eseva nayo. iti chahākārehi vihaññati. ``putte posessāmī''ti  rattiñca divā ca thalajalapathādīsu nānappakārato vāyamantopi  vihaññati, ``dhanaṃ uppādessāmī''ti kasivāṇijjādīni karontopi  vihaññateva. evaṃ ^a^V1.0266^ea^ vihaññassa ca ^b^attā hi attano natthi^eb^ tena  vighātena dukkhitaṃ attānaṃ sukhitaṃ kātuṃ asakkontassa pavattiyampissa  attā hi attano natthi, maraṇamañce nipannassa māraṇantikāhi  vedanāhi aggijālāhi viya pariḍayhamānassa chijjamānesu  sandhibandhanesu, bhijjamānesu aṭṭhisaṅghāṭesu nimīletvā paralokaṃ  ummīletvā idhalokaṃ passantassāpi divase divase dvikkhattuṃ nhāpetvā  tikkhattuṃ bhojetvā gandhamālādīhi alaṅkaritvā yāvajīvaṃ positopi  sahāyabhāvena ^a^M1.0299^ea^ dukkhaparittāṇaṃ kātuṃ asamatthatāya attā hi attano  natthi. ^b^kuto^eb^ ^a^P2.0029^ea^ ^b^puttā kuto dhanaṃ^eb^ puttā  vā dhanaṃ vā tasmiṃ samaye kimeva karissanti, ānandaseṭṭhinopi  kassaci kiñci adatvā puttassatthāya dhanaṃ saṇṭhapetvā pubbe vā  maraṇamañce nipannassa, idāni vā imaṃ dukkhaṃ pattassa kuto puttā  kuto dhanaṃ. puttā vā dhanaṃ vā tasmiṃ samaye kiṃ dukkhaṃ hariṃsu, kiṃ  vā sukhaṃ uppādayiṃsūti.<br/><br/>[03] desanāvasāne caturāsītiyā pāṇasahassānaṃ dhammābhisamayo  ahosi. desanā mahājanassa sātthikā ahosīti. <br/><br/>[06] ānandaseṭṭhivatthu tatiyaṃ. 


volume: 88
item: 48
title:
  aññatarapurisavatthu^mahākassapattherasaddhivihārikavatthu^ānandaseṭṭhivatthu^gaṇṭhibhedakacoravatthu^

content:
  [03] ^b^yo bālo^eb^ti imaṃ dhammadesanaṃ satthā jetavane viharanto  gaṇṭhibhedakacore ārabbha kathesi.<br/><br/>[03] te kira dve sahāyakā dhammassavanatthāya gacchantena mahājanena  saddhiṃ jetavanaṃ gantvā eko dhammakathaṃ assosi, eko attano gayhūpagaṃ  olokesi. tesu eko dhammaṃ suṇamāno sotāpattiphalaṃ pāpuṇi,  itaro ekassa dussante baddhaṃ pañcamāsakamattaṃ labhi. tassa taṃ gehe  pākabhattaṃ jātaṃ, itarassa gehe na paccati. atha naṃ sahāyakacoro  attano bhariyāya saddhiṃ uppaṇḍayamāno ``tvaṃ atipaṇḍitatāya attano  gehe pākabhattamūlampi na nipphādesī''ti āha. itaro pana  ``bālabhāveneva vatāyaṃ attano paṇḍitabhāvaṃ maññatī''ti taṃ pavattiṃ  satthu ārocetuṃ ^a^P2.0030^ea^ ñātīhi saddhiṃ jetavanaṃ gantvā  ārocesi. satthā tassa dhammaṃ desento imaṃ gāthamāha -- <br/><br/>[03] 63^b^.^eb^ <br/><br/>[21] ``yo ^a^V1.0267^ea^ bālo maññati bālyaṃ, paṇḍito vāpi tena so. <br/><br/>[22] bālo ca paṇḍitamānī, sa ve `bālo'ti vuccatī''ti..<br/><br/>[03] tattha ^b^yo bālo^eb^ti yo andhabālo apaṇḍito samāno  ``bālo aha''nti attano bālyaṃ bālabhāvaṃ maññati jānāti.  ^b^tena so^eb^ti ^a^M1.0300^ea^ tena kāraṇena so puggalo ^b^paṇḍito vāpi^eb^ hoti  paṇḍitasadiso vā. so hi ``bālo aha''nti jānamāno aññaṃ  paṇḍitaṃ upasaṅkamanto payirupāsanto tena paṇḍitabhāvatthāya  ovadiyamāno anusāsiyamāno taṃ ovādaṃ gaṇhitvā paṇḍito vā  hoti paṇḍitataro vā. ^b^sa ve bālo^eb^ti yo ca bālo samāno  ``ko añño mayā sadiso bahussuto vā dhammakathiko vā  vinayadharo vā dhutaṅgadharo vā atthī''ti evaṃ paṇḍitamānī hoti.  so aññaṃ paṇḍitaṃ anupasaṅkamanto apayirupāsanto neva pariyattiṃ  uggaṇhāti, na paṭipattiṃ pūreti, ekantabālabhāvameva pāpuṇāti. so  gaṇṭhibhedakacoro viya. tena vuttaṃ ``sa ve `bālo'ti vuccatī''ti.<br/><br/>[03] desanāpariyosāne itarassa ñātakehi saddhiṃ mahājano  sotāpattiphalādīni pāpuṇīti. <br/><br/>[06] gaṇṭhibhedakacoravatthu catutthaṃ. 


volume: 88
item: 49
title: mahākassapattherasaddhivihārikavatthu^ānandaseṭṭhivatthu^gaṇṭhibhedakacoravatthu^udāyittheravatthu^
content:
  [03] ^b^yāvajīvampi ce bālo^eb^ti imaṃ dhammadesanaṃ satthā jetavane  viharanto udāyittheraṃ ārabbha kathesi.<br/><br/>[03] so ^a^P2.0031^ea^ kira mahātheresu paṭikkantesu dhammasabhaṃ  gantvā dhammāsane nisīdi. atha naṃ ekadivasaṃ āgantukā bhikkhū  disvā ``ayaṃ bahussuto mahāthero bhavissatī''ti maññamānā  khandhādipaṭisaṃyuttaṃ pañhaṃ pucchitvā kiñci ajānamānaṃ ``ko eso,  buddhehi saddhiṃ ekavihāre vasamāno khandhadhātuāyatanamattampi na  jānātī''ti garahitvā taṃ pavattiṃ tathāgatassa ārocesuṃ. satthā tesaṃ  dhammaṃ desento imaṃ gāthamāha -- <br/><br/>[03] 64^b^.^eb^ <br/><br/>[21] ``yāvajīvampi ce bālo, paṇḍitaṃ payirupāsati. <br/><br/>[22] na so dhammaṃ vijānāti, dabbī sūparasaṃ yathā''ti..<br/><br/>[03] tassattho ^a^V1.0268^ea^ -- ^b^bālo^eb^ nāmesa yāvajīvampi paṇḍitaṃ  upasaṅkamanto payirupāsanto ``idaṃ buddhavacanaṃ, ettakaṃ buddhavacana''nti  evaṃ pariyattidhammaṃ vā ``ayaṃ ^a^M1.0301^ea^ cāro, ayaṃ vihāro, ayaṃ ācāro,  ayaṃ gocaro, idaṃ sāvajjaṃ, idaṃ anavajjaṃ, idaṃ sevitabbaṃ, idaṃ na  sevitabbaṃ, idaṃ paṭivijjhitabbaṃ, idaṃ sacchikātabba''nti evaṃ  paṭipattipaṭivedhadhammaṃ vā na jānāti. yathā kiṃ? ^b^dabbī  sūparasaṃ yathā^eb^ti. yathā hi dabbī yāva parikkhayā nānappakārāya  sūpavikatiyā samparivattamānāpi ``idaṃ loṇikaṃ, idaṃ aloṇikaṃ, idaṃ  tittakaṃ, idaṃ khārikaṃ, idaṃ kaṭukaṃ, idaṃ ambilaṃ, idaṃ anambilaṃ, idaṃ  kasāva''nti ^a^P2.0032^ea^ sūparasaṃ na jānāti, evameva bālo  yāvajīvampi paṇḍitaṃ payirupāsamāno vuttappakāraṃ dhammaṃ na jānātīti.<br/><br/>[03] desanāvasāne āgantukā bhikkhū āsavehi cittāni vimucciṃsūti. <br/><br/>[06] udāyittheravatthu pañcamaṃ. 


volume: 88
item: 50
title: ānandaseṭṭhivatthu^gaṇṭhibhedakacoravatthu^udāyittheravatthu^tiṃsamattapāveyyakabhikkhuvatthu^
content:
  [03] ^b^muhuttamapi ce viññū^eb^ti imaṃ dhammadesanaṃ satthā jetavane  viharanto tiṃsamatte pāveyyake bhikkhū ārabbha kathesi.<br/><br/>[03] tesañhi bhagavā itthiṃ pariyesantānaṃ kappāsikavanasaṇḍe paṭhamaṃ  dhammaṃ desesi. tadā te sabbeva ehibhikkhubhāvaṃ patvā  iddhimayapattacīvaradharā hutvā terasa dhutaṅgāni samādāya vattamānā  punapi dīghassa addhuno accayena satthāraṃ upasaṅkamitvā  ^b^anamataggadhammadesanaṃ^eb^ sutvā tasmiṃyeva āsane arahattaṃ pāpuṇiṃsu.  bhikkhū ``aho vatimehi bhikkhūhi khippameva dhammo viññāto''ti  dhammasabhāyaṃ kathaṃ samuṭṭhāpesuṃ. satthā taṃ sutvā ``na, bhikkhave,  idāneva, pubbepi ime tiṃsamattā sahāyakā dhuttā hutvā  ^b^tuṇḍilajātake^eb^ (jā0 1.6.88 ādayo) mahātuṇḍilassa  dhammadesanaṃ sutvāpi khippameva ^a^P2.0033^ea^ dhammaṃ viññāya pañca  sīlāni samādiyiṃsu, te teneva upanissayena etarahi  nisinnāsaneyeva arahattaṃ pattā''ti vatvā dhammaṃ desento imaṃ gāthamāha  -- <br/><br/>[03] 65^b^.^eb^ <br/><br/>[21] ``muhuttamapi ce viññū, paṇḍitaṃ payirupāsati. <br/><br/>[22] khippaṃ dhammaṃ vijānāti, jivhā sūparasaṃ yathā''ti..<br/><br/>[03] tassattho ^a^V1.0269^ea^ ^a^M1.0302^ea^ -- ^b^viññū^eb^ paṇḍitapuriso ^b^muhuttamapi ce^eb^  aññaṃ ^b^paṇḍitaṃ payirupāsati,^eb^ so tassa santike uggaṇhanto  paripucchanto ^b^khippa^eb^meva pariyattidhammaṃ ^b^vijānāti^eb^. tato  kammaṭṭhānaṃ kathāpetvā paṭipattiyaṃ ghaṭento vāyamanto yathā nāma  anupahatajivhāpasādo puriso rasavijānanatthaṃ jivhagge ṭhapetvā eva  loṇikādibhedaṃ rasaṃ vijānāti, evaṃ paṇḍito khippameva  lokuttaradhammampi vijānātīti.<br/><br/>[03] desanāvasāne bahū bhikkhū arahattaṃ pāpuṇiṃsūti. <br/><br/>[06] tiṃsamattapāveyyakabhikkhuvatthu chaṭṭhaṃ. 


volume: 88
item: 51
title: gaṇṭhibhedakacoravatthu^udāyittheravatthu^tiṃsamattapāveyyakabhikkhuvatthu^suppabuddhakuṭṭhivatthu^
content:
  [03] ^b^caranti bālā dummedhā^eb^ti imaṃ dhammadesanaṃ satthā veḷuvane  viharanto suppabuddhakuṭṭhiṃ ārabbha kathesi. suppabuddhakuṭṭhivatthu  ^b^udāne^eb^ (udā0 43) āgatameva.<br/><br/>[03] tadā hi suppabuddhakuṭṭhi parisapariyante nisinno bhagavato  dhammadesanaṃ sutvā sotāpattiphalaṃ patvā attanā paṭiladdhaguṇaṃ ^a^P2.0034^ea^  satthu ārocetukāmo parisamajjhe ogāhituṃ avisahanto  mahājanassa satthāraṃ vanditvā anugantvā nivattanakāle vihāraṃ  agamāsi. tasmiṃ khaṇe sakko devarājā ``ayaṃ suppabuddhakuṭṭhi attano  satthu sāsane paṭiladdhaguṇaṃ pākaṭaṃ kātukāmo''ti ñatvā  ``vīmaṃsissāmi na''nti gantvā ākāse ṭhitova etadavoca --  ``suppabuddha, tvaṃ manussadaliddo manussavarāko, ahaṃ te apariyantaṃ  dhanaṃ dassāmi, `buddho na buddho, dhammo na dhammo, saṅgho na  saṅgho, alaṃ me buddhena, alaṃ me dhammena, alaṃ me saṅghenā'ti  vadehī''ti. atha naṃ so āha -- ``kosi tva''nti? ``ahaṃ  sakko''ti. andhabāla, ahirika tvaṃ mayā saddhiṃ kathetuṃ na yuttarūpo,  tvaṃ maṃ ``duggato daliddo kapaṇo''ti vadesi, nevāhaṃ duggato, na  daliddo, sukhappatto ahamasmi mahaddhano -- <br/><br/>[21] ``saddhādhanaṃ sīladhanaṃ, hirī ottappiyaṃ dhanaṃ. <br/><br/>[22] sutadhanañca cāgo ca, paññā ve sattamaṃ dhanaṃ.. <br/><br/>[21] ``yassa ^a^M1.0303^ea^ ^a^V1.0270^ea^ ete dhanā atthi, itthiyā purisassa vā. <br/><br/>[22] `adaliddo'ti taṃ āhu, amoghaṃ tassa jīvita''nti..  (a0 ni0  7.5-6) -- <br/><br/>[25] imāni me sattavidhāriyadhanāni santi, yesañhi imāni  satta dhanāni santi, na te buddhehi vā paccekabuddhehi vā  ``daliddā''ti ^a^P2.0035^ea^ vuccantīti. sakko tassa kathaṃ  sutvā taṃ antarāmagge ohāya satthu santikaṃ gantvā sabbaṃ taṃ  vacanapaṭivacanaṃ ārocesi. atha naṃ bhagavā āha -- ``na kho,  sakka, sakkā tādisānaṃ satenapi sahassenapi suppabuddhakuṭṭhiṃ `buddho na  buddho'ti vā, `dhammo na dhammo'ti vā, `saṅgho na saṅgho'ti vā  kathāpetu''nti. suppabuddhopi kho kuṭṭhi satthu santikaṃ gantvā  satthārā katapaṭisanthāro sammodamāno attanā paṭiladdhaguṇaṃ ārocetvā  vuṭṭhāyāsanā pakkāmi. atha naṃ acirapakkantaṃ gāvī taruṇavacchā  jīvitā voropesi.<br/><br/>[03] sā kira ekā yakkhinī pukkusātikulaputtaṃ, bāhiyaṃ dārucīriyaṃ,  tambadāṭhikacoraghātakaṃ, suppabuddhakuṭṭhinti imesaṃ catunnaṃ janānaṃ  anekasate attabhāve gāvī hutvā jīvitā voropesi. te kira atīte  cattāro seṭṭhiputtā hutvā ekaṃ nagarasobhiniṃ gaṇikaṃ uyyānaṃ netvā  divasaṃ sampattiṃ anubhavitvā sāyanhasamaye evaṃ sammantayiṃsu --  ``imasmiṃ ṭhāne añño natthi, imissā amhehi dinnaṃ  kahāpaṇasahassañca sabbañca pasādhanabhaṇḍaṃ gahetvā imaṃ māretvā  gacchāmā''ti. sā tesaṃ kathaṃ sutvā ``ime nillajjā, mayā saddhiṃ  abhiramitvā idāni maṃ māretukāmā, jānissāmi nesaṃ  kattabbayuttaka''nti tehi māriyamānā ^a^P2.0036^ea^ ``ahaṃ  yakkhinī hutvā yathā maṃ ete mārenti, evameva te māretuṃ samatthā  bhaveyya''nti patthanaṃ akāsi. tassa nissandena ime māresi.  sambahulā bhikkhū tassa kālakiriyaṃ bhagavato ārocetvā ``tassa kā  gati, kena ca kāraṇena kuṭṭhibhāvaṃ patto''ti pucchiṃsu. satthā  sotāpattiphalaṃ patvā tassa tāvatiṃsabhavane uppannabhāvañca  tagarasikhipaccekabuddhaṃ disvā niṭṭhubhitvā apasabyaṃ katvā dīgharattaṃ  niraye paccitvā vipākāvasesena idāni kuṭṭhibhāvappattiñca byākaritvā,  ``bhikkhave, ime sattā attanāva ^a^M1.0304^ea^ attano kaṭukavipākakammaṃ karontā  vicarantī''ti vatvā anusandhiṃ ghaṭetvā uttari dhammaṃ desento imaṃ  gāthamāha -- <br/><br/>[03] 66^b^.^eb^ <br/><br/>[21] ``caranti bālā dummedhā, amitteneva attanā. <br/><br/>[22] karontā pāpakaṃ kammaṃ, yaṃ hoti kaṭukapphala''nti.. <br/><br/>[01] tattha ^a^V1.0271^ea^ ^b^carantī^eb^ti catūhi iriyāpathehi akusalameva  karontā vicaranti. ^b^bālā^eb^ti idhalokatthañca paralokatthañca  ajānantā idha bālā nāma. ^b^dummedhā^eb^ti duppaññā.  ^b^amitteneva^eb^ ^a^P2.0037^ea^ ^b^attanā^eb^ti attanā  amittabhūtena viya verinā hutvā. ^b^kaṭukapphala^eb^nti tikhiṇaphalaṃ  dukkhaphalanti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] suppabuddhakuṭṭhivatthu sattamaṃ. 


volume: 88
item: 52
title: udāyittheravatthu^tiṃsamattapāveyyakabhikkhuvatthu^suppabuddhakuṭṭhivatthu^kassakavatthu^
content:
  [03] ^b^na taṃ kammaṃ kataṃ sādhū^eb^ti imaṃ dhammadesanaṃ satthā jetavane  viharanto ekaṃ kassakaṃ ārabbha kathesi.<br/><br/>[03] so kira sāvatthito avidūre ekaṃ khettaṃ kasati. corā  udakaniddhamanena nagaraṃ pavisitvā ekasmiṃ aḍḍhakule umaṅgaṃ bhinditvā  bahuṃ hiraññasuvaṇṇaṃ gahetvā udakaniddhamaneneva nikkhamiṃsu. eko  coro te vañcetvā ekaṃ sahassatthavikaṃ ovaṭṭikāya katvā taṃ khettaṃ  gantvā tehi saddhiṃ bhaṇḍaṃ bhājetvā ādāya gacchanto ovaṭṭikato  patamānaṃ sahassatthavikaṃ na sallakkhesi. taṃ divasaṃ satthā  paccūsasamaye lokaṃ volokento taṃ kassakaṃ attano ñāṇajālassa  antopaviṭṭhaṃ disvā ``kiṃ nu kho bhavissatī''ti upadhārayamāno idaṃ  addasa -- ``ayaṃ kassako pātova kasituṃ gamissati, bhaṇḍasāmikā  corānaṃ anupadaṃ gantvā ovaṭṭikato patamānaṃ sahassatthavikaṃ disvā  etaṃ gaṇhissanti, maṃ ṭhapetvā tassa añño sakkhī nāma ^a^P2.0038^ea^  na bhavissati, sotāpattimaggassa upanissayopissa atthi,  tattha mayā gantuṃ vaṭṭatī''ti. sopi kassako pātova kasituṃ gato.  satthā ānandattherena pacchāsamaṇena tattha agamāsi. kassako  satthāraṃ disvā gantvā bhagavantaṃ ^a^M1.0305^ea^ vanditvā puna kasituṃ ārabhi.  satthā tena saddhiṃ kiñci avatvāva sahassatthavikāya patitaṭṭhānaṃ  gantvā taṃ disvā ānandattheraṃ āha -- ``passa, ānanda,  āsīviso''ti. ``passāmi, bhante, ghoraviso''ti.<br/><br/>[03] kassako taṃ kathaṃ sutvā ``mama velāya vā avelāya vā  vicaraṇaṭṭhānametaṃ, āsīviso kirettha atthī''ti cintetvā satthari  ettakaṃ vatvā pakkante ``māressāmi na''nti patodalaṭṭhiṃ ādāya gato  sahassabhaṇḍikaṃ disvā ``imaṃ sandhāya satthārā kathitaṃ bhavissatī''ti  taṃ ādāya ^a^V1.0272^ea^ nivatto, abyattatāya ekamante ṭhapetvā paṃsunā paṭicchādetvā  puna kasituṃ ārabhi. manussā ca vibhātāya rattiyā gehe corehi  katakammaṃ disvā padānupadaṃ gacchantā taṃ khettaṃ gantvā tattha corehi  bhaṇḍassa bhājitaṭṭhānaṃ disvā kassakassa padavalañjaṃ addasaṃsu. te  tassa padānusārena gantvā thavikāya ṭhapitaṭṭhānaṃ disvā paṃsuṃ viyūhitvā  thavikaṃ ādāya ``tvaṃ gehaṃ vilumpitvā khettaṃ kasamāno viya  vicarasī''ti tajjetvā pothetvā netvā rañño dassayiṃsu. rājā taṃ  pavattiṃ sutvā ^a^P2.0039^ea^ tassa vadhaṃ āṇāpesi. rājapurisā  taṃ pacchābāhaṃ bandhitvā kasāhi tāḷentā āghātanaṃ nayiṃsu. so  kasāhi tāḷiyamāno aññaṃ kiñci avatvā ``passānanda,  āsīvisoti, passāmi bhagavā ghoraviso''ti vadanto gacchati.  atha naṃ rājapurisā ``tvaṃ satthu ceva ānandattherassa ca kathaṃ kathesi,  kiṃ nāmeta''nti pucchitvā -- ``rājānaṃ daṭṭhuṃ labhamāno  kathessāmī''ti vutte rañño santikaṃ netvā rañño taṃ pavattiṃ kathayiṃsu.  atha naṃ rājā ``kasmā evaṃ kathesī''ti pucchi. so ``nāhaṃ,  deva, coro''ti vatvā kasanatthāya nikkhantakālato paṭṭhāya sabbaṃ taṃ  pavattiṃ rañño ācikkhi. rājā tassa kathaṃ sutvā ``ayaṃ bhaṇe  loke aggapuggalaṃ satthāraṃ sakkhiṃ apadisati, na yuttaṃ etassa dosaṃ  āropetuṃ, ahamettha kattabbaṃ jānissāmī''ti taṃ ādāya sāyanhasamaye  satthu santikaṃ gantvā satthāraṃ pucchi -- ``bhagavā kacci tumhe  ānandattherena saddhiṃ etassa kassakassa kasanaṭṭhānaṃ gatā''ti?  ``āma, mahārājā''ti. ``kiṃ vo tattha diṭṭha''nti?  ``sahassatthavikā, mahārājā''ti. ``disvā kiṃ avocutthā''ti?  ``idaṃ nāma, mahārājā''ti. ``bhante, sacāyaṃ puriso tumhādisaṃ  apadisaṃ nākarissa, na jīvitaṃ alabhissa, tumhehi pana kathitakathaṃ  ^a^M1.0306^ea^ kathetvā tena jīvitaṃ laddha''nti. taṃ sutvā satthā ``āma,  mahārāja, ahampi ettakameva vatvā gato, paṇḍitena nāma yaṃ kammaṃ  katvā pacchānutappaṃ ^a^P2.0040^ea^ hoti, taṃ na kattabba''nti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 67^b^.^eb^ <br/><br/>[21] ``na taṃ kammaṃ kataṃ sādhu, yaṃ katvā anutappati. <br/><br/>[22] yassa assumukho rodaṃ, vipākaṃ paṭisevatī''ti..<br/><br/>[03] tattha ^b^na taṃ kamma^eb^nti yaṃ nirayādīsu nibbattanasamatthaṃ  dukkhudrayaṃ kammaṃ katvā anussaranto anussaritānussaritakkhaṇe  anutappati anusocati, taṃ kataṃ ^b^na sādhu^eb^ na sundaraṃ niratthakaṃ.  ^b^yassa assumukho^eb^ti yassa assūhi tintamukho rodanto vipākaṃ  anubhotīti.<br/><br/>[03] desanāvasāne ^a^V1.0273^ea^ kassako upāsako sotāpattiphalaṃ patto,  sampattabhikkhūpi sotāpattiphalādīni pāpuṇiṃsūti. <br/><br/>[06] kassakavatthu aṭṭhamaṃ. 


volume: 88
item: 53
title: tiṃsamattapāveyyakabhikkhuvatthu^suppabuddhakuṭṭhivatthu^kassakavatthu^sumanamālākāravatthu^
content:
  [03] ^b^tañca kammaṃ kataṃ sādhū^eb^ti imaṃ dhammadesanaṃ satthā veḷuvane  viharanto sumanaṃ nāma mālākāraṃ ārabbha kathesi.<br/><br/>[03] so ^a^P2.0041^ea^ kira devasikaṃ bimbisārarājānaṃ pātova  aṭṭhahi sumanapupphanāḷīhi upaṭṭhahanto aṭṭha kahāpaṇe labhati.  athekadivasaṃ tasmiṃ pupphāni gahetvā nagaraṃ paviṭṭhamatte bhagavā  mahābhikkhusaṅghaparivuto chabbaṇṇaraṃsiyo vissajjetvā mahatā  buddhānubhāvena mahatiyā buddhalīḷāya nagaraṃ piṇḍāya pāvisi. bhagavā  hi ekadā chabbaṇṇaraṃsiyo cīvarena paṭicchādetvā aññataro  piṇḍapātiko viya carati tiṃsayojanamaggaṃ aṅgulimālassa paccuggamanaṃ  gacchanto viya, ekadā chabbaṇṇaraṃsiyo vissajjetvā  kapilavatthuppavesanādīsu viya. tasmimpi divase sarīrato  chabbaṇṇaraṃsiyo vissajjento mahantena buddhānubhāvena mahatiyā  buddhalīḷāya rājagahaṃ pāvisi. mālākāro bhagavato ratanagghiyasadisaṃ  attabhāvaṃ disvā dvattiṃsamahāpurisalakkhaṇāsītānubyañjanasarīrasobhaggaṃ  ^a^M1.0307^ea^ oloketvā pasannacitto ``kiṃ nu kho satthu adhikāraṃ karomī''ti  cintetvā aññaṃ apassanto ``imehi pupphehi bhagavantaṃ pūjessāmī''ti  cintetvā puna cintesi -- ``imāni rañño nibaddhaṃ upaṭṭhānapupphāni,  rājā imāni alabhanto maṃ bandhāpeyya vā ghātāpeyya vā raṭṭhato vā  pabbājeyya, kiṃ nu kho karomī''ti? athassa etadahosi ``rājā  maṃ ghātetu vā bandhāpetu vā raṭṭhato pabbājetu vā, so hi mayhaṃ  dadamānopi imasmiṃ attabhāve jīvitamattaṃ dhanaṃ dadeyya, satthupūjā pana  me anekāsu kappakoṭīsu alaṃ hitāya ceva sukhāya cā''ti attano  ^a^P2.0042^ea^ jīvitaṃ tathāgatassa pariccaji.<br/><br/>[03] so ``yāva me pasannaṃ cittaṃ na patikuṭati, taṃ tāvadeva pūjaṃ  karissāmī''ti haṭṭhatuṭṭho udaggudaggo satthāraṃ pūjesi. kathaṃ? paṭhamaṃ  tāva dveva pupphamuṭṭhiyo tathāgatassa upari khipi, tā uparimatthake  vitānaṃ hutvā aṭṭhaṃsu. aparā dve muṭṭhiyo khipi, tā  dakkhiṇahatthapassena mālāpaṭacchannena ^a^V1.0274^ea^ otaritvā aṭṭhaṃsu. aparā dve  muṭṭhiyo khipi, tā piṭṭhipassena otaritvā tatheva aṭṭhaṃsu. aparā dve  muṭṭhiyo khipi, tā vāmahatthapassena otaritvā tatheva aṭṭhaṃsu. evaṃ  aṭṭha nāḷiyo aṭṭha muṭṭhiyo hutvā catūsu ṭhānesu tathāgataṃ parikkhipiṃsu.  purato gamanadvāramattameva ahosi. pupphānaṃ vaṇṭāni anto ahesuṃ,  pattāni bahimukhāni. bhagavā rajatapattaparikkhitto viya hutvā  pāyāsi. pupphāni acittakānipi sacittakaṃ nissāya sacittakāni  viya abhijjitvā apatitvā satthārā saddhiṃyeva gacchanti, ṭhitaṭhitaṭṭhāne  tiṭṭhanti. satthu sarīrato satasahassavijjulatā viya raṃsiyo  nikkhamiṃsu. purato ca pacchato ca dakkhiṇato ca vāmato ca  sīsamatthakato ca nirantaraṃ nikkhantaraṃsīsu ekāpi  sammukhasammukhaṭṭhāneneva apalāyitvā sabbāpi satthāraṃ tikkhattuṃ  padakkhiṇaṃ katvā taruṇatālakkhandhappamāṇā ^a^P2.0043^ea^ hutvā  purato eva dhāvanti. sakalanagaraṃ saṅkhubhi. antonagare nava  koṭiyo, bahinagare nava koṭiyoti aṭṭhārasasu koṭīsu ekopi  puriso vā itthī vā bhikkhaṃ gahetvā anikkhanto nāma natthi.  mahājano sīhanādaṃ nadanto celukkhepasahassāni karonto satthu  puratova gacchati. satthāpi mālākārassa guṇaṃ pākaṭaṃ kātuṃ  tigāvutappamāṇe nagare bhericaraṇamaggeneva ^a^M1.0308^ea^ acari. mālākārassa  sakalasarīraṃ pañcavaṇṇāya pītiyā paripūri.<br/><br/>[03] so thokaññeva tathāgatena saddhiṃ caritvā manosilārase nimuggo  viya buddharasmīnaṃ anto paviṭṭho satthāraṃ thometvā vanditvā  tucchapacchimeva gahetvā gehaṃ agamāsi. atha naṃ bhariyā pucchi  ``kahaṃ pupphānī''ti? ``satthā me pūjito''ti. ``rañño dāni  kiṃ karissasī''ti? ``rājā maṃ ghātetu vā raṭṭhato vā nīharatu,  ahaṃ jīvitaṃ pariccajitvā satthāraṃ pūjesiṃ, sabbapupphāni aṭṭha muṭṭhiyova  ahesuṃ, evarūpā nāma pūjā jātā. mahājano ukkuṭṭhisahassāni  karonto satthārā saddhiṃ carati, yo esa mahājanassa ukkuṭṭhisaddo,  tasmiṃ ṭhāne eso''ti. athassa bhariyā andhabālatāya evarūpe  pāṭihāriye ^a^P2.0044^ea^ pasādaṃ nāma ajanetvā taṃ akkositvā  paribhāsitvā ``rājāno nāma caṇḍā, sakiṃ kuddhā  hatthapādādicchedanena bahumpi anatthaṃ karonti, tayā katakammena  mayhampi anattho siyā''ti putte ādāya rājakulaṃ gantvā raññā  pakkositvā ``kiṃ eta''nti pucchitā āha -- ``mama sāmiko  tumhākaṃ upaṭṭhānapupphehi satthāraṃ pūjetvā tucchahattho gharaṃ āgantvā `kahaṃ  pupphānī'ti mayā puṭṭho idaṃ nāma vadesi, ahaṃ taṃ paribhāsitvā  `rājāno nāma caṇḍā, sakiṃ kuddhā hatthapādādicchedanena bahumpi  anatthaṃ karonti, tayā katakammena mayhampi anattho siyā'ti taṃ  chaḍḍetvā idhāgatā, tena kataṃ kammaṃ sukataṃ vā hotu, dukkaṭaṃ vā,  tassevetaṃ, mayā tassa chaḍḍitabhāvaṃ jānāhi, devā''ti. rājā  paṭhamadassaneneva sotāpattiphalaṃ patto saddho pasanno ariyasāvako  cintesi ^a^V1.0275^ea^ -- ``aho ayaṃ itthī andhabālā, evarūpe guṇe pasādaṃ na  uppādesī''ti. so kuddho viya hutvā, ``amma, kiṃ vadesi, mayhaṃ  upaṭṭhānapupphehi tena pūjā katā''ti? ``āma, devā''ti. ``bhaddakaṃ  te kataṃ taṃ chaḍḍentiyā, mama pupphehi pūjākārassa ahaṃ kattabbayuttakaṃ  jānissāmī''ti taṃ uyyojetvā vegena satthu santikaṃ gantvā vanditvā  satthārā ^a^P2.0045^ea^ saddhiṃyeva vicari.<br/><br/>[03] satthā rañño cittappasādaṃ ñatvā bhericaraṇavīthiyā nagaraṃ caritvā  rañño gharadvāraṃ agamāsi. rājā pattaṃ gahetvā satthāraṃ gehaṃ  pavesetukāmo ahosi. satthā pana rājaṅgaṇeyeva nisīdanākāraṃ  dassesi ^a^M1.0309^ea^. rājā taṃ ñatvā ``sīghaṃ maṇḍapaṃ karothā''ti taṅkhaṇaññeva  maṇḍapaṃ kārāpesi. nisīdi satthā saddhiṃ bhikkhusaṅghena. kasmā  pana satthā rājagehaṃ na pāvisi?<br/><br/>[03] evaṃ kirassa ahosi -- ``sacāhaṃ anto pavisitvā  nisīdeyyaṃ, mahājano maṃ daṭṭhuṃ na labheyya, mālākārassa guṇo pākaṭo  na bhaveyya, rājaṅgaṇe pana maṃ nisinnaṃ mahājano daṭṭhuṃ labhissati,  mālākārassa guṇo pākaṭo bhavissatī''ti. guṇavantānañhi guṇaṃ  buddhā eva pākaṭaṃ kātuṃ sakkonti, avasesajano guṇavantānaṃ guṇaṃ  kathento maccharāyati. cattāro pupphapaṭā catuddisaṃ aṭṭhaṃsu. mahājano  satthāraṃ parivāresi. rājā buddhappamukhaṃ bhikkhusaṅghaṃ paṇītenāhārena  parivisi. satthā bhattakiccāvasāne anumodanaṃ katvā purimanayeneva  catūhi pupphapaṭehi parikkhitto sīhanādaṃ nadanto mahājanena parivuto  vihāraṃ agamāsi. rājā satthāraṃ anugantvā nivatto mālākāraṃ  pakkosāpetvā ``mama āharitapupphehi kinti katvā satthāraṃ pūjesī''ti  pucchi. mālākāro ``rājā maṃ ghātetu vā raṭṭhato vā pabbājetūti  jīvitaṃ pariccajitvā pūjesiṃ devā''ti āha. rājā ``tvaṃ  mahāpuriso nāmā''ti vatvā aṭṭha hatthī ca asse ca dāse ca dāsiyo  ^a^P2.0046^ea^ ca mahāpasādhanāni ca aṭṭha kahāpaṇasahassāni ca  rājakulato nīharitvā sabbālaṅkārappaṭimaṇḍitā aṭṭha nāriyo ca aṭṭha  gāmavare cāti idaṃ sabbaṭṭhakaṃ nāma dānaṃ adāsi.<br/><br/>[03] ānandatthero cintesi -- ``ajja pātova paṭṭhāya  sīhanādasahassāni ceva celukkhepasahassāni ca pavattanti, ko nu kho  mālākārassa vipāko''ti? so satthāraṃ pucchi. atha naṃ satthā  āha -- ``ānanda, iminā mālākārena appamattakaṃ kammaṃ kata''nti  mā sallakkhesi, ayañhi mayhaṃ jīvitaṃ pariccajitvā pūjaṃ akāsi.  so evaṃ mayi cittaṃ pasādetvā -- <br/><br/>[21] ``kappānaṃ ^a^V1.0276^ea^ satasahassaṃ, duggatiṃ na gamissati. <br/><br/>[27] ṭhatvā devamanussesu, phalaṃ etassa kammuno. <br/><br/>[22] pacchā paccekasambuddho, sumano nāma bhavissatī''ti.. -- <br/><br/>[25] āha. satthu pana vihāraṃ gantvā gandhakuṭipavisanakāle  tāni pupphāni dvārakoṭṭhake patiṃsu. sāyanhasamaye bhikkhū dhammasabhāyaṃ  kathaṃ samuṭṭhāpesuṃ ^a^M1.0310^ea^ -- ``aho acchariyaṃ mālākārassa kammaṃ,  dharamānakabuddhassa jīvitaṃ pariccajitvā pupphapūjaṃ katvā taṅkhaṇaññeva  sabbaṭṭhakaṃ nāma labhatī''ti. satthā gandhakuṭito nikkhamitvā tiṇṇaṃ  gamanānaṃ aññatarena gamanena dhammasabhaṃ ^a^P2.0047^ea^ gantvā  buddhāsane nisīditvā ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte, ``āma,  bhikkhave, yassa kammassa katattā pacchānutappaṃ na hoti,  anussaritānussaritakkhaṇe somanassameva uppajjati, evarūpaṃ kammaṃ  kattabbamevā''ti anusandhiṃ ghaṭetvā dhammaṃ desento imaṃ gāthamāha -- <br/><br/>[03] 68^b^.^eb^ <br/><br/>[21] ``tañca kammaṃ kataṃ sādhu, yaṃ katvā nānutappati. <br/><br/>[22] yassa patīto sumano, vipākaṃ paṭisevatī''ti..<br/><br/>[03] tattha ^b^yaṃ katvā^eb^ti yaṃ devamanussasampattīnañceva  nibbānasampattiyā ca nibbattanasamatthaṃ sukhudrayaṃ kammaṃ katvā  nānutappati, atha kho diṭṭhadhammeyeva anussaritānussaritakkhaṇeyeva  pītivegena patīto somanassavegena ca sumano hutvā āyatiṃ  pītisomanassajāto hutvā vipākaṃ paṭisevati, ^b^taṃ kammaṃ kataṃ  sādhu^eb^ bhaddakanti.<br/><br/>[03] desanāvasāne caturāsītiyā pāṇasahassānaṃ dhammābhisamayo  ahosīti. <br/><br/>[06] sumanamālākāravatthu navamaṃ. 


volume: 88
item: 54
title: suppabuddhakuṭṭhivatthu^kassakavatthu^sumanamālākāravatthu^uppalavaṇṇattherīvatthu^
content:
  [03] ^b^madhuvā^eb^ ^a^P2.0048^ea^ ^b^maññatī^eb^ti imaṃ dhammadesanaṃ  satthā jetavane viharanto uppalavaṇṇattheriṃ ārabbha kathesi.<br/><br/>[03] sā ^a^V1.0277^ea^ kira padumuttarabuddhassa pādamūle patthanaṃ paṭṭhapetvā  kappasatasahassaṃ puññāni kurumānā devesu ca manussesu ca saṃsarantī  imasmiṃ buddhuppāde devalokato cavitvā sāvatthiyaṃ seṭṭhikule paṭisandhiṃ  gaṇhi. nīluppalagabbhasamānavaṇṇatāya cassā ^b^uppalavaṇṇā^eb^tveva  nāmaṃ akaṃsu. athassā vayappattakāle sakalajambudīpe rājāno ca  seṭṭhino ca seṭṭhissa santikaṃ sāsanaṃ pahiṇiṃsu -- ``dhītaraṃ amhākaṃ  detū''ti ^a^M1.0311^ea^. apahiṇanto nāma nāhosi. tato seṭṭhi cintesi --  ``ahaṃ sabbesaṃ manaṃ gahetuṃ na sakkhissāmi, upāyaṃ panekaṃ  karissāmī''ti dhītaraṃ pakkosāpetvā, ``amma, pabbajituṃ  sakkhissasī''ti āha. tassā pacchimabhavikattā taṃ vacanaṃ sīse  āsittaṃ satapākatelaṃ viya ahosi. tasmā pitaraṃ ``pabbajissāmi,  tātā''ti āha. so tassā mahantaṃ sakkāraṃ katvā bhikkhunīupassayaṃ  netvā pabbājesi ^a^P2.0049^ea^. tassā acirapabbajitāya eva  uposathāgāre kālavāro pāpuṇi. sā dīpaṃ jāletvā uposathāgāraṃ  sammajjitvā dīpasikhāya nimittaṃ gaṇhitvā ṭhitāva punappunaṃ  olokayamānā tejokasiṇārammaṇaṃ jhānaṃ nibbattetvā tameva pādakaṃ  katvā arahattaṃ pāpuṇi saddhiṃ paṭisambhidāhi ceva abhiññāhi ca.<br/><br/>[03] sā aparena samayena janapadacārikaṃ caritvā paccāgantvā andhavanaṃ  pāvisi. tadā bhikkhunīnaṃ araññavāso appaṭikkhitto hoti.  athassā tattha kuṭikaṃ katvā mañcakaṃ paññāpetvā sāṇiyā  parikkhipiṃsu. sā sāvatthiyaṃ piṇḍāya pavisitvā nikkhami.  mātulaputto panassā nandamāṇavo nāma gihikālato paṭṭhāya  paṭibaddhacitto. so tassā āgatabhāvaṃ sutvā theriyā āgamanato  puretarameva andhavanaṃ gantvā taṃ kuṭikaṃ pavisitvā heṭṭhāmañcake nilīno  theriyā āgantvā kuṭikaṃ pavisitvā dvāraṃ pidhāya mañcake  nisinnamattāya bahi ātapato āgatattā cakkhupathe andhakāre  avigateyeva heṭṭhāmañcakato nikkhamitvā mañcakaṃ abhiruyha ``mā  nassi bāla, mā nassi bālā''ti theriyā vāriyamānoyeva  abhibhavitvā attanā patthitakammaṃ katvā pāyāsi. athassa aguṇaṃ  dhāretuṃ asakkontī ^a^P2.0050^ea^ viya mahāpathavī dvedhā bhijji.  so pathaviṃ paviṭṭho gantvā mahāavīcimhi eva nibbatti. therīpi  tamatthaṃ bhikkhunīnaṃ ārocesi. bhikkhuniyo bhikkhūnaṃ etamatthaṃ  ārocesuṃ. bhikkhū bhagavato ārocayiṃsu. taṃ sutvā satthā bhikkhū  āmantetvā, ``bhikkhave, bhikkhubhikkhūnī upāsakaupāsikāsu yo  koci bālo pāpakammaṃ karonto madhusakkharādīsu kiñci deva  madhurarasaṃ khādamāno puriso viya tuṭṭhahaṭṭho udaggudaggo viya  karotī''ti anusandhiṃ ghaṭetvā dhammaṃ desento imaṃ gāthamāha -- <br/><br/>[03] 69^b^.^eb^ <br/><br/>[21] ``madhuvā ^a^V1.0278^ea^ ^a^M1.0312^ea^ maññati bālo, yāva pāpaṃ na paccati. <br/><br/>[22] yadā ca paccati pāpaṃ, bālo dukkhaṃ nigacchatī''ti..<br/><br/>[03] tattha ^b^madhuvā^eb^ti bālassa hi pāpaṃ akusalakammaṃ karontassa  taṃ kammaṃ madhu viya madhurarasaṃ viya iṭṭhaṃ kantaṃ manāpaṃ viya upaṭṭhāti.  iti naṃ so madhuṃva maññati. ^b^yāvā^eb^ti yattakaṃ kālaṃ. ^b^pāpaṃ  na paccatī^eb^ti diṭṭhadhamme vā samparāye vā vipākaṃ na deti, tāva naṃ  evaṃ maññati. ^b^yadā cā^eb^ti yadā panassa diṭṭhadhamme vā vividhā  kammakāraṇā kayiramānassa, samparāye vā nirayādīsu mahādukkhaṃ  anubhavantassa taṃ pāpaṃ paccati, atha so bālo dukkhaṃ nigacchati  vindati paṭilabhatīti.<br/><br/>[03] desanāvasāne bahū sotāpattiphalādīni pāpuṇiṃsu.<br/><br/>[03] aparena ^a^P2.0051^ea^ pana samayena dhammasabhāyaṃ mahājano  kathaṃ samuṭṭhāpesi ``khīṇāsavāpi maññe kāmasukhaṃ sādiyanti, kāmaṃ  sevanti, kiṃ na sevissanti, na hi ete koḷāparukkhā, na ca  vammikā allamaṃsasarīrāva, tasmā etepi kāmasukhaṃ sādiyanti, kāmaṃ  sevantī''ti. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte, ``na,  bhikkhave, khīṇāsavā kāmasukhaṃ sādiyanti, na kāmaṃ sevanti.  yathā hi padumapatte patitaṃ udakabindu, na vilimpati, na saṇṭhāti,  vinivattetvā patateva, yathā ca āragge sāsapo na vilimpati, na  saṇṭhāti, vinivattetvā patateva, evaṃ khīṇāsavassa citte duvidhopi  kāmo na vilimpati, na saṇṭhātī''ti anusandhiṃ ghaṭetvā dhammaṃ  desento imaṃ brāhmaṇavagge gāthamāha -- <br/><br/>[21] ``vāri pokkharapatteva, āraggeriva sāsapo. <br/><br/>[22] yo na limpati kāmesu, tamahaṃ brūmi brāhmaṇa''nti..  (dha0 pa0 401).<br/><br/>[03] imissā attho brāhmaṇavaggeyeva āvi bhavissati. satthā pana  rājānaṃ pasenadikosalaṃ pakkosāpetvā, ``mahārāja, imasmiṃ sāsane  yatheva kulaputtā, evaṃ kuladhītaropi mahantaṃ ñātigaṇañca bhogakkhandhañca  ^a^P2.0052^ea^ pahāya pabbajitvā araññe viharanti. tā evaṃ  viharamānā rāgarattā pāpapuggalā omānātimānavasena viheṭhentipi,  brahmacariyantarāyampi pāpenti, tasmā bhikkhunisaṅghassa antonagare  vasanaṭṭhānaṃ kātuṃ ^a^M1.0313^ea^ vaṭṭatī''ti. rājā ``sādhū''ti sampaṭicchitvā  nagarassa ^a^V1.0279^ea^ ekapasse bhikkhunisaṅghassa vasanaṭṭhānaṃ kārāpesi. tato  paṭṭhāya bhikkhuniyo antogāmeyeva vasantīti. <br/><br/>[06] uppalavaṇṇattherīvatthu dasamaṃ. 


volume: 88
item: 55
title: kassakavatthu^sumanamālākāravatthu^uppalavaṇṇattherīvatthu^jambukattheravatthu^
content:
  [03] ^b^māse māse^eb^ti imaṃ dhammadesanaṃ satthā veḷuvane viharanto  jambukaṃ ājīvakaṃ ārabbha kathesi.<br/><br/>[03] atīte kira kassapasammāsambuddhakāle gāmavāsī eko kuṭumbiko  ekassa therassa vihāraṃ katvā taṃ tattha viharantaṃ catūhi paccayehi  upaṭṭhahi. thero tassa gehe nibaddhaṃ bhuñjati. atheko khīṇāsavo  bhikkhu divā piṇḍāya caranto tassa gehadvāraṃ pāpuṇi. kuṭumbiko taṃ  disvā tassa iriyāpathe pasanno gehaṃ pavesetvā sakkaccaṃ paṇītena  bhojanena parivisitvā, ``bhante, imaṃ sāṭakaṃ rajitvā  nivāseyyāthā''ti mahantaṃ sāṭakaṃ datvā, ``bhante, kesā ^a^P2.0053^ea^  vo dīghā, tumhākaṃ kesoropanatthāya nhāpitaṃ ānessāmi,  sayanatthāya ca vo mañcakaṃ gāhāpetvā āgamissāmī''ti āha.  nibaddhaṃ gehe bhuñjanto kulūpako bhikkhu taṃ tassa sakkāraṃ disvā cittaṃ  pasādetuṃ nāsakkhi, ``ayaṃ taṃ muhuttaṃ diṭṭhakassa evarūpaṃ sakkāraṃ  karoti, nibaddhaṃ gehe bhuñjantassa pana mayhaṃ na karotī''ti cintetvā  vihāraṃ agamāsi. itaropi teneva saddhiṃ gantvā kuṭumbikena  dinnasāṭakaṃ rajitvā nivāsesi. kuṭambikopi nhāpitaṃ ādāya  gantvā therassa kese ohārāpetvā mañcakaṃ attharāpetvā, ``bhante,  imasmiṃyeva mañcake sayathā''ti vatvā dvepi there svātanāya nimantetvā  pakkāmi.<br/><br/>[03] nevāsiko tassa taṃ sakkāraṃ kayiramānaṃ adhivāsetuṃ nāsakkhi.  athassa so sāyaṃ therassa nipannaṭṭhānaṃ gantvā catūhākārehi theraṃ  akkosi, ``āvuso, āgantuka kuṭumbikassa te gehe bhattaṃ bhuñjanato  varataraṃ mīḷhaṃ khādituṃ, kuṭumbikena ānītanhāpitena kesohārāpanato  varataraṃ tālaṭṭhikena kese luñcāpetuṃ. kuṭumbikena  dinnasāṭakanivāsanato varataraṃ naggena vicarituṃ, kuṭumbikena  ābhatamañcake nipajjanato varataraṃ ^a^M1.0314^ea^ bhūmiyaṃ nipajjitu''nti. theropi  ``mā esa bālo maṃ nissāya nassī''ti nimantanaṃ anādiyitvā  pātova uṭṭhāya yathāsukhaṃ agamāsi ^a^P2.0054^ea^. nevāsikopi  pātova vihāre kattabbavattaṃ katvā bhikkhācāravelāya ^a^V1.0280^ea^ ``idānipi  āgantuko niddāyati, ghaṇḍikasaddena pabujjheyyā''ti saññāya  nakhapiṭṭheneva ghaṇḍiṃ paharitvā gāmaṃ piṇḍāya pāvisi. kuṭumbikopi  sakkāraṃ katvā therānaṃ āgamanamaggaṃ olokento nevāsikaṃ disvā,  ``bhante, thero kuhi''nti pucchi. atha naṃ nevāsiko ``mā,  āvuso, kiñci avaca, tuyhaṃ kulūpako hiyyo, tava nikkhantavelāya  ovarakaṃ pavisitvā niddaṃ okkanto pātova uṭṭhāya mama  vihārasammajjanasaddampi pānīyaghaṭaparibhojanīyaghaṭesu  udakasiñcanasaddampi ghaṇḍikasaddampi karontassa na jānātī''ti āha.  kuṭumbiko cintesi -- ``tādisāya iriyāpathasampattiyā  samannāgatassa me ayyassa yāva imamhā kālā niddāyanaṃ nāma natthi,  maṃ pana tassa sakkāraṃ karontaṃ disvā addhā iminā bhadantena kiñci  vuttaṃ bhavissatī''ti. so attano paṇḍitabhāvena taṃ sakkaccaṃ bhojetvā  tassa pattaṃ sādhukaṃ dhovitvā nānaggarasabhojanassa pūretvā, ``bhante,  sace me ayyaṃ passeyyātha, imamassa piṇḍapātaṃ dadeyyāthā''ti āha.<br/><br/>[03] itaro taṃ gahetvāva cintesi -- ``sace so evarūpaṃ piṇḍapātaṃ  bhuñjissati, imasmiṃyeva ṭhāne paluddho bhavissatī''ti antarāmagge taṃ  piṇḍapātaṃ chaḍḍetvā therassa vasanaṭṭhānaṃ gantvā taṃ tattha olokento na  addasa. atha naṃ ettakassa kammassa katattā vīsativassasahassāni  ^a^P2.0055^ea^ katopi samaṇadhammo rakkhituṃ nāsakkhi.  āyupariyosāne pana kālaṃ katvā avīcimhi nibbattitvā ekaṃ  buddhantaraṃ mahādukkhaṃ anubhavitvā imasmiṃ buddhuppāde rājagahanagare  ekasmiṃ bahvannapāne kulaghare nibbatti. so padasā gamanakālato  paṭṭhāya neva sayane sayituṃ, na bhattaṃ bhuñjituṃ icchati, attano  sarīravalañjameva khādati. ``bālatāya ajānanto karotī''ti taṃ  posayiṃsu. mahallakakālepi vatthaṃ nivāsetuṃ na icchati, naggova  vicarati, bhūmiyaṃ sayati, attano sarīravalañjameva khādati. athassa  mātāpitaro ``nāyaṃ kulagharassa anucchaviko, kevalaṃ alajjanako  ājīvakānaṃ esa anucchaviko''ti tesaṃ santikaṃ netvā ``imaṃ dārakaṃ  pabbājethā''ti adaṃsu. atha naṃ te pabbājesuṃ. pabbājentā ca   ^a^M1.0315^ea^ pana galappamāṇe āvāṭe ṭhapetvā dvinnaṃ aṃsakūṭānaṃ upariṃ padarāni datvā   tesaṃ upari nisīditvā tālaṭṭhikhaṇḍena kese luñciṃsu. atha ne tassa  mātāpitaro svātanāya nimantetvā pakkamiṃsu.<br/><br/>[03] punadivase ājīvakā ``ehi, gāmaṃ pavisissāmā''ti taṃ  vadiṃsu. so ``gacchatha tumhe, ahaṃ idheva bhavissāmī''ti na icchi.  atha naṃ punappunaṃ vatvā anicchamānaṃ ohāya agamaṃsu. sopi tesaṃ  gatabhāvaṃ ñatvā vaccakuṭiyā padaraṃ vivaritvā oruyha ubhohi hatthehi  ālopaṃ ^a^V1.0281^ea^ ālopaṃ katvā gūthaṃ khādi ^a^P2.0056^ea^. ājīvakā  tassa antogāmato āhāraṃ pahiṇiṃsu. tampi na icchi. punappunaṃ  vuccamānopi ``na me iminā attho. laddho me āhāro''ti āha.  ``kahaṃ laddho''ti? ``idheva laddho''ti. evaṃ dutiye tatiye  catutthepi divase tehi bahumpi vuccamāno ``ahaṃ idheva  bhavissāmī''ti gāmaṃ gantuṃ na icchi. ājīvakā ``ayaṃ divase  divase neva gāmaṃ pavisituṃ icchati, na amhehi pahitāhāraṃ āharituṃ  icchati, `idheva me laddho'ti vadati, kiṃ nu kho karoti,  pariggaṇhissāma na''nti gāmaṃ pavisantā ekaṃ dve jane tassa  pariggaṇhanatthaṃ ohāya gamiṃsu. te pacchato gacchantā viya hutvā  nilīyiṃsu. sopi tesaṃ gatabhāvaṃ ñatvā purimanayeneva vaccakuṭiṃ  oruyha gūthaṃ khādi.<br/><br/>[03] itare tassa kiriyaṃ disvā ājīvakānaṃ ārocayiṃsu. taṃ  sutvā ājīvakā ``aho bhāriyaṃ kammaṃ, sace samaṇassa gotamassa  sāvakā jāneyyuṃ, `ājīvakā gūthaṃ khādamānā vicarantī'ti amhākaṃ  akittiṃ pakāseyyuṃ, nāyaṃ amhākaṃ anucchaviko''ti taṃ attano  santikā nīhariṃsu. so tehi nīharito mahājanassa uccārakaraṇaṭṭhāne  pattharito eko piṭṭhipāsāṇo atthi. tasmiṃ mahantaṃ soṇḍi,  piṭṭhipāsāṇaṃ nissāya mahājanassa uccārakaraṇaṭṭhānaṃ. so tattha  gantvā rattiṃ gūthaṃ khāditvā mahājanassa sarīravalañjanatthāya  āgamanakāle ekena hatthena pāsāṇassa ekaṃ antaṃ olubbha ^a^P2.0057^ea^  ekaṃ pādaṃ ukkhipitvā jaṇṇuke ṭhapetvā uddhaṃvātābhimukho  mukhaṃ vivaritvā tiṭṭhati. mahājano taṃ disvā upasaṅkamitvā  vanditvā, ``bhante, kasmā ayyo mukhaṃ vivaritvā ṭhito''ti pucchati.  ``ahaṃ vātabhakkho, añño me āhāro natthī''ti. atha  ``kasmā ekaṃ pādaṃ jaṇṇuke katvā ṭhitosi, bhante''ti? ``ahaṃ  uggatapo ^a^M1.0316^ea^ ghoratapo, mayā dvīhi pādehi akkantā pathavī kampati, tasmā  ekaṃ pādaṃ ukkhipitvā jaṇṇuke ṭhapetvā ṭhitomhi. ahañhi rattindivaṃ  ṭhitakova vītināmemi, na nisīdāmi, na nipajjāmī''ti. manussā  nāma yebhuyyena vacanamattameva saddahanti, tasmā ``aho acchariyaṃ,  evarūpāpi nāma tapassino honti, na no evarūpā diṭṭhapubbā''ti  yebhuyyena aṅgamagadhavāsino saṅkhubhitvā upasaṅkamitvā māse māse  mahantaṃ sakkāraṃ abhiharanti. so ``ahaṃ vātameva bhakkhāmi, na  aññaṃ āhāraṃ. aññañhi me khādantassa tapo nassatī''ti tehi  abhihaṭaṃ na kiñci icchati. manussā ``mā no, bhante, nāsetha,  tumhādisena ghoratapena paribhoge kate amhākaṃ dīgharattaṃ hitāya sukhāya  saṃvattatī''ti punappunaṃ yācanti. tassa añño āhāro na ruccati.  mahājanassa pana yācanāya pīḷito tehi ābhatāni sappiphāṇitādīni  kusaggena jivhagge ṭhapetvā ``gacchatha, alaṃ ^a^V1.0282^ea^ vo ettakaṃ hitāya sukhāya  cā''ti uyyojesi. evaṃ so pañcapaññāsa vassāni naggo gūthaṃ  khādanto kese luñcanto bhūmiyaṃ sayamāno vītināmesi.<br/><br/>[03] buddhānampi ^a^P2.0058^ea^ kho paccūsakāle lokavolokanaṃ  avijahitameva hoti. tasmā ekadivasaṃ bhagavato paccūsasamaye lokaṃ  volokentassa ayaṃ jambukājīvako ñāṇajālassa anto paññāyi.  satthā ``kiṃ nu kho bhavissatī''ti āvajjetvā tassa saha  paṭisambhidāhi arahattassūpanissayaṃ disvā ``ahaṃ etaṃ ādiṃ katvā  ekaṃ gāthaṃ bhāsissāmi, gāthāvasāne caturāsītiyā pāṇasahassānaṃ  dhammābhisamayo bhavissati. imaṃ kulaputtaṃ nissāya mahājano  sotthibhāvaṃ pāpuṇissatī''ti ñatvā punadivase rājagahe piṇḍāya  caritvā piṇḍapātapaṭikkanto ānandattheraṃ āmantesi -- ``ānanda,  jambukājīvakassa santikaṃ gamissāmī''ti. ``bhante, kiṃ tumheyeva  gamissathā''ti? ``āma, ahamevā''ti evaṃ vatvā satthā  vaḍḍhamānakacchāyāya tassa santikaṃ pāyāsi.<br/><br/>[03] devatā cintayiṃsu -- ``satthā sāyaṃ jambukājīvakassa santikaṃ  gacchati, so ca jegucche uccārapassāvadantakaṭṭhakiliṭṭhe piṭṭhipāsāṇe  vasati, devaṃ vassāpetuṃ vaṭṭatī''ti attano ānubhāvena taṃ muhuttaṃyeva devaṃ  vassāpesuṃ. piṭṭhipāsāṇo suci nimmalo ahosi. athassa upari  ^a^M1.0317^ea^ pañcavaṇṇaṃ pupphavassaṃ vassāpesuṃ. satthā sāyaṃ jambukājīvakassa  santikaṃ gantvā ``jambukā''ti saddamakāsi. jambuko ``ko nu  kho esa, dujjano maṃ jambukavādena vadatī''ti cintetvā ``ko  eso''ti āha. ``ahaṃ samaṇo''ti. ``kiṃ mahāsamaṇā''ti?  ``ajja me ekarattiṃ idha vasanaṭṭhānaṃ dehī''ti. ``natthi,  mahāsamaṇa, imasmiṃ ṭhāne vasanaṭṭhāna''nti ^a^P2.0059^ea^.  ``jambuka, mā evaṃ kari, ekarattiṃ me vasanaṭṭhānaṃ dehi, pabbajitā  nāma pabbajitaṃ patthenti, manussā manussaṃ, pasavo pasava''nti.  ``kiṃ pana tvaṃ pabbajito''ti? ``āma, pabbajitomhī''ti.  ``sace tvaṃ pabbajito, kahaṃ te lābukaṃ, kahaṃ dhūmakaṭacchuko, kahaṃ  yaññasuttaka''nti? ```atthetaṃ mayhaṃ, visuṃ visuṃ pana gahetvā  vicaraṇaṃ dukkha'nti abbhantareneva gahetvā carāmī''ti. so  ``carissasi tvaṃ etaṃ aggaṇhitvā''ti kujjhi. atha naṃ satthā  āha -- ``hotu, jambuka, mā kujjha, vasanaṭṭhānaṃ me ācikkhā''ti.  ``natthi, mahāsamaṇa, ettha vasanaṭṭhāna''nti.<br/><br/>[03] satthā tassa vasanaṭṭhānato avidūre ekaṃ pabbhāraṃ atthi, taṃ  niddisanto ``etasmiṃ pabbhāre ko vasatī''ti āha. ``natthi  koci, mahāsamaṇā''ti. ``tena hi etaṃ mayhaṃ dehī''ti   ^a^V1.0283^ea^. ``tvaññeva jāna, mahāsamaṇā''ti. satthā pabbhāre nisīdanaṃ  paññāpetvā nisīdi. paṭhamayāme cattāro mahārājāno catuddisaṃ  ekobhāsaṃ karontā satthu upaṭṭhānaṃ āgamiṃsu. jambuko obhāsaṃ  disvā ``ko obhāso nāmeso''ti cintesi. majjhimayāme sakko  devarājā āgami. jambuko tampi disvā ``ko nāmeso''ti  cintesi. pacchimayāme ekāya aṅguliyā ekaṃ, dvīhi dve, dasahi  dasa cakkavāḷāni obhāsetuṃ samattho mahābrahmā sakalaṃ araññaṃ  ekobhāsaṃ karonto āgami. jambuko tampi ^a^P2.0060^ea^  disvā ``ko nu kho eso''ti cintetvā pātova satthu santikaṃ  gantvā paṭisanthāraṃ katvā ekamantaṃ ṭhito satthāraṃ pucchi --  ``mahāsamaṇa, tumhākaṃ santikaṃ catasso disā obhāsento ke  āgatā''ti? ``cattāro mahārājāno''ti. ``kiṃ kāraṇā''ti?  ``maṃ upaṭṭhātu''nti. ``kiṃ pana tvaṃ catūhi mahārājehi  uttaritaro''ti? ``āma, jambuka, mahārājūnampi atirājā''ti.  ``majjhimayāme pana ko āgato''ti? ``sakko devarājā,  jambukā''ti ^a^M1.0318^ea^. ``kiṃ kāraṇā''ti? ``maṃ upaṭṭhātumevā''ti.  ``kiṃ pana tvaṃ sakkadevarājatopi uttaritaro''ti? ``āma, jambuka,  sakkatopi uttaritaromhi, eso pana mayhaṃ gilānupaṭṭhāko  kappiyakārakasāmaṇerasadiso''ti. ``pacchimayāme sakalaṃ araññaṃ  obhāsetvā ko āgato''ti? ``yaṃ loke brāhmaṇādayo khipitvā  pakkhalitvā `namo mahābrahmuno'ti vadanti, so eva mahābrahmā''ti.  ``kiṃ pana tvaṃ mahābrahmatopi uttaritaro''ti? ``āma, jambuka,  ahañhi brahmunāpi atibrahmā''ti. ``acchariyosi tvaṃ, mahāsamaṇa,  mayhaṃ pana pañca paññāsa vassāni idha vasantassa etesu ekopi maṃ  upaṭṭhātuṃ nāgatapubbo. ahañhi ettakaṃ addhānaṃ vātabhakkho hutvā  ṭhitakova vītināmesiṃ, na tāva te mayhaṃ upaṭṭhānaṃ āgatapubbā''ti.<br/><br/>[03] atha naṃ satthā āha -- jambuka, tvaṃ lokasmiṃ andhabālaṃ  mahājanaṃ vañcayamāno mampi vañcetukāmo jāto, nanu tvaṃ pañcapaññāsa  vassāni gūthameva khādi, bhūmiyaṃyeva nipajji, naggo hutvā vicari,  tālaṭṭhikhaṇḍena kese luñci. atha ^a^P2.0061^ea^ ca pana lokaṃ  vañcento ``ahaṃ vātabhakkho, ekapādena tiṭṭhāmi, na nisīdāmi, na  nipajjāmī''ti vadesi, ``mamampi vañcetukāmosi pubbepi tvaṃ pāpikaṃ  lāmikaṃ diṭṭhiṃ nissāya ettakaṃ kālaṃ gūthabhakkho bhūmisayo naggo  vicaranto tālaṭṭhikhaṇḍena kesaluñcanaṃ patto, idānipi pāpikaṃ lāmikaṃ  diṭṭhimeva gaṇhāsī''ti. ``kiṃ pana mayā kataṃ, mahāsamaṇā''ti?  athassa satthā pubbe katakammaṃ ācikkhi. tassa satthari kathenteyeva  saṃvego uppajji, hirottappaṃ upaṭṭhitaṃ, so ukkuṭiko nisīdi. athassa  satthā udakasāṭikaṃ khipitvā adāsi. so taṃ nivāsetvā satthāraṃ  vanditvā ekamantaṃ nisīdi. satthāpissa anupubbiṃ kathaṃ kathetvā  dhammaṃ desesi. so desanāvasāne ^a^V1.0284^ea^ saha paṭisambhidāhi arahattaṃ patvā  satthāraṃ vanditvā uṭṭhāyāsanā pabbajjañca upasampadañca yāci.  ettāvatā tassa purimakammaṃ parikkhīṇaṃ. ayañhi khīṇāsavamahātheraṃ  catūhi akkosehi akkositvā yāvāyaṃ mahāpathavī tigāvutādhikaṃ yojanaṃ  ussannā, tāva avīcimhi paccitvā tattha pakkāvasesena pañcapaññāsa  vassāni imaṃ vippakāraṃ patto. tenassa taṃ kammaṃ khīṇaṃ. vīsati  pana vassasahassāni iminā katassa samaṇadhammassa phalaṃ nāsetuṃ na  sakkā. tasmā satthā dakkhiṇahatthaṃ pasāretvā ``ehi, bhikkhu, cara  brahmacariyaṃ sammā dukkhassa ^a^M1.0319^ea^ antakiriyāyā''ti āha. tāvadevassa  gihiliṅgaṃ antaradhāyi aṭṭhaparikkhāradharo saṭṭhivassikamahāthero  ^a^P2.0062^ea^ viya ahosi.<br/><br/>[03] aṅgamagadhavāsīnaṃ tassa sakkāraṃ gahetvā āgatadivaso kiresa,  tasmā ubhayaraṭṭhavāsino sakkāraṃ gahetvā āgatā tathāgataṃ disvā ``kiṃ  nu kho amhākaṃ ayyo jambuko mahā, udāhu samaṇo gotamo''ti  cintetvā ``sace samaṇo gotamo mahā bhaveyya, ayaṃ samaṇassa  gotamassa santikaṃ gaccheyya, jambukājīvakassa pana mahantatāya  samaṇo gotamo imassa santikaṃ āgato''ti cintayiṃsu. satthā  mahājanassa parivitakkaṃ ñatvā, ``jambuka, tava upaṭṭhākānaṃ kaṅkhaṃ  chindāhī''ti āha, so ``ahampi, bhante, ettakameva  paccāsīsāmī''ti vatvā catutthajjhānaṃ samāpajjitvā uṭṭhāya tālappamāṇaṃ  vehāsaṃ abbhuggantvā ``satthā me, bhante bhagavā, sāvakohamasmī''ti  vatvā oruyha vanditvā puna dvitālamattaṃ titālamattanti evaṃ  sattatālamattaṃ vehāsaṃ abbhuggantvā oruyha attano sāvakabhāvaṃ  jānāpesi. taṃ disvā mahājano ``aho buddhā nāma acchariyā  anopamaguṇā''ti cintesi. satthā mahājanena saddhiṃ kathento evamāha  -- ``ayaṃ ettakaṃ kālaṃ tumhehi ābhataṃ sakkāraṃ kusaggena jivhagge  ṭhapetvā `tapacaraṇaṃ pūremī'ti idha nivuṭṭho, sacepi iminā upāyena  vassasataṃ tapacaraṇaṃ pūreyya, yā cassa idāni kālaṃ vā bhattaṃ vā  kukkuccāyitvā abhuñjantassa bhattacchedanakusalacetanā, tassā taṃ tapacaraṇaṃ  soḷasiṃ kalampi na agghatī''ti anusandhiṃ ghaṭetvā dhammaṃ desento  imaṃ gāthamāha -- <br/><br/>[03] 70^b^.^eb^ <br/><br/>[21] ``māse māse kusaggena, bālo bhuñjeyya bhojanaṃ. <br/><br/>[22] na so saṅkhātadhammānaṃ, kalaṃ agghati soḷasi''nti.. <br/><br/>[01] tassattho ^a^P2.0063^ea^ -- sace ^b^bālo^eb^  apariññātadhammo sīlādiguṇā paribāhiro titthāyatane pabbajito  ``tapacaraṇaṃ pūressāmī''ti māse māse patte kusaggena bhojanaṃ bhuñjanto  vassasataṃ bhuñjeyya ^a^V1.0285^ea^ bhojanaṃ. ^b^na so saṅkhātadhammānaṃ, kalaṃ  agghati soḷasi^eb^nti saṅkhātadhammā vuccanti ñātadhammā tulitadhammā.  tesu heṭṭhimakoṭiyā sotāpanno saṅkhātadhammo, uparimakoṭiyā  khīṇāsavo. imesaṃ saṅkhātadhammānaṃ so bālo kalaṃ na ^a^M1.0320^ea^ agghati  soḷasinti puggalādhiṭṭhānā desanā. ayaṃ panettha attho -- yā  cassa tathā tapacaraṇaṃ pūrentassa vassasataṃ cetanā yā ca  saṅkhātadhammānaṃ kālaṃ vā bhattaṃ vā kukkuccāyitvā abhuñjantānaṃ ekā  bhattacchedanakusalacetanā, tassā cetanāya sā tāva dīgharattaṃ pavattacetanā  soḷasiṃ kalaṃ na agghati. idaṃ vuttaṃ hoti -- yaṃ tassā  saṅkhātadhammānaṃ cetanāya phalaṃ, taṃ soḷasa koṭṭhāse katvā tato ekekaṃ  puna soḷasa soḷasa koṭṭhāse katvā tato ekassa koṭṭhāsassa yaṃ phalaṃ,  tadeva tassa bālassa tapacaraṇato mahapphalataranti.<br/><br/>[03] desanāvasāne caturāsītiyā pāṇasahassānaṃ dhammābhisamayo  ahosīti. <br/><br/>[06] jambukattheravatthu ekādasamaṃ. 


volume: 88
item: 56
title: sumanamālākāravatthu^uppalavaṇṇattherīvatthu^jambukattheravatthu^ahipetavatthu^
content:
  [03] ^b^na hi pāpaṃ kataṃ kamma^eb^nti imaṃ dhammadesanaṃ satthā veḷuvane  viharanto aññataraṃ ahipetaṃ ārabbha kathesi.<br/><br/>[03] ekasmiñhi ^a^P2.0064^ea^ divase jaṭilasahassassa  abbhantaro āyasmā lakkhaṇatthero ca mahāmoggallānatthero ca  ``rājagahe piṇḍāya carissāmā''ti gijjhakūṭato otaranti. tesu  āyasmā mahāmoggallānatthero ekaṃ ahipetaṃ disvā sitaṃ pātvākāsi.  atha naṃ lakkhaṇatthero ``kasmā, āvuso, sitaṃ pātukarosī''ti  sitakāraṇaṃ pucchi. ``akālo, āvuso lakkhaṇa, imassa pañhassa,  bhagavato santike maṃ puccheyyāsī''ti thero āha. tesu rājagahe  piṇḍāya caritvā bhagavato santikaṃ gantvā nisinnesu lakkhaṇatthero  pucchi, ``āvuso, moggallānaṃ tvaṃ gijjhakūṭā otaranto sitaṃ  pātukaritvā mayā sitakāraṇaṃ puṭṭho `bhagavato santike maṃ  puccheyyāsī'ti avaca, kathehi idāni taṃ kāraṇa''nti. thero āha  -- ``ahaṃ, āvuso, ekaṃ petaṃ disvā sitaṃ pātvākāsiṃ. tassa  evarūpo attabhāvo -- manussasīsaṃ viya assa sīsaṃ, ahissa viya  ^a^M1.0321^ea^ seso attabhāvo, ahipeto nāmesa pamāṇato pañcavīsatiyojaniko,  tassa sīsato uṭṭhitā aggijālā yāva naṅguṭṭhā gacchanti, naṅguṭṭhato  uṭṭhitā aggijālā yāva sīsā, majjhesīsato uṭṭhitā dve passāni  gacchanti, dvīhi passehi uṭṭhitā majjhe otarantī''ti ^a^V1.0286^ea^. dvinnaṃyeva  kira petānaṃ attabhāvo pañcavīsatiyojaniko, avasesānaṃ  tigāvutappamāṇo. imassa ceva ahipetassa kākapetassa ca  pañcavīsatiyojaniko. tesu ayaṃ tāva ahipeto. kākapetampi  mahāmoggallāno gijjhakūṭamatthake paccamānaṃ disvā tassa pubbakammaṃ  pucchanto imaṃ gāthamāha -- <br/><br/>[21] ``pañcayojanikā ^a^P2.0065^ea^ jivhā, sīsaṃ te  navayojanaṃ. <br/><br/>[27] kāyo accuggato tuyhaṃ, pañcavīsatiyojanaṃ. <br/><br/>[22] kiṃ nu kammaṃ karitvāna, pattosi dukkhamīdisa''nti..<br/><br/>[03] athassa peto ācikkhanto -- <br/><br/>[21] ``ahaṃ bhante moggallāna, kassapassa mahesino. <br/><br/>[22] saṅghassa ābhataṃ bhattaṃ, āhāresiṃ yadicchaka''nti.. -- <br/><br/>[25] gāthaṃ vatvā āha -- ``bhante, kassapabuddhakāle sambahulā  bhikkhū gāmaṃ piṇḍāya pavisiṃsu,. manussā there disvā  sampiyāyamānā āsanasālāyaṃ nisīdāpetvā pāde dhovitvā telaṃ  makkhetvā yāguṃ pāyetvā khajjakaṃ datvā piṇḍapātakālaṃ āgamayamānā  dhammaṃ suṇantā nisīdiṃsu. dhammakathāvasāne therānaṃ patte ādāya  attano attano gehā nānaggarasabhojanassa pūretvā āhariṃsu. tadā  ahaṃ kāko hutvā āsanasālāya chadanapiṭṭhe nilīno taṃ disvā ekena  gahitapattato tikkhattuṃ mukhaṃ pūrento tayo kabaḷe aggahesiṃ. taṃ pana  bhattaṃ neva saṅghassa santakaṃ, na saṅghassa niyametvā dinnaṃ, na  bhikkhūhi gahitāvasesakaṃ. attano attano gehaṃ netvā manussehi  bhuñjitabbakaṃ, kevalaṃ saṅghaṃ uddissa abhihaṭamattameva. tato mayā  tayo kabaḷā gahitā, ettakaṃ me pubbakammaṃ. svāhaṃ kālaṃ katvā tassa  kammassa vipākena avīcimhi ^a^P2.0066^ea^ paccitvā tattha  pakkāvasesena idāni gijjhakūṭe kākapeto hutvā nibbatto imaṃ dukkhaṃ  paccānubhomī''ti. idaṃ kākapetassa vatthu.<br/><br/>[03] idha ^a^M1.0322^ea^ pana thero ``ahipetaṃ disvā sitaṃ pātvākāsi''nti āha.  athassa satthā sakkhī hutvāpi uṭṭhāya ``saccaṃ, bhikkhave,  moggallāno āha. mayāpesa sambodhipattadivaseyeva diṭṭho, apicāhaṃ  `ye me vacanaṃ na saddaheyyuṃ, tesaṃ ahitāya bhaveyyā'ti parānuddayāya na  kathesi''nti āha. ^b^lakkhaṇasaṃyuttepi^eb^ (saṃ0 ni0  2.202  ādayo) hi mahāmoggallānena diṭṭhakāleyeva ^a^V1.0287^ea^ satthā tassa sakkhī hutvā  vinītavatthūni kathesi, idampi tena tatheva kathitaṃ. taṃ sutvā  bhikkhū tassa pubbakammaṃ pucchiṃsu. satthāpi tesaṃ kathesi --<br/><br/>[03] atīte kira bārāṇasiṃ nissāya nadītīre paccekabuddhassa  paṇṇasālaṃ kariṃsu. so tattha viharanto nibaddhaṃ nagare piṇḍāya  carati. nāgarāpi sāyaṃpātaṃ gandhapupphādihatthā paccekabuddhassūpaṭṭhānaṃ  gacchanti. eko bārāṇasivāsī puriso taṃ maggaṃ nissāya khettaṃ  kasi. mahājano sāyaṃpātaṃ paccekabuddhassūpaṭṭhānaṃ gacchanto taṃ khettaṃ  maddanto gacchati. kassako ca ``mā me khettaṃ maddathā''ti  vārentopi vāretuṃ nāsakkhi. athassa etadahosi -- ``sace  imasmiṃ ṭhāne paccekabuddhassa paṇṇasālā na bhaveyya, na me khettaṃ  maddeyyu''nti. so paccekabuddhassa piṇḍāya paviṭṭhakāle  paribhogabhājanāni bhinditvā paṇṇasālaṃ jhāpesi. paccekabuddho  ^a^P2.0067^ea^ taṃ jhāmaṃ disvā yathāsukhaṃ pakkāmi. mahājano  gandhamālaṃ ādāya āgato jhāmapaṇṇasālaṃ disvā ``kahaṃ nu kho no  ayyo gato''ti āha. sopi mahājaneneva saddhiṃ gato mahājanamajjhe  ṭhitakova evamāha -- ``mayā tassa paṇṇasālā jhāpitā''ti. atha  naṃ ``gaṇhatha, imaṃ pāpimaṃ nissāya mayaṃ paccekabuddhaṃ daṭṭhuṃ na  labhimhā''ti daṇḍādīhi pothetvā jīvitakkhayaṃ pāpesuṃ. so  avīcimhi nibbattitvā yāvāyaṃ mahāpathavī yojanamattaṃ ussannā, tāva  niraye paccitvā pakkāvasesena gijjhakūṭe ahipeto hutvā nibbatti.  satthā idaṃ tassa pubbakammaṃ kathetvā, ``bhikkhave, pāpakammaṃ nāmetaṃ  khīrasadisaṃ, yathā khīraṃ duyhamānameva na pariṇamati. tathā kammaṃ  kayiramānameva na vipaccati. yadā pana vipaccati, tadā evarūpena  dukkhena socatī''ti anusandhiṃ ghaṭetvā dhammaṃ desento imaṃ gāthamāha  -- <br/><br/>[03] 71^b^.^eb^ <br/><br/>[21] ``na ^a^M1.0323^ea^ hi pāpaṃ kataṃ kammaṃ, sajjukhīraṃva muccati. <br/><br/>[22] ḍahantaṃ bālamanveti, bhasmacchannova pāvako''ti..<br/><br/>[03] tattha ^b^sajjukhīraṃ vā^eb^ti taṃ khaṇaṃyeva dhenuyā thanehi  nikkhantaṃ abbhuṇhaṃ khīraṃ na muccati na pariṇamati. idaṃ vuttaṃ hoti  -- yathā idaṃ sajjukhīraṃ taṃ khaṇaññeva na muccati na pariṇamati na  pakatiṃ vijahati. yasmiṃ pana bhājane duhitvā gahitaṃ yāva tattha  ^a^P2.0068^ea^ takkādiambilaṃ na pakkhipati, yāva  dadhibhājanādikaṃ ambilabhājanaṃ na pāpuṇāti, tāva pakatiṃ  avijahitvā pacchā jahati, evameva pāpakammampi kariyamānameva na  vipaccati. yadi vipacceyya, na koci pāpakammaṃ kātuṃ visaheyya.  yāva pana kusalābhinibbattā khandhā dharanti, tāva naṃ te rakkhanti.  tesaṃ bhedā apāye nibbattakkhandhesu vipaccati, vipaccamānañca  ^a^V1.0288^ea^ ^b^ḍahantaṃ bālamanveti.^eb^``kiṃ viyā''ti?^b^ ``bhasmacchannova  pāvako''^eb^ti. yathā hi chārikāya paṭicchanno vītaccitaṅgāro  akkantopi chārikāya paṭicchannattā na tāva ḍahati, chārikaṃ pana  tāpetvā cammādīnaṃ ḍahanavasena yāva matthaluṅgā ḍahanto gacchati,  evameva pāpakammampi yena kataṃ hoti, taṃ bālaṃ dutiye vā tatiye vā  attabhāve nirayādīsu nibbattaṃ ḍahantaṃ anugacchatīti.<br/><br/>[03] desanāvasāne bahū sotāpannādayo ahesunti. <br/><br/>[06] ahipetavatthu dvādasamaṃ. 


volume: 88
item: 57
title: uppalavaṇṇattherīvatthu^jambukattheravatthu^ahipetavatthu^saṭṭhikūṭapetavatthu^
content:
  [03] ^b^yāvadeva anatthāyā^eb^ti imaṃ dhammadesanaṃ satthā veḷuvane  viharanto saṭṭhikūṭapetaṃ ārabbha kathesi.<br/><br/>[03] purimanayeneva hi mahāmoggallānatthero lakkhaṇattherena saddhiṃ  gijjhakūṭā orohanto aññatarasmiṃ padese sitaṃ pātvākāsi. therena  sitakāraṇaṃ puṭṭho ``bhagavato santike ^a^P2.0069^ea^ maṃ  puccheyyāsī''ti vatvā piṇḍāya caritvā satthāraṃ upasaṅkamitvā  vanditvā nisinnakāle puna puṭṭho āha -- ``ahaṃ, āvuso, ekaṃ petaṃ  addasaṃ tigāvutappamāṇena attabhāvena, tassa saṭṭhi ayakūṭasahassāni  ādittāni sampajjalitāni uparimatthake patitvā patitvā uṭṭhahanti  sīsaṃ bhindanti, bhinnaṃ bhinnaṃ puna samuṭṭhahati ^a^M1.0324^ea^, iminā attabhāvena mayā  evarūpo attabhāvo na diṭṭhapubbo, ahaṃ taṃ disvā sitaṃ  pātvākāsi''nti. petavatthusmiñhi -- <br/><br/>[21] ``saṭṭhi kūṭasahassāni, paripuṇṇāni sabbaso. <br/><br/>[22] sīse tuyhaṃ nipatanti, vobhindanteva matthaka''nti..  (pe0 va0 808, 810, 813) ādi -- <br/><br/>[25] imameva petaṃ sandhāya vuttaṃ. satthā therassa kathaṃ sutvāva,  ``bhikkhave, mayāpesa satto bodhimaṇḍe nisinneneva diṭṭho `ye ca pana  me vacanaṃ na saddaheyyuṃ, tesaṃ ahitāya bhaveyyā'ti paresaṃ anukampāya   ^a^V1.0289^ea^ na kathesiṃ, idāni pana moggallānassa sakkhī hutvā kathemī''ti āha.  taṃ sutvā bhikkhū tassa pubbakammaṃ pucchiṃsu. satthāpi nesaṃ kathesi  --<br/><br/>[03] atīte kira bārāṇasiyaṃ sāḷittakasippe nipphattiṃ patto eko  pīṭhasappi ahosi. so nagaradvāre ekassa vaṭarukkhassa heṭṭhā  nisinno sakkharāni khipitvā tassa paṇṇāni chindanto  ``hatthirūpakaṃ no dassehi, assarūpakaṃ no dassehī''ti gāmadārakehi  ^a^P2.0070^ea^ vuccamāno icchiticchitāni rūpāni dassetvā tesaṃ  santikā khādanīyādīni labhati. athekadivasaṃ rājā uyyānaṃ  gacchanto taṃ padesaṃ pāpuṇi. dārakā pīṭhasappiṃ pārohantare katvā  palāyiṃsu. rañño ṭhitamajjhanhike rukkhamūlaṃ paviṭṭhassa  chiddāvachiddacchāyā sarīraṃ phari. so ``kiṃ nu kho eta''nti uddhaṃ  olokento rukkhapaṇṇesu hatthirūpakādīni disvā ``kassetaṃ  kamma''nti pucchitvā ``pīṭhasappino''ti sutvā taṃ pakkosāpetvā āha  -- ``mayhaṃ purohito atimukharo appamattakepi vutte bahuṃ bhaṇanto maṃ  upaddaveti, sakkhissasi tassa mukhe nāḷimattā ajalaṇḍikā  khipitu''nti? ``sakkhissāmi, deva. ajalaṇḍikā āharāpetvā  purohitena saddhiṃ tumhe antosāṇiyaṃ nisīdatha, ahamettha kattabbaṃ  jānissāmī''ti. atha rājā tathā kāresi. itaro kattariyaggena  sāṇiyā chiddaṃ katvā purohitassa raññā saddhiṃ kathentassa mukhe  vivaṭamatte ekekaṃ ajalaṇḍikaṃ khipi. purohito mukhaṃ paviṭṭhaṃ paviṭṭhaṃ  gili. pīṭhasappī khīṇāsu ajalaṇḍikāsu sāṇiṃ cālesi. rājā  tāya saññāya ajalaṇḍikānaṃ khīṇabhāvaṃ ñatvā āha -- ``ācariya,  ahaṃ tumhehi saddhiṃ kathento kathaṃ ^a^M1.0325^ea^ nittharituṃ na sakkhissāmi, tumhe  atimukharatāya nāḷimattā ajalaṇḍikā gilantāpi tuṇhībhāvaṃ  nāpajjathā''ti. brāhmaṇo ^a^P2.0071^ea^ maṅgūbhāvaṃ āpajjitvā  tato paṭṭhāya mukhaṃ vivaritvā raññā saddhiṃ sallapituṃ nasakkhi. rājā  pīṭhasappiguṇaṃ anussaritvā taṃ pakkosāpetvā ``taṃ nissāya me sukhaṃ  laddha''nti tuṭṭho tassa sabbaṭṭhakaṃ nāma dhanaṃ datvā nagarassa catūsu  disāsu cattāro varagāme adāsi. tamatthaṃ viditvā rañño  atthadhammānusāsako amacco imaṃ gāthamāha -- <br/><br/>[21] ``sādhu kho sippakaṃ nāma, api yādisa kīdisaṃ. <br/><br/>[22] passa khañjappahārena, laddhā gāmā catuddisā''ti..  (jā0 1.1.107).<br/><br/>[03] so pana amacco tena samayena ayameva bhagavā ahosi. atheko  puriso pīṭhasappinā laddhasampattiṃ disvā cintesi -- ``ayaṃ nāma  pīṭhasappī hutvā imaṃ sippaṃ nissāya mahāsampattiṃ patto, mayāpetaṃ  sikkhituṃ vaṭṭatī''ti. so taṃ upasaṅkamitvā vanditvā ``idaṃ me   ^a^V1.0290^ea^, ācariya, sippaṃ dethā''ti āha. ``na sakkā, tāta, dātu''nti.  so tena paṭikkhitto ``hotu, ārādhessāmi na''nti tassa  hatthapādaparikammādīni karonto cirassaṃ taṃ ārādhetvā punappunaṃ  yāci, pīṭhasappī ``ayaṃ me ativiya upakāro''ti taṃ paṭibāhituṃ  asakkonto sippaṃ sikkhāpetvā ``nipphannaṃ te, tāta, sippaṃ, idāni  kiṃ karissasī''ti āha. ``bahi gantvā sippaṃ vīmaṃsissāmī''ti.  ``kiṃ karissasī''ti? ``gāviṃ vā manussaṃ vā paharitvā  māressāmī''ti. ``tātā, gāviṃ mārentassa sataṃ daṇḍo hoti  manussaṃ mārentassa sahassaṃ, tvaṃ saputtadāropi taṃ nittharituṃ na  sakkhissasi, mā vinassa, yamhi ^a^P2.0072^ea^ pahaṭe daṇḍo  natthi, tādisaṃ nimātāpitikaṃ kañci upadhārehī''ti. so  ``sādhū''ti sakkharā ucchaṅge katvā tādisaṃ upadhārayamāno  vicaranto gāviṃ disvā ``ayaṃ sasāmikā''ti paharituṃ na visahi,  manussaṃ disvā ``ayaṃ samātāpitiko''ti paharituṃ na visati. <br/><br/>[01] tena samayena sunetto nāma paccekabuddho taṃ nagaraṃ nissāya  paṇṇasālāya viharati. so taṃ piṇḍāya pavisantaṃ nagaradvārantare  disvā ``ayaṃ nimātāpitiko, imasmiṃ pahaṭe daṇḍo natthi, imaṃ  paharitvā sippaṃ vīmaṃsissāmī''ti paccekabuddhassa dakkhiṇakaṇṇasotaṃ  sandhāya sakkharaṃ ^a^M1.0326^ea^ khipi. sā dakkhiṇakaṇṇasotena pavisitvā vāmena  nikkhami, dukkhā vedanā uppajji. paccekabuddho bhikkhāya carituṃ  nāsakkhi, ākāsena paṇṇasālaṃ gantvā parinibbāyi. manussā  paccekabuddhe anāgacchante ``kiñci aphāsukaṃ bhavissatī''ti cintetvā  tattha gantvā taṃ parinibbutaṃ disvā rodiṃsu parideviṃsu. sopi  mahājanaṃ gacchantaṃ disvā tattha gantvā paccekabuddhaṃ sañjānitvā ``ayaṃ  piṇḍāya pavisanto dvārantare mama sammukhībhūto, ahaṃ attano sippaṃ  vīmaṃsanto imaṃ pahari''nti āha. manussā ``iminā kira pāpakena  paccekabuddho pahaṭo, gaṇhatha gaṇhathā''ti pothetvā tattheva naṃ  jīvitakkhayaṃ pāpesuṃ. so avīcimhi nibbattitvā yāvāyaṃ  mahāpathavī yojanamattaṃ ussannā, tāva paccitvā vipākāvasesena  gijjhakūṭamatthake saṭṭhikūṭapeto hutvā nibbatti. satthā tassa imaṃ  pubbakammaṃ kathetvā, ``bhikkhave, bālassa ^a^P2.0073^ea^ nāma  sippaṃ vā issariyaṃ vā uppajjamānaṃ anatthāya uppajjati. bālo hi  sippaṃ vā issariyaṃ vā labhitvā attano anatthameva karotī''ti  anusandhiṃ ghaṭetvā dhammaṃ desento imaṃ gāthamāha. <br/><br/>[03] 72^b^.^eb^ <br/><br/>[21] ``yāvadeva anatthāya, ñattaṃ bālassa jāyati. <br/><br/>[22] hanti bālassa sukkaṃsaṃ, muddhamassa vipātaya''nti..<br/><br/>[03] tattha ^b^yāvadevā^eb^ti avadhiparicchedanatthe nipāto.  ^b^ñatta^eb^nti jānanasabhāvo. yaṃ sippaṃ jānāti ^a^V1.0291^ea^, yamhi vā  issariye yase sampattiyañca ṭhito janena ñāyati, pākaṭo paññāto  hoti, tassetaṃ nāmaṃ. sippaṃ vā hi issariyādibhāvo vā bālassa  anatthāyeva jāyati. taṃ nissāya so attano anatthameva karoti.  ^b^hantī^eb^ti vināseti. ^b^sukkaṃsa^eb^nti kusalakoṭṭhāsaṃ, bālassa  hi sippaṃ vā issariyaṃ vā uppajjamānaṃ kusalakoṭṭhāsaṃ ghātentameva  uppajjati. ^b^muddha^eb^nti paññāyetaṃ nāmaṃ. ^b^vipātaya^eb^nti  viddhaṃsayamānaṃ. tassa hi taṃ sukkaṃsaṃ hanantaṃ paññāsaṅkhātaṃ muddhaṃ  vipātentaṃ viddhaṃsentameva hantīti.<br/><br/>[03] desanāvasāne bahū sotāpattiphalādīni pāpuṇiṃsu. <br/><br/>[06] saṭṭhikūṭapetavatthu terasamaṃ. 


volume: 88
item: 58
title: jambukattheravatthu^ahipetavatthu^saṭṭhikūṭapetavatthu^cittagahapativatthu^
content:
  [03] ^b^asantaṃ^eb^ ^a^M1.0327^ea^ ^a^P2.0074^ea^ ^b^bhāvanamiccheyyā^eb^ti imaṃ  dhammadesanaṃ satthā jetavane viharanto sudhammattheraṃ ārabbha kathesi.  desanā macchikāsaṇḍe samuṭṭhāya sāvatthiyaṃ niṭṭhitā.<br/><br/>[03] macchikāsaṇḍanagarasmiñhi citto nāma gahapati pañcavaggiyānaṃ  abbhantaraṃ mahānāmattheraṃ nāma piṇḍāya caramānaṃ disvā tassa  iriyāpathe pasīditvā pattaṃ ādāya gehaṃ pavesetvā bhojetvā  bhattakiccāvasāne dhammakathaṃ suṇanto sotāpattiphalaṃ patvā acalasaddho  hutvā ambāṭakavanaṃ nāma attano uyyānaṃ saṅghārāmaṃ kattukāmo therassa  hatthe udakaṃ pātetvā niyyādesi. tasmiṃ khaṇe ``patiṭṭhitaṃ  buddhasāsana''nti udakapariyantaṃ katvā mahāpathavī kampi. mahāseṭṭhi  uyyāne mahāvihāraṃ kāretvā sabbadisāhi āgatānaṃ bhikkhūnaṃ  vivaṭadvāro ahosi. macchikāsaṇḍe sudhammatthero nāma nevāsiko  ahosi. <br/><br/>[01] aparena samayena cittassa guṇakathaṃ sutvā dve aggasāvakā  tassa saṅgahaṃ kattukāmā macchikāsaṇḍaṃ agamaṃsu. citto gahapati tesaṃ  āgamanaṃ sutvā aḍḍhayojanamaggaṃ paccuggantvā te ādāya attano vihāraṃ  pavesetvā āgantukavattaṃ katvā, ``bhante, thokaṃ dhammakathaṃ  sotukāmomhī''ti dhammasenāpatiṃ yāci. atha naṃ thero, ``upāsaka,  addhānena āgatāmhā kilantarūpā. apica thokaṃ suṇāhī''ti tassa  dhammaṃ kathesi. so therassa dhammaṃ suṇantova anāgāmiphalaṃ pāpuṇi.  so dve aggasāvake vanditvā, ``bhante, sve bhikkhusahassena saddhiṃ  mama ^a^V1.0292^ea^ gehe bhikkhaṃ gaṇhathā''ti nimantetvā ^a^P2.0075^ea^ pacchā  nevāsikaṃ sudhammattheraṃ ``tumhepi, bhante, sve therehi saddhiṃ  āgaccheyyāthā''ti nimantesi. so ``ayaṃ maṃ pacchā nimantetī''ti  kuddho paṭikkhipitvā punappunaṃ yāciyamānopi paṭikkhipi eva.  upāsako ``paññāyissatha, bhante''ti pakkamitvā punadivase attano  nivesane mahādānaṃ sajjesi. sudhammattheropi paccūsakāleyeva  ``kīdiso nu kho gahapatinā aggasāvakānaṃ sakkāro sajjito, sve  gantvā passissāmī''ti cintetvā pātova pattacīvaraṃ ādāya tassa  gehaṃ agamāsi.<br/><br/>[03] so gahapatinā ``nisīdatha, bhante''ti vuccamānopi ``nāhaṃ  nisīdāmi, piṇḍāya carissāmī''ti vatvā aggasāvakānaṃ paṭiyāditaṃ  sakkāraṃ oloketvā ^a^M1.0328^ea^ gahapatiṃ jātiyā ghaṭṭetukāmo ``uḷāro te,  gahapati, sakkāro, apicettha ekaññeva natthī''ti āha. ``kiṃ,  bhante''ti? ``tilasaṃguḷikā, gahapatī''ti vatvā gahapatinā  kākopamāya apasādito kujjhitvā ``eso te, gahapati, āvāso,  pakkamissāmaha''nti vatvā yāvatatiyaṃ vāriyamānopi pakkamitvā satthu  santikaṃ gantvā cittena ca attanā ca vuttavacanaṃ ārocesi. satthā  ``tayā upāsako saddho pasanno hīnena khuṃsito''ti tasseva dosaṃ  āropetvā paṭisāraṇīyakammaṃ kārāpetvā ``gaccha, cittagahapatiṃ  khamāpehī''ti pesesi. so tattha gantvā, ``gahapati, mayhameva so  doso, khamāhi me''ti vatvāpi ``nāhaṃ khamāmī''ti ^a^P2.0076^ea^  tena paṭikkhitto maṅkubhūto taṃ khamāpetuṃ nāsakkhi. punadeva  satthu santikaṃ paccāgamāsi. satthā ``nāssa upāsako  khamissatī''ti jānantopi ``mānathaddho esa, tiṃsayojanaṃ tāva maggaṃ  gantvā paccāgacchatū''ti khamanūpāyaṃ anācikkhitvāva uyyojesi.  athassa punāgatakāle nihatamānassa anudūtaṃ datvā ``gaccha, iminā  saddhiṃ gantvā upāsakaṃ khamāpehī''ti vatvā ``samaṇena nāma `mayhaṃ  vihāro, mayhaṃ nivāsaṭṭhānaṃ, mayhaṃ upāsako, mayhaṃ upāsikā'ti mānaṃ  vā issaṃ vā kātuṃ na vaṭṭati. evaṃ karontassa hi icchāmānādayo  kilesā vaḍḍhantī''ti anusandhiṃ ghaṭṭetvā dhammaṃ desento imā gāthā  abhāsi -- <br/><br/>[03] 73^b^.^eb^ <br/><br/>[21] ``asantaṃ bhāvanamiccheyya, purekkhārañca bhikkhusu. <br/><br/>[22] āvāsesu issariyaṃ, pūjā parakulesu ca.. <br/><br/>[03] 74^b^.^eb^ <br/><br/>[04] ``mameva kata maññantu, gihī pabbajitā ubho. <br/><br/>[21] mamevātivasā assu, kiccākiccesu kismici. <br/><br/>[22] iti bālassa saṅkappo, icchā māno ca vaḍḍhatī''ti..<br/><br/>[03] tattha ^a^V1.0293^ea^ ^b^asanta^eb^nti yo bālo bhikkhu avijjamānaṃ sambhāvanaṃ  iccheyya, ``assaddhova samāno `saddhoti maṃ jano ^a^P2.0077^ea^  jānātū'ti icchatī''ti. ^b^pāpicchatā^eb^niddese (vibha0  851) vuttanayeneva bālo ``asaddho dussīlo appassuto  appavivitto kusīto anupaṭṭhitassati asamāhito duppañño  akhīṇāsavova samāno `aho vata maṃ jano ayaṃ saddho, sīlavā,  bahussuto, pavivitto, āraddhavīriyo, upaṭṭhitassati, samāhito,  paññavā ^a^M1.0329^ea^, khīṇāsavo'ti jāneyyā''ti idaṃ asantasambhāvanaṃ icchati.  ^b^purekkhāra^eb^nti parivāraṃ. ``aho vata maṃ sakalavihāre bhikkhū  parivāretvā pañhaṃ pucchantā vihareyyu''nti evaṃ icchācāre ṭhatvā  purekkhārañca bhikkhūsu icchati. ^b^āvāsesū^eb^ti saṅghikesu ca  āvāsesu yāni vihāramajjhe paṇītasenāsanāni, tāni attano  sandiṭṭhasambhattādīnaṃ bhikkhūnaṃ ``tumhe idha vasathā''ti vicārento  sayampi varataraṃ senāsanaṃ palibodhento, sesānaṃ āgantukabhikkhūnaṃ  paccantimāni lāmakasenāsanāni ceva amanussapariggahitāni ca  ``tumhe idha vasathā''ti vicārento āvāsesu issariyaṃ icchati.  ^b^pūjā parakulesu cā^eb^ti neva mātāpitūnaṃ na ñātakānaṃ paresuyeva  kulesu ``aho vatime mayhameva dadeyyuṃ, na aññesa''nti evaṃ  catuppaccayehi pūjaṃ icchati.<br/><br/>[03] ^b^mameva kata maññantū^eb^ti yassa ca bālassa ^a^P2.0078^ea^  ``yaṃkiñci vihāre uposathāgārādikaraṇavasena kataṃ  navakammaṃ, taṃ sabbaṃ amhākaṃ therena katanti evaṃ gihī ca pabbajitā ca  ubhopi mameva nissāya kataṃ parikammaṃ niṭṭhitaṃ maññantū''ti saṅkappo  uppajjati. ^b^mamevātivasā^eb^ assūti ``gihī ca pabbajitā ca  sabbepi mameva vase vattantu, sakaṭagoṇavāsipharasuādīni vā  laddhabbāni hontu, antamaso yāgumattampi tāpetvā pivanādīni vā,  evarūpesu kiccākiccesu khuddakamahantesu karaṇīyesu kismiñci  ekakiccepi mameva vase vattantu, mameva āpucchitvā karontū''ti  saṅkappo uppajjati. ^b^iti bālassā^eb^ti yassa bālassa sā ca  icchā ayañca evarūpo saṅkappo uppajjati, tassa neva vipassanā, na  maggaphalāni vaḍḍhanti. kevalaṃ panassa candodaye samuddassa udakaṃ  viya chasu dvāresu uppajjamānā taṇhā ceva navavidhamāno ca vaḍḍhatīti.<br/><br/>[03] desanāvasāne bahū sotāpattiphalādīni pāpuṇiṃsūti.<br/><br/>[03] sudhammattheropi imaṃ ovādaṃ sutvā satthāraṃ vanditvā uṭṭhāyāsanā  padakkhiṇaṃ katvā tena anudūtena bhikkhunā saddhiṃ gantvā upāsakassa  cakkhupathe āpattiṃ paṭikaritvā upāsakaṃ khamāpesi. so upāsakena  ``khamāmahaṃ, bhante, sace mayhaṃ doso atthi, khamatha me''ti  paṭikhamāpito ^a^V1.0294^ea^ satthārā dinne ovāde ṭhatvā katipāheneva saha  paṭisambhidāhi arahattaṃ ^a^M1.0330^ea^ pāpuṇi. upāsakopi ^a^P2.0079^ea^  cintesi -- ``mayā satthāraṃ adisvāva sotāpattiphalaṃ pattaṃ, adisvā  eva anāgāmiphale patiṭṭhito, satthāraṃ me daṭṭhuṃ vaṭṭatī''ti. so  tilataṇḍulasappiphāṇitavatthacchādanādīhi paripūrāni pañca  sakaṭasatāni yojāpetvā ``satthāraṃ daṭṭhukāmā āgacchantu,  piṇḍapātādīhi na kilamissantī''ti bhikkhusaṅghassa ārocāpetvā  bhikkhunīsaṅghassāpi upāsakānampi upāsikānampi ārocāpesi.  tena saddhiṃ pañcasatā pañcasatā bhikkhū ca bhikkhuniyo ca upāsakā  ca upāsikāyo ca nikkhamiṃsu. so tesañceva attano parisāya  cāti tiṇṇaṃ janasahassānaṃ yathā tiṃsayojane magge yāgubhattādīhi  kiñci vekallaṃ na hoti, tathā saṃvidahi. tassa pana nikkhantabhāvaṃ  ñatvā yojane yojane devatā khandhāvāraṃ bandhitvā dibbehi  yāgukhajjakabhattapānakādīhi taṃ mahājanaṃ upaṭṭhahiṃsu, kassaci kenaci  vekallaṃ na hoti. evaṃ devatāhi upaṭṭhiyamāno devasikaṃ yojanaṃ  gacchanto māsena sāvatthiṃ pāpuṇi, pañca sakaṭasatāni yathāpūritāneva  ahesuṃ. devatāhi ceva manussehi ca abhihaṭaṃ paṇṇākāraṃ  vissajjentova agamāsi.<br/><br/>[03] satthā ānandattheraṃ āha -- ``ānanda, ajja  vaḍḍhamānakacchāyāya citto gahapati pañcahi upāsakasatehi parivuto  āgantvā maṃ vandissatī''ti. ``kiṃ pana, bhante, tassa tumhākaṃ  ^a^P2.0080^ea^ vandanakāle kiñci pāṭihāriyaṃ bhavissatī''ti?  ``bhavissati, ānandā''ti. ``kiṃ, bhante''ti? tassa āgantvā  ``maṃ vandanakāle rājamānena aṭṭhakarīsamatte padese jaṇṇukamattena  odhinā pañcavaṇṇānaṃ dibbapupphānaṃ ghanavassaṃ vassissatī''ti. taṃ  kathaṃ sutvā nagaravāsino ``evaṃ mahāpuñño kira citto nāma gahapati  āgantvā ajja satthāraṃ vandissati, evarūpaṃ kira pāṭihāriyaṃ  bhavissati, mayampi taṃ mahāpuññaṃ daṭṭhuṃ labhissāmā''ti paṇṇākāraṃ  ādāya maggassa ubhosu passesu aṭṭhaṃsu. vihārasamīpe āgatakāle  pañca bhikkhusatāni paṭhamaṃ āgamiṃsu. citto gahapati, ``ammā,  tumhe pacchato āgacchathā''ti mahāupāsikāyo ṭhapetvā pañcahi  upāsakasatehi parivuto satthu santikaṃ agamāsi. buddhānaṃ  sammukhaṭṭhāne pana ṭhitā vā nisinnā vā ito vā etto vā na honti,  buddhavīthiyā dvīsu passesu niccalāva tiṭṭhanti. citto gahapati  mahantaṃ buddhavīthiṃ okkami. tīṇi phalāni pattena ariyasāvakena  olokitolokitaṭṭhānaṃ kampi. ``eso kira citto gahapatī''ti  mahājano olokesi ^a^M1.0331^ea^. so satthāraṃ upasaṅkamitvā chabbaṇṇānaṃ  buddharasmīnaṃ anto pavisitvā dvīsu gopphakesu satthu pāde gahetvā  vandi. taṃ khaṇaññeva vuttappakāraṃ pupphavassaṃ vassi,  sādhukārasahassāni pavattayiṃsu. so ekamāsaṃ satthu santike vasi,  vasamāno ca sakalaṃ buddhappamukhaṃ ^a^V1.0295^ea^ bhikkhusaṅghaṃ ^a^P2.0081^ea^  vihāreyeva nisīdāpetvā mahādānaṃ adāsi, attanā saddhiṃ āgatepi  antovihāreyeva katvā paṭijaggi. ekadivasampi attano sakaṭesu  kiñci gahetabbaṃ nāhosi, devamanussehi ābhatapaṇṇākāreneva dānaṃ  adāsi, sabbakiccāni akāsi. so satthāraṃ vanditvā āha --  ``bhante, ahaṃ `tumhākaṃ dānaṃ dassāmī'ti āgacchanto māsaṃ  antarāmagge ahosiṃ. idheva me māso vītivatto, mayā ābhataṃ  paṇṇākāraṃ kiñci gahetuṃ na labhāmi, ettakaṃ kālaṃ devamanussehi  ābhatapaṇṇākāreneva dānaṃ adāsiṃ, sohaṃ sacepi idha saṃvaccharaṃ  vasissāmi, neva mama deyyadhammaṃ dātuṃ labhissāmi. ahaṃ sakaṭāni  otāretvā gantuṃ icchāmi, paṭisāmanaṭṭhānaṃ me ārocāpethā''ti.<br/><br/>[03] satthā ānandattheraṃ āha -- ``ānanda, upāsakassa ekaṃ padesaṃ  tucchaṃ kāretvā dehī''ti. thero tathā akāsi. kappiyabhūmi  (mahāva0 295) kira cittassa gahapatino anuññātā. upāsakopi  attanā saddhiṃ āgatehi tīhi janasahassehi saddhiṃ tucchasakaṭehi puna  maggaṃ paṭipajji. devamanussā uṭṭhāya, ``ayya, tayā tucchasakaṭehi  gamanakammaṃ kata''nti sattahi ratanehi sakaṭāni pūrayiṃsu. so  attano ābhatapaṇṇākāreneva mahājanaṃ paṭijagganto agamāsi.  ānandatthero satthāraṃ vanditvā āha -- ``bhante, tumhākaṃ santikaṃ  āgacchantopi māsena āgato, idhāpi māsameva vuṭṭho, ettakaṃ kālaṃ  devamanussehi abhihaṭapaṇṇākāreneva mahāvadānaṃ adāsi, idāni pañca  sakaṭasatāni tucchāni katvā māseneva kira gamissati, devamanussā  panassa uṭṭhāya, `ayya ^a^P2.0082^ea^, tayā tucchasakaṭehi  gamanakammaṃ kata'nti pañca sakaṭasatāni sattaratanehi pūrayiṃsu. so  puna attano ābhatapaṇṇākāreneva kira mahājanaṃ paṭijagganto  gamissatī''ti. ``kiṃ pana, bhante, etassa tumhākaṃ santikaṃ  āgacchantassevāyaṃ sakkāro uppajjati, udāhu aññattha gacchantassāpi  uppajjatī''ti? ``ānanda, mama santikaṃ āgacchantassāpi aññattha  gacchantassāpi etassa ^a^M1.0332^ea^ uppajjateva. ayañhi upāsako saddho pasanno  sampannasīlo, evarūpo puggalo yaṃ yaṃ padesaṃ bhajati, tattha tatthevassa  lābhasakkāro nibbattatī''ti vatvā satthā imaṃ pakiṇṇakavagge gāthamāha  -- <br/><br/>[21] ``saddho sīlena sampanno, yaso bhogasamappito. <br/><br/>[22] yaṃ yaṃ padesaṃ bhajati, tattha tattheva pūjito''ti.. (dha0  pa0 303).<br/><br/>[03] attho panassā tattheva āvibhavissati.<br/><br/>[03] evaṃ ^a^V1.0296^ea^ vutte ānandatthero cittassa pubbakammaṃ pucchi. athassa  satthā ācikkhanto āha --<br/><br/>[03] ānanda, ayaṃ padumuttarassa bhagavato pādamūle katābhinīhāro  kappasatasahassaṃ devamanussesu saṃsaritvā kassapabuddhakāle migaluddakakule  nibbatto vuddhimanvāya ekadivasaṃ deve vassante migānaṃ māraṇattāya  sattiṃ ādāya araññaṃ gantvā mige olokento ekasmiṃ akaṭapabbhāre  sasīsaṃ pārupitvā ekaṃ bhikkhuṃ nisinnaṃ disvā ``eko, ayyo,  samaṇadhammaṃ karonto nisinno bhavissati, bhattamassa āharissāmī''ti  vegena gehaṃ gantvā ekasmiṃ uddhane hiyyo, ābhatamaṃsaṃ, ekasmiṃ bhattaṃ  pacāpetvā aññe piṇḍapātacārike bhikkhū disvā tesampi patte ādāya  paññattāsane nisīdāpetvā bhikkhaṃ sampādetvā, ``ayye,  parivisathā''ti aññaṃ āṇāpetvā taṃ bhattaṃ puṭake pakkhipitvā ādāya  ^a^P2.0083^ea^ gacchanto antarāmagge nānāpupphāni ocinitvā  pattapuṭe katvā therassa nisinnaṭṭhānaṃ gantvā ``mayhaṃ, bhante, saṅgahaṃ  karothā''ti vatvā pattaṃ ādāya pūretvā therassa hatthe ṭhapetvā tehi  pupphehi pūjaṃ katvā ``yathā me ayaṃ rasapiṇḍapāto pupphapūjāya saddhiṃ  cittaṃ tosesi, evaṃ nibbattanibbattaṭṭhāne paṇṇākārasahassāni ādāya  āgantvā mayhaṃ cittaṃ tosentu, pañcavaṇṇakusumavassañca vassatū''ti  patthanaṃ paṭṭhapesi. so yāvajīvaṃ kusalaṃ katvā devaloke nibbatti,  nibbattaṭṭhāne jaṇṇukamattena odhinā dibbapupphavassaṃ vassi.  idānipissa jātadivase ceva idha ca āgatassa pupphavassavassanañca  paṇṇākārābhihāro ca sattahi ratanehi sakaṭapūraṇañca tasseva kammassa  nissandoti. <br/><br/>[06] cittagahapativatthu cuddasamaṃ. 


volume: 88
item: 59
title: ahipetavatthu^saṭṭhikūṭapetavatthu^cittagahapativatthu^vanavāsītissasāmaṇeravatthu^
content:
  [03] ^b^aññā^eb^ ^a^M1.0333^ea^ ^a^P2.0084^ea^ ^b^hi lābhūpanisā^eb^ti imaṃ  dhammadesanaṃ satthā jetavane viharanto vanavāsikatissattheraṃ ārabbha  kathesi. desanā rājagahe samuṭṭhitā.<br/><br/>[03] sāriputtattherasa kira pitu vaṅgantabrāhmaṇassa sahāyako  mahāsenabrāhmaṇo nāma rājagahe vasati. sāriputtatthero ekadivasaṃ  piṇḍāya caranto tasmiṃ anukampāya tassa gehadvāraṃ agamāsi. so  pana parikkhīṇavibhavo daliddo. so ``mama putto mayhaṃ gehadvāraṃ  piṇḍāya carituṃ āgato bhavissati, ahañcamhi duggato, mayhaṃ  duggatabhāvaṃ na jānāti maññe, natthi me koci deyyadhammo''ti therassa  sammukhā bhavituṃ asakkonto nilīyi. thero aparampi divasaṃ  ^a^V1.0297^ea^ agamāsi, brāhmaṇo tatheva nilīyi. ``kiñcideva labhitvā  dassāmī''ti cintentopi nālabhi. athekadivasaṃ ekasmiṃ  brāhmaṇavācake thūlasāṭakena saddhiṃ pāyasapātiṃ labhitvā ādāya gehaṃ  gantvāva theraṃ anussari, ``imaṃ piṇḍapātaṃ mayā therassa dātuṃ  vaṭṭatī''ti. theropi taṃ khaṇaṃ jhānaṃ samāpajjitvā samāpattito vuṭṭhāya  taṃ brāhmaṇaṃ disvā ``brāhmaṇo deyyadhammaṃ labhitvā mama āgamanaṃ  paccāsīsati, mayā tattha gantuṃ vaṭṭatī''ti saṅghāṭiṃ pārupitvā pattaṃ  ādāya tassa gehadvāre ṭhitameva attānaṃ dassesi.<br/><br/>[03] brāhmaṇo theraṃ disvāva cittaṃ pasīdi. atha naṃ upasaṅkamitvā  vanditvā paṭisanthāraṃ katvā antogehe nisīdāpetvā pāyasapātiṃ  gahetvā therassa patte ākiri ^a^P2.0085^ea^. thero upaḍḍhaṃ  sampaṭicchitvā hatthena pattaṃ pidahi. atha naṃ brāhmaṇo āha --  ``bhante, ekapaṭivīsamattova ayaṃ pāyaso, paralokasaṅgahaṃ me karotha,  mā idhalokasaṅgahaṃ, niravasesameva dātukāmomhī''ti sabbaṃ ākiri.  thero tattheva paribhuñji. athassa bhattakiccapariyosāne tampi sāṭakaṃ  datvā vanditvā evamāha -- ``bhante, ahampi tumhehi diṭṭhadhammameva  pāpuṇeyya''nti. thero ``evaṃ hotu brāhmaṇā''ti tassa anumodanaṃ  katvā uṭṭhāyāsanā pakkamanto anupubbena cārikaṃ caranto jetavanaṃ  agamāsi. ``duggatakāle dinnadānaṃ pana ativiya tosetī''ti  brāhmaṇopi taṃ dānaṃ datvā pasannacitto somanassajāto there adhimattaṃ  sinehamakāsi. so there sineheneva kālaṃ katvā sāvatthiyaṃ  therassūpaṭṭhākakule paṭisandhiṃ gaṇhi ^a^M1.0334^ea^. taṃkhaṇeyeva panassa mātā  ``kucchiyaṃ me gabbho patiṭṭhito''ti ñatvā sāmikassa ārocesi.  so tassā gabbhaparihāraṃ adāsi.<br/><br/>[03] tassā accuṇhātisītātiambilādiparibhogaṃ vajjetvā sukhena  gabbhaṃ parihariyamānāya evarūpo dohaḷo uppajji ``aho vatāhaṃ  sāriputtattherappamukhāni pañca bhikkhusatāni nimantetvā gehe  nisīdāpetvā asambhinnakhīrapāyasaṃ datvā sayampi kāsāyavatthāni  paridahitvā suvaṇṇasarakaṃ ādāya āsanapariyante nisīditvā ettakānaṃ  bhikkhūnaṃ ucchiṭṭhapāyasaṃ paribhuñjeyya''nti. tassā kira so  kāsāyavatthaparidahane dohaḷo kucchiyaṃ puttassa buddhasāsane pabbajjāya  pubbanimittaṃ ahosi. athassā ñātakā ^a^P2.0086^ea^  ``dhammiko no dhītāya dohaḷo''ti sāriputtattheraṃ saṅghattheraṃ katvā  pañcannaṃ bhikkhusatānaṃ asambhinnakhīrapāyasaṃ adaṃsu. sāpi ekaṃ  kāsāvaṃ nivāsetvā ekaṃ pārupitvā suvaṇṇasarakaṃ gahetvā  āsanapariyante nisinnā ucchiṭṭhapāyasaṃ paribhuñji, dohaḷo  paṭippassambhi. tassā yāva gabbhavuṭṭhānā antarantarā katamaṅgalesupi,  dasamāsaccayena puttaṃ vijātāya katamaṅgalesupi sāriputtattherappamukhānaṃ  ^a^V1.0298^ea^ pañcannaṃ bhikkhusatānaṃ appodakamadhupāyasameva adaṃsu. pubbe kiresa  dārakena brāhmaṇakāle dinnapāyasassa nissando.<br/><br/>[03] jātamaṅgaladivase pana taṃ dārakaṃ pātova nhāpetvā maṇḍetvā  sirisayane satasahassagghanikassa kambalassa upari nipajjāpesuṃ. so  tattha nipannakova theraṃ oloketvā ``ayaṃ me pubbācariyo, mayā theraṃ  nissāya ayaṃ sampatti laddhā, mayā imassa ekaṃ pariccāgaṃ kātuṃ  vaṭṭatī''ti sikkhāpadagahaṇatthāya ānīyamāno taṃ kambalaṃ cūḷaṅguliyā  veṭhetvā aggahesi. athassa ``aṅguliyaṃ kambalo laggo''ti te taṃ  harituṃ ārabhiṃsu. so parodi. ñātakā ``apetha, mā dārakaṃ  rodāpethā''ti kambaleneva saddhiṃ ānayiṃsu. so theraṃ vandanakāle  kambalato aṅguliṃ apakaḍḍhitvā kambalaṃ therassa pādamūle pātesi.  ñātakā ``daharakumārena ajānitvā kata''nti avatvā ``puttena no  dinnaṃ, pariccattameva hotu, bhante''ti vatvā, ``bhante,  satasahassagghanikena kambalena pūjākārakassa tumhākaṃ dāsassa  sikkhāpadāni dethā''ti ^a^P2.0087^ea^ āhaṃsu. ``ko nāmo  ayaṃ dārako''ti? ``bhante, ayyena samānanāmako ^a^M1.0335^ea^, tisso nāmesa  bhavissatī''ti. thero kira gihikāle upatissamāṇavo nāma  ahosi. mātāpissa cintesi -- ``na mayā puttassa ajjhāsayo  bhinditabbo''ti. evaṃ dārakassa nāmakaraṇamaṅgalaṃ katvā puna tassa  āhāraparibhogamaṅgalepi puna tassa kaṇṇavijjhanamaṅgalepi  dussagahaṇamaṅgalepi cūḷākappanamaṅgalepi sāriputtattherappamukhānaṃ pañcannaṃ  bhikkhusatānaṃ appodakamadhupāyasameva adaṃsu.<br/><br/>[03] dārako vuddhimanvāya sattavassikakāle mātaraṃ āha -- ``amma,  therassa santike pabbajissāmī''ti. ``sādhu, tāta, pubbevāhaṃ `na  mayā puttassa ajjhāsayo bhinditabbo'ti manaṃ akāsiṃ, pabbaja,  puttā''ti theraṃ nimantāpetvā tassa āgatassa bhikkhañca datvā,  ``bhante, tumhākaṃ dāso `pabbajissāmī'ti vadati, imaṃ ādāya sāyaṃ  vihāraṃ āgamissāmā''ti theraṃ uyyojetvā sāyanhasamaye mahantena  sakkārasammānena puttaṃ ādāya vihāraṃ gantvā therassa niyyādesi.  thero tena saddhiṃ kathesi -- ``tissa, pabbajjā nāma dukkarā, uṇhena  atthe sati sītaṃ labhati, sītena atthe sati uṇhaṃ labhati, pabbajitā  kicchena jīvanti, tvañca sukhedhito''ti. ``bhante, ahaṃ tumhehi  vuttaniyāmeneva sabbaṃ kātuṃ sakkhissāmī''ti. thero ``sādhū''ti  vatvā tassa paṭikūlamanasikāravasena tacapañcakakammaṭṭhānaṃ ^a^P2.0088^ea^  ācikkhitvā taṃ pabbājesi. sakalampi hi dvattiṃsākāraṃ  kathetuṃ vaṭṭatiyeva. sabbaṃ kathetuṃ asakkontena pana tacapañcakakammaṭṭhānaṃ  kathetabbameva. idañhi kammaṭṭhānaṃ ^a^V1.0299^ea^ sabbabuddhānaṃ avijahitameva.  kesādīsu ekekakoṭṭhāsesu arahattaṃ pattānaṃ bhikkhūnampi bhikkhunīnampi  upāsakānampi upāsikānampi paricchedo natthi. abyattā bhikkhū  pana pabbajentā arahattassūpanissayaṃ nāsenti. tasmā thero kammaṭṭhānaṃ  ācikkhitvā pabbājetvā dasasu sīlesu patiṭṭhāpesi.<br/><br/>[03] mātāpitaro puttassa pabbajitasakkāraṃ karontā sattāhaṃ vihāreyeva  buddhappamukhassa bhikkhusaṅghassa appodakamadhupāyasameva adaṃsu.  bhikkhūpi ``nibaddhaṃ appodakamadhupāyasaṃ paribhuñjituṃ na sakkomā''ti  ujjhāyiṃsu. tassapi mātāpitaro sattame divase sāyaṃ gehaṃ agamaṃsu.  sāmaṇero aṭṭhame divase bhikkhūhi saddhiṃ piṇḍāya pāvisi.  sāvatthivāsino ``sāmaṇero kira ajja piṇḍāya pavisissati,  sakkāramassa ^a^M1.0336^ea^ karissāmā''ti pañcahi sāṭakasatehi cumbaṭakāni katvā  pañca piṇḍapātasatāni sajjetvā ādāya paṭipathe ṭhatvā adaṃsu,  punadivase vihārassa upavanaṃ āgantvā adaṃsu. evaṃ sāmaṇero dvīheva  divasehi sāṭakasahassehi saddhiṃ piṇḍapātasahassaṃ labhitvā  bhikkhusaṅghassa dāpesi. brāhmaṇakāle dinnathūlasāṭakassa kiresa  nissando. athassa bhikkhū ``piṇḍapātadāyakatisso''ti nāmaṃ  kariṃsu.<br/><br/>[03] punekadivasaṃ sāmaṇero sītakāle vihāracārikaṃ caranto bhikkhū  tattha tattha aggisālādīsu ^a^P2.0089^ea^ visibbente disvā āha  -- ``kiṃ, bhante, visibbentā nisinnātthā''ti? ``sītaṃ no  pīḷeti sāmaṇero''ti. ``bhante, sītakāle nāma kambalaṃ pārupituṃ  vaṭṭati. so hi sītaṃ paṭibāhituṃ samattho''ti. sāmaṇera ``tvaṃ  mahāpuñño kambalaṃ labheyyāsi, amhākaṃ kuto kambalo''ti. ``tena  hi, bhante, kambalatthikā mayā saddhiṃ āgacchantū''ti sakalavihāre  ārocāpesi. atha bhikkhū ``sāmaṇerena saddhiṃ gantvā kambalaṃ  āharissāmā''ti sattavassikasāmaṇeraṃ nissāya sahassamattā bhikkhū  nikkhamiṃsu. so ``ettakānaṃ bhikkhūnaṃ kuto kambalaṃ  labhissāmī''ti cittampi anuppādetvā te ādāya nagarābhimukho  pāyāsi. sudinnassa hi dānassa evarūpo ānubhāvo hoti. so  bahinagareyeva gharapaṭipāṭiyā caranto pañca kambalasatāni labhitvā  antonagaraṃ pāvisi. manussā ito cito ca kambale āharanti.<br/><br/>[03] eko pana puriso āpaṇadvārena āgacchanto pañca kambalasatāni  pasāretvā nisinnaṃ ekaṃ āpaṇikaṃ disvā āha -- ``ambho, eko  sāmaṇero kambale saṃharanto āgacchati, tava kambale paṭicchādehī''ti?  ``kiṃ pana so dinnake gaṇhāti, udāhu adinnake''ti?  ``dinnake gaṇhātī''ti ^a^V1.0300^ea^. ``evaṃ sante sace icchāmi, dassāmi, no  ce, na dassāmi, gaccha tva''nti uyyojesi. maccharino hi  andhabālā evarūpesu dānaṃ dadamānesu maccharāyitvā asadisadānaṃ  disvā maccharāyanto kāḷo (dha0 pa0 177) viya niraye  nibbattanti. āpaṇiko cintesi -- ``ayaṃ puriso attano  dhammatāya āgacchamāno `tava kambale paṭicchādehī'ti maṃ āha.  `sacepi so dinnakaṃ ^a^P2.0090^ea^ gaṇhā'ti, ahaṃ pana `mama  santakaṃ sace icchāmi, dassāmi, no ce, na ^a^M1.0337^ea^ dassāmī'ti avacaṃ,  diṭṭhakaṃ pana adentassa lajjā uppajjati, attano santakaṃ  paṭicchādentassa doso natthi, imesu pañcakambalasatesu dve kambalāni  satasahassagghanikāni, imāneva paṭicchādetuṃ vaṭṭatī''ti. dvepi  kambale dasāya dasaṃ sambandhitvā tesaṃ antare pakkhipitvā  paṭicchādesi. sāmaṇeropi bhikkhusahassena saddhiṃ taṃ padesaṃ pāpuṇi.  āpaṇikassa sāmaṇeraṃ disvāva puttasineho uppajji, sakalasarīraṃ  sinehena paripuṇṇaṃ ahosi. so cintesi -- ``tiṭṭhatu kambalāni,  imaṃ disvā hadayamaṃsampi dātuṃ yutta''nti. te dvepi kambale  nīharitvā sāmaṇerassa pādamūle ṭhapetvā vanditvā, ``bhante, tayā  diṭṭhadhammassa bhāgī assa''nti avaca. sopissa ``evaṃ hotū''ti  anumodanaṃ akāsi.<br/><br/>[03] sāmaṇero antonagarepi pañca kambalasatāni labhi. evaṃ  ekadivasaṃyeva kambalasahassaṃ labhitvā bhikkhusahassassa adāsi.  athassa kambaladāyakatissattheroti nāmaṃ kariṃsu. evaṃ  nāmakaraṇadivase dinnakambalo sattavassikakāle kambalasahassabhāvaṃ  pāpuṇi. buddhasāsanañhi ṭhapetvā natthaññaṃ taṃ ṭhānaṃ, yattha appaṃ dinnaṃ  bahuṃ hoti, bahuṃ dinnaṃ bahutaraṃ. tenāha bhagavā -- <br/><br/>[02] ``tathārūpoyaṃ, bhikkhave, bhikkhusaṅgho, yathārūpe  bhikkhusaṅghe appaṃ dinnaṃ bahuṃ hoti, bahuṃ dinnaṃ bahutara''nti ^a^P2.0091^ea^  (ma0 ni0 3.146) -- <br/><br/>[25] evaṃ sāmaṇero ekakambalassa nissandena sattavassikova  kambalasahassaṃ labhi. tassa jetavane viharantassa abhikkhaṇaṃ  ñātidāyakā santikaṃ āgantvā kathāsallāpaṃ karonti. so cintesi  -- ``mayā idha vasantena ñātidāyakesu āgantvā kathentesu  akathetumpi na sakkā, etehi saddhiṃ kathāpapañcena attano patiṭṭhaṃ kātuṃ  na sakkā, yaṃnūnāhaṃ satthu santike kammaṭṭhānaṃ uggaṇhitvā araññaṃ  paviseyya''nti. so satthāraṃ upasaṅkamitvā vanditvā yāva arahattā  kammaṭṭhānaṃ kathāpetvā upajjhāyaṃ vanditvā pattacīvaramādāya vihārā  nikkhamitvā ``sace āsannaṭṭhāne vasissāmi, ñātakā maṃ  pakkosissantī''ti vīsati yojanasataṃ maggaṃ agamāsi. athekena  gāmadvārena gacchanto ekaṃ mahallakapurisaṃ disvā pucchi -- ``kiṃ nu  kho, mahāupāsaka ^a^V1.0301^ea^, imasmiṃ padese vasantānaṃ ^a^M1.0338^ea^ āraññakavihāro  atthī''ti? ``atthi, bhante''ti. ``tena hi me maggaṃ  ācikkhāhī''ti. mahallakaupāsakassa pana taṃ disvāva puttasineho  udapādi. athassa tattheva ṭhito anācikkhitvā ``ehi, bhante,  ācikkhissāmi ^a^P2.0092^ea^ te''ti gahetvā agamāsi.  sāmaṇero tena saddhiṃ gacchanto antarāmagge nānāpupphaphalapaṭimaṇḍite  rukkhapabbatapadese disvā ``ayaṃ, upāsaka, kiṃ padeso nāma, ayaṃ  upāsaka kiṃ padeso nāmā''ti pucchi. sopissa tesaṃ nāmāni  ācikkhanto āraññakavihāraṃ patvā ``idaṃ, bhante, phāsukaṭṭhānaṃ, idheva  vasāhī''ti vatvā, ``bhante, ko nāmo tva''nti nāmaṃ pucchitvā  ``ahaṃ vanavāsītisso nāma upāsakā''ti vutte, ``sve amhākaṃ gāme  bhikkhāya carituṃ vaṭṭatī''ti vatvā nivattitvā antogāmameva gato.  ``vanavāsītisso nāma vihāraṃ āgato, tassa yāgubhattādīni  paṭiyādethā''ti manussānaṃ ārocesi.<br/><br/>[03] sāmaṇero paṭhamameva tisso nāma hutvā tato  piṇḍapātadāyakatisso kambaladāyakatisso vanavāsītissoti tīṇi  nāmāni labhitvā sattavassabbhantare cattāri nāmāni labhi. so  punadivase pātova taṃ gāmaṃ piṇḍāya pāvisi. manussā bhikkhaṃ datvā  vandiṃsu. sāmaṇero ``sukhitā hotha, dukkhā muccathā''ti āha.  ekamanussopi tassa bhikkhaṃ datvā puna gehaṃ gantuṃ nāsakkhi, sabbeva  olokentā aṭṭhaṃsu. sopi attano yāpanamattameva gaṇhi.  sakalagāmavāsino tassa pādamūle urena nipajjitvā, ``bhante, tumhesu  imaṃ temāsaṃ idha vasantesu mayaṃ tīṇi saraṇāni gahetvā pañcasu  sīlesu patiṭṭhāya māsassa aṭṭha uposathakammāni ^a^P2.0093^ea^  upavasissāma, idha vasanatthāya no paṭiññaṃ dethā''ti. so upakāraṃ  sallakkhetvā tesaṃ paṭiññaṃ datvā nibaddhaṃ tattheva piṇḍapātacāraṃ cari.  vanditavanditakkhaṇe ca ``sukhitā hotha, dukkhā muccathā''ti  padadvayameva kathetvā pakkāmi. so tatthevapaṭhamamāsañca dutiyamāsañca  vītināmetvā tatiyamāse gacchante saha paṭisambhidāhi arahattaṃ pāpuṇi.<br/><br/>[03] athassa pavāretvā vuṭṭhavassakāle upajjhāyo satthāraṃ upasaṅkamitvā  vanditvā āha -- ``ahaṃ, bhante, tissasāmaṇerassa santikaṃ  gacchāmī''ti. ``gaccha, sāriputtā''ti. so attano parivāre  pañcasate bhikkhū ^a^M1.0339^ea^ ādāya pakkanto, ``āvuso moggallāna, ahaṃ  tissasāmaṇerassa santikaṃ gacchāmī''ti āha. mahāmoggallānatthero  ``ahampi, āvuso, gacchāmī''ti pañcahi bhikkhusatehi saddhiṃ  nikkhami. etenupāyena mahākassapatthero anuruddhatthero upālitthero  puṇṇattheroti sabbe mahāsāvakā pañcahi pañcahi bhikkhusatehi saddhiṃ  nikkhamiṃsu. sabbepi mahāsāvakānaṃ parivārā cattālīsa  bhikkhusahassāni ahesuṃ. te vīsatiyojanasataṃ maggaṃ gantvā  ^a^V1.0302^ea^ gocaragāmaṃ sampattā. sāmaṇerassa nibaddhūpaṭṭhāko upāsako dvāreyeva  ^a^P2.0094^ea^ disvā paccuggantvā vandi.<br/><br/>[03] atha naṃ sāriputtatthero pucchi -- ``atthi nu kho, upāsaka,  imasmiṃ padese āraññakavihāro''ti? ``atthi, bhante''ti.  ``sabhikkhuko, abhikkhuko''ti? ``sabhikkhuko, bhante''ti.  ``ko nāmo tattha vasatī''ti? ``vanavāsītisso, bhante''ti.  ``tena hi maggaṃ no ācikkhā''ti. ``ke tumhe, bhante''ti?  ``mayaṃ sāmaṇerassa santikaṃ āgatā''ti. upāsako oloketvā  dhammasenāpatiṃ ādiṃ katvā sabbepi mahāsāvake sañjānitvā nirantaraṃ  pītiyā phuṭṭhasarīro hutvā ``tiṭṭhatha tāva, bhante''ti vegena gāmaṃ  pavisitvā ``ete, ayyā, sāriputtattheraṃ ādiṃ katvā asīti  mahāsāvakā attano attano parivārehi saddhiṃ sāmaṇerassa santikaṃ  āgatā, mañcapīṭhapaccattharaṇadīpatelādīni gahetvā vegena  nikkhamathā''ti ugghosesi. manussā ``tāvadeva mañcādīni gahetvā  therānaṃ padānupadikā hutvā therehi saddhiṃyeva vihāraṃ pavisiṃsu.  sāmaṇero bhikkhusaṅghaṃ sañjānitvā katipayānaṃ mahātherānaṃ  pattacīvarāni paṭiggahetvā vattamakāsi. tassa therānaṃ vasanaṭṭhānaṃ  saṃvidahantassa pattacīvaraṃ paṭisāmentasseva andhakāro jātā''ti.  sāriputtatthero upāsake āha -- ``gacchatha, upāsakā, tumhākaṃ  andhakāro jāto''ti. ``bhante, ajja dhammassavanadivaso, na mayaṃ  gamissāma, dhammaṃ suṇissāma, ito pubbe dhammassavanampi natthī''ti.  ``tena hi, sāmaṇera, dīpaṃ jāletvā dhammassavanassa kālaṃ  ghosehī''ti. so tathā akāsi. atha naṃ thero āha -- ``tissa  tava upaṭṭhākā `dhammaṃ sotukāmāmhā'ti vadanti ^a^P2.0095^ea^,  kathehi tesaṃ dhamma''nti. upāsakā ekappahāreneva uṭṭhāya, ``bhante,  amhākaṃ ayyo `sukhitā hotha, dukkhā muccathā'ti imāni dve padāni  ṭhapetvā aññaṃ dhammakathaṃ na jānāti ^a^M1.0340^ea^, amhākaṃ aññaṃ dhammakathikaṃ  dethā''ti vadiṃsu. ``sāmaṇero pana arahattaṃ patvāpi neva tesaṃ  dhammakathaṃ kathesī''ti.<br/><br/>[03] tadā pana naṃ upajjhāyo, ``sāmaṇera, kathaṃ pana sukhitā  honti, `kathaṃ pana dukkhā muccantī'ti imesaṃ no dvinnaṃ padānaṃ atthaṃ  kathehī''ti āha. so ``sādhu, bhante''ti cittabījaniṃ gahetvā  dhammāsanaṃ āruyha pañcahi nikāyehi atthañca kāraṇañca ākaḍḍhitvā  ghanavassaṃ vassanto cātuddīpakamahāmegho viya  khandhadhātuāyatanabodhipakkhiyadhamme vibhajanto arahattakūṭena dhammakathaṃ  kathetvā, ``bhante, evaṃ arahattappattassa sukhaṃ hoti, arahattaṃ pattoyeva  dukkhā muccati, sesajanā jātidukkhādīhi ceva nirayadukkhādīhi ca  na parimuccantī''ti āha. ``sādhu, sāmaṇera, sukathito te  paṭibhāṇo, idāni sarabhaññaṃ bhaṇāhī''ti. so sarabhaññampi ^a^V1.0303^ea^ bhaṇi.  aruṇe uggacchante sāmaṇerassa upaṭṭhākamanussā dve bhāgā ahesuṃ.  ekacce ``na vata no ito pubbe evarūpo kakkhaḷo diṭṭhapubbo.  kathañhi nāma evarūpaṃ dhammakathaṃ jānanto ettakaṃ kālaṃ mātāpituṭṭhāne  ṭhatvā upaṭṭhahantānaṃ manussānaṃ ekampi dhammapadaṃ na kathesī''ti  kujjhiṃsu. ekacce ``lābhā vata no, ye mayaṃ evarūpaṃ bhadantaṃ guṇaṃ  vā aguṇaṃ vā ajānantāpi upaṭṭhahimha ^a^P2.0096^ea^, idāni ca  panassa santike dhammaṃ sotuṃ labhimhā''ti tussiṃsu.<br/><br/>[03] sammāsambuddhopi taṃ divasaṃ paccūsasamaye lokaṃ volokento  vanavāsītissassa upaṭṭhāke attano ñāṇajālassa anto paviṭṭhe disvā  ``kiṃ nu kho bhavissatī''ti āvajjento imamatthaṃ upadhāresi  ``vanavāsītissasāmaṇerassa upaṭṭhākā ekacce tuṭṭhā, ekacce kuddhā,  mayhaṃ puttassa pana sāmaṇerassa kuddhā nirayabhāgino bhavissanti,  gantabbameva tattha mayā, mayi gate sabbepi te sāmaṇere mettacittaṃ  katvā dukkhā muccissantī''ti. tepi manussā bhikkhusaṅghaṃ  nimantetvā gāmaṃ gantvā maṇḍapaṃ kāretvā yāgubhattādīni sampādetvā  āsanāni paññāpetvā saṅghassa āgamanamaggaṃ olokentā nisīdiṃsu.  bhikkhūpi sarīrapaṭijagganaṃ katvā bhikkhācāravelāya gāmaṃ piṇḍāya  pavisantā sāmaṇeraṃ pucchiṃsu -- ``kiṃ, tissa, tvaṃ amhehi saddhiṃ  gamissasi, udāhu pacchā''ti? ``mama gamanavelāyameva gamissāmi,  gacchatha tumhe, bhante''ti. bhikkhū pattacīvaramādāya pavisiṃsu.<br/><br/>[03] satthā ^a^M1.0341^ea^ jetavanasmiṃyeva cīvaraṃ pārupitvā pattamādāya  ekacittakkhaṇeneva gantvā bhikkhūnaṃ purato ṭhitameva attānaṃ dassesi.  ``sammāsambuddho āgato''ti sakalagāmo saṅkhubhitvā ekakolāhalo  ahosi. manussā udaggacittā buddhappamukhaṃ ^a^P2.0097^ea^  bhikkhusaṅghaṃ nisīdāpetvā yāguṃ datvā khajjakaṃ adaṃsu. sāmaṇero  bhatte aniṭṭhiteyeva antogāmaṃ pāvisi. gāmavāsino nīharitvā  tassa sakkaccaṃ bhikkhaṃ adaṃsu. so yāpanamattaṃ gahetvā satthu santikaṃ  gantvā pattaṃ upanāmesi. satthā ``āhara, tissā''ti hatthaṃ  pasāretvā pattaṃ gahetvā ``passa, sāriputta, tava sāmaṇerassa patta''nti  therassa dassesi. thero satthu hatthato pattaṃ gahetvā sāmaṇerassa datvā  ``gaccha, attano pattaṭṭhāne nisīditvā bhattakiccaṃ karohī''ti āha. <br/><br/>[01] gāmavāsino buddhappamukhaṃ bhikkhusaṅghaṃ parivisitvā  satthāraṃ vanditvā anumodanaṃ yāciṃsu. satthā anumodanaṃ karonto  evamāha -- ``lābhā vata vo upāsakā, ye tumhe attano kulūpakaṃ  sāmaṇeraṃ nissāya sāriputtaṃ moggallānaṃ kassapaṃ anuruddhanti  asītimahāsāvake ^a^V1.0304^ea^ dassanāya labhatha, ahampi tumhākaṃ kulūpakameva  nissāya āgato, buddhadassanampi vo imaṃ nissāyeva laddhaṃ, lābhā  vo, suladdhaṃ vo''ti. manussā cintayiṃsu -- ``aho amhākaṃ  lābhā, buddhānañceva bhikkhusaṅghassa ca ārādhanasamatthaṃ amhākaṃ ayyaṃ  dassanāya labhāma, deyyadhammañcassa dātuṃ labhāmā''ti sāmaṇerassa  kuddhā manussā tussiṃsu. tuṭṭhā manussā bhiyyosomattāya pasīdiṃsu.  anumodanāvasāne bahū sotāpattiphalādīni pāpuṇiṃsu. satthā  uṭṭhāyāsanā pakkāmi. manussā satthāraṃ anugantvā vanditvā nivattiṃsu.  satthā sāmaṇerena saddhiṃ samadhurena gacchanto ^a^P2.0098^ea^,  ``sāmaṇera, ayaṃ padeso konāmo, ayaṃ padeso konāmo''ti pubbe  tassa upāsakena dassitapadese pucchanto agamāsi. sāmaṇeropi,  ``bhante, ayaṃ itthannāmo, ayaṃ itthannāmo''ti ācikkhamānova  agamāsi. satthā tassa vasanaṭṭhānaṃ gantvā pabbatamatthakaṃ abhiruhi.  tattha ṭhitānaṃ pana mahāsamuddo paññāyati. satthā sāmaṇeraṃ pucchi --  ``tissa, pabbatamatthake ṭhito ito cito ca oloketvā kiṃ  passasī''ti? ``mahāsamuddaṃ, bhante''ti. ``mahāsamuddaṃ disvā kiṃ  cintesī''ti? ``mama dukkhitakāle rodantassa catūhi mahāsamuddehi  atirekatarena ^a^M1.0342^ea^ assunā bhavitabbanti idaṃ, bhante, cintesi''nti.  ``sādhu sādhu, tissa, evametaṃ. ekekassa hi sattassa dukkhitakāle  paggharitāssūni catūhi mahāsamuddehi atirekatarānevā''ti. idañca  pana vatvā imaṃ gāthamāha -- <br/><br/>[21] ``catūsu samuddesu jalaṃ parittakaṃ, <br/><br/>[27] tato bahuṃ assujalaṃ anappakaṃ. <br/><br/>[26] dukkhena phuṭṭhassa narassa socanā, <br/><br/>[22] kiṃkāraṇā samma tuvaṃ pamajjasī''ti..<br/><br/>[03] atha naṃ puna pucchi -- ``tissa, kahaṃ vasasī''ti?  ``imasmiṃ pabbhāre, bhante''ti. ``tattha pana vasanto kiṃ  cintesī''ti? ``mayā marantena imasmiṃ ṭhāne katassa  sarīranikkhepassa paricchedo `natthī'ti cintesiṃ, bhante''ti.  ``sādhu sādhu, tissa, evametaṃ. imesañhi sattānaṃ pathaviyaṃ ^a^P2.0099^ea^  nipajjitvā amataṭṭhānaṃ nāma natthī''ti vatvā -- <br/><br/>[21] ``upasāḷakanāmāni, sahassāni catuddasa. <br/><br/>[22] asmiṃ padese daḍḍhāni, natthi loke anāmataṃ.. <br/><br/>[21] ``yamhi ^a^V1.0305^ea^ saccañca dhammo ca, ahiṃsā saṃyamo damo. <br/><br/>[22] etaṃ ariyā sevanti, etaṃ loke anāmata''nti..  (jā01.2.31-32) -- <br/><br/>[25] imaṃ dukanipāte ^b^upasāḷakajātakaṃ^eb^ kathesi. iti  pathaviyaṃ sarīranikkhepaṃ katvā marantesu sattesu amatapubbapadese marantā  nāma natthi, ānandattherasadisā pana amatapubbapadese parinibbāyanti.<br/><br/>[03] ānandatthero kira vīsavassasatikakāle āyusaṅkhāraṃ  olokento parikkhīṇabhāvaṃ ñatvā ``ito sattame divase  parinibbāyissāmī''ti ārocesi. taṃ pavattiṃ sutvā rohiṇīnadiyā  ubhayatīravāsikesu manussesu orimatīravāsikā ``mayaṃ therassa  bahūpakārā, amhākaṃ santike parinibbāyissatī''ti vadiṃsu.  paratīravāsikāpi ``mayaṃ therassa bahūpakārā, amhākaṃ santike  parinibbāyissatī''ti vadiṃsu. thero tesaṃ vacanaṃ sutvā  ``ubhayatīravāsino mayhaṃ upakārā, ime nāma anupakārāti na sakkā  vattuṃ, sacāhaṃ orimatīre ^a^M1.0343^ea^ parinibbāyissāmi, paratīravāsino  dhātugahaṇatthaṃ tehi saddhiṃ kalahaṃ karissanti. sace paratīre  parinibbāyissāmi, orimatīravāsinopi tathā karissanti, kalaho  uppajjamānopi maṃ nissāyeva uppajjissati, vūpasamamānopi maṃ  nissāyeva ^a^P2.0100^ea^ vūpasamissatī''ti cintetvā  ``orimatīravāsinopi mayhaṃ upakārā, paratīravāsinopi mayhaṃ  upakārā, anupakārāpi nāma natthi, orimatīravāsino  orimatīreyeva sannipatantu, paratīravāsinopi paratīreyevā''ti āha.  tato sattame divase majjhenadiyā sattatālappamāṇe ākāse pallaṅkena  nisīditvā mahājanassa dhammaṃ kathetvā ``mama sarīraṃ majjhe  bhijjitvā eko bhāgo orimatīre patatu, eko bhāgo paratīre''ti  adhiṭṭhāya yathānisinnova tejodhātuṃ samāpajji, jālā uṭṭhahiṃsu.  sarīraṃ majjhe bhijjitvā eko bhāgo orimatīre pati, eko bhāgo  paratīre. tato mahājano paridevi, pathaviundriyanasaddo viya  ārodanasaddo ahosi. satthu parinibbāne ārodanasaddatopi  kāruññataro ahosi. manussā cattāro māse rodantā paridevantā  ``satthu pattacīvaraggāhake tiṭṭhante satthu ṭhitakālo viya no ahosi,  idāni no satthā parinibbuto''ti vippalapantā viravantā  vicariṃsūti.<br/><br/>[03] puna satthā sāmaṇeraṃ pucchi -- ``tissa, imasmiṃ vanasaṇḍe  dīpiādīnaṃ saddena bhāyasi, na bhāyasī''ti? ``na bhāyāmi  bhagavā, apica kho pana me etesaṃ saddaṃ sutvā vanarati nāma  uppajjatī''ti vatvā saṭṭhimattāhi gāthāhi vanavaṇṇanaṃ nāma kathesi.  atha naṃ satthā ``tissā''ti āmantesi. ``kiṃ, bhante''ti?  ``mayaṃ gacchāma, tvaṃ gamissasi, nivattissasī''ti. ``mayhaṃ  upajjhāye maṃ ādāya gacchante gamissāmi, nivattente nivattissāmi   ^a^V1.0306^ea^, bhante''ti ^a^P2.0101^ea^. satthā bhikkhusaṅghena saddhiṃ pakkāmi.  sāmaṇerassa pana nivattitumeva ajjhāsayo, thero taṃ ñatvā  ``tissa, sace nivattitukāmo, nivattā''ti āha. so satthārañca  bhikkhusaṅghañca vanditvā nivatti. satthā jetavanameva agamāsi.<br/><br/>[03] bhikkhūnaṃ dhammasabhāyaṃ kathā udapādi -- ``aho vata  vanavāsītissasāmaṇero dukkaraṃ karoti, paṭisandhiggahaṇato paṭṭhāyassa  ñātakā sattasu maṅgalesu pañcannaṃ bhikkhusatānaṃ appodakamadhupāyasameva  adaṃsu, pabbajitakāle antovihāre buddhappamukhassa bhikkhusaṅghassa  satta divasāni appodakamadhupāyasameva ^a^M1.0344^ea^ adaṃsu. pabbajitvā aṭṭhame  divase antogāmaṃ pavisanto dvīheva divasehi sāṭakasahassena saddhiṃ  piṇḍapātasahassaṃ labhi, punekadivasaṃ kambalasahassaṃ labhi. itissa  idha vasanakāle mahālābhasakkāro uppajji, idāni evarūpaṃ lābhasakkāraṃ  chaḍḍetvā araññaṃ pavisitvā missakāhārena yāpeti, dukkarakārako vata  tissasāmaṇero''ti. satthā āgantvā, ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte  ``āma, bhikkhave, lābhūpanisā nāmesā aññā, nibbānagāminī  paṭipadā aññā. `evaṃ lābhaṃ labhissāmī'ti hi  āraññikādidhutaṅgasamādānavasena lābhūpanisaṃ rakkhantassa bhikkhuno  cattāro apāyā vivaṭadvārā eva tiṭṭhanti, nibbānagāminiyā pana  paṭipadāya uppannaṃ lābhasakkāraṃ pahāya araññaṃ pavisitvā ghaṭento  vāyamanto arahattaṃ gaṇhātī''ti anusandhiṃ ^a^P2.0102^ea^ ghaṭetvā  dhammaṃ desento imaṃ gāthamāha -- <br/><br/>[03] 75^b^.^eb^ <br/><br/>[21] ``aññā hi lābhūpanisā, aññā nibbānagāminī. <br/><br/>[21] evametaṃ abhiññāya, bhikkhu buddhassa sāvako. <br/><br/>[22] sakkāraṃ nābhinandeyya, vivekamanubrūhaye''ti..<br/><br/>[03] tattha ^b^aññā hi lābhūpanisā, aññā nibbānagāminī^eb^ti  lābhūpanisā nāmesā aññā eva, aññā nibbānagāminī paṭipadā.  lābhuppādakena hi bhikkhunā thokaṃ akusalakammaṃ kātuṃ vaṭṭati,  kāyavaṅkādīni kātabbāni honti. yasmiñhi kāle kāyavaṅkādīsu  kiñci karoti, tadā lābho uppajjati. pāyasapātiyañhi vaṅkaṃ  akatvā ujukameva hatthaṃ otāretvā ukkhipantassa hattho  makkhitamattakova hoti, vaṅkaṃ katvā otāretvā ukkhipantassa pana  pāyasapiṇḍaṃ uddharantova nikkhamati, evaṃ kāyavaṅkādīni  karaṇakāleyeva lābho uppajjati. ayaṃ adhammikā lābhūpanissā nāma.  upadhisampadā cīvaradhāraṇaṃ bāhusaccaṃ parivāro araññavāsoti  evarūpehi pana kāraṇehi uppanno lābho dhammiko nāma hoti.  nibbānagāminiṃ ^a^V1.0307^ea^ paṭipadaṃ pūrentena pana bhikkhunā kāyavaṅkādīni  pahātabbāni. anandheneva andhena viya, amūgeneva mūgena viya,  abadhireneva badhirena viya bhavituṃ vaṭṭati. asaṭhena amāyena bhavituṃ  vaṭṭati. ^b^evameta^eb^nti etaṃ lābhuppādanaṃ paṭipadañca  nibbānagāminiṃ paṭipadañca ^a^P2.0103^ea^ evaṃ ñatvā sabbesaṃ  saṅkhatāsaṅkhatadhammānaṃ bujjhanaṭṭhena ^a^M1.0345^ea^ ^b^buddhassa^eb^ savanante jātaṭṭhena  ovādānusāsaniṃ vā savanaṭṭhena ^b^sāvako bhikkhu^eb^ adhammikaṃ  catupaccayasakkāraṃ nābhinandeyya, na ceva dhammikaṃ paṭikkoseyya,  kāyavivekādikaṃ ^b^vivekaṃ anubrūhaye^eb^. tattha ^b^kāyaviveko^eb^ti  kāyassa ekībhāvo. ^b^cittaviveko^eb^ti aṭṭha samāpattiyo.  ^b^upadhiviveko^eb^ti nibbānaṃ. tesu kāyaviveko gaṇasaṅgaṇikaṃ  vinodeti, cittaviveko kilesasaṅgaṇikaṃ vinodeti, upadhiviveko  saṅkhārasaṅgaṇikaṃ vinodeti. kāyaviveko cittavivekassa paccayo  hoti, cittaviveko upadhivivekassa paccayo hoti. vuttampihetaṃ -- <br/><br/>[02] ``kāyaviveko ca vivekaṭṭhakāyānaṃ nekkhammābhiratānaṃ,  cittaviveko ca parisuddhacittānaṃ paramavodānappattānaṃ, upadhiviveko ca  nirupadhīnaṃ puggalānaṃ visaṅkhāragatāna''nti (mahāni0 150). -- <br/><br/>[25] imaṃ tividhampi vivekaṃ brūheyya vaḍḍheyya, upasampajja  vihareyyāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] vanavāsītissasāmaṇeravatthu pannarasamaṃ. <br/><br/>[06] bālavaggavaṇṇanā niṭṭhitā. <br/><br/>[06] pañcamo vaggo. 


volume: 88
item: 60
title: saṭṭhikūṭapetavatthu^cittagahapativatthu^paṇḍitavaggo^rādhattheravatthu^
content:
  [03] ^b^nidhīnaṃva^eb^ ^a^V1.0308^ea^ ^a^M1.0346^ea^ ^a^P2.0104^ea^ ^b^pavattāra^eb^nti   imaṃ dhammadesanaṃ satthā jetavane viharanto āyasmantaṃ rādhattheraṃ ārabbha  kathesi.<br/><br/>[03] so kira gihikāle sāvatthiyaṃ duggatabrāhmaṇo ahosi. so  ``bhikkhūnaṃ santike jīvissāmī''ti cintetvā vihāraṃ gantvā  appaharitakaṃ karonto pariveṇaṃ sammajjanto mukhadhovanādīni dadanto  antovihāreyeva vasi. bhikkhūpi naṃ saṅgaṇhiṃsu, pabbājetuṃ pana na  icchanti. so pabbajjaṃ alabhamāno kiso ahosi. athekadivasaṃ  satthā paccūsakāle lokaṃ volokento taṃ brāhmaṇaṃ disvā ``kiṃ nu  kho''ti upadhārento ``arahā bhavissatī''ti ñatvā sāyanhasamaye  vihāracārikaṃ caranto viya brāhmaṇassa santikaṃ gantvā, ``brāhmaṇa,  kiṃ karonto vicarasī''ti āha. ``bhikkhūnaṃ vattapaṭivattaṃ karonto,  bhante''ti ^a^P2.0105^ea^. ``labhasi nesaṃ santikā  saṅgaha''nti? ``āma, bhante, āhāramattaṃ labhāmi, na pana maṃ  pabbājentī''ti. satthā etasmiṃ nidāne bhikkhusaṅghaṃ sannipātāpetvā  tamatthaṃ pucchitvā, ``bhikkhave, atthi koci imassa brāhmaṇassa  adhikāraṃ saratī''ti pucchi. sāriputtatthero ``ahaṃ, bhante, sarāmi,  ayaṃ me rājagahe piṇḍāya carantassa attano abhihaṭaṃ kaṭacchubhikkhaṃ  dāpesi, imamassāhaṃ adhikāraṃ sarāmī''ti āha. so satthārā  ``kiṃ pana te, sāriputta, evaṃ katūpakāraṃ dukkhato mocetuṃ na  vaṭṭatī''ti vutte, ``sādhu, bhante, pabbājessāmī''ti taṃ brāhmaṇaṃ  pabbājesi. tassa bhattagge āsanapariyante āsanaṃ pāpuṇāti,  yāgubhattādīhipi kilamati. thero taṃ ādāya cārikaṃ pakkāmi,  abhikkhaṇañca naṃ ``idaṃ te kattabbaṃ, idaṃ te na kattabba''nti ovadi  anusāsi. so suvaco ahosi padakkhiṇaggāhī. tasmā  yathānusiṭṭhaṃ paṭipajjamāno katipāheneva arahattaṃ pāpuṇi.<br/><br/>[03] thero taṃ ādāya satthu santikaṃ gantvā vanditvā nisīdi.  atha naṃ satthā paṭisanthāraṃ katvā āha -- ``suvaco nu kho,  sāriputta, te antevāsiko''ti ^a^M1.0347^ea^. ``āma, bhante, ativiya   ^a^V1.0309^ea^ suvaco, kismiñci dose vuccamāne na kuddhapubbo''ti. ``sāriputta ^a^P2.0106^ea^,  evarūpe saddhivihārike labhanto kittake gaṇheyyāsī''ti?  ``bhante, bahukepi gaṇheyyamevā''ti. athekadivasaṃ dhammasabhāya kathaṃ  samuṭṭhāpesuṃ -- ``sāriputtatthero kira kataññū katavedī,  kaṭacchubhikkhāmattaṃ upakāraṃ saritvā duggatabrāhmaṇaṃ pabbājesi.  theropi ovādakkhamo ovādakkhamameva labhī''ti. satthā tesaṃ kathaṃ  sutvā ``na, bhikkhave, idāneva, pubbepi sāriputto kataññū  katavedīyevā''ti vatvā tamatthaṃ pakāsetuṃ -- <br/><br/>[21] ``alīnacittaṃ nissāya, pahaṭṭhā mahatī camū. <br/><br/>[22] kosalaṃ senāsantuṭṭhaṃ, jīvaggāhaṃ agāhayi.. <br/><br/>[21] ``evaṃ nissayasampanno, bhikkhu āraddhavīriyo. <br/><br/>[27] bhāvayaṃ kusalaṃ dhammaṃ, yogakkhemassa pattiyā. <br/><br/>[22] pāpuṇe anupubbena, sabbasaṃyojanakkhaya''nti.. (jā0  1.2.11-12) -- <br/><br/>[25] imaṃ dukanipāte ^b^alīnacittajātakaṃ^eb^ vitthāretvā  kathesi. tadā kira vaḍḍhakīhi pādassa arogakaraṇabhāvena kahaṃ  attano upakāraṃ ñatvā sabbasetassa hatthipotakassa dāyako  ekacāriko hatthī sāriputtatthero ahosīti evaṃ theraṃ ārabbha jātakaṃ  kathetvā rādhattheraṃ ārabbha, ``bhikkhave, bhikkhunā nāma rādhena viya  suvacena bhavitabbaṃ, dosaṃ dassetvā ovadiyamānenapi na kujjhitabbaṃ,  ovādadāyako pana nidhiācikkhaṇako viya daṭṭhabbo''ti vatvā  anusandhiṃ ^a^P2.0107^ea^ ghaṭetvā dhammaṃ desento imaṃ gāthamāha  -- <br/><br/>[03] 76^b^.^eb^ <br/><br/>[21] ``nidhīnaṃva pavattāraṃ, yaṃ passe vajjadassinaṃ. <br/><br/>[27] niggayhavādiṃ medhāviṃ, tādisaṃ paṇḍitaṃ bhaje. <br/><br/>[22] tādisaṃ bhajamānassa, seyyo hoti na pāpiyo''ti..<br/><br/>[03] tattha ^b^nidhīna^eb^nti tattha tattha nidahitvā ṭhapitānaṃ  hiraññasuvaṇṇādipūrānaṃ nidhikumbhīnaṃ. ^b^pavattāra^eb^nti  kicchajīvike duggatamanusse anukampaṃ katvā ``ehi, sukhena  jīvanūpāyaṃ dassessāmī''ti nidhiṭṭhānaṃ netvā hatthaṃ pasāretvā ``imaṃ  gahetvā sukhena jīvā''ti ācikkhitāraṃ viya.  ^b^vajjadassina^eb^nti dve vajjadassino ``iminā naṃ asāruppena vā  khalitena vā saṅghamajjhe niggaṇhissāmī''ti randhagavesako   ^a^M1.0348^ea^ ca, aññātaṃ ñāpanatthāya ñātaṃ anuggahaṇatthāya ^a^V1.0310^ea^ sīlādīnamassa  vuddhikāmatāya taṃ taṃ vajjaṃ olokanena ullumpanasabhāvasaṇṭhito ca.  ayaṃ idha adhippeto. yathā hi duggatamanusso ``imaṃ gaṇhāhī''ti  tajjetvāpi pothetvāpi nidhiṃ dassente kopaṃ na karoti, pamudito eva  hoti, evameva evarūpe puggale asāruppaṃ vā khalitaṃ vā disvā  ācikkhante kopo na kātabbo, tuṭṭheneva bhavitabbaṃ, ``bhante, mahantaṃ  vo kammaṃ kataṃ ^a^P2.0108^ea^, mayhaṃ ācariyupajjhāyaṭṭhāne ṭhatvā  ovadantehi punapi maṃ vadeyyāthā''ti pavāretabbameva.  ^b^niggayhavādi^eb^nti ekacco hi saddhivihārikādīnaṃ asāruppaṃ vā  khalitaṃ vā disvā ``ayaṃ me mukhodakadānādīhi sakkaccaṃ upaṭṭhahati,  sace naṃ vakkhāmi, na maṃ upaṭṭhahissati, evaṃ me parihāni  bhavissatī''ti vatthuṃ avisahanto na niggayhavādī nāma hoti. so  imasmiṃ sāsane kacavaraṃ ākirati. yo pana tathārūpaṃ vajjaṃ disvā  vajjānurūpaṃ tajjento paṇāmento daṇḍakammaṃ karonto vihārā taṃ  nīharanto sikkhāpeti, ayaṃ niggayhavādī nāma seyyathāpi  sammāsambuddho. vuttañhetaṃ -- ``niggayha niggayhāhaṃ, ānanda,  vakkhāmi, pavayha pavayha, ānanda, vakkhāmi, yo sāro so  ṭhassatī''ti (ma0 ni0 3.196). ^b^medhāvi^eb^nti dhammojapaññāya  samannāgataṃ. ^b^tādisa^eb^nti evarūpaṃ ^b^paṇḍitaṃ^eb^ bhajeyya  payirupāseyya. tādisañhi ācariyaṃ ^b^bhajamānassa^eb^  antevāsikassa ^b^seyyo hoti, na pāpiyo^eb^ vaḍḍhiyeva hoti, no  parihānīti.<br/><br/>[03] desanāpariyosāne bahū sotāpattiphalādīni pāpuṇiṃsūti. <br/><br/>[06] rādhattheravatthu paṭhamaṃ. 


volume: 88
item: 61
title: cittagahapativatthu^paṇḍitavaggo^rādhattheravatthu^assajipunabbasukavatthu^
content:
  [03] ^b^ovadeyyānusāseyyā^eb^ti imaṃ dhammadesanaṃ satthā jetavane  viharanto assajipunabbasukabhikkhū ārabbha kathesi. desanā  ^a^P2.0109^ea^ pana kīṭāgirismiṃ samuṭṭhitā.<br/><br/>[03] te kira dve bhikkhū kiñcāpi aggasāvakānaṃ saddhivihārikā,  alajjino pana ahesuṃ pāpabhikkhū. te pāpakehi attano parivārehi  pañcahi bhikkhusatehi ^a^M1.0349^ea^ saddhiṃ kīṭāgirismiṃ viharantā ``mālāvacchaṃ  ropentipi ropāpentipī''tiādikaṃ (pārā0 431; cūḷava0 21)  nānappakāraṃ anācāraṃ karontā kuladūsakakammaṃ katvā tato uppannehi  paccayehi jīvikaṃ kappentā taṃ āvāsaṃ pesalānaṃ bhikkhūnaṃ anāvāsaṃ  akaṃsu. satthā taṃ pavattiṃ ^a^V1.0311^ea^ sutvā tesaṃ pabbājanīyakammakaraṇatthāya  saparivāre dve aggasāvake āmantetvā ``gacchatha, sāriputtā, tesu ye  tumhākaṃ vacanaṃ na karonti, tesaṃ pabbājanīyakammaṃ karotha, ye pana  karonti, te ovadatha anusāsatha. ovadanto hi anusāsanto  apaṇḍitānaṃyeva appiyo hoti amanāpo, paṇḍitānaṃ pana piyo hoti  manāpo''ti anusandhiṃ ghaṭetvā dhammaṃ desento imaṃ gāthamāha -- <br/><br/>[03] 77^b^.^eb^ <br/><br/>[21] ``ovadeyyānusāseyya, asabbhā ca nivāraye. <br/><br/>[22] satañhi so piyo hoti, asataṃ hoti appiyo''ti..<br/><br/>[03] tattha ^b^ovadeyyā^eb^ti uppanne vatthusmiṃ vadanto ovadati  nāma, anuppanne vatthusmiṃ ``ayasopi te siyā''tiādivasena  anāgataṃ dassento anusāsati nāma. sammukhā vadanto ovadati  nāma, parammukhā dūtaṃ vā sāsanaṃ vā pesento anusāsati nāma.  sakiṃ vadanto ovadati nāma, punappunaṃ ^a^P2.0110^ea^ vadanto  anusāsati nāma. ovadanto eva vā anusāsati nāmāti evaṃ  ovadeyya anusāseyya. ^b^asabbhā cā^eb^ti akusaladhammā ca  nivāreyya, kusaladhamme patiṭṭhāpeyyāti attho. ^b^satañhi so piyo  hotī^eb^ti so evarūpo puggalo buddhādīnaṃ sappurisānaṃ piyo hoti.  ye pana adiṭṭhadhammā avitiṇṇaparalokā āmisacakkhukā jīvikatthāya  pabbajitā, tesaṃ ^b^asataṃ^eb^ so ovādako anusāsako, ```na tvaṃ  amhākaṃ upajjhāyo, na ācariyo, kasmā amhe ovadasī'ti evaṃ  mukhasattīhi vijjhantānaṃ appiyo hotī''ti.<br/><br/>[03] desanāvasāne bahū sotāpattiphalādīni pāpuṇiṃsūti.  sāriputtamoggallānāpi tattha gantvā te bhikkhū ovadiṃsu anusāsiṃsu.  tesu ekacce ovādaṃ sampaṭicchitvā sammā vattiṃsu, ekacce  vibbhamiṃsu, ekacce pabbājanīyakammaṃ pāpuṇiṃsūti. <br/><br/>[06] assajipunabbasukavatthu dutiyaṃ. 


volume: 88
item: 62
title: paṇḍitavaggo^rādhattheravatthu^assajipunabbasukavatthu^channattheravatthu^
content:
  [03] ^b^na^eb^ ^a^M1.0350^ea^ ^b^bhaje pāpake mitte^eb^ti imaṃ dhammadesanaṃ satthā jetavane  viharanto channattheraṃ ārabbha kathesi.<br/><br/>[03] so ^a^V1.0312^ea^ kira āyasmā ``ahaṃ amhākaṃ ayyaputtena saddhiṃ  mahābhinikkhamanaṃ ^a^P2.0111^ea^ nikkhanto tadā aññaṃ ekampi  na passāmi, idāni pana `ahaṃ sāriputto nāma, ahaṃ moggallāno  nāma, mayaṃ aggasāvakamhā'ti vatvā ime vicarantī''ti dve aggasāvake  akkosati. satthā bhikkhūnaṃ santikā taṃ pavattiṃ sutvā channattheraṃ  pakkosāpetvā ovadati. so taṅkhaṇeyeva tuṇhī hutvā puna gantvā  there akkosatiyeva. evaṃ yāvatatiyaṃ akkosantaṃ pakkosāpetvā satthā  ovaditvā ``channa, dve aggasāvakā nāma tuyhaṃ kalyāṇamittā  uttamapurisā, evarūpe kalyāṇamitte sevassu bhajassū''ti vatvā dhammaṃ  desento imaṃ gāthamāha -- <br/><br/>[03] 78^b^.^eb^ <br/><br/>[21] ``na bhaje pāpake mitte, na bhaje purisādhame. <br/><br/>[22] bhajetha mitte kalyāṇe, bhajetha purisuttame''ti..<br/><br/>[03] tassattho -- kāyaduccaritādiakusalakammābhiratā ^b^pāpamittā^eb^  nāma. sandhicchedanādike vā ekavīsatianesanādibhede vā aṭṭhāne  niyojakā ^b^purisādhamā^eb^ nāma. ubhopi vā ete pāpamittā ceva  purisādhamā ca, te na bhajeyya na payirupāseyya, viparītā pana  kalyāṇamittā ceva sappurisā ca, te bhajetha payirupāsethāti.<br/><br/>[03] desanāvasāne bahū sotāpattiphalādīni pāpuṇiṃsūti.<br/><br/>[03] channatthero pana taṃ ovādaṃ sutvāpi purimanayeneva bhikkhū  akkosati paribhāsati. punapi satthu ārocesuṃ ^a^P2.0112^ea^.  satthā, ``bhikkhave, mayi dharante channaṃ sikkhāpetuṃ na  sakkhissatha, mayi pana parinibbute sakkhissathā''ti vatvā  parinibbānakāle āyasmatā ānandena, ``bhante, kathaṃ channatthere  amhehi paṭipajjitabba''nti vutte, ``ānanda, channassa bhikkhuno  brahmadaṇḍo dātabbo''ti āṇāpesi. so satthari parinibbute  ānandattherena ārocitaṃ brahmadaṇḍaṃ sutvā dukkhī dummano tikkhattuṃ  mucchito patitvā ``mā ^a^M1.0351^ea^ maṃ, bhante, nāsayitthā''ti yācitvā sammā  vattaṃ pūrento na cirasseva saha paṭisambhidāhi arahattaṃ pāpuṇīti. <br/><br/>[06] channattheravatthu tatiyaṃ. 


volume: 88
item: 63
title: rādhattheravatthu^assajipunabbasukavatthu^channattheravatthu^mahākappinattheravatthu^
content:
  [03] ^b^dhammapīti^eb^ ^a^V1.0313^ea^ ^b^sukhaṃ setī^eb^ti imaṃ dhammadesanaṃ satthā jetavane  viharanto mahākappinattheraṃ ārabbha kathesi.<br/><br/>[03] tatrāyaṃ anupubbī kathā -- atīte kira āyasmā mahākappino  padumuttarabuddhassa pādamūle katābhinīhāro saṃsāre saṃsaranto  bārāṇasito avidūre ekasmiṃ pesakāragāme jeṭṭhakapesakāro hutvā  nibbatti. tadā sahassamattā paccekabuddhā aṭṭha māse himavante vasitvā  vassike cattāro māse janapade vasanti. te ekavāraṃ bārāṇasiyā  avidūre otaritvā ``senāsanakaraṇatthāya hatthakammaṃ yācathā''ti  ^a^P2.0113^ea^ rañño santikaṃ aṭṭha paccekabuddhe pahiṇiṃsu. tadā  pana rañño vappamaṅgalakālo hoti. so ``paccekabuddhā kira  āgatā''ti sutvā tasmiṃ khaṇe nikkhamitvā āgatakāraṇaṃ pucchitvā  ``ajja, bhante, okāso natthi, sve amhākaṃ vappamaṅgalaṃ,  tatiyadivase karissāmī''ti vatvā paccekabuddhe animantetvāva pāvisi.  paccekabuddhā ``aññattha gamissāmā''ti pakkamiṃsu. tasmiṃ khaṇe  jeṭṭhapesakārassa bhariyā kenacideva karaṇīyena bārāṇasiṃ gacchantī te  paccekabuddhe disvā vanditvā ``kiṃ, bhante, avelāya, ayyā,  āgatā''ti pucchitvā ādito paṭṭhāya kathesuṃ. taṃ pavattiṃ sutvā  saddhāsampannā ñāṇasampannā itthī ``sve, bhante, amhākaṃ bhikkhaṃ  gaṇhathā''ti nimantesi. ``bahukā mayaṃ bhaginī''ti. ``kittakā,  bhante''ti? ``sahassamattā''ti. ``bhante, imasmiṃ gāme  sahassapesakārā vasimha. ekeko ekekassa bhikkhaṃ dassati, bhikkhaṃ  adhivāsetha, ahameva vo vasanaṭṭhānampi kāressāmī''ti āha.  paccekabuddhā adhivāsayiṃsu.<br/><br/>[03] sā gāmaṃ pavisitvā ugghosesi -- ``ahaṃ sahassamatte  paccekabuddhe disvā nimantayiṃ, ayyānaṃ nisīdanaṭṭhānaṃ saṃvidahatha  ^a^P2.0114^ea^, yāgubhattādīni sampādethā''ti ^a^M1.0352^ea^. gāmamajjhe  maṇḍapaṃ kāretvā āsanāni paññāpetvā punadivase paccekabuddhe  nisīdāpetvā paṇītena khādanīyena bhojanīyena parivisitvā  bhattakiccāvasāne tasmiṃ gāme sabbā itthiyo ādāya tāhi saddhiṃ  paccekabuddhe vanditvā, ``bhante, temāsaṃ vasanatthāya paṭiññaṃ dethā''ti  tesaṃ paṭiññaṃ gahetvā puna gāme ugghosesi -- ``ammatātā,  ekekakulato ekeko puriso pharasuvāsiādīni gahetvā araññaṃ  pavisitvā dabbasambhāre āharitvā ayyānaṃ vasanaṭṭhānaṃ karotū''ti.  gāmavāsino tassāyeva vacanaṃ sutvā ekeko ekekaṃ katvā saddhiṃ  rattiṭṭhānadivāṭṭhānehi paṇṇasālasahassaṃ kāretvā attano attano  paṇṇasālāyaṃ vassūpagate paccekabuddhe ``ahaṃ sakkaccaṃ upaṭṭhahissāmi, ahaṃ  sakkaccaṃ ^a^V1.0314^ea^ upaṭṭhahissāmī''ti upaṭṭhahiṃsu. vassaṃvuṭṭhakāle ``attano  attano paṇṇasālāya vassaṃvuṭṭhānaṃ paccekabuddhānaṃ cīvarasāṭake  sajjethā''ti samādapetvā ekekassa sahassasahassamūlaṃ cīvaraṃ dāpesi.  paccekabuddhā vuṭṭhavassā anumodanaṃ katvā pakkamiṃsu.<br/><br/>[03] gāmavāsinopi idaṃ puññakammaṃ katvā ito cutā tāvatiṃsabhavane  nibbattitvā gaṇadevaputtā nāma ahesuṃ. te tattha dibbasampattiṃ  anubhavitvā kassapasammāsambuddhakāle ^a^P2.0115^ea^ bārāṇasiyaṃ  kuṭumbikagehesu nibbattiṃsu. jeṭṭhakapesakāro jeṭṭhakakuṭumbikassa putto  ahosi. bhariyāpissa jeṭṭhakakuṭumbikasseva dhītā ahosi. tā  sabbāpi vayappattā parakulaṃ gacchantiyo tesaṃ tesaṃyeva gehāni agamiṃsu.  athekadivasaṃ vihāre dhammassavanaṃ saṅghuṭṭhaṃ. ``satthā dhammaṃ  desessatī''ti sutvā sabbepi te kuṭumbikā ``dhammaṃ sossāmā''ti  bhariyāhi saddhiṃ vihāraṃ agamiṃsu. tesaṃ vihāramajjhaṃ paviṭṭhakkhaṇe  vassaṃ uṭṭhahi. yesaṃ kulūpakā vā ñātisāmaṇerādayo vā atthi, te  tesaṃ pariveṇāni pavisiṃsu. te pana tathārūpānaṃ natthitāya katthaci,  pavisituṃ avisahantā vihāramajjheyeva aṭṭhaṃsu. atha ne  jeṭṭhakakuṭumbiko āha -- ``passatha amhākaṃ vippakāraṃ, kulaputtehi  nāma ettakena lajjituṃ yutta''nti. ``ayya, kiṃ pana karomā''ti?  ``mayaṃ vissāsikaṭṭhānassa abhāvena imaṃ vippakāraṃ pattā, sabbe   ^a^M1.0353^ea^ dhanaṃ saṃharitvā pariveṇaṃ karomā''ti. ``sādhu, ayyā''ti jeṭṭhako   sahassaṃ adāsi, sesā pañca pañca satāni. itthiyo aḍḍhateyyāni  aḍḍhateyyāni satāni. te taṃ dhanaṃ saṃharitvā sahassakūṭāgāraparivāraṃ  ^a^P2.0116^ea^ satthu vasanatthāya mahāpariveṇaṃ nāma ārabhiṃsu.  navakammassa mahantatāya dhane appahonte pubbe dinnadhanato puna  upaḍḍhūpaḍḍhaṃ adaṃsu. niṭṭhite pariveṇe vihāramahaṃ karontā  buddhappamukhassa bhikkhusaṅghassa sattāhaṃ mahādānaṃ datvā vīsatiyā  bhikkhusahassānaṃ cīvarāni sajjiṃsu.<br/><br/>[03] jeṭṭhakakuṭumbikassa pana bhariyā sabbehi samānaṃ akatvā attano  paññāya ṭhitā ``atirekataraṃ katvā satthāraṃ pūjessāmī''ti  anojapupphavaṇṇena sahassamūlena sāṭakena saddhiṃ anojapupphacaṅkoṭakaṃ  gahetvā anumodanakāle satthāraṃ anojapupphehi pūjetvā taṃ sāṭakaṃ satthu  pādamūle ṭhapetvā, ``bhante, nibbattanibbattaṭṭhāne anojapupphavaṇṇaṃyeva me  sarīraṃ hotu, anojā eva ca me nāmaṃ hotū''ti patthanaṃ paṭṭhapesi.  satthā ``evaṃ hotū''ti anumodanaṃ akāsi. te sabbepi yāvatāyukaṃ  ṭhatvā tato cutā devaloke nibbattitvā imasmiṃ buddhuppāde devalokā  cavitvā jeṭṭhakakuṭumbiko kukkuṭavatīnagare rājakule nibbattitvā  vayappatto mahākappinarājā nāma ahosi, sesā amaccakule nibbattiṃsu.  jeṭṭhakakuṭumbikassa bhariyā maddaraṭṭhe sāgalanagare rājakule ^a^V1.0315^ea^ nibbatti,  anojapupphavaṇṇamevassā sarīraṃ ahosi, ^b^anojā^eb^tvevassā nāmaṃ  kariṃsu. sā ^a^P2.0117^ea^ vayappattā mahākappinarañño gehaṃ  gantvā anojādevī nāma ahosi. sesitthiyopi amaccakulesu  nibbattitvā vayappattā tesaṃyeva amaccaputtānaṃ gehāni agamaṃsu. te  sabbe rañño sampattisadisaṃ sampattiṃ anubhaviṃsu. yadā rājā  sabbālaṅkārapaṭimaṇḍito hatthiṃ abhiruhitvā vicari, tadā tepi tatheva  vicaranti. tasmiṃ assena vā rathena vā vicarante tepi tatheva  vicaranti? evaṃ te ekato hutvā katānaṃ puññānaṃ ānubhāvena  ekatova sampattiṃ anubhaviṃsu. rañño pana balo, balavāhano, puppho,  pupphavāhano, supattoti pañca assā honti. rājā tesu supattaṃ assaṃ  sayaṃ ārohati, itare cattāro assārohānaṃ sāsanāharaṇatthāya adāsi.  rājā te pātova bhojetvā ``gacchatha ^a^M1.0354^ea^ dve vā tīṇi vā yojanāni  āhiṇḍitvā buddhassa vā dhammassa vā saṅghassa vā uppannabhāvaṃ ñatvā  mayhaṃ sukhasāsanaṃ āharathā''ti pesesi. te catūhi dvārehi  nikkhamitvā tīṇi yojanāni āhiṇḍitvā sāsanaṃ alabhitvā  paccāgacchanti.<br/><br/>[03] athekadivasaṃ rājā supattaṃ assaṃ āruyha amaccasahassaparivuto  uyyānaṃ gacchanto kilantarūpe pañcasatavāṇijake nagaraṃ pavisante  disvā ``ime addhānakilantā, addhā imesaṃ santikā ekaṃ bhaddakaṃ  sāsanaṃ sossāmī''ti ^a^P2.0118^ea^ te pakkosāpetvā ``kuto  āgacchathā''ti pucchi. ``atthi, deva, ito  vīsatiyojanasatamatthake sāvatthi nāma nagaraṃ, tato āgacchāmā''ti.  ``atthi pana vo padese kiñci sāsanaṃ uppanna''nti. ``deva,  aññaṃ kiñci natthi, sammāsambuddho pana uppanno''ti. rājā tāvadeva  pañcavaṇṇāya pītiyā phuṭṭhasarīro kiñci sallakkhetuṃ asakkonto muhuttaṃ  vītināmetvā, ``tātā, kiṃ vadethā''ti pucchi. ``buddho, deva,  uppanno''ti. rājā dutiyampi tatiyampi tatheva vītināmetvā catutthe  vāre ``kiṃ vadetha, tātā''ti pucchitvā ``buddho, deva, uppanno''ti  vutte, ``tātā, vo satasahassaṃ dadāmī''ti vatvā ``aññampi kiñci  sāsanaṃ atthī''ti pucchi. ``atthi, deva, dhammo uppanno''ti.  rājā tampi sutvā purimanayeneva tayo vāre vītināmetvā catutthe vāre  ``dhammo uppanno''ti vutte ``idhāpi vo satasahassaṃ dammī''ti vatvā  ``aparampi sāsanaṃ atthi, tātā''ti pucchi. ``atthi, deva,  saṅgharatanaṃ uppanna''nti. rājā tampi sutvā tayo vāre vītināmetvā  catutthe vāre ``saṅgho''ti pade vutte ``idhāpi vo satasahassaṃ  dammī''ti vatvā amaccasahassaṃ oloketvā, ``tātā, kiṃ  karissathā''ti pucchi. ``deva, tumhe kiṃ karissathā''ti?  ``ahaṃ, tātā, `buddho uppanno, dhammo uppanno, saṅgho uppanno'ti  sutvā na puna nivattissāmi, satthāraṃ uddissa gantvā tassa santike  pabbajissāmī''ti. ``mayampi, deva ^a^V1.0316^ea^, tumhehi saddhiṃ  pabbajissāmā''ti. rājā suvaṇṇapaṭṭe akkharāni likhāpetvā  vāṇijake āha ^a^P2.0119^ea^ -- ``anojā nāma devī tumhākaṃ  tīṇi satasahassāni dassati, evañca pana naṃ vadeyyātha `rañño kira  te issariyaṃ vissaṭṭhaṃ, yathāsukhaṃ sampattiṃ paribhuñjāhī'ti, sace pana  vo `rājā kaha'nti pucchati, `satthāraṃ uddissa pabbajissāmīti  vatvā gato'ti āroceyyāthā''ti. amaccāpi attano attano  bhariyānaṃ tatheva sāsanaṃ pahiṇiṃsu ^a^M1.0355^ea^. rājā vāṇijake uyyojetvā  assaṃ abhiruyha amaccasahassaparivuto taṃ khaṇaṃyeva nikkhami.<br/><br/>[03] satthāpi taṃ divasaṃ paccūsakāle lokaṃ volokento  mahākappinarājānaṃ saparivāraṃ disvā ``ayaṃ mahākappino vāṇijakānaṃ  santikā tiṇṇaṃ ratanānaṃ uppannabhāvaṃ sutvā tesaṃ vacanaṃ tīhi  satasahassehi pūjetvā rajjaṃ pahāya amaccasahassehi parivuto maṃ uddissa  pabbajitukāmo sve nikkhamissati. so saparivāro saha  paṭisambhidāhi arahattaṃ pāpuṇissati, paccuggamanamassa karissāmī''ti  punadivase cakkavattī viya khuddakagāmabhojakaṃ paccuggacchanto sayameva  pattacīvaraṃ gahetvā vīsayojanasataṃ maggaṃ paccuggantvā candabhāgāya  nadiyā tīre nigrodharukkhamūle chabbaṇṇarasmiyo vissajjento nisīdi.  ``rājāpi āgacchanto ekaṃ nadiṃ patvā ``kā nāmesā''ti pucchi.  ``aparacchā nāma, devā''ti. ``kimassā parimāṇaṃ, tātā''ti?  ``gambhīrato ^a^P2.0120^ea^ gāvutaṃ, puthulato dve gāvutāni,  devā''ti. ``atthi panettha nāvā vā uḷumpo vā''ti? ``natthi,  devā''ti. ``nāvādīni olokente amhe jāti jaraṃ upaneti, jarā  maraṇaṃ. ahaṃ nibbematiko hutvā tīṇi ratanāni uddissa  nikkhanto, tesaṃ me ānubhāvena imaṃ udakaṃ udakaṃ viya mā  ahosī''ti tiṇṇaṃ ratanānaṃ guṇaṃ āvajjetvā ``itipi so bhagavā  arahaṃ sammāsambuddho''ti buddhānussatiṃ anussaranto saparivāro  assasahassena udakapiṭṭhiṃ pakkhandi. sindhavā piṭṭhipāsāṇe viya  pakkhandiṃsu. khurānaṃ aggā neva temiṃsu.<br/><br/>[03] so taṃ uttaritvā purato gacchanto aparampi nadiṃ disvā ``ayaṃ  kā nāmā''ti pucchi. ``nīlavāhinī nāma, devā''ti.  ``kimassā parimāṇa''nti? ``gambhīratopi puthulatopi  aḍḍhayojanaṃ, devā''ti. sesaṃ purimasadisameva. taṃ pana nadiṃ  disvā ``svākkhāto bhagavatā dhammo''ti dhammānussatiṃ anussaranto  pakkhandi. tampi atikkamitvā gacchanto aparampi nadiṃ disvā  ``ayaṃ kā nāmā''ti pucchi. ``candabhāgā nāma, devā''ti.  ``kimassā parimāṇa''nti? ``gambhīratopi puthulatopi yojanaṃ,  devā''ti. sesaṃ purimasadisameva. imaṃ ^a^M1.0356^ea^ pana nadiṃ disvā  ``suppaṭipanno ^a^P2.0121^ea^ bhagavato sāvakasaṅgho''ti  saṅghānussatiṃ anussaranto ^a^V1.0317^ea^ pakkhandi. taṃ pana nadiṃ atikkamitvā  gacchanto satthu sarīrato nikkhantā chabbaṇṇarasmiyo addasa.  nigrodharukkhassa sākhāviṭapapalāsāni sovaṇṇamayāni viya ahesuṃ.  rājā cintesi -- ``ayaṃ pana obhāso neva candassa, na  sūriyassa, na devamārabrahmanāgasupaṇṇādīnaṃ aññatarassa, addhā ahaṃ  satthāraṃ uddissa āgacchanto mahāgotamabuddhena diṭṭho bhavissāmī''ti.  so tāvadeva assapiṭṭhito otaritvā onatasarīro rasmianusārena  satthāraṃ upasaṅkamitvā manosilārase nimujjanto viya buddharasmīnaṃ  anto pavisitvā satthāraṃ vanditvā ekamantaṃ nisīdi saddhiṃ  amaccasahassena, satthā tassa anupubbiṃ kathaṃ kathesi. desanāvasāne  rājā saparivāro sotāpattiphale patiṭṭhahi. atha sabbeva uṭṭhahitvā  pabbajjaṃ yāciṃsu. satthā ``āgamissati nu kho imesaṃ kulaputtānaṃ  iddhimayapattacīvara''nti upadhārento ``ime kulaputtā  paccekabuddhasahassassa cīvarasahassaṃ adaṃsu, kassapasammāsambuddhakāle  vīsatiyā bhikkhusahassānampi vīsaticīvarasahassānipi adaṃsu.  anacchariyaṃ imesaṃ iddhimayapattacīvarāgamana''nti ñatvā dakkhiṇahatthaṃ  pasāretvā ^a^P2.0122^ea^ ``etha, bhikkhavo, caratha brahmacariyaṃ  sammā dukkhassa antakiriyāyā''ti āha. te tāvadeva  aṭṭhaparikkhāradharā vassasaṭṭhikattherā viya hutvā vehāsaṃ abbhuggantvā  paccorohitvā satthāraṃ vanditvā nisīdiṃsu.<br/><br/>[03] tepi vāṇijakā rājakulaṃ gantvā raññā pahitabhāvaṃ ārocāpetvā  deviyā ``āgacchantū''ti vutte pavisitvā vanditvā ekamantaṃ aṭṭhaṃsu.  atha ne devī pucchi -- ``tātā, kiṃ kāraṇā āgatātthā''ti?  ``mayaṃ raññā tumhākaṃ santikaṃ pahitā, tīṇi kira no  satasahassāni dethā''ti. ``tātā, atibahuṃ bhaṇatha, kiṃ tumhehi  rañño kataṃ, kismiṃ vo rājā pasanno ettakaṃ dhanaṃ dāpesī''ti?  ``devi, na aññaṃ kiñci kataṃ, rañño pana ekaṃ sāsanaṃ  ārocayimhā''ti? ``sakkā pana, tātā, mayhaṃ ārocetu''nti.  ``sakkā, devī''ti. ``tena hi, tātā, vadethā''ti. ``devi  buddho loke uppanno''ti. sāpi ``taṃ sutvā purimanayeneva pītiyā  phuṭṭhasarīrā tikkhattuṃ kiñci asallakkhetvā catutthe vāre `buddho'ti  padaṃ sutvā, tātā, imasmiṃ pade raññā kiṃ dinna''nti?  ``satasahassaṃ, devī''ti. ``tātā ^a^M1.0357^ea^, ananucchavikaṃ raññā kataṃ  evarūpaṃ sāsanaṃ sutvā tumhākaṃ satasahassaṃ dadamānena. ahañhi vo  mama duggatapaṇṇākāre tīṇi satasahassāni dammi, aparampi tumhehi  rañño kiṃ ārocita''nti? te idañcidañcāti ^a^P2.0123^ea^  itarānipi dve sāsanāni ārocayiṃsu. devī purimanayeneva pītiyā  phuṭṭhasarīrā tikkhattuṃ kiñci asallakkhetvā catutthe vāre tatheva sutvā  tīṇi tīṇi satasahassāni dāpesi, evaṃ te sabbānipi dvādasa  satasahassāni labhiṃsu.<br/><br/>[03] atha ^a^V1.0318^ea^ ne devī pucchi -- ``rājā kahaṃ, tātā''ti? devi,  ``satthāraṃ uddissa `pabbajissāmī'ti gato''ti. ``mayhaṃ tena kiṃ  sāsanaṃ dinna''nti? ``sabbaṃ kira tena tumhākaṃ issariyaṃ vissaṭṭhaṃ,  tumhe kira yathāruciyā sampattiṃ anubhavathā''ti. ``amaccā pana  kahaṃ, tātā''ti? tepi ```raññā saddhiṃyeva pabbajissāmā'ti gatā,  devī''ti. sā tesaṃ bhariyāyo pakkosāpetvā, ammā, tumhākaṃ  sāmikā ``raññā saddhiṃ pabbajissāmā''ti gatā, ``tumhe kiṃ  karissathā''ti? ``kiṃ pana tehi amhākaṃ sāsanaṃ pahitaṃ, devī''ti?  ``tehi kira attano sampatti tumhākaṃ vissaṭṭhā, tumhe kira taṃ  sampattiṃ yathāruci paribhuñjathā''ti. ``tumhe pana, devi, kiṃ  karissathā''ti? ``ammā, so tāva rājā sāsanaṃ sutvā magge  ṭhitakova tīhi satasahassehi tīṇi ratanāni pūjetvā kheḷapiṇḍaṃ viya  sampattiṃ pahāya `pabbajissāmī'ti nikkhanto, mayā pana tiṇṇaṃ  ratanānaṃ sāsanaṃ sutvā tīṇi ratanāni navahi satasahassehi  pūjitāni, na kho panesā sampatti nāma raññoyeva dukkhā, mayhampi  dukkhāyeva. ko raññā chaḍḍitakheḷapiṇḍaṃ jāṇukehi patiṭṭhahitvā  mukhena gaṇhissati, na mayhaṃ sampattiyā attho, ahampi satthāraṃ  uddissa gantvā pabbajissāmī''ti. ``devi, mayampi tumheheva saddhiṃ  pabbajissāmā''ti. ``sace sakkotha, sādhu, ammā''ti?  ``sakkoma, devī''ti. ``sādhu, ammā, tena ^a^P2.0124^ea^  hi ethā''ti rathasahassaṃ yojāpetvā rathaṃ āruyha tāhi saddhiṃ  nikkhamitvā antarāmagge paṭhamaṃ nadiṃ disvā yathā raññā puṭṭhaṃ, tatheva  pucchitvā sabbapavattiṃ sutvā ``rañño gatamaggaṃ olokethā''ti vatvā  ``sindhavānaṃ padavalañjaṃ na passāma, devī''ti vutte ``rājā tīṇi  ratanāni uddissa nikkhanto saccakiriyaṃ katvā gato bhavissati.  ahampi tīṇi ratanāni uddissa nikkhantā, tesameva anubhāvena idaṃ  udakaṃ viya mā ahosī''ti ^a^M1.0358^ea^ tiṇṇaṃ ratanānaṃ guṇaṃ anussaritvā  rathasahassaṃ pesesi. udakaṃ piṭṭhipāsāṇasadisaṃ ahosi. cakkānaṃ  aggagganemivaṭṭiyo neva temiṃsu. eteneva upāyena itarā dve nadiyo  uttari.<br/><br/>[03] atha satthā tassāgamanabhāvaṃ ñatvā yathā attano santike  nisinnā bhikkhū na paññāyanti, evamakāsi. sāpi gacchantī  gacchantī satthu sarīrato nikkhantā chabbaṇṇarasmiyo disvā tatheva  cintetvā satthāraṃ upasaṅkamitvā vanditvā ekamantaṃ ṭhitā pucchi --  ``bhante, mahākappino tumhākaṃ uddissa nikkhanto āgatettha maññe,  kahaṃ so, amhākampi naṃ dassethā''ti? ``nisīdatha tāva, idheva naṃ  passissathā''ti ^a^P2.0125^ea^. tā sabbāpi tuṭṭhacittā  ``idheva kira nisinnā sāmike passissāmā''ti nisīdiṃsu.  satthā tāsaṃ anupubbiṃ kathaṃ kathesi, anojādevī desanāvasāne  saparivārā sotāpattiphalaṃ pāpuṇi. mahākappinatthero tāsaṃ  vaḍḍhitadhammadesanaṃ ^a^V1.0319^ea^ suṇanto saparivāro saha paṭisambhidāhi arahattaṃ  pāpuṇi. tasmiṃ khaṇe satthā tāsaṃ te bhikkhū arahattappatte dassesi.  tāsaṃ kira āgatakkhaṇeyeva attano sāmike kāsāvadhare muṇḍakasīse  disvā cittaṃ ekaggaṃ na bhaveyya, tena maggaphalāni pattuṃ na sakkuṇeyyuṃ.  tasmā acalasaddhāya patiṭṭhitakāle tāsaṃ te bhikkhū arahattappatteyeva  dassesi.<br/><br/>[03] tāpi te disvā pañcapatiṭṭhitena vanditvā, ``bhante, tumhākaṃ  tāva pabbajitakiccaṃ matthakaṃ patta''nti vatvā satthāraṃ vanditvā  ekamantaṃ ṭhitā pabbajjaṃ yāciṃsu. evaṃ kira vutte ``satthā  uppalavaṇṇāya āgamanaṃ cintesī''ti ekacce vadanti. satthā pana tā  upāsikāyo āha -- ``sāvatthiṃ gantvā bhikkhunīupassaye  pabbajethā''ti. tā anupubbena janapadacārikaṃ caramānā antarāmagge  mahājanena abhihaṭasakkārasammānā padasāva vīsayojanasatikaṃ gantvā  bhikkhunīupassaye pabbajitvā arahattaṃ pāpuṇiṃsu. satthāpi  bhikkhusahassaṃ ādāya ākāseneva jetavanaṃ agamāsi. tatra sudaṃ  āyasmā mahākappino rattiṭṭhānadivāṭṭhānādīsu ``aho sukhaṃ ^a^P2.0126^ea^,  aho sukha''nti udānaṃ udānento vicarati. bhikkhū  bhagavato ārocesuṃ -- ``bhante, mahākappino `aho sukhaṃ, aho  sukha'nti udānaṃ udānento vicarati, attano kāmasukhaṃ rajjasukhaṃ  ārabbha kathesi maññe''ti. satthā taṃ pakkosāpetvā ``saccaṃ kira  tvaṃ, kappina, kāmasukhaṃ rajjasukhaṃ ^a^M1.0359^ea^ ārabbha udānaṃ udānesī''ti.  ``bhagavā me, bhante, taṃ ārabbha udānabhāvaṃ vā anudānabhāvaṃ vā  jānātī''ti? satthā ``na, bhikkhave, mama putto kāmasukhaṃ  rajjasukhaṃ ārabbha udānaṃ udāneti, puttassa pana me dhammapīti nāma  dhammarati nāma uppajjati, so amatamahānibbānaṃ ārabbha eva udānaṃ  udānesī''ti anusandhiṃ ghaṭetvā dhammaṃ desento imaṃ gāthamāha -- <br/><br/>[03] 79^b^.^eb^ <br/><br/>[21] ``dhammapīti sukhaṃ seti, vippasannena cetasā. <br/><br/>[22] ariyappavedite dhamme, sadā ramati paṇḍito''ti..<br/><br/>[03] tattha ^b^dhammapītī^eb^ti dhammapāyako, dhammaṃ pivantoti attho.  dhammo ca nāmesa na sakkā bhājanena yāguādīni viya pātuṃ?  navavidhaṃ pana lokuttaradhammaṃ nāmakāyena phusanto ārammaṇato  sacchikaronto pariññābhisamayādīhi dukkhādīni ariyasaccāni  paṭivijjhanto ^a^P2.0127^ea^ dhammaṃ pivati nāma. ^b^sukhaṃ  setī^eb^ti desanāmattamevetaṃ, catūhipi iriyāpathehi sukhaṃ viharatīti  attho. ^b^vippasannenā^eb^ti anāvilena nirupakkilesena.  ^b^ariyappavedite^eb^ti buddhādīhi ariyehi pavedite ^a^V1.0320^ea^ satipaṭṭhānādibhede  bodhipakkhiyadhamme. ^b^sadā ramatī^eb^ti evarūpo dhammapīti  vippasannena cetasā viharanto paṇḍiccena samannāgato sadā ramati  abhiramatīti.<br/><br/>[03] desanāvasāne bahū sotāpannādayo ahesunti. <br/><br/>[06] mahākappinattheravatthu catutthaṃ. 


volume: 88
item: 64
title: assajipunabbasukavatthu^channattheravatthu^mahākappinattheravatthu^paṇḍitasāmaṇeravatthu^
content:
  [03] ^b^udakañhi nayantī^eb^ti imaṃ dhammadesanaṃ satthā jetavane  viharanto paṇḍitasāmaṇeraṃ ārabbha kathesi.<br/><br/>[03] atīte kira kassapasammāsambuddho  vīsatikhīṇāsavasahassaparivāro bārāṇasiṃ agamāsi. manussā  attano balaṃ sallakkhetvā aṭṭhapi dasapi ekato hutvā  agantukadānādīni adaṃsu. athekadivasaṃ satthā bhattakiccapariyosāne  evaṃ anumodanamakāsi -- <br/><br/>[02] ``upāsakā idha ekacco `attano santakameva dātuṃ  vaṭṭati, kiṃ parena samādapitenā'ti attanāva dānaṃ deti, paraṃ na  samādapeti ^a^M1.0360^ea^. so ^a^P2.0128^ea^ nibbattanibbattaṭṭhāne bhogasampadaṃ  labhati, no parivārasampadaṃ. ekacco paraṃ samādapeti, attanā na  deti. so nibbattanibbattaṭṭhāne parivārasampadaṃ labhati, no  bhogasampadaṃ ekacco attanāpi na deti, parampi na samādapeti. so  nibbattanibbattaṭṭhāne neva bhogasampadaṃ labhati, na parivārasampadaṃ,  vighāsādova hutvā jīvati. ekacco attanā ca deti, parañca  samādapeti. so nibbattanibbattaṭṭhāne bhogasampadampi labhati  parivārasampadampī''ti.<br/><br/>[03] taṃ sutvā samīpe ṭhito eko paṇḍitapuriso cintesi -- ``ahaṃ  dāni tathā karissāmi, yathā me dvepi sampattiyo bhavissantī''ti.  so satthāraṃ vanditvā āha -- ``bhante, svātanāya mayhaṃ bhikkhaṃ  gaṇhathā''ti. ``kittakehi te bhikkhūhi attho''ti? ``kittako  pana vo, bhante, parivāro''ti? ``vīsati bhikkhusahassānī''ti.  ``bhante, sabbehi saddhiṃ svātanāya mayhaṃ bhikkhaṃ gaṇhathā''ti.  satthā adhivāsesi. so gāmaṃ pavisitvā, ``ammatātā, svātanāya  mayā buddhappamukho bhikkhusaṅgho nimantito, tumhe yattakānaṃ bhikkhūnaṃ  dātuṃ ^a^V1.0321^ea^ sakkhissatha, tattakānaṃ dānaṃ dethā''ti ārocetvā vicaranto  attano attano balaṃ sallakkhetvā ``mayaṃ dasannaṃ dassāma, mayaṃ  vīsatiyā, mayaṃ satassa, mayaṃ pañcasatāna''nti vutte sabbesaṃ vacanaṃ  ādito paṭṭhāya paṇṇe āropesi.<br/><br/>[03] tena ca samayena tasmiṃ nagare atiduggatabhāveneva  ``mahāduggato''ti ^a^P2.0129^ea^ paññāto eko puriso atthi.  so tampi sammukhāgataṃ disvā, samma mahāduggata, mayā svātanāya  buddhappamukho bhikkhusaṅgho nimantito, sve nagaravāsino dānaṃ  dassanti, ``tvaṃ kati bhikkhū bhojessasī''ti? ``sāmi, mayhaṃ  kiṃ bhikkhūhi, bhikkhūhi nāma sadhanānaṃ attho, mayhaṃ pana sve  yāguatthāya taṇḍulanāḷimattampi natthi, ahaṃ bhatiṃ katvā jīvāmi,  kiṃ me bhikkhūhī''ti? samādapakena nāma byattena bhavitabbaṃ. tasmā  so tena ``natthī''ti vuttepi tuṇhībhūto ahutvā evamāha -- ``samma  mahāduggata, imasmiṃ nagare subhojanaṃ bhuñjitvā sukhumavatthaṃ nivāsetvā  nānābharaṇapaṭimaṇḍitā sirisayane sayamānā bahū janā sampattiṃ  anubhavanti, tvaṃ pana divasaṃ bhatiṃ katvā kucchipūraṇamattampi na  labhasi, evaṃ ^a^M1.0361^ea^ santepi `ahaṃ pubbe puññaṃ akatattā kiñci na  labhāmī'ti na jānāsī''ti? ``jānāmi, sāmī''ti. ``atha  kasmā idāni puññaṃ na karosi, tvaṃ yuvā balasampanno, kiṃ tayā  bhatiṃ katvāpi yathābalaṃ dānaṃ dātuṃ na vaṭṭatī''ti? so tasmiṃ  kathenteyeva saṃvegappatto hutvā ``mayhampi ekaṃ bhikkhuṃ paṇṇe āropehi,  kiñcideva bhatiṃ katvā ekassa bhikkhaṃ dassāmī''ti āha. itaro  ``kiṃ ekena bhikkhunā paṇṇe āropitenā''ti na āropesi?  mahāduggatopi ^a^P2.0130^ea^ gehaṃ gantvā bhariyaṃ āha -- ``bhadde,  nagaravāsino sve saṅghabhattaṃ karissanti, ahampi samādapakena  `ekassa bhikkhaṃ dehī'ti vutto, mayampi sve ekassa bhikkhaṃ  dassāmā''ti. athassa bhariyā ``mayaṃ daliddā, kasmā tayā  sampaṭicchita''nti avatvāva, ``sāmi, bhaddakaṃ te kataṃ, mayaṃ pubbepi  kiñci adatvā idāni duggatā jātā, mayaṃ ubhopi bhatiṃ katvā  ekassa bhikkhaṃ dassāma, sāmī''ti vatvā ubhopi gehā nikkhamitvā  bhatiṭṭhānaṃ agamaṃsu.<br/><br/>[03] mahāseṭṭhi taṃ disvā ``kiṃ, samma mahāduggata, bhatiṃ  karissasī''ti pucchi. ``āma, ayyā''ti. ``kiṃ  karissasī''ti? ``yaṃ tumhe kāressatha, taṃ karissāmī''ti.  ``tena hi mayaṃ sve dve tīṇi bhikkhusatāni bhojessāma, ehi,  dārūni phālehī''ti vāsipharasuṃ nīharitvā dāpesi. mahāduggato  daḷhaṃ kacchaṃ bandhitvā mahussāhappatto vāsiṃ pahāya pharasuṃ gaṇhanto,  pharasuṃ pahāya vāsiṃ gaṇhanto dārūni phāleti. atha naṃ seṭṭhi āha  -- ``samma, tvaṃ ajja ativiya ussāhappatto kammaṃ karosi, kiṃ nu  kho kāraṇa''nti? ``sāmi, ahaṃ sve ^a^V1.0322^ea^ ekaṃ bhikkhuṃ bhojessāmī''ti.  taṃ sutvā seṭṭhi pasannamānaso cintesi -- ``aho iminā dukkaraṃ  kataṃ, `ahaṃ duggato'ti tuṇhībhāvaṃ anāpajjitvā `bhatiṃ katvā ekaṃ  bhikkhuṃ bhojessāmī'ti vadatī''ti. seṭṭhibhariyāpi tassa bhariyaṃ  disvā, ``amma, kiṃ kammaṃ karissasī''ti pucchitvā ``yaṃ tumhe  ^a^P2.0131^ea^ kāressatha, taṃ karomī''ti vutte udukkhalasālaṃ  pavesetvā suppamusalādīni dāpesi. sā naccantī viya tuṭṭhapahaṭṭhā  vīhiṃ koṭṭeti ceva ophuṇāti ca. atha naṃ seṭṭhibhariyā pucchi --  ``amma, tvaṃ ativiya tuṭṭhapahaṭṭhā kammaṃ karosi, kiṃ nu kho  kāraṇa''nti? ``ayye, imaṃ bhatiṃ katvā mayampi ekaṃ bhikkhuṃ  bhojessāmā''ti. taṃ sutvā seṭṭhibhariyāpi tassaṃ ``aho vatāyaṃ  dukkarakārikā''ti pasīdi. seṭṭhi mahāduggatassa dārūnaṃ ^a^M1.0362^ea^ phālitakāle  ``ayaṃ te bhatī''ti sālīnaṃ catasso nāḷiyo dāpetvā ``ayaṃ te  tuṭṭhidāyo''ti aparāpi catasso nāḷiyo dāpesi.<br/><br/>[03] so gehaṃ gantvā bhariyaṃ āha -- ``mayā bhatiṃ katvā sāli  laddho, ayaṃ nivāpo bhavissati, tayā laddhāya bhatiyā  dadhitelakaṭukabhaṇḍāni gaṇhāhī''ti. seṭṭhibhariyāpi puna tassā ekaṃ  sappikaroṭikañceva dadhibhājanañca kaṭukabhaṇḍañca suddhataṇḍuḷināḷiñca  dāpesi. iti ca ubhinnampi nava taṇḍulanāḷiyo ahesuṃ. te  ``deyyadhammo no laddho''ti tuṭṭhahaṭṭhā pātova uṭṭhahiṃsu. bhariyā  mahāduggataṃ āha -- ``gaccha, sāmi, paṇṇaṃ pariyesitvā āharā''ti.  so antarāpaṇe paṇṇaṃ adisvā nadītīraṃ gantvā ``ajja ayyānaṃ  bhojanaṃ dātuṃ labhissāmī''ti pahaṭṭhamānaso gāyanto paṇṇaṃ uccinati.  mahājālaṃ khipitvā ṭhito kevaṭṭo ^a^P2.0132^ea^  ``mahāduggatassa saddena bhavitabba''nti taṃ pakkositvā pucchi --  ``ativiya tuṭṭhacitto gāyasi, kiṃ nu kho kāraṇa''nti? ``paṇṇaṃ  uccināmi, sammā''ti. ``kiṃ karissasī''ti? ``ekaṃ bhikkhuṃ  bhojessāmī''ti. ``aho sukhito, bhikkhu, so tava kiṃ paṇṇaṃ  khādissatī''ti? ``kiṃ karomi, samma, attanā laddhapaṇṇena  bhojessāmī''ti? ``tena hi ehī''ti. ``kiṃ karomi,  sammā''ti? ``ime macche gahetvā pādagghanakāni aḍḍhagghanakāni  kahāpaṇagghanakāni ca uddānāni karohī''ti. so tathā akāsi.  baddhabaddhe macche nagaravāsino nimantitanimantitānaṃ bhikkhūnaṃ atthāya  hariṃsu. tassa macchuddānāni karontasseva bhikkhācāravelā pāpuṇi.  so velaṃ sallakkhetvā ``gamissāmahaṃ, samma, ayaṃ bhikkhūnaṃ  āgamanavelā''ti āha. ``atthi pana kiñci macchuddāna''nti?  ``natthi, samma, sabbāni khīṇānī''ti. ``tena hi mayā attano  atthāya vālukāya nikhaṇitvā cattāro rohitamacchā ṭhapitā, sace  bhikkhuṃ bhojetukāmosi, ime gahetvā gacchā''ti te macche tassa  adāsi.<br/><br/>[03] taṃ ^a^V1.0323^ea^ divasaṃ pana satthā paccūsakāle lokaṃ volokento mahāduggataṃ  attano ñāṇajālassa anto paviṭṭhaṃ disvā ``kiṃ nu kho  bhavissatī''ti āvajjento ``mahāduggato `ekaṃ bhikkhuṃ  bhojessāmī'ti bhariyāya ^a^M1.0363^ea^ saddhiṃ hiyyo bhatiṃ akāsi, kataraṃ nu kho  bhikkhuṃ labhissatī''ti cintetvā ``manussā ^a^P2.0133^ea^  paṇṇe āropitasaññāya bhikkhū gahetvā attano attano gehesu  nisīdāpessanti, mahāduggato maṃ ṭhapetvā aññaṃ bhikkhuṃ na  labhissatī''ti upadhāresi. buddhā kira duggatesu anukampaṃ karonti.  tasmā satthā pātova sarīrapaṭijagganaṃ katvā ``mahāduggataṃ  saṅgaṇhissāmī''ti gandhakuṭiṃ pavisitvā nisīdi. mahāduggatepi  macche gahetvā gehaṃ pavisante sakkassa paṇḍukambalasilāsanaṃ uṇhākāraṃ  dassesi. so ``kiṃ nu kho kāraṇa''nti olokento ``hiyyo,  mahāduggato `ekassa bhikkhuno bhikkhaṃ dassāmī'ti attano bhariyāya  saddhiṃ bhatiṃ akāsi, kataraṃ nu kho bhikkhuṃ labhissatī''ti cintetvā  ``natthetassa añño bhikkhu, satthā pana mahāduggatassa saṅgahaṃ  karissāmī''ti gandhakuṭiyaṃ nisinno. mahāduggato attano  upakappanakaṃ yāgubhattaṃ paṇṇasūpeyyampi tathāgatassa dadeyya, ``yaṃnūnāhaṃ  mahāduggatassa gehaṃ gantvā bhattakārakakammaṃ kareyya''nti aññātakavesena  tassa gehasamīpaṃ gantvā ``atthi nu kho kassaci kiñci bhatiyā  kātabba''nti pucchi. mahāduggato taṃ disvā āha -- ``samma, kiṃ  kammaṃ karissasī''ti? ``ahaṃ, sāmi, sabbasippiko, mayhaṃ  ajānanasippaṃ nāma natthi, yāgubhattādīnipi sampādetuṃ jānāmī''ti.  ``samma, mayaṃ tava kammena atthikā, tuyhaṃ pana kiñci dātabbaṃ bhatiṃ  na passāmā''ti. ``kiṃ pana te kattabba''nti? ``ekassa  ^a^P2.0134^ea^ bhikkhussa bhikkhaṃ dātukāmomhi, tassa  yāgubhattasaṃvidhānaṃ icchāmī''ti. ``sace bhikkhussa bhikkhaṃ  dassasi, na me bhatiyā attho, kiṃ mama puññaṃ na vaṭṭatī''ti?  ``evaṃ sante sādhu, samma, pavisā''ti. so tassa gehaṃ pavisitvā  telataṇḍulādīni āharāpetvā ``gaccha, attano pattabhikkhuṃ ānehī''ti  taṃ uyyojesi. dānaveyyāvaṭikopi paṇṇe āropitaniyāmeneva tesaṃ  tesaṃ gehāni bhikkhū pahiṇi.<br/><br/>[03] mahāduggato tassa santikaṃ gantvā ``mayhaṃ pattabhikkhuṃ dehī''ti  āha. so tasmiṃ khaṇe satiṃ labhitvā ``ahaṃ tava bhikkhuṃ  pamuṭṭho''ti āha. mahāduggato tikhiṇāya sattiyā kucchiyaṃ pahaṭo  viya, ``sāmi, kasmā maṃ nāsesi, ahaṃ tayā hiyyo samādapito  bhariyāya saddhiṃ divasaṃ bhatiṃ katvā ajja pātova paṇṇatthāya nadītīre  āhiṇḍitvā āgato, dehi me ekaṃ bhikkhu''nti bāhā paggayha  paridevi. manussā sannipatitvā ^a^M1.0364^ea^ ``kimetaṃ, mahāduggatā''ti pucchiṃsu.  so tamatthaṃ ārocesi. te veyyāvaṭikaṃ pucchiṃsu -- ``saccaṃ  kira, samma, tayā esa `bhatiṃ katvā ekassa bhikkhussa bhikkhaṃ  dehī'ti samādapito''ti? ``āma ^a^V1.0324^ea^, ayyā''ti. ``bhāriyaṃ te  kammaṃ kataṃ, yo tvaṃ ettake bhikkhū saṃvidahanto etassa ekaṃ bhikkhuṃ  nādāsī''ti. so tesaṃ vacanena maṅkubhūto taṃ āha -- ``samma  mahāduggata, mā maṃ nāsayi, ahaṃ ^a^P2.0135^ea^ tava kāraṇā  mahāvihesaṃ patto, manussā paṇṇe āropitaniyāmena attano attano  pattabhikkhū nayiṃsu, attano gehe nisinnabhikkhuṃ nīharitvā dento nāma  natthi, satthā pana mukhaṃ dhovitvā gandhakuṭiyameva nisinno,  rājayuvarājasenāpatiādayo satthu gandhakuṭito nikkhamanaṃ olokentā  nisinnā satthu pattaṃ gahetvā `gamissāmā'ti. buddhā nāma duggate  anukampaṃ karonti, tvaṃ vihāraṃ gantvā `duggatomhi, bhante, mama saṅgahaṃ  karothā'ti satthāraṃ vanda, sace te puññaṃ atthi, addhā lacchasī''ti.<br/><br/>[03] so vihāraṃ agamāsi. atha naṃ aññesu divasesu vihāre  vighāsādabhāvena diṭṭhattā rājayuvarājādayo, ``mahāduggata, na tāva  bhattakālo, kasmā tvaṃ āgacchasī''ti āhaṃsu. so ``jānāmi,  sāmi, `na tāva bhattakālo'ti. satthāraṃ pana vandituṃ  āgacchāmī''ti vadanto gantvā gandhakuṭiyā ummāre sīsaṃ ṭhapetvā  pañcapatiṭṭhitena vanditvā, ``bhante, imasmiṃ nagare mayā duggatataro  natthi, avassayo me hotha, karotha me saṅgaha''nti āha. satthā  gandhakuṭidvāraṃ vivaritvā pattaṃ nīharitvā tassa hatthe ṭhapesi. so  cakkavattisiriṃ patto viya ahosi, rājayuvarājādayo aññamaññassa  mukhāni olokayiṃsu. satthārā dinnapattañhi ^a^P2.0136^ea^  koci issariyavasena gahetuṃ samattho nāma natthi. evaṃ pana vadiṃsu,  ``samma mahāduggata, satthu pattaṃ amhākaṃ dehi ettakaṃ nāma te dhanaṃ  dassāma, tvaṃ duggato dhanaṃ gaṇhāhi, kiṃ te pattenā''ti? mahāduggato  ``na kassaci dassāmi, na me dhanena attho, satthāraṃyeva  bhojessāmī''ti āha. avasesā taṃ yācitvā pattaṃ alabhitvā  nivattiṃsu. rājā pana ``mahāduggato dhanena palobhiyamānopi satthu  pattaṃ na deti, satthārā ca sayaṃ dinnapattaṃ koci gahetuṃ na sakkoti,  imassa deyyadhammo nāma kittako bhavissati, iminā deyyadhammassa  dinnakāle satthāraṃ ādāya gehaṃ netvā mayhaṃ sampāditaṃ āhāraṃ  dassāmī''ti cintetvā satthārā saddhiṃyeva ^a^M1.0365^ea^ agamāsi. sakkopi  devarājā yāgukhajjakabhattasūpeyyapaṇṇādīni sampādetvā satthu  nisīdanārahaṃ āsanaṃ paññapetvā nisīdi.<br/><br/>[03] mahāduggato satthāraṃ netvā ``pavisatha, bhante''ti āha.  vasanagehañcassa nīcaṃ hoti, anonatena pavisituṃ na sakkā. buddhā ca  nāma gehaṃ pavisantā na onamitvā pavisanti. gehañhi pavisanakāle  mahāpathavī vā heṭṭhā ogacchati, gehaṃ vā uddhaṃ gacchati. idaṃ tesaṃ  sudinnadānassa phalaṃ. puna nikkhamitvā gatakāle sabbaṃ pākatikameva  hoti. tasmā satthā ṭhitakova ^a^V1.0325^ea^ ^a^P2.0137^ea^ gehaṃ pavisitvā  sakkena paññattāsane nisīdi. satthari nisinne rājā āha --  ``samma mahāduggata, tayā amhākaṃ yācantānampi satthu patto na  dinno, passāma tāva, kīdiso te satthu sakkāro kato''ti? athassa  sakko yāgukhajjakādīni vivaritvā dassesi. tesaṃ vāsagandho  sakalanagaraṃ chādetvā aṭṭhāsi. rājā yāguādīni oloketvā  bhagavantaṃ āha -- ``bhante, `ahaṃ mahāduggatassa deyyadhammo kittako  bhavissati, iminā deyyadhamme dinne satthāraṃ gehaṃ netvā attano  sampāditaṃ āhāraṃ dassāmī'ti cintetvā āgato, mayā evarūpo  āhāro na diṭṭhapubbo, mayi idha ṭhite mahāduggato kilameyya,  gacchāmaha''nti satthāraṃ vanditvā pakkāmi. sakkopi satthāraṃ  yāguādīni datvā sakkaccaṃ parivisi. satthāpi katabhattakicco  anumodanaṃ katvā uṭṭhāyāsanā pakkāmi. <br/><br/>[01] sakko mahāduggatassa saññaṃ adāsi. so pattaṃ gahetvā  satthāraṃ anugacchi. sakko nivattitvā mahāduggatassa gehadvāre ṭhito  ākāsaṃ olokesi. tāvadeva ākāsato sattaratanavassaṃ vassitvā  tassa gehe sabbabhājanāni pūretvā sakalaṃ gehaṃ pūresi. tassa gehe  okāso nāhosi. tassa bhariyā dārake hatthesu gahetvā nīharitvā  bahi aṭṭhāsi. so satthāraṃ anugantvā nivatto dārake bahi disvā  ``kiṃ ida''nti pucchi. ``sāmi, sakalaṃ no gehaṃ sattahi ratanehi  puṇṇaṃ, pavisituṃ okāso natthī''ti. so ``ajjeva me dānena  vipāko dinno''ti cintetvā rañño santikaṃ gantvā ^a^P2.0138^ea^  vanditvā, ``kasmā āgatosī''ti vutte āha --``deva,  gehaṃ me sattahi ratanehi puṇṇaṃ, taṃ dhanaṃ gaṇhathā''ti. rājā ``aho  buddhānaṃ ^a^M1.0366^ea^ dinnadānaṃ, ajjeva matthakaṃ patta''nti cintetvā taṃ āha --  ``kiṃ te laddhuṃ vaṭṭatī''ti? ``dhanaharaṇatthāya sakaṭasahassaṃ,  devā''ti. rājā sakaṭasahassaṃ pesetvā dhanaṃ āharāpetvā rājaṅgaṇe  okirāpesi. tālappamāṇo rāsi ahosi. rājā nagare  sannipātāpetvā ``imasmiṃ nagare atthi kassaci ettakaṃ dhana''nti  pucchi. ``natthi, devā''ti. ``evaṃ mahādhanassa kiṃ kātuṃ  vaṭṭatī''ti? ``seṭṭhiṭṭhānaṃ dātuṃ vaṭṭati, devā''ti. rājā tassa  mahāsakkāraṃ katvā seṭṭhiṭṭhānaṃ dāpesi. <br/><br/>[01] athassa pubbe ekassa seṭṭhino gehaṭṭhānaṃ ācikkhitvā  ``ettha jāte gacche harāpetvā gehaṃ uṭṭhāpetvā vasāhī''ti āha.  tassa taṃ ṭhānaṃ sodhetvā samaṃ katvā bhūmiyā khaññamānāya aññamaññaṃ  āhacca nidhikumbhiyo uṭṭhahiṃsu. tena rañño ārocite ``tava  puññena nibbattā, tvameva gaṇhāhī''ti āha. so gehaṃ kāretvā  sattāhaṃ buddhappamukhassa bhikkhusaṅghassa mahādānaṃ adāsi. tato  parampi yāvatāyukaṃ tiṭṭhanto puññāni karitvā āyupariyosāne  devaloke nibbatto.<br/><br/>[03] ekaṃ ^a^V1.0326^ea^ buddhantaraṃ dibbasampattiṃ anubhavitvā imasmiṃ buddhuppāde tato  cuto ^a^P2.0139^ea^ sāvatthiyaṃ sāriputtattherassūpaṭṭhākakule  seṭṭhidhītu kucchiyaṃ paṭisandhiṃ gaṇhi. athassā mātāpitaro gabbhassa  patiṭṭhitabhāvaṃ ñatvā gabbhaparihāraṃ adaṃsu. tassā aparena samayena  evarūpo dohaḷo uppajji -- ``aho vatāhaṃ dhammadesanāpatiṃ ādiṃ  katvā pañcannaṃ bhikkhusatānaṃ rohitamaccharasena dānaṃ datvā kāsāyāni  vatthāni nivāsetvā āsanapariyante nisinnā tesaṃ bhikkhūnaṃ  ucchiṭṭhabhattaṃ paribhuñjeyya''nti. sā mātāpitūnaṃ ārocetvā tathā  akāsi, dohaḷo paṭipassambhi. athassā tato aparesupi sattasu  maṅgalesu rohitamaccharaseneva dhammasenāpatittherappamukhāni pañca  bhikkhusatāni bhojesuṃ. sabbaṃ tissakumārassa vatthumhi  vuttaniyāmeneva veditabbaṃ. ayamassa pana mahāduggatakāle dinnassa  rohitamaccharasadānasseva nissando. nāmaggahaṇadivase panassa,  ``bhante, dāsassa vo sikkhāpadāni dethā''ti mātarā vutte thero  āha -- ``konāmo ayaṃ dārako''ti? ``bhante, imassa dārakassa  kucchiyaṃ paṭisandhiggahaṇato paṭṭhāya imasmiṃ gehe jaḷā eḷamūgāpi  paṇḍitā ^a^M1.0367^ea^ jātā, tasmā me puttassa ^b^paṇḍito^eb^tveva nāmaṃ  bhavissatī''ti. thero sikkhāpadāni adāsi. jātadivasato  paṭṭhāya panassa ``nāhaṃ mama puttassa ajjhāsayaṃ bhindissāmī''ti mātu  cittaṃ uppajji. so sattavassikakāle mātaraṃ ^a^P2.0140^ea^  āha -- ``amma, therassa santike pabbajissāmī''ti. ``sādhu,  tāta, `ahaṃ tava ajjhāsayaṃ na bhindissāmicceva manaṃ uppādesi'''nti  vatvā theraṃ nimantetvā bhojetvā, ``bhante, dāso vo pabbajitukāmo,  ahaṃ imaṃ sāyanhasamaye vihāraṃ ānessāmī''ti theraṃ uyyojetvā ñātake  sannipātāpetvā ``mama puttassa gihikāle kattabbasakkāraṃ ajjeva  karissāmā''ti mahantaṃ sakkāraṃ kāretvā taṃ ādāya vihāraṃ gantvā  ``imaṃ, bhante, pabbājethā''ti therassa adāsi.<br/><br/>[03] thero pabbajjāya dukkarabhāvaṃ ācikkhitvā ``karissāmahaṃ, bhante,  tumhākaṃ ovāda''nti vutte ``tena hi ehī''ti kese temetvā  tacapañcakakammaṭṭhānaṃ ācikkhitvā pabbājesi. mātāpitaropissa  sattāhaṃ vihāreyeva vasantā buddhappamukhassa bhikkhusaṅghassa  rohitamaccharaseneva dānaṃ datvā sattame divase sāyaṃ gehaṃ agamaṃsu.  thero aṭṭhame divase antogāmaṃ gacchanto taṃ ādāya gacchati,  bhikkhusaṅghena saddhiṃ nāgamāsi. kiṃ kāraṇā? na tāvassa  pattacīvaraggahaṇāni vā iriyāpatho vā pāsādiko hoti, apica  vihāre therassa kattabbavattaṃ atthi. thero hi bhikkhusaṅghe antogāmaṃ  paviṭṭhe sakalavihāraṃ vicaranto asammajjanaṭṭhānaṃ sammajjitvā  tucchabhājanesu pānīyaparibhojanīyāni upaṭṭhapetvā dunnikkhittāni  mañcapīṭhādīni paṭisāmetvā pacchā gāmaṃ pavisati. apica  ``aññatitthiyā ^a^P2.0141^ea^ tucchavihāraṃ pavisitvā `passatha  ^a^V1.0327^ea^ samaṇassa gotamassa sāvakānaṃ nisinnaṭṭhānānī'ti vattuṃ mā  labhiṃsū''ti sakalavihāraṃ paṭijaggitvā pacchā gāmaṃ pavisati. tasmā  taṃ divasampi sāmaṇerena pattacīvaraṃ gāhāpetvā divātaraṃ piṇḍāya  pāvisi.<br/><br/>[03] sāmaṇero upajjhāyena saddhiṃ gacchanto antarāmagge mātikaṃ  disvā, ``bhante, idaṃ kiṃ nāmā''ti pucchi. ``mātikā nāma,  sāmaṇerā''ti. ``imāya kiṃ karontī''ti? ``ito cito ca  udakaṃ āharitvā attano sassakammaṃ sampādentī''ti. ``kiṃ pana,  bhante, udakassa cittaṃ atthī''ti ^a^M1.0368^ea^? ``natthāvuso''ti. ``evarūpaṃ  acittakaṃ attano icchitaṭṭhānaṃ haranti, bhante''ti? ``āmāvuso''ti.  so cintesi -- ``sace evarūpampi acittakaṃ attano  icchiticchitaṭṭhānaṃ haritvā kammaṃ karonti, kasmā sacittakāpi cittaṃ  attano vase vattetvā samaṇadhammaṃ kātuṃ na sakkhissantī''ti.  atheso purato gacchanto usukāre saradaṇḍakaṃ aggimhi tāpetvā  akkhikoṭiyā oloketvā ujukaṃ karonte disvā, ``ime, bhante, ke  nāmā''ti pucchi. ``usukārā nāmāvuso''ti. ``kiṃ panete  karontī''ti? ``aggimhi tāpetvā saradaṇḍakaṃ ujuṃ karontī''ti.  ``sacittako, bhante, eso''ti? ``acittako, āvuso''ti ^a^P2.0142^ea^.  so cintesi -- ``sace acittakaṃ gahetvā aggimhi  tāpetvā ujuṃ karonti, kasmā sacittakāpi attano cittaṃ vase vattetvā  samaṇadhammaṃ kātuṃ na sakkhissantī''ti. atheso purato gacchanto  dārūni araneminābhiādīni tacchante disvā, ``bhante, ime ke  nāmā''ti pucchi. ``tacchakā nāmāvuso''ti. ``kiṃ panete  karontī''ti? ``dārūni gahetvā yānakādīnaṃ cakkādīni karonti,  āvuso''ti. ``etāni pana sacittakāni, bhante''ti?  ``acittakāni, āvuso''ti. athassa etadahosi -- ``sace  acittakāni kaṭṭhakaliṅgarāni gahetvā cakkādīni karonti, kasmā  sacittakā attano cittaṃ vase vattetvā samaṇadhammaṃ kātuṃ na  sakkhissantī''ti. so imāni kāraṇāni disvā, ``bhante, sace  tumhākaṃ pattacīvare tumhe gaṇheyyātha, ahaṃ nivatteyya''nti. thero  ``ayaṃ adhunā pabbajito daharasāmaṇero maṃ anubandhamāno evaṃ  vadetī''ti cittaṃ anuppādetvāva ``āhara, sāmaṇerā''ti vatvā attano  pattacīvaraṃ aggahesi.<br/><br/>[03] sāmaṇeropi upajjhāyaṃ vanditvā nivattanto, ``bhante, mayhaṃ  āhāraṃ āharanto rohitamaccharaseneva āhareyyāthā''ti āha. ``kathaṃ  labhissāmāvuso''ti? ``bhante, attano puññena alabhantā mama  puññena labhissathā''ti āha. thero ``daharasāmaṇerassa bahi  nisinnakassa paripanthopi ^a^P2.0143^ea^ bhaveyyā''ti kuñjikaṃ  datvā ``mayhaṃ vasanagabbhassa dvāraṃ vivaritvā anto ^a^V1.0328^ea^ pavisitvā  nisīdeyyāsī''ti āha. so tathā katvā attano karajakāye ñāṇaṃ  otāretvā attabhāvaṃ sammasanto nisīdi. athassa guṇatejena sakkassa  āsanaṃ uṇhākāraṃ dassesi. so ``kiṃ nu kho kāraṇa''nti  ^a^M1.0369^ea^ upadhārento ``paṇḍitasāmaṇero upajjhāyassa pattacīvaraṃ datvā  `samaṇadhammaṃ karissāmī'ti nivatto, mayāpi tattha gantuṃ vaṭṭatī''ti  cintetvā cattāro mahārāje āmantetvā ``vihārassa upavane vasante  sakuṇe palāpetvā samantato ārakkhaṃ gaṇhathā''ti vatvā candadevaputtaṃ  ``candamaṇḍalaṃ ākaḍḍhitvā gaṇhāhī''ti, sūriyadevaputtaṃ  ``sūriyamaṇḍalaṃ ākaḍḍhitvā gaṇhāhī''ti vatvā sayaṃ gantvā  āviñchanarajjuṭṭhāne ārakkhaṃ gahetvā aṭṭhāsi, vihāre purāṇapaṇṇassa  patantassapi saddo nāhosi, sāmaṇerassa cittaṃ ekaggaṃ ahosi. so  antarābhatteyeva attabhāvaṃ sammasitvā tīṇi phalāni pāpuṇi.<br/><br/>[03] theropi ``sāmaṇero vihāre nisinno, tassa upakappanakaṃ bhojanaṃ  asukakule nāma sakkā laddhu''nti ekaṃ pemagāravayuttaṃ upaṭṭhākakulaṃ  agamāsi. tattha ca manussā taṃ divasaṃ rohitamacche labhitvā  therasseva āgamanaṃ olokento nisīdiṃsu. te theraṃ āgacchantaṃ  disvā ^a^P2.0144^ea^, ``bhante, bhaddakaṃ vo kataṃ  idhāgacchantehī''ti antogehe pavesetvā yāgukhajjakādīni datvā  rohitamaccharasenassa piṇḍapātaṃ adaṃsu. thero haraṇākāraṃ dassesi.  manussā ``paribhuñjatha, bhante, haraṇakabhattampi labhissathā''ti vatvā  therassa bhattakiccāvasāne pattaṃ rohitamaccharasabhojanassa pūretvā adaṃsu.  thero ``sāmaṇero me chāto''ti sīghaṃ agamāsi. satthāpi taṃ  divasaṃ kālasseva bhuñjitvā vihāraṃ gantvā evaṃ āvajjesi --  ``paṇḍitasāmaṇero upajjhāyassa pattacīvaraṃ datvā `samaṇadhammaṃ  karissāmī'ti nivatto, nipphajjissati nu kho assa  pabbajitakicca''nti upadhārento tiṇṇaṃ phalānaṃ pattabhāvaṃ ñatvā  ``arahattassa upanissayo atthi, natthī''ti āvajjento ``atthī''ti  disvā ``purebhattameva arahattaṃ pattuṃ sakkhissati, na sakkhissatī''ti  upadhārento ``sakkhissatī''ti aññāsi. athassa etadahosi --  ``sāriputto sāmaṇerassa bhattaṃ ādāya sīghaṃ āgacchati,  antarāyampissa kareyya dvārakoṭṭhake ārakkhaṃ gahetvā nisīdissāmi,  atha naṃ pañhaṃ pucchissāmi, tasmiṃ pañhe vissajjiyamāne sāmaṇero  saha paṭisambhidāhi arahattaṃ pāpuṇissatī''ti. tato gantvā  ^a^M1.0370^ea^ dvārakoṭṭhake ṭhatvā sampattaṃ theraṃ cattāro pañhe pucchi, puṭṭhaṃ puṭṭhaṃ pañhaṃ  vissajjesi.<br/><br/>[03] tatridaṃ pucchāvissajjanaṃ -- satthā kira naṃ ^a^P2.0145^ea^  āha -- ``sāriputta, kiṃ te laddha''nti? ``āhāro, bhante''ti.  ``āhāro nāma kiṃ āharati, sāriputtā''ti? ``vedanaṃ, bhante''ti.  ``vedanaṃ kiṃ āharati, sāriputtā''ti? ``rūpaṃ, bhante''ti.  ``rūpaṃ pana kiṃ āharati, sāriputtā''ti ^a^V1.0329^ea^? ``phassaṃ, bhante''ti.  tatrāyaṃ adhippāyo -- ``jighacchitena hi paribhutto āhāro tassa  khuddaṃ pariharitvā sukhaṃ vedanaṃ āharati. āhāraparibhogena sukhitassa  sukhāya vedanāya uppajjamānāya sarīre vaṇṇasampatti hoti. evaṃ  vedanā rūpaṃ āharati. sukhito pana āhārajarūpavasena  uppannasukhasomanasso `idāni me assādo jāto'ti nippajjanto vā  nisīdanto vā sukhasamphassaṃ paṭilabhatī''ti.<br/><br/>[03] evaṃ imesu catūsu pañhesu vissajjikesu sāmaṇero saha  paṭisambhidāhi arahattaṃ patto. satthāpi theraṃ āha -- ``gaccha,  sāriputta, tava sāmaṇerassa bhattaṃ dehī''ti. thero gantvā dvāraṃ  ākoṭesi. sāmaṇero nikkhamitvā therassa hatthato pattaṃ gahetvā  ekamantaṃ ṭhapetvā tālavaṇṭena theraṃ bīji. atha naṃ thero āha --  ``sāmaṇera, bhattakiccaṃ karohī''ti. ``tumhe pana, bhante''ti.  ``kataṃ mayā bhattakiccaṃ, tvaṃ karohī''ti. sattavassikadārako  pabbajitvā aṭṭhame divase taṃ khaṇaṃ vikasitapadumuppalasadiso arahattaṃ  patto, paccavekkhitaṭṭhānaṃ pana paccavekkhanto nisīditvā ^a^P2.0146^ea^  bhattakiccamakāsi. tena pattaṃ dhovitvā paṭisāmitakāle  candadevaputto candamaṇḍalaṃ vissajjesi, sūriyadevaputto sūriyamaṇḍalaṃ.  cattāro mahārājāno catuddisaṃ ārakkhaṃ vissajjesuṃ, sakko devarājā  āviñchanake ārakkhaṃ vissajjesi. sūriyo majjhaṭṭhānato galitvā  gato.<br/><br/>[03] bhikkhū ujjhāyiṃsu, ``chāyā adhikappamāṇā jātā, sūriyo  majjhaṭṭhānato galitvā gato, sāmaṇerena ca idāneva bhuttaṃ, kiṃ nu kho  eta''nti. satthā taṃ pavattiṃ ñatvā āgantvā pucchi -- ``bhikkhave,  kiṃ kathethā''ti? ``idaṃ nāma, bhante''ti? ``āma, bhikkhave,  puññavato samaṇadhammaṃ karaṇakāle ^a^M1.0371^ea^ candadevaputto candamaṇḍalaṃ,  sūriyadevaputto sūriyamaṇḍalaṃ ākaḍḍhitvā gaṇhi, cattāro mahārājāno  vihāropavane catuddisaṃ ārakkhaṃ gaṇhiṃsu, sakko devarājā āviñchanake  ārakkhaṃ gaṇhi, ahampi `buddhomhī'ti appossukko nisīdituṃ  nālatthaṃ, gantvā dvārakoṭṭhake mama puttassa ārakkhaṃ aggahesiṃ, nettike  ca mātikāya udakaṃ harante, usukāre ca usuṃ ujuṃ karonte, tacchake ca  dārūni tacchante disvā ettakaṃ ārammaṇaṃ gahetvā paṇḍitā attānaṃ  dametvā arahattaṃ gaṇhantiyevā''ti ^a^P2.0147^ea^ vatvā anusandhiṃ  ghaṭetvā dhammaṃ desento imaṃ gāthamāha -- <br/><br/>[03] 80^b^.^eb^ <br/><br/>[21] ``udakañhi nayanti nettikā, usukārā namayanti tejanaṃ. <br/><br/>[22] dāruṃ namayanti tacchakā, attānaṃ damayanti paṇḍitā''ti.. <br/><br/>[01] tattha ^a^V1.0330^ea^ ^b^udaka^eb^nti pathaviyā thalaṭṭhānaṃ khaṇitvā  āvāṭaṭṭhānaṃ pūretvā mātikaṃ vā katvā rukkhadoṇiṃ vā ṭhapetvā attanā  icchiticchitaṭṭhānaṃ udakaṃ. nentīti ^b^nettikā. tejana^eb^nti kaṇḍaṃ.  idaṃ vuttaṃ hoti -- nettikā attano ruciyā udakaṃ ^b^nayanti,  usukārā^eb^pi tāpetvā tejanaṃ ^b^namayanti^eb^ usuṃ ujuṃ karonti.  ^b^tacchakā^eb^pi nemiādīnaṃ atthāya tacchantā ^b^dāruṃ namayanti^eb^  attano ruciyā ujuṃ vā vaṅkaṃ vā karonti. evaṃ ettakaṃ ārammaṇaṃ  katvā ^b^paṇḍitā^eb^ sotāpattimaggādīni uppādentā ^b^attānaṃ  damayanti,^eb^ arahattappattā pana ekantadantā nāma hontīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] paṇḍitasāmaṇeravatthu pañcamaṃ. 


volume: 88
item: 65
title: channattheravatthu^mahākappinattheravatthu^paṇḍitasāmaṇeravatthu^lakuṇḍakabhaddiyattheravatthu^
content:
  [03] ^b^selo^eb^ ^a^P2.0148^ea^^b^ yathā^eb^ti imaṃ dhammadesanaṃ  satthā jetavane viharanto lakuṇḍakabhaddiyattheraṃ ārabbha kathesi.<br/><br/>[03] puthujjanā ^a^M1.0372^ea^ kira sāmaṇerādayo theraṃ disvā sīsepi kaṇṇesupi  nāsāyapi gahetvā ``kiṃ, cūḷapita, sāsanasmiṃ na ukkaṇṭhasi,  abhiramasī''ti vadanti. thero tesu neva kujjhati, na dussati.  dhammasabhāyaṃ kathaṃ samuṭṭhāpesuṃ ``passathāvuso, lakuṇḍakabhaddiyattheraṃ  disvā sāmaṇerādayo evañcevañca viheṭhenti, so tesu neva kujjhati,  na dussatī''ti. satthā āgantvā ``kiṃ kathetha, bhikkhave''ti  pucchitvā ``imaṃ nāma, bhante''ti vutte ``āma, bhikkhave,  khīṇāsavā nāma neva kujjhanti, na dussanti. ghanaselasadisā hete  acalā akampiyā''ti vatvā anusandhiṃ ghaṭetvā dhammaṃ desento imaṃ  gāthamāha -- <br/><br/>[03] 81^b^.^eb^ <br/><br/>[21] ``selo yathā ekaghano, vātena na samīrati. <br/><br/>[22] evaṃ nindāpasaṃsāsu, na samiñjanti paṇḍitā''ti..<br/><br/>[03] tattha ^b^nindāpasaṃsāsū^eb^ti kiñcāpi idha dve lokadhammā vuttā,  attho pana aṭṭhannampi vasena veditabbo. yathā hi ^b^ekaghano^eb^  asusiro ^b^selo^eb^ puratthimādibhedena ^a^P2.0149^ea^ ^b^vātena  na samīrati^eb^ na iñjati ^a^V1.0331^ea^ na calati, evaṃ aṭṭhasupi lokadhammesu  ajjhottharantesu ^b^paṇḍitā na samiñjanti,^eb^ paṭighavasena vā  anunayavasena vā na calanti na kampanti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] lakuṇḍakabhaddiyattheravatthu chaṭṭhaṃ. 


volume: 88
item: 66
title: mahākappinattheravatthu^paṇḍitasāmaṇeravatthu^lakuṇḍakabhaddiyattheravatthu^kāṇamātuvatthu^
content:
  [03] ^b^yathāpi rahado^eb^ti imaṃ dhammadesanaṃ satthā jetavane viharanto  kāṇamātaraṃ ārabbha kathesi. vatthu vinaye (pāci0 230)  āgatameva.<br/><br/>[03] tadā pana kāṇamātarā atucchahatthaṃ dhītaraṃ patikulaṃ pesetuṃ pakkesu  pūvesu catukkhattuṃ catunnaṃ bhikkhūnaṃ dinnakāle satthārā tasmiṃ vatthusmiṃ  sikkhāpade paññatte kāṇāya sāmikena aññāya pajāpatiyā ānītāya  kāṇā taṃ pavattiṃ sutvā ``imehi me gharāvāso nāsito''ti diṭṭhadiṭṭhe  bhikkhū akkosati paribhāsati. bhikkhū ^a^M1.0373^ea^ taṃ vīthiṃ paṭipajjituṃ na  visahiṃsu. satthā taṃ pavattiṃ ñatvā tattha agamāsi. kāṇamātā  satthāraṃ vanditvā paññattāsane nisīdāpetvā yāgukhajjakaṃ adāsi.  satthā katapātarāso ``kahaṃ kāṇā''ti pucchi. ``esā, bhante,  tumhe disvā maṅkubhūtā rodantī ṭhitā''ti. ``kiṃ kāraṇā''ti?  ``esā, bhante, bhikkhū ^a^P2.0150^ea^ akkosati paribhāsati,  tasmā tumhe disvā maṅkubhūtā rodamānā ṭhitā''ti. atha naṃ satthā  pakkosāpetvā -- ``kāṇe, kasmā maṃ disvā maṅkubhūtā nilīyitvā  rodasī''ti. athassā mātā tāya katakiriyaṃ ārocesi. atha naṃ  satthā āha -- ``kiṃ pana kāṇamāte mama sāvakā tayā dinnakaṃ  gaṇhiṃsu, adinnaka''nti? ``dinnakaṃ, bhante''ti. ``sace mama  sāvakā piṇḍāya carantā tava gehadvāraṃ pattā tayā dinnakaṃ gaṇhiṃsu, ko  tesaṃ doso''ti? ``natthi, bhante, ayyānaṃ doso''.  ``etissāyeva doso''ti. satthā kāṇaṃ āha -- ``kāṇe, mayhaṃ  kira sāvakā piṇḍāya caramānā gehadvāraṃ āgatā, atha nesaṃ tava  mātarā pūvā dinnā, ko nāmettha mama sāvakānaṃ doso''ti?  ``natthi, bhante, ayyānaṃ doso, mayhameva doso''ti satthāraṃ  vanditvā khamāpesi. <br/><br/>[01] athassā satthā anupubbiṃ kathaṃ kathesi, sā sotāpattiphalaṃ  pāpuṇi. satthā uṭṭhāyāsanā ^a^V1.0332^ea^ vihāraṃ gacchanto rājaṅgaṇena pāyāsi.  rājā disvā ``satthā viya bhaṇe''ti pucchitvā ``āma, devā''ti  vutte ``gacchatha, mama āgantvā vandanabhāvaṃ ārocethā''ti pesetvā  rājaṅgaṇe ṭhitaṃ satthāraṃ upasaṅkamitvā vanditvā ``kahaṃ, bhante,  gatātthā''ti pucchi. ``kāṇamātāya gehaṃ, mahārājā''ti. ``kiṃ  kāraṇā, bhante''ti? ``kāṇā kira bhikkhū akkosati paribhāsati,  taṃkāraṇā gatomhī''ti. ``kiṃ pana vo, bhante, tassā  anakkosanabhāvo kato''ti? ``āma, mahārāja, bhikkhūnañca  anakkosikā katā, lokuttarakuṭumbasāminī cā''ti ^a^P2.0151^ea^.  ``hotu, bhante, tumhehi sā lokuttarakuṭumbasāminī  katā, ahaṃ pana naṃ lokiyakuṭumbasāminiṃ karissāmī''ti vatvā rājā  satthāraṃ vanditvā paṭinivatto paṭicchannamahāyoggaṃ pahiṇitvā kāṇaṃ  pakkosāpetvā sabbābharaṇehi alaṅkaritvā jeṭṭhadhītuṭṭhāne ṭhapetvā ``mama  dhītaraṃ posetuṃ ^a^M1.0374^ea^ samatthā gaṇhantū''ti āha. atheko sabbatthakamahāmatto  ``ahaṃ devassa dhītaraṃ posessāmī''ti taṃ attano gehaṃ netvā sabbaṃ  issariyaṃ paṭicchāpetvā ``yathāruci puññāni karohī''ti āha.  tato paṭṭhāya kāṇā catūsu dvāresu purise ṭhapetvā attanā upaṭṭhātabbe  bhikkhū ca bhikkhuniyo ca pariyesamānāpi na labhati. kāṇāya  gehadvāre paṭiyādetvā ṭhapitaṃ khādanīyabhojanīyaṃ mahogho viya pavattati.  bhikkhū dhammasabhāyaṃ kathaṃ samuṭṭhāpesuṃ ``pubbe, āvuso, cattāro  mahallakattherā kāṇāya vippaṭisāraṃ kariṃsu, sā evaṃ vippaṭisārinī  hutvāpi satthāraṃ āgamma saddhāsampadaṃ labhi. satthārā puna tassā  gehadvāraṃ bhikkhūnaṃ upasaṅkamanārahaṃ kataṃ. idāni upaṭṭhātabbe bhikkhū  vā bhikkhuniyo vā pariyesamānāpi na labhati, aho buddhā nāma  acchariyaguṇā''ti. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti  ^a^P2.0152^ea^ vutte ``na, bhikkhave, idāneva tehi  mahallakabhikkhūhi kāṇāya vippaṭisāro kato, pubbepi kariṃsuyeva. na  ca idāneva mayā kāṇā mama vacanakārikā katā, pubbepi  katāyevā''ti vatvā tamatthaṃ sotukāmehi bhikkhūhi yācito -- <br/><br/>[21] ``yattheko labhate babbu, dutiyo tattha jāyati. <br/><br/>[22] tatiyo ca catuttho ca, idaṃ te babbukā bila''nti..  (jā0 1.1.137) -- <br/><br/>[25] idaṃ ^b^babbujātakaṃ^eb^ vitthārena kathetvā ``tadā cattāro  mahallakabhikkhū cattāro biḷārā ahesuṃ, mūsikā kāṇā, maṇikāro  ahamevā''ti jātakaṃ samodhānetvā ``evaṃ, bhikkhave, atītepi kāṇā  dummanā āvilacittā vikkhittacittā hutvā mama vacanena  pasannaudakarahado viya vippasannacittā ahosī''ti vatvā anusandhiṃ  ghaṭetvā dhammaṃ desento imaṃ gāthamāha -- <br/><br/>[03] 82^b^.^eb^ <br/><br/>[21] ``yathāpi ^a^V1.0333^ea^ rahado gambhīro, vippasanno anāvilo. <br/><br/>[22] evaṃ dhammāni sutvāna, vippasīdanti paṇḍitā''ti..<br/><br/>[03] tattha ^a^M1.0375^ea^ ^b^rahado^eb^ti yo caturaṅginiyāpi senāya ogāhantiyā  nakhubhati evarūpo udakaṇṇavo, sabbākārena pana  caturāsītiyojanasahassagambhīro nīlamahāsamuddo rahado nāma. tassa  hi heṭṭhā cattālīsayojanasahassamatte ṭhāne ^a^P2.0153^ea^ udakaṃ  macchehi calati, upari tāvattakeyeva ṭhāne udakaṃ vātena calati, majjhe  catuyojanasahassamatte ṭhāne udakaṃ niccalaṃ tiṭṭhati. ayaṃ  ^b^gambhīro^eb^ rahado nāma. ^b^evaṃ dhammānī^eb^ti desanādhammāni.  idaṃ vuttaṃ hoti -- yathā nāma rahado anākulatāya ^b^vippasanno,^eb^  acalatāya ^b^anāvilo,^eb^ evaṃ mama desanādhammaṃ sutvā  sotāpattimaggādivasena nirupakkilesacittataṃ āpajjantā  ^b^vippasīdanti paṇḍitā,^eb^ arahattappattā pana ekantavippasannāva  hontīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] kāṇamātuvatthu sattamaṃ. 


volume: 88
item: 67
title: paṇḍitasāmaṇeravatthu^lakuṇḍakabhaddiyattheravatthu^kāṇamātuvatthu^pañcasatabhikkhuvatthu^
content:
  [03] ^b^sabbattha ve sappurisā cajantī^eb^ti imaṃ dhammadesanaṃ satthā  jetavane viharanto pañcasate bhikkhū ārabbha kathesi. desanā  verañjāyaṃ samuṭṭhitā.<br/><br/>[03] paṭhamabodhiyañhi bhagavā verañjaṃ gantvā verañjena brāhmaṇena  nimantito pañcahi bhikkhusatehi saddhiṃ vassaṃ upagañchi. verañjo  brāhmaṇo mārāvaṭṭanena āvaṭṭo ekadivasampi satthāraṃ ārabbha satiṃ na  uppādesi. verañjāpi dubbhikkhā ahosi, bhikkhū santarabāhiraṃ  ^a^P2.0154^ea^ verañjaṃ piṇḍāya caritvā piṇḍapātaṃ alabhantā  kilamiṃsu. tesaṃ assavāṇijakā patthapatthapulakaṃ bhikkhaṃ paññāpesuṃ.  te kilamante disvā mahāmoggallānatthero pathavojaṃ bhojetukāmo,  uttarakuruñca piṇḍāya pavesetukāmo ahosi, satthā taṃ paṭikkhipi.  bhikkhūnaṃ ekadivasampi piṇḍapātaṃ ārabbha parittāso nāhosi   ^a^M1.0376^ea^, icchācāraṃ vajjetvā eva vihariṃsu. satthā tattha temāsaṃ vasitvā  verañjaṃ brāhmaṇaṃ apaloketvā tena katasakkārasammāno taṃ saraṇesu  patiṭṭhāpetvā tato nikkhanto anupubbena cārikaṃ caramāno ekasmiṃ  samaye sāvatthiṃ patvā ^a^V1.0334^ea^ jetavane vihāsi, sāvatthivāsino satthu  āgantukabhattāni kariṃsu. tadā pana pañcasatamattā vighāsādā bhikkhū  nissāya antovihāreyeva vasanti. te bhikkhūnaṃ bhuttāvasesāni  paṇītabhojanāni bhuñjitvā niddāyitvā uṭṭhāya nadītīraṃ gantvā nadantā  vaggantā mallamuṭṭhiyuddhaṃ yujjhantā kīḷantā antovihārepi bahivihārepi  anācārameva carantā vicaranti. bhikkhū dhammasabhāyaṃ kathaṃ samuṭṭhāpesuṃ  ``passathāvuso ^a^P2.0155^ea^, ime vighāsādā dubbhikkhakāle  verañjāyaṃ kañci vikāraṃ na dassesuṃ, idāni pana evarūpāni  paṇītabhojanāni bhuñjitvā anekappakāraṃ vikāraṃ dassentā vicaranti.  bhikkhū pana verañjāyampi upasantarūpā viharitvā idānipi  upasantupasantāva viharantī''ti. satthā dhammasabhaṃ gantvā,  ``bhikkhave, kiṃ kathethā''ti pucchitvā ``idaṃ nāmā''ti vutte  ``pubbepete gadrabhayoniyaṃ nibbattā pañcasatā gadrabhā hutvā pañcasatānaṃ  ājānīyasindhavānaṃ allarasamuddikapānakapītāvasesaṃ ucchiṭṭhakasaṭaṃ  udakena madditvā makacipilotikāhi parissāvitattā `volodaka'nti  saṅkhyaṃ gataṃ apparasaṃ nihīnaṃ pivitvā madhumattā viya nadantā  vicariṃsūti vatvā -- <br/><br/>[21] ``vālodakaṃ apparasaṃ nihīnaṃ, <br/><br/>[27] pitvā mado jāyati gadrabhānaṃ. <br/><br/>[26] imañca pitvāna rasaṃ paṇītaṃ, <br/><br/>[22] mado na sañjāyati sindhavānaṃ.. <br/><br/>[21] ``appaṃ ^a^P2.0156^ea^ pivitvāna nihīnajacco, <br/><br/>[27] so majjatī tena janinda puṭṭho. <br/><br/>[26] dhorayhasīlī ca kulamhi jāto, <br/><br/>[22] na majjatī aggarasaṃ pivitvā''ti.. (jā0 1.2.65).<br/><br/>[03] idaṃ ^b^vālodakajātakaṃ^eb^ vitthārena kathetvā ``evaṃ, bhikkhave,  sappurisā lokadhammaṃ vivajjetvā sukhitakālepi dukkhitakālepi  nibbikārāva ^a^M1.0377^ea^ hontī''ti anusandhiṃ ghaṭetvā dhammaṃ desento imaṃ  gāthamāha -- <br/><br/>[03] 83^b^.^eb^ <br/><br/>[21] ``sabbattha ve sappurisā cajanti, <br/><br/>[27] na kāmakāmā lapayanti santo. <br/><br/>[26] sukhena ^a^V1.0335^ea^ phuṭṭhā atha vā dukhena, <br/><br/>[22] na uccāvacaṃ paṇḍitā dassayantī''ti..<br/><br/>[03] tattha ^b^sabbatthā^eb^ti pañcakkhandhādibhedesu sabbadhammesu.  ^b^sappurisā^eb^ti supurisā. ^b^cajantī^eb^ti arahattamaggañāṇena  apakaḍḍhantā chandarāgaṃ vijahanti. ^b^kāmakāmā^eb^ti kāme  kāmayantā kāmahetu kāmakāraṇā. ^b^na lapayanti santo^eb^ti  buddhādayo santo kāmahetu neva attanā ^a^P2.0157^ea^ lapayanti,  na paraṃ lapāpenti. ye hi bhikkhāya paviṭṭhā icchācāre ṭhitā  ``kiṃ, upāsaka, sukhaṃ te puttadārassa, rājacorādīnaṃ vasena  dvipadacatuppadesu natthi koci upaddavo''tiādīni vadanti, tāva te  lapayanti nāma. tathā pana vatvā ``āma, bhante, sabbesaṃ no sukhaṃ,  natthi koci upaddavo, idāni no gehaṃ pahūtānnapānaṃ, idheva  vasathā''ti attānaṃ nimantāpentā lapāpenti nāma. santo pana idaṃ  ubhayampi na karonti. ^b^sukhena phuṭṭhā atha vā dukhenā^eb^ti  desanāmattametaṃ, aṭṭhahi pana lokadhammehi phuṭṭhā tuṭṭhibhāvamaṅkubhāvavasena  vā vaṇṇabhaṇanāvaṇṇabhaṇanavasena vā ^b^uccāvacaṃ^eb^ ākāraṃ  ^b^paṇḍitā na dassayantī^eb^ti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] pañcasatabhikkhuvatthu aṭṭhamaṃ. 


volume: 88
item: 68
title: lakuṇḍakabhaddiyattheravatthu^kāṇamātuvatthu^pañcasatabhikkhuvatthu^dhammikattheravatthu^
content:
  [03] ^b^na attahetū^eb^ti imaṃ dhammadesanaṃ satthā jetavane viharanto  dhammikattheraṃ ārabbha kathesi.<br/><br/>[03] sāvatthiyaṃ kireko upāsako dhammena samena agāraṃ ajjhāvasati.  so pabbajitukāmo hutvā ekadivasaṃ bhariyāya saddhiṃ nisīditvā  ^a^M1.0378^ea^ sukhakathaṃ kathento āha -- ``bhadde, icchāmahaṃ pabbajitu''nti.  ``tena hi, sāmi, āgamehi tāva ^a^P2.0158^ea^, yāvāhaṃ  kucchigataṃ dārakaṃ vijāyāmī''ti. so āgametvā dārakassa padasā  gamanakāle puna taṃ āpucchitvā ``āgamehi tāva, sāmi, yāvāyaṃ  vayappatto hotī''ti vutte ``kiṃ me imāya apalokitāya vā  anapalokitāya vā, attano dukkhanissaraṇaṃ karissāmī''ti  nikkhamitvā pabbaji. so kammaṭṭhānaṃ gahetvā ghaṭento vāyamanto  attano pabbajitakiccaṃ niṭṭhapetvā tesaṃ dassanatthāya puna sāvatthiṃ  gantvā puttassa dhammakathaṃ kathesi. sopi nikkhamitvā pabbaji,  pabbajitvā ca pana na ^a^V1.0336^ea^ cirasseva arahattaṃ pāpuṇi.  purāṇadutiyikāpissa ``yesaṃ atthāya ahaṃ gharāvāse vaseyyaṃ, te  ubhopi pabbajitā, idāni me kiṃ gharāvāsena, pabbajissāmī''ti  nikkhamitvā pabbaji, pabbajitvā ca pana na cirasseva arahattaṃ  pāpuṇi. athekadivasaṃ dhammasabhāyaṃ kathaṃ samuṭṭhāpesuṃ -- ``āvuso,  dhammikaupāsako attano dhamme patiṭṭhitattā nikkhamitvā pabbajitvā  arahattaṃ patto puttadārassāpi patiṭṭhā jāto''ti. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā  `imāya nāmā'''ti vutte, ``bhikkhave, paṇḍitena nāma neva attahetu,  na parahetu samiddhi icchitabbā, dhammikeneva ^a^P2.0159^ea^ pana  dhammapaṭisaraṇena bhavitabba''nti anusandhiṃ ghaṭetvā dhammaṃ desento imaṃ  gāthamāha -- <br/><br/>[03] 84^b^.^eb^ <br/><br/>[21] ``na attahetu na parassa hetu, <br/><br/>[27] na puttamicche na dhanaṃ na raṭṭhaṃ. <br/><br/>[26] na iccheyya adhammena samiddhimattano, <br/><br/>[22] sa sīlavā paññavā dhammiko siyā''ti..<br/><br/>[03] tattha ^b^na attahetū^eb^ti paṇḍito nāma attahetu vā parahetu vā  pāpaṃ na karoti. ^b^na puttamicche^eb^ti puttaṃ vā ^b^dhanaṃ^eb^ vā  ^b^raṭṭhaṃ^eb^ vā pāpakammena na iccheyya, etānipi icchato pāpakammaṃ na  karotiyevāti attho. ^b^samiddhimattano^eb^ti yā attano samiddhi,  tampi ^b^adhammena na iccheyya,^eb^samiddhikāraṇāpi pāpaṃ na  karotīti attho.^b^ sa sīlavā^eb^ti yo evarūpo puggalo ^a^M1.0379^ea^, so  eva sīlavā ca ^b^paññavā ca dhammiko^eb^ca^b^ siyā,^eb^ na  aññoti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] dhammikattheravatthu navamaṃ. 


volume: 88
item: 69
title: kāṇamātuvatthu^pañcasatabhikkhuvatthu^dhammikattheravatthu^dhammassavanavatthu^
content:
  [03] ^b^appakā te manussesū^eb^ti imaṃ dhammadesanaṃ satthā jetavane  viharanto dhammassavanaṃ ārabbha kathesi.<br/><br/>[03] sāvatthiyaṃ kira ekavīthivāsino manussā samaggā hutvā  ^a^P2.0160^ea^ gaṇabandhena dānaṃ datvā sabbarattiṃ ^a^V1.0337^ea^ dhammassavanaṃ  kāresuṃ, sabbarattiṃ pana dhammaṃ sotuṃ nāsakkhiṃsu. ekacce  kāmaratinissitā hutvā, puna gehameva gatā, ekacce dosanissitā  hutvā, ekacce mānanissitā hutvā, ekacce thinamiddhasamaṅgino hutvā  tattheva nisīditvā pacalāyantā sotuṃ nāsakkhiṃsu. punadivase  bhikkhū taṃ pavattiṃ ñatvā dhammasabhāyaṃ kathaṃ samuṭṭhāpesuṃ. satthā  āgantvā ``kāya nuttha, bhikkhave, etarahi kathāya sannisinnā''ti  pucchitvā ``imāya nāmā''ti vutte, ``bhikkhave, imā sattā nāma  yebhuyyena bhavanissitā, bhavesu eva laggā viharanti, pāragāmino  nāma appakā''ti anusandhiṃ ghaṭetvā dhammaṃ desento imā gāthā āha  -- <br/><br/>[03] 85^b^.^eb^ <br/><br/>[21] ``appakā te manussesu, ye janā pāragāmino. <br/><br/>[22] athāyaṃ itarā pajā, tīramevānudhāvati.. <br/><br/>[03] 86^b^.^eb^ <br/><br/>[21] ``ye ca kho sammadakkhāte, dhamme dhammānuvattino. <br/><br/>[22] te janā pāramessanti, maccudheyyaṃ suduttara''nti..<br/><br/>[03] tattha ^b^appakā^eb^ti thokā na bahū. ^b^pāragāmino^eb^ti  nibbānapāragāmino. ^b^athāyaṃ itarā pajā^eb^ti yā panāyaṃ  avasesā pajā sakkāyadiṭṭhitīrameva ^b^anudhāvati,^eb^ ayameva  bahutarāti ^a^P2.0161^ea^ attho. ^b^sammadakkhāte^eb^ti sammā  akkhāte sukathite. ^b^dhamme^eb^ti desanādhamme.  ^b^dhammānuvattino^eb^ti taṃ dhammaṃ ^a^M1.0380^ea^ sutvā tadanucchavikaṃ paṭipadaṃ pūretvā  maggaphalasacchikaraṇena dhammānuvattino. ^b^pāramessantī^eb^ti te  evarūpā janā nibbānapāraṃ gamissanti. ^b^maccudheyya^eb^nti  kilesamārasaṅkhātassa maccussa nivāsaṭṭhānabhūtaṃ tebhūmikavaṭṭaṃ.  ^b^suduttara^eb^nti ye janā dhammānuvattino, te etaṃ suduttaraṃ duratikkamaṃ  māradheyyaṃ taritvā atikkamitvā nibbānapāraṃ gamissantīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] dhammassavanavatthu dasamaṃ. 


volume: 88
item: 70
title: pañcasatabhikkhuvatthu^dhammikattheravatthu^dhammassavanavatthu^pañcasatāagantukabhikkhuvatthu^
content:
  [03] ^b^kaṇhaṃ dhammaṃ vippahāyā^eb^ti imaṃ dhammadesanaṃ satthā jetavane  viharanto pañcasate āgantuke bhikkhū ārabbha kathesi.<br/><br/>[03] kosalaraṭṭhe ^a^V1.0338^ea^ kira pañcasatā bhikkhū vassaṃ vasitvā vuṭṭhavassā  ``satthāraṃ passissāmā''ti jetavanaṃ gantvā satthāraṃ vanditvā  ekamantaṃ nisīdiṃsu. satthā tesaṃ cariyapaṭipakkhaṃ nisāmetvā dhammaṃ  desento imā gāthā abhāsi -- <br/><br/>[03] 87^b^.^eb^ <br/><br/>[21] ``kaṇhaṃ dhammaṃ vippahāya, sukkaṃ bhāvetha paṇḍito. <br/><br/>[22] okā anokamāgamma, viveke yattha dūramaṃ.. <br/><br/>[03] 88^b^.^eb^ <br/><br/>[21] ``tatrābhiratimiccheyya ^a^P2.0162^ea^, hitvā kāme  akiñcano. <br/><br/>[22] pariyodapeyya attānaṃ, cittaklesehi paṇḍito.. <br/><br/>[03] 89^b^.^eb^ <br/><br/>[21] ``yesaṃ sambodhiyaṅgesu, sammā cittaṃ subhāvitaṃ. <br/><br/>[27] ādānapaṭinissagge, anupādāya ye ratā. <br/><br/>[22] khīṇāsavā jutimanto, te loke parinibbutā''ti..<br/><br/>[03] tattha ^b^kaṇhaṃ dhamma^eb^nti kāyaducaritādibhedaṃ akusalaṃ dhammaṃ  ^b^vippahāya^eb^ jahitvā. ^b^sukkaṃ bhāvethā^eb^ti ^b^paṇḍito^eb^  bhikkhu abhinikkhamanato paṭṭhāya yāva arahattamaggā  kāyasucaritādibhedaṃ sukkaṃ dhammaṃ bhāveyya. kathaṃ?   ^b^okā^eb^ ^a^M1.0381^ea^ ^b^anokamāgammā^eb^ti okaṃ vuccati ālayo, ^b^anokaṃ^eb^   vuccati anālayo, ālayato nikkhamitvā anālayasaṅkhātaṃ nibbānaṃ paṭicca  ārabbha taṃ patthayamāno bhāveyyāti attho.  ^b^tatrābhiratimiccheyyā^eb^ti yasmiṃ anālayasaṅkhāte viveke nibbāne  imehi sattehi durabhiramaṃ, tatra abhiratiṃ iccheyya. ^b^hitvā  kāme^eb^ti vatthukāmakilesakāme hitvā ^b^akiñcano^eb^ hutvā viveke  abhiratiṃ iccheyyāti attho. ^b^cittaklesehī^eb^ti pañcahi  nīvaraṇehi, ^b^attānaṃ pariyodapeyya^eb^ vodāpeyya, parisodheyyāti  attho. ^b^sambodhiyaṅgesū^eb^ti sambojjhaṅgesu. ^b^sammā cittaṃ  subhāvita^eb^nti hetunā nayena cittaṃ suṭṭhu bhāvitaṃ vaḍḍhitaṃ.  ^b^ādānapaṭinissagge^eb^ti ^a^P2.0163^ea^ ādānaṃ vuccati gahaṇaṃ,  tassa paṭinissaggasaṅkhāte aggahaṇe catūhi upādānehi kiñci  anupādiyitvā ^b^ye ratā^eb^ti attho. ^b^jutimanto^eb^ti  ānubhāvavanto, arahattamaggañāṇajutiyā khandhādibhede dhamme jotetvā  ṭhitāti attho. ^b^te loke^eb^ti imasmiṃ khandhādiloke  ^b^parinibbutā^eb^ nāma arahattapattito paṭṭhāya kilesavaṭṭassa khepitattā  saupādisesena, carimacittanirodhena khandhavaṭṭassa khepitattā  anupādisesena cāti dvīhi parinibbānehi parinibbutā, anupādāno  viya padīpo apaṇṇattikabhāvaṃ gatāti attho.<br/><br/>[03] desanāvasāne ^a^V1.0339^ea^ bahū sotāpattiphalādīni pāpuṇiṃsūti. <br/><br/>[06] pañcasatāagantukabhikkhuvatthu ekādasamaṃ. <br/><br/>[06] paṇḍitavaggavaṇṇanā niṭṭhitā. <br/><br/>[06] chaṭṭho vaggo. 


volume: 88
item: 71
title: dhammikattheravatthu^dhammassavanavatthu^arahantavaggo^jīvakapañhavatthu^
content:
  [03] ^b^gataddhino^eb^ti ^a^V1.0340^ea^ ^a^M1.0382^ea^ ^a^P2.0164^ea^ imaṃ dhammadesanaṃ satthā  jīvakambavane viharanto jīvakena puṭṭhapañhaṃ ārabbha kathesi.  jīvakavatthu khandhake (mahāva0 326 ādayo) vitthāritameva.<br/><br/>[03] ekasmiṃ pana samaye devadatto ajātasattunā saddhiṃ ekato hutvā  gijjhakūṭaṃ abhiruhitvā paduṭṭhacitto ``satthāraṃ vadhissāmī''ti silaṃ  pavijjhi. taṃ dve pabbatakūṭāni sampaṭicchiṃsu. tato bhijjitvā  gatā papaṭikā bhagavato pādaṃ paharitvā lohitaṃ uppādesi, bhusā vedanā  pavattiṃsu. bhikkhū satthāraṃ maddakucchiṃ nayiṃsu. satthā tatopi  jīvakambavanaṃ gantukāmo ``tattha maṃ nethā''ti āha. bhikkhū  bhagavantaṃ ādāya jīvakambavanaṃ agamaṃsu. jīvako taṃ pavattiṃ sutvā  satthu santikaṃ gantvā vaṇapaṭikammatthāya tikhiṇabhesajjaṃ ^a^P2.0165^ea^  datvā vaṇaṃ bandhitvā satthāraṃ etadavoca -- ``bhante, mayā  antonagare ekassa manussassa bhesajjaṃ kataṃ, tassa santikaṃ gantvā  puna āgamissāmi, idaṃ bhesajjaṃ yāva mamāgamanā baddhaniyāmeneva  tiṭṭhatū''ti. so gantvā tassa purisassa kattabbakiccaṃ katvā  dvārapidahanavelāya āgacchanto dvāraṃ na sampāpuṇi. athassa  etadahosi -- ``aho mayā bhāriyaṃ kammaṃ kataṃ, yvāhaṃ aññatarassa  purisassa viya tathāgatassa pāde tikhiṇabhesajjaṃ datvā vaṇaṃ bandhiṃ,  ayaṃ tassa mocanavelā, tasmiṃ amuccamāne sabbarattiṃ bhagavato sarīre  pariḷāho uppajjissatī''ti. tasmiṃ khaṇe satthā ānandattheraṃ  āmantesi -- ``ānanda, jīvako sāyaṃ āgacchanto dvāraṃ na  sampāpuṇi, `ayaṃ vaṇassa mocanavelā'ti pana cintesi, mocesi  na''nti. thero mocesi, vaṇo rukkhato challi viya apagato.  jīvako antoaruṇeyeva satthu santikaṃ vegena āgantvā ``kiṃ nu  kho, bhante, sarīre vo pariḷāho uppanno''ti pucchi. satthā  ``tathāgatassa kho, jīvaka, bodhimaṇḍeyeva sabbapariḷāho  vūpasanto''ti anusandhiṃ ghaṭetvā dhammaṃ desento imaṃ gāthamāha -- <br/><br/>[03] 90^b^.^eb^ <br/><br/>[21] ``gataddhino ^a^M1.0383^ea^ ^a^V1.0341^ea^ visokassa, vippamuttassa sabbadhi. <br/><br/>[22] sabbaganthappahīnassa, pariḷāho na vijjatī''ti..<br/><br/>[03] tattha ^a^P2.0166^ea^ ^b^gataddhino^eb^ti gatamaggassa  kantāraddhā vaṭṭaddhāti dve addhā nāma. tesu kantārapaṭipanno yāva  icchitaṭṭhānaṃ na pāpuṇāti, tāva addhikoyeva, etasmiṃ pana patte gataddhi  nāma hoti. vaṭṭasannissitāpi sattā yāva vaṭṭe vasanti, tāva  addhikā eva. kasmā? vaṭṭassa akhepitattā. sotāpannādayopi  addhikā eva, vaṭṭaṃ pana khepetvā ṭhito khīṇāsavo gataddhi nāma hoti.  tassa gataddhino. ^b^visokassā^eb^ti vaṭṭamūlakassa sokassa  vigatattā visokassa. ^b^vippamuttassa sabbadhī^eb^ti sabbesu  khandhādidhammesu vippamuttassa, ^b^sabbaganthappahīnassā^eb^ti catunnampi  ganthānaṃ pahīnattā sabbāganthappahīnassa. ^b^pariḷāho na  vijjatī^eb^ti duvidho pariḷāho kāyiko cetasiko cāti. tesu  khīṇāsavassa sītuṇhādivasena uppannattā kāyikapariḷāho  anibbutova, taṃ sandhāya jīvako pucchati. satthā pana dhammarājatāya  desanāvidhikusalatāya cetasikapariḷāhavasena desanaṃ vinivattento,  ``jīvaka, paramatthena evarūpassa khīṇāsavassa pariḷāho na  vijjatī''ti āha.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] jīvakapañhavatthu paṭhamaṃ. 


volume: 88
item: 72
title: dhammassavanavatthu^arahantavaggo^jīvakapañhavatthu^mahākassapattheravatthu^
content:
  [03] ^b^uyyuñjantī^eb^ti ^a^P2.0167^ea^ imaṃ dhammadesanaṃ satthā  veḷuvane viharanto mahākassapattheraṃ ārabbha kathesi.<br/><br/>[03] ekasmiñhi samaye satthā rājagahe vuṭṭhavasso ``addhamāsaccayena  cārikaṃ pakkamissāmī''ti bhikkhūnaṃ ārocāpesi. vattaṃ kiretaṃ  buddhānaṃ bhikkhūhi saddhiṃ cārikaṃ caritukāmānaṃ ``evaṃ bhikkhū attano  pattapacanacīvararajanādīni katvā sukhaṃ gamissantī''ti ``idāni  addhamāsaccayena cārikaṃ pakkamissāmī''ti bhikkhūnaṃ ārocāpanaṃ.  bhikkhūsu pana attano pattacīvarādīni karontesu ^a^M1.0384^ea^ mahākassapattheropi  cīvarāni dhovi. bhikkhū ujjhāyiṃsu ``thero kasmā cīvarāni  dhovati, imasmiṃ nagare anto ca bahi ca aṭṭhārasa manussakoṭiyo  vasanti ^a^V1.0342^ea^. tattha ye therassa na ñātakā, te upaṭṭhākā, ye na upaṭṭhākā,  te ñātakā. te therassa catūhi paccayehi sammānasakkāraṃ karonti.  ettakaṃ upakāraṃ pahāya esa kahaṃ gamissati? sacepi gaccheyya,  māpamādakandarato paraṃ na gamissatī''ti. satthā kira yaṃ kandaraṃ  patvā nivattetabbayuttake bhikkhū ``tumhe ito nivattatha, mā  pamajjitthā''ti vadati. taṃ ``māpamādakandara''nti vuccati, taṃ  sandhāyetaṃ vuttaṃ.<br/><br/>[03] satthāpi cārikaṃ pakkamanto ^a^P2.0168^ea^ cintesi --  ``imasmiṃ nagare anto ca bahi ca aṭṭhārasa manussakoṭiyo vasanti.  manussānaṃ maṅgalāmaṅgalaṭṭhānesu bhikkhūhi gantabbaṃ hoti, na sakkā  vihāraṃ tucchaṃ kātuṃ, kaṃ nu kho nivattessāmī''ti? athassa  etadahosi --``kassapassa hete manussā ñātakā ca upaṭṭhākā ca,  kassapaṃ nivattetuṃ vaṭṭatī''ti. so theraṃ āha -- ``kassapa, na sakkā  vihāraṃ tucchaṃ kātuṃ, manussānaṃ maṅgalāmaṅgalaṭṭhānesu bhikkhūhi attho  hoti, tvaṃ attano parisāya saddhiṃ nivattassū''ti. ``sādhu,  bhante''ti thero parisaṃ ādāya nivatti. bhikkhū upajjhāyiṃsu  ``diṭṭhaṃ vo, āvuso, nanu idāneva amhehi vuttaṃ `mahākassapo kasmā  cīvarāni dhovati, na eso satthārā saddhiṃ gamissatī'ti, yaṃ amhehi  vuttaṃ, tadeva jāta''nti. satthā bhikkhūnaṃ kathaṃ sutvā nivattitvā  ṭhito āha -- ``bhikkhave, kiṃ nāmetaṃ kathethā''ti?  ``mahākassapattheraṃ ārabbha kathema, bhante''ti attanā kathitaniyāmeneva  sabbaṃ ārocesuṃ. taṃ sutvā satthā ``na, bhikkhave, tumhe kassapaṃ  `kulesu ca paccayesu ca laggo'ti vadetha, so `mama vacanaṃ  karissāmī'ti nivatto. eso hi pubbe patthanaṃ karontoyeva `catūsu  paccayesu alaggo candūpamo hutvā kulāni upasaṅkamituṃ samattho  bhaveyya'nti patthanaṃ akāsi. natthetassa ^a^P2.0169^ea^ kule vā  paccaye vā laggo, ahaṃ candopamappaṭipadañceva (saṃ0 ni0  2.146)  ariyavaṃsappaṭipadañca kathento mama puttaṃ kassapaṃ ādiṃ katvā  kathesi''nti āha.<br/><br/>[03] bhikkhū ^a^M1.0385^ea^ satthāraṃ pucchiṃsu -- ``bhante, kadā pana therena patthanā  ṭhapitā''ti? ``sotukāmāttha, bhikkhave''ti? ``āma, bhante''ti.  satthā tesaṃ, ``bhikkhave, ito kappasatasahassamatthake padumuttaro  nāma buddho loke udapādī''ti vatvā padumuttarapādamūle tena  ṭhapitapatthanaṃ ādiṃ katvā sabbaṃ therassa pubbacaritaṃ kathesi. taṃ  therapāḷiyaṃ (theragā0 1054 ādayo) vitthāritameva. satthā pana  imaṃ therassa pubbacaritaṃ vitthāretvā ``iti kho, bhikkhave, ahaṃ  candopamappaṭipadañceva ariyavaṃsappaṭipadañca mama puttaṃ kassapaṃ ādiṃ  katvā kathesiṃ, mama puttassa kassapassa paccayesu vā kulesu vā  vihāresu vā pariveṇesu vā laggo nāma natthi ^a^V1.0343^ea^, pallale otaritvā  tattha caritvā gacchanto rājahaṃso viya katthaci alaggoyeva mama  putto''ti anusandhiṃ ghaṭetvā dhammaṃ desento imaṃ gāthamāha -- <br/><br/>[03] 91^b^.^eb^ <br/><br/>[21] ``uyyuñjanti satīmanto, na nikete ramanti te. <br/><br/>[22] haṃsāva pallalaṃ hitvā, okamokaṃ jahanti te''ti..<br/><br/>[03] tattha ^a^P2.0170^ea^ ^b^uyyuñjanti satīmanto^eb^ti  sativepullappattā khīṇāsavā attanā paṭividdhaguṇesu jhānavipassanādīsu  āvajjanasamāpajjanavuṭṭhānādhiṭṭhānapaccavekkhaṇāhi yuñjanti ghaṭenti.  ^b^na nikete ramanti te^eb^ti tesaṃ ālaye rati nāma natthi.  ^b^haṃsāvā^eb^ti desanāsīsametaṃ, ayaṃ panettha attho -- yathā  gocarasampanne pallale sakuṇā attano gocaraṃ gahetvā gamanakāle ``mama  udakaṃ, mama padumaṃ, mama uppalaṃ, mama kaṇṇikā''ti tasmiṃ ṭhāne  kañci ālayaṃ akatvā anapekkhāva taṃ ṭhānaṃ pahāya uppatitvā ākāse  kīḷamānā gacchanti; evamevaṃ khīṇāsavā yattha katthaci viharantāpi  kulādīsu alaggā eva viharitvā gamanasamayepi taṃ ṭhānaṃ pahāya  gacchantā ``mama vihāro, mama pariveṇaṃ, mamūpaṭṭhākā''ti anālayā  anupekkhāva gacchanti. ^b^okamoka^eb^nti ālayālayaṃ, sabbālaye  pariccajantīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] mahākassapattheravatthu dutiyaṃ. 


volume: 88
item: 73
title: arahantavaggo^jīvakapañhavatthu^mahākassapattheravatthu^belaṭṭhasīsattheravatthu^
content:
  [03] ^b^yesaṃ^eb^ ^a^M1.0386^ea^ ^b^sannicayo natthī^eb^ti imaṃ dhammadesanaṃ satthā jetavane  viharanto āyasmantaṃ belaṭṭhasīsaṃ ārabbha kathesi.<br/><br/>[03] so ^a^P2.0171^ea^ kirāyasmā antogāme ekaṃ vīthiṃ  piṇḍāya caritvā bhattakiccaṃ katvā puna aparaṃ vīthiṃ caritvā sukkhaṃ  kūraṃ ādāya vihāraṃ haritvā paṭisāmetvā ``nibaddhaṃ  piṇḍapātapariyesanaṃ nāma dukkha''nti katipāhaṃ jhānasukhena  vītināmetvā āhārena atthe sati taṃ paribhuñjati. bhikkhū ñatvā  ujjhāyitvā tamatthaṃ bhagavato ārocesuṃ. satthā etasmiṃ nidāne  āyatiṃ sannidhikāraparivajjanatthāya bhikkhūnaṃ sikkhāpadaṃ paññapetvāpi  therena pana apaññatte sikkhāpade ^a^V1.0344^ea^ appicchataṃ nissāya katattā tassa  dosābhāvaṃ pakāsento anusandhiṃ ghaṭetvā dhammaṃ desento imaṃ gāthamāha  -- <br/><br/>[03] 92^b^.^eb^ <br/><br/>[21] ``yesaṃ sannicayo natthi, ye pariññātabhojanā. <br/><br/>[27] suññato animitto ca, vimokkho yesaṃ gocaro. <br/><br/>[22] ākāseva sakuntānaṃ, gati tesaṃ durannayā''ti..<br/><br/>[03] tattha ^b^sannicayo^eb^ti dve sannicayā -- kammasannicayo ca,  paccayasannicayo ca. tesu kusalākusalakammaṃ ^b^kammasannicayo^eb^  nāma, cattāro paccayā ^b^paccayasannicayo^eb^ nāma. tattha vihāre  vasantassa bhikkhuno ekaṃ guḷapiṇḍaṃ, catubhāgamattaṃ sappiṃ, ekañca  taṇḍulanāḷiṃ ṭhapentassa paccayasannicayo natthi, tato uttari hoti.  ^b^yesaṃ^eb^ ayaṃ duvidhopi sannicayo ^b^natthi.  pariññātabhojanā^eb^ti ^a^P2.0172^ea^ tīhi pariññāhi  pariññātabhojanā. yāguādīnañhi yāgubhāvādijānanaṃ ñātapariññā,  āhāre paṭikūlasaññāvasena pana bhojanassa parijānanaṃ tīraṇapariññā,  kabaḷīkārāhāre chandarāgāpakaḍḍhanañāṇaṃ pahānapariññā. imāhi tīhi  pariññāhi ^b^ye^eb^ pariññātabhojanā. ^b^suññato animitto  cā^eb^ti ettha appaṇihitavimokkhopi gahitoyeva. tīṇipi cetāni  nibbānasseva nāmāni. nibbānañhi rāgadosamohānaṃ abhāvena  suññato, tehi ca vimuttanti suññato vimokkho, tathā  rāgādinimittānaṃ abhāvena animittaṃ, tehi ca vimuttanti animitto  vimokkho, rāgādipaṇidhīnaṃ pana abhāvena appaṇihitaṃ ^a^M1.0387^ea^, tehi ca  vimuttanti appaṇihito vimokkhoti vuccati. phalasamāpattivasena taṃ  ārammaṇaṃ katvā viharantānaṃ ayaṃ tividho ^b^vimokkho yesaṃ gocaro.  gati tesaṃ durannayā^eb^ti yathā nāma ākāsena gatānaṃ sakuṇānaṃ  padanikkhepassa adassanena gati durannayā na sakkā jānituṃ, evameva  yesaṃ ayaṃ duvidho sannicayo natthi, imāhi ca tīhi pariññāhi  pariññātabhojanā, yesañca ^a^P2.0173^ea^ ayaṃ vuttappakāro  vimokkho gocaro, tesaṃ tayo bhavā, catasso yoniyo, pañca  gatiyo, satta viññāṇaṭṭhitiyo, nava sattāvāsāti imesu pañcasu  koṭṭhāsesu iminā nāma gatāti gamanassa apaññāyanato gati durannayā  na sakkā paññāpetunti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] belaṭṭhasīsattheravatthu tatiyaṃ. 


volume: 88
item: 74
title: jīvakapañhavatthu^mahākassapattheravatthu^belaṭṭhasīsattheravatthu^anuruddhattheravatthu^
content:
  [03] ^b^yassāsavā^eb^ti ^a^V1.0345^ea^ imaṃ dhammadesanaṃ satthā veḷuvane viharanto  anuruddhattheraṃ ārabbha kathesi.<br/><br/>[03] ekasmiñhi divase thero jiṇṇacīvaro saṅkārakūṭādīsu cīvaraṃ  pariyesati. tassa ito tatiye attabhāve purāṇadutiyikā  tāvatiṃsabhavane nibbattitvā jālinī nāma devadhītā ahosi. sā  theraṃ coḷakāni pariyesamānaṃ disvā therassa atthāya terasahatthāyatāni  catuhatthavitthatāni tīṇi dibbadussāni gahetvā ``sacāhaṃ imāni  iminā nīhārena dassāmi, thero na gaṇhissatī''ti cintetvā tassa  coḷakāni pariyesamānassa purato ekasmiṃ saṅkārakūṭe yathā nesaṃ  dasantamattameva paññāyati, tathā ṭhapesi. thero tena maggena ^a^P2.0174^ea^  coḷakapariyesamānaṃ caranto nesaṃ dasantaṃ disvā tattheva  gahetvā ākaḍḍhamāno vuttappamāṇāni dibbadussāni disvā  ``ukkaṭṭhapaṃsukūlaṃ vata ida''nti ādāya pakkāmi. athassa  cīvarakaraṇadivase satthā pañcasatabhikkhuparivāro vihāraṃ gantvā  nisīdi, asītimahātherāpi tattheva nisīdiṃsu, cīvaraṃ sibbetuṃ  mahākassapatthero mūle nisīdi, sāriputtatthero majjhe, ānandatthero  agge, bhikkhusaṅgho suttaṃ vaṭṭesi, satthā sūcipāsake ^a^M1.0388^ea^ āvuṇi,  mahāmoggallānatthero yena yena attho, taṃ taṃ upanento vicari.<br/><br/>[03] devadhītāpi antogāmaṃ pavisitvā ``bhontā ayyassa no  anuruddhattherassa cīvaraṃ karonto satthā asītimahāsāvakaparivuto  pañcahi bhikkhusatehi saddhiṃ vihāre nisīdi, yāguādīni ādāya  vihāraṃ gacchathā''ti bhikkhaṃ samādapesi. mahāmoggallānattheropi  antarābhatte mahājambupesiṃ āhari, pañcasatā bhikkhū parikkhīṇaṃ  khādituṃ nāsakkhiṃsu. sakko cīvarakaraṇaṭṭhāne bhūmiparibhaṇḍamakāsi,  bhūmi alattakarasarañjitā viya ahosi. bhikkhūhi paribhuttāvasesānaṃ  yāgukhajjakabhattānaṃ mahārāsi ahosi. bhikkhū ujjhāyiṃsu  ``ettakānaṃ bhikkhūnaṃ ^a^P2.0175^ea^ kiṃ evaṃbahukehi  yāguādīhi, nanu nāma pamāṇaṃ sallakkhetvā ettakaṃ nāma āharathā''ti  ñātakā ca upaṭṭhākā ca vattabbā siyuṃ, anuruddhatthero attano  ñātiupaṭṭhākānaṃ bahubhāvaṃ ñāpetukāmo maññe''ti, atha ne satthā ``kiṃ,  bhikkhave, kathethā''ti pucchitvā, ``bhante, idaṃ nāmā''ti vutte ``kiṃ  pana tumhe, bhikkhave, `idaṃ anuruddhena āharāpita'nti maññathā''ti?  ``āma, bhante''ti. ``na, bhikkhave, mama putto anuruddho evarūpaṃ  vadeti. na hi khīṇāsavā paccayapaṭisaṃyuttaṃ kathaṃ kathenti, ayaṃ pana  piṇḍapāto devatānubhāvena nibbatto''ti anusandhiṃ ghaṭetvā dhammaṃ  desento imaṃ gāthamāha -- <br/><br/>[03] 93^b^.^eb^ <br/><br/>[21] ``yassāsavā ^a^V1.0346^ea^ parikkhīṇā, āhāre ca anissito. <br/><br/>[27] suññato animitto ca, vimokkho yassa gocaro. <br/><br/>[22] ākāseva sakuntānaṃ, padaṃ tassa durannaya''nti.. <br/><br/>[01] tattha ^b^yassāsavā^eb^ti yassa cattāro āsavā  ^b^parikkhīṇā. āhāre ca anissito^eb^ti āhārasmiñca  taṇhādiṭṭhinissayehi anissito. ^b^padaṃ tassa durannaya^eb^nti yathā  ^b^ākāse^eb^ gacchantānaṃ sakuṇānaṃ ``imasmiṃ ṭhāne pādehi akkamitvā  gatā, idaṃ ṭhānaṃ urena paharitvā gatā, idaṃ sīsena, idaṃ pakkhehī''ti  na sakkā ñātuṃ, evameva evarūpassa bhikkhuno ``nirayapadena vā  gato, tiracchānayonipadena vā''tiādinā nayena padaṃ paññāpetuṃ nāma  na sakkoti.<br/><br/>[03] desanāvasāne bahū sotāpatti phalādīni pāpuṇiṃsūti. <br/><br/>[06] anuruddhattheravatthu catutthaṃ. 


volume: 88
item: 75
title: mahākassapattheravatthu^belaṭṭhasīsattheravatthu^anuruddhattheravatthu^mahākaccāyanattheravatthu^
content:
  [03] ^b^yassindriyānī^eb^ti ^a^M1.0389^ea^ ^a^P2.0176^ea^ imaṃ dhammadesanaṃ  satthā pubbārāme viharanto mahākaccāyanattheraṃ ārabbha kathesi.<br/><br/>[03] ekasmiñhi samaye bhagavā mahāpavāraṇāya migāramātuyā  pāsādassa heṭṭhā mahāsāvakaparivuto nisīdi. tasmiṃ samaye  mahākaccāyanatthero avantīsu viharati. so panāyasmā dūratopi  āgantvā dhammassavanaṃ paggaṇhātiyeva. tasmā mahātherā nisīdantā  mahākaccāyanattherassa āsanaṃ ṭhapetvā nisīdiṃsu. sakko devarājā  dvīhi devalokehi devaparisāya saddhiṃ āgantvā dibbagandhamālādīhi  satthāraṃ pūjetvā ṭhito mahākaccāyanattheraṃ adisvā kiṃ nu kho mama,  ayyo, na dissati, sādhu kho panassa sace āgaccheyyāti. theropi  taṃ khaṇaññeva āgantvā attano āsane nisinnameva attānaṃ dassesi.  sakko theraṃ disvā gopphakesu daḷhaṃ gahetvā ``sādhu vata me, ayyo,  āgato, ahaṃ ayyassa āgamanameva paccāsīsāmī''ti vatvā ubhohi  hatthehi pāde sambāhitvā gandhamālādīhi pūjetvā vanditvā ekamantaṃ  aṭṭhāsi. bhikkhū ujjhāyiṃsu. ``sakko mukhaṃ ^a^P2.0177^ea^  oloketvā sakkāraṃ karoti, avasesamahāsāvakānaṃ evarūpaṃ sakkāraṃ  akaritvā mahākaccāyanaṃ disvā vegena gopphakesu ^a^V1.0347^ea^ gahetvā `sādhu vata  me, ayyo, āgato, ahaṃ ayyassa āgamanameva paccāsīsāmī'ti vatvā  ubhohi hatthehi pāde sambāhitvā pūjetvā vanditvā ekamantaṃ ṭhito''ti.  satthā tesaṃ taṃ kathaṃ sutvā, ``bhikkhave, mama puttena  mahākaccāyanena sadisā indriyesu guttadvārā bhikkhū devānampi  manussānampi piyāyevā''ti vatvā anusandhiṃ ghaṭetvā dhammaṃ desento  imaṃ gāthamāha -- <br/><br/>[03] 94^b^.^eb^ <br/><br/>[21] ``yassindriyāni samathaṅgatāni, <br/><br/>[27] assā yathā sārathinā sudantā. <br/><br/>[26] pahīnamānassa anāsavassa, <br/><br/>[22] devāpi tassa pihayanti tādino''ti..<br/><br/>[03] tassattho ^a^M1.0390^ea^ -- ^b^yassa^eb^ bhikkhuno chekena ^b^sārathinā  sudantā assā^eb^ viya cha ^b^indriyāni samathaṃ^eb^ dantabhāvaṃ  nibbisevanabhāvaṃ ^b^gatāni,^eb^ tassa navavidhaṃ mānaṃ pahāya ṭhitattā  ^b^pahīnamānassa^eb^ catunnaṃ āsavānaṃ abhāvena ^b^anāsavassa.  tādino^eb^ti tādibhāvasaṇṭhitassa tathārūpassa ^b^devāpi pihayanti,^eb^  manussāpi dassanañca āgamanañca patthentiyevāti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] mahākaccāyanattheravatthu pañcamaṃ. 


volume: 88
item: 76
title: belaṭṭhasīsattheravatthu^anuruddhattheravatthu^mahākaccāyanattheravatthu^sāriputtattheravatthu^
content:
  [03] ^b^pathavisamo^eb^ti ^a^P2.0178^ea^ imaṃ dhammadesanaṃ satthā  jetavane viharanto sāriputtattheraṃ ārabbha kathesi.<br/><br/>[03] ekasmiñhi samaye āyasmā sāriputto vuṭṭhavasso cārikaṃ  pakkamitukāmo bhagavantaṃ āpucchitvā vanditvā attano parivārena saddhiṃ  nikkhami. aññepi bahū bhikkhū theraṃ anugacchiṃsu. thero ca  nāmagottavasena paññāyamāne bhikkhū nāmagottavasena kathetvā  nivattāpesi. aññataro nāmagottavasena apākaṭo bhikkhu cintesi  -- ``aho vata mampi nāmagottavasena paggaṇhanto kathetvā  nivattāpeyyā''ti thero mahābhikkhusaṅghassa antare taṃ na sallakkhesi.  so ``aññe viya bhikkhū na maṃ paggaṇhātī''ti there āghātaṃ  bandhi. therassapi saṅghāṭikaṇṇo ^a^V1.0348^ea^ tassa bhikkhuno sarīraṃ phusi,  tenāpi āghātaṃ bandhiyeva. so ``dāni thero vihārūpacāraṃ  atikkanto bhavissatī''ti ñatvā satthāraṃ upasaṅkamitvā ``āyasmā  maṃ, bhante, sāriputto tumhākaṃ aggasāvakomhīti kaṇṇasakkhaliṃ  bhindanto viya paharitvā akhamāpetvāva cārikaṃ pakkanto''ti āha.  satthā theraṃ pakkosāpesi.<br/><br/>[03] tasmiṃ khaṇe mahāmoggallānatthero ca ānandatthero ca cintesuṃ --  ``amhākaṃ aggajeṭṭhabhātarā imassa bhikkhuno apahaṭabhāvaṃ satthā no na  jānāti, sīhanādaṃ pana ^a^P2.0179^ea^ nadāpetukāmo  bhavissatīti parisaṃ sannipātāpessāmā''ti. te kuñcikahatthā  pariveṇadvārāni vivaritvā ``abhikkamathāyasmanto ^a^M1.0391^ea^,  abhikkamathāyasmanto, idānāyasmā sāriputto bhagavato sammukhā  sīhanādaṃ nadissatī''ti (a0 ni0  9.11) mahābhikkhusaṅghaṃ  sannipātesuṃ. theropi āgantvā satthāraṃ vanditvā nisīdi. atha naṃ  satthā tamatthaṃ pucchi. thero ``nāyaṃ bhikkhu mayā pahaṭo''ti  avatvāva attano guṇakathaṃ kathento ``yassa nūna, bhante, kāye  kāyagatāsati anupaṭṭhitā assa, so idha aññataraṃ sabrahmacāriṃ āsajja  appaṭinissajja cārikaṃ pakkameyyā''ti vatvā ``seyyathāpi, bhante,  pathaviyaṃ sucimpi nikkhipanti, asucimpi nikkhipantī''tiādinā  nayena attano pathavīsamacittatañca āpotejovāyo  rajoharaṇacaṇḍālakumārakausabhachinnavisāṇasamacittatañca ahikuṇapādīhi  viya attano kāyena aṭṭiyanañca medakathālikā viya attano  kāyapariharaṇañca pakāsesi. imāhi ca pana navahi upamāhi there  attano guṇe kathente navasupi ṭhānesu udakapariyantaṃ katvā mahāpathavī  kampi. rajoharaṇacaṇḍālakumārakamedakathāliko pamānaṃ pana  āharaṇakāle puthujjanā bhikkhū assūni sandhāretuṃ nāsakkhiṃsu,  khīṇāsavānaṃ dhammasaṃvego udapādi. <br/><br/>[01] there attano guṇaṃ kathenteyeva abbhācikkhanakassa ^a^P2.0180^ea^  bhikkhuno sakalasarīre ḍāho uppajji, so tāvadeva bhagavato  pādesu patitvā attano abbhācikkhanadosaṃ pakāsetvā accayaṃ desesi.  satthā theraṃ āmantetvā, ``sāriputta, khama imassa moghapurisassa,  yāvassa sattadhā muddhā na phalatī''ti āha. thero ukkuṭikaṃ  nisīditvā añjaliṃ paggayha ``khamāmahaṃ, bhante, tassa āyasmato,  khamatu ca me so āyasmā, sace mayhaṃ doso atthī''ti āha.  bhikkhū kathayiṃsu ``passatha dānāvuso, therassa anopamaguṇaṃ,  evarūpassa nāma musāvādena abbhācikkhanakassa bhikkhuno upari  appamattakampi kopaṃ vā dosaṃ vā akatvā sayameva ukkuṭikaṃ  nisīditvā añjaliṃ paggayha khamāpetī''ti. ``satthā taṃ kathaṃ  sutvā, bhikkhave, kiṃ kathethā''ti pucchitvā ``idaṃ nāma, bhante''ti  vutte, ``na bhikkhave, sakkā sāriputtasadisānaṃ kopaṃ vā dosaṃ vā  uppādetuṃ ^a^V1.0349^ea^, mahāpathavīsadisaṃ, bhikkhave, indakhīlasadisaṃ  pasannaudakarahadasadisañca ^a^M1.0392^ea^ sāriputtassa citta''nti vatvā anusandhiṃ  ^a^P2.0181^ea^ ghaṭetvā dhammaṃ desento imaṃ gāthamāha -- <br/><br/>[03] 95^b^.^eb^ <br/><br/>[21] ``pathavisamo no virujjhati, <br/><br/>[27] indakhilupamo tādi subbato. <br/><br/>[26] rahadova apetakaddamo, <br/><br/>[22] saṃsārā na bhavanti tādino''ti..<br/><br/>[03] tassattho -- bhikkhave, yathā nāma pathaviyaṃ sucīni  gandhamālādīnipi nikkhipanti, asucīni muttakarīsādīnipi  nikkhipanti, yathā nāma nagaradvāre nikhātaṃ indakhīlaṃ dārakādayo  omuttentipi ūhadantipi, apare pana taṃ gandhamālādīhi sakkaronti.  tattha pathaviyā indakhīlassa ca neva anurodho uppajjati, na  virodho; evameva yvāyaṃ khīṇāsavo bhikkhu aṭṭhahi lokadhammehi  akampiyabhāvena ^b^tādi,^eb^ vatānaṃ sundaratāya ^b^subbato^eb^. so  ``ime maṃ catūhi paccayehi sakkaronti, ime pana na sakkarontī''ti  sakkārañca asakkārañca karontesu neva anurujjhati, ^b^no  virujjhati,^eb^ atha kho ^b^pathavisamo^eb^ ca ^b^indakhilupamo^eb^ eva  ca hoti. yathā ^a^P2.0182^ea^ ca apagatakaddamo ^b^rahado^eb^  pasannodako hoti, evaṃ apagatakilesatāya rāgakaddamādīhi akaddamo  vippasannova hoti. ^b^tādino^eb^ti tassa pana evarūpassa  sugatiduggatīsu saṃsaraṇavasena ^b^saṃsārā^eb^ nāma na hontīti.<br/><br/>[03] desanāvasāne nava bhikkhusahassāni saha paṭisambhidāhi arahattaṃ  pāpuṇiṃsūti. <br/><br/>[06] sāriputtattheravatthu chaṭṭhaṃ. 


volume: 88
item: 77
title:
  anuruddhattheravatthu^mahākaccāyanattheravatthu^sāriputtattheravatthu^kosambivāsītissattherasāmaṇeravatthu^

content:
  [03] ^b^santaṃ tassa manaṃ hotī^eb^ti imaṃ dhammadesanaṃ satthā jetavane  viharanto tissattherassa sāmaṇeraṃ ārabbha kathesi.<br/><br/>[03] eko kira kosambivāsī kulaputto satthu sāsane pabbajitvā  laddhupasampado ``kosambivāsītissatthero''ti paññāyi. tassa  kosambiyaṃ vuṭṭhavassassa ^a^M1.0393^ea^ upaṭṭhāko ticīvarañceva ^a^V1.0350^ea^ sappiphāṇitañca  āharitvā pādamūle ṭhapesi. atha naṃ thero āha -- ``kiṃ idaṃ  upāsakā''ti. ``nanu mayā, bhante, tumhe vassaṃ vāsitā, amhākañca  vihāre vuṭṭhavassā imaṃ lābhaṃ labhanti, gaṇhatha, bhante''ti. ``hotu,  upāsaka, na mayhaṃ iminā attho''ti. ``kiṃ kāraṇā, bhante''ti?  ``mama santike kappiyakārako sāmaṇeropi natthi, āvuso''ti.  ``sace, bhante, kappiyakārako natthi, mama putto ayyassa santike  sāmaṇero bhavissatī''ti. thero adhivāsesi. upāsako  sattavassikaṃ attano puttaṃ therassa santikaṃ netvā ``imaṃ  pabbājethā''ti adāsi. athassa thero kese temetvā  tacapañcakakammaṭṭhānaṃ datvā pabbājesi ^a^P2.0183^ea^. so  khuraggeyeva saha paṭisambhidāhi arahattaṃ pāpuṇi. <br/><br/>[01] thero taṃ pabbājetvā aḍḍhamāsaṃ tattha vasitvā ``satthāraṃ  passissāmī''ti sāmaṇeraṃ bhaṇḍakaṃ gāhāpetvā gacchanto antarāmagge  ekaṃ vihāraṃ pāvisi. sāmaṇero upajjhāyassa senāsanaṃ gahetvā  paṭijaggi. tassa taṃ paṭijaggantasseva vikālo jāto, tena attano  senāsanaṃ paṭijaggituṃ nāsakkhi. atha naṃ upaṭṭhānavelāyaṃ āgantvā  nisinnaṃ thero pucchi -- ``sāmaṇera, attano vasanaṭṭhānaṃ  paṭijaggita''nti? ``bhante, paṭijaggituṃ okāsaṃ nālattha''nti.  ``tena hi mama vasanaṭṭhāneyeva vasa, dukkhaṃ te āgantukaṭṭhāne bahi  vasitu''nti taṃ gahetvāva senāsanaṃ pāvisi. thero pana puthujjano  nipannamattova niddaṃ okkami. sāmaṇero cintesi -- ``ajja me  upajjhāyena saddhiṃ tatiyo divaso ekasenāsane vasantassa, `sace  nipajjitvā niddāyissāmi, thero sahaseyyaṃ āpajjeyyā'ti  nisinnakova vītināmessāmī''ti upajjhāyassa mañcakasamīpe pallaṅkaṃ  ābhujitvā nisinnakova rattiṃ vītināmesi. thero paccūsakāle  paccuṭṭhāya ``sāmaṇeraṃ nikkhamāpetuṃ vaṭṭatī''ti mañcakapasse  ṭhapitabījaniṃ gahetvā bījanipattassa aggena sāmaṇerassa kaṭasārakaṃ  paharitvā bījaniṃ uddhaṃ ukkhipanto ^a^P2.0184^ea^ ``sāmaṇera,  bahi nikkhamā''ti āha, bījanipattadaṇḍako akkhimhi paṭihaññi,  tāvadeva akkhi bhijji. so ``kiṃ, bhante''ti vatvā uṭṭhāya  ``bahi nikkhamā''ti vutte ``akkhi me, bhante, bhinna''nti avatvā  ekena hatthena paṭicchādetvā nikkhami. vattakaraṇakāle ca pana  ``akkhi me bhinna''nti tuṇhī anisīditvā ekena hatthena akkhiṃ  gahetvā ekena hatthena ^a^M1.0394^ea^ muṭṭhisammuñjaniṃ ādāya vaccakuṭiñca  mukhadhovanaṭṭhānañca sammajjitvā mukhadhovanodakañca ṭhapetvā pariveṇaṃ  sammajji. so upajjhāyassa dantakaṭṭhaṃ dadamāno ekeneva hatthena  adāsi. <br/><br/>[01] atha naṃ upajjhāyo āha -- ``asikkhito vatāyaṃ  sāmaṇero, ācariyupajjhāyānaṃ ekena ^a^V1.0351^ea^ hatthena dantakaṭṭhaṃ dātuṃ na  vaṭṭatī''ti. jānāmahaṃ, bhante, ``na evaṃ vaṭṭatī''ti, eko pana me  hattho na tucchoti. ``kiṃ sāmaṇerā''ti? so ādito paṭṭhāya taṃ  pavattiṃ ārocesi. thero sutvāva saṃviggamānaso ``aho vata mayā  bhāriyaṃ kammaṃ kata''nti vatvā ``khamāhi me, sappurisa, nāhametaṃ  jānāmi, avassayo me hohī''ti añjaliṃ paggayha  sattavassikadārakassa pādamūle ukkuṭikaṃ nisīdi. atha naṃ sāmaṇero  āha -- ``nāhaṃ, bhante, etadatthāya kathesiṃ, tumhākaṃ cittaṃ ^a^P2.0185^ea^  anurakkhantena mayā evaṃ vuttaṃ nevettha tumhākaṃ doso atthi,  na mayhaṃ. vaṭṭasseveso doso, mā cintayittha, mayā tumhākaṃ  vippaṭisāraṃ rakkhanteneva nārocita''nti. thero sāmaṇerena  assāsiyamānopi anassāsitvā uppannasaṃvego sāmaṇerassa bhaṇḍakaṃ  gahetvā satthu santikaṃ pāyāsi. satthāpissa āgamanaṃ olokentova  nisīdi. so gantvā satthāraṃ vanditvā satthārā saddhiṃ  paṭisammodanaṃ katvā ``khamanīyaṃ te bhikkhu, kiñci atirekaṃ  aphāsukaṃ atthī''ti pucchito āha -- ``khamanīyaṃ, bhante, natthi me  kiñci atirekaṃ aphāsukaṃ, apica kho pana me ayaṃ daharasāmaṇero  viya añño atirekaguṇo na diṭṭhapubbo''ti. ``kiṃ pana iminā  kataṃ bhikkhū''ti. so ādito paṭṭhāya sabbaṃ taṃ pavattiṃ bhagavato  ārocento āha -- ``evaṃ, bhante, mayā khamāpiyamāno maṃ evaṃ  vadesi `nevettha tumhākaṃ doso atthi, na mayhaṃ. vaṭṭasseveso doso,  tumhe mā cintayitthā'ti, iti maṃ assāsesiyeva, mayi neva kopaṃ,  na dosamakāsi, na me, bhante, evarūpo guṇasampanno diṭṭhapubbo''ti.  atha naṃ satthā ``bhikkhu khīṇāsavā nāma na kassaci kuppanti, na  dussanti, santindriyā santamānasāva hontī''ti vatvā anusandhiṃ  ghaṭetvā dhammaṃ desento imaṃ gāthamāha -- <br/><br/>[03] 96^b^.^eb^ <br/><br/>[21] ``santaṃ ^a^M1.0395^ea^ tassa manaṃ hoti, santā vācā ca kamma ca. <br/><br/>[22] sammadaññā vimuttassa, upasantassa tādino''ti..<br/><br/>[03] tattha ^b^santaṃ tassā^eb^ti tassa khīṇāsavasāmaṇerassa  abhijjhādīnaṃ abhāvena ^b^manaṃ^eb^ santameva ^b^hoti^eb^ upasantaṃ  nibbutaṃ ^a^P2.0186^ea^. tathā musāvādādīnaṃ abhāvena ^b^vācā  ca^eb^ pāṇātipātādīnaṃ abhāvena kāyakammañca santameva hoti.  ^b^sammadaññā vimuttassā^eb^ti nayena hetunā jānitvā pañcahi  vimuttīhi vimuttassa. ^b^upasantassā^eb^ti abbhantare rāgādīnaṃ  upasamena upasantassa. ^b^tādino^eb^ti tathārūpassa  guṇasampannassāti.<br/><br/>[03] desanāvasāne ^a^V1.0352^ea^ kosambivāsītissatthero saha paṭisambhidāhi  arahattaṃ pāpuṇi. sesamahājanassāpi sātthikā dhammadesanā ahosīti. <br/><br/>[06] kosambivāsītissattherasāmaṇeravatthu sattamaṃ. 


volume: 88
item: 78
title:
  mahākaccāyanattheravatthu^sāriputtattheravatthu^kosambivāsītissattherasāmaṇeravatthu^sāriputtattheravatthu^

content:
  [03] ^b^assaddho^eb^ti imaṃ dhammadesanaṃ satthā jetavane viharanto  sāriputtattheraṃ ārabbha kathesi. <br/><br/>[01] ekasmiñhi samaye tiṃsamattā āraññakā bhikkhū satthu  santikaṃ āgantvā vanditvā nisīdiṃsu. satthā tesaṃ saha  paṭisambhidāhi arahattassūpanissayaṃ disvā sāriputtattheraṃ āmantetvā  ``saddahasi tvaṃ, sāriputta, saddhindriyaṃ bhāvitaṃ bahulīkataṃ amatogadhaṃ  hoti amatapariyosāna''nti (saṃ0 ni0  5.514) evaṃ  pañcindriyāni ārabbha pañhaṃ pucchi. thero ``na khvāhaṃ, bhante,  ettha bhagavato saddhāya gacchāmi, saddhindriyaṃ...pe0... amatapariyosānaṃ.  yesañhetaṃ, bhante, aññātaṃ assa adiṭṭhaṃ aviditaṃ asacchikataṃ  aphassitaṃ paññāya, te tattha paresaṃ ^a^P2.0187^ea^ saddhāya  gaccheyyuṃ. saddhindriyaṃ...pe0... amatapariyosāna''nti (saṃ0 ni0   5.514) evaṃ taṃ pañhaṃ byākāsi. taṃ sutvā bhikkhū kathaṃ  samuṭṭhāpesuṃ ``sāriputtatthero micchāgahaṇaṃ neva vissajjesi, ajjāpi  sammāsambuddhassa na saddahatiyevā''ti. taṃ sutvā satthā ``kiṃ  nāmetaṃ, bhikkhave, vadetha. ahañhi `pañcindriyāni abhāvetvā  samathavipassanaṃ avaḍḍhetvā ^a^M1.0396^ea^ maggaphalāni sacchikātuṃ samattho nāma  atthīti saddahasi tvaṃ sāriputto'ti pucchiṃ. so `evaṃ  sacchikaronto atthi nāmāti na saddahāmi, bhante'ti kathesi. na  dinnassa vā katassa vā phalaṃ vipākaṃ na saddahati, nāpi buddhādīnaṃ  guṇaṃ na saddahati. eso pana attanā paṭividdhesu  jhānavipassanāmaggaphaladhammesu paresaṃ saddhāya na gacchati. tasmā  anupavajjo''ti vatvā anusandhiṃ ghaṭetvā dhammaṃ desento imaṃ gāthamāha  -- <br/><br/>[03] 97^b^.^eb^ <br/><br/>[21] ``assaddho akataññū ca, sandhicchedo ca yo naro, <br/><br/>[22] hatāvakāso vantāso, sa ve uttamaporiso''ti..<br/><br/>[03] tassatho -- attano paṭividdhaguṇaṃ paresaṃ kathāya na saddahatīti  ^b^assaddho^eb^. akataṃ nibbānaṃ ^a^V1.0353^ea^ jānātīti ^b^akataññū^eb^ ^a^P2.0188^ea^,  sacchikatanibbānoti attho. vaṭṭasandhiṃ, saṃsārasandhiṃ  chinditvā ṭhitoti ^b^sandhicchedo^eb^. kusalākusalakammabījassa  khīṇattā nibbattanāvakāso hato assāti ^b^hatāvakāso^eb^. catūhi  maggehi kattabbakiccassa katattā,sabbā āsā iminā vantāti  ^b^vantāso^eb^. so evarūpo ^b^naro^eb^.  paṭividdhalokuttaradhammatāya purisesu uttamabhāvaṃ pattoti  ^b^purisuttamo^eb^ti.<br/><br/>[03] gāthāvasāne te āraññakā tiṃsamattā bhikkhū saha paṭisambhidāhi  arahattaṃ pāpuṇiṃsu. sesajanassāpi satthikā dhammadesanā ahosīti. <br/><br/>[06] sāriputtattheravatthu aṭṭhamaṃ. 


volume: 88
item: 79
title:
  sāriputtattheravatthu^kosambivāsītissattherasāmaṇeravatthu^sāriputtattheravatthu^khadiravaniyarevatattheravatthu^

content:
  [03] ^b^gāme vā^eb^ti imaṃ dhammadesanaṃ satthā jetavane viharanto  khadiravaniyarevatattheraṃ ārabbha kathesi.<br/><br/>[03] āyasmā hi sāriputto sattāsītikoṭidhanaṃ pahāya pabbajitvā  cālā, upacālā, sīsūpacālāti tisso bhaginiyo, cundo upasenoti  ime dve ca bhātaro pabbājesi. revatakumāro ekova gehe avasiṭṭho.  athassa mātā cintesi -- ``mama putto ^a^P2.0189^ea^  upatisso ettakaṃ ^a^M1.0397^ea^ dhanaṃ pahāya pabbajitvā tisso ca bhaginiyo dve ca  bhātaro pabbājesi, revato ekova avaseso. sace imampi  pabbājessati, ettakaṃ no dhanaṃ nassissati, kulavaṃso pacchijjissati,  daharakāleyeva naṃ gharāvāsena bandhissāmī''ti. sāriputtattheropi  paṭikacceva bhikkhū āṇāpesi ``sace, āvuso, revato pabbajitukāmo  āgacchati, āgatamattameva naṃ pabbājeyyātha, mama mātāpitaro  micchādiṭṭhikā, kiṃ tehi āpucchitehi, ahameva tassa mātā ca pitā  cā''ti. mātāpissa revatakumāraṃ sattavassikameva gharabandhanena  bandhitukāmā samānajātike kule dārikaṃ vāretvā divasaṃ vavatthapetvā  kumāraṃ maṇḍetvā pasādhetvā mahatā parivārena saddhiṃ ādāya  kumārikāya ñātigharaṃ agamāsi. atha nesaṃ katamaṅgalānaṃ dvinnampi  ñātakesu sannipatitesu udakapātiyaṃ hatthe otāretvā maṅgalāni vatvā  kumārikāya vuḍḍhiṃ ākaṅkhamānā ñātakā ``tava ayyikāya  diṭṭhadhammaṃ passa, ayyikā viya ciraṃ jīva, ammā''ti āhaṃsu.  revatakumāro ``ko nu kho imissā ayyikāya diṭṭhadhammo''ti  cintetvā ``katarā ^a^V1.0354^ea^ imissā ayyikā''ti pucchi. atha naṃ āhaṃsu,  ``tāta, kiṃ na passasi imaṃ vīsavassasatikaṃ khaṇḍadantaṃ palitakesaṃ  ^a^P2.0190^ea^ valittacaṃ tilakāhatagattaṃ gopānasivaṅkaṃ, esā  etissā ayyikā''ti. ``kiṃ pana ayampi evarūpā bhavissatī''ti?  ``sace jīvissati, bhavissati, tātā''ti. so cintesi --  ``evarūpampi nāma sarīraṃ jarāya imaṃ vippakāraṃ pāpuṇissati, imaṃ  me bhātarā upatissena diṭṭhaṃ bhavissati, ajjeva mayā palāyitvā  pabbajituṃ vaṭṭatī''ti. atha naṃ ñātakā kumārikāya saddhiṃ ekayānaṃ  āropetvā ādāya pakkamiṃsu.<br/><br/>[03] so thokaṃ gantvā sarīrakiccaṃ apadisitvā ``ṭhapetha tāva yānaṃ,  otaritvā āgamissāmī''ti yānā otaritvā ekasmiṃ gumbe thokaṃ  papañcaṃ katvā agamāsi. punapi thokaṃ gantvā teneva apadesena  otaritvā abhiruhi, punapi tatheva akāsi. athassa ñātakā  ``addhā imassa uṭṭhānāni vattantī''ti sallakkhetvā nātidaḷhaṃ  ārakkhaṃ kariṃsu. so punapi thokaṃ gantvā teneva apadesena  otaritvā ``tumhe pājento purato gacchatha, mayaṃ pacchato saṇikaṃ  āgamissāmā''ti vatvā otaritvā gumbābhimukho ahosi.  ñātakāpissa ``pacchato āgamissatī''ti saññāya yānaṃ pājentā  ^a^P2.0191^ea^ gamiṃsu. sopi ^a^M1.0398^ea^ tato palāyitvā ekasmiṃ padese  tiṃsamattā bhikkhū vasanti, tesaṃ santikaṃ gantvā vanditvā āha --  ``pabbājetha maṃ, bhante''ti. ``āvuso, tvaṃ  sabbālaṅkārapaṭimaṇḍito, mayaṃ te rājaputtabhāvaṃ vā amaccaputtabhāvaṃ vā  na jānāma, kathaṃ pabbājessāmā''ti? ``tumhe maṃ, bhante, na  jānāthā''ti? ``na jānāmāvuso''ti. ``ahaṃ upatissassa  kaniṭṭhabhātiko''ti. ``ko esa upatisso nāmā''ti? ``bhante,  bhaddantā mama bhātaraṃ `sāriputto'ti vadanti, tasmā mayā  `upatisso'ti vutte na jānantī''ti. ``kiṃ pana tvaṃ  sāriputtattherassa kaniṭṭhabhātiko''ti? ``āma, bhante''ti. ``tena  hi ehi, bhātarā te anuññātamevā''ti vatvā bhikkhū tassa  ābharaṇāni omuñcāpetvā ekamantaṃ ṭhapetvā taṃ pabbājetvā therassa  sāsanaṃ pahiṇiṃsu. thero taṃ sutvā bhagavato ārocesi -- ``bhante,  `āraññikabhikkhūhi kira revato pabbājito'ti sāsanaṃ pahiṇiṃsu,  gantvā taṃ passitvā āgamissāmī''ti. satthā ``adhivāsehi tāva,  sāriputtā''ti gantuṃ na adāsi. thero puna katipāhaccayena satthāraṃ  āpucchi. satthā ``adhivāsehi tāva, sāriputta, mayampi  āgamissāmā''ti neva gantuṃ adāsi.<br/><br/>[03] sāmaṇeropi ``sacāhaṃ idha vasissāmi ^a^P2.0192^ea^,  ñātakā maṃ anubandhitvā pakkosissantī''ti tesaṃ bhikkhūnaṃ santike  yāva arahattā kammaṭṭhānaṃ uggaṇhitvā pattacīvaramādāya cārikaṃ  caramāno ^a^V1.0355^ea^ tato tiṃsayojanike ṭhāne khadiravanaṃ gantvā antovasseyeva  temāsabbhantare saha paṭisambhidāhi arahattaṃ pāpuṇi. theropi pavāretvā  satthāraṃ puna tattha gamanatthāya āpucchi. satthā ``mayampi  gamissāma, sāriputtā''ti pañcahi bhikkhusatehi saddhiṃ nikkhami.  thokaṃ gatakāle ānandatthero dvedhāpathe ṭhatvā satthāraṃ āha -- ``bhante,  revatassa santikaṃ gamanamaggesu ayaṃ parihārapatho saṭṭhiyojaniko  manussāvāso, ayaṃ ujumaggo tiṃsayojaniko amanussapariggahito,  katarena gacchāmā''ti. ``sīvali, pana, ānanda, amhehi saddhiṃ  āgato''ti? ``āma, bhante''ti. ``sace, sīvali, āgato,  ujumaggameva gaṇhāhī''ti. satthā kira ``ahaṃ tumhākaṃ yāgubhattaṃ  uppādessāmi, ujumaggaṃ gaṇhāhī''ti avatvā ``tesaṃ tesaṃ janānaṃ  puññassa vipākadānaṭṭhānaṃ eta''nti ñatvā ``sace, sīvali, āgato,  ujumaggaṃ gaṇhāhī''ti ^a^M1.0399^ea^ āha. satthari pana taṃ maggaṃ paṭipanne devatā  ``amhākaṃ ayyassa sīvalittherassa sakkāraṃ karissāmā''ti cintetvā  ekekayojane vihāre kāretvā ekayojanato uddhaṃ gantuṃ adatvā pāto  vuṭṭhāya dibbayāguādīni ^a^P2.0193^ea^ gahetvā, ``ayyo, no  sīvalitthero kahaṃ nisinno''ti vicaranti. thero attano abhihaṭaṃ  buddhappamukhassa bhikkhusaṅghassa dāpesi. evaṃ satthā saparivāro  tiṃsayojanikaṃ kantāraṃ sīvalittherassa puññaṃ anubhavamānova āgamāsi.  revatattheropi satthu āgamanaṃ ñatvā bhagavato gandhakuṭiṃ māpetvā pañca  kūṭāgārasatāni, pañca caṅkamanasatāni, pañcarattiṭṭhānadivāṭṭhānasatāni  ca māpesi. satthā tassa santike māsamattameva vasi. tasmiṃ  vasamānopi sīvalittherasseva puññaṃ anubhavi.<br/><br/>[03] tattha pana dve mahallakabhikkhū satthu khadiravanaṃ pavisanakāle evaṃ  cintayiṃsu -- ``ayaṃ bhikkhu ettakaṃ navakammaṃ karonto kiṃ  sakkhissati samaṇadhammaṃ kātuṃ, satthā `sāriputtassa kaniṭṭho'ti  mukholokanakiccaṃ karonto evarūpassa navakammikassa bhikkhussa  santikaṃ āgato''ti. satthāpi taṃ divasaṃ paccūsakāle lokaṃ  voloketvā te bhikkhū disvā tesaṃ cittācāraṃ aññāsi. tasmā  tattha māsamattaṃ vasitvā nikkhamanadivase yathā te bhikkhū attano  telanāḷiñca udakatumbañca upāhanāni ca pamussanti, tathā  adhiṭṭhahitvā nikkhamanto vihārūpacārato bahi nikkhantakāle iddhiṃ  vissajjesi. atha te bhikkhū ``mayā idañcidañca pamuṭṭhaṃ ^a^P2.0194^ea^,  mayāpi pamuṭṭha''nti ubhopi nivattitvā taṃ ṭhānaṃ  asallakkhetvā khadirarukkhakaṇṭakehi vijjhamānā vicaritvā ekasmiṃ  khadirarukkhe olambantaṃ attano bhaṇḍakaṃ disvā ādāya pakkamiṃsu.  satthāpi bhikkhusaṅghaṃ ādāya puna māsamatteneva sīvalittherassa puññaṃ  anubhavamāno paṭigantvā pubbārāmaṃ pāvisi.<br/><br/>[03] atha ^a^V1.0356^ea^ te mahallakabhikkhū pātova mukhaṃ dhovitvā  ``āgantukabhattadāyikāya visākhāya gharaṃ yāguṃ pivissāmā''ti  gantvā yāguṃ pivitvā khajjakaṃ khāditvā nisīdiṃsu. atha ne  visākhā pucchi -- ``tumhepi, bhante, satthārā saddhiṃ revatattherassa  vasanaṭṭhānaṃ agamitthā''ti. ``āma, upāsiketi, ramaṇīyaṃ, bhante,  therassa vasanaṭṭhāna''nti. ``kuto tassa ramaṇīyatā  setakaṇṭakakhadirarukkhagahanaṃ petānaṃ nivāsanaṭṭhānasadisaṃ upāsike''ti.  athaññe dve daharabhikkhū āgamiṃsu. upāsikā tesampi yāgukhajjakaṃ  datvā tatheva paṭipucchi ^a^M1.0400^ea^. te āhaṃsu -- ``na sakkā upāsike  vaṇṇetuṃ, sudhammadevasabhāsadisaṃ iddhiyā abhisaṅkhataṃ viya therassa  vasanaṭṭhāna''nti. upāsikā cintesi -- ``paṭhamaṃ āgatā bhikkhū  aññathā vadiṃsu, ime aññathā vadanti, paṭhamaṃ āgatā bhikkhū  kiñcideva pamussitvā iddhiyā vissaṭṭhakāle paṭinivattitvā gatā  bhavissanti, ime pana iddhiyā ^a^P2.0195^ea^ abhisaṅkharitvā  nimmitakāle gatā bhavissantī''ti attano paṇḍitabhāvena etamatthaṃ  ñatvā ``satthāraṃ āgatakāle pucchissāmī''ti aṭṭhāsi. tato  muhuttaṃyeva satthā bhikkhusaṅghaparivuto visākhāya gehaṃ gantvā  paññattāsane nisīdi. sā buddhappamukhaṃ bhikkhusaṅghaṃ sakkaccaṃ  parivisitvā bhattakiccāvasāne satthāraṃ vanditvā paṭipucchi --  ``bhante, tumhehi saddhiṃ gatabhikkhūsu ekacce revatattherassa vasanaṭṭhānaṃ  `khadiragahanaṃ arañña'nti vadanti, ekacce `ramaṇīya'nti, kiṃ nu kho  eta''nti? taṃ sutvā satthā ``upāsike gāmo vā hotu araññaṃ vā,  yasmiṃ ṭhāne arahanto viharanti, taṃ ramaṇīyamevā''ti vatvā anusandhiṃ  ghaṭetvā dhammaṃ desento imaṃ gāthamāha -- <br/><br/>[03] 98^b^.^eb^ <br/><br/>[21] ``gāme vā yadi vāraññe, ninne vā yadi vā thale. <br/><br/>[22] yattha arahanto viharanti, taṃ bhūmirāmaṇeyyaka''nti..<br/><br/>[03] tattha kiñcāpi arahanto gāmante kāyavivekaṃ na labhanti,  cittavivekaṃ pana labhanteva. tesañhi dibbapaṭibhāgānipi ārammaṇāni  cittaṃ cāletuṃ na sakkonti. tasmā gāmo vā hotu araññādīnaṃ vā  aññataraṃ, ^b^yattha arahanto viharanti, taṃ bhūmirāmaṇeyyaka^eb^nti so  bhūmipadeso ramaṇīyo evāti attho.<br/><br/>[03] desanāvasāne bahū sotāpattiphalādīni pāpuṇiṃsūti.<br/><br/>[03] aparena ^a^P2.0196^ea^ samayena bhikkhū kathaṃ samuṭṭhāpesuṃ --  ``āvuso, kena nu kho kāraṇena āyasmā sīvalitthero  sattadivasasattamāsādhikāni satta vassāni mātu kucchiyaṃ vasi, kena  niraye ^a^V1.0357^ea^ pacci, kena nissandena lābhaggayasaggappatto jāto''ti?  satthā taṃ kathaṃ sutvā, ``bhikkhave, kiṃ kathethā''ti pucchitvā,  ``bhante, idaṃ nāmā''ti vutte tassāyasmato pubbakammaṃ kathento āha  --<br/><br/>[03] bhikkhave ^a^M1.0401^ea^, ito ekanavutikappe vipassī bhagavā loke uppajjitvā  ekasmiṃ samaye janapadacārikaṃ caritvā pitu nagaraṃ paccāgamāsi.  rājā buddhappamukhassa bhikkhusaṅghassa āgantukadānaṃ sajjetvā nāgarānaṃ  sāsanaṃ pesesi ``āgantvā mayhaṃ dāne sahāyakā hontū''ti. te  tathā katvā ``raññā dinnadānato atirekataraṃ dassāmā''ti satthāraṃ  nimantetvā punadivase dānaṃ paṭiyādetvā rañño sāsanaṃ pahiṇiṃsu.  rājā āgantvā tesaṃ dānaṃ disvā ``ito adhikataraṃ dassāmī''ti  punadivasatthāya satthāraṃ nimantesi, neva rājā nāgare parājetuṃ  sakkhi, na nāgarā rājānaṃ. nāgarā chaṭṭhe vāre ``sve dāni yathā  `imasmiṃ dāne idaṃ nāma natthī'ti na sakkā hoti vattuṃ, evaṃ dānaṃ  dassāmā''ti cintetvā punadivase dānaṃ paṭiyādetvā ``kiṃ nu kho  ettha natthī''ti olokentā allamadhumeva ^a^P2.0197^ea^ na  addasaṃsu. pakkamadhu pana bahuṃ atthi. te allamadhussatthāya catūsu  nagaradvāresu cattāri kahāpaṇasahassāni gāhāpetvā pahiṇiṃsu. atheko  janapadamanusso gāmabhojakaṃ passituṃ āgacchanto antarāmagge madhupaṭalaṃ  disvā makkhikā palāpetvā sākhaṃ chinditvā sākhādaṇḍakeneva saddhiṃ  madhupaṭalaṃ ādāya ``gāmabhojakassa dassāmī''ti nagaraṃ pāvisi.  madhuatthāya gato taṃ disvā, ``ambho, vikkiṇiyaṃ madhu''nti pucchi.  ``na vikkiṇiyaṃ, sāmī''ti. ``handa, imaṃ kahāpaṇaṃ gahetvā  dehī''ti. so cintesi -- ``imaṃ madhupaṭalaṃ pādamattampi na  agghati, ayaṃ pana kahāpaṇaṃ deti. bahukahāpaṇako maññe, mayā  vaḍḍhetuṃ vaṭṭatī''ti. atha naṃ ``na demī''ti āha, ``tena hi dve  kahāpaṇe gaṇhāhī''ti. ``dvīhipi na demī''ti. evaṃ tāva  vaḍḍhesi, yāva so ``tena hi idaṃ sahassaṃ gaṇhāhī''ti bhaṇḍikaṃ  upanesi. <br/><br/>[01] atha naṃ so āha -- ``kiṃ nu kho tvaṃ ummattako  ^a^P2.0198^ea^, udāhu kahāpaṇānaṃ ṭhapanokāsaṃ na labhasi, pādampi  na agghanakaṃ madhuṃ `sahassaṃ gahetvā dehī'ti vadasi, `kiṃ  nāmeta'''nti? `jānāmahaṃ, bho, iminā pana me kammaṃ atthi, tenevaṃ  vadāmī'ti. ``kiṃ kammaṃ, sāmī''ti? ``amhehi vipassībuddhassa  aṭṭhasaṭṭhisamaṇasahassaparivārassa mahādānaṃ sajjitaṃ, tatrekaṃ allamadhumeva  natthi, tasmā evaṃ gaṇhāmī''ti. evaṃ, sante, nāhaṃ mūlena dassāmi,  sace ``ahampi dāne pattiṃ labhissāmi, dassāmī''ti. so gantvā  nāgarānaṃ tamatthaṃ ārocesi. nāgarā tassa saddhāya balavabhāvaṃ ñatvā,  ``sādhu, pattiko hotū''ti ^a^M1.0402^ea^ paṭijāniṃsu, te buddhappamukhaṃ bhikkhusaṅghaṃ  ^a^V1.0358^ea^ nisīdāpetvā yāgukhajjakaṃ datvā mahatiṃ suvaṇṇapātiṃ āharāpetvā  madhupaṭalaṃ pīḷāpesuṃ. teneva manussena paṇṇākāratthāya dadhivārakopi  āhaṭo atthi, so tampi dadhiṃ pātiyaṃ ākiritvā tena madhunā  saṃsanditvā buddhappamukhassa bhikkhusaṅghassa ādito paṭṭhāya adāsi.  taṃ yāvadatthaṃ gaṇhantānaṃ sabbesaṃ pāpuṇi uttarimpi avasiṭṭhaṃ ahosiyeva.  ``evaṃ thokaṃ madhu kathaṃ tāva bahūnaṃ ^a^P2.0199^ea^ pāpuṇī''ti  na cintetabbaṃ. tañhi buddhānubhāvena pāpuṇi. buddhavisayo na  cintetabbo. cattāri hi ``acinteyyānī''ti (a0 ni0   4.77) vuttāni. tāni cintento ummādasseva bhāgī hotīti.  so puriso ettakaṃ kammaṃ katvā āyupariyosāne devaloke  nibbattitvā ettakaṃ kālaṃ saṃsaranto ekasmiṃ samaye devalokā cavitvā  bārāṇasiyaṃ rājakule nibbatto pitu accayena rajjaṃ pāpuṇi. so  ``ekaṃ nagaraṃ gaṇhissāmī''ti gantvā parivāresi, nāgarānañca  sāsanaṃ pahiṇi ``rajjaṃ vā me dentu yuddhaṃ vā''ti. te ``neva rajjaṃ  dassāma, na yuddha''nti vatvā cūḷadvārehi nikkhamitvā dārūdakādīni  āharanti, sabbakiccāni karonti. <br/><br/>[01] itaropi cattāri mahādvārāni rakkhanto sattamāsādhikāni  satta vassāni nagaraṃ uparundhi. athassa mātā ``kiṃ me putto  karotī''ti pucchitvā ``idaṃ nāma devī''ti taṃ pavattiṃ sutvā  ``bālo mama putto, gacchatha, tassa `cūḷadvārānipi pidhāya nagaraṃ  uparundhatū'ti vadethā''ti. so mātu sāsanaṃ sutvā tathā akāsi.  nāgarāpi bahi nikkhamituṃ alabhantā sattame divase attano rājānaṃ  māretvā tassa rajjaṃ adaṃsu. so imaṃ kammaṃ katvā āyupariyosāne  avīcimhi nibbattitvā yāvāyaṃ pathavī yojanamattaṃ ^a^P2.0200^ea^  ussannā, tāva niraye paccitvā catunnaṃ cūḷadvārānaṃ pidahitattā tato  cuto tassā eva mātu kucchismiṃ paṭisandhiṃ gahetvā sattamāsādhikāni  satta vassāni antokucchismiṃ vasitvā satta divasāni yonimukhe  tiriyaṃ nipajji. evaṃ, bhikkhave, sīvali, tadā nagaraṃ uparundhitvā  gahitakammena ettakaṃ kālaṃ niraye paccitvā catunnaṃ cūḷadvārānaṃ  pidahitattā tato cuto tassā eva mātu kucchiyaṃ paṭisandhiṃ gahetvā  ettakaṃ kālaṃ kucchiyaṃ vasi. navamadhuno dinnattā lābhaggayasaggappatto  jātoti.<br/><br/>[03] punekadivasaṃ ^a^M1.0403^ea^ bhikkhū kathaṃ samuṭṭhāpesuṃ -- ``aho sāmaṇerassa  lābho, aho puññaṃ, yena ekakena pañcannaṃ bhikkhusatānaṃ  pañcakūṭāgārasatādīni katānī''ti. satthā āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya  nāmā''ti vutte, ``bhikkhave, mayhaṃ puttassa neva puññaṃ atthi, na  pāpaṃ, ubhayamassa pahīna''nti vatvā brāhmaṇavagge imaṃ gāthamāha -- <br/><br/>[21] ``yodha ^a^V1.0359^ea^ puññañca pāpañca, ubho saṅgamupaccagā. <br/><br/>[22] asokaṃ virajaṃ suddhaṃ, tamahaṃ brūmi brāhmaṇa''nti.. (dha0  pa0 412). <br/><br/>[06] khadiravaniyarevatattheravatthu navamaṃ. 


volume: 88
item: 80
title:
  kosambivāsītissattherasāmaṇeravatthu^sāriputtattheravatthu^khadiravaniyarevatattheravatthu^aññataraitthivatthu^

content:
  [01] ^b^ramaṇīyānī^eb^ti ^a^P2.0201^ea^ imaṃ dhammadesanaṃ  satthā jetavane viharanto aññataraṃ itthiṃ ārabbha kathesi.<br/><br/>[03] eko kira piṇḍapātiko bhikkhu satthu santike kammaṭṭhānaṃ  gahetvā ekaṃ jiṇṇauyyānaṃ pavisitvā samaṇadhammaṃ karoti. ekā  nagarasobhinī itthī purisena saddhiṃ ``ahaṃ asukaṭṭhānaṃ nāma  gamissāmi, tvaṃ tattha āgaccheyyāsī''ti saṅketaṃ katvā agamāsi.  so puriso nāgacchi. sā tassa āgamanamaggaṃ olokentī taṃ  adisvā ukkaṇṭhitvā ito cito ca vicaramānā taṃ uyyānaṃ pavisitvā  theraṃ pallaṅkaṃ ābhujitvā nisinnaṃ disvā ito cito ca olokayamānā  aññaṃ kañci adisvā ``ayañca puriso eva, imassa cittaṃ  pamohessāmī''ti tassa purato ṭhatvā punappunaṃ nivatthasāṭakaṃ mocetvā  nivāseti, kese muñcitvā bandhati, pāṇiṃ paharitvā hasati. therassa  saṃvego uppajjitvā sakalasarīraṃ phari. so ``kiṃ nu kho ida''nti  cintesi. satthāpi ``mama santike kammaṭṭhānaṃ gahetvā `samaṇadhammaṃ  karissāmī'ti gatassa bhikkhuno kā nu kho pavattī''ti upadhārento  taṃ itthiṃ disvā tassā anācārakiriyaṃ, therassa ca saṃveguppattiṃ ñatvā  gandhakuṭiyaṃ nisinnova tena saddhiṃ kathesi ^a^P2.0202^ea^ --  ``bhikkhu, kāmagavesakānaṃ aramaṇaṭṭhānameva vītarāgānaṃ ramaṇaṭṭhānaṃ  hotī''ti ^a^M1.0404^ea^. evañca pana vatvā obhāsaṃ pharitvā tassa dhammaṃ desento  imaṃ gāthamāha -- <br/><br/>[03] 99^b^.^eb^ <br/><br/>[21] ``ramaṇīyāni araññāni, yattha na ramatī jano. <br/><br/>[22] vītarāgā ramissanti, na te kāmagavesino''ti.. <br/><br/>[01] tattha ^b^araññānī^eb^ti  supupphitataruvanasaṇḍapaṭimaṇḍitāni vimalasalilasampannāni araññāni  nāma ^b^ramaṇīyāni. yatthā^eb^ti yesu araññesu vikasitesu  padumavanesu gāmamakkhikā viya kāmagavesako ^b^jano na ramati.  vītarāgā^eb^ti vigatarāgā pana khīṇāsavā nāma bhamaramadhukarā viya  padumavanesu ^a^V1.0360^ea^ tathārūpesu araññesu ^b^ramissanti^eb^. kiṃ kāraṇā?  ^b^na te kāmapavesino,^eb^ yasmā te kāmagavesino na hontīti  attho. <br/><br/>[01] desanāvasāne so thero yathānisinnova saha  paṭisambhidāhi arahattaṃ pāpuṇitvā ākāsenāgantvā thutiṃ karonto  tathāgatassa pāde vanditvā agamāsīti. <br/><br/>[06] aññataraitthivatthu dasamaṃ. <br/><br/>[06] arahantavaggavaṇṇanā niṭṭhitā. <br/><br/>[06] sattamo vaggo. 


volume: 88
item: 81
title: sāriputtattheravatthu^khadiravaniyarevatattheravatthu^sahassavaggo^tambadāṭhikacoraghātakavatthu^
content:
  [03] ^b^sahassamapi^eb^ ^a^M1.0405^ea^ ^a^V1.0361^ea^ ^a^P2.0203^ea^ ^b^ce vācā^eb^ti imaṃ  dhammadesanaṃ satthā veḷuvane viharanto tambadāṭhikacoraghātakaṃ ārabbha  kathesi.<br/><br/>[03] ekūnapañcasatā kira corā gāmaghātakādīni karontā jīvikaṃ  kappesuṃ. atheko puriso nibbiddhapiṅgalo tambadāṭhiko tesaṃ santikaṃ  gantvā ``ahampi tumhehi saddhiṃ jīvissāmī''ti āha. atha naṃ  corajeṭṭhakassa dassetvā ``ayampi amhākaṃ santike vasituṃ  icchatī''ti āhaṃsu. atha naṃ corajeṭṭhako oloketvā ``ayaṃ mātu  thanaṃ chinditvā pitu vā galalohitaṃ nīharitvā khādanasamattho  atikakkhaḷo''ti cintetvā ``natthetassa amhākaṃ santike  vasanakicca''nti paṭikkhipi. so evaṃ paṭikkhittopi āgantvā ekaṃ  tasseva antevāsikaṃ upaṭṭhahanto ārādhesi. so taṃ ādāya corajeṭṭhakaṃ  upasaṅkamitvā, ``sāmi, bhaddako esa, amhākaṃ upakārako, saṅgaṇhatha  na''nti yācitvā corajeṭṭhakaṃ paṭicchāpesi. athekadivasaṃ ^a^P2.0204^ea^  nāgarā rājapurisehi saddhiṃ ekato hutvā te core gahetvā  vinicchayamahāmaccānaṃ santikaṃ nayiṃsu. amaccā tesaṃ pharasunā  sīsacchedaṃ āṇāpesuṃ. tato ``ko nu kho ime māressatī''ti  pariyesantā te māretuṃ icchantaṃ kañci adisvā corajeṭṭhakaṃ āhaṃsu --  ``tvaṃ ime māretvā jīvitañceva labhissasi sammānañca, mārehi  ne''ti. sopi attānaṃ nissāya vasitattā te māretuṃ na icchi.  etenūpāyena ekūnapañcasate pucchiṃsu, sabbepi na icchiṃsu. sabbapacchā  taṃ nibbiddhapiṅgalaṃ tambadāṭhikaṃ pucchiṃsu. so ``sādhū''ti  sampaṭicchitvā te sabbepi māretvā jīvitañceva sammānañca labhi.  etenūpāyena nagarassa dakkhiṇatopi pañca corasatāni ānetvā  amaccānaṃ dassetvā tehi tesampi sīsacchede āṇatte corajeṭṭhakaṃ ādiṃ  katvā pucchantā kañci māretuṃ icchantaṃ adisvā ``purimadivase eko  puriso pañcasate core māresi, kahaṃ nu kho so''ti. ``asukaṭṭhāne  amheti diṭṭho''ti vutte taṃ pakkosāpetvā ``ime mārehi, sammānaṃ  lacchasī''ti āṇāpesuṃ. so ``sādhū''ti sampaṭicchitvā te sabbepi  māretvā sammānaṃ labhi. atha naṃ ``bhaddako ayaṃ ^a^M1.0406^ea^ puriso, nibaddhaṃ  coraghātakameva etaṃ karissāmā''ti ^a^V1.0362^ea^ mantetvā tassa taṃ ṭhānantaraṃ  datvāva ^a^P2.0205^ea^ sammānaṃ kariṃsu. so pacchimadisatopi  uttaradisatopi ānīte pañcasate pañcasate core ghātesiyeva. evaṃ  catūhi disāhi ānītāni dve sahassāni māretvā tato paṭṭhāya  devasikaṃ ekaṃ dveti ānīte te manusse māretvā pañcapaṇṇāsa  saṃvaccharāni coraghātakakammaṃ akāsi. <br/><br/>[01] so mahallakakāle ekappahāreneva sīsaṃ chindituṃ na  sakkoti, dve tayo vāre paharanto manusse kilameti. nāgarā  cintayiṃsu -- ``aññopi coraghātako uppajjissati, ayaṃ ativiya  manusse kilameti, kiṃ iminā''ti tassa taṃ ṭhānantaraṃ hariṃsu. so  pubbe coraghātakakammaṃ karonto ``ahatasāṭake nivāsetuṃ, navasappinā  saṅkhataṃ khīrayāguṃ pivituṃ, sumanapupphāni pilandhituṃ, gandhe  vilimpitu''nti imāni cattāri na labhi. so ṭhānā cāvitadivase  ``khīrayāguṃ me pacathā''ti vatvā ahatavatthasumanamālāvilepanāni  gāhāpetvā nadiṃ gantvā nhatvā ahatavatthāni nivāsetvā mālā  pilandhitvā gandhehi anulittagatto gehaṃ āgantvā nisīdi. athassa  navasappinā saṅkhataṃ ^a^P2.0206^ea^ khīrayāguṃ purato ṭhapetvā  hatthadhovanodakaṃ āhariṃsu. tasmiṃ khaṇe sāriputtatthero samāpattito  vuṭṭhāya ``kattha nu kho ajja mayā gantabba''nti attano bhikkhācāraṃ  olokento tassa gehe khīrayāguṃ disvā ``karissati nu kho me  puriso saṅgaha''nti upadhārento ``maṃ disvā mama saṅgahaṃ karissati,  karitvā ca pana mahāsampattiṃ labhissati ayaṃ kulaputto''ti ñatvā  cīvaraṃ pārupitvā pattaṃ ādāya tassa gehadvāre ṭhitameva attānaṃ dassesi.<br/><br/>[03] so theraṃ disvā pasannacitto cintesi -- ``mayā ciraṃ  coraghātakakammaṃ kataṃ, bahū manussā māritā, idāni me gehe khīrayāgu  paṭiyattā, thero āgantvā mama gehadvāre ṭhito, idāni mayā ayyassa  deyyadhammaṃ dātuṃ vaṭṭatī''ti purato ṭhapitayāguṃ apanetvā theraṃ  upasaṅkamitvā vanditvā antogehe nisīdāpetvā patte khīrayāguṃ  ākiritvā navasappiṃ āsiñcitvā theraṃ bījamāno aṭṭhāsi. athassa  ca dīgharattaṃ aladdhapubbatāya khīrayāguṃ pātuṃ balavājjhāsayo ahosi.  thero tassa ajjhāsayaṃ ñatvā ``tvaṃ, upāsaka, attano yāguṃ  pivā''ti ^a^M1.0407^ea^ āha. so aññassa hatthe bījaniṃ datvā yāguṃ pivi.  thero bījamānaṃ purisaṃ ``gaccha, upāsakameva bījāhī''ti āha. so  bījiyamāno kucchipūraṃ yāguṃ pivitvā āgantvā theraṃ bījamāno ṭhatvā  katāhārakiccassa therassa ^a^P2.0207^ea^ pattaṃ aggahesi. thero  tassa anumodanaṃ ārabhi. so attano cittaṃ therassa dhammadesanānugaṃ  kātuṃ nāsakkhi. thero sallakkhetvā, ``upāsaka, kasmā cittaṃ  desanānugaṃ kātuṃ na sakkosī''ti pucchi. ``bhante, mayā dīgharattaṃ  kakkhaḷakammaṃ kataṃ, bahū manussā māritā, tamahaṃ attano kammaṃ  anussaranto cittaṃ ^a^V1.0363^ea^ ayyassa desanānugaṃ kātuṃ nāsakkhi''nti. thero  ``vañcessāmi na''nti cintetvā ``kiṃ pana tvaṃ attano ruciyā  akāsi, aññehi kāritosī''ti? ``rājā maṃ kāresi, bhante''ti.  ``kiṃ nu kho te, upāsaka, evaṃ sante akusalaṃ hotī''ti?  mandadhātuko upāsako therenevaṃ vutte ``natthi mayhaṃ akusala''nti  saññī hutvā tena hi, ``bhante, dhammaṃ kathethā''ti. so there  anumodanaṃ karonte ekaggacitto hutvā dhammaṃ suṇanto  sotāpattimaggassa orato anulomikaṃ khantiṃ nibbattesi. theropi  anumodanaṃ katvā pakkāmi.<br/><br/>[03] upāsakaṃ theraṃ anugantvā nivattamānaṃ ekā yakkhinī dhenuvesena  āgantvā ure paharitvā māresi. so kālaṃ katvā tusitapure  nibbatti. bhikkhū dhammasabhāyaṃ kathaṃ samuṭṭhāpesuṃ ``coraghātako  pañcapaṇṇāsa vassāni kakkhaḷakammaṃ katvā ajjeva tato mutto, ajjeva  therassa bhikkhaṃ datvā ajjeva kālaṃ kato, kahaṃ nu kho nibbatto''ti.  satthā āgantvā ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte ^a^P2.0208^ea^,  ``bhikkhave, tusitapure nibbatto''ti āha. ``kiṃ,  bhante, vadetha, ettakaṃ kālaṃ ettake manusse ghātetvā tusitavimāne  nibbatto''ti. ``āma, bhikkhave, mahanto tena kalyāṇamitto  laddho, so sāriputtassa dhammadesanaṃ sutvā anulomañāṇaṃ nibbattetvā  ito cuto tusitavimāne nibbatto''ti vatvā imaṃ gāthamāha -- <br/><br/>[21] ``subhāsitaṃ suṇitvāna, nagare coraghātako. <br/><br/>[22] anulomakhantiṃ laddhāna, modatī tidivaṃ gato''ti..<br/><br/>[03] ``bhante ^a^M1.0408^ea^, anumodanakathā nāma na balavā, tena kataṃ  akusalakammaṃ mahantaṃ, kathaṃ ettakena visesaṃ nibbattesī''ti. satthā  ``kiṃ, bhikkhave, `mayā desitadhammassa appaṃ vā bahuṃ vā'ti mā  pamāṇaṃ gaṇhatha. ekavācāpi hi atthanissitā seyyāvā''ti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 100^b^.^eb^ <br/><br/>[21] ``sahassamapi ce vācā, anatthapadasaṃhitā. <br/><br/>[22] ekaṃ atthapadaṃ seyyo, yaṃ sutvā upasammatī''ti..<br/><br/>[03] tattha ^b^sahassamapī^eb^ti paricchedavacanaṃ, ekaṃ sahassaṃ dve  sahassānīti evaṃ sahassena cepi paricchinnavācā honti, tā ca pana  ^b^anatthapadasaṃhitā^eb^ ākāsavaṇṇanāpabbatavaṇṇanāvanavaṇṇanādīni  ^a^V1.0364^ea^ ^a^P2.0209^ea^ pakāsakehi aniyyānadīpakehi anatthakehi padehi  saṃhitā yāva bahukā hoti, tāva pāpikā evāti attho. ^b^ekaṃ  atthapada^eb^nti ^b^yaṃ^eb^ pana ``ayaṃ kāyo, ayaṃ kāyagatāsati,  tisso vijjā anuppatto, kataṃ buddhassa sāsana''nti evarūpaṃ ekaṃ  atthapadaṃ ^b^sutvā^eb^ rāgādivūpasamena ^b^upasammati,^eb^ taṃ  atthasādhakaṃ nibbānappaṭisaṃyuttaṃ  khandhadhātuāyatanaindriyabalabojjhaṅgasatipaṭṭhānaparidīpakaṃ ekampi padaṃ  seyyoyevāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] tambadāṭhikacoraghātakavatthu paṭhamaṃ. 


volume: 88
item: 82
title:
  khadiravaniyarevatattheravatthu^sahassavaggo^tambadāṭhikacoraghātakavatthu^bāhiyadārucīriyattheravatthu^

content:
  [03] ^b^sahassamapi ce gāthā^eb^ti imaṃ dhammadesanaṃ satthā jetavane  viharanto dārucīriyattheraṃ ārabbha kathesi.<br/><br/>[03] ekasmiñhi kāle bahū manussā nāvāya mahāsamuddaṃ pakkhanditvā  antomahāsamudde bhinnāya nāvāya macchakacchapabhakkhā ^a^P2.0210^ea^  ahesuṃ. ekovettha ekaṃ phalakaṃ gahetvā vāyamanto  suppārakapaṭṭanatīraṃ okkami, tassa nivāsanapārupanaṃ natthi. so aññaṃ  kiñci apassanto sukkhakaṭṭhadaṇḍake vākehi paliveṭhetvā  nivāsanapārupanaṃ katvā devakulato kapālaṃ ^a^M1.0409^ea^ gahetvā suppārakapaṭṭanaṃ  agamāsi, manussā taṃ disvā yāgubhattādīni datvā ``ayaṃ eko  arahā''ti sambhāvesuṃ. so vatthesu upanītesu ``sacāhaṃ  nivāsessāmi vā pārupissāmi vā, lābhasakkāro me  parihāyissatī''ti tāni vatthāni paṭikkhipitvā dārucīrāneva  paridahi. athassa bahūhi ``arahā arahā''ti vuccamānassa evaṃ  cetaso parivitakko udapādi ``ye kho keci loke arahanto vā  arahattamaggaṃ vā samāpannā, ahaṃ tesaṃ aññataro''ti. athassa  purāṇasālohitā devatā evaṃ cintesi.<br/><br/>[03] ^b^purāṇasālohitā^eb^ti pubbe ekato katasamaṇadhammā. pubbe  kira kassapadasabalassa sāsane osakkamāne sāmaṇerādīnaṃ vippakāraṃ  disvā satta bhikkhū saṃvegappattā ``yāva sāsanassa antaradhānaṃ na  hoti, tāva attano patiṭṭhaṃ karissāmā''ti suvaṇṇacetiyaṃ vanditvā  araññaṃ paviṭṭhā ekaṃ pabbataṃ disvā ``jīvite sālayā ^a^P2.0211^ea^  nivattantu. nirālayā imaṃ pabbataṃ abhiruhantū''ti  ^a^V1.0365^ea^ vatvā nisseṇiṃ bandhitvā sabbepi taṃ abhiruyha nisseṇiṃ   pātetvā samaṇadhammaṃ kariṃsu. tesu saṅghatthero ekarattātikkameneva arahattaṃ  pāpuṇi. so anotattadahe nāgalatādantakaṭṭhaṃ khāditvā uttarakuruto  piṇḍapātaṃ āharitvā te bhikkhū āha -- ``āvuso, imaṃ dantakaṭṭhaṃ  khāditvā mukhaṃ dhovitvā imaṃ piṇḍapātaṃ paribhuñjathā''ti. kiṃ pana,  bhante, amhehi evaṃ katikā katā ``yo paṭhamaṃ arahattaṃ pāpuṇāti,  tenābhataṃ piṇḍapātaṃ avasesā paribhuñjissantī''ti? ``no hetaṃ,  āvuso''ti. ``tena hi sace mayampi tumhe viya visesaṃ  nibbattessāma, sayaṃ āharitvā paribhuñjissāmā''ti na icchiṃsu.  dutiyadivase dutiyatthero anāgāmiphalaṃ pāpuṇi. sopi tatheva  piṇḍapātaṃ āharitvā itare nimantesi. te evamāhaṃsu -- ``kiṃ  pana, bhante, amhehi evaṃ katikā katā `mahātherena ābhataṃ piṇḍapātaṃ  abhuñjitvā anutherena ābhataṃ bhuñjissāmā'''ti? ``no hetaṃ,  āvuso''ti. ``evaṃ sante tumhe viya mayampi visesaṃ nibbattetvā  attano purisakārena bhuñjituṃ sakkontā bhuñjissāmā''ti na icchiṃsu.  tesu arahattaṃ patto bhikkhu parinibbāyi, anāgāmī brahmaloke  nibbatti. itare ^a^P2.0212^ea^ pañca therā visesaṃ nibbattetuṃ  asakkontā sussitvā sattame divase kālaṃ katvā ^a^M1.0410^ea^ devaloke  nibbattitvā imasmiṃ buddhuppāde tato cavitvā tattha tattha kulagharesu  nibbattiṃsu. tesu eko ^b^pukkusāti rājā^eb^ (ma0 ni0 3.342)  ahosi, eko ^b^kumārakassapo^eb^ (ma0 ni0 1.249), eko  ^b^dārucīriyo^eb^ (udā0 10), eko ^b^dabbo mallaputto^eb^ (pārā0  380; udā0 79) eko ^b^sabhiyo paribbājako^eb^ti (su0 ni0  sabhiyasuttaṃ). tattha yo brahmaloke nibbatto bhikkhu taṃ sandhāyetaṃ  vuttaṃ ``purāṇasālohitā devatā''ti.<br/><br/>[03] tassa hi brahmuno etadahosi -- ``ayaṃ mayā saddhiṃ nisseṇiṃ  bandhitvā pabbataṃ abhiruhitvā samaṇadhammaṃ akāsi, idāni imaṃ laddhiṃ  gahetvā vicaranto vinasseyya, saṃvejessāmi na''nti. atha naṃ  upasaṅkamitvā evamāha -- ``neva kho tvaṃ, bāhiya, arahā, napi  arahattamaggaṃ vā samāpanno, sāpi te paṭipadā natthi, yāya tvaṃ arahā  vā assa arahattamaggaṃ vā samāpanno''ti. bāhiyo ākāse ṭhatvā  kathentaṃ mahābrahmānaṃ oloketvā cintesi -- ``aho bhāriyaṃ kammaṃ  kataṃ, ahaṃ `arahantomhī'ti cintesiṃ, ayañca maṃ `na tvaṃ arahā,  napi arahattamaggaṃ vā samāpannosī'ti vadati, atthi nu kho ^a^P2.0213^ea^  loke añño arahā''ti. atha naṃ pucchi -- ``atthi nu  kho etarahi devate loke arahā vā arahattamaggaṃ vā samāpanno''ti.  athassa devatā ācikkhi -- ``atthi, bāhiya, uttaresu janapadesu  sāvatthi nāma nagaraṃ, tattha so bhagavā etarahi viharati arahaṃ  sammāsambuddho. so hi, bāhiya, bhagavā arahā ceva arahattatthāya ca  dhammaṃ desetī''ti.<br/><br/>[03] bāhiyo ^a^V1.0366^ea^ rattibhāge devatāya kathaṃ sutvā saṃviggamānaso taṃ  khaṇaṃyeva suppārakā nikkhamitvā ekarattivāsena sāvatthiṃ agamāsi,  sabbaṃ vīsayojanasatikaṃ maggaṃ ekarattivāseneva agamāsi. gacchanto  ca pana devatānubhāvena gato. ``buddhānubhāvenā''tipi vadantiyeva.  tasmiṃ pana khaṇe satthā sāvatthiṃ piṇḍāya paviṭṭho hoti. so  bhuttapātarāse kāyāalasiyavimocanatthaṃ abbhokāse caṅkamante sambahule  bhikkhū ``kahaṃ etarahi satthā''ti pucchi. bhikkhū ``bhagavā  sāvatthiṃ piṇḍāya paviṭṭho''ti vatvā taṃ pucchiṃsu -- ``tvaṃ pana kuto  āgatosī''ti? ``suppārakā āgatomhī''ti. ``kadā  ^a^M1.0411^ea^ nikkhantosī''ti? ``hiyyo sāyaṃ ^a^P2.0214^ea^  nikkhantomhī''ti. ``dūratosi āgato, nisīda, tava pāde  dhovitvā telena makkhetvā thokaṃ vissamāhi, āgatakāle satthāraṃ  dakkhissasī''ti. ``ahaṃ, bhante, satthu vā attano vā  jīvitantarāyaṃ na jānāmi, ekarattenevamhi katthaci aṭṭhatvā  anisīditvā vīsayojanasatikaṃ maggaṃ āgato, satthāraṃ passitvāva  vissamissāmī''ti. so evaṃ vatvā taramānarūpo sāvatthiṃ  pavisitvā bhagavantaṃ anopamāya buddhasiriyā piṇḍāya carantaṃ disvā  ``cirassaṃ vata me gotamo sammāsambuddho diṭṭho''ti diṭṭhaṭṭhānato  paṭṭhāya onatasarīro gantvā antaravīthiyameva pañcapatiṭṭhitena vanditvā  gopphakesu daḷhaṃ gahetvā evamāha -- ``desetu me, bhante, bhagavā  dhammaṃ, desetu sugato dhammaṃ, yaṃ mamassa dīgharattaṃ hitāya sukhāyā''ti.  atha naṃ satthā ``akālo kho tāva, bāhiya, antaragharaṃ paviṭṭhamhā  piṇḍāyā''ti paṭikkhipi.<br/><br/>[03] taṃ sutvā bāhiyo, bhante, saṃsāre saṃsarantena kabaḷīkārāhāro na  aladdhapubbo, tumhākaṃ vā mayhaṃ vā jīvitantarāyaṃ na jānāmi, desetu  me dhammanti. satthā dutiyampi paṭikkhipiyeva. evaṃ kirassa  ahosi -- ``imassa maṃ diṭṭhakālato paṭṭhāya sakalasarīraṃ pītiyā  nirantaraṃ ajjhotthaṭaṃ hoti, balavapītivego dhammaṃ sutvāpi na  sakkhissati paṭivijjhituṃ, majjhattupekkhāya tāva ^a^P2.0215^ea^  tiṭṭhatu, ekaratteneva vīsayojanasatikaṃ maggaṃ āgatattā darathopissa  balavā, sopi tāva paṭippassambhatū''ti. tasmā dvikkhattuṃ  paṭikkhipitvā tatiyaṃ yācito antaravīthiyaṃ ṭhitova ``tasmātiha  te, bāhiya, evaṃ sikkhitabbaṃ `diṭṭhe diṭṭhamattaṃ bhavissatī'''tiādinā  (udā0 10) nayena dhammaṃ desesi. so satthu dhammaṃ suṇantoyeva  sabbāsave khepetvā saha paṭisambhidāhi arahattaṃ pāpuṇi. tāvadeva ca  pana bhagavantaṃ pabbajjaṃ yāci, ``paripuṇṇaṃ te pattacīvara''nti puṭṭho  ``na paripuṇṇa''nti āha. atha naṃ satthā ``tena hi pattacīvaraṃ  pariyesāhī''ti vatvā pakkāmi.<br/><br/>[03] ``so kira vīsati vassasahassāni samaṇadhammaṃ karonto  `bhikkhunā nāma attanā paccaye ^a^V1.0367^ea^ labhitvā aññaṃ anoloketvā sayameva  paribhuñjituṃ vaṭṭatī'ti ekabhikkhussāpi pattena vā cīvarena vā saṅgahaṃ  na akāsi ^a^M1.0412^ea^, tenassa iddhimayapattacīvaraṃ na upajjissatī''ti ñatvā  ehibhikkhubhāvena pabbajjaṃ na adāsi. tampi pattacīvaraṃ  pariyesamānameva ekā yakkhinī dhenurūpena āgantvā uramhi paharitvā  jīvitakkhayaṃ pāpesi. satthā piṇḍāya caritvā katabhattakicco  sambahulehi bhikkhūhi saddhiṃ nikkhanto bāhiyassa ^a^P2.0216^ea^  sarīraṃ saṅkāraṭṭhāne patitaṃ disvā bhikkhū āṇāpesi, ``bhikkhave,  ekasmiṃ gehadvāre ṭhatvā mañcakaṃ āharāpetvā imaṃ sarīraṃ nagarato  nīharitvā jhāpetvā thūpaṃ karothā''ti. bhikkhū tathā kariṃsu, katvā  ca pana vihāraṃ gantvā satthāraṃ upasaṅkamitvā attanā katakiccaṃ  ārocetvā tassa abhisamparāyaṃ pucchiṃsu. atha nesaṃ bhagavā tassa  parinibbutabhāvaṃ ācikkhitvā ``etadaggaṃ, bhikkhave, mama sāvakānaṃ  bhikkhūnaṃ khippābhiññānaṃ yadidaṃ bāhiyo dārucīriyo''ti (a0 ni0   1.216) etadagge ṭhapesi. atha naṃ bhikkhū pucchiṃsu -- ``bhante,  tumhe `bāhiyo arahattaṃ patto'ti vadetha, kadā so arahattaṃ patto''ti?  ``mama dhammaṃ sutakāle, bhikkhave''ti. ``kadā panassa, bhante,  tumhehi dhammo kathito''ti? ``piṇḍāya carantena antaravīthiyaṃ  ṭhatvā''ti. ``appamattako hi, bhante, tumhehi antaravīthiyaṃ ṭhatvā  kathitadhammo kathaṃ so tāvattakena visesaṃ nibbattesī''ti, atha ne  satthā ``kiṃ, bhikkhave, mama dhammaṃ `appaṃ vā bahuṃ vā'ti mā pamāṇaṃ  gaṇhatha. anekānipi hi gāthāsahassāni anatthanissitāni na  seyyo, atthanissitaṃ pana ekampi gāthāpadaṃ seyyo''ti vatvā  anusandhiṃ ghaṭetvā dhammaṃ desento imaṃ gāthamāha -- <br/><br/>[03] 101^b^.^eb^ <br/><br/>[21] ``sahassamapi ce gāthā, anatthapadasaṃhitā. <br/><br/>[22] ekaṃ gāthāpadaṃ seyyo, yaṃ sutvā upasammatī''ti..<br/><br/>[03] tattha ^a^P2.0217^ea^ ^b^ekaṃ gāthāpadaṃ seyyo^eb^ti  ``appamādo amatapadaṃ...pe0... yathā mayā''ti (dha0 pa0 21)  evarūpā ekā gāthāpi seyyoti attho. sesaṃ purimanayeneva  veditabbaṃ.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] bāhiyadārucīriyattheravatthu dutiyaṃ. 


volume: 88
item: 83
title: sahassavaggo^tambadāṭhikacoraghātakavatthu^bāhiyadārucīriyattheravatthu^kuṇḍalakesittherīvatthu^
content:
  [03] ^b^yo^eb^ ^a^M1.0413^ea^ ^a^V1.0368^ea^ ^b^ca gāthāsataṃ bhāse^eb^ti imaṃ dhammadesanaṃ   satthā jetavane viharanto kuṇḍalakesiṃ ārabbha kathesi.<br/><br/>[03] rājagahe kira ekā seṭṭhidhītā soḷasavassuddesikā abhirūpā  ahosi dassanīyā pāsādikā. tasmiñca vaye ṭhitā nāriyo  purisajjhāsayā honti purisalolā. atha naṃ mātāpitaro  sattabhūmikassa pāsādassa uparimatale sirigabbhe nivāsāpesuṃ.  ekamevassā dāsiṃ paricārikaṃ adaṃsu. athekaṃ kulaputtaṃ corakammaṃ  karontaṃ gahetvā pacchābāhaṃ bandhitvā catukke catukke kasāhi paharitvā  āghātanaṃ nayiṃsu. seṭṭhidhītā mahājanassa saddaṃ sutvā ``kiṃ nu kho  eta''nti pāsādatale ṭhatvā olokentī taṃ disvā paṭibaddhacittā  ^a^P2.0218^ea^ hutvā taṃ patthayamānā āhāraṃ paṭikkhipitvā  mañcake nipajji. atha naṃ mātā pucchi -- ``kiṃ idaṃ, ammā''ti?  ``sace etaṃ `coro'ti gahetvā niyyamānaṃ purisaṃ labhissāmi,  jīvissāmi. no ce labhissāmi, jīvitaṃ me natthi, idheva  marissāmī''ti. ``amma, mā evaṃ kari, amhākaṃ jātiyā ca  gottena ca bhogena ca sadisaṃ aññaṃ sāmikaṃ labhissasī''ti.  ``mayhaṃ aññena kiccaṃ natthi, imaṃ alabhamānā marissāmī''ti.  mātā dhītaraṃ saññāpetuṃ asakkontī pituno ārocesi. sopi naṃ  saññāpetuṃ asakkonto ``kiṃ sakkā kātu''nti cintetvā taṃ coraṃ  gahetvā gacchantassa rājapurisassa sahassabhaṇḍikaṃ pesesi -- ``imaṃ  gahetvā etaṃ purisaṃ mayhaṃ dehī''ti. so ``sādhū''ti kahāpaṇe  gahetvā taṃ muñcitvā aññaṃ māretvā ``mārito, deva, coro''ti  rañño ārocesi. seṭṭhipi tassa dhītaraṃ adāsi.<br/><br/>[03] sā tato paṭṭhāya ``sāmikaṃ ārādhessāmī''ti  sabbābharaṇapaṭimaṇḍitā sayameva tassa yāguādīni saṃvidahati, coro  katipāhaccayena cintesi -- ``kadā nu kho imaṃ māretvā etissā  ābharaṇāni gahetvā ekasmiṃ surāgehe vikkiṇitvā khādituṃ  labhissāmī''ti? so ``attheko upāyo''ti cintetvā āhāraṃ  paṭikkhipitvā mañcake nipajji, atha naṃ sā upasaṅkamitvā ``kiṃ  te, sāmi, rujjatī''ti pucchi. ``na kiñci me, bhaddeti, kacci  pana me mātāpitaro tuyhaṃ kuddhā''ti? ``na kujjhanti, bhadde''ti  ^a^M1.0414^ea^. atha ``kiṃ nāmeta''nti? ``bhadde, ahaṃ taṃ divasaṃ bandhitvā  niyyamāno ^a^P2.0219^ea^ corapapāte adhivatthāya devatāya  balikammaṃ paṭissuṇitvā jīvitaṃ labhiṃ, tvampi mayā tassā eva  ānubhāvena laddhā, `taṃ me devatāya balikammaṃ ṭhapita'nti cintemi,  bhadde''ti. ``sāmi, mā cintayi, karissāmi balikammaṃ, vadehi  ^a^V1.0369^ea^, kenattho''ti? ``appodakamadhupāyasena ca lājapañcamakapupphehi  cā''ti. ``sādhu, sāmi, ahaṃ paṭiyādessāmī''ti sā sabbaṃ  balikammaṃ paṭiyādetvā ``ehi, sāmi, gacchāmā''ti āha. ``tena  hi, bhadde, tava ñātake nivattetvā mahagghāni vatthābharaṇāni gahetvā  attānaṃ alaṅkarohi, hasantā kīḷantā sukhaṃ gamissāmā''ti. sā  tathā akāsi.<br/><br/>[03] atha naṃ so pabbatapādaṃ gatakāle āha -- ``bhadde, ito paraṃ  ubhova janā gamissāma, sesajanaṃ yānakena saddhiṃ nivattāpetvā  balikammabhājanaṃ sayaṃ ukkhipitvā gaṇhāhī''ti. sā tathā akāsi.  coro taṃ gahetvā corapapātapabbataṃ abhiruhi. tassa hi ekena  passena manussā abhiruhanti, ekaṃ passaṃ chinnapapātaṃ. pabbatamatthake  ṭhitā tena passena core pātenti. te khaṇḍākhaṇḍaṃ hutvā bhūmiyaṃ  patanti. tasmā ``corapapāto''ti vuccati. sā tassa pabbatassa  matthake ṭhatvā ``balikammaṃ te, sāmi, karohī''ti āha. so tuṇhī  ahosi. puna tāya ^a^P2.0220^ea^ ``kasmā, sāmi,  tuṇhībhūtosī''ti vutte taṃ āha -- ``na mayhaṃ balikammenattho,  vañcetvā pana taṃ ādāya āgatomhī''ti. ``kiṃ kāraṇā, sāmī''ti?  ``taṃ māretvā tava ābharaṇāni gahetvā palāyanatthāyā''ti. sā  maraṇabhayatajjitā āha -- ``sāmi, ahañca ābharaṇāni ca tava  santakāneva, kasmā evaṃ vadesī''ti? so, ``mā evaṃ karohī''ti,  punappunaṃ yāciyamānopi ``māremi evā''ti āha. ``evaṃ sante  kiṃ te mama maraṇena? imāni ābharaṇāni gahetvā mayhaṃ jīvitaṃ  dehi, ito paṭṭhāya maṃ `matā'ti dhārehi, dāsī vā te hutvā kammaṃ  karissāmī''ti vatvā imaṃ gāthamāha -- <br/><br/>[21] ``idaṃ suvaṇṇakeyūraṃ, muttā veḷuriyā bahū. <br/><br/>[22] sabbaṃ harassu bhaddante, maṃ ca dāsīti sāvayā''ti..  (apa0 therī 2.3.27).<br/><br/>[03] taṃ ^a^M1.0415^ea^ sutvā coro ``evaṃ kate tvaṃ gantvā mātāpitūnaṃ  ācikkhissasi, māressāmiyeva, mā tvaṃ bāḷhaṃ paridevasī''ti vatvā  imaṃ gāthamāha -- <br/><br/>[21] ``mā bāḷhaṃ paridevesi, khippaṃ bandhāhi bhaṇḍikaṃ. <br/><br/>[22] na tuyhaṃ jīvitaṃ atthi, sabbaṃ gaṇhāmi bhaṇḍaka''nti..  -- <br/><br/>[25] sā ^a^P2.0221^ea^ cintesi -- ``aho idaṃ kammaṃ  bhāriyaṃ. paññā nāma na pacitvā khādanatthāya katā, atha kho  vicāraṇatthāya katā, jānissāmissa kattabba''nti, atha naṃ āha --  ``sāmi, yadā tvaṃ ^a^V1.0370^ea^ `coro'ti gahetvā nīyasi, tadāhaṃ mātāpitūnaṃ  ācikkhiṃ, te sahassaṃ vissajjetvā taṃ āharāpetvā gehe kariṃsu.  tato paṭṭhāya ahaṃ tuyhaṃ upakārikā, ajja me sudiṭṭhaṃ katvā attānaṃ  vandituṃ dehī''ti. so ``sādhu, bhadde, sudiṭṭhaṃ katvā vandāhī''ti  vatvā pabbatante aṭṭhāsi. atha naṃ sā tikkhattuṃ padakkhiṇaṃ katvā  catūsu ṭhānesu vanditvā, ``sāmi, idaṃ te pacchimadassanaṃ, idāni  tuyhaṃ vā mama dassanaṃ, mayhaṃ vā tava dassanaṃ natthī''ti purato ca  pacchato ca āliṅgitvā pamattaṃ hutvā pabbatante ṭhitaṃ piṭṭhipasse ṭhatvā  ekena hatthena khandhe gahetvā ekena piṭṭhikacchāya gahetvā pabbatapapāte  khipi. so pabbatakucchiyaṃ paṭihato khaṇḍākhaṇḍikaṃ hutvā bhūmiyaṃ  pati. corapapātamatthake adhivatthā devatā tesaṃ dvinnampi kiriyaṃ  disvā tassā itthiyā sādhukāraṃ datvā imaṃ gāthamāha -- <br/><br/>[21] ``na hi sabbesu ṭhānesu, puriso hoti paṇḍito. <br/><br/>[22] itthīpi paṇḍitā hoti, tattha tattha vicakkhaṇā''ti..  (apa0 therī 2.3.31).<br/><br/>[03] sāpi ^a^P2.0222^ea^ coraṃ papāte khipitvā cintesi --  ``sacāhaṃ gehaṃ gamissāmi, `sāmiko te kuhi'nti pucchissanti,  sacāhaṃ evaṃ puṭṭhā `mārito me'ti vakkhāmi, `dubbinīte sahassaṃ  datvā taṃ āharāpetvā idāni naṃ māresī'ti maṃ mukhasattīhi  vijjhissanti, `ābharaṇatthāya so maṃ māretukāmo ahosī'ti vuttepi  na saddahissanti, alaṃ me gehenā''ti tatthevābharaṇāni chaḍḍetvā araññaṃ  pavisitvā anupubbena vicarantī ekaṃ paribbājakānaṃ assamaṃ patvā  vanditvā ``mayhaṃ, bhante, tumhākaṃ santike pabbajjaṃ dethā''ti āha.  atha naṃ pabbājesuṃ. sā pabbajitvāva pucchi -- ``bhante, tumhākaṃ  pabbajjāya kiṃ uttama''nti? ``bhadde, dasasu vā kasiṇesu parikammaṃ  katvā jhānaṃ nibbattetabbaṃ ^a^M1.0416^ea^, vādasahassaṃ vā uggaṇhitabbaṃ, ayaṃ amhākaṃ  pabbajjāya uttamattho''ti. ``jhānaṃ tāva nibbattetuṃ ahaṃ na  sakkhissāmi, vādasahassaṃ pana uggaṇhissāmi, ayyā''ti. atha naṃ  te vādasahassaṃ uggaṇhāpetvā ``uggahitaṃ te sippaṃ, idāni tvaṃ  jambudīpatale vicaritvā attanā saddhiṃ pañhaṃ kathetuṃ samatthaṃ  olokehī''ti tassa hatthe jambusākhaṃ ^a^P2.0223^ea^ datvā  uyyojesuṃ -- ``gaccha, bhadde, sace koci gihibhūto tayā saddhiṃ pañhaṃ  kathetuṃ sakkoti, tasseva pādaparicārikā bhavāhi, sace pabbajito  sakkoti, tassa santike pabbajāhī''ti.<br/><br/>[03] sā nāmena jambuparibbājikā nāma hutvā tato nikkhamitvā  diṭṭhe diṭṭhe pañhaṃ pucchantī vicarati. tāya saddhiṃ kathetuṃ samattho  nāma nāhosi. ``ito jambuparibbājikā āgacchatī''ti ^a^V1.0371^ea^ sutvāva  manussā palāyanti. sā gāmaṃ vā nigamaṃ vā bhikkhāya pavisantī  gāmadvāre vālukarāsiṃ katvā tattha jambusākhaṃ ṭhapetvā ``mayā saddhiṃ  kathetuṃ samattho jambusākhaṃ maddatū''ti vatvā gāmaṃ pāvisi. taṃ ṭhānaṃ  upasaṅkamituṃ samattho nāma nāhosi. sāpi milātāya jambusākhāya  aññaṃ jambusākhaṃ gaṇhāti, iminā nīhārena vicarantī sāvatthiṃ patvā  gāmadvāre vālukarāsiṃ katvā jambusākhaṃ ṭhapetvā vuttanayeneva vatvā  bhikkhāya pāvisi. sambahulā gāmadārakā jambusākhaṃ parivāretvā  aṭṭhaṃsu. tadā sāriputtatthero piṇḍāya caritvā katabhattakicco nagarā  nikkhanto te dārake jambusākhaṃ parivāretvā ṭhite disvā ``kiṃ  ida''nti pucchi. dārakā therassa taṃ pavattiṃ ācikkhiṃsu. ``tena  hi dārakā imaṃ sākhaṃ maddathā''ti. ``bhāyāma, bhante''ti ^a^P2.0224^ea^.  ``ahaṃ pañhaṃ kathessāmi, maddatha tumhe''ti. te therassa  vacanena sañjātussāhā tathā katvā maddantā jambusākhaṃ ukkhipiṃsu.  paribbājikā āgantvā te paribhāsitvā ``tumhehi saddhiṃ mama pañhena  kiccaṃ natthi, kasmā me sākhaṃ maddathā''ti āha. ``ayyenamhā  maddāpitā''ti āhaṃsu. ``bhante, tumhehi me sākhā maddāpitā''ti?  ``āma, bhaginī''ti. ``tena hi mayā saddhiṃ pañhaṃ kathethā''ti.  ``sādhu kathessāmī''ti.<br/><br/>[03] sā vaḍḍhamānakacchāyāya pañhaṃ pucchituṃ therassa santikaṃ  agamāsi, sakalanagaraṃ saṅkhubhi. ``dvinnaṃ paṇḍitānaṃ kathaṃ  suṇissāmā''ti nāgarā tāya saddhiṃyeva gantvā theraṃ vanditvā ekamantaṃ  nisīdiṃsu. paribbājikā theraṃ ^a^M1.0417^ea^ āha -- ``bhante, pucchāmi te  pañha''nti. ``puccha, bhaginī''ti. sā vādasahassaṃ pucchi,  pucchitaṃ pucchitaṃ thero vissajjesi. atha naṃ thero āha --  ``ettakā eva te pañhā, aññepi atthī''ti? ``ettakā eva,  bhante''ti. ``tayā bahū pañhā puṭṭhā, mayampi ekaṃ pucchāma,  vissajjissasi no''ti? ``jānamānā vissajjissāmi pucchatha,  bhante''ti. thero ``ekaṃ nāma ^a^P2.0225^ea^ ki''nti (khu0  pā0 4.1) pañhaṃ pucchi. sā ``evaṃ nāmesa vissajjetabbo''ti  ajānantī ``kiṃ nāmetaṃ, bhante''ti pucchi. ``buddhapañho nāma,  bhaginī''ti. ``mayhampi taṃ detha, bhante''ti. ``sace mādisā  bhavissasi, dassāmī''ti. ``tena hi maṃ pabbājethā''ti. thero  bhikkhunīnaṃ ācikkhitvā pabbājesi. sā pabbajitvā laddhūpasampadā  kuṇḍalakesittherī nāma hutvā katipāhaccayeneva saha paṭisambhidāhi  arahattaṃ pāpuṇi.<br/><br/>[03] bhikkhū dhammasabhāyaṃ kathaṃ samuṭṭhāpesuṃ -- ``kuṇḍalakesittheriyā  dhammassavanañca bahuṃ natthi, pabbajitakiccañcassā matthakaṃ pattaṃ, ekena  kira corena saddhiṃ mahāsaṅgāmaṃ katvā jinitvā āgatā''ti. satthā  āgantvā ``kāya nuttha, bhikkhave, etarahi kathāya sannisinnā''ti  pucchitvā ^a^V1.0372^ea^ ``imāya nāmā''ti vutte, ``bhikkhave, mayā desitadhammaṃ  `appaṃ vā bahuṃ vā'ti pamāṇaṃ mā gaṇhatha, anatthakaṃ padasatampi seyyo  na hoti, dhammapadaṃ pana ekampi seyyova. avasesacore jinantassa  ca jayo nāma na hoti, ajjhattikakilesacore jinantasseva pana  jayo nāma hotī''ti vatvā anusandhiṃ ghaṭetvā dhammaṃ desento imā  gāthā abhāsi -- <br/><br/>[03] 102^b^.^eb^ <br/><br/>[21] ``yo ca gāthāsataṃ bhāse, anatthapadasaṃhitā. <br/><br/>[22] ekaṃ dhammapadaṃ seyyo, yaṃ sutvā upasammati.. <br/><br/>[03] 103^b^.^eb^ <br/><br/>[21] ``yo ^a^P2.0226^ea^ sahassaṃ sahassena, saṅgāme  mānuse jine. <br/><br/>[22] ekañca jeyyamattānaṃ, sa ve saṅgāmajuttamo''ti..<br/><br/>[03] tattha ^b^gāthāsata^eb^nti yo ca puggalo sataparicchedā bahūpi  gāthā bhāseyyāti attho. ^b^anatthapadasaṃhitā^eb^ti  ākāsavaṇṇanādivasena anatthakehi padehi saṃhitā. ^b^dhammapada^eb^nti  atthasādhakaṃ khandhādipaṭisaṃyuttaṃ, ``cattārimāni paribbājakā  dhammapadāni. katamāni cattāri? anabhijjhā paribbājakā  dhammapadaṃ, abyāpādo paribbājakā dhammapadaṃ, sammāsati paribbājakā  dhammapadaṃ ^a^M1.0418^ea^, sammāsamādhi paribbājakā dhammapada''nti (a0 ni0   4.30) evaṃ vuttesu catūsu dhammapadesu ekampi dhammapadaṃ ^b^seyyo.  yo sahassaṃ sahassenā^eb^ti yo eko saṅgāmayodho sahassena guṇitaṃ  sahassaṃ ^b^mānuse^eb^ ekasmiṃ ^b^saṅgāme^eb^ jineyya,  dasamanussasatasahassaṃ jinitvā jayaṃ āhareyya, ayampi saṅgāmajinataṃ  uttamo pavaro nāma na hoti. ^b^ekañca jeyyamattāna^eb^nti yo  rattiṭṭhānadivāṭṭhānesu ajjhattikakammaṭṭhānaṃ sammasanto attano  lobhādikilesajayena attānaṃ jineyya ^a^P2.0227^ea^. ^b^sa  ve saṅgāmajuttamo^eb^ti so saṅgāmajinānaṃ uttamo pavaro  saṅgāmasīsayodhoti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] kuṇḍalakesittherīvatthu tatiyaṃ. 


volume: 88
item: 84
title:
  tambadāṭhikacoraghātakavatthu^bāhiyadārucīriyattheravatthu^kuṇḍalakesittherīvatthu^anatthapucchakabrāhmaṇavatthu^

content:
  [03] ^b^attā have^eb^ti imaṃ dhammadesanaṃ satthā jetavane viharanto  anatthapucchakaṃ brāhmaṇaṃ ārabbha kathesi.<br/><br/>[03] so ^a^V1.0373^ea^ kira brāhmaṇo ``kiṃ nu kho sammāsambuddho atthameva  jānāti, udāhu anatthampi, pucchissāmi na''nti satthāraṃ  upasaṅkamitvā pucchi -- ``bhante, tumhe atthameva jānātha maññe, no  anattha''nti? ``atthañcāhaṃ, brāhmaṇa, jānāmi anatthañcā''ti.  ``tena hi me anatthaṃ kathethā''ti. athassa satthā imaṃ gāthamāha -- <br/><br/>[21] ``ussūraseyyaṃ ālasyaṃ, caṇḍikkaṃ dīghasoṇḍiyaṃ. <br/><br/>[27] ekassaddhānagamanaṃ paradārūpasevanaṃ. <br/><br/>[22] etaṃ brāhmaṇa sevassu, anatthaṃ te bhavissatī''ti..<br/><br/>[03] taṃ sutvā brāhmaṇo sādhukāramadāsi ``sādhu sādhu, gaṇācariya,  gaṇajeṭṭhaka, tumhe atthañca jānātha anatthañcā''ti ^a^P2.0228^ea^.  ``evaṃ kho, brāhmaṇa, atthānatthajānanako nāma mayā sadiso  natthī''ti. athassa satthā ajjhāsayaṃ upadhāretvā, ``brāhmaṇa, kena  kammena jīvasī''ti pucchi. ``jūtakammena, bho gotamā''ti.  ``kiṃ pana te jayo hoti parājayo''ti ^a^M1.0419^ea^. ``jayopi hoti  parājayopī''ti vutte, ``brāhmaṇa, appamattako esa, paraṃ jinantassa  jayo nāma na seyyo. yo pana kilesajayena attānaṃ jināti,  tassa jayo seyyo. na hi taṃ jayaṃ koci apajayaṃ kātuṃ  sakkotī''ti vatvā anusandhiṃ ghaṭetvā dhammaṃ desento imā gāthā  abhāsi -- <br/><br/>[03] 104^b^.^eb^ <br/><br/>[21] ``attā have jitaṃ seyyo, yā cāyaṃ itarā pajā. <br/><br/>[22] attadantassa posassa, niccaṃ saññatacārino.. <br/><br/>[03] 105^b^.^eb^ <br/><br/>[21] ``neva devo na gandhabbo, na māro saha brahmunā. <br/><br/>[22] jitaṃ apajitaṃ kayirā, tathārūpassa jantuno''ti..<br/><br/>[03] tattha ^b^have^eb^ti nipāto. ^b^jita^eb^nti liṅgavipallāso,  attano kilesajayena attā jito seyyoti attho. ^b^yā cāyaṃ  itarā pajā^eb^ti yā panāyaṃ avasesā pajā jūtena vā ^a^P2.0229^ea^  dhanaharaṇena vā saṅgāmena vā balābhibhavena vā jitā  bhaveyya, taṃ jinantena yaṃ jitaṃ, na taṃ seyyoti attho. kasmā pana  tadeva jitaṃ seyyo, idaṃ na seyyoti? yasmā  ^b^attadantassa...pe0... tathārūpassa jantuno^eb^ti. idaṃ vuttaṃ hoti  -- yasmā hi yvāyaṃ nikkilesatāya attadanto poso, tassa  attadantassa kāyādīhi niccaṃ saññatacārino evarūpassa imehi  kāyasaññamādīhi saññatassa jantuno ^b^devo^eb^ vā ^b^gandhabbo^eb^  vā ^b^māro^eb^ vā ^b^brahmunā saha^eb^ uṭṭhahitvā ``ahamassa jitaṃ  apajitaṃ ^a^V1.0374^ea^ karissāmi, maggabhāvanāya pahīne kilese puna  uppādessāmī''ti ghaṭentopi vāyamantopi yathā dhanādīhi parājito  pakkhantaro hutvā itarena jitaṃ puna jinanto apajitaṃ kareyya, ``evaṃ  apajitaṃ kātuṃ neva sakkuṇeyyā''ti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] anatthapucchakabrāhmaṇavatthu catutthaṃ. 


volume: 88
item: 85
title:
  bāhiyadārucīriyattheravatthu^kuṇḍalakesittherīvatthu^anatthapucchakabrāhmaṇavatthu^sāriputtattherassa mātulabrāhmaṇavatthu^

content:
  [03] ^b^māse^eb^ ^a^M1.0420^ea^ ^a^P2.0230^ea^ ^b^māse^eb^ti imaṃ dhammadesanaṃ  satthā veḷuvane viharanto sāriputtattherassa mātulabrāhmaṇaṃ ārabbha  kathesi.<br/><br/>[03] thero kira tassa santikaṃ gantvā āha -- ``kiṃ nu kho,  brāhmaṇa, kiñcideva kusalaṃ karosī''ti? ``karomi, bhante''ti.  ``kiṃ karosī''ti? ``māse māse sahassapariccāgena dānaṃ  dammī''ti. ``kassa desī''ti? ``nigaṇṭhānaṃ, bhante''ti.  ``kiṃ patthayanto''ti? ``brahmalokaṃ, bhante''ti. ``kiṃ pana  brahmalokassa ayaṃ maggo''ti? ``āma, bhante''ti. ``ko  evamāhā''ti? ``ācariyehi me kathitaṃ, bhante''ti. ``no tvaṃ  brahmalokassa maggaṃ jānāsi, nāpi te ācariyā, satthāva eko  jānāti, ehi, brāhmaṇa, brahmalokassa te maggaṃ kathāpessāmī''ti taṃ  ādāya satthu santikaṃ netvā, ``bhante, ayaṃ brāhmaṇo evamāhā''ti,  ``taṃ pavattiṃ ārocetvā sādhu vatassa brahmalokassa maggaṃ kathethā''ti.  satthā ``evaṃ kira, brāhmaṇā''ti pucchitvā ``āma, bho  gotamā''ti vutte, ``brāhmaṇa, tayā evaṃ dadamānena vassasataṃ  dinnadānatopi muhuttamattaṃ pasannacittena mama sāvakassa ^a^P2.0231^ea^  olokanaṃ vā kaṭacchubhikkhāmattadānaṃ vā mahapphalatara''nti  vatvā anusandhiṃ ghaṭetvā dhammaṃ desento imaṃ gāthamāha -- <br/><br/>[03] 106^b^.^eb^ <br/><br/>[21] ``māse māse sahassena, yo yajetha sataṃ samaṃ. <br/><br/>[27] ekañca bhāvitattānaṃ, muhuttamapi pūjaye. <br/><br/>[22] sāyeva pūjanā seyyo, yañce vassasataṃ huta''nti..<br/><br/>[03] tattha ^a^V1.0375^ea^ ^b^sahassenā^eb^hi sahassapariccāgena. ^b^yo yajetha sataṃ  sama^eb^nti yo vassasataṃ māse māse sahassaṃ pariccajanto  lokiyamahājanassa dānaṃ dadeyya, ^b^ekañca bhāvitattāna^eb^nti yo  pana ekaṃ sīlādiguṇavisesena vaḍḍhitāttānaṃ heṭṭhimakoṭiyā sotāpannaṃ,  uparimakoṭiyā khīṇāsavaṃ gharadvāraṃ sampattaṃ kaṭacchubhikkhādānavasena vā  yāpanamattāahāradānavasena vā thūlasāṭakadānamattena vā pūjeyya.  ^b^yaṃ^eb^ itarena ^b^vassasataṃ hutaṃ^eb^. tato ^b^sāyeva pūjanā  seyyo^eb^. seṭṭho uttamoti atthoti.<br/><br/>[03] desanāvasāne ^a^M1.0421^ea^ so brāhmaṇo sotāpattiphalaṃ patto, aññepi bahū  sotāpattiphalādīni pāpuṇiṃsūti. <br/><br/>[06] sāriputtattherassa mātulabrāhmaṇavatthu pañcamaṃ. 


volume: 88
item: 86
title:
  kuṇḍalakesittherīvatthu^anatthapucchakabrāhmaṇavatthu^sāriputtattherassa mātulabrāhmaṇavatthu^sāriputtattherassa bhāgineyyavatthu^

content:
  [03] ^b^yo^eb^ ^a^P2.0232^ea^ ^b^ca vassasataṃ jantū^eb^ti imaṃ  dhammadesanaṃ satthā veḷuvane viharanto sāriputtattherassa bhāgineyyaṃ  ārabbha kathesi.<br/><br/>[03] tampi hi thero upasaṅkamitvā āha -- ``kiṃ, brāhmaṇa, kusalaṃ  karosī''ti? ``āma, bhante''ti. ``kiṃ karosī''ti? ``māse  māse ekaṃ ekaṃ pasuṃ ghātetvā aggiṃ paricarāmī''ti. ``kimatthaṃ  evaṃ karosī''ti? ``brahmalokamaggo kireso''ti. ``kenevaṃ  kathita''nti? ``ācariyehi me, bhante''ti. ``neva tvaṃ  brahmalokassa maggaṃ jānāsi, nāpi te ācariyā, ehi, satthu santikaṃ  gamissāmā''ti taṃ satthu santikaṃ netvā taṃ pavattiṃ ārocetvā  ``imassa, bhante, brahmalokassa maggaṃ kathethā''ti āha. satthā  ``evaṃ kirā''ti pucchitvā ``evaṃ, bho gotamā''ti vutte,  ``brāhmaṇa, vassasatampi evaṃ aggiṃ paricarantassa tava  aggipāricariyā mama sāvakassa taṅkhaṇamattaṃ pūjampi na  pāpuṇātī''ti vatvā anusandhiṃ ghaṭetvā dhammaṃ desento imaṃ gāthamāha  -- <br/><br/>[03] 107^b^.^eb^ <br/><br/>[21] ``yo ca vassasataṃ jantu, aggiṃ paricare vane. <br/><br/>[27] ekañca bhāvitattānaṃ, muhuttamapi pūjaye. <br/><br/>[22] sāyeva pūjanā seyyo, yañce vassasataṃ huta''nti..<br/><br/>[03] tattha ^a^V1.0376^ea^ ^a^P2.0233^ea^ ^b^jantū^eb^ti sattādhivacanametaṃ.  ^b^aggiṃ paricare vane^eb^ti nippapañcabhāvapatthanāya vanaṃ pavisitvāpi  tattha aggiṃ paricareyya. sesaṃ purimasadisamevāti.<br/><br/>[03] desanāvasāne so brāhmaṇo sotāpattiphalaṃ pāpuṇi, aññepi bahū  sotāpattiphalādīni pāpuṇiṃsūti. <br/><br/>[06] sāriputtattherassa bhāgineyyavatthu chaṭṭhaṃ. 


volume: 88
item: 87
title:
  anatthapucchakabrāhmaṇavatthu^sāriputtattherassa mātulabrāhmaṇavatthu^sāriputtattherassa bhāgineyyavatthu^sāriputtattherassa sahāyakabrāhmaṇavatthu^

content:
  [03] ^b^yaṃ^eb^ ^a^M1.0422^ea^ ^b^kiñci yiṭṭhaṃ vā^eb^ti imaṃ dhammadesanaṃ satthā veḷuvane  viharanto sāriputtattherassa sahāyakabrāhmaṇaṃ ārabbha kathesi.<br/><br/>[03] tampi hi thero upasaṅkamitvā ``kiṃ, brāhmaṇa, kiñci kusalaṃ  karosī''ti pucchi. ``āma, bhante''ti. ``kiṃ karosī''ti?  ``yiṭṭhayāgaṃ yajāmī''ti. ``tadā kira taṃ yāgaṃ mahāpariccāgena  yaja''nti. ito paraṃ thero purimanayeneva pucchitvā taṃ satthu santikaṃ  netvā taṃ pavattiṃ ārocetvā ``imassa, bhante, brahmalokassa maggaṃ  kathethā''ti āha. satthā, ``brāhmaṇa, evaṃ kirā''ti pucchitvā  ``evaṃ, bho gotamā''ti vutte, ``brāhmaṇa, tayā saṃvaccharaṃ yiṭṭhayāgaṃ  yajantena lokiyamahājanassa dinnadānaṃ pasannacittena ^a^P2.0234^ea^  mama sāvakānaṃ vandantānaṃ uppannakusalacetanāya  catubhāgamattampi na agghatī''ti vatvā anusandhiṃ ghaṭetvā dhammaṃ desento  imaṃ gāthamāha -- <br/><br/>[03] 108^b^.^eb^ <br/><br/>[21] ``yaṃ kiñci yiṭṭhaṃ va hutaṃ va loke, <br/><br/>[27] saṃvaccharaṃ yajetha puññapekkho. <br/><br/>[26] sabbampi taṃ na catubhāgameti, <br/><br/>[22] abhivādanā ujjugatesu seyyo''ti..<br/><br/>[03] tattha ^b^yaṃ kiñcī^eb^ti anavasesapariyādānavacanametaṃ.  ^b^yiṭṭha^eb^nti yebhuyyena maṅgalakiriyādivasesu dinnadānaṃ.  ^b^huta^eb^nti abhisaṅkharitvā kataṃ pāhunadānañceva, kammañca phalañca  saddahitvā katadānañca. ^b^saṃvaccharaṃ yajethā^eb^ti ekasaṃvaccharaṃ  nirantarameva vuttappakāraṃ dānaṃ sakalacakkavāḷepi ^a^V1.0377^ea^ lokiyamahājanassa  dadeyya. ^b^puññapekkho^eb^ti puññaṃ icchanto. ^b^ujjugatesū^eb^ti  heṭṭhimakoṭiyā sotāpannesu uparimakoṭiyā khīṇāsavesu. idaṃ vuttaṃ  hoti -- ``evarūpesu pasannacittena sarīraṃ onamitvā vandantassa  kusalacetanāya yaṃ phalaṃ, tato catubhāgampi sabbaṃ taṃ dānaṃ na agghati,  tasmā ujugatesu abhivādanameva seyyo''ti.<br/><br/>[03] desanāvasāne ^a^P2.0235^ea^ so brāhmaṇo sotāpattiphalaṃ  patto, aññepi bahū sotāpattiphalādīni pāpuṇiṃsūti. <br/><br/>[06] sāriputtattherassa sahāyakabrāhmaṇavatthu sattamaṃ. 


volume: 88
item: 88
title:
  sāriputtattherassa mātulabrāhmaṇavatthu^sāriputtattherassa bhāgineyyavatthu^sāriputtattherassa sahāyakabrāhmaṇavatthu^āyuvaḍḍhanakumāravatthu^

content:
  [03] ^b^abhivādanasīlissā^eb^ti ^a^M1.0423^ea^ imaṃ dhammadesanaṃ satthā  dīghalaṅghikaṃ nissāya araññakuṭiyaṃ viharanto dīghāyukumāraṃ ārabbha  kathesi.<br/><br/>[03] dīghalaṅghikanagaravāsino kira dve brāhmaṇā bāhirakapabbajjaṃ  pabbajitvā aṭṭhacattālīsa vassāni tapacaraṇaṃ kariṃsu. tesu eko  ``paveṇi me nassissati, vibbhamissāmī''ti cintetvā attanā kataṃ  tapaṃ paresaṃ vikkiṇitvā gosatena ceva kahāpaṇasatena ca saddhiṃ bhariyaṃ  labhitvā kuṭumbaṃ saṇṭhapesi. athassa bhariyā puttaṃ vijāyi. itaro  panassa sahāyako pavāsaṃ gantvā punadeva taṃ nagaraṃ paccāgami. so  tassa āgatabhāvaṃ sutvā puttadāraṃ ādāya sahāyakassa dassanatthāya  agamāsi. gantvā puttaṃ mātu hatthe datvā sayaṃ tāva vandi, mātāpi  puttaṃ pitu hatthe datvā vandi. so ``dīghāyukā hothā''ti ^a^P2.0236^ea^  āha, putte pana vandāpite tuṇhī ahosi. atha naṃ  ``kasmā, bhante, amhehi vandite `dīghāyukā hothā'ti vatvā imassa  vandanakāle kiñci na vadethā''ti āha. ``imasseko antarāyo  atthi, brāhmaṇā''ti. ``kittakaṃ jīvissati, bhante''ti?  ``sattāhaṃ, brāhmaṇā''ti. ``paṭibāhanakāraṇaṃ atthi, bhante''ti?  ``nāhaṃ paṭibāhanakāraṇaṃ jānāmī''ti. ``ko pana jāneyya,  bhante''ti? ``samaṇo gotamo jāneyya, tassa santikaṃ gantvā  pucchāhī''ti. ``tattha gacchanto tapaparihānito bhāyāmī''ti.  ``sace te puttasineho atthi, tapaparihāniṃ acintetvā tassa santikaṃ  gantvā pucchāhī''ti.<br/><br/>[03] so ^a^V1.0378^ea^ satthu santikaṃ gantvā sayaṃ tāva vandi. satthā  ``dīghāyuko hohī''ti āha, pajāpatiyā vandanakālepi tassā tatheva  vatvā puttassa vandāpanakāle tuṇhī ahosi. so purimanayeneva  satthāraṃ pucchi, satthāpi tatheva byākāsi. so kira brāhmaṇo  sabbaññutaññāṇaṃ apaṭivijjhitvāva attano mantaṃ sabbaññutaññāṇena  saṃsandesi, paṭibāhanūpāyaṃ pana na jānāti. brāhmaṇo satthāraṃ pucchi  -- ``atthi pana, bhante, paṭibāhanūpāyo''ti? ``bhaveyya,  brāhmaṇā''ti. ``kiṃ bhaveyyā''ti? ``sace tvaṃ attano gehadvāre  maṇḍapaṃ kāretvā tassa majjhe ^a^P2.0237^ea^ pīṭhikaṃ kāretvā taṃ  parikkhipanto aṭṭha vā soḷasa vā āsanāni ^a^M1.0424^ea^ paññāpetvā tesu mama  sāvake nisīdāpetvā sattāhaṃ nirantaraṃ parittaṃ kātuṃ sakkuṇeyyāsi,  evamassa antarāyo nasseyyā''ti. ``bho gotama, mayā  maṇḍapādīni sakkā kātuṃ, tumhākaṃ pana sāvake kathaṃ lacchāmī''ti?  ``tayā ettake kate ahaṃ mama sāvake pahiṇissāmī''ti. ``sādhu,  bho gotamā''ti so attano gehadvāre sabbaṃ kiccaṃ niṭṭhāpetvā satthu  santikaṃ agamāsi. satthā bhikkhū pahiṇi, te gantvā tattha  nisīdiṃsu, dārakampi pīṭhikāyaṃ nipajjāpesuṃ, bhikkhū sattarattindivaṃ  nirantaraṃ parittaṃ bhaṇiṃsu, sattame divase sāyaṃ satthā āgacchi.  tasmiṃ āgate sabbacakkavāḷadevatā sannipatiṃsu. eko pana avaruddhako  nāma yakkho dvādasa saṃvaccharāni vessavaṇaṃ upaṭṭhahitvā tassa santikā  varaṃ labhanto ``ito sattame divase imaṃ dārakaṃ gaṇheyyāsī''ti labhi.  tasmā sopi āgantvā aṭṭhāsi.<br/><br/>[03] satthari pana tattha gate mahesakkhāsu devatāsu sannipatitāsu  appesakkhā devatā osakkitvā osakkitvā okāsaṃ alabhamānā dvādasa  ^a^P2.0238^ea^ yojanāni paṭikkamiṃsu. avaruddhakopi tatheva  paṭikkami, satthāpi sabbarattiṃ parittamakāsi. sattāhe vītivatte  avaruddhako dārakaṃ na labhi. aṭṭhame pana divase aruṇe uggatamatte  dārakaṃ ānetvā satthāraṃ vandāpesuṃ. satthā ``dīghāyuko hohī''ti  āha. ``kīvaciraṃ pana, bho gotama, dārako ṭhassatī''ti?  ``vīsavassasataṃ, brāhmaṇā''ti. athassa ``āyuvaḍḍhanakumāro''ti  nāmaṃ kariṃsu. so vuddhimanvāya pañcahi upāsakasatehi parivuto  vicari. athekadivasaṃ dhammasabhāyaṃ bhikkhū kathaṃ samuṭṭhāpesuṃ  ``passathāvuso, āyuvaḍḍhanakumārena kira sattame divase maritabbaṃ  abhavissa, so idāni vīsavassasataṭṭhāyī hutvā pañcahi  upāsakasatehi parivuto vicarati, atthi maññe imesaṃ sattānaṃ  āyuvaḍḍhanakāraṇa''nti. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte,  ``bhikkhave, na kevalaṃ āyuvaḍḍhanameva, ime pana sattā guṇavante  vandantā abhivādentā catūhi kāraṇehi vaḍḍhanti, parissayato  ^a^V1.0379^ea^ muccanti, yāvatāyukameva tiṭṭhantī''ti vatvā anusandhiṃ ghaṭetvā dhammaṃ  desento imaṃ gāthamāha -- <br/><br/>[03] 109^b^.^eb^ <br/><br/>[21] ``abhivādanasīlissa ^a^M1.0425^ea^ ^a^P2.0239^ea^, niccaṃ  vuḍḍhāpacāyino. <br/><br/>[22] cattāro dhammā vaḍḍhanti, āyu vaṇṇo sukhaṃ bala''nti..<br/><br/>[03] tattha ^b^abhivādanasīlissā^eb^ti vandanasīlissa, abhiṇhaṃ  vandanakiccapasutassāti attho. ^b^vuḍḍhāpacāyino^eb^ti gihissa vā  tadahupabbajite daharasāmaṇerepi, pabbajitassa vā pana pabbajjāya vā  upasampadāya vā vuḍḍhatare guṇavuḍḍhe apacāyamānassa, abhivādanena vā  ^b^niccaṃ^eb^ pūjentassāti attho. ^b^cattāro dhammā vaḍḍhantī^eb^ti  āyumhi vaḍḍhamāne yattakaṃ kālaṃ taṃ vaḍḍhati, tattakaṃ itarepi  vaḍḍhantiyeva. yena hi paññāsavassāayusaṃvattanikaṃ kusalaṃ kataṃ,  pañcavīsativassakāle cassa jīvitantarāyo uppajjeyya, so  abhivādanasīlatāya paṭippassambhati, so yāvatāyukameva tiṭṭhati,  vaṇṇādayopissa āyunāva saddhiṃ vaḍḍhanti. ito uttaripi eseva  nayo. anantarāyena pavattassāyuno vaḍḍhanaṃ nāma natthi.<br/><br/>[03] desanāvasāne āyuvaḍḍhanakumāro pañcahi upāsakasatehi saddhiṃ  sotāpattiphale patiṭṭhahi, aññepi bahū sotāpattiphalādīni pāpuṇiṃsūti. <br/><br/>[06] āyuvaḍḍhanakumāravatthu aṭṭhamaṃ. 


volume: 88
item: 89
title:
  sāriputtattherassa bhāgineyyavatthu^sāriputtattherassa sahāyakabrāhmaṇavatthu^āyuvaḍḍhanakumāravatthu^saṃkiccasāmaṇeravatthu^

content:
  [03] ^b^yo^eb^ ^a^P2.0240^ea^ ^b^ca vassasataṃ jīve^eb^ti imaṃ  dhammadesanaṃ satthā jetavane viharanto saṃkiccasāmaṇeraṃ ārabbha kathesi.<br/><br/>[03] sāvatthiyaṃ kira tiṃsamattā kulaputtā satthu dhammakathaṃ sutvā  sāsane uraṃ datvā pabbajiṃsu. te upasampadāya pañcavassā hutvā  satthāraṃ upasaṅkamitvā ganthadhuraṃ vipassanādhuranti dve dhurānīti sutvā  ``mayaṃ mahallakakāle pabbajitā''ti ganthadhure ussāhaṃ akatvā  vipassanādhuraṃ pūretukāmā yāva arahattā kammaṭṭhānaṃ kathāpetvā, ``bhante,  ekaṃ araññāyatanaṃ gamissāmā''ti satthāraṃ āpucchiṃsu. satthā  ``kataraṃ ṭhānaṃ gamissathā''ti pucchitvā ``asukaṃ nāmā''ti vutte  ``tattha tesaṃ ^a^V1.0380^ea^ ekaṃ vighāsādaṃ nissāya bhayaṃ uppajjissati, tañca pana  saṃkiccasāmaṇere gate vūpasamissati, atha nesaṃ pabbajitakiccaṃ pāripūriṃ  gamissatī''ti aññāsi.<br/><br/>[03] saṃkiccasāmaṇero ^a^M1.0426^ea^ nāma sāriputtattherassa sāmaṇero sattavassiko  jātiyā. tassa kira mātā sāvatthiyaṃ aḍḍhakulassa dhītā. sā  tasmiṃ kucchigate ekena byādhinā taṅkhaṇaññeva kālamakāsi.  tassā jhāpiyamānāya ṭhapetvā gabbhamaṃsaṃ sesaṃ jhāyi. athassā  gabbhamaṃsaṃ citakato otāretvā dvīsu tīsu ṭhānesu sūlehi vijjhiṃsu.  sūlakoṭi dārakassa akkhikoṭiṃ pahari. evaṃ gabbhamaṃsaṃ ^a^P2.0241^ea^  vijjhitvā aṅgārarāsimhi khipitvā aṅgāreheva  paṭicchādetvā pakkamiṃsu. gabbhamaṃsaṃ jhāyi, aṅgāramatthake pana  suvaṇṇabimbasadiso dārako padumagabbhe nipanno viya ahosi.  pacchimabhavikassa sattassa hi sinerunā otthariyamānassapi arahattaṃ  appatvā jīvitakkhayo nāma natthi. punadivase ``citakaṃ  nibbāpessāmā''ti āgatā tathānipannaṃ dārakaṃ disvā  acchariyabbhutacittajātā ``kathañhi nāma ettakesu dārūsu  khīyamānesu sakalasarīre jhāpiyamāne dārako na jhāyi, kiṃ nu kho  bhavissatī''ti dārakaṃ ādāya antogāmaṃ gantvā nemittake pucchiṃsu.  nemittakā ``sace ayaṃ dārako agāraṃ ajjhāvassissati, yāva  sattamā kulaparivaṭṭā ñātakā duggatā bhavissanti? sace  pabbajissati, pañcahi samaṇasatehi parivuto vicarissatī''ti āhaṃsu.  tassa saṅkunā akkhikoṭiyā bhinnattā ^b^saṃkicca^eb^nti nāmaṃ  kariṃsu. so aparena samayena saṃkiccoti paññāyi. atha naṃ  ñātakā ``hotu, vaḍḍhitakāle amhākaṃ ayyassa sāriputtassa santike  pabbājessāmā''ti posiṃsu. so sattavassikakāle ``tava  mātukucchiyaṃ ^a^P2.0242^ea^ vasanakāle mātā te kālamakāsi,  tassā sarīre jhāpiyamānepi tvaṃ na jhāyī''ti kumārakānaṃ kathaṃ sutvā  ``ahaṃ kira evarūpā bhayā mutto, kiṃ me gharāvāsena,  pabbajissāmī''ti ñātakānaṃ ārocesi. te ``sādhu, tātā''ti  sāriputtattherassa santikaṃ netvā, ``bhante, imaṃ pabbājethā''ti adaṃsu.  thero tacapañcakakammaṭṭhānaṃ datvā pabbājesi. so khuraggeyeva saha  paṭisambhidāhi arahattaṃ pāpuṇi. ayaṃ saṃkiccasāmaṇero nāma.<br/><br/>[03] satthā ``etasmiṃ gate taṃ bhayaṃ vūpasamissati, atha nesaṃ  pabbajitakiccaṃ pāripūriṃ gamissatī''ti ñatvā, ``bhikkhave, tumhākaṃ  jeṭṭhabhātikaṃ sāriputtattheraṃ oloketvā gacchathā''ti āha. te  ``sādhū''ti vatvā therassa ^a^M1.0427^ea^ santikaṃ gantvā ``kiṃ, āvuso''ti vutte  mayaṃ satthu santike kammaṭṭhānaṃ gahetvā araññaṃ pavisitukāmā hutvā  āpucchimhā, atha no satthā evamāha -- ``tumhākaṃ jeṭṭhabhātikaṃ  oloketvā gacchathā''ti? ``tenamhā idhāgatā''ti. thero  ``satthārā ^a^V1.0381^ea^ ime ekaṃ kāraṇaṃ disvā idha pahitā bhavissanti, kiṃ nu  kho eta''nti āvajjento tamatthaṃ ñatvā āha -- ``atthi pana vo,  āvuso, sāmaṇero''ti? ``natthi, āvuso''ti. ``sace natthi,  imaṃ saṃkiccasāmaṇeraṃ gahetvā gacchathā''ti. ``alaṃ, āvuso,  sāmaṇeraṃ nissāya no palibodho bhavissati, kiṃ araññe vasantānaṃ  sāmaṇerenā''ti? ``nāvuso ^a^P2.0243^ea^, imaṃ nissāya  tumhākaṃ palibodho, apica kho pana tumhe nissāya imassa palibodho  bhavissati. satthāpi tumhe mama santikaṃ pahiṇanto tumhehi saddhiṃ  sāmaṇerassa pahiṇanaṃ paccāsīsanto pahiṇi, imaṃ gahetvā gacchathā''ti.  te ``sādhū''ti adhivāsetvā sāmaṇerena saddhiṃ ekatiṃsa janā theraṃ  apaloketvā vihārā nikkhamma cārikaṃ carantā vīsayojanasatamatthake  ekaṃ sahassakulaṃ gāmaṃ pāpuṇiṃsu.<br/><br/>[03] manussā te disvā pasannacittā sakkaccaṃ parivisitvā, ``bhante,  kattha gamissathā''ti pucchitvā ``yathāphāsukaṭṭhānaṃ, āvuso''ti vutte  pādamūle nipajjitvā ``mayaṃ, bhante, ayyesu imaṃ ṭhānaṃ nissāya  antovassaṃ vasantesu pañcasīlaṃ samādāya uposathakammaṃ  karissāmā''ti yāciṃsu. therā adhivāsesuṃ. atha nesaṃ manussā  rattiṭṭhānadivāṭṭhānacaṅkamanapaṇṇasālāyo saṃvidahitvā ``ajja mayaṃ, sve  maya''nti ussāhappattā upaṭṭhānamakaṃsu. therā vassūpanāyikadivase  katikavattaṃ kariṃsu, ``āvuso, amhehi dharamānakabuddhassa santike  kammaṭṭhānaṃ gahitaṃ, na kho pana sakkā aññatra paṭipattisampadāya buddhe  ārādhetuṃ, amhākañca apāyadvārāni vivaṭāneva, tasmā aññatra pāto  bhikkhācāravelaṃ, sāyaṃ therūpaṭṭhānavelañca ^a^P2.0244^ea^ sesakāle  dve ekaṭṭhāne na bhavissāma, yassa aphāsukaṃ bhavissati, tena ghaṇḍiyā  pahaṭāya tassa santikaṃ gantvā bhesajjaṃ karissāma, ito aññasmiṃ  rattibhāge vā divasabhāge vā appamattā kammaṭṭhānamanuyuñjissāmā''ti.<br/><br/>[03] tesu ^a^M1.0428^ea^ evaṃ katikaṃ katvā viharantesu eko duggatapuriso dhītaraṃ  upanissāya jīvanto tasmiṃ ṭhāne dubbhikkhe uppanne aparaṃ dhītaraṃ  upanissāya jīvitukāmo maggaṃ paṭipajji. therāpi gāme piṇḍāya  caritvā vasanaṭṭhānaṃ āgacchantā antarāmagge ekissā nadiyā nhatvā  vālukapuline nisīditvā bhattakiccaṃ kariṃsu. tasmiṃ khaṇe so  puriso taṃ ṭhānaṃ patvā ekamantaṃ aṭṭhāsi. atha naṃ therā ``kahaṃ  gacchasī''ti pucchiṃsu. so tamatthaṃ ārocesi. therā tasmiṃ  kāruññaṃ uppādetvā, ``upāsaka, ativiya chātosi, gaccha, paṇṇaṃ  āhara, ekamekaṃ te bhattapiṇḍaṃ dassāmā''ti vatvā tena paṇṇe āhaṭe  attanā attanā bhuñjananiyāmeneva sūpabyañjanehi sannahitvā ekamekaṃ  piṇḍaṃ adaṃsu. etadeva kira vattaṃ, yaṃ bhojanakāle āgatassa   ^a^V1.0382^ea^ bhattaṃ dadamānena ^a^P2.0245^ea^ bhikkhunā aggabhattaṃ adatvā attanā  bhuñjananiyāmeneva thokaṃ vā bahuṃ vā dātabbaṃ. tasmā tepi tathā adaṃsu.  so katabhattakicco there vanditvā pucchi -- ``kiṃ, bhante, ayyā,  kenaci nimantitā''ti? ``natthi, upāsaka, nimantanaṃ, manussā  devasikaṃ evarūpameva āhāraṃ dentī''ti. so cintesi -- ``mayaṃ  niccakālaṃ uṭṭhāya samuṭṭhāya kammaṃ karontāpi evarūpaṃ āhāraṃ laddhuṃ na  sakkoma, kiṃ me aññattha gatena, imesaṃ santikeyeva jīvissāmī''ti.  atha ne āha -- ``ahaṃ vattapaṭivattaṃ katvā ayyānaṃ santike  vasituṃ icchāmī''ti. ``sādhu, upāsakā''ti. so tehi saddhiṃ  tesaṃ vasanaṭṭhānaṃ gantvā sādhukaṃ vattapaṭivattaṃ karonto bhikkhū ativiya  ārādhetvā dvemāsaccayena dhītaraṃ daṭṭhukāmo hutvā ``sace, ayye,  āpucchissāmi, na maṃ vissajjissanti, anāpucchā gamissāmī''ti  tesaṃ anācikkhitvāva nikkhami. ettakameva kirassa oḷārikaṃ  khalitaṃ ahosi, yaṃ bhikkhūnaṃ anārocetvā pakkāmi.<br/><br/>[03] tassa pana gamanamagge ekā aṭavī atthi. tattha pañcasatānaṃ  corānaṃ ``yo imaṃ aṭaviṃ pavisati, taṃ māretvā tassa maṃsalohitena  tuyhaṃ balikammaṃ karissāmā''ti devatāya āyācanaṃ katvā vasantānaṃ  sattamo divaso hoti. tasmā sattame divase corajeṭṭhako rukkhaṃ  āruyha ^a^P2.0246^ea^ olokento taṃ āgacchantaṃ disvā corānaṃ  saññamadāsi. te tassa aṭavimajjhaṃ paviṭṭhabhāvaṃ ñatvā parikkhipitvā  taṃ gaṇhitvā gāḷhabandhanaṃ katvā ^a^M1.0429^ea^ araṇisahitena aggiṃ nibbattetvā  dārūni saṅkaḍḍhitvā mahantaṃ aggikkhandhaṃ katvā sūlāni tacchiṃsu.  so tesaṃ taṃ kiriyaṃ disvā, ``sāmi, imasmiṃ ṭhāne neva sūkarā, na  migādayo dissanti, kiṃ kāraṇā idaṃ karothā''ti pucchi. ``taṃ  māretvā tava maṃsalohitena devatāya balikammaṃ karissāmā''ti. so  maraṇabhayatajjito bhikkhūnaṃ taṃ upakāraṃ acintetvā kevalaṃ attano  jīvitameva rakkhamāno evamāha -- ``sāmi, ahaṃ vighāsādo,  ucchiṭṭhabhattaṃ bhuñjitvā vaḍḍhito, vighāsādo nāma kāḷakaṇṇiko,  ayyā pana yato tato nikkhamitvā pabbajitāpi khattiyāva,  asukasmiṃ ṭhāne ekatiṃsa bhikkhū vasanti, te māretvā balikammaṃ  karotha, ativiya vo devatā tussissatī''ti. taṃ sutvā corā  ``bhaddakaṃ esa vadeti, kiṃ iminā kāḷakaṇṇinā, khattiye māretvā  balikammaṃ karissāmā''ti cintetvā ``ehi, nesaṃ vasanaṭṭhānaṃ  dassehī''ti tameva maggadesakaṃ katvā taṃ ṭhānaṃ patvā vihāramajjhe  bhikkhū adisvā ``kahaṃ bhikkhū''ti naṃ pucchiṃsu. so dve māse  vasitattā tesaṃ katikavattaṃ jānanto evamāha ^a^P2.0247^ea^ --  ``attano divāṭṭhānarattiṭṭhānesu nisinnā, etaṃ ghaṇḍiṃ paharatha,  ghaṇḍisaddena sannipatissantī''ti. corajeṭṭhako ghaṇḍiṃ pahari.<br/><br/>[03] bhikkhū ^a^V1.0383^ea^ ghaṇḍisaddaṃ sutvā ``akāle ghaṇḍi pahaṭā, kassaci  aphāsukaṃ bhavissatī''ti āgantvā vihāramajjhe paṭipāṭiyā paññattesu  pāsāṇaphalakesu nisīdiṃsu. saṅghatthero core oloketvā pucchi --  ``upāsakā kenāyaṃ ghaṇḍi pahaṭā''ti? corajeṭṭhako āha --  ``mayā, bhante''ti. ``kiṃ kāraṇā''ti? ``amhehi aṭavidevatāya  āyācitaṃ atthi, tassā balikammakaraṇatthāya ekaṃ bhikkhuṃ gahetvā  gamissāmā''ti. taṃ sutvā mahāthero bhikkhū āha -- ``āvuso,  bhātikānaṃ uppannakiccaṃ nāma jeṭṭhabhātikena nittharitabbaṃ, ahaṃ attano  jīvitaṃ tumhākaṃ pariccajitvā imehi saddhiṃ gamissāmi, mā sabbesaṃ  antarāyo hotu, appamattā samaṇadhammaṃ karothā''ti. anuthero āha  -- ``bhante, jeṭṭhabhātu kiccaṃ nāma kaniṭṭhassa bhāro, ahaṃ gamissāmi,  tumhe appamattā hothā''ti. iminā upāyena ``ahameva ahamevā''ti  vatvā paṭipāṭiyā tiṃsapi janā uṭṭhahiṃsu, evaṃ te neva ekissā  mātuyā puttā, na ^a^M1.0430^ea^ ekassa pituno, nāpi vītarāgā, atha ca pana  avasesānaṃ atthāya paṭipāṭiyā jīvitaṃ pariccajiṃsu. tesu ekopi  ``tvaṃ yāhī''ti vattuṃ samattho nāma nāhosi.<br/><br/>[03] saṃkiccasāmaṇero tesaṃ kathaṃ sutvā, ``bhante, tumhe tiṭṭhatha  ^a^P2.0248^ea^, ahaṃ tumhākaṃ jīvitaṃ pariccajitvā  gamissāmī''ti āha. te āhaṃsu -- ``āvuso, mayaṃ sabbe ekato  māriyamānāpi taṃ ekakaṃ na vissajjessāmā''ti. ``kiṃ kāraṇā,  bhante''ti? ```āvuso, tvaṃ dhammasenāpatisāriputtattherassa  sāmaṇero, sace taṃ vissajjessāma, sāmaṇeraṃ me ādāya gantvā corānaṃ  niyyādiṃsū'ti thero no garahissati, taṃ nindaṃ nittharituṃ na  sakkhissāma, tena taṃ na vissajjessāmā''ti. ``bhante,  sammāsambuddho tumhe mama upajjhāyassa santikaṃ pahiṇantopi, mama  upajjhāyo maṃ tumhehi saddhiṃ pahiṇantopi idameva kāraṇaṃ disvā  pahiṇi, tiṭṭhatha tumhe, ahameva gamissāmī''ti so tiṃsa bhikkhū  vanditvā ``sace, bhante, me doso atthi, khamathā''ti vatvā  nikkhami. tadā bhikkhūnaṃ mahāsaṃvego uppajji, akkhīni  assupuṇṇāni hadayamaṃsaṃ pavedhi. mahāthero core āha -- ``upāsakā  ayaṃ daharako tumhe aggiṃ karonte, sūlāni tacchante, paṇṇāni  attharante disvā bhāyissati, imaṃ ekamante ṭhapetvā tāni kiccāni  kareyyāthā''ti. corā sāmaṇeraṃ ādāya gantvā ekamante ṭhapetvā  sabbakiccāni kariṃsu.<br/><br/>[03] kiccapariyosāne corajeṭṭhako ^a^P2.0249^ea^ asiṃ  abbāhitvā sāmaṇeraṃ upasaṅkami. sāmaṇero nisīdamāno jhānaṃ  samāpajjitvāva nisīdi. corajeṭṭhako asiṃ parivattetvā sāmaṇerassa  khandhe pātesi, asi namitvā dhārāya dhāraṃ pahari, so ``na sammā  pahari''nti maññamāno puna taṃ ujukaṃ ^a^V1.0384^ea^ katvā pahari. asi tālapaṇṇaṃ  viya veṭhayamāno tharumūlaṃ agamāsi. sāmaṇerañhi tasmiṃ kāle  sinerunā avattharantopi māretuṃ samattho nāma natthi, pageva asinā.  taṃ pāṭihāriyaṃ disvā corajeṭṭhako cintesi -- ``pubbe me asi  silāthambhaṃ vā khadirakhāṇuṃ vā kaḷīraṃ viya chindati, idāni  ekavāraṃ nami, ekavāraṃ tālapattaveṭhako viya jāto. ayaṃ nāma  asi acetanā hutvāpi imassa guṇaṃ jānāti, ahaṃ sacetanopi na  jānāmī''ti. so asiṃ bhūmiyaṃ ^a^M1.0431^ea^ khipitvā tassa pādamūle urena  nipajjitvā, ``bhante, mayaṃ dhanakāraṇā aṭaviṃ paviṭṭhāmhā, amhe  dūratova disvā sahassamattāpi manussā pavedhanti, dve ^a^P2.0250^ea^  tisso kathā kathetuṃ na sakkonti. tava pana  santāsamattampi natthi, ukkāmukhe suvaṇṇaṃ viya supupphitakaṇikāraṃ  viya ca te mukhaṃ virocati, kiṃ nu kho kāraṇa''nti pucchanto imaṃ  gāthamāha -- <br/><br/>[21] ``tassa te natthi bhītattaṃ, bhiyyo vaṇṇo pasīdati. <br/><br/>[22] kasmā na paridevesi, evarūpe mahabbhaye''ti..  (theragā0 706).<br/><br/>[03] sāmaṇero jhānā vuṭṭhāya tassa dhammaṃ desento, ``āvuso  gāmaṇi, khīṇāsavassa attabhāvo nāma sīse ṭhapitabhāro viya hoti,  so tasmiṃ bhijjante vā nassante vā tussateva, na bhāyatī''ti vatvā  imā gāthā abhāsi -- <br/><br/>[21] ``natthi cetasikaṃ dukkhaṃ, anapekkhassa gāmaṇi. <br/><br/>[22] atikkantā bhayā sabbe, khīṇasaṃyojanassa ve.. <br/><br/>[21] ``khīṇāya bhavanettiyā, diṭṭhe dhamme yathātathe. <br/><br/>[22] na bhayaṃ maraṇe hoti, bhāranikkhepane yathā''ti..  (theragā0 707-708).<br/><br/>[03] so tassa kathaṃ sutvā pañca corasatāni oloketvā āha --  ``tumhe kiṃ karissathā''ti? ``tumhe pana, sāmī''ti. ``mama  tāva, bho, `evarūpaṃ pāṭihāriyaṃ disvā agāramajjhe kammaṃ natthi,  ayyassa santike pabbajissāmī'ti. mayampi tatheva karissāmā''ti.  ``sādhu, tātā''ti tato pañcasatāpi corā sāmaṇeraṃ vanditvā  pabbajjaṃ yāciṃsu ^a^P2.0251^ea^. so tesaṃ asidhārāhi eva  kese ceva vatthadasā ca chinditvā tambamattikāya rajitvā tāni  kāsāyāni acchādāpetvā dasasu sīlesu patiṭṭhāpetvā te ādāya  gacchanto cintesi ^a^V1.0385^ea^ -- ``sacāhaṃ there adisvāva gamissāmi, te  ^a^M1.0432^ea^ samaṇadhammaṃ kātuṃ na sakkhissanti. corānañhi maṃ gahetvā  nikkhantakālato paṭṭhāya tesu ekopi assūni sandhāretuṃ nāsakkhi,  `mārito nu kho sāmaṇero, no'ti cintentānaṃ kammaṭṭhānaṃ abhimukhaṃ  na bhavissati, tasmā disvāva ne gamissāmī''ti. so  pañcasatabhikkhuparivāro tattha gantvā attano dassanena  paṭiladdhāssāsehi tehi ``kiṃ, sappurisa, saṃkicca, laddhaṃ te  jīvita''nti vutte, ``āma, bhante, ime maṃ māretukāmā hutvā māretuṃ  asakkontā mama guṇe pasīditvā dhammaṃ sutvā pabbajitā, ahaṃ `tumhe  disvāva gamissāmī'ti āgato, appamattā samaṇadhammaṃ karotha, ahaṃ  satthu santikaṃ gamissāmī''ti te bhikkhū vanditvā itare ādāya  upajjhāyassa santikaṃ gantvā ``kiṃ saṃkicca, antevāsikā te  laddhā''ti vutte, ``āma, bhante''ti taṃ pavattiṃ ārocesi. therena  ``gaccha saṃkicca, satthāraṃ passāhī''ti vutte, ``sādhū''ti theraṃ  vanditvā te ādāya satthu santikaṃ gantvā satthārāpi ^a^P2.0252^ea^  ``kiṃ saṃkicca, antevāsikā te laddhā''ti vutte, ``āma,  bhante''ti taṃ pavattiṃ ārocesi. satthā ``evaṃ kira, bhikkhave''ti  pucchitvā, ``āma, bhante''ti vutte, ``bhikkhave, tumhākaṃ corakammaṃ  katvā dussīle patiṭṭhāya vassasataṃ jīvanato idāni sīle patiṭṭhāya  ekadivasampi jīvitaṃ seyyo''ti vatvā anusandhiṃ ghaṭetvā dhammaṃ  desento imaṃ gāthamāha -- <br/><br/>[03] 110^b^.^eb^ <br/><br/>[21] ``yo ca vassasataṃ jīve, dussīlo asamāhito. <br/><br/>[22] ekāhaṃ jīvitaṃ seyyo, sīlavantassa jhāyino''ti..<br/><br/>[03] tattha ^b^dussīlo^eb^ti nissīlo. ^b^sīlavantassā^eb^ti  dussīlassa ^b^vassasataṃ^eb^ jīvanato ^b^sīlavantassa^eb^ dvīhi  jhānehi ^b^jhāyino^eb^ ekadivasampi ekamuhuttampi ^b^jīvitaṃ  seyyo,^eb^ uttamanti attho.<br/><br/>[03] desanāvasāne te pañcasatāpi bhikkhū saha paṭisambhidāhi arahattaṃ  pāpuṇiṃsu, sampattamahājanassāpi sātthikā dhammadesanā ahosīti.<br/><br/>[03] aparena samayena saṃkicco upasampadaṃ labhitvā dasavasso hutvā  sāmaṇeraṃ gaṇhi. so pana tasseva bhāgineyyo adhimuttasāmaṇero  nāma. atha naṃ thero paripuṇṇavassakāle āmantetvā ``upasampadaṃ te  karissāmi, gaccha, ñātakānaṃ santike vassaparimāṇaṃ pucchitvā  ^a^M1.0433^ea^ ehī''ti uyyojesi. so mātāpitūnaṃ santikaṃ ^a^P2.0253^ea^  gacchanto antarāmagge pañcasatehi corehi balikammatthāya māriyamāno  tesaṃ dhammaṃ desetvā pasannacittehi tehi ``na te imasmiṃ ṭhāne amhākaṃ  ^a^V1.0386^ea^ atthibhāvo kassaci ārocetabbo''ti vissaṭṭho paṭipathe mātāpitaro  āgacchante disvā tameva maggaṃ paṭipajjantānampi tesaṃ  saccamanurakkhanto nārocesi. tesaṃ corehi viheṭhiyamānānaṃ ``tvampi  corehi saddhiṃ ekato hutvā maññe, amhākaṃ nārocesī''ti  paridevantānaṃ saddaṃ sutvā te mātāpitūnampi anārocitabhāvaṃ ñatvā  pasannacittā pabbajjaṃ yāciṃsu. sopi saṃkiccasāmaṇero viya te sabbe  pabbājetvā upajjhāyassa santikaṃ ānetvā tena satthu santikaṃ pesito  gantvā taṃ pavattiṃ ārocesi. satthā ``evaṃ kira, bhikkhave''ti  pucchitvā, ``āma, bhante''ti vutte purimanayeneva anusandhiṃ ghaṭetvā  dhammaṃ desento imameva gāthamāha -- <br/><br/>[21] ``yo ca vassasataṃ jīve, dussīlo asamāhito. <br/><br/>[22] ekāhaṃ jīvitaṃ seyyo, sīlavantassa jhāyino''ti..<br/><br/>[03] idampi ^b^adhimuttasāmaṇeravatthu^eb^ vuttanayamevāti. <br/><br/>[06] saṃkiccasāmaṇeravatthu navamaṃ. 


