# pali

volume: 94
item: 17
title: dutiyo bhāgo^cūḷavaggo^maṅgalasuttavaṇṇanā^sūcilomasuttavaṇṇanā^
content:
  [03] ^b^evaṃ^eb^ ^a^V2.0034^ea^ ^a^P1.0301^ea^ ^b^me suta^eb^nti sūcilomasuttaṃ.  kā uppatti? atthavaṇṇanānayenevassa uppatti āvi bhavissati.  atthavaṇṇanāyañca ``evaṃ me suta''ntiādi vuttatthameva. ^b^gayāyaṃ  viharati ṭaṅkitamañce sūcilomassa yakkhassa bhavane^eb^ti ettha pana kā  gayā, ko ṭaṅkitamañco, kasmā ca bhagavā tassa yakkhassa bhavane  viharatīti? vuccate -- ^b^gayā^eb^ti gāmopi titthampi vuccati,  tadubhayampi idha vaṭṭati. gayāgāmassa hi avidūre dese viharantopi  ``gayāyaṃ viharatī''ti vuccati, tassa ca gāmassa samīpe avidūre  dvārasantike so ṭaṅkitamañco. gayātitthe viharantopi ``gayāyaṃ  viharatī''ti vuccati, gayātitthe ca so ṭaṅkitamañco.  ^b^ṭaṅkitamañco^eb^ti catunnaṃ pāsāṇānaṃ upari vitthataṃ pāsāṇaṃ  āropetvā kato pāsāṇamañco ^a^M2.0038^ea^. taṃ nissāya yakkhassa bhavanaṃ  āḷavakassa bhavanaṃ viya. yasmā vā pana bhagavā taṃ divasaṃ  paccūsasamaye mahākaruṇāsamāpattito vuṭṭhāya buddhacakkhunā lokaṃ  volokento sūcilomassa ca kharalomassa cāti dvinnampi yakkhānaṃ  sotāpattiphalūpanissayaṃ addasa, tasmā pattacīvaraṃ ādāya  antoaruṇeyeva nānādisāhi sannipatitassa janassa  kheḷasiṅghāṇikādinānappakārāsucinissandakilinnabhūmibhāgampi taṃ  titthappadesaṃ āgantvā tasmiṃ ṭaṅkitamañce nisīdi sūcilomassa  yakkhassa bhavane. tena vuttaṃ ``ekaṃ samayaṃ bhagavā gayāyaṃ viharati  ṭaṅkitamañce sūcilomassa yakkhassa bhavane''ti.<br/><br/>[03] ^b^tena kho pana samayenā^eb^ti yaṃ samayaṃ bhagavā tattha  viharati, tena samayena. ^b^kharo ca yakkho sūcilomo ca yakkho  bhagavato avidūre atikkamantī^eb^ti. ke te yakkhā, kasmā ca  atikkamantīti? vuccate -- tesu tāva eko atīte saṅghassa telaṃ  anāpucchā gahetvā attano sarīraṃ makkhesi. so tena kammena niraye  paccitvā gayāpokkharaṇitīre yakkhayoniyaṃ nibbatto. tasseva cassa  kammassa vipākāvasesena virūpāni aṅgapaccaṅgāni ahesuṃ ^a^P1.0302^ea^,  iṭṭhakacchadanasadisañca kharasamphassaṃ cammaṃ. so kira  yadā paraṃ bhiṃsāpetukāmo hoti, tadā chadaniṭṭhakasadisāni  cammakapālāni ukkhipitvā bhiṃsāpeti. evaṃ so kharasamphassattā  ^b^kharo yakkho^eb^tveva nāmaṃ labhi.<br/><br/>[03] itaro ^a^V2.0035^ea^ kassapassa bhagavato kāle upāsako hutvā māsassa aṭṭha  divase vihāraṃ gantvā dhammaṃ suṇāti. so ekadivasaṃ dhammassavane  ghosite saṅghārāmadvāre attano khettaṃ kelāyanto ugghosanaṃ sutvā  ``sace nhāyāmi, ciraṃ bhavissatī''ti kiliṭṭhagattova uposathāgāraṃ  pavisitvā mahagghe bhummattharaṇe anādarena nipajjitvā supi. bhikkhu  evāyaṃ, na upāsakoti saṃyuttabhāṇakā. so tena ca aññena kammena  ca niraye paccitvā gayāpokkharaṇiyā tīre yakkhayoniyaṃ nibbatto.  so tassa kammassa vipākāvasesena duddasiko ahosi, sarīre cassa  sūcisadisāni lomāni ahesuṃ. so hi bhiṃsāpetabbake satte sūcīhi  vijjhanto viya bhiṃsāpeti. evaṃ so sūcisadisalomattā  ^b^sūcilomo yakkho^eb^tveva nāmaṃ labhi. te attano gocaratthāya  bhavanato ^a^M2.0039^ea^ nikkhamitvā muhuttaṃ gantvā gatamaggeneva nivattitvā itaraṃ  disābhāgaṃ gacchantā bhagavato avidūre atikkamanti.<br/><br/>[03] ^b^atha kho kharo^eb^ti kasmā te evamāhaṃsu? kharo  samaṇakappaṃ disvā āha. sūcilomo pana ``yo bhāyati na so  samaṇo, samaṇapaṭirūpakattā pana samaṇako hotī''ti evaṃladdhiko.  tasmā tādisaṃ bhagavantaṃ maññamāno ^b^``neso samaṇo, samaṇako  eso''^eb^ti sahasāva vatvāpi puna vīmaṃsitukāmo āha --  ^b^``yāvāhaṃ jānāmī''^eb^ti. ``atha kho''ti evaṃ vatvā tato.  ^b^sūcilomo yakkho^eb^ti ito pabhuti yāva ^b^apica kho te  samphasso pāpakoti,^eb^ tāva uttānatthameva kevalañcettha ^b^bhagavato  kāya^eb^nti attano kāyaṃ bhagavato upanāmesīti evaṃ sambandho  veditabbo.<br/><br/>[03] tato abhāyantaṃ bhagavantaṃ ^a^P1.0303^ea^ disvā  ^b^``pañhaṃ taṃ samaṇā''^eb^tiādimāha. kiṃ kāraṇā? so hi  cintesi -- ``imināpi nāma me evaṃ kharena amanussasamphassena  manusso samāno ayaṃ na bhāyati, handāhaṃ etaṃ buddhavisaye pañhaṃ  pucchāmi, addhā ayaṃ tattha na sampāyissati, tato naṃ evaṃ  viheṭhessāmī''ti. bhagavā taṃ sutvā ``na khvāhaṃ taṃ  āvuso''tiādimāha. taṃ sabbaṃ āḷavakasutte vuttanayeneva  sabbākārehi veditabbaṃ. <br/><br/>[03] 273^b^.^eb^ ^b^atha kho sūcilomo yakkho bhagavantaṃ  gāthāya ajjhabhāsi ``rāgo ca doso cā''^eb^ti. tattha rāgadosā  vuttanayā eva. ^b^kutonidānā^eb^ti kiṃnidānā kiṃhetukā.  ^b^kuto^eb^ti paccattavacanassa to-ādeso veditabbo, samāse cassa  lopābhāvo. atha vā ^b^nidānā^eb^ti jātā uppannāti attho,  tasmā kutonidānā, kutojātā, kutouppannāti vuttaṃ hoti.  ^b^aratī ratī lomahaṃso kutojā^eb^ti yāyaṃ ``pantesu vā senāsanesu  aññataraññataresu vā adhikusalesu dhammesu arati ^a^V2.0036^ea^ aratitā anabhirati  anabhiramaṇā ukkaṇṭhitā paritassitā''ti (vibha0 856) evaṃ vibhattā  arati, yā ca pañcasu kāmaguṇesu rati, yo ca lomahaṃsasamuṭṭhāpanato  ``lomahaṃso''tveva saṅkhyaṃ gato cittutrāso. ime tayo dhammā  kutojā kutojātāti pucchati ^a^M2.0040^ea^. ^b^kuto samuṭṭhāyā^eb^ti kuto  uppajjitvā. ^b^mano^eb^ti kusalacittaṃ, ^b^vitakkā^eb^ti uragasutte  vuttā nava kāmavitakkādayo. ^b^kumārakā dhaṅkamivossajantī^eb^ti  yathā gāmadārakā kīḷantā kākaṃ suttena pāde bandhitvā ossajanti  khipanti, evaṃ kusalamanaṃ akusalavitakkā kuto samuṭṭhāya  ossajantīti pucchati. <br/><br/>[03] 274^b^.^eb^ athassa bhagavā te pañhe vissajjento  ^b^``rāgo cā''^eb^ti dutiyagāthamabhāsi. tattha ^b^ito^eb^ti  attabhāvaṃ sandhāyāha. attabhāvanidānā hi rāgadosā.  aratiratilomahaṃsā ca attabhāvato jātā, kāmavitakkādiakusalavitakkā  ca attabhāvatoyeva ^a^P1.0304^ea^ samuṭṭhāya kusalamano  ossajanti, tena tadaññaṃ pakatiādikāraṇaṃ paṭikkhipanto āha --  ^b^``itonidānā itojā ito samuṭṭhāyā''^eb^ti. saddasiddhi cettha  purimagāthāya vuttanayeneva veditabbā. <br/><br/>[03] 275-6^b^.^eb^ evaṃ te pañhe vissajjetvā idāni yvāyaṃ  ``itonidānā''tiādīsu ``attabhāvanidānā attabhāvato jātā  attabhāvato samuṭṭhāyā''ti attho vutto, taṃ sādhento āha --  ^b^``snehajā attasambhūtā''^eb^ti. ete hi sabbepi rāgādayo  vitakkapariyosānā taṇhāsnehena jātā, tathā jāyantā ca  pañcupādānakkhandhabhede attabhāvapariyāye attani sambhūtā. tenāha --  ``snehajā attasambhūtā''ti. idāni tadatthajotikaṃ upamaṃ karoti  ^b^``nigrodhasseva khandhajā''^eb^ti. tattha khandhesu jātā  ^b^khandhajā,^eb^ pārohānametaṃ adhivacanaṃ. kiṃ vuttaṃ hoti? yathā  nigrodhassa khandhajā nāma pārohā āporasasinehe sati jāyanti,  jāyantā ca tasmiṃyeva nigrodhe tesu tesu sākhappabhedesu sambhavanti,  evametepi rāgādayo ajjhattataṇhāsnehe sati jāyanti, jāyantā ca  tasmiṃyeva attabhāve tesu tesu cakkhādibhedesu dvārārammaṇavatthūsu  sambhavanti. tasmā veditabbametaṃ ``attabhāvanidānā attabhāvajā  attabhāvasamuṭṭhānā ca ete''ti.<br/><br/>[03] avasesadiyaḍḍhagāthāya pana ayaṃ sabbasaṅgāhikā atthavaṇṇanā  -- evaṃ attasambhūtā ca ete ^b^puthū visattā kāmesu^eb^. rāgopi hi  pañcakāmaguṇikādivasena, dosopi āghātavatthādivasena,  aratiādayopi tassa tasseva bhedassa vasenāti sabbathā sabbepime  kilesā puthū anekappakārā ^a^M2.0041^ea^ hutvā vatthudvārārammaṇādivasena tesu tesu  vatthukāmesu tathā tathā visattā laggā laggitā ^a^V2.0037^ea^ saṃsibbitvā ṭhitā.  kimiva? ^b^māluvāva vitatā vane,^eb^ yathā vane vitatā māluvā  tesu tesu rukkhassa sākhapasākhādibhedesu visattā hoti laggā  laggitā saṃsibbitvā ṭhitā, evaṃ puthuppabhedesu vatthukāmesu visattaṃ  kilesagaṇaṃ ^b^ye naṃ pajānanti yatonidānaṃ, te naṃ vinodenti  suṇohi yakkha^eb^ ^a^P1.0305^ea^.<br/><br/>[03] tattha ^b^yatonidāna^eb^nti bhāvanapuṃsakaniddeso, tena kiṃ  dīpeti? ye sattā naṃ kilesagaṇaṃ ``yatonidānaṃ uppajjatī''ti evaṃ  jānanti, te naṃ ``taṇhāsnehasnehite attabhāve uppajjatī''ti ñatvā taṃ  taṇhāsnehaṃ ādīnavānupassanādibhāvanāñāṇagginā visosentā  vinodenti pajahanti byantīkaronti ca, etaṃ amhākaṃ subhāsitaṃ  suṇohi yakkhāti. evamettha attabhāvajānanena dukkhapariññaṃ  taṇhāsneharāgādikilesagaṇavinodanena samudayappahānañca dīpeti.<br/><br/>[03] ye ca naṃ vinodenti, ^b^te duttaraṃ oghamimaṃ taranti  atiṇṇapubbaṃ apunabbhavāya^eb^. etena maggabhāvanaṃ  nirodhasacchikiriyañca dīpeti. ye hi naṃ kilesagaṇaṃ vinodenti,  te avassaṃ maggaṃ bhāventi. na hi maggabhāvanaṃ vinā kilesavinodanaṃ  atthi. ye ca maggaṃ bhāventi, te duttaraṃ pakatiñāṇena kāmoghādiṃ  catubbidhampi oghamimaṃ taranti. maggabhāvanā hi oghataraṇaṃ.  ^b^atiṇṇapubba^eb^nti iminā dīghena addhunā supinantenapi  avītikkantapubbaṃ. ^b^apunabbhavāyā^eb^ti nibbānāya. evamimaṃ  catusaccadīpikaṃ gāthaṃ suṇantā ``sutvā dhammaṃ dhārenti, dhatānaṃ  dhammānaṃ atthamupaparikkhantī''tiādikaṃ kathaṃ subhāviniyā paññāya  anukkamamānā te dvepi sahāyakā yakkhā gāthāpariyosāneyeva  sotāpattiphale patiṭṭhahiṃsu, pāsādikā ca ahesuṃ suvaṇṇavaṇṇā  dibbālaṅkāravibhūsitāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya sūcilomasuttavaṇṇanā niṭṭhitā. 


volume: 94
item: 18
title: cūḷavaggo^maṅgalasuttavaṇṇanā^sūcilomasuttavaṇṇanā^kapilasuttadhammacariyasuttavaṇṇanā^
content:
  [03] ^b^dhammacariya^eb^nti ^a^V2.0038^ea^ ^a^M2.0042^ea^ kapilasuttaṃ. kā uppatti? hemavatasutte  vuttanayeneva parinibbute kassape bhagavati dve kulaputtā bhātaro  nikkhamitvā sāvakānaṃ santike pabbajiṃsu. jeṭṭho sodhano nāma,  kaniṭṭho kapilo nāma. tesaṃ mātā sādhanī nāma, kaniṭṭhabhaginī  tāpanā nāma. tāpi bhikkhunīsu ^a^P1.0306^ea^ pabbajiṃsu.  tato te dvepi hemavatasutte vuttanayeneva ``sāsane kati dhurānī''ti  pucchitvā sutvā ca jeṭṭho ``vāsadhuraṃ pūressāmī''ti pañca vassāni  ācariyupajjhāyānaṃ santike vasitvā pañcavasso hutvā yāva arahattaṃ,  tāva kammaṭṭhānaṃ sutvā araññaṃ pavisitvā vāyamanto arahattaṃ pāpuṇi.  kapilo ``ahaṃ tāva taruṇo, vuḍḍhakāle vāsadhuraṃ paripūressāmī''ti  ganthadhuraṃ ārabhitvā tepiṭako ahosi. tassa pariyattiṃ nissāya  parivāro, parivāraṃ nissāya lābho ca udapādi.<br/><br/>[03] so bāhusaccamadena matto paṇḍitamānī anaññātepi aññātamānī  hutvā parehi vuttaṃ kappiyampi akappiyaṃ, akappiyampi kappiyaṃ,  sāvajjampi anavajjaṃ, anavajjampi sāvajjanti bhaṇati. so pesalehi  bhikkhūhi, ``mā, āvuso kapila, evaṃ avacā''tiādinā nayena  ovadiyamāno ``tumhe kiṃ jānātha rittamuṭṭhisadisā''tiādīhi  vacanehi khuṃsento vambhentoyeva carati. bhikkhū tassa bhātuno  sodhanattherassāpi etamatthaṃ ārocesuṃ. sopi naṃ upasaṅkamitvā āha  -- ``āvuso kapila, sāsanassa āyu nāma tumhādisānaṃ  sammāpaṭipatti. mā, āvuso kapila, kappiyampi akappiyaṃ,  akappiyampi kappiyaṃ, sāvajjampi anavajjaṃ, anavajjampi sāvajjanti  vadehī''ti. so tassapi vacanaṃ nādiyi. tato naṃ sodhanatthero  dvattikkhattuṃ vatvā -- <br/><br/>[21] ``ekavācampi dvivācaṃ, bhaṇeyya anukampako. <br/><br/>[22] tatuttariṃ na bhāseyya, dāsovayyassa santike''ti..  (jā0 2.19.34) -- <br/><br/>[25] parivajjetvā ``tvameva, āvuso, sakena kammena  paññāyissasī''ti pakkāmi. tato pabhuti naṃ pesalā bhikkhū chaḍḍesuṃ.<br/><br/>[03] so ^a^V2.0039^ea^ ^a^M2.0043^ea^ durācāro hutvā durācāraparivuto viharanto ekadivasaṃ  ``uposathaṃ osāressāmī''ti sīhāsanaṃ abhiruyha citrabījaniṃ gahetvā  nisinno ``vattati, āvuso, ettha bhikkhūnaṃ pātimokkho''ti  tikkhattuṃ āha. atheko bhikkhupi ``mayhaṃ ^a^P1.0307^ea^  vattatī''ti na avoca. na ca tassa tesaṃ vā pātimokkho vattati.  tato so ``pātimokkhe sutepi asutepi vinayo nāma natthī''ti  āsanā vuṭṭhāsi. evaṃ kassapassa bhagavato sāsanaṃ osakkāpesi  vināsesi. atha sodhanatthero tadaheva parinibbāyi. sopi  kapilo evaṃ taṃ sāsanaṃ osakkāpetvā kālakato avīcimahāniraye  nibbatti, sāpissa mātā ca bhaginī ca tasseva diṭṭhānugatiṃ  āpajjitvā pesale bhikkhū akkosamānā paribhāsamānā kālaṃ katvā  niraye nibbattiṃsu.<br/><br/>[03] tasmiṃyeva ca kāle pañcasatā purisā gāmaghātādīni katvā  corikāya jīvantā janapadamanussehi anubaddhā palāyamānā araññaṃ  pavisitvā tattha kiñci gahanaṃ vā paṭisaraṇaṃ vā apassantā avidūre  pāsāṇe vasantaṃ aññataraṃ āraññikaṃ bhikkhuṃ disvā vanditvā  ``amhākaṃ, bhante, paṭisaraṇaṃ hothā''ti bhaṇiṃsu. thero ``tumhākaṃ  sīlasadisaṃ paṭisaraṇaṃ natthi, sabbe pañca sīlāni samādiyathā''ti  āha. te ``sādhū''ti sampaṭicchitvā sīlāni samādiyiṃsu. thero  ``tumhe sīlavanto, idāni attano jīvitaṃ vināsentesupi mā mano  padūsayitthā''ti āha. te ``sādhū''ti sampaṭicchiṃsu. atha te  jānapadā sampattā ito cito ca maggamānā te core disvā sabbeva  jīvitā voropesuṃ. te kālaṃ katvā kāmāvacaradevaloke nibbattiṃsu.  tesu jeṭṭhakacoro jeṭṭhakadevaputto ahosi, itare tasseva parivārā.<br/><br/>[03] te anulomapaṭilomaṃ saṃsarantā ekaṃ buddhantaraṃ devaloke khepetvā  amhākaṃ bhagavato kāle devalokato cavitvā jeṭṭhakadevaputto sāvatthidvāre  kevaṭṭagāmo atthi, tattha pañcasatakulajeṭṭhassa kevaṭṭassa pajāpatiyā  kucchimhi paṭisandhiṃ aggahesi, itare avasesakevaṭṭapajāpatīnaṃ. evaṃ  tesaṃ ekadivasaṃyeva paṭisandhiggahaṇañca gabbhavuṭṭhānañca ahosi. atha  kevaṭṭajeṭṭho ``atthi nu kho imasmiṃ gāme aññepi dārakā ajja  jātā''ti vicinanto te dārake disvā ``ime me ^a^P1.0308^ea^  puttassa sahāyakā bhavissantī''ti sabbesaṃ posāvanikaṃ adāsi. te  sabbe sahāyakā ^a^M2.0044^ea^ sahapaṃsuṃ kīḷantā anupubbena vayappattā ahesuṃ.  yasojo tesaṃ aggo ahosi.<br/><br/>[03] kapilopi ^a^V2.0040^ea^ tadā niraye pakkāvasesena aciravatiyā suvaṇṇavaṇṇo  duggandhamukho maccho hutvā nibbatti. athekadivasaṃ sabbepi  kevaṭṭadārakā jālāni gahetvā ``macche bandhissāmā''ti nadiṃ gantvā  jālāni pakkhipiṃsu. tesaṃ jālaṃ so maccho pāvisi. taṃ disvā  sabbo kevaṭṭagāmo uccāsaddamahāsaddo ahosi -- ``amhākaṃ puttā paṭhamaṃ  macche bandhantā suvaṇṇamacchaṃ bandhiṃsu, vuḍḍhi nesaṃ dārakānaṃ, idāni  ca no rājā pahūtaṃ dhanaṃ dassatī''ti. atha te pañcasatāpi  dārakasahāyakā macchaṃ nāvāya pakkhipitvā nāvaṃ ukkhipitvā rañño  santikaṃ agamaṃsu. rājā disvā ``kiṃ etaṃ bhaṇe''ti āha.  ``maccho devā''ti. rājā suvaṇṇavaṇṇaṃ macchaṃ disvā ``bhagavā  etassa vaṇṇakāraṇaṃ jānissatī''ti macchaṃ gāhāpetvā bhagavato santikaṃ  agamāsi. macchassa mukhavivaraṇakāle jetavanaṃ ativiya duggandhaṃ  hoti.<br/><br/>[03] rājā bhagavantaṃ pucchi -- ``kasmā, bhante, maccho  suvaṇṇavaṇṇo jāto, kasmā cassa mukhato duggandho vāyatī''ti?  ayaṃ, mahārāja, kassapassa bhagavato pāvacane kapilo nāma bhikkhu  ahosi, bahussuto āgatāgamo. attano vacanaṃ agaṇhantānaṃ bhikkhūnaṃ  akkosakaparibhāsako. tassa ca bhagavato sāsanavināsako. yaṃ so  tassa bhagavato sāsanaṃ vināsesi, tena kammena avīcimahāniraye  nibbatti, vipākāvasesena ca idāni maccho jāto. yaṃ dīgharattaṃ  buddhavacanaṃ vācesi, buddhassa vaṇṇaṃ kathesi, tassa nissandena īdisaṃ  vaṇṇaṃ paṭilabhi. yaṃ bhikkhūnaṃ akkosakaparibhāsako ahosi, tenassa  mukhato duggandho vāyati. ``ullapāpemi naṃ mahārājā''ti?  ``āma bhagavā''ti. atha bhagavā ^a^P1.0309^ea^ macchaṃ ālapi  -- ``tvaṃsi kapilo''ti? ``āma bhagavā, ahaṃ kapilo''ti.  ``kuto āgatosī''ti? ``avīcimahānirayato bhagavā''ti.  ``sodhano kuhiṃ gato''ti? ``parinibbuto bhagavā''ti.  ``sādhanī kuhiṃ gatā''ti? ``mahāniraye nibbattā bhagavā''ti.  ``tāpanā kuhiṃ gatā''ti? ``mahāniraye nibbattā bhagavā''ti.  ``idāni tvaṃ kuhiṃ gamissasī''ti? ``mahānirayaṃ bhagavā''ti.  tāvadeva vippaṭisārābhibhūto nāvaṃ sīsena paharitvā kālakato  mahāniraye nibbatti. mahājano saṃviggo ahosi lomahaṭṭhajāto.  atha ^a^M2.0045^ea^ bhagavā tattha sampattagahaṭṭhapabbajitaparisāya taṅkhaṇānurūpaṃ dhammaṃ  desento imaṃ suttamabhāsi. <br/><br/>[03] 277-8^b^.^eb^ tattha ^b^dhammacariya^eb^nti kāyasucaritādi  dhammacariyaṃ. ^b^brahmacariya^eb^nti maggabrahmacariyaṃ. ^b^etadāhu  vasuttama^eb^nti etaṃ ubhayampi lokiyalokuttaraṃ sucaritaṃ  saggamokkhasukhasampāpakattā vasuttamanti āhu ariyā. vasuttamaṃ nāma  uttamaratanaṃ, anugāmikaṃ attādhīnaṃ rājādīnaṃ asādhāraṇanti  adhippāyo.<br/><br/>[03] ettāvatā ^a^V2.0041^ea^ ``gahaṭṭhassa vā pabbajitassa vā sammāpaṭipattiyeva  paṭisaraṇa''nti dassetvā idāni paṭipattivirahitāya pabbajjāya  asārakattadassanena kapilaṃ aññe ca tathārūpe garahanto  ^b^``pabbajitopi ce hotī''^eb^ti evamādimāha.<br/><br/>[03] tatrāyaṃ atthavaṇṇanā -- yo hi koci gihibyañjanāni  apanetvā bhaṇḍukāsāvādigahaṇamattaṃ upasaṅkamanena ^b^pabbajitopi ce^eb^  ^b^hoti^eb^ pubbe vuttatthaṃ ^b^agārasmā anagāriyaṃ, so ce  mukharajātiko^eb^ hoti pharusavacano, nānappakārāya vihesāya  abhiratattā ^b^vihesābhirato,^eb^ hirottappābhāvena magasadisattā  ^b^mago, jīvitaṃ tassa pāpiyo,^eb^ tassa evarūpassa jīvitaṃ  atipāpaṃ atihīnaṃ. kasmā? yasmā imāya micchāpaṭipattiyā  rāgādimanekappakāraṃ ^b^rajaṃ vaḍḍheti attano^eb^. <br/><br/>[03] 279^b^.^eb^ na kevalañca imināva kāraṇenassa jīvitaṃ  pāpiyo, apica kho pana ayaṃ evarūpo mukharajātikattā  ^b^kalahābhirato bhikkhu^eb^ subhāsitassa atthavijānanasammohanena  ^a^P1.0310^ea^ ^b^mohadhammena āvuto,^eb^ ``mā, āvuso kapila,  evaṃ avaca, imināpi pariyāyena taṃ gaṇhāhī''ti evamādinā nayena  pesalehi bhikkhūhi ^b^akkhātampi na jānāti dhammaṃ buddhena desitaṃ^eb^.  yo dhammo buddhena desito, taṃ nānappakārena attano vuccamānampi na  jānāti. evampissa jīvitaṃ pāpiyo. <br/><br/>[03] 280^b^.^eb^ tathā so evarūpo vihesābhiratattā ^b^vihesaṃ  bhāvitattānaṃ^eb^ bhāvitatte khīṇāsavabhikkhū sodhanattherapabhutike ``na  tumhe vinayaṃ jānātha, na suttaṃ na abhidhammaṃ,  vuḍḍhapabbajitā''tiādinā nayena vihesanto ^a^M2.0046^ea^. upayogappavattiyañhi  idaṃ sāmivacanaṃ. atha vā yathāvutteneva nayena ``vihesaṃ bhāvitattānaṃ  karonto''ti pāṭhaseso veditabbo. evaṃ nippariyāyameva sāmivacanaṃ  sijjhati. ^b^avijjāya purakkhato^eb^ti bhāvitattavihesane  ādīnavadassanapaṭicchādikāya avijjāya purakkhato pesito payojito  sesapabbajitānaṃ bhāvitattānaṃ vihesabhāvena pavattaṃ diṭṭheva dhamme  cittavibādhanena ^b^saṅkilesaṃ,^eb^ āyatiñca nirayasampāpanena ^b^maggaṃ  nirayagāminaṃ^eb^ na jānāti. <br/><br/>[03] 281^b^.^eb^ ajānanto ca tena maggena catubbidhāpāyabhedaṃ  ^b^vinipātaṃ samāpanno^eb^. tattha ca vinipāte ^b^gabbhā gabbhaṃ tamā  tamaṃ^eb^ ekekanikāye satakkhattuṃ sahassakkhattumpi mātukucchito  mātukucchiṃ candimasūriyehipi aviddhaṃsanīyā asurakāyatamā tamañca  samāpanno. ^b^sa ve tādisako^eb^ ^a^V2.0042^ea^ ^b^bhikkhu pecca^eb^ ito paralokaṃ  gantvā ayaṃ kapilamaccho viya nānappakāraṃ ^b^dukkhaṃ nigacchati.^eb^ <br/><br/>[03] 282^b^.^eb^ kiṃ kāraṇā?^b^ gūthakūpo yathā assa,  sampuṇṇo gaṇavassiko,^eb^yathā vaccakuṭigūthakūpo gaṇavassiko  anekavassiko bahūni vassāni mukhato gūthena pūriyamāno sampuṇṇo  assa, so udakakumbhasatehi ^a^P1.0311^ea^ udakakumbhasahassehi  dhoviyamānopi duggandhadubbaṇṇiyānapagamā dubbisodho hoti, evameva  ^b^yo evarūpo assa^eb^ dīgharattaṃ saṃkiliṭṭhakammanto gūthakūpo viya  gūthena pāpena sampuṇṇattā sampuṇṇo puggalo, so ^b^dubbisodho hi  sāṅgaṇo^eb^, cirakālaṃ tassa aṅgaṇassa vipākaṃ paccanubhontopi na  sujjhati. tasmā vassagaṇanāya aparimāṇampi kālaṃ sa ve  tādisako bhikkhu pecca dukkhaṃ nigacchatīti. atha vā ayaṃ imissā  gāthāya sambandho -- yaṃ vuttaṃ ``sa ve tādisako bhikkhu, pecca  dukkhaṃ nigacchatī''ti, tatra siyā tumhākaṃ ``sakkā panāyaṃ tathā  kātuṃ, yathā pecca dukkhaṃ na nigaccheyyā''ti. na sakkā. kasmā?  yasmā ^b^gūthakūpo...pe0... sāṅgaṇo^eb^ti. <br/><br/>[03] 283-4^b^.^eb^ yato ^a^M2.0047^ea^ paṭikacceva ^b^yaṃ evarūpaṃ jānātha,  bhikkhavo gehanissitaṃ,^eb^ yaṃ evarūpaṃ pañcakāmaguṇanissitaṃ jāneyyātha  abhūtaguṇapatthanākārappavattāya pāpikāya icchāya samannāgatattā  ^b^pāpicchaṃ,^eb^ kāmavitakkādīhi samannāgatattā ^b^pāpasaṅkappaṃ,^eb^  kāyikavītikkamādinā veḷudānādibhedena ca pāpācārena samannāgatattā  ^b^pāpācāraṃ,^eb^ vesiyādipāpagocarato ^b^pāpagocaraṃ, sabbe samaggā  hutvāna abhinibbajjiyātha naṃ^eb^. tattha ^b^abhinibbajjiyāthā^eb^ti  vivajjeyyātha mā bhajeyyātha, mā cassa abhinibbajjanamatteneva  appossukkataṃ āpajjeyyātha, apica kho pana ^b^kāraṇḍavaṃ niddhamatha,  kasambuṃ apakassatha,^eb^ taṃ kacavarabhūtaṃ puggalaṃ kacavaramiva anapekkhā  niddhamatha, kasaṭabhūtañca naṃ khattiyādīnaṃ majjhe paviṭṭhaṃ  pabhinnapaggharitakuṭṭhaṃ caṇḍālaṃ viya apakassatha, hatthe vā sīse vā  gahetvā nikkaḍḍhatha. seyyathāpi ^a^P1.0312^ea^ āyasmā  mahāmoggallāno taṃ puggalaṃ pāpadhammaṃ bāhāya gahetvā bahidvārakoṭṭhakā  nikkhāmetvā sūcighaṭikaṃ adāsi, evaṃ apakassathāti dasseti. kiṃ  kāraṇā? saṅghārāmo nāma sīlavantānaṃ kato, na dussīlānaṃ. <br/><br/>[03] 285-6^b^.^eb^ yato etadeva ^b^tato palāpe vāhetha, assamaṇe  samaṇamānine,^eb^ yathā hi palāpā anto taṇḍularahitāpi bahi thusehi  vīhī viya dissanti, evaṃ pāpabhikkhū anto sīlādivirahitāpi  bahi kāsāvādiparikkhārena bhikkhū viya dissanti. tasmā  ``palāpā''ti vuccanti. te palāpe vāhetha, opunātha, vidhamatha  paramatthato assamaṇe vesamattena samaṇamānine ^a^V2.0043^ea^. evaṃ  ^b^niddhamitvāna...pe0... patissatā^eb^. tattha ^b^kappayavho^eb^ti  kappetha, karothāti vuttaṃ hoti. ^b^patissatā^eb^ti aññamaññaṃ  sagāravā sappatissā. ^b^tato samaggā nipakā, dukkhassantaṃ  karissathā^eb^ti athevaṃ tumhe suddhā suddhehi saṃvāsaṃ kappentā,  diṭṭhisīlasāmaññatāya samaggā, anupubbena paripākagatāya paññāya  nipakā, sabbassevimassa vaṭṭadukkhādino dukkhassa antaṃ karissathāti  arahattanikūṭeneva desanaṃ niṭṭhapesi.<br/><br/>[03] desanāpariyosāne te pañcasatā kevaṭṭaputtā saṃvegamāpajjitvā  dukkhassantakiriyaṃ patthayamānā bhagavato santike pabbajitvā  nacirasseva dukkhassantaṃ ^a^M2.0048^ea^ katvā bhagavatā saddhiṃ  āneñjavihārasamāpattidhammaparibhogena ekaparibhogā ahesuṃ. sā ca  nesaṃ evaṃ bhagavatā saddhiṃ ekaparibhogatā udāne vuttayasojasuttavaseneva  veditabbāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya kapilasuttavaṇṇanā niṭṭhitā. 


volume: 94
item: 19
title:
  maṅgalasuttavaṇṇanā^sūcilomasuttavaṇṇanā^kapilasuttadhammacariyasuttavaṇṇanā^brāhmaṇadhammikasuttavaṇṇanā^

content:
  [03] ^b^evaṃ^eb^ ^a^V2.0044^ea^ ^b^me suta^eb^nti brāhmaṇadhammikasuttaṃ. kā uppatti?  ayameva yāssa nidāne ``atha kho sambahulā''tiādinā nayena vuttā.  tattha ^a^P1.0313^ea^ ^b^sambahulā^eb^ti bahū aneke.  ^b^kosalakā^eb^ti kosalaraṭṭhavāsino. ^b^brāhmaṇamahāsālā^eb^ti  jātiyā brāhmaṇā mahāsāratāya mahāsālā. yesaṃ kira nidahitvā  ṭhapitaṃyeva asītikoṭisaṅkhyaṃ dhanamatthi, te ``brāhmaṇamahāsālā''ti  vuccanti. ime ca tādisā, tena vuttaṃ ``brāhmaṇamahāsālā''ti.  ^b^jiṇṇā^eb^ti jajjarībhūtā jarāya khaṇḍiccādibhāvamāpāditā.  ^b^vuḍḍhā^eb^ti aṅgapaccaṅgānaṃ vuḍḍhimariyādaṃ pattā. ^b^mahallakā^eb^ti  jātimahallakatāya samannāgatā, cirakālappasutāti vuttaṃ hoti.  ^b^addhagatā^eb^ti addhānaṃ gatā, dve tayo rājaparivaṭṭe atītāti  adhippāyo. ^b^vayo anuppattā^eb^ti pacchimavayaṃ sampattā. apica  ^b^jiṇṇā^eb^ti porāṇā, cirakālappavattakulanvayāti vuttaṃ hoti.  ^b^vuḍḍhā^eb^ti sīlācārādiguṇavuḍḍhiyuttā. ^b^mahallakā^eb^ti  vibhavamahantatāya samannāgatā mahaddhanā mahābhogā. ^b^addhagatā^eb^ti  maggapaṭipannā brāhmaṇānaṃ vatacariyādimariyādaṃ avītikkamma caramānā.  ^b^vayo anuppattā^eb^ti jātivuḍḍhabhāvampi antimavayaṃ anuppattāti  evampettha yojanā veditabbā. sesamettha pākaṭameva.<br/><br/>[03] ^b^bhagavatā saddhiṃ sammodiṃsū^eb^ti khamanīyādīni pucchantā  aññamaññaṃ samappavattamodā ahesuṃ. yāya ca ``kacci bhoto  gotamassa khamanīyaṃ, kacci yāpanīyaṃ, appābādhaṃ, appātaṅkaṃ, balaṃ,  lahuṭṭhānaṃ, phāsuvihāro''tiādikāya kathāya sammodiṃsu, taṃ  pītipāmojjasaṅkhātasammodajananato sammodituṃ arahato ca  ^b^sammodanīyaṃ,^eb^ atthabyañjanamadhuratāya sucirampi ^a^M2.0049^ea^ kālaṃ sāretuṃ  nirantaraṃ pavattetuṃ arahato saritabbabhāvato ca ^b^sāraṇīyaṃ^eb^.  suyyamānasukhato ca sammodanīyaṃ, anussariyamānasukhato sāraṇīyaṃ,  tathā byañjanaparisuddhatāya sammodanīyaṃ, atthaparisuddhatāya sāraṇīyanti  evaṃ anekehi pariyāyehi sammodanīyaṃ ^b^kathaṃ^eb^ sāraṇīyaṃ ^a^P1.0314^ea^  ^b^vītisāretvā^eb^ pariyosāpetvā niṭṭhāpetvā yenatthena  āgatā, taṃ pucchitukāmā ^b^ekamantaṃ nisīdiṃsu^eb^. taṃ -- <br/><br/>[21] ``na pacchato na purato, nāpi āsannadūrato. <br/><br/>[22] na passe nāpi paṭivāte, na cāpi oṇatuṇṇate''ti..  -- <br/><br/>[25] ādinā ^a^V2.0045^ea^ nayena maṅgalasuttavaṇṇanāyaṃ vuttameva.<br/><br/>[03] evaṃ ^b^ekamantaṃ nisinnā kho te brāhmaṇamahāsālā bhagavantaṃ  etadavocuṃ^eb^ -- ``kiṃ ta''nti? ^b^``sandissanti nu  kho''^eb^tiādi. taṃ sabbaṃ uttānatthameva. kevalañhettha ^b^brāhmaṇānaṃ  brāhmaṇadhamme^eb^ti desakālādidhamme chaḍḍetvā yo brāhmaṇadhammo, tasmiṃyeva.  ^b^tena hi brāhmaṇā^eb^ti yasmā maṃ tumhe yācittha, tasmā brāhmaṇā  suṇātha, sotaṃ odahatha, sādhukaṃ manasi karotha, yoniso manasi  karotha. tathā payogasuddhiyā suṇātha, āsayasuddhiyā sādhukaṃ manasi  karotha. avikkhepena suṇātha, paggahena sādhukaṃ manasi  karothātiādinā nayena etesaṃ padānaṃ pubbe avuttopi adhippāyo  veditabbo. atha bhagavatā vuttaṃ taṃ vacanaṃ sampaṭicchantā ^b^``evaṃ  bho''ti kho te brāhmaṇamahāsālā bhagavato paccassosuṃ,^eb^ bhagavato  vacanaṃ abhimukhā hutvā assosuṃ. atha vā paṭissuṇiṃsu.  ``suṇātha sādhukaṃ manasi karothā''ti vuttamatthaṃ kattukāmatāya  paṭijāniṃsūti vuttaṃ hoti. atha tesaṃ evaṃ paṭissutavataṃ bhagavā  etadavoca -- ``kiṃ ta''nti? ^b^``isayo pubbakā''^eb^tiādi. <br/><br/>[03] 287^b^.^eb^ tattha paṭhamagāthāya tāva ^b^saññatattā^eb^ti  sīlasaṃyamena saṃyatacittā. ^b^tapassino^eb^ti indriyasaṃvaratapayuttā.  ^b^attadatthamacārisu^eb^nti mantajjhenabrahmavihārabhāvanādiṃ attano atthaṃ  akaṃsu. sesaṃ pākaṭameva. <br/><br/>[03] 288^b^.^eb^ dutiyagāthādīsupi ayaṃ saṅkhepavaṇṇanā --  ^b^na pasū brāhmaṇānāsu^eb^nti porāṇānaṃ brāhmaṇānaṃ pasū na āsuṃ, na  te pasupariggahamakaṃsu. ^b^na hiraññaṃ na dhāniya^eb^nti hiraññañca  ^a^P1.0315^ea^ brāhmaṇānaṃ antamaso jatumāsakopi nāhosi  ^a^M2.0050^ea^, tathā  vīhisāliyavagodhūmādi pubbaṇṇāparaṇṇabhedaṃ dhāniyampi tesaṃ nāhosi.  te hi nikkhittajātarūparajatā asannidhikārakāva hutvā kevalaṃ  ^b^sajjhāyadhanadhaññā^eb^ attano mantajjhenasaṅkhāteneva dhanena dhaññena  ca samannāgatā ahesuṃ. yo cāyaṃ mettādivihāro seṭṭhattā  anugāmikattā ca brahmanidhīti vuccati, tañca ^b^brahmaṃ nidhimapālayuṃ^eb^  sadā tassa bhāvanānuyogena. <br/><br/>[03] 289^b^.^eb^ evaṃ vihārīnaṃ ^b^yaṃ nesaṃ pakataṃ āsi,^eb^ yaṃ  etesaṃ pakataṃ ete brāhmaṇe uddissa kataṃ ahosi. ^b^dvārabhattaṃ  upaṭṭhita^eb^nti ``brāhmaṇānaṃ dassāmā''ti sajjetvā tehi tehi dāyakehi  attano attano gharadvāre ṭhapitabhattaṃ. ^b^saddhāpakata^eb^nti saddhāya  pakataṃ, saddhādeyyanti vuttaṃ hoti. ^b^esāna^eb^nti esantīti esā,  tesaṃ esānaṃ, esamānānaṃ pariyesamānānanti vuttaṃ hoti.  ^b^dātave^eb^ti ^a^V2.0046^ea^ dātabbaṃ. ^b^tadamaññisu^eb^nti taṃ amaññiṃsu, taṃ dvāre  sajjetvā ṭhapitaṃ bhattaṃ saddhādeyyaṃ pariyesamānānaṃ etesaṃ brāhmaṇānaṃ  dātabbaṃ amaññiṃsu dāyakā janā, na tato paraṃ. anatthikā hi te  aññena ahesuṃ, kevalaṃ ghāsacchādanaparamatāya santuṭṭhāti adhippāyo. <br/><br/>[03] 290^b^.^eb^ ^b^nānārattehī^eb^ti nānāvidharāgarattehi vatthehi  vicitrattharaṇatthatehi, ^b^sayanehi^eb^ ekabhūmikadvibhūmikādipāsādavarehi.  ^b^āvasathehī^eb^ti evarūpehi upakaraṇehi. ^b^phītā janapadā  raṭṭhā^eb^ ekekappadesabhūtā janapadā ca keci keci sakalaraṭṭhā ca ``namo  brāhmaṇāna''nti sāyaṃ pātaṃ brāhmaṇe deve viya namassiṃsu. <br/><br/>[03] 291^b^.^eb^ te evaṃ namassiyamānā lokena ^b^avajjhā  brāhmaṇā^eb^ āsuṃ, na kevalañca avajjhā, ^b^ajeyyā^eb^ vihiṃsitumpi  anabhibhavanīyattā ajeyyā ca ahesuṃ. kiṃ kāraṇā?  ^b^dhammarakkhitā,^eb^ yasmā dhammena rakkhitā. te hi pañca  varasīladhamme rakkhiṃsu, ``dhammo have rakkhati dhammacāri''nti (jā0  1.10.102; 1.15.385) dhammarakkhitā hutvā avajjhā ajeyyā ca  ahesunti ^a^P1.0316^ea^ adhippāyo. ^b^na ne koci  nivāresī^eb^ti te brāhmaṇe kulānaṃ dvāresu sabbaso bāhiresu ca  abbhantaresu ca sabbadvāresu yasmā tesu piyasammatesu  varasīlasamannāgatesu ^a^M2.0051^ea^ mātāpitūsu viya ativissatthā manussā ahesuṃ,  tasmā ``idaṃ nāma ṭhānaṃ tayā na pavisitabba''nti na koci  nivāresi. <br/><br/>[03] 292^b^.^eb^ evaṃ dhammarakkhitā kuladvāresu anivāritā  carantā aṭṭha ca cattālīsañcāti ^b^aṭṭhacattālīsaṃ vassāni^eb^  kumārabhāvato pabhuti caraṇena ^b^komāraṃ brahmacariyaṃ cariṃsu te^eb^.  yepi brāhmaṇacaṇḍālā ahesuṃ, ko pana vādo brahmasamādīsūti evamettha  adhippāyo veditabbo. evaṃ brahmacariyaṃ carantā eva hi  ^b^vijjācaraṇapariyeṭṭhiṃ acaruṃ brāhmaṇā pure,^eb^ na abrahmacārino hutvā.  tattha ^b^vijjāpariyeṭṭhī^eb^ti mantajjhenaṃ. vuttañcetaṃ ``so  aṭṭhacattālīsa vassāni komāraṃ brahmacariyaṃ carati mante  adhīyamāno''ti (a0 ni0  5.192). ^b^caraṇapariyeṭṭhī^eb^ti  sīlarakkhaṇaṃ. ``vijjācaraṇapariyeṭṭhu''ntipi pāṭho, vijjācaraṇaṃ  pariyesituṃ acarunti attho. <br/><br/>[03] 293^b^.^eb^ yathāvuttañca kālaṃ brahmacariyaṃ caritvā tato paraṃ  gharāvāsaṃ kappentāpi ^b^na brāhmaṇā aññamagamuṃ^eb^ khattiyaṃ vā  vessādīsu aññataraṃ vā, ye ahesuṃ devasamā vā mariyādā vāti  adhippāyo. tathā sataṃ vā sahassaṃ vā datvā ^b^napi bhariyaṃ  kiṇiṃsu te,^eb^ seyyathāpi etarahi ekacce kiṇanti. te hi dhammena  dāraṃ pariyesanti. kathaṃ? aṭṭhacattālīsaṃ vassāni brahmacariyaṃ  ^a^V2.0047^ea^ caritvā brāhmaṇā kaññābhikkhaṃ āhiṇḍanti -- ``ahaṃ aṭṭhacattālīsa  vassāni ciṇṇabrahmacariyo, yadi vayappattā dārikā atthi, detha  me''ti. tato yassa vayappattā dārikā hoti, so taṃ alaṅkaritvā  nīharitvā dvāre ṭhitasseva brāhmaṇassa hatthe udakaṃ āsiñcanto ``imaṃ  te, brāhmaṇa, bhariyaṃ posāvanatthāya dammī''ti ^a^P1.0317^ea^  vatvā deti.<br/><br/>[03] kasmā pana te evaṃ ciraṃ brahmacariyaṃ caritvāpi dāraṃ  pariyesanti, na yāvajīvaṃ brahmacārino hontīti? micchādiṭṭhivasena.  tesañhi evaṃdiṭṭhi hoti -- ``yo puttaṃ na uppādeti, so  kulavaṃsacchedakaro hoti, tato niraye paccatī''ti. cattāro kira  abhāyitabbaṃ bhāyanti gaṇḍuppādo kikī kuntanī brāhmaṇāti.  gaṇḍuppādā kira mahāpathaviyā khayabhayena ^a^M2.0052^ea^ mattabhojino honti, na bahuṃ  mattikaṃ khādanti. kikī sakuṇikā ākāsapatanabhayena aṇḍassa  upari uttānā seti. kuntanī sakuṇikā pathavikampanabhayena pādehi  bhūmiṃ na suṭṭhu akkamati. brāhmaṇā kulavaṃsūpacchedabhayena dāraṃ  pariyesanti. āha cettha -- <br/><br/>[21] ``gaṇḍuppādo kikī ceva, kuntī brāhmaṇadhammiko. <br/><br/>[22] ete abhayaṃ bhāyanti, sammūḷhā caturo janā''ti..<br/><br/>[03] evaṃ dhammena dāraṃ pariyesitvāpi ca ^b^sampiyeneva saṃvāsaṃ  saṅgantvā samarocayuṃ,^eb^ sampiyeneva aññamaññaṃ pemeneva kāyena ca  cittena ca missībhūtā saṅghaṭitā saṃsaṭṭhā hutvā saṃvāsaṃ samarocayuṃ, na  appiyena na niggahena cāti vuttaṃ hoti. <br/><br/>[03] 294^b^.^eb^ evaṃ sampiyeneva saṃvāsaṃ karontāpi ca  ^b^aññatra tamhā^eb^ti, yo so utusamayo, yamhi samaye brāhmaṇī  brāhmaṇena upagantabbā, aññatra tamhā samayā ṭhapetvā taṃ samayaṃ ututo  virataṃ ^b^utuveramaṇiṃ pati^eb^ bhariyaṃ, yāva puna so samayo  āgacchati, tāva aṭṭhatvā antarāyeva. ^b^methunaṃ dhamma^eb^nti methunāya  dhammāya. sampadānavacanapattiyā kiretaṃ upayogavacanaṃ. ^b^nāssu  gacchantī^eb^ti neva gacchanti. ^b^brāhmaṇā^eb^ti ye honti devasamā  ca mariyādā cāti adhippāyo. <br/><br/>[03] 295^b^.^eb^ avisesena pana sabbepi brahmacariyañca...pe0...  avaṇṇayuṃ. tattha ^b^brahmacariya^eb^nti methunavirati. ^b^sīla^eb^nti  sesāni cattāri sikkhāpadāni. ^b^ajjava^eb^nti ujubhāvo, atthato  asaṭhatā ^a^V2.0048^ea^ amāyāvitā ca. ^b^maddava^eb^nti ^a^P1.0318^ea^  mudubhāvo, atthato atthaddhatā anatimānitā ca. ^b^tapo^eb^ti  indriyasaṃvaro. ^b^soracca^eb^nti suratabhāvo sukhasīlatā  appaṭikūlasamācāratā. ^b^avihiṃsā^eb^ti pāṇiādīhi  avihesikajātikatā sakaruṇabhāvo. ^b^khantī^eb^ti  adhivāsanakkhanti. iccete guṇe avaṇṇayuṃ. yepi nāsakkhiṃsu  sabbaso paṭipattiyā ārādhetuṃ, tepi tattha sāradassino hutvā vācāya  vaṇṇayiṃsu pasaṃsiṃsu. <br/><br/>[03] 296^b^.^eb^ evaṃ vaṇṇentānañca ^b^yo nesaṃ...pe0...  nāgamā,^eb^ yo etesaṃ brāhmaṇānaṃ ^b^paramo brahmā ahosi,^eb^ brahmasamo  nāma uttamo brāhmaṇo ^a^M2.0053^ea^ ahosi, daḷhena parakkamena samannāgatattā  ^b^daḷhaparakkamo^eb^. ^b^sa vā^eb^ti vibhāvane vā-saddo, tena so  evarūpo brāhmaṇoti tameva vibhāveti. ^b^methunaṃ dhamma^eb^nti  methunasamāpattiṃ. ^b^supinantepi nāgamā^eb^ti supinepi na agamāsi. <br/><br/>[03] 297^b^.^eb^ tato ^b^tassa vattaṃ...pe0... avaṇṇayuṃ^eb^.  imāya gāthāya navamagāthāya vuttaguṇeyeva ādiantavasena niddisanto  devasame brāhmaṇe pakāseti. te hi viññujātikā paṇḍitā tassa  brahmasamassa brāhmaṇassa vattaṃ anusikkhanti pabbajjāya jhānabhāvanāya  ca, te ca ime brahmacariyādiguṇe paṭipattiyā eva vaṇṇayantīti. te  sabbepi brāhmaṇā pañcakanipāte doṇasutte (a0 ni0  5.192)  vuttanayeneva veditabbā. <br/><br/>[03] 298^b^.^eb^ idāni mariyāde brāhmaṇe dassento āha --  ^b^``taṇḍulaṃ sayana''^eb^nti. tassattho -- tesu ye honti  mariyādā, te brāhmaṇā sace yaññaṃ kappetukāmā honti, atha  āmakadhaññapaṭiggahaṇā paṭiviratattā nānappakārakaṃ ^b^taṇḍulañca,^eb^  mañcapīṭhādibhedaṃ ^b^sayanañca,^eb^ khomādibhedaṃ ^b^vatthañca,^eb^  gosappitilatelādibhedaṃ ^b^sappitelañca yāciya dhammena,^eb^ ``uddissa  ariyā tiṭṭhanti, esā ariyāna yācanā''ti evaṃ vuttena  uddissaṭhānasaṅkhātena dhammena yācitvā, atha yo yaṃ icchati dātuṃ,  tena taṃ dinnataṇḍulādiṃ ^b^samodhānetvā^eb^ saṃkaḍḍhitvā.  ``samudānetvā''tipi pāṭho, ekoyevattho. ^b^tato  yaññamakappayu^eb^nti tato gahetvā dānamakaṃsu ^a^P1.0319^ea^. <br/><br/>[03] 299^b^.^eb^ karontā ca evametasmiṃ ^b^upaṭṭhitasmiṃ^eb^  dānasaṅkhāte ^b^yaññasmiṃ nāssu gāvo haniṃsu^eb^ te, na te gāviyo  haniṃsu. gāvīmukhena cettha sabbapāṇā vuttāti veditabbā.  kiṃkāraṇā na haniṃsūti? brahmacariyādiguṇayuttattā. apica  visesato ^b^yathā mātā...pe0... nāssu gāvo haniṃsu te^eb^. tattha  ^b^yāsu jāyanti osadhā^eb^ti yāsu pittādīnaṃ bhesajjabhūtā pañca  gorasā jāyanti. <br/><br/>[03] 300^b^.^eb^ ^b^annadā^eb^tiādīsu ^a^V2.0049^ea^ yasmā pañca gorase  paribhuñjantānaṃ khudā vūpasammati, balaṃ vaḍḍhati, chavivaṇṇo  vippasīdati, kāyikamānasikaṃ sukhaṃ uppajjati ^a^M2.0054^ea^, tasmā annadā baladā  vaṇṇadā sukhadā cetāti veditabbā. sesamettha uttānatthameva. <br/><br/>[03] 301^b^.^eb^ evaṃ te yaññesu gāvo ahanantā  puññappabhāvānuggahitasarīrā ^b^sukhumālā...pe0... sukhamedhittha yaṃ  pajā^eb^. tattha ^b^sukhumālā^eb^ mudutaluṇahatthapādāditāya,  ^b^mahākāyā^eb^ ārohapariṇāhasampattiyā, ^b^vaṇṇavanto^eb^  suvaṇṇavaṇṇatāya saṇṭhānayuttatāya ca, ^b^yasassino^eb^  lābhaparivārasampadāya. ^b^sehi dhammehī^eb^ti sakehi cārittehi.  ^b^kiccākiccesu ussukā^eb^ti kiccesu ``idaṃ kātabbaṃ'', akiccesu  ``idaṃ na kātabba''nti ussukkamāpannā hutvāti attho. evaṃ te  porāṇā brāhmaṇā evarūpā hutvā dassanīyā pasādanīyā lokassa  paramadakkhiṇeyyā imāya paṭipattiyā ^b^yāva loke avattiṃsu,^eb^ tāva  vigataītibhayupaddavā hutvā nānappakārakaṃ ^b^sukhaṃ edhittha^eb^ pāpuṇi,  sukhaṃ vā edhittha sukhaṃ vuḍḍhiṃ agamāsi. ^b^ayaṃ pajā^eb^ti  sattalokaṃ nidasseti. <br/><br/>[03] 302-3^b^.^eb^ kālaccayena pana sambhinnamariyādabhāvaṃ  āpajjitukāmānaṃ ^b^tesaṃ āsi vipallāso...pe0... bhāgaso mite^eb^.  tattha ^b^vipallāso^eb^ti viparītasaññā. ^b^aṇuto aṇu^eb^nti  lāmakaṭṭhena parittaṭṭhena appassādaṭṭhena aṇubhūtato kāmaguṇato uppannaṃ  jhānasāmaññanibbānasukhāni upanidhāya saṅkhyampi anupagamanena aṇuṃ  kāmasukhaṃ, lokuttarasukhaṃ vā upanidhāya aṇubhūtato attanā  paṭiladdhalokiyasamāpattisukhato aṇuṃ appakatopi appakaṃ kāmasukhaṃ  disvāti adhippāyo. ^b^rājino cā^eb^ti rañño ca.  ^b^viyākāra^eb^nti sampattiṃ. ^b^ājaññasaṃyutte^eb^ti  assājānīyasaṃyutte. ^b^sukate^eb^ti dārukammalohakammena suniṭṭhite.  ^b^cittasibbane^eb^ti sīhacammādīhi alaṅkaraṇavasena ^a^P1.0320^ea^  citrasibbane. ^b^nivesane^eb^ti gharavatthūni.  ^b^nivese^eb^ti tattha patiṭṭhāpitagharāni. ^b^vibhatte^eb^ti  āyāmavitthāravasena vibhattāni. ^b^bhāgaso mite^eb^ti  aṅgaṇadvārapāsādakūṭāgārādivasena koṭṭhāsaṃ koṭṭhāsaṃ katvā mitāni.  kiṃ vuttaṃ hoti? tesaṃ brāhmaṇānaṃ aṇuto aṇusaññitaṃ kāmasukhañca  rañño byākārañca alaṅkatanāriyo ca vuttappakāre rathe ca nivesane  nivese ca disvā dukkhesuyeva etesu vatthūsu ``sukha''nti pavattattā  pubbe pavattanekkhammasaññāvipallāsasaṅkhātā viparītasaññā āsi. <br/><br/>[03] 304^b^.^eb^ te ^a^M2.0055^ea^ evaṃ viparītasaññā hutvā  ^b^gomaṇḍalaparibyūḷhaṃ...pe0... brāhmaṇā^eb^. tattha  ^b^gomaṇḍalaparibyūḷha^eb^nti goyūthehi parikiṇṇaṃ.  ^b^nārīvaragaṇāyuta^eb^nti varanārīgaṇasaṃyuttaṃ. ^b^uḷāra^eb^nti vipulaṃ  ^a^V2.0050^ea^. ^b^mānusaṃ bhoga^eb^nti manussānaṃ nivesanādibhogavatthuṃ.  ^b^abhijjhāyiṃsū^eb^ti ``aho vatidaṃ amhākaṃ assā''ti taṇhaṃ  vaḍḍhetvā abhipatthayamānā jhāyiṃsu. <br/><br/>[03] 305^b^.^eb^ evaṃ abhijjhāyantā ca ``ete manussā  sunhātā suvilittā kappitakesamassū āmuttamaṇiābharaṇā pañcahi  kāmaguṇehi paricārenti, mayaṃ pana evaṃ tehi namassiyamānāpi  sedamalakiliṭṭhagattā parūḷhakacchanakhalomā bhogarahitā paramakāruññataṃ  pattā viharāma. ete ca hatthikkhandhāssapiṭṭhisivikāsuvaṇṇarathādīhi  vicaranti, mayaṃ pādehi. ete dvibhūmikādipāsādatalesu vasanti, mayaṃ  araññarukkhamūlādīsu. ete ca gonakādīhi attharaṇehi atthatāsu  varaseyyāsu sayanti, mayaṃ taṭṭikācammakhaṇḍādīni attharitvā bhūmiyaṃ.  ete nānārasāni bhojanāni bhuñjanti, mayaṃ uñchācariyāya yāpema.  kathaṃ nu kho mayampi etehi sadisā bhaveyyāmā''ti cintetvā  ``dhanaṃ icchitabbaṃ, na sakkā dhanarahitehi ayaṃ sampatti pāpuṇitu''nti  ca avadhāretvā vede bhinditvā dhammayutte purāṇamante nāsetvā  adhammayutte kūṭamante ganthetvā dhanatthikā okkākarājānamupasaṅkamma  sotthivacanādīni payuñjitvā ``amhākaṃ, mahārāja, brāhmaṇavaṃse  paveṇiyā āgataṃ porāṇamantapadaṃ atthi, taṃ mayaṃ ācariyamuṭṭhitāya  ^a^P1.0321^ea^ na kassaci bhaṇimhā, taṃ mahārājā  sotumarahatī''ti ca vatvā assamedhādiyaññaṃ vaṇṇayiṃsu. vaṇṇayitvā  ca rājānaṃ ussāhentā ``yaja, mahārāja, evaṃ pahūtadhanadhañño tvaṃ,  natthi te yaññasambhāravekallaṃ, evañhi te yajato sattakulaparivaṭṭā sagge  uppajjissantī''ti avocuṃ. tena nesaṃ taṃ pavattiṃ dassento āha  bhagavā ^b^``te tattha mante...pe0... bahu te dhana''nti^eb^.<br/><br/>[03] tattha ^b^tatthā^eb^ti tasmiṃ, yaṃ bhogamabhijjhāyiṃsu,  tannimittanti vuttaṃ hoti. nimittatthe hi etaṃ bhummavacanaṃ.  ^b^tadupāgamu^eb^nti tadā upāgamuṃ. ^b^pahūtadhanadhaññosī^eb^ti  pahūtadhanadhañño bhavissasi, abhisamparāyanti adhippāyo.  āsaṃsāyañhi anāgatepi vattamānavacanaṃ icchanti saddakovidā.  ^b^yajassū^eb^ti ^a^M2.0056^ea^ yajāhi. ^b^vittaṃ dhana^eb^nti jātarūpādiratanameva  vittikāraṇato vittaṃ, samiddhikāraṇato dhananti vuttaṃ. atha vā  ^b^vitta^eb^nti vittikāraṇabhūtameva ābharaṇādi upakaraṇaṃ, yaṃ  ``pahūtavittūpakaraṇo''tiādīsu (dī0 ni0 1.331) āgacchati.  ^b^dhana^eb^nti hiraññasuvaṇṇādi. kiṃ vuttaṃ hoti? te brāhmaṇā  mante ganthetvā tadā okkākaṃ upāgamuṃ. kinti? ``mahārāja, bahū  te vittañca dhanañca, yajassu, āyatimpi pahūtadhanadhañño  bhavissasī''ti. <br/><br/>[03] 306^b^.^eb^ evaṃ kāraṇaṃ vatvā saññāpentehi ^b^tato ca  rājā...pe0... adā dhanaṃ^eb^. tattha ^b^saññatto^eb^ti ^a^V2.0051^ea^ ñāpito.  ^b^rathesabho^eb^ti mahārathesu khattiyesu akampiyaṭṭhena usabhasadiso.  ^b^``assamedha''^eb^ntiādīsu assamettha medhantīti ^b^assamedho,^eb^  dvīhi pariyaññehi yajitabbassa ekavīsatiyūpassa ṭhapetvā bhūmiñca  purise ca avasesasabbavibhavadakkhiṇassa yaññassetaṃ adhivacanaṃ.  purisamettha medhantīti ^b^purisamedho,^eb^ catūhi pariyaññehi  yajitabbassa saddhiṃ bhūmiyā assamedhe vuttavibhavadakkhiṇassa yaññassetaṃ  adhivacanaṃ. sammamettha pāsantīti ^b^sammāpāso,^eb^ divase divase  sammaṃ khipitvā tassa patitokāse vediṃ katvā saṃhārimehi yūpādīhi  sarassatinadiyā nimuggokāsato pabhuti paṭilomaṃ gacchantena ^a^P1.0322^ea^  yajitabbassa satrayāgassetaṃ adhivacanaṃ. vājamettha  pivantīti ^b^vājapeyyo^eb^. ekena pariyaññena sattarasahi pasūhi  yajitabbassa beluvayūpassa sattarasakadakkhiṇassa yaññassetaṃ adhivacanaṃ.  natthi ettha aggaḷāti ^b^niraggaḷo,^eb^ navahi pariyaññehi  yajitabbassa saddhiṃ bhūmiyā ca purisehi ca assamedhe  vuttavibhavadakkhiṇassa sabbamedhapariyāyanāmassa assamedhavikappassetaṃ  adhivacanaṃ. sesamettha pākaṭameva. <br/><br/>[03] 307-8^b^.^eb^ idāni yaṃ vuttaṃ ``brāhmaṇānamadā dhana''nti, taṃ  dassento ^b^``gāvo sayanañcā''^eb^ti gāthādvayamāha. so hi rājā  ``dīgharattaṃ lūkhāhārena kilantā pañca gorase paribhuñjantū''ti nesaṃ  sapuṅgavāni goyūthāneva adāsi, tathā ``dīgharattaṃ thaṇḍilasāyitāya  thūlasāṭakanivāsanena ^a^M2.0057^ea^ ekaseyyāya pādacārena rukkhamūlādivāsena ca  kilantā gonakādiatthatavarasayanādīsu sukhaṃ anubhontū''ti nesaṃ  mahagghāni sayanādīni ca adāsi. evametaṃ nānappakārakaṃ aññañca  hiraññasuvaṇṇādidhanaṃ adāsi. tenāha bhagavā -- ``gāvo sayanañca  vatthañca...pe0... brāhmaṇānamadā dhana''nti. <br/><br/>[03] 309-10^b^.^eb^ evaṃ tassa rañño santikā ^b^te ca  tattha...pe0... puna mupāgamuṃ^eb^. kiṃ vuttaṃ hoti? tassa rañño  santikā ^b^te^eb^ brāhmaṇā tesu yāgesu ^b^dhanaṃ^eb^ labhitvā dīgharattaṃ  divase divase evameva ghāsacchādanaṃ pariyesitvā nānappakārakaṃ  vatthukāma ^b^sannidhiṃ^eb^ ^b^samarocayuṃ^eb^. tato ^b^tesaṃ  icchāvatiṇṇānaṃ^eb^ khīrādipañcagorasassādavasena rasataṇhāya  otiṇṇacittānaṃ ``khīrādīnipi tāva gunnaṃ sādūni, addhā imāsaṃ  maṃsaṃ sādutaraṃ bhavissatī''ti evaṃ maṃsaṃ paṭicca ^b^bhiyyo taṇhā  pavaḍḍhatha^eb^. tato cintesuṃ -- ``sace mayaṃ māretvā khādissāma,  gārayhā bhavissāma, yaṃnūna mante gantheyyāmā''ti. atha punapi vedaṃ  bhinditvā tadanurūpe ^b^te tattha mante ganthetvā^eb^ te brāhmaṇā  tannimittaṃ ^a^P1.0323^ea^ kūṭamante ganthetvā okkākarājānaṃ puna  upāgamiṃsu. imamatthaṃ bhāsamānā ^b^``yathā āpo ca...pe0... bahu  te dhana''^eb^nti.<br/><br/>[03] kiṃ ^a^V2.0052^ea^ vuttaṃ hoti? amhākaṃ, mahārāja, mantesu etadāgataṃ  ^b^yathā āpo^eb^ hatthadhovanādisabbakiccesu pāṇīnaṃ upayogaṃ gacchati,  natthi tesaṃ tatonidānaṃ pāpaṃ. kasmā? yasmā ^b^parikkhāro so  hi pāṇinaṃ,^eb^ upakaraṇatthāya uppannoti adhippāyo. yathā cāyaṃ  mahāpathavī gamanaṭṭhānādisabbakiccesu kahāpaṇasaṅkhātaṃ ^b^hiraññaṃ^eb^  suvaṇṇarajatādibhedaṃ ^b^dhanaṃ,^eb^ yavagodhūmādibhedaṃ ^b^dhāniyañca,^eb^  saṃvohārādisabbakiccesu upayogaṃ gacchati, ^b^evaṃ gāvo manussānaṃ^eb^  sabbakiccesu upayogagamanatthāya uppannā. tasmā etā hanitvā  nānappakārake yāge ^b^yajassu bahu te vittaṃ, yajassu bahu te  dhana^eb^nti. <br/><br/>[03] 311-12^b^.^eb^ evaṃ purimanayeneva ^b^tato ca rājā...pe0...  aghātayi,^eb^ yaṃ tato pubbe kañci sattaṃ ^b^na pādā...pe0...  ghātayi^eb^. tadā kira brāhmaṇā yaññāvāṭaṃ gāvīnaṃ pūretvā  maṅgalausabhaṃ bandhitvā rañño mūlaṃ netvā ``mahārāja, gomedhayaññaṃ  yajassu, evaṃ te brahmalokassa maggo visuddho bhavissatī''ti  ^a^M2.0058^ea^ āhaṃsu.  rājā katamaṅgalakicco khaggaṃ gahetvā puṅgavena saha  anekasatasahassā gāvo māresi. brāhmaṇā yaññāvāṭe maṃsāni  chinditvā khādiṃsu, pītakodātarattakambale ca pārupitvā māresuṃ.  tadupādāya kira gāvo pārute disvā ubbijjanti. tenāha bhagavā --  ``na pādā...pe0... ghātayī''ti. <br/><br/>[03] 313^b^.^eb^ ^b^tato devā^eb^ti evaṃ tasmiṃ rājini  gāviyo ghātetumāraddhe atha tadanantarameva taṃ goghātakaṃ disvā ete  cātumahārājikādayo ^b^devā^eb^ ca, ^b^pitaro^eb^ti brāhmaṇesu  laddhavohārā brahmāno ca, sakko ^b^devānamindo^eb^ ca,  pabbatapādanivāsino dānavayakkhasaññitā ^b^asurarakkhasā^eb^ ca  ^b^``adhammo adhammo''^eb^ti evaṃ vācaṃ nicchārentā ``dhi manussā,  dhi manussā''ti ca vadantā ^b^pakkanduṃ^eb^. evaṃ bhūmito pabhuti so  saddo muhuttena yāva brahmalokā agamāsi, ekadhikkāraparipuṇṇo loko  ahosi. kiṃ kāraṇaṃ? ^b^yaṃ satthaṃ nipatī gave,^eb^ yasmā  gāvimhi satthaṃ nipatīti vuttaṃ hoti. <br/><br/>[03] 314^b^.^eb^ na kevalañca devādayo pakkanduṃ, ayamaññopi  loke anattho ^a^P1.0324^ea^ udapādi -- ye hi te ^b^tayo  rogā pure āsuṃ, icchā anasanaṃ jarā,^eb^ kiñci kiñcideva  patthanataṇhā ca khudā ca paripākajarā cāti vuttaṃ hoti. te  ^b^pasūnañca samārambhā, aṭṭhānavutimāgamuṃ,^eb^ cakkhurogādinā bhedena  aṭṭhanavutibhāvaṃ pāpuṇiṃsūti attho. <br/><br/>[03] 315^b^.^eb^ idāni bhagavā taṃ pasusamārambhaṃ nindanto āha  ^b^``eso adhammo''^eb^ti. tassattho ^b^eso^eb^ ^a^V2.0053^ea^  pasusamārambhasaṅkhāto kāyadaṇḍādīnaṃ tiṇṇaṃ ^b^daṇḍānaṃ^eb^  aññataradaṇḍabhūto dhammato apetattā ^b^adhammo okkanto ahu,^eb^  pavatto āsi, so ca kho tato pabhuti pavattattā ^b^purāṇo,^eb^ yassa  okkamanato pabhuti kenaci pādādinā ahiṃsanato ^b^adūsikāyo^eb^  gāvo ^b^haññanti^eb^. yā ghātentā ^b^dhammā dhaṃsanti^eb^ cavanti  parihāyanti ^b^yājakā^eb^ yaññayājino janāti. <br/><br/>[03] 316^b^.^eb^ ^b^evameso aṇudhammo^eb^ti evaṃ eso  lāmakadhammo hīnadhammo, adhammoti vuttaṃ hoti. yasmā vā ettha  dānadhammopi appako atthi ^a^M2.0059^ea^, tasmā taṃ sandhāyāha ``aṇudhammo''ti.  ^b^porāṇo^eb^ti tāva cirakālato pabhuti pavattattā porāṇo.  viññūhi pana garahitattā ^b^viññūgarahito^eb^ti veditabbo. yasmā  ca viññugarahito, tasmā ^b^yattha edisakaṃ passati, yājakaṃ garahatī  jano^eb^. kathaṃ? ``abbudaṃ brāhmaṇehi uppāditaṃ, gāvo vadhitvā maṃsaṃ  khādantī''ti evamādīni vatvāti ayamettha anussavo. <br/><br/>[03] 317^b^.^eb^ ^b^evaṃ dhamme viyāpanne^eb^ti evaṃ porāṇe  brāhmaṇadhamme naṭṭhe. ``viyāvatte''tipi pāṭho, viparivattitvā aññathā  bhūteti attho. ^b^vibhinnā suddavessikā^eb^ti pubbe samaggā  viharantā suddā ca vessā ca te vibhinnā. ^b^puthū vibhinnā  khattiyā^eb^ti khattiyāpi bahū aññamaññaṃ bhinnā. ^b^patiṃ  bhariyāvamaññathā^eb^ti bhariyā ca gharāvāsatthaṃ issariyabale ṭhapitā  puttabalādīhi upetā hutvā patiṃ avamaññatha, paribhavi avamaññi na  sakkaccaṃ upaṭṭhāsi. <br/><br/>[03] 318^b^.^eb^ evaṃ aññamaññaṃ vibhinnā samānā ^b^khattiyā  brahmabandhū ca...pe0... kāmānaṃ vasamanvagu^eb^nti. khattiyā ca brāhmaṇā  ca ye caññe vessasuddā yathā saṅkaraṃ nāpajjanti, evaṃ attano attano  gottena rakkhitattā ^b^gottarakkhitā^eb^. te sabbepi taṃ  ^b^jātivādaṃ niraṃkatvā,^eb^ ``ahaṃ khattiyo, ahaṃ brāhmaṇo''ti etaṃ  sabbampi nāsetvā ^a^P1.0325^ea^ pañcakāmaguṇasaṅkhātānaṃ  ^b^kāmānaṃ vasaṃ anvaguṃ^eb^ āsattaṃ pāpuṇiṃsu, kāmahetu na kiñci  akattabbaṃ nākaṃsūti vuttaṃ hoti.<br/><br/>[03] evamettha bhagavā ``isayo pubbakā''tiādīhi navahi gāthāhi  porāṇānaṃ brāhmaṇānaṃ vaṇṇaṃ bhāsitvā ``yo nesaṃ paramo''ti gāthāya  brahmasamaṃ, ``tassa vattamanusikkhantā''ti gāthāya devasamaṃ, ``taṇḍulaṃ  sayana''ntiādikāhi catūhi gāthāhi mariyādaṃ, ``tesaṃ āsi  vipallāso''tiādīhi sattarasahi gāthāhi sambhinnamariyādaṃ, tassa  vippaṭipattiyā devādīnaṃ pakkandanādidīpanatthañca dassetvā desanaṃ  niṭṭhāpesi. brāhmaṇacaṇḍālo pana idha avuttoyeva. kasmā? yasmā  vipattiyā akāraṇaṃ. brāhmaṇadhammasampattiyā hi  brahmasamadevasamamariyādā kāraṇaṃ ^a^V2.0054^ea^ ^a^M2.0060^ea^ honti, vipattiyā sambhinnamariyādo.  ayaṃ pana doṇasutte (a0 ni0  5.192) vuttappakāro  brāhmaṇacaṇḍālo brāhmaṇadhammavipattiyāpi akāraṇaṃ. kasmā? vipanne  dhamme uppannattā. tasmā taṃ adassetvāva desanaṃ niṭṭhāpesi. etarahi  pana sopi brāhmaṇacaṇḍālo dullabho. evamayaṃ brāhmaṇānaṃ dhammo vinaṭṭho.  tenevāha doṇo brāhmaṇo -- ``evaṃ sante mayaṃ, bho gotama,  brāhmaṇacaṇḍālampi na pūremā''ti. sesamettha vuttanayameva. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya brāhmaṇadhammikasuttavaṇṇanā niṭṭhitā. 


volume: 94
item: 20
title:
  sūcilomasuttavaṇṇanā^kapilasuttadhammacariyasuttavaṇṇanā^brāhmaṇadhammikasuttavaṇṇanā^dhammasuttanāvāsuttavaṇṇanā^

content:
  [03] 319^b^.^eb^ ^b^yasmā^eb^ ^a^V2.0055^ea^ ^b^hi dhamma^eb^nti dhammasuttaṃ,  ``nāvāsutta''ntipi vuccati. kā uppatti? idaṃ suttaṃ āyasmantaṃ  sāriputtattheraṃ ārabbha vuttaṃ. ayamettha saṅkhepo, vitthāro pana dvinnaṃ  aggasāvakānaṃ uppattito pabhuti veditabbo. seyyathidaṃ -- anuppanne  ^a^P1.0326^ea^ kira bhagavati dve aggasāvakā ekaṃ asaṅkhyeyyaṃ  kappasatasahassañca pāramiyo pūretvā devaloke nibbattā. tesaṃ paṭhamo  cavitvā rājagahassa avidūre upatissagāmo nāma brāhmaṇānaṃ bhogagāmo  atthi, tattha saṭṭhiadhikapañcakoṭisatadhanavibhavassa gāmasāmino  brāhmaṇassa rūpasārī nāma brāhmaṇī, tassā kucchiyaṃ paṭisandhiṃ  aggahesi. dutiyo tassevāvidūre kolitagāmo nāma brāhmaṇānaṃ  bhogagāmo atthi. tattha tathārūpavibhavasseva gāmasāmino brāhmaṇassa  moggallānī nāma brāhmaṇī, tassā kucchiyaṃ taṃ divasameva paṭisandhiṃ  aggahesi. evaṃ tesaṃ ekadivasameva paṭisandhiggahaṇañca gabbhavuṭṭhānañca  ahosi. ekadivaseyeva ca nesaṃ ekassa upatissagāme jātattā  ^b^upatisso,^eb^ ekassa kolitagāme jātattā ^b^kolito^eb^ti  nāmamakaṃsu.<br/><br/>[03] te ^a^M2.0061^ea^ sahapaṃsuṃ kīḷantā sahāyakā anupubbena vuḍḍhiṃ pāpuṇiṃsu,  ekamekassa ca pañcapañcamāṇavakasatāni parivārā ahesuṃ. te uyyānaṃ  vā nadītitthaṃ vā gacchantā saparivārāyeva gacchanti. eko pañcahi  suvaṇṇasivikāsatehi, dutiyo pañcahi ājaññarathasatehi. tadā ca  rājagahe kālānukālaṃ giraggasamajjo nāma hoti. sāyanhasamaye  nagaravemajjhe yattha sakalāṅgamagadhavāsino abhiññātā  khattiyakumārādayo sannipatitvā supaññattesu mañcapīṭhādīsu nisinnā  samajjavibhūtiṃ passanti. atha te sahāyakā tena parivārena saddhiṃ  tattha gantvā paññattāsanesu nisīdiṃsu. tato upatisso  samajjavibhūtiṃ passanto mahājanakāyaṃ sannipatitaṃ disvā ``ettako  janakāyo vassasataṃ appatvāva marissatī''ti cintesi. tassa maraṇaṃ  āgantvā nalāṭante patiṭṭhitaṃ viya ahosi, tathā kolitassa. tesaṃ  anekappakāresu naṭesu naccantesu dassanamattepi cittaṃ na nami,  aññadatthu saṃvegoyeva udapādi.<br/><br/>[03] atha vuṭṭhite samajje pakkantāya parisāya sakaparivārena pakkantesu  tesu sahāyesu kolito ^a^V2.0056^ea^ upatissaṃ pucchi -- ``kiṃ, samma,  nāṭakādidassanena tava pamodanamattampi ^a^P1.0327^ea^  nāhosī''ti? so tassa taṃ pavattiṃ ārocetvā tampi tatheva  paṭipucchi. sopi tassa attano pavattiṃ ārocetvā ``ehi, samma,  pabbajitvā amataṃ gavesāmā''ti āha. ``sādhu sammā''ti  upatisso taṃ sampaṭicchi. tato dvepi janā taṃ sampattiṃ chaḍḍetvā  punadeva rājagahamanuppattā. tena ca samayena rājagahe sañcayo nāma  paribbājako paṭivasati. te tassa santike pañcahi māṇavakasatehi  saddhiṃ pabbajitvā katipāheneva tayo vede sabbañca paribbājakasamayaṃ  uggahesuṃ. te tesaṃ satthānaṃ ādimajjhapariyosānaṃ upaparikkhantā  pariyosānaṃ adisvā ācariyaṃ pucchiṃsu -- ``imesaṃ satthānaṃ  ādimajjhaṃ dissati, pariyosānaṃ pana na dissati `idaṃ nāma imehi  satthehi pāpuṇeyyāti, yato uttari pāpuṇitabbaṃ natthī'''ti. sopi  āha -- ``ahampi tesaṃ tathāvidhaṃ pariyosānaṃ na passāmī''ti. te  āhaṃsu -- ``tena hi mayaṃ imesaṃ pariyosānaṃ gavesāmā''ti. te  ācariyo ``yathāsukhaṃ gavesathā''ti āha. evaṃ te tena anuññātā  amataṃ gavesamānā āhiṇḍantā jambudīpe pākaṭā ahesuṃ. tehi  khattiyapaṇḍitādayo pañhaṃ puṭṭhā uttaruttariṃ na sampāyanti.  ``upatisso ^a^M2.0062^ea^ kolito''ti vutte pana ``ke ete, na kho mayaṃ  jānāmā''ti bhaṇantā natthi, evaṃ vissutā ahesuṃ.<br/><br/>[03] evaṃ tesu amatapariyesanaṃ caramānesu amhākaṃ bhagavā loke  uppajjitvā pavattitavaradhammacakko anupubbena rājagahamanuppatto. te ca  paribbājakā sakalajambudīpaṃ caritvā tiṭṭhatu amataṃ, antamaso  pariyosānapañhavissajjanamattampi alabhantā punadeva rājagahaṃ agamaṃsu.  atha kho āyasmā assaji pubbaṇhasamayaṃ nivāsetvāti yāva tesaṃ  pabbajjā, tāva sabbaṃ pabbajjākkhandhake (mahāva0 60) āgatanayeneva  vitthārato daṭṭhabbaṃ.<br/><br/>[03] evaṃ pabbajitesu tesu dvīsu sahāyakesu āyasmā sāriputto  aḍḍhamāsena ^a^P1.0328^ea^ sāvakapāramīñāṇaṃ sacchākāsi. so  yadā assajittherena saddhiṃ ekavihāre vasati, tadā bhagavato upaṭṭhānaṃ  gantvā anantaraṃ therassa upaṭṭhānaṃ gacchati ``pubbācariyo me  ayamāyasmā, etamahaṃ nissāya bhagavato sāsanaṃ aññāsi''nti  gāravena. yadā pana assajittherena saddhiṃ ekavihāre na vasati, tadā  yassaṃ disāyaṃ thero vasati, taṃ disaṃ oloketvā pañcapatiṭṭhitena  vanditvā añjaliṃ paggayha namassati. taṃ disvā keci bhikkhū kathaṃ  samuṭṭhāpesuṃ -- ``sāriputto aggasāvako hutvā disaṃ namassati,  ajjāpi maññe brāhmaṇadiṭṭhi appahīnā''ti. atha bhagavā dibbāya  sotadhātuyā taṃ kathāsallāpaṃ sutvā paññattavarabuddhāsane nisinnaṃyeva  attānaṃ dassento bhikkhū āmantesi -- ``kāya nuttha, bhikkhave,  etarahi kathāya sannisinnā''ti ^a^V2.0057^ea^? te taṃ pavattiṃ ācikkhiṃsu. tato  bhagavā ``na, bhikkhave, sāriputto disaṃ namassati, yaṃ nissāya  sāsanaṃ aññāsi, taṃ attano ācariyaṃ vandati namassati sammāneti,  ācariyapūjako, bhikkhave, sāriputto''ti vatvā tattha sannipatitānaṃ  dhammadesanatthaṃ imaṃ suttamabhāsi.<br/><br/>[03] tattha ^b^yasmā hi dhammaṃ puriso vijaññā^eb^ti yato puggalā  piṭakattayappabhedaṃ pariyattidhammaṃ vā, pariyattiṃ sutvā adhigantabbaṃ  navalokuttarappabhedaṃ paṭivedhadhammaṃ vā puriso vijaññā jāneyya vedeyya.  ``yassā''tipi pāṭho, so evattho. ^b^indaṃva naṃ devatā  pūjayeyyā^eb^ti yathā sakkaṃ devānamindaṃ dvīsu devalokesu devatā  pūjenti, evaṃ so puggalo taṃ puggalaṃ kālasseva vuṭṭhāya  upāhanaomuñcanādiṃ sabbaṃ vattapaṭivattaṃ karonto ^a^M2.0063^ea^ pūjeyya sakkareyya  garukareyya. kiṃ kāraṇaṃ? ^b^so pūjito...pe0... pātukaroti  dhammaṃ,^eb^ so ācariyo evaṃ pūjito tasmiṃ antevāsimhi pasannacitto  pariyattipaṭivedhavasena bahussuto desanāvaseneva pariyattidhammañca, desanaṃ  sutvā yathānusiṭṭhaṃ paṭipattiyā adhigantabbaṃ paṭivedhadhammañca ^a^P1.0329^ea^  pātukaroti deseti, desanāya vā pariyattidhammaṃ, upamāvasena  attanā adhigatapaṭivedhadhammaṃ pātukaroti. <br/><br/>[03] 320^b^.^eb^ ^b^tadaṭṭhikatvāna nisamma dhīro^eb^ti evaṃ  pasannena ācariyena pātukataṃ dhammaṃ aṭṭhikatvāna suṇitvā  upadhāraṇasamatthatāya dhīro puriso. ^b^dhammānudhammaṃ  paṭipajjamāno^eb^ti lokuttaradhammassa anulomattā anudhammabhūtaṃ vipassanaṃ  bhāvayamāno. ^b^viññū vibhāvī nipuṇo ca hotī^eb^ti  viññutāsaṅkhātāya paññāya adhigamena viññū, vibhāvetvā paresampi  pākaṭaṃ katvā ñāpanasamatthatāya vibhāvī, paramasukhumatthapaṭivedhatāya  nipuṇo ca hoti. ^b^yo tādisaṃ bhajati appamatto^eb^ti yo  tādisaṃ pubbe vuttappakāraṃ bahussutaṃ appamatto tappasādanaparo hutvā  bhajati. <br/><br/>[03] 321^b^.^eb^ evaṃ paṇḍitācariyasevanaṃ pasaṃsitvā idāni  bālācariyasevanaṃ nindanto ^b^``khuddañca bāla''^eb^nti imaṃ gāthamāha.  tattha ^b^khudda^eb^nti khuddena kāyakammādinā samannāgataṃ,  paññābhāvato bālaṃ. ^b^anāgatattha^eb^nti anadhigatapariyattipaṭivedhatthaṃ.  ^b^usūyaka^eb^nti issāmanakatāya antevāsikassa vuḍḍhiṃ asahamānaṃ.  sesamettha pākaṭameva padato. adhippāyato pana yo  bahucīvarādilābhī ācariyo antevāsikānaṃ cīvarādīni na sakkoti  dātuṃ, dhammadāne pana aniccadukkhānattavacanamattampi na sakkoti.  etehi khuddatādidhammehi samannāgatattā taṃ khuddaṃ bālaṃ anāgatatthaṃ  usūyakaṃ ācariyaṃ upasevamāno ``pūtimacchaṃ kusaggenā''ti (itivu0  76; jā0 1.15.183) vuttanayena sayampi bālo hoti. tasmā  idha sāsane kiñci appamattakampi ^a^V2.0058^ea^ pariyattidhammaṃ paṭivedhadhammaṃ vā  avibhāvayitvā ca avijānitvā ca yassa dhammesu kaṅkhā, taṃ  ataritvā maraṇaṃ upetīti evamassa attho veditabbo. <br/><br/>[03] 322-3^b^.^eb^ idāni tassevatthassa pākaṭakaraṇatthaṃ  ^b^``yathā naro''^eb^ti gāthādvayamāha. tattha ^b^āpaga^eb^nti nadiṃ.  ^b^mahodaka^eb^nti bahūdakaṃ. ^b^salila^eb^nti ito ^a^M2.0064^ea^ cito ca  gataṃ, vitthiṇṇanti vuttaṃ ^a^P1.0330^ea^ hoti.  ``sarita''ntipi pāṭho, so evattho. ^b^sīghasota^eb^nti  hārahārikaṃ, vegavatinti vuttaṃ hoti. ^b^kiṃ so^eb^ti ettha ``so  vuyhamāno''ti iminā ca sokārena tassa narassa niddiṭṭhattā  nipātamatto sokāro. kiṃ sūti vuttaṃ hoti yathā ``na bhavissāmi  nāma so, vinassissāmi nāma so''ti. ^b^dhamma^eb^nti pubbe vuttaṃ  duvidhameva. ^b^anisāmayattha^eb^nti anisāmetvā atthaṃ. sesamettha  pākaṭameva padato.<br/><br/>[03] adhippāyato pana yathā yo kocideva naro vuttappakāraṃ nadiṃ  otaritvā tāya nadiyā vuyhamāno anusotagāmī sotameva  anugacchanto pare pāratthike kiṃ sakkhati pāraṃ netuṃ.  ``sakkatī''tipi pāṭho. tatheva duvidhampi dhammaṃ attano paññāya  avibhāvayitvā bahussutānañca santike atthaṃ anisāmetvā sayaṃ  avibhāvitattā ajānanto anisāmitattā ca avitiṇṇakaṅkho pare  kiṃ sakkhati nijjhāpetuṃ pekkhāpetunti evamettha attho daṭṭhabbo.  ``so vata, cunda, attanā palipapalipanno''tiādikañcettha (ma0  ni0 1.87) suttapadaṃ anussaritabbaṃ. <br/><br/>[03] 324-5^b^.^eb^ evaṃ bālasevanāya bālassa paraṃ nijjhāpetuṃ  asamatthatāya pākaṭakaraṇatthaṃ upamaṃ vatvā idāni ``yo tādisaṃ  bhajati appamatto''ti ettha vuttassa paṇḍitassa pare nijjhāpetuṃ  samatthatāya pākaṭakaraṇatthaṃ ^b^``yathāpi nāva''^eb^nti gāthādvayamāha.  tattha ^b^phiyenā^eb^ti dabbipadarena. ^b^rittenā^eb^ti veḷudaṇḍena.  ^b^tatthā^eb^ti tassaṃ nāvāyaṃ. ^b^tatrūpayaññū^eb^ti tassā nāvāya  āharaṇapaṭiharaṇādiupāyajānanena maggapaṭipādanena upāyaññū.  sikkhitasikkhatāya sukusalahatthatāya ca ^b^kusalo^eb^.  uppannupaddavapaṭikārasamatthatāya ^b^mutīmā^eb^. ^b^vedagū^eb^ti  vedasaṅkhātehi catūhi maggañāṇehi gato. ^b^bhāvitatto^eb^ti tāyeva  maggabhāvanāya bhāvitacitto. ^b^bahussuto^eb^ti pubbe vuttanayeneva.  ^b^avedhadhammo^eb^ti aṭṭhahi lokadhammehi ^a^P1.0331^ea^  akampaniyasabhāvo. ^b^sotāvadhānūpanisūpapanne^eb^ti sotaodahanena ca  maggaphalānaṃ upanissayena ca upapanne. sesaṃ uttānapadatthameva.  adhippāyayojanāpi sakkā purimanayeneva jānitunti na vitthāritā. <br/><br/>[03] 326^b^.^eb^ evaṃ ^a^V2.0059^ea^ ^a^M2.0065^ea^ paṇḍitassa pare nijjhāpetuṃ  samatthabhāvapākaṭakaraṇatthaṃ upamaṃ vatvā tassā paṇḍitasevanāya  niyojento ^b^``tasmā have''^eb^ti imaṃ avasānagāthamāha. tatrāyaṃ  saṅkhepattho -- yasmā upanissayasampannā paṇḍitasevanena visesaṃ  pāpuṇanti, ^b^tasmā have sappurisaṃ bhajetha^eb^. kīdisaṃ sappurisaṃ  bhajetha? ^b^medhāvinañceva bahussutañca,^eb^ paññāsampattiyā ca  medhāvinaṃ vuttappakārasutadvayena ca bahussutaṃ. tādisañhi bhajamāno  tena bhāsitassa dhammassa ^b^aññāya atthaṃ^eb^ evaṃ ñatvā ca  yathānusiṭṭhaṃ ^b^paṭipajjamāno^eb^ tāya paṭipattiyā paṭivedhavasena  ^b^viññātadhammo^eb^ so maggaphalanibbānappabhedaṃ lokuttara^b^sukhaṃ  labhetha^eb^ adhigaccheyya pāpuṇeyyāti arahattanikūṭena desanaṃ samāpesīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya dhammasuttavaṇṇanā niṭṭhitā. 


volume: 94
item: 21
title:
  kapilasuttadhammacariyasuttavaṇṇanā^brāhmaṇadhammikasuttavaṇṇanā^dhammasuttanāvāsuttavaṇṇanā^kiṃsīlasuttavaṇṇanā^

content:
  [03] 327^b^.^eb^ ^b^kiṃsīlo^eb^ti ^a^V2.0060^ea^ kiṃsīlasuttaṃ. kā uppatti?  āyasmato sāriputtassa gihisahāyako eko therasseva pituno  vaṅgantabrāhmaṇassa sahāyassa brāhmaṇassa putto saṭṭhikoṭiadhikaṃ  pañcasatakoṭidhanaṃ pariccajitvā āyasmato sāriputtattherassa santike  pabbajitvā sabbaṃ buddhavacanaṃ pariyāpuṇi. tassa thero bahuso  ovaditvā kammaṭṭhānamadāsi, so tena visesaṃ nādhigacchati. tato  thero ``buddhaveneyyo eso''ti ñatvā taṃ ādāya bhagavato santikaṃ  gantvā taṃ bhikkhuṃ ārabbha puggalaṃ aniyametvā ``kiṃsīlo''ti pucchi.  athassa bhagavā tato paraṃ abhāsi. tattha ^b^kiṃsīlo^eb^ti  kīdisena vārittasīlena samannāgato, kīdisapakatiko vā.  ^b^kiṃsamācāro^eb^ti kīdisena cārittena yutto. ^b^kāni  kammāni^eb^ ^a^P1.0332^ea^ ^b^brūhaya^eb^nti kāni kāyakammādīni  vaḍḍhento. ^b^naro sammā niviṭṭhassā^eb^ti abhirato naro sāsane  sammā patiṭṭhito bhaveyya. ^b^uttamatthañca pāpuṇe^eb^ti sabbatthānaṃ  uttamaṃ arahattañca pāpuṇeyyāti vuttaṃ hoti. <br/><br/>[03] 328^b^.^eb^ tato ^a^M2.0066^ea^ bhagavā ``sāriputto aḍḍhamāsūpasampanno  sāvakapāramippatto, kasmā ādikammikaputhujjanapañhaṃ pucchatī''ti  āvajjento ``saddhivihārikaṃ ārabbhā''ti ñatvā pucchāya vuttaṃ  cārittasīlaṃ avibhajitvāva tassa sappāyavasena dhammaṃ desento  ^b^``vuḍḍhāpacāyī''^eb^tiādimāha.<br/><br/>[03] tattha paññāvuḍḍho, guṇavuḍḍho, jātivuḍḍho, vayovuḍḍhoti  cattāro vuḍḍhā. jātiyā hi daharopi bahussuto bhikkhu  appassutamahallakabhikkhūnamantare bāhusaccapaññāya vuḍḍhattā  ^b^paññāvuḍḍho^eb^. tassa hi santike mahallakabhikkhūpi buddhavacanaṃ  pariyāpuṇanti, ovādavinicchayapañhavissajjanāni ca paccāsīsanti.  tathā daharopi bhikkhu adhigamasampanno ^b^guṇavuḍḍho^eb^ nāma. tassa  hi ovāde patiṭṭhāya mahallakāpi vipassanāgabbhaṃ gahetvā arahattaphalaṃ  pāpuṇanti. tathā daharopi rājā khattiyo muddhāvasitto brāhmaṇo vā  sesajanassa vandanārahato ^b^jātivuḍḍho^eb^ nāma. sabbo pana  paṭhamajāto ^b^vayovuḍḍho^eb^ nāma. tattha yasmā paññāya  sāriputtattherassa sadiso natthi ṭhapetvā bhagavantaṃ, tathā guṇenapi  aḍḍhamāsena sabbasāvakapāramīñāṇassa paṭividdhattā. jātiyāpi so  brāhmaṇamahāsālakule uppanno, tasmā tassa bhikkhuno vayena samānopi  so imehi ^a^V2.0061^ea^ tīhi kāraṇehi vuḍḍho. imasmiṃ panatthe paññāguṇehi eva  vuḍḍhabhāvaṃ sandhāya bhagavā āha -- ``vuḍḍhāpacāyī''ti. tasmā  tādisānaṃ vuḍḍhānaṃ apacitikaraṇena vuḍḍhāpacāyī, tesameva vuḍḍhānaṃ  lābhādīsu usūyavigamena anusūyako ca siyāti ayamādipādassa  attho.<br/><br/>[03] ^b^kālaññū cassā^eb^ti ettha pana rāge uppanne tassa  vinodanatthāya garūnaṃ dassanaṃ gacchantopi kālaññū, dose... mohe...  kosajje uppanne tassa vinodanatthāya garūnaṃ dassanaṃ gacchantopi  kālaññū, yato evaṃ kālaññū ca assa garūnaṃ ^a^P1.0333^ea^  dassanāya. ^b^dhammiṃ katha^eb^nti samathavipassanāyuttaṃ.  ^b^erayita^eb^nti vuttaṃ. ^b^khaṇaññū^eb^ti tassā kathāya khaṇavedī,  dullabho vā ayaṃ īdisāya kathāya savanakkhaṇoti jānanto.  ^b^suṇeyya sakkaccā^eb^ti taṃ kathaṃ sakkaccaṃ suṇeyya. na kevalañca  tameva, aññānipi buddhaguṇādipaṭisaṃyuttāni subhāsitāni sakkaccameva  suṇeyyāti attho. <br/><br/>[03] 329^b^.^eb^ ``kālaññū cassa garūnaṃ dassanāyā''ti ettha  vuttanayañca attano uppannarāgādivinodanakālaṃ ñatvāpi garūnaṃ santikaṃ  gacchanto ^b^kālena gacche garūnaṃ^eb^ ^a^M2.0067^ea^ ^b^sakāsaṃ,^eb^ ``ahaṃ kammaṭṭhāniko  dhutaṅgadharo cā''ti katvā na  cetiyavandanabodhiyaṅgaṇabhikkhācāramaggātimajjhanhikavelādīsu yattha  katthaci ṭhitamācariyaṃ disvā paripucchanatthāya upasaṅkameyya,  sakasenāsane pana attano āsane nisinnaṃ vūpasantadarathaṃ sallakkhetvā  kammaṭṭhānādividhipucchanatthaṃ upasaṅkameyyāti attho. evaṃ  upasaṅkamantopi ca ^b^thambhaṃ niraṃkatvā nivātavutti^eb^ thaddhabhāvakaraṃ  mānaṃ vināsetvā nīcavutti  pādapuñchanacoḷakachinnavisāṇusabhauddhatadāṭhasappasadiso hutvā  upasaṅkameyya. ^b^atha^eb^ tena garunā vuttaṃ ^b^atthaṃ dhammaṃ...pe0...  samācare ca. attha^eb^nti bhāsitatthaṃ. ^b^dhamma^eb^nti pāḷidhammaṃ.  ^b^saṃyama^eb^nti sīlaṃ. ^b^brahmacariya^eb^nti avasesasāsanabrahmacariyaṃ.  ^b^anussare ceva samācare cā^eb^ti atthaṃ kathitokāse anussareyya,  dhammaṃ saṃyamaṃ brahmacariyaṃ kathitokāse anussareyya, anussaraṇamatteneva  ca atussanto taṃ sabbampi samācare samācareyya samādāya vatteyya.  tāsaṃ kathānaṃ attani pavattane ussukkaṃ kareyyāti attho. evaṃ  karonto hi kiccakaro hoti. <br/><br/>[03] 330^b^.^eb^ tato parañca ^b^dhammārāmo dhammarato dhamme  ṭhito dhammavinicchayaññū^eb^ bhaveyya. sabbapadesu cettha ^b^dhammo^eb^ti  samathavipassanā, ārāmo ratīti ekova attho, dhamme ārāmo  assāti ^b^dhammārāmo^eb^. dhamme rato, na ^a^P1.0334^ea^  aññaṃ pihetīti ^b^dhammarato^eb^. ^b^dhamme ṭhito^eb^ dhammaṃ vattanato.  dhammavinicchayaṃ jānāti ``idaṃ udayañāṇaṃ idaṃ vayañāṇa''nti  ^b^dhammavinicchayaññū,^eb^ evarūpo ^a^V2.0062^ea^ assa. atha yāyaṃ  rājakathāditiracchānakathā taruṇavipassakassa bahiddhārūpādīsu  abhinandanuppādanena taṃ samathavipassanādhammaṃ sandūseti, tasmā  ``dhammasandosavādo''ti vuccati, taṃ ^b^nevācare dhammasandosavādaṃ,^eb^  aññadatthu āvāsagocarādisappāyāni sevanto ^b^tacchehi nīyetha  subhāsitehi^eb^. samathavipassanāpaṭisaṃyuttānevettha tacchāni,  tathārūpehi subhāsitehi nīyetha nīyeyya, kālaṃ khepeyyāti attho. <br/><br/>[03] 331^b^.^eb^ idāni ``dhammasandosavāda''nti ettha  atisaṅkhepena vuttaṃ samathavipassanāyuttassa bhikkhuno upakkilesaṃ  pākaṭaṃ karonto tadaññenapi upakkilesena saddhiṃ ^b^``hassaṃ  jappa''^eb^nti imaṃ gāthamāha. hāsantipi pāṭho. vipassakena  ^a^M2.0068^ea^ hi bhikkhunā hasanīyasmiṃ vatthusmiṃ sitamattameva kātabbaṃ,  niratthakakathājappo na bhāsitabbo, ñātibyasanādīsu paridevo na  kātabbo, khāṇukaṇṭakādimhi manopadoso na uppādetabbo.  ^b^māyākata^eb^nti vuttā ^b^māyā,^eb^ tividhaṃ ^b^kuhanaṃ,^eb^ paccayesu  ^b^giddhi,^eb^ jātiādīhi ^b^māno,^eb^ paccanīkasātatāsaṅkhāto  ^b^sārambho,^eb^ pharusavacanalakkhaṇaṃ ^b^kakkasaṃ,^eb^ rāgādayo  ^b^kasāvā,^eb^ adhimattataṇhālakkhaṇā ^b^mucchā^eb^ti ime ca dosā  sukhakāmena aṅgārakāsu viya, sucikāmena gūthaṭhānaṃ viya,  jīvitukāmena āsivisādayo viya ca pahātabbā. hitvā ca  ārogyamadādivigamā vītamadena cittavikkhepābhāvā ṭhitattena caritabbaṃ.  evaṃ paṭipanno hi sabbupakkilesaparisuddhāya bhāvanāya na cirasseva  arahattaṃ pāpuṇāti. tenāha bhagavā -- ``hassaṃ jappaṃ...pe0...  ṭhitatto''ti. <br/><br/>[03] 332^b^.^eb^ idāni yvāyaṃ ``hassaṃ jappa''ntiādinā  nayena upakkileso vutto, tena samannāgato bhikkhu yasmā sāhaso  hoti avīmaṃsakārī, ratto rāgavasena ^a^P1.0335^ea^ duṭṭho  dosavasena gacchati, pamatto ca hoti kusalānaṃ dhammānaṃ bhāvanāya  asātaccakārī, tathārūpassa ca ``suṇeyya sakkacca  subhāsitānī''tiādinā nayena vutto ovādo niratthako, tasmā  imassa saṃkilesassa puggalādhiṭṭhānāya desanāya  sutādivuddhipaṭipakkhabhāvaṃ dassento ^b^``viññātasārānī''^eb^ti imaṃ  gāthamāha.<br/><br/>[03] tassattho -- yāni hetāni samathavipassanāpaṭisaṃyuttāni  ^b^subhāsitāni,^eb^ tesaṃ vijānanaṃ sāro. yadi viññātāni sādhu,  atha saddamattameva gahitaṃ, na kiñci kataṃ hoti, yena etāni  sutamayena ñāṇena viññāyanti, taṃ ^b^sutaṃ,^eb^ etañca sutamayañāṇaṃ  ^b^viññātasamādhisāraṃ,^eb^ tesu viññātesu dhammesu yo samādhi  cittassāvikkhepo tathattāya paṭipatti, ayamassa sāro. na hi  vijānanamatteneva koci attho sijjhati. yo panāyaṃ naro  rāgādivasena vattanato ^b^sāhaso^eb^ ^a^V2.0063^ea^, kusalānaṃ dhammānaṃ bhāvanāya  asātaccakāritāya ^b^pamatto,^eb^ so saddamattaggāhīyeva hoti. tena  tassa atthavijānanābhāvato sā subhāsitavijānanapaññā ca, tathattāya  paṭipattiyā abhāvato sutañca na vaḍḍhatīti. <br/><br/>[03] 333^b^.^eb^ evaṃ ^a^M2.0069^ea^ pamattānaṃ sattānaṃ paññāparihāniṃ  sutaparihāniñca dassetvā idāni appamattānaṃ tadubhayasārādhigamaṃ  dassento āha -- ^b^``dhamme ca ye...pe0... sāramajjhagū''^eb^ti.  tattha ^b^ariyappavedito dhammo^eb^ nāma samathavipassanādhammo.  ekopi hi buddho samathavipassanādhammaṃ adesetvā parinibbuto nāma  natthi. tasmā etasmiṃ ^b^dhamme ca ye ariyappavedite^eb^ ^b^ratā^eb^  niratā appamattā sātaccānuyogino, ^b^anuttarā te vacasā manasā  kammunā ca,^eb^ te catubbidhena vacīsucaritena tividhena manosucaritena  tividhena kāyasucaritena ca samannāgatattā vacasā manasā kammunā ca  anuttarā, avasesasattehi asamā aggāvisiṭṭhā. ettāvatā saddhiṃ  pubbabhāgasīlena ariyamaggasampayuttaṃ sīlaṃ dasseti. evaṃ  parisuddhasīlā ^b^te santisoraccasamādhisaṇṭhitā, sutassa paññāya ca  sāramajjhagū,^eb^ ye ariyappavedite dhamme ratā, te na kevalaṃ vācādīhi  anuttarā honti, apica kho pana santisoracce samādhimhi ca  saṇṭhitā hutvā sutassa ^a^P1.0336^ea^ paññāya ca sāramajjhagū  adhigatā icceva veditabbā. āsaṃsāyaṃ bhūtavacanaṃ. tattha  ^b^santī^eb^ti nibbānaṃ, ^b^soracca^eb^nti sundare ratabhāvena  yathābhūtapaṭivedhikā paññā, santiyā soraccanti ^b^santisoraccaṃ,^eb^  nibbānārammaṇāya maggapaññāyetaṃ adhivacanaṃ. ^b^samādhī^eb^ti  taṃsampayuttova maggasamādhi. ^b^saṇṭhitā^eb^ti tadubhaye patiṭṭhitā.  sutapaññānaṃ sāraṃ nāma arahattaphalavimutti. vimuttisārañhi idaṃ  brahmacariyaṃ. <br/><br/>[01] evamettha bhagavā dhammena pubbabhāgapaṭipadaṃ, ``anuttarā  vacasā''tiādīhi sīlakkhandhaṃ, santisoraccasamādhīhi  paññākkhandhasamādhikkhandheti tīhipi imehi khandhehi  aparabhāgapaṭipadañca dassetvā sutapaññāsārena akuppavimuttiṃ dassento  arahattanikūṭena desanaṃ samāpesi. desanāpariyosāne ca so bhikkhu  sotāpattiphalaṃ patvā puna na cirasseva aggaphale arahatte patiṭṭhāsīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya kiṃsīlasuttavaṇṇanā niṭṭhitā. 


volume: 94
item: 22
title: brāhmaṇadhammikasuttavaṇṇanā^dhammasuttanāvāsuttavaṇṇanā^kiṃsīlasuttavaṇṇanā^uṭṭhānasuttavaṇṇanā^
content:
  [03] 334^b^.^eb^ ^b^uṭṭhahathā^eb^ti ^a^V2.0064^ea^ ^a^M2.0070^ea^ uṭṭhānasuttaṃ. kā uppatti?  ekaṃ samayaṃ bhagavā sāvatthiyaṃ viharanto rattiṃ jetavanavihāre vasitvā  pubbaṇhasamayaṃ bhikkhusaṅghaparivuto sāvatthiyaṃ piṇḍāya caritvā  pācīnadvārena nagarā nikkhamitvā migāramātupāsādaṃ agamāsi  divāvihāratthāya. āciṇṇaṃ kiretaṃ bhagavato rattiṃ jetavanavihāre  vasitvā migāramātupāsāde divāvihārūpagamanaṃ, rattiñca  migāramātupāsāde vasitvā jetavane divāvihārūpagamanaṃ. kasmā?  dvinnaṃ kulānaṃ anuggahatthāya mahāpariccāgaguṇaparidīpanatthāya ca.  migāramātupāsādassa ca heṭṭhā pañca kūṭāgāragabbhasatāni honti, yesu  pañcasatā bhikkhū vasanti. tattha yadā bhagavā heṭṭhāpāsāde vasati,  tadā bhikkhū bhagavato gāravena uparipāsādaṃ nāruhanti. taṃ divasaṃ  pana bhagavā uparipāsāde kūṭāgāragabbhaṃ pāvisi, tena heṭṭhāpāsāde  pañcapi gabbhasatāni pañcasatā bhikkhū pavisiṃsu. te ca sabbeva  navā honti adhunāgatā imaṃ ^a^P1.0337^ea^ dhammavinayaṃ uddhatā  unnaḷā pākatindriyā. te pavisitvā divāseyyaṃ supitvā sāyaṃ  uṭṭhāya mahātale sannipatitvā ``ajja bhattagge tuyhaṃ kiṃ ahosi, tvaṃ  kattha agamāsi, ahaṃ āvuso kosalarañño gharaṃ, ahaṃ  anāthapiṇḍikassa, tattha evarūpo ca evarūpo ca bhojanavidhi  ahosī''ti nānappakāraṃ āmisakathaṃ kathentā uccāsaddamahāsaddā ahesuṃ.<br/><br/>[03] bhagavā taṃ saddaṃ sutvā ``ime mayā saddhiṃ vasantāpi evaṃ  pamattā, aho ayuttakārino''ti mahāmoggallānattherassa āgamanaṃ  cintesi. tāvadeva āyasmā mahāmoggallāno bhagavato cittaṃ ñatvā  iddhiyā āgamma pādamūle vandamānoyeva ahosi. tato naṃ bhagavā  āmantesi -- ``ete te, moggallāna, sabrahmacārino pamattā, sādhu ne  saṃvejehī''ti. ``evaṃ bhante''ti kho so āyasmā mahāmoggallāno  bhagavato paṭissuṇitvā tāvadeva āpokasiṇaṃ samāpajjitvā  karīsabhūmiyaṃ ṭhitaṃ mahāpāsādaṃ nāvaṃ viya mahāvāto pādaṅguṭṭhakena  kampesi saddhiṃ patiṭṭhitapathavippadesena. atha te bhikkhū bhītā  vissaraṃ karontā sakasakacīvarāni chaḍḍetvā catūhi dvārehi  nikkhamiṃsu. bhagavā tesaṃ attānaṃ dassento aññena dvārena gandhakuṭiṃ  pavisanto viya ahosi, te bhagavantaṃ disvā vanditvā aṭṭhaṃsu  ^a^M2.0071^ea^.  bhagavā ``kiṃ, bhikkhave, bhītatthā''ti pucchi, te ``ayaṃ, bhante,  migāramātupāsādo kampito''ti āhaṃsu ^a^V2.0065^ea^. ``jānātha, bhikkhave,  kenā''ti? ``na jānāma, bhante''ti. atha bhagavā ``tumhādisānaṃ,  bhikkhave, muṭṭhassatīnaṃ asampajānānaṃ pamādavihārīnaṃ saṃvegajananatthaṃ  moggallānena kampito''ti vatvā tesaṃ bhikkhūnaṃ dhammadesanatthaṃ imaṃ  suttamabhāsi.<br/><br/>[03] tattha ^b^uṭṭhahathā^eb^ti āsanā uṭṭhahatha ghaṭatha vāyamatha, mā  kusītā hotha. ^b^nisīdathā^eb^ti pallaṅkaṃ ābhujitvā  kammaṭṭhānānuyogatthāya nisīdatha. ^b^ko attho supitena vo^eb^ti  ko tumhākaṃ anupādāparinibbānatthāya pabbajitānaṃ ^a^P1.0338^ea^  supitena attho. na hi sakkā supantena koci attho pāpuṇituṃ.  ^b^āturānañhi kā niddā, sallaviddhāna ruppata^eb^nti yatra ca nāma  appakepi sarīrappadese uṭṭhitena cakkhurogādinā rogena āturānaṃ  ekadvaṅgulamattampi paviṭṭhena  ayasallāṭṭhisalladantasallavisāṇasallakaṭṭhasallānaṃ aññatarena sallena  ruppamānānaṃ manussānaṃ niddā natthi, tattha tumhākaṃ  sakalacittasarīrasantānaṃ bhañjitvā uppannehi nānappakārakilesarogehi  āturānañhi kā niddā rāgasallādīhi ca pañcahi sallehi antohadayaṃ  pavisiya viddhattā sallaviddhānaṃ ruppataṃ. <br/><br/>[03] 335^b^.^eb^ evaṃ vatvā puna bhagavā bhiyyosomattāya te  bhikkhū ussāhento saṃvejento ca āha -- ^b^``uṭṭhahatha...pe0...  vasānuge''^eb^ti. tatrāyaṃ sādhippāyayojanā atthavaṇṇanā -- evaṃ  kilesasallaviddhānañhi vo, bhikkhave, kālo pabujjhituṃ. kiṃ kāraṇaṃ?  maṇḍapeyyamidaṃ, bhikkhave, brahmacariyaṃ, satthā sammukhībhūto, ito  pubbe pana vo dīgharattaṃ suttaṃ, girīsu suttaṃ, nadīsu suttaṃ, samesu  suttaṃ, visamesu suttaṃ, rukkhaggesupi suttaṃ adassanā ariyasaccānaṃ,  tasmā tassā niddāya antakiriyatthaṃ uṭṭhahatha nisīdatha daḷhaṃ  sikkhatha santiyā.<br/><br/>[03] tattha purimapādassattho vuttanayo eva. dutiyapāde pana  ^b^santī^eb^ti tisso santiyo -- accantasanti, tadaṅgasanti,  sammutisantīti, nibbānavipassanādiṭṭhigatānametaṃ adhivacanaṃ. idha  pana accantasanti nibbānamadhippetaṃ, tasmā nibbānatthaṃ daḷhaṃ  sikkhatha, asithilaparakkamā hutvā sikkhathāti vuttaṃ hoti. kiṃ  kāraṇaṃ? ^b^mā vo pamatte viññāya, maccurājā amohayittha  vasānuge^eb^ ^a^M2.0072^ea^, mā tumhe ``pamattā ete''ti evaṃ ñatvā  maccurājapariyāyanāmo māro vasānuge amohayittha, yathā tassa vasaṃ  gacchatha, evaṃ vasānuge karonto mā amohayitthāti vuttaṃ hoti. <br/><br/>[03] 336^b^.^eb^ yato tassa vasaṃ anupagacchantā ^b^yāya devā  manussā ca...pe0... samappitā,^eb^ yāya devā ca manussā ca atthikā  rūpasaddagandharasaphoṭṭhabbatthikā, taṃ rūpādiṃ sitā nissitā allīnā  ^a^V2.0066^ea^ hutvā tiṭṭhanti, taratha samatikkamatha etaṃ nānappakāresu visayesu  visaṭavitthiṇṇavisālattā ^a^P1.0339^ea^ visattikaṃ bhavabhogataṇhaṃ.  ^b^khaṇo vo mā upaccagā,^eb^ ayaṃ tumhākaṃ samaṇadhammakaraṇakkhaṇo  mā atikkami. yesañhi ayamevarūpo khaṇo atikkamati, ye ca imaṃ  khaṇaṃ atikkamanti, te ^b^khaṇātītā hi socanti nirayamhi  samappitā,^eb^ nirassādaṭṭhena nirayasaññite catubbidhepi apāye  patiṭṭhitā ``akataṃ vata no kalyāṇa''ntiādinā nayena socanti. <br/><br/>[03] 337^b^.^eb^ evaṃ bhagavā te bhikkhū ussāhetvā saṃvejetvā ca  idāni tesaṃ taṃ pamādavihāraṃ vigarahitvā sabbeva te appamāde  niyojento ^b^``pamādo rajo''^eb^ti imaṃ gāthamāha. tattha  ^b^pamādo^eb^ti saṅkhepato sativippavāso, so cittamalinaṭṭhena  ^b^rajo^eb^. taṃ pamādamanupatito ^b^pamādānupatito,^eb^  pamādānupatitattā aparāparuppanno pamādo eva, sopi rajo. na hi  kadāci pamādo nāma arajo atthi. tena kiṃ dīpeti? mā tumhe  ``daharā tāva mayaṃ pacchā jānissāmā''ti vissāsamāpajjittha.  daharakālepi hi pamādo rajo, majjhimakālepi therakālepi  pamādānupatitattā mahārajo saṅkārakūṭo eva hoti, yathā ghare  ekadvedivasiko rajo rajo eva, vaḍḍhamāno pana gaṇavassiko  saṅkārakūṭo eva hoti. evaṃ santepi pana paṭhamavaye buddhavacanaṃ  pariyāpuṇitvā itaravayesu samaṇadhammaṃ karonto, paṭhamavaye vā  pariyāpuṇitvā majjhimavaye suṇitvā pacchimavaye samaṇadhammaṃ  karontopi bhikkhu pamādavihārī na hoti appamādānulomapaṭipadaṃ  paṭipannattā. yo pana sabbavayesu pamādavihārī divāseyyaṃ  āmisakathañca anuyutto, seyyathāpi tumhe, tasseva so paṭhamavaye  pamādo rajo, itaravayesu pamādānupatito mahāpamādo ca mahārajo  evāti.<br/><br/>[03] evaṃ ^a^M2.0073^ea^ tesaṃ pamādavihāraṃ vigarahitvā appamāde niyojento āha  -- ^b^``appamādena vijjāya, abbahe sallamattano''^eb^ti, tassattho --  yasmā evameso sabbadāpi pamādo rajo, tasmā  satiavippavāsasaṅkhātena appamādena āsavānaṃ khayañāṇasaṅkhātāya  ca vijjāya paṇḍito kulaputto uddhare attano hadayanissitaṃ  rāgādipañcavidhaṃ sallanti arahattanikūṭena desanaṃ samāpesi.  desanāpariyosāne saṃvegamāpajjitvā tameva dhammadesanaṃ manasi karitvā  paccavekkhamānā vipassanaṃ ārabhitvā pañcasatāpi te bhikkhū arahatte  patiṭṭhahiṃsūti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya uṭṭhānasuttavaṇṇanā niṭṭhitā. 


volume: 94
item: 23
title: dhammasuttanāvāsuttavaṇṇanā^kiṃsīlasuttavaṇṇanā^uṭṭhānasuttavaṇṇanā^rāhulasuttavaṇṇanā^
content:
  [03] 338^b^.^eb^ ^b^kacci^eb^ ^a^V2.0067^ea^ ^a^P1.0340^ea^  ^b^abhiṇhasaṃvāsā^eb^ti rāhulasuttaṃ. kā uppatti? bhagavā  sammāsambodhiṃ abhisambujjhitvā bodhimaṇḍato anupubbena kapilavatthuṃ  gantvā tattha rāhulakumārena ``dāyajjaṃ me samaṇa dehī''ti dāyajjaṃ  yācito sāriputtattheraṃ āṇāpesi -- ``rāhulakumāraṃ pabbājehī''ti.  taṃ sabbaṃ khandhakaṭṭhakathāyaṃ (mahāva0 aṭṭha0 105) vuttanayeneva gahetabbaṃ.  evaṃ pabbajitaṃ pana rāhulakumāraṃ vuḍḍhippattaṃ sāriputtattherova  upasampādesi, mahāmoggallānatthero assa kammavācācariyo ahosi.  taṃ bhagavā ``ayaṃ kumāro jātiādisampanno, so  jātigottakulavaṇṇapokkharatādīni nissāya mānaṃ vā madaṃ vā mā  akāsī''ti daharakālato pabhuti yāva na ariyabhūmiṃ pāpuṇi, tāva  ovadanto abhiṇhaṃ imaṃ suttamabhāsi. tasmā cetaṃ suttapariyosānepi  vuttaṃ ``itthaṃ sudaṃ bhagavā āyasmantaṃ rāhulaṃ imāhi gāthāhi abhiṇhaṃ  ovadatī''ti. tattha paṭhamagāthāyaṃ ayaṃ saṅkhepattho ``kacci tvaṃ,  rāhula, abhiṇhaṃ saṃvāsahetu jātiādīnaṃ aññatarena vatthunā na  paribhavasi paṇḍitaṃ, ñāṇapadīpassa dhammadesanāpadīpassa ca dhāraṇato  ^b^ukkādhāro manussānaṃ^eb^ ^a^M2.0074^ea^ ^b^kacci apacito tayā^eb^, kacci niccaṃ pūjito  tayā''ti āyasmantaṃ sāriputtaṃ sandhāya bhaṇati. <br/><br/>[03] 339^b^.^eb^ evaṃ vutte āyasmā rāhulo ``nāhaṃ bhagavā  nīcapuriso viya saṃvāsahetu mānaṃ vā madaṃ vā karomī''ti dīpento  imaṃ paṭigāthamāha ^b^``nāhaṃ abhiṇhasaṃvāsā''^eb^ti. sā uttānatthā  eva. <br/><br/>[03] 340^b^.^eb^ tato naṃ bhagavā uttariṃ ovadanto ^b^pañca  kāmaguṇe^eb^tiādikā avasesagāthāyo āha. tattha yasmā pañca  kāmaguṇā sattānaṃ piyarūpā piyajātikā ativiya sattehi icchitā  patthitā ^a^P1.0341^ea^, mano ca nesaṃ ramayanti, te cāyasmā  rāhulo hitvā saddhāya gharā nikkhanto, na rājābhinīto, na  corābhinīto, na iṇaṭṭo, na bhayaṭṭo, na jīvikāpakato, tasmā naṃ  bhagavā ^b^``pañca kāmaguṇe hitvā, piyarūpe manorame, saddhāya gharā  nikkhammā''^eb^ti samuttejetvā imassa nekkhammassa patirūpāya  paṭipattiyā niyojento āha -- ^b^``dukkhassantakaro bhavā''^eb^ti.<br/><br/>[03] tattha ^a^V2.0068^ea^ siyā ``nanu cāyasmā dāyajjaṃ patthento balakkārena  pabbājito, atha kasmā bhagavā āha -- `saddhāya gharā  nikkhammā'''ti vuccate -- nekkhammādhimuttattā. ayañhi āyasmā  dīgharattaṃ nekkhammādhimutto padumuttarasammāsambuddhassa puttaṃ uparevataṃ nāma  sāmaṇeraṃ disvā saṅkho nāma nāgarājā hutvā satta divase dānaṃ  datvā tathābhāvaṃ patthetvā tato pabhuti patthanāsampanno  abhinīhārasampanno satasahassakappe pāramiyo pūretvā antimabhavaṃ  upapanno. evaṃ nekkhammādhimuttatañcassa bhagavā jānāti.  tathāgatabalaññatarañhi etaṃ ñāṇaṃ. tasmā āha -- ``saddhāya gharā  nikkhammā''ti. atha vā dīgharattaṃ saddhāyeva gharā nikkhamma idāni  dukkhassantakaro bhavāti ayamettha adhippāyo. <br/><br/>[03] 341^b^.^eb^ idānissa ādito pabhuti vaṭṭadukkhassa  antakiriyāya paṭipattiṃ dassetuṃ ^b^``mitte bhajassu  kalyāṇe''^eb^tiādimāha. tattha sīlādīhi adhikā kalyāṇamittā  nāma, te bhajanto himavantaṃ nissāya mahāsālā mūlādīhi viya  sīlādīhi vaḍḍhati. tenāha -- ``mitte bhajassu kalyāṇe''ti.  ^b^pantañca sayanāsanaṃ, vivittaṃ appanigghosa^eb^nti yañca sayanāsanaṃ  pantaṃ dūraṃ vivittaṃ appākiṇṇaṃ appanigghosaṃ, yattha migasūkarādisaddena  araññasaññā ^a^M2.0075^ea^ uppajjati, tathārūpaṃ sayanāsanañca bhajassu. ^b^mattaññū  hohi bhojane^eb^ti pamāṇaññū hohi, paṭiggahaṇamattaṃ paribhogamattañca  jānāhīti attho. tattha paṭiggahaṇamattaññunā deyyadhammepi appe  dāyakepi appaṃ dātukāme appameva gahetabbaṃ, deyyadhamme appe dāyake  pana bahuṃ dātukāmepi appameva gahetabbaṃ, deyyadhamme pana bahutare  ^a^P1.0342^ea^ dāyakepi appaṃ dātukāme appameva gahetabbaṃ,  deyyadhammepi bahutare dāyakepi bahuṃ dātukāme attano balaṃ jānitvā  gahetabbaṃ. apica mattāyeva vaṇṇitā bhagavatāti paribhogamattaññunā  puttamaṃsaṃ viya akkhabbhañjanamiva ca yoniso manasi karitvā bhojanaṃ  paribhuñjitabbanti. <br/><br/>[03] 342^b^.^eb^ evamimāya gāthāya brahmacariyassa upakārabhūtāya  kalyāṇamittasevanāya niyojetvā senāsanabhojanamukhena ca  paccayaparibhogapārisuddhisīle samādapetvā idāni yasmā cīvarādīsu  taṇhāya micchāājīvo hoti, tasmā taṃ paṭisedhetvā  ājīvapārisuddhisīle samādapento ^b^``cīvare piṇḍapāte cā''^eb^ti  imaṃ gāthamāha. tattha ^b^paccaye^eb^ti gilānappaccaye. ^b^etesū^eb^ti  etesu catūsu cīvarādīsu bhikkhūnaṃ taṇhuppādavatthūsu. ^b^taṇhaṃ  mākāsī^eb^ti ``hirikopīnapaṭicchādanādiatthameva te cattāro paccayā  niccāturānaṃ purisānaṃ paṭikārabhūtā jajjaragharassevimassa atidubbalassa  kāyassa upatthambhabhūtā''tiādinā nayena ādīnavaṃ passanto taṇhaṃ mā  janesi, ajanento anuppādento viharāhīti vuttaṃ hoti. kiṃ kāraṇaṃ?  ^b^mā^eb^ ^a^V2.0069^ea^ ^b^lokaṃ punarāgami^eb^. etesu hi taṇhaṃ karonto taṇhāya  ākaḍḍhiyamāno punapi imaṃ lokaṃ āgacchati. so tvaṃ etesu taṇhaṃ  mākāsi, evaṃ sante na puna imaṃ lokaṃ āgamissasīti.<br/><br/>[03] evaṃ vutte āyasmā rāhulo ``cīvare taṇhaṃ mākāsīti maṃ  bhagavā āhā''ti cīvarapaṭisaṃyuttāni dve dhutaṅgāni samādiyi  paṃsukūlikaṅgañca, tecīvarikaṅgañca. ``piṇḍapāte taṇhaṃ mākāsīti  maṃ bhagavā āhā''ti piṇḍapātapaṭisaṃyuttāni pañca dhutaṅgāni samādiyi  -- piṇḍapātikaṅgaṃ, sapadānacārikaṅgaṃ, ekāsanikaṅgaṃ, pattapiṇḍikaṅgaṃ,  khalupacchābhattikaṅganti. ``senāsane taṇhaṃ mākāsīti maṃ bhagavā  āhā''ti senāsanapaṭisaṃyuttāni ^a^M2.0076^ea^ cha dhutaṅgāni samādiyi --  āraññikaṅgaṃ, abbhokāsikaṅgaṃ, rukkhamūlikaṅgaṃ, yathāsanthatikaṅgaṃ,  sosānikaṅgaṃ, nesajjikaṅganti. ``gilānappaccaye taṇhaṃ mākāsīti  maṃ bhagavā āhā''ti sabbappaccayesu yathālābhaṃ yathābalaṃ yathāsāruppanti  tīhi ^a^P1.0343^ea^ santosehi santuṭṭho ahosi, yathā taṃ  subbaco kulaputto padakkhiṇaggāhī anusāsaninti. <br/><br/>[03] 343^b^.^eb^ evaṃ bhagavā āyasmantaṃ rāhulaṃ  ājīvapārisuddhisīle samādapetvā idāni avasesasīle  samathavipassanāsu ca samādapetuṃ ^b^``saṃvuto  pātimokkhasmi''^eb^ntiādimāha. tattha ^b^saṃvuto  pātimokkhasmi^eb^nti ettha bhavassūti pāṭhaseso. ^b^bhavā^eb^ti  antimapadena vā sambandho veditabbo, tathā dutiyapade. evametehi  dvīhi vacanehi pātimokkhasaṃvarasīle, indriyasaṃvarasīle ca samādapesi.  pākaṭavasena cettha pañcindriyāni vuttāni. lakkhaṇato pana  chaṭṭhampi vuttaṃyeva hotīti veditabbaṃ. ^b^sati kāyagatā tyatthū^eb^ti  evaṃ catupārisuddhisīle patiṭṭhitassa tuyhaṃ  catudhātuvavatthānacatubbidhasampajaññānāpānassatiāhārepaṭikūlasaññābhāvanādibhedā  kāyagatā sati atthu bhavatu, bhāvehi nanti attho.  ^b^nibbidābahulo bhavā^eb^ti saṃsāravaṭṭe ukkaṇṭhanabahulo sabbaloke  anabhiratasaññī hohīti attho. <br/><br/>[03] 344^b^.^eb^ ettāvatā nibbedhabhāgiyaṃ upacārabhūmiṃ dassetvā  idāni appanābhūmiṃ dassento ^b^``nimittaṃ  parivajjehī''^eb^tiādimāha. tattha ^b^nimitta^eb^nti rāgaṭṭhāniyaṃ  subhanimittaṃ. teneva naṃ parato visesento āha -- ^b^``subhaṃ  rāgūpasañhita''^eb^nti. ^b^parivajjehī^eb^ti amanasikārena pariccajāhi.  ^b^asubhāya cittaṃ bhāvehī^eb^ti yathā saviññāṇake aviññāṇake vā  kāye asubhabhāvanā sampajjati, evaṃ cittaṃ bhāvehi. ^b^ekaggaṃ  susamāhita^eb^nti upacārasamādhinā ekaggaṃ, appanāsamādhinā  susamāhitaṃ. yathā te īdisaṃ cittaṃ hoti, tathā naṃ bhāvehīti attho. <br/><br/>[03] 345^b^.^eb^ evamassa ^a^V2.0070^ea^ appanābhūmiṃ dassetvā vipassanaṃ  dassento ^b^``animitta''^eb^ntiādimāha. tattha ^b^animittañca  bhāvehī^eb^ti evaṃ nibbedhabhāgiyena samādhinā samāhitacitto vipassanaṃ  bhāvehīti vuttaṃ hoti. vipassanā hi ``aniccānupassanāñāṇaṃ  niccanimittato vimuccatīti animitto vimokkho''tiādinā  ^a^M2.0077^ea^ nayena  rāganimittādīnaṃ vā aggahaṇena animittavohāraṃ labhati. yathāha -- <br/><br/>[02] ``so khvāhaṃ, āvuso, sabbanimittānaṃ amanasikārā  animittaṃ cetosamādhiṃ upasampajja ^a^P1.0344^ea^ viharāmi.  tassa mayhaṃ, āvuso, iminā vihārena viharato nimittānusāri  viññāṇaṃ hotī''ti (saṃ0 ni0  4.340).<br/><br/>[03] ^b^mānānusayamujjahā^eb^ti imāya animittabhāvanāya  aniccasaññaṃ paṭilabhitvā ``aniccasaññino, meghiya, anattasaññā  saṇṭhāti, anattasaññī asmimānasamugghātaṃ pāpuṇātī''ti evamādinā  (a0 ni0  9.3; udā0 31) anukkamena mānānusayaṃ ujjaha pajaha  pariccajāhīti attho. ^b^tato mānābhisamayā, upasanto  carissasī^eb^ti athevaṃ ariyamaggena mānassa abhisamayā khayā vayā  pahānā paṭinissaggā upasanto nibbuto sītibhūto  sabbadarathapariḷāhavirahito yāva anupādisesāya nibbānadhātuyā  parinibbāsi, tāva suññatānimittāppaṇihitānaṃ aññataraññatarena  phalasamāpattivihārena carissasi viharissasīti arahattanikūṭena  desanaṃ niṭṭhāpesi.<br/><br/>[03] tato paraṃ ``itthaṃ sudaṃ bhagavā''tiādi saṅgītikārakānaṃ vacanaṃ.  ^b^tattha itthaṃ suda^eb^nti itthaṃ su idaṃ, evamevāti vuttaṃ hoti.  sesamettha uttānatthameva. evaṃ ovadiyamāno cāyasmā rāhulo  paripākagatesu vimuttiparipācaniyesu dhammesu  cūḷarāhulovādasuttapariyosāne anekehi devatāsahassehi saddhiṃ arahatte  patiṭṭhāsīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya rāhulasuttavaṇṇanā niṭṭhitā. 


volume: 94
item: 24
title: kiṃsīlasuttavaṇṇanā^uṭṭhānasuttavaṇṇanā^rāhulasuttavaṇṇanā^nigrodhakappasuttavaṅgīsasuttavaṇṇanā^
content:
  [03] ^b^evaṃ^eb^ ^a^V2.0071^ea^ ^b^me suta^eb^nti nigrodhakappasuttaṃ, ``vaṅgīsasutta''ntipi  vuccati. kā uppatti? ayameva yāssa nidāne vuttā. tattha  ^b^evaṃ me^eb^tiādīni vuttatthāneva, yato ^a^M2.0078^ea^ tāni aññāni ca  tathāvidhāni chaḍḍetvā avuttanayameva vaṇṇayissāma. ^b^aggāḷave  cetiye^eb^ti āḷaviyaṃ aggacetiye. anuppanne hi bhagavati  aggāḷavagotamakādīni anekāni cetiyāni ahesuṃ yakkhanāgādīnaṃ  bhavanāni. tāni uppanne bhagavati manussā vināsetvā vihāre akaṃsu,  teneva ca nāmena vohariṃsu. tato ^a^P1.0345^ea^  aggāḷavacetiyasaṅkhāte vihāre viharatīti vuttaṃ hoti.  ^b^āyasmato vaṅgīsassā^eb^ti ettha ^b^āyasmā^eb^ti piyavacanaṃ,  ^b^vaṅgīso^eb^ti tassa therassa nāmaṃ. so jātito pabhuti evaṃ  veditabbo -- so kira paribbājakassa putto paribbājikāya  kucchimhi jāto aññataraṃ vijjaṃ jānāti, yassānubhāvena chavasīsaṃ  ākoṭetvā sattānaṃ gatiṃ jānāti. manussāpi sudaṃ attano ñātīnaṃ  kālakatānaṃ susānato sīsāni ānetvā taṃ tesaṃ gatiṃ pucchanti.  so ``asukaniraye nibbatto, asukamanussaloke''ti vadati. te  tena vimhitā tassa bahuṃ dhanaṃ denti. evaṃ so sakalajambudīpe  pākaṭo ahosi.<br/><br/>[03] so satasahassakappaṃ pūritapāramī abhinīhārasampanno pañcahi  purisasahassehi parivuto gāmanigamajanapadarājadhānīsu vicaranto  sāvatthiṃ anuppatto. tena ca samayena bhagavā sāvatthiyaṃ viharati,  sāvatthivāsino purebhattaṃ dānaṃ datvā pacchābhattaṃ sunivatthā supārutā  pupphagandhādīni gahetvā dhammassavanatthāya jetavanaṃ gacchanti. so te  disvā ``mahājanakāyo kuhiṃ gacchatī''ti pucchi. athassa te  ācikkhiṃsu -- ``buddho loke uppanno, so bahujanahitāya dhammaṃ  deseti, tattha gacchāmā''ti. sopi tehi saddhiṃ saparivāro gantvā  bhagavatā saddhiṃ sammoditvā ekamantaṃ nisīdi. atha naṃ bhagavā  āmantesi -- ``kiṃ, vaṅgīsa, jānāsi kira tādisaṃ vijjaṃ, yāya  sattānaṃ chavasīsāni ākoṭetvā gatiṃ pavedesī''ti? ``evaṃ, bho  gotama, jānāmī''ti. bhagavā niraye nibbattassa sīsaṃ āharāpetvā  dassesi, so nakhena ākoṭetvā ``niraye nibbattassa sīsaṃ bho  gotamā''ti āha. evaṃ sabbagatinibbattānaṃ sīsāni dassesi, sopi  tatheva ñatvā ārocesi. athassa bhagavā khīṇāsavasīsaṃ dassesi,  so punappunaṃ ākoṭetvā ^a^V2.0072^ea^ na aññāsi. tato bhagavā  ``avisayo ^a^M2.0079^ea^ te ettha vaṅgīsa, mameveso ^a^P1.0346^ea^  visayo, khīṇāsavasīsa''nti vatvā imaṃ gāthamabhāsi -- <br/><br/>[21] ``gatī migānaṃ pavanaṃ, ākāso pakkhinaṃ gati. <br/><br/>[22] vibhavo gati dhammānaṃ, nibbānaṃ arahato gatī''ti..  (pari0 339).<br/><br/>[03] vaṅgīso gāthaṃ sutvā ``imaṃ me, bho gotama, vijjaṃ dehī''ti  āha. bhagavā ``nāyaṃ vijjā apabbajitānaṃ sampajjatī''ti āha.  so ``pabbājetvā vā maṃ, bho gotama, yaṃ vā icchasi, taṃ katvā imaṃ  vijjaṃ dehī''ti āha. tadā ca bhagavato nigrodhakappatthero samīpe  hoti, taṃ bhagavā āṇāpesi -- ``tena hi, nigrodhakappa, imaṃ  pabbājehī''ti. so taṃ pabbājetvā tacapañcakakammaṭṭhānaṃ ācikkhi.  vaṅgīso anupubbena paṭisambhidāppatto arahā ahosi. etadagge ca  bhagavatā niddiṭṭho ``etadaggaṃ, bhikkhave, mama sāvakānaṃ bhikkhūnaṃ  paṭibhānavantānaṃ yadidaṃ vaṅgīso''ti (a0 ni0  1.212).<br/><br/>[03] evaṃ samudāgatassa āyasmato vaṅgīsassa ^b^upajjhāyo^eb^  vajjāvajjādiupanijjhāyanena evaṃ laddhavohāro ^b^nigrodhakappo^eb^ nāma  thero. ^b^kappo^eb^ti tassa therassa nāmaṃ, nigrodhamūle pana arahattaṃ  adhigatattā ^b^``nigrodhakappo''^eb^ti bhagavatā vutto. tato naṃ  bhikkhūpi evaṃ voharanti. sāsane thirabhāvaṃ pattoti ^b^thero^eb^.  ^b^aggāḷave cetiye aciraparinibbuto hotī^eb^ti tasmiṃ cetiye  aciraparinibbuto hoti. ^b^rahogatassa paṭisallīnassā^eb^ti gaṇamhā  vūpakaṭṭhattā rahogatassa kāyena, paṭisallīnassa cittena tehi tehi  visayehi paṭinivattitvā sallīnassa. ^b^evaṃ cetaso parivitakko  udapādī^eb^ti iminā ākārena vitakko uppajji. kasmā pana  udapādīti. asammukhattā diṭṭhāsevanattā ca. ayañhi tassa  parinibbānakāle na sammukhā ahosi, diṭṭhapubbañcānena assa  hatthakukkuccādipubbāsevanaṃ, tādisañca akhīṇāsavānampi hoti  khīṇāsavānampi pubbaparicayena.<br/><br/>[03] tathā hi piṇḍolabhāradvājo pacchābhattaṃ divāvihāratthāya  udenassa uyyānameva gacchati ^a^P1.0347^ea^ pubbe rājā hutvā  tattha paricāresīti iminā pubbaparicayena, gavampatitthero  tāvatiṃsabhavane suññaṃ devavimānaṃ gacchati devaputto hutvā tattha  paricāresīti iminā pubbaparicayena. pilindavaccho bhikkhū  vasalavādena samudācarati abbokiṇṇāni pañca jātisatāni ^a^M2.0080^ea^ brāhmaṇo  hutvā tathā abhāsīti iminā pubbaparicayena. tasmā asammukhattā  diṭṭhāsevanattā cassa evaṃ cetaso ^a^V2.0073^ea^ parivitakko udapādi  ^b^``parinibbuto nu kho me upajjhāyo, udāhu no  parinibbuto''^eb^ti. tato paraṃ uttānatthameva. ^b^ekaṃsaṃ cīvaraṃ  katvā^eb^ti ettha pana puna saṇṭhāpanena evaṃ vuttaṃ. ekaṃsanti ca  vāmaṃsaṃ pārupitvā ṭhitassetaṃ adhivacanaṃ. yato yathā vāmaṃsaṃ  pārupitvā ṭhitaṃ hoti, tathā cīvaraṃ katvāti evamassattho veditabbo.  sesaṃ pākaṭameva. <br/><br/>[03] 346^b^.^eb^ ^b^anomapañña^eb^nti omaṃ vuccati parittaṃ  lāmakaṃ, na omapaññaṃ, anomapaññaṃ, mahāpaññanti attho. ^b^diṭṭheva  dhamme^eb^ti paccakkhameva, imasmiṃyeva attabhāveti vā attho.  ^b^vicikicchāna^eb^nti evarūpānaṃ parivitakkānaṃ. ^b^ñāto^eb^ti  pākaṭo. ^b^yasassī^eb^ti lābhaparivārasampanno  ^b^abhinibbutatto^eb^ti guttacitto apariḍayhamānacitto vā. <br/><br/>[03] 347^b^.^eb^ ^b^tayā kata^eb^nti nigrodhamūle nisinnattā  ``nigrodhakappo''ti vadatā tayā katanti yathā attanā upalakkheti,  tathā bhaṇati. bhagavā pana na nisinnattā eva taṃ tathā ālapi,  apica kho tattha arahattaṃ pattattā. ^b^brāhmaṇassā^eb^ti jātiṃ  sandhāya bhaṇati. so kira brāhmaṇamahāsālakulā pabbajito.  ^b^namassaṃ acarī^eb^ti namassamāno vihāsi. ^b^mutyapekkho^eb^ti  nibbānasaṅkhātaṃ vimuttiṃ apekkhamāno, nibbānaṃ patthentoti vuttaṃ  hoti. ^b^daḷhadhammadassī^eb^ti bhagavantaṃ ālapati. daḷhadhammo  hi nibbānaṃ abhijjanaṭṭhena, tañca bhagavā dasseti. tasmā taṃ  ``daḷhadhammadassī''ti āha. <br/><br/>[03] 348^b^.^eb^ ^b^sakyā^eb^tipi bhagavantameva kulanāmena  ālapati. ^b^mayampi sabbe^eb^ti niravasesaparisaṃ saṅgaṇhitvā  attānaṃ dassento bhaṇati. ^b^samantacakkhū^eb^tipi bhagavantameva  sabbaññutaññāṇena ālapati. ^b^samavaṭṭhitā^eb^ti sammā avaṭṭhitā  ābhogaṃ katvā ṭhitā. ^b^no^eb^ti amhākaṃ. ^b^savanāyā^eb^ti  ^a^P1.0348^ea^ imassa pañhassa veyyākaraṇassavanatthāya.  ^b^sotā^eb^ti sotindriyāni. ^b^tuvaṃ no satthā  tvamanuttarosī^eb^ti thutivacanamattamevetaṃ. <br/><br/>[03] 349^b^.^eb^ ^b^chindeva^eb^ ^a^M2.0081^ea^ ^b^no vicikiccha^eb^nti  akusalavicikicchāya nibbicikiccho so, vicikicchāpatirūpakaṃ  pana taṃ parivitakkaṃ sandhāyevamāha. ^b^brūhi meta^eb^nti brūhi me etaṃ,  yaṃ mayā yācitosi ``taṃ sāvakaṃ sakya, mayampi sabbe  aññātumicchāmā''ti, brūvanto ca taṃ ^b^brāhmaṇaṃ parinibbutaṃ vedaya  bhūripañña majjheva no bhāsa,^eb^ parinibbutaṃ ñatvā mahāpaññaṃ bhagavā  majjheva amhākaṃ sabbesaṃ bhāsa, yathā sabbeva mayaṃ jāneyyāma.  ^b^sakkova devāna sahassanetto^eb^ti idaṃ pana thutivacanameva.  apicassa ayaṃ adhippāyo -- yathā sakko sahassanetto devānaṃ majjhe  ^a^V2.0074^ea^ tehi sakkaccaṃ sampaṭicchitavacano bhāsati, evaṃ amhākaṃ majjhe amhehi  sampaṭicchitavacano bhāsāti. <br/><br/>[03] 350^b^.^eb^ ^b^ye kecī^eb^ti imampi gāthaṃ bhagavantaṃ  thunantoyeva vattukāmataṃ janetuṃ bhaṇati. tassattho ^b^ye keci^eb^  abhijjhādayo ^b^ganthā^eb^ tesaṃ appahāne mohavicikicchānaṃ  pahānābhāvato ^b^``mohamaggā''^eb^ti ^b^ca ``aññāṇapakkhā''^eb^ti  ca ^b^``vicikicchaṭṭhānā''^eb^ti ca vuccanti. sabbe te ^b^tathāgataṃ  patvā^eb^ tathāgatassa desanābalena viddhaṃsitā na bhavanti nassanti.  kiṃ kāraṇaṃ? cakkhuñhi ^b^etaṃ paramaṃ narānaṃ,^eb^ yasmā tathāgato  sabbaganthavidhamanapaññācakkhujananato narānaṃ paramaṃ cakkhunti vuttaṃ  hoti. <br/><br/>[03] 351^b^.^eb^ ^b^no ce hi jātū^eb^ti imampi gāthaṃ  thunantoyeva vattukāmataṃ janentova bhaṇati. tattha ^b^jātū^eb^ti  ekaṃsavacanaṃ. ^b^puriso^eb^ti bhagavantaṃ sandhāyāha.  ^b^jotimanto^eb^ti paññājotisamannāgatā sāriputtādayo. idaṃ vuttaṃ  hoti -- yadi bhagavā yathā puratthimādibhedo vāto abbhaghanaṃ  vihanati, evaṃ desanāvegena kilese na vihaneyya ^a^P1.0349^ea^.  tathā yathā abbhaghanena nivuto loko tamova hoti ekandhakāro,  evaṃ aññāṇanivutopi tamovassa. yepi ime dāni jotimanto  khāyanti sāriputtādayo, tepi narā na tapeyyunti. <br/><br/>[03] 352^b^.^eb^ ^b^dhīrā cā^eb^ti imampi gāthaṃ purimanayeneva  bhaṇati. tassattho ^b^dhīrā^eb^ ca paṇḍitā purisā ^b^pajjotakarā  bhavanti,^eb^ paññāpajjotaṃ uppādenti. tasmā ahaṃ taṃ ^b^vīra^eb^  padhānavīriyasamannāgato bhagavā ^b^tatheva maññe^eb^ dhīroti ca ^a^M2.0082^ea^  pajjotakarotveva ca maññāmi. mayañhi vipassinaṃ sabbadhamme yathābhūtaṃ  passantaṃ bhagavantaṃ jānantā eva upāgamumhā, tasmā ^b^parisāsu no  āvikarohi kappaṃ,^eb^ nigrodhakappaṃ ācikkha pakāsehīti. <br/><br/>[03] 353^b^.^eb^ ^b^khippa^eb^nti imampi gāthaṃ purimanayeneva  bhaṇati. tassattho ^b^khippaṃ giraṃ eraya^eb^ lahuṃ acirāyamāno vacanaṃ  bhāsa, ^b^vagguṃ^eb^ manoramaṃ bhagavā. yathā suvaṇṇahaṃso  gocarapaṭikkanto jātassaravanasaṇḍaṃ disvā gīvaṃ ^b^paggayha^eb^  uccāretvā rattatuṇḍena saṇikaṃ ataramāno vagguṃ giraṃ nikūjati  nicchāreti, evameva tvampi ^b^saṇikaṃ nikūja,^eb^ iminā  mahāpurisalakkhaṇaññatarena ^b^bindussarena suvikappitena^eb^  suṭṭhuvikappitena abhisaṅkhatena. ete mayaṃ ^b^sabbeva ujugatā^eb^  avikkhittamānasā hutvā tava nikūjitaṃ ^b^suṇomā^eb^ti. <br/><br/>[03] 354^b^.^eb^ ^b^pahīnajātimaraṇa^eb^nti ^a^V2.0075^ea^ imampi gāthaṃ  purimanayeneva bhaṇati. tattha na sesetīti aseso, taṃ ^b^asesaṃ^eb^.  sotāpannādayo viya kiñci asesetvā pahīnajātimaraṇanti vuttaṃ  hoti. ^b^niggayhā^eb^ti suṭṭhu yācitvā nibandhitvā.  ^b^dhona^eb^nti dhutasabbapāpaṃ. ^b^vadessāmī^eb^ti kathāpessāmi dhammaṃ.  ^b^na kāmakāro hi puthujjanāna^eb^nti puthujjanānameva hi kāmakāro  natthi, yaṃ patthenti ñātuṃ vā vattuṃ vā, taṃ na sakkonti.  ^b^saṅkheyyakāro ca tathāgatāna^eb^nti tathāgatānaṃ pana vīmaṃsakāro  paññāpubbaṅgamā kiriyā. te yaṃ patthenti ñātuṃ vā vattuṃ vā, taṃ  sakkontīti adhippāyo. <br/><br/>[03] 355^b^.^eb^ idāni taṃ saṅkheyyakāraṃ ^a^P1.0350^ea^  pakāsento ^b^``sampannaveyyākaraṇa''^eb^nti gāthamāha. tassattho --  tathā hi tava bhagavā idaṃ ^b^samujjupaññassa^eb^ tattha tattha samuggahītaṃ  vuttaṃ pavattitaṃ sampannaveyyākaraṇaṃ, ``santatimahāmatto sattatālamattaṃ  abbhuggantvā parinibbāyissati, suppabuddho sakko sattame divase  pathaviṃ pavisissatī''ti evamādīsu aviparītaṃ diṭṭhaṃ. tato pana  suṭṭhutaraṃ añjaliṃ paṇāmetvā āha -- ayamañjalī pacchimo  suppaṇāmito, ayamaparopi añjalī suṭṭhutaraṃ paṇāmito. ^b^mā  mohayī^eb^ti mā no akathanena mohayi jānaṃ jānanto kappassa gatiṃ.  ^b^anomapaññā^eb^ti bhagavantaṃ ālapati. <br/><br/>[03] 356^b^.^eb^ ^b^parovara^eb^nti ^a^M2.0083^ea^ imaṃ pana gāthaṃ aparenapi  pariyāyena amohanameva yācanto āha. tattha ^b^parovara^eb^nti  lokiyalokuttaravasena sundarāsundaraṃ dūresantikaṃ vā.  ^b^ariyadhamma^eb^nti catusaccadhammaṃ. ^b^viditvā^eb^ti paṭivijjhitvā.  ^b^jāna^eb^nti sabbaṃ ñeyyadhammaṃ jānanto.  ^b^vācābhikaṅkhāmī^eb^ti yathā ghammani ghammatatto puriso kilanto  tasito vāriṃ, evaṃ te vācaṃ abhikaṅkhāmi. ^b^sutaṃ pavassā^eb^ti  sutasaṅkhātaṃ saddāyatanaṃ pavassa pagghara muñca pavattehi. ``sutassa  vassā''tipi pāṭho, vuttappakārassa saddāyatanassa vuṭṭhiṃ vassāti attho. <br/><br/>[03] 357^b^.^eb^ idāni yādisaṃ vācaṃ abhikaṅkhati, taṃ  pakāsento -- <br/><br/>[21] ``yadatthikaṃ brahmacariyaṃ acarī, <br/><br/>[27] kappāyano kaccissa taṃ amoghaṃ. <br/><br/>[26] nibbāyi so ādu saupādiseso, <br/><br/>[22] yathā vimutto ahu taṃ suṇomā''ti.. -- <br/><br/>[25] gāthamāha ^a^V2.0076^ea^. tattha ^b^kappāyano^eb^ti kappameva  pūjāvasena bhaṇati. ^b^yathā vimutto^eb^ti ``kiṃ anupādisesāya  nibbānadhātuyā yathā asekkhā, udāhu upādisesāya yathā sekkhā''ti  pucchati. sesamettha pākaṭameva. <br/><br/>[03] 358^b^.^eb^ evaṃ dvādasahi gāthāhi yācito bhagavā taṃ  viyākaronto -- <br/><br/>[21] ``acchecchi taṇhaṃ idha nāmarūpe, (iti bhagavā) <br/><br/>[27] kaṇhassa sotaṃ dīgharattānusayitaṃ. <br/><br/>[26] atāri jātiṃ maraṇaṃ asesaṃ, <br/><br/>[22] iccabravī bhagavā pañcaseṭṭho''ti.. -- <br/><br/>[25] gāthamāha. tattha purimapadassa tāva attho -- yāpi  imasmiṃ nāmarūpe kāmataṇhādibhedā taṇhādīgharattaṃ appahīnaṭṭhena  anusayitā kaṇhanāmakassa mārassa ``sota''ntipi vuccati, taṃ  kaṇhassa sotabhūtaṃ dīgharattānusayitaṃ ^a^P1.0351^ea^ idha nāmarūpe  taṇhaṃ kappāyano chindīti. ^b^iti bhagavā^eb^ti idaṃ panettha  saṅgītikārānaṃ vacanaṃ. ^b^atāri jātiṃ maraṇaṃ asesa^eb^nti so  ^a^M2.0084^ea^ taṃ taṇhaṃ chetvā asesaṃ jātimaraṇaṃ atāri, anupādisesāya  nibbānadhātuyā parinibbāyīti dasseti. ^b^iccabravī bhagavā  pañcaseṭṭho^eb^ti vaṅgīsena puṭṭho bhagavā etadavoca pañcannaṃ paṭhamasissānaṃ  pañcavaggiyānaṃ seṭṭho, pañcahi vā saddhādīhi indriyehi, sīlādīhi  vā dhammakkhandhehi ativisiṭṭhehi cakkhūhi ca seṭṭhoti  saṅgītikārānamevidaṃ vacanaṃ. <br/><br/>[03] 359^b^.^eb^ evaṃ vutte bhagavato bhāsitamabhinandamānaso  vaṅgīso ^b^``esa sutvā''^eb^tiādigāthāyo āha. tattha  paṭhamagāthāya ^b^isisattamā^eb^ti bhagavā isi ca sattamo ca uttamaṭṭhena  vipassīsikhīvessabhūkakusandhakoṇāgamanakassapanāmake cha isayo  attanā saha satta karonto pātubhūtotipi isisattamo, taṃ ālapanto  āha. ^b^na maṃ vañcesī^eb^ti yasmā parinibbuto, tasmā tassa  parinibbutabhāvaṃ icchantaṃ maṃ na vañcesi, na visaṃvādesīti attho.  sesamettha pākaṭameva. <br/><br/>[03] 360^b^.^eb^ dutiyagāthāya yasmā mutyapekkho vihāsi,  tasmā taṃ sandhāyāha ^b^``yathāvādī tathākārī, ahu buddhassa  sāvako''^eb^ti. ^b^maccuno jālaṃ tata^eb^nti tebhūmakavaṭṭe vitthataṃ  mārassa taṇhājālaṃ. ^b^māyāvino^eb^ti bahumāyassa. ``tathā  māyāvino''tipi keci paṭhanti, tesaṃ yo anekāhi ^a^V2.0077^ea^ māyāhi  anekakkhattumpi bhagavantaṃ upasaṅkami, tassa tathā māyāvinoti  adhippāyo. <br/><br/>[03] 361^b^.^eb^ tatiyagāthāya ^b^ādī^eb^ti kāraṇaṃ.  ^b^upādānassā^eb^ti vaṭṭassa. vaṭṭañhi upādātabbaṭṭhena idha  ``upādāna''nti vuttaṃ, tasseva upādānassa ādiṃ avijjātaṇhādibhedaṃ  kāraṇaṃ addasa kappoti evaṃ vattuṃ vaṭṭati bhagavāti adhippāyena vadati.  ^b^accagā vatā^eb^ti atikkanto vata. ^b^maccudheyya^eb^nti maccu  ettha dhiyatīti maccudheyyaṃ, tebhūmakavaṭṭassetaṃ adhivacanaṃ. taṃ suduttaraṃ  maccudheyyaṃ accagā vatāti vedajāto bhaṇati. sesamettha pākaṭamevāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya nigrodhakappasuttavaṇṇanā niṭṭhitā. 


volume: 94
item: 25
title:
  uṭṭhānasuttavaṇṇanā^rāhulasuttavaṇṇanā^nigrodhakappasuttavaṅgīsasuttavaṇṇanā^sammāparibbājanīyasuttamahāsamayasuttavaṇṇanā^

content:
  [03] 362^b^.^eb^ ^b^pucchāmi^eb^ ^a^V2.0078^ea^ ^a^M2.0085^ea^ ^a^P1.0352^ea^ ^b^muniṃ  pahūtapañña^eb^nti sammāparibbājanīyasuttaṃ, ``mahāsamayasutta''ntipi  vuccati mahāsamayadivase kathitattā. kā uppatti? pucchāvasikā  uppatti. nimmitabuddhena hi puṭṭho bhagavā imaṃ suttamabhāsi, taṃ saddhiṃ  pucchāya ``sammāparibbājanīyasutta''nti vuccati. ayamettha  saṅkhepo, vitthārato pana sākiyakoliyānaṃ uppattito pabhuti  porāṇehi vaṇṇīyati.<br/><br/>[03] tatrāyaṃ uddesamaggavaṇṇanā -- paṭhamakappikānaṃ kira rañño  mahāsammatassa rojo nāma putto ahosi. rojassa vararojo,  vararojassa kalyāṇo, kalyāṇassa varakalyāṇo, varakalyāṇassa  mandhātā, mandhātussa varamandhātā, varamandhātussa uposatho,  uposathassa varo, varassa upavaro, upavarassa maghadevo, maghadevassa  paramparā caturāsīti khattiyasahassāni ahesuṃ. tesaṃ parato tayo  okkākavaṃsā ahesuṃ. tesu tatiyaokkākassa pañca mahesiyo ahesuṃ  -- hatthā, cittā, jantu, jālinī, visākhāti. ekekissā pañca  pañca itthisatāni parivārā. sabbajeṭṭhāya cattāro puttā --  okkāmukho, karakaṇḍu, hatthiniko, sinipuroti; pañca dhītaro --  piyā, suppiyā, ānandā, vijitā, vijitasenāti. evaṃ sā nava  putte labhitvā kālamakāsi.<br/><br/>[03] atha rājā aññaṃ daharaṃ abhirūpaṃ rājadhītaraṃ ānetvā  aggamahesiṭṭhāne ṭhapesi. sāpi jantuṃ nāma ekaṃ puttaṃ vijāyi. taṃ  jantukumāraṃ pañcamadivase alaṅkaritvā rañño dassesi. rājā tuṭṭho  mahesiyā varaṃ adāsi. sā ñātakehi saddhiṃ mantetvā puttassa rajjaṃ  yāci. rājā ``nassa vasali, mama puttānaṃ antarāyamicchasī''ti  nādāsi. sā punappunaṃ ^a^P1.0353^ea^ raho rājānaṃ paritosetvā  ``na, mahārāja, musāvādo vaṭṭatī''tiādīni vatvā yācati eva.  atha rājā putte āmantesi -- ``ahaṃ, tātā, tumhākaṃ kaniṭṭhaṃ  jantukumāraṃ disvā tassa mātuyā sahasā varaṃ adāsiṃ. sā ^a^M2.0086^ea^ puttassa  rajjaṃ pariṇāmetuṃ icchati. tumhe mamaccayena āgantvā rajjaṃ  kāreyyāthā''ti aṭṭhahi amaccehi saddhiṃ uyyojesi. te bhaginiyo  ādāya caturaṅginiyā senāya nagarā nikkhamiṃsu. ``kumārā  pituaccayena āgantvā rajjaṃ kāressanti, gacchāma ne upaṭṭhahāmā''ti  cintetvā bahū manussā anubandhiṃsu. paṭhamadivase yojanamattā  ^a^V2.0079^ea^ senā  ahosi, dutiyadivase dviyojanamattā, tatiyadivase tiyojanamattā.  kumārā cintesuṃ -- ``mahā ayaṃ balakāyo, sace mayaṃ kañci  sāmantarājānaṃ akkamitvā janapadaṃ gaṇhissāma, sopi no na  pahossati, kiṃ paresaṃ pīḷaṃ katvā laddharajjena, mahā jambudīpo,  araññe nagaraṃ māpessāmā''ti himavantābhimukhā agamiṃsu.<br/><br/>[03] tattha nagaramāpanokāsaṃ pariyesamānā himavati kapilo nāma  ghoratapo tāpaso paṭivasati pokkharaṇitīre mahāsākasaṇḍe, tassa  vasanokāsaṃ gatā. so te disvā pucchitvā sabbaṃ pavattiṃ sutvā tesu  anukampaṃ akāsi. so kira bhummajālaṃ nāma vijjaṃ jānāti, yāya  uddhaṃ asītihatthe ākāse ca heṭṭhā bhūmiyañca guṇadose passati.  athekasmiṃ padese sūkaramigā sīhabyagghādayo tāsetvā paripātenti,  maṇḍūkamūsikā sappe bhiṃsāpenti. so te disvā ``ayaṃ bhūmippadeso  pathavīagga''nti tasmiṃ padese assamaṃ māpesi. tato so rājakumāre  āha -- ``sace mama nāmena nagaraṃ karotha, demi vo imaṃ  okāsa''nti. te tathā paṭijāniṃsu. tāpaso ``imasmiṃ okāse  ṭhatvā caṇḍālaputtopi cakkavattiṃ balena atisetī''ti vatvā ``assame  rañño gharaṃ māpetvā nagaraṃ māpethā''ti taṃ okāsaṃ datvā sayaṃ avidūre  pabbatapāde assamaṃ katvā vasi. tato ^a^P1.0354^ea^ kumārā  tattha nagaraṃ māpetvā kapilassa vutthokāse katattā  ^b^``kapilavatthū''^eb^ti nāmaṃ āropetvā tattha nivāsaṃ kappesuṃ.<br/><br/>[03] atha amaccā ``ime kumārā vayappattā, yadi nesaṃ pitā  santike bhaveyya, so āvāhavivāhaṃ kāreyya. idāni pana amhākaṃ  bhāro''ti cintetvā kumārehi saddhiṃ mantesuṃ. kumārā ``amhākaṃ  sadisā khattiyadhītaro na passāma, tāsampi bhaginīnaṃ sadise  khattiyakumāre, jātisambhedañca ^a^M2.0087^ea^ na karomā''ti. te jātisambhedabhayena  jeṭṭhabhaginiṃ mātuṭṭhāne ṭhapetvā avasesāhi saṃvāsaṃ kappesuṃ. tesaṃ pitā  taṃ pavattiṃ sutvā ``sakyā vata, bho kumārā, paramasakyā vata, bho  kumārā''ti udānaṃ udānesi. ayaṃ tāva sakyānaṃ uppatti. vuttampi  cetaṃ bhagavatā -- <br/><br/>[02] ``atha kho, ambaṭṭha, rājā okkāko amacce pārisajje  āmantesi -- `kahaṃ nu kho, bho, etarahi kumārā sammantī'ti.  atthi, deva, himavantapasse pokkharaṇiyā tīre mahāsākasaṇḍo,  tatthetarahi kumārā sammanti. te jātisambhedabhayā sakāhi bhaginīhi  saddhiṃ saṃvāsaṃ kappentīti. atha kho, ambaṭṭha, rājā okkāko udānaṃ  udānesi -- `sakyā vata, bho kumārā, paramasakyā vata, bho  kumārā'ti, tadagge kho pana ^a^V2.0080^ea^, ambaṭṭha, sakyā paññāyanti, so ca  sakyānaṃ pubbapuriso''ti (dī0 ni0 1.267).<br/><br/>[03] tato nesaṃ jeṭṭhabhaginiyā kuṭṭharogo udapādi,  koviḷārapupphasadisāni gattāni ahesuṃ. rājakumārā ``imāya saddhiṃ  ekato nisajjaṭṭhānabhojanādīni karontānampi upari esa rogo  saṅkamatī''ti cintetvā uyyānakīḷaṃ gacchantā viya taṃ yāne  āropetvā araññaṃ pavisitvā pokkharaṇiṃ khaṇāpetvā ^a^P1.0355^ea^  taṃ tattha khādanīyabhojanīyehi saddhiṃ pakkhipitvā upari  padaraṃ paṭicchādāpetvā paṃsuṃ datvā pakkamiṃsu. tena ca samayena rāmo  nāma rājā kuṭṭharogī orodhehi ca nāṭakehi ca jigucchiyamāno tena  saṃvegena jeṭṭhaputtassa rajjaṃ datvā araññaṃ pavisitvā tattha  paṇṇamūlaphalāni paribhuñjanto nacirasseva arogo suvaṇṇavaṇṇo hutvā,  ito cito ca vicaranto mahantaṃ susirarukkhaṃ disvā tassabbhantare  soḷasahatthappamāṇaṃ taṃ kolāpaṃ sodhetvā, dvārañca vātapānañca katvā  nisseṇiṃ bandhitvā tattha vāsaṃ kappesi. so aṅgārakaṭāhe aggiṃ  katvā rattiṃ vissarañca sussarañca suṇanto sayati. so  ``asukasmiṃ padese sīho saddamakāsi, asukasmiṃ byaggho''ti  sallakkhetvā pabhāte tattha gantvā vighāsamaṃsaṃ ādāya pacitvā khādati.<br/><br/>[03] athekadivasaṃ so paccūsasamaye aggiṃ jāletvā nisīdi. tena  ca samayena tassā rājadhītāya gandhaṃ ghāyitvā byaggho taṃ padesaṃ  khaṇitvā ^a^M2.0088^ea^ padaratthare vivaramakāsi. tena vivarena sā byagghaṃ disvā  bhītā vissaramakāsi. so taṃ saddaṃ sutvā ``itthisaddo eso''ti  ca sallakkhetvā pātova tattha gantvā ``ko etthā''ti āha.  ``mātugāmo sāmī''ti. ``nikkhamā''ti. ``na  nikkhamāmī''ti. ``kiṃ kāraṇā''ti? ``khattiyakaññā aha''nti.  evaṃ sobbhe nikhātāpi mānameva karoti. so sabbaṃ pucchitvā  ``ahampi khattiyo''ti jātiṃ ācikkhitvā ``ehi dāni khīre  pakkhittasappi viya jāta''nti āha. sā ``kuṭṭharoginīmhi sāmi,  na sakkā nikkhamitu''nti āha. so ``katakammo dāni ahaṃ sakkā  tikicchitu''nti nisseṇiṃ datvā taṃ uddharitvā attano vasanokāsaṃ  netvā sayaṃ paribhuttabhesajjāni eva datvā nacirasseva arogaṃ  suvaṇṇavaṇṇamakāsi. so tāya saddhiṃ saṃvāsaṃ kappesi. sā  paṭhamasaṃvāseneva gabbhaṃ gaṇhitvā dve putte vijāyi, punapi dveti evaṃ  soḷasakkhattuṃ vijāyi. evaṃ te dvattiṃsa bhātaro ahesuṃ. te  anupubbena vuḍḍhippatte pitā sabbasippāni sikkhāpesi.<br/><br/>[03] athekadivasaṃ ^a^V2.0081^ea^ ^a^P1.0356^ea^ eko rāmarañño nagaravāsī  pabbate ratanāni gavesanto taṃ padesaṃ āgato rājānaṃ disvā aññāsi.  ``jānāmahaṃ, deva, tumhe''ti āha. ``kuto tvaṃ āgatosī''ti  ca tena puṭṭho ``nagarato devā''ti āha. tato naṃ rājā sabbaṃ  pavattiṃ pucchi. evaṃ tesu samullapamānesu te dārakā āgamiṃsu. so  te disvā ``ime ke devā''ti pucchi. ``puttā me bhaṇe''ti.  ``imehi dāni, deva, dvattiṃsakumārehi parivuto vane kiṃ karissasi,  ehi rajjamanusāsā''ti? ``alaṃ, bhaṇe, idheva sukha''nti. so  ``laddhaṃ dāni me kathāpābhata''nti nagaraṃ gantvā rañño puttassārocesi.  rañño putto ``pitaraṃ ānessāmī''ti caturaṅginiyā senāya tattha  gantvā nānappakārehi pitaraṃ yāci. sopi ``alaṃ, tāta kumāra,  idheva sukha''nti neva icchi. tato rājaputto ``na dāni rājā  āgantuṃ icchati, handassa idheva nagaraṃ māpemī''ti cintetvā taṃ  kolarukkhaṃ uddharitvā gharaṃ katvā nagaraṃ māpetvā kolarukkhaṃ apanetvā  katattā ``kolanagara''nti ca byagghapathe katattā ``byagghapajja''nti  cāti dve nāmāni āropetvā agamāsi.<br/><br/>[03] tato ^a^M2.0089^ea^ vayappatte kumāre mātā āṇāpesi -- ``tātā, tumhākaṃ  kapilavatthuvāsino sakyā mātulā honti, dhītaro nesaṃ gaṇhathā''ti.  te yaṃ divasaṃ khattiyakaññāyo nadīkīḷanaṃ gacchanti, taṃ divasaṃ  gantvā nadītitthaṃ uparundhitvā nāmāni sāvetvā patthitā patthitā  rājadhītaro gahetvā agamaṃsu. sakyarājāno sutvā ``hotu bhaṇe,  amhākaṃ ñātakā evā''ti tuṇhī ahesuṃ. ayaṃ koliyānaṃ uppatti.<br/><br/>[03] evaṃ tesaṃ sākiyakoliyānaṃ aññamaññaṃ āvāhavivāhaṃ karontānaṃ  āgato vaṃso yāva sīhahanurājā, tāva vitthārato veditabbo --  sīhahanurañño kira pañca puttā ahesuṃ ^a^P1.0357^ea^ --  suddhodano, amitodano, dhotodano, sakkodano, sukkodanoti. tesu  suddhodane rajjaṃ kārayamāne tassa pajāpatiyā añjanarañño dhītāya  mahāmāyādeviyā kucchimhi pūritapāramī mahāpuriso jātakanidāne  vuttanayena tusitapurā cavitvā paṭisandhiṃ gahetvā anupubbena  katamahābhinikkhamano sammāsambodhiṃ abhisambujjhitvā  pavattitavaradhammacakko anukkamena kapilavatthuṃ gantvā  suddhodanamahārājādayo ariyaphale patiṭṭhāpetvā janapadacārikaṃ pakkamitvā  punapi aparena samayena paccāgantvā pannarasahi bhikkhusatehi saddhiṃ  kapilavatthusmiṃ viharati nigrodhārāme.<br/><br/>[03] tattha viharante ca bhagavati sākiyakoliyānaṃ udakaṃ paṭicca  kalaho ahosi. kathaṃ? nesaṃ ^a^V2.0082^ea^ kira ubhinnampi  kapilapurakoliyapurānaṃ antare rohiṇī nāma nadī pavattati. sā  kadāci appodakā hoti, kadāci mahodakā. appodakakāle setuṃ  katvā sākiyāpi koliyāpi attano attano sassapāyanatthaṃ udakaṃ  ānenti. tesaṃ manussā ekadivasaṃ setuṃ karontā aññamaññaṃ  bhaṇḍantā ``are tumhākaṃ rājakulaṃ bhaginīhi saddhiṃ saṃvāsaṃ kappesi  kukkuṭasoṇasiṅgālāditiracchānā viya, tumhākaṃ rājakulaṃ susirarukkhe  vāsaṃ kappesi pisācillikā viyā''ti evaṃ jātivādena khuṃsetvā  attano attano rājūnaṃ ārocesuṃ. te kuddhā yuddhasajjā hutvā  rohiṇīnadītīraṃ sampattā. evaṃ sāgarasadisaṃ balaṃ aṭṭhāsi.<br/><br/>[03] atha ^a^M2.0090^ea^ bhagavā ``ñātakā kalahaṃ karonti, handa, ne  vāressāmī''ti ākāsenāgantvā dvinnaṃ senānaṃ majjhe aṭṭhāsi. tampi  āvajjetvā sāvatthito āgatoti eke. evaṃ ṭhatvā ca pana ^a^P1.0358^ea^  ^b^attadaṇḍasuttaṃ^eb^ (su0 ni0 941 ādayo) abhāsi.  taṃ sutvā sabbe saṃvegappattā āvudhāni chaḍḍetvā bhagavantaṃ namassamānā  aṭṭhaṃsu, mahagghañca āsanaṃ paññāpesuṃ. bhagavā oruyha paññattāsane  nisīditvā ``kuṭhārīhattho puriso''tiādikaṃ ^b^phandanajātakaṃ^eb^  (jā0 1.13.14), ``vandāmi taṃ kuñjarā''tiādikaṃ  ^b^laṭukikajātakaṃ^eb^ (jā0 1.5.39). <br/><br/>[21] ``sammodamānā gacchanti, jālamādāya pakkhino. <br/><br/>[22] yadā te vivadissanti, tadā ehinti me vasa''nti..  (jā0 1.1.33) -- <br/><br/>[25] imaṃ ^b^vaṭṭakajātakañca^eb^ kathetvā puna tesaṃ  cirakālappavattaṃ ñātibhāvaṃ dassento imaṃ mahāvaṃsaṃ kathesi. te  ``pubbe kira mayaṃ ñātakā evā''ti ativiya pasīdiṃsu. tato  sakyā aḍḍhateyyakumārasate, koliyā aḍḍhateyyakumārasateti pañca  kumārasate bhagavato parivāratthāya adaṃsu. bhagavā tesaṃ pubbahetuṃ  disvā ``etha bhikkhavo''ti āha. te sabbe iddhiyā  nibbattāṭṭhaparikkhārayuttā ākāse abbhuggantvā āgamma bhagavantaṃ  vanditvā aṭṭhaṃsu. bhagavā te ādāya mahāvanaṃ agamāsi. tesaṃ  pajāpatiyo dūte pāhesuṃ, te tāhi nānappakārehi palobhiyamānā  ukkaṇṭhiṃsu. bhagavā tesaṃ ukkaṇṭhitabhāvaṃ ñatvā himavantaṃ dassetvā tattha  ^b^kuṇālajātakakathāya^eb^ (jā0 2.21.289 kuṇālajātakaṃ) tesaṃ  anabhiratiṃ vinodetukāmo āha -- ``diṭṭhapubbo vo, bhikkhave,  himavā''ti? ``na bhagavā''ti. ``etha, bhikkhave, pekkhathā''ti  attano iddhiyā te ākāsena nento ``ayaṃ suvaṇṇapabbato, ayaṃ  rajatapabbato, ayaṃ maṇipabbato''ti nānappakāre pabbate dassetvā  kuṇāladahe manosilātale paccuṭṭhāsi. tato ``himavante sabbe  catuppadabahuppadādibhedā tiracchānagatā pāṇā āgacchantu, sabbesañca  pacchato ^a^V2.0083^ea^ kuṇālasakuṇo''ti adhiṭṭhāsi. āgacchante ca te  jātināmaniruttivasena vaṇṇento ``ete, bhikkhave, haṃsā, ete koñcā  ^a^P1.0359^ea^, ete cakkavākā, karavīkā, hatthisoṇḍakā,  pokkharasātakā''ti tesaṃ dassesi.<br/><br/>[03] te ^a^M2.0091^ea^ vimhitahadayā passantā sabbapacchato āgacchantaṃ dvīhi  dijakaññāhi mukhatuṇḍakena ḍaṃsitvā gahitakaṭṭhavemajjhe nisinnaṃ  sahassadijakaññāparivāraṃ kuṇālasakuṇaṃ disvā acchariyabbhutacittajātā  bhagavantaṃ āhaṃsu -- ``kacci, bhante, bhagavāpi idha kuṇālarājā  bhūtapubbo''ti? ``āma, bhikkhave, mayāvesa kuṇālavaṃso kato.  atīte hi mayaṃ cattāro janā idha vasimhā -- nārado devilo isi,  ānando gijjharājā, puṇṇamukho phussakokilo, ahaṃ kuṇālo  sakuṇo''ti sabbaṃ mahākuṇālajātakaṃ kathesi. taṃ sutvā tesaṃ  bhikkhūnaṃ purāṇadutiyikāyo ārabbha uppannā anabhirati vūpasantā.  tato tesaṃ bhagavā saccakathaṃ kathesi, kathāpariyosāne sabbapacchimako  sotāpanno, sabbauparimo anāgāmī ahosi, ekopi puthujjano vā  arahā vā natthi. tato bhagavā te ādāya punadeva mahāvane oruhi.  āgacchamānā ca te bhikkhū attanova iddhiyā āgacchiṃsu.<br/><br/>[03] atha nesaṃ bhagavā uparimaggatthāya puna dhammaṃ desesi. te  pañcasatāpi vipassanaṃ ārabhitvā arahatte patiṭṭhahiṃsu. paṭhamaṃ patto  paṭhamameva agamāsi ``bhagavato ārocessāmī''ti. āgantvā ca  ``abhiramāmahaṃ bhagavā, na ukkaṇṭhāmī''ti vatvā bhagavantaṃ vanditvā  ekamantaṃ nisīdi. evaṃ te sabbepi anukkamena āgantvā bhagavantaṃ  parivāretvā nisīdiṃsu jeṭṭhamāsauposathadivase sāyanhasamaye. tato  pañcasatakhīṇāsavaparivutaṃ varabuddhāsane nisinnaṃ bhagavantaṃ ṭhapetvā  asaññasatte ca arūpabrahmāno ca sakaladasasahassacakkavāḷe  avasesadevatādayo maṅgalasuttavaṇṇanāyaṃ vuttanayena sukhumattabhāve  nimminitvā samparivāresuṃ ``vicitrapaṭibhānaṃ dhammadesanaṃ  sossāmā''ti. tattha cattāro khīṇāsavabrahmāno samāpattito  ^a^P1.0360^ea^ vuṭṭhāya brahmagaṇaṃ apassantā ``kuhiṃ gatā''ti  āvajjetvā tamatthaṃ ñatvā pacchā āgantvā okāsaṃ alabhamānā  cakkavāḷamuddhani ṭhatvā paccekagāthāyo abhāsiṃsu. yathāha -- <br/><br/>[02] ``atha kho catunnaṃ suddhāvāsakāyikānaṃ devatānaṃ  etadahosi -- `ayaṃ, kho, bhagavā sakkesu viharati kapilavatthusmiṃ  mahāvane mahatā bhikkhusaṅghena saddhiṃ pañcamattehi bhikkhusatehi  sabbeheva arahantehi. dasahi ca lokadhātūhi devatā yebhuyyena  sannipatitā honti bhagavantaṃ dassanāya bhikkhusaṅghañca ^a^M2.0092^ea^. yaṃnūna  mayampi yena bhagavā ^a^V2.0084^ea^ tenupasaṅkameyyāma, upasaṅkamitvā bhagavato santike  paccekaṃ gāthaṃ bhāseyyāmā'''ti (dī0 ni0 2.331; saṃ0 ni0   1.37).<br/><br/>[03] sabbaṃ sagāthāvagge vuttanayeneva veditabbaṃ. evaṃ gantvā ca tattha  eko brahmā puratthimacakkavāḷamuddhani okāsaṃ labhitvā tattha ṭhito imaṃ  gāthaṃ abhāsi -- <br/><br/>[21] ``mahāsamayo pavanasmiṃ...pe0... <br/><br/>[22] dakkhitāye aparājitasaṅgha''nti.. (dī0 ni0  2.332; saṃ0 ni0  1.37).<br/><br/>[03] imañcassa gāthaṃ bhāsamānassa pacchimacakkavāḷapabbate ṭhito saddaṃ  assosi.<br/><br/>[03] dutiyo pacchimacakkavāḷamuddhani okāsaṃ labhitvā tattha ṭhito  taṃ gāthaṃ sutvā imaṃ gāthaṃ abhāsi -- <br/><br/>[21] ``tatra bhikkhavo samādahaṃsu...pe0... <br/><br/>[22] indriyāni rakkhanti paṇḍitā''ti.. (dī0 ni0  2.332; saṃ0 ni0  1.37).<br/><br/>[03] tatiyo dakkhiṇacakkavāḷamuddhani okāsaṃ labhitvā tattha ṭhito  taṃ gāthaṃ sutvā imaṃ gāthaṃ abhāsi -- <br/><br/>[22] ``chetvā khīlaṃ chetvā palighaṃ...pe0... susunāgā''ti..  (dī0 ni0 2.332; saṃ0 ni0  1.37).<br/><br/>[03] catuttho uttaracakkavāḷamuddhani okāsaṃ labhitvā tattha ṭhito taṃ  gāthaṃ sutvā imaṃ gāthamabhāsi -- <br/><br/>[21] ``ye keci buddhaṃ saraṇaṃ gatāse...pe0... <br/><br/>[22] devakāyaṃ paripūressantī''ti.. (dī0 ni0 2.332;  saṃ0 ni0  1.37).<br/><br/>[03] tassapi ^a^V2.0085^ea^ taṃ saddaṃ dakkhiṇacakkavāḷamuddhani ṭhito assosi.  evaṃ tadā ime cattāro brahmāno parisaṃ thometvā ṭhitā ahesuṃ,  mahābrahmāno ekacakkavāḷaṃ chādetvā aṭṭhaṃsu.<br/><br/>[03] atha bhagavā devaparisaṃ oloketvā bhikkhūnaṃ ārocesi ^a^P1.0361^ea^  -- ``yepi te, bhikkhave, ahesuṃ atītamaddhānaṃ arahanto  sammāsambuddhā, tesampi bhagavantānaṃ etapparamāyeva devatā sannipatitā  ahesuṃ. seyyathāpi mayhaṃ ^a^M2.0093^ea^ etarahi, yepi te, bhikkhave, bhavissanti  anāgatamaddhānaṃ arahanto sammāsambuddhā, tesampi bhagavantānaṃ  etapparamāyeva devatā sannipatitā bhavissanti seyyathāpi mayhaṃ  etarahī''ti. tato taṃ devaparisaṃ bhabbābhabbavasena dvidhā vibhaji  ``ettakā bhabbā, ettakā abhabbā''ti. tattha ``abhabbaparisā  buddhasatepi dhammaṃ desente na bujjhati, bhabbaparisā sakkā bodhetu''nti  ñatvā puna bhabbapuggale cariyavasena chadhā vibhaji ``ettakā  rāgacaritā, ettakā dosa-moha-vitakka-saddhā-buddhicaritā''ti. evaṃ  cariyavasena pariggahetvā ``assā parisāya kīdisā dhammadesanā  sappāyā''ti dhammakathaṃ vicinitvā puna taṃ parisaṃ manasākāsi --  ``attajjhāsayena nu kho jāneyya, parajjhāsayena, aṭṭhuppattivasena,  pucchāvasenā''ti. tato ``pucchāvasena jāneyyā''ti ñatvā ``pañhaṃ  pucchituṃ samattho atthi, natthī''ti puna sakalaparisaṃ āvajjetvā  ``natthi kocī''ti ñatvā ``sace ahameva pucchitvā ahameva  vissajjeyyaṃ, evamassā parisāya sappāyaṃ na hoti. yaṃnūnāhaṃ  nimmitabuddhaṃ māpeyyanti pādakajjhānaṃ samāpajjitvā vuṭṭhāya  manomayiddhiyā abhisaṅkharitvā nimmitabuddhaṃ māpesi.  sabbaṅgapaccaṅgī lakkhaṇasampanno pattacīvaradharo  ālokitavilokitādisampanno hotū''ti adhiṭṭhānacittena saha  pāturahosi. so pācīnalokadhātuto āgantvā bhagavato samasame  āsane nisinno evaṃ āgantvā yāni bhagavatā imamhi samāgame  cariyavasena cha suttāni (su0 ni0 854 ādayo, 868 ādayo,  884 ādayo, 901 ādayo, 921 ādayo) kathitāni. seyyathidaṃ  -- purābhedasuttaṃ kalahavivādasuttaṃ cūḷabyūhaṃ mahābyūhaṃ tuvaṭakaṃ idameva  sammāparibbājanīyanti. tesu rāgacaritadevatānaṃ sappāyavasena  kathetabbassa imassa suttassa pavattanatthaṃ pañhaṃ pucchanto ^b^``pucchāmi  muniṃ pahūtapañña''^eb^nti ^a^P1.0362^ea^ imaṃ gāthamāha.<br/><br/>[03] tattha ^b^pahūtapañña^eb^nti mahāpaññaṃ. ^b^tiṇṇa^eb^nti  caturoghatiṇṇaṃ. ^b^pāraṅgata^eb^nti nibbānappattaṃ.  ^b^parinibbuta^eb^nti saupādisesanibbānavasena parinibbutaṃ.  ^b^ṭhitatta^eb^nti lokadhammehi akampanīyacittaṃ. ^b^nikkhamma gharā  panujja kāme^eb^ti vatthukāme panuditvā gharāvāsā nikkhamma. ^b^kathaṃ  bhikkhu sammā so loke paribbajeyyā^eb^ti so bhikkhu kathaṃ loke  sammā paribbajeyya vihareyya anupalitto lokena hutvā, lokaṃ  atikkameyyāti vuttaṃ hoti. sesamettha vuttanayameva. <br/><br/>[03] 363^b^.^eb^ atha ^a^V2.0086^ea^ ^a^M2.0094^ea^ bhagavā yasmā āsavakkhayaṃ appatvā loke  sammā paribbajanto nāma natthi, tasmā tasmiṃ rāgacaritādivasena  pariggahite sabbapuggalasamūhe taṃ taṃ tesaṃ tesaṃ samānadosānaṃ  devatāgaṇānaṃ āciṇṇadosappahānatthaṃ ^b^``yassa maṅgalā''^eb^ti  ārabhitvā arahattanikūṭeneva khīṇāsavapaṭipadaṃ pakāsento pannarasa  gāthāyo abhāsi.<br/><br/>[03] tattha paṭhamagāthāya tāva ^b^maṅgalā^eb^ti maṅgalasutte vuttānaṃ  diṭṭhamaṅgalādīnametaṃ adhivacanaṃ. ^b^samūhatā^eb^ti suṭṭhu ūhatā  paññāsatthena samucchinnā. ^b^uppātā^eb^ti ``ukkāpātadisāḍāhādayo  evaṃ vipākā hontī''ti evaṃ pavattā uppātābhinivesā.  ^b^supinā^eb^ti ``pubbaṇhasamaye supinaṃ disvā idaṃ nāma hoti,  majjhanhikādīsu idaṃ, vāmapassena sayatā diṭṭhe idaṃ nāma hoti,  dakkhiṇapassādīhi idaṃ, supinante candaṃ disvā idaṃ nāma hoti,  sūriyādayo disvā ida''nti evaṃ pavattā supinābhinivesā.  ^b^lakkhaṇā^eb^ti daṇḍalakkhaṇavatthalakkhaṇādipāṭhaṃ paṭhitvā ``iminā  idaṃ nāma hotī''ti evaṃ pavattā lakkhaṇābhinivesā. te sabbepi  brahmajāle vuttanayeneva veditabbā. ^b^so maṅgaladosavippahīno^eb^ti  aṭṭhatiṃsa mahāmaṅgalāni ṭhapetvā avasesā maṅgaladosā ^a^P1.0363^ea^  nāma. yassa panete maṅgalādayo samūhatā, so  maṅgaladosavippahīno hoti. atha vā maṅgalānañca  uppātādidosānañca pahīnattā maṅgaladosavippahīno hoti, na  maṅgalādīhi suddhiṃ pacceti ariyamaggassa adhigatattā. tasmā  ^b^sammā so loke paribbajeyya,^eb^ so khīṇāsavo sammā loke  paribbajeyya anupalitto lokenāti. <br/><br/>[03] 364^b^.^eb^ dutiyagāthāya ^b^rāgaṃ vinayetha mānusesu,  dibbesu kāmesu cāpi bhikkhū^eb^ti mānusesu ca dibbesu ca kāmaguṇesu  anāgāmimaggena anuppattidhammataṃ nento rāgaṃ vinayetha.  ^b^atikkamma bhavaṃ samecca dhamma^eb^nti evaṃ rāgaṃ vinetvā tato paraṃ  arahattamaggena sabbappakārato pariññābhisamayādayo sādhento  catusaccabhedampi samecca dhammaṃ imāya paṭipadāya tividhampi atikkamma  bhavaṃ. ^b^sammā so^eb^ti sopi bhikkhu sammā loke paribbajeyya. <br/><br/>[03] 365^b^.^eb^ tatiyagāthāya  ^b^``anurodhavirodhavippahīno''^eb^ti sabbavatthūsu pahīnarāgadoso.  sesaṃ vuttanayameva sabbagāthāsu ca ``sopi bhikkhu sammā  ^a^M2.0095^ea^ loke  paribbajeyyā''ti yojetabbaṃ. ito parañhi yojanampi avatvā  avuttanayameva vaṇṇayissāma. <br/><br/>[03] 366^b^.^eb^ catutthagāthāya sattasaṅkhāravasena duvidhaṃ  ^b^piyañca appiyañca^eb^ veditabbaṃ, tattha chandarāgapaṭighappahānena  ^b^hitvā. anupādāyā^eb^ti catūhi upādānehi kañci dhammaṃ  aggahetvā. ^b^anissito^eb^ ^a^V2.0087^ea^ ^b^kuhiñcī^eb^ti aṭṭhasatabhedena  taṇhānissayena dvāsaṭṭhibhedena diṭṭhinissayena ca kuhiñci rūpādidhamme  bhave vā anissito. ^b^saṃyojaniyehi vippamutto^eb^ti sabbepi  tebhūmakadhammā dasavidhasaṃyojanassa visayattā saṃyojaniyā, tehi  sabbappakārato maggabhāvanāya pariññātattā ca vippamuttoti attho.  paṭhamapādena cettha rāgadosappahānaṃ vuttaṃ, dutiyena upādānanissayābhāvo,  tatiyena sesākusalehi akusalavatthūhi ca vippamokkho. paṭhamena vā  rāgadosappahānaṃ, dutiyena tadupāyo, tatiyena tesaṃ pahīnattā  saṃyojaniyehi vippamokkhoti veditabbo. <br/><br/>[03] 367^b^.^eb^ pañcamagāthāya ^b^upadhīsū^eb^ti khandhupadhīsu.  ^b^ādāna^eb^nti ādātabbaṭṭhena ^a^P1.0364^ea^ teyeva vuccanti.  ^b^anaññaneyyo^eb^ti aniccādīnaṃ sudiṭṭhattā ``idaṃ seyyo''ti  kenaci anetabbo. sesaṃ uttānapadatthameva. idaṃ vuttaṃ hoti --  ādānesu catutthamaggena sabbaso chandarāgaṃ vinetvā so  vinītachandarāgo, tesu upadhīsu na sārameti, sabbe upadhī  asārakatteneva passati. tato tesu duvidhenapi nissayena anissito  aññena vā kenaci ``idaṃ seyyo''ti anetabbo khīṇāsavo bhikkhu  sammā so loke paribbajeyya. <br/><br/>[03] 368^b^.^eb^ chaṭṭhagāthāya ^b^aviruddho^eb^ti etesaṃ tiṇṇaṃ  duccaritānaṃ pahīnattā sucaritehi saddhiṃ aviruddho. ^b^viditvā  dhamma^eb^nti maggena catusaccadhammaṃ ñatvā.  ^b^nibbānapadābhipatthayāno^eb^ti anupādisesaṃ khandhaparinibbānapadaṃ  patthayamāno. sesaṃ uttānatthameva. <br/><br/>[03] 369^b^.^eb^ sattamagāthāya ^b^akkuṭṭho^eb^ti dasahi  akkosavatthūhi abhisatto. ^b^na sandhiyethā^eb^ti na upanayhetha na  kuppeyya. ^b^laddhā parabhojanaṃ^eb^ ^a^M2.0096^ea^ ^b^na majje^eb^ti parehi dinnaṃ saddhādeyyaṃ  labhitvā ``ahaṃ ñāto yasassī lābhī''ti na majjeyya. sesaṃ  uttānatthameva. <br/><br/>[03] 370^b^.^eb^ aṭṭhamagāthāya ^b^lobha^eb^nti visamalobhaṃ.  ^b^bhava^eb^nti kāmabhavādibhavaṃ. evaṃ dvīhi padehi bhavabhogataṇhā vuttā.  purimena vā sabbāpi taṇhā, pacchimena kammabhavo. ^b^virato  chedanabandhanā cā^eb^ti evametesaṃ kammakilesānaṃ pahīnattā  parasattachedanabandhanā ca viratoti. sesaṃ vuttanayameva. <br/><br/>[03] 371^b^.^eb^ navamagāthāya ^b^sāruppaṃ attano viditvā^eb^ti  attano bhikkhubhāvassa patirūpaṃ anesanādiṃ pahāya  sammāesanādiājīvasuddhiṃ aññañca sammāpaṭipattiṃ tattha patiṭṭhahanena  viditvā. na hi ñātamatteneva kiñci hoti. ^b^yathātathiya^eb^nti  yathātathaṃ yathābhūtaṃ. ^b^dhamma^eb^nti khandhāyatanādibhedaṃ ^a^P1.0365^ea^  yathābhūtañāṇena, catusaccadhammaṃ vā maggena viditvā. sesaṃ  uttānatthameva. <br/><br/>[03] 372^b^.^eb^ dasamagāthāya ^a^V2.0088^ea^ ^b^so nirāso  anāsisāno^eb^ti yassa ariyamaggena vināsitattā anusayā ca na  santi, akusalamūlā ca samūhatā, so nirāso nittaṇho hoti.  tato āsāya abhāvena kañci rūpādidhammaṃ nāsīsati. tenāha  ``nirāso anāsisāno''ti. sesaṃ vuttanayameva. <br/><br/>[03] 373^b^.^eb^ ekādasamagāthāya ^b^āsavakhīṇo^eb^ti  khīṇacaturāsavo. ^b^pahīnamāno^eb^ti pahīnanavavidhamāno.  ^b^rāgapatha^eb^nti rāgavisayabhūtaṃ tebhūmakadhammajātaṃ.  ^b^upātivatto^eb^ti pariññāpahānehi atikkanto. ^b^danto^eb^ti  sabbadvāravisevanaṃ hitvā ariyena damathena dantabhūmiṃ patto.  ^b^parinibbuto^eb^ti kilesaggivūpasamena sītibhūto. sesaṃ  vuttanayameva. <br/><br/>[03] 374^b^.^eb^ dvādasamagāthāya ^b^saddho^eb^ti buddhādiguṇesu  parappaccayavirahitattā sabbākārasampannena aveccappasādena samannāgato, na  parassa saddhāya paṭipattiyaṃ gamanabhāvena. yathāha -- ``na khvāhaṃ  ettha bhante bhagavato saddhāya ^a^M2.0097^ea^ gacchāmī''ti (a0 ni0  5.34).  ^b^sutavā^eb^ti vositasutakiccattā paramatthikasutasamannāgato.  ^b^niyāmadassī^eb^ti saṃsārakantāramūḷhe loke amatapuragāmino  sammattaniyāmabhūtassa maggassa dassāvī, diṭṭhamaggoti vuttaṃ hoti.  ^b^vaggagatesu na vaggasārī^eb^ti vaggagatā nāma dvāsaṭṭhidiṭṭhigatikā  aññamaññaṃ paṭilomattā, evaṃ vaggāhi diṭṭhīhi gatesu sattesu na  vaggasārī -- ``idaṃ ucchijjissati, idaṃ tatheva bhavissatī''ti evaṃ  diṭṭhivasena agamanato. ^b^paṭigha^eb^nti paṭighātakaṃ,  cittavighātakanti vuttaṃ hoti. dosavisesanamevetaṃ.  ^b^vineyyā^eb^ti vinetvā. sesaṃ vuttanayameva. <br/><br/>[03] 375^b^.^eb^ terasamagāthāya ^b^saṃsuddhajino^eb^ti saṃsuddhena  arahattamaggena vijitakileso. ^b^vivaṭṭacchado^eb^ti  vivaṭarāgadosamohachadano. ^b^dhammesu vasī^eb^ti catusaccadhammesu  ^a^P1.0366^ea^ vasippatto. na hissa sakkā te dhammā yathā  ñātā kenaci aññathā kātuṃ, tena khīṇāsavo ``dhammesu vasī''ti  vuccati. ^b^pāragū^eb^ti pāraṃ vuccati nibbānaṃ, taṃ gato,  saupādisesavasena adhigatoti vuttaṃ hoti. ^b^anejo^eb^ti  apagatataṇhācalano. ^b^saṅkhāranirodhañāṇakusalo^eb^ti  saṅkhāranirodho vuccati nibbānaṃ, tamhi ñāṇaṃ ariyamaggapaññā, tattha  kusalo, catukkhattuṃ bhāvitattā chekoti vuttaṃ hoti. <br/><br/>[03] 376^b^.^eb^ cuddasamagāthāya ^b^atītesū^eb^ti pavattiṃ patvā  atikkantesu pañcakkhandhesu. ^b^anāgatesū^eb^ti pavattiṃ appattesu  pañcakkhandhesu eva. ^b^kappātīto^eb^ti ``ahaṃ mama''nti kappanaṃ  sabbampi vā taṇhādiṭṭhikappaṃ atīto. ^b^aticca suddhipañño^eb^ti  atīva suddhipañño, atikkamitvā ^a^V2.0089^ea^ vā suddhipañño. kiṃ atikkamitvā?  addhattayaṃ. arahā hi yvāyaṃ avijjāsaṅkhārasaṅkhāto atīto  addhā, jātijarāmaraṇasaṅkhāto anāgato addhā,  viññāṇādibhavapariyanto paccuppanno ca addhā, taṃ sabbampi atikkamma  kaṅkhaṃ vitaritvā paramasuddhippattapañño hutvā ṭhito. tena vuccati  ``aticca suddhipañño''ti. ^b^sabbāyatanehī^eb^ti dvādasahāyatanehi.  arahā hi evaṃ kappātīto. kappātītattā aticca suddhipaññattā ca  āyatiṃ na kiñci āyatanaṃ upeti. tenāha -- ``sabbāyatanehi  vippamutto''ti. <br/><br/>[03] 377^b^.^eb^ pannarasamagāthāya ^a^M2.0098^ea^ ^b^aññāya pada^eb^nti ye te  ``saccānaṃ caturo padā''ti vuttā, tesu ekekapadaṃ  pubbabhāgasaccavavatthāpanapaññāya ñatvā. ^b^samecca dhamma^eb^nti tato  paraṃ catūhi ariyamaggehi catusaccadhammaṃ samecca. ^b^vivaṭaṃ disvāna  pahānamāsavāna^eb^nti atha paccavekkhaṇañāṇena āsavakkhayasaññitaṃ  nibbānaṃ vivaṭaṃ pākaṭamanāvaṭaṃ disvā. ^b^sabbupadhīnaṃ  parikkhayā^eb^ti sabbesaṃ khandhakāmaguṇakilesābhisaṅkhārabhedānaṃ upadhīnaṃ  parikkhīṇattā katthaci asajjamāno bhikkhu ^b^sammā so loke  paribbajeyya^eb^ vihareyya, anallīyanto lokaṃ gaccheyyāti desanaṃ  niṭṭhāpesi. <br/><br/>[03] 378^b^.^eb^ tato ^a^P1.0367^ea^ so nimmito  dhammadesanaṃ thomento ^b^``addhā hi bhagavā''^eb^ti imaṃ gāthamāha.  tattha ^b^yo so evaṃ vihārī^eb^ti yo so maṅgalādīni samūhanitvā  sabbamaṅgaladosappahānavihārī, yopi so dibbamānusakesu kāmesu rāgaṃ  vineyya bhavātikkamma dhammābhisamayavihārīti evaṃ tāya tāya gāthāya  niddiṭṭhabhikkhuṃ dassento āha. sesaṃ uttānameva. ayaṃ pana yojanā  -- addhā hi bhagavā tatheva etaṃ yaṃ tvaṃ ``yassa maṅgalā  samūhatā''tiādīni vatvā tassā tassā gāthāya pariyosāne ``sammā  so loke paribbajeyyā''ti avaca. kiṃ kāraṇaṃ? yo so  evaṃvihārī bhikkhu, so uttamena damathena danto, sabbāni ca dasapi  saṃyojanāni caturo ca yoge vītivatto hoti. tasmā sammā so  loke paribbajeyya, natthi me ettha vicikicchāti iti  desanāthomanagāthampi vatvā arahattanikūṭeneva desanaṃ niṭṭhāpesi.  suttapariyosāne koṭisatasahassadevatānaṃ aggaphalappatti ahosi,  sotāpattisakadāgāmianāgāmiphalappattā pana gaṇanato asaṅkhyeyyāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya sammāparibbājanīyasuttavaṇṇanā<br/><br/>[03] niṭṭhitā. 


volume: 94
item: 26
title:
  rāhulasuttavaṇṇanā^nigrodhakappasuttavaṅgīsasuttavaṇṇanā^sammāparibbājanīyasuttamahāsamayasuttavaṇṇanā^dhammikasuttavaṇṇanā^

content:
  [03] ^b^evaṃ^eb^ ^a^V2.0090^ea^ ^a^M2.0099^ea^ ^b^me suta^eb^nti dhammikasuttaṃ. kā uppatti? tiṭṭhamāne  kira bhagavati lokanāthe dhammiko nāma upāsako ahosi nāmena ca  paṭipattiyā ca. so kira saraṇasampanno sīlasampanno bahussuto  piṭakattayadharo anāgāmī abhiññālābhī ākāsacārī ahosi. tassa  parivārā pañcasatā upāsakā, tepi tādisā eva ahesuṃ.  tassekadivasaṃ uposathikassa rahogatassa paṭisallīnassa  majjhimayāmāvasānasamaye evaṃ parivitakko udapādi -- ``yaṃnūnāhaṃ  agāriyānagāriyānaṃ paṭipadaṃ puccheyya''nti. so pañcahi  upāsakasatehi parivuto bhagavantaṃ upasaṅkamitvā tamatthaṃ pucchi, bhagavā  cassa byākāsi. tattha ^a^P1.0368^ea^ pubbe vaṇṇitasadisaṃ  vuttanayeneva veditabbaṃ, apubbaṃ vaṇṇayissāma. <br/><br/>[03] 379^b^.^eb^ tattha paṭhamagāthāya tāva ^b^kathaṃkaro^eb^ti kathaṃ  karonto kathaṃ paṭipajjanto. ^b^sādhu hotī^eb^ti sundaro anavajjo  atthasādhano hoti. ^b^upāsakāse^eb^ti upāsakāicceva vuttaṃ hoti.  sesamatthato pākaṭameva. ayaṃ pana yojanā -- yo vā agārā  anagārameti pabbajati, ye vā agārino upāsakā, etesu duvidhesu  sāvakesu kathaṃkaro sāvako sādhu hotīti. <br/><br/>[03] 380-1^b^.^eb^ idāni evaṃ puṭṭhassa bhagavato byākaraṇasamatthataṃ  dīpento ^b^``tuvañhī''^eb^ti gāthādvayamāha. tattha ^b^gati^eb^nti  ajjhāsayagatiṃ. ^b^parāyaṇa^eb^nti nipphattiṃ. atha vā  ^b^gati^eb^nti nirayādipañcappabhedaṃ. ^b^parāyaṇa^eb^nti gatito paraṃ  ayanaṃ gativippamokkhaṃ parinibbānaṃ, ^b^na catthi tulyo^eb^ti tayā  sadiso natthi. ^b^sabbaṃ tuvaṃ ñāṇamavecca dhammaṃ, pakāsesi satte  anukampamāno^eb^ti tvaṃ bhagavā yadatthi ñeyyaṃ nāma, taṃ anavasesaṃ  avecca paṭivijjhitvā satte anukampamāno sabbaṃ ñāṇañca dhammañca  pakāsesi. yaṃ yaṃ yassa hitaṃ hoti, taṃ taṃ tassa āvikāsiyeva  desesiyeva, na te atthi ācariyamuṭṭhīti vuttaṃ hoti. ^b^virocasi  vimalo^eb^ti dhūmarajādivirahito viya cando, rāgādimalābhāvena  vimalo virocasi. sesamettha uttānatthameva. <br/><br/>[03] 382^b^.^eb^ idāni yesaṃ tadā bhagavā dhammaṃ desesi, te  devaputte kittetvā bhagavantaṃ pasaṃsanto ^b^``āgañchī te  santike''^eb^ti gāthādvayamāha. tattha ^a^M2.0100^ea^ ^b^nāgarājā erāvaṇo  nāmā^eb^ti ayaṃ kira ^a^V2.0091^ea^ erāvaṇo nāma devaputto kāmarūpī dibbe vimāne  vasati. so yadā sakko uyyānakīḷaṃ gacchati, tadā  diyaḍḍhasatayojanaṃ kāyaṃ abhinimminitvā tettiṃsa kumbhe māpetvā  erāvaṇo nāma hatthī hoti. tassa ekekasmiṃ kumbhe dve dve dantā  honti, ekekasmiṃ dante satta satta ^a^P1.0369^ea^ pokkharaṇiyo,  ekekissā pokkharaṇiyā satta satta paduminiyo, ekekissā  paduminiyā satta satta pupphāni, ekekasmiṃ pupphe satta satta pattāni,  ekekasmiṃ patte satta satta accharāyo naccanti padumaccharāyotveva  vissutā sakkassa nāṭakitthiyo, yā ca vimānavatthusmimpi  ``bhamanti kaññā padumesu sikkhitā''ti (vi0 va0 1034)  āgatā. tesaṃ pana tettisaṃkumbhānaṃ majjhe sudassanakumbho nāma  tiṃsayojanamatto hoti, tattha yojanappamāṇo maṇipallaṅko  tiyojanubbedhe pupphamaṇḍape attharīyati. tattha sakko devānamindo  accharāsaṅghaparivuto dibbasampattiṃ paccanubhoti. sakke pana  devānaminde uyyānakīḷāto paṭinivatte puna taṃ rūpaṃ saṃharitvāna  devaputtova hoti. taṃ sandhāyāha -- ``āgañchi te santike  nāgarājā erāvaṇo nāmā''ti. ^b^jinoti sutvā^eb^ti  ``vijitapāpadhammo esa bhagavā''ti evaṃ sutvā. ^b^sopi tayā  mantayitvā^eb^ti tayā saddhiṃ mantayitvā, pañhaṃ pucchitvāti adhippāyo.  ^b^ajjhagamā^eb^ti adhiagamā, gatoti vuttaṃ hoti. ^b^sādhūti  sutvāna patītarūpo^eb^ti taṃ pañhaṃ sutvā ``sādhu bhante''ti  abhinanditvā tuṭṭharūpo gatoti attho. <br/><br/>[03] 383^b^.^eb^ ^b^rājāpi taṃ vessavaṇo kuvero^eb^ti ettha so  yakkho rañjanaṭṭhena ^b^rājā,^eb^ visāṇāya rājadhāniyā rajjaṃ kāretīti  ^b^vessavaṇo,^eb^ purimanāmena ^b^kuvero^eb^ti veditabbo. so kira  kuvero nāma brāhmaṇamahāsālo hutvā dānādīni puññāni katvā  visāṇāya rājadhāniyā adhipati hutvā nibbatto. tasmā ``kuvero  vessavaṇo''ti vuccati. vuttañcetaṃ āṭānāṭiyasutte -- <br/><br/>[02] ``kuverassa kho pana, mārisa, mahārājassa visāṇā  nāma rājadhānī, tasmā kuvero mahārājā `vessavaṇo'ti pavuccatī''ti  (dī0 ni0 3.291) -- <br/><br/>[25] sesamettha pākaṭameva.<br/><br/>[03] tattha ^a^M2.0101^ea^ siyā -- kasmā pana dūratare tāvatiṃsabhavane vasanto  erāvaṇo paṭhamaṃ āgato, vessavaṇo pacchā, ekanagareva ^a^P1.0370^ea^  vasanto ayaṃ upāsako sabbapacchā, kathañca so tesaṃ  āgamanaṃ aññāsi, yena evamāhāti? vuccate -- vessavaṇo kira  tadā anekasahassapavāḷapallaṅkaṃ dvādasayojanaṃ nārivāhanaṃ abhiruyha  pavāḷakuntaṃ uccāretvā dasasahassakoṭiyakkhehi ^a^V2.0092^ea^ parivuto ``bhagavantaṃ  pañhaṃ pucchissāmī''ti ākāsaṭṭhakavimānāni pariharitvā maggena maggaṃ  āgacchanto veḷukaṇḍakanagare nandamātāya upāsikāya nivesanassa  uparibhāgaṃ sampatto. upāsikāya ayamānubhāvo -- parisuddhasīlā  hoti, niccaṃ vikālabhojanā paṭiviratā, piṭakattayadhārinī,  anāgāmiphale patiṭṭhitā. sā tamhi samaye sīhapañjaraṃ ugghāṭetvā  utuggahaṇatthāya māluteritokāse ṭhatvā aṭṭhakapārāyanavagge parimaṇḍalehi  padabyañjanehi madhurena sarena bhāsati. vessavaṇo tattheva yānāni  ṭhapetvā yāva upāsikā ``idamavoca bhagavā magadhesu viharanto  pāsāṇake cetiye paricārakasoḷasannaṃ brāhmaṇāna''nti nigamanaṃ abhāsi,  tāva sabbaṃ sutvā vaggapariyosāne suvaṇṇamurajasadisaṃ mahantaṃ gīvaṃ  paggahetvā ``sādhu sādhu bhaginī''ti sādhukāramadāsi. sā ``ko  etthā''ti āha. ``ahaṃ bhagini vessavaṇo''ti. upāsikā kira  paṭhamaṃ sotāpannā ahosi, pacchā vessavaṇo. taṃ so dhammato  sahodarabhāvaṃ sandhāya upāsikaṃ bhaginivādena samudācarati.  upāsikāya ca ``vikālo, bhātika bhadramukha, yassa dāni kālaṃ  maññasī''ti vutto ``ahaṃ bhagini tayi pasanno pasannākāraṃ  karomī''ti āha. tena hi bhadramukha, mama khette nipphannaṃ sāliṃ  kammakarā āharituṃ na sakkonti, taṃ tava parisāya āṇāpehīti. so  ``sādhu bhaginī''ti yakkhe āṇāpesi. te aḍḍhaterasa  koṭṭhāgārasatāni pūresuṃ. tato pabhuti koṭṭhāgāraṃ ^a^P1.0371^ea^  ūnaṃ nāma nāhosi, ``nandamātu koṭṭhāgāraṃ viyā''ti loke  nidassanaṃ ahosi. vessavaṇo koṭṭhāgārāni pūretvā bhagavantaṃ  upasaṅkami. bhagavā ``vikāle āgatosī''ti āha. atha bhagavato  sabbaṃ ārocesi. iminā kāraṇena āsannatarepi  cātumahārājikabhavane vasanto vessavaṇo pacchā āgato. erāvaṇassa  pana na kiñci antarā karaṇīyaṃ ahosi, tena so paṭhamataraṃ āgato.<br/><br/>[03] ayaṃ ^a^M2.0102^ea^ pana upāsako kiñcāpi anāgāmī pakatiyāva  ekabhattiko, tathāpi tadā uposathadivasoti katvā uposathaṅgāni  adhiṭṭhāya sāyanhasamayaṃ sunivattho supāruto pañcasataupāsakaparivuto  jetavanaṃ gantvā dhammadesanaṃ sutvā attano gharaṃ āgamma tesaṃ upāsakānaṃ  saraṇasīlauposathānisaṃsādibhedaṃ upāsakadhammaṃ kathetvā te upāsake  uyyojesi. tesañca tasseva ghare muṭṭhihatthappamāṇapādakāni pañca  kappiyamañcasatāni pāṭekkovarakesu paññattāni honti. te attano  attano ovarakaṃ pavisitvā samāpattiṃ appetvā nisīdiṃsu, upāsakopi  tathevākāsi. tena ca samayena sāvatthinagare sattapaññāsa  kulasatasahassāni vasanti, manussagaṇanāya aṭṭhārasakoṭimanussā.  tena paṭhamayāme hatthiassamanussabherisaddādīhi sāvatthinagaraṃ  mahāsamuddo viya ekasaddaṃ hoti. majjhimayāmasamanantare so saddo  paṭippassambhati ^a^V2.0093^ea^. tamhi kāle upāsako samāpattito vuṭṭhāya attano  guṇe āvajjetvā ``yenāhaṃ maggasukhena phalasukhena sukhito viharāmi,  idaṃ sukhaṃ kaṃ nissāya laddha''nti cintetvā ``bhagavantaṃ nissāyā''ti  bhagavati cittaṃ pasādetvā ``bhagavā etarahi katamena vihārena  viharatī''ti āvajjento dibbena cakkhunā erāvaṇavessavaṇe disvā  dibbāya sotadhātuyā dhammadesanaṃ sutvā cetopariyañāṇena tesaṃ  pasannacittataṃ ^a^P1.0372^ea^ ñatvā ``yaṃnūnāhampi bhagavantaṃ  ubhayahitaṃ paṭipadaṃ puccheyya''nti cintesi. tasmā so ekanagare  vasantopi sabbapacchā āgato, evañca nesaṃ āgamanaṃ aññāsi.  tenāha -- ``āgañchi te santike nāgarājā...pe0... so cāpi  sutvāna patītarūpo''ti. <br/><br/>[03] 384^b^.^eb^ idāni ito bahiddhā lokasammatehi  samaṇabrāhmaṇehi ukkaṭṭhabhāvena bhagavantaṃ pasaṃsanto ^b^``ye kecime''^eb^ti  gāthādvayamāha. tattha ^b^titthiyā^eb^ti nandavacchasaṃkiccehi  ādipuggalehi tīhi titthakarehi kate diṭṭhititthe jātā, tesaṃ sāsane  pabbajitā pūraṇādayo cha satthāro. tattha nāṭaputto nigaṇṭho,  avasesā ājīvakāti te sabbe dassento āha ^b^``ye kecime  titthiyā vādasīlā''^eb^ti, ``mayaṃ sammā paṭipannā, aññe micchā  paṭipannā''ti evaṃ vādakaraṇasīlā lokaṃ mukhasattīhi vitudantā  vicaranti. ^b^ājīvakā vā^eb^ti te ekajjhamuddiṭṭhe bhinditvā  dasseti. ^b^nātitarantī^eb^ti nātikkamanti. ^b^sabbe^eb^ti  aññepi ye ^a^M2.0103^ea^ keci titthiyasāvakādayo, tepi pariggaṇhanto āha.  ^b^``ṭhito vajantaṃ viyā''^eb^ti yathā koci ṭhito gativikalo  sīghagāminaṃ purisaṃ gacchantaṃ nātitareyya, evaṃ te paññāgatiyā  abhāvena te te atthappabhede bujjhituṃ asakkontā ṭhitā, atijavanapaññaṃ  bhagavantaṃ nātitarantīti attho. <br/><br/>[03] 385^b^.^eb^ ^b^brāhmaṇā vādasīlā vuddhā cā^eb^ti ettāvatā  caṅkītārukkhapokkharasātijāṇussoṇiādayo dasseti, ^b^api  brāhmaṇā santi kecī^eb^ti iminā majjhimāpi daharāpi kevalaṃ brāhmaṇā  santi atthi upalabbhanti kecīti evaṃ  assalāyanavāseṭṭhāmbaṭṭhauttaramāṇavakādayo dasseti.  ^b^atthabaddhā^eb^ti ``api nu kho imaṃ pañhaṃ byākareyya, imaṃ kaṅkhaṃ  chindeyyā''ti evaṃ atthabaddhā bhavanti. ^b^ye cāpi^eb^ aññeti  aññepi ye ``mayaṃ vādino''ti evaṃ maññamānā ^a^P1.0373^ea^  vicaranti khattiyapaṇḍitabrāhmaṇabrahmadevayakkhādayo aparimāṇā. tepi  sabbe tayi atthabaddhā bhavantīti dasseti. <br/><br/>[03] 386-7^b^.^eb^ evaṃ nānappakārehi bhagavantaṃ pasaṃsitvā idāni  dhammeneva taṃ pasaṃsitvā dhammakathaṃ yācanto ^b^``ayañhi dhammo''^eb^ti  gāthādvayamāha. tattha ^b^ayañhi dhammo^eb^ti sattatiṃsa  bodhipakkhiyadhamme ^a^V2.0094^ea^ sandhāyāha. ^b^nipuṇo^eb^ti saṇho duppaṭivijjho.  ^b^sukho^eb^ti paṭividdho samāno lokuttarasukhamāvahati, tasmā  sukhāvahattā ``sukho''ti vuccati. ^b^suppavutto^eb^ti sudesito.  ^b^sussūsamānā^eb^ti sotukāmamhāti attho. ^b^taṃ no vadā^eb^ti taṃ  dhammaṃ amhākaṃ vada. ``tvaṃ no''tipi pāṭho, tvaṃ amhākaṃ vadāti  attho. ^b^sabbepime bhikkhavo^eb^ti taṅkhaṇaṃ nisinnāni kira  pañca bhikkhusatāni honti, tāni dassento yācati. ^b^upāsakā  cāpī^eb^ti attano parivāre aññe ca dasseti. sesamettha pākaṭameva. <br/><br/>[03] 388^b^.^eb^ atha bhagavā anagāriyapaṭipadaṃ tāva dassetuṃ  bhikkhū āmantetvā ^b^``suṇātha me bhikkhavo''^eb^tiādimāha.  tattha ^b^dhammaṃ dhutaṃ tañca carātha sabbe^eb^ti kilese dhunātīti dhuto,  evarūpaṃ kilesadhunanakaṃ paṭipadādhammaṃ sāvayāmi vo, tañca mayā  sāvitaṃ sabbe caratha paṭipajjatha, mā pamāditthāti vuttaṃ hoti.  ^b^iriyāpatha^eb^nti gamanādicatubbidhaṃ. ^b^pabbajitānulomika^eb^nti  samaṇasāruppaṃ satisampajaññayuttaṃ. araññe kammaṭṭhānānuyogavasena  pavattamevāti apare. ^b^sevetha na^eb^nti taṃ iriyāpathaṃ bhajeyya  ^a^M2.0104^ea^. ^b^atthadaso^eb^ti hitānupassī. ^b^mutīmā^eb^ti buddhimā.  sesamettha gāthāya pākaṭameva. <br/><br/>[03] 389^b^.^eb^ ^b^no ve vikāle^eb^ti evaṃ pabbajitānulomikaṃ  iriyāpathaṃ sevamāno ca divāmajjhanhikavītikkamaṃ upādāya vikāle na  careyya bhikkhu, yuttakāle eva pana gāmaṃ piṇḍāya careyya. kiṃ  kāraṇaṃ? ^b^akālacāriñhi sajanti saṅgā,^eb^ akālacāriṃ puggalaṃ  rāgasaṅgādayo aneke saṅgā sajanti parissajanti upaguhanti  allīyanti. ^b^tasmā vikāle na^eb^ ^a^P1.0374^ea^  ^b^caranti buddhā,^eb^ tasmā ye catusaccabuddhā ariyapuggalā, na te  vikāle piṇḍāya carantīti. tena kira samayena  vikālabhojanasikkhāpadaṃ appaññattaṃ hoti, tasmā dhammadesanāvasenevettha  puthujjanānaṃ ādīnavaṃ dassento imaṃ gāthamāha. ariyā pana saha  maggapaṭilābhā eva tato paṭiviratā honti, esā dhammatā. <br/><br/>[03] 390^b^.^eb^ evaṃ vikālacariyaṃ paṭisedhetvā ``kāle  carantenapi evaṃ caritabba''nti dassento āha ^b^``rūpā ca saddā  cā''^eb^ti. tassattho -- ye te rūpādayo nānappakārakaṃ madaṃ janentā  satte sammadayanti, tesu piṇḍapātapārisuddhisuttādīsu (ma0 ni0  3.438 ādayo) vuttanayena chandaṃ vinodetvā yuttakāleneva pātarāsaṃ  paviseyyāti. ettha ca pāto asitabboti ^b^pātarāso,^eb^  piṇḍapātassetaṃ nāmaṃ. yo yattha labbhati, so padesopi taṃ yogena  ``pātarāso''ti idha vutto. yato piṇḍapātaṃ labhati, taṃ okāsaṃ  gaccheyyāti evamettha attho veditabbo. <br/><br/>[03] 391^b^.^eb^ evaṃ ^a^V2.0095^ea^ paviṭṭho -- <br/><br/>[21] ``piṇḍañca bhikkhu samayena laddhā, <br/><br/>[27] eko paṭikkamma raho nisīde. <br/><br/>[26] ajjhattacintī na mano bahiddhā, <br/><br/>[22] nicchāraye saṅgahitattabhāvo''..<br/><br/>[03] tattha ^b^piṇḍa^eb^nti missakabhikkhaṃ, sā hi tato tato  samodhānetvā sampiṇḍitaṭṭhena ``piṇḍo''ti vuccati.  ^b^samayenā^eb^ti antomajjhanhikakāle. ^b^eko paṭikkammā^eb^ti  kāyavivekaṃ sampādento adutiyo nivattitvā. ^b^ajjhattacintī^eb^ti  tilakkhaṇaṃ āropetvā khandhasantānaṃ cintento. ^b^na mano bahiddhā^eb^  ^a^M2.0105^ea^ ^b^nicchāraye^eb^ti bahiddhā rūpādīsu rāgavasena cittaṃ na nīhare.  ^b^saṅgahitattabhāvo^eb^ti suṭṭhu gahitacitto. <br/><br/>[03] 392^b^.^eb^ evaṃ viharanto ca -- <br/><br/>[21] ``sacepi so sallape sāvakena, <br/><br/>[27] aññena vā kenaci bhikkhunā vā. <br/><br/>[26] dhammaṃ paṇītaṃ tamudāhareyya, <br/><br/>[22] na pesuṇaṃ nopi parūpavādaṃ''..<br/><br/>[03] kiṃ vuttaṃ hoti? so yogāvacaro kiñcideva sotukāmatāya  upagatena sāvakena vā kenaci aññatitthiyagahaṭṭhādinā vā idheva  pabbajitena bhikkhunā vā saddhiṃ sacepi sallape, atha yvāyaṃ  maggaphalādipaṭisaṃyutto ^a^P1.0375^ea^ dasakathāvatthubhedo vā  atappakaṭṭhena paṇīto dhammo. taṃ dhammaṃ paṇītaṃ udāhareyya, aññaṃ pana  pisuṇavacanaṃ vā parūpavādaṃ vā appamattakampi na udāhareyyāti. <br/><br/>[03] 393^b^.^eb^ idāni tasmiṃ parūpavāde dosaṃ dassento āha  ^b^``vādañhi eke''^eb^ti. tassattho -- idhekacce moghapurisā  parūpavādasañhitaṃ nānappakāraṃ viggāhikakathābhedaṃ ^b^vādaṃ  paṭiseniya^eb^nti virujjhanti, yujjhitukāmā hutvā senāya paṭimukhaṃ  gacchantā viya honti, ^b^te^eb^ mayaṃ lāmakapaññe na ^b^pasaṃsāma^eb^.  kiṃ kāraṇaṃ? ^b^tato tato ne pasajanti saṅgā,^eb^ yasmā te  tādisake puggale ^a^V2.0096^ea^ tato tato vacanapathato samuṭṭhāya vivādasaṅgā  sajanti allīyanti. kiṃ kāraṇā sajantīti? ^b^cittañhi te  tattha gamenti dūre,^eb^ yasmā te paṭiseniyantā cittaṃ tattha gamenti,  yattha gataṃ samathavipassanānaṃ dūre hotīti. <br/><br/>[03] 394-5^b^.^eb^ evaṃ parittapaññānaṃ pavattiṃ dassetvā idāni  mahāpaññānaṃ pavattiṃ dassento āha ^b^``piṇḍaṃ vihāraṃ...pe0...  sāvako''^eb^ti. tattha vihārena patissayo, sayanāsanena mañcapīṭhanti  tīhipi padehi senāsanameva vuttaṃ. ^b^āpa^eb^nti udakaṃ.  ^b^saṅghāṭirajūpavāhana^eb^nti paṃsumalādino saṅghāṭirajassa dhovanaṃ.  ^b^sutvāna dhammaṃ sugatena desita^eb^nti sabbāsavasaṃvarādīsu  ``paṭisaṅkhā yoniso cīvaraṃ paṭisevati sītassa  paṭighātāyā''tiādinā (ma0 ni0 1.23; a0 ni0  6.58)  nayena bhagavatā desitaṃ dhammaṃ sutvā. ^b^saṅkhāya seve^eb^ ^a^M2.0106^ea^  ^b^varapaññasāvako^eb^ti etaṃ idha piṇḍanti vuttaṃ piṇḍapātaṃ, vihārādīhi  vuttaṃ senāsanaṃ, āpamukhena dassitaṃ gilānapaccayaṃ, saṅghāṭiyā  cīvaranti catubbidhampi paccayaṃ saṅkhāya ``yāvadeva imassa kāyassa  ṭhitiyā''tiādinā (ma0 ni0 1.23; a0 ni0  6.58) nayena  paccavekkhitvā seve varapaññasāvako, sevituṃ sakkuṇeyya varapaññassa  tathāgatassa sāvako sekkho vā puthujjano vā, nippariyāyena ca  arahā. so hi caturāpasseno ``saṅkhāyekaṃ paṭisevati, saṅkhāyekaṃ  ^a^P1.0376^ea^ adhivāseti, saṅkhāyekaṃ parivajjeti, saṅkhāyekaṃ  vinodetī''ti (dī0 ni0 3.308; ma0 ni0 2.168; a0 ni0   10.20) vutto. yassā ca saṅkhāya seve varapaññasāvako,  ^b^tasmā hi piṇḍe...pe0... yathā pokkhare vāribindu,^eb^ tathā  hotīti veditabbo. <br/><br/>[03] 396^b^.^eb^ evaṃ khīṇāsavapaṭipattiṃ dassento  arahattanikūṭena anagāriyapaṭipadaṃ niṭṭhāpetvā idāni agāriyapaṭipadaṃ  dassetuṃ ^b^``gahaṭṭhavattaṃ pana vo''^eb^tiādimāha. tattha paṭhamagāthāya  tāva ^b^sāvako^eb^ti agāriyasāvako. sesaṃ uttānatthameva. ayaṃ  pana yojanā -- yo mayā ito pubbe kevalo abyāmisso sakalo  paripuṇṇo bhikkhudhammo kathito. esa khettavatthuādipariggahehi  sapariggahena na labbhā phassetuṃ na sakkā adhigantunti. <br/><br/>[03] 397^b^.^eb^ evaṃ tassa bhikkhudhammaṃ paṭisedhetvā  gahaṭṭhadhammameva dassento āha ^b^``pāṇaṃ na hane''^eb^ti. tattha  purimaḍḍhena tikoṭiparisuddhā pāṇātipātāveramaṇi vuttā, pacchimaḍḍhena  sattesu hitapaṭipatti. tatiyapādo cettha khaggavisāṇasutte (su0 ni0  35 ādayo) catutthapāde thāvaratasabhedo mettasuttavaṇṇanāyaṃ (su0 ni0  143 ādayo) sabbappakārato vaṇṇito. sesaṃ uttānatthameva.  uppaṭipāṭiyā pana yojanā kātabbā -- tasathāvaresu sabbesu bhūtesu  nidhāya daṇḍaṃ ^a^V2.0097^ea^ na hane na ghātayeyya nānujaññāti. ``nidhāya  daṇḍa''nti ito vā paraṃ ``vatteyyā''ti pāṭhaseso āharitabbo.  itarathā hi na pubbenāparaṃ sandhiyati. <br/><br/>[03] 398^b^.^eb^ evaṃ paṭhamasikkhāpadaṃ dassetvā idāni  dutiyasikkhāpadaṃ dassento āha ^b^``tato adinna''^eb^nti. tattha  ^b^kiñcī^eb^ti appaṃ vā bahuṃ vā. ^b^kvacī^eb^ti ^a^M2.0107^ea^ gāme vā araññe  vā. ^b^sāvako^eb^ti agāriyasāvako. ^b^bujjhamāno^eb^ti  ``parasantakamida''nti jānamāno. ^b^sabbaṃ adinnaṃ  parivajjayeyyā^eb^ti evañhi paṭipajjamāno sabbaṃ adinnaṃ parivajjeyya,  no aññathāti dīpeti. sesamettha vuttanayañca pākaṭañcāti. <br/><br/>[03] 399^b^.^eb^ evaṃ dutiyasikkhāpadampi tikoṭiparisuddhaṃ  dassetvā ukkaṭṭhaparicchedato pabhuti tatiyaṃ dassento āha  ^b^``abrahmacariya''^eb^nti. tattha ^b^asambhuṇanto^eb^ti asakkonto. <br/><br/>[03] 400^b^.^eb^ idāni catutthasikkhāpadaṃ dassento ^a^P1.0377^ea^  āha ^b^``sabhaggato vā''^eb^ti. tattha  ^b^sabhaggato^eb^ti santhāgārādigato. ^b^parisaggato^eb^ti  pūgamajjagato. sesamettha vuttanayañca pākaṭañcāti. <br/><br/>[03] 401^b^.^eb^ evaṃ catutthasikkhāpadampi tikoṭiparisuddhaṃ  dassetvā pañcamaṃ dassento āha ^b^``majjañca pāna''^eb^nti. tattha  ^b^majjañca pāna^eb^nti gāthābandhasukhatthaṃ evaṃ vuttaṃ. ayaṃ panattho  ``majjapānañca na samācareyyā''ti. ^b^dhammaṃ ima^eb^nti imaṃ  majjapānaveramaṇīdhammaṃ. ^b^ummādananta^eb^nti ummādanapariyosānaṃ.  yo hi sabbalahuko majjapānassa vipāko, so manussabhūtassa  ummattakasaṃvattaniko hoti. ^b^iti naṃ viditvā^eb^ti iti naṃ  majjapānaṃ ñatvā. sesamettha vuttanayañca pākaṭañcāti. <br/><br/>[03] 402^b^.^eb^ evaṃ pañcamasikkhāpadampi tikoṭiparisuddhaṃ  dassetvā idāni purimasikkhāpadānampi majjapānameva saṃkilesakarañca  bhedakarañca dassetvā daḷhataraṃ tato veramaṇiyaṃ niyojento āha  ^b^``madā hi pāpāni karontī''^eb^ti. tattha ^b^madā^eb^ti madahetu.  ^b^hi^eb^kāro padapūraṇamatte nipāto. ^b^pāpāni karontī^eb^ti  pāṇātipātādīni sabbākusalāni karonti. ^b^ummādanaṃ  mohana^eb^nti paraloke ummādanaṃ ihaloke mohanaṃ. sesaṃ uttānatthameva. <br/><br/>[03] 403-4^b^.^eb^ ettāvatā agāriyasāvakassa niccasīlaṃ  dassetvā idāni uposathaṅgāni dassento ^a^V2.0098^ea^ ^b^``pāṇaṃ na hane''^eb^ti  gāthādvayamāha. tattha ^b^abrahmacariyā^eb^ti aseṭṭhacariyabhūtā.  ^b^methunā^eb^ti methunadhammasamāpattito. ^b^rattiṃ na bhuñjeyya  vikālabhojana^eb^nti rattimpi na bhuñjeyya, divāpi kālātikkantabhojanaṃ  ^a^M2.0108^ea^ na bhuñjeyya. ^b^na ca gandha^eb^nti ettha gandhaggahaṇena  vilepanacuṇṇādīnipi gahitānevāti veditabbāni. ^b^mañce^eb^ti  kappiyamañce. ^b^santhate^eb^ti taṭṭikādīhi kappiyattharaṇehi atthate.  chamāyaṃ pana gonakādisanthatāyapi vaṭṭati. ^b^aṭṭhaṅgika^eb^nti  pañcaṅgikaṃ viya tūriyaṃ, na aṅgavinimuttaṃ. ^b^dukkhantagunā^eb^ti  vaṭṭadukkhassa antagatena. sesamettha pākaṭameva. pacchimaḍḍhuṃ pana  saṅgītikārakehi vuttantipi āhu. <br/><br/>[03] 405^b^.^eb^ evaṃ uposathaṅgāni dassetvā idāni  uposathakālaṃ dassento āha ^b^``tato ca pakkhassā''^eb^ti. tattha  ^b^tato^eb^ti ^a^P1.0378^ea^ padapūraṇamatte nipāto.  ^b^pakkhassupavassuposatha^eb^nti evaṃ parapadena yojetabbaṃ ``pakkhassa  cātuddasiṃ pañcadasiṃ aṭṭhaminti ete tayo divase upavassa uposathaṃ,  etaṃ aṭṭhaṅgikauposathaṃ upagamma vasitvā''ti.  ^b^pāṭihāriyapakkhañcā^eb^ti ettha pana vassūpanāyikāya purimabhāge  āsāḷhamāso, antovassaṃ tayo māsā, kattikamāsoti ime pañca  māsā ``pāṭihāriyapakkho''ti vuccanti.  āsāḷhakattikaphagguṇamāsā tayo evāti apare.  pakkhuposathadivasānaṃ purimapacchimadivasavasena pakkhe pakkhe  terasīpāṭipadasattamīnavamīsaṅkhātā cattāro cattāro divasāti apare.  yaṃ ruccati, taṃ gahetabbaṃ. sabbaṃ vā pana puññakāmīnaṃ bhāsitabbaṃ.  evametaṃ pāṭihāriyapakkhañca pasannamānaso susamattarūpaṃ suparipuṇṇarūpaṃ  ekampi divasaṃ apariccajanto aṭṭhaṅgupetaṃ uposathaṃ upavassāti  sambandhitabbaṃ. <br/><br/>[03] 406^b^.^eb^ evaṃ uposathakālaṃ dassetvā idāni tesu kālesu  etaṃ uposathaṃ upavassa yaṃ kātabbaṃ, taṃ dassento āha ^b^``tato ca  pāto''^eb^ti. etthāpi ^b^tato^eb^ti padapūraṇamatte nipāto,  anantaratthe vā, athāti vuttaṃ hoti. ^b^pāto^eb^ti  aparajjudivasapubbabhāge. ^b^upavutthuposatho^eb^ti upavasitauposatho.  ^b^annenā^eb^ti yāgubhattādinā. ^b^pānenā^eb^ti aṭṭhavidhapānena.  ^b^anumodamāno^eb^ti anupamodamāno, nirantaraṃ modamānoti attho.  ^b^yathāraha^eb^nti attano anurūpena, yathāsatti yathābalanti vuttaṃ  hoti. ^b^saṃvibhajethā^eb^ti bhājeyya patimāneyya. sesaṃ pākaṭameva. <br/><br/>[03] 407^b^.^eb^ evaṃ ^a^M2.0109^ea^ upavutthuposathassa kiccaṃ vatvā idāni  yāvajīvikaṃ garuvattaṃ ājīvapārisuddhiñca kathetvā tāya paṭipadāya  adhigantabbaṭṭhānaṃ dassento āha ^b^``dhammena mātāpitaro''^eb^ti.  tattha ^b^dhammenā^eb^ti dhammaladdhena bhogena ^a^P1.0379^ea^.  ^b^bhareyyā^eb^ti poseyya. ^b^dhammikaṃ so vaṇijja^eb^nti  sattavaṇijjā, satthavaṇijjā, visavaṇijjā, maṃsavaṇijjā,  surāvaṇijjāti imā pañca ^a^V2.0099^ea^ adhammavaṇijjā vajjetvā avasesā  dhammikavaṇijjā. vaṇijjāmukhena cettha kasigorakkhādi aparopi  dhammiko vohāro saṅgahito. sesamuttānatthameva. ayaṃ pana yojanā  -- so niccasīlauposathasīladānadhammasamannāgato ariyasāvako  payojaye dhammikaṃ vaṇijjaṃ, tato laddhena ca dhammato anapetattā dhammena  bhogena mātāpitaro bhareyya. atha so gihī evaṃ appamatto ādito  pabhuti vuttaṃ imaṃ vattaṃ vattayanto kāyassa bhedā ye te attano ābhāya  andhakāraṃ vidhametvā ālokakaraṇena sayampabhāti laddhanāmā cha  kāmāvacaradevā, te sayampabhe nāma deve upeti bhajati allīyati, tesaṃ  nibbattaṭṭhāne nibbattatīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya dhammikasuttavaṇṇanā niṭṭhitā. <br/><br/>[06] niṭṭhito ca dutiyo vaggo atthavaṇṇanānayato, nāmena<br/><br/>[03] cūḷavaggoti. 


volume: 94
item: 27
title:
  nigrodhakappasuttavaṅgīsasuttavaṇṇanā^sammāparibbājanīyasuttamahāsamayasuttavaṇṇanā^mahāvaggo^pabbajjāsuttavaṇṇanā^

content:
  [03] 408^b^.^eb^ ^b^pabbajjaṃ^eb^ ^a^V2.0100^ea^ ^a^M2.0110^ea^ ^a^P2.0381^ea^  ^b^kittayissāmī^eb^ti pabbajjāsuttaṃ. kā uppatti? bhagavati kira  sāvatthiyaṃ viharante āyasmato ānandassa parivitakko udapādi --  ``sāriputtādīnaṃ mahāsāvakānaṃ pabbajjā kittitā, taṃ bhikkhū ca  upāsakā ca jānanti. bhagavato pana akittitā, yaṃnūnāhaṃ  kitteyya''nti. so jetavanavihāre āsane nisīditvā cittabījaniṃ  gahetvā bhikkhūnaṃ bhagavato pabbajjaṃ kittento imaṃ suttamabhāsi.<br/><br/>[03] tattha yasmā pabbajjaṃ kittentena yathā pabbaji, taṃ kittetabbaṃ.  yathā ca pabbaji, taṃ kittentena yathā vīmaṃsamāno pabbajjaṃ rocesi, taṃ  kittetabbaṃ. tasmā ``pabbajjaṃ kittayissāmī''ti vatvā ^b^``yathā  pabbajī''^eb^tiādimāha. ^b^cakkhumā^eb^ti pañcahi cakkhūhi cakkhumā  cakkhusampannoti attho. sesamādigāthāya uttānameva. <br/><br/>[03] 409^b^.^eb^ idāni ``yathā vīmaṃsamāno''ti tamatthaṃ  pakāsento āha ^b^``sambādhoya''^eb^nti. tattha ^b^sambādho^eb^ti  puttadārādisampīḷanena kilesasampīḷanena ca kusalakiriyāya  okāsarahito. ^b^rajassāyatana^eb^nti kambojādayo viya  assādīnaṃ, rāgādirajassa uppattideso. ^b^abbhokāso^eb^ti  vuttasambādhapaṭipakkhabhāvena ākāso viya vivaṭā. ^b^iti disvāna  pabbajī^eb^ti iti gharāvāsapabbajjāsu byādhijarāmaraṇehi suṭṭhutaraṃ  codiyamānahadayo ādīnavamānisaṃsañca vīmaṃsitvā, mahābhinikkhamanaṃ  nikkhamitvā ^a^P2.0382^ea^, anomānadītīre khaggena kese  chinditvā, tāvadeva ca dvaṅgulamattasaṇṭhitasamaṇasāruppakesamassu hutvā  ghaṭikārena brahmunā upanīte aṭṭha parikkhāre gahetvā ``evaṃ  nivāsetabbaṃ pārupitabba''nti kenaci ananusiṭṭho  anekajātisahassapavattitena attano pabbajjāciṇṇeneva sikkhāpiyamāno  pabbaji. ekaṃ kāsāvaṃ nivāsetvā ekaṃ uttarāsaṅgaṃ karitvā ekaṃ  cīvaraṃ khandhe karitvā mattikāpattaṃ aṃse ālaggetvā pabbajitavesaṃ  adhiṭṭhāsīti vuttaṃ hoti. sesamettha uttānameva. <br/><br/>[03] 410^b^.^eb^ evaṃ ^a^V2.0101^ea^ bhagavato pabbajjaṃ kittetvā tato paraṃ  pabbajitapaṭipattiṃ anomānadītīraṃ hitvā padhānāya gamanañca pakāsetuṃ  ^b^``pabbajitvāna kāyenā''^eb^tiādiṃ ^a^M2.0111^ea^ sabbamabhāsi. tattha  ^b^kāyena pāpakammaṃ vivajjayī^eb^ti tividhaṃ kāyaduccaritaṃ vajjesi.  ^b^vacīduccarita^eb^nti catubbidhaṃ vacīduccaritaṃ. ^b^ājīvaṃ  parisodhayī^eb^ti micchājīvaṃ hitvā sammājīvameva pavattayi. <br/><br/>[03] 411^b^.^eb^ evaṃ ājīvaṭṭhamakasīlaṃ sodhetvā  anomānadītīrato tiṃsayojanappamāṇaṃ sattāhena ^b^agamā rājagahaṃ  buddho^eb^. tattha kiñcāpi yadā rājagahaṃ agamāsi, tadā buddho na  hoti, tathāpi buddhassa pubbacariyāti katvā evaṃ vattuṃ labbhati --  ``idha rājā jāto, idha rajjaṃ aggahesī''tiādi lokiyavohāravacanaṃ  viya. ^b^magadhāna^eb^nti magadhānaṃ janapadassa nagaranti vuttaṃ hoti.  ^b^giribbaja^eb^nti idampi tassa nāmaṃ. tañhi  paṇḍavagijjhakūṭavebhāraisigilivepullanāmakānaṃ pañcannaṃ girīnaṃ majjhe  vajo viya ṭhitaṃ, tasmā ``giribbaja''nti vuccati. ^b^piṇḍāya  abhihāresī^eb^ti bhikkhatthāya tasmiṃ nagare cari. so kira  nagaradvāre ṭhatvā cintesi -- ``sacāhaṃ rañño bimbisārassa attano  āgamanaṃ nivedeyyaṃ, `suddhodanassa putto siddhattho nāma kumāro  āgato'ti bahumpi me paccayaṃ abhihareyya. na kho pana me taṃ  patirūpaṃ pabbajitassa ārocetvā paccayagahaṇaṃ, handāhaṃ piṇḍāya  carāmī''ti devadattiyaṃ paṃsukūlacīvaraṃ pārupitvā mattikāpattaṃ gahetvā  pācīnadvārena ^a^P2.0383^ea^ nagaraṃ pavisitvā anugharaṃ piṇḍāya  acari. tenāha āyasmā ānando -- ``piṇḍāya abhihāresī''ti.  ^b^ākiṇṇavaralakkhaṇo^eb^ti sarīre ākiritvā viya  ṭhapitavaralakkhaṇo vipulavaralakkhaṇo vā. vipulampi hi  ``ākiṇṇa''nti vuccati. yathāha -- ``ākiṇṇaluddo puriso,  dhāticelaṃva makkhito''ti (jā0 1.6.118; 1.9.106).  vipulaluddoti attho. <br/><br/>[03] 412^b^.^eb^ ^b^tamaddasā^eb^ti tato kira purimāni satta  divasāni nagare nakkhattaṃ ghositaṃ ahosi. taṃ divasaṃ pana  ``nakkhattaṃ vītivattaṃ, kammantā payojetabbā''ti bheri cari. atha  mahājano rājaṅgaṇe sannipati. rājāpi ``kammantaṃ  saṃvidahissāmī''ti sīhapañjaraṃ vivaritvā balakāyaṃ passanto taṃ  piṇḍāya abhihārentaṃ mahāsattaṃ addasa. tenāha āyasmā ānando --  ``tamaddasā bimbisāro, pāsādasmiṃ patiṭṭhito''ti. ^b^imamatthaṃ  abhāsathā^eb^ti imaṃ atthaṃ amaccānaṃ abhāsi. <br/><br/>[03] 413^b^.^eb^ idāni ^a^M2.0112^ea^ taṃ tesaṃ amaccānaṃ bhāsitamatthaṃ dassento  āha -- ^b^``imaṃ bhonto''^eb^ti. tattha ^b^ima^eb^nti so rājā  bodhisattaṃ dasseti, ^b^bhonto^eb^ti amacce ālapati.  ^b^nisāmethā^eb^ti passatha. ^b^abhirūpo^eb^ti dassanīyaṅgapaccaṅgo.  ^b^brahmā^eb^ti ārohapariṇāhasampanno. ^b^sucī^eb^ti  parisuddhachavivaṇṇo. ^b^caraṇenā^eb^ti gamanena. <br/><br/>[03] 414-5^b^.^eb^ ^b^nīcakulāmivā^eb^ti ^a^V2.0102^ea^ nīcakulā iva  pabbajito na hotīti attho. makāro padasandhikaro. ^b^kuhiṃ  bhikkhu gamissatī^eb^ti ayaṃ bhikkhu kuhiṃ gamissati, ajja kattha  vasissatīti jānituṃ rājadūtā sīghaṃ gacchantu. dassanakāmā hi  mayaṃ assāti iminā adhippāyena āha. ^b^guttadvāro^eb^  okkhittacakkhutāya, ^b^susaṃvuto^eb^ satiyā. guttadvāro vā satiyā,  susaṃvuto pāsādikena saṅghāṭicīvaradhāraṇena. <br/><br/>[03] 416^b^.^eb^ ^b^khippaṃ pattaṃ apūresī^eb^ti sampajānattā  patissatattā ca adhikaṃ agaṇhanto ``alaṃ ettāvatā''ti  ajjhāsayapūraṇena khippaṃ pattaṃ apūresi. ^b^munī^eb^ti monatthāya  paṭipannattā appattamunibhāvopi munīcceva vutto, lokavohārena vā.  lokiyā hi amonasampattampi pabbajitaṃ ``munī''ti bhaṇanti.  ^b^paṇḍavaṃ abhihāresī^eb^ti taṃ pabbataṃ abhiruhi. so kira manusse  pucchi ``imasmiṃ nagare pabbajitā kattha vasantī''ti. athassa  ^a^P2.0384^ea^ te ``paṇḍavassa upari puratthābhimukhapabbhāre''ti  ārocesuṃ. tasmā tameva paṇḍavaṃ abhihāresi ``ettha vāso  bhavissatī''ti evaṃ cintetvā. <br/><br/>[03] 419-23^b^.^eb^ ^b^byagghusabhova sīhova girigabbhare^eb^ti  giriguhāyaṃ byaggho viya usabho viya sīho viya ca nisinnoti  attho. ete hi tayo seṭṭhā vigatabhayabheravā girigabbhare nisīdanti,  tasmā evaṃ upamaṃ akāsi. ^b^bhaddayānenā^eb^ti  hatthiassarathasivikādinā uttamayānena. ^b^sayānabhūmiṃ  yāyitvā^eb^ti yāvatikā bhūmi hatthiassādinā yānena sakkā gantuṃ, taṃ  gantvā. ^b^āsajjā^eb^ti patvā, samīpamassa gantvāti attho.  ^b^upāvisī^eb^ti nisīdi. ^b^yuvā^eb^ti yobbanasampanno.  ^b^daharo^eb^ti jātiyā taruṇo. ^b^paṭhamuppattiko susū^eb^ti  tadubhayavisesanameva. ^b^yuvā susū^eb^ti atiyobbano.  ^b^paṭhamuppattiko^eb^ti paṭhameneva yobbanavesena uṭṭhito. ^b^daharo  cāsī^eb^ti sati ca daharatte susu bālako viya khāyasīti. <br/><br/>[03] 424-5^b^.^eb^ ^b^anīkagga^eb^nti ^a^M2.0113^ea^ balakāyaṃ senāmukhaṃ.  ^b^dadāmi bhoge bhuñjassū^eb^ti ettha ``ahaṃ te aṅgamagadhesu  yāvicchasi, tāva dadāmi bhoge. taṃ tvaṃ sobhayanto anīkaggaṃ  nāgasaṅghapurakkhato bhuñjassū''ti evaṃ sambandho veditabbo. ^b^ujuṃ  janapado rājā^eb^ti ``dadāmi bhoge bhuñjassu, jātiṃ akkhāhi  pucchito''ti evaṃ kira vutto mahāpuriso cintesi -- ``sace ahaṃ  rajjena atthiko assaṃ, cātumahārājikādayopi maṃ attano attano  rajjena nimanteyyuṃ, gehe ṭhito eva vā cakkavattirajjaṃ kāreyyaṃ. ayaṃ  pana rājā ajānanto evamāha -- `handāhaṃ, taṃ jānāpemī'''ti bāhaṃ  uccāretvā attano āgatadisābhāgaṃ niddisanto ``ujuṃ janapado  rājā''tiādimāha. tattha ^b^himavantassa^eb^ ^a^V2.0103^ea^ ^b^passato^eb^ti bhaṇanto  sassasampattivekallābhāvaṃ dasseti. himavantañhi nissāya  pāsāṇavivarasambhavā mahāsālāpi pañcahi vuddhīhi vaḍḍhanti, kimaṅgaṃ  ^a^P2.0385^ea^ pana khette vuttāni sassāni. ^b^dhanavīriyena  sampanno^eb^ti bhaṇanto sattahi ratanehi avekallattaṃ, pararājūhi atakkanīyaṃ  vīrapurisādhiṭṭhitabhāvañcassa dasseti. ^b^kosalesu niketino^eb^ti  bhaṇanto navakarājabhāvaṃ paṭikkhipati. navakarājā hi niketīti na  vuccati. yassa pana ādikālato pabhuti anvayavasena so eva  janapado nivāso, so niketīti vuccati. tathārūpo ca rājā  suddhodano, yaṃ sandhāyāha ``kosalesu niketino''ti. tena  anvayāgatampi bhogasampattiṃ dīpeti. <br/><br/>[03] 426^b^.^eb^ ettāvatā attano bhogasampattiṃ dīpetvā  ``ādiccā nāma gottena, sākiyā nāma jātiyā''ti iminā  jātisampattiñca ācikkhitvā yaṃ vuttaṃ raññā ``dadāmi bhoge  bhuñjassū''ti, taṃ paṭikkhipanto āha -- ^b^``tamhā kulā  pabbajitomhi, na kāme abhipatthaya''^eb^nti. yadi hi ahaṃ kāme  abhipatthayeyyaṃ, na īdisaṃ dhanavīriyasampannaṃ  dvāsītisahassavīrapurisasamākulaṃ kulaṃ chaḍḍetvā pabbajeyyanti ayaṃ  kirettha adhippāyo. <br/><br/>[03] 427^b^.^eb^ evaṃ rañño vacanaṃ paṭikkhipitvā tato paraṃ  attano pabbajjāhetuṃ dassento āha -- ^b^``kāmesvādīnavaṃ disvā,  nekkhammaṃ daṭṭhu khemato''^eb^ti. etaṃ ``pabbajitomhī''ti iminā  sambandhitabbaṃ. tattha ^b^daṭṭhū^eb^ti disvā ^a^M2.0114^ea^. sesamettha ito  purimagāthāsu ca yaṃ yaṃ na vicāritaṃ, taṃ taṃ sabbaṃ uttānatthattā eva na  vicāritanti veditabbaṃ. evaṃ attano pabbajjāhetuṃ vatvā padhānatthāya  gantukāmo rājānaṃ āmantento āha -- ^b^``padhānāya gamissāmi,  ettha me rañjatī mano''^eb^ti. tassattho -- yasmāhaṃ, mahārāja,  nekkhammaṃ daṭṭhu khemato pabbajito, tasmā taṃ paramatthanekkhammaṃ  nibbānāmataṃ sabbadhammānaṃ aggaṭṭhena padhānaṃ patthento padhānatthāya  gamissāmi, ettha me padhāne rañjati mano, na kāmesūti. evaṃ vutte  kira rājā bodhisattaṃ āha -- ``pubbeva metaṃ, bhante, sutaṃ  `suddhodanarañño kira putto siddhatthakumāro ^a^P2.0386^ea^  cattāri pubbanimittāni disvā pabbajitvā buddho bhavissatī'ti,  sohaṃ, bhante, tumhākaṃ adhimuttiṃ disvā evaṃpasanno `addhā buddhattaṃ  pāpuṇissathā'ti. sādhu, bhante, buddhattaṃ patvā paṭhamaṃ mama vijitaṃ  okkameyyāthā''ti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya pabbajjāsuttavaṇṇanā niṭṭhitā. 


volume: 94
item: 28
title: sammāparibbājanīyasuttamahāsamayasuttavaṇṇanā^mahāvaggo^pabbajjāsuttavaṇṇanā^padhānasuttavaṇṇanā^
content:
  [03] 428^b^.^eb^ ^b^taṃ^eb^ ^a^V2.0104^ea^ ^b^maṃ padhānapahitatta^eb^nti padhānasuttaṃ. kā  uppatti? ``padhānāya gamissāmi, ettha me rañjatī mano''ti  āyasmā ānando pabbajjāsuttaṃ niṭṭhāpesi. bhagavā gandhakuṭiyaṃ  nisinno cintesi -- ``mayā chabbassāni padhānaṃ patthayamānena  dukkarakārikā katā, taṃ ajja bhikkhūnaṃ kathessāmī''ti. atha  gandhakuṭito nikkhamitvā buddhāsane nisinno ``taṃ maṃ  padhānapahitatta''nti ārabhitvā imaṃ suttamabhāsi.<br/><br/>[03] tattha ^b^taṃ ma^eb^nti dvīhipi vacanehi attānameva niddisati.  ^b^padhānapahitatta^eb^nti nibbānatthāya pesitacittaṃ pariccattāttabhāvaṃ vā.  ^b^nadiṃ nerañjaraṃ patī^eb^ti lakkhaṇaṃ niddisati. lakkhaṇañhi  padhānapahitattāya nerañjarā nadī. teneva cettha upayogavacanaṃ. ayaṃ  panattho ``nadiyā nerañjarāyā''ti, nerañjarāya tīreti vuttaṃ hoti.  ^b^viparakkammā^eb^ti atīva parakkamitvā. ^b^jhāyanta^eb^nti  appāṇakajjhānamanuyuñjantaṃ ^a^M2.0115^ea^. ^b^yogakkhemassa pattiyā^eb^ti catūhi  yogehi khemassa nibbānassa adhigamatthaṃ. <br/><br/>[03] 429^b^.^eb^ ^b^namucī^eb^ti māro. so hi attano  visayā nikkhamitukāme devamanusse na muñcati, antarāyaṃ nesaṃ  karoti, tasmā ``namucī''ti vuccati. ^b^karuṇaṃ vāca^eb^nti  anuddayāyuttaṃ vācaṃ. ^b^bhāsamāno upāgamī^eb^ti idaṃ uttānameva.  kasmā pana upāgato? mahāpuriso kira ekadivasaṃ cintesi --  ``sabbadā āhāraṃ pariyesamāno jīvite sāpekkho hoti, na ca  sakkā jīvite sāpekkhena amataṃ adhigantu''nti ^a^P2.0387^ea^.  tato āhārupacchedāya paṭipajji, tena kiso dubbaṇṇo ca ahosi.  atha māro ``ayaṃ sambodhāya maggo hoti, na hotīti ajānanto  atighoraṃ tapaṃ karoti, kadāci mama visayaṃ atikkameyyā''ti bhīto  ``idañcidañca vatvā vāressāmī''ti āgato. tenevāha --  ^b^``kiso tvamasi dubbaṇṇo, santike maraṇaṃ tavā''^eb^ti. <br/><br/>[03] 430^b^.^eb^ evañca pana vatvā athassa maraṇasantikabhāvaṃ  sāvento āha -- ^b^``sahassabhāgo maraṇassa, ekaṃso tava  jīvita''^eb^nti. tassattho -- sahassaṃ bhāgānaṃ assāti sahassabhāgo.  ko so ^a^V2.0105^ea^? maraṇassa paccayoti pāṭhaseso. eko aṃsoti ekaṃso.  idaṃ vuttaṃ hoti -- ayaṃ appāṇakajjhānādisahassabhāgo tava  maraṇassa paccayo, tato pana te eko eva bhāgo jīvitaṃ, evaṃ  santike maraṇaṃ tavāti. evaṃ maraṇassa santikabhāvaṃ sāvetvā atha naṃ  jīvite samussāhento āha ^b^``jīva bho jīvitaṃ seyyo''^eb^ti.  kathaṃ seyyoti ce. ^b^jīvaṃ puññāni kāhasī^eb^ti. <br/><br/>[03] 431^b^.^eb^ atha attanā sammatāni puññāni dassento āha  -- ``carato ca te brahmacariya''nti. tattha ^b^brahmacariya^eb^nti  kālena kālaṃ methunaviratiṃ sandhāyāha, yaṃ tāpasā karonti.  ^b^jūhato^eb^ti juhantassa. sesamettha pākaṭameva. <br/><br/>[03] 432^b^.^eb^ ^b^duggo maggo^eb^ti imaṃ pana aḍḍhagāthaṃ  padhānavicchandaṃ janento āha. tattha appāṇakajjhānādigahanattā  dukkhena gantabboti ^b^duggo,^eb^ dukkhitakāyacittena ^a^M2.0116^ea^ kattabbattā  ^b^dukkaro,^eb^ santikamaraṇena tādisenāpi pāpuṇituṃ asakkuṇeyyato  ^b^durabhisambhavo^eb^ti evamattho veditabbo. ito paraṃ ^b^imā gāthā  bhaṇaṃ māro, aṭṭhā buddhassa santike^eb^ti ayamupaḍḍhagāthā saṅgītikārehi  vuttā. sakalagāthāpīti eke. bhagavatā eva pana paraṃ viya attānaṃ  niddisantena sabbamettha evaṃjātikaṃ vuttanti ayamamhākaṃ khanti.  tattha ^b^aṭṭhā^eb^ti aṭṭhāsi. sesaṃ uttānameva. <br/><br/>[03] 433^b^.^eb^ chaṭṭhagāthāya ^b^yenatthenā^eb^ti ettha paresaṃ  antarāyakaraṇena attano atthena tvaṃ, pāpima, āgatosīti  ayamadhippāyo ^a^P2.0388^ea^. sesaṃ uttānameva. <br/><br/>[03] 434^b^.^eb^ ``jīvaṃ puññāni kāhasī''ti idaṃ pana vacanaṃ  paṭikkhipanto ^b^``aṇumattopī''^eb^ti imaṃ gāthamāha. tattha  ^b^puññenā^eb^ti vaṭṭagāmiṃ mārena vuttaṃ puññaṃ sandhāya bhaṇati. sesaṃ  uttānameva. <br/><br/>[03] 435^b^.^eb^ idāni ``ekaṃso tava jīvita''nti idaṃ vacanaṃ  ārabbha māraṃ santajjento ^b^``atthi saddhā''^eb^ti imaṃ gāthamāha.  tatrāyamadhippāyo -- are, māra, yo anuttare santivarapade assaddho  bhaveyya, saddhopi vā kusīto, saddho āraddhavīriyo samānopi vā  duppañño, taṃ tvaṃ jīvitamanupucchamāno sobheyyāsi, mayhaṃ pana anuttare  santivarapade okappanasaddhā atthi, tathā  kāyikacetasikamasithilaparakkamatāsaṅkhātaṃ vīriyaṃ, vajirūpamā paññā  ca mama vijjati, so tvaṃ evaṃ maṃ pahitattaṃ uttamajjhāsayaṃ kiṃ  jīvamanupucchasi, kasmā jīvitaṃ pucchasi. ^b^paññā^eb^ ^a^V2.0106^ea^  ^b^ca mamā^eb^ti  ettha ca saddena sati samādhi ca. evaṃ sante yehi pañcahi  indriyehi samannāgatā nibbānaṃ pāpuṇanti, tesu ekenāpi avirahitaṃ  evaṃ maṃ pahitattaṃ kiṃ jīvamanupucchasi? nanu -- ekāhaṃ jīvitaṃ  seyyo, vīriyamārabhato daḷhaṃ (dha0 pa0 112). paññavantassa  jhāyino, passato udayabbayanti (dha0 pa0 111, 113). <br/><br/>[03] 436-8^b^.^eb^ evaṃ māraṃ santajjetvā attano dehacittappavattiṃ  dassento ^b^``nadīnamapī''^eb^pi gāthāttayamāha. tamatthato pākaṭameva.  ayaṃ pana adhippāyavaṇṇanā ^a^M2.0117^ea^ -- yvāyaṃ mama sarīre  appāṇakajjhānavīriyavegasamuṭṭhito vāto vattati, loke gaṅgāyamunādīnaṃ  nadīnampi sotāni ayaṃ visosaye, kiñca me evaṃ pahitattassa  catunāḷimattaṃ lohitaṃ na upasoseyya. na kevalañca me lohitameva  sussati, apica kho pana tamhi lohite sussamānamhi baddhābaddhabhedaṃ  sarīrānugataṃ ^a^P2.0389^ea^ pittaṃ, asitapītādipaṭicchādakaṃ  catunāḷimattameva semhañca, kiñcāparaṃ tattakameva muttañca ojañca  sussati, tesu ca sussamānesu maṃsānipi khīyanti, tassa me evaṃ  anupubbena ^b^maṃsesu khīyamānesu bhiyyo cittaṃ pasīdati,^eb^ na tveva  tappaccayā saṃsīdati. so tvaṃ īdisaṃ cittamajānanto sarīramattameva  disvā bhaṇasi ``kiso tvamasi dubbaṇṇo, santike maraṇaṃ tavā''ti.  na kevalañca me cittameva pasīdati, apica kho pana ^b^bhiyyo  sati ca paññā ca samādhi mama tiṭṭhati,^eb^ aṇumattopi pamādo vā  sammoho vā cittavikkhepo vā natthi, tassa mayhaṃ evaṃ viharato ye  keci samaṇabrāhmaṇā atītaṃ vā addhānaṃ anāgataṃ vā etarahi vā  opakkamikā vedanā vedayanti, tāsaṃ nidassanabhūtaṃ ^b^pattassa  uttamavedanaṃ^eb^. yathā aññesaṃ dukkhena phuṭṭhānaṃ sukhaṃ, sītena uṇhaṃ,  uṇhena sītaṃ, khudāya bhojanaṃ, pipāsāya phuṭṭhānaṃ udakaṃ apekkhate  cittaṃ, evaṃ pañcasu kāmaguṇesu ekakāmampi ^b^nāpekkhake^eb^ cittaṃ.  ``aho vatāhaṃ subhojanaṃ bhuñjitvā sukhaseyyaṃ sayeyya''nti  īdisenākārena mama cittaṃ na uppannaṃ, ^b^passa,^eb^ tvaṃ māra,  ^b^sattassa suddhata^eb^nti. <br/><br/>[03] 439-41^b^.^eb^ evaṃ attano suddhataṃ dassetvā ``nivāressāmi  ta''nti āgatassa mārassa manorathabhañjanatthaṃ mārasenaṃ kittetvā tāya  aparājitabhāvaṃ dassento ^b^``kāmā te paṭhamā senā''^eb^tiādikā  cha gāthāyo āha.<br/><br/>[03] tattha yasmā āditova agāriyabhūte satte vatthukāmesu  kilesakāmā mohayanti, te abhibhuyya anagāriyabhāvaṃ upagatānaṃ pantesu  vā senāsanesu aññataraññataresu vā adhikusalesu dhammesu ^b^arati^eb^  uppajjati. vuttañcetaṃ ``pabbajitena kho, āvuso, abhirati  dukkarā''ti ^a^V2.0107^ea^ (saṃ0 ni0  4.331). tato te parapaṭibaddhajīvikattā  ^b^khuppipāsā^eb^ bādheti, tāya bādhitānaṃ ^a^M2.0118^ea^ pariyesana^b^taṇhā^eb^ cittaṃ  kilamayati, atha nesaṃ ^a^P2.0390^ea^ kilantacittānaṃ  ^b^thinamiddhaṃ^eb^ okkamati. tato visesamanadhigacchantānaṃ  durabhisambhavesu araññavanapatthesu senāsanesu viharataṃ utrāsasaññitā  ^b^bhīru^eb^ jāyati, tesaṃ ussaṅkitaparisaṅkitānaṃ dīgharattaṃ  vivekarasamanassādayamānānaṃ viharataṃ ``na siyā nu kho esa  maggo''ti paṭipattiyaṃ ^b^vicikicchā^eb^ uppajjati, taṃ vinodetvā  viharataṃ appamattakena visesādhigamena ^b^mānamakkhathambhā^eb^ jāyanti,  tepi vinodetvā viharataṃ tato adhikataraṃ visesādhigamaṃ nissāya  ^b^lābhasakkārasilokā^eb^ uppajjanti, lābhādimucchitā  dhammapatirūpakāni pakāsentā ^b^micchāyasaṃ^eb^ adhigantvā tattha ṭhitā  jātiādīhi ^b^attānaṃ ukkaṃsenti, paraṃ vambhenti,^eb^ tasmā kāmādīnaṃ  paṭhamasenādibhāvo veditabbo. <br/><br/>[03] 442-3^b^.^eb^ evametaṃ dasavidhaṃ senaṃ uddisitvā yasmā sā  kaṇhadhammasamannāgatattā kaṇhassa namucino upakārāya saṃvattati, tasmā  naṃ tava senāti niddisanto āha -- ^b^``esā namuci te senā,  kaṇhassābhippahārinī''^eb^ti. tattha ^b^abhippahārinī^eb^ti  samaṇabrāhmaṇānaṃ ghātanī nippothanī, antarāyakarīti attho. ^b^na  naṃ asūro jināti, jetvā ca labhate sukha^eb^nti evaṃ tava senaṃ asūro  kāye ca jīvite ca sāpekkho puriso na jināti, sūro pana  jināti, jetvā ca maggasukhaṃ phalasukhañca adhigacchati. yasmā ca  labhate sukhaṃ, tasmā sukhaṃ patthayamāno ahampi ^b^esa muñjaṃ  parihare^eb^ti. saṅgāmāvacarā anivattino purisā attano  anivattanakabhāvaviññāpanatthaṃ sīse vā dhaje vā āvudhe vā muñjatiṇaṃ  bandhanti, taṃ ayampi pariharaticceva maṃ dhārehi. tava senāya  parājitassa ^b^dhiratthu mama jīvitaṃ,^eb^ tasmā evaṃ dhārehi --  ^b^saṅgāme me mataṃ seyyo, yañce jīve parājito,^eb^ yena jīvitena  parājito jīve, tasmā jīvitā tayā sammāpaṭipannānaṃ antarāyakarena  saddhiṃ saṅgāme mataṃ mama seyyoti attho. <br/><br/>[03] 444^b^.^eb^ kasmā mataṃ seyyoti ce? yasmā  ^b^pagāḷhettha...pe0... subbatā,^eb^ ettha kāmādikāya  attukkaṃsanaparavambhanapariyosānāya tava senāya pagāḷhā nimuggā  anupaviṭṭhā eke samaṇabrāhmaṇā na ^a^P2.0391^ea^ dissanti,  sīlādīhi guṇehi nappakāsanti, andhakāraṃ paviṭṭhā viya honti.  ete evaṃ pagāḷhā samānā ^a^M2.0119^ea^ sacepi kadāci ummujjitvā  nimujjanapuriso viya ``sāhu saddhā''tiādinā nayena ummujjanti,  tathāpi tāya senāya ajjhotthaṭattā ^b^tañca maggaṃ na jānanti^eb^  khemaṃ nibbānagāmīnaṃ, sabbepi buddhapaccekabuddhādayo ^b^yena gacchanti  subbatā^eb^ti. imaṃ pana gāthaṃ sutvā māro puna kiñci avatvā eva  pakkāmi. <br/><br/>[03] 445-6^b^.^eb^ pakkante ^a^V2.0108^ea^ pana tasmiṃ mahāsatto tāya  dukkarakārikāya kiñcipi visesaṃ anadhigacchanto anukkamena ``siyā  nu kho añño maggo bodhāyā''tiādīni cintetvā oḷārikāhāraṃ  āhāretvā, balaṃ gahetvā, visākhapuṇṇamadivase pageva sujātāya pāyāsaṃ  paribhuñjitvā, bhadravanasaṇḍe divāvihāraṃ nisīditvā, tattha aṭṭha  samāpattiyo nibbattento divasaṃ vītināmetvā sāyanhasamaye  mahābodhimaṇḍābhimukho gantvā sotthiyena dinnā aṭṭha tiṇamuṭṭhiyo  bodhimūle vikiritvā dasasahassalokadhātudevatāhi katasakkārabahumāno  -- <br/><br/>[21] ``kāmaṃ taco ca nhāru ca, aṭṭhi ca avasissatu. <br/><br/>[22] upasussatu nissesaṃ, sarīre maṃsalohita''nti.. -- <br/><br/>[25] caturaṅgavīriyaṃ adhiṭṭhahitvā ``na dāni buddhattaṃ  apāpuṇitvā pallaṅkaṃ bhindissāmī''ti paṭiññaṃ katvā aparājitapallaṅke  nisīdi. taṃ ñatvā māro pāpimā ``ajja siddhattho paṭiññaṃ katvā  nisinno, ajjeva dānissa sā paṭiññā paṭibāhitabbā''ti  bodhimaṇḍato yāva cakkavāḷamāyataṃ dvādasayojanavitthāraṃ uddhaṃ  navayojanamuggataṃ mārasenaṃ samuṭṭhāpetvā diyaḍḍhayojanasatappamāṇaṃ  girimekhalaṃ hatthirājānaṃ āruyha bāhusahassaṃ māpetvā nānāvudhāni  gahetvā ``gaṇhatha, hanatha, paharathā''ti bhaṇanto āḷavakasutte  vuttappakārā vuṭṭhiyo māpesi, tā mahāpurisaṃ patvā tattha vuttappakārā  eva sampajjiṃsu. tato vajiraṅkusena hatthiṃ kumbhe paharitvā  mahāpurisassa samīpaṃ netvā ``uṭṭhehi, bho siddhattha, pallaṅkā''ti āha.  mahāpuriso ``na uṭṭhahāmi mārā''ti ^a^P2.0392^ea^ vatvā taṃ  dhajiniṃ samantā vilokento imā gāthāyo abhāsi ^b^``samantā  dhajini''^eb^nti.<br/><br/>[03] tattha ^a^M2.0120^ea^ ^b^dhajini^eb^nti senaṃ. ^b^yutta^eb^nti uyyuttaṃ.  ^b^savāhana^eb^nti girimekhalanāgarājasahitaṃ. ^b^paccuggacchāmī^eb^ti  abhimukho upari gamissāmi, so ca kho tejeneva, na kāyena.  kasmā? ^b^mā maṃ ṭhānā acāvayi,^eb^ maṃ etasmā ṭhānā  aparājitapallaṅkā māro mā cālesīti vuttaṃ hoti.  ^b^nappasahatī^eb^ti sahituṃ na sakkoti, nābhibhavati vā. ^b^āmaṃ  patta^eb^nti kācajātaṃ mattikābhājanaṃ. ^b^asmanā^eb^ti pāsāṇena.  sesamettha pākaṭameva. <br/><br/>[03] 447-8^b^.^eb^ idāni ``etaṃ te mārasenaṃ bhinditvā tato  paraṃ vijitasaṅgāmo sampattadhammarājābhiseko idaṃ karissāmī''ti  dassento āha ^b^``vasīkaritvā''^eb^ti. tattha ^b^vasīkaritvā  saṅkappa^eb^nti maggabhāvanāya sabbaṃ micchāsaṅkappaṃ pahāya  sammāsaṅkappasseva pavattanena vasīkaritvā ^a^V2.0109^ea^ saṅkappaṃ. ^b^satiñca  sūpatiṭṭhita^eb^nti kāyādīsu catūsu ṭhānesu attano satiñca suṭṭhu  upaṭṭhitaṃ karitvā evaṃ vasīkatasaṅkappo suppatiṭṭhitassati ^b^raṭṭhā raṭṭhaṃ  vicarissāmi^eb^ devamanussabhede ^b^puthū sāvake vinayanto^eb^. atha  mayā vinīyamānā ^b^te appamattā...pe0... na socare,^eb^ taṃ  nibbānāmatamevāti adhippāyo. <br/><br/>[03] 449-51^b^.^eb^ atha māro imā gāthāyo sutvā āha --  ``evarūpaṃ pakkhaṃ disvā na bhāyasi bhikkhū''ti? ``āma, māra,  na bhāyāmī''ti. ``kasmā na bhāyasī''ti? ``dānādīnaṃ  pāramipuññānaṃ katattā''ti. ``ko etaṃ jānāti dānādīni  tvamakāsī''ti? ``kiṃ ettha pāpima sakkhikiccena, apica  ekasmiṃyeva bhave vessantaro hutvā yaṃ dānamadāsiṃ, tassānubhāvena  sattakkhattuṃ chahi pakārehi sañjātakampā ayaṃ mahāpathavīyeva sakkhī''ti.  evaṃ vutte udakapariyantaṃ katvā mahāpathavī kampi bheravasaddaṃ  muñcamānā, yaṃ sutvā māro asanihato viya bhīto dhajaṃ paṇāmetvā  palāyi saddhiṃ parisāya. atha mahāpuriso tīhi yāmehi tisso  vijjā sacchikatvā aruṇuggamane ``anekajātisaṃsāraṃ...pe0... taṇhānaṃ  khayamajjhagā''ti ^a^P2.0393^ea^ imaṃ udānaṃ udānesi. māro  udānasaddena āgantvā ``ayaṃ`buddho aha'nti paṭijānāti, handa naṃ  anubandhāmi ābhisamācārikaṃ passituṃ. sacassa kiñci kāyena vā  vācāya vā khalitaṃ bhavissati, viheṭhessāmi na''nti pubbe  bodhisattabhūmiyaṃ ^a^M2.0121^ea^ chabbassāni anubandhitvā buddhattaṃ pattaṃ ekaṃ vassaṃ  anubandhi. tato bhagavato kiñci khalitaṃ apassanto ^b^``satta  vassānī''^eb^ti imā nibbejanīyagāthāyo abhāsi.<br/><br/>[03] tattha ^b^otāra^eb^nti randhaṃ vivaraṃ. ^b^nādhigacchissa^eb^nti  nādhigamiṃ. ^b^medavaṇṇa^eb^nti medapiṇḍasadisaṃ.  ^b^anupariyagā^eb^ti parito parito agamāsi. ^b^mudu^eb^nti mudukaṃ.  ^b^vindemā^eb^ti adhigaccheyyāma. ^b^assādanā^eb^ti sādubhāvo.  ^b^vāyasetto^eb^ti vāyaso etto. sesamettha pākaṭameva.<br/><br/>[03] ayaṃ pana yojanā -- satta vassāni bhagavantaṃ otārāpekkho  anubandhiṃ katthaci avijahanto padāpadaṃ, evaṃ anubandhitvāpi ca  otāraṃ nādhigamiṃ. sohaṃ yathā nāma medavaṇṇaṃ pāsāṇaṃ medasaññī  vāyaso ekasmiṃ passe mukhatuṇḍakena vijjhitvā assādaṃ avindamāno  ``appeva nāma ettha mudu vindema, api ito assādanā siyā''ti  samantā tatheva vijjhanto anupariyāyitvā katthaci assādaṃ aladdhā  ``pāsāṇovāya''nti nibbijja pakkameyya, evamevāhaṃ bhagavantaṃ  kāyakammādīsu attano parittapaññāmukhatuṇḍakena vijjhanto samantā  anupariyagā ``appeva nāma katthaci  aparisuddhakāyasamācārādimudubhāvaṃ vindema, kutoci assādanā  ^a^V2.0110^ea^ siyā''ti, te dāni mayaṃ assādaṃ alabhamānā ^b^kākova  selamāsajja nibbijjāpema gotamaṃ^eb^ āsajja tato gotamā nibbijja  apemāti. evaṃ vadato kira mārassa satta vassāni nipphalaparissamaṃ  nissāya balavasoko udapādi. tenassa visīdamānaṅgapaccaṅgassa  beluvapaṇḍu nāma vīṇā kacchato patitā. yā ^a^P2.0394^ea^  sakiṃ kusalehi vāditā cattāro māse madhurassaraṃ muñcati, yaṃ gahetvā  sakko pañcasikhassa adāsi. taṃ so patamānampi na bujjhi.  tenāha bhagavā -- <br/><br/>[03] 452^b^.^eb^ <br/><br/>[21] ``tassa sokaparetassa, vīṇā kacchā abhassatha. <br/><br/>[22] tato so dummano yakkho, tatthevantaradhāyathā''ti..<br/><br/>[03] saṅgītikārakā āhaṃsūti eke, amhākaṃ panetaṃ nakkhamatīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya padhānasuttavaṇṇanā niṭṭhitā. 


volume: 94
item: 29
title: mahāvaggo^pabbajjāsuttavaṇṇanā^padhānasuttavaṇṇanā^subhāsitasuttavaṇṇanā^
content:
  [03] ^b^evaṃ^eb^ ^a^V2.0111^ea^ ^a^M2.0122^ea^ ^b^me suta^eb^nti subhāsitasuttaṃ. attajjhāsayato cassa  uppatti. bhagavā hi subhāsitappiyo, so attano  subhāsitasamudācārappakāsanena sattānaṃ dubbhāsitasamudācāraṃ paṭisedhento  imaṃ suttamabhāsi. tattha ^b^evaṃ me suta^eb^ntiādi saṅgītikāravacanaṃ.  tattha ^b^tatra kho bhagavā...pe0... bhadanteti te bhikkhū^eb^ti etaṃ  apubbaṃ, sesaṃ vuttanayameva. tasmā apubbapadavaṇṇanatthamidaṃ vuccati --  ^b^tatrā^eb^ti desakālaparidīpanaṃ. tañhi yaṃ samayaṃ viharati, tatra  samaye, yasmiñca ārāme viharati, tatra ārāmeti dīpeti.  bhāsitabbayutte vā desakāle dīpeti. na hi bhagavā ayutte dese kāle  vā dhammaṃ bhāsati. ``akālo kho, tāva, bāhiyā''tiādi (udā0  10) cettha sādhakaṃ. ^b^kho^eb^ti padapūraṇamatte avadhāraṇādikālatthe  vā nipāto. ^b^bhagavā^eb^ti lokagaruparidīpanaṃ. bhikkhūti  kathāsavanayuttapuggalaparidīpanaṃ. ^b^āmantesī^eb^ti ālapi abhāsi  sambodhesi.<br/><br/>[03] ^b^bhikkhavo^eb^ti āmantanākāraparidīpanaṃ. tañca  bhikkhanasīlatādiguṇayogasiddhattā vuttaṃ. tena nesaṃ  hīnādhikajanasevitaṃ ^a^P2.0395^ea^ vuttiṃ pakāsento  uddhatadīnabhāvaniggahaṃ karoti. ``bhikkhavo''ti iminā ca  karuṇāvipphārasommahadayanayananipātapubbaṅgamena vacanena te attano  mukhābhimukhe karitvā teneva kathetukamyatādīpakena vacanena tesaṃ  sotukamyataṃ janeti, teneva ca sambodhanatthena vacanena  sādhukasavanamanasikārepi te niyojeti. sādhukasavanamanasikārāyattā  hi sāsanasampatti. aparesupi devamanussesu vijjamānesu kasmā  bhikkhū eva āmantesīti ce? jeṭṭhaseṭṭhāsannasadāsannihitabhāvato.  sabbaparisasādhāraṇā hi ayaṃ dhammadesanā, na pāṭipuggalikā.  parisāya ca jeṭṭhā bhikkhū paṭhamuppannattā, seṭṭhā anagāriyabhāvaṃ ādiṃ  katvā satthu cariyānuvidhāyakattā sakalasāsanapaṭiggāhakattā ca.  āsannā tattha nisinnesu satthu santikattā, sadā sannihitā satthu  santikāvacarattā. tena bhagavā sabbaparisasādhāraṇaṃ dhammaṃ desento  bhikkhū eva āmantesi. apica bhājanaṃ te imāya kathāya  yathānusiṭṭhaṃ paṭipattisabbhāvatotipi te eva ^a^M2.0123^ea^ āmantesi.  ^b^bhadante^eb^ti gāravādhivacanametaṃ. ^b^te bhikkhū^eb^ti ye bhagavā  āmantesi, te evaṃ bhagavantaṃ ālapantā bhagavato paccassosunti.<br/><br/>[03] ^b^catūhi^eb^ ^a^V2.0112^ea^ ^b^aṅgehī^eb^ti catūhi kāraṇehi avayavehi vā.  musāvādāveramaṇiādīni hi cattāri subhāsitavācāya kāraṇāni.  saccavacanādayo cattāro avayavā, kāraṇatthe ca aṅgasaddo.  ^b^catūhī^eb^ti nissakkavacanaṃ hoti, avayavatthe karaṇavacanaṃ.  ^b^samannāgatā^eb^ti samanuāgatā pavattā yuttā ca. ^b^vācā^eb^ti  samullapanavācā. yā sā ``vācā girā byappatho''ti (dha0 sa0  636) ca, ``nelā kaṇṇasukhā''ti (dī0 ni0 1.9; ma0 ni0  3.14) ca evamādīsu āgacchati. yā pana ``vācāya ce kataṃ  kamma''nti (dha0 sa0 aṭṭha0 1 kāyakammadvāra) evaṃ viññatti ca,  ``yā catūhi vacīduccaritehi ārati virati...pe0... ayaṃ vuccati  sammāvācā''ti ^a^P2.0396^ea^ (dha0 sa0 299; vibha0 206)  evaṃ virati ca, ``pharusavācā, bhikkhave, āsevitā bhāvitā  bahulīkatā nirayasaṃvattanikā hotī''ti (a0 ni0  8.40) evaṃ  cetanā ca vācāti āgacchati, sā idha na adhippetā. kasmā?  abhāsitabbato. ^b^subhāsitā hotī^eb^ti suṭṭhu bhāsitā hoti.  tenassā atthāvahanataṃ dīpeti. ^b^na dubbhāsitā^eb^ti na duṭṭhu  bhāsitā. tenassā anatthānāvahanataṃ dīpeti. ^b^anavajjā^eb^ti  vajjasaṅkhātarāgādidosavirahitā. tenassā kāraṇasuddhiṃ  vuttadosābhāvañca dīpeti. ^b^ananuvajjā cā^eb^ti anuvādavimuttā.  tenassā sabbākārasampattiṃ dīpeti. ^b^viññūna^eb^nti paṇḍitānaṃ.  tena nindāpasaṃsāsu bālā appamāṇāti dīpeti.<br/><br/>[03] ^b^katamehi catūhī^eb^ti kathetukamyatāpucchā. ^b^idhā^eb^ti  imasmiṃ sāsane. ^b^bhikkhave^eb^ti yesaṃ kathetukāmo, tadālapanaṃ.  ^b^bhikkhū^eb^ti vuttappakāravācābhāsanakapuggalanidassanaṃ.  ^b^subhāsitaṃyeva bhāsatī^eb^ti puggalādhiṭṭhānāya desanāya catūsu  vācaṅgesu aññataraṅganiddesavacanaṃ. ^b^no dubbhāsita^eb^nti tasseva  vācaṅgassa paṭipakkhabhāsananivāraṇaṃ. tena ``musāvādādayopi  kadāci vattabbā''ti diṭṭhiṃ nisedheti. ``no dubbhāsita''nti  iminā vā micchāvācappahānaṃ dīpeti, ``subhāsita''nti iminā  pahīnamicchāvācena satā bhāsitabbavacanalakkhaṇaṃ. tathā pāpassa  akaraṇaṃ, kusalassa upasampadaṃ ^a^M2.0124^ea^. aṅgaparidīpanatthaṃ pana abhāsitabbaṃ  pubbe avatvā bhāsitabbamevāha. esa nayo ^b^dhammaṃyevā^eb^tiādīsupi.<br/><br/>[03] ettha ca ``subhāsitaṃyeva bhāsati no dubbhāsita''nti iminā  pisuṇadosarahitaṃ samaggakaraṇavacanaṃ vuttaṃ, ``dhammaṃyeva bhāsati no  adhamma''nti iminā samphadosarahitaṃ dhammato anapetaṃ mantāvacanaṃ vuttaṃ,  itarehi dvīhi pharusālikarahitāni piyasaccavacanāni vuttāni.  ^b^imehi kho^eb^tiādinā pana tāni aṅgāni paccakkhato dassento  taṃ vācaṃ nigameti. visesato cettha ``imehi kho, bhikkhave  ^a^P2.0397^ea^, catūhi aṅgehi samannāgatā vācā subhāsitā  hotī''ti bhaṇanto ^a^V2.0113^ea^ yadaññe paṭiññādīhi avayavehi nāmādīhi padehi  liṅgavacanavibhattikālakārakādīhi sampattīhi ca samannāgataṃ vācaṃ  ``subhāsita''nti maññanti, taṃ dhammato paṭisedheti.  avayavādisampannāpi hi pesuññādisamannāgatā vācā dubbhāsitāva hoti  attano paresañca anatthāvahattā. imehi pana catūhi aṅgehi  samannāgatā sacepi milakkhubhāsāpariyāpannā  ghaṭaceṭikāgītikapariyāpannā vā hoti, tathāpi subhāsitā eva  lokiyalokuttarahitasukhāvahattā. sīhaḷadīpe maggapasse sassaṃ  rakkhantiyā sīhaḷaceṭikāya sīhaḷakeneva jātijarāmaraṇapaṭisaṃyuttaṃ  gītaṃ gāyantiyā sutvā maggaṃ gacchantā saṭṭhimattā vipassakabhikkhū  cettha arahattaṃ pattā nidassanaṃ. tathā tisso nāma āraddhavipassako  bhikkhu padumasarasamīpena gacchanto padumasare padumāni bhañjitvā  bhañjitvā -- <br/><br/>[21] ``pāto phullaṃ kokanadaṃ, sūriyālokena bhajjiyate. <br/><br/>[22] evaṃ manussattagatā sattā, jarābhivegena maddīyantī''ti..  -- <br/><br/>[25] imaṃ gītaṃ gāyantiyā ceṭikāya sutvā arahattaṃ patto,  buddhantare ca aññataro puriso sattahi puttehi saddhiṃ vanā āgamma  aññatarāya itthiyā musalena taṇḍule koṭṭentiyā -- <br/><br/>[21] ``jarāya ^a^M2.0125^ea^ parimadditaṃ etaṃ, milātachavicammanissitaṃ. <br/><br/>[22] maraṇena bhijjati etaṃ, maccussa ghasamāmisaṃ.. <br/><br/>[21] ``kimīnaṃ ālayaṃ etaṃ, nānākuṇapena pūritaṃ. <br/><br/>[22] asucissa bhājanaṃ etaṃ, kadalikkhandhasamaṃ ida''nti..  -- <br/><br/>[25] imaṃ ^a^P2.0398^ea^ gītikaṃ sutvā saha puttehi  paccekabodhiṃ patto, aññe ca īdisehi upāyehi ariyabhūmiṃ pattā  nidassanaṃ. anacchariyaṃ panetaṃ, yaṃ bhagavatā āsayānusayakusalena  ``sabbe saṅkhārā aniccā''tiādinā nayena vuttā gāthāyo sutvā  pañcasatā bhikkhū arahattaṃ pāpuṇiṃsu, aññe ca  khandhāyatanādipaṭisaṃyuttā kathā sutvā aneke devamanussāti. evaṃ  imehi catūhi aṅgehi samannāgatā vācā sacepi  milakkhubhāsāpariyāpannā, ghaṭaceṭikāgītikapariyāpannā vā hoti,  tathāpi ``subhāsitā''ti veditabbā. subhāsitattā eva ca anavajjā  ca ananuvajjā ca viññūnaṃ atthatthikānaṃ kulaputtānaṃ atthapaṭisaraṇānaṃ,  no byañjanapaṭisaraṇānanti.<br/><br/>[03] ^b^idamavoca^eb^ ^a^V2.0114^ea^ ^b^bhagavā^eb^ti idaṃ subhāsitalakkhaṇaṃ bhagavā avoca.  ^b^idaṃ vatvāna sugato, athāparaṃ etadavoca satthā^eb^ti idañca  lakkhaṇaṃ vatvā atha aññampi etaṃ avoca satthā. idāni  vattabbagāthaṃ dassetvā sabbametaṃ saṅgītikārakā āhaṃsu. tattha  ^b^apara^eb^nti gāthābandhavacanaṃ sandhāya vuccati. taṃ duvidhaṃ hoti --  pacchā āgataparisaṃ assavanasussavanāadhāraṇadaḷhīkaraṇādīni vā  sandhāya tadatthadīpakameva ca. pubbe kenaci kāraṇena parihāpitassa  atthassa dīpanena atthavisesadīpakañca ``purisassa hi jātassa,  kuṭhārī jāyate mukhe''tiādīsu (su0 ni0 662) viya. idha pana  tadatthadīpakameva. <br/><br/>[03] 453^b^.^eb^ tattha ^b^santo^eb^ti buddhādayo. te hi  subhāsitaṃ ``uttamaṃ seṭṭha''nti vaṇṇayanti. ^b^dutiyaṃ tatiyaṃ  catuttha^eb^nti idaṃ pana pubbe niddiṭṭhakkamaṃ upādāya vuttaṃ.  gāthāpariyosāne pana vaṅgīsatthero bhagavato subhāsite pasīdi.<br/><br/>[03] so yaṃ pasannākāraṃ akāsi, yañca vacanaṃ bhagavā abhāsi, taṃ  dassentā saṅgītikārakā ^b^``atha kho āyasmā''^eb^tiādimāhaṃsu.  tattha ^a^M2.0126^ea^ ^b^paṭibhāti ma^eb^nti mama bhāgo pakāsati ^a^P2.0399^ea^.  ^b^paṭibhātu ta^eb^nti tava bhāgo pakāsatu. ^b^sāruppāhī^eb^ti  anucchavikāhi. ^b^abhitthavī^eb^ti pasaṃsi. <br/><br/>[03] 454^b^.^eb^ ^b^na tāpaye^eb^ti vippaṭisārena na tāpeyya.  ^b^na vihiṃseyyā^eb^ti aññamaññaṃ bhindanto na bādheyya. ^b^sā ve  vācā^eb^ti sā vācā ekaṃseneva subhāsitā. ettāvatā apisuṇavācāya  bhagavantaṃ thometi. <br/><br/>[03] 455^b^.^eb^ ^b^paṭinanditā^eb^ti haṭṭhena hadayena paṭimukhaṃ  gantvā nanditā sampiyāyitā. ^b^yaṃ anādāya pāpāni, paresaṃ  bhāsate piya^eb^nti yaṃ vācaṃ bhāsanto paresaṃ pāpāni appiyāni  paṭikkūlāni pharusavacanāni anādāya atthabyañjanamadhuraṃ piyameva vacanaṃ  bhāsati, taṃ piyavācameva bhāseyyāti vuttaṃ hoti. imāya gāthāya  piyavacanena bhagavantaṃ abhitthavi. <br/><br/>[03] 456^b^.^eb^ ^b^amatā^eb^ti amatasadisā sādubhāvena.  vuttampi cetaṃ ``saccaṃ have sādutaraṃ rasāna''nti (saṃ0 ni0   1.73; su0 ni0 184). nibbānāmatapaccayattā vā amatā.  ^b^esa dhammo sanantano^eb^ti yāyaṃ saccavācā nāma, esa porāṇo  dhammo cariyā paveṇī, idameva hi porāṇānaṃ āciṇṇaṃ, na te alikaṃ  bhāsiṃsu. tenevāha -- ^b^``sacce atthe ca dhamme ca, ahu  ^a^V2.0115^ea^ santo  patiṭṭhitā''^eb^ti. tattha sacce patiṭṭhitattā eva attano ca paresañca  atthe patiṭṭhitā. atthe patiṭṭhitattā eva ca dhamme patiṭṭhitā hontīti  veditabbā. paraṃ vā dvayaṃ saccavisesanamicceva veditabbaṃ. sacce  patiṭṭhitā. kīdise? ^b^atthe ca dhamme ca,^eb^ yaṃ paresaṃ atthato  anapetattā atthaṃ anuparodhaṃ karotīti vuttaṃ hoti. satipi ca  anuparodhakaratte dhammato anapetattā dhammaṃ, yaṃ dhammikameva atthaṃ  sādhetīti vuttaṃ hoti. imāya gāthāya saccavacanena bhagavantaṃ  abhitthavi. <br/><br/>[03] 457^b^.^eb^ ^b^khema^eb^nti abhayaṃ nirupaddavaṃ. kena  kāraṇenāti ce? ^b^nibbānappattiyā dukkhassantakiriyāya,^eb^ yasmā  kilesanibbānaṃ pāpeti, vaṭṭadukkhassa ca antakiriyāya saṃvattatīti  attho. atha vā yaṃ buddho nibbānappattiyā dukkhassantakiriyāyāti  dvinnaṃ nibbānadhātūnamatthāya khemamaggappakāsanato khemaṃ vācaṃ bhāsati,  ^b^sā ve vācānamuttamā^eb^ti sā vācā sabbavācānaṃ ^a^P2.0400^ea^  seṭṭhāti ^a^M2.0127^ea^ evamettha attho veditabbo. imāya gāthāya  mantāvacanena bhagavantaṃ abhitthavanto arahattanikūṭena desanaṃ  niṭṭhāpesīti ayamettha apubbapadavaṇṇanā. sesaṃ vuttanayeneva  veditabbanti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya subhāsitasuttavaṇṇanā niṭṭhitā. 


volume: 94
item: 30
title:
  pabbajjāsuttavaṇṇanā^padhānasuttavaṇṇanā^subhāsitasuttavaṇṇanā^pūraḷāsasuttasundarikabhāradvājasuttavaṇṇanā^

content:
  [03] ^b^evaṃ^eb^ ^a^V2.0116^ea^ ^b^me suta^eb^nti pūraḷāsasuttaṃ. kā uppatti? bhagavā  pacchābhattakiccāvasāne buddhacakkhunā lokaṃ volokento  sundarikabhāradvājabrāhmaṇaṃ arahattassa upanissayasampannaṃ disvā ``tattha  mayi gate kathā pavattissati, tato kathāvasāne dhammadesanaṃ sutvā esa  brāhmaṇo pabbajitvā arahattaṃ pāpuṇissatī''ti ca ñatvā tattha gantvā  kathaṃ samuṭṭhāpetvā imaṃ suttamabhāsi.<br/><br/>[03] tattha ^b^evaṃ me suta^eb^ntiādi saṅgītikārakānaṃ vacanaṃ.  ^b^kiṃjacco bhava^eb^ntiādi tassa brāhmaṇassa, ^b^na brāhmaṇo  nomhī^eb^tiādi bhagavato. taṃ sabbampi samodhānetvā  ``pūraḷāsasutta''nti vuccati. tattha vuttasadisaṃ vuttanayeneva  veditabbaṃ, avuttaṃ vaṇṇayissāma, tañca kho uttānatthāni padāni  anāmasantā. ^b^kosalesū^eb^ti kosalā nāma jānapadino  rājakumārā. tesaṃ nivāso ekopi janapado ruḷhisaddena  ``kosalā''ti vuccati. tasmiṃ kosalesu janapade. keci pana  ``yasmā pubbe mahāpanādaṃ rājakumāraṃ nānānāṭakādīni disvā  sitamattampi akarontaṃ sutvā rājā āṇāpesi `yo mama puttaṃ  hasāpeti, sabbābharaṇehi naṃ alaṅkaromī'ti. tato naṅgalāni chaḍḍetvā  mahājanakāyo sannipati. te ca manussā atirekasattavassāni  nānākīḷikādayo dassentāpi taṃ nāsakkhiṃsu hasāpetuṃ. tato sakko  devanaṭaṃ pesesi, so dibbanāṭakaṃ ^a^P2.0401^ea^ dassetvā  hasāpesi. atha te manussā attano attano vasanokāsābhimukhā  pakkamiṃsu. te paṭipathe mittasuhajjādayo disvā paṭisanthāramakaṃsu  `kacci bho kusalaṃ, kacci bho kusala'nti ^a^M2.0128^ea^. tasmā taṃ `kusala'nti  saddaṃ upādāya so padeso `kosalo'ti vuccatī''ti vaṇṇayanti.  ^b^sundarikāya nadiyā tīre^eb^ti sundarikāti evaṃnāmikāya nadiyā  tīre.<br/><br/>[03] ^b^tena kho panā^eb^ti yena samayena bhagavā taṃ brāhmaṇaṃ  vinetukāmo gantvā tassā nadiyā tīre sasīsaṃ pārupitvā rukkhamūle  nisajjāsaṅkhātena iriyāpathavihārena viharati.  ^b^sundarikabhāradvājo^eb^ti so brāhmaṇo tassā nadiyā tīre vasati  aggiñca juhati, bhāradvājoti cassa gottaṃ, tasmā evaṃ vuccati.  ^b^aggiṃ juhatī^eb^ti āhutipakkhipanena jāleti. ^b^aggihuttaṃ  paricaratī^eb^ti ^a^V2.0117^ea^ agyāyatanaṃ sammajjanūpalepanabalikammādinā  payirupāsati. ^b^ko nu kho imaṃ habyasesaṃ bhuñjeyyā^eb^ti so kira  brāhmaṇo aggimhi juhitvā avasesaṃ pāyāsaṃ disvā cintesi --  ``aggimhi tāva pakkhittapāyāso mahābrahmunā bhutto, ayaṃ pana  avaseso atthi. taṃ yadi brahmuno mukhato jātassa brāhmaṇasseva  dadeyyaṃ, evaṃ me pitarā saha puttopi santappito bhaveyya, suvisodhito  ca brahmalokagāmimaggo assa, handāhaṃ brāhmaṇaṃ gavesāmī''ti. tato  brāhmaṇadassanatthaṃ uṭṭhāyāsanā catuddisā anuvilokesi -- ``ko nu  kho imaṃ habyasesaṃ bhuñjeyyā''ti.<br/><br/>[03] ^b^aññatarasmiṃ rukkhamūle^eb^ti tasmiṃ vanasaṇḍe seṭṭharukkhamūle.  ^b^sasīsaṃ pāruta^eb^nti saha sīsena pārutakāyaṃ. kasmā pana  bhagavā evamakāsi, kiṃ nārāyanasaṅkhātabalopi hutvā nāsakkhi  himapātaṃ sītavātañca paṭibāhitunti? atthetaṃ kāraṇaṃ. na hi buddhā  sabbaso kāyapaṭijagganaṃ karonti eva, apica bhagavā ``āgate  brāhmaṇe sīsaṃ vivarissāmi, maṃ disvā brāhmaṇo kathaṃ pavattessati,  athassa kathānusārena dhammaṃ desessāmī''ti kathāpavattanatthaṃ evamakāsi.  ^b^disvāna vāmena...pe0... tenupasaṅkamī^eb^ti ^a^P2.0402^ea^  so kira bhagavantaṃ disvā brāhmaṇo ``ayaṃ sasīsaṃ pārupitvā  sabbarattiṃ padhānamanuyutto, imassa dakkhiṇodakaṃ datvā imaṃ habyasesaṃ  dassāmī''ti brāhmaṇasaññī hutvā eva upasaṅkami. ^b^muṇḍo ayaṃ  bhavaṃ, muṇḍako ayaṃ bhava^eb^nti sīse vivaritamatteva kesantaṃ disvā  ``muṇḍo''ti āha. tato suṭṭhutaraṃ olokento parittampi sikhaṃ  adisvā ^a^M2.0129^ea^ hīḷento ``muṇḍako''ti āha. evarūpā hi nesaṃ brāhmaṇānaṃ  diṭṭhi. ^b^tato vā^eb^ti yattha ṭhito addasa, tamhā padesā  ^b^muṇḍāpī^eb^ti kenaci kāraṇena muṇḍitasīsāpi honti. <br/><br/>[03] 458^b^.^eb^ ^b^na brāhmaṇo nomhī^eb^ti ettha ^b^na^eb^kāro  paṭisedhe, ^b^no^eb^kāro avadhāraṇe ``na no sama''ntiādīsu (khu0  pā0 6.3; su0 ni0 226) viya. tena nevamhi brāhmaṇoti  dasseti. ^b^na rājaputto^eb^ti khattiyo namhi. ^b^na  vessāyano^eb^ti vessopi namhi. ^b^udakoci nomhī^eb^ti aññopi  suddo vā caṇḍālo vā koci na homīti evaṃ ekaṃseneva  jātivādasamudācāraṃ paṭikkhipati. kasmā? mahāsamuddaṃ pattā viya  hi nadiyo pabbajjūpagatā kulaputtā jahanti purimāni nāmagottāni.  pahārādasuttañcettha (a0 ni0  8.19) sādhakaṃ. evaṃ jātivādaṃ  paṭikkhipitvā yathābhūtamattānaṃ āvikaronto āha -- ^b^``gottaṃ  pariññāya puthujjanānaṃ, akiñcano manta carāmi loke''^eb^ti. kathaṃ  gottaṃ pariññāsīti ce? bhagavā hi tīhi pariññāhi pañcakkhandhe  pariññāsi, tesu ca pariññātesu gottaṃ pariññātameva hoti.  rāgādikiñcanānaṃ pana abhāvena so akiñcano mantā jānitvā  ñāṇānuparivattīhi kāyakammādīhi ^a^V2.0118^ea^ carati. tenāha --  ``gottaṃ...pe0... loke''ti. mantā vuccati paññā, tāya cesa  carati. tenevāha -- ``mantaṃ carāmi loke''ti chandavasena rassaṃ  katvā. <br/><br/>[03] 459-60^b^.^eb^ evaṃ attānaṃ āvikatvā idāni ``evaṃ  oḷārikaṃ liṅgampi disvā pucchitabbāpucchitabbaṃ na jānāsī''ti  brāhmaṇassa upārambhaṃ āropento āha -- ``saṅghāṭivāsī...pe0...  gottapañha''nti. ettha ca chinnasaṅghaṭitaṭṭhena tīṇipi cīvarāni  ``saṅghāṭī''ti adhippetāni, tāni nivāseti paridahatīti ^a^P2.0403^ea^  ^b^saṅghāṭivāsī. agaho^eb^ti ageho, nittaṇhoti  adhippāyo. nivāsāgāraṃ pana bhagavato jetavane  mahāgandhakuṭikarerimaṇḍalamāḷakosambakuṭicandanamālādianekappakāraṃ, taṃ  sandhāya na yujjati. ^b^nivuttakeso^eb^ti apanītakeso,  ohāritakesamassūti vuttaṃ hoti. ^b^abhinibbutatto^eb^ti atīva  vūpasantapariḷāhacitto, guttacitto vā. ^b^alippamāno idha  māṇavehī^eb^ti upakaraṇasinehassa pahīnattā manussehi alitto asaṃsaṭṭho  ekantavivitto. ^b^akallaṃ maṃ brāhmaṇā^eb^ti yvāhaṃ ^a^M2.0130^ea^ evaṃ  saṅghāṭivāsī...pe0... alippamāno idha māṇavehi, taṃ maṃ tvaṃ,  brāhmaṇa, pākatikāni nāmagottāni atītaṃ pabbajitaṃ samānaṃ  appatirūpaṃ gottapañhaṃ pucchasīti.<br/><br/>[03] evaṃ vutte upārambhaṃ mocento brāhmaṇo āha -- ^b^pucchanti ve,  bho brāhmaṇā, brāhmaṇebhi saha ``brāhmaṇo no bhava''^eb^nti. tattha  ^b^brāhmaṇo no^eb^ti brāhmaṇo nūti attho. idaṃ vuttaṃ hoti -- nāhaṃ  bho akallaṃ pucchāmi. amhākañhi brāhmaṇasamaye brāhmaṇā brāhmaṇehi  saha samāgantvā ``brāhmaṇo nu bhavaṃ, bhāradvājo nu bhava''nti evaṃ  jātimpi gottampi pucchanti evāti. <br/><br/>[03] 461-2^b^.^eb^ evaṃ vutte bhagavā brāhmaṇassa  cittamudubhāvakaraṇatthaṃ mantesu attano pakataññutaṃ pakāsento āha --  ^b^``brāhmaṇo hi ce tvaṃ brūsi...pe0... catuvīsatakkhara''^eb^nti.  tassattho -- sace tvaṃ ``brāhmaṇo ahaṃ''ti brūsi, mañca abrāhmaṇaṃ  brūsi, tasmā bhavantaṃ sāvittiṃ pucchāmi tipadaṃ catuvīsatakkharaṃ, taṃ me  brūhīti. ettha ca bhagavā paramatthavedānaṃ tiṇṇaṃ piṭakānaṃ ādibhūtaṃ  paramatthabrāhmaṇehi sabbabuddhehi pakāsitaṃ atthasampannaṃ byañjanasampannañca  ``buddhaṃ saraṇaṃ gacchāmi, dhammaṃ saraṇaṃ gacchāmi, saṅghaṃ saraṇaṃ  gacchāmī''ti imaṃ ariyasāvittiṃ sandhāya pucchati. yadipi hi  brāhmaṇo aññaṃ vadeyya, addhā naṃ bhagavā ``nāyaṃ, brāhmaṇa, ariyassa  vinaye sāvittīti vuccatī''ti tassa asārakattaṃ dassetvā idheva  patiṭṭhāpeyya. brāhmaṇo pana ``sāvittiṃ pucchāmi tipadaṃ ^a^P2.0404^ea^  catuvīsatakkhara''nti idaṃ attano samayasiddhaṃ  sāvittilakkhaṇabyañjanakaṃ brahmassarena nicchāritavacanaṃ sutvāva  ``addhāyaṃ samaṇo brāhmaṇasamaye ^a^V2.0119^ea^ niṭṭhaṃ gato, ahaṃ pana aññāṇena  `abrāhmaṇo aya'nti paribhaviṃ, sādhurūpo mantapāragū brāhmaṇova  eso''ti niṭṭhaṃ gantvā ``handa naṃ yaññavidhiṃ dakkhiṇeyyavidhiñca  pucchāmī''ti tamatthaṃ pucchanto ^b^``kiṃnissitā...pe0...  loke''^eb^ti imaṃ visamagāthāpadattayamāha. tassattho -- kiṃnissitā  kimadhippāyā kiṃ patthentā isayo ca khattiyā ca brāhmaṇā ca aññe  ca manujā devatānaṃ atthāya yaññaṃ akappayiṃsu.  ^b^yaññamakappayiṃsū^eb^ti makāro padasandhikaro. ^b^akappayiṃsū^eb^ti  saṃvidahiṃsu akaṃsu. ^b^puthū^eb^ti bahū annapānadānādinā bhedena  anekappakāre puthū vā isayo manujā khattiyā brāhmaṇā ca kiṃnissitā  ^a^M2.0131^ea^ yaññamakappayiṃsu. kathaṃ nesaṃ taṃ kammaṃ samijjhatīti iminādhippāyena  pucchati. <br/><br/>[03] 463^b^.^eb^ athassa bhagavā tamatthaṃ byākaronto  ^b^``yadantagū vedagū yaññakāle^eb^. ^b^yassāhutiṃ labhe tassijjheti  brūmī''^eb^ti idaṃ sesapadadvayamāha. tattha ^b^yadantagū^eb^ti yo antagū,  okārassa akāro, dakāro ca padasandhikaro  ``asādhāraṇamaññesa''ntiādīsu (khu0 pā0 8.9) makāro viya.  ayaṃ pana attho -- yo vaṭṭadukkhassa tīhi pariññāhi antagatattā  ^b^antagū,^eb^ catūhi ca maggañāṇavedehi kilese vijjhitvā gatattā  ^b^vedagū,^eb^ so ^b^yassa^eb^ isimanujakhattiyabrāhmaṇānaṃ aññatarassa  yaññakāle yasmiṃ kismiñci āhāre paccupaṭṭhite antamaso  vanapaṇṇamūlaphalādimhipi ^b^āhutiṃ labhe,^eb^ tato kiñci deyyadhammaṃ  labheyya, ^b^tassa^eb^ taṃ yaññakammaṃ ^b^ijjhe^eb^ samijjheyya, mahapphalaṃ  bhaveyyāti ^b^brūmī^eb^ti. <br/><br/>[03] 464^b^.^eb^ atha brāhmaṇo taṃ bhagavato paramatthayogagambhīraṃ  atimadhuragiranibbikārasarasampannaṃ desanaṃ sutvā ^a^P2.0405^ea^  sarīrasampattisūcitañcassa sabbaguṇasampattiṃ sambhāvayamāno  pītisomanassajāto ^b^``addhā hi tassā''^eb^ti gāthamāha. tattha  ^b^iti brāhmaṇo^eb^ti saṅgītikārānaṃ vacanaṃ, sesaṃ brāhmaṇassa.  tassattho -- ^b^addhā hi tassa^eb^ mayhaṃ ^b^hutamijjhe,^eb^ ayaṃ ajja  deyyadhammo ijjhissati samijjhissati mahapphalo bhavissati ^b^yaṃ  tādisaṃ vedagumaddasāma,^eb^ yasmā tādisaṃ bhavantarūpaṃ vedaguṃ addasāma.  tvaññeva hi so vedagū, na añño. ito pubbe pana  ^b^tumhādisānaṃ^eb^ vedagūnaṃ antagūnañca ^b^adassanena^eb^ amhādisānaṃ  yaññe paṭiyattaṃ ^b^añño jano bhuñjati pūraḷāsaṃ^eb^ carukañca  pūvañcāti. <br/><br/>[03] 465^b^.^eb^ tato bhagavā attani pasannaṃ vacanapaṭiggahaṇasajjaṃ  brāhmaṇaṃ viditvā yathāssa suṭṭhu pākaṭā honti, evaṃ nānappakārehi  dakkhiṇeyye pakāsetukāmo ^b^``tasmātiha tva''^eb^nti gāthamāha.  tassattho -- yasmā mayi pasannosi, ^b^tasmā^eb^ pana ^b^iha tvaṃ,  brāhmaṇa, upasaṅkamma pucchā^eb^ti attānaṃ ^a^V2.0120^ea^ dassento āha. idāni ito  pubbaṃ atthenātthikapadaṃ parapadena sambandhitabbaṃ -- atthena atthiko  tassa atthatthikabhāvassa anurūpaṃ kilesaggivūpasamena ^b^santaṃ,^eb^  kodhadhūmavigamena ^b^vidhūmaṃ,^eb^ dukkhābhāvena ^a^M2.0132^ea^ ^b^anīghaṃ,^eb^  anekavidhāasābhāvena ^b^nirāsaṃ appevidha^eb^ ekaṃsena idha ṭhitova  idha vā sāsane ^b^abhivinde^eb^ lacchasi adhigacchissasi  ^b^sumedhaṃ^eb^ varapaññaṃ khīṇāsavadakkhiṇeyyanti. atha vā yasmā  mayi pasannosi, tasmātiha, tvaṃ brāhmaṇa, atthena atthiko samāno  upasaṅkamma puccha santaṃ vidhūmaṃ anīghaṃ nirāsanti attānaṃ dassento  āha. evaṃ pucchanto appevidha abhivinde sumedhaṃ  khīṇāsavadakkhiṇeyyanti evampettha yojanā veditabbā. <br/><br/>[03] 466^b^.^eb^ atha brāhmaṇo yathānusiṭṭhaṃ paṭipajjamāno  bhagavantaṃ āha -- ^b^``yaññe ratohaṃ...pe0... brūhi meta''^eb^nti.  tattha yañño yāgo dānanti atthato ekaṃ. tasmā ^a^P2.0406^ea^  dānarato ahaṃ, tāya eva dānārāmatāya dānaṃ dātukāmo, na  pana jānāmi, evaṃ ajānantaṃ anusāsatu maṃ bhavaṃ. anusāsanto ca  uttāneneva nayena yattha hutaṃ ijjhate brūhi metanti evamettha  atthayojanā veditabbā. ``yathāhuta''ntipi pāṭho. <br/><br/>[03] 467^b^.^eb^ athassa bhagavā vattukāmo āha -- ^b^``tena  hi...pe0... desessāmī''^eb^ti. ohitasotassa cassa anusāsanatthaṃ  tāva ``mā jātiṃ pucchī''ti gāthamāha. tattha ^b^mā jātiṃ  pucchī^eb^ti yadi hutasamiddhiṃ dānamahapphalataṃ paccāsīsasi, jātiṃ mā  puccha. akāraṇañhi dakkhiṇeyyavicāraṇāya jāti. ^b^caraṇañca  pucchā^eb^ti apica kho sīlādiguṇabhedaṃ caraṇaṃ puccha. etañhi  dakkhiṇeyyavicāraṇāya kāraṇaṃ.<br/><br/>[03] idānissa tamatthaṃ vibhāvento nidassanamāha -- ^b^``kaṭṭhā  have jāyati jātavedo''^eb^tiādi. tatrāyamadhippāyo -- idha kaṭṭhā  aggi jāyati, na ca so sālādikaṭṭhā jāto eva aggikiccaṃ  karoti, sāpānadoṇiādikaṭṭhā jāto na karoti, apica kho attano  acciādiguṇasampannattā eva karoti. evaṃ na brāhmaṇakulādīsu jāto  eva dakkhiṇeyyo hoti, caṇḍālakulādīsu jāto na hoti, apica  kho ^b^nīcākulīnopi^eb^ uccākulīnopi khīṇāsava^b^muni dhitimā  hirīnisedho ājāniyo hoti,^eb^ imāya dhitihiripamukhāya  guṇasampattiyā jātimā uttamadakkhiṇeyyo hoti. so hi dhitiyā  guṇe dhārayati, hiriyā dose nisedheti. vuttañcetaṃ ``hiriyā hi  santo na karonti pāpa''nti. tena te brūmi -- <br/><br/>[21] ``mā ^a^V2.0121^ea^ ^a^M2.0133^ea^ jātiṃ pucchī caraṇañca puccha, <br/><br/>[27] kaṭṭhā have jāyati jātavedo. <br/><br/>[26] nīcākulīnopi munī dhitīmā, <br/><br/>[22] ājāniyo hoti hirīnisedho''ti.. -- <br/><br/>[25] esa saṅkhepo, vitthāro pana assalāyanasuttānusārena  (ma0 ni0 2.401 ādayo) veditabbo. <br/><br/>[03] 468^b^.^eb^ evametaṃ ^a^P2.0407^ea^ bhagavā  cātuvaṇṇisuddhiyā anusāsitvā idāni yattha hutaṃ ijjhate, yathā ca  hutaṃ ijjhate, tamatthaṃ dassetuṃ ^b^``saccena danto''^eb^tiādigāthamāha.  tattha ^b^saccenā^eb^ti paramatthasaccena. tañhi patto danto hoti.  tenāha -- ``saccena danto''ti. ^b^damasā upeto^eb^ti indriyadamena  samannāgato. ^b^vedantagū^eb^ti vedehi vā kilesānaṃ antaṃ gato,  vedānaṃ vā antaṃ catutthamaggañāṇaṃ gato. ^b^vūsitabrahmacariyo^eb^ti  puna vasitabbābhāvato vutthamaggabrahmacariyo. ^b^kālena tamhi habyaṃ  pavecche^eb^ti attano deyyadhammaṭṭhitakālaṃ tassa sammukhībhāvakālañca  upalakkhetvā tena kālena tādise dakkhiṇeyye deyyadhammaṃ paveccheyya,  paveseyya paṭipādeyya. <br/><br/>[03] 469-71^b^.^eb^ ^b^kāme^eb^ti vatthukāme ca kilesakāme ca.  ^b^susamāhitindriyā^eb^ti suṭṭhu samāhitaindriyā,  avikkhittaindriyāti vuttaṃ hoti. ^b^candova rāhuggahaṇā  pamuttā^eb^ti yathā cando rāhuggahaṇā, evaṃ kilesaggahaṇā pamuttā ye  atīva bhāsanti ceva tapanti ca. ^b^satā^eb^ti satisampannā.  ^b^mamāyitānī^eb^ti taṇhādiṭṭhimamāyitāni. <br/><br/>[03] 472^b^.^eb^ ^b^yo kāme hitvā^eb^ti ito pabhuti attānaṃ  sandhāya vadati. tattha ^b^kāme hitvā^eb^ti kilesakāme pahāya.  ^b^abhibhuyyacārī^eb^ti tesaṃ pahīnattā vatthukāme abhibhuyyacārī.  ^b^jātimaraṇassa antaṃ^eb^ nāma nibbānaṃ vuccati, tañca ^b^yo  vedi^eb^ attano paññābalena aññāsi. ^b^udakarahado vā^eb^ti ye  ime anotattadaho kaṇṇamuṇḍadaho rathakāradaho chaddantadaho kuṇāladaho  mandākinidaho sīhappapātadahoti himavati satta mahārahadā  aggisūriyasantāpehi asamphuṭṭhattā ^a^M2.0134^ea^ niccaṃ sītalā, tesaṃ aññataro  udakarahadova sīto parinibbutakilesapariḷāhattā. <br/><br/>[03] 473^b^.^eb^ ^b^samo^eb^ti tulyo. ^b^samehī^eb^ti  vipassiādīhi buddhehi. te hi paṭivedhasamattā ``samā''ti vuccanti.  natthi tesaṃ paṭivedhenādhigantabbesu guṇesu, pahātabbesu vā dosesu  vemattatā ^a^V2.0122^ea^, addhānāayukulappamāṇābhinikkhamanapadhānabodhirasmīhi pana  nesaṃ vemattatā hoti. tathā hi te heṭṭhimaparicchedena ^a^P2.0408^ea^  catūhi asaṅkhyeyyehi kappasatasahassena ca pāramiyo  pūrenti, uparimaparicchedena soḷasahi asaṅkhyeyyehi kappasatasahassena  ca. ayaṃ nesaṃ ^b^addhānavemattatā^eb^. heṭṭhimaparicchedena ca  vassasatāyukakāle uppajjanti, uparimaparicchedena  vassasatasahassāyukakāle. ayaṃ nesaṃ ^b^āyuvemattatā^eb^.  khattiyakule vā brāhmaṇakule vā uppajjanti. ayaṃ ^b^kulavemattatā^eb^.  uccā vā honti aṭṭhāsītihatthappamāṇā, nīcā vā  pannarasāṭṭhārasahatthappamāṇā. ayaṃ ^b^pamāṇavemattatā^eb^.  hatthiassarathasivikādīhi nikkhamanti vehāsena vā. tathā hi  vipassikakusandhā assarathena nikkhamiṃsu, sikhīkoṇāgamanā  hatthikkhandhena, vessabhū sivikāya, kassapo vehāsena, sakyamuni  assapiṭṭhiyā. ayaṃ ^b^nekkhammavemattatā^eb^. sattāhaṃ vā  padhānamanuyuñjanti, aḍḍhamāsaṃ, māsaṃ, dvemāsaṃ, temāsaṃ, catumāsaṃ,  pañcamāsaṃ, chamāsaṃ, ekavassaṃ dviticatupañcachavassāni vā. ayaṃ  ^b^padhānavemattatā^eb^. assattho vā bodhirukkho hoti nigrodhādīnaṃ  vā aññataro. ayaṃ ^b^bodhivemattatā^eb^.  byāmāsītianantapabhāyuttā honti. tattha byāmappabhā vā  asītippabhā vā sabbesaṃ samānā, anantappabhā pana dūrampi gacchati  āsannampi, ekagāvutaṃ dvigāvutaṃ yojanaṃ anekayojanaṃ  cakkavāḷapariyantampi, maṅgalassa buddhassa sarīrappabhā  dasasahassacakkavāḷaṃ agamāsi. evaṃ santepi manasā cintāyattāva  sabbabuddhānaṃ, yo yattakamicchati, tassa tattakaṃ gacchati. ayaṃ  ^b^rasmivemattatā^eb^. imā aṭṭha vemattatā ṭhapetvā avasesesu  paṭivedhenādhigantabbesu guṇesu, pahātabbesu vā dosesu natthi nesaṃ  viseso, tasmā ``samā''ti vuccanti. evametehi samo samehi.<br/><br/>[03] ^b^visamehi^eb^ ^a^M2.0135^ea^ ^b^dūre^eb^ti na samā visamā, paccekabuddhādayo  avasesasabbasattā. tehi visamehi asadisatāya dūre.  sakalajambudīpaṃ pūretvā pallaṅkena pallaṅkaṃ saṅghaṭṭetvā nisinnā  paccekabuddhāpi hi guṇehi ekassa sammāsambuddhassa kalaṃ nāgghanti  soḷasiṃ ^a^P2.0409^ea^, ko pana vādo sāvakādīsu. tenāha  -- ``visamehi dūre''ti. ^b^tathāgato hotī^eb^ti ubhayapadehi dūreti  yojetabbaṃ. ^b^anantapañño^eb^ti aparimitapañño.  lokiyamanussānañhi paññaṃ upanidhāya aṭṭhamakassa paññā adhikā,  tassa paññaṃ upanidhāya sotāpannassa. evaṃ yāva arahato paññaṃ  upanidhāya paccekabuddhassa paññā adhikā, paccekabuddhassa paññaṃ pana  upanidhāya tathāgatassa paññā adhikāti na vattabbā, anantā icceva  pana vattabbā. tenāha -- ``anantapañño''ti. ^b^anūpalitto^eb^ti  taṇhādiṭṭhilepehi alitto. ^b^idha vā huraṃ vā^eb^ti idhaloke vā  paraloke vā. yojanā panettha -- samo samehi visamehi dūre  tathāgato hoti. kasmā? yasmā anantapañño anupalitto idha vā  huraṃ vā, tena tathāgato arahati pūraḷāsanti. <br/><br/>[03] 474^b^.^eb^ ^b^yamhi^eb^ ^a^V2.0123^ea^ ^b^na māyā^eb^ti ayaṃ pana gāthā aññā  ca īdisā māyādidosayuttesu brāhmaṇesu dakkhiṇeyyasaññāpahānatthaṃ  vuttāti veditabbā. tattha ^b^amamo^eb^ti sattasaṅkhāresu ``idaṃ  mamā''ti pahīnamamāyitabhāvo. <br/><br/>[03] 475^b^.^eb^ ^b^nivesana^eb^nti taṇhādiṭṭhinivesanaṃ. tena  hi mano tīsu bhavesu nivisati, tena taṃ ``nivesanaṃ manaso''ti  vuccati. tattheva vā nivisati taṃ hitvā gantuṃ asamatthatāya.  tenapi ``nivesana''nti vuccati. ^b^pariggahā^eb^ti taṇhādiṭṭhiyo  eva, tāhi pariggahitadhammā vā. ^b^kecī^eb^ti appamattakāpi.  ^b^anupādiyāno^eb^ti tesaṃ nivesanapariggahānaṃ abhāvā kañci dhammaṃ  anupādiyamāno. <br/><br/>[03] 476^b^.^eb^ ^b^samāhito^eb^ maggasamādhinā.  ^b^udatārī^eb^ti uttiṇṇo. ^b^dhammaṃ caññāsī^eb^ti sabbañca  ñeyyadhammaṃ aññāsi. ^b^paramāya diṭṭhiyā^eb^ti sabbaññutaññāṇena. <br/><br/>[03] 477^b^.^eb^ ^b^bhavāsavā^eb^ti ^a^M2.0136^ea^  bhavataṇhājhānanikantisassatadiṭṭhisahagatā rāgā. ^b^vacī^eb^ti vācā.  ^b^kharā^eb^ti kakkhaḷā pharusā. ^b^vidhūpitā^eb^ti daḍḍhā.  ^b^atthagatā^eb^ti atthaṅgatā. ^b^na santī^eb^ti vidhūpitattā  atthaṅgatattā ca. ubhayehi pana ubhayaṃ yojetabbaṃ ^b^sabbadhī^eb^ti  sabbesu khandhāyatanādīsu. <br/><br/>[03] 478^b^.^eb^ ^b^mānasattesū^eb^ti mānena laggesu.  ^b^dukkhaṃ pariññāyā^eb^ti vaṭṭadukkhaṃ tīhi pariññāhi parijānitvā.  ^b^sakhettavatthu^eb^nti sahetupaccayaṃ, saddhiṃ kammakilesehīti vuttaṃ hoti. <br/><br/>[03] 479^b^.^eb^ ^b^āsaṃ anissāyā^eb^ti taṇhaṃ anallīyitvā.  ^b^vivekadassī^eb^ti ^a^P2.0410^ea^ nibbānadassī.  ^b^paravediya^eb^nti parehi ñāpetabbaṃ. ^b^diṭṭhimupātivatto^eb^ti  dvāsaṭṭhibhedampi micchādiṭṭhiṃ atikkanto. ^b^ārammaṇā^eb^ti paccayā,  punabbhavakāraṇānīti vuttaṃ hoti. <br/><br/>[03] 480^b^.^eb^ ^b^paroparā^eb^ti varāvarā sundarāsundarā.  parā vā bāhirā, aparā ajjhattikā. ^b^sameccā^eb^ti ñāṇena  paṭivijjhitvā. ^b^dhammā^eb^ti khandhāyatanādayo dhammā.  ^b^upādānakhaye vimutto^eb^ti nibbāne nibbānārammaṇato vimutto,  nibbānārammaṇavimuttilābhīti attho. <br/><br/>[03] 481^b^.^eb^ ^b^saṃyojanaṃjātikhayantadassī^eb^ti  saṃyojanakkhayantadassī jātikkhayantadassī ca. saṃyojanakkhayantena  cettha saupādisesā nibbānadhātu, jātikkhayantena anupādisesā vuttā.  khayantoti hi accantakhayassa samucchedappahānassetaṃ adhivacanaṃ.  anunāsikalopo cettha ``vivekajaṃ ^a^V2.0124^ea^ pītisukha''ntiādīsu viya na  kato. ^b^yopānudī^eb^ti yo apanudi. ^b^rāgapatha^eb^nti  rāgārammaṇaṃ, rāgameva vā. rāgopi hi duggatīnaṃ pathattā  ``rāgapatho''ti vuccati kammapatho viya. ^b^suddho nidoso  vimalo akāco^eb^ti parisuddhakāyasamācārāditāya ^b^suddho^eb^. yehi  ``rāgadosā ayaṃ pajā, dosadosā, mohadosā''ti vuccati. tesaṃ  abhāvā ^b^nidoso^eb^. aṭṭhapurisamalavigamā ^b^vimalo,^eb^  upakkilesābhāvato akāco. upakkiliṭṭho hi upakkilesena  ``sakāco''ti vuccati. suddho vā yasmā niddoso, niddosatāya  vimalo, bāhiramalābhāvena vimalattā akāco. samalo hi ^a^M2.0137^ea^  ``sakāco''ti vuccati. vimalattā vā āguṃ na karoti, tena  akāco. āgukiriyā hi upaghātakaraṇato ``kāco''ti vuccati. <br/><br/>[03] 482^b^.^eb^ ^b^attano attānaṃ nānupassatī^eb^ti  ñāṇasampayuttena cittena vipassanto attano khandhesu aññaṃ attānaṃ  nāma na passati, khandhamattameva passati. yā cāyaṃ ``attanāva  attānaṃ sañjānāmī''ti tassa saccato thetato diṭṭhi uppajjati, tassā  abhāvā attano attānaṃ nānupassati, aññadatthu paññāya ^a^P2.0411^ea^  khandhe passati. maggasamādhinā ^b^samāhito,^eb^  kāyavaṅkādīnaṃ abhāvā ^b^ujjugato,^eb^ lokadhammehi akampanīyato  ^b^ṭhitatto,^eb^ taṇhāsaṅkhātāya ejāya pañcannaṃ cetokhilānañca  aṭṭhaṭṭhānāya kaṅkhāya ca abhāvā ^b^anejo akhilo akaṅkho^eb^. <br/><br/>[03] 483^b^.^eb^ ^b^mohantarā^eb^ti mohakāraṇā mohapaccayā,  sabbakilesānametaṃ adhivacanaṃ. ^b^sabbesu dhammesu ca  ñāṇadassī^eb^ti sacchikatasabbaññutaññāṇo. tañhi sabbesu dhammesu  ñāṇaṃ, tañca bhagavā passi, ``adhigataṃ me''ti sacchikatvā vihāsi.  tena vuccati ``sabbesu dhammesu ca ñāṇadassī''ti.  ^b^sambodhi^eb^nti arahattaṃ. ^b^anuttara^eb^nti paccekabuddhasāvakehi  asādhāraṇaṃ. ^b^siva^eb^nti khemaṃ nirupaddavaṃ sassirikaṃ vā.  ^b^yakkhassā^eb^ti purisassa. ^b^suddhī^eb^ti vodānatā. ettha hi  mohantarābhāvena sabbadosābhāvo, tena saṃsārakāraṇasamucchedo  antimasarīradhāritā, ñāṇadassitāya sabbaguṇasambhavo. tena anuttarā  sambodhipatti, ito parañca pahātabbamadhigantabbaṃ vā natthi. tenāha  -- ``ettāvatā yakkhassa suddhī''ti. <br/><br/>[03] 484^b^.^eb^ evaṃ vutte brāhmaṇo bhiyyosomattāya bhagavati  pasanno pasannākāraṃ karonto āha ^b^``hutañca mayha''^eb^nti.  tassattho -- yamahaṃ ito pubbe brahmānaṃ ārabbha aggimhi ajuhaṃ, taṃ me  hutaṃ saccaṃ vā hoti, alikaṃ vāti na jānāmi. ajja pana idaṃ  ^b^hutañca mayhaṃ hutamatthu saccaṃ,^eb^ saccahutameva atthūti yācanto  bhaṇati. ^b^yaṃ tādisaṃ vedagunaṃ alatthaṃ,^eb^ yasmā idheva ṭhito  bhavantarūpaṃ ^a^V2.0125^ea^ vedaguṃ alatthaṃ. ^b^brahmā hi sakkhi,^eb^ paccakkhameva hi  tvaṃ brahmā, yato ^b^paṭiggaṇhātu me bhagavā,^eb^ paṭiggahetvā ^a^M2.0138^ea^ ca  ^b^bhuñjatu me bhagavā pūraḷāsa^eb^nti taṃ habyasesaṃ upanāmento āha. <br/><br/>[03] 487^b^.^eb^ atha bhagavā kasibhāradvājasutte vuttanayena  gāthādvayamabhāsi. tato brāhmaṇo ``ayaṃ attanā na icchati, kampi  caññaṃ sandhāya `kevalinaṃ mahesiṃ khīṇāsavaṃ kukkuccavūpasantaṃ annena  pānena upaṭṭhahassū'ti bhaṇatī''ti evaṃ gāthāya atthaṃ asallakkhetvā taṃ  ñātukāmo ^a^P2.0412^ea^ āha ^b^``sādhāhaṃ bhagavā''^eb^ti.  tattha ^b^sādhū^eb^ti āyācanatthe nipāto. ^b^tathā^eb^ti yena  tvamāha, tena pakārena. ^b^vijañña^eb^nti jāneyyaṃ. ^b^ya^eb^nti yaṃ  dakkhiṇeyyaṃ yaññakāle pariyesamāno upaṭṭhaheyyanti pāṭhaseso.  ^b^pappuyyā^eb^ti patvā. ^b^tava sāsana^eb^nti tava ovādaṃ. idaṃ  vuttaṃ hoti. sādhāhaṃ bhagavā tava ovādaṃ āgamma tathā vijaññaṃ  ārocehi me taṃ kevalinanti adhippāyo. yo dakkhiṇaṃ bhuñjeyya  mādisassa, yaṃ cāhaṃ yaññakāle pariyesamāno upaṭṭhaheyyaṃ, tathārūpaṃ me  dakkhiṇeyyaṃ dassehi, sace tvaṃ na bhuñjasīti. <br/><br/>[03] 488-90^b^.^eb^ athassa bhagavā pākaṭena nayena tathārūpaṃ  dakkhiṇeyyaṃ dassento ^b^``sārambhā yassā''^eb^ti gāthāttayamāha.  tattha ^b^sīmantānaṃ vinetāra^eb^nti ^b^sīmā^eb^ti mariyādā  sādhujanavutti, tassā antā pariyosānā aparabhāgāti katvā sīmantā  vuccanti kilesā, tesaṃ vinetāranti attho. sīmantāti buddhaveneyyā  sekkhā ca puthujjanā ca, tesaṃ vinetārantipi eke.  ^b^jātimaraṇakovida^eb^nti ``evaṃ jāti evaṃ maraṇa''nti ettha  kusalaṃ. ^b^moneyyasampanna^eb^nti paññāsampannaṃ, kāyamoneyyādisampannaṃ  vā. ^b^bhakuṭiṃ vinayitvānā^eb^ti yaṃ ekacce dubbuddhino yācakaṃ  disvā bhakuṭiṃ karonti, taṃ vinayitvā, pasannamukhā hutvāti attho.  ^b^pañjalikā^eb^ti paggahitāñjalino hutvā. <br/><br/>[03] 491^b^.^eb^ atha brāhmaṇo bhagavantaṃ thomayamāno  ^b^``buddho bhava''^eb^nti gāthamāha. tattha ^b^āyāgo^eb^ti  āyajitabbo, tato tato āgamma vā yajitabbametthātipi āyāgo,  deyyadhammānaṃ adhiṭṭhānabhūtoti vuttaṃ hoti ^a^M2.0139^ea^. sesamettha ito  purimagāthāsu ca yaṃ na vaṇṇitaṃ, taṃ sakkā avaṇṇitampi jānitunti  uttānatthattāyeva na vaṇṇitaṃ. ito paraṃ pana kasibhāradvājasutte  vuttanayamevāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya pūraḷāsasuttavaṇṇanā niṭṭhitā. 


volume: 94
item: 31
title:
  padhānasuttavaṇṇanā^subhāsitasuttavaṇṇanā^pūraḷāsasuttasundarikabhāradvājasuttavaṇṇanā^māghasuttavaṇṇanā^

content:
  [03] ^b^evaṃ^eb^ ^a^V2.0126^ea^ ^a^P2.0413^ea^ ^b^me suta^eb^nti māghasuttaṃ.  kā uppatti? ayameva yāssa nidāne vuttā. ayañhi māgho māṇavo  dāyako ahosi dānapati. tassetadahosi --  ``sampattakapaṇaddhikādīnaṃ dānaṃ dinnaṃ mahapphalaṃ hoti, udāhu noti  samaṇaṃ gotamaṃ etamatthaṃ pucchissāmi, samaṇo kira gotamo  atītānāgatapaccuppannaṃ jānātī''ti. so bhagavantaṃ upasaṅkamitvā  pucchi. bhagavā cassa pucchānurūpaṃ byākāsi. tayidaṃ  saṅgītikārānaṃ brāhmaṇassa bhagavatoti tiṇṇampi vacanaṃ samodhānetvā  ``māghasutta''nti vuccati.<br/><br/>[03] tattha ^b^rājagahe^eb^ti evaṃnāmake nagare. tañhi  mandhātumahāgovindādīhi pariggahitattā ``rājagaha''nti vuccati.  aññepettha pakāre vaṇṇayanti. kiṃ tehi, nāmametaṃ tassa nagarassa?  taṃ panetaṃ buddhakāle ca cakkavattikāle ca nagaraṃ hoti, sesakāle suññaṃ  hoti yakkhapariggahitaṃ, tesaṃ vasantavanaṃ hutvā tiṭṭhati. evaṃ  gocaragāmaṃ dassetvā nivāsaṭṭhānamāha -- ^b^``gijjhakūṭe pabbate''^eb^ti.  so ca gijjhā tassa kūṭesu vasiṃsu, gijjhasadisāni vāssa  kūṭāni, tasmā ``gijjhakūṭo''ti vuccatīti veditabbo.<br/><br/>[03] ^b^atha kho...pe0... avocā^eb^ti ettha ^b^māgho^eb^ti tassa  brāhmaṇassa nāmaṃ. ^b^māṇavo^eb^ti antevāsivāsaṃ anatītabhāvena  vuccati, jātiyā pana mahallako. ``pubbāciṇṇavasenā''ti eke  piṅgiyo māṇavo viya. so hi vīsavassasatikopi  pubbāciṇṇavasena ``piṅgiyo māṇavo'' tveva saṅkhaṃ agamāsi.  sesaṃ vuttanayameva.<br/><br/>[03] ^b^ahañhi^eb^ ^a^M2.0140^ea^, ^b^bho gotama...pe0... pasavāmī^eb^ti ettha  ^b^dāyako dānapatī^eb^ti dāyako ceva dānapati ca. yo hi  aññassa santakaṃ tenāṇatto deti, sopi dāyako hoti, tasmiṃ pana  dāne issariyābhāvato na dānapati. ayaṃ pana attano santakaṃyeva  deti. tenāha -- ``ahañhi, bho gotama ^a^P2.0414^ea^,  dāyako dānapatī''ti. ayameva hi ettha attho, aññatra pana  antarantarā maccherena abhibhuyyamāno dāyako anabhibhūto  dānapatītiādināpi nayena vattuṃ vaṭṭati. ^b^vadaññū^eb^ti yācakānaṃ  vacanaṃ jānāmi vuttamatteyeva ``ayamidamarahati ayamida''nti  purisavisesāvadhāraṇena ^a^V2.0127^ea^ bahūpakārabhāvagahaṇena vā. ^b^yācayogo^eb^ti  yācituṃ yutto. yo hi yācake disvāva bhakuṭiṃ katvā  pharusavacanādīni bhaṇati, so na yācayogo hoti. ahaṃ pana na  tādisoti dīpeti. ^b^dhammenā^eb^ti adinnādānanikativañcanādīni  vajjetvā bhikkhācariyāya, yācanāyāti attho. yācanā hi  brāhmaṇānaṃ bhogapariyesane dhammo, yācamānānañca nesaṃ parehi  anuggahakāmehi dinnā bhogā dhammaladdhā nāma dhammādhigatā ca honti,  so ca tathā pariyesitvā labhi. tenāha -- ^b^``dhammena bhoge  pariyesāmi...pe0... dhammādhigatehī''^eb^ti. ^b^bhiyyopi  dadāmī^eb^ti tato uttaripi dadāmi, pamāṇaṃ natthi, ettha  laddhabhogappamāṇena dadāmīti dasseti.<br/><br/>[03] ^b^tagghā^eb^ti ekaṃsavacane nipāto. ekaṃseneva hi  sabbabuddhapaccekabuddhasāvakehi pasatthaṃ dānaṃ antamaso tiracchānagatānampi  dīyamānaṃ. vuttañcetaṃ ``sabbattha vaṇṇitaṃ dānaṃ, na dānaṃ garahitaṃ  kvacī''ti. tasmā bhagavāpi ekaṃseneva taṃ pasaṃsanto āha --  ^b^``taggha tvaṃ māṇava...pe0... pasavasī''^eb^ti. sesaṃ uttānatthameva.  evaṃ bhagavatā ``bahuṃ so puññaṃ pasavatī''ti vuttepi dakkhiṇeyyato  dakkhiṇāvisuddhiṃ sotukāmo brāhmaṇo uttari bhagavantaṃ pucchi. tenāhu  saṅgītikārā -- ^b^``atha kho māgho māṇavo bhagavantaṃ gāthāya  ajjhabhāsī''^eb^ti. taṃ atthato vuttanayameva. <br/><br/>[03] 492^b^.^eb^ ^b^pucchāmaha^eb^ntiādigāthāsu ^a^P2.0415^ea^  pana ^b^vadaññu^eb^nti vacanaviduṃ, sabbākārena sattānaṃ  vuttavacanādhippāyaññunti vuttaṃ hoti. ^b^sujjhe^eb^ti  dakkhiṇeyyavasena suddhaṃ mahapphalaṃ bhaveyya. yojanā panettha -- yo  yācayogo dānapati ^a^M2.0141^ea^ gahaṭṭho puññatthiko hutvā paresaṃ annapānaṃ dadaṃ  yajati, na aggimhi āhutimattaṃ pakkhipanto, tañca kho  puññapekkhova na paccupakārakalyāṇakittisaddādiapekkho, tassa  evarūpassa yajamānassa hutaṃ kathaṃ sujjheyyāti? <br/><br/>[03] 493^b^.^eb^ ^b^ārādhaye dakkhiṇeyyebhi tādī^eb^ti tādiso  yācayogo dakkhiṇeyyehi ārādhaye sampādaye sodhaye, mahapphalaṃ taṃ hutaṃ  kareyya, na aññathāti attho. imināssa ``kathaṃ hutaṃ yajamānassa  sujjhe'' iccetaṃ byākataṃ hoti. <br/><br/>[03] 494^b^.^eb^ ^b^akkhāhi me bhagavā dakkhiṇeyye^eb^ti ettha  yo yācayogo dadaṃ paresaṃ yajati, tassa me bhagavā dakkhiṇeyye  akkhāhīti evaṃ yojanā veditabbā. <br/><br/>[03] 495^b^.^eb^ athassa ^a^V2.0128^ea^ bhagavā nānappakārehi nayehi  dakkhiṇeyye pakāsento ^b^``ye ve asattā''^eb^tiādikā gāthāyo  abhāsi. tattha ^b^asattā^eb^ti rāgādisaṅgavasena alaggā.  ^b^kevalino^eb^ti pariniṭṭhitakiccā. ^b^yatattā^eb^ti guttacittā. <br/><br/>[03] 496-7^b^.^eb^ ^b^dantā^eb^ anuttarena damathena, ^b^vimuttā^eb^  paññācetovimuttīhi, ^b^anīghā^eb^ āyatiṃ vaṭṭadukkhābhāvena,  ^b^nirāsā^eb^ sampati kilesābhāvena. imissā pana gāthāya  dutiyagāthā bhāvanānubhāvappakāsananayena vuttāti veditabbā.  ``bhāvanānuyogamanuyuttassa, bhikkhave, bhikkhuno viharato kiñcāpi  na evaṃ icchā uppajjeyya `aho vata me anupādāya āsavehi cittaṃ  vimucceyyā'ti (a0 ni0  7.71), atha khvāssa anupādāya  āsavehi cittaṃ vimuccatī''ti idaṃ cettha suttaṃ sādhakaṃ. <br/><br/>[03] 498-502^b^.^eb^ ^b^rāgañca...pe0... yesu na māyā...pe0...  na taṇhāsu upātipannā^eb^ti kāmataṇhādīsu nādhimuttā.  ^b^vitareyyā^eb^ti vitaritvā. ^b^taṇhā^eb^ti rūpataṇhādichabbidhā  ^a^P2.0416^ea^. ^b^bhavābhavāyā^eb^ti sassatāya vā ucchedāya  vā. atha vā bhavassa abhavāya bhavābhavāya, punabbhavābhinibbattiyāti  vuttaṃ hoti. ^b^idha vā huraṃ vā^eb^ti idaṃ pana ^b^``kuhiñci  loke''^eb^ti imassa vitthāravacanaṃ. <br/><br/>[03] 504^b^.^eb^ ^b^ye^eb^ ^a^M2.0142^ea^ ^b^vītarāgā...pe0... samitāvino^eb^ti  samitavanto, kilesavūpasamakārinoti attho. samitāvitattā ca  ^b^vītarāgā akopā. idha vippahāyā^eb^ti idhaloke vattamāne khandhe  vihāya, tato paraṃ yesaṃ gamanaṃ natthīti vuttaṃ hoti. ito paraṃ  ^b^``ye kāme hitvā agahā caranti, susaññatattā tasaraṃva  ujju''^eb^nti imampi gāthaṃ keci paṭhanti. <br/><br/>[03] 506-8^b^.^eb^ ^b^jahitvā^eb^ti hitvā. ``jahitvānā''tipi  pāṭho, ayamevattho. ^b^attadīpā^eb^ti attano guṇe eva attano dīpaṃ  katvā vicarantā khīṇāsavā vuccanti. ^b^ye hetthā^eb^ti hakāro  nipāto padapūraṇamatte. ayaṃ panattho -- ye ettha  khandhāyatanādisantāne yathā idaṃ khandhāyatanādi tathā jānanti,  yaṃsabhāvaṃ taṃsabhāvaṃyeva sañjānanti aniccādivasena jānantā.  ^b^ayamantimā natthi punabbhavo^eb^ti ayaṃ no antimā jāti,  idāni natthi punabbhavoti evañca ye jānantīti. <br/><br/>[03] 509^b^.^eb^ yo ^b^vedagū^eb^ti idāni attānaṃ sandhāya  bhagavā imaṃ gāthamāha. tattha ^b^satimā^eb^ti chasatatavihārasatiyā  ^a^V2.0129^ea^ samannāgato. ^b^sambodhipatto^eb^ti sabbaññutaṃ patto. ^b^saraṇaṃ  bahūna^eb^nti bahūnaṃ devamanussānaṃ bhayavihiṃsanena saraṇabhūto. <br/><br/>[03] 510^b^.^eb^ evaṃ dakkhiṇeyye sutvā attamano brāhmaṇo āha  -- ^b^``addhā amoghā''^eb^ti. tattha ^b^tvañhettha jānāsi yathā  tathā ida^eb^nti tvañhi ettha loke idaṃ sabbampi ñeyyaṃ yathā tathā  jānāsi yāthāvato jānāsi, yādisaṃ taṃ tādisameva jānāsīti  ^a^P2.0417^ea^ vuttaṃ hoti. ^b^tathā hi te vidito esa  dhammo^eb^ti tathā hi te esā dhammadhātu suppaṭividdhā, yassā  suppaṭividdhatā yaṃ yaṃ icchasi, taṃ taṃ jānāsīti adhippāyo. <br/><br/>[03] 511^b^.^eb^ evaṃ so brāhmaṇo bhagavantaṃ pasaṃsitvā  dakkhiṇeyyasampadāya yaññasampadaṃ ñatvā dāyakasampadāyapi taṃ  chaḷaṅgaparipūraṃ yaññasampadaṃ sotukāmo ^b^``yo yācayogo''^eb^ti  uttaripañhaṃ pucchi. tatrāyaṃ yojanā -- yo yācayogo dadaṃ paresaṃ  yajati, tassa akkhāhi me bhagavā yaññasampadanti. <br/><br/>[03] 512^b^.^eb^ athassa ^a^M2.0143^ea^ bhagavā dvīhi gāthāhi akkhāsi.  tatthāyaṃ atthayojanā -- yajassu māgha, yajamāno ca sabbattha  vippasādehi cittaṃ, tīsupi kālesu cittaṃ pasādehi. evaṃ te yāyaṃ  -- <br/><br/>[21] ``pubbeva dānā sumano, dadaṃ cittaṃ pasādaye. <br/><br/>[22] datvā attamano hoti, esā yaññassa sampadā''ti..  (a0 ni0  6.37; pe0 va0 305) -- <br/><br/>[25] yaññasampadā vuttā, tāya sampanno yañño bhavissati.  tattha siyā ``kathaṃ cittaṃ pasādetabba''nti? dosappahānena. kathaṃ  dosappahānaṃ hoti? yaññārammaṇatāya. ayañhi ^b^ārammaṇaṃ  yajamānassa yañño ettha patiṭṭhāya jahāti dosaṃ,^eb^ ayañhi sattesu  mettāpubbaṅgamena sammādiṭṭhipadīpavihatamohandhakārena cittena yajamānassa  deyyadhammasaṅkhāto yañño ārammaṇaṃ hoti, so ettha yaññe  ārammaṇavasena pavattiyā patiṭṭhāya deyyadhammapaccayaṃ lobhaṃ,  paṭiggāhakapaccayaṃ kodhaṃ, tadubhayanidānaṃ mohanti evaṃ tividhampi  jahāti dosaṃ. so evaṃ bhogesu ^b^vītarāgo,^eb^ sattesu ca  ^b^pavineyya dosaṃ^eb^ tappahāneneva pahīnapañcanīvaraṇo anukkamena  upacārappanābhedaṃ aparimāṇasattapharaṇena ekasatte vā anavasesapharaṇena  appamāṇaṃ ^b^mettaṃ cittaṃ^eb^ bhāvento ^a^V2.0130^ea^ puna bhāvanāvepullatthaṃ,  ^b^rattindivaṃ satataṃ^eb^ sabbairiyāpathesu appamatto hutvā tameva  mettajjhānasaṅkhātaṃ ^b^sabbā disā pharate appamañña^eb^nti. <br/><br/>[03] 514^b^.^eb^ atha brāhmaṇo taṃ mettaṃ ``brahmalokamaggo  aya''nti ajānanto kevalaṃ attano visayātītaṃ mettābhāvanaṃ sutvā  ^a^P2.0418^ea^ suṭṭhutaraṃ sañjātasabbaññusambhāvano bhagavati attanā  brahmalokādhimuttattā brahmalokūpapattimeva ca suddhiṃ muttiñca maññamāno  brahmalokamaggaṃ pucchanto ^b^``ko sujjhatī''^eb^ti gāthamāha. tatra ca  brahmalokagāmiṃ puññaṃ karontaṃ sandhāyāha -- ^b^``ko sujjhati  muccatī''^eb^ti, akarontaṃ sandhāya ^b^``bajjhatī cā''^eb^ti.  ^b^kenattanā^eb^ti kena kāraṇena. ^b^sakkhi brahmajjadiṭṭho^eb^ti brahmā  ajja sakkhi diṭṭho. ^b^sacca^eb^nti bhagavato brahmasamattaṃ ārabbha  accādarena sapathaṃ karoti. ^b^kathaṃ upapajjatī^eb^ti accādareneva  punapi pucchati. ^b^jutimā^eb^ti bhagavantaṃ ālapati.<br/><br/>[03] tattha ^a^M2.0144^ea^ yasmā yo bhikkhu mettāya tikacatukkajjhānaṃ uppādetvā  tameva pādakaṃ katvā vipassanto arahattaṃ pāpuṇāti, so sujjhati  muccati ca, tathārūpo ca brahmalokaṃ na gacchati. yo pana mettāya  tikacatukkajjhānaṃ uppādetvā ``santā esā samāpattī''tiādinā  nayena taṃ assādeti, so bajjhati. aparihīnajjhāno ca teneva  jhānena brahmalokaṃ gacchati, tasmā bhagavā yo sujjhati muccati ca,  tassa brahmalokagamanaṃ ananujānanto anāmasitvāva taṃ puggalaṃ yo  bajjhati. tassa tena jhānena brahmalokagamanaṃ dassento brāhmaṇassa  sappāyena nayena ^b^``yo yajatī''^eb^ti imaṃ gāthamāha. <br/><br/>[03] 515^b^.^eb^ tattha ^b^tividha^eb^nti tikālappasādaṃ  sandhāyāha. tena dāyakato aṅgattayaṃ dasseti. ^b^ārādhaye  dakkhiṇeyyebhi tādī^eb^ti tañca so tādiso tividhasampattisādhako  puggalo tividhaṃ yaññasampadaṃ dakkhiṇeyyehi khīṇāsavehi sādheyya  sampādeyya. iminā paṭiggāhakato aṅgattayaṃ dasseti. ^b^evaṃ  yajitvā sammā yācayogo^eb^ti evaṃ mettajjhānapadaṭṭhānabhāvena  chaḷaṅgasamannāgataṃ yaññaṃ sammā yajitvā so yācayogo tena  chaḷaṅgayaññūpanissayena mettajjhānena ^b^upapajjati brahmalokanti^eb^  ^a^P2.0419^ea^ ^b^brūmī^eb^ti brāhmaṇaṃ samussāhento desanaṃ  samāpesi. sesaṃ sabbagāthāsu uttānatthameva. ito parañca pubbe  vuttanayamevāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya māghasuttavaṇṇanā niṭṭhitā. 


volume: 94
item: 32
title:
  subhāsitasuttavaṇṇanā^pūraḷāsasuttasundarikabhāradvājasuttavaṇṇanā^māghasuttavaṇṇanā^sabhiyasuttavaṇṇanā^

content:
  [03] ^b^evaṃ^eb^ ^a^V2.0131^ea^ ^b^me suta^eb^nti sabhiyasuttaṃ. kā uppatti? ayameva  yāssa nidāne vuttā. atthavaṇṇanākkamepi cassa pubbasadisaṃ pubbe  vuttanayeneva veditabbaṃ. yaṃ pana apubbaṃ, taṃ uttānatthāni padāni  pariharantā vaṇṇayissāma. ^b^veḷuvane kalandakanivāpe^eb^ti  ^b^veḷuvana^eb^nti tassa uyyānassa nāmaṃ. taṃ kira veḷūhi ca  parikkhittaṃ ahosi aṭṭhārasahatthena ca pākārena, gopuradvāraṭṭālakayuttaṃ  ^a^M2.0145^ea^ nīlobhāsaṃ manoramaṃ, tena ``veḷuvana''nti vuccati.  kalandakānañcettha nivāpaṃ adaṃsu, tena ``kalandakanivāpo''ti vuccati.  kalandakā nāma kāḷakā vuccanti. pubbe kira aññataro rājā  tattha uyyānakīḷanatthaṃ āgato surāmadena matto divāseyyaṃ supi.  parijanopissa ``sutto rājā''ti pupphaphalādīhi palobhiyamāno ito  cito ca pakkāmi. atha surāgandhena aññatarasmā susirarukkhā  kaṇhasappo nikkhamitvā rañño abhimukho āgacchati. taṃ disvā  rukkhadevatā ``rañño jīvitaṃ dassāmī''ti kāḷakavesena āgantvā  kaṇṇamūle saddamakāsi. rājā paṭibujjhi, kaṇhasappo nivatto. so  taṃ disvā ``imāya mama kāḷakāya jīvitaṃ dinna''nti kāḷakānaṃ  tattha nivāpaṃ paṭṭhapesi, abhayaghosanañca ^a^P2.0420^ea^ ghosāpesi.  tasmā taṃ tato pabhuti ``kalandakanivāpo''ti saṅkhaṃ gataṃ.<br/><br/>[03] ^b^sabhiyassa paribbājakassā^eb^ti ^b^sabhiyo^eb^ti tassa  nāmaṃ, ^b^paribbājako^eb^ti bāhira pabbajjaṃ upādāya vuccati.  ^b^purāṇasālohitāya devatāyā^eb^ti na mātā na pitā, apica kho  panassa mātā viya pitā viya ca hitajjhāsayattā so devaputto  ``purāṇasālohitā devatā''ti vutto. parinibbute kira kassape  bhagavati patiṭṭhite suvaṇṇacetiye tayo kulaputtā sammukhasāvakānaṃ  santike pabbajitvā cariyānurūpāni kammaṭṭhānāni gahetvā  paccantajanapadaṃ gantvā araññāyatane samaṇadhammaṃ karonti, antarantarā  ca cetiyavandanatthāya dhammassavanatthāya ca nagaraṃ gacchanti. aparena  ca samayena tāvatakampi araññe vippavāsaṃ arocayamānā tattheva  appamattā vihariṃsu, evaṃ viharantāpi na ca kiñci visesaṃ  adhigamiṃsu. tato nesaṃ ahosi -- ``mayaṃ piṇḍāya gacchantā  jīvite sāpekkhā homa, jīvite sāpekkhena ca na sakkā  lokuttaradhammo adhigantuṃ, puthujjanakālakiriyāpi dukkhā, handa mayaṃ  nisseṇiṃ bandhitvā pabbataṃ ^a^V2.0132^ea^ abhiruyha kāye ca jīvite ca anapekkhā  samaṇadhammaṃ karomā''ti. te tathā akaṃsu.<br/><br/>[03] atha nesaṃ mahāthero upanissayasampannattā tadaheva  chaḷabhiññāparivāraṃ arahattaṃ sacchākāsi. so iddhiyā himavantaṃ  gantvā anotatte mukhaṃ dhovitvā uttarakurūsu piṇḍāya caritvā  katabhattakicco puna aññampi padesaṃ gantvā pattaṃ pūretvā  anotattaudakañca nāgalatādantapoṇañca gahetvā ^a^M2.0146^ea^ tesaṃ santikaṃ āgantvā  āha -- ``passathāvuso mamānubhāvaṃ, ayaṃ uttarakuruto piṇḍapāto, idaṃ  himavantato udakadantapoṇaṃ ābhataṃ, imaṃ bhuñjitvā samaṇadhammaṃ karotha,  evāhaṃ tumhe sadā upaṭṭhahissāmī''ti. te taṃ sutvā āhaṃsu --  ``tumhe, bhante, katakiccā, tumhehi saha sallāpamattampi amhākaṃ  papañco, mā dāni tumhe puna amhākaṃ ^a^P2.0421^ea^ santikaṃ  āgamitthā''ti. so kenaci pariyāyena te sampaṭicchāpetuṃ  asakkonto pakkāmi.<br/><br/>[03] tato tesaṃ eko dvīhatīhaccayena pañcābhiñño anāgāmī ahosi.  sopi tatheva akāsi, itarena ca paṭikkhitto tatheva agamāsi.  so taṃ paṭikkhipitvā vāyamanto pabbataṃ āruhanadivasato sattame  divase kiñci visesaṃ anadhigantvāva kālakato devaloke nibbatti.  khīṇāsavattheropi taṃ divasameva parinibbāyi, anāgāmī suddhāvāsesu  uppajji. devaputto chasu kāmāvacaradevalokesu anulomapaṭilomena  dibbasampattiṃ anubhavitvā amhākaṃ bhagavato kāle devalokā cavitvā  aññatarissā paribbājikāya kucchimhi paṭisandhiṃ aggahesi. sā  kira aññatarassa khattiyassa dhītā, taṃ mātāpitaro ``amhākaṃ dhītā  samayantaraṃ jānātū''ti ekassa paribbājakassa niyyātesuṃ. tasseko  antevāsiko paribbājako tāya saddhiṃ vippaṭipajji. sā tena gabbhaṃ  gaṇhi. taṃ gabbhiniṃ disvā paribbājikā nikkaḍḍhiṃsu. sā  aññattha gacchantī antarāmagge sabhāyaṃ vijāyi, tenassa  ^b^``sabhiyo''^eb^tveva nāmaṃ akāsi. sopi sabhiyo vaḍḍhitvā  paribbājakapabbajjaṃ pabbajitvā nānāsatthāni uggahetvā mahāvādī hutvā  vādakkhittatāya sakalajambudīpe vicaranto attano sadisaṃ vādiṃ  adisvā nagaradvāre assamaṃ kārāpetvā khattiyakumārādayo sippaṃ  sikkhāpento tattha vasati.<br/><br/>[03] atha bhagavā pavattitavaradhammacakko anupubbena rājagahaṃ āgantvā  veḷuvane viharati kalandakanivāpe. sabhiyo pana buddhuppādaṃ na  jānāti. atha so suddhāvāsabrahmā samāpattito vuṭṭhāya ``imāhaṃ  visesaṃ kassānubhāvena patto''ti āvajjento kassapassa bhagavato  sāsane samaṇadhammakiriyaṃ te ca sahāye anussaritvā ``tesu eko  ^a^M2.0147^ea^ parinibbuto, eko idāni katthā''ti ^a^V2.0133^ea^ āvajjento ``devalokā  cavitvā jambudīpe uppanno buddhuppādampi na jānātī''ti ñatvā  ``handa naṃ buddhupasevanāya niyojemī''ti vīsati pañhe  abhisaṅkharitvā rattibhāge tassa assamamāgamma ^a^P2.0422^ea^  ākāse ṭhatvā ``sabhiya, sabhiyā''ti pakkosi. so niddāyamāno  tikkhattuṃ taṃ saddaṃ sutvā nikkhamma obhāsaṃ disvā pañjaliko aṭṭhāsi.  tato taṃ brahmā āha -- ``ahaṃ sabhiya tavatthāya vīsati pañhe  āhariṃ, te tvaṃ uggaṇha. yo ca te samaṇo vā brāhmaṇo vā ime  pañhe puṭṭho byākaroti, tassa santike brahmacariyaṃ careyyāsī''ti.  imaṃ devaputtaṃ sandhāyetaṃ vuttaṃ ``purāṇasālohitāya devatāya pañhā  uddiṭṭhā hontī''ti. ^b^uddiṭṭhā^eb^ti uddesamatteneva vuttā, na vibhaṅgena.<br/><br/>[03] evaṃ vutte ca ne sabhiyo ekavacaneneva padapaṭipāṭiyā uggahesi.  atha so brahmā jānantopi tassa buddhuppādaṃ nācikkhi. ``atthaṃ  gavesamāno paribbājako sayameva satthāraṃ ñassati. ito bahiddhā ca  samaṇabrāhmaṇānaṃ tucchabhāva''nti iminā panādhippāyena evamāha --  ``yo te sabhiya...pe0... careyyāsī''ti. theragāthāsu pana  catukkanipāte sabhiyattherāpadānaṃ vaṇṇentā bhaṇanti ``sā cassa mātā  attano vippaṭipattiṃ cintetvā taṃ jigucchamānā jhānaṃ uppādetvā  brahmaloke uppannā, tāya brahmadevatāya te pañhā uddiṭṭhā''ti.<br/><br/>[03] ^b^ye te^eb^ti idāni vattabbānaṃ uddesapaccuddeso.  ^b^samaṇabrāhmaṇā^eb^ti pabbajjūpagamanena lokasammutiyā ca samaṇā ceva  brāhmaṇā ca. ^b^saṅghino^eb^ti gaṇavanto. ^b^gaṇino^eb^ti  satthāro, ``sabbaññuno maya''nti evaṃ paṭiññātāro.  ^b^gaṇācariyā^eb^ti uddesaparipucchādivasena pabbajitagahaṭṭhagaṇassa  ācariyā. ^b^ñātā^eb^ti abhiññātā, vissutā pākaṭāti vuttaṃ  hoti. ^b^yasassino^eb^ti lābhaparivārasampannā. ^b^titthakarā^eb^ti  tesaṃ diṭṭhānugatiṃ āpajjantehi otaritabbānaṃ ogāhitabbānaṃ  diṭṭhititthānaṃ kattāro. ^b^sādhusammatā bahujanassā^eb^ti ``sādhavo  ete santo sappurisā''ti evaṃ bahujanassa sammatā.<br/><br/>[03] ^b^seyyathida^eb^nti ^a^M2.0148^ea^ katame teti ce-iccetasmiṃ atthe nipāto.  ^b^pūraṇo^eb^ti nāmaṃ, ^b^kassapo^eb^ti gottaṃ. so kira jātiyā  dāso, dāsasataṃ ^a^P2.0423^ea^ pūrento jāto. tenassa  ``pūraṇo''ti nāmamakaṃsu. palāyitvā pana naggesu pabbajitvā  ``kassapo aha''nti gottaṃ uddisi, sabbaññutañca paccaññāsi.  ^b^makkhalī^eb^ti nāmaṃ, gosālāya jātattā ^b^gosālo^eb^tipi  vuccati. sopi kira jātiyā dāso eva, palāyitvā pabbaji,  sabbaññutañca paccaññāsi. ^b^ajito^eb^ti nāmaṃ, appicchatāya  kesakambalaṃ dhāreti, tena ^b^kesakambalo^eb^tipi vuccati, sopi  sabbaññutaṃ paccaññāsi ^a^V2.0134^ea^. ^b^pakudho^eb^ti nāmaṃ, ^b^kaccāyano^eb^ti  gottaṃ. appicchavasena udake jīvasaññāya ca nhānamukhadhovanādi  paṭikkhitto, sopi sabbaññutaṃ paccaññāsi. ^b^sañcayo^eb^ti nāmaṃ,  belaṭṭho panassa pitā, tasmā ^b^belaṭṭhaputto^eb^ti vuccati, sopi  sabbaññutaṃ paccaññāsi. ^b^nigaṇṭho^eb^ti pabbajjānāmena,  ^b^nāṭaputto^eb^ti pitunāmena vuccati. nāṭoti kira nāmassa pitā,  tassa puttoti nāṭaputto, sopi sabbaññutaṃ paccaññāsi. sabbepi  pañcasatapañcasatasissaparivārā ahesuṃ. ^b^te^eb^ti te cha satthāro.  ^b^te pañhe^eb^ti te vīsati pañhe. ^b^te^eb^ti te cha satthāro.  ^b^na sampāyantī^eb^ti na sampādenti. ^b^kopa^eb^nti  cittacetasikānaṃ āvilabhāvaṃ. ^b^dosa^eb^nti paduṭṭhacittataṃ,  tadubhayampetaṃ mandatikkhabhedassa kodhassevādhivacanaṃ.  ^b^appaccaya^eb^nti appatītatā, domanassanti vuttaṃ hoti.  ^b^pātukarontī^eb^ti kāyavacīvikārena pakāsenti, pākaṭaṃ karonti.<br/><br/>[03] ^b^hīnāyā^eb^ti gahaṭṭhabhāvāya. gahaṭṭhabhāvo hi pabbajjaṃ  upanidhāya sīlādiguṇahīnato hīnakāmasukhapaṭisevanato vā  ``hīno''ti vuccati. uccā pabbajjā. ^b^āvattitvā^eb^ti  osakkitvā. ^b^kāme paribhuñjeyya^eb^nti kāme paṭiseveyyaṃ. iti  kirassa sabbaññupaṭiññānampi pabbajitānaṃ tucchakattaṃ disvā ahosi.  uppannaparivitakkavaseneva ca āgantvā punappunaṃ vīmaṃsamānassa  ^b^atha kho sabhiyassa paribbājakassa etadahosi -- ``ayampi  kho samaṇo''^eb^ti ca ^b^``yepi kho te bhonto''^eb^ti ca  ^b^``samaṇo kho daharoti na uññātabbo''^eb^ti cāti evamādi.  tattha ^b^jiṇṇā^eb^tiādīni padāni vuttanayāneva. ^b^therā^eb^ti  attano samaṇadhamme thirabhāvappattā. ^b^rattaññū^eb^ti ^a^P2.0424^ea^  ratanaññū, ``nibbānaratanaṃ jānāma maya''nti evaṃ sakāya  paṭiññāya lokenāpi sammatā, bahurattividū vā. ciraṃ pabbajitānaṃ  etesanti ^b^cirapabbajitā^eb^. ^b^na uññātabbo^eb^ti na  avajānitabbo, na nīcaṃ katvā jānitabboti vuttaṃ ^a^M2.0149^ea^ hoti. ^b^na  paribhotabbo^eb^ti na paribhavitabbo, ``kimesa ñassatī''ti evaṃ na  gahetabboti vuttaṃ hoti. <br/><br/>[03] 516^b^.^eb^ ^b^kaṅkhī vecikicchī^eb^ti sabhiyo bhagavatā  saddhiṃ sammodamāno evaṃ bhagavato rūpasampattidamūpasamasūcitaṃ sabbaññutaṃ  sambhāvayamāno vigatuddhacco hutvā āha -- ``kaṅkhī vecikicchī''ti.  tattha ``labheyyaṃ nu kho imesaṃ byākaraṇa''nti evaṃ pañhānaṃ  byākaraṇakaṅkhāya ^b^kaṅkhī^eb^. ``ko nu kho imassimassa ca  pañhassa attho''ti evaṃ vicikicchāya ^b^vecikicchī^eb^.  dubbalavicikicchāya vā tesaṃ pañhānaṃ atthe kaṅkhanato kaṅkhī,  balavatiyā vicinanto kicchatiyeva, na sakkoti sanniṭṭhātunti  vecikicchī. ^b^abhikaṅkhamāno^eb^ti ativiya patthayamāno.  ^b^tesantakaro^eb^ti tesaṃ pañhānaṃ antakaro. bhavantova evaṃ bhavāhīti  dassento āha ^b^``pañhe me puṭṭho...pe0... byākarohi me''^eb^ti.  tattha ^b^pañhe me^eb^ti pañhe mayā. ^b^puṭṭho^eb^ti pucchito.  ^b^anupubba^eb^nti ^a^V2.0135^ea^ pañhapaṭipāṭiyā ^b^anudhamma^eb^nti atthānurūpaṃ  pāḷiṃ āropento. ^b^byākarohi me^eb^ti mayhaṃ byākarohi. <br/><br/>[03] 517^b^.^eb^ ^b^dūrato^eb^ti so kira ito cito  cāhiṇḍanto sattayojanasatamaggato āgato. tenāha -- bhagavā  ^b^``dūrato āgatosī''^eb^ti, kassapassa bhagavato vā sāsanato  āgatattā ``dūrato āgatosī''ti naṃ āha. <br/><br/>[03] 518^b^.^eb^ ^b^puccha ma^eb^nti imāya panassa gāthāya  sabbaññupavāraṇaṃ pavāreti. tattha ^b^manasicchasī^eb^ti manasā  icchasi.<br/><br/>[03] ^b^yaṃ vatāha^eb^nti yaṃ vata ahaṃ. ^b^attamano^eb^ti  pītipāmojjasomanassehi phuṭacitto. ^b^udaggo^eb^ti kāyena cittena  ca abbhunnato ^a^P2.0425^ea^. idaṃ pana padaṃ na sabbapāṭhesu  atthi. idāni yehi dhammehi attamano, te dassento āha --  ^b^``pamudito pītisomanassajāto''^eb^ti. <br/><br/>[03] 519^b^.^eb^ ^b^kiṃ pattina^eb^nti kiṃ pattaṃ kimadhigataṃ.  ^b^sorata^eb^nti suvūpasantaṃ. ``surata''ntipi pāṭho, suṭṭhu uparatanti  attho. ^b^danta^eb^nti damitaṃ. ^b^buddho^eb^ti vibuddho,  buddhaboddhabbo vā. evaṃ sabhiyo ekekāya gāthāya cattāro cattāro  katvā pañcahi gāthāhi vīsati pañhe pucchi. bhagavā panassa ekamekaṃ  ^a^M2.0150^ea^ pañhaṃ ekamekāya gāthāya katvā arahattanikūṭeneva vīsatiyā gāthāhi  byākāsi. <br/><br/>[03] 520^b^.^eb^ tattha yasmā bhinnakileso paramatthabhikkhu, so  ca nibbānappatto hoti, tasmā assa ``kiṃ pattinamāhu  bhikkhuna''nti imaṃ pañhaṃ byākaronto ^b^``pajjenā''^eb^tiādimāha.  tassattho -- yo attanā bhāvitena maggena ^b^parinibbānagato^eb^  kilesaparinibbānaṃ patto, parinibbānagatattā eva ca  ^b^vitiṇṇakaṅkho^eb^  vipattisampattihānibuddhiucchedasassatāpuññapuññabhedaṃ ^b^vibhavañca  bhavañca vippahāya,^eb^ maggavāsaṃ ^b^vusitavā khīṇapunabbhavo^eb^ti ca  etesaṃ thutivacanānaṃ araho, so bhikkhūti. <br/><br/>[03] 521^b^.^eb^ yasmā pana vippaṭipattito suṭṭhu uparatabhāvena  nānappakārakilesavūpasamena ca sorato hoti, tasmā tamatthaṃ dassento  ^b^``sabbattha upekkhako''^eb^tiādinā nayena dutiyapañhabyākaraṇamāha.  tassattho -- yo ^b^sabbattha^eb^ rūpādīsu ārammaṇesu ``cakkhunā  rūpaṃ disvā neva sumano ^a^V2.0136^ea^ hoti, na dummano''ti evaṃ pavattāya  chaḷaṅgupekkhāya ^b^upekkhako,^eb^ vepullappattāya satiyā ^b^satimā, na  so hiṃsati^eb^ neva hiṃsati ^b^kañci^eb^ tasathāvarādibhedaṃ sattaṃ  ^b^sabbaloke^eb^ sabbasmimpi loke, tiṇṇoghattā ^b^tiṇṇo,^eb^  samitapāpattā ^b^samaṇo,^eb^ āvilasaṅkappappahānā ^b^anāvilo^eb^.  ^b^yassa^eb^ cime rāgadosamohamānadiṭṭhikilesaduccaritasaṅkhātā  ^b^sattussadā^eb^ keci oḷārikā vā sukhumā vā ^b^na santi,  so^eb^ imāya upekkhāvihāritāya sativepullatāya ahiṃsakatāya ca  vippaṭipattito suṭṭhu uparatabhāvena iminā  oghādinānappakārakilesavūpasamena ^a^P2.0426^ea^ ca  ^b^sorato^eb^ti. <br/><br/>[03] 522^b^.^eb^ yasmā ca bhāvitindriyo nibbhayo nibbikāro  danto hoti, tasmā tamatthaṃ dassento ^b^``yassindriyānī''^eb^ti  gāthāya tatiyapañhaṃ byākāsi. tassattho -- ^b^yassa cakkhādīni  chaḷindriyāni^eb^ gocarabhāvanāya aniccāditilakkhaṇaṃ āropetvā  vāsanābhāvanāya satisampajaññagandhaṃ gāhāpetvā ^b^ca bhāvitāni,^eb^  tāni ca kho yathā ^b^ajjhattaṃ^eb^ gocarabhāvanāya, evaṃ pana  ^b^bahiddhā ca sabbaloke^eb^ti yattha yattha indriyānaṃ vekallatā  vekallatāya vā sambhavo, tattha tattha nābhijjhādivasena  ^b^bhāvitānī^eb^ti ^a^M2.0151^ea^ evaṃ ^b^nibbijjha^eb^ ñatvā paṭivijjhitvā ^b^imaṃ  parañca lokaṃ^eb^ sakasantatikkhandhalokaṃ parasantatikkhandhalokañca  adandhamaraṇaṃ maritukāmo ^b^kālaṃ kaṅkhati,^eb^ jīvitakkhayakālaṃ  āgameti patimāneti, na bhāyati maraṇassa. yathāha thero -- <br/><br/>[21] ``maraṇe me bhayaṃ natthi, nikanti natthi jīvite''.  (theragā0 20). <br/><br/>[27] ``nābhikaṅkhāmi maraṇaṃ, nābhikaṅkhāmi jīvitaṃ. <br/><br/>[22] kālañca paṭikaṅkhāmi, nibbisaṃ bhatako yathā''ti..  (theragā0 606).<br/><br/>[03] ^b^bhāvito sa danto^eb^ti evaṃ bhāvitindriyo so dantoti. <br/><br/>[03] 523^b^.^eb^ yasmā pana buddho nāma buddhisampanno  kilesaniddā vibuddho ca, tasmā tamatthaṃ dassento  ^b^``kappānī''^eb^ti gāthāya catutthapañhaṃ byākāsi. tattha  ^b^kappānī^eb^ti taṇhādiṭṭhiyo. tā hi tathā tathā vikappanato  ``kappānī''ti vuccanti. ^b^viceyyā^eb^ti aniccādibhāvena  sammasitvā. ^b^kevalānī^eb^ti sakalāni. ^b^saṃsāra^eb^nti yo  cāyaṃ -- <br/><br/>[21] ``khandhānañca paṭipāṭi, dhātuāyatanāna ca. <br/><br/>[22] abbocchinnaṃ vattamānā, saṃsāroti pavuccatī''ti.. -- <br/><br/>[25] evaṃ ^a^V2.0137^ea^ khandhādipaṭipāṭisaṅkhāto saṃsāro, taṃ saṃsārañca  kevalaṃ viceyya. ettāvatā khandhānaṃ mūlabhūtesu kammakilesesu khandhesu  cāti evaṃ tīsupi vaṭṭesu vipassanaṃ āha. ^b^dubhayaṃ cutūpapāta^eb^nti  sattānaṃ cutiṃ upapātanti imañca ^a^P2.0427^ea^ ubhayaṃ viceyya  ñatvāti attho. etena cutūpapātañāṇaṃ āha. ^b^vigatarajamanaṅgaṇaṃ  visuddha^eb^nti rāgādirajānaṃ vigamā aṅgaṇānaṃ abhāvā malānañca  vigamā vigatarajamanaṅgaṇaṃ visuddhaṃ. ^b^pattaṃ jātikhaya^eb^nti nibbānaṃ  pattaṃ. ^b^tamāhu buddha^eb^nti taṃ imāya lokuttaravipassanāya  cutūpapātañāṇabhedāya buddhiyā sampannattā imāya ca vigatarajāditāya  kilesaniddā vibuddhattā tāya paṭipadāya jātikkhayaṃ pattaṃ buddhamāhu.<br/><br/>[03] atha vā ^b^kappāni viceyya kevalānī^eb^ti ``anekepi  saṃvaṭṭavivaṭṭakappe amutrāsi''ntiādinā (itivu0 99; pārā0 12)  nayena vicinitvāti attho. etena paṭhamavijjamāha. ^b^saṃsāraṃ  dubhayaṃ cutūpapāta^eb^nti sattānaṃ cutiṃ upapātanti imañca ubhayaṃ saṃsāraṃ  ^a^M2.0152^ea^ ``ime vata bhonto sattā''tiādinā nayena vicinitvāti attho.  etena dutiyavijjamāha. avasesena tatiyavijjamāha.  āsavakkhayañāṇena hi vigatarajāditā ca nibbānappatti ca hotīti.  ^b^tamāhu buddha^eb^nti evaṃ vijjattayabhedabuddhisampannaṃ taṃ buddhamāhūti. <br/><br/>[03] 525^b^.^eb^ evaṃ paṭhamagāthāya vuttapañhe vissajjetvā  dutiyagāthāya vuttapañhesupi yasmā brahmabhāvaṃ seṭṭhabhāvaṃ patto  paramatthabrāhmaṇo bāhitasabbapāpo hoti, tasmā tamatthaṃ dassento  ^b^``bāhitvā''^eb^ti gāthāya paṭhamaṃ pañhaṃ byākāsi. tassattho --  yo catutthamaggena ^b^bāhitvā sabbapāpakāni ṭhitatto,^eb^ ṭhito icceva  vuttaṃ hoti. bāhitapāpattā eva ca ^b^vimalo,^eb^ vimalabhāvaṃ  brahmabhāvaṃ seṭṭhabhāvaṃ patto, paṭippassaddhasamādhivikkhepakarakilesamalena  aggaphalasamādhinā ^b^sādhusamāhito,^eb^ saṃsārahetusamatikkamena  ^b^saṃsāramaticca^eb^ pariniṭṭhitakiccatāya ^b^kevalī, so^eb^  taṇhādiṭṭhīhi anissitattā ^b^asito,^eb^ lokadhammehi nibbikārattā  ^b^``tādī''^eb^ti ca pavuccati. evaṃ thutiraho ^b^sa brahmā^eb^ so  brāhmaṇoti. <br/><br/>[03] 526^b^.^eb^ yasmā pana samitapāpatāya samaṇo,  nhātapāpatāya ^a^P2.0428^ea^ nhātako, āgūnaṃ akaraṇena ca  nāgoti pavuccati, tasmā tamatthaṃ dassento tato aparāhi tīhi  gāthāhi tayo pañhe byākāsi. tattha ^b^samitāvī^eb^ti  ariyamaggena kilese sametvā ṭhito. ^b^samaṇo pavuccate  tathattā^eb^ti tathārūpo samaṇo pavuccatīti. ettāvatā pañho byākato  hoti, sesaṃ tasmiṃ samaṇe sabhiyassa bahumānajananatthaṃ thutivacanaṃ.  yo hi samitāvī, so puññapāpānaṃ apaṭisandhikaraṇena ^a^V2.0138^ea^ pahāya  puññapāpaṃ rajānaṃ vigamena virajo, aniccādivasena ñatvā imaṃ parañca  lokaṃ jātimaraṇaṃ upātivatto tādi ca hoti. <br/><br/>[03] 527^b^.^eb^ ^b^ninhāya...pe0... nhātako^eb^ti ettha pana  yo ajjhattabahiddhāsaṅkhāte sabbasmimpi āyatanaloke  ajjhattabahiddhārammaṇavasena uppattirahāni sabbapāpakāni maggañāṇena  ninhāya dhovitvā tāya ninhātapāpakatāya taṇhādiṭṭhikappehi kappiyesu  devamanussesu kappaṃ na eti, taṃ nhātakamāhūti evamattho daṭṭhabbo. <br/><br/>[03] 528^b^.^eb^ catutthagāthāyapi ^b^āguṃ na karoti kiñci  loke^eb^ti yo loke appamattakampi pāpasaṅkhātaṃ āguṃ na karoti,  nāgo pavuccate tathattāti ^a^M2.0153^ea^. ettāvatā pañho byākato hoti, sesaṃ  pubbanayeneva thutivacanaṃ. yo hi maggena pahīnāaguttā āguṃ na  karoti, so kāmayogādike sabbayoge dasasaññojanabhedāni ca  sabbabandhanāni visajja jahitvā sabbattha khandhādīsu kenaci saṅgena  na sajjati, dvīhi ca vimuttīhi vimutto, tādi ca hotīti. <br/><br/>[03] 530^b^.^eb^ evaṃ dutiyagāthāya vuttapañhe vissajjetvā  tatiyagāthāya vuttapañhesupi yasmā ``khettānī''ti āyatanāni  vuccanti. yathāha -- ``cakkhupetaṃ cakkhāyatanaṃpetaṃ...pe0... khettampetaṃ  vatthupeta''nti (dha0 sa0 596-598). tāni vijeyya vijetvā  abhibhavitvā, ^b^viceyya^eb^ vā aniccādibhāvena vicinitvā  upaparikkhitvā ^b^kevalāni^eb^ anavasesāni, visesato pana  saṅgahetubhūtaṃ ^b^dibbaṃ mānusakañca brahmakhettaṃ,^eb^ yaṃ dibbaṃ ^a^P2.0429^ea^  dvādasāyatanabhedaṃ tathā mānusakañca, yañca brahmakhettaṃ  chaḷāyatane cakkhāyatanādidvādasāyatanabhedaṃ, taṃ sabbampi vijeyya  viceyya vā. yato yadetaṃ sabbesaṃ khettānaṃ mūlabandhanaṃ  avijjābhavataṇhādi, tasmā ^b^sabbakhettamūlabandhanā pamutto^eb^.  evametesaṃ khettānaṃ vijitattā vicinitattā vā ^b^khettajino^eb^ nāma  hoti, tasmā ^b^``khettānī''^eb^ti imāya gāthāya paṭhamapañhaṃ  byākāsi. tattha keci ``kammaṃ khettaṃ, viññāṇaṃ bījaṃ, taṇhā  sneho''ti (a0 ni0  3.77) vacanato kammāni khettānīti  vadanti. ^b^dibbaṃ mānusakañca brahmakhetta^eb^nti ettha ca devūpagaṃ  kammaṃ dibbaṃ, manussūpagaṃ kammaṃ mānusakaṃ, brahmūpagaṃ kammaṃ brahmakhettanti  vaṇṇayanti. sesaṃ vuttanayameva. <br/><br/>[03] 531^b^.^eb^ yasmā pana sakaṭṭhena kosasadisattā  ``kosānī''ti kammāni vuccanti, tesañca lunanā samucchedanā  kusalo hoti, tasmā tamatthaṃ dassento ^b^``kosānī''^eb^ti gāthāya  dutiyapañhaṃ byākāsi. tassattho -- lokiyalokuttaravipassanāya  visayato kiccato ca aniccādibhāvena kusalākusalakammasaṅkhātāni  ^a^V2.0139^ea^ ^b^kosāni viceyya kevalāni,^eb^ visesato pana saṅgahetubhūtaṃ  aṭṭhakāmāvacarakusalacetanābhedaṃ ^b^dibbaṃ mānusakañca^eb^  navamahaggatakusalacetanābhedañca ^b^brahmakosaṃ^eb^ viceyya. tato imāya  maggabhāvanāya avijjābhavataṇhādibhedā sabbakosānaṃ mūlabandhanā pamutto,  evametesaṃ kosānaṃ lunanā ^b^``kusalo''^eb^ti pavuccati, ^b^tathattā  tādī^eb^ ca hotīti. atha vā sattānaṃ ^a^M2.0154^ea^ dhammānañca nivāsaṭṭhena  asikosasadisattā ``kosānī''ti tayo bhavā dvādasāyatanāni ca  veditabbāni. evamettha yojanā kātabbā. <br/><br/>[03] 532^b^.^eb^ yasmā ca na kevalaṃ paṇḍatīti imināva  ``paṇḍito''ti vuccati, apica kho pana paṇḍarāni ito upagato  pavicayapaññāya allīnotipi ``paṇḍito''ti vuccati, tasmā tamatthaṃ  dassento ^b^``dubhayānī''^eb^ti gāthāya tatiyapañhaṃ byākāsi  ^a^P2.0430^ea^. tassattho -- ^b^ajjhattaṃ bahiddhā cā^eb^ti evaṃ  ^b^ubhayāni^eb^ aniccādibhāvena ^b^viceyya. paṇḍarānī^eb^ti  āyatanāni. tāni hi pakatiparisuddhattā ruḷhiyā ca evaṃ vuccanti,  tāni viceyya imāya paṭipattiyā niddhantamalattā ^b^suddhipañño  paṇḍito^eb^ti ^b^pavuccati tathattā,^eb^ yasmā tāni paṇḍarāni paññāya  ito hoti, sesamassa thutivacanaṃ. so hi pāpapuññasaṅkhātaṃ  kaṇhasukkaṃ upātivatto tādī ca hoti, tasmā evaṃ thuto. <br/><br/>[03] 533^b^.^eb^ yasmā pana ``monaṃ vuccati ñāṇaṃ, yā paññā  pajānanā...pe0... sammādiṭṭhi, tena ñāṇena samannāgato munī''ti  vuttaṃ, tasmā tamatthaṃ dassento ^b^``asatañcā''^eb^ti gāthāya  catutthapañhaṃ byākāsi. tassattho -- yvāyaṃ akusalakusalappabhedo  asatañca satañca dhammo, taṃ ^b^ajjhattaṃ bahiddhā^eb^ti imasmiṃ  ^b^sabbaloke^eb^ pavicayañāṇena ^b^asatañca satañca ñatvā dhammaṃ^eb^  tassa ñātattā eva rāgādibhedato sattavidhaṃ ^b^saṅgaṃ^eb^ taṇhādiṭṭhibhedato  duvidhaṃ ^b^jālañca aticca^eb^ atikkamitvā ṭhito. so tena  monasaṅkhātena pavicayañāṇena samannāgatattā ^b^muni. devamanussehi  pūjanīyo^eb^ti idaṃ panassa thutivacanaṃ. so hi khīṇāsavamunittā  devamanussānaṃ pūjāraho hoti, tasmā evaṃ thuto. <br/><br/>[03] 535^b^.^eb^ evaṃ tatiyagāthāya vuttapañhe vissajjetvā  catutthagāthāya vuttapañhesupi yasmā yo catūhi maggañāṇavedehi  kilesakkhayaṃ karonto gato, so paramatthato ^b^vedagū^eb^ nāma hoti.  yo ca sabbasamaṇabrāhmaṇānaṃ satthasaññitāni ^b^vedāni,^eb^ tāyeva  maggabhāvanāya kiccato aniccādivasena ^b^viceyya^eb^. tattha  chandarāgappahānena tameva ^a^M2.0155^ea^ ^b^sabbaṃ vedamaticca^eb^ yā vedapaccayā vā  aññathā vā uppajjanti vedanā ^a^P2.0431^ea^, tāsu  ^b^sabbavedanāsu vītarāgo^eb^ hoti, tasmā tamatthaṃ dassento ``idaṃ  ^a^V2.0140^ea^ pattina''nti avatvā ^b^``vedānī''^eb^ti gāthāya paṭhamapañhaṃ byākāsi.  yasmā vā yo pavicayapaññāya vedāni viceyya, tattha  chandarāgappahānena sabbaṃ vedamaticca vattati, so satthasaññitāni  vedāni gato ñāto atikkanto ca hoti. yo vedanāsu vītarāgo,  sopi vedanāsaññitāni vedāni gato atikkanto ca hoti. vedāni  gatotipi vedagū, tasmā tampi atthaṃ dassento ``idaṃ pattina''nti  avatvā imāya gāthāya paṭhamapañhaṃ byākāsi. <br/><br/>[03] 536^b^.^eb^ yasmā pana dutiyapañhe ^b^``anuvidito''^eb^ti  anubuddho vuccati, so ca ^b^anuvicca papañcanāmarūpaṃ ajjhattaṃ^eb^  attano santāne taṇhāmānadiṭṭhibhedaṃ papañcaṃ tappaccayā nāmarūpañca  aniccānupassanādīhi anuvicca anuviditvā, na kevalañca  ^b^ajjhattaṃ, bahiddhā ca rogamūlaṃ,^eb^ parasantāne ca imassa  nāmarūparogassa mūlaṃ avijjābhavataṇhādiṃ, tameva vā papañcaṃ anuvicca  tāya bhāvanāya sabbesaṃ rogānaṃ mūlabandhanā, sabbasmā vā rogānaṃ  mūlabandhanā, avijjābhavataṇhādibhedā, tasmā eva vā papañcā pamutto  hoti, tasmā taṃ dassento ``anuviccā''ti gāthāya dutiyapañhaṃ  byākāsi. <br/><br/>[03] 537^b^.^eb^ ``kathañca vīriyavā''ti ettha pana yasmā yo  ariyamaggena sabbapāpakehi virato, tathā viratattā ca āyatiṃ  apaṭisandhitāya ^b^nirayadukkhaṃ aticca^eb^ ṭhito vīriyavāso  vīriyaniketo, so khīṇāsavo ``vīriyavā''ti vattabbataṃ arahati,  tasmā tamatthaṃ dassento ^b^``virato''^eb^ti gāthāya tatiyapañhaṃ  byākāsi. ^b^padhānavā dhīro tādī^eb^ti imāni panassa  thutivacanāni. so hi padhānavā maggajhānapadhānena, dhīro  kilesārividdhaṃsanasamatthatāya, tādī nibbikāratāya, tasmā evaṃ thuto.  sesaṃ yojetvā vattabbaṃ. <br/><br/>[03] 538^b^.^eb^ ``ājāniyo kinti nāma hotī''ti ettha  pana yasmā ^a^P2.0432^ea^ pahīnasabbavaṅkadoso kāraṇākāraṇaññū  asso vā hatthī vā ``ājāniyo hotī''ti ^a^M2.0156^ea^ loke vuccati, na ca  tassa sabbaso te dosā pahīnā eva, khīṇāsavassa pana te pahīnā,  tasmā so ``ājāniyo''ti paramatthato vattabbataṃ arahatīti  dassento ^b^``yassā''^eb^ti gāthāya catutthapañhaṃ byākāsi.  tassattho -- ^b^ajjhattaṃ bahiddhā cā^eb^ti evaṃ  ajjhattabahiddhāsaññojanasaṅkhātāni ^b^yassa assu lunāni  bandhanāni^eb^ paññāsatthena chinnāni padālitāni. ^b^saṅgamūla^eb^nti  yāni tesu tesu vatthūsu saṅgassa sajjanāya anatikkamanāya mūlaṃ  honti, atha vā yassa assu lunāni rāgādīni bandhanāni yāni  ajjhattaṃ bahiddhā ca saṅgamūlāni honti, so sabbasmā saṅgānaṃ  mūlabhūtā sabbasaṅgānaṃ vā mūlabhūtā bandhanā pamutto  ^b^``ājāniyo''^eb^ti vuccati, tathattā tādi ca hotīti. <br/><br/>[03] 540^b^.^eb^ evaṃ ^a^V2.0141^ea^ catutthagāthāya vuttapañhe vissajjetvā  pañcamagāthāya vuttapañhesupi yasmā yaṃ chandajjhenamattena akkharacintakā  sottiyaṃ vaṇṇayanti, vohāramattasottiyo so. ariyo pana  bāhusaccena nissutapāpatāya ca paramatthasottiyo hoti, tasmā tamatthaṃ  dassento ``idaṃ pattina''nti avatvā ^b^``sutvā''^eb^ti gāthāya  paṭhamapañhaṃ byākāsi. tassattho -- yo imasmiṃ loke  sutamayapaññākiccavasena ^b^sutvā^eb^ kātabbakiccavasena vā sutvā  vipassanūpagaṃ ^b^sabbadhammaṃ^eb^ aniccādivasena ^b^abhiññāya  sāvajjānavajjaṃ yadatthi kiñci,^eb^ imāya paṭipadāya kilese  kilesaṭṭhāniye ca dhamme abhibhavitvā abhibhūti saṅkhaṃ gato, taṃ sutvā  sabbadhammaṃ abhiññāya loke sāvajjānavajjaṃ yadatthi kiñci,  ^b^abhibhuṃ^eb^ sutavattā ^b^sottiyoti āhu^eb^. yasmā ca yo  akathaṃkathī kilesabandhanehi vimutto, rāgādīhi īghehi anīgho ca  hoti sabbadhi sabbesu dhammesu khandhāyatanādīsu, tasmā taṃ  ^b^akathaṃkathiṃ vimuttaṃ anīghaṃ sabbadhi^eb^ nissutapāpakattāpi  ``sottiyo''ti āhūti. <br/><br/>[03] 541^b^.^eb^ yasmā pana hitakāmena janena ^a^P2.0433^ea^  araṇīyato ariyo hoti, abhigamanīyatoti attho.  tasmā yehi guṇehi so araṇīyo hoti, te dassentā  ^b^``chetvā''^eb^ti gāthāya dutiyapañhaṃ byākāsi. tassattho --  cattāri ^b^āsavāni^eb^ dve ca^b^ ālayāni^eb^ paññāsatthena  ^b^chetvā vidvā^eb^ viññū vibhāvī catumaggañāṇī ^b^so^eb^  punabbhavavasena ^b^na upeti^eb^ ^a^M2.0157^ea^ ^b^gabbhaseyyaṃ,^eb^ kañci yoniṃ na  upagacchati, kāmādibhedañca ^b^saññaṃ tividhaṃ^eb^.  kāmaguṇasaṅkhātañca ^b^paṅkaṃ panujja^eb^ panuditvā taṇhādiṭṭhikappānaṃ  aññatarampi ^b^kappaṃ na eti,^eb^ evaṃ āsavacchedādiguṇasamannāgataṃ  ^b^tamāhu ariyo^eb^ti. yasmā vā pāpakehi ārakattā ariyo hoti  anaye ca anirīyanā, tasmā tampi atthaṃ dassento imāya gāthāya  dutiyapañhaṃ byākāsi. āsavādayo hi pāpakā dhammā anayasammatā,  te cānena chinnā panunnā, na ca tehi kampati, iccassa te ārakā  honti, na ca tesu irīyati tasmā ārakāssa honti pāpakā  dhammāti imināpatthena. anaye na irīyatīti imināpatthena tamāhu  ariyoti ca evampettha yojanā veditabbā. ``vidvā so na upeti  gabbhaseyya''nti idaṃ pana imasmiṃ atthavikappe thutivacanameva hoti. <br/><br/>[03] 542^b^.^eb^ ``kathaṃ caraṇavā''ti ettha pana yasmā caraṇehi  pattabbaṃ patto ``caraṇavā''ti vattabbataṃ arahati, tasmā taṃ dassento  ^b^``yo idhā''^eb^ti gāthāya tatiyapañhaṃ byākāsi. tattha ^b^yo  idhā^eb^ti yo imasmiṃ sāsane. ^b^caraṇesū^eb^ti sīlādīsu  hemavatasutte (su0 ni0 153 ādayo) vuttapannarasadhammesu.  nimittatthe bhummavacanaṃ. ^b^pattipatto^eb^ti pattabbaṃ patto. yo  caraṇanimittaṃ caraṇahetu caraṇapaccayā pattabbaṃ arahattaṃ pattoti vuttaṃ hoti.  ^b^caraṇavā so^eb^ti so ^a^V2.0142^ea^ imāya caraṇehi pattabbapattiyā caraṇavā  hotīti. ettāvatā pañho byākato hoti, sesamassa thutivacanaṃ.  yo hi caraṇehi pattipatto, so ^b^kusalo^eb^ ca hoti cheko,  ^b^sabbadā^eb^ ca ^b^ājānāti nibbānadhammaṃ^eb^ ^a^P2.0434^ea^,  niccaṃ nibbānaninnacittatāya ^b^sabbattha^eb^ ca khandhādīsu ^b^na  sajjati^eb^. dvīhi ca vimuttīhi ^b^vimuttacitto^eb^ hoti, ^b^paṭighā  yassa na santī^eb^ti. <br/><br/>[03] 543^b^.^eb^ yasmā pana kammādīnaṃ paribbājanena  paribbājako nāma hoti, tasmā tamatthaṃ dassento  ^b^``dukkhavepakka''^eb^nti gāthāya catutthapañhaṃ byākāsi. tattha  vipāko eva vepakkaṃ, dukkhaṃ vepakkamassāti ^b^dukkhavepakkaṃ^eb^.  pavattidukkhajananato sabbampi tedhātukakammaṃ vuccati. ^b^uddha^eb^nti  atītaṃ. ^b^adho^eb^ti anāgataṃ. ^b^tiriyaṃ vāpi majjhe^eb^ti  paccuppannaṃ. tañhi na uddhaṃ na adho, tiriyaṃ ubhinnañca antarā, tena  ``majjhe''ti vuttaṃ. ^b^paribbājayitvā^eb^ti nikkhāmetvā niddhametvā  ^a^M2.0158^ea^. ^b^pariññacārī^eb^ti paññāya paricchinditvā caranto. ayaṃ tāva  apubbapadavaṇṇanā. ayaṃ pana adhippāyayojanā -- yo  tiyaddhapariyāpannampi dukkhajanakaṃ yadatthi kiñci kammaṃ, taṃ sabbampi  ariyamaggena taṇhāvijjāsinehe sosento apaṭisandhijanakabhāvakaraṇena  paribbājayitvā tathā paribbājitattā eva ca taṃ kammaṃ pariññāya  caraṇato pariññacārī. na kevalañca kammameva, māyaṃ mānamathopi  lobhakodhaṃ imepi dhamme pahānapariññāya pariññacārī, pariyantamakāsi  nāmarūpaṃ, nāmarūpassa ca pariyantamakāsi paribbājesi iccevattho.  imesaṃ kammādīnaṃ paribbājanena taṃ paribbājakamāhu. pattipattanti idaṃ  panassa thutivacanaṃ. <br/><br/>[03] 544^b^.^eb^ evaṃ pañhabyākaraṇena tuṭṭhassa pana sabhiyassa  ^b^``yāni ca tīṇī''^eb^tiādīsu abhitthavanagāthāsu  ^b^osaraṇānī^eb^ti ogahaṇāni titthāni, diṭṭhiyoti attho.  tāni yasmā sakkāyadiṭṭhiyā saha brahmajāle vuttadvāsaṭṭhidiṭṭhigatāni  gahetvā tesaṭṭhi honti, yasmā ca tāni aññatitthiyasamaṇānaṃ  pavādabhūtāni satthāni sitāni upadisitabbavasena, na uppattivasena.  uppattivasena pana yadetaṃ ``itthī puriso''ti saññakkharaṃ ^a^P2.0435^ea^  vohāranāmaṃ, yā cāyaṃ micchāparivitakkānussavādivasena  ``evarūpena attanā bhavitabba''nti bālānaṃ viparītasaññā uppajjati,  tadubhayanissitāni tesaṃ vasena uppajjanti, na attapaccakkhāni.  tāni ca bhagavā ^b^vineyya^eb^ vinayitvā ^b^oghatamagā^eb^ oghatamaṃ  oghandhakāraṃ agā atikkanto. ``oghantamagā''tipi pāṭho, oghānaṃ  antaṃ agā, tasmā āha ``yāni ca tīṇi...pe0... tamagā''ti. <br/><br/>[03] 545^b^.^eb^ tato paraṃ vaṭṭadukkhassa antaṃ pārañca nibbānaṃ  tappattiyā dukkhābhāvato tappaṭipakkhato ^a^V2.0143^ea^ ca taṃ sandhāyāha,  ``antagūsi pāragū dukkhassā''ti. atha vā pāragū bhagavā nibbānaṃ  gatattā, taṃ ālapanto āha, ``pāragū antagūsi dukkhassā''ti  ayamettha sambandho. sammā ca buddho sāmañca buddhoti  ^b^sammāsambuddho. taṃ maññe^eb^ti tameva maññāmi, na aññanti  accādarena bhaṇati. ^b^jutimā^eb^ti paresampi andhakāravidhamanena  jutisampanno. ^b^mutimā^eb^ti aparappaccayañeyyañāṇasamatthāya mutiyā  paññāya ^a^M2.0159^ea^ sampanno. ^b^pahūtapañño^eb^ti anantapañño. idha  sabbaññutaññāṇamadhippetaṃ. ^b^dukkhassantakarā^eb^ti āmantento āha.  ^b^atāresi ma^eb^nti kaṅkhāto maṃ tāresi. <br/><br/>[03] 546-9^b^.^eb^ ^b^yaṃ me^eb^tiādigāthāya namakkārakaraṇaṃ bhaṇati.  tattha ^b^kaṅkhitta^eb^nti vīsatipañhanissitaṃ atthaṃ sandhāyāha.  so hi tena kaṅkhito ahosi. ^b^monapathesū^eb^ti ñāṇapathesu.  ^b^vinaḷīkatā^eb^ti vigatanaḷā katā, ucchinnāti vuttaṃ hoti.  ^b^nāga nāgassā^eb^ti ekaṃ āmantanavacanaṃ, ekassa ``bhāsato  anumodantī''ti iminā sambandho. ``dhammadesana''nti pāṭhaseso.  ^b^sabbe devā^eb^ti ākāsaṭṭhā ca bhūmaṭṭhā ca. ^b^nāradapabbatā^eb^ti  tepi kira dve devagaṇā paññavanto, tepi anumodantīti sabbaṃ pasādena  ca namakkārakaraṇaṃ bhaṇati ^a^P2.0436^ea^. <br/><br/>[03] 550-53^b^.^eb^ anumodanārahaṃ byākaraṇasampadaṃ sutvā  ^b^``namo te''^eb^ti añjaliṃ paggahetvā āha. ^b^purisājaññā^eb^ti  purisesu jātisampannaṃ. ^b^paṭipuggalo^eb^ti paṭibhāgo puggalo tuvaṃ  buddho catusaccapaṭivedhena, ^b^satthā^eb^ anusāsaniyā satthavāhatāya ca,  ^b^mārābhibhū^eb^ catumārābhibhavena, ^b^muni^eb^ buddhamuni.  ^b^upadhī^eb^ti khandhakilesakāmaguṇābhisaṅkhārabhedā cattāro.  ^b^vaggū^eb^ti abhirūpaṃ. ^b^puññe cā^eb^ti lokiye ^b^na  limpasi^eb^ tesaṃ akaraṇena, pubbe katānampi vā āyatiṃ  phalūpabhogābhāvena. taṃnimittena vā taṇhādiṭṭhilepena. ^b^vandati  satthuno^eb^ti evaṃ bhaṇanto gopphakesu pariggahetvā pañcapatiṭṭhitaṃ vandi.<br/><br/>[03] ^b^aññatitthiyapubbo^eb^ti aññatitthiyo eva.  ^b^ākaṅkhatī^eb^ti icchati. ^b^āraddhacittā^eb^ti abhirādhitacittā.  ^b^apica mettha puggalavemattatā viditā^eb^ti apica mayā ettha  aññatitthiyānaṃ parivāse puggalanānattaṃ viditaṃ, na sabbeneva  parivasitabbanti. kena pana na parivasitabbaṃ? aggiyehi  jaṭilehi, sākiyena jātiyā, liṅgaṃ vijahitvā āgatena.  avijahitvā āgatopi ca yo maggaphalapaṭilābhāya hetusampanno hoti,  tādisova sabhiyo paribbājako. tasmā bhagavā ``tava pana,  sabhiya, titthiyavattapūraṇatthāya parivāsakāraṇaṃ natthi, atthatthiko tvaṃ  `maggaphalapaṭilābhāya hetusampanno'ti viditametaṃ mayā''ti tassa  pabbajjaṃ anujānanto ^a^M2.0160^ea^ āha -- ``apica ^a^V2.0144^ea^ mettha puggalavemattatā  viditā''ti. sabhiyo pana attano ādaraṃ dassento āha  ^b^``sace bhante''^eb^ti. taṃ sabbaṃ aññañca tathārūpaṃ uttānatthattā  pubbe vuttanayattā ca idha na vaṇṇitaṃ, yato pubbe vaṇṇitānusārena  veditabbanti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya sabhiyasuttavaṇṇanā niṭṭhitā. 


volume: 94
item: 33
title:
  pūraḷāsasuttasundarikabhāradvājasuttavaṇṇanā^māghasuttavaṇṇanā^sabhiyasuttavaṇṇanā^selasuttavaṇṇanā^

content:
  [03] ^b^evaṃ^eb^ ^a^V2.0145^ea^ ^a^P2.0437^ea^ ^b^me suta^eb^nti selasuttaṃ.  kā uppatti? ayameva yāssa nidāne vuttā. atthavaṇṇanākkamepi  cassa pubbasadisaṃ pubbe vuttanayeneva veditabbaṃ. yaṃ pana apubbaṃ, taṃ  uttānatthāni padāni pariharantā vaṇṇayissāma. ^b^aṅguttarāpesū^eb^ti  aṅgā eva so janapado, gaṅgāya pana yā uttarena āpo, tāsaṃ  avidūrattā ``uttarāpo''tipi vuccati. kataragaṅgāya uttarena yā  āpoti? mahāmahīgaṅgāya.<br/><br/>[03] tatrāyaṃ tassā nadiyā āvibhāvatthaṃ ādito pabhuti vaṇṇanā --  ayaṃ kira jambudīpo dasasahassayojanaparimāṇo. tattha  catusahassayojanaparimāṇo padeso udakena ajjhotthaṭo ``samuddo''ti  saṅkhaṃ gato. tisahassayojanapamāṇe manussā vasanti.  tisahassayojanapamāṇe himavā patiṭṭhito ubbedhena pañcayojanasatiko  caturāsītisahassakūṭehi paṭimaṇḍito samantato  sandamānapañcasatanadīvicitto. yattha āyāmavitthārena gambhīratāya  ca paññāsapaññāsayojanā diyaḍḍhayojanasataparimaṇḍalā  pūraḷāsasuttavaṇṇanāyaṃ vuttā anotattādayo satta mahāsarā patiṭṭhitā.<br/><br/>[03] tesu ^b^anotatto^eb^ sudassanakūṭaṃ, citrakūṭaṃ, kāḷakūṭaṃ,  gandhamādanakūṭaṃ, kelāsakūṭanti imehi pañcahi pabbatehi parikkhitto.  tattha sudassanakūṭaṃ suvaṇṇamayaṃ dviyojanasatubbedhaṃ antovaṅkaṃ  kākamukhasaṇṭhānaṃ tameva ^a^M2.0161^ea^ saraṃ paṭicchādetvā ṭhitaṃ, citrakūṭaṃ  sabbaratanamayaṃ, kāḷakūṭaṃ añjanamayaṃ, gandhamādanakūṭaṃ sānumayaṃ abbhantare  muggavaṇṇaṃ ^a^P2.0438^ea^ nānappakāraosadhasañchannaṃ  kāḷapakkhuposathadivase ādittamiva aṅgāraṃ jalantaṃ tiṭṭhati,  kelāsakūṭaṃ rajatamayaṃ. sabbāni sudassanena samānubbedhasaṇṭhānāni  tameva saraṃ paṭicchādetvā ṭhitāni. sabbāni devānubhāvena  nāgānubhāvena ca vassanti, nadiyo ca tesu sandanti. taṃ sabbampi  udakaṃ anotattameva pavisati. candimasūriyā dakkhiṇena vā uttarena  vā gacchantā pabbatantarena taṃ obhāsenti, ujuṃ gacchantā na  obhāsenti. tenevassa ``anotatta''nti saṅkhā udapādi.<br/><br/>[03] tattha manoharasilātalāni nimmacchakacchapāni  phalikasadisanimmalūdakāni nahānatitthāni suppaṭiyattāni ^a^V2.0146^ea^ honti,  yesu buddhapaccekabuddhakhīṇāsavā isigaṇā ca nhāyanti, devayakkhādayo  ca uyyānakīḷikaṃ kīḷanti.<br/><br/>[03] catūsu cassa passesu sīhamukhaṃ, hatthimukhaṃ, assamukhaṃ,  usabhamukhanti cattāri mukhāni honti, yehi catasso nadiyo  sandanti. sīhamukhena nikkhantanadītīre sīhā bahutarā honti,  hatthimukhādīhi hatthiassausabhā. puratthimadisato nikkhantanadī  anotattaṃ tikkhattuṃ padakkhiṇaṃ katvā itarā tisso nadiyo anupagamma  pācīnahimavanteneva amanussapathaṃ gantvā mahāsamuddaṃ pavisati.  pacchimadisato ca uttaradisato ca nikkhantanadiyopi tatheva  padakkhiṇaṃ katvā pacchimahimavanteneva uttarahimavanteneva ca  amanussapathaṃ gantvā mahāsamuddaṃ pavisanti. dakkhiṇadisato  nikkhantanadī pana taṃ tikkhattuṃ ^a^P2.0439^ea^ padakkhiṇaṃ katvā  dakkhiṇena ujukaṃ pāsāṇapiṭṭheneva saṭṭhiyojanāni gantvā pabbataṃ  paharitvā vuṭṭhāya pariṇāhena tigāvutapamāṇā udakadhārā hutvā ākāsena  saṭṭhi yojanāni gantvā tiyaggaḷe nāma pāsāṇe patitā, pāsāṇo  udakadhārāvegena bhinno. tatra paññāsayojanapamāṇā tiyaggaḷā nāma  pokkharaṇī jātā. pokkharaṇiyā kūlaṃ bhinditvā pāsāṇaṃ pavisiya  saṭṭhi yojanāni gatā. tato ghanapathaviṃ bhinditvā umaṅgena saṭṭhi  yojanāni gantvā viñjhaṃ nāma tiracchānapabbataṃ paharitvā hatthatale  pañcaṅgulisadisā pañcadhārā hutvā pavattati. sā tikkhattuṃ anotattaṃ  padakkhiṇaṃ katvā gataṭṭhāne ^b^``āvaṭṭagaṅgā''^eb^ti vuccati ^a^M2.0162^ea^. ujukaṃ  pāsāṇapiṭṭhena saṭṭhi yojanāni gataṭṭhāne ^b^``kaṇhagaṅgā''^eb^ti vuccati.  ākāsena saṭṭhi yojanāni gataṭṭhāne ^b^``ākāsagaṅgā''^eb^ti  vuccati. tiyaggaḷapāsāṇe paññāsayojanokāse  ^b^``tiyaggaḷapokkharaṇī''^eb^ti vuccati. kūlaṃ bhinditvā pāsāṇaṃ  pavisiya saṭṭhi yojanāni gataṭṭhāne ^b^``bahalagaṅgā''^eb^ti vuccati.  pathaviṃ bhinditvā umaṅgena saṭṭhi yojanāni gataṭṭhāne  ^b^``umaṅgagaṅgā''^eb^ti vuccati. viñjhaṃ nāma tiracchānapabbataṃ  paharitvā pañcadhārā hutvā pavattaṭṭhāne ``gaṅgā, yamunā, aciravatī,  sarabhū, mahī''ti pañcadhā vuccati. evametā pañca mahāgaṅgā himavatā  sambhavanti. tāsu yā ayaṃ pañcamī mahī nāma, sā idha  ``mahāmahīgaṅgā''ti adhippetā. tassā gaṅgāya uttarena yā āpo,  tāsaṃ avidūrattā so janapado ``aṅguttarāpo''ti veditabbo. tasmiṃ  janapade aṅguttarāpesu.<br/><br/>[03] ^b^cārikaṃ caramāno^eb^ti addhānagamanaṃ kurumāno ^a^P2.0440^ea^.  tattha bhagavato duvidhā cārikā turitacārikā,  aturitacārikā ca. tattha dūrepi bhabbapuggale disvā sahasā gamanaṃ  turitacārikā. sā mahākassapapaccuggamanādīsu daṭṭhabbā. taṃ  paccuggacchanto hi bhagavā muhutteneva tigāvutaṃ agamāsi,  āḷavakadamanatthaṃ tiṃsayojanaṃ, tathā aṅgulimālassatthāya.  pukkusātissa ^a^V2.0147^ea^ pana pañcattālīsayojanaṃ, mahākappinassa vīsayojanasataṃ,  dhaniyassatthāya sattayojanasataṃ addhānaṃ agamāsi. ayaṃ  ^b^turitacārikā^eb^ nāma. gāmanigamanagarapaṭipāṭiyā pana  piṇḍapātacariyādīhi lokaṃ anuggaṇhantassa gamanaṃ  ^b^aturitacārikā^eb^ nāma. ayaṃ idha adhippetā. evaṃ cārikaṃ  caramāno. ^b^mahatā^eb^ti saṅkhyāmahatā guṇamahatā ca.  ^b^bhikkhusaṅghenā^eb^ti samaṇagaṇena. ^b^aḍḍhateḷasehī^eb^ti aḍḍhena  teḷasahi, dvādasahi satehi paññāsāya ca bhikkhūhi saddhinti vuttaṃ  hoti. ^b^yena...pe0... tadavasarī^eb^ti āpaṇabahulatāya so nigamo  ``āpaṇo'' tveva nāmaṃ labhi. tasmiṃ kira  vīsatiāpaṇamukhasahassāni vibhattāni ahesuṃ. yena disābhāgena  maggena vā so aṅguttarāpānaṃ raṭṭhassa nigamo osaritabbo, tena  avasari tadavasari agamāsi, taṃ nigamaṃ anupāpuṇīti vuttaṃ hoti.<br/><br/>[03] ^b^keṇiyo jaṭilo^eb^ti keṇiyoti nāmena, jaṭiloti tāpaso.  so kira brāhmaṇamahāsālo, dhanarakkhaṇatthāya pana tāpasapabbajjaṃ  samādāya rañño paṇṇākāraṃ datvā bhūmibhāgaṃ gahetvā tattha assamaṃ  kāretvā vasati kulasahassassa nissayo hutvā. assamepi cassa  eko ^a^M2.0163^ea^ tālarukkho divase divase ekaṃ suvaṇṇaphalaṃ muñcatīti vadanti.  so divā kāsāyāni dhāreti jaṭā ca bandhati, rattiṃ yathāsukhaṃ  pañcahi kāmaguṇehi samappito samaṅgībhūto paricāreti.  ^b^sakyaputto^eb^ti uccākulaparidīpanaṃ. ^b^sakyakulā pabbajito^eb^ti  saddhāya pabbajitabhāvaparidīpanaṃ, kenaci pārijuññena anabhibhūto  aparikkhīṇaṃyeva taṃ ^a^P2.0441^ea^ kulaṃ pahāya saddhāya  pabbajitoti vuttaṃ hoti. ^b^taṃ kho panā^eb^ti itthambhūtākhyānatthe  upayogavacanaṃ, tassa kho pana bhoto gotamassāti attho.  ^b^kalyāṇo^eb^ti kalyāṇaguṇasamannāgato, seṭṭhoti vuttaṃ hoti.  ^b^kittisaddo^eb^ti kittiyeva thutighoso vā.<br/><br/>[03] ^b^itipi so bhagavā^eb^ti ādimhi pana ayaṃ tāva yojanā  -- so bhagavā itipi arahaṃ, itipi sammāsambuddho...pe0... itipi  bhagavāti, iminā ca iminā ca kāraṇenāti vuttaṃ hoti. tattha  ārakattā, arīnaṃ arānañca hatattā paccayādīnaṃ arahattā, pāpakaraṇe  rahābhāvāti imehi tāva kāraṇehi so bhagavā ^b^araha^eb^nti  veditabbo. ārakā hi so sabbakilesehi maggena savāsanānaṃ  kilesānaṃ viddhaṃsitattāti ārakattā arahaṃ. te cānena kilesārayo  maggena hatāti arīnaṃ hatattāpi arahaṃ. yañcetaṃ  avijjābhavataṇhāmayanābhi, puññādiabhisaṅkhārānaṃ jarāmaraṇanemi,  āsavasamudayamayena akkhena vijjhitvā tibhavarathe samāyojitaṃ  anādikālapavattaṃ saṃsāracakkaṃ. tassānena bodhimaṇḍe vīriyapādehi  sīlapathaviyaṃ patiṭṭhāya saddhāhatthena kammakkhayakarañāṇapharasuṃ gahetvā  sabbe arā hatāti arānaṃ hatattātipi arahaṃ ^a^V2.0148^ea^. aggadakkhiṇeyyattā ca  cīvarādipaccaye sakkāragarukārādīni ca arahatīti paccayādīnaṃ  arahattāpi arahaṃ. yathā ca loke keci paṇḍitamānino bālā  asilokabhayena raho pāpaṃ karonti, evaṃ nāyaṃ kadāci karotīti  pāpakaraṇe rahābhāvatopi arahaṃ. hoti cettha -- <br/><br/>[21] ``ārakattā hatattā ca, kilesārīna so muni. <br/><br/>[27] hatasaṃsāracakkāro, paccayādīna cāraho. <br/><br/>[22] na raho karoti pāpāni, arahaṃ tena pavuccatī''ti..<br/><br/>[03] sammā sāmañca saccānaṃ buddhattā ^b^sammāsambuddho^eb^.  atisayavisuddhāhi vijjāhi abbhuttamena caraṇena ca samannāgatattā  ^a^P2.0442^ea^ ^b^vijjācaraṇasampanno^eb^. sobhanagamanattā  ^a^M2.0164^ea^ sundaraṃ ṭhānaṃ gatattā suṭṭhu gatattā sammā gadattā ca ^b^sugato^eb^.  sabbathāpi viditalokattā ^b^lokavidū^eb^. so hi bhagavā sabhāvato  samudayato nirodhato nirodhūpāyatoti sabbathā khandhāyatanādibhedaṃ  saṅkhāralokaṃ avedi, ``eko loko sabbe sattā āhāraṭṭhitikā.  dve lokā nāmañca rūpañca. tayo lokā tisso vedanā. cattāro  lokā cattāro āhārā. pañca lokā pañcupādānakkhandhā. cha  lokā cha ajjhattikāni āyatanāni. satta lokā satta  viññāṇaṭṭhitiyo. aṭṭha lokā aṭṭha lokadhammā. nava lokā nava  sattāvāsā. dasa lokā dasāyatanāni. dvādasa lokā  dvādasāyatanāni. aṭṭhārasa lokā aṭṭhārasa dhātuyo''ti (paṭi0 ma0  1.112) evaṃ sabbathā saṅkhāralokaṃ avedi. sattānaṃ āsayaṃ  jānāti, anusayaṃ jānāti, caritaṃ jānāti, adhimuttiṃ jānāti,  apparajakkhe mahārajakkhe tikkhindriye mudindriye svākāre dvākāre  suviññāpaye duviññāpaye bhabbe abhabbe satte jānātīti sabbathā  sattalokaṃ avedi. tathā ekaṃ cakkavāḷaṃ āyāmato vitthārato ca  yojanānaṃ dvādasa satasahassāni tīṇi sahassāni aḍḍhapañcamāni ca  satāni, parikkhepato chattiṃsa satasahassāni dasa sahassāni  aḍḍhuḍḍhāni ca satāni.<br/><br/>[03] tattha -- <br/><br/>[21] duve satasahassāni, cattāri nahutāni ca. <br/><br/>[22] ettakaṃ bahalattena, saṅkhātāyaṃ vasundharā.. <br/><br/>[21] cattāri ^a^V2.0149^ea^ satasahassāni, aṭṭheva nahutāni ca. <br/><br/>[22] ettakaṃ bahalattena, jalaṃ vāte patiṭṭhitaṃ.. <br/><br/>[21] nava satasahassāni, māluto nabhamuggato. <br/><br/>[22] saṭṭhi ceva sahassāni, esā lokassa saṇṭhiti''..<br/><br/>[03] evaṃ saṇṭhite cettha yojanānaṃ -- <br/><br/>[21] caturāsīti sahassāni, ajjhogāḷho mahaṇṇave. <br/><br/>[22] accuggato ^a^P2.0443^ea^ tāvadeva, sineru pabbatuttamo.. <br/><br/>[21] tato ^a^M2.0165^ea^ upaḍḍhupaḍḍhena, pamāṇena yathākkamaṃ. <br/><br/>[22] ajjhogāḷhuggatā dibbā, nānāratanacittitā.. <br/><br/>[21] yugandharo īsadharo, karavīko sudassano. <br/><br/>[22] nemindharo vinatako, assakaṇṇo giri brahā.. <br/><br/>[21] ete satta mahāselā, sinerussa samantato. <br/><br/>[22] mahārājānamāvāsā, devayakkhanisevitā.. <br/><br/>[21] yojanānaṃ satānucco, himavā pañca pabbato. <br/><br/>[22] yojanānaṃ sahassāni, tīṇi āyatavitthato.. <br/><br/>[21] caturāsītisahassehi, kūṭehi paṭimaṇḍito. <br/><br/>[22] tipañcayojanakkhandha-parikkhepā nagavhayā.. <br/><br/>[21] paññāsayojanakkhandha-sākhāyāmā samantato. <br/><br/>[22] sattayojanavitthiṇṇā, tāvadeva ca uggatā.. <br/><br/>[21] jambū ^a^V2.0150^ea^ yassānubhāvena, jambudīpo pakāsito. <br/><br/>[22] dve asītisahassāni, ajjhogāḷho mahaṇṇave.. <br/><br/>[21] accuggato tāvadeva, cakkavāḷasiluccayo. <br/><br/>[22] parikkhipitvā taṃ sabbaṃ, cakkavāḷamayaṃ ṭhito''..<br/><br/>[03] tattha candamaṇḍalaṃ ekūnapaññāsayojanaṃ, sūriyamaṇḍalaṃ  paññāsayojanaṃ, tāvatiṃsabhavanaṃ dasasahassayojanaṃ, tathā asurabhavanaṃ  avīcimahānirayo jambudīpo ca. aparagoyānaṃ sattasahassayojanaṃ,  tathā pubbavideho, uttarakuru aṭṭhasahassayojano. ekameko cettha  mahādīpo pañcasatapañcasataparittadīpaparivāro. taṃ sabbampi ekaṃ  cakkavāḷaṃ ekā lokadhātu. cakkavāḷantaresu lokantarikanirayā. evaṃ  anantāni cakkavāḷāni anantā lokadhātuyo, anantena buddhañāṇena  aññāsīti sabbathā okāsalokaṃ avedi. evaṃ so bhagavā sabbathā.  viditalokattā lokavidūti veditabbo.<br/><br/>[03] attano pana guṇehi visiṭṭhatarassa kassaci abhāvā  ^b^anuttaro^eb^. vicittehi vinayanūpāyehi purisadamme sāretīti  ^b^purisadammasārathi^eb^. diṭṭhadhammikasamparāyikaparamatthehi ^a^M2.0166^ea^ ^a^P2.0444^ea^  yathārahaṃ anusāsati nitthāreti cāti ^b^satthā^eb^.  devamanussaggahaṇaṃ ukkaṭṭhaparicchedavasena bhabbapuggalapariggahavasena ca kataṃ,  nāgādikepi pana esa lokiyatthena anusāsati. yadatthi neyyaṃ  nāma, sabbassa buddhattā vimokkhantikañāṇavasena ^b^buddho^eb^. yato  pana so -- <br/><br/>[21] ``bhagyavā bhaggavā yutto, bhagehi ca vibhattavā. <br/><br/>[22] bhattavā vantagamano, bhavesu bhagavā tato''ti..<br/><br/>[03] ayamettha saṅkhepo, vitthārato panetāni padāni visuddhimagge  (visuddhi0 1.124-125) vuttāni.<br/><br/>[03] ^b^so imaṃ loka^eb^nti so bhagavā imaṃ lokaṃ. idāni  vattabbaṃ nidasseti. ^b^sadevaka^eb^ntiādīni  kasibhāradvājāaḷavakasuttesu vuttanayāneva. ^b^saya^eb^nti sāmaṃ  aparaneyyo hutvā. ^b^abhiññā^eb^ti abhiññāya.  ^b^sacchikatvā^eb^ti paccakkhaṃ katvā. ^b^pavedetī^eb^ti bodheti  ñāpeti pakāseti. ^b^so dhammaṃ deseti...pe0...  pariyosānakalyāṇa^eb^nti so bhagavā sattesu kāruññataṃ paṭicca  ^a^V2.0151^ea^ anuttaraṃ  vivekasukhaṃ hitvāpi dhammaṃ deseti. tañca kho appaṃ vā bahuṃ vā  desento ādikalyāṇādippakārameva deseti. kathaṃ? ekagāthāpi hi  samantabhaddakattā dhammassa paṭhamapādena ādikalyāṇā, dutiyatatiyapādehi  majjhekalyāṇā, pacchimapādena pariyosānakalyāṇā. ekānusandhikaṃ  suttaṃ nidānena ādikalyāṇaṃ, nigamanena pariyosānakalyāṇaṃ, sesena  majjhekalyāṇaṃ. nānānusandhikaṃ paṭhamānusandhinā ādikalyāṇaṃ,  pacchimena pariyosānakalyāṇaṃ, sesehi majjhekalyāṇaṃ. sakalopi  sāsanadhammo attano atthabhūtena sīlena ādikalyāṇo,  samathavipassanāmaggaphalehi majjhekalyāṇo, nibbānena  pariyosānakalyāṇo. sīlasamādhīhi vā ādikalyāṇo,  vipassanāmaggehi majjhekalyāṇo, phalanibbānehi pariyosānakalyāṇo.  buddhasubodhitāya vā ādikalyāṇo, dhammasudhammatāya  majjhekalyāṇo, saṅghasuppaṭipattiyā pariyosānakalyāṇo ^a^P2.0445^ea^.  taṃ sutvā tathattāya paṭipannena adhigantabbāya  abhisambodhiyā vā ādikalyāṇo, paccekabodhiyā majjhekalyāṇo,  sāvakabodhiyā pariyosānakalyāṇo ^a^M2.0167^ea^. suyyamāno cesa  nīvaraṇādivikkhambhanato savanenapi kalyāṇameva āvahatīti  ādikalyāṇo, paṭipajjamāno samathavipassanāsukhāvahanato  paṭipattiyāpi kalyāṇameva āvahatīti majjhekalyāṇo, tathā paṭipanno  ca paṭipattiphale niṭṭhite tādibhāvāvahanato paṭipattiphalenapi  kalyāṇameva āvahatīti pariyosānakalyāṇo. nāthappabhavattā ca  pabhavasuddhiyā ādikalyāṇo, atthasuddhiyā majjhekalyāṇo,  kiccasuddhiyā pariyosānakalyāṇo. yato appaṃ vā bahuṃ vā desento  ādikalyāṇādippakārameva desetīti veditabbo.<br/><br/>[03] ^b^sātthaṃ sabyañjana^eb^nti evamādīsu pana yasmā imaṃ dhammaṃ  desento sāsanabrahmacariyaṃ maggabrahmacariyañca pakāseti, nānānayehi  dīpeti, tañca yathāsambhavaṃ atthasampattiyā ^b^sātthaṃ,^eb^  byañjanasampattiyā ^b^sabyañjanaṃ^eb^.  saṅkāsanapakāsanavivaraṇavibhajanauttānīkaraṇapaññattiatthapadasamāyogato  sātthaṃ, akkharapadabyañjanākāraniruttiniddesasampattiyā sabyañjanaṃ.  atthagambhīratāpaṭivedhagambhīratāhi sātthaṃ,  dhammagambhīratādesanāgambhīratāhi sabyañjanaṃ.  atthapaṭibhānapaṭisambhidāvisayato sātthaṃ,  dhammaniruttipaṭisambhidāvisayato sabyañjanaṃ. paṇḍitavedanīyato  sarikkhakajanappasādakanti sātthaṃ, saddheyyato lokiyajanappasādakanti  sabyañjanaṃ. gambhīrādhippāyato sātthaṃ, uttānapadato sabyañjanaṃ.  upanetabbassābhāvato sakalaparipuṇṇabhāvena ^b^kevalaparipuṇṇaṃ,^eb^  apanetabbassa abhāvato niddosabhāvena ^b^parisuddhaṃ^eb^.  sikkhattayapariggahitattā brahmabhūtehi seṭṭhehi caritabbato tesañca  cariyabhāvato ^b^brahmacariyaṃ^eb^. tasmā ``sātthaṃ sabyañjanaṃ...pe0...  brahmacariyaṃ pakāsetī''ti vuccati.<br/><br/>[03] apica ^a^V2.0152^ea^ yasmā sanidānaṃ sauppattikañca desento ādikalyāṇaṃ  deseti, vineyyānaṃ anurūpato atthassa aviparītatāya  hetudāharaṇayogato ca majjhekalyāṇaṃ ^a^P2.0446^ea^, sotūnaṃ  saddhāpaṭilābhena nigamanena ca pariyosānakalyāṇaṃ. evaṃ desento ca  brahmacariyaṃ pakāseti. tañca paṭipattiyā adhigamabyattito sātthaṃ,  pariyattiyā āgamabyattito sabyañjanaṃ, sīlādipañcadhammakkhandhayuttato  kevalaparipuṇṇaṃ, nirupakkilesato nittharaṇatthāya pavattito  lokāmisanirapekkhato ca ^a^M2.0168^ea^ parisuddhaṃ, seṭṭhaṭṭhena brahmabhūtānaṃ  buddhapaccekabuddhasāvakānaṃ cariyato brahmacariyanti vuccati, tasmāpi  ``so dhammaṃ deseti...pe0... brahmacariyaṃ pakāsetī''ti vuccati.<br/><br/>[03] ^b^sādhu kho panā^eb^ti sundaraṃ kho pana, atthāvahaṃ  sukhāvahanti vuttaṃ hoti. ^b^dhammiyā kathāyā^eb^ti  pānakānisaṃsapaṭisaṃyuttāya. ayañhi keṇiyo sāyanhasamaye bhagavato  āgamanaṃ assosi. ``tucchahattho bhagavantaṃ dassanāya gantuṃ  lajjamāno vikālabhojanā viratānampi pānakaṃ kappatī''ti cintetvā  pañcahi kājasatehi susaṅkhataṃ badarapānaṃ gāhāpetvā agamāsi.  yathāha bhesajjakkhandhake ``atha kho keṇiyassa jaṭilassa etadahosi,  kiṃ nu kho ahaṃ samaṇassa gotamassa harāpeyya''nti (mahāva0 300)  sabbaṃ veditabbaṃ. tato naṃ bhagavā yathā sekkhasutte (ma0 ni0  2.22 ādayo) sākiye āvasathānisaṃsapaṭisaṃyuttāya kathāya,  gosiṅgasālavane (ma0 ni0 1.325 ādayo) tayo kulaputte  sāmaggirasānisaṃsapaṭisaṃyuttāya, rathavinīte (ma0 ni0 1.252  ādayo) jātibhūmake bhikkhū dasakathāvatthupaṭisaṃyuttāya, evaṃ  taṅkhaṇānurūpāya pānakānisaṃsapaṭisaṃyuttāya kathāya pānakadānānisaṃsaṃ  sandassesi, tathārūpānaṃ puññānaṃ punapi kattabbatāya niyojento  samādapesi, abbhussāhaṃ janento samuttejesi, sandiṭṭhikasamparāyikena  phalavisesena pahaṃsento sampahaṃsesi. tenāha ^b^``dhammiyā  kathāya...pe0... sampahaṃsesī''^eb^ti. so bhiyyosomattāya bhagavati  pasanno bhagavantaṃ nimantesi, bhagavā cassa tikkhattuṃ paṭikkhipitvā  adhivāsesi. tenāha ^b^``atha kho keṇiyo jaṭilo...pe0...  adhivāsesi^eb^ ^a^P2.0447^ea^ bhagavā tuṇhībhāvenā''ti.<br/><br/>[03] kimatthaṃ pana paṭikkhipi bhagavāti? punappunaṃ yācanāya cassa  puññavuḍḍhi bhavissati, bahutarañca paṭiyādessati, tato aḍḍhatelasānaṃ  bhikkhusatānaṃ paṭiyattaṃ aḍḍhasoḷasannaṃ pāpuṇissatīti. kuto  aparāni tīṇi satānīti ce? appaṭiyatteyeva hi bhatte selo  brāhmaṇo tīhi māṇavakasatehi saddhiṃ pabbajissati, taṃ disvā bhagavā  evamāhāti. ^b^mittāmacce^eb^ti mitte ca kammakare ca.  ^b^ñātisālohite^eb^ti samānalohite ekayonisambandhe puttadhītādayo  ^a^V2.0153^ea^ avasesabandhave ca. yenāti ^a^M2.0169^ea^ yasmā. ^b^me^eb^ti mayhaṃ.  ^b^kāyaveyyāvaṭika^eb^nti kāyena veyyāvaccaṃ. ^b^maṇḍalamāḷaṃ  paṭiyādetī^eb^ti setavitānamaṇḍapaṃ karoti.<br/><br/>[03] ^b^tiṇṇaṃ vedāna^eb^nti irubbedayajubbedasāmavedānaṃ. saha  nighaṇḍunā ca keṭubhena ca ^b^sanighaṇḍukeṭubhānaṃ^eb^. ^b^nighaṇḍū^eb^ti  nāmanighaṇḍurukkhādīnaṃ vevacanappakāsakaṃ satthaṃ. ^b^keṭubha^eb^nti  kiriyākappavikappo kavīnaṃ upakārāya satthaṃ. saha akkharappabhedena  ^b^sākkharappabhedānaṃ^eb^. ^b^akkharappabhedo^eb^ti sikkhā ca nirutti  ca. ^b^itihāsapañcamāna^eb^nti athabbanavedaṃ catutthaṃ katvā ``itiha  āsa itiha āsā''ti īdisavacanapaṭisaṃyutto purāṇakathāsaṅkhāto  itihāso pañcamo etesanti itihāsapañcamā. tesaṃ itihāsapañcamānaṃ.  padaṃ tadavasesañca byākaraṇaṃ ajjheti vedeti cāti ^b^padako  veyyākaraṇo^eb^. lokāyate vitaṇḍavādasatthe mahāpurisalakkhaṇādhikāre  ca dvādasasahasse mahāpurisalakkhaṇasatthe anūno paripūrakārīti  ^b^lokāyatamahāpurisalakkhaṇesu anavayo,^eb^ avayo na hotīti vuttaṃ  hoti. avayo nāma yo tāni atthato ca ganthato ca sandhāretuṃ na  sakkoti.<br/><br/>[03] jaṅghāya hitaṃ vihāraṃ ^a^P2.0448^ea^ ^b^jaṅghāvihāraṃ,^eb^  cirāsanādijanitaṃ parissamaṃ vinodetuṃ jaṅghāpasāraṇatthaṃ  adīghacārikanti vuttaṃ hoti. ^b^anucaṅkamamāno^eb^ti caṅkamamāno  eva. ^b^anuvicaramāno^eb^ti ito cito ca caramāno.  ^b^keṇiyassa jaṭilassa assamo^eb^ti keṇiyassa assamaṃ nivesanaṃ.  ^b^āvāho^eb^ti kaññāgahaṇaṃ. ^b^vivāho^eb^ti kaññādānaṃ.  ^b^mahāyañño^eb^ti mahāyajanaṃ. ^b^māgadho^eb^ti magadhānaṃ issaro.  mahatiyā senāya samannāgatattā ^b^seniyo^eb^. bimbīti suvaṇṇaṃ,  tasmā sārasuvaṇṇasadisavaṇṇatāya ^b^bimbisāro. so me  nimantito^eb^ti so mayā nimantito. <br/><br/>[01] atha brāhmaṇo pubbe katādhikārattā buddhasaddaṃ sutvāva  amatenevābhisitto vimhayarūpattā āha -- ^b^``buddhoti, bho  keṇiya, vadesī''^eb^ti. itaro yathābhūtaṃ ācikkhanto āha --  ^b^``buddhoti, bho sela, vadāmī''^eb^ti. tato naṃ punapi  daḷhīkaraṇatthaṃ pucchi, itaropi tatheva ārocesi. atha  kappasatasahassehipi buddhasaddassa dullabhabhāvaṃ dassento ^a^M2.0170^ea^ āha --  ^b^``ghosopi kho eso dullabho lokasmiṃ yadidaṃ buddho''^eb^ti.  tattha ^b^yadida^eb^nti nipāto, yo esoti vuttaṃ hoti.<br/><br/>[03] atha brāhmaṇo buddhasaddaṃ sutvā ``kiṃ nu kho so saccameva  buddho, udāhu nāmamattamevassa buddho''ti vīmaṃsitukāmo cintesi,  abhāsi eva vā ^b^``āgatāni kho pana...pe0...  vivaṭṭacchado''^eb^ti. tattha ^b^``mantesū''^eb^ti vedesu. ``tathāgato  kira uppajjissatī''ti paṭikacceva ^a^V2.0154^ea^ suddhāvāsadevā brāhmaṇavesena  lakkhaṇāni pakkhipitvā vede vācenti ``tadanusārena mahesakkhā  sattā tathāgataṃ jānissantī''ti. tena pubbe vedesu  mahāpurisalakkhaṇāni āgacchanti. parinibbute pana tathāgate kamena  antaradhāyanti, tena etarahi natthi. ^b^mahāpurisassā^eb^ti  paṇidhisamādānañāṇasamādānakaruṇādiguṇamahato purisassa ^a^P2.0449^ea^.  ^b^dveva gatiyo^eb^ti dve eva niṭṭhā. kāmañcāyaṃ  gatisaddo ``pañca kho imā, sāriputta, gatiyo''tiādīsu (ma0  ni0 1.153) bhavabhede, ``gatī migānaṃ pavana''ntiādīsu (pari0  339) nivāsaṭṭhāne, ``evaṃ adhimattagatimanto''tiādīsu (ma0 ni0  1.161) paññāyaṃ, ``gatigata''ntiādīsu (cūḷava0 204)  visaṭabhāve vattati, idha pana niṭṭhāyaṃ veditabbo. tattha kiñcāpi  yehi lakkhaṇehi samannāgato rājā hoti cakkavatti, na tehi eva  buddho. jātisāmaññato pana tāniyeva tānīti vuccanti. tasmā  vuttaṃ ``yehi samannāgatassā''ti.<br/><br/>[03] ^b^sace agāraṃ ajjhāvasatī^eb^ti yadi agāre vasati.  ^b^rājā hoti cakkavattī^eb^ti catūhi acchariyadhammehi saṅgahavatthūhi  ca lokaṃ rañjanato rājā. cakkaratanaṃ vatteti, catūhi sampatticakkehi,  vattati, tehi ca paraṃ vatteti, parahitāya ca iriyāpathacakkānaṃ vatto  etasmiṃ atthīti cakkavatti. ettha ca rājāti sāmaññaṃ, cakkavattīti  visesanaṃ. dhammena caratīti ^b^dhammiko,^eb^ ñāyena samena vattatīti  attho. dhammena rajjaṃ labhitvā rājā jātoti ^b^dhammarājā^eb^.  parahitadhammakaraṇena vā dhammiko, attahitadhammakaraṇena ^b^dhammarājā^eb^.  caturantāya issaroti ^b^cāturanto,^eb^ catusamuddantāya  cattubbidhadīpavibhūsitāya ca pathaviyā issaroti attho. ajjhattaṃ  kodhādipaccatthike bahiddhā ca sabbarājāno vijesīti ^b^vijitāvī.  janapadatthāvariyappatto^eb^ti janapade dhuvabhāvaṃ thāvarabhāvaṃ patto, na  sakkā kenaci ^a^M2.0171^ea^ cāletuṃ, janapado vā tamhi thāvariyappatto anussukko  sakammanirato acalo asampavedhītipi janapadatthāvariyappatto.<br/><br/>[03] ^b^seyyathida^eb^nti nipāto, tassa ^a^P2.0450^ea^ etāni  katamānīti attho. ^b^cakkaratanaṃ...pe0... pariṇāyakaratanameva  sattama^eb^nti tāni sabbappakārato ratanasuttavaṇṇanāyaṃ vuttāni. tesu  ayaṃ cakkavattirājā cakkaratanena ajitaṃ jināti, hatthiassaratanehi  vijite yathāsukhamanuvicarati, pariṇāyakaratanena vijitamanurakkhati,  sesehi upabhogasukhamanubhavati. paṭhamena cassa ussāhasattiyogo,  hatthiassagahapatiratanehi pabhusattiyogo, pariṇāyakaratanena  mantasattiyogo suparipuṇṇo hoti, itthimaṇiratanehi ca  tividhasattiyogaphalaṃ. so itthimaṇiratanehi bhogasukhamanubhoti,  sesehi issariyasukhaṃ. visesato cassa purimāni tīṇi  adosakusalamūlajanitakammānubhāvena ^a^V2.0155^ea^ sampajjanti, majjhimāni  alobhakusalamūlajanitakammānubhāvena, pacchimamekaṃ  amohakusalamūlajanitakammānubhāvenāti veditabbaṃ.<br/><br/>[03] ^b^parosahassa^eb^nti atirekasahassaṃ. ^b^sūrā^eb^ti  abhīrukajātikā. ^b^vīraṅgarūpā^eb^ti devaputtasadisakāyā, evaṃ  tāveke. ayaṃ panettha sabhāvo ^b^vīrā^eb^ti uttamasūrā vuccanti,  vīrānaṃ aṅgaṃ vīraṅgaṃ, vīrakāraṇaṃ vīriyanti vuttaṃ hoti. vīraṅgaṃ  rūpaṃ etesanti ^b^vīraṅgarūpā,^eb^ vīriyamayasarīrā viyāti vuttaṃ  hoti. ^b^parasenappamaddanā^eb^ti sace paṭimukhaṃ tiṭṭheyya parasenā, taṃ  pamaddituṃ samatthāti adhippāyo. ^b^dhammenā^eb^ti ``pāṇo na  hantabbo''tiādinā (dī0 ni0 2.244; ma0 ni0 3.257)  pañcasīladhammena. ^b^arahaṃ hoti sammāsambuddho loke  vivaṭṭacchado^eb^ti ettha rāgadosamohamānadiṭṭhiavijjāduccaritachadanehi  sattahi paṭicchanne kilesandhakāre loke taṃ chadanaṃ vivaṭṭetvā samantato  sañjātāloko hutvā ṭhitoti vivaṭṭacchado. tattha paṭhamena padena  pūjārahatā, dutiyena tassā hetu yasmā sammāsambuddhoti. tatiyena  buddhattahetu vivaṭṭacchadatā vuttāti ^a^P2.0451^ea^ veditabbā. atha  vā vivaṭṭo ca vicchado cāti vivaṭṭacchado, vaṭṭarahito chadanarahito  cāti vuttaṃ hoti. tena arahaṃ vaṭṭābhāvena sammāsambuddho  chadanābhāvenāti evaṃ purimapadadvayasseva hetudvayaṃ vuttaṃ hoti. dutiyena  vesārajjena cettha purimasiddhi, paṭhamena dutiyasiddhi, tatiyacatutthehi  ^a^M2.0172^ea^ tatiyasiddhi hoti. purimañca dhammacakkhuṃ, dutiyaṃ buddhacakkhuṃ, tatiyaṃ  samantacakkhuṃ sādhetīti veditabbaṃ. <br/><br/>[01] idāni bhagavato santikaṃ gantukāmo āha --  ^b^``kahaṃ pana bho...pe0... sammāsambuddho''^eb^ti. ^b^evaṃ  vutte^eb^tiādīsu ^b^yenesā^eb^ti yena disābhāgena esā.  ^b^nīlavanarājī^eb^ti nīlavaṇṇarukkhapanti. vanaṃ kira  meghapantisadisaṃ. yattha bhagavā tadā vihāsi, taṃ niddisanto āha  -- ``yenesā bho, sela, nīlavanarājī''ti. tattha ``so  viharatī''ti ayaṃ panettha pāṭhaseso, bhummatthe vā karaṇavacanaṃ.  ^b^pade pada^eb^nti padasamīpe padaṃ. tena turitagamanaṃ paṭisedheti.  ^b^durāsadā hī^eb^ti kāraṇaṃ āha, yasmā te durāsadā, tasmā evaṃ  bhonto āgacchantūti. kiṃ pana kāraṇā durāsadāti ce?  ^b^sīhāva ekacarā^eb^. ^b^yathā^eb^ hi sīhā sahāyakiccābhāvato  ekacarā, evaṃ tepi vivekakāmatāya. ^b^``yadā cāha''^eb^ntiādinā  pana te māṇavake upacāraṃ sikkhāpeti. tattha ^b^mā opātethā^eb^ti  mā pavesetha, mā kathethāti vuttaṃ hoti. ^b^āgamentū^eb^ti  paṭimānentu, yāva kathā pariyosānaṃ gacchati, tāva tuṇhī bhavantūti  attho.<br/><br/>[03] ^b^samannesī^eb^ti gavesi. ^b^yebhuyyenā^eb^ti bahukāni  addasa, appakāni nāddasa. tato yāni na addasa ^a^V2.0156^ea^, tāni dīpento  āha ^b^``ṭhapetvā dve''^eb^ti. ^b^kaṅkhatī^eb^ti kaṅkhaṃ uppādeti  patthanaṃ ``aho vata passeyya''nti. ^b^vicikicchatī^eb^ti tato  tato tāni vicinanto kicchati na sakkoti daṭṭhuṃ.  ^b^nādhimuccatī^eb^ti tāya vicikicchāya sanniṭṭhānaṃ na gacchati.  ^b^na sampasīdatī^eb^ti tato ``paripuṇṇalakkhaṇo aya''nti bhagavati  pasādaṃ ^a^P2.0452^ea^ nāpajjati. kaṅkhāya vā sudubbalavimati  vuttā, vicikicchāya majjhimā, anadhimuccanatāya balavatī,  asampasādena tehi tīhi dhammehi cittassa kālussiyabhāvo.<br/><br/>[03] ^b^kosohite^eb^ti vatthikosena paṭicchanne. ^b^vatthaguyhe^eb^ti  aṅgajāte. bhagavato hi varavāraṇasseva kosohitaṃ vatthaguyhaṃ  suvaṇṇavaṇṇaṃ padumagabbhasamānaṃ. taṃ so vatthapaṭicchannattā apassanto  antomukhagatāya ca jivhāya pahūtabhāvaṃ asallakkhento tesu dvīsu  lakkhaṇesu kaṅkhī ahosi ^a^M2.0173^ea^ vicikicchī. ^b^tathārūpa^eb^nti kathaṃ  rūpaṃ? kimettha amhehi vattabbaṃ, vuttametaṃ nāgasenatthereneva  milindaraññā puṭṭhena (mi0 pa0 4.3.3) -- <br/><br/>[02] ``dukkaraṃ, bhante nāgasena, bhagavatā katanti. kiṃ,  mahārājāti? mahājanena hirikaraṇokāsaṃ brahmāyubrāhmaṇassa ca  antevāsiuttarassa ca bāvarissa antevāsīnaṃ soḷasannaṃ brāhmaṇānañca  selassa brāhmaṇassa antevāsīnaṃ tisatamāṇavānañca dassesi, bhanteti.  na, mahārāja, bhagavā guyhaṃ dasseti, chāyaṃ bhagavā dasseti, iddhiyā  abhisaṅkharitvā nivāsananivatthaṃ kāyabandhanabaddhaṃ cīvarapārutaṃ  chāyārūpakamattaṃ dasseti, mahārājāti. chāyārūpe diṭṭhe sati diṭṭho  eva nanu, bhanteti. tiṭṭhatetaṃ, mahārāja, hadayarūpaṃ disvā  bujjhanakasatto bhaveyya, hadayamaṃsaṃ nīharitvā dasseyya sammāsambuddhoti.  kallosi, bhante, nāgasenā''ti (mi0 pa0 4.3.3).<br/><br/>[03] ^b^ninnāmetvā^eb^ti nīharitvā. kaṇṇasotānumasanena cettha  dīghabhāvo, nāsikāsotānumasanena tanubhāvo, nalāṭacchādanena  puthulabhāvo pakāsitoti veditabbo. ^b^ācariyapācariyāna^eb^nti  ācariyānañceva ācariyācariyānañca. ^b^sake vaṇṇe^eb^ti attano  guṇe. <br/><br/>[03] 554^b^.^eb^ ^b^paripuṇṇakāyo^eb^ti lakkhaṇehi paripuṇṇatāya  ahīnaṅgapaccaṅgatāya ca paripuṇṇasarīro ^a^P2.0453^ea^.  ^b^surucī^eb^ti sundarasarīrappabho. ^b^sujāto^eb^ti  ārohapariṇāhasampattiyā saṇṭhānasampattiyā ca sunibbatto.  ^b^cārudassano^eb^ti sucirampi passantānaṃ atittijanakaṃ appaṭikūlaṃ  ramaṇīyaṃ cāru eva dassanaṃ assāti cārudassano. keci pana  bhaṇanti ``cārudassanoti ^a^V2.0157^ea^ sundaranetto''ti. ^b^suvaṇṇavaṇṇo^eb^ti  suvaṇṇasadisavaṇṇo. ^b^asī^eb^ti bhavasi. etaṃ sabbapadehi  yojetabbaṃ. ^b^susukkadāṭho^eb^ti suṭṭhu sukkadāṭho. bhagavato hi  dāṭhāhi candakiraṇā viya ativiya paṇḍararaṃsiyo niccharanti.  tenāha -- ``susukkadāṭhosī''ti. <br/><br/>[03] 555^b^.^eb^ ^b^mahāpurisalakkhaṇā^eb^ti pubbe  vuttabyañjanāneva vacanantarena nigamento āha. <br/><br/>[03] 556^b^.^eb^ idāni ^a^M2.0174^ea^ tesu lakkhaṇesu attano abhirucitehi  lakkhaṇehi bhagavantaṃ thunanto āha -- ^b^``pasannanetto''^eb^tiādi.  bhagavā hi pañcavaṇṇapasādasampattiyā ^b^pasannanetto,^eb^  paripuṇṇacandamaṇḍalasadisamukhattā ^b^sumukho,^eb^  ārohapariṇāhasampattiyā ^b^brahā,^eb^ bahmujugattatāya ^b^uju,^eb^  jutimantatāya patāpavā. yampi cettha pubbe vuttaṃ, taṃ ^b^``majjhe  samaṇasaṅghassā''^eb^ti iminā pariyāyena thunatā puna vuttaṃ. īdiso  hi evaṃ virocati. esa nayo uttaragāthāyapi. <br/><br/>[03] 557-8^b^.^eb^ ^b^uttamavaṇṇino^eb^ti uttamavaṇṇasampannassa.  ^b^jambusaṇḍassā^eb^ti jambudīpassa. pākaṭena issariyaṃ vaṇṇayanto  āha, apica cakkavatti catunnampi dīpānaṃ issaro hoti. <br/><br/>[03] 559^b^.^eb^ ^b^khattiyā^eb^ti jātikhattiyā.  ^b^bhojā^eb^ti bhogiyā. ^b^rājāno^eb^ti ye keci rajjaṃ kārentā.  ^b^anuyantā^eb^ti anugāmino sevakā. ^b^rājābhirājā^eb^ti rājūnaṃ  pūjaniyo rājā hutvā, cakkavattīti adhippāyo. ^b^manujindo^eb^ti  manussādhipati paramissaro hutvā. <br/><br/>[03] 560^b^.^eb^ evaṃ vutte bhagavā ``ye te bhavanti arahanto  sammāsambuddhā, te sake vaṇṇe bhaññamāne attānaṃ pātukarontī''ti imaṃ  selassa manorathaṃ pūrento āha ^b^``rājāhamasmī''^eb^ti.  tatrāyamadhippāyo -- yaṃ kho maṃ tvaṃ sela yācasi ``rājā arahasi  bhavituṃ cakkavattī''ti, ettha appossukko hoti, ^b^rājāhamasmi,^eb^  sati ca rājatte yathā añño rājā samānopi yojanasataṃ vā  anusāsati, dve tīṇi vā cattāri vā pañca vā yojanasatāni  yojanasahassaṃ vā cakkavatti hutvāpi ^a^P2.0454^ea^  catudīpapariyantamattaṃ vā, nāhamevaṃ paricchinnavisayo. ahañhi  ^b^dhammarājā anuttaro bhavaggato^eb^ avīcipariyantaṃ katvā tiriyaṃ  appameyyā lokadhātuyo anusāsāmi. yāvatā hi apadadvipadādibhedā  sattā, ahaṃ tesaṃ aggo. na hi me koci sīlena vā...pe0...  vimuttiñāṇadassanena vā paṭibhāgo atthi. svāhaṃ evaṃ dhammarājā  anuttaro anuttareneva catusatipaṭṭhānādibhedabodhipakkhiyasaṅkhātena  ^b^dhammena cakkaṃ vattemi^eb^ ``idaṃ pajahatha, idaṃ upasampajja  viharathā''tiādinā āṇācakkaṃ, ``idaṃ kho pana, bhikkhave, dukkhaṃ  ariyasacca''ntiādinā ^a^V2.0158^ea^ (saṃ0 ni0  5.1081; mahāva0 14)  pariyattidhammena dhammacakkameva vā. ^b^cakkaṃ appaṭivattiya^eb^nti  ^a^M2.0175^ea^ yaṃ  cakkaṃ appaṭivattiyaṃ hoti samaṇena vā...pe0... kenaci lokasminti. <br/><br/>[03] 561-2^b^.^eb^ evaṃ attānaṃ āvikarontaṃ bhagavantaṃ disvā  pītisomanassajāto selo daḷhikaraṇatthaṃ ^b^``sambuddho  paṭijānāsī''^eb^ti gāthādvayamāha. tattha ^b^ko nu senāpatī^eb^ti  dhammarañño bhoto, dhammena pavattitassa dhammacakkassa anuppavattako  senāpati koti pucchi. <br/><br/>[03] 563^b^.^eb^ tena ca samayena bhagavato dakkhiṇapasse  āyasmā sāriputto nisinno hoti suvaṇṇapuñjo viya siriyā  sobhamāno, taṃ dassento bhagavā ^b^``mayā pavattita''^eb^nti gāthamāha.  tattha ^b^anujāto tathāgata^eb^nti tathāgatahetu anujāto, tathāgatena  hetunā jātoti attho. <br/><br/>[03] 564^b^.^eb^ evaṃ ``ko nu senāpatī''ti pañhaṃ byākaritvā  yaṃ selo āha -- ``sambuddho paṭijānāsī''ti, tatra naṃ nikkaṅkhaṃ  kātukāmo ``nāhaṃ paṭiññāmatteneva paṭijānāmi, apicāhaṃ iminā  kāraṇena buddho''ti ñāpetuṃ ^b^``abhiññeyya''^eb^nti gāthamāha. tattha  ^b^abhiññeyya^eb^nti vijjā ca vimutti ca. maggasaccasamudayasaccāni  pana bhāvetabbapahātabbāni, hetuvacanena pana phalasiddhito tesaṃ phalāni  nirodhasaccadukkhasaccānipi vuttāneva bhavanti. yato sacchikātabbaṃ  sacchikataṃ, pariññeyyaṃ pariññātanti evampettha vuttameva hoti. evaṃ  ^a^P2.0455^ea^ catusaccabhāvanāphalañca vijjāvimuttiṃ dassento  ``bujjhitabbaṃ bujjhitvā buddho jātosmī''ti yuttena hetunā buddhattaṃ  sādheti. <br/><br/>[03] 565-7^b^.^eb^ evaṃ nippariyāyena attānaṃ pātukatvā attani  kaṅkhāvitaraṇatthaṃ brāhmaṇaṃ abhittharayamāno ^b^``vinayassū''^eb^ti  gāthāttayamāha. tattha ^b^sallakatto^eb^ti rāgasallādisattasallakattano.  ^b^brahmabhūto^eb^ti seṭṭhabhūto. ^b^atitulo^eb^ti tulaṃ atīto upamaṃ  atīto, nirūpamoti attho. ^b^mārasenappamaddano^eb^ti ``kāmā te  paṭhamā senā''tiādikāya ``pare ca avajānātī''ti (su0 ni0  440; mahāni0 28; cūḷani0 nandamāṇavapucchāniddesa 47) evaṃ  vuttāya māraparisasaṅkhātāya mārasenāya ^a^M2.0176^ea^ pamaddano.  ^b^sabbāmitte^eb^ti khandhakilesābhisaṅkhāramaccudevaputtamārādike  sabbapaccatthike. ^b^vasīkatvā^eb^ti attano vase vattetvā.  ^b^akutobhayo^eb^ti kutoci abhayo. <br/><br/>[03] 568-70^b^.^eb^ evaṃ vutte selo brāhmaṇo tāvadeva bhagavati  sañjātappasādo pabbajjāpekkho ^a^V2.0159^ea^ hutvā ^b^``imaṃ bhavanto''^eb^ti  gāthāttayamāha yathā taṃ paripākagatāya upanissayasampattiyā sammā  codiyamāno. tattha ^b^kaṇhābhijātiko^eb^ti caṇḍālādinīcakule  jāto. <br/><br/>[03] 571^b^.^eb^ tato tepi māṇavakā tatheva pabbajjāpekkhā hutvā  ^b^``etañce ruccati bhoto''^eb^ti gāthamāhaṃsu yathā taṃ tena saddhiṃ  katādhikārā kulaputtā. <br/><br/>[03] 572^b^.^eb^ atha selo tesu māṇavakesu tuṭṭhacitto te  dassento pabbajjaṃ yācamāno ^b^``brāhmaṇā''^eb^ti gāthamāha. <br/><br/>[03] 573^b^.^eb^ tato bhagavā yasmā selo atīte padumuttarassa  bhagavato sāsane tesaṃyeva tiṇṇaṃ purisasatānaṃ gaṇaseṭṭho hutvā tehi  saddhiṃ pariveṇaṃ kārāpetvā dānādīni puññāni ca katvā kamena  devamanussasampattiṃ anubhavamāno pacchime bhave tesaṃyeva ācariyo hutvā  nibbatto, tañca nesaṃ kammaṃ vimuttiparipākāya paripakkaṃ  ehibhikkhubhāvassa ^a^P2.0456^ea^ ca upanissayabhūtaṃ, tasmā te  sabbeva ehibhikkhupabbajjāya pabbājento ^b^``svākkhāta''^eb^nti  gāthamāha. tattha ^b^sandiṭṭhika^eb^nti paccakkhaṃ. ^b^akālika^eb^nti  maggānantaraphaluppattito na kālantare pattabbaphalaṃ. ^b^yatthā^eb^ti  yannimittā. maggabrahmacariyanimittā hi pabbajjā appamattassa  sativippavāsavirahitassa tīsu sikkhāsu sikkhato amoghā hoti.  tenāha -- ``svākkhātaṃ...pe0... sikkhato''ti.<br/><br/>[03] evañca vatvā ``etha bhikkhavo''ti bhagavā avoca. te sabbe  pattacīvaradharā hutvā ākāsenāgamma bhagavantaṃ abhivādesuṃ. evamimaṃ  tesaṃ ehibhikkhubhāvaṃ sandhāya saṅgītikārā ^b^``alattha kho  selo...pe0... upasampada''^eb^nti āhaṃsu.<br/><br/>[03] ^b^bhuttāvi^eb^nti ^a^M2.0177^ea^ bhuttavantaṃ. ^b^onītapattapāṇi^eb^nti pattato  onītapāṇiṃ, apanītahatthanti vuttaṃ hoti. tattha ``upagantvā''ti  pāṭhaseso daṭṭhabbo. itarathā hi bhagavantaṃ ekamantaṃ nisīdīti na  yujjati. <br/><br/>[03] 574^b^.^eb^ ^b^aggihuttamukhā^eb^ti bhagavā keṇiyassa  cittānukūlavasena anumodanto evamāha. tattha aggiparicariyaṃ vinā  brāhmaṇānaṃ yaññābhāvato ``aggihuttamukhā yaññā''ti vuttaṃ.  aggihuttaseṭṭhā ^a^V2.0160^ea^ aggihuttapadhānāti attho. vede sajjhāyantehi paṭhamaṃ  sajjhāyitabbato sāvittī ``chandaso mukha''nti vuttā. manussānaṃ  seṭṭhato rājā ``mukha''nti vutto. nadīnaṃ ādhārato paṭisaraṇato ca  sāgaro ``mukha''nti vutto. candayogavasena ``ajja kattikā ajja  rohinī''ti sañjānanato ālokakaraṇato sommabhāvato ca  ``nakkhattānaṃ mukhaṃ cando''ti vutto. tapantānaṃ aggattā ādicco  ``tapataṃ mukha''nti vutto. dakkhiṇeyyānaṃ pana aggattā visesena  tasmiṃ samaye buddhappamukhaṃ saṅghaṃ sandhāya ``puññaṃ ākaṅkhamānānaṃ,  saṅgho ve yajataṃ mukha''nti vutto. tena saṅgho puññassa  āyamukhanti dasseti. <br/><br/>[03] 576^b^.^eb^ ^b^yaṃ taṃ saraṇa^eb^nti aññabyākaraṇagāthamāha.  tassattho ^a^P2.0457^ea^ -- pañcahi cakkhūhi cakkhumā bhagavā,  yasmā mayaṃ ito aṭṭhame divase taṃ saraṇaṃ agamamha, tasmā sattarattena  tava sāsane anuttarena damathena dantamha. aho te saraṇassa  ānubhāvoti. <br/><br/>[03] 577-8^b^.^eb^ tato paraṃ bhagavantaṃ dvīhi gāthāhi thunitvā  tatiyāya vandanaṃ yācati -- <br/><br/>[03] 579^b^.^eb^ <br/><br/>[21] ``bhikkhavo tisatā ime, tiṭṭhanti pañjalīkatā. <br/><br/>[22] pāde vīra pasārehi, nāgā vandantu satthuno''ti.. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya selasuttavaṇṇanā niṭṭhitā. 


volume: 94
item: 34
title: māghasuttavaṇṇanā^sabhiyasuttavaṇṇanā^selasuttavaṇṇanā^sallasuttavaṇṇanā^
content:
  [03] 580^b^.^eb^ ^b^animitta^eb^nti ^a^V2.0161^ea^ ^a^M2.0178^ea^ sallasuttaṃ. kā uppatti?  bhagavato kira upaṭṭhāko eko upāsako, tassa putto kālamakāsi.  so puttasokābhibhūto sattāhaṃ nirāhāro ahosi. taṃ anukampanto  bhagavā tassa gharaṃ gantvā sokavinodanatthaṃ imaṃ suttamabhāsi.<br/><br/>[03] tattha ^b^animatta^eb^nti kiriyākāranimittavirahitaṃ. yathā  hi ``yadāhaṃ akkhiṃ vā nikhaṇissāmi, bhamukaṃ vā ukkhipissāmi,  tena nimittena taṃ bhaṇḍaṃ avaharā''tiādīsu kiriyākāranimittamatthi,  na evaṃ jīvite. na hi sakkā laddhuṃ ``yāvāhaṃ idaṃ vā idaṃ vā  karomi, tāva tvaṃ jīva, mā mīyā''ti. ^b^anaññāta^eb^nti ato  eva na sakkā ekaṃsena aññātuṃ ``ettakaṃ vā ettakaṃ vā kālaṃ iminā  jīvitabba''nti gatiyā āyupariyantavasena vā. yathā hi  cātumahārājikādīnaṃ parimitaṃ āyu, na tathā maccānaṃ, evampi  ekaṃsena anaññātaṃ.<br/><br/>[03] ^b^kasira^eb^nti anekapaccayapaṭibaddhavuttibhāvato kicchaṃ na  sukhayāpanīyaṃ. tathā hi taṃ assāsapaṭibaddhañca, passāsapaṭibaddhañca,  mahābhūtapaṭibaddhañca, kabaḷīkārāhārapaṭibaddhañca, usmāpaṭibaddhañca,  viññāṇapaṭibaddhañca. anassasantopi hi na jīvati apassasantopi.  catūsu ca dhātūsu kaṭṭhamukhādiāsīvisadaṭṭho ^a^P2.0458^ea^  viya kāyo pathavīdhātuppakopena tāva thaddho hoti kaliṅgarasadiso.  yathāha -- <br/><br/>[21] ``patthaddho bhavatī kāyo, daṭṭho kaṭṭhamukhena vā. <br/><br/>[22] pathavīdhātuppakopena, hoti kaṭṭhamukheva so''ti.. (dha0  sa0 aṭṭha0 584).<br/><br/>[03] āpodhātuppakopena pūtibhāvaṃ āpajjitvā  paggharitapubbamaṃsalohito aṭṭhicammāvaseso hoti. yathāha -- <br/><br/>[21] ``pūtiko ^a^V2.0162^ea^ bhavatī kāyo, daṭṭho pūtimukhena vā. <br/><br/>[22] āpodhātuppakopena, hoti pūtimukheva so''ti.. (dha0  sa0 aṭṭha0 584).<br/><br/>[03] tejodhātuppakopena aṅgārakāsuyaṃ pakkhitto viya samantā  pariḍayhati. yathāha -- <br/><br/>[21] ``santatto ^a^M2.0179^ea^ bhavatī kāyo, daṭṭho aggimukhena vā. <br/><br/>[22] tejodhātuppakopena, hoti aggimukheva so''ti..  (dha0 sa0 aṭṭha0 584).<br/><br/>[03] vāyodhātuppakopena sañchijjamānasandhibandhano pāsāṇehi  koṭṭetvā sañcuṇṇiyamānaṭṭhiko viya ca hoti. yathāha -- <br/><br/>[21] ``sañchinno bhavatī kāyo, daṭṭho satthamukhena vā. <br/><br/>[22] vāyodhātuppakopena, hoti satthamukheva so''ti.. (dha0  sa0 aṭṭha0 584).<br/><br/>[03] dhātuppakopabyāpannakāyopi ca na jīvati. yadā pana tā  dhātuyo aññamaññaṃ patiṭṭhānādikiccaṃ sādhentāpi samaṃ vahanti, tadā  jīvitaṃ pavattati. evaṃ mahābhūtapaṭibaddhañca jīvitaṃ. dubbhikkhādīsu  pana āhārupacchedena sattānaṃ jīvitakkhayo pākaṭo eva. evaṃ  kabaḷīkārāhārapaṭibaddhañca jīvitaṃ. tathā asitapītādiparipāke  kammajateje khīṇe sattā jīvitakkhayaṃ pāpuṇantāpi pākaṭā eva. evaṃ  usmāpaṭibaddhañca jīvitaṃ. viññāṇe pana niruddhe niruddhato pabhuti  sattānaṃ na hoti jīvitanti evampi loke pākaṭameva. evaṃ  viññāṇapaṭibaddhañca jīvitaṃ. evaṃ anekapaccayapaṭibaddhavuttibhāvato  kasiraṃ veditabbaṃ.<br/><br/>[03] ^b^parittañcā^eb^ti appakaṃ, devānaṃ jīvitaṃ upanidhāya tiṇagge  ussāvabindusadisaṃ, cittakkhaṇato uddhaṃ abhāvena vā parittaṃ.  atidīghāyukopi hi satto atītena cittena jīvittha na jīvati na  jīvissati, anāgatena ^a^P2.0459^ea^ jīvissati na jīvati  na jīvittha, paccuppannena jīvati na jīvittha na jīvissati.  vuttañcetaṃ -- <br/><br/>[21] ``jīvitaṃ attabhāvo ca, sukhadukkhā ca kevalā. <br/><br/>[22] ekacittasamāyuttā, lahuso vattate khaṇo.. <br/><br/>[21] ``cullāsītisahassāni ^a^V2.0163^ea^, kappā tiṭṭhanti ye marū. <br/><br/>[22] natveva tepi jīvanti, dvīhi cittehi saṃyutā''ti..  (mahāni0 10).<br/><br/>[03] ^b^tañca dukkhena saṃyuta^eb^nti tañca jīvitaṃ evaṃ  animittamanaññātaṃ kasiraṃ parittañca samānampi  sītuṇhaḍaṃsamakasādisamphassakhuppipāsāsaṅkhāradukkhavipariṇāmadukkhadukkhadukkhehi  saṃyutaṃ. kiṃ vuttaṃ hoti? yasmā īdisaṃ maccānaṃ jīvitaṃ, tasmā  ^a^M2.0180^ea^ tvaṃ yāva taṃ parikkhayaṃ na gacchati, tāva dhammacariyameva  brūhaya, mā puttamanusocāti. <br/><br/>[03] 581^b^.^eb^ athāpi maññeyyāsi ``sabbūpakaraṇehi puttaṃ  anurakkhantassāpi me so mato, tena socāmī''ti, evampi mā  soci. ^b^na hi so upakkamo atthi, yena jātā na miyyare,^eb^ na  hi sakkā kenaci upakkamena jātā sattā mā marantūti rakkhitunti  vuttaṃ hoti. tato yasmā so ``jaraṃ patvā nāma, bhante, maraṇaṃ  anurūpaṃ, atidaharo me putto mato''ti cintesi, tasmā āha  ^b^``jarampi patvā maraṇaṃ, evaṃdhammā hi pāṇino''^eb^ti, jaraṃ  patvāpi appatvāpi maraṇaṃ, natthi ettha niyamoti vuttaṃ hoti. <br/><br/>[03] 582^b^.^eb^ idāni tamatthaṃ nidassanena sādhento  ^b^``phalānamiva pakkāna''^eb^ntiādimāha. tassattho -- yathā  phalānaṃ pakkānaṃ yasmā sūriyuggamanato pabhuti sūriyātapena santappamāne  rukkhe pathaviraso ca āporaso ca pattato sākhaṃ sākhato khandhaṃ  khandhato mūlanti evaṃ anukkamena mūlato pathavimeva pavisati,  ogamanato pabhuti pana pathavito mūlaṃ mūlato khandhanti evaṃ  anukkamena sākhāpattapallavādīni puna ārohati, evaṃ ārohanto ca  paripākagate phale vaṇṭamūlaṃ na pavisati. atha sūriyātapena tappamāne  vaṇṭamūle pariḷāho uppajjati. tena tāni phalāni pāto pāto  niccakālaṃ patanti, nesaṃ pāto patanato bhayaṃ hoti, patanā bhayaṃ  hotīti attho. evaṃ jātānaṃ maccānaṃ niccaṃ maraṇato bhayaṃ ^a^P2.0460^ea^.  pakkaphalasadisā hi sattāti. <br/><br/>[03] 583-6^b^.^eb^ kiñca bhiyyo ^b^``yathāpi  kumbhakārassa...pe0... jīvita''^eb^nti. tasmā ^b^``daharā  ca...pe0... parāyaṇā''^eb^ti evaṃ gaṇha, evañca gahetvā ^b^``tesaṃ  maccu...pe0... ñātī vā pana ñātake''^eb^ti evampi gaṇha. yasmā ca  na pitā tāyate puttaṃ, ñātī vā pana ñātake, tasmā  ^b^pekkhataṃyeva...pe0... nīyati^eb^.<br/><br/>[03] tattha ^a^V2.0164^ea^ ayaṃ yojanā -- passamānānaṃyeva ñātīnaṃ ``amma,  tātā''tiādinā nayena puthu anekappakārakaṃ lālapataṃyeva maccānaṃ  ekameko ^a^M2.0181^ea^ macco yathā go vajjho evaṃ nīyati, evaṃ passa, upāsaka,  yāva atāṇo lokoti. <br/><br/>[03] 587^b^.^eb^ tattha ye buddhapaccekabuddhādayo dhitisampannā, te  ^b^``evamabbhāhato loko maccunā ca jarāya ca,^eb^ so na sakkā  kenaci parittāṇaṃ kātu''nti yasmā jānanti, ^b^tasmā dhīrā na  socanti viditvā lokapariyāyaṃ^eb^. imaṃ lokasabhāvaṃ ñatvā na  socantīti vuttaṃ hoti. <br/><br/>[03] 588^b^.^eb^ tvaṃ pana ^b^yassa maggaṃ...pe0... paridevasi^eb^.  kiṃ vuttaṃ hoti? yassa mātukucchiṃ āgatassa āgatamaggaṃ vā ito  cavitvā aññattha gatassa gatamaggaṃ vā na jānāsi, tassa ime ubho  ante asampassaṃ niratthaṃ paridevasi. dhīrā pana te passantā  viditvā lokapariyāyaṃ na socantīti. <br/><br/>[03] 589^b^.^eb^ idāni ``niratthaṃ paridevasī''ti ettha  vuttaparidevanāya niratthakabhāvaṃ sādhento ^b^``paridevayamāno  ce''^eb^tiādimāha. tattha ^b^udabbahe^eb^ti ubbaheyya dhāreyya, attani  sañjaneyyāti attho. ^b^sammūḷho hiṃsamattāna^eb^nti sammūḷho hutvā  attānaṃ bādhento. ^b^kayirā ce naṃ vicakkhaṇo^eb^ti yadi tādiso  kañci atthaṃ udabbahe, vicakkhaṇopi naṃ paridevaṃ kareyya. <br/><br/>[03] 590^b^.^eb^ ^b^na hi ruṇṇenā^eb^ti etthāyaṃ yojanā -- na  pana koci ^b^ruṇṇena^eb^ vā ^b^sokena^eb^ vā ^b^cetaso santiṃ  pappoti,^eb^ apica kho pana rodato socato ca ^b^bhiyyo assa  uppajjate dukkhaṃ, sarīrañca^eb^ dubbaṇṇiyādīhi ^b^upahaññatī^eb^ti. <br/><br/>[03] 591^b^.^eb^ ^b^na tena petā^eb^ti tena paridevanena  kālakatā na pālenti na yāpenti, na taṃ tesaṃ upakārāya hoti.  tasmā niratthā paridevanāti. <br/><br/>[03] 592^b^.^eb^ na kevalañca niratthā, anatthampi āvahati.  kasmā? yasmā ^b^sokamappajahaṃ^eb^ ^a^P2.0461^ea^ ^b^...pe0...  vasamanvagū^eb^. tattha ^b^anutthunanto^eb^ti anusocanto.  ^b^vasamanvagū^eb^ti vasaṃ gato. <br/><br/>[03] 593^b^.^eb^ evampi ^a^M2.0182^ea^ niratthakattaṃ anatthāvahattañca sokassa  dassetvā idāni sokavinayatthaṃ ovadanto ^a^V2.0165^ea^ ^b^``aññepi  passā''^eb^tiādimāha. tattha ^b^gamine^eb^ti gamike,  paralokagamanasajje ṭhiteti vuttaṃ hoti. ^b^phandantevidha pāṇino^eb^ti  maraṇabhayena phandamāneyeva idha satte. <br/><br/>[03] 594^b^.^eb^ ^b^yena yenā^eb^ti yenākārena maññanti  ``dīghāyuko bhavissati, arogo bhavissatī''ti. tato taṃ  aññathāyeva hoti, so evaṃ maññito maratipi, rogīpi hoti.  etādiso ayaṃ vinābhāvo maññitappaccanīkena hoti, passa, upāsaka,  lokasabhāvanti evamettha adhippāyayojanā veditabbā. <br/><br/>[03] 596^b^.^eb^ ^b^arahato sutvā^eb^ti imaṃ evarūpaṃ arahato  dhammadesanaṃ sutvā. ^b^neso labbhā mayā itī^eb^ti so peto  ``idāni mayā puna jīvatū''ti na labbhā iti parijānanto, vineyya  paridevitanti vuttaṃ hoti. <br/><br/>[03] 597^b^.^eb^ kiñca bhiyyo -- ^b^``yathā  saraṇamādittaṃ...pe0... dhaṃsaye''^eb^ti. tattha ^b^dhīro^eb^  dhitisampadāya, ^b^sapañño^eb^ sābhāvikapaññāya, ^b^paṇḍito^eb^  bāhusaccapaññāya, ^b^kusalo^eb^ cintakajātikatāya veditabbo.  cintāmayasutamayabhāvanāmayapaññāhi vā yojetabbaṃ. <br/><br/>[03] 598-9^b^.^eb^ na kevalañca sokameva, ^b^paridevaṃ...pe0...  sallamattano. tattha pajappa^eb^nti^b^ taṇhaṃ. domanassa^eb^nti  cetasikadukkhaṃ. ^b^abbahe^eb^ti uddhare. ^b^salla^eb^nti etameva  tippakāraṃ dunnīharaṇaṭṭhena antovijjhanaṭṭhena ca sallaṃ. pubbe vuttaṃ  sattavidhaṃ rāgādisallaṃ vā. etasmiñhi abbūḷhe salle  abbūḷhasallo...pe0... nibbutoti arahattanikūṭena desanaṃ niṭṭhāpesi.  tattha ^b^asito^eb^ti taṇhādiṭṭhīhi anissito. ^b^pappuyyā^eb^ti  pāpuṇitvā. sesaṃ idha ito pubbe vuttattā uttānatthameva, tasmā na  vaṇṇitaṃ. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya sallasuttavaṇṇanā niṭṭhitā. 


volume: 94
item: 35
title: sabhiyasuttavaṇṇanā^selasuttavaṇṇanā^sallasuttavaṇṇanā^vāseṭṭhasuttavaṇṇanā^
content:
  [03] ^b^evaṃ^eb^ ^a^V2.0166^ea^ ^a^M2.0183^ea^ ^a^P2.0462^ea^ ^b^me suta^eb^nti vāseṭṭhasuttaṃ.  kā uppatti? ayameva yāssa nidāne vuttā atthavaṇṇanaṃ panassa  vuttanayāni uttānatthāni ca padāni pariharantā karissāma.  ^b^icchānaṅgalo^eb^ti gāmassa nāmaṃ. brāhmaṇamahāsālānaṃ ^b^caṅkī  tārukkho todeyyo^eb^ti vohāranāmametaṃ. ^b^pokkharasāti  jāṇussoṇī^eb^ti nemittikaṃ. tesu kira eko himavantapasse  pokkharaṇiyā padume nibbatto, aññataro tāpaso taṃ padumaṃ gahetvā  tattha sayitaṃ dārakaṃ disvā saṃvaḍḍhetvā rañño dassesi. pokkhare  sayitattā ``pokkharasātī''ti cassa nāmamakāsi. ekassa  ṭhānantare nemittikaṃ. tena kira jāṇussoṇināmakaṃ purohitaṭṭhānaṃ  laddhaṃ, so teneva paññāyi.<br/><br/>[03] te sabbepi aññe ca abhiññātā abhiññātā brāhmaṇamahāsālā  kasmā icchānaṅgale paṭivasantīti? vedasajjhāyanaparivīmaṃsanatthaṃ.  tena kira samayena kosalajanapade vedakā brāhmaṇā vedānaṃ  sajjhāyakaraṇatthañca atthūpaparikkhaṇatthañca tasmiṃyeva gāme sannipatanti.  tena tepi antarantarā attano bhogagāmato āgamma tattha  paṭivasanti.<br/><br/>[03] ^b^vāseṭṭhabhāradvājāna^eb^nti vāseṭṭhassa ca bhāradvājassa ca.  ^b^ayamantarākathā^eb^ti yaṃ attano sahāyakabhāvānurūpaṃ kathaṃ kathentā  anuvicariṃsu, tassā kathāya antarā vemajjheyeva ayaṃ aññā kathā  udapādīti vuttaṃ hoti. ^b^saṃsuddhagahaṇiko^eb^ti saṃsuddhakucchiko,  saṃsuddhāya brāhmaṇiyā eva kucchismiṃ nibbattoti adhippāyo.  ``samavepākiniyā gahaṇiyā''tiādīsu hi udaraggi ``gahaṇī''ti  vuccati. idha pana mātukucchi. ^b^yāva sattamā^eb^ti mātu mātā,  pitu pitāti evaṃ paṭilomena yāva satta jātiyo. ettha ca  pitāmaho ca pitāmahī ca pitāmahā, tathā mātāmaho ca mātāmahī ca  mātāmahā, pitāmahā ca mātāmahā ^a^P2.0463^ea^ ca pitāmahāyeva.  pitāmahānaṃ yugaṃ ^b^pitāmahayugaṃ. yuga^eb^nti āyuppamāṇaṃ.  abhilāpamattameva cetaṃ, atthato pana pitāmahāyeva pitāmahayugaṃ.  ^b^akkhitto^eb^ti jātiṃ ārabbha ``kiṃ so''ti kenaci anavaññāto  ^a^M2.0184^ea^. ^b^anupakkuṭṭho^eb^ti jātisandosavādena anupakkuṭṭhapubbo.  ^b^vatasampanno^eb^ti ācārasampanno. ^b^saññāpetu^eb^nti ñāpetuṃ  bodhetuṃ, nirantaraṃ kātunti vuttaṃ hoti. ^b^āyāmā^eb^ti gacchāma. <br/><br/>[03] 600^b^.^eb^ ^b^anuññātapaṭiññātā^eb^ti ^a^V2.0167^ea^ ``tevijjā  tumhe''ti evaṃ mayaṃ ācariyehi ca anuññātā attanā ca  paṭijānimhāti attho. ^b^asmā^eb^ti bhavāma. ^b^ubho^eb^ti dvepi  janā. ^b^ahaṃ pokkharasātissa, tārukkhassāyaṃ māṇavo^eb^ti ahaṃ  pokkharasātissa jeṭṭhantevāsī aggasisso, ayaṃ tārukkhassāti  adhippāyena bhaṇati ācariyasampattiṃ attano sampattiñca dīpento. <br/><br/>[03] 601^b^.^eb^ ^b^tevijjāna^eb^nti tivedānaṃ.  ^b^kevalino^eb^ti niṭṭhaṅgatā. ^b^asmase^eb^ti amha bhavāma.  idāni taṃ kevalibhāvaṃ vitthārento āha -- ^b^``padakasmā...pe0...  sādisā''^eb^ti. tattha ^b^jappe^eb^ti vede. ^b^kammunā^eb^ti  dasavidhena kusalakammapathakammunā. ayañhi pubbe sattavidhaṃ  kāyavacīkammaṃ sandhāya ``yato kho bho sīlavā hotī''ti āha.  tividhaṃ manokammaṃ sandhāya ``vatasampanno''ti āha. tena  samannāgato hi ācārasampanno hoti. <br/><br/>[03] 602-5^b^.^eb^ idāni taṃ vacanantarena dassento āha --  ^b^``ahañca kammunā brūmī''^eb^ti. ^b^khayātīta^eb^nti ūnabhāvaṃ  atītaṃ, paripuṇṇanti attho. ^b^peccā^eb^ti upagantvā.  ^b^namassantī^eb^ti namo karonti. ^b^cakkhuṃ loke samuppanna^eb^nti  avijjandhakāre loke, taṃ andhakāraṃ vidhamitvā lokassa  diṭṭhadhammikādiatthasandassanena cakkhu hutvā samuppannaṃ. <br/><br/>[03] 606^b^.^eb^ evaṃ abhitthavitvā vāseṭṭhena yācito bhagavā  dvepi ^a^P2.0464^ea^ jane saṅgaṇhanto āha -- ^b^``tesaṃ vo  ahaṃ byakkhissa''^eb^ntiādi. tattha ^b^byakkhissa^eb^nti  byākarissāmi. ^b^anupubba^eb^nti tiṭṭhatu tāva brāhmaṇacintā,  kīṭapaṭaṅgatiṇarukkhato pabhuti vo anupubbaṃ byakkhissanti evamettha  adhippāyo veditabbo, evaṃ vitthārakathāya vinetabbā hi te māṇavakā.  ^b^jātivibhaṅga^eb^nti jātivitthāraṃ. ^b^aññamaññā hi  jātiyo^eb^ti tesaṃ tesañhi pāṇānaṃ jātiyo aññā aññā  nānappakārāti attho. <br/><br/>[03] 607^b^.^eb^ tato ^a^M2.0185^ea^ pāṇānaṃ jātivibhaṅge kathetabbe  ^b^``tiṇarukkhepi jānāthā''^eb^ti anupādinnakānaṃ tāva kathetuṃ  āraddho. taṃ kimatthamiti ce? upādinnesu sukhañāpanatthaṃ.  anupādinnesu hi jātibhede gahite upādinnesu so pākaṭataro hoti.  tattha ^b^tiṇāni^eb^ nāma antopheggūni bahisārāni. tasmā  tālanāḷikerādayopi tiṇasaṅgahaṃ gacchanti. ^b^rukkhā^eb^ nāma  bahipheggū antosārā. tiṇāni ca rukkhā ca tiṇarukkhā. te  upayogabahuvacanena dassento āha -- ^b^``tiṇarukkhepi  jānāthā''^eb^ti. ^b^na cāpi paṭijānare^eb^ti ``mayaṃ tiṇā, mayaṃ  rukkhā''ti evampi na paṭijānanti. ^b^liṅgaṃ jātimaya^eb^nti  apaṭijānantānampi ca tesaṃ jātimayameva saṇṭhānaṃ ^a^V2.0168^ea^ attano  mūlabhūtatiṇādisadisameva hoti. kiṃ kāraṇaṃ? ^b^aññamaññā hi  jātiyo,^eb^ yasmā aññā tiṇajāti, aññā rukkhajāti; tiṇesupi  aññā tālajāti, aññā nāḷikerajātīti evaṃ vitthāretabbaṃ.<br/><br/>[03] tena kiṃ dīpeti? yaṃ jātivasena nānā hoti, taṃ attano  paṭiññaṃ paresaṃ vā upadesaṃ vināpi aññajātito visesena gayhati.  yadi ca jātiyā brāhmaṇo bhaveyya, sopi attano paṭiññaṃ paresaṃ vā  upadesaṃ vinā khattiyato vessasuddato vā visesena gayheyya, na ca  gayhati, tasmā na jātiyā brāhmaṇoti. parato pana ``yathā etāsu  jātīsū''ti imāya gāthāya etamatthaṃ vacībhedeneva āvikarissati. <br/><br/>[03] 608^b^.^eb^ evaṃ anupādinnesu jātibhedaṃ dassetvā  upādinnesu taṃ dassento ^b^``tato kīṭe''^eb^ti evamādimāha. tattha  ^b^kīṭā^eb^ti kimayo. ^b^paṭaṅgā^eb^ti ^a^P2.0465^ea^  paṭaṅgāyeva. ^b^yāva kunthakipillike^eb^ti kunthakipillikaṃ pariyantaṃ  katvāti attho. <br/><br/>[03] 609^b^.^eb^ ^b^khuddake^eb^ti kāḷakakaṇḍakādayo.  ^b^mahallake^eb^ti sasabiḷārādayo. sabbe hi te anekavaṇṇā. <br/><br/>[03] 610^b^.^eb^ ^b^pādūdare^eb^ti udarapāde, udaraṃyeva yesaṃ  pādāti vuttaṃ hoti. ^b^dīghapiṭṭhike^eb^ti sappānañhi sīsato yāva  naṅguṭṭhā piṭṭhi eva hoti, tena te ``dīghapiṭṭhikā''ti vuccanti. tepi  anekappakārā āsīvisādibhedena. <br/><br/>[03] 611^b^.^eb^ ^b^odake^eb^ti ^a^M2.0186^ea^ udakamhi jāte. macchāpi  anekappakārā rohitamacchādibhedena. <br/><br/>[03] 612^b^.^eb^ ^b^pakkhī^eb^ti sakuṇe. te hi pakkhānaṃ  atthitāya ``pakkhī''ti vuccanti. pattehi yantīti ^b^pattayānā^eb^.  vehāse gacchantīti ^b^vihaṅgamā^eb^. tepi anekappakārā  kākādibhedena. <br/><br/>[03] 613^b^.^eb^ evaṃ thalajalākāsagocarānaṃ pāṇānaṃ jātibhedaṃ  dassetvā idāni yenādhippāyena taṃ dassesi, taṃ āvikaronto  ^b^``yathā etāsū''^eb^ti gāthamāha. tassattho saṅkhepato pubbe  vuttādhippāyavaṇṇanāvaseneva veditabbo. <br/><br/>[03] 614-6^b^.^eb^ vitthārato ^a^V2.0169^ea^ panettha yaṃ vattabbaṃ, taṃ sayameva  dassento ^b^``na kesehī''^eb^tiādimāha. tatrāyaṃ yojanā -- yaṃ  vuttaṃ ``natthi manussesu liṅgaṃ jātimayaṃ puthū''ti, taṃ evaṃ natthīti  veditabbaṃ. seyyathidaṃ, ^b^na kesehī^eb^ti. na hi ``brāhmaṇānaṃ  īdisā kesā honti, khattiyānaṃ īdisā''ti niyamo atthi yathā  hatthiassamigādīnanti iminā nayena sabbaṃ yojetabbaṃ. ^b^liṅgaṃ  jātimayaṃ neva, yathā aññāsu jātisū^eb^ti idaṃ pana vuttassevatthassa  nigamananti veditabbaṃ. tassa yojanā -- tadeva yasmā imehi  kesādīhi natthi manussesu liṅgaṃ jātimayaṃ puthu, tasmā veditabbametaṃ  ``brāhmaṇādibhedesu manussesu liṅgaṃ jātimayaṃ neva yathā aññāsu  jātīsū''ti. <br/><br/>[03] 617^b^.^eb^ idāni evaṃ jātibhede asantepi brāhmaṇo  khattiyoti idaṃ nānattaṃ yathā jātaṃ, taṃ dassetuṃ ^b^``paccatta''^eb^nti  gāthamāha. tassattho -- etaṃ tiracchānānaṃ viya yonisiddhameva  kesādisaṇṭhānānattaṃ manussesu ^a^P2.0466^ea^ brāhmaṇādīnaṃ attano  attano sarīresu na vijjati. avijjamānepi pana etasmiṃ yadetaṃ  brāhmaṇo khattiyoti nānattavidhānapariyāyaṃ vokāraṃ, taṃ vokārañca  manussesu ^b^samaññāya pavuccati, vohāramattena^eb^ vuccatīti. <br/><br/>[03] 619-625^b^.^eb^ ettāvatā ^a^M2.0187^ea^ bhagavā bhāradvājassa vādaṃ niggahetvā  idāni yadi jātiyā brāhmaṇo bhaveyya, ājīvasīlācāravipannopi  brāhmaṇo bhaveyya. yasmā pana porāṇā brāhmaṇā tassa brāhmaṇabhāvaṃ na  icchanti loke ca aññepi paṇḍitamanussā, tasmā vāseṭṭhassa  vādapaggahaṇatthaṃ taṃ dassento ^b^``yo hi koci  manussesū''^eb^tiādikā aṭṭha gāthāyo āha. tattha ^b^gorakkha^eb^nti  khettarakkhaṃ, kasikammanti vuttaṃ hoti. pathavī hi ``go''ti  vuccati, tappabhedo ca khettaṃ. ^b^puthusippenā^eb^ti  tantavāyakammādinānāsippena. ^b^vohāra^eb^nti vaṇijjaṃ.  ^b^parapessenā^eb^ti paresaṃ veyyāvaccena. ^b^issattha^eb^nti  āvudhajīvikaṃ, usuñca sattiñcāti vuttaṃ hoti. ^b^porohiccenā^eb^ti  purohitakammena. <br/><br/>[03] 626^b^.^eb^ evaṃ brāhmaṇasamayena ca lokavohārena ca  ājīvasīlācāravipannassa abrāhmaṇabhāvaṃ sādhetvā evaṃ sante na  jātiyā brāhmaṇo, guṇehi pana brāhmaṇo hoti. tasmā yattha yattha  kule jāto yo guṇavā, so brāhmaṇo, ayamettha ñāyoti evametaṃ ñāyaṃ  atthato āpādetvā puna tadeva ñāyaṃ vacībhedena pakāsento āha  ^b^``na cāhaṃ brāhmaṇaṃ brūmī''^eb^ti.<br/><br/>[03] tassattho -- ahaṃ pana yvāyaṃ catūsu yonīsu yattha katthaci  jāto, tatrāpi vā visesena yo ^a^V2.0170^ea^ brāhmaṇasamaññitāya mātari sambhūto,  taṃ ^b^yonijaṃ mattisambhavaṃ^eb^ yā cāyaṃ ``ubhato sujāto''tiādinā  (dī0 ni0 1.303; ma0 ni0 2.424) nayena brāhmaṇehi  brāhmaṇassa parisuddhauppattimaggasaṅkhātā yoni kathīyati,  ``saṃsuddhagahaṇiko''ti iminā ca mātusampatti, tatopi jātasambhūtattā  ``yonijo mattisambhavo''ti ca vuccati, tampi yonijaṃ mattisambhavaṃ  iminā ca yonijamattisambhavamattena ^b^brāhmaṇaṃ na brūmi^eb^ ^a^P2.0467^ea^.  kasmā? yasmā ``bho bho''ti vacanamattena aññehi  sakiñcanehi visiṭṭhattā ^b^bhovādī nāma so hoti, sace hoti  sakiñcano^eb^. yo panāyaṃ yattha katthaci kule jātopi  rāgādikiñcanābhāvena akiñcano, sabbagahaṇapaṭinissaggena ca  anādāno, ^b^akiñcanaṃ anādānaṃ tamahaṃ brūmi brāhmaṇaṃ^eb^. kasmā?  yasmā bāhitapāpoti. <br/><br/>[03] 627^b^.^eb^ kiñca ^a^M2.0188^ea^ bhiyyo -- ^b^``sabbasaṃyojanaṃ  chetvā''^eb^tiādikā sattavīsati gāthā. tattha ^b^sabbasaṃyojana^eb^nti  dasavidhaṃ saṃyojanaṃ. ^b^na paritassatī^eb^ti taṇhāya na tassati.  ^b^tamaha^eb^nti taṃ ahaṃ rāgādīnaṃ saṅgānaṃ atikkantattā  ^b^saṅgātigaṃ,^eb^ catunnampi yogānaṃ abhāvena ^b^visaṃyuttaṃ brāhmaṇaṃ^eb^  vadāmīti attho. <br/><br/>[03] 628^b^.^eb^ ^b^naddhi^eb^nti nayhanabhāvena pavattaṃ kodhaṃ.  ^b^varatta^eb^nti bandhanabhāvena pavattaṃ taṇhaṃ. ^b^sandānaṃ  sahanukkama^eb^nti anusayānukkamasahitaṃ dvāsaṭṭhidiṭṭhisandānaṃ, idaṃ sabbampi  chinditvā ṭhitaṃ avijjāpalighassa ukkhittattā ^b^ukkhittapalighaṃ^eb^  catunnaṃ saccānnaṃ buddhattā ^b^buddhaṃ^eb^ ahaṃ brāhmaṇaṃ vadāmīti attho. <br/><br/>[03] 629^b^.^eb^ ^b^aduṭṭho^eb^ti evaṃ dasahi akkosavatthūhi  ^b^akkosañca^eb^ pāṇiādīhi pothanañca andubandhanādīhi  ^b^bandhanañca^eb^ yo akuddhamānaso hutvā adhivāsesi, khantibalena  samannāgatattā ^b^khantībalaṃ,^eb^ punappunaṃ uppattiyā anīkabhūtena teneva  khantībalānīkena samannāgatattā ^b^balānīkaṃ taṃ^eb^ evarūpaṃ ahaṃ  brāhmaṇaṃ vadāmīti attho. <br/><br/>[03] 630^b^.^eb^ ^b^vatanta^eb^nti dhutavatena samannāgataṃ,  catupārisuddhisīlena ^b^sīlavantaṃ,^eb^ taṇhāussadābhāvena  ^b^anussadaṃ,^eb^ chaḷindriyadamanena ^b^dantaṃ,^eb^ koṭiyaṃ ṭhitena  attabhāvena ^b^antimasārīraṃ^eb^ tamahaṃ brāhmaṇaṃ vadāmīti attho. <br/><br/>[03] 631^b^.^eb^ ^b^yo^eb^ ^a^V2.0171^ea^ ^b^na limpatī^eb^ti evameva yo abbhantare  duvidhepi kāme na limpati, tasmiṃ kāme na saṇṭhāti, tamahaṃ brāhmaṇaṃ  vadāmīti attho. <br/><br/>[03] 632^b^.^eb^ ^b^dukkhassā^eb^ti khandhadukkhassa.  ^b^pannabhāra^eb^nti ohitakkhandhabhāraṃ catūhi yogehi sabbakilesehi vā  ^b^visaṃyuttaṃ^eb^ tamahaṃ brāhmaṇaṃ vadāmīti ^a^P2.0468^ea^ attho. <br/><br/>[03] 633^b^.^eb^ ^b^gambhīrapañña^eb^nti gambhīresu khandhādīsu  pavattāya paññāya samannāgataṃ, dhammojapaññāya ^b^medhāviṃ,^eb^ ``ayaṃ  duggatiyā, ayaṃ sugatiyā, ayaṃ nibbānassa maggo, ayaṃ amaggo''ti  evaṃ magge amagge ca chekatāya ^b^maggāmaggassa^eb^ ^a^M2.0189^ea^ ^b^kovidaṃ,^eb^  arahattasaṅkhātaṃ ^b^uttamatthamanuppattaṃ^eb^ tamahaṃ brāhmaṇaṃ vadāmīti attho. <br/><br/>[03] 634^b^.^eb^ ^b^asaṃsaṭṭha^eb^nti  dassanasavanasamullāpaparibhogakāyasaṃsaggānaṃ abhāvena asaṃsaṭṭhaṃ.  ^b^ubhaya^eb^nti gihīhi ca anagārehi cāti ubhayehipi asaṃsaṭṭhaṃ.  ^b^anokasāri^eb^nti anālayacāriṃ, ^b^taṃ^eb^ evarūpaṃ ahaṃ brāhmaṇaṃ  vadāmīti attho. <br/><br/>[03] 635^b^.^eb^ ^b^nidhāyā^eb^ti nikkhipitvā oropetvā.  ^b^tasesu thāvaresu cā^eb^ti taṇhātāsena tasesu taṇhābhāvena thiratāya  thāvaresu. ^b^yo na hantī^eb^ti yo evaṃ sabbasattesu vigatapaṭighatāya  nikkhittadaṇḍo neva kañci sayaṃ hanati, na aññena ghāteti, tamahaṃ  brāhmaṇaṃ vadāmīti attho. <br/><br/>[03] 636^b^.^eb^ ^b^aviruddha^eb^nti āghātavasena viruddhesupi  lokiyamahājanesu āghātābhāvena aviruddhaṃ, hatthagate daṇḍe vā satthe vā  avijjamānepi paresaṃ pahāradānato aviratattā ^b^attadaṇḍesu^eb^ janesu  ^b^nibbutaṃ^eb^ nikkhittadaṇḍaṃ, pañcannaṃ khandhānaṃ ``ahaṃ mama''nti  gahitattā ^b^sādānesu,^eb^ tassa gahaṇassa abhāvena ^b^anādānaṃ taṃ^eb^  evarūpaṃ ahaṃ brāhmaṇaṃ vadāmīti attho. <br/><br/>[03] 637^b^.^eb^ ^b^āraggā^eb^ti yassete rāgādayo ayañca  paraguṇamakkhaṇalakkhaṇo makkho āraggā sāsapo viya papatito, yathā  sāsapo āragge na santiṭṭhati, evaṃ citte na tiṭṭhati, tamahaṃ brāhmaṇaṃ  vadāmīti attho. <br/><br/>[03] 638^b^.^eb^ ^b^akakkasa^eb^nti apharusaṃ.  ^b^viññāpani^eb^nti atthaviññāpaniṃ. ^b^sacca^eb^nti bhūtaṃ.  ^b^nābhisaje^eb^ti ^a^V2.0172^ea^ yāya girāya aññaṃ kujjhāpanavasena na laggāpeyya.  khīṇāsavo nāma evarūpameva giraṃ bhāseyya. tasmā tamahaṃ brāhmaṇaṃ  vadāmīti attho. <br/><br/>[03] 639^b^.^eb^ sāṭakābharaṇādīsu ^b^dīghaṃ vā rassaṃ vā,^eb^  maṇimuttādīsu ^b^aṇuṃ^eb^ vā ^b^thūlaṃ^eb^ vā mahagghāppagghavasena  ^b^subhaṃ^eb^ vā ^b^asubhaṃ^eb^ vā yo puggalo imasmiṃ ^a^M2.0190^ea^ ^b^loke^eb^  parapariggahitaṃ ^b^nādiyati,^eb^ tamahaṃ brāhmaṇaṃ ^a^P2.0469^ea^  vadāmīti attho. <br/><br/>[03] 640^b^.^eb^ ^b^nirāsāsa^eb^nti nittaṇhaṃ.  ^b^visaṃyutta^eb^nti sabbakilesehi viyuttaṃ tamahaṃ brāhmaṇaṃ vadāmīti  attho. <br/><br/>[03] 641^b^.^eb^ ^b^ālayā^eb^ti taṇhā. ^b^aññāya  akathaṃkathī^eb^ti aṭṭha vatthūni yathābhūtaṃ jānitvā aṭṭhavatthukāya  vicikicchāya nibbicikiccho. ^b^amatogadhamanuppatta^eb^nti amataṃ  nibbānaṃ ogahetvā anuppattaṃ tamahaṃ brāhmaṇaṃ vadāmīti attho. <br/><br/>[03] 642^b^.^eb^ ^b^ubho^eb^ti dvepi puññāni pāpāni ca  chaḍḍetvāti attho. ^b^saṅga^eb^nti rāgādibhedaṃ saṅgaṃ.  ^b^upaccagā^eb^ti atikkanto. tamahaṃ vaṭṭamūlasokena ^b^asokaṃ,^eb^  abbhantare rāgarajādīnaṃ abhāvena ^b^virajaṃ,^eb^ nirupakkilesatāya  ^b^suddhaṃ^eb^ brāhmaṇaṃ vadāmīti attho. <br/><br/>[03] 643^b^.^eb^ ^b^vimala^eb^nti abbhādimalavirahitaṃ.  ^b^suddha^eb^nti nirupakkilesaṃ. ^b^vippasanna^eb^nti pasannacittaṃ.  ^b^anāvila^eb^nti kilesāvilattavirahitaṃ.  ^b^nandībhavaparikkhīṇa^eb^nti tīsu bhavesu parikkhīṇataṇhaṃ tamahaṃ  brāhmaṇaṃ vadāmīti attho. <br/><br/>[03] 644^b^.^eb^ ^b^yo^eb^ bhikkhu ^b^imaṃ^eb^  ^b^rāgapalipatha^eb^ñceva kilesa^b^dugga^eb^ñca ^b^saṃsāra^eb^vaṭṭañca catunnaṃ  saccānaṃ appaṭivijjhanaka^b^moha^eb^ñca atīto, cattāro oghe  ^b^tiṇṇo^eb^ hutvā pāraṃ anuppatto, duvidhena jhānena ^b^jhāyī,^eb^  taṇhāya abhāvena ^b^anejo,^eb^ kathaṃkathāya abhāvena ^b^akathaṃkathī,^eb^  upādānānaṃ abhāvena anupādiyitvā kilesanibbānena ^b^nibbuto,^eb^  tamahaṃ brāhmaṇaṃ vadāmīti attho. <br/><br/>[03] 645^b^.^eb^ ^b^yo^eb^ puggalo, ^b^idha^eb^ loke, ubhopi  ^b^kāme^eb^ hitvā ^b^anāgāro^eb^ hutvā paribbajati, taṃ  parikkhīṇakāmañceva parikkhīṇabhavañca ahaṃ brāhmaṇaṃ vadāmīti attho. <br/><br/>[03] 646^b^.^eb^ ^b^yo^eb^ ^a^V2.0173^ea^ ^a^M2.0191^ea^ ^b^idha^eb^ loke chadvārikaṃ ^b^taṇhaṃ^eb^  jahitvā gharāvāsena anatthiko ^b^anāgāro^eb^ hutvā paribbajati,  taṇhāya ceva bhavassa ca parikkhīṇattā ^b^taṇhābhavaparikkhīṇaṃ^eb^ tamahaṃ  brāhmaṇaṃ vadāmīti attho. <br/><br/>[03] 647^b^.^eb^ ^b^mānusakaṃ yoga^eb^nti mānusakaṃ āyuñceva  pañcavidhakāmaguṇe ca. dibbayogepi eseva nayo. ^b^upaccagā^eb^ti  yo mānusakaṃ yogaṃ hitvā dibbaṃ atikkanto, taṃ sabbehi catūhi  yogehi visaṃyuttaṃ ahaṃ brāhmaṇaṃ vadāmīti attho. <br/><br/>[03] 648^b^.^eb^ ^b^rati^eb^nti pañcakāmaguṇaratiṃ.  ^b^arati^eb^nti araññavāse ukkaṇṭhitattaṃ. ^b^sītibhūta^eb^nti  ^a^P2.0470^ea^ nibbutaṃ, ^b^nirupadhi^eb^nti nirupakkilesaṃ,  ^b^vīra^eb^nti taṃ evarūpaṃ sabbaṃ khandhalokaṃ abhibhavitvā ṭhitaṃ  vīriyavantaṃ ahaṃ brāhmaṇaṃ vadāmīti attho. <br/><br/>[03] 649^b^.^eb^ ^b^yo vedī^eb^ti yo sattānaṃ sabbākārena  cutiñca paṭisandhiñca pākaṭaṃ katvā jānāti, ^b^tamahaṃ^eb^ alaggatāya  ^b^asattaṃ,^eb^ paṭipattiyā suṭṭhu gatattā ^b^sugataṃ,^eb^ catunnaṃ saccānaṃ  buddhatāya ^b^buddhaṃ^eb^ brāhmaṇaṃ vadāmīti attho. <br/><br/>[03] 650^b^.^eb^ ^b^yassā^eb^ti yassete devādayo gatiṃ na  jānanti, ^b^tamahaṃ^eb^ āsavānaṃ khīṇatāya ^b^khīṇāsavaṃ,^eb^ kilesehi  ārakattā ^b^arahantaṃ^eb^ brāhmaṇaṃ vadāmīti attho. <br/><br/>[03] 651^b^.^eb^ ^b^pure^eb^ti atītakkhandhesu. ^b^pacchā^eb^ti  anāgatesu. ^b^majjhe^eb^ti paccuppannesu. ^b^kiñcana^eb^nti yassetesu  ṭhānesu taṇhāgāhasaṅkhātaṃ kiñcanaṃ natthi. ^b^tamahaṃ^eb^  rāgakiñcanādīhi ^b^akiñcanaṃ^eb^. kassaci gahaṇassa abhāvena  ^b^anādānaṃ^eb^ brāhmaṇaṃ vadāmīti attho. <br/><br/>[03] 652^b^.^eb^ acchambhitattena usabhasadisatāya ^b^usabhaṃ,^eb^  uttamaṭṭhena ^b^pavaraṃ,^eb^ vīriyasampattiyā ^b^vīraṃ,^eb^ mahantānaṃ  sīlakkhandhādīnaṃ esitattā ^b^mahesiṃ^eb^, tiṇṇaṃ mārānaṃ vijitattā  ^b^vijitāvinaṃ^eb^, ninhātakilesatāya ^b^nhātakaṃ,^eb^  catusaccabuddhatāya ^b^buddhaṃ taṃ^eb^ evarūpaṃ brāhmaṇaṃ vadāmīti attho. <br/><br/>[03] 653^b^.^eb^ ^b^yo pubbenivāsaṃ^eb^ pākaṭaṃ katvā jānāti,  chabbīsatidevalokabhedaṃ ^b^saggaṃ,^eb^ catubbidhaṃ ^b^apāyañca^eb^  dibbacakkhunā ^b^passati, atho jātikkhaya^eb^saṅkhātaṃ arahattaṃ  ^b^patto,^eb^ tamahaṃ brāhmaṇaṃ vadāmīti attho. <br/><br/>[03] 654^b^.^eb^ evaṃ ^a^V2.0174^ea^ ^a^M2.0192^ea^ bhagavā guṇato brāhmaṇaṃ vatvā ``ye  `jātito brāhmaṇo'ti abhinivesaṃ karonti, te idaṃ vohāramattaṃ  ajānantā, sā ca nesaṃ diṭṭhi duddiṭṭhī''ti dassento ^b^``samaññā  hesā''^eb^ti gāthādvayamāha. tassattho -- ``yadidaṃ brāhmaṇo khattiyo  bhāradvājo vāseṭṭho''ti ^b^nāmagottaṃ pakappitaṃ, samaññā hesā  lokasmiṃ,^eb^ paññattivohāramattanti veditabbaṃ. kasmā? yasmā  ^b^sammuccā samudāgataṃ^eb^ samanuññāya ^a^P2.0471^ea^ āgataṃ.  tañhi ^b^tattha tattha^eb^ jātakāleyevassa ñātisālohitehi  ^b^pakappitaṃ^eb^ kataṃ. no cetaṃ evaṃ pakappeyyuṃ, na koci kañci  disvā ``ayaṃ brāhmaṇo''ti vā ``bhāradvājo''ti vā jāneyya. <br/><br/>[03] 655^b^.^eb^ evaṃ pakappitañcetaṃ ^b^dīgharattamanusayitaṃ  diṭṭhigatamajānataṃ,^eb^ ``pakappitaṃ nāmagottaṃ, nāmagottamattametaṃ  saṃvohāratthaṃ pakappita''nti ajānantānaṃ sattānaṃ hadaye dīgharattaṃ  diṭṭhigatamanusayitaṃ, tassa anusayitattā taṃ nāmagottaṃ ^b^ajānantā te  pabruvanti ``jātiyā hoti brāhmaṇo''^eb^ti, ajānantāyeva evaṃ  vadantīti vuttaṃ hoti. <br/><br/>[03] 656-7^b^.^eb^ evaṃ ``ye `jātito brāhmaṇo'ti abhinivesaṃ  karonti, te idaṃ vohāramattamajānantā, sā ca nesaṃ diṭṭhi duddiṭṭhī''ti  dassetvā idāni nippariyāyameva jātivādaṃ paṭikkhipanto  kammavādañca niropento ^b^``na jaccā''^eb^tiādimāha. tattha  ``kammunā brāhmaṇo hoti, kammunā hoti abrāhmaṇo''ti imissā  upaḍḍhagāthāya atthavitthāraṇatthaṃ ^b^``kassako kammunā''^eb^tiādi  vuttaṃ. tattha ^b^kammunā^eb^ti paccuppannena  kasikammādinibbattakacetanākammunā. <br/><br/>[03] 659^b^.^eb^ ^b^paṭiccasamuppādadassā^eb^ti ``iminā  paccayena evaṃ hotī''ti evaṃ paṭiccasamuppādadassāvino.  ^b^kammavipākakovidā^eb^ti sammānāvamānārahe kule kammavasena  uppatti hoti, aññāpi hīnapaṇītatā hīnapaṇīte kamme vipaccamāne  hotīti evaṃ kammavipākakusalā. <br/><br/>[03] 660^b^.^eb^ ^b^``kammunāvattatī''^eb^ti gāthāya pana  ^b^``loko''^eb^ti vā ^b^``pajā''^eb^ti vā ^b^``sattā''^eb^ti vā  ekoyeva attho, vacanamattameva nānaṃ. purimapadena cettha ^a^M2.0193^ea^ ``atthi  brahmā mahābrahmā...pe0... seṭṭho sajitā vasī pitā bhūtabhabyāna''nti  (dī0 ni0 1.42) imissā diṭṭhiyā ^a^P2.0472^ea^ nisedho  veditabbo. kammunā hi vattati tāsu tāsu gatīsu uppajjati loko,  tassa ko sajitāti? dutiyena ``evaṃ kammunā uppannopi ca  pavattiyampi atītapaccuppannabhedena kammunā eva ^a^V2.0175^ea^ pavattati, sukhadukkhāni  paccanubhonto hīnapaṇītādibhāvaṃ āpajjanto pavattatī''ti dasseti.  tatiyena tamevatthaṃ nigameti ``evaṃ sabbathāpi kammanibandhanā sattā  kammeneva baddhā hutvā pavattanti, na aññathā''ti. catutthena tamatthaṃ  upamāya vibhāveti ^b^rathassāṇīva yāyato^eb^ti. yathā rathassa  yāyato āṇi nibandhanaṃ hoti, na tāya anibaddho yāti, evaṃ  lokassa uppajjato ca pavattato ca kammaṃ nibandhanaṃ, na tena anibaddho  uppajjati nappavattati. <br/><br/>[03] 661^b^.^eb^ idāni yasmā evaṃ kammanibandhano loko,  tasmā seṭṭhena kammunā seṭṭhabhāvaṃ dassento ^b^``tapenā''^eb^ti  gāthādvayamāha. tattha ^b^tapenā^eb^ti indriyasaṃvarena.  ^b^brahmacariyenā^eb^ti sikkhānissitena vuttāvasesaseṭṭhacariyena.  ^b^saṃyamenā^eb^ti sīlena. ^b^damenā^eb^ti paññāya. ^b^etena^eb^  seṭṭhaṭṭhena brahmabhūtena kammunā ^b^brāhmaṇo hoti^eb^. kasmā? yasmā  ^b^etaṃ brāhmaṇamuttamaṃ,^eb^ yasmā etaṃ kammaṃ uttamo brāhmaṇabhāvoti vuttaṃ  hoti. ``brahmāna''ntipi pāṭho, tassattho -- brahmaṃ ānetīti  brahmānaṃ, brahmabhāvaṃ āneti āvahati detīti vuttaṃ hoti. <br/><br/>[03] 662^b^.^eb^ dutiyagāthāya ^b^santo^eb^ti santakileso.  ^b^brahmā sakko^eb^ti brahmā ca sakko ca. yo evarūpo, so na kevalaṃ  brāhmaṇo, apica kho brahmā ca sakko ca so vijānataṃ paṇḍitānaṃ, evaṃ  vāseṭṭha jānāhīti vuttaṃ hoti. sesaṃ vuttanayamevāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya vāseṭṭhasuttavaṇṇanā niṭṭhitā. 


volume: 94
item: 36
title: selasuttavaṇṇanā^sallasuttavaṇṇanā^vāseṭṭhasuttavaṇṇanā^kokālikasuttavaṇṇanā^
content:
  [03] ^b^evaṃ^eb^ ^a^V2.0176^ea^ ^a^M2.0194^ea^ ^a^P2.0473^ea^ ^b^me suta^eb^nti  kokālikasuttaṃ. kā uppatti? imassa suttassa uppatti  atthavaṇṇanāyameva āvi bhavissati. atthavaṇṇanāya cassa ^b^evaṃ  me suta^eb^ntiādi vuttanayameva. ^b^atha kho kokāliko^eb^ti ettha  pana ko ayaṃ kokāliko, kasmā ca upasaṅkamīti? vuccate -- ayaṃ  kira kokālikaraṭṭhe kokālikanagare kokālikaseṭṭhissa putto  pabbajitvā pitarā kārāpite vihāreyeva paṭivasati  ``cūḷakokāliko''ti nāmena, na devadattassa sisso. so hi  brāhmaṇaputto ``mahākokāliko''ti paññāyi.<br/><br/>[03] bhagavati kira sāvatthiyaṃ viharante dve aggasāvakā pañcamattehi  bhikkhusatehi saddhiṃ janapadacārikaṃ caramānā upakaṭṭhāya  vassūpanāyikāya vivekavāsaṃ vasitukāmā te bhikkhū uyyojetvā  attano pattacīvaramādāya tasmiṃ janapade taṃ nagaraṃ patvā taṃ vihāraṃ  agamaṃsu. tattha te kokālikena saddhiṃ sammoditvā taṃ āhaṃsu --  ``āvuso, mayaṃ idha temāsaṃ vasissāma, mā kassaci  āroceyyāsī''ti. so ``sādhū''ti paṭissuṇitvā temāse atīte  itaradivasaṃ pageva nagaraṃ pavisitvā ārocesi -- ``tumhe aggasāvake  idhāgantvā vasamāne na jānittha, na te koci paccayenāpi  nimantetī''ti. nagaravāsino ``kasmā no, bhante,  nārocayitthā''ti. kiṃ ārocitena, kiṃ nāddasatha dve bhikkhū  vasante, nanu ete aggasāvakāti. te khippaṃ sannipatitvā  sappiguḷavatthādīni ānetvā kokālikassa purato nikkhipiṃsu. so  cintesi -- ``paramappicchā aggasāvakā `payuttavācāya uppanno  lābho'ti ñatvā na sādiyissanti, asādiyantā addhā  `āvāsikassa dethā'ti bhaṇissanti, handāhaṃ imaṃ lābhaṃ gāhāpetvā  gacchāmī''ti ^a^P2.0474^ea^. so tathā akāsi, therā  disvāva payuttavācāya uppannabhāvaṃ ñatvā ``ime paccayā neva amhākaṃ  na kokālikassa vaṭṭantī''ti cintetvā ``āvāsikassa dethā''ti  avatvā paṭikkhipitvā pakkamiṃsu. tena kokāliko ``kathañhi nāma  attanā aggaṇhantā mayhampi na dāpesu''nti domanassaṃ uppādesi.<br/><br/>[03] te ^a^M2.0195^ea^ bhagavato santikaṃ agamaṃsu. bhagavā ca pavāretvā sace  attanā janapadacārikaṃ na gacchati, aggasāvake peseti -- ``caratha,  bhikkhave, cārikaṃ bahujanahitāyā''tiādīni (mahāva0 32) vatvā  ^a^V2.0177^ea^. idamāciṇṇaṃ tathāgatānaṃ. tena kho pana samayena attanā agantukāmo  hoti. atha kho ime punadeva uyyojesi -- ``gacchatha, bhikkhave,  caratha cārika''nti. te pañcamattehi bhikkhusatehi saddhiṃ cārikaṃ  caramānā anupubbena tasmiṃ raṭṭhe tameva nagaraṃ agamaṃsu. nāgarā there  sañjānitvā saha parikkhārehi dānaṃ sajjetvā nagaramajjhe maṇḍapaṃ katvā  dānaṃ adaṃsu, therānañca parikkhāre upanāmesuṃ. therā gahetvā  bhikkhusaṅghassa adaṃsu. taṃ disvā kokāliko cintesi -- ``ime  pubbe appicchā ahesuṃ, idāni lobhābhibhūtā pāpicchā jātā, pubbepi  appicchasantuṭṭhapavivittasadisā maññe, ime pāpicchā  asantaguṇaparidīpakā pāpabhikkhū''ti. so there upasaṅkamitvā  ``āvuso, tumhe pubbe appicchā santuṭṭhā pavivittā viya ahuvattha,  idāni panattha pāpabhikkhū jātā''ti vatvā pattacīvaramādāya tāvadeva  taramānarūpo nikkhamitvā gantvā ``bhagavato etamatthaṃ  ārocessāmī''ti sāvatthābhimukho gantvā anupubbena bhagavantaṃ  upasaṅkami. ayamettha kokāliko, iminā kāraṇena upasaṅkami.  tena vuttaṃ ^b^``atha kho kokāliko bhikkhu yena bhagavā  tenupasaṅkamī''^eb^tiādi.<br/><br/>[03] bhagavā taṃ turitaturitaṃ āgacchantaṃ disvāva āvajjetvā aññāsi  -- ``aggasāvake akkositukāmo āgato''ti. ``sakkā nu kho  paṭisedhetu''nti ca āvajjento ``na sakkā, theresu aparajjhitvā  ^a^P2.0475^ea^ āgato, ekaṃsena padumaniraye uppajjissatī''ti  addasa. evaṃ disvāpi pana ``sāriputtamoggallānepi nāma garahantaṃ  sutvā na nisedhetī''ti parūpavādamocanatthaṃ ariyūpavādassa  mahāsāvajjabhāvadassanatthañca ^b^``mā heva''^eb^ntiādinā nayena  tikkhattuṃ paṭisedhesi. tattha ^b^mā heva^eb^nti mā evamāha, mā evaṃ  abhaṇīti attho. ^b^pesalā^eb^ti piyasīlā. ^b^saddhāyiko^eb^ti  saddhāgamakaro, pasādāvahoti vuttaṃ hoti. ^b^paccayiko^eb^ti  paccayakaro, ``evameta''nti sanniṭṭhāvahoti vuttaṃ hoti.<br/><br/>[03] ^b^acirapakkantassā^eb^ti pakkantassa sato na cireneva  ^b^sabbo kāyo phuṭo ahosī^eb^ti kesaggamattampi okāsaṃ avajjetvā  sakalasarīraṃ aṭṭhīni ^a^M2.0196^ea^ bhinditvā uggatāhi pīḷakāhi ajjhotthaṭaṃ  ahosi. tattha yasmā buddhānubhāvena tathārūpaṃ kammaṃ buddhānaṃ  sammukhībhāve vipākaṃ na deti, dassanūpacāre pana vijahitamatte deti,  tasmā tassa acirapakkantassa pīḷakā uṭṭhahiṃsu. teneva vuttaṃ  ``acirapakkantassa ca kokālikassā''ti. atha kasmā tattheva na  aṭṭhāsīti ce? kammānubhāvena. okāsakatañhi kammaṃ avassaṃ  vipaccati, taṃ tassa tattha ṭhātuṃ na deti. so kammānubhāvena  codiyamāno uṭṭhāyāsanā pakkāmi. ^b^kaḷāyamattiyo^eb^ti  caṇakamattiyo ^a^V2.0178^ea^. ^b^beluvasalāṭukamattiyo^eb^ti taruṇabeluvamattiyo.  ^b^pabhijjiṃsū^eb^ti bhijjiṃsu. tāsu bhinnāsu sakalasarīraṃ panasapakkaṃ  viya ahosi. so pakkena gattena anayabyasanaṃ patvā dukkhābhibhūto  jetavanadvārakoṭṭhake sayi. atha dhammassavanatthaṃ āgatāgatā manussā taṃ  disvā ``dhi kokālika, dhi kokālika, ayuttamakāsi, attanoyeva  mukhaṃ nissāya anayabyasanaṃ pattosī''ti āhaṃsu. tesaṃ sutvā  ārakkhadevatā ^a^P2.0476^ea^ dhikkāraṃ akaṃsu, ārakkhadevatānaṃ  ākāsaṭṭhadevatāti iminā upāyena yāva akaniṭṭhabhavanā ekadhikkāro  udapādi.<br/><br/>[03] tadā ca turū nāma bhikkhu kokālikassa upajjhāyo  anāgāmiphalaṃ patvā suddhāvāsesu nibbatto hoti. sopi samāpattiyā  vuṭṭhito taṃ dhikkāraṃ sutvā āgamma kokālikaṃ ovadi  sāriputtamoggallānesu cittappasādajananatthaṃ. so tassāpi vacanaṃ  aggahetvā aññadatthu tameva aparādhetvā kālaṃ katvā padumaniraye  uppajji. tenāha -- ^b^``atha kho kokāliko bhikkhu  tenevābādhena...pe0... āghātetvā''^eb^ti.<br/><br/>[03] ^b^atha kho brahmā sahampatī^eb^ti ko ayaṃ brahmā, kasmā ca  bhagavantaṃ upasaṅkamitvā etadavocāti? ayaṃ kassapassa bhagavato  sāsane sahako nāma bhikkhu anāgāmī hutvā suddhāvāsesu uppanno,  tattha naṃ ``sahampati brahmā''ti sañjānanti. so pana ``ahaṃ  bhagavantaṃ upasaṅkamitvā padumanirayaṃ kittessāmi, tato bhagavā  bhikkhūnaṃ ārocessati. kathānusandhikusalā bhikkhū tatthāyuppamāṇaṃ  pucchissanti, bhagavā ācikkhanto ariyūpavāde ādīnavaṃ  pakāsessatī''ti iminā kāraṇena bhagavantaṃ upasaṅkamitvā ^a^M2.0197^ea^ etadavoca.  bhagavā tatheva akāsi, aññataropi bhikkhu pucchi. tena ca puṭṭho  ^b^``seyyathāpi bhikkhū''^eb^tiādimāha.<br/><br/>[03] tattha ^b^vīsatikhāriko^eb^ti māgadhakena patthena cattāro patthā  kosalaraṭṭhe eko pattho hoti, tena patthena cattāro patthā āḷhakaṃ,  cattāri āḷhakāni doṇaṃ, catudoṇā mānikā, catumānikā khārī,  tāya khāriyā vīsatikhāriko. ^b^tilavāho^eb^ti tilasakaṭaṃ.  ^b^abbudo nirayo^eb^ti abbudo nāma koci paccekanirayo natthi,  avīcimhiyeva abbudagaṇanāya paccanokāso pana ``abbudo  nirayo''ti vutto. esa nayo ^b^nirabbudā^eb^dīsu.<br/><br/>[03] tattha vassagaṇanāpi evaṃ veditabbā ^a^P2.0477^ea^ --  yatheva hi sataṃ satasahassāni koṭi hoti, evaṃ sataṃ  satasahassakoṭiyo pakoṭi nāma hoti, sataṃ satasahassapakoṭiyo  koṭippakoṭi nāma, sataṃ satasahassakoṭippakoṭiyo nahutaṃ, sataṃ  satasahassanahutāni ninnahutaṃ, sataṃ satasahassaninnahutāni ^a^V2.0179^ea^ ekaṃ abbudaṃ,  tato vīsatiguṇaṃ nirabbudaṃ. esa nayo sabbattha. keci pana  ``tattha tattha paridevanānattenapi kammakaraṇanānattenapi imāni  nāmāni laddhānī''ti vadanti, apare ``sītanarakā eva ete''ti.<br/><br/>[03] ^b^athāpara^eb^nti tadatthavisesatthadīpakaṃ gāthābandhaṃ sandhāya vuttaṃ.  pāṭhavasena vuttavīsatigāthāsu hi ettha ``sataṃ sahassāna''nti  ayamekā eva gāthā vuttatthadīpikā, sesā visesatthadīpikā eva,  avasāne gāthādvayameva pana mahāaṭṭhakathāyaṃ vinicchitapāṭhe natthi.  tenāvocumha ``vīsatigāthāsū''ti. <br/><br/>[03] 663^b^.^eb^ tattha ^b^kuṭhārī^eb^ti attacchedakaṭṭhena  kuṭhārisadisā pharusavācā. ^b^chindatī^eb^ti kusalamūlasaṅkhātaṃ  attano mūlaṃyeva nikantati. <br/><br/>[03] 664^b^.^eb^ ^b^nindiya^eb^nti ninditabbaṃ. ^b^taṃ vā  nindati yo pasaṃsiyo^eb^ti yo uttamaṭṭhena pasaṃsāraho puggalo, taṃ vā  so pāpicchatādīni āropetvā garahati. ^b^vicinātī^eb^ti  upacināti. ^b^kali^eb^nti aparādhaṃ. <br/><br/>[03] 665^b^.^eb^ ^b^ayaṃ kalī^eb^ti ayaṃ aparādho.  ^b^akkhesū^eb^ti jūtakīḷanākkhesu. ^b^sabbassāpi sahāpi  attanā^eb^ti sabbena attano dhanenapi attanāpi saddhiṃ.  ^b^sugatesū^eb^pi ^a^M2.0198^ea^ suṭṭhu gatattā, sundarañca ṭhānaṃ gatattā sugatanāmakesu  buddhapaccekabuddhasāvakesu. ^b^manaṃ padosaye^eb^ti yo manaṃ padūseyya.  tassāyaṃ manopadoso eva mahattaro kalīti vuttaṃ hoti. <br/><br/>[03] 666^b^.^eb^ kasmā? yasmā ^b^sataṃ sahassānaṃ...pe0...  pāpakaṃ,^eb^ yasmā vassagaṇanāya ettako so kālo, ^b^yaṃ^eb^ kālaṃ  ^b^ariyagarahī^eb^ ^a^P2.0478^ea^ ^b^vācaṃ manañca paṇidhāya  pāpakaṃ nirayaṃ upeti,^eb^ tattha paccatīti vuttaṃ hoti. idañhi  saṅkhepena padumaniraye āyuppamāṇaṃ. <br/><br/>[03] 667^b^.^eb^ idāni aparenapi nayena ``ayameva mahattaro  kali, yo sugatesu manaṃ padūsaye''ti imamatthaṃ vibhāvento  ^b^``abhūtavādī''^eb^ti ādimāha. tattha ^b^abhūtavādī^eb^ti  ariyūpavādavasena alikavādī. ^b^niraya^eb^nti padumādiṃ.  ^b^pecca samā bhavantī^eb^ti ito paṭigantvā nirayūpapattiyā samā  bhavanti. ^b^paratthā^eb^ti paraloke. <br/><br/>[03] 668^b^.^eb^ kiñca ^a^V2.0180^ea^ bhiyyo -- ^b^yo appaduṭṭhassā^eb^ti.  tattha manopadosābhāvena ^b^appaduṭṭho,^eb^ avijjāmalābhāvena  ^b^suddho,^eb^ pāpicchābhāvena ^b^anaṅgaṇo^eb^ti veditabbo.  appaduṭṭhattā vā suddhassa, suddhattā anaṅgaṇassāti evampettha yojetabbaṃ. <br/><br/>[03] 669^b^.^eb^ evaṃ sugatesu manopadosassa mahattarakalibhāvaṃ  sādhetvā idāni vāritavatthugāthā nāma cuddasa gāthā āha. imā  kira kokālikaṃ mīyamānameva ovadantenāyasmatā mahāmoggallānena  vuttā, ``mahābrahmunā''ti eke. tāsaṃ iminā suttena saddhiṃ  ekasaṅgahatthaṃ ayamuddeso ^b^``yo lobhaguṇe anuyutto''^eb^tiādi.  tattha paṭhamagāthāya tāva ``guṇo''ti niddiṭṭhattā anekakkhattuṃ pavattattā  vā lobhoyeva ^b^lobhaguṇo,^eb^ taṇhāyetaṃ adhivacanaṃ.  ^b^avadaññū^eb^ti avacanaññū buddhānampi ovādaṃ aggahaṇena.  ^b^maccharī^eb^ti pañcavidhamacchariyena. ^b^pesuṇiyaṃ anuyutto^eb^ti  aggasāvakānaṃ bhedakāmatāya. sesaṃ pākaṭameva. idaṃ vuttaṃ hoti --  yo, āvuso kokālika, tumhādiso anuyuttalobhataṇhāya lobhaguṇe  anuyutto assaddho kadariyo avadaññū maccharī pesuṇiyaṃ anuyutto, so  vacasā paribhāsati aññaṃ abhāsaneyyampi puggalaṃ. tena taṃ vadāmi  ^a^P2.0479^ea^ ``mukhaduggā''ti gāthāttayaṃ. <br/><br/>[03] 670^b^.^eb^ tassāyaṃ ^a^M2.0199^ea^ anuttānapadattho -- ^b^mukhadugga^eb^  mukhavisama, ^b^vibhūta^eb^ vigatabhūta, alikavādi, ^b^anariya^eb^  asappurisa, ^b^bhūnahu^eb^ bhūtihanaka, vuḍḍhināsaka, ^b^purisanta^eb^  antimapurisa, ^b^kali^eb^ alakkhipurisa, ^b^avajāta^eb^ buddhassa  avajātaputta. <br/><br/>[03] 671^b^.^eb^ ^b^rajamākirasī^eb^ti kilesarajaṃ attani  pakkhipasi. ^b^papata^eb^nti sobbhaṃ. ``papāta''ntipi pāṭho, so  evattho. ``papada''ntipi pāṭho, mahānirayanti attho. <br/><br/>[03] 672^b^.^eb^ ^b^eti hata^eb^nti ettha ^b^ha^eb^-iti nipāto,  ^b^ta^eb^nti taṃ kusalākusalakammaṃ. atha vā ^b^hata^eb^nti gataṃ  paṭipannaṃ, upacitanti attho. ^b^suvāmī^eb^ti sāmi tassa kammassa  katattā. so hi taṃ kammaṃ labhateva, nāssa taṃ nassatīti vuttaṃ hoti.  yasmā ca labhati, tasmā ^b^dukkhaṃ mando...pe0...  kibbisakārī^eb^. <br/><br/>[03] 673^b^.^eb^ idāni yaṃ dukkhaṃ mando passati, taṃ pakāsento  ^b^``ayosaṅkusamāhataṭṭhāna''^eb^ntiādimāha. tattha  purimaupaḍḍhagāthāya tāva attho -- yaṃ taṃ ayosaṅkusamāhataṭṭhānaṃ  sandhāya bhagavatā ``tamenaṃ, bhikkhave, nirayapālā pañcavidhabandhanaṃ  nāma kāraṇaṃ ^a^V2.0181^ea^ karontī''ti (ma0 ni0 3.250; a0 ni0  3.36)  vuttaṃ, taṃ upeti, evaṃ upento ca tattheva ādittāya lohapathaviyā  nipajjāpetvā nirayapālehi pañcasu ṭhānesu ākoṭiyamānaṃ tattaṃ  khilasaṅkhātaṃ ^b^tiṇhadhāramayasūlamupeti,^eb^ yaṃ sandhāya bhagavatā vuttaṃ  ``tattaṃ ayokhilaṃ hatthe gamentī''tiādi. tato parā upaḍḍhagāthā  anekāni vassasahassāni tattha paccitvā pakkāvasesānubhavanatthaṃ  anupubbena khārodakanadītīraṃ gatassa yaṃ taṃ ``tattaṃ ayoguḷaṃ mukhe  pakkhipanti, tattaṃ tambalohaṃ mukhe āsiñcantī''ti vuttaṃ, taṃ sandhāya  vuttaṃ. tattha ^b^ayo^eb^ti lohaṃ. ^b^guḷasannibha^eb^nti beluvasaṇṭhānaṃ.  ayogahaṇena cettha tambalohaṃ, itarena ayoguḷaṃ ^a^P2.0480^ea^  veditabbaṃ. ^b^patirūpa^eb^nti katakammānurūpaṃ. <br/><br/>[03] 674^b^.^eb^ tato parāsu gāthāsu ^b^na hi vaggū^eb^ti  ``gaṇhatha, paharathā''tiādīni vadantā nirayapālā madhuravācaṃ na  vadanti. ^b^nābhijavantī^eb^ti na ^a^M2.0200^ea^ sumukhabhāvena abhimukhā javanti,  na sumukhā upasaṅkamanti, anayabyasanamāvahantā eva upasaṅkamantīti  vuttaṃ hoti. ^b^na tāṇamupentī^eb^ti tāṇaṃ leṇaṃ paṭisaraṇaṃ hutvā na  upagacchanti, gaṇhantā hanantā eva upentīti vuttaṃ hoti. ^b^aṅgāre  santhate sayantī^eb^ti aṅgārapabbataṃ āropitā samānā anekāni  vassasahassāni santhate aṅgāre senti. ^b^ginisampajjalita^eb^nti  samantato jalitaṃ sabbadisāsu ca sampajjalitaṃ aggiṃ.  ^b^pavisantī^eb^ti mahāniraye pakkhittā samānā ogāhanti.  mahānirayo nāma yo so ``catukkaṇṇo''ti (a0 ni0  3.36)  vutto, naṃ yojanasate ṭhatvā passataṃ akkhīni bhijjanti. <br/><br/>[03] 675^b^.^eb^ ^b^jālena ca onahiyānā^eb^ti ayojālena  paliveṭhetvā migaluddakā migaṃ viya hananti. idaṃ devadūte  avuttakammakāraṇaṃ. ^b^andhaṃva timisamāyantī^eb^ti andhakaraṇena  andhameva bahalandhakārattā ``timisa''nti saññitaṃ dhūmaroruvaṃ nāma  narakaṃ gacchanti. tatra kira nesaṃ kharadhūmaṃ ghāyitvā akkhīni  bhijjanti, tena ``andhaṃvā''ti vuttaṃ. ^b^taṃ vitatañhi yathā  mahikāyo^eb^ti tañca andhatimisaṃ mahikāyo viya vitataṃ hotīti  attho. ``vitthata''ntipi pāṭho. idampi devadūte  avuttakammakāraṇameva. <br/><br/>[03] 676^b^.^eb^ ^b^atha lohamaya^eb^nti ayaṃ pana lohakumbhī  pathavipariyantikā catunahutādhikāni dveyojanasatasahassāni gambhīrā  samatittikā tatralohapūrā hoti. ^b^paccanti hi tāsu ciraratta^eb^nti  tāsu kumbhīsu dīgharattaṃ paccanti. ^b^agginisamāsū^eb^ti  aggisamāsu ^a^P2.0481^ea^. ^b^samuppilavāte^eb^ti  samuppilavantā ^a^V2.0182^ea^, sakimpi uddhaṃ sakimpi adho gacchamānā pheṇuddehakaṃ  paccantīti vuttaṃ hoti. devadūte vuttanayeneva taṃ veditabbaṃ. <br/><br/>[03] 677^b^.^eb^ ^b^pubbalohitamisse^eb^ti pubbalohitamissāya  lohakumbhiyā. ^b^tattha ki^eb^nti tattha. ^b^yaṃ yaṃ disaka^eb^nti  disaṃ vidisaṃ. ^b^adhisetī^eb^ti gacchati. ``abhisetī''tipi  pāṭho, tattha yaṃ yaṃ disaṃ allīyati apassayatīti attho.  ^b^kilissatī^eb^ti bādhīyati. ``kilijjatī''tipi pāṭho, pūti  hotīti attho. ^b^samphusamāno^eb^ti tena pubbalohitena phuṭṭho  samāno. idampi devadūte avuttakammakāraṇaṃ. <br/><br/>[03] 678^b^.^eb^ ^b^puḷavāvasathe^eb^ti ^a^M2.0201^ea^ puḷavānaṃ āvāse.  ayampi lohakumbhīyeva devadūte ``gūthanirayo''ti vuttā, tattha  patitassa sūcimukhapāṇā chaviādīni chinditvā aṭṭhimiñjaṃ khādanti.  ^b^gantuṃ na hi tīramapatthī^eb^ti apagantuṃ na hi tīraṃ atthi.  ``tīravamatthī''tipi pāṭho, soyevattho. tīrameva ettha  ``tīrava''nti vuttaṃ. ^b^sabbasamā hi samantakapallā^eb^ti yasmā  tassā kumbhiyā uparibhāgepi nikujjitattā sabbattha samā samantato  kaṭāhā, tasmā apagantuṃ tīraṃ natthīti vuttaṃ hoti. <br/><br/>[03] 679^b^.^eb^ ^b^asipattavanaṃ^eb^ devadūte vuttanayameva. tañhi  dūrato ramaṇīyaṃ ambavanaṃ viya dissati, athettha lobhena nerayikā  pavisanti, tato nesaṃ vāteritāni pattāni patitvā aṅgapaccaṅgāni  chindanti. tenāha -- ^b^``taṃ pavisanti samucchidagattā''^eb^ti.  taṃ pavisanti tato suṭṭhu chinnagattā hontīti. ^b^jivhaṃ baḷisena  gahetvā ārajayārajayā vihanantī^eb^ti tattha asipattavane vegena  dhāvitvā patitānaṃ musāvādīnaṃ nerayikānaṃ nirayapālā jivhaṃ baḷisena  nikkaḍḍhitvā yathā manussā allacammaṃ bhūmiyaṃ pattharitvā khilehi  ākoṭenti, evaṃ ākoṭetvā pharasūhi phāletvā phāletvā ekamekaṃ  ^a^P2.0482^ea^ koṭiṃ chindetvā vihananti, chinnachinnā koṭi  punappunaṃ samuṭṭhāti. ``āracayāracayā''tipi pāṭho, āviñchitvā  āviñchitvāti attho. etampi devadūte avuttakammakāraṇaṃ. <br/><br/>[03] 680^b^.^eb^ ^b^vetaraṇi^eb^nti devadūte ``mahatī khārodakā  nadī''ti (ma0 ni0 3.269) vuttanadiṃ. sā kira gaṅgā viya  udakabharitā dissati. athettha nhāyissāma pivissāmāti nerayikā  patanti. ^b^tiṇhadhārakhuradhāra^eb^nti tiṇhadhāraṃ khuradhāraṃ,  tikkhadhārakhuradhāravatinti vuttaṃ hoti. tassā kira nadiyā  uddhamadho ubhayatīresu ca tiṇhadhārā khurā paṭipāṭiyā ṭhapitā viya  ^a^V2.0183^ea^ tiṭṭhanti, tena sā ``tiṇhadhārā khuradhārā''ti vuccati. taṃ  tiṇhadhārakhuradhāraṃ udakāsāya upenti allīyantīti attho. evaṃ  upentā ca pāpakammena coditā ^b^tattha mandā papatanti^eb^ bālāti  attho. <br/><br/>[03] 681^b^.^eb^ ^b^sāmā sabalā^eb^ti etaṃ parato ``soṇā''ti  iminā yojetabbaṃ. sāmavaṇṇā kammāsavaṇṇā ca soṇā khādantīti  vuttaṃ hoti ^a^M2.0202^ea^. ^b^kākolagaṇā^eb^ti kaṇhakākagaṇā.  ^b^paṭigiddhā^eb^ti suṭṭhu sañjātagedhā hutvā, ^b^``mahāgijjhā''^eb^ti  eke. ^b^kulalā^eb^ti kulalapakkhino, ``senānametaṃ nāma''nti eke.  ^b^vāyasā^eb^ti akaṇhakākā. idampi devadūte avuttakammakāraṇaṃ.  tattha vuttānipi pana kānici idha na vuttāni, tāni etesaṃ  purimapacchimabhāgattā vuttāneva hontīti veditabbāni. <br/><br/>[03] 682^b^.^eb^ idāni sabbamevetaṃ narakavuttiṃ dassetvā  ovadanto ^b^``kicchā vatāya''^eb^nti gāthamāha. tassattho --  ^b^kicchā vata ayaṃ idha^eb^ narake nānappakārakammakaraṇabhedā  ^b^vutti, yaṃ jano phusati kibbisakārī. tasmā idha jīvitasese^eb^  jīvitasantatiyā vijjamānāya idha loke ṭhitoyeva samāno  saraṇagamanādikusaladhammānuṭṭhānena ^b^kiccakaro naro siyā^eb^ bhaveyya.  kiccakaro bhavantopi ca sātaccakāritāvaseneva bhaveyya, ^b^na  pamajje^eb^ muhuttampi na pamādamāpajjeyyāti ayamettha ^a^P2.0483^ea^  samuccayavaṇṇanā. yasmā pana vuttāvasesāni padāni pubbe vuttanayattā  uttānatthattā ca suviññeyyāneva, tasmā anupadavaṇṇanā na katāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya kokālikasuttavaṇṇanā niṭṭhitā. 


volume: 94
item: 37
title: sallasuttavaṇṇanā^vāseṭṭhasuttavaṇṇanā^kokālikasuttavaṇṇanā^nālakasuttavaṇṇanā^
content:
  [03] 685^b^.^eb^ ^b^ānandajāte^eb^ti ^a^V2.0184^ea^ nālakasuttaṃ. kā uppatti?  padumuttarassa kira bhagavato sāvakaṃ moneyyapaṭipadaṃ paṭipannaṃ disvā  tathattaṃ abhikaṅkhamāno tato pabhuti kappasatasahassaṃ pāramiyo pūretvā  asitassa isino bhāgineyyo nālako nāma tāpaso bhagavantaṃ  dhammacakkappavattitadivasato sattame divase ``aññātameta''ntiādīhi  dvīhi gāthāhi moneyyapaṭipadaṃ pucchi. tassa bhagavā ``moneyyaṃ te  upaññissa''ntiādinā nayena taṃ byākāsi. parinibbute pana  bhagavati saṅgītiṃ karontenāyasmatā mahākassapena āyasmā ānando  tameva moneyyapaṭipadaṃ puṭṭho yena yadā ca samādapito nālako bhagavantaṃ  pucchi ^a^M2.0203^ea^. taṃ sabbaṃ pākaṭaṃ katvā dassetukāmo  ``ānandajāte''tiādikā vīsati vatthugāthāyo vatvā abhāsi. taṃ  sabbampi ``nālakasutta''nti vuccati.<br/><br/>[03] tattha ^b^ānandajāte^eb^ti samiddhijāte vuddhippatte.  ^b^patīte^eb^ti tuṭṭhe. atha vā ^b^ānandajāte^eb^ti pamudite.  ^b^patīte^eb^ti somanassajāte. ^b^sucivasane^eb^ti akiliṭṭhavasane.  devānañhi kapparukkhanibbattāni vasanāni rajaṃ vā malaṃ vā na  gaṇhanti. ^b^dussaṃ gahetvā^eb^ti idha dussasadisattā ``dussa''nti  laddhavohāraṃ dibbavatthaṃ ukkhipitvā. ^b^asito isī^eb^ti  kaṇhasarīravaṇṇattā evaṃladdhanāmo isi. ^b^divāvihāre^eb^ti  divāvihāraṭṭhāne. sesaṃ padato uttānameva.<br/><br/>[03] sambandhato pana -- ayaṃ kira suddhodanassa pitu sīhahanurañño  purohito suddhodanassapi anabhisittakāle sippācariyo hutvā  abhisittakāle purohitoyeva ahosi. tassa sāyaṃ pātaṃ rājupaṭṭhānaṃ  āgatassa rājā daharakāle viya nipaccakāraṃ akatvā  añjalikammamattameva karoti. dhammatā kiresā ^a^P2.0484^ea^  pattābhisekānaṃ sakyarājūnaṃ. purohito tena nibbijjitvā  ``pabbajjāmahaṃ mahārājā''ti āha. rājā tassa nicchayaṃ ñatvā  ``tena hi, ācariya, mameva uyyāne vasitabbaṃ, yathā te ahaṃ abhiṇhaṃ  passeyya''nti yāci. so ``evaṃ hotū''ti paṭissuṇitvā  tāpasapabbajjaṃ pabbajitvā raññā upaṭṭhahiyamāno uyyāneyeva vasanto  kasiṇaparikammaṃ katvā aṭṭha samāpattiyo pañcābhiññāyo ca nibbattesi.  so tato pabhuti rājakule ^a^V2.0185^ea^ bhattakiccaṃ katvā  himavantacātumahārājikabhavanādīnaṃ aññataraṃ gantvā divāvihāraṃ karoti.  athekadivasaṃ tāvatiṃsabhavanaṃ gantvā ratanavimānaṃ pavisitvā  dibbaratanapallaṅke nisinno samādhisukhaṃ anubhavitvā sāyanhasamayaṃ  vuṭṭhāya vimānadvāre ṭhatvā ito cito ca vilokento saṭṭhiyojanāya  mahāvīthiyā celukkhepaṃ katvā bodhisattaguṇapasaṃsitāni thutivacanāni  vatvā kīḷante sakkappamukhe deve addasa. tenāha āyasmā ānando --  ``ānandajāte...pe0... divāvihāre''ti. <br/><br/>[03] 686^b^.^eb^ tato so evaṃ ^b^disvāna deve...pe0... kiṃ  paṭicca^eb^. tattha ^b^udagge^eb^ti abbhunnatakāye. ^b^cittiṃ  karitvānā^eb^ti ādaraṃ katvā. ^b^kalyarūpo^eb^ti tuṭṭharūpo. sesaṃ  uttānatthameva. <br/><br/>[03] 687^b^.^eb^ idāni ^a^M2.0204^ea^ ^b^``yadāpi āsī''^eb^tiādigāthā  uttānasambandhā eva. padattho pana paṭhamagāthāya tāva ^b^saṅgamo^eb^ti  saṅgāmo. ^b^jayo surāna^eb^nti devānaṃ jayo.<br/><br/>[03] tassāvibhāvatthaṃ ayamanupubbikathā veditabbā -- sakko kira  magadharaṭṭhe macalagāmavāsī tettiṃsamanussaseṭṭho magho nāma māṇavo hutvā  satta vattapadāni pūretvā tāvatiṃsabhavane nibbatti saddhiṃ parisāya.  tato pubbadevā ``āgantukadevaputtā āgatā, sakkāraṃ nesaṃ  karissāmā''ti vatvā dibbapadumāni ^a^P2.0485^ea^ upanāmesuṃ,  upaḍḍharajjena ca nimantesuṃ. sakko upaḍḍharajjena asantuṭṭho sakaparisaṃ  saññāpetvā ekadivasaṃ surāmadamatte te pāde gahetvā sinerupabbatapāde  khipi. tesaṃ sinerussa heṭṭhimatale dasasahassayojanaṃ asurabhavanaṃ  nibbatti pāricchattakapaṭicchannabhūtāya citrapāṭaliyā upasobhitaṃ. tato  te satiṃ paṭilabhitvā tāvatiṃsabhavanaṃ apassantā ``aho re naṭṭhā mayaṃ  pānamadadosena, na dāni mayaṃ suraṃ pivimhā, asuraṃ pivimhā, na  dānimhā surā, asurā dāni jātamhā''ti. tato pabhuti  ``asurā''icceva uppannasamaññā hutvā ``handa dāni devehi saddhiṃ  saṅgāmemā''ti sineruṃ parito ārohiṃsu. tato sakko asure yuddhena  abbhuggantvā punapi samudde pakkhipitvā catūsu dvāresu attanā sadisaṃ  indapaṭimaṃ māpetvā ṭhapesi. tato asurā ``appamatto vatāyaṃ sakko  niccaṃ rakkhanto tiṭṭhatī''ti cintetvā punadeva nagaraṃ agamiṃsu. tato  devā attano jayaṃ ghosentā mahāvīthiyaṃ celukkhepaṃ karontā nakkhattaṃ  kīḷiṃsu. atha asito atītānāgate cattālīsakappe anussarituṃ  samatthatāya ``kiṃ nu kho imehi pubbepi evaṃ kīḷitapubba''nti  āvajjento taṃ devāsurasaṅgāme devavijayaṃ disvā āha -- <br/><br/>[21] ``yadāpi ^a^V2.0186^ea^ āsī asurehi saṅgamo, <br/><br/>[27] jayo surānaṃ asurā parājitā. <br/><br/>[22] tadāpi netādiso lomahaṃsano''ti..<br/><br/>[03] tasmimpi kāle etādiso lomahaṃsano pamodo na āsi.  ^b^kimabbhutaṃ daṭṭhu marū pamoditā^eb^ti ajja pana kiṃ abbhutaṃ disvā  evaṃ devā pamuditāti. <br/><br/>[03] 688^b^.^eb^ dutiyagāthāya ^a^M2.0205^ea^ ^b^seḷentī^eb^ti mukhena  usseḷanasaddaṃ muñcanti. ^b^gāyanti^eb^ nānāvidhāni gītāni,  ^b^vādayanti^eb^ aṭṭhasaṭṭhi tūriyasahassāni, ^b^phoṭentī^eb^ti  apphoṭenti. ^b^pucchāmi voha^eb^nti attanā āvajjetvā ñātuṃ  samatthopi tesaṃ vacanaṃ sotukāmatāya pucchati.  ^b^merumuddhavāsine^eb^ti sinerumuddhani vasante. sinerussa hi  heṭṭhimatale dasayojanasahassaṃ ^a^P2.0486^ea^ asurabhavanaṃ,  majjhimatale dvisahassaparittadīpaparivārā cattāro mahādīpā,  uparimatale dasayojanasahassaṃ tāvatiṃsabhavanaṃ. tasmā devā  ``merumuddhavāsino''ti vuccanti. ^b^mārisā^eb^ti deve āmanteti,  nidukkhā nirābādhāti vuttaṃ hoti. <br/><br/>[03] 689^b^.^eb^ athassa tamatthaṃ ārocentehi devehi vuttāya  tatiyagāthāya ^b^bodhisatto^eb^ti bujjhanakasatto, sammāsambodhiṃ gantuṃ  araho satto ^b^ratanavaro^eb^ti vararatanabhūto. ^b^tenamha tuṭṭhā^eb^ti  tena kāraṇena mayaṃ tuṭṭhā. so hi buddhattaṃ patvā tathā dhammaṃ  desessati, yathā mayañca aññe ca devagaṇā sekkhāsekkhabhūmiṃ  pāpuṇissāma. manussāpissa dhammaṃ sutvā ye na sakkhissanti  parinibbātuṃ, te dānādīni katvā devaloke paripūressantīti ayaṃ  kira nesaṃ adhippāyo. tattha ^b^``tuṭṭhā kalyarūpā''^eb^ti kiñcāpi  idaṃ padadvayaṃ atthato abhinnaṃ, tathāpi ``kimabbhutaṃ daṭṭhu marū  pamoditā, kiṃ devasaṅgho atiriva kalyarūpo''ti imassa pañhadvayassa  vissajjanatthaṃ vuttanti veditabbaṃ. <br/><br/>[03] 690^b^.^eb^ idāni yena adhippāyena bodhisatte jāte tuṭṭhā  ahesuṃ, taṃ āvikarontehi vuttāya catutthagāthāya sattaggahaṇena  devamanussaggahaṇaṃ, pajāgahaṇena sesagatiggahaṇaṃ. evaṃ dvīhi padehi  pañcasupi gatīsu seṭṭhabhāvaṃ dasseti. tiracchānāpi hi sīhādayo  asantāsādiguṇayuttā, tepi ayameva atiseti. tasmā  ^b^``pajānamuttamo''^eb^ti vutto. devamanussesu pana ye attahitāya  paṭipannādayo cattāro puggalā, tesu ubhayahitapaṭipanno  ^b^aggapuggalo^eb^ ^a^V2.0187^ea^ ayaṃ, naresu ca usabhasadisattā ^b^narāsabho^eb^.  tenassa thutiṃ bhaṇantā idampi padadvayamāhaṃsu. <br/><br/>[03] 691^b^.^eb^ pañcamagāthāya ^a^M2.0206^ea^ ^b^taṃ sadda^eb^nti taṃ devehi  vuttavacanasaddaṃ. ^b^avasarī^eb^ti otari. ^b^tada bhavana^eb^nti tadā  bhavanaṃ. <br/><br/>[03] 692^b^.^eb^ chaṭṭhagāthāya ^b^tato^eb^ti asitassa vacanato  anantaraṃ. ^b^ukkāmukhevā^eb^ti ukkāmukhe eva, mūsāmukheti vuttaṃ  hoti. ^b^sukusalasampahaṭṭha^eb^nti sukusalena suvaṇṇakārena ^a^P2.0487^ea^  saṅghaṭṭitaṃ, saṅghaṭṭentena tāpitanti adhippāyo.  ^b^daddallamāna^eb^nti vijjotamānaṃ. ^b^asitavhayassā^eb^ti  asitanāmassa dutiyena nāmena kaṇhadevilassa isino. <br/><br/>[03] 693^b^.^eb^ sattamagāthāya ^b^tārāsabhaṃ vā^eb^ti tārānaṃ  usabhasadisaṃ, candanti adhippāyo. ^b^visuddha^eb^nti  abbhādiupakkilesarahitaṃ. ^b^saradarivā^eb^ti sarade iva.  ^b^ānandajāto^eb^ti savanamatteneva uppannāya pītiyā pītijāto.  ^b^alattha pīti^eb^nti disvā punapi pītiṃ labhi. <br/><br/>[03] 694^b^.^eb^ tato paraṃ bodhisattassa devehi sadā  payujjamānasakkāradīpanatthaṃ vuttāṭṭhamagāthāya ^b^anekasākha^eb^nti  anekasalākaṃ. ^b^sahassamaṇḍala^eb^nti rattasuvaṇṇamayasahassamaṇḍalayuttaṃ.  ^b^chatta^eb^nti dibbasetacchattaṃ. ^b^vītipatantī^eb^ti sarīraṃ  bījamānā patanuppatanaṃ karonti. <br/><br/>[03] 695^b^.^eb^ navamagāthāya ^b^jaṭī^eb^ti jaṭilo.  ^b^kaṇhasirivhayo^eb^ti kaṇhasaddena ca sirisaddena ca avhayamāno.  taṃ kira ``sirikaṇho''tipi avhayanti āmantenti, ālapantīti  vuttaṃ hoti. ^b^paṇḍukambale^eb^ti rattakambale. adhikārato cettha  ``kumāra''nti vattabbaṃ, pāṭhaseso vā kātabbo. purimagāthāya ca  ahatthapāsagataṃ sandhāya ``disvā''ti vuttaṃ. idha pana hatthapāsagataṃ  paṭiggahaṇatthaṃ upanītaṃ, tasmā puna vacanaṃ ``disvā''ti. purimaṃ vā  dassanapītilābhāpekkhaṃ gāthāvasāne ``vipulamalattha pīti''nti  vacanato, idaṃ paṭiggahāpekkhaṃ avasāne ``sumano paṭiggahe''ti  vacanato. purimañca kumārasambandhameva, idaṃ setacchattasambandhampi.  ^b^disvā^eb^ti satasahassagghanake gandhārarattakambale suvaṇṇanikkhaṃ  viya kumāraṃ ``chattaṃ marū''ti ettha vuttappakāraṃ setacchattaṃ dhāriyantaṃ  muddhani disvā. keci pana ``idaṃ mānusakaṃ chattaṃ sandhāya vutta''nti  bhaṇanti. yatheva hi devā, evaṃ manussāpi  chattacāmaramorahatthatālavaṇṭavāḷabījanihatthā mahāpurisaṃ upagacchantīti.  evaṃ santepi ^a^M2.0207^ea^ na tassa ^a^P2.0488^ea^ vacanena kocipi  atisayo atthi, tasmā yathāvuttameva ^a^V2.0188^ea^ sundaraṃ. ^b^paṭiggahe^eb^ti  ubhohi hatthehi paṭiggahesi. isiṃ kira vandāpetuṃ kumāraṃ upanesuṃ.  athassa pādā parivattitvā isissa matthake patiṭṭhahiṃsu. so tampi  acchariyaṃ disvā udaggacitto sumano paṭiggahesi. <br/><br/>[03] 696^b^.^eb^ dasamagāthāyaṃ ^b^jigīsako^eb^ti jigīsanto  magganto pariyesanto, upaparikkhantoti vuttaṃ hoti.  ^b^lakkhaṇamantapāragū^eb^ti lakkhaṇānaṃ vedānañca pāraṃ gato.  ^b^anuttarāya^eb^nti anuttaro ayaṃ. so kira attano abhimukhāgatesu  mahāsattassa pādatalesu cakkāni disvā tadanusārena sesalakkhaṇāni  jigīsanto sabbaṃ lakkhaṇasampattiṃ disvā ``addhāyaṃ buddho  bhavissatī''ti ñatvā evamāha. <br/><br/>[03] 697^b^.^eb^ ekādasāyaṃ ^b^athattano gamana^eb^nti  paṭisandhivasena arūpagamanaṃ. ^b^akalyarūpo gaḷayati  assukānī^eb^ti taṃ attano arūpūpapattiṃ anussaritvā ``na dānāhaṃ  assa dhammadesanaṃ sotuṃ lacchāmī''ti atuṭṭharūpo balavasokābhibhavena  domanassajāto hutvā assūni pāteti gaḷayati. ``garayatī''tipi  pāṭho. yadi panesa rūpabhave cittaṃ nameyya, kiṃ tattha na uppajjeyya,  yenevaṃ rodatīti? na na uppajjeyya, akusalatāya panetaṃ vidhiṃ na  jānāti. evaṃ santepi domanassuppattiyevassa ayuttā samāpattilābhena  vikkhambhitattāti ce? na, vikkhambhitattā eva. maggabhāvanāya  samucchinnā hi kilesā na uppajjanti, samāpattilābhīnaṃ pana  balavapaccayena uppajjanti. uppanne kilese parihīnajjhānattā kutassa  arūpagamananti ce? appakasirena punādhigamato. samāpattilābhino  hi uppanne kilese balavavītikkamaṃ anāpajjantā vūpasantamatteyeva  kilesavege puna taṃ visesaṃ appakasirenevādhigacchanti,  ``parihīnavisesā ime''tipi duviññeyyā honti, tādiso ca eso.  ^b^no ce kumāre bhavissati antarāyo^eb^ti na bhavissati nu kho  imasmiṃ kumāre ^a^P2.0489^ea^ antarāyo. <br/><br/>[03] 698^b^.^eb^ dvādasāyaṃ ^b^na orakāya^eb^nti ayaṃ orako  paritto na hoti. uttaragāthāya vattabbaṃ buddhabhāvaṃ sandhāyāha. <br/><br/>[03] 699^b^.^eb^ terasāyaṃ ^a^M2.0208^ea^ ^b^sambodhiyagga^eb^nti sabbaññutaññāṇaṃ.  tañhi aviparītabhāvena sammā bujjhanato sambodhi, katthaci  āvaraṇābhāvena sabbañāṇuttamato ``agga''nti vuccati.  ^b^phusissatī^eb^ti pāpuṇissati. ^b^paramavisuddhadassī^eb^ti  nibbānadassī. tañhi ekantavisuddhattā paramavisuddhaṃ.  ^b^vitthārikassā^eb^ti vitthārikaṃ assa. ^b^brahmacariya^eb^nti  sāsanaṃ. <br/><br/>[03] 700^b^.^eb^ cuddasāyaṃ ^a^V2.0189^ea^ ^b^athantarā^eb^ti antarāyeva assa,  sambodhippattito orato evāti vuttaṃ hoti. ^b^na sossa^eb^nti na  suṇissaṃ. ^b^asamadhurassā^eb^ti asamavīriyassa. ^b^aṭṭo^eb^ti  āturo. ^b^byasanaṃ gato^eb^ti sukhavināsaṃ patto. ^b^aghāvī^eb^ti  dukkhito, sabbaṃ domanassuppādameva sandhāyāha. domanassena hi so  āturo. tañcassa sukhabyasanato byasanaṃ, sukhavināsanatoti vuttaṃ  hoti. tena ca so cetasikāghabhūtena aghāvī. <br/><br/>[03] 701^b^.^eb^ pannarasāyaṃ ^b^vipulaṃ janetvānā^eb^ti vipulaṃ  janetvā. ayameva vā pāṭho. ^b^niggamā^eb^ti niggato. evaṃ  niggato ca ^b^so bhāgineyyaṃ saya^eb^nti sakaṃ bhāgineyyaṃ, attano  bhaginiyā puttanti vuttaṃ hoti. ^b^samādapesī^eb^ti attano  appāyukabhāvaṃ ñatvā kaniṭṭhabhaginiyā ca puttassa nālakassa  māṇavakassa upacitapuññataṃ attano balena ñatvā ``vuḍḍhippatto  pamādampi āpajjeyyā''ti naṃ anukampamāno bhaginiyā gharaṃ gantvā  ``kahaṃ nālako''ti. ``bahi, bhante, kīḷatī''ti. ``ānetha  na''nti āṇāpetvā taṅkhaṇaṃyeva tāpasapabbajjaṃ pabbājetvā samādapesi  ovadi anusāsi. kathaṃ? ^b^``buddhoti ghosaṃ...pe0...  brahmacariya''^eb^nti soḷasamagāthamāha. <br/><br/>[03] 702^b^.^eb^ tattha ^b^yada parato^eb^ti yadā parato.  ^b^dhammamagga^eb^nti paramadhammassa nibbānassa maggaṃ, dhammaṃ vā aggaṃ  saha paṭipadāya nibbānaṃ. ^b^tasmi^eb^nti tassa santike.  ^b^brahmacariya^eb^nti samaṇadhammaṃ. <br/><br/>[03] 703^b^.^eb^ sattarasāyaṃ ^b^tādinā^eb^ti tassaṇṭhitena,  tasmiṃ samaye kilesavikkhambhane ^a^P2.0490^ea^ samādhilābhe ca  sati vikkhambhitakilesena samāhitacittena cāti adhippāyo.  ^b^anāgate paramavisuddhadassinā^eb^ti ``ayaṃ nālako anāgate kāle  bhagavato santike paramavisuddhaṃ nibbānaṃ passissatī''ti ^a^M2.0209^ea^ evaṃ diṭṭhattā  so isi iminā pariyāyena ``anāgate paramavisuddhadassī''ti vutto.  tena anāgate paramavisuddhadassinā. ^b^upacitapuññasañcayo^eb^ti  padumuttarato pabhuti katapuññasañcayo. ^b^patikkha^eb^nti  āgamayamāno. ^b^parivasī^eb^ti pabbajitvā tāpasavesena vasi.  ^b^rakkhitindriyo^eb^ti rakkhitasotindriyo hutvā. so kira tato  pabhuti udake na nimujji ``udakaṃ pavisitvā sotindriyaṃ vināseyya,  tato dhammassavanabāhiro bhaveyya''nti cintetvā. <br/><br/>[03] 704^b^.^eb^ aṭṭhārasāyaṃ ^b^sutvāna ghosa^eb^nti so nālako  evaṃ parivasanto anupubbena bhagavatā sambodhiṃ patvā bārāṇasiyaṃ  dhammacakke pavattite taṃ ``bhagavatā dhammacakkaṃ pavattitaṃ, sammāsambuddho  ^a^V2.0190^ea^ vata so bhagavā uppanno''tiādinā nayena ^b^jinavaracakkavattane^eb^  pavattaghosaṃ attano atthakāmāhi devatāhi āgantvā ārocitaṃ sutvā.  ^b^gantvāna disvā isinisabha^eb^nti sattāhaṃ devatāhi  moneyyakolāhale kayiramāne sattame divase isipatanaṃ gantvā  ``nālako āgamissati, tassa dhammaṃ desessāmī''ti iminā ca  abhisandhinā varabuddhāsane nisinnaṃ disvā nisabhasadisaṃ isinisabhaṃ  bhagavantaṃ. ^b^pasanno^eb^ti saha dassaneneva pasannacitto hutvā.  ^b^moneyyaseṭṭha^eb^nti ñāṇuttamaṃ, maggañāṇanti vuttaṃ hoti.  ^b^samāgate asitāvhayassa sāsane^eb^ti asitassa isino  ovādakāle anuppatte. tena hi -- ``yadā vivarati dhammamaggaṃ,  tadā gantvā samayaṃ paripucchamāno carassu tasmiṃ bhagavati  brahmacariya''nti anusiṭṭho, ayañca so kālo. tena vuttaṃ --  ``samāgate asitāvhayassa sāsane''ti. sesamettha pākaṭameva.<br/><br/>[03] ayaṃ tāva vatthugāthāvaṇṇanā. <br/><br/>[03] 705^b^.^eb^ pucchāgāthādvaye ^b^aññātameta^eb^nti viditaṃ  mayā etaṃ. ^b^yathātatha^eb^nti aviparītaṃ. ko adhippāyo? yaṃ  asito ``sambodhiyaggaṃ phusissatāyaṃ kumāro''ti ñatvā ``buddhoti  ^a^P2.0491^ea^ ghosaṃ yada parato suṇosi, sambodhippatto  vivarati dhammamagga''nti maṃ avaca, tadetaṃ mayā asitassa vacanaṃ ajja  bhagavantaṃ sakkhiṃ disvā ``yathātathamevā''ti aññātanti. ^b^taṃ  ta^eb^nti tasmā taṃ. ^b^sabbadhammāna pāragu^eb^nti hemavatasutte  vuttanayena chahi ākārehi. sabbadhammānaṃ pāragataṃ. <br/><br/>[03] 706^b^.^eb^ ^b^anagāriyupetassā^eb^ti ^a^M2.0210^ea^ anagāriyaṃ upetassa,  pabbajitassāti attho. ^b^bhikkhācariyaṃ jigīsato^eb^ti ariyehi  āciṇṇaṃ anupakkiliṭṭhaṃ bhikkhācariyaṃ pariyesamānassa.  ^b^moneyya^eb^nti munīnaṃ santakaṃ. ^b^uttamaṃ pada^eb^nti uttamapaṭipadaṃ.  sesamettha pākaṭameva. <br/><br/>[03] 707^b^.^eb^ athassa evaṃ puṭṭho bhagavā ^b^``moneyyaṃ te  upaññissa''^eb^ntiādinā nayena moneyyapaṭipadaṃ byākāsi. tattha  ^b^upaññissa^eb^nti upaññāpeyyaṃ, vivareyyaṃ paññāpeyyanti attho.  ^b^dukkaraṃ durabhisambhava^eb^nti kātuñca dukkhaṃ kayiramānañca sambhavituṃ  sahituṃ dukkhanti vuttaṃ hoti. ayaṃ panettha adhippāyo -- ahaṃ te  moneyyaṃ paññāpeyyaṃ, yadi naṃ kātuṃ vā abhisambhotuṃ vā sukhaṃ bhaveyya,  evaṃ pana dukkaraṃ durabhisambhavaṃ puthujjanakālato pabhuti kiliṭṭhacittaṃ  anuppādetvā paṭipajjitabbato. tathā hi naṃ ekassa buddhassa ekova  sāvako karoti ca sambhoti cāti.<br/><br/>[03] evaṃ ^a^V2.0191^ea^ bhagavā moneyyassa dukkarabhāvaṃ durabhisambhavatañca dassento  nālakassa ussāhaṃ janetvā tamassa vattukāmo āha ^b^``handa te naṃ  pavakkhāmi, santhambhassu daḷho bhavā''^eb^ti. tattha ^b^handā^eb^ti  byavasāyatthe nipāto. ^b^te naṃ pavakkhāmī^eb^ti tuyhaṃ taṃ moneyyaṃ  pavakkhāmi. ^b^santhambhassū^eb^ti dukkarakaraṇasamatthena vīriyūpatthambhena  attānaṃ upatthambhaya. ^b^daḷho bhavā^eb^ti durabhisambhavasahanasamatthāya  asithilaparakkamatāya thiro hoti. kiṃ vuttaṃ ^a^P2.0492^ea^  hoti? yasmā tvaṃ upacitapuññasambhāro, tasmāhaṃ ekantabyavasitova  hutvā evaṃ dukkaraṃ durabhisambhavampi samānaṃ tuyhaṃ taṃ moneyyaṃ  pavakkhāmi, santhambhassu daḷho bhavāti. <br/><br/>[03] 708^b^.^eb^ evaṃ paramasallekhaṃ moneyyavattaṃ vattukāmo nālakaṃ  santhambhane daḷhībhāve ca niyojetvā paṭhamaṃ tāva  gāmūpanibaddhakilesappahānaṃ dassento ^b^``samānabhāga''^eb^nti  upaḍḍhagāthamāha. tattha ^b^samānabhāga^eb^nti samabhāgaṃ ekasadisaṃ  ninnānākaraṇaṃ. ^b^akkuṭṭhavandita^eb^nti akkosañca vandanañca.<br/><br/>[03] idāni yathā taṃ samānabhāgaṃ kayirati, taṃ upāyaṃ dassento  ^b^``manopadosa''^eb^nti upaḍḍhagāthamāha. tassattho -- akkuṭṭho  ^b^manopadosaṃ rakkheyya,^eb^ vandito ^b^santo anuṇṇato care,^eb^  raññāpi vandito samāno ``maṃ vandatī''ti uddhaccaṃ nāpajjeyya. <br/><br/>[03] 709^b^.^eb^ idāni ^a^M2.0211^ea^ araññūpanibaddhakilesappahānaṃ dassento  ^b^``uccāvacā''^eb^ti gāthamāha. tassattho -- araññasaññite  ^b^dāyepi^eb^ iṭṭhāniṭṭhavasena ^b^uccāvacā^eb^ nānappakārā ārammaṇā  ^b^niccharanti,^eb^ cakkhādīnaṃ āpāthamāgacchanti, te ca kho  ^b^aggisikhūpamā^eb^ pariḷāhajanakaṭṭhena. yathā vā ḍayhamāne vane  aggisikhā nānappakāratāya uccāvacā niccharanti, sadhūmāpi,  vidhūmāpi, nīlāpi, pītāpi, rattāpi, khuddakāpi, mahantāpi, evaṃ  sīhabyagghamanussāmanussavividhavihaṅgavirutapupphaphalapallavādibhedavasena  nānappakāratāya dāye uccāvacā ārammaṇā niccharanti bhiṃsanakāpi,  rajanīyāpi, dosanīyāpi, mohanīyāpi. tenāha -- ``uccāvacā  niccharanti, dāye aggisikhūpamā''ti. evaṃ niccharantesu ca  uccāvacesu ārammaṇesu yā kāci uyyānavanacārikaṃ gatā samānā  pakatiyā vā vanacāriniyo kaṭṭhahārikādayo rahogataṃ disvā  hasitalapitaruditadunnivatthādīhi ^b^nāriyo muniṃ palobhenti, tā su  taṃ mā palobhayuṃ,^eb^ tā nāriyo taṃ mā palobhayuṃ. yathā na  palobhenti, tathā karohīti vuttaṃ hoti. <br/><br/>[03] 710-11^b^.^eb^ evamassa ^a^P2.0493^ea^ bhagavā gāme ca  araññe ca paṭipattividhiṃ dassetvā idāni sīlasaṃvaraṃ ^a^V2.0192^ea^ dassento  ^b^``virato methunā dhammā''^eb^ti gāthādvayamāha. tattha ^b^hitvā  kāme paropare^eb^ti methunadhammato avasesepi sundare ca asundare ca  pañca kāmaguṇe hitvā. tappahānena hi methunavirati susampannā hoti.  tenāha -- ``hitvā kāme paropare''ti. ayamettha adhippāyo.  ^b^``aviruddho''^eb^tiādīni pana padāni ``na haneyya, na  ghātaye''ti ettha vuttāya pāṇātipātāveramaṇiyā sampattidassanatthaṃ  vuttāni. tatrāyaṃ saṅkhepavaṇṇanā -- parapakkhiyesu ^b^pāṇesu  aviruddho,^eb^ attapakkhiyesu ^b^asāratto,^eb^ sabbepi  sataṇhanittaṇhatāya ^b^tasathāvare^eb^ pāṇe jīvitukāmatāya  amaritukāmatāya sukhakāmatāya dukkhapaṭikūlatāya ca ^b^``yathā ahaṃ  tathā ete''^eb^ti attasamānatāya tesu virodhaṃ vinento teneva pakārena  ^b^``yathā ete tathā aha''^eb^nti paresaṃ samānatāya ca attani  anurodhaṃ vinento evaṃ ubhayathāpi anurodhavirodhavippahīno hutvā  maraṇapaṭikūlatāya ^b^attānaṃ upamaṃ katvā^eb^ pāṇesu ye keci tase vā  thāvare vā pāṇe ^b^na haneyya^eb^ sāhatthikādīhi payogehi, ^b^na  ghātaye^eb^ āṇattikādīhīti. <br/><br/>[03] 712^b^.^eb^ evamassa ^a^M2.0212^ea^ methunaviratipāṇātipātaviratimukhena  saṅkhepato pātimokkhasaṃvarasīlaṃ vatvā ``hitvā kāme''tiādīhi  indriyasaṃvarañca dassetvā idāni ājīvapārisuddhiṃ dassento  ^b^``hitvā icchañcā''^eb^tiādimāha. tassattho -- yāyaṃ taṇhā  ekaṃ laddhā dutiyaṃ icchati, dve laddhā tatiyaṃ, satasahassaṃ laddhā  taduttarimpi icchatīti evaṃ appaṭiladdhavisayaṃ icchanato  ^b^``icchā''^eb^ti vuccati, yo cāyaṃ paṭiladdhavisayalubbhano lobho.  taṃ ^b^hitvā icchañca lobhañca yattha satto puthujjano,^eb^ yasmiṃ  cīvarādipaccaye tehi icchālobhehi puthujjano satto laggo paṭibaddho  tiṭṭhati, tattha taṃ ubhayampi hitvā paccayatthaṃ ^a^P2.0494^ea^  ājīvapārisuddhiṃ avirodhento ñāṇacakkhunā ^b^cakkhumā^eb^ hutvā imaṃ  moneyyapaṭipadaṃ ^b^paṭipajjeyya^eb^. evañhi paṭipanno ^b^tareyya narakaṃ  imaṃ,^eb^ duppūraṇaṭṭhena narakasaññitaṃ micchājīvahetubhūtaṃ imaṃ paccayataṇhaṃ  tareyya, imāya vā paṭipadāya tareyyāti vuttaṃ hoti. <br/><br/>[03] 713^b^.^eb^ evaṃ paccayataṇhāpahānamukhena ājīvapārisuddhiṃ  dassetvā idāni bhojane mattaññutāmukhena paccayaparibhogasīlaṃ  tadanusārena ca yāva arahattappatti, tāva paṭipadaṃ dassento  ^b^``ūnūdaro''^eb^ti gāthamāha. tassattho -- dhammena samena laddhesu  itarītaracīvarādīsu paccayesu āhāraṃ tāva āhārento -- <br/><br/>[21] ``cattāro pañca ālope, abhutvā udakaṃ pive. <br/><br/>[22] alaṃ phāsuvihārāya, pahitattassa bhikkhuno''ti..  (theragā0 983) -- <br/><br/>[25] vuttanayena ^a^V2.0193^ea^ ^b^ūnaudaro^eb^ assa, na vātabharitabhastā  viya uddhumātudaro, bhattasammadapaccayā thinamiddhaṃ parihareyyāti vuttaṃ  hoti. ūnūdaro hontopi ca ^b^mitāhāro^eb^ assa bhojane mattaññū,  ``neva davāyā''tiādinā paccavekkhaṇena guṇato dosato ca  paricchinnāhāro. evaṃ mitāhāro samānopi  paccayadhutaṅgapariyattiadhigamavasena catubbidhāya appicchatāya  ^b^appiccho assa^eb^. ekaṃsena hi moneyyapaṭipadaṃ paṭipannena  bhikkhunā evaṃ appicchena bhavitabbaṃ. tattha ekekasmiṃ paccaye tīhi  santosehi santussanā ^b^paccayappicchatā^eb^. dhutaṅgadharasseva sato  ``dhutavāti maṃ pare jānantū''ti anicchanatā ^b^dhutaṅgappicchatā^eb^.  bahussutasseva sato ``bahussutoti ^a^M2.0213^ea^ maṃ pare jānantū''ti anicchanatā  ^b^pariyattiappicchatā^eb^ majjhantikattherassa viya.  adhigamasampannasseva sato ``adhigato ayaṃ kusalaṃ dhammanti maṃ pare  jānantū''ti anicchanatā ^b^adhigamappicchatā^eb^. sā ca  arahattādhigamato oraṃ veditabbā. arahattādhigamatthañhi ayaṃ  paṭipadāti. evaṃ appicchopi ca arahattamaggena ^a^P2.0495^ea^  taṇhāloluppaṃ hitvā ^b^alolupo^eb^ assa. evaṃ alolupo hi  ^b^sadā icchāya nicchāto aniccho hoti nibbuto,^eb^ yāya icchāya  chātā honti sattā khuppipāsāturā viya atittā, tāya icchāya  aniccho hoti anicchattā ca nicchāto hoti anāturo  paramatittippatto. evaṃ nicchātattā nibbuto hoti  vūpasantasabbakilesapariḷāhoti evamettha uppaṭipāṭiyā yojanā  veditabbā. <br/><br/>[03] 714^b^.^eb^ evaṃ yāva arahattappatti, tāvapaṭipadaṃ kathetvā  idāni taṃ paṭipadaṃ paṭipannassa bhikkhuno arahattappattiniṭṭhaṃ  dhutaṅgasamādānaṃ senāsanavattañca kathento ^b^``sa piṇḍacāra''^eb^nti  gāthādvayamāha. tattha ^b^sa piṇḍacāraṃ caritvā^eb^ti so bhikkhu  bhikkhaṃ caritvā bhattakiccaṃ vā katvā. ^b^vanantamabhihāraye^eb^ti  apapañcito gihipapañcena vanaṃ eva gaccheyya. ^b^upaṭṭhito  rukkhamūlasmi^eb^nti rukkhamūle ṭhito vā hutvā. ^b^āsanūpagato^eb^ti  āsanaṃ upagato vā hutvā, nisinnoti vuttaṃ hoti. ^b^munī^eb^ti  moneyyapaṭipadaṃ paṭipanno. ettha ca ``piṇḍacāraṃ caritvā''ti iminā  piṇḍapātikaṅgaṃ vuttaṃ. yasmā pana ukkaṭṭhapiṇḍapātiko sapadānacārī  ekāsaniko pattapiṇḍiko khalupacchābhattiko ca hotiyeva,  tecīvarikapaṃsukūlampi ca samādiyateva, tasmā imānipi cha vuttāneva  honti. ``vanantamabhihāraye''ti iminā pana āraññikaṅgaṃ vuttaṃ,  ``upaṭṭhito rukkhamūlasmi''nti iminā rukkhamūlikaṅgaṃ,  ``āsanūpagato''ti iminā nesajjikaṅgaṃ. yathākkamaṃ pana etesaṃ  anulomattā abbhokāsikayathāsanthatikasosānikaṅgāni vuttāniyeva  hontīti evametāya gāthāya terasa dhutaṅgāni nālakattherassa kathesi. <br/><br/>[03] 715^b^.^eb^ ^b^sa jhānapasuto dhīro^eb^ti so anuppannassa  jhānassa uppādanena uppannassa  āvajjanasamāpajjanādhiṭṭhānavuṭṭhānapaccavekkhaṇehi ^a^V2.0194^ea^ ca jhānesu pasuto  anuyutto. ^b^dhīro^eb^ti dhitisampanno. ^b^vanante ramito  siyā^eb^ti vane ^a^M2.0214^ea^ abhirato siyā, gāmantasenāsane nābhirameyyāti vuttaṃ  hoti. ^b^jhāyetha^eb^ ^a^P2.0496^ea^ ^b^rukkhamūlasmiṃ,  attānamabhitosaya^eb^nti na kevalaṃ lokiyajjhānapasutoyeva siyā,  apica kho tasmiṃyeva rukkhamūle sotāpattimaggādisampayuttena  lokuttarajjhānenāpi attānaṃ atīva tosento jhāyetha.  paramassāsappattiyā hi lokuttarajjhāneneva cittaṃ atīva tussati, na  aññena. tenāha -- ``attānamabhitosaya''nti. evamimāya gāthāya  jhānapasutatāya vanantasenāsanābhiratiṃ arahattañca kathesi. <br/><br/>[03] 716^b^.^eb^ idāni yasmā imaṃ dhammadesanaṃ sutvā  nālakatthero vanantamabhihāretvā nirāhāropi paṭipadāpūraṇe atīva  ussukko ahosi, nirāhārena ca samaṇadhammaṃ kātuṃ na sakkā. tathā  karontassa hi jīvitaṃ nappavattati, kilese pana anuppādentena āhāro  pariyesitabbo, ayamettha ñāyo. tasmā tassa bhagavā aparāparesupi  divasesu piṇḍāya caritabbaṃ, kilesā pana na uppādetabbāti dassanatthaṃ  arahattappattiniṭṭhaṃyeva bhikkhācāravattaṃ kathento ^b^``tato ratyā  vivasāne''^eb^tiādikā cha gāthāyo abhāsi. tattha ^b^tato^eb^ti  ``sa piṇḍacāraṃ caritvā, vanantamabhihāraye''ti ettha  vuttapiṇḍacāravanantābhihārato uttaripi. ^b^ratyā vivasāne^eb^ti  rattisamatikkame, dutiyadivaseti vuttaṃ hoti.  ^b^gāmantamabhihāraye^eb^ti ābhisamācārikavattaṃ katvā yāva  bhikkhācāravelā, tāva vivekamanubrūhetvā gatapaccāgatavatte vuttanayena  kammaṭṭhānaṃ manasi karonto gāmaṃ gaccheyya. ^b^avhānaṃ  nābhinandeyyā^eb^ti ``bhante, amhākaṃ ghare bhuñjitabba''nti nimantanaṃ,  ``deti nu kho na deti nu kho sundaraṃ nu kho deti asundaraṃ nu  kho detī''ti evarūpaṃ vitakkaṃ bhojanañca paṭipadāpūrako bhikkhu  nābhinandeyya, nappaṭiggaṇheyyāti vuttaṃ hoti. yadi pana balakkārena  pattaṃ gahetvā pūretvā denti, paribhuñjitvā samaṇadhammo kātabbo, dhutaṅgaṃ  na kuppati, tadupādāya pana taṃ gāmaṃ na pavisitabbaṃ.  ^b^abhihārañca gāmato^eb^ti sace gāmaṃ paviṭṭhassa pātisatehipi bhattaṃ  abhiharanti ^a^P2.0497^ea^, tampi nābhinandeyya, tato  ekasitthampi nappaṭiggaṇheyya, aññadatthu gharapaṭipāṭiyā piṇḍapātameva  careyyāti. <br/><br/>[03] 717^b^.^eb^ ^b^na^eb^ ^a^M2.0215^ea^ ^b^munī gāmamāgamma, kulesu sahasā  care^eb^ti so ca monatthāya paṭipannako muni gāmaṃ gato samāno  kulesu sahasā na care, sahasokitādiananulomikaṃ gihisaṃsaggaṃ na  āpajjeyyāti vuttaṃ hoti. ^b^ghāsesanaṃ chinnakatho, na vācaṃ payutaṃ  bhaṇe^eb^ti chinnakatho viya hutvā obhāsaparikathānimittaviññattipayuttaṃ  ghāsesanavācaṃ na bhaṇeyya. sace ākaṅkheyya, gilāno samāno  ^a^V2.0195^ea^ gelaññapaṭibāhanatthāya bhaṇeyya. senāsanatthāya vā viññattiṃ ṭhapetvā  obhāsaparikathānimittapayuttaṃ, avasesapaccayatthāya pana agilāno neva  kiñci bhaṇeyyāti. <br/><br/>[03] 718-9^b^.^eb^ ^b^alatthaṃ yadida^eb^nti imissā pana gāthāya  ayamattho -- gāmaṃ piṇḍāya paviṭṭho appamattakepi kismiñci laddhe  ^b^``alatthaṃ yaṃ idaṃ sādhū''^eb^ti cintetvā aladdhe ^b^``nālatthaṃ  kusala''^eb^nti tampi ``sundara''nti cintetvā ^b^ubhayeneva^eb^  lābhālābhena ^b^so tādī^eb^ nibbikāro hutvā  ^b^rukkhaṃvupanivattati,^eb^ yathāpi puriso phalagavesī rukkhaṃ upagamma  phalaṃ laddhāpi aladdhāpi ananunīto appaṭihato majjhattoyeva hutvā  gacchati, evaṃ kulaṃ upagamma lābhaṃ laddhāpi aladdhāpi majjhattova hutvā  gacchatīti. ^b^sa pattapāṇī^eb^ ti gāthā uttānatthāva. <br/><br/>[03] 720^b^.^eb^ ^b^uccāvacā^eb^ti imissā gāthāya sambandho  -- evaṃ bhikkhācāravattasampanno hutvāpi tāvatakeneva tuṭṭhiṃ anāpajjitvā  paṭipadaṃ ārodheyya. paṭipattisārañhi sāsanaṃ. sā cāyaṃ  ^b^uccāvacā...pe0... muta^eb^nti. tassattho -- sā cāyaṃ  maggapaṭipadā uttamanihīnabhedato ^b^uccāvacā buddhasamaṇena pakāsitā^eb^.  sukhāpaṭipadā hi khippābhiññā uccā, dukkhāpaṭipadā dandhābhiññā  avacā. itarā dve ekenaṅgena uccā, ekena avacā. paṭhamā eva vā  uccā, itarā tissopi avacā. tāya cetāya uccāya avacāya vā  paṭipadāya ^b^na pāraṃ diguṇaṃ yanti^eb^. ``duguṇa''nti vā pāṭho,  ekamaggena ^a^P2.0498^ea^ dvikkhattuṃ nibbānaṃ na yantīti attho.  kasmā? yena maggena ye kilesā pahīnā, tesaṃ puna appahātabbato.  etena parihānadhammābhāvaṃ dīpeti. ^b^nayidaṃ ekaguṇaṃ muta^eb^nti  tañca idaṃ pāraṃ ekakkhattuṃyeva phusanārahampi na hoti. kasmā?  ekena maggena sabbakilesappahānābhāvato. etena ekamaggeneva  arahattābhāvaṃ dīpeti. <br/><br/>[03] 721^b^.^eb^ idāni ^a^M2.0216^ea^ paṭipadānisaṃsaṃ dassento ^b^``yassa  ca visatā''^eb^ti gāthamāha. tassattho -- ^b^yassa ca^eb^ evaṃ  paṭipannassa bhikkhuno tāya paṭipadāya pahīnattā  aṭṭhasatataṇhāvicaritabhāvena visatattā ^b^visatā^eb^ taṇhā ^b^natthi,^eb^  tassa kilesasotacchedena ^b^chinnasotassa^eb^ kusalākusalappahānena  ^b^kiccākiccappahīnassa^eb^ rāgajo vā dosajo vā appamattakopi  ^b^pariḷāho na vijjatī^eb^ti. <br/><br/>[03] 722^b^.^eb^ idāni yasmā imā gāthāyo sutvā  nālakattherassa cittaṃ udapādi -- ``yadi ettakaṃ moneyyaṃ sukaraṃ na  dukkaraṃ, sakkā appakasirena pūretu''nti, tasmāssa bhagavā ``dukkarameva  moneyya''nti dassento puna ^b^``moneyyaṃ te  upaññissa''^eb^ntiādimāha. tattha ^b^upaññissa^eb^nti upaññāpeyyaṃ,  kathayissanti vuttaṃ hoti. khuradhārā upamā assāti  ^b^khuradhārūpamo^eb^ ^a^V2.0196^ea^. ^b^bhave^eb^ti bhaveyya. ko adhippāyo? moneyyaṃ  paṭipanno bhikkhu khuradhāraṃ upamaṃ katvā paccayesu vatteyya. yathā  madhudiddhaṃ khuradhāraṃ lihanto, chedato, jivhaṃ rakkhati, evaṃ dhammena  laddhe paccaye paribhuñjanto cittaṃ kilesuppattito rakkheyyāti vuttaṃ hoti.  paccayā hi parisuddhena ñāyena laddhuñca anavajjaparibhogena  paribhuñjituñca na sukhena sakkāti bhagavā paccayanissitameva bahuso  bhaṇati. ^b^jivhāya tālumāhacca, udare saññato siyā^eb^ti jivhāya  tāluṃ uppīḷetvāpi rasataṇhaṃ vinodento kiliṭṭhena maggena uppannapaccaye  asevanto udare saṃyato siyā. <br/><br/>[03] 723^b^.^eb^ ^b^alīnacitto ca siyā^eb^ti ^a^P2.0499^ea^  niccaṃ kusalānaṃ dhammānaṃ bhāvanāya aṭṭhitakāritāya  akusītacitto ca bhaveyya. ^b^na cāpi bahu cintaye^eb^ti  ñātijanapadāmaravitakkavasena ca bahuṃ na cinteyya. ^b^nirāmagandho  asito, brahmacariyaparāyaṇo^eb^ti nikkileso ca hutvā taṇhādiṭṭhīhi  kismiñci bhave anissito sikkhāttayasakalasāsanabrahmacariyaparāyaṇo  eva bhaveyya. <br/><br/>[03] 724-5^b^.^eb^ ^b^ekāsanassā^eb^ti vivittāsanassa.  āsanamukhena cettha sabbairiyāpathā vuttā. yato sabbairiyāpathesu  ekībhāvassa sikkheyyāti vuttaṃ hotīti veditabbaṃ. ekāsanassāti  ca sampadānavacanametaṃ. ^b^samaṇūpāsanassa^eb^ ^a^M2.0217^ea^ ^b^cā^eb^ti samaṇehi  upāsitabbassa aṭṭhatiṃsārammaṇabhāvanānuyogassa, samaṇānaṃ vā  upāsanabhūtassa aṭṭhatiṃsārammaṇabhedasseva. idampi sampadānavacanameva,  upāsanatthanti vuttaṃ hoti. ettha ca ekāsanena kāyaviveko,  samaṇūpāsanena cittaviveko vutto hotīti veditabbo. ^b^ekattaṃ  monamakkhāta^eb^nti evamidaṃ kāyacittavivekavasena ``ekattaṃ mona''nti  akkhātaṃ. ^b^eko ce abhiramissasī^eb^ti idaṃ pana uttaragāthāpekkhaṃ  padaṃ, ``atha bhāhisi dasadisā''ti iminā assa sambandho.<br/><br/>[03] ^b^bhāhisī^eb^ti bhāsissasi pakāsessasi. imaṃ paṭipadaṃ  bhāvento sabbadisāsu kittiyā pākaṭo bhavissasīti vuttaṃ hoti.  ^b^sutvā dhīrāna^eb^ntiādīnaṃ pana catunnaṃ padānaṃ ayamattho -- yena ca  kittighosena bhāhisi dasadisā taṃ ^b^dhīrānaṃ jhāyīnaṃ kāmacāginaṃ  nighosaṃ sutvā^eb^ atha tvaṃ tena uddhaccaṃ anāpajjitvā ^b^bhiyyo  hiriñca saddhañca^eb^ kareyyāsi, tena ghosena harāyamāno  ``niyyānikapaṭipadā aya''nti saddhaṃ uppādetvā uttari paṭipattimeva  brūheyyāsi. ^b^māmako^eb^ti evañhi sante mama sāvako hotīti. <br/><br/>[03] 726^b^.^eb^ ^b^taṃ nadīhī^eb^ti yaṃ taṃ mayā ``hiriñca  saddhañca bhiyyo kubbethā''ti vadatā ``uddhaccaṃ ^a^V2.0197^ea^ na kātabba''nti vuttaṃ,  taṃ iminā nadīnidassanenāpi jānātha, tabbipariyāyañca  ^b^sobbhesu^eb^ ca ^b^padaresu^eb^ca jānātha. ^b^sobbhesū^eb^ti  mātikāsu ^a^P2.0500^ea^. ^b^padaresū^eb^ti darīsu. kathaṃ?  ^b^saṇantā yanti kusobbhā, tuṇhī yanti mahodadhī^eb^ti. kusobbhā  hi sobbhapadarādibhedā sabbāpi kunnadiyo saṇantā saddaṃ karontā  uddhatā hutvā yanti, gaṅgādibhedā pana mahānadiyo tuṇhī yanti, evaṃ  ``moneyyaṃ pūremī''ti uddhato hoti amāmako, māmako pana hiriñca  saddhañca uppādetvā nīcacittova hoti. <br/><br/>[03] 727-9^b^.^eb^ kiñca bhiyyo -- ^b^yadūnakaṃ...pe0...  paṇḍito^eb^ti. tattha siyā -- sace aḍḍhakumbhūpamo bālo  saṇantatāya, rahado pūrova paṇḍito santatāya, atha kasmā buddhasamaṇo  evaṃ dhammadesanābyāvaṭo hutvā bahuṃ bhāsatīti iminā sambandhena  ^b^``yaṃ samaṇo''^eb^ti gāthamāha. tassattho -- ^b^yaṃ buddhasamaṇo  bahuṃ bhāsati upetaṃ atthasañhitaṃ,^eb^ atthupetaṃ ^a^M2.0218^ea^ dhammupetañca hitena ca  saṃhitaṃ, taṃ na uddhaccena, apica kho ^b^jānaṃ so dhammaṃ deseti^eb^  divasampi desento nippapañcova hutvā. tassa hi sabbaṃ vacīkammaṃ  ñāṇānuparivatti. evaṃ desento ca ``idamassa hitaṃ idamassa  hita''nti nānappakārato ^b^jānaṃ so bahu bhāsati,^eb^ na kevalaṃ  bahubhāṇitāya. avasānagāthāya sambandho -- evaṃ tāva  sabbaññutaññāṇena samannāgato buddhasamaṇo jānaṃ so dhammaṃ deseti,  jānaṃ so bahu bhāsati. tena desitaṃ pana dhammaṃ nibbedhabhāgiyeneva  ñāṇena yo ca jānaṃ saṃyatatto, jānaṃ na bahu bhāsati, sa muni  monamarahati, sa muni monamajjhagāti. tassattho -- taṃ dhammaṃ  jānanto ^b^saṃyatatto^eb^ guttacitto hutvā yaṃ bhāsitaṃ sattānaṃ  hitasukhāvahaṃ na hoti, taṃ ^b^jānaṃ na bahu bhāsati^eb^. so  evaṃvidho monatthaṃ paṭipannako muni moneyyapaṭipadāsaṅkhātaṃ ^b^monaṃ  arahati^eb^. na kevalañca arahatiyeva, apica kho pana ^b^sa  muni^eb^ arahattamaggañāṇasaṅkhātaṃ ^b^monaṃ ajjhagā^eb^ icceva  veditabboti arahattanikūṭena desanaṃ niṭṭhāpesi.<br/><br/>[03] taṃ sutvā nālakatthero tīsu ṭhānesu appiccho ahosi dassane  savane pucchāyāti. so hi desanāpariyosāne pasannacitto ^a^P2.0501^ea^  bhagavantaṃ vanditvā vanaṃ paviṭṭho, puna ``aho vatāhaṃ  bhagavantaṃ passeyya''nti lolabhāvaṃ na janesi. ayamassa dassane  appicchatā. tathā ``aho vatāhaṃ puna dhammadesanaṃ suṇeyya''nti  lolabhāvaṃ na janesi. ayamassa savane appicchatā. tathā ``aho  vatāhaṃ puna moneyyapaṭipadaṃ puccheyya''nti lolabhāvaṃ na janesi.  ayamassa pucchāya appicchatā.<br/><br/>[03] so evaṃ appiccho samāno pabbatapādaṃ pavisitvā ekavanasaṇḍe  dve divasāni na vasi ^a^V2.0198^ea^, ekarukkhamūle dve divasāni na nisīdi,  ekagāme dve divasāni piṇḍāya na pāvisi. iti vanato vanaṃ,  rukkhato rukkhaṃ, gāmato gāmaṃ āhiṇḍanto anurūpapaṭipadaṃ  paṭipajjitvā aggaphale patiṭṭhāsi. atha yasmā moneyyapaṭipadaṃ ukkaṭṭhaṃ  katvā pūrento bhikkhu satteva māsāni jīvati, majjhimaṃ katvā  pūrento satta vassāni, mandaṃ katvā pūrento soḷasa vassāni.  ayañca ukkaṭṭhaṃ katvā pūresi, tasmā satta māse ṭhatvā attano  āyusaṅkhāraparikkhayaṃ ñatvā nhāyitvā nivāsetvā kāyabandhanaṃ  bandhitvā diguṇaṃ saṅghāṭiṃ pārupitvā dasabalābhimukho pañcapatiṭṭhitaṃ  vanditvā añjaliṃ ^a^M2.0219^ea^ paggahetvā hiṅgulakapabbataṃ nissāya ṭhitakova  anupādisesāya nibbānadhātuyā parinibbāyi. tassa parinibbutabhāvaṃ  ñatvā bhagavā bhikkhusaṅghena saddhiṃ tattha gantvā sarīrakiccaṃ katvā  dhātuyo gāhāpetvā cetiyaṃ patiṭṭhāpetvā agamāsīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya nālakasuttavaṇṇanā niṭṭhitā. 


volume: 94
item: 38
title: vāseṭṭhasuttavaṇṇanā^kokālikasuttavaṇṇanā^nālakasuttavaṇṇanā^dvayatānupassanāsuttavaṇṇanā^
content:
  [03] ^b^evaṃ^eb^ ^a^V2.0199^ea^ ^b^me suta^eb^nti dvayatānupassanāsuttaṃ. kā uppatti?  imassa suttassa attajjhāsayato uppatti. attajjhāsayena hi bhagavā  imaṃ suttaṃ desesi. ayamettha saṅkhepo, vitthāro panassa  atthavaṇṇanāyameva āvi bhavissati. tattha ^a^P2.0502^ea^  ^b^evaṃ me suta^eb^ntiādīni vuttanayāneva. ^b^pubbārāme^eb^ti  sāvatthinagarassa puratthimadisāyaṃ ārāme. ^b^migāramātu  pāsāde^eb^ti ettha visākhā upāsikā attano sasurena migārena  seṭṭhinā mātuṭṭhāne ṭhapitattā ``migāramātā''ti vuccati. tāya  migāramātuyā navakoṭiagghanakaṃ mahālatāpiḷandhanaṃ vissajjetvā  kārāpito pāsādo heṭṭhā ca upari ca pañca pañca gabbhasatāni katvā  sahassakūṭāgāragabbho, so ``migāramātupāsādo''ti vuccati. tasmiṃ  migāramātu pāsāde.<br/><br/>[03] ^b^tena kho pana samayena bhagavā^eb^ti yaṃ samayaṃ bhagavā  sāvatthiṃ nissāya pubbārāme migāramātu pāsāde viharati, tena  samayena. ^b^tadahuposathe^eb^ti tasmiṃ ahu uposathe, uposathadivaseti  vuttaṃ hoti. ^b^pannarase^eb^ti idaṃ uposathaggahaṇena  sampattāvasesuposathapaṭikkhepavacanaṃ. ^b^puṇṇāya puṇṇamāya  rattiyā^eb^ti pannarasadivasattā divasagaṇanāya abbhādiupakkilesavirahattā  rattiguṇasampattiyā ca puṇṇattā puṇṇāya, paripuṇṇacandattā puṇṇamāya ca  rattiyā. ^b^bhikkhusaṅghaparivuto^eb^ti bhikkhusaṅghena parivuto.  ^b^abbhokāse nisinno hotī^eb^ti migāramātu ratanapāsādapariveṇe  abbhokāse upari appaṭicchanne okāse paññattavarabuddhāsane nisinno  hoti. ^b^tuṇhībhūtaṃ tuṇhībhūta^eb^nti atīva tuṇhībhūtaṃ, yato yato  vā anuviloketi ^a^M2.0220^ea^, tato tato tuṇhībhūtaṃ, tuṇhībhūtaṃ vācāya, puna  tuṇhībhūtaṃ kāyena. ^b^bhikkhusaṅghaṃ anuviloketvā^eb^ti taṃ  parivāretvā nisinnaṃ anekasahassabhikkhuparimāṇaṃ tuṇhībhūtaṃ tuṇhībhūtaṃ  bhikkhusaṅghaṃ ``ettakā ettha sotāpannā, ettakā sakadāgāmino,  ettakā anāgāmino ettakā āraddhavipassakā kalyāṇaputhujjanā,  imassa bhikkhusaṅghassa kīdisī dhammadesanā sappāyā''ti  sappāyadhammadesanāparicchedanatthaṃ ito cito ca viloketvā.<br/><br/>[03] ^b^ye^eb^ ^a^P2.0503^ea^ ^b^te, bhikkhave, kusalā  dhammā^eb^ti ye te ārogyaṭṭhena anavajjaṭṭhena iṭṭhaphalaṭṭhena kosallasambhūtaṭṭhena  ca kusalā sattatiṃsabodhipakkhiyadhammā, tajjotakā vā pariyattidhammā.  ^b^ariyā^eb^ ^a^V2.0200^ea^ ^b^niyyānikā sambodhagāmino^eb^ti upagantabbaṭṭhena  ariyā, lokato niyyānaṭṭhena niyyānikā, sambodhasaṅkhātaṃ arahattaṃ  gamanaṭṭhena sambodhagāmino. ^b^tesaṃ vo bhikkhave...pe0...  savanāya,^eb^ tesaṃ bhikkhave kusalānaṃ...pe0... sambodhagāmīnaṃ kā  upanisā, kiṃ kāraṇaṃ, kiṃ payojanaṃ tumhākaṃ savanāya, kimatthaṃ tumhe  te dhamme suṇāthāti vuttaṃ hoti. ^b^yāvadeva dvayatānaṃ dhammānaṃ  yathābhūtaṃ ñāṇāyā^eb^ti ettha ^b^yāvadevā^eb^ti paricchedāvadhāraṇavacanaṃ.  dve avayavā etesanti dvayā, dvayā eva dvayatā, tesaṃ dvayatānaṃ.  ``dvayāna''ntipi pāṭho. ^b^yathābhūtaṃ ñāṇāyā^eb^ti aviparītañāṇāya.  kiṃ vuttaṃ hoti? yadetaṃ lokiyalokuttarādibhedena dvidhā  vavatthitānaṃ dhammānaṃ vipassanāsaṅkhātaṃ yathābhūtañāṇaṃ, etadatthāya na  ito bhiyyoti, savanena hi ettakaṃ hoti, taduttari visesādhigamo  bhāvanāyāti. ^b^kiñca dvayataṃ vadethā^eb^ti ettha pana sace, vo  bhikkhave, siyā, kiñca tumhe, bhante, dvayataṃ vadethāti ayamadhippāyo.  padattho pana ``kiñca dvayatābhāvaṃ vadethā''ti.<br/><br/>[03] (1) tato bhagavā dvayataṃ dassento ^b^``idaṃ dukkha''^eb^nti  evamādimāha. tattha dvayatānaṃ catusaccadhammānaṃ ``idaṃ dukkhaṃ, ayaṃ  dukkhasamudayo''ti evaṃ lokiyassa ekassa avayavassa sahetukassa vā  dukkhassa dassanena ^b^ayaṃ ekānupassanā,^eb^ itarā lokuttarassa  dutiyassa avayavassa saupāyassa vā nirodhassa dassanena  ^b^dutiyānupassanā^eb^. paṭhamā cettha tatiyacatutthavisuddhīhi hoti,  dutiyā pañcamavisuddhiyā. ^b^evaṃ sammā dvayatānupassino^eb^ti  iminā vuttanayena sammā dvayadhamme anupassantassa satiyā ^a^M2.0221^ea^  avippavāsena ^b^appamattassa,^eb^ kāyikacetasikavīriyātāpena  ^b^ātāpino^eb^ kāye ca jīvite ca nirapekkhattā ^a^P2.0504^ea^,  ^b^pahitattassa^eb^. ^b^pāṭikaṅkha^eb^nti icchitabbaṃ.  ^b^diṭṭheva dhamme aññā^eb^ti asmiṃyeva attabhāve arahattaṃ. ^b^sati  vā upādisese anāgāmitā^eb^ti ``upādisesa''nti punabbhavavasena  upādātabbakkhandhasesaṃ vuccati, tasmiṃ vā sati anāgāmibhāvo  paṭikaṅkhoti dasseti. tattha kiñcāpi heṭṭhimaphalānipi evaṃ  dvayatānupassinova honti, uparimaphalesu pana ussāhaṃ janento evamāha.<br/><br/>[03] ^b^idamavocā^eb^tiādi saṅgītikārānaṃ vacanaṃ. tattha  ^b^ida^eb^nti ``ye te, bhikkhave''tiādivuttanidassanaṃ.  ^b^eta^eb^nti idāni ``ye dukkha''nti  evamādivattabbagāthābandhanidassanaṃ. imā ca gāthā catusaccadīpakattā  vuttatthadīpikā eva, evaṃ santepi gāthārucikānaṃ pacchā āgatānaṃ pubbe  vuttaṃ asamatthatāya anuggahetvā ``idāni yadi vadeyya sundara''nti  ākaṅkhantānaṃ vikkhittacittānañca atthāya vuttā. visesatthadīpikā  vāti avipassake ^a^V2.0201^ea^ vipassake ca dassetvā tesaṃ vaṭṭavivaṭṭadassanato,  tasmā visesatthadassanatthameva vuttā. esa nayo ito parampi  gāthāvacanesu. <br/><br/>[03] 730^b^.^eb^ tattha ^b^yattha cā^eb^ti nibbānaṃ dasseti.  nibbāne hi dukkhaṃ sabbaso uparujjhati, sabbappakāraṃ uparujjhati,  sahetukaṃ uparujjhati, asesañca uparujjhati. ^b^tañca magga^eb^nti  tañca aṭṭhaṅgikaṃ maggaṃ. <br/><br/>[03] 731-3^b^.^eb^ ^b^cetovimuttihīnā te, atho  paññāvimuttiyā^eb^ti ettha arahattaphalasamādhi rāgavirāgā cetovimutti,  arahattaphalapaññā avijjāvirāgā paññāvimuttīti veditabbā.  taṇhācaritena vā appanājhānabalena kilese vikkhambhetvā adhigataṃ  arahattaphalaṃ rāgavirāgā cetovimutti, diṭṭhicaritena upacārajjhānamattaṃ  nibbattetvā vipassitvā adhigataṃ arahattaphalaṃ avijjāvirāgā  paññāvimutti. anāgāmiphalaṃ vā kāmarāgaṃ sandhāya rāgavirāgā  cetovimutti, arahattaphalaṃ sabbappakārato avijjāvirāgā  paññāvimuttīti. ^b^antakiriyāyā^eb^ti vaṭṭadukkhassa  antakaraṇatthāya ^a^P2.0505^ea^. ^b^jātijarūpagā^eb^ti  jātijaraṃ upagatā, jātijarāya vā upagatā, na parimuccanti  jātijarāyāti evaṃ veditabbā. sesamettha ādito pabhuti pākaṭameva.  gāthāpariyosāne ca saṭṭhimattā bhikkhū taṃ ^a^M2.0222^ea^ desanaṃ uggahetvā  vipassitvā tasmiṃyeva āsane arahattaṃ pāpuṇiṃsu. yathā cettha, evaṃ  sabbavāresu.<br/><br/>[03] (2) ato eva bhagavā ^b^``siyā aññenapi  pariyāyenā''^eb^tiādinā nayena nānappakārato dvayatānupassanaṃ āha.  tattha dutiyavāre ^b^upadhipaccayā^eb^ti sāsavakammapaccayā.  sāsavakammañhi idha ``upadhī''ti adhippetaṃ.  ^b^asesavirāganirodhā^eb^ti asesaṃ virāgena nirodhā,  asesavirāgasaṅkhātā vā nirodhā. <br/><br/>[03] 734^b^.^eb^ ^b^upadhinidānā^eb^ti kammapaccayā.  ^b^dukkhassa jātippabhavānupassī^eb^ti vaṭṭadukkhassa jātikāraṇaṃ  ``upadhī''ti anupassanto. sesamettha pākaṭameva. evaṃ ayampi  vāro cattāri saccāni dīpetvā arahattanikūṭeneva vutto. yathā cāyaṃ,  evaṃ sabbavārā.<br/><br/>[03] (3) tattha tatiyavāre ^b^avijjāpaccayā^eb^ti  bhavagāmikammasambhārāvijjāpaccayā. dukkhaṃ pana sabbattha vaṭṭadukkhameva. <br/><br/>[03] 735^b^.^eb^ ^b^jātimaraṇasaṃsāra^eb^nti ^a^V2.0202^ea^ khandhanibbattiṃ jātiṃ  khandhabhedaṃ maraṇaṃ khandhapaṭipāṭiṃ saṃsārañca. ^b^vajantī^eb^ti  gacchanti upenti. ^b^itthabhāvaññathābhāva^eb^nti imaṃ manussabhāvaṃ ito  avasesāññanikāyabhāvañca. ^b^gatī^eb^ti paccayabhāvo. <br/><br/>[03] 736^b^.^eb^ ^b^avijjā hāya^eb^nti avijjā hi ayaṃ.  ^b^vijjāgatā ca ye sattā^eb^ti ye ca arahattamaggavijjāya kilese  vijjhitvā gatā khīṇāsavasattā. sesamuttānatthameva.<br/><br/>[03] (4) catutthavāre ^b^saṅkhārapaccayā^eb^ti  puññāpuññāneñjābhisaṅkhārapaccayā. <br/><br/>[03] 738-9^b^.^eb^ ^b^etamādīnavaṃ ñatvā^eb^ti yadidaṃ dukkhaṃ  saṅkhārapaccayā, etaṃ ādīnavanti ñatvā.  ^b^sabbasaṅkhārasamathā^eb^ti sabbesaṃ vuttappakārānaṃ saṅkhārānaṃ  maggañāṇena samathā, upahatatāya phalasamatthatāyāti vuttaṃ hoti.  ^b^saññāna^eb^nti kāmasaññādīnaṃ maggeneva uparodhanā. ^b^etaṃ  ñatvā yathātatha^eb^nti etaṃ ^a^P2.0506^ea^ dukkhakkhayaṃ aviparītaṃ  ñatvā. ^b^sammaddasā^eb^ti sammādassanā. ^b^sammadaññāyā^eb^ti  saṅkhataṃ aniccādito, asaṅkhatañca niccādito ñatvā.  ^b^mārasaṃyoga^eb^nti tebhūmakavaṭṭaṃ. sesamuttānatthameva.<br/><br/>[03] (5) pañcamavāre ^a^M2.0223^ea^ ^b^viññāṇapaccayā^eb^ti  kammasahajātābhisaṅkhāraviññāṇapaccayā. <br/><br/>[03] 741^b^.^eb^ ^b^nicchāto^eb^ti nittaṇho.  ^b^parinibbuto^eb^ti kilesaparinibbānena parinibbuto hoti. sesaṃ  pākaṭameva.<br/><br/>[03] (6) chaṭṭhavāre ^b^phassapaccayā^eb^ti  abhisaṅkhāraviññāṇasampayuttaphassapaccayāti attho. evaṃ ettha  padapaṭipāṭiyā vattabbāni nāmarūpasaḷāyatanāni avatvā phasso vutto.  tāni hi rūpamissakattā kammasampayuttāneva na honti, idañca  vaṭṭadukkhaṃ kammato vā sambhaveyya kammasampayuttadhammato vāti. <br/><br/>[03] 742-3^b^.^eb^ ^b^bhavasotānusārina^eb^nti taṇhānusārinaṃ.  ^b^pariññāyā^eb^ti tīhi pariññāhi parijānitvā. ^b^aññāyā^eb^ti  arahattamaggapaññāya ñatvā. ^b^upasame ratā^eb^ti phalasamāpattivasena  nibbāne ratā. ^b^phassābhisamayā^eb^ti phassanirodhā. sesaṃ  pākaṭameva.<br/><br/>[03] (7) sattamavāre ^a^V2.0203^ea^ ^b^vedanāpaccayā^eb^ti  kammasampayuttavedanāpaccayā. <br/><br/>[03] 744-5^b^.^eb^ ^b^adukkhamasukhaṃ sahā^eb^ti adukkhamasukhena  saha. ^b^etaṃ dukkhanti ñatvānā^eb^ti etaṃ sabbaṃ vedayitaṃ  ``dukkhakāraṇa''nti ñatvā, vipariṇāmaṭṭhitiaññāṇadukkhatāhi vā  dukkhaṃ ñatvā. ^b^mosadhamma^eb^nti nassanadhammaṃ.  ^b^palokina^eb^nti jarāmaraṇehi palujjanadhammaṃ. ^b^phussa phussā^eb^ti  udayabbayañāṇena phusitvā phusitvā. ^b^vayaṃ passa^eb^nti ante  bhaṅgameva passanto. ^b^evaṃ tattha vijānatī^eb^ti evaṃ tā vedanā  vijānāti, tattha vā dukkhabhāvaṃ vijānāti. ^b^vedanānaṃ khayā^eb^ti  tato paraṃ maggañāṇena kammasampayuttānaṃ vedanānaṃ khayā.  sesamuttānameva.<br/><br/>[03] (8) aṭṭhamavāre ^b^taṇhāpaccayā^eb^ti kammasambhārataṇhāpaccayā  ^a^P2.0507^ea^. <br/><br/>[03] 747^b^.^eb^ ^b^etamādīnavaṃ ñatvā, taṇhaṃ dukkhassa  sambhava^eb^nti etaṃ dukkhassa sambhavaṃ taṇhāya ādīnavaṃ ñatvā.  sesamuttānameva.<br/><br/>[03] (9) navamavāre ^b^upādānapaccayā^eb^ti  kammasambhāraupādānapaccayā. <br/><br/>[03] 748-9^b^.^eb^ ^b^bhavo^eb^ti ^a^M2.0224^ea^ vipākabhavo khandhapātubhāvo.  ^b^bhūto dukkha^eb^nti bhūto sambhūto vaṭṭadukkhaṃ nigacchati.  ^b^jātassa maraṇa^eb^nti yatrāpi ``bhūto sukhaṃ nigacchatī''ti bālā  maññanti, tatrāpi dukkhameva dassento āha -- ``jātassa maraṇaṃ  hotī''ti. dutiyagāthāya yojanā -- aniccādīhi sammadaññāya  paṇḍitā upādānakkhayā jātikkhayaṃ nibbānaṃ abhiññāya na gacchanti  punabbhavanti.<br/><br/>[03] (10) dasamavāre ^b^ārambhapaccayā^eb^ti  kammasampayuttavīriyapaccayā. <br/><br/>[03] 751^b^.^eb^ ^b^anārambhe vimuttino^eb^ti anārambhe nibbāne  vimuttassa. sesamuttānameva.<br/><br/>[03] (11) ekādasamavāre ^b^āhārapaccayā^eb^ti  kammasampayuttāhārapaccayā. aparo nayo -- catubbidhā sattā rūpūpagā,  vedanūpagā, saññūpagā, saṅkhārūpagāti. tattha ekādasavidhāya  kāmadhātuyā sattā ^b^rūpūpagā^eb^ kabaḷīkārāhārasevanato.  rūpadhātuyā sattā aññatra asaññehi ^b^vedanūpagā^eb^ phassāhārasevanato.  heṭṭhā tividhāya arūpadhātuyā sattā ^b^saññūpagā^eb^  saññābhinibbattamanosañcetanāhārasevanato ^a^V2.0204^ea^. bhavagge sattā  ^b^saṅkhārūpagā^eb^ saṅkhārābhinibbattaviññāṇāhārasevanatoti.  evampi yaṃ kiñci dukkhaṃ sambhoti, sabbaṃ āhārapaccayāti veditabbaṃ. <br/><br/>[03] 755^b^.^eb^ ^b^ārogya^eb^nti nibbānaṃ. ^b^saṅkhāya  sevī^eb^ti cattāro paccaye paccavekkhitvā sevamāno, ``pañcakkhandhā  dvādasāyatanāni aṭṭhārasadhātuyo''ti evaṃ vā lokaṃ saṅkhāya  ``aniccaṃ dukkhaṃ anattā''ti ñāṇena sevamāno. ^b^dhammaṭṭho^eb^ti  catusaccadhamme ṭhito. ^b^saṅkhyaṃ nopetī^eb^ti ``devo''ti vā  ``manusso''ti vā ādikaṃ saṅkhyaṃ na gacchati. sesamuttānameva.<br/><br/>[03] (12) dvādasamavāre ^a^P2.0508^ea^ ^b^iñjitapaccayā^eb^ti  taṇhāmānadiṭṭhikammakilesaiñjitesu yato kutoci  kammasambhāriñjitapaccayā. <br/><br/>[03] 757^b^.^eb^ ^b^ejaṃ vossajjā^eb^ti taṇhaṃ cajitvā.  ^b^saṅkhāre uparundhiyā^eb^ti kammaṃ kammasampayutte ca saṅkhāre  nirodhetvā. sesamuttānameva.<br/><br/>[03] (13) terasamavāre ^a^M2.0225^ea^ ^b^nissitassa calita^eb^nti taṇhāya  taṇhādiṭṭhimānehi vā khandhe nissitassa sīhasutte (saṃ0 ni0   3.78) devānaṃ viya bhayacalanaṃ hoti. sesamuttānameva.<br/><br/>[03] (14) cuddasamavāre ^b^rūpehī^eb^ti rūpabhavehi rūpasamāpattīhi  vā. ^b^arūpā^eb^ti arūpabhavā arūpasamāpattiyo vā.  ^b^nirodho^eb^ti nibbānaṃ. <br/><br/>[03] 761^b^.^eb^ ^b^maccuhāyino^eb^ti maraṇamaccu kilesamaccu  devaputtamaccuhāyino, tividhampi taṃ maccuṃ hitvā gāminoti vuttaṃ hoti.  sesamuttānameva.<br/><br/>[03] (15) pannarasamavāre ^b^ya^eb^nti nāmarūpaṃ sandhāyāha. tañhi  lokena dhuvasubhasukhattavasena ``idaṃ sacca''nti upanijjhāyitaṃ  diṭṭhamālokitaṃ. ^b^tadamariyāna^eb^nti idaṃ ariyānaṃ,  anunāsikaikāralopaṃ katvā vuttaṃ. ^b^etaṃ musā^eb^ti etaṃ  dhuvādivasena gahitampi musā, na tādisaṃ hotīti. puna ^b^ya^eb^nti  nibbānaṃ sandhāyāha. tañhi lokena rūpavedanādīnamabhāvato ``idaṃ  musā natthi kiñcī''ti upanijjhāyitaṃ. ^b^tadamariyānaṃ etaṃ  sacca^eb^nti taṃ idaṃ ariyānaṃ etaṃ nikkilesasaṅkhātā subhabhāvā,  pavattidukkhapaṭipakkhasaṅkhātā sukhabhāvā, accantasantisaṅkhātā  ^a^V2.0205^ea^ niccabhāvā ca anapagamanena paramatthato ``sacca''nti yathābhūtaṃ  sammappaññāya sudiṭṭhaṃ. <br/><br/>[03] 762-3^b^.^eb^ ^b^anattani attamāni^eb^nti anattani nāmarūpe  attamāniṃ. ^b^idaṃ saccanti maññatī^eb^ti idaṃ nāmarūpaṃ dhuvādivasena  ``sacca''nti maññati. ^b^yena yena hī^eb^ti yena yena rūpe vā  vedanāya vā ``mama rūpaṃ, mama vedanā''tiādinā nayena maññanti.  ^b^tato ta^eb^nti tato maññitākārā taṃ nāmarūpaṃ ^b^hoti aññathā^eb^.  kiṃ kāraṇaṃ? ^b^tañhi tassa musā hoti,^eb^ yasmā taṃ  yathāmaññitākārā ^a^P2.0509^ea^ musā hoti, tasmā aññathā  hotīti attho. kasmā pana musā hotīti? ^b^mosadhammañhi  ittaraṃ,^eb^ yasmā yaṃ ittaraṃ parittapaccupaṭṭhānaṃ, taṃ mosadhammaṃ nassanadhammaṃ  hoti, tathārūpañca nāmarūpanti. ^b^saccābhisamayā^eb^ti  saccāvabodhā. sesamuttānameva.<br/><br/>[03] (16) soḷasamavāre ^b^ya^eb^nti chabbidhamiṭṭhārammaṇaṃ sandhāyāha.  tañhi lokena salabhamacchamakkaṭādīhi padīpabaḷisalepādayo viya  ``idaṃ sukha''nti ^a^M2.0226^ea^ upanijjhāyitaṃ. ^b^tadamariyānaṃ etaṃ dukkha^eb^nti  taṃ idaṃ ariyānaṃ ``kāmā hi citrā madhurā manoramā, virūparūpena  mathenti citta''ntiādinā (su0 ni0 50; cūḷani0  khaggavisāṇasuttaniddesa 136) nayena ``etaṃ dukkha''nti yathābhūtaṃ  sammappaññāya sudiṭṭhaṃ. puna ^b^ya^eb^nti nibbānameva sandhāyāha.  tañhi lokena kāmaguṇābhāvā ``dukkha''nti upanijjhāyitaṃ.  ^b^tadamariyāna^eb^nti taṃ idaṃ ariyānaṃ paramatthasukhato ``etaṃ  sukha''nti yathābhūtaṃ sammappaññāya sudiṭṭhaṃ. <br/><br/>[03] 765-6^b^.^eb^ ^b^kevalā^eb^ti anavasesā. ^b^iṭṭhā^eb^ti  icchitā patthitā. ^b^kantā^eb^ti piyā. ^b^manāpā^eb^ti  manavuḍḍhikarā. ^b^yāvatatthīti vuccatī^eb^ti yāvatā ete cha  ārammaṇā atthīti vuccanti. vacanabyattayo veditabbo. ^b^ete  vo^eb^ti ettha ^b^vo^eb^ti nipātamattaṃ. <br/><br/>[03] 767-8^b^.^eb^ ^b^sukhanti diṭṭhamariyehi,  sakkāyassuparodhana^eb^nti ``sukha''miti ariyehi pañcakkhandhanirodho  diṭṭho, nibbānanti vuttaṃ hoti. ^b^paccanīkamidaṃ hotī^eb^ti  paṭilomamidaṃ dassanaṃ hoti. ^b^passata^eb^nti passantānaṃ,  paṇḍitānanti vuttaṃ hoti. ^b^yaṃ pare^eb^ti ettha ^b^ya^eb^nti  vatthukāme sandhāyāha. puna ^b^yaṃ pare^eb^ti ettha nibbānaṃ. <br/><br/>[03] 769-71^b^.^eb^ ^b^passā^eb^ti sotāraṃ ālapati.  ^b^dhamma^eb^nti nibbānadhammaṃ. ^b^sampamūḷhetthaviddasū^eb^ti  sampamūḷhā ettha aviddasū bālā. kiṃkāraṇaṃ sampamūḷhā?  ^b^nivutānaṃ tamo hoti^eb^ ^a^P2.0510^ea^^b^, andhakāro  apassataṃ^eb^ ^a^V2.0206^ea^, bālānaṃ avijjāya nivutānaṃ otthaṭānaṃ andhabhāvakaraṇo  tamo hoti, yena nibbānadhammaṃ daṭṭhuṃ na sakkonti. ^b^satañca vivaṭaṃ  hoti, āloko passatāmivā^eb^ti satañca sappurisānaṃ paññādassanena  passataṃ ālokova vivaṭaṃ hoti nibbānaṃ. ^b^santike na  vijānanti, magā dhammassakovidā^eb^ti yaṃ attano sarīre  tacapañcakamattaṃ paricchinditvā anantarameva adhigantabbato, attano  khandhānaṃ vā nirodhamattato santike nibbānaṃ, taṃ evaṃ santike  santampi na vijānanti magabhūtā janā maggāmaggadhammassa  saccadhammassa vā akovidā, sabbathā ^b^bhavarāga...pe0...  susambudho^eb^. tattha ^b^māradheyyānupannehī^eb^ti tebhūmakavaṭṭaṃ anupannehi. <br/><br/>[03] 772^b^.^eb^ pacchimagāthāya ^a^M2.0227^ea^ sambandho ``evaṃ asusambudhaṃ  ^b^ko nu aññatra mariyehī''^eb^ti. tassattho -- ṭhapetvā ariye ko  nu añño nibbānapadaṃ jānituṃ arahati, yaṃ padaṃ catutthena ariyamaggena  sammadaññāya anantarameva anāsavā hutvā kilesaparinibbānena  parinibbanti, sammadaññāya vā anāsavā hutvā ante anupādisesāya  nibbānadhātuyā parinibbantīti arahattanikūṭena desanaṃ niṭṭhāpesi.<br/><br/>[03] ^b^attamanā^eb^ti tuṭṭhamanā. ^b^abhinandu^eb^nti abhinandiṃsu.  ^b^imasmiñca pana veyyākaraṇasmi^eb^nti imasmiṃ soḷasame  veyyākaraṇe. ^b^bhaññamāne^eb^ti bhaṇiyamāne. sesaṃ pākaṭameva.<br/><br/>[03] evaṃ sabbesupi soḷasasu veyyākaraṇesu saṭṭhimatte saṭṭhimatte katvā  saṭṭhiadhikānaṃ navannaṃ bhikkhusatānaṃ anupādāya āsavehi cittāni  vimucciṃsu, soḷasakkhattuṃ cattāri cattāri katvā catusaṭṭhi saccānettha  veneyyavasena nānappakārato desitānīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya dvayatānupassanāsuttavaṇṇanā<br/><br/>[03] niṭṭhittā. <br/><br/>[06] niṭṭhito ca tatiyo vaggo atthavaṇṇanānayato, nāmena<br/><br/>[03] mahāvaggoti. 


volume: 94
item: 39
title: kokālikasuttavaṇṇanā^nālakasuttavaṇṇanā^aṭṭhakavaggo^kāmasuttavaṇṇanā^
content:
  [03] 773^b^.^eb^ ^b^kāmaṃ^eb^ ^a^V2.0207^ea^ ^a^M2.0228^ea^ ^a^P2.0511^ea^  ^b^kāmayamānassā^eb^ti kāmasuttaṃ. kā uppatti? bhagavati kira  sāvatthiyaṃ viharante aññataro brāhmaṇo sāvatthiyā jetavanassa ca  antare aciravatīnadītīre ``yavaṃ vapissāmī''ti khettaṃ kasati.  bhagavā bhikkhusaṅghaparivuto piṇḍāya pavisanto taṃ disvā āvajjento  addasa -- ``assa brāhmaṇassa yavā vinassissantī''ti, puna  upanissayasampattiṃ āvajjento cassa sotāpattiphalassa upanissayaṃ  addasa. ``kadā pāpuṇeyyā''ti āvajjento ``sasse vinaṭṭhe  sokābhibhūto dhammadesanaṃ sutvā''ti addasa. tato cintesi --  ``sacāhaṃ tadā eva brāhmaṇaṃ upasaṅkamissāmi, na me ovādaṃ sotabbaṃ  maññissati. nānārucikā hi brāhmaṇā, handa, naṃ ito pabhutiyeva  saṅgaṇhāmi, evaṃ mayi muducitto hutvā tadā ovādaṃ sossatī''ti  brāhmaṇaṃ upasaṅkamitvā āha -- ``kiṃ, brāhmaṇa, karosī''ti.  brāhmaṇo ``evaṃ uccākulīno samaṇo gotamo mayā saddhiṃ paṭisanthāraṃ  karotī''ti tāvatakeneva bhagavati pasannacitto hutvā ``khettaṃ, bho  gotama, kasāmi yavaṃ vapissāmī''ti āha. atha sāriputtatthero  cintesi -- ``bhagavā brāhmaṇena saddhiṃ paṭisanthāraṃ akāsi, na ca  ahetu appaccayā tathāgatā evaṃ karonti, handāhampi tena saddhiṃ  paṭisanthāraṃ karomī''ti brāhmaṇaṃ upasaṅkamitvā tatheva  paṭisanthāramakāsi. evaṃ mahāmoggallānatthero sesā ca asīti  mahāsāvakā. brāhmaṇo atīva attamano ahosi.<br/><br/>[03] atha bhagavā sampajjamānepi sasse ekadivasaṃ katabhattakicco  sāvatthito jetavanaṃ gacchanto maggā okkamma brāhmaṇassa santikaṃ  gantvā āha -- ``sundaraṃ te, brāhmaṇa, yavakkhetta''nti. ``evaṃ,  bho gotama, sundaraṃ, sace sampajjissati, tumhākampi saṃvibhāgaṃ  ^a^P2.0512^ea^ karissāmī''ti. athassa catumāsaccayena yavā  nipphajjiṃsu. tassa ``ajja vā sve vā lāyissāmī''ti ussukkaṃ  kurumānasseva mahāmegho uṭṭhahitvā sabbarattiṃ vassi. aciravatī nadī  pūrā āgantvā sabbaṃ yavaṃ vahi. brāhmaṇo sabbarattiṃ anattamano hutvā  pabhāte nadītīraṃ gato sabbaṃ sassavipattiṃ disvā ``vinaṭṭhomhi, kathaṃ  dāni jīvissāmī''ti balavasokaṃ uppādesi ^a^V2.0208^ea^. bhagavāpi  tameva ^a^M2.0229^ea^ rattiṃ  paccūsasamaye buddhacakkhunā lokaṃ volokento ``ajja brāhmaṇassa  dhammadesanākālo''ti ñatvā bhikkhācāravattena sāvatthiṃ pavisitvā  brāhmaṇassa gharadvāre aṭṭhāsi. brāhmaṇo bhagavantaṃ disvā  ``sokābhibhūtaṃ maṃ assāsetukāmo samaṇo gotamo āgato''ti  cintetvā āsanaṃ paññāpetvā pattaṃ gahetvā bhagavantaṃ nisīdāpesi.  bhagavā jānantova brāhmaṇaṃ pucchi -- ``kiṃ brāhmaṇa paduṭṭhacitto  vihāsī''ti? āma, bho gotama, sabbaṃ me yavakkhettaṃ udakena  vūḷhanti. atha bhagavā ``na, brāhmaṇa, vipanne domanassaṃ, sampanne ca  somanassaṃ kātabbaṃ. kāmā hi nāma sampajjantipi vipajjantipī''ti  vatvā tassa brāhmaṇassa sappāyaṃ ñatvā dhammadesanāvasena imaṃ  suttamabhāsi. tattha saṅkhepato padatthasambandhamattameva vaṇṇayissāma,  vitthāro pana niddese (mahāni0 1) vuttanayeneva veditabbo. yathā  ca imasmiṃ sutte, evaṃ ito paraṃ sabbasuttesu.<br/><br/>[03] tattha ^b^kāma^eb^nti manāpiyarūpāditebhūmakadhammasaṅkhātaṃ  vatthukāmaṃ, ^b^kāmayamānassā^eb^ti icchamānassa. ^b^tassa ce taṃ  samijjhatī^eb^ti tassa kāmayamānassa sattassa taṃ kāmasaṅkhātaṃ vatthu  samijjhati ce, sace so taṃ labhatīti vuttaṃ hoti. ^b^addhā  pītimano hotī^eb^ti ekaṃsaṃ tuṭṭhacitto hoti. ^b^laddhā^eb^ti labhitvā.  ^b^macco^eb^ti satto. ^b^yadicchatī^eb^ti yaṃ icchati. <br/><br/>[03] 774^b^.^eb^ ^b^tassa ce kāmayānassā^eb^ti tassa  puggalassa kāme icchamānassa, kāmena vā yāyamānassa.  ^b^chandajātassā^eb^ti ^a^P2.0513^ea^ jātataṇhassa.  ^b^jantuno^eb^ti sattassa. ^b^te kāmā parihāyantī^eb^ti te kāmā  parihāyanti ce. ^b^sallaviddhova ruppatī^eb^ti atha ayomayādinā  sallena viddho viya pīḷīyati. <br/><br/>[03] 775^b^.^eb^ tatiyagāthāya saṅkhepattho -- ^b^yo^eb^ pana  ime ^b^kāme^eb^ tattha chandarāgavikkhambhanena vā samucchedena vā  attano pādena ^b^sappassa^eb^ siraṃ iva ^b^parivajjeti. so^eb^  bhikkhu sabbaṃ lokaṃ visaritvā ṭhitattā ^b^loke  visattikā^eb^saṅkhātaṃ taṇhaṃ ^b^sato^eb^ hutvā ^b^samativattatī^eb^ti. <br/><br/>[03] 776-8^b^.^eb^ tato ^a^M2.0230^ea^ parāsaṃ tissannaṃ gāthānaṃ ayaṃ saṅkhepattho  -- ^b^yo^eb^ etaṃ sālikkhettādiṃ ^b^khettaṃ^eb^ vā gharavatthādiṃ  ^b^vatthuṃ^eb^ vā kahāpaṇasaṅkhātaṃ ^b^hiraññaṃ^eb^ vā goassabhedaṃ  ^b^gavāssaṃ^eb^ vā itthisaññikā ^b^thiyo^eb^ vā ñātibandhavādī  ^b^bandhū^eb^ vā aññe vā manāpiyarūpādī ^b^puthu kāme  anugijjhati,^eb^ taṃ puggalaṃ ^b^abala^eb^saṅkhātā kilesā  ^b^balīyanti^eb^ sahanti maddanti, saddhābalādivirahena vā abalaṃ taṃ  puggalaṃ abalā kilesā balīyanti, abalattā balīyantīti attho.  atha taṃ kāmagiddhaṃ kāme rakkhantaṃ ^a^V2.0209^ea^ pariyesantañca sīhādayo ca  pākaṭa^b^parissayā^eb^ kāyaduccaritādayo ca apākaṭa^b^parissayā  maddanti, tato^eb^ apākaṭaparissayehi abhibhūtaṃ ^b^taṃ^eb^ puggalaṃ  jātiādi^b^dukkhaṃ bhinnaṃ nāvaṃ udakaṃ viya anveti. tasmā^eb^  kāyagatāsatiādibhāvanāya ^b^jantu sadā sato^eb^ hutvā  vikkhambhanasamucchedavasena rūpādīsu vatthukāmesu sabbappakārampi  kilesakāmaṃ parivajjento ^b^kāmāni parivajjaye^eb^. evaṃ ^b^te^eb^  kāme ^b^pahāya^eb^ tappahānakaramaggeneva catubbidhampi ^b^tare oghaṃ^eb^  tareyya tarituṃ sakkuṇeyya. tato yathā puriso udakagarukaṃ ^b^nāvaṃ  siñcitvā^eb^ lahukāya nāvāya appakasireneva ^b^pāragū^eb^ bhaveyya,  pāraṃ gaccheyya, evameva attabhāvanāvaṃ kilesūdakagarukaṃ siñcitvā  lahukena attabhāvena pāragū bhaveyya, sabbadhammapāraṃ nibbānaṃ gato  bhaveyya, arahattappattiyā gaccheyya ca, anupādisesāya nibbānadhātuyā  parinibbātīti arahattanikūṭena desanaṃ niṭṭhāpesi. desanāpariyosāne  ^a^P2.0514^ea^ brāhmaṇo ca brāhmaṇī ca sotāpattiphale  patiṭṭhahiṃsūti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya kāmasuttavaṇṇanā niṭṭhitā. 


volume: 94
item: 40
title: nālakasuttavaṇṇanā^aṭṭhakavaggo^kāmasuttavaṇṇanā^guhaṭṭhakasuttavaṇṇanā^
content:
  [03] 779^b^.^eb^ ^b^satto^eb^ ^a^V2.0210^ea^ ^a^M2.0231^ea^ ^b^guhāya^eb^nti guhaṭṭhakasuttaṃ. kā  uppatti? bhagavati kira sāvatthiyaṃ viharante āyasmā  piṇḍolabhāradvājo kosambiyaṃ gaṃṅgātīre āvaṭṭakaṃ nāma utenassa  uyyānaṃ, tattha agamāsi sītale padese divāvihāraṃ nisīditukāmo.  aññadāpi cāyaṃ gacchateva tattha pubbāsevanena yathā gavampatitthero  tāvatiṃsabhavananti vuttanayametaṃ vaṅgīsasuttavaṇṇanāyaṃ. so tattha  gaṅgātīre sītale rukkhamūle samāpattiṃ appetvā divāvihāraṃ nisīdi.  rājāpi kho uteno taṃ divasaṃyeva uyyānakīḷikaṃ gantvā bahudeva  divasabhāgaṃ naccagītādīhi uyyāne kīḷitvā pānamadamatto ekissā  itthiyā aṅke sīsaṃ katvā sayi. sesitthiyo ``sutto rājā''ti  uṭṭhahitvā uyyāne pupphaphalādīni gaṇhantiyo theraṃ disvā hirottappaṃ  upaṭṭhāpetvā ``mā saddaṃ akatthā''ti aññamaññaṃ nivāretvā appasaddā  upasaṅkamitvā vanditvā theraṃ samparivāretvā nisīdiṃsu. thero  samāpattito vuṭṭhāya tāsaṃ dhammaṃ desesi, tā tuṭṭhā ``sādhu sādhū''ti  vatvā suṇanti.<br/><br/>[03] rañño sīsaṃ aṅkenādāya nisinnitthī ``imā maṃ ohāya  kīḷantī''ti tāsu issāpakatā ūruṃ cāletvā rājānaṃ pabodhesi.  rājā paṭibujjhitvā itthāgāraṃ apassanto ``kuhiṃ imā vasaliyo''ti  āha. sā āha -- ``tumhesu abahukatā `samaṇaṃ ramayissāmā'ti  gatā''ti. so kuddho therābhimukho agamāsi. tā itthiyo rājānaṃ  disvā ekaccā uṭṭhahiṃsu, ekaccā ``mahārāja, pabbajitassa santike  dhammaṃ suṇāmā''ti na uṭṭhahiṃsu. so tena bhiyyosomattāya ^a^P2.0515^ea^  kuddho theraṃ avanditvāva ``kimatthaṃ āgatosī''ti āha.  ``vivekatthaṃ mahārājā''ti. so ``vivekatthāya āgatā evaṃ  itthāgāraparivutā nisīdantī''ti vatvā ``tava vivekaṃ kathehī''ti  āha. thero visāradopi vivekakathāya ``nāyaṃ aññātukāmo  pucchatī''ti tuṇhī ahosi. rājā ``sace na kathesi,  tambakipillikehi taṃ khādāpessāmī''ti aññatarasmiṃ asokarukkhe  tambakipillikapuṭaṃ gaṇhanto attanova upari vikiri. so sarīraṃ  puñchitvā aññaṃ puṭaṃ gahetvā therābhimukho agamāsi. thero ``sacāyaṃ  rājā mayi aparajjheyya ^a^M2.0232^ea^, apāyābhimukho bhaveyyā''ti taṃ anukampamāno  iddhiyā ākāsaṃ abbhuggantvā gato.<br/><br/>[03] tato ^a^V2.0211^ea^ itthiyo āhaṃsu -- ``mahārāja, aññe rājāno īdisaṃ  pabbajitaṃ disvā pupphagandhādīhi pūjenti, tvaṃ tambakipillikapuṭena  āsādetuṃ āraddho ahosi, kulavaṃsaṃ nāsetuṃ uṭṭhito''ti. so attano  dosaṃ ñatvā tuṇhī hutvā uyyānapālaṃ pucchi -- ``aññampi divasaṃ  thero idhāgacchatī''ti? ``āma, mahārājā''ti. tena hi yadā  āgacchati, tadā me āroceyyāsīti. so ekadivasaṃ there āgate  ārocesi. rājāpi theraṃ upasaṅkamitvā pañhaṃ pucchitvā pāṇehi  saraṇaṃ gato ahosi. tambakipillikapuṭena āsāditadivase pana thero  ākāsenāgantvā puna pathaviyaṃ nimujjitvā bhagavato gandhakuṭiyaṃ  ummujji. bhagavāpi kho dakkhiṇena passena sato sampajāno  sīhaseyyaṃ kappayamāno theraṃ disvā ``kiṃ, bhāradvāja, akāle  āgatosī''ti āha. thero ``āma bhagavā''ti vatvā sabbaṃ taṃ  pavattiṃ ārocesi. taṃ sutvā bhagavā ``kiṃ karissati tassa  vivekakathā kāmaguṇagiddhassā''ti vatvā dakkhiṇena passena nipanno  eva therassa dhammadesanatthaṃ imaṃ suttamabhāsi.<br/><br/>[03] tattha ^b^satto^eb^ti laggo. ^b^guhāya^eb^nti kāye. kāyo  hi rāgādīnaṃ vāḷānaṃ vasanokāsato ``guhā''ti vuccati.  ^b^bahunābhichanno^eb^ti bahunā rāgādikilesajālena abhicchanno.  etena ajjhattabandhanaṃ vuttaṃ. ^b^tiṭṭha^eb^nti rāgādivasena tiṭṭhanto.  ^b^naro^eb^ti satto. ^b^mohanasmiṃ pagāḷho^eb^ti mohanaṃ vuccati  kāmaguṇā. ettha hi devamanussā muyhanti, tesu ajjhogāḷho hutvā  ^a^P2.0516^ea^. etena bahiddhābandhanaṃ vuttaṃ. ^b^dūre vivekā  hi tathāvidho so^eb^ti so tathārūpo naro tividhāpi  kāyavivekādikā vivekā dūre anāsanne. kiṃkāraṇā? ^b^kāmā hi  loke na hi suppahāyā,^eb^ yasmā loke kāmā suppahāyā na hontīti  vuttaṃ hoti. <br/><br/>[03] 780^b^.^eb^ evaṃ paṭhamagāthāya ``dūre vivekā tathāvidho''ti  sādhetvā puna tathāvidhānaṃ sattānaṃ dhammataṃ āvikaronto  ^b^``icchānidānā''^eb^ti gāthamāha. tattha ^b^icchānidānā^eb^ti  taṇhāhetukā. ^b^bhavasātabaddhā^eb^ti sukhavedanādimhi bhavasāte baddhā.  ^b^te duppamuñcā^eb^ti te bhavasātavatthubhūtā ^a^M2.0233^ea^ dhammā, te vā tattha  baddhā icchānidānā sattā duppamocayā. ^b^na hi aññamokkhā^eb^ti  aññena ca mocetuṃ na sakkonti. kāraṇavacanaṃ vā etaṃ, te sattā  duppamuñcā. kasmā? yasmā aññena mocetabbā na honti. yadi  pana muñceyyuṃ, sakena thāmena muñceyyunti ayamassa attho.  ^b^pacchā pure vāpi apekkhamānā^eb^ti anāgate atīte vā kāme  apekkhamānā. ^b^imeva kāme purimeva jappanti^eb^ ime vā paccuppanne  kāme purime vā duvidhepi atītānāgate balavataṇhāya patthayamānā.  imesañca dvinnaṃ padānaṃ ``te duppamuñcā na hi aññamokkhā''ti  iminā saha sambandho ^a^V2.0212^ea^ veditabbo, itarathā ``apekkhamānā jappaṃ kiṃ  karonti kiṃ vā katā''ti na paññāyeyyuṃ. <br/><br/>[03] 781-2^b^.^eb^ evaṃ paṭhamagāthāya ``dūre vivekā tathāvidho''ti  sādhetvā dutiyagāthāya ca tathāvidhānaṃ sattānaṃ dhammataṃ āvikatvā  idāni nesaṃ pāpakammakaraṇaṃ āvikaronto ^b^``kāmesu giddhā''^eb^ti  gāthamāha. tassattho -- ^b^te^eb^ sattā ^b^kāmesu^eb^ paribhogataṇhāya  ^b^giddhā^eb^ pariyesanādimanuyuttattā ^b^pasutā^eb^ sammohamāpannattā  ^b^pamūḷhā^eb^ avagamanatāya maccharitāya buddhādīnaṃ vacanaṃ  anādiyanatāya ca ^b^avadāniyā^eb^. kāyavisamādimhi ^b^visame  niviṭṭhā^eb^ antakāle ^b^maraṇadukkhūpanītā ``kiṃsū bhavissāma ito  cutāse''^eb^ti ^b^paridevayantī^eb^ti. yasmā etadeva, ^b^tasmā hi  sikkhetha...pe0... māhu dhīrā^eb^ti. tattha ^b^sikkhethā^eb^ti tisso  sikkhā āpajjeyya. ^b^idhevā^eb^ti ^a^P2.0517^ea^ imasmiṃyeva  sāsane. sesamuttānameva. <br/><br/>[03] 783^b^.^eb^ idāni ye tathā na karonti, tesaṃ byasanappattiṃ  dassento ^b^``passāmī''^eb^ti gāthamāha. tattha ^b^passāmī^eb^ti  maṃsacakkhuādīhi pekkhāmi. ^b^loke^eb^ti apāyādimhi.  ^b^pariphandamāna^eb^nti ito cito ca phandamānaṃ. ^b^pajaṃ ima^eb^nti  imaṃ sattakāyaṃ. ^b^taṇhagata^eb^nti taṇhāya gataṃ abhibhūtaṃ,  nipātitanti adhippāyo. ^b^bhavesū^eb^ti kāmabhavādīsu. ^b^hīnā  narā^eb^ti hīnakammantā narā. ^b^maccumukhe lapantī^eb^ti antakāle  sampatte maraṇamukhe paridevanti. ^b^avītataṇhāse^eb^ti avigatataṇhā.  ^b^bhavābhavesū^eb^ti kāmabhavādīsu. atha vā ^b^bhavābhavesū^eb^ti  bhavabhavesu, punappunabhavesūti vuttaṃ hoti. <br/><br/>[03] 784^b^.^eb^ idāni yasmā avītataṇhā evaṃ phandanti ca  lapanti ca, tasmā taṇhāvinaye samādapento ^b^``mamāyite''^eb^ti  gāthamāha. tattha ^b^mamāyite^eb^ti taṇhādiṭṭhimamattehi ``mama''nti  pariggahite vatthusmiṃ. ^b^passathā^eb^ti sotāre ^a^M2.0234^ea^ ālapanto āha.  ^b^etampī^eb^ti etampi ādīnavaṃ. sesaṃ pākaṭameva. <br/><br/>[03] 785^b^.^eb^ evamettha paṭhamagāthāya assādaṃ, tato parāhi  catūhi ādīnavañca dassetvā idāni saupāyaṃ nissaraṇaṃ  nissaraṇānisaṃsañca dassetuṃ sabbāhi vā etāhi kāmānaṃ ādīnavaṃ  okāraṃ saṃkilesañca dassetvā idāni nekkhamme ānisaṃsaṃ dassetuṃ  ^b^``ubhosu antesū''^eb^ti gāthādvayamāha. tattha ^b^ubhosu^eb^  antesūti phassaphassasamudayādīsu dvīsu paricchedesu. ^b^vineyya  chanda^eb^nti chandarāgaṃ vinetvā. ^b^phassaṃ pariññāyā^eb^ti  cakkhusamphassādiphassaṃ, phassānusārena vā ^a^V2.0213^ea^ taṃsampayutte sabbepi  arūpadhamme, tesaṃ vatthudvārārammaṇavasena rūpadhamme cāti sakalampi  nāmarūpaṃ tīhi pariññāhi parijānitvā. ^b^anānugiddho^eb^ti  rūpādīsu sabbadhammesu agiddho. ^b^yadattagarahī tadakubbamāno^eb^ti  yaṃ attanā garahati, taṃ akurumāno. ^b^nalippatī diṭṭhasutesu  dhīro^eb^ti so evarūpo dhitisampanno dhīro diṭṭhesu ca sutesu ca  dhammesu dvinnaṃ lepānaṃ ekenapi lepena na lippati. ākāsamiva  nirupalitto accantavodānappatto hoti. <br/><br/>[03] 786^b^.^eb^ ^b^saññaṃ pariññā^eb^ti gāthāya pana ayaṃ  saṅkhepattho -- na kevalañca ^a^P2.0518^ea^ phassameva, apica  kho pana kāmasaññādibhedaṃ ^b^saññampi,^eb^ saññānusārena vā pubbe  vuttanayeneva nāmarūpaṃ tīhi pariññāhi parijānitvā imāya paṭipadāya  catubbidhampi ^b^vitareyya oghaṃ,^eb^ tato so tiṇṇogho  taṇhādiṭṭhi^b^pariggahesu^eb^ taṇhādiṭṭhilepappahānena ^b^nopalitto^eb^  khīṇāsava^b^muni^eb^ rāgādisallānaṃ abbūḷhattā ^b^abbūḷhasallo^eb^  sativepullappattiyā ^b^appamatto caraṃ,^eb^ pubbabhāge vā appamatto caraṃ  tena appamādacārena abbūḷhasallo hutvā sakaparattabhāvādibhedaṃ  ^b^nāsīsatī lokamimaṃ parañca,^eb^ aññadatthu carimacittanirodhā  nirupādāno jātavedova parinibbātīti arahattanikūṭena desanaṃ  niṭṭhāpesi dhammanettiṭṭhapanameva karonto, na uttariṃ imāya desanāya  maggaṃ vā phalaṃ vā uppādesi khīṇāsavassa desitattāti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya guhaṭṭhakasuttavaṇṇanā niṭṭhitā. 


volume: 94
item: 41
title: aṭṭhakavaggo^kāmasuttavaṇṇanā^guhaṭṭhakasuttavaṇṇanā^duṭṭhaṭṭhakasuttavaṇṇanā^
content:
  [03] 787^b^.^eb^ ^b^vadanti^eb^ ^a^V2.0214^ea^ ^a^M2.0235^ea^ ^b^ve duṭṭhamanāpī^eb^ti duṭṭhaṭṭhakasuttaṃ.  kā uppatti? ādigāthāya tāva uppatti -- munisuttanayena bhagavato  bhikkhusaṅghassa ca uppannalābhasakkāraṃ asahamānā titthiyā sundariṃ  paribbājikaṃ uyyojesuṃ. sā kira janapadakalyāṇī  setavatthaparibbājikāva ahosi. sā sunhātā sunivatthā  mālāgandhavilepanavibhūsitā bhagavato dhammaṃ sutvā sāvatthivāsīnaṃ  jetavanato nikkhamanavelāya sāvatthito nikkhamitvā jetavanābhimukhī  gacchati. manussehi ca ``kuhiṃ gacchasī''ti pucchitā ``samaṇaṃ  gotamaṃ sāvake cassa ramayituṃ gacchāmī''ti vatvā jetavanadvārakoṭṭhake  vicaritvā jetavanadvārakoṭṭhake pidahite nagaraṃ pavisitvā pabhāte puna  jetavanaṃ gantvā gandhakuṭisamīpe pupphāni vicinantī viya carati  ^a^P2.0519^ea^. buddhupaṭṭhānaṃ āgatehi ca manussehi ``kimatthaṃ  āgatāsī''ti pucchitā yaṃkiñcideva bhaṇati. evaṃ aḍḍhamāsamatte  vītikkante titthiyā taṃ jīvitā voropetvā parikhātaṭe nikkhipitvā  pabhāte ``sundariṃ na passāmā''ti kolāhalaṃ katvā rañño ca  ārocetvā tena anuññātā jetavanaṃ pavisitvā vicinantā viya taṃ  nikkhittaṭṭhānā uddharitvā mañcakaṃ āropetvā nagaraṃ abhiharitvā  upakkosaṃ akaṃsu. sabbaṃ pāḷiyaṃ (udā0 38) āgatanayeneva  veditabbaṃ.<br/><br/>[03] bhagavā taṃ divasaṃ paccūsasamaye buddhacakkhunā lokaṃ volokento  ``titthiyā ajja ayasaṃ uppādessantī''ti ñatvā ``tesaṃ saddahitvā  mādise cittaṃ pakopetvā mahājano apāyābhimukho mā ahosī''ti  gandhakuṭidvāraṃ pidahitvā antogandhakuṭiyaṃyeva acchi, na nagaraṃ  piṇḍāya pāvisi. bhikkhū pana dvāraṃ pidahitaṃ disvā pubbasadisameva  pavisiṃsu. manussā bhikkhū disvā nānappakārehi akkosiṃsu. atha  āyasmā ānando bhagavato taṃ pavattiṃ ārocetvā ``titthiyehi,  bhante, mahāayaso uppādito, na sakkā idha vasituṃ, vipulo  jambudīpo, aññattha gacchāmā''ti āha. tatthapi ayase uṭṭhite kuhiṃ  gamissasi ānandāti? ``aññaṃ nagaraṃ bhagavā''ti. atha bhagavā  ``āgamehi, ānanda, sattāhamevāyaṃ saddo bhavissati, sattāhaccayena  yehi ayaso ^a^M2.0236^ea^ kato, tesaṃyeva upari patissatī''ti vatvā  ānandattherassa dhammadesanatthaṃ ^b^``vadanti ve''^eb^ti imaṃ gāthamabhāsi.<br/><br/>[03] tattha ^a^V2.0215^ea^ ^b^vadantī^eb^ti bhagavantaṃ bhikkhusaṅghañca upavadanti.  ^b^duṭṭhamanāpi eke athopi ve saccamanā^eb^ti ekacce duṭṭhacittā, ekacce  tathasaññinopi hutvā, titthiyā duṭṭhacittā, ye tesaṃ vacanaṃ sutvā  saddahiṃsu, te saccamanāti adhippāyo. ^b^vādañca jāta^eb^nti etaṃ  akkosavādaṃ ^a^P2.0520^ea^ uppannaṃ. ^b^muni no upetī^eb^ti  akārakatāya ca akuppanatāya ca buddhamuni na upeti. ^b^tasmā  munī natthi khilo kuhiñcī^eb^ti tena kāraṇena ayaṃ muni  rāgādikhilehi natthi khilo kuhiñcīti veditabbo. <br/><br/>[03] 788^b^.^eb^ imañca gāthaṃ vatvā bhagavā ānandattheraṃ pucchi,  ``evaṃ khuṃsetvā vambhetvā vuccamānā bhikkhū, ānanda, kiṃ vadantī''ti.  na kiñci bhagavāti. ``na, ānanda, `ahaṃ sīlavā'ti sabbattha  tuṇhī bhavitabbaṃ, loke hi nābhāsamānaṃ jānanti missaṃ bālehi  paṇḍita''nti vatvā, ``bhikkhū, ānanda, te manusse evaṃ  paṭicodentū''ti dhammadesanatthāya ``abhūtavādī nirayaṃ upetī''ti imaṃ  gāthamabhāsi. thero taṃ uggahetvā bhikkhū āha -- ``manussā tumhehi  imāya gāthāya paṭicodetabbā''ti. bhikkhū tathā akaṃsu.  paṇḍitamanussā tuṇhī ahesuṃ. rājāpi rājapurise sabbato pesetvā  yesaṃ dhuttānaṃ lañjaṃ datvā titthiyā taṃ mārāpesuṃ, te gahetvā niggayha  taṃ pavattiṃ ñatvā titthiye paribhāsi. manussāpi titthiye disvā  leḍḍunā paharanti, paṃsunā okiranti ``bhagavato ayasaṃ uppādesu''nti.  ānandatthero taṃ disvā bhagavato ārocesi, bhagavā therassa imaṃ  gāthamabhāsi ^b^``sakañhi diṭṭhiṃ...pe0... vadeyyā''^eb^ti.<br/><br/>[03] tassattho -- yāyaṃ diṭṭhi titthiyajanassa ``sundariṃ māretvā  samaṇānaṃ sakyaputtiyānaṃ avaṇṇaṃ pakāsetvā etenupāyena laddhaṃ sakkāraṃ  sādiyissāmā''ti, so taṃ diṭṭhiṃ kathaṃ atikkameyya, atha kho so  ayaso tameva titthiyajanaṃ paccāgato taṃ diṭṭhiṃ accetuṃ asakkontaṃ.  yo vā sassatādivādī, sopi ^b^sakaṃ diṭṭhiṃ kathaṃ accayeyya^eb^ tena  ^b^diṭṭhicchandena anunīto^eb^ tāya ca ^b^diṭṭhiruciyā niviṭṭho,^eb^  apica kho pana ^b^sayaṃ samattāni^eb^ ^a^M2.0237^ea^ ^b^pakubbamāno^eb^ attanāva  paripuṇṇāni tāni diṭṭhigatāni karonto ^b^yathā jāneyya, tatheva  vadeyyā^eb^ti. <br/><br/>[03] 789^b^.^eb^ atha rājā sattāhaccayena taṃ kuṇapaṃ chaḍḍāpetvā  sāyanhasamayaṃ ^a^P2.0521^ea^ vihāraṃ gantvā bhagavantaṃ abhivādetvā  āha -- ``nanu, bhante, īdise ayase uppanne mayhampi ārocetabbaṃ  siyā''ti. evaṃ vutte bhagavā, ``na, mahārāja, `ahaṃ sīlavā  guṇasampanno'ti paresaṃ ārocetuṃ ^a^V2.0216^ea^ ariyānaṃ patirūpa''nti vatvā tassā  aṭṭhuppattiyaṃ ^b^``yo attano sīlavatānī''^eb^ti avasesagāthāyo  abhāsi.<br/><br/>[03] tattha ^b^sīlavatānī^eb^ti pātimokkhādīni sīlāni  āraññikādīni dhutaṅgavatāni ca. ^b^anānupuṭṭho^eb^ti apucchito.  ^b^pāvā^eb^ti vadati. ^b^anariyadhammaṃ kusalā tamāhu, yo  ātumānaṃ sayameva pāvā^eb^ti yo evaṃ attānaṃ sayameva vadati, tassa taṃ  vādaṃ ``anariyadhammo eso''ti kusalā evaṃ kathenti. <br/><br/>[03] 790^b^.^eb^ ^b^santo^eb^ti rāgādikilesavūpasamena santo,  tathā ^b^abhinibbutatto. itihanti sīlesu akatthamāno^eb^ti  ``ahamasmi sīlasampanno''tiādinā nayena iti sīlesu  akatthamāno, sīlanimittaṃ attūpanāyikaṃ vācaṃ abhāsamānoti vuttaṃ  hoti. ^b^tamariyadhammaṃ kusalā vadantī^eb^ti tassa taṃ akatthanaṃ  ``ariyadhammo eso''ti buddhādayo khandhādikusalā vadanti.  ^b^yassussadā natthi kuhiñci loke^eb^ti yassa khīṇāsavassa  rāgādayo satta ussadā kuhiñci loke natthi, tassa taṃ akatthanaṃ  ``ariyadhammo eso''ti evaṃ kusalā vadantīti sambandho. <br/><br/>[03] 791^b^.^eb^ evaṃ khīṇāsavapaṭipattiṃ dassetvā idāni  diṭṭhigatikānaṃ titthiyānaṃ paṭipattiṃ rañño dassento āha --  ^b^``pakappitā saṅkhatā''^eb^ti. tattha ^b^pakappitā^eb^ti  parikappitā. ^b^saṅkhatā^eb^ti paccayābhisaṅkhatā. ^b^yassā^eb^ti  yassa kassaci diṭṭhigatikassa. ^b^dhammā^eb^ti diṭṭhiyo.  ^b^purakkhatā^eb^ti purato katā. ^b^santī^eb^ti saṃvijjanti.  ^b^avīvadātā^eb^ti avodātā. ^b^yadattani passati ānisaṃsaṃ, taṃ  nissito kuppapaṭiccasanti^eb^nti yassete diṭṭhidhammā purakkhatā  avodātā santi, so evaṃvidho yasmā attani tassā diṭṭhiyā  diṭṭhidhammikañca ^a^M2.0238^ea^ ^a^P2.0522^ea^ sakkārādiṃ, samparāyikañca  gativisesādiṃ ānisaṃsaṃ passati, tasmā tañca ānisaṃsaṃ, tañca  kuppatāya ca paṭiccasamuppannatāya ca sammutisantitāya ca  kuppapaṭiccasantisaṅkhātaṃ diṭṭhiṃ nissitova hoti, so tannissitattā  attānaṃ vā ukkaṃseyya pare vā vambheyya abhūtehipi guṇadosehi. <br/><br/>[03] 792^b^.^eb^ evaṃ nissitena ca ^b^diṭṭhīnivesā...pe0...  ādiyatī ca dhamma^eb^nti. tattha ^b^diṭṭhīnivesā^eb^ti  idaṃsaccābhinivesasaṅkhātāni diṭṭhinivesanāni. ^b^na hi  svātivattā^eb^ti sukhena ativattitabbā na honti. ^b^dhammesu  niccheyya samuggahīta^eb^nti dvāsaṭṭhidiṭṭhidhammesu taṃ taṃ samuggahitaṃ  abhiniviṭṭhaṃ dhammaṃ nicchinitvā pavattattā diṭṭhinivesā na hi  svātivattāti vuttaṃ hoti. ^b^tasmā naro tesu nivesanesu,  nirassatī ādiyatī ca dhamma^eb^nti yasmā na hi svātivattā  ^a^V2.0217^ea^, tasmā naro tesuyeva diṭṭhinivesanesu  ajasīlagosīlakukkurasīlapañcātapamaruppapātaukkuṭikappadhānakaṇṭakāpassayādibhedaṃ  satthāradhammakkhānagaṇādibhedañca taṃ taṃ dhammaṃ nirassati ca ādiyati  ca jahati ca gaṇhāti ca vanamakkaṭo viya taṃ taṃ sākhanti vuttaṃ hoti.  evaṃ nirassanto ca ādiyanto ca anavaṭṭhitacittattā asantehipi  guṇadosehi attano vā parassa vā yasāyasaṃ uppādeyya. <br/><br/>[03] 793^b^.^eb^ yo panāyaṃ sabbadiṭṭhigatādidosadhunanāya  paññāya samannāgatattā dhono, tassa ^b^dhonassa hi...pe0... anūpayo  so^eb^. kiṃ vuttaṃ hoti? dhonadhammasamannāgamā ^b^dhonassa^eb^  dhutasabbapāpassa arahato ^b^katthaci loke^eb^ tesu tesu ^b^bhavesu  pakappitā diṭṭhi natthi,^eb^ so tassā diṭṭhiyā abhāvena, yāya ca  attanā kataṃ pāpakammaṃ paṭicchādentā titthiyā māyāya mānena vā etaṃ  agatiṃ gacchanti, tampi ^b^māyañca mānañca pahāya dhono^eb^ rāgādīnaṃ  dosānaṃ ^b^kena gaccheyya,^eb^ diṭṭhadhamme samparāye vā nirayādīsu  gativisesesu kena saṅkhaṃ gaccheyya, ^b^anūpayo so,^eb^ so hi  taṇhādiṭṭhiupayānaṃ dvinnaṃ abhāvena anūpayoti. <br/><br/>[03] 794^b^.^eb^ yo pana tesaṃ ^a^P2.0523^ea^ dvinnaṃ bhāvena  upayo hoti, so ^b^upayo hi...pe0... diṭṭhimidheva sabba^eb^nti.  tattha ^b^upayo^eb^ti taṇhādiṭṭhinissito. ^b^dhammesu upeti  vāda^eb^nti ``ratto''ti vā ``duṭṭho''ti vā evaṃ tesu ^a^M2.0239^ea^ tesu dhammesu  upeti vādaṃ. ^b^anūpayaṃ kena kathaṃ vadeyyā^eb^ti taṇhādiṭṭhipahānena  anūpayaṃ khīṇāsavaṃ kena rāgena vā dosena vā kathaṃ ``ratto''ti vā  ``duṭṭho''ti vā vadeyya, evaṃ anupavajjo ca so kiṃ titthiyā viya  katapaṭicchādako bhavissatīti adhippāyo. ^b^attā nirattā na hi  tassa atthī^eb^ti tassa hi attadiṭṭhi vā ucchedadiṭṭhi vā natthi,  gahaṇaṃ muñcanaṃ vāpi attanirattasaññitaṃ natthi. kiṃkāraṇā natthīti  ce? ^b^adhosi so diṭṭhimidheva sabbaṃ,^eb^ yasmā so idheva attabhāve  ñāṇavātena sabbaṃ diṭṭhigataṃ adhosi, pajahi, vinodesīti  arahattanikūṭena desanaṃ niṭṭhāpesi. taṃ sutvā rājā attamano bhagavantaṃ  abhivādetvā pakkāmīti. <br/><br/>[06] paramatthajotikāya khuddaka-aṭṭhakathāya <br/><br/>[06] suttanipāta-aṭṭhakathāya duṭṭhaṭṭhakasuttavaṇṇanā niṭṭhitā. 


