# pali

volume: 100
item: 202
title:
  rājadattattheragāthāvaṇṇanā^subhūtattheragāthāvaṇṇanā^girimānandattheragāthāvaṇṇanā^sumanattheragāthāvaṇṇanā^

content:
  [03] ^b^yaṃ patthayāno^eb^tiādikā āyasmato sumanattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto ito pañcanavute kappe buddhasuññe loke kulagehe  nibbattitvā viññutaṃ patto ekaṃ paccekabuddhaṃ byādhitaṃ disvā harītakaṃ  adāsi ^a^P2.0140^ea^. so tena puññakammena devamanussesu  saṃsaranto imasmiṃ buddhuppāde kosalaraṭṭhe gahapatikule nibbattitvā  ^b^sumano^eb^ti laddhanāmo sukhena vaḍḍhi. tassa pana mātulo  pabbajitvā arahā hutvā araññe viharanto sumane vayappatte taṃ  pabbājetvā caritānukūlaṃ kammaṭṭhānaṃ adāsi. so tattha yogakammaṃ  karonto cattāri jhānāni pañca ca abhiññāyo nibbattesi. athassa  thero vipassanāvidhiṃ ācikkhi. so ca nacireneva vipassanaṃ  vaḍḍhetvā arahatte patiṭṭhāsi. tena vuttaṃ ^b^apadāne^eb^ (apa0 thera  2.44.60-71) -- <br/><br/>[21] ``harītakaṃ āmalakaṃ, ambajambuvibhītakaṃ. <br/><br/>[22] kolaṃ bhallātakaṃ billaṃ, sayameva harāmahaṃ.. <br/><br/>[21] ``disvāna ^a^M2.0048^ea^ pabbhāragataṃ, jhāyiṃ jhānarataṃ muniṃ. <br/><br/>[22] ābādhena āpīḷentaṃ, adutīyaṃ mahāmuniṃ.. <br/><br/>[21] ``harītakaṃ gahetvāna, sayambhussa adāsahaṃ. <br/><br/>[22] khādamattamhi bhesajje, byādhi passambhi tāvade.. <br/><br/>[21] ``pahīnadaratho buddho, anumodamakāsi me. <br/><br/>[22] bhesajjadāneniminā, byādhivūpasamena ca.. <br/><br/>[21] ``devabhūto ^a^V2.0042^ea^ manusso vā, jāto vā aññajātiyā. <br/><br/>[22] sabbattha sukhito hotu, mā ca te byādhimāgamā.. <br/><br/>[21] ``idaṃ vatvāna sambuddho, sayambhū aparājito. <br/><br/>[22] nabhaṃ abbhuggamī dhīro, haṃsarājāva ambare.. <br/><br/>[21] ``yato harītakaṃ dinnaṃ, sayambhussa mahesino. <br/><br/>[22] imaṃ jātiṃ upādāya, byādhi me nupapajjatha.. <br/><br/>[21] ``ayaṃ pacchimako mayhaṃ, carimo vattate bhavo. <br/><br/>[22] tisso vijjā sacchikatā, kataṃ buddhassa sāsanaṃ.. <br/><br/>[21] ``catunnavutito kappe, bhesajjamadadiṃ tadā. <br/><br/>[22] duggatiṃ nābhijānāmi, bhesajjassa idaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahatte pana patiṭṭhito ekadivasaṃ mātulattherassa upaṭṭhānaṃ  agamāsi. taṃ thero adhigamaṃ pucchi, taṃ byākaronto -- <br/><br/>[03] 330^b^.^eb^ <br/><br/>[21] ``yaṃ patthayāno dhammesu, upajjhāyo anuggahi. <br/><br/>[22] amataṃ abhikaṅkhantaṃ, kataṃ kattabbakaṃ mayā.. <br/><br/>[03] 331^b^.^eb^ <br/><br/>[21] ``anuppatto sacchikato, sayaṃ dhammo anītiho. <br/><br/>[22] visuddhañāṇo nikkaṅkho, byākaromi tavantike.. <br/><br/>[03] 332^b^.^eb^ <br/><br/>[21] ``pubbenivāsaṃ jānāmi, dibbacakkhu visodhitaṃ. <br/><br/>[22] sadattho me anuppatto, kataṃ buddhassa sāsanaṃ.. <br/><br/>[03] 333^b^.^eb^ <br/><br/>[21] ``appamattassa ^a^M2.0049^ea^ me sikkhā, sussutā tava sāsane. <br/><br/>[22] sabbe me āsavā khīṇā, natthi dāni punabbhavo.. <br/><br/>[03] 334^b^.^eb^ <br/><br/>[21] ``anusāsi maṃ ariyavatā, anukampi anuggahi. <br/><br/>[22] amogho tuyhamovādo, antevāsimhi sikkhito''ti..  -- <br/><br/>[25] imāhi pañcahi gāthāhi sīhanādaṃ nadanto aññaṃ  byākāsi.<br/><br/>[03] tattha ^b^yaṃ patthayāno dhammesu, upajjhāyo anuggahi. amataṃ  abhikaṅkhanta^eb^nti samathavipassanādīsu anavajjadhammesu yaṃ dhammaṃ  mayhaṃ patthayanto ākaṅkhanto upajjhāyo amataṃ nibbānaṃ  abhikaṅkhantaṃ maṃ ovādadānavasena anuggaṇhi. ^b^kataṃ kattabbakaṃ  mayā^eb^ti tassa adhigamatthaṃ kattabbaṃ pariññādisoḷasavidhaṃ kiccaṃ kataṃ  niṭṭhāpitaṃ mayā.<br/><br/>[03] tato ^a^V2.0043^ea^ eva ^b^anuppatto^eb^ adhigato catubbidhopi maggadhammo  ^b^sacchikato. sayaṃ dhammo anītiho^eb^ti sayaṃ attanāyeva  nibbānadhammo phaladhammo ca anītiho asandiddho attapaccakkho  kato, ``itiha, iti kirā''ti pavattiyā itihasaṅkhātaṃ saṃsayaṃ  samucchindantoyeva ariyamaggo pavattati. tenāha ^b^``visuddhañāṇo  nikkaṅkho''^eb^tiādi. tattha ^b^visuddhañāṇo^eb^ti  sabbasaṃkilesavisuddhiyā visuddhañāṇo. ^b^tavantike^eb^ti tava samīpe. <br/><br/>[01] ^b^sadattho^eb^ti arahattaṃ. ^b^sikkhā^eb^ti ^a^P2.0141^ea^  adhisīlasikkhādayo. ^b^sussutā^eb^ti  pariyattibāhusaccassa paṭivedhabāhusaccassa ca pāripūrivasena suṭṭhu sutā.  ^b^tava sāsane^eb^ti tava ovāde anusiṭṭhiyaṃ ṭhitassa.<br/><br/>[03] ^b^ariyavatā^eb^ti suvisuddhasīlādivatasamādānena.  ^b^antevāsimhi sikkhito^eb^ti tuyhaṃ samīpe  ciṇṇabrahmacariyavāsatāya antevāsī sikkhitavā  sikkhitādhisīlādisikkho amhīti. <br/><br/>[06] sumanattheragāthāvaṇṇanā niṭṭhitā. 


volume: 100
item: 203
title:
  subhūtattheragāthāvaṇṇanā^girimānandattheragāthāvaṇṇanā^sumanattheragāthāvaṇṇanā^vaḍḍhattheragāthāvaṇṇanā^

content:
  [03] ^b^sādhū^eb^ ^a^M2.0050^ea^ ^b^hī^eb^tiādikā āyasmato vaḍḍhattherassa gāthā. kā  uppatti? ayampi purimabuddhesu katādhikāro tattha tattha bhave  vivaṭṭūpanissayāni puññāni upacinanto imasmiṃ buddhuppāde  bhārukacchanagare gahapatikule nibbattitvā ^b^vaḍḍho^eb^ti laddhanāmo  anupubbena vaḍḍhati. athassa mātā saṃsāre sañjātasaṃvegā puttaṃ ñātīnaṃ  niyyādetvā bhikkhunīnaṃ santike pabbajitvā vipassanāya kammaṃ  karontī arahattaṃ pāpuṇitvā aparena samayena puttampi viññutaṃ pattaṃ  veḷudantattherassa santike pabbājesi. so pabbajito buddhavacanaṃ  uggahetvā bahussuto dhammakathiko hutvā ganthadhuraṃ vahanto ekadivasaṃ  ``ekako santaruttarova mātaraṃ passissāmī''ti bhikkhunupassayaṃ  agamāsi. taṃ disvā mātā ``kasmā tvaṃ ekako santaruttarova  idhāgato''ti codesi. so mātarā codiyamāno ``ayuttaṃ mayā  kata''nti uppannasaṃvego vihāraṃ gantvā divāṭṭhāne nisinno vipassitvā  arahattaṃ patvā mātu ovādasampattipakāsanamukhena aññaṃ byākaronto -- <br/><br/>[03] 335^b^.^eb^ <br/><br/>[21] ``sādhū ^a^V2.0044^ea^ hi kira me mātā, patodaṃ upadaṃsayi. <br/><br/>[27] yassāhaṃ vacanaṃ sutvā, anusiṭṭho janettiyā. <br/><br/>[22] āraddhavīriyo pahitatto, patto sambodhimuttamaṃ.. <br/><br/>[03] 336^b^.^eb^ <br/><br/>[21] ``arahā dakkhiṇeyyomhi, tevijjo amataddaso. <br/><br/>[22] jetvā namucino senaṃ, viharāmi anāsavo.. <br/><br/>[03] 337^b^.^eb^ <br/><br/>[21] ``ajjhattañca bahiddhā ca, ye me vijjiṃsu āsavā. <br/><br/>[22] sabbe asesā ucchinnā, na ca uppajjare puna.. <br/><br/>[03] 338^b^.^eb^ <br/><br/>[21] ``visāradā kho bhaginī, evamatthaṃ abhāsayi. <br/><br/>[22] apihā nūna mayipi, vanatho te na vijjati.. <br/><br/>[03] 339^b^.^eb^ <br/><br/>[21] ``pariyantakataṃ dukkhaṃ, antimoyaṃ samussayo. <br/><br/>[22] jātimaraṇasaṃsāro, natthi dāni punabbhavo''ti.. --  imā gāthā abhāsi.<br/><br/>[03] tattha ^a^M2.0051^ea^ ^a^P2.0142^ea^ ^b^sādhū hi kira me mātā, patodaṃ  upadaṃsayī^eb^ti sādhu vata mātā mayhaṃ ovādasaṅkhātaṃ patodaṃ dasseti,  tena me vīriyaṃ uttejentī uttamaṅge paññāsīse vijjhi.  ^b^yassā^eb^ti yassā me mātuyā. ^b^sambodhi^eb^nti arahattaṃ.  ayañhettha yojanā -- janettiyā me anusiṭṭho yassā anusāsanībhūtaṃ  vacanaṃ sutvā ahaṃ āraddhavīriyo pahitatto viharanto uttamaṃ aggaphalaṃ  sambodhiṃ arahattaṃ patto.<br/><br/>[03] tato eva ārakattā kilesehi ^b^arahā^eb^ puññakkhettatāya  ^b^dakkhiṇeyyo^eb^ dakkhiṇāraho amhi.  pubbenivāsañāṇādivijjāttayassa adhigatattā ^b^tevijjo^eb^ nibbānassa  sacchikatattā ^b^amataddaso namucino^eb^ mārassa ^b^senaṃ^eb^  kilesavāhiniṃ bodhipakkhiyasenāya jinitvā tassa jitattāyeva  anāsavo sukhaṃ viharāmīti.<br/><br/>[03] idāni ``anāsavo''ti vuttamatthaṃ pākaṭataraṃ kātuṃ  ^b^``ajjhattañcā''^eb^ ti gāthamāha. tassattho -- ^b^ajjhattaṃ^eb^  ajjhattavatthukā ca ^b^bahiddhā^eb^ bahiddhavatthukā ca ^b^āsavā ye^eb^  mayhaṃ ariyamaggādhigamato pubbe ^b^vijjiṃsu^eb^ upalabbhiṃsu, te sabbe  anavasesā ^b^ucchinnā^eb^ ariyamaggena samucchinnā pahīnā puna dāni  kadācipi na ca uppajjeyyuṃ na uppajjissantiyevāti.<br/><br/>[03] idāni mātu vacanaṃ aṅkusaṃ katvā attanā arahattassa  adhigatattā mātaraṃ thomento ^b^``visāradā''^eb^ti gāthamāha. tattha  ^b^visāradā kho^eb^ti ekaṃsena vigatasārajjā. evaṃ mātu attano ^a^V2.0045^ea^ ca  arahattādhigamena satthu orasaputtabhāvaṃ ullapento mātaraṃ  ^b^``bhaginī''^eb^ti āha. ^b^etamatthaṃ abhāsayī^eb^ti etaṃ mama  ovādabhūtaṃ atthaṃ abhaṇi. evaṃ pana maṃ ovadantī na kevalaṃ  visāradā eva, atha kho ^b^apihā nūna mayipi^eb^ tava puttakepi  apihā asanthavā maññe, kiṃ vā etena parikappanena? ^b^vanatho te  na vijjati^eb^ avijjādiko vanatho tava santāne nattheva, yā maṃ  bhavakkhaye niyojesīti adhippāyo.<br/><br/>[03] idāni ``tayā niyojitākāreneva mayā paṭipanna''nti  dassento ^b^``pariyantakata''^eb^nti osānagāthamāha, tassattho  suviññeyyova. <br/><br/>[06] vaḍḍhattheragāthāvaṇṇanā niṭṭhitā. 


volume: 100
item: 204
title:
  girimānandattheragāthāvaṇṇanā^sumanattheragāthāvaṇṇanā^vaḍḍhattheragāthāvaṇṇanā^nadīkassapattheragāthāvaṇṇanā^

content:
  [03] ^b^atthāya^eb^ ^a^M2.0052^ea^ ^b^vata me^eb^tiādikā āyasmato nadīkassapattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ kusalaṃ upacinanto padumuttarassa bhagavato kāle  ^a^P2.0143^ea^ kulagehe nibbattitvā viññutaṃ patto ekadivasaṃ  satthāraṃ piṇḍāya carantaṃ disvā pasannamānaso attanā ropitassa  ambarukkhassa paṭhamuppannaṃ manosilāvaṇṇaṃ ekaṃ ambaphalaṃ adāsi.  so tena puññakammena devamanussesu saṃsaranto imasmiṃ buddhuppāde  magadharaṭṭhe brāhmaṇakule uruvelakassapassa bhātā hutvā nibbatto.  vayappatto nissaraṇajjhāsayatāya gharāvāsaṃ anicchanto tāpasapabbajjaṃ  pabbajitvā tīhi tāpasasatehi saddhiṃ nerañjarāya nadiyā tīre assamaṃ  māpetvā viharati. nadītīre vasanato hissa kassapagottatāya ca  ^b^nadīkassapo^eb^ti samaññā ahosi. tassa bhagavā saparisassa  ehibhikkhubhāvena upasampadaṃ adāsi. taṃ sabbaṃ khandhake (mahāva0  36-39) āgatameva. so bhagavato ^b^ādittapariyāyadesanāya^eb^  (mahāva0 54; saṃ0 ni0  4.28) arahatte patiṭṭhāsi. tena vuttaṃ  ^b^apadāne^eb^ (apa0 thera 2.44.81-87) -- <br/><br/>[21] ``padumuttarabuddhassa, lokajeṭṭhassa tādino. <br/><br/>[22] piṇḍāya vicarantassa, dhārato uttamaṃ yasaṃ.. <br/><br/>[21] ``aggaphalaṃ ^a^V2.0046^ea^ gahetvāna, vippasannena cetasā. <br/><br/>[22] dakkhiṇeyyassa vīrassa, adāsiṃ satthuno ahaṃ.. <br/><br/>[21] ``tena kammena dvipadinda, lokajeṭṭha narāsabha. <br/><br/>[22] pattomhi acalaṃ ṭhānaṃ, hitvā jayaparājayaṃ.. <br/><br/>[21] ``satasahassito kappe, yaṃ dānamadadiṃ tadā. <br/><br/>[22] duggatiṃ nābhijānāmi, aggadānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahatte pana patiṭṭhito aparabhāge attano paṭipattiṃ  paccavekkhitvā diṭṭhisamugghātakittanamukhena aññaṃ byākaronto -- <br/><br/>[03] 340^b^.^eb^ <br/><br/>[21] ``atthāya ^a^M2.0053^ea^ vata me buddho, nadiṃ nerañjaraṃ agā. <br/><br/>[22] yassāhaṃ dhammaṃ sutvāna, micchādiṭṭhiṃ vivajjayiṃ.. <br/><br/>[03] 341^b^.^eb^ <br/><br/>[21] ``yajiṃ uccāvace yaññe, aggihuttaṃ juhiṃ ahaṃ. <br/><br/>[22] esā suddhīti maññanto, andhabhūto puthujjano.. <br/><br/>[03] 342^b^.^eb^ <br/><br/>[21] ``diṭṭhigahanapakkhando, parāmāsena mohito. <br/><br/>[22] asuddhiṃ maññisaṃ suddhiṃ, andhabhūto aviddasu.. <br/><br/>[03] 343^b^.^eb^ <br/><br/>[21] ``micchādiṭṭhi pahīnā me, bhavā sabbe vidālitā. <br/><br/>[22] juhāmi dakkhiṇeyyaggiṃ, namassāmi tathāgataṃ.. <br/><br/>[03] 344^b^.^eb^ <br/><br/>[21] ``mohā sabbe pahīnā me, bhavataṇhā padālitā. <br/><br/>[22] vikkhīṇo jātisaṃsāro, natthi dāni punabbhavo''ti..  -- <br/><br/>[25] imā pañca gāthā abhāsi.<br/><br/>[03] tattha ^b^atthāya vata me^eb^ti mayhaṃ atthāya vata hitāya vata.  ^b^buddho^eb^ti sabbaññubuddho. ^b^nadiṃ nerañjaraṃ agā^eb^ti  nerañjarāsaṅkhātaṃ nadiṃ agañchi, tassā nadiyā tīre ca mama bhātu  uruvelakassapassa assamaṃ upagatoti adhippāyo. <br/><br/>[01] idāni yathāvuttamatthaṃ vivarituṃ  ^b^``yassāha''^eb^ntiādi vuttaṃ. ^b^yassā^eb^ti yassa buddhassa  bhagavato. ^b^dhammaṃ sutvānā^eb^ti catusaccapaṭisaṃyuttaṃ dhammaṃ sutvā,  sotadvārānusārena upalabhitvā. ^b^micchādiṭṭhiṃ vivajjayi^eb^nti  ^a^P2.0144^ea^ ``yaññādīhi suddhi hotī''tiādinayappavattaṃ  viparītadassanaṃ pajahiṃ.<br/><br/>[03] micchādiṭṭhiṃ ^a^V2.0047^ea^ vivajjayinti vuttamevatthaṃ vitthāretvā dassetuṃ  ^b^``yaji''^eb^ntiādimāha. tattha ^b^yajiṃ uccāvace yaññe^eb^ti  pākaṭayaññe somayāgavājapeyyādike nānāvidhe yaññe yajiṃ.  ^b^aggihuttaṃ juhiṃ aha^eb^nti tesaṃ yaññānaṃ yajanavasena āhutiṃ  paggaṇhanto aggiṃ paricariṃ. ^b^esā suddhīti maññanto^eb^ti esā  yaññakiriyā aggipāricariyā suddhihetubhāvato suddhi ``evaṃ me  saṃsārasuddhi hotī''ti maññamāno. ^b^andhabhūto puthujjano^eb^ti  paññācakkhuvekallena avijjandhatāya andhabhūto puthujjano hutvā  vanagahanapabbatagahanādīni viya duratikkamanaṭṭhena diṭṭhiyeva gahanaṃ  diṭṭhigahanaṃ ^a^M2.0054^ea^, taṃ pakkhando anupaviṭṭhoti ^b^diṭṭhigahanapakkhando.  parāmāsenā^eb^ti dhammasabhāvaṃ atikkamitvā ``idameva sacca''nti  parāmasanato parāmāsasaṅkhātena micchābhinivesena. ^b^mohito^eb^ti  mūḷhabhāvaṃ pāpito. ^b^asuddhiṃ maññisaṃ suddhi^eb^nti asuddhiṃ maggaṃ  ``suddhiṃ magga''nti maññisaṃ maññiṃ. tattha kāraṇamāha  ^b^``andhabhūto aviddasū''^eb^ti. yasmā avijjāya andhabhūto, tato  eva dhammādhammaṃ yuttāyuttañca avidvā, tasmā tathā maññinti attho.<br/><br/>[03] ^b^micchādiṭṭhi pahīnā me^eb^ti evaṃbhūtassa pana satthu sammukhā  catusaccagabbhaṃ dhammakathaṃ sutvā yoniso paṭipajjantassa  ariyamaggasammādiṭṭhiyā sabbāpi micchādiṭṭhi samucchedappahānavasena  mayhaṃ pahīnā. ^b^bhavā^eb^ti kāmabhavādayo sabbepi bhavā  ariyamaggasatthena ^b^vidālitā^eb^ viddhaṃsitā. ^b^juhāmi  dakkhiṇeyyaggi^eb^nti āhavanīyādike aggī chaḍḍetvā sadevakassa  lokassa aggadakkhiṇeyyatāya sabbassa ca pāpassa dahanato  dakkhiṇeyyaggiṃ sammāsambuddhaṃ juhāmi paricarāmi. tayidaṃ mayhaṃ  dakkhiṇeyyaggiparicaraṇaṃ dadhinavanītamathitasappiādinirapekkhaṃ satthu  namassanamevāti āha ^b^``namassāmi tathāgata''^eb^nti. atha vā  ^b^juhāmi dakkhiṇeyyaggi^eb^nti dāyakānaṃ dakkhiṇāya  mahapphalabhāvakaraṇena pāpassa ca dahanena dakkhiṇeyyaggibhūtaṃ attānaṃ  juhāmi paricarāmi tathā katvā paricarāmi, tathā katvā pariharāmi.  pubbe aggidevaṃ namassāmi, idāni pana namassāmi tathāgatanti.<br/><br/>[03] ^b^mohā sabbe pahīnā me^eb^ti dukkhe aññāṇādibhedā sabbe  mohā mayhaṃ pahīnā samucchinnā, tato eva ^b^``bhavataṇhā padālitā.  vikkhīṇo jātisaṃsāro, natthi dāni punabbhavo''^eb^ti tīsu padesu  me-saddo ānetvā yojetabbo. <br/><br/>[06] nadīkassapattheragāthāvaṇṇanā niṭṭhitā. 


volume: 100
item: 205
title:
  sumanattheragāthāvaṇṇanā^vaḍḍhattheragāthāvaṇṇanā^nadīkassapattheragāthāvaṇṇanā^gayākassapattheragāthāvaṇṇanā^

content:
  [01] ^b^pāto^eb^ ^a^V2.0048^ea^ ^a^P2.0145^ea^  ^b^majjhanhika^eb^ntiādikā āyasmato gayākassapattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ kusalaṃ upacinanto ito ekatiṃse kappe sikhissa  bhagavato kāle kulagehe nibbattitvā viññutaṃ patto  nissaraṇajjhāsayatāya gharāvāsaṃ pahāya tāpasapabbajjaṃ pabbajitvā  araññāyatane ^a^M2.0055^ea^ assamaṃ kāretvā vanamūlaphalāhāro vasati. tena ca  samayena bhagavā eko adutiyo tassa assamasamīpena gacchati. so  bhagavantaṃ disvā pasannamānaso upasaṅkamitvā vanditvā ekamantaṃ ṭhito  velaṃ oloketvā manoharāni kolaphalāni satthu upanesi. so tena  puññakammena devamanussesu saṃsaranto imasmiṃ buddhuppāde brāhmaṇakule  nibbattitvā vayappatto nissaraṇajjhāsayatāya gharāvāsaṃ pahāya  tāpasapabbajjaṃ pabbajitvā dvīhi tāpasasatehi saddhiṃ gayāyaṃ viharati.  gayāyaṃ vasanato hissa kassapagottatāya ca ^b^gayākassapo^eb^ti  samaññā ahosi. so bhagavatā saddhiṃ parisāya ehibhikkhūpasampadaṃ  datvā ^b^ādittapariyāyadesanāya^eb^ (mahāva0 54) ovadiyamāno  arahatte patiṭṭhāsi. tena vuttaṃ ^b^apadāne^eb^ (apa0 thera  2.45.8-14) -- <br/><br/>[21] ``ajinena nivatthohaṃ, vākacīradharo tadā. <br/><br/>[22] khāriyā pūrayitvānaṃ, kolaṃhāsiṃ mamassamaṃ.. <br/><br/>[21] ``tamhi kāle sikhī buddho, eko adutiyo ahu. <br/><br/>[22] mamassamaṃ upagacchi, jānanto sabbakālikaṃ.. <br/><br/>[21] ``sakaṃ cittaṃ pasādetvā, vanditvāna ca subbataṃ. <br/><br/>[22] ubho hatthehi paggayha, kolaṃ buddhassadāsahaṃ.. <br/><br/>[21] ``ekatiṃse ito kappe, yaṃ phalamadadiṃ tadā. <br/><br/>[22] duggatiṃ nābhijānāmi, koladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahatte pana patiṭṭhito attano paṭipattiṃ paccavekkhitvā  pāpapavāhanakittanamukhena aññaṃ byākaronto -- <br/><br/>[03] 345^b^.^eb^ <br/><br/>[21] ``pāto majjhanhikaṃ sāyaṃ, tikkhattuṃ divasassahaṃ. <br/><br/>[22] otariṃ udakaṃ sohaṃ, gayāya gayaphagguyā.. <br/><br/>[03] 346^b^.^eb^ <br/><br/>[21] ``yaṃ ^a^V2.0049^ea^ mayā pakataṃ pāpaṃ, pubbe aññāsu jātisu. <br/><br/>[22] taṃ dānīdha pavāhemi, evaṃdiṭṭhi pure ahuṃ.. <br/><br/>[03] 347^b^.^eb^ <br/><br/>[21] ``sutvā ^a^M2.0056^ea^ subhāsitaṃ vācaṃ, dhammatthasahitaṃ padaṃ. <br/><br/>[22] tathaṃ yāthāvakaṃ atthaṃ, yoniso paccavekkhisaṃ.. <br/><br/>[03] 348^b^.^eb^ <br/><br/>[21] ``ninhātasabbapāpomhi, nimmalo payato suci. <br/><br/>[22] suddho suddhassa dāyādo, putto buddhassa oraso.. <br/><br/>[03] 349^b^.^eb^ <br/><br/>[21] ``ogayhaṭṭhaṅgikaṃ sotaṃ, sabbapāpaṃ pavāhayiṃ. <br/><br/>[22] tisso vijjā ajjhagamiṃ, kataṃ buddhassa sāsana''nti..  -- <br/><br/>[25] imā pañca gāthā abhāsi.<br/><br/>[03] tattha paṭhamagāthāya tāva ayaṃ saṅkhepattho -- ^b^pāto^eb^  sūriyuggamanavelāyaṃ, ^b^majjhanhikaṃ^eb^ ^a^P2.0146^ea^  majjhanhavelāyaṃ, ^b^sāyaṃ^eb^ sāyanhavelāyanti divasassa  ^b^tikkhattuṃ^eb^ tayo vāre ahaṃ udakaṃ ^b^otariṃ^eb^ ogāhiṃ.  otaranto ca sohaṃ na yattha katthaci yadā vā tadā vā otariṃ, atha  kho ^b^gayāya^eb^ mahājanassa ``pāpapavāhana''nti abhisammate  gayātitthe, ^b^gayaphagguyā^eb^ gayāphaggunāmake phaggunīmāsassa  uttaraphaggunīnakkhatte anusaṃvaccharaṃ udakorohanamanuyutto ahosinti. <br/><br/>[01] idāni tadā yenādhippāyena udakorohanamanuyuttaṃ, taṃ  dassetuṃ ^b^``yaṃ mayā''^eb^ti gāthamāha. tassattho -- ``yaṃ mayā  pubbe ito aññāsu jātīsu pāpakammaṃ upacitaṃ. taṃ idāni ^b^idha^eb^  gayātitthe imissā ca gayāphagguyā iminā udakorohanena  ^b^pavāhemi^eb^ apanemi vikkhālemī''ti. ^b^pure^eb^ satthu  sāsanupagamanato pubbe ^b^evaṃdiṭṭhi^eb^ evarūpaviparītadassano ^b^ahuṃ^eb^  ahosiṃ.<br/><br/>[03] ^b^dhammatthasahitaṃ pada^eb^nti vibhattialopena niddeso. dhammena  ca atthena ca sahitakoṭṭhāsaṃ, ādito majjhato pariyosānato ca  dhammūpasaṃhitaṃ atthūpasaṃhitaṃ suṭṭhu ekantena niyyānikaṃ katvā bhāsitaṃ  vācaṃ sammāsambuddhavacanaṃ sutvā tena pakāsitaṃ paramatthabhāvena  tacchabhāvato ^b^tathaṃ^eb^ yathārahaṃ pavattinivattiupāyabhāve  byabhicārābhāvato ^b^yāthāvakaṃ^eb^ dukkhādi^b^atthaṃ yoniso^eb^  upāyena pariññeyyādibhāvena ^b^paccavekkhisaṃ^eb^ ``dukkhaṃ pariññeyyaṃ,  samudayo pahātabbo, nirodho sacchikātabbo ^a^M2.0057^ea^, maggo bhāvetabbo''ti  patiavekkhiṃ, ñāṇacakkhunā passiṃ paṭivijjhinti attho.<br/><br/>[03] ^b^ninhātasabbapāpomhī^eb^ti evaṃ paṭividdhasaccattā eva  ariyamaggajalena vikkhālitasabbapāpo amhi. tato eva  rāgamalādīnaṃ abhāvena nimmalattā ^b^nimmalo^eb^. tato eva  ^a^V2.0050^ea^ parisuddhakāyasamācāratāya parisuddhavacīsamācāratāya  parisuddhamanosamācāratāya ^b^payato suci^eb^ ^b^suddho^eb^.  savāsanasabbakilesamalavisuddhiyā ^b^suddhassa^eb^ buddhassa bhagavato  lokuttaradhammadāyassa ādiyanato ^b^dāyādo^eb^. tasseva  desanāñāṇasamuṭṭhānaurovāyāmajanitābhijātitāya ^b^oraso^eb^ putto  amhīti yojanā.<br/><br/>[03] punapi attano paramatthato nhātakabhāvameva vibhāvetuṃ  ^b^``ogayhā''^eb^ti osānagāthamāha. tattha ^b^ogayhā^eb^ti  ogāhetvā anupavisitvā. ^b^aṭṭhaṅgikaṃ sota^eb^nti  sammādiṭṭhiādīhi aṭṭhaṅgasamodhānabhūtaṃ maggasotaṃ. ^b^sabbapāpaṃ  pavāhayi^eb^nti anavasesaṃ pāpamalaṃ pakkhālesiṃ, ariyamaggajalapavāhanena  paramatthanhātako ahosiṃ. tato eva ^b^tisso vijjā ajjhagamiṃ,  kataṃ buddhassa sāsana^eb^nti vuttatthameva. <br/><br/>[06] gayākassapattheragāthāvaṇṇanā niṭṭhitā. 


volume: 100
item: 206
title:
  vaḍḍhattheragāthāvaṇṇanā^nadīkassapattheragāthāvaṇṇanā^gayākassapattheragāthāvaṇṇanā^vakkalittheragāthāvaṇṇanā^

content:
  [03] ^b^vātarogābhinīto^eb^tiādikā ^a^P2.0147^ea^  āyasmato vakkalittherassa gāthā. kā uppatti? ayampi  purimabuddhesu katādhikāro tattha tattha bhave puññāni upacinanto  padumuttarassa bhagavato kāle haṃsavatīnagare kulagehe nibbattitvā viññutaṃ  patto satthu santikaṃ gacchantehi upāsakehi saddhiṃ vihāraṃ gantvā  parisapariyante ṭhito dhammaṃ suṇanto satthāraṃ ekaṃ bhikkhuṃ  saddhādhimuttānaṃ aggaṭṭhāne ṭhapentaṃ disvā sayampi taṃ ṭhānaṃ patthento  sattāhaṃ mahādānaṃ datvā paṇidhānaṃ akāsi. satthā tassa anantarāyataṃ  disvā byākari.<br/><br/>[03] sopi ^a^M2.0058^ea^ yāvajīvaṃ kusalaṃ katvā devamanussesu saṃsaranto amhākaṃ  satthu kāle sāvatthiyaṃ brāhmaṇakule nibbatti, ^b^vakkalī^eb^tissa nāmaṃ  akaṃsu. so vuddhippatto tayo vede uggaṇhitvā brāhmaṇasippesu  nipphattiṃ gato satthāraṃ disvā rūpakāyassa sampattidassanena atitto  satthārā saddhiṃyeva vicarati. ``agāramajjhe vasanto niccakālaṃ  satthāraṃ daṭṭhuṃ na labhissāmī''ti satthu santike pabbajitvā ṭhapetvā  bhojanavelaṃ sarīrakiccakālañca sesakāle yattha ṭhitena sakkā dasabalaṃ  passituṃ, tattha ṭhito aññaṃ kiccaṃ pahāya bhagavantaṃ olokentova  viharati. satthā tassa ñāṇaparipākaṃ āgamento bahukālaṃ tasmiṃ  rūpadassaneneva vicarante kiñci avatvā punekadivasaṃ ^a^V2.0051^ea^ ``kiṃ te,  vakkali, iminā pūtikāyena diṭṭhena? yo kho, vakkali, dhammaṃ  passati, so maṃ passati. yo maṃ passati, so dhammaṃ passati.  dhammañhi, vakkali, passanto maṃ passati, maṃ passanto dhammaṃ  passatī''ti (saṃ0 ni0  3.87) āha.<br/><br/>[03] satthari evaṃ vadantepi thero satthu dassanaṃ pahāya aññattha gantuṃ  na sakkoti. tato satthā ``nāyaṃ bhikkhu saṃvegaṃ alabhitvā  bujjhissatī''ti vassūpanāyikadivase ``apehi, vakkalī''ti theraṃ  paṇāmesi. so satthārā paṇāmito sammukhe ṭhātuṃ asakkonto ``kiṃ  mayhaṃ jīvitena, yohaṃ satthāraṃ daṭṭhuṃ na labhāmī''ti gijjhakūṭapabbate  papātaṭṭhānaṃ abhiruhi. satthā tassa taṃ pavattiṃ ñatvā ``ayaṃ bhikkhu  mama santikā assāsaṃ alabhanto maggaphalānaṃ upanissayaṃ  nāseyyā''ti attānaṃ dassetuṃ obhāsaṃ vissajjento -- <br/><br/>[21] ``pāmojjabahulo bhikkhu, pasanno buddhasāsane. <br/><br/>[22] adhigacche padaṃ santaṃ, saṅkhārūpasamaṃ sukha''nti..  (dha0 pa0 381) -- <br/><br/>[25] gāthaṃ vatvā ``ehi, vakkalī''ti hatthaṃ pasāresi.  thero ``dasabalo me diṭṭho, `ehī'ti avhānampi laddha''nti  balavapītisomanassaṃ uppādetvā ^a^P2.0148^ea^ ``kuto  āgacchāmī''ti attano gamanabhāvaṃ ajānitvā satthu sammukhe ākāse  pakkhandanto paṭhamapādena pabbate ṭhitoyeva satthārā vuttagāthaṃ ^a^M2.0059^ea^ āvajjento  ākāseyeva pītiṃ vikkhambhetvā saha paṭisambhidāhi arahattaṃ pāpuṇīti  ^b^aṅguttaraṭṭhakathāyaṃ^eb^ (a0 ni0 aṭṭha0 1.1.208)  ^b^dhammapadavaṇṇanāyañca^eb^ (dha0 pa0 aṭṭha0 2.381) āgataṃ.<br/><br/>[03] idha pana evaṃ vadanti -- ``kiṃ te, vakkalī''tiādinā  satthārā ovadito gijjhakūṭe viharanto vipassanaṃ paṭṭhapesi, tassa  saddhāya balavabhāvato eva vipassanā vīthiṃ na otarati, bhagavā taṃ  ñatvā kammaṭṭhānaṃ sodhetvā adāsi. puna vipassanaṃ matthakaṃ pāpetuṃ  nāsakkhiyeva, athassa āhāravekallena vātābādho uppajji, taṃ  vātābādhena pīḷiyamānaṃ ñatvā bhagavā tattha gantvā pucchanto -- <br/><br/>[03] 350^b^.^eb^ <br/><br/>[21] ``vātarogābhinīto tvaṃ, viharaṃ kānane vane. <br/><br/>[22] paviddhagocare lūkhe, kathaṃ bhikkhu karissasī''ti..  -- <br/><br/>[25] āha. taṃ sutvā thero -- <br/><br/>[03] 351^b^.^eb^ <br/><br/>[21] ``pītisukhena ^a^V2.0052^ea^ vipulena, pharamāno samussayaṃ. <br/><br/>[22] lūkhampi abhisambhonto, viharissāmi kānane.. <br/><br/>[03] 352^b^.^eb^ <br/><br/>[21] ``bhāvento satipaṭṭhāne, indriyāni balāni ca. <br/><br/>[22] bojjhaṅgāni ca bhāvento, viharissāmi kānane.. <br/><br/>[03] 353^b^.^eb^ <br/><br/>[21] ``āraddhavīriye pahitatte, niccaṃ daḷhaparakkame. <br/><br/>[22] samagge sahite disvā, viharissāmi kānane.. <br/><br/>[03] 354^b^.^eb^ <br/><br/>[21] ``anussaranto sambuddhaṃ, aggaṃ dantaṃ samāhitaṃ. <br/><br/>[22] atandito rattindivaṃ, viharissāmi kānane''ti.. -- <br/><br/>[25] catasso gāthā abhāsi.<br/><br/>[03] tattha ^b^vātarogābhinīto^eb^ti vātābādhena aseribhāvaṃ  upanīto, vātabyādhinā abhibhūto. ^b^tva^eb^nti theraṃ ālapati.  ^b^vihara^eb^nti tena iriyāpathavihārena viharanto. ^b^kānane  vane^eb^ti kānanabhūte vane, mahāaraññeti attho. ^b^paviddhagocare^eb^ti  vissaṭṭhagocare dullabhapaccaye. vātarogassa sappāyānaṃ  sappiādibhesajjānaṃ abhāvena pharusabhūmibhāgatāya ca ^b^lūkhe^eb^  lūkhaṭṭhāne. ^b^kathaṃ bhikkhu karissasī^eb^ti bhikkhu tvaṃ kathaṃ  viharissasīti bhagavā pucchi.<br/><br/>[03] taṃ ^a^M2.0060^ea^ sutvā thero nirāmisapītisomanassādinā attano  sukhavihāraṃ pakāsento ^b^``pītisukhenā''^eb^tiādimāha. tattha  ^b^pītisukhenā^eb^ti ubbegalakkhaṇāya pharaṇalakkhaṇāya ca ^a^P2.0149^ea^  pītiyā taṃsampayuttasukhena ca. tenāha  ^b^``vipulenā''^eb^ti uḷārenāti attho. ^b^pharamāno  samussaya^eb^nti yathāvuttapītisukhasamuṭṭhitehi paṇītehi rūpehi sakalaṃ  kāyaṃ pharāpento nirantaraṃ phuṭaṃ karonto. ^b^lūkhampi  abhisambhonto^eb^ti araññāvāsajanitaṃ sallekhavuttihetukaṃ dussahampi  paccayalūkhaṃ abhibhavanto adhivāsento. ^b^viharissāmi kānane^eb^ti  jhānasukhena vipassanāsukhena ca araññāyatane viharissāmīti attho.  tenāha -- ``sukhañca kāyena paṭisaṃvedesi''nti (pārā0 11). <br/><br/>[21] ``yato yato sammasati, khandhānaṃ udayabbayaṃ. <br/><br/>[22] labhatī pītipāmojjaṃ, amataṃ taṃ vijānata''nti ca..  (dha0 pa0 374).<br/><br/>[03] ^b^bhāvento satipaṭṭhāne^eb^ti maggapariyāpanne kāyānupassanādike  cattāro satipaṭṭhāne uppādento vaḍḍhento ca. ^b^indriyānī^eb^ti  maggapariyāpannāni eva saddhādīni pañcindriyāni. ^b^balānī^eb^ti  tathā saddhādīni ^a^V2.0053^ea^ pañca balāni. ^b^bojjhaṅgānī^eb^ti tathā  satisambojjhaṅgādīni satta bojjhaṅgāni. ^b^ca^eb^-saddena  sammappadhānaiddhipādamaggaṅgāni saṅgaṇhāti. tadavinābhāvato hi  taggahaṇeneva tesaṃ gahaṇaṃ hoti. ^b^viharissāmī^eb^ti yathāvutte  bodhipakkhiyadhamme bhāvento maggasukhena tadadhigamasiddhena phalasukhena  nibbānasukhena ca viharissāmi.<br/><br/>[03] ^b^āraddhavīriye^eb^ti catubbidhasammappadhānavasena  paggahitavīriye. ^b^pahitatte^eb^ti nibbānaṃ patipesitacitte.  ^b^niccaṃ daḷhaparakkame^eb^ti sabbakālaṃ asithilavīriye.  avivādavasena kāyasāmaggidānavasena ca ^b^samagge^eb^.  diṭṭhisīlasāmaññena ^b^sahite^eb^ sabrahmacārī disvā. etena  kalyāṇamittasampattiṃ dasseti.<br/><br/>[03] ^b^anussaranto sambuddha^eb^nti sammā sāmaṃ sabbadhammānaṃ buddhattā  sammāsambuddhaṃ sabbasattuttamatāya, ^b^aggaṃ^eb^ uttamena damathena  ^b^dantaṃ,^eb^ anuttarasamādhinā ^b^samāhitaṃ atandito^eb^ analaso  hutvā, ^b^rattindivaṃ^eb^ sabbakālaṃ ``itipi so bhagavā  araha''ntiādinā anussaranto viharissāmi. etena  buddhānussatibhāvanāya ^a^M2.0061^ea^ yuttākāradassanena sabbattha kammaṭṭhānānuyogamāha,  purimena pārihāriyakammaṭṭhānānuyogaṃ.<br/><br/>[03] evaṃ pana vatvā thero vipassanaṃ ussukkāpetvā arahattaṃ pāpuṇi.  tena vuttaṃ ^b^apadāne^eb^ (apa0 thera 2.54.28-65) -- <br/><br/>[21] ``ito satasahassamhi, kappe uppajji nāyako. <br/><br/>[22] anomanāmo amito, nāmena padumuttaro.. <br/><br/>[21] ``padumākāravadano, padumāmalasucchavī. <br/><br/>[22] lokenānupalittova, toyena padumaṃ yathā.. <br/><br/>[21] ``vīro padumapattakkho, kanto ca padumaṃ yathā. <br/><br/>[22] padumuttaragandhova, tasmā so padumuttaro.. <br/><br/>[21] ``lokajeṭṭho ca nimmāno, andhānaṃ nayanūpamo. <br/><br/>[22] santaveso guṇanidhi, karuṇāmatisāgaro.. <br/><br/>[21] ``sa kadāci mahāvīro, brahmāsurasuraccito. <br/><br/>[22] sadevamanujākiṇṇe, janamajjhe jinuttamo.. <br/><br/>[21] ``vadanena sugandhena, madhurena rutena ca. <br/><br/>[22] rañjayaṃ parisaṃ sabbaṃ, santhavī sāvakaṃ sakaṃ.. <br/><br/>[21] ``saddhādhimutto sumati, mama dassanalālaso. <br/><br/>[22] natthi etādiso añño, yathāyaṃ bhikkhu vakkali.. <br/><br/>[21] ``tadāhaṃ ^a^V2.0054^ea^ haṃsavatiyaṃ, nagare brāhmaṇatrajo. <br/><br/>[22] hutvā sutvā ca taṃ vākyaṃ, taṃ ṭhānamabhirocayiṃ.. <br/><br/>[21] ``sasāvakaṃ taṃ vimalaṃ, nimantetvā tathāgataṃ. <br/><br/>[22] sattāhaṃ bhojayitvāna, dussehacchādayiṃ tadā.. <br/><br/>[21] ``nipacca sirasā tassa, anantaguṇasāgare. <br/><br/>[22] nimuggo pītisampuṇṇo, idaṃ vacanamabraviṃ.. <br/><br/>[21] ``yo so tayā santhavito, ito sattamake muni. <br/><br/>[22] bhikkhu saddhāvataṃ aggo, tādiso homahaṃ mune.. <br/><br/>[21] ``evaṃ ^a^M2.0062^ea^ vutte mahāvīro, anāvaraṇadassano. <br/><br/>[22] imaṃ vākyaṃ udīresi, parisāya mahāmuni.. <br/><br/>[21] ``passathetaṃ māṇavakaṃ, pītamaṭṭhanivāsanaṃ. <br/><br/>[22] hemayaññopacitaṅgaṃ, jananettamanoharaṃ.. <br/><br/>[21] ``eso anāgataddhāne, gotamassa mahesino. <br/><br/>[22] aggo saddhādhimuttānaṃ, sāvakoyaṃ bhavissati.. <br/><br/>[21] ``devabhūto manusso vā, sabbasantāpavajjito. <br/><br/>[22] sabbabhogaparibyūḷho, sukhito saṃsarissati.. <br/><br/>[21] ``satasahassito kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] vakkali nāma nāmena, hessati satthu sāvako.. <br/><br/>[21] ``tena kammavisesena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``sabbattha sukhito hutvā, saṃsaranto bhavābhave. <br/><br/>[22] sāvatthiyaṃ pure jāto, kule aññatare ahaṃ.. <br/><br/>[21] ``nonītasukhumālaṃ maṃ, jātapallavakomalaṃ. <br/><br/>[22] mandaṃ uttānasayanaṃ, pisācabhayatajjitā.. <br/><br/>[21] ``pādamūle mahesissa, sāyesuṃ dīnamānasā. <br/><br/>[22] imaṃ dadāma te nātha, saraṇaṃ hohi nāyaka.. <br/><br/>[21] ``tadā paṭiggahi so maṃ, bhītānaṃ saraṇo muni. <br/><br/>[22] jālinā cakkaṅkitena, mudukomalapāṇinā.. <br/><br/>[21] ``tadā pabhuti tenāhaṃ, arakkheyyena rakkhito. <br/><br/>[22] sabbaveravinimutto, sukhena parivuddhito.. <br/><br/>[21] ``sugatena ^a^V2.0055^ea^ vinā bhūto, ukkaṇṭhāmi muhuttakaṃ. <br/><br/>[22] jātiyā sattavassohaṃ, pabbajiṃ anagāriyaṃ.. <br/><br/>[21] ``sabbapāramisambhūtaṃ ^a^M2.0063^ea^, nīlakkhinayanaṃ varaṃ. <br/><br/>[22] rūpaṃ sabbasubhākiṇṇaṃ, atitto viharāmahaṃ.. <br/><br/>[21] ``buddharūparatiṃ ñatvā, tadā ovadi maṃ jino. <br/><br/>[22] alaṃ vakkali kiṃ rūpe, ramase bālanandite.. <br/><br/>[21] ``yo hi passati saddhammaṃ, so maṃ passati paṇḍito. <br/><br/>[22] apassamāno saddhammaṃ, maṃ passampi na passati.. <br/><br/>[21] ``anantādīnavo kāyo, visarukkhasamūpamo. <br/><br/>[22] āvāso sabbarogānaṃ, puñjo dukkhassa kevalo.. <br/><br/>[21] ``nibbindiya tato rūpe, khandhānaṃ udayabbayaṃ. <br/><br/>[22] passa upakkilesānaṃ, sukhenantaṃ gamissasi.. <br/><br/>[21] ``evaṃ tenānusiṭṭhohaṃ, nāyakena hitesinā. <br/><br/>[22] gijjhakūṭaṃ samāruyha, jhāyāmi girikandare.. <br/><br/>[21] ``ṭhito pabbatapādamhi, assāsayi mahāmuni. <br/><br/>[22] vakkalīti jino vācaṃ, taṃ sutvā mudito ahaṃ.. <br/><br/>[21] ``pakkhandiṃ selapabbhāre, anekasataporise. <br/><br/>[22] tadā buddhānubhāvena, sukheneva mahiṃ gato.. <br/><br/>[21] ``punopi dhammaṃ deseti, khandhānaṃ udayabbayaṃ. <br/><br/>[22] tamahaṃ dhammamaññāya, arahattamapāpuṇiṃ.. <br/><br/>[21] ``sumahāparisamajjhe, tadā maṃ caraṇantago. <br/><br/>[22] aggaṃ saddhādhimuttānaṃ, paññapesi mahāmati.. <br/><br/>[21] ``satasahassito kappe, yaṃ kammamakariṃ tadā. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^P2.0150^ea^ pana patvā aññaṃ byākarontopi  thero imā eva gāthā abhāsi. atha naṃ satthā bhikkhusaṅghamajjhe  nisinno saddhādhimuttānaṃ aggaṭṭhāne ṭhapesīti. <br/><br/>[06] vakkalittheragāthāvaṇṇanā niṭṭhitā. 


volume: 100
item: 207
title:
  nadīkassapattheragāthāvaṇṇanā^gayākassapattheragāthāvaṇṇanā^vakkalittheragāthāvaṇṇanā^vijitasenattheragāthāvaṇṇanā^

content:
  [03] ^b^olaggessāmī^eb^tiādikā ^a^M2.0064^ea^ ^a^V2.0056^ea^ āyasmato vijitasenattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ kusalaṃ upacinanto atthadassissa bhagavato kāle  kulagehe nibbattitvā viññutaṃ patto gharāvāsaṃ pahāya isipabbajjaṃ  pabbajitvā araññe viharanto ākāsena gacchantaṃ bhagavantaṃ disvā  pasannamānaso pasannākāraṃ dassento añjaliṃ paggayha aṭṭhāsi. satthā  tassa ajjhāsayaṃ ñatvā ākāsato otari. so bhagavato manoharāni  madhurāni phalāni upanesi, paṭiggahesi bhagavā anukampaṃ upādāya.  so tena puññakammena devamanussesu saṃsaranto imasmiṃ buddhuppāde  kosalaraṭṭhe hatthācariyakule nibbattitvā ^b^vijitaseno^eb^ti laddhanāmo  viññutaṃ pāpuṇi. tassa mātulā seno ca upaseno cāti dve  hatthācariyā satthu santike dhammaṃ sutvā paṭiladdhasaddhā pabbajitvā  vāsadhuraṃ pūrentā arahattaṃ pāpuṇiṃsu. vijitasenopi hatthisippe  nipphattiṃ gato nissaraṇajjhāsayatāya gharāvāse alaggamānaso satthu  yamakapāṭihāriyaṃ disvā paṭiladdhasaddho mātulattherānaṃ santike  pabbajitvā tesaṃ ovādānusāsaniyā vipassanāya kammaṃ karonto  vipassanāvīthiṃ laṅghitvā bahiddhā nānārammaṇe vidhāvantaṃ attano  cittaṃ ovadanto -- <br/><br/>[03] 355^b^.^eb^ <br/><br/>[21] ``olaggessāmi te citta, āṇidvāreva hatthinaṃ. <br/><br/>[22] na taṃ pāpe niyojessaṃ, kāmajālaṃ sarīrajaṃ.. <br/><br/>[03] 356^b^.^eb^ <br/><br/>[21] ``tvaṃ olaggo na gacchasi, dvāravivaraṃ gajova  alabhanto. <br/><br/>[22] na ca cittakali punappunaṃ, pasakka pāparato carissasi..<br/><br/>[03]  <br/><br/>[03] 357^b^.^eb^ <br/><br/>[21] ``yathā kuñjaraṃ adantaṃ, navaggahamaṅkusaggaho. <br/><br/>[22] balavā āvatteti akāmaṃ, evaṃ āvattayissaṃ taṃ.. <br/><br/>[03] 358^b^.^eb^ <br/><br/>[21] ``yathā varahayadamakusalo, sārathipavaro dameti  ājaññaṃ. <br/><br/>[22] evaṃ damayissaṃ taṃ, patiṭṭhito pañcasu balesu.. <br/><br/>[03] 359^b^.^eb^ <br/><br/>[21] ``satiyā ^a^M2.0065^ea^ ^a^P2.0151^ea^ taṃ nibandhissaṃ, payutto  te damessāmi. <br/><br/>[22] vīriyadhuraniggahito, na yito dūraṃ gamissase  cittā''ti.. -- <br/><br/>[25] gāthā abhāsi.<br/><br/>[03] tattha ^b^olaggessāmī^eb^ti saṃvarissāmi nivāressāmi.  ^b^te^eb^ti taṃ. upayogatthe hi idaṃ sāmivacanaṃ ^a^V2.0057^ea^. te gamananti vā  vacanaseso. ^b^hatthina^eb^nti ca hatthinti attho. ^b^cittā^eb^ti  attano cittaṃ ālapati. yathā taṃ vāretukāmo, taṃ dassento  ^b^``āṇidvāreva hatthina''^eb^nti āha. āṇidvāraṃ nāma  pākārabaddhassa nagarassa khuddakadvāraṃ, yaṃ ghaṭikāchidde āṇimhi  pakkhitte yantena vinā abbhantare ṭhitehipi vivarituṃ na sakkā. yena  manussagavassamahiṃsādayo na niggantuṃ sakkā. nagarato bahi  niggantukāmampi hatthiṃ yato palobhetvā hatthācariyo gamanaṃ nivāresi.  atha vā āṇidvāraṃ nāma palighadvāraṃ. tattha hi tiriyaṃ palighaṃ  ṭhapetvā rukkhasūcisaṅkhātaṃ āṇiṃ palighasīse āvuṇanti.  ^b^pāpe^eb^ti rūpādīsu uppajjanakābhijjhādipāpadhamme ^b^taṃ na  niyojessaṃ^eb^ na niyojissāmi. ^b^kāmajālā^eb^ti kāmassa  jālabhūtaṃ. yathā hi macchabandhamigaluddānaṃ jālaṃ nāma macchādīnaṃ tesaṃ  yathākāmakārasādhanaṃ, evaṃ ayonisomanasikārānupātitaṃ cittaṃ mārassa  kāmakārasādhanaṃ. tena hi so satte anatthesu pāteti.  ^b^sarīrajā^eb^ti sarīresu uppajjanaka. pañcavokārabhave hi cittaṃ  rūpapaṭibaddhavuttitāya ``sarīraja''nti vuccati.<br/><br/>[03] ^b^tvaṃ olaggo na gacchasī^eb^ti tvaṃ, cittakali, mayā  satipaññāpatodāṅkusehi vārito na dāni yathāruciṃ gamissasi,  ayonisomanasikāravasena yathākāmaṃ vattituṃ na labhissasi. yathā  kiṃ? ^b^dvāravivaraṃ gajova alabhanto^eb^ nagarato gajanirodhato vā  niggamanāya dvāravivarakaṃ alabhamāno hatthī viya.  ^b^cittakalī^eb^ti cittakāḷakaṇṇi. ^b^punappuna^eb^nti aparāparaṃ.  ^b^pasakkā^eb^ti saraṇasampassāsavasena. ^b^pāparato^eb^ti  pāpakammanirato pubbe viya idāni ^b^na carissasi^eb^ tathā carituṃ  na dassāmīti attho.<br/><br/>[03] ^b^adanta^eb^nti ^a^M2.0066^ea^ adamitaṃ hatthisikkhaṃ asikkhitaṃ.  ^b^navaggaha^eb^nti aciragahitaṃ. ^b^aṅkusaggaho^eb^ti hatthācariyo.  ^b^balavā^eb^ti kāyabalena ñāṇabalena ca balavā. ^b^āvatteti  akāma^eb^nti anicchantameva nisedhanato nivatteti. ^b^evaṃ  āvattayissa^eb^nti yathā yathāvuttaṃ hatthiṃ hatthācariyo, evaṃ taṃ cittaṃ  cittakaliṃ duccaritanisedhanato nivattayissāmi.<br/><br/>[03] ^b^varahayadamakusalo^eb^ti ^a^P2.0152^ea^ uttamānaṃ  assadammānaṃ damane kusalo. tato eva ^b^sārathipavaro^eb^  assadammasārathīsu visiṭṭho ^b^dameti ājaññaṃ^eb^ ājānīyaṃ  assadammaṃ desakālānurūpaṃ saṇhapharusehi dameti vineti nibbisevanaṃ  karoti. ^b^patiṭṭhito pañcasu balesū^eb^ti saddhādīsu pañcasu balesu  patiṭṭhito hutvā assaddhiyādinisedhanato ^b^taṃ damayissaṃ^eb^  damessāmīti attho.<br/><br/>[03] ^b^satiyā^eb^ ^a^V2.0058^ea^ ^b^taṃ nibandhissa^eb^nti gocarajjhattato bahi gantuṃ  adento satiyottena kammaṭṭhānathambhe, cittakali, taṃ nibandhissāmi  niyamessāmi. ^b^payutto te damessāmī^eb^ti tattha nibandhanto eva  yuttappayutto hutvā te damessāmi, saṃkilesamalato taṃ visodhessāmi.  ^b^vīriyadhuraniggahito^eb^ti yathāvutto chekena susārathinā yuge  yojito yuganiggahito yugantaragato taṃ nātikkamati, evaṃ tvampi  citta, mama vīriyadhure niggahito sakkaccakāritāya sātaccakāritāya  aññathā vattituṃ alabhanto ito gocarajjhattato dūraṃ bahi na  gamissasi. bhāvanānuyuttassa hi kammaṭṭhānato aññaṃ āsannampi  lakkhaṇato dūramevāti evaṃ thero imāhi gāthāhi attano cittaṃ  niggaṇhantova vipassanaṃ vaḍḍhetvā arahattaṃ pāpuṇi. tena vuttaṃ  ^b^apadāne^eb^ (apa0 thera 2.45.22-30) -- <br/><br/>[21] ``suvaṇṇavaṇṇaṃ sambuddhaṃ, dvattiṃsavaralakkhaṇaṃ. <br/><br/>[22] vipinaggena gacchantaṃ, sālarājaṃva phullitaṃ.. <br/><br/>[21] ``tiṇattharaṃ paññāpetvā, buddhaseṭṭhaṃ ayācahaṃ. <br/><br/>[22] anukampatu maṃ buddho, bhikkhaṃ icchāmi dātave.. <br/><br/>[21] ``anukampako ^a^M2.0067^ea^ kāruṇiko, atthadassī mahāyaso. <br/><br/>[22] mama saṅkappamaññāya, orūhi mama assame.. <br/><br/>[21] ``orohitvāna sambuddho, nisīdi paṇṇasanthare. <br/><br/>[22] bhallātakaṃ gahetvāna, buddhaseṭṭhassadāsahaṃ.. <br/><br/>[21] ``mama nijjhāyamānassa, paribhuñji tadā jino. <br/><br/>[22] tattha cittaṃ pasādetvā, abhivandiṃ tadā jinaṃ.. <br/><br/>[21] ``aṭṭhārase kappasate, yaṃ phalamadadiṃ tadā. <br/><br/>[22] duggatiṃ nābhijānāmi, phaladānassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākarontopi imā gāthā abhāsi. <br/><br/>[06] vijitasenattheragāthāvaṇṇanā niṭṭhitā. 


volume: 100
item: 208
title:
  gayākassapattheragāthāvaṇṇanā^vakkalittheragāthāvaṇṇanā^vijitasenattheragāthāvaṇṇanā^yasadattattheragāthāvaṇṇanā^

content:
  [03] ^b^upārambhacitto^eb^tiādikā āyasmato yasadattattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ kusalaṃ upacini. tathā hesa padumuttarassa ^a^V2.0059^ea^ bhagavato  kāle brāhmaṇakule nibbattitvā brāhmaṇānaṃ vijjāsippesu nipphattiṃ gato  kāme pahāya isipabbajjaṃ pabbajitvā araññe viharanto ekadivasaṃ  satthāraṃ disvā pasannamānaso añjaliṃ paggayha abhitthavi. so tena  puññakammena devamanussesu saṃsaranto imasmiṃ buddhuppāde mallaraṭṭhe  mallarājakule nibbattitvā ^b^yasadatto^eb^ti laddhanāmo, vayappatto  takkasilaṃ gantvā sabbasippāni sikkhitvā sabhiyena paribbājakena  saddhiṃyeva cārikaṃ caramāno, anupubbena sāvatthiyaṃ bhagavantaṃ  upasaṅkamitvā sabhiyena puṭṭhapañhesu ^a^P2.0153^ea^  vissajjiyamānesu sayaṃ otārāpekkho suṇanto nisīdi ``samaṇassa  gotamassa vāde dosaṃ dassāmī''ti. athassa bhagavā cittācāraṃ ñatvā  ^b^sabhiyasuttadesanāvasāne^eb^ (su0 ni0 sabhiyasutta) ovādaṃ dento  -- <br/><br/>[03] 360^b^.^eb^ <br/><br/>[21] ``upārambhacitto ^a^M2.0068^ea^ dummedho, suṇāti jinasāsanaṃ. <br/><br/>[22] ārakā hoti saddhammā, nabhaso pathavī yathā.. <br/><br/>[03] 361^b^.^eb^ <br/><br/>[21] ``upārambhacitto dummedho, suṇāti jinasāsanaṃ. <br/><br/>[22] parihāyati saddhammā, kāḷapakkheva candimā.. <br/><br/>[03] 362^b^.^eb^ <br/><br/>[21] ``upārambhacitto dummedho, suṇāti jinasāsanaṃ. <br/><br/>[22] parisussati saddhamme, maccho appodake yathā.. <br/><br/>[03] 363^b^.^eb^ <br/><br/>[21] ``upārambhacitto dummedho, suṇāti jinasāsanaṃ. <br/><br/>[22] na virūhati saddhamme, khette bījaṃva pūtikaṃ.. <br/><br/>[03] 364^b^.^eb^ <br/><br/>[21] ``yo ca tuṭṭhena cittena, suṇāti jinasāsanaṃ. <br/><br/>[27] khepetvā āsave sabbe, sacchikatvā akuppataṃ. <br/><br/>[22] pappuyya paramaṃ santiṃ, parinibbātināsavo''ti.. -- <br/><br/>[25] imā pañca gāthā abhāsi.<br/><br/>[03] tattha ^b^upārambhacitto^eb^ti sārambhacitto,  dosāropanādhippāyoti attho. ^b^dummedho^eb^ti nippañño.  ^b^ārakā hoti saddhammā^eb^ti so tādiso puggalo nabhaso viya  pathavī paṭipattisaddhammatopi dūre hoti, pageva paṭivedhasaddhammato.  ``na tvaṃ imaṃ dhammavinayaṃ ājānāsī''tiādinā (dī0 ni0  1.18) viggāhikakathaṃ anuyuttassa kuto santanipuṇo  paṭipattisaddhammo.<br/><br/>[03] ^b^parihāyati saddhammā^eb^ti navavidhalokuttaradhammato  pubbabhāgiyasaddhādisaddhammatopi nihīyati. ^b^parisussatī^eb^ti  visussati kāyacittānaṃ pīṇanarasassa  pītipāmojjādikusaladhammassābhāvato. ^b^na virūhatī^eb^ti ^a^V2.0060^ea^   virūḷhiṃ vuddhiṃ na pāpuṇāti. ^b^pūtika^eb^nti  gomayalepadānādiabhāvena pūtibhāvaṃ pattaṃ.<br/><br/>[03] ^b^tuṭṭhena cittenā^eb^ti itthambhūtalakkhaṇe karaṇavacanaṃ, attamano  pamudito hutvāti attho. ^b^khepetvā^eb^ti samucchinditvā.  ^b^akuppata^eb^nti arahattaṃ. ^b^pappuyyā^eb^ti pāpuṇitvā. ^b^paramaṃ  santi^eb^nti anupādisesaṃ nibbānaṃ. tadadhigamo ^a^M2.0069^ea^ cassa kevalaṃ  kālāgamanameva, na kocividhoti taṃ dassetuṃ vuttaṃ  ^b^``parinibbātināsavo''^eb^ti.<br/><br/>[03] evaṃ satthārā ovadito saṃvegajāto pabbajitvā vipassanaṃ  paṭṭhapetvā nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 2.44.35-43) -- <br/><br/>[21] ``kaṇikāraṃva ^a^P2.0154^ea^ jalitaṃ, dīparukkhaṃva  jotitaṃ. <br/><br/>[22] kañcanaṃva virocantaṃ, addasaṃ dvipaduttamaṃ.. <br/><br/>[21] ``kamaṇḍaluṃ ṭhapetvāna, vākacīrañca kuṇḍikaṃ. <br/><br/>[22] ekaṃsaṃ ajinaṃ katvā, buddhaseṭṭhaṃ thaviṃ ahaṃ.. <br/><br/>[21] ``tamandhakāraṃ vidhamaṃ, mohajālasamākulaṃ. <br/><br/>[22] ñāṇālokaṃ dassetvāna, nittiṇṇosi mahāmuni.. <br/><br/>[21] ``samuddharasimaṃ lokaṃ, sabbāvantamanuttaraṃ. <br/><br/>[22] ñāṇe te upamā natthi, yāvatā jagato gati.. <br/><br/>[21] ``tena ñāṇena sabbaññū, iti buddho pavuccati. <br/><br/>[22] vandāmi taṃ mahāvīraṃ, sabbaññutamanāvaraṃ.. <br/><br/>[21] ``satasahassito kappe, buddhaseṭṭhaṃ thaviṃ ahaṃ. <br/><br/>[22] duggatiṃ nābhijānāmi, ñāṇatthavāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā aññaṃ byākarontopi thero imā eva gāthā  abhāsi. <br/><br/>[06] yasadattattheragāthāvaṇṇanā niṭṭhitā. 


volume: 100
item: 209
title:
  vakkalittheragāthāvaṇṇanā^vijitasenattheragāthāvaṇṇanā^yasadattattheragāthāvaṇṇanā^soṇakuṭikaṇṇattheragāthāvaṇṇanā^

content:
  [03] ^b^upasampadā^eb^ ^a^V2.0061^ea^ ^b^ca me laddhā^eb^tiādikā āyasmato soṇassa  kuṭikaṇṇassa gāthā. kā uppatti? ayaṃ kira padumuttarassa bhagavato  kāle haṃsavatīnagare vibhavasampanno seṭṭhi hutvā uḷārāya  issariyasampattiyā ṭhito ekadivasaṃ satthāraṃ  satasahassakhīṇāsavaparivutaṃ mahatiyā ^a^M2.0070^ea^ buddhalīḷāya mahantena  buddhānubhāvena nagaraṃ pavisantaṃ disvā pasannamānaso vanditvā añjaliṃ  katvā aṭṭhāsi. so pacchābhattaṃ upāsakehi saddhiṃ vihāraṃ gantvā  bhagavato santike dhammaṃ suṇanto satthāraṃ ekaṃ bhikkhuṃ  kalyāṇavākkaraṇānaṃ aggaṭṭhāne ṭhapentaṃ disvā sayampi taṃ ṭhānaṃ patthetvā  mahādānaṃ datvā paṇidhānaṃ akāsi. satthā tassa anantarāyataṃ disvā  ``anāgate gotamassa nāma sammāsambuddhassa sāsane  kalyāṇavākkaraṇānaṃ aggo bhavissatī''ti byākāsi.<br/><br/>[03] so tattha yāvajīvaṃ puññāni katvā devamanussesu saṃsaranto  vipassissa bhagavato kāle sāsane pabbajitvā vattapaṭivattāni pūrento  ekassa bhikkhuno cīvaraṃ sibbitvā adāsi. puna buddhasuññe loke  bārāṇasiyaṃ tunnavāyo hutvā ekassa paccekabuddhassa cīvarakoṭiṃ chinnaṃ  ghaṭetvā adāsi. evaṃ tattha tattha puññāni katvā imasmiṃ buddhuppāde  avantiraṭṭhe kuraraghare mahāvibhavassa seṭṭhino putto hutvā nibbatti.  ^b^soṇo^eb^tissa nāmaṃ akaṃsu. koṭiagghanakassa kaṇṇapiḷandhanassa  dhāraṇena ``koṭikaṇṇo''ti vattabbe ^b^kuṭikaṇṇo^eb^ti paññāyittha.<br/><br/>[03] so anukkamena vaḍḍhitvā kuṭumbaṃ saṇṭhapento āyasmante  mahākaccāne kulagharaṃ nissāya pavattapabbate viharante tassa santike  dhammaṃ sutvā saraṇesu ca sīlesu ca patiṭṭhāya taṃ catūhi paccayehi  upaṭṭhahi. so aparabhāge saṃsāre sañjātasaṃvego therassa santike  pabbajitvā kicchena kasirena dasavaggaṃ saṅghaṃ sannipātetvā  upasampajjitvā katipayakālaṃ therassa santike vasitvā, theraṃ  āpucchitvā satthāraṃ vandituṃ sāvatthiṃ upagato, satthārā  ekagandhakuṭiyaṃ vāsaṃ labhitvā paccūsasamaye ajjhiṭṭho  soḷasāṭṭhakavaggiyānaṃ ^a^P2.0155^ea^ ussāraṇena sādhukāraṃ datvā  bhāsitāya ``disvā ādīnavaṃ loke''ti (udā0 46; mahāva0  258) udānagāthāya pariyosāne vipassanaṃ vaḍḍhetvā arahattaṃ pāpuṇi.  tena vuttaṃ ^b^apadāne^eb^ (apa0 thera 2.44.26-34) -- <br/><br/>[21] ``padumuttaro ^a^M2.0071^ea^ nāma jino, āhutīnaṃ paṭiggaho. <br/><br/>[22] vasīsatasahassehi, nagaraṃ pāvisī tadā.. <br/><br/>[21] ``nagaraṃ ^a^V2.0062^ea^ pavisantassa, upasantassa tādino. <br/><br/>[22] ratanāni pajjotiṃsu, nigghoso āsi tāvade.. <br/><br/>[21] ``buddhassa ānubhāvena, bherī vajjumaghaṭṭitā. <br/><br/>[22] sayaṃ vīṇā pavajjanti, buddhassa pavisato puraṃ.. <br/><br/>[21] ``buddhaseṭṭhaṃ namassāmi, padumuttaramahāmuniṃ. <br/><br/>[22] pāṭihīrañca passitvā, tattha cittaṃ pasādayiṃ.. <br/><br/>[21] ``aho buddho aho dhammo, aho no satthu sampadā. <br/><br/>[22] acetanāpi tūriyā, sayameva pavajjare.. <br/><br/>[21] ``satasahassito kappe, yaṃ saññamalabhiṃ tadā. <br/><br/>[22] duggatiṃ nābhijānāmi, buddhasaññāyidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahatte pana patiṭṭhito attano upajjhāyena ācikkhitaniyāmena  paccantimesu janapadesu vinayadharapañcamena gaṇena upasampadā, dhuvanhānaṃ,  cammattharaṇaṃ, guṇaṅguṇūpāhanaṃ, cīvaravippavāsoti pañca vare yācitvā te  satthu santikā labhitvā punadeva attano vasitaṭṭhānaṃ gantvā  upajjhāyassa tamatthaṃ ārocesi. ayamettha saṅkhepo. vitthāro pana  ^b^udānaṭṭhakathāyaṃ^eb^ āgatanayena veditabbo. ^b^aṅguttaraṭṭhakathāyaṃ^eb^  (a0 ni0 aṭṭha0 1.1.206) pana ``upasampanno hutvā attano  upajjhāyassa santike kammaṭṭhānaṃ gahetvā vipassanaṃ vaḍḍhetvā arahattaṃ  pāpuṇī''ti vuttaṃ.<br/><br/>[03] so aparabhāge vimuttisukhena viharanto attano paṭipattiṃ  paccavekkhitvā somanassajāto udānavasena -- <br/><br/>[03] 365^b^.^eb^ <br/><br/>[21] ``upasampadā ca me laddhā, vimutto camhi anāsavo. <br/><br/>[22] so ca me bhagavā diṭṭho, vihāre ca sahāvasiṃ.. <br/><br/>[03] 366^b^.^eb^ <br/><br/>[21] ``bahudeva rattiṃ bhagavā, abbhokāsetināmayi. <br/><br/>[22] vihārakusalo satthā, vihāraṃ pāvisī tadā.. <br/><br/>[03] 367^b^.^eb^ <br/><br/>[21] ``santharitvāna ^a^M2.0072^ea^ saṅghāṭiṃ, seyyaṃ kappesi gotamo. <br/><br/>[22] sīho selaguhāyaṃva, pahīnabhayabheravo.. <br/><br/>[03] 368^b^.^eb^ <br/><br/>[21] ``tato kalyāṇavākkaraṇo, sammāsambuddhasāvako. <br/><br/>[22] soṇo abhāsi saddhammaṃ, buddhaseṭṭhassa sammukhā.. <br/><br/>[03] 369^b^.^eb^ <br/><br/>[21] ``pañcakkhandhe ^a^V2.0063^ea^ pariññāya, bhāvayitvāna añjasaṃ. <br/><br/>[22] pappuyya paramaṃ santiṃ, parinibbissatyanāsavo''ti..  -- <br/><br/>[25] imā pañca gāthā abhāsi.<br/><br/>[03] tattha ^b^upasampadā ca me laddhā^eb^ti yā sā kicchena  dasavaggaṃ bhikkhusaṅghaṃ sannipātetvā attanā laddhā upasampadā. yā ca  pana varadānavasena sabbapaccantimesu janapadesu vinayadharapañcamena gaṇena  satthārā anuññātā upasampadā, tadubhayaṃ sandhāyāha. ^b^ca^eb^-saddo  ^a^P2.0156^ea^ samuccayattho, tena itarepi satthu santikā laddhavare  saṅgaṇhāti. ^b^vimutto camhi anāsavo^eb^ti aggamaggena  sakalakilesavatthuvimuttiyā vimutto ca amhi. tato eva  kāmāsavādīhi anāsavo amhīti yojanā. ^b^so ca me bhagavā  diṭṭho^eb^ti yadatthaṃ ahaṃ avantiraṭṭhato sāvatthiṃ gato, so ca bhagavā  mayā adiṭṭhapubbo diṭṭho. ^b^vihāre ca sahāvasi^eb^nti na kevalaṃ  tassa bhagavato dassanameva mayā laddhaṃ, atha kho vihāre satthu  gandhakuṭiyaṃ satthārā kāraṇaṃ sallakkhetvā vāsentena saha avasiṃ.  ^b^``vihāre^eb^ti vihārasamīpe''ti keci.<br/><br/>[03] ^b^bahudeva ratti^eb^nti paṭhamaṃ yāmaṃ bhikkhūnaṃ dhammadesanāvasena  kammaṭṭhānasodhanavasena ca, majjhimaṃ yāmaṃ devānaṃ brahmūnañca  kaṅkhacchedanavasena bhagavā bahudeva rattiṃ abbhokāse ^b^atināmayi^eb^  vītināmesi. ^b^vihārakusalo^eb^ti dibbabrahmāaneñjāriyavihāresu  kusalo. ^b^vihāraṃ pāvisī^eb^ti ativelaṃ nisajjacaṅkamehi  uppannaparissamavinodanatthaṃ gandhakuṭiṃ pāvisi.<br/><br/>[03] ^b^santharitvāna saṅghāṭiṃ, seyyaṃ kappesī^eb^ti catugguṇaṃ  saṅghāṭiṃ paññāpetvā sīhaseyyaṃ kappesi. tenāha ``gotamo sīho  selaguhāyaṃva pahīnabhayabheravo''ti. tattha ^b^gotamo^eb^ti bhagavantaṃ  gottena kitteti. ^b^sīho selaguhāyaṃvā^eb^ti selassa pabbatassa  guhāyaṃ. yathā sīho migarājā tejussadatāya pahīnabhayabheravo  dakkhiṇena passena ^a^M2.0073^ea^ pāde pādaṃ accādhāya seyyaṃ kappesi, evaṃ  cittutrāsalomahaṃsanachambhitattahetūnaṃ kilesānaṃ samucchinnattā  pahīnabhayabheravo gotamo bhagavā seyyaṃ kappesīti attho.<br/><br/>[03] ^b^tato^eb^ti pacchā, sīhaseyyaṃ kappetvā tato vuṭṭhahitvā  ``paṭibhātu taṃ bhikkhu dhammo bhāsitu''nti (udā0 46) satthārā  ajjhesitoti attho. ^b^kalyāṇavākkaraṇo^eb^ti sundaravacīkaraṇo,  lakkhaṇasampannavacanakkamoti attho. ^b^soṇo abhāsi saddhamma^eb^nti  soḷasa aṭṭhakavaggiyasuttāni ^a^V2.0064^ea^ soṇo kuṭikaṇṇo, ^b^buddhaseṭṭhassa^eb^  sammāsambuddhassa ^b^sammukhā,^eb^ paccakkhato abhāsīti thero  attānameva paraṃ viya avoca.<br/><br/>[03] ^b^pañcakkhandhe pariññāyā^eb^ti pañcupādānakkhandhe tīhipi  pariññāhi parijānitvā te parijānantoyeva, ^b^añjasaṃ^eb^ ariyaṃ  aṭṭhaṅgikaṃ maggaṃ bhāvayitvā, ^b^paramaṃ santiṃ^eb^ nibbānaṃ ^b^pappuyya^eb^  pāpuṇitvā ṭhito ^b^anāsavo^eb^. tato eva idāni  ^b^parinibbissati^eb^ anupādisesanibbānavasena nibbāyissatīti. <br/><br/>[06] soṇakuṭikaṇṇattheragāthāvaṇṇanā niṭṭhitā. 


volume: 100
item: 210
title:
  vijitasenattheragāthāvaṇṇanā^yasadattattheragāthāvaṇṇanā^soṇakuṭikaṇṇattheragāthāvaṇṇanā^kosiyattheragāthāvaṇṇanā^

content:
  [03] ^b^yo^eb^ ^a^P2.0157^ea^ ^b^eva garūna^eb^ntiādikā  āyasmato kosiyattherassa gāthā. kā uppatti? ayampi  purimabuddhesu katādhikāro tattha tattha bhave vivaṭṭūpanissayaṃ kusalaṃ  upacinanto vipassissa bhagavato kāle kulagehe nibbattitvā viññutaṃ  patto ekadivasaṃ satthāraṃ disvā pasannacitto ucchukhaṇḍikaṃ adāsi.  so tena puññakammena devamanussesu saṃsaranto imasmiṃ buddhuppāde  magadharaṭṭhe brāhmaṇakule nibbatti, ^b^kosiyo^eb^tissa gottavasena nāmaṃ  akāsi. so viññutaṃ patto āyasmantaṃ dhammasenāpatiṃ abhiṇhaṃ  upasaṅkamati, tassa santike dhammaṃ suṇāti. so tena sāsane  paṭiladdhasaddho pabbajitvā kammaṭṭhānaṃ anuyuñjanto nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 2.44.44-49) -- <br/><br/>[21] ``nagare ^a^M2.0074^ea^ bandhumatiyā, dvārapālo ahosahaṃ. <br/><br/>[22] addasaṃ virajaṃ buddhaṃ, sabbadhammāna pāraguṃ.. <br/><br/>[21] ``ucchukhaṇḍikamādāya buddhaseṭṭhassadāsahaṃ. <br/><br/>[22] pasannacitto sumano, vipassissa mahesino.. <br/><br/>[21] ``ekanavutito kappe, yaṃ ucchumadadiṃ tadā. <br/><br/>[22] duggatiṃ nābhijānāmi, ucchukhaṇḍassidaṃ phalaṃ.. <br/><br/>[21] ``kilesā ^a^V2.0065^ea^ jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā garuvāsaṃ  sappurisūpanissayañca pasaṃsanto -- <br/><br/>[03] 370^b^.^eb^ <br/><br/>[21] ``yo ve garūnaṃ vacanaññu dhīro, vase ca tamhi  janayetha pemaṃ. <br/><br/>[22] so bhattimā nāma ca hoti paṇḍito, ñatvā ca dhammesu  visesi assa.. <br/><br/>[03] 371^b^.^eb^ <br/><br/>[21] ``yaṃ āpadā uppatitā uḷārā, nakkhambhayante  paṭisaṅkhayantaṃ. <br/><br/>[22] so thāmavā nāma ca hoti paṇḍito, ñatvā ca dhammesu  visesi assa.. <br/><br/>[03] 372^b^.^eb^ <br/><br/>[21] ``yo ve samuddova ṭhito anejo, gambhīrapañño  nipuṇatthadassī. <br/><br/>[22] asaṃhāriyo nāma ca hoti paṇḍito, ñatvā ca dhammesu  visesi assa.. <br/><br/>[03] 373^b^.^eb^ <br/><br/>[21] ``bahussuto dhammadharo ca hoti, dhammassa hoti  anudhammacārī. <br/><br/>[22] so tādiso nāma ca hoti paṇḍito, ñatvā ca dhammesu  visesi assa.. <br/><br/>[03] 374^b^.^eb^ <br/><br/>[21] ``atthañca ^a^M2.0075^ea^ yo jānāti bhāsitassa, <br/><br/>[27] atthañca ñatvāna tathā karoti. <br/><br/>[26] atthantaro nāma sa hoti paṇḍito, <br/><br/>[22] ñatvā ca dhammesu visesi assā''ti.. -- <br/><br/>[25] imā pañca gāthā abhāsi.<br/><br/>[03] tattha ^a^P2.0158^ea^ ^b^yo^eb^ti khattiyādīsu catūsu  parisāsu yo koci. ^b^ve^eb^ti byattaṃ. ^b^garūna^eb^nti  sīlādigaruguṇayuttānaṃ paṇḍitānaṃ. ^b^vacanaññū^eb^ti tesaṃ  anusāsanīvacanaṃ jānanto, yathānusiṭṭhaṃ paṭipajjamāno paṭipajjitvā ca  tassa phalaṃ jānantoti attho. ^b^dhīro^eb^ti dhitisampanno.  ^b^vase ca tamhi janayetha pema^eb^nti tasmiṃ garūnaṃ vacane ovāde  vaseyya yathānusiṭṭhaṃ paṭipajjeyya, paṭipajjitvā ``iminā vatāhaṃ  ovādena imaṃ jātiādidukkhaṃ vītivatto''ti tattha janayetha pemaṃ  gāravaṃ uppādeyya. idañhi dvayaṃ ``garūnaṃ vacanaññu dhīro''ti  padadvayena vuttassevatthassa pākaṭakaraṇaṃ. ^b^so^eb^ti yo garūnaṃ  vacanaññū dhīro, so yathānusiṭṭhaṃ paṭipattiyā tattha ^b^bhattimā^eb^ ca  nāma hoti, jīvitahetupi tassa anatikkamanato ^b^paṇḍito^eb^ ca  nāma hoti. ^b^ñatvā ca dhammesu visesi assā^eb^ti tathā  paṭipajjanto ca tāya eva paṭipattiyā catunnaṃ ariyasaccānaṃ jānanahetu  ^a^V2.0066^ea^ lokiyalokuttaradhammesu vijjāttayādivasena ``tevijjo, chaḷabhiñño,  paṭisambhidāpatto''ti visesi visesavā siyāti attho.<br/><br/>[03] ^b^ya^eb^nti yaṃ puggalaṃ paṭipattiyā antarāyakaraṇato  ^b^``āpadā''^eb^ti laddhavohārā sotuṇhakhuppipāsādipākaṭaparissayā  ceva rāgādipaṭicchannaparissayā ca ^b^uppatitā^eb^ uppannā,  ^b^uḷārā^eb^ balavantopi ^b^nakkhambhayante^eb^ na kiñci cālenti.  kasmā? ^b^paṭisaṅkhayanta^eb^nti paṭisaṅkhāyamānaṃ paṭisaṅkhānabale  ṭhitanti attho. ^b^so^eb^ti yo daḷhatarāhi āpadāhipi  akkhambhanīyo, so ^b^thāmavā^eb^ dhitimā daḷhaparakkamo nāma hoti.  anavasesasaṃkilesapakkhassa abhibhavanakapaññābalasamaṅgitāya  ^b^paṇḍito^eb^ ca nāma hoti. tathābhūto ca ^b^ñatvā ca dhammesu  visesi assā^eb^ti taṃ vuttatthameva.<br/><br/>[03] ^b^samuddova^eb^ ^a^M2.0076^ea^ ^b^ṭhito^eb^ti samuddo viya ṭhitasabhāvo. yathā hi  caturāsītiyojanasahassagambhīre sinerupādasamīpe mahāsamuddo aṭṭhahipi  disāhi uṭṭhitehi pakativātehi aniñjanato ^b^ṭhito anejo^eb^  gambhīro ca, evaṃ kilesavātehi titthiyavādavātehi ca akampanīyato  ^b^ṭhito anejo^eb^. gambhīrassa anupacitañāṇasambhārehi  aladdhagādhassa nipuṇassa sukhumassa paṭiccasamuppādādiatthassa  paṭivijjhanena ^b^gambhīrapañño nipuṇatthadassī. asaṃhāriyo nāma  ca hoti paṇḍito^eb^ so tādiso puggalo kilesehi devaputtamārādīsu  vā kenaci asaṃhāriyatāya asaṃhāriyo nāma hoti, yathāvuttena atthena  ^b^paṇḍito^eb^ ca nāma hoti. sesaṃ vuttanayameva.<br/><br/>[03] ^b^bahussuto^eb^ti pariyattibāhusaccavasena bahussuto,  suttageyyādi bahuṃ sutaṃ etassāti bahussuto. tameva dhammaṃ  suvaṇṇabhājane pakkhittasīhavasaṃ viya avinassantameva dhāretīti  ^b^dhammadharo^eb^ ^a^P2.0159^ea^ ca hoti. ^b^dhammassa hoti  anudhammacārī^eb^ti yathāsutassa yathāpariyattassa dhammassa atthamaññāya  dhammamaññāya navalokuttaradhammassa anurūpaṃ dhammaṃ  pubbabhāgapaṭipadāsaṅkhātaṃ catupārisuddhisīladhutaṅgāsubhakammaṭṭhānādibhedaṃ  carati paṭipajjatīti anudhammacārī hoti, ``ajja ajjevā''ti  paṭivedhaṃ ākaṅkhanto vicarati. ^b^so tādiso nāma ca hoti  paṇḍito^eb^ti yo puggalo yaṃ garuṃ nissāya bahussuto dhammadharo  dhammassa ca anudhammacārī hoti. so ca ^b^tādiso^eb^ tena garunā  sadiso paṇḍito nāma hoti paṭipattiyā sadisabhāvato. tathābhūto  pana so ^b^ñatvā ca dhammesu visesi assa,^eb^ taṃ vuttatthaṃva.<br/><br/>[03] ^b^atthañca yo jānāti bhāsitassā^eb^ti yo puggalo  sammāsambuddhena bhāsitassa pariyattidhammassa ^a^V2.0067^ea^ atthaṃ jānāti.  jānanto pana ``idha sīlaṃ vuttaṃ, idha samādhi, idha paññā''ti tattha  tattha yathāvuttaṃ ^b^atthañca ñatvāna tathā karoti^eb^ yathā satthārā  anusiṭṭhaṃ, tathā paṭipajjati. ^b^atthantaro nāma sa hoti  paṇḍito^eb^ti so evarūpo puggalo atthantaro atthakāraṇā  sīlādiatthajānanamattameva upanissayaṃ katvā paṇḍito hoti. sesaṃ  vuttanayameva.<br/><br/>[03] ettha ^a^M2.0077^ea^ ca paṭhamagāthāya ``yo ve garūna''ntiādinā  saddhūpanissayo visesabhāvo vutto, dutiyagāthāya ``yaṃ āpadā''ti  ādinā vīriyūpanissayo, tatiyagāthāya ``yo ve samuddova  ṭhito''tiādinā samādhūpanissayo, catutthagāthāya  ``bahussuto''tiādinā satūpanissayo, pañcamagāthāya ``atthañca yo  jānātī''tiādinā paññūpanissayo visesabhāvo vuttoti veditabbo. <br/><br/>[06] kosiyattheragāthāvaṇṇanā niṭṭhitā. <br/><br/>[06] pañcakanipātavaṇṇanā niṭṭhitā. 


volume: 100
item: 211
title: chakkanipāto^^^uruvelakassapattheragāthāvaṇṇanā^
content:
  [03] chakkanipāte ^a^M2.0078^ea^ ^a^V2.0068^ea^ ^b^disvāna pāṭihīrānī^eb^tiādikā āyasmato  uruvelakassapattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinanto  padumuttarassa bhagavato kāle kulagehe nibbattitvā, vayappatto satthu  santike dhammaṃ suṇanto satthāraṃ ekaṃ bhikkhuṃ mahāparisānaṃ aggaṭṭhāne  ṭhapentaṃ disvā, sayampi taṃ ṭhānantaraṃ patthetvā mahādānaṃ datvā  paṇidhānamakāsi. bhagavā cassa anantarāyataṃ disvā, ``anāgate  gotamabuddhassa sāsane mahāparisānaṃ aggo bhavissatī''ti byākāsi.<br/><br/>[03] so ^a^P2.0160^ea^ tattha yāvajīvaṃ puññāni katvā tato  cavitvā devamanussesu saṃsaranto ito dvānavutikappamatthake phussassa  bhagavato vemātikakaniṭṭhabhātā hutvā nibbatti. aññepissa dve  kaniṭṭhabhātaro ahesuṃ. te tayopi buddhappamukhaṃ saṅghaṃ paramāya pūjāya  pūjetvā yāvajīvaṃ kusalaṃ katvā devamanussesu saṃsaranto amhākaṃ  bhagavato nibbattito puretarameva bārāṇasiyaṃ brāhmaṇakule bhātaro hutvā,  anukkamena nibbattā gottavasena tayopi kassapā eva nāma jātā. te  vayappattā tayo vede uggaṇhiṃsu. tesaṃ jeṭṭhabhātikassa pañca  māṇavakasatāni parivāro, majjhimassa tīṇi, kaniṭṭhassa dve. te  attano ganthe sāraṃ olokentā diṭṭhadhammikameva atthaṃ disvā pabbajjaṃ  rocesuṃ. tesu jeṭṭhabhātā attano parivārena saddhiṃ uruvelaṃ gantvā  isipabbajjaṃ pabbajitvā ^b^uruvelakassapo^eb^ nāma jāto  mahāgaṅgānadīvaṅke pabbajito ^b^nadīkassapo^eb^ nāma jāto, gayāsīse  pabbajito ^b^gayākassapo^eb^ nāma jāto.<br/><br/>[03] evaṃ tesu isipabbajjaṃ pabbajitvā tattha tattha vasantesu bahūnaṃ  divasānaṃ accayena amhākaṃ bodhisatto mahābhinikkhamanaṃ nikkhamitvā,  paṭividdhasabbaññutaññāṇo anukkamena dhammacakkaṃ pavattetvā,  pañcavaggiyatthere arahatte patiṭṭhāpetvā yasappamukhe pañcapaññāsa sahāyake  vinetvā saṭṭhi arahante ``caratha, bhikkhave, cārika''nti vissajjetvā,  bhaddavaggiye vinetvā uruvelakassapassa ^a^V2.0069^ea^ vasanaṭṭhānaṃ gantvā vasanatthāya  agyāgāraṃ pavisitvā ^a^M2.0079^ea^, tattha katanāgadamanaṃ ādiṃ katvā  aḍḍhuḍḍhasahassehi pāṭihāriyehi uruvelakassapaṃ saparisaṃ vinetvā  pabbājesi. tassa pabbajitabhāvaṃ ñatvā itarepi dve bhātaro saparisā  āgantvā satthu santike pabbajiṃsu. sabbeva ehibhikkhū  iddhimayapattacīvaradharā ahesuṃ.<br/><br/>[03] satthā taṃ samaṇasahassaṃ ādāya gayāsīsaṃ gantvā piṭṭhipāsāṇe  nisinno ^b^ādittapariyāyadesanāya^eb^ sabbe arahatte patiṭṭhāpesi.  tena vuttaṃ ^b^apadāne^eb^ (apa0 thera 2.54.251-295) -- <br/><br/>[21] ``padumuttaro nāma jino, sabbalokavidū muni. <br/><br/>[22] ito satasahassamhi, kappe uppajji cakkhumā.. <br/><br/>[21] ``ovādako viññāpako, tārako sabbapāṇinaṃ. <br/><br/>[22] desanākusalo buddho, tāresi janataṃ bahuṃ.. <br/><br/>[21] ``anukampako kāruṇiko, hitesī sabbapāṇinaṃ. <br/><br/>[22] sampatte titthiye sabbe, pañcasīle patiṭṭhapi.. <br/><br/>[21] ``evaṃ nirākulaṃ āsi, suññataṃ titthiyehi ca. <br/><br/>[22] vicittaṃ arahantehi, vasībhūtehi tādibhi.. <br/><br/>[21] ``ratanānaṭṭhapaññāsaṃ, uggato so mahāmuni. <br/><br/>[22] kañcanagghiyasaṅkāso, bāttiṃsavaralakkhaṇo.. <br/><br/>[21] ``vassasatasahassāni, āyu vijjati tāvade. <br/><br/>[22] tāvatā tiṭṭhamāno so, tāresi janataṃ bahuṃ.. <br/><br/>[21] ``tadāhaṃ haṃsavatiyā, brāhmaṇo sādhusammato. <br/><br/>[22] upecca lokapajjotaṃ, assosiṃ dhammadesanaṃ.. <br/><br/>[21] ``tadā mahāparisatiṃ, mahāparisasāvakaṃ. <br/><br/>[22] ṭhapentaṃ etadaggamhi, sutvāna mudito ahaṃ.. <br/><br/>[21] ``mahatā parivārena, nimantetvā mahājinaṃ. <br/><br/>[22] brāhmaṇānaṃ sahassena, sahadānamadāsahaṃ.. <br/><br/>[21] ``mahādānaṃ daditvāna, abhivādiya nāyakaṃ. <br/><br/>[22] ekamantaṃ ṭhito haṭṭho, idaṃ vacanamabraviṃ.. <br/><br/>[21] ``tayi ^a^M2.0080^ea^ saddhāya me vīra, adhikāraguṇena ca. <br/><br/>[22] parisā mahatī hotu, nibbattassa tahiṃ tahiṃ.. <br/><br/>[21] ``tadā ^a^V2.0070^ea^ avoca parisaṃ, gajagajjitasussaro. <br/><br/>[22] karavīkaruto satthā, etaṃ passatha brāhmaṇaṃ.. <br/><br/>[21] ``hemavaṇṇaṃ mahābāhuṃ, kamalānanalocanaṃ. <br/><br/>[22] udaggatanujaṃ haṭṭhaṃ, saddhavantaṃ guṇe mama.. <br/><br/>[21] ``esa patthayate ṭhānaṃ, sīhaghosassa bhikkhuno. <br/><br/>[22] anāgatamhi addhāne, lacchase taṃ manorathaṃ.. <br/><br/>[21] ``satasahassito kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] kassapo nāma gottena, hessati satthu sāvako.. <br/><br/>[21] ``ito dvenavute kappe, ahu satthā anuttaro. <br/><br/>[22] anūpamo asadiso, phusso lokagganāyako.. <br/><br/>[21] ``so ca sabbaṃ tamaṃ hantvā, vijaṭetvā mahājaṭaṃ. <br/><br/>[22] vassate amataṃ vuṭṭhiṃ, tappayanto sadevakaṃ.. <br/><br/>[21] ``tadā hi bārāṇasiyaṃ, rājāpaccā ahumhase. <br/><br/>[22] bhātaromha tayo sabbe, saṃvisaṭṭhāva rājino.. <br/><br/>[21] ``vīraṅgarūpā balino, saṅgāme aparājitā. <br/><br/>[22] tadā kupitapaccanto, amhe āha mahīpati.. <br/><br/>[21] ``etha gantvāna paccantaṃ, sodhetvā aṭṭavībalaṃ. <br/><br/>[22] khemaṃ vijiritaṃ katvā, puna dethāti bhāsatha.. <br/><br/>[21] ``tato ^a^V2.0071^ea^ mayaṃ avocumha, yadi deyyāsi nāyakaṃ. <br/><br/>[22] upaṭṭhānāya amhākaṃ, sādhayissāma vo tato.. <br/><br/>[21] ``tato mayaṃ laddhavarā, bhūmipālena pesitā. <br/><br/>[22] nikkhittasatthaṃ paccantaṃ, katvā punarupecca taṃ.. <br/><br/>[21] ``yācitvā ^a^M2.0081^ea^ satthupaṭṭhānaṃ, rājānaṃ lokanāyakaṃ. <br/><br/>[22] munivīraṃ labhitvāna, yāvajīvaṃ yajimha taṃ.. <br/><br/>[21] ``mahagghāni ca vatthāni, paṇītāni rasāni ca. <br/><br/>[22] senāsanāni rammāni, bhesajjāni hitāni ca.. <br/><br/>[21] ``datvā sasaṅghamunino, dhammenuppāditāni no. <br/><br/>[22] sīlavanto kāruṇikā, bhāvanāyuttamānasā.. <br/><br/>[21] ``saddhā paricaritvāna, mettacittena nāyakaṃ. <br/><br/>[22] nibbute tamhi lokagge, pūjaṃ katvā yathābalaṃ.. <br/><br/>[21] ``tato cutā santusitaṃ, gatā tattha mahāsukhaṃ. <br/><br/>[22] anubhūtā mayaṃ sabbe, buddhapūjāyidaṃ phalaṃ.. <br/><br/>[21] ``māyākāro yathā raṅge, dassesi vikatiṃ bahuṃ. <br/><br/>[22] tathā bhave bhamantohaṃ, videhādhipatī ahuṃ.. <br/><br/>[21] ``guṇācelassa vākyena, micchādiṭṭhigatāsayo. <br/><br/>[22] narakaṃ maggamārūḷho, rucāya mama dhītuyā.. <br/><br/>[21] ``ovādaṃ nādiyitvāna, brahmunā nāradenahaṃ. <br/><br/>[22] bahudhā saṃsito santo, diṭṭhiṃ hitvāna pāpikaṃ.. <br/><br/>[21] ``pūrayitvā visesena, dasa kammapathānihaṃ. <br/><br/>[22] hitvāna dehamagamiṃ, saggaṃ sabhavanaṃ yathā.. <br/><br/>[21] ``pacchime bhave sampatte, brahmabandhu ahosahaṃ. <br/><br/>[22] bārāṇasiyaṃ phītāyaṃ, jāto vippamahākule.. <br/><br/>[21] ``maccubyādhijarābhīto, ogāhetvā mahāvanaṃ. <br/><br/>[22] nibbānaṃ padamesanto, jaṭilesu paribbajiṃ.. <br/><br/>[21] ``tadā dve bhātaro mayhaṃ, pabbajiṃsu mayā saha. <br/><br/>[22] uruvelāyaṃ māpetvā, assamaṃ nivasiṃ ahaṃ.. <br/><br/>[21] ``kassapo nāma gottena, uruvelanivāsiko. <br/><br/>[22] tato me āsi paññatti, uruvelakassapo iti.. <br/><br/>[21] ``nadīsakāse ^a^M2.0082^ea^ bhātā me, nadīkassapasavhayo. <br/><br/>[22] āsī sakāsanāmena, gayāyaṃ gayākassapo.. <br/><br/>[21] ``dve satāni kaniṭṭhassa, tīṇi, majjhassa bhātuno. <br/><br/>[22] mama pañca satānūnā, sissā sabbe mamānugā.. <br/><br/>[21] ``tadā upecca maṃ buddho, katvāna vividhāni me. <br/><br/>[22] pāṭihīrāni lokaggo, vinesi narasārathi.. <br/><br/>[21] ``sahassaparivārena, ahosiṃ ehibhikkhuko. <br/><br/>[22] teheva saha sabbehi, arahattamapāpuṇiṃ.. <br/><br/>[21] ``te cevaññe ca bahavo, sissā maṃ parivārayuṃ. <br/><br/>[22] bhāsituñca samatthohaṃ, tato maṃ isisattamo.. <br/><br/>[21] ``mahāparisabhāvasmiṃ, etadagge ṭhapesi maṃ. <br/><br/>[22] aho buddhe kataṃ kāraṃ, saphalaṃ me ajāyatha.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā sīhanādaṃ  nadanto -- <br/><br/>[03] 375^b^.^eb^ <br/><br/>[21] ``disvāna ^a^V2.0072^ea^ pāṭihīrāni, gotamassa yasassino. <br/><br/>[22] na tāvāhaṃ paṇipatiṃ, issāmānena vañcito.. <br/><br/>[03] 376^b^.^eb^ <br/><br/>[21] ``mama saṅkappamaññāya, codesi narasārathi. <br/><br/>[22] tato me āsi saṃvego, abbhuto lomahaṃsano.. <br/><br/>[03] 377^b^.^eb^ <br/><br/>[21] ``pubbe ^a^P2.0161^ea^ jaṭilabhūtassa, yā me  siddhi parittikā. <br/><br/>[22] tāhaṃ tadā nirākatvā, pabbajiṃ jinasāsane.. <br/><br/>[03] 378^b^.^eb^ <br/><br/>[21] ``pubbe yaññena santuṭṭho, kāmadhātupurakkhato. <br/><br/>[22] pacchā rāgañca dosañca, mohañcāpi samūhaniṃ.. <br/><br/>[03] 379^b^.^eb^ <br/><br/>[21] ``pubbenivāsaṃ jānāmi, dibbacakkhu visodhitaṃ. <br/><br/>[22] iddhimā paracittaññū, dibbasotañca pāpuṇiṃ.. <br/><br/>[03] 380^b^.^eb^ <br/><br/>[21] ``yassa ^a^M2.0083^ea^ catthāya pabbajito, agārasmānagāriyaṃ. <br/><br/>[22] so me attho anuppatto, sabbasaṃyojanakkhayo''ti..  -- <br/><br/>[25] imā cha gāthā abhāsi. <br/><br/>[01] tattha ^b^disvāna pāṭihīrānī^eb^ti nāgarājadamanādīni  aḍḍhuḍḍhasahassāni pāṭihāriyāni disvā. ``pāṭihīraṃ, pāṭiheraṃ,  pāṭihāriya''nti hi atthato ekaṃ, byañjanameva nānaṃ.  ^b^yasassino''^eb^ti ``itipi so bhagavā''tiādinā sadevake loke  yathābhuccaṃ patthaṭakittisaddassa. ^b^na tāvāhaṃ paṇipati^eb^nti yāva maṃ  bhagavā ``neva kho tvaṃ, kassapa, arahā, nāpi arahattamaggaṃ samāpanno,  sāpi te paṭipadā natthi, yāya tvaṃ arahā vā assa, arahattamaggaṃ vā  samāpanno''ti na tajjesi, tāva ahaṃ na paṇipātanaṃ akāsiṃ.  kiṃkāraṇā? ^b^issāmānena vañcito,^eb^ ``imassa mayi sāvakattaṃ  upagate mama lābhasakkāro parihāyissati, imassa eva vaḍḍhissatī''ti  evaṃ parasampattiasahanalakkhaṇāya issāya ceva, ``ahaṃ gaṇapāmokkho  bahujanasammato''ti evaṃ abbhunnatilakkhaṇena mānena ca vañcito,  palambhito hutvāti attho.<br/><br/>[03] ^b^mama saṅkappamaññāyā^eb^ti mayhaṃ micchāsaṅkappaṃ jānitvā, yaṃ  yaṃ bhagavā uttari manussadhammā iddhipāṭihāriyaṃ dasseti, taṃ taṃ disvā  ``mahiddhiko kho mahāsamaṇo mahānubhāvo''ti cintetvāpi ``na  tveva kho arahā yathā aha''nti evaṃ pavattaṃ micchāvitakkaṃ jānantopi  ñāṇaparipākaṃ āgamento ajjhupekkhitvā pacchā nerañjarāya majjhe  samantato udakaṃ ussāretvā reṇuhatāya bhūmiyā caṅkamitvā tena  ābhatanāvāya ṭhito tadāpi ``mahiddhiko''tiādikaṃ cintetvā puna  ``na tveva kho arahā yathā aha''nti pavattitaṃ micchāsaṅkappaṃ  ñatvāti attho. ^b^codesi narasārathī^eb^ti tadā me ^a^V2.0073^ea^ ñāṇaparipākaṃ  ñatvā ``neva kho tvaṃ arahā''tiādinā purisadammasārathi satthā maṃ  codesi niggaṇhi. ^b^tato me āsi saṃvego, abbhuto  lomahaṃsano^eb^ti tato yathāvuttacodanāhetu ettakaṃ kālaṃ abhūtapubbatāya  ^b^abbhuto^eb^ lomahaṃsanavasena pavattiyā ^b^lomahaṃsano^eb^  ``anarahāva samāno `arahā'ti ^a^M2.0084^ea^ maññi''nti ^b^saṃvego^eb^ sahottappo  ñāṇuppādo mayhaṃ ahosi.<br/><br/>[03] ^b^jaṭilabhūtassā^eb^ti ^a^P2.0162^ea^ tāpasabhūtassa.  ^b^siddhī^eb^ti lābhasakkārasamiddhi. ^b^parittikā^eb^ti appamattikā.  ^b^tāha^eb^nti taṃ ahaṃ. ^b^tadā^eb^ti bhagavato codanāya  saṃveguppattikāle. ^b^nirākatvā^eb^ti apanetvā chaḍḍetvā, anapekkho  hutvāti attho. ^b^``iddhī^eb^ti bhāvanāmayaiddhī''ti vadanti.  tadayuttaṃ tadā tassa ajhānalābhībhāvato. tathā hi vuttaṃ  ``kāmadhātupurakkhato''ti.<br/><br/>[03] ^b^yaññena santuṭṭho^eb^ti ``yaññaṃ yajitvā saggasukhaṃ  anubhavissāmi, alamettāvatā''ti yaññayajanena santuṭṭho  niṭṭhitakiccasaññī. ^b^kāmadhātupurakkhato^eb^ti kāmasugatiṃ ārabbha  uppannataṇho yaññayajanena kāmalokaṃ purakkhatvā ṭhito. so ce  yañño pāṇātipātapaṭisaṃyutto hoti, na tena sugatiṃ sakkā laddhuṃ. na  hi akusalassa iṭṭho kanto vipāko nibbattati. yā pana tattha  dānādikusalacetanā, tāya sati paccayasamavāye sugatiṃ gaccheyya.  ^b^pacchā^eb^ti tāpasapabbajjāto pacchā satthu ovādena tāpasaladdhiṃ  pahāya catusaccakammaṭṭhānānuyogakāle. ^b^samūhani^eb^nti vipassanaṃ  ussukkāpetvā maggapaṭipāṭiyā rāgañca dosañca mohañca anavasesato  samugghātesiṃ.<br/><br/>[03] yasmā panāyaṃ thero ariyamaggena rāgādayo samūhanantoyeva  chaḷabhiñño ahosi, tasmā taṃ attano chaḷabhiññabhāvaṃ dassento  ^b^``pubbenivāsaṃ jānāmī''^eb^tiādimāha. tattha ^b^pubbenivāsaṃ  jānāmī^eb^ti attano paresañca pubbenivāsaṃ atītāsu jātīsu  nibbattakkhandhe khandhapaṭibaddhe ca pubbenivāsañāṇena hatthatale āmalakaṃ  viya paccakkhato jānāmi bujjhāmi. ^b^dibbacakkhu  visodhita^eb^nti dibbacakkhuñāṇaṃ visodhitaṃ, pakaticakkhunā āpāthagataṃ  pakatirūpaṃ viya dibbaṃ mānusampi dūraṃ tiroṭṭhitaṃ atisukhumañca rūpaṃ  vibhāvetuṃ samatthañāṇaṃ bhāvanāya mayā visuddhaṃ katvā paṭiladdhanti  attho. ^b^iddhimā^eb^ti adhiṭṭhāniddhivikubbaniddhiādīhi iddhīhi  iddhimā, iddhividhañāṇalābhīti attho. sarāgādibhedassa paresaṃ  cittassa jānanato ^b^paracittaññū,^eb^ cetopariyañāṇalābhīti vuttaṃ  hoti. ^b^dibbasotañca pāpuṇi^eb^nti dibbasotañāṇañca paṭilabhiṃ.<br/><br/>[03] ^b^so^eb^ ^a^M2.0085^ea^ ^b^me attho anuppatto, sabbasaṃyojanakkhayo^eb^ti yo  sabbesaṃ saṃyojanānaṃ khayabhūto khayena ^a^V2.0074^ea^ vā laddhabbo, so sadattho  paramattho ca mayā ariyamaggādhigamena adhigatoti. evametāya  gāthāya therassa aññābyākaraṇaṃ ahosīti veditabbo. <br/><br/>[06] uruvelakassapattheragāthāvaṇṇanā niṭṭhitā. 


volume: 100
item: 212
title: ^^uruvelakassapattheragāthāvaṇṇanā^tekicchakārittheragāthāvaṇṇanā^
content:
  [03] ^b^atihitā^eb^ ^a^P2.0163^ea^ ^b^vīhī^eb^tiādikā  āyasmato tekicchakārittherassa gāthā. kā uppatti? ayampi  purimabuddhesu katādhikāro tattha tattha bhave puññāni upacinanto ito  ekanavute kappe vipassissa bhagavato kāle kulagehe nibbattitvā  viññutaṃ patvā vejjasatthe nipphattiṃ gato. vipassissa bhagavato  upaṭṭhākaṃ asokaṃ nāma theraṃ byādhitaṃ arogamakāsi, aññesañca sattānaṃ  rogābhibhūtānaṃ anukampāya bhesajjaṃ saṃvidahi.<br/><br/>[03] so tena puññakammena devamanussesu saṃsaranto imasmiṃ buddhuppāde  subuddhassa nāma brāhmaṇassa putto hutvā nibbatti. tassa  tikicchakehi gabbhakāle parissayaṃ apaharitvā paripālitatāya  ^b^tekicchakārī^eb^ti nāmaṃ akaṃsu. so attano kulānurūpāni  vijjāṭṭhānāni sippāni ca sikkhanto vaḍḍhati. tadā cāṇakko  subuddhassa paññāveyyattiyaṃ kiriyāsu upāyakosallañca disvā, ``ayaṃ  imasmiṃ rājakule patiṭṭhaṃ labhanto maṃ abhibhaveyyā''ti issāpakato  raññā candaguttena taṃ bandhanāgāre khipāpesi. tekicchakārī pitu  bandhanāgārappavesanaṃ sutvā bhīto palāyitvā sāṇavāsittherassa santikaṃ  gantvā attano saṃvegakāraṇaṃ therassa kathetvā pabbajitvā kammaṭṭhānaṃ  gahetvā abbhokāsiko nesajjiko ca hutvā viharati, sītuṇhaṃ  agaṇento ^a^M2.0086^ea^ samaṇadhammameva karoti, visesato  brahmavihārabhāvanamanuyuñjati. taṃ disvā māro pāpimā ``na imassa  mama visayaṃ atikkamituṃ dassāmī''ti vikkhepaṃ kātukāmo sassānaṃ  nipphattikāle khettagopakavaṇṇena therassa santikaṃ gantvā taṃ  nippaṇḍento -- <br/><br/>[03] 381^b^.^eb^ <br/><br/>[21] ``atihitā vīhi, khalagatā sālī. <br/><br/>[22] na ca labhe piṇḍaṃ, kathamahaṃ kassa''nti.. -- āha.  taṃ sutvā thero -- <br/><br/>[03] 382^b^.^eb^ <br/><br/>[21] ``buddhamappameyyaṃ ^a^V2.0075^ea^ anussara pasanno, pītiyā phuṭasarīro  hohisi satatamudaggo.. <br/><br/>[03] 383^b^.^eb^ <br/><br/>[21] ``dhammamappameyyaṃ ^a^P2.0164^ea^...pe0...  satatamudaggo.. <br/><br/>[03] 384^b^.^eb^ <br/><br/>[21] ``saṅghamappameyyaṃ...pe0... satatamudaggo''ti.. --  āha. taṃ sutvā māro -- <br/><br/>[03] 385^b^.^eb^ <br/><br/>[21] ``abbhokāse viharasi, sītā hemantikā imā ratyo. <br/><br/>[22] mā sītena pareto vihaññittho, pavisa tvaṃ vihāraṃ  phusitaggaḷa''nti.. -- <br/><br/>[25] āha. atha thero -- <br/><br/>[03] 386^b^.^eb^ <br/><br/>[21] ``phusissaṃ catasso appamaññāyo, tāhi ca sukhito  viharissaṃ. <br/><br/>[22] nāhaṃ sītena vihaññissaṃ, aniñjito viharanto''ti..  -- āha.<br/><br/>[03] tattha ^b^atihitā vīhī^eb^ti vīhayo koṭṭhāgāraṃ atinetvā  ṭhapitā, tattha paṭisāmitā khalato vā gharaṃ upanītāti attho.  vīhiggahaṇena cettha itarampi dhaññaṃ saṅgaṇhāti. sālī pana yebhuyyena  vīhito ^a^M2.0087^ea^ pacchā paccantīti āha. ^b^khalagatā sālī^eb^ti khalaṃ  dhaññakaraṇaṭṭhānaṃ gatā, tattha rāsivasena maddanacāvanādivasena ṭhitāti  attho. padhānadhaññabhāvadassanatthañcettha sālīnaṃ visuṃ gahaṇaṃ,  ubhayenapi gāme, gāmato bahi ca dhaññaṃ paripuṇṇaṃ ṭhitanti dasseti.  ^b^na ca labhe piṇḍa^eb^nti evaṃ sulabhadhaññe subhikkhakāle ahaṃ  piṇḍamattampi na labhāmi. idāni ^b^kathamahaṃ kassa^eb^nti ahaṃ kathaṃ  karissāmi, kathaṃ jīvissāmīti parihāsakeḷiṃ akāsi.<br/><br/>[03] taṃ sutvā thero ``ayaṃ varāko attanā attano pavattiṃ mayhaṃ  pakāsesi, mayā pana attanāva attā ovaditabbo, na mayā kiñci  kathetabba''nti vatthuttayānussatiyaṃ attānaṃ niyojento  ^b^``buddhamappameyya''^eb^ntiādinā tisso gāthā abhāsi. tattha  ^b^buddhamappameyyaṃ anussara pasanno^eb^ti savāsanāya avijjāniddāya  accantavigamena, buddhiyā ca vikasitabhāvena buddhaṃ bhagavantaṃ  pamāṇakarānaṃ rāgādikilesānaṃ abhāvā aparimāṇaguṇasamaṅgitāya  appameyyapuññakkhettatāya ca appameyyaṃ. okappanalakkhaṇena  abhippasādena pasanno, pasannamānaso ``itipi so bhagavā arahaṃ  sammāsambuddho''tiādinā (ma0 ni0 1.74; saṃ0 ni0   5.997) anussara anu anu buddhārammaṇaṃ satiṃ pavattehi, pītiyā  phuṭasarīro hohisi. ^b^satatamudaggo^eb^ti anussarantova  pharaṇalakkhaṇāya pītiyā satataṃ sabbadā phuṭasarīro  pītisamuṭṭhānapaṇītarūpehi ajjhotthaṭasarīro ubbegapītiyā ^a^P2.0165^ea^  udaggo kāyaṃ udaggaṃ katvā ākāsaṃ laṅghituṃ samattho ca  bhaveyyāsi, buddhānussatiyā buddhārammaṇaṃ uḷāraṃ pītisomanassaṃ  paṭisaṃvedeyyāsi. yato sītuṇhehi viya jighacchāpipāsāhipi  anabhibhūto hohisīti attho.<br/><br/>[03] ^b^dhamma^eb^nti ^a^V2.0076^ea^ ariyaṃ lokuttaradhammaṃ. ^b^saṅgha^eb^nti ariyaṃ  paramatthasaṅghaṃ. sesaṃ vuttanayameva. ^b^anussarā^eb^ti panettha  ``svākkhāto bhagavatā dhammo''tiādinā dhammaṃ, ``suppaṭipanno  bhagavato sāvakasaṅgho''tiādinā saṅghaṃ anussarāti yojetabbaṃ.<br/><br/>[03] evaṃ therena ratanattayaguṇānussaraṇe niyojanavasena attani  ovadite puna māro vivekavāsato naṃ vivecetukāmo hitesībhāvaṃ ^a^M2.0088^ea^ viya  dassento ^b^``abbhokāse viharasī''^eb^ti pañcamaṃ gāthamāha.  tassattho -- tvaṃ, bhikkhu, ^b^abbhokāse^eb^ kenaci apaṭicchanne  vivaṭaṅgaṇe ^b^viharasi^eb^ iriyāpathe kappesi. ^b^hemantikā^eb^  himapātasamaye pariyāpannā imā sītā rattiyo vattanti. tasmā  sītena ^b^pareto^eb^ abhibhūto hutvā ^b^mā vihaññittho^eb^ vighātaṃ mā  āpajji mā kilami. ^b^phusitaggaḷaṃ^eb^ pihitakavāṭaṃ senāsanaṃ  pavisa, evaṃ te sukhavihāro bhavissatīti.<br/><br/>[03] taṃ sutvā thero ``na mayhaṃ senāsanapariyesanāya payojanaṃ,  etthevāhaṃ sukhavihārī''ti dassento ^b^``phusissa''^eb^ntiādinā  chaṭṭhaṃ gāthamāha. tattha ^b^phusissaṃ catasso appamaññāyo^eb^ti  appamāṇagocaratāya ``appamaññā''ti laddhavohāre cattāro brahmavihāre  phusissaṃ phusissāmi, kālena kālaṃ samāpajjissāmi. ^b^tāhi ca  sukhito viharissa^eb^nti tāhi appamaññāhi sukhito sañjātasukho  hutvā viharissaṃ cattāropi iriyāpathe kappessāmīti. tena mayhaṃ  sabbakāle sukhameva, na dukkhaṃ. ^b^yato nāhaṃ sītena vihaññissaṃ^eb^  antaraṭṭhakepi himapātasamaye ahaṃ sītena na kilamissāmi, tasmā  ^b^aniñjito viharanto^eb^ cittassa iñjitakāraṇānaṃ byāpādādīnaṃ  suppahīnattā paccayuppanniñjanāya ca abhāvato samāpattisukheneva sukhito  viharissāmīti. evaṃ thero imaṃ gāthaṃ vadantoyeva vipassanaṃ vaḍḍhetvā  arahattaṃ sacchākāsi. tena vuttaṃ ^b^apadāne^eb^ (apa0 thera  1.18.39-44) -- <br/><br/>[21] ``nagare bandhumatiyā, vejjo āsiṃ susikkhito. <br/><br/>[22] āturānaṃ sadukkhānaṃ, mahājanasukhāvaho.. <br/><br/>[21] ``byādhitaṃ samaṇaṃ disvā, sīlavantaṃ mahājutiṃ. <br/><br/>[22] pasannacitto sumano, bhesajjamadadiṃ tadā.. <br/><br/>[21] ``arogo āsi teneva, samaṇo saṃvutindriyo. <br/><br/>[22] asoko nāma nāmena, upaṭṭhāko vipassino.. <br/><br/>[21] ``ekanavutito kappe, yaṃ osadhamadāsahaṃ. <br/><br/>[22] duggatiṃ nābhijānāmi, bhesajjassa idaṃ phalaṃ.. <br/><br/>[21] ``ito ^a^M2.0089^ea^ ca aṭṭhame kappe, sabbosadhasanāmako. <br/><br/>[22] sattaratanasampanno, cakkavattī mahapphalo.. <br/><br/>[21] ``kilesā ^a^V2.0077^ea^ jhāpitā mayhaṃ...pe0... kataṃ buddhassa  sāsana''nti..<br/><br/>[03] ettha ca bindusārarañño kāle imassa therassa uppannattā  tatiyasaṅgītiyaṃ imā gāthā saṅgītāti veditabbā. <br/><br/>[06] tekicchakārittheragāthāvaṇṇanā niṭṭhitā. 


volume: 100
item: 213
title: ^uruvelakassapattheragāthāvaṇṇanā^tekicchakārittheragāthāvaṇṇanā^mahānāgattheragāthāvaṇṇanā^
content:
  [01] ^b^yassa sabrahmacārīsū^eb^tiādikā āyasmato  mahānāgattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinanto  kakusandhassa bhagavato kāle ^a^P2.0166^ea^ kulagehe nibbattitvā  viññutaṃ patto ekadivasaṃ kakusandhaṃ bhagavantaṃ araññaṃ ajjhogāhetvā  aññatarasmiṃ rukkhamūle jhānasukhena nisinnaṃ disvā pasannamānaso  tassa dāḷimaphalaṃ adāsi. so tena puññakammena devamanussesu  saṃsaranto imasmiṃ buddhuppāde sākete madhuvāseṭṭhassa nāma brāhmaṇassa  putto hutvā nibbatti, ^b^mahānāgo^eb^tissa nāmaṃ ahosi. so  viññutaṃ patto bhagavati sākete añjanavane viharante āyasmato  gavampatittherassa pāṭihāriyaṃ disvā paṭiladdhasaddho therasseva santike  pabbajitvā tassovāde ṭhatvā arahattaṃ pāpuṇi. tena vuttaṃ  ^b^apadāne^eb^ (apa0 thera 2.45.1-7) -- <br/><br/>[21] ``kakusandho mahāvīro, sabbadhammāna pāragū. <br/><br/>[22] gaṇamhā vūpakaṭṭho so, agamāsi vanantaraṃ.. <br/><br/>[21] ``bījamiñjaṃ gahetvāna, latāya āvuṇiṃ ahaṃ. <br/><br/>[22] bhagavā tamhi samaye, jhāyate pabbatantare.. <br/><br/>[21] ``disvānahaṃ devadevaṃ, vippasannena cetasā. <br/><br/>[22] dakkhiṇeyyassa vīrassa, bījamiñjamadāsahaṃ.. <br/><br/>[21] ``imasmiṃyeva ^a^M2.0090^ea^ kappamhi, yaṃ miñjamadadiṃ tadā. <br/><br/>[22] duggatiṃ nābhijānāmi, bījamiñjassidaṃ phalaṃ.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā vimuttisukhena viharanto thero chabbaggiye  bhikkhū sabrahmacārīsu gāravaṃ akatvā viharante disvā tesaṃ  ovādadānavasena -- <br/><br/>[03] 387^b^.^eb^ <br/><br/>[21] ``yassa ^a^V2.0078^ea^ sabrahmacārīsu, gāravo nūpalabbhati. <br/><br/>[22] parihāyati saddhammā, maccho appodake yathā.. <br/><br/>[03] 388^b^.^eb^ <br/><br/>[21] ``yassa sabrahmacārīsu, gāravo nūpalabbhati. <br/><br/>[22] na virūhati saddhamme, khette bījaṃva pūtikaṃ.. <br/><br/>[03] 389^b^.^eb^ <br/><br/>[21] ``yassa sabrahmacārīsu, gāravo nūpalabbhati. <br/><br/>[22] ārakā hoti nibbānā, dhammarājassa sāsane.. <br/><br/>[03] 390^b^.^eb^ <br/><br/>[21] ``yassa sabrahmacārīsu, gāravo upalabbhati. <br/><br/>[22] na vihāyati saddhammā, maccho bavhodake yathā.. <br/><br/>[03] 391^b^.^eb^ <br/><br/>[21] ``yassa sabrahmacārīsu, gāravo upalabbhati. <br/><br/>[22] so virūhati saddhamme, khette bījaṃva bhaddakaṃ.. <br/><br/>[03] 392^b^.^eb^ <br/><br/>[21] ``yassa sabrahmacārīsu, gāravo upalabbhati. <br/><br/>[22] santike hoti nibbānaṃ, dhammarājassa sāsane''ti..  -- <br/><br/>[25] imā cha gāthā abhāsi.<br/><br/>[03] tattha ^b^sabrahmacārīsū^eb^ti samānaṃ brahmaṃ sīlādidhammaṃ  carantīti sabrahmacārino, sīladiṭṭhisāmaññagatā sahadhammikā, tesu.  ^b^gāravo^eb^ti garubhāvo sīlādiguṇanimittaṃ garukaraṇaṃ.  ^b^nūpalabbhatī^eb^ti na vijjati na pavattati, na upatiṭṭhatīti attho.  ^b^nibbānā^eb^ti kilesānaṃ nibbāpanato kilesakkhayāti attho.  ^b^dhammarājassā^eb^ti satthuno. satthā hi sadevakaṃ lokaṃ yathārahaṃ  lokiyalokuttarena dhammena rañjeti tosetīti ^b^dhammarājā^eb^. ettha  ca ``dhammarājassa sāsane''ti iminā nibbānaṃ nāma dhammarājasseva  sāsane ^a^P2.0167^ea^, na aññattha. tattha yo sabrahmacārīsu ^a^M2.0091^ea^  gāravarahito, so yathā nibbānā ārakā hoti, tathā dhammarājassa  sāsanatopi ārakā hotīti dasseti. ^b^bavhodake^eb^ti bahūdake.  ^b^santike hoti nibbāna^eb^nti nibbānaṃ tassa santike samīpe eva  hoti. sesaṃ vuttanayameva. imā eva ca therassa aññābyākaraṇagāthā  ahesuṃ. <br/><br/>[06] mahānāgattheragāthāvaṇṇanā niṭṭhitā. 


volume: 100
item: 214
title:
  uruvelakassapattheragāthāvaṇṇanā^tekicchakārittheragāthāvaṇṇanā^mahānāgattheragāthāvaṇṇanā^kullattheragāthāvaṇṇanā^

content:
  [03] ^b^kullo sivathika^eb^ntiādikā āyasmato kullattherassa gāthā.  kā uppatti? ayampi purimabuddhesu ^a^V2.0079^ea^ katādhikāro tattha tattha bhave  puññāni upacinanto imasmiṃ buddhuppāde sāvatthiyaṃ kuṭumbiyakule  nibbattitvā ^b^kullo^eb^ti laddhanāmo viññutaṃ patto satthu santike  dhammaṃ sutvā paṭiladdhasaddho pabbaji. so ca rāgacaritattā  tibbarāgajātiko hoti. tenassa abhikkhaṇaṃ kilesā cittaṃ  pariyādāya tiṭṭhanti. athassa satthā cittācāraṃ ñatvā asubhakammaṭṭhānaṃ  datvā, ``kulla, tayā abhiṇhaṃ susāne cārikā caritabbā''ti āha.  so susānaṃ pavisitvā uddhumātakādīni tāni tāni asubhāni disvā  taṃ muhuttaṃ asubhamanasikāraṃ uppādetvā susānato nikkhantamattova  kāmarāgena abhibhuyyati. puna bhagavā tassa taṃ pavattiṃ ñatvā  ekadivasaṃ tassa susānaṭṭhānaṃ gatakāle ekaṃ taruṇitthirūpaṃ adhunā mataṃ  avinaṭṭhacchaviṃ nimminitvā dasseti. tassa taṃ diṭṭhamattassa  jīvamānavisabhāgavatthusmiṃ viya sahasā rāgo uppajjati. atha naṃ  satthā tassa pekkhantasseva navahi vaṇamukhehi paggharamānāsuciṃ  kimikulākulaṃ ativiya bībhacchaṃ duggandhaṃ jegucchaṃ paṭikkūlaṃ katvā  dassesi. so taṃ pekkhanto virattacitto hutvā aṭṭhāsi. athassa  bhagavā obhāsaṃ pharitvā satiṃ janento -- <br/><br/>[21] ``āturaṃ asuciṃ pūtiṃ, passa kulla samussayaṃ. <br/><br/>[22] uggharantaṃ paggharantaṃ, bālānaṃ abhinandita''nti.. -- <br/><br/>[25] āha ^a^M2.0092^ea^. taṃ sutvā thero sammadeva sarīrasabhāvaṃ  upadhārento asubhasaññaṃ paṭilabhitvā tattha paṭhamaṃ jhānaṃ nibbattetvā taṃ  pādakaṃ katvā vipassanaṃ vaḍḍhetvā arahattaṃ pāpuṇitvā attano paṭipattiṃ  paccavekkhitvā -- <br/><br/>[03] 393^b^.^eb^ <br/><br/>[21] ``kullo ^a^P2.0168^ea^ sivathikaṃ gantvā, addasa  itthimujjhitaṃ. <br/><br/>[22] apaviddhaṃ susānasmiṃ, khajjantiṃ kimihī phuṭaṃ.. <br/><br/>[03] 394^b^.^eb^ <br/><br/>[21] ``āturaṃ...pe0... bālānaṃ abhinanditaṃ.. <br/><br/>[03] 395^b^.^eb^ <br/><br/>[21] ``dhammādāsaṃ gahetvāna, ñāṇadassanapattiyā. <br/><br/>[22] paccavekkhiṃ imaṃ kāyaṃ, tucchaṃ santarabāhiraṃ.. <br/><br/>[03] 396^b^.^eb^ <br/><br/>[21] ``yathā idaṃ tathā etaṃ, yathā etaṃ tathā idaṃ. <br/><br/>[22] yathā adho tathā uddhaṃ, yathā uddhaṃ tathā adho.. <br/><br/>[03] 397^b^.^eb^ <br/><br/>[21] ``yathā divā tathā rattiṃ, yathā rattiṃ tathā divā. <br/><br/>[22] yathā pure tathā pacchā, yathā pacchā tathā pure.. <br/><br/>[03] 398^b^.^eb^ <br/><br/>[21] ``pañcaṅgikena turiyena, na ratī hoti tādisī. <br/><br/>[22] yathā ekaggacittassa, sammā dhammaṃ vipassato''ti..  -- <br/><br/>[25] udānavasena imā gāthā abhāsi.<br/><br/>[03] tattha ^a^V2.0080^ea^ ^b^kullo^eb^ti attānameva thero paraṃ viya katvā vadati.<br/><br/>[03] ^b^ātura^eb^nti nānappakārehi dukkhehi abhiṇhaṃ paṭipīḷitaṃ.  ^b^asuci^eb^nti sucirahitaṃ jegucchaṃ paṭikkūlaṃ. ^b^pūti^eb^nti  duggandhaṃ. ^b^passā^eb^ti sabhāvato olokehi. ^b^kullā^eb^ti  ovādakāle bhagavā theraṃ ālapati. udānakāle pana thero sayameva  attānaṃ vadati. ^b^samussaya^eb^nti sarīraṃ. ^b^uggharanta^eb^nti uddhaṃ  vaṇamukhehi asuciṃ savantaṃ. ^b^paggharanta^eb^nti adho vaṇamukhehi  samantato ca asuciṃ savantaṃ. ^b^bālānaṃ abhinandita^eb^nti bālehi  andhaputhujjanehi diṭṭhitaṇhābhinandanāhi ``ahaṃ mama''nti abhinivissa  nanditaṃ.<br/><br/>[03] ^b^dhammādāsa^eb^nti dhammamayaṃ ādāsaṃ. yathā hi sattā  adāsena attano mukhe kāye vā guṇadose passanti, evaṃ yogāvacaro  yena attabhāve ^a^M2.0093^ea^ saṃkilesavodānadhamme yāthāvato passati, taṃ  vipassanāñāṇaṃ idha ``dhammādāsa''nti vuttaṃ. taṃ ñāṇadassanassa  maggañāṇasaṅkhātassa dhammacakkhussa adhigamāya attano santāne  uppādetvā. ^b^paccavekkhiṃ imaṃ kāya^eb^nti imaṃ karajakāyaṃ  niccasārādivirahato ^b^tucchaṃ^eb^ attaparasantānānaṃ vibhāgato  ^b^santarabāhiraṃ^eb^ ñāṇacakkhunā patiavekkhiṃ passiṃ.<br/><br/>[03] yathā pana paccavekkhiṃ, taṃ dassetuṃ ^b^``yathā ida''^eb^ntiādi  vuttaṃ. tattha ^b^yathā idaṃ tathā eta^eb^nti yathā idaṃ mayhaṃ  sarīrasaṅkhātaṃ asubhaṃ āyūsmāviññāṇānaṃ anapagamā nānāvidhaṃ  māyopamaṃ kiriyaṃ dasseti, tathāva etaṃ matasarīraṃ pubbe tesaṃ dhammānaṃ  anapagamā ahosi. yathā etaṃ etarahi matasarīraṃ tesaṃ dhammānaṃ  apagamā na kiñci kiriyaṃ dasseti, tathā idaṃ mama sarīrampi tesaṃ  dhammānaṃ apagamā nassatevāti. yathā ca idaṃ mama sarīraṃ etarahi  susāne na mataṃ na sayitaṃ, na uddhumātakādibhāvaṃ upagataṃ, tathā etaṃ  etarahi matasarīrampi pubbe ^a^P2.0169^ea^ ahosi. yathā panetaṃ  etarahi matasarīraṃ susāne sayitaṃ uddhumātakādibhāvaṃ upagataṃ, tathā idaṃ  mama sarīrampi bhavissati. atha vā yathā idaṃ mama sarīraṃ asuci  duggandhaṃ jegucchaṃ paṭikkūlaṃ aniccaṃ dukkhaṃ anattā, tathā etaṃ  matasarīrampi. yathā vā etaṃ matasarīraṃ asuciādisabhāvañceva  aniccādisabhāvañca, tathā idaṃ mama sarīrampi. ^b^yathā adho tathā  uddha^eb^nti yathā nābhito adho heṭṭhā ayaṃ kāyo asuci duggandho  jeguccho paṭikkūlo anicco dukkho anattā ca, tathā uddhaṃ nābhito  upari asuciādisabhāvo ca. ^b^yathā uddhaṃ tathā adho^eb^ti yathā  ca nābhito, uddhaṃ asuciādisabhāvo, tathā adho nābhito heṭṭhāpi.<br/><br/>[03] ^b^yathā^eb^ ^a^V2.0081^ea^ ^b^divā tathā ratti^eb^nti yathā ayaṃ kāyo divā  ``akkhimhā akkhigūthako''tiādinā (su0 ni0 199) asuci  paggharati, tathā rattimpi. ^b^yathā rattiṃ tathā divā^eb^ti yathā ca  rattiṃ ayaṃ kāyo asuci paggharati, tathā divāpi, nayimassa  kālavibhāgena aññathābhāvoti attho. ^b^yathā pure tathā pacchā^eb^ti  yathā ayaṃ kāyo pure pubbe taruṇakāle asuci duggandho jeguccho  paṭikkūlo, tathā ca pacchā jiṇṇakāle. yathā ca pacchā jiṇṇakāle  asuciādisabhāvo, tathā pure taruṇakālepi ^a^M2.0094^ea^. yathā vā pure  atītakāle saviññāṇakāle asuciādisabhāvo ca aniccādisabhāvo  ca, tathā pacchā anāgatakāle aviññāṇakāleti evampettha attho  veditabbo.<br/><br/>[03] ^b^pañcaṅgikena turiyenā^eb^ti ``ātataṃ vitataṃ ātatavitataṃ  ghanaṃ susīra''nti evaṃ pañcaṅgikena pañcahi aṅgehi samannāgatena  turiyena paricariyamānassa kāmasukhasamaṅgino issarajanassa  ^b^tādisī^eb^ tathārūpā ^b^rati^eb^ sukhassādo na hoti. ^b^yathā  ekaggacittassa, sammā dhammaṃ vipassato^eb^ti samathavipassanaṃ yuganaddhaṃ  katvā indriyānaṃ ekarasabhāvena vīthipaṭipannāya vipassanāya khandhānaṃ  udayabbayaṃ passantassa yogāvacarassa yādisā dhammarati, tassā  kalampi kāmarati na upetīti. vuttañhetaṃ bhagavatā -- <br/><br/>[21] ``yato yato sammasati, khandhānaṃ udayabbayaṃ. <br/><br/>[22] labhatī pītipāmojjaṃ, amataṃ taṃ vijānata''nti..  (dha0 pa0 374).<br/><br/>[03] imā eva ca therassa aññābyākaraṇagāthāpi ahesuṃ. <br/><br/>[06] kullattheragāthāvaṇṇanā niṭṭhitā. 


volume: 100
item: 215
title:
  tekicchakārittheragāthāvaṇṇanā^mahānāgattheragāthāvaṇṇanā^kullattheragāthāvaṇṇanā^mālukyaputtattheragāthāvaṇṇanā^

content:
  [03] ^b^manujassā^eb^tiādikā ^a^P2.0170^ea^ āyasmato  mālukyaputtattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinitvā imasmiṃ buddhuppāde  sāvatthiyaṃ kosalarañño aggāsanikassa putto hutvā nibbatti. tassa  mātā mālukyā nāma, tassā vasena ^b^mālukyaputto^eb^tveva paññāyittha.  so vayappatto nissaraṇajjhāsayatāya gharāvāsaṃ pahāya  paribbājakapabbajjaṃ ^a^V2.0082^ea^ pabbajitvā vicaranto satthu santike dhammaṃ sutvā  sāsane paṭiladdhasaddho pabbajitvā vipassanāya kammaṃ karonto  nacirasseva chaḷabhiñño ahosi. so ñātīsu anukampāya ñātikulaṃ  agamāsi. taṃ ñātakā paṇītena khādanīyena bhojanīyena  parivisitvā dhanena palobhetukāmā mahantaṃ dhanarāsiṃ ^a^M2.0095^ea^ purato upaṭṭhapetvā  ``idaṃ dhanaṃ tava santakaṃ, vibbhamitvā iminā dhanena puttadāraṃ  paṭijagganto puññāni karohī''ti yāciṃsu. thero tesaṃ ajjhāsayaṃ  viparivattento ākāse ṭhatvā -- <br/><br/>[03] 399^b^.^eb^ <br/><br/>[21] ``manujassa pamattacārino, taṇhā vaḍḍhati māluvā  viya. <br/><br/>[22] so plavatī hurā huraṃ, phalamicchaṃva vanasmi vānaro.. <br/><br/>[03] 400^b^.^eb^ <br/><br/>[21] ``yaṃ esā sahate jammī, taṇhā loke visattikā. <br/><br/>[22] sokā tassa pavaḍḍhanti, abhivaṭṭhaṃva bīraṇaṃ.. <br/><br/>[03] 401^b^.^eb^ <br/><br/>[21] ``yo cetaṃ sahate jammiṃ, taṇhaṃ loke duraccayaṃ. <br/><br/>[22] sokā tamhā papatanti, udabindūva pokkharā.. <br/><br/>[03] 402^b^.^eb^ <br/><br/>[21] ``taṃ vo vadāmi bhaddaṃ vo, yāvantettha samāgatā. <br/><br/>[27] taṇhāya mūlaṃ khaṇatha, usīratthova bīraṇaṃ. <br/><br/>[22] mā vo naḷaṃva sotova, māro bhañji punappunaṃ.. <br/><br/>[03] 403^b^.^eb^ <br/><br/>[21] ``karotha buddhavacanaṃ, khaṇo vo mā upaccagā. <br/><br/>[22] khaṇātītā hi socanti, nirayamhi samappitā.. <br/><br/>[03] 404^b^.^eb^ <br/><br/>[21] ``pamādo rajo pamādo, pamādānupatito rajo. <br/><br/>[22] appamādena vijjāya, abbahe sallamattano''ti.. -- <br/><br/>[25] imāhi chahi gāthāhi dhammaṃ deseti.<br/><br/>[03] tattha ^b^manujassā^eb^ti sattassa. ^b^pamattacārino^eb^ti  sativossaggalakkhaṇena pamādena pamattacārissa, neva jhānaṃ, na  vipassanā ^a^P2.0171^ea^, na maggaphalāni vaḍḍhanti. yathā  pana rukkhaṃ saṃsibbantī pariyonandhantī tassa vināsāya māluvā latā  vaḍḍhati, evamassa cha dvārāni nissāya rūpādīsu punappunaṃ  uppajjamānā taṇhā vaḍḍhati. vaḍḍhamānāva yathā māluvā latā attano  apassayabhūtaṃ rukkhaṃ ajjhottharitvā pāteti, evaṃ taṇhāvasikaṃ puggalaṃ  apāye nipāteti. ^b^so plavatī^eb^ti so taṇhāvasiko puggalo  aparāparaṃ bhavābhave uplavati dhāvati. yathā kiṃ? ^b^phalamicchaṃva  vanasmi vānaro^eb^ yathā rukkhaphalaṃ icchanto vānaro vanasmiṃ dhāvanto  rukkhassa ekaṃ sākhaṃ gaṇhāti, taṃ muñcitvā aññaṃ gaṇhāti, taṃ  muñcitvā aññanti ``sākhaṃ ^a^V2.0083^ea^ alabhitvā nisinno''ti vattabbataṃ ^a^M2.0096^ea^  nāpajjati; evameva taṇhāvasiko puggalo hurā huraṃ dhāvanto  ``ārammaṇaṃ alabhitvā taṇhāya appavattiṃ patto''ti vattabbataṃ  nāpajjati.<br/><br/>[03] ^b^ya^eb^nti yaṃ puggalaṃ. esā lāmakabhāvena ^b^jammī^eb^  visāhāratāya visamūlatāya visaphalatāya visaparibhogatāya rūpādīsu  visattatāya āsattatāya ca ^b^visattikā^eb^ti saṅkhaṃ gatā chadvārikā  taṇhā ^b^sahate^eb^ abhibhavati tassa puggalassa. yathā nāma vane  punappunaṃ vassante deve abhivaṭṭhaṃ ^b^bīraṇaṃ^eb^ bīraṇatiṇaṃ vaḍḍhati, evaṃ  vaṭṭamūlakā sokā abhivaḍḍhanti vuddhiṃ āpajjantīti attho.<br/><br/>[03] ^b^yo cetaṃ...pe0... duraccaya^eb^nti yo pana puggalo evaṃ  vuttappakāraṃ atikkamituṃ pajahituṃ dukkaratāya duraccayaṃ taṇhaṃ ^b^sahate^eb^  abhibhavati, tamhā puggalā vaṭṭamūlakā sokā papatanti. yathā nāma  pokkhare padumapatte patitaṃ udabindu na patiṭṭhāti, evaṃ na  patiṭṭhahantīti attho. <br/><br/>[01] ^b^taṃ vo vadāmī^eb^ti tena kāraṇena ahaṃ tumhe vadāmi.  ^b^bhaddaṃ vo^eb^ti bhaddaṃ tumhākaṃ hotu, mā taṇhaṃ anuvattapuggalo viya  vibhavaṃ anatthaṃ pāpuṇāthāti attho. ^b^yāvantettha samāgatā^eb^ti  imasmiṃ ṭhāne yattakā sannipatitā, tattakā. kiṃ vadasīti ce?  ^b^taṇhāya mūlaṃ khaṇatha^eb^ imissā chadvārikataṇhāya mūlaṃ kāraṇaṃ  avijjādikilesaggahanaṃ arahattamaggañāṇakudālena khaṇatha samucchindatha.  kiṃ viyāti? ^b^usīratthova bīraṇaṃ^eb^ yathā usīrena atthiko  puriso mahantena kudālena bīraṇāparanāmaṃ usīraṃ nāma tiṇaṃ khaṇati,  evamassa mūlaṃ khaṇathāti attho. ^b^mā vo naḷaṃva sotova, māro  bhañji punappuna^eb^nti tumhe nadītīre jātaṃ naḷaṃ mahāvegena āgato  nadīsoto viya kilesamāro maccumāro devaputtamāro ca punappunaṃ mā  bhañjīti attho.<br/><br/>[03] tasmā ^b^karotha buddhavacanaṃ^eb^ ``jhāyatha, bhikkhave, mā  pamādatthā''tiādinā (ma0 ni0 1.215) vuttaṃ buddhassa bhagavato  vacanaṃ karotha, yathānusiṭṭhaṃ paṭipattiyā sampādetha. ^b^khaṇo vo  mā^eb^ ^a^P2.0172^ea^ ^b^upaccagā^eb^ti yo hi buddhavacanaṃ na  karoti, taṃ ^a^M2.0097^ea^ puggalaṃ ayaṃ buddhuppādakkhaṇo patirūpadesavāse  uppattikkhaṇo sammadiṭṭhiyā paṭiladdhakkhaṇo channaṃ āyatanānaṃ  avekallakkhaṇoti sabbopi khaṇo atikkamati, so khaṇo mā tumhe  atikkamatu. ^b^khaṇātītā^eb^ti ye hi taṃ khaṇaṃ atītā, ye vā  puggale so khaṇo atīto, te ^b^nirayamhi samappitā^eb^ tattha  nibbattā cirakālaṃ socanti.<br/><br/>[03] ^b^pamādo rajo^eb^ti rūpādīsu ārammaṇesu  sativossaggalakkhaṇo pamādo, saṃkilesasabhāvattā  rāgarajādimissatāya ^a^V2.0084^ea^ ca rajo. ^b^pamādānupatito rajo^eb^ti yo hi  koci rajo nāma rāgādiko, so sabbo pamādānupatito pamādavaseneva  uppajjati. ^b^appamādenā^eb^ti appamajjanena appamādapaṭipattiyā.  ^b^vijjāyā^eb^ti aggamaggavijjāya. ^b^abbahe sallamattano^eb^ti  attano hadayanissitaṃ rāgādisallaṃ uddhareyya samūhaneyyāti. <br/><br/>[06] mālukyaputtattheragāthāvaṇṇanā niṭṭhitā. 


volume: 100
item: 216
title:
  mahānāgattheragāthāvaṇṇanā^kullattheragāthāvaṇṇanā^mālukyaputtattheragāthāvaṇṇanā^sappadāsattheragāthāvaṇṇanā^

content:
  [03] ^b^paṇṇavīsatī^eb^tiādikā āyasmato sappadāsattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ kusalaṃ upacinitvā imasmiṃ buddhuppāde kapilavatthusmiṃ  suddhodanamahārājassa purohitaputto hutvā nibbatti, tassa  ^b^sappadāso^eb^ti nāmaṃ ahosi. so vayappatto satthu ñātisamāgame  paṭiladdhasaddho pabbajitvā kilesābhibhavena cetosamādhiṃ alabhanto  brahmacariyaṃ caritvā saṃvegajāto pacchā satthaṃ āharanto yoniso  manasikāraṃ vaḍḍhetvā arahattaṃ pāpuṇitvā aññaṃ byākaronto -- <br/><br/>[03] 405^b^.^eb^ <br/><br/>[21] ``paṇṇavīsati vassāni, yato pabbajito ahaṃ. <br/><br/>[22] accharāsaṅghātamattampi, cetosantimanajjhagaṃ.. <br/><br/>[03] 406^b^.^eb^ <br/><br/>[21] ``aladdhā cittassekaggaṃ, kāmarāgena aṭṭito. <br/><br/>[22] bāhā paggayha kandanto, vihārā upanikkhamiṃ.. <br/><br/>[03] 407^b^.^eb^ <br/><br/>[21] ``satthaṃ ^a^M2.0098^ea^ vā āharissāmi, ko attho jīvitena me. <br/><br/>[22] kathañhi sikkhaṃ paccakkhaṃ, kālaṃ kubbetha mādiso.. <br/><br/>[03] 408^b^.^eb^ <br/><br/>[21] ``tadāhaṃ ^a^P2.0173^ea^ khuramādāya, mañcakamhi  upāvisiṃ. <br/><br/>[22] parinīto khuro āsi, dhamaniṃ chettumattano.. <br/><br/>[03] 409^b^.^eb^ <br/><br/>[21] ``tato me manasīkāro, yoniso udapajjatha. <br/><br/>[22] ādīnavo pāturahu, nibbidā samatiṭṭhatha.. <br/><br/>[03] 410^b^.^eb^ <br/><br/>[21] ``tato cittaṃ vimucci me, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..  -- <br/><br/>[25] imā gāthā abhāsi.<br/><br/>[03] tattha ^a^V2.0085^ea^ ^b^paṇṇavīsativassāni, yato pabbajito aha^eb^nti yato  paṭṭhāya ahaṃ pabbajito tānimāni paṇṇavīsativassāni.  ^b^accharāsaṅghātamattampi, cetosantimanajjhaga^eb^nti sohaṃ ettakaṃ  kālaṃ brahmacariyaṃ caranto accharāsaṅghātamattampi aṅguliphoṭanamattampi  khaṇaṃ cetosantiṃ cetaso samādhānaṃ na labhiṃ.<br/><br/>[03] evaṃ pana aladdhā cittassekaggataṃ, tattha kāraṇamāha  ^b^``kāmarāgena aṭṭito^eb^''ti. tattha ^b^aṭṭito^eb^ti pīḷito,  abhibhūtoti attho. ^b^bāhā paggayha kandanto^eb^ti ``idamidha  ativiya ayuttaṃ vattati, yadāhaṃ niyyānike sāsane pabbajitvā  attānaṃ kilesapaṅkato uddharituṃ na sakkomī''ti uddhaṃmukho bāhā paggayha  kandamāno. ^b^vihārā upanikkhami^eb^nti vasanakavihārato bahi  nikkhanto.<br/><br/>[03] yenādhippāyena nikkhanto, taṃ dassetuṃ ^b^``satthaṃ vā  āharissāmī''^eb^tiādi vuttaṃ. tattha ^b^satthaṃ vā āharissāmī^eb^ti  ^b^vā^eb^-saddo vikappanattho. tena ``rukkhā vā papatissāmi,  ubbandhitvā vā marissāmī''tiādike maraṇappakāre saṅgaṇhāti.  ^b^sikkha^eb^nti adhisīlasikkhaṃ. ^b^paccakkha^eb^nti  paccācikkhanto pariccajanto. ``paccakkhā''tipi pāḷi,  paccakkhāyāti attho. ^b^kāla^eb^nti maraṇaṃ. kathañhi nāma  mādiso sikkhāpaccakkhānena kālaṃ kareyyāti attho.  sikkhāpaccakkhānañhi ariyassa vinaye maraṇaṃ nāma. yathāha bhagavā  -- ``maraṇañhetaṃ ^a^M2.0099^ea^, bhikkhave, yo sikkhaṃ paccakkhāya  hīnāyāvattatī''ti (ma0 ni0 3.63). ``sikkhaṃ paccakkhā''ti  pana pāṭhe kathañhi nāma mādiso sikkhaṃ paccakkhāya kālaṃ kareyya,  sikkhāsamaṅgī eva pana hutvā kālaṃ kareyya? tasmā satthaṃ vā  āharissāmi, ko attho jīvitena meti yojanā.<br/><br/>[03] ^b^tadāha^eb^nti yadā kilesābhibhavena samaṇadhammaṃ kātuṃ  asamatthatāya jīvite nibbindanto tadā. ^b^khura^eb^nti  nisitakhuraṃ, khurasadisaṃ vā satthakaṃ. ^b^mañcakamhi upāvisi^eb^nti  paresaṃ nivāraṇabhayena ovarakaṃ pavisitvā mañcake nisīdiṃ.  ^b^parinīto^eb^ti upanīto, gale ṭhapitoti adhippāyo.  ^b^dhamani^eb^nti ``kaṇṭhe dhamaniṃ, kaṇṭhadhamaniṃ galavalaya''ntipi  vadanti. ^b^chettu^eb^nti chindituṃ.<br/><br/>[03] ^b^tato me manasīkāro, yoniso udapajjathā^eb^ti ``yadāhaṃ  marissāmī''ti kaṇṭhe dhamaniṃ chindituṃ khuraṃ upanesiṃ, tato paraṃ  ``arogaṃ nu kho me sīla''nti paccavekkhantassa akkhaṇḍaṃ acchiddaṃ  suparisuddhaṃ ^a^V2.0086^ea^ sīlaṃ disvā pīti uppajji, pītimanassa kāyo passambhi,  passaddhakāyassa nirāmisaṃ sukhaṃ anubhavantassa cittassa samāhitatāya  vipassanāvasena ^a^P2.0174^ea^ yoniso manasikāro uppajji.  atha vā tatoti kaṇṭhe khurassa upanayato vaṇe jāte uppannaṃ vedanaṃ  vikkhambhento vipassanāya vasena yonisomanasikāro uppajji.  idāni tato paraṃ maggaphalapaccavekkhaṇañāṇaṃ uppannabhāvaṃ dassetuṃ  ``ādīnavo pāturahū''tiādi vuttaṃ. taṃ heṭṭhā vuttatthameva. <br/><br/>[06] sappadāsattheragāthāvaṇṇanā niṭṭhitā. 


volume: 100
item: 217
title:
  kullattheragāthāvaṇṇanā^mālukyaputtattheragāthāvaṇṇanā^sappadāsattheragāthāvaṇṇanā^kātiyānattheragāthāvaṇṇanā^

content:
  [03] ^b^uṭṭhehī^eb^tiādikā āyasmato kātiyānattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinitvā imasmiṃ buddhuppāde sāvatthiyaṃ aññatarassa  kosiyagottassa brāhmaṇassa ^a^M2.0100^ea^ putto hutvā nibbatto, mātugottavasena pana  ^b^kātiyāno^eb^ti laddhanāmo vayappatto sāmaññakānittherassa  gihisahāyo theraṃ disvā pabbajito samaṇadhammaṃ karonto rattiṃ  ``niddābhibhavaṃ vinodessāmī''ti caṅkamaṃ āruhi. so caṅkamanto  niddāya abhibhūto pacalāyamāno paripatitvā tattheva anantarahitāya  bhūmiyā nipajji, satthā tassa taṃ pavattiṃ disvā sayaṃ tattha gantvā  ākāse ṭhatvā ^b^``kātiyānā''^eb^ti saññaṃ adāsi. so satthāraṃ  disvā uṭṭhahitvā vanditvā saṃvegajāto aṭṭhāsi. athassa satthā dhammaṃ  desento -- <br/><br/>[03] 411^b^.^eb^ <br/><br/>[21] ``uṭṭhehi nisīda kātiyāna, mā niddābahulo ahu  jāgarassu. <br/><br/>[22] mā taṃ alasaṃ pamattabandhu, kūṭeneva jinātu maccurājā..<br/><br/>[03]  <br/><br/>[03] 412^b^.^eb^ <br/><br/>[21] ``seyyathāpi mahāsamuddavego, evaṃ jātijarāti vattate  taṃ. <br/><br/>[22] so karohi sudīpamattano tvaṃ, na hi tāṇaṃ tava  vijjateva aññaṃ.. <br/><br/>[03] 413^b^.^eb^ <br/><br/>[21] ``satthā hi vijesi maggametaṃ, saṅgā jātijarābhayā  atītaṃ. <br/><br/>[22] pubbāpararattamappamatto, anuyuñjassu daḷhaṃ karohi yogaṃ..<br/><br/>[03]  <br/><br/>[03] 414^b^.^eb^ <br/><br/>[21] ``purimāni pamuñca bandhanāni,  saṅghāṭikhuramuṇḍabhikkhabhojī. <br/><br/>[22] mā ^a^P2.0175^ea^ khiḍḍāratiñca mā niddaṃ,  anuyuñjittha jhāya kātiyāna.. <br/><br/>[03] 415^b^.^eb^ <br/><br/>[21] ``jhāyāhi jināhi kātiyāna, yogakkhemapathesu  kovidosi. <br/><br/>[22] pappuyya anuttaraṃ visuddhiṃ, parinibbāhisi vārināva  joti.. <br/><br/>[03] 416^b^.^eb^ <br/><br/>[21] ``pajjotakaro ^a^M2.0101^ea^ ^a^V2.0087^ea^ parittaraṃso, vātena vinamyate latāva. <br/><br/>[27] evampi tuvaṃ anādiyāno, māraṃ indasagotta niddhunāhi. <br/><br/>[22] so vedayitāsu vītarāgo, kālaṃ kaṅkha idheva  sītibhūto''ti.. -- <br/><br/>[25] imā gāthā abhāsi.<br/><br/>[03] tattha ^b^uṭṭhehī^eb^ti niddūpagamanato uṭṭhahanto uṭṭhānavīriyaṃ  karohi. yasmā nipajjā nāma kosajjapakkhiyā, tasmā mā sayi.  ^b^nisīdā^eb^ti pallaṅkaṃ ābhujitvā ujuṃ kāyaṃ paṇidhāya parimukhaṃ  satiṃ upaṭṭhapetvā nisīda. ^b^kātiyānā^eb^ti taṃ nāmena ālapati.  ^b^mā niddābahulo ahū^eb^ti niddābahulo niddābhibhūto mā ahu.  ^b^jāgarassū^eb^ti jāgara, jāgariyamanuyutto hohi. ^b^mā taṃ  alasa^eb^nti jāgariyaṃ ananuyuñjantaṃ taṃ alasaṃ kusītaṃ pamattabandhu  maccurājā ^b^kūṭeneva^eb^ adduhanena viya nesādo migaṃ vā pakkhiṃ vā  jarārogehi mā jinātu mā abhibhavatu, mā ajjhottharatūti attho.<br/><br/>[03] ^b^seyyathāpī^eb^ti seyyathā api. ^b^mahāsamuddavego^eb^ti  mahāsamuddassa ūmivego. ^b^eva^eb^nti yathā nāma mahāsamuddaūmivego  uparūpari uṭṭhahanto taṃ abhikkamituṃ asakkontaṃ purisaṃ abhibhavati, evaṃ  jāti jarā ca kosajjābhibhūtaṃ taṃ ^b^ativattate^eb^ uparūpari  ajjhottharati. ^b^so karohī^eb^ti so tvaṃ, kātiyāna, catūhi  oghehi anajjhottharaṇīyaṃ arahattaphalasaṅkhātaṃ ^b^sudīpaṃ attano  karohi^eb^ attano santāne uppādehi. ^b^na hi tāṇaṃ tava vijjateva  añña^eb^nti ^b^hī^eb^ti hetuatthe nipāto. yasmā tato aggaphalato  aññaṃ tava tāṇaṃ nāma idha vā huraṃ vā na upalabbhati, tasmā taṃ  arahattasaṅkhātaṃ sudīpaṃ karohīti.<br/><br/>[03] ^b^satthā hi vijesi maggameta^eb^nti yaṃ sādhetuṃ avisahantā  yato parājitā puthū aññatitthiyā, tadetaṃ tassa sudīpassa kāraṇabhūtaṃ  pañcavidhasaṅgato jātiādibhayato ca atītaṃ ariyamaggaṃ  devaputtamārādike abhibhavitvā tuyhaṃ satthā vijesi sādhesi. yasmā  satthu santakaṃ ^a^M2.0102^ea^ nāma sāvakena adhigantabbaṃ na vissajjetabbaṃ, tasmā  tassa adhigamāya pubbarattāpararattaṃ purimayāmaṃ pacchimayāmañca ^a^P2.0176^ea^,  ^b^appamatto^eb^ sato sampajāno hutvā ^b^anuyuñja  yogaṃ^eb^ bhāvanaṃ daḷhañca karohi.<br/><br/>[03] ^b^purimāni pamuñca bandhanānī^eb^ti purimakāni gihikāle  ābaddhāni gihibandhanāni kāmaguṇabandhanāni pamuñca vissajjehi,  tattha anapekkho hohi. ^b^saṅghāṭikhuramuṇḍabhikkhabhojī^eb^ti  saṅghāṭidhārī ^a^V2.0088^ea^ khurena katasiramuṇḍo bhikkhāhārabhojī, tividhampetaṃ  purimabandhanapamokkhassa khiḍḍāratiniddānanuyogassa ca kāraṇavacanaṃ.  yasmā tvaṃ saṅghāṭipāruto muṇḍo bhikkhāhāro jīvati, tasmā te  kāmasukhānuyogo khiḍḍāratiniddānuyogo ca na yuttoti tato  purimāni pamuñca bandhanāni khiḍḍāratiṃ niddañca mānuyuñjitthāti  yojanā. ^b^jhāyā^eb^ti jhāyassu ārammaṇūpanijjhānaṃ ^b^anuyuñja^eb^.<br/><br/>[03] taṃ pana anuyuñjanto yena jhānena jhāyato kilesā sabbaso  jitā honti, taṃ lakkhaṇūpanijjhānaṃ anuyuñjāti dassento  ^b^``jhāyāhi jināhī''^eb^ti āha. ^b^yogakkhemapathesu  kovidosī^eb^ti catūhi yogehi khemassa nibbānassa pathabhūtesu  bodhipakkhiyadhammesu kusalo cheko asi, tasmā bhāvanaṃ ussukkāpento  ^b^anuttaraṃ^eb^ uttararahitaṃ, ^b^visuddhiṃ^eb^ nibbānaṃ arahattañca  ^b^pappuyya^eb^ pāpuṇitvā pana tvaṃ parinibbāhisi. ^b^vārināva  jotī^eb^ti mahatā salilavuṭṭhinipātena aggikhandho viya  ariyamaggavuṭṭhinipātena parinibbāyissati.<br/><br/>[03] ^b^pajjotakaro^eb^ti pajjotiṃ karo padīpo.  ^b^parittaraṃso^eb^ti khuddakacciko. ^b^vinamyate^eb^ti vinamīyati  apaniyyati. ^b^latāvā^eb^ti valli viya. idaṃ vuttaṃ hoti --  yathā vaṭṭiādipaccayavekallena parittaraṃso mandapabho padīpo appikā  latā vā vātena vidhamiyyati viddhaṃsiyyati, evaṃ tuvampi.  kosiyagottatāya, ^b^indasagotta,^eb^ indasamānagottaṃ. māraṃ tassa  vase anāvattanā anupādānato ca ^b^anādiyāno, niddhunāhi^eb^  vidhamehi viddhaṃsehi. evaṃ pana viddhaṃsamāno so tvaṃ vedayitāsu  sabbāsu vedanāsu vigatacchandarāgo ^b^idheva^eb^ imasmiṃyeva attabhāve  sabbakilesadarathapariḷāhābhāvena ^b^sītibhūto^eb^ nibbuto attano  parinibbānakālaṃ ^b^kaṅkha^eb^ āgamehīti ^a^M2.0103^ea^. evaṃ satthārā  anupādisesaṃ nibbānaṃ pāpetvā desanāya katāya thero desanāvasāne  vipassanaṃ vaḍḍhetvā arahattaṃ pāpuṇi. arahattaṃ pana patvā satthārā  desitaniyāmeneva imā gāthā abhāsi. tā eva imā gāthā therassa  aññābyākaraṇañca jātā. <br/><br/>[06] kātiyānattheragāthāvaṇṇanā niṭṭhitā. 


volume: 100
item: 218
title:
  mālukyaputtattheragāthāvaṇṇanā^sappadāsattheragāthāvaṇṇanā^kātiyānattheragāthāvaṇṇanā^migajālattheragāthāvaṇṇanā^

content:
  [03] ^b^sudesito^eb^tiādikā ^a^P2.0177^ea^ āyasmato  migajālattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto imasmiṃ buddhuppāde  sāvatthiyaṃ visākhāya ^a^V2.0089^ea^ mahāupāsikāya putto hutvā nibbatti,  ^b^migajālo^eb^tissa nāmaṃ ahosi. so vihāraṃ gantvā abhiṇhaso  dhammassavanena paṭiladdhasaddho pabbajitvā vipassanaṃ vaḍḍhetvā arahattaṃ  patvā aññaṃ byākaronto -- <br/><br/>[03] 417^b^.^eb^ <br/><br/>[21] ``sudesito cakkhumatā, buddhenādiccabandhunā. <br/><br/>[22] sabbasaṃyojanātīto, sabbavaṭṭavināsano.. <br/><br/>[03] 418^b^.^eb^ <br/><br/>[21] ``niyyāniko uttaraṇo, taṇhāmūlavisosano. <br/><br/>[22] visamūlaṃ āghātanaṃ, chetvā pāpeti nibbutiṃ.. <br/><br/>[03] 419^b^.^eb^ <br/><br/>[21] ``aññāṇamūlabhedāya, kammayantavighāṭano. <br/><br/>[22] viññāṇānaṃ pariggahe, ñāṇavajiranipātano.. <br/><br/>[03] 420^b^.^eb^ <br/><br/>[21] <br/><br/>[21] ``vedanānaṃ viññāpano, upādānappamocano. <br/><br/>[22] bhavaṃ aṅgārakāsuṃva, ñāṇena anupassano.. <br/><br/>[03] 421^b^.^eb^ <br/><br/>[21] ``mahāraso sugambhīro, jarāmaccunivāraṇo. <br/><br/>[22] ariyo aṭṭhaṅgiko maggo, dukkhūpasamano sivo.. <br/><br/>[03] 422^b^.^eb^ <br/><br/>[21] ``kammaṃ kammanti ñatvāna, vipākañca vipākato. <br/><br/>[27] paṭiccuppannadhammānaṃ, yathāvālokadassano. <br/><br/>[22] mahākhemaṅgamo santo, pariyosānabhaddako''ti.. --  imā gāthā abhāsi.<br/><br/>[03] tattha ^a^M2.0104^ea^ ^b^sudesito^eb^ti suṭṭhu desito, veneyyajjhāsayānurūpaṃ  diṭṭhadhammikasamparāyikaparamatthānaṃ yāthāvato vibhāvanavasena desitoti  attho. atha vā ^b^sudesito^eb^ti sammā desito, pavattinivattīnaṃ  tadubhayahetūnañca aviparītato pakāsanavasena bhāsito svākhyātoti  attho. ^b^cakkhumatā^eb^ti maṃsacakkhu, dibbacakkhu, paññācakkhu,  buddhacakkhu, samantacakkhūti imehi pañcahi cakkhūhi cakkhumatā.  ^b^buddhenā^eb^ti sabbaññubuddhena. ^b^ādiccabandhunā^eb^ti  ādiccagottena. duvidho hi loke khattiyavaṃso -- ādiccavaṃso,  somavaṃsoti. tattha ādiccavaṃso, okkākarājavaṃsoti jānitabbaṃ.  tato sañjātatāya sākiyā ādiccagottāti bhagavā ``ādiccabandhū''ti  vuccati. atha vā ādiccassa bandhūtipi bhagavā ādiccabandhu,  svāyamattho heṭṭhā vuttoyeva. kāmarāgasaṃyojanādīnaṃ sabbesaṃ  saṃyojanānaṃ samatikkamanabhāvato ^b^sabbasaṃyojanātīto^eb^ tato eva  kilesakammavipākavaṭṭānaṃ vināsanato viddhaṃsanato  ^b^sabbavaṭṭavināsano,^eb^ saṃsāracārakato ^a^P2.0178^ea^  niyyānato ^b^niyyāniko,^eb^ saṃsāramahoghato samuttaraṇaṭṭhena  ^b^uttaraṇo,^eb^ kāmataṇhādīnaṃ sabbataṇhānaṃ mūlaṃ avijjaṃ ayoniso  manasikārañca visoseti sukkhāpetīti ^b^taṇhāmūlavisosano,^eb^  tiṇṇampi vedānaṃ sampaṭivedhassa ^a^V2.0090^ea^ viddhaṃsanato visassa dukkhassa  kāraṇattā ^b^visamūlaṃ,^eb^ sattānaṃ byasanuppattiṭṭhānatāya ^b^āghātanaṃ^eb^  kammaṃ kilesaṃ vā ^b^chetvā^eb^ samucchinditvā ^b^nibbutiṃ^eb^ nibbānaṃ  pāpeti.<br/><br/>[03] aññāṇassa mūlaṃ ayoniso manasikāro āsavā ca  ``āsavasamudayā avijjāsamudayo''ti (ma0 ni0 1.103) hi vuttaṃ,  tassa ^b^bhedāya^eb^ vajirūpamañāṇena bhindanatthāya. atha vā  ``avijjāpaccayā saṅkhārā''tiādivacanato (vibha0 225-226;  saṃ0 ni0  2.1) aññāṇaṃ mūlaṃ etassāti aññāṇamūlaṃ, bhavacakkaṃ,  tassa maggañāṇavajirena padālanatthaṃ desitoti sambandho.  ^b^kammayantavighāṭano^eb^ti kammaghaṭitassa attabhāvayantassa viddhaṃsano.  ^b^viññāṇānaṃ pariggahe^eb^ti kāmabhavādīsu yathāsakakammunā  viññāṇaggahaṇe upaṭṭhiteti vacanaseso. tattha tattha hi bhave  paṭisandhiyā gahitāya taṃtaṃbhavanissitaviññāṇānipi gahitāneva honti.  ^b^ñāṇavajiranipātano^eb^ti ñāṇavajirassa ^a^M2.0105^ea^ nipāto, ñāṇavajiraṃ  nipātetvā tesaṃ padāletā. lokuttaradhammo hi uppajjamāno  sattamabhavādīsu uppajjanārahāni viññāṇāni bhindattameva uppajjatīti.<br/><br/>[03] ^b^vedanānaṃ viññāpano^eb^ti sukhādīnaṃ tissannaṃ vedanānaṃ  yathākkamaṃ dukkhasallāniccavasena yāthāvato pavedako.  ^b^upādānappamocano^eb^ti kāmupādānādīhi catūhipi upādānehi  cittasantānassa vimocako. ^b^bhavaṃ aṅgārakāsuṃva, ñāṇena  anupassano^eb^ti kāmabhavādinavavidhampi bhavaṃ ekādasahi aggīhi  ādittabhāvato sādhikaporisaṃ aṅgārakāsuṃ viya maggañāṇena  anupaccakkhato dassetā. <br/><br/>[01] santapaṇītabhāvato atittikaraṭṭhena ^b^mahāraso^eb^  pariññādivasena vā mahākiccatāya sāmaññaphalavasena mahāsampattitāya  ca ^b^mahāraso,^eb^ anupacitasambhārehi duravagāhatāya  alabbhaneyyapatiṭṭhatāya ca ^b^suṭṭhu gambhīro jarāmaccunivāraṇo,^eb^  āyatiṃ bhavābhinipphattiyā nivattanena jarāya maccuno ca paṭisedhako.  idāni yathāvuttaguṇavisesayuttaṃ dhammaṃ sarūpato dassento  ^b^``ariyo aṭṭhaṅgiko''^eb^ti vatvā punapi tassa katipaye guṇe  vibhāvetuṃ ^b^``dukkhūpasamano sivo^eb^''tiādimāha. tassattho --  parisuddhaṭṭhena ^b^ariyo,^eb^ sammādiṭṭhiādiaṭṭhadhammasamodhānatāya  ^b^aṭṭhaṅgiko,^eb^ nibbānagavesanaṭṭhena ^b^maggo^eb^  sakalavaṭṭadukkhavūpasamanaṭṭhena ^a^P2.0179^ea^ ^b^dukkhavūpasamano,^eb^  khemaṭṭhena ^b^sivo^eb^.<br/><br/>[03] yathā ito bāhirakasamaye asammāsambuddhapaveditattā  kammavipāko vipallāso siyāti evaṃ avipallāsetvā  ^b^paṭiccuppannadhammānaṃ^eb^ paṭiccasamuppannesu dhammesu kammaṃ kammanti  vipākañca vipākato ^a^V2.0091^ea^ ñatvāna pubbabhāgañāṇena jānanahetu  sassatucchedaggāhānaṃ vidhamanena yāthāvato ālokadassano takkarassa  lokuttarañāṇālokassa dassano. kenaci kañci kadācipi  anupaddutattā mahākhemaṃ nibbānaṃ gacchati satte gameti cāti  ^b^mahākhemaṅgamo,^eb^ sabbakilesadarathapariḷāhavūpasamanato ^b^santo,^eb^  akuppāya cetovimuttiyā anupādisesāya ca nibbānadhātuyā pāpanena  ^b^pariyosānabhaddako^eb^ sudesito cakkhumatāti yojanā.<br/><br/>[03] evaṃ ^a^M2.0106^ea^ thero nānānayehi ariyadhammaṃ pasaṃsanto tassa dhammassa  attanā adhigatabhāvaṃ aññāpadesena pakāsesi. <br/><br/>[06] migajālattheragāthāvaṇṇanā niṭṭhitā. 


volume: 100
item: 219
title:
  sappadāsattheragāthāvaṇṇanā^kātiyānattheragāthāvaṇṇanā^migajālattheragāthāvaṇṇanā^purohitaputtajentattheragāthāvaṇṇanā^

content:
  [03] ^b^jātimadena mattoha^eb^ntiādikā āyasmato jentattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinitvā imasmiṃ buddhuppāde sāvatthiyaṃ kosalarañño  purohitassa putto hutvā nibbatti, tassa ^b^jento^eb^ti nāmaṃ ahosi.  so vayappatto jātimadena bhogaissariyarūpamadena ca matto aññe  hīḷento garuṭṭhāniyānampi apacitiṃ akaronto mānathaddho vicarati.  so ekadivasaṃ satthāraṃ mahatiyā parisāya parivutaṃ dhammaṃ desentaṃ  disvā upasaṅkamanto ``sace maṃ samaṇo gotamo paṭhamaṃ ālapissati,  ahampi ālapissāmi; no ce, nālapissāmī''ti cittaṃ uppādetvā  upasaṅkamitvā ṭhito bhagavati paṭhamaṃ anālapante sayampi mānena  anālapitvā gamanākāraṃ dassesi. taṃ bhagavā -- <br/><br/>[21] ``na mānaṃ brāhmaṇa sādhu, atthikassīdha brāhmaṇa. <br/><br/>[22] yena atthena āgacchi, tamevamanubrūhaye''ti.. (saṃ0  ni0  1.201) -- <br/><br/>[25] gāthāya ^a^P2.0180^ea^ ajjhabhāsi. so ``cittaṃ  me samaṇo gotamo jānātī''ti abhippasanno bhagavato pādesu sirasā  nipatitvā paramanipaccākāraṃ katvā -- <br/><br/>[21] ``kesu na mānaṃ kayirātha, kesu cassa sagāravo. <br/><br/>[22] kyassa apacitā assu, kyassu sādhu supūjitā''ti..  -- <br/><br/>[25] pucchi. tassa bhagavā -- <br/><br/>[21] ``mātari ^a^V2.0092^ea^ pitari cāpi, atho jeṭṭhamhi bhātari. <br/><br/>[22] ācariye catutthamhi, samaṇabrāhmaṇesu ca.. <br/><br/>[21] ``tesu ^a^M2.0107^ea^ na mānaṃ kayirātha, tesu assa sagāravo. <br/><br/>[22] kyassa apacitā assu, tyassu sādhu supūjitā.. <br/><br/>[21] ``arahante sītibhūte, katakicce anāsave. <br/><br/>[22] nihacca mānaṃ atthaddho, te namasse anuttare''ti..  (saṃ0 ni0  1.201) -- <br/><br/>[25] pañhaṃ vissajjento dhammaṃ desesi. so tāya desanāya  sotāpanno hutvā pabbajitvā vipassanāya kammaṃ karonto arahattaṃ patvā  attano paṭipattikittanamukhena aññaṃ byākaronto -- <br/><br/>[03] 423^b^.^eb^ <br/><br/>[21] ``jātimadena mattohaṃ, bhogaissariyena ca. <br/><br/>[22] saṇṭhānavaṇṇarūpena, madamatto acārihaṃ.. <br/><br/>[03] 424^b^.^eb^ <br/><br/>[21] ``nāttano samakaṃ kañci, atirekañca maññisaṃ. <br/><br/>[22] atimānahato bālo, patthaddho ussitaddhajo.. <br/><br/>[03] 425^b^.^eb^ <br/><br/>[21] ``mātaraṃ pitarañcāpi, aññepi garusammate. <br/><br/>[22] na kañci abhivādesiṃ, mānatthaddho anādaro.. <br/><br/>[03] 426^b^.^eb^ <br/><br/>[21] ``disvā vināyakaṃ aggaṃ, sārathīnaṃ varuttamaṃ. <br/><br/>[22] tapantamiva ādiccaṃ, bhikkhusaṅghapurakkhataṃ.. <br/><br/>[03] 427^b^.^eb^ <br/><br/>[21] ``mānaṃ madañca chaḍḍetvā, vippasannena cetasā. <br/><br/>[22] sirasā abhivādesiṃ, sabbasattānamuttamaṃ.. <br/><br/>[03] 428^b^.^eb^ <br/><br/>[21] ``atimāno ca omāno, pahīnā susamūhatā. <br/><br/>[22] asmimāno samucchinno, sabbe mānavidhā hatā''ti..  -- <br/><br/>[25] imā gāthā abhāsi.<br/><br/>[03] tattha ^b^jātimadena mattoha^eb^nti ahaṃ udicce brāhmaṇakule  nibbatto, ``na mādiso ubhato sujāto añño atthī''ti kulamānena  matto mānathaddho acārinti yojanā. ^b^bhogaissariyena cā^eb^ti  vibhavena ādhipaccena ca hetubhūtena bhogasampadañca issariyasampadañca  paṭicca uppannamadena matto ahaṃ acārinti yojanā.  ^b^saṇṭhānavaṇṇarūpenā^eb^ti saṇṭhānaṃ ^a^M2.0108^ea^ ārohapariṇāhasampatti, vaṇṇo  ^a^P2.0181^ea^ odātasāmatādichavisampatti, rūpaṃ  aṅgapaccaṅgasobhā. idhāpi vuttanayena yojanā veditabbā.  ^b^madamatto^eb^ti vuttappakārato aññenapi madena matto.<br/><br/>[03] ^b^nāttano^eb^ ^a^V2.0093^ea^ ^b^samakaṃ kañcī^eb^ti attano samakaṃ sadisaṃ  jātiādīhi samānaṃ atirekaṃ vā kañci na maññisaṃ na maññiṃ, mayā  samānampi na maññiṃ, kuto adhikanti adhippāyo.  ^b^atimānahato bālo^eb^ti bālo ahaṃ tato bālabhāvato atimānena  khatūpahatakusalācāro, tato eva ^b^patthaddho ussitaddhajo^eb^ thambhavasena  garūnampi nipaccakārassa akaraṇato bhusaṃ thaddho anonamanathaddhajāto  ussitamānaddhajo.<br/><br/>[03] vuttamevatthaṃ pākaṭataraṃ kātuṃ ^b^``mātara''^eb^ntiādi vuttaṃ.  tattha ^b^aññe^eb^ti jeṭṭhabhātuādike, samaṇabrāhmaṇe ca.  ^b^garusammate^eb^ti garūti sammate garuṭṭhāniye. ^b^anādaro^eb^ti  ādararahito.<br/><br/>[03] ^b^disvā vināyakaṃ agga^eb^nti evaṃ mānathaddho hutvā  vicaranto diṭṭhadhammikasamparāyikaparamatthehi veneyyānaṃ vinayanato  sayambhutāya nāyakabhāvato ca vināyakaṃ. sadevake loke  sīlādiguṇehi seṭṭhabhāvato aggaṃ. purisadammānaṃ accantatāya damanato  ^b^sārathīnaṃ varuttamaṃ,^eb^ ativiya uttamaṃ byāmappabhādiobhāsena  ādiccamiva ^b^tapantaṃ,^eb^ obhāsantaṃ bhikkhusaṅghapurakkhataṃ dhammaṃ  desentaṃ sabbasattānaṃ uttamaṃ satthāraṃ disvā buddhānubhāvena santajjito  ``ahameva seṭṭho, aññe hīnā''ti pavattamānaṃ bhogamadādimadañca  ^b^chaḍḍetvā^eb^ pahāya vippasannena cetasā sirasā abhivādesinti  yojanā. kathaṃ panāyaṃ mānathaddho samāno satthu dassanamattena mānaṃ  pahāsīti? na kho panetaṃ evaṃ daṭṭhabbaṃ. satthu dassanamattena mānaṃ na  pahāsi ``na mānaṃ, brāhmaṇa, sādhū''tiādikāya pana desanāya mānaṃ  pahāsi. taṃ sandhāya vuttaṃ ``mānaṃ madañca chaḍḍetvā, vippasannena  cetasā. sirasā abhivādesi''nti. ^b^vippasannena cetasā^eb^ti ca  itthambhūtalakkhaṇe karaṇavacanaṃ daṭṭhabbaṃ. <br/><br/>[01] ``ahameva ^a^M2.0109^ea^ seṭṭho''ti pavatto māno ^b^atimāno^eb^.  ``ime pana nihīnā''ti aññe hīnato dahantassa māno  ^b^``omāno''^eb^ti vadanti. ``seyyohamasmī''ti pana aññaṃ  atikkamitvā attānaṃ seyyato dahantassa pavatto seyyamāno  ^b^atimāno^eb^. ``hīnohamasmī''ti pavatto hīnamāno ^b^omāno.  pahīnā susamūhatā^eb^ti heṭṭhimamaggehi pahīnā hutvā aggamaggena suṭṭhu  samugghāṭitā. ^b^asmimāno^eb^ti ``esohamasmī''ti khandhe  ``aha''nti ^a^P2.0182^ea^ gahaṇavasena pavattamāno.  ^b^sabbe^eb^ti na kevalaṃ atimānaomānāsmimānā eva, atha kho  seyyassa seyyamānādayo navavidhā antarabhedena anekavidhā ca sabbe  mānavidhā mānakoṭṭhāsā ^b^hatā^eb^ aggamaggena samugghāṭitāti. <br/><br/>[06] purohitaputtajentattheragāthāvaṇṇanā niṭṭhitā. 


volume: 100
item: 220
title:
  kātiyānattheragāthāvaṇṇanā^migajālattheragāthāvaṇṇanā^purohitaputtajentattheragāthāvaṇṇanā^sumanattheragāthāvaṇṇanā^

content:
  [03] ^b^yadā^eb^ ^a^V2.0094^ea^ ^b^navo pabbajito^eb^tiādikā āyasmato sumanattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto sikhissa bhagavato kāle mālākārakule  nibbattitvā viññutaṃ patto ekadivasaṃ sikhiṃ bhagavantaṃ passitvā  pasannamānaso sumanapupphehi pūjaṃ akāsi. so tena puññakammena  devamanussesu saṃsaranto imasmiṃ buddhuppāde aññatarassa upāsakassa gehe  paṭisandhiṃ gaṇhi. so ca upāsako āyasmato anuruddhattherassa  upaṭṭhāko ahosi. tassa ca tato pubbe jātājātā dārakā mariṃsu.  tena so ``sacāhaṃ idāni ekaṃ puttaṃ labhissāmi, ayyassa  anuruddhattherassa santike pabbājessāmī''ti cittaṃ uppādesi. so ca  dasamāsaccayena jāto arogoyeva hutvā anukkamena vaḍḍhento  sattavassiko ahosi, taṃ pitā therassa santike pabbājesi. so  pabbajitvā tato paripakkañāṇattā vipassanāya kammaṃ karonto  nacirasseva chaḷabhiñño hutvā theraṃ upaṭṭhahanto ``pānīyaṃ  āharissāmī''ti ghaṭaṃ ādāya iddhiyā anotattadahaṃ agamāsi.  atheko micchādiṭṭhiko nāgarājā anotattadahaṃ paṭicchādento sattakkhattuṃ  bhogena parikkhipitvā ^a^M2.0110^ea^ upari mahantaṃ phaṇaṃ katvā sumanassa pānīyaṃ  gahetuṃ okāsaṃ na deti. sumano garuḷarūpaṃ gahetvā taṃ nāgarājaṃ  abhibhavitvā pānīyaṃ gahetvā therassa vasanaṭṭhānaṃ uddissa ākāsena  gacchati. taṃ satthā jetavane nisinno tathā gacchantaṃ disvā  dhammasenāpatiṃ āmantetvā, ``sāriputta, imaṃ passā''tiādinā catūhi  gāthāhi tassa guṇe abhāsi. atha sumanatthero -- <br/><br/>[03] 429^b^.^eb^ <br/><br/>[21] ``yadā navo pabbajito, jātiyā sattavassiko. <br/><br/>[22] iddhiyā abhibhotvāna, pannagindaṃ mahiddhikaṃ.. <br/><br/>[03] 430^b^.^eb^ <br/><br/>[21] ``upajjhāyassa udakaṃ, anotattā mahāsarā. <br/><br/>[22] āharāmi tato disvā, maṃ satthā etadabravi.. <br/><br/>[03] 431^b^.^eb^ <br/><br/>[21] ``sāriputta imaṃ passa, āgacchantaṃ kumārakaṃ. <br/><br/>[22] udakakumbhamādāya, ajjhattaṃ susamāhitaṃ.. <br/><br/>[03] 432^b^.^eb^ <br/><br/>[21] ``pāsādikena ^a^P2.0183^ea^ vattena,  kalyāṇairiyāpatho. <br/><br/>[22] sāmaṇeronuruddhassa, iddhiyā ca visārado.. <br/><br/>[03] 433^b^.^eb^ <br/><br/>[21] ``ājānīyena ājañño, sādhunā sādhukārito. <br/><br/>[22] vinīto anuruddhena, katakiccena sikkhito.. <br/><br/>[03] 434^b^.^eb^ <br/><br/>[21] ``so ^a^V2.0095^ea^ patvā paramaṃ santiṃ, sacchikatvā akuppataṃ. <br/><br/>[22] sāmaṇero sa sumano, mā maṃ jaññāti icchatī''ti..  -- <br/><br/>[25] aññābyākaraṇavasena cha gāthā abhāsi.<br/><br/>[03] tattha ādito dve gāthā sumanatthereneva bhāsitā, itarā catasso  taṃ pasaṃsantena satthārā bhāsitā. tā sabbā ekajjhaṃ katvā  sumanatthero pacchā aññābyākaraṇavasena abhāsi. tattha  ^b^pannaginda^eb^nti nāgarājaṃ. ^b^tato^eb^ti tattha, yadā navo  pabbajito jātiyā sattavassiko iddhibalena mahiddhikaṃ nāgarājaṃ  abhibhavitvā anotattadahato upajjhāyassa pānīyaṃ āharāmi, tasmiṃ  kāleti attho.<br/><br/>[03] maṃ ^a^M2.0111^ea^ uddissa mayhaṃ satthā etadabravi, taṃ dassento,  ^b^``sāriputta, imaṃ passā''^eb^tiādimāha. ^b^ajjhattaṃ  susamāhita^eb^nti visayajjhattabhūtena aggaphalasamādhinā suṭṭhu samāhitaṃ.<br/><br/>[03] ^b^pāsādikena vattenā^eb^ti passantānaṃ pasādāvahena  ācāravattena, karaṇatthe idaṃ karaṇavacanaṃ. ^b^kalyāṇairiyāpatho^eb^ti  sampanniriyāpatho. pāsādikena vattenāti vā itthambhūtalakkhaṇe  karaṇavacanaṃ. samaṇassa bhāvo sāmaṇyaṃ, sāmaññanti attho. tadatthaṃ  īrati pavattatīti sāmaṇero, samaṇuddeso. ^b^iddhiyā ca  visārado^eb^ti iddhiyampi byatto sukusalo. ^b^ājānīyenā^eb^ti  purisājānīyena. attahitaparahitānaṃ sādhanato ^b^sādhunā^eb^  katakiccena anuruddhena ^b^sādhu^eb^ ubhayahitasādhako, suṭṭhu vā ājañño  ^b^kārito^eb^ damito. aggavijjāya ^b^vinīto^eb^  asekkhabhāvāpādanena ^b^sikkhito^eb^ sikkhāpitoti attho.<br/><br/>[03] so sāmaṇero sumano paramaṃ ^b^santiṃ^eb^ nibbānaṃ ^b^patvā^eb^  aggamaggādhigamena adhigantvā ^b^sacchikatvā^eb^ attapaccakkhaṃ katvā  ^b^akuppataṃ^eb^ arahattaphalaṃ appicchabhāvassa paramukkaṃsagatattā ^b^mā maṃ  jaññā^eb^ti maṃ ``ayaṃ khīṇāsavo''ti vā ``chaḷabhiñño''ti vā  kocipi mā jāneyyāti ^b^icchati^eb^ abhikaṅkhatīti. <br/><br/>[06] sumanattheragāthāvaṇṇanā niṭṭhitā. 


volume: 100
item: 221
title:
  migajālattheragāthāvaṇṇanā^purohitaputtajentattheragāthāvaṇṇanā^sumanattheragāthāvaṇṇanā^nhātakamunittheragāthāvaṇṇanā^

content:
  [03] ^b^vātarogābhinīto^eb^tiādikā ^a^V2.0096^ea^ ^a^P2.0184^ea^  āyasmato nhātakamunissa gāthā. kā uppatti? ayampi  purimabuddhesu katādhikāro tattha tattha bhave puññāni upacinitvā  imasmiṃ buddhuppāde rājagahe brāhmaṇakule nibbattitvā vayappatto  vijjāṭṭhānādīsu nipphattiṃ gato nhātakalakkhaṇayogena ^b^nhātako^eb^ti  paññāyittha. so tāpasapabbajjaṃ pabbajitvā rājagahassa  tiyojanappamāṇe ṭhāne araññāyatane nīvārehi yāpento aggiṃ  paricārayamāno vasati. tassa satthā ghaṭe viya padīpaṃ hadayabbhantare  pajjalantaṃ arahattūpanissayaṃ disvā assamapadaṃ agamāsi. so  bhagavantaṃ disvā haṭṭhatuṭṭho attano ^a^M2.0112^ea^ upakappananiyāmena āhāraṃ upanesi.  taṃ bhagavā paribhuñji. evaṃ tayo divase datvā catutthadivase ``bhagavā  tumhe paramasukhumālā, kathaṃ iminā āhārena yāpethā''ti āha. tassa  satthā ariyasantosaguṇaṃ pakāsento dhammaṃ desesi. tāpaso taṃ sutvā  sotāpanno hutvā pabbajitvā arahattaṃ pāpuṇi. bhagavā taṃ arahatte  patiṭṭhapetvā gato. so pana tattheva viharanto aparabhāge vātābādhena  upadduto ahosi. satthā tattha gantvā paṭisanthāramukhena tassa vihāraṃ  pucchanto -- <br/><br/>[03] 435^b^.^eb^ <br/><br/>[21] ``vātarogābhinīto tvaṃ, viharaṃ kānane vane. <br/><br/>[22] paviddhagocare lūkhe, kathaṃ bhikkhu karissasī''ti..  -- gāthamāha. atha thero -- <br/><br/>[03] 436^b^.^eb^ <br/><br/>[21] ``pītisukhena vipulena, pharitvāna samussayaṃ. <br/><br/>[22] lūkhampi abhisambhonto, viharissāmi kānane.. <br/><br/>[03] 437^b^.^eb^ <br/><br/>[21] ``bhāvento satta bojjhaṅge, indriyāni balāni ca. <br/><br/>[22] jhānasokhummasampanno, viharissaṃ anāsavo.. <br/><br/>[03] 438^b^.^eb^ <br/><br/>[21] ``vippamuttaṃ kilesehi, suddhacittaṃ anāvilaṃ. <br/><br/>[22] abhiṇhaṃ paccavekkhanto, viharissaṃ anāsavo.. <br/><br/>[03] 439^b^.^eb^ <br/><br/>[21] ``ajjhattañca bahiddhā ca, ye me vijjiṃsu āsavā. <br/><br/>[22] sabbe asesā ucchinnā, na ca uppajjare puna.. <br/><br/>[03] 440^b^.^eb^ <br/><br/>[21] ``pañcakkhandhā pariññātā, tiṭṭhanti chinnamūlakā. <br/><br/>[22] dukkhakkhayo anuppatto, natthi dāni punabbhavo''ti..  -- <br/><br/>[25] imāhi sesagāthāhi attano vihāraṃ satthu pavedesi.<br/><br/>[03] tattha ^a^V2.0097^ea^ ^b^jhānasokhummasampanno^eb^ti jhānasukhumabhāvena  samannāgato. jhānasukhumaṃ nāma arūpajjhānaṃ, tasmā  aṭṭhasamāpattilābhimhīti vuttaṃ hoti. tena attano ubhatobhāgavimuttitaṃ  dasseti. apare panāhu -- ``sokhummanti aggamaggaphalesu  adhipaññāsikkhā ^a^P2.0185^ea^ adhippetā, tato jhānaggahaṇena ^a^M2.0113^ea^  attano ubhatobhāgavimuttitaṃ vibhāvetī''ti. ^b^vippamuttaṃ  kilesehī^eb^ti paṭippassaddhivimuttiyā sabbakilesehi vimuttaṃ, tato  eva ^b^suddhacittaṃ,^eb^ anāvilasaṅkappatāya ^b^anāvilaṃ,^eb^ tīhipi  padehi arahattaphalacittameva vadati. sesaṃ heṭṭhā vuttanayameva. imameva  ca therassa aññābyākaraṇaṃ ahosīti. <br/><br/>[06] nhātakamunittheragāthāvaṇṇanā niṭṭhitā. 


volume: 100
item: 222
title:
  purohitaputtajentattheragāthāvaṇṇanā^sumanattheragāthāvaṇṇanā^nhātakamunittheragāthāvaṇṇanā^brahmadattattheragāthāvaṇṇanā^

content:
  [03] ^b^akkodhassā^eb^tiādikā āyasmato brahmadattattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinitvā imasmiṃ buddhuppāde sāvatthiyaṃ kosalarañño putto  hutvā nibbatti, ^b^brahmadatto^eb^tissa nāmaṃ ahosi. so vayappatto  jetavanamahe buddhānubhāvaṃ disvā paṭiladdhasaddho pabbajitvā vipassanāya  kammaṃ karonto saha paṭisambhidāhi chaḷabhiñño ahosi. taṃ  ekadivasaṃ nagare piṇḍāya carantaṃ aññataro brāhmaṇo akkosi. thero  taṃ sutvāpi tuṇhībhūto piṇḍāya caratiyeva, brāhmaṇo punapi akkosiyeva.  manussā evaṃ akkosantampi naṃ ``ayaṃ thero na kiñci bhaṇatī''ti  āhaṃsu. taṃ sutvā thero tesaṃ manussānaṃ dhammaṃ desento -- <br/><br/>[03] 441^b^.^eb^ <br/><br/>[21] ``akkodhassa kuto kodho, dantassa samajīvino. <br/><br/>[22] sammadaññā vimuttassa, upasantassa tādino.. <br/><br/>[03] 442^b^.^eb^ <br/><br/>[21] ``tasseva tena pāpiyo, yo kuddhaṃ paṭikujjhati. <br/><br/>[22] kuddhaṃ appaṭikujjhanto, saṅgāmaṃ jeti dujjayaṃ.. <br/><br/>[03] 443^b^.^eb^ <br/><br/>[21] ``ubhinnamatthaṃ carati, attano ca parassa ca. <br/><br/>[22] paraṃ saṅkupitaṃ ñatvā, yo sato upasammati.. <br/><br/>[03] 444^b^.^eb^ <br/><br/>[21] ``ubhinnaṃ tikicchantaṃ taṃ, attano ca parassa ca. <br/><br/>[22] janā maññanti bāloti, ye dhammassa akovidā..  (saṃ0 ni0  1.189). <br/><br/>[03] 445^b^.^eb^ <br/><br/>[21] ``uppajje ^a^M2.0114^ea^ ^a^V2.0098^ea^ ^a^P2.0186^ea^ te sace kodho, āvajja  kakacūpamaṃ. <br/><br/>[22] uppajje ce rase taṇhā, puttamaṃsūpamaṃ sara.. <br/><br/>[03] 446^b^.^eb^ <br/><br/>[21] ``sace dhāvati cittaṃ te, kāmesu ca bhavesu ca. <br/><br/>[22] khippaṃ niggaṇha satiyā, kiṭṭhādaṃ viya duppasu''nti..  -- <br/><br/>[25] imā gāthā abhāsi.<br/><br/>[03] tattha ^b^akkodhassā^eb^ti kodharahitassa maggena  samucchinnakodhassa. ^b^kuto kodho^eb^ti kuto nāma hetu kodho  uppajjeyya, tassa uppattikāraṇaṃ natthīti attho. ^b^dantassā^eb^ti  uttamena damena aggamaggadamathena dantassa. ^b^samajīvino^eb^ti  kāyavisamādīni sabbaso pahāya kāyasamādīnaṃ vasena samaṃ  jīvantassa sattaṭṭhāniyena sampajaññena sammadeva vattantassa.  ^b^sammadaññā vimuttassā^eb^ti sammā aññāya abhiññeyyādike dhamme  jānitvā sabbāsavehi vippamuttassa. tato eva  sabbakilesadarathapariḷāhavūpasamena ^b^upasantassa^eb^. iṭṭhādīsu  tādilakkhaṇappattiyā ^b^tādino^eb^ khīṇāsavassa kuto kodhoti  aññāpadesena thero attano kodhābhāvaṃ tassa ca kāraṇāni vatvā  idāni kodhe akodhe ca ādīnavānisaṃsadassanena dhammaṃ kathento  ^b^``tassevā''^eb^tiādimāha. tattha ^b^yo kuddhaṃ paṭikujjhatī^eb^ti  yo puggalo attano upari kuddhaṃ kupitaṃ puggalaṃ paṭikujjhati, tasseva  tena paṭikujjhanapaccakkosanapaṭippaharaṇādinā ^b^pāpiyo^eb^ idhaloke  viññūgarahādivasena paraloke nirayadukkhādivasena abhaddakataraṃ  akalyāṇataraṃ hoti. kujjhanena pana akuddhassa pāpaṃ hotīti  vattabbameva natthi. keci pana ``yo akuddhaṃ paṭikuddhaṃ ārabbha  kujjhatī''ti atthaṃ vadanti. ^b^kuddhaṃ appaṭikujjhanto^eb^ti yo pana  kuddhaṃ puggalaṃ ``ayaṃ kuddho kodhapareto''ti ñatvā na paṭikujjhati  khamati, so ^b^dujjayaṃ^eb^ kilesasaṅgāmaṃ jeti nāma. na  kevalañcassa kilesasaṅgāmajayo eva, atha kho  ubhayahitapaṭipattimpīti dassento āha ^b^``ubhinnamatthaṃ...pe0...  upasammatī''^eb^ti. yo ^b^paraṃ^eb^ puggalaṃ ^b^saṅkupitaṃ^eb^ kuddhaṃ  ``kodhapareto''ti ñatvā taṃ mettāyanto ajjhupekkhanto vā sato ^a^M2.0115^ea^  sampajāno hutvā ^b^upasammati^eb^ khamati na paṭippharati. so  ^b^attano ca parassa cā^eb^ti ubhinnaṃ ubhayalokasukhāvahaṃ ^b^atthaṃ^eb^  hitaṃ carati.<br/><br/>[03] ^b^ubhinnaṃ tikicchantaṃ ta^eb^nti taṃ attano ca parassa cāti  ubhinnaṃ dvinnaṃ kodhabyādhitikicchāya tikicchantaṃ khamantaṃ puggalaṃ ye  janā ^b^dhammassa^eb^ ariyācāradhamme akusalā, te bālā ``ayaṃ  aviddasu yo attānaṃ akkosantassa paharantassa kiñci na karotī''ti  maññanti ^a^P2.0187^ea^, taṃ tesaṃ ayoniso maññananti  adhippāyo. ``tikicchana''ntipi paṭhanti, tikicchanasabhāvanti  attho.<br/><br/>[03] evaṃ ^a^V2.0099^ea^ therena vuccamānaṃ dhammaṃ sutvā akkosakabrāhmaṇo saṃviggo  pasannacitto ca hutvā theraṃ khamāpetvā tasseva santike pabbaji. thero  tassa kammaṭṭhānaṃ dento ``imassa mettābhāvanā yuttā''ti mettākammaṭṭhānaṃ  datvā kodhapariyuṭṭhānādīsu paccavekkhaṇādividhiṃ dassento  ^b^``uppajje te''^eb^tiādimāha. tattha ^b^uppajje te sace^eb^ti sace  te kammaṭṭhānaṃ anuyuñjantassa kañci puggalaṃ nissāya ciraparicayo  kodho uppajjeyya, tassa vūpasamāya -- <br/><br/>[02] ``ubhatodaṇḍakena cepi, bhikkhave, kakacena corā  ocarakā aṅgamaṅgāni okanteyyuṃ, tatrāpi yo mano padūseyya, na me  so tena sāsanakaro''ti (ma0 ni0 1.232) -- <br/><br/>[25] satthārā vuttaṃ kakacūpamaṃ ovādaṃ āvajjehi.  ^b^uppajje ce rase taṇhā^eb^ti sace te madhurādibhede rase taṇhā  abhilāso uppajjeyya, tassa vūpasamāya -- <br/><br/>[02] ``puttamaṃsaṃ jāyampatikā yathā kantāranittharaṇatthameva  khādiṃsu, na rasataṇhāya evaṃ kulaputtopi pabbajito piṇḍapātaṃ  paṭisevati...pe0... phāsuvihāro cā''ti (saṃ0 ni0  2.63  atthato samānaṃ) -- <br/><br/>[25] evaṃ vuttaṃ puttamaṃsūpamovādaṃ ^b^sara^eb^ anussara.<br/><br/>[03] ^b^sace dhāvati te citta^eb^nti ayoniso manasi karoto tava  cittaṃ ^b^kāmesu^eb^ pañcakāmaguṇesu chandarāgavasena, kāmabhavādīsu  ^b^bhavesu^eb^ bhavapatthanāvasena sace dhāvati sarati javati. ^b^khippaṃ  niggaṇha satiyā, kiṭṭhādaṃ^eb^ ^a^M2.0116^ea^ ^b^viya duppasu^eb^nti tathā dhāvituṃ adento  yathā nāma puriso kiṭṭhādaṃ sassakhādakaṃ duppasuṃ duṭṭhagoṇaṃ yottena thambhe  bandhitvā attano vase vatteti, evaṃ satiyā satiyottena sammādhithambhe  bandhanto khippaṃ sīghameva niggaṇha, yathā kilesavigamena nibbisevanaṃ  hoti, tathā damehīti. keci pana ``thero puthujjanova hutvā akkosaṃ  adhivāsento tesaṃ manussānaṃ ariyaguṇe pakāsento dhammaṃ kathetvā  pacchā dvīhi gāthāhi attānaṃ ovadanto vipassanaṃ vaḍḍhetvā arahattaṃ  patvā aññaṃ byākaronto imāyeva gāthā abhāsī''ti vadanti. <br/><br/>[06] brahmadattattheragāthāvaṇṇanā niṭṭhitā. 


volume: 100
item: 223
title:
  sumanattheragāthāvaṇṇanā^nhātakamunittheragāthāvaṇṇanā^brahmadattattheragāthāvaṇṇanā^sirimaṇḍattheragāthāvaṇṇanā^

content:
  [01] ^b^channamativassatī^eb^tiādikā ^a^V2.0100^ea^ āyasmato  sirimaṇḍattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinitvā imasmiṃ buddhuppāde  saṃsumāragire brāhmaṇakule nibbattitvā ^a^P2.0188^ea^  ^b^sirimaṇḍo^eb^ti laddhanāmo vayappatto bhesakalāvane bhagavati  viharante satthāraṃ upasaṅkamitvā dhammaṃ sutvā paṭiladdhasaddho pabbajitvā  laddhūpasampado samaṇadhammaṃ karonto ekasmiṃ uposathadivase  pātimokkhuddesaṭṭhāne nisinno nidānuddesassa pariyosāne ``āvikatā  hissa phāsu hotī''ti (mahāva0 134) pāḷiyā atthaṃ upadhārento  āpannaṃ āpattiṃ anāvikatvā paṭicchādento uparūpari āpattiyo  āpajjati, tenassa na phāsu hoti, āvikatvā pana yathādhammaṃ  paṭikarontassa phāsu hotīti imamatthaṃ manasi katvā ``aho satthu  sāsanaṃ suvisuddha''nti laddhappasādo tathā uppannaṃ pītiṃ vikkhambhetvā  vipassanaṃ vaḍḍhetvā arahattaṃ patvā attano paṭipattiṃ paccavekkhitvā  pasannamānaso bhikkhūnaṃ ovādaṃ dento -- <br/><br/>[03] 447^b^.^eb^ <br/><br/>[21] ``channamativassati, vivaṭaṃ nātivassati. <br/><br/>[22] tasmā channaṃ vivaretha, evaṃ taṃ nātivassati.. <br/><br/>[03] 448^b^.^eb^ <br/><br/>[21] ``maccunābbhāhato ^a^M2.0117^ea^ loko, jarāya parivārito. <br/><br/>[22] taṇhāsallena otiṇṇo, icchādhūpāyito sadā.. (saṃ0  ni0  1.66). <br/><br/>[03] 449^b^.^eb^ <br/><br/>[21] ``maccunābbhāhato loko, parikkhitto jarāya ca. <br/><br/>[22] haññati niccamattāṇo, pattadaṇḍova takkaro.. <br/><br/>[03] 450^b^.^eb^ <br/><br/>[21] ``āgacchantaggikhandhāva, maccu byādhi jarā tayo. <br/><br/>[22] paccuggantuṃ balaṃ natthi, javo natthi palāyituṃ.. <br/><br/>[03] 451^b^.^eb^ <br/><br/>[21] ``amoghaṃ divasaṃ kayirā, appena bahukena vā. <br/><br/>[22] yaṃ yaṃ vijahate rattiṃ, tadūnaṃ tassa jīvitaṃ.. <br/><br/>[03] 452^b^.^eb^ <br/><br/>[21] ``carato tiṭṭhato vāpi, āsīnasayanassa vā. <br/><br/>[22] upeti carimā ratti, na te kālo pamajjitu''nti..  -- <br/><br/>[25] imā gāthā abhāsi.<br/><br/>[03] tattha ^b^channa^eb^nti chāditaṃ yathābhūtaṃ avivaṭaṃ appakāsitaṃ  duccaritaṃ. ^b^ativassatī^eb^ti āpattivassañceva kilesavassañca  ativiya vassati. āpattiyā hi chādanaṃ alajjibhāvādinā  ^a^V2.0101^ea^ tādisova, chādanena tato aññathāva punapi tathārūpaṃ tato vā  pāpiṭṭhataraṃ āpattiṃ āpajjeyyāti chādanaṃ vassanassa kāraṇaṃ vuttaṃ.  ^b^vivaṭa^eb^nti pakāsitaṃ appaṭicchannaṃ. ^b^nātivassatī^eb^ti ettha  ^b^atī^eb^ti upasaggamattaṃ, na vassatīti attho. avassanañcettha  vuttavipariyāyena veditabbaṃ cittasantānassa visodhitattā.  ^b^tasmā^eb^ti vuttamevatthaṃ kāraṇabhāvena paccāmasati, channassa  duccaritassa āpattivassādīnaṃ ativassanato vivaṭassa ca  avassanatoti attho. ^b^channaṃ vivarethā^eb^ti puthujjanabhāvena  chādanādhippāye uppannepi taṃ ^a^P2.0189^ea^ ananuvattitvā vivaretha  āvikareyya, yathādhammaṃ paṭikareyya. ^b^eva^eb^nti vivaraṇena  yathādhammaṃ paṭipattiyā. ^b^ta^eb^nti taṃ channaṃ duccaritaṃ.  ^b^nātivassati^eb^ āpattivassaṃ kilesavassañca na vassati, suddhante  puggalaṃ patiṭṭhapetīti attho.<br/><br/>[03] idāni ^a^M2.0118^ea^ ``ekaṃsena sīghaṃyeva ca attā sodhetabbo, appamādo  kātabbo''ti tassa kāraṇaṃ saṃvegavatthuṃ dassento ^b^``maccunābbhāhato  loko''^eb^tiādimāha. tattha ^b^maccunābbhāhato loko^eb^ti ayaṃ  sabbopi sattaloko coro viya coraghātakena, sabbavaṭṭanipātinā  maccunā maraṇena abhihato, na tassa hatthato muccati. ^b^jarāya  parivārito^eb^ti ayaṃ loko uppādato uddhaṃ maraṇūpanayanarasāya jarāya  parivārito ajjhotthaṭo, jarāsaṅghātaparimukkoti attho.  ^b^taṇhāsallena otiṇṇo^eb^ti sarīrassa anto nimuggena  visapītakhurappena viya upādānalakkhaṇena taṇhāsaṅkhātena sallena  otiṇṇo hadayabbhantare ogāḷho. taṇhā hi pīḷājananato anto  tudanato duruddhārato ca ``sallo''ti vuccati.  ^b^icchādhūpāyito^eb^ti ārammaṇābhipatthanalakkhaṇāya icchāya  santāpito. taṃ visayaṃ icchanto hi puggalo yadicchitaṃ visayaṃ  labhanto vā alabhanto vā tāya eva anudahanalakkhaṇāya icchāya  santatto pariḷāhappatto hoti. ^b^sadā^eb^ti sabbakālaṃ, idañca padaṃ  sabbapadesu yojetabbaṃ.<br/><br/>[03] ^b^parikkhitto jarāya cā^eb^ti na kevalaṃ maccunā  abbhāhatoyeva, atha kho jarāya ca parikkhitto. jarāya samavaruddho  jarāpākāraparikkhitto, na taṃ samatikkamatīti attho. ^b^haññati  niccamattāṇo^eb^ti atāṇo asaraṇo hutvā niccakālaṃ jarāmaraṇehi  haññati vibādhīyati. yathā kiṃ? ^b^pattadaṇḍova takkaro^eb^ yathā  takkaro coro katāparādho vajjhappatto atāṇo rājāṇāya haññati,  evamayaṃ loko jarāmaraṇehīti dasseti.<br/><br/>[03] ^b^āgacchantaggikhandhāvā^eb^ti mahāvane ḍayhamāne taṃ  abhibhavantā mahantā aggikkhandhā viya maccu byādhi jarāti ime  tayo anudahanaṭṭhena aggikkhandhā imaṃ sattalokaṃ abhibhavantā  āgacchanti ^a^V2.0102^ea^, tesaṃ pana paṭibalo hutvā ^b^paccuggantuṃ^eb^ abhibhavituṃ  ^b^balaṃ^eb^ ussāho natthi, imassa lokassa, ^b^javo natthi  palāyituṃ^eb^ javantesu, ajjhottharantesu. yattha te nābhibhavanti, piṭṭhiṃ  dassetvā tato palāyitumpi imassa lokassa jaṅghājavo natthi, evaṃ ^a^M2.0119^ea^  attanā asamattho māyādīhi upāyehi appaṭikāre tividhe balavati  paccāmitte niccupaṭṭhite kiṃ kātabbanti ce? ^b^amoghaṃ^eb^ ^a^P2.0190^ea^  ^b^divasaṃ kayirā, appena bahukena vā^eb^ti appena  antamaso gaddūhanamattampi kālaṃ pavattitena bahukena vā sakalaṃ ahorattaṃ  pavattitena vipassanāmanasikārena amoghaṃ avañjhaṃ divasaṃ kareyya,  yasmā ^b^yaṃ yaṃ vijahate rattiṃ, tadūnaṃ tassa jīvitaṃ^eb^ ayaṃ satto yaṃ  yaṃ rattiṃ vijahati nāseti khepeti, tadūnaṃ tena ūnaṃ tassa sattassa  jīvitaṃ hoti. etena rattikkhayo nāma jīvitakkhayo tassa  anivattanatoti dasseti. tenāha -- <br/><br/>[21] ``yamekarattiṃ paṭhamaṃ, gabbhe vasati māṇavo. <br/><br/>[22] abbhuṭṭhitova so yāti, sa gacchaṃ na nivattatī''ti..  (jā0 1.15.363).<br/><br/>[03] na kevalaṃ rattivaseneva, atha kho iriyāpathavasenāpi  jīvitakkhayo upadhāretabboti āha ^b^``carato''^eb^tiādi.  ^b^carato^eb^ti gacchantassa. ^b^tiṭṭhato^eb^ti ṭhitaṃ kappentassa.  ^b^āsīnasayanassa vā^eb^ti āsīnassa sayanassa vā, nisinnassa  nipajjantassa vāti attho. ``āsīdana''ntipi paṭhanti, tattha  sāmiatthe upayogavacanaṃ daṭṭhabbaṃ. ^b^upeti carimā rattī^eb^ti  carimakacittasahitā ratti upagacchati, rattiggahaṇañcettha  desanāsīsamattaṃ. gamanādīsu yena kenaci iriyāpathena samaṅgībhūtassa  carimakāloyeva, tenevassa iriyāpathakkhaṇā jīvitaṃ khepetvā eva  gacchanti, tasmā ^b^na te kālo pamajjituṃ^eb^ nāyaṃ tuyhaṃ pamādaṃ  āpajjituṃ kālo ``imasmiṃ nāma kāle maraṇaṃ na hotī''ti  aviditattā. vuttaṃ hi -- <br/><br/>[21] ``animittamanaññātaṃ, maccānaṃ idha jīvitaṃ. <br/><br/>[22] kasirañca parittañca, tañca dukkhena saṃyuta''nti..  (su0 ni0 579).<br/><br/>[03] tasmā evaṃ attānaṃ ovaditvā appamattena tīsu sikkhāsu  anuyogo kātabboti adhippāyo. <br/><br/>[06] sirimaṇḍattheragāthāvaṇṇanā niṭṭhitā. 


volume: 100
item: 224
title:
  nhātakamunittheragāthāvaṇṇanā^brahmadattattheragāthāvaṇṇanā^sirimaṇḍattheragāthāvaṇṇanā^sabbakāmittheragāthāvaṇṇanā^

content:
  [03] ^b^dvipādako^eb^tiādikā ^a^M2.0120^ea^ ^a^V2.0103^ea^ āyasmato sabbakāmittherassa gāthā.  kā uppatti? ayaṃ kira padumuttarassa bhagavato sāsane uppannaṃ  abbudaṃ sodhetvā paṭipākatikaṃ ṭhapentaṃ ekaṃ theraṃ disvā, ``ahampi  anāgate ekassa buddhassa sāsane abbudaṃ sodhetvā paṭipākatikaṃ ṭhapetuṃ  samattho bhaveyya''nti patthanaṃ paṭṭhapetvā tadanurūpāni puññāni katvā  ^a^P2.0191^ea^ devamanussesu saṃsaranto imasmiṃ buddhuppāde  aparinibbute eva bhagavati vesāliyaṃ khattiyakule nibbattitvā  ^b^sabbakāmo^eb^ti laddhanāmo vayappatto ñātakehi dārapariggahaṃ  kārito nissaraṇajjhāsayatāya gharāvāsaṃ jigucchanto  dhammabhaṇḍāgārikassa santike pabbajitvā samaṇadhammaṃ karonto  upajjhāyena saddhiṃ vesāliṃ upagato ñātigharaṃ agamāsi. tattha naṃ  purāṇadutiyikā pativiyogadukkhitā kisā dubbaṇṇā analaṅkatā  kiliṭṭhavatthanivasanā vanditvā rodamānā ekamantaṃ aṭṭhāsi. taṃ  disvā therassa karuṇāpurassaraṃ mettaṃ upaṭṭhāpayato anubhūtārammaṇe  ayonisomanasikāravasena sahasā kileso uppajji.<br/><br/>[03] so tena kasāhi tāḷito ājānīyo viya sañjātasaṃvego  tāvadeva susānaṃ gantvā, asubhanimittaṃ uggahetvā, tattha paṭiladdhajhānaṃ  pādakaṃ katvā, vipassanaṃ vaḍḍhetvā, arahattaṃ pāpuṇi. athassa sasuro  alaṅkatapaṭiyattaṃ dhītaraṃ ādāya mahatā parivārena naṃ uppabbājetukāmo  vihāraṃ agamāsi. thero tassā adhippāyaṃ ñatvā attano kāmesu  virattabhāvaṃ sabbattha ca anupalittataṃ pakāsento -- <br/><br/>[03] 453^b^.^eb^ <br/><br/>[21] ``dvipādakoyaṃ asuci, duggandho parihīrati. <br/><br/>[22] nānākuṇapaparipūro, vissavanto tato tato.. <br/><br/>[03] 454^b^.^eb^ <br/><br/>[21] ``migaṃ nilīnaṃ kūṭena, baḷiseneva ambujaṃ. <br/><br/>[22] vānaraṃ viya lepena, bādhayanti puthujjanaṃ.. <br/><br/>[03] 455^b^.^eb^ <br/><br/>[21] ``rūpā saddā rasā gandhā, phoṭṭhabbā ca manoramā. <br/><br/>[22] pañca kāmaguṇā ete, itthirūpasmi dissare.. <br/><br/>[03] 456^b^.^eb^ <br/><br/>[21] ``ye etā upasevanti, rattacittā puthujjanā. <br/><br/>[22] vaḍḍhenti kaṭasiṃ ghoraṃ, ācinanti punabbhavaṃ.. <br/><br/>[03] 457^b^.^eb^ <br/><br/>[21] ``yo ^a^M2.0121^ea^ ^a^V2.0104^ea^ cetā parivajjeti, sappasseva padā siro. <br/><br/>[22] somaṃ visattikaṃ loke, sato samativattati.. <br/><br/>[03] 458^b^.^eb^ <br/><br/>[21] ``kāmesvādīnavaṃ disvā, nekkhammaṃ daṭṭhu khemato. <br/><br/>[22] nissaṭo sabbakāmehi, patto me āsavakkhayo''ti..  -- <br/><br/>[25] imā gāthā abhāsi.<br/><br/>[03] tattha ^b^dvipādako^eb^ti yadipi apādakādayopi kāyā  asucīyeva, adhikāravasena pana ukkaṭṭhaparicchedena vā evaṃ vuttaṃ.  yasmā vā aññe asucibhūtāpi kāyā loṇambilādīhi  abhisaṅkharitvā manussānaṃ bhojanepi upanīyanti, na pana  manussakāyo, tasmā asucitarasabhāvamassa dassento ``dvipādako''ti  āha. ^b^aya^eb^nti tadā upaṭṭhitaṃ itthirūpaṃ ^a^P2.0192^ea^  sandhāyāha. ^b^asucī^eb^ti asuci eva, na ettha kiñcipi sucīti  attho. ^b^duggandho parihīratī^eb^ti duggandho samāno  pupphagandhādīhi saṅkharitvā pariharīyati.  ^b^nānākuṇapaparipūro^eb^ti kesādianekappakārakuṇapabharito.  ^b^vissavanto tato tato^eb^ti pupphagandhādīhissa jegucchabhāvaṃ  paṭicchādetuṃ vāyamantānampi taṃ vāyāmaṃ nipphalaṃ katvā navahi dvārehi  kheḷasiṅghāṇikādīni lomakūpehi ca sedajallikaṃ `vissavantoyeva  parihīratī'ti sambandho.<br/><br/>[03] evaṃ jegucchopi samāno cāyaṃ kāyo kūṭādīhi viya migādike  attano rūpādīhi andhaputhujjane vañcetiyevāti dassento  ^b^``miga''^eb^ntiādimāha. tattha ^b^migaṃ nilīnaṃ kūṭenā^eb^ti  pāsavākarādinā kūṭena nilīnaṃ, paṭicchannaṃ katvā migaṃ viya nesādo.  vakkhamāno hi ^b^iva^eb^-saddo idhāpi ānetvā yojetabbo.  ^b^baḷiseneva ambuja^eb^nti ambujaṃ macchaṃ āmisabaddhena baḷisena  viya bāḷisiko. ^b^vānaraṃ viya lepenā^eb^ti rukkhasilādīsu  pakkhittena makkaṭalepena makkaṭaṃ viya migaluddo andhaputhujjanaṃ vañcento  bādhentīti.<br/><br/>[03] ke pana bādhentīti āha. ^b^``rūpā saddā''^eb^tiādi.  rūpādayo hi pañca kāmakoṭṭhāsā visesato visabhāgavatthusannissayā  vipallāsūpanissayena ayonisomanasikārena parikkhittānaṃ  andhaputhujjanānaṃ mano ramento kilesavatthutāya anatthāvahabhāvato te  bādhenti nāma. tena vuttaṃ ^b^``rūpā saddā...pe0... itthirūpasmi  dissare''^eb^ti.<br/><br/>[03] itthiggahaṇañcettha ^a^M2.0122^ea^ adhikāravasena katanti veditabbaṃ. tenevāha  ^b^``ye etā upasevantī''^eb^tiādi. tassattho -- ^b^ye^eb^  puthujjanā ^b^etā^eb^ itthiyo ^b^rattacittā^eb^ rāgābhibhūtacittā  upabhogavatthusaññāya ^a^V2.0105^ea^ upasevanti. ^b^vaḍḍhenti kaṭasiṃ ghora^eb^nti te  jātiādīhi nirayādīhi ca ghoraṃ, bhayānakaṃ, andhabālehi  abhiramitabbato kaṭasisaṅkhātaṃ saṃsāraṃ punappunaṃ uppattimaraṇādinā  vaḍḍhenti. tenāha ^b^``ācinanti punabbhava''^eb^nti.<br/><br/>[03] ^b^yo cetā^eb^ti yo pana puggalo etā itthiyo tattha  chandarāgassa vikkhambhanena vā samucchindanena vā attano pādena  sappassa siraṃ viya parivajjeti, so sabbaṃ lokaṃ visajitvā ṭhitattā  loke visattikāsaṅkhātaṃ taṇhaṃ sato hutvā samativattati.<br/><br/>[03] ^b^kāmesvādīnavaṃ disvā^eb^ti ``aṭṭhikaṅkalūpamā kāmā  bahudukkhā bahupāyāsā''tiādinā (pāci0 417; cūḷava0 65; ma0  ni0 1.234) vatthukāmesu kilesakāmesu anekākāravokāraṃ  ādīnavaṃ, dosaṃ, disvā. ^b^nekkhammaṃ daṭṭhu khemato^eb^ti kāmehi  bhavehi ca nikkhantabhāvato nekkhammaṃ, pabbajjaṃ ^a^P2.0193^ea^,  nibbānañca, khemato, anupaddavato, daṭṭhu, disvā.  ^b^sabbakāmehi^eb^pi tebhūmakadhammehi ^b^nissaṭo^eb^ visaṃyutto.  sabbepi tebhūmakā dhammā kāmanīyaṭṭhena kāmā, tehi ca thero visaṃyutto.  tenāha ^b^``patto me āsavakkhayo''^eb^ti.<br/><br/>[03] evaṃ thero ādito pañcahi gāthāhi dhammaṃ kathetvā chaṭṭhagāthāya  aññaṃ byākāsi. taṃ sutvā sasuro ``ayaṃ sabbattha anupalitto, na  sakkā imaṃ kāmesu patāretu''nti yathāgatamaggeneva gato. theropi  vassasataparinibbute bhagavati upasampadāya vīsavassasatiko pathabyā  thero hutvā, vesālikehi vajjiputtehi uppāditaṃ sāsanassa abbudaṃ  sodhetvā, dutiyaṃ dhammasaṅgītiṃ saṅgāyitvā ``anāgate dhammāsokakāle  uppajjanakaṃ abbudaṃ sodhehī''ti tissamahābrahmānaṃ āṇāpetvā  anupādisesāya nibbānadhātuyā parinibbāyi. <br/><br/>[06] sabbakāmittheragāthāvaṇṇanā niṭṭhitā. <br/><br/>[06] chakkanipātavaṇṇanā niṭṭhitā. 


volume: 100
item: 225
title: sattakanipāto^^^sundarasamuddattheragāthāvaṇṇanā^
content:
  [03] sattakanipāte ^a^M2.0123^ea^ ^a^V2.0106^ea^ ^b^alaṅkatā^eb^tiādikā āyasmato  sundarasamuddattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinitvā imasmiṃ buddhuppāde  rājagahe aññatarassa mahāvibhavassa seṭṭhino putto hutvā nibbatti.  ^b^samuddo^eb^tissa nāmaṃ ahosi. rūpasampattiyā pana  ^b^sundarasamuddo^eb^ti paññāyittha. so paṭhamavaye ṭhito bhagavato  rājagahappavese buddhānubhāvaṃ disvā, paṭiladdhasaddho nissaraṇajjhāsayatāya  pabbajitvā, laddhūpasampado samādinnadhutadhammo rājagahato sāvatthiṃ  gantvā, kalyāṇamittassa santike vipassanācāraṃ uggahetvā, kammaṭṭhānaṃ  anuyuñjanto viharati. tassa mātā rājagahe ussavadivase aññe  seṭṭhiputte sapajāpatike alaṅkatapaṭiyatte ussavakīḷaṃ kīḷante disvā,  puttaṃ anussaritvā rodati. taṃ disvā aññatarā gaṇikā  rodanakāraṇaṃ pucchi. sā tassā taṃ kāraṇaṃ kathesi. taṃ sutvā  gaṇikā ``ahaṃ taṃ ānessāmi, passa tāva mama itthibhāva''nti vatvā  ``yadi evaṃ taṃyeva tassa pajāpatiṃ katvā imassa kulassa sāminiṃ  karissāmī''ti tāya bahuṃ dhanaṃ datvā ^a^P2.0194^ea^,  vissajjitā mahatā parivārena sāvatthiṃ gantvā, therassa piṇḍāya  vicaraṇaṭṭhāne ekasmiṃ gehe vasamānā divase divase aññehi therassa  sakkaccaṃ piṇḍapātaṃ dāpesi. alaṅkatapaṭiyattā ca hutvā suvaṇṇapādukā  āruyha attānaṃ dassesi. athekadivasaṃ gehadvārena gacchantaṃ theraṃ  disvā, suvaṇṇapādukā omuñcitvā, añjaliṃ paggayha purato gacchantī  nānappakāraṃ theraṃ kāmanimantanāya nimantesi. taṃ sutvā thero  ``puthujjanacittaṃ nāma cañcalaṃ, yaṃnūna mayā idāneva ussāho  karaṇīyo''ti tattheva ṭhito bhāvanaṃ ussukkāpetvā chaḷabhiñño ahosi.  taṃ sandhāya vuttaṃ -- <br/><br/>[03] 459^b^.^eb^ <br/><br/>[21] ``alaṅkatā suvasanā, māladhārī vibhūsitā. <br/><br/>[22] alattakakatāpādā, pādukāruyha vesikā.. <br/><br/>[03] 460^b^.^eb^ <br/><br/>[21] ``pādukā ^a^M2.0124^ea^ ^a^V2.0107^ea^ oruhitvāna, purato pañjalīkatā. <br/><br/>[22] sā maṃ saṇhena mudunā, mhitapubbaṃ abhāsatha.. <br/><br/>[03] 461^b^.^eb^ <br/><br/>[21] ```yuvāsi tvaṃ pabbajito, tiṭṭhāhi mama sāsane. <br/><br/>[27] bhuñja mānusake kāme, ahaṃ vittaṃ dadāmi te. <br/><br/>[22] saccaṃ te paṭijānāmi, aggiṃ vā te harāmahaṃ.. <br/><br/>[03] 462^b^.^eb^ <br/><br/>[21] ```yadā jiṇṇā bhavissāma, ubho daṇḍaparāyanā. <br/><br/>[22] ubhopi pabbajissāma, ubhayattha kaṭaggaho'''.. <br/><br/>[03] 463^b^.^eb^ <br/><br/>[21] ``tañca disvāna yācantiṃ, vesikaṃ pañjalīkataṃ. <br/><br/>[22] alaṅkataṃ suvasanaṃ, maccupāsaṃva oḍḍitaṃ.. <br/><br/>[03] 464^b^.^eb^ <br/><br/>[21] ``tato me manasīkāro, yoniso udapajjatha. <br/><br/>[22] ādīnavo pāturahu, nibbidā samatiṭṭhatha.. <br/><br/>[03] 465^b^.^eb^ <br/><br/>[21] ``tato cittaṃ vimucci me, passa dhammasudhammataṃ. <br/><br/>[22] tisso vijjā anuppattā, kataṃ buddhassa sāsana''nti..<br/><br/>[03] tattha ^b^māladhārī^eb^ti mālādhārinī piḷandhapupphadāmā.  ^b^vibhūsitā^eb^ti ūnaṭṭhānassa pūraṇavasena pupphehi ceva  gandhavilepanādīhi ca vibhūsitagattā. ^b^``alaṅkatā''^eb^ti iminā  hatthūpagagīvūpagādīhi ābharaṇehi alaṅkaraṇaṃ adhippetaṃ.  ^b^alattakakatāpādā^eb^ti pariṇatajayasumanapupphavaṇṇena lākhārasena  rañjitacaraṇayugaḷā. samāsapadañhetaṃ, ``alattakakatapādā''ti vattabbe  gāthāsukhatthaṃ dīghaṃ katvā vuttaṃ. asamāsabhāve pana ``tassā''ti  vacanaseso veditabbo. ^b^pādukāruyha vesikā^eb^ti ekā  rūpūpajīvikā itthī yathāvuttavesā suvaṇṇapādukā paṭimuñcitvā  ``ṭhitā''ti vacanaseso.<br/><br/>[03] ^b^pādukā oruhitvānā^eb^ti pādukāhi otaritvā,  suvaṇṇapādukāyo omuñcitvāti attho. ^b^pañjalīkatā^eb^ti  paggahitāñjalikā ^b^sā^eb^ vesī maṃ. sāmaṃ vā vacanaparamparaṃ  ^a^P2.0195^ea^ vinā sayameva abhāsatha. ^b^saṇhenā^eb^ti maṭṭhena.  ^b^mudunā^eb^ti madhurena. ``vacanenā''ti avuttampi vuttameva  hoti, abhāsathāti, vuttattā.<br/><br/>[03] ^b^yuvāsi^eb^ ^a^M2.0125^ea^ ^b^tvaṃ pabbajito^eb^ti tvaṃ pabbajanto yuvā, daharoyeva  hutvā pabbajitosi, nanu pabbajantena sattame dasake sampatteva  pabbajitabbanti dasseti. ^b^tiṭṭhāhi mama sāsane^eb^ti mama vacane  tiṭṭha.<br/><br/>[03] kiṃ ^a^V2.0108^ea^ pana tanti āha ^b^``bhuñja mānusake kāme''^eb^ti kāme  paribhuñjitukāmassa rūpasampatti, vayasampatti, parivārasampatti,  bhogasampatti ca icchitabbā. tattha ``kuto me bhogasampattī''ti  vadeyyāti, āha ^b^``ahaṃ vittaṃ dadāmi te''^eb^ti. ``tayidaṃ  vacanaṃ kathaṃ saddahātabba''nti maññeyyāti taṃ saddahāpentī āha  ^b^``saccaṃ te paṭijānāmi, aggiṃ vā te harāmaha''^eb^nti. ``bhuñja  mānusake kāme, ahaṃ vittaṃ dadāmi te''ti yadidaṃ mayā paṭiññātaṃ, taṃ  ekaṃsena saccameva paṭijānāmi, sace me na pattiyāyasi, aggiṃ vā te  harāmahaṃ aggiṃ haritvā aggipaccayaṃ sapathaṃ karomīti attho.  ^b^ubhayattha kaṭaggaho^eb^ti amhākaṃ ubhinnaṃ jiṇṇakāle pabbajjanaṃ  ubhayattha jayaggāho. yaṃ mayaṃ yāva daṇḍaparāyanakālā bhoge bhuñjāma,  evaṃ idhalokepi bhogehi na jīyāma, mayaṃ pacchā pabbajissāma, evaṃ  paralokepi bhogehi na jīyāmāti adhippāyo. ^b^tato^eb^ti taṃ  nimittaṃ, kāmehi nimantentiyā ``yuvāsi tva''ntiādinā ``yadā  jiṇṇā bhavissāmā''tiādinā ca tassā vesiyā vuttavacanahetu.  tañhi vacanaṃ aṅkusaṃ katvā thero samaṇadhammaṃ karonto sadatthaṃ  paripūresi. sesaṃ heṭṭhā vuttanayameva. <br/><br/>[06] sundarasamuddattheragāthāvaṇṇanā niṭṭhitā. 


volume: 100
item: 226
title: ^^sundarasamuddattheragāthāvaṇṇanā^lakuṇḍakabhaddiyattheragāthāvaṇṇanā^
content:
  [03] ^b^pare ambāṭakārāme^eb^tiādikā āyasmato  lakuṇḍakabhaddiyattherassa gāthā. kā uppatti? ayaṃ kira padumuttarassa  bhagavato kāle haṃsavatīnagare mahābhoge kule nibbattitvā, vayappatto  satthu santike dhammaṃ suṇanto nisinno tasmiṃ khaṇe satthāraṃ ekaṃ  bhikkhuṃ mañjussarānaṃ aggaṭṭhāne ṭhapentaṃ disvā, sayampi taṃ ṭhānaṃ  patthento buddhappamukhassa bhikkhusaṅghassa mahādānaṃ datvā, ``aho  vatāhampi anāgate ayaṃ bhikkhu ^a^M2.0126^ea^ viya ekassa buddhassa sāsane  mañjussarānaṃ aggo bhaveyya''nti paṇidhānaṃ akāsi. bhagavā ca tassa  anantarāyataṃ disvā byākaritvā pakkāmi.<br/><br/>[03] so ^a^P2.0196^ea^ tattha yāvajīvaṃ puññāni katvā  devamanussesu saṃsaranto phussassa bhagavato kāle cittapattakokilo  hutvā rājuyyānato madhuraṃ ambaphalaṃ tuṇḍenādāya gacchanto satthāraṃ  disvā pasannamānaso ``dassāmī''ti cittaṃ uppādesi. satthā tassa  cittaṃ ñatvā pattaṃ gahetvā nisīdi. kokilo dasabalassa patte  ambapakkaṃ patiṭṭhāpesi. satthā taṃ paribhuñji. so kokilo  ^a^V2.0109^ea^ pasannamānaso teneva pītisukhena sattāhaṃ vītināmesi. tena ca  puññakammena mañjussaro ahosi. kassapasammāsambuddhakāle pana  cetiye āraddhe kiṃ pamāṇaṃ karoma? sattayojanappamāṇaṃ.  atimahantametaṃ. chayojanappamāṇaṃ. etampi atimahantaṃ.  pañcayojanaṃ, catuyojanaṃ, tiyojanaṃ, dviyojananti vutte ayaṃ tadā  jeṭṭhavaḍḍhakī hutvā ``etha, bho, anāgate sukhapaṭijaggiyaṃ kātuṃ  vaṭṭatī''ti vatvā rajjuyā parikkhipanto gāvutamattake ṭhatvā ``ekekaṃ  mukhaṃ gāvutaṃ gāvutaṃ hotu, cetiyaṃ ekayojanāvaṭṭaṃ yojanubbedhaṃ  bhavissatī''ti āha. te tassa vacane aṭṭhaṃsu. iti appamāṇassa  buddhassa pamāṇaṃ akāsīti. tena pana kammena nibbattanibbattaṭṭhāne  aññehi nīcatarappamāṇo hoti.<br/><br/>[03] so amhākaṃ satthu kāle sāvatthiyaṃ mahābhogakule nibbatti,  ^b^bhaddiyo^eb^tissa nāmaṃ ahosi. atirassatāya pana  ^b^lakuṇḍakabhaddiyo^eb^ti paññāyittha. so satthu santike dhammaṃ  sutvā, paṭiladdhasaddho pabbajitvā, bahussuto dhammakathiko hutvā  madhurena sarena paresaṃ dhammaṃ kathesi. athekasmiṃ ussavadivase ekena  brāhmaṇena saddhiṃ rathena gacchantī aññatarā gaṇikā theraṃ disvā  dantavidaṃsakaṃ hasi. thero tassā dantaṭṭhike nimittaṃ gahetvā jhānaṃ  uppādetvā, taṃ pādakaṃ katvā, vipassanaṃ paṭṭhapetvā, anāgāmī ahosi.  so abhiṇhaṃ kāyagatāya satiyā viharanto ekadivasaṃ āyasmatā  dhammasenāpatinā ovadiyamāno arahatte patiṭṭhahi. tena vuttaṃ  ^b^apadāne^eb^ (apa0 thera 2.55.1-33) -- <br/><br/>[21] ``padumuttaro ^a^M2.0127^ea^ nāma jino, sabbadhammesu cakkhumā. <br/><br/>[22] ito satasahassamhi, kappe uppajji nāyako.. <br/><br/>[21] ``tadāhaṃ haṃsavatiyaṃ seṭṭhiputto mahaddhano. <br/><br/>[22] jaṅghāvihāraṃ vicaraṃ, saṅghārāmaṃ agacchahaṃ.. <br/><br/>[21] ``tadā so lokapajjoto, dhammaṃ desesi nāyako. <br/><br/>[22] mañjussarānaṃ pavaraṃ, sāvakaṃ abhikittayi.. <br/><br/>[21] ``taṃ sutvā mudito hutvā, kāraṃ katvā mahesino. <br/><br/>[22] vanditvā satthuno pāde, taṃ ṭhānamabhipatthayiṃ.. <br/><br/>[21] ``tadā buddho viyākāsi, saṅghamajjhe vināyako. <br/><br/>[22] anāgatamhi addhāne, lacchase taṃ manorathaṃ.. <br/><br/>[21] ``satasahassito kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa dhammesu dāyādo, oraso dhammanimmito. <br/><br/>[22] bhaddiyo nāma nāmena, hessati satthu sāvako.. <br/><br/>[21] ``tena ^a^V2.0110^ea^ kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``dvenavute ito kappe, phusso uppajji nāyako. <br/><br/>[22] durāsado duppasaho, sabbalokuttamo jino.. <br/><br/>[21] ``caraṇena ca sampanno, brahā uju patāpavā. <br/><br/>[22] hitesī sabbasattānaṃ, bahuṃ mocesi bandhanā.. <br/><br/>[21] ``nandārāmavane tassa, ahosiṃ phussakokilo. <br/><br/>[22] gandhakuṭisamāsanne, ambarukkhe vasāmahaṃ.. <br/><br/>[21] ``tadā piṇḍāya gacchantaṃ, dakkhiṇeyyaṃ jinuttamaṃ. <br/><br/>[22] disvā cittaṃ pasādetvā, mañjunābhinikūjahaṃ.. <br/><br/>[21] ``rājuyyānaṃ tadā gantvā, supakkaṃ kanakattacaṃ. <br/><br/>[22] ambapiṇḍaṃ gahetvāna, sambuddhassopanāmayiṃ.. <br/><br/>[21] ``tadā ^a^M2.0128^ea^ me cittamaññāya, mahākāruṇiko jino. <br/><br/>[22] upaṭṭhākassa hatthato, pattaṃ paggaṇhi nāyako.. <br/><br/>[21] ``adāsiṃ haṭṭhacittohaṃ, ambapiṇḍaṃ mahāmune. <br/><br/>[22] patte pakkhippa pakkhehi, pañjaliṃ katvāna mañjunā.. <br/><br/>[21] ``sarena rajanīyena, savanīyena vaggunā. <br/><br/>[22] vassanto buddhapūjatthaṃ, nīḷaṃ gantvā nipajjahaṃ.. <br/><br/>[21] ``tadā muditacittaṃ maṃ, buddhapemagatāsayaṃ. <br/><br/>[22] sakuṇagghi upāgantvā, ghātayī duṭṭhamānaso.. <br/><br/>[21] ``tato cutohaṃ tusite, anubhotvā mahāsukhaṃ. <br/><br/>[22] manussayonimāgacchiṃ, tassa kammassa vāhasā.. <br/><br/>[21] ``imamhi bhaddake kappe, brahmabandhu mahāyaso. <br/><br/>[22] kassapo nāma gottena, uppajji vadataṃ varo.. <br/><br/>[21] ``sāsanaṃ jotayitvā so, abhibhuyya kutitthiye. <br/><br/>[22] vinayitvāna veneyye, nibbuto so sasāvako.. <br/><br/>[21] ``nibbute tamhi lokagge, pasannā janatā bahū. <br/><br/>[22] pūjanatthāya buddhassa, thūpaṃ kubbanti satthuno.. <br/><br/>[21] ``sattayojanikaṃ thūpaṃ, sattaratanabhūsitaṃ. <br/><br/>[22] karissāma mahesissa, iccevaṃ mantayanti te.. <br/><br/>[21] ``kikino kāsirājassa, tadā senāya nāyako. <br/><br/>[22] hutvāhaṃ appamāṇassa, pamāṇaṃ cetiye vadiṃ.. <br/><br/>[21] ``tadā ^a^V2.0111^ea^ te mama vākyena, cetiyaṃ yojanuggataṃ. <br/><br/>[22] akaṃsu naravīrassa, nānāratanabhūsitaṃ.. <br/><br/>[21] ``tena kammena sukatena, cetanāpaṇidhīhi ca. <br/><br/>[22] jahitvā mānusaṃ dehaṃ, tāvatiṃsamagacchahaṃ.. <br/><br/>[21] ``pacchime ca bhave dāni, jāto seṭṭhikule ahaṃ. <br/><br/>[22] sāvatthiyaṃ puravare, iddhe phīte mahaddhane.. <br/><br/>[21] ``purappavese ^a^M2.0129^ea^ sugataṃ, disvā vimhitamānaso. <br/><br/>[22] pabbajitvāna na ciraṃ, arahattamapāpuṇiṃ.. <br/><br/>[21] ``cetiyassa pamāṇaṃ yaṃ, akariṃ tena kammunā. <br/><br/>[22] lakuṇḍakasarīrohaṃ, jāto paribhavāraho.. <br/><br/>[21] ``sarena madhurenāhaṃ, pūjitvā isisattamaṃ. <br/><br/>[22] mañjussarānaṃ bhikkhūnaṃ, aggattamanupāpuṇiṃ.. <br/><br/>[21] ``phaladānena buddhassa, guṇānussaraṇena ca. <br/><br/>[22] sāmaññaphalasampanno, viharāmi anāsavo.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] aparabhāge aññaṃ byākaronto -- <br/><br/>[03] 466^b^.^eb^ <br/><br/>[21] ``pare ambāṭakārāme, vanasaṇḍamhi bhaddiyo. <br/><br/>[22] samūlaṃ taṇhamabbuyha, tattha bhaddova jhāyati.. <br/><br/>[03] 467^b^.^eb^ <br/><br/>[21] ``ramanteke ^a^P2.0197^ea^ mudiṅgehi, vīṇāhi  paṇavehi ca. <br/><br/>[22] ahañca rukkhamūlasmiṃ, rato buddhassa sāsane.. <br/><br/>[03] 468^b^.^eb^ <br/><br/>[21] ``buddho ce me varaṃ dajjā, so ca labbhetha me varo. <br/><br/>[22] gaṇhehaṃ sabbalokassa, niccaṃ kāyagataṃ sati''nti.. -- <br/><br/>[25] imā tisso gāthā abhāsi.<br/><br/>[03] tattha ^b^pare^eb^ti seṭṭhe adhike, visiṭṭheti attho.  adhikavācī hi ayaṃ parasaddo ``paraṃ viya mattāyā''tiādīsu viya.  ^b^ambāṭakārāme^eb^ti evaṃnāmake ārāme. so kira  chāyūdakasampanno vanasaṇḍamaṇḍito ramaṇīyo hoti tena ``pare''ti  visesetvā vutto. ``ambāṭakavane ambāṭakehi abhilakkhitavane''ti  ca vadanti. ^b^vanasaṇḍamhī^eb^ti vanagahane,  ghananicitarukkhagacchalatāsamūhe vaneti attho. ^b^bhaddiyo^eb^ti  evaṃnāmako, attānameva thero aññaṃ viya vadati. ^b^samūlaṃ  taṇhamabbuyhā^eb^ti taṇhāya ^a^M2.0130^ea^ mūlaṃ nāma avijjā. tasmā sāvijjaṃ taṇhaṃ  aggamaggena ^a^V2.0112^ea^ samugghāṭetvāti attho. ^b^tattha bhaddova jhāyatī^eb^ti  lokuttarehi sīlādīhi bhaddo sundaro tasmiṃyeva vanasaṇḍe  katakiccatāya diṭṭhadhammasukhavihāravasena aggaphalajhānena jhāyati.<br/><br/>[03] phalasukhena ca jhānasamāpattīhi ca vītināmetīti attano  vivekaratiṃ dassetvā ^b^``ramanteke''^eb^ti gāthāyapi byatirekamukhena  tamevatthaṃ dasseti. tattha ^b^mudiṅgehī^eb^ti aṅgikādīhi murajehi.  ^b^vīṇāhī^eb^ti nandinīādīhi vīṇāhi. ^b^paṇavehī^eb^ti  turiyehi ramanti eke kāmabhogino, sā pana tesaṃ rati anariyā  anatthasaṃhitā. ^b^ahañcā^eb^ ti ahaṃ pana, ekako ^b^buddhassa^eb^  bhagavato sāsane rato, tato eva rukkhamūlasmiṃ ^b^rato^eb^ abhirato  viharāmīti attho.<br/><br/>[03] evaṃ attano vivekābhiratiṃ kittetvā idāni yaṃ  kāyagatāsatikammaṭṭhānaṃ bhāvetvā arahattaṃ patto, tassa pasaṃsanatthaṃ  ^b^``buddho ce me''^eb^ti gāthamāha. tassattho -- sace ^b^buddho^eb^  bhagavā ``ekāhaṃ, bhante, bhagavantaṃ varaṃ yācāmī''ti mayā yācito  ``atikkantavarā kho, bhikkhu, tathāgatā''ti apaṭikkhipitvā mayhaṃ  yathāyācitaṃ varaṃ dadeyya, so ca varo mamādhippāyapūrako ^b^labbhetha^eb^  mayhaṃ manorathaṃ matthakaṃ pāpeyyāti thero parikappavasena vadati.  ``bhante, sabbo loko sabbakālaṃ kāyagatāsatikammaṭṭhānaṃ bhāvetū''ti  ``sabbalokassa niccaṃ kāyagatāsati bhāvetabbā''ti katvā varaṃ gaṇhe  ahanti dassento āha ^b^``gaṇhehaṃ sabbalokassa, niccaṃ kāyagataṃ  sati''^eb^nti. idāni aparikkhaṇagarahāmukhena parikkhaṇaṃ pasaṃsanto  -- <br/><br/>[03] 469^b^.^eb^ <br/><br/>[21] ``ye ^a^P2.0198^ea^ maṃ rūpena pāmiṃsu, ye ca  ghosena anvagū. <br/><br/>[22] chandarāgavasūpetā, na maṃ jānanti te janā.. <br/><br/>[03] 470^b^.^eb^ <br/><br/>[21] ``ajjhattañca na jānāti, bahiddhā ca na passati. <br/><br/>[22] samantāvaraṇo bālo, sa ve ghosena vuyhati.. <br/><br/>[03] 471^b^.^eb^ <br/><br/>[21] ``ajjhattañca na jānāti, bahiddhā ca vipassati. <br/><br/>[22] bahiddhā phaladassāvī, sopi ghosena vuyhati.. <br/><br/>[03] 472^b^.^eb^ <br/><br/>[21] ``ajjhattañca ^a^M2.0131^ea^ pajānāti, bahiddhā ca vipassati. <br/><br/>[22] anāvaraṇadassāvī, na so ghosena vuyhatī''ti.. -- <br/><br/>[25] imā catasso gāthā abhāsi.<br/><br/>[03] tattha ^b^ye maṃ rūpena pāmiṃsū^eb^ti ye janā aviddasū mama  rūpena apasādikena nihīnena ``ākārasadisī paññā''ti,  dhammasarīrena ca maṃ nihīnaṃ pāmiṃsu, ``orako aya''nti hīḷentā  paricchindanavasena ^a^V2.0113^ea^ maññiṃsūti attho. ^b^ye ca ghosena anvagū^eb^ti  ye ca sattā ghosena mañjunā maṃ sambhāvanāvasena anugatā bahu  maññiṃsu, taṃ tesaṃ micchā, na hi ahaṃ rūpamattena avamantabbo,  ghosamattena vā na bahuṃ mantabbo, tasmā ^b^chandarāgavasūpetā, na maṃ  jānanti te janā^eb^ti te duvidhāpi janā chandarāgassa vasaṃ upetā  appahīnachandarāgā sabbaso pahīnachandarāgaṃ maṃ na jānanti.<br/><br/>[03] avisayo tesaṃ mādiso ajjhattaṃ bahiddhā ca  apariññātavatthutāyāti dassetuṃ ^b^``ajjhatta''^eb^ntiādi vuttaṃ.  ^b^ajjhatta^eb^nti attano santāne khandhāyatanādidhammaṃ.  ^b^bahiddhā^eb^ti parasantāne. atha vā ajjhattanti, mama abbhantare  asekkhasīlakkhandhādiṃ. bahiddhāti, mameva ākappasampattiyādiyuttaṃ  bahiddhā rūpadhammappavattiṃ cakkhuviññāṇādippavattiñca.  ^b^samantāvaraṇo^eb^ti evaṃ ajjhattañca bahiddhā ca ajānanena  samantato āvaraṇayutto āvaṭañāṇagatiko. ^b^sa ve ghosena  vuyhatī^eb^ti so paraneyyabuddhiko bālo ghosena paresaṃ vacanena vuyhati  niyyati ākaḍḍhīyati.<br/><br/>[03] ^b^bahiddhā ca vipassatī^eb^ti yo ca vuttanayena ajjhattaṃ na  jānāti, bahiddhā pana sutānusārena ākappasampattiādiupadhāraṇena vā  visesato passati. ``guṇavisesayutto siyā''ti maññati, sopi  ^b^bahiddhā phaladassāvī^eb^ nayaggāhena phalamattaṃ gaṇhanto vuttanayena  ghosena vuyhati, sopi mādise na jānātīti attho. <br/><br/>[01] yo pana ^b^ajjhattañca^eb^ khīṇāsavassa abbhantare  asekkhasīlakkhandhādiguṇaṃ jānāti, bahiddhā cassa  paṭipattisallakkhaṇena visesato guṇavisesayogaṃ passati.  ^b^anāvaraṇadassāvī^eb^ kenaci anāvaṭo hutvā ariyānaṃ guṇe ^a^M2.0132^ea^ daṭṭhuṃ  ñātuṃ samattho, na so ghosamattena vuyhati yāthāvato dassanatoti. <br/><br/>[06] lakuṇḍakabhaddiyattheragāthāvaṇṇanā niṭṭhitā. 


volume: 100
item: 227
title: ^sundarasamuddattheragāthāvaṇṇanā^lakuṇḍakabhaddiyattheragāthāvaṇṇanā^bhaddattheragāthāvaṇṇanā^
content:
  [03] ^b^ekaputto^eb^tiādikā ^a^P2.0199^ea^ āyasmato  bhaddattherassa gāthā. kā uppatti? ayaṃ kira padumuttaraṃ bhagavantaṃ  bhikkhusaṅghañca satasahassaparimāṇaṃ cīvarādīhi catūhi paccayehi  pūjesi. so tena puññakammena devamanussesu saṃsaranto imasmiṃ  buddhuppāde sāvatthiyaṃ seṭṭhikule nibbatti. nibbattamāno ^a^V2.0114^ea^ ca aputtakesu  mātāpitūsu devatāyācanādīni katvāpi alabhantesu satthāraṃ  upasaṅkamitvā ``sace, bhante, mayaṃ ekaṃ puttaṃ lacchāma, taṃ tumhākaṃ  dāsatthāya dassāmā''ti vatvā āyācitvā gatesu satthu adhippāyaṃ  ñatvā aññataro devaputto khīṇāyuko hutvā ṭhito sakkena devaraññā  ``amukasmiṃ kule nibbattāhī''ti āṇatto tattha nibbatti,  ^b^bhaddo^eb^tissa nāmaṃ akaṃsu. taṃ sattavassuddesikaṃ jātaṃ mātāpitaro  alaṅkaritvā bhagavato santikaṃ netvā ``ayaṃ so, bhante, tumhe  āyācitvā laddhadārako, imaṃ tumhākaṃ niyyātemā''ti āhaṃsu. satthā  ānandattheraṃ āṇāpesi -- ``imaṃ pabbājehī''ti. āṇāpetvā ca  gandhakuṭiṃ pāvisi. thero taṃ pabbājetvā saṅkhepena vipassanāmukhaṃ  ācikkhi. so upanissayasampannattā vipassanāya kammaṃ karonto  sūriye anoggateyeva bhāvanaṃ ussukkāpetvā chaḷabhiñño ahosi. tena  vuttaṃ ^b^apadāne^eb^ (apa0 thera 1.5.54-69) -- <br/><br/>[21] ``padumuttarasambuddhaṃ, mettacittaṃ mahāmuniṃ. <br/><br/>[22] upeti janatā sabbā, sabbalokagganāyakaṃ.. <br/><br/>[21] ``sattukañca baddhakañca, āmisaṃ pānabhojanaṃ. <br/><br/>[22] dadanti satthuno sabbe, puññakkhette anuttare.. <br/><br/>[21] ``ahampi dānaṃ dassāmi, devadevassa tādino. <br/><br/>[22] buddhaseṭṭhaṃ nimantetvā, saṅghampi ca anuttaraṃ.. <br/><br/>[21] ``uyyojitā ^a^M2.0133^ea^ mayā cete, nimantesuṃ tathāgataṃ. <br/><br/>[22] kevalaṃ bhikkhusaṅghañca, puññakkhettaṃ anuttaraṃ.. <br/><br/>[21] ``satasahassapallaṅkaṃ, sovaṇṇaṃ gonakatthataṃ. <br/><br/>[27] tūlikāpaṭalikāya, khomakappāsikehi ca. <br/><br/>[22] mahārahaṃ paññāpayiṃ, āsanaṃ buddhayuttakaṃ.. <br/><br/>[21] ``padumuttaro lokavidū, devadevo narāsabho. <br/><br/>[22] bhikkhusaṅghaparibyūḷho, mama dvāramupāgami.. <br/><br/>[21] ``paccuggantvāna sambuddhaṃ, lokanāthaṃ yasassinaṃ. <br/><br/>[22] pasannacitto sumano, abhināmayiṃ saṅgharaṃ.. <br/><br/>[21] ``bhikkhūnaṃ satasahassaṃ, buddhañca lokanāyakaṃ. <br/><br/>[22] pasannacitto sumano, paramannena tappayiṃ.. <br/><br/>[21] ``padumuttaro lokavidū, āhutīnaṃ paṭiggaho. <br/><br/>[22] bhikkhusaṅghe nisīditvā, imā gāthā abhāsatha.. <br/><br/>[21] ``yenidaṃ āsanaṃ dinnaṃ, sovaṇṇaṃ gonakatthataṃ. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``catusattatikkhattuṃ ^a^V2.0115^ea^ so, devarajjaṃ karissati. <br/><br/>[22] anubhossati sampattiṃ, accharāhi purakkhato.. <br/><br/>[21] ``padesarajjaṃ sahassaṃ, vasudhaṃ āvasissati. <br/><br/>[22] ekapaññāsakkhattuñca, cakkavattī bhavissati.. <br/><br/>[21] ``sabbāsu bhavayonīsu, uccākulī bhavissati. <br/><br/>[27] so ca pacchā pabbajitvā, sukkamūlena codito. <br/><br/>[22] bhaddiyo nāma nāmena, hessati satthu sāvako.. <br/><br/>[21] ``vivekamanuyuttomhi, pantasenanivāsahaṃ. <br/><br/>[22] phalañcādhigataṃ sabbaṃ, cattaklesomhi ajjahaṃ.. <br/><br/>[21] ``mama sabbaṃ abhiññāya, sabbaññū lokanāyako. <br/><br/>[22] bhikkhusaṅghe nisīditvā, etadagge ṭhapesi maṃ.. <br/><br/>[21] ``paṭisambhidā catasso, vimokkhāpi ca aṭṭhime. <br/><br/>[22] chaḷabhiññā sacchikatā, kataṃ buddhassa sāsana''nti..<br/><br/>[03] tassa ^a^M2.0134^ea^ bhagavā chaḷabhiññuppattiṃ ñatvā ``ehi, bhaddā''ti āha.  so tāvadeva satthāraṃ upasaṅkamitvā vanditvā pañjaliko satthu samīpe  aṭṭhāsi, sā eva cassa upasampadā ahosi. buddhūpasampadā nāma  kiresā. thero jātito paṭṭhāya attano pavattiyā kathanamukhena aññaṃ  byākaronto -- <br/><br/>[03] 473^b^.^eb^ <br/><br/>[21] ``ekaputto ahaṃ āsiṃ, piyo mātu piyo pitu. <br/><br/>[22] bahūhi vatacariyāhi, laddho āyācanāhi ca.. <br/><br/>[03] 474^b^.^eb^ <br/><br/>[21] ``te ca maṃ anukampāya, atthakāmā hitesino. <br/><br/>[22] ubho pitā ca mātā ca, buddhassa upanāmayuṃ.. <br/><br/>[03] 475^b^.^eb^ <br/><br/>[21] ``kicchā laddho ayaṃ putto, sukhumālo sukhedhito. <br/><br/>[22] imaṃ dadāma te nātha, jinassa paricārakaṃ.. <br/><br/>[03] 476^b^.^eb^ <br/><br/>[21] ``satthā ca maṃ paṭiggayha, ānandaṃ etadabravi. <br/><br/>[22] pabbājehi imaṃ khippaṃ, hessatyājāniyo ayaṃ.. <br/><br/>[03] 477^b^.^eb^ <br/><br/>[21] ``pabbājetvāna ^a^P2.0200^ea^ maṃ satthā, vihāraṃ  pāvisī jino. <br/><br/>[22] anoggatasmiṃ sūriyasmiṃ, tato cittaṃ vimucci me.. <br/><br/>[03] 478^b^.^eb^ <br/><br/>[21] ``tato ^a^V2.0116^ea^ satthā nirākatvā, paṭisallānavuṭṭhito. <br/><br/>[22] ehi bhaddāti maṃ āha, sā me āsūpasampadā.. <br/><br/>[03] 479^b^.^eb^ <br/><br/>[21] ``jātiyā sattavassena, laddhā me upasampadā. <br/><br/>[22] tisso vijjā anuppattā, aho dhammasudhammatā''ti..  -- <br/><br/>[25] imā gāthā abhāsi.<br/><br/>[03] tattha ^b^vatacariyāhī^eb^ti, ``evaṃ katvā puttaṃ labhissathā''ti  vuttaṃ samaṇabrāhmaṇānaṃ vacanaṃ sutvā, khīraṃ pāyitvā,  anasanādivatacaraṇehi. ^b^āyācanāhī^eb^ti devatāyācanāhi  satthuāyācanāya ca, idameva cettha kāraṇaṃ, itaraṃ thero mātāpitūnaṃ  paṭipattidassanatthañceva kicchaladdhabhāvadassanatthañca vadati.<br/><br/>[03] ^b^te^eb^ti ^a^M2.0135^ea^ mātāpitaro. ^b^upanāmayu^eb^nti upanāmesuṃ.<br/><br/>[03] ^b^sukhedhito^eb^ti sukhasaṃvaḍḍhito. ^b^te^eb^ti tuyhaṃ.  ^b^paricāraka^eb^nti kiṃkāraṃ.<br/><br/>[03] ^b^hessatyājāniyo aya^eb^nti ayaṃ dārako mama sāsane  ājānīyo bhavissati. tasmā khippaṃ ajjeva pabbājehīti etaṃ  ^b^abravi,^eb^ āha.<br/><br/>[03] ^b^pabbājetvānā^eb^ti ānandattherena pabbājetvā.  ^b^vihāra^eb^nti gandhakuṭiṃ. ^b^anoggatasmiṃ sūriyasmi^eb^nti  sūriye anatthaṅgateyeva. ^b^tato cittaṃ vimucci me^eb^ti tato  vipassanārambhato paraṃ na cireneva khaṇena sabbāsavehi me cittaṃ  vimucci, khīṇāsavo ahosiṃ.<br/><br/>[03] ^b^tato^eb^ti mama āsavakkhayato pacchā. ^b^nirākatvā^eb^ti  attanā samāpannaṃ phalasamāpattiṃ appetvā tato vuṭṭhāya. tenāha  ^b^``paṭisallānavuṭṭhito''^eb^ti. ^b^sā me āsūpasampadā^eb^ti yā maṃ  uddissa ``ehi, bhaddā''ti satthu vācā pavattā, sā eva me mayhaṃ  upasampadā āsi. evaṃ ^b^jātiyā sattavassena, laddhā me  upasampadā^eb^ti sātisayaṃ satthārā attano kataṃ anuggahaṃ sāsanassa ca  niyyānikataṃ dasseti. tenāha ^b^``aho dhammasudhammatā''^eb^ti.<br/><br/>[03] ettha ca ``cittaṃ vimucci me''ti khīṇāsavabhāvaṃ pakāsetvāpi  puna ^b^``tisso vijjā anuppattā''^eb^ti lokiyābhiññekadesadassanaṃ  chaḷabhiññabhāvavibhāvanatthaṃ. tenāha apadāne ``chaḷabhiññā  sacchikatā''ti. <br/><br/>[06] bhaddattheragāthāvaṇṇanā niṭṭhitā. 


volume: 100
item: 228
title:
  sundarasamuddattheragāthāvaṇṇanā^lakuṇḍakabhaddiyattheragāthāvaṇṇanā^bhaddattheragāthāvaṇṇanā^sopākattheragāthāvaṇṇanā^

content:
  [03] ^b^disvā^eb^ ^a^V2.0117^ea^ ^a^P2.0201^ea^  ^b^pāsādachāyāya^eb^ntiādikā āyasmato sopākattherassa gāthā.  kā uppatti? ayampi purimabuddhesu katādhikāro tattha tattha bhave  puññāni upacinanto siddhatthassa bhagavato kāle brāhmaṇakule  nibbattitvā viññutaṃ patto brāhmaṇānaṃ vijjāsippesu nipphattiṃ gato  kāmesu ādīnavaṃ disvā gharāvāsaṃ pahāya tāpasapabbajjaṃ pabbajitvā  ekasmiṃ ^a^M2.0136^ea^ pabbate viharati. satthā āsannamaraṇaṃ taṃ ñatvā tassa  santikaṃ agamāsi. so bhagavantaṃ disvā pasannacitto uḷāraṃ  pītisomanassaṃ pavedento pupphamayaṃ āsanaṃ paññapetvā adāsi. satthā  tattha nisīditvā, aniccatāpaṭisaṃyuttaṃ dhammiṃ kathaṃ kathetvā tassa  passantasseva ākāsena agamāsi. so pubbe gahitaṃ niccaggāhaṃ  pahāya aniccasaññaṃ hadaye ṭhapetvā, kālaṅkatvā, devaloke uppajitvā,  aparāparaṃ devamanussesu saṃsaranto, imasmiṃ buddhuppāde rājagahe  sopākayoniyaṃ nibbatti. so jātiāgatena ^b^sopāko^eb^ti nāmena  paññāyi. keci pana ``vāṇijakule nibbatto, `sopāko'ti pana  nāmamatta''nti vadanti. taṃ apadānapāḷiyā virujjhati ``pacchime  bhave sampatte, sopākayonupāgami''nti vacanato.<br/><br/>[03] tassa catumāsajātassa pitā kālamakāsi, cūḷapitā posesi.  anukkamena sattavassiko jāto. ekadivasaṃ cūḷapitā ``attano  puttena kalahaṃ karotī''ti kujjhitvā, taṃ susānaṃ netvā, dve hatthe  rajjuyā ekato bandhitvā, tāya eva rajjuyā matamanussassa sarīre  gāḷhaṃ bandhitvā gato ``siṅgālādayo khādantū''ti.  pacchimabhavikatāya dārakassa puññaphalena sayaṃ māretuṃ na visahi,  siṅgālādayopi na abhibhaviṃsu. dārako aḍḍharattasamaye evaṃ  vippalapati -- <br/><br/>[21] ``kā gati me agatissa, ko vā bandhu abandhuno. <br/><br/>[22] susānamajjhe bandhassa, ko me abhayadāyako''ti..<br/><br/>[03] satthā tāya velāya veneyyabandhave olokento dārakassa  hadayabbhantare pajjalantaṃ arahattūpanissayaṃ disvā obhāsaṃ pharitvā satiṃ  janetvā evamāha -- <br/><br/>[21] ``ehi ^a^V2.0118^ea^ sopāka mā bhāyi, olokassu tathāgataṃ. <br/><br/>[22] ahaṃ taṃ tārayissāmi, rāhumukheva candima''nti..<br/><br/>[03] dārako buddhānubhāvena chinnabandhano gāthāpariyosāne sotāpanno  hutvā gandhakuṭisammukhe aṭṭhāsi. tassa mātā puttaṃ apassantī  cūḷapitaraṃ pucchitvā tenassa pavattiyā akathitāya tattha tattha ^a^P2.0202^ea^  gantvā vicinantī ^a^M2.0137^ea^ ``buddhā kira atītānāgatapaccuppannaṃ  jānanti, yaṃnūnāhaṃ bhagavantaṃ upasaṅkamitvā mama puttassa pavattiṃ  jāneyya''nti satthu santikaṃ agamāsi. satthā, iddhiyā taṃ  paṭicchādetvā, ``bhante, mama puttaṃ na passāmi, apica bhagavā tassa  pavattiṃ jānātī''ti tāya puṭṭho -- <br/><br/>[21] ``na santi puttā tāṇāya, na pitā nāpi bandhavā. <br/><br/>[22] antakenādhipannassa, natthi ñātīsu tāṇatā''ti..  (dha0 pa0 288) -- <br/><br/>[25] dhammaṃ kathesi. taṃ sutvā sā sotāpannā ahosi.  dārako arahattaṃ pāpuṇi. tena vuttaṃ ^b^apadāne^eb^ (apa0 thera  1.2.112-123) -- <br/><br/>[21] ``pabbhāraṃ sodhayantassa, vipine pabbatuttame. <br/><br/>[22] siddhattho nāma bhagavā, āgacchi mama santikaṃ.. <br/><br/>[21] ``buddhaṃ upagataṃ disvā, lokajeṭṭhassa tādino. <br/><br/>[22] santharaṃ santharitvāna, pupphāsanamadāsahaṃ.. <br/><br/>[21] ``pupphāsane nisīditvā, siddhattho lokanāyako. <br/><br/>[22] mamañca gatimaññāya, aniccatamudāhari.. <br/><br/>[21] ``aniccā vata saṅkhārā, uppādavayadhammino. <br/><br/>[22] uppajjitvā nirujjhanti, tesaṃ vūpasamo sukho.. <br/><br/>[21] ``idaṃ vatvāna sabbaññū, lokajeṭṭho narāsabho. <br/><br/>[22] nabhaṃ abbhuggamī vīro, haṃsarājāva ambare.. <br/><br/>[21] ``sakaṃ diṭṭhiṃ jahitvāna, bhāvayāniccasaññahaṃ. <br/><br/>[22] ekāhaṃ bhāvayitvāna, tattha kālaṃ kato ahaṃ.. <br/><br/>[21] ``dve sampattī anubhotvā, sukkamūlena codito. <br/><br/>[22] pacchime bhave sampatte, sapākayonupāgamiṃ.. <br/><br/>[21] ``agārā abhinikkhamma, pabbajiṃ anagāriyaṃ. <br/><br/>[22] jātiyā sattavassohaṃ, arahattamapāpuṇiṃ.. <br/><br/>[21] ``āraddhavīriyo ^a^V2.0119^ea^ pahitatto, sīlesu susamāhito. <br/><br/>[22] tosetvāna mahānāgaṃ, alatthaṃ upasampadaṃ.. <br/><br/>[21] ``catunnavutito ^a^M2.0138^ea^ kappe, yaṃ kammamakariṃ tadā. <br/><br/>[22] duggatiṃ nābhijānāmi, pupphadānassidaṃ phalaṃ.. <br/><br/>[21] ``catunnavutito kappe, yaṃ saññaṃ bhāvayiṃ tadā. <br/><br/>[22] taṃ saññaṃ bhāvayantassa, patto me āsavakkhayo.. <br/><br/>[21] ``paṭisambhidā catasso...pe0... kataṃ buddhassa  sāsana''nti..<br/><br/>[03] atha bhagavā iddhiṃ paṭisaṃhari. sāpi puttaṃ disvā haṭṭhatuṭṭho  tassa khīṇāsavabhāvaṃ sutvā pabbājetvā gatā. so satthāraṃ  gandhakuṭicchāyāyaṃ caṅkamantaṃ upasaṅkamitvā, vanditvā anucaṅkami.  tassa bhagavā upasampadaṃ anujānitukāmo ``ekaṃ nāma  ki''ntiādinā dasa pañhe pucchi. sopi satthu adhippāyaṃ gaṇhanto  sabbaññutaññāṇena saṃsandento ``sabbe sattā āhāraṭṭhitikā''tiādinā  (khu0 pā0 4.1) te pañhe vissajjesi. teneva te kumārapañhā nāma  jātā. satthā tassa pañhabyākaraṇena ārādhitacitto upasampadaṃ  anujāni. tena sā pañhabyākaraṇūpasampadā nāma jātā. tassimaṃ  attano pavattiṃ pakāsetvā thero aññaṃ byākaronto -- <br/><br/>[03] 480^b^.^eb^ <br/><br/>[21] ``disvā pāsādachāyāyaṃ, caṅkamantaṃ naruttamaṃ. <br/><br/>[22] tattha naṃ upasaṅkamma, vandissaṃ purisuttamaṃ.. <br/><br/>[03] 481^b^.^eb^ <br/><br/>[21] ``ekaṃsaṃ cīvaraṃ katvā, saṃharitvāna pāṇayo. <br/><br/>[22] anucaṅkamissaṃ virajaṃ, sabbasattānamuttamaṃ.. <br/><br/>[03] 482^b^.^eb^ <br/><br/>[21] ``tato pañhe apucchi maṃ, pañhānaṃ kovido vidū. <br/><br/>[22] acchambhī ca abhīto ca, byākāsiṃ satthuno ahaṃ.. <br/><br/>[03] 483^b^.^eb^ <br/><br/>[21] ``vissajjitesu pañhesu, anumodi tathāgato. <br/><br/>[22] bhikkhusaṅghaṃ viloketvā, imamatthaṃ abhāsatha.. <br/><br/>[03] 484^b^.^eb^ <br/><br/>[21] ```lābhā aṅgānaṃ magadhānaṃ, yesāyaṃ paribhuñjati. <br/><br/>[27] cīvaraṃ piṇḍapātañca, paccayaṃ sayanāsanaṃ. <br/><br/>[22] paccuṭṭhānañca sāmīciṃ, tesaṃ lābhā'ti cābravi.. <br/><br/>[03] 485^b^.^eb^ <br/><br/>[21] ```ajjadagge ^a^M2.0139^ea^ maṃ sopāka, dassanāyopasaṅkama. <br/><br/>[22] esā ceva te sopāka, bhavatu upasampadā'''.. <br/><br/>[03] 486^b^.^eb^ <br/><br/>[21] ``jātiyā sattavassena, laddhāna upasampadaṃ. <br/><br/>[22] dhāremi antimaṃ dehaṃ, aho dhammasudhammatā''ti.. --  imā gāthā abhāsi.<br/><br/>[03] tattha ^a^V2.0120^ea^ ^a^P2.0203^ea^ ^b^pāsādachāyāya^eb^nti  gandhakuṭicchāyāyaṃ. ^b^vandissa^eb^nti, abhivandiṃ.<br/><br/>[03] ^b^saṃharitvāna pāṇayo^eb^ti ubho hatthe kamalamakuḷākārena  saṅgate katvā, añjaliṃ paggahetvāti attho. ^b^anucaṅkamissa^eb^nti  caṅkamantassa satthuno anupacchato anugamanavasena caṅkamiṃ.  ^b^viraja^eb^nti vigatarāgādirajaṃ.<br/><br/>[03] ^b^pañhe^eb^ti kumārapañhe. ^b^vidū^eb^ti veditabbaṃ viditavā,  sabbaññūti attho. ``satthā maṃ pucchatī''ti uppajjanakassa  chambhitattassa bhayassa ca setughātena pahīnattā ^b^acchambhī^eb^ ca  ^b^abhīto^eb^ ca byākāsi.<br/><br/>[03] ^b^yesāya^eb^nti yesaṃ aṅgamagadhānaṃ ayaṃ sopāko.  ^b^paccaya^eb^nti gilānapaccayaṃ. ^b^sāmīci^eb^nti  maggadānabījanādisāmīcikiriyaṃ.<br/><br/>[03] ^b^ajjadagge^eb^ti da-kāro padasandhikaro, ajja agge ādiṃ  katvā, ajja paṭṭhāya. ``ajjatagge''tipi pāḷi, ajjataṃ ādiṃ  katvāti attho. ^b^dassanāyopasaṅkamā^eb^ti ``hīnajacco, vayasā  taruṇataro''ti vā acintetvā dassanāya maṃ upasaṅkama. ^b^esā  cevā^eb^ti yā tassa mama sabbaññutaññāṇena saddhiṃ saṃsandetvā katā  pañhavissajjanā. esāyeva te bhavatu upasampadā iti ca abravīti  yojanā. ``laddhā me upasampadā''tipi pāḷi. ye pana ``laddhāna  upasampada''ntipi paṭhanti, tesaṃ ^b^sattavassenā^eb^ti sattamena  vassenāti attho, sattavassena vā hutvāti vacanaseso. yaṃ panettha  avuttaṃ, taṃ suviññeyyameva. <br/><br/>[06] sopākattheragāthāvaṇṇanā niṭṭhitā. 


volume: 100
item: 229
title:
  lakuṇḍakabhaddiyattheragāthāvaṇṇanā^bhaddattheragāthāvaṇṇanā^sopākattheragāthāvaṇṇanā^sarabhaṅgattheragāthāvaṇṇanā^

content:
  [03] ^b^sare^eb^ ^a^M2.0140^ea^ ^b^hatthehī^eb^tiādikā āyasmato sarabhaṅgattherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ kusalaṃ upacinitvā imasmiṃ buddhuppāde rājagahe  aññatarassa brāhmaṇassa putto hutvā nibbatti,  ^b^anabhilakkhito^eb^tissa kulavaṃsāgataṃ nāmaṃ ahosi. so  vayappatto kāme pahāya tāpasapabbajjaṃ pabbajitvā saratiṇāni ^a^V2.0121^ea^ sayameva  bhañjitvā paṇṇasālaṃ katvā vasati. tato paṭṭhāya ^b^sarabhaṅgo^eb^tissa  samaññā ahosi. atha bhagavā buddhacakkhunā lokaṃ volokento tassa  arahattūpanissayaṃ disvā, tattha gantvā, dhammaṃ desesi. so  paṭiladdhasaddho pabbajitvā vipassanāya kammaṃ karonto nacirasseva  arahattaṃ patvā tattheva vasati. athassa tāpasakāle katā paṇṇasālā  jiṇṇā paluggā ahosi. taṃ disvā ^a^P2.0204^ea^ manussā  ``kissa, bhante, imaṃ kuṭikaṃ na paṭisaṅkharothā''ti āhaṃsu. thero  ``kuṭikā yathā tāpasakāle katā, idāni tathā kātuṃ na sakkā''ti  taṃ sabbaṃ pakāsento -- <br/><br/>[03] 487^b^.^eb^ <br/><br/>[21] ``sare hatthehi bhañjitvā, katvāna kuṭimacchisaṃ. <br/><br/>[22] tena me sarabhaṅgoti, nāmaṃ sammutiyā ahu.. <br/><br/>[03] 488^b^.^eb^ <br/><br/>[21] ``na mayhaṃ kappate ajja, sare hatthehi bhañjituṃ. <br/><br/>[22] sikkhāpadā no paññattā, gotamena yasassinā''ti..  -- dve gāthā abhāsi.<br/><br/>[03] tattha ^b^sare hatthehi bhañjitvā^eb^ti, pubbe tāpasakāle  saratiṇāni mama hatthehi chinditvā tiṇakuṭiṃ katvā ^b^acchisaṃ^eb^  vasiṃ, nisīdiñceva nipajjiñca. ^b^tenā^eb^ti kuṭikaraṇatthaṃ sarānaṃ  bhañjanena. ^b^sammutiyā^eb^ti anvatthasammutiyā sarabhaṅgoti, nāmaṃ  ahu ahosi.<br/><br/>[03] ^b^na mayhaṃ kappate ajjā^eb^ti ajja idāni upasampannassa mayhaṃ  ^b^sare^eb^ saratiṇe hatthehi bhañjituṃ na kappate na vaṭṭati. kasmā?  ^b^sikkhāpadā no paññattā, gotamena yasassinā^eb^ti. tena yaṃ  amhākaṃ satthārā sikkhāpadaṃ paññattaṃ, taṃ mayaṃ jīvitahetunāpi  nātikkamāmāti dasseti.<br/><br/>[03] evaṃ ^a^M2.0141^ea^ ekena pakārena tiṇakuṭikāya apaṭisaṅkharaṇe kāraṇaṃ  dassetvā idāni aparenapi pariyāyena naṃ dassento -- <br/><br/>[03] 489^b^.^eb^ <br/><br/>[21] ``sakalaṃ samattaṃ rogaṃ, sarabhaṅgo nāddasaṃ pubbe. <br/><br/>[22] soyaṃ rogo diṭṭho, vacanakarenātidevassā''ti.. --  imaṃ gāthamāha.<br/><br/>[03] tattha ^b^sakala^eb^nti sabbaṃ. ^b^samatta^eb^nti sampuṇṇaṃ,  sabbabhāgato anavasesanti attho. ^b^roga^eb^nti  dukkhadukkhatādivasena rujanaṭṭhena rogabhūtaṃ upādānakkhandhapañcakaṃ  sandhāya vadati. ^b^nāddasaṃ pubbe^eb^ti ^a^V2.0122^ea^ satthu ovādapaṭilābhato pubbe  na addakkhiṃ. ^b^soyaṃ rogo diṭṭho, vacanakarenātidevassā^eb^ti  sammutidevā upapattidevā visuddhidevāti sabbepi deve attano  sīlādiguṇehi atikkamitvā ṭhitattā atidevassa sammāsambuddhassa  ovādapaṭikarena sarabhaṅgena so ayaṃ khandhapañcakasaṅkhāto rogo  vipassanāpaññāsahitāya maggapaññāya pañcakkhandhato diṭṭho,  pariññātoti attho. etena evaṃ attabhāvakuṭikāyampi anapekkho  bāhiraṃ tiṇakuṭikaṃ kathaṃ paṭisaṅkharissatīti dasseti.<br/><br/>[03] idāni yaṃ maggaṃ paṭipajjantena mayā ayaṃ attabhāvarogo  yāthāvato diṭṭho, svāyaṃ maggo sabbabuddhasādhāraṇo. yena nesaṃ  ovādadhammopi majjhe bhinnasuvaṇṇasadiso yatthāhaṃ patiṭṭhāya  dukkhakkhayaṃ pattoti ^a^P2.0205^ea^ evaṃ attano arahattapaṭipattiṃ  byākaronto -- <br/><br/>[03] 490^b^.^eb^ <br/><br/>[21] ``yeneva maggena gato vipassī, yeneva maggena sikhī  ca vessabhū. <br/><br/>[22] kakusandhakoṇāgamano ca kassapo, tenañjasena agamāsi  gotamo.. <br/><br/>[03] 491^b^.^eb^ <br/><br/>[21] ``vītataṇhā anādānā, satta buddhā khayogadhā. <br/><br/>[22] yehāyaṃ desito dhammo, dhammabhūtehi tādibhi.. <br/><br/>[03] 492^b^.^eb^ <br/><br/>[21] ``cattāri ariyasaccāni, anukampāya pāṇinaṃ. <br/><br/>[22] dukkhaṃ samudayo maggo, nirodho dukkhasaṅkhayo.. <br/><br/>[03] 493^b^.^eb^ <br/><br/>[21] ``yasmiṃ ^a^M2.0142^ea^ nivattate dukkhaṃ, saṃsārasmiṃ anantakaṃ. <br/><br/>[27] bhedā imassa kāyassa, jīvitassa ca saṅkhayā. <br/><br/>[22] añño punabbhavo natthi, suvimuttomhi sabbadhī''ti..  -- <br/><br/>[25] imā gāthā abhāsi --<br/><br/>[03] tattha ^b^yeneva maggenā^eb^ti yeneva sapubbabhāgena ariyena  aṭṭhaṅgikena maggena. ^b^gato^eb^ti paṭipanno nibbānaṃ adhigato.  ^b^vipassī^eb^ti vipassī sammāsambuddho. ^b^kakusandhā^eb^ti  avibhattiko niddeso. ``kakusandhakoṇāgamanā''tipi pāṭho.  ^b^tenañjasenā^eb^ti teneva añjasena ariyamaggena.<br/><br/>[03] ^b^anādānā^eb^ti anupādānā appaṭisandhikā vā.  ^b^khayogadhā^eb^ti nibbānogadhā nibbānapatiṭṭhā. ^b^yehāyaṃ desito  dhammo^eb^ti yehi sattahi sammāsambuddhehi ayaṃ sāsanadhammo desito  pavedito. ^b^dhammabhūtehī^eb^ti dhammakāyatāya dhammasabhāvehi,  navalokuttaradhammato vā bhūtehi jātehi, dhammaṃ vā pattehi.  ^b^tādibhī^eb^ti, iṭṭhādīsu tādibhāvappattehi.<br/><br/>[03] ^b^``cattāri^eb^ ^a^V2.0123^ea^ ^b^ariyasaccānī''^eb^tiādinā tehi desitaṃ dhammaṃ  dasseti. tattha ^b^cattārī^eb^ti gaṇanaparicchedo.  ^b^ariyasaccānī^eb^ti paricchinnadhammadassanaṃ. vacanatthato pana  ariyāni ca avitathaṭṭhena saccāni cāti ariyasaccāni, ariyassa  vā bhagavato saccāni tena desitattā, ariyabhāvakarāni vā saccānīti  ariyasaccāni. kucchitabhāvato tucchabhāvato ca ^b^dukkhaṃ,^eb^  upādānakkhandhapañcakaṃ. taṃ dukkhaṃ samudeti etasmāti ^b^samudayo,^eb^  taṇhā. kilese mārento gacchati, nibbānatthikehi maggīyatīti vā  ^b^maggo,^eb^ sammādiṭṭhiādayo aṭṭha dhammā. saṃsāracārakasaṅkhāto  natthi ettha rodho, etasmiṃ vā adhigate puggalassa rodhābhāvo hoti,  nirujjhati dukkhametthāti vā ^b^nirodho,^eb^ nibbānaṃ. tenāha  ``dukkhasaṅkhayo''ti. ayamettha ^a^P2.0206^ea^ saṅkhepo,  vitthāro pana ^b^visuddhimagge^eb^ vuttanayeneva veditabbo.<br/><br/>[03] ^b^yasmi^eb^nti yasmiṃ nirodhe nibbāne adhigate.  ^b^nivattate^eb^ti ariyamaggabhāvanāya sati ^b^anantakaṃ^eb^ apariyantaṃ  imasmiṃ saṃsāre jātiādidukkhaṃ na pavattati ucchijjati, so  nirodhoti ayaṃ dhammabhūtehi sammāsambuddhehi desito ^a^M2.0143^ea^ dhammoti yojanā.  ^b^``bhedā''^eb^tiādinā ``rogo diṭṭho''ti dukkhapariññāya  sūcitaṃ attano arahattappattiṃ sarūpato dasseti. ``yasmiṃ nibbattate  dukkha''nti pana pāṭhe sakalagāthāya tatthāyaṃ yojanā -- ^b^yasmiṃ^eb^  khandhādipaṭipāṭisaññite saṃsāre idaṃ anantakaṃ jātiādidukkhaṃ  nibbattaṃ, so ito dukkhappattito añño punappunaṃ bhavanabhāvato  punabbhavo. imassa jīvitindriyassa saṅkhayā kāyasaṅkhātassa  khandhapañcakassa bhedā vināsā uddhaṃ natthi, tasmā sabbadhi sabbehi  kilesehi sabbehi bhavehi suṭṭhu vimutto visaṃyutto amhīti. <br/><br/>[06] sarabhaṅgattheragāthāvaṇṇanā niṭṭhitā. <br/><br/>[06] sattakanipātavaṇṇanā niṭṭhitā. 


volume: 100
item: 230
title: aṭṭhakanipāto^^^mahākaccāyanattheragāthāvaṇṇanā^
content:
  [03] aṭṭhakanipāte ^a^M2.0144^ea^ ^a^V2.0124^ea^ ^b^kammaṃ bahuka^eb^ntiādikā āyasmato  mahākaccāyanattherassa gāthā. kā uppatti? ayampi purimabuddhesu  katādhikāro padumuttarassa bhagavato kāle gahapatimahāsālakule  nibbattitvā vuddhippatto, ekadivasaṃ satthu santike dhammaṃ suṇanto  satthārā saṃkhittena bhāsitassa vitthārena atthaṃ vibhajantānaṃ aggaṭṭhāne  ṭhapiyamānaṃ ekaṃ bhikkhuṃ disvā, sayampi taṃ ṭhānaṃ patthento paṇidhānaṃ  katvā, dānādīni puññāni katvā, devamanussesu saṃsaranto sumedhassa  bhagavato kāle vijjādharo hutvā ākāsena gacchanto satthāraṃ  himavantapabbate ekasmiṃ vanasaṇḍe nisinnaṃ disvā pasannamānaso  kaṇikārapupphehi pūjaṃ akāsi.<br/><br/>[03] so tena puññakammena aparāparaṃ sugatīsuyeva parivattento  kassapadasabalassa kāle bārāṇasiyaṃ kulaghare nibbattitvā parinibbute  bhagavati suvaṇṇacetiyakaraṇaṭṭhāne satasahassagghanikāya suvaṇṇiṭṭhakāya  pūjaṃ katvā, ``bhagavā mayhaṃ nibbattanibbattaṭṭhāne sarīraṃ suvaṇṇavaṇṇaṃ  hotū''ti patthanaṃ akāsi.<br/><br/>[03] tato yāvajīvaṃ kusalakammaṃ katvā ekaṃ buddhantaraṃ devamanussesu  saṃsaritvā ^a^P2.0207^ea^ imasmiṃ buddhuppāde ujjeniyaṃ rañño  caṇḍapajjotassa purohitagehe nibbatti. tassa nāmaggahaṇadivase mātā  ``mayhaṃ putto suvaṇṇavaṇṇo, attano nāmaṃ gahetvā āgato''ti  ^b^kañcanamāṇavo^eb^ tveva nāmaṃ akāsi. so vuḍḍhimanvāya tayo  vede uggahetvā pitu accayena purohitaṭṭhānaṃ labhi. so gottavasena  ^b^kaccāyano^eb^ti paññāyittha. taṃ rājā caṇḍapajjoto buddhuppādaṃ  sutvā, ``ācariya, tvaṃ tattha gantvā satthāraṃ idhānehī''ti pesesi.  so attaṭṭhamo satthu santikaṃ upagato. tassa satthā dhammaṃ deseti.  desanāpariyosāne so sattahi janehi saddhiṃ saha paṭisambhidāhi  arahatte patiṭṭhāsi. tena vuttaṃ ^b^apadāne^eb^ (apa0 thera  2.54.1-27) -- <br/><br/>[21] ``padumuttaro ^a^M2.0145^ea^ ^a^V2.0125^ea^ nāma jino, anejo ajitaṃ jayo. <br/><br/>[22] satasahasse kappānaṃ, ito uppajji nāyako.. <br/><br/>[21] ``vīro kamalapattakkho, sasaṅkavimalānano. <br/><br/>[22] kanakācalasaṅkāso, ravidittisamappabho.. <br/><br/>[21] ``sattanettamanohārī, varalakkhaṇabhūsito. <br/><br/>[22] sabbavākyapathātīto, manujāmarasakkato.. <br/><br/>[21] ``sambuddho bodhayaṃ satte, vāgīso madhurassaro. <br/><br/>[22] karuṇānibandhasantāno, parisāsu visārado.. <br/><br/>[21] ``deseti madhuraṃ dhammaṃ, catusaccūpasaṃhitaṃ. <br/><br/>[22] nimugge mohapaṅkamhi, samuddharati pāṇine.. <br/><br/>[21] ``tadā ekacaro hutvā, tāpaso himavālayo. <br/><br/>[22] nabhasā mānusaṃ lokaṃ, gacchanto jinamaddasaṃ.. <br/><br/>[21] ``upecca santikaṃ tassa, assosiṃ dhammadesanaṃ. <br/><br/>[22] vaṇṇayantassa vīrassa, sāvakassa mahāguṇaṃ.. <br/><br/>[21] ``saṃkhittena mayā vuttaṃ, vitthārena pakāsayaṃ. <br/><br/>[22] parisaṃ mañca toseti, yathā kaccāyano ayaṃ.. <br/><br/>[21] ``nāhaṃ evamidhekaccaṃ, aññaṃ passāmi sāvakaṃ. <br/><br/>[22] tasmātadagge esaggo, evaṃ dhāretha bhikkhavo.. <br/><br/>[21] ``tadāhaṃ vimhito hutvā, sutvā vākyaṃ manoramaṃ. <br/><br/>[22] himavantaṃ gamitvāna, āhitvā pupphasañcayaṃ.. <br/><br/>[21] ``pūjetvā lokasaraṇaṃ, taṃ ṭhānamabhipatthayiṃ. <br/><br/>[22] tadā mamāsayaṃ ñatvā, byākāsi sa raṇañjaho.. <br/><br/>[21] ``passathetaṃ isivaraṃ, niddhantakanakattacaṃ. <br/><br/>[22] uddhaggalomaṃ pīṇaṃsaṃ, acalaṃ pañjaliṃ ṭhitaṃ.. <br/><br/>[21] ``hāsaṃ supuṇṇanayanaṃ, buddhavaṇṇagatāsayaṃ. <br/><br/>[22] dhammajaṃ uggahadayaṃ, amatāsittasannibhaṃ.. <br/><br/>[21] ``kaccānassa ^a^M2.0146^ea^ guṇaṃ sutvā, taṃ ṭhānaṃ patthayaṃ ṭhito. <br/><br/>[22] anāgatamhi addhāne, gotamassa mahāmune.. <br/><br/>[21] ``tassa dhammesu dāyādo, oraso dhammanimmito. <br/><br/>[22] kaccāno nāma nāmena, hessati satthu sāvako.. <br/><br/>[21] ``bahussuto mahāñāṇī, adhippāyavidū mune. <br/><br/>[22] pāpuṇissati taṃ ṭhānaṃ, yathāyaṃ byākato mayā.. <br/><br/>[21] ``satasahassito ^a^V2.0126^ea^ kappe, yaṃ kammamakariṃ tadā. <br/><br/>[22] duggatiṃ nābhijānāmi, buddhapūjāyidaṃ phalaṃ.. <br/><br/>[21] ``duve bhave saṃsarāmi, devatte atha mānuse. <br/><br/>[22] aññaṃ gatiṃ na gacchāmi, buddhapūjāyidaṃ phalaṃ.. <br/><br/>[21] ``duve kule pajāyāmi, khattiye atha brāhmaṇe. <br/><br/>[22] nīce kule na jāyāmi, buddhapūjāyidaṃ phalaṃ.. <br/><br/>[21] ``pacchime ca bhave dāni, jāto ujjeniyaṃ pure. <br/><br/>[22] pajjotassa ca caṇḍassa, purohitadijādhino.. <br/><br/>[21] ``putto tiriṭivacchassa, nipuṇo vedapāragū. <br/><br/>[22] mātā ca candimā nāma, kaccānohaṃ varattaco.. <br/><br/>[21] ``vīmaṃsanatthaṃ buddhassa, bhūmipālena pesito. <br/><br/>[22] disvā mokkhapuradvāraṃ, nāyakaṃ guṇasañcayaṃ.. <br/><br/>[21] ``sutvā ca vimalaṃ vākyaṃ, gatipaṅkavisosanaṃ. <br/><br/>[22] pāpuṇiṃ amataṃ santaṃ, sesehi saha sattahi.. <br/><br/>[21] ``adhippāyavidū jāto, sugatassa mahāmate.. <br/><br/>[22] ṭhapito etadagge ca, susamiddhamanoratho.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] atha satthā ``etha, bhikkhavo''ti hatthaṃ pasāresi. te  tāvadeva dvaṅgulamattakesamassukā iddhimayapattacīvaradharā vassasaṭṭhikattherā  viya ahesuṃ. evaṃ thero sadatthaṃ nipphādetvā, ``bhante, rājā  pajjoto tumhākaṃ ^a^M2.0147^ea^ pāde vandituṃ dhammañca sotuṃ icchatī''ti satthu  ārocesi. satthā, ``tvaṃyeva, bhikkhu, tattha gaccha, tayi gatepi  rājā pasīdissatī''ti āha. thero satthu āṇāya attaṭṭhamo tattha  gantvā rājānaṃ pasādetvā avantīsu sāsanaṃ patiṭṭhāpetvā puna satthu  santikameva gato. so ekadivasaṃ sambahule bhikkhū samaṇadhammaṃ  pahāya kammārāme saṅgaṇikārāme rasataṇhānugate ca pamādavihārino  disvā tesaṃ ovādavasena -- <br/><br/>[03] 494^b^.^eb^ <br/><br/>[21] ``kammaṃ bahukaṃ na kāraye, parivajjeyya janaṃ na  uyyame. <br/><br/>[22] so ussukko rasānugiddho, atthaṃ riñcati yo  sukhādhivāho.. <br/><br/>[03] 495^b^.^eb^ <br/><br/>[21] ``paṅkoti hi naṃ avedayuṃ, yāyaṃ vandanapūjanā  kulesu. <br/><br/>[22] sukhumaṃ sallaṃ durubbahaṃ, sakkāro kāpurisena dujjaho''ti..  -- <br/><br/>[25] dve gāthā abhāsi.<br/><br/>[03] tattha ^a^V2.0127^ea^ ^a^P2.0208^ea^ ^b^kammaṃ bahukaṃ na kāraye^eb^ti  navāvāsakārāpanādiṃ samaṇadhammakaraṇassa paribandhabhūtaṃ mahantaṃ navakammaṃ  na paṭṭhapeyya, khuddakaṃ appasamārambhaṃ khaṇḍaphullapaṭisaṅkharaṇādiṃ satthu  vacanapaṭipūjanatthaṃ kātabbameva. ^b^parivajjeyya jana^eb^nti  gaṇasaṅgaṇikavasena janaṃ vivajjeyya. jananti vā yādisaṃ saṃsevato  bhajato payirupāsato kusalā dhammā parihāyanti, akusalā dhammā  abhivaḍḍhanti, tādisaṃ akalyāṇamittabhūtaṃ janaṃ parivajjeyya. ^b^na  uyyame^eb^ti, paccayuppādanatthaṃ kulasaṅgaṇhanavasena na vāyameyya, yasmā  ^b^so ussukko rasānugiddho, atthaṃ riñcati yo sukhādhivāho^eb^ti  yo rasānugiddho rasataṇhāvasiko bhikkhu paccayuppādanapasuto, so  kulasaṅgaṇhanatthaṃ ussukko, tesu sukhitesu sukhito, dukkhitesu  dukkhito, uppannesu kiccakaraṇīyesu attanā yogaṃ āpajjati, yo  sukhādhivāho samathavipassanāmaggaphalanibbānasukhāvaho sīlādiattho,  taṃ riñcati pajahati ekaṃsena attānaṃ tato vivecetīti attho.<br/><br/>[03] evaṃ paṭhamagāthāya ``kammārāmataṃ saṅgaṇikārāmataṃ paccayagedhañca  vajjethā''ti ovaditvā idāni sakkārābhilāsaṃ garahanto dutiyaṃ  gāthamāha. tassattho -- yā ayaṃ bhikkhāya upagatānaṃ pabbajitānaṃ  kulesu gehavāsīhi guṇasambhāvanāya karīyamānā vandanā pūjanā ca,  yasmā taṃ ^a^M2.0148^ea^ abhāvitattānaṃ osīdāpanaṭṭhena malinabhāvakaraṇaṭṭhena ca  ^b^paṅko^eb^ kaddamoti buddhādayo ariyā ^b^pavedayuṃ^eb^ abbhaññaṃsu  pavedesuṃ vā, yasmā ca apariññātakkhandhānaṃ andhaputhujjanānaṃ  sakkārābhilāsaṃ duviññeyyasabhāvatāya pīḷājananato anto tudanato  duruddharaṇato ca ^b^sukhumaṃ sallaṃ durubbahaṃ^eb^ pavedayuṃ, tato eva sakkāro  kāpurisena ^b^dujjaho^eb^ duppajaheyyo tassa pahānapaṭipattiyā  appaṭipajjanato. sakkārābhilāsappahānena hi sakkāro pahīno hoti,  tasmā tassa pahānāya āyogo karaṇīyoti dasseti -- <br/><br/>[03] 496^b^.^eb^ <br/><br/>[21] ``na parassupanidhāya, kammaṃ maccassa pāpakaṃ. <br/><br/>[22] attanā taṃ na seveyya, kammabandhū hi mātiyā.. <br/><br/>[03] 497^b^.^eb^ <br/><br/>[21] ``na pare vacanā coro, na pare vacanā muni. <br/><br/>[22] attā ca naṃ yathā vedi, devāpi naṃ tathā vidū.. <br/><br/>[03] 498^b^.^eb^ <br/><br/>[21] ``pare ca na vijānanti, mayamettha yamāmase. <br/><br/>[22] ye ca tattha vijānanti, tato sammanti medhagā.. <br/><br/>[03] 499^b^.^eb^ <br/><br/>[21] ``jīvate vāpi sappañño, api vittaparikkhayo. <br/><br/>[22] paññāya ca alābhena, vittavāpi na jīvati.. <br/><br/>[03] 500^b^.^eb^ <br/><br/>[21] ``sabbaṃ ^a^V2.0128^ea^ ^a^P2.0209^ea^ suṇāti sotena, sabbaṃ  passati cakkhunā. <br/><br/>[22] na ca diṭṭhaṃ sutaṃ dhīro, sabbaṃ ujjhitumarahati.. <br/><br/>[03] 501^b^.^eb^ <br/><br/>[21] ``cakkhumāssa yathā andho, sotavā badhiro yathā. <br/><br/>[27] paññavāssa yathā mūgo, balavā dubbaloriva. <br/><br/>[22] atha atthe samuppanne, sayetha matasāyika''nti.. -- <br/><br/>[25] imā cha gāthā rañño pajjotassa ovādavasena abhāsi.  so kira brāhmaṇe saddahitvā pasughātayaññaṃ kāreti, kammaṃ  asodhetvāva acore corasaññāya daṇḍesi, aṭṭakaraṇe ca assāmike  sāmike karoti, sāmike ca assāmike. tato naṃ thero vivecetuṃ  ^b^``na parassā''^eb^tiādinā cha gāthā abhāsi.<br/><br/>[03] tattha ^a^M2.0149^ea^ ^b^na parassupanidhāya, kammaṃ maccassa pāpaka^eb^nti parassa  maccassa sattassa upanidhāya uddissa kāraṇaṃ katvā pāpakaṃ  vadhabandhādikammaṃ na seveyya, parena na kārāpeyyāti attho.  ^b^attanā taṃ na seveyyā^eb^ti attanāpi taṃ pāpakaṃ na kareyya.  kasmā? ^b^kammabandhū hi mātiyā^eb^ ime mātiyā maccā  kammadāyādā, tasmā attanā ca kiñci pāpakammaṃ na kareyya, parenapi  na kārāpeyyāti attho.<br/><br/>[03] ^b^na pare vacanā coro^eb^ti attanā coriyaṃ akatvā paravacanā  parassa vacanamattena coro nāma na hoti, tathā ^b^na pare vacanā  muni^eb^ parassa vacanamattena muni suvisuddhakāyavacīmanosamācāro na  hoti. ettha hi ^b^pare^eb^ti vibhattialopaṃ katvā niddeso. keci  pana ``paresanti vattabbe pareti saṃ-kāralopaṃ katvā niddiṭṭha''nti  vadanti. ^b^attā ca naṃ yathā vedī^eb^ti naṃ sattaṃ tassa attā cittaṃ  yathā ``ahaṃ parisuddho, aparisuddho vā''ti yāthāvato avedi jānāti.  ^b^devāpi naṃ tathā vidū^eb^ti visuddhidevā, upapattidevā ca tathā  vidū vidanti jānanti, tasmā sayaṃ tādisā devā ca pamāṇaṃ  suddhāsuddhānaṃ suddhāsuddhabhāvajānane, na ye keci icchādosaparetā  sattāti adhippāyo.<br/><br/>[03] ^b^pare^eb^ti paṇḍite ṭhapetvā tato aññe,  kusalākusalasāvajjānavajjaṃ kammaṃ kammaphalaṃ kāyassa asubhataṃ  saṅkhārānaṃ aniccataṃ ajānantā idha pare nāma. te ^b^mayamettha^eb^  imasmiṃ jīvaloke ^b^yamāma^eb^ uparamāma, ``satataṃ samitaṃ maccu  santikaṃ gacchāmā''ti na jānanti. ^b^ye ca tattha vijānantī^eb^ti  ye ca tattha paṇḍitā ``mayaṃ maccu samīpaṃ gacchāmā''ti vijānanti.  ^b^tato sammanti medhagā^eb^ti evañhi te jānantā medhagānaṃ  paravihiṃsanānaṃ vūpasamāya paṭipajjanti, attanā ^a^V2.0129^ea^ pare ca aññe na  medhanti na bādhentīti attho. tvaṃ pana jīvitanimittaṃ acore core  karontopi daṇḍanena sāmike assāmike karontopi dhanajāniyā  bādhasi paññāvekallato. tathā ^a^P2.0210^ea^ akarontopi  ^b^jīvate vāpi sappañño, api vittaparikkhayo^eb^ parikkhīṇadhanopi  sappaññajātiko itarītarasantosena santuṭṭho anavajjāya jīvikāya  jīvatiyeva. tassa hi jīvitaṃ nāma. tenāha bhagavā --  ``paññājīviṃ jīvitamāhu seṭṭha''nti (saṃ0 ni0  1.73, 246;  su0 ni0 184). dummedhapuggalo pana paññāya ^a^M2.0150^ea^ ca alābhena  diṭṭhadhammikaṃ samparāyikañca atthaṃ virādhento vittavāpi na jīvati  garahādipavattiyā jīvanto nāma na hoti, anupāyaññutāya yathādhigataṃ  dhanaṃ nāsento jīvitampi sandhāretuṃ na sakkotiyeva.<br/><br/>[03] imā kira catassopi gāthā thero supinantena rañño kathesi.  rājā supinaṃ disvā theraṃ namassantoyeva pabujjhitvā pabhātāya rattiyā  theraṃ upasaṅkamitvā vanditvā attanā diṭṭhaniyāmena supinaṃ kathesi.  taṃ sutvā thero tā gāthā paccunubhāsitvā ^b^``sabbaṃ  suṇātī''^eb^tiādinā dvīhi gāthāhi rājānaṃ ovadi. tattha  ^b^sabbaṃ suṇāti sotenā^eb^ti idha sotabbaṃ saddaṃ āpāthagataṃ sabbaṃ  subhāsitaṃ dubbhāsitañca abadhiro sotena suṇāti. tathā sabbaṃ rūpaṃ  sundaraṃ asundarampi cakkhunā anandho passati, ayamindriyānaṃ  sabhāvo. tattha pana ^b^na ca diṭṭhaṃ sutaṃ dhīro, sabbaṃ ujjhitu^eb^nti  ca nidassanamattametaṃ. yañhi taṃ diṭṭhaṃ sutaṃ vā, na taṃ sabbaṃ dhīro  sappañño ujjhituṃ pariccajituṃ gahetuṃ vā arahati. guṇāguṇaṃ pana  tattha upaparikkhitvā ujjhitabbameva ujjhituṃ gahetabbañca gahetuṃ  arahati, tasmā ^b^cakkhumāssa yathā andho^eb^ cakkhumāpi samāno  ujjhitabbe diṭṭhe andho yathā assa apassanto viya bhaveyya, tathā  ujjhitabbe sute sotavāpi badhiro yathā assa asuṇanto viya bhaveyya.  ^b^paññavāssa yathā mūgo^eb^ti vicāraṇapaññāya paññavā  vacanakusalopi avattabbe mūgo viya bhaveyya. ^b^balavā^eb^  thāmasampannopi akattabbe dubbaloriva, rakāro padasandhikaro,  asamattho viya bhaveyya. ^b^atha atthe samuppanne, sayetha  matasāyika^eb^nti attanā kātabbakicce uppanne upaṭṭhite matasāyikaṃ  sayetha, matasāyikaṃ sayitvāpi taṃ kiccaṃ tīretabbameva, na virādhetabbaṃ.  atha vā ^b^atha atthe samuppanne^eb^ti attanā akaraṇīye atthe  kicce uppanne upaṭṭhite matasāyikaṃ sayetha, matasāyikaṃ sayitvāpi taṃ  na kātabbameva. na hi paṇḍito ayuttaṃ kātumarahatīti evaṃ therena  ovadito rājā akattabbaṃ pahāya kātabbeyeva yuttappayutto ahosīti. <br/><br/>[06] mahākaccāyanattheragāthāvaṇṇanā niṭṭhitā. 


volume: 100
item: 231
title: ^^mahākaccāyanattheragāthāvaṇṇanā^sirimittattheragāthāvaṇṇanā^
content:
  [03] ^b^akkodhano^eb^tiādikā ^a^M2.0151^ea^ ^a^V2.0130^ea^ ^a^P2.0211^ea^ āyasmato  sirimittattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinitvā  imasmiṃ buddhuppāde rājagahe mahaddhanakuṭumbikassa putto hutvā nibbatti,  ^b^sirimitto^eb^ti laddhanāmo. tassa kira mātā siriguttassa  bhaginī. tassa vatthu ^b^dhammapadavaṇṇanāyaṃ^eb^ (dha0 pa0 aṭṭha0  1.garahadinnavatthu) āgatameva. so siriguttassa bhāgineyyo  sirimitto vayappatto satthu dhanapāladamane laddhappasādo pabbajitvā  vipassanāya kammaṃ karonto nacirasseva arahattaṃ patto. ekadivasaṃ  pātimokkhaṃ uddisituṃ āsanaṃ abhiruhitvā cittabījaniṃ gahetvā  nisinno bhikkhūnaṃ dhammaṃ kathesi. kathento ca uḷāratare guṇe  vibhajitvā dassento -- <br/><br/>[03] 502^b^.^eb^ <br/><br/>[21] ``akkodhanonupanāhī, amāyo rittapesuṇo. <br/><br/>[22] sa ve tādisako bhikkhu, evaṃ pecca na socati.. <br/><br/>[03] 503^b^.^eb^ <br/><br/>[21] ``akkodhanonupanāhī, amāyo rittapesuṇo. <br/><br/>[22] guttadvāro sadā bhikkhu, evaṃ pecca na socati.. <br/><br/>[03] 504^b^.^eb^ <br/><br/>[21] ``akkodhanonupanāhī, amāyo rittapesuṇo. <br/><br/>[22] kalyāṇasīlo so bhikkhu, evaṃ pecca na socati.. <br/><br/>[03] 505^b^.^eb^ <br/><br/>[21] ``akkodhanonupanāhī, amāyo rittapesuṇo. <br/><br/>[22] kalyāṇamitto so bhikkhu, evaṃ pecca na socati.. <br/><br/>[03] 506^b^.^eb^ <br/><br/>[21] ``akkodhanonupanāhī, amāyo rittapesuṇo. <br/><br/>[22] kalyāṇapañño so bhikkhu, evaṃ pecca na socati.. <br/><br/>[03] 507^b^.^eb^ <br/><br/>[21] ``yassa saddhā tathāgate, acalā suppatiṭṭhitā. <br/><br/>[22] sīlañca yassa kalyāṇaṃ, ariyakantaṃ pasaṃsitaṃ.. <br/><br/>[03] 508^b^.^eb^ <br/><br/>[21] ``saṅghe pasādo yassatthi, ujubhūtañca dassanaṃ. <br/><br/>[22] adaliddoti taṃ āhu, amoghaṃ tassa jīvitaṃ.. <br/><br/>[03] 509^b^.^eb^ <br/><br/>[21] ``tasmā ^a^M2.0152^ea^ saddhañca sīlañca, pasādaṃ dhammadassanaṃ. <br/><br/>[22] anuyuñjetha medhāvī, saraṃ buddhāna sāsana''nti.. --  imā gāthā abhāsi. <br/><br/>[01] tattha ^b^akkodhano^eb^ti akujjhanasīlo. upaṭṭhite hi  kodhuppattinimitte adhivāsanakhantiyaṃ ṭhatvā ^a^V2.0131^ea^ kopassa anuppādako.  ^b^anupanāhī^eb^ti na upanāhako, parehi kataṃ aparādhaṃ paṭicca  ``akkocchi maṃ avadhi maṃ, ajini maṃ ahāsi me''tiādinā (dha0  pa0 3; mahāva0 464; ma0 ni0 3.237) kodhassa  anupanayhanasīlo. santadosapaṭicchādanalakkhaṇāya māyāya abhāvato  ^b^amāyo^eb^. pisuṇavācāvirahitato ^b^rittapesuṇo, sa ve  tādisako bhikkhū^eb^ti so tathārūpo tathājātiko  yathāvuttaguṇasamannāgato bhikkhu ^a^P2.0212^ea^. evaṃ  yathāvuttapaṭipattiyā ^b^pecca^eb^ paraloke na socati sokanimittassa  abhāvato. cakkhudvārādayo kāyadvārādayo ca guttā pihitā saṃvutā  etassāti ^b^guttadvāro. kalyāṇasīlo^eb^ti sundarasīlo  suvisuddhasīlo. ^b^kalyāṇamitto^eb^ti -- <br/><br/>[21] ``piyo garubhāvaniyo, vattā ca vacanakkhamo. <br/><br/>[22] gambhīrañca kathaṃ kattā, no caṭṭhāne niyojaye''ti..  (a0 ni0  7.37) -- <br/><br/>[25] evaṃ vibhāvitalakkhaṇo kalyāṇamitto etassāti  kalyāṇamitto. ^b^kalyāṇapañño^eb^ti sundarapañño. yadipi paññā  nāma asundarā natthi, niyyānikāya pana paññāya vasena evaṃ vuttaṃ<br/><br/>[03] evamettha kodhādīnaṃ vikkhambhanavasena samucchedavasena ca  akkodhanādimukhena, puggalādhiṭṭhānāya gāthāya sammāpaṭipattiṃ dassetvā  idāni nipphattitalokuttarasaddhādike uddharitvā puggalādhiṭṭhānāya eva  gāthāya sammāpaṭipattiṃ dassento ^b^``yassa saddhā''^eb^tiādimāha.  tassattho -- ^b^yassa^eb^ puggalassa ^b^tathāgate^eb^ sammāsambuddhe  ``itipi so bhagavā''tiādinayappavattā maggenāgatasaddhā, tato eva  ^b^acalā^eb^ avikampā suṭṭhu patiṭṭhitā. ``atthī''ti, padaṃ ānetvā  sambandhitabbaṃ. ^b^ariyakanta^eb^nti ariyānaṃ kantaṃ piyāyitaṃ  bhavantarepi avijahanato. ^b^pasaṃsita^eb^nti buddhādīhi pasaṭṭhaṃ,  vaṇṇitaṃ thomitaṃ atthīti yojanā. taṃ panetaṃ sīlaṃ gahaṭṭhasīlaṃ  pabbajitasīlanti ^a^M2.0153^ea^ duvidhaṃ. tattha gahaṭṭhasīlaṃ nāma  pañcasikkhāpadasīlaṃ, yaṃ gahaṭṭhena rakkhituṃ sakkā. pabbajitasīlaṃ  nāma dasasikkhāpadasīlaṃ upādāya sabbaṃ catupārisuddhisīlaṃ, tayidaṃ  sabbampi akhaṇḍādibhāvena aparāmaṭṭhatāya ``kalyāṇa''nti veditabbaṃ.<br/><br/>[03] ^b^saṅghe pasādo yassatthī^eb^ti ``suppaṭipanno bhagavato  sāvakasaṅgho''tiādinā ariyasaṅghe pasādo saddhā yassa puggalassa  atthi acalo suppatiṭṭhitoti ānetvā yojetabbaṃ. ^b^ujubhūtañca  dassana^eb^nti diṭṭhivaṅkābhāvato kilesavaṅkābhāvato ca ujubhūtaṃ.  akuṭilaṃ ajimhaṃ kammassakatādassanañceva  sappaccayanāmarūpadassanañcāti duvidhampi dassanaṃ yassa atthi acalaṃ  suppatiṭṭhitanti ^a^V2.0132^ea^ yojanā. ^b^adaliddoti taṃ āhu^eb^ saddhādhanaṃ,  sīladhanaṃ, sutadhanaṃ, cāgadhanaṃ, paññādhananti imesaṃ suvisuddhānaṃ dhanānaṃ  atthitāya ``adaliddo''ti taṃ tādisaṃ puggalaṃ buddhādayo ariyā āhu.  ^b^amoghaṃ tassa jīvitaṃ^eb^ tassa tathārūpassa jīvitaṃ  diṭṭhadhammikādiatthādhigamena amoghaṃ avañjhaṃ saphalamevāti āhūti  attho.<br/><br/>[03] ^b^tasmā^eb^ti ^a^P2.0213^ea^, yasmā  yathāvuttasaddhādiguṇasamannāgato puggalo ``adaliddo amoghajīvito''ti  vuccati, tasmā ahampi tathārūpo bhaveyyanti. ^b^saddhañca...pe0...  sāsana^eb^nti ``sabbapāpassa akaraṇa''ntiādinā (dha0 pa0 183;  dī0 ni0 2.90) vuttaṃ buddhānaṃ sāsanaṃ anussaranto kulaputto  vuttappabhedaṃ saddhañceva sīlañca dhammadassanahetukaṃ dhamme sunicchayā  vimokkhabhūtaṃ pasādañca anuyuñjeyya vaḍḍheyyāti.<br/><br/>[03] evaṃ thero bhikkhūnaṃ dhammadesanāmukhena attani vijjamāne guṇe  pakāsento aññaṃ byākāsi. <br/><br/>[06] sirimittattheragāthāvaṇṇanā niṭṭhitā. 


volume: 100
item: 232
title: ^mahākaccāyanattheragāthāvaṇṇanā^sirimittattheragāthāvaṇṇanā^mahāpanthakattheragāthāvaṇṇanā^
content:
  [03] ^b^yadā^eb^ ^a^M2.0154^ea^ ^b^paṭhamamaddakkhi^eb^ntiādikā āyasmato  mahāpanthakattherassa gāthā. kā uppatti? ayaṃ kira padumuttarassa  bhagavato kāle haṃsavatīnagare vibhavasampanno kuṭumbiyo hutvā ekadivasaṃ  satthu santike dhammaṃ suṇanto satthāraṃ ekaṃ bhikkhuṃ  saññāvivaṭṭakusalānaṃ aggaṭṭhāne ṭhapentaṃ disvā sayampi taṃ ṭhānantaraṃ  patthento buddhappamukhassa bhikkhusaṅghassa sattāhaṃ mahādānaṃ pavattetvā,  ``bhante, yaṃ bhikkhuṃ tumhe ito sattadivasamatthake --  `saññāvivaṭṭakusalānaṃ ayaṃ mama sāsane aggo'ti etadagge ṭhapayittha,  ahampi imassa adhikārakammassa balena so bhikkhu viya anāgate  ekassa buddhassa sāsane aggo bhaveyya''nti patthanaṃ akāsi.  kaniṭṭhabhātā panassa tatheva bhagavati adhikārakammaṃ katvā manomayassa  kāyassābhinimmānaṃ cetovivaṭṭakosallanti dvinnaṃ aṅgānaṃ vasena  vuttanayeneva paṇidhānaṃ akāsi. bhagavā dvinnampi patthanaṃ anantarāyena  samijjhanabhāvaṃ disvā ``anāgate kappasatasahassamatthake gotamassa  nāma sammāsambuddhassa sāsane tumhākaṃ patthanā samijjhissatī''ti  byākāsi.<br/><br/>[03] te ^a^V2.0133^ea^ ubhopi janā tattha yāvajīvaṃ puññāni katvā tato cuto  devaloke nibbattiṃsu. tattha mahāpanthakassa antarākataṃ kalyāṇadhammaṃ  na kathīyati. cūḷapanthako pana kassapassa bhagavato sāsane  pabbajitvā vīsati vassasahassāni odātakasiṇakammaṃ katvā devapure  nibbatti. apadāne pana ``cūḷapanthako padumuttarassa bhagavato kāle  tāpaso hutvā himavante vasanto tattha bhagavantaṃ disvā pupphacchattena  pūjaṃ akāsī''ti āgataṃ. tesaṃ devamanussesu ^a^P2.0214^ea^  saṃsarantānaṃyeva kappasatasahassaṃ atikkantaṃ. atha amhākaṃ satthā  abhisambodhiṃ patvā pavattitavaradhammacakko rājagahaṃ upanissāya veḷuvane  mahāvihāre viharati.<br/><br/>[03] tena ca samayena rājagahe dhanaseṭṭhissa dhītā attano dāsena  saddhiṃ santhavaṃ katvā ñātakehi bhītā hatthasāraṃ gahetvā tena saddhiṃ  palāyitvā aññattha vasantī taṃ paṭicca gabbhaṃ labhitvā paripakkagabbhā  ``ñātigharaṃ ^a^M2.0155^ea^ gantvā vijāyissāmī''ti gacchantī antarāmaggeyeva puttaṃ  vijāyitvā sāminā nivattitā pubbe vasitaṭṭhāne vasantī puttassa  panthe jātattā ^b^panthako^eb^ti, nāmaṃ akāsi. tasmiṃ ādhāvitvā  vidhāvitvā vicaraṇakāle tameva paṭicca dutiyaṃ gabbhaṃ paṭilabhitvā  paripakkagabbhā pubbe vuttanayeneva antarāmagge puttaṃ vijāyitvā sāminā  nivattitā jeṭṭhaputtassa ^b^mahāpanthako^eb^ti kaniṭṭhassa  ^b^cūḷapanthako^eb^ti nāmaṃ katvā yathāvasitaṭṭhāneyeva vasantī anukkamena  dārakesu vaḍḍhantesu tehi, ``amma, ayyakakulaṃ no dassehī''ti  nibundhiyamānā dārake mātāpitūnaṃ santikaṃ pesesi. tato paṭṭhāya  dārakā dhanaseṭṭhino gehe vaḍḍhanti. tesu cūḷapanthako atidaharo.  mahāpanthako pana ayyakena saddhiṃ bhagavato santikaṃ gato satthāraṃ  disvā saha dassanena paṭiladdhasaddho dhammaṃ sutvā upanissayasampannatāya  pabbajitukāmo hutvā pitāmahaṃ āpucchi. so satthu tamatthaṃ  ārocetvā taṃ pabbājesi. so pabbajitvā bahuṃ buddhavacanaṃ uggaṇhitvā  paripuṇṇavasso upasampajjitvā yonisomanasikāre kammaṃ karonto  visesato catunnaṃ arūpajjhānānaṃ lābhī hutvā tato vuṭṭhāya vipassanaṃ  ussukkāpetvā arahattaṃ pāpuṇi. iti so saññāvivaṭṭakusalānaṃ aggo  jāto. so jhānasukhena phalasukhena vītināmento ekadivasaṃ attano  paṭipattiṃ paccavekkhitvā adhigatasampattiṃ paṭicca sañjātasomanasso  sīhanādaṃ nadanto -- <br/><br/>[03] 510^b^.^eb^ <br/><br/>[21] ``yadā paṭhamamaddakkhiṃ, satthāramakutobhayaṃ. <br/><br/>[22] tato me ahu saṃvego, passitvā purisuttamaṃ.. <br/><br/>[03] 511^b^.^eb^ <br/><br/>[21] ``siriṃ hatthehi pādehi, yo paṇāmeyya āgataṃ. <br/><br/>[22] etādisaṃ so satthāraṃ, ārādhetvā virādhaye.. <br/><br/>[03] 512^b^.^eb^ <br/><br/>[21] ``tadāhaṃ ^a^V2.0134^ea^ puttadārañca, dhanadhaññañca chaḍḍayiṃ. <br/><br/>[22] kesamassūni chedetvā, pabbajiṃ anagāriyaṃ.. <br/><br/>[03] 513^b^.^eb^ <br/><br/>[21] ``sikkhāsājīvasampanno, indriyesu susaṃvuto. <br/><br/>[22] namassamāno sambuddhaṃ, vihāsiṃ aparājito.. <br/><br/>[03] 514^b^.^eb^ <br/><br/>[21] ``tato ^a^M2.0156^ea^ ^a^P2.0215^ea^ me paṇidhī āsi, cetaso  abhipatthito. <br/><br/>[22] na nisīde muhuttampi, taṇhāsalle anūhate.. <br/><br/>[03] 515^b^.^eb^ <br/><br/>[21] ``tassa mevaṃ viharato, passa vīriyaparakkamaṃ. <br/><br/>[22] tisso vijjā anuppattā, kataṃ buddhassa sāsanaṃ.. <br/><br/>[03] 516^b^.^eb^ <br/><br/>[21] ``pubbenivāsaṃ jānāmi, dibbacakkhu visodhitaṃ. <br/><br/>[22] arahā dakkhiṇeyyomhi, vippamutto nirūpadhi.. <br/><br/>[03] 517^b^.^eb^ <br/><br/>[21] ``tato ratyāvivasāne, sūriyuggamanaṃ pati. <br/><br/>[22] sabbaṃ taṇhaṃ visosetvā, pallaṅkena upāvisi''nti..  -- imā gāthā abhāsi. <br/><br/>[01] tattha ^b^yadā^eb^ti yasmiṃ kāle. ^b^paṭhama^eb^nti  ādito. ^b^addakkhi^eb^nti passiṃ, ^b^satthāra^eb^nti, bhagavantaṃ.  ^b^akutobhaya^eb^nti nibbhayaṃ. ayañhettha attho -- sabbesaṃ bhayahetūnaṃ  bodhimūleyeva pahīnattā kutocipi bhayābhāvato ^b^akutobhayaṃ^eb^  nibbhayaṃ, catuvesārajjavisāradaṃ diṭṭhadhammikasamparāyikaparamatthehi  veneyyānaṃ yathārahamanusāsanato ^b^satthāraṃ^eb^ sammāsambuddhaṃ mayhaṃ  pitāmahena saddhiṃ gantvā yāya velāya sabbapaṭhamaṃ passiṃ, taṃ  ^b^purisuttamaṃ^eb^ sadevake loke aggapuggalaṃ passitvā tato dassanahetu  ^b^tato^eb^ dassanato pacchā ``ettakaṃ kālaṃ satthāraṃ daṭṭhuṃ dhammañca  sotuṃ nālattha''nti mayhaṃ ^b^saṃvego ahu^eb^ sahottappaṃ ñāṇaṃ uppajji.  uppannasaṃvego panāhaṃ evaṃ cintesinti dasseti ^b^siriṃ hatthehī^eb^ti  gāthāya. tassattho -- ^b^yo^eb^ vibhavatthiko puriso ``upaṭṭhāyiko  hutvā tava santike vasissāmī''ti saviggahaṃ siriṃ sayane upagataṃ  hatthehi ca pādehi ca koṭṭento ^b^paṇāmeyya^eb^ nīhareyya, ^b^so^eb^  tathārūpo alakkhikapuriso etādisaṃ ^b^satthāraṃ^eb^ sammāsambuddhaṃ  ^b^ārādhetvā^eb^ imasmiṃ navame khaṇe paṭilabhitvā ^b^virādhaye^eb^  tassa ovādākaraṇena taṃ virajjheyya, ahaṃ panevaṃ na karomīti  adhippāyo. tenāha ^b^``tadāhaṃ...pe0... anagāriya''^eb^nti.  tattha ^b^chaḍḍayi^eb^nti, pajahiṃ. ``chaḍḍiya''ntipi pāṭho. nanu  ayaṃ thero dārapariggahaṃ akatvāva pabbajito, so kasmā ``puttadārañca ^a^M2.0157^ea^  chaḍḍayi''nti avocāti? yathā nāma puriso anibbattaphalameva rukkhaṃ  chindanto acchinne tato laddhaphalehi parihīno nāma hoti.  evaṃsampadamidaṃ daṭṭhabbaṃ.<br/><br/>[03] ^b^sikkhāsājīvasamāpanno^eb^ti yā adhisīlasikkhā, tāya  ca, yattha bhikkhū saha jīvanti, ekajīvikā ^a^V2.0135^ea^ sabhāgavuttino honti,  tena bhagavatā paññattasikkhāpadasaṅkhātena sājīvena ca samannāgato  sikkhanabhāvena ^a^P2.0216^ea^ samaṅgībhūto, sikkhaṃ paripūrento  sājīvañca avītikkamanto hutvā tadubhayaṃ sampādentoti attho. tena  suvisuddhe pātimokkhe sīle patiṭṭhitabhāvaṃ dasseti. ^b^indriyesu  susaṃvuto^eb^ti manacchaṭṭhesu indriyesu suṭṭhu saṃvuto. rūpādivisayesu  uppajjanakānaṃ abhijjhādīnaṃ pavattinivāraṇavasena satikavāṭena  supihitacakkhādidvāroti attho. evaṃ  pātimokkhasaṃvaraindriyasaṃvarasīlasampattidassanena itarasīlampi atthato  dassitameva hotīti thero attano catupārisuddhisīlasampadaṃ dassetvā  ^b^``namassamāno sambuddha''^eb^nti iminā  buddhānussatibhāvanānuyogamāha. ^b^vihāsiṃ aparājito^eb^ti  kilesamārādīhi aparājito eva hutvā vihariṃ, yāva arahattappatti,  tāva tehi anabhibhūto, aññadatthu te abhibhavanto eva vihāsinti  attho.<br/><br/>[03] ^b^tato^eb^ti tasmā, yasmā suvisuddhasīlo satthari  abhippasanno kilesābhibhavanapaṭipattiyañca ṭhito, tasmā.  ^b^paṇidhī^eb^ti paṇidhānaṃ. ^b^tato^eb^ vā cittābhinīhāro.  ^b^āsī^eb^ti ahosi. ^b^cetaso abhipatthito^eb^ti, mama cittena  icchito. kīdiso pana soti āha ^b^``na nisīde muhuttampi,  taṇhāsalle anūhate''^eb^ti. ``aggamaggasaṇḍāsena mama hadayato  taṇhāsalle anuddhaṭe muhuttampi na nisīde, nisajjaṃ na kappeyya''nti  evaṃ me cittābhinīhāro ahosīti attho.<br/><br/>[03] evaṃ pana cittaṃ adhiṭṭhāya bhāvanaṃ bhāvayitvā ṭhānacaṅkameheva rattiṃ  vītināmento arūpasamāpattito vuṭṭhāya jhānaṅgamukhena vipassanaṃ  paṭṭhapetvā arahattaṃ sacchākāsi. tena vuttaṃ ^b^``tassa me''^eb^tiādi.  ^b^nirūpadhī^eb^ti kilesupadhiādīnaṃ abhāvena nirupadhi.  ^b^ratyāvivasāne^eb^ti rattibhāgassa vigamane ^a^M2.0158^ea^ vibhātāya rattiyā.  ^b^sūriyuggamanaṃ patī^eb^ti sūriyuggamanaṃ lakkhaṇaṃ katvā. ^b^sabbaṃ  taṇha^eb^nti kāmataṇhādibhedaṃ sabbaṃ taṇhāsotaṃ aggamaggena  ^b^visosetvā^eb^ sukkhāpetvā ``taṇhāsalle anūhate na nisīde''ti,  paṭiññāya mocitattā. ^b^pallaṅkena upāvisi^eb^nti pallaṅkaṃ  ābhujitvā nisīdinti. sesaṃ uttānatthameva. <br/><br/>[06] mahāpanthakattheragāthāvaṇṇanā niṭṭhitā. <br/><br/>[06] aṭṭhakanipātavaṇṇanā niṭṭhitā. 


volume: 100
item: 233
title: navakanipāto^^^bhūtattheragāthāvaṇṇanā^
content:
  [03] navakanipāte ^a^M2.0159^ea^ ^a^V2.0136^ea^ ^b^yadā dukkha^eb^ntiādikā āyasmato  bhūtattherassa gāthā. kā uppatti? ayampi purimabuddhesu katādhikāro  tattha tattha bhave vivaṭṭūpanissayaṃ puññaṃ upacinanto siddhatthassa  bhagavato kāle brāhmaṇakule nibbattitvā ^a^P2.0217^ea^  ^b^seno^eb^ti laddhanāmo viññutaṃ patto ekadivasaṃ satthāraṃ disvā  pasannamānaso ``usabhaṃ pavara''ntiādinā catūhi gāthāhi abhitthavi.<br/><br/>[03] so tena puññakammena devamanussesu saṃsaranto imasmiṃ buddhuppāde  sāketanagarassa dvāragāme mahāvibhavassa seṭṭhissa putto hutvā nibbatti.  tassa kira seṭṭhino jātā jātā dārakā baddhāghātena ekena  yakkhena khāditā, imassa pana pacchimabhavikattā bhūtā ārakkhaṃ  gaṇhiṃsu. yakkho pana vessavaṇassa upaṭṭhānaṃ gato, puna nāgamāsi.  nāmakaraṇadivase cassa ``evaṃ kate amanussā anukampantā  parihareyyu''nti ^b^bhūto^eb^ti nāmaṃ akaṃsu. so pana attano  puññabalena anantarāyo vaḍḍhi, tassa ``tayo pāsādā  ahesu''ntiādi sabbaṃ yasassa kulaputtassa vibhavakittane viya  veditabbaṃ. so viññutaṃ patto satthari sākete vasante upāsakehi  saddhiṃ vihāraṃ gato. satthu santike dhammaṃ sutvā paṭiladdhasaddho  pabbajitvā ajakaraṇiyā nāma nadiyā tīre leṇe vasanto vipassanaṃ  paṭṭhapetvā nacirasseva arahattaṃ pāpuṇi. tena vuttaṃ ^b^apadāne^eb^  (apa0 thera 1.7.20-28) -- <br/><br/>[21] ``usabhaṃ pavaraṃ vīraṃ, mahesiṃ vijitāvinaṃ. <br/><br/>[22] suvaṇṇavaṇṇaṃ sambuddhaṃ, ko disvā nappasīdati.. <br/><br/>[21] ``himavā vāparimeyyo, sāgarova duruttaro. <br/><br/>[22] tatheva jhānaṃ buddhassa, ko disvā nappasīdati.. <br/><br/>[21] ``vasudhā ^a^V2.0137^ea^ yathāppameyyā, cittā vanavaṭaṃsakā. <br/><br/>[22] tatheva sīlaṃ buddhassa, ko disvā nappasīdati.. <br/><br/>[21] ``anilañjasāsaṅkhubbho ^a^M2.0160^ea^, yathākāso asaṅkhiyo. <br/><br/>[22] tatheva ñāṇaṃ buddhassa, ko disvā nappasīdati.. <br/><br/>[21] ``imāhi catugāthāhi, brāhmaṇo senasavhayo. <br/><br/>[22] buddhaseṭṭhaṃ thavitvāna, siddhatthaṃ aparājitaṃ.. <br/><br/>[21] ``catunnavutikappāni, duggatiṃ nupapajjatha. <br/><br/>[22] sugatiṃ sukhasampattiṃ, anubhosimanappakaṃ.. <br/><br/>[21] ``catunnavutito kappe, thavitvā lokanāyakaṃ. <br/><br/>[22] duggatiṃ nābhijānāmi, thomanāya idaṃ phalaṃ.. <br/><br/>[21] ``cātuddasamhi kappamhi, caturo āsumuggatā. <br/><br/>[22] sattaratanasampannā, cakkavattī mahabbalā.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti.. <br/><br/>[01] arahattaṃ pana patvā aparena samayena ñātīnaṃ anukampāya  sāketaṃ gantvā katipāhaṃ tehi upaṭṭhiyamāno añjanavane vasitvā puna  attanā vasitaṭṭhānameva gantukāmo gamanākāraṃ dassesi. ñātakā  ``idheva, bhante, vasatha, tumhepi na kilamissatha, mayampi puññena  vaḍḍhissāmā''ti theraṃ yāciṃsu. thero attano vivekābhiratiṃ tattha ca  phāsuvihāraṃ pakāsento -- <br/><br/>[03] 518^b^.^eb^ <br/><br/>[21] ``yadā dukkhaṃ jarāmaraṇanti paṇḍito, aviddasū yattha  sitā puthujjanā. <br/><br/>[22] dukkhaṃ pariññāya satova jhāyati, tato ratiṃ paramataraṃ  na vindati.. <br/><br/>[03] 519^b^.^eb^ <br/><br/>[21] ``yadā dukkhassāvahaniṃ visattikaṃ,  papañcasaṅghātadukhādhivāhiniṃ. <br/><br/>[22] taṇhaṃ pahantvāna satova jhāyati, tato ratiṃ paramataraṃ na  vindati.. <br/><br/>[03] 520^b^.^eb^ <br/><br/>[21] ``yadā ^a^M2.0161^ea^ sivaṃ dvecaturaṅgagāminaṃ, magguttamaṃ  sabbakilesasodhanaṃ. <br/><br/>[22] paññāya passitva satova jhāyati, tato ratiṃ paramataraṃ  na vindati.. <br/><br/>[03] 521^b^.^eb^ <br/><br/>[21] ``yadā ^a^P2.0218^ea^ asokaṃ virajaṃ asaṅkhataṃ,  santaṃ padaṃ sabbakilesasodhanaṃ. <br/><br/>[22] bhāveti saññojanabandhanacchidaṃ, tato ratiṃ paramataraṃ na  vindati.. <br/><br/>[03] 522^b^.^eb^ <br/><br/>[21] ``yadā nabhe gajjati meghadundubhi, dhārākulā vihagapathe  samantato. <br/><br/>[22] bhikkhū ca pabbhāragatova jhāyati, tato ratiṃ paramataraṃ  na vindati.. <br/><br/>[03] 523^b^.^eb^ <br/><br/>[21] ``yadā ^a^V2.0138^ea^ nadīnaṃ kusumākulānaṃ,  vicitta-vāneyya-vaṭaṃsakānaṃ. <br/><br/>[22] tīre nisinno sumanova jhāyati, tato ratiṃ paramataraṃ  na vindati.. <br/><br/>[03] 524^b^.^eb^ <br/><br/>[21] ``yadā nisīthe rahitamhi kānane, deve gaḷantamhi  nadanti dāṭhino. <br/><br/>[22] bhikkhū ca pabbhāragatova jhāyati, tato ratiṃ paramataraṃ  na vindati.. <br/><br/>[03] 525^b^.^eb^ <br/><br/>[21] ``yadā vitakke uparundhiyattano, nagantare nagavivaraṃ  samassito. <br/><br/>[22] vītaddaro vītakhilova jhāyati, tato ratiṃ paramataraṃ na  vindati.. <br/><br/>[03] 526^b^.^eb^ <br/><br/>[21] ``yadā sukhī malakhilasokanāsano, <br/><br/>[27] niraggaḷo nibbanatho visallo. <br/><br/>[26] sabbāsave byantikatova jhāyati, <br/><br/>[22] tato ratiṃ paramataraṃ na vindatī''ti.. -- imā gāthā  abhāsi.<br/><br/>[03] tatthāyaṃ ^a^M2.0162^ea^ padayojanāmukhena paṭhamagāthāya atthavaṇṇanā -- khandhānaṃ  paripāko ^b^jarā^eb^. bhedo ^b^maraṇaṃ^eb^. jarāmaraṇasīsena cettha  jarāmaraṇavanto dhammā gahitā. ``tayidaṃ jarāmaraṇaṃ dukkha''nti  ^b^aviddasū^eb^ yathābhūtaṃ ajānantā ^b^puthujjanā yattha^eb^ yasmiṃ  upādānakkhandhapañcake ^b^sitā^eb^ paṭibandhā allīnā, taṃ ``idaṃ  dukkhaṃ, ettakaṃ dukkhaṃ, na ito bhiyyo''ti vipassanāpaññāsahitāya  maggapaññāya parijānitvā, idha imasmiṃ sāsane ^b^sato^eb^  sampajāno, ^b^paṇḍito^eb^ bhikkhu, ^b^yadā^eb^ yasmiṃ kāle  lakkhaṇūpanijjhānena jhāyati. ^b^tato^eb^ vipassanāratito  maggaphalaratito ca ^b^paramataraṃ^eb^ uttamataraṃ ratiṃ ^b^na vindati^eb^  nappaṭilabhati. tenāha bhagavā -- <br/><br/>[21] ``yato yato sammasati, khandhānaṃ udayabbayaṃ. <br/><br/>[22] labhatī pītipāmojjaṃ, amataṃ taṃ vijānataṃ.. <br/><br/>[21] ``paṭhabyā ekarajjena, saggassa gamanena vā. <br/><br/>[22] sabbalokādhipaccena, sotāpattiphalaṃ vara''nti.. (dha0  pa0 374, 178).<br/><br/>[03] evaṃ ^a^P2.0219^ea^ pariññābhisamayamukhena vivekaratiṃ  dassetvā idāni pahānābhisamayādimukhenapi taṃ dassetuṃ dutiyādikā  tisso gāthā abhāsi. tattha ^b^dukkhassāvahani^eb^nti dukkhassa  āyatiṃ pavattiṃ, dukkhassa nipphattikanti attho. ^b^visattika^eb^nti  taṇhaṃ. sā hi visatāti visattikā, visālāti visattikā,  visaṭāti visattikā, visakkatīti visattikā, visaṃ haratīti  visattikā, visaṃvādikāti visattikā, visamūlāti visattikā,  visaphalāti visattikā, visaparibhogāti visattikā, visālā vā  pana sā taṇhā rūpe sadde gandhe rase phoṭṭhabbe dhamme kule ^a^V2.0139^ea^ gaṇe  vitthaṭāti visattikāti vuccati.  ^b^papañcasaṅghātadukhādhivāhini^eb^nti sattasantānaṃ saṃsāre papañcenti  vitthārentīti papañcā, rāgādayo mānādayo ca. te eva  pavattidukkhassa saṅghātaṭṭhena saṅghātā, sadarathapariḷāhasabhāvattā  dukkhañcāti papañcasaṅghātadukhaṃ, tassa adhivāhato nibbattanato  papañcasaṅghātadukhādhivāhinī. taṃ taṇhaṃ ^b^pahantvānā^eb^ti  ariyamaggena samucchinditvā.<br/><br/>[03] ^b^siva^eb^nti ^a^M2.0163^ea^ khemaṃ, akhemakarānaṃ kilesānaṃ samucchindanena  tehi anupaddutanti attho. sammādiṭṭhiādīnaṃ vasena dvicaturaṅgo hutvā  ariye nibbānaṃ gametīti ^b^dvecaturaṅgagāminaṃ,^eb^ gāthāsukhatthañcettha  vibhattialopo katoti daṭṭhabbaṃ. rūpūpapattimaggādīsu sabbesu maggesu  uttamattā ^b^magguttamaṃ^eb^. tenāha bhagavā -- ``maggānaṭṭhaṅgiko  seṭṭho''tiādi (dha0 pa0 273). sabbehi kilesamalehi sattānaṃ  sodhanato ^b^sabbakilesasodhanaṃ. paññāya passitvā^eb^ti  paṭivedhapaññāya bhāvanābhisamayavasena abhisamecca.<br/><br/>[03] sokahetūnaṃ abhāvato puggalassa ca sokābhāvahetuto natthi ettha  sokoti ^b^asokaṃ^eb^. tathā vigatarāgādirajattā ^b^virajaṃ^eb^. na  kenaci paccayena saṅkhatanti ^b^asaṅkhataṃ^eb^. sabbesaṃ kilesānaṃ  sabbassa ca dukkhassa vūpasamabhāvato, saṃsāradukkhadditehi pajjitabbato  adhigantabbato ca ^b^santaṃ padaṃ^eb^. sabbehi kilesamalehi  sattasantānassa sodhananimittato ^b^sabbakilesasodhanaṃ. bhāvetī^eb^ti  sacchikiriyābhisamayavasena abhisameti. bahukkhattuñhi nibbānaṃ  ārabbha sacchikiriyābhisamayaṃ pavattentassa ālambake  labbhamānavisesakaṃ ālambitabbe āropetvā evaṃ vuttaṃ.  saṃyojanasaṅkhātānaṃ bandhanānaṃ chedanato ^b^saṃyojanabandhanacchidaṃ^eb^.  nimittañhettha kattubhāvena upacāritaṃ, yathā ariyabhāvakarāni saccāni  ariyasaccānīti. yathā purimagāthāsu yadā jhāyati, tadā ^a^P2.0220^ea^  tato ratiṃ paramataraṃ na vindatīti yojanā. evaṃ idha  yadā bhāveti, tadā tato ratiṃ paramataraṃ na vindatīti yojanā.<br/><br/>[03] evaṃ thero catūhi gāthāhi attānaṃ anupanetvāva  catusaccapaṭivedhakittanena aññaṃ byākaritvā idāni attanā  vasitaṭṭhānassa vivittabhāvena phāsutaṃ dassento ^b^``yadā  nabhe''^eb^tiādikā gāthā abhāsi. tattha ^b^nabhe^eb^ti ākāse.  siniddhagambhīranigghosatāya meghoyeva dundubhi ^b^meghadundubhi^eb^.  samantato paggharantīhi dhārāhi ākulāti ^b^dhārākulā^eb^. vihagānaṃ  pakkhīnaṃ gamanamaggattā ^b^vihagapathe^eb^ nabheti yojanā.  ^b^tato^eb^ti jhānaratito.<br/><br/>[03] ^b^kusumākulāna^eb^nti ^a^M2.0164^ea^ tarūhi gaḷitakusumehi samohitānaṃ.  ^b^vicittavāneyyavaṭaṃsakāna^eb^nti vane jātattā ^a^V2.0140^ea^ vāneyyāni  vanapupphāni, vicittāni vāneyyāni vaṭaṃsakāni etāsanti  vicittavāneyyavaṭaṃsakā nadiyo, tāsaṃ nānāvidhavanapupphavaṭaṃsakānanti  attho. uttarimanussadhammavasena sundaro mano etassāti  ^b^sumano^eb^ jhāyati. <br/><br/>[01] ^b^nisīthe^eb^ti rattiyaṃ. ^b^rahitamhī^eb^ti,  janasambādhavirahite vivitte. ^b^deve^eb^ti meghe. ^b^gaḷantamhī^eb^ti  vuṭṭhidhārāyo paggharante vassante. ^b^dāṭhino^eb^ti sīhabyagghādayo  paṭipakkhasattā. te hi dāṭhāvudhāti ``dāṭhino''ti vuccanti,  ^b^nadanti dāṭhino^eb^ti idampi janavivekadassanatthameva gahitaṃ.<br/><br/>[03] ^b^vitakke uparundhiyattano^eb^ti attasantānapariyāpannatāya  attano kāmavitakkādike micchāvitakke paṭipakkhabalena nisedhetvā.  attanoti vā idaṃ vindatīti iminā yojetabbaṃ ``tato ratiṃ  paramataraṃ attanā na vindatī''ti. ^b^nagantare^eb^ti pabbatantare.  ^b^nagavivara^eb^nti pabbataguhaṃ pabbhāraṃ vā. ^b^samassito^eb^ti  nissito upagato. ^b^vītaddaro^eb^ti vigatakilesadaratho.  ^b^vītakhilo^eb^ti pahīnacetokhilo.<br/><br/>[03] ^b^sukhī^eb^ti jhānādisukhena sukhito.  ^b^malakhilasokanāsano^eb^ti rāgādīnaṃ malānaṃ pañcannañca  cetokhilānaṃ ñātiviyogādihetukassa sokassa ca pahāyako.  ^b^niraggaḷo^eb^ti, aggaḷaṃ vuccati avijjā  nibbānapurapavesanivāraṇato, tadabhāvato niraggaḷo.  ^b^nibbanatho^eb^ti nitaṇho. ^b^visallo^eb^ti, vigatarāgādisallo.  ^b^sabbāsave^eb^ti, kāmāsavādike sabbepi āsave.  ^b^byantikato^eb^ti byantikatāvī ariyamaggena vigatante katvā ṭhito  diṭṭhadhammasukhavihāratthaṃ yadā jhāyati, tato jhānaratito paramataraṃ ratiṃ  na vindatīti yojanā. evaṃ pana vatvā thero ajakaraṇītīrameva  gato. <br/><br/>[06] bhūtattheragāthāvaṇṇanā niṭṭhitā. <br/><br/>[06] navakanipātavaṇṇanā niṭṭhitā. 


volume: 100
item: 234
title: dasakanipāto^^^kāḷudāyittheragāthāvaṇṇanā^
content:
  [03] dasakanipāte ^a^M2.0165^ea^ ^a^V2.0141^ea^ ^a^P2.0221^ea^ ^b^aṅgārino^eb^tiādikā  āyasmato kāḷudāyittherassa gāthā. kā uppatti? ayampi  padumuttarabuddhassa kāle haṃsavatīnagare kulagehe nibbatto satthu  dhammadesanaṃ suṇanto satthāraṃ ekaṃ bhikkhuṃ kulappasādakānaṃ aggaṭṭhāne  ṭhapentaṃ disvā tajjaṃ abhinīhārakammaṃ katvā taṃ ṭhānantaraṃ patthesi.<br/><br/>[03] so yāvajīvaṃ kusalaṃ katvā devamanussesu saṃsaranto amhākaṃ  bodhisattassa mātukucchiyaṃ paṭisandhiggahaṇadivase kapilavatthusmiṃyeva  amaccagehe paṭisandhiṃ gaṇhi. bodhisattena saddhiṃ ekadivasaṃyeva  jātoti taṃdivasaṃyeva naṃ dukūlacumbaṭe nipajjāpetvā bodhisattassa  upaṭṭhānaṃ nayiṃsu. bodhisattena hi saddhiṃ bodhirukkho, rāhulamātā,  cattāro nidhī, ārohaniyahatthī, assakaṇḍako, channo kāḷudāyīti  ime satta ekadivasaṃyeva jātattā sahajātā nāma ahesuṃ. athassa  nāmaggahaṇadivase sakalanagarassa udaggacittadivase jātattā  ^b^udāyī^eb^tveva nāmaṃ akaṃsu, thokaṃ kāḷadhātukattā pana  ^b^kāḷudāyī^eb^ti paññāyittha. so bodhisattena saddhiṃ kumārakīḷaṃ  kīḷanto vuddhiṃ agamāsi.<br/><br/>[03] aparabhāge lokanāthe mahābhinikkhamanaṃ nikkhamitvā anukkamena  sabbaññutaṃ patvā pavattitavaradhammacakke rājagahaṃ upanissāya veḷuvane  viharante suddhodanamahārājā taṃ pavattiṃ sutvā purisasahassaparivāraṃ ekaṃ  amaccaṃ ``puttaṃ me idhānehī''ti pesesi. so dhammadesanāvelāya satthu  santikaṃ gantvā parisapariyante ṭhito dhammaṃ sutvā sapariso arahattaṃ  pāpuṇi. atha ne satthā ``etha, bhikkhavo''ti hatthaṃ pasāreti.  sabbe taṅkhaṇaṃyeva iddhimayapattacīvaradharā vassasaṭṭhikattherā viya ahesuṃ.  arahattaṃ pattato paṭṭhāya pana ariyā majjhattāva honti, tasmā raññā  pahitasāsanaṃ dasabalassa na kathesi. rājā ``neva gatabalakoṭṭhako  āgacchati, na sāsanaṃ suyyatī''ti aparampi amaccaṃ purisasahassena ^a^M2.0166^ea^  pesesi ^a^V2.0142^ea^. tasmimpi tathā paṭipanne aparanti evaṃ navahi amaccehi  saddhiṃ nava purisasahassāni pesesi sabbe arahattaṃ patvā tuṇhī ahesuṃ.<br/><br/>[03] atha rājā cintesi -- ``ettakā janā mayi sinehābhāvena  dasabalassa idhāgamanatthāya na kiñci kathayiṃsu, ayaṃ kho pana  udāyī dasabalena samavayo sahapaṃsukīḷiko, mayi ca sinehavā, imaṃ  pesessāmī''ti taṃ pakkosāpetvā, ``tāta, tvaṃ purisasahassaparivāro  rājagahaṃ gantvā dasabalaṃ ānehī''ti vatvā pesesi. so pana  gacchanto ``sacāhaṃ, deva, pabbajituṃ labhissāmi, evāhaṃ bhagavantaṃ  idhānessāmī''ti ^a^P2.0222^ea^ vatvā ``yaṃ kiñci katvā mama  puttaṃ dassehī''ti vutto rājagahaṃ gantvā satthu dhammadesanāvelāya  parisapariyante ṭhito dhammaṃ sutvā saparivāro arahattaṃ patvā  ehibhikkhubhāve patiṭṭhāsi. tena vuttaṃ ^b^apadāne^eb^ (apa0 thera  1.4.48-63) -- <br/><br/>[21] ``padumuttarabuddhassa, lokajeṭṭhassa tādino. <br/><br/>[22] addhānaṃ paṭipannassa, carato cārikaṃ tadā.. <br/><br/>[21] ``suphullaṃ padumaṃ gayha, uppalaṃ mallikañcahaṃ. <br/><br/>[22] paramannaṃ gahetvāna, adāsiṃ satthuno ahaṃ.. <br/><br/>[21] ``paribhuñji mahāvīro, paramannaṃ subhojanaṃ. <br/><br/>[22] tañca pupphaṃ gahetvāna, janassa sampadassayi.. <br/><br/>[21] ``iṭṭhaṃ kantaṃ piyaṃ loke, jalajaṃ pupphamuttamaṃ. <br/><br/>[22] sudukkaraṃ kataṃ tena, yo me pupphaṃ adāsidaṃ.. <br/><br/>[21] ``yo pupphamabhiropesi, paramannañcadāsi me. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``dasa aṭṭha cakkhattuṃ so, devarajjaṃ karissati. <br/><br/>[22] uppalaṃ padumañcāpi, mallikañca taduttari.. <br/><br/>[21] ``assa puññavipākena, dibbagandhasamāyutaṃ. <br/><br/>[22] ākāse chadanaṃ katvā, dhārayissati tāvade.. <br/><br/>[21] ``pañcavīsatikkhattuñca ^a^M2.0167^ea^, cakkavattī bhavissati. <br/><br/>[22] pathabyā rajjaṃ pañcasataṃ, vasudhaṃ āvasissati.. <br/><br/>[21] ``kappasatasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``sakakammābhiraddho ^a^V2.0143^ea^ so, sukkamūlena codito. <br/><br/>[22] sakyānaṃ nandijanano, ñātibandhu bhavissati.. <br/><br/>[21] ``so pacchā pabbajitvāna, sukkamūlena codito. <br/><br/>[22] sabbāsave pariññāya, nibbāyissatināsavo.. <br/><br/>[21] ``paṭisambhidamanuppattaṃ, katakiccamanāsavaṃ. <br/><br/>[22] gotamo lokabandhu taṃ, etadagge ṭhapessati.. <br/><br/>[21] ``padhānapahitatto so, upasanto nirūpadhi. <br/><br/>[22] udāyī nāma nāmena, hessati satthu sāvako.. <br/><br/>[21] ``rāgo doso ca moho ca, māno makkho ca dhaṃsito. <br/><br/>[22] sabbāsave pariññāya, viharāmi anāsavo.. <br/><br/>[21] ``tosayiñcāpi sambuddhaṃ, ātāpī nipako ahaṃ. <br/><br/>[22] pasādito ca sambuddho, etadagge ṭhapesi maṃ.. <br/><br/>[21] ``paṭisambhidā catasso...pe0... kataṃ buddhassa  sāsana''nti..<br/><br/>[03] arahattaṃ pana patvā ``na tāvāyaṃ dasabalassa kulanagaraṃ gantuṃ  kālo, vasante pana upagate pupphitesu vanasaṇḍesu haritatiṇasañchannāya  bhūmiyā gamanakālo bhavissatī''ti kālaṃ paṭimānento vasante sampatte  satthu kulanagaraṃ gantuṃ gamanamaggavaṇṇaṃ saṃvaṇṇento -- <br/><br/>[03] 527^b^.^eb^ <br/><br/>[21] ``aṅgārino dāni dumā bhadante, phalesino chadanaṃ  vippahāya. <br/><br/>[22] te accimantova pabhāsayanti, samayo mahāvīra  bhāgīrasānaṃ.. <br/><br/>[03] 528^b^.^eb^ <br/><br/>[21] ``dumāni ^a^M2.0168^ea^ phullāni manoramāni, samantato sabbadisā  pavanti. <br/><br/>[22] pattaṃ pahāya phalamāsasānā, kālo ito pakkamanāya vīra..<br/><br/>[03]  <br/><br/>[03] 529^b^.^eb^ <br/><br/>[21] ``nevātisītaṃ na panātiuṇhaṃ, sukhā utu addhaniyā  bhadante. <br/><br/>[22] passantu taṃ sākiyā koḷiyā ca, pacchāmukhaṃ rohiniyaṃ  tarantaṃ.. <br/><br/>[03] 530^b^.^eb^ <br/><br/>[21] ``āsāya kasate khettaṃ, bījaṃ āsāya vappati. <br/><br/>[27] āsāya vāṇijā yanti, samuddaṃ dhanahārakā. <br/><br/>[22] yāya āsāya tiṭṭhāmi, sā me āsā samijjhatu.. <br/><br/>[03] 531^b^.^eb^ <br/><br/>[21] ``punappunañceva vapanti bījaṃ, punappunaṃ vassati  devarājā. <br/><br/>[22] punappunaṃ khettaṃ kasanti kassakā, punappunaṃ dhaññamupeti  raṭṭhaṃ.. <br/><br/>[03] 532^b^.^eb^ <br/><br/>[21] ``punappunaṃ yācanakā caranti, punappunaṃ dānapatī  dadanti. <br/><br/>[22] punappunaṃ dānapatī daditvā, punappunaṃ saggamupenti ṭhānaṃ..<br/><br/>[03]  <br/><br/>[03] 533^b^.^eb^ <br/><br/>[21] ``vīro ^a^V2.0144^ea^ ^a^P2.0223^ea^ have sattayugaṃ puneti,  yasmiṃ kule jāyati bhūripañño. <br/><br/>[22] maññāmahaṃ sakkati devadevo, tayā hi jāto muni  saccanāmo.. <br/><br/>[03] 534^b^.^eb^ <br/><br/>[21] ``suddhodano nāma pitā mahesino, buddhassa mātā pana  māyanāmā. <br/><br/>[22] yā bodhisattaṃ parihariya kucchinā, kāyassa bhedā  tidivamhi modati.. <br/><br/>[03] 535^b^.^eb^ <br/><br/>[21] ``sā gotamī kālakatā ito cutā, dibbehi kāmehi  samaṅgibhūtā. <br/><br/>[22] sā modati kāmaguṇehi pañcahi, parivāritā devagaṇehi  tehi.. <br/><br/>[03] 536^b^.^eb^ <br/><br/>[21] ``buddhassa ^a^M2.0169^ea^ puttomhi asayhasāhino,  aṅgīrasassappaṭimassa tādino. <br/><br/>[22] pitupitā mayhaṃ tuvaṃsi sakka, dhammena me gotama  ayyakosī''ti.. -- <br/><br/>[25] imā gāthā abhāsi.<br/><br/>[03] tattha ^b^aṅgārino^eb^ti aṅgārāni viyāti aṅgārāni,  rattapavāḷavaṇṇāni rukkhānaṃ pupphapallavāni, tāni etesaṃ santīti  aṅgārino, atilohitakusumakisalayehi aṅgāravuṭṭhisaṃparikiṇṇā  viyāti attho. ^b^idānī^eb^ti imasmiṃ kāle. ^b^dumā^eb^ti  rukkhā. bhadanteti, bhaddaṃ ante etassāti bhadanteti ekassa  dakārassa lopaṃ katvā vuccati, guṇavisesayutto, guṇavisesayuttānañca  aggabhūto satthā. tasmā bhadanteti satthu ālapanaṃ.  paccattavacanañcetaṃ ekārantaṃ ``sukaṭe paṭikamme sukhe dukkhepi  ce''tiādīsu viya. idha pana sambodhanatthe daṭṭhabbaṃ. tena vuttaṃ  ``bhadanteti ālapana''nti. ``bhaddasaddasamānatthaṃ padantarameka''nti  keci. phalāni esantīti ^b^phalesino^eb^. acetanepi hi  sacetanakiriyamāropetvā voharanti, yathā kulaṃ patitukāmanti, phalāni  gahetumāraddhā sampattiphalagahaṇakālāti attho. ^b^chadanaṃ  vippahāyā^eb^ti purāṇapaṇṇāni pajahitvā sampannapaṇḍupalāsāti attho.  ^b^te^eb^ti dumā. ^b^accimantova pabhāsayantī^eb^ti dīpasikhāvanto  viya jalitāggī viya vā obhāsayanti sabbā disāti adhippāyo.  ^b^samayo^eb^ti kālo, ``anuggahāyā''ti vacanaseso.  ^b^mahāvīrā^eb^ti mahāvikkanta. ^b^bhāgī rasāna^eb^nti attharasādīnaṃ  bhāgī. vuttañhetaṃ dhammasenāpatinā -- ``bhāgī vā bhagavā  attharasassa dhammarasassā''tiādi (cūḷani0 ajitamāṇavapucchāniddesa  2). mahāvīra, bhāgīti ca idampi dvayaṃ sambodhanavacanaṃ daṭṭhabbaṃ.  bhāgīrathānanti pana pāṭhe bhagīratho nāma ^a^P2.0224^ea^  ādirājā. tabbaṃsajātatāya sākiyā bhāgīrathā, tesaṃ bhāgīrathānaṃ  upakāratthanti adhippāyo.<br/><br/>[03] ^b^dumānī^eb^ti liṅgavipallāsena vuttaṃ, dumā rukkhāti attho.  ^b^samantato sabbadisā pavantī^eb^ti, samantato sabbabhāgato  sabbadisāsu ca phullāni, tathā phullattā eva sabbadisā pavanti gandhaṃ  vissajjenti. ^b^āsamānā^eb^ti āsīsantā ^a^M2.0170^ea^ gahitukāmā. evaṃ  rukkhasobhāya gamanamaggassa ^a^V2.0145^ea^ rāmaṇeyyataṃ dassetvā idāni  ^b^``nevātisīta''^eb^ntiādinā utusampattiṃ dasseti.  ^b^sukhā^eb^ti nātisītanātiuṇhabhāveneva sukhā iṭṭhā. ^b^utu  addhaniyā^eb^ti addhānagamanayoggā utu. ^b^passantu taṃ sākiyā  koḷiyā ca, pacchāmukhaṃ rohiniyaṃ taranta^eb^nti rohinī nāma nadī  sākiyakoḷiyajanapadānaṃ antare uttaradisato dakkhiṇamukhā sandati,  rājagahaṃ cassā puratthimadakkhiṇāya disāya, tasmā rājagahato  kapilavatthuṃ gantuṃ taṃ nadiṃ tarantā pacchāmukhā hutvā taranti. tenāha  ``passantu taṃ...pe0... taranta''nti. ``bhagavantaṃ pacchāmukhaṃ  rohiniṃ nāma nadiṃ atikkamantaṃ sākiyakoḷiyajanapadavāsino  passantū''ti kapilavatthugamanāya bhagavantaṃ āyācanto ussāheti.<br/><br/>[03] idāni attano patthanaṃ upamāhi pakāsento ^b^``āsāya  kasate''^eb^ti gāthamāha. ^b^āsāya kasate khetta^eb^nti kassako  kasanto khettaṃ phalāsāya kasati. ^b^bījaṃ āsāya vappatī^eb^ti  kasitvā ca vapantena phalāsāya eva bījaṃ vappati nikkhipīyati.  ^b^āsāya vāṇijā yantī^eb^ti dhanahārakā vāṇijā dhanāsāya samuddaṃ  tarituṃ desaṃ upagantuṃ samuddaṃ nāvāya yanti gacchanti. ^b^yāya  āsāya tiṭṭhāmī^eb^ti evaṃ ahampi yāya āsāya patthanāya bhagavā  tumhākaṃ kapilapuragamanapatthanāya idha tiṭṭhāmi. sā me āsā  samijjhatu, tumhehi ``kapilavatthu gantabba''nti vadati, āsāya  sadisatāya cettha kattukamyatāchandaṃ āsāti āha.<br/><br/>[03] gamanamaggasaṃvaṇṇanādinā anekavāraṃ yācanāya kāraṇaṃ dassetuṃ  ^b^``punappuna''^eb^ntiādi vuttaṃ. tassattho -- sakiṃ vuttamattena vappe  asampajjamāne kassakā ^b^punappunaṃ^eb^ dutiyampi tatiyampi bījaṃ  vapanti. pajjunno ^b^devarājā^eb^pi ekavārameva avassitvā  ^b^punappunaṃ^eb^ kālena kālaṃ vassati. kassakāpi ekavārameva  akasitvā sassasampattiatthaṃ paṃsuṃ kaddamaṃ vā muduṃ kātuṃ khettaṃ punappunaṃ  kasanti. ekavārameva dhaññaṃ saṅgahaṃ katvā ^a^P2.0225^ea^  ``alamettāvatā''ti aparitussanato koṭṭhāgārādīsu paṭisāmanavasena  manussehi upanīyamānaṃ punappunaṃ sāliādi^b^dhaññaṃ^eb^ raṭṭhaṃ ^b^upeti^eb^  upagacchati.<br/><br/>[03] ^b^yācanakā^eb^pi ^a^M2.0171^ea^ yācantā punappunaṃ kulāni ^b^caranti^eb^  upagacchanti, na ekavārameva, yācitā pana tesaṃ punappunaṃ dānapatī  dadanti, na sakiṃyeva. tathā pana deyyadhammaṃ punappunaṃ dānapatī  ^b^daditvā^eb^ dānamayaṃ puññaṃ upacinitvā ^b^punappunaṃ^eb^ aparāparaṃ  ^b^saggamupenti ṭhānaṃ^eb^ paṭisandhivasena devalokaṃ upagacchanti.  tasmā ahampi punappunaṃ yācāmi bhagavā mayhaṃ manorathaṃ matthakaṃ  pāpehīti adhippāyo.<br/><br/>[03] idāni ^a^V2.0146^ea^ yadatthaṃ satthāraṃ kapilavatthugamanaṃ yācati, taṃ dassetuṃ  ^b^``vīro have''^eb^tigāthamāha. tassattho -- ^b^vīro^eb^ vīriyavā  mahāvikkanto ^b^bhūripañño^eb^ mahāpañño puriso ^b^yasmiṃ^eb^ kule  ^b^jāyati^eb^ nibbattati, tattha ^b^have^eb^ ekaṃsena ^b^sattayugaṃ^eb^  sattapurisayugaṃ yāvasattamaṃ pitāmahayugaṃ sammāpaṭipattiyā ^b^puneti^eb^  sodhetīti lokavādo ativādo aññesu. bhagavā pana sabbesaṃ devānaṃ  uttamadevatāya ^b^devadevo^eb^ pāpanivāraṇena kalyāṇapatiṭṭhāpanena tato  parampi sodhetuṃ ^b^sakkati^eb^ sakkotīti maññāmi ahaṃ. kasmā?  ^b^tayā hi jāto muni saccanāmo^eb^ yasmā tayā satthārā ariyāya  jātiyā jāto munibhāvo, muni vā samāno attahitaparahitānaṃ  idhalokaparalokānañca munanaṭṭhena ``munī''ti avitathanāmo, monavā  vā muni, ``samaṇo pabbajito isī''ti avitathanāmo tayā jāto.  tasmā sattānaṃ ekantahitapaṭilābhahetubhāvato bhagavā tava tattha gamanaṃ  yācāmāti attho.<br/><br/>[03] idāni ``sattayuga''nti vutte pituyugaṃ dassetuṃ ^b^``suddhodano  nāmā''^eb^tiādi vuttaṃ. suddhaṃ odanaṃ jīvanaṃ etassāti  ^b^suddhodano^eb^. buddhapitā hi ekaṃsato  suvisuddhakāyavacīmanosamācāro suvisuddhājīvo hoti tathā  abhinīhārasampannattā. ^b^māyanāmā^eb^ti  kularūpasīlācārādisampattiyā ñātimittādīhi ``mā yāhī''ti  vattabbaguṇatāya ``māyā''ti laddhanāmā. ^b^parihariyā^eb^ti dhāretvā.  ^b^kāyassa bhedā^eb^ti sadevakassa lokassa cetiyasadisassa  attano kāyassa vināsato uddhaṃ. ^b^tidivamhī^eb^ti tusitadevaloke.<br/><br/>[03] ^b^sā^eb^ti māyādevī. ^b^gotamī^eb^ti gottena taṃ kitteti.  ^b^dibbehi kāmehī^eb^ti, tusitabhavanapariyāpannehi dibbehi  vatthukāmehi. ^b^samaṅgibhūtā^eb^ti samannāgatā. ^b^kāmaguṇehī^eb^ti  kāmakoṭṭhāsehi, ``kāmehī''ti vatvā ^a^M2.0172^ea^ puna ``kāmaguṇehī''ti vacanena  anekabhāgehi vatthukāmehi paricāriyatīti dīpeti. ^b^tehī^eb^ti  yasmiṃ devanikāye nibbatti, tehi tusitadevagaṇehi, tehi vā  kāmaguṇehi. ``samaṅgibhūtā parivāritā''ti ca ^a^P2.0226^ea^  itthiliṅganiddeso purimattabhāvasiddhaṃ itthibhāvaṃ, devatābhāvaṃ vā sandhāya  kato, devūpapatti pana purisabhāveneva jātā.<br/><br/>[03] evaṃ therena yācito bhagavā tattha gamane bahūnaṃ visesādhigamaṃ  disvā vīsatisahassa khīṇāsavaparivuto rājagahato  aturitacārikāvasena kapilavatthugāmimaggaṃ paṭipajji. thero iddhiyā  kapilavatthuṃ gantvā rañño purato ākāse ṭhito adiṭṭhapubbaṃ vesaṃ  disvā raññā ``kosi ^a^V2.0147^ea^ tva''nti pucchito, ``sace amaccaputtaṃ tayā  bhagavato santikaṃ pesitaṃ maṃ na jānāsi, evaṃ pana jānāhī''ti  dassento -- <br/><br/>[21] ``buddhassa puttomhi asayhasāhino,  aṅgīrasassappaṭimassa tādino. <br/><br/>[22] pitupitā mayhaṃ tuvaṃsi sakka, dhammena me gotama  ayyakosī''ti.. -- <br/><br/>[25] osānagāthamāha.<br/><br/>[03] tattha ^b^buddhassa puttomhī^eb^ti, sabbaññubuddhassa ure jātatāya  orasaputto amhi. ^b^asayhasāhino^eb^ti, abhisambodhito pubbe  ṭhapetvā mahābodhisattaṃ aññehi sahituṃ vahituṃ asakkuṇeyyattā asayhassa  sakalassa bodhisambhārassa mahākāruṇikādhikārassa ca sahanato  vahanato, tato parampi aññehi sahituṃ abhibhavituṃ asakkuṇeyyattā  asayhānaṃ pañcannaṃ mārānaṃ sahanato abhibhavanato,  āsayānusayacaritādhimuttiādivibhāgāvabodhanena yathārahaṃ veneyyānaṃ  diṭṭhadhammikasamparāyikaparamatthehi anusāsanīsaṅkhātassa aññehi  asayhassa buddhakiccassa ca sahanato, tattha vā sādhukārībhāvato  asayhasāhino. ^b^aṅgīrasassā^eb^ti aṅgīkatasīlādisampattikassa.  ``aṅgamaṅgehi niccharaṇakaobhāsassā''ti apare. keci pana  ``aṅgīraso, siddhatthoti dve ^a^M2.0173^ea^ nāmāni pitarāyeva gahitānī''ti  vadanti. ^b^appaṭimassā^eb^ti anūpamassa. iṭṭhāniṭṭhesu  tādilakkhaṇappattiyā ^b^tādino. pitupitā mayhaṃ tuvaṃsī^eb^ti  ariyajātivasena mayhaṃ pitu sammāsambuddhassa lokavohārena tvaṃ pitā  asi. ^b^sakkā^eb^ti jātivasena rājānaṃ ālapati.  ^b^dhammenā^eb^ti sabhāvena ariyajāti lokiyajātīti dvinnaṃ jātīnaṃ  sabhāvasamodhānena ^b^gotamā^eb^ti rājānaṃ gottena ālapati.  ^b^ayyakosī^eb^ti pitāmaho asi. ettha ca ``buddhassa  puttomhī''tiādiṃ vadanto thero aññaṃ byākāsi.<br/><br/>[03] evaṃ ^a^P2.0227^ea^ pana attānaṃ jānāpetvā haṭṭhatuṭṭhena  raññā mahārahe pallaṅke nisīdāpetvā attano paṭiyāditassa  nānaggarasassa bhojanassa pattaṃ pūretvā dinne gamanākāraṃ dasseti.  ``kasmā gantukāmattha, bhuñjathā''ti ca vutte, ``satthu santikaṃ gantvā  bhuñjissāmī''ti. ``kahaṃ pana satthā''ti?  ``vīsatisahassabhikkhuparivāro tumhākaṃ dassanatthāya maggaṃ  paṭipanno''ti. ``tumhe imaṃ piṇḍapātaṃ paribhuñjitvā yāva mama putto  imaṃ nagaraṃ sampāpuṇāti, tāvassa itova piṇḍapātaṃ harathā''ti. thero  bhattakiccaṃ katvā rañño parisāya ca dhammaṃ kathetvā satthu āgamanato  puretarameva sakalaṃ rājanivesanaṃ ratanattaye abhippasannaṃ karonto sabbesaṃ  passantānaṃyeva satthu āharitabbabhattapuṇṇaṃ pattaṃ ākāse vissajjetvā  sayampi vehāsaṃ abbhuggantvā ^a^V2.0148^ea^ piṇḍapātaṃ upanetvā satthu hatthe ṭhapesi.  satthā taṃ piṇḍapātaṃ paribhuñji. evaṃ saṭṭhiyojanaṃ maggaṃ divase divase  yojanaṃ gacchantassa satthu rājagehatova bhattaṃ āharitvā adāsi. atha  naṃ bhagavā ``mayhaṃ pitu mahārājassa sakalanivesanaṃ pasādesī''ti  kulappasādakānaṃ aggaṭṭhāne ṭhapesīti. <br/><br/>[06] kāḷudāyittheragāthāvaṇṇanā niṭṭhitā. 


volume: 100
item: 235
title: ^^kāḷudāyittheragāthāvaṇṇanā^ekavihāriyattheragāthāvaṇṇanā^
content:
  [03] ^b^purato^eb^ ^a^M2.0174^ea^ ^b^pacchato vā^eb^tiādikā āyasmato  ekavihāriyattherassa gāthā. kā uppatti? ayampi purimabuddhesu  katādhikāro tattha tattha bhave puññāni upacinanto kassapadasabalassa  kāle kulagehe nibbattitvā viññutaṃ patto satthu santike dhammaṃ sutvā  paṭiladdhasaddho pabbajitvā araññaṃ pavisitvā vivekavāsaṃ vasi.<br/><br/>[03] so tena puññakammena ekaṃ buddhantaraṃ devamanussesu saṃsaranto  imasmiṃ buddhuppāde bhagavati parinibbute dhammāsokarañño kaniṭṭhabhātā  hutvā nibbatti. asokamahārājā kira satthu parinibbānato dvinnaṃ  vassasatānaṃ upari aṭṭhārasame vasse sakalajambudīpe ekarajjābhisekaṃ  patvā attano kaniṭṭhaṃ tissakumāraṃ oparajje ṭhapetvā ekena upāyena taṃ  sāsane abhippasannaṃ akāsi. so ekadivasaṃ migavaṃ gato araññe  yonakamahādhammarakkhitattheraṃ hatthināgena sālasākhaṃ gahetvā  bījiyamānaṃ nisinnaṃ disvā sañjātapasādo ``aho vatāhampi ayaṃ  mahāthero viya pabbajitvā araññe vihareyya''nti cintesi. thero  ^a^P2.0228^ea^ tassa cittācāraṃ ñatvā tassa passantasseva  ākāsaṃ abbhuggantvā asokārāme pokkharaṇiyā abhijjamāne udake  ṭhatvā cīvarañca uttarāsaṅgañca ākāse olaggetvā nhāyituṃ ārabhi.  kumāro therassa ānubhāvaṃ disvā abhippasanno araññato nivattitvā  rājagehaṃ gantvā ``pabbajissāmī''ti rañño ārocesi. rājā taṃ  anekappakāraṃ yācitvā pabbajjādhippāyaṃ nivattetuṃ nāsakkhi. so  upāsako hutvā pabbajjāsukhaṃ patthento -- <br/><br/>[03] 537^b^.^eb^ <br/><br/>[21] ``purato pacchato vāpi, aparo ce na vijjati. <br/><br/>[22] atīva phāsu bhavati, ekassa vasato vane.. <br/><br/>[03] 538^b^.^eb^ <br/><br/>[21] ``handa ^a^V2.0149^ea^ eko gamissāmi, araññaṃ buddhavaṇṇitaṃ. <br/><br/>[22] phāsu ekavihārissa, pahitattassa bhikkhuno.. <br/><br/>[03] 539^b^.^eb^ <br/><br/>[21] ``yogī-pītikaraṃ rammaṃ, mattakuñjarasevitaṃ. <br/><br/>[22] eko atthavasī khippaṃ, pavisissāmi kānanaṃ.. <br/><br/>[03] 540^b^.^eb^ <br/><br/>[21] ``supupphite ^a^M2.0175^ea^ sītavane, sītale girikandare. <br/><br/>[22] gattāni parisiñcitvā, caṅkamissāmi ekako.. <br/><br/>[03] 541^b^.^eb^ <br/><br/>[21] ``ekākiyo adutiyo, ramaṇīye mahāvane. <br/><br/>[22] kadāhaṃ viharissāmi, katakicco anāsavo.. <br/><br/>[03] 542^b^.^eb^ <br/><br/>[21] ``evaṃ me kattukāmassa, adhippāyo samijjhatu. <br/><br/>[22] sādhayissāmahaṃyeva, nāñño aññassa kārako''ti..  -- <br/><br/>[25] imā cha gāthā abhāsi.<br/><br/>[03] tattha ^b^purato pacchato vā^eb^ti attano purato vā pacchato  vā, ^b^vā^eb^-saddassa vikappatthattā passato vā ^b^aparo^eb^ añño  jano na vijjati ce, ^b^atīva^eb^ ativiya ^b^phāsu^eb^ cittasukhaṃ  bhavati. ekavihārībhāvena ^b^ekassa^eb^ asahāyassa. ^b^vane  vasato^eb^ti ciraparicitena vivekajjhāsayena ākaḍḍhiyamānahadayo so  rattindivaṃ mahājanaparivutassa vasato saṅgaṇikavihāraṃ nibbindanto  vivekasukhañca bahuṃ maññanto vadati.<br/><br/>[03] ^b^handā^eb^ti vossaggatthe nipāto, tena idāni karīyamānassa  araññagamanassa nicchitabhāvamāha. ^b^eko gamissāmī^eb^ti  ``suññāgāre kho, gahapati, tathāgatā abhiramantī''tiādivacanato  (cūḷava0 306) buddhehi vaṇṇitaṃ pasaṭṭhaṃ araññaṃ eko asahāyo  gamissāmi vāsādhippāyena upagacchāmi. yasmā ^b^ekavihārissa^eb^  ṭhānādīsu asahāyabhāvena ekavihārissa nibbānaṃ paṭipesitacittatāya  ^b^pahitattassa^eb^ adhisīlasikkhādikā tisso sikkhā sikkhato  bhikkhuno araññaṃ ^b^phāsu^eb^ iṭṭhaṃ sukhāvahanti attho.<br/><br/>[03] ^b^yogī-pītikara^eb^nti yogīnaṃ bhāvanāya yuttappayuttānaṃ  appasaddādibhāvena jhānavipassanādipītiṃ āvahanato yogī-pītikaraṃ.  visabhāgārammaṇābhāvena paṭisallānasāruppatāya ^b^rammaṃ.  mattakuñjarasevita^eb^nti ^a^P2.0229^ea^ mattavaravāraṇavicaritaṃ,  imināpi brahāraññabhāvena janavivekaṃyeva dasseti. ^b^atthavasī^eb^ti  idha atthoti samaṇadhammo adhippeto. ``kathaṃ nu kho so me  bhaveyyā''ti tassa vasaṃ gato.<br/><br/>[03] ^b^supupphite^eb^ti ^a^M2.0176^ea^ ^a^V2.0150^ea^ suṭṭhu pupphite. ^b^sītavane^eb^ti  chāyūdakasampattiyā sīte vane. ubhayenapi tassa ramaṇīyataṃyeva  vibhāveti. ^b^girikandare^eb^ti girīnaṃ abbhantare kandare. kanti  hi udakaṃ, tena dāritaṃ ninnaṭṭhānaṃ kandaraṃ nāma. tādise sītale  girikandare ghammaparitāpaṃ vinodetvā attano gattāni parisiñcitvā  nhāyitvā caṅkamissāmi ekakoti katthaci anāyattavuttitaṃ dasseti.<br/><br/>[03] ^b^ekākiyo^eb^ti ekākī asahāyo. ^b^adutiyo^eb^ti  taṇhāsaṅkhātadutiyābhāvena adutiyo. taṇhā hi purisassa sabbadā  avijahanaṭṭhena dutiyā nāma. tenāha bhagavā -- ``taṇhādutiyo  puriso, dīghamaddhāna saṃsara''nti (itivu0 15, 105).<br/><br/>[03] ^b^evaṃ me kattukāmassā^eb^ti ``handa eko  gamissāmī''tiādinā vuttavidhinā araññaṃ gantvā bhāvanābhiyogaṃ  kattukāmassa me. ^b^adhippāyo samijjhatū^eb^ti ``kadāhaṃ  viharissāmi, katakicco anāsavo''ti evaṃ pavatto manoratho ijjhatu  siddhiṃ pāpuṇātu. arahattappatti ca yasmā na āyācanamattena  sijjhati, nāpi aññena sādhetabbā, tasmā āha  ^b^``sādhayissāmahaṃyeva, nāñño aññassa kārako''^eb^ti.<br/><br/>[03] evaṃ uparājassa pabbajjāya daḷhanicchayataṃ ñatvā rājā  asokārāmagamanīyaṃ maggaṃ alaṅkārāpetvā kumāraṃ sabbālaṅkāravibhūsitaṃ  mahatiyā senāya mahaccarājānubhāvena vihāraṃ nesi. kumāro  padhānagharaṃ gantvā mahādhammarakkhitattherassa santike pabbaji,  anekasatā manussā taṃ anupabbajiṃsu. rañño bhāgineyyo  saṅghamittāya sāmiko aggibrahmāpi tameva anupabbaji. so  pabbajitvā haṭṭhatuṭṭho attanā kātabbaṃ pakāsento -- <br/><br/>[03] 543^b^.^eb^ <br/><br/>[21] ``esa bandhāmi sannāhaṃ, pavisissāmi kānanaṃ. <br/><br/>[22] na tato nikkhamissāmi, appatto āsavakkhayaṃ.. <br/><br/>[03] 544^b^.^eb^ <br/><br/>[21] ``mālute upavāyante, sīte surabhigandhike. <br/><br/>[22] avijjaṃ dālayissāmi, nisinno nagamuddhani.. <br/><br/>[03] 545^b^.^eb^ <br/><br/>[21] ``vane ^a^M2.0177^ea^ kusumasañchanne, pabbhāre nūna sītale. <br/><br/>[22] vimuttisukhena sukhito, ramissāmi giribbaje''ti..  -- <br/><br/>[25] tisso gāthā abhāsi.<br/><br/>[03] tattha ^b^esa bandhāmi sannāha^eb^nti esāhaṃ vīriyasaṅkhātaṃ  sannāhaṃ bandhāmi, kāye ca ^a^V2.0151^ea^ jīvite ca nirapekkho vīriyasannāhena  sannayhāmi. idaṃ vuttaṃ hoti -- yathā nāma sūro puriso paccatthike  paccupaṭṭhite ^a^P2.0230^ea^ taṃ jetukāmo aññaṃ kiccaṃ pahāya  kavacapaṭimuccanādinā yuddhāya sannayhati, yuddhabhūmiñca gantvā  paccatthike ajetvā tato na nivattati, evamahampi kilesapaccatthike  jetuṃ ādittampi sīsaṃ celañca ajjhupekkhitvā  catubbidhasammappadhānavīriyasannāhaṃ sannayhāmi, kilese ajetvā  kilesavijayayoggaṃ vivekaṭṭhānaṃ na vissajjemīti. tena vuttaṃ  ^b^``pavisissāmi kānanaṃ na tato nikkhamissāmi, appatto  āsavakkhaya''^eb^nti.<br/><br/>[03] ^b^``mālute upavāyante''^eb^tiādinā araññaṭṭhānassa  kammaṭṭhānabhāvanāyogyataṃ vadati, ramissāmi nūna giribbajeti yojanā.  pabbataparikkhepe abhiramissāmi maññeti anāgatatthaṃ parikappento  vadati. sesaṃ suviññeyyameva.<br/><br/>[03] evaṃ vatvā thero araññaṃ pavisitvā samaṇadhammaṃ karonto  upajjhāyena saddhiṃ kaliṅgaraṭṭhaṃ agamāsi. tatthassa pāde  cammikābādho uppajji, taṃ disvā eko vejjo ``sappiṃ, bhante,  pariyesatha, tikicchissāmi na''nti āha. thero sappipariyesanaṃ  akatvā vipassanāya eva kammaṃ karoti, rogo vaḍḍhati, vejjo therassa  tattha appossukkataṃ disvā sayameva sappiṃ pariyesitvā theraṃ arogaṃ  akāsi. so arogo hutvā nacirasseva arahattaṃ pāpuṇi. tena vuttaṃ  ^b^apadāne^eb^ (apa0 thera 2.44.1-12) -- <br/><br/>[21] ``imamhi bhaddake kappe, brahmabandhu mahāyaso. <br/><br/>[22] kassapo nāma gottena, uppajji vadataṃ varo.. <br/><br/>[21] ``nippapañco nirālambo, ākāsasamamānaso. <br/><br/>[22] suññatābahulo tādī, animittarato vasī.. <br/><br/>[21] ``asaṅgacitto ^a^M2.0178^ea^ nikleso, asaṃsaṭṭho kule gaṇe. <br/><br/>[22] mahākāruṇiko vīro, vinayopāyakovido.. <br/><br/>[21] ``uyyutto parakiccesu, vinayanto sadevake. <br/><br/>[22] nibbānagamanaṃ maggaṃ, gatiṃ paṅkavisosanaṃ.. <br/><br/>[21] ``amataṃ paramassādaṃ, jarāmaccunivāraṇaṃ. <br/><br/>[22] mahāparisamajjhe so, nisinno lokatārako.. <br/><br/>[21] ``karavīkaruto ^a^V2.0152^ea^ nātho, brahmaghoso tathāgato. <br/><br/>[22] uddharanto mahāduggā, vippanaṭṭhe anāyake.. <br/><br/>[21] ``desento virajaṃ dhammaṃ, diṭṭho me lokanāyako. <br/><br/>[22] tassa dhammaṃ suṇitvāna, pabbajiṃ anagāriyaṃ.. <br/><br/>[21] ``pabbajitvā tadāpāhaṃ, cintento jinasāsanaṃ. <br/><br/>[22] ekakova vane ramme, vasiṃ saṃsaggapīḷito.. <br/><br/>[21] ``sakkāyavūpakāso me, hetubhūto mamābhavī. <br/><br/>[22] manaso vūpakāsassa, saṃsaggabhayadassino.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ pana patvā there tattha viharante rājā  koṭidhanapariccāgena bhojakagirivihāraṃ nāma kāretvā theraṃ tattha  vāsesi. so tattha viharanto parinibbānakāle -- <br/><br/>[03] 546^b^.^eb^ <br/><br/>[21] ``sohaṃ paripuṇṇasaṅkappo, cando pannaraso yathā. <br/><br/>[22] sabbāsavaparikkhīṇo, natthi dāni punabbhavo''ti..  -- <br/><br/>[25] osānagāthamāha. sā uttānatthāva. tadeva ca therassa  aññābyākaraṇaṃ ahosīti. <br/><br/>[06] ekavihāriyattheragāthāvaṇṇanā niṭṭhitā. 


volume: 100
item: 236
title: ^kāḷudāyittheragāthāvaṇṇanā^ekavihāriyattheragāthāvaṇṇanā^mahākappinattheragāthāvaṇṇanā^
content:
  [03] ^b^anāgataṃ^eb^ ^a^M2.0179^ea^ ^b^yo paṭikacca passatī^eb^tiādikā āyasmato  mahākappinattherassa gāthā. kā uppatti? ayaṃ kira  padumuttarabuddhakāle haṃsavatīnagare kulaghare nibbattitvā viññutaṃ patto  satthu santike dhammaṃ suṇanto satthāraṃ ekaṃ bhikkhuṃ bhikkhuovādakānaṃ  aggaṭṭhāne ṭhapentaṃ ^a^P2.0231^ea^ disvā tajjaṃ adhikārakammaṃ katvā  taṃ ṭhānantaraṃ patthesi.<br/><br/>[03] so tattha yāvajīvaṃ kusalaṃ katvā devamanussesu saṃsaranto  kassapasammāsambuddhakāle bārāṇasiyaṃ kulagehe nibbattitvā viññutaṃ  patto purisasahassagaṇajeṭṭhako hutvā gabbhasahassapaṭimaṇḍitaṃ mahantaṃ  pariveṇaṃ kārāpesi. te sabbepi janā yāvajīvaṃ kusalaṃ katvā taṃ ^a^V2.0153^ea^  upāsakaṃ jeṭṭhakaṃ katvā saputtadārā devaloke nibbattitvā ekaṃ buddhantaraṃ  devamanussesu saṃsariṃsu. tesu gaṇajeṭṭhako amhākaṃ satthu nibbattito  puretarameva paccantadese kukkuṭanāmake nagare rājagehe nibbatti, tassa  ^b^kappino^eb^ti nāmaṃ ahosi. sesapurisā tasmiṃyeva nagare  amaccakule nibbattiṃsu. kappinakumāro pitu accayena chattaṃ  ussāpetvā mahākappinarājā nāma jāto. so sutavittakatāya pātova  catūhi dvārehi sīghaṃ dūte pesesi -- ``yattha bahussute passatha, tato  nivattitvā mayhaṃ ārocethā''ti.<br/><br/>[03] tena ca samayena amhākaṃ satthā loke uppajjitvā sāvatthiṃ  upanissāya viharati. tasmiṃ kāle sāvatthivāsino vāṇijā  sāvatthiyaṃ uṭṭhānakabhaṇḍaṃ gahetvā taṃ nagaraṃ gantvā bhaṇḍaṃ paṭisāmetvā  ``rājānaṃ passissāmā''ti paṇṇākārahatthā rañño ārocāpesuṃ. te  rājā pakkosāpetvā niyyāditapaṇṇākāre vanditvā ṭhite ``kuto  āgatatthā''ti pucchi. ``sāvatthito, devā''ti. ``kacci vo raṭṭhaṃ  subhikkhaṃ, dhammiko rājā''ti? ``āma, devā''ti. ``kīdiso  dhammo tumhākaṃ dese idāni pavattatī''ti? ``taṃ, deva, na sakkā  ucchiṭṭhamukhehi kathetu''nti. rājā suvaṇṇabhiṅgārena udakaṃ dāpesi.  te mukhaṃ vikkhāletvā dasabalābhimukhā añjaliṃ paggahetvā, ``deva,  amhākaṃ dese buddharatanaṃ nāma uppanna''nti ^a^M2.0180^ea^ āhaṃsu. rañño  ``buddho''ti vacane sutamatteyeva sakalasarīraṃ pharamānā pīti uppajji.  tato ``buddhoti, tātā, vadethā''ti āha. ``buddhoti, deva,  vadāmā''ti. evaṃ tikkhattuṃ vadāpetvā ``buddhoti padaṃ  aparimāṇa''nti tasmiṃyeva pade pasanno satasahassaṃ datvā ``aparaṃ  vadethā''ti pucchi. ``deva, loke dhammaratanaṃ nāma uppanna''nti.  tampi ^a^P2.0232^ea^ sutvā tatheva satasahassaṃ datvā ``aparaṃ  vadethā''ti pucchi. ``deva, saṅgharatanaṃ nāma uppanna''nti. tampi  sutvā tatheva satasahassaṃ datvā ``buddhassa bhagavato santike  pabbajissāmī''ti tatova nikkhami. amaccāpi tatheva nikkhamiṃsu.  so amaccasahassena saddhiṃ gaṅgātīraṃ patvā ``sace satthā  sammāsambuddho, imesaṃ assānaṃ khuramattampi mā temetū''ti saccādhiṭṭhānaṃ  katvā udakapiṭṭheneva pūraṃ gaṅgānadiṃ atikkamitvā aparampi  aḍḍhayojanavitthāraṃ nadiṃ tatheva atikkamitvā tatiyaṃ candabhāgaṃ nāma  mahānadiṃ patvā tampi tāya eva saccakiriyāya atikkami.<br/><br/>[03] satthāpi taṃdivasaṃ paccūsasamayaṃyeva mahākaruṇāsamāpattito vuṭṭhāya  lokaṃ volokento ``ajja mahākappino tiyojanasatikaṃ rajjaṃ pahāya  amaccasahassaparivāro mama santike pabbajituṃ āgamissatī''ti disvā  ``mayā tesaṃ paccuggamanaṃ kātuṃ yutta''nti pātova sarīrapaṭijagganaṃ  katvā bhikkhusaṅghaparivuto sāvatthiyaṃ piṇḍāya caritvā pacchābhattaṃ  piṇḍapātapaṭikkanto ^a^V2.0154^ea^ sayameva ākāsena gantvā candabhāgāya nadiyā tīre  tesaṃ uttaraṇatitthassābhimukhaṭṭhāne mahānigrodhamūle pallaṅkena nisinno  chabbaṇṇabuddharasmiyo vissajjesi. te tena titthena uttarantā  buddharasmiyo ito cito ca vidhāvantiyo olokento bhagavantaṃ  disvā ``yaṃ satthāraṃ uddissa mayaṃ āgatā, addhā so eso''ti  dassaneneva niṭṭhaṃ gantvā diṭṭhaṭṭhānato paṭṭhāya onamitvā  paramanipaccākāraṃ karontā bhagavantaṃ upasaṅkamiṃsu. rājā bhagavato  gopphakesu gahetvā satthāraṃ vanditvā ekamantaṃ nisīdi saddhiṃ  amaccasahassena. satthā tesaṃ dhammaṃ desesi. desanāpariyosāne  saddhiṃ parisāya arahatte patiṭṭhāsi. tena vuttaṃ ^b^apadāne^eb^ (apa0  thera 2.54.66-107) -- <br/><br/>[21] ``padumuttaro ^a^M2.0181^ea^ nāma jino, sabbadhammāna pāragū. <br/><br/>[22] udito ajaṭākāse, ravīva saradambare.. <br/><br/>[21] ``vacanābhāya bodheti, veneyyapadumāni so. <br/><br/>[22] kilesapaṅkaṃ soseti, matiraṃsīhi nāyako.. <br/><br/>[21] ``titthiyānaṃ yase hanti, khajjotābhā yathā ravi. <br/><br/>[22] saccatthābhaṃ pakāseti, ratanaṃva divākaro.. <br/><br/>[21] ``guṇānaṃ āyatibhūto, ratanānaṃva sāgaro. <br/><br/>[22] pajjunnoriva bhūtāni, dhammameghena vassati.. <br/><br/>[21] ``akkhadasso tadā āsiṃ, nagare haṃsasavhaye. <br/><br/>[22] upecca dhammamassosiṃ, jalajuttamanāmino.. <br/><br/>[21] ``ovādakassa bhikkhūnaṃ, sāvakassa katāvino. <br/><br/>[22] guṇaṃ pakāsayantassa, tappayantassa me manaṃ.. <br/><br/>[21] ``sutvā patīto sumano, nimantetvā tathāgataṃ. <br/><br/>[22] sasissaṃ bhojayitvāna, taṃ ṭhānamabhipatthayiṃ.. <br/><br/>[21] ``tadā haṃsasamabhāgo, haṃsadundubhinissano. <br/><br/>[22] passathetaṃ mahāmattaṃ, vinicchayavisāradaṃ.. <br/><br/>[21] ``patitaṃ pādamūle me, samuggatatanūruhaṃ. <br/><br/>[22] jīmūtavaṇṇaṃ pīṇaṃsaṃ, pasannanayanānanaṃ.. <br/><br/>[21] ``parivārena mahatā, rājayuttaṃ mahāyasaṃ. <br/><br/>[22] eso katāvino ṭhānaṃ, pattheti muditāsayo.. <br/><br/>[21] ``iminā paṇipātena, cāgena paṇidhīhi ca. <br/><br/>[22] kappasatasahassāni, nupapajjati duggatiṃ.. <br/><br/>[21] ``devesu ^a^V2.0155^ea^ devasobhaggaṃ, manussesu mahantataṃ. <br/><br/>[22] anubhotvāna sesena, nibbānaṃ pāpuṇissati.. <br/><br/>[21] ``satasahassito kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tassa ^a^M2.0182^ea^ dhammesu dāyādo, oraso dhammanimmito. <br/><br/>[22] kappino nāma nāmena, hessati satthu sāvako.. <br/><br/>[21] ``tatohaṃ sukataṃ kāraṃ, katvāna jinasāsane. <br/><br/>[22] jahitvā mānusaṃ dehaṃ, tusitaṃ agamāsahaṃ.. <br/><br/>[21] ``devamānusarajjāni, sataso anusāsiya. <br/><br/>[22] bārāṇasiyamāsanne, jāto keṇiyajātiyaṃ.. <br/><br/>[21] ``sahassaparivārena, sapajāpatiko ahaṃ. <br/><br/>[22] pañcapaccekabuddhānaṃ, satāni samupaṭṭhahiṃ.. <br/><br/>[21] ``temāsaṃ bhojayitvāna, pacchādamha ticīvaraṃ. <br/><br/>[22] tato cutā mayaṃ sabbe, ahumha tidasūpagā.. <br/><br/>[21] ``puno sabbe manussattaṃ, agamimha tato cutā. <br/><br/>[22] kukkuṭamhi pure jātā, himavantassa passato.. <br/><br/>[21] ``kappino nāmahaṃ āsiṃ, rājaputto mahāyaso. <br/><br/>[22] sesāmaccakule jātā, mameva parivārayuṃ.. <br/><br/>[21] ``mahārajjasukhaṃ patto, sabbakāmasamiddhimā. <br/><br/>[22] vāṇijehi samakkhātaṃ, buddhuppādamahaṃ suṇiṃ.. <br/><br/>[21] ``buddho loke samuppanno, asamo ekapuggalo. <br/><br/>[22] so pakāseti saddhammaṃ, amataṃ sukhamuttamaṃ.. <br/><br/>[21] ``suyuttā tassa sissā ca, sumuttā ca anāsavā. <br/><br/>[22] sutvā nesaṃ suvacanaṃ, sakkaritvāna vāṇije.. <br/><br/>[21] ``pahāya rajjaṃ sāmacco, nikkhamiṃ buddhamāmako. <br/><br/>[22] nadiṃ disvā mahācandaṃ, pūritaṃ samatittikaṃ.. <br/><br/>[21] ``appatiṭṭhaṃ anālambaṃ, duttaraṃ sīghavāhiniṃ. <br/><br/>[22] guṇaṃ saritvā buddhassa, sotthinā samatikkamiṃ.. <br/><br/>[21] ``bhavasotaṃ sace buddho, tiṇṇo lokantagū vidū. <br/><br/>[22] etena saccavajjena, gamanaṃ me samijjhatu.. <br/><br/>[21] ``yadi ^a^M2.0183^ea^ santigamo maggo, mokkho caccantikaṃ sukhaṃ. <br/><br/>[22] etena saccavajjena, gamanaṃ me samijjhatu.. <br/><br/>[21] ``saṅgho ^a^V2.0156^ea^ ce tiṇṇakantāro, puññakkhetto anuttaro. <br/><br/>[22] etena saccavajjena, gamanaṃ me samijjhatu.. <br/><br/>[21] ``saha kate saccavare, maggā apagataṃ jalaṃ. <br/><br/>[22] tato sukhena uttiṇṇo, nadītīre manorame.. <br/><br/>[21] ``nisinnaṃ addasaṃ buddhaṃ, udentaṃva pabhaṅkaraṃ. <br/><br/>[22] jalantaṃ hemaselaṃva, dīparukkhaṃva jotitaṃ.. <br/><br/>[21] ``sasiṃva tārāsahitaṃ, sāvakehi purakkhataṃ. <br/><br/>[22] vāsavaṃ viya vassantaṃ, desanājaladantaraṃ.. <br/><br/>[21] ``vanditvāna sahāmacco, ekamantamupāvisiṃ. <br/><br/>[22] tato no āsayaṃ ñatvā, buddho dhammamadesayi.. <br/><br/>[21] ``sutvāna dhammaṃ vimalaṃ, avocumha mayaṃ jinaṃ. <br/><br/>[22] pabbājehi mahāvīra, nibbindāmha mayaṃ bhave.. <br/><br/>[21] ``svakkhāto bhikkhave dhammo, dukkhantakaraṇāya vo. <br/><br/>[22] caratha brahmacariyaṃ, iccāha munisattamo.. <br/><br/>[21] ``saha vācāya sabbepi, bhikkhuvesadharā mayaṃ. <br/><br/>[22] ahumha upasampannā, sotāpannā ca sāsane.. <br/><br/>[21] ``tato jetavanaṃ gantvā, anusāsi vināyako. <br/><br/>[22] anusiṭṭho jinenāhaṃ, arahattamapāpuṇiṃ.. <br/><br/>[21] ``tato bhikkhusahassāni, anusāsimahaṃ tadā. <br/><br/>[22] mamānusāsanakarā, tepi āsuṃ anāsavā.. <br/><br/>[21] ``jino tasmiṃ guṇe tuṭṭho, etadagge ṭhapesi maṃ. <br/><br/>[22] bhikkhuovādakānaggo, kappinoti mahājane.. <br/><br/>[21] ``satasahasse kataṃ kammaṃ, phalaṃ dassesi me idha. <br/><br/>[22] pamutto saravegova, kilese jhāpayiṃ mama.. <br/><br/>[21] ``kilesā jhāpitā mayhaṃ...pe0... kataṃ buddhassa  sāsana''nti..<br/><br/>[03] arahattaṃ ^a^M2.0184^ea^ patvā pana te sabbeva satthāraṃ pabbajjaṃ yāciṃsu. satthā  te ``etha, bhikkhavo''ti āha. sā eva tesaṃ pabbajjā upasampadā  ca ahosi. satthā taṃ bhikkhusahassaṃ ādāya ākāsena jetavanaṃ  agamāsi. athekadivasaṃ bhagavā tassantevāsike bhikkhū āha --  ``kacci, bhikkhave, kappino bhikkhūnaṃ dhammaṃ desetī''ti? ``na,  bhagavā, deseti ^a^V2.0157^ea^. appossukko diṭṭhadhammasukhavihāramanuyutto viharati,  ovādamattampi na detī''ti. satthā ^a^P2.0233^ea^ theraṃ  pakkosāpetvā -- ``saccaṃ kira tvaṃ, kappina, antevāsikānaṃ  ovādamattampi na desī''ti? ``saccaṃ, bhagavā''ti. ``brāhmaṇa,  mā evaṃ kari, ajja paṭṭhāya upagatānaṃ dhammaṃ desehī''ti. ``sādhu,  bhante''ti thero satthu vacanaṃ sirasā sampaṭicchitvā ekovādeneva  samaṇasahassaṃ arahatte patiṭṭhāpesi. tena naṃ satthā paṭipāṭiyā attano  sāvake there ṭhānantare ṭhapento bhikkhuovādakānaṃ aggaṭṭhāne ṭhapesi.  athekadivasaṃ thero bhikkhuniyo ovadanto -- <br/><br/>[03] 547^b^.^eb^ <br/><br/>[21] ``anāgataṃ yo paṭikacca passati, hitañca atthaṃ  ahitañca taṃ dvayaṃ. <br/><br/>[22] viddesino tassa hitesino vā, randhaṃ na passanti  samekkhamānā.. <br/><br/>[03] 548^b^.^eb^ <br/><br/>[21] ``ānāpānasatī yassa, paripuṇṇā subhāvitā. <br/><br/>[27] anupubbaṃ paricitā, yathā buddhena desitā. <br/><br/>[22] somaṃ lokaṃ pabhāseti, abbhā muttova candimā.. <br/><br/>[03] 549^b^.^eb^ <br/><br/>[21] ``odātaṃ vata me cittaṃ, appamāṇaṃ subhāvitaṃ. <br/><br/>[22] nibbiddhaṃ paggahītañca, sabbā obhāsate disā.. <br/><br/>[03] 550^b^.^eb^ <br/><br/>[21] ``jīvate vāpi sappañño, api vittaparikkhayo. <br/><br/>[22] paññāya ca alābhena, vittavāpi na jīvati.. <br/><br/>[03] 551^b^.^eb^ <br/><br/>[21] ``paññā sutavinicchinī, paññā kittisilokavaddhanī. <br/><br/>[22] paññāsahito naro idha, api dukkhesu sukhāni  vindati.. <br/><br/>[03] 552^b^.^eb^ <br/><br/>[21] ``nāyaṃ ^a^M2.0185^ea^ ajjatano dhammo, nacchero napi abbhuto. <br/><br/>[22] yattha jāyetha mīyetha, tattha kiṃ viya abbhutaṃ.. <br/><br/>[03] 553^b^.^eb^ <br/><br/>[21] ``anantarañhi jātassa, jīvitā maraṇaṃ dhuvaṃ. <br/><br/>[22] jātā jātā marantīdha, evaṃ dhammā hi pāṇino.. <br/><br/>[03] 554^b^.^eb^ <br/><br/>[21] ``na hetadatthāya matassa hoti, yaṃ jīvitatthaṃ  paraporisānaṃ. <br/><br/>[22] matamhi ruṇṇaṃ na yaso na lokyaṃ, na vaṇṇitaṃ  samaṇabrāhmaṇehi.. <br/><br/>[03] 555^b^.^eb^ <br/><br/>[21] ``cakkhuṃ sarīraṃ upahanti tena, nihīyati vaṇṇabalaṃ  matī ca. <br/><br/>[22] ānandino tassa disā bhavanti, hitesino nāssa  sukhī bhavanti.. <br/><br/>[03] 556^b^.^eb^ <br/><br/>[21] ``tasmā hi iccheyya kule vasante, medhāvino ceva  bahussute ca. <br/><br/>[22] yesañhi paññāvibhavena kiccaṃ, taranti nāvāya nadiṃva  puṇṇa''nti.. -- <br/><br/>[25] imā gāthā abhāsi.<br/><br/>[03] tattha ^a^V2.0158^ea^ ^a^P2.0234^ea^ ^b^anāgata^eb^nti na āgataṃ,  avindanti, attho. ^b^paṭikaccā^eb^ti putetaraṃyeva. ^b^passatī^eb^ti  oloketi. ^b^attha^eb^nti kiccaṃ. ^b^taṃ dvaya^eb^nti hitāhitaṃ.  ^b^viddesino^eb^ti amittā. ^b^hitesino^eb^ti mittā.  ^b^randha^eb^nti chiddaṃ. ^b^samekkhamānā^eb^ti gavesantā. idaṃ vuttaṃ  hoti -- yo puggalo attano hitāvahaṃ ahitāvahaṃ tadubhayañca atthaṃ  kiccaṃ anāgataṃ asampattaṃ puretaraṃyeva paññācakkhunā ahaṃ viya passati  vīmaṃsati vicāreti, tassa amittā vā ahitajjhāsayena mittā vā  hitajjhāsayena randhaṃ gavesantā na passanti, tādiso paññavā puggalo  acchiddavutti, tasmā tumhehi tathārūpehi bhavitabbanti.<br/><br/>[03] idāni ānāpānasatibhāvanāya guṇaṃ dassento tattha tāni  yojetuṃ ^b^``ānāpānasatī yassā''^eb^ti dutiyaṃ gāthamāha. tattha  ^b^āna^eb^nti ^a^M2.0186^ea^ assāso. ^b^apāna^eb^nti passāso.  assāsapassāsanimittārammaṇā sati ānāpānasati. satisīsena  cettha taṃsampayuttasamādhibhāvanā adhippetā. ^b^yassā^eb^ti, yassa  yogino. ^b^paripuṇṇā subhāvitā^eb^ti catunnaṃ satipaṭṭhānānaṃ  soḷasannañca ākārānaṃ pāripūriyā sabbaso puṇṇā sattannaṃ bojjhaṅgānaṃ  vijjāvimuttīnañca pāripūriyā suṭṭhu bhāvitā vaḍḍhitā. ^b^anupubbaṃ  paricitā, yathā buddhena desitā^eb^ti ``so satova  assasatī''tiādinā (dī0 ni0 2.374; ma0 ni0 1.107)  yathā bhagavatā desitā, tathā anupubbaṃ anukkamena paricitā āsevitā  bhāvitā. ^b^somaṃ lokaṃ pabhāseti, abbhā muttova candimā^eb^ti so  yogāvacaro yathā abbhādiupakkilesā vimutto cando candālokena imaṃ  okāsalokaṃ pabhāseti, evaṃ avijjādiupakkilesavimutto ñāṇālokena  attasantānapatitaṃ parasantānapatitañca saṅkhāralokaṃ pabhāseti  pakāseti. tasmā tumhehi ānāpānasatibhāvanā bhāvetabbāti  adhippāyo.<br/><br/>[03] idāni attānaṃ nidassanaṃ katvā bhāvanābhiyogassa saphalataṃ  dassento ^b^``odātaṃ vata me citta''^eb^nti tatiyaṃ gāthamāha.  tassattho -- nīvaraṇamalavigamato ^b^odātaṃ^eb^ suddhaṃ vata mama cittaṃ.  yathā pamāṇakarā rāgādayo pahīnā, appamāṇañca nibbānaṃ paccakkhaṃ  kataṃ ahosi, tathā bhāvitattā ^b^appamāṇaṃ subhāvitaṃ,^eb^ tato eva  catusaccaṃ ^b^nibbiddhaṃ^eb^ paṭivijjhitaṃ, sakalasaṃkilesapakkhato  ^b^paggahitañca^eb^ hutvā dukkhādikā pubbantādikā ca disā obhāsate  tattha vitiṇṇakaṅkhattā sabbadhammesu vigatasammohattā ca. tasmā  tumhehipi evaṃ cittaṃ bhāvetabbanti dasseti.<br/><br/>[03] yathā bhāvanāmayā paññā cittamalavisodhanādinā purisassa  bahupakārā, evaṃ itarāpīti dassento ^a^V2.0159^ea^ ^b^``jīvate vāpi  sappañño''^eb^ti catutthagāthamāha. tassattho -- parikkhīṇadhanopi  sappaññajātiko itarītarasantosena santuṭṭho anavajjāya jīvikāya  jīvatiyeva. tassa hi jīvitaṃ jīvitaṃ nāma. tenāha bhagavā --  ``paññājīviṃ jīvitamāhu seṭṭha''nti (saṃ0 ni0  1.73, 246;  su0 ni0 184). dummedhapuggalo pana paññāya alābhena ^a^P2.0235^ea^  diṭṭhadhammikaṃ samparāyikañca atthaṃ ^a^M2.0187^ea^ virādhento vittavāpi na  jīvati, garahādippattiyā jīvanto nāma na tassa hoti,  anupāyaññutāya vā yathādhigataṃ dhanaṃ nāsento jīvitampi sandhāretuṃ na  sakkotiyeva, tasmā pārihāriyapaññāpi tumhehi appamattehi  sampādetabbāti adhippāyo.<br/><br/>[03] idāni paññāya ānisaṃse dassetuṃ ^b^``paññā  sutavinicchinī''^eb^ti pañcamaṃ gāthamāha. tattha ^b^paññā  sutavinicchinī^eb^ti paññā nāmesā sutassa vinicchayinī, yathāsute  sotapathamāgate atthe ``ayaṃ akusalo, ayaṃ kusalo, ayaṃ sāvajjo,  ayaṃ anavajjo''tiādinā vinicchayajananī.  ^b^kittisilokavaddhanī^eb^ti kittiyā sammukhā pasaṃsāya silokassa  patthaṭayasabhāvassa vaddhanī, paññavatoyeva hi kittiādayo viññūnaṃ  pāsaṃsabhāvato. ^b^paññāsahito^eb^ti pārihāriyapaññāya,  vipassanāpaññāya ca yutto. ^b^api dukkhesu sukhāni vindatī^eb^ti  ekantadukkhasabhāvesu khandhāyatanādīsu sammāpaṭipattiyā  yathābhūtasabhāvāvabodhena nirāmisānipi sukhāni paṭilabhati.<br/><br/>[03] idāni tāsaṃ bhikkhunīnaṃ aniccatāpaṭisaṃyuttaṃ dhīrabhāvāvahaṃ  dhammaṃ kathento ^b^``nāyaṃ ajjatano dhammo''^eb^tiādinā sesagāthā  abhāsi. tatrāyaṃ saṅkhepattho -- yvāyaṃ sattānaṃ jāyanamīyanasabhāvo,  ayaṃ dhammo ^b^ajjatano^eb^ adhunāgato na hoti, abhiṇhapavattikatāya  na acchariyo, abbhutapubbatābhāvato nāpi ^b^abbhuto^eb^. tasmā  ^b^yattha jāyetha mīyetha^eb^, yasmiṃ loke satto jāyeyya, so ekaṃsena  mīyetha, tattha ^b^kiṃ viya?^eb^ kiṃ nāma abbhutaṃ siyā?  sabhāvikattā maraṇassa -- na hi khaṇikamaraṇassa kiñci kāraṇaṃ  atthi. yato ^b^anantarañhi jātassa, jīvitā maraṇaṃ dhuvaṃ^eb^  jātassa jātisamanantaraṃ jīvitato maraṇaṃ ekantikaṃ uppannānaṃ  khandhānaṃ ekaṃsena bhijjanato. yo panettha jīvatīti lokavohāro,  so tadupādānassa anekapaccayāyattatāya anekantiko, yasmā etadevaṃ,  tasmā ^b^jātā marantīdha, evaṃdhammā hi pāṇino^eb^ti ayaṃ sattānaṃ  pakati, yadidaṃ jātānaṃ maraṇanti jātiyā maraṇānubandhanataṃ āha.<br/><br/>[03] idāni ^a^M2.0188^ea^ yasmā tāsu bhikkhunīsu kāci sokabandhitacittāpi  atthi, tasmā tāsaṃ sokavinodanaṃ kātuṃ ^b^``na  hetadatthāyā^eb^tiādi vuttaṃ. tattha ^b^na hetadatthāya matassa  hotī^eb^ti yaṃ matassa ^a^V2.0160^ea^ ^b^jīvitatthaṃ^eb^ jīvitanimittaṃ  ^b^paraporisānaṃ^eb^ parapuggalānaṃ ruṇṇaṃ, etaṃ tassa matassa sattassa  jīvitatthaṃ tāva tiṭṭhatu, kassacipi atthāya na hoti, ye pana  rudanti, tesampi ^b^matamhi^eb^ matapuggalanimittaṃ ruṇṇaṃ, ^b^na yaso  na lokyaṃ^eb^ yasāvahaṃ visuddhāvahañca na hoti ^a^P2.0236^ea^.  ^b^na vaṇṇitaṃ samaṇabrāhmaṇehī^eb^ti viññuppasaṭṭhampi na hoti, atha  kho viññugarahitamevāti attho.<br/><br/>[03] na kevalameteva ye rudato ādīnavā, atha kho imepīti  dassento ^b^``cakkhuṃ sarīraṃ upahantī''^eb^ti gāthaṃ vatvā tato paraṃ  sokādianatthapaṭibāhanatthaṃ kalyāṇamittapayirupāsanāyaṃ tā niyojento  ^b^``tasmā''^eb^tiādinā osānagāthamāha. tattha ^b^tasmā^eb^ti  yasmā ruṇṇaṃ rudantassa puggalassa cakkhuṃ sarīrañca ^b^upahanti^eb^  vibādhati, tena ruṇṇena vaṇṇo balaṃ mati ca ^b^nihīyati^eb^  parihāyati, ^b^tassa^eb^ rudantassa puggalassa ^b^disā^eb^ sapattā  ^b^ānandino^eb^ pamodavanto pītivanto bhavanti. hitesino mittā  dukkhī dukkhitā bhavanti tasmā dhammojapaññāya samannāgatattā  ^b^medhāvino^eb^ diṭṭhadhammikādiatthasannissitassa bāhusaccassa  pāripūriyā ^b^bahussute,^eb^ attano kule vasante ^b^iccheyya^eb^  pāṭikaṅkheyya kulūpake kareyya. ^b^yesa^eb^nti yesaṃ medhāvīnaṃ  bahussutānaṃ paṇḍitānaṃ ^b^paññāvibhavena^eb^ paññābalena yathā mahoghassa  puṇṇaṃ nadiṃ nāvāya taranti, evaṃ kulaputtā attano atthakiccaṃ  ^b^taranti^eb^ pāraṃ pāpuṇanti. te iccheyya kule vasanteti yojanā.<br/><br/>[03] evaṃ thero tāsaṃ bhikkhunīnaṃ dhammaṃ kathetvā vissajjesi. tā  therassa ovāde ṭhatvā sokaṃ vinodetvā yoniso paṭipajjantiyo  sadatthaṃ paripūresuṃ. <br/><br/>[06] mahākappinattheragāthāvaṇṇanā niṭṭhitā. 


volume: 100
item: 237
title:
  kāḷudāyittheragāthāvaṇṇanā^ekavihāriyattheragāthāvaṇṇanā^mahākappinattheragāthāvaṇṇanā^cūḷapanthakattheragāthāvaṇṇanā^

content:
  [03] ^b^dandhā^eb^ ^a^M2.0189^ea^ ^b^mayhaṃ gatī^eb^tiādikā āyasmato cūḷapanthakattherassa  gāthā. kā uppatti? yadettha aṭṭhuppattivasena vattabbaṃ, taṃ  aṭṭhakanipāte mahāpanthakavatthusmiṃ (theragā0 aṭṭha0  2ṃahāpanthakattheragāthāvaṇṇanā) vuttameva. ayaṃ pana viseso --  mahāpanthakatthero arahattaṃ patvā aggaphalasukhena vītināmento cintesi  -- ``kathaṃ nu kho sakkā cūḷapanthakampi imasmiṃ sukhe patiṭṭhapetu''nti?  so attano ayyakaṃ dhanaseṭṭhiṃ upasaṅkamitvā āha -- ``sace,  mahāseṭṭhi, anujānātha ^a^V2.0161^ea^, ahaṃ cūḷapanthakaṃ pabbājeyya''nti.  ``pabbājetha, bhante''ti. thero taṃ pabbājesi. so dasasu sīlesu  patiṭṭhito bhātu santike -- <br/><br/>[21] ``padumaṃ yathā kokanadaṃ sugandhaṃ, pāto siyā  phullamavītagandhaṃ. <br/><br/>[22] aṅgīrasaṃ passa virocamānaṃ,  tapantamādiccamivantalikkhe''ti.. (saṃ0 ni0  1.123; a0  ni0  5.195) -- <br/><br/>[25] gāthaṃ ^a^P2.0237^ea^ uggaṇhanto catūhi māsehi  gahetuṃ nāsakkhi, gahitagahitaṃ padaṃ hadaye na tiṭṭhati. atha naṃ  mahāpanthako āha -- ``panthaka, tvaṃ imasmiṃ sāsane abhabbo, catūhi  māsehi ekagāthampi gahetuṃ na sakkosi. pabbajitakiccaṃ pana tvaṃ kathaṃ  matthakaṃ pāpessasi? nikkhama ito''ti. so therena paṇāmito  dvārakoṭṭhakasamīpe rodamāno aṭṭhāsi.<br/><br/>[03] tena ca samayena satthā jīvakambavane viharati. atha jīvako  purisaṃ pesesi, ``pañcahi bhikkhusatehi saddhiṃ satthāraṃ nimantehī''ti.  tena ca samayena āyasmā mahāpanthako bhattuddesako hoti. so  ``pañcannaṃ bhikkhusatānaṃ bhikkhaṃ paṭicchatha, bhante''ti vutto  ``cūḷapanthakaṃ ṭhapetvā sesānaṃ paṭicchāmī''ti āha. taṃ sutvā  cūḷapanthako bhiyyosomattāya domanassappatto ahosi. satthā tassa  cittakkhedaṃ ñatvā, ``cūḷapanthako mayā katena upāyena  bujjhissatī''ti tassa avidūre ṭhāne attānaṃ dassetvā ``kiṃ,  panthaka, rodasī''ti pucchi. ``bhātā maṃ, bhante, paṇāmetī''ti āha.  ``panthaka, mā cintayi, mama sāsane tuyhaṃ pabbajjā, ehi, imaṃ  gahetvā `rajoharaṇaṃ, rajoharaṇa'nti manasi karohī''ti iddhiyā suddhaṃ  coḷakkhaṇḍaṃ abhisaṅkharitvā adāsi. so satthārā ^a^M2.0190^ea^ dinnaṃ  coḷakkhaṇḍaṃ ``rajoharaṇaṃ, rajoharaṇa''nti hatthena parimajjanto  nisīdi. tassa taṃ parimajjantassa kiliṭṭhadhātukaṃ jātaṃ, puna  parimajjantassa ukkhaliparipuñchanasadisaṃ jātaṃ. so ñāṇassa  paripakkattā evaṃ cintesi -- ``idaṃ coḷakkhaṇḍaṃ pakatiyā parisuddhaṃ,  imaṃ upādiṇṇakasarīraṃ nissāya kiliṭṭhaṃ aññathā jātaṃ, tasmā  aniccaṃ yathāpetaṃ, evaṃ cittampī''ti khayavayaṃ paṭṭhapetvā tasmiṃyeva  nimitte jhānāni nibbattetvā jhānapādakaṃ vipassanaṃ paṭṭhapetvā saha  paṭisambhidāhi arahattaṃ pāpuṇi. tena vuttaṃ ^b^apadāne^eb^ (apa0 thera  1.2.35-54) -- <br/><br/>[21] ``padumuttaro nāma jino, āhutīnaṃ paṭiggaho. <br/><br/>[22] gaṇamhā vūpakaṭṭho so, himavante vasī tadā.. <br/><br/>[21] ``ahampi ^a^V2.0162^ea^ himavantamhi, vasāmi assame tadā. <br/><br/>[22] acirāgataṃ mahāvīraṃ, upesiṃ lokanāyakaṃ.. <br/><br/>[21] ``pupphacchattaṃ gahetvāna, upagacchiṃ narāsabhaṃ. <br/><br/>[22] samādhiṃ samāpajjantaṃ, antarāyamakāsahaṃ.. <br/><br/>[21] ``ubho hatthehi paggayha, pupphacchattaṃ adāsahaṃ. <br/><br/>[22] paṭiggahesi bhagavā, padumuttaro mahāmuni.. <br/><br/>[21] ``sabbe devā attamanā, himavantaṃ upenti te. <br/><br/>[22] sādhukāraṃ pavattesuṃ, anumodissati cakkhumā.. <br/><br/>[21] ``idaṃ vatvāna te devā, upagacchuṃ naruttamaṃ. <br/><br/>[22] ākāse dhārayantassa, padumacchattamuttamaṃ.. <br/><br/>[21] ``satapattachattaṃ paggayha, adāsi tāpaso mama. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``pañcavīsatikappāni, devarajjaṃ karissati. <br/><br/>[22] catuttiṃsatikkhattuñca, cakkavattī bhavissati.. <br/><br/>[21] ``yaṃ yaṃ yoniṃ saṃsarati, devattaṃ atha mānusaṃ. <br/><br/>[22] abbhokāse patiṭṭhantaṃ, padumaṃ dhārayissati.. <br/><br/>[21] ``kappasatasahassamhi ^a^M2.0191^ea^, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``pakāsite pāvacane, manussattaṃ labhissati. <br/><br/>[22] manomayamhi kāyamhi, uttamo so bhavissati.. <br/><br/>[21] ``dve bhātaro bhavissanti, ubhopi panthakavhayā. <br/><br/>[22] anubhotvā uttamatthaṃ, jotayissanti sāsanaṃ.. <br/><br/>[21] ``sohaṃ aṭṭhārasavasso, pabbajiṃ anagāriyaṃ. <br/><br/>[22] visesāhaṃ na vindāmi, sakyaputtassa sāsane.. <br/><br/>[21] ``dandhā mayhaṃ gatī āsi, paribhūto pure ahuṃ. <br/><br/>[22] bhātā ca maṃ paṇāmesi, gaccha dāni sakaṃ gharaṃ.. <br/><br/>[21] ``sohaṃ paṇāmito santo, saṅghārāmassa koṭṭhake. <br/><br/>[22] dummano tattha aṭṭhāsiṃ, sāmaññasmiṃ apekkhavā.. <br/><br/>[21] ``bhagavā tattha āgacchi, sīsaṃ mayhaṃ parāmasi. <br/><br/>[22] bāhāya maṃ gahetvāna, saṅghārāmaṃ pavesayi.. <br/><br/>[21] ``anukampāya me satthā, adāsi pādapuñchaniṃ. <br/><br/>[22] evaṃ suddhaṃ adhiṭṭhehi, ekamantamadhiṭṭhahaṃ.. <br/><br/>[21] ``hatthehi ^a^V2.0163^ea^ tamahaṃ gayha, sariṃ kokanadaṃ ahaṃ. <br/><br/>[22] tattha cittaṃ vimucci me, arahattaṃ apāpuṇiṃ.. <br/><br/>[21] ``manomayesu kāyesu, sabbattha pāramiṃ gato. <br/><br/>[22] sabbāsave pariññāya, viharāmi anāsavo.. <br/><br/>[21] ``paṭisambhidā catasso...pe0... kataṃ buddhassa  sāsana''nti..<br/><br/>[03] arahattamaggenevassa tepiṭakaṃ pañcābhiññā ca āgamiṃsu. satthā  ekena ūnehi pañcahi bhikkhusatehi saddhiṃ gantvā jīvakassa nivesane  paññatte āsane nisīdi. cūḷapanthako pana attano bhikkhāya  appaṭicchitattā eva na gato. jīvako yāguṃ dātuṃ ārabhi, satthā  pattaṃ hatthena pidahi. ``kasmā, bhante, na gaṇhathā''ti vutte --  ``vihāre eko bhikkhu atthi, jīvakā''ti. so purisaṃ pahiṇi,  ``gaccha, bhaṇe, vihāre nisinnaṃ ayyaṃ gahetvā ^a^M2.0192^ea^ ehī''ti.  cūḷapanthakattheropi rūpena kiriyāya ca ekampi ekena asadisaṃ  bhikkhusahassaṃ nimminitvā nisīdi. so puriso vihāre bhikkhūnaṃ  bahubhāvaṃ disvā gantvā jīvakassa kathesi -- ``imasmā  bhikkhusaṅghā vihāre bhikkhusaṅgho bahutaro, pakkositabbaṃ ayyaṃ na  jānāmī''ti. jīvako satthāraṃ paṭipucchi -- ``konāmo, bhante,  vihāre nisinno bhikkhū''ti? ``cūḷapanthako nāma, jīvakā''ti.  ``gaccha ^a^P2.0238^ea^, bhaṇe, `cūḷapanthako nāma kataro'ti  pucchitvā taṃ ānehī''ti. so vihāraṃ gantvā ``cūḷapanthako nāma  kataro, bhante''ti pucchi. ``ahaṃ cūḷapanthako'',``ahaṃ  cūḷapanthako''ti ekapahāreneva bhikkhusahassampi kathesi. so  punāgantvā taṃ pavattiṃ jīvakassa ārocesi. jīvako  paṭividdhasaccattā ``iddhimā maññe, ayyo''ti nayato ñatvā ``gaccha,  bhaṇe, paṭhamaṃ kathanakamayyameva `tumhe satthā pakkosatī'ti vatvā  cīvarakaṇṇe gaṇhā''ti āha. so vihāraṃ gantvā tathā akāsi,  tāvadeva nimmitabhikkhū antaradhāyiṃsu. so theraṃ gahetvā agamāsi.<br/><br/>[03] satthā tasmiṃ khaṇe yāguñca khajjakādibhedañca paṭiggaṇhi.  dasabale bhattakiccaṃ katvā vihāraṃ gate dhammasabhāyaṃ kathā udapādi --  ``aho buddhānaṃ ānubhāvo, yatra hi nāma cattāro māse ekagāthaṃ  gahetuṃ asakkontampi lahukena khaṇeneva evaṃ mahiddhikaṃ akaṃsū''ti.  satthā tesaṃ bhikkhūnaṃ kathāsallāpaṃ sutvā āgantvā buddhāsane nisajja,  ``kiṃ vadetha, bhikkhave''ti pucchitvā, ``imaṃ nāma, bhante''ti vutte,  ``bhikkhave, cūḷapanthakena idāni mayhaṃ ovāde ṭhatvā lokuttaradāyajjaṃ  laddhaṃ, pubbe pana lokiyadāyajja''nti vatvā tehi yācito  cūḷaseṭṭhijātakaṃ (jā0 1.1.4) kathesi. aparabhāge taṃ satthā  ariyagaṇaparivuto dhammāsane nisinno manomayaṃ kāyaṃ ^a^V2.0164^ea^  abhinimminantānaṃ bhikkhūnaṃ cetovivaṭṭakusalānañca aggaṭṭhāne ṭhapesi.  so aparena samayena bhikkhūhi ``tathā dandhadhātukena kathaṃ tayā  saccāni paṭividdhānī''ti puṭṭho bhātu paṇāmanato paṭṭhāya attano  paṭipattiṃ pakāsento -- <br/><br/>[03] 557^b^.^eb^ <br/><br/>[21] ``dandhā mayhaṃ gatī āsi, paribhūto pure ahaṃ. <br/><br/>[22] bhātā ca maṃ paṇāmesi, gaccha dāni tuvaṃ gharaṃ.. <br/><br/>[03] 558^b^.^eb^ <br/><br/>[21] ``sohaṃ ^a^M2.0193^ea^ paṇāmito santo, saṅghārāmassa koṭṭhake. <br/><br/>[22] dummano tattha aṭṭhāsiṃ, sāsanasmiṃ apekkhavā.. <br/><br/>[03] 559^b^.^eb^ <br/><br/>[21] ``bhagavā ^a^P2.0239^ea^ tattha āgacchi, sīsaṃ  mayhaṃ parāmasi. <br/><br/>[22] bāhāya maṃ gahetvāna, saṅghārāmaṃ pavesayi.. <br/><br/>[03] 560^b^.^eb^ <br/><br/>[21] ``anukampāya me satthā, pādāsi pādapuñchaniṃ. <br/><br/>[22] etaṃ suddhaṃ adhiṭṭhehi, ekamantaṃ svadhiṭṭhitaṃ.. <br/><br/>[03] 561^b^.^eb^ <br/><br/>[21] ``tassāhaṃ vacanaṃ sutvā, vihāsiṃ sāsane rato. <br/><br/>[22] samādhiṃ paṭipādesiṃ, uttamatthassa pattiyā.. <br/><br/>[03] 562^b^.^eb^ <br/><br/>[21] ``pubbenivāsaṃ jānāmi, dibbacakkhu visodhitaṃ. <br/><br/>[22] tisso vijjā anuppattā, kataṃ buddhassa sāsanaṃ.. <br/><br/>[03] 563^b^.^eb^ <br/><br/>[21] ``sahassakkhattumattānaṃ, nimminitvāna panthako. <br/><br/>[22] nisīdambavane ramme, yāva kālappavedanā.. <br/><br/>[03] 564^b^.^eb^ <br/><br/>[21] ``tato me satthā pāhesi, dūtaṃ kālappavedakaṃ. <br/><br/>[22] paveditamhi kālamhi, vehāsādupasaṅkamiṃ.. <br/><br/>[03] 565^b^.^eb^ <br/><br/>[21] ``vanditvā satthuno pāde, ekamantaṃ nisīdahaṃ. <br/><br/>[22] nisinnaṃ maṃ viditvāna, attha satthā paṭiggahi.. <br/><br/>[03] 566^b^.^eb^ <br/><br/>[21] ``āyāgo sabbalokassa, āhutīnaṃ paṭiggaho. <br/><br/>[22] puññakkhettaṃ manussānaṃ, paṭiggaṇhittha dakkhiṇa''nti..  -- <br/><br/>[25] imā gāthā abhāsi.<br/><br/>[03] tattha ^b^dandhā^eb^ti, mandā, catuppadikaṃ gāthaṃ catūhi māsehi  gahetuṃ asamatthabhāvena dubbalā. ^b^gatī^eb^ti ñāṇagati.  ^b^āsī^eb^ti, ahosi. ^b^paribhūto^eb^ti, tato eva ``muṭṭhassati  asampajāno''ti hīḷito. ^b^pure^eb^ti, pubbe puthujjanakāle.  ^b^bhātā cā^eb^ti samuccayattho ca-saddo, na kevalaṃ paribhūtova, atha  kho bhātāpi maṃ ^b^paṇāmesi,^eb^ ``panthaka, tvaṃ duppañño ahetuko  maññe, tasmā pabbajitakiccaṃ ^a^V2.0165^ea^ matthakaṃ pāpetuṃ asamattho  ^a^M2.0194^ea^, na imassa sāsanassa anucchaviko, gaccha dāni  tuyhaṃ ayyakaghara''nti nikkaḍḍhesi. ^b^bhātā^eb^ti, bhātarā.<br/><br/>[03] ^b^koṭṭhake^eb^ti, dvārakoṭṭhakasamīpe. ^b^dummano^eb^ti,  domanassito. ^b^sāsanasmiṃ apekkhavā^eb^ti, sammāsambuddhassa  sāsane sāpekkho avibbhamitukāmo.<br/><br/>[03] ^b^bhagavā tattha āgacchī^eb^ti, mahākaruṇāsañcoditamānaso maṃ  anuggaṇhanto bhagavā yatthāhaṃ ṭhito, tattha āgacchi. āgantvā ca,  ``panthaka, ahaṃ te satthā, na mahāpanthako, maṃ uddissa tava  pabbajjā''ti samassāsento ^b^sīsaṃ mayhaṃ parāmasi^eb^  jālābandhanamudutalunapīṇavarāyataṅgulisamupasobhitena  vikasitapadumasassirīkena cakkaṅkitena hatthatalena ``idāniyeva mama  putto bhavissatī''ti dīpento mayhaṃ sīsaṃ parāmasi. ^b^bāhāya maṃ  gahetvānā^eb^ti, ``kasmā tvaṃ, idha tiṭṭhasī''ti candanagandhagandhinā  attano hatthena maṃ bhuje gahetvā antosaṅghārāmaṃ pavesesi.  ^b^pādāsi^eb^ ^a^P2.0240^ea^ ^b^pādapuñchani^eb^nti pādapuñchaniṃ  katvā pādāsi ``rajoharaṇanti manasi karohī''ti adāsīti attho.  ``adāsī''ti ``pādapuñchani''nti ca paṭhanti. keci pana  ^b^``pādapuñchani''^eb^nti pādapuñchanacoḷakkhaṇḍaṃ pādāsī''ti vadanti.  tadayuttaṃ iddhiyā abhisaṅkharitvā coḷakkhaṇḍassa dinnattā.  ^b^etaṃ suddhaṃ adhiṭṭhehi, ekamantaṃ svadhiṭṭhita^eb^nti, etaṃ suddhaṃ  coḷakkhaṇḍaṃ ``rajoharaṇaṃ, rajoharaṇa''nti manasikārena svadhiṭṭhitaṃ  katvā ekamantaṃ ekamante vivitte gandhakuṭipamukhe nisinno adhiṭṭhehi  tathā cittaṃ samāhitaṃ katvā pavattehi.<br/><br/>[03] ^b^tassāhaṃ vacanaṃ sutvā^eb^ti, tassa bhagavato vacanaṃ ovādaṃ  ahaṃ sutvā tasmiṃ ^b^sāsane^eb^ ovāde ^b^rato^eb^ abhirato hutvā  ^b^vihāsiṃ^eb^ yathānusiṭṭhaṃ paṭipajjiṃ. paṭipajjanto ca ^b^samādhiṃ  paṭipādesiṃ, uttamatthassa pattiyā^eb^ti, uttamattho nāma arahattaṃ, tassa  adhigamāya kasiṇaparikammavasena rūpajjhānāni nibbattetvā  jhānapādakaṃ vipassanaṃ paṭṭhapetvā maggapaṭipāṭiyā aggamaggasamādhiṃ  sampādesinti attho. ettha hi samādhīti upacārasamādhito paṭṭhāya  yāva catutthamaggasamādhi, tāva samādhisāmaññena gahito,  aggaphalasamādhi pana uttamatthaggahaṇena, sātisayaṃ cevāyaṃ  samādhikusalo, tasmā ``samādhiṃ paṭipādesi''nti āha.  samādhikusalatāya ^a^M2.0195^ea^ hi ayamāyasmā cetovivaṭṭakusalo nāma jāto,  mahāpanthakatthero pana vipassanākusalatāya saññāvivaṭṭakusalo nāma.  eko cettha samādhilakkhaṇe cheko, eko vipassanālakkhaṇe, eko  samādhigāḷho, eko vipassanāgāḷho eko aṅgasaṃkhitte cheko, eko  ārammaṇasaṃkhitte, eko aṅgavavatthāne, eko ārammaṇavavatthāneti  vaṇṇenti. apica cūḷapanthakatthero ^a^V2.0166^ea^ sātisayaṃ catunnaṃ  rūpāvacarajjhānānaṃ lābhitāya cetovivaṭṭakusalo vutto, mahāpanthakatthero  sātisayaṃ catunnaṃ arūpāvacarajjhānānaṃ lābhitāya saññāvivaṭṭakusalo.  paṭhamo vā rūpāvacarajjhānalābhī hutvā jhānaṅgehi vuṭṭhāya arahattaṃ  pattoti cetovivaṭṭakusalo, itaro arūpāvacarajjhānalābhī hutvā  jhānaṅgehi vuṭṭhāya arahattaṃ pattoti saññāvivaṭṭakusalo. manomayaṃ pana  kāyaṃ nibbattento aññe tayo vā cattāro vā nibbattanti, na bahuke,  ekasadiseyeva ca katvā nibbattenti, ekavidhameva kammaṃ kurumāne.  ayaṃ pana thero ekāvajjanena samaṇasahassaṃ māpesi, dvepi na kāyena  ekasadise akāsi, na ekavidhaṃ kammaṃ kurumāne. tasmā manomayaṃ  kāyaṃ abhinimminantānaṃ aggo nāma jāto.<br/><br/>[03] idāni ^a^P2.0241^ea^ attano adhigatavisesaṃ dassetuṃ  ^b^``pubbenivāsaṃ jānāmī''^eb^tiādimāha. kāmañcāyaṃ thero  chaḷabhiñño, yā pana abhiññā āsavakkhayañāṇādhigamassa bahūpakārā,  taṃ dassanatthaṃ ^b^``pubbenivāsaṃ jānāmi, dibbacakkhu  visodhita''^eb^nti vatvā ^b^``tisso vijjā anuppattā''^eb^ti vuttaṃ.  pubbenivāsayathākammupagānāgataṃsañāṇāni hi vipassanācārassa  bahūpakārāni, na tathā itarañāṇāni.<br/><br/>[03] ^b^sahassakkhattu^eb^nti sahassaṃ. ``sahassavāra''nti keci  vadanti. ekāvajjanena pana thero sahasse manomaye kāye nimmini,  na vārena. te ca kho aññamaññamasadise vividhañca kammaṃ karonte.  ``kiṃ pana sāvakānampi evarūpaṃ iddhinimmānaṃ sambhavatī''ti?  na sambhavati sabbesaṃ, abhinīhārasampattiyā pana ayameva thero  evamakāsi, tathā hesa iminā aṅgena etadagge ṭhapito. ^b^panthako  nisīdī^eb^ti attānameva paraṃ viya vadati. ^b^ambavane^eb^ti,  ambavane jīvakena ^a^M2.0196^ea^ katavihāre. ^b^vehāsādupasaṅkami^eb^nti  ^b^vehāsā^eb^ti karaṇe nissakkavacanaṃ, vehāsenāti attho,  ^b^da^eb^-kāro padasandhikaro. ^b^athā^eb^ti, mama nisajjāya pacchā.  ^b^paṭiggahī^eb^ti dakkhiṇodakaṃ paṭiggaṇhi. ^b^āyāgo  sabbalokassā^eb^ti, sabbassa sadevakassa lokassa aggadakkhiṇeyyatāya  deyyadhammaṃ ānetvā yajitabbaṭṭhānabhūto. ^b^āhutīnaṃ paṭiggaho^eb^ti,  mahāphalabhāvakaraṇena dakkhiṇāhutīnaṃ paṭiggaṇhako. ^b^paṭiggaṇhittha  dakkhiṇa^eb^nti jīvakena upanītaṃ yāgukhajjādibhedaṃ dakkhiṇaṃ  paṭiggahesi.<br/><br/>[03] atha kho bhagavā katabhattakicco āyasmantaṃ cūḷapanthakaṃ  āṇāpesi -- ``anumodanaṃ karohī''ti. so sineruṃ gahetvā  mahāsamuddaṃ manthento viya pabhinnapaṭisambhidāppattatāya tepiṭakaṃ  buddhavacanaṃ saṅkhobhento satthu ajjhāsayaṃ gaṇhanto anumodanaṃ akāsi.  tathā upanissayasampannopi ^a^V2.0167^ea^ cāyamāyasmā tathārūpāya  kammapilotikāya paribādhito catuppadikaṃ gāthaṃ catūhipi māsehi  gahetuṃ nāsakkhi. taṃ panassa upanissayasampattiṃ oloketvā satthā  pubbacariyānurūpaṃ yonisomanasikāre niyojesi. tathā hi bhagavā  tadā jīvakassa nivesane nisinno eva ``cūḷapanthakassa cittaṃ  samāhitaṃ, vīthipaṭipannā vipassanā''ti ñatvā yathānisinnova attānaṃ  dassetvā, ``panthaka, yadipāyaṃ pilotikā saṃkiliṭṭhā rajānukiṇṇā,  ito pana añño eva ariyassa vinaye saṃkileso rajo cāti  dassento -- <br/><br/>[21] ``rāgo rajo na ca pana reṇu vuccati, rāgassetaṃ  adhivacanaṃ rajoti. <br/><br/>[22] etaṃ ^a^P2.0242^ea^ rajaṃ vippajahitvā bhikkhavo,  viharanti te vītarajassa sāsane.. <br/><br/>[21] ``doso rajo...pe0... sāsane.. <br/><br/>[21] ``moho rajo...pe0... vītarajassa sāsane''ti.. -- <br/><br/>[25] imā tisso obhāsagāthā abhāsi. gāthāpariyosāne  cūḷapanthako abhiññāpaṭisambhidāparivāraṃ arahattaṃ pāpuṇīti. <br/><br/>[06] cūḷapanthakattheragāthāvaṇṇanā niṭṭhitā. 


volume: 100
item: 238
title:
  ekavihāriyattheragāthāvaṇṇanā^mahākappinattheragāthāvaṇṇanā^cūḷapanthakattheragāthāvaṇṇanā^kappattheragāthāvaṇṇanā^

content:
  [03] ^b^nānākulamalasampuṇṇo^eb^tiādikā ^a^M2.0197^ea^ āyasmato kappattherassa  gāthā. kā uppatti? ayampi purimabuddhesu katādhikāro tattha tattha  bhave puññāni upacinanto siddhatthassa bhagavato kāle vibhavasampanne  kule nibbattitvā pitu accayena viññutaṃ patto  nānāvirāgavaṇṇavicittehi vatthehi anekavidhehi ābharaṇehi  nānāvidhehi maṇiratanehi bahuvidhehi pupphadāmamālādīhi ca kapparukkhaṃ  nāma alaṅkaritvā tena satthu thūpaṃ pūjesi. so tena puññakammena  devamanussesu saṃsaranto imasmiṃ buddhuppāde magadharaṭṭhe maṇḍalikarājakule  nibbattitvā pitu accayena rajje patiṭṭhito kāmesu ativiya ratto  giddho hutvā viharati. taṃ satthā mahākaruṇāsamāpattito vuṭṭhāya lokaṃ  volokento ñāṇajāle paññāyamānaṃ disvā, ``kiṃ nu kho  bhavissatī''ti āvajjento, ``esa mama santike asubhakathaṃ sutvā  kāmesu virattacitto hutvā pabbajitvā arahattaṃ pāpuṇissatī''ti ñatvā  ākāsena tattha gantvā -- <br/><br/>[03] 567^b^.^eb^ <br/><br/>[21] ``nānākulamalasampuṇṇo ^a^V2.0168^ea^, mahāukkārasambhavo. <br/><br/>[22] candanikaṃva paripakkaṃ, mahāgaṇḍo mahāvaṇo.. <br/><br/>[03] 568^b^.^eb^ <br/><br/>[21] ``pubbaruhirasampuṇṇo, gūthakūpena gāḷhito. <br/><br/>[22] āpopaggharaṇo kāyo, sadā sandati pūtikaṃ.. <br/><br/>[03] 569^b^.^eb^ <br/><br/>[21] ``saṭṭhikaṇḍarasambandho, maṃsalepanalepito. <br/><br/>[22] cammakañcukasannaddho, pūtikāyo niratthako.. <br/><br/>[03] 570^b^.^eb^ <br/><br/>[21] ``aṭṭhisaṅghātaghaṭito, nhārusuttanibandhano. <br/><br/>[22] nekesaṃ saṃgatībhāvā, kappeti iriyāpathaṃ.. <br/><br/>[03] 571^b^.^eb^ <br/><br/>[21] ``dhuvappayāto maraṇāya, maccurājassa santike. <br/><br/>[22] idheva chaḍḍayitvāna, yenakāmaṅgamo naro.. <br/><br/>[03] 572^b^.^eb^ <br/><br/>[21] ``avijjāya ^a^P2.0243^ea^ nivuto kāyo,  catuganthena ganthito. <br/><br/>[22] oghasaṃsīdano kāyo, anusayājālamotthato.. <br/><br/>[03] 573^b^.^eb^ <br/><br/>[21] ``pañcanīvaraṇe yutto, vitakkena samappito. <br/><br/>[22] taṇhāmūlenānugato, mohacchādanachādito.. <br/><br/>[03] 574^b^.^eb^ <br/><br/>[21] ``evāyaṃ ^a^M2.0198^ea^ vattate kāyo, kammayantena yantito. <br/><br/>[22] sampatti ca vipatyantā, nānābhāvo vipajjati.. <br/><br/>[03] 575^b^.^eb^ <br/><br/>[21] ``yemaṃ kāyaṃ mamāyanti, andhabālā puthujjanā. <br/><br/>[22] vaḍḍhenti kaṭasiṃ ghoraṃ, ādiyanti punabbhavaṃ.. <br/><br/>[03] 576^b^.^eb^ <br/><br/>[21] ``yemaṃ kāyaṃ vivajjenti, gūthalittaṃva pannagaṃ. <br/><br/>[22] bhavamūlaṃ vamitvāna, parinibbissantināsavā''ti.. -- <br/><br/>[25] imāhi gāthāhi tassa asubhakathaṃ kathesi. so satthu  sammukhā anekākāravokāraṃ yāthāvato sarīrasabhāvavibhāvanaṃ asubhakathaṃ  sutvā sakena kāyena aṭṭīyamāno harāyamāno jigucchamāno  saṃviggahadayo satthāraṃ vanditvā, ``labheyyāhaṃ, bhante, bhagavato  santike pabbajja''nti pabbajjaṃ yāci. satthā samīpe ṭhitamaññataraṃ  bhikkhuṃ āṇāpesi -- ``gaccha, bhikkhu, imaṃ pabbājetvā  upasampādetvā ānehī''ti. so taṃ tacapañcakakammaṭṭhānaṃ datvā  pabbājesi. so khuraggeyeva saha paṭisambhidāhi arahattaṃ pāpuṇi.  tena vuttaṃ ^b^apadāne^eb^ (apa0 tera 1.4.102-107) -- <br/><br/>[21] ``siddhatthassa bhagavato, thūpaseṭṭhassa sammukhā. <br/><br/>[22] vicittadusse lagetvā, kapparukkhaṃ ṭhapesahaṃ.. <br/><br/>[21] ``yaṃ ^a^V2.0169^ea^ yaṃ yonupapajjāmi, devattaṃ atha mānusaṃ. <br/><br/>[22] sobhayanto mama dvāraṃ, kapparukkho patiṭṭhati.. <br/><br/>[21] ``ahañca parisā ceva, ye keci mamavassitā. <br/><br/>[22] tamhā dussaṃ gahetvāna, nivāsema mayaṃ sadā.. <br/><br/>[21] ``catunnavutito kappe, yaṃ rukkhaṃ ṭhapayiṃ ahaṃ. <br/><br/>[22] duggatiṃ nābhijānāmi, kapparukkhassidaṃ phalaṃ.. <br/><br/>[21] ``ito ca sattame kappe, suceḷā aṭṭha khattiyā. <br/><br/>[22] sattaratanasampannā, cakkavattī mahabbalā.. <br/><br/>[21] ``paṭisambhidā catasso...pe0... kataṃ buddhassa  sāsana''nti..<br/><br/>[03] arahattaṃ ^a^M2.0199^ea^ pana patvā laddhūpasampado satthāraṃ upasaṅkamitvā  vanditvā ekamantaṃ nisinno aññaṃ byākaronto tā eva gāthā abhāsi.  teneva tā theragāthā nāma jātā.<br/><br/>[03] tattha ^b^nānākulamalasampuṇṇo^eb^ti, nānākulehi nānābhāgehi  malehi sampuṇṇo, kesalomādinānāvidhāsucikoṭṭhāsabharitoti attho.  ^b^mahāukkārasambhavo^eb^ti, ukkāro vuccati vaccakūpaṃ. yattakavayā  mātā, tattakaṃ kālaṃ kārapariseditavaccakūpasadisatāya mātu kucchi idha  ``mahāukkāro''ti adhippeto. so kucchi sambhavo uppattiṭṭhānaṃ  etassāti mahāukkārasambhavo. ^b^candanikaṃvā^eb^ti candanikaṃ nāma  ucchiṭṭhodakagabbhamalādīnaṃ chaḍḍanaṭṭhānaṃ, yaṃ jaṇṇumattaṃ asucibharitampi  hoti, tādisanti attho. ^b^paripakka^eb^nti, pariṇataṃ purāṇaṃ. tena  yathā caṇḍālagāmadvāre nidāghasamaye thullaphusitake deve vassante udakena  samupabyūḷhamuttakarīsāṭṭhicammanhārukhaṇḍakheḷasiṅghāṇikādinānākuṇapabharitaṃ  kaddamodakāluḷitaṃ ^a^P2.0244^ea^ katipayadivasātikkamena saṃjāta  kimikulākulaṃ sūriyātapasantāpakuthitaṃ upari pheṇapubbuḷakāni muñcantaṃ  abhinīlavaṇṇaṃ paramaduggandhaṃ jegucchaṃ candanikāvāṭaṃ neva upagantuṃ, na  daṭṭhuṃ araharūpaṃ hutvā tiṭṭhati, tathārūpoyaṃ kāyoti dasseti. sadā  dukkhatāmūlayogato asucipaggharaṇato uppādajarāmaraṇehi  uddhumāyanaparipaccanabhijjanasabhāvattā ca mahanto gaṇḍo viyāti  ^b^mahāgaṇḍo^eb^. sabbatthakameva dukkhavedanānubaddhattā gaṇḍānaṃ sahanato  asucivissandanato ca mahanto vaṇo viyāti ^b^mahāvaṇo gūthakūpena  gāḷito^eb^ti, vaccakūpena vacceneva vā bharito.  ``gūthakūpanigāḷhito''tipi pāḷi, vaccakūpato nikkhantoti attho.  ^b^āpopaggharaṇo kāyo, sadā sandati pūtika^eb^nti, ayaṃ kāyo  āpodhātuyā sadā paggharaṇasīlo, tañca kho pittasemhasedamuttādikaṃ  pūtikaṃ asuciṃyeva sandati, na kadāci sucinti attho.<br/><br/>[03] ^b^saṭṭhikaṇḍarasambandho^eb^ti ^a^V2.0170^ea^, gīvāya uparimabhāgato paṭṭhāya  sarīraṃ vinaddhamānā sarīrassa purimapacchimadakkhiṇavāmapassesu paccekaṃ  pañca pañca katvā vīsati, hatthapāde vinaddhamānā tesaṃ  purimapacchimapassesu pañca pañca katvā cattālīsāti ^a^M2.0200^ea^ saṭṭhiyā kaṇḍarehi  mahānhārūhi sabbaso baddho vinaddhoti saṭṭhikaṇḍarasambandho.  ^b^maṃsalepanalepito^eb^ti, maṃsasaṅkhātena lepanena litto,  navamaṃsapesisatānulittoti attho. ^b^cammakañcukasannaddho^eb^ti,  cammasaṅkhātena kañcukena sabbaso onaddho pariyonaddho paricchinno.  ^b^pūtikāyo^eb^ti, sabbaso pūtigandhiko kāyo.  ^b^niratthako^eb^ti, nippayojano. aññesañhi pāṇīnaṃ kāyo  cammādiviniyogena siyā sappayojano, na tathā manussakāyoti.  ^b^aṭṭhisaṅghātaghaṭito^eb^ti, atirekatisatānaṃ aṭṭhīnaṃ saṅghātena  ghaṭito sambandho. ^b^nhārusuttanibandhano^eb^ti, suttasadisehi navahi  nhārusatehi nibandhito. ^b^nekesaṃ saṃgatībhāvā^eb^ti,  catumahābhūtajīvitindriyāssāsapassāsaviññāṇādīnaṃ samavāyasambandhena  suttamerakasamavāyena yantaṃ viya ṭhānādīriyāpathaṃ kappeti.<br/><br/>[03] ^b^dhuvappayāto maraṇāyā^eb^ti, maraṇassa atthāya ekantagamano,  nibbattito paṭṭhāya maraṇaṃ pati pavatto. tato eva maccurājassa  maraṇassa ^a^P2.0245^ea^ santike ṭhito. ^b^idheva  chaḍḍayitvānā^eb^ti, imasmiṃyeva loke kāyaṃ chaḍḍetvā,  yathārucitaṭṭhānagāmī ayaṃ satto, tasmā ``pahāya gamanīyo ayaṃ  kāyo''ti evampi saṅgo na kātabboti dasseti.<br/><br/>[03] ^b^avijjāya nivuto^eb^ti, avijjānīvaraṇena nivuto  paṭicchāditādīnavo, aññathā ko ettha saṅgaṃ janeyyāti adhippāyo.  ^b^catuganthenā^eb^ti, abhijjhākāyaganthādinā catubbidhena ganthena  ganthito, ganthaniyabhāvena vinaddhito. ^b^oghasaṃsīdano^eb^ti,  oghaniyabhāvena kāmoghādīsu catūsu oghesu saṃsīdanako.  appahīnabhāvena santāne anu anu sentīti anusayā, kāmarāgādayo  anusayā. tesaṃ jālena otthato abhibhūtoti  ^b^anusayājālamotthato^eb^. makāro padasandhikaro, gāthāsukhatthaṃ  dīghaṃ katvā vuttaṃ. kāmacchandādinā pañcavidhena nīvaraṇena yutto  adhimuttoti ^b^pañcanīvaraṇe yutto,^eb^ karaṇatthe bhummavacanaṃ.<br/><br/>[03] kāmavitakkādinā ^a^M2.0201^ea^ micchāvitakkena samappito samassitoti  ^b^vitakkena samappito. taṇhāmūlenānugato^eb^ti, taṇhāsaṅkhātena  bhavamūlena anubaddho. ^b^mohacchādanachādito^eb^ti, sammohasaṅkhātena  āvaraṇena paliguṇṭhito. sabbametaṃ saviññāṇakaṃ karajakāyaṃ sandhāya  vadati. saviññāṇako hi attabhāvo ``ucchinnabhavanettiko,  bhikkhave, tathāgatassa kāyo tiṭṭhati, ayañceva kāyo bahiddhā ca  nāmarūpa''ntiādīsu (dī0 ni0 1.1.147) kāyoti vuccati,  ^b^evāyaṃ vattate kāyo^eb^ti ^a^V2.0171^ea^ evaṃ ``nānākulamalasampuṇṇo''tiādinā  ``avijjāya nivuto''tiādinā ca vuttappakārena ayaṃ kāyo vattati,  vattanto ca ^b^kammayantena^eb^ sukatadukkaṭena kammasaṅkhātena yantena  ^b^yantito^eb^ saṅghaṭito. yathā vā khemantaṃ gantuṃ na sakkoti,  tathā saṅkhobhito sugatiduggatīsu vattati paribbhamati. ^b^sampatti  ca vipatyantā^eb^ti yā ettha sampatti, sā vipattipariyosānā.  sabbañhi yobbanaṃ jarāpariyosānaṃ, sabbaṃ ārogyaṃ byādhipariyosānaṃ,  sabbaṃ jīvitaṃ maraṇapariyosānaṃ, sabbo samāgamo viyogapariyosāno.  tenāha ^b^``nānābhāvo vipajjatī''^eb^ti. ^b^nānābhāvo^eb^ti,  vinābhāvo vippayogo, so kadāci vippayuñjakassa vasena, kadāci  vippayuñjitabbassa vasenāti vividhaṃ pajjati pāpuṇīyati.<br/><br/>[03] ^b^yemaṃ kāyaṃ mamāyantī^eb^ti ye andhabālā puthujjanā evaṃ  asubhaṃ aniccaṃ adhuvaṃ dukkhaṃ asāraṃ imaṃ kāyaṃ ``mama ida''nti  gaṇhantā mamāyanti chandarāgaṃ uppādenti, te jātiādīhi  nirayādīhi ca ^b^ghoraṃ^eb^ bhayānakaṃ apaṇḍitehi abhiramitabbato  kaṭasisaṅkhātaṃ saṃsāraṃ punappunaṃ jananamaraṇādīhi vaḍḍhenti, tenāha  ^b^``ādiyanti punabbhava''^eb^nti.<br/><br/>[03] ^b^yemaṃ kāyaṃ vivajjenti, gūthalittaṃva pannaga^eb^nti yathā nāma  ^a^P2.0246^ea^ puriso sukhakāmo jīvitukāmo gūthagataṃ  āsīvisaṃ disvā jigucchaniyatāya vā sappaṭibhayatāya vā vivajjeti  na allīyati, evamevaṃ ye paṇḍitā kulaputtā asucibhāvena jegucchaṃ  aniccādibhāvena sappaṭibhayaṃ imaṃ kāyaṃ vivajjenti chandarāgappahānena  pajahanti. te bhavamūlaṃ avijjaṃ bhavataṇhañca vamitvā chaḍḍetvā  accantameva pahāya tato eva sabbaso anāsavā saupādisesāya  anupādisesāya ca nibbānadhātuyā parinibbāyissantīti. <br/><br/>[06] kappattheragāthāvaṇṇanā niṭṭhitā. 


volume: 100
item: 239
title:
  mahākappinattheragāthāvaṇṇanā^cūḷapanthakattheragāthāvaṇṇanā^kappattheragāthāvaṇṇanā^vaṅgantaputtaupasenattheragāthāvaṇṇanā^

content:
  [03] ^b^vivittaṃ^eb^ ^a^M2.0202^ea^ ^b^appanigghosa^eb^ntiādikā āyasmato  upasenattherassa gāthā. kā uppatti? ayaṃ kira padumuttarassa  bhagavato kāle haṃsavatīnagare kulagehe nibbattitvā vayappatto satthu  santikaṃ gantvā dhammaṃ suṇamāno satthāraṃ ekaṃ bhikkhuṃ  samantapāsādikānaṃ aggaṭṭhāne ṭhapentaṃ disvā satthu adhikārakammaṃ katvā  taṃ ṭhānantaraṃ patthetvā yāvajīvaṃ kusalaṃ katvā devamanussesu saṃsaranto  imasmiṃ ^a^V2.0172^ea^ buddhuppāde nālakagāme rūpasārībrāhmaṇiyā kucchimhi nibbatti,  ^b^upaseno^eb^tissa nāmaṃ ahosi. so vayappatto tayo vede  uggahetvā satthu santike dhammaṃ sutvā paṭiladdhasaddho pabbajitvā  upasampadāya ekavassiko ``ariyagabbhaṃ vaḍḍhemī''ti ekaṃ kulaputtaṃ  attano santike upasampādetvā tena saddhiṃ satthu santikaṃ gato.  satthārā cassa tassa avassikassa bhikkhuno saddhivihārikabhāvaṃ  sutvā, ``atilahuṃ kho tvaṃ, moghapurisa, bāhullāya āvatto''ti  (mahāva0 75) garahito. ``idānāhaṃ yadipi parisaṃ nissāya  satthārā garahito, parisaṃyeva pana nissāya satthu pāsaṃsopi  bhavissāmī''ti vipassanāya kammaṃ karonto nacirasseva arahattaṃ  pāpuṇi. tena vuttaṃ ^b^apadāne^eb^ (apa0 thera 1.2.86-96) -- <br/><br/>[21] ``padumuttaraṃ bhagavantaṃ, lokajeṭṭhaṃ narāsabhaṃ. <br/><br/>[22] pabbhāramhi nisīdantaṃ, upagacchiṃ naruttamaṃ.. <br/><br/>[21] ``kaṇikārapupphaṃ disvā, vaṇṭe chetvānahaṃ tadā. <br/><br/>[22] alaṅkaritvā chattamhi, buddhassa abhiropayiṃ.. <br/><br/>[21] ``piṇḍapātañca pādāsiṃ, paramannaṃ subhojanaṃ. <br/><br/>[22] buddhena navame tattha, samaṇe aṭṭha bhojayiṃ.. <br/><br/>[21] ``anumodi mahāvīro, sayambhū aggapuggalo. <br/><br/>[22] iminā chattadānena, paramannapavecchanā.. <br/><br/>[21] ``tena cittappasādena, sampattimanubhossasi. <br/><br/>[22] chattiṃsakkhattuṃ devindo, devarajjaṃ karissati.. <br/><br/>[21] ``ekavīsatikkhattuñca, cakkavattī bhavissati. <br/><br/>[22] padesarajjaṃ vipulaṃ, gaṇanāto asaṅkhiyaṃ.. <br/><br/>[21] ``satasahassito ^a^M2.0203^ea^ kappe, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``sāsane dibbamānamhi, manussattaṃ gamissati. <br/><br/>[22] tassa dhammesu dāyādo, oraso dhammanimmito.. <br/><br/>[21] ``upasenoti nāmena, hessati satthu sāvako. <br/><br/>[22] samantapāsādikattā, aggaṭṭhāne ṭhapessati.. <br/><br/>[21] ``carimaṃ vattate mayhaṃ, bhavā sabbe samūhatā. <br/><br/>[22] dhāremi antimaṃ dehaṃ, jetvā māraṃ savāhanaṃ.. <br/><br/>[21] ``paṭisambhidā catasso...pe0... kataṃ buddhassa  sāsana''nti..<br/><br/>[03] arahattaṃ pana patvā sayampi sabbe dhutaṅgadhamme samādāya vattati,  aññepi tadatthāya samādapeti ^a^V2.0173^ea^, tena naṃ bhagavā samantapāsādikānaṃ  aggaṭṭhāne ṭhapesi. so aparena samayena kosambiyaṃ kalahe ^a^P2.0247^ea^  uppanne bhikkhusaṅghe ca dvidhābhūte ekena bhikkhunā taṃ  kalahaṃ parivajjitukāmena ``etarahi kho kalaho uppanno, saṅgho  dvidhābhūto, kathaṃ nu kho mayā paṭipajjitabba''nti puṭṭho vivekavāsato  paṭṭhāya tassa paṭipattiṃ kathento -- <br/><br/>[03] 577^b^.^eb^ <br/><br/>[21] ``vivittaṃ appanigghosaṃ, vāḷamiganisevitaṃ. <br/><br/>[22] seve senāsanaṃ bhikkhu, paṭisallānakāraṇā.. <br/><br/>[03] 578^b^.^eb^ <br/><br/>[21] ``saṅkārapuñjā āhatvā, susānā rathiyāhi ca. <br/><br/>[22] tato saṅghāṭikaṃ katvā, lūkhaṃ dhāreyya cīvaraṃ.. <br/><br/>[03] 579^b^.^eb^ <br/><br/>[21] ``nīcaṃ manaṃ karitvāna, sapadānaṃ kulā kulaṃ. <br/><br/>[22] piṇḍikāya care bhikkhu, guttadvāro susaṃvuto.. <br/><br/>[03] 580^b^.^eb^ <br/><br/>[21] ``lūkhenapi vā santusse, nāññaṃ patthe rasaṃ bahuṃ. <br/><br/>[22] rasesu anugiddhassa, jhāne na ramatī mano.. <br/><br/>[03] 581^b^.^eb^ <br/><br/>[21] ``appiccho ceva santuṭṭho, pavivitto vase muni. <br/><br/>[22] asaṃsaṭṭho gahaṭṭhehi, anāgārehi cūbhayaṃ.. <br/><br/>[03] 582^b^.^eb^ <br/><br/>[21] ``yathā ^a^M2.0204^ea^ jaḷo va mūgo va, attānaṃ dassaye tathā. <br/><br/>[22] nātivelaṃ sambhāseyya, saṅghamajjhamhi paṇḍito.. <br/><br/>[03] 583^b^.^eb^ <br/><br/>[21] ``na so upavade kañci, upaghātaṃ vivajjaye. <br/><br/>[22] saṃvuto pātimokkhasmiṃ, mattaññū cassa bhojane.. <br/><br/>[03] 584^b^.^eb^ ``suggahītanimittassa, cittassuppādakovido. <br/><br/>[22] samathaṃ anuyuñjeyya, kālena ca vipassanaṃ.. <br/><br/>[03] 585^b^.^eb^ <br/><br/>[21] ``vīriyasātaccasampanno, yuttayogo sadā siyā. <br/><br/>[22] na ca appatvā dukkhantaṃ, vissāsaṃ eyya paṇḍito.. <br/><br/>[03] 586^b^.^eb^ <br/><br/>[21] ``evaṃ viharamānassa, suddhikāmassa bhikkhuno. <br/><br/>[22] khīyanti āsavā sabbe, nibbutiñcādhigacchatī''ti..  -- <br/><br/>[25] imā gāthā abhāsi.<br/><br/>[03] tattha ^b^vivitta^eb^nti, janavivittaṃ suññaṃ araññādiṃ.  ^b^appanigghosa^eb^nti, nissaddaṃ saddasaṅghaṭṭanarahitaṃ.  ^b^vāḷamiganisevita^eb^nti, sīhabyagghadīpivāḷamigehi caritaṃ.  imināpi janavivekaṃyeva dasseti pantasenāsanabhāvadīpanato.  ^b^senāsana^eb^nti, sayituṃ āsayituñca yuttabhāvena ^a^V2.0174^ea^ vasanaṭṭhānaṃ idha  senāsananti adhippetaṃ. ^b^paṭisallānakāraṇā^eb^ti,  paṭisallānanimittaṃ, nānārammaṇato nivattetvā kammaṭṭhāneyeva cittassa  paṭi paṭi sammadeva allīyanatthaṃ.<br/><br/>[03] evaṃ bhāvanānurūpaṃ senāsanaṃ niddisanto senāsane santosaṃ  dassetvā idāni cīvarādīsupi taṃ dassetuṃ  ^b^``saṃkārapuñjā''^eb^tiādi vuttaṃ. tattha ^a^P2.0248^ea^  ^b^saṃkārapuñjā^eb^ti saṃkārānaṃ puñjaṃ saṃkārapuñjaṃ, tato kacavaraṭṭhānā.  ^b^āhatvā^eb^ti āharitvā. ^b^tato^eb^ti tathā āhaṭacoḷakkhaṇḍehi.  karaṇe hi idaṃ nissakkavacanaṃ ^b^lūkha^eb^nti  satthalūkharajanalūkhādinā lūkhaṃ avaṇṇāmaṭṭhaṃ. ^b^dhāreyyā^eb^ti  nivāsanādivasena parihareyya, etena cīvarasantosaṃ vadati.<br/><br/>[03] ^b^nīca manaṃ karitvānā^eb^ti ``antamidaṃ, bhikkhave,  jīvikāna''ntiādikaṃ (itivu0 91; saṃ0 ni0  3.80)  sugatovādaṃ anussaritvā nihatamānadappaṃ cittaṃ katvā.  ^b^sapadāna^eb^nti gharesu ^a^M2.0205^ea^ avakhaṇḍarahitaṃ; anugharanti attho. tenāha  ^b^``kulā kula''^eb^nti. ^b^kulā kula^eb^nti kulato kulaṃ,  kulānupubbiyā gharapaṭipāṭiyāti attho. ^b^piṇḍikāyā^eb^ti  missakabhikkhāya, iminā piṇḍapātasantosaṃ vadati.  ^b^guttadvāro^eb^ti supihitacakkhādidvāro. ^b^susaṃvuto^eb^ti  hatthakukkuccādīnaṃ abhāvena suṭṭhu saṃvuto.<br/><br/>[03] ^b^lūkhenapi vā^eb^ti apisaddo samuccaye, vā-saddo vikappe.  ubhayenapi lūkhenapi appenapi yena kenaci sulabhena itarītarena  ^b^santusse^eb^ samaṃ sammā tusseyya. tenāha ^b^``nāññaṃ patthe rasaṃ  bahu''^eb^nti. ^b^nāññaṃ patthe rasaṃ bahu^eb^nti attanā yathāladdhato  aññaṃ madhurādirasaṃ bahuṃ paṇītañca na pattheyya na piheyya, iminā  gilānapaccayepi santoso dassito hoti. rasesu gedhavāraṇatthaṃ pana  kāraṇaṃ vadanto ^b^rasesu anugiddhassa, jhāne na ramatī mano''^eb^ti  āha. indriyasaṃvarampi aparipūrentassa kuto  vikkhittacittasamādhānanti adhippāyo.<br/><br/>[03] evaṃ catūsu paccayesu sallekhapaṭipattiṃ dassetvā idāni  avasiṭṭhakathāvatthūni dassetuṃ ^b^``appiccho cevā''^eb^tiādi vuttaṃ.  tattha ^b^appiccho^eb^ti, aniccho catūsu paccayesu icchārahito, tena  catubbidhapaccayesu taṇhuppādavikkhambhanamāha. ^b^santuṭṭho^eb^ti, catūsu  paccayesu yathālābhasantosādinā santuṭṭho. yo hi -- <br/><br/>[21] ``atītaṃ nānusoceyya, nappajappeyyanāgataṃ. <br/><br/>[22] paccuppannena yāpeyya, so `santuṭṭho'ti pavuccatī''ti..<br/><br/>[03] ^b^pavivitto^eb^ti ^a^V2.0175^ea^ gaṇasaṅgaṇikaṃ pahāya kāyena pavivitto  vūpakaṭṭho. cittavivekādike hi parato vakkhati. ^b^vase^eb^ti  sabbattha yojetabbaṃ. moneyyadhammasamannāgamena ^b^muni.  asaṃsaṭṭho^eb^ti dassanasavanasamullapanasambhogakāyasaṃsaggānaṃ abhāvena  ^a^P2.0249^ea^ asaṃsaṭṭho yathāvuttasaṃsaggarahito. ^b^ubhaya^eb^nti,  gahaṭṭhehi anāgārehi cāti ubhayehipi asaṃsaṭṭho. karaṇe hi idaṃ  paccattavacanaṃ.<br/><br/>[03] ^b^attānaṃ dassaye tathā^eb^ti ajaḷo amūgopi samāno yathā  jaḷo vā mūgo vā, tathā attānaṃ dasseyya, etena pāgabbiyappahānamāha.  ^b^jaḷo va mūgo vā^eb^ti ca gāthāsukhatthaṃ rassattaṃ kataṃ,  samuccayattho ca ^a^M2.0206^ea^ vāsaddo. ^b^nātivelaṃ sambhāseyyā^eb^ti ativelaṃ  atikkantapamāṇaṃ na bhāseyya, mattabhāṇī assāti attho.  ^b^saṅghamajjhamhī^eb^ti bhikkhusaṅghe, janasamūhe vā.<br/><br/>[03] ^b^na so upavade kañcī^eb^ti so yathāvuttapaṭipattiko bhikkhu  hīnaṃ vā majjhimaṃ vā ukkaṭṭhaṃ vā yaṃkiñci na vācāya upavadeyya.  ^b^upaghātaṃ vivajjaye^eb^ti kāyena upaghātaṃ pariviheṭhanaṃ vajjeyya.  ^b^saṃvuto pātimokkhasmi^eb^nti pātimokkhamhi pātimokkhasaṃvarasīle  saṃvuto assa, pātimokkhasaṃvarena pihitakāyavāco siyāti attho.  ^b^mattaññū cassa bhojane^eb^ti pariyesanapaṭiggahaṇaparibhogavissajjanesu  bhojane pamāṇaññū siyā.<br/><br/>[03] ^b^suggahītanimittassā^eb^ti ``evaṃ me manasi karoto cittaṃ  samāhitaṃ ahosī''ti tadākāraṃ sallakkhento suṭṭhu gahitasamādhinimitto  assa. ``suggahītanimitto so''tipi pāṭho, so yogīti attho.  ^b^cittassuppādakovido^eb^ti evaṃ bhāvayato cittaṃ līnaṃ hoti,  ``evaṃ uddhata''nti līnassa uddhatassa ca cittassa uppattikāraṇe  kusalo assa. līne hi citte dhammavicayavīriyapītisambojjhaṅgā  bhāvetabbā, uddhate passaddhisamādhiupekkhāsambojjhaṅgā.  satisambojjhaṅgo pana sabbattha icchitabbo. tenāha bhagavā --  ``yasmiñca kho, bhikkhave, samaye līnaṃ cittaṃ hoti, kālo tasmiṃ  samaye dhammavicayasambojjhaṅgassa bhāvanāyā''tiādi (saṃ0 ni0   5.234). ^b^samathaṃ anuyuñjeyyā^eb^ti samathabhāvanaṃ bhāveyya,  anuppannaṃ samādhiṃ uppādeyya, uppannañca yāva vasībhāvappatti, tāva  vaḍḍheyya byūheyyāti attho. ^b^kālena ca vipassana^eb^nti yathāladdhaṃ  samādhiṃ nikantiyā apariyādānena hānabhāgiyaṃ ṭhitibhāgiyaṃ vā  akatvā nibbedhabhāgiyaṃva katvā kālena vipassanañca anuyuñjeyya.  atha vā ^b^kālena ca vipassana^eb^nti samathaṃ anuyuñjanto tassa  thirībhūtakāle saṅkocaṃ anāpajjitvā ariyamaggādhigamāya vipassanaṃ  anuyuñjeyya. yathāha -- <br/><br/>[21] ``atha ^a^V2.0176^ea^ vā samādhilābhena, vivittasayanena vā. <br/><br/>[22] bhikkhu vissāsamāpādi, appatto āsavakkhaya''nti..  (dha0 pa0 271-272).<br/><br/>[03] tena ^a^M2.0207^ea^ ^a^P2.0250^ea^ vuttaṃ --  ^b^``vīriyasātaccasampanno''^eb^tiādi. satatabhāvo ^b^sātaccaṃ,^eb^  vīriyassa sātaccaṃ, tena sampanno samannāgato, satatapavattavīriyo,  niccapaggahitavīriyoti attho. ^b^yuttayogo sadā siyā^eb^ti  sabbakālaṃ bhāvanānuyutto siyā. ^b^dukkhanta^eb^nti vaṭṭadukkhassa  antaṃ pariyosānaṃ nirodhaṃ nibbānaṃ appatvā vissāsaṃ ^b^na eyya^eb^  na gaccheyya. ``ahaṃ parisuddhasīlo jhānalābhī abhiññālābhī  vipassanaṃ matthakaṃ pāpetvā ṭhito''ti vā vissaṭṭho na bhaveyyāti attho.<br/><br/>[03] ^b^evaṃ viharamānassā^eb^ti, evaṃ vivittasenāsanasevanādinā  vipassanāvasena yuttayogatāpariyosānena vidhinā viharantassa.  ^b^suddhikāmassā^eb^ti, ñāṇadassanavisuddhiṃ accantavisuddhiṃ nibbānaṃ  arahattañca icchantassa. saṃsāre bhayassa ikkhato ^b^bhikkhuno,^eb^  kāmāsavādayo sabbe ^b^āsavā khīyanti^eb^ khayaṃ abbhatthaṃ gacchanti,  tesaṃ khayagamaneneva saupādisesānupādisesapabhedaṃ duvidhampi nibbānaṃ  ^b^adhigacchati^eb^ pāpuṇāti.<br/><br/>[03] evaṃ thero tassa bhikkhuno ovādadānāpadesena attanā  tathāpaṭipannabhāvaṃ dīpento aññaṃ byākāsi. <br/><br/>[06] vaṅgantaputtaupasenattheragāthāvaṇṇanā niṭṭhitā. 


volume: 100
item: 240
title:
  cūḷapanthakattheragāthāvaṇṇanā^kappattheragāthāvaṇṇanā^vaṅgantaputtaupasenattheragāthāvaṇṇanā^aparagotamattheragāthāvaṇṇanā^

content:
  [03] ^b^vijāneyya sakaṃ attha^eb^ntiādikā āyasmato aparassa  gotamattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinitvā  amhākaṃ bhagavato uppattito puretarameva sāvatthiyaṃ udiccabrāhmaṇakule  nibbattitvā vayappatto tiṇṇaṃ vedānaṃ pāragū hutvā, vādamaggaṃ uggahetvā  attano vādassa upari uttariṃ vadantaṃ alabhanto tehi tehi  viggāhikakathaṃ anuyutto vicarati. atha amhākaṃ bhagavā loke  uppajjitvā ^a^V2.0177^ea^ pavattitavaradhammacakko anupubbena yasādike veneyye vinetvā  anāthapiṇḍikassa abhiyācanāya sāvatthiṃ upagacchi. tadā satthu  jetavanapaṭiggahe paṭiladdhasaddho satthāraṃ upasaṅkamitvā dhammaṃ sutvā  pabbajjaṃ yāci. satthā ^a^M2.0208^ea^ aññataraṃ piṇḍacārikaṃ bhikkhuṃ āṇāpesi --  ``bhikkhu, imaṃ pabbājehī''ti. so tena pabbājiyamāno khuraggeyeva  arahattaṃ pāpuṇitvā kosalajanapadaṃ gantvā tattha ciraṃ vasitvā puna  sāvatthiṃ paccāgami. taṃ bahū ñātakā brāhmaṇamahāsālā upasaṅkamitvā  payirupāsitvā nisinnā ``imasmiṃ loke ^a^P2.0251^ea^ bahū  samaṇabrāhmaṇā saṃsāre suddhivādā, tesu katamesaṃ nu kho vādo  niyyāniko, kathaṃ paṭipajjanto saṃsārato sujjhatī''ti pucchiṃsu.  thero tesaṃ tamatthaṃ pakāsento -- <br/><br/>[03] 587^b^.^eb^ <br/><br/>[21] ``vijāneyya sakaṃ atthaṃ, avalokeyyātha pāvacanaṃ. <br/><br/>[22] yañcettha assa patirūpaṃ, sāmaññaṃ ajjhūpagatassa.. <br/><br/>[03] 588^b^.^eb^ <br/><br/>[21] ``mittaṃ idha ca kalyāṇaṃ, sikkhā vipulaṃ samādānaṃ. <br/><br/>[22] sussūsā ca garūnaṃ, etaṃ samaṇassa patirūpaṃ.. <br/><br/>[03] 589^b^.^eb^ <br/><br/>[21] ``buddhesu sagāravatā, dhamme apaciti yathābhūtaṃ. <br/><br/>[22] saṅghe ca cittīkāro, etaṃ samaṇassa patirūpaṃ.. <br/><br/>[03] 590^b^.^eb^ <br/><br/>[21] ``ācāragocare yutto, ājīvo sodhito agārayho. <br/><br/>[22] cittassa ca saṇṭhapanaṃ, etaṃ samaṇassa patirūpaṃ.. <br/><br/>[03] 591^b^.^eb^ <br/><br/>[21] ``cārittaṃ atha vārittaṃ, iriyāpathiyaṃ pasādaniyaṃ. <br/><br/>[22] adhicitte ca āyogo, etaṃ samaṇassa patirūpaṃ.. <br/><br/>[03] 592^b^.^eb^ <br/><br/>[21] ``āraññakāni senāsanāni, pantāni appasaddāni. <br/><br/>[22] bhajitabbāni muninā, etaṃ samaṇassa patirūpaṃ.. <br/><br/>[03] 593^b^.^eb^ <br/><br/>[21] ``sīlañca bāhusaccañca, dhammānaṃ pavicayo yathābhūtaṃ. <br/><br/>[22] saccānaṃ abhisamayo, etaṃ samaṇassa patirūpaṃ.. <br/><br/>[03] 594^b^.^eb^ <br/><br/>[21] ``bhāveyya ca aniccanti, anattasaññaṃ asubhasaññañca. <br/><br/>[22] lokamhi ca anabhiratiṃ, etaṃ samaṇassa patirūpaṃ.. <br/><br/>[03] 595^b^.^eb^ <br/><br/>[21] ``bhāveyya ^a^M2.0209^ea^ ca bojjhaṅge, iddhipādāni indriyāni  balāni. <br/><br/>[22] aṭṭhaṅgamaggamariyaṃ, etaṃ samaṇassa patirūpaṃ.. <br/><br/>[03] 596^b^.^eb^ <br/><br/>[21] ``taṇhaṃ pajaheyya muni, samūlake āsave padāleyya. <br/><br/>[22] vihareyya vippamutto, etaṃ samaṇassa patirūpa''nti..  -- <br/><br/>[25] imā gāthā abhāsi.<br/><br/>[03] tattha ^a^V2.0178^ea^ ^b^vijāneyya sakaṃ attha^eb^nti, viññūjātiko puriso  attano atthaṃ yāthāvato vicāretvā jāneyya. vicārento ca  ^b^avalokeyyātha pāvacanaṃ^eb^ idha loke puthusamaṇabrāhmaṇehi  sammāsambuddhena ca pavuttaṃ pāvacanaṃ, samayo. tattha yaṃ niyyānikaṃ, taṃ  olokeyya paññācakkhunā passeyya. ime hi nānātitthiyā  samaṇabrāhmaṇā anicce ``nicca''nti, anattani ``attā''ti,  asuddhimaggañca ``suddhimaggo''ti micchābhinivesino aññamaññañca  viruddhavādā, tasmā nesaṃ vādo aniyyāniko. sammāsambuddho pana  ``sabbe saṅkhārā aniccā, sabbe dhammā anattā, santaṃ  nibbāna''nti sayambhūñāṇena yathābhūtaṃ abbhaññāya pavedeti, tasmā  ``tassa ^a^P2.0252^ea^ vādo niyyāniko''ti satthu  sāsanamahantataṃ olokeyyāti attho. ^b^yañcettha assa patirūpaṃ,  sāmaññaṃ ajjhūpagatassā^eb^ti, sāmaññaṃ samaṇabhāvaṃ pabbajjaṃ upagatassa  kulaputtassa yaṃ ettha sāsane pabbajitabhāve vā patirūpaṃ yuttarūpaṃ  sāruppaṃ assa siyā, tampi apalokeyya.<br/><br/>[03] kiṃ pana tanti āha ^b^``mittaṃ idha ca kalyāṇa''^eb^ntiādi.  imasmiṃ sāsane kalyāṇamittaṃ seviyamānaṃ samaṇassa patirūpanti  yojanā. esa nayo itaresupi. kalyāṇamittañhi nissāya  akusalaṃ pajahati, kusalaṃ bhāveti, suddhamattānaṃ pariharati.  ^b^sikkhā vipulaṃ samādāna^eb^nti vipulaṃ sikkhāsamādānaṃ, mahatiyā  nibbānāvahāya adhisīlādisikkhāya anuṭṭhānanti attho.  ^b^sussūsā ca garūna^eb^nti garūnaṃ ācariyupajjhāyādīnaṃ  kalyāṇamittānaṃ ovādassa sotukamyatā pāricariyā ca.  ^b^eta^eb^nti kalyāṇamittasevanādi.<br/><br/>[03] ^b^buddhesu sagāravatā^eb^ti sabbaññubuddhesu ``sammāsambuddho  bhagavā''ti gāravayogo garucittīkāro. ^b^dhamme apaciti  yathābhūta^eb^nti ariyadhamme yāthāvato ^a^M2.0210^ea^ apacāyanaṃ ādarena abhipūjanaṃ.  ^b^saṅghe^eb^ti ariyasaṅghe. ^b^cittīkāro^eb^ti sakkāro sammānanaṃ.  ^b^eta^eb^nti ratanattayagarukaraṇaṃ.<br/><br/>[03] ^b^ācāragocare yutto^eb^ti kāyikavācasikavītikkamanasaṅkhātaṃ  anācāraṃ, piṇḍapātādīnaṃ atthāya upasaṅkamituṃ ayuttaṭṭhānabhūtaṃ  vesiyādiagocarañca pahāya kāyikavācasikāvītikkamanasaṅkhātena  ācārena piṇḍapātādīnaṃ atthāya upasaṅkamituṃ yuttaṭṭhānabhūtena gocarena  ca yutto sampanno, sampannāacāragocaroti attho. ^b^ājīvo  sodhito^eb^ti veḷudānādiṃ buddhapaṭikuṭṭhaṃ anesanaṃ pahāya anavajjuppāde  paccaye sevantassa ājīvo sodhito hoti suvisuddho, sodhitattā eva  ^b^agārayho^eb^ viññūhi. ^b^cittassa ca saṇṭhapana^eb^nti yathā  cakkhādidvārehi rūpādiārammaṇesu abhijjhādayo nappavattanti, evaṃ  diṭṭhe diṭṭhamattādivasena cittassa ^a^V2.0179^ea^ sammā ṭhapanaṃ. ^b^eta^eb^nti  ācāragocarasampatti ājīvapārisuddhi indriyesu guttadvāratāti etaṃ tayaṃ.<br/><br/>[03] ^b^cāritta^eb^nti caritvā paripūretabbasīlaṃ. ^b^vāritta^eb^nti  viratiyā akaraṇena paripūretabbasīlaṃ. ^b^iriyāpathiyaṃ  pasādaniya^eb^nti paresaṃ pasādāvahaṃ ākappasampattinimittaṃ  iriyāpathanissitaṃ sampajaññaṃ. ^b^adhicitte ca āyogo^eb^ti  samathavipassanāsu anuyogo bhāvanā.<br/><br/>[03] ^b^āraññakānī^eb^ti araññe pariyāpannāni. ^b^pantānī^eb^ti  vivittāni.<br/><br/>[03] ^b^sīla^eb^nti catupārisuddhisīlaṃ. heṭṭhā hi bhinditvā vuttaṃ,  idha abhinditvā ^a^P2.0253^ea^ vadati. ^b^bāhusacca^eb^nti  bahussutabhāvo. so hi bhāvanānuyogassa bahukāro,  bojjhaṅgakosallānuttarasītibhāvādhicittayuttatādīsu sammā  pavicayabahulassa samathavipassanānuyogo sampajjati. ^b^dhammānaṃ  pavicayo yathābhūta^eb^nti rūpārūpadhammānaṃ aviparītasalakkhaṇato  sāmaññalakkhaṇato ca parivīmaṃsā. iminā  adhipaññādhammavipassanamāha. ^b^saccānaṃ abhisamayo^eb^ti  dukkhādīnaṃ ariyasaccānaṃ pariññābhisamayādivasena paṭivedho.<br/><br/>[03] svāyaṃ saccābhisamayo yathā hoti, taṃ dassetuṃ  ^b^``bhāveyyā''^eb^tiādi vuttaṃ. tattha ^b^bhāveyya ca anicca^eb^nti  ``sabbe saṅkhārā aniccā''tiādinā (dha0 pa0 277)  avibhāgato ^a^M2.0211^ea^ ``yaṃ kiñci rūpaṃ atītānāgatapaccuppanna''ntiādinā  (vibha0 2; saṃ0 ni0  3.49) vibhāgato vā sabbasaṅkhāresu  aniccasaññaṃ bhāveyya uppādeyya ceva vaḍḍheyya cāti attho.  ^b^anattasañña^eb^nti, ``sabbe dhammā anattā''ti pavattaṃ anattasaññañca  bhāveyyāti yojanā. evaṃ sesesupi. ^b^asubhasañña^eb^nti,  karajakāye sabbasmimpi vā tebhūmakasaṅkhāre kilesāsucipaggharaṇato  ``asubhā''ti pavattasaññaṃ. dukkhasaññāparivārā hi ayaṃ, eteneva  cettha dukkhasaññāpi gahitāti veditabbaṃ. ^b^lokamhi ca  anabhirati^eb^nti sabbaloke tebhūmakesu saṅkhāresu anābhiratisaññaṃ.  etena ādīnavānupassanaṃ nibbidānupassanañca vadati.<br/><br/>[03] evaṃ pana vipassanābhāvanaṃ anuyutto taṃ ussukkāpento ime dhamme  vaḍḍheyyāti dassento ^b^``bhāveyya ca bojjhaṅge''^eb^ti gāthamāha.  tassattho -- bodhiyā satiādisattavidhadhammasāmaggiyā, bodhissa vā  taṃsamaṅgino puggalassa aṅgāti bojjhaṅgā, satiādayo dhammā. te  satiādike sattabojjhaṅge, chandāadīni cattāri iddhipādāni,  saddhādīni pañcindriyāni, saddhādīniyeva pañca ^a^V2.0180^ea^ balāni,  sammādiṭṭhiādīnaṃ vasena aṭṭhaṅgāriyamaggañca. ca-saddena  satipaṭṭhānāni sammappadhānāni ca gahitānīti sabbepi sattatiṃsappabhede  bodhipakkhiyadhamme bhāveyya uppādeyya ceva vaḍḍheyya ca. tattha  yadetesaṃ paṭhamamaggakkhaṇe uppādanaṃ, uparimaggakkhaṇe ca vaḍḍhanaṃ, etaṃ  ^b^samaṇassa^eb^ bhikkhuno sāruppanti.<br/><br/>[03] evaṃ bodhipakkhiyasattatiṃsadhamme bhāvento yathā maggasaccaṃ  bhāvanābhisamayavasena abhisameti, evaṃ samudayasaccaṃ  pahānābhisamayavasena, nirodhasaccaṃ sacchikiriyābhisamayavasena  abhisametīti dassento ^b^``taṇhaṃ pajaheyyā''^eb^ti osānagāthamāha.  tattha ^b^taṇhaṃ pajaheyyā^eb^ti, kāmataṇhādipabhedaṃ sabbaṃ taṇhaṃ  ariyamaggena anavasesato samucchindeyya, monaṃ vuccati ñāṇaṃ, tena  ^a^P2.0254^ea^ samannāgatattā ^b^muni. samūlake āsave  padāleyyā^eb^ti kāmarāgānusayādisamūlake kāmāsavādike sabbepi  āsave bhindeyya samucchindeyya. ^b^vihareyya vippamutto^eb^ti evaṃ  sabbaso kilesānaṃ pahīnattā sabbadhi vimutto sabbūpadhipaṭinissaggaṃ  ^a^M2.0212^ea^ nirodhaṃ nibbānaṃ sacchikatvā vihareyya. ^b^eta^eb^nti yadetaṃ  viharaṇaṃ, etaṃ samaṇassa samitapāpassa bhikkhuno patirūpaṃ sāruppanti  attho.<br/><br/>[03] evaṃ thero samaṇasāruppapaṭipattikittanamukhena sāsanassa  niyyānikabhāvaṃ tabbilomato bāhirakasamayassa aniyyānikatañca  vibhāvesi. taṃ sutvā te brāhmaṇamahāsālā sāsane abhippasannā  saraṇādīsu patiṭṭhahiṃsu. <br/><br/>[06] (apara)-gotamattheragāthāvaṇṇanā niṭṭhitā. <br/><br/>[06] dasakanipātavaṇṇanā niṭṭhitā. 


volume: 100
item: 241
title: ekādasanipāto^^^saṃkiccattheragāthāvaṇṇanā^
content:
  [03] ekādasanipāte ^a^M2.0213^ea^ ^a^V2.0181^ea^ ^b^kiṃ tavattho vane tātā^eb^tiādikā  āyasmato saṃkiccattherassa gāthā. kā uppatti? ayampi  purimabuddhesu katādhikāro tattha tattha bhave vivaṭṭūpanissayaṃ kusalaṃ  upacinitvā imasmiṃ buddhuppāde sāvatthiyaṃ brāhmaṇamahāsālakule  paṭisandhiṃ gaṇhi. tasmiṃ kucchigateyeva mātā byādhitā hutvā  kālamakāsi. tassā susānaṃ netvā jhāpiyamānāya gabbhāsayo na  jhāyi. manussā sūlehi kucchiṃ vijjhantā dārakassa akkhikoṭiṃ  pahariṃsu. te taṃ vijjhitvā aṅgārehi paṭicchādetvā pakkamiṃsu.  kucchipadesopi jhāyi, aṅgāramatthake pana suvaṇṇabimbasadiso dārako  padumagabbhe nipanno viya ahosi. pacchimabhavikasattassa hi  sinerunā otthariyamānassapi arahattaṃ appatvā jīvitakkhayo nāma  natthi.<br/><br/>[03] punadivase āḷāhanaṭṭhānaṃ gatā manussā tathānipannaṃ dārakaṃ  disvā acchariyabbhutacittajātā dārakaṃ ādāya gāmaṃ pavisitvā  nemittake pucchiṃsu. nemittakā ``sace ayaṃ dārako agāraṃ  ajjhāvasissati, yāva sattamā kulaparivaṭṭā duggatā bhavissanti.  sace pabbajissati, pañcahi samaṇasatehi parivuto vicarissatī''ti  āhaṃsu. ñātakā ``hotu, vaḍḍhitakāle amhākaṃ ayyassa  sāriputtattherassa santike taṃ pabbājessāmā''ti vatvā saṅkunā  chinnakkhikoṭitāya ^b^saṃkicco^eb^ti vadantā aparabhāge  ^b^saṃkicco^eb^ti vohariṃsu. so sattavassikakāle attano  gabbhagatasseva mātu maraṇaṃ, gabbhe ca attano ^a^P2.0255^ea^  pavattiṃ sutvā saṃvegajāto ``pabbajissāmī''ti āha. ñātakā  ``sādhu, tātā''ti dhammasenāpatissa santikaṃ netvā, ``bhante, imaṃ  pabbājethā''ti adaṃsu. thero taṃ tacapañcakakammaṭṭhānaṃ datvā pabbājesi.  so khuraggeyeva saha paṭisambhidāhi arahattaṃ patvā tiṃsamattehi  bhikkhūhi saddhiṃ araññe viharanto ce corahatthato mocetvā sayampi te  core dametvā pabbājetvā aññatarasmiṃ vihāre bahūhi bhikkhūhi saddhiṃ  viharanto ^a^M2.0214^ea^ te vivādapasute disvā ``aññattha gacchāmī''ti bhikkhū  āpucchi. ayamettha saṅkhepo, vitthāro pana ^b^dhammapadavatthumhi^eb^  (dha0 pa0 aṭṭha0 1.saṅkiccasāmaṇeravatthu) ^a^V2.0182^ea^ āgatanayeneva veditabbo.  atha naṃ aññataro upāsako upaṭṭhātukāmo āsannaṭṭhāne vāsaṃ yācanto  -- <br/><br/>[03] 597^b^.^eb^ <br/><br/>[21] ``kiṃ tavattho vane tāta, ujjuhānova pāvuse. <br/><br/>[22] verambhā ramaṇīyā te, paviveko hi jhāyina''nti..  -- <br/><br/>[25] paṭhamaṃ gāthamāha. taṃ sutvā thero -- <br/><br/>[03] 598^b^.^eb^ <br/><br/>[21] ``yathā abbhāni verambho, vāto nudati pāvuse. <br/><br/>[22] saññā me abhikiranti, vivekapaṭisaññutā.. <br/><br/>[03] 599^b^.^eb^ <br/><br/>[21] ``apaṇḍaro aṇḍasambhavo, sīvathikāya niketacāriko. <br/><br/>[22] uppādayateva me satiṃ, sandehasmiṃ virāganissitaṃ.. <br/><br/>[03] 600^b^.^eb^ <br/><br/>[21] ``yañca aññe na rakkhanti, yo ca aññe na rakkhati. <br/><br/>[22] sa ve bhikkhu sukhaṃ seti, kāmesu anapekkhavā.. <br/><br/>[03] 601^b^.^eb^ <br/><br/>[21] ``acchodikā puthusilā, gonaṅgalamigāyutā. <br/><br/>[22] ambusevālasañchannā, te selā ramayanti maṃ.. <br/><br/>[03] 602^b^.^eb^ <br/><br/>[21] ``vasitaṃ me araññesu, kandarāsu guhāsu ca. <br/><br/>[22] senāsanesu pantesu, vāḷamiganisevite.. <br/><br/>[03] 603^b^.^eb^ <br/><br/>[21] ```ime haññantu vajjhantu, dukkhaṃ pappontu pāṇino'. <br/><br/>[22] saṅkappaṃ nābhijānāmi, anariyaṃ dosasaṃhitaṃ.. <br/><br/>[03] 604^b^.^eb^ <br/><br/>[21] ``pariciṇṇo mayā satthā, kataṃ buddhassa sāsanaṃ. <br/><br/>[22] ohito garuko bhāro, bhavanetti samūhatā.. <br/><br/>[03] 605^b^.^eb^ <br/><br/>[21] ``yassa catthāya pabbajito, agārasmānagāriyaṃ. <br/><br/>[22] so me attho anuppatto, sabbasaṃyojanakkhayo.. <br/><br/>[03] 606^b^.^eb^ <br/><br/>[21] ``nābhinandāmi ^a^M2.0215^ea^ maraṇaṃ, nābhinandāmi jīvitaṃ. <br/><br/>[22] kālañca paṭikaṅkhāmi, nibbisaṃ bhatako yathā.. <br/><br/>[03] 607^b^.^eb^ <br/><br/>[21] ``nābhinandāmi maraṇaṃ, nābhinandāmi jīvitaṃ.. <br/><br/>[22] kālañca paṭikaṅkhāmi, sampajāno patissato''ti..  -- imā gāthā abhāsi. <br/><br/>[01] tattha ^b^kiṃ tavattho vane^eb^ti ^b^ki^eb^nti  liṅgavipallāsena vuttaṃ. vane ko tavattho, kiṃ payojananti attho.  ^b^tātā^eb^ti daharasāmaṇeratāya naṃ attano puttaṭṭhāne ṭhapetvā ālapati.  ^b^ujjuhānova pāvuse^eb^ti ^a^P2.0256^ea^ ujjuhāno kira  nāma eko pabbato, so pana gahanasañchanno bahusoṇḍikandaro, tahaṃ  tahaṃ sandamānasalilo ^a^V2.0183^ea^, vassakāle asappāyo, tasmā ujjuhāno vā  pabbato etarahi pāvusakāle tava kimatthiyoti attho. keci panettha  ``ujjuhāno nāma eko sakuṇo sītaṃ na sahati, vassakāle vanagumbe  nilīno acchatī''ti vadanti. tesaṃ matena ujjuhānassa viya  sakuṇassa pāvusakāle ko tava attho vaneti? ^b^verambhā ramaṇīyā  te^eb^ti verambhavātā vāyantā kiṃ te ramaṇīyāti yojanā. keci  ``verambhā nāma ekā pabbataguhā, pabbhāro''ti ca vadanti. tañca  ṭhānaṃ gamanāgamanayuttaṃ janasambādharahitaṃ chāyūdakasampannañca, tasmā  verambhā ramaṇīyā, vane vasituṃ yuttarūpā. kasmā? ^b^paviveko  hi jhāyinaṃ^eb^ yasmā tādisānaṃ jhāyīnaṃ yattha katthaci pavivekoyeva  icchitabbo, tasmā ``dūraṃ araññaṭṭhānaṃ agantvā verambhāyaṃ vasa,  tātā''ti vadati. ayañhettha adhippāyo -- yasmā jhāyīnaṃ  pavivekakkhame nivāsaphāsuke senāsane laddheyeva jhānādayo  sampajjanti, na aladdhe, tasmā na evarūpe sītakāle yattha katthaci  vane vasituṃ sakkā, guhāpabbhārādīsu pana sakkāti.<br/><br/>[03] evaṃ upāsakena vutte thero vanādayo eva maṃ ramentīti dassento  ^b^``yathā abbhānī''^eb^tiādimāha. tassattho -- yathā pāvuse  kāle abbhāni valāhakāni verambhavāto ^b^nudati^eb^ khipati  nīharati, evameva me cittaṃ vivekapaṭisaññutā saññā abhikiranti  vivekaṭṭhānaṃyeva ākaḍḍhanti. <br/><br/>[01] kiñca ^a^M2.0216^ea^? ^b^apaṇḍaro^eb^ kāḷavaṇṇo, ^b^aṇḍasambhavo^eb^  aṇḍajo kāko, ^b^sīvathikāya^eb^ susānaṭṭhāne, ^b^niketacāriko^eb^  tameva nivāsanaṭṭhānaṃ katvā vicaraṇako ^b^uppādayateva me satiṃ,  sandehasmiṃ virāganissita^eb^nti, kāyasmiṃ virāgūpasaṃhitaṃ  kāyagatāsatikammaṭṭhānaṃ mayhaṃ uppādayatiyeva. ekadivasaṃ kira thero  kākena khajjamānaṃ manussakuṇapaṃ passitvā asubhasaññaṃ paṭilabhi, taṃ  sandhāya evamāha. tena kāye sabbaso chandarāgassa natthitāya  vaneyeva vasitukāmomhīti dasseti. ^b^yañcā^eb^ti ^b^ca^eb^-saddo  samuccayattho, tena aññampi mama araññavāsakāraṇaṃ suṇāhīti dasseti.  ^b^yaṃ^eb^ pabbajitaṃ mettāvihāritāya alobhaniyaparikkhāratāya ca  rakkhitabbassa abhāvato ^b^aññe^eb^ sevakādayo na rakkhanti.  ^b^yo^eb^ ca pabbajito ^b^aññe^eb^ kenaci kiñcanapalibodhabhūte na  rakkhati tādisānaṃyeva abhāvato. ^b^sa ve bhikkhu sukhaṃ  setī^eb^ti, so bhikkhu samucchinnakilesakāmatāya sabbaso vatthukāmesu  ^b^anapekkhavā^eb^ apekkhārahito yattha katthaci ^a^P2.0257^ea^  sukhaṃ seti. tassa anusaṅkitaparisaṅkitābhāvato araññamhi gāmamhi  sadisamevāti attho.<br/><br/>[03] idāni ^a^V2.0184^ea^ pabbatavanādīnaṃ ramaṇīyataṃ vasitapubbatañca dassetuṃ  ^b^``acchodikā''^eb^tiādi vuttaṃ. tattha ^b^vasitaṃ me^eb^ti,  vuṭṭhapubbaṃ mayā. ^b^vāḷamiganisevite^eb^ti, sīhabyagghādīhi  vāḷamigehi upasevite vane.<br/><br/>[03] ^b^saṅkappaṃ nābhijānāmī^eb^ti, ime ye keci pāṇino sattā  ususattiādīhi paharaṇehi ^b^haññantu^eb^ māriyantu muṭṭhippahārādīhi  ^b^vajjhantu^eb^ bādhīyantu, aññena vā yena kenaci ākārena dukkhaṃ  ^b^pappontu^eb^ pāpuṇantūti; evaṃ ^b^dosasaṃhitaṃ^eb^ paṭighasaṃyuttaṃ tato  eva ^b^anariyaṃ^eb^ byāpādavihiṃsādippabhedaṃ pāpasaṅkappaṃ uppāditaṃ  nābhijānāmi, micchāvitakko na uppannapubboti mettāvihāritaṃ dasseti.<br/><br/>[03] idāni ^b^``pariciṇṇo''^eb^tiādinā attano katakiccataṃ  dasseti. tattha ^b^pariciṇṇo^eb^ti upāsito  ovādānusāsanīkaraṇavasena. ^b^ohito^eb^ti orohito.  ^b^garuko bhāro^eb^ti garutaro khandhabhāro. <br/><br/>[01] ^b^nābhinandāmi^eb^ ^a^M2.0217^ea^ ^b^maraṇa^eb^nti ``kathaṃ nu kho me maraṇaṃ  siyā''ti maraṇaṃ na icchāmi. ^b^nābhinandāmi jīvita^eb^nti  ``kathaṃ nu kho ahaṃ ciraṃ jīveyya''nti jīvitampi na icchāmi.  etena maraṇe jīvite ca samānacittataṃ dasseti. ^b^kālañca  paṭikaṅkhāmī^eb^ti parinibbānakālaṃva āgamemi. ^b^nibbisa^eb^nti  nibbisanto, bhatiyā kammaṃ karonto. ^b^bhatako yathā^eb^ti yathā  bhatako parassa kammaṃ karonto kammasiddhiṃ anabhinandantopi kammaṃ  karontova divasakkhayaṃ udikkhati, evaṃ ahampi jīvitaṃ  anabhinandantopi attabhāvassa yāpanena maraṇaṃ anabhinandantopi  pariyosānakālaṃ paṭikaṅkhāmīti. sesaṃ vuttanayameva. <br/><br/>[06] saṃkiccattheragāthāvaṇṇanā niṭṭhitā. <br/><br/>[06] ekādasanipātavaṇṇanā niṭṭhitā. 


volume: 100
item: 242
title: dvādasakanipāto^^^sīlavattheragāthāvaṇṇanā^
content:
  [03] dvādasakanipāte ^a^M2.0218^ea^ ^a^V2.0185^ea^ ^b^sīlamevā^eb^tiādikā āyasmato  sīlavattherassa gāthā. kā uppatti? ayampi purimabuddhesu  katādhikāro tattha tattha bhave vivaṭṭūpanissayaṃ kusalaṃ upacinitvā  imasmiṃ buddhuppāde rājagahe bimbisārarañño putto hutvā nibbatti,  ^b^sīlavā^eb^tissa nāmaṃ ahosi. taṃ vayappattaṃ rājā ajātasattu  māretukāmo caṇḍaṃ mattahatthiṃ āropetvā nānāvidhehi upāyehi  upakkamantopi māretuṃ nāsakkhi pacchimabhavikassa arahattaṃ appatvā  antarā jīvitantarāyābhāvato. tassa pavattiṃ ^a^P2.0258^ea^  disvā bhagavā mahāmoggallānattheraṃ āṇāpesi -- ``sīlavakumāraṃ  ānehī''ti. thero iddhibalena saddhiṃ hatthinā taṃ ānesi. kumāro  hatthito oruyha bhagavantaṃ abhivādetvā ekamantaṃ nisīdi. bhagavā  tassa ajjhāsayānurūpaṃ dhammaṃ desesi. so dhammaṃ sutvā  paṭiladdhasaddho pabbajitvā vipassanāya kammaṃ karonto nacirasseva  arahattaṃ patvā kosalaraṭṭhe vasati. atha naṃ ajātasattu ``mārethā''ti  purise āṇāpesi. te therassa santikaṃ gantvā ṭhitā therena kathitaṃ  dhammakathaṃ sutvā sañjātasaṃvegā pasannacittā hutvā pabbajiṃsu. thero  tesaṃ -- <br/><br/>[03] 608^b^.^eb^ <br/><br/>[21] ``sīlamevidha sikkhetha, asmiṃ loke susikkhitaṃ.. <br/><br/>[22] sīlañhi sabbasampattiṃ, upanāmeti sevitaṃ.. <br/><br/>[03] 609^b^.^eb^ <br/><br/>[21] ``sīlaṃ rakkheyya medhāvī, patthayāno tayo sukhe. <br/><br/>[22] pasaṃsaṃ vittilābhañca, pecca sagge pamodanaṃ.. <br/><br/>[03] 610^b^.^eb^ <br/><br/>[21] ``sīlavā hi bahū mitte, saññamenādhigacchati. <br/><br/>[22] dussīlo pana mittehi, dhaṃsate pāpamācaraṃ.. <br/><br/>[03] 611^b^.^eb^ <br/><br/>[21] ``avaṇṇañca akittiñca, dussīlo labhate naro. <br/><br/>[22] vaṇṇaṃ kittiṃ pasaṃsañca, sadā labhati sīlavā.. <br/><br/>[03] 612^b^.^eb^ <br/><br/>[21] ``ādi ^a^M2.0219^ea^ ^a^V2.0186^ea^ sīlaṃ patiṭṭhā ca, kalyāṇānañca mātukaṃ. <br/><br/>[22] pamukhaṃ sabbadhammānaṃ, tasmā sīlaṃ visodhaye.. <br/><br/>[03] 613^b^.^eb^ <br/><br/>[21] ``velā ca saṃvaraṃ sīlaṃ, cittassa abhihāsanaṃ. <br/><br/>[22] titthañca sabbabuddhānaṃ, tasmā sīlaṃ visodhaye.. <br/><br/>[03] 614^b^.^eb^ <br/><br/>[21] ``sīlaṃ balaṃ appaṭimaṃ, sīlaṃ āvudhamuttamaṃ. <br/><br/>[22] sīlamābharaṇaṃ seṭṭhaṃ, sīlaṃ kavacamabbhutaṃ.. <br/><br/>[03] 615^b^.^eb^ <br/><br/>[21] ``sīlaṃ setu mahesakkho, sīlaṃ gandho anuttaro. <br/><br/>[22] sīlaṃ vilepanaṃ seṭṭhaṃ, yena vāti disodisaṃ.. <br/><br/>[03] 616^b^.^eb^ <br/><br/>[21] ``sīlaṃ sambalamevaggaṃ, sīlaṃ pātheyyamuttamaṃ. <br/><br/>[22] sīlaṃ seṭṭho ativāho, yena yāti disodisaṃ.. <br/><br/>[03] 617^b^.^eb^ <br/><br/>[21] ``idheva nindaṃ labhati, peccāpāye ca dummano. <br/><br/>[22] sabbattha dummano bālo, sīlesu asamāhito.. <br/><br/>[03] 618^b^.^eb^ <br/><br/>[21] ``idheva kittiṃ labhati, pecca sagge ca summano. <br/><br/>[22] sabbattha sumano dhīro, sīlesu susamāhito.. <br/><br/>[03] 619^b^.^eb^ <br/><br/>[21] ``sīlameva idha aggaṃ, paññavā pana uttamo. <br/><br/>[22] manussesu ca devesu, sīlapaññāṇato jaya''nti.. -- <br/><br/>[25] imāhi gāthāhi dhammaṃ desesi.<br/><br/>[03] tattha ^b^sīlamevidha sikkhetha, asmiṃ loke^eb^ti  ^b^idhā^eb^ti, nipātamattaṃ, imasmiṃ sattaloke atthakāmo kulaputto  cārittavārittādibhedaṃ ādito sīlameva sikkheyya, sikkhanto ca naṃ  ^b^susikkhitaṃ^eb^ akhaṇḍādibhāvāpādanena suṭṭhu sikkhitaṃ suparisuddhaṃ  paripuṇṇañca katvā sikkheyya. ^b^asmiṃ^eb^ ^a^P2.0259^ea^  ^b^loke^eb^ti vā imasmiṃ saṅkhāraloke sikkhitabbadhammesu sīlaṃ  ādito sikkheyya. diṭṭhisampattiyāpi sīlassa patiṭṭhābhāvato āha  ^b^``sīlaṃ hī''^eb^tiādi. tattha ^b^hī^eb^ti kāraṇavacanaṃ. yasmā  sīlaṃ ^b^sevitaṃ^eb^ paricitaṃ rakkhitaṃ ^a^M2.0220^ea^ manussasampatti, dibbasampatti,  nibbānasampattīti etaṃ ^b^sabbasampattiṃ^eb^ taṃsamaṅgino sattassa  ^b^upanāmeti^eb^ āvahati.<br/><br/>[03] sīlaṃ sabbasampattiṃ upanāmetīti saṅkhepato vuttamatthaṃ  vitthārato dassento ^b^``sīlaṃ rakkheyyā''^eb^tiādimāha. tattha  ^b^rakkheyyā^eb^ti gopeyya. pāṇātipātādito hi viramanto  vattapaṭivattañca pūrento paṭipakkhābhibhavanato taṃ rakkhati nāma.  ^b^medhāvī^eb^ti paññavā, idaṃ tassa rakkhanupāyadassanaṃ ñāṇabalena  hissa samādānaṃ avikopanañca hoti. ^b^patthayāno^eb^ti icchanto.  ^b^tayo sukhe^eb^ti ^a^V2.0187^ea^ tīṇi sukhāni. sukhanimittaṃ vā  ``sukha''nti adhippetaṃ. ^b^pasaṃsa^eb^nti kittiṃ, viññūhi vā  pasaṃsanaṃ. ^b^vittilābha^eb^nti tuṭṭhilābhaṃ. ``vittalābha''nti ca  paṭhanti, dhanalābhanti attho. sīlavā hi appamattatāya mahantaṃ  bhogakkhandhaṃ adhigacchati. ^b^peccā^eb^ti kālaṅkatvā. ^b^sagge  pamodana^eb^nti devaloke iṭṭhehi kāmaguṇehi, modanañca patthayamānoti  sambandho. idhaloke pasaṃsaṃ vittilābhaṃ paraloke dibbasampattiyā  modanañca icchanto sīlaṃ rakkheyyāti yojanā.<br/><br/>[03] ^b^saññamenā^eb^ti kāyādīnaṃ saṃyamena. saṃyato hi  kāyaduccaritādīhi kañci aviheṭhento abhayadānaṃ dadanto  piyamanāpatāya mittāni ganthati. ^b^dhaṃsate^eb^ti apeti.  ^b^pāpamācara^eb^nti pāṇātipātādipāpakammaṃ karonto. dussīlañhi  puggalaṃ atthakāmā sattā na bhajanti, aññadatthu parivajjenti.<br/><br/>[03] ^b^avaṇṇa^eb^nti aguṇaṃ, sammukhā garahaṃ vā.  ^b^akitti^eb^nti, ayasaṃ asilokaṃ. ^b^vaṇṇa^eb^nti guṇaṃ.  ^b^kitti^eb^nti silokaṃ patthaṭayasataṃ. ^b^pasaṃsa^eb^nti sammukhā  thomanaṃ.<br/><br/>[03] ^b^ādī^eb^ti mūlaṃ. sīlañhi kusalānaṃ dhammānaṃ ādi.  yathāha -- ``tasmātiha tvaṃ, bhikkhu, ādimeva visodhehi kusalesu  dhammesu. ko cādi kusalānaṃ dhammānaṃ? sīlañca suvisuddha''nti  (saṃ0 ni0  5.369). ^b^patiṭṭhā^eb^ti adhiṭṭhānaṃ. sīlañhi  sabbesaṃ uttarimanussadhammānaṃ patiṭṭhā. tenāha -- ``sīle  patiṭṭhāyā''tiādi (saṃ0 ni0  1.23; 192; peṭako0 22; mi0  pa0 2.1.9). ^b^kalyāṇānañca mātuka^eb^nti samathavipassanādīnaṃ  kalyāṇadhammānaṃ mātubhūtaṃ ^a^M2.0221^ea^, janakanti, attho. ^b^pamukhaṃ  sabbadhammāna^eb^nti, sabbesaṃ pāmojjādīnaṃ anavajjadhammānaṃ pamukhaṃ  mukhabhūtaṃ, pavattidvāranti attho. ^b^tasmā^eb^ti ādibhāvādito.  ^b^visodhaye^eb^ti akkhaṇḍādibhāvena sampādeyya.<br/><br/>[03] ^b^velā^eb^ti duccaritehi anatikkamanīyaṭṭhena velā, sīmāti  attho ^a^P2.0260^ea^. velāyati vā dussilyaṃ calayati  viddhaṃsetīti velā. saṃvaraṃ sīlaṃ kāyaduccaritādīnaṃ uppattidvārassa  pidahanato. ^b^abhihāsana^eb^nti tosanaṃ avippaṭisārahetutāya  cittassābhippamodanato. ^b^titthañca sabbabuddhāna^eb^nti sāvakabuddhā,  paccekabuddhā, sammāsambuddhāti sabbesaṃ buddhānaṃ kilesamalappavāhane  nibbānamahāsamuddāvagāhaṇe ca titthabhūtañca.<br/><br/>[03] ^b^sīlaṃ balaṃ appaṭima^eb^nti mārasenappamaddane asadisaṃ balaṃ  senāthāmo ca. ^b^āvudhamuttama^eb^nti saṃkilesadhammānaṃ ^a^V2.0188^ea^ chedane uttamaṃ  paharaṇaṃ. guṇasarīropasobhanaṭṭhena ^b^ābharaṇaṃ. seṭṭha^eb^nti sabbakālaṃ  uttamaṃ dabbañca. sapāṇaparittānato ^b^kavacamabbhutaṃ^eb^.  ``abbhida''nti ca paṭhanti, abhejjanti attho.<br/><br/>[03] apāyamahoghātikkamane saṃsāramahoghātikkamane ca kilesehi  asaṃsīdanaṭṭhena ^b^setu. mahesakkho^eb^ti mahabbalo. ^b^gandho  anuttaro^eb^ti paṭivātaṃ sabbadisāsu vāyanato anuttaro gandho  sabbajanamanoharattā. tenāha ^b^``yena vāti disodisa''^eb^nti yena  sīlagandhena taṃsamaṅgī disodisaṃ sabbā disā vāyati.  ``disodisā''tipi pāḷi, dasa disāti attho.<br/><br/>[03] ^b^sambalamevagga^eb^nti sambalaṃ nāma puṭabhattaṃ. yathā puṭabhattaṃ  gahetvā maggaṃ gacchanto puriso antarāmagge jighacchādukkhena na  kilamati, evaṃ sīlasampannopi suddhaṃ sīlasambalaṃ gahetvā  saṃsārakantāraṃ paṭipanno gatagataṭṭhāne na kilamatīti sīlaṃ aggaṃ  sambalaṃ nāma. tathā ^b^sīlaṃ pātheyyamuttamaṃ^eb^ corādīhi  asādhāraṇattā tattha tattha icchitabbasampattinipphādanato ca.  atikkāmento taṃ taṃ ṭhānaṃ yathicchitaṭṭhānaṃ vā vāheti sampāpetīti  ^b^ativāho, yānaṃ^eb^. kenaci anupaddutaṃ hutvā  icchitaṭṭhānappattihetutāya ^a^M2.0222^ea^ sīlaṃ seṭṭhaṃ ativāho. ^b^yenā^eb^ti yena  ativāhena ^b^yāti disodisa^eb^nti agatiṃ gatiñcāpi taṃ taṃ disaṃ  sukheneva gacchati.<br/><br/>[03] ^b^idheva nindaṃ labhatī^eb^ti idhalokepi ^b^dummano^eb^  rāgādīhi dūsitacitto ``dussīlo pāpadhammo''ti nindaṃ garahaṃ  labhati. ^b^pecca^eb^ paralokepi apāye ``purisattakali  avajātā''tiādinā yamapurisādīhi ca nindaṃ labhati. na kevalaṃ  nindameva labhati, atha kho ^b^sabbattha dummano bālo^eb^ idhaloke  duccaritacaraṇena dūsitacitto paraloke kammakāraṇādivasena  dukkhuppattiyāti sabbattha bālo dummano hoti. kathaṃ? ^b^sīlesu  asamāhito^eb^ sammā sīlesu na ṭhapitacitto appatiṭṭhitacitto.<br/><br/>[03] ^b^idheva kittiṃ labhatī^eb^ti idhalokepi sumano ``sappuriso  sīlavā kalyāṇadhammo''ti kittiṃ labhati. ^b^pecca^eb^ paralokepi  sagge ``ayaṃ sappuriso sīlavā kalyāṇadhammo. tathā hi devānaṃ  sahabyataṃ upapanno''tiādinā kittiṃ labhati. na kevalaṃ kittimeva  labhati, atha kho ^a^P2.0261^ea^ ^b^dhīro^eb^ dhitisampanno  ^b^sīlesu suṭṭhu samāhito^eb^ appitacitto supatiṭṭhitacitto sabbattha  idhaloke sucaritacaraṇena, paraloke sampattipaṭilābhena ^b^sumano^eb^  somanassappatto hoti. ^b^sīlameva idha agga^eb^nti duvidhaṃ sīlaṃ  lokiyaṃ lokuttaranti. tattha lokiyaṃ tāva kāmaloke  khattiyamahāsālādīsu, devaloke brahmaloke ca upapattivisesaṃ āvahati,  lābhībhāvādikassa ca kāraṇaṃ ^a^V2.0189^ea^ hoti. lokuttaraṃ pana sakalampi  vaṭṭadukkhaṃ atikkāmetīti sīlaṃ aggameva. tathā hi vuttaṃ -- <br/><br/>[21] ``hīnena brahmacariyena, khattiye upapajjati. <br/><br/>[22] majjhimena ca devattaṃ, uttamena visujjhatī''ti..  (jā0 1.8.75). <br/><br/>[02] ākaṅkheyya ce, bhikkhave, bhikkhu -- ``lābhī assaṃ  cīvarapiṇḍapātasenāsanagilānapaccayabhesajjaparikkhārāna''nti (ma0 ni0  1.65), ``sīlesvevassa paripūrakārī''ti (ma0 ni0 1.65),  ``ijjhati, bhikkhave, sīlavato cetopaṇidhi visuddhattā''ti (a0  ni0  8.35; dī0 ni0 3.337) ca.<br/><br/>[03] lokuttarasīlassa ^a^M2.0223^ea^ pana sabbaso pahīnapaṭipakkhassa sattamabhavato  paṭṭhāya saṃsāradukkhaṃ vinivattentassa aggabhāve vattabbameva natthi.  ^b^paññavā pana uttamo^eb^ti ``paññavā pana puggalo uttamo paramo  seṭṭhoyevā''ti puggalādhiṭṭhānena paññāya eva seṭṭhabhāvaṃ vadati. idāni  sīlapaññānaṃ seṭṭhabhāvaṃ kiccato dassento ^b^``sīlapaññāṇato  jaya''^eb^nti āha. ^b^jaya^eb^nti ca liṅgavipallāso daṭṭhabbo, ahūti  vā vacanaseso. tattha pajānanaṭṭhena paññāṇaṃ, sīlato paññāṇato ca  paṭipakkhajayo. na hi sīlena vinā paññā sambhavati, paññāya ca  vinā sīlaṃ kiccakaraṃ, aññamaññopakārakañcetaṃ. vuttañhi  ``sīlaparidhotā paññā, paññāparidhotaṃ sīla''nti (dī0 ni0  1.317) ^b^manussesu ca devesū^eb^ti idaṃ nesaṃ ṭhānavisesadassanaṃ.  tattha hi tāni savisesāni vattanti, samādhi panettha sīlapakkhiko  paññāya adhiṭṭhānabhāvato, paññāpakkhiko vā bhāvetabbato  sīlādhiṭṭhānato ca.<br/><br/>[03] evaṃ thero tesaṃ bhikkhūnaṃ sīlamukhena dhammaṃ desento attano  suvisuddhasīlādiguṇatādīpanena aññaṃ byākāsi. <br/><br/>[06] sīlavattheragāthāvaṇṇanā niṭṭhitā. 


volume: 100
item: 243
title: ^^sīlavattheragāthāvaṇṇanā^sunītattheragāthāvaṇṇanā^
content:
  [03] ^b^nīce^eb^ ^a^P2.0262^ea^ ^b^kulamhī^eb^tiādikā  āyasmato sunītattherassa gāthā. kā uppatti? ayampi  purimabuddhesu ^a^V2.0190^ea^ katādhikāro tattha tattha bhave puññāni upacinitvā  devamanussesu saṃsaranto buddhassa suññakāle kulagehe nibbattitvā  vayappatto bālajanehi saddhiṃ kīḷāpasuto hutvā vicaranto ekaṃ  paccekabuddhaṃ gāme piṇḍāya carantaṃ disvā, ``kiṃ tuyhaṃ sabbaso  vaṇitasarīrassa viya sakalaṃ kāyaṃ paṭicchādetvā bhikkhācaraṇena, nanu  nāma kasivāṇijjādīhi jīvikā kappetabbā? tāni ce kātuṃ na  sakkosi, ghare ghare muttakarīsādīni nīharanto pacchā vatthusodhanena  jīvāhī''ti akkosi. so tena kammena niraye paccitvā tasseva  kammassa vipākāvasesena manussalokepi bahūni jātisatāni  ^a^M2.0224^ea^ pupphachaḍḍakakule nibbattitvā tathā jīvikaṃ kappesi. imasmiñca  buddhuppāde pupphachaḍḍakakule eva nibbatto ukkārasodhanakammena jīvikaṃ  kappeti ghāsacchādanamattampi alabhanto.<br/><br/>[03] atha bhagavā pacchimayāme buddhāciṇṇaṃ mahākaruṇāsamāpattiṃ  samāpajjitvā tato vuṭṭhāya buddhacakkhunā lokaṃ volokento sunītassa  hadayabbhantare ghaṭe padīpaṃ viya pajjalantaṃ arahattūpanissayaṃ disvā  vibhātāya rattiyā pubbaṇhasamayaṃ nivāsetvā pattacīvaramādāya  bhikkhusaṅghaparivuto rājagahaṃ piṇḍāya paviṭṭho. yassaṃ vīthiyaṃ  sunīto ukkārasodhanakammaṃ karoti, taṃ vīthiṃ paṭipajji. sunītopi  tattha tattha vighāsuccārasaṅkārādikaṃ rāsiṃ katvā piṭakesu pakkhipitvā  kājenādāya pariharanto bhikkhusaṅghaparivutaṃ satthāraṃ āgacchantaṃ disvā  sārajjamāno sambhamākulahadayo gamanamaggaṃ nilīyanokāsañca  alabhanto kājaṃ bhittipasse ṭhapetvā ekena passena anupavisanto viya  bhittiṃ allīno pañjaliko aṭṭhāsi. ``bhittichiddena apakkamitukāmo  ahosī''tipi vadanti.<br/><br/>[03] satthā tassa samīpaṃ patvā ``ayaṃ attano kusalamūlasañcoditaṃ  upagataṃ maṃ sārajjamāno jātiyā kammassa ca nihīnatāya  sammukhībhāvampi lajjati, handassa vesārajjaṃ uppādessāmī''ti  karavīkarutamañjunā sakalanagaraninnādavara-gambhīrena brahmassarena  ``sunītā''ti ālapitvā ``kiṃ imāya dukkhajīvikāya pabbajituṃ  sakkhissatī''ti āha. sunīto tena satthu vacanena amatena viya  abhisitto uḷāraṃ pītisomanassaṃ paṭisaṃvedento ``bhagavā, sace  mādisāpi idha pabbajjaṃ labhanti, kasmāhaṃ na pabbajissāmi, pabbājetha  maṃ bhagavā''ti āha ^a^P2.0263^ea^. satthā ``ehi,  bhikkhū''ti āha. so tāvadeva ehibhikkhubhāvena pabbajjaṃ  upasampadañca labhitvā iddhimayapattacīvaradharo vassasaṭṭhikatthero viya  hutvā satthu santike aṭṭhāsi. bhagavā taṃ vihāraṃ netvā kammaṭṭhānaṃ  ācikkhi. so paṭhamaṃ aṭṭha samāpattiyo, pañca ca abhiññāyo  nibbattetvā vipassanaṃ vaḍḍhetvā chaḷabhiñño ahosi. taṃ sakkādayo  devā brahmāno ca upasaṅkamitvā namassiṃsu. tena vuttaṃ -- <br/><br/>[21] ``tā ^a^M2.0225^ea^ ^a^V2.0191^ea^ devatā sattasatā uḷārā, brahmā ca indo  upasaṅkamitvā. <br/><br/>[22] ājānīyaṃ jātijarābhibhūtaṃ, sunītaṃ namassanti  pasannacittā''tiādi..<br/><br/>[03] bhagavā taṃyeva devasaṅghapurakkhataṃ disvā sitaṃ katvā pasaṃsanto  ``tapena brahmacariyenā''ti gāthāya dhammaṃ desesi. atha naṃ sambahulā  bhikkhū sīhanādaṃ nadāpetukāmā, ``āvuso sunīta, kasmā kulā tvaṃ  pabbajito, kathaṃ vā pabbajito, kathañca saccāni paṭivijjhī''ti  pucchiṃsu. so taṃ sabbaṃ pakāsento -- <br/><br/>[03] 620^b^.^eb^ <br/><br/>[21] ``nīce kulamhi jātohaṃ, daliddo appabhojano. <br/><br/>[22] hīnakammaṃ mamaṃ āsi, ahosiṃ pupphachaḍḍako.. <br/><br/>[03] 621^b^.^eb^ <br/><br/>[21] ``jigucchito manussānaṃ, paribhūto ca vambhito. <br/><br/>[22] nīcaṃ manaṃ karitvāna, vandissaṃ bahukaṃ janaṃ.. <br/><br/>[03] 622^b^.^eb^ <br/><br/>[21] ``athaddasāsiṃ sambuddhaṃ, bhikkhusaṅghapurakkhataṃ. <br/><br/>[22] pavisantaṃ mahāvīraṃ, magadhānaṃ puruttamaṃ.. <br/><br/>[03] 623^b^.^eb^ <br/><br/>[21] ``nikkhipitvāna byābhaṅgiṃ, vandituṃ upasaṅkamiṃ. <br/><br/>[22] mameva anukampāya, aṭṭhāsi purisuttamo.. <br/><br/>[03] 624^b^.^eb^ <br/><br/>[21] ``vanditvā satthuno pāde, ekamantaṃ ṭhito tadā. <br/><br/>[22] pabbajjaṃ ahamāyāciṃ, sabbasattānamuttamaṃ.. <br/><br/>[03] 625^b^.^eb^ <br/><br/>[21] ``tato ^a^V2.0192^ea^ kāruṇiko satthā, sabbalokānukampako. <br/><br/>[22] `ehi bhikkhū'ti maṃ āha, sā me āsūpasampadā.. <br/><br/>[03] 626^b^.^eb^ ``sohaṃ eko araññasmiṃ, viharanto atandito. <br/><br/>[22] akāsiṃ satthu vacanaṃ, yathā maṃ ovadī jino.. <br/><br/>[03] 627^b^.^eb^ <br/><br/>[21] ``rattiyā paṭhamaṃ yāmaṃ, pubbajātimanussariṃ. <br/><br/>[27] rattiyā majjhimaṃ yāmaṃ, dibbacakkhuṃ visodhayiṃ. <br/><br/>[22] rattiyā pacchime yāme, tamokhandhaṃ padālayiṃ.. <br/><br/>[03] 628^b^.^eb^ <br/><br/>[21] ``tato ^a^M2.0226^ea^ ratyāvivasāne, sūriyuggamanaṃ pati. (jā0  1.11.79). <br/><br/>[22] indo brahmā ca āgantvā, maṃ namassiṃsu pañjalī.. <br/><br/>[03] 629^b^.^eb^ <br/><br/>[21] ``namo te purisājañña, namo te purisuttama. <br/><br/>[22] yassa te āsavā khīṇā, dakkhiṇeyyosi mārisa.. <br/><br/>[03] 630^b^.^eb^ <br/><br/>[21] ``tato ^a^P2.0264^ea^ disvāna maṃ satthā,  devasaṅghapurakkhataṃ. <br/><br/>[22] sitaṃ pātukaritvāna, imamatthaṃ abhāsatha.. <br/><br/>[03] 631^b^.^eb^ <br/><br/>[21] ``tapena brahmacariyena, saṃyamena damena ca. <br/><br/>[22] etena brāhmaṇo hoti, etaṃ brāhmaṇamuttama''nti.. -- <br/><br/>[25] imāhi gāthāhi sīhanādaṃ nadi.<br/><br/>[03] tattha ^b^nīce^eb^ti lāmake sabbanihīne. uccanīcabhāvo hi  nāma sattānaṃ upādāyupādāya, ayaṃ pana sabbanihīne pukkusakule  uppannataṃ dassento ^b^``nīce kulamhi jāto''^eb^ti āha. tena vuttaṃ  -- ``nīceti lāmake sabbanihīne''ti. ^b^daliddo^eb^ti duggato,  daliddāpi keci kadāci ghāsacchādanassa lābhino, akasiravuttino  honti, ahaṃ pana sabbakālaṃ kasiravuttitāya hīno uddhanaṃ  upaṭṭhapitaukkhaliko dassanayuttaṃ thevakampi apassiṃ yevāti dassento  ^b^``appabhojano''^eb^ti āha. nīcakulikā daliddāpi keci  anīcakammājīvā honti, mayhaṃ pana na tathāti dassento āha  ^b^``hīnakammaṃ mamaṃ āsī''^eb^ti. kīdisanti ce? ^b^ahosiṃ  pupphachaḍḍako,^eb^ hatthavikalassa hatthavāti viya upacāravasenāyaṃ imassa  samaññā ahosi yadidaṃ ``pupphachaḍḍako''ti.  milātapupphasantharavaṇṇatāya vā ukkārabhūmiyā evaṃ vutto.<br/><br/>[03] ^b^jigucchito^eb^ti jātiyā ceva kammunā ca hīḷito.  ^b^manussāna^eb^nti manussehi. ^b^paribhūto^eb^ti avaññāto.  ^b^vambhito^eb^ti khuṃsito. ^b^nīcaṃ manaṃ karitvānā^eb^ti aññe  manusse sineruṃ viya ukkhipitvā tesaṃ pādapaṃsutopi attānaṃ nihīnaṃ  katvā pavattiyā nīcaṃ nihīnaṃ manaṃ katvā. ^b^vandissaṃ^eb^  ^a^M2.0227^ea^ ^b^bahukaṃ jana^eb^nti puthumahājanaṃ diṭṭhadiṭṭhakāle vandiṃ sirasi  añjaliṃ karonto paṇāmiṃ.<br/><br/>[03] ^b^athā^eb^ti adhikārantaradīpane nipāto.  ^b^addasāsi^eb^nti addakkhiṃ. ^b^magadhāna^eb^nti magadhā nāma  jānapadino rājakumārā, tesaṃ nivāso ekopi janapado ruḷhiyā  ``magadhāna''nti vutto, magadhajanapadassāti attho. ^b^puruttama^eb^nti  uttamaṃ nagaraṃ.<br/><br/>[03] ^b^byābhaṅgi^eb^nti kājaṃ. ^b^pabbajjaṃ ahamāyāci^eb^nti,  ``sunīta, pabbajituṃ sakkhissasī''ti satthārā okāse kate ahaṃ  pabbajjaṃ ayāciṃ. ^b^āsūpasampadā^eb^ti ``ehi, bhikkhū''ti satthu  vacanamattena āsi upasampadā. ^b^yathā maṃ ovadī^eb^ti ``evaṃ  samathapubbaṅgamaṃ vipassanaṃ bhāvehī''ti yathā maṃ ovadi, tathā satthuno  vacanaṃ ^b^akāsiṃ^eb^ paṭipajjiṃ. ^b^rattiyā^eb^tiādi tassā  paṭipattiyā rasadassanaṃ. tattha pubbenivāsañāṇaṃ ^a^P2.0265^ea^  anāgataṃsañāṇañca bahukiccanti ``^b^paṭhamaṃ yāmaṃ^eb^ ^a^V2.0193^ea^ ^b^majjhimaṃ  yāma''^eb^nti accantasaṃyogavasena upayogavacanaṃ vuttaṃ. na tathā  āsavakkhayañāṇaṃ ekābhisamayavasena pavattanatoti ^b^``pacchime  yāme''^eb^ti bhummavasena vuttanti daṭṭhabbaṃ. ^b^indo^eb^ti sakko  devarājā. ^b^brahmā^eb^ti mahābrahmā. indabrahmaggahaṇena aññesaṃ  kāmadevānaṃ brahmūnañca āgamanaṃ vuttamevāti daṭṭhabbaṃ. ukkaṭṭhaniddeso hesa  yathā ``rājā āgato''ti. ^b^namassiṃsū^eb^ti kāyena vācāya ca  namakkāraṃ akaṃsu. <br/><br/>[01] tattha kāyena kataṃ namakkāraṃ dassento  ^b^``pañjalī''^eb^ti vatvā vācāya kataṃ dassetuṃ ^b^``namo  te''^eb^tiādi vuttaṃ. ^b^devasaṅghapurakkhata^eb^nti devaggahaṇena  upapattidevabhāvato brahmānopi gahitā. ^b^sitaṃ pātukaritvānā^eb^ti  attano ovādassa mahapphalataṃ devabrahmūnañca guṇasampattiṃ nissāya  satthā sitaṃ pātvākāsi. pātukaronto ca na aññe viya dante  vidaṃseti, mukhādhānaṃ pana thokaṃ vivarati, tattakena ca  abhibhūtadibbaphalikamuttarasmiyo avahasitatārakāsasimarīciyo  susukkadāṭhasambhavā ghanarasmiyo nikkhamitvā tikkhattuṃ satthu mukhaṃ  padakkhiṇaṃ karonti, taṃ disvā pacchato gacchantāpi satthā sitaṃ  pātvākāsīti sañjānanti.<br/><br/>[03] ^b^tapenā^eb^ti ^a^M2.0228^ea^ indriyasaṃvarena, ``dhutadhammasamādānenā''ti  keci. ^b^saṃyamenā^eb^ti sīlena. ^b^damenā^eb^ti paññāya.  ^b^brahmacariyenā^eb^ti avasiṭṭhaseṭṭhacariyāya. ^b^etenā^eb^ti  yathāvuttena tapādinā. ^b^brāhmaṇo hoti^eb^ bāhitapāpabhāvato.  ^b^eta^eb^nti tapādi yathāvuttaṃ. ^b^brāhmaṇamuttama^eb^nti uttamaṃ  brāhmaṇaṃ, brāhmaṇesu vā uttamaṃ sabbaseṭṭhaṃ, ahūti vacanaseso.  ^b^brāhmaṇa^eb^nti vā brahmaññamāha, evaṃ uttamaṃ brahmaññaṃ, na jaccādīti  adhippāyo. na hi jātikulapadesagottasampattiādayo ariyabhāvassa  kāraṇaṃ, adhisīlasikkhādayo eva pana kāraṇaṃ. tenāha -- <br/><br/>[21] ``yathā saṅkāraṭhānasmiṃ, ujjhitasmiṃ mahāpathe. <br/><br/>[22] padumaṃ tattha jāyetha, sucigandhaṃ manoramaṃ.. <br/><br/>[21] ``evaṃ saṅkārabhūtesu, andhabhūte puthujjane. <br/><br/>[22] atirocati paññāya, sammāsambuddhasāvako''ti.. (dha0  pa0 58-59).<br/><br/>[03] evaṃ thero tehi bhikkhūhi pucchitamatthaṃ imāhi gāthāhi  vissajjento sīhanādaṃ nadīti. <br/><br/>[06] sunītattheragāthāvaṇṇanā niṭṭhitā. <br/><br/>[06] dvādasakanipātavaṇṇanā niṭṭhitā. 


volume: 100
item: 244
title: terasanipāto^^^soṇakoḷivisattheragāthāvaṇṇanā^
content:
  [03] terasanipāte ^a^M2.0229^ea^ ^a^V2.0194^ea^ ^a^P2.0266^ea^ ^b^yāhu  raṭṭhe^eb^tiādikā  āyasmato soṇassa koḷivisassa gāthā. kā uppatti? ayampi  purimabuddhesu katādhikāro tattha tattha bhave puññāni upacini. ayaṃ  kira anomadassissa bhagavato kāle mahāvibhavo seṭṭhi hutvā  upāsakehi saddhiṃ vihāraṃ gantvā satthu santike dhammaṃ sutvā  pasannamānaso satthu caṅkamanaṭṭhāne sudhāya parikammaṃ kāretvā  nānāvaṇṇehi pupphehi santharitvā upari nānāvirāgavatthehi vitānaṃ  bandhāpesi, tathā satthu bhikkhusaṅghassa ca dīghasālaṃ kāretvā  niyyādesi. so tena puññakammena devamanussesu saṃsaranto  padumuttarassa bhagavato kāle haṃsavatīnagare seṭṭhikule nibbatti,  ^b^sirivaḍḍho^eb^tissa nāmaṃ ahosi. so vayappatto vihāraṃ gantvā  satthu santike dhammaṃ suṇanto satthāraṃ ekaṃ bhikkhuṃ āraddhavīriyānaṃ  aggaṭṭhāne ṭhapentaṃ disvā, sayampi taṃ ṭhānantaraṃ patthento sattāhaṃ  mahādānaṃ pavattetvā paṇidhānamakāsi. satthāpi tassa patthanāya  samijjhanabhāvaṃ disvā byākaritvā pakkāmi. <br/><br/>[01] sopi yāvajīvaṃ kusalaṃ katvā devamanussesu saṃsaranto  parinibbute kassapadasabale anuppanne amhākaṃ bhagavati bārāṇasiyaṃ  kulagehe nibbattitvā viññutaṃ patto gaṅgātīre paṇṇasālaṃ karitvā ekaṃ  paccekabuddhaṃ temāsaṃ catūhi paccayehi sakkaccaṃ upaṭṭhahi. paccekabuddho  vuṭṭhavasso paripuṇṇaparikkhāro gandhamādanameva gato. sopi kulaputto  yāvajīvaṃ tattha puññāni katvā tato cavitvā devamanussesu saṃsaranto  amhākaṃ bhagavato kāle campānagare usabhaseṭṭhissa gehe paṭisandhiṃ gaṇhi.  tassa paṭisandhiggahaṇato paṭṭhāya seṭṭhissa mahābhogakkhandho  abhivaḍḍhi. tassa jātadivase sakalanagare mahāsakkārasampanno  ahosi, tassa pubbe paccekabuddhassa  satasahassagghanikarattakambalapariccāgena suvaṇṇavaṇṇo sukhumālataro ca  attabhāvo ahosi, tenassa ^b^soṇo^eb^ti nāmaṃ akaṃsu. mahatā  parivārena vaḍḍhati ^a^M2.0230^ea^, tassa hatthapādatalāni bandhujīvakapupphavaṇṇāni  ahesuṃ, satavihatakappāsassa viya samphasso pādatalesu  maṇikuṇḍalāvaṭṭavaṇṇāni lomāni ^a^V2.0195^ea^ jāyiṃsu. vayappattassa tassa tiṇṇaṃ  utūnaṃ anucchavike tayo pāsāde kāretvā nāṭakāni upaṭṭhāpesuṃ. so  tattha mahatiṃ sampattiṃ anubhavanto devakumāro viya paṭivasati.<br/><br/>[03] atha ^a^P2.0267^ea^ amhākaṃ satthari sabbaññutaṃ patvā  pavattitavaradhammacakke rājagahaṃ upanissāya viharante bimbisāraraññā  pakkosāpito asītiyā gāmikasahassehi saddhiṃ rājagahaṃ āgato, satthu  santikaṃ gantvā dhammaṃ sutvā paṭiladdhasaddho mātāpitaro anujānāpetvā  sāsane pabbajitvā laddhūpasampado satthu santike kammaṭṭhānaṃ gahetvā,  janasaṃsaggapariharaṇatthaṃ sītavane vasanto ``mama sarīraṃ sukhumālaṃ, na  ca sakkā sukheneva sukhaṃ adhigantuṃ, kāyaṃ kilametvā samaṇadhammaṃ kātuṃ  vaṭṭatī''ti ṭhānacaṅkamameva adhiṭṭhāya, padhānamanuyuñjanto pādatalesu  phoṭesu uṭṭhahitesupi vedanaṃ ajjhupekkhitvā daḷhaṃ vīriyaṃ karonto  accāraddhavīriyatāya visesaṃ nibbattetuṃ asakkonto, ``evaṃ  vāyamantopi ahaṃ maggaṃ vā phalaṃ vā nibbattetuṃ na sakkomi, kiṃ me  pabbajjāya, hīnāyāvattitvā bhoge ca bhuñjissāmi, puññāni ca  karissāmī''ti cintesi. satthā tassa cittācāraṃ ñatvā tattha  gantvā vīṇūpamovādena ovaditvā vīriyasamatāyojanavidhiṃ dassento  kammaṭṭhānaṃ sodhetvā gijjhakūṭaṃ gato. soṇattheropi satthu sammukhā  ovādaṃ labhitvā vīriyasamataṃ yojetvā vipassanaṃ ussukkāpetvā arahatte  patiṭṭhāsi. tena vuttaṃ ^b^apadāne^eb^ (apa0 thera 1.5.25-53) -- <br/><br/>[21] ``anomadassissa munino, lokajeṭṭhassa tādino. <br/><br/>[22] sudhāya lepanaṃ katvā, caṅkamaṃ kārayiṃ ahaṃ.. <br/><br/>[21] ``nānāvaṇṇehi pupphehi, caṅkamaṃ santhariṃ ahaṃ. <br/><br/>[22] ākāse vitānaṃ katvā, bhojayiṃ buddhamuttamaṃ.. <br/><br/>[21] ``añjaliṃ paggahetvāna, abhivādetvāna subbataṃ. <br/><br/>[22] dīghasālaṃ bhagavato, niyyādesimahaṃ tadā.. <br/><br/>[21] ``mama saṅkappamaññāya, satthā loke anuttaro. <br/><br/>[22] paṭiggahesi bhagavā, anukampāya cakkhumā.. <br/><br/>[21] ``paṭiggahetvāna ^a^M2.0231^ea^ sambuddho, dakkhiṇeyyo sadevake. <br/><br/>[22] bhikkhusaṅghe nisīditvā, imā gāthā abhāsatha.. <br/><br/>[21] ``yo so haṭṭhena cittena, dīghasālaṃ adāsi me. <br/><br/>[22] tamahaṃ kittayissāmi, suṇātha mama bhāsato.. <br/><br/>[21] ``imassa ^a^V2.0196^ea^ maccukālamhi, puññakammasamaṅgino. <br/><br/>[22] sahassayuttassaratho, upaṭṭhissati tāvade.. <br/><br/>[21] ``tena yānenayaṃ poso, devalokaṃ gamissati. <br/><br/>[22] anumodissare devā, sampatte kulasambhave.. <br/><br/>[21] ``mahārahaṃ byamhaṃ seṭṭhaṃ, ratanamattikalepanaṃ. <br/><br/>[22] kūṭāgāravarūpetaṃ, byamhaṃ ajjhāvasissati.. <br/><br/>[21] ``tiṃsakappasahassāni, devaloke ramissati. <br/><br/>[22] pañcavīsati kappāni, devarājā bhavissati.. <br/><br/>[21] ``sattasattatikkhattuñca, cakkavattī bhavissati. <br/><br/>[22] yasodharasanāmā te, sabbepi ekanāmakā.. <br/><br/>[21] ``dve sampattī anubhotvā, vaḍḍhetvā puññasañcayaṃ. <br/><br/>[22] aṭṭhavīsatikappamhi, cakkavattī bhavissati.. <br/><br/>[21] ``tatrāpi byamhaṃ pavaraṃ, vissakammena māpitaṃ. <br/><br/>[22] dasasaddāvivittaṃ taṃ, puramajjhāvasissati.. <br/><br/>[21] ``aparimeyye ito kappe, bhūmipālo mahiddhiko. <br/><br/>[22] okkāko nāma nāmena, rājā raṭṭhe bhavissati.. <br/><br/>[21] ``soḷasitthisahassānaṃ, sabbāsaṃ pavarā ca sā. <br/><br/>[22] abhijātā khattiyānī, nava putte janessati.. <br/><br/>[21] ``nava putte janetvāna, khattiyānī marissati. <br/><br/>[22] taruṇī ca piyā kaññā, mahesittaṃ karissati.. <br/><br/>[21] ``okkākaṃ tosayitvāna, varaṃ kaññā labhissati. <br/><br/>[22] varaṃ laddhāna sā kaññā, putte pabbājayissati.. <br/><br/>[21] ``pabbājitā ^a^M2.0232^ea^ ca te sabbe, gamissanti naguttamaṃ. <br/><br/>[22] jātibhedabhayā sabbe, bhaginīhi vasissare.. <br/><br/>[21] ``ekā ca kaññā byādhīhi, bhavissati parikkhatā. <br/><br/>[22] mā no jāti pabhijjīti, nikhaṇissanti khattiyā.. <br/><br/>[21] ``khattiyo nīharitvāna, tāya saddhiṃ vasissati. <br/><br/>[22] bhavissati tadā bhedo, okkākakulasambhavo.. <br/><br/>[21] ``tesaṃ pajā bhavissanti, koḷiyā nāma jātiyā. <br/><br/>[22] tattha mānusakaṃ bhogaṃ, anubhossatinappakaṃ.. <br/><br/>[21] ``tamhā kāyā cavitvāna, devalokaṃ gamissati. <br/><br/>[22] tatrāpi pavaraṃ byamhaṃ, labhissati manoramaṃ.. <br/><br/>[21] ``devalokā ^a^V2.0197^ea^ cavitvāna, sukkamūlena codito. <br/><br/>[22] āgantvāna manussattaṃ, soṇo nāma bhavissati.. <br/><br/>[21] ``āraddhavīriyo pahitatto, padahaṃ satthu sāsane. <br/><br/>[22] sabbāsave pariññāya, nibbāyissatināsavo.. <br/><br/>[21] ``anantadassī bhagavā, gotamo sakyapuṅgavo. <br/><br/>[22] visesaññū mahāvīro, aggaṭṭhāne ṭhapessati.. <br/><br/>[21] ``vuṭṭhamhi deve caturaṅgulamhi, tiṇe  anileritāṅgaṇamhi. <br/><br/>[22] ṭhatvāna yogassa payuttatādino, tatottariṃ pāramatā na  vijjati.. <br/><br/>[21] ``uttame damathe danto, cittaṃ me supaṇīhitaṃ. <br/><br/>[22] bhāro me ohito sabbo, nibbutomhi anāsavo.. <br/><br/>[21] ``aṅgīraso mahānāgo, abhijātova kesarī. <br/><br/>[22] bhikkhusaṅghe nisīditvā, etadagge ṭhapesi maṃ.. <br/><br/>[21] ``paṭisambhidā catasso...pe0... kataṃ buddhassa  sāsana''nti..<br/><br/>[03] arahattaṃ pana patvā attano paṭipattiṃ paccavekkhitvā udānavasena  aññābyākaraṇavasena ca -- <br/><br/>[03] 632^b^.^eb^ <br/><br/>[21] ``yāhu raṭṭhe samukkaṭṭho, rañño aṅgassa paddhagū. <br/><br/>[22] svājja dhammesu ukkaṭṭho, soṇo dukkhassa pāragū.. <br/><br/>[03] 633^b^.^eb^ <br/><br/>[21] ``pañca chinde pañca jahe, pañca cuttari bhāvaye. <br/><br/>[22] pañcasaṅgātigo bhikkhu, oghatiṇṇoti vuccati.. <br/><br/>[03] 634^b^.^eb^ <br/><br/>[21] ``unnaḷassa pamattassa, bāhirāsassa bhikkhuno. <br/><br/>[22] sīlaṃ samādhi paññā ca, pāripūriṃ na gacchati.. <br/><br/>[03] 635^b^.^eb^ <br/><br/>[21] ``yañhi kiccaṃ apaviddhaṃ, akiccaṃ pana karīyati. <br/><br/>[22] unnaḷānaṃ pamattānaṃ, tesaṃ vaḍḍhanti āsavā.. <br/><br/>[03] 636^b^.^eb^ <br/><br/>[21] ``yesañca susamāraddhā, niccaṃ kāyagatā sati. <br/><br/>[27] akiccaṃ te na sevanti, kicce sātaccakārino. <br/><br/>[22] satānaṃ sampajānānaṃ, atthaṃ gacchanti āsavā.. <br/><br/>[03] 637^b^.^eb^ <br/><br/>[21] ``ujumaggamhi ^a^M2.0233^ea^ ^a^P2.0268^ea^ akkhāte, gacchatha  mā nivattatha. <br/><br/>[22] attanā codayattānaṃ, nibbānamabhihāraye.. <br/><br/>[03] 638^b^.^eb^ <br/><br/>[21] ``accāraddhamhi ^a^V2.0198^ea^ vīriyamhi, satthā loke anuttaro. <br/><br/>[27] vīṇopamaṃ karitvā me, dhammaṃ deseti cakkhumā. <br/><br/>[22] tassāhaṃ vacanaṃ sutvā, vihāsiṃ sāsane rato.. <br/><br/>[03] 639^b^.^eb^ <br/><br/>[21] ``samathaṃ paṭipādesiṃ, uttamatthassa pattiyā. <br/><br/>[22] tisso vijjā anuppattā, kataṃ buddhassa sāsanaṃ.. <br/><br/>[03] 640^b^.^eb^ <br/><br/>[21] ``nekkhamme adhimuttassa, pavivekañca cetaso. <br/><br/>[22] abyābajjhādhimuttassa, upādānakkhayassa ca.. <br/><br/>[03] 641^b^.^eb^ <br/><br/>[21] ``taṇhakkhayādhimuttassa, asammohañca cetaso. <br/><br/>[22] disvā āyatanuppādaṃ, sammā cittaṃ vimuccati.. <br/><br/>[03] 642^b^.^eb^ <br/><br/>[21] ``tassa sammā vimuttassa, santacittassa bhikkhuno. <br/><br/>[22] katassa paticayo natthi, karaṇīyaṃ na vijjati.. <br/><br/>[03] 643^b^.^eb^ <br/><br/>[21] ``selo ^a^M2.0234^ea^ yathā ekaghano, vātena na samīrati. <br/><br/>[22] evaṃ rūpā rasā saddā, gandhā phassā ca kevalā.. <br/><br/>[03] 644^b^.^eb^ <br/><br/>[21] ``iṭṭhā dhammā aniṭṭhā ca, nappavedhenti tādino. <br/><br/>[22] ṭhitaṃ cittaṃ visaññuttaṃ, vayañcassānupassatī''ti.. --  imā gāthā abhāsi.<br/><br/>[03] tattha ^b^yāhu raṭṭhe samukkaṭṭho^eb^ti yo ahu ahosi aṅgaraṭṭhe  asītiyā gāmikasahassehi bhogasampattiyā issariyasampattiyā ca  sammā ativiya ukkaṭṭho seṭṭho. ^b^rañño aṅgassa paddhagū^eb^ti catūhi  saṅgahavatthūhi parisāya rañjanaṭṭhena rañño aṅgādhipatino bimbisārassa  parivārabhūto gahapativiseso tassa raṭṭhe kuṭumbiko ahūti yojetabbaṃ.  ^b^svājja dhammesu ukkaṭṭho^eb^ti so soṇo ajjetarahi lokuttaradhammesu  ukkaṭṭho jāto, gihikālepi kehici ukkaṭṭhoyeva hutvā idāni  pabbajitakālepi ukkaṭṭhoyeva hotīti attānameva paraṃ viya dasseti.  ^b^dukkhassa pāragū^eb^ti sakalassa vaṭṭadukkhassa pāraṃ pariyantaṃ gato,  etena dhammesu ukkaṭṭhoti avisesena vuttaṃ ukkaṭṭhabhāvaṃ viseseti  arahattādhigamadīpanato.<br/><br/>[03] idāni yāya paṭipattiyā dukkhapāragū jāto, aññāpadesena taṃ  dassento ^b^``pañca chinde''^eb^ti gāthamāha. tassattho --  apāyakāmasugatisampāpakāni pañcorambhāgiyāni saṃyojanāni puriso  satthena pāde baddharajjukaṃ viya heṭṭhimena maggattayena chindeyya,  rūpārūpabhavasampāpakāni pañca uddhambhāgiyāni saṃyojanāni puriso  gīvāya baddharajjukaṃ viya aggamaggena jaheyya, chindeyya, tesaṃ pana  uddhambhāgiyasaṃyojanānaṃ pahānāya pañca saddhādīni indriyāni ^a^P2.0269^ea^  uttari ^b^bhāvaye^eb^ ^a^V2.0199^ea^ bhāveyya. evaṃbhūto pana bhikkhu  rāgasaṅgo dosamohamānadiṭṭhisaṅgoti pañcannaṃ saṅgānaṃ atikkamanena  ^b^pañcasaṅgātigo^eb^ hutvā, kāmogho, bhavogho, diṭṭhogho,  avijjoghoti catunnaṃ oghānaṃ tiṇṇattā ^b^oghatiṇṇo^eb^ti vuccati.<br/><br/>[03] ayañca oghataraṇapaṭipattisīlādīnaṃ pāripūriyāva hoti,  sīlādayo ca mānādippahānena pāripūriṃ gacchanti, na aññathāti  dassento ^b^``unnaḷassā''^eb^ti gāthamāha. tattha ^b^unnaḷassā^eb^ti  uggatatucchamānassa. māno ^a^M2.0235^ea^ hi unnamanākāravuttiyā tucchabhāvena naḷo  viyāti ``naḷo''ti vuccati. ^b^pamattassā^eb^ti sativossaggena  pamādaṃ āpannassa. ^b^bāhirāsassā^eb^ti bāhiresu āyatanesu  āsāvato, kāmesu avītarāgassāti attho. ^b^sīlaṃ samādhi  paññā ca, pāripūriṃ na gacchatī^eb^ti tassa sīlādīnaṃ  paṭipakkhasevino lokiyopi tāva sīlādiguṇo pāripūriṃ na gacchati,  pageva lokuttaro.<br/><br/>[03] tattha kāraṇamāha ^b^``yañhi kicca''^eb^ntiādinā.  bhikkhuno hi pabbajitakālato paṭṭhāya aparimāṇasīlakkhandhagopanaṃ  araññavāso dhutaṅgapariharaṇaṃ bhāvanārāmatāti evamādi kiccaṃ nāma.  yehi pana idaṃ yathāvuttaṃ attano kiccaṃ, taṃ apaviddhaṃ akaraṇena chaḍḍitaṃ.  ^b^akicca^eb^nti pattamaṇḍanaṃ  cīvarakāyabandhanāṃsabaddhachattupāhanatālavaṇṭadhammakaraṇamaṇḍananti  evamādi parikkhāramaṇḍanaṃ paccayabāhuliyanti evamādi bhikkhuno  akiccaṃ nāma, taṃ kayirati, tesaṃ mānanaḷaṃ ukkhipitvā caraṇena  ^b^unnaḷānaṃ^eb^ sativossaggena ^b^pamattānaṃ^eb^ cattāropi āsavā  vaḍḍhanti.<br/><br/>[03] yesaṃ pana paññādiguṇo vaḍḍhati, te dassetuṃ  ^b^``yesa''^eb^ntiādi vuttaṃ. tattha ^b^susamāraddhā^eb^ti suṭṭhu  paggahitā. ^b^kāyagatā satī^eb^ti, kāyānupassanābhāvanā.  ^b^akiccaṃ te^eb^ti te etaṃ pattamaṇḍanādiakiccaṃ. ^b^na  sevantī^eb^ti na karonti. ^b^kicce^eb^ti, pabbajitakālato paṭṭhāya  kattabbe aparimāṇasīlakkhandhagopanādike. ^b^sātaccakārino^eb^ti  satatakārino tesaṃ satiyā avippavāsena ^b^satānaṃ^eb^  sātthakasampajaññaṃ, sappāyasampajaññaṃ, gocarasampajaññaṃ,  asammohasampajaññanti catūhi sampajaññehi ^b^sampajānānaṃ,^eb^  cattāropi ^b^āsavā atthaṃ gacchanti^eb^ parikkhayaṃ abhāvaṃ gacchantīti  attho.<br/><br/>[03] idāni attano santike ṭhitabhikkhūnaṃ ovādaṃ dento  ^b^``ujumaggamhī''^eb^ti gāthamāha. tattha ^b^ujumaggamhi  akkhāte^eb^ti antadvayaparivajjanena kāyavaṅkādippahānena ca ujuke  majjhimapaṭipadābhūte ariyamagge satthārā bhāsite. ^b^gacchathā^eb^ti  paṭipajjatha. ^b^mā nivattathā^eb^ti antarā ^a^V2.0200^ea^ vosānaṃ māpajjatha.  ^b^attanā codayattāna^eb^nti idha ^a^P2.0270^ea^ atthakāmo  kulaputto apāyabhayapaccavekkhaṇādinā ^a^M2.0236^ea^ attanāva attānaṃ codento.  ^b^nibbānamabhihāraye^eb^ti, attānaṃ nibbānaṃ abhihareyya upaneyya,  yathā naṃ sacchikaroti, tathā paṭipajjeyyāti attho. <br/><br/>[01] idāni mayāpi evameva paṭipannanti, attano paṭipattiṃ  dassetuṃ ^b^``accāraddhamhī''^eb^tiādi vuttaṃ. ^b^accāraddhamhi  vīriyamhī^eb^ti vipassanaṃ bhāventena mayā samādhinā vīriyaṃ samarasaṃ  akatvā ativiya vīriye paggahite. accāraddhavīriyatā cassa heṭṭhā  vuttāyeva. ^b^vīṇopamaṃ karitvā me^eb^ti āyasmato soṇassa ``ye  kho keci bhagavato sāvakā āraddhavīriyā viharanti. ahaṃ tesaṃ  aññataro, atha ca pana me nānupādāya āsavehi cittaṃ vimuccati,  tasmāhaṃ vibbhamissāmī''ti citte uppanne satthā iddhiyā tassa  sammukhe attānaṃ dassetvā ``kasmā tvaṃ, soṇa, `vibbhamissāmī'ti  cittaṃ uppādesi, kusalo tvaṃ pubbe agāriyabhūto vīṇāya  tantissare''ti pucchitvā tena ``evaṃ, bhante''ti vutte ``taṃ kiṃ  maññasi, soṇa? yadā te vīṇāya tantiyo accāyatā honti, api  nu te vīṇā tasmiṃ samaye saravatī vā hoti kammaññā vāti? no  hetaṃ, bhante! taṃ kiṃ maññasi, soṇa, yadā te vīṇāya tantiyo  atisithilā honti, api nu te vīṇā tasmiṃ samaye saravatī vā  hoti kammaññā vāti? no hetaṃ, bhante. taṃ kiṃ maññasi, soṇa,  yadā pana te vīṇāya tantiyo neva accāyatā honti, nātisithilā  same guṇe patiṭṭhitā, api nu te vīṇā tasmiṃ samaye saravatī vā  hoti kammaññā vāti? evaṃ, bhante. evameva kho, soṇa,  accāraddhavīriyaṃ uddhaccāya saṃvattati, atilīnavīriyaṃ kosajjāya  saṃvattati, tasmātiha tvaṃ, soṇa, vīriyasamataṃ adhiṭṭhaha, indriyānañca  samataṃ paṭivijjhā''ti evaṃ vīṇaṃ upamaṃ katvā pavattitena  vīṇopamovādena mayhaṃ dhammaṃ desesi. ^b^tassāhaṃ vacanaṃ sutvā^eb^ti  tassa bhagavato vacanaṃ vīṇopamovādaṃ sutvā antarā uppannaṃ  vibbhamitukāmataṃ pahāya satthu sāsane ^b^rato^eb^ abhirato vihariṃ.<br/><br/>[03] viharanto ca ^b^samathaṃ paṭipādesiṃ^eb^ vīriyasamataṃ yojento  saddhāpaññānaṃ viya samādhivīriyānaṃ samarasataṃ uppādento jhānādhiṭṭhānaṃ  vipassanāsamādhiṃ ^a^M2.0237^ea^ sampādesiṃ vipassanaṃ ussukkāpesiṃ. tattha payojanaṃ  āha ^b^``uttamatthassa pattiyā''^eb^ti. ^b^uttamatthassa pattiyā^eb^ti  arahattādhigamāyāti attho.<br/><br/>[03] idāni yathā paṭipannassa samathavipassanā sampajjiṃsu, taṃ  ^a^P2.0271^ea^ aññāpadesena dassento  ^b^``nekkhamme''^eb^tiādimāha. tattha ^b^nekkhamme^eb^ti  pabbajjādike kāmanissaraṇe. ^b^adhimuttassā^eb^ti tattha  ninnapoṇapabbhārabhāvena ^a^V2.0201^ea^ yuttappayuttassa, paṭhamaṃ tāva pabbajjābhimukho  hutvā kāme pahāya pabbajitvā ca sīlavisodhanaṃ araññavāso  dhutaṅgapariharaṇaṃ bhāvanābhiyogoti evamādīsu anavajjadhammesu  yuttappayuttassāti attho. ^b^pavivekañca cetaso^eb^ti cetaso  pavivekañca adhimuttassa evaṃ nekkhammādhimuttassa sato  catukkapañcakajjhānānaṃ nibbattanena viveke yuttassa payuttassa.  ^b^abyābajjhādhimuttassā^eb^ti abyābajjhe nidukkhatāya adhimuttassa  jhānasamāpattiyo nibbattetvā samathasukhe yuttappayuttassa.  ^b^upādānakkhayassa cā^eb^ti catunnampi upādānānaṃ khayante arahatte  adhimuttassa. bhummatthe hi etaṃ sāmivacanaṃ. taṃ yathādhigataṃ jhānaṃ  pādakaṃ katvā arahattādhigamāya vipassanaṃ anuyuñjantassāti attho.<br/><br/>[03] ^b^taṇhakkhayādhimuttassā^eb^ti taṇhā khīyati etthāti  taṇhakkhayo, nibbānaṃ, tasmiṃ adhimuttassa upādiṃ bhayato, anupādiñca  khemato dassanena nirodhe ninnapoṇapabbhārassa. ^b^asammohañca  cetaso^eb^ti asammohasampajaññavasena cittassa asammohapavattiṃ  sammohasamucchindanena vā cittassa asammohabhūtaṃ ariyamaggaṃ  adhimuttassa. ^b^disvā āyatanuppāda^eb^nti cakkhādīnaṃ āyatanānaṃ  yathāsakapaccayehi khaṇe khaṇe uppādaṃ, tappaṭipakkhato nirodhañca  vipassanāpaññāsahitāya maggapaññāya disvā dassanahetu ^b^sammā  cittaṃ vimuccatī^eb^ti sammā hetunā ñāyena maggapaṭipāṭiyā  sabbāsavato cittaṃ vimuccati. <br/><br/>[01] ^b^``tassa sammā vimuttassā''^eb^tiādīsu ayaṃ  saṅkhepattho -- tassa vuttanayena sammadeva sabbasaṃkilesato vimuttassa,  tato eva accantupasamena santacittassa khīṇāsavabhikkhuno katassa  kusalassa akusalassa vā upacayo natthi maggeneva samugghātitattā,  pariññādibhedaṃ karaṇīyaṃ ^a^M2.0238^ea^ na vijjati katakiccattā. evaṃ bhūtassa yathā  ^b^ekaghano^eb^ selo pabbato pakativātena ^b^na samīrati^eb^ na  saṃkampati, evaṃ iṭṭhā ca aniṭṭhā ca rūpādayo ārammaṇadhammā  ^b^tādino^eb^ tādibhāvappattassa ^b^ṭhitaṃ^eb^ anejaṃ pahīnasabbasokatāya  visaṃyuttaṃ cittaṃ ^b^nappavedhanti^eb^ na cālenti. assa ca  ārammaṇadhammassa kālena kālaṃ phalasamāpattiṃ samāpajjitvā  vipassanto ^b^vayaṃ^eb^ nirodhaṃ khaṇe khaṇe bhijjanasabhāvaṃ  anupassatīti aññaṃ byākāsi. <br/><br/>[06] soṇakoḷivisattheragāthāvaṇṇanā niṭṭhitā. <br/><br/>[06] terasanipātavaṇṇanā niṭṭhitā. 


volume: 100
item: 245
title: cuddasakanipāto^^^khadiravaniyarevatattheragāthāvaṇṇanā^
content:
  [03] cuddasakanipāte ^a^M2.0239^ea^ ^a^V2.0202^ea^ ^a^P2.0272^ea^ ^b^yadā aha^eb^ntiādikā  āyasmato khadiravaniyarevatattherassa gāthā. kā uppatti?  kāmañcimassa therassa gāthā heṭṭhā ekakanipāte (theragā0 aṭṭha0 1.  khadiravaniyattheragāthāvaṇṇanā) āgatā. tattha panassa attano  bhāgineyyesu satijananamattaṃ dassitanti tassā ekakanipāte saṅgaho  kato. imā pana therassa pabbajitakālato paṭṭhāya yāva parinibbānā  paṭipattipakāsitā gāthā imasmiṃ cuddasakanipāte saṅgahaṃ āropitā.  tattha aṭṭhuppatti heṭṭhā vuttāyeva. ayaṃ pana viseso -- thero kira  arahattaṃ patvā kālena kālaṃ satthu dhammasenāpatippabhūtīnaṃ mahātherānañca  upaṭṭhānaṃ gantvā katipāhameva tattha vasitvā khadiravanameva paccāgantvā  phalasamāpattisukhena brahmavihārehi ca vītināmeti. evaṃ gacchante  kāle jiṇṇo vuḍḍho vayo anuppatto ahosi. so ekadivasaṃ  buddhupaṭṭhānaṃ gacchanto antarāmagge sāvatthiyā avidūre araññe vasi.  tena ca samayena corā nagare katakammā ārakkhamanussehi anubandhā  palāyantā therassa samīpe gahitabhaṇḍaṃ chaḍḍetvā palāyiṃsu. manussā  anudhāvantā therassa samīpe bhaṇḍaṃ disvā theraṃ bandhitvā ``coro''ti  saññāya gahetvā rañño dassesuṃ, ``ayaṃ, deva, coro''ti. rājā  theraṃ muñcāpetvā, ``kiṃ, bhante, tumhehi idaṃ corikakammaṃ kataṃ vā,  no vā''ti pucchi. thero kiñcāpi jātito paṭṭhāya attanā tādisaṃ  na katapubbaṃ, taṃ pabbajitato paṭṭhāya pana akatabhāvassa, sabbaso  kilesānaṃ samucchinnattā tādisassa karaṇe abhabbatāya pakāsanatthaṃ  samīpe ṭhitānaṃ bhikkhūnaṃ rañño ca dhammaṃ desento -- <br/><br/>[03] 645^b^.^eb^ <br/><br/>[21] ``yadā ahaṃ pabbajito, agārasmānagāriyaṃ. <br/><br/>[22] nābhijānāmi saṅkappaṃ, anariyaṃ dosasaṃhitaṃ.. <br/><br/>[03] 646^b^.^eb^ <br/><br/>[21] ```ime haññantu vajjhantu, dukkhaṃ pappontu pāṇino'. <br/><br/>[22] saṅkappaṃ nābhijānāmi, imasmiṃ dīghamantare.. <br/><br/>[03] 647^b^.^eb^ <br/><br/>[21] ``mettañca ^a^M2.0240^ea^ ^a^V2.0203^ea^ abhijānāmi, appamāṇaṃ subhāvitaṃ. <br/><br/>[22] anupubbaṃ paricitaṃ, yathā buddhena desitaṃ.. <br/><br/>[03] 648^b^.^eb^ <br/><br/>[21] ``sabbamitto sabbasakho, sabbabhūtānukampako. <br/><br/>[22] mettacittañca bhāvemi, abyāpajjarato sadā.. <br/><br/>[03] 649^b^.^eb^ <br/><br/>[21] ``asaṃhīraṃ asaṃkuppaṃ, cittaṃ āmodayāmahaṃ. <br/><br/>[22] brahmavihāraṃ bhāvemi, akāpurisasevitaṃ.. <br/><br/>[03] 650^b^.^eb^ <br/><br/>[21] ``avitakkaṃ samāpanno, sammāsambuddhasāvako. <br/><br/>[22] ariyena tuṇhībhāvena, upeto hoti tāvade.. <br/><br/>[03] 651^b^.^eb^ <br/><br/>[21] ``yathāpi ^a^P2.0273^ea^ pabbato selo, acalo  suppatiṭṭhito. <br/><br/>[22] evaṃ mohakkhayā bhikkhu, pabbatova na vedhati.. <br/><br/>[03] 652^b^.^eb^ <br/><br/>[21] ``anaṅgaṇassa posassa, niccaṃ sucigavesino. <br/><br/>[22] vālaggamattaṃ pāpassa, abbhamattaṃva khāyati.. <br/><br/>[03] 653^b^.^eb^ <br/><br/>[21] ``nagaraṃ yathā paccantaṃ, guttaṃ santarabāhiraṃ. <br/><br/>[22] evaṃ gopetha attānaṃ, khaṇo vo mā upaccagā.. <br/><br/>[03] 654^b^.^eb^ <br/><br/>[21] ``nābhinandāmi maraṇaṃ, nābhinandāmi jīvitaṃ. <br/><br/>[22] kālañca paṭikaṅkhāmi, nibbisaṃ bhatako yathā.. <br/><br/>[03] 655^b^.^eb^ <br/><br/>[21] ``nābhinandāmi maraṇaṃ, nābhinandāmi jīvitaṃ. <br/><br/>[22] kālañca paṭikaṅkhāmi, sampajāno patissato.. <br/><br/>[03] 656^b^.^eb^ <br/><br/>[21] ``pariciṇṇo mayā satthā, kataṃ buddhassa sāsanaṃ. <br/><br/>[22] ohito garuko bhāro, bhavanetti samūhatā.. <br/><br/>[03] 657^b^.^eb^ <br/><br/>[21] ``yassa catthāya pabbajito, agārasmānagāriyaṃ. <br/><br/>[22] so me attho anuppatto, sabbasaṃyojanakkhayo.. <br/><br/>[03] 658^b^.^eb^ <br/><br/>[21] ``sampādethappamādena, esā me anusāsanī. <br/><br/>[22] handāhaṃ parinibbissaṃ vippamuttomhi sabbadhī''ti..  -- imā gāthā abhāsi.<br/><br/>[03] tatthāyaṃ ^a^M2.0241^ea^ apubbapadavaṇṇanā ^b^imasmiṃ dīghamantare^eb^ti, yadā  ahaṃ pabbajitomhi, tato paṭṭhāya ayañca me carimakālo, etasmiṃ  dīghamantare kāle ``idaṃ mayhaṃ hotū''ti abhijjhāvasena vā, ``ime  sattā haññantū''tiādinā byāpādavasena vā anariyaṃ dosasaṃhitaṃ  saṅkappaṃ nābhijānāmīti yojanā.<br/><br/>[03] ^b^mettañca^eb^ ^a^V2.0204^ea^ ^b^abhijānāmī^eb^ti, mijjati siniyhati etāyāti  mettā, abyāpādo. mettā etissā atthīti mettā, mettābhāvanā  mettābrahmavihāro, taṃ mettaṃ. ca-saddena karuṇaṃ muditaṃ upekkhañcāti  itarabrahmavihāre saṅgaṇhāti. ^b^abhijānāmī^eb^ti, abhimukhato  jānāmi. adhigatañhi jhānaṃ paccavekkhato paccavekkhaṇañāṇassa  abhimukhaṃ hoti. kīdisanti āha ^b^``appamāṇa''^eb^ntiādi.  tañhi yathā ^b^buddhena^eb^ bhagavatā desitaṃ, tathā  anodissakapharaṇavasena aparimāṇasattārammaṇatāya ^b^appamāṇaṃ^eb^.  paguṇabalavabhāvāpādanena suṭṭhu bhāvitattā ^b^subhāvitaṃ^eb^. paṭhamaṃ mettā,  tato karuṇā, tato muditā, pacchā upekkhāti evaṃ ^b^anupubbaṃ^eb^  anukkamena ^b^paricitaṃ^eb^ āsevitaṃ, bahulīkataṃ abhijānāmīti  yojanā.<br/><br/>[03] sabbesaṃ sattānaṃ mitto, sabbe vā te mayhaṃ mittāti  ^b^sabbamitto^eb^. mettañhi ^a^P2.0274^ea^ bhāvento sattānaṃ  piyo hoti. ^b^sabbasakho^eb^ti, etthāpi eseva nayo.  ^b^sabbabhūtānukampako^eb^ti, sabbasattānaṃ anuggaṇhanako.  ^b^mettacittañca bhāvemī^eb^ti, mettāya sahitaṃ sampayuttaṃ cittaṃ visesato  bhāvemi, vaḍḍhemi, pakāsemi vā akathentepi bhāvanāya ukkaṃsagatabhāvato.  ``mettaṃ cittañca bhāvemī''ti vā pāṭho. tassattho heṭṭhā  vuttanayova. ^b^abyāpajjarato^eb^ti, abyāpajje sattānaṃ hitūpasaṃhāre  abhirato. ^b^sadā^eb^ti, sabbakālaṃ, tena tattha sātaccakiriyaṃ  dasseti.<br/><br/>[03] ^b^asaṃhīra^eb^nti na saṃhīraṃ, āsannapaccatthikena rāgena  anākaḍḍhaniyaṃ. ^b^asaṃkuppa^eb^nti na kuppaṃ, dūrapaccatthikena  byāpādena akopiyaṃ, evaṃbhūtaṃ katvā mama mettacittaṃ ^b^āmodayāmi^eb^  abhippamodayāmi brahmavihāraṃ bhāvemi. ^b^akāpurisasevita^eb^nti,  kāpurisehi nīcajanehi asevitaṃ, akāpurisehi vā ariyehi  buddhādīhi sevitaṃ brahmaṃ seṭṭhaṃ niddosaṃ mettādivihāraṃ bhāvemi vaḍḍhemīti  attho.<br/><br/>[03] evaṃ ^a^M2.0242^ea^ attuddesavasena pañcahi gāthāhi attano paṭipattiṃ dassetvā  idāni taṃ aññāpadesena dassento ^b^``avitakka''^eb^ntiādinā  catasso gāthā abhāsi. tattha ^b^avitakkaṃ samāpanno^eb^ti,  vitakkavirahitaṃ dutiyādijhānaṃ samāpanno, etena thero  brahmavihārabhāvanāya aññāpadesena attanā dutiyādijhānādhigamamāha.  yasmā panāyaṃ thero tameva jhānaṃ pādakaṃ katvā vipassanaṃ vaḍḍhetvā  ekāsaneneva arahattaṃ gaṇhi, tasmā tamatthaṃ aññāpadeseneva dassento  ``avitakkaṃ samāpanno''ti vatvā ^b^``sammāsambuddhasāvako.  ariyena tuṇhībhāvena, upeto hoti tāvade''^eb^ti āha. tattha  vacīsaṅkhārābhāvato avitakkāvicārā samāpatti ``ariyo  tuṇhībhāvo''ti vadanti. ``sannipatitānaṃ vo, bhikkhave, dvayaṃ  karaṇīyaṃ dhammī vā kathā ariyo ^a^V2.0205^ea^ vā tuṇhībhāvo''ti (ma0 ni0  1.273) pana vacanato yā kāci samāpatti ariyo tuṇhībhāvo nāma.  idha pana catutthajjhānikā aggaphalasamāpatti adhippetā.<br/><br/>[03] idāni tassādhigatattā lokadhammehi akampanīyataṃ upamāya  pakāsento ^b^``yathāpi pabbato''^eb^ti gāthamāha. tattha ^b^yathāpi  pabbato selo^eb^ti, yathā silāmayo ekaghanaselo pabbato, na  paṃsupabbato na missakapabbatoti attho. ^b^acalo  suppatiṭṭhito^eb^ti, suṭṭhu patiṭṭhitamūlo pakativātehi acalo akampanīyo  hoti, tasmā arahattaṃ nibbānañca ^b^evaṃ mohakkhayā bhikkhu,  pabbatova na vedhatī^eb^ti mohassa anavasesappahānā, mohamūlakattā ca  sabbākusalānaṃ pahīnasabbākusalo bhikkhu yathā so pabbato  pakativātehi, evaṃ lokadhammehi na vedhati na kampati, mohakkhayoti  vā yasmā arahattaṃ nibbānañca vuccati ^a^P2.0275^ea^, tasmā  mohakkhayāti mohakkhayassa hetu nibbānassa arahattassa ca  adhigatattā catūsu ariyasaccesu suppatiṭṭhito asamāpannakālepi pabbato  viya na vedhati, pageva samāpannakāleti adhippāyo.<br/><br/>[03] idāni pāpaṃ nāmetaṃ asucisīlo eva samācarati, na ca  sucisīlo, sucisīlassa pana taṃ aṇumattampi bhāriyaṃ hutvā  upaṭṭhātīti dassento ^b^``anaṅgaṇassā''^eb^tiādigāthamāha  ^a^M2.0243^ea^. tassattho -- rāgādiaṅgaṇābhāvato ^b^anaṅgaṇassa^eb^ sabbakālaṃ  sucianavajjadhamme eva gavesantassa sappurisassa ^b^vālaggamattaṃ^eb^  kesaggamattaṃ pāpassa lesamattampi sakalaṃ lokadhātuṃ pharitvā ṭhitaṃ  abbhamattaṃ hutvā upaṭṭhāti, tasmā na evarūpe kamme mādisā  āsaṅkitabbāti adhippāyo.<br/><br/>[03] yasmā nikkilesesupi andhabālā evarūpe apavāde samuṭṭhāpenti,  tasmā atthakāmehi sakkaccaṃ attā rakkhitabboti ovādaṃ dento  ^b^``nagaraṃ yathā''^eb^tiādigāthamāha. tassattho -- yathā pana  paccantanagaravāsīhi manussehi paccantaṃ nagaraṃ dvārapākārādīni thirāni  karontehi sāntaraṃ, uddāpaparikhādīni thirāni karontehi  sabāhiranti ^b^santarabāhiraṃ^eb^ guttaṃ karīyati, evaṃ tumhehipi satiṃ  upaṭṭhapetvā ajjhattikāni cha dvārāni pidahitvā dvārarakkhitaṃ satiṃ  avissajjetvā yathā gayhamānāni bāhirāni cha āyatanāni  ajjhattikāni upaghātāya saṃvattanti, tathā aggahaṇena tānipi thirāni  katvā tesaṃ appavesāya dvārarakkhitaṃ satiṃ appahāya vicarantā attānaṃ  gopetha. kasmā? ^b^khaṇo vo mā upaccagā^eb^. yo hi evaṃ  attānaṃ na gopeti, taṃ puggalaṃ buddhuppādakkhaṇo, manussattabhāvakkhaṇo,  majjhimadese uppattikkhaṇo, sammādiṭṭhiyā paṭiladdhakkhaṇo, channaṃ  āyatanānaṃ avekallakkhaṇoti sabbopi ayaṃ khaṇo atikkamati, so  khaṇo tumhe mā atikkamatūti.<br/><br/>[03] evaṃ ^a^V2.0206^ea^ thero imāya gāthāya sarājikaṃ parisaṃ bhikkhū ca  ovaditvā puna maraṇe jīvite ca attano samacittataṃ katakiccatañca  pakāsento ^b^``nābhinandāmi maraṇa''^eb^ntiādimāha. taṃ heṭṭhā  vuttatthameva (theragā0 aṭṭha0 2.607).<br/><br/>[03] evaṃ pana vatvā attano parinibbānakālaṃ upaṭṭhitaṃ disvā  saṅkhepeneva nesaṃ ovādaṃ datvā parinibbānaṃ pavedento osānagāthamāha.  tattha ^b^sampādethappamādenā^eb^ti sampādetabbaṃ dānasīlādiṃ  appamādena sampādetha, diṭṭhadhammikasamparāyikapabhede gahaṭṭhavatte  sīlānurakkhaṇe samathānuyoge vipassanābhāvanāya ca ^a^P2.0276^ea^  appamattā hotha. ^b^esā me anusāsanī^eb^ti  dānasīlādīsu na pamajjathāti esā mama anusiṭṭhi ovādo.<br/><br/>[03] evaṃ ^a^M2.0244^ea^ sikhāpattaṃ parahitapaṭipattiṃ dīpetvā attahitapaṭipattiyāpi  matthakaṃ gaṇhanto ^b^``handāhaṃ parinibbissaṃ, vippamuttomhi  sabbadhī''^eb^ti āha. tattha ^b^vippamuttomhi sabbadhī^eb^ti sabbaso  kilesehi bhavehi ca vippamutto amhi, tasmā ekaṃsena  parinibbāyissāmīti.<br/><br/>[03] evaṃ pana vatvā ākāse pallaṅkena nisinno tejodhātuṃ  samāpajjitvā pajjalanto anupādisesāya nibbānadhātuyā parinibbāyi. <br/><br/>[06] khadiravaniyarevatattheragāthāvaṇṇanā niṭṭhitā. 


volume: 100
item: 246
title: ^^khadiravaniyarevatattheragāthāvaṇṇanā^godattattheragāthāvaṇṇanā^
content:
  [01] ^b^yathāpi bhaddo^eb^tiādikā āyasmato godattattherassa  gāthā. kā uppatti? ayampi purimabuddhesu katādhikāro tattha tattha  bhave vivaṭṭūpanissayaṃ kusalaṃ upacinitvā devamanussesu saṃsaranto  imasmiṃ buddhuppāde sāvatthiyaṃ satthavāhakule nibbatto.  ^b^godatto^eb^ti nāmena vayappatto pitari kālaṅkate kuṭumbaṃ saṇṭhapento  pañcahi sakaṭasatehi bhaṇḍaṃ ādāya aparāparaṃ sañcaritvā vāṇijjena  jīvikaṃ kappeti yathāvibhavaṃ puññānipi karoti. so ekadivasaṃ  antarāmagge dhure yuttagoṇe vahituṃ asakkonte patite manussesu taṃ  vuṭṭhāpetuṃ asakkontesu sayameva gantvā taṃ naṅguṭṭhe gāḷhaṃ vijjhi.  goṇo ``ayaṃ asappuriso mama balābalaṃ ajānanto gāḷhaṃ  vijjhatī''ti kuddho manussavācāya, ``bho godatta, ahaṃ ettakaṃ kālaṃ  attano balaṃ aniguhanto tuyhaṃ ^a^V2.0207^ea^ bhāraṃ vahiṃ, ajja pana asamatthabhāvena  patitaṃ maṃ ativiya bādhasi, hotu, ito cavitvā nibbattanibbattaṭṭhāne  taṃ bādhetuṃ samattho paṭisattu bhaveyya''nti patthanānurūpena akkosi. taṃ  sutvā godatto ``evaṃ nāma satte bādhetvā kiṃ imāya jīvikāyā''ti  saṃvegajāto sabbaṃ vibhavaṃ pahāya aññatarassa mahātherassa santike  pabbajitvā vipassanāya kammaṃ karonto nacirasseva arahattaṃ patvā  samāpattisukhena vītināmento ekadivasaṃ attano santikaṃ upagatānaṃ  gahaṭṭhapabbajitānaṃ ariyagaṇānaṃ lokadhamme ārabbha dhammaṃ kathento -- <br/><br/>[03] 659^b^.^eb^ <br/><br/>[21] ``yathāpi ^a^M2.0245^ea^ bhaddo ājañño, dhure yutto dhurassaho. <br/><br/>[22] mathito atibhārena, saṃyugaṃ nātivattati.. <br/><br/>[03] 660^b^.^eb^ <br/><br/>[21] ``evaṃ paññāya ye tittā, samuddo vārinā yathā. <br/><br/>[22] na pare atimaññanti, ariyadhammova pāṇinaṃ.. <br/><br/>[03] 661^b^.^eb^ <br/><br/>[21] ``kāle ^a^P2.0277^ea^ kālavasaṃ pattā,  bhavābhavavasaṃ gatā. <br/><br/>[22] narā dukkhaṃ nigacchanti, tedha socanti māṇavā.. <br/><br/>[03] 662^b^.^eb^ <br/><br/>[21] ``unnatā sukhadhammena, dukkhadhammena conatā. <br/><br/>[22] dvayena bālā haññanti, yathābhūtaṃ adassino.. <br/><br/>[03] 663^b^.^eb^ <br/><br/>[21] ``ye ca dukkhe sukhasmiñca, majjhe sibbinimaccagū. <br/><br/>[22] ṭhitā te indakhīlova, na te unnataonatā.. <br/><br/>[03] 664^b^.^eb^ <br/><br/>[21] ``na heva lābhe nālābhe, na yase na ca kittiyā. <br/><br/>[22] na nindāyaṃ pasaṃsāya, na te dukkhe sukhamhi ca.. <br/><br/>[03] 665^b^.^eb^ <br/><br/>[21] ``sabbattha te na limpanti, udabinduva pokkhare. <br/><br/>[22] sabbattha sukhitā dhīrā, sabbattha aparājitā.. <br/><br/>[03] 666^b^.^eb^ <br/><br/>[21] ``dhammena ca alābho yo, yo ca lābho adhammiko. <br/><br/>[22] alābho dhammiko seyyo, yañce lābho adhammiko.. <br/><br/>[03] 667^b^.^eb^ <br/><br/>[21] ``yaso ca appabuddhīnaṃ, viññūnaṃ ayaso ca yo. <br/><br/>[22] ayasova seyyo viññūnaṃ, na yaso appabuddhinaṃ.. <br/><br/>[03] 668^b^.^eb^ <br/><br/>[21] ``dummedhehi pasaṃsā ca, viññūhi garahā ca yā. <br/><br/>[22] garahāva seyyo viññūhi, yañce bālappasaṃsanā.. <br/><br/>[03] 669^b^.^eb^ <br/><br/>[21] ``sukhañca kāmamayikaṃ, dukkhañca pavivekiyaṃ. <br/><br/>[22] pavivekadukkhaṃ seyyo, yañce kāmamayaṃ sukhaṃ.. <br/><br/>[03] 670^b^.^eb^ <br/><br/>[21] ``jīvitañca ^a^V2.0208^ea^ adhammena, dhammena maraṇañca yaṃ. <br/><br/>[22] maraṇaṃ dhammikaṃ seyyo, yañce jīve adhammikaṃ.. <br/><br/>[03] 671^b^.^eb^ <br/><br/>[21] ``kāmakopappahīnā ^a^M2.0246^ea^ ye, santacittā bhavābhave. <br/><br/>[22] caranti loke asitā, natthi tesaṃ piyāpiyaṃ.. <br/><br/>[03] 672^b^.^eb^ <br/><br/>[21] ``bhāvayitvāna bojjhaṅge, indriyāni balāni ca. <br/><br/>[22] pappuyya paramaṃ santiṃ, parinibbantināsavā''ti.. --  imā gāthā abhāsi.<br/><br/>[03] tattha ^b^ājañño^eb^ti, usabhājānīyo. ^b^dhure yutto^eb^ti,  sakaṭadhure yojito. ^b^dhurassaho^eb^ti, dhuravāho.  gāthāsukhatthañcettha dvisakārato niddeso kato, sakaṭabhāraṃ vahituṃ  samatthoti attho. ^b^mathito atibhārenā^eb^ti, atibhārena  garubhārena pīḷito. ``maddito''tipi pāḷi, so evattho.  ^b^saṃyuga^eb^nti, attano khandhe ṭhapitaṃ yugaṃ ^b^nātivattati^eb^ na  atikkāmeti, sammā yo uddharitvā dhuraṃ chaḍḍetvā na tiṭṭhati.  ^b^eva^eb^nti yathā so dhorayho attano bhadrājānīyatāya attano  dhīravīratāya attano bhāraṃ nātivattati na pariccajati, evaṃ ye  vārinā viya mahāsamuddo lokiyalokuttarāya ^b^paññāya tittā^eb^  dhātā paripuṇṇā, te pare nihīnapaññe na atimaññanti, na paribhavanti.  tattha ^a^P2.0278^ea^ kāraṇamāha ^b^``ariyadhammova  pāṇina''^eb^nti, pāṇinaṃ sattesu ayaṃ ariyānaṃ dhammo yadidaṃ tesaṃ  paññāya pāripūriṃ gatattā lābhādinā attānukkaṃsanaṃ viya alābhādinā  paresaṃ avambhanaṃ.<br/><br/>[03] evaṃ paññāpāripūriyā ariyānaṃ sukhavihāraṃ dassetvā tadabhāvato  anariyānaṃ dukkhavihāraṃ dassetuṃ ^b^``kāle''^eb^tiādi vuttaṃ. tattha  ^b^kāle^eb^ti lābhālābhādinā samaṅgībhūtakāle. ^b^kālavasaṃ  pattā^eb^ti lābhādikālassa ca vasaṃ upagatā, lābhādinā somanassitā  alābhādinā ca domanassitāti attho. ^b^bhavābhavavasaṃ gatā^eb^ti  bhavassa abhavassa ca vasaṃ upagatā vuddhihāniyo anuvattantā te.  ^b^narā dukkhaṃ nigacchanti, tedha socanti māṇavā^eb^ti te narā  ``māṇavā''ti laddhanāmā sattā lābhālābhādivasena vuddhihānivasena  anurodhapaṭivirodhaṃ āpannā idhaloke socanti, paraloke ca  nirayādidukkhaṃ gacchanti pāpuṇantīti attho.<br/><br/>[03] ^b^``unnatā''^eb^tiādināpi ^a^M2.0247^ea^ lokadhammavasena sattānaṃ  anatthappattimeva dasseti. tattha ^b^unnatā sukhadhammenā^eb^ti  sukhahetunā sukhapaccayena bhogasampattiādinā unnatiṃ gatā,  bhogamadādinā mattāti attho. ^b^dukkhadhammena conatā^eb^ti  dukkhahetunā dukkhapaccayena bhogavipattiādinā nihīnataṃ gatā  dāliddiyādinā kāpaññataṃ pattā. ^b^dvayenā^eb^ti yathāvuttena  unnationatidvayena lābhālābhādidvayena ^a^V2.0209^ea^ vā bālaputhujjanā haññanti,  anurodhapaṭivirodhavasena vibādhīyanti pīḷiyanti. kasmā?  ^b^yathābhūtaṃ adassino^eb^ yasmā te dhammasabhāvaṃ yāthāvato nabbhaññaṃsu,  pariññātakkhandhā pahīnakilesā ca na honti, tasmāti attho.  ``yathābhūtaṃ adassanā''tipi paṭhanti, adassanahetūti attho. ^b^ye  ca dukkhe sukhasmiñca, majjhe sibbinimaccagū^eb^ti ye pana ariyā  dukkhavedanāya sukhavedanāya majjhattatāvedanāya ca tappaṭibaddhaṃ  chandarāgabhūtaṃ sibbiniṃ taṇhaṃ aggamaggādhigamena accagū atikkamiṃsu,  te indakhīlo viya vātehi lokadhammehi asampakampiyā ṭhitā, na te  unnataonatā, kadācipi unnatā vā onatā vā na honti sabbaso  anunayapaṭighābhāvato.<br/><br/>[03] evaṃ vedanādhiṭṭhānaṃ arahato anupalepaṃ dassetvā idāni  lokadhamme vibhajitvā sabbatthakamevassa anupalepaṃ dassento ^b^``na  hevā''^eb^tiādimāha. tattha ^b^lābhe^eb^ti cīvarādīnaṃ paccayānaṃ  paṭilābhe. ^b^alābhe^eb^ti tesaṃyeva appaṭilābhe apagame. ^b^na  yase^eb^ti parivārahāniyaṃ akittiyañca. ^b^kittiyā^eb^ti parammukhā  kittane patthaṭayasatāyaṃ. ^b^nindāya^eb^nti sammukhā garahāyaṃ.  ^b^pasaṃsāya^eb^nti, paccakkhato guṇābhitthavane. ^b^dukkhe^eb^ti dukkhe  uppanne. ^b^sukhe^eb^ti etthāpi eseva nayo.<br/><br/>[03] ^b^sabbatthā^eb^ti ^a^P2.0279^ea^ sabbasmiṃ yathāvutte  aṭṭhavidhepi lokadhamme, sabbattha vā rūpādike visaye te khīṇāsavā  na limpanti sabbaso pahīnakilesattā. yathā kiṃ? ^b^udabinduva  pokkhare^eb^ yathā kamaladale jalabindu allīyitvā ṭhitampi tena na  limpati, jalabindunā ca kamaladalaṃ, aññadatthu visaṃsaṭṭhameva,  evametepi upaṭṭhite lābhādike, āpāthagate rūpādiārammaṇe ca  visaṃsaṭṭhā evaṃ. tato eva dhīrā paṇḍitā ^b^sabbattha^eb^ lābhādīsu  ñāṇamukhena piyanimittānaṃ sokādīnañca abhāvato ^b^sukhitā^eb^  ^a^M2.0248^ea^ lābhādīhi ca anabhibhavanīyato sabbattha aparājitāva honti.<br/><br/>[03] idāni lābhālābhādīsu seyyaṃ niddhāretvā dassento  ^b^``dhammenā''^eb^tiādimāha. tattha ^b^dhammena ca alābho yo^eb^ti  yo dhammaṃ rakkhantassa taṃnimittaṃ alābho lābhābhāvo, lābhahāni.  ^b^yo ca lābho adhammiko^eb^ adhammena aññāyena buddhapaṭikuṭṭhena  vidhinā uppanno, tesu dvīsu ^b^alābho dhammiko^eb^ dhammāvaho  seyyo, yādisaṃ lābhaṃ parivajjantassa akusalā dhammā parihāyanti,  kusalā dhammā abhivaḍḍhanti, tādiso alābho pāsaṃsataro atthāvaho.  ^b^yañce lābho adhammiko^eb^ti yo lābho adhammena uppanno, so  na seyyoti adhippāyo.<br/><br/>[03] ^b^yaso^eb^ ^a^V2.0210^ea^ ^b^ca appabuddhīnaṃ, viññūnaṃ ayaso ca yo^eb^ti yo  appabuddhīnaṃ duppaññānaṃ vasena puggalassa yaso labbhati, yo ca  ^b^viññūnaṃ^eb^ paṇḍitānaṃ vasena ^b^ayaso^eb^ yasahāni. imesu dvīsu  ^b^ayasova seyyo viññūnaṃ^eb^. te hissa yathā akusalā dhammā  parihāyanti, kusalā dhammā abhivaḍḍhanti, evaṃ yasahāniṃ iccheyyuṃ,  tathā ca bhabbajātiko taṃ aguṇaṃ pahāya guṇe patiṭṭheyya. ^b^na yaso  appabuddhīna^eb^nti duppaññānaṃ vasena yaso seyyo hoti, te hi  abhūtaguṇābhibyāhāravasenāpi naṃ uppādeyyuṃ, so cassa idha ceva  viññūgarahādinā samparāye ca duggatiyaṃ dukkhaparikkilesādinā  anatthāvaho. tenāha bhagavā -- ``lābho siloko sakkāro,  micchāladdho ca yo yaso''ti (su0 ni0 440) ``sakkāro  kāpurisaṃ hantī''ti (cūḷava0 335; a0 ni0  4.68) ca.<br/><br/>[03] ^b^dummedhehī^eb^ti, nippaññehi. ^b^yañce bālappasaṃsanā^eb^ti  bālehi aviddasūhi yā nāma pasaṃsanā.<br/><br/>[03] ^b^kāmamayika^eb^nti vatthukāmamayaṃ, kāmaguṇe paṭicca uppannaṃ.  ^b^dukkhañca pavivekiya^eb^nti pavivekato nibbattaṃ kāyakilamathavasena  pavattaṃ visamāsanupatāpādihetukaṃ kāyikaṃ dukkhaṃ, taṃ pana  nirāmisavivaṭṭūpanissayatāya viññūnaṃ pāsaṃsā. tena vuttaṃ  ^b^``pavivekadukkhaṃ seyyo''^eb^ti.<br/><br/>[03] ^b^jīvitañca^eb^ ^a^M2.0249^ea^ ^a^P2.0280^ea^ ^b^adhammenā^eb^ti  adhammena jīvikakappanaṃ jīvitahetu adhammacaraṇaṃ. ^b^dhammena  maraṇaṃ^eb^ nāma ``imaṃ nāma pāpaṃ akarontaṃ taṃ māressāmī''ti kenaci  vutte mārentepi tasmiṃ pāpaṃ akatvā dhammaṃ avikopentassa  dhammahetumaraṇaṃ dhammikaṃ seyyoti tādisaṃ maraṇaṃ dhammato anapetattā  dhammikaṃ saggasampāpanato nibbānupanissayato ca viññūnaṃ pāsaṃsataraṃ.  tathā hi vuttaṃ -- <br/><br/>[21] ``caje dhanaṃ aṅgavarassa hetu, aṅgaṃ caje jīvitaṃ  rakkhamāno. <br/><br/>[22] aṅgaṃ dhanaṃ jīvitañcāpi sabbaṃ, caje naro  dhammamanussaranto''ti.. (jā0 2.21.470).<br/><br/>[03] ^b^yañce jīve adhammika^eb^nti puriso yaṃ dhammato apetaṃ  jīvikaṃ jīveyya, taṃ na seveyya viññūhi garahitattā apāyasampāpanato  cāti adhippāyo.<br/><br/>[03] idāni ^a^V2.0211^ea^ yathāvuttaṃ khīṇāsavānaṃ anupalepaṃ kāraṇato dassento  ^b^``kāmakopapahīnā''^eb^tiādigāthamāha.<br/><br/>[03] tattha ^b^kāmakopapahīnā^eb^ti ariyamaggena sabbasova pahīnā  anurodhapaṭivirodhā. ^b^santacittā bhavābhave^eb^ti khuddake ceva mahante  ca bhave anavasesapahīnakilesapariḷāhatāya vūpasantacittā.  ^b^loke^eb^ti khandhādiloke. ^b^asitā^eb^ti  taṇhādiṭṭhinissayavasena anissitā. ^b^natthi tesaṃ piyāpiya^eb^nti  tesaṃ khīṇāsavānaṃ katthaci lābhādike rūpādivisaye ca ^b^piyaṃ vā  apiyaṃ vā^eb^ natthi, taṃnimittānaṃ kilesānaṃ sabbaso samucchinnattā.<br/><br/>[03] idāni yāya bhāvanāya te evarūpā jātā, taṃ dassetvā  anupādisesāya nibbānadhātuyā desanāya kūṭaṃ gaṇhanto  ^b^``bhāvayitvānā''^eb^ti osānagāthamāha. tattha ^b^pappuyyā^eb^ti,  pāpuṇitvā. sesaṃ heṭṭhā vuttanayameva. imā eva ca gāthā therassa  aññābyākaraṇāpi ahesuṃ. <br/><br/>[06] godattattheragāthāvaṇṇanā niṭṭhitā. <br/><br/>[06] cuddasakanipātavaṇṇanā niṭṭhitā. 


volume: 100
item: 247
title: soḷasakanipāto^^^aññāsikoṇḍaññattheragāthāvaṇṇanā^
content:
  [03] soḷasakanipāte ^a^M2.0250^ea^ ^a^V2.0212^ea^ ^a^P3.0001^ea^ ^b^esa bhiyyo^eb^tiādikā  āyasmato aññāsikoṇḍaññattherassa gāthā. kā uppatti? ayampi  padumuttarassa bhagavato kāle haṃsavatīnagare gahapatimahāsālakule  nibbattitvā viññutaṃ patvā ekadivasaṃ satthu santike dhammaṃ suṇanto  satthāraṃ ekaṃ bhikkhuṃ attano sāsane paṭhamaṃ paṭividdhadhammarattaññūnaṃ  aggaṭṭhāne ṭhapentaṃ disvā sayampi taṃ ṭhānantaraṃ patthento  satasahassabhikkhuparivārassa satthuno sattāhaṃ mahādānaṃ pavattetvā  paṇidhānaṃ akāsi. satthāpissa anantarāyataṃ disvā bhāviniṃ  sampattiṃ byākāsi. so yāvajīvaṃ puññāni katvā satthari  parinibbute cetiye patiṭṭhāpiyamāne antocetiye ratanagharaṃ kāresi,  cetiyaṃ parivāretvā sahassaratanagghiyāni ca kāresi.<br/><br/>[03] so evaṃ puññāni katvā, tato cavitvā, devamanussesu  saṃsaranto vipassissa bhagavato kāle mahākālo nāma kuṭumbiko  hutvā aṭṭhakarīsamatte khette sāligabbhaṃ phāletvā, gahitasālitaṇḍulehi  asambhinnakhīrapāyāsaṃ sampādetvā, tattha madhusappisakkarādayo  pakkhipitvā, buddhappamukhassa saṅghassa adāsi. sāligabbhaṃ phāletvā  gahitagahitaṭṭhānaṃ puna pūrati, puthukakāle puthukaggaṃ nāma adāsi.  lāyane lāyanaggaṃ, veṇikaraṇe veṇaggaṃ, kalāpādikaraṇe kalāpaggaṃ,  khalaggaṃ, bhaṇḍaggaṃ, minaggaṃ, koṭṭhagganti; evaṃ ekasasse nava vāre  aggadānaṃ nāma adāsi. tampi sassaṃ atirekataraṃ sampannaṃ ahosi.<br/><br/>[03] evaṃ yāvajīvaṃ puññāni katvā, tato cuto devaloke  nibbattitvā devesu ca manussesu ca saṃsaranto, amhākaṃ bhagavato  uppattito puretarameva ^a^P3.0002^ea^ kapilavatthunagarassa avidūre  doṇavatthunāmake brāhmaṇagāme brāhmaṇamahāsālakule nibbatti. tassa  ^b^koṇḍañño^eb^ti gottato āgataṃ nāmaṃ ahosi. so vayappatto  tayo vede uggahetvā lakkhaṇamantesu ca pāraṃ agamāsi. tena samayena  amhākaṃ bodhisatto ^a^M2.0251^ea^ tusitapurato cavitvā kapilavatthupure  suddhodanamahārājassa ^a^V2.0213^ea^ gehe nibbatti. tassa nāmaggahaṇadivase  aṭṭhuttarasatesu brāhmaṇesu upanītesu ye aṭṭha brāhmaṇā  lakkhaṇapariggahaṇatthaṃ mahātalaṃ upanītā. so tesu sabbanavako hutvā,  mahāpurisassa lakkhaṇanipphattiṃ disvā, ``ekaṃsena ayaṃ buddho  bhavissatī''ti niṭṭhaṃ gantvā mahāsattassa abhinikkhamanaṃ udikkhanto  vicarati.<br/><br/>[03] bodhisattopi kho mahatā parivārena vaḍḍhamāno anukkamena  vuddhippatto ñāṇaparipākaṃ gantvā ekūnatiṃsatime vasse  mahābhinikkhamanaṃ nikkhamanto anomānadītīre pabbajitvā anukkamena  uruvelaṃ gantvā padhānaṃ padahi. tadā koṇḍañño māṇavo mahāsattassa  pabbajitabhāvaṃ sutvā, lakkhaṇapariggāhakabrāhmaṇānaṃ puttehi  vappamāṇavādīhi saddhiṃ attapañcamo pabbajitvā, anukkamena  bodhisattassa santikaṃ upasaṅkamitvā, chabbassāni taṃ upaṭṭhahanto tassa  oḷārikāhāraparibhogena nibbinno apakkamitvā isipatanaṃ agamāsi.  atha kho bodhisatto oḷārikāhāraparibhogena laddhakāyabalo  vesākhapuṇṇamāyaṃ bodhirukkhamūle aparājitapallaṅke nisinno tiṇṇaṃ  mārānaṃ matthakaṃ madditvā, abhisambuddho hutvā, sattasattāhaṃ  bodhimaṇḍeyeva vītināmetvā, pañcavaggiyānaṃ ñāṇaparipākaṃ ñatvā,  āsāḷhīpuṇṇamāyaṃ isipatanaṃ gantvā, tesaṃ dhammacakkapavattanasuttantaṃ  (mahāva0 13 ādayo; saṃ0 ni0  5.1081) desesi.  desanāpariyosāne koṇḍaññatthero aṭṭhārasahi brahmakoṭīhi saddhiṃ  sotāpattiphale patiṭṭhāsi. atha pañcamiyaṃ pakkhassa  anattalakkhaṇasuttantadesanāya (mahāva0 20; saṃ0 ni0  3.59)  arahattaṃ sacchākāsi. tena vuttaṃ ^b^apadāne^eb^ (apa0 thera  1.1.596-612) -- <br/><br/>[21] ``padumuttarasambuddhaṃ, lokajeṭṭhaṃ vināyakaṃ. <br/><br/>[22] buddhabhūmimanuppattaṃ, paṭhamaṃ addasaṃ ahaṃ.. <br/><br/>[21] ``yāvatā bodhiyā mūle, yakkhā sabbe samāgatā. <br/><br/>[22] sambuddhaṃ parivāretvā, vandanti pañjalīkatā.. <br/><br/>[21] ``sabbe devā tuṭṭhamanā, ākāse sañcaranti te. <br/><br/>[22] buddho ayaṃ anuppatto, andhakāratamonudo.. <br/><br/>[21] ``tesaṃ ^a^M2.0252^ea^ hāsaparetānaṃ, mahānādo avattatha. <br/><br/>[22] kilese jhāpayissāma, sammāsambuddhasāsane.. <br/><br/>[21] ``devānaṃ giramaññāya, vācāsabhimudīrihaṃ. <br/><br/>[22] haṭṭho haṭṭhena cittena, ādibhikkhamadāsahaṃ.. <br/><br/>[21] ``mama saṅkappamaññāya, satthā loke anuttaro. <br/><br/>[22] devasaṅghe nisīditvā, imā gāthā abhāsatha.. <br/><br/>[21] ``sattāhaṃ ^a^V2.0214^ea^ abhinikkhamma, bodhiṃ ajjhagamaṃ ahaṃ. <br/><br/>[22] idaṃ me paṭhamaṃ bhattaṃ, brahmacārissa yāpanaṃ.. <br/><br/>[21] ``tusitā hi idhāgantvā, yo me bhikkhaṃ upānayi. <br/><br/>[22] tamahaṃ kittayissāmi, suṇotha mama bhāsato.. <br/><br/>[21] ``tiṃsakappasahassāni, devarajjaṃ karissati. <br/><br/>[22] sabbe deve abhibhotvā, tidivaṃ āvasissati.. <br/><br/>[21] ``devalokā cavitvāna, manussattaṃ gamissati. <br/><br/>[22] sahassadhā cakkavattī, tattha rajjaṃ karissati.. <br/><br/>[21] ``kappasatasahassamhi, okkākakulasambhavo. <br/><br/>[22] gotamo nāma gottena, satthā loke bhavissati.. <br/><br/>[21] ``tidasā so cavitvāna, manussattaṃ gamissati. <br/><br/>[22] agārā pabbajitvāna, chabbassāni vasissati.. <br/><br/>[21] ``tato sattamake vasse, buddho saccaṃ kathessati. <br/><br/>[22] koṇḍañño nāma nāmena, paṭhamaṃ sacchikāhiti.. <br/><br/>[21] ``nikkhantenānupabbajiṃ, padhānaṃ sukataṃ mayā. <br/><br/>[22] kilese jhāpanatthāya, pabbajiṃ, anagāriyaṃ.. <br/><br/>[21] ``abhigantvāna sabbaññū, buddho loke sadevake. <br/><br/>[22] isināme migāraññe, amatabherimāhani.. <br/><br/>[21] ``so dāni patto amataṃ, santipadamanuttaraṃ. <br/><br/>[22] sabbāsave pariññāya, viharāmi anāsavo.. <br/><br/>[26] ``paṭisambhidā catasso...pe0... kataṃ buddhassa  sāsana''nti..<br/><br/>[03] atha ^a^M2.0253^ea^ naṃ satthā aparabhāge jetavanamahāvihāre bhikkhusaṅghamajjhe  paññattavarabuddhāsane nisinno paṭhamaṃ paṭividdhadhammabhāvaṃ dīpento,  ^a^P3.0003^ea^ ``etadaggaṃ, bhikkhave, mama sāvakānaṃ bhikkhūnaṃ  rattaññūnaṃ yadidaṃ aññāsikoṇḍañño''ti (a0 ni0  1.188)  etadagge ṭhapesi. so dvīhi aggasāvakehi attani karīyamānaṃ  paramanipaccakāraṃ gāmantasenāsane ākiṇṇavihārañca pariharitukāmo,  vivekābhiratiyā viharitukāmo ca attano santikaṃ upagatānaṃ  gahaṭṭhapabbajitānaṃ paṭisanthārakaraṇampi papañcaṃ maññamāno satthāraṃ  āpucchitvā himavantaṃ pavisitvā chaddantehi nāgehi upaṭṭhiyamāno  chaddantadahatīre dvādasa vassāni vasi. evaṃ tattha vasantaṃ theraṃ  ekadivasaṃ sakko devarājā ^a^V2.0215^ea^ upasaṅkamitvā vanditvā ṭhito evamāha --  ``sādhu me, bhante, ayyo dhammaṃ desetū''ti. thero tassa  catusaccagabbhaṃ tilakkhaṇāhataṃ suññatapaṭisaṃyuttaṃ nānānayavicittaṃ  amatogadhaṃ buddhalīlāya dhammaṃ desesi. taṃ sutvā sakko attano pasādaṃ  pavedento -- <br/><br/>[03] 673^b^.^eb^ <br/><br/>[21] ``esa bhiyyo pasīdāmi, sutvā dhammaṃ mahārasaṃ. <br/><br/>[22] virāgo desito dhammo, anupādāya sabbaso''ti..  -- paṭhamaṃ gāthamāha.<br/><br/>[03] tattha ^b^esa bhiyyo pasīdāmi, sutvā dhammaṃ mahārasa^eb^nti  yadipi anekavāraṃ satthu santike dhammaṃ sutvā tattha abhippasanno.  idāni pana tumhehi kathitaṃ nānānayavicittatāya asecanakatāya ca  mahārasaṃ dhammaṃ sutvā eso ahaṃ tato bhiyyo pasīdāmi.  ^b^virāgo desito dhammo, anupādāya sabbaso^eb^ti sabbasaṃkilesato  sabbasaṅkhārato ca virajjanato virāgajananato virāgo. tato eva  rūpādīsu kañci dhammaṃ anupādāya aggahetvā vimuttisādhanavasena  pavattattā sabbaso anupādāya desito.<br/><br/>[03] evaṃ sakko devarājā therassa desanaṃ thometvā theraṃ abhivādetvā  sakaṭṭhānameva gato. athekadivasaṃ thero micchāvitakkehi  abhibhuyyamānānaṃ ekaccānaṃ puthujjanānaṃ cittācāraṃ disvā  tappaṭipakkhabhūtañcassa anukkamaṃ anussaritvā, attano ca sabbaso tato  vinivattitamānasataṃ āvajjetvā tadatthaṃ dīpetvā -- <br/><br/>[03] 674^b^.^eb^ <br/><br/>[21] ``bahūni ^a^M2.0254^ea^ loke citrāni, asmiṃ pathavimaṇḍale. <br/><br/>[22] mathenti maññe saṅkappaṃ, subhaṃ rāgūpasaṃhitaṃ.. <br/><br/>[03] 675^b^.^eb^ <br/><br/>[21] ``rajamuhatañca ^a^P3.0004^ea^ vātena, yathā  meghopasammaye. <br/><br/>[22] evaṃ sammanti saṅkappā, yadā paññāya passatī''ti..  -- dve gāthā abhāsi.<br/><br/>[03] tattha ^b^bahūni loke citrānī^eb^ti rūpādivasena tatthāpi  nīlapītādivasena itthipurisādivasena ca anekāni loke  cittavicittāni ārammaṇajātāni. ^b^asmiṃ pathavimaṇḍale^eb^ti  paccakkhabhūtaṃ manussalokaṃ sandhāya vadati. ^b^mathenti maññe  saṅkappa^eb^nti tajjaṃ purisavāyāmasahitaṃ araṇisahitaṃ viya aggiṃ  ayonisomanasikārābhisaṅkhātāni micchāsaṅkappāni mathenti maññe  mathentāni viya tiṭṭhanti. kīdisaṃ? ^b^subhaṃ rāgūpasaṃhitaṃ,^eb^  kāmavitakkanti attho. so hi subhākāraggahaṇena ``subho''ti  voharīyati.<br/><br/>[03] ^b^rajamuhatañca^eb^ ^a^V2.0216^ea^ ^b^vātenā^eb^ti ^b^ca^eb^-iti nipātamattaṃ. yathā  gimhānaṃ pacchime māse vātena ūhataṃ uṭṭhitaṃ rajaṃ mahāmegho vassanto  upasammaye, vūpasameyya. ^b^evaṃ sammanti saṅkappā, yadā paññāya  passatī^eb^ti yadā ariyasāvako tāni lokacitrāni samudayato,  assādato, ādīnavato, nissaraṇato ca yathābhūtaṃ paññāya passati,  atha yathā taṃ rajaṃ uhataṃ meghena, evaṃ sammanti paññāya sabbepi  micchāsaṅkappā. na hi uppannāya sammādiṭṭhiyā micchāsaṅkappā patiṭṭhaṃ  labhanti. yathā pana paññāya passati, taṃ dassento -- <br/><br/>[03] 676^b^.^eb^ <br/><br/>[21] ``sabbe saṅkhārā aniccāti, yadā paññāya passati. <br/><br/>[22] atha nibbindati dukkhe, esa maggo visuddhiyā.. <br/><br/>[03] 677^b^.^eb^ <br/><br/>[21] ``sabbe saṅkhārā dukkhāti...pe0... esa maggo  visuddhiyā.. <br/><br/>[03] 678^b^.^eb^ <br/><br/>[21] ``sabbe dhammā anattāti, yadā paññāya passati. <br/><br/>[22] atha nibbindati dukkhe, esa maggo visuddhiyā''ti..  -- <br/><br/>[25] tisso gāthā abhāsi.<br/><br/>[03] tattha ^a^M2.0255^ea^ ^b^sabbe saṅkhārā^eb^ti chaḷārammaṇasaṅgahā sabbe  tebhūmakā pañcakkhandhā. ^b^aniccā^eb^ti ``ādimajjhāntavantato,  aniccantikato, tāvakālikato, tattha tattha bhijjanato na niccā''ti  yadā vipassanāpaññāya passati. ^b^atha nibbindati dukkhe^eb^ti  atha imasmiṃ vaṭṭadukkhe nibbindati, nibbindanto  dukkhaparijānanādividhinā saccāni paṭivijjhati. ^b^esa maggo  visuddhiyā^eb^ti esa yathāvutto vipassanāvidhi ñāṇadassanavisuddhiyā,  accantavisuddhiyā ca maggo adhigamupāyo.<br/><br/>[03] ^b^dukkhā^eb^ti ^a^P3.0005^ea^ sappaṭibhayato,  udayabbayasampaṭipīḷanato, dukkhamato, sukhapaṭikkhepato ca dukkhā.  sesaṃ vuttanayameva.<br/><br/>[03] ^b^sabbe dhammā anattā^eb^ti sabbepi catubhūmakā dhammā anattā.  idha pana tebhūmakadhammāva gahetabbā. te hi asārato,  avasavattanato, suññato, attapaṭikkhepato ca anattāti vipassitabbā.  sesaṃ purimasadisameva.<br/><br/>[03] evaṃ vipassanāvidhiṃ dassetvā tena vidhinā katakiccaṃ attānaṃ  aññaṃ viya katvā dassento -- <br/><br/>[03] 679^b^.^eb^ <br/><br/>[21] ``buddhānubuddho ^a^V2.0217^ea^ yo thero, koṇḍañño tibbanikkamo. <br/><br/>[22] pahīnajātimaraṇo, brahmacariyassa kevalī.. <br/><br/>[03] 680^b^.^eb^ <br/><br/>[21] ``oghapāso daḷhakhilo, pabbato duppadālayo. <br/><br/>[27] chetvā khilañca pāsañca, selaṃ bhetvāna dubbhidaṃ. <br/><br/>[22] tiṇṇo pāraṅgato jhāyī, mutto so mārabandhanā''ti..  -- <br/><br/>[25] gāthādvayamāha.<br/><br/>[03] tattha ^b^buddhānubuddho^eb^ti buddhānaṃ anubuddho, sammāsambuddhehi  bujjhitāni saccāni tesaṃ desanānusārena bujjhatīti attho. thirehi  asekkhehi sīlasārādīhi samannāgatoti, ^b^thero. koṇḍañño^eb^ti  gottakittanaṃ. ^b^tibbanikkamo^eb^ti daḷhavīriyo, thiraparakkamo.  jātimaraṇānaṃ pahīnakāraṇattā ^b^pahīnajātimaraṇo. brahmacariyassa  kevalī^eb^ti maggabrahmacariyassa anavasesaṃ, anavasesato vā  maggabrahmacariyassa pāripūrako, atha vā ^b^kevalī^eb^ nāma kilesehi  asammissatāya maggañāṇaṃ phalañāṇañca, taṃ imasmiṃ ^a^M2.0256^ea^ atthīti kevalī.  yasmā pana tadubhayampi maggabrahmacariyassa vasena hoti na aññathā,  tasmā ``brahmacariyassa kevalī''ti vuttaṃ.<br/><br/>[03] ^b^oghapāso^eb^ti ``kāmogho, bhavogho, diṭṭhogho,  avijjogho''ti (dha0 sa0 1156; vibha0 938) evaṃ vuttā cattāro  oghā -- ``antalikkhacaro pāso, yvāyaṃ carati mānaso''ti  (mahāva0 33; saṃ0 ni0  1.151) evaṃ vutto rāgapāso ca.  ^b^daḷhakhilo^eb^ti ``satthari kaṅkhati, dhamme kaṅkhati, saṅghe  kaṅkhati, sikkhāya kaṅkhati, sabrahmacārīsu kupito hoti  anattamano āhatacitto khilajāto''ti (ma0 ni0 1.185; a0  ni0  5.205) evaṃ vutto daḷho thiro pañcavidho cetokhilo ca.  pacurajanehi padāletuṃ asakkuṇeyyatāya ^b^duppadālayo^eb^. tato eva  pabbatasadisatāya ^b^pabbato^eb^ti ca saṅkhaṃ gato. ``dukkhe  aññāṇa''ntiādinā (vibha0 226; saṃ0 ni0  2.2) vā nayena  vutto aññāṇappabhedo ca. iti etaṃ sabbaṃ ^b^chetvā khilañca  pāsañcā^eb^ti etesu catubbidhesu saṃkilesadhammesu yo khilañca pāsañca  ariyamaggañāṇāsinā chinditvā. ^b^selaṃ bhetvāna dubbhida^eb^nti  yena kenaci ñāṇena chindituṃ asakkuṇeyyaṃ aññāṇaselaṃ  vajirūpamañāṇena ^a^P3.0006^ea^ chinditvā, cattāropi oghe  taritvā, tesaṃ paratīre nibbāne ṭhitattā ^b^tiṇṇo pāraṅgato^eb^.  ārammaṇūpanijjhānalakkhaṇena lakkhaṇūpanijjhānalakkhaṇenāti  duvidhenapi ^b^jhāyī; mutto so mārabandhanā^eb^ti so evarūpo  khīṇāsavo sabbasmāpi kilesamārabandhanā mutto vippamutto  visaṃyuttoti. attānameva sandhāya thero vadati.<br/><br/>[03] athekadivasaṃ ^a^V2.0218^ea^ thero, attano saddhivihārikaṃ ekaṃ bhikkhuṃ  akalyāṇamittasaṃsaggena kusītaṃ hīnavīriyaṃ uddhataṃ unnaḷaṃ viharantaṃ  disvā, iddhiyā tattha gantvā, taṃ ``mā, āvuso, evaṃ kari,  akalyāṇamitte pahāya kalyāṇamitte sevanto samaṇadhammaṃ karohī''ti  ovadi. so therassa vacanaṃ nādiyi. thero tassa anādiyanena  dhammasaṃvegappatto puggalādhiṭṭhānāya kathāya micchāpaṭipattiṃ garahanto  sammāpaṭipattiṃ vivekavāsañca pasaṃsanto -- <br/><br/>[03] 681^b^.^eb^ <br/><br/>[21] ``uddhato capalo bhikkhu, mitte āgamma pāpake. <br/><br/>[22] saṃsīdati mahoghasmiṃ, ūmiyā paṭikujjito.. <br/><br/>[03] 682^b^.^eb^ <br/><br/>[21] ``anuddhato ^a^M2.0257^ea^ acapalo, nipako saṃvutindriyo. <br/><br/>[22] kalyāṇamitto medhāvī, dukkhassantakaro siyā.. <br/><br/>[03] 683^b^.^eb^ <br/><br/>[21] ``kālapabbaṅgasaṅkāso, kiso dhamanisanthato. <br/><br/>[22] mattaññū annapānasmiṃ, adīnamanaso naro.. <br/><br/>[03] 684^b^.^eb^ <br/><br/>[21] ``phuṭṭho ḍaṃsehi makasehi, araññasmiṃ brahāvane. <br/><br/>[22] nāgo saṅgāmasīseva, sato tatrādhivāsaye.. <br/><br/>[03] 685-6^b^.^eb^ <br/><br/>[21] ``nābhinandāmi maraṇaṃ...pe0... sampajāno patissato..<br/><br/>[03]  <br/><br/>[03] 687^b^.^eb^ <br/><br/>[21] ``pariciṇṇo mayā satthā...pe0... bhavanetti samūhatā..<br/><br/>[03]  <br/><br/>[03] 688^b^.^eb^ <br/><br/>[21] ``yassa catthāya pabbajito, agārasmānagāriyaṃ. <br/><br/>[22] so me attho anuppatto, kiṃ me saddhivihārinā''ti..  -- <br/><br/>[25] imā gāthā abhāsi.<br/><br/>[03] tattha ^b^uddhato^eb^ti uddhaccayutto asamāhito vikkhittacitto.  ^b^capalo^eb^ti pattacīvaramaṇḍanādinā cāpalyena samannāgato  lolapakatiko. ^b^mitte āgamma pāpake^eb^ti akalyāṇamitte  nissāya samaṇadhammaṃ akaronto. ^b^saṃsīdati mahoghasmiṃ, ūmiyā  paṭikujjito^eb^ti yathā mahāsamudde patitapuriso samuddavīcīhi otthaṭo  sīsaṃ ukkhipituṃ alabhanto tattheva saṃsīdati, evaṃ saṃsāramahoghasmiṃ  paribbhamanto kodhupāyāsaūmiyā paṭikujjito otthaṭo vipassanāvasena  paññāsīsaṃ ukkhipituṃ alabhanto tattheva saṃsīdati.<br/><br/>[03] ^b^nipako^eb^ti ^a^P3.0007^ea^ nipuṇo, attatthaparatthesu  kusalo. ^b^saṃvutindriyo^eb^ti manacchaṭṭhānaṃ indriyānaṃ saṃvaraṇena  pihitindriyo. ^b^kalyāṇamitto^eb^ti kalyāṇehi mittehi  samannāgato. ^b^medhāvī^eb^ti dhammojapaññāya ^a^V2.0219^ea^ samaṅgībhūto.  ^b^dukkhassantakaro siyā^eb^ti so tādiso sakalassāpi  vaṭṭadukkhassa antakaro bhaveyya.<br/><br/>[03] ^b^kālapabbaṅgasaṅkāso^eb^tiādi vivekābhiratikittanaṃ.  ^b^nābhinandāmī^eb^tiādi pana katakiccabhāvadassanaṃ. taṃ sabbaṃ heṭṭhā  (theragā0 aṭṭha0 2.607) vuttatthameva. osāne pana ^a^M2.0258^ea^ ^b^kiṃ me  saddhivihārinā^eb^ti attano saddhivihārikaṃ sandhāya vuttaṃ. tasmā  edisena dubbacena anādarena saddhivihārinā kiṃ me payojanaṃ  ekavihāroyeva mayhaṃ ruccatīti attho.<br/><br/>[03] evaṃ pana vatvā chaddantadahameva gato. tattha dvādasa vassāni  vasitvā upakaṭṭhe parinibbāne satthāraṃ upasaṅkamitvā parinibbānaṃ  anujānāpetvā tattheva gantvā parinibbāyi. <br/><br/>[06] aññāsikoṇḍaññattheragāthāvaṇṇanā niṭṭhitā. 


volume: 100
item: 248
title: ^^aññāsikoṇḍaññattheragāthāvaṇṇanā^udāyittheragāthāvaṇṇanā^
content:
  [03] ^b^manussabhūta^eb^ntiādikā āyasmato udāyittherassa gāthā.  kā uppatti? ayampi purimabuddhesu katādhikāro tattha tattha bhave  vivaṭṭūpanissayaṃ puññaṃ upacinitvā devamanussesu saṃsaranto imasmiṃ  buddhuppāde kapilavatthusmiṃ brāhmaṇakule nibbattitvā ^b^udāyī^eb^ti  laddhanāmo vayappatto satthu ñātisamāgame buddhānubhāvaṃ disvā,  paṭiladdhasaddho pabbajitvā vipassanāya kammaṃ karonto nacirasseva  arahattaṃ pāpuṇi. tayo hi ime udāyittherā amaccaputto pubbe āgato  kāḷudāyī, kovariyaputto lāludāyī, ayaṃ brāhmaṇaputto mahāudāyīti.  svāyaṃ ekadivasaṃ satthārā setavāraṇaṃ sabbālaṅkārapaṭimaṇḍitaṃ  mahājanena pasaṃsiyamānaṃ aṭṭhuppattiṃ katvā nāgopamasuttante (a0 ni0   6.43) desite desanāpariyosāne attano ñāṇabalānurūpaṃ satthu  guṇe anussaritvā, buddhārammaṇāya pītiyā samussāhitamānaso ``ayaṃ  mahājano imaṃ tiracchānagataṃ nāgaṃ pasaṃsati, na buddhamahānāgaṃ.  handāhaṃ buddhamahāgandhahatthino guṇe pākaṭe karissāmī''ti satthāraṃ  thomento -- <br/><br/>[03] 689^b^.^eb^ <br/><br/>[21] ``manussabhūtaṃ sambuddhaṃ, attadantaṃ samāhitaṃ. <br/><br/>[22] iriyamānaṃ brahmapathe, cittassūpasame rataṃ.. <br/><br/>[03] 690^b^.^eb^ <br/><br/>[21] ``yaṃ ^a^V2.0220^ea^ ^a^P3.0008^ea^ manussā namassanti,  sabbadhammāna pāraguṃ. <br/><br/>[22] devāpi taṃ namassanti, iti me arahato sutaṃ.. <br/><br/>[03] 691^b^.^eb^ <br/><br/>[21] ``sabbasaṃyojanātītaṃ ^a^M2.0259^ea^, vanā nibbanamāgataṃ. <br/><br/>[22] kāmehi nekkhammarataṃ, muttaṃ selāva kañcanaṃ.. <br/><br/>[03] 692^b^.^eb^ <br/><br/>[21] ``sa ve accaruci nāgo, himavāvaññe siluccaye. <br/><br/>[22] sabbesaṃ nāganāmānaṃ, saccanāmo anuttaro.. <br/><br/>[03] 693^b^.^eb^ <br/><br/>[21] ``nāgaṃ vo kittayissāmi, na hi āguṃ karoti so. <br/><br/>[22] soraccaṃ avihiṃsā ca, pādā nāgassa te duve.. <br/><br/>[03] 694^b^.^eb^ <br/><br/>[21] ``sati ca sampajaññañca, caraṇā nāgassa tepare. <br/><br/>[22] saddhāhattho mahānāgo, upekkhāsetadantavā.. <br/><br/>[03] 695^b^.^eb^ <br/><br/>[21] ``sati gīvā siro paññā, vīmaṃsā dhammacintanā. <br/><br/>[22] dhammakucchisamāvāso, viveko tassa vāladhi.. <br/><br/>[03] 696^b^.^eb^ <br/><br/>[21] ``so jhāyī assāsarato, ajjhattaṃ susamāhito. <br/><br/>[22] gacchaṃ samāhito nāgo, ṭhito nāgo samāhito.. <br/><br/>[03] 697^b^.^eb^ <br/><br/>[21] ``sayaṃ samāhito nāgo, nisinnopi samāhito. <br/><br/>[22] sabbattha saṃvuto nāgo, esā nāgassa sampadā.. <br/><br/>[03] 698^b^.^eb^ <br/><br/>[21] ``bhuñjati anavajjāni, sāvajjāni na bhuñjati. <br/><br/>[22] ghāsamacchādanaṃ laddhā, sannidhiṃ parivajjayaṃ.. <br/><br/>[03] 699^b^.^eb^ <br/><br/>[21] ``saṃyojanaṃ aṇuṃ thūlaṃ, sabbaṃ chetvāna bandhanaṃ. <br/><br/>[22] yena yeneva gacchati, anapekkhova gacchati.. <br/><br/>[03] 700^b^.^eb^ <br/><br/>[21] ``yathāpi udake jātaṃ, puṇḍarīkaṃ pavaḍḍhati. <br/><br/>[22] nopalippati toyena, sucigandhaṃ manoramaṃ.. <br/><br/>[03] 701^b^.^eb^ <br/><br/>[21] ``tatheva ca loke jāto, buddho loke viharati. <br/><br/>[22] nopalippati lokena, toyena padumaṃ yathā.. <br/><br/>[03] 702^b^.^eb^ <br/><br/>[21] ``mahāgini pajjalito, anāhāropasammati. <br/><br/>[22] aṅgāresu ca santesu, nibbutoti pavuccati.. <br/><br/>[03] 703^b^.^eb^ <br/><br/>[21] ``atthassāyaṃ viññāpanī, upamā viññūhi desitā. <br/><br/>[22] viññissanti mahānāgā, nāgaṃ nāgena desitaṃ.. <br/><br/>[03] 704^b^.^eb^ <br/><br/>[21] ``vītarāgo ^a^M2.0260^ea^ vītadoso, vītamoho anāsavo. <br/><br/>[22] sarīraṃ vijahaṃ nāgo, parinibbissatyanāsavo''ti..  -- imā gāthā abhāsi.<br/><br/>[03] tattha ^a^V2.0221^ea^ ^a^P3.0009^ea^ ^b^manussabhūta^eb^nti manussesu bhūtaṃ,  nibbattaṃ; manussattabhāvaṃ vā pattaṃ. satthā hi  āsavakkhayañāṇādhigamena sabbagativimuttopi carimattabhāve  gahitapaṭisandhivasena ``manusso''tveva voharīyatīti. guṇavasena  pana devānaṃ atidevo, brahmānaṃ atibrahmā. ^b^sambuddha^eb^nti sayameva  bujjhitabbabuddhavantaṃ. ^b^attadanta^eb^nti attanāyeva dantaṃ. bhagavā  hi attanāyeva uppāditena ariyamaggena cakkhutopi...pe0... manatopi  uttamena damathena danto. ^b^samāhita^eb^nti aṭṭhavidhena samādhinā  maggaphalasamādhinā ca samāhitaṃ. ^b^iriyamānaṃ brahmapathe^eb^ti  catubbidhepi brahmavihārapathe, brahme vā seṭṭhe phalasamāpattipathe  samāpajjanavasena pavattamānaṃ. kiñcāpi bhagavā na sabbakālaṃ yathāvutte  brahmapathe iriyati, tattha iriyasāmatthiyaṃ pana tanninnatañca upādāya  ``iriyamāna''nti vuttaṃ. ^b^cittassūpasame rata^eb^nti cittassa  upasamahetubhūte sabbasaṅkhārasamathe, nibbāne, abhirataṃ. ^b^yaṃ  manussā namassanti, sabbadhammāna pāragu^eb^nti yaṃ sammāsambuddhaṃ  sabbesaṃ khandhāyatanādidhammānaṃ abhiññāpāragū, pariññāpāragū,  pahānapāragū, bhāvanāpāragū, sacchikiriyapāragū, samāpattipāragūti chadhā  pāraguṃ paramukkaṃsagatasampattiṃ khattiyapaṇḍitādayo manussā namassanti.  dhammānudhammapaṭipattiyā pūjentā kāyena vācāya manasā ca tanninnā  tappoṇā tappabbhārā honti. ^b^devāpi taṃ namassantī^eb^ti na kevalaṃ  manussā eva, atha kho aparimāṇāsu lokadhātūsu devāpi taṃ  namassanti. ^b^iti me arahato suta^eb^nti evaṃ mayā ārakattādīhi  kāraṇehi arahato, bhagavato, dhammasenāpatiādīnañca ``satthā  devamanussāna''ntiādikaṃ vadantānaṃ santike evaṃ sutanti dasseti.<br/><br/>[03] ^b^sabbasaṃyojanātīta^eb^nti sabbāni dasapi saṃyojanāni  yathārahaṃ catūhi maggehi saha vāsanāya atikkantaṃ. ^b^vanā  nibbanamāgata^eb^nti kilesavanato tabbirahitaṃ nibbanaṃ upagataṃ.  ^b^kāmehi nekkhammarata^eb^nti sabbaso kāmehi nikkhamitvā  pabbajjājhānavipassanādibhede nekkhamme abhirataṃ. ^b^muttaṃ selāva  kañcana^eb^nti asārato nissaṭasārasabhāvattā selato  nissaṭakañcanasadisaṃ devāpi taṃ namassantīti yojanā.<br/><br/>[03] ^b^sa^eb^ ^a^M2.0261^ea^ ^b^ve accaruci nāgo^eb^ti so ekaṃsato āguṃ na karoti,  punabbhavaṃ na gacchati; nāgo viya balavāti. ``nāgo''ti  laddhanāmo sammāsambuddho, ^b^accarucī^eb^ti ^a^P3.0010^ea^ attano  kāyaruciyā ñāṇaruciyā ca sadevakaṃ lokaṃ atikkamitvā ruci, sobhi.  yathā kiṃ? ^b^himavāvaññe siluccaye,^eb^ yathā hi himavā  pabbatarājā attano thiragarumahāsārabhāvādīhi guṇehi aññe pabbate  atirocati, evaṃ atirocatīti attho. ^b^sabbesaṃ  nāganāmāna^eb^nti ahināgahatthināgapurisanāgānaṃ ^a^V2.0222^ea^,  sekhāsekhapaccekabuddhanāgānaṃ vā. ^b^saccanāmo^eb^ti sacceneva  nāganāmo. taṃ pana saccanāmataṃ ``na hi āguṃ karotī''tiādinā  sayameva vakkhati.<br/><br/>[03] idāni buddhanāgaṃ avayavato ca dassento nāmato tāva dassetuṃ  ^b^``na hi āguṃ karoti so''^eb^ti āha. yasmā āguṃ, pāpaṃ,  sabbena sabbaṃ na karoti, tasmā nāgoti attho. ^b^soracca^eb^nti  sīlaṃ. ^b^avihiṃsā^eb^ti karuṇā. tadubhayaṃ sabbassapi  guṇarāsissa pubbaṅgamanti, katvā buddhanāgassa purimapādabhāvo tassa  yuttoti āha ^b^``pādā nāgassa te duve''^eb^ti.<br/><br/>[03] aparapādabhāvena vadanto ^b^``sati ca sampajaññañca, caraṇā  nāgassa tepare''^eb^ti āha. ``tyāpare''ti vā pāṭho. te aparetveva  padavibhāgo. anavajjadhammānaṃ ādāne saddhā hattho etassāti,  ^b^saddhāhattho^eb^. suparisuddhavedanā ñāṇappabhedā upekkhā setadantā te  etassa atthīti, ^b^upekkhāsetadantavā^eb^.<br/><br/>[03] uttamaṅgaṃ paññā, tassā adhiṭṭhānaṃ satīti āha ^b^``sati  gīvā siro paññā''^eb^ti. ^b^vīmaṃsā dhammacintanā^eb^ti yathā  khāditabbākhāditabbassa soṇḍāya parāmasanaṃ ghāyanañca hatthināgassa  vīmaṃsā nāma hoti, evaṃ buddhanāgassa kusalādidhammacintanā vīmaṃsā.  samā vasanti etthāti, samāvāso, bhājanaṃ kucchi eva samāvāso,  abhiññāsamathānaṃ ādhānabhāvato samathavipassanāsaṅkhāto dhammo  kucchisamāvāso etassāti ^b^dhammakucchisamāvāso. viveko^eb^ti  upadhiviveko. ^b^tassā^eb^ti buddhanāgassa. ^b^vāladhi,^eb^  pariyosānaṅgabhāvato.<br/><br/>[03] ^b^jhāyī^eb^ti ārammaṇūpanijjhānena ca jhāyanasīlo.  ^b^assāsarato^eb^ti paramassāsabhūte nibbāne rato. ^b^ajjhattaṃ  susamāhito^eb^ti visayajjhatte ^a^M2.0262^ea^ phalasamāpattiyaṃ suṭṭhu samāhito tadidaṃ  samādhānaṃ suṭṭhu sabbakālikanti dassetuṃ ^b^``gacchaṃ samāhito  nāgo''^eb^tiādi vuttaṃ. bhagavā hi savāsanassa uddhaccassa pahīnattā  vikkhepābhāvato niccaṃ samāhitova. tasmā yaṃ yaṃ iriyāpathaṃ kappeti,  taṃ taṃ samāhitova kappesīti.<br/><br/>[03] ^b^sabbatthā^eb^ti, sabbasmiṃ gocare, sabbasmiñca dvāre sabbaso  pihitavutti. tenāha -- ``sabbaṃ kāyakammaṃ ñāṇapubbaṅgamaṃ ^a^P3.0011^ea^  ñāṇānuparivatta''ntiādi (netti0 15). ^b^esā nāgassa  sampadā^eb^ti esā ``na hi āguṃ karoti so''tiādinā  ``sambuddha''ntiādinā eva vā yathāvuttā vakkhamānā ca  buddhagandhahatthino sampatti guṇaparipuṇṇā.<br/><br/>[03] ^b^bhuñjati^eb^ ^a^V2.0223^ea^ ^b^anavajjānī^eb^ti sammājīvassa ukkaṃsapāramippattiyā  bhuñjati agarahitabbāni, micchājīvassa sabbaso savāsanānañca  pahīnattā sāvajjāni garahitabbāni na bhuñjati anavajjāni bhuñjanto  ca sannidhiṃ parivajjayaṃ bhuñjatīti yojanā.<br/><br/>[03] ^b^saṃyojana^eb^nti vaṭṭadukkhena saddhiṃ santānaṃ saṃyojanato vaṭṭe  osīdāpanasamatthaṃ dasavidhampi saṃyojanaṃ. ^b^aṇuṃ thūla^eb^nti  khuddakañceva mahantañca. ^b^sabbaṃ chetvāna bandhana^eb^nti maggañāṇena  anavasesaṃ kilesabandhanaṃ chinditvā. ^b^yena yenā^eb^ti yena yena  disābhāgena.<br/><br/>[03] yathā hi udake jātaṃ puṇḍarīkaṃ udake pavaḍḍhati nopalippati  toyena, anupalepasabhāvattā, tatheva loke jāto buddho loke viharati,  nopalippati lokena taṇhādiṭṭhimānalepābhāvatoti yojanā.<br/><br/>[03] ^b^ginī^eb^ti aggi. ^b^anāhāro^eb^ti anindhano.<br/><br/>[03] ^b^atthassāyaṃ viññāpanī^eb^ti satthu guṇasaṅkhātassa  upameyyatthassa viññāpanī, pakāsanī ayaṃ nāgūpamā.  ^b^viññūhī^eb^ti satthu paṭividdhacatusaccadhammaṃ parijānantehi attānaṃ  sandhāya vadati. ^b^viññissantī^eb^tiādi kāraṇavacanaṃ, yasmā  nāgena mayā desitaṃ nāgaṃ tathāgatagandhahatthiṃ mahānāgā khīṇāsavā  attano visaye ṭhatvā vijānissanti, tasmā aññesaṃ puthujjanānaṃ  ñāpanatthaṃ ayaṃ upamā amhehi bhāsitāti adhippāyo.<br/><br/>[03] ^b^sarīraṃ^eb^ ^a^M2.0263^ea^ ^b^vijahaṃ nāgo, parinibbissatyanāsavo^eb^ti bodhimūle  saupādisesaparinibbānena anāsavo sammāsambuddhanāgo, idāni sarīraṃ  attabhāvaṃ vijahanto khandhaparinibbānena parinibbāyissatīti.<br/><br/>[03] evaṃ cuddasahi upamāhi maṇḍetvā, soḷasahi gāthāhi, catusaṭṭhiyā  pādehi satthu guṇe vaṇṇento anupādisesāya nibbānadhātuyā desanaṃ  niṭṭhāpesi. <br/><br/>[06] udāyittheragāthāvaṇṇanā niṭṭhitā. <br/><br/>[06] soḷasakanipātavaṇṇanā niṭṭhitā. 


volume: 100
item: 249
title: vīsatinipāto^^^adhimuttattheragāthāvaṇṇanā^
content:
  [03] vīsatinipāte ^a^M2.0264^ea^ ^a^V2.0224^ea^ ^a^P3.0012^ea^ ^b^yaññatthaṃ vā^eb^tiādikā  āyasmato aparassa adhimuttattherassa gāthā. kā uppatti? ayampi  purimabuddhesu katādhikāro tattha tattha bhave puññāni upacinanto  atthadassissa bhagavato kāle vibhavasampanne kule nibbattitvā viññutaṃ  patto satthari parinibbute bhikkhusaṅghaṃ upaṭṭhahanto mahādānāni  pavattesi. so tena puññakammena devamanussesu saṃsaranto imasmiṃ  buddhuppāde āyasmato saṃkiccattherassa bhaginiyā kucchimhi nibbatti,  ^b^adhimutto^eb^tissa nāmaṃ ahosi. so vayappatto mātulattherassa  santike pabbajitvā vipassanāya kammaṃ karonto sāmaṇerabhūmiyaṃyeva  ṭhito arahattaṃ pāpuṇi. tena vuttaṃ ^b^apadāne^eb^ (apa0 thera  1.4.84-88) -- <br/><br/>[21] ``nibbute lokanāthamhi, atthadassīnaruttame. <br/><br/>[22] upaṭṭhahiṃ bhikkhusaṅghaṃ, vippasannena cetasā.. <br/><br/>[21] ``nimantetvā bhikkhusaṅghaṃ, ujubhūtaṃ samāhitaṃ. <br/><br/>[22] ucchunā maṇḍapaṃ katvā, bhojesiṃ saṅghamuttamaṃ.. <br/><br/>[21] ``yaṃ yaṃ yonupapajjāmi, devattaṃ athamānusaṃ. <br/><br/>[22] sabbe satte abhibhomi, puññakammassidaṃ phalaṃ.. <br/><br/>[21] ``aṭṭhārase kappasate, yaṃ dānamadadiṃ tadā. <br/><br/>[22] duggatiṃ nābhijānāmi, ucchudānassidaṃ phalaṃ.. <br/><br/>[21] ``paṭisambhidā catasso...pe0... kataṃ buddhassa  sāsana''nti..<br/><br/>[03] arahattaṃ pana patvā samāpattisukhena vītināmento  upasampajjitukāmo ``mātaraṃ āpucchissāmī''ti mātu santikaṃ  gacchanto antarāmagge devatāya balikammakaraṇatthaṃ maṃsapariyesanaṃ  carantehi pañcasatehi corehi samāgacchi. corā ca taṃ aggahesuṃ  ``devatāya bali ^a^V2.0225^ea^ bhavissatī''ti. so corehi gahitopi abhīto  acchambhī vippasannamukhova aṭṭhāsi. taṃ disvā  coragāmaṇiacchariyabbhutacittajāto pasaṃsanto -- <br/><br/>[03] 705^b^.^eb^ <br/><br/>[21] ``yaññatthaṃ ^a^M2.0265^ea^ vā dhanatthaṃ vā, ye hanāma mayaṃ pure. <br/><br/>[22] avasesaṃ bhayaṃ hoti, vedhanti vilapanti ca.. <br/><br/>[03] 706^b^.^eb^ <br/><br/>[21] ``tassa te natthi bhītattaṃ, bhiyyo vaṇṇo pasīdati. <br/><br/>[22] kasmā na paridevesi, evarūpe mahabbhaye''ti.. -- dve  gāthā abhāsi.<br/><br/>[03] tattha ^b^yaññattha^eb^nti yajanatthaṃ devatānaṃ balikammakaraṇatthaṃ  vā. vā-saddo vikappanattho. ^b^dhanattha^eb^nti sāpateyyaharaṇatthaṃ.  ^b^ye hanāma mayaṃ pure^eb^ti ye satte mayaṃ pubbe hanimha. atītatthe  hi idaṃ vattamānavacanaṃ. ^b^avase^eb^ti avase aserike katvā.  ^b^ta^eb^nti tesaṃ. ``avasesanti''pi paṭhanti. amhehi gahitesu taṃ  ekaṃ ṭhapetvā avasesānaṃ; ayameva vā pāṭho. ^b^bhayaṃ hotī^eb^ti  maraṇabhayaṃ hoti. yena te ^b^vedhanti vilapanti,^eb^cittutrāsena  vedhanti ^a^P3.0013^ea^, ``sāmi, tumhākaṃ idañcidañca dassāma,  dāsā bhavissāmā''tiādikaṃ vadantā vilapanti.<br/><br/>[03] ^b^tassa te^eb^ti yo tvaṃ amhehi devatāya balikammatthaṃ  jīvitā voropetukāmehi ukkhittāsikehi santajjito, tassa te.  ^b^bhītatta^eb^nti bhītabhāvo, bhayanti attho. ^b^bhiyyo vaṇṇo  pasīdatī^eb^ti pakativaṇṇato uparipi te mukhavaṇṇo vippasīdati.  therassa kira tadā ``sace ime māressanti, idānevāhaṃ anupādāya  parinibbāyissāmi, dukkhabhāro vigacchissatī''ti uḷāraṃ  pītisomanassaṃ uppajji. ^b^evarūpe mahabbhaye^eb^ti edise mahati  maraṇabhaye upaṭṭhite. hetuatthe vā etaṃ bhummavacanaṃ.<br/><br/>[03] idāni thero coragāmaṇissa paṭivacanadānamukhena dhammaṃ desento  -- <br/><br/>[03] 707^b^.^eb^ <br/><br/>[21] ``natthi cetasikaṃ dukkhaṃ, anapekkhassa gāmaṇi. <br/><br/>[22] atikkantā bhayā sabbe, khīṇasaṃyojanassa ve.. <br/><br/>[03] 708^b^.^eb^ <br/><br/>[21] ``khīṇāya bhavanettiyā, diṭṭhe dhamme yathātathe. <br/><br/>[22] na bhayaṃ maraṇe hoti, bhāranikkhepane yathā.. <br/><br/>[03] 709^b^.^eb^ <br/><br/>[21] ``suciṇṇaṃ brahmacariyaṃ me, maggo cāpi subhāvito. <br/><br/>[22] maraṇe me bhayaṃ natthi, rogānamiva saṅkhaye.. <br/><br/>[03] 710^b^.^eb^ <br/><br/>[21] ``suciṇṇaṃ ^a^M2.0266^ea^ ^a^V2.0226^ea^ brahmacariyaṃ me, maggo cāpi subhāvito. <br/><br/>[22] nirassādā bhavā diṭṭhā, visaṃ pitvāva chaḍḍitaṃ.. <br/><br/>[03] 711^b^.^eb^ <br/><br/>[21] ``pāragū anupādāno, katakicco anāsavo. <br/><br/>[22] tuṭṭho āyukkhayā hoti, mutto āghātanā yathā.. <br/><br/>[03] 712^b^.^eb^ <br/><br/>[21] ``uttamaṃ dhammataṃ patto, sabbaloke anatthiko. <br/><br/>[22] ādittāva gharā mutto, maraṇasmiṃ na socati.. <br/><br/>[03] 713^b^.^eb^ <br/><br/>[21] ``yadatthi saṅgataṃ kiñci, bhavo vā yattha labbhati. <br/><br/>[22] sabbaṃ anissaraṃ etaṃ, iti vuttaṃ mahesinā.. <br/><br/>[03] 714^b^.^eb^ <br/><br/>[21] ``yo taṃ tathā pajānāti, yathā buddhena desitaṃ. <br/><br/>[22] na gaṇhāti bhavaṃ kiñci, sutattaṃva ayoguḷaṃ.. <br/><br/>[03] 715^b^.^eb^ <br/><br/>[21] ``na me hoti `ahosi'nti, `bhavissa'nti na hoti  me. <br/><br/>[22] saṅkhārā vigamissanti, tattha kā paridevanā.. <br/><br/>[03] 716^b^.^eb^ <br/><br/>[21] ``suddhaṃ dhammasamuppādaṃ, suddhaṃ saṅkhārasantatiṃ. <br/><br/>[22] passantassa yathābhūtaṃ, na bhayaṃ hoti gāmaṇi.. <br/><br/>[03] 717^b^.^eb^ <br/><br/>[21] ``tiṇakaṭṭhasamaṃ lokaṃ, yadā paññāya passati. <br/><br/>[22] mamattaṃ so asaṃvindaṃ, `natthi me'ti na socati.. <br/><br/>[03] 718^b^.^eb^ <br/><br/>[21] ``ukkaṇṭhāmi sarīrena, bhavenamhi anatthiko. <br/><br/>[22] soyaṃ bhijjissati kāyo, añño ca na bhavissati.. <br/><br/>[03] 719^b^.^eb^ <br/><br/>[21] ``yaṃ ^a^P3.0014^ea^ vo kiccaṃ sarīrena, taṃ karotha  yadicchatha. <br/><br/>[22] na me tappaccayā tattha, doso pemañca hehitī''ti..  -- <br/><br/>[25] imā gāthā abhāsi. <br/><br/>[03] 720^b^.^eb^ <br/><br/>[21] ``tassa taṃ vacanaṃ sutvā, abbhutaṃ lomahaṃsanaṃ. <br/><br/>[22] satthāni nikkhipitvāna, māṇavā etadabravu''nti..  -- <br/><br/>[25] ayaṃ saṅgītikārehi vuttagāthā. ito aparā tisso  corānaṃ, therassa ca vacanapaṭivacanagāthā -- <br/><br/>[03] 721^b^.^eb^ <br/><br/>[21] ``kiṃ ^a^M2.0267^ea^ bhadante karitvāna, ko vā ācariyo tava. <br/><br/>[22] kassa sāsanamāgamma, labbhate taṃ asokatā.. <br/><br/>[03] 722^b^.^eb^ <br/><br/>[21] ``sabbaññū sabbadassāvī, jino ācariyo mama. <br/><br/>[22] mahākāruṇiko satthā, sabbalokatikicchako.. <br/><br/>[03] 723^b^.^eb^ <br/><br/>[21] ``tenāyaṃ ^a^V2.0227^ea^ desito dhammo, khayagāmī anuttaro. <br/><br/>[22] tassa sāsanamāgamma, labbhate taṃ asokatā.. <br/><br/>[03] 724^b^.^eb^ <br/><br/>[21] ``sutvāna corā isino subhāsitaṃ, nikkhippa  satthāni ca āvudhāni ca. <br/><br/>[22] tamhā ca kammā viramiṃsu eke, eke ca  pabbajjamarocayiṃsu.. <br/><br/>[03] 725^b^.^eb^ <br/><br/>[21] ``te pabbajitvā sugatassa sāsane, bhāvetva  bojjhaṅgabalāni paṇḍitā. <br/><br/>[22] udaggacittā sumanā katindriyā, phusiṃsu nibbānapadaṃ  asaṅkhata''nti.. -- <br/><br/>[25] imāpi saṅgītikārehi vuttagāthā.<br/><br/>[03] tattha ^b^natthi cetasikaṃ dukkhaṃ, anapekkhassa, gāmaṇī^eb^ti  gāmaṇi, apekkhāya, taṇhāya, abhāvena anapekkhassa mādisassa,  lohitasabhāvo pubbo viya, cetasikaṃ dukkhaṃ domanassaṃ natthi,  domanassābhāvāpadesena bhayābhāvaṃ vadati. tenāha ^b^``atikkantā  bhayā sabbe''^eb^ti. ^b^atikkantā bhayā sabbe^eb^ti khīṇasaṃyojanassa  arahato pañcavīsati mahābhayā, aññe ca sabbepi bhayā ekaṃsena  atikkantā atītā, apagatāti attho.<br/><br/>[03] ^b^diṭṭhe dhamme yathātathe^eb^ti catusaccadhamme  pariññāpahānasacchikiriyabhāvanāvasena maggapaññāya yathābhūtaṃ diṭṭhe.  ^b^maraṇe^eb^ti maraṇahetu. ^b^bhāranikkhepane yathā^eb^ti yathā koci  puriso sīse ṭhitena mahatā garubhārena saṃsīdanto tassa nikkhepane,  apanayane na bhāyati, evaṃ sampadamidanti attho. vuttañhetaṃ bhagavatā  -- <br/><br/>[21] ``bhārā ^a^M2.0268^ea^ ^a^P3.0015^ea^ have pañcakkhandhā, bhārahāro  ca puggalo. <br/><br/>[22] bhārādānaṃ dukhaṃ loke, bhāranikkhepanaṃ sukha''nti..  (saṃ0 ni0  3.22).<br/><br/>[03] ^b^suciṇṇa^eb^nti suṭṭhu caritaṃ. ^b^brahmacariya^eb^nti,  sikkhattayasaṅgahaṃ sāsanabrahmacariyaṃ. tato eva ^b^maggo cāpi  subhāvito^eb^ aṭṭhaṅgiko ariyamaggopi sammadeva bhāvito.  ^b^rogānamiva saṅkhaye^eb^ti yathā bahūhi rogehi abhibhūtassa  āturassa rogānaṃ saṅkhaye pītisomanassameva hoti, evaṃ  khandharogasaṅkhaye maraṇe mādisassa bhayaṃ natthi.<br/><br/>[03] ^b^nirassādā bhavā diṭṭhā^eb^ti tīhi dukkhatāhi abhibhūtā,  ekādasahi aggīhi ādittā, tayo bhavā nirassādā, assādarahitā,  mayā diṭṭhā. ^b^visaṃ pitvāva chaḍḍita^eb^nti pamādavasena visaṃ  pivitvā tādisena payogena chaḍḍitaṃ viya maraṇe me bhayaṃ natthīti  attho.<br/><br/>[03] ^b^mutto^eb^ ^a^V2.0228^ea^ ^b^āghātanā yathā^eb^ti yathā corehi māraṇatthaṃ āghātanaṃ  nīto kenaci upāyena tato mutto haṭṭhatuṭṭho hoti, evaṃ saṃsārapāraṃ,  nibbānaṃ, gatattā ^b^pāragū,^eb^ catūhipi upādānehi ^b^anupādāno,^eb^  pariññādīnaṃ soḷasannaṃ kiccānaṃ katattā ^b^katakicco^eb^  kāmāsavādīhi ^b^anāsavo, āyukkhayā^eb^ āyukkhayahetu ^b^tuṭṭho^eb^  somanassiko hoti.<br/><br/>[03] ^b^uttama^eb^nti seṭṭhaṃ. ^b^dhammata^eb^nti, dhammasabhāvaṃ.  arahatte siddhe sijjhanahetu iṭṭhādīsu tādibhāvaṃ. ^b^sabbaloke^eb^ti  sabbalokasmimpi, dīghāyukasukhabahulatādivasena saṃyuttepi loke.  ^b^anatthiko^eb^ti, anapekkho. ^b^ādittāva gharā mutto^eb^ti yathā  koci puriso samantato ādittato pajjalitato gehato nissaṭo, tato  nissaraṇanimittaṃ na socati, evaṃ khīṇāsavo maraṇanimittaṃ na  socati.<br/><br/>[03] ^b^yadatthi saṅgataṃ kiñcī^eb^ti yaṃkiñci imasmiṃ loke  atthi, vijjati, upalabbhati saṅgataṃ, sattehi saṅkhārehi vā  samāgamo, samodhānaṃ. ``saṅkhata''ntipi pāṭho, tassa yaṃkiñci  paccayehi samacca sambhuyya kataṃ, paṭiccasamuppannanti attho. ^b^bhavo  vā yattha labbhatī^eb^ti yasmiṃ sattanikāye yo upapattibhavo labbhati.  ^b^sabbaṃ anissaraṃ eta^eb^nti sabbametaṃ issararahitaṃ, na ettha kenaci  ``evaṃ hotū''ti issariyaṃ vattetuṃ sakkā. ^b^iti vuttaṃ  mahesinā^eb^ti ^a^M2.0269^ea^ ``sabbe dhammā anattā''ti evaṃ vuttaṃ mahesinā  sammāsambuddhena. tasmā ``anissaraṃ eta''nti pajānanto maraṇasmiṃ  na socatīti yojanā.<br/><br/>[03] ^b^na^eb^ ^a^P3.0016^ea^ ^b^gaṇhāti bhavaṃ kiñcī^eb^ti yo  ariyasāvako ``sabbe saṅkhārā aniccā''tiādinā (dha0 pa0  277) yathā buddhena bhagavatā desitaṃ, tathā taṃ bhavattayaṃ  vipassanāpaññāsahitāya maggapaññāya pajānāti. so yathā koci  puriso sukhakāmo divasaṃ santattaṃ ayoguḷaṃ hatthena na gaṇhāti, evaṃ  kiñci khuddakaṃ vā mahantaṃ vā bhavaṃ na gaṇhāti, na tattha taṇhaṃ  karotīti attho.<br/><br/>[03] ^b^na me hoti ``ahosi''^eb^nti ``atītamaddhānaṃ ahaṃ  īdiso ahosi''nti attadiṭṭhivasena na me cittappavatti atthi  diṭṭhiyā sammadeva ugghāṭitattā, dhammasabhāvassa ca sudiṭṭhattā.  ^b^``bhavissa''nti na hoti me^eb^ti tato eva ``anāgatamaddhānaṃ  ahaṃ ediso kathaṃ nu kho bhavissaṃ bhaveyya''nti evampi me na hoti.  ^b^saṅkhārā vigamissantī^eb^ti evaṃ pana hoti ``yathāpaccayaṃ  pavattamānā saṅkhārāva, na ettha koci attā vā attaniyaṃ vā, te ca  kho vigamissanti ^a^V2.0229^ea^, vinassissanti, khaṇe khaṇe bhijjissantī''ti.  ^b^tattha kā paridevanā^eb^ti evaṃ passantassa mādisassa tattha  saṅkhāragate kā nāma paridevanā.<br/><br/>[03] ^b^suddha^eb^nti kevalaṃ, attasārena asammissaṃ.  ^b^dhammasamuppāda^eb^nti paccayapaccayuppannadhammasamuppattiṃ  avijjādipaccayehi saṅkhārādidhammamattappavattiṃ.  ^b^saṅkhārasantati^eb^nti kilesakammavipākappabhedasaṅkhārapabandhaṃ.  ^b^passantassa yathābhūta^eb^nti saha vipassanāya maggapaññāya yāthāvato  jānantassa.<br/><br/>[03] ^b^tiṇakaṭṭhasamaṃ loka^eb^nti yathā araññe apariggahe tiṇakaṭṭhe  kenaci gayhamāne aparassa ``mayhaṃ santakaṃ ayaṃ gaṇhatī''ti na  hoti, evaṃ so asāmikatāya tiṇakaṭṭhasamaṃ saṅkhāralokaṃ yadā  paññāya passati, so tattha mamattaṃ ^b^asaṃvindaṃ^eb^ asaṃvindanto  alabhanto akaronto. ^b^natthi me^eb^ti ``ahu vata sohaṃ, taṃ me  natthī''ti na socati.<br/><br/>[03] ^b^ukkaṇṭhāmi sarīrenā^eb^ti asārakena abhinudena dukkhena  akataññunā asuciduggandhajegucchapaṭikkūlasabhāvena iminā kāyena  ukkaṇṭhāmi imaṃ kāyaṃ ^a^M2.0270^ea^ nibbindanto evaṃ tiṭṭhāmi. ^b^bhavenamhi  anatthiko^eb^ti sabbenapi bhavena anatthiko amhi, na kiñci bhavaṃ  patthemi. ^b^soyaṃ bhijjissati kāyo^eb^ti ayaṃ mama kāyo idāni  tumhākaṃ payogena aññathā vā aññattha bhijjissati. ^b^añño ca  na bhavissatī^eb^ti añño kāyo mayhaṃ āyatiṃ na bhavissati,  punabbhavābhāvato.<br/><br/>[03] ^b^yaṃ vo kiccaṃ sarīrenā^eb^ti yaṃ tumhākaṃ iminā sarīrena  payojanaṃ, ^b^taṃ karotha yadicchatha,^eb^ icchatha ce. ^b^na me  tappaccayā^eb^ti, taṃ nimittaṃ ^a^P3.0017^ea^ imassa sarīrassa  tumhehi yathicchitakiccassa karaṇahetu. ^b^tatthā^eb^ti tesu karontesu  ca akarontesu ca. ^b^doso pemañca hehitī^eb^ti yathākkamaṃ paṭigho  anunayo na bhavissati, attano bhave apekkhāya sabbaso pahīnattāti  adhippāyo. aññapaccayā aññattha ca paṭighānunayesu asantesupi  tappaccayā, ``tatthā''ti vacanaṃ yathādhigatavasena vuttaṃ.<br/><br/>[03] ^b^tassā^eb^ti adhimuttattherassa. ^b^taṃ vacana^eb^nti ``natthi  cetasikaṃ dukkha''ntiādikaṃ maraṇe bhayābhāvādidīpakaṃ, tato eva  abbhutaṃ lomahaṃsanaṃ vacanaṃ sutvā. ^b^māṇavā^eb^ti corā. corā hi  ``māṇavā''ti vuccanti ``māṇavehi saha gacchanti katakammehi  akatakammehipī''tiādīsu (ma0 ni0 2.149) viya.<br/><br/>[03] ^b^kiṃ^eb^ ^a^V2.0230^ea^ ^b^bhadante karitvānā^eb^ti, bhante, kiṃ nāma tapokammaṃ  katvā. ko vā tava ācariyo kassa ^b^sāsanaṃ,^eb^ ovādaṃ  nissāya ayaṃ ^b^asokatā^eb^ maraṇakāle sokābhāvo labbhatīti  ^b^etaṃ^eb^ atthaṃ ^b^abravuṃ,^eb^ pucchāvasena kathesuṃ, bhāsiṃsu.<br/><br/>[03] taṃ sutvā thero tesaṃ paṭivacanaṃ dento  ^b^``sabbaññū''^eb^tiādimāha. tattha ^b^sabbaññū^eb^ti paropadesena  vinā sabbapakārena sabbadhammāvabodhanasamatthassa  ākaṅkhāpaṭibaddhavuttino anāvaraṇañāṇassa adhigamena atītādibhedaṃ  sabbaṃ jānātīti, sabbaññū. teneva samantacakkhunā sabbassa  dassanato ^b^sabbadassāvī^eb^. yamhi anāvaraṇañāṇaṃ, tadeva  sabbaññutaññāṇaṃ, nattheva asādhāraṇañāṇapāḷiyā virodho  visayuppattimukhena aññehi asādhāraṇabhāvadassanatthaṃ ekasseva ñāṇassa  dvidhā vuttattā. yaṃ panettha vattabbaṃ, taṃ ^b^itivuttakavaṇṇanāyaṃ^eb^  (itivu0 aṭṭha0 38) vitthārato vuttamevāti tattha vuttanayeneva  ^a^M2.0271^ea^ veditabbaṃ. pañcannampi mārānaṃ vijayato ^b^jino,^eb^  hīnādivibhāgabhinne sabbasmiṃ sattanikāye adhimuttavuttitāya mahatiyā  karuṇāya samannāgatattā ^b^mahākāruṇiko,^eb^  diṭṭhadhammikasamparāyikaparamatthehi yathārahaṃ veneyyānaṃ anusāsanato  ^b^satthā,^eb^ tato eva sabbalokassa kilesarogatikicchanato  ^b^sabbalokatikicchako,^eb^ sammāsambuddho ācariyo mamāti yojanā.  ^b^khayagāmī^eb^ti nibbānagāmī.<br/><br/>[03] evaṃ therena satthu sāsanassa ca guṇe pakāsite paṭiladdhasaddhā  ekacce corā pabbajiṃsu, ekacce upāsakattaṃ pavedesuṃ. tamatthaṃ dīpento  dhammasaṅgāhakā ^b^``sutvāna corā''^eb^tiādinā dve gāthā abhāsiṃsu.  tattha ^a^P3.0018^ea^ ^b^isino^eb^ti adhisīlasikkhādīnaṃ  esanaṭṭhena isino, adhimuttattherassa. ^b^nikkhippā^eb^ti pahāya.  ^b^satthāni ca āvudhāni cā^eb^ti asiādisatthāni ceva  dhanukalāpādiāvudhāni ca. ^b^tamhā ca kammā^eb^ti tato  corakammato.<br/><br/>[03] ^b^te pabbajitvā sugatassa sāsane^eb^ti te corā  sobhanagamanatādīhi sugatassa bhagavato sāsane pabbajjaṃ upagantvā.  bhāvanāvisesādhigatāya odagyalakkhaṇāya pītiyā samannāgamena  ^b^udaggacittā. sumanā^eb^ti somanassappattā. ^b^katindriyā^eb^ti  bhāvitindriyā. ^b^phusiṃsū^eb^ti aggamaggādhigamena asaṅkhataṃ  nibbānaṃ adhigacchiṃsu. adhimutto kira core nibbisevane katvā, te  tattheva ṭhapetvā, mātu santikaṃ gantvā, mātaraṃ āpucchitvā, paccāgantvā  tehi saddhiṃ upajjhāyassa santikaṃ gantvā, pabbājetvā upasampadaṃ  akāsi. atha tesaṃ kammaṭṭhānaṃ ācikkhi ^a^V2.0231^ea^, te nacirasseva arahatte  patiṭṭhahiṃsu. tena vuttaṃ ``pabbajitvā...pe0... asaṅkhata''nti. <br/><br/>[06] adhimuttattheragāthāvaṇṇanā niṭṭhitā. 


