# pali

volume: 31
item: 7
title: ^jīvakasuttaṃ^upālisuttaṃ^kukkuravatikasuttaṃ^
content:
  [03] 78^b^.^eb^ evaṃ ^a^T2.0079^ea^ ^a^M2.0050^ea^ ^a^V2.0057^ea^ me sutaṃ -- ekaṃ samayaṃ bhagavā koliyesu  viharati haliddavasanaṃ nāma koliyānaṃ nigamo. atha kho puṇṇo ca  koliyaputto govatiko acelo ca seniyo kukkuravatiko yena bhagavā  tenupasaṅkamiṃsu; upasaṅkamitvā puṇṇo koliyaputto govatiko bhagavantaṃ  abhivādetvā ekamantaṃ nisīdi. acelo pana seniyo kukkuravatiko  bhagavatā saddhiṃ sammodi. sammodanīyaṃ kathaṃ sāraṇīyaṃ vītisāretvā  kukkurova palikujjitvā {palikuṇṭhitvā (syā0 kaṃ0), paliguṇṭhitvā (ka0)} ekamantaṃ   nisīdi. ekamantaṃ nisinno kho  puṇṇo koliyaputto govatiko bhagavantaṃ etadavoca -- ``ayaṃ ^a^T2.0080^ea^, bhante,  acelo seniyo kukkuravatiko dukkarakārako chamānikkhittaṃ bhojanaṃ  bhuñjati. tassa taṃ kukkuravataṃ dīgharattaṃ samattaṃ samādinnaṃ. tassa kā  gati, ko abhisamparāyo''ti? ``alaṃ, puṇṇa, tiṭṭhatetaṃ; mā maṃ etaṃ  pucchī''ti. dutiyampi kho puṇṇo koliyaputto govatiko...pe0...  tatiyampi kho puṇṇo koliyaputto govatiko bhagavantaṃ etadavoca --  ``ayaṃ, bhante, acelo seniyo kukkuravatiko dukkarakārako  chamānikkhittaṃ bhojanaṃ bhuñjati. tassa taṃ kukkuravataṃ dīgharattaṃ samattaṃ  samādinnaṃ. tassa kā gati, ko abhisamparāyo''ti? <br/><br/>[03] 79^b^.^eb^ ``addhā kho te ahaṃ, puṇṇa, na labhāmi.  alaṃ, puṇṇa, tiṭṭhatetaṃ; mā maṃ etaṃ pucchīti; api ca tyāhaṃ  byākarissāmi. idha, puṇṇa, ekacco kukkuravataṃ bhāveti paripuṇṇaṃ  abbokiṇṇaṃ, kukkurasīlaṃ bhāveti paripuṇṇaṃ abbokiṇṇaṃ, kukkuracittaṃ  bhāveti paripuṇṇaṃ abbokiṇṇaṃ ^a^P1.0388^ea^, kukkurākappaṃ bhāveti  paripuṇṇaṃ abbokiṇṇaṃ. so kukkuravataṃ bhāvetvā paripuṇṇaṃ  abbokiṇṇaṃ, kukkurasīlaṃ bhāvetvā paripuṇṇaṃ abbokiṇṇaṃ, kukkuracittaṃ  bhāvetvā paripuṇṇaṃ abbokiṇṇaṃ, kukkurākappaṃ bhāvetvā paripuṇṇaṃ  abbokiṇṇaṃ kāyassa bhedā paraṃ maraṇā kukkurānaṃ sahabyataṃ upapajjati.  sace kho panassa evaṃdiṭṭhi hoti -- `imināhaṃ sīlena vā vatena vā  tapena vā brahmacariyena vā devo vā bhavissāmi devaññataro vā'ti,  sāssa {sāyaṃ (ka0)} hoti micchādiṭṭhi. micchādiṭṭhissa {micchādiṭṭhikassa  (sī0)} kho ahaṃ, puṇṇa, dvinnaṃ  gatīnaṃ aññataraṃ gatiṃ vadāmi ^a^V2.0058^ea^ -- nirayaṃ vā tiracchānayoniṃ vā.  iti kho, puṇṇa, sampajjamānaṃ ^a^M2.0051^ea^ kukkuravataṃ kukkurānaṃ sahabyataṃ upaneti,  vipajjamānaṃ niraya''nti. evaṃ vutte, acelo seniyo kukkuravatiko  parodi, assūni pavattesi.<br/><br/>[03] atha kho bhagavā puṇṇaṃ koliyaputtaṃ govatikaṃ etadavoca --  ``etaṃ ^a^T2.0081^ea^ kho te ahaṃ, puṇṇa, nālatthaṃ. alaṃ, puṇṇa, tiṭṭhatetaṃ; mā maṃ  etaṃ pucchī''ti. ``nāhaṃ, bhante, etaṃ rodāmi yaṃ maṃ bhagavā  evamāha; api ca me idaṃ, bhante, kukkuravataṃ dīgharattaṃ samattaṃ samādinnaṃ.  ayaṃ, bhante, puṇṇo koliyaputto govatiko. tassa taṃ govataṃ  dīgharattaṃ samattaṃ samādinnaṃ. tassa kā gati, ko abhisamparāyo''ti?  ``alaṃ, seniya, tiṭṭhatetaṃ; mā maṃ etaṃ pucchī''ti. dutiyampi  kho acelo seniyo...pe0... tatiyampi kho acelo seniyo  kukkuravatiko bhagavantaṃ etadavoca -- ``ayaṃ, bhante, puṇṇo  koliyaputto govatiko. tassa taṃ govataṃ dīgharattaṃ samattaṃ samādinnaṃ.  tassa kā gati, ko abhisamparāyo''ti? <br/><br/>[03] 80^b^.^eb^ ``addhā kho te ahaṃ, seniya, na labhāmi.  alaṃ, seniya, tiṭṭhatetaṃ; mā maṃ etaṃ pucchīti; api ca tyāhaṃ  byākarissāmi. idha, seniya, ekacco govataṃ bhāveti paripuṇṇaṃ  abbokiṇṇaṃ, gosīlaṃ bhāveti paripuṇṇaṃ abbokiṇṇaṃ, gocittaṃ bhāveti  paripuṇṇaṃ abbokiṇṇaṃ, gavākappaṃ {gvākappaṃ (ka0)} bhāveti paripuṇṇaṃ abbokiṇṇaṃ. so  govataṃ bhāvetvā paripuṇṇaṃ abbokiṇṇaṃ, gosīlaṃ bhāvetvā paripuṇṇaṃ  abbokiṇṇaṃ, gocittaṃ bhāvetvā paripuṇṇaṃ abbokiṇṇaṃ, gavākappaṃ  bhāvetvā paripuṇṇaṃ abbokiṇṇaṃ kāyassa bhedā paraṃ maraṇā gunnaṃ  sahabyataṃ upapajjati. sace kho ^a^P1.0389^ea^ panassa evaṃdiṭṭhi  hoti -- `imināhaṃ sīlena vā vatena vā tapena vā brahmacariyena vā  devo vā bhavissāmi devaññataro vā'ti ^a^T2.0082^ea^, sāssa hoti micchādiṭṭhi.  micchādiṭṭhissa kho ahaṃ, seniya, dvinnaṃ gatīnaṃ aññataraṃ gatiṃ vadāmi  -- nirayaṃ vā tiracchānayoniṃ vā. iti kho, seniya, sampajjamānaṃ  govataṃ gunnaṃ sahabyataṃ upaneti, vipajjamānaṃ niraya''nti. evaṃ vutte,  puṇṇo koliyaputto govatiko parodi, assūni pavattesi.<br/><br/>[03] atha kho bhagavā acelaṃ seniyaṃ kukkuravatikaṃ etadavoca --  ``etaṃ kho te ahaṃ, seniya ^a^V2.0059^ea^, nālatthaṃ. alaṃ, seniya, tiṭṭhatetaṃ; mā  maṃ ^a^M2.0052^ea^ etaṃ pucchī''ti. ``nāhaṃ, bhante, etaṃ rodāmi yaṃ maṃ bhagavā  evamāha; api ca me idaṃ, bhante, govataṃ dīgharattaṃ samattaṃ samādinnaṃ.  evaṃ pasanno ahaṃ, bhante, bhagavati; pahoti bhagavā tathā dhammaṃ desetuṃ  yathā ahaṃ cevimaṃ govataṃ pajaheyyaṃ, ayañceva acelo seniyo  kukkuravatiko taṃ kukkuravataṃ pajaheyyā''ti. ``tena hi, puṇṇa,  suṇāhi, sādhukaṃ manasi karohi, bhāsissāmī''ti. ``evaṃ,  bhante''ti kho puṇṇo koliyaputto govatiko bhagavato paccassosi.  bhagavā etadavoca -- <br/><br/>[03] 81^b^.^eb^ ``cattārimāni, puṇṇa, kammāni mayā sayaṃ  abhiññā sacchikatvā paveditāni. katamāni cattāri? atthi,  puṇṇa, kammaṃ kaṇhaṃ kaṇhavipākaṃ; atthi, puṇṇa, kammaṃ sukkaṃ  sukkavipākaṃ; atthi, puṇṇa, kammaṃ kaṇhasukkaṃ kaṇhasukkavipākaṃ; atthi,  puṇṇa, kammaṃ akaṇhaṃ asukkaṃ akaṇhāsukkavipākaṃ, kammakkhayāya  saṃvattati ^a^T2.0083^ea^.<br/><br/>[03] ``katamañca, puṇṇa, kammaṃ kaṇhaṃ kaṇhavipākaṃ? idha, puṇṇa,  ekacco sabyābajjhaṃ {sabyāpajjhaṃ (sī0 syā0 kaṃ0)} kāyasaṅkhāraṃ abhisaṅkharoti, sabyābajjhaṃ  vacīsaṅkhāraṃ abhisaṅkharoti, sabyābajjhaṃ manosaṅkhāraṃ  abhisaṅkharoti. so sabyābajjhaṃ kāyasaṅkhāraṃ abhisaṅkharitvā,  sabyābajjhaṃ vacīsaṅkhāraṃ abhisaṅkharitvā, sabyābajjhaṃ manosaṅkhāraṃ  abhisaṅkharitvā, sabyābajjhaṃ lokaṃ upapajjati. tamenaṃ sabyābajjhaṃ  lokaṃ upapannaṃ samānaṃ sabyābajjhā phassā phusanti. so  sabyābajjhehi phassehi phuṭṭho samāno sabyābajjhaṃ vedanaṃ vedeti  ekantadukkhaṃ, seyyathāpi sattā nerayikā ^a^P1.0390^ea^. iti  kho, puṇṇa, bhūtā bhūtassa upapatti hoti; yaṃ karoti tena upapajjati,  upapannamenaṃ phassā phusanti. evaṃpāhaṃ, puṇṇa, `kammadāyādā sattā'ti  vadāmi. idaṃ vuccati, puṇṇa, kammaṃ kaṇhaṃ kaṇhavipākaṃ.<br/><br/>[03] ``katamañca, puṇṇa, kammaṃ sukkaṃ sukkavipākaṃ? idha, puṇṇa,  ekacco abyābajjhaṃ kāyasaṅkhāraṃ abhisaṅkharoti, abyābajjhaṃ  vacīsaṅkhāraṃ abhisaṅkharoti, abyābajjhaṃ manosaṅkhāraṃ  abhisaṅkharoti. so abyābajjhaṃ kāyasaṅkhāraṃ abhisaṅkharitvā,  abyābajjhaṃ vacīsaṅkhāraṃ abhisaṅkharitvā, abyābajjhaṃ manosaṅkhāraṃ  abhisaṅkharitvā abyābajjhaṃ lokaṃ upapajjati. tamenaṃ abyābajjhaṃ  lokaṃ upapannaṃ ^a^M2.0053^ea^ samānaṃ abyābajjhā phassā phusanti. so  abyābajjhehi phassehi phuṭṭho ^a^V2.0060^ea^ samāno abyābajjhaṃ vedanaṃ vedeti  ekantasukhaṃ, seyyathāpi devā subhakiṇhā. iti kho ^a^T2.0084^ea^, puṇṇa, bhūtā  bhūtassa upapatti hoti; yaṃ karoti tena upapajjati, upapannamenaṃ phassā  phusanti. evaṃpāhaṃ, puṇṇa, `kammadāyādā sattā'ti vadāmi. idaṃ  vuccati, puṇṇa, kammaṃ sukkaṃ sukkavipākaṃ.<br/><br/>[03] ``katamañca, puṇṇa, kammaṃ kaṇhasukkaṃ kaṇhasukkavipākaṃ? idha,  puṇṇa, ekacco sabyābajjhampi abyābajjhampi kāyasaṅkhāraṃ  abhisaṅkharoti, sabyābajjhampi abyābajjhampi vacīsaṅkhāraṃ  abhisaṅkharoti, sabyābajjhampi abyābajjhampi manosaṅkhāraṃ  abhisaṅkharoti. so sabyābajjhampi abyābajjhampi kāyasaṅkhāraṃ  abhisaṅkharitvā, sabyābajjhampi abyābajjhampi vacīsaṅkhāraṃ  abhiṅkharitvā, sabyābajjhampi abyābajjhampi manosaṅkhāraṃ  abhisaṅkharitvā sabyābajjhampi abyābajjhampi lokaṃ upapajjati.  tamenaṃ sabyābajjhampi abyābajjhampi lokaṃ upapannaṃ samānaṃ  sabyābajjhāpi abyābajjhāpi phassā phusanti. so sabyābajjhehipi  abyābajjhehipi phassehi phuṭṭho samāno sabyābajjhampi abyābajjhampi  vedanaṃ vedeti vokiṇṇasukhadukkhaṃ, seyyathāpi manussā ekacce ca devā  ekacce ca vinipātikā. iti kho, puṇṇa, bhūtā bhūtassa upapatti  hoti; yaṃ karoti tena upapajjati. upapannamenaṃ phassā phusanti.  evaṃpāhaṃ, puṇṇa, `kammadāyādā sattā'ti vadāmi. idaṃ vuccati,  puṇṇa, kammaṃ kaṇhasukkaṃ kaṇhasukkavipākaṃ.<br/><br/>[03] ``katamañca ^a^P1.0391^ea^, puṇṇa, kammaṃ akaṇhaṃ asukkaṃ  akaṇhāsukkavipākaṃ, kammakkhayāya saṃvattati? tatra, puṇṇa, yamidaṃ ^a^T2.0085^ea^  kammaṃ kaṇhaṃ kaṇhavipākaṃ tassa pahānāya yā cetanā, yamidaṃ {yampidaṃ (sī0  pī0)} kammaṃ  sukkaṃ sukkavipākaṃ tassa pahānāya yā cetanā, yamidaṃ {yampidaṃ (sī0 pī0)} kammaṃ kaṇhasukkaṃ  kaṇhasukkavipākaṃ tassa pahānāya yā cetanā -- idaṃ vuccati, puṇṇa,  kammaṃ akaṇhaṃ asukkaṃ akaṇhāsukkavipākaṃ, kammakkhayāya saṃvattatīti.  imāni kho, puṇṇa, cattāri kammāni mayā sayaṃ abhiññā  sacchikatvā paveditānī''ti. <br/><br/>[03] 82^b^.^eb^ evaṃ vutte, puṇṇo koliyaputto govatiko  bhagavantaṃ etadavoca -- ``abhikkantaṃ, bhante, abhikkantaṃ, bhante!  seyyathāpi, bhante...pe0... upāsakaṃ maṃ bhagavā dhāretu ajjatagge pāṇupetaṃ ^a^V2.0061^ea^   saraṇaṃ gata''nti. acelo ^a^M2.0054^ea^ pana seniyo kukkuravatiko bhagavantaṃ  etadavoca -- ``abhikkantaṃ, bhante, abhikkantaṃ, bhante! seyyathāpi,  bhante...pe0... pakāsito. esāhaṃ, bhante, bhagavantaṃ saraṇaṃ gacchāmi  dhammañca bhikkhusaṅghañca. labheyyāhaṃ, bhante, bhagavato santike  pabbajjaṃ, labheyyaṃ upasampada''nti. ``yo kho, seniya ^a^T2.0086^ea^,  aññatitthiyapubbo imasmiṃ dhammavinaye ākaṅkhati pabbajjaṃ,  ākaṅkhati upasampadaṃ so cattāro māse parivasati. catunnaṃ māsānaṃ  accayena āraddhacittā bhikkhū pabbājenti, upasampādenti bhikkhubhāvāya.  api ca mettha puggalavemattatā viditā''ti.<br/><br/>[03] ``sace, bhante, aññatitthiyapubbā imasmiṃ dhammavinaye  ākaṅkhantā pabbajjaṃ ākaṅkhantā upasampadaṃ te cattāro māse  parivasanti catunnaṃ māsānaṃ accayena āraddhacittā bhikkhū pabbājenti  upasampādenti bhikkhubhāvāya, ahaṃ cattāri vassāni parivasissāmi.  catunnaṃ vassānaṃ accayena āraddhacittā bhikkhū pabbājentu, upasampādentu  bhikkhubhāvāyā''ti. alattha kho acelo seniyo kukkuravatiko  bhagavato santike pabbajjaṃ, alattha upasampadaṃ. acirūpasampanno kho  panāyasmā seniyo eko vūpakaṭṭho appamatto ^a^P1.0392^ea^  ātāpī pahitatto viharanto nacirasseva -- yassatthāya kulaputtā  sammadeva agārasmā anagāriyaṃ pabbajanti tadanuttaraṃ --  brahmacariyapariyosānaṃ diṭṭheva dhamme sayaṃ abhiññā sacchikatvā  upasampajja vihāsi. `khīṇā jāti, vusitaṃ brahmacariyaṃ, kataṃ  karaṇīyaṃ, nāparaṃ itthattāyā'ti abbhaññāsi. aññataro kho  panāyasmā seniyo arahataṃ ahosīti. <br/><br/>[06] kukkuravatikasuttaṃ niṭṭhitaṃ sattamaṃ. 


volume: 31
item: 8
title: jīvakasuttaṃ^upālisuttaṃ^kukkuravatikasuttaṃ^abhayarājakumārasuttaṃ^
content:
  [03] 83^b^.^eb^ evaṃ ^a^T2.0087^ea^ ^a^V2.0062^ea^ me sutaṃ -- ekaṃ samayaṃ bhagavā rājagahe  viharati veḷuvane kalandakanivāpe. atha kho abhayo rājakumāro  yena nigaṇṭho nāṭaputto tenupasaṅkami; upasaṅkamitvā nigaṇṭhaṃ nāṭaputtaṃ  abhivādetvā ekamantaṃ nisīdi. ekamantaṃ nisinnaṃ kho abhayaṃ  rājakumāraṃ nigaṇṭho nāṭaputto etadavoca -- ``ehi tvaṃ, rājakumāra,  samaṇassa gotamassa vādaṃ ^a^M2.0055^ea^ āropehi. evaṃ te kalyāṇo kittisaddo  abbhuggacchissati -- `abhayena rājakumārena samaṇassa gotamassa evaṃ  mahiddhikassa evaṃ mahānubhāvassa vādo āropito'''ti. ``yathā  kathaṃ panāhaṃ, bhante, samaṇassa gotamassa evaṃ mahiddhikassa evaṃ  mahānubhāvassa vādaṃ āropessāmī''ti? ``ehi tvaṃ, rājakumāra,  yena samaṇo gotamo tenupasaṅkama; upasaṅkamitvā samaṇaṃ gotamaṃ evaṃ  vadehi -- `bhāseyya nu kho, bhante, tathāgato taṃ vācaṃ yā sā vācā  paresaṃ appiyā amanāpā'ti? sace te samaṇo gotamo evaṃ puṭṭho evaṃ  byākaroti -- `bhāseyya, rājakumāra, tathāgato taṃ vācaṃ yā sā  vācā paresaṃ appiyā amanāpā'ti, tamenaṃ tvaṃ evaṃ vadeyyāsi --  `atha kiñcarahi te, bhante, puthujjanena nānākaraṇaṃ? puthujjanopi hi  taṃ vācaṃ bhāseyya yā sā vācā paresaṃ appiyā amanāpā'ti. sace ^a^T2.0088^ea^  pana te samaṇo gotamo evaṃ puṭṭho evaṃ byākaroti -- `na,  rājakumāra, tathāgato taṃ vācaṃ bhāseyya yā sā vācā paresaṃ ^a^P1.0393^ea^  appiyā amanāpā'ti, tamenaṃ tvaṃ evaṃ vadeyyāsi -- `atha  kiñcarahi te, bhante, devadatto byākato -- ``āpāyiko devadatto,  nerayiko devadatto, kappaṭṭho devadatto, atekiccho devadatto''ti? tāya  ca pana te vācāya devadatto kupito ahosi anattamano'ti. imaṃ  kho te, rājakumāra, samaṇo gotamo ubhatokoṭikaṃ pañhaṃ puṭṭho samāno  neva sakkhiti uggilituṃ na sakkhiti ogilituṃ. seyyathāpi nāma  purisassa ayosiṅghāṭakaṃ kaṇṭhe vilaggaṃ, so neva sakkuṇeyya  uggilituṃ na sakkuṇeyya ogilituṃ; evameva kho te, rājakumāra,  samaṇo gotamo imaṃ ubhatokoṭikaṃ pañhaṃ puṭṭho samāno neva sakkhiti  uggilituṃ na sakkhiti ogilitu''nti. ``evaṃ, bhante''ti kho  abhayo rājakumāro nigaṇṭhassa nāṭaputtassa paṭissutvā uṭṭhāyāsanā  nigaṇṭhaṃ nāṭaputtaṃ abhivādetvā padakkhiṇaṃ katvā yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi. <br/><br/>[03] 84^b^.^eb^ ekamantaṃ ^a^V2.0063^ea^ nisinnassa kho abhayassa  rājakumārassa sūriyaṃ {suriyaṃ (sī0 syā0 kaṃ0 pī0)} ulloketvā etadahosi -- ``akālo   kho ajja  bhagavato vādaṃ āropetuṃ ^a^M2.0056^ea^. sve dānāhaṃ sake nivesane bhagavato vādaṃ  āropessāmī''ti bhagavantaṃ etadavoca -- ``adhivāsetu me, bhante,  bhagavā svātanāya attacatuttho bhatta''nti. adhivāsesi bhagavā  tuṇhībhāvena. atha ^a^T2.0089^ea^ kho abhayo rājakumāro bhagavato adhivāsanaṃ  viditvā uṭṭhāyāsanā bhagavantaṃ abhivādetvā padakkhiṇaṃ katvā pakkāmi.  atha kho bhagavā tassā rattiyā accayena pubbaṇhasamayaṃ nivāsetvā  pattacīvaramādāya yena abhayassa rājakumārassa nivesanaṃ tenupasaṅkami;  upasaṅkamitvā paññatte āsane nisīdi. atha kho abhayo  rājakumāro bhagavantaṃ paṇītena khādanīyena bhojanīyena sahatthā  santappesi sampavāresi. atha kho abhayo rājakumāro bhagavantaṃ  bhuttāviṃ onītapattapāṇiṃ aññataraṃ nīcaṃ āsanaṃ gahetvā ekamantaṃ  nisīdi. <br/><br/>[03] 85^b^.^eb^ ekamantaṃ nisinno kho abhayo rājakumāro  bhagavantaṃ etadavoca -- ``bhāseyya nu kho, bhante, tathāgato taṃ vācaṃ  yā sā vācā paresaṃ appiyā amanāpā''ti? ``na khvettha,  rājakumāra, ekaṃsenā''ti. ``ettha, bhante, anassuṃ nigaṇṭhā''ti.  ``kiṃ pana tvaṃ, rājakumāra, evaṃ vadesi -- `ettha ^a^P1.0394^ea^,  bhante, anassuṃ nigaṇṭhā'''ti? ``idhāhaṃ, bhante, yena  nigaṇṭho nāṭaputto tenupasaṅkami; upasaṅkamitvā nigaṇṭhaṃ nāṭaputtaṃ  abhivādetvā ekamantaṃ nisīdiṃ. ekamantaṃ nisinnaṃ kho maṃ, bhante,  nigaṇṭho nāṭaputto etadavoca -- `ehi tvaṃ, rājakumāra, samaṇassa  gotamassa vādaṃ āropehi. evaṃ te kalyāṇo kittisaddo  abbhuggacchissati -- abhayena rājakumārena samaṇassa gotamassa evaṃ  mahiddhikassa evaṃ mahānubhāvassa vādo āropito'ti. evaṃ vutte,  ahaṃ, bhante, nigaṇṭhaṃ nāṭaputtaṃ etadavocaṃ -- `yathā kathaṃ panāhaṃ ^a^T2.0090^ea^, bhante,  samaṇassa gotamassa evaṃ mahiddhikassa evaṃ mahānubhāvassa vādaṃ  āropessāmī'ti? `ehi tvaṃ, rājakumāra, yena samaṇo gotamo  tenupasaṅkama; upasaṅkamitvā samaṇaṃ gotamaṃ evaṃ vadehi -- bhāseyya nu  kho, bhante, tathāgato taṃ vācaṃ yā sā vācā paresaṃ appiyā  amanāpāti? sace te samaṇo gotamo evaṃ puṭṭho evaṃ byākaroti --  bhāseyya, rājakumāra, tathāgato taṃ vācaṃ yā sā vācā paresaṃ appiyā  amanāpāti, tamenaṃ tvaṃ evaṃ vadeyyāsi -- atha kiñcarahi te, bhante,  puthujjanena nānākaraṇaṃ? puthujjanopi hi taṃ vācaṃ bhāseyya ^a^M2.0057^ea^ yā sā  vācā paresaṃ appiyā amanāpāti. sace pana te samaṇo gotamo evaṃ  puṭṭho evaṃ byākaroti -- na, rājakumāra, tathāgato taṃ vācaṃ bhāseyya  yā sā ^a^V2.0064^ea^ vācā paresaṃ appiyā amanāpāti, tamenaṃ tvaṃ evaṃ vadeyyāsi  -- atha kiñcarahi te, bhante, devadatto byākato -- āpāyiko  devadatto, nerayiko devadatto, kappaṭṭho devadatto, atekiccho devadattoti?  tāya ca pana te vācāya devadatto kupito ahosi anattamanoti.  imaṃ kho te, rājakumāra, samaṇo gotamo ubhatokoṭikaṃ pañhaṃ puṭṭho  samāno ^a^T2.0091^ea^ neva sakkhiti uggilituṃ na sakkhiti ogilituṃ.  seyyathāpi nāma purisassa ayosiṅghāṭakaṃ kaṇṭhe vilaggaṃ, so neva  sakkuṇeyya uggilituṃ na sakkuṇeyya ogilituṃ; evameva kho te,  rājakumāra, samaṇo gotamo imaṃ ubhatokoṭikaṃ pañhaṃ puṭṭho samāno  neva sakkhiti uggilituṃ na sakkhiti ogilitu'''nti. <br/><br/>[03] 86^b^.^eb^ tena kho pana samayena daharo kumāro mando  uttānaseyyako abhayassa rājakumārassa aṅke nisinno hoti. atha  kho bhagavā abhayaṃ rājakumāraṃ etadavoca -- ``taṃ kiṃ ^a^P1.0395^ea^  maññasi, rājakumāra, sacāyaṃ kumāro tuyhaṃ vā  pamādamanvāya dhātiyā vā pamādamanvāya kaṭṭhaṃ vā kaṭhalaṃ {kathalaṃ (ka0)} vā mukhe  āhareyya, kinti naṃ kareyyāsī''ti? ``āhareyyassāhaṃ, bhante.  sace, bhante, na sakkuṇeyyaṃ ādikeneva āhattuṃ {āharituṃ (syā0 kaṃ0)}, vāmena hatthena sīsaṃ  pariggahetvā {paggahetvā (sī0)} dakkhiṇena hatthena vaṅkaṅguliṃ karitvā salohitampi  āhareyyaṃ. taṃ kissa hetu? atthi me, bhante, kumāre anukampā''ti.  ``evameva kho, rājakumāra, yaṃ tathāgato vācaṃ jānāti abhūtaṃ  atacchaṃ anatthasaṃhitaṃ sā ca paresaṃ appiyā amanāpā, na taṃ tathāgato  vācaṃ bhāsati. yampi tathāgato vācaṃ jānāti bhūtaṃ tacchaṃ  anatthasaṃhitaṃ sā ca paresaṃ appiyā amanāpā, tampi tathāgato vācaṃ  na bhāsati. yañca kho tathāgato vācaṃ jānāti bhūtaṃ tacchaṃ  atthasaṃhitaṃ sā ca paresaṃ appiyā amanāpā, tatra kālaññū tathāgato  hoti tassā vācāya veyyākaraṇāya. yaṃ tathāgato vācaṃ jānāti  abhūtaṃ atacchaṃ ^a^M2.0058^ea^ anatthasaṃhitaṃ sā ca paresaṃ piyā manāpā, na taṃ  tathāgato vācaṃ bhāsati. yampi tathāgato vācaṃ jānāti bhūtaṃ tacchaṃ  anatthasaṃhitaṃ sā ca paresaṃ piyā manāpā tampi tathāgato vācaṃ na  bhāsati. yañca tathāgato vācaṃ jānāti bhūtaṃ tacchaṃ atthasaṃhitaṃ sā ^a^T2.0092^ea^  ca paresaṃ piyā manāpā, tatra kālaññū tathāgato hoti tassā vācāya  veyyākaraṇāya. taṃ kissa hetu? atthi, rājakumāra, tathāgatassa  sattesu anukampā''ti. <br/><br/>[03] 87^b^.^eb^ ``yeme, bhante, khattiyapaṇḍitāpi  brāhmaṇapaṇḍitāpi gahapatipaṇḍitāpi samaṇapaṇḍitāpi pañhaṃ  abhisaṅkharitvā tathāgataṃ upasaṅkamitvā pucchanti, pubbeva nu kho,  etaṃ, bhante ^a^V2.0065^ea^, bhagavato cetaso parivitakkitaṃ hoti `ye maṃ upasaṅkamitvā  evaṃ pucchissanti tesāhaṃ evaṃ puṭṭho evaṃ byākarissāmī'ti, udāhu  ṭhānasovetaṃ tathāgataṃ paṭibhātī''ti?<br/><br/>[03] ``tena hi, rājakumāra, taññevettha paṭipucchissāmi, yathā te  khameyya tathā naṃ byākareyyāsi. taṃ kiṃ maññasi, rājakumāra,  kusalo tvaṃ rathassa aṅgapaccaṅgāna''nti?<br/><br/>[03] ``evaṃ, bhante, kusalo ahaṃ rathassa aṅgapaccaṅgāna''nti. <br/><br/>[01] ``taṃ kiṃ maññasi,  rājakumāra, ye taṃ upasaṅkamitvā evaṃ puccheyyuṃ -- `kiṃ nāmidaṃ  rathassa aṅgapaccaṅga'nti? pubbeva nu kho te etaṃ cetaso parivitakkitaṃ  ^a^P1.0396^ea^ assa `ye maṃ upasaṅkamitvā evaṃ pucchissanti  tesāhaṃ evaṃ puṭṭho evaṃ byākarissāmī'ti, udāhu ṭhānasovetaṃ  paṭibhāseyyā''ti?<br/><br/>[03] ``ahañhi, bhante, rathiko saññāto kusalo rathassa  aṅgapaccaṅgānaṃ. sabbāni me rathassa aṅgapaccaṅgāni suviditāni.  ṭhānasovetaṃ maṃ paṭibhāseyyā''ti ^a^T2.0093^ea^.<br/><br/>[03] ``evameva kho, rājakumāra, ye te khattiyapaṇḍitāpi  brāhmaṇapaṇḍitāpi gahapatipaṇḍitāpi samaṇapaṇḍitāpi pañhaṃ  abhisaṅkharitvā tathāgataṃ upasaṅkamitvā pucchanti, ṭhānasovetaṃ tathāgataṃ  paṭibhāti. taṃ kissa hetu? sā hi, rājakumāra, tathāgatassa  dhammadhātu suppaṭividdhā yassā dhammadhātuyā suppaṭividdhattā ṭhānasovetaṃ  tathāgataṃ paṭibhātī''ti.<br/><br/>[03] evaṃ vutte, abhayo rājakumāro bhagavantaṃ etadavoca --  ``abhikkantaṃ, bhante, abhikkantaṃ, bhante...pe0... ajjatagge pāṇupetaṃ  saraṇaṃ gata''nti. <br/><br/>[06] abhayarājakumārasuttaṃ niṭṭhitaṃ aṭṭhamaṃ. 


volume: 31
item: 9
title: upālisuttaṃ^kukkuravatikasuttaṃ^abhayarājakumārasuttaṃ^bahuvedanīyasuttaṃ^
content:
  [03] 88^b^.^eb^ evaṃ ^a^T2.0094^ea^ ^a^M2.0059^ea^ ^a^V2.0066^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. atha kho pañcakaṅgo  thapati yenāyasmā udāyī tenupasaṅkami; upasaṅkamitvā āyasmantaṃ  udāyiṃ abhivādetvā ekamantaṃ nisīdi. ekamantaṃ nisinno kho  pañcakaṅgo thapati āyasmantaṃ udāyiṃ etadavoca -- ``kati nu kho,  bhante udāyi, vedanā vuttā bhagavatā''ti? ``tisso kho, thapati {gahapati  (syā0 kaṃ0 pī0)},  vedanā vuttā bhagavatā. sukhā vedanā, dukkhā vedanā, adukkhamasukhā  vedanā -- imā ^a^P1.0397^ea^ kho, thapati, tisso vedanā vuttā  bhagavatā''ti. evaṃ vutte, pañcakaṅgo thapati āyasmantaṃ udāyiṃ  etadavoca -- ``na kho, bhante udāyi, tisso vedanā vuttā  bhagavatā; dve vedanā vuttā bhagavatā -- sukhā vedanā, dukkhā vedanā.  yāyaṃ, bhante, adukkhamasukhā vedanā santasmiṃ esā paṇīte sukhe vuttā  bhagavatā''ti. dutiyampi kho āyasmā udāyī pañcakaṅgaṃ thapatiṃ  etadavoca -- ``na kho, gahapati, dve vedanā vuttā bhagavatā; tisso  vedanā vuttā bhagavatā. sukhā vedanā, dukkhā vedanā, adukkhamasukhā  vedanā -- imā kho, thapati, tisso vedanā vuttā bhagavatā''ti.  dutiyampi kho pañcakaṅgo thapati āyasmantaṃ udāyiṃ etadavoca --  ``na kho, bhante udāyi, tisso vedanā vuttā bhagavatā; dve vedanā  vuttā bhagavatā -- sukhā vedanā, dukkhā vedanā. yāyaṃ, bhante ^a^T2.0095^ea^,  adukkhamasukhā vedanā santasmiṃ esā paṇīte sukhe vuttā bhagavatā''ti.  tatiyampi kho āyasmā udāyī pañcakaṅgaṃ thapatiṃ etadavoca --  ``na kho, thapati, dve vedanā vuttā bhagavatā; tisso vedanā vuttā  bhagavatā. sukhā vedanā, dukkhā vedanā, adukkhamasukhā vedanā --  imā kho, thapati, tisso vedanā vuttā bhagavatā''ti. tatiyampi  kho pañcakaṅgo thapati āyasmantaṃ udāyiṃ etadavoca -- ``na kho,  bhante udāyi, tisso vedanā vuttā bhagavatā, dve vedanā vuttā bhagavatā  -- sukhā vedanā, dukkhā vedanā. yāyaṃ, bhante, adukkhamasukhā  vedanā santasmiṃ esā paṇīte sukhe vuttā bhagavatā''ti. neva kho  sakkhi āyasmā udāyī pañcakaṅgaṃ thapatiṃ saññāpetuṃ na panāsakkhi  pañcakaṅgo thapati āyasmantaṃ udāyiṃ saññāpetuṃ. <br/><br/>[03] 89^b^.^eb^ assosi ^a^V2.0067^ea^ kho āyasmā ānando āyasmato  udāyissa pañcakaṅgena thapatinā saddhiṃ imaṃ kathāsallāpaṃ. atha kho  āyasmā ānando ^a^M2.0060^ea^ yena bhagavā tenupasaṅkami; upasaṅkamitvā bhagavantaṃ  abhivādetvā ekamantaṃ nisīdi. ekamantaṃ nisinno kho āyasmā  ānando yāvatako ahosi āyasmato udāyissa pañcakaṅgena thapatinā  saddhiṃ kathāsallāpo taṃ sabbaṃ bhagavato ārocesi. evaṃ vutte, bhagavā  āyasmantaṃ ānandaṃ etadavoca -- ``santaññeva kho, ānanda,  pariyāyaṃ pañcakaṅgo thapati udāyissa nābbhanumodi, santaññeva ^a^T2.0096^ea^ ca  pana pariyāyaṃ udāyī pañcakaṅgassa thapatissa nābbhanumodi.  dvepānanda, vedanā vuttā mayā pariyāyena ^a^P1.0398^ea^, tissopi  vedanā vuttā mayā pariyāyena, pañcapi vedanā vuttā mayā pariyāyena,  chapi vedanā vuttā mayā pariyāyena, aṭṭhārasapi vedanā vuttā mayā  pariyāyena, chattiṃsapi vedanā vuttā mayā pariyāyena, aṭṭhasatampi  vedanā vuttā mayā pariyāyena. evaṃ pariyāyadesito kho, ānanda,  mayā dhammo. evaṃ pariyāyadesite kho, ānanda, mayā dhamme ye  aññamaññassa subhāsitaṃ sulapitaṃ na samanujānissanti na  samanumaññissanti na samanumodissanti tesametaṃ pāṭikaṅkhaṃ --  bhaṇḍanajātā kalahajātā vivādāpannā aññamaññaṃ mukhasattīhi vitudantā  viharissanti. evaṃ pariyāyadesito kho, ānanda, mayā dhammo.  evaṃ pariyāyadesite kho, ānanda, mayā dhamme ye aññamaññassa  subhāsitaṃ sulapitaṃ samanujānissanti samanumaññissanti  samanumodissanti tesametaṃ pāṭikaṅkhaṃ -- samaggā sammodamānā  avivadamānā khīrodakībhūtā aññamaññaṃ piyacakkhūhi sampassantā  viharissanti''. <br/><br/>[03] 90^b^.^eb^ ``pañca kho ime, ānanda, kāmaguṇā.  katame pañca? cakkhuviññeyyā rūpā iṭṭhā kantā manāpā piyarūpā  kāmūpasaṃhitā rajanīyā, sotaviññeyyā saddā...pe0... ghānaviññeyyā  gandhā...pe0... jivhāviññeyyā rasā...pe0... kāyaviññeyyā phoṭṭhabbā  iṭṭhā kantā manāpā ^a^T2.0097^ea^ piyarūpā kāmūpasaṃhitā rajanīyā -- ime kho,  ānanda, pañca kāmaguṇā. yaṃ kho, ānanda, ime pañca kāmaguṇe  paṭicca uppajjati sukhaṃ somanassaṃ idaṃ vuccati kāmasukhaṃ. <br/><br/>[01] ``yo kho, ānanda, evaṃ vadeyya -- `etaparamaṃ sattā  sukhaṃ somanassaṃ paṭisaṃvedentī'ti, idamassa nānujānāmi. taṃ kissa  hetu? atthānanda, etamhā sukhā aññaṃ ^a^V2.0068^ea^ sukhaṃ abhikkantatarañca  paṇītatarañca. katamañcānanda, etamhā sukhā aññaṃ sukhaṃ  abhikkantatarañca paṇītatarañca? idhānanda, bhikkhu vivicceva kāmehi  vivicca akusalehi dhammehi savitakkaṃ savicāraṃ vivekajaṃ pītisukhaṃ  paṭhamaṃ jhānaṃ upasampajja viharati ^a^M2.0061^ea^. idaṃ kho, ānanda, etamhā sukhā  aññaṃ sukhaṃ abhikkantatarañca paṇītatarañca.<br/><br/>[03] ``yo kho, ānanda, evaṃ vadeyya -- `etaparamaṃ sattā sukhaṃ  somanassaṃ paṭisaṃvedentī'ti, idamassa nānujānāmi. taṃ ^a^P1.0399^ea^  kissa hetu? atthānanda, etamhā sukhā aññaṃ sukhaṃ  abhikkantatarañca paṇītatarañca. katamañcānanda, etamhā sukhā aññaṃ  sukhaṃ abhikkantatarañca paṇītatarañca? idhānanda, bhikkhu  vitakkavicārānaṃ vūpasamā...pe0... dutiyaṃ jhānaṃ upasampajja  viharati. idaṃ kho, ānanda, etamhā sukhā aññaṃ sukhaṃ  abhikkantatarañca paṇītatarañca.<br/><br/>[03] ``yo kho, ānanda, evaṃ vadeyya...pe0.... katamañcānanda,  etamhā sukhā aññaṃ sukhaṃ abhikkantatarañca paṇītatarañca? idhānanda,  bhikkhu pītiyā ca virāgā...pe0... tatiyaṃ jhānaṃ upasampajja viharati.  idaṃ kho, ānanda, etamhā sukhā aññaṃ sukhaṃ abhikkantatarañca  paṇītatarañca.<br/><br/>[03] ``yo kho, ānanda, evaṃ vadeyya...pe0.... katamañcānanda,  etamhā sukhā aññaṃ sukhaṃ abhikkantatarañca paṇītatarañca? idhānanda,  bhikkhu sukhassa ca pahānā...pe0... catutthaṃ jhānaṃ upasampajja viharati.  idaṃ kho, ānanda, etamhā sukhā aññaṃ sukhaṃ abhikkantatarañca paṇītatarañca.<br/><br/>[03] ``yo kho, ānanda, evaṃ vadeyya...pe0.... katamañcānanda,  etamhā sukhā aññaṃ sukhaṃ abhikkantatarañca paṇītatarañca ^a^T2.0098^ea^? idhānanda,  bhikkhu sabbaso rūpasaññānaṃ samatikkamā, paṭighasaññānaṃ ^a^V2.0069^ea^ atthaṅgamā,  nānattasaññānaṃ amanasikārā `ananto ākāso'ti  ākāsānañcāyatanaṃ upasampajja viharati. idaṃ kho, ānanda, etamhā  sukhā aññaṃ sukhaṃ abhikkantatarañca paṇītatarañca.<br/><br/>[03] ``yo kho, ānanda, evaṃ vadeyya...pe0.... katamañcānanda,  etamhā sukhā aññaṃ sukhaṃ abhikkantatarañca paṇītatarañca? idhānanda,  bhikkhu sabbaso ākāsānañcāyatanaṃ samatikkamma `anantaṃ  viññāṇa'nti viññāṇañcāyatanaṃ upasampajja viharati. idaṃ kho,  ānanda, etamhā sukhā aññaṃ sukhaṃ abhikkantatarañca paṇītatarañca.<br/><br/>[03] ``yo kho, ānanda, evaṃ vadeyya...pe0.... katamañcānanda,  etamhā sukhā aññaṃ sukhaṃ abhikkantatarañca paṇītatarañca? idhānanda,  bhikkhu sabbaso viññāṇañcāyatanaṃ samatikkamma `natthi kiñcī'ti  ākiñcaññāyatanaṃ upasampajja viharati. idaṃ kho, ānanda, etamhā  sukhā aññaṃ sukhaṃ abhikkantatarañca paṇītatarañca.<br/><br/>[03] ``yo ^a^M2.0062^ea^ ^a^P1.0400^ea^ kho, ānanda, evaṃ vadeyya...pe0....  katamañcānanda, etamhā sukhā aññaṃ sukhaṃ abhikkantatarañca  paṇītatarañca? idhānanda, bhikkhu sabbaso ākiñcaññāyatanaṃ  samatikkamma nevasaññānāsaññāyatanaṃ upasampajja viharati. idaṃ kho,  ānanda, etamhā sukhā aññaṃ sukhaṃ abhikkantatarañca paṇītatarañca.<br/><br/>[03] ``yo kho, ānanda, evaṃ vadeyya -- `etaparamaṃ sattā sukhaṃ  somanassaṃ paṭisaṃvedentī'ti, idamassa nānujānāmi. taṃ kissa hetu?  atthānanda, etamhā sukhā aññaṃ sukhaṃ abhikkantatarañca paṇītatarañca.  katamañcānanda, etamhā sukhā aññaṃ sukhaṃ abhikkantatarañca  paṇītatarañca? idhānanda, bhikkhu sabbaso nevasaññānāsaññāyatanaṃ ^a^T2.0099^ea^  samatikkamma saññāvedayitanirodhaṃ upasampajja viharati. idaṃ kho,  ānanda, etamhā sukhā aññaṃ sukhaṃ abhikkantatarañca paṇītatarañca. <br/><br/>[03] 91^b^.^eb^ ``ṭhānaṃ kho panetaṃ, ānanda, vijjati yaṃ  aññatitthiyā paribbājakā evaṃ vadeyyuṃ ^a^V2.0070^ea^ -- `saññāvedayitanirodhaṃ  samaṇo gotamo āha; tañca sukhasmiṃ paññapeti. tayidaṃ kiṃsu,  tayidaṃ kathaṃsū'ti? evaṃvādino, ānanda, aññatitthiyā paribbājakā  evamassu vacanīyā -- `na kho, āvuso, bhagavā sukhaṃyeva vedanaṃ  sandhāya sukhasmiṃ paññapeti; api ca, āvuso, yattha yattha sukhaṃ  upalabbhati yahiṃ yahiṃ taṃ taṃ tathāgato sukhasmiṃ paññapetī'''ti.<br/><br/>[03] idamavoca bhagavā. attamano āyasmā ānando bhagavato  bhāsitaṃ abhinandīti. <br/><br/>[06] bahuvedanīyasuttaṃ niṭṭhitaṃ navamaṃ. 


volume: 31
item: 10
title: kukkuravatikasuttaṃ^abhayarājakumārasuttaṃ^bahuvedanīyasuttaṃ^apaṇṇakasuttaṃ^
content:
  [03] 92^b^.^eb^ evaṃ ^a^T2.0100^ea^ ^a^V2.0071^ea^ me sutaṃ -- ekaṃ samayaṃ bhagavā kosalesu  cārikaṃ caramāno mahatā bhikkhusaṅghena saddhiṃ yena sālā nāma  kosalānaṃ brāhmaṇagāmo tadavasari. assosuṃ kho sāleyyakā  brāhmaṇagahapatikā -- ``samaṇo khalu bho gotamo sakyaputto  sakyakulā pabbajito kosalesu cārikaṃ caramāno mahatā ^a^P1.0401^ea^  bhikkhusaṅghena saddhiṃ sālaṃ ^a^M2.0063^ea^ anuppatto. taṃ kho pana  bhavantaṃ gotamaṃ evaṃ kalyāṇo kittisaddo abbhuggato -- `itipi so  bhagavā arahaṃ sammāsambuddho vijjācaraṇasampanno sugato lokavidū  anuttaro purisadammasārathi satthā devamanussānaṃ buddho bhagavā'ti.  so imaṃ lokaṃ sadevakaṃ samārakaṃ sabrahmakaṃ sassamaṇabrāhmaṇiṃ pajaṃ  sadevamanussaṃ sayaṃ abhiññā sacchikatvā pavedeti. so dhammaṃ deseti  ādikalyāṇaṃ majjhekalyāṇaṃ pariyosānakalyāṇaṃ sātthaṃ sabyañjanaṃ,  kevalaparipuṇṇaṃ parisuddhaṃ brahmacariyaṃ pakāseti. sādhu kho pana  tathārūpānaṃ arahataṃ dassanaṃ hotī''ti. atha kho sāleyyakā  brāhmaṇagahapatikā yena bhagavā tenupasaṅkamiṃsu; upasaṅkamitvā appekacce  bhagavantaṃ abhivādetvā ekamantaṃ nisīdiṃsu. appekacce bhagavatā saddhiṃ  sammodiṃsu; sammodanīyaṃ kathaṃ sāraṇīyaṃ vītisāretvā ekamantaṃ  nisīdiṃsu. appekacce yena bhagavā tenañjaliṃ paṇāmetvā ekamantaṃ  nisīdiṃsu. appekacce ^a^T2.0101^ea^ bhagavato santike nāmagottaṃ sāvetvā ekamantaṃ  nisīdiṃsu. appekacce tuṇhībhūtā ekamantaṃ nisīdiṃsu. <br/><br/>[03] 93^b^.^eb^ ekamantaṃ nisinne kho sāleyyake  brāhmaṇagahapatike bhagavā etadavoca -- ``atthi pana vo, gahapatayo,  koci manāpo satthā yasmiṃ vo ākāravatī saddhā paṭiladdhā''ti?  ``natthi kho no, bhante, koci manāpo satthā yasmiṃ no  ākāravatī saddhā paṭiladdhā''ti. ``manāpaṃ vo, gahapatayo, satthāraṃ  alabhantehi ayaṃ apaṇṇako dhammo samādāya vattitabbo. apaṇṇako  hi, gahapatayo, dhammo samatto samādinno, so vo bhavissati  dīgharattaṃ hitāya sukhāya. katamo ca, gahapatayo, apaṇṇako dhammo''? <br/><br/>[03] 94^b^.^eb^ ``santi ^a^V2.0072^ea^, gahapatayo, eke samaṇabrāhmaṇā  evaṃvādino evaṃdiṭṭhino -- `natthi dinnaṃ, natthi yiṭṭhaṃ, natthi hutaṃ;  natthi sukatadukkaṭānaṃ {sukaṭadukkaṭānaṃ (sī0 syā0 kaṃ0 pī0)} kammānaṃ phalaṃ vipāko, natthi ayaṃ loko,  natthi paro loko; natthi mātā, natthi pitā; natthi sattā   opapātikā; natthi loke samaṇabrāhmaṇā sammaggatā {samaggatā (ka0)} sammā paṭipannā  ye imañca lokaṃ parañca lokaṃ sayaṃ abhiññā sacchikatvā pavedentī'ti.  tesaṃyeva kho, gahapatayo, samaṇabrāhmaṇānaṃ ^a^M2.0064^ea^ eke samaṇabrāhmaṇā  ^a^P1.0402^ea^ ujuvipaccanīkavādā. te evamāhaṃsu -- `atthi  dinnaṃ, atthi yiṭṭhaṃ, atthi hutaṃ; atthi sukatadukkaṭānaṃ kammānaṃ phalaṃ  vipāko; atthi ayaṃ loko, atthi paro loko; atthi mātā, atthi  pitā; atthi sattā ^a^T2.0102^ea^ opapātikā; atthi loke samaṇabrāhmaṇā  sammaggatā sammā paṭipannā ye imañca lokaṃ parañca lokaṃ sayaṃ  abhiññā sacchikatvā pavedentī'ti. taṃ kiṃ maññatha, gahapatayo --  `nanume samaṇabrāhmaṇā aññamaññassa ujuvipaccanīkavādā'''ti?  ``evaṃ, bhante''. <br/><br/>[03] 95^b^.^eb^ ``tatra, gahapatayo, ye te samaṇabrāhmaṇā  evaṃvādino evaṃdiṭṭhino -- `natthi dinnaṃ, natthi yiṭṭhaṃ...pe0... ye  imañca lokaṃ parañca lokaṃ sayaṃ abhiññā sacchikatvā pavedentī'ti  tesametaṃ pāṭikaṅkhaṃ: yamidaṃ {yadidaṃ (ka0)} kāyasucaritaṃ, vacīsucaritaṃ, manosucaritaṃ  -- ime tayo kusale dhamme abhinivajjetvā {abhinibbajjetvā (syā0 kaṃ0),  abhinibbijjitvā (ka0)} yamidaṃ {yadidaṃ (ka0)} kāyaduccaritaṃ,  vacīduccaritaṃ, manoduccaritaṃ -- ime tayo akusale dhamme samādāya  vattissanti. taṃ kissa hetu? na hi te bhonto samaṇabrāhmaṇā  passanti akusalānaṃ dhammānaṃ ādīnavaṃ okāraṃ saṃkilesaṃ, kusalānaṃ  dhammānaṃ nekkhamme ānisaṃsaṃ vodānapakkhaṃ. santaṃyeva pana paraṃ lokaṃ  `natthi paro loko' tissa diṭṭhi hoti; sāssa hoti micchādiṭṭhi.  santaṃyeva kho pana paraṃ lokaṃ `natthi paro loko'ti saṅkappeti;  svāssa hoti micchāsaṅkappo. santaṃyeva kho pana paraṃ lokaṃ `natthi  paro loko'ti vācaṃ bhāsati; sāssa hoti micchāvācā. santaṃyeva  kho pana paraṃ lokaṃ `natthi paro loko'ti āha; ye te arahanto  paralokaviduno tesamayaṃ paccanīkaṃ karoti. santaṃyeva kho pana paraṃ  lokaṃ `natthi paro loko'ti paraṃ ^a^T2.0103^ea^ saññāpeti {paññāpeti (ka0)}; sāssa hoti  asaddhammasaññatti {assaddhammapaññatti (ka0)}. tāya ca pana asaddhammasaññattiyā attānukkaṃseti,  paraṃ vambheti. iti pubbeva kho panassa susīlyaṃ pahīnaṃ hoti,  dussīlyaṃ paccupaṭṭhitaṃ -- ayañca micchādiṭṭhi micchāsaṅkappo  micchāvācā ariyānaṃ paccanīkatā asaddhammasaññatti attukkaṃsanā  paravambhanā. evamassime {evaṃ'si'me' (sī0 syā0 kaṃ0 pī0)} aneke pāpakā akusalā dhammā sambhavanti  micchādiṭṭhipaccayā.<br/><br/>[03] ``tatra ^a^M2.0065^ea^ ^a^V2.0073^ea^ ^a^P1.0403^ea^, gahapatayo, viññū puriso iti  paṭisañcikkhati -- `sace kho natthi paro loko evamayaṃ bhavaṃ  purisapuggalo kāyassa bhedā sotthimattānaṃ karissati; sace kho  atthi paro loko evamayaṃ bhavaṃ purisapuggalo kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapajjissati. kāmaṃ kho  pana māhu paro loko, hotu nesaṃ bhavataṃ samaṇabrāhmaṇānaṃ saccaṃ vacanaṃ;  atha ca panāyaṃ bhavaṃ purisapuggalo diṭṭheva dhamme viññūnaṃ gārayho --  dussīlo purisapuggalo micchādiṭṭhi natthikavādo'ti. sace kho  attheva paro loko, evaṃ imassa bhoto purisapuggalassa ubhayattha  kaliggaho -- yañca diṭṭheva dhamme viññūnaṃ gārayho, yañca kāyassa  bhedā paraṃ maraṇā apāyaṃ duggatiṃ vinipātaṃ nirayaṃ upapajjissati.  evamassāyaṃ apaṇṇako dhammo dussamatto samādinno, ekaṃsaṃ pharitvā  tiṭṭhati, riñcati kusalaṃ ṭhānaṃ. <br/><br/>[03] 96^b^.^eb^ ``tatra ^a^T2.0104^ea^, gahapatayo, ye te samaṇabrāhmaṇā  evaṃvādino evaṃdiṭṭhino -- `atthi dinnaṃ...pe0... ye imañca lokaṃ  parañca lokaṃ sayaṃ abhiññā sacchikatvā pavedentī'ti tesametaṃ  pāṭikaṅkhaṃ: yamidaṃ kāyaduccaritaṃ, vacīduccaritaṃ, manoduccaritaṃ -- ime  tayo akusale dhamme abhinivajjetvā yamidaṃ kāyasucaritaṃ,  vacīsucaritaṃ, manosucaritaṃ -- ime tayo kusale dhamme samādāya  vattissanti. taṃ kissa hetu? passanti hi te bhonto  samaṇabrāhmaṇā akusalānaṃ dhammānaṃ ādīnavaṃ okāraṃ saṃkilesaṃ,  kusalānaṃ dhammānaṃ nekkhamme ānisaṃsaṃ vodānapakkhaṃ. santaṃyeva kho  pana paraṃ lokaṃ `atthi paro loko' tissa diṭṭhi hoti; sāssa hoti  sammādiṭṭhi. santaṃyeva kho pana paraṃ lokaṃ `atthi paro loko'ti  saṅkappeti; svāssa hoti sammāsaṅkappo. santaṃyeva kho pana paraṃ  lokaṃ `atthi paro loko'ti vācaṃ bhāsati; sāssa hoti sammāvācā.  santaṃyeva kho pana paraṃ lokaṃ `atthi paro loko'ti āha; ye te  arahanto paralokaviduno tesamayaṃ na paccanīkaṃ karoti. santaṃyeva  kho pana paraṃ lokaṃ `atthi paro loko'ti paraṃ ^a^P1.0404^ea^  saññāpeti; sāssa hoti saddhammasaññatti. tāya ca pana  saddhammasaññattiyā nevattānukkaṃseti, na paraṃ vambheti. iti pubbeva kho  panassa dussīlyaṃ pahīnaṃ hoti, susīlyaṃ paccupaṭṭhitaṃ -- ayañca  sammādiṭṭhi sammāsaṅkappo sammāvācā ariyānaṃ apaccanīkatā  saddhammasaññatti anattukkaṃsanā ^a^T2.0105^ea^ ^a^M2.0066^ea^ aparavambhanā. evamassime aneke  kusalā dhammā sambhavanti sammādiṭṭhipaccayā.<br/><br/>[03] ``tatra, gahapatayo, viññū puriso iti paṭisañcikkhati --  `sace kho atthi paro loko ^a^V2.0074^ea^, evamayaṃ bhavaṃ purisapuggalo kāyassa  bhedā paraṃ maraṇā sugatiṃ saggaṃ lokaṃ upapajjissati. kāmaṃ kho pana  māhu paro loko, hotu nesaṃ bhavataṃ samaṇabrāhmaṇānaṃ saccaṃ vacanaṃ; atha  ca panāyaṃ bhavaṃ purisapuggalo diṭṭheva dhamme viññūnaṃ pāsaṃso --  sīlavā purisapuggalo sammādiṭṭhi atthikavādo'ti. sace kho  attheva paro loko, evaṃ imassa bhoto purisapuggalassa ubhayattha  kaṭaggaho -- yañca diṭṭheva dhamme viññūnaṃ pāsaṃso, yañca kāyassa  bhedā paraṃ maraṇā sugatiṃ saggaṃ lokaṃ upapajjissati. evamassāyaṃ  apaṇṇako dhammo susamatto samādinno, ubhayaṃsaṃ pharitvā tiṭṭhati,  riñcati akusalaṃ ṭhānaṃ. <br/><br/>[03] 97^b^.^eb^ ``santi, gahapatayo, eke samaṇabrāhmaṇā  evaṃvādino evaṃdiṭṭhino -- `karoto kārayato, chindato chedāpayato,  pacato pācāpayato, socayato socāpayato, kilamato kilamāpayato,  phandato phandāpayato, pāṇamatipātayato {pāṇamatimāpayato (sī0 pī0),  pāṇamatipātāpayato (syā0 kaṃ0), pāṇamatipāpayato (ka0)}, adinnaṃ ādiyato, sandhiṃ  chindato, nillopaṃ harato, ekāgārikaṃ karoto, paripanthe tiṭṭhato,  paradāraṃ gacchato, musā ^a^T2.0106^ea^ bhaṇato; karoto na karīyati pāpaṃ.  khurapariyantena cepi cakkena yo imissā pathaviyā pāṇe ekaṃ maṃsakhalaṃ  ekaṃ maṃsapuñjaṃ kareyya, natthi tatonidānaṃ pāpaṃ, natthi pāpassa āgamo.  dakkhiṇañcepi gaṅgāya tīraṃ gaccheyya hananto ghātento, chindanto  chedāpento, pacanto pācento; natthi tatonidānaṃ pāpaṃ, natthi pāpassa  āgamo. uttarañcepi gaṅgāya tīraṃ gaccheyya dadanto dāpento,  yajanto yajāpento; natthi tatonidānaṃ puññaṃ, natthi puññassa āgamo.  dānena damena saṃyamena saccavajjena {saccavācena (ka0)} natthi puññaṃ, natthi puññassa  āgamo'ti. tesaṃyeva kho, gahapatayo, samaṇabrāhmaṇānaṃ eke  samaṇabrāhmaṇā ujuvipaccanīkavādā ^a^P1.0405^ea^ te evamāhaṃsu  -- `karoto kārayato, chindato chedāpayato, pacato pācāpayato,  socayato ^a^M2.0067^ea^ socāpayato, kilamato kilamāpayato, phandato phandāpayato,  pāṇamatipātayato, adinnaṃ ādiyato, sandhiṃ chindato, nillopaṃ harato,  ekāgārikaṃ karoto, paripanthe tiṭṭhato, paradāraṃ gacchato, musā  bhaṇato; karoto karīyati pāpaṃ. khurapariyantena cepi cakkena yo  imissā pathaviyā pāṇe ekaṃ maṃsakhalaṃ ekaṃ maṃsapuñjaṃ kareyya, atthi  tatonidānaṃ pāpaṃ, atthi pāpassa āgamo. dakkhiṇañcepi gaṅgāya  tīraṃ gaccheyya hananto ghātento, chindanto chedāpento, pacanto  pācento; atthi tatonidānaṃ pāpaṃ, atthi pāpassa āgamo.  uttarañcepi gaṅgāya tīraṃ gaccheyya dadanto dāpento, yajanto ^a^T2.0107^ea^  yajāpento; atthi tatonidānaṃ puññaṃ, atthi puññassa āgamo.  dānena ^a^V2.0075^ea^ damena saṃyamena saccavajjena atthi puññaṃ, atthi puññassa  āgamo'ti. taṃ kiṃ maññatha, gahapatayo, nanume samaṇabrāhmaṇā  aññamaññassa ujuvipaccanīkavādā''ti? ``evaṃ, bhante''. <br/><br/>[03] 98^b^.^eb^ ``tatra, gahapatayo, ye te samaṇabrāhmaṇā  evaṃvādino evaṃdiṭṭhino -- `karoto kārayato, chindato chedāpayato,  pacato pācāpayato, socayato socāpayato, kilamato kilamāpayato,  phandato phandāpayato, pāṇamatipātayato, adinnaṃ ādiyato, sandhiṃ  chindato, nillopaṃ harato, ekāgārikaṃ karoto, paripanthe tiṭṭhato,  paradāraṃ gacchato, musā bhaṇato; karoto na karīyati pāpaṃ.  khurapariyantena cepi cakkena yo imissā pathaviyā pāṇe ekaṃ maṃsakhalaṃ  ekaṃ maṃsapuñjaṃ kareyya, natthi tatonidānaṃ pāpaṃ, natthi pāpassa āgamo.  dakkhiṇañcepi gaṅgāya tīraṃ gaccheyya hananto ghātento...pe0...  dānena damena saṃyamena saccavajjena natthi puññaṃ, natthi puññassa  āgamo'ti tesametaṃ pāṭikaṅkhaṃ: yamidaṃ kāyasucaritaṃ, vacīsucaritaṃ,  manosucaritaṃ -- ime tayo kusale dhamme abhinivajjetvā yamidaṃ  kāyaduccaritaṃ, vacīduccaritaṃ, manoduccaritaṃ -- ime tayo akusale  dhamme samādāya vattissanti. taṃ kissa hetu? na hi te bhonto  samaṇabrāhmaṇā passanti akusalānaṃ dhammānaṃ ādīnavaṃ okāraṃ  saṃkilesaṃ, kusalānaṃ dhammānaṃ nekkhamme ^a^T2.0108^ea^ ānisaṃsaṃ vodānapakkhaṃ.  santaṃyeva kho pana kiriyaṃ `natthi kiriyā' tissa diṭṭhi hoti;  sāssa hoti micchādiṭṭhi. santaṃyeva kho pana kiriyaṃ `natthi  kiriyā'ti saṅkappeti; svāssa hoti ^a^M2.0068^ea^ micchāsaṅkappo. santaṃyeva kho  pana kiriyaṃ `natthi kiriyā'ti vācaṃ bhāsati; sāssa hoti  micchāvācā. santaṃyeva kho pana kiriyaṃ `natthi kiriyā'ti āha,  ye te arahanto kiriyavādā tesamayaṃ paccanīkaṃ karoti. santaṃyeva  kho pana kiriyaṃ `natthi kiriyā'ti paraṃ saññāpeti; sāssa hoti  asaddhammasaññatti. tāya ca pana asaddhammasaññattiyā attānukkaṃseti,  paraṃ vambheti. iti pubbeva kho panassa susīlyaṃ pahīnaṃ hoti,  dussīlyaṃ paccupaṭṭhitaṃ -- ayañca ^a^P1.0406^ea^ micchādiṭṭhi  micchāsaṅkappo micchāvācā ariyānaṃ paccanīkatā asaddhammasaññatti  attukkaṃsanā paravambhanā. evamassime aneke pāpakā akusalā dhammā  sambhavanti micchādiṭṭhipaccayā.<br/><br/>[03] ``tatra, gahapatayo, viññū puriso iti paṭisañcikkhati --  `sace kho natthi kiriyā, evamayaṃ bhavaṃ purisapuggalo kāyassa bhedā  sotthimattānaṃ karissati; sace kho atthi kiriyā evamayaṃ ^a^V2.0076^ea^ bhavaṃ  purisapuggalo kāyassa bhedā paraṃ maraṇā apāyaṃ duggatiṃ vinipātaṃ  nirayaṃ upapajjissati. kāmaṃ kho pana māhu kiriyā, hotu nesaṃ  bhavataṃ samaṇabrāhmaṇānaṃ saccaṃ vacanaṃ; atha ca panāyaṃ bhavaṃ purisapuggalo  diṭṭheva dhamme viññūnaṃ gārayho -- dussīlo purisapuggalo ^a^T2.0109^ea^ micchādiṭṭhi  akiriyavādo'ti. sace kho attheva kiriyā, evaṃ imassa bhoto  purisapuggalassa ubhayattha kaliggaho -- yañca diṭṭheva dhamme viññūnaṃ  gārayho, yañca kāyassa bhedā paraṃ maraṇā apāyaṃ duggatiṃ vinipātaṃ  nirayaṃ upapajjissati. evamassāyaṃ apaṇṇako dhammo dussamatto  samādinno, ekaṃsaṃ pharitvā tiṭṭhati, riñcati kusalaṃ ṭhānaṃ. <br/><br/>[03] 99^b^.^eb^ ``tatra, gahapatayo, ye te samaṇabrāhmaṇā  evaṃvādino evaṃdiṭṭhino -- `karoto kārayato, chindato chedāpayato,  pacato pācāpayato, socayato socāpayato, kilamato kilamāpayato,  phandato phandāpayato, pāṇamatipātayato, adinnaṃ ādiyato, sandhiṃ  chindato, nillopaṃ harato, ekāgārikaṃ karoto, paripanthe tiṭṭhato,  paradāraṃ gacchato, musā bhaṇato; karoto karīyati pāpaṃ.  khurapariyantena cepi cakkena yo imissā pathaviyā pāṇe ekaṃ maṃsakhalaṃ  ekaṃ maṃsapuñjaṃ kareyya, atthi tatonidānaṃ pāpaṃ, atthi pāpassa āgamo.  dakkhiṇañcepi gaṅgāya tīraṃ gaccheyya hananto ghātento, chindanto ^a^M2.0069^ea^   chedāpento, pacanto pācento, atthi tatonidānaṃ pāpaṃ, atthi pāpassa  āgamo. uttarañcepi gaṅgāya tīraṃ gaccheyya dadanto dāpento,  yajanto yajāpento, atthi tatonidānaṃ puññaṃ, atthi puññassa āgamo.  dānena damena saṃyamena saccavajjena atthi puññaṃ, atthi puññassa  āgamo'ti tesametaṃ pāṭikaṅkhaṃ: yamidaṃ kāyaduccaritaṃ, vacīduccaritaṃ ^a^T2.0110^ea^,  manoduccaritaṃ -- ime tayo akusale dhamme abhinivajjetvā yamidaṃ  kāyasucaritaṃ, vacīsucaritaṃ, manosucaritaṃ -- ime tayo kusale dhamme  samādāya vattissanti. taṃ kissa hetu? passanti hi te bhonto  samaṇabrāhmaṇā akusalānaṃ dhammānaṃ ādīnavaṃ okāraṃ saṃkilesaṃ,  kusalānaṃ dhammānaṃ nekkhamme ānisaṃsaṃ vodānapakkhaṃ. santaṃyeva kho  pana kiriyaṃ `atthi kiriyā' tissa diṭṭhi hoti; sāssa hoti  sammādiṭṭhi. santaṃyeva kho pana kiriyaṃ `atthi kiriyā'ti  saṅkappeti; svāssa hoti sammāsaṅkappo. santaṃyeva kho pana kiriyaṃ  `atthi kiriyā'ti vācaṃ bhāsati; sāssa hoti sammāvācā.  santaṃyeva kho pana kiriyaṃ `atthi kiriyā'ti āha; ye te arahanto  kiriyavādā tesamayaṃ na paccanīkaṃ karoti. santaṃyeva kho pana  kiriyaṃ `atthi kiriyā'ti paraṃ saññāpeti; sāssa ^a^V2.0077^ea^ hoti  saddhammasaññatti. tāya ^a^P1.0407^ea^ ca pana  saddhammasaññattiyā nevattānukkaṃseti, na paraṃ vambheti. iti pubbeva kho  panassa dussīlyaṃ pahīnaṃ hoti, susīlyaṃ paccupaṭṭhitaṃ -- ayañca  sammādiṭṭhi sammāsaṅkappo sammāvācā ariyānaṃ apaccanīkatā  saddhammasaññatti anattukkaṃsanā aparavambhanā. evamassime aneke  kusalā dhammā sambhavanti sammādiṭṭhipaccayā.<br/><br/>[03] ``tatra, gahapatayo, viññū puriso iti paṭisañcikkhati --  `sace kho atthi kiriyā, evamayaṃ bhavaṃ purisapuggalo kāyassa bhedā  paraṃ maraṇā sugatiṃ saggaṃ lokaṃ upapajjissati. kāmaṃ kho pana māhu ^a^T2.0111^ea^  kiriyā, hotu nesaṃ bhavataṃ samaṇabrāhmaṇānaṃ saccaṃ vacanaṃ; atha ca  panāyaṃ bhavaṃ purisapuggalo diṭṭheva dhamme viññūnaṃ pāsaṃso -- sīlavā  purisapuggalo sammādiṭṭhi kiriyavādo'ti. sace kho attheva  kiriyā, evaṃ imassa bhoto purisapuggalassa ubhayattha kaṭaggaho --  yañca diṭṭheva dhamme viññūnaṃ pāsaṃso, yañca kāyassa bhedā paraṃ maraṇā  sugatiṃ saggaṃ lokaṃ upapajjissati. evamassāyaṃ apaṇṇako dhammo  susamatto samādinno, ubhayaṃsaṃ pharitvā tiṭṭhati, riñcati akusalaṃ  ṭhānaṃ. <br/><br/>[03] 100^b^.^eb^ ``santi ^a^M2.0070^ea^, gahapatayo, eke samaṇabrāhmaṇā  evaṃvādino evaṃdiṭṭhino -- `natthi hetu, natthi paccayo sattānaṃ  saṃkilesāya; ahetū appaccayā sattā saṃkilissanti. natthi hetu,  natthi paccayo sattānaṃ visuddhiyā; ahetū appaccayā sattā visujjhanti.  natthi balaṃ, natthi vīriyaṃ {viriyaṃ (sī0 syā0 kaṃ0 pī0)}, natthi purisathāmo, natthi  purisaparakkamo; sabbe sattā sabbe pāṇā sabbe bhūtā sabbe jīvā  avasā abalā avīriyā niyatisaṃgatibhāvapariṇatā chasvevābhijātīsu  sukhadukkhaṃ paṭisaṃvedentī'ti. tesaṃyeva kho, gahapatayo,  samaṇabrāhmaṇānaṃ eke samaṇabrāhmaṇā ujuvipaccanīkavādā. te  evamāhaṃsu -- `atthi hetu, atthi paccayo sattānaṃ saṃkilesāya; sahetū  sappaccayā sattā saṃkilissanti. atthi hetu, atthi paccayo sattānaṃ  visuddhiyā; sahetū sappaccayā sattā visujjhanti. atthi balaṃ, atthi  vīriyaṃ, atthi ^a^T2.0112^ea^ purisathāmo, atthi purisaparakkamo; na sabbe sattā  sabbe pāṇā sabbe bhūtā sabbe jīvā avasā abalā avīriyā {atthi  purisaparakkamo, sabbe sattā... savasā sabalā savīriyā (syā0 kaṃ0 ka0)}   niyatisaṃgatibhāvapariṇatā chasvevābhijātīsu sukhadukkhaṃ  paṭisaṃvedentī'ti. taṃ kiṃ maññatha, gahapatayo, nanume ^a^P1.0408^ea^  samaṇabrāhmaṇā aññamaññassa ujuvipaccanīkavādā'ti?  `evaṃ, bhante'. <br/><br/>[03] 101^b^.^eb^ ``tatra ^a^V2.0078^ea^, gahapatayo, ye te samaṇabrāhmaṇā  evaṃvādino evaṃdiṭṭhino -- `natthi hetu, natthi paccayo sattānaṃ  saṃkilesāya; ahetū appaccayā sattā saṃkilissanti. natthi hetu,  natthi paccayo sattānaṃ visuddhiyā; ahetū appaccayā sattā visujjhanti.  natthi balaṃ, natthi vīriyaṃ, natthi purisathāmo, natthi  purisaparakkamo; sabbe sattā sabbe pāṇā sabbe bhūtā sabbe jīvā  avasā abalā avīriyā niyatisaṃgatibhāvapariṇatā chasvevābhijātīsu  sukhadukkhaṃ paṭisaṃvedentī'ti tesametaṃ pāṭikaṅkhaṃ: yamidaṃ  kāyasucaritaṃ, vacīsucaritaṃ, manosucaritaṃ -- ime tayo kusale dhamme  abhinivajjetvā yamidaṃ kāyaduccaritaṃ, vacīduccaritaṃ, manoduccaritaṃ --  ime tayo akusale dhamme samādāya vattissanti. taṃ kissa hetu?  na hi te bhonto samaṇabrāhmaṇā passanti akusalānaṃ dhammānaṃ  ādīnavaṃ okāraṃ saṃkilesaṃ, kusalānaṃ dhammānaṃ nekkhamme ānisaṃsaṃ  vodānapakkhaṃ. santaṃyeva kho pana hetuṃ `natthi ^a^M2.0071^ea^ hetū' tissa diṭṭhi  hoti; sāssa hoti micchādiṭṭhi. santaṃyeva kho pana hetuṃ `natthi  hetū'ti saṅkappeti ^a^T2.0113^ea^; svāssa hoti micchāsaṅkappo. santaṃyeva kho pana  hetuṃ `natthi hetū'ti vācaṃ bhāsati; sāssa hoti micchāvācā.  santaṃyeva kho pana hetuṃ `natthi hetū'ti āha; ye te arahanto hetuvādā  tesamayaṃ paccanīkaṃ karoti. santaṃyeva kho pana hetuṃ `natthi hetū'ti  paraṃ saññāpeti; sāssa hoti asaddhammasaññatti. tāya ca pana  asaddhammasaññattiyā attānukkaṃseti, paraṃ vambheti. iti pubbeva kho  panassa susīlyaṃ pahīnaṃ hoti, dussīlyaṃ paccupaṭṭhitaṃ -- ayañca  micchādiṭṭhi micchāsaṅkappo micchāvācā ariyānaṃ paccanīkatā  asaddhammasaññatti attānukkaṃsanā paravambhanā. evamassime aneke  pāpakā akusalā dhammā sambhavanti micchādiṭṭhipaccayā.<br/><br/>[03] ``tatra, gahapatayo, viññū puriso iti paṭisañcikkhati --  `sace kho natthi hetu, evamayaṃ bhavaṃ purisapuggalo kāyassa bhedā paraṃ  maraṇā sotthimattānaṃ karissati; sace kho atthi hetu, evamayaṃ bhavaṃ  purisapuggalo kāyassa bhedā paraṃ maraṇā apāyaṃ duggatiṃ vinipātaṃ  nirayaṃ upapajjissati. kāmaṃ kho pana māhu hetu, hotu nesaṃ bhavataṃ  samaṇabrāhmaṇānaṃ saccaṃ vacanaṃ; atha ca panāyaṃ bhavaṃ purisapuggalo diṭṭheva  dhamme viññūnaṃ gārayho -- dussīlo purisapuggalo micchādiṭṭhi  ahetukavādo'ti. sace kho attheva hetu, evaṃ imassa bhoto  purisapuggalassa ubhayattha kaliggaho ^a^P1.0409^ea^ -- yañca  diṭṭheva dhamme viññūnaṃ gārayho, yañca kāyassa bhedā ^a^V2.0079^ea^ paraṃ ^a^T2.0114^ea^  maraṇā apāyaṃ duggatiṃ vinipātaṃ nirayaṃ upapajjissati. evamassāyaṃ apaṇṇako  dhammo dussamatto samādinno, ekaṃsaṃ pharitvā tiṭṭhati, riñcati kusalaṃ  ṭhānaṃ. <br/><br/>[03] 102^b^.^eb^ ``tatra, gahapatayo, ye te samaṇabrāhmaṇā  evaṃvādino evaṃdiṭṭhino -- `atthi hetu, atthi paccayo sattānaṃ  saṃkilesāya; sahetū sappaccayā sattā saṃkilissanti. atthi hetu,  atthi paccayo sattānaṃ visuddhiyā; sahetū sappaccayā sattā visujjhanti.  atthi balaṃ, atthi vīriyaṃ, atthi purisathāmo, atthi  purisaparakkamo; na sabbe sattā sabbe pāṇā sabbe bhūtā sabbe jīvā  avasā abalā avīriyā niyatisaṃgatibhāvapariṇatā chasvevābhijātīsu  sukhadukkhaṃ paṭisaṃvedentī'ti tesametaṃ pāṭikaṅkhaṃ: yamidaṃ kāyaduccaritaṃ,  vacīduccaritaṃ, manoduccaritaṃ -- ime tayo ^a^M2.0072^ea^ akusale dhamme  abhinivajjetvā yamidaṃ kāyasucaritaṃ, vacīsucaritaṃ, manosucaritaṃ --  ime tayo kusale dhamme samādāya vattissanti. taṃ kissa hetu?  passanti hi te bhonto samaṇabrāhmaṇā akusalānaṃ dhammānaṃ ādīnavaṃ  okāraṃ saṃkilesaṃ, kusalānaṃ dhammānaṃ nekkhamme ānisaṃsaṃ vodānapakkhaṃ.  santaṃyeva kho pana hetuṃ `atthi hetū' tissa diṭṭhi hoti; sāssa  hoti sammādiṭṭhi. santaṃyeva kho pana hetuṃ `atthi hetū'ti  saṅkappeti; svāssa hoti sammāsaṅkappo. santaṃyeva kho pana hetuṃ  `atthi hetū'ti vācaṃ bhāsati; sāssa hoti sammāvācā. santaṃyeva  kho pana hetuṃ ^a^T2.0115^ea^ `atthi hetū'ti āha, ye te arahanto hetuvādā tesamayaṃ  na paccanīkaṃ karoti. santaṃyeva kho pana hetuṃ `atthi hetū'ti paraṃ  saññāpeti; sāssa hoti saddhammasaññatti. tāya ca pana  saddhammasaññattiyā nevattānukkaṃseti, na paraṃ vambheti. iti pubbeva kho  panassa dussīlyaṃ pahīnaṃ hoti, susīlyaṃ paccupaṭṭhitaṃ -- ayañca  sammādiṭṭhi sammāsaṅkappo sammāvācā ariyānaṃ apaccanīkatā  saddhammasaññatti anattukkaṃsanā aparavambhanā. evamassime aneke  kusalā dhammā sambhavanti sammādiṭṭhipaccayā.<br/><br/>[03] ``tatra, gahapatayo, viññū puriso iti paṭisañcikkhati --  `sace kho atthi hetu, evamayaṃ bhavaṃ purisapuggalo kāyassa bhedā paraṃ  maraṇā sugatiṃ saggaṃ lokaṃ upapajjissati. kāmaṃ kho pana māhu hetu,  hotu nesaṃ bhavataṃ samaṇabrāhmaṇānaṃ saccaṃ vacanaṃ; atha ca panāyaṃ bhavaṃ  purisapuggalo diṭṭheva dhamme viññūnaṃ pāsaṃso -- sīlavā purisapuggalo  sammādiṭṭhi hetuvādo'ti. sace kho atthi hetu ^a^P1.0410^ea^,  evaṃ imassa bhoto purisapuggalassa ubhayattha kaṭaggaho ^a^V2.0080^ea^ -- yañca diṭṭheva  dhamme viññūnaṃ pāsaṃso, yañca kāyassa bhedā paraṃ maraṇā sugatiṃ saggaṃ  lokaṃ upapajjissati. evamassāyaṃ apaṇṇako dhammo susamatto  samādinno, ubhayaṃsaṃ pharitvā tiṭṭhati, riñcati akusalaṃ ṭhānaṃ. <br/><br/>[03] 103^b^.^eb^ ``santi, gahapatayo, eke samaṇabrāhmaṇā  evaṃvādino evaṃdiṭṭhino ^a^T2.0116^ea^ -- `natthi sabbaso āruppā'ti. tesaṃyeva  kho, gahapatayo, samaṇabrāhmaṇānaṃ eke samaṇabrāhmaṇā  ujuvipaccanīkavādā. te evamāhaṃsu -- `atthi sabbaso āruppā'ti.  taṃ kiṃ maññatha, gahapatayo, nanume samaṇabrāhmaṇā aññamaññassa  ujuvipaccanīkavādā''ti? ``evaṃ, bhante''. ``tatra ^a^M2.0073^ea^, gahapatayo,  viññū puriso iti paṭisañcikkhati -- ye kho te bhonto  samaṇabrāhmaṇā evaṃvādino evaṃdiṭṭhino -- `natthi sabbaso  āruppā'ti, idaṃ me adiṭṭhaṃ; yepi te bhonto samaṇabrāhmaṇā evaṃvādino  evaṃdiṭṭhino -- `atthi sabbaso āruppā'ti, idaṃ me aviditaṃ.  ahañceva {ahañce (?)} kho pana ajānanto apassanto ekaṃsena ādāya vohareyyaṃ --  idameva saccaṃ, moghamaññanti, na metaṃ assa patirūpaṃ. ye kho te  bhonto samaṇabrāhmaṇā evaṃvādino evaṃdiṭṭhino -- `natthi sabbaso  āruppā'ti, sace tesaṃ bhavataṃ samaṇabrāhmaṇānaṃ saccaṃ vacanaṃ, ṭhānametaṃ  vijjati -- ye te devā rūpino manomayā, apaṇṇakaṃ me tatrūpapatti  bhavissati. ye pana te bhonto samaṇabrāhmaṇā evaṃvādino evaṃdiṭṭhino  -- `atthi sabbaso āruppā'ti, sace tesaṃ bhavataṃ samaṇabrāhmaṇānaṃ  saccaṃ vacanaṃ, ṭhānametaṃ vijjati -- ye te devā arūpino saññāmayā,  apaṇṇakaṃ me tatrūpapatti bhavissati. dissanti kho pana  rūpādhikaraṇaṃ {rūpakāraṇā (ka0)}  daṇḍādāna-satthādāna-kalaha-viggaha-vivāda-tuvaṃtuvaṃ-pesuñña-musāvādā.  `natthi kho panetaṃ sabbaso arūpe'''ti. so iti ^a^T2.0117^ea^ paṭisaṅkhāya  rūpānaṃyeva nibbidāya virāgāya nirodhāya paṭipanno hoti. <br/><br/>[03] 104^b^.^eb^ ``santi, gahapatayo, eke samaṇabrāhmaṇā  evaṃvādino evaṃdiṭṭhino -- `natthi sabbaso bhavanirodho'ti.  tesaṃyeva kho, gahapatayo, samaṇabrāhmaṇānaṃ eke samaṇabrāhmaṇā  ujuvipaccanīkavādā. te evamāhaṃsu -- `atthi sabbaso ^a^P1.0411^ea^  bhavanirodho'ti. taṃ kiṃ maññatha, gahapatayo, nanume  samaṇabrāhmaṇā aññamaññassa ujuvipaccanīkavādā''ti? ``evaṃ,  bhante''. ``tatra, gahapatayo, viññū puriso iti paṭisañcikkhati  -- ye kho te bhonto samaṇabrāhmaṇā evaṃvādino evaṃdiṭṭhino --  `natthi sabbaso bhavanirodho'ti, idaṃ me adiṭṭhaṃ; yepi te bhonto  samaṇabrāhmaṇā ^a^V2.0081^ea^ evaṃvādino evaṃdiṭṭhino -- `atthi sabbaso  bhavanirodho'ti, idaṃ me aviditaṃ. ahañceva kho pana ajānanto  apassanto ekaṃsena ādāya vohareyyaṃ -- idameva saccaṃ, moghamaññanti,  na metaṃ assa patirūpaṃ. ye kho te bhonto samaṇabrāhmaṇā  evaṃvādino evaṃdiṭṭhino -- `natthi sabbaso bhavanirodho'ti, sace  tesaṃ bhavataṃ ^a^M2.0074^ea^ samaṇabrāhmaṇānaṃ saccaṃ vacanaṃ, ṭhānametaṃ vijjati -- ye te  devā arūpino saññāmayā apaṇṇakaṃ me tatrūpapatti bhavissati. ye  pana te bhonto samaṇabrāhmaṇā evaṃvādino evaṃdiṭṭhino -- `atthi  sabbaso bhavanirodho'ti, sace tesaṃ bhavataṃ samaṇabrāhmaṇānaṃ saccaṃ vacanaṃ,  ṭhānametaṃ vijjati -- yaṃ diṭṭheva dhamme parinibbāyissāmi ^a^T2.0118^ea^. ye kho  te bhonto samaṇabrāhmaṇā evaṃvādino evaṃdiṭṭhino -- `natthi sabbaso  bhavanirodho'ti, tesamayaṃ diṭṭhi sārāgāya {sarāgāya (syā0 kaṃ0)} santike, saṃyogāya santike,  abhinandanāya santike, ajjhosānāya santike, upādānāya santike.  ye pana te bhonto samaṇabrāhmaṇā evaṃvādino evaṃdiṭṭhino --  `atthi sabbaso bhavanirodho'ti, tesamayaṃ diṭṭhi asārāgāya santike,  asaṃyogāya santike, anabhinandanāya santike, anajjhosānāya  santike, anupādānāya santike'''ti. so iti paṭisaṅkhāya  bhavānaṃyeva nibbidāya virāgāya nirodhāya paṭipanno hoti. <br/><br/>[03] 105^b^.^eb^ ``cattārome, gahapatayo, puggalā santo  saṃvijjamānā lokasmiṃ. katame cattāro? idha, gahapatayo, ekacco  puggalo attantapo hoti attaparitāpanānuyogamanuyutto. idha,  gahapatayo, ekacco puggalo parantapo hoti paraparitāpanānuyogamanuyutto.  idha, gahapatayo, ekacco puggalo attantapo ca hoti  attaparitāpanānuyogamanuyutto parantapo ca paraparitāpanānuyogamanuyutto.  idha, gahapatayo, ekacco puggalo nevattantapo hoti  nāttaparitāpanānuyogamanuyutto na parantapo na  paraparitāpanānuyogamanuyutto; so anattantapo ^a^P1.0412^ea^  aparantapo diṭṭheva dhamme nicchāto nibbuto sītībhūto sukhappaṭisaṃvedī  brahmabhūtena attanā viharati. <br/><br/>[03] 106^b^.^eb^ ``katamo ca, gahapatayo, puggalo attantapo  attaparitāpanānuyogamanuyutto ^a^T2.0119^ea^? idha, gahapatayo, ekacco puggalo  acelako hoti muttācāro hatthāpalekhano...pe0... {vitthāro ma0 ni0 2.6-7 kandarakasutte}  iti evarūpaṃ  anekavihitaṃ kāyassa ātāpanaparitāpanānuyogamanuyutto viharati.  ayaṃ vuccati, gahapatayo, puggalo attantapo  attaparitāpanānuyogamanuyutto.<br/><br/>[03] ``katamo ^a^M2.0075^ea^ ^a^V2.0082^ea^ ca, gahapatayo, puggalo parantapo  paraparitāpanānuyogamanuyutto? idha, gahapatayo, ekacco puggalo  orabbhiko hoti sūkariko...pe0... ye vā panaññepi keci  kurūrakammantā. ayaṃ vuccati, gahapatayo, puggalo parantapo  paraparitāpanānuyogamanuyutto.<br/><br/>[03] ``katamo ca, gahapatayo, puggalo attantapo ca  attaparitāpanānuyogamanuyutto parantapo ca paraparitāpanānuyogamanuyutto?  idha, gahapatayo, ekacco puggalo rājā vā hoti khattiyo  muddhāvasitto...pe0... tepi daṇḍatajjitā bhayatajjitā assumukhā  rudamānā parikammāni karonti. ayaṃ vuccati, gahapatayo, puggalo  attantapo ca attaparitāpanānuyogamanuyutto parantapo ca  paraparitāpanānuyogamanuyutto. <br/><br/>[01] ``katamo ca, gahapatayo, puggalo nevattantapo  nāttaparitāpanānuyogamanuyutto na parantapo na  paraparitāpanānuyogamanuyutto; so anattantapo aparantapo diṭṭheva dhamme  nicchāto nibbuto sītībhūto sukhappaṭisaṃvedī brahmabhūtena attanā  viharati? idha, gahapatayo, tathāgato loke uppajjati arahaṃ  sammāsambuddho...pe0... so ime pañca nīvaraṇe pahāya cetaso ^a^T2.0120^ea^  upakkilese paññāya dubbalīkaraṇe vivicceva kāmehi vivicca  akusalehi dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ  upasampajja viharati. vitakkavicārānaṃ vūpasamā ajjhattaṃ sampasādanaṃ  cetaso ekodibhāvaṃ avitakkaṃ avicāraṃ samādhijaṃ pītisukhaṃ dutiyaṃ  jhānaṃ...pe0... tatiyaṃ jhānaṃ... catutthaṃ jhānaṃ upasampajja viharati.<br/><br/>[03] ``so evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte  pubbenivāsānussatiñāṇāya cittaṃ abhininnāmeti. so anekavihitaṃ  pubbenivāsaṃ anussarati seyyathidaṃ -- ekampi jātiṃ dvepi  jātiyo...pe0... iti sākāraṃ sauddesaṃ anekavihitaṃ pubbenivāsaṃ  anussarati. so evaṃ samāhite citte parisuddhe ^a^P1.0413^ea^  pariyodāte anaṅgaṇe vigatūpakkilese mudubhūte kammaniye ṭhite  āneñjappatte sattānaṃ ^a^V2.0083^ea^ cutūpapātañāṇāya cittaṃ abhininnāmeti. so  dibbena cakkhunā visuddhena atikkantamānusakena satte passati cavamāne  upapajjamāne hīne paṇīte suvaṇṇe dubbaṇṇe, sugate duggate...pe0... yathākammūpage  satte pajānāti. so evaṃ samāhite ^a^M2.0076^ea^ citte parisuddhe pariyodāte  anaṅgaṇe vigatūpakkilese mudubhūte kammaniye ṭhite āneñjappatte āsavānaṃ  khayañāṇāya cittaṃ abhininnāmeti. so `idaṃ dukkha'nti yathābhūtaṃ  pajānāti...pe0... `ayaṃ āsavanirodhagāminī ^a^T2.0121^ea^ paṭipadā'ti yathābhūtaṃ  pajānāti. tassa evaṃ jānato evaṃ passato kāmāsavāpi cittaṃ  vimuccati, bhavāsavāpi cittaṃ vimuccati, avijjāsavāpi cittaṃ  vimuccati. vimuttasmiṃ vimuttamiti ñāṇaṃ hoti. `khīṇā jāti,  vusitaṃ brahmacariyaṃ, kataṃ karaṇīyaṃ, nāparaṃ itthattāyā'ti pajānāti.  ayaṃ vuccati, gahapatayo, puggalo nevattantapo  nāttaparitāpanānuyogamanuyutto na parantapo na  paraparitāpanānuyogamanuyutto; so anattantapo aparantapo diṭṭheva dhamme  nicchāto nibbuto sītībhūto sukhappaṭisaṃvedī brahmabhūtena attanā  viharatī''ti. <br/><br/>[01] evaṃ vutte, sāleyyakā brāhmaṇagahapatikā bhagavantaṃ  etadavocuṃ -- ``abhikkantaṃ, bho gotama, abhikkantaṃ, bho gotama!  seyyathāpi, bho gotama, nikkujjitaṃ vā ukkujjeyya, paṭicchannaṃ vā  vivareyya, mūḷhassa vā maggaṃ ācikkheyya, andhakāre vā telapajjotaṃ  dhāreyya `cakkhumanto rūpāni dakkhantī'ti; evamevaṃ bhotā gotamena  anekapariyāyena dhammo pakāsito. ete mayaṃ bhavantaṃ gotamaṃ saraṇaṃ  gacchāma dhammañca bhikkhusaṅghañca. upāsake no bhavaṃ gotamo dhāretu  ajjatagge pāṇupetaṃ saraṇaṃ gate''ti. <br/><br/>[06] apaṇṇakasuttaṃ niṭṭhitaṃ dasamaṃ. <br/><br/>[06] gahapativaggo niṭṭhito paṭhamo. <br/><br/>[01] tassuddānaṃ -- <br/><br/>[21] kandaranāgarasekhavato ^a^T2.0122^ea^ ca, potaliyo puna jīvakabhacco. <br/><br/>[22] upālidamatho kukkurābhayo, bahuvedanīyāpaṇṇakato dasamo.. 


volume: 31
item: 11
title: abhayarājakumārasuttaṃ^bahuvedanīyasuttaṃ^bhikkhuvaggo^ambalaṭṭhikarāhulovādasuttaṃ^
content:
  [03] 107^b^.^eb^ ^a^M2.0077^ea^ ^a^V2.0084^ea^ evaṃ ^a^T2.0123^ea^ ^a^P1.0414^ea^ me sutaṃ -- ekaṃ  samayaṃ bhagavā rājagahe viharati veḷuvane kalandakanivāpe. tena kho  pana samayena āyasmā rāhulo ambalaṭṭhikāyaṃ viharati. atha kho  bhagavā sāyanhasamayaṃ paṭisallānā vuṭṭhito yena ambalaṭṭhikā yenāyasmā  rāhulo tenupasaṅkami. addasā kho āyasmā rāhulo bhagavantaṃ dūratova  āgacchantaṃ. disvāna āsanaṃ paññāpesi, udakañca pādānaṃ.  nisīdi bhagavā paññatte āsane. nisajja pāde pakkhālesi.  āyasmāpi kho rāhulo bhagavantaṃ abhivādetvā ekamantaṃ nisīdi. <br/><br/>[03] 108^b^.^eb^ atha kho bhagavā parittaṃ udakāvasesaṃ udakādhāne  ṭhapetvā āyasmantaṃ rāhulaṃ āmantesi -- ``passasi no tvaṃ, rāhula,  imaṃ parittaṃ udakāvasesaṃ udakādhāne ṭhapita''nti? ``evaṃ, bhante''.  ``evaṃ parittakaṃ kho, rāhula, tesaṃ sāmaññaṃ yesaṃ natthi  sampajānamusāvāde lajjā''ti. atha kho bhagavā parittaṃ udakāvasesaṃ  chaḍḍetvā āyasmantaṃ rāhulaṃ āmantesi -- ``passasi no tvaṃ, rāhula,  parittaṃ udakāvasesaṃ chaḍḍita''nti? ``evaṃ, bhante''. ``evaṃ chaḍḍitaṃ  kho, rāhula, tesaṃ sāmaññaṃ yesaṃ natthi sampajānamusāvāde lajjā''ti.  atha kho bhagavā ^a^T2.0124^ea^ taṃ udakādhānaṃ nikkujjitvā āyasmantaṃ rāhulaṃ  āmantesi -- ``passasi no tvaṃ, rāhula, imaṃ udakādhānaṃ  nikkujjita''nti? ``evaṃ, bhante''. ``evaṃ nikkujjitaṃ kho, rāhula,  tesaṃ sāmaññaṃ yesaṃ natthi sampajānamusāvāde lajjā''ti. atha kho  bhagavā taṃ udakādhānaṃ ukkujjitvā āyasmantaṃ rāhulaṃ āmantesi --  ``passasi no tvaṃ, rāhula, imaṃ udakādhānaṃ rittaṃ tuccha''nti?  ``evaṃ, bhante''. ``evaṃ rittaṃ tucchaṃ kho, rāhula, tesaṃ sāmaññaṃ  yesaṃ natthi ^a^V2.0085^ea^ sampajānamusāvāde lajjāti. seyyathāpi, rāhula, rañño  nāgo īsādanto urūḷhavā {ubbūḷhavā (sī0 pī0)} abhijāto saṅgāmāvacaro saṅgāmagato  purimehipi pādehi kammaṃ karoti, pacchimehipi pādehi kammaṃ karoti,  purimenapi kāyena kammaṃ karoti, pacchimenapi kāyena kammaṃ karoti,  sīsenapi kammaṃ karoti, kaṇṇehipi ^a^M2.0078^ea^ kammaṃ karoti, dantehipi kammaṃ  karoti, naṅguṭṭhenapi kammaṃ ^a^P1.0415^ea^ karoti; rakkhateva  soṇḍaṃ. tattha hatthārohassa evaṃ hoti -- `ayaṃ kho rañño nāgo  īsādanto urūḷhavā abhijāto saṅgāmāvacaro saṅgāmagato purimehipi  pādehi kammaṃ karoti, pacchimehipi pādehi kammaṃ karoti...pe0...  naṅguṭṭhenapi kammaṃ karoti; rakkhateva soṇḍaṃ ^a^T2.0125^ea^. apariccattaṃ kho rañño  nāgassa jīvita'nti. yato kho, rāhula, rañño nāgo īsādanto  urūḷhavā abhijāto saṅgāmāvacaro saṅgāmagato purimehipi pādehi  kammaṃ karoti, pacchimehipi pādehi kammaṃ karoti...pe0... naṅguṭṭhenapi  kammaṃ karoti, soṇḍāyapi kammaṃ karoti, tattha hatthārohassa evaṃ  hoti -- `ayaṃ kho rañño nāgo īsādanto urūḷhavā abhijāto  saṅgāmāvacaro saṅgāmagato purimehipi pādehi kammaṃ karoti,  pacchimehipi pādehi kammaṃ karoti, purimenapi kāyena kammaṃ karoti,  pacchimenapi kāyena kammaṃ karoti, sīsenapi kammaṃ karoti,  kaṇṇehipi kammaṃ karoti, dantehipi kammaṃ karoti, naṅguṭṭhenapi kammaṃ  karoti, soṇḍāyapi kammaṃ karoti. pariccattaṃ kho rañño nāgassa  jīvitaṃ. natthi dāni kiñci rañño nāgassa akaraṇīya'nti.  evameva kho, rāhula, yassa kassaci sampajānamusāvāde natthi lajjā,  nāhaṃ tassa kiñci pāpaṃ akaraṇīyanti vadāmi. tasmātiha te,  rāhula, `hassāpi na musā bhaṇissāmī'ti -- evañhi te, rāhula,  sikkhitabbaṃ. <br/><br/>[03] 109^b^.^eb^ ``taṃ kiṃ maññasi, rāhula, kimatthiyo  ādāso''ti? ``paccavekkhaṇattho, bhante''ti. ``evameva kho,  rāhula, paccavekkhitvā paccavekkhitvā kāyena kammaṃ kattabbaṃ,  paccavekkhitvā paccavekkhitvā vācāya kammaṃ kattabbaṃ, paccavekkhitvā  paccavekkhitvā manasā kammaṃ kattabbaṃ. yadeva ^a^T2.0126^ea^ tvaṃ, rāhula, kāyena  kammaṃ kattukāmo ahosi, tadeva te kāyakammaṃ paccavekkhitabbaṃ -- `yaṃ  nu kho ahaṃ idaṃ kāyena kammaṃ kattukāmo idaṃ me kāyakammaṃ  attabyābādhāyapi saṃvatteyya, parabyābādhāyapi saṃvatteyya,  ubhayabyābādhāyapi saṃvatteyya -- akusalaṃ idaṃ kāyakammaṃ dukkhudrayaṃ {dukkhundrayaṃ,  dukkhudayaṃ (ka0)}  dukkhavipāka'nti? sace tvaṃ, rāhula, paccavekkhamāno evaṃ  jāneyyāsi -- `yaṃ kho ahaṃ idaṃ kāyena kammaṃ kattukāmo idaṃ me  kāyakammaṃ attabyābādhāyapi ^a^V2.0086^ea^ saṃvatteyya, parabyābādhāyapi saṃvatteyya,  ubhayabyābādhāyapi ^a^M2.0079^ea^ saṃvatteyya -- akusalaṃ idaṃ kāyakammaṃ dukkhudrayaṃ  dukkhavipāka'nti, evarūpaṃ te, rāhula, kāyena kammaṃ sasakkaṃ na  karaṇīyaṃ {saṃsakkaṃ na ca karaṇīyaṃ (ka0)}. sace ^a^P1.0416^ea^ pana tvaṃ, rāhula, paccavekkhamāno  evaṃ jāneyyāsi -- `yaṃ kho ahaṃ idaṃ kāyena kammaṃ kattukāmo idaṃ  me kāyakammaṃ nevattabyābādhāyapi saṃvatteyya, na parabyābādhāyapi  saṃvatteyya, na ubhayabyābādhāyapi saṃvatteyya -- kusalaṃ idaṃ kāyakammaṃ  sukhudrayaṃ sukhavipāka'nti, evarūpaṃ te, rāhula, kāyena kammaṃ karaṇīyaṃ.<br/><br/>[03] ``karontenapi te, rāhula, kāyena kammaṃ tadeva te kāyakammaṃ  paccavekkhitabbaṃ -- `yaṃ nu kho ahaṃ idaṃ kāyena kammaṃ karomi idaṃ  me kāyakammaṃ attabyābādhāyapi ^a^T2.0127^ea^ saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ kāyakammaṃ dukkhudrayaṃ  dukkhavipāka'nti? sace pana tvaṃ, rāhula, paccavekkhamāno evaṃ  jāneyyāsi -- `yaṃ kho ahaṃ idaṃ kāyena kammaṃ karomi idaṃ me  kāyakammaṃ attabyābādhāyapi saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ kāyakammaṃ dukkhudrayaṃ  dukkhavipāka'nti, paṭisaṃhareyyāsi tvaṃ, rāhula, evarūpaṃ kāyakammaṃ.  sace pana tvaṃ, rāhula, paccavekkhamāno evaṃ jāneyyāsi -- `yaṃ kho  ahaṃ idaṃ kāyena kammaṃ karomi idaṃ me kāyakammaṃ nevattabyābādhāyapi ^a^T2.0128^ea^  saṃvattati, na parabyābādhāyapi saṃvattati, na ubhayabyābādhāyapi  saṃvattati -- kusalaṃ idaṃ kāyakammaṃ sukhudrayaṃ sukhavipāka'nti,  anupadajjeyyāsi tvaṃ, rāhula, evarūpaṃ kāyakammaṃ.<br/><br/>[03] ``katvāpi te, rāhula, kāyena kammaṃ tadeva te kāyakammaṃ  paccavekkhitabbaṃ -- `yaṃ nu kho ahaṃ idaṃ kāyena kammaṃ akāsiṃ idaṃ  me kāyakammaṃ attabyābādhāyapi saṃvattati {saṃvatti (pī0)}, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ kāyakammaṃ dukkhudrayaṃ  dukkhavipāka'nti? sace kho tvaṃ, rāhula, paccavekkhamāno evaṃ  jāneyyāsi -- `yaṃ kho ahaṃ idaṃ kāyena kammaṃ akāsiṃ, idaṃ me  kāyakammaṃ attabyābādhāyapi saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ kāyakammaṃ dukkhudrayaṃ  dukkhavipāka'nti, evarūpaṃ te, rāhula, kāyakammaṃ satthari vā viññūsu  vā sabrahmacārīsu ^a^M2.0080^ea^ desetabbaṃ, vivaritabbaṃ, uttānīkātabbaṃ; desetvā  vivaritvā uttānīkatvā āyatiṃ saṃvaraṃ ^a^P1.0417^ea^  āpajjitabbaṃ ^a^V2.0087^ea^. sace pana tvaṃ, rāhula, paccavekkhamāno evaṃ jāneyyāsi  -- `yaṃ kho ahaṃ idaṃ kāyena kammaṃ akāsiṃ idaṃ me kāyakammaṃ  nevattabyābādhāyapi saṃvattati, na parabyābādhāyapi saṃvattati, na  ubhayabyābādhāyapi saṃvattati -- kusalaṃ idaṃ kāyakammaṃ sukhudrayaṃ  sukhavipāka'nti, teneva tvaṃ, rāhula, pītipāmojjena vihareyyāsi  ahorattānusikkhī kusalesu dhammesu. <br/><br/>[03] 110^b^.^eb^ ``yadeva tvaṃ, rāhula, vācāya kammaṃ kattukāmo  ahosi, tadeva te vacīkammaṃ paccavekkhitabbaṃ -- `yaṃ nu kho ahaṃ  idaṃ vācāya kammaṃ kattukāmo idaṃ me vacīkammaṃ attabyābādhāyapi  saṃvatteyya, parabyābādhāyapi saṃvatteyya, ubhayabyābādhāyapi saṃvatteyya --  akusalaṃ idaṃ vacīkammaṃ dukkhudrayaṃ dukkhavipāka'nti? sace tvaṃ,  rāhula, paccavekkhamāno evaṃ jāneyyāsi -- `yaṃ kho ahaṃ idaṃ vācāya  kammaṃ kattukāmo idaṃ me vacīkammaṃ attabyābādhāyapi saṃvatteyya,  parabyābādhāyapi saṃvatteyya, ubhayabyābādhāyapi saṃvatteyya -- akusalaṃ  idaṃ vacīkammaṃ dukkhudrayaṃ dukkhavipāka'nti, evarūpaṃ te, rāhula,  vācāya kammaṃ sasakkaṃ na karaṇīyaṃ. sace pana tvaṃ, rāhula,  paccavekkhamāno evaṃ jāneyyāsi -- `yaṃ kho ahaṃ idaṃ vācāya kammaṃ  kattukāmo idaṃ me vacīkammaṃ nevattabyābādhāyapi saṃvatteyya, na  parabyābādhāyapi saṃvatteyya -- kusalaṃ idaṃ vacīkammaṃ sukhudrayaṃ  sukhavipāka'nti, evarūpaṃ te, rāhula, vācāya kammaṃ karaṇīyaṃ.<br/><br/>[03] ``karontenapi, rāhula, vācāya kammaṃ tadeva te vacīkammaṃ  paccavekkhitabbaṃ -- `yaṃ nu kho ahaṃ idaṃ vācāya kammaṃ karomi idaṃ  me vacīkammaṃ attabyābādhāyapi saṃvattati, parabyābādhāyapi ^a^T2.0129^ea^ saṃvattati,  ubhayabyābādhāyapi saṃvattati -- akusalaṃ idaṃ vacīkammaṃ dukkhudrayaṃ  dukkhavipāka'nti? sace pana tvaṃ, rāhula, paccavekkhamāno evaṃ  jāneyyāsi -- `yaṃ kho ahaṃ idaṃ vācāya kammaṃ karomi idaṃ me  vacīkammaṃ attabyābādhāyapi saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ vacīkammaṃ dukkhudrayaṃ  dukkhavipāka'nti, paṭisaṃhareyyāsi tvaṃ, rāhula, evarūpaṃ vacīkammaṃ.  sace pana tvaṃ, rāhula, paccavekkhamāno evaṃ jāneyyāsi -- `yaṃ kho  ahaṃ idaṃ vācāya kammaṃ karomi idaṃ me vacīkammaṃ ^a^M2.0081^ea^ nevattabyābādhāyapi  saṃvattati, na parabyābādhāyapi saṃvattati, na ^a^P1.0418^ea^  ubhayabyābādhāyapi saṃvattati ^a^V2.0088^ea^ -- kusalaṃ idaṃ vacīkammaṃ sukhudrayaṃ  sukhavipāka'nti, anupadajjeyyāsi, tvaṃ rāhula, evarūpaṃ vacīkammaṃ.<br/><br/>[03] ``katvāpi te, rāhula, vācāya kammaṃ tadeva te vacīkammaṃ  paccavekkhitabbaṃ -- `yaṃ nu kho ahaṃ idaṃ vācāya kammaṃ akāsiṃ idaṃ  me vacīkammaṃ attabyābādhāyapi saṃvattati {saṃvatti (sī0 pī0)}, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ vacīkammaṃ dukkhudrayaṃ  dukkhavipāka'nti? sace kho tvaṃ, rāhula, paccavekkhamāno evaṃ  jāneyyāsi -- `yaṃ kho ahaṃ idaṃ vācāya kammaṃ akāsiṃ idaṃ me  vacīkammaṃ attabyābādhāyapi saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ vacīkammaṃ dukkhudrayaṃ  dukkhavipāka'nti, evarūpaṃ te, rāhula, vacīkammaṃ satthari vā viññūsu  vā sabrahmacārīsu desetabbaṃ, vivaritabbaṃ, uttānīkattabbaṃ ^a^T2.0130^ea^; desetvā  vivaritvā uttānīkatvā āyatiṃ saṃvaraṃ āpajjitabbaṃ. sace pana tvaṃ,  rāhula, paccavekkhamāno evaṃ jāneyyāsi -- `yaṃ kho ahaṃ idaṃ vācāya  kammaṃ akāsiṃ idaṃ me vacīkammaṃ nevattabyābādhāyapi saṃvattati, na  parabyābādhāyapi saṃvattati, na ubhayabyābādhāyapi saṃvattati -- kusalaṃ  idaṃ vacīkammaṃ sukhudrayaṃ sukhavipāka'nti, teneva tvaṃ, rāhula,  pītipāmojjena vihareyyāsi ahorattānusikkhī kusalesu dhammesu. <br/><br/>[03] 111^b^.^eb^ ``yadeva tvaṃ, rāhula, manasā kammaṃ kattukāmo  ahosi, tadeva te manokammaṃ paccavekkhitabbaṃ -- `yaṃ nu kho ahaṃ idaṃ  manasā kammaṃ kattukāmo idaṃ me manokammaṃ attabyābādhāyapi saṃvatteyya,  parabyābādhāyapi saṃvatteyya, ubhayabyābādhāyapi saṃvatteyya -- akusalaṃ  idaṃ manokammaṃ dukkhudrayaṃ dukkhavipāka'nti? sace tvaṃ, rāhula,  paccavekkhamāno evaṃ jāneyyāsi -- `yaṃ kho ahaṃ idaṃ manasā kammaṃ  kattukāmo idaṃ me manokammaṃ attabyābādhāyapi saṃvatteyya,  parabyābādhāyapi saṃvatteyya, ubhayabyābādhāyapi saṃvatteyya -- akusalaṃ  idaṃ manokammaṃ dukkhudrayaṃ dukkhavipāka'nti, evarūpaṃ te, rāhula,  manasā kammaṃ sasakkaṃ na karaṇīyaṃ. sace pana tvaṃ, rāhula,  paccavekkhamāno evaṃ jāneyyāsi -- `yaṃ kho ahaṃ ^a^M2.0082^ea^ idaṃ manasā kammaṃ  kattukāmo idaṃ me manokammaṃ nevattabyābādhāyapi saṃvatteyya, na  parabyābādhāyapi ^a^V2.0089^ea^ saṃvatteyya, na ubhayabyābādhāyapi saṃvatteyya -- kusalaṃ  idaṃ manokammaṃ ^a^T2.0131^ea^ sukhudrayaṃ ^a^P1.0419^ea^ sukhavipāka'nti, evarūpaṃ  te, rāhula, manasā kammaṃ karaṇīyaṃ.<br/><br/>[03] ``karontenapi te, rāhula, manasā kammaṃ tadeva te manokammaṃ  paccavekkhitabbaṃ -- `yaṃ nu kho ahaṃ idaṃ manasā kammaṃ karomi idaṃ  me manokammaṃ attabyābādhāyapi saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ manokammaṃ dukkhudrayaṃ  dukkhavipāka'nti? sace pana tvaṃ, rāhula, paccavekkhamāno evaṃ  jāneyyāsi -- `yaṃ kho ahaṃ idaṃ manasā kammaṃ karomi idaṃ me  manokammaṃ attabyābādhāyapi saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ manokammaṃ dukkhudrayaṃ  dukkhavipāka'nti, paṭisaṃhareyyāsi tvaṃ, rāhula, evarūpaṃ manokammaṃ.  sace pana tvaṃ, rāhula, paccavekkhamāno evaṃ jāneyyāsi -- `yaṃ kho  ahaṃ idaṃ manasā kammaṃ karomi idaṃ me manokammaṃ nevattabyābādhāyapi  saṃvattati, na parabyābādhāyapi saṃvattati, na ubhayabyābādhāyapi  saṃvattati -- kusalaṃ idaṃ manokammaṃ sukhudrayaṃ sukhavipāka'nti,  anupadajjeyyāsi tvaṃ, rāhula, evarūpaṃ manokammaṃ.<br/><br/>[03] ``katvāpi te, rāhula, manasā kammaṃ tadeva te manokammaṃ  paccavekkhitabbaṃ -- `yaṃ nu kho ahaṃ idaṃ manasā kammaṃ akāsiṃ idaṃ  me manokammaṃ attabyābādhāyapi saṃvattati {saṃvatti (sī0 pī0)}, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ manokammaṃ dukkhudrayaṃ  dukkhavipāka'nti? sace kho tvaṃ, rāhula, paccavekkhamāno evaṃ  jāneyyāsi -- `yaṃ ^a^T2.0132^ea^ kho ahaṃ idaṃ manasā kammaṃ akāsiṃ idaṃ me  manokammaṃ attabyābādhāyapi saṃvattati, parabyābādhāyapi saṃvattati,  ubhayabyābādhāyapi saṃvattati -- akusalaṃ idaṃ manokammaṃ dukkhudrayaṃ  dukkhavipāka'nti, evarūpaṃ pana {evarūpe (sī0 pī0), evarūpe pana (syā0  kaṃ0)} te, rāhula, manokammaṃ {manokamme (sī0 syā0 kaṃ0 pī0)} aṭṭīyitabbaṃ  harāyitabbaṃ jigucchitabbaṃ; aṭṭīyitvā harāyitvā jigucchitvā āyatiṃ  saṃvaraṃ āpajjitabbaṃ. sace pana tvaṃ, rāhula, paccavekkhamāno evaṃ  jāneyyāsi -- `yaṃ kho ahaṃ idaṃ manasā kammaṃ akāsiṃ ^a^M2.0083^ea^ idaṃ me  manokammaṃ nevattabyābādhāyapi saṃvattati, na parabyābādhāyapi saṃvattati,  na ubhayabyābādhāyapi saṃvattati -- kusalaṃ idaṃ manokammaṃ sukhudrayaṃ  sukhavipāka'nti, teneva tvaṃ, rāhula, pītipāmojjena vihareyyāsi  ahorattānusikkhī kusalesu dhammesu. <br/><br/>[03] 112^b^.^eb^ ``ye ^a^V2.0090^ea^ ^a^P1.0420^ea^ hi keci, rāhula,  atītamaddhānaṃ samaṇā vā brāhmaṇā vā kāyakammaṃ parisodhesuṃ, vacīkammaṃ  parisodhesuṃ, manokammaṃ parisodhesuṃ, sabbe te evamevaṃ paccavekkhitvā  paccavekkhitvā kāyakammaṃ parisodhesuṃ, paccavekkhitvā paccavekkhitvā  vacīkammaṃ parisodhesuṃ, paccavekkhitvā paccavekkhitvā manokammaṃ  parisodhesuṃ. yepi hi keci, rāhula, anāgatamaddhānaṃ samaṇā vā  brāhmaṇā vā kāyakammaṃ parisodhessanti, vacīkammaṃ parisodhessanti,  manokammaṃ parisodhessanti, sabbe te evamevaṃ paccavekkhitvā  paccavekkhitvā kāyakammaṃ parisodhessanti, paccavekkhitvā  paccavekkhitvā vacīkammaṃ parisodhessanti ^a^T2.0133^ea^, paccavekkhitvā  paccavekkhitvā manokammaṃ parisodhessanti. yepi hi keci, rāhula,  etarahi samaṇā vā brāhmaṇā vā kāyakammaṃ parisodhenti, vacīkammaṃ  parisodhenti, manokammaṃ parisodhenti, sabbe te evamevaṃ paccavekkhitvā  paccavekkhitvā kāyakammaṃ parisodhenti, paccavekkhitvā paccavekkhitvā  vacīkammaṃ parisodhenti, paccavekkhitvā paccavekkhitvā manokammaṃ  parisodhenti. tasmātiha, rāhula, `paccavekkhitvā paccavekkhitvā  kāyakammaṃ parisodhessāmi, paccavekkhitvā paccavekkhitvā vacīkammaṃ  parisodhessāmi, paccavekkhitvā paccavekkhitvā manokammaṃ  parisodhessāmī'ti -- evañhi te, rāhula, sikkhitabba''nti.<br/><br/>[03] idamavoca bhagavā. attamano āyasmā rāhulo bhagavato  bhāsitaṃ abhinandīti. <br/><br/>[06] ambalaṭṭhikarāhulovādasuttaṃ niṭṭhitaṃ paṭhamaṃ. 


volume: 31
item: 12
title: bahuvedanīyasuttaṃ^bhikkhuvaggo^ambalaṭṭhikarāhulovādasuttaṃ^mahārāhulovādasuttaṃ^
content:
  [03] 113^b^.^eb^ evaṃ ^a^T2.0134^ea^ ^a^V2.0091^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. atha kho bhagavā  pubbaṇhasamayaṃ nivāsetvā pattacīvaramādāya sāvatthiṃ piṇḍāya pāvisi.  āyasmāpi kho ^a^M2.0084^ea^ rāhulo pubbaṇhasamayaṃ ^a^P1.0421^ea^  nivāsetvā pattacīvaramādāya bhagavantaṃ piṭṭhito piṭṭhito anubandhi.  atha kho bhagavā apaloketvā āyasmantaṃ rāhulaṃ āmantesi -- ``yaṃ  kiñci, rāhula, rūpaṃ -- atītānāgatapaccuppannaṃ ajjhattaṃ vā bahiddhā  vā oḷārikaṃ vā sukhumaṃ vā hīnaṃ vā paṇītaṃ vā yaṃ dūre santike vā  -- sabbaṃ rūpaṃ `netaṃ mama, nesohamasmi, na meso attā'ti evametaṃ  yathābhūtaṃ sammappaññāya daṭṭhabba''nti. ``rūpameva nu kho, bhagavā,  rūpameva nu kho, sugatā''ti? ``rūpampi, rāhula, vedanāpi, rāhula,  saññāpi, rāhula, saṅkhārāpi, rāhula, viññāṇampi, rāhulā''ti.  atha kho āyasmā rāhulo ``ko najja {ko nujja (syā0 kaṃ0)} bhagavatā sammukhā ovādena  ovadito gāmaṃ piṇḍāya pavisissatī''ti tato paṭinivattitvā  aññatarasmiṃ rukkhamūle nisīdi pallaṅkaṃ ābhujitvā ujuṃ kāyaṃ  paṇidhāya parimukhaṃ satiṃ upaṭṭhapetvā. addasā kho āyasmā sāriputto  āyasmantaṃ rāhulaṃ aññatarasmiṃ rukkhamūle nisinnaṃ pallaṅkaṃ ābhujitvā  ujuṃ kāyaṃ paṇidhāya parimukhaṃ satiṃ upaṭṭhapetvā ^a^T2.0135^ea^. disvāna āyasmantaṃ  rāhulaṃ āmantesi -- ``ānāpānassatiṃ, rāhula, bhāvanaṃ bhāvehi.  ānāpānassati, rāhula, bhāvanā bhāvitā bahulīkatā mahapphalā hoti  mahānisaṃsā''ti. <br/><br/>[03] 114^b^.^eb^ atha kho āyasmā rāhulo sāyanhasamayaṃ  paṭisallānā vuṭṭhito yena bhagavā tenupasaṅkami; upasaṅkamitvā bhagavantaṃ  abhivādetvā ekamantaṃ nisīdi. ekamantaṃ nisinno kho āyasmā  rāhulo bhagavantaṃ etadavoca -- ``kathaṃ bhāvitā nu kho, bhante,  ānāpānassati, kathaṃ bahulīkatā mahapphalā hoti mahānisaṃsā''ti?  ``yaṃ kiñci, rāhula, ajjhattaṃ paccattaṃ kakkhaḷaṃ kharigataṃ upādinnaṃ,  seyyathidaṃ -- kesā lomā nakhā dantā taco maṃsaṃ nhāru {nahāru (sī0 syā0  kaṃ0 pī0)} aṭṭhi  aṭṭhimiñjaṃ vakkaṃ hadayaṃ yakanaṃ kilomakaṃ pihakaṃ papphāsaṃ antaṃ antaguṇaṃ  udariyaṃ karīsaṃ, yaṃ ^a^V2.0092^ea^ vā panaññampi kiñci ajjhattaṃ paccattaṃ kakkhaḷaṃ  kharigataṃ upādinnaṃ -- ayaṃ vuccati, rāhula, ajjhattikā pathavīdhātu {paṭhavīdhātu  (sī0 syā0 kaṃ0 pī0)}.  yā ceva kho pana ajjhattikā pathavīdhātu yā ca bāhirā pathavīdhātu,  pathavīdhāturevesā. taṃ `netaṃ mama, nesohamasmi, na meso attā'ti  -- evametaṃ yathābhūtaṃ sammappaññāya daṭṭhabbaṃ. evametaṃ ^a^P1.0422^ea^  yathābhūtaṃ sammappaññāya disvā pathavīdhātuyā nibbindati,  pathavīdhātuyā cittaṃ virājeti''. <br/><br/>[03] 115^b^.^eb^ ``katamā ^a^M2.0085^ea^ ca, rāhula, āpodhātu? āpodhātu  siyā ajjhattikā, siyā bāhirā. katamā ca, rāhula, ajjhattikā  āpodhātu ^a^T2.0136^ea^? yaṃ ajjhattaṃ paccattaṃ āpo āpogataṃ upādinnaṃ, seyyathidaṃ  -- pittaṃ semhaṃ pubbo lohitaṃ sedo medo assu vasā kheḷo  siṅghāṇikā lasikā muttaṃ, yaṃ vā panaññampi kiñci ajjhattaṃ paccattaṃ  āpo āpogataṃ upādinnaṃ -- ayaṃ vuccati, rāhula, ajjhattikā  āpodhātu. yā ceva kho pana ajjhattikā āpodhātu yā ca bāhirā  āpodhātu āpodhāturevesā. taṃ `netaṃ mama, nesohamasmi, na meso  attā'ti -- evametaṃ yathābhūtaṃ sammappaññāya daṭṭhabbaṃ. evametaṃ yathābhūtaṃ  sammappaññāya disvā āpodhātuyā nibbindati, āpodhātuyā cittaṃ  virājeti. <br/><br/>[03] 116^b^.^eb^ ``katamā ca, rāhula, tejodhātu? tejodhātu  siyā ajjhattikā, siyā bāhirā. katamā ca, rāhula, ajjhattikā  tejodhātu? yaṃ ajjhattaṃ paccattaṃ tejo tejogataṃ upādinnaṃ, seyyathidaṃ  -- yena ca santappati yena ca jīrīyati yena ca pariḍayhati yena ca  asitapītakhāyitasāyitaṃ sammā pariṇāmaṃ gacchati, yaṃ vā panaññampi  kiñci ajjhattaṃ paccattaṃ tejo tejogataṃ upādinnaṃ -- ayaṃ vuccati,  rāhula, ajjhattikā tejodhātu. yā ceva kho pana ajjhattikā  tejodhātu yā ca bāhirā tejodhātu tejodhāturevesā. taṃ `netaṃ mama,  nesohamasmi, na meso attā'ti -- evametaṃ yathābhūtaṃ sammappaññāya  daṭṭhabbaṃ. evametaṃ yathābhūtaṃ sammappaññāya disvā tejodhātuyā  nibbindati, tejodhātuyā cittaṃ virājeti. <br/><br/>[03] 117^b^.^eb^ ``katamā ^a^T2.0137^ea^ ca, rāhula, vāyodhātu? vāyodhātu  siyā ajjhattikā, siyā bāhirā. katamā ca, rāhula, ajjhattikā  vāyodhātu? yaṃ ajjhattaṃ paccattaṃ vāyo vāyogataṃ upādinnaṃ, seyyathidaṃ  -- uddhaṅgamā vātā, adhogamā vātā, kucchisayā vātā, koṭṭhāsayā {koṭṭhasayā  (sī0 pī0)}  vātā ^a^V2.0093^ea^, aṅgamaṅgānusārino vātā, assāso passāso, iti yaṃ vā  panaññampi kiñci ajjhattaṃ paccattaṃ vāyo vāyogataṃ upādinnaṃ -- ayaṃ  vuccati, rāhula, ajjhattikā vāyodhātu. yā ceva kho pana  ajjhattikā vāyodhātu yā ca bāhirā vāyodhātu vāyodhāturevesā. taṃ  `netaṃ mama, nesohamasmi ^a^M2.0086^ea^, na meso attā'ti -- evametaṃ yathābhūtaṃ  sammappaññāya ^a^P1.0423^ea^ daṭṭhabbaṃ. evametaṃ yathābhūtaṃ  sammappaññāya disvā vāyodhātuyā nibbindati, vāyodhātuyā cittaṃ  virājeti. <br/><br/>[03] 118^b^.^eb^ ``katamā ca, rāhula, ākāsadhātu?  ākāsadhātu siyā ajjhattikā, siyā bāhirā. katamā ca, rāhula,  ajjhattikā ākāsadhātu? yaṃ ajjhattaṃ paccattaṃ ākāsaṃ ākāsagataṃ  upādinnaṃ, seyyathidaṃ -- kaṇṇacchiddaṃ nāsacchiddaṃ mukhadvāraṃ, yena ca  asitapītakhāyitasāyitaṃ ajjhoharati, yattha ca  asitapītakhāyitasāyitaṃ santiṭṭhati, yena ca asitapītakhāyitasāyitaṃ  adhobhāgaṃ {adhobhāgā (sī0 syā0 kaṃ0 pī0)} nikkhamati, yaṃ vā panaññampi kiñci ajjhattaṃ paccattaṃ  ākāsaṃ ākāsagataṃ, aghaṃ aghagataṃ, vivaraṃ vivaragataṃ, asamphuṭṭhaṃ,  maṃsalohitehi upādinnaṃ ^a^T2.0138^ea^ {ākāsagataṃ upādinnaṃ (sī0 pī0)} -- ayaṃ vuccati, rāhula, ajjhattikā  ākāsadhātu. yā ceva kho pana ajjhattikā ākāsadhātu yā ca  bāhirā ākāsadhātu ākāsadhāturevesā. taṃ `netaṃ mama, nesohamasmi,  na meso attā'ti -- evametaṃ yathābhūtaṃ sammappaññāya daṭṭhabbaṃ.  evametaṃ yathābhūtaṃ sammappaññāya disvā ākāsadhātuyā cittaṃ  nibbindati, ākāsadhātuyā cittaṃ virājeti. <br/><br/>[03] 119^b^.^eb^ ``pathavīsamaṃ, rāhula, bhāvanaṃ bhāvehi.  pathavīsamañhi te, rāhula, bhāvanaṃ bhāvayato uppannā manāpāmanāpā  phassā cittaṃ na pariyādāya ṭhassanti. seyyathāpi, rāhula, pathaviyā  sucimpi nikkhipanti, asucimpi nikkhipanti, gūthagatampi  nikkhipanti, muttagatampi nikkhipanti, kheḷagatampi nikkhipanti,  pubbagatampi nikkhipanti, lohitagatampi nikkhipanti, na ca tena  pathavī aṭṭīyati vā harāyati vā jigucchati vā; evameva kho tvaṃ,  rāhula, pathavīsamaṃ bhāvanaṃ bhāvehi. pathavīsamañhi te, rāhula, bhāvanaṃ  bhāvayato uppannā manāpāmanāpā phassā cittaṃ na pariyādāya ṭhassanti.<br/><br/>[03] ``āposamaṃ, rāhula, bhāvanaṃ bhāvehi. āposamañhi te,  rāhula, bhāvanaṃ bhāvayato uppannā manāpāmanāpā phassā cittaṃ na  pariyādāya ṭhassanti. seyyathāpi, rāhula, āpasmiṃ sucimpi ^a^V2.0094^ea^   dhovanti, asucimpi dhovanti, gūthagatampi dhovanti, muttagatampi  dhovanti, kheḷagatampi dhovanti, pubbagatampi dhovanti, lohitagatampi  dhovanti, na ca ^a^T2.0139^ea^ tena āpo aṭṭīyati ^a^M2.0087^ea^ vā harāyati vā jigucchati vā;  evameva kho ^a^P1.0424^ea^ tvaṃ, rāhula, āposamaṃ bhāvanaṃ bhāvehi.  āposamañhi te, rāhula, bhāvanaṃ bhāvayato uppannā manāpāmanāpā  phassā cittaṃ na pariyādāya ṭhassanti.<br/><br/>[03] ``tejosamaṃ, rāhula, bhāvanaṃ bhāvehi. tejosamañhi te,  rāhula, bhāvanaṃ bhāvayato uppannā manāpāmanāpā phassā cittaṃ na  pariyādāya ṭhassanti. seyyathāpi, rāhula, tejo sucimpi dahati,  asucimpi dahati, gūthagatampi dahati, muttagatampi dahati, kheḷagatampi  dahati, pubbagatampi dahati, lohitagatampi dahati, na ca tena tejo  aṭṭīyati vā harāyati vā jigucchati vā; evameva kho tvaṃ, rāhula,  tejosamaṃ bhāvanaṃ bhāvehi. tejosamañhi te, rāhula, bhāvanaṃ bhāvayato  uppannā manāpāmanāpā phassā cittaṃ na pariyādāya ṭhassanti.<br/><br/>[03] ``vāyosamaṃ, rāhula, bhāvanaṃ bhāvehi. vāyosamañhi te,  rāhula, bhāvanaṃ bhāvayato uppannā manāpāmanāpā phassā cittaṃ na  pariyādāya ṭhassanti. seyyathāpi, rāhula, vāyo sucimpi  upavāyati, asucimpi upavāyati, gūthagatampi upavāyati, muttagatampi  upavāyati, kheḷagatampi upavāyati, pubbagatampi upavāyati,  lohitagatampi upavāyati, na ca tena vāyo aṭṭīyati vā harāyati vā  jigucchati vā; evameva kho tvaṃ, rāhula, vāyosamaṃ bhāvanaṃ bhāvehi.  vāyosamañhi te, rāhula, bhāvanaṃ bhāvayato uppannā manāpāmanāpā  phassā cittaṃ na pariyādāya ^a^T2.0140^ea^ ṭhassanti.<br/><br/>[03] ``ākāsasamaṃ, rāhula, bhāvanaṃ bhāvehi. ākāsasamañhi te,  rāhula, bhāvanaṃ bhāvayato uppannā manāpāmanāpā phassā cittaṃ na  pariyādāya ṭhassanti. seyyathāpi, rāhula, ākāso na katthaci  patiṭṭhito; evameva kho tvaṃ, rāhula, ākāsasamaṃ bhāvanaṃ bhāvehi.  ākāsasamañhi te, rāhula, bhāvanaṃ bhāvayato uppannā manāpāmanāpā  phassā cittaṃ na pariyādāya ṭhassanti. <br/><br/>[03] 120^b^.^eb^ ``mettaṃ, rāhula, bhāvanaṃ bhāvehi. mettañhi te,  rāhula, bhāvanaṃ bhāvayato yo byāpādo ^a^V2.0095^ea^ so pahīyissati. karuṇaṃ,  rāhula, bhāvanaṃ bhāvehi. karuṇañhi te, rāhula, bhāvanaṃ bhāvayato yā  vihesā sā pahīyissati. muditaṃ, rāhula, bhāvanaṃ bhāvehi.  muditañhi te, rāhula, bhāvanaṃ bhāvayato yā arati sā pahīyissati.  upekkhaṃ ^a^M2.0088^ea^, rāhula, bhāvanaṃ bhāvehi. upekkhañhi te, rāhula, bhāvanaṃ  bhāvayato yo paṭigho so pahīyissati. asubhaṃ, rāhula, bhāvanaṃ  bhāvehi. asubhañhi te, rāhula, bhāvanaṃ bhāvayato yo rāgo so  pahīyissati. aniccasaññaṃ, rāhula, bhāvanaṃ bhāvehi.  aniccasaññañhi ^a^P1.0425^ea^ te, rāhula, bhāvanaṃ bhāvayato  yo asmimāno so pahīyissati. <br/><br/>[03] 121^b^.^eb^ ``ānāpānassatiṃ, rāhula, bhāvanaṃ bhāvehi.  ānāpānassati hi te, rāhula, bhāvitā bahulīkatā mahapphalā hoti  mahānisaṃsā. kathaṃ bhāvitā ca, rāhula, ānāpānassati, kathaṃ  bahulīkatā mahapphalā hoti mahānisaṃsā ^a^T2.0141^ea^? idha, rāhula, bhikkhu  araññagato vā rukkhamūlagato vā suññāgāragato vā nisīdati pallaṅkaṃ  ābhujitvā ujuṃ kāyaṃ paṇidhāya parimukhaṃ satiṃ upaṭṭhapetvā. so  satova assasati satova {sato (sī0 syā0 kaṃ0 pī0)} passasati.<br/><br/>[03] ``dīghaṃ vā assasanto `dīghaṃ assasāmī'ti pajānāti, dīghaṃ  vā passasanto `dīghaṃ passasāmī'ti pajānāti; rassaṃ vā assasanto  `rassaṃ assasāmī'ti pajānāti, rassaṃ vā passasanto `rassaṃ  passasāmī'ti pajānāti. `sabbakāyappaṭisaṃvedī assasissāmī'ti  sikkhati; `sabbakāyappaṭisaṃvedī passasissāmī'ti sikkhati;  `passambhayaṃ kāyasaṅkhāraṃ assasissāmī'ti sikkhati; `passambhayaṃ  kāyasaṅkhāraṃ passasissāmī'ti sikkhati.<br/><br/>[03] ```pītippaṭisaṃvedī assasissāmī'ti sikkhati;  `pītippaṭisaṃvedī passasissāmī'ti sikkhati; `sukhappaṭisaṃvedī  assasissāmī'ti sikkhati; `sukhappaṭisaṃvedī passasissāmī'ti  sikkhati; `cittasaṅkhārappaṭisaṃvedī assasissāmī'ti sikkhati;  `cittasaṅkhārappaṭisaṃvedī passasissāmī'ti sikkhati; `passambhayaṃ  cittasaṅkhāraṃ assasissāmī'ti sikkhati; `passambhayaṃ  cittasaṅkhāraṃ passasissāmī'ti sikkhati.<br/><br/>[03] ```cittappaṭisaṃvedī assasissāmī'ti sikkhati;  `cittappaṭisaṃvedī passasissāmī'ti sikkhati ^a^V2.0096^ea^; `abhippamodayaṃ cittaṃ  assasissāmī'ti sikkhati; `abhippamodayaṃ cittaṃ passasissāmī'ti  sikkhati; `samādahaṃ cittaṃ assasissāmī'ti sikkhati; `samādahaṃ  cittaṃ passasissāmī'ti sikkhati; `vimocayaṃ cittaṃ  assasissāmī'ti sikkhati; `vimocayaṃ cittaṃ passasissāmī'ti  sikkhati.<br/><br/>[03] ```aniccānupassī ^a^M2.0089^ea^ assasissāmī'ti ^a^T2.0142^ea^ sikkhati;  `aniccānupassī passasissāmī'ti sikkhati; `virāgānupassī  assasissāmī'ti sikkhati; `virāgānupassī passasissāmī'ti  sikkhati; `nirodhānupassī assasissāmī'ti sikkhati;  `nirodhānupassī passasissāmī'ti sikkhati; `paṭinissaggānupassī  assasissāmī'ti sikkhati; `paṭinissaggānupassī  passasissāmī'ti sikkhati.<br/><br/>[03] ``evaṃ bhāvitā kho, rāhula, ānāpānassati, evaṃ bahulīkatā  mahapphalā hoti mahānisaṃsā. evaṃ bhāvitāya, rāhula,  ānāpānassatiyā, evaṃ ^a^P1.0426^ea^ bahulīkatāya yepi te  carimakā assāsā tepi viditāva nirujjhanti no aviditā''ti.<br/><br/>[03] idamavoca bhagavā. attamano āyasmā rāhulo bhagavato  bhāsitaṃ abhinandīti. <br/><br/>[06] mahārāhulovādasuttaṃ niṭṭhitaṃ dutiyaṃ. 


volume: 31
item: 13
title: bhikkhuvaggo^ambalaṭṭhikarāhulovādasuttaṃ^mahārāhulovādasuttaṃ^cūḷamālukyasuttaṃ^
content:
  [03] 122^b^.^eb^ evaṃ ^a^T2.0143^ea^ ^a^V2.0097^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. atha kho āyasmato  mālukyaputtassa {māluṅkyaputtassa (sī0 syā0 kaṃ0 pī0)} rahogatassa paṭisallīnassa evaṃ cetaso parivitakko  udapādi -- ``yānimāni diṭṭhigatāni bhagavatā abyākatāni  ṭhapitāni paṭikkhittāni -- `sassato loko'tipi, `asassato  loko'tipi, `antavā loko'tipi, `anantavā loko'tipi, `taṃ  jīvaṃ taṃ sarīra'ntipi, `aññaṃ jīvaṃ aññaṃ sarīra'ntipi, `hoti  tathāgato paraṃ maraṇā'tipi, `na hoti tathāgato paraṃ maraṇā'tipi,  `hoti ca na ca hoti tathāgato paraṃ maraṇā'tipi, `neva hoti na na  hoti tathāgato paraṃ maraṇā'tipi -- tāni me bhagavā na byākaroti.  yāni me bhagavā na byākaroti taṃ me na ruccati, taṃ me nakkhamati.  sohaṃ bhagavantaṃ upasaṅkamitvā etamatthaṃ pucchissāmi. sace me  bhagavā byākarissati -- `sassato loko'ti vā `asassato  loko'ti vā...pe0... `neva hoti na na hoti tathāgato paraṃ  maraṇā'ti vā -- evāhaṃ bhagavati brahmacariyaṃ ^a^M2.0090^ea^ carissāmi; no ce me  bhagavā byākarissati -- `sassato loko'ti vā `asassato  loko'ti vā...pe0... `neva hoti na na hoti tathāgato ^a^T2.0144^ea^ paraṃ  maraṇā'ti vā -- evāhaṃ sikkhaṃ paccakkhāya hīnāyāvattissāmī''ti. <br/><br/>[03] 123^b^.^eb^ atha ^a^P1.0427^ea^ kho āyasmā  mālukyaputto sāyanhasamayaṃ paṭisallānā vuṭṭhito yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinno kho āyasmā mālukyaputto bhagavantaṃ etadavoca  -- <br/><br/>[03] 124^b^.^eb^ ``idha mayhaṃ, bhante, rahogatassa paṭisallīnassa  evaṃ cetaso parivitakko udapādi -- yānimāni diṭṭhigatāni bhagavatā  abyākatāni ṭhapitāni paṭikkhittāni -- `sassato loko'tipi,  `asassato loko'tipi...pe0... `neva hoti na na hoti tathāgato  paraṃ maraṇā'tipi -- tāni me bhagavā na byākaroti. yāni me  bhagavā na byākaroti taṃ me ^a^V2.0098^ea^ na ruccati, taṃ me nakkhamati. sohaṃ  bhagavantaṃ upasaṅkamitvā etamatthaṃ pucchissāmi. sace me bhagavā  byākarissati -- `sassato loko'ti vā, `asassato loko'ti  vā...pe0... ^a^T2.0145^ea^ `neva hoti na na hoti tathāgato paraṃ maraṇā'ti vā --  evāhaṃ bhagavati, brahmacariyaṃ carissāmi. no ce me bhagavā  byākarissati -- `sassato loko'ti vā, `asassato loko'ti  vā...pe0... `neva hoti na na hoti tathāgato paraṃ maraṇā'ti vā --  evāhaṃ sikkhaṃ paccakkhāya hīnāyāvattissāmīti. sace bhagavā  jānāti -- `sassato loko'ti, `sassato loko'ti me bhagavā  byākarotu; sace bhagavā jānāti -- `asassato loko'ti,  `asassato loko'ti me bhagavā byākarotu. no ce bhagavā jānāti  -- `sassato loko'ti vā, `asassato loko'ti vā, ajānato  kho pana apassato etadeva ujukaṃ hoti yadidaṃ -- `na jānāmi, na  passāmī'ti. sace bhagavā jānāti -- `antavā loko'ti,  `anantavā loko'ti me bhagavā byākarotu; sace bhagavā jānāti --  `anantavā loko'ti, `anantavā loko'ti me bhagavā byākarotu.  no ce bhagavā jānāti -- `antavā loko'ti vā, `anantavā  loko'ti vā, ajānato kho pana apassato etadeva ^a^M2.0091^ea^ ujukaṃ hoti  yadidaṃ -- `na jānāmi, na passāmī'ti. sace bhagavā jānāti --  `taṃ jīvaṃ taṃ sarīra'nti, `taṃ jīvaṃ taṃ sarīra'nti me bhagavā  byākarotu; sace bhagavā jānāti -- `aññaṃ jīvaṃ aññaṃ sarīra'nti,  `aññaṃ jīvaṃ aññaṃ sarīra'nti me bhagavā byākarotu. no ce bhagavā  jānāti -- `taṃ jīvaṃ taṃ sarīra'nti vā, `aññaṃ jīvaṃ aññaṃ  sarīra'nti vā, ajānato kho pana apassato etadeva ujukaṃ hoti  yadidaṃ -- `na ^a^T2.0146^ea^ jānāmi, na passāmī'ti. sace bhagavā jānāti --  `hoti tathāgato paraṃ maraṇā'ti, `hoti tathāgato paraṃ maraṇā'ti me  bhagavā ^a^P1.0428^ea^ byākarotu; sace bhagavā jānāti -- `na  hoti tathāgato paraṃ maraṇā'ti, `na hoti tathāgato paraṃ maraṇā'ti me  bhagavā byākarotu. no ce bhagavā jānāti -- `hoti tathāgato paraṃ  maraṇā'ti vā, `na hoti tathāgato paraṃ maraṇā'ti vā, ajānato kho  pana apassato etadeva ujukaṃ hoti yadidaṃ -- `na jānāmi na  passāmī'ti. sace bhagavā jānāti -- `hoti ca na ca hoti  tathāgato paraṃ maraṇā'ti, `hoti ca na ca hoti tathāgato paraṃ  maraṇā'ti me bhagavā byākarotu; sace bhagavā jānāti -- `neva hoti  na na hoti tathāgato paraṃ maraṇā'ti, `neva hoti na na hoti  tathāgato paraṃ maraṇā'ti me bhagavā byākarotu. no ce bhagavā  jānāti -- `hoti ca na ca hoti tathāgato paraṃ maraṇā'ti vā,  `neva hoti na ^a^V2.0099^ea^ na hoti tathāgato paraṃ maraṇā'ti vā, ajānato kho  pana apassato etadeva ujukaṃ hoti yadidaṃ -- `na jānāmi, na  passāmī'''ti. <br/><br/>[03] 125^b^.^eb^ ``kiṃ nu {kiṃ nu kho (syā0 kaṃ0 ka0)} tāhaṃ, mālukyaputta, evaṃ avacaṃ --  `ehi tvaṃ, mālukyaputta, mayi brahmacariyaṃ cara, ahaṃ te byākarissāmi  -- `sassato loko'ti vā, `asassato loko'ti vā, `antavā  loko'ti vā, `anantavā loko'ti vā, `taṃ jīvaṃ taṃ sarīra'nti  vā, `aññaṃ jīvaṃ aññaṃ sarīra'nti vā, `hoti tathāgato paraṃ  maraṇā'ti vā, `na hoti ^a^T2.0147^ea^ tathāgato paraṃ maraṇā'ti vā, `hoti ca na  ca hoti tathāgato paraṃ maraṇā'ti vā, `neva hoti na na hoti  tathāgato paraṃ maraṇā'ti vā''ti? ``no hetaṃ, bhante''. ``tvaṃ vā  pana maṃ evaṃ avaca -- ahaṃ, bhante, bhagavati brahmacariyaṃ carissāmi ^a^M2.0092^ea^,  bhagavā me byākarissati -- `sassato loko'ti vā, `asassato  loko'ti vā, `antavā loko'ti vā, `anantavā loko'ti vā,  `taṃ jīvaṃ taṃ sarīra'nti vā, `aññaṃ jīvaṃ aññaṃ sarīra'nti vā,  `hoti tathāgato paraṃ maraṇā'ti vā, `na hoti tathāgato paraṃ  maraṇā'ti vā, `hoti ca na ca hoti tathāgato paraṃ maraṇā'ti vā,  `neva hoti na na hoti tathāgato paraṃ maraṇā'ti vā''ti? ``no  hetaṃ, bhante''. ``iti kira, mālukyaputta, nevāhaṃ taṃ vadāmi --  ehi tvaṃ, mālukyaputta, mayi brahmacariyaṃ cara, ahaṃ te byākarissāmi  -- `sassato loko'ti vā, `asassato loko'ti vā...pe0... `neva  hoti na na hoti tathāgato paraṃ maraṇāti vā'ti; napi kira maṃ tvaṃ  vadesi -- ahaṃ, bhante, bhagavati brahmacariyaṃ carissāmi, bhagavā me  byākarissati -- `sassato loko'ti vā `asassato loko'ti  vā...pe0... `neva hoti na na hoti tathāgato paraṃ maraṇā'ti vā''ti.  evaṃ sante, moghapurisa, ko santo kaṃ paccācikkhasi? <br/><br/>[03] 126^b^.^eb^ ``yo kho, mālukyaputta, evaṃ vadeyya -- `na  tāvāhaṃ bhagavati brahmacariyaṃ carissāmi yāva me bhagavā na  byākarissati -- ``sassato loko''ti vā, ``asassato loko''ti  vā...pe0... ^a^T2.0148^ea^ ``neva hoti na na hoti tathāgato paraṃ maraṇā''ti vāti,  abyākatameva ^a^P1.0429^ea^ taṃ, mālukyaputta, tathāgatena assa,  atha so puggalo kālaṃ kareyya. seyyathāpi, mālukyaputta, puriso  sallena viddho assa savisena gāḷhapalepanena. tassa mittāmaccā  ñātisālohitā bhisakkaṃ sallakattaṃ upaṭṭhapeyyuṃ. so evaṃ vadeyya --  `na tāvāhaṃ imaṃ ^a^V2.0100^ea^ sallaṃ āharissāmi yāva na taṃ purisaṃ jānāmi  yenamhi viddho, khattiyo vā brāhmaṇo vā vesso vā suddo vā'ti;  so evaṃ vadeyya -- `na tāvāhaṃ imaṃ sallaṃ āharissāmi yāva na taṃ  purisaṃ jānāmi yenamhi viddho, evaṃnāmo evaṃgotto iti vā'ti; so  evaṃ vadeyya -- `na tāvāhaṃ imaṃ sallaṃ āharissāmi yāva na taṃ  purisaṃ jānāmi yenamhi viddho, dīgho vā rasso vā majjhimo  vā'ti; so evaṃ vadeyya -- `na tāvāhaṃ imaṃ sallaṃ āharissāmi yāva  na taṃ purisaṃ jānāmi yenamhi viddho, kāḷo vā sāmo vā  maṅguracchavī vā'ti; so evaṃ vadeyya -- `na tāvāhaṃ imaṃ sallaṃ  āharissāmi yāva na taṃ purisaṃ jānāmi yenamhi viddho, amukasmiṃ  gāme ^a^M2.0093^ea^ vā nigame vā nagare vā'ti; so evaṃ vadeyya -- `na tāvāhaṃ  imaṃ sallaṃ āharissāmi yāva na taṃ dhanuṃ jānāmi yenamhi viddho,  yadi vā cāpo yadi vā kodaṇḍo'ti; so evaṃ vadeyya -- `na  tāvāhaṃ imaṃ sallaṃ āharissāmi yāva na taṃ jiyaṃ jānāmi yāyamhi  viddho ^a^T2.0149^ea^, yadi vā akkassa yadi vā saṇhassa {saṇṭhassa (sī0 syā0 kaṃ0 pī0)}   yadi vā nhārussa yadi vā maruvāya yadi vā khīrapaṇṇino'ti; so evaṃ vadeyya -- `na  tāvāhaṃ imaṃ sallaṃ āharissāmi yāva na taṃ kaṇḍaṃ jānāmi yenamhi  viddho, yadi vā gacchaṃ yadi vā ropima'nti; so evaṃ vadeyya --  `na tāvāhaṃ imaṃ sallaṃ āharissāmi yāva na taṃ kaṇḍaṃ jānāmi  yenamhi viddho, yassa pattehi vājitaṃ {vākhittaṃ (ka0)} yadi vā gijjhassa yadi vā  kaṅkassa yadi vā kulalassa yadi vā morassa yadi vā  sithilahanuno'ti; so evaṃ vadeyya -- `na tāvāhaṃ imaṃ sallaṃ  āharissāmi yāva na taṃ kaṇḍaṃ jānāmi yenamhi viddho, yassa  nhārunā parikkhittaṃ yadi vā gavassa yadi vā mahiṃsassa yadi vā  bheravassa {roruvassa (sī0 syā0 kaṃ0 pī0)} yadi vā semhārassā'ti; so evaṃ vadeyya -- `na tāvāhaṃ  imaṃ sallaṃ āharissāmi yāva na taṃ sallaṃ jānāmi yenamhi viddho,  yadi vā sallaṃ yadi vā khurappaṃ yadi vā vekaṇḍaṃ yadi vā nārācaṃ  yadi vā vacchadantaṃ yadi vā karavīrapatta'nti ^a^P1.0430^ea^ --  aññātameva taṃ, mālukyaputta, tena purisena assa, atha so puriso  kālaṃ kareyya. evameva kho, mālukyaputta, yo evaṃ vadeyya -- `na  tāvāhaṃ bhagavati brahmacariyaṃ carissāmi yāva me bhagavā na  byākarissati -- ``sassato loko''ti vā ``asassato loko''ti   ^a^T2.0150^ea^ vā...pe0... ``neva hoti na na hoti tathāgato paraṃ maraṇā''ti vāti  -- abyākatameva taṃ, mālukyaputta, tathāgatena assa, atha so puggalo  kālaṅkareyya. <br/><br/>[03] 127^b^.^eb^ ```sassato loko'ti, mālukyaputta, diṭṭhiyā  sati brahmacariyavāso abhavissāti ^a^V2.0101^ea^, evaṃ `no asassato loko'ti,  mālukyaputta, diṭṭhiyā sati brahmacariyavāso abhavissāti, evampi  `no sassato loko'ti vā, mālukyaputta, diṭṭhiyā sati, `asassato  loko'ti vā diṭṭhiyā sati attheva jāti, atthi jarā, atthi  maraṇaṃ, santi sokaparidevadukkhadomanassupāyāsā; yesāhaṃ diṭṭheva dhamme  nighātaṃ paññapemi ^a^M2.0094^ea^. `antavā loko'ti, mālukyaputta, diṭṭhiyā sati  brahmacariyavāso abhavissāti, evaṃ `no anantavā loko'ti,  mālukyaputta, diṭṭhiyā sati brahmacariyavāso abhavissāti, evampi  `no antavā loko'ti vā, mālukyaputta, diṭṭhiyā sati, `anantavā  loko'ti vā diṭṭhiyā sati attheva jāti, atthi jarā, atthi  maraṇaṃ, santi sokaparidevadukkhadomanassupāyāsā; yesāhaṃ diṭṭheva dhamme  nighātaṃ paññapemi. `taṃ jīvaṃ taṃ sarīra'nti, mālukyaputta, diṭṭhiyā  sati brahmacariyavāso ^a^T2.0151^ea^ abhavissāti, evaṃ `no aññaṃ jīvaṃ aññaṃ  sarīra'nti, mālukyaputta, diṭṭhiyā sati brahmacariyavāso abhavissāti,  evampi `no taṃ jīvaṃ taṃ sarīra'nti vā, mālukyaputta, diṭṭhiyā sati,  `aññaṃ jīvaṃ aññaṃ sarīra'nti vā diṭṭhiyā sati attheva  jāti...pe0... nighātaṃ paññapemi. `hoti tathāgato paraṃ maraṇā'ti,  mālukyaputta, diṭṭhiyā sati brahmacariyavāso abhavissāti, evaṃ `no  na hoti tathāgato paraṃ maraṇā'ti, mālukyaputta, diṭṭhiyā sati  brahmacariyavāso abhavissāti, evampi `no hoti tathāgato paraṃ  maraṇā'ti vā, mālukyaputta, diṭṭhiyā sati, `na hoti tathāgato paraṃ  maraṇā'ti vā diṭṭhiyā sati attheva jāti...pe0... ^a^P1.0431^ea^  yesāhaṃ diṭṭheva dhamme nighātaṃ paññapemi. `hoti ca na ca hoti  tathāgato paraṃ maraṇā'ti, mālukyaputta, diṭṭhiyā sati brahmacariyavāso  abhavissāti, evaṃ `no neva hoti na na hoti tathāgato paraṃ  maraṇā'ti, mālukyaputta, diṭṭhiyā sati brahmacariyavāso abhavissāti,  evampi `no hoti ca na ca hoti tathāgato paraṃ maraṇā'ti,  mālukyaputta, diṭṭhiyā sati, `neva hoti na na hoti tathāgato paraṃ  maraṇā'ti vā diṭṭhiyā sati attheva jāti...pe0... yesāhaṃ diṭṭheva  dhamme nighātaṃ paññapemi. <br/><br/>[03] 128^b^.^eb^ ``tasmātiha, mālukyaputta, abyākatañca me  abyākatato ^a^T2.0152^ea^ dhāretha; byākatañca me byākatato dhāretha. kiñca,  mālukyaputta, mayā abyākataṃ? `sassato loko'ti mālukyaputta,  mayā abyākataṃ; `asassato loko'ti -- mayā abyākataṃ; `antavā  loko'ti -- mayā abyākataṃ; `anantavā loko'ti -- mayā  abyākataṃ; `taṃ jīvaṃ taṃ sarīra'nti ^a^V2.0102^ea^ -- mayā abyākataṃ; `aññaṃ jīvaṃ  aññaṃ sarīra'nti -- mayā abyākataṃ; `hoti tathāgato paraṃ maraṇā'ti  -- mayā abyākataṃ; `na hoti tathāgato paraṃ ^a^M2.0095^ea^ maraṇā'ti -- mayā  abyākataṃ; `hoti ca na ca hoti tathāgato paraṃ maraṇā'ti -- mayā  abyākataṃ; `neva hoti na na hoti tathāgato paraṃ maraṇā'ti -- mayā  abyākataṃ. kasmā cetaṃ, mālukyaputta, mayā abyākataṃ? na hetaṃ,  mālukyaputta, atthasaṃhitaṃ na ādibrahmacariyakaṃ na {netaṃ (sī0)} nibbidāya na  virāgāya na nirodhāya na upasamāya na abhiññāya na sambodhāya na  nibbānāya saṃvattati. tasmā taṃ mayā abyākataṃ. kiñca,  mālukyaputta, mayā byākataṃ? `idaṃ dukkha'nti, mālukyaputta, mayā  byākataṃ; `ayaṃ dukkhasamudayo'ti -- mayā byākataṃ; `ayaṃ  dukkhanirodho'ti -- mayā byākataṃ; `ayaṃ dukkhanirodhagāminī  paṭipadā'ti -- mayā byākataṃ. kasmā cetaṃ, mālukyaputta, mayā  byākataṃ? etañhi, mālukyaputta, atthasaṃhitaṃ etaṃ ādibrahmacariyakaṃ  nibbidāya virāgāya nirodhāya upasamāya abhiññāya sambodhāya  nibbānāya saṃvattati. tasmā taṃ mayā byākataṃ. tasmātiha,  mālukyaputta ^a^P1.0432^ea^, abyākatañca me ^a^T2.0153^ea^ abyākatato dhāretha;  byākatañca me byākatato dhārethā''ti.<br/><br/>[03] idamavoca bhagavā. attamano āyasmā mālukyaputto bhagavato  bhāsitaṃ abhinandīti. <br/><br/>[06] cūḷamālukyasuttaṃ niṭṭhitaṃ tatiyaṃ. 


volume: 31
item: 14
title: ambalaṭṭhikarāhulovādasuttaṃ^mahārāhulovādasuttaṃ^cūḷamālukyasuttaṃ^mahāmālukyasuttaṃ^
content:
  [03] 129^b^.^eb^ evaṃ ^a^T2.0154^ea^ ^a^V2.0103^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca -- ``dhāretha no tumhe,  bhikkhave, mayā desitāni pañcorambhāgiyāni saṃyojanānī''ti?<br/><br/>[03] evaṃ vutte, āyasmā mālukyaputto bhagavantaṃ etadavoca -- ``ahaṃ  kho, bhante, dhāremi bhagavatā desitāni pañcorambhāgiyāni  saṃyojanānī''ti. ``yathā kathaṃ pana tvaṃ, mālukyaputta, dhāresi mayā  desitāni pañcorambhāgiyāni saṃyojanānī''ti? ``sakkāyadiṭṭhiṃ kho  ahaṃ, bhante, bhagavatā orambhāgiyaṃ ^a^M2.0096^ea^ saṃyojanaṃ desitaṃ dhāremi;  vicikicchaṃ kho ahaṃ, bhante, bhagavatā orambhāgiyaṃ saṃyojanaṃ desitaṃ  dhāremi; sīlabbataparāmāsaṃ kho ahaṃ, bhante, bhagavatā orambhāgiyaṃ  saṃyojanaṃ desitaṃ dhāremi; kāmacchandaṃ kho ahaṃ, bhante, bhagavatā  orambhāgiyaṃ saṃyojanaṃ desitaṃ dhāremi; byāpādaṃ kho ahaṃ, bhante,  bhagavatā orambhāgiyaṃ saṃyojanaṃ desitaṃ dhāremi. evaṃ kho ahaṃ,  bhante, dhāremi bhagavatā desitāni pañcorambhāgiyāni saṃyojanānī''ti.<br/><br/>[03] ``kassa kho nāma tvaṃ, mālukyaputta, imāni evaṃ  pañcorambhāgiyāni saṃyojanāni desitāni dhāresi? nanu,  mālukyaputta ^a^T2.0155^ea^, aññatitthiyā paribbājakā iminā taruṇūpamena  upārambhena upārambhissanti? daharassa hi, mālukyaputta, kumārassa  mandassa uttānaseyyakassa sakkāyotipi na hoti, kuto ^a^P1.0433^ea^  panassa uppajjissati sakkāyadiṭṭhi? anusetvevassa {anuseti tvevassa (sī0  pī0)}  sakkāyadiṭṭhānusayo. daharassa hi, mālukyaputta, kumārassa mandassa  uttānaseyyakassa dhammātipi na hoti, kuto panassa uppajjissati  dhammesu vicikicchā? anusetvevassa vicikicchānusayo. daharassa  hi, mālukyaputta, kumārassa mandassa uttānaseyyakassa sīlātipi na  hoti, kuto panassa uppajjissati sīlesu sīlabbataparāmāso?  anusetvevassa sīlabbataparāmāsānusayo ^a^V2.0104^ea^. daharassa hi, mālukyaputta,  kumārassa mandassa uttānaseyyakassa kāmātipi na hoti, kuto  panassa uppajjissati kāmesu kāmacchando? anusetvevassa  kāmarāgānusayo. daharassa hi, mālukyaputta, kumārassa mandassa  uttānaseyyakassa sattātipi na hoti, kuto panassa uppajjissati  sattesu byāpādo? anusetvevassa byāpādānusayo. nanu,  mālukyaputta, aññatitthiyā paribbājakā iminā taruṇūpamena  upārambhena upārambhissantī''ti? evaṃ vutte, āyasmā ānando  bhagavantaṃ etadavoca -- ``etassa, bhagavā, kālo, etassa, sugata,  kālo yaṃ bhagavā pañcorambhāgiyāni saṃyojanāni deseyya. bhagavato  sutvā bhikkhū dhāressantī''ti. ``tena hānanda, suṇāhi, sādhukaṃ  manasi karohi; bhāsissāmī''ti. ``evaṃ, bhante''ti kho āyasmā ^a^T2.0156^ea^  ānando bhagavato paccassosi. bhagavā etadavoca -- <br/><br/>[03] 130^b^.^eb^ ``idhānanda ^a^M2.0097^ea^, assutavā puthujjano ariyānaṃ  adassāvī ariyadhammassa akovido ariyadhamme avinīto,  sappurisānaṃ adassāvī sappurisadhammassa akovido sappurisadhamme  avinīto sakkāyadiṭṭhipariyuṭṭhitena cetasā viharati sakkāyadiṭṭhiparetena;  uppannāya ca sakkāyadiṭṭhiyā nissaraṇaṃ yathābhūtaṃ nappajānāti. tassa  sā sakkāyadiṭṭhi thāmagatā appaṭivinītā orambhāgiyaṃ saṃyojanaṃ.  vicikicchāpariyuṭṭhitena cetasā viharati vicikicchāparetena; uppannāya  ca vicikicchāya nissaraṇaṃ yathābhūtaṃ nappajānāti. tassa sā  vicikicchā thāmagatā appaṭivinītā orambhāgiyaṃ saṃyojanaṃ.  sīlabbataparāmāsapariyuṭṭhitena cetasā viharati  sīlabbataparāmāsaparetena; uppannassa ca sīlabbataparāmāsassa nissaraṇaṃ  yathābhūtaṃ nappajānāti. tassa so sīlabbataparāmāso thāmagato  appaṭivinīto orambhāgiyaṃ saṃyojanaṃ. kāmarāgapariyuṭṭhitena cetasā  viharati kāmarāgaparetena ^a^P1.0434^ea^; uppannassa ca  kāmarāgassa nissaraṇaṃ yathābhūtaṃ nappajānāti. tassa so kāmarāgo  thāmagato appaṭivinīto orambhāgiyaṃ saṃyojanaṃ. byāpādapariyuṭṭhitena  cetasā viharati byāpādaparetena; uppannassa ca byāpādassa nissaraṇaṃ  yathābhūtaṃ nappajānāti. tassa so byāpādo thāmagato appaṭivinīto  orambhāgiyaṃ saṃyojanaṃ. <br/><br/>[03] 131^b^.^eb^ ``sutavā ca kho, ānanda, ariyasāvako ^a^T2.0157^ea^  ariyānaṃ dassāvī ariyadhammassa kovido ^a^V2.0105^ea^ ariyadhamme suvinīto,  sappurisānaṃ dassāvī sappurisadhammassa kovido sappurisadhamme  suvinīto na sakkāyadiṭṭhipariyuṭṭhitena cetasā viharati na  sakkāyadiṭṭhiparetena; uppannāya ca sakkāyadiṭṭhiyā nissaraṇaṃ yathābhūtaṃ  pajānāti. tassa sā sakkāyadiṭṭhi sānusayā pahīyati. na  vicikicchāpariyuṭṭhitena cetasā viharati na vicikicchāparetena;  uppannāya ca vicikicchāya nissaraṇaṃ yathābhūtaṃ pajānāti. tassa  sā vicikicchā sānusayā pahīyati. na  sīlabbataparāmāsapariyuṭṭhitena cetasā viharati na  sīlabbataparāmāsaparetena; uppannassa ca sīlabbataparāmāsassa nissaraṇaṃ  yathābhūtaṃ pajānāti. tassa so sīlabbataparāmāso sānusayo  pahīyati. na kāmarāgapariyuṭṭhitena cetasā viharati na  kāmarāgaparetena; uppannassa ca kāmarāgassa nissaraṇaṃ yathābhūtaṃ  pajānāti. tassa so kāmarāgo sānusayo pahīyati ^a^M2.0098^ea^. na  byāpādapariyuṭṭhitena cetasā viharati na byāpādaparetena; uppannassa ca  byāpādassa nissaraṇaṃ yathābhūtaṃ pajānāti. tassa so byāpādo  sānusayo pahīyati. <br/><br/>[03] 132^b^.^eb^ ``yo, ānanda, maggo yā paṭipadā pañcannaṃ  orambhāgiyānaṃ saṃyojanānaṃ pahānāya taṃ maggaṃ taṃ paṭipadaṃ anāgamma  pañcorambhāgiyāni saṃyojanāni ñassati vā dakkhati vā pajahissati  vāti -- netaṃ ṭhānaṃ vijjati. seyyathāpi, ānanda, mahato rukkhassa  tiṭṭhato ^a^T2.0158^ea^ sāravato tacaṃ acchetvā phegguṃ acchetvā sāracchedo  bhavissatīti -- netaṃ ṭhānaṃ vijjati; evameva kho, ānanda, yo  maggo yā paṭipadā pañcannaṃ orambhāgiyānaṃ saṃyojanānaṃ pahānāya taṃ  maggaṃ taṃ paṭipadaṃ anāgamma pañcorambhāgiyāni saṃyojanāni ñassati  vā dakkhati vā pajahissati vāti -- netaṃ ṭhānaṃ vijjati.<br/><br/>[03] ``yo ca kho, ānanda, maggo yā paṭipadā pañcannaṃ  orambhāgiyānaṃ saṃyojanānaṃ pahānāya taṃ ^a^P1.0435^ea^ maggaṃ taṃ  paṭipadaṃ āgamma pañcorambhāgiyāni saṃyojanāni ñassati vā dakkhati  vā pajahissati vāti -- ṭhānametaṃ vijjati. seyyathāpi, ānanda,  mahato rukkhassa tiṭṭhato sāravato tacaṃ chetvā phegguṃ chetvā sāracchedo  bhavissatīti -- ṭhānametaṃ vijjati; evameva kho, ānanda, yo maggo  yā paṭipadā pañcannaṃ orambhāgiyānaṃ saṃyojanānaṃ pahānāya taṃ maggaṃ taṃ  paṭipadaṃ āgamma pañcorambhāgiyāni saṃyojanāni ñassati vā dakkhati  vā pajahissati vāti -- ṭhānametaṃ vijjati. seyyathāpi, ānanda,  gaṅgā nadī pūrā udakassa samatittikā ^a^V2.0106^ea^ kākapeyyā. atha dubbalako  puriso āgaccheyya -- `ahaṃ imissā gaṅgāya nadiyā tiriyaṃ bāhāya  sotaṃ chetvā sotthinā pāraṃ gacchissāmī'ti {gacchāmīti (sī0 pī0)}; so na sakkuṇeyya  gaṅgāya nadiyā tiriyaṃ bāhāya sotaṃ chetvā sotthinā pāraṃ gantuṃ.  evameva kho, ānanda, yesaṃ kesañci {yassa kassaci (sabbattha)} sakkāyanirodhāya dhamme  desiyamāne cittaṃ na pakkhandati nappasīdati na santiṭṭhati na  vimuccati; seyyathāpi ^a^T2.0159^ea^ so dubbalako puriso evamete daṭṭhabbā.  seyyathāpi, ānanda, gaṅgā nadī pūrā udakassa samatittikā  kākapeyyā. atha balavā puriso āgaccheyya -- `ahaṃ imissā  gaṅgāya nadiyā tiriyaṃ bāhāya ^a^M2.0099^ea^ sotaṃ chetvā sotthinā pāraṃ  gacchissāmī'ti; so sakkuṇeyya gaṅgāya nadiyā tiriyaṃ bāhāya sotaṃ  chetvā sotthinā pāraṃ gantuṃ. evameva kho, ānanda, yesaṃ kesañci  sakkāyanirodhāya dhamme desiyamāne cittaṃ pakkhandati pasīdati  santiṭṭhati vimuccati; seyyathāpi so balavā puriso evamete daṭṭhabbā. <br/><br/>[03] 133^b^.^eb^ ``katamo cānanda, maggo, katamā paṭipadā  pañcannaṃ orambhāgiyānaṃ saṃyojanānaṃ pahānāya? idhānanda, bhikkhu  upadhivivekā akusalānaṃ dhammānaṃ pahānā sabbaso kāyaduṭṭhullānaṃ  paṭippassaddhiyā vivicceva kāmehi vivicca akusalehi dhammehi  savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja  viharati. so yadeva tattha hoti rūpagataṃ vedanāgataṃ saññāgataṃ  saṅkhāragataṃ viññāṇagataṃ te dhamme aniccato dukkhato rogato gaṇḍato  sallato aghato ābādhato parato palokato suññato anattato  samanupassati. so tehi dhammehi cittaṃ paṭivāpeti {paṭipāpeti (syā0),  patiṭṭhāpeti (ka0)}. so tehi  dhammehi cittaṃ paṭivāpetvā amatāya dhātuyā ^a^P1.0436^ea^ cittaṃ  upasaṃharati -- `etaṃ santaṃ etaṃ paṇītaṃ yadidaṃ sabbasaṅkhārasamatho  sabbūpadhipaṭinissaggo ^a^T2.0160^ea^ taṇhākkhayo virāgo nirodho nibbāna'nti.  so tattha ṭhito āsavānaṃ khayaṃ pāpuṇāti; no ce āsavānaṃ khayaṃ  pāpuṇāti teneva dhammarāgena tāya dhammanandiyā pañcannaṃ orambhāgiyānaṃ  saṃyojanānaṃ parikkhayā opapātiko hoti, tattha parinibbāyī,  anāvattidhammo tasmā lokā. ayampi kho, ānanda, maggo ayaṃ  paṭipadā pañcannaṃ orambhāgiyānaṃ saṃyojanānaṃ pahānāya.<br/><br/>[03] ``puna caparaṃ, ānanda, bhikkhu vitakkavicārānaṃ  vūpasamā...pe0... ^a^T2.0161^ea^ dutiyaṃ jhānaṃ upasampajja viharati... ^a^V2.0107^ea^   tatiyaṃ jhānaṃ... catutthaṃ jhānaṃ upasampajja viharati. so yadeva tattha  hoti rūpagataṃ vedanāgataṃ saññāgataṃ saṅkhāragataṃ viññāṇagataṃ...  anāvattidhammo tasmā lokā. ayampi kho, ānanda, maggo ayaṃ  paṭipadā pañcannaṃ orambhāgiyānaṃ saṃyojanānaṃ pahānāya.<br/><br/>[03] ``puna caparaṃ, ānanda, bhikkhu sabbaso rūpasaññānaṃ  samatikkamā paṭighasaññānaṃ atthaṅgamā nānattasaññānaṃ amanasikārā  `ananto ākāso'ti ākāsānañcāyatanaṃ upasampajja viharati. so  yadeva tattha hoti vedanāgataṃ ^a^M2.0100^ea^ saññāgataṃ saṅkhāragataṃ  viññāṇagataṃ...pe0... ^a^T2.0162^ea^ anāvattidhammo tasmā lokā. ayampi kho,  ānanda, maggo ayaṃ paṭipadā pañcannaṃ orambhāgiyānaṃ saṃyojanānaṃ  pahānāya.<br/><br/>[03] ``puna caparaṃ, ānanda, bhikkhu sabbaso ākāsānañcāyatanaṃ  samatikkamma `anantaṃ viññāṇa'nti viññāṇañcāyatanaṃ upasampajja  viharati. so yadeva tattha hoti vedanāgataṃ saññāgataṃ saṅkhāragataṃ  viññāṇagataṃ...pe0... ^a^V2.0108^ea^ anāvattidhammo tasmā lokā.  ayampi kho, ānanda, maggo ayaṃ paṭipadā pañcannaṃ orambhāgiyānaṃ  saṃyojanānaṃ pahānāya.<br/><br/>[03] ``puna caparaṃ, ānanda, bhikkhu sabbaso viññāṇañcāyatanaṃ  samatikkamma `natthi kiñcī'ti ākiñcaññāyatanaṃ upasampajja viharati.  so yadeva tattha hoti vedanāgataṃ saññāgataṃ saṅkhāragataṃ  viññāṇagataṃ...pe0... ^a^P1.0437^ea^ anāvattidhammo tasmā  lokā. ayampi kho, ānanda, maggo ayaṃ paṭipadā pañcannaṃ  orambhāgiyānaṃ saṃyojanānaṃ pahānāyā''ti.<br/><br/>[03] ``eso ce, bhante, maggo esā paṭipadā pañcannaṃ  orambhāgiyānaṃ saṃyojanānaṃ pahānāya, atha kiñcarahi idhekacce bhikkhū  cetovimuttino ekacce bhikkhū paññāvimuttino''ti? ``ettha kho  panesāhaṃ {ettha kho tesāhaṃ (sī0 syā0 kaṃ0 pī0)}, ānanda, indriyavemattataṃ vadāmī''ti.<br/><br/>[03] idamavoca bhagavā. attamano āyasmā ānando bhagavato  bhāsitaṃ abhinandīti. <br/><br/>[06] mahāmālukyasuttaṃ niṭṭhitaṃ catutthaṃ. 


volume: 31
item: 15
title: mahārāhulovādasuttaṃ^cūḷamālukyasuttaṃ^mahāmālukyasuttaṃ^bhaddālisuttaṃ^
content:
  [03] 134^b^.^eb^ evaṃ ^a^T2.0163^ea^ ^a^V2.0109^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tatra kho bhagavā  bhikkhū āmantesi -- ``bhikkhavo''ti. ``bhadante''ti te bhikkhū  bhagavato paccassosuṃ. bhagavā etadavoca -- ``ahaṃ kho, bhikkhave,  ekāsanabhojanaṃ bhuñjāmi; ekāsanabhojanaṃ kho, ahaṃ, bhikkhave,  bhuñjamāno appābādhatañca sañjānāmi ^a^M2.0101^ea^ appātaṅkatañca lahuṭṭhānañca balañca  phāsuvihārañca. etha, tumhepi, bhikkhave, ekāsanabhojanaṃ bhuñjatha;  ekāsanabhojanaṃ kho, bhikkhave, tumhepi bhuñjamānā appābādhatañca  sañjānissatha appātaṅkatañca lahuṭṭhānañca balañca phāsuvihārañcā''ti.  evaṃ vutte, āyasmā bhaddāli bhagavantaṃ etadavoca -- ``ahaṃ kho,  bhante, na ussahāmi ekāsanabhojanaṃ bhuñjituṃ; ekāsanabhojanañhi me,  bhante, bhuñjato siyā kukkuccaṃ, siyā vippaṭisāro''ti. ``tena hi  tvaṃ, bhaddāli, yattha nimantito assasi tattha ekadesaṃ bhuñjitvā  ekadesaṃ nīharitvāpi bhuñjeyyāsi. evampi kho ^a^P1.0438^ea^  tvaṃ, bhaddāli, bhuñjamāno ekāsano yāpessasī''ti {bhuñjamāno yāpessasīti  (sī0 syā0 kaṃ0 pī0)}. ``evampi kho  ahaṃ, bhante, na ussahāmi bhuñjituṃ; evampi hi me, bhante, bhuñjato  siyā kukkuccaṃ, siyā vippaṭisāro''ti. atha kho āyasmā bhaddāli  bhagavatā sikkhāpade paññāpiyamāne bhikkhusaṅghe sikkhaṃ samādiyamāne  anussāhaṃ pavedesi. atha ^a^T2.0164^ea^ kho āyasmā bhaddāli sabbaṃ taṃ temāsaṃ na  bhagavato sammukhībhāvaṃ adāsi, yathā taṃ satthusāsane sikkhāya  aparipūrakārī. <br/><br/>[03] 135^b^.^eb^ tena kho pana samayena sambahulā bhikkhū  bhagavato cīvarakammaṃ karonti -- niṭṭhitacīvaro bhagavā temāsaccayena  cārikaṃ pakkamissatīti. atha kho āyasmā bhaddāli yena te bhikkhū  tenupasaṅkami; upasaṅkamitvā tehi bhikkhūhi saddhiṃ sammodi.  sammodanīyaṃ kathaṃ sāraṇīyaṃ vītisāretvā ekamantaṃ nisīdi.  ekamantaṃ nisinnaṃ kho āyasmantaṃ bhaddāliṃ te bhikkhū etadavocuṃ --  ``idaṃ kho, āvuso bhaddāli, bhagavato cīvarakammaṃ karīyati {karaṇīyaṃ (ka0)}.  niṭṭhitacīvaro bhagavā temāsaccayena cārikaṃ pakkamissati. iṅghāvuso  bhaddāli, etaṃ dosakaṃ sādhukaṃ manasi karohi, mā te pacchā dukkarataraṃ  ahosī''ti. ``evamāvuso''ti kho āyasmā ^a^V2.0110^ea^ bhaddāli tesaṃ  bhikkhūnaṃ paṭissutvā yena bhagavā tenupasaṅkami; upasaṅkamitvā bhagavantaṃ  abhivādetvā ekamantaṃ nisīdi. ekamantaṃ nisinno kho āyasmā  bhaddāli bhagavantaṃ etadavoca -- ``accayo maṃ, bhante, accagamā  yathābālaṃ yathāmūḷhaṃ yathāakusalaṃ, yohaṃ bhagavatā sikkhāpade  paññāpiyamāne bhikkhusaṅghe sikkhaṃ samādiyamāne anussāhaṃ pavedesiṃ.  tassa me, bhante, bhagavā accayaṃ accayato paṭiggaṇhātu āyatiṃ  saṃvarāyā''ti.<br/><br/>[03] ``taggha ^a^M2.0102^ea^ tvaṃ, bhaddāli, accayo accagamā yathābālaṃ yathāmūḷhaṃ  ^a^T2.0165^ea^ yathāakusalaṃ, yaṃ tvaṃ mayā sikkhāpade paññāpiyamāne bhikkhusaṅghe  sikkhaṃ samādiyamāne anussāhaṃ pavedesi. samayopi kho te,  bhaddāli, appaṭividdho ahosi -- `bhagavā kho sāvatthiyaṃ viharati,  bhagavāpi maṃ jānissati -- bhaddāli nāma bhikkhu satthusāsane  sikkhāya aparipūrakārī'ti. ayampi kho te, bhaddāli, samayo  appaṭividdho ahosi. samayopi kho te, bhaddāli, appaṭividdho  ahosi -- `sambahulā kho ^a^P1.0439^ea^ bhikkhu sāvatthiyaṃ  vassaṃ upagatā, tepi maṃ jānissanti -- bhaddāli nāma bhikkhu  satthusāsane sikkhāya aparipūrakārī'ti. ayampi kho te, bhaddāli,  samayo appaṭividdho ahosi. samayopi kho te, bhaddāli,  appaṭividdho ahosi -- `sambahulā kho bhikkhuniyo sāvatthiyaṃ  vassaṃ upagatā, tāpi maṃ jānissanti -- bhaddāli nāma bhikkhu  satthusāsane sikkhāya aparipūrakārī'ti. ayampi kho te, bhaddāli,  samayo appaṭividdho ahosi. samayopi kho te, bhaddāli,  appaṭividdho ahosi -- `sambahulā kho upāsakā sāvatthiyaṃ  paṭivasanti, tepi maṃ jānissanti -- bhaddāli nāma bhikkhu  satthusāsane sikkhāya aparipūrakārī'ti. ayampi kho te, bhaddāli,  samayo appaṭividdho ahosi. samayopi kho te, bhaddāli,  appaṭividdho ahosi -- `sambahulā kho upāsikā sāvatthiyaṃ  paṭivasanti, tāpi maṃ jānissanti -- bhaddāli nāma bhikkhu  satthusāsane sikkhāya aparipūrakārī'ti. ayampi kho te, bhaddāli ^a^T2.0166^ea^,  samayo appaṭividdho ahosi. samayopi kho te, bhaddāli,  appaṭividdho ahosi -- `sambahulā kho nānātitthiyā samaṇabrāhmaṇā  sāvatthiyaṃ vassaṃ upagatā, tepi maṃ jānissanti -- bhaddāli nāma  bhikkhu samaṇassa gotamassa sāvako theraññataro bhikkhu sāsane  sikkhāya aparipūrakārī'ti. ayampi kho te, bhaddāli, samayo  appaṭividdho ahosī''ti.<br/><br/>[03] ``accayo ^a^V2.0111^ea^ maṃ, bhante, accagamā yathābālaṃ yathāmūḷhaṃ  yathāakusalaṃ, yohaṃ bhagavatā sikkhāpade paññāpiyamāne bhikkhusaṅghe  sikkhaṃ samādiyamāne anussāhaṃ pavedesiṃ. tassa me, bhante, bhagavā  accayaṃ accayato paṭiggaṇhātu āyatiṃ saṃvarāyā''ti. ``taggha tvaṃ,  bhaddāli, accayo accagamā yathābālaṃ yathāmūḷhaṃ yathāakusalaṃ, yaṃ tvaṃ  mayā sikkhāpade ^a^M2.0103^ea^ paññāpiyamāne bhikkhusaṅghe sikkhaṃ samādiyamāne  anussāhaṃ pavedesi''. <br/><br/>[03] 136^b^.^eb^ ``taṃ kiṃ maññasi, bhaddāli, idhassa bhikkhu  ubhatobhāgavimutto, tamahaṃ evaṃ vadeyyaṃ -- `ehi me tvaṃ, bhikkhu, paṅke  saṅkamo hohī'ti, api nu kho so saṅkameyya vā aññena vā kāyaṃ  sannāmeyya, `no'ti vā vadeyyā''ti?<br/><br/>[03] ``no hetaṃ, bhante''.<br/><br/>[03] ``taṃ kiṃ maññasi, bhaddāli, idhassa bhikkhu paññāvimutto...  kāyasakkhi... diṭṭhippatto... saddhāvimutto... dhammānusārī...  saddhānusārī, tamahaṃ evaṃ vadeyyaṃ -- `ehi me tvaṃ, bhikkhu, paṅke  saṅkamo hohī'ti, api nu kho so saṅkameyya vā aññena vā kāyaṃ  sannāmeyya, `no'ti vā vadeyyā''ti?<br/><br/>[03] ``no hetaṃ, bhante''.<br/><br/>[03] ``taṃ kiṃ ^a^T2.0167^ea^ maññasi, bhaddāli, api nu tvaṃ, bhaddāli, tasmiṃ  samaye ubhatobhāgavimutto vā hosi paññāvimutto ^a^P1.0440^ea^  vā kāyasakkhi vā diṭṭhippatto vā saddhāvimutto vā dhammānusārī vā  saddhānusārī vā''ti?<br/><br/>[03] ``no hetaṃ, bhante''.<br/><br/>[03] ``nanu tvaṃ, bhaddāli, tasmiṃ samaye ritto tuccho aparaddho''ti?<br/><br/>[03] ``evaṃ ^a^V2.0112^ea^, bhante. accayo maṃ, bhante, accagamā yathābālaṃ  yathāmūḷhaṃ yathāakusalaṃ, yohaṃ bhagavatā sikkhāpade paññāpiyamāne  bhikkhusaṅghe sikkhaṃ samādiyamāne anussāhaṃ pavedesiṃ. tassa me,  bhante, bhagavā accayaṃ accayato paṭiggaṇhātu āyatiṃ saṃvarāyā''ti.  ``taggha tvaṃ, bhaddāli, accayo accagamā yathābālaṃ yathāmūḷhaṃ  yathāakusalaṃ, yaṃ tvaṃ mayā sikkhāpade paññāpiyamāne bhikkhusaṅghe  sikkhaṃ samādiyamāne anussāhaṃ pavedesi. yato ca kho tvaṃ,  bhaddāli, accayaṃ accayato disvā yathādhammaṃ paṭikarosi, taṃ te mayaṃ  paṭiggaṇhāma. vuddhihesā, bhaddāli, ariyassa vinaye yo accayaṃ  accayato disvā yathādhammaṃ paṭikaroti, āyatiṃ saṃvaraṃ āpajjati''. <br/><br/>[03] 137^b^.^eb^ ``idha, bhaddāli, ekacco bhikkhu satthusāsane  sikkhāya aparipūrakārī hoti. tassa evaṃ hoti -- `yaṃnūnāhaṃ  vivittaṃ senāsanaṃ bhajeyyaṃ araññaṃ rukkhamūlaṃ pabbataṃ kandaraṃ giriguhaṃ  susānaṃ vanapatthaṃ abbhokāsaṃ ^a^T2.0168^ea^ palālapuñjaṃ. appeva nāmāhaṃ uttari {uttariṃ (sī0  syā0 kaṃ0 pī0)}  manussadhammā alamariyañāṇadassanavisesaṃ sacchikareyya'nti. so  vivittaṃ senāsanaṃ bhajati araññaṃ rukkhamūlaṃ pabbataṃ ^a^M2.0104^ea^ kandaraṃ giriguhaṃ  susānaṃ vanapatthaṃ abbhokāsaṃ palālapuñjaṃ. tassa tathāvūpakaṭṭhassa  viharato satthāpi upavadati, anuviccapi viññū sabrahmacārī  upavadanti, devatāpi upavadanti, attāpi attānaṃ upavadati. so  satthārāpi upavadito, anuviccapi viññūhi sabrahmacārīhi upavadito,  devatāhipi upavadito, attanāpi attānaṃ upavadito na uttari  manussadhammā alamariyañāṇadassanavisesaṃ sacchikaroti. taṃ kissa  hetu? evañhi taṃ, bhaddāli, hoti yathā taṃ satthusāsane sikkhāya  aparipūrakārissa. <br/><br/>[03] 138^b^.^eb^ ``idha pana, bhaddāli, ekacco bhikkhu  satthusāsane sikkhāya paripūrakārī hoti. tassa evaṃ hoti --  `yaṃnūnāhaṃ vivittaṃ senāsanaṃ bhajeyyaṃ araññaṃ rukkhamūlaṃ pabbataṃ kandaraṃ  giriguhaṃ susānaṃ vanapatthaṃ abbhokāsaṃ ^a^P1.0441^ea^ palālapuñjaṃ.  appeva nāmāhaṃ uttari manussadhammā alamariyañāṇadassanavisesaṃ  sacchikareyya'nti. so vivittaṃ senāsanaṃ bhajati araññaṃ rukkhamūlaṃ  pabbataṃ kandaraṃ giriguhaṃ susānaṃ vanapatthaṃ abbhokāsaṃ palālapuñjaṃ.  tassa tathāvūpakaṭṭhassa viharato satthāpi na upavadati, anuviccapi  viññū sabrahmacārī na upavadanti, devatāpi na upavadanti, attāpi  attānaṃ na upavadati. so satthārāpi anupavadito ^a^V2.0113^ea^, anuviccapi  viññūhi sabrahmacārīhi anupavadito, devatāhipi anupavadito,  attanāpi attānaṃ anupavadito uttari manussadhammā  alamariyañāṇadassanavisesaṃ sacchikaroti. so vivicceva kāmehi  vivicca ^a^T2.0169^ea^ akusalehi dhammehi savitakkaṃ savicāraṃ vivekajaṃ pītisukhaṃ  paṭhamaṃ jhānaṃ upasampajja viharati. taṃ kissa hetu? evañhi taṃ,  bhaddāli, hoti yathā taṃ satthusāsane sikkhāya paripūrakārissa. <br/><br/>[03] 139^b^.^eb^ ``puna caparaṃ, bhaddāli, bhikkhu vitakkavicārānaṃ  vūpasamā ajjhattaṃ sampasādanaṃ cetaso ekodibhāvaṃ avitakkaṃ avicāraṃ  samādhijaṃ pītisukhaṃ dutiyaṃ jhānaṃ upasampajja viharati. taṃ kissa  hetu? evañhi taṃ, bhaddāli, hoti yathā taṃ satthusāsane sikkhāya  paripūrakārissa.<br/><br/>[03] ``puna caparaṃ, bhaddāli, bhikkhu pītiyā ca virāgā upekkhako  ca viharati, sato ca sampajāno sukhañca kāyena paṭisaṃvedeti, yaṃ taṃ  ariyā ācikkhanti -- `upekkhako satimā sukhavihārī'ti tatiyaṃ  jhānaṃ ^a^M2.0105^ea^ upasampajja viharati. taṃ kissa hetu? evañhi taṃ, bhaddāli,  hoti yathā taṃ satthusāsane sikkhāya paripūrakārissa.<br/><br/>[03] ``puna caparaṃ, bhaddāli, bhikkhu sukhassa ca pahānā dukkhassa  ca pahānā pubbeva somanassadomanassānaṃ atthaṅgamā adukkhamasukhaṃ  upekkhāsatipārisuddhiṃ catutthaṃ jhānaṃ upasampajja viharati. taṃ kissa  hetu? evañhi taṃ, bhaddāli, hoti yathā taṃ satthusāsane sikkhāya  paripūrakārissa.<br/><br/>[03] ``so evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte  pubbenivāsānussatiñāṇāya cittaṃ abhininnāmeti. so anekavihitaṃ  pubbenivāsaṃ anussarati, seyyathidaṃ -- ekampi jātiṃ dvepi  jātiyo...pe0... iti sākāraṃ sauddesaṃ anekavihitaṃ pubbenivāsaṃ  anussarati. taṃ kissa hetu? evañhi ^a^P1.0442^ea^ taṃ,  bhaddāli, hoti yathā taṃ satthusāsane sikkhāya paripūrakārissa.<br/><br/>[03] ``so evaṃ samāhite citte parisuddhe pariyodāte anaṅgaṇe ^a^T2.0170^ea^  vigatūpakkilese mudubhūte kammaniye ṭhite āneñjappatte sattānaṃ  cutūpapātañāṇāya cittaṃ abhininnāmeti. so dibbena cakkhunā  visuddhena atikkantamānusakena satte passati cavamāne upapajjamāne hīne  paṇīte suvaṇṇe dubbaṇṇe sugate duggate yathākammūpage satte pajānāti  -- `ime vata bhonto sattā kāyaduccaritena samannāgatā...pe0...  vinipātaṃ nirayaṃ upapannā; ime vā pana bhonto sattā kāyasucaritena  samannāgatā...pe0... sugatiṃ saggaṃ lokaṃ upapannā'ti iti dibbena  cakkhunā visuddhena atikkantamānusakena...pe0... yathākammūpage satte  pajānāti. taṃ kissa hetu? evañhi taṃ, bhaddāli, hoti yathā taṃ  satthusāsane sikkhāya paripūrakārissa.<br/><br/>[03] ``so ^a^V2.0114^ea^ evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte āsavānaṃ  khayañāṇāya cittaṃ abhininnāmeti. so `idaṃ dukkha'nti yathābhūtaṃ  pajānāti, `ayaṃ dukkhasamudayo'ti yathābhūtaṃ pajānāti, `ayaṃ  dukkhanirodho'ti yathābhūtaṃ pajānāti, `ayaṃ dukkhanirodhagāminī  paṭipadā'ti yathābhūtaṃ pajānāti; `ime āsavā'ti yathābhūtaṃ pajānāti,  `ayaṃ ^a^M2.0106^ea^ āsavasamudayo'ti yathābhūtaṃ pajānāti, `ayaṃ āsavanirodho'ti  yathābhūtaṃ pajānāti, `ayaṃ āsavanirodhagāminī paṭipadā'ti yathābhūtaṃ  pajānāti. tassa evaṃ jānato evaṃ passato kāmāsavāpi cittaṃ  vimuccati, bhavāsavāpi cittaṃ vimuccati, avijjāsavāpi cittaṃ  vimuccati. vimuttasmiṃ vimuttamiti ñāṇaṃ hoti. `khīṇā jāti,  vusitaṃ ^a^T2.0171^ea^ brahmacariyaṃ, kataṃ karaṇīyaṃ, nāparaṃ itthattāyā'ti pajānāti.  taṃ kissa hetu? evañhi taṃ, bhaddāli, hoti yathā taṃ satthusāsane  sikkhāya paripūrakārissā''ti. <br/><br/>[03] 140^b^.^eb^ evaṃ vutte, āyasmā bhaddāli bhagavantaṃ etadavoca  -- ``ko nu kho, bhante, hetu, ko paccayo yena midhekaccaṃ bhikkhuṃ  pasayha pasayha {pavayha pavayha (sī0 syā0 kaṃ0 pī0)} kāraṇaṃ karonti? ko pana, bhante, hetu, ko paccayo  yena midhekaccaṃ bhikkhuṃ no tathā pasayha pasayha kāraṇaṃ karontī''ti?  ``idha, bhaddāli, ekacco bhikkhu abhiṇhāpattiko hoti  āpattibahulo. so bhikkhūhi vuccamāno aññenaññaṃ paṭicarati,  bahiddhā kathaṃ apanāmeti, kopañca dosañca appaccayañca pātukaroti,  na sammā vattati, na lomaṃ pāteti, na netthāraṃ vattati, `yena saṅgho  attamano hoti taṃ karomī'ti nāha. tatra, bhaddāli, bhikkhūnaṃ evaṃ  hoti -- ayaṃ kho, āvuso, bhikkhu ^a^V2.0115^ea^ abhiṇhāpattiko āpattibahulo.  so bhikkhūhi vuccamāno aññenaññaṃ paṭicarati, bahiddhā kathaṃ  apanāmeti, kopañca dosañca appaccayañca pātukaroti, na sammā  vattati, na lomaṃ pāteti, na netthāraṃ vattati, `yena saṅgho attamano  hoti ^a^P1.0443^ea^ taṃ karomī'ti nāha. sādhu vatāyasmanto  imassa bhikkhuno tathā tathā upaparikkhatha yathāssidaṃ {yathayidaṃ (syā0 kaṃ0  ka0)} adhikaraṇaṃ na  khippameva vūpasameyyāti. tassa kho evaṃ, bhaddāli, bhikkhuno  bhikkhū ^a^T2.0172^ea^ tathā tathā upaparikkhanti yathāssidaṃ adhikaraṇaṃ na khippameva  vūpasammati. <br/><br/>[03] 141^b^.^eb^ ``idha pana, bhaddāli, ekacco bhikkhu  abhiṇhāpattiko hoti āpattibahulo. so bhikkhūhi vuccamāno  nāññenaññaṃ paṭicarati, bahiddhā kathaṃ na apanāmeti, na kopañca  dosañca appaccayañca pātukaroti, sammā vattati, lomaṃ pāteti,  netthāraṃ vattati, `yena saṅgho attamano ^a^M2.0107^ea^ hoti taṃ karomī'ti āha.  tatra, bhaddāli, bhikkhūnaṃ evaṃ hoti -- ayaṃ kho, āvuso, bhikkhu  abhiṇhāpattiko āpattibahulo. so bhikkhūhi vuccamāno nāññenaññaṃ  paṭicarati, bahiddhā kathaṃ na apanāmeti, na kopañca dosañca  appaccayañca pātukaroti, sammā vattati, lomaṃ pāteti, netthāraṃ  vattati, `yena saṅgho attamano hoti taṃ karomī'ti āha. sādhu  vatāyasmanto, imassa bhikkhuno tathā tathā upaparikkhatha yathāssidaṃ  adhikaraṇaṃ khippameva vūpasameyyāti. tassa kho evaṃ, bhaddāli,  bhikkhuno bhikkhū tathā tathā upaparikkhanti yathāssidaṃ adhikaraṇaṃ  khippameva vūpasammati. <br/><br/>[03] 142^b^.^eb^ ``idha, bhaddāli, ekacco bhikkhu  adhiccāpattiko hoti anāpattibahulo. so bhikkhūhi vuccamāno  aññenaññaṃ paṭicarati, bahiddhā kathaṃ apanāmeti, kopañca dosañca  appaccayañca pātukaroti, na sammā vattati, na lomaṃ pāteti, na  netthāraṃ vattati, `yena saṅgho attamano hoti taṃ karomī'ti nāha.  tatra, bhaddāli, bhikkhūnaṃ evaṃ hoti -- ayaṃ kho, āvuso, bhikkhu  adhiccāpattiko anāpattibahulo ^a^T2.0173^ea^. so bhikkhūhi vuccamāno aññenaññaṃ  paṭicarati, bahiddhā kathaṃ apanāmeti, kopañca dosañca appaccayañca  pātukaroti, na sammā vattati, na lomaṃ pāteti, na netthāraṃ vattati,  `yena saṅgho attamano hoti taṃ karomī'ti nāha. sādhu  vatāyasmanto, imassa bhikkhuno tathā tathā upaparikkhatha yathāssidaṃ ^a^V2.0116^ea^  adhikaraṇaṃ na khippameva vūpasameyyāti. tassa kho evaṃ, bhaddāli,  bhikkhuno bhikkhū tathā tathā upaparikkhanti yathāssidaṃ adhikaraṇaṃ  ^a^P1.0444^ea^ na khippameva vūpasammati. <br/><br/>[03] 143^b^.^eb^ ``idha pana, bhaddāli, ekacco bhikkhu  adhiccāpattiko hoti anāpattibahulo. so bhikkhūhi vuccamāno  nāññenaññaṃ paṭicarati, na bahiddhā kathaṃ apanāmeti, na kopañca  dosañca appaccayañca pātukaroti, sammā vattati, lomaṃ pāteti,  netthāraṃ vattati, `yena saṅgho attamano hoti taṃ karomī'ti āha.  tatra, bhaddāli, bhikkhūnaṃ evaṃ hoti -- ayaṃ kho, āvuso, bhikkhu  adhiccāpattiko anāpattibahulo. so bhikkhūhi vuccamāno nāññenaññaṃ  paṭicarati, na bahiddhā kathaṃ apanāmeti, na kopañca dosañca  appaccayañca pātukaroti, sammā vattati, lomaṃ pāteti, netthāraṃ  vattati, `yena saṅgho ^a^M2.0108^ea^ attamano hoti taṃ karomī'ti āha. sādhu  vatāyasmanto, imassa bhikkhuno tathā tathā upaparikkhatha yathāssidaṃ   adhikaraṇaṃ khippameva vūpasameyyāti. tassa kho evaṃ, bhaddāli,  bhikkhuno bhikkhū tathā tathā upaparikkhanti yathāssidaṃ adhikaraṇaṃ  khippameva vūpasammati. <br/><br/>[03] 144^b^.^eb^ ``idha ^a^T2.0174^ea^, bhaddāli, ekacco bhikkhu saddhāmattakena  vahati pemamattakena. tatra, bhaddāli, bhikkhūnaṃ evaṃ hoti -- `ayaṃ  kho, āvuso, bhikkhu saddhāmattakena vahati pemamattakena. sace mayaṃ  imaṃ bhikkhuṃ pasayha pasayha kāraṇaṃ karissāma -- mā yampissa taṃ  saddhāmattakaṃ pemamattakaṃ tamhāpi parihāyī'ti. seyyathāpi, bhaddāli,  purisassa ekaṃ cakkhuṃ, tassa mittāmaccā ñātisālohitā taṃ ekaṃ  cakkhuṃ rakkheyyuṃ -- `mā yampissa taṃ ekaṃ cakkhuṃ tamhāpi  parihāyī'ti; evameva kho, bhaddāli, idhekacco bhikkhu saddhāmattakena  vahati pemamattakena. tatra, bhaddāli, bhikkhūnaṃ evaṃ hoti -- `ayaṃ  kho, āvuso, bhikkhu saddhāmattakena vahati pemamattakena. sace mayaṃ  imaṃ bhikkhuṃ pasayha pasayha kāraṇaṃ karissāma -- mā yampissa taṃ  saddhāmattakaṃ pemamattakaṃ tamhāpi parihāyī'ti. ayaṃ kho, bhaddāli,  hetu ayaṃ paccayo yena midhekaccaṃ bhikkhuṃ pasayha pasayha kāraṇaṃ  karonti. ayaṃ pana, bhaddāli, hetu ayaṃ paccayo, yena midhekaccaṃ  bhikkhuṃ no tathā pasayha pasayha kāraṇaṃ karontī''ti. <br/><br/>[03] 145^b^.^eb^ ```ko ^a^V2.0117^ea^ nu kho, bhante, hetu, ko paccayo yena  pubbe appatarāni ^a^P1.0445^ea^ ceva sikkhāpadāni ahesuṃ  bahutarā ca bhikkhū aññāya saṇṭhahiṃsu? ko pana, bhante, hetu, ko  paccayo yena etarahi bahutarāni ceva sikkhāpadāni honti appatarā  ca bhikkhū aññāya saṇṭhahantī'ti? ``evametaṃ, bhaddāli, hoti sattesu  hāyamānesu, saddhamme ^a^T2.0175^ea^ antaradhāyamāne, bahutarāni ceva sikkhāpadāni  honti appatarā ca bhikkhū aññāya saṇṭhahantīti. na tāva,  bhaddāli, satthā sāvakānaṃ sikkhāpadaṃ paññāpeti yāva na idhekacce  āsavaṭṭhānīyā dhammā saṅghe pātubhavanti. yato ca kho, bhaddāli,  idhekacce āsavaṭṭhānīyā dhammā saṅghe pātubhavanti, atha satthā  sāvakānaṃ sikkhāpadaṃ paññāpeti tesaṃyeva āsavaṭṭhānīyānaṃ dhammānaṃ  paṭighātāya. na tāva, bhaddāli, idhekacce āsavaṭṭhānīyā dhammā saṅghe  pātubhavanti yāva na saṅgho mahattaṃ patto hoti. yato ca kho,  bhaddāli, saṅgho mahattaṃ patto hoti, atha idhekacce ^a^M2.0109^ea^ āsavaṭṭhānīyā  dhammā saṅghe pātubhavanti. atha satthā sāvakānaṃ sikkhāpadaṃ  paññāpeti tesaṃyeva āsavaṭṭhānīyānaṃ dhammānaṃ paṭighātāya. na tāva,  bhaddāli, idhekacce āsavaṭṭhānīyā dhammā saṅghe pātubhavanti yāva na  saṅgho lābhaggaṃ patto hoti, yasaggaṃ patto hoti, bāhusaccaṃ patto  hoti, rattaññutaṃ patto hoti. yato ca kho, bhaddāli, saṅgho  rattaññutaṃ patto hoti, atha idhekacce āsavaṭṭhānīyā dhammā saṅghe  pātubhavanti, atha satthā sāvakānaṃ sikkhāpadaṃ paññāpeti tesaṃyeva  āsavaṭṭhānīyānaṃ dhammānaṃ paṭighātāya. <br/><br/>[03] 146^b^.^eb^ ``appakā kho tumhe, bhaddāli, tena samayena  ahuvattha yadā vo ahaṃ ājānīyasusūpamaṃ dhammapariyāyaṃ desesiṃ. taṃ  sarasi {sarasi tvaṃ (sī0 pī0), sarasi taṃ (?)} bhaddālī''ti ^a^T2.0176^ea^?<br/><br/>[03] ``no hetaṃ, bhante''.<br/><br/>[03] ``tatra, bhaddāli, kaṃ hetuṃ paccesī''ti?<br/><br/>[03] ``so hi nūnāhaṃ, bhante, dīgharattaṃ satthusāsane sikkhāya  aparipūrakārī ahosi''nti.<br/><br/>[03] ``na kho, bhaddāli, eseva hetu, esa paccayo. api ca me  tvaṃ, bhaddāli, dīgharattaṃ cetasā ^a^V2.0118^ea^ cetoparicca vidito -- `na cāyaṃ  moghapuriso mayā dhamme desiyamāne aṭṭhiṃ katvā manasi katvā  sabbacetaso {sabbaṃ cetaso (ka0)} samannāharitvā ohitasoto dhammaṃ suṇātī'ti. api ca  te ahaṃ, bhaddāli, ājānīyasusūpamaṃ dhammapariyāyaṃ desessāmi. taṃ  suṇāhi, sādhukaṃ manasi karohi ^a^P1.0446^ea^;  bhāsissāmī''ti. ``evaṃ, bhante''ti kho āyasmā bhaddāli bhagavato  paccassosi. bhagavā etadavoca -- <br/><br/>[03] 147^b^.^eb^ ``seyyathāpi, bhaddāli, dakkho assadamako  bhadraṃ assājānīyaṃ labhitvā paṭhameneva mukhādhāne kāraṇaṃ kāreti.  tassa mukhādhāne kāraṇaṃ kāriyamānassa hontiyeva visūkāyitāni  visevitāni vipphanditāni kānici kānici, yathā taṃ akāritapubbaṃ  kāraṇaṃ kāriyamānassa. so abhiṇhakāraṇā anupubbakāraṇā tasmiṃ  ṭhāne parinibbāyati. yato kho, bhaddāli, bhadro assājānīyo  abhiṇhakāraṇā anupubbakāraṇā tasmiṃ ṭhāne parinibbuto hoti, tamenaṃ  assadamako uttari kāraṇaṃ kāreti yugādhāne. tassa yugādhāne  kāraṇaṃ kāriyamānassa hontiyeva visūkāyitāni visevitāni  vipphanditāni kānici kānici, yathā taṃ akāritapubbaṃ kāraṇaṃ  kāriyamānassa. so abhiṇhakāraṇā anupubbakāraṇā tasmiṃ ^a^T2.0177^ea^ ṭhāne  parinibbāyati ^a^M2.0110^ea^. yato kho, bhaddāli, bhadro assājānīyo  abhiṇhakāraṇā anupubbakāraṇā tasmiṃ ṭhāne parinibbuto hoti, tamenaṃ  assadamako uttari kāraṇaṃ kāreti anukkame maṇḍale khurakāse {khurakāye (sī0  pī0)} dhāve  davatte {ravatthe (sī0 syā0 kaṃ0 pī0)} rājaguṇe rājavaṃse uttame jave uttame haye uttame sākhalye.  tassa uttame jave uttame haye uttame sākhalye kāraṇaṃ kāriyamānassa  hontiyeva visūkāyitāni visevitāni vipphanditāni kānici  kānici, yathā taṃ akāritapubbaṃ kāraṇaṃ kāriyamānassa. so  abhiṇhakāraṇā anupubbakāraṇā tasmiṃ ṭhāne parinibbāyati. yato  kho, bhaddāli, bhadro assājānīyo abhiṇhakāraṇā anupubbakāraṇā  tasmiṃ ṭhāne parinibbuto hoti, tamenaṃ assadamako uttari vaṇṇiyañca  pāṇiyañca {valiyañca (sī0 pī0), baliyañca (syā0 kaṃ0)} anuppavecchati. imehi   kho, bhaddāli, dasahaṅgehi  samannāgato bhadro assājānīyo rājāraho hoti rājabhoggo rañño  aṅganteva saṅkhyaṃ gacchati.<br/><br/>[03] ``evameva kho, bhaddāli, dasahi dhammehi samannāgato bhikkhu  āhuneyyo hoti pāhuneyyo dakkhiṇeyyo añjalikaraṇīyo anuttaraṃ  puññakkhettaṃ lokassa. katamehi dasahi? idha, bhaddāli, bhikkhu  asekhāya sammādiṭṭhiyā samannāgato hoti, asekhena sammāsaṅkappena  samannāgato hoti, asekhāya ^a^V2.0119^ea^ sammāvācāya samannāgato hoti, asekhena  sammākammantena samannāgato hoti, asekhena sammāājīvena  samannāgato hoti, asekhena sammāvāyāmena samannāgato hoti ^a^T2.0178^ea^,  asekhāya sammāsatiyā ^a^P1.0447^ea^ samannāgato hoti,  asekhena sammāsamādhinā samannāgato hoti, asekhena sammāñāṇena  samannāgato hoti, asekhāya sammāvimuttiyā samannāgato hoti --  imehi kho, bhaddāli, dasahi dhammehi samannāgato bhikkhu āhuneyyo  hoti pāhuneyyo dakkhiṇeyyo añjalikaraṇīyo anuttaraṃ puññakkhettaṃ  lokassā''ti.<br/><br/>[03] idamavoca bhagavā. attamano āyasmā bhaddāli bhagavato  bhāsitaṃ abhinandīti. <br/><br/>[06] bhaddālisuttaṃ niṭṭhitaṃ pañcamaṃ. 


volume: 31
item: 16
title: cūḷamālukyasuttaṃ^mahāmālukyasuttaṃ^bhaddālisuttaṃ^laṭukikopamasuttaṃ^
content:
  [03] 148^b^.^eb^ evaṃ ^a^T2.0179^ea^ ^a^M2.0111^ea^ ^a^V2.0120^ea^ me sutaṃ -- ekaṃ samayaṃ bhagavā  aṅguttarāpesu viharati āpaṇaṃ nāma aṅguttarāpānaṃ nigamo. atha kho  bhagavā pubbaṇhasamayaṃ nivāsetvā pattacīvaramādāya āpaṇaṃ piṇḍāya  pāvisi. āpaṇe piṇḍāya caritvā pacchābhattaṃ piṇḍapātapaṭikkanto  yenaññataro vanasaṇḍo tenupasaṅkami divāvihārāya. taṃ vanasaṇḍaṃ  ajjhogāhetvā aññatarasmiṃ rukkhamūle divāvihāraṃ nisīdi.  āyasmāpi kho udāyī pubbaṇhasamayaṃ nivāsetvā pattacīvaramādāya  āpaṇaṃ piṇḍāya pāvisi. āpaṇe piṇḍāya caritvā pacchābhattaṃ  piṇḍapātapaṭikkanto yena so vanasaṇḍo tenupasaṅkami divāvihārāya.  taṃ vanasaṇḍaṃ ajjhogāhetvā aññatarasmiṃ rukkhamūle divāvihāraṃ  nisīdi. atha kho āyasmato udāyissa rahogatassa paṭisallīnassa  evaṃ cetaso parivitakko udapādi -- ``bahūnaṃ {bahunnaṃ (sī0 syā0 kaṃ0 pī0)  evamīdise aviññāṇakappakaraṇe} vata no bhagavā  dukkhadhammānaṃ apahattā, bahūnaṃ vata no bhagavā sukhadhammānaṃ upahattā;  bahūnaṃ vata no bhagavā akusalānaṃ dhammānaṃ apahattā, bahūnaṃ vata no  bhagavā kusalānaṃ dhammānaṃ upahattā''ti. atha kho āyasmā udāyī  sāyanhasamayaṃ paṭisallānā vuṭṭhito yena bhagavā tenupasaṅkami;  upasaṅkamitvā bhagavantaṃ abhivādetvā ekamantaṃ nisīdi ^a^P1.0448^ea^. <br/><br/>[03] 149^b^.^eb^ ekamantaṃ nisinno kho āyasmā udāyī  bhagavantaṃ etadavoca ^a^T2.0180^ea^ -- ``idha mayhaṃ, bhante, rahogatassa paṭisallīnassa  evaṃ cetaso parivitakko udapādi -- `bahūnaṃ vata no bhagavā  dukkhadhammānaṃ apahattā, bahūnaṃ vata no bhagavā sukhadhammānaṃ upahattā;  bahūnaṃ vata no bhagavā akusalānaṃ dhammānaṃ apahattā, bahūnaṃ vata no  bhagavā kusalānaṃ dhammānaṃ upahattā'ti. mayañhi, bhante, pubbe  sāyañceva bhuñjāma pāto ca divā ca vikāle. ahu kho so, bhante,  samayo yaṃ bhagavā bhikkhū āmantesi -- `iṅgha tumhe, bhikkhave, etaṃ  divāvikālabhojanaṃ pajahathā'ti. tassa mayhaṃ, bhante, ahudeva  aññathattaṃ, ahudeva {ahu (sī0 pī0)} domanassaṃ -- `yampi no saddhā gahapatikā divā  vikāle paṇītaṃ khādanīyaṃ bhojanīyaṃ denti tassapi no bhagavā  pahānamāha, tassapi no sugato paṭinissaggamāhā'ti. te ^a^M2.0112^ea^ mayaṃ,  bhante, bhagavati pemañca gāravañca hiriñca ottappañca sampassamānā ^a^V2.0121^ea^   evaṃ taṃ divāvikālabhojanaṃ pajahimhā. te mayaṃ, bhante, sāyañceva  bhuñjāma pāto ca. ahu kho so, bhante, samayo yaṃ bhagavā bhikkhū  āmantesi -- `iṅgha tumhe, bhikkhave, etaṃ rattiṃvikālabhojanaṃ  pajahathā'ti. tassa mayhaṃ, bhante, ahudeva aññathattaṃ ahudeva domanassaṃ  -- `yampi no imesaṃ dvinnaṃ bhattānaṃ paṇītasaṅkhātataraṃ tassapi no  bhagavā pahānamāha, tassapi no sugato paṭinissaggamāhā'ti.  bhūtapubbaṃ, bhante, aññataro puriso divā sūpeyyaṃ labhitvā evamāha --  `handa ca imaṃ nikkhipatha, sāyaṃ sabbeva samaggā ^a^T2.0181^ea^ bhuñjissāmā'ti.  yā kāci, bhante, saṅkhatiyo sabbā tā rattiṃ, appā divā. te  mayaṃ, bhante, bhagavati pemañca gāravañca hiriñca ottappañca  sampassamānā evaṃ taṃ rattiṃvikālabhojanaṃ pajahimhā. bhūtapubbaṃ, bhante,  bhikkhū rattandhakāratimisāyaṃ piṇḍāya carantā candanikampi  pavisanti, oligallepi papatanti, kaṇṭakāvāṭampi {kaṇṭakavattampi (sī0 pī0),  kaṇṭakarājimpi (syā0 kaṃ0)} ārohanti, suttampi  gāviṃ ārohanti, māṇavehipi samāgacchanti katakammehipi  akatakammehipi, mātugāmopi te {tena (ka0)} asaddhammena nimanteti. bhūtapubbāhaṃ,  bhante, rattandhakāratimisāyaṃ piṇḍāya carāmi. addasā kho maṃ, bhante,  aññatarā itthī vijjantarikāya bhājanaṃ dhovantī. disvā maṃ bhītā  vissaramakāsi -- `abhumme {abbhumme (sī0 pī0)} pisāco vata ma'nti! evaṃ vutte, ahaṃ,  bhante, taṃ itthiṃ etadavocaṃ -- `nāhaṃ, bhagini, pisāco; bhikkhu  piṇḍāya ^a^P1.0449^ea^ ṭhito'ti. `bhikkhussa ātumārī,  bhikkhussa mātumārī {ṭhito'ti. bhikkhussa ātumātumārī (ka0)}! varaṃ te,   bhikkhu, tiṇhena govikantanena  kucchi parikanto, na tveva varaṃ yaṃ {na tveva yā (sī0 pī0)} rattandhakāratimisāyaṃ kucchihetu  piṇḍāya carasī'ti {carasāti (sī0 pī0)}. tassa mayhaṃ, bhante, tadanussarato evaṃ  hoti -- `bahūnaṃ vata no bhagavā dukkhadhammānaṃ apahattā, bahūnaṃ vata  no bhagavā sukhadhammānaṃ upahattā; bahūnaṃ vata no bhagavā akusalānaṃ  dhammānaṃ apahattā, bahūnaṃ vata no bhagavā kusalānaṃ dhammānaṃ  upahattā'''ti. <br/><br/>[03] 150^b^.^eb^ ``evameva panudāyi, idhekacce moghapurisā  `idaṃ pajahathā'ti mayā ^a^T2.0182^ea^ vuccamānā te evamāhaṃsu -- `kiṃ panimassa  appamattakassa oramattakassa adhisallikhatevāyaṃ samaṇo'ti. te  tañceva nappajahanti, mayi ^a^M2.0113^ea^ ca appaccayaṃ upaṭṭhāpenti. ye ca bhikkhū  sikkhākāmā tesaṃ taṃ, udāyi, hoti balavaṃ bandhanaṃ, daḷhaṃ bandhanaṃ,  thiraṃ bandhanaṃ, apūtikaṃ bandhanaṃ, thūlo, kaliṅgaro -- seyyathāpi,  udāyi, laṭukikā sakuṇikā pūtilatāya bandhanena baddhā tattheva vadhaṃ  vā bandhaṃ vā maraṇaṃ vā āgameti. yo nu kho, udāyi, evaṃ vadeyya  -- `yena sā laṭukikā sakuṇikā pūtilatāya bandhanena baddhā tattheva  vadhaṃ vā bandhaṃ vā maraṇaṃ vā āgameti, tañhi tassā abalaṃ bandhanaṃ ^a^V2.0122^ea^,  dubbalaṃ bandhanaṃ, pūtikaṃ bandhanaṃ, asārakaṃ bandhana'nti; sammā nu kho  so, udāyi, vadamāno vadeyyā''ti? ``no hetaṃ, bhante. yena sā,  bhante, laṭukikā sakuṇikā pūtilatāya bandhanena baddhā tattheva vadhaṃ vā  bandhaṃ vā maraṇaṃ vā āgameti, tañhi tassā balavaṃ bandhanaṃ, daḷhaṃ  bandhanaṃ, thiraṃ bandhanaṃ apūtikaṃ bandhanaṃ, thūlo, kaliṅgaro''ti.  ``evameva kho, udāyi, idhekacce moghapurisā `idaṃ pajahathā'ti mayā  vuccamānā te evamāhaṃsu -- `kiṃ panimassa appamattakassa  oramattakassa adhisallikhatevāyaṃ samaṇo'ti? te tañceva  nappajahanti, mayi ca appaccayaṃ upaṭṭhāpenti. ye ca bhikkhū  sikkhākāmā tesaṃ taṃ, udāyi, hoti balavaṃ bandhanaṃ, daḷhaṃ bandhanaṃ,  thiraṃ bandhanaṃ, apūtikaṃ bandhanaṃ, thūlo, kaliṅgaro''. <br/><br/>[03] 151^b^.^eb^ ``idha ^a^T2.0183^ea^ panudāyi, ekacce kulaputtā `idaṃ  pajahathā'ti mayā ^a^P1.0450^ea^ vuccamānā te evamāhaṃsu --  `kiṃ panimassa appamattakassa oramattakassa pahātabbassa yassa no  bhagavā pahānamāha, yassa no sugato paṭinissaggamāhā'ti? te  tañceva pajahanti, mayi ca na appaccayaṃ upaṭṭhāpenti. ye ca bhikkhū  sikkhākāmā te taṃ pahāya appossukkā pannalomā paradattavuttā {paradavuttā (sī0  syā0 kaṃ0 pī0)}  migabhūtena cetasā viharanti. tesaṃ taṃ, udāyi, hoti abalaṃ bandhanaṃ,  dubbalaṃ bandhanaṃ, pūtikaṃ bandhanaṃ, asārakaṃ bandhanaṃ -- seyyathāpi,  udāyi, rañño nāgo īsādanto urūḷhavā abhijāto saṅgāmāvacaro  daḷhehi varattehi bandhanehi baddho īsakaṃyeva kāyaṃ sannāmetvā tāni  bandhanāni saṃchinditvā saṃpadāletvā yena kāmaṃ pakkamati. yo nu  kho, udāyi, evaṃ vadeyya -- `yehi so rañño nāgo īsādanto  urūḷhavā abhijāto saṅgāmāvacaro daḷhehi varattehi bandhanehi baddho  īsakaṃyeva kāyaṃ sannāmetvā tāni bandhanāni saṃchinditvā saṃpadāletvā  yena kāmaṃ pakkamati, tañhi tassa balavaṃ bandhanaṃ, daḷhaṃ bandhanaṃ, thiraṃ  bandhanaṃ, apūtikaṃ ^a^M2.0114^ea^ bandhanaṃ, thūlo, kaliṅgaro'ti; sammā nu kho so,  udāyi, vadamāno vadeyyā''ti? ``no hetaṃ, bhante. yehi so,  bhante, rañño nāgo īsādanto urūḷhavā abhijāto saṅgāmāvacaro  daḷhehi varattehi bandhanehi baddho īsakaṃyeva kāyaṃ sannāmetvā tāni  bandhanāni saṃchinditvā ^a^T2.0184^ea^ saṃpadāletvā yena kāmaṃ pakkamati, tañhi tassa  abalaṃ bandhanaṃ...pe0... asārakaṃ bandhana''nti. ``evameva kho,  udāyi, idhekacce kulaputtā `idaṃ pajahathā'ti mayā vuccamānā te  evamāhaṃsu -- `kiṃ panimassa appamattakassa oramattakassa  pahātabbassa yassa no bhagavā pahānamāha, yassa no sugato  paṭinissaggamāhā'ti? te tañceva pajahanti, mayi ca na appaccayaṃ  upaṭṭhāpenti. ye ca bhikkhū sikkhākāmā te taṃ ^a^V2.0123^ea^ pahāya appossukkā  pannalomā paradattavuttā migabhūtena cetasā viharanti. tesaṃ taṃ,  udāyi, hoti abalaṃ bandhanaṃ, dubbalaṃ bandhanaṃ, pūtikaṃ bandhanaṃ,  asārakaṃ bandhanaṃ''. <br/><br/>[03] 152^b^.^eb^ ``seyyathāpi, udāyi, puriso daliddo  assako anāḷhiyo; tassa'ssa ekaṃ agārakaṃ oluggaviluggaṃ  kākātidāyiṃ {kākātiḍāyiṃ (?)} naparamarūpaṃ, ekā khaṭopikā {kaḷopikā  (ka0)} oluggaviluggā  naparamarūpā, ekissā kumbhiyā ^a^P1.0451^ea^ dhaññasamavāpakaṃ  naparamarūpaṃ, ekā jāyikā naparamarūpā. so ārāmagataṃ bhikkhuṃ  passeyya sudhotahatthapādaṃ manuññaṃ bhojanaṃ bhuttāviṃ sītāya chāyāya  nisinnaṃ adhicitte yuttaṃ. tassa evamassa -- `sukhaṃ vata, bho,  sāmaññaṃ, ārogyaṃ vata, bho, sāmaññaṃ! so vatassaṃ {so vatassa (ka0)} yohaṃ kesamassuṃ  ohāretvā kāsāyāni vatthāni acchādetvā agārasmā anagāriyaṃ  pabbajeyya'nti. so na sakkuṇeyya ekaṃ agārakaṃ oluggaviluggaṃ  kākātidāyiṃ naparamarūpaṃ pahāya, ekaṃ khaṭopikaṃ ^a^T2.0185^ea^ oluggaviluggaṃ  naparamarūpaṃ pahāya, ekissā kumbhiyā dhaññasamavāpakaṃ naparamarūpaṃ  pahāya, ekaṃ jāyikaṃ naparamarūpaṃ pahāya kesamassuṃ ohāretvā  kāsāyāni vatthāni acchādetvā agārasmā anagāriyaṃ pabbajituṃ.  yo nu kho, udāyi, evaṃ vadeyya -- `yehi so puriso bandhanehi  baddho na sakkoti ekaṃ agārakaṃ oluggaviluggaṃ kākātidāyiṃ  naparamarūpaṃ pahāya, ekaṃ khaṭopikaṃ oluggaviluggaṃ naparamarūpaṃ pahāya,  ekissā kumbhiyā dhaññasamavāpakaṃ naparamarūpaṃ pahāya, ekaṃ jāyikaṃ  naparamarūpaṃ pahāya kesamassuṃ ^a^M2.0115^ea^ ohāretvā kāsāyāni vatthāni  acchādetvā agārasmā anagāriyaṃ pabbajituṃ; tañhi tassa abalaṃ  bandhanaṃ, dubbalaṃ bandhanaṃ, pūtikaṃ bandhanaṃ, asārakaṃ bandhana'nti; sammā  nu kho so, udāyi, vadamāno vadeyyā''ti? ``no hetaṃ, bhante.  yehi so, bhante, puriso bandhanehi baddho, na sakkoti ekaṃ agārakaṃ  oluggaviluggaṃ kākātidāyiṃ naparamarūpaṃ pahāya, ekaṃ khaṭopikaṃ  oluggaviluggaṃ naparamarūpaṃ pahāya, ekissā kumbhiyā dhaññasamavāpakaṃ  naparamarūpaṃ pahāya, ekaṃ jāyikaṃ naparamarūpaṃ pahāya kesamassuṃ  ohāretvā kāsāyāni vatthāni acchādetvā agārasmā anagāriyaṃ  pabbajituṃ; tañhi tassa balavaṃ bandhanaṃ, daḷhaṃ bandhanaṃ, thiraṃ bandhanaṃ,  apūtikaṃ bandhanaṃ, thūlo, kaliṅgaro''ti. ``evameva kho, udāyi,  idhekacce moghapurisā `idaṃ pajahathā'ti mayā vuccamānā te evamāhaṃsu  -- `kiṃ panimassa appamattakassa oramattakassa ^a^T2.0186^ea^ adhisallikhatevāyaṃ  samaṇo'ti? te tañceva nappajahanti, mayi ca appaccayaṃ upaṭṭhāpenti.  ye ca bhikkhū sikkhākāmā tesaṃ taṃ, udāyi, hoti balavaṃ bandhanaṃ,  daḷhaṃ bandhanaṃ, thiraṃ bandhanaṃ, apūtikaṃ bandhanaṃ, thūlo, kaliṅgaro''. <br/><br/>[03] 153^b^.^eb^ ``seyyathāpi ^a^V2.0124^ea^, udāyi, gahapati vā gahapatiputto  vā aḍḍho mahaddhano ^a^P1.0452^ea^ mahābhogo, nekānaṃ  nikkhagaṇānaṃ cayo, nekānaṃ dhaññagaṇānaṃ cayo, nekānaṃ khettagaṇānaṃ  cayo, nekānaṃ vatthugaṇānaṃ cayo, nekānaṃ bhariyagaṇānaṃ cayo, nekānaṃ  dāsagaṇānaṃ cayo, nekānaṃ dāsigaṇānaṃ cayo; so ārāmagataṃ bhikkhuṃ  passeyya sudhotahatthapādaṃ manuññaṃ bhojanaṃ bhuttāviṃ sītāya chāyāya  nisinnaṃ adhicitte yuttaṃ. tassa evamassa -- `sukhaṃ vata, bho,  sāmaññaṃ, ārogyaṃ vata, bho, sāmaññaṃ! so vatassaṃ yohaṃ kesamassuṃ  ohāretvā kāsāyāni vatthāni acchādetvā agārasmā anagāriyaṃ  pabbajeyya'nti. so sakkuṇeyya nekāni nikkhagaṇāni pahāya,  nekāni dhaññagaṇāni pahāya, nekāni khettagaṇāni pahāya, nekāni  vatthugaṇāni pahāya, nekāni bhariyagaṇāni pahāya, nekāni  dāsagaṇāni pahāya, nekāni dāsigaṇāni pahāya kesamassuṃ ohāretvā  kāsāyāni vatthāni acchādetvā agārasmā anagāriyaṃ pabbajituṃ.  yo nu kho, udāyi, evaṃ vadeyya -- `yehi so gahapati vā  gahapatiputto vā bandhanehi baddho, sakkoti nekāni nikkhagaṇāni  pahāya, nekāni dhaññagaṇāni pahāya, nekāni ^a^M2.0116^ea^ khettagaṇāni pahāya,  nekāni vatthugaṇāni pahāya, nekāni bhariyagaṇāni pahāya, nekāni  dāsagaṇāni pahāya, nekāni dāsigaṇāni pahāya kesamassuṃ ohāretvā  kāsāyāni vatthāni acchādetvā agārasmā anagāriyaṃ pabbajituṃ,  tañhi tassa balavaṃ bandhanaṃ, daḷhaṃ bandhanaṃ, thiraṃ bandhanaṃ, apūtikaṃ  bandhanaṃ, thūlo, kaliṅgaro'ti; sammā nu kho so, udāyi, vadamāno  vadeyyā''ti? ``no hetaṃ, bhante. yehi so, bhante, gahapati vā  gahapatiputto vā bandhanehi baddho, sakkoti nekāni nikkhagaṇāni  pahāya, nekāni dhaññagaṇāni pahāya, nekāni ^a^T2.0187^ea^ khettagaṇāni pahāya,  nekāni vatthugaṇāni pahāya, nekāni bhariyagaṇāni pahāya, nekāni  dāsagaṇāni pahāya, nekāni dāsigaṇāni pahāya kesamassuṃ ohāretvā  kāsāyāni vatthāni acchādetvā agārasmā anagāriyaṃ pabbajituṃ;  tañhi tassa abalaṃ bandhanaṃ, dubbalaṃ bandhanaṃ, pūtikaṃ bandhanaṃ, asārakaṃ  bandhana''nti. ``evameva kho, udāyi, idhekacce kulaputtā `idaṃ  pajahathā'ti mayā vuccamānā te evamāhaṃsu -- `kiṃ panimassa  appamattakassa oramattakassa pahātabbassa yassa no bhagavā pahānamāha  yassa, no sugato paṭinissaggamāhā'ti? te tañceva pajahanti, mayi  ca na appaccayaṃ upaṭṭhāpenti. ye ca bhikkhū sikkhākāmā te taṃ  pahāya ^a^P1.0453^ea^ appossukkā pannalomā paradattavuttā  migabhūtena cetasā viharanti. tesaṃ taṃ, udāyi, hoti abalaṃ bandhanaṃ,  dubbalaṃ bandhanaṃ, pūtikaṃ bandhanaṃ, asārakaṃ bandhanaṃ''. <br/><br/>[03] 154^b^.^eb^ ``cattārome ^a^V2.0125^ea^, udāyi, puggalā santo  saṃvijjamānā lokasmiṃ. katame ^a^T2.0188^ea^ cattāro? idhudāyi, ekacco  puggalo upadhipahānāya paṭipanno hoti upadhipaṭinissaggāya. tamenaṃ  upadhipahānāya paṭipannaṃ upadhipaṭinissaggāya upadhipaṭisaṃyuttā  sarasaṅkappā samudācaranti. so te adhivāseti, nappajahati, na  vinodeti, na byantīkaroti, na anabhāvaṃ gameti. imaṃ kho ahaṃ,  udāyi, puggalaṃ `saṃyutto'ti vadāmi no `visaṃyutto'. taṃ kissa  hetu? indriyavemattatā hi me, udāyi, imasmiṃ puggale viditā.<br/><br/>[03] ``idha panudāyi, ekacco puggalo upadhipahānāya paṭipanno  hoti upadhipaṭinissaggāya. tamenaṃ upadhipahānāya paṭipannaṃ  upadhipaṭinissaggāya upadhipaṭisaṃyuttā sarasaṅkappā samudācaranti.  so te nādhivāseti, pajahati, vinodeti, byantīkaroti, anabhāvaṃ  gameti. imampi kho ahaṃ, udāyi ^a^M2.0117^ea^, puggalaṃ `saṃyutto'ti vadāmi no  `visaṃyutto'. taṃ kissa hetu? indriyavemattatā hi me, udāyi,  imasmiṃ puggale viditā. <br/><br/>[01] ``idha panudāyi, ekacco puggalo upadhipahānāya  paṭipanno hoti upadhipaṭinissaggāya. tamenaṃ upadhipahānāya paṭipannaṃ  upadhipaṭinissaggāya kadāci karahaci satisammosā upadhipaṭisaṃyuttā  sarasaṅkappā samudācaranti; dandho, udāyi, satuppādo. atha kho naṃ  khippameva pajahati, vinodeti, byantīkaroti, anabhāvaṃ gameti.  seyyathāpi, udāyi, puriso divasaṃsantatte {divasasantatte (sī0 syā0 kaṃ0  pī0)} ayokaṭāhe dve vā tīṇi  vā udakaphusitāni nipāteyya; dandho, udāyi, udakaphusitānaṃ  nipāto. atha kho naṃ khippameva parikkhayaṃ pariyādānaṃ gaccheyya.  evameva kho, udāyi, idhekacco ^a^T2.0189^ea^ puggalo upadhipahānāya paṭipanno hoti  upadhipaṭinissaggāya. tamenaṃ upadhipahānāya paṭipannaṃ  upadhipaṭinissaggāya kadāci karahaci satisammosā upadhipaṭisaṃyuttā  sarasaṅkappā samudācaranti; dandho, udāyi, satuppādo. atha kho naṃ  khippameva pajahati, vinodeti, byantīkaroti, anabhāvaṃ gameti.  imampi kho ahaṃ, udāyi, puggalaṃ `saṃyutto'ti vadāmi no  `visaṃyutto'. taṃ ^a^P1.0454^ea^ kissa hetu? indriyavemattatā  hi me, udāyi, imasmiṃ puggale viditā.<br/><br/>[03] ``idha panudāyi, ekacco puggalo `upadhi dukkhassa mūla'nti  -- iti viditvā nirupadhi hoti, upadhisaṅkhaye vimutto. imaṃ  kho ahaṃ, udāyi, puggalaṃ `visaṃyutto'ti vadāmi no `saṃyutto'ti ^a^V2.0126^ea^.  taṃ kissa hetu? indriyavemattatā hi me, udāyi, imasmiṃ puggale  viditā. ime kho, udāyi, cattāro puggalā santo saṃvijjamānā  lokasmiṃ. <br/><br/>[03] 155^b^.^eb^ ``pañca kho ime, udāyi, kāmaguṇā. katame  pañca? cakkhuviññeyyā rūpā iṭṭhā kantā manāpā piyarūpā  kāmūpasaṃhitā rajanīyā, sotaviññeyyā saddā...pe0... ghānaviññeyyā  gandhā... jivhāviññeyyā rasā... kāyaviññeyyā phoṭṭhabbā iṭṭhā kantā  manāpā piyarūpā kāmūpasaṃhitā rajanīyā. ime kho, udāyi, pañca  kāmaguṇā. yaṃ kho, udāyi, ime pañca kāmaguṇe paṭicca uppajjati  sukhaṃ somanassaṃ idaṃ vuccati kāmasukhaṃ miḷhasukhaṃ {mīḷhasukhaṃ (sī0 pī0)} puthujjanasukhaṃ  anariyasukhaṃ, na sevitabbaṃ, na bhāvetabbaṃ, na bahulīkātabbaṃ;  `bhāyitabbaṃ ^a^T2.0190^ea^ etassa sukhassā'ti vadāmi. <br/><br/>[03] 156^b^.^eb^ ``idhudāyi ^a^M2.0118^ea^, bhikkhu vivicceva  kāmehi...pe0... paṭhamaṃ jhānaṃ upasampajja viharati, vitakkavicārānaṃ  vūpasamā... dutiyaṃ jhānaṃ upasampajja viharati, pītiyā ca  virāgā... tatiyaṃ jhānaṃ upasampajja viharati, sukhassa ca pahānā...  catutthaṃ jhānaṃ upasampajja viharati. idaṃ vuccati nekkhammasukhaṃ pavivekasukhaṃ  upasamasukhaṃ sambodhasukhaṃ, āsevitabbaṃ, bhāvetabbaṃ, bahulīkātabbaṃ;  `na bhāyitabbaṃ etassa sukhassā'ti vadāmi. <br/><br/>[01] ``idhudāyi, bhikkhu vivicceva kāmehi...pe0...  paṭhamaṃ jhānaṃ upasampajja viharati; idaṃ kho ahaṃ, udāyi, iñjitasmiṃ vadāmi.  kiñca tattha iñjitasmiṃ? yadeva tattha vitakkavicārā aniruddhā  honti idaṃ tattha iñjitasmiṃ. idhudāyi, bhikkhu vitakkavicārānaṃ  vūpasamā...pe0... dutiyaṃ jhānaṃ upasampajja viharati; idampi kho  ahaṃ, udāyi, iñjitasmiṃ vadāmi. kiñca tattha iñjitasmiṃ? yadeva  tattha pītisukhaṃ aniruddhaṃ hoti idaṃ tattha iñjitasmiṃ. idhudāyi,  bhikkhu pītiyā ca virāgā...pe0... ^a^V2.0127^ea^ tatiyaṃ jhānaṃ upasampajja  viharati; idampi kho ahaṃ, udāyi, iñjitasmiṃ vadāmi. kiñca  tattha iñjitasmiṃ? yadeva tattha upekkhāsukhaṃ ^a^P1.0455^ea^  aniruddhaṃ hoti idaṃ tattha iñjitasmiṃ. idhudāyi, bhikkhu sukhassa  ca pahānā...pe0... catutthaṃ jhānaṃ upasampajja viharati; idaṃ kho ahaṃ,  udāyi, aniñjitasmiṃ vadāmi.<br/><br/>[03] ``idhudāyi ^a^T2.0191^ea^, bhikkhu vivicceva kāmehi...pe0... paṭhamaṃ jhānaṃ  upasampajja viharati; idaṃ kho ahaṃ, udāyi, `anala'nti vadāmi,  `pajahathā'ti vadāmi, `samatikkamathā'ti vadāmi. ko ca tassa  samatikkamo? idhudāyi, bhikkhu vitakkavicārānaṃ vūpasamā...  dutiyaṃ jhānaṃ upasampajja viharati, ayaṃ tassa samatikkamo;  idampi kho ahaṃ, udāyi, `anala'nti vadāmi, `pajahathā'ti vadāmi,  `samatikkamathā'ti vadāmi. ko ca tassa samatikkamo? idhudāyi,  bhikkhu pītiyā ca virāgā... tatiyaṃ jhānaṃ upasampajja  viharati, ayaṃ tassa samatikkamo; idampi kho ahaṃ, udāyi,  `anala'nti vadāmi, `pajahathā'ti vadāmi, `samatikkamathā'ti vadāmi.  ko ca tassa samatikkamo? idhudāyi, bhikkhu sukhassa ca  pahānā... catutthaṃ jhānaṃ upasampajja  viharati, ayaṃ tassa samatikkamo; idampi kho ahaṃ, udāyi,  `anala'nti vadāmi, `pajahathā'ti vadāmi, `samatikkamathā'ti vadāmi.  ko ca tassa samatikkamo? idhudāyi, bhikkhu sabbaso  rūpasaññānaṃ samatikkamā paṭighasaññānaṃ atthaṅgamā nānattasaññānaṃ  amanasikārā `ananto ākāso'ti ākāsānañcāyatanaṃ upasampajja  viharati, ayaṃ tassa samatikkamo; idampi kho ahaṃ, udāyi,  `anala'nti ^a^M2.0119^ea^ vadāmi, `pajahathā'ti vadāmi, `samatikkamathā'ti vadāmi.  ko ca tassa samatikkamo? idhudāyi, bhikkhu sabbaso  ākāsānañcāyatanaṃ samatikkamma `anantaṃ viññāṇa'nti  viññāṇañcāyatanaṃ upasampajja viharati, ayaṃ tassa samatikkamo ^a^T2.0192^ea^;  idampi kho ahaṃ, udāyi, `anala'nti vadāmi, `pajahathā'ti vadāmi,  `samatikkamathā'ti vadāmi. ko ca ^a^V2.0128^ea^ tassa samatikkamo? idhudāyi,  bhikkhu sabbaso viññāṇañcāyatanaṃ samatikkamma `natthi kiñcī'ti  ākiñcaññāyatanaṃ upasampajja viharati, ayaṃ tassa samatikkamo;  idampi kho ahaṃ, udāyi, `anala'nti vadāmi, `pajahathā'ti vadāmi,  `samatikkamathā'ti vadāmi. ko ca tassa samatikkamo? idhudāyi,  bhikkhu sabbaso ākiñcaññāyatanaṃ samatikkamma nevasaññānāsaññāyatanaṃ  upasampajja ^a^P1.0456^ea^ viharati, ayaṃ tassa samatikkamo;  idampi kho ahaṃ, udāyi, `anala'nti vadāmi, `pajahathā'ti vadāmi,  `samatikkamathā'ti vadāmi. ko ca tassa samatikkamo? idhudāyi,  bhikkhu sabbaso nevasaññānāsaññāyatanaṃ samatikkamma  saññāvedayitanirodhaṃ upasampajja viharati, ayaṃ tassa samatikkamo;  iti kho ahaṃ, udāyi, nevasaññānāsaññāyatanassapi pahānaṃ vadāmi.  passasi no tvaṃ, udāyi, taṃ saṃyojanaṃ aṇuṃ vā thūlaṃ vā yassāhaṃ no  pahānaṃ vadāmī''ti? ``no hetaṃ, bhante''ti.<br/><br/>[03] idamavoca bhagavā. attamano āyasmā udāyī bhagavato  bhāsitaṃ abhinandīti. <br/><br/>[06] laṭukikopamasuttaṃ niṭṭhitaṃ chaṭṭhaṃ. 


volume: 31
item: 17
title: mahāmālukyasuttaṃ^bhaddālisuttaṃ^laṭukikopamasuttaṃ^cātumasuttaṃ^
content:
  [03] 157^b^.^eb^ evaṃ ^a^T2.0193^ea^ ^a^V2.0129^ea^ me sutaṃ -- ekaṃ samayaṃ bhagavā cātumāyaṃ  viharati āmalakīvane. tena kho pana samayena  sāriputtamoggallānappamukhāni pañcamattāni bhikkhusatāni cātumaṃ  anuppattāni honti bhagavantaṃ dassanāya. te ca āgantukā bhikkhū  nevāsikehi bhikkhūhi saddhiṃ paṭisammodamānā senāsanāni  paññāpayamānā pattacīvarāni paṭisāmayamānā uccāsaddā mahāsaddā ahesuṃ.  atha kho bhagavā āyasmantaṃ ānandaṃ āmantesi -- ``ke panete,  ānanda, uccāsaddā mahāsaddā, kevaṭṭā maññe macchavilope''ti?  ``etāni, bhante, sāriputtamoggallānappamukhāni pañcamattāni  bhikkhusatāni cātumaṃ ^a^M2.0120^ea^ anuppattāni bhagavantaṃ dassanāya. te āgantukā  bhikkhū nevāsikehi bhikkhūhi saddhiṃ paṭisammodamānā senāsanāni  paññāpayamānā pattacīvarāni paṭisāmayamānā uccāsaddā mahāsaddā''ti.  ``tenahānanda, mama vacanena te bhikkhū āmantehi -- `satthā  āyasmante āmantetī'''ti. ``evaṃ, bhante''ti kho āyasmā  ānando bhagavato paṭissutvā yena te bhikkhū tenupasaṅkami;  upasaṅkamitvā te bhikkhū etadavoca -- ``satthā āyasmante  āmantetī''ti. ``evamāvuso''ti kho te bhikkhū ^a^P1.0457^ea^  āyasmato ānandassa paṭissutvā yena bhagavā  tenupasaṅkamiṃsu; upasaṅkamitvā bhagavantaṃ abhivādetvā ekamantaṃ  nisīdiṃsu. ekamantaṃ nisinne kho te ^a^T2.0194^ea^ bhikkhū bhagavā etadavoca --  ``kiṃ nu tumhe, bhikkhave, uccāsaddā mahāsaddā, kevaṭṭā maññe  macchavilope''ti? ``imāni, bhante, sāriputtamoggallānappamukhāni  pañcamattāni bhikkhusatāni cātumaṃ anuppattāni bhagavantaṃ dassanāya.  teme āgantukā bhikkhū nevāsikehi bhikkhūhi saddhiṃ paṭisammodamānā  senāsanāni paññāpayamānā pattacīvarāni paṭisāmayamānā uccāsaddā  mahāsaddā''ti. ``gacchatha, bhikkhave, paṇāmemi vo, na vo mama  santike vatthabba''nti. ``evaṃ, bhante''ti kho te bhikkhū bhagavato  paṭissutvā uṭṭhāyāsanā bhagavantaṃ abhivādetvā padakkhiṇaṃ katvā  senāsanaṃ saṃsāmetvā pattacīvaramādāya pakkamiṃsu. <br/><br/>[03] 158^b^.^eb^ tena kho pana samayena cātumeyyakā sakyā  santhāgāre {sandhāgāre (ka0)} sannipatitā honti kenacideva ^a^V2.0130^ea^ karaṇīyena. addasaṃsu kho  cātumeyyakā sakyā te bhikkhū dūratova āgacchante; disvāna yena te  bhikkhū tenupasaṅkamiṃsu; upasaṅkamitvā te bhikkhū etadavocuṃ --  ``handa, kahaṃ pana tumhe āyasmanto gacchathā''ti? ``bhagavatā kho,  āvuso, bhikkhusaṅgho paṇāmito''ti. ``tenahāyasmanto muhuttaṃ  nisīdatha, appeva nāma mayaṃ sakkuṇeyyāma bhagavantaṃ pasādetu''nti.  ``evamāvuso''ti kho te bhikkhū cātumeyyakānaṃ sakyānaṃ paccassosuṃ.  atha kho cātumeyyakā sakyā yena bhagavā tenupasaṅkamiṃsu;  upasaṅkamitvā bhagavantaṃ ^a^T2.0195^ea^ abhivādetvā ekamantaṃ nisīdiṃsu. ekamantaṃ  nisinnā kho cātumeyyakā sakyā bhagavantaṃ etadavocuṃ --  ``abhinandatu, bhante, bhagavā bhikkhusaṅghaṃ; abhivadatu, bhante, bhagavā  bhikkhusaṅghaṃ. seyyathāpi, bhante ^a^M2.0121^ea^, bhagavatā pubbe bhikkhusaṅgho  anuggahito, evameva bhagavā etarahi anuggaṇhātu bhikkhusaṅghaṃ.  santettha, bhante, bhikkhū navā acirapabbajitā adhunāgatā imaṃ  dhammavinayaṃ. tesaṃ bhagavantaṃ dassanāya alabhantānaṃ siyā aññathattaṃ,  siyā vipariṇāmo. seyyathāpi, bhante, bījānaṃ taruṇānaṃ udakaṃ  alabhantānaṃ siyā aññathattaṃ siyā vipariṇāmo; evameva kho, bhante,  santettha bhikkhū ^a^P1.0458^ea^ navā acirapabbajitā adhunāgatā  imaṃ dhammavinayaṃ, tesaṃ bhagavantaṃ dassanāya alabhantānaṃ siyā  aññathattaṃ, siyā vipariṇāmo. seyyathāpi, bhante, vacchassa taruṇassa  mātaraṃ apassantassa siyā aññathattaṃ, siyā vipariṇāmo; evameva  kho, bhante, santettha bhikkhū navā acirapabbajitā adhunāgatā imaṃ  dhammavinayaṃ, tesaṃ bhagavantaṃ apassantānaṃ siyā aññathattaṃ, siyā  vipariṇāmo. abhinandatu, bhante, bhagavā bhikkhusaṅghaṃ; abhivadatu,  bhante, bhagavā bhikkhusaṅghaṃ. seyyathāpi, bhante, bhagavatā pubbe  bhikkhusaṅgho anuggahito; evameva bhagavā etarahi anuggaṇhātu  bhikkhusaṅgha''nti. <br/><br/>[03] 159^b^.^eb^ atha kho brahmā sahampati bhagavato cetasā  cetoparivitakkamaññāya -- seyyathāpi nāma balavā puriso samiñjitaṃ {sammiñjitaṃ  (sī0 syā0 kaṃ0 pī0)}  vā bāhaṃ pasāreyya, pasāritaṃ vā bāhaṃ samiñjeyya, evameva --  brahmaloke ^a^T2.0196^ea^ antarahito bhagavato purato pāturahosi. atha kho brahmā  sahampati ekaṃsaṃ uttarāsaṅgaṃ karitvā yena bhagavā tenañjaliṃ paṇāmetvā  bhagavantaṃ etadavoca -- ``abhinandatu, bhante, bhagavā bhikkhusaṅghaṃ;  abhivadatu, bhante, bhagavā bhikkhusaṅghaṃ. seyyathāpi, bhante, bhagavatā  pubbe bhikkhusaṅgho anuggahito; evameva bhagavā etarahi anuggaṇhātu  bhikkhusaṅghaṃ. santettha, bhante, bhikkhū navā acirapabbajitā  adhunāgatā imaṃ dhammavinayaṃ, tesaṃ bhagavantaṃ ^a^V2.0131^ea^ dassanāya alabhantānaṃ  siyā aññathattaṃ, siyā vipariṇāmo. seyyathāpi, bhante, bījānaṃ  taruṇānaṃ udakaṃ alabhantānaṃ siyā aññathattaṃ, siyā vipariṇāmo;  evameva kho, bhante, santettha bhikkhū navā acirapabbajitā adhunāgatā  imaṃ dhammavinayaṃ, tesaṃ bhagavantaṃ dassanāya alabhantānaṃ siyā  aññathattaṃ, siyā vipariṇāmo. seyyathāpi bhante, vacchassa taruṇassa  mātaraṃ apassantassa siyā aññathattaṃ, siyā vipariṇāmo; evameva  kho, bhante, santettha bhikkhū navā ^a^M2.0122^ea^ acirapabbajitā adhunāgatā imaṃ  dhammavinayaṃ, tesaṃ bhagavantaṃ apassantānaṃ siyā aññathattaṃ, siyā  vipariṇāmo. abhinandatu, bhante, bhagavā bhikkhusaṅghaṃ; abhivadatu,  bhante, bhagavā bhikkhusaṅghaṃ. seyyathāpi, bhante, bhagavatā pubbe  bhikkhusaṅgho ^a^P1.0459^ea^ anuggahito; evameva bhagavā etarahi  anuggaṇhātu bhikkhusaṅgha''nti. <br/><br/>[03] 160^b^.^eb^ asakkhiṃsu kho cātumeyyakā ca sakyā brahmā  ca sahampati bhagavantaṃ pasādetuṃ bījūpamena ca taruṇūpamena ca. atha ^a^T2.0197^ea^  kho āyasmā mahāmoggallāno bhikkhū āmantesi -- ``uṭṭhethāvuso,  gaṇhatha pattacīvaraṃ. pasādito bhagavā cātumeyyakehi ca sakyehi  brahmunā ca sahampatinā bījūpamena ca taruṇūpamena cā''ti.  ``evamāvuso''ti kho te bhikkhū āyasmato mahāmoggallānassa  paṭissutvā uṭṭhāyāsanā pattacīvaramādāya yena bhagavā tenupasaṅkamiṃsu;  upasaṅkamitvā bhagavantaṃ abhivādetvā ekamantaṃ nisīdiṃsu. ekamantaṃ  nisinnaṃ kho āyasmantaṃ sāriputtaṃ bhagavā etadavoca -- ``kinti te,  sāriputta, ahosi mayā bhikkhusaṅghe paṇāmite''ti? ``evaṃ kho  me, bhante, ahosi -- `bhagavatā bhikkhusaṅgho paṇāmito.  appossukko dāni bhagavā diṭṭhadhammasukhavihāraṃ anuyutto viharissati,  mayampi dāni appossukkā diṭṭhadhammasukhavihāramanuyuttā  viharissāmā'''ti. ``āgamehi tvaṃ, sāriputta, āgamehi tvaṃ,  sāriputta, diṭṭhadhammasukhavihāra''nti. atha kho bhagavā āyasmantaṃ  mahāmoggallānaṃ āmantesi -- ``kinti te, moggallāna, ahosi mayā  bhikkhusaṅghe paṇāmite''ti? ``evaṃ kho me, bhante, ahosi --  `bhagavatā bhikkhusaṅgho paṇāmito. appossukko dāni bhagavā  diṭṭhadhammasukhavihāraṃ anuyutto viharissati, ahañca dāni āyasmā ca  sāriputto bhikkhusaṅghaṃ pariharissāmā'''ti. ``sādhu sādhu,  moggallāna! ahaṃ vā hi, moggallāna ^a^T2.0198^ea^, bhikkhusaṅghaṃ parihareyyaṃ  sāriputtamoggallānā vā''ti. <br/><br/>[03] 161^b^.^eb^ atha ^a^V2.0132^ea^ kho bhagavā bhikkhū āmantesi --  ``cattārimāni, bhikkhave, bhayāni udakorohante pāṭikaṅkhitabbāni.  katamāni cattāri? ūmibhayaṃ {ummībhayaṃ (syā0 kaṃ0)}, kumbhīlabhayaṃ, āvaṭṭabhayaṃ, susukābhayaṃ  -- imāni, bhikkhave, cattāri bhayāni udakorohante  pāṭikaṅkhitabbāni. evameva kho, bhikkhave, cattārimāni bhayāni ^a^M2.0123^ea^   idhekacce puggale imasmiṃ dhammavinaye agārasmā anagāriyaṃ pabbajite  pāṭikaṅkhitabbāni. katamāni ^a^P1.0460^ea^ cattāri?  ūmibhayaṃ, kumbhīlabhayaṃ, āvaṭṭabhayaṃ, susukābhayaṃ. <br/><br/>[03] 162^b^.^eb^ ``katamañca, bhikkhave, ūmibhayaṃ? idha,  bhikkhave, ekacco kulaputto saddhā agārasmā anagāriyaṃ pabbajito  hoti -- `otiṇṇomhi jātiyā jarāya maraṇena sokehi paridevehi  dukkhehi domanassehi upāyāsehi dukkhotiṇṇo dukkhapareto; appeva  nāma imassa kevalassa dukkhakkhandhassa antakiriyā paññāyethā'ti.  tamenaṃ tathā pabbajitaṃ samānaṃ sabrahmacārī ovadanti, anusāsanti --  `evaṃ te abhikkamitabbaṃ, evaṃ te paṭikkamitabbaṃ, evaṃ te ālokitabbaṃ,  evaṃ te vilokitabbaṃ, evaṃ te samiñjitabbaṃ, evaṃ te pasāritabbaṃ, evaṃ  te saṅghāṭipattacīvaraṃ dhāretabba'nti. tassa evaṃ hoti -- `mayaṃ kho  pubbe agāriyabhūtā samānā aññe ovadāma, anusāsāma {ovadāmapi  anusāsāmapi (sī0 syā0 kaṃ0 pī0)}. ime  panamhākaṃ puttamattā maññe, nattamattā maññe, amhe {evaṃ (ka0)} ovaditabbaṃ   ^a^T2.0199^ea^ anusāsitabbaṃ maññantī'ti. so sikkhaṃ paccakkhāya hīnāyāvattati.  ayaṃ vuccati, bhikkhave, ūmibhayassa bhīto sikkhaṃ paccakkhāya  hīnāyāvatto. `ūmibhaya'nti kho, bhikkhave, kodhupāyāsassetaṃ  adhivacanaṃ. <br/><br/>[03] 163^b^.^eb^ ``katamañca, bhikkhave, kumbhīlabhayaṃ? idha,  bhikkhave, ekacco kulaputto saddhā agārasmā anagāriyaṃ pabbajito  hoti -- `otiṇṇomhi jātiyā jarāya maraṇena sokehi paridevehi  dukkhehi domanassehi upāyāsehi dukkhotiṇṇo dukkhapareto; appeva  nāma imassa kevalassa dukkhakkhandhassa antakiriyā paññāyethā'ti.  tamenaṃ tathā pabbajitaṃ samānaṃ sabrahmacārī ovadanti anusāsanti --  `idaṃ te khāditabbaṃ, idaṃ te na khāditabbaṃ; idaṃ te bhuñjitabbaṃ, idaṃ  te na bhuñjitabbaṃ; idaṃ te sāyitabbaṃ, idaṃ te na sāyitabbaṃ; idaṃ te  pātabbaṃ, idaṃ te na pātabbaṃ; kappiyaṃ te khāditabbaṃ, akappiyaṃ te na  khāditabbaṃ; kappiyaṃ te bhuñjitabbaṃ, akappiyaṃ te na bhuñjitabbaṃ;  kappiyaṃ te sāyitabbaṃ, akappiyaṃ te na sāyitabbaṃ ^a^V2.0133^ea^; kappiyaṃ te  pātabbaṃ, akappiyaṃ te na pātabbaṃ; kāle te khāditabbaṃ, vikāle te na  khāditabbaṃ; kāle te bhuñjitabbaṃ, vikāle te ^a^M2.0124^ea^ na bhuñjitabbaṃ; kāle te  sāyitabbaṃ, vikāle te na sāyitabbaṃ; kāle te pātabbaṃ, vikāle te  na pātabba'nti. tassa evaṃ ^a^P1.0461^ea^ hoti -- `mayaṃ kho  pubbe agāriyabhūtā samānā yaṃ icchāma taṃ khādāma, yaṃ na icchāma na  taṃ khādāma; yaṃ icchāma taṃ bhuñjāma, yaṃ ^a^T2.0200^ea^ na icchāma na taṃ bhuñjāma; yaṃ  icchāma taṃ sāyāma, yaṃ na icchāma na taṃ sāyāma; yaṃ icchāma taṃ  pivāma {pipāma (sī0 pī0)}, yaṃ na icchāma na taṃ pivāma; kappiyampi khādāma,  akappiyampi khādāma; kappiyampi bhuñjāma, akappiyampi bhuñjāma;  kappiyampi sāyāma, akappiyampi sāyāma; kappiyampi pivāma,  akappiyampi pivāma; kālepi khādāma, vikālepi khādāma; kālepi  bhuñjāma vikālepi bhuñjāma; kālepi sāyāma, vikālepi sāyāma;  kālepi pivāma, vikālepi pivāma. yampi no saddhā gahapatikā  divā vikāle paṇītaṃ khādanīyaṃ bhojanīyaṃ denti tatthapime mukhāvaraṇaṃ  maññe karontī'ti. so sikkhaṃ paccakkhāya hīnāyāvattati. ayaṃ  vuccati, bhikkhave, kumbhīlabhayassa bhīto sikkhaṃ paccakkhāya  hīnāyāvatto. `kumbhīlabhaya'nti kho, bhikkhave, odarikattassetaṃ  adhivacanaṃ. <br/><br/>[03] 164^b^.^eb^ ``katamañca, bhikkhave, āvaṭṭabhayaṃ? idha,  bhikkhave, ekacco kulaputto saddhā agārasmā anagāriyaṃ pabbajito  hoti -- `otiṇṇomhi jātiyā jarāya maraṇena sokehi paridevehi  dukkhehi domanassehi upāyāsehi dukkhotiṇṇo dukkhapareto; appeva  nāma imassa kevalassa dukkhakkhandhassa antakiriyā paññāyethā'ti.  so evaṃ pabbajito samāno pubbaṇhasamayaṃ nivāsetvā pattacīvaramādāya  gāmaṃ vā nigamaṃ vā piṇḍāya pavisati. arakkhiteneva kāyena  arakkhitāya ^a^T2.0201^ea^ vācāya anupaṭṭhitāya satiyā asaṃvutehi indriyehi so  tattha passati gahapatiṃ vā gahapatiputtaṃ vā pañcahi kāmaguṇehi  samappitaṃ samaṅgībhūtaṃ paricārayamānaṃ {paricāriyamānaṃ (syā0 kaṃ0 ka0)}. tassa evaṃ hoti -- `mayaṃ  kho pubbe agāriyabhūtā samānā pañcahi kāmaguṇehi samappitā  samaṅgībhūtā paricārimhā. saṃvijjanti kho pana me kule {saṃvijjanti kho kule  (sī0 syā0 kaṃ0 pī0)} bhogā.  sakkā bhoge ca bhuñjituṃ puññāni ca kātu'nti. so sikkhaṃ  paccakkhāya hīnāyāvattati. ayaṃ vuccati, bhikkhave, āvaṭṭabhayassa  bhīto sikkhaṃ paccakkhāya hīnāyāvatto. `āvaṭṭabhaya'nti kho,  bhikkhave, pañcannetaṃ kāmaguṇānaṃ adhivacanaṃ. <br/><br/>[03] 165^b^.^eb^ ``katamañca ^a^M2.0125^ea^ ^a^V2.0134^ea^, bhikkhave, susukābhayaṃ? idha,  bhikkhave, ekacco ^a^P1.0462^ea^ kulaputto saddhā agārasmā  anagāriyaṃ pabbajito hoti -- `otiṇṇomhi jātiyā jarāya  maraṇena sokehi paridevehi dukkhehi domanassehi upāyāsehi  dukkhotiṇṇo dukkhapareto; appeva nāma imassa kevalassa  dukkhakkhandhassa antakiriyā paññāyethā'ti. so evaṃ pabbajito  samāno pubbaṇhasamayaṃ nivāsetvā pattacīvaramādāya gāmaṃ vā nigamaṃ vā  piṇḍāya pavisati. arakkhiteneva kāyena arakkhitāya vācāya  anupaṭṭhitāya satiyā asaṃvutehi indriyehi so tattha passati mātugāmaṃ  dunnivatthaṃ vā duppārutaṃ vā. tassa mātugāmaṃ disvā dunnivatthaṃ vā  duppārutaṃ vā rāgo cittaṃ anuddhaṃseti. so rāgānuddhaṃsena {anuddhastena (sī0  pī0)} cittena  sikkhaṃ paccakkhāya hīnāyāvattati ^a^T2.0202^ea^. ayaṃ vuccati, bhikkhave,  susukābhayassa bhīto sikkhaṃ paccakkhāya hīnāyāvatto.  `susukābhaya'nti kho, bhikkhave, mātugāmassetaṃ adhivacanaṃ. imāni  kho, bhikkhave, cattāri bhayāni, idhekacce puggale imasmiṃ dhammavinaye  agārasmā anagāriyaṃ pabbajite pāṭikaṅkhitabbānī''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] cātumasuttaṃ niṭṭhitaṃ sattamaṃ. 


volume: 31
item: 18
title: bhaddālisuttaṃ^laṭukikopamasuttaṃ^cātumasuttaṃ^naḷakapānasuttaṃ^
content:
  [03] 166^b^.^eb^ evaṃ ^a^T2.0203^ea^ ^a^V2.0135^ea^ me sutaṃ -- ekaṃ samayaṃ bhagavā kosalesu  viharati naḷakapāne palāsavane. tena kho pana samayena sambahulā  abhiññātā abhiññātā kulaputtā bhagavantaṃ uddissa saddhā agārasmā  anagāriyaṃ pabbajitā honti -- āyasmā ca anuruddho, āyasmā ca  bhaddiyo {nandiyo (sī0 pī0) vinaye ca ma0 ni0 1 cūḷagosiṅge ca}, āyasmā ca kimilo  {kimbilo (sī0 syā0 kaṃ0 pī0)}, āyasmā ca bhagu, āyasmā ca  koṇḍañño {kuṇḍadhāno (sī0 pī0)}, āyasmā ca revato, āyasmā ca ānando, aññe ca  abhiññātā abhiññātā kulaputtā. tena kho pana samayena bhagavā  bhikkhusaṅghaparivuto ^a^P1.0463^ea^ abbhokāse nisinno hoti.  atha kho bhagavā te kulaputte ^a^M2.0126^ea^ ārabbha bhikkhū āmantesi -- ``ye  te, bhikkhave, kulaputtā mamaṃ uddissa saddhā agārasmā anagāriyaṃ  pabbajitā, kacci te, bhikkhave, bhikkhū abhiratā brahmacariye''ti?  evaṃ vutte, te bhikkhū tuṇhī ahesuṃ. dutiyampi kho bhagavā te  kulaputte ārabbha bhikkhū āmantesi -- ``ye te, bhikkhave, kulaputtā  mamaṃ uddissa saddhā agārasmā anagāriyaṃ pabbajitā, kacci te,  bhikkhave, bhikkhū abhiratā brahmacariye''ti? dutiyampi kho te  bhikkhū tuṇhī ahesuṃ. tatiyampi kho bhagavā te kulaputte ārabbha  bhikkhū āmantesi -- ``ye te, bhikkhave, kulaputtā mamaṃ uddissa  saddhā agārasmā anagāriyaṃ pabbajitā ^a^T2.0204^ea^, kacci te, bhikkhave, bhikkhū  abhiratā brahmacariye''ti? tatiyampi kho te bhikkhū tuṇhī ahesuṃ. <br/><br/>[03] 167^b^.^eb^ atha kho bhagavato etadahosi -- ``yaṃnūnāhaṃ  te kulaputte puccheyya''nti! atha kho bhagavā āyasmantaṃ anuruddhaṃ  āmantesi -- ``kacci tumhe, anuruddhā, abhiratā brahmacariye''ti?  ``taggha mayaṃ, bhante, abhiratā brahmacariye''ti. ``sādhu sādhu,  anuruddhā! etaṃ kho, anuruddhā, tumhākaṃ patirūpaṃ kulaputtānaṃ saddhā  agārasmā anagāriyaṃ pabbajitānaṃ yaṃ tumhe abhirameyyātha brahmacariye.  yena tumhe anuruddhā, bhadrena yobbanena samannāgatā paṭhamena vayasā  susukāḷakesā kāme paribhuñjeyyātha tena tumhe, anuruddhā, bhadrenapi  yobbanena samannāgatā paṭhamena vayasā susukāḷakesā agārasmā  anagāriyaṃ pabbajitā. te ca kho pana tumhe, anuruddhā, neva  rājābhinītā agārasmā anagāriyaṃ pabbajitā, na corābhinītā  agārasmā ^a^V2.0136^ea^ anagāriyaṃ pabbajitā, na iṇaṭṭā agārasmā anagāriyaṃ  pabbajitā, na bhayaṭṭā agārasmā anagāriyaṃ pabbajitā,  nājīvikāpakatā agārasmā anagāriyaṃ pabbajitā. api ca khomhi  otiṇṇo jātiyā jarāya maraṇena sokehi paridevehi dukkhehi  domanassehi upāyāsehi, dukkhotiṇṇo dukkhapareto; appeva nāma  imassa kevalassa dukkhakkhandhassa antakiriyā paññāyethāti -- nanu  tumhe, anuruddhā, evaṃ saddhā agārasmā anagāriyaṃ pabbajitā''ti?  ``evaṃ, bhante''. ``evaṃ ^a^T2.0205^ea^ pabbajitena ca pana, anuruddhā, kulaputtena  kimassa karaṇīyaṃ? vivekaṃ, anuruddhā, kāmehi vivekaṃ akusalehi  dhammehi pītisukhaṃ nādhigacchati aññaṃ vā {aññaṃ ca (ka0)} tato santataraṃ, tassa  abhijjhāpi cittaṃ pariyādāya tiṭṭhati, byāpādopi cittaṃ ^a^M2.0127^ea^ pariyādāya  tiṭṭhati, thīnamiddhampi {thīnamiddhampi (sī0 syā0 kaṃ0 pī0)} cittaṃ pariyādāya   tiṭṭhati uddhaccakukkuccampi cittaṃ  pariyādāya tiṭṭhati, vicikicchāpi cittaṃ pariyādāya tiṭṭhati,  aratīpi ^a^P1.0464^ea^ cittaṃ pariyādāya tiṭṭhati, tandīpi cittaṃ  pariyādāya tiṭṭhati. vivekaṃ, anuruddhā, kāmehi vivekaṃ akusalehi  dhammehi pītisukhaṃ nādhigacchati aññaṃ vā tato santataraṃ''.<br/><br/>[03] ``vivekaṃ, anuruddhā, kāmehi vivekaṃ akusalehi dhammehi  pītisukhaṃ adhigacchati aññaṃ vā tato santataraṃ, tassa abhijjhāpi  cittaṃ na pariyādāya tiṭṭhati, byāpādopi cittaṃ na pariyādāya  tiṭṭhati, thīnamiddhampi cittaṃ na pariyādāya tiṭṭhati, uddhaccakukkuccampi  cittaṃ na pariyādāya tiṭṭhati, vicikicchāpi cittaṃ na pariyādāya  tiṭṭhati, aratīpi cittaṃ na pariyādāya tiṭṭhati, tandīpi cittaṃ na  pariyādāya tiṭṭhati. vivekaṃ, anuruddhā, kāmehi vivekaṃ akusalehi  dhammehi pītisukhaṃ adhigacchati aññaṃ vā tato santataraṃ. <br/><br/>[03] 168^b^.^eb^ ``kinti vo, anuruddhā, mayi hoti -- `ye  āsavā saṃkilesikā ponobbhavikā {ponobhavikā (sī0 pī0)} sadarā dukkhavipākā āyatiṃ  jātijarāmaraṇiyā, appahīnā te tathāgatassa; tasmā tathāgato  saṅkhāyekaṃ paṭisevati, saṅkhāyekaṃ adhivāseti, saṅkhāyekaṃ  parivajjeti, saṅkhāyekaṃ vinodetī'''ti? ``na kho ^a^T2.0206^ea^ no, bhante,  bhagavati evaṃ hoti -- `ye āsavā saṃkilesikā ponobbhavikā  sadarā dukkhavipākā āyatiṃ jātijarāmaraṇiyā, appahīnā te  tathāgatassa; tasmā tathāgato saṅkhāyekaṃ paṭisevati, saṅkhāyekaṃ  adhivāseti, saṅkhāyekaṃ parivajjeti, saṅkhāyekaṃ vinodetī'ti.  evaṃ kho no, bhante, bhagavati hoti -- `ye āsavā saṃkilesikā  ponobbhavikā ^a^V2.0137^ea^ sadarā dukkhavipākā āyatiṃ jātijarāmaraṇiyā, pahīnā  te tathāgatassa; tasmā tathāgato saṅkhāyekaṃ paṭisevati, saṅkhāyekaṃ  adhivāseti, saṅkhāyekaṃ parivajjeti, saṅkhāyekaṃ vinodetī'''ti.  ``sādhu sādhu, anuruddhā! tathāgatassa, anuruddhā, ye āsavā  saṃkilesikā ponobbhavikā sadarā dukkhavipākā āyatiṃ  jātijarāmaraṇiyā, pahīnā te ucchinnamūlā tālāvatthukatā  anabhāvaṃkatā āyatiṃ anuppādadhammā. seyyathāpi, anuruddhā, tālo  matthakacchinno abhabbo punavirūḷhiyā; evameva kho, anuruddhā ^a^M2.0128^ea^,  tathāgatassa ye āsavā saṃkilesikā ponobbhavikā sadarā  dukkhavipākā āyatiṃ jātijarāmaraṇiyā, pahīnā te ucchinnamūlā  tālāvatthukatā anabhāvaṃkatā āyatiṃ anuppādadhammā; tasmā tathāgato  saṅkhāyekaṃ paṭisevati, saṅkhāyekaṃ adhivāseti, saṅkhāyekaṃ  parivajjeti, saṅkhāyekaṃ vinodeti''.<br/><br/>[03] ``taṃ kiṃ maññasi, anuruddhā, kaṃ atthavasaṃ sampassamāno  tathāgato sāvake abbhatīte kālaṅkate upapattīsu byākaroti -- `asu  amutra upapanno; asu amutra upapanno'''ti? ``bhagavaṃmūlakā ^a^P1.0465^ea^  no, bhante, dhammā bhagavaṃnettikā bhagavaṃpaṭisaraṇā. sādhu  vata, bhante, bhagavantaṃyeva paṭibhātu etassa bhāsitassa attho.  bhagavato sutvā bhikkhū dhāressantī''ti ^a^T2.0207^ea^. ``na kho, anuruddhā,  tathāgato janakuhanatthaṃ na janalapanatthaṃ na lābhasakkārasilokānisaṃsatthaṃ  na `iti maṃ jano jānātū'ti sāvake abbhatīte kālaṅkate upapattīsu  byākaroti -- `asu amutra upapanno, asu amutra upapanno'ti.  santi ca kho, anuruddhā, kulaputtā saddhā uḷāravedā uḷārapāmojjā.  te taṃ sutvā tadatthāya cittaṃ upasaṃharanti. tesaṃ taṃ, anuruddhā, hoti  dīgharattaṃ hitāya sukhāya''. <br/><br/>[03] 169^b^.^eb^ ``idhānuruddhā, bhikkhu suṇāti -- `itthannāmo  bhikkhu kālaṅkato {kālakato (sī0 syā0 kaṃ0 pī0)}; so bhagavatā byākato -- aññāya saṇṭhahī'ti.  so kho panassa āyasmā sāmaṃ diṭṭho vā hoti anussavassuto vā  -- `evaṃsīlo so āyasmā ahosi itipi, evaṃdhammo so āyasmā  ahosi itipi, evaṃpañño so āyasmā ahosi itipi, evaṃvihārī  so āyasmā ahosi itipi, evaṃvimutto so āyasmā ahosi  itipī'ti. so tassa saddhañca sīlañca sutañca cāgañca paññañca  anussaranto tadatthāya cittaṃ upasaṃharati. evampi kho, anuruddhā,  bhikkhuno phāsuvihāro hoti.<br/><br/>[03] ``idhānuruddhā ^a^V2.0138^ea^, bhikkhu suṇāti -- `itthannāmo bhikkhu  kālaṅkato; so bhagavatā byākato -- pañcannaṃ orambhāgiyānaṃ  saṃyojanānaṃ parikkhayā opapātiko tattha parinibbāyī  anāvattidhammo tasmā lokā'ti. so ^a^T2.0208^ea^ kho panassa āyasmā sāmaṃ  diṭṭho vā hoti anussavassuto vā ^a^M2.0129^ea^ -- `evaṃsīlo so āyasmā  ahosi itipi, evaṃdhammo...pe0... evaṃpañño... evaṃvihārī...  evaṃvimutto so āyasmā ahosi itipī'ti. so tassa saddhañca  sīlañca sutañca cāgañca paññañca anussaranto tadatthāya cittaṃ  upasaṃharati. evampi kho, anuruddhā, bhikkhuno phāsuvihāro hoti.<br/><br/>[03] ``idhānuruddhā, bhikkhu suṇāti -- `itthannāmo bhikkhu  kālaṅkato; so bhagavatā byākato -- tiṇṇaṃ saṃyojanānaṃ parikkhayā  rāgadosamohānaṃ tanuttā sakadāgāmī sakideva imaṃ lokaṃ āgantvā  dukkhassantaṃ karissatī'ti. so kho panassa āyasmā sāmaṃ diṭṭho  vā hoti anussavassuto vā -- `evaṃsīlo so āyasmā ahosi  itipi, evaṃdhammo...pe0... evaṃpañño... evaṃvihārī... evaṃvimutto so  āyasmā ahosi itipī'ti. so tassa saddhañca sīlañca sutañca  cāgañca paññañca anussaranto tadatthāya cittaṃ ^a^P1.0466^ea^  upasaṃharati. evampi kho, anuruddhā, bhikkhuno phāsuvihāro hoti.<br/><br/>[03] ``idhānuruddhā, bhikkhu suṇāti -- `itthannāmo bhikkhu  kālaṅkato; so bhagavatā byākato -- tiṇṇaṃ saṃyojanānaṃ parikkhayā  sotāpanno avinipātadhammo niyato sambodhiparāyaṇo'ti. so kho  panassa āyasmā sāmaṃ diṭṭho vā hoti anussavassuto vā --  `evaṃsīlo so āyasmā ahosi itipi, evaṃdhammo...pe0...  evaṃpañño... evaṃvihārī... evaṃvimutto so āyasmā ahosi ^a^T2.0209^ea^   itipī'ti. so tassa saddhañca sīlañca sutañca cāgañca paññañca   anussaranto tadatthāya cittaṃ upasaṃharati. evampi kho, anuruddhā,   bhikkhuno phāsuvihāro hoti. <br/><br/>[03] 170^b^.^eb^ ``idhānuruddhā, bhikkhunī suṇāti --  `itthannāmā bhikkhunī kālaṅkatā; sā bhagavatā byākatā -- aññāya  saṇṭhahī'ti. sā kho panassā bhaginī sāmaṃ diṭṭhā vā hoti  anussavassutā vā -- `evaṃsīlā sā bhaginī ahosi itipi,  evaṃdhammā sā bhaginī ahosi itipi ^a^V2.0139^ea^, evaṃpaññā sā bhaginī ahosi  itipi, evaṃvihārinī sā bhaginī ahosi itipi, evaṃvimuttā sā  bhaginī ahosi itipī'ti. sā tassā saddhañca sīlañca sutañca  cāgañca paññañca anussarantī tadatthāya cittaṃ upasaṃharati. evampi  kho, anuruddhā, bhikkhuniyā phāsuvihāro hoti.<br/><br/>[03] ``idhānuruddhā ^a^M2.0130^ea^, bhikkhunī suṇāti -- `itthannāmā bhikkhunī  kālaṅkatā; sā bhagavatā byākatā -- pañcannaṃ orambhāgiyānaṃ  saṃyojanānaṃ parikkhayā opapātikā tattha parinibbāyinī  anāvattidhammā tasmā lokā'ti. sā kho panassā bhaginī sāmaṃ  diṭṭhā vā hoti anussavassutā vā -- `evaṃsīlā sā bhaginī  ahosi itipi, evaṃdhammā...pe0... evaṃpaññā... evaṃvihārinī... evaṃvimuttā  sā bhaginī ahosi itipī'ti. sā tassā saddhañca sīlañca  sutañca cāgañca paññañca anussarantī tadatthāya cittaṃ upasaṃharati.  evampi ^a^T2.0210^ea^ kho, anuruddhā, bhikkhuniyā phāsuvihāro hoti.<br/><br/>[03] ``idhānuruddhā, bhikkhunī suṇāti -- `itthannāmā bhikkhunī  kālaṅkatā; sā bhagavatā byākatā -- tiṇṇaṃ saṃyojanānaṃ parikkhayā  rāgadosamohānaṃ tanuttā sakadāgāminī sakideva imaṃ lokaṃ āgantvā  dukkhassantaṃ karissatī'ti. sā kho panassā bhaginī sāmaṃ diṭṭhā  vā hoti anussavassutā vā -- `evaṃsīlā sā bhaginī ahosi  itipi, evaṃdhammā...pe0... evaṃpaññā... evaṃvihārinī... evaṃvimuttā sā  bhaginī ahosi itipī'ti. sā tassā saddhañca sīlañca sutañca  cāgañca paññañca anussarantī tadatthāya cittaṃ upasaṃharati. evampi  kho, anuruddhā, bhikkhuniyā phāsuvihāro hoti.<br/><br/>[03] ``idhānuruddhā, bhikkhunī suṇāti -- `itthannāmā bhikkhunī  kālaṅkatā; sā bhagavatā byākatā -- tiṇṇaṃ saṃyojanānaṃ parikkhayā  sotāpannā avinipātadhammā niyatā sambodhiparāyaṇā'ti ^a^P1.0467^ea^.  sā kho panassā bhaginī sāmaṃ diṭṭhā vā hoti  anussavassutā vā -- `evaṃsīlā sā bhaginī ahosi itipi,  evaṃdhammā... evaṃpaññā... evaṃvihārinī... evaṃvimuttā sā bhaginī ahosi  itipī'ti. sā tassā saddhañca sīlañca sutañca cāgañca paññañca  anussarantī ^a^V2.0140^ea^ tadatthāya cittaṃ upasaṃharati. evampi kho, anuruddhā,  bhikkhuniyā phāsuvihāro hoti. <br/><br/>[03] 171^b^.^eb^ ``idhānuruddhā, upāsako suṇāti --  `itthannāmo upāsako kālaṅkato; so bhagavatā byākato -- pañcannaṃ  orambhāgiyānaṃ saṃyojanānaṃ parikkhayā opapātiko tattha  parinibbāyī anāvattidhammo tasmā ^a^T2.0211^ea^ lokā'ti. so kho panassa  āyasmā sāmaṃ diṭṭho vā hoti anussavassuto vā -- `evaṃsīlo so  āyasmā ahosi itipi, evaṃdhammo ^a^M2.0131^ea^ so āyasmā ahosi itipi,  evaṃpañño so āyasmā ahosi itipi, evaṃvihārī so āyasmā  ahosi itipi, evaṃvimutto so āyasmā ahosi itipī'ti. so  tassa saddhañca sutañca cāgañca paññañca anussaranto tadatthāya cittaṃ  upasaṃharati. evampi kho, anuruddhā, upāsakassa phāsuvihāro hoti.<br/><br/>[03] ``idhānuruddhā, upāsako suṇāti -- `itthannāmo upāsako  kālaṅkato; so bhagavatā byākato -- tiṇṇaṃ saṃyojanānaṃ parikkhayā  rāgadosamohānaṃ tanuttā sakadāgāmī sakideva imaṃ lokaṃ āgantvā  dukkhassantaṃ karissatī'ti. so kho panassa āyasmā sāmaṃ diṭṭho  vā hoti anussavassuto vā -- `evaṃsīlo so āyasmā ahosi  itipi, evaṃdhammo... evaṃpañño... evaṃvihārī... evaṃvimutto so āyasmā  ahosi itipī'ti. so tassa saddhañca sīlañca sutañca cāgañca  paññañca anussaranto tadatthāya cittaṃ upasaṃharati. evampi kho,  anuruddhā, upāsakassa phāsuvihāro hoti.<br/><br/>[03] ``idhānuruddhā, upāsako suṇāti -- `itthannāmo upāsako  kālaṅkato; so bhagavatā byākato -- tiṇṇaṃ saṃyojanānaṃ parikkhayā  sotāpanno avinipātadhammo niyato sambodhiparāyaṇo'ti. so kho  panassa āyasmā sāmaṃ diṭṭho vā hoti anussavassuto vā --  `evaṃsīlo so āyasmā ahosi itipi, evaṃdhammo...pe0... ^a^T2.0212^ea^  evaṃpañño... evaṃvihārī... evaṃvimutto so āyasmā ahosi itipī'ti. so tassa  saddhañca sīlañca sutañca cāgañca paññañca anussaranto tadatthāya  cittaṃ upasaṃharati. evampi kho, anuruddhā upāsakassa phāsuvihāro  hoti. <br/><br/>[03] 172^b^.^eb^ ``idhānuruddhā ^a^V2.0141^ea^, upāsikā suṇāti --  `itthannāmā upāsikā kālaṅkatā; sā bhagavatā byākatā -- pañcannaṃ  orambhāgiyānaṃ saṃyojanānaṃ parikkhayā opapātikā tattha  parinibbāyinī anāvattidhammā tasmā lokā'ti. sā kho panassā  bhaginī sāmaṃ diṭṭhā vā hoti anussavassutā vā -- `evaṃsīlā sā  bhaginī ahosi itipi, evaṃdhammā... evaṃpaññā... evaṃvihārinī... evaṃvimuttā  ^a^P1.0468^ea^ sā bhaginī ahosi itipī'ti. sā tassā  saddhañca sīlañca sutañca cāgañca paññañca anussarantī tadatthāya  cittaṃ ^a^M2.0132^ea^ upasaṃharati. evampi kho, anuruddhā, upāsikāya phāsuvihāro  hoti.<br/><br/>[03] ``idhānuruddhā, upāsikā suṇāti -- `itthannāmā upāsikā  kālaṅkatā; sā bhagavatā byākatā -- tiṇṇaṃ saṃyojanānaṃ parikkhayā  rāgadosamohānaṃ tanuttā sakadāgāminī sakideva imaṃ lokaṃ āgantvā  dukkhassantaṃ karissatī'ti. sā kho panassā bhaginī sāmaṃ diṭṭhā  vā hoti anussavassutā vā -- `evaṃsīlā sā bhaginī ahosi  itipi, evaṃdhammā... evaṃpaññā... evaṃvihārinī... evaṃvimuttā sā bhaginī  ahosi itipī'ti. sā tassā saddhañca sīlañca sutañca cāgañca  paññañca anussarantī tadatthāya ^a^T2.0213^ea^ cittaṃ upasaṃharati. evampi kho,  anuruddhā, upāsikāya phāsuvihāro hoti.<br/><br/>[03] ``idhānuruddhā, upāsikā suṇāti -- `itthannāmā upāsikā  kālaṅkatā; sā bhagavatā byākatā -- tiṇṇaṃ saṃyojanānaṃ parikkhayā  sotāpannā avinipātadhammā niyatā sambodhiparāyaṇā'ti. sā kho  panassā bhaginī sāmaṃ diṭṭhā vā hoti anussavassutā vā --  `evaṃsīlā sā bhaginī ahosi itipi, evaṃdhammā sā bhaginī  ahosi itipi, evaṃpaññā sā bhaginī ahosi itipi, evaṃvihārinī  sā bhaginī ahosi itipi, evaṃvimuttā sā bhaginī ahosi  itipī'ti. sā tassā saddhañca sīlañca sutañca cāgañca paññañca  anussarantī tadatthāya cittaṃ upasaṃharati. evampi kho, anuruddhā,  upāsikāya phāsuvihāro hoti. <br/><br/>[01] ``iti ^a^V2.0142^ea^ kho, anuruddhā, tathāgato na janakuhanatthaṃ na  janalapanatthaṃ na lābhasakkārasilokānisaṃsatthaṃ na `iti maṃ jano  jānātū'ti sāvake abbhatīte kālaṅkate upapattīsu byākaroti --  `asu amutra upapanno, asu amutra upapanno'ti. santi ca kho,  anuruddhā, kulaputtā saddhā uḷāravedā uḷārapāmojjā. te taṃ sutvā  tadatthāya cittaṃ upasaṃharanti. tesaṃ taṃ, anuruddhā, hoti dīgharattaṃ  hitāya sukhāyā''ti. <br/><br/>[01] idamavoca bhagavā. attamano āyasmā anuruddho  bhagavato bhāsitaṃ abhinandīti. <br/><br/>[06] naḷakapānasuttaṃ niṭṭhitaṃ aṭṭhamaṃ. 


volume: 31
item: 19
title: laṭukikopamasuttaṃ^cātumasuttaṃ^naḷakapānasuttaṃ^goliyānisuttaṃ^
content:
  [03] 173^b^.^eb^ evaṃ ^a^T2.0214^ea^ ^a^M2.0133^ea^ ^a^V2.0143^ea^ ^a^P1.0469^ea^ me sutaṃ -- ekaṃ  samayaṃ bhagavā rājagahe viharati veḷuvane kalandakanivāpe. tena kho  pana samayena goliyāni {gulissāni (sī0 pī0), golissāni (syā0 kaṃ0)} nāma   bhikkhu āraññiko {āraññako (sabbattha)} padasamācāro  {padarasamācāro (sī0 syā0 kaṃ0 pī0)}  saṅghamajjhe osaṭo hoti kenacideva karaṇīyena. tatra kho āyasmā  sāriputto goliyāniṃ bhikkhuṃ ārabbha bhikkhū āmantesi --<br/><br/>[03] ``āraññikenāvuso, bhikkhunā saṅghagatena saṅghe viharantena  sabrahmacārīsu sagāravena bhavitabbaṃ sappatissena. sace, āvuso,  āraññiko bhikkhu saṅghagato saṅghe viharanto sabrahmacārīsu  agāravo hoti appatisso, tassa bhavanti vattāro. `kiṃ  panimassāyasmato āraññikassa ekassāraññe serivihārena, yo  ayamāyasmā sabrahmacārīsu agāravo hoti appatisso'ti -- tassa  {appatissotissa (sī0 pī0)}  bhavanti vattāro. tasmā āraññikena bhikkhunā saṅghagatena saṅghe  viharantena sabrahmacārīsu sagāravena bhavitabbaṃ sappatissena.<br/><br/>[03] ``āraññikenāvuso, bhikkhunā saṅghagatena saṅghe viharantena  āsanakusalena bhavitabbaṃ -- `iti there ca bhikkhū nānupakhajja  nisīdissāmi nave ca bhikkhū na āsanena paṭibāhissāmī'ti.  sace, āvuso, āraññiko ^a^T2.0215^ea^ bhikkhu saṅghagato saṅghe viharanto na  āsanakusalo hoti, tassa bhavanti vattāro. `kiṃ panimassāyasmato  āraññikassa ekassāraññe serivihārena, yo ayamāyasmā  āsanakusalo na hotī'ti {yo ayamāyasmā ābhisamācārikampi dhammaṃ na  jānātīti (sī0 syā0 kaṃ0 pī0)} -- tassa bhavanti vattāro. tasmā  āraññikena bhikkhunā saṅghagatena saṅghe viharantena āsanakusalena  bhavitabbaṃ.<br/><br/>[03] ``āraññikenāvuso, bhikkhunā saṅghagatena saṅghe viharantena  ābhisamācārikopi dhammo jānitabbo. sace, āvuso, āraññiko  bhikkhu saṅghagato saṅghe viharanto ābhisamācārikampi dhammaṃ na  jānāti, tassa bhavanti vattāro. `kiṃ panimassāyasmato  āraññikassa ekassāraññe serivihārena yo ayamāyasmā  ābhisamācārikampi dhammaṃ ^a^M2.0134^ea^ na jānātī'ti ^a^V2.0144^ea^ -- tassa bhavanti vattāro.  tasmā āraññikena bhikkhunā saṅghagatena saṅghe viharantena  ābhisamācārikopi dhammo jānitabbo {ayaṃ ābhisamācārikatatiyavāro sī0  syā0 kaṃ0 pī0 potthakesu na dissati}.<br/><br/>[03] ``āraññikenāvuso, bhikkhunā saṅghagatena saṅghe viharantena  nātikālena gāmo pavisitabbo nātidivā {na divā (syā0 kaṃ0 pī0 ka0)} paṭikkamitabbaṃ. sace,  āvuso, āraññiko bhikkhu saṅghagato saṅghe viharanto atikālena  gāmaṃ pavisati atidivā paṭikkamati, tassa bhavanti vattāro. `kiṃ  panimassāyasmato āraññikassa ekassāraññe serivihārena yo  ayamāyasmā atikālena gāmaṃ pavisati atidivā paṭikkamatī'ti --  tassa bhavanti vattāro. tasmā āraññikena bhikkhunā saṅghagatena  saṅghe viharantena nātikālena gāmo pavisitabbo, nātidivā  paṭikkamitabbaṃ.<br/><br/>[03] ``āraññikenāvuso, bhikkhunā saṅghagatena saṅghe viharantena  na ^a^T2.0216^ea^ purebhattaṃ ^a^P1.0470^ea^ pacchābhattaṃ kulesu cārittaṃ āpajjitabbaṃ.  sace, āvuso, āraññiko bhikkhu saṅghagato saṅghe viharanto  purebhattaṃ pacchābhattaṃ kulesu cārittaṃ āpajjati, tassa bhavanti vattāro.  `ayaṃ nūnimassāyasmato āraññikassa ekassāraññe serivihārena  viharato vikālacariyā bahulīkatā, tamenaṃ saṅghagatampi  samudācaratī'ti -- tassa bhavanti vattāro. tasmā āraññikena  bhikkhunā saṅghagatena saṅghe viharantena na purebhattaṃ pacchābhattaṃ kulesu  cārittaṃ āpajjitabbaṃ.<br/><br/>[03] ``āraññikenāvuso, bhikkhunā saṅghagatena saṅghe viharantena  anuddhatena bhavitabbaṃ acapalena. sace, āvuso, āraññiko bhikkhu  saṅghagato saṅghe viharanto uddhato hoti capalo, tassa bhavanti  vattāro. `idaṃ nūnimassāyasmato āraññikassa ekassāraññe  serivihārena viharato uddhaccaṃ cāpalyaṃ bahulīkataṃ, tamenaṃ saṅghagatampi  samudācaratī'ti -- tassa bhavanti vattāro. tasmā āraññikena  bhikkhunā saṅghagatena saṅghe viharantena anuddhatena bhavitabbaṃ acapalena.<br/><br/>[03] ``āraññikenāvuso ^a^M2.0135^ea^, bhikkhunā saṅghagatena saṅghe viharantena  amukharena bhavitabbaṃ avikiṇṇavācena. sace, āvuso, āraññiko  bhikkhu saṅghagato saṅghe viharanto mukharo hoti ^a^V2.0145^ea^ vikiṇṇavāco,  tassa bhavanti vattāro. `kiṃ panimassāyasmato āraññikassa  ekassāraññe serivihārena yo ayamāyasmā mukharo vikiṇṇavāco'ti  -- tassa bhavanti ^a^T2.0217^ea^ vattāro. tasmā āraññikena bhikkhunā saṅghagatena  saṅghe viharantena amukharena bhavitabbaṃ avikiṇṇavācena.<br/><br/>[03] ``āraññikenāvuso, bhikkhunā saṅghagatena saṅghe viharantena  suvacena {subbacena (sī0 ka0)} bhavitabbaṃ kalyāṇamittena. sace, āvuso, āraññiko  bhikkhu saṅghagato saṅghe viharanto dubbaco hoti pāpamitto, tassa  bhavanti vattāro. `kiṃ panimassāyasmato āraññikassa ekassāraññe  serivihārena yo ayamāyasmā dubbaco pāpamitto'ti -- tassa bhavanti  vattāro. tasmā āraññikena bhikkhunā saṅghagatena saṅghe viharantena  suvacena bhavitabbaṃ kalyāṇamittena.<br/><br/>[03] ``āraññikenāvuso, bhikkhunā indriyesu guttadvārena bhavitabbaṃ.  sace, āvuso, āraññiko bhikkhu indriyesu aguttadvāro hoti,  tassa bhavanti vattāro. `kiṃ panimassāyasmato āraññikassa  ekassāraññe serivihārena yo ayamāyasmā ^a^P1.0471^ea^  indriyesu aguttadvāro'ti -- tassa bhavanti vattāro. tasmā  āraññikena bhikkhunā indriyesu guttadvārena bhavitabbaṃ.<br/><br/>[03] ``āraññikenāvuso, bhikkhunā bhojane mattaññunā bhavitabbaṃ.  sace, āvuso, āraññiko bhojane amattaññū hoti, tassa bhavanti  vattāro. `kiṃ panimassāyasmato āraññikassa ekassāraññe  serivihārena yo ayamāyasmā bhojane amattaññū'ti -- tassa bhavanti  vattāro. tasmā āraññikena bhikkhunā bhojane mattaññunā ^a^T2.0218^ea^ bhavitabbaṃ.<br/><br/>[03] ``āraññikenāvuso, bhikkhunā jāgariyaṃ anuyuttena bhavitabbaṃ.  sace, āvuso, āraññiko bhikkhu jāgariyaṃ ananuyutto hoti,  tassa ^a^M2.0136^ea^ bhavanti vattāro. `kiṃ panimassāyasmato āraññikassa  ekassāraññe serivihārena yo ayamāyasmā jāgariyaṃ ananuyutto'ti  -- tassa bhavanti vattāro. tasmā āraññikena bhikkhunā jāgariyaṃ  anuyuttena bhavitabbaṃ.<br/><br/>[03] ``āraññikenāvuso ^a^V2.0146^ea^, bhikkhunā āraddhavīriyena bhavitabbaṃ.  sace, āvuso, āraññiko bhikkhu kusīto hoti, tassa bhavanti  vattāro. `kiṃ panimassāyasmato āraññikassa ekassāraññe  serivihārena yo ayamāyasmā kusīto'ti -- tassa bhavanti vattāro.  tasmā āraññikena bhikkhunā āraddhavīriyena bhavitabbaṃ.<br/><br/>[03] ``āraññikenāvuso, bhikkhunā upaṭṭhitassatinā bhavitabbaṃ.  sace, āvuso, āraññiko bhikkhu muṭṭhassatī hoti, tassa bhavanti  vattāro. `kiṃ panimassāyasmato āraññikassa ekassāraññe  serivihārena yo ayamāyasmā muṭṭhassatī'ti -- tassa bhavanti vattāro.  tasmā āraññikena bhikkhunā upaṭṭhitassatinā bhavitabbaṃ.<br/><br/>[03] ``āraññikenāvuso, bhikkhunā samāhitena bhavitabbaṃ. sace,  āvuso, āraññiko bhikkhu asamāhito hoti, tassa bhavanti  vattāro. `kiṃ panimassāyasmato āraññikassa ekassāraññe  serivihārena ^a^T2.0219^ea^ yo ayamāyasmā asamāhito'ti -- tassa bhavanti  vattāro. tasmā āraññikena bhikkhunā samāhitena bhavitabbaṃ.<br/><br/>[03] ``āraññikenāvuso, bhikkhunā paññavatā bhavitabbaṃ. sace,  āvuso, āraññiko bhikkhu duppañño hoti, tassa bhavanti vattāro  ^a^P1.0472^ea^. `kiṃ panimassāyasmato āraññikassa  ekassāraññe serivihārena yo ayamāyasmā duppañño'ti -- tassa  bhavanti vattāro. tasmā āraññikena bhikkhunā paññavatā bhavitabbaṃ.<br/><br/>[03] ``āraññikenāvuso, bhikkhunā abhidhamme abhivinaye yogo  karaṇīyo. santāvuso, āraññikaṃ bhikkhuṃ abhidhamme abhivinaye  pañhaṃ pucchitāro. sace, āvuso, āraññiko bhikkhu abhidhamme  abhivinaye pañhaṃ puṭṭho na sampāyati, tassa bhavanti vattāro. `kiṃ  panimassāyasmato āraññikassa ekassāraññe serivihārena yo  ayamāyasmā abhidhamme abhivinaye pañhaṃ puṭṭho na sampāyatī'ti --  tassa bhavanti vattāro. tasmā ^a^M2.0137^ea^ āraññikena bhikkhunā abhidhamme  abhivinaye yogo karaṇīyo.<br/><br/>[03] ``āraññikenāvuso ^a^V2.0147^ea^, bhikkhunā ye te santā vimokkhā  atikkamma rūpe āruppā tattha yogo karaṇīyo. santāvuso,  āraññikaṃ bhikkhuṃ ye te santā vimokkhā atikkamma rūpe āruppā  tattha pañhaṃ pucchitāro. sace, āvuso, āraññiko bhikkhu ye te  santā vimokkhā atikkamma rūpe āruppā tattha pañhaṃ puṭṭho na  sampāyati, tassa bhavanti vattāro. `kiṃ panimassāyasmato  āraññikassa ekassāraññe serivihārena yo ayamāyasmā ye te santā  vimokkhā atikkamma rūpe āruppā tattha pañhaṃ puṭṭho na sampāyatī'ti  -- tassa ^a^T2.0220^ea^ bhavanti vattāro. tasmā āraññikena bhikkhunā ye te  santā vimokkhā atikkamma rūpe āruppā tattha yogo karaṇīyo.<br/><br/>[03] ``āraññikenāvuso, bhikkhunā uttari manussadhamme yogo  karaṇīyo. santāvuso, āraññikaṃ bhikkhuṃ uttari manussadhamme pañhaṃ  pucchitāro. sace, āvuso, āraññiko bhikkhu uttari manussadhamme  pañhaṃ puṭṭho na sampāyati, tassa bhavanti vattāro. `kiṃ  panimassāyasmato āraññikassa ekassāraññe serivihārena yo  ayamāyasmā yassatthāya pabbajito tamatthaṃ na jānātī'ti -- tassa  bhavanti vattāro. tasmā āraññikena bhikkhunā uttari manussadhamme  yogo karaṇīyo''ti.<br/><br/>[03] evaṃ vutte, āyasmā mahāmoggallāno {mahāmoggalāno (ka0)} āyasmantaṃ sāriputtaṃ  etadavoca -- ``āraññikeneva nu kho, āvuso sāriputta, bhikkhunā  ime dhammā samādāya vattitabbā udāhu gāmantavihārināpī''ti  ^a^P1.0473^ea^? ``āraññikenāpi kho, āvuso moggallāna,  bhikkhunā ime dhammā samādāya vattitabbā pageva gāmantavihārinā''ti. <br/><br/>[06] goliyānisuttaṃ niṭṭhitaṃ navamaṃ. 


volume: 31
item: 20
title: cātumasuttaṃ^naḷakapānasuttaṃ^goliyānisuttaṃ^kīṭāgirisuttaṃ^
content:
  [03] 174^b^.^eb^ evaṃ ^a^T2.0221^ea^ ^a^M2.0138^ea^ ^a^V2.0148^ea^ me sutaṃ -- ekaṃ samayaṃ bhagavā kāsīsu  cārikaṃ carati mahatā bhikkhusaṅghena saddhiṃ. tatra kho bhagavā  bhikkhū āmantesi -- ``ahaṃ kho, bhikkhave, aññatreva rattibhojanā {rattibhojanaṃ  (ka0)}  bhuñjāmi. aññatra kho panāhaṃ, bhikkhave, rattibhojanā bhuñjamāno  appābādhatañca sañjānāmi appātaṅkatañca lahuṭṭhānañca balañca  phāsuvihārañca. etha, tumhepi, bhikkhave, aññatreva rattibhojanā  bhuñjatha. aññatra kho pana, bhikkhave, tumhepi rattibhojanā bhuñjamānā  appābādhatañca sañjānissatha appātaṅkatañca lahuṭṭhānañca balañca  phāsuvihārañcā''ti. ``evaṃ, bhante''ti kho te bhikkhū bhagavato  paccassosuṃ. atha kho bhagavā kāsīsu anupubbena cārikaṃ caramāno  yena kīṭāgiri nāma kāsīnaṃ nigamo tadavasari. tatra sudaṃ bhagavā  kīṭāgirismiṃ viharati kāsīnaṃ nigame. <br/><br/>[03] 175^b^.^eb^ tena kho pana samayena assajipunabbasukā nāma  bhikkhū kīṭāgirismiṃ āvāsikā honti. atha kho sambahulā  bhikkhū yena assajipunabbasukā bhikkhū tenupasaṅkamiṃsu; upasaṅkamitvā  assajipunabbasuke bhikkhū etadavocuṃ -- ``bhagavā kho, āvuso,  aññatreva rattibhojanā bhuñjati bhikkhusaṅgho ca. aññatra kho  panāvuso, rattibhojanā bhuñjamānā appābādhatañca sañjānanti  appātaṅkatañca ^a^T2.0222^ea^ lahuṭṭhānañca balañca phāsuvihārañca. etha, tumhepi,  āvuso, aññatreva rattibhojanā bhuñjatha. aññatra kho panāvuso,  tumhepi rattibhojanā bhuñjamānā appābādhatañca sañjānissatha  appātaṅkatañca lahuṭṭhānañca balañca phāsuvihārañcā''ti ^a^P1.0474^ea^.  evaṃ vutte, assajipunabbasukā bhikkhū te bhikkhū  etadavocuṃ -- ``mayaṃ kho, āvuso, sāyañceva bhuñjāma pāto ca  divā ca vikāle. te mayaṃ sāyañceva bhuñjamānā pāto ca divā ca  vikāle appābādhatañca sañjānāma appātaṅkatañca lahuṭṭhānañca balañca  phāsuvihārañca. te mayaṃ kiṃ sandiṭṭhikaṃ hitvā kālikaṃ  anudhāvissāma? sāyañceva mayaṃ bhuñjissāma pāto ca divā ca  vikāle''ti.<br/><br/>[03] yato ^a^V2.0149^ea^ kho te bhikkhū nāsakkhiṃsu assajipunabbasuke bhikkhū  saññāpetuṃ, atha yena bhagavā tenupasaṅkamiṃsu; upasaṅkamitvā bhagavantaṃ  abhivādetvā ^a^M2.0139^ea^ ekamantaṃ nisīdiṃsu. ekamantaṃ nisinnā kho te  bhikkhū bhagavantaṃ etadavocuṃ -- ``idha mayaṃ, bhante, yena  assajipunabbasukā bhikkhū tenupasaṅkamimha; upasaṅkamitvā  assajipunabbasuke bhikkhū etadavocumha -- `bhagavā kho, āvuso,  aññatreva rattibhojanā bhuñjati bhikkhusaṅgho ca; aññatra kho  panāvuso, rattibhojanā bhuñjamānā appābādhatañca sañjānanti  appātaṅkatañca lahuṭṭhānañca balañca phāsuvihārañca. etha, tumhepi,  āvuso ^a^T2.0223^ea^, aññatreva rattibhojanā bhuñjatha. aññatra kho panāvuso,  tumhepi rattibhojanā bhuñjamānā appābādhatañca sañjānissatha  appātaṅkatañca lahuṭṭhānañca balañca phāsuvihārañcā'ti. evaṃ vutte,  bhante, assajipunabbasukā bhikkhū amhe etadavocuṃ -- `mayaṃ kho,  āvuso, sāyañceva bhuñjāma pāto ca divā ca vikāle. te mayaṃ  sāyañceva bhuñjamānā pāto ca divā ca vikāle appābādhatañca  sañjānāma appātaṅkatañca lahuṭṭhānañca balañca phāsuvihārañca. te mayaṃ  kiṃ sandiṭṭhikaṃ hitvā kālikaṃ anudhāvissāma? sāyañceva mayaṃ  bhuñjissāma pāto ca divā ca vikāle'ti. yato kho mayaṃ, bhante,  nāsakkhimha assajipunabbasuke bhikkhū saññāpetuṃ, atha mayaṃ etamatthaṃ  bhagavato ārocemā''ti. <br/><br/>[03] 176^b^.^eb^ atha kho bhagavā aññataraṃ bhikkhuṃ āmantesi  -- ``ehi tvaṃ, bhikkhu, mama vacanena assajipunabbasuke bhikkhū  āmantehi -- `satthā āyasmante āmantetī'''ti. ``evaṃ,  bhante''ti kho so bhikkhu bhagavato paṭissutvā yena  assajipunabbasukā bhikkhū tenupasaṅkami; upasaṅkamitvā  assajipunabbasuke bhikkhū etadavoca -- ``satthā āyasmante  āmantetī''ti. ``evamāvuso''ti kho assajipunabbasukā bhikkhū  tassa bhikkhuno paṭissutvā yena bhagavā tenupasaṅkamiṃsu; upasaṅkamitvā  bhagavantaṃ abhivādetvā ekamantaṃ nisīdiṃsu. ekamantaṃ nisinne kho  assajipunabbasuke bhikkhū bhagavā etadavoca -- ``saccaṃ kira,  bhikkhave, sambahulā bhikkhū tumhe upasaṅkamitvā ^a^T2.0224^ea^ etadavocuṃ -- `bhagavā  kho, āvuso, aññatreva rattibhojanā bhuñjati bhikkhusaṅgho ca.  aññatra kho panāvuso, rattibhojanā bhuñjamānā appābādhatañca  sañjānanti appātaṅkatañca lahuṭṭhānañca balañca phāsuvihārañca. etha,  tumhepi, āvuso, aññatreva rattibhojanā bhuñjatha. aññatra kho  panāvuso, tumhepi rattibhojanā ^a^V2.0150^ea^ bhuñjamānā ^a^P1.0475^ea^  appābādhatañca sañjānissatha appātaṅkatañca lahuṭṭhānañca balañca  phāsuvihārañcā'ti. evaṃ vutte ^a^M2.0140^ea^ kira {kiṃ nu (ka0)}, bhikkhave, tumhe te bhikkhū evaṃ  avacuttha -- `mayaṃ kho panāvuso, sāyañceva bhuñjāma pāto ca divā  ca vikāle. te mayaṃ sāyañceva bhuñjamānā pāto ca divā ca  vikāle appābādhatañca sañjānāma appātaṅkatañca lahuṭṭhānañca balañca  phāsuvihārañca. te mayaṃ kiṃ sandiṭṭhikaṃ hitvā kālikaṃ  anudhāvissāma? sāyañceva mayaṃ bhuñjissāma pāto ca divā ca  vikāle'''ti. ``evaṃ, bhante''. <br/><br/>[03] 177^b^.^eb^ ``kiṃ nu me tumhe, bhikkhave, evaṃ dhammaṃ  desitaṃ ājānātha yaṃ kiñcāyaṃ purisapuggalo paṭisaṃvedeti sukhaṃ vā  dukkhaṃ vā adukkhamasukhaṃ vā tassa akusalā dhammā parihāyanti  kusalā dhammā abhivaḍḍhantī''ti? ``no hetaṃ, bhante''. ``nanu me  tumhe, bhikkhave, evaṃ dhammaṃ desitaṃ ājānātha idhekaccassa yaṃ evarūpaṃ  sukhaṃ vedanaṃ vedayato akusalā dhammā abhivaḍḍhanti kusalā dhammā  parihāyanti, idha panekaccassa evarūpaṃ sukhaṃ vedanaṃ vedayato akusalā  dhammā parihāyanti ^a^T2.0225^ea^, kusalā dhammā abhivaḍḍhanti, idhekaccassa  evarūpaṃ dukkhaṃ vedanaṃ vedayato akusalā dhammā abhivaḍḍhanti kusalā  dhammā parihāyanti, idha panekaccassa evarūpaṃ dukkhaṃ vedanaṃ vedayato  akusalā dhammā parihāyanti kusalā dhammā abhivaḍḍhanti, idhekaccassa  evarūpaṃ adukkhamasukhaṃ vedanaṃ vedayato akusalā dhammā abhivaḍḍhanti  kusalā dhammā parihāyanti, idha panekaccassa evarūpaṃ adukkhamasukhaṃ  vedanaṃ vedayato akusalā dhammā parihāyanti kusalā dhammā  abhivaḍḍhantī''ti? ``evaṃ, bhante''. <br/><br/>[03] 178^b^.^eb^ ``sādhu, bhikkhave! mayā cetaṃ, bhikkhave,  aññātaṃ abhavissa adiṭṭhaṃ aviditaṃ asacchikataṃ aphassitaṃ paññāya  -- `idhekaccassa evarūpaṃ sukhaṃ vedanaṃ vedayato akusalā dhammā  abhivaḍḍhanti kusalā dhammā parihāyantī'ti, evāhaṃ ajānanto  `evarūpaṃ sukhaṃ vedanaṃ pajahathā'ti vadeyyaṃ; api nu me etaṃ, bhikkhave,  patirūpaṃ abhavissā''ti? ``no hetaṃ, bhante''. ``yasmā ca kho  etaṃ, bhikkhave, mayā ñātaṃ diṭṭhaṃ viditaṃ sacchikataṃ phassitaṃ paññāya  -- `idhekaccassa evarūpaṃ sukhaṃ vedanaṃ vedayato akusalā dhammā  ^a^P1.0476^ea^ abhivaḍḍhanti kusalā dhammā parihāyantī'ti,  tasmāhaṃ `evarūpaṃ sukhaṃ vedanaṃ pajahathā'ti vadāmi. mayā cetaṃ,  bhikkhave, aññātaṃ abhavissa adiṭṭhaṃ aviditaṃ asacchikataṃ ^a^M2.0141^ea^ aphassitaṃ  paññāya -- `idhekaccassa evarūpaṃ ^a^V2.0151^ea^ sukhaṃ vedanaṃ vedayato akusalā   ^a^T2.0226^ea^ dhammā parihāyanti kusalā dhammā abhivaḍḍhantī'ti, evāhaṃ ajānanto  `evarūpaṃ sukhaṃ vedanaṃ upasampajja viharathā'ti vadeyyaṃ; api nu me  etaṃ, bhikkhave, patirūpaṃ abhavissā''ti? ``no hetaṃ, bhante''.  ``yasmā ca kho etaṃ, bhikkhave, mayā ñātaṃ diṭṭhaṃ viditaṃ sacchikataṃ  phassitaṃ paññāya -- `idhekaccassa evarūpaṃ sukhaṃ vedanaṃ vedayato  akusalā dhammā parihāyanti, kusalā dhammā abhivaḍḍhantī'ti, tasmāhaṃ  `evarūpaṃ sukhaṃ vedanaṃ upasampajja viharathā'ti vadāmi. <br/><br/>[03] 179^b^.^eb^ ``mayā cetaṃ, bhikkhave, aññātaṃ abhavissa  adiṭṭhaṃ aviditaṃ asacchikataṃ aphassitaṃ paññāya -- `idhekaccassa  evarūpaṃ dukkhaṃ vedanaṃ vedayato akusalā dhammā abhivaḍḍhanti kusalā  dhammā parihāyantī'ti, evāhaṃ ajānanto `evarūpaṃ dukkhaṃ vedanaṃ  pajahathā'ti vadeyyaṃ; api nu me etaṃ, bhikkhave, patirūpaṃ  abhavissā''ti? ``no hetaṃ, bhante''. ``yasmā ca kho etaṃ,  bhikkhave, mayā ñātaṃ diṭṭhaṃ viditaṃ sacchikataṃ phassitaṃ paññāya --  `idhekaccassa evarūpaṃ dukkhaṃ vedanaṃ vedayato akusalā dhammā  abhivaḍḍhanti kusalā dhammā parihāyantī'ti, tasmāhaṃ `evarūpaṃ dukkhaṃ  vedanaṃ pajahathā'ti vadāmi. mayā cetaṃ, bhikkhave, aññātaṃ abhavissa  adiṭṭhaṃ aviditaṃ asacchikataṃ aphassitaṃ paññāya -- `idhekaccassa  evarūpaṃ dukkhaṃ vedanaṃ vedayato akusalā dhammā parihāyanti kusalā  dhammā abhivaḍḍhantī'ti, evāhaṃ ajānanto `evarūpaṃ dukkhaṃ vedanaṃ  upasampajja viharathā'ti vadeyyaṃ; api nu me etaṃ, bhikkhave, patirūpaṃ  abhavissā''ti ^a^T2.0227^ea^? ``no hetaṃ, bhante''. ``yasmā ca kho etaṃ,  bhikkhave, mayā ñātaṃ diṭṭhaṃ viditaṃ sacchikataṃ phassitaṃ paññāya --  `idhekaccassa evarūpaṃ dukkhaṃ vedanaṃ vedayato akusalā dhammā  parihāyanti kusalā dhammā abhivaḍḍhantī'ti, tasmāhaṃ `evarūpaṃ dukkhaṃ  vedanaṃ upasampajja viharathā'ti vadāmi. <br/><br/>[03] 180^b^.^eb^ ``mayā cetaṃ, bhikkhave, aññātaṃ abhavissa  adiṭṭhaṃ aviditaṃ asacchikataṃ aphassitaṃ paññāya -- `idhekaccassa  evarūpaṃ adukkhamasukhaṃ vedanaṃ vedayato akusalā dhammā abhivaḍḍhanti  kusalā dhammā parihāyantī'ti, evāhaṃ ajānanto `evarūpaṃ  adukkhamasukhaṃ vedanaṃ pajahathā'ti vadeyyaṃ; api nu me etaṃ, bhikkhave,  patirūpaṃ abhavissā''ti? ``no hetaṃ, bhante''. ``yasmā ca kho  etaṃ, bhikkhave, mayā ñātaṃ diṭṭhaṃ viditaṃ sacchikataṃ phassitaṃ paññāya ^a^M2.0142^ea^   -- `idhekaccassa evarūpaṃ adukkhamasukhaṃ vedanaṃ vedayato akusalā  dhammā abhivaḍḍhanti kusalā dhammā parihāyantī'ti, tasmāhaṃ `evarūpaṃ  adukkhamasukhaṃ vedanaṃ pajahathā'ti vadāmi''. mayā cetaṃ, bhikkhave,  aññātaṃ abhavissa adiṭṭhaṃ aviditaṃ asacchikataṃ aphassitaṃ paññāya  ^a^V2.0152^ea^ -- `idhekaccassa evarūpaṃ adukkhamasukhaṃ vedanaṃ vedayato akusalā  dhammā parihāyanti kusalā dhammā abhivaḍḍhantī'ti, evāhaṃ ajānanto  `evarūpaṃ adukkhamasukhaṃ vedanaṃ upasampajja viharathā'ti vadeyyaṃ; api  nu me etaṃ, bhikkhave, patirūpaṃ abhavissā''ti? ``no hetaṃ, bhante''.  ``yasmā ca kho etaṃ, bhikkhave, mayā ñātaṃ diṭṭhaṃ ^a^T2.0228^ea^ viditaṃ  sacchikataṃ phassitaṃ paññāya -- `idhekaccassa evarūpaṃ adukkhamasukhaṃ  vedanaṃ vedayato akusalā dhammā parihāyanti kusalā dhammā  abhivaḍḍhantī'ti, tasmāhaṃ `evarūpaṃ ^a^P1.0477^ea^  adukkhamasukhaṃ vedanaṃ upasampajja viharathā'ti vadāmi. <br/><br/>[03] 181^b^.^eb^ ``nāhaṃ, bhikkhave, sabbesaṃyeva bhikkhūnaṃ  `appamādena karaṇīya'nti vadāmi; na panāhaṃ, bhikkhave, sabbesaṃyeva  bhikkhūnaṃ `na appamādena karaṇīya'nti vadāmi. ye te, bhikkhave,  bhikkhū arahanto khīṇāsavā vusitavanto katakaraṇīyā ohitabhārā  anuppattasadatthā parikkhīṇabhavasaṃyojanā sammadaññā vimuttā,  tathārūpānāhaṃ, bhikkhave, bhikkhūnaṃ `na appamādena karaṇīya'nti  vadāmi. taṃ kissa hetu? kataṃ tesaṃ appamādena. abhabbā te  pamajjituṃ. ye ca kho te, bhikkhave, bhikkhū sekkhā appattamānasā  anuttaraṃ yogakkhemaṃ patthayamānā viharanti, tathārūpānāhaṃ, bhikkhave,  bhikkhūnaṃ `appamādena karaṇīya'nti vadāmi. taṃ kissa hetu?  appeva nāmime āyasmanto anulomikāni senāsanāni paṭisevamānā  kalyāṇamitte bhajamānā indriyāni samannānayamānā -- yassatthāya  kulaputtā sammadeva agārasmā anagāriyaṃ pabbajanti tadanuttaraṃ --  brahmacariyapariyosānaṃ diṭṭheva dhamme sayaṃ abhiññā sacchikatvā  upasampajja vihareyyunti! imaṃ kho ahaṃ, bhikkhave, imesaṃ bhikkhūnaṃ  appamādaphalaṃ sampassamāno `appamādena karaṇīya'nti vadāmi. <br/><br/>[03] 182^b^.^eb^ ``sattime ^a^T2.0229^ea^, bhikkhave, puggalā santo  saṃvijjamānā lokasmiṃ. katame satta? ubhatobhāgavimutto,  paññāvimutto, kāyasakkhi, diṭṭhippatto, saddhāvimutto, dhammānusārī,  saddhānusārī.<br/><br/>[03] ``katamo ^a^M2.0143^ea^ ca, bhikkhave, puggalo ubhatobhāgavimutto? idha,  bhikkhave, ekacco puggalo ye te santā vimokkhā atikkamma rūpe  āruppā te kāyena phusitvā {phassitvā (sī0 pī0)} viharati paññāya cassa disvā ^a^V2.0153^ea^ āsavā  parikkhīṇā honti. ayaṃ vuccati, bhikkhave, puggalo  ubhatobhāgavimutto imassa kho ahaṃ, bhikkhave, bhikkhuno `na  appamādena karaṇīya'nti vadāmi. taṃ kissa hetu? kataṃ tassa  appamādena. abhabbo so pamajjituṃ.<br/><br/>[03] ``katamo ca, bhikkhave, puggalo paññāvimutto? idha,  bhikkhave, ekacco puggalo ye te santā vimokkhā atikkamma rūpe  āruppā te na kāyena phusitvā viharati, paññāya cassa disvā  āsavā parikkhīṇā honti. ayaṃ vuccati, bhikkhave, puggalo  ^a^P1.0478^ea^ paññāvimutto. imassapi kho ahaṃ, bhikkhave,  bhikkhuno `na appamādena karaṇīya'nti vadāmi. taṃ kissa hetu?  kataṃ tassa appamādena. abhabbo so pamajjituṃ.<br/><br/>[03] ``katamo ca, bhikkhave, puggalo kāyasakkhi? idha,  bhikkhave, ekacco puggalo ye te santā vimokkhā atikkamma rūpe  āruppā ^a^T2.0230^ea^ te kāyena phusitvā viharati, paññāya cassa disvā ekacce  āsavā parikkhīṇā honti. ayaṃ vuccati, bhikkhave, puggalo  kāyasakkhi. imassa kho ahaṃ, bhikkhave, bhikkhuno `appamādena  karaṇīya'nti vadāmi. taṃ kissa hetu? appeva nāma ayamāyasmā  anulomikāni senāsanāni paṭisevamāno kalyāṇamitte bhajamāno  indriyāni samannānayamāno -- yassatthāya kulaputtā sammadeva  agārasmā anagāriyaṃ pabbajanti tadanuttaraṃ -- brahmacariyapariyosānaṃ  diṭṭheva dhamme sayaṃ abhiññā sacchikatvā upasampajja vihareyyāti!  imaṃ kho ahaṃ, bhikkhave, imassa bhikkhuno appamādaphalaṃ  sampassamāno `appamādena karaṇīya'nti vadāmi.<br/><br/>[03] ``katamo ca, bhikkhave, puggalo diṭṭhippatto? idha, bhikkhave,  ekacco puggalo ye te santā vimokkhā atikkamma rūpe āruppā te  na kāyena phusitvā viharati, paññāya cassa disvā ekacce āsavā  parikkhīṇā honti, tathāgatappaveditā cassa dhammā paññāya vodiṭṭhā  honti vocaritā. ayaṃ vuccati, bhikkhave, puggalo diṭṭhippatto.  imassapi kho ahaṃ, bhikkhave, bhikkhuno `appamādena karaṇīya'nti  vadāmi. taṃ kissa ^a^M2.0144^ea^ hetu? appeva nāma ayamāyasmā anulomikāni  senāsanāni paṭisevamāno kalyāṇamitte bhajamāno indriyāni  samannānayamāno -- yassatthāya kulaputtā sammadeva agārasmā  anagāriyaṃ pabbajanti tadanuttaraṃ -- brahmacariyapariyosānaṃ ^a^T2.0231^ea^ ^a^V2.0154^ea^ diṭṭheva dhamme  sayaṃ abhiññā sacchikatvā upasampajja vihareyyāti! imaṃ kho ahaṃ,  bhikkhave, imassa bhikkhuno appamādaphalaṃ sampassamāno `appamādena  karaṇīya'nti vadāmi.<br/><br/>[03] ``katamo ca, bhikkhave, puggalo saddhāvimutto. idha,  bhikkhave, ekacco puggalo ye te santā vimokkhā atikkamma rūpe  āruppā te na kāyena phusitvā viharati, paññāya cassa disvā  ekacce āsavā parikkhīṇā honti, tathāgate cassa saddhā niviṭṭhā  hoti mūlajātā patiṭṭhitā. ayaṃ vuccati, bhikkhave, puggalo  saddhāvimutto. imassapi kho ahaṃ, bhikkhave, bhikkhuno `appamādena  karaṇīya'nti vadāmi. taṃ kissa hetu? appeva nāma ayamāyasmā  anulomikāni senāsanāni ^a^P1.0479^ea^ paṭisevamāno  kalyāṇamitte bhajamāno indriyāni samannānayamāno -- yassatthāya  kulaputtā sammadeva agārasmā anagāriyaṃ pabbajanti tadanuttaraṃ --  brahmacariyapariyosānaṃ diṭṭheva dhamme sayaṃ abhiññā sacchikatvā  upasampajja vihareyyāti! imaṃ kho ahaṃ, bhikkhave, imassa bhikkhuno  appamādaphalaṃ sampassamāno `appamādena karaṇīya'nti vadāmi.<br/><br/>[03] ``katamo ca, bhikkhave, puggalo dhammānusārī? idha,  bhikkhave, ekacco puggalo ye te santā vimokkhā atikkamma rūpe  āruppā te na kāyena phusitvā viharati, paññāya cassa disvā  ekacce āsavā parikkhīṇā {disvā āsavā aparikkhīṇā (sī0 pī0)} honti,   tathāgatappaveditā cassa ^a^T2.0232^ea^ dhammā  paññāya mattaso nijjhānaṃ khamanti, api cassa ime dhammā honti,  seyyathidaṃ -- saddhindriyaṃ, vīriyindriyaṃ, satindriyaṃ, samādhindriyaṃ,  paññindriyaṃ. ayaṃ vuccati, bhikkhave, puggalo dhammānusārī.  imassapi kho ahaṃ, bhikkhave, bhikkhuno `appamādena karaṇīya'nti  vadāmi. taṃ kissa hetu? appeva nāma ayamāyasmā anulomikāni  senāsanāni paṭisevamāno kalyāṇamitte bhajamāno indriyāni  samannānayamāno -- yassatthāya kulaputtā sammadeva agārasmā  anagāriyaṃ pabbajanti tadanuttaraṃ -- brahmacariyapariyosānaṃ diṭṭheva dhamme  sayaṃ abhiññā sacchikatvā upasampajja vihareyyāti ^a^M2.0145^ea^! imaṃ kho ahaṃ,  bhikkhave, imassa bhikkhuno appamādaphalaṃ sampassamāno `appamādena  karaṇīya'nti vadāmi.<br/><br/>[03] ``katamo ^a^V2.0155^ea^ ca, bhikkhave, puggalo saddhānusārī? idha,  bhikkhave, ekacco puggalo ye te santā vimokkhā atikkamma rūpe  āruppā te na kāyena phusitvā viharati, paññāya cassa disvā  ekacce āsavā parikkhīṇā {disvā āsavā aparikkhīṇā (sī0 pī0)} honti, tathāgate cassa saddhāmattaṃ hoti  pemamattaṃ, api cassa ime dhammā honti, seyyathidaṃ -- saddhindriyaṃ,  vīriyindriyaṃ, satindriyaṃ, samādhindriyaṃ, paññindriyaṃ. ayaṃ vuccati,  bhikkhave, puggalo saddhānusārī. imassapi kho ahaṃ, bhikkhave,  bhikkhuno `appamādena karaṇīya'nti vadāmi. taṃ kissa hetu?  appeva nāma ayamāyasmā anulomikāni senāsanāni paṭisevamāno ^a^T2.0233^ea^  kalyāṇamitte bhajamāno indriyāni samannānayamāno -- yassatthāya  kulaputtā sammadeva agārasmā anagāriyaṃ pabbajanti tadanuttaraṃ --  brahmacariyapariyosānaṃ diṭṭheva dhamme sayaṃ abhiññā sacchikatvā  upasampajja vihareyyāti! imaṃ kho ahaṃ, bhikkhave, imassa bhikkhuno  appamādaphalaṃ sampassamāno `appamādena karaṇīya'nti vadāmi. <br/><br/>[03] 183^b^.^eb^ ``nāhaṃ, bhikkhave, ādikeneva aññārādhanaṃ  vadāmi; api ca, bhikkhave, anupubbasikkhā anupubbakiriyā  anupubbapaṭipadā ^a^P1.0480^ea^ aññārādhanā hoti. kathañca,  bhikkhave, anupubbasikkhā anupubbakiriyā anupubbapaṭipadā  aññārādhanā hoti? idha, bhikkhave, saddhājāto upasaṅkamati,  upasaṅkamanto payirupāsati, payirupāsanto sotaṃ odahati,  ohitasoto dhammaṃ suṇāti, sutvā dhammaṃ dhāreti, dhatānaṃ {dhātānaṃ (ka0)} dhammānaṃ  atthaṃ upaparikkhati, atthaṃ upaparikkhato dhammā nijjhānaṃ khamanti,  dhammanijjhānakkhantiyā sati chando jāyati, chandajāto ussahati,  ussāhetvā tuleti, tulayitvā padahati, pahitatto samāno kāyena ceva  paramasaccaṃ sacchikaroti, paññāya ca naṃ ativijjha passati. sāpi  nāma, bhikkhave, saddhā nāhosi; tampi nāma, bhikkhave, upasaṅkamanaṃ  nāhosi; sāpi nāma, bhikkhave, payirupāsanā nāhosi; tampi nāma,  bhikkhave, sotāvadhānaṃ nāhosi ^a^M2.0146^ea^; tampi nāma, bhikkhave, dhammassavanaṃ  nāhosi; sāpi nāma, bhikkhave, dhammadhāraṇā nāhosi; sāpi nāma,  bhikkhave, atthūpaparikkhā nāhosi; sāpi nāma, bhikkhave,  dhammanijjhānakkhanti ^a^T2.0234^ea^ nāhosi; sopi nāma, bhikkhave, chando  nāhosi; sopi nāma, bhikkhave, ussāho nāhosi; sāpi nāma,  bhikkhave, tulanā nāhosi; tampi nāma, bhikkhave, padhānaṃ nāhosi.  vippaṭipannāttha, bhikkhave, micchāpaṭipannāttha, bhikkhave. kīva  dūrevime, bhikkhave, moghapurisā apakkantā imamhā dhammavinayā. <br/><br/>[03] 184^b^.^eb^ ``atthi ^a^V2.0156^ea^, bhikkhave, catuppadaṃ veyyākaraṇaṃ  yassuddiṭṭhassa viññū puriso nacirasseva paññāyatthaṃ ājāneyya.  uddisissāmi vo {uddiṭṭhassāpi (ka0)}, bhikkhave, ājānissatha me ta''nti? ``ke ca  mayaṃ, bhante, ke ca dhammassa aññātāro''ti? yopi so,  bhikkhave, satthā āmisagaru āmisadāyādo āmisehi saṃsaṭṭho  viharati tassa pāyaṃ evarūpī paṇopaṇaviyā na upeti -- `evañca no  assa atha naṃ kareyyāma, na ca no evamassa na naṃ kareyyāmā'ti,  kiṃ pana, bhikkhave, yaṃ tathāgato sabbaso āmisehi visaṃsaṭṭho  viharati. saddhassa, bhikkhave, sāvakassa satthusāsane pariyogāhiya {pariyogāya  (sī0 pī0 ka0), pariyogayha (syā0 kaṃ0)}  vattato ayamanudhammo hoti -- `satthā bhagavā, sāvakohamasmi;  jānāti bhagavā, nāhaṃ jānāmī'ti. saddhassa, bhikkhave, sāvakassa  satthusāsane pariyogāhiya vattato ruḷhanīyaṃ {rumhaniyaṃ (sī0 pī0)} satthusāsanaṃ hoti  ojavantaṃ. saddhassa, bhikkhave, sāvakassa satthusāsane pariyogāhiya  ^a^P1.0481^ea^ vattato ayamanudhammo hoti -- `kāmaṃ taco ca  nhāru ca aṭṭhi ca avasissatu, sarīre upasussatu {upasussatu sarīre (sī0),  sarīre avasussatu (ka0)} maṃsalohitaṃ, yaṃ ^a^T2.0235^ea^ taṃ  purisathāmena purisavīriyena purisaparakkamena pattabbaṃ na taṃ apāpuṇitvā  vīriyassa saṇṭhānaṃ {santhānaṃ (sī0 syā0 pī0)} bhavissatī'ti. saddhassa, bhikkhave, sāvakassa  satthusāsane pariyogāhiya vattato dvinnaṃ phalānaṃ aññataraṃ phalaṃ  pāṭikaṅkhaṃ -- diṭṭheva dhamme aññā, sati vā upādisese  anāgāmitā''ti.<br/><br/>[03] idamavoca ^a^M2.0147^ea^ bhagavā. attamanā te bhikkhū bhagavato bhāsitaṃ  abhinandunti. <br/><br/>[06] kīṭāgirisuttaṃ niṭṭhitaṃ dasamaṃ. <br/><br/>[06] bhikkhuvaggo niṭṭhito dutiyo. <br/><br/>[01] tassuddānaṃ -- <br/><br/>[21] kuñjara-rāhula-sassataloko, mālukyaputto ca  bhaddāli-nāmo. <br/><br/>[22] khudda-dijātha-sahampatiyācaṃ, nāḷaka-raññikiṭāgirināmo..


volume: 31
item: 21
title: naḷakapānasuttaṃ^goliyānisuttaṃ^paribbājakavaggo^tevijjavacchasuttaṃ^
content:
  [03] 185^b^.^eb^ evaṃ ^a^T2.0236^ea^ ^a^M2.0148^ea^ ^a^V2.0157^ea^ me sutaṃ -- ekaṃ  samayaṃ bhagavā vesāliyaṃ  viharati mahāvane kūṭāgārasālāyaṃ. tena kho pana samayena  vacchagotto paribbājako ekapuṇḍarīke paribbājakārāme paṭivasati.  atha kho bhagavā pubbaṇhasamayaṃ nivāsetvā pattacīvaramādāya vesāliṃ  piṇḍāya pāvisi. atha kho bhagavato etadahosi -- ``atippago  kho tāva vesāliyaṃ piṇḍāya carituṃ; yaṃnūnāhaṃ yena ekapuṇḍarīko  paribbājakārāmo yena vacchagotto paribbājako tenupasaṅkameyya''nti.  atha kho bhagavā yena ekapuṇḍarīko paribbājakārāmo yena vacchagotto  paribbājako tenupasaṅkami. addasā kho vacchagotto paribbājako  bhagavantaṃ dūratova āgacchantaṃ. disvāna bhagavantaṃ etadavoca --  ``etu kho, bhante, bhagavā. svāgataṃ {sāgataṃ (sī0 pī0)}, bhante, bhagavato. cirassaṃ  kho, bhante, bhagavā imaṃ pariyāyamakāsi yadidaṃ idhāgamanāya.  nisīdatu, bhante, bhagavā idamāsanaṃ paññatta''nti. nisīdi bhagavā  paññatte āsane. vacchagottopi kho paribbājako aññataraṃ ^a^P1.0482^ea^  nīcaṃ āsanaṃ gahetvā ekamantaṃ nisīdi. ekamantaṃ ^a^T2.0237^ea^  nisinno kho vacchagotto paribbājako bhagavantaṃ etadavoca -- ``sutaṃ  metaṃ, bhante -- `samaṇo gotamo sabbaññū sabbadassāvī, aparisesaṃ  ñāṇadassanaṃ paṭijānāti, carato ca me tiṭṭhato ca suttassa ca  jāgarassa ca satataṃ samitaṃ ñāṇadassanaṃ paccupaṭṭhita'nti. ye te,  bhante, evamāhaṃsu -- `samaṇo gotamo sabbaññū sabbadassāvī,  aparisesaṃ ñāṇadassanaṃ paṭijānāti, carato ca me tiṭṭhato ca suttassa  ca jāgarassa ca satataṃ samitaṃ ñāṇadassanaṃ paccupaṭṭhita'nti, kacci te,  bhante, bhagavato vuttavādino, na ca bhagavantaṃ abhūtena abbhācikkhanti,  dhammassa cānudhammaṃ byākaronti, na ca koci sahadhammiko  vādānuvādo gārayhaṃ ^a^V2.0158^ea^ ṭhānaṃ āgacchatī''ti? ``ye te, vaccha,  evamāhaṃsu -- `samaṇo gotamo sabbaññū sabbadassāvī, aparisesaṃ  ñāṇadassanaṃ paṭijānāti, carato ca me tiṭṭhato ca suttassa ca  jāgarassa ca satataṃ samitaṃ ñāṇadassanaṃ paccupaṭṭhita'nti, na me te  vuttavādino, abbhācikkhanti ca pana maṃ asatā abhūtenā''ti. <br/><br/>[03] 186^b^.^eb^ ``kathaṃ ^a^M2.0149^ea^ byākaramānā pana mayaṃ, bhante,  vuttavādino ceva bhagavato assāma, na ca bhagavantaṃ abhūtena  abbhācikkheyyāma, dhammassa cānudhammaṃ byākareyyāma, na ca koci  sahadhammiko vādānuvādo gārayhaṃ ṭhānaṃ āgaccheyyā''ti?<br/><br/>[03] ```tevijjo samaṇo gotamo'ti kho, vaccha, byākaramāno  vuttavādī ceva me assa, na ca maṃ ^a^T2.0238^ea^ abhūtena abbhācikkheyya, dhammassa  cānudhammaṃ byākareyya, na ca koci sahadhammiko vādānuvādo gārayhaṃ  ṭhānaṃ āgaccheyya. ahañhi, vaccha, yāvadeva ākaṅkhāmi  anekavihitaṃ pubbenivāsaṃ anussarāmi, seyyathidaṃ -- ekampi jātiṃ  dvepi jātiyo...pe0... iti sākāraṃ sauddesaṃ anekavihitaṃ  pubbenivāsaṃ anussarāmi. ahañhi, vaccha, yāvadeva ākaṅkhāmi  dibbena cakkhunā visuddhena atikkantamānusakena satte passāmi  cavamāne upapajjamāne hīne paṇīte suvaṇṇe dubbaṇṇe sugate  duggate...pe0... yathākammūpage satte pajānāmi. ahañhi, vaccha,  āsavānaṃ khayā anāsavaṃ cetovimuttiṃ paññāvimuttiṃ diṭṭheva dhamme sayaṃ  abhiññā sacchikatvā upasampajja viharāmi.<br/><br/>[03] ```tevijjo samaṇo gotamo'ti ^a^P1.0483^ea^ kho,  vaccha, byākaramāno vuttavādī ceva me assa, na ca maṃ abhūtena  abbhācikkheyya, dhammassa cānudhammaṃ byākareyya, na ca koci  sahadhammiko vādānuvādo gārayhaṃ ṭhānaṃ āgaccheyyā''ti.<br/><br/>[03] evaṃ vutte, vacchagotto paribbājako bhagavantaṃ etadavoca --  ``atthi nu kho, bho gotama, koci gihī gihisaṃyojanaṃ appahāya  kāyassa bhedā dukkhassantakaro''ti? ``natthi kho, vaccha, koci  gihī gihisaṃyojanaṃ appahāya kāyassa bhedā dukkhassantakaro''ti.<br/><br/>[03] ``atthi ^a^V2.0159^ea^ pana, bho gotama, koci gihī gihisaṃyojanaṃ  appahāya kāyassa bhedā saggūpago''ti? ``na kho, vaccha, ekaṃyeva  sataṃ na dve satāni na ^a^T2.0239^ea^ tīṇi satāni na cattāri satāni na pañca  satāni, atha kho bhiyyova ye gihī gihisaṃyojanaṃ appahāya kāyassa  bhedā saggūpagā''ti {``atthi kho vaccha koci gihī gihisaṃyojanaṃ appahāya  kāyassa bhedā saggūpagoti''. (ka0)}.<br/><br/>[03] ``atthi ^a^M2.0150^ea^ nu kho, bho gotama, koci ājīvako {ājīviko  (ka0)} kāyassa bhedā  dukkhassantakaro''ti? ``natthi kho, vaccha, koci ājīvako  kāyassa bhedā dukkhassantakaro''ti.<br/><br/>[03] ``atthi pana, bho gotama, koci ājīvako kāyassa bhedā  saggūpago''ti? ``ito kho so, vaccha, ekanavuto kappo {ito ko vaccha  ekanavute kappe (ka0)} yamahaṃ  anussarāmi, nābhijānāmi kañci ājīvakaṃ saggūpagaṃ aññatra ekena;  sopāsi kammavādī kiriyavādī''ti. ``evaṃ sante, bho gotama,  suññaṃ aduṃ titthāyatanaṃ antamaso saggūpagenapī''ti? ``evaṃ, vaccha,  suññaṃ aduṃ titthāyatanaṃ antamaso saggūpagenapī''ti.<br/><br/>[03] idamavoca bhagavā. attamano vacchagotto paribbājako bhagavato  bhāsitaṃ abhinandīti. <br/><br/>[06] tevijjavacchasuttaṃ niṭṭhitaṃ paṭhamaṃ. 


volume: 31
item: 22
title: goliyānisuttaṃ^paribbājakavaggo^tevijjavacchasuttaṃ^aggivacchasuttaṃ^
content:
  [03] 187^b^.^eb^ evaṃ ^a^T2.0240^ea^ ^a^V2.0160^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. atha kho vacchagotto  paribbājako yena bhagavā tenupasaṅkami; upasaṅkamitvā ^a^P1.0484^ea^  bhagavatā saddhiṃ sammodi. sammodanīyaṃ kathaṃ sāraṇīyaṃ  vītisāretvā ekamantaṃ nisīdi. ekamantaṃ nisinno kho vacchagotto  paribbājako bhagavantaṃ etadavoca --<br/><br/>[03] ``kiṃ nu kho, bho gotama, `sassato loko, idameva saccaṃ  moghamañña'nti -- evaṃdiṭṭhi {evaṃdiṭṭhī (sī0 syā0 kaṃ0 ka0)} bhavaṃ gotamo''ti? ``na kho ahaṃ,  vaccha, evaṃdiṭṭhi -- `sassato loko, idameva saccaṃ moghamañña'''nti.<br/><br/>[03] ``kiṃ pana, bho gotama, `asassato loko, idameva saccaṃ  moghamañña'nti -- evaṃdiṭṭhi bhavaṃ gotamo''ti? ``na kho ahaṃ,  vaccha, evaṃdiṭṭhi -- `asassato loko, idameva saccaṃ moghamañña'''nti.<br/><br/>[03] ``kiṃ ^a^M2.0151^ea^ nu kho, bho gotama, `antavā loko, idameva saccaṃ  moghamañña'nti -- evaṃdiṭṭhi bhavaṃ gotamo''ti? ``na kho ahaṃ,  vaccha, evaṃdiṭṭhi -- `antavā loko, idameva saccaṃ moghamañña'''nti.<br/><br/>[03] ``kiṃ pana, bho gotama, `anantavā loko, idameva saccaṃ  moghamañña'nti -- evaṃdiṭṭhi bhavaṃ gotamo''ti? ``na kho ahaṃ,  vaccha, evaṃdiṭṭhi -- `anantavā loko, idameva saccaṃ moghamañña'''nti.<br/><br/>[03] ``kiṃ nu kho, bho gotama, `taṃ jīvaṃ taṃ sarīraṃ, idameva ^a^T2.0241^ea^ saccaṃ  moghamañña'nti -- evaṃdiṭṭhi ^a^V2.0161^ea^ bhavaṃ gotamo''ti? ``na kho ahaṃ,  vaccha, evaṃdiṭṭhi -- `taṃ jīvaṃ taṃ sarīraṃ, idameva saccaṃ  moghamañña'''nti.<br/><br/>[03] ``kiṃ pana, bho gotama, `aññaṃ jīvaṃ aññaṃ sarīraṃ, idameva  saccaṃ moghamañña'nti -- evaṃdiṭṭhi bhavaṃ gotamo''ti? ``na kho ahaṃ,  vaccha, evaṃdiṭṭhi -- `aññaṃ jīvaṃ aññaṃ sarīraṃ, idameva saccaṃ  moghamañña'''nti.<br/><br/>[03] ``kiṃ nu kho, bho gotama, `hoti tathāgato paraṃ maraṇā,  idameva saccaṃ moghamañña'nti -- evaṃdiṭṭhi bhavaṃ gotamo''ti? ``na  kho ahaṃ, vaccha, evaṃdiṭṭhi -- `hoti tathāgato paraṃ maraṇā, idameva  saccaṃ moghamañña'''nti.<br/><br/>[03] ``kiṃ pana, bho gotama, `na hoti tathāgato paraṃ maraṇā,  idameva saccaṃ moghamañña'nti -- evaṃdiṭṭhi bhavaṃ gotamo''ti? ``na  kho ahaṃ, vaccha, evaṃdiṭṭhi -- `na hoti tathāgato paraṃ maraṇā,  idameva saccaṃ moghamañña'''nti.<br/><br/>[03] ``kiṃ nu kho, bho gotama, `hoti ca na ca hoti tathāgato  paraṃ maraṇā, idameva saccaṃ moghamañña'nti -- evaṃdiṭṭhi bhavaṃ  gotamo''ti ^a^P1.0485^ea^? ``na kho ahaṃ, vaccha, evaṃdiṭṭhi  -- `hoti ca na ca hoti tathāgato paraṃ maraṇā, idameva saccaṃ  moghamañña'''nti.<br/><br/>[03] ``kiṃ pana, bho gotama, `neva hoti na na hoti tathāgato  paraṃ maraṇā, idameva saccaṃ moghamañña'nti -- evaṃdiṭṭhi bhavaṃ  gotamo''ti? ``na kho ahaṃ, vaccha, evaṃdiṭṭhi -- `neva hoti na  na hoti tathāgato paraṃ maraṇā, idameva saccaṃ moghamañña'''nti. <br/><br/>[03] 188^b^.^eb^ ```kiṃ ^a^T2.0242^ea^ nu kho, bho gotama, sassato loko,  idameva saccaṃ moghamaññanti -- evaṃdiṭṭhi bhavaṃ gotamo'ti iti puṭṭho  samāno `na ^a^M2.0152^ea^ kho ahaṃ, vaccha, evaṃdiṭṭhi -- sassato loko, idameva  saccaṃ moghamañña'nti vadesi {moghamaññantīti vadesi (sī0), moghamaññanti iti  vadesi (?)}. `kiṃ pana, bho gotama, asassato  loko, idameva saccaṃ moghamaññanti -- evaṃdiṭṭhi bhavaṃ gotamo'ti iti  puṭṭho samāno `na kho ahaṃ, vaccha ^a^V2.0162^ea^, evaṃdiṭṭhi -- asassato loko,  idameva saccaṃ moghamañña'nti vadesi. `kiṃ nu kho, bho gotama,  antavā loko, idameva saccaṃ moghamaññanti -- evaṃdiṭṭhi bhavaṃ  gotamo'ti iti puṭṭho samāno `na kho ahaṃ, vaccha, evaṃdiṭṭhi --  antavā loko, idameva saccaṃ moghamañña'nti vadesi. `kiṃ pana, bho  gotama, anantavā loko, idameva saccaṃ moghamaññanti -- evaṃdiṭṭhi  bhavaṃ gotamo'ti iti puṭṭho samāno `na kho ahaṃ, vaccha, evaṃdiṭṭhi --  anantavā loko, idameva saccaṃ moghamañña'nti vadesi. `kiṃ nu  kho, bho gotama, taṃ jīvaṃ taṃ sarīraṃ, idameva saccaṃ moghamaññanti --  evaṃdiṭṭhi bhavaṃ gotamo'ti iti puṭṭho samāno `na kho ahaṃ, vaccha,  evaṃdiṭṭhi -- taṃ jīvaṃ taṃ sarīraṃ, idameva saccaṃ moghamañña'nti vadesi.  `kiṃ pana, bho gotama, aññaṃ jīvaṃ aññaṃ sarīraṃ, idameva saccaṃ  moghamaññanti -- evaṃdiṭṭhi bhavaṃ gotamo'ti iti puṭṭho samāno `na  kho ahaṃ, vaccha, evaṃdiṭṭhi -- aññaṃ jīvaṃ aññaṃ sarīraṃ, idameva saccaṃ  moghamañña'nti vadesi. `kiṃ nu kho, bho gotama, hoti tathāgato  paraṃ maraṇā, idameva saccaṃ moghamaññanti -- evaṃdiṭṭhi bhavaṃ gotamo'ti  iti puṭṭho samāno `na kho ahaṃ, vaccha, evaṃdiṭṭhi -- hoti tathāgato  paraṃ maraṇā, idameva saccaṃ moghamañña'nti vadesi. <br/><br/>[01] ```kiṃ pana, bho gotama, na hoti tathāgato paraṃ ^a^T2.0243^ea^  maraṇā, idameva saccaṃ moghamaññanti -- evaṃdiṭṭhi bhavaṃ gotamo'ti iti  puṭṭho samāno `na kho ahaṃ, vaccha, evaṃdiṭṭhi -- na hoti tathāgato  paraṃ maraṇā, idameva saccaṃ moghamañña'nti vadesi. `kiṃ nu kho, bho  gotama, hoti ca na ca hoti tathāgato paraṃ maraṇā, idameva saccaṃ  moghamaññanti -- evaṃdiṭṭhi bhavaṃ gotamo'ti iti puṭṭho samāno `na  kho ahaṃ, vaccha, evaṃdiṭṭhi -- hoti ca na ca hoti tathāgato paraṃ  maraṇā, idameva saccaṃ moghamañña'nti vadesi. `kiṃ pana, bho gotama,  neva hoti na na hoti tathāgato paraṃ maraṇā, idameva saccaṃ  moghamaññanti -- evaṃdiṭṭhi bhavaṃ gotamo'ti iti puṭṭho samāno `na  kho ^a^M2.0153^ea^ ahaṃ, vaccha, evaṃdiṭṭhi -- neva hoti na na hoti tathāgato paraṃ  maraṇā, idameva saccaṃ moghamañña'nti vadesi.<br/><br/>[03] ``kiṃ pana bho gotamo ādīnavaṃ sampassamāno evaṃ imāni  sabbaso diṭṭhigatāni anupagato''ti? <br/><br/>[03] 189^b^.^eb^ ```sassato loko'ti kho, vaccha,  diṭṭhigatametaṃ diṭṭhigahanaṃ diṭṭhikantāro {diṭṭhikantāraṃ (sī0 pī0)} diṭṭhivisūkaṃ diṭṭhivipphanditaṃ  diṭṭhisaṃyojanaṃ sadukkhaṃ savighātaṃ saupāyāsaṃ sapariḷāhaṃ, na  nibbidāya na ^a^V2.0163^ea^ virāgāya na nirodhāya na upasamāya na abhiññāya na  sambodhāya na nibbānāya saṃvattati ^a^T2.0244^ea^. `asassato loko'ti kho,  vaccha...pe0... `antavā loko'ti kho, vaccha...pe0... `anantavā  loko'ti kho, vaccha...pe0... `taṃ jīvaṃ taṃ sarīra'nti kho,  vaccha...pe0... `aññaṃ jīvaṃ aññaṃ sarīra'nti kho, vaccha...pe0...  `hoti tathāgato paraṃ maraṇā'ti kho, vaccha ^a^P1.0486^ea^ ...pe0...  `na hoti tathāgato paraṃ maraṇā'ti kho, vaccha...pe0... `hoti ca na ca  hoti tathāgato paraṃ maraṇā'ti kho, vaccha...pe0... `neva hoti na na  hoti tathāgato paraṃ maraṇā'ti kho, vaccha, diṭṭhigatametaṃ diṭṭhigahanaṃ  diṭṭhikantāro diṭṭhivisūkaṃ diṭṭhivipphanditaṃ diṭṭhisaṃyojanaṃ sadukkhaṃ  savighātaṃ saupāyāsaṃ sapariḷāhaṃ, na nibbidāya na virāgāya na  nirodhāya na upasamāya na abhiññāya na sambodhāya na nibbānāya  saṃvattati. imaṃ kho ahaṃ, vaccha, ādīnavaṃ sampassamāno evaṃ imāni  sabbaso diṭṭhigatāni anupagato''ti.<br/><br/>[03] ``atthi pana bhoto gotamassa kiñci diṭṭhigata''nti?  ``diṭṭhigatanti kho, vaccha, apanītametaṃ tathāgatassa. diṭṭhañhetaṃ,  vaccha, tathāgatena -- `iti rūpaṃ, iti rūpassa samudayo, iti  rūpassa atthaṅgamo; iti vedanā, iti vedanāya samudayo, iti  vedanāya atthaṅgamo; iti saññā, iti saññāya samudayo, iti  saññāya atthaṅgamo; iti saṅkhārā, iti saṅkhārānaṃ samudayo, iti  saṅkhārānaṃ atthaṅgamo; iti viññāṇaṃ, iti viññāṇassa samudayo,  iti viññāṇassa atthaṅgamo'ti. tasmā tathāgato sabbamaññitānaṃ  sabbamathitānaṃ sabbāhaṃkāramamaṃkāramānānusayānaṃ khayā virāgā ^a^T2.0245^ea^  nirodhā cāgā paṭinissaggā anupādā vimuttoti vadāmī''ti. <br/><br/>[03] 190^b^.^eb^ ``evaṃ ^a^M2.0154^ea^ vimuttacitto pana, bho gotama, bhikkhu  kuhiṃ upapajjatī''ti? ``upapajjatīti kho, vaccha, na upeti''.  ``tena hi, bho gotama, na upapajjatī''ti? ``na upapajjatīti  kho, vaccha, na upeti''. ``tena hi, bho gotama, upapajjati ca na  ca upapajjatī''ti? ``upapajjati ca na ca upapajjatīti kho, vaccha,  na upeti''. ``tena hi, bho gotama, neva upapajjati na na  upapajjatī''ti? ``neva upapajjati na na upapajjatīti kho, vaccha,  na upeti''.<br/><br/>[03] ```evaṃ ^a^V2.0164^ea^ vimuttacitto pana, bho gotama, bhikkhu kuhiṃ  upapajjatī'ti iti puṭṭho samāno `upapajjatīti kho, vaccha, na  upetī'ti vadesi. `tena hi, bho gotama, na upapajjatī'ti iti  puṭṭho samāno `na upapajjatīti kho, vaccha, na upetī'ti vadesi.  `tena hi, bho gotama, upapajjati ca na ca upapajjatī'ti iti puṭṭho  samāno `upapajjati ca na ca upapajjatīti kho, vaccha, na upetī'ti  vadesi. `tena hi, bho gotama, neva upapajjati na na upapajjatī'ti  iti puṭṭho samāno `neva upapajjati na na ^a^P1.0487^ea^  upapajjatīti kho, vaccha, na upetī'ti vadesi. etthāhaṃ, bho gotama,  aññāṇamāpādiṃ, ettha sammohamāpādiṃ. yāpi me esā bhoto  gotamassa purimena kathāsallāpena ahu pasādamattā ^a^T2.0246^ea^ sāpi me etarahi  antarahitā''ti. ``alañhi te, vaccha, aññāṇāya, alaṃ sammohāya.  gambhīro hāyaṃ, vaccha, dhammo duddaso duranubodho santo paṇīto  atakkāvacaro nipuṇo paṇḍitavedanīyo. so tayā dujjāno  aññadiṭṭhikena aññakhantikena aññarucikena aññatrayogena {aññatrāyogena (dī0  ni0 1.420)} aññatrācariyakena'' {aññatthācariyakena (sī0 syā0 kaṃ0  pī0)}. <br/><br/>[03] 191^b^.^eb^ ``tena hi, vaccha, taññevettha paṭipucchissāmi;  yathā te khameyya tathā naṃ byākareyyāsi. taṃ kiṃ maññasi, vaccha,  sace te purato aggi jaleyya, jāneyyāsi tvaṃ -- `ayaṃ me purato  aggi jalatī'''ti? ``sace me, bho gotama, purato aggi jaleyya,  jāneyyāhaṃ -- `ayaṃ me purato aggi jalatī'''ti.<br/><br/>[03] ``sace pana taṃ, vaccha, evaṃ puccheyya -- `yo te ayaṃ purato  aggi jalati ayaṃ aggi kiṃ paṭicca jalatī'ti, evaṃ puṭṭho tvaṃ,  vaccha, kinti byākareyyāsī''ti? ``sace maṃ, bho gotama, evaṃ  puccheyya -- `yo te ayaṃ purato aggi jalati ayaṃ aggi kiṃ  paṭicca jalatī'ti, evaṃ puṭṭho ahaṃ, bho gotama, evaṃ byākareyyaṃ ^a^M2.0155^ea^ --  `yo me ayaṃ purato aggi jalati ayaṃ aggi tiṇakaṭṭhupādānaṃ paṭicca  jalatī'''ti.<br/><br/>[03] ``sace te, vaccha, purato so aggi nibbāyeyya, jāneyyāsi  tvaṃ -- `ayaṃ me purato aggi nibbuto'''ti? ``sace me, bho  gotama, purato so aggi nibbāyeyya, jāneyyāhaṃ -- `ayaṃ me purato  aggi nibbuto'''ti.<br/><br/>[03] ``sace ^a^V2.0165^ea^ pana taṃ, vaccha, evaṃ puccheyya -- `yo te ayaṃ purato  aggi nibbuto so aggi ito katamaṃ ^a^T2.0247^ea^ disaṃ gato -- puratthimaṃ vā  dakkhiṇaṃ vā pacchimaṃ vā uttaraṃ vā'ti, evaṃ puṭṭho tvaṃ, vaccha, kinti  byākareyyāsī''ti? ``na upeti, bho gotama, yañhi so, bho  gotama, aggi tiṇakaṭṭhupādānaṃ paṭicca ajali {jalati (syā0 kaṃ0 ka0)} tassa ca pariyādānā  aññassa ca anupahārā anāhāro nibbuto tveva saṅkhyaṃ gacchatī''ti. <br/><br/>[03] 192^b^.^eb^ ``evameva kho, vaccha, yena rūpena tathāgataṃ  paññāpayamāno paññāpeyya taṃ rūpaṃ tathāgatassa pahīnaṃ ucchinnamūlaṃ  tālāvatthukataṃ anabhāvaṃkataṃ āyatiṃ anuppādadhammaṃ.  rūpasaṅkhayavimutto {rūpasaṅkhāvimutto (sī0 syā0 kaṃ0 pī0) evaṃ  vedanāsaṅkhayādīsupi} kho, vaccha, tathāgato gambhīro appameyyo  duppariyogāḷho -- seyyathāpi mahāsamuddo. upapajjatīti na upeti,  na upapajjatīti na upeti, upapajjati ^a^P1.0488^ea^ ca na ca  upapajjatīti na upeti, neva upapajjati na na upapajjatīti na upeti.<br/><br/>[03] ``yāya vedanāya tathāgataṃ paññāpayamāno paññāpeyya sā vedanā  tathāgatassa pahīnā ucchinnamūlā tālāvatthukatā anabhāvaṃkatā āyatiṃ  anuppādadhammā. vedanāsaṅkhayavimutto kho, vaccha, tathāgato gambhīro  appameyyo duppariyogāḷho -- seyyathāpi mahāsamuddo. upapajjatīti  na upeti, na upapajjatīti na upeti, upapajjati ca na ca  upapajjatīti na upeti, neva upapajjati na na upapajjatīti na upeti.<br/><br/>[03] ``yāya saññāya tathāgataṃ paññāpayamāno paññāpeyya sā saññā  tathāgatassa pahīnā ^a^T2.0248^ea^ ucchinnamūlā tālāvatthukatā anabhāvaṃkatā āyatiṃ  anuppādadhammā. saññāsaṅkhayavimutto kho, vaccha, tathāgato gambhīro  appameyyo duppariyogāḷho -- seyyathāpi mahāsamuddo. upapajjatīti ^a^M2.0156^ea^   na upeti, na upapajjatīti na upeti, upapajjati ca na ca  upapajjatīti na upeti, neva upapajjati na na upapajjatīti na upeti.<br/><br/>[03] ``yehi saṅkhārehi tathāgataṃ paññāpayamāno paññāpeyya te  saṅkhārā tathāgatassa pahīnā ucchinnamūlā tālāvatthukatā anabhāvaṃkatā  āyatiṃ anuppādadhammā. saṅkhārasaṅkhayavimutto kho, vaccha,  tathāgato gambhīro appameyyo duppariyogāḷho -- seyyathāpi  mahāsamuddo. upapajjatīti na upeti ^a^V2.0166^ea^, na upapajjatīti na upeti,  upapajjati ca na ca upapajjatīti na upeti, neva upapajjati na na  upapajjatīti na upeti.<br/><br/>[03] ``yena viññāṇena tathāgataṃ paññāpayamāno paññāpeyya taṃ  viññāṇaṃ tathāgatassa pahīnaṃ ucchinnamūlaṃ tālāvatthukataṃ anabhāvaṃkataṃ  āyatiṃ anuppādadhammaṃ. viññāṇasaṅkhayavimutto kho, vaccha,  tathāgato gambhīro appameyyo duppariyogāḷho -- seyyathāpi  mahāsamuddo. upapajjatīti na upeti, na upapajjatīti na upeti,  upapajjati ca na ca upapajjatīti na upeti, neva upapajjati na na  upapajjatīti na upeti''.<br/><br/>[03] evaṃ vutte, vacchagotto paribbājako bhagavantaṃ etadavoca --  ``seyyathāpi, bho gotama, gāmassa vā nigamassa vā avidūre ^a^T2.0249^ea^  mahāsālarukkho. tassa aniccatā sākhāpalāsā palujjeyyuṃ {sākhāpalāsaṃ  palujjeyya},  tacapapaṭikā palujjeyyuṃ, pheggū palujjeyyuṃ {pheggu palujjeyya (sī0 syā0 kaṃ0 pī0)}; so aparena samayena  apagatasākhāpalāso apagatatacapapaṭiko apagataphegguko suddho assa,  sāre patiṭṭhito; evameva bhoto gotamassa pāvacanaṃ apagatasākhāpalāsaṃ  apagatatacapapaṭikaṃ apagatapheggukaṃ suddhaṃ, sāre patiṭṭhitaṃ. abhikkantaṃ,  bho gotama...pe0... ^a^P1.0489^ea^ upāsakaṃ maṃ bhavaṃ gotamo  dhāretu ajjatagge pāṇupetaṃ saraṇaṃ gata''nti. <br/><br/>[06] aggivacchasuttaṃ niṭṭhitaṃ dutiyaṃ. 


volume: 31
item: 23
title: paribbājakavaggo^tevijjavacchasuttaṃ^aggivacchasuttaṃ^mahāvacchasuttaṃ^
content:
  [03] 193^b^.^eb^ evaṃ ^a^T2.0250^ea^ ^a^V2.0167^ea^ me sutaṃ -- ekaṃ samayaṃ bhagavā rājagahe  viharati veḷuvane kalandakanivāpe. atha kho vacchagotto  paribbājako yena bhagavā ^a^M2.0157^ea^ tenupasaṅkami; upasaṅkamitvā bhagavatā saddhiṃ  sammodi. sammodanīyaṃ kathaṃ sāraṇīyaṃ vītisāretvā ekamantaṃ  nisīdi. ekamantaṃ nisinno kho vacchagotto paribbājako bhagavantaṃ  etadavoca -- ``dīgharattāhaṃ bhotā gotamena sahakathī. sādhu me bhavaṃ  gotamo saṃkhittena kusalākusalaṃ desetū''ti. ``saṃkhittenapi kho te  ahaṃ, vaccha, kusalākusalaṃ deseyyaṃ, vitthārenapi kho te ahaṃ, vaccha,  kusalākusalaṃ deseyyaṃ; api ca te ahaṃ, vaccha, saṃkhittena  kusalākusalaṃ desessāmi. taṃ suṇāhi, sādhukaṃ manasi karohi,  bhāsissāmī''ti. ``evaṃ, bho''ti kho vacchagotto paribbājako  bhagavato paccassosi. bhagavā etadavoca -- <br/><br/>[03] 194^b^.^eb^ ``lobho kho, vaccha, akusalaṃ, alobho  kusalaṃ; doso kho, vaccha, akusalaṃ, adoso kusalaṃ; moho kho,  vaccha, akusalaṃ, amoho kusalaṃ. iti kho, vaccha, ime tayo dhammā  akusalā, tayo dhammā kusalā.<br/><br/>[03] ``pāṇātipāto kho, vaccha, akusalaṃ, pāṇātipātā veramaṇī  kusalaṃ; adinnādānaṃ kho, vaccha, akusalaṃ, adinnādānā veramaṇī  kusalaṃ; kāmesumicchācāro kho, vaccha, akusalaṃ, kāmesumicchācārā  veramaṇī kusalaṃ; musāvādo ^a^T2.0251^ea^ kho, vaccha, akusalaṃ, musāvādā veramaṇī  kusalaṃ; pisuṇā vācā kho, vaccha, akusalaṃ ^a^P1.0490^ea^,  pisuṇāya vācāya veramaṇī kusalaṃ; pharusā vācā kho, vaccha,  akusalaṃ, pharusāya vācāya veramaṇī kusalaṃ; samphappalāpo kho, vaccha,  akusalaṃ, samphappalāpā veramaṇī kusalaṃ; abhijjhā kho, vaccha,  akusalaṃ, anabhijjhā kusalaṃ; byāpādo kho, vaccha, akusalaṃ,  abyāpādo kusalaṃ; micchādiṭṭhi kho, vaccha, akusalaṃ sammādiṭṭhi  kusalaṃ. iti kho, vaccha, ime dasa dhammā akusalā, dasa dhammā  kusalā.<br/><br/>[03] ``yato ^a^V2.0168^ea^ kho, vaccha, bhikkhuno taṇhā pahīnā hoti  ucchinnamūlā tālāvatthukatā anabhāvaṃkatā āyatiṃ anuppādadhammā, so  hoti bhikkhu arahaṃ khīṇāsavo vusitavā katakaraṇīyo ohitabhāro  anuppattasadattho parikkhīṇabhavasaṃyojano sammadaññā vimutto''ti. <br/><br/>[03] 195^b^.^eb^ ``tiṭṭhatu bhavaṃ gotamo. atthi pana te bhoto  gotamassa ekabhikkhupi sāvako yo āsavānaṃ khayā {sāvako āsavānaṃ khayā  (sī0 syā0 kaṃ0 pī0) evamuparipi} anāsavaṃ  cetovimuttiṃ paññāvimuttiṃ ^a^M2.0158^ea^ diṭṭheva dhamme sayaṃ abhiññā sacchikatvā  upasampajja viharatī''ti? ``na kho, vaccha, ekaṃyeva sataṃ na dve  satāni na tīṇi satāni na cattāri satāni na pañca satāni, atha  kho bhiyyova ye bhikkhū mama sāvakā āsavānaṃ khayā anāsavaṃ  cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā  upasampajja viharantī''ti.<br/><br/>[03] ``tiṭṭhatu bhavaṃ gotamo, tiṭṭhantu bhikkhū. atthi pana bhoto  gotamassa ekā bhikkhunīpi sāvikā yā āsavānaṃ khayā anāsavaṃ  cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā  upasampajja ^a^T2.0252^ea^ viharatī''ti? ``na kho, vaccha, ekaṃyeva sataṃ na dve  satāni na tīṇi satāni na cattāri satāni na pañca satāni, atha  kho bhiyyova yā bhikkhuniyo mama sāvikā āsavānaṃ khayā  anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā  sacchikatvā upasampajja viharantī''ti.<br/><br/>[03] ``tiṭṭhatu bhavaṃ gotamo, tiṭṭhantu bhikkhū, tiṭṭhantu bhikkhuniyo.  atthi pana bhoto gotamassa ekupāsakopi sāvako gihī  odātavasano brahmacārī yo pañcannaṃ orambhāgiyānaṃ saṃyojanānaṃ  parikkhayā opapātiko tattha parinibbāyī anāvattidhammo tasmā  lokā''ti? ``na kho, vaccha, ekaṃyeva sataṃ na dve satāni na  tīṇi satāni na cattāri satāni na pañca satāni, atha kho  bhiyyova ye upāsakā mama sāvakā gihī odātavasanā brahmacārino  pañcannaṃ orambhāgiyānaṃ saṃyojanānaṃ parikkhayā ^a^P1.0491^ea^  opapātikā tattha parinibbāyino anāvattidhammā tasmā lokā''ti.<br/><br/>[03] ``tiṭṭhatu ^a^V2.0169^ea^ bhavaṃ gotamo, tiṭṭhantu bhikkhū, tiṭṭhantu bhikkhuniyo,  tiṭṭhantu upāsakā gihī odātavasanā brahmacārino. atthi pana  bhoto gotamassa ekupāsakopi sāvako gihī odātavasano kāmabhogī  sāsanakaro ovādappaṭikaro yo tiṇṇavicikiccho vigatakathaṃkatho  vesārajjappatto aparappaccayo satthusāsane viharatī''ti? ``na kho,  vaccha, ekaṃyeva sataṃ na dve satāni na tīṇi satāni na cattāri  satāni na pañca satāni ^a^T2.0253^ea^, atha kho bhiyyova ye upāsakā mama  sāvakā gihī odātavasanā kāmabhogino sāsanakarā ovādappaṭikarā  tiṇṇavicikicchā vigatakathaṃkathā vesārajjappattā aparappaccayā  satthusāsane viharantī''ti.<br/><br/>[03] ``tiṭṭhatu ^a^M2.0159^ea^ bhavaṃ gotamo, tiṭṭhantu bhikkhū, tiṭṭhantu bhikkhuniyo,  tiṭṭhantu upāsakā gihī odātavasanā brahmacārino, tiṭṭhantu upāsakā  gihī odātavasanā kāmabhogino. atthi pana bhoto gotamassa  ekupāsikāpi sāvikā gihinī odātavasanā brahmacārinī yā pañcannaṃ  orambhāgiyānaṃ saṃyojanānaṃ parikkhayā opapātikā tattha  parinibbāyinī anāvattidhammā tasmā lokā''ti? ``na kho,  vaccha, ekaṃyeva sataṃ na dve satāni na tīṇi satāni na cattāri  satāni na pañca satāni, atha kho bhiyyova yā upāsikā mama  sāvikā gihiniyo odātavasanā brahmacāriniyo pañcannaṃ  orambhāgiyānaṃ saṃyojanānaṃ parikkhayā opapātikā tattha  parinibbāyiniyo anāvattidhammā tasmā lokā''ti.<br/><br/>[03] ``tiṭṭhatu bhavaṃ gotamo, tiṭṭhantu bhikkhū, tiṭṭhantu bhikkhuniyo,  tiṭṭhantu upāsakā gihī odātavasanā brahmacārino, tiṭṭhantu upāsakā  gihī odātavasanā kāmabhogino, tiṭṭhantu upāsikā gihiniyo  odātavasanā brahmacāriniyo. atthi pana bhoto gotamassa  ekupāsikāpi sāvikā gihinī odātavasanā kāmabhoginī  sāsanakarā ovādappaṭikarā yā tiṇṇavicikicchā vigatakathaṃkathā  vesārajjappattā aparappaccayā satthusāsane viharatī''ti? ``na kho,  vaccha, ekaṃyeva sataṃ na dve ^a^T2.0254^ea^ satāni na tīṇi satāni na cattāri  satāni na pañca satāni, atha kho bhiyyova yā upāsikā mama  sāvikā gihiniyo odātavasanā kāmabhoginiyo sāsanakarā  ovādappaṭikarā tiṇṇavicchikicchā vigatakathaṃkathā vesārajjappattā  aparappaccayā satthusāsane viharantī''ti. <br/><br/>[03] 196^b^.^eb^ ``sace ^a^V2.0170^ea^ hi, bho gotama, imaṃ dhammaṃ bhavaṃyeva  gotamo ārādhako abhavissa, no ca kho bhikkhū ārādhakā  abhavissaṃsu ^a^P1.0492^ea^; evamidaṃ brahmacariyaṃ aparipūraṃ  abhavissa tenaṅgena. yasmā ca kho, bho gotama, imaṃ dhammaṃ bhavañceva  gotamo ārādhako bhikkhū ca ārādhakā; evamidaṃ brahmacariyaṃ paripūraṃ  tenaṅgena.<br/><br/>[03] ``sace hi, bho gotama, imaṃ dhammaṃ bhavañceva gotamo  ārādhako abhavissa, bhikkhū ca ārādhakā abhavissaṃsu, no ca kho  bhikkhuniyo ārādhikā abhavissaṃsu; evamidaṃ brahmacariyaṃ aparipūraṃ  abhavissa tenaṅgena. yasmā ca kho, bho gotama, imaṃ dhammaṃ bhavañceva  gotamo ārādhako, bhikkhū ^a^M2.0160^ea^ ca ārādhakā, bhikkhuniyo ca ārādhikā;  evamidaṃ brahmacariyaṃ paripūraṃ tenaṅgena.<br/><br/>[03] ``sace hi, bho gotama, imaṃ dhammaṃ bhavañceva gotamo  ārādhako abhavissa, bhikkhū ca ārādhakā abhavissaṃsu, bhikkhuniyo  ca ārādhikā abhavissaṃsu, no ca kho upāsakā gihī odātavasanā  brahmacārino ārādhakā abhavissaṃsu; evamidaṃ brahmacariyaṃ aparipūraṃ  abhavissa tenaṅgena. yasmā ca kho, bho gotama, imaṃ dhammaṃ bhavañceva  gotamo ārādhako, bhikkhū ca ārādhakā, bhikkhuniyo ca ārādhikā,  upāsakā ca gihī ^a^T2.0255^ea^ odātavasanā brahmacārino ārādhakā; evamidaṃ  brahmacariyaṃ paripūraṃ tenaṅgena.<br/><br/>[03] ``sace hi, bho gotama, imaṃ dhammaṃ bhavañceva gotamo  ārādhako abhavissa, bhikkhū ca ārādhakā abhavissaṃsu, bhikkhuniyo  ca ārādhikā abhavissaṃsu, upāsakā ca gihī odātavasanā  brahmacārino ārādhakā abhavissaṃsu, no ca kho upāsakā gihī  odātavasanā kāmabhogino ārādhakā abhavissaṃsu; evamidaṃ  brahmacariyaṃ aparipūraṃ abhavissa tenaṅgena. yasmā ca kho, bho  gotama, imaṃ dhammaṃ bhavañceva gotamo ārādhako, bhikkhū ca ārādhakā,  bhikkhuniyo ca ārādhikā, upāsakā ca gihī odātavasanā  brahmacārino ārādhakā, upāsakā ca gihī odātavasanā kāmabhogino  ārādhakā; evamidaṃ brahmacariyaṃ paripūraṃ tenaṅgena.<br/><br/>[03] ``sace ^a^V2.0171^ea^ hi, bho gotama, imaṃ dhammaṃ bhavañceva gotamo  ārādhako abhavissa, bhikkhū ca ārādhakā abhavissaṃsu, bhikkhuniyo  ca ārādhikā abhavissaṃsu, upāsakā ca gihī odātavasanā  brahmacārino ārādhakā abhavissaṃsu, upāsakā ca gihī odātavasanā  kāmabhogino ārādhakā abhavissaṃsu, no ca kho upāsikā  gihiniyo odātavasanā brahmacāriniyo ^a^P1.0493^ea^  ārādhikā abhavissaṃsu; evamidaṃ brahmacariyaṃ aparipūraṃ abhavissa  tenaṅgena. yasmā ca kho, bho gotama, imaṃ dhammaṃ bhavañceva gotamo  ārādhako, bhikkhū ca ārādhakā, bhikkhuniyo ca ārādhikā,  upāsakā ca gihī odātavasanā brahmacārino ārādhakā, upāsakā ca  gihī odātavasanā kāmabhogino ārādhakā ^a^T2.0256^ea^, upāsikā ca gihiniyo  odātavasanā ^a^M2.0161^ea^ brahmacāriniyo ārādhikā; evamidaṃ brahmacariyaṃ paripūraṃ  tenaṅgena.<br/><br/>[03] ``sace hi, bho gotama, imaṃ dhammaṃ bhavañceva gotamo  ārādhako abhavissa, bhikkhū ca ārādhakā abhavissaṃsu, bhikkhuniyo  ca ārādhikā abhavissaṃsu, upāsakā ca gihī odātavasanā  brahmacārino ārādhakā abhavissaṃsu, upāsakā ca gihī odātavasanā  kāmabhogino ārādhakā abhavissaṃsu, upāsikā ca gihiniyo  odātavasanā brahmacāriniyo ārādhikā abhavissaṃsu, no ca kho  upāsikā gihiniyo odātavasanā kāmabhoginiyo ārādhikā  abhavissaṃsu; evamidaṃ brahmacariyaṃ aparipūraṃ abhavissa tenaṅgena.  yasmā ca kho, bho gotama, imaṃ dhammaṃ bhavañceva gotamo ārādhako,  bhikkhū ca ārādhakā, bhikkhuniyo ca ārādhikā, upāsakā ca gihī  odātavasanā brahmacārino ārādhakā, upāsakā ca gihī odātavasanā  kāmabhogino ārādhakā, upāsikā ca gihiniyo odātavasanā  brahmacāriniyo ārādhikā, upāsikā ca gihiniyo odātavasanā  kāmabhoginiyo ārādhikā; evamidaṃ brahmacariyaṃ paripūraṃ tenaṅgena. <br/><br/>[03] 197^b^.^eb^ ``seyyathāpi, bho gotama, gaṅgā nadī  samuddaninnā samuddapoṇā samuddapabbhārā samuddaṃ āhacca tiṭṭhati, evamevāyaṃ  bhoto gotamassa parisā sagahaṭṭhapabbajitā nibbānaninnā nibbānapoṇā  nibbānapabbhārā nibbānaṃ āhacca tiṭṭhati. abhikkantaṃ, bho  gotama...pe0... ^a^T2.0257^ea^ esāhaṃ bhavantaṃ gotamaṃ saraṇaṃ gacchāmi dhammañca  bhikkhusaṅghañca. labheyyāhaṃ bhoto gotamassa santike pabbajjaṃ,  labheyyaṃ upasampada''nti ^a^P1.0494^ea^. ``yo kho, vaccha,  aññatitthiyapubbo imasmiṃ dhammavinaye ākaṅkhati ^a^V2.0172^ea^ pabbajjaṃ,  ākaṅkhati upasampadaṃ, so cattāro māse parivasati. catunnaṃ  māsānaṃ accayena āraddhacittā bhikkhū pabbājenti upasampādenti  bhikkhubhāvāya; api ca mettha puggalavemattatā viditā''ti. ``sace,  bhante, aññatitthiyapubbā imasmiṃ dhammavinaye ākaṅkhantā pabbajjaṃ,  ākaṅkhantā upasampadaṃ cattāro māse parivasanti, catunnaṃ māsānaṃ  accayena āraddhacittā bhikkhū pabbājenti upasampādenti  bhikkhubhāvāya; ahaṃ cattāri vassāni parivasissāmi. catunnaṃ  vassānaṃ accayena āraddhacittā bhikkhū pabbājentu upasampādentu  bhikkhubhāvāyā''ti. alattha kho vacchagotto paribbājako bhagavato  santike pabbajjaṃ alattha upasampadaṃ.<br/><br/>[03] acirūpasampanno ^a^M2.0162^ea^ kho panāyasmā vacchagotto addhamāsūpasampanno  yena bhagavā tenupasaṅkami; upasaṅkamitvā bhagavantaṃ abhivādetvā  ekamantaṃ nisīdi. ekamantaṃ nisinno kho āyasmā vacchagotto  bhagavantaṃ etadavoca -- ``yāvatakaṃ, bhante, sekhena ñāṇena sekhāya ^a^T2.0258^ea^  vijjāya pattabbaṃ, anuppattaṃ taṃ mayā; uttari ca me {uttariṃ me (sī0 syā0 kaṃ0  pī0)} bhagavā dhammaṃ  desetū''ti. ``tena hi tvaṃ, vaccha, dve dhamme uttari bhāvehi --  samathañca vipassanañca. ime kho te, vaccha, dve dhammā uttari  bhāvitā -- samatho ca vipassanā ca -- anekadhātupaṭivedhāya  saṃvattissanti. <br/><br/>[03] 198^b^.^eb^ ``so tvaṃ, vaccha, yāvadeva {yāvade (pī0)} ākaṅkhissasi  -- `anekavihitaṃ iddhividhaṃ paccanubhaveyyaṃ -- ekopi hutvā bahudhā  assaṃ, bahudhāpi hutvā eko assaṃ; āvibhāvaṃ, tirobhāvaṃ; tirokuṭṭaṃ  tiropākāraṃ tiropabbataṃ asajjamāno gaccheyyaṃ, seyyathāpi ākāse;  pathaviyāpi ummujjanimujjaṃ kareyyaṃ, seyyathāpi udake; udakepi  abhijjamāne gaccheyyaṃ, seyyathāpi pathaviyaṃ; ākāsepi pallaṅkena  kameyyaṃ, seyyathāpi pakkhī sakuṇo; imepi candimasūriye  evaṃmahiddhike evaṃmahānubhāve pāṇinā parimaseyyaṃ, parimajjeyyaṃ;  yāvabrahmalokāpi kāyena vasaṃ vatteyya'nti, tatra tatreva sakkhibhabbataṃ  pāpuṇissasi, sati satiāyatane.<br/><br/>[03] ``so tvaṃ, vaccha, yāvadeva ākaṅkhissasi -- `dibbāya  sotadhātuyā ^a^P1.0495^ea^ visuddhāya atikkantamānusikāya ^a^V2.0173^ea^ ubho  sadde suṇeyyaṃ -- dibbe ca mānuse ca, ye dūre santike cā'ti, tatra  tatreva sakkhibhabbataṃ pāpuṇissasi, sati satiāyatane.<br/><br/>[03] ``so tvaṃ, vaccha, yāvadeva ākaṅkhissasi -- `parasattānaṃ  parapuggalānaṃ cetasā ceto paricca pajāneyyaṃ -- sarāgaṃ vā cittaṃ  sarāgaṃ ^a^T2.0259^ea^ cittanti pajāneyyaṃ, vītarāgaṃ vā cittaṃ vītarāgaṃ cittanti  pajāneyyaṃ; sadosaṃ vā cittaṃ sadosaṃ cittanti pajāneyyaṃ, vītadosaṃ vā  cittaṃ vītadosaṃ cittanti pajāneyyaṃ; samohaṃ vā cittaṃ samohaṃ cittanti  pajāneyyaṃ, vītamohaṃ vā cittaṃ vītamohaṃ cittanti pajāneyyaṃ; saṃkhittaṃ  vā cittaṃ saṃkhittaṃ cittanti pajāneyyaṃ, vikkhittaṃ vā cittaṃ vikkhittaṃ  cittanti pajāneyyaṃ; mahaggataṃ vā cittaṃ mahaggataṃ ^a^M2.0163^ea^ cittanti pajāneyyaṃ,  amahaggataṃ vā cittaṃ amahaggataṃ cittanti pajāneyyaṃ; sauttaraṃ vā cittaṃ  sauttaraṃ cittanti pajāneyyaṃ, anuttaraṃ vā cittaṃ anuttaraṃ cittanti  pajāneyyaṃ; samāhitaṃ vā cittaṃ samāhitaṃ cittanti pajāneyyaṃ,  asamāhitaṃ vā cittaṃ asamāhitaṃ cittanti pajāneyyaṃ; vimuttaṃ vā cittaṃ  vimuttaṃ cittanti pajāneyyaṃ, avimuttaṃ vā cittaṃ avimuttaṃ cittanti  pajāneyya'nti, tatra tatreva sakkhibhabbataṃ pāpuṇissasi, sati  satiāyatane.<br/><br/>[03] ``so tvaṃ, vaccha, yāvadeva ākaṅkhissasi -- `anekavihitaṃ  pubbenivāsaṃ anussareyyaṃ, seyyathidaṃ -- ekampi jātiṃ dvepi jātiyo  tissopi jātiyo catassopi jātiyo pañcapi jātiyo dasapi  jātiyo vīsampi jātiyo tiṃsampi jātiyo cattālīsampi jātiyo  paññāsampi jātiyo jātisatampi jātisahassampi  jātisatasahassampi; anekepi saṃvaṭṭakappe anekepi vivaṭṭakappe anekepi  saṃvaṭṭavivaṭṭakappe -- amutrāsiṃ ^a^T2.0260^ea^ evaṃnāmo evaṃgotto evaṃvaṇṇo evamāhāro  evaṃsukhadukkhappaṭisaṃvedī evamāyupariyanto, so tato cuto amutra  udapādiṃ; tatrāpāsiṃ evaṃnāmo evaṃgotto evaṃvaṇṇo evamāhāro  evaṃsukhadukkhappaṭisaṃvedī evamāyupariyanto, so tato cuto  idhūpapannoti; iti sākāraṃ sauddesaṃ anekavihitaṃ pubbenivāsaṃ  anussareyya'nti, tatra tatreva sakkhibhabbataṃ pāpuṇissasi, sati  satiāyatane.<br/><br/>[03] ``so ^a^P1.0496^ea^ tvaṃ, vaccha, yāvadeva  ākaṅkhissasi -- `dibbena cakkhunā visuddhena atikkantamānusakena  satte passeyyaṃ cavamāne upapajjamāne hīne paṇīte suvaṇṇe dubbaṇṇe  sugate ^a^V2.0174^ea^ duggate yathākammūpage satte pajāneyyaṃ -- ime vata bhonto sattā  kāyaduccaritena samannāgatā vacīduccaritena samannāgatā manoduccaritena  samannāgatā ariyānaṃ upavādakā micchādiṭṭhikā  micchādiṭṭhikammasamādānā, te kāyassa bhedā paraṃ maraṇā apāyaṃ  duggatiṃ vinipātaṃ nirayaṃ upapannā; ime vā pana bhonto sattā  kāyasucaritena samannāgatā vacīsucaritena samannāgatā manosucaritena  samannāgatā ariyānaṃ anupavādakā sammādiṭṭhikā  sammādiṭṭhikammasamādānā, te kāyassa bhedā paraṃ maraṇā sugatiṃ saggaṃ  lokaṃ upapannāti; iti dibbena cakkhunā visuddhena atikkantamānusakena  satte ^a^M2.0164^ea^ passeyyaṃ cavamāne upapajjamāne hīne paṇīte suvaṇṇe dubbaṇṇe  sugate duggate ^a^T2.0261^ea^ yathākammūpage satte pajāneyya'nti, tatra tatreva  sakkhibhabbataṃ pāpuṇissasi, sati satiāyatane.<br/><br/>[03] ``so tvaṃ, vaccha, yāvadeva ākaṅkhissasi -- `āsavānaṃ  khayā anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā  sacchikatvā upasampajja vihareyya'nti, tatra tatreva sakkhibhabbataṃ  pāpuṇissasi, sati satiāyatane''ti. <br/><br/>[03] 199^b^.^eb^ atha kho āyasmā vacchagotto bhagavato bhāsitaṃ  abhinanditvā anumoditvā uṭṭhāyāsanā bhagavantaṃ abhivādetvā  padakkhiṇaṃ katvā pakkāmi. atha kho āyasmā vacchagotto eko  vūpakaṭṭho appamatto ātāpī pahitatto viharanto nacirasseva --  yassatthāya kulaputtā sammadeva agārasmā anagāriyaṃ pabbajanti  tadanuttaraṃ -- brahmacariyapariyosānaṃ diṭṭheva dhamme sayaṃ abhiññā  sacchikatvā upasampajja vihāsi. `khīṇā jāti, vusitaṃ  brahmacariyaṃ, kataṃ karaṇīyaṃ, nāparaṃ itthattāyā'ti abbhaññāsi.  aññataro kho panāyasmā vacchagotto arahataṃ ahosi. <br/><br/>[03] 200^b^.^eb^ tena kho pana samayena sambahulā bhikkhū  bhagavantaṃ dassanāya gacchanti. addasā kho āyasmā vacchagotto te  bhikkhū dūratova āgacchante. disvāna yena te bhikkhū tenupasaṅkami;  upasaṅkamitvā te bhikkhū etadavoca ^a^P1.0497^ea^ -- ``handa!  kahaṃ pana tumhe āyasmanto gacchathā''ti? ``bhagavantaṃ kho mayaṃ,  āvuso, dassanāya gacchāmā''ti ^a^T2.0262^ea^. ``tenahāyasmanto mama vacanena  bhagavato pāde sirasā vandatha, evañca vadetha -- `vacchagotto, bhante,  bhikkhu bhagavato pāde sirasā vandati, evañca vadeti -- pariciṇṇo  me bhagavā, pariciṇṇo me sugato'''ti. ``evamāvuso''ti ^a^V2.0175^ea^ kho te  bhikkhū āyasmato vacchagottassa paccassosuṃ. atha kho te bhikkhū  yena bhagavā tenupasaṅkamiṃsu; upasaṅkamitvā bhagavantaṃ abhivādetvā  ekamantaṃ nisīdiṃsu. ekamantaṃ nisinnā kho te bhikkhū bhagavantaṃ  etadavocuṃ -- ``āyasmā, bhante, vacchagotto bhagavato pāde sirasā  vandati, evañca vadeti -- `pariciṇṇo me bhagavā, pariciṇṇo me  sugato'''ti. ``pubbeva me, bhikkhave, vacchagotto bhikkhu cetasā  ceto paricca vidito -- `tevijjo vacchagotto ^a^M2.0165^ea^ bhikkhu mahiddhiko  mahānubhāvo'ti. devatāpi me etamatthaṃ ārocesuṃ -- `tevijjo,  bhante, vacchagotto bhikkhu mahiddhiko mahānubhāvo'''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. <br/><br/>[06] mahāvacchasuttaṃ niṭṭhitaṃ tatiyaṃ. 


volume: 31
item: 24
title: tevijjavacchasuttaṃ^aggivacchasuttaṃ^mahāvacchasuttaṃ^dīghanakhasuttaṃ^
content:
  [03] 201^b^.^eb^ evaṃ ^a^T2.0263^ea^ ^a^V2.0176^ea^ me sutaṃ -- ekaṃ samayaṃ bhagavā rājagahe  viharati gijjhakūṭe pabbate sūkarakhatāyaṃ. atha kho dīghanakho  paribbājako yena bhagavā tenupasaṅkami; upasaṅkamitvā bhagavatā saddhiṃ  sammodi. sammodanīyaṃ kathaṃ sāraṇīyaṃ vītisāretvā ekamantaṃ  aṭṭhāsi. ekamantaṃ ṭhito kho dīghanakho paribbājako bhagavantaṃ  etadavoca -- ``ahañhi, bho gotama, evaṃvādī evaṃdiṭṭhi -- `sabbaṃ  me nakkhamatī'''ti. ``yāpi kho te esā, aggivessana, diṭṭhi --  `sabbaṃ me nakkhamatī'ti, esāpi te diṭṭhi nakkhamatī''ti?  ``esā ce {esāpi (ka0)} me, bho gotama, diṭṭhi khameyya, taṃpassa tādisameva,  taṃpassa ^a^P1.0498^ea^ tādisamevā''ti. ``ato kho te,  aggivessana, bahū hi bahutarā lokasmiṃ ye evamāhaṃsu -- `taṃpassa  tādisameva, taṃpassa tādisamevā'ti. te tañceva diṭṭhiṃ nappajahanti  aññañca diṭṭhiṃ upādiyanti. ato kho te, aggivessana, tanū hi  tanutarā lokasmiṃ ye evamāhaṃsu -- `taṃpassa tādisameva, taṃpassa  tādisamevā'ti. te tañceva diṭṭhiṃ pajahanti aññañca diṭṭhiṃ na  upādiyanti. santaggivessana, eke samaṇabrāhmaṇā evaṃvādino  evaṃdiṭṭhino -- `sabbaṃ me khamatī'ti; santaggivessana, eke  samaṇabrāhmaṇā evaṃvādino evaṃdiṭṭhino -- `sabbaṃ me nakkhamatī'ti;  santaggivessana ^a^T2.0264^ea^, eke samaṇabrāhmaṇā evaṃvādino evaṃdiṭṭhino --  `ekaccaṃ me khamati, ekaccaṃ me nakkhamatī'ti. tatraggivessana, ye  te samaṇabrāhmaṇā evaṃvādino evaṃdiṭṭhino -- `sabbaṃ me khamatī'ti  tesamayaṃ diṭṭhi sārāgāya santike, saññogāya santike, abhinandanāya  santike ajjhosānāya santike ^a^M2.0166^ea^ upādānāya santike; tatraggivessana  ye te samaṇabrāhmaṇā evaṃvādino evaṃdiṭṭhino -- `sabbaṃ me  nakkhamatī'ti tesamayaṃ diṭṭhi asārāgāya santike, asaññogāya  santike, anabhinandanāya santike, anajjhosānāya santike,  anupādānāya santike''ti. <br/><br/>[03] 202^b^.^eb^ evaṃ vutte, dīghanakho paribbājako bhagavantaṃ  etadavoca -- ``ukkaṃseti {ukkaṃsati (sī0 pī0 ka0)} me bhavaṃ gotamo diṭṭhigataṃ, samukkaṃseti  {sampahaṃsati (ka0)} me  bhavaṃ gotamo diṭṭhigata''nti. ``tatraggivessana, ye te samaṇabrāhmaṇā  evaṃvādino evaṃdiṭṭhino -- `ekaccaṃ me khamati, ekaccaṃ me  nakkhamatī'ti. yā ^a^V2.0177^ea^ hi tesaṃ khamati sāyaṃ diṭṭhi sārāgāya santike,  saññogāya santike, abhinandanāya santike, ajjhosānāya santike,  upādānāya santike; yā hi tesaṃ nakkhamati sāyaṃ diṭṭhi asārāgāya  santike, asaññogāya santike, anabhinandanāya santike,  anajjhosānāya santike, anupādānāya santike. tatraggivessana, ye  te samaṇabrāhmaṇā evaṃvādino evaṃdiṭṭhino -- `sabbaṃ me khamatī'ti  tattha viññū puriso iti paṭisañcikkhati ^a^T2.0265^ea^ -- `yā kho me ayaṃ  diṭṭhi -- sabbaṃ me khamatīti, imañce ahaṃ diṭṭhiṃ thāmasā parāmāsā  abhinivissa vohareyyaṃ -- idameva saccaṃ moghamaññanti; dvīhi me  assa viggaho -- yo cāyaṃ samaṇo vā brāhmaṇo vā evaṃvādī  ^a^P1.0499^ea^ evaṃdiṭṭhi -- sabbaṃ me nakkhamatīti, yo cāyaṃ  samaṇo vā brāhmaṇo vā evaṃvādī evaṃdiṭṭhi -- ekaccaṃ me khamati,  ekaccaṃ me nakkhamatīti -- imehi assa dvīhi viggaho. iti  viggahe sati vivādo, vivāde sati vighāto, vighāte sati vihesā'.  iti so viggahañca vivādañca vighātañca vihesañca attani  sampassamāno tañceva diṭṭhiṃ pajahati aññañca diṭṭhiṃ na upādiyati.  evametāsaṃ diṭṭhīnaṃ pahānaṃ hoti, evametāsaṃ diṭṭhīnaṃ paṭinissaggo  hoti. <br/><br/>[03] 203^b^.^eb^ ``tatraggivessana, ye te samaṇabrāhmaṇā  evaṃvādino evaṃdiṭṭhino -- `sabbaṃ me nakkhamatī'ti tattha viññū  puriso iti paṭisañcikkhati -- `yā kho me ayaṃ diṭṭhi -- sabbaṃ  me nakkhamatī'ti, imañce ahaṃ diṭṭhiṃ thāmasā parāmāsā abhinivissa  vohareyyaṃ -- idameva saccaṃ moghamaññanti; dvīhi me assa viggaho --  yo cāyaṃ samaṇo vā brāhmaṇo vā evaṃvādī evaṃdiṭṭhi ^a^M2.0167^ea^ -- sabbaṃ me  khamatīti, yo cāyaṃ samaṇo vā brāhmaṇo vā evaṃvādī evaṃdiṭṭhi --  ekaccaṃ me khamati ekaccaṃ me nakkhamatīti -- imehi assa dvīhi  viggaho. iti viggahe sati vivādo, vivāde sati vighāto,  vighāte sati vihesā'. iti so viggahañca vivādañca ^a^T2.0266^ea^ vighātañca  vihesañca attani sampassamāno tañceva diṭṭhiṃ pajahati aññañca diṭṭhiṃ  na upādiyati. evametāsaṃ diṭṭhīnaṃ pahānaṃ hoti, evametāsaṃ diṭṭhīnaṃ  paṭinissaggo hoti. <br/><br/>[03] 204^b^.^eb^ ``tatraggivessana, ye te samaṇabrāhmaṇā  evaṃvādino evaṃdiṭṭhino -- `ekaccaṃ me khamati, ekaccaṃ me  nakkhamatī'ti tattha viññū puriso iti paṭisañcikkhati -- `yā  kho me ^a^V2.0178^ea^ ayaṃ diṭṭhi -- ekaccaṃ me khamati, ekaccaṃ me nakkhamatīti,  imañce ahaṃ diṭṭhiṃ thāmasā parāmāsā abhinivissa vohareyyaṃ --  idameva saccaṃ moghamaññanti; dvīhi me assa viggaho -- yo cāyaṃ  samaṇo vā brāhmaṇo vā evaṃvādī evaṃdiṭṭhi -- sabbaṃ me khamatīti,  yo cāyaṃ samaṇo vā brāhmaṇo vā evaṃvādī evaṃdiṭṭhi -- sabbaṃ me  nakkhamatīti -- imehi assa dvīhi viggaho. iti viggahe sati  vivādo, vivāde sati vighāto, vighāte sati vihesā'. iti so  viggahañca vivādañca vighātañca vihesañca attani sampassamāno  tañceva diṭṭhiṃ pajahati aññañca diṭṭhiṃ na upādiyati. evametāsaṃ  diṭṭhīnaṃ pahānaṃ hoti, evametāsaṃ diṭṭhīnaṃ paṭinissaggo hoti. <br/><br/>[03] 205^b^.^eb^ ``ayaṃ ^a^P1.0500^ea^ kho panaggivessana,  kāyo rūpī cātumahābhūtiko {cātummahābhūtiko (sī0 syā0)} mātāpettikasambhavo odanakummāsupacayo  aniccucchādanaparimaddanabhedanaviddhaṃsanadhammo, aniccato dukkhato  rogato gaṇḍato sallato aghato ābādhato parato palokato suññato  anattato samanupassitabbo ^a^T2.0267^ea^. tassimaṃ kāyaṃ aniccato dukkhato  rogato gaṇḍato sallato aghato ābādhato parato palokato suññato  anattato samanupassato yo kāyasmiṃ kāyachando kāyasneho  kāyanvayatā sā pahīyati.<br/><br/>[03] ``tisso kho imā, aggivessana, vedanā -- sukhā vedanā,  dukkhā vedanā, adukkhamasukhā vedanā. yasmiṃ, aggivessana, samaye  sukhaṃ vedanaṃ vedeti ^a^M2.0168^ea^, neva tasmiṃ samaye dukkhaṃ vedanaṃ vedeti, na  adukkhamasukhaṃ vedanaṃ vedeti; sukhaṃyeva tasmiṃ samaye vedanaṃ vedeti.  yasmiṃ, aggivessana, samaye dukkhaṃ vedanaṃ vedeti, neva tasmiṃ samaye  sukhaṃ vedanaṃ vedeti, na adukkhamasukhaṃ vedanaṃ vedeti; dukkhaṃyeva tasmiṃ  samaye vedanaṃ vedeti. yasmiṃ, aggivessana, samaye adukkhamasukhaṃ  vedanaṃ vedeti, neva tasmiṃ samaye sukhaṃ vedanaṃ vedeti, na dukkhaṃ vedanaṃ  vedeti; adukkhamasukhaṃyeva tasmiṃ samaye vedanaṃ vedeti. sukhāpi  kho, aggivessana, vedanā aniccā saṅkhatā paṭiccasamuppannā  khayadhammā vayadhammā virāgadhammā nirodhadhammā; dukkhāpi kho,  aggivessana, vedanā aniccā saṅkhatā paṭiccasamuppannā khayadhammā  vayadhammā virāgadhammā nirodhadhammā; adukkhamasukhāpi kho,  aggivessana, vedanā aniccā saṅkhatā paṭiccasamuppannā khayadhammā  vayadhammā virāgadhammā nirodhadhammā. evaṃ passaṃ, aggivessana,  sutavā ariyasāvako sukhāyapi vedanāya nibbindati, dukkhāyapi  vedanāya nibbindati, adukkhamasukhāyapi vedanāya ^a^V2.0179^ea^ nibbindati   ^a^T2.0268^ea^; nibbindaṃ virajjati, virāgā vimuccati. vimuttasmiṃ, vimuttamiti  ñāṇaṃ hoti. `khīṇā jāti, vusitaṃ brahmacariyaṃ, kataṃ karaṇīyaṃ,  nāparaṃ itthattāyā'ti pajānāti. evaṃ vimuttacitto kho, aggivessana,  bhikkhu na kenaci saṃvadati, na kenaci vivadati, yañca loke vuttaṃ  tena voharati, aparāmasa''nti. <br/><br/>[03] 206^b^.^eb^ tena kho pana samayena āyasmā sāriputto  bhagavato piṭṭhito ^a^P1.0501^ea^ ṭhito hoti bhagavantaṃ  bījayamāno {vījayamāno (sī0 pī0)}. atha kho āyasmato sāriputtassa etadahosi --  ``tesaṃ tesaṃ kira no bhagavā dhammānaṃ abhiññā pahānamāha, tesaṃ tesaṃ  kira no sugato dhammānaṃ abhiññā paṭinissaggamāhā''ti. iti  hidaṃ āyasmato sāriputtassa paṭisañcikkhato anupādāya āsavehi  cittaṃ vimucci. dīghanakhassa pana paribbājakassa virajaṃ vītamalaṃ  dhammacakkhuṃ udapādi -- ``yaṃ kiñci samudayadhammaṃ sabbaṃ taṃ  nirodhadhamma''nti. atha kho dīghanakho paribbājako diṭṭhadhammo  pattadhammo viditadhammo pariyogāḷhadhammo tiṇṇavicikiccho  vigatakathaṃkatho vesārajjappatto aparappaccayo satthusāsane bhagavantaṃ  etadavoca -- ``abhikkantaṃ, bho gotama, abhikkantaṃ, bho gotama!  seyyathāpi, bho gotama, nikkujjitaṃ vā ukkujjeyya, paṭicchannaṃ vā  vivareyya, mūḷhassa vā maggaṃ ^a^M2.0169^ea^ ācikkheyya, andhakāre vā telapajjotaṃ  dhāreyya -- cakkhumanto rūpāni dakkhantīti -- evameva kho bhotā  gotamena anekapariyāyena ^a^T2.0269^ea^ dhammo pakāsito. esāhaṃ bhavantaṃ gotamaṃ  saraṇaṃ gacchāmi dhammañca bhikkhusaṅghañca. upāsakaṃ maṃ bhavaṃ gotamo  dhāretu ajjatagge pāṇupetaṃ saraṇaṃ gata''nti. <br/><br/>[06] dīghanakhasuttaṃ niṭṭhitaṃ catutthaṃ. 


volume: 31
item: 25
title: aggivacchasuttaṃ^mahāvacchasuttaṃ^dīghanakhasuttaṃ^māgaṇḍiyasuttaṃ^
content:
  [03] 207^b^.^eb^ evaṃ ^a^V2.0180^ea^ me sutaṃ -- ekaṃ samayaṃ bhagavā kurūsu  viharati kammāsadhammaṃ nāma kurūnaṃ nigamo, bhāradvājagottassa  brāhmaṇassa agyāgāre tiṇasanthārake {tiṇasantharake (sī0 syā0 kaṃ0 pī0)}. atha kho bhagavā pubbaṇhasamayaṃ  nivāsetvā pattacīvaramādāya kammāsadhammaṃ piṇḍāya pāvisi.  kammāsadhammaṃ piṇḍāya caritvā pacchābhattaṃ piṇḍapātapaṭikkanto yena  aññataro vanasaṇḍo tenupasaṅkami divāvihārāya. taṃ vanasaṇḍaṃ  ajjhogāhetvā aññatarasmiṃ rukkhamūle divāvihāraṃ nisīdi. atha  ^a^P1.0502^ea^ kho māgaṇḍiyo {māgandiyo (sī0 pī0)} paribbājako jaṅghāvihāraṃ  anucaṅkamamāno anuvicaramāno yena bhāradvājagottassa brāhmaṇassa  agyāgāraṃ tenupasaṅkami. addasā kho māgaṇḍiyo paribbājako  bhāradvājagottassa brāhmaṇassa agyāgāre tiṇasanthārakaṃ paññattaṃ.  disvāna bhāradvājagottaṃ brāhmaṇaṃ etadavoca -- ``kassa nvayaṃ bhoto  bhāradvājassa agyāgāre tiṇasanthārako paññatto, samaṇaseyyānurūpaṃ  {samaṇaseyyārūpaṃ (sī0 pī0)}  maññe''ti? ``atthi, bho māgaṇḍiya, samaṇo gotamo sakyaputto  sakyakulā pabbajito. taṃ kho pana bhavantaṃ gotamaṃ evaṃ kalyāṇo  kittisaddo abbhuggato -- `itipi so bhagavā arahaṃ sammāsambuddho  vijjācaraṇasampanno sugato lokavidū anuttaro purisadammasārathi ^a^T2.0271^ea^ satthā  devamanussānaṃ buddho bhagavā'ti. tassesā bhoto gotamassa seyyā  paññattā''ti. ``duddiṭṭhaṃ vata, bho bhāradvāja, addasāma; duddiṭṭhaṃ vata,  bho bhāradvāja, addasāma! ye mayaṃ tassa bhoto gotamassa bhūnahuno {bhūnahanassa  (syā0 kaṃ0)}  seyyaṃ addasāmā''ti. ``rakkhassetaṃ, māgaṇḍiya, vācaṃ; rakkhassetaṃ ^a^M2.0170^ea^,  māgaṇḍiya, vācaṃ. bahū hi tassa bhoto gotamassa khattiyapaṇḍitāpi  brāhmaṇapaṇḍitāpi gahapatipaṇḍitāpi samaṇapaṇḍitāpi abhippasannā  vinītā ariye ñāye dhamme kusale''ti. ``sammukhā cepi mayaṃ, bho  bhāradvāja, taṃ bhavantaṃ gotamaṃ passeyyāma, sammukhāpi naṃ vadeyyāma --  `bhūnahu {bhūnahano (syā0 kaṃ0)} samaṇo gotamo'ti. taṃ kissa hetu? evañhi no sutte  ocaratī''ti. ``sace taṃ bhoto māgaṇḍiyassa agaru āroceyyāmi  taṃ {āroceyyametaṃ (sī0 pī0), ārocessāmi tassa (syā0 kaṃ0)} samaṇassa   gotamassā''ti. ``appossukko bhavaṃ bhāradvājo vuttova  naṃ vadeyyā''ti. <br/><br/>[03] 208^b^.^eb^ assosi kho bhagavā dibbāya sotadhātuyā  visuddhāya atikkantamānusikāya bhāradvājagottassa ^a^V2.0181^ea^ brāhmaṇassa  māgaṇḍiyena paribbājakena saddhiṃ imaṃ kathāsallāpaṃ. atha kho bhagavā  sāyanhasamayaṃ paṭisallānā vuṭṭhito yena bhāradvājagottassa brāhmaṇassa  agyāgāraṃ tenupasaṅkami; upasaṅkamitvā nisīdi bhagavā paññatte  tiṇasanthārake. atha kho bhāradvājagotto brāhmaṇo yena bhagavā  tenupasaṅkami; upasaṅkamitvā bhagavatā saddhiṃ sammodi. sammodanīyaṃ  kathaṃ sāraṇīyaṃ vītisāretvā ^a^T2.0272^ea^ ekamantaṃ nisīdi. ekamantaṃ nisinnaṃ  kho bhāradvājagottaṃ brāhmaṇaṃ bhagavā etadavoca -- ``ahu pana te,  bhāradvāja, māgaṇḍiyena paribbājakena saddhiṃ ^a^P1.0503^ea^  imaṃyeva tiṇasanthārakaṃ ārabbha kocideva kathāsallāpo''ti? evaṃ  vutte, bhāradvājagotto brāhmaṇo saṃviggo lomahaṭṭhajāto bhagavantaṃ  etadavoca -- ``etadeva kho pana mayaṃ bhoto gotamassa  ārocetukāmā. atha ca pana bhavaṃ gotamo anakkhātaṃyeva  akkhāsī''ti. ayañca hi {ayañca hidaṃ (sī0 syā0 kaṃ0 pī0)} bhagavato   bhāradvājagottena brāhmaṇena saddhiṃ  antarākathā vippakatā hoti. atha kho māgaṇḍiyo paribbājako  jaṅghāvihāraṃ anucaṅkamamāno anuvicaramāno yena bhāradvājagottassa  brāhmaṇassa agyāgāraṃ yena bhagavā tenupasaṅkami; upasaṅkamitvā bhagavatā  saddhiṃ sammodi. sammodanīyaṃ kathaṃ sāraṇīyaṃ vītisāretvā ekamantaṃ  nisīdi. ekamantaṃ nisinnaṃ kho māgaṇḍiyaṃ paribbājakaṃ bhagavā  etadavoca -- <br/><br/>[03] 209^b^.^eb^ ``cakkhuṃ ^a^M2.0171^ea^ kho, māgaṇḍiya, rūpārāmaṃ rūparataṃ  rūpasammuditaṃ. taṃ tathāgatassa dantaṃ guttaṃ rakkhitaṃ saṃvutaṃ, tassa ca  saṃvarāya dhammaṃ deseti. idaṃ nu te etaṃ, māgaṇḍiya, sandhāya bhāsitaṃ  -- `bhūnahu samaṇo gotamo'''ti? ``etadeva kho pana me, bho  gotama, sandhāya bhāsitaṃ -- `bhūnahu samaṇo gotamo'ti. taṃ kissa  hetu? evañhi no sutte ocaratī''ti. ``sotaṃ kho, māgaṇḍiya,  saddārāmaṃ...pe0... ghānaṃ ^a^T..0273^ea^ kho, māgaṇḍiya gandhārāmaṃ... jivhā kho,  māgaṇḍiya, rasārāmā rasaratā rasasammuditā. sā tathāgatassa dantā  guttā rakkhitā saṃvutā, tassā ca saṃvarāya dhammaṃ deseti. idaṃ nu te  etaṃ, māgaṇḍiya, sandhāya bhāsitaṃ -- `bhūnahu samaṇo gotamo'''ti?  ``etadeva kho pana me, bho gotama, sandhāya bhāsitaṃ -- `bhūnahu samaṇo  gotamo'ti. taṃ kissa hetu? evañhi no sutte ocaratī''ti.  ``kāyo kho, māgaṇḍiya, phoṭṭhabbārāmo phoṭṭhabbarato...pe0... mano kho,  māgaṇḍiya, dhammārāmo dhammarato dhammasammudito. so tathāgatassa  danto gutto rakkhito saṃvuto, tassa ca saṃvarāya dhammaṃ deseti. idaṃ  nu te etaṃ, māgaṇḍiya, sandhāya bhāsitaṃ -- `bhūnahu samaṇo  gotamo'''ti? ``etadeva kho pana me, bho ^a^V2.0182^ea^ gotama, sandhāya bhāsitaṃ  -- `bhūnahu samaṇo gotamo'ti. taṃ kissa hetu? evañhi no sutte  ocaratī''ti. <br/><br/>[03] 210^b^.^eb^ ``taṃ kiṃ maññasi, māgaṇḍiya -- `idhekacco  cakkhuviññeyyehi ^a^P1.0504^ea^ rūpehi paricāritapubbo assa  iṭṭhehi kantehi manāpehi piyarūpehi kāmūpasaṃhitehi rajanīyehi, so  aparena samayena rūpānaṃyeva samudayañca atthaṅgamañca assādañca  ādīnavañca nissaraṇañca yathābhūtaṃ viditvā rūpataṇhaṃ pahāya  rūpapariḷāhaṃ paṭivinodetvā vigatapipāso ajjhattaṃ vūpasantacitto  vihareyya. imassa pana te, māgaṇḍiya, kimassa vacanīya'''nti?  ``na kiñci, bho gotama''. ``taṃ kiṃ maññasi, māgaṇḍiya --  `idhekacco sotaviññeyyehi saddehi...pe0... ghānaviññeyyehi ^a^T2.0274^ea^  gandhehi... jivhāviññeyyehi rasehi... kāyaviññeyyehi phoṭṭhabbehi  paricāritapubbo assa iṭṭhehi kantehi manāpehi piyarūpehi  kāmūpasaṃhitehi rajanīyehi, so aparena samayena phoṭṭhabbānaṃyeva  samudayañca atthaṅgamañca assādañca ādīnavañca nissaraṇañca  yathābhūtaṃ viditvā phoṭṭhabbataṇhaṃ pahāya phoṭṭhabbapariḷāhaṃ paṭivinodetvā  vigatapipāso ajjhattaṃ vūpasantacitto vihareyya. imassa pana te,  māgaṇḍiya, kimassa vacanīya'''nti? ``na kiñci, bho gotama''. <br/><br/>[03] 211^b^.^eb^ ``ahaṃ ^a^M2.0172^ea^ kho pana, māgaṇḍiya, pubbe  agāriyabhūto samāno pañcahi kāmaguṇehi samappito samaṅgībhūto  paricāresiṃ cakkhuviññeyyehi rūpehi iṭṭhehi kantehi manāpehi  piyarūpehi kāmūpasaṃhitehi rajanīyehi, sotaviññeyyehi  saddehi...pe0... ghānaviññeyyehi gandhehi... jivhāviññeyyehi  rasehi... kāyaviññeyyehi phoṭṭhabbehi iṭṭhehi kantehi manāpehi  piyarūpehi kāmūpasaṃhitehi rajanīyehi. tassa mayhaṃ, māgaṇḍiya,  tayo pāsādā ahesuṃ -- eko vassiko, eko hemantiko, eko  gimhiko. so kho ahaṃ, māgaṇḍiya, vassike pāsāde vassike  cattāro {vassike pāsāde cattāro (syā0 kaṃ0)} māse nippurisehi tūriyehi  {turiyehi (sī0 syā0 kaṃ0 pī0)} paricārayamāno  {paricāriyamāno (sabbattha)} na heṭṭhāpāsādaṃ  orohāmi. so aparena samayena kāmānaṃyeva samudayañca atthaṅgamañca  assādañca ādīnavañca nissaraṇañca yathābhūtaṃ viditvā kāmataṇhaṃ  pahāya kāmapariḷāhaṃ paṭivinodetvā vigatapipāso ^a^T2.0275^ea^ ajjhattaṃ  vūpasantacitto viharāmi. so aññe satte passāmi kāmesu  avītarāge kāmataṇhāhi khajjamāne kāmapariḷāhena pariḍayhamāne kāme  paṭisevante. so tesaṃ na pihemi, na tattha abhiramāmi ^a^V2.0183^ea^. taṃ kissa  hetu? yāhayaṃ, māgaṇḍiya, rati, aññatreva kāmehi aññatra akusalehi  dhammehi -- api dibbaṃ sukhaṃ ^a^P1.0505^ea^ samadhigayha tiṭṭhati  -- tāya ratiyā ramamāno hīnassa na pihemi, na tattha abhiramāmi. <br/><br/>[03] 212^b^.^eb^ ``seyyathāpi, māgaṇḍiya, gahapati vā  gahapatiputto vā aḍḍho mahaddhano mahābhogo pañcahi kāmaguṇehi  samappito samaṅgībhūto paricāreyya cakkhuviññeyyehi rūpehi...pe0...  phoṭṭhabbehi iṭṭhehi kantehi manāpehi piyarūpehi kāmūpasaṃhitehi  rajanīyehi. so kāyena sucaritaṃ caritvā vācāya sucaritaṃ caritvā  manasā sucaritaṃ caritvā kāyassa bhedā paraṃ maraṇā sugatiṃ saggaṃ  lokaṃ upapajjeyya devānaṃ tāvatiṃsānaṃ sahabyataṃ. so tattha nandane  vane accharāsaṅghaparivuto dibbehi pañcahi kāmaguṇehi samappito  samaṅgībhūto paricāreyya. so passeyya gahapatiṃ vā gahapatiputtaṃ vā  pañcahi kāmaguṇehi samappitaṃ samaṅgībhūtaṃ paricārayamānaṃ.<br/><br/>[03] ``taṃ ^a^M2.0173^ea^ kiṃ maññasi, māgaṇḍiya, api nu so devaputto nandane  vane accharāsaṅghaparivuto dibbehi pañcahi kāmaguṇehi ^a^T2.0276^ea^ samappito  samaṅgībhūto paricārayamāno amussa gahapatissa vā gahapatiputtassa vā  piheyya, mānusakānaṃ vā pañcannaṃ kāmaguṇānaṃ mānusakehi vā kāmehi  āvaṭṭeyyā''ti? ``no hidaṃ, bho gotama''. taṃ kissa hetu?  mānusakehi, bho gotama, kāmehi dibbakāmā abhikkantatarā ca  paṇītatarā cā''ti. ``evameva kho ahaṃ, māgaṇḍiya, pubbe  agāriyabhūto samāno pañcahi kāmaguṇehi samappito samaṅgībhūto  paricāresiṃ cakkhuviññeyyehi rūpehi iṭṭhehi kantehi manāpehi  piyarūpehi kāmūpasaṃhitehi rajanīyehi, sotaviññeyyehi  saddehi...pe0... ghānaviññeyyehi gandhehi... jivhāviññeyyehi  rasehi... kāyaviññeyyehi phoṭṭhabbehi iṭṭhehi kantehi manāpehi  piyarūpehi kāmūpasaṃhitehi rajanīyehi. so aparena samayena  kāmānaṃyeva samudayañca atthaṅgamañca assādañca ādīnavañca  nissaraṇañca yathābhūtaṃ viditvā kāmataṇhaṃ pahāya kāmapariḷāhaṃ  paṭivinodetvā vigatapipāso ajjhattaṃ vūpasantacitto viharāmi. so  aññe satte passāmi kāmesu avītarāge kāmataṇhāhi khajjamāne  kāmapariḷāhena pariḍayhamāne ^a^P1.0506^ea^ kāme paṭisevante, so  tesaṃ na pihemi, na tattha abhiramāmi. taṃ kissa hetu? yāhayaṃ,  māgaṇḍiya, rati aññatreva kāmehi aññatra akusalehi ^a^V2.0184^ea^ dhammehi --  api dibbaṃ sukhaṃ samadhigayha tiṭṭhati -- tāya ratiyā ramamāno  hīnassa na pihemi, na tattha abhiramāmi. <br/><br/>[03] 213^b^.^eb^ ``seyyathāpi ^a^T2.0277^ea^, māgaṇḍiya, kuṭṭhī puriso  arugatto pakkagatto kimīhi khajjamāno nakhehi vaṇamukhāni  vippatacchamāno aṅgārakāsuyā kāyaṃ paritāpeyya. tassa mittāmaccā  ñātisālohitā bhisakkaṃ sallakattaṃ upaṭṭhāpeyyuṃ. tassa so bhisakko  sallakatto bhesajjaṃ kareyya. so taṃ bhesajjaṃ āgamma kuṭṭhehi  parimucceyya, arogo assa sukhī serī sayaṃvasī yena kāmaṃ gamo.  so aññaṃ kuṭṭhiṃ purisaṃ passeyya arugattaṃ pakkagattaṃ kimīhi khajjamānaṃ  nakhehi vaṇamukhāni vippatacchamānaṃ aṅgārakāsuyā kāyaṃ paritāpentaṃ.<br/><br/>[03] ``taṃ kiṃ maññasi, māgaṇḍiya, api nu so puriso amussa  kuṭṭhissa purisassa piheyya aṅgārakāsuyā vā bhesajjaṃ paṭisevanāya  vā''ti? ``no ^a^M2.0174^ea^ hidaṃ, bho gotama. taṃ kissa hetu? roge hi,  bho gotama, sati bhesajjena karaṇīyaṃ hoti, roge asati na bhesajjena  karaṇīyaṃ hotī''ti. ``evameva kho ahaṃ, māgaṇḍiya, pubbe  agāriyabhūto samāno pañcahi kāmaguṇehi samappito samaṅgībhūto  paricāresiṃ, cakkhuviññeyyehi rūpehi iṭṭhehi kantehi manāpehi  piyarūpehi kāmūpasaṃhitehi rajanīyehi, sotaviññeyyehi  saddehi...pe0... ghānaviññeyyehi gandhehi... jivhāviññeyyehi  rasehi... kāyaviññeyyehi phoṭṭhabbehi iṭṭhehi kantehi manāpehi  piyarūpehi kāmūpasaṃhitehi rajanīyehi. so aparena samayena  kāmānaṃyeva samudayañca atthaṅgamañca assādañca ādīnavañca  nissaraṇañca yathābhūtaṃ viditvā kāmataṇhaṃ pahāya kāmapariḷāhaṃ ^a^T2.0278^ea^  paṭivinodetvā vigatapipāso ajjhattaṃ vūpasantacitto viharāmi. so  aññe satte passāmi kāmesu avītarāge kāmataṇhāhi khajjamāne  kāmapariḷāhena pariḍayhamāne kāme paṭisevante. so tesaṃ na pihemi,  na tattha abhiramāmi. taṃ kissa hetu? yāhayaṃ, māgaṇḍiya, rati,  aññatreva kāmehi aññatra akusalehi dhammehi -- api dibbaṃ sukhaṃ  samadhigayha tiṭṭhati -- tāya ratiyā ramamāno hīnassa na pihemi, na  tattha abhiramāmi. <br/><br/>[03] 214^b^.^eb^ ``seyyathāpi ^a^P1.0507^ea^, māgaṇḍiya,  kuṭṭhī puriso arugatto pakkagatto kimīhi khajjamāno nakhehi  vaṇamukhāni vippatacchamāno aṅgārakāsuyā kāyaṃ paritāpeyya. tassa  mittāmaccā ^a^V2.0185^ea^ ñātisālohitā bhisakkaṃ sallakattaṃ upaṭṭhāpeyyuṃ. tassa so  bhisakko sallakatto bhesajjaṃ kareyya. so taṃ bhesajjaṃ āgamma kuṭṭhehi  parimucceyya, arogo assa sukhī serī sayaṃvasī yena kāmaṃ gamo.  tamenaṃ dve balavanto purisā nānābāhāsu gahetvā aṅgārakāsuṃ  upakaḍḍheyyuṃ.<br/><br/>[03] ``taṃ kiṃ maññasi, māgaṇḍiya, api nu so puriso iti  citiceva kāyaṃ sannāmeyyā''ti? ``evaṃ, bho gotama''. ``taṃ  kissa hetu''? ``asu hi, bho gotama, aggi dukkhasamphasso ceva  mahābhitāpo ca mahāpariḷāho cā''ti. ``taṃ kiṃ maññasi,  māgaṇḍiya, idāneva nu kho so aggi dukkhasamphasso ceva  mahābhitāpo ca mahāpariḷāho ca udāhu pubbepi so aggi  dukkhasamphasso ceva mahābhitāpo ca mahāpariḷāho cā''ti ^a^T2.0279^ea^?  ``idāni ceva, bho gotama, so aggi dukkhasamphasso ceva  mahābhitāpo ^a^M2.0175^ea^ ca mahāpariḷāho ca, pubbepi so aggi dukkhasamphasso  ceva mahābhitāpo ca mahāpariḷāho ca. asu ca {asu hi ca (sī0 pī0)}, bho gotama, kuṭṭhī  puriso arugatto pakkagatto kimīhi khajjamāno nakhehi vaṇamukhāni  vippatacchamāno upahatindriyo dukkhasamphasseyeva aggismiṃ sukhamiti  viparītasaññaṃ paccalatthā''ti. ``evameva kho, māgaṇḍiya, atītampi  addhānaṃ kāmā dukkhasamphassā ceva mahābhitāpā ca mahāpariḷāhā ca,  anāgatampi addhānaṃ kāmā dukkhasamphassā ceva mahābhitāpā ca  mahāpariḷāhā ca, etarahipi paccuppannaṃ addhānaṃ kāmā dukkhasamphassā  ceva mahābhitāpā ca mahāpariḷāhā ca. ime ca, māgaṇḍiya, sattā  kāmesu avītarāgā kāmataṇhāhi khajjamānā kāmapariḷāhena  pariḍayhamānā upahatindriyā dukkhasamphassesuyeva kāmesu sukhamiti  viparītasaññaṃ paccalatthuṃ. <br/><br/>[03] 215^b^.^eb^ ``seyyathāpi, māgaṇḍiya, kuṭṭhī puriso  arugatto pakkagatto kimīhi khajjamāno nakhehi vaṇamukhāni  vippatacchamāno aṅgārakāsuyā kāyaṃ paritāpeti. yathā yathā kho,  māgaṇḍiya, asu kuṭṭhī puriso arugatto pakkagatto kimīhi khajjamāno  nakhehi vaṇamukhāni vippatacchamāno aṅgārakāsuyā kāyaṃ paritāpeti  tathā tathā'ssa {tathā tathā tasseva (syā0 kaṃ0 ka0)} tāni vaṇamukhāni asucitarāni ^a^P1.0508^ea^  ceva honti duggandhatarāni ca pūtikatarāni ca ^a^T2.0280^ea^, hoti ceva kāci  sātamattā assādamattā -- yadidaṃ vaṇamukhānaṃ kaṇḍūvanahetu; evameva  kho, māgaṇḍiya, sattā kāmesu avītarāgā ^a^V2.0186^ea^ kāmataṇhāhi khajjamānā  kāmapariḷāhena ca pariḍayhamānā kāme paṭisevanti. yathā yathā kho,  māgaṇḍiya, sattā kāmesu avītarāgā kāmataṇhāhi khajjamānā  kāmapariḷāhena ca pariḍayhamānā kāme paṭisevanti tathā tathā tesaṃ  tesaṃ sattānaṃ kāmataṇhā ceva pavaḍḍhati, kāmapariḷāhena ca  pariḍayhanti, hoti ceva sātamattā assādamattā -- yadidaṃ  pañcakāmaguṇe paṭicca.<br/><br/>[03] ``taṃ kiṃ maññasi, māgaṇḍiya, api nu te diṭṭho vā suto vā  rājā vā rājamahāmatto vā pañcahi kāmaguṇehi samappito samaṅgībhūto  paricārayamāno kāmataṇhaṃ appahāya kāmapariḷāhaṃ appaṭivinodetvā  vigatapipāso ajjhattaṃ vūpasantacitto vihāsi vā viharati vā  viharissati vā''ti ^a^M2.0176^ea^? ``no hidaṃ, bho gotama''. ``sādhu,  māgaṇḍiya! mayāpi kho etaṃ, māgaṇḍiya, neva diṭṭhaṃ na sutaṃ rājā  vā rājamahāmatto vā pañcahi kāmaguṇehi samappito samaṅgībhūto  paricārayamāno kāmataṇhaṃ appahāya kāmapariḷāhaṃ appaṭivinodetvā  vigatapipāso ajjhattaṃ vūpasantacitto vihāsi vā viharati vā  viharissati vā. atha kho, māgaṇḍiya, ye hi keci samaṇā vā  brāhmaṇā vā vigatapipāsā ajjhattaṃ vūpasantacittā vihāsuṃ vā  viharanti vā viharissanti vā sabbe te kāmānaṃyeva samudayañca ^a^T2.0281^ea^  atthaṅgamañca assādañca ādīnavañca nissaraṇañca yathābhūtaṃ viditvā  kāmataṇhaṃ pahāya kāmapariḷāhaṃ paṭivinodetvā vigatapipāsā ajjhattaṃ  vūpasantacittā vihāsuṃ vā viharanti vā viharissanti vā''ti. atha  kho bhagavā tāyaṃ velāyaṃ imaṃ udānaṃ udānesi -- <br/><br/>[21] ``ārogyaparamā lābhā, nibbānaṃ paramaṃ sukhaṃ. <br/><br/>[22] aṭṭhaṅgiko ca maggānaṃ, khemaṃ amatagāmina''nti.. <br/><br/>[03] 216^b^.^eb^ evaṃ vutte, māgaṇḍiyo paribbājako bhagavantaṃ  etadavoca -- ``acchariyaṃ, bho gotama, abbhutaṃ, bho gotama! yāva  subhāsitaṃ cidaṃ bhotā gotamena -- `ārogyaparamā ^a^P1.0509^ea^  lābhā, nibbānaṃ paramaṃ sukha'nti. mayāpi kho etaṃ, bho gotama,  sutaṃ pubbakānaṃ paribbājakānaṃ ācariyapācariyānaṃ bhāsamānānaṃ --  `ārogyaparamā lābhā, nibbānaṃ paramaṃ sukha'nti; tayidaṃ, bho gotama,  sametī''ti. ``yaṃ pana te etaṃ, māgaṇḍiya, sutaṃ pubbakānaṃ  paribbājakānaṃ ^a^V2.0187^ea^ ācariyapācariyānaṃ bhāsamānānaṃ -- `ārogyaparamā  lābhā, nibbānaṃ paramaṃ sukha'nti, katamaṃ taṃ ārogyaṃ, katamaṃ taṃ  nibbāna''nti? evaṃ vutte, māgaṇḍiyo paribbājako sakāneva sudaṃ  gattāni pāṇinā anomajjati -- ``idantaṃ, bho gotama, ārogyaṃ,  idantaṃ nibbānaṃ. ahañhi, bho gotama, etarahi arogo sukhī, na  maṃ kiñci ābādhatī''ti. <br/><br/>[03] 217^b^.^eb^ ``seyyathāpi, māgaṇḍiya, jaccandho puriso;  so na passeyya ^a^T2.0282^ea^ kaṇhasukkāni rūpāni, na passeyya nīlakāni  rūpāni, na passeyya pītakāni rūpāni, na passeyya lohitakāni  rūpāni, na passeyya mañjiṭṭhakāni {mañjeṭṭhikāni (sī0 syā0 kaṃ0 pī0),  mañjeṭṭhakāni (ka0)} rūpāni, na passeyya samavisamaṃ,  na passeyya tārakarūpāni, na passeyya candimasūriye. so suṇeyya  cakkhumato bhāsamānassa -- `chekaṃ vata, bho ^a^M2.0177^ea^, odātaṃ vatthaṃ abhirūpaṃ  nimmalaṃ sucī'ti! so odātapariyesanaṃ careyya. tamenaṃ aññataro  puriso telamalikatena sāhuḷicīrena {telamasikatena sāhuḷacīvarena (sī0 syā0  kaṃ0 pī0)} vañceyya -- `idaṃ te, ambho  purisa, odātaṃ vatthaṃ abhirūpaṃ nimmalaṃ sucī'ti. so taṃ  paṭiggaṇheyya, paṭiggahetvā pārupeyya, pārupetvā attamano attamanavācaṃ  nicchāreyya -- `chekaṃ vata, bho, odātaṃ vatthaṃ abhirūpaṃ nimmalaṃ  sucī'ti!<br/><br/>[03] ``taṃ kiṃ maññasi, māgaṇḍiya, api nu so jaccandho puriso  jānanto passanto amuṃ telamalikataṃ sāhuḷicīraṃ paṭiggaṇheyya,  paṭiggahetvā pārupeyya, pārupetvā attamano attamanavācaṃ nicchāreyya --  `chekaṃ vata, bho, odātaṃ vatthaṃ abhirūpaṃ nimmalaṃ sucī'ti udāhu  cakkhumato saddhāyā''ti? ``ajānanto hi, bho gotama, apassanto  so jaccandho puriso amuṃ telamalikataṃ sāhuḷicīraṃ paṭiggaṇheyya,  paṭiggahetvā pārupeyya, pārupetvā attamano attamanavācaṃ nicchāreyya --  `chekaṃ ^a^P1.0510^ea^ vata, bho, odātaṃ vatthaṃ abhirūpaṃ nimmalaṃ  sucī'ti, cakkhumato saddhāyā''ti. ``evameva kho, māgaṇḍiya,  aññatitthiyā paribbājakā andhā acakkhukā ajānantā ārogyaṃ,  apassantā nibbānaṃ ^a^T2.0283^ea^, atha ca panimaṃ gāthaṃ bhāsanti --  `ārogyaparamā lābhā, nibbānaṃ paramaṃ sukha'nti. pubbakehesā,  māgaṇḍiya, arahantehi sammāsambuddhehi gāthā bhāsitā -- <br/><br/>[21] `ārogyaparamā ^a^V2.0188^ea^ lābhā, nibbānaṃ paramaṃ sukhaṃ. <br/><br/>[22] aṭṭhaṅgiko ca maggānaṃ, khemaṃ amatagāmina'nti.. <br/><br/>[03] 218^b^.^eb^ ``sā etarahi anupubbena puthujjanagāthā {puthujjanagatā (sī0  pī0)}. ayaṃ  kho pana, māgaṇḍiya, kāyo rogabhūto gaṇḍabhūto sallabhūto aghabhūto  ābādhabhūto, so tvaṃ imaṃ kāyaṃ rogabhūtaṃ gaṇḍabhūtaṃ sallabhūtaṃ aghabhūtaṃ  ābādhabhūtaṃ -- `idantaṃ, bho gotama, ārogyaṃ, idantaṃ nibbāna'nti  vadesi. tañhi te, māgaṇḍiya, ariyaṃ cakkhuṃ natthi yena tvaṃ  ariyena cakkhunā ārogyaṃ jāneyyāsi, nibbānaṃ passeyyāsī''ti.  ``evaṃ pasanno ahaṃ bhoto gotamassa! pahoti me bhavaṃ gotamo tathā  dhammaṃ desetuṃ yathāhaṃ ārogyaṃ jāneyyaṃ, nibbānaṃ passeyya''nti. <br/><br/>[03] 219^b^.^eb^ ``seyyathāpi ^a^M2.0178^ea^, māgaṇḍiya, jaccandho puriso;  so na passeyya kaṇhasukkāni rūpāni, na passeyya nīlakāni  rūpāni, na passeyya pītakāni rūpāni, na passeyya lohitakāni  rūpāni, na passeyya mañjiṭṭhakāni rūpāni, na passeyya samavisamaṃ,  na passeyya tārakarūpāni, na passeyya candimasūriye. tassa  mittāmaccā ñātisālohitā bhisakkaṃ sallakattaṃ upaṭṭhāpeyyuṃ. tassa so  bhisakko sallakatto bhesajjaṃ kareyya. so taṃ bhesajjaṃ āgamma na  cakkhūni uppādeyya, na ^a^T2.0284^ea^ cakkhūni visodheyya. taṃ kiṃ maññasi,  māgaṇḍiya, nanu so vejjo yāvadeva kilamathassa vighātassa bhāgī  assā''ti? ``evaṃ, bho gotama''. ``evameva kho, māgaṇḍiya,  ahañce te dhammaṃ deseyyaṃ -- `idantaṃ ārogyaṃ, idantaṃ nibbāna'nti,  so tvaṃ ārogyaṃ na jāneyyāsi, nibbānaṃ na passeyyāsi. so  mamassa kilamatho, sā mamassa vihesā''ti. ``evaṃ ^a^P1.0511^ea^  pasanno ahaṃ bhoto gotamassa. pahoti me bhavaṃ gotamo  tathā dhammaṃ desetuṃ yathāhaṃ ārogyaṃ jāneyyaṃ, nibbānaṃ passeyya''nti. <br/><br/>[03] 220^b^.^eb^ ``seyyathāpi, māgaṇḍiya, jaccandho puriso;  so na passeyya kaṇhasukkāni rūpāni, na passeyya nīlakāni  rūpāni, na passeyya pītakāni rūpāni, na passeyya lohitakāni  rūpāni, na passeyya mañjiṭṭhakāni rūpāni, na passeyya samavisamaṃ,  na passeyya tārakarūpāni, na passeyya candimasūriye. so suṇeyya  cakkhumato bhāsamānassa -- `chekaṃ vata, bho, odātaṃ vatthaṃ abhirūpaṃ  nimmalaṃ sucī'ti! so odātapariyesanaṃ careyya. tamenaṃ aññataro ^a^V2.0189^ea^   puriso telamalikatena sāhuḷicīrena vañceyya -- `idaṃ te, ambho  purisa, odātaṃ vatthaṃ abhirūpaṃ nimmalaṃ sucī'ti. so taṃ  paṭiggaṇheyya, paṭiggahetvā pārupeyya. tassa mittāmaccā  ñātisālohitā bhisakkaṃ sallakattaṃ upaṭṭhāpeyyuṃ. tassa so bhisakko  sallakatto bhesajjaṃ kareyya -- uddhaṃvirecanaṃ adhovirecanaṃ añjanaṃ paccañjanaṃ  natthukammaṃ. so taṃ bhesajjaṃ ^a^T2.0285^ea^ āgamma cakkhūni uppādeyya, cakkhūni  visodheyya. tassa saha cakkhuppādā yo amusmiṃ telamalikate  sāhuḷicīre chandarāgo so pahīyetha. tañca naṃ purisaṃ amittatopi  daheyya, paccatthikatopi daheyya, api ca jīvitā voropetabbaṃ maññeyya  -- `dīgharattaṃ vata, bho, ahaṃ iminā purisena telamalikatena  sāhuḷicīrena nikato vañcito paluddho -- idaṃ te, ambho purisa,  odātaṃ vatthaṃ ^a^M2.0179^ea^ abhirūpaṃ nimmalaṃ sucī'ti. evameva kho, māgaṇḍiya,  ahañce te dhammaṃ deseyyaṃ -- `idantaṃ ārogyaṃ, idantaṃ nibbāna'nti.  so tvaṃ ārogyaṃ jāneyyāsi, nibbānaṃ passeyyāsi. tassa te saha  cakkhuppādā yo pañcasupādānakkhandhesu chandarāgo so pahīyetha; api  ca te evamassa -- `dīgharattaṃ vata, bho, ahaṃ iminā cittena nikato  vañcito paluddho {paladdho (sī0 pī0)}. ahañhi rūpaṃyeva upādiyamāno upādiyiṃ,  vedanaṃyeva upādiyamāno upādiyiṃ, saññaṃyeva upādiyamāno upādiyiṃ,  saṅkhāreyeva upādiyamāno upādiyiṃ, viññāṇaṃyeva upādiyamāno  upādiyiṃ. tassa me upādānapaccayā bhavo, bhavapaccayā jāti,  jātipaccayā jarāmaraṇaṃ sokaparidevadukkhadomanassupāyāsā ^a^P1.0512^ea^  sambhavanti; evametassa kevalassa dukkhakkhandhassa samudayo  hotī'''ti. ``evaṃ pasanno ahaṃ bhoto gotamassa! pahoti me bhavaṃ  gotamo tathā dhammaṃ desetuṃ yathāhaṃ imamhā āsanā anandho  vuṭṭhaheyya''nti. <br/><br/>[03] 221^b^.^eb^ ``tena hi tvaṃ, māgaṇḍiya, sappurise  bhajeyyāsi. yato kho ^a^T2.0286^ea^ tvaṃ, māgaṇḍiya, sappurise bhajissasi tato  tvaṃ, māgaṇḍiya, saddhammaṃ sossasi; yato kho tvaṃ, māgaṇḍiya,  saddhammaṃ sossasi tato tvaṃ, māgaṇḍiya, dhammānudhammaṃ paṭipajjissasi;  yato kho tvaṃ, māgaṇḍiya, dhammānudhammaṃ paṭipajjissasi tato tvaṃ,  māgaṇḍiya, sāmaṃyeva ñassasi, sāmaṃ dakkhissasi -- ime rogā  gaṇḍā sallā; idha rogā gaṇḍā sallā aparisesā nirujjhanti. tassa  me upādānanirodhā bhavanirodho, bhavanirodhā jātinirodho,  jātinirodhā jarāmaraṇaṃ sokaparidevadukkhadomanassupāyāsā  nirujjhanti; evametassa kevalassa dukkhakkhandhassa nirodho hotī''ti. <br/><br/>[03] 222^b^.^eb^ evaṃ ^a^V2.0190^ea^ vutte, māgaṇḍiyo paribbājako bhagavantaṃ  etadavoca -- ``abhikkantaṃ, bho gotama, abhikkantaṃ, bho gotama!  seyyathāpi, bho gotama, nikkujjitaṃ vā ukkujjeyya, paṭicchannaṃ vā  vivareyya, mūḷhassa vā maggaṃ ācikkheyya, andhakāre vā telapajjotaṃ  dhāreyya -- cakkhumanto rūpāni dakkhantīti; evamevaṃ bhotā gotamena  anekapariyāyena dhammo pakāsito. esāhaṃ bhavantaṃ gotamaṃ saraṇaṃ  gacchāmi dhammañca bhikkhusaṅghañca ^a^M2.0180^ea^. labheyyāhaṃ bhoto gotamassa  santike pabbajjaṃ, labheyyaṃ upasampada''nti. ``yo kho, māgaṇḍiya,  aññatitthiyapubbo imasmiṃ dhammavinaye ākaṅkhati pabbajjaṃ,  ākaṅkhati upasampadaṃ, so cattāro māse parivasati; catunnaṃ māsānaṃ  accayena āraddhacittā bhikkhū pabbājenti ^a^T2.0287^ea^, upasampādenti bhikkhubhāvāya.  api ca mettha puggalavemattatā viditā''ti. ``sace, bhante,  aññatitthiyapubbā imasmiṃ dhammavinaye ākaṅkhantā pabbajjaṃ,  ākaṅkhantā upasampadaṃ cattāro māse parivasanti, catunnaṃ māsānaṃ  accayena āraddhacittā bhikkhū pabbājenti upasampādenti  bhikkhubhāvāya; ahaṃ cattāri vassāni parivasissāmi, catunnaṃ vassānaṃ  accayena āraddhacittā bhikkhū pabbājentu, upasampādentu  bhikkhubhāvāyā''ti ^a^P1.0513^ea^. alattha kho māgaṇḍiyo  paribbājako bhagavato santike pabbajjaṃ, alattha upasampadaṃ.  acirūpasampanno kho panāyasmā māgaṇḍiyo eko vūpakaṭṭho appamatto  ātāpī pahitatto viharanto nacirasseva -- yassatthāya kulaputtā  sammadeva agārasmā anagāriyaṃ pabbajanti tadanuttaraṃ --  brahmacariyapariyosānaṃ diṭṭheva dhamme sayaṃ abhiññā sacchikatvā  upasampajja vihāsi. `khīṇā jāti, vusitaṃ brahmacariyaṃ, kataṃ  karaṇīyaṃ, nāparaṃ itthattāyā'ti abbhaññāsi. aññataro kho  panāyasmā māgaṇḍiyo arahataṃ ahosīti. <br/><br/>[06] māgaṇḍiyasuttaṃ niṭṭhitaṃ pañcamaṃ. 


volume: 31
item: 26
title: mahāvacchasuttaṃ^dīghanakhasuttaṃ^māgaṇḍiyasuttaṃ^sandakasuttaṃ^
content:
  [03] 223^b^.^eb^ evaṃ ^a^T2.0288^ea^ ^a^V2.0191^ea^ me sutaṃ -- ekaṃ samayaṃ bhagavā kosambiyaṃ  viharati ghositārāme. tena kho pana samayena sandako paribbājako  pilakkhaguhāyaṃ paṭivasati mahatiyā paribbājakaparisāya saddhiṃ  pañcamattehi paribbājakasatehi. atha kho āyasmā ānando  sāyanhasamayaṃ paṭisallānā vuṭṭhito bhikkhū āmantesi --  ``āyāmāvuso, yena devakatasobbho tenupasaṅkamissāma  guhādassanāyā''ti. ``evamāvuso''ti kho te bhikkhū āyasmato  ānandassa paccassosuṃ. atha kho āyasmā ānando sambahulehi  bhikkhūhi saddhiṃ yena devakatasobbho tenupasaṅkami. tena kho pana  samayena sandako paribbājako mahatiyā ^a^M2.0181^ea^ paribbājakaparisāya saddhiṃ  nisinno hoti unnādiniyā uccāsaddamahāsaddāya anekavihitaṃ  tiracchānakathaṃ kathentiyā, seyyathidaṃ -- rājakathaṃ corakathaṃ  mahāmattakathaṃ senākathaṃ bhayakathaṃ yuddhakathaṃ annakathaṃ pānakathaṃ vatthakathaṃ  sayanakathaṃ mālākathaṃ gandhakathaṃ ñātikathaṃ yānakathaṃ gāmakathaṃ nigamakathaṃ  nagarakathaṃ janapadakathaṃ itthikathaṃ sūrakathaṃ visikhākathaṃ kumbhaṭṭhānakathaṃ  pubbapetakathaṃ nānattakathaṃ lokakkhāyikaṃ samuddakkhāyikaṃ ^a^P1.0514^ea^  itibhavābhavakathaṃ iti vā. addasā kho sandako  paribbājako āyasmantaṃ ānandaṃ dūratova āgacchantaṃ. disvāna sakaṃ  parisaṃ saṇṭhāpesi ^a^T2.0289^ea^ -- ``appasaddā bhonto hontu, mā bhonto  saddamakattha; ayaṃ samaṇassa gotamassa sāvako āgacchati samaṇo  ānando. yāvatā kho pana samaṇassa gotamassa sāvakā kosambiyaṃ  paṭivasanti, ayaṃ tesaṃ aññataro samaṇo ānando. appasaddakāmā  kho pana te āyasmanto appasaddavinītā appasaddassa vaṇṇavādino;  appeva nāma appasaddaṃ parisaṃ viditvā upasaṅkamitabbaṃ maññeyyā''ti.  atha kho te paribbājakā tuṇhī ahesuṃ. <br/><br/>[03] 224^b^.^eb^ atha kho āyasmā ānando yena sandako  paribbājako tenupasaṅkami. atha kho sandako paribbājako  āyasmantaṃ ānandaṃ etadavoca -- ``etu kho bhavaṃ ānando, svāgataṃ  bhoto ānandassa. cirassaṃ kho bhavaṃ ānando imaṃ pariyāyamakāsi  yadidaṃ idhāgamanāya. nisīdatu bhavaṃ ānando, idamāsanaṃ  paññatta''nti. nisīdi kho āyasmā ānando ^a^V2.0192^ea^ paññatte āsane.  sandakopi kho paribbājako aññataraṃ nīcaṃ āsanaṃ gahetvā ekamantaṃ  nisīdi. ekamantaṃ nisinnaṃ kho sandakaṃ paribbājakaṃ āyasmā  ānando etadavoca -- ``kāyanuttha, sandaka, etarahi kathāya  sannisinnā, kā ca pana vo antarākathā vippakatā''ti?  ``tiṭṭhatesā, bho ānanda, kathā yāya mayaṃ etarahi kathāya  sannisinnā. nesā bhoto ānandassa kathā dullabhā bhavissati  pacchāpi savanāya. sādhu vata bhavantaṃyeva ānandaṃ paṭibhātu sake  ācariyake dhammīkathā''ti. ``tena hi, sandaka, suṇāhi ^a^T2.0290^ea^, sādhukaṃ  manasi karohi, bhāsissāmī''ti. ``evaṃ bho''ti kho sandako  paribbājako āyasmato ānandassa paccassosi. āyasmā ānando  etadavoca -- ``cattārome ^a^M2.0182^ea^, sandaka, tena bhagavatā jānatā passatā  arahatā sammāsambuddhena abrahmacariyavāsā akkhātā cattāri ca  anassāsikāni brahmacariyāni akkhātāni, yattha viññū puriso  sasakkaṃ brahmacariyaṃ na vaseyya, vasanto ca {vasanto vā (sī0 pī0) evamuparipi  anārādhanapakkhe} nārādheyya ñāyaṃ dhammaṃ  kusala''nti. ``katame pana te, bho ānanda, tena bhagavatā jānatā  passatā arahatā sammāsambuddhena cattāro abrahmacariyavāsā akkhātā,  yattha viññū ^a^P1.0515^ea^ puriso sasakkaṃ brahmacariyaṃ na vaseyya,  vasanto ca nārādheyya ñāyaṃ dhammaṃ kusala''nti? <br/><br/>[03] 225^b^.^eb^ ``idha, sandaka, ekacco satthā evaṃvādī hoti  evaṃdiṭṭhi -- `natthi dinnaṃ, natthi yiṭṭhaṃ, natthi hutaṃ, natthi  sukatadukkaṭānaṃ kammānaṃ phalaṃ vipāko, natthi ayaṃ loko, natthi  paroloko, natthi mātā, natthi pitā, natthi sattā opapātikā,  natthi loke samaṇabrāhmaṇā sammaggatā sammāpaṭipannā ye imañca lokaṃ  parañca lokaṃ sayaṃ abhiññā sacchikatvā pavedenti. cātumahābhūtiko  ayaṃ puriso yadā kālaṅkaroti, pathavī pathavīkāyaṃ anupeti  anupagacchati, āpo āpokāyaṃ anupeti anupagacchati, tejo tejokāyaṃ  anupeti anupagacchati, vāyo vāyokāyaṃ anupeti anupagacchati ^a^T2.0291^ea^,  ākāsaṃ indriyāni saṅkamanti. āsandipañcamā purisā mataṃ ādāya  gacchanti, yāvāḷāhanā padāni paññāyanti. kāpotakāni aṭṭhīni  bhavanti. bhassantā āhutiyo; dattupaññattaṃ yadidaṃ dānaṃ. tesaṃ tucchā  musā vilāpo ye keci atthikavādaṃ vadanti. bāle ca paṇḍite ca  kāyassa bhedā ucchijjanti vinassanti na honti paraṃ maraṇā'ti.<br/><br/>[03] ``tatra ^a^V2.0193^ea^, sandaka, viññū puriso iti paṭisañcikkhati --  `ayaṃ kho bhavaṃ satthā evaṃvādī evaṃdiṭṭhi -- natthi dinnaṃ, natthi  yiṭṭhaṃ, natthi hutaṃ, natthi sukatadukkaṭānaṃ kammānaṃ phalaṃ vipāko, natthi  ayaṃ loko, natthi paroloko, natthi mātā, natthi pitā, natthi  sattā opapātikā, natthi loke samaṇabrāhmaṇā sammaggatā  sammāpaṭipannā ye imañca lokaṃ parañca lokaṃ sayaṃ abhiññā  sacchikatvā pavedenti. cātumahābhūtiko ayaṃ puriso yadā  kālaṅkaroti, pathavī pathavīkāyaṃ anupeti anupagacchati, āpo  āpokāyaṃ ^a^M2.0183^ea^ anupeti anupagacchati, tejo tejokāyaṃ anupeti  anupagacchati, vāyo vāyokāyaṃ anupeti anupagacchati, ākāsaṃ  indriyāni saṅkamanti. āsandipañcamā purisā mataṃ ādāya  gacchanti, yāvāḷāhanā padāni paññāyanti. kāpotakāni aṭṭhīni  bhavanti. bhassantā āhutiyo; dattupaññattaṃ yadidaṃ dānaṃ. tesaṃ tucchā  musā vilāpo ye keci atthikavādaṃ vadanti. bāle ca paṇḍite ca  kāyassa bhedā ucchijjanti ^a^T2.0292^ea^ vinassanti na honti paraṃ maraṇā'ti.  sace imassa bhoto satthuno saccaṃ vacanaṃ, akatena me ettha kataṃ,  avusitena me ettha vusitaṃ. ubhopi mayaṃ ettha samasamā sāmaññaṃ  pattā, yo cāhaṃ na vadāmi `ubho kāyassa bhedā ucchijjissāma,  vinassissāma, na bhavissāma paraṃ maraṇā'ti. atirekaṃ kho  panimassa bhoto satthuno naggiyaṃ muṇḍiyaṃ ukkuṭikappadhānaṃ  kesamassulocanaṃ yohaṃ puttasambādhasayanaṃ {puttasambādhavasanaṃ (sī0)} ajjhāvasanto kāsikacandanaṃ  paccanubhonto mālāgandhavilepanaṃ dhārento jātarūparajataṃ sādiyanto  iminā bhotā satthārā samasamagatiko bhavissāmi. abhisamparāyaṃ  sohaṃ kiṃ jānanto kiṃ passanto imasmiṃ satthari brahmacariyaṃ  carissāmi? `so abrahmacariyavāso aya'nti -- iti viditvā  tasmā brahmacariyā nibbijja pakkamati {nibbijjāpakkamati (sī0)}. ayaṃ kho, sandaka, tena  bhagavatā jānatā passatā arahatā sammāsambuddhena paṭhamo  abrahmacariyavāso akkhāto yattha viññū puriso sasakkaṃ brahmacariyaṃ  ^a^P1.0516^ea^ na vaseyya, vasanto ca nārādheyya ñāyaṃ dhammaṃ  kusalaṃ. <br/><br/>[03] 226^b^.^eb^ ``puna caparaṃ, sandaka, idhekacco satthā  evaṃvādī hoti evaṃdiṭṭhi -- `karoto kārayato chindato chedāpayato  pacato pācāpayato socayato socāpayato kilamato kilamāpayato  phandato phandāpayato pāṇamatipātayato adinnaṃ ādiyato sandhiṃ  chindato nillopaṃ harato ekāgārikaṃ karoto paripanthe tiṭṭhato paradāraṃ  gacchato musā bhaṇato ^a^T2.0293^ea^ karoto na ^a^V2.0194^ea^ karīyati pāpaṃ. khurapariyantena  cepi cakkena yo imissā pathaviyā pāṇe ekaṃ maṃsakhalaṃ ekaṃ maṃsapuñjaṃ  kareyya, natthi tatonidānaṃ pāpaṃ, natthi pāpassa āgamo.  dakkhiṇañcepi gaṅgāya tīraṃ gaccheyya hananto ghātento chindanto  chedāpento pacanto pacāpento, natthi tatonidānaṃ pāpaṃ, natthi ^a^M2.0184^ea^ pāpassa  āgamo. uttarañcepi gaṅgāya tīraṃ gaccheyya dadanto dāpento yajanto  yajāpento, natthi tatonidānaṃ puññaṃ, natthi puññassa āgamo.  dānena damena saṃyamena saccavajjena natthi puññaṃ, natthi puññassa  āgamo'ti.<br/><br/>[03] ``tatra, sandaka, viññū puriso iti paṭisañcikkhati -- `ayaṃ  kho bhavaṃ satthā evaṃvādī evaṃdiṭṭhi -- karoto kārayato chindato  chedāpayato pacato pācāpayato socato socāpayato kilamato  kilamāpayato phandato phandāpayato pāṇamatipātayato adinnaṃ  ādiyato sandhiṃ chindato nillopaṃ harato ekāgārikaṃ karoto  paripanthe tiṭṭhato paradāraṃ gacchato musā bhaṇato karoto na  karīyati pāpaṃ khurapariyantena cepi cakkena yo imissā pathaviyā  pāṇe ekaṃ maṃsakhalaṃ ekaṃ maṃsapuñjaṃ kareyya, natthi tatonidānaṃ pāpaṃ,  natthi pāpassa āgamo. dakkhiṇañcepi gaṅgāya tīraṃ gaccheyya  hananto ghātento chindanto chedāpento pacanto pacāpento, natthi  tatonidānaṃ pāpaṃ, natthi pāpassa āgamo. uttarañcepi gaṅgāya tīraṃ ^a^T2.0294^ea^  gaccheyya dadanto dāpento yajanto yajāpento, natthi tatonidānaṃ  puññaṃ, natthi puññassa āgamo. dānena damena saṃyamena saccavajjena  natthi puññaṃ, natthi puññassa āgamo'ti. sace imassa bhoto  satthuno saccaṃ vacanaṃ, akatena me ettha kataṃ, avusitena me ettha  vusitaṃ. ubhopi mayaṃ ettha samasamā sāmaññaṃ pattā, yo cāhaṃ na  vadāmi `ubhinnaṃ kurutaṃ na karīyati pāpa'nti. atirekaṃ kho panimassa  bhoto satthuno naggiyaṃ muṇḍiyaṃ ukkuṭikappadhānaṃ kesamassulocanaṃ yohaṃ  puttasambādhasayanaṃ ajjhāvasanto kāsikacandanaṃ paccanubhonto  mālāgandhavilepanaṃ dhārento jātarūparajataṃ sādiyanto iminā bhotā  satthārā samasamagatiko bhavissāmi. abhisamparāyaṃ sohaṃ kiṃ  jānanto kiṃ passanto imasmiṃ satthari brahmacariyaṃ carissāmi?  `so abrahmacariyavāso aya'nti iti viditvā tasmā brahmacariyā  nibbijja pakkamati. ayaṃ kho, sandaka, tena bhagavatā jānatā  passatā arahatā sammāsambuddhena dutiyo abrahmacariyavāso akkhāto  yattha viññū puriso sasakkaṃ brahmacariyaṃ na vaseyya, vasanto ca  nārādheyya ñāyaṃ dhammaṃ kusalaṃ. <br/><br/>[03] 227^b^.^eb^ ``puna caparaṃ, sandaka, idhekacco satthā  evaṃvādī hoti evaṃdiṭṭhi -- `natthi hetu, natthi paccayo sattānaṃ  saṃkilesāya; ahetū appaccayā sattā ^a^M2.0185^ea^ saṃkilissanti; natthi hetu,  natthi paccayo ^a^V2.0195^ea^ sattānaṃ visuddhiyā; ahetū appaccayā sattā  visujjhanti; natthi balaṃ, natthi ^a^T2.0295^ea^ vīriyaṃ, natthi purisathāmo ^a^P1.0517^ea^,  natthi purisaparakkamo; sabbe sattā sabbe pāṇā sabbe bhūtā  sabbe jīvā avasā abalā avīriyā niyatisaṅgatibhāvapariṇatā  chasvevābhijātīsu sukhadukkhaṃ paṭisaṃvedentī'ti.<br/><br/>[03] ``tatra, sandaka, viññū puriso iti paṭisañcikkhati -- `ayaṃ  kho bhavaṃ satthā evaṃvādī evaṃdiṭṭhi -- natthi hetu, natthi paccayo  sattānaṃ saṃkilesāya, ahetū appaccayā sattā saṃkilissanti. natthi  hetu natthi paccayo sattānaṃ visuddhiyā, ahetū appaccayā sattā  visujjhanti. natthi balaṃ, natthi vīriyaṃ, natthi purisathāmo, natthi  purisaparakkamo, sabbe sattā sabbe pāṇā sabbe bhūtā sabbe jīvā  avasā abalā avīriyā niyatisaṅgatibhāvapariṇatā chasvevābhijātīsu  sukhadukkhaṃ paṭisaṃvedentī'ti. sace imassa bhoto satthuno saccaṃ  vacanaṃ, akatena me ettha kataṃ, avusitena me ettha vusitaṃ. ubhopi  mayaṃ ettha samasamā sāmaññaṃ pattā, yo cāhaṃ na vadāmi `ubho ahetū  appaccayā visujjhissāmā'ti. atirekaṃ kho panimassa bhoto  satthuno naggiyaṃ muṇḍiyaṃ ukkuṭikappadhānaṃ kesamassulocanaṃ yohaṃ  puttasambādhasayanaṃ ajjhāvasanto kāsikacandanaṃ paccanubhonto  mālāgandhavilepanaṃ dhārento jātarūparajataṃ sādiyanto iminā bhotā  satthārā samasamagatiko bhavissāmi. abhisamparāyaṃ sohaṃ kiṃ  jānanto kiṃ passanto imasmiṃ satthari brahmacariyaṃ carissāmi?  `so abrahmacariyavāso aya'nti -- iti viditvā tasmā ^a^T2.0296^ea^ brahmacariyā  nibbijja pakkamati. ayaṃ kho, sandaka, tena bhagavatā jānatā  passatā arahatā sammāsambuddhena tatiyo abrahmacariyavāso akkhāto  yattha viññū puriso sasakkaṃ brahmacariyaṃ na vaseyya, vasanto ca  nārādheyya ñāyaṃ dhammaṃ kusalaṃ. <br/><br/>[03] 228^b^.^eb^ ``puna caparaṃ, sandaka, idhekacco satthā  evaṃvādī hoti evaṃdiṭṭhi -- `sattime kāyā akaṭā akaṭavidhā  animmitā animmātā vañjhā kūṭaṭṭhā esikaṭṭhāyiṭṭhitā, te na iñjanti  na vipariṇamanti na aññamaññaṃ byābādhenti nālaṃ aññamaññassa  sukhāya vā dukkhāya vā sukhadukkhāya vā. katame satta?  pathavīkāyo āpokāyo tejokāyo vāyokāyo sukhe dukkhe jīve  sattame -- ime sattakāyā akaṭā akaṭavidhā animmitā ^a^M2.0186^ea^ animmātā ^a^V2.0196^ea^   vañjhā kūṭaṭṭhā esikaṭṭhāyiṭṭhitā. te na iñjanti na vipariṇamanti na  aññamaññaṃ byābādhenti. nālaṃ aññamaññassa sukhāya vā dukkhāya vā  sukhadukkhāya vā. tattha natthi hantā vā ghātetā vā sotā vā  sāvetā vā viññātā vā viññāpetā vā. yopi tiṇhena satthena  sīsaṃ chindati, na koci kañci {kiñci (ka0)} jīvitā voropeti. sattannaṃtveva  kāyānamantarena satthaṃ vivaramanupatati. cuddasa kho panimāni  yonipamukhasatasahassāni saṭṭhi ca satāni cha ca satāni pañca ca  kammuno satāni pañca ca kammāni tīṇi ^a^T2.0297^ea^ ca kammāni, kamme ca  aḍḍhakamme ca, dvaṭṭhipaṭipadā, dvaṭṭhantarakappā, chaḷābhijātiyo, aṭṭha  purisabhūmiyo, ekūnapaññāsa ājīvakasate, ekūnapaññāsa  paribbājakasate, ekūnapaññāsa ^a^P1.0518^ea^ nāgāvāsasate, vīse  indriyasate, tiṃse nirayasate, chattiṃsa rajodhātuyo, satta saññīgabbhā,  satta asaññīgabbhā, satta nigaṇṭhigabbhā, satta devā, satta mānusā,  satta pesācā, satta sarā, satta pavuṭā, satta papātā, satta  papātasatāni, satta supinā, satta supinasatāni, cullāsīti {cūḷāsīti (sī0  syā0 kaṃ0 pī0)}  mahākappino {mahākappuno (sī0 pī0)} satasahassāni, yāni bāle ca paṇḍite ca sandhāvitvā  saṃsaritvā dukkhassantaṃ karissanti. tattha natthi imināhaṃ sīlena  vā vatena vā tapena vā brahmacariyena vā aparipakkaṃ vā kammaṃ  paripācessāmi, paripakkaṃ vā kammaṃ phussa phussa byantiṃ karissāmīti.  hevaṃ natthi doṇamite sukhadukkhe pariyantakate saṃsāre, natthi  hāyanavaḍḍhane, natthi ukkaṃsāvakaṃse. seyyathāpi nāma suttaguḷe khitte  nibbeṭhiyamānameva paleti, evameva bāle ca paṇḍite ca sandhāvitvā  saṃsaritvā dukkhassantaṃ karissantī'ti.<br/><br/>[03] ``tatra, sandaka, viññū puriso iti paṭisañcikkhati --  `ayaṃ kho bhavaṃ satthā evaṃvādī evaṃdiṭṭhi -- sattime kāyā akaṭā  akaṭavidhā animmitā animmātā vañjhā kūṭaṭṭhā esikaṭṭhāyiṭṭhitā.  te na iñjanti na vipariṇamanti na aññamaññaṃ byābādhenti. nālaṃ  aññamaññassa sukhāya vā dukkhāya vā sukhadukkhāya vā. katame  satta ^a^T2.0298^ea^? pathavīkāyo āpokāyo tejokāyo vāyokāyo sukhe dukkhe  jīve sattame -- ime satta kāyā akaṭā akaṭavidhā animmitā  animmātā vañjhā kūṭaṭṭhā esikaṭṭhāyiṭṭhitā. te na iñjanti na  vipariṇamanti na aññamaññaṃ byābādhenti. nālaṃ aññamaññassa  sukhāya vā dukkhāya vā sukhadukkhāya vā. tattha natthi hantā vā ^a^M2.0187^ea^   ghātetā vā sotā vā sāvetā vā viññātā vā viññāpetā vā.  yopi tiṇhena satthena sīsaṃ chindati, na koci kañci jīvitā  voropeti ^a^V2.0197^ea^. sattannaṃtveva kāyānamantarena satthaṃ vivaramanupatati.  cuddasa kho panimāni yonipamukhasatasahassāni saṭṭhi ca satāni cha  ca satāni pañca ca kammuno satāni pañca ca kammāni tīṇi ca  kammāni, kamme ca aḍḍhakamme ca, dvaṭṭhipaṭipadā, dvaṭṭhantarakappā,  chaḷābhijātiyo, aṭṭha purisabhūmiyo, ekūnapaññāsa ājīvakasate,  ekūnapaññāsa paribbājakasate, ekūnapaññāsa nāgāvāsasate, vīse  indriyasate, tiṃse nirayasate, chattiṃsa rajodhātuyo, satta saññīgabbhā,  satta asaññīgabbhā, satta nigaṇṭhigabbhā, satta devā, satta mānusā, satta  pesācā, satta sarā, satta pavuṭā, satta papātā, satta papātasatāni, satta  supinā, satta supinasatāni, cullāsīti mahākappino satasahassāni,  yāni bāle ca paṇḍite ca sandhāvitvā saṃsaritvā dukkhassantaṃ  karissanti. tattha natthi imināhaṃ sīlena vā vatena vā tapena vā  brahmacariyena vā aparipakkaṃ ^a^T2.0299^ea^ vā kammaṃ paripācessāmi, paripakkaṃ vā  kammaṃ phussa phussa byantiṃ karissāmīti, hevaṃ natthi doṇamite  sukhadukkhe pariyantakate saṃsāre, natthi hāyanavaḍḍhane, natthi  ukkaṃsāvakaṃse. seyyathāpi nāma suttaguḷe khitte nibbeṭhiyamānameva  paleti, evameva bāle ca paṇḍite ca sandhāvitvā saṃsaritvā  dukkhassantaṃ karissantī'ti. sace pana imassa bhoto satthuno saccaṃ  vacanaṃ, akatena me ettha kataṃ, avusitena me ettha vusitaṃ. ubhopi  mayaṃ ettha samasamā sāmaññaṃ pattā, yo cāhaṃ na vadāmi. `ubho  sandhāvitvā saṃsaritvā dukkhassantaṃ karissāmā'ti. atirekaṃ kho  panimassa bhoto satthuno naggiyaṃ muṇḍiyaṃ ukkuṭikappadhānaṃ  kesamassulocanaṃ yohaṃ puttasambādhasayanaṃ ajjhāvasanto kāsikacandanaṃ  paccanubhonto mālāgandhavilepanaṃ dhārento jātarūparajataṃ sādiyanto  iminā bhotā satthārā samasamagatiko bhavissāmi. abhisamparāyaṃ  sohaṃ kiṃ jānanto kiṃ passanto imasmiṃ satthari brahmacariyaṃ  carissāmi? `so abrahmacariyavāso aya'nti -- iti viditvā  tasmā brahmacariyā nibbijja pakkamati. ayaṃ kho, sandaka, tena  bhagavatā jānatā passatā arahatā sammāsambuddhena catuttho  abrahmacariyavāso akkhāto yattha viññū puriso sasakkaṃ brahmacariyaṃ na  vaseyya, vasanto ca nārādheyya ñāyaṃ dhammaṃ kusalaṃ.<br/><br/>[03] ``ime ^a^M2.0188^ea^ kho te, sandaka, tena bhagavatā jānatā passatā arahatā  sammāsambuddhena cattāro abrahmacariyavāsā ^a^T2.0300^ea^ akkhātā yattha ^a^P1.0519^ea^  viññū puriso sasakkaṃ brahmacariyaṃ na vaseyya, vasanto ca  nārādheyya ñāyaṃ dhammaṃ kusala''nti.<br/><br/>[03] ``acchariyaṃ ^a^V2.0198^ea^, bho ānanda, abbhutaṃ, bho ānanda! yāvañcidaṃ  tena bhagavatā jānatā passatā arahatā sammāsambuddhena cattāro  abrahmacariyavāsāva samānā `abrahmacariyavāsā'ti akkhātā yattha  viññū puriso sasakkaṃ brahmacariyaṃ na vaseyya, vasanto ca nārādheyya  ñāyaṃ dhammaṃ kusalanti. katamāni pana tāni, bho ānanda, tena  bhagavatā jānatā passatā arahatā sammāsambuddhena cattāri  anassāsikāni brahmacariyāni akkhātāni yattha viññū puriso  sasakkaṃ brahmacariyaṃ na vaseyya, vasanto ca nārādheyya ñāyaṃ dhammaṃ  kusala''nti? <br/><br/>[03] 229^b^.^eb^ ``idha, sandaka, ekacco satthā sabbaññū  sabbadassāvī aparisesaṃ ñāṇadassanaṃ paṭijānāti -- `carato ca me  tiṭṭhato ca suttassa ca jāgarassa ca satataṃ samitaṃ ñāṇadassanaṃ  paccupaṭṭhita'nti. so suññampi agāraṃ pavisati, piṇḍampi na labhati,  kukkuropi ḍaṃsati, caṇḍenapi hatthinā samāgacchati, caṇḍenapi assena  samāgacchati, caṇḍenapi goṇena samāgacchati, itthiyāpi purisassapi  nāmampi gottampi pucchati, gāmassapi nigamassapi nāmampi maggampi  pucchati. so `kimida'nti puṭṭho samāno `suññaṃ me agāraṃ  pavisitabbaṃ ahosi', tena pāvisiṃ; `piṇḍampi aladdhabbaṃ ahosi',  tena nālatthaṃ ^a^T2.0301^ea^; `kukkurena ḍaṃsitabbaṃ ahosi', tenamhi {tena (ka0), tenāsiṃ (?)} daṭṭho; `caṇḍena  hatthinā samāgantabbaṃ ahosi', tena samāgamiṃ; `caṇḍena assena  samāgantabbaṃ ahosi', tena samāgamiṃ; `caṇḍena goṇena samāgantabbaṃ  ahosi', tena samāgamiṃ; `itthiyāpi purisassapi nāmampi gottampi  pucchitabbaṃ ahosi', tena pucchiṃ; `gāmassapi nigamassapi nāmampi  maggampi pucchitabbaṃ ahosi', tena pucchinti. tatra, sandaka, viññū  puriso iti paṭisañcikkhati -- `ayaṃ kho bhavaṃ satthā sabbaññū  sabbadassāvī aparisesaṃ ñāṇadassanaṃ paṭijānāti...pe0... ^a^T2.0302^ea^ `gāmassapi  nigamassapi nāmampi maggampi pucchitabbaṃ ahosi, tena pucchi'nti ^a^M2.0189^ea^.  so `anassāsikaṃ idaṃ brahmacariya'nti -- iti viditvā tasmā  brahmacariyā nibbijja pakkamati. idaṃ kho, sandaka, tena bhagavatā  jānatā passatā arahatā sammāsambuddhena paṭhamaṃ anassāsikaṃ brahmacariyaṃ  akkhātaṃ ^a^P1.0520^ea^ yattha viññū puriso sasakkaṃ brahmacariyaṃ  na vaseyya, vasanto ca nārādheyya ñāyaṃ dhammaṃ kusalaṃ. <br/><br/>[03] 230^b^.^eb^ ``puna caparaṃ, sandaka, idhekacco satthā  anussaviko hoti anussavasacco. so anussavena  itihitihaparamparāya piṭakasampadāya dhammaṃ deseti. anussavikassa  kho pana, sandaka ^a^V2.0199^ea^, satthuno anussavasaccassa sussutampi hoti  dussutampi hoti tathāpi hoti aññathāpi hoti. tatra, sandaka,  viññū puriso iti paṭisañcikkhati -- `ayaṃ kho bhavaṃ satthā  anussaviko anussavasacco so anussavena itihitihaparamparāya  piṭakasampadāya dhammaṃ deseti. anussavikassa kho pana satthuno  anussavasaccassa sussutampi hoti dussutampi hoti tathāpi hoti  aññathāpi hoti'. so `anassāsikaṃ idaṃ brahmacariya'nti -- iti  viditvā tasmā brahmacariyā nibbijja pakkamati. idaṃ kho, sandaka,  tena bhagavatā jānatā passatā arahatā sammāsambuddhena dutiyaṃ  anassāsikaṃ brahmacariyaṃ akkhātaṃ yattha viññū puriso sasakkaṃ  brahmacariyaṃ na vaseyya, vasanto ca nārādheyya ñāyaṃ dhammaṃ kusalaṃ. <br/><br/>[03] 231^b^.^eb^ ``puna ^a^T2.0303^ea^ caparaṃ, sandaka, idhekacco satthā takkī  hoti vīmaṃsī. so takkapariyāhataṃ vīmaṃsānucaritaṃ sayaṃpaṭibhānaṃ dhammaṃ  deseti. takkissa kho pana, sandaka, satthuno vīmaṃsissa  sutakkitampi hoti duttakkitampi hoti tathāpi hoti aññathāpi  hoti. tatra, sandaka, viññū puriso iti paṭisañcikkhati --  `ayaṃ kho bhavaṃ satthā takkī vīmaṃsī. so takkapariyāhataṃ  vīmaṃsānucaritaṃ sayaṃpaṭibhānaṃ dhammaṃ deseti. takkissa kho pana  satthuno vīmaṃsissa sutakkitampi hoti duttakkitampi hoti tathāpi  hoti aññathāpi hoti'. so `anassāsikaṃ idaṃ brahmacariya'nti --  iti viditvā tasmā brahmacariyā nibbijja pakkamati. idaṃ kho,  sandaka, tena bhagavatā jānatā passatā arahatā sammāsambuddhena tatiyaṃ  anassāsikaṃ brahmacariyaṃ akkhātaṃ yattha viññū puriso sasakkaṃ  brahmacariyaṃ na vaseyya, vasanto ca nārādheyya ñāyaṃ dhammaṃ kusalaṃ. <br/><br/>[03] 232^b^.^eb^ ``puna ^a^M2.0190^ea^ caparaṃ, sandaka, idhekacco satthā mando  hoti momūho. so mandattā momūhattā tattha tattha {tathā tathā (sī0 syā0 kaṃ0  pī0)} pañhaṃ puṭṭho  ^a^P1.0521^ea^ samāno vācāvikkhepaṃ āpajjati amarāvikkhepaṃ --  `evantipi {evampi (sī0 pī0)} me no, tathātipi {tathāpi (sī0  pī0)} me no, aññathātipi  {aññathāpi (sī0 pī0) ( ) sabbattha natthi} me no, notipi  me no, no notipi me no'ti. tatra, sandaka, viññū puriso iti  paṭisañcikkhati -- `ayaṃ kho bhavaṃ satthā mando momūho. so  mandattā momūhattā tattha tattha pañhaṃ puṭṭho samāno vācāvikkhepaṃ  āpajjati amarāvikkhepaṃ ^a^T2.0304^ea^ -- evantipi me no, tathātipi me no,  aññathātipi me no, notipi me no, no notipi me no'ti. so  `anassāsikaṃ idaṃ brahmacariya'nti -- iti viditvā ^a^V2.0200^ea^ tasmā  brahmacariyā nibbijja pakkamati. idaṃ kho, sandaka, tena bhagavatā  jānatā passatā arahatā sammāsambuddhena catutthaṃ anassāsikaṃ  brahmacariyaṃ akkhātaṃ yattha viññū puriso sasakkaṃ brahmacariyaṃ na  vaseyya, vasanto ca nārādheyya ñāyaṃ dhammaṃ kusalaṃ.<br/><br/>[03] ``imāni kho, (tāni sandaka, tena bhagavatā jānatā  passatā arahatā sammāsambuddhena cattāri anassāsikāni  brahmacariyāni akkhātāni yattha viññū puriso sasakkaṃ brahmacariyaṃ na  vaseyya, vasanto ca nārādheyya ñāyaṃ dhammaṃ kusala''nti.<br/><br/>[03] ``acchariyaṃ, bho ānanda, abbhutaṃ, bho ānanda! yāvañcidaṃ  tena bhagavatā jānatā passatā arahatā sammāsambuddhena cattāri  anassāsikāneva brahmacariyāni anassāsikāni brahmacariyānīti  akkhātāni yattha viññū puriso sasakkaṃ brahmacariyaṃ na vaseyya,  vasanto ca nārādheyya ñāyaṃ dhammaṃ kusalaṃ. so pana, bho ānanda,  satthā kiṃ vādī kiṃ akkhāyī yattha viññū puriso sasakkaṃ  brahmacariyaṃ vaseyya, vasanto ca ārādheyya ñāyaṃ dhammaṃ kusala''nti. <br/><br/>[03] 233^b^.^eb^ ``idha, sandaka, tathāgato loke uppajjati  arahaṃ sammāsambuddho vijjācaraṇasampanno sugato lokavidū anuttaro  purisadammasārathi satthā devamanussānaṃ buddho bhagavā...pe0... {vitthāro  ma0 ni0 2.9-10 kandarakasutte} so ime ^a^T2.0305^ea^  pañca nīvaraṇe pahāya cetaso upakkilese paññāya dubbalīkaraṇe  vivicceva kāmehi vivicca akusalehi ^a^M2.0191^ea^ dhammehi savitakkaṃ savicāraṃ  vivekajaṃ pītisukhaṃ paṭhamaṃ jhānaṃ upasampajja viharati. yasmiṃ kho {yasmiṃ kho  pana (syā0 kaṃ0 ka0)},  sandaka, satthari sāvako evarūpaṃ uḷāravisesaṃ adhigacchati tattha  ^a^P1.0522^ea^ viññū puriso sasakkaṃ brahmacariyaṃ vaseyya, vasanto  ca ārādheyya ñāyaṃ dhammaṃ kusalaṃ.<br/><br/>[03] ``puna caparaṃ, sandaka, bhikkhu vitakkavicārānaṃ vūpasamā...pe0..   dutiyaṃ jhānaṃ upasampajja viharati. yasmiṃ kho, sandaka,  satthari sāvako evarūpaṃ uḷāravisesaṃ adhigacchati tattha viññū  puriso sasakkaṃ brahmacariyaṃ vaseyya, vasanto ca ārādheyya ñāyaṃ dhammaṃ  kusalaṃ.<br/><br/>[03] ``puna ^a^V2.0201^ea^ caparaṃ, sandaka, bhikkhu pītiyā ca virāgā upekkhako  ca viharati...pe0... tatiyaṃ  jhānaṃ upasampajja viharati. yasmiṃ kho, sandaka, satthari sāvako  evarūpaṃ uḷāravisesaṃ adhigacchati tattha viññū puriso sasakkaṃ  brahmacariyaṃ vaseyya, vasanto ca ārādheyya ñāyaṃ dhammaṃ kusalaṃ.<br/><br/>[03] ``puna caparaṃ, sandaka, bhikkhu sukhassa ca pahānā...pe0...   catutthaṃ jhānaṃ upasampajja viharati. yasmiṃ  kho, sandaka, satthari sāvako evarūpaṃ uḷāravisesaṃ adhigacchati  tattha viññū puriso sasakkaṃ brahmacariyaṃ vaseyya, vasanto ca ārādheyya  ñāyaṃ dhammaṃ kusalaṃ.<br/><br/>[03] ``so evaṃ samāhite citte parisuddhe pariyodāte anaṅgaṇe ^a^T2.0306^ea^  vigatūpakkilese mudubhūte kammaniye ṭhite āneñjappatte  pubbenivāsānussatiñāṇāya cittaṃ abhininnāmeti. so anekavihitaṃ  pubbenivāsaṃ anussarati, seyyathidaṃ -- ekampi jātiṃ dvepi  jātiyo...pe0... iti sākāraṃ sauddesaṃ anekavihitaṃ pubbenivāsaṃ  anussarati. yasmiṃ kho, sandaka, satthari sāvako evarūpaṃ  uḷāravisesaṃ adhigacchati tattha viññū puriso sasakkaṃ brahmacariyaṃ  vaseyya, vasanto ca ārādheyya ñāyaṃ dhammaṃ kusalaṃ.<br/><br/>[03] ``so evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte sattānaṃ  cutūpapātañāṇāya cittaṃ abhininnāmeti. so dibbena cakkhunā  visuddhena atikkantamānusakena satte passati cavamāne upapajjamāne hīne  paṇīte suvaṇṇe dubbaṇṇe sugate duggate...pe0... yathākammūpage satte  pajānāti. yasmiṃ kho, sandaka, satthari sāvako evarūpaṃ  uḷāravisesaṃ adhigacchati ^a^M2.0192^ea^ tattha viññū puriso sasakkaṃ brahmacariyaṃ  vaseyya, vasanto ca ārādheyya ñāyaṃ dhammaṃ kusalaṃ.<br/><br/>[03] ``so evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte āsavānaṃ  khayañāṇāya cittaṃ abhininnāmeti. so `idaṃ dukkha'nti yathābhūtaṃ  pajānāti, `ayaṃ dukkhasamudayo'ti yathābhūtaṃ pajānāti, `ayaṃ  dukkhanirodho'ti yathābhūtaṃ pajānāti, `ayaṃ dukkhanirodhagāminī  paṭipadā'ti yathābhūtaṃ pajānāti; `ime āsavā'ti yathābhūtaṃ pajānāti,  `ayaṃ āsavasamudayo'ti yathābhūtaṃ pajānāti, `ayaṃ āsavanirodho'ti  yathābhūtaṃ ^a^V2.0202^ea^ pajānāti, `ayaṃ āsavanirodhagāminī ^a^T2.0307^ea^ paṭipadā'ti yathābhūtaṃ  pajānāti. tassa evaṃ jānato evaṃ passato kāmāsavāpi cittaṃ  vimuccati, bhavāsavāpi cittaṃ vimuccati, avijjāsavāpi cittaṃ  vimuccati. vimuttasmiṃ vimuttamiti ñāṇaṃ hoti. `khīṇā jāti,  vusitaṃ brahmacariyaṃ, kataṃ karaṇīyaṃ, nāparaṃ itthattāyā'ti pajānāti.  yasmiṃ kho, sandaka, satthari sāvako evarūpaṃ uḷāravisesaṃ  adhigacchati tattha viññū puriso sasakkaṃ brahmacariyaṃ vaseyya, vasanto  ca ārādheyya ñāyaṃ dhammaṃ kusala''nti. <br/><br/>[03] 234^b^.^eb^ ``yo pana so, bho ānanda, bhikkhu arahaṃ  khīṇāsavo vusitavā katakaraṇīyo ohitabhāro anuppattasadattho  parikkhīṇabhavasaṃyojano sammadaññā vimutto paribhuñjeyya ^a^P1.0523^ea^  so kāme''ti? ``yo so, sandaka, bhikkhu arahaṃ  khīṇāsavo vusitavā katakaraṇīyo ohitabhāro anuppattasadattho  parikkhīṇabhavasaṃyojano sammadaññā vimutto abhabbo so pañcaṭṭhānāni  ajjhācarituṃ. abhabbo khīṇāsavo bhikkhu sañcicca pāṇaṃ jīvitā  voropetuṃ, abhabbo khīṇāsavo bhikkhu adinnaṃ theyyasaṅkhātaṃ ādātuṃ,  abhabbo khīṇāsavo bhikkhu methunaṃ dhammaṃ paṭisevetuṃ, abhabbo  khīṇāsavo bhikkhu sampajānamusā bhāsituṃ, abhabbo khīṇāsavo  bhikkhu sannidhikārakaṃ kāme paribhuñjituṃ, seyyathāpi pubbe  agāriyabhūto. yo so, sandaka, bhikkhu arahaṃ khīṇāsavo vusitavā  katakaraṇīyo ohitabhāro anuppattasadattho parikkhīṇabhavasaṃyojano  sammadaññā vimutto abhabbo so ^a^T2.0308^ea^ imāni pañcaṭṭhānāni  ajjhācaritu''nti. <br/><br/>[03] 235^b^.^eb^ ``yo ^a^M2.0193^ea^ pana so, bho ānanda, bhikkhu arahaṃ  khīṇāsavo vusitavā katakaraṇīyo ohitabhāro anuppattasadattho  parikkhīṇabhavasaṃyojano sammadaññā vimutto tassa carato ceva tiṭṭhato  ca suttassa ca jāgarassa ca satataṃ samitaṃ ñāṇadassanaṃ paccupaṭṭhitaṃ --  `khīṇā me āsavā'''ti? ``tena hi, sandaka, upamaṃ te  karissāmi; upamāyapidhekacce viññū purisā bhāsitassa atthaṃ  ājānanti. seyyathāpi, sandaka, purisassa hatthapādā chinnā; tassa  carato ceva tiṭṭhato ca suttassa ca jāgarassa ca satataṃ samitaṃ  (jānāti -- `chinnā me hatthapādā'ti, udāhu paccavekkhamāno  jānāti -- `chinnā me hatthapādā'''ti? ``na kho, bho ānanda, so  puriso satataṃ samitaṃ jānāti -- `chinnā me hatthapādā' ti.) {(chinnāva  hatthapādā,) (sī0 syā0 kaṃ0 pī0)}  api ca kho pana naṃ paccavekkhamāno jānāti -- `chinnā me  hatthapādā'''ti. ``evameva kho, sandaka, yo so ^a^V2.0203^ea^ bhikkhu arahaṃ  khīṇāsavo vusitavā katakaraṇīyo ohitabhāro anuppattasadattho  parikkhīṇabhavasaṃyojano sammadaññā vimutto tassa carato ceva tiṭṭhato  ca suttassa ca jāgarassa ca satataṃ samitaṃ (ñāṇadassanaṃ na paccupaṭṭhitaṃ  -- `khīṇā me āsavā'ti;) {(khīṇāva āsavā,) (sī0 syā0 kaṃ0 pī0)} api   ca kho pana naṃ paccavekkhamāno jānāti -- `khīṇā me āsavā'''ti. <br/><br/>[03] 236^b^.^eb^ ``kīvabahukā pana, bho ānanda, imasmiṃ  dhammavinaye niyyātāro''ti? ``na kho, sandaka, ekaṃyeva sataṃ na  dve satāni na tīṇi satāni na cattāri satāni na pañca satāni,  atha kho bhiyyova ye imasmiṃ dhammavinaye niyyātāro''ti.  ``acchariyaṃ, bho ānanda, abbhutaṃ, bho ānanda! na ca nāma  sadhammokkaṃsanā bhavissati, na ^a^T2.0309^ea^ paradhammavambhanā, āyatane ca  dhammadesanā tāva bahukā ^a^P1.0524^ea^ ca niyyātāro  paññāyissanti. ime panājīvakā puttamatāya puttā attānañceva  ukkaṃsenti, pare ca vambhenti tayo ceva niyyātāro paññapenti,  seyyathidaṃ -- nandaṃ vacchaṃ, kisaṃ saṃkiccaṃ, makkhaliṃ gosāla''nti.  atha kho sandako paribbājako sakaṃ parisaṃ āmantesi -- ``carantu  bhonto samaṇe gotame brahmacariyavāso. na dāni sukaraṃ amhehi  lābhasakkārasiloke pariccajitu''nti. iti hidaṃ sandako  paribbājako sakaṃ parisaṃ uyyojesi bhagavati brahmacariyeti. <br/><br/>[06] sandakasuttaṃ niṭṭhitaṃ chaṭṭhaṃ. 


volume: 31
item: 27
title: dīghanakhasuttaṃ^māgaṇḍiyasuttaṃ^sandakasuttaṃ^mahāsakuludāyisuttaṃ^
content:
  [03] 237^b^.^eb^ evaṃ ^a^T2.0310^ea^ ^a^M2.0194^ea^ ^a^V2.0204^ea^ ^a^P2.0001^ea^ me sutaṃ -- ekaṃ samayaṃ  bhagavā rājagahe viharati veḷuvane kalandakanivāpe. tena kho pana  samayena sambahulā abhiññātā abhiññātā paribbājakā moranivāpe  paribbājakārāme paṭivasanti, seyyathidaṃ -- annabhāro varadharo  sakuludāyī ca paribbājako aññe ca abhiññātā abhiññātā  paribbājakā. atha kho bhagavā pubbaṇhasamayaṃ nivāsetvā  pattacīvaramādāya rājagahaṃ piṇḍāya pāvisi. atha kho bhagavato  etadahosi -- ``atippago kho tāva rājagahe piṇḍāya carituṃ.  yaṃnūnāhaṃ yena moranivāpo paribbājakārāmo yena sakuludāyī  paribbājako tenupasaṅkameyya''nti. atha kho bhagavā yena moranivāpo  paribbājakārāmo tenupasaṅkami. tena kho pana samayena sakuludāyī  paribbājako mahatiyā paribbājakaparisāya saddhiṃ nisinno hoti  unnādiniyā uccāsaddamahāsaddāya anekavihitaṃ tiracchānakathaṃ  kathentiyā, seyyathidaṃ -- rājakathaṃ corakathaṃ mahāmattakathaṃ senākathaṃ  bhayakathaṃ yuddhakathaṃ annakathaṃ pānakathaṃ vatthakathaṃ sayanakathaṃ mālākathaṃ  gandhakathaṃ ñātikathaṃ yānakathaṃ gāmakathaṃ nigamakathaṃ nagarakathaṃ janapadakathaṃ  itthikathaṃ sūrakathaṃ visikhākathaṃ kumbhaṭṭhānakathaṃ pubbapetakathaṃ ^a^P2.0002^ea^  nānattakathaṃ lokakkhāyikaṃ samuddakkhāyikaṃ itibhavābhavakathaṃ ^a^T2.0311^ea^  iti vā. addasā kho sakuludāyī paribbājako bhagavantaṃ dūratova  āgacchantaṃ. disvāna sakaṃ parisaṃ saṇṭhāpeti -- ``appasaddā bhonto  hontu; mā bhonto saddamakattha. ayaṃ samaṇo gotamo āgacchati;  appasaddakāmo kho pana so āyasmā appasaddassa vaṇṇavādī. appeva  nāma appasaddaṃ parisaṃ viditvā upasaṅkamitabbaṃ maññeyyā''ti. atha  kho te paribbājakā tuṇhī ahesuṃ. atha kho bhagavā yena  sakuludāyī paribbājako tenupasaṅkami. atha kho sakuludāyī  paribbājako bhagavantaṃ etadavoca -- ``etu kho, bhante, bhagavā.  svāgataṃ, bhante, bhagavato. cirassaṃ kho, bhante, bhagavā imaṃ  pariyāyamakāsi yadidaṃ idhāgamanāya. nisīdatu, bhante, bhagavā;  idamāsanaṃ paññatta''nti. nisīdi bhagavā paññatte āsane.  sakuludāyīpi kho paribbājako aññataraṃ nīcaṃ āsanaṃ gahetvā  ekamantaṃ nisīdi. ekamantaṃ nisinnaṃ kho sakuludāyiṃ paribbājakaṃ  bhagavā etadavoca -- <br/><br/>[03] 238^b^.^eb^ ``kāyanuttha ^a^M2.0195^ea^ ^a^V2.0205^ea^, udāyi, etarahi kathāya  sannisinnā, kā ca pana vo antarākathā vippakatā''ti?  ``tiṭṭhatesā, bhante, kathā yāya mayaṃ etarahi kathāya sannisinnā.  nesā, bhante, kathā bhagavato dullabhā bhavissati pacchāpi savanāya.  purimāni, bhante, divasāni purimatarāni nānātitthiyānaṃ  samaṇabrāhmaṇānaṃ kutūhalasālāyaṃ sannisinnānaṃ sannipatitānaṃ  ayamantarākathā ^a^T2.0312^ea^ udapādi -- `lābhā vata, bho, aṅgamagadhānaṃ,  suladdhalābhā vata, bho, aṅgamagadhānaṃ! tatrime {yatthime (sī0)} samaṇabrāhmaṇā saṅghino  gaṇino gaṇācariyā ñātā yasassino titthakarā sādhusammatā  bahujanassa rājagahaṃ vassāvāsaṃ osaṭā. ayampi kho pūraṇo  kassapo saṅghī ceva gaṇī ca gaṇācariyo ca ñāto yasassī  titthakaro sādhusammato bahujanassa; sopi rājagahaṃ vassāvāsaṃ osaṭo.  ayampi kho makkhali gosālo...pe0... ajito kesakambalo...  pakudho kaccāyano... sañjayo belaṭṭhaputto... nigaṇṭho nāṭaputto saṅghī  ceva gaṇī ca gaṇācariyo ca ñāto ^a^P2.0003^ea^ yasassī  titthakaro sādhusammato bahujanassa; sopi rājagahaṃ vassāvāsaṃ osaṭo.  ayampi kho samaṇo gotamo saṅghī ceva gaṇī ca gaṇācariyo ca  ñāto yasassī titthakaro sādhusammato bahujanassa; sopi rājagahaṃ  vassāvāsaṃ osaṭo. ko nu kho imesaṃ bhavataṃ samaṇabrāhmaṇānaṃ  saṅghīnaṃ gaṇīnaṃ gaṇācariyānaṃ ñātānaṃ yasassīnaṃ titthakarānaṃ  sādhusammatānaṃ bahujanassa sāvakānaṃ sakkato garukato mānito pūjito,  kañca pana sāvakā sakkatvā garuṃ katvā {garukatvā (sī0 syā0 kaṃ0 pī0)} upanissāya viharantī'''ti? <br/><br/>[03] 239^b^.^eb^ ``tatrekacce evamāhaṃsu -- `ayaṃ kho pūraṇo  kassapo saṅghī ceva gaṇī ca gaṇācariyo ca ñāto yasassī  titthakaro sādhusammato bahujanassa; so ca kho sāvakānaṃ na sakkato  na garukato na mānito na ^a^T2.0313^ea^ pūjito, na ca pana pūraṇaṃ kassapaṃ sāvakā  sakkatvā garuṃ katvā upanissāya viharanti. bhūtapubbaṃ pūraṇo kassapo  anekasatāya parisāya dhammaṃ deseti. tatraññataro pūraṇassa kassapassa  sāvako saddamakāsi -- ``mā bhonto pūraṇaṃ kassapaṃ etamatthaṃ pucchittha;  neso etaṃ jānāti; mayametaṃ jānāma, amhe etamatthaṃ pucchatha; mayametaṃ  bhavantānaṃ byākarissāmā''ti. bhūtapubbaṃ pūraṇo kassapo ^a^M2.0196^ea^ bāhā paggayha  kandanto na labhati -- ``appasaddā bhonto hontu, mā bhonto  saddamakattha. nete, bhavante, pucchanti, amhe ete pucchanti; mayametesaṃ  byākarissāmā''ti. bahū kho pana pūraṇassa kassapassa sāvakā vādaṃ  āropetvā apakkantā -- ``na tvaṃ imaṃ dhammavinayaṃ ājānāsi, ahaṃ imaṃ  dhammavinayaṃ ājānāmi ^a^V2.0206^ea^, kiṃ tvaṃ imaṃ dhammavinayaṃ ājānissasi?  micchāpaṭipanno tvamasi, ahamasmi sammāpaṭipanno, sahitaṃ me,  asahitaṃ te, purevacanīyaṃ pacchā avaca, pacchāvacanīyaṃ pure avaca,  adhiciṇṇaṃ te viparāvattaṃ, āropito te vādo, niggahitosi, cara  vādappamokkhāya, nibbeṭhehi vā sace pahosī''ti. iti pūraṇo  kassapo sāvakānaṃ na sakkato na garukato na mānito na pūjito, na  ca pana pūraṇaṃ kassapaṃ sāvakā sakkatvā garuṃ katvā upanissāya  viharanti. akkuṭṭho ca pana pūraṇo kassapo dhammakkosenā'''ti.<br/><br/>[03] ``ekacce ^a^P2.0004^ea^ evamāhaṃsu -- `ayampi kho  makkhali gosālo...pe0... ajito kesakambalo... pakudho  kaccāyano... sañjayo ^a^T2.0314^ea^ belaṭṭhaputto... nigaṇṭho nāṭaputto saṅghī ceva  gaṇī ca gaṇācariyo ca ñāto yasassī titthakaro sādhusammato  bahujanassa; so ca kho sāvakānaṃ na sakkato na garukato na mānito  na pūjito, na ca pana nigaṇṭhaṃ nāṭaputtaṃ sāvakā sakkatvā garuṃ katvā  upanissāya viharanti. bhūtapubbaṃ nigaṇṭho nāṭaputto anekasatāya  parisāya dhammaṃ deseti. tatraññataro nigaṇṭhassa nāṭaputtassa sāvako  saddamakāsi -- mā bhonto nigaṇṭhaṃ nāṭaputtaṃ etamatthaṃ pucchittha; neso  etaṃ jānāti; mayametaṃ jānāma, amhe etamatthaṃ pucchatha; mayametaṃ  bhavantānaṃ byākarissāmāti. bhūtapubbaṃ nigaṇṭho nāṭaputto bāhā  paggayha kandanto na labhati -- ``appasaddā bhonto hontu, mā bhonto  saddamakattha. nete bhavante pucchanti, amhe ete pucchanti; mayametesaṃ  byākarissāmā''ti. bahū kho pana nigaṇṭhassa nāṭaputtassa sāvakā  vādaṃ āropetvā apakkantā -- ``na tvaṃ imaṃ dhammavinayaṃ ājānāsi, ahaṃ  imaṃ dhammavinayaṃ ājānāmi. kiṃ tvaṃ imaṃ dhammavinayaṃ  ājānissasi? micchāpaṭipanno tvamasi. ahamasmi sammāpaṭipanno.  sahitaṃ me asahitaṃ te, purevacanīyaṃ pacchā avaca, pacchāvacanīyaṃ  pure avaca, adhiciṇṇaṃ te viparāvattaṃ, āropito te vādo,  niggahitosi, cara vādappamokkhāya, nibbeṭhehi ^a^M2.0197^ea^ vā sace pahosī''ti.  iti nigaṇṭho nāṭaputto sāvakānaṃ na sakkato na garukato na mānito  na pūjito, na ca pana nigaṇṭhaṃ nāṭaputtaṃ ^a^T2.0315^ea^ sāvakā sakkatvā garuṃ katvā  upanissāya viharanti. akkuṭṭho ca pana nigaṇṭho nāṭaputto  dhammakkosenā'''ti. <br/><br/>[03] 240^b^.^eb^ ``ekacce evamāhaṃsu -- `ayampi kho samaṇo  gotamo saṅghī ceva gaṇī ca gaṇācariyo ^a^V2.0207^ea^ ca ñāto yasassī  titthakaro sādhusammato bahujanassa; so ca kho sāvakānaṃ sakkato  garukato mānito pūjito, samaṇañca pana gotamaṃ sāvakā sakkatvā garuṃ  katvā upanissāya viharanti. bhūtapubbaṃ samaṇo gotamo anekasatāya  parisāya dhammaṃ desesi. tatraññataro samaṇassa gotamassa sāvako  ukkāsi. tamenāññataro sabrahmacārī jaṇṇukena {jaṇṇuke (sī0)} ghaṭṭesi -- ``appasaddo  āyasmā ^a^P2.0005^ea^ hotu, māyasmā saddamakāsi, satthā no  bhagavā dhammaṃ desesī''ti. yasmiṃ samaye samaṇo gotamo anekasatāya  parisāya dhammaṃ deseti, neva tasmiṃ samaye samaṇassa gotamassa  sāvakānaṃ khipitasaddo vā hoti ukkāsitasaddo vā. tamenaṃ  mahājanakāyo paccāsīsamānarūpo {paccāsiṃ samānarūpo (sī0 syā0 kaṃ0 pī0)} paccupaṭṭhito hoti -- ``yaṃ no bhagavā  dhammaṃ bhāsissati taṃ no sossāmā''ti. seyyathāpi nāma puriso  cātummahāpathe khuddamadhuṃ {khuddaṃ madhuṃ (sī0 syā0 kaṃ0 pī0)} anelakaṃ pīḷeyya  {uppīḷeyya (sī0)}. tamenaṃ mahājanakāyo  paccāsīsamānarūpo paccupaṭṭhito assa. evameva yasmiṃ samaye samaṇo  gotamo anekasatāya parisāya dhammaṃ deseti, neva tasmiṃ samaye  samaṇassa gotamassa sāvakānaṃ khipitasaddo vā hoti ukkāsitasaddo  vā. tamenaṃ mahājanakāyo paccāsīsamānarūpo paccupaṭṭhito hoti ^a^T2.0316^ea^ --  ``yaṃ no bhagavā dhammaṃ bhāsissati taṃ no sossāmā''ti. yepi  samaṇassa gotamassa sāvakā sabrahmacārīhi sampayojetvā sikkhaṃ  paccakkhāya hīnāyāvattanti tepi satthu ceva vaṇṇavādino honti,  dhammassa ca vaṇṇavādino honti, saṅghassa ca vaṇṇavādino honti,  attagarahinoyeva honti anaññagarahino, ``mayamevamhā alakkhikā mayaṃ  appapuññā te mayaṃ evaṃ svākkhāte dhammavinaye pabbajitvā  nāsakkhimhā yāvajīvaṃ ^a^M2.0198^ea^ paripuṇṇaṃ parisuddhaṃ brahmacariyaṃ caritu''nti. te  ārāmikabhūtā vā upāsakabhūtā vā pañcasikkhāpade samādāya vattanti.  iti samaṇo gotamo sāvakānaṃ sakkato garukato mānito pūjito,  samaṇañca pana gotamaṃ sāvakā sakkatvā garuṃ katvā upanissāya  viharantī'''ti. <br/><br/>[03] 241^b^.^eb^ ``kati pana tvaṃ, udāyi, mayi dhamme  samanupassasi, yehi mamaṃ {mama (sabbattha)} sāvakā sakkaronti garuṃ karonti  {garukaronti (sī0 syā0 kaṃ0 pī0)} mānenti  pūjenti, sakkatvā garuṃ katvā upanissāya viharantī''ti? ``pañca  kho ahaṃ, bhante, bhagavati dhamme samanupassāmi yehi bhagavantaṃ sāvakā  sakkaronti garuṃ karonti mānenti pūjenti, sakkatvā garuṃ katvā  upanissāya viharanti. katame pañca? bhagavā hi, bhante,  appāhāro, appāhāratāya ca vaṇṇavādī. yampi, bhante, bhagavā  appāhāro, appāhāratāya ca vaṇṇavādī imaṃ kho ahaṃ, bhante, bhagavati ^a^V2.0208^ea^   paṭhamaṃ dhammaṃ samanupassāmi yena bhagavantaṃ sāvakā sakkaronti garuṃ  karonti mānenti pūjenti, sakkatvā garuṃ katvā ^a^T2.0317^ea^ upanissāya  viharanti.<br/><br/>[03] ``puna ^a^P2.0006^ea^ caparaṃ, bhante, bhagavā santuṭṭho  itarītarena cīvarena, itarītaracīvarasantuṭṭhiyā ca vaṇṇavādī. yampi,  bhante, bhagavā santuṭṭho itarītarena cīvarena, itarītaracīvarasantuṭṭhiyā  ca vaṇṇavādī, imaṃ kho ahaṃ, bhante, bhagavati dutiyaṃ dhammaṃ  samanupassāmi yena bhagavantaṃ sāvakā sakkaronti garuṃ karonti  mānenti pūjenti, sakkatvā garuṃ katvā upanissāya viharanti.<br/><br/>[03] ``puna caparaṃ, bhante, bhagavā santuṭṭho itarītarena piṇḍapātena,  itarītarapiṇḍapātasantuṭṭhiyā ca vaṇṇavādī. yampi, bhante, bhagavā  santuṭṭho itarītarena piṇḍapātena, itarītarapiṇḍapātasantuṭṭhiyā ca  vaṇṇavādī, imaṃ kho ahaṃ, bhante, bhagavati tatiyaṃ dhammaṃ samanupassāmi  yena bhagavantaṃ sāvakā sakkaronti garuṃ karonti mānenti pūjenti,  sakkatvā garuṃ katvā upanissāya viharanti.<br/><br/>[03] ``puna caparaṃ, bhante, bhagavā santuṭṭho itarītarena senāsanena,  itarītarasenāsanasantuṭṭhiyā ca vaṇṇavādī. yampi, bhante, bhagavā  santuṭṭho itarītarena senāsanena, itarītarasenāsanasantuṭṭhiyā ca  vaṇṇavādī, imaṃ ^a^M2.0199^ea^ kho ahaṃ, bhante, bhagavati catutthaṃ dhammaṃ samanupassāmi  yena bhagavantaṃ sāvakā sakkaronti garuṃ karonti mānenti pūjenti,  sakkatvā garuṃ katvā upanissāya viharanti.<br/><br/>[03] ``puna caparaṃ, bhante, bhagavā pavivitto, pavivekassa ca  vaṇṇavādī ^a^T2.0318^ea^. yampi, bhante, bhagavā pavivitto, pavivekassa ca  vaṇṇavādī, imaṃ kho ahaṃ, bhante, bhagavati pañcamaṃ dhammaṃ samanupassāmi  yena bhagavantaṃ sāvakā sakkaronti garuṃ karonti mānenti pūjenti,  sakkatvā garuṃ katvā upanissāya viharanti.<br/><br/>[03] ``ime kho ahaṃ, bhante, bhagavati pañca dhamme samanupassāmi  yehi bhagavantaṃ sāvakā sakkaronti ^a^V2.0209^ea^ garuṃ karonti mānenti pūjenti,  sakkatvā garuṃ katvā upanissāya viharantī''ti. <br/><br/>[03] 242^b^.^eb^ ```appāhāro samaṇo gotamo, appāhāratāya  ca vaṇṇavādī'ti, iti ce maṃ, udāyi, sāvakā sakkareyyuṃ garuṃ kareyyuṃ  māneyyuṃ pūjeyyuṃ, sakkatvā garuṃ katvā upanissāya vihareyyuṃ, santi  kho pana me, udāyi, sāvakā kosakāhārāpi aḍḍhakosakāhārāpi  beluvāhārāpi aḍḍhabeluvāhārāpi. ahaṃ ^a^P2.0007^ea^ kho pana,  udāyi, appekadā iminā pattena samatittikampi bhuñjāmi bhiyyopi  bhuñjāmi. `appāhāro samaṇo gotamo, appāhāratāya ca  vaṇṇavādī'ti, iti ce maṃ, udāyi, sāvakā sakkareyyuṃ garuṃ kareyyuṃ  māneyyuṃ pūjeyyuṃ, sakkatvā garuṃ katvā upanissāya vihareyyuṃ, ye te,  udāyi, mama sāvakā kosakāhārāpi aḍḍhakosakāhārāpi beluvāhārāpi  aḍḍhabeluvāhārāpi na maṃ te iminā dhammena sakkareyyuṃ garuṃ kareyyuṃ  māneyyuṃ pūjeyyuṃ, sakkatvā garuṃ katvā upanissāya vihareyyuṃ.<br/><br/>[03] ```santuṭṭho samaṇo gotamo itarītarena cīvarena,  itarītaracīvarasantuṭṭhiyā ^a^T2.0319^ea^ ca vaṇṇavādī'ti, iti ce maṃ, udāyi,  sāvakā sakkareyyuṃ garuṃ kareyyuṃ māneyyuṃ pūjeyyuṃ, sakkatvā garuṃ katvā  upanissāya vihareyyuṃ, santi kho pana me, udāyi, sāvakā  paṃsukūlikā lūkhacīvaradharā te susānā vā saṅkārakūṭā vā pāpaṇikā  vā nantakāni {pāpaṇikāni vā nantakāni vā (sī0)} uccinitvā  {ucchinditvā (ka0)} saṅghāṭiṃ karitvā dhārenti. ahaṃ kho  panudāyi, appekadā gahapaticīvarāni dhāremi ^a^M2.0200^ea^ daḷhāni satthalūkhāni  alābulomasāni. `santuṭṭho samaṇo gotamo itarītarena cīvarena,  itarītaracīvarasantuṭṭhiyā ca vaṇṇavādī'ti, iti ce maṃ, udāyi,  sāvakā sakkareyyuṃ garuṃ kareyyuṃ māneyyuṃ pūjeyyuṃ, sakkatvā garuṃ katvā  upanissāya vihareyyuṃ, ye te, udāyi, mama sāvakā paṃsukūlikā  lūkhacīvaradharā te susānā vā saṅkārakūṭā vā pāpaṇikā vā  nantakāni uccinitvā saṅghāṭiṃ karitvā dhārenti, na maṃ te iminā  dhammena sakkareyyuṃ garuṃ kareyyuṃ māneyyuṃ pūjeyyuṃ, sakkatvā garuṃ katvā  upanissāya vihareyyuṃ.<br/><br/>[03] ```santuṭṭho samaṇo gotamo itarītarena piṇḍapātena,  itarītarapiṇḍapātasantuṭṭhiyā ca vaṇṇavādī'ti, iti ce maṃ, udāyi,  sāvakā sakkareyyuṃ garuṃ kareyyuṃ māneyyuṃ pūjeyyuṃ, sakkatvā ^a^V2.0210^ea^ garuṃ katvā  upanissāya vihareyyuṃ, santi kho pana me, udāyi, sāvakā  piṇḍapātikā sapadānacārino uñchāsake vate ratā, te antaragharaṃ  paviṭṭhā samānā āsanenapi nimantiyamānā na sādiyanti. ahaṃ kho  panudāyi, appekadā nimantanepi {nimantanassāpi (ka0)} bhuñjāmi sālīnaṃ odanaṃ  vicitakāḷakaṃ ^a^T2.0320^ea^ ^a^P2.0008^ea^ anekasūpaṃ anekabyañjanaṃ. `santuṭṭho  samaṇo gotamo itarītarena piṇḍapātena, itarītarapiṇḍapātasantuṭṭhiyā ca  vaṇṇavādī'ti, iti ce maṃ, udāyi, sāvakā sakkareyyuṃ garuṃ kareyyuṃ  māneyyuṃ pūjeyyuṃ, sakkatvā garuṃ katvā upanissāya vihareyyuṃ, ye te,  udāyi, mama sāvakā piṇḍapātikā sapadānacārino uñchāsake vate  ratā te antaragharaṃ paviṭṭhā samānā āsanenapi nimantiyamānā na  sādiyanti, na maṃ te iminā dhammena sakkareyyuṃ garuṃ kareyyuṃ māneyyuṃ  pūjeyyuṃ, sakkatvā garuṃ katvā upanissāya vihareyyuṃ.<br/><br/>[03] ```santuṭṭho samaṇo gotamo itarītarena senāsanena,  itarītarasenāsanasantuṭṭhiyā ca vaṇṇavādī'ti, iti ce maṃ, udāyi,  sāvakā sakkareyyuṃ garuṃ kareyyuṃ māneyyuṃ pūjeyyuṃ, sakkatvā garuṃ katvā  upanissāya vihareyyuṃ, santi kho pana me, udāyi, sāvakā  rukkhamūlikā abbhokāsikā, te aṭṭhamāse channaṃ na upenti. ahaṃ  kho panudāyi, appekadā kūṭāgāresupi viharāmi ullittāvalittesu  nivātesu phusitaggaḷesu {phussitaggaḷesu (sī0 pī0)} pihitavātapānesu. `santuṭṭho samaṇo gotamo  itarītarena ^a^M2.0201^ea^ senāsanena, itarītarasenāsanasantuṭṭhiyā ca vaṇṇavādī'ti,  iti ce maṃ, udāyi, sāvakā sakkareyyuṃ garuṃ kareyyuṃ māneyyuṃ pūjeyyuṃ,  sakkatvā garuṃ katvā upanissāya vihareyyuṃ, ye te, udāyi, mama  sāvakā rukkhamūlikā abbhokāsikā te aṭṭhamāse channaṃ na upenti, na  maṃ te iminā dhammena sakkareyyuṃ garuṃ kareyyuṃ māneyyuṃ pūjeyyuṃ, sakkatvā ^a^T2.0321^ea^  garuṃ katvā upanissāya vihareyyuṃ.<br/><br/>[03] ```pavivitto samaṇo gotamo, pavivekassa ca vaṇṇavādī'ti,  iti ce maṃ, udāyi, sāvakā sakkareyyuṃ garuṃ kareyyuṃ māneyyuṃ pūjeyyuṃ,  sakkatvā garuṃ katvā upanissāya vihareyyuṃ, santi kho pana me,  udāyi, sāvakā āraññikā pantasenāsanā araññavanapatthāni pantāni  senāsanāni ajjhogāhetvā viharanti, te anvaddhamāsaṃ saṅghamajjhe  osaranti pātimokkhuddesāya. ahaṃ kho panudāyi, appekadā  ākiṇṇo viharāmi bhikkhūhi bhikkhunīhi ^a^V2.0211^ea^ upāsakehi upāsikāhi  raññā rājamahāmattehi titthiyehi titthiyasāvakehi. `pavivitto  samaṇo gotamo, pavivekassa ca vaṇṇavādī'ti, iti ce ^a^P2.0009^ea^  maṃ, udāyi, sāvakā sakkareyyuṃ garuṃ kareyyuṃ māneyyuṃ pūjeyyuṃ,  sakkatvā garuṃ katvā upanissāya vihareyyuṃ, ye te, udāyi, mama  sāvakā āraññakā pantasenāsanā araññavanapatthāni pantāni  senāsanāni ajjhogāhetvā viharanti te anvaddhamāsaṃ saṅghamajjhe  osaranti pātimokkhuddesāya, na maṃ te iminā dhammena sakkareyyuṃ garuṃ  kareyyuṃ māneyyuṃ pūjeyyuṃ, sakkatvā garuṃ katvā upanissāya vihareyyuṃ.<br/><br/>[03] ``iti kho, udāyi, na mamaṃ sāvakā imehi pañcahi dhammehi  sakkaronti garuṃ karonti mānenti pūjenti, sakkatvā garuṃ katvā  upanissāya viharanti. <br/><br/>[03] 243^b^.^eb^ ``atthi kho, udāyi, aññe ca pañca dhammā  yehi pañcahi dhammehi mamaṃ sāvakā sakkaronti garuṃ karonti mānenti  pūjenti ^a^T2.0322^ea^, sakkatvā garuṃ katvā upanissāya viharanti. katame pañca?  idhudāyi, mamaṃ sāvakā adhisīle sambhāventi -- `sīlavā samaṇo  gotamo paramena sīlakkhandhena samannāgato'ti. yampudāyi {yamudāyi (syā0  ka0)}, mamaṃ  sāvakā adhisīle sambhāventi -- `sīlavā samaṇo gotamo paramena  sīlakkhandhena samannāgato'ti, ayaṃ kho, udāyi ^a^M2.0202^ea^, paṭhamo dhammo yena  mamaṃ sāvakā sakkaronti garuṃ karonti mānenti pūjenti, sakkatvā garuṃ  katvā upanissāya viharanti. <br/><br/>[03] 244^b^.^eb^ ``puna caparaṃ, udāyi, mamaṃ sāvakā abhikkante  ñāṇadassane sambhāventi -- `jānaṃyevāha samaṇo gotamo --  jānāmīti, passaṃyevāha samaṇo gotamo -- passāmīti; abhiññāya  samaṇo gotamo dhammaṃ deseti no anabhiññāya; sanidānaṃ samaṇo  gotamo dhammaṃ deseti no anidānaṃ; sappāṭihāriyaṃ samaṇo gotamo  dhammaṃ deseti no appāṭihāriya'nti. yampudāyi, mamaṃ sāvakā  abhikkante ñāṇadassane sambhāventi -- `jānaṃyevāha samaṇo gotamo --  jānāmīti, passaṃyevāha samaṇo gotamo -- passāmīti; abhiññāya  samaṇo gotamo dhammaṃ deseti no anabhiññāya; sanidānaṃ samaṇo  gotamo dhammaṃ deseti no anidānaṃ; sappāṭihāriyaṃ samaṇo gotamo  dhammaṃ deseti no appāṭihāriya'nti, ayaṃ kho, udāyi, dutiyo  dhammo yena mamaṃ sāvakā ^a^V2.0212^ea^ ^a^P2.0010^ea^ sakkaronti garuṃ karonti  mānenti pūjenti, sakkatvā garuṃ katvā upanissāya viharanti. <br/><br/>[03] 245^b^.^eb^ ``puna ^a^T2.0323^ea^ caparaṃ, udāyi, mamaṃ sāvakā  adhipaññāya sambhāventi -- `paññavā samaṇo gotamo paramena  paññākkhandhena samannāgato; taṃ vata anāgataṃ vādapathaṃ na dakkhati,  uppannaṃ vā parappavādaṃ na sahadhammena suniggahitaṃ niggaṇhissatīti --  netaṃ ṭhānaṃ vijjati'. taṃ kiṃ maññasi, udāyi, api nu me sāvakā  evaṃ jānantā evaṃ passantā antarantarā kathaṃ opāteyyu''nti?<br/><br/>[03] ``no hetaṃ, bhante''.<br/><br/>[03] ``na kho panāhaṃ, udāyi, sāvakesu anusāsaniṃ paccāsīsāmi {paccāsiṃsāmi  (sī0 syā0 kaṃ0 pī0)};  aññadatthu mamayeva sāvakā anusāsaniṃ paccāsīsanti.<br/><br/>[03] ``yampudāyi, mamaṃ sāvakā adhipaññāya sambhāventi --  `paññavā samaṇo gotamo paramena paññākkhandhena samannāgato; taṃ vata  anāgataṃ vādapathaṃ na dakkhati, uppannaṃ vā parappavādaṃ na sahadhammena  niggahitaṃ niggaṇhissatīti -- netaṃ ṭhānaṃ vijjati'. ayaṃ kho,  udāyi, tatiyo dhammo yena mamaṃ sāvakā sakkaronti garuṃ karonti  mānenti pūjenti, sakkatvā garuṃ katvā upanissāya viharanti. <br/><br/>[03] 246^b^.^eb^ ``puna ^a^M2.0203^ea^ caparaṃ, udāyi, mama sāvakā yena  dukkhena dukkhotiṇṇā dukkhaparetā te maṃ upasaṅkamitvā dukkhaṃ  ariyasaccaṃ pucchanti, tesāhaṃ dukkhaṃ ariyasaccaṃ puṭṭho byākaromi,  tesāhaṃ cittaṃ ārādhemi pañhassa veyyākaraṇena; te maṃ dukkhasamudayaṃ...  dukkhanirodhaṃ... dukkhanirodhagāminiṃ paṭipadaṃ ariyasaccaṃ pucchanti,  tesāhaṃ dukkhanirodhagāminiṃ paṭipadaṃ ariyasaccaṃ puṭṭho byākaromi ^a^T2.0324^ea^,  tesāhaṃ cittaṃ ārādhemi pañhassa veyyākaraṇena. yampudāyi, mama  sāvakā yena dukkhena dukkhotiṇṇā dukkhaparetā te maṃ upasaṅkamitvā  dukkhaṃ ariyasaccaṃ pucchanti, tesāhaṃ dukkhaṃ ariyasaccaṃ puṭṭho  byākaromi, tesāhaṃ cittaṃ ārādhemi pañhassa veyyākaraṇena. te maṃ  dukkhasamudayaṃ ^a^V2.0213^ea^... dukkhanirodhaṃ... dukkhanirodhagāminiṃ paṭipadaṃ  ariyasaccaṃ pucchanti. tesāhaṃ dukkhanirodhagāminiṃ paṭipadaṃ  ariyasaccaṃ puṭṭho byākaromi. tesāhaṃ cittaṃ ārādhemi pañhassa  veyyākaraṇena. ayaṃ kho, udāyi, catuttho dhammo yena ^a^P2.0011^ea^  mamaṃ sāvakā sakkaronti garuṃ karonti mānenti pūjenti,  sakkatvā garuṃ katvā upanissāya viharanti. <br/><br/>[03] 247^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā cattāro satipaṭṭhāne  bhāventi. idhudāyi, bhikkhu kāye kāyānupassī viharati ātāpī  sampajāno satimā vineyya loke abhijjhādomanassaṃ; vedanāsu  vedanānupassī viharati... citte cittānupassī viharati... dhammesu  dhammānupassī viharati ātāpī sampajāno satimā vineyy loke  abhijjhādomanassaṃ. tatra ca pana me sāvakā bahū  abhiññāvosānapāramippattā viharanti.<br/><br/>[03] ``puna caparaṃ, udāyi, akkhātā mayā sāvakānaṃ paṭipadā,  yathāpaṭipannā me sāvakā cattāro sammappadhāne bhāventi. idhudāyi ^a^T2.0325^ea^,  bhikkhu anuppannānaṃ pāpakānaṃ akusalānaṃ dhammānaṃ anuppādāya chandaṃ  janeti, vāyamati, vīriyaṃ ārabhati, cittaṃ paggaṇhāti, padahati;  uppannānaṃ pāpakānaṃ akusalānaṃ dhammānaṃ pahānāya chandaṃ janeti,  vāyamati, vīriyaṃ ārabhati, cittaṃ paggaṇhāti, padahati; anuppannānaṃ  kusalānaṃ dhammānaṃ uppādāya chandaṃ janeti, vāyamati, vīriyaṃ  ārabhati, cittaṃ paggaṇhāti, padahati; uppannānaṃ kusalānaṃ dhammānaṃ  ṭhitiyā asammosāya bhiyyobhāvāya vepullāya bhāvanāya pāripūriyā  chandaṃ janeti, vāyamati, vīriyaṃ ārabhati, cittaṃ paggaṇhāti, padahati.  tatra ca pana me sāvakā bahū abhiññāvosānapāramippattā viharanti.<br/><br/>[03] ``puna ^a^M2.0204^ea^ caparaṃ, udāyi, akkhātā mayā sāvakānaṃ paṭipadā,  yathāpaṭipannā me sāvakā cattāro iddhipāde bhāventi. idhudāyi,  bhikkhu chandasamādhipadhānasaṅkhārasamannāgataṃ iddhipādaṃ bhāveti,  vīriyasamādhipadhānasaṅkhārasamannāgataṃ iddhipādaṃ bhāveti,  cittasamādhipadhānasaṅkhārasamannāgataṃ iddhipādaṃ bhāveti,  vīmaṃsāsamādhipadhānasaṅkhārasamannāgataṃ iddhipādaṃ bhāveti. tatra ca  pana me sāvakā bahū abhiññāvosānapāramippattā viharanti.<br/><br/>[03] ``puna ^a^V2.0214^ea^ caparaṃ, udāyi, akkhātā mayā sāvakānaṃ paṭipadā,  yathāpaṭipannā me sāvakā pañcindriyāni bhāventi. idhudāyi ^a^P2.0012^ea^,  bhikkhu saddhindriyaṃ bhāveti upasamagāmiṃ sambodhagāmiṃ;  vīriyindriyaṃ bhāveti...pe0... satindriyaṃ bhāveti... samādhindriyaṃ  bhāveti... paññindriyaṃ bhāveti ^a^T2.0326^ea^ upasamagāmiṃ sambodhagāmiṃ. tatra ca  pana me sāvakā bahū abhiññāvosānapāramippattā viharanti.<br/><br/>[03] ``puna caparaṃ, udāyi, akkhātā mayā sāvakānaṃ paṭipadā,  yathāpaṭipannā me sāvakā pañca balāni bhāventi. idhudāyi, bhikkhu  saddhābalaṃ bhāveti upasamagāmiṃ sambodhagāmiṃ; vīriyabalaṃ  bhāveti...pe0... satibalaṃ bhāveti... samādhibalaṃ bhāveti... paññābalaṃ  bhāveti upasamagāmiṃ sambodhagāmiṃ. tatra ca pana me sāvakā bahū  abhiññāvosānapāramippattā viharanti.<br/><br/>[03] ``puna caparaṃ, udāyi, akkhātā mayā sāvakānaṃ paṭipadā,  yathāpaṭipannā me sāvakā sattabojjhaṅge bhāventi. idhudāyi, bhikkhu  satisambojjhaṅgaṃ bhāveti vivekanissitaṃ virāganissitaṃ  nirodhanissitaṃ vossaggapariṇāmiṃ; dhammavicayasambojjhaṅgaṃ bhāveti...pe0...  vīriyasambojjhaṅgaṃ bhāveti... pītisambojjhaṅgaṃ bhāveti...  passaddhisambojjhaṅgaṃ bhāveti... samādhisambojjhaṅgaṃ bhāveti...  upekkhāsambojjhaṅgaṃ bhāveti vivekanissitaṃ virāganissitaṃ  nirodhanissitaṃ vossaggapariṇāmiṃ. tatra ca pana me sāvakā bahū  abhiññāvosānapāramippattā viharanti.<br/><br/>[03] ``puna caparaṃ, udāyi, akkhātā mayā sāvakānaṃ paṭipadā,  yathāpaṭipannā me sāvakā ariyaṃ aṭṭhaṅgikaṃ maggaṃ bhāventi. idhudāyi,  bhikkhu sammādiṭṭhiṃ bhāveti, sammāsaṅkappaṃ bhāveti, sammāvācaṃ bhāveti  ^a^T2.0327^ea^, sammākammantaṃ bhāveti, sammāājīvaṃ bhāveti, sammāvāyāmaṃ bhāveti,  sammāsatiṃ ^a^M2.0205^ea^ bhāveti, sammāsamādhiṃ bhāveti. tatra ca pana me sāvakā  bahū abhiññāvosānapāramippattā viharanti. <br/><br/>[03] 248^b^.^eb^ ``puna ^a^V2.0215^ea^ caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā aṭṭha vimokkhe bhāventi.  rūpī rūpāni passati, ayaṃ paṭhamo vimokkho; ajjhattaṃ  arūpasaññī bahiddhā rūpāni passati, ayaṃ dutiyo vimokkho;  subhanteva adhimutto hoti, ayaṃ tatiyo vimokkho; sabbaso  rūpasaññānaṃ ^a^P2.0013^ea^ samatikkamā paṭighasaññānaṃ atthaṅgamā  nānattasaññānaṃ amanasikārā `ananto ākāso'ti  ākāsānañcāyatanaṃ upasampajja viharati, ayaṃ catuttho vimokkho;  sabbaso ākāsānañcāyatanaṃ samatikkamma `anantaṃ viññāṇa'nti  viññāṇañcāyatanaṃ upasampajja viharati, ayaṃ pañcamo vimokkho;  sabbaso viññāṇañcāyatanaṃ samatikkamma `natthi kiñcī'ti  ākiñcaññāyatanaṃ upasampajja viharati, ayaṃ chaṭṭho vimokkho;  sabbaso ākiñcaññāyatanaṃ samatikkamma nevasaññānāsaññāyatanaṃ  upasampajja viharati, ayaṃ sattamo vimokkho; sabbaso  nevasaññānāsaññāyatanaṃ samatikkamma saññāvedayitanirodhaṃ upasampajja  viharati, ayaṃ aṭṭhamo vimokkho. tatra ca pana me sāvakā bahū  abhiññāvosānapāramippattā viharanti. <br/><br/>[03] 249^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā ^a^T2.0328^ea^ me sāvakā aṭṭha abhibhāyatanāni  bhāventi. ajjhattaṃ rūpasaññī eko bahiddhā rūpāni passati  parittāni suvaṇṇadubbaṇṇāni. `tāni abhibhuyya jānāmi,  passāmī'ti evaṃ saññī hoti. idaṃ paṭhamaṃ abhibhāyatanaṃ.<br/><br/>[03] ``ajjhattaṃ rūpasaññī eko bahiddhā rūpāni passati  appamāṇāni suvaṇṇadubbaṇṇāni. `tāni abhibhuyya jānāmi,  passāmī'ti evaṃ saññī hoti. idaṃ dutiyaṃ abhibhāyatanaṃ.<br/><br/>[03] ``ajjhattaṃ arūpasaññī eko bahiddhā rūpāni passati  parittāni suvaṇṇadubbaṇṇāni. `tāni abhibhuyya jānāmi,  passāmī'ti evaṃ saññī hoti. idaṃ tatiyaṃ abhibhāyatanaṃ.<br/><br/>[03] ``ajjhattaṃ arūpasaññī eko bahiddhā rūpāni passati  appamāṇāni suvaṇṇadubbaṇṇāni. `tāni abhibhuyya jānāmi,  passāmī'ti evaṃ saññī hoti. idaṃ catutthaṃ abhibhāyatanaṃ.<br/><br/>[03] ``ajjhattaṃ ^a^M2.0206^ea^ ^a^V2.0216^ea^ arūpasaññī eko bahiddhā rūpāni passati  nīlāni nīlavaṇṇāni nīlanidassanāni nīlanibhāsāni.  seyyathāpi nāma umāpupphaṃ nīlaṃ nīlavaṇṇaṃ nīlanidassanaṃ  nīlanibhāsaṃ, seyyathāpi vā pana taṃ vatthaṃ bārāṇaseyyakaṃ  ubhatobhāgavimaṭṭhaṃ nīlaṃ nīlavaṇṇaṃ nīlanidassanaṃ nīlanibhāsaṃ; evameva  ajjhattaṃ arūpasaññī eko bahiddhā rūpāni passati nīlāni  nīlavaṇṇāni nīlanidassanāni nīlanibhāsāni. `tāni abhibhuyya  jānāmi, passāmī'ti evaṃ saññī hoti. idaṃ pañcamaṃ abhibhāyatanaṃ  ^a^P2.0014^ea^.<br/><br/>[03] ``ajjhattaṃ arūpasaññī eko bahiddhā rūpāni passati  pītāni pītavaṇṇāni pītanidassanāni pītanibhāsāni. seyyathāpi  nāma kaṇikārapupphaṃ ^a^T2.0329^ea^ pītaṃ pītavaṇṇaṃ pītanidassanaṃ pītanibhāsaṃ,  seyyathāpi vā pana taṃ vatthaṃ bārāṇaseyyakaṃ ubhatobhāgavimaṭṭhaṃ pītaṃ  pītavaṇṇaṃ pītanidassanaṃ pītanibhāsaṃ; evameva ajjhattaṃ arūpasaññī  eko bahiddhā rūpāni passati pītāni pītavaṇṇāni pītanidassanāni  pītanibhāsāni. `tāni abhibhuyya jānāmi, passāmī'ti evaṃ  saññī hoti. idaṃ chaṭṭhaṃ abhibhāyatanaṃ.<br/><br/>[03] ``ajjhattaṃ arūpasaññī eko bahiddhā rūpāni passati  lohitakāni lohitakavaṇṇāni lohitakanidassanāni  lohitakanibhāsāni. seyyathāpi nāma bandhujīvakapupphaṃ lohitakaṃ  lohitakavaṇṇaṃ lohitakanidassanaṃ lohitakanibhāsaṃ, seyyathāpi vā  pana taṃ vatthaṃ bārāṇaseyyakaṃ ubhatobhāgavimaṭṭhaṃ lohitakaṃ lohitakavaṇṇaṃ  lohitakanidassanaṃ lohitakanibhāsaṃ; evameva ajjhattaṃ arūpasaññī  eko bahiddhā rūpāni passati lohitakāni lohitakavaṇṇāni  lohitakanidassanāni lohitakanibhāsāni. `tāni abhibhuyya  jānāmi, passāmī'ti evaṃ saññī hoti. idaṃ sattamaṃ abhibhāyatanaṃ.<br/><br/>[03] ``ajjhattaṃ arūpasaññī eko bahiddhā rūpāni passati  odātāni odātavaṇṇāni odātanidassanāni odātanibhāsāni.  seyyathāpi nāma osadhitārakā odātā odātavaṇṇā  odātanidassanā odātanibhāsā, seyyathāpi vā pana taṃ vatthaṃ  bārāṇaseyyakaṃ ubhatobhāgavimaṭṭhaṃ odātaṃ odātavaṇṇaṃ odātanidassanaṃ  odātanibhāsaṃ; evameva ajjhattaṃ arūpasaññī eko bahiddhā rūpāni  passati odātāni odātavaṇṇāni odātanidassanāni  odātanibhāsāni ^a^T2.0330^ea^ ^a^V2.0217^ea^. `tāni abhibhuyya jānāmi ^a^M2.0207^ea^, passāmī'ti  evaṃsaññī hoti. idaṃ aṭṭhamaṃ abhibhāyatanaṃ. tatra ca pana me  sāvakā bahū abhiññāvosānapāramippattā viharanti. <br/><br/>[03] 250^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā dasa kasiṇāyatanāni  bhāventi. pathavīkasiṇameko sañjānāti uddhamadho tiriyaṃ advayaṃ  appamāṇaṃ; āpokasiṇameko sañjānāti...pe0... tejokasiṇameko  sañjānāti... vāyokasiṇameko sañjānāti... nīlakasiṇameko  sañjānāti... pītakasiṇameko sañjānāti... lohitakasiṇameko  sañjānāti... odātakasiṇameko sañjānāti... ākāsakasiṇameko  sañjānāti ^a^P2.0015^ea^... viññāṇakasiṇameko sañjānāti uddhamadho tiriyaṃ advayaṃ  appamāṇaṃ. tatra ca pana me sāvakā bahū abhiññāvosānapāramippattā  viharanti. <br/><br/>[03] 251^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā cattāri jhānāni  bhāventi. idhudāyi, bhikkhu vivicceva kāmehi vivicca akusalehi  dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja  viharati. so imameva kāyaṃ vivekajena pītisukhena abhisandeti  parisandeti paripūreti parippharati, nāssa kiñci sabbāvato kāyassa  vivekajena pītisukhena apphuṭaṃ hoti. seyyathāpi, udāyi, dakkho  nhāpako {nahāpako (sī0 pī0)} vā nhāpakantevāsī ^a^T2.0331^ea^ vā   kaṃsathāle nhānīyacuṇṇāni {nahānīyacuṇṇāni (sī0 pī0)}  ākiritvā udakena paripphosakaṃ paripphosakaṃ sanneyya, sāyaṃ  nhānīyapiṇḍi {sāssa nahānīyapiṇḍī (sī0 syā0 kaṃ0)} snehānugatā snehapareto santarabāhirā phuṭā snehena na ca  pagghariṇī; evameva kho, udāyi, bhikkhu imameva kāyaṃ vivekajena  pītisukhena abhisandeti parisandeti paripūreti parippharati, nāssa  kiñci sabbāvato kāyassa vivekajena pītisukhena apphuṭaṃ hoti.<br/><br/>[03] ``puna caparaṃ, udāyi, bhikkhu vitakkavicārānaṃ vūpasamā  ajjhattaṃ sampasādanaṃ...pe0... dutiyaṃ jhānaṃ upasampajja viharati. so imameva kāyaṃ  samādhijena pītisukhena abhisandeti parisandeti paripūreti  parippharati, nāssa kiñci sabbāvato kāyassa samādhijena  pītisukhena apphuṭaṃ hoti ^a^M2.0208^ea^. seyyathāpi, udāyi, udakarahado gambhīro  ubbhidodako {ubbhitodako (syā0 kaṃ0 ka0)}. tassa nevassa puratthimāya disāya udakassa āyamukhaṃ ^a^V2.0218^ea^,  na pacchimāya disāya udakassa āyamukhaṃ, na uttarāya disāya  udakassa āyamukhaṃ, na dakkhiṇāya disāya udakassa ^a^P2.0016^ea^  āyamukhaṃ, devo ca na kālena kālaṃ sammā dhāraṃ  anuppaveccheyya; atha kho tamhāva udakarahadā sītā vāridhārā  ubbhijjitvā tameva udakarahadaṃ sītena vārinā abhisandeyya  parisandeyya paripūreyya paripphareyya, nāssa {na nesaṃ (sī0)} kiñci sabbāvato  udakarahadassa sītena vārinā apphuṭaṃ assa. evameva kho, udāyi,  bhikkhu imameva kāyaṃ samādhijena pītisukhena abhisandeti  parisandeti paripūreti parippharati, nāssa kiñci sabbāvato ^a^T2.0332^ea^ kāyassa  samādhijena pītisukhena apphuṭaṃ hoti.<br/><br/>[03] ``puna caparaṃ, udāyi, bhikkhu pītiyā ca virāgā...pe0... tatiyaṃ  jhānaṃ upasampajja viharati. so imameva kāyaṃ nippītikena sukhena  abhisandeti parisandeti paripūreti parippharati, nāssa kiñci  sabbāvato kāyassa nippītikena sukhena apphuṭaṃ hoti. seyyathāpi,  udāyi, uppaliniyaṃ vā paduminiyaṃ vā puṇḍarīkiniyaṃ vā  appekaccāni uppalāni vā padumāni vā puṇḍarīkāni vā udake  jātāni udake saṃvaḍḍhāni udakānuggatāni anto nimuggaposīni,  tāni yāva caggā yāva ca mūlā sītena vārinā abhisannāni  parisannāni paripūrāni paripphuṭāni, nāssa kiñci sabbāvataṃ,  uppalānaṃ vā padumānaṃ vā puṇḍarīkānaṃ vā sītena vārinā apphuṭaṃ  assa; evameva kho, udāyi, bhikkhu imameva kāyaṃ nippītikena  sukhena abhisandeti parisandeti paripūreti parippharati, nāssa kiñci  sabbāvato kāyassa nippītikena sukhena apphuṭaṃ hoti.<br/><br/>[03] ``puna caparaṃ, udāyi, bhikkhu sukhassa ca pahānā dukkhassa  ca pahānā pubbeva somanassadomanassānaṃ atthaṅgamā adukkhamasukhaṃ  upekkhāsatipārisuddhiṃ catutthaṃ jhānaṃ upasampajja viharati. so  imameva kāyaṃ parisuddhena cetasā pariyodātena pharitvā nisinno  hoti, nāssa kiñci sabbāvato kāyassa parisuddhena cetasā  pariyodātena apphuṭaṃ hoti. seyyathāpi, udāyi, puriso odātena  vatthena sasīsaṃ pārupitvā nisinno assa, nāssa kiñci sabbāvato  kāyassa odātena vatthena ^a^M2.0209^ea^ apphuṭaṃ assa; evameva kho, udāyi,  bhikkhu imameva kāyaṃ ^a^V2.0219^ea^ parisuddhena cetasā pariyodātena pharitvā  nisinno hoti, nāssa kiñci sabbāvato kāyassa parisuddhena  ^a^P2.0017^ea^ cetasā pariyodātena apphuṭaṃ hoti. tatra ca pana  me sāvakā bahū abhiññāvosānapāramippattā viharanti. <br/><br/>[03] 252^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā evaṃ pajānanti -- `ayaṃ  kho me kāyo rūpī cātumahābhūtiko mātāpettikasambhavo  odanakummāsūpacayo aniccucchādanaparimaddanabhedanaviddhaṃsanadhammo;  idañca pana me viññāṇaṃ ettha sitaṃ ettha paṭibaddhaṃ'. seyyathāpi,  udāyi, maṇi veḷuriyo subho jātimā aṭṭhaṃso suparikammakato accho  vippasanno sabbākārasampanno; tatridaṃ suttaṃ āvutaṃ nīlaṃ vā pītaṃ vā  lohitaṃ vā odātaṃ vā paṇḍusuttaṃ vā. tamenaṃ cakkhumā puriso hatthe  karitvā paccavekkheyya -- `ayaṃ kho maṇi veḷuriyo subho jātimā  aṭṭhaṃso suparikammakato accho vippasanno sabbākārasampanno; tatridaṃ  suttaṃ āvutaṃ nīlaṃ vā pītaṃ vā lohitaṃ vā odātaṃ vā paṇḍusuttaṃ  vā'ti. evameva kho, udāyi, akkhātā mayā sāvakānaṃ paṭipadā,  yathāpaṭipannā me sāvakā evaṃ pajānanti -- `ayaṃ kho me kāyo  rūpī cātumahābhūtiko mātāpettikasambhavo odanakummāsūpacayo  aniccucchādanaparimaddanabhedanaviddhaṃsanadhammo; idañca ^a^T2.0334^ea^ pana me viññāṇaṃ  ettha sitaṃ ettha paṭibaddha'nti. tatra ca pana me sāvakā bahū  abhiññāvosānapāramippattā viharanti. <br/><br/>[03] 253^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā imamhā kāyā aññaṃ  kāyaṃ abhinimminanti rūpiṃ manomayaṃ sabbaṅgapaccaṅgiṃ ahīnindriyaṃ.  seyyathāpi, udāyi, puriso muñjamhā īsikaṃ pabbāheyya; tassa  evamassa -- `ayaṃ muñjo, ayaṃ īsikā; añño muñjo, aññā  īsikā; muñjamhātveva īsikā pabbāḷhā'ti. seyyathā vā panudāyi,  puriso asiṃ kosiyā pabbāheyya; tassa evamassa -- `ayaṃ asi,  ayaṃ kosi; añño asi aññā kosi; kosiyātveva asi  pabbāḷho'ti. seyyathā vā, panudāyi ^a^P2.0018^ea^, puriso  ahiṃ karaṇḍā uddhareyya; tassa evamassa -- `ayaṃ ahi, ayaṃ karaṇḍo;  añño ^a^M2.0210^ea^ ahi, añño karaṇḍo; karaṇḍātveva ahi ubbhato'ti. evameva  kho, udāyi, akkhātā mayā sāvakānaṃ paṭipadā, yathāpaṭipannā me  sāvakā imamhā kāyā aññaṃ kāyaṃ ^a^V2.0220^ea^ abhinimminanti rūpiṃ manomayaṃ  sabbaṅgapaccaṅgiṃ ahīnindriyaṃ. tatra ca pana me sāvakā bahū  abhiññāvosānapāramippattā viharanti. <br/><br/>[03] 254^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā anekavihitaṃ iddhividhaṃ  paccanubhonti -- ekopi ^a^T2.0335^ea^ hutvā bahudhā honti, bahudhāpi hutvā eko  hoti; āvibhāvaṃ, tirobhāvaṃ; tirokuṭṭaṃ tiropākāraṃ tiropabbataṃ  asajjamānā gacchanti, seyyathāpi ākāse; pathaviyāpi ummujjanimujjaṃ  karonti, seyyathāpi udake; udakepi abhijjamāne {abhijjamānā (ka0)} gacchanti,  seyyathāpi pathaviyaṃ; ākāsepi pallaṅkena kamanti, seyyathāpi pakkhī  sakuṇo; imepi candimasūriye evaṃmahiddhike evaṃmahānubhāve pāṇinā  parimasanti parimajjanti, yāva brahmalokāpi kāyena vasaṃ vattenti.  seyyathāpi, udāyi, dakkho kumbhakāro vā kumbhakārantevāsī vā  suparikammakatāya mattikāya yaṃ yadeva bhājanavikatiṃ ākaṅkheyya taṃ  tadeva kareyya abhinipphādeyya; seyyathā vā panudāyi, dakkho  dantakāro vā dantakārantevāsī vā suparikammakatasmiṃ dantasmiṃ yaṃ  yadeva dantavikatiṃ ākaṅkheyya taṃ tadeva kareyya abhinipphādeyya;  seyyathā vā panudāyi, dakkho suvaṇṇakāro vā suvaṇṇakārantevāsī  vā suparikammakatasmiṃ suvaṇṇasmiṃ yaṃ yadeva suvaṇṇavikatiṃ  ākaṅkheyya taṃ tadeva kareyya abhinipphādeyya. evameva kho,  udāyi, akkhātā mayā sāvakānaṃ paṭipadā, yathāpaṭipannā me sāvakā  anekavihitaṃ iddhividhaṃ paccanubhonti -- ekopi hutvā bahudhā honti,  bahudhāpi hutvā eko hoti; āvibhāvaṃ, tirobhāvaṃ; tirokuṭṭaṃ  tiropākāraṃ tiropabbataṃ asajjamānā gacchanti, seyyathāpi ākāse;  pathaviyāpi ummujjanimujjaṃ karonti, seyyathāpi udake; udakepi  abhijjamāne gacchanti ^a^T2.0336^ea^, seyyathāpi pathaviyaṃ; ākāsepi pallaṅkena  kamanti, seyyathāpi pakkhī ^a^P2.0019^ea^ sakuṇo; imepi  candimasūriye evaṃmahiddhike evaṃmahānubhāve pāṇinā parimasanti  parimajjanti, yāva brahmalokāpi kāyena ^a^M2.0211^ea^ vasaṃ vattenti. tatra ca pana  me sāvakā bahū abhiññāvosānapāramippattā viharanti. <br/><br/>[03] 255^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā dibbāya sotadhātuyā  visuddhāya atikkantamānusikāya ubho sadde suṇanti -- dibbe ca  mānuse ca, ye dūre santike ca. seyyathāpi, udāyi, balavā  saṅkhadhamo appakasireneva cātuddisā viññāpeyya; evameva kho,  udāyi, akkhātā mayā sāvakānaṃ paṭipadā, yathāpaṭipannā ^a^V2.0221^ea^ me sāvakā  dibbāya sotadhātuyā visuddhāya atikkantamānusikāya ubho sadde  suṇanti -- dibbe ca mānuse ca, ye dūre santike ca. tatra ca pana  me sāvakā bahū abhiññāvosānapāramippattā viharanti. <br/><br/>[03] 256^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā parasattānaṃ parapuggalānaṃ  cetasā ceto paricca pajānanti -- sarāgaṃ vā cittaṃ `sarāgaṃ  citta'nti pajānanti, vītarāgaṃ vā cittaṃ `vītarāgaṃ citta'nti  pajānanti; sadosaṃ vā cittaṃ `sadosaṃ citta'nti pajānanti, vītadosaṃ  vā cittaṃ `vītadosaṃ citta'nti pajānanti; samohaṃ vā cittaṃ `samohaṃ  citta'nti ^a^T2.0337^ea^ pajānanti, vītamohaṃ vā cittaṃ `vītamohaṃ citta'nti  pajānanti; saṃkhittaṃ vā cittaṃ `saṅkhittaṃ citta'nti pajānanti,  vikkhittaṃ vā cittaṃ `vikkhittaṃ citta'nti pajānanti; mahaggataṃ vā  cittaṃ `mahaggataṃ citta'nti pajānanti, amahaggataṃ vā cittaṃ  `amahaggataṃ citta'nti pajānanti; sauttaraṃ vā cittaṃ `sauttaraṃ  citta'nti pajānanti, anuttaraṃ vā cittaṃ `anuttaraṃ citta'nti  pajānanti; samāhitaṃ vā cittaṃ `samāhitaṃ citta'nti pajānanti,  asamāhitaṃ vā cittaṃ `asamāhitaṃ citta'nti pajānanti; vimuttaṃ vā  cittaṃ `vimuttaṃ citta'nti pajānanti, avimuttaṃ vā cittaṃ `avimuttaṃ  citta'nti pajānanti. seyyathāpi, udāyi, itthī vā puriso vā  daharo yuvā maṇḍanakajātiko ādāse vā parisuddhe pariyodāte acche  vā udakapatte sakaṃ mukhanimittaṃ paccavekkhamāno sakaṇikaṃ vā  `sakaṇika'nti {sakaṇikaṅgaṃ vā sakaṇikaṅganti (sī0)} jāneyya ^a^P2.0020^ea^, akaṇikaṃ vā  `akaṇika'nti {akaṇikaṅgaṃ vā akaṇikaṅganti (sī0)} jāneyya; evameva kho, udāyi, akkhātā mayā  sāvakānaṃ paṭipadā, yathāpaṭipannā me sāvakā parasattānaṃ parapuggalānaṃ  cetasā ceto paricca pajānanti -- sarāgaṃ ^a^M2.0212^ea^ vā cittaṃ `sarāgaṃ  citta'nti pajānanti, vītarāgaṃ vā cittaṃ...pe0... sadosaṃ vā  cittaṃ... vītadosaṃ vā cittaṃ... samohaṃ vā cittaṃ... vītamohaṃ vā  cittaṃ... saṅkhittaṃ vā cittaṃ... vikkhittaṃ vā cittaṃ... mahaggataṃ vā ^a^T2.0338^ea^  cittaṃ... amahaggataṃ vā cittaṃ... sauttaraṃ vā cittaṃ... anuttaraṃ vā  cittaṃ... samāhitaṃ vā cittaṃ... asamāhitaṃ vā cittaṃ... vimuttaṃ vā  cittaṃ... avimuttaṃ vā cittaṃ `avimuttaṃ citta'nti pajānanti. tatra  ca pana me sāvakā bahū abhiññāvosānapāramippattā viharanti. <br/><br/>[03] 257^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā ^a^V2.0222^ea^ anekavihitaṃ pubbenivāsaṃ  anussaranti, seyyathidaṃ -- ekampi jātiṃ dvepi jātiyo tissopi  jātiyo catassopi jātiyo pañcapi jātiyo dasapi jātiyo  vīsampi jātiyo tiṃsampi jātiyo cattālīsampi jātiyo  paññāsampi jātiyo jātisatampi jātisahassampi  jātisatasahassampi, anekepi saṃvaṭṭakappe anekepi vivaṭṭakappe anekepi  saṃvaṭṭavivaṭṭakappe -- `amutrāsiṃ evaṃnāmo evaṃgotto evaṃvaṇṇo  evamāhāro evaṃsukhadukkhappaṭisaṃvedī evamāyupariyanto, so tato cuto  amutra udapādiṃ; tatrāpāsiṃ evaṃnāmo evaṃgotto evaṃvaṇṇo evamāhāro  evaṃsukhadukkhappaṭisaṃvedī evamāyupariyanto, so tato cuto  idhūpapanno'ti. iti sākāraṃ sauddesaṃ anekavihitaṃ pubbenivāsaṃ  anussarati. seyyathāpi, udāyi, puriso sakamhā gāmā aññaṃ gāmaṃ  gaccheyya, tamhāpi gāmā aññaṃ gāmaṃ gaccheyya; so tamhā gāmā  sakaṃyeva gāmaṃ paccāgaccheyya; tassa evamassa -- `ahaṃ kho sakamhā  gāmā aññaṃ gāmaṃ ^a^T2.0339^ea^ agacchiṃ, tatra evaṃ aṭṭhāsiṃ evaṃ nisīdiṃ evaṃ  abhāsiṃ evaṃ tuṇhī ahosiṃ; tamhāpi gāmā amuṃ gāmaṃ agacchiṃ,  tatrāpi evaṃ aṭṭhāsiṃ ^a^P2.0021^ea^ evaṃ nisīdiṃ evaṃ abhāsiṃ evaṃ  tuṇhī ahosiṃ, somhi tamhā gāmā sakaṃyeva gāmaṃ paccāgato'ti.  evameva kho, udāyi, akkhātā mayā sāvakānaṃ paṭipadā,  yathāpaṭipannā me sāvakā anekavihitaṃ pubbenivāsaṃ anussaranti,  seyyathidaṃ -- ekampi jātiṃ...pe0... iti sākāraṃ sauddesaṃ  anekavihitaṃ pubbenivāsaṃ anussaranti. tatra ca pana me sāvakā bahū  abhiññāvosānapāramippattā viharanti. <br/><br/>[03] 258^b^.^eb^ ``puna caparaṃ, udāyi, akkhātā mayā  sāvakānaṃ paṭipadā, yathāpaṭipannā me sāvakā dibbena cakkhunā  visuddhena atikkantamānusakena satte ^a^M2.0213^ea^ passanti cavamāne upapajjamāne  hīne paṇīte suvaṇṇe dubbaṇṇe sugate duggate yathākammūpage satte  pajānanti -- `ime vata bhonto sattā kāyaduccaritena samannāgatā  vacīduccaritena samannāgatā manoduccaritena samannāgatā ariyānaṃ  upavādakā micchādiṭṭhikā micchādiṭṭhikammasamādānā, te kāyassa bhedā  paraṃ maraṇā apāyaṃ duggatiṃ vinipātaṃ nirayaṃ upapannā; ime vā pana  bhonto sattā kāyasucaritena samannāgatā vacīsucaritena samannāgatā  manosucaritena samannāgatā ariyānaṃ anupavādakā sammādiṭṭhikā  sammādiṭṭhikammasamādānā, te kāyassa bhedā paraṃ maraṇā sugatiṃ saggaṃ  lokaṃ ^a^T2.0340^ea^ upapannā'ti. iti dibbena cakkhunā visuddhena  atikkantamānusakena satte passanti cavamāne upapajjamāne hīne paṇīte  suvaṇṇe dubbaṇṇe sugate duggate yathākammūpage ^a^V2.0223^ea^ satte pajānanti.  seyyathāpi, udāyi, dve agārā sadvārā {sannadvārā (ka0)}. tatra cakkhumā puriso majjhe  ṭhito passeyya manusse gehaṃ pavisantepi nikkhamantepi anucaṅkamantepi  anuvicarantepi; evameva kho, udāyi, akkhātā mayā sāvakānaṃ  paṭipadā, yathāpaṭipannā me sāvakā dibbena cakkhunā visuddhena  atikkantamānusakena satte passanti cavamāne upapajjamāne hīne paṇīte  suvaṇṇe dubbaṇṇe sugate duggate yathākammūpage satte pajānanti...pe0...  tatra ca pa me sāvakā bahū abhiññāvosānapāramippattā viharanti. <br/><br/>[03] 259^b^.^eb^ ``puna ^a^P2.0022^ea^ caparaṃ, udāyi,  akkhātā mayā sāvakānaṃ paṭipadā, yathāpaṭipannā me sāvakā āsavānaṃ  khayā anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā  sacchikatvā upasampajja viharanti. seyyathāpi, udāyi,  pabbatasaṅkhepe udakarahado accho vippasanno anāvilo, tattha  cakkhumā puriso tīre ṭhito passeyya sippisambukampi {sippikasambukampi  (syā0 kaṃ0 ka0)}  sakkharakaṭhalampi macchagumbampi carantampi tiṭṭhantampi. tassa  evamassa -- `ayaṃ kho udakarahado accho vippasanno anāvilo,  tatrime sippisambukāpi sakkharakaṭhalāpi macchagumbāpi carantipi  tiṭṭhantipī'ti. evameva kho, udāyi, akkhātā mayā sāvakānaṃ  paṭipadā, yathāpaṭipannā ^a^T2.0341^ea^ me sāvakā āsavānaṃ khayā anāsavaṃ  cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā  upasampajja viharanti. tatra ca pana me ^a^M2.0214^ea^ sāvakā bahū  abhiññāvosānapāramippattā viharanti. ayaṃ kho, udāyi, pañcamo  dhammo yena mama sāvakā sakkaronti garuṃ karonti mānenti pūjenti,  sakkatvā garuṃ katvā upanissāya viharanti.<br/><br/>[03] ``ime kho, udāyi, pañca dhammā yehi mamaṃ sāvakā  sakkaronti garuṃ karonti mānenti pūjenti, sakkatvā garuṃ katvā  upanissāya viharantī''ti. <br/><br/>[01] idamavoca bhagavā. attamano sakuludāyī paribbājako  bhagavato bhāsitaṃ abhinandīti. <br/><br/>[06] mahāsakuludāyisuttaṃ niṭṭhitaṃ sattamaṃ. 


volume: 31
item: 28
title: māgaṇḍiyasuttaṃ^sandakasuttaṃ^mahāsakuludāyisuttaṃ^samaṇamuṇḍikasuttaṃ^
content:
  [03] 260^b^.^eb^ evaṃ ^a^T2.0342^ea^ ^a^V2.0224^ea^ me sutaṃ -- ekaṃ samayaṃ bhagavā sāvatthiyaṃ  viharati jetavane anāthapiṇḍikassa ārāme. tena kho pana samayena  uggāhamāno paribbājako samaṇamuṇḍikāputto {samaṇamaṇḍikāputto (sī0 pī0)} samayappavādake  tindukācīre ekasālake mallikāya ārāme paṭivasati ^a^P2.0023^ea^  mahatiyā paribbājakaparisāya saddhiṃ pañcamattehi  paribbājakasatehi. atha kho pañcakaṅgo thapati sāvatthiyā  nikkhami divā divassa bhagavantaṃ dassanāya. atha kho pañcakaṅgassa  thapatissa etadahosi -- ``akālo kho tāva bhagavantaṃ dassanāya;  paṭisallīno bhagavā. manobhāvaniyānampi bhikkhūnaṃ asamayo  dassanāya; paṭisallīnā manobhāvaniyā bhikkhū. yaṃnūnāhaṃ yena  samayappavādako tindukācīro ekasālako mallikāya ārāmo yena  uggāhamāno paribbājako samaṇamuṇḍikāputto tenupasaṅkameyya''nti.  atha kho pañcakaṅgo thapati yena samayappavādako tindukācīro  ekasālako mallikāya ārāmo yena uggāhamāno paribbājako  samaṇamuṇḍikāputto tenupasaṅkami.<br/><br/>[03] tena kho pana samayena uggāhamāno paribbājako  samaṇamuṇḍikāputto mahatiyā paribbājakaparisāya saddhiṃ nisinno  hoti unnādiniyā uccāsaddamahāsaddāya anekavihitaṃ tiracchānakathaṃ  kathentiyā, seyyathidaṃ -- rājakathaṃ corakathaṃ mahāmattakathaṃ senākathaṃ  bhayakathaṃ ^a^T2.0343^ea^ yuddhakathaṃ ^a^M2.0215^ea^ annakathaṃ pānakathaṃ vatthakathaṃ sayanakathaṃ mālākathaṃ  gandhakathaṃ ñātikathaṃ yānakathaṃ gāmakathaṃ nigamakathaṃ nagarakathaṃ janapadakathaṃ  itthikathaṃ sūrakathaṃ visikhākathaṃ kumbhaṭṭhānakathaṃ pubbapetakathaṃ nānattakathaṃ  lokakkhāyikaṃ samuddakkhāyikaṃ itibhavābhavakathaṃ iti vā.<br/><br/>[03] addasā kho uggāhamāno paribbājako samaṇamuṇḍikāputto  pañcakaṅgaṃ thapatiṃ dūratova āgacchantaṃ. disvāna sakaṃ parisaṃ  saṇṭhāpesi -- ``appasaddā bhonto hontu, mā bhonto saddamakattha;  ayaṃ samaṇassa gotamassa sāvako āgacchati pañcakaṅgo thapati.  yāvatā kho pana samaṇassa gotamassa sāvakā gihī odātavasanā  sāvatthiyaṃ paṭivasanti ayaṃ tesaṃ aññataro ^a^V2.0225^ea^ pañcakaṅgo thapati.  appasaddakāmā kho pana te āyasmanto appasaddavinītā appasaddassa  vaṇṇavādino; appeva nāma appasaddaṃ parisaṃ viditvā upasaṅkamitabbaṃ  maññeyyā''ti. atha kho te paribbājakā tuṇhī ahesuṃ. <br/><br/>[03] 261^b^.^eb^ atha kho pañcakaṅgo thapati yena uggāhamāno  paribbājako samaṇamuṇḍikāputto tenupasaṅkami; upasaṅkamitvā  uggāhamānena paribbājakena samaṇamuṇḍikāputtena saddhiṃ sammodi  ^a^P2.0024^ea^. sammodanīyaṃ kathaṃ sāraṇīyaṃ vītisāretvā  ekamantaṃ nisīdi. ekamantaṃ nisinnaṃ kho pañcakaṅgaṃ thapatiṃ  uggāhamāno paribbājako samaṇamuṇḍikāputto etadavoca -- ``catūhi  kho ahaṃ, gahapati, dhammehi samannāgataṃ purisapuggalaṃ paññapemi  sampannakusalaṃ paramakusalaṃ ^a^T2.0344^ea^ uttamapattipattaṃ samaṇaṃ ayojjhaṃ. katamehi  catūhi? idha, gahapati, na kāyena pāpakammaṃ karoti, na pāpakaṃ vācaṃ  bhāsati, na pāpakaṃ saṅkappaṃ saṅkappeti, na pāpakaṃ ājīvaṃ ājīvati  -- imehi kho ahaṃ, gahapati, catūhi dhammehi samannāgataṃ purisapuggalaṃ  paññapemi sampannakusalaṃ paramakusalaṃ uttamapattipattaṃ samaṇaṃ ayojjha''nti.<br/><br/>[03] atha kho pañcakaṅgo thapati uggāhamānassa paribbājakassa  samaṇamuṇḍikāputtassa bhāsitaṃ neva abhinandi nappaṭikkosi.  anabhinanditvā appaṭikkositvā uṭṭhāyāsanā pakkāmi -- ``bhagavato  santike etassa bhāsitassa atthaṃ ājānissāmī''ti. atha kho  pañcakaṅgo thapati yena bhagavā tenupasaṅkami; upasaṅkamitvā bhagavantaṃ  abhivādetvā ekamantaṃ nisīdi. ekamantaṃ nisinno kho pañcakaṅgo  thapati yāvatako ahosi uggāhamānena ^a^M2.0216^ea^ paribbājakena  samaṇamuṇḍikāputtena saddhiṃ kathāsallāpo taṃ sabbaṃ bhagavato ārocesi. <br/><br/>[03] 262^b^.^eb^ evaṃ vutte, bhagavā pañcakaṅgaṃ thapatiṃ etadavoca  -- ``evaṃ sante kho, thapati, daharo kumāro mando uttānaseyyako  sampannakusalo bhavissati paramakusalo uttamapattipatto samaṇo  ayojjho, yathā uggāhamānassa paribbājakassa samaṇamuṇḍikāputtassa  vacanaṃ. daharassa hi, thapati, kumārassa mandassa uttānaseyyakassa  kāyotipi na hoti, kuto pana kāyena pāpakammaṃ karissati, aññatra  phanditamattā! daharassa hi, thapati, kumārassa mandassa  uttānaseyyakassa ^a^T2.0345^ea^ vācātipi na hoti, kuto pana pāpakaṃ vācaṃ  bhāsissati, aññatra roditamattā ^a^V2.0226^ea^! daharassa hi, thapati, kumārassa  mandassa uttānaseyyakassa saṅkappotipi na hoti, kuto pana pāpakaṃ  saṅkappaṃ saṅkappissati, aññatra vikūjitamattā {vikujjitamattā (sī0 syā0 kaṃ0  pī0)}! daharassa hi, thapati,  kumārassa mandassa uttānaseyyakassa ājīvotipi na hoti, kuto  pana pāpakaṃ ^a^P2.0025^ea^ ājīvaṃ ājīvissati, aññatra  mātuthaññā! evaṃ sante kho, thapati, daharo kumāro mando  uttānaseyyako sampannakusalo bhavissati paramakusalo uttamapattipatto  samaṇo ayojjho, yathā uggāhamānassa paribbājakassa  samaṇamuṇḍikāputtassa vacanaṃ. <br/><br/>[03] 263^b^.^eb^ ``catūhi kho ahaṃ, thapati, dhammehi samannāgataṃ  purisapuggalaṃ paññapemi na ceva sampannakusalaṃ na paramakusalaṃ na  uttamapattipattaṃ samaṇaṃ ayojjhaṃ, api cimaṃ daharaṃ kumāraṃ mandaṃ  uttānaseyyakaṃ samadhigayha tiṭṭhati. katamehi catūhi? idha, thapati,  na kāyena pāpakammaṃ karoti, na pāpakaṃ vācaṃ bhāsati, na pāpakaṃ  saṅkappaṃ saṅkappeti, na pāpakaṃ ājīvaṃ ājīvati -- imehi kho ahaṃ,  thapati, catūhi dhammehi samannāgataṃ purisapuggalaṃ paññapemi na ceva  sampannakusalaṃ na paramakusalaṃ na uttamapattipattaṃ samaṇaṃ ayojjhaṃ, api  cimaṃ daharaṃ kumāraṃ mandaṃ uttānaseyyakaṃ samadhigayha tiṭṭhati.<br/><br/>[03] ``dasahi ^a^T2.0346^ea^ kho ahaṃ, thapati, dhammehi samannāgataṃ purisapuggalaṃ  paññapemi sampannakusalaṃ paramakusalaṃ uttamapattipattaṃ samaṇaṃ ayojjhaṃ.  ime akusalā sīlā; tamahaṃ {kahaṃ (sī0), tahaṃ (pī0)}, thapati, veditabbanti vadāmi.  itosamuṭṭhānā akusalā ^a^M2.0217^ea^ sīlā; tamahaṃ, thapati, veditabbanti vadāmi.  idha akusalā sīlā aparisesā nirujjhanti; tamahaṃ, thapati,  veditabbanti vadāmi. evaṃ paṭipanno akusalānaṃ sīlānaṃ nirodhāya  paṭipanno hoti; tamahaṃ, thapati, veditabbanti vadāmi.<br/><br/>[03] ``ime kusalā sīlā; tamahaṃ, thapati, veditabbanti vadāmi.  itosamuṭṭhānā kusalā sīlā; tamahaṃ, thapati, veditabbanti vadāmi.  idha kusalā sīlā aparisesā nirujjhanti; tamahaṃ, thapati,  veditabbanti vadāmi. evaṃ paṭipanno kusalānaṃ sīlānaṃ nirodhāya  paṭipanno hoti; tamahaṃ, thapati, veditabbanti vadāmi.<br/><br/>[03] ``ime akusalā saṅkappā; tamahaṃ, thapati, veditabbanti vadāmi.  itosamuṭṭhānā akusalā saṅkappā ^a^V2.0227^ea^; tamahaṃ, thapati, veditabbanti  vadāmi. idha akusalā ^a^P2.0026^ea^ saṅkappā aparisesā  nirujjhanti; tamahaṃ, thapati, veditabbanti vadāmi. evaṃ paṭipanno  akusalānaṃ saṅkappānaṃ nirodhāya paṭipanno hoti; tamahaṃ, thapati,  veditabbanti vadāmi.<br/><br/>[03] ``ime kusalā saṅkappā; tamahaṃ, thapati, veditabbanti vadāmi.  itosamuṭṭhānā kusalā saṅkappā ^a^T2.0347^ea^; tamahaṃ, thapati, veditabbanti vadāmi.  idha kusalā saṅkappā aparisesā nirujjhanti; tamahaṃ, thapati,  veditabbanti vadāmi. evaṃ paṭipanno kusalānaṃ saṅkappānaṃ nirodhāya  paṭipanno hoti; tamahaṃ, thapati, veditabbanti vadāmi. <br/><br/>[03] 264^b^.^eb^ ``katame ca, thapati, akusalā sīlā?  akusalaṃ kāyakammaṃ, akusalaṃ vacīkammaṃ, pāpako ājīvo -- ime  vuccanti, thapati, akusalā sīlā.<br/><br/>[03] ``ime ca, thapati, akusalā sīlā kiṃsamuṭṭhānā?  samuṭṭhānampi nesaṃ vuttaṃ. `cittasamuṭṭhānā'tissa vacanīyaṃ. katamaṃ  cittaṃ? cittampi hi bahuṃ anekavidhaṃ nānappakārakaṃ. yaṃ cittaṃ  sarāgaṃ sadosaṃ samohaṃ, itosamuṭṭhānā akusalā sīlā.<br/><br/>[03] ``ime ca, thapati, akusalā sīlā kuhiṃ aparisesā  nirujjhanti? nirodhopi nesaṃ vutto. idha, thapati, bhikkhu  kāyaduccaritaṃ pahāya kāyasucaritaṃ ^a^M2.0218^ea^ bhāveti, vacīduccaritaṃ pahāya  vacīsucaritaṃ bhāveti, manoduccaritaṃ pahāya manosucaritaṃ bhāveti,  micchājīvaṃ pahāya sammājīvena jīvitaṃ kappeti -- etthete akusalā  sīlā aparisesā nirujjhanti.<br/><br/>[03] ``kathaṃ paṭipanno, thapati, akusalānaṃ sīlānaṃ nirodhāya  paṭipanno hoti? idha, thapati, bhikkhu anuppannānaṃ pāpakānaṃ  akusalānaṃ dhammānaṃ anuppādāya chandaṃ janeti vāyamati vīriyaṃ  ārabhati cittaṃ paggaṇhāti padahati; uppannānaṃ pāpakānaṃ akusalānaṃ  dhammānaṃ pahānāya chandaṃ janeti vāyamati vīriyaṃ ārabhati cittaṃ  paggaṇhāti padahati; anuppannānaṃ kusalānaṃ dhammānaṃ uppādāya chandaṃ  janeti vāyamati vīriyaṃ ārabhati cittaṃ paggaṇhāti padahati;  uppannānaṃ ^a^T2.0348^ea^ kusalānaṃ dhammānaṃ ṭhitiyā asammosāya bhiyyobhāvāya  vepullāya bhāvanāya pāripūriyā chandaṃ janeti ^a^V2.0228^ea^ vāyamati vīriyaṃ  ārabhati cittaṃ paggaṇhāti padahati. evaṃ paṭipanno ^a^P2.0027^ea^  kho, thapati, akusalānaṃ sīlānaṃ nirodhāya paṭipanno hoti. <br/><br/>[03] 265^b^.^eb^ ``katame ca, thapati, kusalā sīlā? kusalaṃ  kāyakammaṃ, kusalaṃ vacīkammaṃ, ājīvaparisuddhampi kho ahaṃ, thapati,  sīlasmiṃ vadāmi. ime vuccanti, thapati, kusalā sīlā.<br/><br/>[03] ``ime ca, thapati, kusalā sīlā kiṃsamuṭṭhānā? samuṭṭhānampi  nesaṃ vuttaṃ. `cittasamuṭṭhānā'tissa vacanīyaṃ. katamaṃ cittaṃ?  cittampi hi bahuṃ anekavidhaṃ nānappakārakaṃ. yaṃ cittaṃ vītarāgaṃ  vītadosaṃ vītamohaṃ, itosamuṭṭhānā kusalā sīlā.<br/><br/>[03] ``ime ca, thapati, kusalā sīlā kuhiṃ aparisesā  nirujjhanti? nirodhopi nesaṃ vutto. idha, thapati, bhikkhu  sīlavā hoti no ca sīlamayo, tañca cetovimuttiṃ paññāvimuttiṃ  yathābhūtaṃ pajānāti; yatthassa te kusalā sīlā aparisesā  nirujjhanti.<br/><br/>[03] ``kathaṃ paṭipanno ca, thapati, kusalānaṃ sīlānaṃ nirodhāya  paṭipanno hoti? idha, thapati, bhikkhu anuppannānaṃ pāpakānaṃ  akusalānaṃ dhammānaṃ anuppādāya chandaṃ janeti vāyamati vīriyaṃ  ārabhati cittaṃ paggaṇhāti padahati ^a^M2.0219^ea^; uppannānaṃ pāpakānaṃ akusalānaṃ  dhammānaṃ pahānāya...pe0... anuppannānaṃ kusalānaṃ dhammānaṃ  uppādāya...pe0... uppannānaṃ kusalānaṃ dhammānaṃ ^a^T2.0349^ea^ ṭhitiyā asammosāya  bhiyyobhāvāya vepullāya bhāvanāya pāripūriyā chandaṃ janeti vāyamati  vīriyaṃ ārabhati cittaṃ paggaṇhāti padahati. evaṃ paṭipanno kho,  thapati, kusalānaṃ sīlānaṃ nirodhāya paṭipanno hoti. <br/><br/>[03] 266^b^.^eb^ ``katame ca, thapati, akusalā saṅkappā?  kāmasaṅkappo, byāpādasaṅkappo, vihiṃsāsaṅkappo -- ime vuccanti,  thapati, akusalā saṅkappā.<br/><br/>[03] ``ime ca, thapati, akusalā saṅkappā kiṃsamuṭṭhānā?  samuṭṭhānampi nesaṃ vuttaṃ. `saññāsamuṭṭhānā'tissa ^a^V2.0229^ea^ vacanīyaṃ. katamā  saññā? saññāpi hi bahū anekavidhā nānappakārakā. kāmasaññā,  byāpādasaññā, vihiṃsāsaññā -- itosamuṭṭhānā akusalā saṅkappā.<br/><br/>[03] ``ime ca, thapati, akusalā saṅkappā kuhiṃ aparisesā  nirujjhanti? nirodhopi nesaṃ vutto. idha, thapati, bhikkhu  vivicceva kāmehi...pe0... paṭhamaṃ jhānaṃ ^a^P2.0028^ea^ upasampajja  viharati; etthete akusalā saṅkappā aparisesā nirujjhanti.<br/><br/>[03] ``kathaṃ paṭipanno ca, thapati, akusalānaṃ saṅkappānaṃ nirodhāya  paṭipanno hoti? idha, thapati, bhikkhu anuppannānaṃ pāpakānaṃ  akusalānaṃ dhammānaṃ anuppādāya chandaṃ janeti vāyamati vīriyaṃ  ārabhati cittaṃ paggaṇhāti padahati; uppannānaṃ pāpakānaṃ akusalānaṃ  dhammānaṃ pahānāya...pe0... anuppannānaṃ kusalānaṃ dhammānaṃ  uppādāya...pe0... uppannānaṃ kusalānaṃ dhammānaṃ ṭhitiyā asammosāya ^a^T2.0350^ea^  bhiyyobhāvāya vepullāya bhāvanāya pāripūriyā chandaṃ janeti vāyamati  vīriyaṃ ārabhati cittaṃ paggaṇhāti padahati. evaṃ paṭipanno kho,  thapati, akusalānaṃ saṅkappānaṃ nirodhāya paṭipanno hoti. <br/><br/>[03] 267^b^.^eb^ ``katame ca, thapati, kusalā saṅkappā?  nekkhammasaṅkappo, abyāpādasaṅkappo, avihiṃsāsaṅkappo -- ime  vuccanti, thapati, kusalā saṅkappā.<br/><br/>[03] ``ime ca, thapati, kusalā saṅkappā kiṃsamuṭṭhānā?  samuṭṭhānampi nesaṃ vuttaṃ. `saññāsamuṭṭhānā'tissa vacanīyaṃ. katamā  saññā? saññāpi hi bahū anekavidhā ^a^M2.0220^ea^ nānappakārakā.  nekkhammasaññā, abyāpādasaññā, avihiṃsāsaññā -- itosamuṭṭhānā  kusalā saṅkappā.<br/><br/>[03] ``ime ca, thapati, kusalā saṅkappā kuhiṃ aparisesā  nirujjhanti? nirodhopi nesaṃ vutto. idha, thapati, bhikkhu  vitakkavicārānaṃ vūpasamā...pe0... dutiyaṃ jhānaṃ upasampajja viharati;  etthete kusalā saṅkappā aparisesā nirujjhanti.<br/><br/>[03] ``kathaṃ ^a^V2.0230^ea^ paṭipanno ca, thapati, kusalānaṃ saṅkappānaṃ nirodhāya  paṭipanno hoti? idha, thapati, bhikkhu anuppannānaṃ pāpakānaṃ  akusalānaṃ dhammānaṃ anuppādāya chandaṃ janeti vāyamati vīriyaṃ  ārabhati cittaṃ paggaṇhāti padahati; uppannānaṃ pāpakānaṃ akusalānaṃ  dhammānaṃ pahānāya...pe0... anuppannānaṃ kusalānaṃ dhammānaṃ  uppādāya...pe0... uppannānaṃ kusalānaṃ dhammānaṃ ṭhitiyā asammosāya  bhiyyobhāvāya vepullāya bhāvanāya pāripūriyā chandaṃ janeti vāyamati  vīriyaṃ ārabhati ^a^T2.0351^ea^ cittaṃ paggaṇhāti padahati. evaṃ paṭipanno kho,  thapati, kusalānaṃ saṅkappānaṃ nirodhāya paṭipanno hoti. <br/><br/>[03] 268^b^.^eb^ ``katamehi cāhaṃ, thapati, dasahi dhammehi  samannāgataṃ purisapuggalaṃ paññapemi ^a^P2.0029^ea^ sampannakusalaṃ  paramakusalaṃ uttamapattipattaṃ samaṇaṃ ayojjhaṃ? idha, thapati, bhikkhu  asekhāya sammādiṭṭhiyā samannāgato hoti, asekhena sammāsaṅkappena  samannāgato hoti, asekhāya sammāvācāya samannāgato hoti, asekhena  sammākammantena samannāgato hoti, asekhena sammāājīvena  samannāgato hoti, asekhena sammāvāyāmena samannāgato hoti,  asekhāya sammāsatiyā samannāgato hoti, asekhena sammāsamādhinā  samannāgato hoti, asekhena sammāñāṇena samannāgato hoti, asekhāya  sammāvimuttiyā samannāgato hoti -- imehi kho ahaṃ, thapati, dasahi  dhammehi samannāgataṃ purisapuggalaṃ paññapemi sampannakusalaṃ paramakusalaṃ  uttamapattipattaṃ samaṇaṃ ayojjha''nti.<br/><br/>[03] idamavoca bhagavā. attamano pañcakaṅgo thapati bhagavato  bhāsitaṃ abhinandīti. <br/><br/>[06] samaṇamuṇḍikasuttaṃ niṭṭhitaṃ aṭṭhamaṃ. 


volume: 31
item: 29
title: sandakasuttaṃ^mahāsakuludāyisuttaṃ^samaṇamuṇḍikasuttaṃ^cūḷasakuludāyisuttaṃ^
content:
  [03] 269^b^.^eb^ evaṃ ^a^T2.0352^ea^ ^a^M2.0221^ea^ ^a^V2.0231^ea^ me sutaṃ -- ekaṃ samayaṃ bhagavā rājagahe  viharati veḷuvane kalandakanivāpe. tena kho pana samayena  sakuludāyī paribbājako moranivāpe paribbājakārāme paṭivasati  mahatiyā paribbājakaparisāya saddhiṃ. atha kho bhagavā pubbaṇhasamayaṃ  nivāsetvā pattacīvaramādāya rājagahaṃ piṇḍāya pāvisi. atha kho  bhagavato etadahosi -- ``atippago kho tāva rājagahe piṇḍāya  carituṃ. yaṃnūnāhaṃ yena moranivāpo paribbājakārāmo yena  sakuludāyī paribbājako tenupasaṅkameyya''nti. atha kho bhagavā yena  moranivāpo paribbājakārāmo tenupasaṅkami.<br/><br/>[03] tena kho pana samayena sakuludāyī paribbājako mahatiyā  paribbājakaparisāya saddhiṃ nisinno hoti unnādiniyā  uccāsaddamahāsaddāya ^a^P2.0030^ea^ anekavihitaṃ tiracchānakathaṃ  kathentiyā, seyyathidaṃ -- rājakathaṃ corakathaṃ mahāmattakathaṃ senākathaṃ  bhayakathaṃ yuddhakathaṃ annakathaṃ pānakathaṃ vatthakathaṃ sayanakathaṃ mālākathaṃ  gandhakathaṃ ñātikathaṃ yānakathaṃ gāmakathaṃ nigamakathaṃ nagarakathaṃ janapadakathaṃ  itthikathaṃ sūrakathaṃ visikhākathaṃ kumbhaṭṭhānakathaṃ pubbapetakathaṃ nānattakathaṃ  lokakkhāyikaṃ samuddakkhāyikaṃ itibhavābhavakathaṃ iti vā. addasā  kho sakuludāyī paribbājako bhagavantaṃ dūratova āgacchantaṃ.  disvāna sakaṃ parisaṃ saṇṭhāpesi -- ``appasaddā bhonto hontu, mā  bhonto saddamakattha. ayaṃ samaṇo gotamo āgacchati; appasaddakāmo  kho pana so āyasmā appasaddassa vaṇṇavādī. appeva nāma  appasaddaṃ parisaṃ viditvā upasaṅkamitabbaṃ maññeyyā''ti. atha kho te  paribbājakā tuṇhī ahesuṃ ^a^T2.0353^ea^. <br/><br/>[03] 270^b^.^eb^ atha kho bhagavā yena sakuludāyī paribbājako  tenupasaṅkami. atha kho sakuludāyī paribbājako bhagavantaṃ etadavoca  -- ``etu kho, bhante, bhagavā. svāgataṃ, bhante, bhagavato. cirassaṃ  kho, bhante, bhagavā imaṃ pariyāyamakāsi yadidaṃ idhāgamanāya.  nisīdatu, bhante, bhagavā; idamāsanaṃ paññatta''nti. nisīdi bhagavā  paññatte āsane. sakuludāyīpi kho ^a^V2.0232^ea^ paribbājako aññataraṃ nīcaṃ  āsanaṃ gahetvā ekamantaṃ nisīdi. ekamantaṃ nisinnaṃ kho  sakuludāyiṃ paribbājakaṃ bhagavā etadavoca -- ``kāya nuttha, udāyi,  etarahi ^a^M2.0222^ea^ kathāya sannisinnā, kā ca pana vo antarākathā  vippakatā''ti? ``tiṭṭhatesā, bhante, kathā yāya mayaṃ etarahi kathāya  sannisinnā. nesā, bhante, kathā bhagavato dullabhā bhavissati pacchāpi  savanāya. yadāhaṃ, bhante, imaṃ parisaṃ anupasaṅkanto homi athāyaṃ  parisā anekavihitaṃ tiracchānakathaṃ kathentī nisinnā hoti; yadā ca  kho ahaṃ, bhante, imaṃ parisaṃ upasaṅkanto homi athāyaṃ parisā  mamaññeva mukhaṃ ullokentī nisinnā hoti -- `yaṃ no samaṇo udāyī  dhammaṃ bhāsissati taṃ {taṃ no (sī0 syā0 kaṃ0 pī0)} sossāmā'ti; yadā pana ^a^P2.0031^ea^,  bhante, bhagavā imaṃ parisaṃ upasaṅkanto hoti athāhañceva ayañca  parisā bhagavato mukhaṃ ullokentā {olokentī (syā0 kaṃ0 ka0)} nisinnā homa -- `yaṃ no bhagavā  dhammaṃ bhāsissati taṃ sossāmā'''ti. <br/><br/>[03] 271^b^.^eb^ ``tenahudāyi, taṃyevettha paṭibhātu yathā maṃ  paṭibhāseyyā''si. ``purimāni ^a^T2.0354^ea^, bhante, divasāni purimatarāni sabbaññū  sabbadassāvī aparisesaṃ ñāṇadassanaṃ paṭijānamāno `carato ca me  tiṭṭhato ca suttassa ca jāgarassa ca satataṃ samitaṃ ñāṇadassanaṃ  paccupaṭṭhita'nti. so mayā {paccupaṭṭhita''nti mayā (?)} pubbantaṃ ārabbha pañhaṃ puṭṭho samāno  aññenaññaṃ paṭicari, bahiddhā kathaṃ apanāmesi, kopañca dosañca  appaccayañca pātvākāsi. tassa mayhaṃ, bhante, bhagavantaṃyeva ārabbha  sati udapādi -- `aho nūna bhagavā, aho nūna sugato! yo imesaṃ  dhammānaṃ sukusalo'''ti. ``ko pana so, udāyi, sabbaññū  sabbadassāvī aparisesaṃ ñāṇadassanaṃ paṭijānamāno `carato ca me  tiṭṭhato ca suttassa ca jāgarassa ca satataṃ samitaṃ ñāṇadassanaṃ  paccupaṭṭhita'nti, yo tayā pubbantaṃ ārabbha pañhaṃ puṭṭho samāno  aññenaññaṃ paṭicari, bahiddhā kathaṃ apanāmesi kopañca dosañca  appaccayañca pātvākāsī''ti? `nigaṇṭho, bhante, nāṭaputto'ti.<br/><br/>[03] ``yo kho, udāyi, anekavihitaṃ pubbenivāsaṃ anussareyya,  seyyathidaṃ -- ekampi jātiṃ dvepi jātiyo...pe0... iti sākāraṃ  sauddesaṃ anekavihitaṃ pubbenivāsaṃ anussareyya, so vā maṃ pubbantaṃ  ārabbha pañhaṃ puccheyya, taṃ vāhaṃ pubbantaṃ ārabbha pañhaṃ puccheyyaṃ; so  vā me pubbantaṃ ārabbha pañhassa ^a^M2.0223^ea^ veyyākaraṇena cittaṃ ārādheyya, tassa  vāhaṃ pubbantaṃ ārabbha pañhassa veyyākaraṇena cittaṃ ^a^T2.0355^ea^ ārādheyyaṃ.<br/><br/>[03] ``yo ^a^V2.0233^ea^ {so (sī0 pī0)} kho, udāyi, dibbena cakkhunā visuddhena  atikkantamānusakena satte passeyya cavamāne upapajjamāne hīne paṇīte  suvaṇṇe dubbaṇṇe sugate duggate yathākammūpage satte pajāneyya, so vā  maṃ aparantaṃ ārabbha pañhaṃ ^a^P2.0032^ea^ puccheyya, taṃ vāhaṃ aparantaṃ  ārabbha pañhaṃ puccheyyaṃ; so vā me aparantaṃ ārabbha pañhassa  veyyākaraṇena cittaṃ ārādheyya, tassa vāhaṃ aparantaṃ ārabbha pañhassa  veyyākaraṇena cittaṃ ārādheyyaṃ.<br/><br/>[03] ``api ca, udāyi, tiṭṭhatu pubbanto, tiṭṭhatu aparanto. dhammaṃ  te desessāmi -- imasmiṃ sati idaṃ hoti, imassuppādā idaṃ  uppajjati; imasmiṃ asati idaṃ na hoti, imassa nirodhā idaṃ  nirujjhatī''ti.<br/><br/>[03] ``ahañhi, bhante, yāvatakampi me iminā attabhāvena paccanubhūtaṃ  tampi nappahomi sākāraṃ sauddesaṃ anussarituṃ, kuto panāhaṃ  anekavihitaṃ pubbenivāsaṃ anussarissāmi, seyyathidaṃ -- ekampi  jātiṃ dvepi jātiyo...pe0... iti sākāraṃ sauddesaṃ anekavihitaṃ  pubbenivāsaṃ anussarissāmi, seyyathāpi bhagavā? ahañhi, bhante,  etarahi paṃsupisācakampi na passāmi, kuto panāhaṃ dibbena cakkhunā  visuddhena atikkantamānusakena satte passissāmi cavamāne upapajjamāne  hīne paṇīte suvaṇṇe dubbaṇṇe sugate duggate yathākammūpage satte  pajānissāmi, seyyathāpi bhagavā? yaṃ pana maṃ, bhante, bhagavā  evamāha -- `api ca, udāyi, tiṭṭhatu pubbanto, tiṭṭhatu ^a^T2.0356^ea^ aparanto;  dhammaṃ te desessāmi -- imasmiṃ sati idaṃ hoti, imassuppādā idaṃ  uppajjati; imasmiṃ asati idaṃ na hoti, imassa nirodhā idaṃ  nirujjhatī'ti tañca pana me bhiyyosomattāya na pakkhāyati. appeva  nāmāhaṃ, bhante, sake ācariyake bhagavato cittaṃ ārādheyyaṃ pañhassa  veyyākaraṇenā''ti. <br/><br/>[03] 272^b^.^eb^ ``kinti pana te, udāyi, sake ācariyake  hotī''ti? ``amhākaṃ, bhante, sake ācariyake evaṃ hoti -- `ayaṃ  paramo vaṇṇo, ayaṃ paramo vaṇṇo'''ti.<br/><br/>[03] ``yaṃ ^a^M2.0224^ea^ pana te etaṃ, udāyi, sake ācariyake evaṃ hoti --  `ayaṃ paramo vaṇṇo, ayaṃ ^a^V2.0234^ea^ paramo vaṇṇo'ti, katamo so paramo  vaṇṇo''ti? ``yasmā, bhante, vaṇṇā añño vaṇṇo uttaritaro vā  paṇītataro vā natthi so paramo vaṇṇo''ti.<br/><br/>[03] ``katamo pana so paramo vaṇṇo yasmā vaṇṇā añño vaṇṇo  uttaritaro vā paṇītataro vā natthī''ti? ``yasmā ^a^P2.0033^ea^,  bhante, vaṇṇā añño vaṇṇo uttaritaro vā paṇītataro vā  natthi so paramo vaṇṇo''ti.<br/><br/>[03] ``dīghāpi kho te esā, udāyi, phareyya -- `yasmā, bhante,  vaṇṇā añño vaṇṇo uttaritaro vā paṇītataro vā natthi so paramo  vaṇṇo'ti vadesi, tañca vaṇṇaṃ na paññapesi. seyyathāpi, udāyi,  puriso evaṃ vadeyya -- `ahaṃ yā imasmiṃ janapade janapadakalyāṇī taṃ  icchāmi, taṃ kāmemī'ti. tamenaṃ evaṃ vadeyyuṃ -- `ambho ^a^T2.0357^ea^ purisa, yaṃ  tvaṃ janapadakalyāṇiṃ icchasi kāmesi, jānāsi taṃ janapadakalyāṇiṃ  -- khattiyī vā brāhmaṇī vā vessī vā suddī vā''ti? iti puṭṭho  `no'ti vadeyya. tamenaṃ evaṃ vadeyyuṃ -- `ambho purisa, yaṃ tvaṃ  janapadakalyāṇiṃ icchasi kāmesi, jānāsi taṃ janapadakalyāṇiṃ --  evaṃnāmā evaṃgottāti vāti...pe0... dīghā vā rassā vā majjhimā  vā kāḷī vā sāmā vā maṅguracchavī vāti... amukasmiṃ gāme vā  nigame vā nagare vā'ti? iti puṭṭho `no'ti vadeyya. tamenaṃ evaṃ  vadeyyuṃ -- `ambho purisa, yaṃ tvaṃ na jānāsi na passasi, taṃ tvaṃ  icchasi kāmesī'''ti? iti puṭṭho `āmā'ti vadeyya.<br/><br/>[03] ``taṃ kiṃ maññasi, udāyi -- nanu evaṃ sante, tassa  purisassa appāṭihīrakataṃ bhāsitaṃ sampajjatī''ti? ``addhā kho,  bhante, evaṃ sante tassa purisassa appāṭihīrakataṃ bhāsitaṃ  sampajjatī''ti.<br/><br/>[03] ``evameva kho tvaṃ, udāyi, `yasmā, bhante, vaṇṇā añño  vaṇṇo uttaritaro vā paṇītataro vā natthi so paramo vaṇṇo'ti  vadesi, tañca vaṇṇaṃ na paññapesī''ti.<br/><br/>[03] ``seyyathāpi, bhante, maṇi veḷuriyo subho jātimā aṭṭhaṃso  suparikammakato paṇḍukambale ^a^V2.0235^ea^ nikkhitto bhāsate ca tapate ca virocati  ca, evaṃ vaṇṇo attā hoti arogo paraṃ maraṇā''ti. <br/><br/>[03] 273^b^.^eb^ ``taṃ ^a^M2.0225^ea^ kiṃ maññasi, udāyi, yo vā maṇi  veḷuriyo subho ^a^T2.0358^ea^ jātimā aṭṭhaṃso suparikammakato paṇḍukambale  nikkhitto bhāsate ^a^P2.0034^ea^ ca tapate ca virocati ca, yo  vā rattandhakāratimisāya kimi khajjopanako -- imesaṃ ubhinnaṃ  vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bhante, rattandhakāratimisāya kimi khajjopanako -- ayaṃ  imesaṃ ubhinnaṃ vaṇṇānaṃ abhikkantataro ca paṇītataro cā''ti.<br/><br/>[03] ``taṃ kiṃ maññasi, udāyi, yo vā rattandhakāratimisāya  kimi khajjopanako, yo vā rattandhakāratimisāya telappadīpo --  imesaṃ ubhinnaṃ vaṇṇānaṃ katamo vaṇṇo abhikkantataro ca paṇītataro  cā''ti? ``yvāyaṃ, bhante, rattandhakāratimisāya telappadīpo -- ayaṃ  imesaṃ ubhinnaṃ vaṇṇānaṃ abhikkantataro ca paṇītataro cā''ti.<br/><br/>[03] ``taṃ kiṃ maññasi, udāyi, yo vā rattandhakāratimisāya  telappadīpo, yo vā rattandhakāratimisāya mahāaggikkhandho -- imesaṃ  ubhinnaṃ vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bhante, rattandhakāratimisāya mahāaggikkhandho -- ayaṃ  imesaṃ ubhinnaṃ vaṇṇānaṃ abhikkantataro ca paṇītataro cā''ti.<br/><br/>[03] ``taṃ kiṃ maññasi, udāyi, yo vā rattandhakāratimisāya  mahāaggikkhandho, yā vā rattiyā paccūsasamayaṃ viddhe vigatavalāhake  deve osadhitārakā -- imesaṃ ubhinnaṃ vaṇṇānaṃ katamo vaṇṇo  abhikkantataro ^a^T2.0359^ea^ ca paṇītataro cā''ti? ``yvāyaṃ, bhante, rattiyā  paccūsasamayaṃ viddhe vigatavalāhake deve osadhitārakā -- ayaṃ imesaṃ  ubhinnaṃ vaṇṇānaṃ abhikkantataro ca paṇītataro cā''ti.<br/><br/>[03] ``taṃ kiṃ maññasi, udāyi, yā vā rattiyā paccūsasamayaṃ viddhe  vigatavalāhake deve osadhitārakā, yo vā tadahuposathe pannarase viddhe  vigatavalāhake deve abhido {abhide (ka0 sī0), abhidosaṃ (ka0) abhidoti  abhisaddena samānatthanipātapadaṃ (chakkaṅguttaraṭīkā mahāvagga  aṭṭhamasuttavaṇṇanā)} aḍḍharattasamayaṃ cando ^a^V2.0236^ea^ -- imesaṃ ubhinnaṃ  vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bhante, tadahuposathe pannarase viddhe vigatavalāhake deve  abhido ^a^M2.0226^ea^ aḍḍharattasamayaṃ cando -- ayaṃ imesaṃ ubhinnaṃ vaṇṇānaṃ  abhikkantataro ca paṇītataro cā''ti.<br/><br/>[03] ``taṃ ^a^P2.0035^ea^ kiṃ maññasi, udāyi, yo vā  tadahuposathe pannarase viddhe vigatavalāhake deve abhido aḍḍharattasamayaṃ  cando, yo vā vassānaṃ pacchime māse saradasamaye viddhe  vigatavalāhake deve abhido majjhanhikasamayaṃ sūriyo -- imesaṃ ubhinnaṃ  vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bhante, vassānaṃ pacchime māse saradasamaye viddhe  vigatavalāhake deve abhido majjhanhikasamayaṃ sūriyo -- ayaṃ imesaṃ  ubhinnaṃ vaṇṇānaṃ abhikkantataro ca paṇītataro cā''ti.<br/><br/>[03] ``ato kho te, udāyi, bahū hi bahutarā devā ye imesaṃ  candimasūriyānaṃ ābhā nānubhonti, tyāhaṃ ^a^T2.0360^ea^ pajānāmi. atha ca panāhaṃ  na vadāmi -- `yasmā vaṇṇā añño vaṇṇo uttaritaro vā paṇītataro  vā natthī'ti. atha ca pana tvaṃ, udāyi, `yvāyaṃ vaṇṇo kiminā  khajjopanakena nihīnataro {hīnataro (sī0 pī0)} ca patikiṭṭhataro ca so paramo vaṇṇo'ti  vadesi, tañca vaṇṇaṃ na paññapesī''ti. ``acchidaṃ {acchira (ka0), acchida  (?)} bhagavā kathaṃ,  acchidaṃ sugato katha''nti!<br/><br/>[03] ``kiṃ pana tvaṃ, udāyi, evaṃ vadesi -- `acchidaṃ bhagavā  kathaṃ, acchidaṃ sugato kathaṃ'''ti? ``amhākaṃ, bhante, sake  ācariyake evaṃ hoti -- `ayaṃ paramo vaṇṇo, ayaṃ paramo vaṇṇo'ti.  te mayaṃ, bhante, bhagavatā sake ācariyake samanuyuñjiyamānā  samanuggāhiyamānā samanubhāsiyamānā rittā tucchā aparaddhā''ti. <br/><br/>[03] 274^b^.^eb^ ``kiṃ panudāyi, atthi ekantasukho loko,  atthi ākāravatī paṭipadā ekantasukhassa lokassa  sacchikiriyāyā''ti? ``amhākaṃ, bhante, sake ācariyake evaṃ  hoti -- `atthi ekantasukho loko, atthi ākāravatī paṭipadā  ekantasukhassa lokassa sacchikiriyāyā'''ti.<br/><br/>[03] ``katamā ^a^V2.0237^ea^ pana sā, udāyi, ākāravatī paṭipadā  ekantasukhassa lokassa sacchikiriyāyā''ti? ``idha, bhante,  ekacco pāṇātipātaṃ pahāya pāṇātipātā paṭivirato hoti,  adinnādānaṃ pahāya adinnādānā paṭivirato ^a^M2.0227^ea^ hoti, kāmesumicchācāraṃ  pahāya kāmesumicchācārā paṭivirato ^a^P2.0036^ea^ hoti,  musāvādaṃ pahāya musāvādā paṭivirato hoti, aññataraṃ vā pana  tapoguṇaṃ samādāya vattati. ayaṃ kho sā, bhante, ākāravatī ^a^T2.0361^ea^  paṭipadā ekantasukhassa lokassa sacchikiriyāyā''ti.<br/><br/>[03] ``taṃ kiṃ maññasi, udāyi, yasmiṃ samaye pāṇātipātaṃ pahāya  pāṇātipātā paṭivirato hoti, ekantasukhī vā tasmiṃ samaye attā  hoti sukhadukkhī vā''ti? ``sukhadukkhī, bhante''.<br/><br/>[03] ``taṃ kiṃ maññasi, udāyi, yasmiṃ samaye adinnādānaṃ pahāya  adinnādānā paṭivirato hoti, ekantasukhī vā tasmiṃ samaye attā  hoti sukhadukkhī vā''ti? ``sukhadukkhī, bhante''.<br/><br/>[03] ``taṃ kiṃ maññasi, udāyi, yasmiṃ samaye kāmesumicchācāraṃ  pahāya kāmesumicchācārā paṭivirato hoti, ekantasukhī vā tasmiṃ  samaye attā hoti sukhadukkhī vā''ti? ``sukhadukkhī, bhante''.<br/><br/>[03] ``taṃ kiṃ maññasi, udāyi, yasmiṃ samaye musāvādaṃ pahāya  musāvādā paṭivirato hoti, ekantasukhī vā tasmiṃ samaye attā  hoti sukhadukkhī vā''ti? ``sukhadukkhī, bhante''.<br/><br/>[03] ``taṃ kiṃ maññasi, udāyi, yasmiṃ samaye aññataraṃ tapoguṇaṃ  samādāya vattati, ekantasukhī vā tasmiṃ samaye attā hoti  sukhadukkhī vā''ti? ``sukhadukkhī, bhante''.<br/><br/>[03] ``taṃ kiṃ maññasi, udāyi, api nu kho vokiṇṇasukhadukkhaṃ  paṭipadaṃ āgamma ekantasukhassa ^a^V2.0238^ea^ lokassa sacchikiriyā hotī''ti  {sacchikiriyāyāti (ka0)}?  ``acchidaṃ bhagavā kathaṃ, acchidaṃ sugato katha''nti!<br/><br/>[03] ``kiṃ pana tvaṃ, udāyi, vadesi -- `acchidaṃ bhagavā kathaṃ,  acchidaṃ sugato kathaṃ'''ti? ``amhākaṃ, bhante, sake ācariyake evaṃ  hoti -- `atthi ekantasukho loko, atthi ākāravatī paṭipadā  ekantasukhassa lokassa ^a^T2.0362^ea^ sacchikiriyāyā'ti. te mayaṃ, bhante,  bhagavatā sake ācariyake samanuyuñjiyamānā samanuggāhiyamānā  samanubhāsiyamānā rittā tucchā aparaddhā''ti {aparaddhā (sī0), aparaddhāpi  (syā0 kaṃ0 pī0)}. <br/><br/>[03] 275^b^.^eb^ ``kiṃ ^a^M2.0228^ea^ pana, bhante, atthi ekantasukho loko,  atthi ākāravatī paṭipadā ekantasukhassa lokassa  sacchikiriyāyā''ti? ``atthi ^a^P2.0037^ea^ kho, udāyi,  ekantasukho loko, atthi ākāravatī paṭipadā ekantasukhassa  lokassa sacchikiriyāyā''ti.<br/><br/>[03] ``katamā pana sā, bhante, ākāravatī paṭipadā ekantasukhassa  lokassa sacchikiriyāyā''ti? ``idhudāyi, bhikkhu vivicceva  kāmehi...pe0... paṭhamaṃ jhānaṃ upasampajja viharati; vitakkavicārānaṃ  vūpasamā... dutiyaṃ jhānaṃ upasampajja viharati; pītiyā ca virāgā...   tatiyaṃ jhānaṃ upasampajja viharati -- ayaṃ kho sā, udāyi, ākāravatī   paṭipadā ekantasukhassa lokassa sacchikiriyāyā''ti.<br/><br/>[03] ``na {kiṃ nu (syā0 kaṃ0 ka0)} kho sā, bhante, ākāravatī paṭipadā ekantasukhassa  lokassa sacchikiriyāya, sacchikato hissa, bhante, ettāvatā  ekantasukho loko hotī''ti. ``na khvāssa, udāyi, ettāvatā  ekantasukho loko sacchikato hoti; ākāravatītveva sā paṭipadā  ekantasukhassa lokassa sacchikiriyāyā''ti.<br/><br/>[03] evaṃ ^a^V2.0239^ea^ vutte, sakuludāyissa paribbājakassa parisā unnādinī  uccāsaddamahāsaddā ahosi -- ``ettha mayaṃ anassāma sācariyakā,  ettha mayaṃ anassāma {panassāma (sī0)} sācariyakā! na mayaṃ ito bhiyyo uttaritaraṃ  pajānāmā''ti.<br/><br/>[03] atha kho sakuludāyī paribbājako te paribbājake appasadde ^a^T2.0363^ea^  katvā bhagavantaṃ etadavoca -- ``kittāvatā panāssa, bhante,  ekantasukho loko sacchikato hotī''ti? ``idhudāyi, bhikkhu  sukhassa ca pahānā...pe0... catutthaṃ jhānaṃ...  upasampajja viharati. yā tā devatā ekantasukhaṃ lokaṃ upapannā tāhi  devatāhi saddhiṃ santiṭṭhati sallapati sākacchaṃ samāpajjati. ettāvatā  khvāssa, udāyi, ekantasukho loko sacchikato hotī''ti. <br/><br/>[03] 276^b^.^eb^ ``etassa nūna, bhante, ekantasukhassa lokassa  sacchikiriyāhetu bhikkhū bhagavati brahmacariyaṃ carantī''ti? ``na  kho, udāyi, ekantasukhassa lokassa sacchikiriyāhetu bhikkhū mayi  brahmacariyaṃ caranti. atthi kho, udāyi ^a^M2.0229^ea^, aññeva dhammā uttaritarā  ca paṇītatarā ca yesaṃ sacchikiriyāhetu bhikkhū mayi brahmacariyaṃ  carantī''ti.<br/><br/>[03] ``katame ^a^P2.0038^ea^ pana te, bhante, dhammā uttaritarā  ca paṇītatarā ca yesaṃ sacchikiriyāhetu bhikkhū bhagavati brahmacariyaṃ  carantī''ti? ``idhudāyi, tathāgato loke uppajjati arahaṃ  sammāsambuddho vijjācaraṇasampanno sugato lokavidū anuttaro  purisadammasārathi satthā devamanussānaṃ buddho bhagavā...pe0... so ime  pañca nīvaraṇe pahāya cetaso upakkilese paññāya dubbalīkaraṇe  vivicceva kāmehi...pe0... paṭhamaṃ jhānaṃ upasampajja viharati.  ayampi kho, udāyi, dhammo uttaritaro ca paṇītataro ca yassa  sacchikiriyāhetu bhikkhū mayi brahmacariyaṃ caranti''.<br/><br/>[03] ``puna caparaṃ, udāyi, bhikkhu vitakkavicārānaṃ ^a^T2.0364^ea^ vūpasamā...pe0... dutiyaṃ  jhānaṃ... tatiyaṃ jhānaṃ... catutthaṃ jhānaṃ upasampajja viharati. ayampi  kho, udāyi, dhammo uttaritaro ca paṇītataro ca yassa  sacchikiriyāhetu bhikkhū mayi brahmacariyaṃ caranti.<br/><br/>[03] ``so ^a^V2.0240^ea^ evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte  pubbenivāsānussatiñāṇāya cittaṃ abhininnāmeti. so anekavihitaṃ  pubbenivāsaṃ anussarati, seyyathidaṃ -- ekampi jātiṃ dvepi  jātiyo...pe0... iti sākāraṃ sauddesaṃ anekavihitaṃ pubbenivāsaṃ  anussarati. ayampi kho, udāyi, dhammo uttaritaro ca paṇītataro  ca yassa sacchikiriyāhetu bhikkhū mayi brahmacariyaṃ caranti.<br/><br/>[03] ``so evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte sattānaṃ  cutūpapātañāṇāya cittaṃ abhininnāmeti. so dibbena cakkhunā  visuddhena atikkantamānusakena satte passati cavamāne upapajjamāne hīne  paṇīte suvaṇṇe dubbaṇṇe sugate duggate...pe0... yathākammūpage satte  pajānāti. ayampi kho, udāyi, dhammo uttaritaro ca paṇītataro  ca yassa sacchikiriyāhetu bhikkhū mayi brahmacariyaṃ caranti.<br/><br/>[03] ``so evaṃ samāhite citte parisuddhe pariyodāte anaṅgaṇe  vigatūpakkilese mudubhūte kammaniye ṭhite āneñjappatte āsavānaṃ  khayañāṇāya ^a^M2.0230^ea^ cittaṃ abhininnāmeti ^a^T2.0365^ea^. so `idaṃ dukkha'nti yathābhūtaṃ  pajānāti, `ayaṃ dukkhasamudayo'ti...pe0... `ayaṃ dukkhanirodho'ti...   `ayaṃ dukkhanirodhagāminī paṭipadā'ti... `ime   āsavā'ti yathābhūtaṃ pajānāti, `ayaṃ āsavasamudayo'ti... ^a^P2.0039^ea^   `ayaṃ āsavanirodho'ti... `ayaṃ āsavanirodhagāminī paṭipadā'ti   yathābhūtaṃ pajānāti. tassa evaṃ  jānato evaṃ passato kāmāsavāpi cittaṃ vimuccati, bhavāsavāpi cittaṃ  vimuccati, avijjāsavāpi cittaṃ vimuccati. vimuttasmiṃ vimuttamiti  ñāṇaṃ hoti. `khīṇā jāti, vusitaṃ brahmacariyaṃ, kataṃ karaṇīyaṃ,  nāparaṃ itthattāyā'ti pajānāti. ayampi kho, udāyi, dhammo  uttaritaro ca paṇītataro ca yassa sacchikiriyāhetu bhikkhū mayi  brahmacariyaṃ caranti. ime kho, udāyi, dhammā uttaritarā ca  paṇītatarā ca yesaṃ sacchikiriyāhetu bhikkhū mayi brahmacariyaṃ  carantī''ti. <br/><br/>[03] 277^b^.^eb^ evaṃ vutte, sakuludāyī paribbājako bhagavantaṃ  etadavoca -- ``abhikkantaṃ, bhante ^a^V2.0241^ea^, abhikkantaṃ, bhante! seyyathāpi,  bhante, nikkujjitaṃ vā ukkujjeyya, paṭicchannaṃ vā vivareyya, mūḷhassa vā  maggaṃ ācikkheyya, andhakāre vā telapajjotaṃ dhāreyya -- `cakkhumanto  rūpāni dakkhantī'ti; evamevaṃ bhagavatā anekapariyāyena dhammo  pakāsito. esāhaṃ, bhante, bhagavantaṃ saraṇaṃ gacchāmi dhammañca  bhikkhusaṅghañca. labheyyāhaṃ, bhante, bhagavato santike pabbajjaṃ,  labheyyaṃ upasampada''nti.<br/><br/>[03] evaṃ ^a^T2.0366^ea^ vutte, sakuludāyissa paribbājakassa parisā sakuludāyiṃ  paribbājakaṃ etadavocuṃ -- ``mā bhavaṃ, udāyi, samaṇe gotame  brahmacariyaṃ cari; mā bhavaṃ, udāyi, ācariyo hutvā antevāsīvāsaṃ  vasi. seyyathāpi nāma udakamaṇiko {maṇiko (sī0 pī0 ka0)} hutvā udañcaniko  {uddekaniko (sī0 syā0 kaṃ0 pī0)} assa, evaṃ  sampadamidaṃ {evaṃ sampadametaṃ (sī0 pī0)} bhoto udāyissa bhavissati. mā bhavaṃ, udāyi, samaṇe  gotame brahmacariyaṃ cari; mā bhavaṃ, udāyi, ācariyo hutvā  antevāsīvāsaṃ vasī''ti. iti hidaṃ sakuludāyissa paribbājakassa  parisā sakuludāyiṃ paribbājakaṃ antarāyamakāsi bhagavati  brahmacariyeti. <br/><br/>[06] cūḷasakuludāyisuttaṃ niṭṭhitaṃ navamaṃ. 


volume: 31
item: 30
title: mahāsakuludāyisuttaṃ^samaṇamuṇḍikasuttaṃ^cūḷasakuludāyisuttaṃ^vekhanasasuttaṃ^
content:
  [03] 278^b^.^eb^ evaṃ ^a^T2.0367^ea^ ^a^M2.0231^ea^ ^a^V2.0242^ea^ ^a^P2.0040^ea^ me sutaṃ -- ekaṃ samayaṃ  bhagavā sāvatthiyaṃ viharati jetavane anāthapiṇḍikassa ārāme. atha  kho vekhanaso {vekhanasso (sī0 pī0)} paribbājako yena bhagavā tenupasaṅkami; upasaṅkamitvā  bhagavatā saddhiṃ sammodi. sammodanīyaṃ kathaṃ sāraṇīyaṃ vītisāretvā  ekamantaṃ aṭṭhāsi. ekamantaṃ ṭhito kho vekhanaso paribbājako  bhagavato santike udānaṃ udānesi -- ``ayaṃ paramo vaṇṇo, ayaṃ  paramo vaṇṇo''ti.<br/><br/>[03] ``kiṃ pana tvaṃ, kaccāna, evaṃ vadesi -- `ayaṃ paramo vaṇṇo,  ayaṃ paramo vaṇṇo'ti? katamo, kaccāna, so paramo vaṇṇo''ti?<br/><br/>[03] ``yasmā, bho gotama, vaṇṇā añño vaṇṇo uttaritaro vā  paṇītataro vā natthi so paramo vaṇṇo''ti.<br/><br/>[03] ``katamo pana so, kaccāna, vaṇṇo yasmā vaṇṇā añño  vaṇṇo uttaritaro vā paṇītataro vā natthī''ti?<br/><br/>[03] ``yasmā, bho gotama, vaṇṇā añño vaṇṇo uttaritaro vā  paṇītataro vā natthi so paramo vaṇṇo''ti.<br/><br/>[03] ``dīghāpi kho te esā, kaccāna, phareyya -- `yasmā, bho  gotama, vaṇṇā añño vaṇṇo uttaritaro vā paṇītataro vā natthi so  paramo vaṇṇo'ti vadesi, tañca vaṇṇaṃ na paññapesi. seyyathāpi,  kaccāna, puriso evaṃ vadeyya -- `ahaṃ yā imasmiṃ janapade ^a^T2.0368^ea^  janapadakalyāṇī, taṃ icchāmi taṃ kāmemī'ti. tamenaṃ evaṃ vadeyyuṃ --  `ambho purisa, yaṃ tvaṃ janapadakalyāṇiṃ icchasi kāmesi, jānāsi  taṃ janapadakalyāṇiṃ -- khattiyī vā brāhmaṇī vā vessī ^a^V2.0243^ea^ vā suddī  vā'ti? iti puṭṭho `no'ti vadeyya. tamenaṃ evaṃ vadeyyuṃ -- `ambho  purisa, yaṃ tvaṃ janapadakalyāṇiṃ icchasi kāmesi, jānāsi taṃ  janapadakalyāṇiṃ `evaṃnāmā evaṃgottāti vāti...pe0... dīghā vā  rassā vā majjhimā vā kāḷī vā sāmā vā maṅguracchavī vāti...  amukasmiṃ gāme vā nigame vā nagare vā'ti? iti puṭṭho `no'ti  vadeyya. tamenaṃ evaṃ vadeyyuṃ -- `ambho purisa, yaṃ tvaṃ na jānāsi  na passasi, taṃ tvaṃ icchasi kāmesī'''ti? iti puṭṭho `āmā'ti  vadeyya.<br/><br/>[03] ``taṃ kiṃ ^a^P2.0041^ea^ maññasi, kaccāna, nanu evaṃ sante  tassa purisassa appāṭihīrakataṃ bhāsitaṃ sampajjatī''ti? ``addhā  kho, bho gotama, evaṃ sante tassa purisassa appāṭihīrakataṃ ^a^M2.0232^ea^ bhāsitaṃ  sampajjatī''ti. ``evameva kho tvaṃ, kaccāna, `yasmā, bho gotama,  vaṇṇā añño vaṇṇo uttaritaro vā paṇītataro vā natthi so paramo  vaṇṇo'ti vadesi; tañca vaṇṇaṃ na paññapesī''ti. ``seyyathāpi, bho  gotama, maṇi veḷuriyo subho jātimā aṭṭhaṃso suparikammakato  paṇḍukambale nikkhitto bhāsate ca tapate ca virocati ca, evaṃ vaṇṇo  attā hoti arogo paraṃ maraṇā''ti. <br/><br/>[03] 279^b^.^eb^ ``taṃ kiṃ maññasi, kaccāna, yo vā maṇi  veḷuriyo subho ^a^T2.0369^ea^ jātimā aṭṭhaṃso suparikammakato paṇḍukambale  nikkhitto bhāsate ca tapate ca virocati ca, yo vā  rattandhakāratimisāya kimi khajjopanako imesaṃ ubhinnaṃ vaṇṇānaṃ  katamo vaṇṇo abhikkantataro ca paṇītataro cā''ti? ``yvāyaṃ, bho  gotama, rattandhakāratimisāya kimi khajjopanako, ayaṃ imesaṃ ubhinnaṃ  vaṇṇānaṃ abhikkantataro ca paṇītataro cā''ti.<br/><br/>[03] ``taṃ kiṃ maññasi, kaccāna, yo vā rattandhakāratimisāya  kimi khajjopanako, yo vā rattandhakāratimisāya telappadīpo, imesaṃ  ubhinnaṃ vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bho gotama, rattandhakāratimisāya telappadīpo, ayaṃ imesaṃ  ubhinnaṃ vaṇṇānaṃ abhikkantataro ca paṇītataro cā''ti.<br/><br/>[03] ``taṃ kiṃ maññasi, kaccāna, yo vā rattandhakāratimisāya  telappadīpo, yo vā rattandhakāratimisāya ^a^V2.0244^ea^ mahāaggikkhandho, imesaṃ  ubhinnaṃ vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bho gotama, rattandhakāratimisāya mahāaggikkhandho, ayaṃ  imesaṃ ubhinnaṃ vaṇṇānaṃ abhikkantataro ca paṇītataro cā''ti.<br/><br/>[03] ``taṃ kiṃ maññasi, kaccāna, yo vā rattandhakāratimisāya  mahāaggikkhandho, yā vā rattiyā paccūsasamayaṃ viddhe ^a^P2.0042^ea^  vigatavalāhake deve osadhitārakā, imesaṃ ubhinnaṃ vaṇṇānaṃ  katamo vaṇṇo abhikkantataro ca paṇītataro cā''ti? ``yvāyaṃ, bho  gotama, rattiyā paccūsasamayaṃ ^a^T2.0370^ea^ viddhe vigatavalāhake deve osadhitārakā,  ayaṃ imesaṃ ubhinnaṃ vaṇṇānaṃ abhikkantataro ca paṇītataro cā''ti.  ``taṃ kiṃ maññasi, kaccāna, yā vā rattiyā paccūsasamayaṃ viddhe  vigatavalāhake deve osadhitārakā, yo vā tadahuposathe pannarase viddhe  vigatavalāhake ^a^M2.0233^ea^ deve abhido aḍḍharattasamayaṃ cando, imesaṃ ubhinnaṃ  vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bho gotama, tadahuposathe pannarase viddhe vigatavalāhake deve  abhido aḍḍharattasamayaṃ cando, ayaṃ imesaṃ ubhinnaṃ vaṇṇānaṃ  abhikkantataro ca paṇītataro cā''ti. ``taṃ kiṃ maññasi, kaccāna, yo  vā tadahuposathe pannarase viddhe vigatavalāhake deve abhido  aḍḍharattasamayaṃ cando, yo vā vassānaṃ pacchime māse saradasamaye  viddhe vigatavalāhake deve abhido majjhanhikasamayaṃ sūriyo, imesaṃ  ubhinnaṃ vaṇṇānaṃ katamo vaṇṇo abhikkantataro ca paṇītataro cā''ti?  ``yvāyaṃ, bho gotama, vassānaṃ pacchime māse saradasamaye viddhe  vigatavalāhake deve abhido majjhanhikasamayaṃ sūriyo -- ayaṃ imesaṃ  ubhinnaṃ vaṇṇānaṃ abhikkantataro ca paṇītataro cā''ti. ``ato kho te,  kaccāna, bahū hi bahutarā devā ye imesaṃ candimasūriyānaṃ ābhā  nānubhonti, tyāhaṃ pajānāmi. atha ca panāhaṃ na vadāmi -- `yasmā  vaṇṇā añño vaṇṇo uttaritaro ca paṇītataro ^a^T2.0371^ea^ ca natthī'ti. atha  ca pana tvaṃ, kaccāna, `yvāyaṃ vaṇṇo kiminā khajjopanakena  nihīnataro ca patikiṭṭhataro ca so paramo vaṇṇo'ti vadesi; tañca  vaṇṇaṃ na paññapesi''. <br/><br/>[03] 280^b^.^eb^ ``pañca kho ime, kaccāna, kāmaguṇā. katame  pañca? cakkhuviññeyyā rūpā iṭṭhā kantā manāpā piyarūpā  kāmūpasaṃhitā rajanīyā, sotaviññeyyā saddā...pe0... ghānaviññeyyā  gandhā... jivhāviññeyyā rasā... kāyaviññeyyā phoṭṭhabbā iṭṭhā  ^a^P2.0043^ea^ kantā manāpā ^a^V2.0245^ea^ piyarūpā kāmūpasaṃhitā rajanīyā --  ime kho, kaccāna, pañca kāmaguṇā. yaṃ kho, kaccāna, ime pañca  kāmaguṇe paṭicca uppajjati sukhaṃ somanassaṃ idaṃ vuccati kāmasukhaṃ.  iti kāmehi kāmasukhaṃ, kāmasukhā kāmaggasukhaṃ tattha  aggamakkhāyatī''ti.<br/><br/>[03] evaṃ vutte, vekhanaso paribbājako bhagavantaṃ etadavoca --  ``acchariyaṃ, bho gotama, abbhutaṃ, bho gotama! yāva subhāsitaṃ cidaṃ  bhotā gotamena -- `kāmehi kāmasukhaṃ, kāmasukhā kāmaggasukhaṃ tattha  aggamakkhāyatī'ti. (`kāmehi, bho gotama, kāmasukhaṃ, kāmasukhā  kāmaggasukhaṃ, tattha aggamakkhāyatī'ti) {( ) sī0 syā0 kaṃ0  pī0 potthakesu natthi} -- ``dujjānaṃ kho etaṃ,  kaccāna, tayā ^a^M2.0234^ea^ aññadiṭṭhikena aññakhantikena aññarucikena  aññatrayogena aññatrācariyakena -- kāmā {kāmaṃ (sī0 syā0 kaṃ0 pī0)} vā kāmasukhaṃ vā  kāmaggasukhaṃ vā. ye kho te, kaccāna, bhikkhū arahanto khīṇāsavā  vusitavanto katakaraṇīyā ohitabhārā anuppattasadatthā  parikkhīṇabhavasaṃyojanā sammadaññā vimuttā te kho ^a^T2.0372^ea^ etaṃ jāneyyuṃ --  kāmā vā kāmasukhaṃ vā kāmaggasukhaṃ vā''ti. <br/><br/>[03] 281^b^.^eb^ evaṃ vutte, vekhanaso paribbājako kupito  anattamano bhagavantaṃyeva khuṃsento bhagavantaṃyeva vambhento bhagavantaṃyeva  vadamāno ``samaṇo {samaṇo ca (sī0 pī0)} gotamo pāpito bhavissatī''ti bhagavantaṃ  etadavoca -- ``evameva panidhekacce {panidheke (sī0 pī0), panimeke  (uparisubhasutte)} samaṇabrāhmaṇā ajānantā pubbantaṃ,  apassantā aparantaṃ atha ca pana `khīṇā jāti, vusitaṃ brahmacariyaṃ,  kataṃ karaṇīyaṃ, nāparaṃ itthattāyāti -- pajānāmā'ti -- paṭijānanti  {itthattāyāti paṭijānanti (pī0)}.  tesamidaṃ bhāsitaṃ hassakaṃyeva sampajjati, nāmakaṃyeva sampajjati,  rittakaṃyeva sampajjati, tucchakaṃyeva sampajjatī''ti. ``ye kho te,  kaccāna, samaṇabrāhmaṇā ajānantā pubbantaṃ ^a^P2.0044^ea^,  apassantā aparantaṃ, `khīṇā jāti, vusitaṃ brahmacariyaṃ, kataṃ  karaṇīyaṃ, nāparaṃ itthattāyāti -- pajānāmā'ti -- paṭijānanti; tesaṃ  soyeva {tesaṃ tesāyaṃ (sī0), tesaṃyeva so (?)} sahadhammiko niggaho hoti.  api ca, kaccāna, tiṭṭhatu  pubbanto, tiṭṭhatu aparanto. etu viññū puriso asaṭho amāyāvī  ujujātiko, ahamanusāsāmi ahaṃ dhammaṃ desemi. yathānusiṭṭhaṃ tathā  paṭipajjamāno {yathānusiṭṭhaṃ paṭipajjamāno (?)} nacirasseva sāmaññeva ñassati sāmaṃ dakkhiti -- evaṃ  kira sammā {evaṃ kirāyasmā (syā0 ka0)} bandhanā vippamokkho hoti, yadidaṃ avijjā bandhanā.  seyyathāpi, kaccāna, daharo kumāro mando uttānaseyyako  kaṇṭhapañcamehi bandhanehi baddho assa suttabandhanehi; tassa vuddhimanvāya  indriyānaṃ paripākamanvāya ^a^T2.0373^ea^ tāni bandhanāni mucceyyuṃ; so  mokkhomhīti kho jāneyya no ca bandhanaṃ ^a^V2.0246^ea^. evameva kho, kaccāna,  etu viññū puriso asaṭho amāyāvī ujujātiko, ahamanusāsāmi,  ahaṃ dhammaṃ desemi; yathānusiṭṭhaṃ tathā paṭipajjamāno nacirasseva  sāmaññe ñassati ^a^M2.0235^ea^, sāmaṃ dakkhiti -- `evaṃ kira sammā bandhanā  vippamokkho hoti, yadidaṃ avijjā bandhanā'''ti.<br/><br/>[03] evaṃ vutte, vekhanaso paribbājako bhagavantaṃ etadavoca --  ``abhikkantaṃ, bho gotama...pe0... upāsakaṃ maṃ bhavaṃ gotamo dhāretu  ajjatagge pāṇupetaṃ saraṇaṃ gata''nti. <br/><br/>[06] vekhanasasuttaṃ niṭṭhitaṃ dasamaṃ. <br/><br/>[06] paribbājakavaggo niṭṭhito tatiyo. <br/><br/>[01] tassuddānaṃ -- <br/><br/>[21] puṇḍarī-aggisaha-kathināmo, dīghanakho puna  bhāradvājagotto. <br/><br/>[22] sandakaudāyimuṇḍikaputto, maṇiko tathākaccāno varavaggo.. 


volume: 31
item: 31
title: samaṇamuṇḍikasuttaṃ^cūḷasakuludāyisuttaṃ^rājavaggo^ghaṭikārasuttaṃ^
content:
  [03] 282^b^.^eb^ ^a^M2.0236^ea^ evaṃ ^a^T2.0374^ea^ ^a^V2.0247^ea^ ^a^P2.0045^ea^ me   sutaṃ -- ekaṃ samayaṃ  bhagavā kosalesu cārikaṃ carati mahatā bhikkhusaṅghena saddhiṃ. atha  kho bhagavā maggā okkamma aññatarasmiṃ padese sitaṃ pātvākāsi.  atha kho āyasmato ānandassa etadahosi -- ``ko nu kho hetu,  ko paccayo bhagavato sitassa pātukammāya? na akāraṇena {na akāraṇe  (sī0)} tathāgatā  sitaṃ pātukarontī''ti. atha kho āyasmā ānando ekaṃsaṃ cīvaraṃ {uttarāsaṅga  (syā0 kaṃ0)}  katvā yena bhagavā tenañjaliṃ paṇāmetvā bhagavantaṃ etadavoca -- ``ko  nu kho, bhante, hetu, ko paccayo bhagavato sitassa pātukammāya? na  akāraṇena tathāgatā sitaṃ pātukarontī''ti. ``bhūtapubbaṃ, ānanda,  imasmiṃ padese vegaḷiṅgaṃ {vehaliṅgaṃ (sī0), vebhaligaṃ (syā0 kaṃ0), vebhaliṅgaṃ  (pī0)} nāma gāmanigamo ahosi iddho ceva phīto  ca bahujano ākiṇṇamanusso. vegaḷiṅgaṃ kho, ānanda, gāmanigamaṃ  kassapo bhagavā arahaṃ sammāsambuddho upanissāya vihāsi. idha  sudaṃ, ānanda, kassapassa bhagavato arahato sammāsambuddhassa ārāmo  ahosi. idha sudaṃ, ānanda, kassapo bhagavā arahaṃ sammāsambuddho  nisinnako bhikkhusaṅghaṃ ovadatī''ti. atha ^a^T2.0375^ea^ kho āyasmā ānando  catugguṇaṃ saṅghāṭiṃ paññapetvā bhagavantaṃ etadavoca -- ``tena hi,  bhante, bhagavā nisīdatu ettha. ayaṃ bhūmipadeso dvīhi arahantehi  sammāsambuddhehi paribhutto bhavissatī''ti. nisīdi bhagavā paññatte  āsane. nisajja kho bhagavā āyasmantaṃ ānandaṃ āmantesi --<br/><br/>[03] ``bhūtapubbaṃ, ānanda, imasmiṃ padese vegaḷiṅgaṃ nāma  gāmanigamo ahosi iddho ceva phīto ca bahujano ākiṇṇamanusso.  vegaḷiṅgaṃ kho, ānanda, gāmanigamaṃ kassapo bhagavā arahaṃ  sammāsambuddho upanissāya vihāsi. idha sudaṃ, ānanda, kassapassa  bhagavato arahato sammāsambuddhassa ^a^V2.0248^ea^ ārāmo ahosi. idha sudaṃ,  ānanda, kassapo bhagavā arahaṃ sammāsambuddho nisinnako bhikkhusaṅghaṃ  ^a^P2.0046^ea^ ovadati. <br/><br/>[03] 283^b^.^eb^ ``vegaḷiṅge kho, ānanda, gāmanigame  ghaṭikāro {ghaṭīkāro (sī0 pī0)} nāma kumbhakāro kassapassa bhagavato arahato  sammāsambuddhassa upaṭṭhāko ahosi ^a^M2.0237^ea^ aggupaṭṭhāko. ghaṭikārassa kho,  ānanda, kumbhakārassa jotipālo nāma māṇavo sahāyo ahosi  piyasahāyo. atha kho, ānanda, ghaṭikāro kumbhakāro jotipālaṃ  māṇavaṃ āmantesi -- `āyāma, samma jotipāla, kassapaṃ bhagavantaṃ  arahantaṃ sammāsambuddhaṃ dassanāya upasaṅkamissāma. sādhusammatañhi  me tassa bhagavato dassanaṃ arahato sammāsambuddhassā'ti. evaṃ vutte,  ānanda, jotipālo māṇavo ghaṭikāraṃ kumbhakāraṃ etadavoca -- `alaṃ,  samma ghaṭikāra. kiṃ pana tena muṇḍakena samaṇakena ^a^T2.0376^ea^ diṭṭhenā'ti?  dutiyampi kho, ānanda...pe0... tatiyampi kho, ānanda, ghaṭikāro  kumbhakāro jotipālaṃ māṇavaṃ etadavoca -- `āyāma, samma  jotipāla, kassapaṃ bhagavantaṃ arahantaṃ sammāsambuddhaṃ dassanāya  upasaṅkamissāma. sādhusammatañhi me tassa bhagavato dassanaṃ arahato  sammāsambuddhassā'ti. tatiyampi kho, ānanda, jotipālo māṇavo  ghaṭikāraṃ kumbhakāraṃ etadavoca -- `alaṃ, samma ghaṭikāra. kiṃ pana  tena muṇḍakena samaṇakena diṭṭhenā'ti? `tena hi, samma jotipāla,  sottisināniṃ {sottiṃ sināniṃ (sī0 pī0), sottisinānaṃ (syā0 kaṃ0 ka0)} ādāya  {āhara (ka0)} nadiṃ gamissāma sināyitu'nti. `evaṃ  sammā'ti kho, ānanda, jotipālo māṇavo ghaṭikārassa  kumbhakārassa paccassosi. atha kho, ānanda, ghaṭikāro ca  kumbhakāro jotipālo ca māṇavo sottisināniṃ ādāya nadiṃ  agamaṃsu sināyituṃ'. <br/><br/>[03] 284^b^.^eb^ ``atha kho, ānanda, ghaṭikāro kumbhakāro  jotipālaṃ māṇavaṃ āmantesi -- `ayaṃ, samma jotipāla, kassapassa  bhagavato arahato sammāsambuddhassa avidūre ārāmo. āyāma, samma  jotipāla, kassapaṃ bhagavantaṃ arahantaṃ sammāsambuddhaṃ dassanāya  upasaṅkamissāma. sādhusammatañhi me tassa bhagavato dassanaṃ arahato  sammāsambuddhassā'ti. evaṃ vutte, ānanda, jotipālo māṇavo  ghaṭikāraṃ kumbhakāraṃ etadavoca -- `alaṃ, samma ghaṭikāra. kiṃ pana  tena ^a^P2.0047^ea^ muṇḍakena samaṇakena ^a^T2.0377^ea^ diṭṭhenā'ti? dutiyampi  kho, ānanda...pe0... tatiyampi kho, ānanda, ghaṭikāro kumbhakāro  jotipālaṃ māṇavaṃ etadavoca -- `ayaṃ, samma jotipāla, kassapassa  bhagavato ^a^V2.0249^ea^ arahato sammāsambuddhassa avidūre ārāmo. āyāma, samma  jotipāla, kassapaṃ bhagavantaṃ arahantaṃ sammāsambuddhaṃ dassanāya ^a^M2.0238^ea^   upasaṅkamissāma. sādhusammatañhi me tassa bhagavato dassanaṃ arahato  sammāsambuddhassā'ti. tatiyampi kho, ānanda, jotipālo māṇavo  ghaṭikāraṃ kumbhakāraṃ etadavoca -- `alaṃ, samma ghaṭikāra. kiṃ pana  tena muṇḍakena samaṇakena diṭṭhenā'ti? atha kho, ānanda, ghaṭikāro  kumbhakāro jotipālaṃ māṇavaṃ ovaṭṭikāyaṃ parāmasitvā etadavoca --  `ayaṃ, samma jotipāla, kassapassa bhagavato arahato sammāsambuddhassa  avidūre ārāmo. āyāma, samma jotipāla, kassapaṃ bhagavantaṃ  arahantaṃ sammāsambuddhaṃ dassanāya upasaṅkamissāma. sādhusammatañhi  me tassa bhagavato dassanaṃ arahato sammāsambuddhassā'ti. atha kho,  ānanda, jotipālo māṇavo ovaṭṭikaṃ vinivaṭṭetvā {viniveṭhetvā (sī0 syā0  kaṃ0 pī0)} ghaṭikāraṃ  kumbhakāraṃ etadavoca -- `alaṃ, samma ghaṭikāra. kiṃ pana tena  muṇḍakena samaṇakena diṭṭhenā'ti? atha kho, ānanda, ghaṭikāro  kumbhakāro jotipālaṃ māṇavaṃ sīsaṃnhātaṃ {sasīsaṃ nahātaṃ (sī0), sīsanhātaṃ  (syā0 kaṃ0)} kesesu parāmasitvā etadavoca  -- `ayaṃ, samma jotipāla, kassapassa bhagavato arahato  sammāsambuddhassa avidūre ārāmo. āyāma, samma jotipāla,  kassapaṃ bhagavantaṃ arahantaṃ sammāsambuddhaṃ dassanāya upasaṅkamissāma ^a^T2.0378^ea^.  sādhusammatañhi me tassa bhagavato dassanaṃ arahato  sammāsambuddhassā'ti. atha kho, ānanda, jotipālassa māṇavassa  etadahosi -- `acchariyaṃ vata, bho, abbhutaṃ vata, bho! yatra hi  nāmāyaṃ ghaṭikāro kumbhakāro ittarajacco samāno amhākaṃ  sīsaṃnhātānaṃ kesesu parāmasitabbaṃ maññissati; na vatidaṃ kira  orakaṃ maññe bhavissatī'ti; ghaṭikāraṃ kumbhakāraṃ etadavoca --  `yāvatādohipi {yāvetadohipi (sī0 syā0 kaṃ0 pī0)}, samma ghaṭikārā'ti? `yāvatādohipi, samma  jotipāla. tathā hi pana me ^a^P2.0048^ea^ sādhusammataṃ tassa  bhagavato dassanaṃ arahato sammāsambuddhassā'ti. `tena hi, samma  ghaṭikāra, muñca; gamissāmā'ti. <br/><br/>[03] 285^b^.^eb^ ``atha kho, ānanda, ghaṭikāro ca kumbhakāro  jotipālo ca māṇavo yena kassapo bhagavā arahaṃ sammāsambuddho  tenupasaṅkamiṃsu; upasaṅkamitvā ghaṭikāro kumbhakāro kassapaṃ bhagavantaṃ  arahantaṃ sammāsambuddhaṃ abhivādetvā ekamantaṃ nisīdi. jotipālo  pana māṇavo kassapena ^a^M2.0239^ea^ bhagavatā arahatā sammāsambuddhena saddhiṃ sammodi.  sammodanīyaṃ kathaṃ sāraṇīyaṃ vītisāretvā ekamantaṃ nisīdi.  ekamantaṃ nisinno kho, ānanda, ghaṭikāro kumbhakāro kassapaṃ  bhagavantaṃ arahantaṃ sammāsambuddhaṃ etadavoca -- `ayaṃ me, bhante,  jotipālo māṇavo sahāyo piyasahāyo. imassa bhagavā dhammaṃ  desetū'ti. atha kho, ānanda, kassapo bhagavā ^a^V2.0250^ea^ arahaṃ sammāsambuddho  ghaṭikārañca ^a^T2.0379^ea^ kumbhakāraṃ jotipālañca māṇavaṃ dhammiyā kathāya  sandassesi samādapesi samuttejesi sampahaṃsesi. atha kho, ānanda,  ghaṭikāro ca kumbhakāro jotipālo ca māṇavo kassapena bhagavatā  arahatā sammāsambuddhena dhammiyā kathāya sandassitā samādapitā  samuttejitā sampahaṃsitā kassapassa bhagavato arahato sammāsambuddhassa  bhāsitaṃ abhinanditvā anumoditvā uṭṭhāyāsanā kassapaṃ bhagavantaṃ  arahantaṃ sammāsambuddhaṃ abhivādetvā padakkhiṇaṃ katvā pakkamiṃsu. <br/><br/>[03] 286^b^.^eb^ ``atha kho, ānanda, jotipālo māṇavo  ghaṭikāraṃ kumbhakāraṃ etadavoca -- `imaṃ nu tvaṃ, samma ghaṭikāra, dhammaṃ  suṇanto atha ca pana agārasmā anagāriyaṃ na pabbajissasī'ti?  `nanu maṃ, samma jotipāla, jānāsi, andhe jiṇṇe mātāpitaro  posemī'ti? `tena hi, samma ghaṭikāra, ahaṃ agārasmā anagāriyaṃ  pabbajissāmī'ti. atha kho, ānanda, ghaṭikāro ca kumbhakāro  jotipālo ca māṇavo yena kassapo bhagavā arahaṃ sammāsambuddho  tenupasaṅkamiṃsu ^a^P2.0049^ea^; upasaṅkamitvā kassapaṃ bhagavantaṃ  arahantaṃ sammāsambuddhaṃ abhivādetvā ekamantaṃ nisīdiṃsu. ekamantaṃ  nisinno kho, ānanda, ghaṭikāro kumbhakāro kassapaṃ bhagavantaṃ  arahantaṃ sammāsambuddhaṃ etadavoca -- `ayaṃ me, bhante, jotipālo  māṇavo sahāyo piyasahāyo. imaṃ bhagavā pabbājetū'ti. alattha  kho, ānanda, jotipālo māṇavo ^a^T2.0380^ea^ kassapassa bhagavato arahato  sammāsambuddhassa santike pabbajjaṃ, alattha upasampadaṃ. <br/><br/>[03] 287^b^.^eb^ ``atha kho, ānanda, kassapo bhagavā arahaṃ  sammāsambuddho acirūpasampanne jotipāle māṇave aḍḍhamāsupasampanne  vegaḷiṅge yathābhirantaṃ viharitvā yena bārāṇasī tena cārikaṃ pakkāmi.  anupubbena cārikaṃ caramāno yena bārāṇasī tadavasari. tatra  sudaṃ, ānanda, kassapo bhagavā arahaṃ sammāsambuddho bārāṇasiyaṃ  viharati isipatane migadāye ^a^M2.0240^ea^. assosi kho, ānanda, kikī  kāsirājā -- `kassapo kira bhagavā arahaṃ sammāsambuddho bārāṇasiṃ  anuppatto bārāṇasiyaṃ viharati isipatane migadāye'ti. atha kho,  ānanda, kikī kāsirājā bhadrāni bhadrāni yānāni yojāpetvā bhadraṃ {bhadraṃ bhadraṃ  (ka0)}  yānaṃ abhiruhitvā bhadrehi bhadrehi yānehi bārāṇasiyā niyyāsi  mahaccarājānubhāvena {mahaccā rājānubhāvena (sī0), mahatā rājānubhāvena (pī0)} kassapaṃ bhagavantaṃ arahantaṃ sammāsambuddhaṃ dassanāya.  yāvatikā yānassa bhūmi yānena gantvā yānā paccorohitvā  pattikova ^a^V2.0251^ea^ yena kassapo bhagavā arahaṃ sammāsambuddho tenupasaṅkami;  upasaṅkamitvā kassapaṃ bhagavantaṃ arahantaṃ sammāsambuddhaṃ abhivādetvā  ekamantaṃ nisīdi. ekamantaṃ nisinnaṃ kho, ānanda, kikiṃ  kāsirājānaṃ kassapo bhagavā arahaṃ sammāsambuddho dhammiyā kathāya  sandassesi samādapesi samuttejesi sampahaṃsesi. atha kho, ānanda,  kikī kāsirājā ^a^T2.0381^ea^ kassapena bhagavatā arahatā sammāsambuddhena dhammiyā  kathāya sandassito samādapito samuttejito sampahaṃsito kassapaṃ  bhagavantaṃ arahantaṃ sammāsambuddhaṃ etadavoca -- `adhivāsetu ^a^P2.0050^ea^  me, bhante, bhagavā svātanāya bhattaṃ saddhiṃ bhikkhusaṅghenā'ti.  adhivāsesi kho, ānanda, kassapo bhagavā arahaṃ sammāsambuddho  tuṇhībhāvena. atha kho, ānanda, kikī kāsirājā kassapassa  bhagavato sammāsambuddhassa adhivāsanaṃ viditvā uṭṭhāyāsanā kassapaṃ  bhagavantaṃ arahantaṃ sammāsambuddhaṃ abhivādetvā padakkhiṇaṃ katvā pakkāmi.  atha kho, ānanda, kikī kāsirājā tassā rattiyā accayena  sake nivesane paṇītaṃ khādanīyaṃ bhojanīyaṃ paṭiyādāpetvā paṇḍupuṭakassa  {paṇḍumuṭīkassa (sī0 pī0), paṇḍumudikassa (syā0 kaṃ0)}  sālino vigatakāḷakaṃ anekasūpaṃ anekabyañjanaṃ, kassapassa bhagavato  arahato sammāsambuddhassa kālaṃ ārocāpesi -- `kālo, bhante,  niṭṭhitaṃ bhatta'nti. <br/><br/>[03] 288^b^.^eb^ ``atha kho, ānanda, kassapo bhagavā arahaṃ  sammāsambuddho pubbaṇhasamayaṃ nivāsetvā pattacīvaramādāya yena  kikissa kāsirañño nivesanaṃ tenupasaṅkami; upasaṅkamitvā paññatte  āsane nisīdi saddhiṃ bhikkhusaṅghena. atha kho, ānanda, kikī  kāsirājā buddhappamukhaṃ bhikkhusaṅghaṃ paṇītena khādanīyena bhojanīyena  sahatthā santappesi sampavāresi. atha ^a^M2.0241^ea^ kho, ānanda, kikī  kāsirājā kassapaṃ bhagavantaṃ ^a^T2.0382^ea^ arahantaṃ sammāsambuddhaṃ bhuttāviṃ  onītapattapāṇiṃ aññataraṃ nīcaṃ āsanaṃ gahetvā ekamantaṃ nisīdi.  ekamantaṃ nisinno kho, ānanda, kikī kāsirājā kassapaṃ bhagavantaṃ  arahantaṃ sammāsambuddhaṃ etadavoca -- `adhivāsetu me, bhante, bhagavā  bārāṇasiyaṃ vassāvāsaṃ; evarūpaṃ saṅghassa upaṭṭhānaṃ bhavissatī'ti.  `alaṃ, mahārāja. adhivuttho me vassāvāso'ti. dutiyampi kho,  ānanda... tatiyampi kho, ānanda, kikī kāsirājā kassapaṃ  bhagavantaṃ arahantaṃ sammāsambuddhaṃ etadavoca -- `adhivāsetu me, bhante,  bhagavā bārāṇasiyaṃ vassāvāsaṃ; evarūpaṃ saṅghassa upaṭṭhānaṃ  bhavissatī'ti. `alaṃ, mahārāja. adhivuttho me vassāvāso'ti.  atha kho, ānanda, kikissa kāsirañño `na me kassapo bhagavā  arahaṃ ^a^P2.0051^ea^ sammāsambuddho adhivāseti bārāṇasiyaṃ  vassāvāsa'nti ahudeva aññathattaṃ ^a^V2.0252^ea^, ahu domanassaṃ. atha kho,  ānanda, kikī kāsirājā kassapaṃ bhagavantaṃ arahantaṃ sammāsambuddhaṃ  etadavoca -- `atthi nu kho, bhante, añño koci mayā  upaṭṭhākataro'ti?<br/><br/>[03] ```atthi, mahārāja, vegaḷiṅgaṃ nāma gāmanigamo. tattha  ghaṭikāro nāma kumbhakāro; so me upaṭṭhāko aggupaṭṭhāko. tuyhaṃ kho  pana, mahārāja, na me kassapo bhagavā arahaṃ sammāsambuddho  adhivāseti bārāṇasiyaṃ vassāvāsanti attheva {atthi (sī0 pī0)} aññathattaṃ, atthi  domanassaṃ. tayidaṃ ghaṭikārassa kumbhakārassa {ghaṭikāre kumbhakāre (sī0 syā0  kaṃ0 pī0)} natthi ca na ca  bhavissati. ghaṭikāro kho, mahārāja, kumbhakāro buddhaṃ saraṇaṃ gato,  dhammaṃ saraṇaṃ ^a^T2.0383^ea^ gato, saṅghaṃ saraṇaṃ gato. ghaṭikāro kho, mahārāja,  kumbhakāro pāṇātipātā paṭivirato, adinnādānā paṭivirato,  kāmesumicchācārā paṭivirato, musāvādā paṭivirato,  surāmerayamajjapamādaṭṭhānā paṭivirato. ghaṭikāro kho, mahārāja,  kumbhakāro buddhe aveccappasādena samannāgato, dhamme aveccappasādena  samannāgato, saṅghe aveccappasādena samannāgato, ariyakantehi sīlehi  samannāgato. ghaṭikāro kho, mahārāja, kumbhakāro dukkhe  nikkaṅkho, dukkhasamudaye nikkaṅkho, dukkhanirodhe nikkaṅkho,  dukkhanirodhagāminiyā paṭipadāya nikkaṅkho. ghaṭikāro kho,  mahārāja, kumbhakāro ekabhattiko brahmacārī sīlavā kalyāṇadhammo.  ghaṭikāro kho, mahārāja, kumbhakāro nikkhittamaṇisuvaṇṇo  apetajātarūparajato ^a^M2.0242^ea^. ghaṭikāro kho, mahārāja, kumbhakāro  pannamusalo na sahatthā pathaviṃ khaṇati {kumbhakāro na musalena na sahatthā paṭhaviṃ  khaṇati (syā0 kaṃ0 pī0), kumbhakāro na musalena sahatthā pathaviñca  khaṇati (ka0)}. yaṃ hoti kūlapaluggaṃ vā  mūsikukkaro {mūsikukkuro (sī0 syā0 kaṃ0 pī0)} vā taṃ kājena āharitvā   bhājanaṃ karitvā evamāha --  ``ettha yo icchati taṇḍulapaṭibhastāni {taṇḍula pabhivattāni (sī0 pī0)} vā muggapaṭibhastāni vā  kaḷāyapaṭibhastāni vā nikkhipitvā yaṃ icchati taṃ haratū''ti.  ghaṭikāro kho, mahārāja, kumbhakāro andhe jiṇṇe ^a^P2.0052^ea^  mātāpitaro poseti. ghaṭikāro kho, mahārāja, kumbhakāro pañcannaṃ  orambhāgiyānaṃ saṃyojanānaṃ parikkhayā opapātiko tattha  parinibbāyī anāvattidhammo tasmā lokā. <br/><br/>[03] 289^b^.^eb^ ```ekamidāhaṃ ^a^T2.0384^ea^, mahārāja, samayaṃ vegaḷiṅge nāma  gāmanigame viharāmi. atha khvāhaṃ, mahārāja, pubbaṇhasamayaṃ  nivāsetvā pattacīvaramādāya yena ghaṭikārassa kumbhakārassa  mātāpitaro tenupasaṅkamiṃ; upasaṅkamitvā ghaṭikārassa kumbhakārassa  mātāpitaro etadavocaṃ -- ``handa, ko nu kho ayaṃ bhaggavo gato''ti?  ``nikkhanto kho te, bhante, upaṭṭhāko antokumbhiyā odanaṃ gahetvā  pariyogā sūpaṃ gahetvā paribhuñjā''ti. atha khvāhaṃ, mahārāja,  kumbhiyā ^a^V2.0253^ea^ odanaṃ gahetvā pariyogā sūpaṃ gahetvā paribhuñjitvā  uṭṭhāyāsanā pakkamiṃ {pakkāmiṃ (syā0 kaṃ0 pī0)}. atha kho, mahārāja, ghaṭikāro kumbhakāro yena  mātāpitaro tenupasaṅkami; upasaṅkamitvā mātāpitaro etadavoca --  ``ko kumbhiyā odanaṃ gahetvā pariyogā sūpaṃ gahetvā paribhuñjitvā  uṭṭhāyāsanā pakkanto''ti? ``kassapo, tāta, bhagavā arahaṃ sammāsambuddho  kumbhiyā odanaṃ gahetvā pariyogā sūpaṃ gahetvā paribhuñjitvā  uṭṭhāyāsanā pakkanto''ti? atha kho, mahārāja, ghaṭikārassa  kumbhakārassa etadahosi -- ``lābhā vata me, suladdhaṃ vata me, yassa me  kassapo bhagavā arahaṃ sammāsambuddho evaṃ abhivissattho''ti. atha  kho, mahārāja, ghaṭikāraṃ kumbhakāraṃ aḍḍhamāsaṃ pītisukhaṃ na vijahati {na vijahi  (sī0 syā0 kaṃ0 pī0)},  sattāhaṃ mātāpitūnaṃ. <br/><br/>[03] 290^b^.^eb^ ```ekamidāhaṃ, mahārāja, samayaṃ tattheva  vegaḷiṅge nāma gāmanigame viharāmi. atha khvāhaṃ, mahārāja,  pubbaṇhasamayaṃ nivāsetvā pattacīvaramādāya ^a^T2.0385^ea^ yena ^a^M2.0243^ea^ ghaṭikārassa  kumbhakārassa mātāpitaro tenupasaṅkamiṃ; upasaṅkamitvā ghaṭikārassa  kumbhakārassa mātāpitaro etadavocaṃ -- ``handa, ko nu kho ayaṃ  bhaggavo gato''ti? ``nikkhanto kho te, bhante, upaṭṭhāko anto  kaḷopiyā kummāsaṃ gahetvā pariyogā sūpaṃ gahetvā paribhuñjā''ti.  atha khvāhaṃ, mahārāja, kaḷopiyā kummāsaṃ gahetvā pariyogā sūpaṃ  ^a^P2.0053^ea^ gahetvā paribhuñjitvā uṭṭhāyāsanā pakkamiṃ. atha  kho, mahārāja, ghaṭikāro kumbhakāro yena mātāpitaro tenupasaṅkami;  upasaṅkamitvā mātāpitaro etadavoca -- ``ko kaḷopiyā kummāsaṃ  gahetvā pariyogā sūpaṃ gahetvā paribhuñjitvā uṭṭhāyāsanā pakkanto''ti?  ``kassapo, tāta, bhagavā arahaṃ sammāsambuddho kaḷopiyā kummāsaṃ gahetvā  pariyogā sūpaṃ gahetvā paribhuñjitvā uṭṭhāyāsanā pakkanto''ti. atha  kho, mahārāja, ghaṭikārassa kumbhakārassa etadahosi -- ``lābhā vata  me, suladdhaṃ vata me, yassa me kassapo bhagavā arahaṃ sammāsambuddho  evaṃ abhivissattho''ti. atha kho, mahārāja, ghaṭikāraṃ kumbhakāraṃ  aḍḍhamāsaṃ pītisukhaṃ na vijahati, sattāhaṃ mātāpitūnaṃ. <br/><br/>[03] 291^b^.^eb^ ```ekamidāhaṃ, mahārāja, samayaṃ tattheva  vegaḷiṅge nāma gāmanigame viharāmi. tena kho pana samayena kuṭi {gandhakuṭi  (sī0)}  ovassati. atha khvāhaṃ, mahārāja, bhikkhū āmantesiṃ -- ``gacchatha,  bhikkhave, ghaṭikārassa kumbhakārassa nivesane tiṇaṃ jānāthā''ti. evaṃ  vutte, mahārāja, te ^a^T2.0386^ea^ bhikkhū maṃ etadavocuṃ -- ``natthi kho, bhante,  ghaṭikārassa kumbhakārassa nivesane tiṇaṃ, atthi ca khvāssa āvesane ^a^V2.0254^ea^   {āvesanaṃ (sī0 syā0 kaṃ0 pī0)} tiṇacchadana'' {navacchadanaṃ (sī0)} nti.   ``gacchatha, bhikkhave, ghaṭikārassa kumbhakārassa  āvesanaṃ uttiṇaṃ karothā''ti. atha kho te, mahārāja, bhikkhū  ghaṭikārassa kumbhakārassa āvesanaṃ uttiṇamakaṃsu. atha kho,  mahārāja, ghaṭikārassa kumbhakārassa mātāpitaro te bhikkhū etadavocuṃ  -- ``ke āvesanaṃ uttiṇaṃ karontī''ti? ``bhikkhū, bhagini, kassapassa  bhagavato arahato sammāsambuddhassa kuṭi ovassatī''ti. ``haratha, bhante,  haratha, bhadramukhā''ti. atha kho, mahārāja, ghaṭikāro kumbhakāro  yena mātāpitaro tenupasaṅkami; upasaṅkamitvā mātāpitaro etadavoca  -- ``ke āvesanaṃ uttiṇamakaṃsū''ti? ``bhikkhū, tāta, kassapassa kira  bhagavato ^a^M2.0244^ea^ arahato sammāsambuddhassa kuṭi ovassatī''ti. atha kho,  mahārāja, ghaṭikārassa kumbhakārassa etadahosi -- ``lābhā vata me,  suladdhaṃ vata me, yassa me kassapo bhagavā arahaṃ sammāsambuddho evaṃ  abhivissattho''ti. atha kho, mahārāja ghaṭikāraṃ kumbhakāraṃ  ^a^P2.0054^ea^ aḍḍhamāsaṃ pītisukhaṃ na vijahati, sattāhaṃ  mātāpitūnaṃ. atha kho, mahārāja, āvesanaṃ sabbantaṃ temāsaṃ  ākāsacchadanaṃ aṭṭhāsi, na devotivassi {na cātivassi (sī0 syā0 kaṃ0  pī0)}. evarūpo ca, mahārāja,  ghaṭikāro kumbhakāro'ti. `lābhā, bhante, ghaṭikārassa kumbhakārassa,  suladdhā, bhante, ghaṭikārassa kumbhakārassa yassa bhagavā evaṃ  abhivissattho'''ti. <br/><br/>[03] 292^b^.^eb^ ``atha ^a^T2.0387^ea^ kho, ānanda, kikī kāsirājā  ghaṭikārassa kumbhakārassa pañcamattāni taṇḍulavāhasatāni pāhesi  paṇḍupuṭakassa sālino tadupiyañca sūpeyyaṃ. atha kho te, ānanda,  rājapurisā ghaṭikāraṃ kumbhakāraṃ upasaṅkamitvā etadavocuṃ -- `imāni  kho, bhante, pañcamattāni taṇḍulavāhasatāni kikinā kāsirājena  pahitāni paṇḍupuṭakassa sālino tadupiyañca sūpeyyaṃ. tāni, bhante,  paṭiggaṇhathā'ti {patiggaṇhātūti (sī0 pī0), paṭiggaṇhātūti (syā0 kaṃ0)}.   `rājā kho bahukicco bahukaraṇīyo. alaṃ me!  raññova hotū'ti. siyā kho pana te, ānanda, evamassa --  `añño nūna tena samayena jotipālo māṇavo ahosī'ti. na kho  panetaṃ, ānanda, evaṃ daṭṭhabbaṃ. ahaṃ tena samayena jotipālo māṇavo  ahosi''nti.<br/><br/>[03] idamavoca bhagavā. attamano āyasmā ānando bhagavato  bhāsitaṃ abhinandīti. <br/><br/>[06] ghaṭikārasuttaṃ niṭṭhitaṃ paṭhamaṃ. 


