# pali

volume: 117
item: 148
title:
  anumānapañho^buddhavaggo^dvinnaṃ buddhānaṃ anuppajjamānapañho^gotamivatthadānapañho^gihipabbajitasammāpaṭipattipañho

content:
  [03] [3] ``bhante nāgasena, bhāsitampetaṃ bhagavatā `gihino vāhaṃ,  bhikkhave, pabbajitassa vā sammāpaṭipattiṃ ^a^P0.0243^ea^ vaṇṇemi,  gihī vā bhikkhave pabbajito vā sammāpaṭipanno  sammāpaṭipattādhikaraṇahetu ārādhako hoti ñāyaṃ ^a^M0.0237^ea^  dhammaṃ kusala''nti. yadi, bhante nāgasena, gihī odātavasano  kāmabhogī puttadārasambādhasayanaṃ ajjhāvasanto kāsikacandanaṃ  paccanubhonto mālāgandhavilepanaṃ dhārento jātarūparajataṃ sādiyanto  maṇikuṇḍala {maṇikanaka (sī0 pī0)} vicittamoḷibaddho sammāpaṭipanno ārādhako hoti ñāyaṃ  dhammaṃ kusalaṃ, pabbajitopi bhaṇḍukāsāvavatthavasano parapiṇḍamajjhupagato  catūsu sīlakkhandhesu sammāparipūrakārī diyaḍḍhesu sikkhāpadasatesu  samādāya vattanto terasasu dhutaguṇesu anavasesaṃ vattanto sammāpaṭipanno  ārādhako hoti ñāyaṃ dhammaṃ kusalaṃ. tattha, bhante, ko viseso  gihino vā pabbajitassa vā? aphalaṃ hoti tapokammaṃ, niratthakā  pabbajjā. vañjhā sikkhāpadagopanā, moghaṃ dhutaguṇasamādānaṃ, kiṃ  tattha dukkhamanuciṇṇena, nanu nāma sukheneva sukhaṃ adhigantabba''nti.<br/><br/>[03] ``bhāsitampetaṃ, mahārāja, bhagavatā `gihino vāhaṃ, bhikkhave,  pabbajitassa vā sammāpaṭipattiṃ ^a^V0.0229^ea^ vaṇṇemi, gihī vā, bhikkhave,  pabbajito vā sammāpaṭipanno sammāpaṭipattādhikaraṇahetu ārādhako  hoti ñāyaṃ dhammaṃ kusala''nti. evametaṃ, mahārāja, sammāpaṭipannova  seṭṭho, pabbajitopi, mahārāja, `pabbajitomhī'ti na sammā  paṭipajjeyya, atha kho so ārakāva sāmaññā, ārakāva brahmaññā,  pageva gihī odātavasano. gihīpi, mahārāja, sammāpaṭipanno  ārādhako hoti ñāyaṃ dhammaṃ kusalaṃ, pabbajitopi, mahārāja,  sammāpaṭipanno ārādhako hoti ñāyaṃ dhammaṃ kusalaṃ.<br/><br/>[03] ``api ca kho, mahārāja, pabbajitova sāmaññassa issaro  adhipati; pabbajjā, mahārāja, bahuguṇā anekaguṇā appamāṇaguṇā, na  sakkā pabbajjāya guṇaṃ parimāṇaṃ kātuṃ.<br/><br/>[03] ``yathā, mahārāja, kāmadadassa maṇiratanassa na sakkā dhanena  aggho ^a^P0.0244^ea^ parimāṇaṃ kātuṃ `ettakaṃ maṇiratanassa  mūla'nti, evameva kho, mahārāja, pabbajjā bahuguṇā anekaguṇā  appamāṇaguṇā, na sakkā pabbajjāya guṇaṃ parimāṇaṃ kātuṃ.<br/><br/>[03] ``yathā vā pana, mahārāja, mahāsamudde ūmiyo na sakkā  parimāṇaṃ kātuṃ `ettakā mahāsamudde ūmiyo'ti, evameva kho,  mahārāja, pabbajjā bahuguṇā ^a^M0.0238^ea^ anekaguṇā appamāṇaguṇā,  na sakkā pabbajjāya guṇaṃ parimāṇaṃ kātuṃ.<br/><br/>[03] ``pabbajitassa, mahārāja, yaṃ kiñci karaṇīyaṃ, sabbaṃ taṃ  khippameva samijjhati no cirarattāya. kiṃ kāraṇā? pabbajito,  mahārāja, appiccho hoti santuṭṭho pavivitto asaṃsaṭṭho āraddhavīriyo  nirālayo aniketo paripuṇṇasīlo sallekhitācāro  dhutappaṭipattikusalo hoti, taṃ kāraṇā pabbajitassa yaṃ kiñci  karaṇīyaṃ, sabbaṃ taṃ khippameva samijjhati no cirarattāya. yathā,  mahārāja, niggaṇṭhisamasudhotaujuvimalanārāco susajjito sammā  vahati, evameva kho, mahārāja, pabbajitassa yaṃ kiñci karaṇīyaṃ,  sabbaṃ taṃ khippameva samijjhati no cirarattāyā''ti. ``sādhu, bhante  nāgasena, evametaṃ tathā sampaṭicchāmī''ti. <br/><br/>[06] gihipabbajitasammāpaṭipattipañho tatiyo. 


volume: 117
item: 149
title:
  buddhavaggo^dvinnaṃ buddhānaṃ anuppajjamānapañho^gotamivatthadānapañho^gihipabbajitasammāpaṭipattipañho^paṭipadādosapañho

content:
  [03] 4^b^.^eb^ ``bhante ^a^V0.0230^ea^ nāgasena, yadā bodhisatto  dukkarakārikaṃ akāsi, netādiso aññatra ārambho ahosi nikkamo  kilesayuddhaṃ maccusenaṃ vidhamanaṃ āhārapariggaho dukkarakārikā, evarūpe  parakkame kiñci assādaṃ alabhitvā tameva cittaṃ parihāpetvā evamavoca  `na kho panāhaṃ imāya kaṭukāya dukkarakārikāya adhigacchāmi  uttarimanussadhammaṃ alamariyañāṇadassanavisesaṃ, siyā nu kho añño  maggo bodhāyā'ti, tato nibbinditvā aññena magena sabbaññutaṃ  patto, puna tāya paṭipadāya sāvake anusāsati samādapeti. <br/><br/>[21] ```ārambhatha ^a^P0.0245^ea^ nikkhamatha, yuñjatha  buddhasāsane. <br/><br/>[22] dhunātha maccuno senaṃ, naḷāgāraṃva kuñjaro'ti {saṃ0 ni0  1.185}..<br/><br/>[03] ``kena na kho, bhante nāgasena, kāraṇena tathāgato yāya  paṭipadāya attanā nibbinno virattarūpo, tattha sāvake anusāsati  samādapetī''ti?<br/><br/>[03] ``tadāpi ^a^M0.0239^ea^, mahārāja, etarahipi sā yeva  paṭipadā, taṃ yeva paṭipadaṃ paṭipajjitvā bodhisatto sabbaññutaṃ patto.  api ca, mahārāja, bodhisatto ativīriyaṃ karonto niravasesato  āhāraṃ uparundhi. tassa āhārūparodhena cittadubbalyaṃ uppajji. so  tena dubbalyena nāsakkhi sabbaññutaṃ pāpuṇituṃ, so mattamattaṃ  kabaḷīkārāhāraṃ sevanto tāyeva paṭipadāya nacirasseva sabbaññutaṃ  pāpuṇi. so yeva, mahārāja, paṭipadā sabbesaṃ tathāgatānaṃ  sabbaññutañāṇappaṭilābhāya.<br/><br/>[03] ``yathā, mahārāja, sabbesaṃ sattānaṃ āhāro upatthambho,  āhārūpanissitā sabbe sattā sukhaṃ anubhavanti, evameva kho,  mahārāja, sā yeva paṭipadā sabbesaṃ tathāgatānaṃ  sabbaññutañāṇappaṭilābhāya, neso, mahārāja, doso ārambhassa, na  nikkamassa, na kilesayuddhassa, yena tathāgato tasmiṃ samaye na pāpuṇi  sabbaññutañāṇaṃ, atha kho āhārūparodhasseveso doso, sadā paṭiyattā  yevesā paṭipadā.<br/><br/>[03] ``yathā, mahārāja, puriso addhānaṃ ativegena gaccheyya, tena  so pakkhahato vā bhaveyya ^a^V0.0231^ea^ pīṭhasappī vā asañcaro pathavitale. api  nu kho, mahārāja, mahāpathaviyā doso atthi, yena so puriso  pakkhahato ahosī''ti? ``na hi, bhante; sadā paṭiyattā, bhante,  mahāpathavī, kuto tassā doso? vāyāmasseveso doso, yena so  puriso pakkhahato ahosī''ti. ``evameva kho, mahārāja, neso  doso ārambhassa, na nikkamassa, na kilesayuddhassa, yena tathāgato  tasmiṃ samaye na pāpuṇi sabbaññutañāṇaṃ, atha kho  āhārūparodhasseveso doso sadā paṭiyattā ^a^P0.0246^ea^ yevesā  paṭipadā.<br/><br/>[03] ``yathā vā pana, mahārāja, puriso kiliṭṭhaṃ sāṭakaṃ  nivāseyya, na so taṃ dhovāpeyya, neso doso udakassa, sadā  paṭiyattaṃ udakaṃ. purisasseveso doso. evameva kho, mahārāja,  neso doso ārambhassa, na nikkamassa, na kilesayuddhassa, yena  tathāgato tasmiṃ samaye na pāpuṇi sabbaññutañāṇaṃ, atha kho  āhārūparodhasseveso doso, sadā paṭiyattā yevesā paṭipadā, tasmā  tathāgato tāyeva paṭipadāya sāvake anusāsati samādapeti, evaṃ kho,  mahārāja, sadā ^a^M0.0240^ea^ paṭiyattā anavajjā sā paṭipadā''ti.  ``sādhu, bhante nāgasena, evametaṃ tathā sampaṭicchāmī''ti. <br/><br/>[06] paṭipadādosapañho catuttho. 


volume: 117
item: 150
title:
  dvinnaṃ buddhānaṃ anuppajjamānapañho^gotamivatthadānapañho^gihipabbajitasammāpaṭipattipañho^paṭipadādosapañho^hīnāyāvattanapañho

content:
  [03] 5^b^.^eb^ ``bhante nāgasena, mahantaṃ idaṃ tathāgatasāsanaṃ  sāraṃ varaṃ seṭṭhaṃ pavaraṃ anupamaṃ parisuddhaṃ vimalaṃ paṇḍaraṃ anavajjaṃ, na  yuttaṃ gihiṃ tāvatakaṃ pabbajetuṃ, gihī yeva {gihiṃ yeva (sī0 pī0)} ekasmiṃ phale vinetvā yadā  apunarāvattī hoti tadā so pabbājetabbo. kiṃ kāraṇā? ime  dujjanā tāva tattha sāsane visuddhe pabbajitvā paṭinivattitvā  hīnāyāvattanti, tesaṃ paccāgamanena ayaṃ mahājano evaṃ vicinteti  `tucchakaṃ vata bho etaṃ samaṇassa gotamassa sāsanaṃ bhavissati, yaṃ  ime paṭinivattantī'ti, idamettha kāraṇa''nti.<br/><br/>[03] ``yathā, mahārāja, taḷāko bhaveyya  sampuṇṇasucivimalasītalasalilo, atha yo koci kiliṭṭho  malakaddamagato taṃ taḷākaṃ gantvā anahāyitvā kiliṭṭhova  paṭinivatteyya, tattha, mahārāja, katamaṃ jano garaheyya kiliṭṭhaṃ vā  taḷākaṃ vā''ti? ``kiliṭṭhaṃ, bhante, jano garaheyya ^a^V0.0232^ea^ `ayaṃ taḷākaṃ  gantvā anahāyitvā kiliṭṭhova paṭinivatto, kiṃ imaṃ anahāyitukāmaṃ  taḷāko sayaṃ nahāpessati, ko doso taḷākassā'ti. evameva kho,  mahārāja ^a^P0.0247^ea^, tathāgato vimuttivarasalilasampuṇṇaṃ  saddhammavarataḷākaṃ māpesi `ye keci kilesamalakiliṭṭhā sacetanā  budhā, te idha nahāyitvā sabbakilese pavāhayissantī'ti. yadi  koci taṃ saddhammavarataḷākaṃ gantvā anahāyitvā sakilesova  paṭinivattitvā hīnāyāvattati taṃ yeva jano garahissati `ayaṃ  jinasāsane pabbajitvā tattha patiṭṭhaṃ alabhitvā hīnāyāvatto, kiṃ imaṃ  appaṭipajjantaṃ jinasāsanaṃ sayaṃ bodhessati, ko doso  jinasāsanassā'ti?<br/><br/>[03] ``yathā ^a^M0.0241^ea^ vā pana, mahārāja, puriso  paramabyādhito roguppattikusalaṃ amoghadhuvasiddhakammaṃ bhisakkaṃ sallakattaṃ  disvā atikicchāpetvā sabyādhikova paṭinivatteyya, tattha katamaṃ  jano garaheyya āturaṃ vā bhisakkaṃ vā''ti? ``āturaṃ, bhante, jano  garaheyya `ayaṃ roguppattikusalaṃ amoghadhuvasiddhakammaṃ bhisakkaṃ sallakattaṃ  disvā atikicchāpetvā sabyādhikova paṭinivatto, kiṃ imaṃ  atikicchāpentaṃ bhisakko sayaṃ tikicchissati, ko doso  bhisakkassā'''ti? ``evameva kho, mahārāja, tathāgato  antosāsanasamugge kevalaṃ sakalakilesabyādhivūpasamanasamatthaṃ  amatosadhaṃ pakkhipi, `ye keci kilesabyādhipīḷitā sacetanā budhā,  te imaṃ amatosadhaṃ pivitvā sabbakilesabyādhiṃ vūpasamessantī'ti.  yadi koci yaṃ amatosadhaṃ apivitvā sakilesova paṭinivattitvā  hīnāyāvattati, taṃ yeva jano garahissati `ayaṃ jinasāsane  pabbajitvā tattha patiṭṭhaṃ alabhitvā hīnāyāvatto, kiṃ imaṃ  appaṭipajjantaṃ jinasāsanaṃ sayaṃ bodhessati, ko doso  jinasāsanassā'ti?<br/><br/>[03] ``yathā vā pana, mahārāja, chāto puriso  mahatimahāpuññabhattaparivesanaṃ gantvā taṃ bhattaṃ abhuñjitvā chātova  paṭinivatteyya, tattha katamaṃ jano garaheyya chātaṃ vā puññabhattaṃ vā''ti?  ``chātaṃ, bhante, jano garaheyya ^a^P0.0248^ea^ `ayaṃ  khudāpīḷito puññabhattaṃ paṭilabhitvā abhuñjitvā chātova paṭinivatto,  kiṃ imassa abhuñjantassa bhojanaṃ sayaṃ mukhaṃ pavisissati, ko doso  bhojanassā'''ti? ``evameva kho, mahārāja, tathāgato  antosāsanasamugge paramapavaraṃ santaṃ sivaṃ paṇītaṃ amataṃ paramamadhuraṃ  kāyagatāsatibhojanaṃ ṭhapesi `ye keci kilesachātajjhattā  taṇhāparetamānasā sacetanā budhā, te imaṃ bhojanaṃ bhuñjitvā  kāmarūpārūpabhavesu sabbaṃ taṇhamapanessantī'ti. yadi koci taṃ  bhojanaṃ abhuñjitvā taṇhāsitova paṭinivattitvā hīnāyāvattati, taññeva  jano garahissati `ayaṃ jinasāsane pabbajitvā ^a^V0.0233^ea^ tattha patiṭṭhaṃ  alabhitvā hīnāyāvatto, kiṃ imaṃ appaṭipajjantaṃ jinasāsanaṃ sayaṃ  bodhessasi, ko doso jinasāsanassā'ti.<br/><br/>[03] ``yadi, mahārāja, tathāgato gihiṃ yeva ekasmiṃ phale vinītaṃ  pabbājeyya, na nāmāyaṃ pabbajjā kilesappahānāya visuddhiyā vā,  natthi ^a^M0.0242^ea^ pabbajjāya karaṇīyaṃ. yathā, mahārāja,  puriso anekasatena kammena taḷākaṃ khaṇāpetvā parisāya  evamanussāveyya `mā me, bhonto, keci saṃkiliṭṭhā imaṃ taḷākaṃ  otaratha, pavāhitarajojallā parisuddhā vimalamaṭṭhā imaṃ taḷākaṃ  otarathā'ti. api nu kho, mahārāja, tesaṃ pavāhitarajojallānaṃ  parisuddhānaṃ vimalamaṭṭhānaṃ tena taḷākena karaṇīyaṃ bhaveyyā''ti? ``na  hi, bhante, yassatthāya te taṃ taḷākaṃ upagaccheyyuṃ, taṃ aññatreva tesaṃ  kataṃ karaṇīyaṃ, kiṃ tesaṃ tena taḷākenā''ti? ``evameva kho,  mahārāja, yadi tathāgato gihiṃ yeva ekasmiṃ phale vinītaṃ pabbājeyya,  tattheva tesaṃ kataṃ karaṇīyaṃ, kiṃ tesaṃ pabbajjāya.<br/><br/>[03] ``yathā vā pana, mahārāja, sabhāvaisibhattiko sutamantapadadharo  atakkiko roguppattikusalo amoghadhuvasiddhakammo bhisakko sallakatto  sabbarogūpasamabhesajjaṃ sannipātetvā parisāya evamanussāveyya `mā  kho, bhonto ^a^P0.0249^ea^, keci sabyādhikā mama santike  upagacchatha, abyādhikā arogā mama santike upagacchathā'ti. api  nu kho, mahārāja, tesaṃ abyādhikānaṃ arogānaṃ paripuṇṇānaṃ udaggānaṃ  tena bhisakkena karaṇīyaṃ bhaveyyā''ti? ``na hi, bhante, yassatthāya  te taṃ bhisakkaṃ sallakattaṃ upagaccheyyuṃ, taṃ aññatreva tesaṃ kataṃ karaṇīyaṃ,  kiṃ tesaṃ tena bhisakkenā''ti? ``evameva kho, mahārāja, yadi  tathāgato gihiṃ yeva ekasmiṃ phale vinītaṃ pabbājeyya, tattheva tesaṃ  kataṃ karaṇīyaṃ, kiṃ tesaṃ pabbajjāya?<br/><br/>[03] ``yathā vā pana, mahārāja, koci puriso anekathālipākasataṃ  bhojanaṃ paṭiyādāpetvā parisāya evamanussāveyya `mā me, bhonto,  keci chātā imaṃ parivesanaṃ upagacchatha, subhuttā tittā suhitā dhātā  pīṇitā paripuṇṇā imaṃ parivesanaṃ upagacchathā''ti. api nu kho  mahārāja, tesaṃ bhuttāvīnaṃ tittānaṃ suhitānaṃ dhātānaṃ pīṇitānaṃ  paripuṇṇānaṃ tena bhojanena karaṇīyaṃ bhaveyyā''ti? ``na hi, bhante,  yassatthāya te taṃ parivesanaṃ upagaccheyyuṃ, taṃ aññatreva tesaṃ kataṃ  karaṇīyaṃ, kiṃ tesaṃ tāya parivesanāyā''ti? ``evameva kho,  mahārāja, yadi tathāgato gihiṃ yeva ekasmiṃ phale vinītaṃ pabbājeyya,  tattheva tesaṃ kataṃ karaṇīyaṃ, kiṃ tesaṃ pabbajjāya?<br/><br/>[03] ``api ^a^V0.0234^ea^ ^a^M0.0243^ea^ ca, mahārāja, ye hīnāyāvattanti, te  jinasāsanassa pañca atuliye guṇe dassenti. katame pañca?  bhūmimahantabhāvaṃ dassenti, parisuddhavimalabhāvaṃ dassenti, pāpehi  asaṃvāsiyabhāvaṃ dassenti, duppaṭivedhabhāvaṃ dassenti,  bahusaṃvararakkhiyabhāvaṃ dassenti.<br/><br/>[03] ``kathaṃ bhūmimahantabhāvaṃ dassenti? yathā, mahārāja, puriso  adhano hīnajacco nibbiseso buddhiparihīno mahārajjaṃ paṭilabhitvā na  cirasseva paripatati paridhaṃsati parihāyati yasato, na sakkoti  issariyaṃ sandhāretuṃ. kiṃ kāraṇaṃ ^a^P0.0250^ea^? mahantattā  issariyassa. evameva kho, mahārāja, ye keci nibbisesā  akatapuññā buddhiparihīnā jinasāsane pabbajanti, te taṃ pabbajjaṃ  pavaruttamaṃ sandhāretuṃ avisahantā na cirasseva jinasāsanā paripatitvā  paridhaṃsitvā parihāyitvā hīnāyāvattanti, na sakkonti jinasāsanaṃ  sandhāretuṃ. kiṃ kāraṇaṃ? mahantattā jinasāsanabhūmiyā. evaṃ  bhūmimahantabhāvaṃ dassenti.<br/><br/>[03] ``kathaṃ parisuddhavimalabhāvaṃ dassenti? yathā, mahārāja, vāri  pokkharapatte vikirati vidhamati vidhaṃseti, na ṭhānamupagacchati  nūpalimpati. kiṃ kāraṇaṃ? parisuddhavimalattā padumassa. evameva  kho, mahārāja, ye keci saṭhā kūṭā vaṅkā kuṭilā visamadiṭṭhino  jinasāsane pabbajanti, te  parisuddhavimalanikkaṇṭakapaṇḍaravarappavarasāsanato na cirasseva  vikiritvā vidhamitvā vidhaṃsetvā asaṇṭhahitvā anupalimpitvā  hīnāyāvattanti. kiṃ kāraṇaṃ? parisuddhavimalattā jinasāsanassa.  evaṃ parisuddhavimalabhāvaṃ dassenti.<br/><br/>[03] ``kathaṃ pāpehi asaṃvāsiyabhāvaṃ dassenti? yathā, mahārāja,  mahāsamuddo na matena kuṇapena saṃvasati, yaṃ hoti mahāsamudde mataṃ  kuṇapaṃ, taṃ khippameva tīraṃ upaneti thalaṃ vā ussāreti. kiṃ kāraṇaṃ?  mahābhūtānaṃ bhavanattā mahāsamuddassa. evameva kho, mahārāja, ye  keci pāpakā asaṃvutā ahirikā akiriyā osannavīriyā kusītā  kiliṭṭhā dujjanā manussā jinasāsane pabbajanti, te na cirasseva  jinasāsanato arahantavimalakhīṇāsavamahābhūtabhavanato nikkhamitvā  asaṃvasitvā hīnāyāvattanti. kiṃ kāraṇaṃ? pāpehi asaṃvāsiyattā  jinasāsanassa. evaṃ pāpehi asaṃvāsiyabhāvaṃ dassenti.<br/><br/>[03] ``kathaṃ ^a^M0.0244^ea^ duppaṭivedhabhāvaṃ dassenti? yathā,  mahārāja, ye keci achekā asikkhitā asippino mativippahīnā  issāsā {issatthā (sī0 syā0 pī0)} vālaggavedhaṃ avisahantā vigaḷanti pakkamanti. kiṃ kāraṇaṃ?  saṇhasukhumaduppaṭivedhattā vālaggassa ^a^P0.0251^ea^. evameva  kho, mahārāja, ye keci duppaññā jaḷā ^a^V0.0235^ea^ eḷamūgā mūḷhā dandhagatikā  janā jinasāsane pabbajanti, te taṃ paramasaṇhasukhumacatusaccappaṭivedhaṃ  paṭivijjhituṃ avisahantā jinasāsanā vigaḷitvā pakkamitvā na  cirasseva hīnāyāvattanti. kiṃ kāraṇaṃ?  paramasaṇhasukhumaduppaṭivedhatāya saccānaṃ. evaṃ duppaṭivedhabhāvaṃ dassenti.<br/><br/>[03] ``kathaṃ bahusaṃvararakkhiyabhāvaṃ dassenti? yathā, mahārāja,  kocideva puriso mahatimahāyuddhabhūmimupagato parasenāya disāvidisāhi  samantā parivārito sattihatthaṃ janamupentaṃ disvā bhīto osakkati  paṭinivattati palāyati. kiṃ kāraṇaṃ? bahuvidhayuddhamukharakkhaṇabhayā.  evameva kho, mahārāja, ye keci pāpakā asaṃvutā ahirikā  akiriyā akkhantī capalā calitā ittarā bālajanā jinasāsane  pabbajanti, te bahuvidhaṃ sikkhāpadaṃ parirakkhituṃ avisahantā  osakkitvā paṭinivattitvā palāyitvā na cirasseva hīnāyāvattanti.  kiṃ kāraṇaṃ? bahuvidhasaṃvararakkhiyabhāvattā jinasāsanassa. evaṃ  bahuvidhasaṃvararakkhiyabhāvaṃ dassenti.<br/><br/>[03] ``thalajuttamepi, mahārāja, vassikāgumbe kimividdhāni  pupphāni honti, tāni aṅkurāni saṅkuṭitāni antarā yeva  paripatanti, na ca tesu paripatitesu vassikāgumbo hīḷito nāma  hoti. yāni tattha ṭhitāni pupphāni, tāni sammā gandhena  disāvidisaṃ abhibyāpenti. evameva kho, mahārāja, ye te  jinasāsane pabbajitvā hīnāyāvattanti, te jinasāsane kimividdhāni  vassikāpupphāni viya vaṇṇagandharahitā nibbaṇṇākārasīlā abhabbā  vepullāya, na ca tesaṃ hīnāyāvattanena jinasāsanaṃ hīḷitaṃ nāma hoti.  ye tattha ṭhitā bhikkhū, te sadevakaṃ lokaṃ sīlavaragandhena  abhibyāpenti.<br/><br/>[03] ``sālīnampi, mahārāja, nirātaṅkānaṃ ^a^P0.0252^ea^  lohitakānaṃ antare karumbhakaṃ nāma sālijāti uppajjitvā antarā  yeva vinassati, na ca tassā vinaṭṭhattā lohitakasālī hīḷitā nāma  honti. ye tattha ṭhitā sālī, te rājūpabhogā honti. evameva  kho, mahārāja, ye te jinasāsane pabbajitvā ^a^M0.0245^ea^  hīnāyāvattanti, te lohitakasālīnamantare karumbhakā viya jinasāsane  na vaḍḍhitvā vepullataṃ na pāpuṇitvā {vaḍḍhitvā vepullataṃ apāpuṇitvā (sī0 ka0)}  antarā yeva hīnāyāvattanti, na ca tesaṃ hīnāyāvattanena jinasāsanaṃ hīḷitaṃ nāma hoti. ye tattha  ṭhitā bhikkhū te arahattassa anucchavikā honti.<br/><br/>[03] ``kāmadadassāpi ^a^V0.0236^ea^, mahārāja, maṇiratanassa ekadesaṃ {ekadese (ka0)} kakkasaṃ  uppajjati, na ca tattha kakkasuppannattā maṇiratanaṃ hīḷitaṃ nāma hoti.  yaṃ tattha parisuddhaṃ maṇiratanassa, taṃ janassa hāsakaraṃ hoti.  evameva kho, mahārāja, ye te jinasāsane pabbajitvā hīnāyāvattanti,  kakkasā te jinasāsane papaṭikā, na ca tesaṃ hīnāyāvattanena  jinasāsanaṃ hīḷitaṃ nāma hoti. ye tattha ṭhitā bhikkhū, te  devamanussānaṃ hāsajanakā honti.<br/><br/>[03] ``jātisampannassapi, mahārāja, lohitacandanassa ekadesaṃ  pūtikaṃ hoti appagandhaṃ. na tena lohitacandanaṃ hīḷitaṃ nāma hoti.  yaṃ tattha apūtikaṃ sugandhaṃ, taṃ samantā vidhūpeti abhibyāpeti.  evameva kho, mahārāja, ye te jinasāsane pabbajitvā hīnāyāvattanti,  te lohitacandanasārantare pūtikadesamiva chaḍḍanīyā jinasāsane, na ca  tesaṃ hīnāyāvattanena jinasāsanaṃ hīḷitaṃ nāma hoti. ye tattha  ṭhitā bhikkhū, te sadevakaṃ lokaṃ sīlavaracandanagandhena  anulimpayantī''ti.<br/><br/>[03] ``sādhu, bhante nāgasena, tena tena anucchavikena tena tena  sadisena kāraṇena niravajjamanupāpitaṃ jinasāsanaṃ seṭṭhabhāvena  paridīpitaṃ, hīnāyāvattamānāpi te jinasāsanassa seṭṭhabhāvaṃ yeva  paridīpentī''ti. <br/><br/>[06] hīnāyāvattanapañho pañcamo. 


volume: 117
item: 151
title:
  gotamivatthadānapañho^gihipabbajitasammāpaṭipattipañho^paṭipadādosapañho^hīnāyāvattanapañho^arahantavedanāvediyanapañho

content:
  [03] 6^b^.^eb^ ``bhante ^a^P0.0253^ea^ nāgasena, tumhe  bhaṇatha `arahā ekaṃ vedanaṃ vedayati kāyikaṃ, na cetasika'nti. kiṃ  nu kho, bhante nāgasena, arahato cittaṃ yaṃ kāyaṃ nissāya pavattati,  tattha arahā anissaro assāmī avasavattī''ti ^a^M0.0246^ea^?  ``āma, mahārājā''ti. ``na kho, bhante nāgasena, yuttametaṃ, yaṃ  so sakacittassa pavattamāne kāye anissaro hoti assāmī  avasavattī; sakuṇopi tāva, bhante, yasmiṃ kulāvake paṭivasati, tattha  so issaro hoti sāmī vasavattī''ti.<br/><br/>[03] ``dasayime, mahārāja, kāyānugatā dhammā bhave bhave kāyaṃ  anudhāvanti anuparivattanti. katame ^a^V0.0237^ea^ dasa? sītaṃ uṇhaṃ jighacchā  pipāsā uccāro passāvo middhaṃ jarā byādhi maraṇaṃ. ime kho,  mahārāja, dasa kāyānugatā dhammā bhave bhave kāyaṃ anudhāvanti  anuparivattanti, tattha arahā anissaro assāmī avasavattī''ti.<br/><br/>[03] ``bhante nāgasena, kena kāraṇena arahato kāye āṇā  nappavattati issariyaṃ vā, tattha me kāraṇaṃ brūhī''ti? ``yathā,  mahārāja, ye keci pathavinissitā sattā, sabbe te pathaviṃ nissāya  caranti viharanti vuttiṃ kappenti, api nu kho, mahārāja, tesaṃ  pathaviyā āṇā pavattati issariyaṃ vā''ti? ``na hi, bhante''ti.  ``evameva kho, mahārāja, arahato cittaṃ kāyaṃ nissāya pavattati, na  ca arahato kāye āṇā pavattati issariyaṃ vā''ti.<br/><br/>[03] ``bhante nāgasena, kena kāraṇena puthujjano kāyikampi  cetasikampi vedanaṃ vedayatī''ti? ``abhāvitattā, mahārāja,  cittassa puthujjano kāyikampi cetasikampi vedanaṃ vedayati. yathā,  mahārāja, goṇo chāto paritasito abaladubbalaparittakatiṇesu vā  latāya vā upanibaddho assa, yadā so goṇo parikupito hoti, tadā  saha upanibandhanena pakkamati. evameva kho, mahārāja,  abhāvitacittassa vedanā uppajjitvā cittaṃ parikopeti, cittaṃ  parikupitaṃ kāyaṃ ābhujati nibbhujati samparivattakaṃ ^a^P0.0254^ea^  karoti. atha kho so abhāvitacitto tasati ravati  bheravarāvamabhiravati, idamettha, mahārāja, kāraṇaṃ, yena kāraṇena  puthujjano kāyikampi cetasikampi vedanaṃ vedayatī''ti.<br/><br/>[03] ``kiṃ pana taṃ kāraṇaṃ, yena kāraṇena arahā ekaṃ vedanaṃ  vedayati kāyikaṃ, na cetasika''nti? ``arahato, mahārāja, cittaṃ  bhāvitaṃ hoti subhāvitaṃ dantaṃ sudantaṃ assavaṃ vacanakaraṃ, so dukkhāya  vedanāya phuṭṭho samāno `anicca'nti daḷhaṃ gaṇhāti, samādhithambhe  cittaṃ upanibandhati, tassa ^a^M0.0247^ea^ taṃ cittaṃ samādhithambhe  upanibandhanaṃ na vedhati na calati, ṭhitaṃ hoti avikkhittaṃ, tassa  vedanāvikāravipphārena kāyo ābhujati nibbhujati samparivattati,  idamettha, mahārāja, kāraṇaṃ, yena kāraṇena arahā ekaṃ vedanaṃ vedayati  kāyikaṃ, na cetasika''nti.<br/><br/>[03] ``bhante nāgasena, taṃ nāma loke acchariyaṃ yaṃ kāye calamāne  cittaṃ na calati, tattha me kāraṇaṃ brūhī''ti. ``yathā, mahārāja,  mahatimahārukkhe khandhasākhāpalāsasampanne anilabalasamāhate sākhā  calati, api nu tassa khandhopi calatī''ti? ``na hi, bhante''ti  ^a^V0.0238^ea^. ``evameva kho, mahārāja, arahā dukkhāya vedanāya phuṭṭho samāno  `anicca'nti daḷhaṃ gaṇhāti, samādhithambhe cittaṃ upanibandhati, tassa  taṃ cittaṃ samādhithambhe upanibandhanaṃ na vedhati na calati, ṭhitaṃ hoti  avikkhittaṃ, tassa vedanāvikāravipphārena kāyo ābhujati nibbhujati  samparivattati, cittaṃ pana tassa na vedhati na calati khandho viya  mahārukkhassā''ti. ``acchariyaṃ, bhante nāgasena, abbhutaṃ, bhante  nāgasena, na me evarūpo sabbakāliko dhammapadīpo diṭṭhapubbo''ti. <br/><br/>[06] arahantavedanāvediyanapañho chaṭṭho. 


volume: 117
item: 152
title:
  gihipabbajitasammāpaṭipattipañho^paṭipadādosapañho^hīnāyāvattanapañho^arahantavedanāvediyanapañho^abhisamayantarāyakarapañho

content:
  [03] 7^b^.^eb^ ``bhante ^a^P0.0255^ea^ nāgasena, idha yo  koci gihī pārājikaṃ ajjhāpanno bhaveyya, so aparena samayena  pabbājeyya, attanāpi so na jāneyya `gihipārājikaṃ  ajjhāpannosmī'ti, napi tassa añño koci ācikkheyya  `gihipārājikaṃ ajjhāpannosī'ti. so ca tathattāya paṭipajjeyya,  api nu tassa dhammābhisamayo bhaveyyā''ti? ``na hi,  mahārājā''ti. ``kena, bhante, kāraṇenā''ti? ``yo tassa hetu  dhammābhisamayāya, so tassa samucchinno, tasmā dhammābhisamayo na  bhavatī''ti.<br/><br/>[03] ``bhante nāgasena, tumhe bhaṇatha `jānantassa kukkuccaṃ hoti,  kukkucce sati āvaraṇaṃ hoti, āvaṭe citte dhammābhisamayo na hotī'ti.  imassa pana ajānantassa akukkuccajātassa santacittassa viharato  kena kāraṇena dhammābhisamayo na hoti, visamena visameneso pañho  gacchati, cintetvā visajjethā''ti.<br/><br/>[03] ``ruhati ^a^M0.0248^ea^, mahārāja, sukaṭṭhe sukalale  maṇḍakhette sāradaṃ sukhasayitaṃ bīja''nti? ``āma, bhante''ti.  ``api nu, mahārāja, taññeva bījaṃ ghanaselasilātale ruheyyā''ti?  ``na hi, bhante''ti. ``kissa pana, mahārāja, taññeva bījaṃ  kalale ruhati, kissa ghanasele na ruhatī''ti? ``natthi, bhante,  tassa bījassa ruhanāya ghanasele hetu, ahetunā bījaṃ na ruhatī''ti.  ``evameva kho, mahārāja, yena hetunā tassa dhammābhisamayo bhaveyya,  so tassa hetu samucchinno, ahetunā dhammābhisamayo na hoti.<br/><br/>[03] ``yathā ^a^V0.0239^ea^ vā pana, mahārāja, daṇḍaleḍḍulaguḷamuggarā pathaviyā  ṭhānamupagacchanti, api nu, mahārāja, te yeva daṇḍaleḍḍulaguḷamuggarā  gagane ṭhānamupagacchantī''ti? ``na hi bhante''ti. ``kiṃ panettha,  mahārāja, kāraṇaṃ, yena kāraṇena te yeva daṇḍaleḍḍulaguḷamuggarā  pathaviyā ṭhānamupagacchanti, kena kāraṇena gagane na tiṭṭhantī''ti?  ``natthi, bhante, tesaṃ daṇḍaleḍḍulaguḷamuggarānaṃ patiṭṭhānāya ākāse hetu,  ahetunā na tiṭṭhantī''ti ^a^P0.0256^ea^. ``evameva kho,  mahārāja, tassa tena dosena abhisamayahetu samucchinno, hetusamugghāte  ahetunā abhisamayo na hotīti.<br/><br/>[03] ``yathā vā pana, mahārāja, thale aggi jalati, api nu kho,  mahārāja, so yeva aggi udake jalatī''ti? ``na hi, bhante''ti.  ``kiṃ panettha, mahārāja, kāraṇaṃ, yena kāraṇena so yeva aggi  thale jalati, kena kāraṇena udake na jalatī''ti? ``natthi, bhante,  aggissa jalanāya udake hetu, ahetunā na jalatī''ti. ``evameva  kho, mahārāja, tassa tena dosena abhisamayahetu samucchinno,  hetusamugghāte ahetunā dhammābhisamayo na hotī''ti.<br/><br/>[03] ``bhante nāgasena, punapetaṃ atthaṃ cintehi, na me tattha  cittasaññatti bhavati, ajānantassa asati kukkucce āvaraṇaṃ hotīti,  kāraṇena maṃ saññāpehī''ti. ``api nu, mahārāja, visaṃ halāhalaṃ  ajānantena khāyitaṃ jīvitaṃ haratī''ti? ``āma, bhante''ti.  ``evameva kho, mahārāja, ajānantenapi kataṃ pāpaṃ  abhisamayantarāyakaraṃ hoti.<br/><br/>[03] ``api nu, mahārāja, aggi ajānitvā akkamantaṃ ḍahatī''ti?  ``āma, bhante''ti. ``evameva kho, mahārāja, ajānantenapi  kataṃ pāpaṃ abhisamayantarāyakaraṃ hoti.<br/><br/>[03] ``api ^a^M0.0249^ea^ nu, mahārāja, ajānantaṃ āsīviso  ḍaṃsitvā jīvitaṃ haratī''ti? ``āma, bhante''ti. ``evameva kho,  mahārāja, ajānantenapi kataṃ pāpaṃ abhisamayantarāyakaraṃ hoti.<br/><br/>[03] ``nanu, mahārāja, kāliṅgarājā samaṇakolañño  sattaratanaparikiṇṇo hatthiratanamabhiruyha kuladassanāya gacchanto  ajānantopi nāsakkhi bodhimaṇḍassa uparito gantuṃ, idamettha,  mahārāja, kāraṇaṃ, yena kāraṇena ajānantenapi kataṃ pāpaṃ  abhisamayantarāyakaraṃ hotī''ti? ``jinabhāsitaṃ ^a^V0.0240^ea^, bhante nāgasena,  kāraṇaṃ na sakkā paṭikkosituṃ, esovetassa attho tathā  sampaṭicchāmī''ti. <br/><br/>[06] abhisamayantarāyakarapañho sattamo. 


volume: 117
item: 153
title:
  paṭipadādosapañho^hīnāyāvattanapañho^arahantavedanāvediyanapañho^abhisamayantarāyakarapañho^dussīlapañho

content:
  [03] 8^b^.^eb^ ``bhante ^a^P0.0257^ea^ nāgasena,  gihidussīlassa ca samaṇadussīlassa ca ko viseso, kiṃ  nānākaraṇaṃ, ubhopete samasamagatikā, ubhinnampi samasamo vipāko  hoti, udāhu kiñci nānākāraṇaṃ atthī''ti?<br/><br/>[03] ``dasa yime, mahārāja, guṇā samaṇadussīlassa  gihidussīlato visesena atirekā, dasahi ca kāraṇehi uttariṃ  dakkhiṇaṃ visodheti.<br/><br/>[03] ``katame dasa guṇā samaṇadussīlassa gihidussīlato visesena  atirekā? idha, mahārāja, samaṇadussīlo buddhe sagāravo hoti,  dhamme sagāravo hoti, saṅghe sagāravo hoti, sabrahmacārīsu sagāravo  hoti, uddesaparipucchāya vāyamati, savanabahulo hoti, bhinnasīlopi,  mahārāja, dussīlo parisagato ākappaṃ upaṭṭhapeti, garahabhayā kāyikaṃ  vācasikaṃ rakkhati, padhānābhimukhañcassa hoti cittaṃ, bhikkhusāmaññaṃ  upagato hoti. karontopi, mahārāja, samaṇadussīlo pāpaṃ paṭicchannaṃ  ācarati. yathā, mahārāja, itthī sapatikā nilīyitvā rahasseneva  pāpamācarati; evameva kho, mahārāja, karontopi ^a^M0.0250^ea^  samaṇadussīlo pāpaṃ paṭicchannaṃ ācarati. ime kho, mahārāja, dasa  guṇā samaṇadussīlassa gihidussīlato visesena atirekā.<br/><br/>[03] ``katamehi dasahi kāraṇehi uttariṃ dakkhiṇaṃ visodheti?  anavajjakavacadhāraṇatāyapi dakkhiṇaṃ visodheti,  isisāmaññabhaṇḍuliṅgadhāraṇatopi dakkhiṇaṃ visodheti,  saṅghasamayamanuppaviṭṭhatāyapi dakkhiṇaṃ visodheti,  buddhadhammasaṅghasaraṇagatatāyapi dakkhiṇaṃ visodheti,  padhānāsayaniketavāsitāyapi dakkhiṇaṃ visodheti,  jinasāsanadhara {jinasāsanadhana (sī0 pī0)} pariyesanatopi dakkhiṇaṃ visodheti, pavaradhammadesanatopi  dakkhiṇaṃ visodheti, dhammadīpagatiparāyaṇatāyapi dakkhiṇaṃ ^a^V0.0241^ea^ visodheti,  `aggo buddho'ti ekantaujudiṭṭhitāyapi dakkhiṇaṃ visodheti,  uposathasamādānatopi dakkhiṇaṃ visodheti. imehi kho, mahārāja,  dasahi kāraṇehi uttariṃ dakkhiṇaṃ visodheti ^a^P0.0258^ea^.<br/><br/>[03] ``suvipannopi hi, mahārāja, samaṇadussīlo dāyakānaṃ  dakkhiṇaṃ visodheti. yathā, mahārāja, udakaṃ subahalampi  kalalakaddamarajojallaṃ apaneti; evameva kho, mahārāja, suvipannopi  samaṇadussīlo dāyakānaṃ dakkhiṇaṃ visodheti.<br/><br/>[03] ``yathā vā pana, mahārāja, uṇhodakaṃ sukudhitampi {sukaṭhitampi (sī0 pī), sukhuṭhitampi  (syā0)} jjalantaṃ mahantaṃ aggikkhandhaṃ nibbāpeti, evameva kho, mahārāja, suvipannopi  samaṇadussīlo dāyakānaṃ dakkhiṇaṃ visodheti.<br/><br/>[03] ``yathā vā pana, mahārāja, bhojanaṃ virasampi khudādubbalyaṃ  apaneti, evameva kho, mahārāja, suvipannopi samaṇadussīlo  dāyakānaṃ dakkhiṇaṃ visodheti.<br/><br/>[03] ``bhāsitampetaṃ, mahārāja, tathāgatena devātidevena  majjhimanikāyavaralañchake dakkhiṇavibhaṅge veyyākaraṇe -- <br/><br/>[21] ```yo sīlavā dussīlesu dadāti dānaṃ, dhammena laddhaṃ  supasannacitto. <br/><br/>[22] abhisaddahaṃ kammaphalaṃ uḷāraṃ, sā dakkhiṇā dāyakato  visujjhatī'''ti {ma0 ni0 3.382}..<br/><br/>[03] ``acchariyaṃ ^a^M0.0251^ea^, bhante nāgasena, abbhutaṃ, bhante  nāgasena, tāvatakaṃ mayaṃ pañhaṃ apucchimha, taṃ tvaṃ opammehi kāraṇehi  vibhāvento amatamadhuraṃ savanūpagaṃ akāsi. yathā nāma, bhante, sūdo  vā sūdantevāsī vā tāvatakaṃ maṃsaṃ labhitvā nānāvidhehi sambhārehi  sampādetvā rājūpabhogaṃ karoti; evameva kho, bhante nāgasena, tāvatakaṃ  mayaṃ pañhaṃ apucchimha, taṃ tvaṃ opammehi kāraṇehi vibhāvetvā  amatamadhuraṃ savanūpagaṃ akāsī''ti. <br/><br/>[06] dussīlapañho aṭṭhamo. 


volume: 117
item: 154
title:
  hīnāyāvattanapañho^arahantavedanāvediyanapañho^abhisamayantarāyakarapañho^dussīlapañho^udakasattajīvapañho

content:
  [03] 9^b^.^eb^ ``bhante ^a^V0.0242^ea^ nāgasena, imaṃ udakaṃ aggimhi  tappamānaṃ cicciṭāyati ciṭiciṭāyati saddāyati bahuvidhaṃ, kiṃ nu  kho, bhante nāgasena, udakaṃ jīvati, kiṃ kīḷamānaṃ saddāyati, udāhu  ^a^P0.0259^ea^ aññena paṭipīḷitaṃ saddāyatī''ti? ``na hi,  mahārāja, udakaṃ jīvati, natthi udake jīvo vā satto vā, api ca,  mahārāja, aggisantāpavegassa mahantatāya udakaṃ cicciṭāyati  ciṭiciṭāyati saddāyati bahuvidha''nti.<br/><br/>[03] ``bhante nāgasena, idhekacce titthiyā udakaṃ jīvatīti  sītodakaṃ paṭikkhipitvā udakaṃ tāpetvā vekatikavekatikaṃ paribhuñjanti,  te tumhe garahanti paribhavanti `ekindriyaṃ samaṇā sakyaputtiyā jīvaṃ  viheṭhentī'ti, taṃ tesaṃ garahaṃ paribhavaṃ vinodehi apanehi  nicchārehī''ti. ``na hi, mahārāja, udakaṃ jīvati, natthi,  mahārāja, udake jīvo vā satto vā, api ca, mahārāja,  aggisantāpavegassa mahantatāya udakaṃ cicciṭāyati ciṭiciṭāyati  saddāyati bahuvidhaṃ.<br/><br/>[03] ``yathā, mahārāja, udakaṃ  sobbhasarasaritadahataḷākakandarapadaraudapānaninnapokkharaṇigataṃ  vātātapavegassa mahantatāya pariyādiyati parikkhayaṃ gacchati, api nu  tattha udakaṃ cicciṭāyati ciṭiciṭāyati saddāyati bahuvidha''nti?  ``na hi, bhante''ti. ``yadi, mahārāja, udakaṃ jīveyya, tatthāpi  udakaṃ saddāyeyya, imināpi, mahārāja, kāraṇena jānāhi `natthi  udake jīvo vā satto vā, aggisantāpavegassa mahantatāya udakaṃ  cicciṭāyati ciṭiciṭāyati saddāyati bahuvidha'nti.<br/><br/>[03] ``aparampi ^a^M0.0252^ea^, mahārāja, uttariṃ kāraṇaṃ suṇohi  `natthi udake jīvo vā satto vā, aggisantāpavegassa mahantatāya  udakaṃ saddāyatī'ti. yadā pana, mahārāja, udakaṃ taṇḍulehi  sammissitaṃ bhājanagataṃ hoti pihitaṃ uddhane aṭhapitaṃ, api nu tattha  udakaṃ saddāyatī''ti? ``na hi, bhante, acalaṃ hoti santasanta''nti.  ``taṃ yeva pana, mahārāja, udakaṃ bhājanagataṃ aggiṃ ujjāletvā  uddhane ṭhapitaṃ hoti, api nu tattha udakaṃ acalaṃ hoti santasanta''nti?  ``na hi, bhante, calati khubbhati luḷati āvilati ūmijātaṃ  hoti, uddhamadho disāvidisaṃ gacchati, uttarati ^a^P0.0260^ea^  patarati pheṇamālī hotīti. kissa pana taṃ, mahārāja ^a^V0.0243^ea^, pākatikaṃ  udakaṃ na calati santasantaṃ hoti, kissa pana aggigataṃ calati  khubbhati luḷati āvilati ūmijātaṃ hoti, uddhamadho disāvidisaṃ  gacchati, uttarati patarati pheṇamālī hotī''ti? ``pākatikaṃ,  bhante, udakaṃ na calati, aggikataṃ pana udakaṃ aggisantāpavegassa  mahantatāya cicciṭāyati ciṭiciṭāyati saddāyati bahuvidha''nti.  ``imināpi mahārāja, kāraṇena jānāhi `natthi udake jīvo vā  satto vā, aggisantāpavegassa mahantatāya udakaṃ saddāyatī'ti.<br/><br/>[03] ``aparampi, mahārāja, uttaraṃ kāraṇaṃ suṇohi, natthi udake  jīvo vā satto vā, aggisantāpavegassa mahantatāya udakaṃ saddāyati.  hoti taṃ, mahārāja, udakaṃ ghare ghare udakavārakagataṃ pihita''nti?  ``āma, bhante''ti. ``api nu taṃ, mahārāja, udakaṃ calati  khubbhati luḷati āvilati ūmijātaṃ hoti, uddhamadho disāvidisaṃ  gacchati, uttarati patarati pheṇamālī hotī''ti. ``na hi, bhante,  acalaṃ taṃ hoti pākatikaṃ udakavārakagataṃ udaka''nti.<br/><br/>[03] ``sutapubbaṃ pana tayā, mahārāja, `mahāsamudde udakaṃ calati  khubbhati luḷati āvilati ūmijātaṃ hoti, uddhamadho disāvidisaṃ  gacchati, uttarati patarati pheṇamālī hoti, ussakkitvā ossakkitvā {ossakkitvā''ti padaṃ  sī0 pī0 potthakesu natthi} velāya paharati saddāyati bahuvidha'''nti? ``āma, bhante, sutapubbaṃ  etaṃ mayā diṭṭhapubbañca `mahāsamudde udakaṃ hatthasatampi dvepi  hatthasatāni gagane ussakkatī'''ti. ``kissa, mahārāja,  udakavārakagataṃ udakaṃ na calati na saddāyati, kissa pana mahāsamudde  udakaṃ calati saddāyatī''ti? ``vātavegassa mahantatāya, bhante,  mahāsamudde udakaṃ calati saddāyati, udakavārakagataṃ udakaṃ aghaṭṭitaṃ  kehici ^a^M0.0253^ea^ na calati na saddāyatī''ti. ``yathā,  mahārāja, vātavegassa mahantatāya mahāsamudde udakaṃ calati saddāyati  ^a^P0.0261^ea^ evameva aggisantāpavegassa mahantatāya udakaṃ  saddāyatī''ti.<br/><br/>[03] ``nanu, mahārāja, bheripokkharaṃ sukkhaṃ sukkhena gocammena  onandhantī''ti? ``āma, bhante''. ``api nu, mahārāja, bheriyā  jīvo vā satto vā atthī''ti. ``na hi, bhante''ti. ``kissa  pana, mahārāja, bherī saddāyatī''ti? ``itthiyā vā, bhante,  purisassa vā tajjena vāyāmenā''ti. ``yathā, mahārāja, itthiyā  vā purisassa vā tajjena vāyāmena bherī saddāyati, evameva  aggisantāpavegassa mahantatāya udakaṃ saddāyati. imināpi,  mahārāja ^a^V0.0244^ea^, kāraṇena jānāhi `natthi udake jīvo vā satto vā,  aggisantāpavegassa mahantatāya udakaṃ saddāyatī'ti.<br/><br/>[03] ``mayhampi tāva, mahārāja, tava pucchitabbaṃ atthi, evameso  pañho suvinicchito hoti, kiṃ nu kho, mahārāja, sabbehipi  bhājanehi udakaṃ tappamānaṃ saddāyati, udāhu ekaccehi yeva bhājanehi  tappamānaṃ saddāyatī''ti? ``na hi, bhante, sabbehipi bhājanehi  udakaṃ tappamānaṃ saddāyati, ekaccehi yeva bhājanehi udakaṃ tappamānaṃ  saddāyatī''ti. ``tena hi, mahārāja, jahitosi sakasamayaṃ,  paccāgatosi mama visayaṃ, natthi udake jīvo vā satto vā. yadi,  mahārāja, sabbehipi bhājanehi udakaṃ tappamānaṃ saddāyeyya, yuttamidaṃ  `udakaṃ jīvatī'ti vattuṃ. na hi, mahārāja, udakaṃ dvayaṃ hoti, yaṃ  saddāyati, taṃ jīvati, yaṃ na saddāyati, taṃ na jīvatīti. yadi,  mahārāja, udakaṃ jīveyya, mahantānaṃ hatthināgānaṃ ussannakāyānaṃ  pabhinnānaṃ soṇḍāya ussiñcitvā mukhe pakkhipitvā kucchiṃ  pavesayantānaṃ, tampi udakaṃ tesaṃ dantantare cippiyamānaṃ saddāyeyya.  hatthasatikāpi mahānāvā garukā bhārikā anekasatasahassabhāraparipūrā  mahāsamudde vicaranti, tāhipi cippiyamānaṃ udakaṃ saddāyeyya.  mahatimahantāpi macchā ^a^P0.0262^ea^ anekasatayojanikakāyā  timī timiṅgalā timirapiṅgalā abbhantare nimuggā mahāsamudde  nivāsaṭṭhānatāya paṭivasantā mahāudakadhārā ācamanti dhamanti ca,  tesampi taṃ dantantarepi udarantarepi cippiyamānaṃ udakaṃ saddāyeyya.  yasmā ca kho, mahārāja, evarūpehi evarūpehi mahantehi paṭipīḷanehi  paṭipīḷitaṃ udakaṃ na saddāyati tasmāpi natthi udake jīvo vā satto  vāti, evametaṃ, mahārāja, dhārehī''ti.<br/><br/>[03] ``sādhu ^a^M0.0254^ea^, bhante nāgasena, dosāgato pañho  anucchavikāya vibhattiyā vibhatto, yathā nāma, bhante nāgasena, mahagghaṃ  maṇiratanaṃ chekaṃ ācariyaṃ kusalaṃ sikkhitaṃ maṇikāraṃ pāpuṇitvā  kittiṃ labheyya thomanaṃ pasaṃsaṃ, muttāratanaṃ vā muttikaṃ dussaratanaṃ vā  dussikaṃ, lohitacandanaṃ vā gandhikaṃ pāpuṇitvā kittiṃ labheyya thomanaṃ  pasaṃsaṃ. evameva kho, bhante nāgasena, dosāgato {desāgato (sī0 pī0)} pañho  anucchavikāya vibhattiyā vibhatto, evametaṃ tathā sampaṭicchāmī''ti. <br/><br/>[06] udakasattajīvapañho navamo. <br/><br/>[06] buddhavaggo paṭhamo. <br/><br/>[06] imasmiṃ vagge nava pañhā. 


volume: 117
item: 155
title: arahantavedanāvediyanapañho^abhisamayantarāyakarapañho^dussīlapañho^nippapañcavaggo^nippapañcapañho
content:
  [03] 1^b^.^eb^ ``bhante ^a^V0.0245^ea^ ^a^M0.0255^ea^ nāgasena,  bhāsitampetaṃ bhagavatā `nippapañcārāmā, bhikkhave, viharatha  nippapañcaratino'ti, katamaṃ taṃ nippapañca''nti? ``sotāpattiphalaṃ,  mahārāja, nippapañcaṃ, sakadāgāmiphalaṃ nippapañcaṃ, anāgāmiphalaṃ  nippapañcaṃ, arahattaphalaṃ nippapañca''nti.<br/><br/>[03] ``yadi, bhante nāgasena, sotāpattiphalaṃ nippapañcaṃ,  sakadāgāmianāgāmiarahattaphalaṃ nippapañcaṃ ^a^P0.0263^ea^, kissa  pana ime bhikkhū uddisanti paripucchanti suttaṃ geyyaṃ veyyākaraṇaṃ gāthaṃ  udānaṃ itivuttakaṃ jātakaṃ abbhutadhammaṃ vedallaṃ, navakammena palibujjhanti  dānena ca pūjāya ca, nanu te jinappaṭikkhittaṃ kammaṃ karotī''ti?<br/><br/>[03] ``ye te, mahārāja, bhikkhū uddisanti paripucchanti suttaṃ geyyaṃ  veyyākaraṇaṃ gāthaṃ udānaṃ itivuttakaṃ jātakaṃ abbhutadhammaṃ vedallaṃ,  navakammena palibujjhanti dānena ca pūjāya ca, sabbe te nippapañcassa  pattiyā karonti. ye te, mahārāja, sabhāvaparisuddhā pubbe  vāsitavāsanā, te ekacittakkhaṇena nippapaca honti. ye pana te  bhikkhū mahārajakkhā, te imehi payogehi nippapañcā honti. <br/><br/>[01] ``yathā, mahārāja, eko puriso khette bījaṃ ropetvā  attano yathābalavīriyena vinā pākāravatiyā dhaññaṃ uddhareyya, eko  puriso khette bījaṃ ropetvā vanaṃ pavisitvā kaṭṭhañca sākhañca  chinditvā vatipākāraṃ katvā dhaññaṃ uddhareyya. yā tattha tassa  vatipākārapariyesanā, sā dhaññatthāya. evameva kho, mahārāja, ye te  sabhāvaparisuddhā pubbe vāsitavāsanā, te ekacittakkhaṇena nippapañcā  honti, vinā vatipākāraṃ puriso viya dhaññuddhāro. ye pana te  bhikkhū mahārajakkhā, te imehi payogehi nippapañcā honti,  vatipākāraṃ katvā puriso viya dhaññuddhāro.<br/><br/>[03] ``yathā ^a^V0.0246^ea^ vā pana, mahārāja, puriso mahatimahante  ambarukkhamatthake phalapiṇḍi bhaveyya, atha tattha yo koci iddhimā  āgantvā tassa phalaṃ hareyya, yo pana tattha aniddhimā, so kaṭṭhañca  valliñca chinditvā nisseṇiṃ bandhitvā tāya taṃ rukkhaṃ abhiruhitvā  phalaṃ hareyya. yā tattha ^a^M0.0256^ea^ tassa nisseṇipariyesanā,  sā phalatthāya. evameva kho, mahārāja, ye te sabhāvaparisuddhā pubbe  vāsitavāsanā, te ekacittakkhaṇena nippapañcā honti, iddhimā viya  rukkhaphalaṃ haranto. ye pana te bhikkhū mahārajakkhā, te iminā  payogena saccāni abhisamenti, nisseṇiyā viya puriso rukkhaphalaṃ  haranto ^a^P0.0264^ea^.<br/><br/>[03] ``yathā vā pana, mahārāja, eko puriso atthakaraṇiko  ekako yeva sāmikaṃ upagantvā atthaṃ sādheti. eko dhanavā  dhanavasena parisaṃ vaḍḍhetvā parisāya atthaṃ sādheti. yā tattha tassa  parisapariyesanā, sā atthatthāya. evameva kho, mahārāja, ye te  sabhāvaparisuddhā pubbe vāsitavāsanā, te ekacittakkhaṇena chasu  abhiññāsu vasibhāvaṃ pāpuṇanti, puriso viya ekako atthasiddhiṃ  karonto. ye pana te bhikkhū mahārajakkhā, te imehi payogehi  sāmaññatthamabhisādhenti, parisāya viya puriso atthasiddhiṃ karonto.<br/><br/>[03] ``uddesopi, mahārāja, bahukāro, paripucchāpi bahukārā,  navakammampi bahukāraṃ, dānampi bahukāraṃ, pūjāpi bahukārā tesu tesu  karaṇīyesu. yathā, mahārāja, puriso rājūpasevī katāvī  amaccabhaṭabaladovārikānīkaṭṭhapārisajjajanehi, te tassa karaṇīye  anuppatte sabbepi upakārā honti. evameva kho, mahārāja, uddesopi  bahukāro, paripucchāpi bahukārā, navakammampi bahukāraṃ, dānampi  bahukāraṃ, pūjāpi bahukārā tesu tesu karaṇīyesu. yadi, mahārāja,  sabbepi abhijātiparisuddhā bhaveyyuṃ, anusāsanena {anusāsakena (sī0 pī0)} karaṇīyaṃ na bhaveyya.  yasmā ca kho, mahārāja, savanena karaṇīyaṃ hoti, thero, mahārāja,  sāriputto aparimitamasaṅkheyyakappaṃ upādāya upacitakusalamūlo  paññāya koṭiṃ gato, sopi vinā savanena nāsakkhi āsavakkhayaṃ  pāpuṇituṃ. tasmā, mahārāja, bahukāraṃ savanaṃ, tathā uddesopi  paripucchāpi. tasmā uddesaparipucchāpi nippapañcā saṅkhatā''ti.  ``sunijjhāpito, bhante nāgasena, pañho, evametaṃ tathā  sampaṭicchāmī''ti. <br/><br/>[06] nippapañcapañho paṭhamo. 


volume: 117
item: 156
title: abhisamayantarāyakarapañho^dussīlapañho^nippapañcavaggo^nippapañcapañho^khīṇāsavabhāvapañho
content:
  [03] 2^b^.^eb^ ``bhante ^a^V0.0247^ea^ ^a^M0.0257^ea^ nāgasena, tumhe  bhaṇatha `yo gihī arahattaṃ patto, dve vāssa gatiyo bhavanti anaññā,  tasmiṃ yeva divase pabbajati vā parinibbāyati vā. na so divaso  ^a^P0.0265^ea^ sakkā atikkametu'nti. sace so, bhante nāgasena,  tasmiṃ divase ācariyaṃ vā upajjhāyaṃ vā pattacīvaraṃ vā na labhetha,  api nu kho so arahā sayaṃ vā pabbajeyya divasaṃ vā atikkameyya,  añño koci arahā iddhimā āgantvā taṃ pabbājeyya vā  parinibbāyeyya vā''ti? ``na so, mahārāja, arahā sayaṃ  pabbajeyya, sayaṃ pabbajanto theyyaṃ āpajjati, na ca divasaṃ  atikkameyya, aññassa arahantassa āgamanaṃ bhaveyya vā na vā bhaveyya,  tasmiṃ yeva divase parinibbāyeyyā''ti. ``tena hi, bhante  nāgasena, arahattassa santabhāvo vijahito hoti, yena adhigatassa  jīvitahāro bhavatī''ti.<br/><br/>[03] ``visamaṃ, mahārāja, gihiliṅgaṃ, visame liṅge  liṅgadubbalatāya arahattaṃ patto gihī tasmiṃ yeva divase pabbajati vā  parinibbāyati vā. neso, mahārāja, doso arahattassa,  gihiliṅgasseveso doso yadidaṃ liṅgadubbalatā.<br/><br/>[03] ``yathā, mahārāja, bhojanaṃ sabbasattānaṃ āyupālakaṃ  jīvitarakkhakaṃ visamakoṭṭhassa mandadubbalagahaṇikassa avipākena  jīvitaṃ harati. neso, mahārāja, doso bhojanassa, koṭṭhasseveso  doso yadidaṃ aggidubbalatā. evameva kho, mahārāja, visame liṅge  liṅgadubbalatāya arahattaṃ patto gihī tasmiṃ yeva divase pabbajati vā  parinibbāyati vā. neso, mahārāja, doso arahattassa,  gihiliṅgasseveso doso yadidaṃ liṅgadubbalatā.<br/><br/>[03] ``yathā vā pana, mahārāja, parittaṃ tiṇasalākaṃ upari garuke  pāsāṇe ṭhapite dubbalatāya bhijjitvā patati. evameva kho,  mahārāja, arahattaṃ patto gihī tena liṅgena arahattaṃ dhāretuṃ asakkonto  tasmiṃ yeva divase pabbajati vā parinibbāyati vā.<br/><br/>[03] ``yathā vā pana, mahārāja, puriso abalo dubbalo  nihīnajacco parittapuñño mahatimahārajjaṃ labhitvā khaṇena paripatati  paridhaṃsati osakkati, na sakkoti issariyaṃ dhāretuṃ, evameva kho,  mahārāja, arahattaṃ ^a^P0.0266^ea^ patto gihī tena liṅgena arahattaṃ  ^a^M0.0258^ea^ dhāretuṃ na sakkoti ^a^V0.0248^ea^, tena kāraṇena tasmiṃ yeva divase  pabbajati vā parinibbāyati vā''ti. ``sādhu, bhante nāgasena,  evametaṃ tathā sampaṭicchāmī''ti. <br/><br/>[06] khīṇāsavabhāvapañho dutiyo. 


volume: 117
item: 157
title: dussīlapañho^nippapañcavaggo^nippapañcapañho^khīṇāsavabhāvapañho^khīṇāsavasatisammosapañho
content:
  [03] 3^b^.^eb^ ``bhante nāgasena, atthi arahato  satisammoso''ti? ``vigatasatisammosā kho, mahārāja, arahanto,  natthi arahantānaṃ satisammoso''ti. ``āpajjeyya pana, bhante,  arahā āpatti''nti? ``āma, mahārājā''ti. ``kismiṃ  vatthusmi''nti? ``kuṭikāre, mahārāja, sañcaritte, vikāle  kālasaññāya, pavārite appavāritasaññāya, anatiritte  atirittasaññāyā''ti.<br/><br/>[03] ``bhante nāgasena, tumhe bhaṇatha `ye āpattiṃ āpajjanti, te  dvīhi kāraṇehi āpajjanti anādariyena vā ajānanena vā'ti. api  nu kho, bhante, arahato anādariyaṃ hoti, yaṃ arahā āpattiṃ  āpajjatī''ti? ``na hi, mahārājā''ti.<br/><br/>[03] ``yadi, bhante nāgasena, arahā āpattiṃ āpajjati, natthi ca  arahato anādariyaṃ, tena hi atthi arahato satisammoso''ti?  ``natthi, mahārāja, arahato satisammoso, āpattiñca arahā  āpajjatī''ti.<br/><br/>[03] ``tena hi, bhante, kāraṇena maṃ saññāpehi, kiṃ tattha  kāraṇa''nti? ``dveme, mahārāja, kilesā lokavajjaṃ  paṇṇattivajjañcāti. katamaṃ, mahārāja, lokavajjaṃ? dasa  akusalakammapathā, idaṃ vuccati lokavajjaṃ. katamaṃ paṇṇattivajjaṃ? yaṃ  loke atthi samaṇānaṃ ananucchavikaṃ ananulomikaṃ, gihīnaṃ anavajjaṃ.  tattha bhagavā sāvakānaṃ sikkhāpadaṃ paññapeti `yāvajīvaṃ  anatikkamanīya'nti. vikālabhojanaṃ, mahārāja, lokassa anavajjaṃ, taṃ  jinasāsane vajjaṃ. bhūtagāmavikopanaṃ, mahārāja, lokassa anavajjaṃ,  taṃ jinasāsane vajjaṃ. udake hassadhammaṃ, mahārāja, lokassa  anavajjaṃ, taṃ jinasāsane vajjaṃ. iti evarūpāni evarūpāni,  mahārāja ^a^M0.0259^ea^, jinasāsane vajjāni, idaṃ vuccati  paṇṇattivajjaṃ.<br/><br/>[03] ``lokavajjaṃ ^a^V0.0249^ea^ abhabbo khīṇāsavo taṃ ajjhācarituṃ, yaṃ kilesaṃ  paṇṇattivajjaṃ, taṃ ^a^P0.0267^ea^ ajānanto āpajjeyya. avisayo,  mahārāja, ekaccassa arahato sabbaṃ jānituṃ, na hi tassa balaṃ atthi  sabbaṃ jānituṃ. anaññātaṃ, mahārāja, arahato itthipurisānaṃ nāmampi  gottampi, maggopi tassa mahiyā anaññāto; vimuttiṃ yeva, mahārāja,  ekacco arahā jāneyya; chaḷabhiñño arahā sakavisayaṃ jāneyya;  sabbaññū, mahārāja, tathāgatova sabbaṃ jānātī''ti. ``sādhu, bhante  nāgasena, evametaṃ tathā sampaṭicchāmī''ti. <br/><br/>[06] khīṇāsavasatisammosapañho tatiyo. 


volume: 117
item: 158
title: nippapañcavaggo^nippapañcapañho^khīṇāsavabhāvapañho^khīṇāsavasatisammosapañho^loke natthibhāvapañho
content:
  [03] 4^b^.^eb^ ``bhante nāgasena, dissanti loke buddhā,  dissanti paccekabuddhā, dissanti tathāgatassa sāvakā, dissanti  cakkavattirājāno, dissanti padesarājāno, dissanti devamanussā,  dissanti sadhanā, dissanti adhanā, dissanti sugatā, dissanti  duggatā, dissati purisassa itthiliṅgaṃ pātubhūtaṃ, dissati itthiyā  purisaliṅgaṃ pātubhūtaṃ, dissati sukataṃ dukkataṃ kammaṃ, dissanti  kalyāṇapāpakānaṃ kammānaṃ vipākūpabhogino sattā, atthi loke sattā  aṇḍajā jalābujā saṃsedajā opapātikā, atthi sattā apadā dvipadā  catuppadā bahuppadā, atthi loke yakkhā rakkhasā kumbhaṇḍā asurā  dānavā gandhabbā petā pisācā, atthi kinnarā mahoragā nāgā  supaṇṇā siddhā vijjādharā, atthi hatthī assā gāvo mahiṃsā {mahisā (sī0 pī0)} oṭṭhā  gadrabhā ajā eḷakā migā sūkarā sīhā byagghā dīpī acchā kokā  taracchā soṇā siṅgālā, atthi bahuvidhā sakuṇā, atthi suvaṇṇaṃ  rajataṃ muttā maṇi saṅkho silā pavāḷaṃ lohitaṅko masāragallaṃ  veḷuriyo vajiraṃ phalikaṃ kāḷalohaṃ tambalohaṃ vaṭṭalohaṃ kaṃsalohaṃ,  atthi khomaṃ koseyyaṃ kappāsikaṃ sāṇaṃ bhaṅgaṃ kambalaṃ, atthi sāli  vīhi yavo kaṅgu kudrūso varako godhūmo ^a^M0.0260^ea^ muggo,  māso tilaṃ kulatthaṃ, atthi mūlagandho sāragandho pheggugandho tacagandho  pattagandho ^a^P0.0268^ea^ pupphagandho phalagandho sabbagandho, atthi  tiṇa latā gaccha rukkha osadhi vanappati nadī pabbata samudda  macchakacchapā sabbaṃ loke atthi. yaṃ, bhante, loke natthi, taṃ me  kathehī''ti.<br/><br/>[03] ``tīṇimāni, mahārāja, loke natthi. katamāni tīṇi?  sacetanā vā acetanā vā ajarāmarā ^a^V0.0250^ea^ loke natthi, saṅkhārānaṃ  niccatā natthi, paramatthena sattūpaladdhi natthi, imāni kho, mahārāja,  tīṇi loke natthī''ti. ``sādhu, bhante nāgasena, evametaṃ tathā  sampaṭicchāmī''ti. <br/><br/>[06] loke natthibhāvapañho catuttho. 


volume: 117
item: 159
title: nippapañcapañho^khīṇāsavabhāvapañho^khīṇāsavasatisammosapañho^loke natthibhāvapañho^akammajādipañho
content:
  [03] 5^b^.^eb^ ``bhante nāgasena, dissanti loke  kammanibbattā, dissanti hetunibbattā, dissanti utunibbattā, yaṃ  loke akammajaṃ ahetujaṃ anutujaṃ, taṃ me kathehī''ti. ``dveme,  mahārāja, lokasmiṃ akammajā ahetujā anutujā. katame dve?  ākāso, mahārāja, akammajo ahetujo anutujo; nibbānaṃ, mahārāja,  akammajaṃ ahetujaṃ anutujaṃ. ime kho, mahārāja, dve akammajā  ahetujā anutujā''ti.<br/><br/>[03] ``mā, bhante nāgasena, jinavacanaṃ makkhehi, mā ajānitvā  pañhaṃ byākarohī''ti. ``kiṃ kho, mahārāja, ahaṃ vadāmi, yaṃ maṃ  tvaṃ evaṃ vadesi `mā, bhante nāgasena, jinavacanaṃ makkhehi, mā  ajānitvā pañhaṃ byākarohī'''ti? ``bhante nāgasena, yuttamidaṃ tāva  vattuṃ `ākāso akammajo ahetujo anutujo'ti. anekasatehi pana,  bhante nāgasena, kāraṇehi bhagavatā sāvakānaṃ nibbānassa  sacchikiriyāya maggo akkhāto, atha ca pana tvaṃ evaṃ vadesi  `ahetujaṃ nibbāna'''nti. ``saccaṃ, mahārāja, bhagavatā anekasatehi  kāraṇehi sāvakānaṃ nibbānassa sacchikiriyāya maggo akkhāto, na  ca pana nibbānassa uppādāya hetu akkhāto''ti.<br/><br/>[03] ``ettha mayaṃ, bhante nāgasena, andhakārato andhakārataraṃ  ^a^P0.0269^ea^ pavisāma, vanato vanataraṃ pavisāma, gahanato  gahanataraṃ {gahanantarato gahanantaraṃ (ka0)} pavisāma, yatra hi nāma ^a^M0.0261^ea^ nibbānassa  sacchikiriyāya hetu atthi, tassa pana dhammassa uppādāya hetu natthi.  yadi, bhante nāgasena, nibbānassa sacchikiriyāya hetu atthi,  tena hi nibbānassa uppādāyapi hetu icchitabbo.<br/><br/>[03] ``yathā pana, bhante nāgasena, puttassa pitā atthi, tena  kāraṇena pitunopi pitā icchitabbo. yathā antevāsikassa  ācariyo atthi, tena kāraṇena ācariyassapi ācariyo icchitabbo  ^a^V0.0251^ea^. yathā aṅkurassa bījaṃ atthi, tena kāraṇena bījassapi bījaṃ  icchitabbaṃ. evameva kho, bhante nāgasena, yadi nibbānassa  sacchikiriyāya hetu atthi, tena kāraṇena nibbānassa uppādāyapi  hetu icchitabbo.<br/><br/>[03] ``yathā rukkhassa vā latāya vā agge sati tena kāraṇena  majjhampi atthi, mūlampi atthi. evameva kho, bhante nāgasena,  yadi nibbānassa sacchikiriyāya hetu atthi, tena kāraṇena  nibbānassa uppādāyapi hetu icchitabbo'''ti.<br/><br/>[03] ``anuppādanīyaṃ, mahārāja, nibbānaṃ, tasmā na nibbānassa  uppādāya hetu akkhāto''ti. ``iṅgha, bhante nāgasena, kāraṇaṃ  dassetvā kāraṇena maṃ saññāpehi, yathāhaṃ jāneyyaṃ nibbānassa  sacchikiriyāya hetu atthi, nibbānassa uppādāya hetu natthī''ti.<br/><br/>[03] ``tena hi, mahārāja, sakkaccaṃ sotaṃ odaha, sādhukaṃ suṇohi,  vakkhāmi tattha kāraṇaṃ, sakkuṇeyya, mahārāja, puriso pākatikena  balena ito himavantaṃ pabbatarājaṃ upagantu''nti? ``āma, bhante''ti.  ``sakkuṇeyya pana so, mahārāja, puriso pākatikena balena  himavantaṃ pabbatarājaṃ idha āharitu''nti? ``na hi, bhante''ti.  ``evameva kho, mahārāja, sakkā nibbānassa sacchikiriyāya maggo  akkhātuṃ, na sakkā nibbānassa uppādāya hetu dassetuṃ.<br/><br/>[03] ``sakkuṇeyya, mahārāja, puriso pākatikena balena mahāsamuddaṃ  nāvāya uttaritvā pārimatīraṃ gantu''nti? ``āma, bhante''ti?  ``sakkuṇeyya pana so, mahārāja ^a^P0.0270^ea^, puriso pākatikena  balena mahāsamuddassa pārimatīraṃ idha āharitu''nti? ``na hi  bhante''ti. ``evameva kho, mahārāja, sakkā nibbānassa  sacchikiriyāya maggo akkhātuṃ, na sakkā nibbānassa uppādāya hetu  dassetuṃ. kiṃ kāraṇā? asaṅkhatattā dhammassā''ti.<br/><br/>[03] ``asaṅkhataṃ ^a^M0.0262^ea^, bhante nāgasena, nibbāna''nti?  ``āma, mahārāja, asaṅkhataṃ nibbānaṃ na kehici kataṃ, nibbānaṃ,  mahārāja, na vattabbaṃ uppannanti vā anuppannanti vā uppādanīyanti  vā atītanti vā anāgatanti vā paccuppannanti vā cakkhuviññeyyanti  vā sotaviññeyyanti vā ghānaviññeyyanti vā jivhāviññeyyanti vā  kāyaviññeyyanti vā''ti. ``yadi, bhante nāgasena, nibbānaṃ na  uppannaṃ na anuppannaṃ na uppādanīyaṃ na atītaṃ na anāgataṃ na paccuppannaṃ  ^a^V0.0252^ea^ na cakkhuviññeyyaṃ na sotaviññeyyaṃ na ghānaviññeyyaṃ na  jivhāviññeyyaṃ na kāyaviññeyyaṃ, tena hi, bhante nāgasena, tumhe  natthidhammaṃ nibbānaṃ apadisatha `natthi nibbāna'nti. ``atthi,  mahārāja, nibbānaṃ, manoviññeyyaṃ nibbānaṃ, visuddhena mānasena  paṇītena ujukena anāvaraṇena nirāmisena sammāpaṭipanno  ariyasāvako nibbānaṃ passatī''ti.<br/><br/>[03] ``kīdisaṃ pana taṃ, bhante, nibbānaṃ, yaṃ taṃ opammehi  ādīpanīyaṃ kāraṇehi maṃ saññāpehi, yathā atthidhammaṃ opammehi  ādīpanīya''nti. ``atthi, mahārāja, vāto nāmā''ti? ``āma,  bhante''ti. ``iṅgha, mahārāja, vātaṃ dassehi vaṇṇato vā  saṇṭhānato vā aṇuṃ vā thūlaṃ vā dīghaṃ vā rassaṃ vā''ti. ``na  sakkā, bhante nāgasena, vāto upadassayituṃ, na so vāto hatthaggahaṇaṃ  vā nimmaddanaṃ vā upeti, api ca atthi so vāto''ti. ``yadi,  mahārāja, na sakkā vāto upadassayituṃ, tena hi natthi vāto''ti?  ``jānāmahaṃ, bhante nāgasena, vāto atthīti me hadaye anupaviṭṭhaṃ, na  ^a^P0.0271^ea^ cāhaṃ sakkomi vātaṃ upadassayitu''nti. ``evameva  kho, mahārāja, atthi nibbānaṃ, na ca sakkā nibbānaṃ upadassayituṃ  vaṇṇena vā saṇṭhānena vā''ti. ``sādhu, bhante nāgasena, sūpadassitaṃ  opammaṃ, suniddiṭṭhaṃ kāraṇaṃ, evametaṃ tathā sampaṭicchāmi `atthi  nibbāna'''nti. <br/><br/>[06] akammajādipañho pañcamo. 


volume: 117
item: 160
title: khīṇāsavabhāvapañho^khīṇāsavasatisammosapañho^loke natthibhāvapañho^akammajādipañho^kammajādipañho
content:
  [03] 6^b^.^eb^ ``bhante nāgasena, katame ettha kammajā, katame  hetujā, katame utujā, katame na kammajā, na hetujā, na utujā''ti?  ``ye keci, mahārāja, sattā sacetanā, sabbe te kammajā; aggi  ca sabbāni ca ^a^M0.0263^ea^ bījajātāni hetujāni; pathavī ca  pabbatā ca udakañca vāto ca, sabbe te utujā; ākāso ca  nibbānañca ime dve akammajā ahetujā anutujā. nibbānaṃ pana,  mahārāja, na vattabbaṃ kammajanti vā hetujanti vā utujanti vā  uppannanti vā anuppannanti vā uppādanīyanti vā atītanti vā  anāgatanti vā paccuppannanti vā cakkhuviññeyyanti vā  sotaviññeyyanti vā ghānaviññeyyanti vā jivhāviññeyyanti vā  kāyaviññeyyanti vā, api ca, mahārāja, manoviññeyyaṃ nibbānaṃ, yaṃ  ^a^V0.0253^ea^ so sammāpaṭipanno ariyasāvako visuddhena ñāṇena passatī''ti.  ``ramaṇīyo, bhante nāgasena, pañho suvinicchito nissaṃsayo  ekantagato, vimati uppacchinnā, tvaṃ gaṇivarapavaramāsajjā''ti. <br/><br/>[06] kammajādipañho chaṭṭho. 


volume: 117
item: 161
title: khīṇāsavasatisammosapañho^loke natthibhāvapañho^akammajādipañho^kammajādipañho^yakkhapañho
content:
  [03] 7^b^.^eb^ ``bhante nāgasena, atthi loke yakkhā  nāmā''ti? ``āma, mahārāja, atthi loke yakkhā nāmā''ti.  ``cavanti pana te, bhante, yakkhā tamhā yoniyā''ti? ``āma,  mahārāja, cavanti te yakkhā tamhā yoniyā''ti. ``kissa pana,  bhante nāgasena, tesaṃ matānaṃ yakkhānaṃ sarīraṃ na dissati,  kuṇapagandhopi ^a^P0.0272^ea^ na vāyatī''ti? ``dissati,  mahārāja, matānaṃ yakkhānaṃ sarīraṃ, kuṇapagandhopi tesaṃ vāyati,  matānaṃ, mahārāja, yakkhānaṃ sarīraṃ kīṭavaṇṇena vā dissati,  kimivaṇṇena vā dissati, kipillikavaṇṇena vā dissati,  paṭaṅgavaṇṇena vā dissati, ahivaṇṇena vā dissati, vicchikavaṇṇena  vā dissati, satapadivaṇṇena vā dissati, dijavaṇṇena vā dissati,  migavaṇṇena vā dissatī''ti. ``ko hi, bhante nāgasena, añño  idaṃ pañhaṃ puṭṭho visajjeyya aññatra tavādisena buddhimatā''ti. <br/><br/>[06] yakkhapañho sattamo. 


volume: 117
item: 162
title: loke natthibhāvapañho^akammajādipañho^kammajādipañho^yakkhapañho^anavasesasikkhāpadapañho
content:
  [03] 8^b^.^eb^ ``bhante nāgasena, ye te ahesuṃ tikicchakānaṃ  pubbakā ācariyā seyyathidaṃ, nārado dhammantarī {dhanvantarī (?)} aṅgiraso kapilo  kaṇḍaraggi sāmo ^a^M0.0264^ea^ atulo pubbakaccāyano, sabbepete  ācariyā sakiṃ yeva roguppattiñca nidānañca sabhāvañca samuṭṭhānañca  tikicchañca kiriyañca siddhāsiddhañca sabbaṃ taṃ {santaṃ (ka0)} niravasesaṃ jānitvā  `imasmiṃ kāye ettakā rogā uppajjissantī'ti ekappahārena  kalāpaggāhaṃ karitvā suttaṃ bandhiṃsu, asabbaññuno ete sabbe, kissa  pana tathāgato sabbaññū samāno anāgataṃ kiriyaṃ buddhañāṇena jānitvā  `ettake nāma vatthusmiṃ ettakaṃ ^a^V0.0254^ea^ nāma sikkhāpadaṃ paññapetabbaṃ  bhavissatī'ti paricchinditvā anavasesato sikkhāpadaṃ na paññapesi,  uppannuppanne vatthusmiṃ ayase pākaṭe dose vitthārike puthugate  ujjhāyantesu manussesu tasmiṃ tasmiṃ kāle sāvakānaṃ sikkhāpadaṃ  paññapesī''ti?<br/><br/>[03] ``ñātametaṃ, mahārāja, tathāgatassa `imasmiṃ samaye imesu  manussesu sādhikaṃ diyaḍḍhasikkhāpadasataṃ paññapetabbaṃ bhavissatī'ti,  api ca tathāgatassa evaṃ ahosi `sace kho ahaṃ sādhikaṃ  diyaḍḍhasikkhāpadasataṃ ekappahāraṃ paññapessāmi, mahājano  santāsamāpajjissati ^a^P0.0273^ea^ `bahukaṃ idha rakkhitabbaṃ, dukkaraṃ  vata bho samaṇassa gotamassa sāsane pabbajitu'nti, pabbajitukāmāpi  na pabbajissanti, vacanañca me na saddahissanti, asaddahantā te  manussā apāyagāmino bhavissann-ti uppannuppanne vatthusmiṃ  dhammadesanāya viññāpetvā pākaṭe dose sikkhāpadaṃ paññapessāmī'''ti.  ``acchariyaṃ, bhante nāgasena, buddhānaṃ, abbhutaṃ, bhante nāgasena,  buddhānaṃ, yāva mahantaṃ tathāgatassa sabbaññutañāṇaṃ, evametaṃ, bhante  nāgasena, suniddiṭṭho eso attho tathāgatena, `bahukaṃ idha  sikkhitabba'nti sutvā sattānaṃ santāso uppajjeyya, ekopi  jinasāsane na pabbajeyya, evametaṃ tathā sampaṭicchāmī''ti. <br/><br/>[06] anavasesasikkhāpadapañho aṭṭhamo. 


volume: 117
item: 163
title: akammajādipañho^kammajādipañho^yakkhapañho^anavasesasikkhāpadapañho^sūriyatapanapañho
content:
  [03] 9^b^.^eb^ ``bhante nāgasena, ayaṃ sūriyo sabbakālaṃ  kaṭhinaṃ tapati, udāhu kiñcikālaṃ mandaṃ tapatī''ti? ``sabbakālaṃ,  mahārāja, sūriyo kaṭhinaṃ tapati ^a^M0.0265^ea^, na kiñcikālaṃ  mandaṃ tapatī''ti. ``yadi, bhante nāgasena, sūriyo sabbakālaṃ  kaṭhinaṃ tapati, kissa pana appekadā sūriyo kaṭhinaṃ tapati, appekadā  mandaṃ tapatī''ti? ``cattārome, mahārāja, sūriyassa rogā, yesaṃ  aññatarena rogena paṭipīḷito sūriyo mandaṃ tapati. katame cattāro?  abbhaṃ, mahārāja, sūriyassa rogo, tena rogena paṭipīḷito sūriyo  mandaṃ tapati. mahikā, mahārāja, sūriyassa rogo, tena rogena  paṭipīḷito sūriyo mandaṃ tapati. megho, mahārāja, sūriyassa  rogo, tena rogena paṭipīḷito sūriyo mandaṃ tapati. rāhu,  mahārāja, sūriyassa rogo, tena rogena paṭipīḷito sūriyo mandaṃ  tapati. ime kho, mahārāja, cattāro sūriyassa rogā, yesaṃ  aññatarena rogena paṭipīḷito sūriyo mandaṃ tapatī''ti.  ``acchariyaṃ, bhante ^a^V0.0255^ea^ nāgasena, abbhutaṃ, bhante ^a^P0.0274^ea^  nāgasena, sūriyassapi tāva tejosampannassa rogo uppajjissati,  kimaṅgaṃ pana aññesaṃ sattānaṃ, natthi, bhante, esā vibhatti aññassa  aññatra tavādisena buddhimatā''ti. <br/><br/>[06] sūriyatapanapañho navamo. 


volume: 117
item: 164
title: kammajādipañho^yakkhapañho^anavasesasikkhāpadapañho^sūriyatapanapañho^kaṭhinatapanapañho
content:
  [03] 10^b^.^eb^ ``bhante nāgasena, kissa hemante sūriyo  kaṭhinaṃ tapati, no tathā gimhe''ti? ``gimhe, mahārāja, anupahataṃ  hoti rajojallaṃ, vātakkhubhitā reṇū gaganānugatā honti, ākāsepi  abbhā subahalā honti, mahāvāto ca adhimattaṃ vāyati, te sabbe  nānākulā samāyutā sūriyaraṃsiyo pidahanti, tena gimhe sūriyo  mandaṃ tapati.<br/><br/>[03] ``hemante pana, mahārāja, heṭṭhā pathavī nibbutā hoti, upari  mahāmegho upaṭṭhito hoti, upasantaṃ hoti rajojallaṃ, reṇu ca santasantaṃ  gagane carati, vigatavalāhako ca hoti ākāso, vāto ^a^M0.0266^ea^  ca mandamandaṃ vāyati, etesaṃ uparatiyā visuddhā {visadā (sī0 pī0)} honti  sūriyaraṃsiyo, upaghātavimuttassa sūriyassa tāpo ati viya tapati.  idamettha, mahārāja, kāraṇaṃ, yena kāraṇena sūriyo hemante kaṭhinaṃ  tapati, no tathā gimhe''ti. ``sabbītimutto, bhante, sūriyo  kaṭhinaṃ tapati, meghādisahagato kaṭhinaṃ na tapatī''ti. <br/><br/>[06] kaṭhinatapanapañho dasamo. <br/><br/>[06] nippapañcavaggo dutiyo. <br/><br/>[06] imasmiṃ vagge dasa pañhā. 


volume: 117
item: 165
title: yakkhapañho^anavasesasikkhāpadapañho^sūriyatapanapañho^vessantaravaggo^vessantarapañho
content:
  [03] 1^b^.^eb^ ``bhante ^a^V0.0256^ea^ ^a^M0.0267^ea^ nāgasena, sabbeva  bodhisattā puttadāraṃ denti, udāhu vessantareneva raññā puttadāraṃ  dinna''nti? ``sabbepi, mahārāja, bodhisattā puttadāraṃ denti, na  vessantareneva raññā puttadāraṃ dinna''nti. ``api ^a^P0.0275^ea^  ca kho, bhante nāgasena, tesaṃ anumatena dentī''ti. ``bhariyā,  mahārāja, anumatā, dārakā pana bālatāya vilapiṃsu {lālapiṃsu (sī0 pī0)}, yadi te atthato  jāneyyuṃ, tepi anumodeyyuṃ, na te vilapeyyu''nti.<br/><br/>[03] ``dukkaraṃ, bhante nāgasena, bodhisattena kataṃ, yaṃ so attano  orase piye putte brāhmaṇassa dāsatthāya adāsi.<br/><br/>[03] ``idampi dutiyaṃ dukkarato dukkarataraṃ, yaṃ so attano orase  piye putte bālake taruṇake latāya bandhitvā tena brāhmaṇena latāya  anumajjīyante disvā ajjhupekkhi.<br/><br/>[03] ``idampi tatiyaṃ dukkarato dukkarataraṃ, yaṃ so sakena balena  bandhanā muccitvā āgate dārake sārajjamupagate punadeva latāya  bandhitvā adāsi.<br/><br/>[03] ``idampi catutthaṃ dukkarato dukkarataraṃ, yaṃ so dārake `ayaṃ  kho, tāta, yakkho khādituṃ neti amhe'ti vilapante `mā  bhāyitthā'ti na assāsesi.<br/><br/>[03] ``idampi pañcamaṃ dukkarato dukkarataraṃ, yaṃ so jālissa  kumārassa rudamānassa pādesu nipatitvā `alaṃ, tāta, kaṇhājinaṃ  nivattehi, ahameva gacchāmi yakkhena saha, khādatu maṃ yakkho'ti  yācamānassa evaṃ na sampaṭicchi.<br/><br/>[03] ``idampi ^a^V0.0257^ea^ chaṭṭhaṃ dukkarato dukkarataraṃ, yaṃ so jālissa kumārassa  `pāsāṇasamaṃ nūna te, tāta, hadayaṃ, yaṃ tvaṃ amhākaṃ dukkhitānaṃ  pekkhamāno nimmanussake brahāraññe yakkhena nīyamāne na  nivāresī'ti vilapamānassa kāruññaṃ nākāsi.<br/><br/>[03] ``idampi ^a^M0.0268^ea^ sattamaṃ dukkarato dukkarataraṃ, yaṃ tassa  ruḷaruḷassa bhīmabhīmassa nīte dārake adassanaṃ gamite na phali hadayaṃ  satadhā vā sahassadhā vā, puññakāmena manujena kiṃ paradukkhāpanena,  nanu nāma sakadānaṃ dātabbaṃ hotī''ti?<br/><br/>[03] ``dukkarassa, mahārāja, katattā bodhisattassa kittisaddo  dasasahassiyā lokadhātuyā sadevamanussesu abbhuggato, devā devabhavane  ^a^P0.0276^ea^ pakittenti, asurā asurabhavane pakittenti, garuḷā  garuḷabhavane pakittenti, nāgā nāgabhavane pakittenti, yakkhā  yakkhabhavane pakittenti, anupubbena tassa kittisaddo paramparāya  ajjetarahi idha amhākaṃ samayaṃ anuppatto, taṃ mayaṃ dānaṃ pakittentā  vikopentā nisinnā sudinnaṃ, udāhu duddinnanti. so kho panāyaṃ,  mahārāja, kittisaddo nipuṇānaṃ viññūnaṃ vidūnaṃ vibhāvīnaṃ bodhisattānaṃ  dasa guṇe anudassati. katame dasa? agedhatā nirālayatā cāgo  pahānaṃ apunarāvattitā sukhumatā mahantatā duranubodhatā dullabhatā  asadisatā buddhadhammassa, so kho panāyaṃ, mahārāja, kittisaddo  nipuṇānaṃ viññūnaṃ vidūnaṃ vibhāvīnaṃ bodhisattānaṃ ime dasa guṇe  anudassatī''ti.<br/><br/>[03] ``bhante nāgasena, yo paraṃ dukkhāpetvā dānaṃ deti, api nu taṃ  dānaṃ sukhavipākaṃ hoti saggasaṃvattanika''nti? ``āma, mahārāja,  kiṃ vattabba''nti. ``iṅgha, bhante nāgasena, kāraṇaṃ upadassehī''ti.  ``idha, mahārāja, koci samaṇo vā brāhmaṇo vā sīlavā hoti  kalyāṇadhammo, so bhaveyya pakkhahato vā pīṭhasappī vā aññataraṃ vā  byādhiṃ āpanno, tamenaṃ yo koci puññakāmo yānaṃ āropetvā patthitaṃ  desamanupāpeyya, api nu kho, mahārāja, tassa purisassa tatonidānaṃ  kiñci sukhaṃ nibbatteyya saggasaṃvattanikaṃ taṃ kamma''nti? ``āma,  bhante, kiṃ vattabbaṃ? hatthiyānaṃ vā so, bhante, puriso labheyya  assayānaṃ vā rathayānaṃ vā, thale thalayānaṃ jale jalayānaṃ devesu  devayānaṃ manussesu manussayānaṃ, tadanucchavikaṃ tadanulomikaṃ bhave bhave  nibbatteyya, tadanucchavikāni tadanulomikāni cassa sukhāni  nibbatteyyuṃ, sugatito sugatiṃ gaccheyya, teneva kammābhisandena  iddhiyānaṃ abhiruyha patthitaṃ nibbānanagaraṃ pāpuṇeyyā''ti. ``tena  hi, mahārāja, paradukkhāpanena dinnadānaṃ sukhavipākaṃ hoti ^a^M0.0269^ea^  saggasaṃvattanikaṃ ^a^P0.0277^ea^, yaṃ so puriso balībadde  dukkhāpetvā evarūpaṃ sukhaṃ anubhavati.<br/><br/>[03] ``aparampi ^a^V0.0258^ea^, mahārāja, uttariṃ kāraṇaṃ suṇohi, yathā  paradukkhāpanena dinnadānaṃ sukhavipākaṃ hoti saggasaṃvattanikaṃ. idha,  mahārāja, yo koci rājā janapadato dhammikaṃ baliṃ uddharāpetvā  āṇāpavattanena dānaṃ dadeyya, api nu kho so, mahārāja, rājā  tatonidānaṃ kiñci sukhaṃ anubhaveyya saggasaṃvattanikaṃ taṃ dāna''nti?  ``āma, bhante, kiṃ vattabbaṃ, tatonidānaṃ so, bhante, rājā uttariṃ  anekasatasahassaguṇaṃ labheyya. rājūnaṃ atirājā bhaveyya, devānaṃ  atidevo bhaveyya, brahmānaṃ atibrahmā bhaveyya, samaṇānaṃ atisamaṇo  bhaveyya, brāhmaṇānaṃ atibrāhmaṇo bhaveyya, arahantānaṃ atiarahā {atiarahanto (syā0 ka0)}   bhaveyyā''ti. ``tena hi, mahārāja, paradukkhāpanena dinnadānaṃ  sukhavipākaṃ hoti saggasaṃvattanikaṃ, yaṃ so rājā balinā janaṃ  pīḷetvā dinnadānena evarūpaṃ uttariṃ yasasukhaṃ anubhavatī''ti.<br/><br/>[03] ``atidānaṃ, bhante nāgasena, vessantarena raññā dinnaṃ, yaṃ so  sakaṃ bhariyaṃ parassa bhariyatthāya adāsi, sake orase putte brāhmaṇassa  dāsatthāya adāsi, atidānaṃ nāma, bhante nāgasena, loke vidūhi  ninditaṃ garahitaṃ, yathā nāma, bhante nāgasena, atibhārena sakaṭassa  akkho bhijjati, atibhārena nāvā osīdati, atibhuttena bhojanaṃ  visamaṃ pariṇamati, ativassena dhaññaṃ vinassati, atidānena  bhogakkhayaṃ upeti, atitāpena pathavī upaḍayhati, atirāgena ummattako  hoti, atidosena vajjho hoti, atimohena anayaṃ āpajjati,  atilobhena coraggahaṇamupagacchati, atibhayena nirujjhati, atipūrena  nadī uttarati, ativātena asani patati, atiagginā odanaṃ  uttarati, atisañcaraṇena na ciraṃ jīvati. evameva kho, bhante  nāgasena, atidānaṃ nāma loke vidūhi ninditaṃ garahitaṃ, atidānaṃ,  bhante nāgasena, vessantarena raññā ^a^P0.0278^ea^ dinnaṃ, na tattha  kiñci phalaṃ icchitabba''nti.<br/><br/>[03] ``atidānaṃ, mahārāja, loke vidūhi vaṇṇitaṃ thutaṃ pasatthaṃ, ye  keci yādisaṃ kīdisaṃ dānaṃ denti {keci yādisaṃ tādisaṃ dānaṃ denti (syā0)},  atidānadāyī loke kittiṃ pāpuṇāti. yathā ^a^M0.0270^ea^, mahārāja, atipavaratāya dibbaṃ  vanamūlaṃ gahitampi hatthapāse ṭhitānaṃ parajanānaṃ na dassayati, agado  atijaccatāya {atiusabhatāya (ka0)} pīḷāya samugghātako rogānaṃ antakaro, aggi  atijotitāya ḍahati, udakaṃ atisītatāya nibbāpeti, padumaṃ  parisuddhatāya na upalimpati vārikaddamena, maṇi atiguṇatāya  kāmadado, vajiraṃ atitikhiṇatāya vijjhati maṇimuttāphalikaṃ, pathavī  atimahantatāya naroragamigapakkhijalaselapabbatadume dhāreti, samuddo  atimahantatāya aparipūraṇo, sineru atibhāratāya acalo, ākāso  ativitthāratāya ananto, sūriyo atippabhatāya timiraṃ ghāteti,  sīho atijātitāya vigatabhayo, mallo atibalavatāya paṭimallaṃ khippaṃ  ukkhipati ^a^V0.0259^ea^, rājā atipuññatāya adhipati, bhikkhu atisīlavantatāya  nāgayakkhanaramarūhi namassanīyo, buddho atiaggatāya {ativisiṭṭhatāya (syā0)} anupamo.  evameva kho, mahārāja, atidānaṃ nāma loke vidūhi vaṇṇitaṃ thutaṃ  pasatthaṃ, ye keci yādisaṃ kīdisaṃ dānaṃ denti, atidānadāyī loke  kittiṃ pāpuṇāti, atidānena vessantaro rājā dasasahassiyā  lokadhātuyā vaṇṇito thuto pasattho mahito kittito, teneva  atidānena vessantaro rājā ajjetarahi buddho jāto aggo sadevake  loke.<br/><br/>[03] ``atthi pana, mahārāja, loke ṭhapanīyaṃ dānaṃ, yaṃ dakkhiṇeyye  anuppatte na dātabba''nti? ``dasa kho panimāni, bhante nāgasena,  dānāni, yāni loke adānasammatāni, yo tāni dānāni deti, so  apāyagāmī hoti. katamāni dasa? majjadānaṃ, bhante nāgasena,  loke adānasammataṃ, yo taṃ dānaṃ deti, so apāyagāmī hoti.  samajjadānaṃ...pe0... itthidānaṃ...pe0... usabhadānaṃ...pe0...  cittakammadānaṃ...pe0... satthadānaṃ ^a^P0.0279^ea^ ...pe0...  visadānaṃ...pe0... saṅkhalikadānaṃ...pe0... kukkuṭasūkaradānaṃ...pe0...  tulākūṭamānakūṭadānaṃ, bhante nāgasena, loke adānasammataṃ hoti, yo  taṃ dānaṃ deti, so apāyagāmī hoti. imāni kho, bhante nāgasena,  dasa dānāni loke adānasammatāni, yo tāni dānāni deti, so  apāyagāmī hotī''ti.<br/><br/>[03] ``nāhaṃ taṃ, mahārāja, adānasammataṃ pucchāmi, imaṃ khvāhaṃ,  mahārāja, taṃ pucchāmi `atthi pana, mahārāja, loke ṭhapanīyaṃ dānaṃ,  yaṃ dakkhiṇeyye anuppatte na dātabba'nti. ``natthi, bhante nāgasena,  loke ṭhapanīyaṃ dānaṃ. yaṃ ^a^M0.0271^ea^ dakkhiṇeyye anuppatte na  dātabbaṃ, cittappasāde uppanne keci dakkhiṇeyyānaṃ bhojanaṃ denti, keci  acchādanaṃ, keci sayanaṃ, keci āvasathaṃ, keci attharaṇapāvuraṇaṃ, keci  dāsidāsaṃ, keci khettavatthuṃ, keci dvipadacatuppadaṃ, keci sataṃ sahassaṃ  satasahassaṃ, keci mahārajjaṃ, keci jīvitampi dentī''ti. ``yadi  pana, mahārāja, keci jīvitampi denti, kiṃ kāraṇā vessantaraṃ  dānapatiṃ atibāḷhaṃ paripātesi sudinne putte ca dāre ca?<br/><br/>[03] ``api nu kho, mahārāja, atthi lokapakati lokāciṇṇaṃ,  labhati pitā puttaṃ iṇaṭṭo vā ājīvikapakato vā āvapituṃ vā {ādhāpetuṃ vā (syā0),  ādhapituṃ vā (ka0)} vikkiṇituṃ vā''ti? ``āma, bhante, labhati pitā puttaṃ iṇaṭṭo vā  ājīvikapakato vā āvapituṃ vā vikkiṇituṃ vā''ti. ``yadi,  mahārāja, labhati pitā puttaṃ iṇaṭṭo vā ājīvikapakato vā āvapituṃ  vā vikkiṇituṃ vā ^a^V0.0260^ea^, vessantaropi, mahārāja, rājā alabhamāno  sabbaññutañāṇaṃ upadduto dukkhito tassa dhammadhanassa paṭilābhāya  puttadāraṃ āvapesi ca vikkiṇi ca. iti, mahārāja, vessantarena  raññā aññesaṃ dinnaṃ yeva dinnaṃ, kataṃ yeva kataṃ. kissa pana tvaṃ,  mahārāja, tena dānena vessantaraṃ dānapatiṃ atibāḷhaṃ apasādesī''ti?<br/><br/>[03] ``nāhaṃ, bhante nāgasena, vessantarassa dānapatino dānaṃ  garahāmi, api ca puttadāraṃ yācante niminitvā attānaṃ ^a^P0.0280^ea^  dātabba''nti. ``etaṃ kho, mahārāja, asabbhikāraṇaṃ, yaṃ  puttadāraṃ yācante attānaṃ dadeyya, yaṃ yaṃ hi yācante taṃ tadeva dātabbaṃ,  etaṃ sappurisānaṃ kammaṃ. yathā, mahārāja, koci puriso pānīyaṃ  āharāpeyya, tassa yo bhojanaṃ dadeyya, api nu so, mahārāja,  puriso tassa kiccakārī assā''ti? ``na hi, bhante, yaṃ so  āharāpeti, tameva tassa dento kiccakārī assā''ti. ``evameva  kho, mahārāja, vessantaro rājā brāhmaṇe puttadāraṃ yācante puttadāraṃ  yeva adāsi. sace, mahārāja, brāhmaṇo vessantarassa sarīraṃ yāceyya,  na so, mahārāja, attānaṃ rakkheyya na kampeyya na rajjeyya, tassa  dinnaṃ pariccattaṃ yeva sarīraṃ bhaveyya. sace, mahārāja, koci  vessantaraṃ dānapatiṃ upagantvā yāceyya `dāsattaṃ me ^a^M0.0272^ea^  upehī'ti, dinnaṃ pariccattaṃ yevassa sarīraṃ bhaveyya, na so datvā  tapeyya {ṭhapeyya (sī0)}, rañño, mahārāja, vessantarassa kāyo bahusādhāraṇo.<br/><br/>[03] ``yathā, mahārāja, pakkā maṃsapesi bahusādhāraṇā, evameva kho,  mahārāja, rañño vessantarassa kāyo bahusādhāraṇo. yathā vā pana,  mahārāja, phalito {phalino (?)} rukkho nānādijagaṇasādhāraṇo, evameva kho,  mahārāja, rañño vessantarassa kāyo bahusādhāraṇo. kiṃ kāraṇā?  `evāhaṃ paṭipajjanto sammāsambodhiṃ pāpuṇissāmī'ti.<br/><br/>[03] ``yathā, mahārāja, puriso adhano dhanatthiko dhanapariyesanaṃ  caramāno ajapathaṃ saṅkupathaṃ vettapathaṃ gacchati, jalathalavāṇijjaṃ karoti,  kāyena vācāya manasā dhanaṃ ārādheti, dhanappaṭilābhāya vāyamati.  evameva kho, mahārāja, vessantaro dānapati adhano buddhadhanena  sabbaññutañāṇaratanappaṭilābhāya yācakānaṃ dhanadhaññaṃ dāsidāsaṃ  yānavāhanaṃ sakalasāpateyyaṃ sakaṃ puttadāraṃ attānañca cajitvā  sammāsambodhiṃ yeva pariyesati.<br/><br/>[03] ``yathā vā pana, mahārāja, amacco muddakāmo muddādhikaraṇaṃ  ^a^P0.0281^ea^ yaṃ kiñci gehe dhanadhaññaṃ hiraññasuvaṇṇaṃ, taṃ sabbaṃ  datvāpi muddappaṭilābhāya vāyamati. evameva kho, mahārāja,  vessantaro ^a^V0.0261^ea^ dānapati sabbaṃ taṃ bāhirabbhantaradhanaṃ datvā jīvitampi  paresaṃ datvā sammāsambodhiṃ yeva pariyesati.<br/><br/>[03] ``api ca, mahārāja, vessantarassa dānapatino evaṃ ahosi  `yaṃ so brāhmaṇo yācati, tamevāhaṃ tassa dento kiccakārī nāma  homī'ti, evaṃ so tassa puttadāramadāsi. na kho, mahārāja,  vessantaro dānapati dessatāya brāhmaṇassa puttadāramadāsi, na  adassanakāmatāya puttadāramadāsi, na atibahukā me puttadārā, `na  sakkomi te posetu'nti puttadāramadāsi, na ukkaṇṭhito `appiyā me'ti  nīharitukāmatāya puttadāramadāsi. atha kho sabbaññutañāṇaratanasseva  piyattā sabbaññutañāṇassa kāraṇā vessantaro rājā evarūpaṃ atulaṃ  vipulamanuttaraṃ piyaṃ manāpaṃ dayitaṃ pāṇasamaṃ puttadāradānavaraṃ brāhmaṇassa  adāsi.<br/><br/>[03] ``bhāsitampetaṃ ^a^M0.0273^ea^, mahārāja, bhagavatā  devātidevena ^b^cariyāpiṭake^eb^ -- <br/><br/>[21] ```na me dessā ubho puttā, maddī devī na dessiyā. <br/><br/>[22] sabbaññutaṃ piyaṃ mayhaṃ, tasmā piye adāsaha'nti..<br/><br/>[03] ``tasmā, mahārāja, vessataro rājā puttadānaṃ {puttadāraṃ (ka0)} datvā paṇṇasālaṃ  pavisitvā nipajji. tassa atipemena dukkhitassa balavasoko  uppajji, hadayavatthu uṇhamahosi. nāsikāya appahontiyā mukhena  uṇhe assāsapassāse vissajjesi, assūni parivattitvā  lohitabindūni hutvā nettehi nikkhamiṃsu. evameva kho, mahārāja,  dukkhena vessantaro rājā brāhmaṇassa puttadāramadāsi `mā me dānapatho  parihāyī'ti.<br/><br/>[03] ``api ca, mahārāja, vessantaro rājā dve atthavase paṭicca  brāhmaṇassa dve dārake adāsi. katame dve? dānapatho ca me  aparihīno bhavissati, dukkhite ca me puttake vanamūlaphalehi  itonidānaṃ ayyako mocessatīti. jānāti ^a^P0.0282^ea^ hi,  mahārāja, vessantaro rājā `na me dārakā sakkā kenaci dāsabhogena  bhuñjituṃ, ime ca dārake ayyako nikkiṇissati, evaṃ amhākampi  gamanaṃ bhavissatī'ti. ime kho, mahārāja, dve atthavase paṭicca  brāhmaṇassa dve dārake adāsi.<br/><br/>[03] ``api ca, mahārāja, vessantaro rājā jānāti `ayaṃ kho  brāhmaṇo jiṇṇo vuḍḍho mahallako ^a^V0.0262^ea^ dubbalo bhaggo daṇḍaparāyaṇo  khīṇāyuko parittapuñño, neso samattho ime dārake dāsabhogena  bhuñjitu'nti. sakkuṇeyya pana, mahārāja, puriso pākatikena balena  ime candimasūriye evaṃmahiddhike evaṃmahānubhāve gahetvā peḷāya vā  samugge vā pakkhipitvā nippabhe katvā thālakaparibhogena {padīpaparibhogena (syā0)}   paribhuñjitu''nti? ``na hi, bhante''ti. ``evameva kho,  mahārāja, imasmiṃ loke candimasūriyappaṭibhāgassa vessantarassa  dārakā na sakkā kenaci dāsabhogena bhuñjitunti.<br/><br/>[03] ``aparampi, mahārāja, uttariṃ kāraṇaṃ suṇohi, yena kāraṇena  vessantarassa dārakā na sakkā kenaci dāsabhogena bhuñjituṃ. yathā,  mahārāja, rañño cakkavattissa maṇiratanaṃ subhaṃ jātimantaṃ aṭṭhaṃsaṃ  suparikammakataṃ catuhatthāyāmaṃ sakaṭanābhipariṇāhaṃ na sakkā kenaci  pilotikāya ^a^M0.0274^ea^ veṭhetvā peḷāya pakkhipitvā  satthakanisānaparibhogena paribhuñjituṃ, evameva kho, mahārāja, loke  cakkavattirañño maṇiratanappaṭibhāgassa vessantarassa dārakā na sakkā  kenaci dāsabhogena bhuñjituṃ.<br/><br/>[03] ``aparampi, mahārāja, uttariṃ kāraṇaṃ suṇohi, yena kāraṇena  vessantarassa dārakā na sakkā kenaci dāsabhogena bhuñjituṃ. yathā,  mahārāja, tidhā pabhinno sabbaseto sattappatiṭṭhito aṭṭharatanubbedho  navaratanāyāmapariṇāho pāsādiko dassanīyo uposatho nāgarājā na  sakkā kenaci suppena vā sarāvena vā pidahituṃ, govacchako viya  vacchakasālāya pakkhipitvā pariharituṃ ^a^P0.0283^ea^ vā, evameva  kho, mahārāja, loke uposathanāgarājappaṭibhāgassa vessantarassa  dārakā na sakkā kenaci dāsabhogena bhuñjituṃ.<br/><br/>[03] ``aparampi, mahārāja, uttariṃ kāraṇaṃ suṇohi, yena kāraṇena  vessantarassa dārakā na sakkā kenaci dāsabhogena bhuñjituṃ. yathā,  mahārāja, mahāsamuddo dīghaputhulavitthiṇṇo gambhīro appameyyo  duruttaro apariyogāḷho anāvaṭo na sakkā kenaci sabbattha pidahitvā  ekatitthena paribhogaṃ kātuṃ, evameva kho, mahārāja, loke  mahāsamuddappaṭibhāgassa vessantarassa dārakā na sakkā kenaci  dāsabhogena bhuñjituṃ.<br/><br/>[03] ``aparampi, mahārāja, uttariṃ kāraṇaṃ suṇohi, yena kāraṇena  vessantarassa dārakā na sakkā kenaci dāsabhogena bhuñjituṃ. yathā,  mahārāja, himavanto pabbatarājā pañcayojanasataṃ accuggato nabhe  tisahassayojanāyāmavitthāro caturāsītikūṭasahassappaṭimaṇḍito  pañcannaṃ mahānadīsatānaṃ ^a^V0.0263^ea^ pabhavo mahābhūtagaṇālayo nānāvidhagandhadharo  dibbosadhasatasamalaṅkato nabhe valāhako viya accuggato dissati,  evameva kho, mahārāja, loke himavantapabbatarājappaṭibhāgassa  vessantarassa dārakā na sakkā kenaci dāsabhogena bhuñjituṃ.<br/><br/>[03] ``aparampi, mahārāja, uttariṃ kāraṇaṃ suṇohi, yena kāraṇena  vessantarassa dārakā na sakkā kenaci dāsabhogena bhuñjituṃ. yathā,  mahārāja, rattandhakāratimisāyaṃ uparipabbatagge jalamāno  mahāaggikkhandho suvidūrepi paññāyati, evameva kho, mahārāja,  vessantaro rājā pabbatagge jalamāno ^a^M0.0275^ea^  mahāaggikkhandho viya suvidūrepi pākaṭo paññāyati, tassa dārakā  na sakkā kenaci dāsabhogena bhuñjituṃ.<br/><br/>[03] ``aparampi, mahārāja, uttariṃ kāraṇaṃ suṇohi, yena kāraṇena  vessantarassa dārakā na sakkā kenaci dāsabhogena bhuñjituṃ. yathā,  mahārāja, himavante pabbate nāgapupphasamaye ujuvāte vāyante dasa  dvādasa yojanāni pupphagandho vāyati, evameva kho ^a^P0.0284^ea^,  mahārāja, vessantarassa rañño api yojanasahassehipi yāva  akaniṭṭhabhavanaṃ etthantare  surāsuragaruḷagandhabbayakkharakkhasamahoragakinnaraindabhavanesu kittisaddo  abbhuggato, sīlavaragandho cassa sampavāyati, tena tassa dārakā na  sakkā kenaci dāsabhogena bhuñjituṃ. anusiṭṭho, mahārāja, jālī  kumāro pitarā vessantarena raññā `ayyako te, tāta, tumhe  brāhmaṇassa dhanaṃ datvā nikkiṇanto taṃ nikkhasahassaṃ datvā nikkiṇātu,  kaṇhājinaṃ nikkiṇanto dāsasataṃ dāsisataṃ hatthisataṃ assasataṃ  dhenusataṃ usabhasataṃ nikkhasatanti sabbasataṃ datvā nikkiṇātu, yadi te,  tāta, ayyako tumhe brāhmaṇassa hatthato āṇāya balasā mudhā gaṇhāti,  mā tumhe ayyakassa vacanaṃ karittha, brāhmaṇasseva anuyāyino  hothā'ti, evamanusāsitvā putte pesesi, tato jālīkumāro gantvā  ayyakena puṭṭho kathesi -- <br/><br/>[21] ```sahassagghaṃ hi maṃ tāta, brāhmaṇassa pitā adā. <br/><br/>[22] atho kaṇhājinaṃ kaññaṃ, hatthīnañca satena cā'''ti.. <br/><br/>[01] ``sunibbeṭhito, bhante nāgasena, pañho; subhinnaṃ  diṭṭhijālaṃ; sumaddito paravādo; sakasamayo sudīpito; byañjanaṃ  suparisodhitaṃ; suvibhatto attho; evametaṃ tathā sampaṭicchāmī''ti. <br/><br/>[06] vessantarapañho paṭhamo. 


volume: 117
item: 166
title: anavasesasikkhāpadapañho^sūriyatapanapañho^vessantaravaggo^vessantarapañho^dukkarakārikapañho
content:
  [03] 2^b^.^eb^ ``bhante ^a^V0.0264^ea^ nāgasena, sabbeva bodhisattā  dukkarakārikaṃ karonti, udāhu gotameneva bodhisattena dukkarakārikā  katā''ti? ``natthi, mahārāja ^a^M0.0276^ea^, sabbesaṃ  bodhisattānaṃ dukkarakārikā, gotameneva bodhisattena dukkarakārikā  katā''ti.<br/><br/>[03] ``bhante nāgasena, yadi evaṃ ayuttaṃ, yaṃ bodhisattānaṃ  bodhisattehi vemattatā hotī''ti. ``catūhi ^a^P0.0285^ea^,  mahārāja, ṭhānehi bodhisattānaṃ bodhisattehi vemattatā hoti. katamehi  catūhi? kulavemattatā padhānavemattatā {addhānavemattatā (sī0 syā0 pī0)} āyuvemattatā pamāṇavemattatāti.  imehi kho, mahārāja, catūhi ṭhānehi bodhisattānaṃ bodhisattehi  vemattatā hoti. sabbesampi, mahārāja, buddhānaṃ rūpe sīle  samādhimhi paññāya vimuttiyā vimuttiñāṇadassane catuvesārajje  dasatathāgatabale chāsādhāraṇañāṇe cuddasabuddhañāṇe aṭṭhārasabuddhadhamme  kevale ca buddhaguṇe {buddhadhamme (sī0 pī0)} natthi vemattatā, sabbepi buddhā buddhadhammehi  samasamā''ti.<br/><br/>[03] ``yadi, bhante nāgasena, sabbepi buddhā buddhadhammehi samasamā,  kena kāraṇena gotameneva bodhisattena dukkarakārikā katā''ti?  ``aparipakke, mahārāja, ñāṇe aparipakkāya bodhiyā gotamo  bodhisatto nekkhammamabhinikkhanto aparipakkaṃ ñāṇaṃ paripācayamānena  dukkarakārikā katā''ti.<br/><br/>[03] ``bhante nāgasena, kena kāraṇena bodhisatto aparipakke ñāṇe  aparipakkāya bodhiyā mahābhinikkhamanaṃ nikkhanto, nanu nāma ñāṇaṃ  paripācetvā paripakke ñāṇe nikkhamitabba''nti?<br/><br/>[03] ``bodhisatto, mahārāja, viparītaṃ itthāgāraṃ disvā  vippaṭisārī ahosi, tassa vippaṭisārissa arati uppajji,  araticittaṃ uppannaṃ disvā aññataro mārakāyiko devaputto `ayaṃ kho  kālo araticittassa vinodanāyā'ti vehāse ṭhatvā idaṃ vacanamabravi  --<br/><br/>[03] ``mārisa, mā kho tvaṃ ukkaṇṭhito ahosi, ito te sattame  divase dibbaṃ cakkaratanaṃ pātubhavissati sahassāraṃ sanemikaṃ sanābhikaṃ  sabbākāraparipūraṃ, pathavigatāni ca te ^a^V0.0265^ea^ ratanāni ākāsaṭṭhāni ca  sayameva upagacchissanti, dvisahassaparittadīpaparivāresu catūsu  mahādīpesu ekamukhena āṇā pavattissati, parosahassañca te puttā  bhavissanti sūrā vīraṅgarūpā parasenappamaddanā ^a^M0.0277^ea^, tehi  puttehi parikiṇṇo sattaratanasamannāgato catuddīpamanusāsissasī'ti.<br/><br/>[03] ``yathā nāma divasasantattaṃ ayosūlaṃ sabbattha ^a^P0.0286^ea^  upaḍahantaṃ kaṇṇasotaṃ paviseyya, evameva kho, mahārāja, bodhisattassa  taṃ vacanaṃ kaṇṇasotaṃ pavisittha, iti so pakatiyāva ukkaṇṭhito  tassā devatāya vacanena bhiyyosomattāya ubbijji saṃvijji  saṃvegamāpajji.<br/><br/>[03] ``yathā pana, mahārāja, mahatimahāaggikkhandho jalamāno  aññena kaṭṭhena upaḍahito bhiyyosomattāya jaleyya, evameva kho,  mahārāja, bodhisatto pakatiyāva ukkaṇṭhito tassā devatāya vacanena  bhiyyosomattāya ubbijji saṃvijji saṃvegamāpajji.<br/><br/>[03] ``yathā vā pana, mahārāja, mahāpathavī pakatitintā  nibbattaharitasaddalā āsittodakā cikkhallajātā punadeva mahāmeghe  abhivuṭṭhe bhiyyosomattāya cikkhallatarā assa, evameva kho, mahārāja,  bodhisatto pakatiyāva ukkaṇṭhito tassā devatāya vacanena  bhiyyosomattāya ubbijji saṃvijji saṃvegamāpajjī''ti.<br/><br/>[03] ``api nu kho, bhante nāgasena, bodhisattassa yadi sattame  divase dibbaṃ cakkaratanaṃ nibbatteyya, paṭinivatteyya bodhisatto dibbe  cakkaratane nibbatte''ti? ``na hi, mahārāja, sattame divase  bodhisattassa dibbaṃ cakkaratanaṃ nibbatteyya, api ca palobhanatthāya tāya  devatāya musā bhaṇitaṃ, yadipi, mahārāja, sattame divase dibbaṃ  cakkaratanaṃ nibbatteyya, bodhisatto na nivatteyya. kiṃ kāraṇaṃ?  `anicca'nti, mahārāja, bodhisatto daḷhaṃ aggahesi, `dukkhaṃ  anattā'ti daḷhaṃ aggahesi, upādānakkhayaṃ patto.<br/><br/>[03] ``yathā, mahārāja, anotattadahato udakaṃ gaṅgaṃ nadiṃ pavisati,  gaṅgāya nadiyā mahāsamuddaṃ pavisati, mahāsamuddato pātālamukhaṃ  pavisati, api nu, mahārāja, taṃ udakaṃ pātālamukhagataṃ paṭinivattitvā  mahāsamuddaṃ paviseyya, mahāsamuddato gaṅgaṃ nadiṃ paviseyya, gaṅgāya  nadiyā puna anotattaṃ ^a^P0.0287^ea^ paviseyyā''ti? ``na hi,  bhante''ti. ``evameva kho, mahārāja, bodhisattena kappānaṃ  satasahassaṃ caturo ca asaṅkhyeyye kusalaṃ paripācitaṃ imassa bhavassa  ^a^V0.0266^ea^ kāraṇā, soyaṃ antimabhavo anuppatto ^a^M0.0278^ea^ paripakkaṃ  bodhiñāṇaṃ chahi vassehi buddho bhavissati sabbaññū loke  aggapuggalo, api nu kho, mahārāja, bodhisatto cakkaratanakāraṇā {cakkaratanassa kāraṇā (sī0  syā0 pī0)} paṭinivatteyyā''ti {parinivatteyyāti (sī0 pī0 ka0)}? ``na hi, bhante''ti.<br/><br/>[03] ``api ca, mahārāja, mahāpathavī parivatteyya sakānanā  sapabbatā, natveva bodhisatto paṭinivatteyya apatvā sammāsambodhiṃ.  āroheyyapi ce, mahārāja, gaṅgāya udakaṃ paṭisotaṃ, natveva bodhisatto  paṭinivatteyya apatvā sammāsambodhiṃ; visusseyyapi ce, mahārāja,  mahāsamuddo aparimitajaladharo gopade udakaṃ viya, natveva bodhisatto  paṭinivatteyya apatvā sammāsambodhiṃ; phaleyyapi ce, mahārāja,  sinerupabbatarājā satadhā vā sahassadhā vā, natveva bodhisatto  paṭinivatteyya apatvā sammāsambodhiṃ; pateyyumpi ce, mahārāja,  candimasūriyā satārakā leḍḍu viya chamāyaṃ, natveva bodhisatto  paṭinivatteyya apatvā sammāsambodhiṃ; saṃvatteyyapi ce, mahārāja,  ākāso kilañjamiva, natveva bodhisatto paṭinivatteyya apatvā  sammāsambodhiṃ. kiṃ kāraṇā? padālitattā sabbabandhanāna''nti.<br/><br/>[03] ``bhante nāgasena, kati loke bandhanānī''ti? ``dasa kho  panimāni, mahārāja, loke bandhanāni, yehi bandhanehi baddhā sattā na  nikkhamanti, nikkhamitvāpi paṭinivattanti. katamāni dasa?  mātā, mahārāja, loke bandhanaṃ, pitā, mahārāja, loke bandhanaṃ,  bhariyā, mahārāja, loke bandhanaṃ, puttā, mahārāja, loke bandhanaṃ,  ñātī, mahārāja, loke bandhanaṃ, mittaṃ, mahārāja, loke bandhanaṃ, dhanaṃ,  mahārāja, loke bandhanaṃ, lābhasakkāro, mahārāja ^a^P0.0288^ea^,  loke bandhanaṃ, issariyaṃ, mahārāja, loke bandhanaṃ, pañca kāmaguṇā,  mahārāja, loke bandhanaṃ, imāni kho mahārāja dasa loke bandhanāni,  yehi bandhanehi baddhā sattā na nikkhamanti, nikkhamitvāpi  paṭinivattanti, tāni dasa bandhanāni bodhisattassa chinnāni  padālitāni, tasmā, mahārāja, bodhisatto na paṭinivattatī''ti.<br/><br/>[03] ``bhante nāgasena, yadi bodhisatto uppanne araticitte devatāya  vacanena aparipakke ñāṇe aparipakkāya bodhiyā  nekkhammamabhinikkhanto, kiṃ ^a^M0.0279^ea^ tassa dukkarakārikāya  katāya, nanu nāma sabbabhakkhena bhavitabbaṃ ñāṇaparipākaṃ  āgamayamānenā''ti?<br/><br/>[03] ``dasa kho panime, mahārāja, puggalā lokasmiṃ oññātā  avaññātā hīḷitā khīḷitā garahitā paribhūtā acittīkatā. katame  dasa? itthī, mahārāja, vidhavā lokasmiṃ oññātā ^a^V0.0267^ea^  avaññātā hīḷitā khīḷitā garahitā paribhūtā acittīkatā. dubbalo,  mahārāja, puggalo...pe0... amittañāti, mahārāja, puggalo...pe0...  mahagghaso, mahārāja, puggalo...pe0... agarukulavāsiko, mahārāja,  puggalo...pe0... pāpamitto, mahārāja, puggalo...pe0... dhanahīno,  mahārāja, puggalo...pe0... ācārahīno, mahārāja, puggalo...pe0...  kammahīno, mahārāja, puggalo...pe0... payogahīno, mahārāja,  puggalo lokasmiṃ oññāto avaññāto hīḷito khīḷito garahito  paribhūto acittīkato. ime kho, mahārāja, dasa puggalā lokasmiṃ  oññātā avaññātā hīḷitā khīḷitā garahitā paribhūtā acittīkatā.  imāni kho, mahārāja, dasa ṭhānāni anussaramānassa  bodhisattassa evaṃ saññā uppajji `māhaṃ kammahīno assaṃ payogahīno  garahito devamanussānaṃ, yaṃnūnāhaṃ kammassāmī assaṃ kammagaru  kammādhipateyyo kammasīlo kammadhorayho kammaniketavā appamatto  vihareyya'nti, evaṃ kho, mahārāja, bodhisatto ñāṇaṃ paripācento  dukkarakārikaṃ akāsī''ti.<br/><br/>[03] ``bhante nāgasena, bodhisatto dukkarakārikaṃ karonto evamāha  ^a^P0.0289^ea^ `na kho panāhaṃ imāya kaṭukāya dukkarakārikāya  adhigacchāmi uttarimanussadhammaṃ alamariyañāṇadassanavisesaṃ, siyā nu  kho añño maggo bodhāyā'ti. api nu tasmiṃ samaye bodhisattassa  maggaṃ ārabbha satisammoso ahosī''ti?<br/><br/>[03] ``pañcavīsati kho panime, mahārāja, cittadubbalīkaraṇā  dhammā, yehi dubbalīkataṃ cittaṃ na sammā samādhiyati āsavānaṃ  khayāya. katame pañcavīsati? kodho, mahārāja, cittadubbalīkaraṇo  dhammo, yena dubbalīkataṃ cittaṃ na sammā samādhiyati āsavānaṃ  khayāya, upanāho...pe0... makkho...pe0... paḷāso...pe0...  issā...pe0... macchariyaṃ...pe0... māyā...pe0... sāṭheyyaṃ...pe0...  thambho...pe0... sārambho...pe0... māno...pe0... atimāno ^a^M0.0280^ea^ ...pe0...  mado...pe0... pamādo...pe0... thinamiddhaṃ...pe0... tandi {nandī (pī0 ka0)} ...pe0...  ālasyaṃ...pe0... pāpamittatā...pe0... rūpā...pe0... saddā...pe0...  gandhā...pe0... rasā...pe0... phoṭṭhabbā...pe0...  khudāpipāsā...pe0... arati, mahārāja, cittadubbalīkaraṇo dhammo,  yena dubbalīkataṃ cittaṃ na sammā samādhiyati āsavānaṃ khayāya.  ime kho, mahārāja, pañcavīsati cittadubbalīkaraṇā dhammā, yehi  dubbalīkataṃ cittaṃ na sammā samādhiyati āsavānaṃ khayāya.<br/><br/>[03] bodhisattassa ^a^V0.0268^ea^ kho, mahārāja, khudāpipāsā {khudāpipāsā (sī0 pī0 ka0)}   kāyaṃ pariyādiyiṃsu, kāye pariyādinne cittaṃ na sammā samādhiyati āsavānaṃ khayāya.  satasahassaṃ, mahārāja, kappānaṃ {kappe (ka0)} caturo ca asaṅkhyeyye kappe  bodhisatto catunnaṃ yeva ariyasaccānaṃ abhisamayaṃ anvesi tāsu tāsu  jātīsu, kiṃ panassa pacchime bhave abhisamayajātiyaṃ maggaṃ ārabbha  satisammoso hessati? api ca, mahārāja, bodhisattassa saññāmattaṃ  uppajji `siyā nu kho añño maggo bodhāyā'ti. pubbe kho,  mahārāja, bodhisatto ekamāsiko samāno pitu sakkassa kammante  sītāya jambucchāyāya sirisayane pallaṅkaṃ ābhujitvā nisinno  vivicceva kāmehi vicicca akusalehi dhammehi savitakkaṃ savicāraṃ  vivekajaṃ pītisukhaṃ paṭhamaṃ jhānaṃ upasampajja ^a^P0.0290^ea^  vihāsi...pe0... catutthaṃ jhānaṃ upasampajja vihāsī''ti. ``sādhu,  bhante nāgasena, evametaṃ tathā sampaṭicchāmi, ñāṇaṃ paripācento  bodhisatto dukkarakārikaṃ akāsī''ti. <br/><br/>[06] dukkarakārikapañho dutiyo. 


volume: 117
item: 167
title: sūriyatapanapañho^vessantaravaggo^vessantarapañho^dukkarakārikapañho^kusalākusalabalavatarapañho
content:
  [03] 3^b^.^eb^ ``bhante nāgasena, katamaṃ adhimattaṃ balavataraṃ  kusalaṃ vā akusalaṃ vā''ti? ``kusalaṃ, mahārāja, adhimattaṃ  balavataraṃ, no tathā akusala'nti. ``nāhaṃ, bhante nāgasena, taṃ  vacanaṃ sampaṭicchāmi `kusalaṃ adhimattaṃ balavataraṃ, no tathā  akusala'nti, dissanti, bhante nāgasena, idha pāṇātipātino  adinnādāyino kāmesumicchācārino musāvādino gāmaghātikā  panthadūsakā nekatikā vañcanikā, sabbe te tāvatakena pāpena labhanti  hatthacchedaṃ pādacchedaṃ hatthapādacchedaṃ kaṇṇacchedaṃ nāsacchedaṃ  kaṇṇanāsacchedaṃ ^a^M0.0281^ea^ bilaṅgathālikaṃ saṅkhamuṇḍikaṃ  rāhumukhaṃ jotimālikaṃ hatthapajjotikaṃ erakavattikaṃ cīrakavāsikaṃ  eṇeyyakaṃ baḷisamaṃsikaṃ kahāpaṇikaṃ khārāpatacchikaṃ palighaparivattikaṃ  palālapīṭhakaṃ tattenapi telena osiñcanaṃ sunakhehipi khādāpanaṃ  jīvasūlāropanaṃ asināpi sīsacchedaṃ, keci rattiṃ pāpaṃ katvā rattiṃ  yeva vipākaṃ anubhavanti, keci rattiṃ katvā divā yeva anubhavanti,  keci divā katvā divā yeva anubhavanti, keci divā katvā rattiṃ  yeva anubhavanti, keci dve tayo divase vītivatte anubhavanti, sabbepi  te diṭṭheva dhamme vipākaṃ anubhavanti. atthi pana, bhante nāgasena,  koci ekassa vā dvinnaṃ vā tiṇṇaṃ vā catunnaṃ vā pañcannaṃ vā dasannaṃ  vā satassa vā sahassassa ^a^V0.0269^ea^ vā satasahassassa vā saparivāraṃ dānaṃ  datvā diṭṭhadhammikaṃ bhogaṃ vā yasaṃ vā sukhaṃ vā anubhavitā sīlena vā  uposathakammena vā''ti?<br/><br/>[03] ``atthi, mahārāja ^a^P0.0291^ea^, cattāro purisā dānaṃ  datvā sīlaṃ samādiyitvā uposathakammaṃ katvā diṭṭheva dhamme teneva  sarīradehena tidasapure samanuppattā''ti {yasamanupattāti (sī0 pī0)}. ``ko ca ko ca bhante''ti?  ``mandhātā, mahārāja, rājā, nimi rājā, sādhīno rājā,  guttilo ca gandhabbo''ti.<br/><br/>[03] ``bhante nāgasena, anekehi taṃ bhavasahassehi antaritaṃ,  dvinnampetaṃ amhākaṃ {dīpitaṃ, amhākampetaṃ (ka0)} parokkhaṃ, yadi samatthosi vattamānake bhave bhagavato  dharamānakāle kathehī''ti? ``vattamānakepi, mahārāja, bhave puṇṇako  dāso therassa sāriputtassa bhojanaṃ datvā tadaheva seṭṭhiṭṭhānaṃ  ajjhupagato, so etarahi puṇṇako seṭṭhīti paññāyi, gopālamātā devī  attano kese vikkiṇitvā laddhehi aṭṭhahi kahāpaṇehi therassa  mahākaccāyanassa attaṭṭhamakassa piṇḍapātaṃ datvā tadaheva rañño  candapajjotassa {udenassa (sī0 pī0)} aggamahesiṭṭhānaṃ pattā. suppiyā upāsikā  aññatarassa gilānabhikkhuno attano ūrumaṃsena paṭicchādanīyaṃ datvā  dutiyadivase yeva rūḷhavaṇā sañchavī {sacchavī (sī0 pī0)} arogā jātā. mallikā devī  bhagavato ābhidosikaṃ kummāsapiṇḍaṃ datvā tadaheva rañño kosalassa  aggamahesī jātā. sumano mālākāro aṭṭhahi sumanapupphamuṭṭhīhi  bhagavantaṃ pūjetvā taṃ divasaṃ yeva mahāsampattiṃ patto. ekasāṭako  ^a^M0.0282^ea^ brāhmaṇo uttarasāṭakena bhagavantaṃ pūjetvā taṃ divasaṃ  yeva sabbaṭṭhakaṃ labhi, sabbepete, mahārāja, diṭṭhadhammikaṃ bhogañca yasañca  anubhaviṃsū''ti.<br/><br/>[03] ``bhante nāgasena, vicinitvā pariyesitvā cha jane yeva  addasāsī''ti. ``āma, mahārājā''ti. ``tena hi, bhante  nāgasena, akusalaṃ yeva adhimattaṃ balavataraṃ, no tathā kusalaṃ.  ahañhi, bhante nāgasena, ekadivasaṃ yeva dasapi purise passāmi  pāpassa kammassa vipākena sūlesu āropente, vīsampi tiṃsampi  cattālīsampi paññāsampi purisasatampi ^a^P0.0292^ea^  purisasahassampi passāmi pāpassa kammassa vipākena sūlesu āropente.  nandakulassa, bhante nāgasena, bhaddasālo nāma senāpatiputto ahosi.  tena ca raññā candaguttena saṅgāmo samupabyūḷho ahosi. tasmiṃ  kho pana, bhante nāgasena, saṅgāme ubhato balakāye  asītikabandharūpāni ahesuṃ, ekasmiṃ kira sīsakabandhe paripāte {paripuṇṇe (sabbattha)} ekaṃ  kabandharūpaṃ uṭṭhahati, sabbepete ^a^V0.0270^ea^ pāpasseva kammassa vipākena  anayabyasanaṃ āpannā. imināpi, bhante nāgasena, kāraṇena bhaṇāmi  akusalaṃ yeva adhimattaṃ balavataraṃ, no tathā kusala''nti.<br/><br/>[03] ``suyyati, bhante nāgasena, imasmiṃ buddhasāsane kosalena  raññā asadisadānaṃ dinna''nti? ``āma, mahārāja, suyyatī''ti.  ``api nu kho, bhante nāgasena, kosalarājā taṃ asadisaṃ dānaṃ datvā  tatonidānaṃ kañci diṭṭhadhammikaṃ bhogaṃ vā yasaṃ vā sukhaṃ vā  paṭilabhī''ti {paṭilabhatīti (ka0)}? ``na hi, mahārājā''ti. ``yadi, bhante nāgasena,  kosalarājā evarūpaṃ anuttaraṃ dānaṃ datvāpi na labhi {na labhati (ka0)} tatonidānaṃ  kañci diṭṭhadhammikaṃ bhogaṃ vā yasaṃ vā sukhaṃ vā, tena hi, bhante  nāgasena, akusalaṃ yeva adhimattaṃ balavataraṃ, no tathā kusala''nti.<br/><br/>[03] ``parittattā, mahārāja, akusalaṃ khippaṃ pariṇamati, vipulattā  kusalaṃ dīghena kālena pariṇamati, upamāyapi, mahārāja, etaṃ  upaparikkhitabbaṃ. yathā, mahārāja, aparante janapade kumudabhaṇḍikā  nāma dhaññajāti māsalūnā {māsapūrā (ka0)} antogehagatā hoti, sālayo  chappañcamāsehi pariṇamanti ^a^M0.0283^ea^, kiṃ panettha, mahārāja,  antaraṃ ko viseso kumudabhaṇḍikāya ca sālīnañcā''ti?  ``parittattā, bhante, kumudabhaṇḍikāya, vipulattā ca sālīnaṃ.  sālayo, bhante nāgasena, rājārahā rājabhojanaṃ, kumudabhaṇḍikā  dāsakammakarānaṃ bhojana''nti. ``evameva ^a^P0.0293^ea^ kho,  mahārāja, parittattā akusalaṃ khippaṃ pariṇamati, vipulattā kusalaṃ  dīghena kālena pariṇamatī''ti.<br/><br/>[03] ``yaṃ tattha, bhante nāgasena, khippaṃ pariṇamati, taṃ nāma loke  adhimattaṃ balavataraṃ, tasmā akusalaṃ balavataraṃ, no tathā kusalaṃ.  yathā nāma, bhante nāgasena, yo koci yodho mahatimahāyuddhaṃ  pavisitvā paṭisattuṃ upakacchake gahetvā ākaḍḍhitvā khippataraṃ  sāmino upaneyya, so yodho loke samattho sūro nāma. yo ca  bhisakko khippaṃ sallaṃ uddharati rogamapaneti, so bhisakko cheko nāma.  yo gaṇako sīghasīghaṃ gaṇetvā khippaṃ dassayati, so gaṇako cheko  nāma. yo mallo khippaṃ paṭimallaṃ ukkhipitvā uttānakaṃ pāteti, so  mallo samattho sūro nāma. evameva kho, bhante nāgasena, yaṃ khippaṃ  pariṇamati kusalaṃ vā akusalaṃ vā, taṃ loke adhimattaṃ balavatara''nti.<br/><br/>[03] ``ubhayampi taṃ, mahārāja, kammaṃ samparāyavedanīyameva, api ca  kho akusalaṃ sāvajjatāya khaṇena diṭṭhadhammavedanīyaṃ hoti, pubbakehi,  mahārāja, khattiyehi ṭhapito eso niyamo ^a^V0.0271^ea^ `yo pāṇaṃ hanati, so  daṇḍāraho...pe0... yo adinnaṃ ādiyati...pe0... yo paradāraṃ  gacchati...pe0... yo musā bhaṇati...pe0... yo gāmaṃ  ghāteti...pe0... yo panthaṃ dūseti...pe0... yo nikatiṃ  karoti...pe0... yo vañcanaṃ karoti, so daṇḍāraho vadhitabbo  chettabbo bhettabbo hantabbo'ti. taṃ te upādāya vicinitvā  vicinitvā daṇḍenti vadhenti chindanti bhindanti hananti ca, api  nu, mahārāja, atthi kehici ṭhapito niyamo `yo dānaṃ vā deti,  sīlaṃ vā rakkhati, uposathakammaṃ vā karoti, tassa dhanaṃ vā yasaṃ vā  dātabba'nti; api nu taṃ vicinitvā vicinitvā dhanaṃ vā yasaṃ vā  denti, corassa katakammassa vadhabandhanaṃ viyā''ti? ``na hi,  bhante''ti. ``yadi, mahārāja, dāyakānaṃ vicinitvā vicinitvā  dhanaṃ vā yasaṃ vā dadeyyuṃ, kusalampi diṭṭhadhammavedanīyaṃ ^a^P0.0294^ea^  bhaveyya, yasmā ca kho, mahārāja, dāyake na vicinanti  `dhanaṃ vā yasaṃ vā dassāmā'ti, tasmā kusalaṃ na diṭṭhadhammavedanīyaṃ.  iminā, mahārāja, kāraṇena akusalaṃ diṭṭhadhammavedanīyaṃ, samparāyeva  ^a^M0.0284^ea^ so adhimattaṃ balavataraṃ vedanaṃ vedayatī''ti.  ``sādhu, bhante nāgasena, tavādisena buddhimantena vinā neso pañho  sunibbeṭhiyo, lokikaṃ, bhante nāgasena, lokuttarena viññāpita''nti. <br/><br/>[06] kusalākusalabalavatarapañho tatiyo. 


volume: 117
item: 168
title: vessantaravaggo^vessantarapañho^dukkarakārikapañho^kusalākusalabalavatarapañho^pubbapetādisapañho
content:
  [03] 4^b^.^eb^ ``bhante nāgasena, ime dāyakā dānaṃ datvā  pubbapetānaṃ ādisanti {uddisanti (ka0 sī0)} `idaṃ tesaṃ pāpuṇātū'ti, api nu te kiñci  tatonidānaṃ vipākaṃ paṭilabhantī''ti? ``keci, mahārāja,  paṭilabhanti, keci nappaṭilabhantī''ti. ``ke, bhante, paṭilabhanti,  ke nappaṭilabhantī''ti? ``nirayūpapannā, mahārāja, nappaṭilabhanti,  saggagatā nappaṭilabhanti, tiracchānayonigatā nappaṭilabhanti, catunnaṃ  petānaṃ tayo petā nappaṭilabhanti vantāsikā khuppipāsino  nijjhāmataṇhikā, labhanti petā paradattūpajīvino, tepi saramānā yeva  labhantī''ti.<br/><br/>[03] ``tena hi, bhante nāgasena, dāyakānaṃ dānaṃ visositaṃ {visotaṃ (sī0 pī0)} hoti  aphalaṃ, yesaṃ uddissa kataṃ yadi te nappaṭilabhantī''ti? ``na hi  taṃ, mahārāja, dānaṃ aphalaṃ hoti avipākaṃ, dāyakā ^a^V0.0272^ea^ yeva tassa phalaṃ  anubhavantī''ti. ``tena hi, bhante nāgasena, kāraṇena maṃ  saññāpehī''ti. ``idha, mahārāja, keci manussā  macchamaṃsasurābhattakhajjakāni paṭiyādetvā ñātikulaṃ gacchanti, yadi te  ñātakā taṃ upāyanaṃ na sampaṭiccheyyuṃ, api nu taṃ upāyanaṃ visositaṃ  gaccheyya vinasseyya vā''ti? ``na hi, bhante, sāmikānaṃ yeva taṃ  hotī''ti. ``evameva kho, mahārāja, dāyakā yeva tassa phalaṃ  anubhavanti. yathā pana ^a^P0.0295^ea^, mahārāja, puriso gabbhaṃ  paviṭṭho asati purato nikkhamanamukhe kena nikkhameyyā''ti.  ``paviṭṭheneva bhante''ti. ``evameva kho, mahārāja, dāyakā yeva  tassa phalaṃ anubhavantī''ti. ``hotu, bhante nāgasena, evametaṃ tathā  sampaṭicchāmi, dāyakā yeva tassa phalaṃ anubhavanti, na mayaṃ taṃ  kāraṇaṃ vilomemāti.<br/><br/>[03] ``bhante ^a^M0.0285^ea^ nāgasena, yadi imesaṃ dāyakānaṃ  dinnadānaṃ pubbapetānaṃ pāpuṇāti, te ca tassa vipākaṃ anubhavanti.  tena hi yo pāṇātipātī luddo lohitapāṇī paduṭṭhamanasaṅkappo manusse  ghātetvā dāruṇaṃ kammaṃ katvā pubbapetānaṃ ādiseyya `imassa me  kammassa vipāko pubbapetānaṃ pāpuṇātū'ti, api nu tassa vipāko  pubbapetānaṃ pāpuṇātī''ti? ``na hi, mahārājā''ti.<br/><br/>[03] ``bhante nāgasena, ko tattha hetu kiṃ kāraṇaṃ, yena kusalaṃ  pāpuṇāti akusalaṃ na pāpuṇātī''ti? ``neso, mahārāja, pañho  pucchitabbo, mā ca tvaṃ, mahārāja, `visajjako atthī'ti apucchitabbaṃ  pucchi, `kissa ākāso nirālambo, kissa gaṅgā uddhammukhā na  sandati, kissa ime manussā ca dijā ca dvipadā migā catuppadā'ti  tampi maṃ tvaṃ pucchissasī''ti. ``nāhaṃ taṃ, bhante nāgasena,  vihesāpekkho pucchāmi, api ca nibbāhanatthāya {nibbānatthāya (ka0)} sandehassa pucchāmi,  bahū manussā loke vāmagāmino {pāpagāhino (syā0)} vicakkhukā, `kinti te otāraṃ na  labheyyu'nti evāhaṃ taṃ pucchāmī''ti. ``na sakkā, mahārāja, saha  akatena ananumatena saha pāpaṃ kammaṃ saṃvibhajituṃ.<br/><br/>[03] ``yathā, mahārāja, manussā udakanibbāhanena udakaṃ  suvidūrampi haranti, api nu, mahārāja, sakkā ghanamahāselapabbato {pabbatato (ka0)}   nibbāhanena yathicchitaṃ haritu''nti? ``na hi, bhante''ti.  ``evameva kho, mahārāja, sakkā kusalaṃ saṃvibhajituṃ, na sakkā  akusalaṃ saṃvibhajituṃ. yathā vā pana, mahārāja, sakkā telena padīpo  jāletuṃ, api nu, mahārāja, sakkā udakena padīpo ^a^P0.0296^ea^  jāletu''nti? ``na hi, bhante''ti. ``evameva kho, mahārāja,  sakkā ^a^V0.0273^ea^ kusalaṃ saṃvibhajituṃ, na sakkā akusalaṃ saṃvibhajituṃ. yathā vā  pana, mahārāja, kassakā taḷākato udakaṃ nīharitvā dhaññaṃ  paripācenti, api nu kho, mahārāja, sakkā mahāsamuddato udakaṃ  nīharitvā dhaññaṃ paripācetu''nti? ``na hi, bhante''ti.  ``evameva kho, mahārāja, sakkā kusalaṃ saṃvibhajituṃ, na sakkā  akusalaṃ saṃvibhajitu''nti.<br/><br/>[03] ``bhante nāgasena, kena kāraṇena sakkā kusalaṃ saṃvibhajituṃ, na  sakkā akusalaṃ saṃvibhajituṃ. kāraṇena maṃ saññāpehi, nāhaṃ andho  anāloko ^a^M0.0286^ea^ sutvā vedissāmī''ti. ``akusalaṃ,  mahārāja, thokaṃ, kusalaṃ bahukaṃ, thokattā akusalaṃ kattāraṃ yeva  pariyādiyati, bahukattā kusalaṃ sadevakaṃ lokaṃ ajjhottharatī''ti.  ``opammaṃ karohī''ti.<br/><br/>[03] ``yathā, mahārāja, parittaṃ ekaṃ udakabindu pathaviyaṃ nipateyya,  api nu kho taṃ, mahārāja, udakabindu dasapi dvādasapi yojanāni  ajjhotthareyyā''ti? ``na hi, bhante, yattha taṃ udakabindu  nipatitaṃ, tattheva pariyādiyatī''ti. ``kena kāraṇena,  mahārājā''ti? ``parittattā, bhante, udakabindussā''ti.  ``evameva kho, mahārāja, parittaṃ akusalaṃ parittattā kattāraṃ yeva  pariyādiyati, na sakkā saṃvibhajituṃ.<br/><br/>[03] ``yathā vā pana, mahārāja, mahatimahāmegho abhivasseyya  tappayanto dharaṇitalaṃ, api nu kho so, mahārāja, mahāmegho  samantato otthareyyā''ti. ``āma, bhante, pūrayitvā so mahāmegho  sobbhasara saritasākhākandarapadaradahataḷāka {mātikātaḷāka (ka0)} udapānapokkharaṇiyo dasapi  dvādasapi yojanāni ajjhotthareyyā''ti. ``kena kāraṇena,  mahārājā''ti? ``mahantattā, bhante, meghassā''ti. ``evameva kho,  mahārāja, kusalaṃ bahukaṃ, bahukattā sakkā devamanussehipi  saṃvibhajitu''nti.<br/><br/>[03] ``bhante nāgasena, kena kāraṇena akusalaṃ thokaṃ kusalaṃ  ^a^P0.0297^ea^ bahutara''nti? ``idha, mahārāja, yo koci dānaṃ  deti, sīlaṃ samādiyati, uposathakammaṃ karoti, so haṭṭho pahaṭṭho  hasito pamudito pasannamānaso vedajāto hoti, tassa aparāparaṃ pīti  uppajjati, pītimanassa bhiyyo bhiyyo kusalaṃ pavaḍḍhati.<br/><br/>[03] ``yathā, mahārāja, udapāne bahusalilasampuṇṇe ekena desena  udakaṃ paviseyya, ekena nikkhameyya, nikkhamantepi aparāparaṃ  uppajjati, na sakkā hoti khayaṃ pāpetuṃ. evameva kho ^a^V0.0274^ea^, mahārāja,  kusalaṃ bhiyyo bhiyyo pavaḍḍhati. vassasatepi ce, mahārāja, puriso  kataṃ kusalaṃ āvajjeyya, āvajjite āvajjite bhiyyo bhiyyo kusalaṃ  pavaḍḍhati. tassa taṃ kusalaṃ sakkā hoti yathicchakehi saddhiṃ  saṃvibhajituṃ, idamettha, mahārāja, kāraṇaṃ, yena kāraṇena kusalaṃ bahutaraṃ.<br/><br/>[03] ``akusalaṃ ^a^M0.0287^ea^ pana, mahārāja, karonto pacchā  vippaṭisārī hoti, vippaṭisārino cittaṃ paṭilīyati paṭikuṭati  paṭivattati na sampasārīyati socati tappati hāyati khīyati na  parivaḍḍhati tattheva pariyādiyati. yathā, mahārāja, sukkhāya  nadiyā mahāpuḷināya unnatāvanatāya kuṭilasaṅkuṭilāya uparito parittaṃ  udakaṃ āgacchantaṃ hāyati khīyati na parivaḍḍhati tattheva  pariyādiyati. evameva kho, mahārāja, akusalaṃ karontassa cittaṃ  paṭilīyati paṭikuṭati paṭivattati na sampasārīyati socati tappati  hāyati khīyati na parivaḍḍhati tattheva pariyādiyati, idamettha,  mahārāja, kāraṇaṃ, yena kāraṇena akusalaṃ thoka''nti. ``sādhu,  bhante nāgasena, evametaṃ tathā sampaṭicchāmī''ti. <br/><br/>[06] pubbapetādisapañho catuttho. 


volume: 117
item: 169
title: vessantarapañho^dukkarakārikapañho^kusalākusalabalavatarapañho^pubbapetādisapañho^supinapañho
content:
  [03] 5^b^.^eb^ ``bhante nāgasena, imasmiṃ loke naranāriyo  supinaṃ passanti kalyāṇampi pāpakampi, diṭṭhapubbampi adiṭṭhapubbampi,  katapubbampi akatapubbampi, khemampi ^a^P0.0298^ea^ sabhayampi,  dūrepi santikepi, bahuvidhānipi anekavaṇṇasahassāni dissanti,  kiñcetaṃ supinaṃ nāma, ko cetaṃ passatī''ti? ``nimittametaṃ,  mahārāja, supinaṃ nāma, yaṃ cittassa āpāta {āpātha (sī0 pī0)} mupagacchati. chayime,  mahārāja, supinaṃ passanti, vātiko supinaṃ passati, pittiko supinaṃ  passati, semhiko supinaṃ passati, devatūpasaṃhārato supinaṃ passati,  samudāciṇṇato supinaṃ passati, pubbanimittato supinaṃ passati, tatra,  mahārāja, yaṃ pubbanimittato supinaṃ passati, taṃ yeva saccaṃ, avasesaṃ  micchā''ti.<br/><br/>[03] ``bhante nāgasena, yo pubbanimittato supinaṃ passati, kiṃ  tassa cittaṃ sayaṃ gantvā taṃ nimittaṃ vicināti, taṃ vā nimittaṃ  cittassa āpātamupagacchati, añño vā āgantvā tassa ^a^V0.0275^ea^ ārocetī''ti?  ``na, mahārāja, tassa cittaṃ sayaṃ gantvā taṃ nimittaṃ vicināti,  nāpi añño koci āgantvā tassa āroceti, atha kho taṃ yeva  nimittaṃ cittassa āpātamupagacchati. yathā, mahārāja, ādāso na  sayaṃ kuhiñci gantvā chāyaṃ vicināti, nāpi añño koci ^a^M0.0288^ea^  chāyaṃ ānetvā ādāsaṃ āropeti {āroceti (ka0)}, atha kho yato kutoci  chāyā āgantvā ādāsassa āpātamupagacchati, evameva kho, mahārāja,  na tassa cittaṃ sayaṃ gantvā taṃ nimittaṃ vicināti, nāpi añño  koci āgantvā āroceti, atha kho yato kutoci nimittaṃ āgantvā  cittassa āpātamupagacchatī''ti.<br/><br/>[03] ``bhante nāgasena, yaṃ taṃ cittaṃ supinaṃ passati, api nu taṃ  cittaṃ jānāti `evaṃ nāma vipāko bhavissati khemaṃ vā bhayaṃ vā'ti?  ``na hi, mahārāja, taṃ cittaṃ jānāti `evaṃvipāko bhavissati  khemaṃ vā bhayaṃ vā'ti, nimitte pana uppanne aññesaṃ katheti, tato te  atthaṃ kathentī''ti.<br/><br/>[03] ``iṅgha, bhante nāgasena, kāraṇaṃ me dassehī''ti. ``yathā,  mahārāja, sarīre tilakā pīḷakā daddūni uṭṭhahanti lābhāya vā  alābhāya vā, yasāya vā ayasāya vā, nindāya ^a^P0.0299^ea^ vā  pasaṃsāya vā, sukhāya vā dukkhāya vā, api nu tā, mahārāja,  pīḷakā jānitvā uppajjanti `imaṃ nāma mayaṃ atthaṃ  nipphādessāmā'''ti? ``na hi, bhante, yādise tā okāse pīḷakā  sambhavanti, tattha tā pīḷakā disvā nemittakā byākaronti `evaṃ  nāma vipāko bhavissatī'''ti. ``evameva kho, mahārāja, yaṃ taṃ  cittaṃ supinaṃ passati, na taṃ cittaṃ jānāti `evaṃ nāma vipāko  bhavissati khemaṃ vā bhayaṃ vā'ti, nimitte pana uppanne aññesaṃ katheti,  tato te atthaṃ kathentī''ti.<br/><br/>[03] ``bhante nāgasena, yo supinaṃ passati, so niddāyanto, udāhu  jāgaranto {jagganto (sī0 pī0)} passatī''ti? ``yo so, mahārāja, supinaṃ passati, na  so niddāyanto passati, nāpi jāgaranto passati. api ca  okkante middhe asampatte bhavaṅge etthantare supinaṃ passati.  middhasamārūḷhassa, mahārāja, cittaṃ bhavaṅgagataṃ hoti, bhavaṅgagataṃ cittaṃ  nappavattati, appavattaṃ cittaṃ sukhadukkhaṃ nappajānāti,  appaṭivijānantassa supino na hoti, pavattamāne citte supinaṃ  passati.<br/><br/>[03] ``yathā, mahārāja, timire andhakāre appabhāse suparisuddhepi  ādāse chāyā na dissati ^a^V0.0276^ea^, evameva kho, mahārāja, middhasamārūḷhe  citte bhavaṅgagate tiṭṭhamānepi sarīre cittaṃ appavattaṃ hoti, appavatte  citte supinaṃ na passati ^a^M0.0289^ea^. yathā, mahārāja,  ādāso, evaṃ sarīraṃ daṭṭhabbaṃ; yathā andhakāro, evaṃ middhaṃ daṭṭhabbaṃ;  yathā āloko, evaṃ cittaṃ daṭṭhabbaṃ.<br/><br/>[03] ``yathā vā pana, mahārāja, mahikotthaṭassa sūriyassa pabhā na  dissati santā yeva sūriyarasmi appavattā hoti, appavattāya  sūriyarasmiyā āloko na hoti, evameva kho, mahārāja,  middhasamārūḷhassa cittaṃ bhavaṅgagataṃ hoti, bhavaṅgagataṃ cittaṃ  nappavattati, appavatte citte supinaṃ na passati. yathā, mahārāja,  sūriyo, evaṃ sarīraṃ daṭṭhabbaṃ; yathā mahikottharaṇaṃ, evaṃ middhaṃ ^a^P0.0300^ea^  daṭṭhabbaṃ; yathā sūriyarasmi, evaṃ cittaṃ daṭṭhabbaṃ.<br/><br/>[03] ``dvinnaṃ, mahārāja, santepi sarīre cittaṃ appavattaṃ hoti,  middhasamārūḷhassa bhavaṅgagatassa santepi sarīre cittaṃ appavattaṃ hoti,  nirodhasamāpannassa santepi sarīre cittaṃ appavattaṃ hoti, jāgarantassa,  mahārāja, cittaṃ lolaṃ hoti vivaṭaṃ pākaṭaṃ anibaddhaṃ, evarūpassa citte  nimittaṃ āpātaṃ na upeti. yathā, mahārāja, purisaṃ vivaṭaṃ pākaṭaṃ  akiriyaṃ arahassaṃ rahassakāmā parivajjenti, evameva kho, mahārāja,  jāgarantassa dibbo attho āpātaṃ na upeti, tasmā jāgaranto supinaṃ  na passati. yathā vā pana, mahārāja, bhikkhuṃ bhinnājīvaṃ anācāraṃ  pāpamittaṃ dussīlaṃ kusītaṃ hīnavīriyaṃ kusalā bodhipakkhiyā dhammā  āpātaṃ na upenti, evameva kho, mahārāja, jāgarantassa dibbo attho  āpātaṃ na upeti, tasmā jāgaranto supinaṃ na passatī''ti.<br/><br/>[03] ``bhante nāgasena, atthi middhassa ādimajjhapariyosāna''nti?  ``āma, mahārāja, atthi middhassa ādimajjhapariyosāna''nti.  ``katamaṃ ādi, katamaṃ majjhaṃ, katamaṃ pariyosāna''nti? ``yo,  mahārāja, kāyassa onāho pariyonāho dubbalyaṃ mandatā akammaññatā  kāyassa, ayaṃ middhassa ādi; yo, mahārāja, kapiniddāpareto  vokiṇṇakaṃ jaggati {vokiṇṇataṃ gacchati (nisya)}, idaṃ middhassa majjhaṃ; bhavaṅgagati pariyosanaṃ.  majjhūpagato, mahārāja, kapiniddāpareto supinaṃ passati. yathā,  mahārāja, koci yatacārī samāhitacitto ṭhitadhammo acalabuddhi  pahīnakotūhalasaddaṃ vanamajjhogāhitvā sukhumaṃ atthaṃ cintayati, na ca  so tattha middhaṃ okkamati, so tattha samāhito ekaggacitto sukhumaṃ  atthaṃ paṭivijjhati, evameva kho, mahārāja, jāgaro na middhasamāpanno  ^a^M0.0290^ea^, majjhūpagato kapiniddāpareto supinaṃ ^a^P0.0301^ea^  passati. yathā, mahārāja, kotūhalasaddo, evaṃ jāgaraṃ daṭṭhabbaṃ; yathā  vivittaṃ vanaṃ, evaṃ kapiniddāpareto daṭṭhabbo ^a^V0.0277^ea^; yathā so kotūhalasaddaṃ  ohāya middhaṃ vivajjetvā majjhattabhūto sukhumaṃ atthaṃ paṭivijjhati, evaṃ  jāgaro na middhasamāpanno kapiniddāpareto supinaṃ passatī''ti.  ``sādhu, bhante nāgasena, evametaṃ tathā sampaṭicchāmī''ti. <br/><br/>[06] supinapañho pañcamo. 


volume: 117
item: 170
title: dukkarakārikapañho^kusalākusalabalavatarapañho^pubbapetādisapañho^supinapañho^akālamaraṇapañho
content:
  [03] 6^b^.^eb^ ``bhante nāgasena, ye te sattā maranti, sabbe  te kāle yeva maranti, udāhu akālepi marantī''ti? ``atthi,  mahārāja, kālepi maraṇaṃ, atthi akālepi maraṇa''nti.<br/><br/>[03] ``bhante nāgasena, ke kāle maranti, ke akāle marantī''ti?  ``diṭṭhapubbā pana, mahārāja, tayā ambarukkhā vā jamburukkhā vā,  aññasmā vā pana phalarukkhā phalāni patantāni āmāni ca pakkāni  cā''ti? ``āma, bhante''ti. ``yāni tāni, mahārāja, phalāni  rukkhato patanti, sabbāni tāni kāle yeva patanti, udāhu  akālepī''ti? ``yāni tāni, bhante nāgasena, phalāni paripakkāni  vilīnāni patanti, sabbāni tāni kāle patanti. yāni pana  tāni avasesāni phalāni tesu kānici kimividdhāni patanti,  kānici laguḷahatāni {sakuṇapahatā (syā0), lakuṭahatāni (sī0 pī0 ka0)}  patanti, kānici vātappahatāni patanti,  kānici antopūtikāni hutvā patanti, sabbāni tāni akāle  patantī''ti. ``evameva kho, mahārāja, ye te jarāvegahatā maranti,  te yeva kāle maranti, avasesā keci kammappaṭibāḷhā maranti, keci  gatippaṭibāḷhā maranti, keci kiriyappaṭibāḷhā marantī''ti.<br/><br/>[03] ``bhante nāgasena, ye te kammappaṭibāḷhā maranti, yepi te  gatippaṭibāḷhā maranti, yepi te kiriyappaṭibāḷhā maranti, yepi te  jarāvegappaṭibāḷhā maranti, sabbe te kāle yeva maranti, yopi  mātukucchigato marati, so tassa kālo, kāle yeva so marati.  yopi vijātaghare marati, so tassa kālo ^a^P0.0302^ea^, sopi  kāle yeva marati. yopi māsiko ^a^M0.0291^ea^ marati...pe0...  yopi vassasatiko marati, so tassa kālo, kāle yeva so marati,  tena hi, bhante nāgasena, akāle maraṇaṃ nāma na hoti, ye keci  maranti, sabbe te kāle yeva marantī''ti.<br/><br/>[03] ``sattime ^a^V0.0278^ea^, mahārāja, vijjamānepi uttariṃ āyusmiṃ akāle  maranti. katame satta? jighacchito, mahārāja, bhojanaṃ alabhamāno  upahatabbhantaro vijjamānepi uttariṃ āyusmiṃ akāle marati,  pipāsito, mahārāja, pānīyaṃ alabhamāno parisukkhahadayo  vijjamānepi uttariṃ āyusmiṃ akāle marati, ahinā daṭṭho, mahārāja,  visavegābhihato tikicchakaṃ alabhamāno vijjamānepi uttariṃ āyusmiṃ  akāle marati, visamāsito, mahārāja, ḍayhantesu aṅgapaccaṅgesu agadaṃ  alabhamāno vijjamānepi uttariṃ āyusmiṃ akāle marati, aggigato,  mahārāja, jhāyamāno nibbāpanaṃ alabhamāno vijjamānepi uttariṃ  āyusmiṃ akāle marati, udakagato, mahārāja, patiṭṭhaṃ alabhamāno  vijjamānepi uttariṃ āyusmiṃ akāle marati, sattihato, mahārāja,  ābādhiko bhisakkaṃ alabhamāno vijjamānepi uttariṃ āyusmiṃ akāle  marati, ime kho, mahārāja, satta vijjamānepi uttariṃ āyusmiṃ  akāle maranti. tatrāpāhaṃ, mahārāja, ekaṃsena vadāmi.<br/><br/>[03] ``aṭṭhavidhena, mahārāja, sattānaṃ kālaṅkiriyā hoti,  vātasamuṭṭhānena pittasamuṭṭhānena semhasamuṭṭhānena sannipātikena  utuvipariṇāmena visamaparihārena opakkamikena kammavipākena,  mahārāja, sattānaṃ kālaṅkiriyā hoti. tatra, mahārāja, yadidaṃ  kammavipākena kālaṅkiriyā, sā yeva tattha sāmayikā {sāmāyikā (ka0)} kālaṅkiriyā,  avasesā asāmayikā kālaṅkiriyāti. bhavati ca -- <br/><br/>[21] ```jighacchāya pipāsāya, ahidaṭṭhā {ahidaṭṭho (sī0), ahinā daṭṭho (pī0)} visena ca. <br/><br/>[27] aggiudakasattīhi, akāle tattha mīyati. <br/><br/>[26] vātapittena ^a^P0.0303^ea^ semhena, sannipātenutūhi ca. <br/><br/>[22] visamopakkamakammehi, akāle tattha mīyatī'ti..<br/><br/>[03] ``keci ^a^M0.0292^ea^, mahārāja, sattā pubbe katena tena  tena akusalakammavipākena maranti. idha, mahārāja, yo pubbe pare  jighacchāya māreti, so bahūni vassasatasahassāni jighacchāya  paripīḷito chāto parikilanto sukkhamilātahadayo bubhukkhito {sukkhito (sī0 pī0 ka0)}  visukkhito jhāyanto abbhantaraṃ pariḍayhanto jighacchāya yeva marati  daharopi majjhimopi mahallakopi, idampi tassa sāmayikamaraṇaṃ.<br/><br/>[03] ``yo pubbe pare pipāsāya māreti, so bahūni  vassasatasahassāni peto hutvā nijjhāmataṇhiko ^a^V0.0279^ea^ samāno lūkho  kiso parisukkhitahadayo pipāsāya yeva marati daharopi majjhimopi  mahallakopi, idampi tassa sāmayikamaraṇaṃ.<br/><br/>[03] ``yo pubbe pare ahinā ḍaṃsāpetvā māreti, so bahūni  vassasatasahassāni ajagaramukheneva ajagaramukhaṃ kaṇhasappamukheneva  kaṇhasappamukhaṃ parivattitvā tehi khāyitakhāyito ahīhi daṭṭho yeva  marati daharopi majjhimopi mahallakopi, idampi tassa sāmayikamaraṇaṃ.<br/><br/>[03] ``yo pubbe pare visaṃ datvā māreti, so bahūni  vassasatasahassāni ḍayhantehi aṅgapaccaṅgehi bhijjamānena sarīrena  kuṇapagandhaṃ vāyanto viseneva marati daharopi majjhimopi mahallakopi,  idampi tassa sāmayikamaraṇaṃ.<br/><br/>[03] ``yo pubbe pare agginā māreti, so bahūni  vassasatasahassāni aṅgārapabbateneva aṅgārapabbataṃ yamavisayeneva  yamavisayaṃ parivattitvā daḍḍhavidaḍḍhagatto agginā yeva marati  daharopi majjhimopi malallakopi, idampi tassa sāmayikamaraṇaṃ.<br/><br/>[03] ``yo pubbe pare udakena māreti, so bahūni  vassasatasahassāni hataviluttabhaggadubbalagatto khubbhitacitto   {khubhitacitto (sī0 pī0)} udakeneva {udake yeva (bahūsu)}   marati daharopi majjhimopi mahallakopi, idampi tassa sāmayikamaraṇaṃ.<br/><br/>[03] ``yo pubbe pare sattiyā māreti, so ^a^P0.0304^ea^ bahūni  vassasatasahassāni chinnabhinnakoṭṭitavikoṭṭito sattimukhasamāhato  sattiyā yeva marati daharopi majjhimopi mahallakopi, idampi tassa  sāmayikamaraṇaṃ''.<br/><br/>[03] ``bhante ^a^M0.0293^ea^ nāgasena, akāle maraṇaṃ atthīti yaṃ  vadeti, iṅgha me tvaṃ tattha kāraṇaṃ atidisāti''. ``yathā,  mahārāja, mahatimahāaggikkhandho ādinnatiṇakaṭṭhasākhāpalāso  pariyādinnabhakkho upādānasaṅkhayā nibbāyati, so aggi vuccati  `anītiko anupaddavo samaye nibbuto nāmā'ti, evameva kho,  mahārāja, yo koci bahūni divasasahassāni jīvitvā jarājiṇṇo  āyukkhayā anītiko anupaddavo marati, so vuccati `samaye  maraṇamupagato'ti.<br/><br/>[03] ``yathā ^a^V0.0280^ea^ vā pana, mahārāja, mahatimahāaggikkhandho  ādinnatiṇakaṭṭhasākhāpalāso assa, taṃ apariyādinne yeva  tiṇakaṭṭhasākhāpalāse mahatimahāmegho abhippavassitvā nibbāpeyya, api  nu kho, mahārāja, mahāaggikkhandho samaye nibbuto nāma hotī''ti?  ``na hi, bhante''ti. ``kissa pana so, mahārāja, pacchimo  aggikkhandho purimakena aggikkhandhena samasamagatiko nāhosī''ti?  ``āgantukena, bhante, meghena paṭipīḷito so aggikkhandho  asamaye nibbuto''ti. evameva kho, mahārāja, yo koci akāle  marati, so āgantukena rogena paṭipīḷito vātasamuṭṭhānena vā  pittasamuṭṭhānena vā semhasamuṭṭhānena vā sannipātikena vā  utupariṇāmajena vā visamaparihārajena vā opakkamikena vā  jighacchāya vā pipāsāya vā sappadaṭṭhena vā visamāsitena vā  agginā vā udakena vā sattivegappaṭipīḷito vā akāle marati.  idamettha, mahārāja, kāraṇaṃ, yena kāraṇena akāle maraṇaṃ atthi.<br/><br/>[03] ``yathā vā pana, mahārāja, gagane mahatimahāvalāhako uṭṭhahitvā  ninnañca thalañca paripūrayanto abhivassati, so vuccati `megho  anītiko anupaddavo vassatī'ti. evameva kho, mahārāja, yo  koci ciraṃ jīvitvā jarājiṇṇo āyukkhayā ^a^P0.0305^ea^  anītiko anupaddavo marati, so vuccati `samaye maraṇamupagato'ti.<br/><br/>[03] ``yathā vā pana, mahārāja, gagane mahatimahāvalāhako uṭṭhahitvā  antarāyeva mahatā vātena abbhatthaṃ gaccheyya, api nu kho so,  mahārāja, mahāvalāhako samaye vigato nāma hotī''ti? ``na hi,  bhante''ti. ``kissa pana so, mahārāja, pacchimo valāhako  purimena valāhakena samasamagatiko nāhosī''ti? ``āgantukena,  bhante, vātena paṭipīḷito so valāhako asamayappatto yeva  vigato''ti ^a^M0.0294^ea^. ``evameva kho, mahārāja, yo koci  akāle marati, so āgantukena rogena paṭipīḷito vātasamuṭṭhānena  vā...pe0... sattivegappaṭipīḷito vā akāle marati. idamettha,  mahārāja, kāraṇaṃ, yena kāraṇena akāle maraṇaṃ atthīti.<br/><br/>[03] ``yathā vā pana, mahārāja, balavā āsīviso kupito  kiñcideva purisaṃ ḍaṃseyya, tassa taṃ visaṃ anītikaṃ anupaddavaṃ maraṇaṃ  pāpeyya, taṃ visaṃ vuccati `anītikamanupaddavaṃ koṭigata'nti. evameva  kho, mahārāja, yo koci ciraṃ jīvitvā jarājiṇṇo āyukkhayā  anītiko anupaddavo marati, so vuccati `anītiko anupaddavo  jīvitakoṭigato sāmayikaṃ maraṇamupagato'ti.<br/><br/>[03] ``yathā ^a^V0.0281^ea^ vā pana, mahārāja, balavatā āsīvisena daṭṭhassa  antarāyeva āhituṇḍiko agadaṃ datvā avisaṃ kareyya, api nu kho  taṃ, mahārāja, visaṃ samaye vigataṃ nāma hotī''ti? ``na hi  bhante''ti. ``kissa pana taṃ, mahārāja, pacchimaṃ visaṃ purimakena  visena samasamagatikaṃ nāhosī''ti? ``āgantukena, bhante, agadena  paṭipīḷitaṃ visaṃ akoṭigataṃ yeva vigata''nti. ``evameva kho,  mahārāja, yo koci akāle marati, so āgantukena rogena  paṭipīḷito vātasamuṭṭhānena vā...pe0... sattivegappaṭipīḷito vā  akāle marati. idamettha, mahārāja, kāraṇaṃ, yena kāraṇena akāle  maraṇaṃ atthīti.<br/><br/>[03] ``yathā vā pana, mahārāja, issāso saraṃ pāteyya, sace  ^a^P0.0306^ea^ so saro yathāgatigamanapathamatthakaṃ gacchati, so saro  vuccati `anītiko anupaddavo yathāgatigamanapathamatthakaṃ gato nāmā'ti.  evameva kho, mahārāja, yo koci ciraṃ jīvitvā jarājiṇṇo  āyukkhayā anītiko anupaddavo marati, so vuccati `anītiko  anupaddavo samaye maraṇamupagato'ti.<br/><br/>[03] ``yathā vā pana, mahārāja, issāso saraṃ pāteyya, tassa taṃ  saraṃ tasmiṃ yeva khaṇe koci gaṇheyya, api nu kho so, mahārāja,  saro yathāgatigamanapathamatthakaṃ gato nāma hotī''ti? ``na hi,  bhante''ti. ``kissa pana so, mahārāja, pacchimo saro purimakena  sarena samasamagatiko nāhosī''ti? ``āgantukena, bhante, gahaṇena  tassa sarassa ^a^M0.0295^ea^ gamanaṃ upacchinna''nti. ``evameva  kho, mahārāja, yo koci akāle marati, so āgantukena rogena  paṭipīḷito vātasamuṭṭhānena vā...pe0... sattivegappaṭipīḷito vā  akāle marati. idamettha, mahārāja, kāraṇaṃ, yena kāraṇena akāle  maraṇaṃ atthīti.<br/><br/>[03] ``yathā vā pana, mahārāja, yo koci lohamayaṃ bhājanaṃ  ākoṭeyya, tassa ākoṭanena saddo nibbattitvā  yathāgatigamanapathamatthakaṃ gacchati, so saddo vuccati `anītiko  anupaddavo yathāgatigamanapathamatthakaṃ gato nāmā'ti. evameva kho,  mahārāja, yo koci bahūni divasasahassāni jīvitvā jarājiṇṇo  āyukkhayā anītiko anupaddavo marati, so vuccati `anītiko  anupaddavo samaye maraṇamupāgato'ti.<br/><br/>[03] ``yathā vā pana, mahārāja, yo koci lohamayaṃ bhājanaṃ  ākoṭeyya, tassa ākoṭanena saddo nibbatteyya, nibbatte sadde adūragate  koci āmaseyya, saha āmasanena saddo nirujjheyya ^a^V0.0282^ea^, api nu kho  so, mahārāja, saddo yathāgatigamanapathamatthakaṃ gato nāma hotī''ti?  ``na hi, bhante''ti. ``kissa pana, mahārāja, pacchimo saddo  purimakena saddena samasamagatiko nāhosī''ti? ``āgantukena,  bhante, āmasanena so saddo uparato''ti ^a^P0.0307^ea^.  ``evameva kho, mahārāja, yo koci akāle marati, so āgantukena  rogena paṭipīḷito vātasamuṭṭhānena vā...pe0... sattivegappaṭipīḷito  vā akāle marati. idamettha mahārāja kāraṇaṃ, yena kāraṇena akāle  maraṇaṃ atthīti.<br/><br/>[03] ``yathā vā pana, mahārāja, khette suvirūḷhaṃ dhaññabījaṃ sammā  pavattamānena vassena otatavitatāakiṇṇabahuphalaṃ hutvā {uṭṭhitāakiṇṇabahuphalaṃ bhavitvā  (syā0)} sassuṭṭhānasamayaṃ pāpuṇāti, taṃ dhaññaṃ vuccati `anītikamanupaddavaṃ samayasampattaṃ nāma  hotī'ti. evameva kho, mahārāja, yo koci bahūni  divasasahassāni jīvitvā jarājiṇṇo āyukkhayā anītiko  anupaddavo marati, so vuccati `anītiko anupaddavo samaye  maraṇamupagato'ti.<br/><br/>[03] ``yathā vā pana, mahārāja, khette suvirūḷhaṃ dhaññabījaṃ  udakena vikalaṃ mareyya, api nu kho taṃ, mahārāja, dhaññaṃ  asamayasampattaṃ nāma hotī''ti? ``na ^a^M0.0296^ea^ hi,  bhante''ti. ``kissa pana taṃ, mahārāja, pacchimaṃ dhaññaṃ purimakena  dhaññena samasamagatikaṃ nāhosī''ti? ``āgantukena, bhante, uṇhena  paṭipīḷitaṃ taṃ dhaññaṃ mata''nti. ``evameva kho, mahārāja, yo  koci akāle marati, so āgantukena rogena paṭipīḷito  vātasamuṭṭhānena vā...pe0... sattivegappaṭipīḷito vā akāle marati.  idamettha, mahārāja, kāraṇaṃ, yena kāraṇena akāle maraṇaṃ atthīti.<br/><br/>[03] ``sutapubbaṃ pana tayā, mahārāja, `sampannataruṇasassaṃ kimayo  uṭṭhahitvā samūlaṃ nāsentī'''ti? ``sutapubbañceva taṃ, bhante, amhehi  diṭṭhapubbañcā''ti. ``kiṃ nu kho taṃ, mahārāja, sassaṃ kāle naṭṭhaṃ,  udāhu akāle naṭṭha''nti? ``akāle, bhante, yadi kho taṃ, bhante,  sassaṃ kimayo na khādeyyuṃ, sassuddharaṇasamayaṃ pāpuṇeyyā''ti. ``kiṃ  pana, mahārāja, āgantukena upaghātena sassaṃ vinassati, nirupaghātaṃ  sassaṃ sassuddharaṇasamayaṃ pāpuṇātī''ti? ``āma, bhante''ti.  ``evameva ^a^P0.0308^ea^ kho, mahārāja, yo koci akāle marati,  so āgantukena rogena paṭipīḷito vātasamuṭṭhānena vā...pe0...  sattivegappaṭipīḷito vā marati. idamettha, mahārāja, kāraṇaṃ, yena  kāraṇena akāle maraṇaṃ atthīti.<br/><br/>[03] ``sutapubbaṃ ^a^V0.0283^ea^ pana tayā, mahārāja, `sampanne sasse  phalabhāranamite mañcaritapatte karakavassaṃ nāma vassajāti nipatitvā  vināseti aphalaṃ karotī'ti? ``sutapubbañceva taṃ, bhante, amhehi  diṭṭhapubbañcā''ti. ``api nu kho taṃ, mahārāja, sassaṃ kāle naṭṭhaṃ,  udāhu akāle naṭṭha''nti? ``akāle, bhante, yadi kho taṃ, bhante,  sassaṃ karakavassaṃ na vasseyya sassuddharaṇasamayaṃ pāpuṇeyyā''ti.  ``kiṃ pana, mahārāja, āgantukena upaghātena sassaṃ vinassati,  nirupaghātaṃ sassaṃ sassuddharaṇasamayaṃ pāpuṇātī''ti? ``āma,  bhante''ti. ``evameva kho, mahārāja, yo koci akāle marati,  so āgantukena rogena paṭipīḷito vātasamuṭṭhānena vā pittasamuṭṭhānena  vā semhasamuṭṭhānena vā sannipātikena vā utupariṇāmajena vā  visamaparihārajena vā opakkamikena vā jighacchāya vā pipāsāya vā  sappadaṭṭhena vā visamāsitena vā agginā vā udakena vā  sattivegappaṭipīḷito vā akāle marati. yadi pana āgantukena  rogena paṭipīḷito na bhaveyya, samayeva maraṇaṃ pāpuṇeyya. idamettha,  mahārāja, kāraṇaṃ, yena kāraṇena akāle maraṇaṃ atthī''ti.<br/><br/>[03] ``acchariyaṃ ^a^M0.0297^ea^, bhante nāgasena, abbhutaṃ bhante  nāgasena, sudassitaṃ kāraṇaṃ, sudassitaṃ opammaṃ akāle maraṇassa  paridīpanāya, `atthi akāle maraṇa'nti uttānīkataṃ pākaṭaṃ kataṃ  vibhūtaṃ kataṃ, acittavikkhittakopi, bhante nāgasena, manujo  ekamekenapi tāva opammena niṭṭhaṃ gaccheyya `atthi akāle maraṇa'nti  ^a^P0.0309^ea^, kiṃ pana manujo sacetano? paṭhamopammenevāhaṃ,  bhante, saññatto `atthi akāle maraṇa'nti, api ca aparāparaṃ  nibbāhanaṃ sotukāmo na sampaṭicchi''nti. <br/><br/>[06] akālamaraṇapañho chaṭṭho. 


volume: 117
item: 171
title: kusalākusalabalavatarapañho^pubbapetādisapañho^supinapañho^akālamaraṇapañho^cetiyapāṭihāriyapañho
content:
  [03] 7^b^.^eb^ ``bhante nāgasena, sabbesaṃ parinibbutānaṃ  cetiye pāṭihīraṃ hoti, udāhu ekaccānaṃ yeva hotī''ti?  ``ekaccānaṃ, mahārāja, hoti, ekaccānaṃ na hotī''ti. ``katamesaṃ,  bhante, hoti, katamesaṃ na hotī''ti? ``tiṇṇannaṃ, mahārāja,  aññatarassa adhiṭṭhānā parinibbutassa cetiye pāṭihīraṃ hoti.  katamesaṃ tiṇṇannaṃ? idha, mahārāja, arahā devamanussānaṃ anukampāya  ^a^V0.0284^ea^ tiṭṭhantova adhiṭṭhāti `evaṃnāma cetiye pāṭihīraṃ hotū'ti, tassa  adhiṭṭhānavasena cetiye pāṭihīraṃ hoti, evaṃ arahato adhiṭṭhānavasena  parinibbutassa cetiye pāṭihīraṃ hoti.<br/><br/>[03] ``puna caparaṃ, mahārāja, devatā manussānaṃ anukampāya  parinibbutassa cetiye pāṭihīraṃ dassenti `iminā pāṭihīrena  saddhammo niccasampaggahito bhavissati, manussā ca pasannā kusalena  abhivaḍḍhissantī'ti, evaṃ devatānaṃ adhiṭṭhānavasena parinibbutassa  cetiye pāṭihīraṃ hoti.<br/><br/>[03] ``puna caparaṃ, mahārāja, itthī vā puriso vā saddho pasanno  paṇḍito byatto medhāvī buddhisampanno yoniso cintayitvā gandhaṃ vā  mālaṃ vā dussaṃ vā aññataraṃ vā kiñci adhiṭṭhahitvā cetiye  ukkhipati `evaṃnāma hotū'ti, tassapi adhiṭṭhānavasena parinibbutassa  cetiye pāṭihīraṃ hoti, evaṃ manussānaṃ adhiṭṭhānavasena parinibbutassa  cetiye pāṭihīraṃ hoti.<br/><br/>[03] ``imesaṃ ^a^M0.0298^ea^ kho, mahārāja, tiṇṇannaṃ aññatarassa  adhiṭṭhānavasena parinibbutassa cetiye pāṭihīraṃ hoti.<br/><br/>[03] ``yadi, mahārāja, tesaṃ adhiṭṭhānaṃ na hoti, khīṇāsavassapi  chaḷabhiññassa cetovasippattassa cetiye pāṭihīraṃ na hoti, asatipi  ^a^P0.0310^ea^, mahārāja, pāṭihīre caritaṃ disvā suparisuddhaṃ  okappetabbaṃ niṭṭhaṃ gantabbaṃ saddahitabbaṃ `suparinibbuto ayaṃ  buddhaputto'''ti. ``sādhu, bhante nāgasena, evametaṃ tathā  sampaṭicchāmī''ti. <br/><br/>[06] cetiyapāṭihāriyapañho sattamo. 


volume: 117
item: 172
title: pubbapetādisapañho^supinapañho^akālamaraṇapañho^cetiyapāṭihāriyapañho^dhammābhisamayapañho
content:
  [03] 8^b^.^eb^ ``bhante nāgasena, ye te sammā paṭipajjanti,  tesaṃ sabbesaṃ yeva dhammābhisamayo hoti, udāhu kassaci na hotī''ti?  ``kassaci, mahārāja, hoti, kassaci na hotī''ti. ``kassa  bhante hoti, kassa na hotī''ti? ``tiracchānagatassa, mahārāja,  suppaṭipannassāpi dhammābhisamayo ^a^V0.0285^ea^ na hoti,  pettivisayūpapannassa...pe0... micchādiṭṭhikassa...pe0...  kuhakassa...pe0... mātughātakassa...pe0... pitughātakassa...pe0...  arahantaghātakassa...pe0... saṅghabhedakassa...pe0...  lohituppādakassa...pe0... theyyasaṃvāsakassa...pe0...  titthiyapakkantassa...pe0... bhikkhunidūsakassa...pe0... terasannaṃ  garukāpattīnaṃ aññataraṃ āpajjitvā avuṭṭhitassa...pe0...  paṇḍakassa...pe0... ubhatobyañjanakassa suppaṭipannassāpi  dhammābhisamayo na hoti...pe0... yopi manussadaharako  ūnakasattavassiko, tassa suppaṭipannassāpi dhammābhisamayo na hoti.  imesaṃ kho, mahārāja, soḷasannaṃ puggalānaṃ suppaṭipannānampi  dhammābhisamayo na hotī''ti.<br/><br/>[03] ``bhante nāgasena, ye te pannarasa puggalā viruddhā yeva, tesaṃ  dhammābhisamayo hotu vā mā vā hotu, atha kena kāraṇena  manussadaharakassa ūnakasattavassikassa suppaṭipannassāpi  dhammābhisamayo na hoti? ettha tāva pañho bhavati `nanu nāma  daharakassa na rāgo hoti, na doso hoti, na moho hoti, na  māno hoti, na micchādiṭṭhi hoti, na arati hoti, na kāmavitakko  hoti, amissito kilesehi, so nāma daharako yutto ca patto ca  arahati ca cattāri saccāni ekapaṭivedhena paṭivijjhitu'''nti.<br/><br/>[03] ``taññevettha ^a^P0.0311^ea^, mahārāja, kāraṇaṃ, yenāhaṃ  kāraṇena bhaṇāmi ^a^M0.0299^ea^ `ūnakasattavassikassa  suppaṭipannassāpi dhammābhisamayo na hotī'ti. yadi, mahārāja,  ūnakasattavassiko rajanīye rajjeyya, dussanīye dusseyya, mohanīye  muyheyya, madanīye majjeyya, diṭṭhiṃ vijāneyya, ratiñca aratiñca  vijāneyya, kusalākusalaṃ vitakkeyya, bhaveyya tassa dhammābhisamayo,  api ca, mahārāja, ūnakasattavassikassa cittaṃ abalaṃ dubbalaṃ parittaṃ  appaṃ thokaṃ mandaṃ avibhūtaṃ, asaṅkhatā nibbānadhātu garukā bhārikā  vipulā mahatī. ūnakasattavassiko, mahārāja, tena dubbalena cittena  parittakena mandena avibhūtena na sakkoti garukaṃ bhārikaṃ vipulaṃ mahatiṃ  asaṅkhataṃ nibbānadhātuṃ paṭivijjhituṃ.<br/><br/>[03] ``yathā, mahārāja, sinerupabbatarājā garuko bhāriko vipulo  mahanto, api nu kho taṃ, mahārāja, puriso attano pākatikena  thāmabalavīriyena sakkuṇeyya sinerupabbatarājānaṃ uddharitu''nti? ``na  hi, bhante''ti. ``kena kāraṇena mahārājā''ti? ``dubbalattā,  bhante, purisassa, mahantattā sinerupabbatarājassā''ti. ``evameva  kho, mahārāja, ūnakasattavassikassa cittaṃ abalaṃ dubbalaṃ parittaṃ appaṃ  thokaṃ mandaṃ avibhūtaṃ, asaṅkhatā nibbānadhātu ^a^V0.0286^ea^ garukā bhārikā vipulā  mahatī. ūnakasattavassiko tena dubbalena cittena parittena mandena  avibhūtena na sakkoti garukaṃ bhārikaṃ vipulaṃ mahatiṃ asaṅkhataṃ  nibbānadhātuṃ paṭivijjhituṃ, tena kāraṇena ūnakasattavassikassa  suppaṭipannassāpi dhammābhisamayo na hoti.<br/><br/>[03] ``yathā vā pana, mahārāja, ayaṃ mahāpathavī dīghā āyatā  puthulā vitthatā visālā vitthiṇṇā vipulā mahantā, api nu kho  taṃ, mahārāja, mahāpathaviṃ sakkā parittakena udakabindukena temetvā  udakacikkhallaṃ kātu''nti? ``na hi, bhante''ti. ``kena  kāraṇena, mahārājā''ti? ``parittattā, bhante, udakabindussa,  mahantattā mahāpathaviyā''ti. ``evameva kho, mahārāja,  ūnakasattavassikassa cittaṃ abalaṃ ^a^P0.0312^ea^ dubbalaṃ parittaṃ  appaṃ thokaṃ mandaṃ avibhūtaṃ, asaṅkhatā nibbānadhātu dīghā āyatā  puthulā vitthatā visālā vitthiṇṇā vipulā mahantā.  ūnakasattavassiko tena dubbalena cittena parittakena mandena avibhūtena  na sakkoti mahatiṃ asaṅkhataṃ nibbānadhātuṃ ^a^M0.0300^ea^  paṭivijjhituṃ, tena kāraṇena ūnakasattavassikassa suppaṭipannassāpi  dhammābhisamayo na hoti.<br/><br/>[03] ``yathā vā pana, mahārāja, abaladubbalaparittāppathokamandaggi  bhaveyya, api nu kho, mahārāja, tāvatakena mandena agginā sakkā  sadevake loke andhakāraṃ vidhamitvā ālokaṃ dassetu''nti? ``na  hi, bhante''ti. ``kena kāraṇena mahārājā''ti? ``mandattā,  bhante, aggissa, lokassa mahantattā''ti. ``evameva kho, mahārāja,  ūnakasattavassikassa cittaṃ abalaṃ dubbalaṃ parittaṃ appaṃ thokaṃ mandaṃ  avibhūtaṃ, mahatā ca avijjandhakārena pihitaṃ. tasmā dukkaraṃ  ñāṇālokaṃ dassayituṃ, tena kāraṇena ūnakasattavassikassa  suppaṭipannassāpi dhammābhisamayo na hoti.<br/><br/>[03] ``yathā vā pana, mahārāja, āturo kiso aṇuparimitakāyo  sālakakimi hatthināgaṃ tidhā pabhinnaṃ navāyataṃ tivitthataṃ dasapariṇāhaṃ  aṭṭharatanikaṃ sakaṭṭhānamupagataṃ disvā gilituṃ parikaḍḍheyya, api nu kho  so, mahārāja, sālakakimi sakkuṇeyya taṃ hatthināgaṃ gilitu''nti?  ``na hi, bhante''ti. ``kena kāraṇena, mahārājā''ti?  ``parittattā, bhante, sālakakimissa, mahantattā hatthināgassā''ti.  ``evameva kho, mahārāja, ūnakasattavassikassa cittaṃ abalaṃ dubbalaṃ  parittaṃ appaṃ thokaṃ mandaṃ avibhūtaṃ, mahatī asaṅkhatā nibbānadhātu.  so tena dubbalena cittena parittakena mandena avibhūtena na sakkoti  mahatiṃ asaṅkhataṃ nibbānadhātuṃ ^a^V0.0287^ea^ paṭivijjhituṃ, tena kāraṇena  ūnakasattavassikassa suppaṭipannassāpi dhammābhisamayo na hotī''ti.  ``sādhu, bhante nāgasena, evametaṃ tathā sampaṭicchāmī''ti. <br/><br/>[06] dhammābhisamayapañho aṭṭhamo. 


volume: 117
item: 173
title: supinapañho^akālamaraṇapañho^cetiyapāṭihāriyapañho^dhammābhisamayapañho^ekantasukhanibbānapañho
content:
  [03] 9^b^.^eb^ ``bhante ^a^P0.0313^ea^ nāgasena, kiṃ  ekantasukhaṃ nibbānaṃ, udāhu dukkhena missa''nti? ``ekantasukhaṃ,  mahārāja, nibbānaṃ, dukkhena amissa''nti.<br/><br/>[03] ``na mayaṃ taṃ, bhante nāgasena, vacanaṃ saddahāma `ekantasukhaṃ  nibbāna'nti, evamettha mayaṃ, bhante nāgasena, paccema `nibbānaṃ  dukkhena missa'nti, kāraṇañcettha upalabhāma `nibbānaṃ dukkhena  missa'nti. katamaṃ ettha kāraṇaṃ ^a^M0.0301^ea^? ye te, bhante  nāgasena, nibbānaṃ pariyesanti, tesaṃ dissati kāyassa ca cittassa  ca ātāpo paritāpo ṭhānacaṅkamanisajjāsayanāhārapariggaho middhassa  ca uparodho āyatanānañca paṭipīḷanaṃ dhanadhaññapiyañātimittappajahanaṃ.  ye keci loke sukhitā sukhasamappitā, te sabbepi pañcahi  kāmaguṇehi āyatane ramenti brūhenti,  manāpikamanāpikabahuvidhasubhanimittena rūpena cakkhuṃ ramenti brūhenti,  manāpikamanāpikagītavāditabahuvidhasubhanimittena saddena sotaṃ ramenti  brūhenti, manāpikamanāpikapupphaphalapattatacamūlasārabahuvidhasubhanimittena  gandhena ghānaṃ ramenti brūhenti,  manāpikamanāpikakhajjabhojjaleyyapeyyasāyanīyabahuvidhasubhanimittena  rasena jivhaṃ ramenti bruhenti,  manāpikamanāpikasaṇhasukhumamudumaddavabahuvidhasubhanimittena phassena kāyaṃ  ramenti brūhenti,  manāpikamanāpikakalyāṇapāpakasubhāsubhabahuvidhavitakkamanasikārena manaṃ  ramenti brūhenti. tumhe taṃ cakkhusotaghānajivhākāyamanobrūhanaṃ hanatha  upahanatha, chindatha upacchindatha, rundhatha uparundhatha. tena kāyopi  paritapati, cittampi paritapati, kāye paritatte kāyikadukkhavedanaṃ  vediyati, citte paritatte cetasikadukkhavedanaṃ vedayati. nanu  māgaṇḍiyopi {māgandiyopi (sī0 pī0)} paribbājako bhagavantaṃ garahamāno evamāha ^a^P0.0314^ea^  `bhūnahu {bhūtahacco (pī0), bhūnahacco (ka0)} samaṇo gotamo'ti. idamettha kāraṇaṃ, yenāhaṃ  kāraṇena brūmi `nibbānaṃ dukkhena missa'''nti.<br/><br/>[03] ``na hi, mahārāja, nibbānaṃ dukkhena missaṃ, ekantasukhaṃ  nibbānaṃ. yaṃ pana tvaṃ, mahārāja ^a^V0.0288^ea^, brūsi `nibbānaṃ dukkha'nti, netaṃ  dukkhaṃ nibbānaṃ nāma, nibbānassa pana sacchikiriyāya pubbabhāgo  eso, nibbānapariyesanaṃ etaṃ, ekantasukhaṃ yeva, mahārāja, nibbānaṃ,  na dukkhena missaṃ. ettha kāraṇaṃ vadāmi. atthi, mahārāja,  rājūnaṃ rajjasukhaṃ nāmā''ti? ``āma, bhante, atthi rājūnaṃ  rajjasukha''nti. ``api nu kho taṃ, mahārāja, rajjasukhaṃ dukkhena  missa''nti? ``na hi, bhante''ti. ``kissa pana te, mahārāja,  rājāno paccante kupite tesaṃ paccantanissitānaṃ paṭisedhāya amaccehi  pariṇāyakehi bhaṭehi balatthehi parivutā pavāsaṃ gantvā  ḍaṃsamakasavātātapapaṭipīḷitā samavisame paridhāvanti, mahāyuddhañca  karonti, jīvitasaṃsayañca pāpuṇantī''ti? ``netaṃ, bhante nāgasena,  rajjasukhaṃ nāma, rajjasukhassa pariyesanāya pubbabhāgo eso, dukkhena,  bhante nāgasena, rājāno ^a^M0.0302^ea^ rajjaṃ pariyesitvā rajjasukhaṃ  anubhavanti, evaṃ, bhante nāgasena, rajjasukhaṃ dukkhena amissaṃ, aññaṃ  taṃ rajjasukhaṃ, aññaṃ dukkha''nti. ``evameva kho, mahārāja,  ekantasukhaṃ nibbānaṃ, na dukkhena missaṃ. ye pana taṃ nibbānaṃ  pariyesanti, te kāyañca cittañca ātāpetvā  ṭhānacaṅkamanisajjāsayanāhāraṃ pariggahetvā middhaṃ uparundhitvā  āyatanāni paṭipīḷetvā kāyañca jīvitañca pariccajitvā dukkhena  nibbānaṃ pariyesitvā ekantasukhaṃ nibbānaṃ anubhavanti,  nihatapaccāmittā viya rājāno rajjasukhaṃ. evaṃ, mahārāja,  ekantasukhaṃ nibbānaṃ, na dukkhena missaṃ, aññaṃ nibbānaṃ, aññaṃ  dukkhanti.<br/><br/>[03] ``aparampi ^a^P0.0315^ea^, mahārāja, uttariṃ kāraṇaṃ suṇohi  ekantasukhaṃ nibbānaṃ, na dukkhena missaṃ, aññaṃ dukkhaṃ, aññaṃ  nibbānanti. atthi, mahārāja, ācariyānaṃ sippavantānaṃ sippasukhaṃ  nāmā''ti? ``āma, bhante, atthi ācariyānaṃ sippavantānaṃ  sippasukha''nti. ``api nu kho taṃ, mahārāja, sippasukhaṃ dukkhena  missa''nti? ``na hi, bhante''ti. ``kissa pana te, mahārāja,  ācariyā {idaṃ padaṃ sī0 pī0 potthakesu natthi} ācariyānaṃ abhivādanapaccuṭṭhānena  udakāharaṇagharasammajjanadantakaṭṭhamukhodakānuppadānena  ucchiṭṭhapaṭiggahaṇaucchādananahāpanapādaparikammena sakacittaṃ  nikkhipitvā paracittānuvattanena dukkhaseyyāya visamabhojanena kāyaṃ  ātāpentī''ti? ``netaṃ, bhante nāgasena, sippasukhaṃ nāma,  sippapariyesanāya pubbabhāgo eso, dukkhena, bhante nāgasena,  ācariyā sippaṃ pariyesitvā sippasukhaṃ anubhavanti, evaṃ, bhante  nāgasena, sippasukhaṃ dukkhena amissaṃ, aññaṃ taṃ sippasukhaṃ, aññaṃ  dukkha''nti. ``evameva kho, mahārāja, ekantasukhaṃ nibbānaṃ, na  dukkhena missaṃ. ye pana taṃ nibbānaṃ pariyesanti, te kāyañca  cittañca ātāpetvā ṭhānacaṅkamanisajjāsayanāhāraṃ pariggahetvā middhaṃ  uparundhitvā āyatanāni paṭipīḷetvā kāyañca jīvitañca pariccajitvā  dukkhena nibbānaṃ pariyesitvā ^a^V0.0289^ea^ ekantasukhaṃ nibbānaṃ anubhavanti,  ācariyā viya sippasukhaṃ. evaṃ, mahārāja, ekantasukhaṃ nibbānaṃ,  na dukkhena missaṃ, aññaṃ dukkhaṃ, aññaṃ nibbāna''nti. ``sādhu,  bhante nāgasena, evametaṃ tathā sampaṭicchāmī''ti. <br/><br/>[06] ekantasukhanibbānapañho navamo. 


volume: 117
item: 174
title:
  akālamaraṇapañho^cetiyapāṭihāriyapañho^dhammābhisamayapañho^ekantasukhanibbānapañho^nibbānarūpasaṇṭhānapañho

content:
  [03] 10^b^.^eb^ ``bhante ^a^M0.0303^ea^ nāgasena, `nibbānaṃ  nibbāna'nti yaṃ vadesi, sakkā pana tassa nibbānassa rūpaṃ vā  saṇṭhānaṃ vā vayaṃ vā pamāṇaṃ vā opammena vā kāraṇena vā hetunā  ^a^P0.0316^ea^ vā nayena vā upadassayitu''nti? ``appaṭibhāgaṃ,  mahārāja, nibbānaṃ, na sakkā nibbānassa rūpaṃ vā saṇṭhānaṃ vā vayaṃ  vā pamāṇaṃ vā opammena vā kāraṇena vā hetunā vā nayena vā  upadassayitu''nti. ``etampāhaṃ, bhante nāgasena, na sampaṭicchāmi,  yaṃ atthidhammassa nibbānassa rūpaṃ vā saṇṭhānaṃ vā vayaṃ vā pamāṇaṃ  vā opammena vā kāraṇena vā hetunā vā nayena vā apaññāpanaṃ,  kāraṇena maṃ saññāpehī''ti. ``hotu, mahārāja, kāraṇena taṃ  saññāpessāmi. atthi, mahārāja, mahāsamuddo nāmā''ti? ``āma,  bhante, attheso mahāsamuddo''ti. ``sace taṃ, mahārāja, koci evaṃ  puccheyya `kittakaṃ, mahārāja, mahāsamudde udakaṃ, kati pana te sattā,  ye mahāsamudde paṭivasantī'ti, evaṃ puṭṭho tvaṃ, mahārāja, kinti tassa  byākareyyāsī''ti? ``sace maṃ, bhante, koci evaṃ puccheyya  `kittakaṃ, mahārāja, mahāsamudde udakaṃ, kati pana te sattā, ye  mahāsamudde paṭivasantī'ti, tamahaṃ, bhante, evaṃ vadeyyaṃ `apucchitabbaṃ maṃ  tvaṃ ambho purisa pucchasi, nesā pucchā kenaci pucchitabbā, ṭhapanīyo  eso pañho. avibhatto lokakkhāyikehi mahāsamuddo, na sakkā  mahāsamudde udakaṃ pariminituṃ sattā vā ye tattha vāsamupagatāti evāhaṃ  bhante tassa paṭivacanaṃ dadeyya'''nti.<br/><br/>[03] ``kissa pana, tvaṃ mahārāja, atthidhamme mahāsamudde evaṃ  paṭivacanaṃ dadeyyāsi, nanu vigaṇetvā {minitvā (ka0)} tassa ācikkhitabbaṃ `ettakaṃ  mahāsamudde udakaṃ, ettakā ca sattā mahāsamudde paṭivasantī''ti?  ``na sakkā, bhante, avisayo eso pañho''ti.<br/><br/>[03] ``yathā ^a^V0.0290^ea^, mahārāja, atthidhamme yeva mahāsamudde na sakkā udakaṃ  parigaṇetuṃ {pariminituṃ (ka0)} sattā vā ye tattha vāsamupagatā, evameva kho, mahārāja,  atthidhammasseva nibbānassa na sakkā rūpaṃ vā saṇṭhānaṃ vā vayaṃ vā  pamāṇaṃ vā opammena vā ^a^P0.0317^ea^ kāraṇena vā hetunā vā  nayena vā upadassayituṃ, vigaṇeyya, mahārāja, iddhimā cetovasippatto  mahāsamudde udakaṃ tatrāsaye ^a^M0.0304^ea^ ca satte, na tveva so  iddhimā cetovasippatto sakkuṇeyya nibbānassa rūpaṃ vā saṇṭhānaṃ vā  vayaṃ vā pamāṇaṃ vā opammena vā kāraṇena vā hetunā vā nayena vā  upadassayituṃ.<br/><br/>[03] ``aparampi, mahārāja, uttariṃ kāraṇaṃ suṇohi, atthidhammasseva  nibbānassa na sakkā rūpaṃ vā saṇṭhānaṃ vā vayaṃ vā pamāṇaṃ vā  opammena vā kāraṇena vā hetunā vā nayena vā upadassayitunti.  atthi, mahārāja, devesu arūpakāyikā nāma devā''ti. ``āma,  bhante, suyyati `atthi devesu arūpakāyikā nāma devā'''ti.  ``sakkā pana, mahārāja, tesaṃ arūpakāyikānaṃ devānaṃ rūpaṃ vā  saṇṭhānaṃ vā vayaṃ vā pamāṇaṃ vā opammena vā kāraṇena vā hetunā vā  nayena vā upadassayitu''nti? ``na hi, bhante''ti. ``tena hi,  mahārāja, natthi arūpakāyikā devā''ti? ``atthi, bhante,  arūpakāyikā devā, na ca sakkā tesaṃ rūpaṃ vā saṇṭhānaṃ vā vayaṃ vā  pamāṇaṃ vā opammena vā kāraṇena vā hetunā vā nayena vā  upadassayitu''nti. ``yathā, mahārāja, atthisattānaṃ yeva  arūpakāyikānaṃ devānaṃ na sakkā rūpaṃ vā saṇṭhānaṃ vā vayaṃ vā pamāṇaṃ  vā opammena vā kāraṇena vā hetunā vā nayena vā upadassayituṃ,  evameva kho, mahārāja, atthidhammasseva nibbānassa na sakkā rūpaṃ vā  saṇṭhānaṃ vā vayaṃ vā pamāṇaṃ vā opammena vā kāraṇena vā hetunā vā  nayena vā upadassayitu''nti.<br/><br/>[03] ``bhante nāgasena, hotu ekantasukhaṃ nibbānaṃ, na ca sakkā  tassa rūpaṃ vā saṇṭhānaṃ vā vayaṃ vā pamāṇaṃ vā opammena vā kāraṇena  vā hetunā vā nayena vā upadassayituṃ. atthi pana, bhante,  nibbānassa guṇaṃ aññehi anupaviṭṭhaṃ kiñci opammanidassanamatta''nti?  ``sarūpato, mahārāja, natthi, guṇato pana sakkā kiñci  opammanidassanamattaṃ ^a^P0.0318^ea^ upadassayitu''nti. ``sādhu,  bhante nāgasena, yathāhaṃ labhāmi nibbānassa guṇatopi  ekadesaparidīpanamattaṃ, tathā sīghaṃ brūhi, nibbāpehi me hadayapariḷāhaṃ  vinaya sītalamadhuravacanamālutenā''ti.<br/><br/>[03] ``padumassa, mahārāja, eko guṇo nibbānaṃ anupaviṭṭho,  udakassa dve guṇā, agadassa tayo ^a^V0.0291^ea^ guṇā, mahāsamuddassa cattāro guṇā,  bhojanassa pañca guṇā, ākāsassa dasa guṇā, maṇiratanassa tayo  guṇā ^a^M0.0305^ea^, lohitacandanassa tayo guṇā, sappimaṇḍassa  tayo guṇā, girisikharassa pañca guṇā nibbānaṃ anupaviṭṭhā''ti.<br/><br/>[03] ``bhante nāgasena, `padumassa eko guṇo nibbānaṃ  anupaviṭṭho'ti yaṃ vadesi, katamo padumassa eko guṇo nibbānaṃ  anupaviṭṭho''ti? ``yathā, mahārāja, padumaṃ anupalittaṃ udakena,  evameva kho, mahārāja, nibbānaṃ sabbakilesehi anupalittaṃ. ayaṃ,  mahārāja, padumassa eko guṇo nibbānaṃ anupaviṭṭho''ti.<br/><br/>[03] ``bhante nāgasena, `udakassa dve guṇā nibbānaṃ anupaviṭṭhā'ti  yaṃ vadesi, katame udakassa dve guṇā nibbānaṃ anupaviṭṭhā''ti?  ``yathā, mahārāja, udakaṃ sītalaṃ pariḷāhanibbāpanaṃ, evameva kho,  mahārāja, nibbānaṃ sītalaṃ sabbakilesapariḷāhanibbāpanaṃ. ayaṃ,  mahārāja, udakassa paṭhamo guṇo nibbānaṃ anupaviṭṭho. puna caparaṃ,  mahārāja, udakaṃ kilantatasitapipāsitaghammābhitattānaṃ janapasupajānaṃ  pipāsāvinayanaṃ, evameva kho, mahārāja, nibbānaṃ  kāmataṇhābhavataṇhāvibhavataṇhāpipāsāvinayanaṃ. ayaṃ, mahārāja,  udakassa dutiyo guṇo nibbānaṃ anupaviṭṭho. ime kho, mahārāja,  udakassa dve guṇā nibbānaṃ anupaviṭṭhā''ti.<br/><br/>[03] ``bhante nāgasena, `agadassa tayo guṇā nibbānaṃ  anupaviṭṭhā'ti yaṃ vadesi, katame agadassa tayo guṇā nibbānaṃ  ^a^P0.0319^ea^ anupaviṭṭhā''ti? ``yathā, mahārāja, agado  visapīḷitānaṃ sattānaṃ paṭisaraṇaṃ, evameva kho, mahārāja, nibbānaṃ  kilesavisapīḷitānaṃ sattānaṃ paṭisaraṇaṃ. ayaṃ, mahārāja, agadassa  paṭhamo guṇo nibbānaṃ anupaviṭṭho. puna caparaṃ, mahārāja, agado  rogānaṃ antakaro, evameva kho, mahārāja, nibbānaṃ sabbadukkhānaṃ  antakaraṃ. ayaṃ, mahārāja, agadassa dutiyo guṇo nibbānaṃ  anupaviṭṭho. puna caparaṃ, mahārāja, agado amataṃ, evameva kho,  mahārāja, nibbānaṃ amataṃ. ayaṃ, mahārāja, agadassa tatiyo guṇo  nibbānaṃ anupaviṭṭho. ime kho, mahārāja, agadassa tayo guṇā  nibbānaṃ anupaviṭṭhā''ti.<br/><br/>[03] ``bhante nāgasena, `mahāsamuddassa cattāro guṇā nibbānaṃ  anupaviṭṭhā'ti yaṃ vadesi, katame mahāsamuddassa cattāro guṇā nibbānaṃ  anupaviṭṭhā''ti? ``yathā, mahārāja, mahāsamuddo suñño  sabbakuṇapehi, evameva kho, mahārāja ^a^M0.0306^ea^, nibbānaṃ suññaṃ  sabbakilesakuṇapehi. ayaṃ, mahārāja ^a^V0.0292^ea^, mahāsamuddassa paṭhamo guṇo  nibbānaṃ anupaviṭṭho. puna caparaṃ, mahārāja, mahāsamuddo mahanto  anorapāro, na paripūrati sabbasavantīhi, evameva kho, mahārāja,  nibbānaṃ mahantaṃ anorapāraṃ, na pūrati sabbasattehi. ayaṃ, mahārāja,  mahāsamuddassa dutiyo guṇo nibbānaṃ anupaviṭṭho. puna caparaṃ,  mahārāja, mahāsamuddo mahantānaṃ bhūtānaṃ āvāso, evameva kho,  mahārāja, nibbānaṃ mahantānaṃ arahantānaṃ  vimalakhīṇāsavabalappattavasībhūtamahābhūtānaṃ āvāso. ayaṃ, mahārāja,  mahāsamuddassa tatiyo guṇo nibbānaṃ anupaviṭṭho. puna caparaṃ,  mahārāja, mahāsamuddo aparimitavividhavipulavīcipupphasaṃkusumito,  evameva kho, mahārāja, nibbānaṃ  aparimitavividhavipulaparisuddhavijjāvimuttipupphasaṃkusumitaṃ. ayaṃ,  mahārāja, mahāsamuddassa catuttho guṇo nibbānaṃ anupaviṭṭho. ime  kho, mahārāja, mahāsamuddassa cattāro guṇā nibbānaṃ anupaviṭṭhā''ti.<br/><br/>[03] ``bhante ^a^P0.0320^ea^ nāgasena, `bhojanassa pañca guṇā  nibbānaṃ anupaviṭṭhā'ti yaṃ vadesi, katame bhojanassa pañca guṇā  nibbānaṃ anupaviṭṭhā''ti? ``yathā, mahārāja, bhojanaṃ sabbasattānaṃ  āyudhāraṇaṃ, evameva kho, mahārāja, nibbānaṃ sacchikataṃ  jarāmaraṇanāsanato āyudhāraṇaṃ. ayaṃ, mahārāja, bhojanassa paṭhamo  guṇo nibbānaṃ anupaviṭṭho. puna caparaṃ, mahārāja, bhojanaṃ  sabbasattānaṃ balavaḍḍhanaṃ, evameva kho, mahārāja, nibbānaṃ sacchikataṃ  sabbasattānaṃ iddhibalavaḍḍhanaṃ. ayaṃ, mahārāja, bhojanassa dutiyo  guṇo nibbānaṃ anupaviṭṭho. puna caparaṃ, mahārāja, bhojanaṃ  sabbasattānaṃ vaṇṇajananaṃ, evameva kho, mahārāja, nibbānaṃ sacchikataṃ  sabbasattānaṃ guṇavaṇṇajananaṃ. ayaṃ, mahārāja, bhojanassa tatiyo  guṇo nibbānaṃ anupaviṭṭho. puna caparaṃ, mahārāja, bhojanaṃ  sabbasattānaṃ darathavūpasamanaṃ, evameva kho, mahārāja, nibbānaṃ  sacchikataṃ sabbasattānaṃ sabbakilesadarathavūpasamanaṃ. ayaṃ, mahārāja,  bhojanassa catuttho guṇo nibbānaṃ anupaviṭṭho. puna caparaṃ, mahārāja,  bhojanaṃ sabbasattānaṃ jighacchādubbalyapaṭivinodanaṃ, evameva kho,  mahārāja, nibbānaṃ sacchikataṃ sabbasattānaṃ  sabbadukkhajighacchādubbalyapaṭivinodanaṃ. ayaṃ, mahārāja, bhojanassa  pañcamo guṇo nibbānaṃ anupaviṭṭho. ime kho, mahārāja, bhojanassa  pañca guṇā nibbānaṃ anupaviṭṭhā''ti.<br/><br/>[03] ``bhante ^a^M0.0307^ea^ nāgasena, `ākāsassa dasa guṇā  nibbānaṃ anupaviṭṭhā'ti yaṃ vadesi, katame ākāsassa dasa guṇā  nibbānaṃ anupaviṭṭhā''ti? ``yathā, mahārāja, ākāso na jāyati,  na jīyati, na mīyati, na cavati, na uppajjati, duppasaho,  acorāharaṇo, anissito, vihagagamano, nirāvaraṇo, ananto.  evameva ^a^P0.0321^ea^ kho, mahārāja, nibbānaṃ na jāyati, na  jīyati ^a^V0.0293^ea^, na mīyati, na cavati, na uppajjati, duppasahaṃ, acorāharaṇaṃ,  anissitaṃ, ariyagamanaṃ, nirāvaraṇaṃ, anantaṃ. ime kho, mahārāja,  ākāsassa dasa guṇā nibbānaṃ anupaviṭṭhā''ti.<br/><br/>[03] ``bhante nāgasena, `maṇiratanassa tayo guṇā nibbānaṃ  anupaviṭṭhā'ti yaṃ vadesi, katame maṇiratanassa tayo guṇā nibbānaṃ  anupaviṭṭhā''ti? ``yathā, mahārāja, maṇiratanaṃ kāmadadaṃ, evameva  kho, mahārāja, nibbānaṃ kāmadadaṃ. ayaṃ, mahārāja, maṇiratanassa  paṭhamo guṇo nibbānaṃ anupaviṭṭho. puna caparaṃ, mahārāja, maṇiratanaṃ  hāsakaraṃ, evameva kho, mahārāja, nibbānaṃ hāsakaraṃ. ayaṃ, mahārāja,  maṇiratanassa dutiyo guṇo nibbānaṃ anupaviṭṭho. puna caparaṃ,  mahārāja, maṇiratanaṃ ujjotattakaraṃ, evameva kho, mahārāja, nibbānaṃ  ujjotattakaraṃ {ujjotatthakaraṃ (sī0 pī0), ujjotitatthakaraṃ (syā0)}.  ayaṃ, mahārāja, maṇiratanassa tatiyo guṇo nibbānaṃ  anupaviṭṭho. ime kho, mahārāja, maṇiratanassa tayo guṇā nibbānaṃ  anupaviṭṭhā''ti.<br/><br/>[03] ``bhante nāgasena, `lohitacandanassa tayo guṇā nibbānaṃ  anupaviṭṭhā'ti yaṃ vadesi, katame lohitacandanassa tayo guṇā nibbānaṃ  anupaviṭṭhā''ti? ``yathā, mahārāja, lohitacandanaṃ dullabhaṃ, evameva  kho, mahārāja, nibbānaṃ dullabhaṃ. ayaṃ, mahārāja, lohitacandanassa  paṭhamo guṇo nibbānaṃ anupaviṭṭho. puna caparaṃ, mahārāja,  lohitacandanaṃ asamasugandhaṃ, evameva kho, mahārāja, nibbānaṃ  asamasugandhaṃ. ayaṃ, mahārāja, lohitacandanassa dutiyo guṇo  nibbānaṃ anupaviṭṭho. puna caparaṃ, mahārāja, lohitacandanaṃ  sajjanapasatthaṃ {sabbajanapasatthaṃ (syā0)}, evameva kho, mahārāja, nibbānaṃ ariyasajjanapasatthaṃ.  ayaṃ, mahārāja, lohitacandanassa tatiyo guṇo nibbānaṃ anupaviṭṭho.  ime kho, mahārāja, lohitacandanassa tayo guṇā nibbānaṃ  anupaviṭṭhā''ti.<br/><br/>[03] ``bhante ^a^P0.0322^ea^ ^a^M0.0308^ea^ nāgasena,  `sappimaṇḍassa tayo guṇā nibbānaṃ anupaviṭṭhā'ti yaṃ vadesi, katame  sappimaṇḍassa tayo guṇā nibbānaṃ anupaviṭṭhā''ti? ``yathā,  mahārāja, sappimaṇḍo vaṇṇasampanno, evameva kho, mahārāja, nibbānaṃ  guṇavaṇṇasampannaṃ. ayaṃ, mahārāja, sappimaṇḍassa paṭhamo guṇo  nibbānaṃ anupaviṭṭho. puna caparaṃ, mahārāja, sappimaṇḍo gandhasampanno,  evameva kho, mahārāja, nibbānaṃ sīlagandhasampannaṃ. ayaṃ, mahārāja,  sappimaṇḍassa dutiyo guṇo nibbānaṃ anupaviṭṭho. puna caparaṃ,  mahārāja, sappimaṇḍo rasasampanno, evameva kho ^a^V0.0294^ea^, mahārāja, nibbānaṃ  rasasampannaṃ. ayaṃ, mahārāja, sappimaṇḍassa tatiyo guṇo nibbānaṃ  anupaviṭṭho. ime kho, mahārāja, sappimaṇḍassa tayo guṇā nibbānaṃ  anupaviṭṭhā''ti.<br/><br/>[03] ``bhante nāgasena, `girisikharassa pañca guṇā nibbānaṃ  anupaviṭṭhā'ti yaṃ vadesi, katame girisikharassa pañca guṇā nibbānaṃ  anupaviṭṭhā''ti? ``yathā, mahārāja, girisikharaṃ accuggataṃ, evameva  kho, mahārāja, nibbānaṃ accugataṃ. ayaṃ, mahārāja, girisikharassa  paṭhamo guṇo nibbānaṃ anupaviṭṭho. puna caparaṃ, mahārāja, girisikharaṃ  acalaṃ, evameva kho, mahārāja, nibbānaṃ acalaṃ. ayaṃ, mahārāja,  girisikharassa dutiyo guṇo nibbānaṃ anupaviṭṭho. puna caparaṃ,  mahārāja, girisikharaṃ duradhirohaṃ, evameva kho, mahārāja, nibbānaṃ  duradhirohaṃ sabbakilesānaṃ. ayaṃ, mahārāja, girisikharassa tatiyo  guṇo nibbānaṃ anupaviṭṭho. puna caparaṃ, mahārāja, girisikharaṃ  sabbabījānaṃ avirūhanaṃ, evameva kho, mahārāja, nibbānaṃ  sabbakilesānaṃ avirūhanaṃ. ayaṃ, mahārāja, girisikharassa catuttho  guṇo nibbānaṃ anupaviṭṭho. puna caparaṃ, mahārāja, girisikharaṃ  anunayappaṭighavippamuttaṃ, evameva kho, mahārāja, nibbānaṃ  anunayappaṭighavippamuttaṃ. ayaṃ, mahārāja, girisikharassa pañcamo  guṇo nibbānaṃ anupaviṭṭho ^a^P0.0323^ea^. ime kho, mahārāja,  girisikharassa pañca guṇā nibbānaṃ anupaviṭṭhā''ti. ``sādhu, bhante  nāgasena, evametaṃ tathā sampaṭicchāmī''ti. <br/><br/>[06] nibbānarūpasaṇṭhānapañho dasamo. 


volume: 117
item: 175
title:
  cetiyapāṭihāriyapañho^dhammābhisamayapañho^ekantasukhanibbānapañho^nibbānarūpasaṇṭhānapañho^nibbānasacchikaraṇapañho

content:
  [03] 11^b^.^eb^ ``bhante ^a^M0.0309^ea^ nāgasena, tumhe bhaṇatha  `nibbānaṃ na atītaṃ, na anāgataṃ, na paccuppannaṃ, na uppannaṃ na  anuppannaṃ na uppādanīya'nti. idha, bhante nāgasena, yo koci  sammāpaṭipanno nibbānaṃ sacchikaroti, so uppannaṃ sacchikaroti,  udāhu uppādetvā sacchikarotī''ti? ``yo koci, mahārāja,  sammāpaṭipanno nibbānaṃ sacchikaroti, so na uppannaṃ sacchikaroti,  na uppādetvā sacchikaroti, api ca, mahārāja, atthesā  nibbānadhātu, yaṃ so sammāpaṭipanno sacchikarotī''ti.<br/><br/>[03] ``mā, bhante nāgasena, imaṃ pañhaṃ paṭicchannaṃ katvā dīpehi,  vivaṭaṃ pākaṭaṃ katvā dīpehi ^a^V0.0295^ea^ chandajāto ussāhajāto, yaṃ te  sikkhitaṃ, taṃ sabbaṃ etthevākirāhi, etthāyaṃ jano sammūḷho  vimatijāto saṃsayapakkhando, bhindetaṃ antodosasalla''nti.  ``atthesā, mahārāja, nibbānadhātu santā sukhā paṇītā, taṃ  sammāpaṭipanno jinānusiṭṭhiyā saṅkhāre sammasanto paññāya  sacchikaroti. yathā, mahārāja, antevāsiko ācariyānusiṭṭhiyā  vijjaṃ paññāya sacchikaroti, evameva kho, mahārāja, sammāpaṭipanno  jinānusiṭṭhiyā paññāya nibbānaṃ sacchikaroti.<br/><br/>[03] ``kathaṃ pana taṃ nibbānaṃ daṭṭhabbanti? anītito nirupaddavato  abhayato khemato santato sukhato sātato paṇītato sucito sītalato  daṭṭhabbaṃ.<br/><br/>[03] ``yathā, mahārāja, puriso bahukaṭṭhapuñjena jalitakaṭṭhitena  agginā dayhamāno vāyāmena tato muñcitvā niraggikokāsaṃ ^a^P0.0324^ea^  pavisitvā tattha paramasukhaṃ labheyya, evameva kho, mahārāja,  yo sammāpaṭipanno, so yoniso manasikārena  byapagatatividhaggisantāpaṃ paramasukhaṃ nibbānaṃ sacchikaroti. yathā,  mahārāja, aggi, evaṃ tividhaggi daṭṭhabbo; yathā aggigato puriso,  evaṃ sammāpaṭipanno daṭṭhabbo; yathā niraggikokāso, evaṃ nibbānaṃ  daṭṭhabbaṃ.<br/><br/>[03] ``yathā vā pana, mahārāja, puriso  ahikukkuramanussakuṇapasarīravaḷañjakoṭṭhāsarāsigato  kuṇapajaṭājaṭitantaramanupaviṭṭho vāyāmena tato muñcitvā nikkuṇapokāsaṃ  pavisitvā tattha paramasukhaṃ labheyya, evameva ^a^M0.0310^ea^ kho,  mahārāja, yo sammāpaṭipanno, so yoniso manasikārena  byapagatakilesakuṇapaṃ paramasukhaṃ nibbānaṃ sacchikaroti. yathā,  mahārāja, kuṇapaṃ, evaṃ pañca kāmaguṇā daṭṭhabbā; yathā kuṇapagato  puriso, evaṃ sammāpaṭipanno daṭṭhabbo; yathā nikkuṇapokāso, evaṃ  nibbānaṃ daṭṭhabbaṃ.<br/><br/>[03] ``yathā vā pana, mahārāja, puriso bhīto tasito kampito  viparītavibbhantacitto vāyāmena tato muñcitvā daḷhaṃ thiraṃ acalaṃ  abhayaṭṭhānaṃ pavisitvā tattha paramasukhaṃ labheyya, evameva kho, mahārāja,  yo sammāpaṭipanno, so yoniso manasikārena byapagatabhayasantāsaṃ  paramasukhaṃ nibbānaṃ sacchikaroti. yathā, mahārāja, bhayaṃ, evaṃ  jātijarābyādhimaraṇaṃ paṭicca aparāparaṃ pavattabhayaṃ daṭṭhabbaṃ; yathā bhīto  puriso, evaṃ sammāpaṭipanno daṭṭhabbo; yathā abhayaṭṭhānaṃ, evaṃ nibbānaṃ  daṭṭhabbaṃ.<br/><br/>[03] ``yathā ^a^V0.0296^ea^ vā pana, mahārāja, puriso  kiliṭṭhamalinakalalakaddamadese patito vāyāmena taṃ kalalakaddamaṃ  apavāhetvā parisuddhavimaladesamupagantvā tattha paramasukhaṃ labheyya,  evameva kho, mahārāja, yo sammāpaṭipanno, so yoniso  manasikārena byapagatakilesamalakaddamaṃ paramasukhaṃ nibbānaṃ  sacchikaroti. yathā, mahārāja, kalalaṃ, evaṃ lābhasakkārasiloko  ^a^P0.0325^ea^ daṭṭhabbo; yathā kalalagato puriso, evaṃ  sammāpaṭipanno daṭṭhabbo; yathā parisuddhavimaladeso, evaṃ nibbānaṃ daṭṭhabbaṃ.<br/><br/>[03] ``tañca pana nibbānaṃ sammāpaṭipanno kinti sacchikaroti?  yo so, mahārāja, sammāpaṭipanno, so saṅkhārānaṃ pavattaṃ sammasati.  pavattaṃ sammasamāno tattha jātiṃ passati jaraṃ passati byādhiṃ  passati maraṇaṃ passati, na tattha kiñci sukhaṃ sātaṃ passati  āditopi majjhatopi pariyosānatopi. so tattha kiñci na  gayhūpagaṃ passati. yathā, mahārāja, puriso divasasantatte ayoguḷe  jalite tatte kaṭhite āditopi majjhatopi pariyosānatopi na  kiñci gayhūpagaṃ padesaṃ passati, evameva kho, mahārāja, yo  saṅkhārānaṃ pavattaṃ sammasati, so pavattaṃ sammasamāno tattha jātiṃ  passati jaraṃ passati byādhiṃ passati maraṇaṃ passati, na tattha  kiñci sukhaṃ sātaṃ passati āditopi majjhatopi pariyosānatopi.  so tattha {idaṃ padadvayaṃ sī0 pī0 potthakesu natthi} na kiñci   gayhūpagaṃ passati, tassa gayhūpagaṃ ^a^M0.0311^ea^  apassantassa citte arati saṇṭhāti, kāyasmiṃ ḍāho okkamati, so  atāṇo asaraṇo asaraṇībhūto bhavesu nibbindati.<br/><br/>[03] ``yathā, mahārāja, puriso jalitajālaṃ mahantaṃ aggikkhandhaṃ  paviseyya, so tattha atāṇo asaraṇo asaraṇībhūto aggimhi  nibbindeyya, evameva kho, mahārāja, tassa gayhūpagaṃ apassantassa  citte arati saṇṭhāti, kāyasmiṃ ḍāho okkamati, so atāṇo  asaraṇo asaraṇībhūto bhavesu nibbindati.<br/><br/>[03] ``tassa pavatte bhayadassāvissa evaṃ cittaṃ uppajjati `santattaṃ  kho panetaṃ pavattaṃ sampajjalitaṃ bahudukkhaṃ bahūpāyāsaṃ, yadi koci  labhetha appavattaṃ etaṃ santaṃ etaṃ paṇītaṃ, yadidaṃ sabbasaṅkhārasamatho  sabbūpadhipaṭinissaggo taṇhakkhayo virāgo nirodho nibbāna'nti.  iti hetaṃ {hitaṃ (sī0), hi idaṃ (pī0)} tassa appavatte cittaṃ pakkhandati pasīdati ^a^P0.0326^ea^  pahaṃsayati tusayati {pahaṃsīyati kuhīyati (sī0 pī0)}`paṭiladdhaṃ kho me nissaraṇa'nti.<br/><br/>[03] ``yathā, mahārāja, puriso vippanaṭṭho videsapakkhando  nibbāhanamaggaṃ disvā tattha pakkhandati ^a^V0.0297^ea^ pasīdati pahaṃsayati tusayati {pahaṃsīyati  kuhīyati (sī0 pī0)} `paṭiladdho me nibbāhanamaggo'ti, evameva kho, mahārāja, pavatte  bhayadassāvissa appavatte cittaṃ pakkhandati pasīdati pahaṃsayati  tusayati {pahaṃsīyati kuhīyati (sī0 pī0)} `paṭiladdhaṃ kho me nissaraṇa'nti.<br/><br/>[03] ``so appavattatthāya maggaṃ āyūhati gavesati bhāveti  bahulīkaroti, tassa tadatthaṃ sati santiṭṭhati, tadatthaṃ vīriyaṃ  santiṭṭhati, tadatthaṃ pīti santiṭṭhati, tassa taṃ cittaṃ aparāparaṃ  manasikaroto pavattaṃ samatikkamitvā appavattaṃ okkamati,  appavattamanuppatto, mahārāja, sammāpaṭipanno `nibbānaṃ  sacchikarotī'ti vuccatī''ti. ``sādhu, bhante nāgasena, evametaṃ  tathā sampaṭicchāmī''ti. <br/><br/>[06] nibbānasacchikaraṇapañho ekādasamo. 


volume: 117
item: 176
title:
  dhammābhisamayapañho^ekantasukhanibbānapañho^nibbānarūpasaṇṭhānapañho^nibbānasacchikaraṇapañho^nibbānasannihitapañho

content:
  [03] 12^b^.^eb^ ``bhante ^a^M0.0312^ea^ nāgasena, atthi so  padeso puratthimāya vā disāya dakkhiṇāya vā disāya pacchimāya vā  disāya uttarāya vā disāya uddhaṃ vā adho vā tiriyaṃ vā, yattha  nibbānaṃ sannihita''nti? ``natthi, mahārāja, so padeso  puratthimāya vā disāya dakkhiṇāya vā disāya pacchimāya vā  disāya uttarāya vā disāya uddhaṃ vā adho vā tiriyaṃ vā, yattha  nibbānaṃ sannihita''nti.<br/><br/>[03] ``yadi, bhante nāgasena, natthi nibbānassa sannihitokāso,  tena hi natthi nibbānaṃ? yesañca taṃ nibbānaṃ sacchikataṃ, tesampi  sacchikiriyā micchā, kāraṇaṃ tattha vakkhāmi, yathā, bhante nāgasena,  mahiyā dhaññuṭṭhānaṃ khettaṃ atthi, gandhuṭṭhānaṃ pupphaṃ atthi, pupphuṭṭhānaṃ gumbo  atthi, phaluṭṭhānaṃ rukkho atthi, ratanuṭṭhānaṃ ākaro atthi, tattha yo  koci yaṃ yaṃ icchati, so tattha gantvā taṃ taṃ harati, evameva kho,  bhante nāgasena, yadi ^a^P0.0327^ea^ nibbānaṃ atthi, tassa  nibbānassa uṭṭhānokāsopi icchitabbo, yasmā ca kho, bhante  nāgasena, nibbānassa uṭṭhānokāso natthi, tasmā natthi nibbānanti  brūmi, yesañca nibbānaṃ sacchikataṃ, tesampi sacchikiriyā  micchā''ti.<br/><br/>[03] ``natthi ^a^V0.0298^ea^, mahārāja, nibbānassa sannihitokāso, atthi cetaṃ  nibbānaṃ, sammāpaṭipanno yoniso manasikārena nibbānaṃ  sacchikaroti. yathā pana, mahārāja, atthi aggi nāma, natthi  tassa sannihitokāso, dve kaṭṭhāni saṅghaṭṭento aggiṃ adhigacchati.  evameva kho, mahārāja, atthi nibbānaṃ, natthi tassa sannihitokāso,  sammāpaṭipanno yoniso manasikārena nibbānaṃ sacchikaroti.<br/><br/>[03] ``yathā vā pana, mahārāja, atthi satta ratanāni nāma.  seyyathidaṃ, cakkaratanaṃ hatthiratanaṃ assaratanaṃ maṇiratanaṃ itthiratanaṃ  gahapatiratanaṃ pariṇāyakaratanaṃ. na ca tesaṃ ratanānaṃ sannihitokāso  atthi, khattiyassa pana sammāpaṭipannassa paṭipattibalena tāni  ratanāni upagacchanti. evameva kho, mahārāja, atthi nibbānaṃ,  natthi tassa sannihitokāso, sammāpaṭipanno yoniso manasikārena  nibbānaṃ sacchikarotī''ti.<br/><br/>[03] ``bhante nāgasena, nibbānassa sannihitokāso mā hotu,  atthi pana taṃ ṭhānaṃ, yattha ṭhito sammāpaṭipanno nibbānaṃ  sacchikarotī''ti? ``āma, mahārāja ^a^M0.0313^ea^, atthi taṃ  ṭhānaṃ, yattha ṭhito sammāpaṭipanno nibbānaṃ sacchikarotī''ti.<br/><br/>[03] ``katamaṃ pana, bhante, taṃ ṭhānaṃ, yattha ṭhito sammāpaṭipanno  nibbānaṃ sacchikarotī''ti? ``sīlaṃ, mahārāja, ṭhānaṃ, sīle  patiṭṭhito yoniso manasikaronto sakkayavanepi cīnavilātepi  alasandepi nigumbepi {nikumbepi (sī0 syā0 pī0)} kāsikosalepi kasmīrepi gandhārepi  nagamuddhanipi brahmalokepi yattha katthacipi ṭhito sammāpaṭipanno  nibbānaṃ sacchikaroti. yathā, mahārāja, yo koci cakkhumā  ^a^P0.0328^ea^ puriso sakayavanepi cīnavilātepi alasandepi  nigumbepi kāsikosalepi kasmīrepi gandhārepi nagamuddhanipi  brahmalokepi yattha katthacipi ṭhito ākāsaṃ passati, evameva kho,  mahārāja, sīle patiṭṭhito yoniso manasikaronto  sakayavanepi...pe0... yattha katthacipi ṭhito sammāpaṭipanno nibbānaṃ  sacchikaroti.<br/><br/>[03] ``yathā vā pana, mahārāja, sakayavanepi...pe0... yattha  katthacipi ṭhitassa pubbadisā atthi, evameva kho, mahārāja, sīle  patiṭṭhitassa yoniso manasikarontassa sakkayavanepi...pe0... yattha  katthacipi ṭhitassa sammāpaṭipannassa atthi nibbānasacchikiriyā''ti.  ``sādhu, bhante nāgasena, desitaṃ tayā nibbānaṃ, desitā  nibbānasacchikiriyā, parikkhatā sīlaguṇā, dassitā sammāpaṭipatti,  ussāpito dhammaddhajo, saṇṭhapitā ^a^V0.0299^ea^ dhammanetti, avañjho suppayuttānaṃ  sammāpayogo, evametaṃ gaṇivarapavara tathā sampaṭicchāmī''ti. <br/><br/>[06] nibbānasannihitapañho dvādasamo. <br/><br/>[06] vessantaravaggo tatiyo. <br/><br/>[06] imasmiṃ vagge dvādasa pañhā. 


volume: 117
item: 177
title: ekantasukhanibbānapañho^nibbānarūpasaṇṭhānapañho^nibbānasacchikaraṇapañho^anumānavaggo^anumānapañho
content:
  [03] 1^b^.^eb^ atha ^a^V0.0300^ea^ ^a^P0.0329^ea^ ^a^M0.0314^ea^ kho  milindo rājā yenāyasmā nāgaseno tenupasaṅkami, upasaṅkamitvā  āyasmantaṃ nāgasenaṃ abhivādetvā ekamantaṃ nisīdi, ekamantaṃ  nisinno kho milindo rājā ñātukāmo sotukāmo dhāretukāmo  ñāṇālokaṃ daṭṭhukāmo aññāṇaṃ bhinditukāmo ñāṇālokaṃ uppādetukāmo  avijjandhakāraṃ nāsetukāmo adhimattaṃ dhitiñca ussāhañca satiñca  sampajaññañca upaṭṭhapetvā āyasmantaṃ nāgasenaṃ etadavoca ``bhante  nāgasena, kiṃ pana buddho tayā diṭṭho''ti. ``na hi, mahārājā''ti.  ``kiṃ pana te ācariyehi buddho diṭṭho''ti? ``na hi,  mahārājā''ti. ``bhante nāgasena, na kira tayā buddho diṭṭho, nāpi  kira te ācariyehi buddho diṭṭho, tena hi, bhante nāgasena, natthi  buddho, na hettha buddho paññāyatī''ti.<br/><br/>[03] ``atthi pana te, mahārāja, pubbakā khattiyā, ye te tava  khattiyavaṃsassa pubbaṅgamā''ti? ``āma, bhante. ko saṃsayo,  atthi pubbakā khattiyā, ye mama khattiyavaṃsassa pubbaṅgamā''ti.  ``diṭṭhapubbā tayā, mahārāja, pubbakā khattiyā''ti? ``na hi  bhante''ti. ``ye pana taṃ, mahārāja, anusāsanti purohitā  senāpatino akkhadassā mahāmattā, tehi pubbakā khattiyā  diṭṭhapubbā''ti? ``na hi bhante''ti. ``yadi pana te, mahārāja,  pubbakā khattiyā na diṭṭhā, nāpi kira te anusāsakehi pubbakā  khattiyā diṭṭhā, tena hi natthi pubbakā khattiyā, na hettha pubbakā  khattiyā paññāyantī''ti.<br/><br/>[03] ``dissanti, bhante nāgasena, pubbakānaṃ khattiyānaṃ anubhūtāni  paribhogabhaṇḍāni. seyyathidaṃ, setacchattaṃ ^a^P0.0330^ea^ uṇhīsaṃ  pādukā vālabījanī khaggaratanaṃ mahārahāni ca sayanāni. yehi mayaṃ  jāneyyāma saddaheyyāma `atthi pubbakā khattiyā'ti. ``evameva  kho, mahārāja, mayampetaṃ ^a^V0.0301^ea^ bhagavantaṃ jāneyyāma saddaheyyāma. atthi taṃ  kāraṇaṃ, yena mayaṃ kāraṇena jāneyyāma saddaheyyāma `atthi so  bhagavā'ti. katamaṃ taṃ kāraṇaṃ? atthi kho, mahārāja, tena bhagavatā  jānatā passatā arahatā sammāsambuddhena anubhūtāni paribhogabhaṇḍāni.  seyyathidaṃ, cattāro satipaṭṭhānā ^a^M0.0315^ea^ cattāro  sammappadhānā cattāro iddhipādā pañcindriyāni pañca balāni satta  bojjhaṅgā ariyo aṭṭhaṅgiko maggo, yehi sadevako loko jānāti  saddahati `atthi so bhagavā'ti. iminā, mahārāja, kāraṇena  iminā hetunā iminā nayena iminā anumānena ñātabbo `atthi so  bhagavā'ti. <br/><br/>[21] ```bahū jane tārayitvā, nibbuto upadhikkhaye. <br/><br/>[22] anumānena ñātabbaṃ, atthi so dvipaduttamo'''ti..<br/><br/>[03] ``bhante nāgasena, opammaṃ karohī''ti. ``yathā, mahārāja,  nagaravaḍḍhakī nagaraṃ māpetukāmo paṭhamaṃ tāva samaṃ anunnatamanonataṃ  asakkharapāsāṇaṃ nirupaddavamanavajjaṃ ramaṇīyaṃ bhūmibhāgaṃ anuviloketvā  yaṃ tattha visamaṃ, taṃ samaṃ kārāpetvā khāṇukaṇṭakaṃ visodhāpetvā tattha  nagaraṃ māpeyya sobhanaṃ vibhattaṃ bhāgaso mitaṃ ukkiṇṇaparikhāpākāraṃ  daḷhagopuraṭṭālakoṭṭakaṃ puthucaccaracatukkasandhisiṅghāṭakaṃ  sucisamatalarājamaggaṃ suvibhattāntarāpaṇaṃ  ārāmuyyānataḷākapokkharaṇiudapānasampannaṃ bahuvidhadevaṭṭhānappaṭimaṇḍitaṃ  sabbadosavirahitaṃ, so tasmiṃ nagare sabbathā vepullattaṃ patte aññaṃ desaṃ  upagaccheyya, atha taṃ nagaraṃ aparena samayena iddhaṃ bhaveyya phītaṃ  subhikkhaṃ ^a^P0.0331^ea^ khemaṃ samiddhaṃ sivaṃ anītikaṃ nirupaddavaṃ  nānājanasamākulaṃ, puthū khattiyā brāhmaṇā vessā suddā hatthārohā  assārohā rathikā pattikā dhanuggahā tharuggahā celakā calakā  piṇḍadāyakā uggā rājaputtā pakkhandino mahānāgā sūrā vammino  yodhino dāsikaputtā bhaṭiputtā {dāsaputtā bhaṭṭiputtā (sī0 pī0)} mallakā gaṇakā āḷārikā sūdā  kappakā nahāpakā cundā mālākārā suvaṇṇakārā sajjhukārā sīsakārā  tipukārā lohakārā vaṭṭakārā ayokārā maṇikārā pesakārā  kumbhakārā veṇukārā loṇakārā cammakārā rathakārā dantakārā  rajjukārā kocchakārā suttakārā vilīvakārā dhanukārā jiyakārā  usukārā cittakārā raṅgakārā rajakā tantavāyā tunnavāyā heraññikā  dussikā gandhikā tiṇahārakā kaṭṭhahārakā bhatakā paṇṇikā phalikā {phallikā (sī0 pī0)}   mūlikā odanikā pūvikā macchikā maṃsikā majjikā naṭakā naccakā  laṅghakā indajālikā vetālikā mallā ^a^M0.0316^ea^ chavaḍāhakā  pupphachaḍḍakā venā nesādā gaṇikā lāsikā kumbhadāsiyo  sakkayavanacīnavilātā ujjenakā bhārukacchakā kāsikosalā parantakā  māgadhakā sāketakā soreyyakā {soraṭṭhakā (sī0 pī0)} pāveyyakā koṭumbaramāthurakā  alasandakasmīragandhārā taṃ nagaraṃ vāsāya ^a^V0.0302^ea^ upagatā nānāvisayino  janā navaṃ suvibhattaṃ adosamanavajjaṃ ramaṇīyaṃ taṃ nagaraṃ passitvā  anumānena jānanti `cheko vata bho so nagaravaḍḍhakī, yo imassa  nagarassa māpetā'ti. evameva kho, mahārāja, so bhagavā asamo  asamasamo appaṭisamo asadiso atulo asaṅkhyeyo appameyyo  aparimeyyo amitaguṇo guṇapāramippatto anantadhiti anantatejo  anantavīriyo anantabalo buddhabalapāramiṃ gato ^a^P0.0332^ea^  sasenamāraṃ parājetvā diṭṭhijālaṃ padāletvā avijjaṃ khepetvā vijjaṃ  uppādetvā dhammukkaṃ dhārayitvā sabbaññutaṃ pāpuṇitvā vijitasaṅgāmo  dhammanagaraṃ māpesi.<br/><br/>[03] ``bhagavato kho, mahārāja, dhammanagaraṃ sīlapākāraṃ hiriparikhaṃ  ñāṇadvārakoṭṭhakaṃ vīriyāṭṭālakaṃ saddhāesikaṃ satidovārikaṃ  paññāpāsādaṃ suttantacaccaraṃ abhidhammasiṅghāṭakaṃ vinayavinicchayaṃ  satipaṭṭhānavīthikaṃ, tassa kho pana, mahārāja, satipaṭṭhānavīthiyaṃ  evarūpā āpaṇā pasāritā honti. seyyathīdaṃ, pupphāpaṇaṃ gandhāpaṇaṃ  phalāpaṇaṃ agadāpaṇaṃ osadhāpaṇaṃ amatāpaṇaṃ ratanāpaṇaṃ sabbāpaṇa''nti.<br/><br/>[03] ``bhante nāgasena, katamaṃ buddhassa bhagavato pupphāpaṇa''nti?  ``atthi kho pana, mahārāja, tena bhagavatā jānatā passatā arahatā  sammāsambuddhena ārammaṇavibhattiyo akkhātā. seyyathīdaṃ,  aniccasaññā dukkhasaññā anattasaññā asubhasaññā ādīnavasaññā  pahānasaññā virāgasaññā nirodhasaññā sabbaloke anabhiratisaññā  sabbasaṅkhāresu aniccasaññā ānāpānassati uddhumātakasaññā  vinīlakasaññā vipubbakasaññā vicchiddakasaññā vikkhāyitakasaññā  vikkhittakasaññā hatavikkhittakasaññā lohitakasaññā puḷavakasaññā  aṭṭhikasaññā mettāsaññā karuṇāsaññā muditāsaññā upekkhāsaññā  maraṇānussati kāyagatāsati, ime kho, mahārāja, buddhena bhagavatā  ārammaṇavibhattiyo akkhātā. tattha yo koci jarāmaraṇā  muccitukāmo, so tesu aññataraṃ ^a^M0.0317^ea^ ārammaṇaṃ gaṇhāti,  tena ārammaṇena rāgā vimuccati, dosā vimuccati, mohā vimuccati,  mānato vimuccati, diṭṭhito vimuccati, saṃsāraṃ tarati, taṇhāsotaṃ  nivāreti, tividhaṃ malaṃ visodheti, sabbakilese upahantvā amalaṃ  virajaṃ suddhaṃ paṇḍaraṃ ajātiṃ ^a^P0.0333^ea^ ajaraṃ amaraṃ sukhaṃ  sītibhūtaṃ abhayaṃ nagaruttamaṃ nibbānanagaraṃ pavisitvā arahatte cittaṃ  vimoceti, idaṃ vuccati mahārāja `bhagavato pupphāpaṇa'nti. <br/><br/>[21] ```kammamūlaṃ ^a^V0.0303^ea^ gahetvāna, āpaṇaṃ upagacchatha. <br/><br/>[22] ārammaṇaṃ kiṇitvāna, tato muccatha muttiyā'''ti..<br/><br/>[03] ``bhante nāgasena, katamaṃ buddhassa bhagavato gandhāpaṇa''nti?  ``atthi kho pana, mahārāja, tena bhagavatā sīlavibhattiyo akkhātā,  yena sīlagandhena anulittā bhagavato puttā sadevakaṃ lokaṃ sīlagandhena  dhūpenti sampadhūpenti, disampi anudisampi anuvātampi paṭivātampi  vāyanti ativāyanti, pharitvā tiṭṭhanti. katamā tā sīlavibhattiyo?  saraṇasīlaṃ pañcaṅgasīlaṃ aṭṭhaṅgasīlaṃ dasaṅgasīlaṃ pañcuddesapariyāpannaṃ  pātimokkhasaṃvarasīlaṃ. idaṃ vuccati, mahārāja, `bhagavato  gandhāpaṇa'nti. bhāsitampetaṃ, mahārāja, bhagavatā devātidevena -- <br/><br/>[21] ```na pupphagandho paṭivātameti, na candanaṃ  taggaramallikā vā. <br/><br/>[22] satañca gandho paṭivātameti, sabbā disā sappuriso  pavāyati {pavāti (sī0 pī0) dha0 pa0 54 passitabbaṃ}.. <br/><br/>[21] ```candanaṃ tagaraṃ vāpi, uppalaṃ atha vassikī. <br/><br/>[22] etesaṃ gandhajātānaṃ, sīlagandho anuttaro.. <br/><br/>[21] ```appamatto ayaṃ gandho, yvāyaṃ tagaracandanaṃ. <br/><br/>[22] yo ca sīlavataṃ gandho, vāti devesu uttamo'''ti..<br/><br/>[03] ``bhante nāgasena, katamaṃ buddhassa bhagavato phalāpaṇa''nti?  ``phalāni kho, mahārāja, bhagavatā akkhātāni. seyyathīdaṃ,  sotāpattiphalaṃ sakadāgāmiphalaṃ anāgāmiphalaṃ arahattaphalaṃ  suññataphalasamāpatti animittaphalasamāpatti appaṇihitaphalasamāpatti  ^a^P0.0334^ea^. tattha yo koci yaṃ ^a^M0.0318^ea^ phalaṃ  icchati, so kammamūlaṃ datvā patthitaṃ phalaṃ kiṇāti. yadi  sotāpattiphalaṃ, yadi sakadāgāmiphalaṃ, yadi anāgāmiphalaṃ, yadi  arahattaphalaṃ, yadi suññataphalasamāpattiṃ, yadi animittaphalasamāpattiṃ,  yadi appaṇihitaphalasamāpattiṃ. yathā, mahārāja, kassaci purisassa  dhuvaphalo ambo bhaveyya, so na tāva tato phalāni pāteti, yāva  kayikā na āgacchanti, anuppatte pana kayike mūlaṃ gahetvā evaṃ  ācikkhati `ambho purisa eso kho dhuvaphalo ambo, tato yaṃ  icchasi, ettakaṃ phalaṃ gaṇhāhi salāṭukaṃ vā dovilaṃ vā kesikaṃ vā  āmaṃ vā pakkaṃ vā'ti, so tena attanā dinnamūlena yadi salāṭukaṃ  icchati, salāṭukaṃ gaṇhāti, yadi dovilaṃ icchati, dovilaṃ gaṇhāti,  yadi kesikaṃ icchati, kesikaṃ gaṇhāti, yadi ^a^V0.0304^ea^ āmakaṃ icchati,  āmakaṃ gaṇhāti, yadi pakkaṃ icchati, pakkaṃ gaṇhāti. evameva kho,  mahārāja, yo yaṃ phalaṃ icchati, so kammamūlaṃ datvā patthitaṃ phalaṃ  gaṇhāti, yadi sotāpattiphalaṃ...pe0... yadi appaṇihitaphalasamāpattiṃ,  idaṃ vuccati, mahārāja, `bhagavato phalāpaṇa'nti. <br/><br/>[21] ```kammamūlaṃ janā datvā, gaṇhanti amatamphalaṃ. <br/><br/>[22] tena te sukhitā honti, ye kītā amatapphala'''nti..<br/><br/>[03] ``bhante nāgasena, katamaṃ buddhassa bhagavato agadāpaṇa''nti?  ``agadāni kho, mahārāja, bhagavatā akkhātāni, yehi agadehi so  bhagavā sadevakaṃ lokaṃ kilesavisato parimoceti. katamāni pana  tāni agadāni? yānimāni, mahārāja, bhagavatā cattāri  ariyasaccāni akkhātāni. seyyathīdaṃ, dukkhaṃ ariyasaccaṃ  dukkhasamudayaṃ ariyasaccaṃ dukkhanirodhaṃ ariyasaccaṃ  dukkhanirodhagāminī paṭipadā ariyasaccaṃ, tattha ye keci aññāpekkhā  catusaccaṃ dhammaṃ suṇanti, te jātiyā parimuccanti ^a^P0.0335^ea^,  jarāya parimuccanti, maraṇā parimuccanti,  sokaparidevadukkhadomanassupāyāsehi parimuccanti, idaṃ vuccati  mahārāja `bhagavato agadāpaṇa'nti. <br/><br/>[21] ```ye keci agadā loke {loke agadā (pī0)}, visānaṃ paṭibāhakā. <br/><br/>[22] dhammāgadasamaṃ natthi, etaṃ pivatha bhikkhavo'''ti..<br/><br/>[03] ``bhante ^a^M0.0319^ea^ nāgasena, katamaṃ buddhassa bhagavato  osadhāpaṇa''nti? ``osadhāni kho, mahārāja, bhagavatā  akkhātāni, yehi osadhehi so bhagavā devamanusse tikicchati.  seyyathīdaṃ, cattāro satipaṭṭhānā cattāro sammappadhānā cattāro  iddhipādā pañcindriyāni pañca balāni satta bojjhaṅgā ariyo  aṭṭhaṅgiko maggo, etehi osadhehi bhagavā micchādiṭṭhiṃ vireceti,  micchāsaṅkappaṃ vireceti, micchāvācaṃ vireceti, micchākammantaṃ  vireceti, micchāājīvaṃ vireceti, micchāvāyāmaṃ vireceti,  micchāsatiṃ vireceti, micchāsamādhiṃ vireceti, lobhavamanaṃ kāreti,  dosavamanaṃ kāreti, mohavamanaṃ kāreti, mānavamanaṃ kāreti, diṭṭhivamanaṃ  kāreti, vicikicchāvamanaṃ kāreti, uddhaccavamanaṃ kāreti,  thinamiddhavamanaṃ kāreti, ahirikānottappavamanaṃ kāreti,  sabbakilesavamanaṃ kāreti, idaṃ vuccati, mahārāja, `bhagavato  osadhāpaṇa'nti. <br/><br/>[21] ```ye ^a^V0.0305^ea^ keci osadhā loke, vijjanti vividhā bahū. <br/><br/>[22] dhammosadhasamaṃ natthi, etaṃ pivatha bhikkhavo.. <br/><br/>[21] ```dhammosadhaṃ pivitvāna, ajarāmaraṇā siyuṃ. <br/><br/>[22] bhāvayitvā ca passitvā, nibbutā upadhikkhaye'''ti..<br/><br/>[03] ``bhante nāgasena, katamaṃ buddhassa bhagavato amatāpaṇa''nti?  ``amataṃ kho, mahārāja, bhagavatā akkhātaṃ, yena amatena so bhagavā  sadevakaṃ lokaṃ abhisiñci ^a^P0.0336^ea^, yena amatena abhisittā  devamanussā jātijarābyādhimaraṇasokaparidevadukkhadomanassupāyāsehi  parimucciṃsu. katamaṃ taṃ amataṃ? yadidaṃ kāyagatāsati.  bhāsitampetaṃ, mahārāja, bhagavatā devātidevena `amataṃ te, bhikkhave,  paribhuñjanti, ye kāyagatāsatiṃ paribhuñjantī'ti. idaṃ vuccati,  mahārāja, `bhagavato amatāpaṇa'nti. <br/><br/>[21] ```byādhitaṃ janataṃ disvā, amatāpaṇaṃ pasārayi. <br/><br/>[22] kammena taṃ kiṇitvāna, amataṃ ādetha bhikkhavo'''ti..<br/><br/>[03] ``bhante nāgasena, katamaṃ buddhassa bhagavato ratanāpaṇa''nti?  ``ratanāni kho, mahārāja, bhagavatā akkhātāni, yehi ratanehi  vibhūsitā bhagavato puttā sadevakaṃ lokaṃ virocanti obhāsenti  pabhāsenti jalanti pajjalanti uddhaṃ adho tiriyaṃ ālokaṃ dassenti.  katamāni tāni ^a^M0.0320^ea^ ratanāni? sīlaratanaṃ samādhiratanaṃ  paññāratanaṃ vimuttiratanaṃ vimuttiñāṇadassanaratanaṃ paṭisambhidāratanaṃ  bojjhaṅgaratanaṃ.<br/><br/>[03] ``katamaṃ, mahārāja, bhagavato sīlaratanaṃ?  pātimokkhasaṃvarasīlaṃ indriyasaṃvarasīlaṃ ājīvapārisuddhisīlaṃ  paccayasannissitasīlaṃ cūḷasīlaṃ majjhimasīlaṃ mahāsīlaṃ maggasīlaṃ  phalasīlaṃ. sīlaratanena kho, mahārāja, vibhūsitassa puggalassa  sadevako loko samārako sabrahmako sassamaṇabrāhmaṇī pajā pihayati  pattheti, sīlaratanapiḷandho kho, mahārāja, bhikkhu disampi  anudisampi uddhampi adhopi tiriyampi virocati ativirocati {atirocati (sī0 pī0)},  heṭṭhato avīciṃ uparito bhavaggaṃ upādāya etthantare sabbaratanāni  atikkamitvā {atisayitvā (sī0 pī0)} abhibhavitvā ajjhottharitvā tiṭṭhati, evarūpāni kho,  mahārāja, sīlaratanāni bhagavato ratanāpaṇe pasāritāni, idaṃ vuccati  mahārāja `bhagavato sīlaratana'nti. <br/><br/>[21] ```evarūpāni ^a^V0.0306^ea^ ^a^P0.0337^ea^ sīlāni, santi  buddhassa āpaṇe. <br/><br/>[22] kammena taṃ kiṇitvāna, ratanaṃ vo piḷandhathā'ti..<br/><br/>[03] ``katamaṃ, mahārāja, bhagavato samādhiratanaṃ?  savitakkasavicāro samādhi, avitakkavicāramatto samādhi,  avitakkāvicāro samādhi, suññato samādhi, animitto samādhi,  appaṇihito samādhi. samādhiratanaṃ kho, mahārāja, piḷandhassa  bhikkhuno ye te  kāmavitakkabyāpādavitakkavihiṃsāvitakkamānuddhaccadiṭṭhivicikicchākilesavatthūni  vividhāni ca kuvitakkāni, te sabbe samādhiṃ āsajja vikiranti  vidhamanti viddhaṃsanti na saṇṭhanti {na saṇṭhahanti (sī0)}   na upalimpanti {na upalippanti (sī0 pī0)}. yathā,  mahārāja, vāri pokkharapatte vikirati vidhamati viddhaṃsati na  saṇṭhāti na upalimpati. taṃ kissa hetu? parisuddhattā padumassa.  evameva kho, mahārāja, samādhiratanaṃ piḷandhassa bhikkhuno ye te  kāmavitakkabyāpādavitakkavihiṃsāvitakkamānuddhacca  diṭṭhivicikicchākilesavatthūni vividhāni ca kuvitakkāni, te sabbe  samādhiṃ āsajja vikiranti vidhamanti viddhaṃsanti na saṇṭhanti na  upalimpanti. taṃ kissa hetu? parisuddhattā samādhissa. idaṃ  vuccati, mahārāja, `bhagavato samādhiratana'nti, evarūpāni kho,  mahārāja, samādhiratanāni bhagavato ratanāpaṇe pasāritāni. <br/><br/>[21] ```samādhiratanamālassa ^a^M0.0321^ea^, kuvitakkā na  jāyare. <br/><br/>[22] na ca vikkhipate cittaṃ, etaṃ tumhe piḷandhathā'ti..<br/><br/>[03] ``katamaṃ, mahārāja, bhagavato paññāratanaṃ? yāya, mahārāja,  paññāya ariyasāvako `idaṃ kusala'nti yathābhūtaṃ pajānāti, `idaṃ  akusala'nti yathābhūtaṃ pajānāti, `idaṃ sāvajjaṃ, idaṃ anavajjaṃ, idaṃ  sevitabbaṃ, idaṃ na sevitabbaṃ, idaṃ hīnaṃ, idaṃ paṇītaṃ, idaṃ kaṇhaṃ, idaṃ  ^a^P0.0338^ea^ sukkaṃ, idaṃ kaṇhasukkasappaṭibhāga'nti yathābhūtaṃ  pajānāti, `idaṃ dukkha'nti yathābhūtaṃ pajānāti, `ayaṃ  dukkhasamudayo'ti yathābhūtaṃ pajānāti, `ayaṃ dukkhanirodho'ti  yathābhūtaṃ pajānāti, `ayaṃ dukkhanirodhagāminī paṭipadā'ti yathābhūtaṃ  pajānāti. idaṃ vuccati mahārāja `bhagavato paññāratana'nti. <br/><br/>[21] ```paññāratanamālassa, na ciraṃ vattate bhavo. <br/><br/>[22] khippaṃ phasseti {phusseti (syā0), passati (ka0)} amataṃ, na ca so rocate bhave'ti..<br/><br/>[03] ``katamaṃ ^a^V0.0307^ea^, mahārāja, bhagavato vimuttiratanaṃ''?  ``vimuttiratanaṃ {vimuttiratananti (sī0 pī0)} kho, mahārāja, arahattaṃ vuccati, arahattaṃ patto kho,  mahārāja, bhikkhu `vimuttiratanaṃ piḷandho'ti vuccati. yathā,  mahārāja, puriso muttākalāpamaṇikalāpapavāḷakalāpābharaṇappaṭimaṇḍito  {pavāḷābharaṇapaṭipaṇḍito (sī0 pī0)} agalutagaratālīsakalohitacandanānulittagatto  nāgapunnāgasālasalaḷacampakayūthikātimuttakapāṭaluppalavassikamallikāvicitto  sesajane atikkamitvā virocati ativirocati obhāsati pabhāsati  sampabhāsati jalati pajjalati abhibhavati ajjhottharati  mālāgandharatanābharaṇehi, evameva kho, mahārāja, arahattaṃ patto  khīṇāsavo vimuttiratanapiḷandho upādāyupādāya vimuttānaṃ bhikkhūnaṃ  atikkamitvā samatikkamitvā virocati ativirocati obhāsati  pabhāsati sampabhāsati jalati pajjalati abhibhavati ajjhottharati  vimuttiyā. taṃ kissa hetu? aggaṃ, mahārāja, etaṃ piḷandhanaṃ  sabbapiḷandhanānaṃ, yadidaṃ vimuttipiḷandhanaṃ. idaṃ vuccati, mahārāja,  `bhagavato vimuttiratana'nti. <br/><br/>[21] ```maṇimālādharaṃ geha, jano {gehaṃ, jano (ka0)} sāmiṃ udikkhati. <br/><br/>[22] vimuttiratanamālantu, udikkhanti sadevakā'ti..<br/><br/>[03] ``katamaṃ ^a^M0.0322^ea^ mahārāja, bhagavato  vimuttiñāṇadassanaratanaṃ? paccavekkhaṇañāṇaṃ, mahārāja, bhagavato  vimuttiñāṇadassanaratananti ^a^P0.0339^ea^ vuccati, yena ñāṇena  ariyasāvako maggaphalanibbānāni pahīnakilesāvasiṭṭhakilese ca  paccavekkhati. <br/><br/>[21] ```ye ñāṇena bujjhanti, ariyā katakiccataṃ. <br/><br/>[22] taṃ ñāṇaratanaṃ laddhuṃ, vāyametha jinorasā'ti..<br/><br/>[03] ``katamaṃ, mahārāja, bhagavato paṭisambhidāratanaṃ? catasso  kho, mahārāja, paṭisambhidāyo atthapaṭisambhidā dhammapaṭisambhidā  niruttipaṭisambhidā paṭibhānapaṭisambhidāti. imehi kho, mahārāja,  catūhi paṭisambhidāratanehi samalaṅkato bhikkhu yaṃ yaṃ parisaṃ  upasaṅkamati, yadi khattiyaparisaṃ, yadi brāhmaṇaparisaṃ, yadi  gahapatiparisaṃ, yadi samaṇaparisaṃ, visārado upasaṅkamati amaṅkubhūto  abhīru acchambhī anutrāsī vigatalomahaṃso parisaṃ upasaṅkamati.<br/><br/>[03] ``yathā, mahārāja, yodho saṅgāmasūro sannaddhapañcāvudho  acchambhito {asambhīto (sī0 pī0)} saṅgāmaṃ otarati, `sace ^a^V0.0308^ea^ amittā dūre bhavissanti usunā  pātayissāmi, tato orato bhavissanti sattiyā paharissāmi, tato  orato bhavissanti kaṇayena paharissāmi, upagataṃ santaṃ maṇḍalaggena  dvidhā chindissāmi, kāyūpagataṃ churikāya vinivijjhissāmī'ti {vijjhissāmīti (sī0)},  evameva kho, mahārāja, catupaṭisambhidāratanamaṇḍito bhikkhu  acchambhito parisaṃ upasaṅkamati. yo koci maṃ atthapaṭisambhide  pañhaṃ pucchissati, tassa atthena atthaṃ kathayissāmi, kāraṇena kāraṇaṃ  kathayissāmi, hetunā hetuṃ kathayissāmi, nayena nayaṃ kathayissāmi,  nissaṃsayaṃ karissāmi, vimatiṃ vivecessāmi, tosayissāmi  pañhaveyyākaraṇena.<br/><br/>[03] ``yo koci maṃ dhammapaṭisambhide pañhaṃ pucchissati, tassa  dhammena dhammaṃ kathayissāmi, amatena amataṃ kathayissāmi,  asaṅkhatena asaṅkhataṃ kathayissāmi, nibbānena nibbānaṃ  kathayissāmi, suññatena suññataṃ kathayissāmi ^a^P0.0340^ea^,  animittena animittaṃ kathayissāmi, appaṇihitena appaṇihitaṃ  kathayissāmi, anejena anejaṃ kathayissāmi, nissaṃsayaṃ karissāmi,  vimatiṃ vivecessāmi, tosayissāmi pañhāveyyākaraṇena.<br/><br/>[03] ``yo ^a^M0.0323^ea^ koci maṃ niruttipaṭisambhide pañhaṃ  pucchissati, tassa niruttiyā niruttiṃ kathayissāmi, padena padaṃ  kathayissāmi, anupadena anupadaṃ kathayissāmi, akkharena akkharaṃ  kathayissāmi, sandhiyā sandhiṃ kathayissāmi, byañjanena byañjanaṃ  kathayissāmi, anubyañjanena anubyañjanaṃ kathayissāmi, vaṇṇena vaṇṇaṃ  kathayissāmi, sarena saraṃ kathayissāmi, paññattiyā paññattiṃ  kathayissāmi, vohārena vohāraṃ kathayissāmi, nissaṃsayaṃ karissāmi,  vimatiṃ vivecessāmi, tosayissāmi pañhaveyyākaraṇena.<br/><br/>[03] ``yo koci maṃ paṭibhānapaṭisambhide pañhaṃ pucchissati, tassa  paṭibhānena paṭibhānaṃ kathayissāmi, opammena opammaṃ kathayissāmi,  lakkhaṇena lakkhaṇaṃ kathayissāmi, rasena rasaṃ kathayissāmi,  nissaṃsayaṃ karissāmi, vimatiṃ vivecessāmi, tosayissāmi  pañhaveyyākaraṇenāti, idaṃ vuccati, mahārāja, `bhagavato  paṭisambhidāratana'nti. <br/><br/>[21] ```paṭisambhidā kiṇitvāna, ñāṇena phassayeyya yo. <br/><br/>[22] acchambhito anubbiggo, atirocati sadevake'ti..<br/><br/>[03] ``katamaṃ, mahārāja, bhagavato bojjhaṅgaratanaṃ? sattime,  mahārāja, bojjhaṅgā, satisambojjhaṅgo ^a^V0.0309^ea^ dhammavicayasambojjhaṅgo  vīriyasambojjhaṅgo pītisambojjhaṅgo passaddhisambojjhaṅgo  samādhisambojjhaṅgo upekkhāsambojjhaṅgo. imehi kho, mahārāja,  sattahi bojjhaṅgaratanehi paṭimaṇḍito bhikkhu sabbaṃ tamaṃ abhibhuyya  sadevakaṃ lokaṃ obhāseti pabhāseti ālokaṃ janeti. idaṃ vuccati,  mahārāja, `bhagavato bojjhaṅgaratana'nti. <br/><br/>[21] ```bojjhaṅgaratanamālassa ^a^P0.0341^ea^, uṭṭhahanti {upaṭṭhahanti (ka0), udikkhanti  (syā0)} sadevakā. <br/><br/>[22] kammena taṃ kiṇitvāna, ratanaṃ vo piḷandhathā'''ti..<br/><br/>[03] ``bhante nāgasena, katamaṃ buddhassa bhagavato sabbāpaṇa''nti?  ``sabbāpaṇaṃ kho, mahārāja, bhagavato navaṅgaṃ buddhavacanaṃ sārīrikāni  pāribhogikāni cetiyāni saṅgharatanañca. sabbāpaṇe, mahārāja,  bhagavatā jātisampatti pasāritā, bhogasampatti pasāritā, āyusampatti  pasāritā, ārogyasampatti pasāritā, vaṇṇasampatti pasāritā,  paññāsampatti pasāritā, mānusikasampatti pasāritā, dibbasampatti  pasāritā, nibbānasampatti ^a^M0.0324^ea^ pasāritā. tattha ye taṃ  taṃ sampattiṃ icchanti, te kammamūlaṃ datvā patthitapatthitaṃ sampattiṃ  kiṇanti, keci sīlasamādānena kiṇanti, keci uposathakammena  kiṇanti, appamattakenapi kammamūlena upādāyupādāya sampattiyo  paṭilabhanti. yathā, mahārāja, āpaṇikassa āpaṇe tilamuggamāse  parittakenapi taṇḍulamuggamāsena appakenapi mūlena upādāyupādāya  gaṇhanti, evameva kho, mahārāja, bhagavato sabbāpaṇe appamattakenapi  kammamūlena upādāyupādāya sampattiyo paṭilabhanti. idaṃ vuccati,  mahārāja, `bhagavato sabbāpaṇa'nti. <br/><br/>[21] ```āyu arogatā vaṇṇaṃ, saggaṃ uccākulīnatā. <br/><br/>[22] asaṅkhatañca amataṃ, atthi sabbāpaṇe jine.. <br/><br/>[21] ```appena bahukenāpi, kammamūlena gayhati. <br/><br/>[22] kiṇitvā saddhāmūlena, samiddhā hotha bhikkhavo'ti..<br/><br/>[03] ``bhagavato kho, mahārāja, dhammanagare evarūpā janā  paṭivasanti, suttantikā venayikā ābhidhammikā dhammakathikā  jātakabhāṇakā dīghabhāṇakā majjhimabhāṇakā saṃyuttabhāṇakā ^a^P0.0342^ea^  aṅguttarabhāṇakā khuddakabhāṇakā sīlasampannā samādhisampannā  paññāsampannā bojjhaṅgabhāvanāratā vipassakā sadatthamanuyuttā  āraññikā rukkhamūlikā abbhokāsikā palālapuñjikā sosānikā  ^a^V0.0310^ea^ nesajjikā paṭipannakā phalaṭṭhā sekkhā phalasamaṅgino sotāpannā  sakadāgāmino anāgāmino arahanto tevijjā chaḷabhiññā iddhimanto  paññāya pāramiṃgatā  satipaṭṭhānasammappadhānaiddhipādaindriyabalabojjhaṅgamaggavarajhānavimokkharū  pārūpasantasukhasamāpattikusalā, tehi arahantehi ākulaṃ samākulaṃ  ākiṇṇaṃ samākiṇṇaṃ naḷavanasaravanamiva dhammanagaraṃ ahosi.  bhavatīha -- <br/><br/>[21] ```vītarāgā vītadosā, vītamohā anāsavā. <br/><br/>[22] vītataṇhā anādānā, dhammanagare vasanti te.. <br/><br/>[21] ```āraññikā dhutadharā, jhāyino lūkhacīvarā. <br/><br/>[22] vivekābhiratā dhīrā, dhammanagare vasanti te.. <br/><br/>[21] ```nesajjikā santhatikā, athopi ṭhānacaṅkamā. <br/><br/>[22] paṃsukūladharā sabbe, dhammanagare vasanti te.. <br/><br/>[21] ```ticīvaradharā ^a^M0.0325^ea^ santā,  cammakhaṇḍacatutthakā. <br/><br/>[22] ratā ekāsane viññū, dhammanagare vasanti te.. <br/><br/>[21] ```appicchā nipakā dhīrā, appāhārā alolupā. <br/><br/>[22] lābhālābhena santuṭṭhā, dhammanagare vasanti te.. <br/><br/>[21] ```jhāyī jhānaratā dhīrā, santacittā samāhitā. <br/><br/>[22] ākiñcaññaṃ patthayānā, dhammanagare vasanti te.. <br/><br/>[21] ```paṭipannā phalaṭṭhā ca, sekkhā phalasamaṅgino. <br/><br/>[22] āsīsakā {āsiṃsakā (sī0 pī0)} uttamatthaṃ, dhammanagare vasanti te.. <br/><br/>[21] ```sotāpannā ca vimalā, sakadāgāmino ca ye. <br/><br/>[22] anāgāmī ca arahanto, dhammanagare vasanti te.. <br/><br/>[21] ```satipaṭṭhānakusalā ^a^V0.0311^ea^, bojjhaṅgabhāvanāratā. <br/><br/>[22] vipassakā dhammadharā, dhammanagare vasanti te.. <br/><br/>[21] ```iddhipādesu ^a^P0.0343^ea^ kusalā,  samādhibhāvanāratā. <br/><br/>[22] sammappadhānānuyuttā, dhammanagare vasanti te.. <br/><br/>[21] ```abhiññāpāramippattā, pettike gocare ratā. <br/><br/>[22] antalikkhamhi caraṇā, dhammanagare vasanti te.. <br/><br/>[21] ```okkhittacakkhū mitabhāṇī, guttadvārā susaṃvutā. <br/><br/>[22] sudantā uttame damme {dhamme (sī0 pī0)}, dhammanagare vasanti te.. <br/><br/>[21] ```tevijjā chaḷabhiññā ca, iddhiyā pāramiṃ gatā. <br/><br/>[22] paññāya pāramippattā, dhammanagare vasanti te'ti..<br/><br/>[03] ``ye kho te, mahārāja, bhikkhū aparimitañāṇavaradharā asaṅgā  atulaguṇā {atuliyaguṇā (sī0 pī0 ka0)} atulayasā atulabalā atulatejā dhammacakkānuppavattakā  paññāpāramiṃ gatā, evarūpā kho, mahārāja, bhikkhū bhagavato  dhammanagare ^b^`dhammasenāpatino'^eb^ti vuccanti.<br/><br/>[03] ``ye pana te, mahārāja, bhikkhū iddhimanto  adhigatappaṭisambhidāpattavesārajjā gaganacarā durāsadā duppasahā  anālambacarā sasāgaramahidharapathavikampako candasūriyaparimajjakā  vikubbanādhiṭṭhānābhinīhārakusalā iddhiyā ^a^M0.0326^ea^ pāramiṃ  gatā, evarūpā kho, mahārāja, bhikkhū bhagavato dhammanagare  ^b^`purohitā'^eb^ti vuccanti.<br/><br/>[03] ``ye pana te, mahārāja, bhikkhū dhutaṅgamanugatā appicchā  santuṭṭhā viññattimanesanajigucchakā piṇḍāya sapadānacārino bhamarāva  gandhamanughāyitvā pavisanti vivittakānanaṃ, kāye ca jīvite ca  nirapekkhā arahattamanuppattā dhutaṅgaguṇe agganikkhittā, evarūpā kho,  mahārāja, bhikkhū bhagavato dhammanagare ^b^`akkhadassā'^eb^ti vuccanti.<br/><br/>[03] ``ye pana te, mahārāja, bhikkhū parisuddhā vimalā nikkilesā  cutūpapātakusalā dibbacakkhumhi ^a^V0.0312^ea^ pāramiṃ gatā, evarūpā kho, mahārāja,  bhikkhū bhagavato dhammanagare ^b^`nagarajotakā'^eb^ti vuccanti.<br/><br/>[03] ``ye pana te, mahārāja, bhikkhū bahussutā ^a^P0.0344^ea^  āgatāgamā dhammadharā vinayadharā mātikādharā  sithiladhanitadīgharassagarukalahukakkharaparicchedakusalā  navaṅgasāsanadharā, evarūpā kho, mahārāja, bhikkhū bhagavato dhammanagare  ^b^`dhammarakkhā'^eb^ti vuccanti.<br/><br/>[03] ``ye pana te, mahārāja, bhikkhū vinayaññū vinayakovidā  ṭhānāṭṭhānakusalā {nidānapaṭhanakusalā (sī0 pī0), nidānavatthukusalā (syā0)}   āpattānāpattigarukalahukasatekicchātekicchavuṭṭhānadesanāniggaha-  paṭikammaosāraṇanissāraṇapaṭisāraṇakusalā vinaye pāramiṃ gatā,  evarūpā kho, mahārāja, bhikkhū bhagavato dhammanagare  ^b^`rūparakkhā'^eb^ti {rūpadakkhāti (sī0 syā0 pī0)} vuccanti.<br/><br/>[03] ``ye pana te, mahārāja, bhikkhū vimuttivarakusumamālabaddhā  varapavaramahagghaseṭṭhabhāvamanuppattā bahujanakantamabhipatthitā, evarūpā kho,  mahārāja, bhikkhū bhagavato dhammanagare ^b^`pupphāpaṇikā'^eb^ti vuccanti.<br/><br/>[03] ``ye pana te, mahārāja, bhikkhū catusaccābhisamayappaṭividdhā  diṭṭhasaccā viññātasāsanā catūsu sāmaññaphalesu tiṇṇavicikicchā  paṭiladdhaphalasukhā aññesampi paṭipannānaṃ te phale saṃvibhajanti,  evarūpā kho, mahārāja, bhikkhū bhagavato dhammanagare  ^b^`phalāpaṇikā'^eb^ti vuccanti.<br/><br/>[03] ``ye ^a^M0.0327^ea^ pana te, mahārāja, bhikkhū  sīlasaṃvaragandhamanulittā {sīlavarasugandhamanulittā (sī0 pī0)} anekavidhabahuguṇadharā  kilesamaladuggandhavidhamakā, evarūpā kho, mahārāja, bhikkhū bhagavato  dhammanagare ^b^`gandhāpaṇikā'^eb^ti vuccanti.<br/><br/>[03] ``ye pana te, mahārāja, bhikkhū dhammakāmā piyasamudāhārā  abhidhamme abhivinaye uḷārapāmojjā araññagatāpi rukkhamūlagatāpi  suññāgāragatāpi dhammavararasaṃ pivanti, kāyena vācāya manasā  dhammavararasamogāḷhā adhimattapaṭibhānā dhammesu dhammesanappaṭipannā ito  vā tato vā yattha yattha appicchakathā santuṭṭhikathā pavivekakathā  asaṃsaggakathā vīriyārambhakathā sīlakathā samādhikathā ^a^V0.0313^ea^ paññākathā  vimuttikathā vimuttiñāṇadassanakathā ^a^P0.0345^ea^, tattha tattha  gantvā taṃ taṃ kathārasaṃ pivanti, evarūpā kho, mahārāja, bhikkhū  bhagavato dhammanagare ^b^`soṇḍā pipāsā'^eb^ti vuccanti.<br/><br/>[03] ``ye pana te, mahārāja, bhikkhū pubbarattāpararattaṃ  jāgariyānuyogamanuyuttā nisajjaṭṭhānacaṅkamehi rattindivaṃ vītināmenti,  bhāvanānuyogamanuyuttā kilesapaṭibāhanāya sadatthappasutā, evarūpā kho,  mahārāja, bhikkhū bhagavato dhammanagare ^b^`nagaraguttikā'^eb^ti vuccanti.<br/><br/>[03] ``ye pana te, mahārāja, bhikkhū navaṅgaṃ buddhavacanaṃ atthato ca  byañjanato ca nayato ca kāraṇato ca hetuto ca udāharaṇato ca  vācenti anuvācenti bhāsanti anubhāsanti, evarūpā kho, mahārāja,  bhikkhū bhagavato dhammanagare ^b^`dhammāpaṇikā'^eb^ti vuccanti.<br/><br/>[03] ``ye pana te, mahārāja, bhikkhū dhammaratanabhogena  āgamapariyattisutabhogena bhogino dhanino  niddiṭṭhasarabyañjanalakkhaṇappaṭivedhā viññū pharaṇā, evarūpā kho,  mahārāja, bhikkhū bhagavato dhammanagare ^b^`dhammaseṭṭhino'^eb^ti vuccanti.<br/><br/>[03] ``ye pana te, mahārāja, bhikkhū uḷāradesanāpaṭivedhā  pariciṇṇārammaṇavibhattiniddesā sikkhāguṇapāramippattā, evarūpā kho,  mahārāja, bhikkhū bhagavato dhammanagare ^b^`vissutadhammikā'^eb^ti  vuccanti.<br/><br/>[03] ``evaṃ suvibhattaṃ kho, mahārāja, bhagavato dhammanagaraṃ evaṃ  sumāpitaṃ evaṃ suvihitaṃ evaṃ suparipūritaṃ evaṃ suvavatthāpitaṃ evaṃ  surakkhitaṃ evaṃ sugopitaṃ evaṃ ^a^M0.0328^ea^ duppasayhaṃ paccatthikehi  paccāmittehi, iminā, mahārāja, kāraṇena iminā hetunā iminā  nayena iminā anumānena ñātabbaṃ atthi so bhagavāti. <br/><br/>[21] ```yathāpi nagaraṃ disvā, suvibhattaṃ manoramaṃ. <br/><br/>[22] anumānena jānanti, vaḍḍhakissa mahattanaṃ.. <br/><br/>[21] ```tatheva lokanāthassa, disvā dhammapuraṃ varaṃ. <br/><br/>[22] anumānena jānanti, atthi so bhagavā iti.. <br/><br/>[21] ```anumānena ^a^V0.0314^ea^ ^a^P0.0346^ea^ jānanti, ūmiṃ  disvāna sāgare. <br/><br/>[22] yathāyaṃ dissate ūmi, mahanto so bhavissati.. <br/><br/>[21] ```tathā buddhaṃ sokanudaṃ, sabbatthamaparājitaṃ. <br/><br/>[22] taṇhakkhayamanuppattaṃ, bhavasaṃsāramocanaṃ.. <br/><br/>[21] ```anumānena ñātabbaṃ, ūmiṃ disvā sadevake. <br/><br/>[22] yathā dhammūmivipphāro, aggo buddho bhavissati.. <br/><br/>[21] ```anumānena jānanti, disvā accuggataṃ giriṃ. <br/><br/>[22] yathā accuggato eso, himavā so bhavissati.. <br/><br/>[21] ```tathā disvā dhammagiriṃ, sītībhūtaṃ nirūpadhiṃ. <br/><br/>[22] accuggataṃ bhagavato, acalaṃ suppatiṭṭhitaṃ.. <br/><br/>[21] ```anumānena ñātabbaṃ, disvāna dhammapabbataṃ. <br/><br/>[22] tathā hi so mahāvīro, aggo buddho bhavissati.. <br/><br/>[21] ```yathāpi gajarājassa, padaṃ disvāna mānusā. <br/><br/>[22] anumānena jānanti, mahā eso gajo iti.. <br/><br/>[21] ```tatheva buddhanāgassa, padaṃ disvā vibhāvino. <br/><br/>[22] anumānena jānanti, uḷāro so bhavissati.. <br/><br/>[21] ```anumānena jānanti, bhīte disvāna kummige. <br/><br/>[22] migarājassa saddena, bhītāme kummigā iti.. <br/><br/>[21] ```tatheva titthiye disvā, vitthate bhītamānase. <br/><br/>[22] anumānena ñātabbaṃ, dhammarājena gajjitaṃ.. <br/><br/>[21] ```nibbutaṃ ^a^V0.0315^ea^ ^a^M0.0329^ea^ pathaviṃ disvā, haritapattaṃ  mahodikaṃ. <br/><br/>[22] anumānena jānanti, mahāmeghena nibbutaṃ.. <br/><br/>[21] ```tathevimaṃ janaṃ disvā, āmoditapamoditaṃ. <br/><br/>[22] anumānena ñātabbaṃ, dhammameghena tappitaṃ.. <br/><br/>[21] ```laggaṃ disvā bhusaṃ paṅkaṃ, kalaladdagataṃ mahiṃ. <br/><br/>[22] anumānena jānanti, vārikkhandho mahā gato.. <br/><br/>[21] ```tathevimaṃ janaṃ disvā, rajapaṅkasamohitaṃ. <br/><br/>[22] vahitaṃ dhammanadiyā, visaṭṭhaṃ dhammasāgare.. <br/><br/>[21] ```dhammāmatagataṃ disvā, sadevakamimaṃ mahiṃ. <br/><br/>[22] anumānena ñātabbaṃ, dhammakkhandho mahā gato.. <br/><br/>[21] ```anumānena ^a^P0.0347^ea^ jānanti, ghāyitvā  gandhamuttamaṃ. <br/><br/>[22] yathāyaṃ vāyate gandho, hessanti pupphitā dumā.. <br/><br/>[21] ```tathevāyaṃ sīlagandho, pavāyati sadevake. <br/><br/>[22] anumānena ñātabbaṃ, atthi buddho anuttaro'ti..<br/><br/>[03] ``evarūpena kho, mahārāja, kāraṇasatena kāraṇasahassena  hetusatena hetusahassena nayasatena nayasahassena opammasatena  opammasahassena sakkā buddhabalaṃ upadassayituṃ. yathā, mahārāja,  dakkho mālākāro nānāpuppharāsimhā ācariyānusiṭṭhiyā  paccattapurisakārena vicittaṃ mālāguṇarāsiṃ kareyya, evameva kho,  mahārāja, so bhagavā vicittapuppharāsi viya anantaguṇo  appameyyaguṇo, ahametarahi jinasāsane mālākāro viya pupphaganthako  pubbakānaṃ ācariyānaṃ maggenapi mayhaṃ buddhibalenapi asaṅkhyeyyenapi  kāraṇena anumānena buddhabalaṃ dīpayissāmi, tvaṃ panettha chandaṃ janehi  savanāyā''ti.<br/><br/>[03] ``dukkaraṃ ^a^V0.0316^ea^, bhante nāgasena, aññesaṃ evarūpena kāraṇena  anumānena buddhabalaṃ upadassayituṃ, nibbutosmi, bhante nāgasena,  tumhākaṃ paramavicittena pañhaveyyākaraṇenā''ti. <br/><br/>[06] anumānapañho paṭhamo. 


volume: 117
item: 178
title: nibbānarūpasaṇṭhānapañho^nibbānasacchikaraṇapañho^anumānavaggo^anumānapañho^dhutaṅgapañho
content:
  [21] ``passatāraññake ^a^P0.0348^ea^ ^a^M0.0330^ea^ bhikkhū,  ajjhogāḷhe dhute guṇe. <br/><br/>[22] puna passati gihī rājā, anāgāmiphale ṭhite.. <br/><br/>[21] ``ubhopi te viloketvā, uppajji saṃsayo mahā. <br/><br/>[22] bujjheyya ce gihī dhamme, dhutaṅgaṃ nipphalaṃ siyā.. <br/><br/>[21] ``paravādivādamathanaṃ, nipuṇaṃ piṭakattaye. <br/><br/>[22] handa pucche kathiseṭṭhaṃ, so me kaṅkhaṃ vinessatī''ti..<br/><br/>[03] atha kho milindo rājā yenāyasmā nāgaseno tenupasaṅkami,  upasaṅkamitvā āyasmantaṃ nāgasenaṃ abhivādetvā ekamantaṃ nisīdi,  ekamantaṃ nisinno kho milindo rājā āyasmantaṃ nāgasenaṃ  etadavoca ``bhante nāgasena, atthi koci gihī agāriko kāmabhogī  puttadārasambādhasayanaṃ ajjhāvasanto kāsikacandanaṃ paccanubhonto  mālāgandhavilepanaṃ dhārayanto jātarūparajataṃ sādiyanto  maṇimuttākañcanavicittamoḷibaddho yena santaṃ paramatthaṃ nibbānaṃ  sacchikata''nti?<br/><br/>[03] ``na, mahārāja, ekaññeva sataṃ na dve satāni na tīṇi  cattāri pañca satāni na sahassaṃ na satasahassaṃ na koṭisataṃ na  koṭisahassaṃ na koṭisatasahassaṃ, tiṭṭhatu mahārāja dasannaṃ vīsatiyā  satassa sahassassa abhisamayo, katamena te pariyāyena anuyogaṃ  dammī''ti.<br/><br/>[03] ``tvamevetaṃ brūhī''ti. ``tenahi te, mahārāja, kathayissāmi  satena vā sahassena vā satasahassena ^a^V0.0317^ea^ vā koṭiyā vā koṭisatena vā  koṭisahassena vā koṭisatasahassena vā, yā kāci navaṅge buddhavacane  sallekhitācārappaṭipattidhutavaraṅgaguṇanissitā ^a^P0.0349^ea^ {dhutavaraṅgaguṇanissitā (sī0 syā0  pī0)} thā, tā sabbā idha samosarissanti. yathā, mahārāja,  ninnunnatasamavisamathalāthaladesabhāge abhivuṭṭhaṃ udakaṃ, sabbaṃ taṃ tato  vinigaḷitvā mahodadhiṃ sāgaraṃ samosarati, evameva kho, mahārāja,  sampādake sati yā kāci navaṅge buddhavacane  sallekhitācārappaṭipattidhutaṅgaguṇadharanissitā kathā, tā sabbā idha  samosarissanti.<br/><br/>[03] ``mayhampettha ^a^M0.0331^ea^, mahārāja, paribyattatāya buddhiyā  kāraṇaparidīpanaṃ samosarissati, teneso attho suvibhatto vicitto  paripuṇṇo parisuddho samānīto bhavissati. yathā, mahārāja, kusalo  lekhācariyo anusiṭṭho lekhaṃ osārento attano byattatāya buddhiyā  kāraṇaparidīpanena lekhaṃ paripūreti, evaṃ sā lekhā samattā paripuṇṇā  anūnikā bhavissati. evameva mayhampettha paribyattatāya buddhiyā  kāraṇaparidīpanaṃ samosarissati, teneso attho suvibhatto vicitto  paripuṇṇo parisuddho samānīto bhavissati.<br/><br/>[03] ``nagare, mahārāja, sāvatthiyā pañcakoṭimattā ariyasāvakā  bhagavato upāsakaupāsikāyo sattapaṇṇāsasahassāni tīṇi ca  satasahassāni anāgāmiphale patiṭṭhitā, te sabbepi gihī yeva, na  pabbajitā. puna tattheva kaṇḍambamūle yamakapāṭihāriye vīsati  pāṇakoṭiyo abhisamiṃsu, puna cūḷarāhulovāde {mahārāhulovāde (sī0 pī0)}, mahāmaṅgalasuttante,  samacittapariyāye, parābhavasuttante, purābhedasuttante, kalahavivādasuttante,  cūḷabyūhasuttante, mahābyūhasuttante, tuvaṭakasuttante, sāriputtasuttante  gaṇanapathamatītānaṃ devatānaṃ dhammābhisamayo ahosi.<br/><br/>[03] ``nagare rājagahe paññāsasahassāni tīṇi ca satasahassāni  ariyasāvakā bhagavato upāsakaupāsikāyo, puna tattheva  dhanapālahatthināgadamane navuti pāṇakoṭiyo, pārāyanasamāgame  pāsāṇakacetiye cuddasa pāṇakoṭiyo, puna indasālaguhāyaṃ asīti  devatākoṭiyo, puna bārāṇasiyaṃ isipatane ^a^P0.0350^ea^ migadāye  paṭhame dhammadesane aṭṭhārasa brahmakoṭiyo aparimāṇā ca devatāyo, puna  tāvatiṃsabhavane paṇḍukambalasilāyaṃ abhidhammadesanāya asīti  devatākoṭiyo, devorohaṇe saṅkassanagaradvāre lokavivaraṇapāṭihāriye  pasannānaṃ naramarūnaṃ tiṃsa koṭiyo abhisamiṃsu.<br/><br/>[03] puna sakkesu kapilavatthusmiṃ nigrodhārāme buddhavaṃsadesanāya  mahāsamayasuttantadesanāya ca gaṇanapathamatītānaṃ ^a^V0.0318^ea^ devatānaṃ dhammābhisamayo  ahosi ^a^M0.0332^ea^. puna sumanamālākārasamāgame,  garahadinnasamāgame, ānandaseṭṭhisamāgame, jambukājīvakasamāgame,  maṇḍukadevaputtasamāgame, maṭṭhakuṇḍalidevaputtasamāgame,  sulasānagarasobhinisamāgame, sirimānagarasobhinisamāgame,  pesakāradhītusamāgame, cūḷasubhaddāsamāgame, sāketabrāhmaṇassa  āḷāhanadassanasamāgame, sūnāparantakasamāgame, sakkapañhasamāgame,  tirokuṭṭasamāgame {tirokuḍḍasamāgame (sī0 pī0)}, ratanasuttasamāgame paccekaṃ caturāsītiyā  pāṇasahassānaṃ dhammābhisamayo ahosi, yāvatā, mahārāja, bhagavā  loke aṭṭhāsi, tāva tīsu maṇḍalesu soḷasasu mahājanapadesu yattha  yattha bhagavā vihāsi, tattha tattha yebhuyyena dve tayo cattāro pañca  sataṃ sahassaṃ satasahassaṃ devā ca manussā ca santaṃ paramatthaṃ nibbānaṃ  sacchikariṃsu. ye te, mahārāja, devā gihī yeva, na te pabbajitā,  etāni ceva, mahārāja, aññāni ca anekāni  devatākoṭisatasahassāni gihī agārikā kāmabhogino santaṃ paramatthaṃ  nibbānaṃ sacchikariṃsū''ti.<br/><br/>[03] ``yadi, bhante nāgasena, gihī agārikā kāmabhogino santaṃ  paramatthaṃ nibbānaṃ sacchikaronti, atha imāni dhutaṅgāni kimatthaṃ  sādhenti, tena kāraṇena dhutaṅgāni ^a^P0.0351^ea^ akiccakarāni  honti. yadi, bhante nāgasena, vinā mantosadhehi byādhayo  vūpasamanti, kiṃ vamanavirecanādinā sarīradubbalakaraṇena? yadi  muṭṭhīhi paṭisattuniggaho bhavati, kiṃ  asisattisaradhanukodaṇḍalaguḷamuggarehi? yadi  gaṇṭhikuṭilasusirakaṇṭalatāsākhā ālambitvā rukkhamabhirūhanaṃ bhavati,  kiṃ dīghadaḷhanisseṇipariyesanena? yadi thaṇḍilaseyyāya dhātusamatā  bhavati, kiṃ sukhasamphassamahatimahāsirisayanapariyesanena? yadi  ekako sāsaṅkasappaṭibhayavisamakantārataraṇasamattho bhavati, kiṃ  sannaddhasajjamahatimahāsatthapariyesanena? yadi nadisaraṃ bāhunā tarituṃ  samattho bhavati, kiṃ dhuvasetunāvāpariyesanena? yadi sakasantakena  ghāsacchādanaṃ kātuṃ pahoti, kiṃ parūpasevanapiyasamullāpapacchāpuredhāvanena?  yadi akhātataḷāke udakaṃ labhati, kiṃ  udapānataḷākapokkharaṇikhaṇanena? evameva kho, bhante nāgasena, yadi  gihī agārikā kāmabhogino santaṃ paramatthaṃ nibbānaṃ sacchikaronti,  kiṃ dhutaguṇavarasamādiyanenā''ti?<br/><br/>[03] ``aṭṭhavīsati ^a^M0.0333^ea^ kho panime, mahārāja,  dhutaṅgaguṇā yathābhuccaguṇā, yehi guṇehi dhutaṅgāni sabbabuddhānaṃ  pihayitāni patthitāni. katame aṭṭhavīsati? idha, mahārāja,  dhutaṅgaṃ suddhājīvaṃ sukhaphalaṃ anavajjaṃ na paradukkhāpanaṃ abhayaṃ  asampīḷanaṃ ekantavaḍḍhikaṃ aparihāniyaṃ amāyaṃ ārakkhā patthitadadaṃ  sabbasattadamanaṃ saṃvarahitaṃ patirūpaṃ anissitaṃ vippamuttaṃ rāgakkhayaṃ  dosakkhayaṃ ^a^V0.0319^ea^ mohakkhayaṃ mānappahānaṃ kuvitakkacchedanaṃ kaṅkhāvitaraṇaṃ  kosajjaviddhaṃsanaṃ aratippahānaṃ khamanaṃ atulaṃ appamāṇaṃ  sabbadukkhakkhayagamanaṃ, ime kho, mahārāja, aṭṭhavīsati dhutaṅgaguṇā  yathābhuccaguṇā yehi guṇehi ^a^P0.0352^ea^ dhutaṅgāni sabbabuddhānaṃ  pihayitāni patthitāni.<br/><br/>[03] ``ye kho te, mahārāja, dhutaguṇe sammā upasevanti, te  aṭṭhārasahi guṇehi samupetā bhavanti. katamehi aṭṭhārasahi? ācāro  tesaṃ suvisuddho hoti, paṭipadā supūritā hoti, kāyikaṃ vācasikaṃ  surakkhitaṃ hoti, manosamācāro suvisuddho hoti, vīriyaṃ supaggahitaṃ  hoti, bhayaṃ vūpasammati, attānudiṭṭhibyapagatā hoti, āghāto uparato  hoti, mettā upaṭṭhitā hoti, āhāro pariññāto hoti, sabbasattānaṃ  garukato hoti, bhojane mattaññū hoti, jāgariyamanuyutto hoti,  aniketo hoti, yattha phāsu tattha vihārī hoti, pāpajegucchī hoti,  vivekārāmo hoti, satataṃ appamatto hoti, ye te, mahārāja, dhutaguṇe  sammā upasevanti, te imehi aṭṭhārasahi guṇehi samupetā bhavanti.<br/><br/>[03] ``dasa ime, mahārāja, puggalā dhutaguṇārahā. katame dasa?  saddho hoti hirimā dhitimā akuho atthavasī alolo sikkhākāmo  daḷhasamādāno anujjhānabahulo mettāvihārī, ime kho, mahārāja,  dasa puggalā dhutaguṇārahā.<br/><br/>[03] ``ye te, mahārāja, gihī agārikā kāmabhogino santaṃ  paramatthaṃ nibbānaṃ sacchikaronti, sabbe te purimāsu jātīsu terasasu  dhutaguṇesu katūpāsanā katabhūmikammā, te tattha cārañca paṭipattiñca  sodhayitvā ajjetarahi gihī yeva santā santaṃ paramattaṃ nibbānaṃ  sacchikaronti.<br/><br/>[03] ``yathā ^a^M0.0334^ea^, mahārāja, kusalo issāso  antevāsike paṭhamaṃ tāva upāsanasālāyaṃ  cāpabhedacāpāropanaggahaṇamuṭṭhippaṭipīḷanāṅgulivināmanapādaṭhapanasaraggahaṇasannahanāakaḍḍhana  saddhāraṇalakkhaniyamanakhipane  tiṇapurisakachakaṇa {khaṇaka (sī0 pī0)} tiṇapalālamattikāpuñjaphalakalakkhavedhe  anusikkhāpetvā rañño santike upāsanaṃ ārādhayitvā  ājaññarathagajaturaṅgadhanadhaññahiraññasuvaṇṇadāsidāsabhariyagāmavaraṃ  labhati ^a^P0.0353^ea^, evameva kho, mahārāja, ye te gihī  agārikā kāmabhogino santaṃ paramatthaṃ nibbānaṃ sacchikaronti, te  sabbe purimāsu jātīsu terasasu dhutaguṇesu katūpāsanā katabhūmikammā,  te tattheva cārañca paṭipattiñca sodhayitvā ajjetarahi gihī yeva  santā santaṃ paramatthaṃ nibbānaṃ sacchikaronti. na, mahārāja,  dhutaguṇesu pubbāsevanaṃ vinā ^a^V0.0320^ea^ ekissā yeva jātiyā arahattaṃ  sacchikiriyā hoti, uttamena pana vīriyena uttamāya paṭipattiyā  tathārūpena ācariyena kalyāṇamittena arahattaṃ sacchikiriyā hoti.<br/><br/>[03] ``yathā vā pana, mahārāja, bhisakko sallakatto ācariyaṃ dhanena  vā vattappaṭipattiyā vā ārādhetvā  sattaggahaṇachedanalekhanavedhanasalluddharaṇavaṇadhovanasosanabhesajjānulimpanavamana  virecanānuvāsanakiriyamanusikkhitvā vijjāsu katasikkho  katūpāsano katahattho āture upasaṅkamati tikicchāya, evameva kho,  mahārāja, ye te gihī agārikā kāmabhogino santaṃ paramatthaṃ nibbānaṃ  sacchikaronti, te sabbe purimāsu jātīsu terasasu dhutaguṇesu  katūpāsanā katabhūmikammā, te tattheva cārañca paṭipattiñca sodhayitvā  ajjetarahi gihī yeva santā santaṃ paramatthaṃ nibbānaṃ sacchikaronti,  na, mahārāja, dhutaguṇehi avisuddhānaṃ dhammābhisamayo hoti.<br/><br/>[03] ``yathā, mahārāja, udakassa asecanena bījānaṃ avirūhanaṃ  hoti, evameva kho, mahārāja, dhutaguṇehi avisuddhānaṃ dhammābhisamayo  na hoti.<br/><br/>[03] ``yathā vā pana, mahārāja, akatakusalānaṃ akatakalyāṇānaṃ  sugatigamanaṃ na hoti, evameva kho, mahārāja, dhutaguṇehi avisuddhānaṃ  dhammābhisamayo na hoti.<br/><br/>[03] ``pathavisamaṃ ^a^M0.0335^ea^, mahārāja, dhutaguṇaṃ  visuddhikāmānaṃ patiṭṭhānaṭṭhena. āposamaṃ, mahārāja, dhutaguṇaṃ  visuddhikāmānaṃ sabbakilesamaladhovanaṭṭhena. tejosamaṃ, mahārāja,  dhutaguṇaṃ visuddhikāmānaṃ sabbakilesavanajjhāpanaṭṭhena ^a^P0.0354^ea^.  vāyosamaṃ, mahārāja, dhutaguṇaṃ visuddhikāmānaṃ  sabbakilesamalarajopavāhanaṭṭhena. agadasamaṃ, mahārāja, dhutaguṇaṃ  visuddhikāmānaṃ sabbakilesabyādhivūpasamanaṭṭhena. amatasamaṃ, mahārāja,  dhutaguṇaṃ visuddhikāmānaṃ sabbakilesavisanāsanaṭṭhena. khettasamaṃ,  mahārāja, dhutaguṇaṃ visuddhikāmānaṃ sabbasāmaññaguṇasassavirūhanaṭṭhena.  manoharasamaṃ, mahārāja, dhutaguṇaṃ visuddhikāmānaṃ  patthiticchitasabbasampattivaradadaṭṭhena. nāvāsamaṃ, mahārāja, dhutaguṇaṃ  visuddhikāmānaṃ saṃsāramahaṇṇavapāragamanaṭṭhena. bhīruttāṇasamaṃ, mahārāja,  dhutaguṇaṃ visuddhikāmānaṃ jarāmaraṇabhītānaṃ assāsakaraṇaṭṭhena.  mātusamaṃ, mahārāja, dhutaguṇaṃ visuddhikāmānaṃ  kilesadukkhappaṭipīḷitānaṃ anuggāhakaṭṭhena. pitusamaṃ, mahārāja,  dhutaguṇaṃ visuddhikāmānaṃ kusalavaḍḍhikāmānaṃ sabbasāmaññaguṇajanakaṭṭhena.  mittasamaṃ, mahārāja, dhutaguṇaṃ visuddhikāmānaṃ  sabbasāmaññaguṇapariyesanāvisaṃvādakaṭṭhena. padumasamaṃ, mahārāja,  dhutaguṇaṃ visuddhikāmānaṃ ^a^V0.0321^ea^ sabbakilesamalehi anupalittaṭṭhena.  catujjātiyavaragandhasamaṃ ^a^M0.0336^ea^, mahārāja, dhutaguṇaṃ  visuddhikāmānaṃ kilesaduggandhapaṭivinodanaṭṭhena. girirājavarasamaṃ,  mahārāja, dhutaguṇaṃ visuddhikāmānaṃ aṭṭhalokadhammavātehi akampiyaṭṭhena.  ākāsasamaṃ, mahārāja, dhutaguṇaṃ visuddhikāmānaṃ sabbattha  gahaṇāpagatauruvisaṭavitthatamahantaṭṭhena. nadīsamaṃ, mahārāja, dhutaguṇaṃ  visuddhikāmānaṃ kilesamalapavāhanaṭṭhena. sudesakasamaṃ, mahārāja,  dhutaguṇaṃ visuddhikāmānaṃ jātikantārakilesavanagahananittharaṇaṭṭhena.  mahāsatthavāhasamaṃ, mahārāja, dhutaguṇaṃ visuddhikāmānaṃ  sabbabhayasuññakhemābhayavarapavaranibbānanagarasampāpanaṭṭhena ^a^P0.0355^ea^.  sumajjitavimalādāsasamaṃ, mahārāja, dhutaguṇaṃ visuddhikāmānaṃ  saṅkhārānaṃ sabhāvadassanaṭṭhena. phalakasamaṃ, mahārāja, dhutaguṇaṃ  visuddhikāmānaṃ kilesalaguḷasarasattipaṭibāhanaṭṭhena. chattasamaṃ,  mahārāja, dhutaguṇaṃ visuddhikāmānaṃ  kilesavassatividhaggisantāpātapapaṭibāhanaṭṭhena. candasamaṃ, mahārāja,  dhutaguṇaṃ visuddhikāmānaṃ pihayitapatthitaṭṭhena. sūriyasamaṃ, mahārāja,  dhutaguṇaṃ visuddhikāmānaṃ mohatamatimiranāsanaṭṭhena. sāgarasamaṃ,  mahārāja, dhutaguṇaṃ visuddhikāmānaṃ  anekavidhasāmaññaguṇavararatanuṭṭhānaṭṭhena,  aparimitāsaṅkhyeyyāppameyyaṭṭhena ca. evaṃ kho, mahārāja, dhutaguṇaṃ  visuddhikāmānaṃ bahūpakāraṃ sabbadarathapariḷāhanudaṃ aratinudaṃ bhayanudaṃ  bhavanudaṃ khīlanudaṃ malanudaṃ sokanudaṃ dukkhanudaṃ rāganudaṃ dosanudaṃ  mohanudaṃ mānanudaṃ diṭṭhinudaṃ sabbākusaladhammanudaṃ yasāvahaṃ hitāvahaṃ  sukhāvahaṃ phāsukaraṃ pītikaraṃ yogakkhemakaraṃ anavajjaṃ iṭṭhasukhavipākaṃ  guṇarāsiguṇapuñjaṃ aparimitāsaṅkhyeyya appameyyaguṇaṃ varaṃ pavaraṃ aggaṃ.<br/><br/>[03] ``yathā ^a^M0.0337^ea^, mahārāja, manussā upatthambhavasena  bhojanaṃ upasevanti, hitavasena bhesajjaṃ upasevanti, upakāravasena mittaṃ  upasevanti, tāraṇavasena nāvaṃ upasevanti, sugandhavasena mālāgandhaṃ  upasevanti, abhayavasena bhīruttāṇaṃ upasevanti, patiṭṭhāvasena {patiṭṭhānavasena (ka0)} pathaviṃ  upasevanti, sippavasena ācariyaṃ upasevanti, yasavasena rājānaṃ  upasevanti, kāmadadavasena maṇiratanaṃ upasevanti, evameva kho,  mahārāja, sabbasāmaññaguṇadadavasena ariyā dhutaguṇaṃ upasevanti.<br/><br/>[03] ``yathā vā pana, mahārāja, udakaṃ bījavirūhanāya, aggi  ^a^P0.0356^ea^ jhāpanāya, āhāro balāharaṇāya, latā bandhanāya,  satthaṃ chedanāya, pānīyaṃ pipāsāvinayanāya, nidhi assāsakaraṇāya,  nāvā tīrasampāpanāya, bhesajjaṃ byādhivūpasamanāya, yānaṃ sukhagamanāya,  bhīruttāṇaṃ bhayavinodanāya, rājā ārakkhatthāya, phalakaṃ  daṇḍaleḍḍulaguḷasarasattipaṭibāhanāya, ācariyo anusāsanāya, mātā  posanāya, ādāso olokanāya, alaṅkāro sobhanāya, vatthaṃ  paṭicchādanāya, nisseṇī ārohanāya, tulā visamavikkhepanāya {nikkhepanāya (sī0 pī0)}, mantaṃ  parijappanāya, āvudhaṃ tajjanīyapaṭibāhanāya ^a^V0.0322^ea^, padīpo  andhakāravidhamanāya, vāto pariḷāhanibbāpanāya, sippaṃ  vuttinipphādanāya, agadaṃ jīvitarakkhaṇāya, ākaro ratanuppādanāya,  ratanaṃ alaṅkarāya, āṇā anatikkamanāya, issariyaṃ vasavattanāya,  evameva kho, mahārāja, dhutaguṇaṃ sāmaññabījavirūhanāya,  kilesamalajhāpanāya, iddhibalāharaṇāya, satisaṃvaranibandhanāya,  vimativicikicchāsamucchedanāya, taṇhāpipāsāvinayanāya,  abhisamayāssāsakaraṇāya, caturoghanittharaṇāya,  kilesabyādhivūpasamāya, nibbānasukhappaṭilābhāya,  jātijarābyādhimaraṇasokaparidevadukkhadomanassupāyāsabhayavinodanāya,  sāmaññaguṇaparirakkhaṇāya, aratikuvitakkapaṭibāhanāya,  sakalasāmaññatthānusāsanāya, sabbasāmaññaguṇaposanāya,  samathavipassanāmaggaphalanibbānadassanāya,  sakalalokathutathomitamahatimahāsobhanakaraṇāya, sabbāpāyapidahanāya,  sāmaññatthaselasikharamuddhani abhirūhanāya,  vaṅkakuṭilavisamacittavikkhepanāya {cittanikkhepanāya (sī0 pī0)}, sevitabbāsevitabbadhamme  sādhusajjhāyakaraṇāya, sabbakilesapaṭisattutajjanāya ^a^M0.0338^ea^,  avijjandhakāravidhamanāya, tividhaggisantāpapariḷāhanibbāpanāya,  saṇhasukhumasantasamāpattinipphādanāya, sakalasāmaññaguṇaparirakkhaṇāya,  bojjhaṅgavararatanuppādanāya, yogijanālaṅkaraṇāya,  anavajjanipuṇasukhumasantisukhamanatikkamanāya ^a^P0.0357^ea^,  sakalasāmaññāriyadhammavasavattanāya. iti, mahārāja, imesaṃ guṇānaṃ  adhigamāya yadidaṃ ekamekaṃ dhutaguṇaṃ, evaṃ, mahārāja, atuliyaṃ dhutaguṇaṃ  appameyyaṃ asamaṃ appaṭisamaṃ appaṭibhāgaṃ appaṭiseṭṭhaṃ uttaraṃ seṭṭhaṃ visiṭṭhaṃ  adhikaṃ āyataṃ puthulaṃ visaṭaṃ vitthataṃ garukaṃ bhāriyaṃ mahantaṃ.<br/><br/>[03] ``yo kho, mahārāja, puggalo pāpiccho icchāpakato kuhako  luddho odariko lābhakāmo yasakāmo kittikāmo ayutto appatto  ananucchaviko anaraho appatirūpo dhutaṅgaṃ {tadhuguṇaṃ (ka0) evamuparipi} samādiyati, so diguṇaṃ  daṇḍamāpajjati, sabbaguṇaghātamāpajjati, diṭṭhadhammikaṃ hīḷanaṃ khīḷanaṃ  garahanaṃ uppaṇḍanaṃ khipanaṃ asambhogaṃ nissāraṇaṃ nicchubhanaṃ pavāhanaṃ  pabbājanaṃ paṭilabhati, samparāyepi satayojanike avīcimahāniraye  uṇhakaṭhitatattasantattāccijālāmālake anekavassakoṭisatasahassāni  uddhamadho tiriyaṃ pheṇuddehakaṃ samparivattakaṃ paccati, tato muccitvā {muccitvā (sī0 pī0)}   kisapharusakāḷaṅgapaccaṅgo sūnuddhumātasusiruttamaṅgo {sūnuddhumātasūcimukhapamāṇasusiruttamaṅgo (sī0  pī0)} chāto pipāsito visamabhīmarūpavaṇṇo bhaggakaṇṇasoto ummīlitanimīlitanettanayano  arugattapakkagatto puḷavākiṇṇasabbakāyo vātamukhe jalamāno viya  aggikkhandho anto jalamāno pajjalamāno atāṇo asaraṇo  āruṇṇaruṇṇakāruññaravaṃ paridevamāno nijjhāmataṇhiko samaṇamahāpeto  hutvā āhiṇḍamāno mahiyā aṭṭassaraṃ karoti.<br/><br/>[03] ``yathā ^a^V0.0323^ea^, mahārāja, koci ayutto appatto ananucchaviko  anaraho appatirūpo hīno kujātiko khattiyābhisekena  abhisiñcati, so labhati hatthacchedaṃ pādacchedaṃ hatthapādacchedaṃ  kaṇṇacchedaṃ nāsacchedaṃ kaṇṇanāsacchedaṃ ^a^P0.0358^ea^ bilaṅgathālikaṃ  saṅkhamuṇḍikaṃ rāhumukhaṃ jotimālikaṃ hatthapajjotikaṃ erakavattikaṃ  cīrakavāsikaṃ eṇeyyakaṃ baḷisamaṃsikaṃ kahāpaṇakaṃ khārāpatacchikaṃ  palighaparivattikaṃ palālapīṭhakaṃ tattena telena ^a^M0.0339^ea^  osiñcanaṃ sunakhehi khādāpanaṃ jīvasūlāropanaṃ asinā sīsacchedaṃ  anekavihitampi kammakāraṇaṃ anubhavati. kiṃ kāraṇā? ayutto  appatto ananucchaviko anaraho appatirūpo hīno kujātiko mahante  issariye ṭhāne attānaṃ ṭhapesi, velaṃ ghātesi, evameva kho, mahārāja,  yo koci puggalo pāpiccho...pe0... mahiyā aṭṭassaraṃ karoti.<br/><br/>[03] ``yo pana, mahārāja, puggalo yutto patto anucchaviko araho  patirūpo appiccho santuṭṭho pavivitto asaṃsaṭṭho āraddhavīriyo  pahitatto asaṭho amāyo anodariko alābhakāmo ayasakāmo  akittikāmo saddho saddhāpabbajito jarāmaraṇā muccitukāmo `sāsanaṃ  paggaṇhissāmī'ti dhutaṅgaṃ samādiyati, so diguṇaṃ pūjaṃ arahati  devānañca piyo hoti manāpo pihayito patthito,  jātisumanamallikādīnaṃ viya pupphaṃ nahātānulittassa, jighacchitassa  viya paṇītabhojanaṃ, pipāsitassa viya sītalavimalasurabhipānīyaṃ,  visagatassa viya osadhavaraṃ, sīghagamanakāmassa viya  ājaññarathavaruttamaṃ, atthakāmassa viya manoharamaṇiratanaṃ,  abhisiñcitukāmassa viya paṇḍaravimalasetacchattaṃ, dhammakāmassa viya  arahattaphalādhigamamanuttaraṃ. tassa cattāro satipaṭṭhānā bhāvanāpāripūriṃ  gacchanti, cattāro sammappadhānā cattāro iddhipādā pañcindriyāni  pañca balāni satta bojjhaṅgā ariyo aṭṭhaṅgiko maggo  bhāvanāpāripūriṃ gacchati, samathavipassanā adhigacchati,  adhigamappaṭipatti pariṇamati, cattāri sāmaññaphalāni ^a^P0.0359^ea^  catasso paṭisambhidā tisso vijjā chaḷabhiññā kevalo ca  samaṇadhammo sabbe tassādheyyā honti, vimuttipaṇḍaravimalasetacchattena  abhisiñcati.<br/><br/>[03] ``yathā, mahārāja, rañño khattiyassa abhijātakulakulīnassa  khattiyābhisekena abhisittassa paricaranti saraṭṭhanegamajānapadabhaṭabalā {balatthā (sī0 pī0)}   aṭṭhattiṃsā ca rājaparisā naṭanaccakā mukhamaṅgalikā sotthivācakā  samaṇabrāhmaṇasabbapāsaṇḍagaṇā abhigacchanti, yaṃ kiñci pathaviyā  paṭṭanaratanākaranagarasuṅkaṭṭhānaverajjakachejjabhejjajanamanusāsanaṃ sabbattha  sāmiko bhavati, evameva kho ^a^V0.0324^ea^, mahārāja, yo koci puggalo yutto  patto...pe0... vimuttipaṇḍaravimalasetacchattena abhisiñcati.<br/><br/>[03] ``terasimāni ^a^M0.0340^ea^, mahārāja, dhutaṅgāni, yehi  suddhikato nibbānamahāsamuddaṃ pavisitvā bahuvidhaṃ  dhammakīḷamabhikīḷati, rūpārūpāṭṭhasamāpattiyo vaḷañjeti, iddhividhaṃ  dibbasotadhātuṃ paracittavijānanaṃ pubbenivāsānussatiṃ dibbacakkhuṃ  sabbāsavakkhayañca pāpuṇāti. katame terasa? paṃsukūlikaṅgaṃ  tecīvarikaṅgaṃ piṇḍapātikaṅgaṃ sapadānacārikaṅgaṃ ekāsanikaṅgaṃ  pattapiṇḍikaṅgaṃ khalupacchābhattikaṅgaṃ āraññikaṅgaṃ rukkhamūlikaṅgaṃ  abbhokāsikaṅgaṃ sosānikaṅgaṃ yathāsanthatikaṅgaṃ nesajjikaṅgaṃ, imehi  kho, mahārāja, terasahi dhutaguṇehi pubbe āsevitehi nisevitehi  ciṇṇehi pariciṇṇehi caritehi upacaritehi paripūritehi kevalaṃ  sāmaññaṃ paṭilabhati, tassādheyyā honti kevalā santā sukhā  samāpattiyo.<br/><br/>[03] ``yathā, mahārāja, sadhano nāviko paṭṭane suṭṭhu katasuṅko  mahāsamuddaṃ pavisitvā vaṅgaṃ takkolaṃ cīnaṃ sovīraṃ suraṭṭhaṃ alasandaṃ  kolapaṭṭanaṃ suvaṇṇabhūmiṃ gacchati aññampi yaṃ kiñci nāvāsañcaraṇaṃ,  evameva kho, mahārāja, imehi terasahi dhutaguṇehi ^a^P0.0360^ea^  pubbe āsevitehi nisevitehi ciṇṇehi pariciṇṇehi caritehi  upacaritehi paripūritehi kevalaṃ sāmaññaṃ paṭilabhati, tassādheyyā  honti kevalā santā sukhā samāpattiyo.<br/><br/>[03] ``yathā, mahārāja, kassako paṭhamaṃ khettadosaṃ tiṇakaṭṭhapāsāṇaṃ  apanetvā kasitvā vapitvā sammā udakaṃ pavesetvā rakkhitvā gopetvā  lavanamaddanena bahudhaññako hoti, tassādheyyā bhavanti ye keci adhanā  kapaṇā daliddā duggatajanā, evameva kho, mahārāja, imehi terasahi  dhutaguṇehi pubbe āsevitehi...pe0... kevalā santā sukhā  samāpattiyo.<br/><br/>[03] ``yathā vā pana, mahārāja, khattiyo muddhāvasitto  abhijātakulīno chejjabhejjajanamanusāsane issaro hoti vasavattī  sāmiko icchākaraṇo, kevalā ca mahāpathavī tassādheyyā hoti,  evameva kho, mahārāja, imehi terasahi dhutaguṇehi pubbe āsevitehi  nisevitehi ciṇṇehi pariciṇṇehi caritehi upacaritehi paripūritehi  jinasāsanavare issaro hoti vasavattī sāmiko icchākaraṇo, kevalā  ca samaṇaguṇā tassādheyyā honti.<br/><br/>[03] ``nanu ^a^M0.0341^ea^, mahārāja, thero upaseno vaṅgantaputto  sallekhadhutaguṇe paripūrakāritāya anādiyitvā ^a^V0.0325^ea^ sāvatthiyā saṅghassa  katikaṃ sapariso naradammasārathiṃ paṭisallānagataṃ upasaṅkamitvā bhagavato  pāde sirasā vanditvā ekamantaṃ nisīdi, bhagavā ca taṃ suvinītaṃ  parisaṃ oloketvā haṭṭhatuṭṭho pamudito udaggo parisāya saddhiṃ sallāpaṃ  sallapitvā asambhinnena brahmassarena etadavoca `pāsādikā kho pana  tyāyaṃ upasena parisā, kataṃ tvaṃ upasena parisaṃ vinesī'ti. sopi  sabbaññunā dasabalena devātidevena puṭṭho yathābhūtasabhāvaguṇavasena  bhagavantaṃ etadavoca --<br/><br/>[03] ``yo koci maṃ, bhante, upasaṅkamitvā pabbajjaṃ vā nissayaṃ vā  yācati, tamahaṃ ^a^P0.0361^ea^ evaṃ vadāmi ``ahaṃ kho āvuso  āraññiko piṇḍapātiko paṃsukūliko tecīvariko. sace tvampi  āraññiko bhavissasi piṇḍapātiko paṃsukūliko tecīvariko, evāhaṃ  taṃ pabbājessāmi nissayaṃ dassāmī''ti, sace so me, bhante,  paṭissuṇitvā nandati oramati, evāhaṃ taṃ pabbājemi nissayaṃ demi,  sace na nandati na oramati, na taṃ pabbājemi, na nissayaṃ demi,  evāhaṃ, bhante, parisaṃ vinemī''ti. evaṃ kho {evampi (ka0)}, mahārāja,  dhutaguṇavarasamādiṇṇo jinasāsanavare issaro hoti. vasavattī  sāmiko icchākaraṇo, tassādheyyā honti kevalā santā sukhā  samāpattiyo.<br/><br/>[03] ``yathā, mahārāja, padumaṃ abhivuddhaparisuddhaudiccajātippabhavaṃ  siniddhaṃ mudu lobhanīyaṃ sugandhaṃ piyaṃ patthitaṃ pasatthaṃ  jalakaddamamanupalittaṃ aṇupattakesarakaṇṇikābhimaṇḍitaṃ bhamaragaṇasevitaṃ  sītalasalilasaṃvaddhaṃ, evameva kho, mahārāja, imehi terasahi dhutaguṇehi  pubbe āsevitehi nisevitehi ciṇṇehi pariciṇṇehi caritehi  upacaritehi paripūritehi ariyasāvako tiṃsaguṇavarehi samupeto hoti.<br/><br/>[03] ``katamehi tiṃsaguṇavarehi? siniddhamudumaddavamettacitto hoti,  ghātitahatavihatakileso hoti, hatanihatamānadabbo hoti,  acaladaḷhaniviṭṭhanibbematikasaddho hoti,  paripuṇṇapīṇitapahaṭṭhalobhanīyasantasukhasamāpattilābhī hoti,  sīlavarapavarāsamasucigandhaparibhāvito hoti, devamanussānaṃ piyo  hoti manāpo, khīṇāsavāriyavarapuggalapatthito, devamanussānaṃ  vanditapūjito, budhavibudhapaṇḍitajanānaṃ thutathavitathomitapasattho  ^a^M0.0342^ea^, idha vā huraṃ vā lokena anupalitto,  appathokavajjepi {appasāvajjepi (ka0)} bhayadassāvī, vipulavarasampattikāmānaṃ  maggaphalavaratthasādhano, āyācitavipulapaṇītapaccayabhāgī,  aniketasayano, jhānajjhositatappavaravihārī ^a^P0.0362^ea^,  vijaṭitakilesajālavatthu, bhinnabhaggasaṅkuṭitasañchinnagatinīvaraṇo,  akuppadhammo, abhinītavāso, anavajjabhogī ^a^V0.0326^ea^, gativimutto,  uttiṇṇasabbavicikiccho, vimuttijjhositattho {vimuttijjhāsitatto (sī0 pī0)}, diṭṭhadhammo,  acaladaḷhabhīruttāṇamupagato, samucchinnānusayo, sabbāsavakkhayaṃ patto,  santasukhasamāpattivihārabahulo, sabbasamaṇaguṇasamupeto, imehi  tiṃsaguṇavarehi samupeto hoti.<br/><br/>[03] ``nanu, mahārāja, thero sāriputto dasasahassilokadhātuyā  aggapuriso ṭhapetvā dasabalaṃ lokācariyaṃ, sopi  aparimitamasaṅkhyeyyakappe samācitakusalamūlo {samāciṇṇakusalamūlo (ka0)} brāhmaṇakulakulīno  manāpikaṃ kāmaratiṃ anekasatasaṅkhaṃ dhanavarañca ohāya jinasāsane  pabbajitvā imehi terasahi dhutaguṇehi kāyavacīcittaṃ damayitvā  ajjetarahi anantaguṇasamannāgato gotamassa bhagavato sāsanavare  dhammacakkamanuppavattako jāto. bhāsitampetaṃ, mahārāja, bhagavatā  devātidevena ekaṅguttaranikāyavaralañchake --<br/><br/>[03] ``nāhaṃ, bhikkhave, aññaṃ ekapuggalampi samanupassāmi, yo  evaṃ tathāgatena anuttaraṃ dhammacakkaṃ pavattitaṃ sammadeva anuppavatteti,  yathayidaṃ bhikkhave, sāriputto, sāriputto. bhikkhave, tathāgatena  anuttaraṃ dhammacakkaṃ pavattitaṃ sammadeva anuppavattetī'''ti.<br/><br/>[03] ``sādhu, bhante nāgasena, yaṃ kiñci navaṅgaṃ buddhavacanaṃ, yā ca  lokuttarā kiriyā, yā ca loke adhigamavipulavarasampattiyo, sabbaṃ  taṃ terasasu dhutaguṇesu samodhānopagata'' {samodhānetabbaṃ (ka0)} nti. <br/><br/>[06] dhutaṅgapañho dutiyo. <br/><br/>[06] anumānavaggo catuttho. 


volume: 117
item: 179
title: nibbānasacchikaraṇapañho^anumānavaggo^opammakathāpañho^^mātikā
content:
  [03] bhante ^a^V0.0327^ea^ ^a^P0.0363^ea^ ^a^M0.0343^ea^ nāgasena, katihaṅgehi  samannāgato bhikkhu arahattaṃ sacchikarotīti?<br/><br/>[03] idha, mahārāja, arahattaṃ sacchikātukāmena bhikkhunā --<br/><br/>[03] gadrabhassa {ghorassarassa (sī0 syā0 pī0)} ekaṃ aṅgaṃ gahetabbaṃ.<br/><br/>[03] kukkuṭassa pañca aṅgāni gahetabbāni.<br/><br/>[03] kalandakassa ekaṃ aṅgaṃ gahetabbaṃ.<br/><br/>[03] dīpiniyā ekaṃ aṅgaṃ gahetabbaṃ.<br/><br/>[03] dīpikassa dve aṅgāni gahetabbāni.<br/><br/>[03] kummassa pañca aṅgāni gahetabbāni.<br/><br/>[03] vaṃsassa ekaṃ aṅgaṃ gahetabbaṃ.<br/><br/>[03] cāpassa ekaṃ aṅgaṃ gahetabbaṃ.<br/><br/>[03] vāyasassa dve aṅgāni gahetabbāni.<br/><br/>[03] makkaṭassa dve aṅgāni gahetabbāni. <br/><br/>[06] gadrabhavaggo paṭhamo.<br/><br/>[03] lābulatāya ekaṃ aṅgaṃ gahetabbaṃ.<br/><br/>[03] padumassa tīṇi aṅgāni gahetabbāni.<br/><br/>[03] bījassa dve aṅgāni gahetabbāni.<br/><br/>[03] sālakalyāṇikāya ^a^V0.0328^ea^ ekaṃ aṅgaṃ gahetabbaṃ.<br/><br/>[03] nāvāya tīṇi aṅgāni gahetabbāni.<br/><br/>[03] nāvālagganakassa {nāvālaganakassa (sī0 pī0)} dve aṅgāni gahetabbāni.<br/><br/>[03] kūpassa ^a^M0.0344^ea^ {kūpakassa (ka0)} ekaṃ aṅgaṃ gahetabbaṃ.<br/><br/>[03] niyāmakassa tīṇi aṅgāni gahetabbāni.<br/><br/>[03] kammakārassa ekaṃ aṅgaṃ gahetabbaṃ.<br/><br/>[03] samuddassa pañca aṅgāni gahetabbāni. <br/><br/>[06] samuddavaggo dutiyo.<br/><br/>[03] pathaviyā pañca aṅgāni gahetabbāni.<br/><br/>[03] āpassa pañca aṅgāni gahetabbāni.<br/><br/>[03] tejassa pañca aṅgāni gahetabbāni.<br/><br/>[03] vāyussa pañca aṅgāni gahetabbāni.<br/><br/>[03] pabbatassa pañca aṅgāni gahetabbāni.<br/><br/>[03] ākāsassa pañca aṅgāni gahetabbāni.<br/><br/>[03] candassa pañca aṅgāni gahetabbāni.<br/><br/>[03] sūriyassa satta aṅgāni gahetabbāni.<br/><br/>[03] sakkassa tīṇi aṅgāni gahetabbāni.<br/><br/>[03] cakkavattissa cattāri aṅgāni gahetabbāni. <br/><br/>[06] pathavīvaggo tatiyo.<br/><br/>[03] upacikāya ekaṃ aṅgaṃ gahetabbaṃ.<br/><br/>[03] biḷārassa dve aṅgāni gahetabbāni.<br/><br/>[03] undūrassa ekaṃ aṅgaṃ gahetabbaṃ.<br/><br/>[03] vicchikassa ekaṃ aṅgaṃ gahetabbaṃ.<br/><br/>[03] nakulassa ekaṃ aṅgaṃ ^a^P0.0364^ea^ gahetabbaṃ.<br/><br/>[03] jarasiṅgālassa ^a^V0.0329^ea^ dve aṅgāni gahetabbāni.<br/><br/>[03] migassa ^a^M0.0345^ea^ tīṇi aṅgāni gahetabbāni.<br/><br/>[03] gorūpassa cattāri aṅgāni gahetabbāni.<br/><br/>[03] varāhassa dve aṅgāni gahetabbāni.<br/><br/>[03] hatthissa pañca aṅgāni gahetabbāni. <br/><br/>[06] upacikāvaggo catuttho.<br/><br/>[03] sīhassa satta aṅgāni gahetabbāni.<br/><br/>[03] cakkavākassa tīṇi aṅgāni gahetabbāni.<br/><br/>[03] peṇāhikāya dve aṅgāni gahetabbāni.<br/><br/>[03] gharakapotassa ekaṃ aṅgaṃ gahetabbaṃ.<br/><br/>[03] ulūkassa dve aṅgāni gahetabbāni.<br/><br/>[03] satapattassa ekaṃ aṅgaṃ gahetabbaṃ.<br/><br/>[03] vaggulissa dve aṅgāni gahetabbāni.<br/><br/>[03] jalūkāya ekaṃ aṅgaṃ gahetabbaṃ.<br/><br/>[03] sappassa tīṇi aṅgāni gahetabbāni.<br/><br/>[03] ajagarassa ekaṃ aṅgaṃ gahetabbaṃ. <br/><br/>[06] sīhavaggo pañcamo.<br/><br/>[03] panthamakkaṭakassa ekaṃ aṅgaṃ gahetabbaṃ.<br/><br/>[03] thanasitadārakassa {thanapītadārakassa (syā0)} ekaṃ aṅgaṃ gahetabbaṃ.<br/><br/>[03] cittakadharakummassa {cittakathalakummassa (ka0)} ekaṃ aṅgaṃ gahetabbaṃ.<br/><br/>[03] pavanassa pañca aṅgāni gahetabbāni.<br/><br/>[03] rukkhassa tīṇi aṅgāni gahetabbāni.<br/><br/>[03] meghassa pañca aṅgāni gahetabbāni.<br/><br/>[03] maṇiratanassa tīṇi aṅgāni gahetabbāni.<br/><br/>[03] māgavikassa ^a^V0.0330^ea^ ^a^M0.0346^ea^ cattāri aṅgāni gahetabbāni.<br/><br/>[03] bāḷisikassa dve aṅgāni gahetabbāni.<br/><br/>[03] tacchakassa dve aṅgāni gahetabbāni. <br/><br/>[06] makkaṭavaggo chaṭṭho.<br/><br/>[03] kumbhassa ekaṃ aṅgaṃ gahetabbaṃ.<br/><br/>[03] kāḷāyasassa {kāḷahaṃsassa (ka0)} dve aṅgāni gahetabbāni.<br/><br/>[03] chattassa tīṇi aṅgāni gahetabbāni.<br/><br/>[03] khettassa tīṇi aṅgāni gahetabbāni.<br/><br/>[03] agadassa dve aṅgāni gahetabbāni.<br/><br/>[03] bhojanassa tīṇi aṅgāni gahetabbāni.<br/><br/>[03] issāsassa cattāri aṅgāni gahetabbāni. <br/><br/>[06] kumbhavaggo sattamo.<br/><br/>[03] rañño cattāri aṅgāni gahetabbāni.<br/><br/>[03] dovārikassa dve aṅgāni gahetabbāni.<br/><br/>[03] nisadāya ekaṃ aṅgaṃ gahetabbaṃ.<br/><br/>[03] padīpassa dve aṅgāni gahetabbāni.<br/><br/>[03] mayūrassa dve aṅgāni gahetabbāni.<br/><br/>[03] turaṅgassa dve aṅgāni gahetabbāni.<br/><br/>[03] soṇḍikassa dve aṅgāni gahetabbāni.<br/><br/>[03] indakhīlassa dve aṅgāni gahetabbāni.<br/><br/>[03] tulāya ekaṃ aṅgaṃ gahetabbaṃ.<br/><br/>[03] khaggassa dve aṅgāni gahetabbāni.<br/><br/>[03] macchassa ^a^M0.0347^ea^ dve aṅgāni gahetabbāni.<br/><br/>[03] iṇaggāhakassa ^a^P0.0365^ea^ ekaṃ aṅgaṃ gahetabbaṃ.<br/><br/>[03] byādhitassa ^a^V0.0331^ea^ dve aṅgāni gahetabbāni.<br/><br/>[03] matassa dve aṅgāni gahetabbāni.<br/><br/>[03] nadiyā dve aṅgāni gahetabbāni.<br/><br/>[03] usabhassa ekaṃ aṅgaṃ gahetabbaṃ.<br/><br/>[03] maggassa dve aṅgāni gahetabbāni.<br/><br/>[03] suṅkasāyikassa ekaṃ aṅgaṃ gahetabbaṃ.<br/><br/>[03] corassa tīṇi aṅgāni gahetabbāni.<br/><br/>[03] sakuṇagghiyā ekaṃ aṅgaṃ gahetabbaṃ.<br/><br/>[03] sunakhassa ekaṃ aṅgaṃ gahetabbaṃ.<br/><br/>[03] tikicchakassa tīṇi aṅgāni gahetabbāni.<br/><br/>[03] gabbhiniyā dve aṅgāni gahetabbāni.<br/><br/>[03] camariyā ekaṃ aṅgaṃ gahetabbaṃ.<br/><br/>[03] kikiyā dve aṅgāni gahetabbāni.<br/><br/>[03] kapotikāya tīṇi aṅgāni gahetabbāni.<br/><br/>[03] ekanayanassa dve aṅgāni gahetabbāni.<br/><br/>[03] kassakassa tīṇi aṅgāni gahetabbāni.<br/><br/>[03] jambukasiṅgāliyā ekaṃ aṅgaṃ gahetabbaṃ.<br/><br/>[03] caṅgavārakassa dve aṅgāni gahetabbāni.<br/><br/>[03] dabbiyā ekaṃ aṅgaṃ gahetabbaṃ.<br/><br/>[03] iṇasādhakassa tīṇi aṅgāni gahetabbāni.<br/><br/>[03] anuvicinakassa ekaṃ aṅgaṃ gahetabbaṃ.<br/><br/>[03] sārathissa dve aṅgāni gahetabbāni.<br/><br/>[03] bhojakassa ^a^M0.0348^ea^ dve aṅgāni gahetabbāni.<br/><br/>[03] tunnavāyassa ekaṃ aṅgaṃ gahetabbaṃ.<br/><br/>[03] nāvikassa ekaṃ aṅgaṃ gahetabbaṃ.<br/><br/>[03] bhamarassa dve aṅgāni gahetabbānīti. <br/><br/>[06] mātikā niṭṭhitā. 


volume: 117
item: 180
title: anumānavaggo^opammakathāpañho^^gadrabhavaggo^gadrabhaṅgapañho
content:
  [03] 1^b^.^eb^ ``bhante ^a^V0.0332^ea^ nāgasena, `gadrabhassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, gadrabho nāma saṅkārakūṭepi catukkepi siṅghāṭakepi  gāmadvārepi thusarāsimhipi yattha katthaci sayati, na sayanabahulo  hoti, evameva ^a^P0.0366^ea^ kho, mahārāja, yoginā yogāvacarena  tiṇasanthārepi paṇṇasanthārepi kaṭṭhamañcakepi chamāyapi yattha katthaci  cammakhaṇḍaṃ pattharitvā yattha katthaci sayitabbaṃ, na sayanabahulena  bhavitabbaṃ. idaṃ, mahārāja, gadrabhassa ekaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena `kaliṅgarūpadhānā,  bhikkhave, etarahi mama sāvakā viharanti appamattā ātāpino  padhānasmi'nti. bhāsitampetaṃ, mahārāja, therena sāriputtena  dhammasenāpatināpi -- <br/><br/>[21] ```pallaṅkena nisinnassa, jaṇṇukenābhivassati. <br/><br/>[22] alaṃ phāsuvihārāya, pahitattassa bhikkhuno'''ti.. <br/><br/>[06] gadrabhaṅgapañho paṭhamo. 


volume: 117
item: 181
title: opammakathāpañho^^gadrabhavaggo^gadrabhaṅgapañho^kukkuṭaṅgapañho
content:
  [03] 2^b^.^eb^ ``bhante nāgasena, `kukkuṭassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, kukkuṭo ^a^M0.0349^ea^  kālena samayena paṭisallīyati, evameva kho, mahārāja, yoginā  yogāvacarena kālena samayeneva cetiyaṅgaṇaṃ sammajjitvā pānīyaṃ  paribhojanīyaṃ upaṭṭhapetvā sarīraṃ paṭijaggitvā nahāyitvā cetiyaṃ  vanditvā vuḍḍhānaṃ bhikkhūnaṃ dassanāya gantvā kālena samayena  suññāgāraṃ pavisitabbaṃ. idaṃ, mahārāja, kukkuṭassa paṭhamaṃ aṅgaṃ  gahetabbaṃ.<br/><br/>[03] ``puna ^a^V0.0333^ea^ caparaṃ, mahārāja, kukkuṭo kālena samayeneva vuṭṭhāti.  evameva kho, mahārāja, yoginā yogāvacarena kālena samayeneva  vuṭṭhahitvā cetiyaṅgaṇaṃ sammajjitvā pānīyaṃ paribhojanīyaṃ upaṭṭhapetvā  sarīraṃ paṭijaggitvā cetiyaṃ vanditvā punadeva suññāgāraṃ pavisitabbaṃ.  idaṃ, mahārāja, kukkuṭassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, kukkuṭo pathaviṃ khaṇitvā khaṇitvā  ajjhohāraṃ ajjhoharati. evameva kho, mahārāja, yoginā  yogāvacarena paccavekkhitvā paccavekkhitvā ajjhohāraṃ ajjhoharitabbaṃ  `neva davāya na madāya ^a^P0.0367^ea^ na maṇḍanāya na  vibhūsanāya, yāvadeva imassa kāyassa ṭhitiyā yāpanāya  vihiṃsūparatiyā brahmacariyānuggahāya, iti purāṇañca vedanaṃ  paṭihaṅkhāmi navañca vedanaṃ na uppādessāmi, yātrā ca me bhavissati  anavajjatā ca phāsuvihāro cā'ti. idaṃ, mahārāja, kukkuṭassa tatiyaṃ  aṅgaṃ gahetabbaṃ. bhāsitampetaṃ, mahārāja, bhagavatā devātidevena -- <br/><br/>[21] ```kantāre puttamaṃsaṃva, akkhassabbhañjanaṃ yathā. <br/><br/>[22] evaṃ āhari āhāraṃ, yāpanatthamamucchito'ti..<br/><br/>[03] ``puna caparaṃ, mahārāja, kukkuṭo sacakkhukopi rattiṃ andho  hoti. evameva kho, mahārāja, yoginā yogāvacarena anandheneva  andhena viya bhavitabbaṃ, araññepi gocaragāme piṇḍāya carantenapi  rajanīyesu rūpasaddagandharasaphoṭṭhabbadhammesu andhena badhirena mūgena viya  bhavitabbaṃ, na nimittaṃ gahetabbaṃ, nānubyañjanaṃ gahetabbaṃ. idaṃ,  mahārāja, kukkuṭassa catutthaṃ aṅgaṃ gahetabbaṃ. bhāsitampetaṃ, mahārāja,  therena mahākaccāyanena -- <br/><br/>[21] `cakkhumāssa yathā andho, sotavā badhiro yathā. <br/><br/>[27] paññavāssa {jivhāvassa (sī0 pī0)} yathā mūgo, balavā dubbaloriva. <br/><br/>[22] attātthe {atha atthe (sī0 pī0)} samuppanne, sayetha matasāyika'nti..<br/><br/>[03] ``puna ^a^M0.0350^ea^ caparaṃ, mahārāja, kukkuṭo  leḍḍudaṇḍalaguḷamuggarehi paripātiyantopi sakaṃ gehaṃ na vijahati.  evameva kho, mahārāja, yoginā yogāvacarena cīvarakammaṃ karontenapi  navakammaṃ karontenapi vattappaṭivattaṃ karontenapi uddisantenapi  uddisāpentenapi yoniso manasikāro na vijahitabbo, sakaṃ kho  panetaṃ, mahārāja, yogino gehaṃ, yadidaṃ yoniso manasikāro  ^a^V0.0334^ea^. idaṃ, mahārāja, kukkuṭassa pañcamaṃ aṅgaṃ gahetabbaṃ ^a^P0.0368^ea^.  bhāsitampetaṃ, mahārāja, bhagavatā devātidevena `ko ca, bhikkhave,  bhikkhuno gocaro sako pettiko visayo? yadidaṃ cattāro  satipaṭṭhānā'ti. bhāsitampetaṃ, mahārāja, therena sāriputtena  dhammasenāpatināpi -- <br/><br/>[21] ```yathā sudanto mātaṅgo, sakaṃ soṇḍaṃ na maddati. <br/><br/>[22] bhakkhābhakkhaṃ vijānāti, attano vuttikappanaṃ.. <br/><br/>[21] ```tatheva buddhaputtena, appamattena vā pana. <br/><br/>[22] jinavacanaṃ na madditabbaṃ, manasikāravaruttama'''nti.. <br/><br/>[06] kukkuṭaṅgapañho dutiyo. 


volume: 117
item: 182
title: ^gadrabhavaggo^gadrabhaṅgapañho^kukkuṭaṅgapañho^kalandakaṅgapañho
content:
  [03] 3^b^.^eb^ ``bhante nāgasena, `kalandakassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, kalandako paṭisattumhi opatante naṅguṭṭhaṃ papphoṭetvā  mahantaṃ katvā teneva naṅguṭṭhalaguḷena paṭisattuṃ paṭibāhati, evameva kho,  mahārāja, yoginā yogāvacarena kilesasattumhi opatante  satipaṭṭhānalaguḷaṃ papphoṭetvā mahantaṃ katvā teneva satipaṭṭhānalaguḷena  sabbakilesā paṭibāhitabbā. idaṃ, mahārāja, kalandakassa ekaṃ aṅgaṃ  gahetabbaṃ. bhāsitampetaṃ, mahārāja, therena cūḷapanthakena -- <br/><br/>[21] `yadā kilesā opatanti, sāmaññaguṇadhaṃsanā. <br/><br/>[22] satipaṭṭhānalaguḷena, hantabbā te punappuna'''nti.. <br/><br/>[06] kalandakaṅgapañho tatiyo. 


volume: 117
item: 183
title: gadrabhavaggo^gadrabhaṅgapañho^kukkuṭaṅgapañho^kalandakaṅgapañho^dīpiniyaṅgapañho
content:
  [03] 4^b^.^eb^ ``bhante ^a^V0.0335^ea^ ^a^M0.0351^ea^ nāgasena,  `dīpiniyā ekaṃ aṅgaṃ gahetabba'nti yaṃ vadesi, katamaṃ taṃ ekaṃ aṅgaṃ  gahetabba''nti? ``yathā, mahārāja, dīpinī sakiṃ yeva gabbhaṃ  gaṇhāti, na punappunaṃ purisaṃ upeti? evameva kho, mahārāja,  yoginā yogāvacarena āyatiṃ paṭisandhiṃ uppattiṃ gabbhaseyyaṃ cutiṃ bhedaṃ  khayaṃ vināsaṃ saṃsārabhayaṃ duggatiṃ visamaṃ sampīḷitaṃ disvā `punabbhave  ^a^P0.0369^ea^ nappaṭisandahissāmī'ti yoniso manasikāro  karaṇīyo. idaṃ, mahārāja, dīpiniyā ekaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena suttanipāte  dhaniyagopālakasutte -- <br/><br/>[21] ```usabhoriva chetva bandhanāni, nāgo pūtilataṃva  dālayitvā. <br/><br/>[22] nāhaṃ punupessaṃ gabbhaseyyaṃ, atha ce patthayasī pavassa  devā'''ti.. <br/><br/>[06] dīpiniyaṅgapañho catuttho. 


volume: 117
item: 184
title: gadrabhaṅgapañho^kukkuṭaṅgapañho^kalandakaṅgapañho^dīpiniyaṅgapañho^dīpikaṅgapañho
content:
  [03] 5^b^.^eb^ ``bhante nāgasena, `dīpikassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, dīpiko araññe tiṇagahanaṃ vā  vanagahanaṃ vā pabbatagahanaṃ vā nissāya nilīyitvā mige gaṇhāti,  evameva kho, mahārāja, yoginā yogāvacarena vivekaṃ sevitabbaṃ araññaṃ  rukkhamūlaṃ pabbataṃ kandaraṃ giriguhaṃ susānaṃ vanapatthaṃ abbhokāsaṃ  palālapuñjaṃ appasaddaṃ appanigghosaṃ vijanavātaṃ manussarāhaseyyakaṃ  paṭisallānasāruppaṃ; vivekaṃ sevamāno hi, mahārāja, yogī yogāvacaro  nacirasseva chaḷabhiññāsu ca vasibhāvaṃ pāpuṇāti. idaṃ, mahārāja,  dīpikassa paṭhamaṃ aṅgaṃ gahetabbaṃ. bhāsitampetaṃ, mahārāja, therehi  dhammasaṅgāhakehi -- <br/><br/>[21] ```yathāpi ^a^V0.0336^ea^ ^a^M0.0352^ea^ dīpiko nāma,  nilīyitvā gaṇhate {gaṇhatī (sī0 pī0)} mige. <br/><br/>[27] tathevāyaṃ buddhaputto, yuttayogo vipassako. <br/><br/>[22] araññaṃ pavisitvāna, gaṇhāti phalamuttama'nti..<br/><br/>[03] ``puna caparaṃ, mahārāja, dīpiko yaṃ kiñci pasuṃ vadhitvā  vāmena passena patitaṃ na bhakkheti. evameva kho, mahārāja, yoginā  yogāvacarena veḷudānena vā pattadānena vā pupphadānena vā phaladānena  vā sinānadānena vā mattikādānena vā cuṇṇadānena vā dantakaṭṭhadānena  ^a^P0.0370^ea^ vā mukhodakadānena vā cātukamyatāya vā  muggasupyatāya {muggasuppatāya (sī0 pī0)} vā pāribhaṭa {pāribhaṭṭatāya (sī0 pī0)}  yatāya vā jaṅghapesanīyena vā vejjakammena  vā dūtakammena vā pahiṇagamanena vā piṇḍapaṭipiṇḍena vā  dānānuppadānena vā vatthuvijjāya vā nakkhattavijjāya vā aṅgavijjāya {nagavijjāya (ka0)}   vā aññataraññatarena vā buddhappaṭikuṭṭhena micchājīvena nipphāditaṃ  bhojanaṃ na bhuñjitabbaṃ {paribhuñjitabbaṃ (sī0 pī0)} vāmena passena patitaṃ pasuṃ viya dīpiko.  idaṃ, mahārāja, dīpikassa dutiyaṃ aṅgaṃ gahetabbaṃ. bhāsitampetaṃ,  mahārāja, therena sāriputtena dhammasenāpatinā -- <br/><br/>[21] ```vacīviññattivipphārā, uppannaṃ madhupāyasaṃ. <br/><br/>[22] sace bhutto bhaveyyāhaṃ, sājīvo garahito mama.. <br/><br/>[21] ```yadipi me antaguṇaṃ, nikkhamitvā bahī care. <br/><br/>[22] neva bhindeyyamājīvaṃ, cajamānopi jīvita'''nti.. <br/><br/>[06] dīpikaṅgapañho pañcamo. 


volume: 117
item: 185
title: kukkuṭaṅgapañho^kalandakaṅgapañho^dīpiniyaṅgapañho^dīpikaṅgapañho^kummaṅgapañho
content:
  [03] 6^b^.^eb^ ``bhante nāgasena, `kummassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, kummo udakacaro udakeyeva  vāsaṃ kappeti, evameva kho, mahārāja, yoginā yogāvacarena  sabbapāṇabhūtapuggalānaṃ hitānukampinā mettāsahagatena cetasā vipulena  mahaggatena appamāṇena averena abyāpajjena sabbāvantaṃ lokaṃ pharitvā  viharitabbaṃ. idaṃ, mahārāja, kummassa paṭhamaṃ aṅgaṃ gahetabbaṃ. <br/><br/>[01] ``puna ^a^V0.0337^ea^ ^a^M0.0353^ea^ caparaṃ, mahārāja, kummo udake  uppilavanto sīsaṃ ukkhipitvā yadi koci passati, tattheva  nimujjati gāḷhamogāhati `mā maṃ te puna passeyyu'nti, evameva kho,  mahārāja, yoginā yogāvacarena kilesesu opatantesu ārammaṇasare  nimujjitabbaṃ gāḷhamogāhitabbaṃ `mā maṃ kilesā puna passeyyu'nti.  idaṃ, mahārāja, kummassa dutiyaṃ aṅgaṃ gahetabbaṃ.<br/><br/>[03] ``puna caparaṃ ^a^P0.0371^ea^, mahārāja, kummo udakato  nikkhamitvā kāyaṃ otāpeti, evameva kho, mahārāja, yoginā  yogāvacarena nisajjaṭṭhānasayanacaṅkamato mānasaṃ nīharitvā sammappadhāne  mānasaṃ otāpetabbaṃ. idaṃ, mahārāja, kummassa tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, kummo pathaviṃ khaṇitvā vivitte vāsaṃ  kappeti, evameva kho, mahārāja, yoginā yogāvacarena  lābhasakkārasilokaṃ pajahitvā suññaṃ vivittaṃ kānanaṃ vanapatthaṃ pabbataṃ  kandaraṃ giriguhaṃ appasaddaṃ appanigghosaṃ pavivittamogāhitvā vivitte  yeva vāsaṃ upagantabbaṃ. idaṃ, mahārāja, kummassa catutthaṃ aṅgaṃ  gahetabbaṃ. bhāsitampetaṃ, mahārāja, therena upasenena vaṅgantaputtena -- <br/><br/>[21] ```vivittaṃ appanigghosaṃ, vāḷamiganisevitaṃ. <br/><br/>[22] seve senāsanaṃ bhikkhu, paṭisallānakāraṇā'ti..<br/><br/>[03] ``puna caparaṃ, mahārāja, kummo cārikaṃ caramāno yadi kañci  passati vā, saddaṃ suṇāti vā, soṇḍipañcamāni aṅgāni sake kapāle  nidahitvā appossukko tuṇhībhūto tiṭṭhati kāyamanurakkhanto, evameva  kho, mahārāja, yoginā yogāvacarena sabbattha  rūpasaddagandharasaphoṭṭhabbadhammesu āpatantesu chasu dvāresu saṃvarakavāṭaṃ  anugghāṭetvā mānasaṃ samodahitvā saṃvaraṃ katvā satena sampajānena  vihātabbaṃ samaṇadhammaṃ anurakkhamānena. idaṃ, mahārāja, kummassa  pañcamaṃ aṅgaṃ gahetabbaṃ. bhāsitampetaṃ, mahārāja, bhagavatā devātidevena  saṃyuttanikāyavare kummūpamasuttante -- <br/><br/>[21] ```kummova ^a^M0.0354^ea^ aṅgāni sake kapāle,  samodahaṃ bhikkhu manovitakke. <br/><br/>[22] anissito ^a^P0.0372^ea^ aññamaheṭhayāno,  parinibbutonūpavadeyya kañcī'''ti.. <br/><br/>[06] kummaṅgapañho chaṭṭho. 


volume: 117
item: 186
title: kalandakaṅgapañho^dīpiniyaṅgapañho^dīpikaṅgapañho^kummaṅgapañho^vaṃsaṅgapañho
content:
  [03] 7^b^.^eb^ ``bhante ^a^V0.0338^ea^ nāgasena, `vaṃsassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, vaṃso yattha vāto, tattha anulometi,  nāññatthamanudhāvati, evameva kho, mahārāja, yoginā yogāvacarena yaṃ  buddhena bhagavatā bhāsitaṃ navaṅgaṃ satthu sāsanaṃ, taṃ anulomayitvā  kappiye anavajje ṭhatvā samaṇadhammaṃ yeva pariyesitabbaṃ. idaṃ,  mahārāja, vaṃsassa ekaṃ aṅgaṃ gahetabbaṃ. bhāsitampetaṃ mahārāja therena  rāhulena -- <br/><br/>[21] ```navaṅgaṃ buddhavacanaṃ, anulometvāna sabbadā. <br/><br/>[22] kappiye anavajjasmiṃ, ṭhatvāpāyaṃ samuttari'''nti.. <br/><br/>[06] vaṃsaṅgapañho sattamo. 


volume: 117
item: 187
title: dīpiniyaṅgapañho^dīpikaṅgapañho^kummaṅgapañho^vaṃsaṅgapañho^cāpaṅgapañho
content:
  [03] 8^b^.^eb^ ``bhante nāgasena, `cāpassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, cāpo sutacchito namito {mito (sī0 pī0 ka0)} yāvaggamūlaṃ samakameva  anunamati nappaṭitthambhati, evameva kho, mahārāja, yoginā  yogāvacarena theranavamajjhimasamakesu anunamitabbaṃ nappaṭipharitabbaṃ.  idaṃ, mahārāja, cāpassa ekaṃ aṅgaṃ gahetabbaṃ. bhāsitampetaṃ, mahārāja,  bhagavatā devātidevena vidhura [puṇṇaka] jātake -- <br/><br/>[21] ```cāpovūnudaro ^a^M0.0355^ea^ dhīro, vaṃso vāpi  pakampaye {cāpo vā nuna me dhīro, vaṃsova anulomayaṃ (sī0 pī0 ka0)}. <br/><br/>[22] paṭilomaṃ na vatteyya, sa rājavasatiṃ vase'''ti.. <br/><br/>[06] cāpaṅgapañho aṭṭhamo. 


volume: 117
item: 188
title: dīpikaṅgapañho^kummaṅgapañho^vaṃsaṅgapañho^cāpaṅgapañho^vāyasaṅgapañho
content:
  [03] 9^b^.^eb^ ``bhante ^a^V0.0339^ea^ nāgasena, `vāyasassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, vāyaso āsaṅkitaparisaṅkito  yattappayatto ^a^P0.0373^ea^ carati, evameva kho, mahārāja, yoginā  yogāvacarena āsaṅkitaparisaṅkitena yattapayattena upaṭṭhitāya satiyā  saṃvutehi indriyehi caritabbaṃ. idaṃ, mahārāja, vāyasassa paṭhamaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, vāyaso yaṃ kiñci bhojanaṃ disvā  ñātīhi saṃvibhajitvā bhuñjati, evameva kho, mahārāja, yoginā  yogāvacarena ye te lābhā dhammikā dhammaladdhā antamaso  pattapariyāpannamattampi, tathārūpehi lābhehi paṭivibhattabhoginā bhavitabbaṃ  sīlavantehi sabrahmacārīhi. idaṃ, mahārāja, vāyasassa dutiyaṃ aṅgaṃ  gahetabbaṃ. bhāsitampetaṃ, mahārāja, therena sāriputtena dhammasenāpatinā  -- <br/><br/>[21] ```sace me upanāmenti, yathāladdhaṃ tapassino. <br/><br/>[22] sabbe saṃvibhajitvāna, tato bhuñjāmi bhojana'''nti.. <br/><br/>[06] vāyasaṅgapañho navamo. 


volume: 117
item: 189
title: kummaṅgapañho^vaṃsaṅgapañho^cāpaṅgapañho^vāyasaṅgapañho^makkaṭaṅgapañho
content:
  [03] 10^b^.^eb^ ``bhante nāgasena, `makkaṭassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, makkaṭo vāsamupagacchanto  tathārūpe okāse mahatimahārukkhe pavivitte sabbaṭṭhakasākhe {sabbatthakasākhe (syā0),  sabbaṭṭhasākhe (ka0)} bhīruttāṇe vāsamupagacchati, evameva kho, mahārāja ^a^M0.0356^ea^, yoginā  yogāvacarena lajjiṃ pesalaṃ sīlavantaṃ kalyāṇadhammaṃ bahussutaṃ dhammadharaṃ  vinayadharaṃ piyaṃ garubhāvanīyaṃ vattāraṃ vacanakkhamaṃ ovādakaṃ viññāpakaṃ  sandassakaṃ samādapakaṃ samuttejakaṃ sampahaṃsakaṃ evarūpaṃ kalyāṇamittaṃ  ācariyaṃ nissāya viharitabbaṃ. idaṃ, mahārāja, makkaṭassa paṭhamaṃ  aṅgaṃ gahetabbaṃ.<br/><br/>[03] ``puna ^a^V0.0340^ea^ caparaṃ, mahārāja, makkaṭo rukkhe yeva carati tiṭṭhati  nisīdati, yadi niddaṃ okkamati, tattheva rattiṃ vāsamanubhavati.  evameva kho, mahārāja, yoginā yogāvacarena pavanābhimukhena  bhavitabbaṃ, pavane yeva ṭhānacaṅkamanisajjāsayanaṃ ^a^P0.0374^ea^ niddaṃ  okkamitabbaṃ, tattheva satipaṭṭhānamanubhavitabbaṃ. idaṃ, mahārāja,  makkaṭassa dutiyaṃ aṅgaṃ gahetabbaṃ. bhāsitampetaṃ, mahārāja, therena  sāriputtena dhammasenāpatinā -- <br/><br/>[21] ```caṅkamantopi tiṭṭhanto, nisajjāsayanena vā. <br/><br/>[22] pavane sobhate bhikkhu, pavanantaṃva vaṇṇita'''nti.. <br/><br/>[06] makkaṭaṅgapañho dasamo. <br/><br/>[06] gadrabhavaggo paṭhamo.<br/><br/>[03] tassuddānaṃ -- <br/><br/>[21] gadrabho ceva {ghorassaro ca (sī0 syā0 pī0)} kukkuṭo, kalando dīpini dīpiko. <br/><br/>[22] kummo vaṃso ca cāpo ca, vāyaso atha makkaṭoti.. 


volume: 117
item: 190
title: vaṃsaṅgapañho^cāpaṅgapañho^vāyasaṅgapañho^samuddavaggo^lābulataṅgapañho
content:
  [03] 1^b^.^eb^ ``bhante ^a^V0.0341^ea^ ^a^M0.0357^ea^ nāgasena,  `lābulatāya ekaṃ aṅgaṃ gahetabba'nti yaṃ vadesi, katamaṃ taṃ ekaṃ aṅgaṃ  gahetabba''nti? ``yathā, mahārāja, lābulatā tiṇe vā kaṭṭhe vā  latāya vā soṇḍikāhi ālambitvā tassūpari vaḍḍhati, evameva kho,  mahārāja, yoginā yogāvacarena arahatte abhivaḍḍhitukāmena manasā  ārammaṇaṃ ālambitvā arahatte abhivaḍḍhitabbaṃ. idaṃ, mahārāja,  lābulatāya ekaṃ aṅgaṃ gahetabbaṃ. bhāsitampetaṃ, mahārāja, therena  sāriputtena dhammasenāpatinā -- <br/><br/>[21] ```yathā lābulatā nāma, tiṇe kaṭṭhe latāya vā. <br/><br/>[22] ālambitvā soṇḍikāhi, tato vaḍḍhati uppari.. <br/><br/>[21] ```tatheva buddhaputtena, arahattaphalakāminā. <br/><br/>[22] ārammaṇaṃ ālambitvā, vaḍḍhitabbaṃ asekkhaphale'''ti.. <br/><br/>[06] lābulataṅgapañho paṭhamo. 


volume: 117
item: 191
title: cāpaṅgapañho^vāyasaṅgapañho^samuddavaggo^lābulataṅgapañho^padumaṅgapañho
content:
  [03] 2^b^.^eb^ ``bhante nāgasena, `padumassa tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti ^a^P0.0375^ea^? ``yathā, mahārāja, padumaṃ udake  jātaṃ udake saṃvaddhaṃ anupalittaṃ udakena, evameva kho, mahārāja,  yoginā yogāvacarena kule gaṇe lābhe yase ^a^V0.0342^ea^ sakkāre sammānanāya  paribhogapaccayesu ca sabbattha anupalittena bhavitabbaṃ. idaṃ, mahārāja,  padumassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, padumaṃ udakā accuggamma ṭhāti.  evameva kho, mahārāja, yoginā yogāvacarena sabbalokaṃ abhibhavitvā  accuggamma lokuttaradhamme ṭhātabbaṃ. idaṃ, mahārāja, padumassa dutiyaṃ  aṅgaṃ gahetabbaṃ.<br/><br/>[03] ``puna ^a^M0.0358^ea^ caparaṃ, mahārāja, padumaṃ appamattakenapi  anilena eritaṃ calati. evameva kho, mahārāja, yoginā  yogāvacarena appamattakesupi kilesesu saṃyamo karaṇīyo,  bhayadassāvinā viharitabbaṃ. idaṃ, mahārāja, padumassa tatiyaṃ aṅgaṃ  gahetabbaṃ. bhāsitampetaṃ, mahārāja, bhagavatā devātidevena `aṇumattesu  vajjesu bhayadassāvī samādāya sikkhati sikkhāpadesū'ti. <br/><br/>[06] padumaṅgapañho dutiyo. 


volume: 117
item: 192
title: vāyasaṅgapañho^samuddavaggo^lābulataṅgapañho^padumaṅgapañho^bījaṅgapañho
content:
  [03] 3^b^.^eb^ ``bhante nāgasena, `bījassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, bījaṃ appakampi samānaṃ bhaddake  khette vuttaṃ deve sammā dhāraṃ pavecchante subahūni phalāni anudassati,  evameva kho, mahārāja, yoginā yogāvacarena yathā paṭipāditaṃ sīlaṃ  kevalaṃ sāmaññaphalamanudassati. evaṃ sammā paṭipajjitabbaṃ. idaṃ,  mahārāja, bījassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, bījaṃ suparisodhite khette ropitaṃ  khippameva saṃvirūhati, evameva kho, mahārāja, yoginā yogāvacarena  mānasaṃ supariggahitaṃ suññāgāre parisodhitaṃ satipaṭṭhānakhettavare khittaṃ  khippameva virūhati. idaṃ, mahārāja, bījassa dutiyaṃ aṅgaṃ gahetabbaṃ  ^a^P0.0376^ea^. bhāsitampetaṃ, mahārāja, therena anuruddhena -- <br/><br/>[21] ```yathāpi ^a^V0.0343^ea^ khette {yathā khette (sī0)} parisuddhe, bījañcassa patiṭṭhitaṃ. <br/><br/>[22] vipulaṃ tassa phalaṃ hoti, api toseti kassakaṃ.. <br/><br/>[21] ```tatheva yogino cittaṃ, suññāgāre visodhitaṃ. <br/><br/>[22] satipaṭṭhānakhettamhi, khippameva virūhatī'''ti.. <br/><br/>[06] bījaṅgapañho tatiyo. 


volume: 117
item: 193
title: samuddavaggo^lābulataṅgapañho^padumaṅgapañho^bījaṅgapañho^sālakalyāṇikaṅgapañho
content:
  [03] 4^b^.^eb^ ``bhante ^a^M0.0359^ea^ nāgasena,  `sālakalyāṇikāya ekaṃ aṅgaṃ gahetabba'nti yaṃ vadesi, katamaṃ taṃ ekaṃ  aṅgaṃ gahetabba''nti? ``yathā, mahārāja, sālakalyāṇikā nāma  antopathaviyaṃ yeva abhivaḍḍhati hatthasatampi bhiyyopi, evameva kho,  mahārāja, yoginā yogāvacarena cattāri sāmaññaphalāni catasso  paṭisambhidā chaḷabhiññāyo kevalañca samaṇadhammaṃ suññāgāre yeva  paripūrayitabbaṃ. idaṃ, mahārāja, sālakalyāṇikāya ekaṃ aṅgaṃ  gahetabbaṃ. bhāsitampetaṃ, mahārāja, therena rāhulena -- <br/><br/>[21] ```sālakalyāṇikā nāma, pādapo dharaṇīruho. <br/><br/>[22] antopathaviyaṃ yeva, satahatthopi vaḍḍhati.. <br/><br/>[21] ```yathā kālamhi sampatte, paripākena so dumo. <br/><br/>[22] uggañchitvāna ekāhaṃ, satahatthopi vaḍḍhati.. <br/><br/>[21] ```evamevāhaṃ mahāvīra, sālakalyāṇikā viya. <br/><br/>[22] abbhantare suññāgāre, dhammato abhivaḍḍhayi'''nti.. <br/><br/>[06] sālakalyāṇikaṅgapañho catuttho. 


volume: 117
item: 194
title: lābulataṅgapañho^padumaṅgapañho^bījaṅgapañho^sālakalyāṇikaṅgapañho^nāvaṅgapañho
content:
  [03] 5^b^.^eb^ ``bhante ^a^V0.0344^ea^ nāgasena, `nāvāya tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, nāvā  bahuvidhadārusaṅghāṭasamavāyena bahumpi janaṃ tārayati, evameva kho,  mahārāja, yoginā yogāvacarena  ācārasīlaguṇavattappaṭivattabahuvidhadhammasaṅghāṭasamavāyena sadevako  loko tārayitabbo. idaṃ, mahārāja, nāvāya paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, nāvā  bahuvidhaūmitthanitavegavisaṭamāvaṭṭavegaṃ ^a^P0.0377^ea^ sahati,  evameva kho, mahārāja, yoginā yogāvacarena bahuvidhakilesaūmivegaṃ  lābhasakkārayasasilokapūjanavandanā parakulesu  nindāpasaṃsāsukhadukkhasammānanavimānanabahuvidhadosaūmivegañca  sahitabbaṃ. idaṃ, mahārāja, nāvāya dutiyaṃ aṅgaṃ gahetabbaṃ.<br/><br/>[03] ``puna ^a^M0.0360^ea^ caparaṃ, mahārāja, nāvā  aparimitamanantamapāramakkhobhitagambhīre mahatimahāghose  timitimiṅgalamakaramacchagaṇākule mahatimahāsamudde carati, evameva  kho, mahārāja, yoginā yogāvacarena tiparivaṭṭa dvādasākāra  catusaccābhisamayappaṭivedhe mānasaṃ sañcārayitabbaṃ. idaṃ, mahārāja,  nāvāya tatiyaṃ aṅgaṃ gahetabbaṃ. bhāsitampetaṃ, mahārāja, bhagavatā  devātidevena saṃyuttanikāyavare saccasaṃyutte --<br/><br/>[03] ```vitakkentā ca kho tumhe, bhikkhave, ``idaṃ dukkha''nti  vitakkeyyātha, ``ayaṃ dukkhasamudayo''ti vitakkeyyātha, ``ayaṃ  dukkhanirodho''ti vitakkeyyātha, ``ayaṃ dukkhanirodhagāminī  paṭipadā''ti vitakkeyyāthā'''ti. <br/><br/>[06] nāvaṅgapañho pañcamo. 


volume: 117
item: 195
title: padumaṅgapañho^bījaṅgapañho^sālakalyāṇikaṅgapañho^nāvaṅgapañho^nāvālagganakaṅgapañho
content:
  [03] 6^b^.^eb^ ``bhante nāgasena, `nāvālagganakassa dve  aṅgāni gahetabbānī'ti yaṃ vadesi, katamāni ^a^V0.0345^ea^ tāni dve aṅgāni  gahetabbānī''ti? ``yathā, mahārāja, nāvālagganakaṃ  bahūumijālākulavikkhobhitasalilatale mahatimahāsamudde nāvaṃ laggeti  ṭhapeti, na deti disāvidisaṃ harituṃ, evameva kho, mahārāja, yoginā  yogāvacarena rāgadosamohūmijāle mahatimahāvitakkasampahāre cittaṃ  laggetabbaṃ, na dātabbaṃ disāvidisaṃ harituṃ. idaṃ, mahārāja,  nāvālagganakassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, nāvālagganakaṃ na plavati {na pilavati (sī0 pī0)} visīdati,  hatthasatepi udake nāvaṃ laggeti ṭhānamupaneti, evameva kho, mahārāja,  yoginā yogāvacarena lābhayasasakkāramānanavandanapūjanāpacitīsu  lābhaggayasaggepi ^a^P0.0378^ea^ na plavitabbaṃ, sarīrayāpanamattake  yeva cittaṃ ṭhapetabbaṃ. idaṃ, mahārāja, nāvālagganakassa dutiyaṃ aṅgaṃ  gahetabbaṃ. bhāsitampetaṃ, mahārāja, therena sāriputtena dhammasenāpatinā  -- <br/><br/>[21] ```yathā ^a^M0.0361^ea^ samudde lagganakaṃ, na plavati  visīdati. <br/><br/>[22] tatheva lābhasakkāre, mā plavatha visīdathā'''ti.. <br/><br/>[06] nāvālagganakaṅgapañho chaṭṭho. 


volume: 117
item: 196
title: bījaṅgapañho^sālakalyāṇikaṅgapañho^nāvaṅgapañho^nāvālagganakaṅgapañho^kūpaṅgapañho
content:
  [03] 7^b^.^eb^ ``bhante nāgasena, `kūpassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, kūpo rajjuñca varattañca laṅkārañca dhāreti, evameva  kho, mahārāja, yoginā yogāvacarena satisampajaññasamannāgatena  bhavitabbaṃ, abhikkante paṭikkante ālokite vilokite samiñjite  pasārite saṅghāṭipattacīvaradhāraṇe asite pīte khāyite sāyite  uccārapassāvakamme gate ṭhite nisinne sutte jāgarite bhāsite  tuṇhībhāve sampajānakārinā bhavitabbaṃ. idaṃ, mahārāja, kūpassa ekaṃ  aṅgaṃ gahetabbaṃ. bhāsitampetaṃ, mahārāja, bhagavatā devātidevena `sato,  bhikkhave, bhikkhu vihareyya sampajāno, ayaṃ vo amhākaṃ  anusāsanī'''ti. <br/><br/>[06] kūpaṅgapañho sattamo. 


volume: 117
item: 197
title: sālakalyāṇikaṅgapañho^nāvaṅgapañho^nāvālagganakaṅgapañho^kūpaṅgapañho^niyāmakaṅgapañho
content:
  [03] 8^b^.^eb^ ``bhante ^a^V0.0346^ea^ nāgasena, `niyāmakassa tīṇi  aṅgāni gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, niyāmako rattindivaṃ satataṃ  samitaṃ appamatto yattappayatto nāvaṃ sāreti, evameva kho, mahārāja,  yoginā yogāvacarena cittaṃ niyāmayamānena rattindivaṃ satataṃ samitaṃ  appamattena yattappayattena yoniso manasikārena cittaṃ niyāmetabbaṃ.  idaṃ, mahārāja, niyāmakassa paṭhamaṃ aṅgaṃ gahetabbaṃ. bhāsitampetaṃ,  mahārāja, bhagavatā devātidevena dhammapade -- <br/><br/>[21] ```appamādaratā ^a^P0.0379^ea^ hotha,  sacittamanurakkhatha. <br/><br/>[22] duggā uddharathattānaṃ, paṅke sannova {sattova (sī0 pī0)} kuñjaro'ti..<br/><br/>[03] ``puna ^a^M0.0362^ea^ caparaṃ, mahārāja, niyāmakassa yaṃ  kiñci mahāsamudde kalyāṇaṃ vā pāpakaṃ vā, sabbaṃ taṃ viditaṃ hoti,  evameva kho, mahārāja, yoginā yogāvacarena kusalākusalaṃ  sāvajjānavajjaṃ hīnappaṇītaṃ kaṇhasukkasappaṭibhāgaṃ vijānitabbaṃ. idaṃ,  mahārāja, niyāmakassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, niyāmako yante muddikaṃ deti `mā  koci yantaṃ āmasitthā'ti, evameva kho, mahārāja, yoginā  yogāvacarena citte saṃvaramuddikā dātabbā `mā kiñci pāpakaṃ  akusalavitakkaṃ vitakkesī'ti, idaṃ, mahārāja, niyāmakassa tatiyaṃ  aṅgaṃ gahetabbaṃ. bhāsitampetaṃ, mahārāja, bhagavatā devātidevena  saṃyuttanikāyavare `mā, bhikkhave, pāpake akusale vitakke vitakkeyyātha,  seyyathīdaṃ, kāmavitakkaṃ byāpādavitakkaṃ vihiṃsāvitakka'''nti. <br/><br/>[06] niyāmakaṅgapañho aṭṭhamo. 


volume: 117
item: 198
title: nāvaṅgapañho^nāvālagganakaṅgapañho^kūpaṅgapañho^niyāmakaṅgapañho^kammakāraṅgapañho
content:
  [03] 9^b^.^eb^ ``bhante ^a^V0.0347^ea^ nāgasena, `kammakārassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, kammakāro evaṃ cintayati `bhatako ahaṃ imāya  nāvāya kammaṃ karomi, imāyāhaṃ nāvāya vāhasā bhattavetanaṃ labhāmi,  na me pamādo karaṇīyo, appamādena me ayaṃ nāvā vāhetabbā'ti,  evameva kho, mahārāja, yoginā yogāvacarena evaṃ cintayitabbaṃ `imaṃ  kho ahaṃ cātumahābhūtikaṃ kāyaṃ sammasanto satataṃ samitaṃ appamatto  upaṭṭhitassati sato sampajāno samāhito ekaggacitto  jātijarābyādhimaraṇasokaparidevadukkhadomanassupāyāsehi  parimuccissāmīti appamādo me karaṇīyo'ti, idaṃ, mahārāja,  kammakārassa ekaṃ aṅgaṃ gahetabbaṃ. bhāsitampetaṃ, mahārāja, therena  sāriputtena dhammasenāpatinā -- <br/><br/>[21] ```kāyaṃ ^a^P0.0380^ea^ imaṃ sammasatha, parijānātha  punappunaṃ. <br/><br/>[22] kāye sabhāvaṃ disvāna, dukkhassantaṃ karissathā'ti.. <br/><br/>[06] kammakāraṅgapañho navamo. 


volume: 117
item: 199
title: nāvālagganakaṅgapañho^kūpaṅgapañho^niyāmakaṅgapañho^kammakāraṅgapañho^samuddaṅgapañho
content:
  [03] 10^b^.^eb^ ``bhante ^a^M0.0363^ea^ nāgasena, `samuddassa  pañca aṅgāni gahetabbānī'ti yaṃ vadesi, katamāni tāni pañca  aṅgāni gahetabbānī''ti? ``yathā, mahārāja, mahāsamuddo matena  kuṇapena saddhiṃ na saṃvasati, evameva kho, mahārāja, yoginā  yogāvacarena  rāgadosamohamānadiṭṭhimakkhapaḷāsaissāmacchariyamāyāsāṭheyyakuṭilavisamaduccaritakilesamalehi  saddhiṃ na saṃvasitabbaṃ. idaṃ, mahārāja, samuddassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, mahāsamuddo  muttāmaṇiveḷuriyasaṅkhasilāpavāḷaphalikamaṇivividharatananicayaṃ  dhārento pidahati, na bahi vikirati. evameva kho, mahārāja,  yoginā yogāvacarena  maggaphalajhānavimokkhasamādhisamāpattivipassanābhiññāvividhaguṇaratanāni  adhigantvā ^a^V0.0348^ea^ pidahitabbāni, na bahi nīharitabbāni. idaṃ, mahārāja,  samuddassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, mahāsamuddo mahantehi mahābhūtehi saddhiṃ  saṃvasati. evameva kho, mahārāja, yoginā yogāvacarena appicchaṃ  santuṭṭhaṃ dhutavādaṃ sallekhavuttiṃ ācārasampannaṃ lajjiṃ pesalaṃ garuṃ bhāvanīyaṃ  vattāraṃ vacanakkhamaṃ codakaṃ pāpagarahiṃ ovādakaṃ anusāsakaṃ viññāpakaṃ  sandassakaṃ samādapakaṃ samuttejakaṃ sampahaṃsakaṃ kalyāṇamittaṃ sabrahmacāriṃ  nissāya vasitabbaṃ. idaṃ, mahārāja, mahāsamuddassa tatiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, mahāsamuddo navasalilasampuṇṇāhi  gaṅgāyamunāaciravatīsarabhūmahīādīhi nadīsatasahassehi antalikkhe  saliladhārāhi ca pūritopi sakaṃ velaṃ nātivattati. evameva kho,  mahārāja, yoginā yogāvacarena  lābhasakkārasilokavandanamānanapūjanakāraṇā jīvitahetupi sañcicca  sikkhāpadavītikkamo na karaṇīyo. idaṃ, mahārāja, mahāsamuddassa  ^a^P0.0381^ea^ catutthaṃ aṅgaṃ gahetabbaṃ. bhāsitampetaṃ, mahārāja,  bhagavatā devātidevena --<br/><br/>[03] `seyyathāpi, mahārāja {pahārādha (sī0 pī0)}, mahāsamuddo ṭhitadhammo velaṃ  nātikkamati, evameva kho, mahārāja, yaṃ mahā sāvakānaṃ sikkhāpadaṃ  paññattaṃ, taṃ mama sāvakā jīvitahetupi nātikkamantī'ti.<br/><br/>[03] ``puna ^a^M0.0364^ea^ caparaṃ, mahārāja, mahāsamuddo  sabbasavantīhi gaṅgāyamunāaciravatīsarabhūmahīhi antalikkhe  udakadhārāhipi na paripūrati. evameva kho, mahārāja, yoginā  yogāvacarena  uddesaparipucchāsavanadhāraṇavinicchayābhidhammavinayagāḷhasuttantaviggahapadanikkhepapadasandhi  padavibhattinavaṅgajinasāsanavaraṃ suṇantenāpi na tappitabbaṃ. idaṃ,  mahārāja, mahāsamuddassa pañcamaṃ aṅgaṃ gahetabbaṃ. bhāsitampetaṃ,  mahārāja, bhagavatā devātidevena sutasomajātake -- <br/><br/>[21] ```aggi yathā tiṇakaṭṭhaṃ dahanto, na tappati sāgaro  vā nadīhi. <br/><br/>[22] evampi ce {evampi ve (syā0), evaṃ hi me (ka0) jā0 1  asītinipāte}   paṇḍitā rājaseṭṭha, sutvā na tappanti subhāsitenā'''ti.. <br/><br/>[06] samuddaṅgapañho dasamo.samuddavaggo dutiyo.<br/><br/>[03] tassuddānaṃ ^a^V0.0349^ea^ -- <br/><br/>[21] lābulatā ca padumaṃ, bījaṃ sālakalyāṇikā. <br/><br/>[21] nāvā ca nāvālagganaṃ, kūpo niyāmako tathā. <br/><br/>[22] kammakāro samuddo ca, vaggo tena pavuccatīti.. 


volume: 117
item: 200
title: kūpaṅgapañho^niyāmakaṅgapañho^kammakāraṅgapañho^pathavīvaggo^pathavīaṅgapañho
content:
  [03] 1^b^.^eb^ ``bhante ^a^V0.0350^ea^ ^a^P0.0382^ea^ ^a^M0.0365^ea^  nāgasena, `pathaviyā pañca aṅgāni gahetabbānī'ti yaṃ vadesi,  katamāni tāni pañca aṅgāni gahetabbānī''ti? ``yathā, mahārāja,  pathavī iṭṭhāniṭṭhāni kappūrāgarutagaracandanakuṅkumādīni ākirantepi  pittasemhapubbaruhirasedamedakheḷasiṅghāṇikalasika- muttakarīsādīni  ākirantepi tādisā yeva, evameva kho, mahārāja, yoginā  yogāvacarena iṭṭhāniṭṭhe lābhālābhe yasāyase nindāpasaṃsāya sukhadukkhe  sabbattha tādinā yeva bhavitabbaṃ. idaṃ, mahārāja, pathaviyā paṭhamaṃ  aṅgaṃ gahetabbaṃ.<br/><br/>[03] ``puna caparaṃ, mahārāja, pathavī maṇḍanavibhūsanāpagatā  sakagandhaparibhāvitā, evameva kho, mahārāja, yoginā yogāvacarena  vibhūsanāpagatena sakasīlagandhaparibhāvitena bhavitabbaṃ. idaṃ, mahārāja,  pathaviyā dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, pathavī nirantarā akhaṇḍacchiddā  asusirā bahalā ghanā vitthiṇṇā, evameva kho, mahārāja, yoginā  yogāvacarena nirantaramakhaṇḍacchiddamasusirabahalaghanavitthiṇṇasīlena  bhavitabbaṃ. idaṃ, mahārāja, pathaviyā tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, pathavī  gāmanigamanagarajanapadarukkhapabbatanadītaḷākapokkharaṇīmigapakkhimanujanaranārigaṇaṃ  dhārentīpi akilāsu hoti, evameva kho, mahārāja, yoginā  yogāvacarena ovadantenapi anusāsantenapi viññāpentenapi  sandassentenapi samādapentenapi samuttejentenapi sampahaṃsentenapi  dhammadesanāsu akilāsunā bhavitabbaṃ. idaṃ, mahārāja, pathaviyā  catutthaṃ aṅgaṃ gahetabbaṃ.<br/><br/>[03] ``puna ^a^V0.0351^ea^ caparaṃ, mahārāja, pathavī anunayappaṭighavippamuttā,  evameva kho, mahārāja, yoginā yogāvacarena anunayappaṭighavippamuttena  pathavisamena cetasā viharitabbaṃ. idaṃ, mahārāja, pathaviyā pañcamaṃ  aṅgaṃ gahetabbaṃ. bhāsitampetaṃ ^a^P0.0383^ea^, mahārāja, upāsikāya  cūḷasubhaddāya sakasamaṇe parikittayamānāya -- <br/><br/>[21] ```ekañce ^a^M0.0366^ea^ bāhaṃ vāsiyā, tacche  kupitamānasā {kupitamānaso (ka0)}. <br/><br/>[22] ekañcebāhaṃ gandhena, ālimpeyya pamoditā {pamodito (ka0)}.. <br/><br/>[21] ```amusmiṃ paṭigho natthi, rāgo asmiṃ na vijjati. <br/><br/>[22] pathavīsamacittā te, tādisā samaṇā mamā'''ti.. <br/><br/>[06] pathavīaṅgapañho paṭhamo. 


volume: 117
item: 201
title: niyāmakaṅgapañho^kammakāraṅgapañho^pathavīvaggo^pathavīaṅgapañho^āpaṅgapañho
content:
  [03] 2^b^.^eb^ ``bhante nāgasena, `āpassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, āpo  susaṇṭhitamakampitamaluḷitasabhāvaparisuddho, evameva kho, mahārāja,  yoginā yogāvacarena kuhanalapananemittakanippesikataṃ apanetvā  susaṇṭhitamakampitamaluḷitasabhāvaparisuddhācārena bhavitabbaṃ. idaṃ,  mahārāja, āpassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, āpo sītalasabhāvasaṇṭhito, evameva  kho, mahārāja, yoginā yogāvacarena sabbasattesu  khantimettānuddayasampannena hitesinā anukampakena bhavitabbaṃ. idaṃ,  mahārāja, āpassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, āpo asuciṃ suciṃ karoti, evameva  kho, mahārāja, yoginā yogāvacarena gāme vā araññe vā upajjhāye  upajjhāyamattesu ācariye ācariyamattesu sabbattha anadhikaraṇena  bhavitabbaṃ anavasesakārinā. idaṃ, mahārāja, āpassa tatiyaṃ aṅgaṃ  gahetabbaṃ.<br/><br/>[03] ``puna ^a^V0.0352^ea^ caparaṃ, mahārāja, āpo bahujanapatthito, evameva kho,  mahārāja, yoginā yogāvacarena appicchasantuṭṭhapavivittapaṭisallānena  satataṃ sabbalokamabhipatthitena bhavitabbaṃ. idaṃ, mahārāja, āpassa  catutthaṃ aṅgaṃ gahetabbaṃ.<br/><br/>[03] ``puna ^a^M0.0367^ea^ caparaṃ, mahārāja, āpo na kassaci  ahitamupadahati, evameva kho, mahārāja, yoginā yogāvacarena  parabhaṇḍanakalahaviggahavivādarittajjhānāratijananaṃ kāyavacīcittehi  ^a^P0.0384^ea^ pāpakaṃ na karaṇīyaṃ. idaṃ, mahārāja, āpassa  pañcamaṃ aṅgaṃ gahetabbaṃ. bhāsitampetaṃ mahārāja, bhagavatā, devātidevena  kaṇhajātake -- <br/><br/>[21] ```varañce me ado sakka, sabbabhūtānamissara. <br/><br/>[27] na mano vā sarīraṃ vā, maṃ-kate sakka kassaci. <br/><br/>[22] kadāci upahaññetha, etaṃ sakka varaṃ vare'''ti.. <br/><br/>[06] āpaṅgapañho dutiyo. 


volume: 117
item: 202
title: kammakāraṅgapañho^pathavīvaggo^pathavīaṅgapañho^āpaṅgapañho^tejaṅgapañho
content:
  [03] 3^b^.^eb^ ``bhante nāgasena, `tejassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, tejo tiṇakaṭṭhasākhāpalāsaṃ  ḍahati, evameva kho, mahārāja, yoginā yogāvacarena ye te abbhantarā  vā bāhirā vā kilesā iṭṭhāniṭṭhārammaṇānubhavanā, sabbe te ñāṇagginā  ḍahitabbā. idaṃ, mahārāja, tejassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, tejo niddayo akāruṇiko, evameva  kho, mahārāja, yoginā yogāvacarena sabbakilesesu kāruññānuddayā na  kātabbā. idaṃ, mahārāja, tejassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, tejo sītaṃ paṭihanati, evameva kho,  mahārāja, yoginā yogāvacarena ^a^V0.0353^ea^ vīriyasantāpatejaṃ abhijanetvā  kilesā paṭihantabbā. idaṃ, mahārāja, tejassa tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, tejo anunayappaṭighavippamutto  uṇhamabhijaneti, evameva kho, mahārāja, yoginā yogāvacarena  anunayappaṭighavippamuttena tejosamena cetasā viharitabbaṃ. idaṃ,  mahārāja, tejassa catutthaṃ aṅgaṃ gahetabbaṃ.<br/><br/>[03] ``puna ^a^M0.0368^ea^ caparaṃ, mahārāja, tejo andhakāraṃ  vidhamitvā {vidhamati (sī0 pī0 ka0)} ālokaṃ dassayati, evameva kho, mahārāja, yoginā  yogāvacarena avijjandhakāraṃ vidhamitvā ñāṇālokaṃ dassayitabbaṃ.  idaṃ, mahārāja, tejassa pañcamaṃ aṅgaṃ gahetabbaṃ. bhāsitampetaṃ,  mahārāja, bhagavatā devātidevena sakaṃ puttaṃ rāhulaṃ ovadantena ^a^P0.0385^ea^  --<br/><br/>[03] `tejosamaṃ {ma0 ni0 2.119}, rāhula, bhāvanaṃ bhāvehi, tejosamaṃ hi te, rāhula,  bhāvanaṃ bhāvayato uppannā? manāpāmanāpā phassā cittaṃ na pariyādāya  ṭhassantī'''ti. <br/><br/>[06] tejaṅgapañho tatiyo. 


volume: 117
item: 203
title: pathavīvaggo^pathavīaṅgapañho^āpaṅgapañho^tejaṅgapañho^vāyuṅgapañho
content:
  [03] 4^b^.^eb^ ``bhante nāgasena, `vāyussa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, vāyu supupphitavanasaṇḍantaraṃ  abhivāyati, evameva kho, mahārāja, yoginā yogāvacarena  vimuttivarakusumapupphitārammaṇavanantare ramitabbaṃ. idaṃ, mahārāja,  vāyussa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, vāyu dharaṇīruhapādapagaṇe mathayati,  evameva kho, mahārāja, yoginā yogāvacarena vanantaragatena saṅkhāre  vicinantena kilesā mathayitabbā. idaṃ, mahārāja, vāyussa dutiyaṃ  aṅgaṃ gahetabbaṃ.<br/><br/>[03] ``puna caparaṃ, mahārāja, vāyu ākāse carati, evameva kho,  mahārāja, yoginā yogāvacarena ^a^V0.0354^ea^ lokuttaradhammesu mānasaṃ sañcārayitabbaṃ.  idaṃ, mahārāja, vāyussa tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, vāyu gandhaṃ anubhavati, evameva kho,  mahārāja, yoginā yogāvacarena attano sīlavarasurabhigandho {sīlasurabhigando (sī0 pī0)}   anubhavitabbo. idaṃ, mahārāja, vāyussa catutthaṃ aṅgaṃ gahetabbaṃ.<br/><br/>[03] ``puna caparaṃ, mahārāja, vāyu nirālayo aniketavāsī,  evameva kho, mahārāja, yoginā yogāvacarena  nirālayamaniketamasanthavena sabbattha ^a^M0.0369^ea^ vimuttena  bhavitabbaṃ. idaṃ, mahārāja, vāyussa pañcamaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena suttanipāte -- <br/><br/>[21] ```santhavāto bhayaṃ jātaṃ, niketā jāyate rajo. <br/><br/>[22] aniketamasanthavaṃ, etaṃ ve munidassana'''nti.. <br/><br/>[06] vāyuṅgapañho catuttho. 


volume: 117
item: 204
title: pathavīaṅgapañho^āpaṅgapañho^tejaṅgapañho^vāyuṅgapañho^pabbataṅgapañho
content:
  [03] 5^b^.^eb^ ``bhante nāgasena, `pabbatassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti ^a^P0.0386^ea^? ``yathā, mahārāja, pabbato  acalo akampito {akampiyo (sī0 pī0)} asampavedhī, evameva kho, mahārāja, yoginā  yogāvacarena sammānane vimānane sakkāre asakkāre garukāre agarukāre  yase ayase nindāya pasaṃsāya sukhe dukkhe iṭṭhāniṭṭhesu sabbattha  rūpasaddagandharasaphoṭṭhabbadhammesu rajanīyesu na rajjitabbaṃ, dussanīyesu na  dussitabbaṃ, muyhanīyesu na muyhitabbaṃ, na kampitabbaṃ na calitabbaṃ,  pabbatena viya acalena bhavitabbaṃ. idaṃ, mahārāja, pabbatassa paṭhamaṃ  aṅgaṃ gahetabbaṃ. bhāsitampetaṃ, mahārāja, bhagavatā devātidevena -- <br/><br/>[21] ```selo ^a^V0.0355^ea^ yathā ekaghano {ekagghano (ka0) dha0 pa0 81  dhammapade}, vātena na samīrati. <br/><br/>[22] evaṃ nindāpasaṃsāsu, na samiñjanti paṇḍitā'ti..<br/><br/>[03] ``puna caparaṃ, mahārāja, pabbato thaddho na kenaci saṃsaṭṭho,  evameva kho, mahārāja, yoginā yogāvacarena thaddhena asaṃsaṭṭhena  bhavitabbaṃ, na kenaci saṃsaggo karaṇīyo. idaṃ, mahārāja, pabbatassa  dutiyaṃ aṅgaṃ gahetabbaṃ. bhāsitampetaṃ, mahārāja, bhagavatā devātidevena  -- <br/><br/>[21] ```asaṃsaṭṭhaṃ gahaṭṭhehi, anāgārehi cūbhayaṃ. <br/><br/>[22] anokasārimappicchaṃ, tamahaṃ brūmi brāhmaṇa'nti..<br/><br/>[03] ``puna caparaṃ, mahārāja, pabbate bījaṃ na virūhati, evameva  kho, mahārāja, yoginā yogāvacarena sakamānase kilesā na  virūhāpetabbā. idaṃ, mahārāja, pabbatassa tatiyaṃ aṅgaṃ gahetabbaṃ.  bhāsitampetaṃ, mahārāja, therena subhūtinā -- <br/><br/>[21] ```rāgūpasaṃhitaṃ ^a^M0.0370^ea^ cittaṃ, yadā uppajjate  mama. <br/><br/>[22] sayaṃva paccavekkhāmi {paccavekkhitvā (sabbattha)}, ekaggo {ekako (sabbattha)} taṃ damemahaṃ.. <br/><br/>[21] ```rajjase {rajjasi (sī0), rañjasi (pī0)} rajanīye ca, dussanīye ca dussase. <br/><br/>[22] muyhase {muyhasi (sī0)} mohanīye ca, nikkhamassu vanā tuvaṃ.. <br/><br/>[21] ```visuddhānaṃ ^a^P0.0387^ea^ ayaṃ vāso, nimmalānaṃ  tapassinaṃ. <br/><br/>[22] mā kho visuddhaṃ dūsesi, nikkhamassu vanā tuva'nti..<br/><br/>[03] ``puna caparaṃ, mahārāja, pabbato accuggato, evameva kho,  mahārāja, yoginā yogāvacarena ñāṇaccuggatena bhavitabbaṃ. idaṃ,  mahārāja, pabbatassa catutthaṃ aṅgaṃ gahetabbaṃ. bhāsitampetaṃ, mahārāja,  bhagavatā devātidevena -- <br/><br/>[21] ```pamādaṃ appamādena, yadā nudati paṇḍito. <br/><br/>[27] paññāpāsādamāruyha, asoko sokiniṃ pajaṃ. <br/><br/>[22] pabbataṭṭhova bhūmaṭṭhe {bhummaṭṭhe (sī0 pī0)}, dhīro bāle avekkhatī'ti..<br/><br/>[03] ``puna ^a^V0.0356^ea^ caparaṃ, mahārāja, pabbato anunnato anonato, evameva  kho, mahārāja, yoginā yogāvacarena unnatāvanati na karaṇīyā.  idaṃ, mahārāja, pabbatassa pañcamaṃ aṅgaṃ gahetabbaṃ. bhāsitampetaṃ,  mahārāja, upāsikāya cūḷasubhaddāya sakasamaṇe parikittayamānāya -- <br/><br/>[21] ```lābhena unnato loko, alābhena ca onato. <br/><br/>[22] lābhālābhena ekatthā {ekaṭṭhā (sī0 pī0)}, tādisā samaṇā mamā'''ti.. <br/><br/>[06] pabbataṅgapañho pañcamo. 


volume: 117
item: 205
title: āpaṅgapañho^tejaṅgapañho^vāyuṅgapañho^pabbataṅgapañho^ākāsaṅgapañho
content:
  [03] 6^b^.^eb^ ``bhante nāgasena, `ākāsassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, ākāso sabbaso agayho,  evameva kho, mahārāja, yoginā yogāvacarena ^a^M0.0371^ea^  sabbaso kilesehi agayhena bhavitabbaṃ. idaṃ, mahārāja, ākāsassa  paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, ākāso  isitāpasabhūtadijagaṇānusañcarito, evameva kho, mahārāja, yoginā  yogāvacarena `aniccaṃ dukkhaṃ anattā'ti saṅkhāresu mānasaṃ  sañcārayitabbaṃ. idaṃ, mahārāja, ākāsassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, ākāso santāsanīyo, evameva kho,  mahārāja ^a^P0.0388^ea^, yoginā yogāvacarena sabbabhavapaṭisandhīsu  mānasaṃ ubbejayitabbaṃ, assādo na kātabbo. idaṃ, mahārāja,  ākāsassa tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, ākāso ananto appamāṇo  aparimeyyo, evameva kho, mahārāja, yoginā yogāvacarena  anantasīlena aparimitañāṇena bhavitabbaṃ. idaṃ, mahārāja,  ākāsassa catutthaṃ aṅgaṃ gahetabbaṃ.<br/><br/>[03] ``puna caparaṃ, mahārāja, ākāso alaggo asatto appatiṭṭhito  apalibuddho, evameva kho ^a^V0.0357^ea^, mahārāja, yoginā yogāvacarena kule gaṇe  lābhe āvāse palibodhe paccaye sabbakilesesu ca sabbattha alaggena  bhavitabbaṃ, anāsattena appatiṭṭhitena apalibuddhena bhavitabbaṃ. idaṃ,  mahārāja, ākāsassa pañcamaṃ aṅgaṃ gahetabbaṃ. bhāsitampetaṃ, mahārāja,  bhagavatā devātidevena sakaṃ puttaṃ rāhulaṃ ovadantena -- `seyyathāpi,  rāhula {ma0 ni0 2.119}, ākāso na katthaci patiṭṭhito, evameva kho tvaṃ, rāhula,  ākāsasamaṃ bhāvanaṃ bhāvehi, ākāsasamaṃ hi te, rāhula, bhāvanaṃ  bhāvayato uppannā manāpāmanāpā phassā cittaṃ pariyādāya  ṭhassantī'''ti. <br/><br/>[06] ākāsaṅgapañho chaṭṭho. 


volume: 117
item: 206
title: tejaṅgapañho^vāyuṅgapañho^pabbataṅgapañho^ākāsaṅgapañho^candaṅgapañho
content:
  [03] 7^b^.^eb^ ``bhante nāgasena, `candassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, cando sukkapakkhe ^a^M0.0372^ea^  udayanto uttaruttariṃ vaḍḍhati, evameva kho, mahārāja,  yoginā yogāvacarena ācārasīlaguṇavattappaṭipattiyā āgamādhigame  paṭisallāne satipaṭṭhāne indriyesu guttadvāratāya bhojane mattaññutāya  jāgariyānuyoge uttaruttariṃ vaḍḍhitabbaṃ. idaṃ, mahārāja, candassa  paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, cando uḷārādhipati, evameva kho,  mahārāja, yoginā yogāvacarena uḷārena chandādhipatinā bhavitabbaṃ.  idaṃ, mahārāja, candassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, cando nisāya carati, evameva kho,  mahārāja, yoginā yogāvacarena pavivittena bhavitabbaṃ. idaṃ,  mahārāja, candassa tatiyaṃ ^a^P0.0389^ea^ aṅgaṃ gahetabbaṃ.<br/><br/>[03] ``puna caparaṃ, mahārāja, cando vimānaketu, evameva kho,  mahārāja, yoginā yogāvacarena sīlaketunā bhavitabbaṃ. idaṃ,  mahārāja, candassa catutthaṃ aṅgaṃ gahetabbaṃ.<br/><br/>[03] ``puna caparaṃ, mahārāja, cando āyācitapatthito udeti,  evameva kho, mahārāja, yoginā ^a^V0.0358^ea^ yogāvacarena āyācitapatthitena  kulāni upasaṅkamitabbāni. idaṃ, mahārāja, candassa pañcamaṃ aṅgaṃ  gahetabbaṃ. bhāsitampetaṃ, mahārāja, bhagavatā devātidevena  saṃyuttanikāyavare `candūpamā, bhikkhave, kulāni upasaṅkamatha,  apakasseva kāyaṃ apakassa cittaṃ niccanavakā kulesu appagabbhā'''ti {appagabbāti (ka0)  saṃ0 ni0  2.146}. <br/><br/>[06] candaṅgapañho sattamo. 


volume: 117
item: 207
title: vāyuṅgapañho^pabbataṅgapañho^ākāsaṅgapañho^candaṅgapañho^sūriyaṅgapañho
content:
  [03] 8^b^.^eb^ ``bhante nāgasena, `sūriyassa {suriyassa (sī0 syā0 pī0)} satta aṅgāni  gahetabbānī'ti yaṃ vadesi, katamāni tāni satta aṅgāni  gahetabbānī''ti? ``yathā, mahārāja, sūriyo sabbaṃ udakaṃ  parisoseti, evameva kho, mahārāja, yoginā yogāvacarena  sabbakilesā anavasesaṃ parisosetabbā. idaṃ, mahārāja, sūriyassa  paṭhamaṃ aṅgaṃ gahetabbaṃ.<br/><br/>[03] ``puna ^a^M0.0373^ea^ caparaṃ, mahārāja, sūriyo tamandhakāraṃ  vidhamati, evameva kho, mahārāja, yoginā yogāvacarena sabbaṃ  rāgatamaṃ dosatamaṃ mohatamaṃ mānatamaṃ diṭṭhitamaṃ kilesatamaṃ sabbaṃ  duccaritatamaṃ vidhamayitabbaṃ. idaṃ, mahārāja, sūriyassa dutiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, sūriyo abhikkhaṇaṃ carati, evameva  kho, mahārāja, yoginā yogāvacarena abhikkhaṇaṃ yoniso  manasikāro kātabbo. idaṃ, mahārāja, sūriyassa tatiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, sūriyo raṃsimālī, evameva kho,  mahārāja, yoginā yogāvacarena ārammaṇamālinā bhavitabbaṃ. idaṃ,  mahārāja, sūriyassa catutthaṃ aṅgaṃ gahetabbaṃ.<br/><br/>[03] ``puna caparaṃ, mahārāja, sūriyo mahājanakāyaṃ santāpento  carati, evameva kho, mahārāja, yoginā yogāvacarena  ācārasīlaguṇavattappaṭipattiyā ^a^P0.0390^ea^  jhānavimokkhasamādhisamāpattīndriyabalabojjhaṅgasatipaṭṭhānasammappadhānaiddhipādehi  sadevako loko santāpayitabbo. idaṃ, mahārāja, sūriyassa pañcamaṃ  aṅgaṃ gahetabbaṃ.<br/><br/>[03] ``puna ^a^V0.0359^ea^ caparaṃ, mahārāja, sūriyo rāhubhayā bhīto carati,  evameva kho, mahārāja, yoginā yogāvacarena  duccaritaduggativisamakantāravipākavinipātakilesajālajaṭite  diṭṭhisaṅghāṭapaṭimukke kupathapakkhande kummaggapaṭipanne {kumaggapaṭipanne (syā0 ka0)} satte disvā mahatā  saṃvegabhayena mānasaṃ saṃvejetabbaṃ. idaṃ, mahārāja, sūriyassa chaṭṭhaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, sūriyo kalyāṇapāpake dasseti,  evameva kho, mahārāja, yoginā yogāvacarena  indriyabalabojjhaṅgasatipaṭṭhānasammappadhānaiddhipādalokiyalokuttaradhammā  dassetabbā. idaṃ, mahārāja, sūriyassa sattamaṃ aṅgaṃ gahetabbaṃ.  bhāsitampetaṃ, mahārāja, therena vaṅgīsena -- <br/><br/>[21] ```yathāpi sūriyo udayanto, rūpaṃ dasseti pāṇinaṃ. <br/><br/>[22] suciñca asuciñcāpi, kalyāṇañcāpi pāpakaṃ.. <br/><br/>[21] ```tathā ^a^M0.0374^ea^ bhikkhu dhammadharo,  avijjāpihitaṃ janaṃ. <br/><br/>[22] pathaṃ dasseti vividhaṃ, ādiccovudayaṃ yathā'''ti.. <br/><br/>[06] sūriyaṅgapañho aṭṭhamo. 


volume: 117
item: 208
title: pabbataṅgapañho^ākāsaṅgapañho^candaṅgapañho^sūriyaṅgapañho^sakkaṅgapañho
content:
  [03] 9^b^.^eb^ ``bhante nāgasena, `sakkassa tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, sakko ekantasukhasamappito,  evameva kho, mahārāja, yoginā yogāvacarena  ekantapavivekasukhābhiratena bhavitabbaṃ. idaṃ, mahārāja, sakkassa paṭhamaṃ  aṅgaṃ gahetabbaṃ.<br/><br/>[03] ``puna caparaṃ, mahārāja, sakko deve disvā paggaṇhāti,  hāsamabhijaneti, evameva kho, mahārāja, yoginā yogāvacarena  kusalesu dhammesu alīnamatanditaṃ santaṃ mānasaṃ paggahetabbaṃ,  hāsamabhijanetabbaṃ, uṭṭhahitabbaṃ ghaṭitabbaṃ vāyamitabbaṃ ^a^P0.0391^ea^.  idaṃ, mahārāja, sakkassa dutiyaṃ aṅgaṃ gahetabbaṃ.<br/><br/>[03] ``puna ^a^V0.0360^ea^ caparaṃ, mahārāja, sakkassa anabhirati nuppajjati,  evameva kho, mahārāja, yoginā yogāvacarena suññāgāre anabhirati  na uppādetabbā. idaṃ, mahārāja, sakkassa tatiyaṃ aṅgaṃ gahetabbaṃ.  bhāsitampetaṃ, mahārāja, therena subhūtinā -- <br/><br/>[21] ```sāsane te mahāvīra, yato pabbajito ahaṃ. <br/><br/>[22] nābhijānāmi uppannaṃ, mānasaṃ kāmasaṃhita'''nti.. <br/><br/>[06] sakkaṅgapañho navamo. 


volume: 117
item: 209
title: ākāsaṅgapañho^candaṅgapañho^sūriyaṅgapañho^sakkaṅgapañho^cakkavattiṅgapañho
content:
  [03] 10^b^.^eb^ ``bhante nāgasena, `cakkavattissa cattāri  aṅgāni gahetabbānī'ti yaṃ vadesi, katamāni tāni cattāri aṅgāni  gahetabbānī''ti? ``yathā, mahārāja ^a^M0.0375^ea^, cakkavattī  catūhi saṅgahavatthūhi janaṃ saṅgaṇhāti, evameva kho, mahārāja,  yoginā yogāvacarena catassannaṃ parisānaṃ mānasaṃ saṅgahetabbaṃ  anuggahetabbaṃ sampahaṃsetabbaṃ. idaṃ, mahārāja, cakkavattissa paṭhamaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, cakkavattissa vijite corā na  uṭṭhahanti, evameva kho, mahārāja, yoginā yogāvacarena  kāmarāgabyāpādavihiṃsāvitakkā na uppādetabbā. idaṃ, mahārāja,  cakkavattissa dutiyaṃ aṅgaṃ gahetabbaṃ. bhāsitampetaṃ, mahārāja, bhagavatā  devātidevena -- <br/><br/>[21] ```vitakkūpasame ca yo rato, asubhaṃ bhāvayate {bhāvayatī (syā0) dha0  pa0 350 dhammapade} sadā  sato. <br/><br/>[22] esa kho byantikāhiti, esa checchati mārabandhana'nti..<br/><br/>[03] ``puna caparaṃ, mahārāja, cakkavattī divase divase  samuddapariyantaṃ mahāpathaviṃ anuyāyati kalyāṇapāpakāni vicinamāno,  evameva kho, mahārāja, yoginā yogāvacarena kāyakammaṃ vacīkammaṃ  manokammaṃ divase divase paccavekkhitabbaṃ `kiṃ nu kho me imehi  tīhi ṭhānehi ^a^V0.0361^ea^ anupavajjassa divaso vītivattatī'ti. idaṃ, mahārāja,  cakkavattissa ^a^P0.0392^ea^ tatiyaṃ aṅgaṃ gahetabbaṃ. bhāsitampetaṃ,  mahārāja, bhagavatā devātidevena aṅguttaranikāyavare --<br/><br/>[03] `kathambhūtassa me rattindivā vītivattantīti {vītipatantīti (sī0 pī0)} pabbajitena  abhiṇhaṃ paccavekkhitabba'nti.<br/><br/>[03] ``puna caparaṃ, mahārāja, cakkavattissa abbhantarabāhirārakkhā  susaṃvihitā hoti, evameva kho, mahārāja, yoginā yogāvacarena  abbhantarānaṃ bāhirānaṃ kilesānaṃ ārakkhāya satidovāriko ṭhapetabbo.  idaṃ ^a^M0.0376^ea^, mahārāja, cakkavattissa catutthaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena --<br/><br/>[03] `satidovāriko, bhikkhave, ariyasāvako akusalaṃ pajahati  kusalaṃ bhāveti, sāvajjaṃ pajahati, anavajjaṃ bhāveti, suddhamattānaṃ  pariharatī'''ti. <br/><br/>[06] cakkavattiṅgapañho dasamo. <br/><br/>[06] pathavīvaggo tatiyo.<br/><br/>[03] tassuddānaṃ -- <br/><br/>[21] pathavī āpo ca tejo ca, vāyo ca pabbatena ca. <br/><br/>[22] ākāso candasūriyo ca, sakko ca cakkavattināti.. 


volume: 117
item: 210
title: candaṅgapañho^sūriyaṅgapañho^sakkaṅgapañho^upacikāvaggo^upacikaṅgapañho
content:
  [03] 1^b^.^eb^ ``bhante ^a^V0.0362^ea^ ^a^M0.0377^ea^ nāgasena,  `upacikāya ekaṃ aṅgaṃ gahetabba'nti yaṃ vadesi, katamaṃ taṃ ekaṃ aṅgaṃ  gahetabba''nti? ``yathā, mahārāja, upacikā upari chadanaṃ katvā  attānaṃ pidahitvā gocarāya carati, evameva kho, mahārāja, yoginā  yogāvacarena sīlasaṃvarachadanaṃ katvā mānasaṃ pidahitvā piṇḍāya  caritabbaṃ, sīlasaṃvarachadanena kho, mahārāja, yogī yogāvacaro  sabbabhayasamatikkanto hoti. idaṃ, mahārāja, upacikāya ekaṃ aṅgaṃ  ^a^P0.0393^ea^ gahetabbaṃ, bhāsitampetaṃ, mahārāja, therena upasenena  vaṅgantaputtena -- <br/><br/>[21] ```sīlasaṃvarachadanaṃ, yogī katvāna mānasaṃ. <br/><br/>[22] anupalitto lokena, bhayā ca parimuccatī'''ti.. <br/><br/>[06] upacikaṅgapañho paṭhamo. 


volume: 117
item: 211
title: sūriyaṅgapañho^sakkaṅgapañho^upacikāvaggo^upacikaṅgapañho^biḷāraṅgapañho
content:
  [03] 2^b^.^eb^ ``bhante nāgasena, `biḷārassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, biḷāro guhāgatopi  susiragatopi hammiyantaragatopi undūraṃ yeva pariyesati, evameva kho,  mahārāja, yoginā yogāvacarena gāmagatenāpi araññagatenāpi  rukkhamūlagatenāpi suññāgāragatenāpi satataṃ samitaṃ appamattena  kāyagatāsatibhojanaṃ yeva pariyesitabbaṃ. idaṃ, mahārāja, biḷārassa  paṭhamaṃ aṅgaṃ gahetabbaṃ.<br/><br/>[03] ``puna ^a^V0.0363^ea^ caparaṃ, mahārāja, biḷāro āsanne yeva gocaraṃ  pariyesati, evameva kho, mahārāja, yoginā yogāvacarena imesu yeva  pañcasu upādānakkhandhesu udayabbayānupassinā viharitabbaṃ `iti rūpaṃ  iti rūpassa samudayo iti rūpassa atthaṅgamo, iti vedanā iti  vedanāya samudayo iti vedanāya atthaṅgamo, iti saññā iti saññāya  samudayo ^a^M0.0378^ea^ iti saññāya atthaṅgamo, iti saṅkhārā  iti saṅkhārānaṃ samudayo iti saṅkhārānaṃ atthaṅgamo, iti viññāṇaṃ  iti viññāṇassa samudayo iti viññāṇassa atthaṅgamo'ti. idaṃ,  mahārāja, biḷārassa dutiyaṃ aṅgaṃ gahetabbaṃ. bhāsitampetaṃ, mahārāja,  bhagavatā devātidevena -- <br/><br/>[21] ```na ito dūre bhavitabbaṃ, bhavaggaṃ kiṃ karissati. <br/><br/>[22] paccuppannamhi vohāre, sake kāyamhi vindathā'''ti.. <br/><br/>[06] biḷāraṅgapañho dutiyo. 


volume: 117
item: 212
title: sakkaṅgapañho^upacikāvaggo^upacikaṅgapañho^biḷāraṅgapañho^undūraṅgapañho
content:
  [03] 3^b^.^eb^ ``bhante nāgasena, `undūrassa {undurassa (syā0 ka0)} ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, undūro itocito ca vicaranto āhārūpāsīsako  yeva carati, evameva kho, mahārāja ^a^P0.0394^ea^, yoginā  yogāvacarena itocito ca vicarantena yoniso  manasikārūpāsīsakeneva bhavitabbaṃ. idaṃ, mahārāja, undūrassa ekaṃ  aṅgaṃ gahetabbaṃ. bhāsitampetaṃ, mahārāja, therena upasenena vaṅgantaputtena  -- <br/><br/>[21] ```dhammāsīsaṃ {dhammasīsaṃ (sī0 pī0)} karitvāna, viharanto vipassako. <br/><br/>[22] anolīno viharati, upasanto sadā sato'''ti.. <br/><br/>[06] undūraṅgapañho tatiyo. 


volume: 117
item: 213
title: upacikāvaggo^upacikaṅgapañho^biḷāraṅgapañho^undūraṅgapañho^vicchikaṅgapañho
content:
  [03] 4^b^.^eb^ ``bhante ^a^V0.0364^ea^ nāgasena, `vicchikassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, vicchiko naṅgulāvudho naṅgulaṃ ussāpetvā carati,  evameva kho, mahārāja, yoginā yogāvacarena ñāṇāvudhena bhavitabbaṃ,  ñāṇaṃ ussāpetvā viharitabbaṃ ^a^M0.0379^ea^. idaṃ, mahārāja,  vicchikassa ekaṃ aṅgaṃ gahetabbaṃ. bhāsitampetaṃ, mahārāja, therena  upasenena vaṅgantaputtena -- <br/><br/>[21] ```ñāṇakhaggaṃ gahetvāna, viharanto vipassako. <br/><br/>[22] parimuccati sabbabhayā, duppasaho ca so bhave'''ti.. <br/><br/>[06] vicchikaṅgapañho catuttho. 


volume: 117
item: 214
title: upacikaṅgapañho^biḷāraṅgapañho^undūraṅgapañho^vicchikaṅgapañho^nakulaṅgapañho
content:
  [03] 5^b^.^eb^ ``bhante nāgasena, `nakulassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, nakulo uragamupagacchanto bhesajjena kāyaṃ  paribhāvetvā uragamupagacchati gahetuṃ, evameva kho, mahārāja, yoginā  yogāvacarena kodhāghātabahulaṃ kalahaviggahavivādavirodhābhibhūtaṃ  lokamupagacchantena mettābhesajjena mānasaṃ anulimpitabbaṃ. idaṃ,  mahārāja, nakulassa ekaṃ aṅgaṃ gahetabbaṃ. bhāsitampetaṃ, mahārāja,  therena sāriputtena dhammasenāpatinā -- <br/><br/>[21] ```tasmā sakaṃ paresampi, kātabbā mettabhāvanā. <br/><br/>[22] mettacittena pharitabbaṃ, etaṃ buddhāna sāsana'''nti.. <br/><br/>[06] nakulaṅgapañho pañcamo. 


volume: 117
item: 215
title: biḷāraṅgapañho^undūraṅgapañho^vicchikaṅgapañho^nakulaṅgapañho^jarasiṅgālaṅgapañho
content:
  [03] 6^b^.^eb^ ``bhante ^a^V0.0365^ea^ ^a^P0.0395^ea^ nāgasena,  `jarasiṅgālassa dve aṅgāni gahetabbānī'ti yaṃ vadesi, katamāni  tāni dve aṅgāni gahetabbānī''ti? ``yathā, mahārāja, jarasiṅgālo  bhojanaṃ paṭilabhitvā ajigucchamāno yāvadatthaṃ āharayati, evameva  kho, mahārāja, yoginā yogāvacarena bhojanaṃ paṭilabhitvā  ajigucchamānena sarīrayāpanamattameva paribhuñjitabbaṃ. idaṃ, mahārāja,  jarasiṅgālassa paṭhamaṃ aṅgaṃ gahetabbaṃ. bhāsitampetaṃ, mahārāja, therena  mahākassapena -- <br/><br/>[21] ```senāsanamhā oruyha, gāmaṃ piṇḍāya pāvisiṃ. <br/><br/>[22] bhuñjantaṃ purisaṃ kuṭṭhiṃ, sakkacca naṃ upaṭṭhahiṃ.. <br/><br/>[21] ```so ^a^M0.0380^ea^ me pakkena hatthena, ālopaṃ  upanāmayi. <br/><br/>[22] ālopaṃ pakkhipantassa, aṅgulipettha chijjatha.. <br/><br/>[21] ```kuṭṭamūlañca nissāya, ālopaṃ taṃ abhuñjisaṃ. <br/><br/>[22] bhuñjamāne vā bhutte vā, jegucchaṃ me na vijjatī'ti..<br/><br/>[03] ``puna caparaṃ, mahārāja, jarasiṅgālo bhojanaṃ paṭilabhitvā na  vicināti lūkhaṃ vā paṇītaṃ vāti, evameva kho, mahārāja, yoginā  yogāvacarena bhojanaṃ paṭilabhitvā na vicinitabbaṃ `lūkhaṃ vā paṇītaṃ  vā sampannaṃ vā asampannaṃ vā'ti, yathāladdhena santussitabbaṃ. idaṃ,  mahārāja, jarasiṅgālassa dutiyaṃ aṅgaṃ gahetabbaṃ. bhāsitampetaṃ,  mahārāja, therena upasenena vaṅgantaputtena -- <br/><br/>[21] ```lūkhenapi ca santusse, nāññaṃ patthe rasaṃ bahuṃ. <br/><br/>[27] rasesu anugiddhassa, jhāne na ramate {ramatī (sī0 pī0)} mano. <br/><br/>[22] itarītarena santuṭṭho {santuṭṭhe (sī0 pī0)}, sāmaññaṃ paripūratī'''ti.. <br/><br/>[06] jarasiṅgālaṅgapañho chaṭṭho. 


volume: 117
item: 216
title: undūraṅgapañho^vicchikaṅgapañho^nakulaṅgapañho^jarasiṅgālaṅgapañho^migaṅgapañho
content:
  [03] 7^b^.^eb^ ``bhante ^a^V0.0366^ea^ nāgasena, `migassa tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, migo divā araññe carati,  rattiṃ abbhokāse, evameva kho, mahārāja, yoginā yogāvacarena divā  araññe viharitabbaṃ, rattiṃ abbhokāse. idaṃ, mahārāja, migassa  ^a^P0.0396^ea^ paṭhamaṃ aṅgaṃ gahetabbaṃ.<br/><br/>[03] ``bhāsitampetaṃ, mahārāja, bhagavatā devātidevena  lomahaṃsanapariyāye --<br/><br/>[03] `so kho ahaṃ, sāriputta, yā tā rattiyo sītā hemantikā  antaraṭṭhakā himapātasamayā {antaraṭṭhake himapātasamaye (sī0 pī0 ka0)}, tathārūpāsu rattīsu rattiṃ abbhokāse  viharāmi, divā vanasaṇḍe. gimhānaṃ pacchime māse divā abbhokāse  viharāmi, rattiṃ vanasaṇḍe'ti.<br/><br/>[03] ``puna ^a^M0.0381^ea^ caparaṃ, mahārāja, migo sattimhi vā  sare vā opatante vañceti {vajjeti (ka0)} palāyati, na kāyamupaneti, evameva kho,  mahārāja, yoginā yogāvacarena kilesesu opatantesu vañcayitabbaṃ {vajjayitabbaṃ (ka0)}  palāyitabbaṃ, na cittamupanetabbaṃ. idaṃ, mahārāja, migassa dutiyaṃ  aṅgaṃ gahetabbaṃ.<br/><br/>[03] ``puna caparaṃ, mahārāja, migo manusse disvā yena vā tena  vā palāyati `mā maṃ te addasaṃsū'ti, evameva kho, mahārāja,  yoginā yogāvacarena bhaṇḍanakalahaviggahavivādasīle dussīle kusīte  saṅgaṇikārāme disvā yena vā tena vā palāyitabbaṃ `mā maṃ te  addasaṃsu, ahañca te mā addasa'nti. idaṃ, mahārāja, migassa tatiyaṃ  aṅgaṃ gahetabbaṃ. bhāsitampetaṃ, mahārāja, therena sāriputtena  dhammasenāpatinā -- <br/><br/>[21] ```mā me kadāci pāpiccho, kusīto hīnavīriyo. <br/><br/>[22] appassuto anācāro, sammato {sameto (sī0 pī0)} ahu katthacī'''ti.. <br/><br/>[06] migaṅgapañho sattamo. 


volume: 117
item: 217
title: vicchikaṅgapañho^nakulaṅgapañho^jarasiṅgālaṅgapañho^migaṅgapañho^gorūpaṅgapañho
content:
  [03] 8^b^.^eb^ ``bhante ^a^V0.0367^ea^ nāgasena, `gorūpassa cattāri  aṅgāni gahetabbānī'ti yaṃ vadesi, katamāni tāni cattāri aṅgāni  gahetabbānī''ti? ``yathā, mahārāja, gorūpo sakaṃ gehaṃ na  vijahati, evameva kho, mahārāja, yoginā yogāvacarena sako kāyo  na vijahitabbo `aniccucchādanaparimaddanabhedanavikiraṇaviddhaṃsanadhammo  ayaṃ kāyo'ti. idaṃ, mahārāja, gorūpassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, gorūpo ādinnadhuro sukhadukkhena dhuraṃ  vahati, evameva kho, mahārāja, yoginā yogāvacarena  ādinnabrahmacariyena ^a^P0.0397^ea^ sukhadukkhena yāva  jīvitapariyādānā āpāṇakoṭikaṃ brahmacariyaṃ caritabbaṃ. idaṃ,  mahārāja, gorūpassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, gorūpo chandena ghāyamāno pānīyaṃ  pivati, evameva kho, mahārāja, yoginā yogāvacarena  ācariyupajjhāyānaṃ anusiṭṭhi ^a^M0.0382^ea^ chandena pemena pasādena  ghāyamānena paṭiggahetabbā. idaṃ, mahārāja, gorūpassa tatiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, gorūpo yena kenaci vāhiyamāno  vahati, evameva kho, mahārāja, yoginā yogāvacarena  theranavamajjhimabhikkhūnampi gihiupāsakassāpi ovādānusāsanī  sirasā sampaṭicchitabbā. idaṃ, mahārāja, gorūpassa catutthaṃ aṅgaṃ  gahetabbaṃ. bhāsitampetaṃ, mahārāja, therena sāriputtena dhammasenāpatinā  -- <br/><br/>[21] ```tadahu pabbajito santo, jātiyā sattavassiko. <br/><br/>[22] sopi maṃ anusāseyya, sampaṭicchāmi matthake {muddhanā (sī0)}.. <br/><br/>[21] ```tibbaṃ chandañca pemañca, tasmiṃ disvā upaṭṭhape. <br/><br/>[22] ṭhapeyyācariyaṭṭhāne, sakkacca naṃ punappuna'''nti.. <br/><br/>[06] gorūpaṅgapañho aṭṭhamo. 


volume: 117
item: 218
title: nakulaṅgapañho^jarasiṅgālaṅgapañho^migaṅgapañho^gorūpaṅgapañho^varāhaṅgapañho
content:
  [03] 9^b^.^eb^ ``bhante ^a^V0.0368^ea^ nāgasena, `varāhassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, varāho santattakaṭhite {santattakaṭhine (sī0 pī0)}   gimhasamaye sampatte udakaṃ upagacchati, evameva kho, mahārāja,  yoginā yogāvacarena dosena citte āluḷitakhalitavibbhantasantatte  sītalāmatapaṇītamettābhāvanaṃ upagantabbaṃ. idaṃ, mahārāja, varāhassa  paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, varāho cikkhallamudakamupagantvā  nāsikāya pathaviṃ khaṇitvā doṇiṃ katvā doṇikāya sayati, evameva  kho, mahārāja, yoginā yogāvacarena ^a^P0.0398^ea^ mānase kāyaṃ  nikkhipitvā ārammaṇantaragatena sayitabbaṃ. idaṃ, mahārāja,  varāhassa dutiyaṃ aṅgaṃ gahetabbaṃ. bhāsitampetaṃ, mahārāja, therena  piṇḍolabhāradvājena -- <br/><br/>[21] ```kāye {kāyena (ka0)} sabhāvaṃ disvāna, vicinitvā vipassako. <br/><br/>[22] ekākiyo adutiyo, seti ārammaṇantare'''ti.. <br/><br/>[06] varāhaṅgapañho navamo. 


volume: 117
item: 219
title: jarasiṅgālaṅgapañho^migaṅgapañho^gorūpaṅgapañho^varāhaṅgapañho^hatthiṅgapañho
content:
  [03] 10^b^.^eb^ ``bhante ^a^M0.0383^ea^ nāgasena, `hatthissa  pañca aṅgāni gahetabbānī'ti yaṃ vadesi, katamāni tāni pañca  aṅgāni gahetabbānī''ti? ``yathā, mahārāja, hatthī nāma caranto  yeva pathaviṃ dāleti, evameva kho, mahārāja, yoginā yogāvacarena  kāyaṃ sammasamāneneva sabbe kilesā dāletabbā. idaṃ, mahārāja,  hatthissa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, hatthī sabbakāyeneva apaloketi,  ujukaṃ yeva pekkhati, na disāvidisā viloketi, evameva kho,  mahārāja, yoginā yogāvacarena sabbakāyena apalokinā ^a^V0.0369^ea^ bhavitabbaṃ, na  disāvidisā viloketabbā, na uddhaṃ ulloketabbaṃ, na adho  oloketabbaṃ, yugamattapekkhinā bhavitabbaṃ. idaṃ, mahārāja, hatthissa  dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, hatthī anibaddhasayano  gocarāyamanugantvā na tameva desaṃ vāsatthamupagacchati, na  dhuvappatiṭṭhālayo, evameva kho, mahārāja, yoginā yogāvacarena  anibaddhasayanena bhavitabbaṃ, nirālayena piṇḍāya gantabbaṃ, yadi  passati vipassako manuññaṃ patirūpaṃ ruciradese bhavaṃ maṇḍapaṃ vā  rukkhamūlaṃ vā guhaṃ vā pabbhāraṃ vā, tattheva vāsamupagantabbaṃ,  dhuvappatiṭṭhālayo na kātabbo. idaṃ, mahārāja, hatthissa tatiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, hatthī udakaṃ ogāhitvā  sucivimalasītalasalilaparipuṇṇaṃ kumuduppalapadumapuṇḍarīkasañchannaṃ  mahatimahantaṃ ^a^P0.0399^ea^ padumasaraṃ ogāhitvā kīḷati  gajavarakīḷaṃ, evameva kho, mahārāja, yoginā yogāvacarena  sucivimalavippasannamanāviladhammavaravāripuṇṇaṃ vimuttikusumasañchannaṃ  mahāsatipaṭṭhānapokkharaṇiṃ ogāhitvā ñāṇena saṅkhārā odhunitabbā  vidhunitabbā, yogāvacarakīḷā kīḷitabbā. idaṃ, mahārāja, hatthissa  catutthaṃ aṅgaṃ gahetabbaṃ.<br/><br/>[03] ``puna caparaṃ, mahārāja, hatthī sato pādaṃ uddharati, sato pādaṃ  nikkhipati, evameva kho, mahārāja, yoginā yogāvacarena satena  sampajānena pādaṃ uddharitabbaṃ, satena sampajānena pādaṃ nikkhipitabbaṃ,  abhikkamapaṭikkame samiñjanapasāraṇe sabbattha satena sampajānena  bhavitabbaṃ. idaṃ, mahārāja, hatthissa ^a^M0.0384^ea^ pañcamaṃ aṅgaṃ  gahetabbaṃ. bhāsitampetaṃ, mahārāja, bhagavatā devātidevena  saṃyuttanikāyavare -- <br/><br/>[21] ```kāyena saṃvaro sādhu, sādhu vācāya saṃvaro. <br/><br/>[27] manasā saṃvaro sādhu, sādhu sabbattha saṃvaro. <br/><br/>[22] sabbattha saṃvuto lajjī, rakkhitoti pavuccatī'''ti.. <br/><br/>[06] hatthiṅgapañho dasamo.upacikāvaggo catuttho.<br/><br/>[03] tassuddānaṃ ^a^V0.0370^ea^ -- <br/><br/>[21] upacikā biḷāro ca, undūro vicchikena ca. <br/><br/>[27] nakulo siṅgālo migo, <br/><br/>[22] gorūpo varāho hatthinā dasāti.. 


volume: 117
item: 220
title: migaṅgapañho^gorūpaṅgapañho^varāhaṅgapañho^sīhavaggo^sīhaṅgapañho
content:
  [03] 1^b^.^eb^ ``bhante ^a^V0.0371^ea^ ^a^P0.0400^ea^ ^a^M0.0385^ea^  nāgasena, `sīhassa satta aṅgāni gahetabbānī'ti yaṃ vadesi,  katamāni tāni satta aṅgāni gahetabbānī''ti? ``yathā, mahārāja,  sīho nāma setavimalaparisuddhapaṇḍaro, evameva kho, mahārāja,  yoginā yogāvacarena setavimalaparisuddhapaṇḍaracittena byapagatakukkuccena  bhavitabbaṃ. idaṃ, mahārāja, sīhassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, sīho catucaraṇo vikkantacārī,  evameva kho, mahārāja, yoginā yogāvacarena caturiddhipādacaraṇena  bhavitabbaṃ. idaṃ, mahārāja, sīhassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, sīho abhirūparucirakesarī, evameva  kho, mahārāja, yoginā yogāvacarena abhirūparucirasīlakesarinā  bhavitabbaṃ. idaṃ, mahārāja, sīhassa tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, sīho jīvitapariyādānepi na  kassaci onamati, evameva kho, mahārāja, yoginā yogāvacarena  cīvarapiṇḍapātasenāsanagilānapaccayabhesajjaparikkhārapariyādānepi na  kassaci onamitabbaṃ. idaṃ, mahārāja, sīhassa catutthaṃ aṅgaṃ gahetabbaṃ.<br/><br/>[03] ``puna caparaṃ, mahārāja, sīho sapadānabhakkho yasmiṃ okāse  nipatati, tattheva yāvadatthaṃ bhakkhayati, na varamaṃsaṃ vicināti,  evameva kho, mahārāja, yoginā yogāvacarena sapadānabhakkhena  bhavitabbaṃ, na kulāni vicinitabbāni, na pubbagehaṃ hitvā kulāni  upasaṅkamitabbāni, na bhojanaṃ vicinitabbaṃ, yasmiṃ okāse kabaḷaṃ  ādīyati, tasmiṃ yeva okāse ^a^V0.0372^ea^ bhuñjitabbaṃ sarīrayāpanatthaṃ {sarīrayāpanamattaṃ (sī0  pī0)}, na varabhojanaṃ vicinitabbaṃ. idaṃ, mahārāja, sīhassa pañcamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, sīho asannidhibhakkho, sakiṃ gocaraṃ  bhakkhayitvā na puna taṃ upagacchati, evameva kho, mahārāja, yoginā  yogāvacarena asannidhikāraparibhoginā ^a^M0.0386^ea^ bhavitabbaṃ.  idaṃ, mahārāja, sīhassa chaṭṭhaṃ aṅgaṃ gahetabbaṃ.<br/><br/>[03] ``puna caparaṃ ^a^P0.0401^ea^, mahārāja, sīho bhojanaṃ  aladdhā na paritassati, laddhāpi bhojanaṃ agadhito {agathito (sī0)} amucchito  anajjhosanno paribhuñjati, evameva kho, mahārāja, yoginā  yogāvacarena bhojanaṃ aladdhā na paritassitabbaṃ, laddhāpi bhojanaṃ  agadhitena amucchitena anajjhosannena ādīnavadassāvinā  nissaraṇapaññena paribhuñjitabbaṃ. idaṃ, mahārāja, sīhassa sattamaṃ aṅgaṃ  gahetabbaṃ. bhāsitampetaṃ, mahārāja, bhagavatā devātidevena  saṃyuttanikāyavare theraṃ mahākassapaṃ parikittayamānena --<br/><br/>[03] `santuṭṭhoyaṃ, bhikkhave, kassapo itarītarena piṇḍapātena,  itarītarapiṇḍapātasantuṭṭhiyā ca vaṇṇavādī, na ca piṇḍapātahetu anesanaṃ  appatirūpaṃ āpajjati, aladdhā ca piṇḍapātaṃ na paritassati, laddhā ca  piṇḍapātaṃ agadhito amucchito anajjhosanno ādīnavadassāvī  nissaraṇapañño paribhuñjatī'''ti. <br/><br/>[06] sīhaṅgapañho paṭhamo. 


volume: 117
item: 221
title: gorūpaṅgapañho^varāhaṅgapañho^sīhavaggo^sīhaṅgapañho^cakkavākaṅgapañho
content:
  [03] 2^b^.^eb^ ``bhante nāgasena, `cakkavākassa tīṇi  aṅgāni gahetabbānī'ti yaṃ vadesi, katamāni tāni tīṇi aṅgāni  gahetabbānīti''? ``yathā, mahārāja, cakkavāko yāva  jīvitapariyādānā dutiyikaṃ na vijahati, evameva kho, mahārāja,  yoginā yogāvacarena yāva jīvitapariyādānā yoniso manasikāro  na vijahitabbo. idaṃ, mahārāja, cakkavākassa paṭhamaṃ aṅgaṃ gahetabbaṃ.<br/><br/>[03] ``puna ^a^V0.0373^ea^ caparaṃ, mahārāja, cakkavāko sevālapaṇakabhakkho, tena ca  santuṭṭhiṃ āpajjati, tāya ca santuṭṭhiyā balena ca vaṇṇena ca na  parihāyati, evameva kho, mahārāja, yoginā yogāvacarena  yathālābhasantoso karaṇīyo, yathālābhasantuṭṭho kho, mahārāja, yogī  yogāvacaro na parihāyati sīlena, na parihāyati samādhinā, na  ^a^M0.0387^ea^ parihāyati paññāya, na parihāyati vimuttiyā, na  parihāyati vimuttiñāṇadassanena, na parihāyati sabbehi kusalehi  dhammehi. idaṃ, mahārāja, cakkavākassa ^a^P0.0402^ea^ dutiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, cakkavāko pāṇe na viheṭhayati, evameva  kho, mahārāja, yoginā yogāvacarena nihitadaṇḍena nihitasatthena  lajjinā dayāpannena sabbapāṇabhūtahitānukampinā bhavitabbaṃ. idaṃ,  mahārāja, cakkavākassa tatiyaṃ aṅgaṃ gahetabbaṃ. bhāsatampetaṃ, mahārāja,  bhagavatā devātidevena cakkavākajātake -- <br/><br/>[21] ```yo na hanti na ghāteti, na jināti na jāpaye. <br/><br/>[22] mettaṃso {ahiṃsā (sī0 pī0)} sabbabhūtesu, veraṃ tassa na kenacī'''ti.. <br/><br/>[06] cakkavākaṅgapañho dutiyo. 


volume: 117
item: 222
title: varāhaṅgapañho^sīhavaggo^sīhaṅgapañho^cakkavākaṅgapañho^peṇāhikaṅgapañho
content:
  [03] 3^b^.^eb^ ``bhante nāgasena, `peṇāhikāya dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, peṇāhikā sakapatimhi  usūyāya chāpake na posayati, evameva kho, mahārāja, yoginā  yogāvacarena sakamane {sakamano (ka0)} kilese uppanne usūyāyitabbaṃ, satipaṭṭhānena  sammāsaṃvarasusire pakkhipitvā manodvāre kāyagatāsati bhāvetabbā.  idaṃ, mahārāja, peṇāhikāya paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, peṇāhikā pavane divasaṃ gocaraṃ  caritvā sāyaṃ pakkhigaṇaṃ upeti attano guttiyā, evameva kho,  mahārāja, yoginā yogāvacarena ekakena pavivekaṃ sevitabbaṃ  saṃyojanaparimuttiyā, tatra ratiṃ alabhamānena upavādabhayaparirakkhaṇāya  saṅghaṃ osaritvā ^a^V0.0374^ea^ saṅgharakkhitena vasitabbaṃ. idaṃ, mahārāja,  peṇāhikāya dutiyaṃ aṅgaṃ gahetabbaṃ. bhāsitampetaṃ, mahārāja, brahmunā  sahampatinā bhagavato santike -- <br/><br/>[21] ```sevetha ^a^M0.0388^ea^ pantāni senāsanāni,  careyya saṃyojanavippamokkhā. <br/><br/>[22] sace ratiṃ nādhigaccheyya tattha, saṅghe vase rakkhitatto  satīmā'''ti.. <br/><br/>[06] peṇāhikaṅgapañho tatiyo. 


volume: 117
item: 223
title: sīhavaggo^sīhaṅgapañho^cakkavākaṅgapañho^peṇāhikaṅgapañho^gharakapotaṅgapañho
content:
  [03] 4^b^.^eb^ ``bhante ^a^P0.0403^ea^ nāgasena,  `gharakapotassa ekaṃ aṅgaṃ gahetabba'nti yaṃ vadesi, katamaṃ taṃ ekaṃ aṅgaṃ  gahetabba''nti? ``yathā, mahārāja, gharakapoto paragehe vasamāno na  tesaṃ kiñci bhaṇḍassa nimittaṃ gaṇhāti, majjhatto vasati  saññābahulo, evameva kho, mahārāja, yoginā yogāvacarena parakulaṃ  upagatena tasmiṃ kule itthīnaṃ vā purisānaṃ vā mañce vā pīṭhe vā  vatthe vā alaṅkāre vā upabhoge vā paribhoge vā bhojanavikatīsu vā  na nimittaṃ gahetabbaṃ, majjhattena bhavitabbaṃ, samaṇasaññā paccupaṭṭhapetabbā.  idaṃ, mahārāja, gharakapotassa ekaṃ aṅgaṃ gahetabbaṃ. bhāsitampetaṃ,  mahārāja, bhagavatā devātidevena cūḷanāradajātake -- <br/><br/>[21] ```pavisitvā parakulaṃ, pānatthaṃ bhojanāya vā {pānesu bhojanesu vā (sī0 pī0)}. <br/><br/>[22] mitaṃ khāde mitaṃ bhuñje, na ca rūpe manaṃ kare'''ti.. <br/><br/>[06] gharakapotaṅgapañho catuttho. 


volume: 117
item: 224
title: sīhaṅgapañho^cakkavākaṅgapañho^peṇāhikaṅgapañho^gharakapotaṅgapañho^ulūkaṅgapañho
content:
  [03] 5^b^.^eb^ ``bhante nāgasena, `ulūkassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, ulūko kākehi paṭiviruddho,  rattiṃ kākasaṅghaṃ gantvā bahūpi kāke hanati, evameva kho, mahārāja,  yoginā yogāvacarena aññāṇena ^a^V0.0375^ea^ paṭiviruddho kātabbo, ekena raho  nisīditvā aññāṇaṃ sampamadditabbaṃ, mūlato chinditabbaṃ. idaṃ,  mahārāja, ulūkassa paṭhamaṃ gahetabbaṃ.<br/><br/>[03] ``puna ^a^M0.0389^ea^ caparaṃ, mahārāja, ulūko  suppaṭisallīno hoti, evameva kho, mahārāja, yoginā yogāvacarena  paṭisallānārāmena bhavitabbaṃ paṭisallānaratena. idaṃ, mahārāja,  ulūkassa dutiyaṃ aṅgaṃ gahetabbaṃ. bhāsitampetaṃ, mahārāja, bhagavatā  devātidevena saṃyuttanikāyavare --<br/><br/>[03] ```idha, bhikkhave, bhikkhu paṭisallānārāmo paṭisallānarato  ``idaṃ dukkha''nti yathābhūtaṃ pajānāti, ``ayaṃ dukkhasamudayo''ti  yathā bhūthaṃ pajānāti ^a^P0.0404^ea^, ``ayaṃ dukkhanirodho''ti  yathābhūtaṃ pajānāti, ``ayaṃ dukkhanirodhagāminī paṭipadā''ti  yathābhūtaṃ pajānātī'''ti. <br/><br/>[06] ulūkaṅgapañho pañcamo. 


volume: 117
item: 225
title: cakkavākaṅgapañho^peṇāhikaṅgapañho^gharakapotaṅgapañho^ulūkaṅgapañho^satapattaṅgapañho
content:
  [03] 6^b^.^eb^ ``bhante nāgasena, `satapattassa ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, satapatto ravitvā paresaṃ khemaṃ vā bhayaṃ vā  ācikkhati, evameva kho, mahārāja, yoginā yogāvacarena paresaṃ  dhammaṃ desayamānena vinipātaṃ bhayato dassayitabbaṃ, nibbānaṃ khemato  dassayitabbaṃ. idaṃ, mahārāja, satapattassa ekaṃ aṅgaṃ gahetabbaṃ.  bhāsitampetaṃ, mahārāja, therena piṇḍolabhāradvājena -- <br/><br/>[21] ```niraye bhayasantāsaṃ, nibbāne vipulaṃ sukhaṃ. <br/><br/>[22] ubhayānetānatthāni dassetabbāni yoginā'''ti.. <br/><br/>[06] satapattaṅgapañho chaṭṭho. 


volume: 117
item: 226
title: peṇāhikaṅgapañho^gharakapotaṅgapañho^ulūkaṅgapañho^satapattaṅgapañho^vagguliṅgapañho
content:
  [03] 7^b^.^eb^ ``bhante ^a^V0.0376^ea^ nāgasena, `vaggulissa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, vagguli gehaṃ pavisitvā  vicaritvā nikkhamati, na tattha palibuddhati, evameva kho, mahārāja,  yoginā yogāvacarena gāmaṃ piṇḍāya pavisitvā sapadānaṃ vicaritvā  ^a^M0.0390^ea^ paṭiladdhalābhena khippameva nikkhamitabbaṃ, na tattha  palibuddhena bhavitabbaṃ. idaṃ, mahārāja, vaggulissa paṭhamaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, vagguli paragehe vasamāno na tesaṃ  parihāniṃ karoti, evameva kho, mahārāja, yoginā yogāvacarena  kulāni upasaṅkamitvā atiyācanāya vā viññattibahulatāya vā  kāyadosabahulatāya vā atibhāṇitāya vā samānasukhadukkhatāya vā na  tesaṃ koci vippaṭisāro karaṇīyo, napi tesaṃ mūlakammaṃ parihāpetabbaṃ,  sabbathā vaḍḍhi yeva icchitabbā. idaṃ, mahārāja, vaggulissa dutiyaṃ  aṅgaṃ gahetabbaṃ. bhāsitampetaṃ, mahārāja, bhagavatā ^a^P0.0405^ea^  devātidevena dīghanikāyavare lakkhaṇasuttante -- <br/><br/>[21] ```suddhāya sīlena sutena buddhiyā, cāgena dhammena  bahūhi sādhuhi. <br/><br/>[22] dhanena dhaññena ca khettavatthunā, puttehi dārehi  catuppadehi ca.. <br/><br/>[21] ```ñātīhi mittehi ca bandhavehi, balena vaṇṇena  sukhena cūbhayaṃ. <br/><br/>[22] kathaṃ na hāyeyyuṃ pareti icchati, atthasamiddhiñca  panābhikaṅkhatī'''ti.. <br/><br/>[06] vagguliṅgapañho sattamo. 


volume: 117
item: 227
title: gharakapotaṅgapañho^ulūkaṅgapañho^satapattaṅgapañho^vagguliṅgapañho^jalūkaṅgapañho
content:
  [03] 8^b^.^eb^ ``bhante nāgasena, `jalūkāya ekaṃ aṅgaṃ  gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, jalūkā yattha allīyati, tattheva daḷhaṃ allīyitvā  ruhiraṃ pivati, evameva kho, mahārāja, yoginā yogāvacarena yasmiṃ  ārammaṇe ^a^V0.0377^ea^ cittaṃ allīyati, taṃ ārammaṇaṃ vaṇṇato ca saṇṭhānato ca  disato ca okāsato ca paricchedato ca liṅgato ca nimittato ca  daḷhaṃ patiṭṭhāpetvā tenevārammaṇena vimuttirasamasecanakaṃ pātabbaṃ. idaṃ,  mahārāja, jalūkāya ekaṃ aṅgaṃ gahetabbaṃ. bhāsitampetaṃ, mahārāja,  therena anuruddhena -- <br/><br/>[21] ```parisuddhena ^a^M0.0391^ea^ cittena, ārammaṇe  patiṭṭhāya. <br/><br/>[22] tena cittena pātabbaṃ, vimuttirasamasecana'''nti.. <br/><br/>[06] jalūkaṅgapañho aṭṭhamo. 


volume: 117
item: 228
title: ulūkaṅgapañho^satapattaṅgapañho^vagguliṅgapañho^jalūkaṅgapañho^sappaṅgapañho
content:
  [03] 9^b^.^eb^ ``bhante nāgasena, `sappassa tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, sappo urena gacchati, evameva  kho, mahārāja, yoginā yogāvacarena paññāya caritabbaṃ, paññāya  caramānassa kho, mahārāja, yogino cittaṃ ñāye carati, vilakkhaṇaṃ  vivajjeti, salakkhaṇaṃ bhāveti. idaṃ, mahārāja ^a^P0.0406^ea^,  sappassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, sappo caramāno osadhaṃ parivajjento  carati, evameva kho, mahārāja, yoginā yogāvacarena duccaritaṃ  parivajjentena caritabbaṃ. idaṃ, mahārāja, sappassa dutiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, sappo manusse disvā tappati {manussaṃ disvā kampati (ka0)} socati  cintayati, evameva kho mahārāja yoginā yogāvacarena kuvitakke,  vitakketvā aratiṃ uppādayitvā tappitabbaṃ socitabbaṃ cintayitabbaṃ  `pamādena me divaso vītināmito, na so puna sakkā laddhu'nti.  idaṃ, mahārāja, sappassa tatiyaṃ aṅgaṃ gahetabbaṃ. bhāsitampetaṃ,  mahārāja, bhagavatā bhallāṭiyajātake dvinnaṃ kinnarānaṃ -- <br/><br/>[21] ```mayekarattaṃ ^a^V0.0378^ea^ {yamekarattiṃ (sī0 pī0)}   vippavasimha ludda, akāmakā aññamaññaṃ sarantā. <br/><br/>[22] tamekarattaṃ {tamekarattiṃ (sī0 pī0)} anutappamānā, socāma `sā ratti puna  nahessatī'''ti.. <br/><br/>[06] sappaṅgapañho navamo. 


volume: 117
item: 229
title: satapattaṅgapañho^vagguliṅgapañho^jalūkaṅgapañho^sappaṅgapañho^ajagaraṅgapañho
content:
  [03] 10^b^.^eb^ ``bhante ^a^M0.0392^ea^ nāgasena,  `ajagarassa ekaṃ aṅgaṃ gahetabba'nti yaṃ vadesi, katamaṃ taṃ ekaṃ aṅgaṃ  gahetabba''nti? ``yathā, mahārāja, ajagaro mahatimahākāyo bahūpi  divase ūnūdaro dīnataro kucchipūraṃ āhāraṃ na labhati, aparipuṇṇo  yeva yāvadeva sarīrayāpanamattakena yāpeti, evameva kho, mahārāja,  yogino yogāvacarassa bhikkhācariyappasutassa parapiṇḍamupagatassa  paradinnappāṭikaṅkhissa sayaṃgāhappaṭiviratassa dullabhaṃ udaraparipūraṃ  āhāraṃ, api ca atthavasikena kulaputtena cattāro pañca ālope  abhuñjitvā avasesaṃ udakena paripūretabbaṃ. idaṃ, mahārāja, ajagarassa  ekaṃ aṅgaṃ gahetabbaṃ. bhāsitampetaṃ, mahārāja, therena sāriputtena  dhammasenāpatinā -- <br/><br/>[21] ```allaṃ ^a^P0.0407^ea^ sukkhaṃ vā bhuñjanto, na  bāḷhaṃ suhito siyā. <br/><br/>[22] ūnūdaro mitāhāro, sato bhikkhu paribbaje.. <br/><br/>[21] ```cattāro pañca ālope, abhutvā udakaṃ pive. <br/><br/>[22] alaṃ phāsu vihārāya, pahitattassa bhikkhuno'''ti.. <br/><br/>[06] ajagaraṅgapañho dasamo. <br/><br/>[06] sīhavaggo pañcamo.<br/><br/>[03] tassuddānaṃ -- <br/><br/>[21] kesarī cakkavāko ca, peṇāhi gharakapotako. <br/><br/>[27] ulūko satapatto ca, vagguli ca jalūpikā. <br/><br/>[22] sappo ajagaro ceva, vaggo tena pavuccatīti.. 


volume: 117
item: 230
title: vagguliṅgapañho^jalūkaṅgapañho^sappaṅgapañho^makkaṭakavaggo^panthamakkaṭakaṅgapañho
content:
  [03] 1^b^.^eb^ ``bhante ^a^V0.0379^ea^ ^a^M0.0393^ea^ nāgasena,  `panthamakkaṭakassa ekaṃ aṅgaṃ gahetabba'nti yaṃ vadesi, katamaṃ taṃ ekaṃ  aṅgaṃ gahetabba''nti? ``yathā, mahārāja, panthamakkaṭako panthe  makkaṭajālavitānaṃ katvā yadi tattha jālake laggati kimi vā  makkhikā vā paṭaṅgo vā, taṃ gahetvā bhakkhayati, evameva kho,  mahārāja, yoginā yogāvacarena chasu dvāresu satipaṭṭhānajālavitānaṃ  katvā yadi tattha kilesamakkhikā bajjhanti, tattheva ghātetabbā.  idaṃ, mahārāja, panthamakkaṭakassa ekaṃ aṅgaṃ gahetabbaṃ. bhāsitampetaṃ,  mahārāja, therena anuruddhena -- <br/><br/>[21] ```cittaṃ niyame chasu dvāresu, satipaṭṭhānavaruttame. <br/><br/>[22] kilesā tattha laggā ce, hantabbā te vipassinā'''ti.. <br/><br/>[06] panthamakkaṭakaṅgapañho paṭhamo. 


volume: 117
item: 231
title: jalūkaṅgapañho^sappaṅgapañho^makkaṭakavaggo^panthamakkaṭakaṅgapañho^thanassitadārakaṅgapañho
content:
  [03] 2^b^.^eb^ ``bhante nāgasena, `thanassitadārakassa ekaṃ  aṅgaṃ gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti  ^a^P0.0408^ea^? ``yathā, mahārāja, thanassitadārako sadatthe  laggati, khīratthiko rodati, evameva kho, mahārāja, yoginā  yogāvacarena sadatthe laggitabbaṃ, sabbattha dhammañāṇena bhavitabbaṃ, uddese  paripucchāya sammappayoge paviveke garusaṃvāse kalyāṇamittasevane.  idaṃ, mahārāja, thanassitadārakassa ekaṃ aṅgaṃ gahetabbaṃ. bhāsitampetaṃ,  mahārāja, bhagavatā devātidevena dīghanikāyavare parinibbānasuttante -- <br/><br/>[21] ```iṅghaṃ ^a^V0.0380^ea^ tumhe, ānanda, sāratthe {sadatthe (sī0 pī0)} ghaṭatha, sāratthe  anuyuñjatha. <br/><br/>[22] sāratthe appamattā ātāpino pahitattā viharathā'''ti.. <br/><br/>[06] thanassitadārakaṅgapañho dutiyo. 


volume: 117
item: 232
title:
  sappaṅgapañho^makkaṭakavaggo^panthamakkaṭakaṅgapañho^thanassitadārakaṅgapañho^cittakadharakummaṅgapañho

content:
  [03] 3^b^.^eb^ ``bhante ^a^M0.0394^ea^ nāgasena,  `cittakadharakummassa {cittakathalakummassa (sī0 pī0)} ekaṃ aṅgaṃ gahetabba'nti yaṃ vadesi, katamaṃ taṃ ekaṃ  aṅgaṃ gahetabba''nti? ``yathā, mahārāja, cittakadharakummo udakabhayā  udakaṃ parivajjetvā vicarati, tāya ca pana udakaṃ parivajjanāya āyunā  na parihāyati, evameva kho, mahārāja, yoginā yogāvacarena pamāde  bhayadassāvinā bhavitabbaṃ, appamāde guṇavisesadassāvinā. tāya ca  pana bhayadassāvitāya na parihāyati sāmaññā, nibbānassa santike  upeti {ṭhapeti (ka0)}. idaṃ, mahārāja, cittakadharakummassa ekaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena dhammapade -- <br/><br/>[21] ```appamādarato bhikkhu, pamāde bhayadassi vā. <br/><br/>[22] abhabbo parihānāya, nibbānasseva santike'''ti.. <br/><br/>[06] cittakadharakummaṅgapañho catuttho. 


volume: 117
item: 233
title:
  makkaṭakavaggo^panthamakkaṭakaṅgapañho^thanassitadārakaṅgapañho^cittakadharakummaṅgapañho^pavanaṅgapañho

content:
  [03] 4^b^.^eb^ ``bhante nāgasena, `pavanassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, pavanaṃ nāma asucijanaṃ  paṭicchādeti, evameva kho, mahārāja, yoginā yogāvacarena paresaṃ  aparaddhaṃ khalitaṃ paṭicchādetabbaṃ na vivaritabbaṃ. idaṃ, mahārāja,  pavanassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, pavanaṃ suññaṃ pacurajanehi, evameva  kho, mahārāja, yoginā yogāvacarena ^a^V0.0381^ea^ ^a^P0.0409^ea^  rāgadosamohamānadiṭṭhijālehi sabbehi ca kilesehi suññena bhavitabbaṃ.  idaṃ, mahārāja, pavanassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, pavanaṃ vivittaṃ janasambādharahitaṃ,  evameva kho, mahārāja, yoginā yogāvacarena pāpakehi akusalehi  dhammehi anariyehi pavivittena bhavitabbaṃ. idaṃ, mahārāja, pavanassa  tatiyaṃ aṅgaṃ gahetabbaṃ.<br/><br/>[03] ``puna ^a^M0.0395^ea^ caparaṃ, mahārāja, pavanaṃ santaṃ parisuddhaṃ,  evameva kho, mahārāja, yoginā yogāvacarena santena parisuddhena  bhavitabbaṃ, nibbutena pahīnamānena pahīnamakkhena bhavitabbaṃ. idaṃ,  mahārāja, pavanassa catutthaṃ aṅgaṃ gahetabbaṃ.<br/><br/>[03] ``puna caparaṃ, mahārāja, pavanaṃ ariyajanasaṃsevitaṃ, evameva  kho, mahārāja, yoginā yogāvacarena ariyajanasaṃsevitena bhavitabbaṃ.  idaṃ, mahārāja, pavanassa pañcamaṃ aṅgaṃ gahetabbaṃ. bhāsitampetaṃ,  mahārāja, bhagavatā devātidevena saṃyuttanikāyavare -- <br/><br/>[21] ```pavivittehi ariyehi, pahitattehi jhāyibhi. <br/><br/>[22] niccaṃ āraddhavīriyehi, paṇḍitehi sahāvase'''ti.. <br/><br/>[06] pavanaṅgapañho catuttho. 


volume: 117
item: 234
title:
  panthamakkaṭakaṅgapañho^thanassitadārakaṅgapañho^cittakadharakummaṅgapañho^pavanaṅgapañho^rukkhaṅgapañho

content:
  [03] 5^b^.^eb^ ``bhante nāgasena, `rukkhassa tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, rukkho nāma pupphaphaladharo,  evameva kho, mahārāja, yoginā yogāvacarena  vimuttipupphasāmaññaphaladhārinā bhavitabbaṃ. idaṃ, mahārāja, rukkhassa  paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, rukkho upagatānamanuppaviṭṭhānaṃ janānaṃ  chāyaṃ deti, evameva kho ^a^V0.0382^ea^, mahārāja, yoginā yogāvacarena  upagatānamanuppaviṭṭhānaṃ puggalānaṃ āmisappaṭisandhārena vā  dhammappaṭisanthārena vā paṭisantharitabbaṃ. idaṃ, mahārāja, rukkhassa  dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, rukkho chāyāvemattaṃ ^a^P0.0410^ea^  na karoti, evameva kho, mahārāja, yoginā yogāvacarena sabbasattesu  vemattatā na kātabbā, coravadhakapaccatthikesupi attanipi samasamā  mettābhāvanā kātabbā, `kinti ime sattā averā abyāpajjā {abyāpajjhā (sī0)} anīghā  sukhī attānaṃ parihareyyu'nti. idaṃ, mahārāja, rukkhassa tatiyaṃ aṅgaṃ  gahetabbaṃ. bhāsitampetaṃ, mahārāja, therena sāriputtena dhammasenāpatinā  -- <br/><br/>[21] ```vadhake ^a^M0.0396^ea^ devadattamhi, core  aṅgulimālake. <br/><br/>[22] dhanapāle rāhule ca, sabbattha samako munī'''ti.. <br/><br/>[06] rukkhaṅgapañho pañcamo. 


volume: 117
item: 235
title: thanassitadārakaṅgapañho^cittakadharakummaṅgapañho^pavanaṅgapañho^rukkhaṅgapañho^meghaṅgapañho
content:
  [03] 6^b^.^eb^ ``bhante nāgasena, `meghassa pañca aṅgāni  gahetabbānī'ti yaṃ vadesi, katamāni tāni pañca aṅgāni  gahetabbānī''ti? ``yathā, mahārāja, megho uppannaṃ rajojallaṃ  vūpasameti, evameva kho, mahārāja, yoginā yogāvacarena uppannaṃ  kilesarajojallaṃ vūpasametabbaṃ. idaṃ, mahārāja, meghassa paṭhamaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, megho pathaviyā uṇhaṃ nibbāpeti,  evameva kho, mahārāja, yoginā yogāvacarena mettābhāvanāya sadevako  loko nibbāpetabbo. idaṃ, mahārāja, meghassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, megho sabbabījāni viruhāpeti,  evameva kho, mahārāja, yoginā yogāvacarena sabbasattānaṃ saddhaṃ  uppādetvā taṃ saddhābījaṃ tīsu sampattīsu ropetabbaṃ, dibbamānusikāsu  sukhasampattīsu yāvaparamatthanibbānasukhasampatti. idaṃ, mahārāja,  meghassa tatiyaṃ aṅgaṃ gahetabbaṃ.<br/><br/>[03] ``puna ^a^V0.0383^ea^ caparaṃ, mahārāja, megho ututo samuṭṭhahitvā dharaṇitalaruhe  tiṇarukkhalatāgumbaosadhivanappatayo parirakkhati, evameva kho,  mahārāja, yoginā yogāvacarena yoniso manasikāraṃ nibbattetvā tena  yoniso manasikārena samaṇadhammo parirakkhitabbo, yoniso  manasikāramūlakā sabbe kusalā dhammā. idaṃ, mahārāja, meghassa  catutthaṃ aṅgaṃ gahetabbaṃ.<br/><br/>[03] ``puna caparaṃ ^a^P0.0411^ea^, mahārāja, megho vassamāno  naditaḷākapokkharaṇiyo kandarapadarasarasobbhaudapānāni ca paripūreti  udakadhārāhi, evameva kho, mahārāja, yoginā yogāvacarena  āgamapariyattiyā dhammameghamabhivassayitvā adhigamakāmānaṃ mānasaṃ  paripūrayitabbaṃ. idaṃ, mahārāja, meghassa ^a^M0.0397^ea^ pañcamaṃ  aṅgaṃ gahetabbaṃ. bhāsitampetaṃ, mahārāja, therena sāriputtena  dhammasenāpatinā -- <br/><br/>[21] ```bodhaneyyaṃ janaṃ disvā, satasahassepi yojane. <br/><br/>[22] khaṇena upagantvāna, bodheti taṃ mahāmunī'''ti.. <br/><br/>[06] meghaṅgapañho chaṭṭho. 


volume: 117
item: 236
title: cittakadharakummaṅgapañho^pavanaṅgapañho^rukkhaṅgapañho^meghaṅgapañho^maṇiratanaṅgapañho
content:
  [03] 7^b^.^eb^ ``bhante nāgasena, `maṇiratanassa tīṇi  aṅgāni gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, maṇiratanaṃ ekantaparisuddhaṃ,  evameva kho, mahārāja, yoginā yogāvacarena ekantaparisuddhājīvena  bhavitabbaṃ. idaṃ, mahārāja, maṇiratanassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, maṇiratanaṃ na kenaci saddhiṃ  missīyati, evameva kho, mahārāja, yoginā yogāvacarena pāpehi  pāpasahāyehi saddhiṃ na missitabbaṃ. idaṃ, mahārāja, maṇiratanassa  dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, maṇiratanaṃ jātiratanehi yojīyati,  evameva kho, mahārāja, yoginā ^a^V0.0384^ea^ yogāvacarena uttamavarajātimantehi  saddhiṃ saṃvasitabbaṃ, paṭipannakaphalaṭṭhasekkhaphalasamaṅgīhi  sotāpannasakadāgāmianāgāmiarahantatevijjachaḷabhiññasamaṇamaṇiratanehi  saddhiṃ saṃvasitabbaṃ. idaṃ, mahārāja, maṇiratanassa tatiyaṃ aṅgaṃ  gahetabbaṃ. bhāsitampetaṃ, mahārāja, bhagavatā devātidevena suttanipāte  -- <br/><br/>[21] ```suddhā suddhehi saṃvāsaṃ, kappayavho patissatā. <br/><br/>[22] tato samaggā nipakā, dukkhassantaṃ karissathā'''ti.. <br/><br/>[06] maṇiratanapañho sattamo. 


volume: 117
item: 237
title: pavanaṅgapañho^rukkhaṅgapañho^meghaṅgapañho^maṇiratanaṅgapañho^māgavikaṅgapañho
content:
  [03] 8^b^.^eb^ ``bhante ^a^P0.0412^ea^ nāgasena,  `māgavikassa cattāri aṅgāni gahetabbānī'ti yaṃ vadesi, katamāni  tāni cattāri aṅgāni gahetabbānī''ti? ``yathā, mahārāja,  māgaviko ^a^M0.0398^ea^ appamiddho hoti, evameva kho, mahārāja,  yoginā yogāvacarena appamiddhena bhavitabbaṃ. idaṃ, mahārāja,  māgavikassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, māgaviko migesu yeva cittaṃ  upanibandhati, evameva kho, mahārāja, yoginā yogāvacarena  ārammaṇesu yeva cittaṃ upanibandhitabbaṃ. idaṃ, mahārāja, māgavikassa  dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, māgaviko kālaṃ kammassa jānāti,  evameva kho, mahārāja, yoginā yogāvacarena paṭisallānassa kālo  jānitabbo `ayaṃ kālo paṭisallānassa, ayaṃ kālo nikkhamanāyā'ti.  idaṃ, mahārāja, māgavikassa tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, māgaviko migaṃ disvā  hāsamabhijaneti `imaṃ lacchāmī'ti, evameva kho, mahārāja, yoginā  yogāvacarena ārammaṇe abhiramitabbaṃ, hāsamabhijanetabbaṃ `uttariṃ  visesamadhigacchissāmī'ti. idaṃ, mahārāja, māgavikassa catutthaṃ  aṅgaṃ gahetabbaṃ. bhāsitampetaṃ mahārāja therena mogharājena -- <br/><br/>[21] ```ārammaṇe ^a^V0.0385^ea^ labhitvāna, pahitattena bhikkhunā. <br/><br/>[22] bhiyyo hāso janetabbo, adhigacchissāmi uttari'''nti.. <br/><br/>[06] māgavikaṅgapañho aṭṭhamo. 


volume: 117
item: 238
title: rukkhaṅgapañho^meghaṅgapañho^maṇiratanaṅgapañho^māgavikaṅgapañho^bāḷisikaṅgapañho
content:
  [03] 9^b^.^eb^ ``bhante nāgasena, `bāḷisikassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, bāḷisiko baḷisena macche  uddharati, evameva kho, mahārāja, yoginā yogāvacarena ñāṇena uttariṃ  sāmaññaphalāni uddharitabbāni. idaṃ, mahārāja, bāḷisikassa paṭhamaṃ  aṅgaṃ gahetabbaṃ.<br/><br/>[03] ``puna ^a^M0.0399^ea^ caparaṃ, mahārāja, bāḷisiko parittakaṃ  vadhitvā vipulaṃ lābhamadhigacchati, evameva kho, mahārāja, yoginā  ^a^P0.0413^ea^ yogāvacarena parittalokāmisamattaṃ pariccajitabbaṃ.  lokāmisamattaṃ, mahārāja, pariccajitvā yogī yogāvacaro vipulaṃ  sāmaññaphalaṃ adhigacchati. idaṃ, mahārāja, bāḷisikassa dutiyaṃ  aṅgaṃ gahetabbaṃ. bhāsitampetaṃ, mahārāja, therena rāhulena -- <br/><br/>[21] ```suññatañcānimittañca, vimokkhañcāppaṇihitaṃ. <br/><br/>[22] caturo phale chaḷabhiññā, cajitvā lokāmisaṃ labhe'''ti.. <br/><br/>[06] bāḷisikaṅgapañho navamo. 


volume: 117
item: 239
title: meghaṅgapañho^maṇiratanaṅgapañho^māgavikaṅgapañho^bāḷisikaṅgapañho^tacchakaṅgapañho
content:
  [03] 10^b^.^eb^ ``bhante nāgasena, `tacchakassa dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti? ``yathā, mahārāja, tacchako kāḷasuttaṃ anulometvā  rukkhaṃ tacchati, evameva kho, mahārāja, yoginā yogāvacarena  jinasāsanamanulomayitvā sīlapathaviyaṃ ^a^V0.0386^ea^ patiṭṭhahitvā saddhāhatthena  paññāvāsiṃ gahetvā kilesā tacchetabbā. idaṃ, mahārāja, tacchakassa  paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, tacchako phegguṃ apaharitvā  sāramādiyati, evameva kho, mahārāja, yoginā yogāvacarena sassataṃ  ucchedaṃ taṃ jīvaṃ taṃ sarīraṃ aññaṃ jīvaṃ aññaṃ sarīraṃ taduttamaṃ  aññaduttamaṃ akatamabhabbaṃ apurisakāraṃ abrahmacariyavāsaṃ sattavināsaṃ  navasattapātubhāvaṃ saṅkhārasassatabhāvaṃ yo karoti, so paṭisaṃvedeti,  añño karoti, añño paṭisaṃvedeti, kammaphaladassanā ca  kiriyaphaladiṭṭhi ca iti evarūpāni ceva aññāni ca vivādapathāni  apanetvā saṅkhārānaṃ sabhāvaṃ paramasuññataṃ nirīhanijjīvataṃ {nisattanijīvataṃ (ka0)} accantaṃ  suññataṃ ādiyitabbaṃ. idaṃ, mahārāja, tacchakassa dutiyaṃ ^a^M0.0400^ea^  aṅgaṃ gahetabbaṃ. bhāsitampetaṃ, mahārāja, bhagavatā devātidevena  suttanipāte -- <br/><br/>[21] ```kāraṇḍavaṃ ^a^P0.0414^ea^ niddhamatha, kasambuṃ  apakassatha. <br/><br/>[22] tato palāpe vāhetha, assamaṇe samaṇamānine.. <br/><br/>[21] ```niddhamitvāna pāpicche, pāpāacāragocare. <br/><br/>[27] suddhā suddhehi saṃvāsaṃ, kappayavho patissatā. <br/><br/>[22] tato samaggā nipakā, dukkhassantaṃ karissathā'''ti.. <br/><br/>[06] tacchakaṅgapañho dasamo. <br/><br/>[06] makkaṭakavaggo chaṭṭho.<br/><br/>[03] tassuddānaṃ -- <br/><br/>[21] makkaṭo dārako kummo, vanaṃ rukkho ca pañcamo. <br/><br/>[22] megho maṇi māgaviko, bāḷisī tacchakena cāti.. 


volume: 117
item: 240
title: maṇiratanaṅgapañho^māgavikaṅgapañho^bāḷisikaṅgapañho^kumbhavaggo^kumbhaṅgapañho
content:
  [03] 1^b^.^eb^ ``bhante ^a^V0.0387^ea^ ^a^M0.0401^ea^ nāgasena, `kumbhassa  ekaṃ aṅgaṃ gahetabba'nti yaṃ vadesi, katamaṃ taṃ ekaṃ aṅgaṃ gahetabba''nti?  ``yathā, mahārāja, kumbho sampuṇṇo na saṇati, evameva kho,  mahārāja, yoginā yogāvacarena āgame adhigame pariyattiyaṃ sāmaññe  pāramiṃ patvā na saṇitabbaṃ, na tena māno karaṇīyo, na dabbo {dappo (sī0)}   dassetabbo, nihatamānena nihatadabbena bhavitabbaṃ, ujukena amukharena  avikatthinā. idaṃ, mahārāja, kumbhassa ekaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena suttanipāte -- <br/><br/>[21] ```yadūnakaṃ taṃ saṇati, yaṃ pūraṃ santameva taṃ. <br/><br/>[22] aḍḍhakumbhūpamo {rittakumbhūpamo (sī0)} bālo, rahado pūrova paṇḍito'''ti.. <br/><br/>[06] kumbhaṅgapañho paṭhamo. 


volume: 117
item: 241
title: māgavikaṅgapañho^bāḷisikaṅgapañho^kumbhavaggo^kumbhaṅgapañho^kāḷāyasaṅgapañho
content:
  [03] 2^b^.^eb^ ``bhante nāgasena, `kāḷāyasassa {kāḷahaṃsassa (ka0)} dve aṅgāni  gahetabbānī'ti yaṃ vadesi, katamāni tāni dve aṅgāni  gahetabbānī''ti ^a^P0.0415^ea^? ``yathā, mahārāja, kāḷāyaso  supīto {suthito (ka0)} vamati {vahati (syā0 ka0)},  evameva kho, mahārāja, yogino yogāvacarassa  mānasaṃ yoniso manasikārena {yoniso manasikāre (sī0 syā0 ka0)} apītaṃ vamati. idaṃ, mahārāja,  kāḷāyasassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, kāḷāyaso sakiṃ pītaṃ udakaṃ na  vamati, evameva kho, mahārāja ^a^V0.0388^ea^, yoginā yogāvacarena yo sakiṃ  uppanno pasādo, na puna so vamitabbo `uḷāro so bhagavā  sammāsambuddho, svākkhāto dhammo, suppaṭipanno saṅgho'ti. `rūpaṃ  aniccaṃ, vedanā aniccā, saññā aniccā, saṅkhārā aniccā,  viññāṇaṃ aniccanti yaṃ sakiṃ uppannaṃ ñāṇaṃ, na puna taṃ vamitabbaṃ.  idaṃ ^a^M0.0402^ea^, mahārāja, kāḷāyasassa dutiyaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena -- <br/><br/>[21] ```dassanamhi parisodhito {parisodhike (sī0 ka0)} naro, ariyadhamme niyato  visesagū. <br/><br/>[22] nappavedhati anekabhāgaso, sabbaso ca mukhabhāvameva  so'''ti.. <br/><br/>[06] kāḷāyasaṅgapañho dutiyo. 


volume: 117
item: 242
title: bāḷisikaṅgapañho^kumbhavaggo^kumbhaṅgapañho^kāḷāyasaṅgapañho^chattaṅgapañho
content:
  [03] 3^b^.^eb^ ``bhante nāgasena, `chattassa tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, chattaṃ upari muddhani carati,  evameva kho, mahārāja, yoginā yogāvacarena kilesānaṃ upari muddhani  carena bhavitabbaṃ. idaṃ, mahārāja, chattassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, chattaṃ muddhanupatthambhaṃ hoti, evameva  kho, mahārāja, yoginā yogāvacarena yoniso manasikārupatthambhena  bhavitabbaṃ. idaṃ, mahārāja, chattassa dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, chattaṃ vātātapameghavuṭṭhiyo paṭihanati,  evameva kho, mahārāja, yoginā yogāvacarena  nānāvidhadiṭṭhiputhusamaṇabrāhmaṇānaṃ {mahāvāta (ka0)} matavātatividhaggisantāpakilesavuṭṭhiyo  paṭihantabbā ^a^P0.0416^ea^. idaṃ, mahārāja, chattassa tatiyaṃ aṅgaṃ  gahetabbaṃ. bhāsitampetaṃ, mahārāja, therena sāriputtena dhammasenāpatinā  -- <br/><br/>[21] ```yathāpi chattaṃ vipulaṃ, acchiddaṃ thirasaṃhitaṃ. <br/><br/>[22] vātātapaṃ nivāreti, mahatī meghavuṭṭhiyo.. <br/><br/>[21] ```tatheva ^a^V0.0389^ea^ buddhaputtopi, sīlachattadharo suci. <br/><br/>[22] kilesavuṭṭhiṃ vāreti, santāpatividhaggayo'''ti.. <br/><br/>[06] chattaṅgapañho tatiyo. 


volume: 117
item: 243
title: kumbhavaggo^kumbhaṅgapañho^kāḷāyasaṅgapañho^chattaṅgapañho^khettaṅgapañho
content:
  [03] 4^b^.^eb^ ``bhante ^a^M0.0403^ea^ nāgasena, `khettassa  tīṇi aṅgāni gahetabbānī'ti yaṃ vadesi, katamāni tāni tīṇi  aṅgāni gahetabbānī''ti? ``yathā, mahārāja, khettaṃ mātikāsampannaṃ  hoti, evameva kho, mahārāja, yoginā yogāvacarena  sucaritavattappaṭivattamātikāsampannena bhavitabbaṃ. idaṃ, mahārāja,  khettassa paṭhamaṃ aṅgaṃ gahetabbaṃ.<br/><br/>[03] ``puna caparaṃ, mahārāja, khettaṃ mariyādāsampannaṃ hoti, tāya ca  mariyādāya udakaṃ rakkhitvā dhaññaṃ paripāceti, evameva kho,  mahārāja, yoginā yogāvacarena sīlahirimariyādāsampannena bhavitabbaṃ,  tāya ca sīlahirimariyādāya sāmaññaṃ rakkhitvā cattāri  sāmaññaphalāni gahetabbāni. idaṃ, mahārāja, khettassa dutiyaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, khettaṃ uṭṭhānasampannaṃ hoti, kassakassa  hāsajanakaṃ appampi bījaṃ vuttaṃ bahu hoti, bahu vuttaṃ bahutaraṃ hoti,  evameva kho, mahārāja, yoginā yogāvacarena uṭṭhānasampannena  vipulaphaladāyinā bhavitabbaṃ, dāyakānaṃ hāsajanakena bhavitabbaṃ, yathā  appaṃ dinnaṃ bahu hoti, bahu dinnaṃ bahutaraṃ hoti. idaṃ, mahārāja,  khettassa tatiyaṃ aṅgaṃ gahetabbaṃ. bhāsitampetaṃ, mahārāja, therena  upālinā vinayadharena -- <br/><br/>[21] ```khettūpamena bhavitabbaṃ, uṭṭhānavipuladāyinā. <br/><br/>[22] esa khettavaro nāma, yo dadāti vipulaṃ phala'''nti.. <br/><br/>[06] khettaṅgapañho catuttho. 


volume: 117
item: 244
title: kumbhaṅgapañho^kāḷāyasaṅgapañho^chattaṅgapañho^khettaṅgapañho^agadaṅgapañho
content:
  [03] 5^b^.^eb^ ``bhante ^a^V0.0390^ea^ ^a^P0.0417^ea^ nāgasena, `agadassa  dve aṅgāni gahetabbānī'ti yaṃ vadesi, katamāni tāni dve aṅgāni  gahetabbānī''ti. ``yathā, mahārāja, agade kimī na saṇṭhahanti,  evameva kho, mahārāja, yoginā yogāvacarena mānase kilesā na  saṇṭhapetabbā. idaṃ, mahārāja, agadassa paṭhamaṃ aṅgaṃ gahetabbaṃ.<br/><br/>[03] ``puna ^a^M0.0404^ea^ caparaṃ, mahārāja, agado  daṭṭhaphuṭṭhadiṭṭhāsitapītakhāyitasāyitaṃ sabbaṃ visaṃ paṭihanati, evameva  kho, mahārāja, yoginā yogāvacarena rāgadosamohamānadiṭṭhivisaṃ sabbaṃ  paṭihanitabbaṃ. idaṃ, mahārāja, agadassa dutiyaṃ aṅgaṃ gahetabbaṃ.  bhāsitampetaṃ, mahārāja, bhagavatā devātidevena -- <br/><br/>[21] ```saṅkhārānaṃ sabhāvatthaṃ, daṭṭhukāmena yoginā. <br/><br/>[22] agadeneva hotabbaṃ, kilesavisanāsane'''ti.. <br/><br/>[06] agadaṅgapañho pañcamo. 


volume: 117
item: 245
title: kāḷāyasaṅgapañho^chattaṅgapañho^khettaṅgapañho^agadaṅgapañho^bhojanaṅgapañho
content:
  [03] 6^b^.^eb^ ``bhante nāgasena, `bhojanassa tīṇi aṅgāni  gahetabbānī'ti yaṃ vadesi, katamāni tāni tīṇi aṅgāni  gahetabbānī''ti? ``yathā, mahārāja, bhojanaṃ sabbasattānaṃ upatthambho,  evameva kho, mahārāja, yoginā yogāvacarena sabbasattānaṃ  maggupatthambhena bhavitabbaṃ. idaṃ, mahārāja, bhojanassa paṭhamaṃ aṅgaṃ  gahetabbaṃ.<br/><br/>[03] ``puna caparaṃ, mahārāja, bhojanaṃ sabbasattānaṃ balaṃ vaḍḍheti,  evameva kho, mahārāja, yoginā yogāvacarena puññavaḍḍhiyā vaḍḍhitabbaṃ.  idaṃ, mahārāja, bhojanassa dutiyaṃ aṅgaṃ gahetabbaṃ.<br/><br/>[03] ``puna ^a^V0.0391^ea^ caparaṃ, mahārāja, bhojanaṃ sabbasattānaṃ abhipatthitaṃ,  evameva kho, mahārāja, yoginā yogāvacarena sabbalokābhipatthitena  bhavitabbaṃ. idaṃ, mahārāja, bhojanassa tatiyaṃ aṅgaṃ gahetabbaṃ.  bhāsitampetaṃ, mahārāja, therena mahāmoggallānena -- <br/><br/>[21] ```saṃyamena ^a^P0.0418^ea^ niyamena, sīlena  paṭipattiyā. <br/><br/>[22] patthitena bhavitabbaṃ, sabbalokassa yoginā'''ti.. <br/><br/>[06] bhojanaṅgapañho chaṭṭho. 


volume: 117
item: 246
title: chattaṅgapañho^khettaṅgapañho^agadaṅgapañho^bhojanaṅgapañho^issāsaṅgapañho
content:
  [03] 7^b^.^eb^ ``bhante ^a^M0.0405^ea^ nāgasena,  `issāsassa cattāri aṅgāni gahetabbānī'ti yaṃ vadesi, katamāni  tāni cattāri aṅgāni gahetabbānī''ti? ``yathā, mahārāja,  issāso sare pātayanto ubho pāde pathaviyaṃ daḷhaṃ patiṭṭhāpeti,  jaṇṇuavekallaṃ karoti, sarakalāpaṃ kaṭisandhimhi ṭhapeti, kāyaṃ upatthaddhaṃ  karoti, dve hatthe sandhiṭṭhānaṃ āropeti, muṭṭhiṃ pīḷayati, aṅguliyo  nirantaraṃ karoti, gīvaṃ paggaṇhāti, cakkhūni mukhañca pidahati,  nimittaṃ ujuṃ karoti, hāsamuppādeti `vijjhissāmī'ti, evameva kho,  mahārāja, yoginā yogāvacarena sīlapathaviyaṃ vīriyapāde  patiṭṭhāpetabbaṃ, khantisoraccaṃ avekallaṃ kātabbaṃ, saṃvare cittaṃ ṭhapetabbaṃ,  saṃyamaniyame attā upanetabbo, icchā mucchā pīḷayitabbā, yoniso  manasikāre cittaṃ nirantaraṃ kātabbaṃ, vīriyaṃ paggahetabbaṃ, cha dvārā  pidahitabbā, sati upaṭṭhapetabbā, hāsamuppādetabbaṃ `sabbakilese  ñāṇanārācena vijjhissāmī'ti. idaṃ, mahārāja, issāsassa paṭhamaṃ  aṅgaṃ gahetabbaṃ.<br/><br/>[03] ``puna caparaṃ, mahārāja, issāso āḷakaṃ pariharati  vaṅkajimhakuṭilanārācassa ujukaraṇāya. evameva kho, mahārāja,  yoginā yogāvacarena imasmiṃ kāye satipaṭṭhānāaḷakaṃ pariharitabbaṃ  vaṅkajimhakuṭilacittassa ujukaraṇāya. idaṃ, mahārāja, issāsassa  dutiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, issāso lakkhe upāseti, evameva  kho, mahārāja, yoginā yogāvacarena ^a^V0.0392^ea^ imasmiṃ kāye upāsitabbaṃ.  kathaṃ mahārāja yoginā yogāvacarena imasmiṃ kāye upāsitabbaṃ?  aniccato upāsitabbaṃ, dukkhato upāsitabbaṃ, anattato upāsitabbaṃ,  rogato...pe0... gaṇḍato...pe0... sallato...pe0... aghato...pe0...  ābādhato...pe0... parato...pe0... palokato...pe0...  ītito...pe0... upaddavato...pe0... bhayato...pe0...  upasaggato...pe0... calato...pe0... pabhaṅguto...pe0...  addhuvato...pe0... atāṇato...pe0... aleṇato...pe0...  asaraṇato...pe0... rittato...pe0... tucchato...pe0...  suññato...pe0... ādīnavato...pe0... vipariṇāmadhammato...pe0...  asārato ^a^P0.0419^ea^ ...pe0... aghamūlato...pe0...  vadhakato...pe0... vibhavato...pe0... sāsavato...pe0...  saṅkhatato...pe0... mārāmisato...pe0... jātidhammato...pe0...  jarādhammato...pe0... byādhidhammato...pe0... maraṇadhammato...pe0...  sokadhammato...pe0... paridevadhammato...pe0...  upāyāsadhammato...pe0... saṃkilesadhammato...pe0... evaṃ kho,  mahārāja, yoginā yogāvacarena ^a^M0.0406^ea^ imasmiṃ kāye  upāsitabbaṃ. idaṃ, mahārāja, issāsassa tatiyaṃ aṅgaṃ gahetabbaṃ.<br/><br/>[03] ``puna caparaṃ, mahārāja, issāso sāyaṃ pātaṃ upāsati.  evameva kho, mahārāja, yoginā yogāvacarena sāyaṃ pātaṃ ārammaṇe  upāsitabbaṃ. idaṃ, mahārāja, issāsassa catutthaṃ aṅgaṃ gahetabbaṃ.  bhāsitampetaṃ, mahārāja, therena sāriputtena dhammasenāpatinā -- <br/><br/>[21] ```yathā issāsako nāma, sāyaṃ pātaṃ upāsati. <br/><br/>[22] upāsanaṃ ariñcanto {na ricchanto (sī0 ka0)}, labhate bhattavetanaṃ.. <br/><br/>[21] ```tatheva buddhaputtopi, karoti kāyupāsanaṃ. <br/><br/>[22] kāyupāsanaṃ ariñcanto, arahattamadhigacchatī'''ti.. <br/><br/>[06] issāsaṅgapañho sattamo. <br/><br/>[06] kumbhavaggo sattamo {ito paraṃ rājaṅgapañhādikā aṭṭhatiṃsa pañhā vinaṭṭhā, yehi tā diṭṭhā, tehi no ārocetabbā puna muddāpanakāle pakkhipanatthāyāti (na, bu, sa)}.<br/><br/>[03] tassuddānaṃ -- <br/><br/>[21] kumbho ca kāḷāyaso ca, chattaṃ khettañca agado. <br/><br/>[22] bhojanena ca issāso, vuttaṃ dāni vidūhīti.. <br/><br/>[06] opammakathāpañho niṭṭhito. 


volume: 117
item: 247
title: khettaṅgapañho^agadaṅgapañho^bhojanaṅgapañho^issāsaṅgapañho^nigamanaṃ
content:
  [03] iti ^a^V0.0393^ea^ ^a^M0.0407^ea^ chasu kaṇḍesu bāvīsativaggapatimaṇḍitesu  dvāsaṭṭhiadhikā dvesatā imasmiṃ potthake āgatā milindapañhā samattā,  anāgatā ca pana dvācattālīsā honti, āgatā ca anāgatā ca sabbā  samodhānetvā catūhi adhikā tisatapañhā honti, sabbāva  milindapañhāti saṅkhaṃ gacchanti.<br/><br/>[03] rañño ca therassa ca pucchāvisajjanāvasāne  caturāsītisatasahassayojanabahalā udakapariyantaṃ katvā ayaṃ mahāpathavī  chadhā kampittha, vijjullatā nicchariṃsu, devatā dibbapupphavassaṃ  pavassiṃsu, mahābrahmā sādhukāramadāsi, mahāsamuddakucchiyaṃ  meghatthanitanigghoso viya mahāghoso ahosi, iti so milindo  rājā ca orodhagaṇā ca sirasā añjaliṃ paṇāmetvā vandiṃsu.<br/><br/>[03] milindo ^a^P0.0420^ea^ rājā ativiya pamuditahadayo  sumathitamānahadayo buddhasāsane sāramatino ratanattaye sunikkaṅkho  niggumbo nitthaddho hutvā therassa guṇesu pabbajjāsu  paṭipadāiriyāpathesu ca ativiya pasanno vissattho nirālayo  nihatamānatthambho uddhaṭadāṭho viya bhujagindo evamāha ``sādhu, bhante  nāgasena, buddhavisayo pañho tayā visajjito, imasmiṃ buddhasāsane  ṭhapetvā dhammasenāpatiṃ sāriputtattheraṃ añño tayā sadiso pañhavisajjane  natthi, khamatha, bhante nāgasena, mama accayaṃ, upāsakaṃ maṃ, bhante  nāgasena, dhāretha ajjatagge pāṇupetaṃ saraṇaṃ gata''nti.<br/><br/>[03] tadā rājā saha balakāyehi nāgasenattheraṃ payirupāsitvā  milindaṃ nāma vihāraṃ kāretvā therassa niyyātetvā catūhi paccayehi  nāgasenaṃ koṭisatehi bhikkhūhi saddhiṃ paricari, punapi therassa  paññāya pasīditvā puttassa rajjaṃ niyyātetvā agārasmā anagāriyaṃ  pabbajitvā vipassanaṃ vaḍḍhetvā arahattaṃ pāpuṇi, tena vuttaṃ -- <br/><br/>[21] ``paññā pasatthā lokasmiṃ, katā saddhammaṭṭhitiyā. <br/><br/>[22] paññāya vimatiṃ hantvā, santiṃ papponti paṇḍitā.. <br/><br/>[21] yasmiṃ ^a^V0.0394^ea^ ^a^M0.0408^ea^ khandhe ṭhitā paññā, sati tattha  anūnakā. <br/><br/>[27] pūjā visesassādhāro, aggo seṭṭho {so va (pī0)} anuttaro. <br/><br/>[26] tasmā hi paṇḍito poso, sampassaṃ hitamattano {atthamattano (pī0)}. <br/><br/>[22] paññavantaṃbhipūjeyya, cetiyaṃ viya sādaro''ti {pūjiyanti (pī0) ito paraṃ tisso  gāthāyo sī0 pī0 potthakesu natthi}.. <br/><br/>[21] laṅkāyaṃ doṇinagare, vasatā doṇināminā. <br/><br/>[27] mahātherena lekhitvā, suṭṭhapitaṃ yathāsutaṃ. <br/><br/>[26] milindarājapañho ca, nāgasenavisajjanaṃ. <br/><br/>[27] milindo hi mahāpañño, nāgaseno supaṇḍito. <br/><br/>[26] iminā puññakammena, ito gacchāmi tussitaṃ. <br/><br/>[22] metteyyaṃnāgate passe, suṇeyyaṃ dhammamuttamanti.. <br/><br/>[06] milindapañho niṭṭhito.


volume: 118
item: 0
title: ^^saṅgahavāro^^
content:
  [21] yaṃ ^a^V0.0001^ea^ ^a^P0.0001^ea^ ^a^M0.0001^ea^ loko pūjayate,  salokapālo sadā namassati ca. <br/><br/>[22] tasseta sāsanavaraṃ, vidūhi ñeyyaṃ naravarassa.. <br/><br/>[21] dvādasa padāni suttaṃ, taṃ sabbaṃ byañjanañca attho ca. <br/><br/>[22] taṃ viññeyyaṃ ubhayaṃ, ko attho byañjanaṃ katamaṃ.. <br/><br/>[21] soḷasahārā netti {nettī (ka0)}, pañcanayā sāsanassa pariyeṭṭhi. <br/><br/>[22] aṭṭhārasamūlapadā, mahakaccānena {mahākaccānena (sī0)} niddiṭṭhā.. <br/><br/>[21] hārā ^a^V0.0002^ea^ byañjanavicayo, suttassa nayā tayo ca suttattho. <br/><br/>[22] ubhayaṃ pariggahītaṃ, vuccati suttaṃ yathāsuttaṃ.. <br/><br/>[21] yā ceva desanā yañca, desitaṃ ubhayameva viññeyyaṃ. <br/><br/>[22] tatrāyamānupubbī, navavidhasuttantapariyeṭṭhīti.. <br/><br/>[06] saṅgahavāro. 


volume: 118
item: 1
title: ^saṅgahavāro^uddesavāro^^
content:
  [03] 1^b^.^eb^ tattha katame soḷasa hārā? desanā vicayo  yutti padaṭṭhāno lakkhaṇo catubyūho āvaṭṭo vibhatti parivattano  vevacano paññatti ^a^M0.0002^ea^ otaraṇo sodhano adhiṭṭhāno  parikkhāro samāropano iti. 


volume: 118
item: 2
title: saṅgahavāro^uddesavāro^^^tassānugīti
content:
  [21] desanā ^a^P0.0002^ea^ vicayo yutti, padaṭṭhāno ca  lakkhaṇo. <br/><br/>[22] catubyūho ca āvaṭṭo, vibhatti parivattano.. <br/><br/>[21] vevacano ca paññatti, otaraṇo ca sodhano. <br/><br/>[22] adhiṭṭhāno parikkhāro, samāropano soḷaso {soḷasa (sī0)}.. <br/><br/>[21] ete soḷasa hārā, pakittitā atthato asaṃkiṇṇā. <br/><br/>[22] etesañceva bhavati, vitthāratayā nayavibhattīti.. <br/><br/>[03] 2^b^.^eb^ tattha katame pañca nayā? nandiyāvaṭṭo  tipukkhalo sīhavikkīḷito disālocano aṅkuso iti. 


volume: 118
item: 3
title: uddesavāro^^^tassānugīti^tassānugīti
content:
  [21] paṭhamo nandiyāvaṭṭo, dutiyo ca tipukkhalo. <br/><br/>[22] sīhavikkīḷito nāma, tatiyo nayalañjako {nayalañchako (sī0)}.. <br/><br/>[21] disālocanamāhaṃsu ^a^V0.0003^ea^, catutthaṃ nayamuttamaṃ. <br/><br/>[22] pañcamo aṅkuso nāma, sabbe pañca nayā gatāti.. <br/><br/>[03] 3^b^.^eb^ tattha katamāni aṭṭhārasa mūlapadāni? nava  padāni kusalāni nava padāni akusalāni. tattha katamāni nava  padāni akusalāni, taṇhā avijjā lobho doso moho subhasaññā  sukhasaññā niccasaññā attasaññāti, imāni nava padāni  akusalāni, yattha sabbo akusalapakkho saṅgahaṃ samosaraṇaṃ gacchati.<br/><br/>[03] tattha katamāni nava padāni kusalāni? samatho vipassanā  alobho adoso amoho asubhasaññā dukkhasaññā aniccasaññā  anattasaññāti, imāni nava padāni kusalāni, yattha sabbo  kusalapakkho saṅgahaṃ samosaraṇaṃ gacchati. 


volume: 118
item: 4
title: ^^tassānugīti^tassānugīti^tatridaṃ uddānaṃ
content:
  [21] taṇhā ^a^M0.0003^ea^ ca avijjāpi ca, lobho doso  tatheva moho ca. <br/><br/>[22] caturo ca vipallāsā, kilesabhūmī nava padāni.. <br/><br/>[21] samatho ^a^P0.0003^ea^ ca vipassanā ca, kusalāni ca  yāni tīṇi mūlāni. <br/><br/>[22] caturo satipaṭṭhānā, indriyabhūmī nava padāni.. <br/><br/>[21] navahi ca padehi kusalā, navahi ca yujjanti  akusalapakkhā. <br/><br/>[22] ete kho mūlapadā, bhavanti aṭṭhārasa padānīti.. <br/><br/>[06] uddesavāro. 


volume: 118
item: 6
title: tassānugīti^niddesavāro^^^hārasaṅkhepo
content:
  [40] 1^b^.^eb^ <br/><br/>[21] assādādīnavatā ^a^V0.0004^ea^, nissaraṇampi ca  phalaṃ upāyo ca. <br/><br/>[22] āṇattī ca bhagavato, yogīnaṃ ^b^desanāhāro^eb^.. <br/><br/>[40] 2^b^.^eb^ <br/><br/>[21] yaṃ pucchitañca vissajjitañca, suttassa  yā ca anugīti. <br/><br/>[22] suttassa yo pavicayo, hāro ^b^vicayo^eb^ti niddiṭṭho.. <br/><br/>[40] 3^b^.^eb^ <br/><br/>[21] sabbesaṃ hārānaṃ, yā bhūmī yo ca  gocaro tesaṃ. <br/><br/>[22] yuttāyuttaparikkhā, hāro ^b^yuttī^eb^ti niddiṭṭho.. <br/><br/>[40] 4^b^.^eb^ <br/><br/>[21] dhammaṃ deseti jino, tassa ca  dhammassa yaṃ padaṭṭhānaṃ. <br/><br/>[22] iti yāva sabbadhammā, eso hāro ^b^padaṭṭhāno^eb^.. <br/><br/>[40] 5^b^.^eb^ <br/><br/>[21] vuttamhi ekadhamme, ye dhammā  ekalakkhaṇā keci. <br/><br/>[22] vuttā bhavanti sabbe, so hāro ^b^lakkhaṇo^eb^ nāma.. <br/><br/>[40] 6^b^.^eb^ <br/><br/>[21] neruttamadhippāyo, byañjanamatha  desanānidānañca. <br/><br/>[22] pubbāparānusandhī, eso hāro ^b^catubyūho^eb^.. <br/><br/>[40] 7^b^.^eb^ <br/><br/>[21] ekamhi padaṭṭhāne, pariyesati sesakaṃ  padaṭṭhānaṃ. <br/><br/>[22] āvaṭṭati paṭipakkhe, ^b^āvaṭṭo^eb^ nāma so hāro.. <br/><br/>[40] 8^b^.^eb^ <br/><br/>[21] dhammañca ^a^M0.0004^ea^ padaṭṭhānaṃ,  bhūmiñca vibhajjate ayaṃ hāro. <br/><br/>[22] sādhāraṇe asādhāraṇe ca neyyo ^b^vibhattī^eb^ti.. <br/><br/>[40] 9^b^.^eb^ <br/><br/>[21] kusalākusale dhamme, niddiṭṭhe bhāvite  pahīne ca. <br/><br/>[22] parivattati paṭipakkhe, hāro ^b^parivattano^eb^ nāma.. <br/><br/>[40] 10^b^.^eb^ <br/><br/>[21] vevacanāni ^a^P0.0004^ea^ bahūni tu,  sutte vuttāni ekadhammassa. <br/><br/>[22] yo jānāti suttavidū, ^b^vevacano^eb^ nāma so hāro.. <br/><br/>[40] 11^b^.^eb^ <br/><br/>[21] ekaṃ ^a^V0.0005^ea^ bhagavā dhammaṃ, paññattīhi  vividhāhi deseti. <br/><br/>[22] so ākāro ñeyyo, ^b^paññattī^eb^ nāma hāroti.. <br/><br/>[40] 12^b^.^eb^ <br/><br/>[21] yo ca paṭiccuppādo, indriyakhandhā  ca dhātu āyatanā. <br/><br/>[22] etehi otarati yo, ^b^otaraṇo^eb^ nāma so hāro.. <br/><br/>[40] 13^b^.^eb^ <br/><br/>[21] vissajjitamhi pañhe, gāthāyaṃ  pucchitāyamārabbha. <br/><br/>[22] suddhāsuddhaparikkhā, hāro so ^b^sodhano^eb^ nāma.. <br/><br/>[40] 14^b^.^eb^ <br/><br/>[21] ekattatāya dhammā, yepi ca  vemattatāya niddiṭṭhā. <br/><br/>[22] tena vikappayitabbā, eso hāro ^b^adhiṭṭhāno^eb^.. <br/><br/>[40] 15^b^.^eb^ <br/><br/>[21] ye dhammā yaṃ dhammaṃ, janayantippaccayā  paramparato. <br/><br/>[22] hetumavakaḍḍhayitvā, eso hāro ^b^parikkhāro^eb^.. <br/><br/>[40] 16^b^.^eb^ <br/><br/>[21] ye dhammā yaṃ mūlā, ye cekatthā  pakāsitā muninā. <br/><br/>[22] te samaropayitabbā, esa ^b^samāropano^eb^ hāro.. <br/><br/>[06] nayasaṅkhepo <br/><br/>[40] 17^b^.^eb^ <br/><br/>[21] taṇhañca avijjampi ca, samathena  vipassanā yo neti. <br/><br/>[22] saccehi yojayitvā, ayaṃ nayo ^b^nandiyāvaṭṭo^eb^.. <br/><br/>[40] 18^b^.^eb^ <br/><br/>[21] yo akusale samūlehi, neti kusale  ca kusalamūlehi. <br/><br/>[22] bhūtaṃ tathaṃ avitathaṃ, ^b^tipukkhalaṃ^eb^ taṃ nayaṃ āhu.. <br/><br/>[40] 19^b^.^eb^ <br/><br/>[21] yo neti vipallāsehi, kilese  indriyehi saddhamme. <br/><br/>[22] etaṃ nayaṃ nayavidū, ^b^sīhavikkīḷitaṃ^eb^ āhu.. <br/><br/>[40] 20^b^.^eb^ <br/><br/>[21] veyyākaraṇesu ^a^M0.0005^ea^ hi ye,  kusalākusalā tahiṃ tahiṃ vuttā. <br/><br/>[22] manasā volokayate, taṃ khu ^b^disālocanaṃ^eb^ āhu.. <br/><br/>[40] 21^b^.^eb^ <br/><br/>[21] oloketvā ^a^V0.0006^ea^ disalocanena,  ukkhipiya yaṃ samāneti. <br/><br/>[22] sabbe kusalākusale, ayaṃ nayo ^b^aṅkuso^eb^ nāma.. <br/><br/>[40] 22^b^.^eb^ <br/><br/>[21] soḷasa hārā paṭhamaṃ, disalocanato {disalocanena (ka0)}   disā viloketvā. <br/><br/>[22] saṅkhipiya aṅkusena hi, nayehi tīhi niddise suttaṃ.. 


volume: 118
item: 7
title: niddesavāro^^^hārasaṅkhepo^dvādasapada
content:
  [40] 23^b^.^eb^ <br/><br/>[21] akkharaṃ padaṃ byañjanaṃ, nirutti tatheva  niddeso. <br/><br/>[22] ākārachaṭṭhavacanaṃ, ettāva byañjanaṃ sabbaṃ.. <br/><br/>[40] 24^b^.^eb^ <br/><br/>[21] saṅkāsanā ^a^P0.0005^ea^ pakāsanā,  vivaraṇā vibhajanuttānīkammapaññatti. <br/><br/>[22] etehi chahi padehi, attho kammañca niddiṭṭhaṃ.. <br/><br/>[40] 25^b^.^eb^ <br/><br/>[21] tīṇi ca nayā anūnā, atthassa ca  chappadāni gaṇitāni. <br/><br/>[22] navahi padehi bhagavato, vacanassattho samāyutto.. <br/><br/>[40] 26^b^.^eb^ <br/><br/>[21] atthassa navappadāni,  byañjanapariyeṭṭhiyā catubbīsa. <br/><br/>[22] ubhayaṃ saṅkalayitvā {saṅkhepayato (ka0)}, tettiṃsā ettikā nettīti.. <br/><br/>[06] niddesavāro. 


volume: 118
item: 8
title: ^^paṭiniddesavāro^^desanāhāravibhaṅgo
content:
  [03] 5^b^.^eb^ tattha katamo desanāhāro?  ``assādādīnavatā''ti gāthā ayaṃ desanāhāro. kiṃ desayati?  assādaṃ ādīnavaṃ nissaraṇaṃ phalaṃ upāyaṃ āṇattiṃ. dhammaṃ vo,  bhikkhave, desessāmi ādikalyāṇaṃ majjhekalyāṇaṃ pariyosānakalyāṇaṃ  sātthaṃ sabyañjanaṃ kevalaparipuṇṇaṃ parisuddhaṃ brahmacariyaṃ pakāsessāmīti.<br/><br/>[03] tattha ^a^V0.0007^ea^ ^a^M0.0006^ea^ katamo assādo? <br/><br/>[21] ``kāmaṃ {kāmamādikā imā cha gāthā su0 ni0 772 passitabbā} kāmayamānassa,   tassa cetaṃ samijjhati. <br/><br/>[22] addhā pītimano hoti, laddhā macco yadicchatī''ti..<br/><br/>[03] ayaṃ assādo.<br/><br/>[03] tattha katamo ādīnavo? <br/><br/>[21] ``tassa ^a^P0.0006^ea^ ce kāmayānassa, chandajātassa  jantuno. <br/><br/>[22] te kāmā parihāyanti, sallaviddhova ruppatī''ti..<br/><br/>[03] ayaṃ ādīnavo.<br/><br/>[03] tattha katamaṃ nissaraṇaṃ? <br/><br/>[21] ``yo kāme parivajjeti, sappasseva padā siro. <br/><br/>[22] somaṃ visattikaṃ loke, sato samativattatī''ti..<br/><br/>[03] idaṃ nissaraṇaṃ.<br/><br/>[03] tattha katamo assādo? <br/><br/>[21] ``khettaṃ vatthuṃ hiraññaṃ vā, gavāssaṃ dāsaporisaṃ. <br/><br/>[22] thiyo bandhū puthū kāme, yo naro anugijjhatī''ti..<br/><br/>[03] ayaṃ assādo.<br/><br/>[03] tattha katamo ādīnavo? <br/><br/>[21] ``abalā naṃ balīyanti, maddante naṃ parissayā. <br/><br/>[22] tato naṃ dukkhamanveti, nāvaṃ bhinnamivodaka''nti..<br/><br/>[03] ayaṃ ādīnavo.<br/><br/>[03] tattha katamaṃ nissaraṇaṃ? <br/><br/>[21] ``tasmā jantu sadā sato, kāmāni parivajjaye. <br/><br/>[22] te pahāya tare oghaṃ, nāvaṃ sitvāva pāragū''ti..<br/><br/>[03] idaṃ nissaraṇaṃ.<br/><br/>[03] tattha ^a^V0.0008^ea^ ^a^M0.0007^ea^ katamaṃ phalaṃ? <br/><br/>[21] ``dhammo have rakkhati dhammacāriṃ, chattaṃ mahantaṃ yatha  vassakāle. <br/><br/>[22] esānisaṃso dhamme suciṇṇe, na duggatiṃ gacchati  dhammacārī''ti..<br/><br/>[03] idaṃ phalaṃ.<br/><br/>[03] tattha katamo upāyo? <br/><br/>[21] ``sabbe saṅkhārā aniccā''ti...pe0... <br/><br/>[21] ``sabbe saṅkhārā {passa dha0 pa0 277} dukkhā''ti...pe0... <br/><br/>[21] ``sabbe dhammā anattā''ti, yadā paññāya passati. <br/><br/>[22] atha nibbindati dukkhe, esa maggo visuddhiyā''ti..<br/><br/>[03] ayaṃ upāyo.<br/><br/>[03] tattha ^a^P0.0007^ea^ katamā  āṇatti? <br/><br/>[21] ``cakkhumā {passa udā0 43} visamānīva, vijjamāne parakkame. <br/><br/>[22] paṇḍito jīvalokasmiṃ, pāpāni parivajjaye''ti..<br/><br/>[03] ayaṃ āṇatti. <br/><br/>[21] ```suññato lokaṃ avekkhassu, <br/><br/>[27] mogharājā'ti āṇatti, `sadā sato'ti upāyo. <br/><br/>[22] `attānudiṭṭhiṃ ūhacca {uhacca (ka0) passa su0 ni0 1125}, evaṃ maccutaro siyā'''..<br/><br/>[03] idaṃ phalaṃ. <br/><br/>[03] 6^b^.^eb^ tattha bhagavā ugghaṭitaññussa puggalassa  nissaraṇaṃ desayati, vipañcitaññussa puggalassa ādīnavañca  nissaraṇañca desayati, neyyassa puggalassa assādañca ādīnavañca  nissaraṇañca desayati.<br/><br/>[03] tattha catasso paṭipadā, cattāro puggalā. taṇhācarito mando  satindriyena dukkhāya paṭipadāya dandhābhiññāya niyyāti satipaṭṭhānehi  nissayehi. taṇhācarito udatto {udattho (sī0) u + ā + dā + ta} samādhindriyena dukkhāya paṭipadāya  khippābhiññāya ^a^V0.0009^ea^ ^a^M0.0008^ea^ niyyāti jhānehi nissayehi.  diṭṭhicarito mando vīriyindriyena sukhāya paṭipadāya dandhābhiññāya  niyyāti sammappadhānehi nissayehi. diṭṭhicarito udatto  paññindriyena sukhāya paṭipadāya khippābhiññāya niyyāti saccehi  nissayehi.<br/><br/>[03] ubho taṇhācaritā  samathapubbaṅgamāya vipassanā niyyanti rāgavirāgāya cetovimuttiyā.  ubho diṭṭhicaritā vipassanāpubbaṅgame samathena niyyanti  avijjāvirāgāya paññāvimuttiyā.<br/><br/>[03] tattha ye samathapubbaṅgamāhi paṭipadāhi niyyanti, te  nandiyāvaṭṭena nayena hātabbā, ye vipassanāpubbaṅgamāhi paṭipadāhi  niyyanti, te sīhavikkīḷitena nayena hātabbā. <br/><br/>[03] 7^b^.^eb^ svāyaṃ ^a^P0.0008^ea^ hāro kattha sambhavati,  yassa satthā vā dhammaṃ desayati aññataro vā garuṭṭhānīyo sabrahmacārī,  so taṃ dhammaṃ sutvā saddhaṃ paṭilabhati. tattha yā vīmaṃsā ussāhanā  tulanā upaparikkhā, ayaṃ sutamayī paññā. tathā sutena nissayena  yā vīmaṃsā tulanā upaparikkhā manasānupekkhaṇā, ayaṃ cintāmayī  paññā. imāhi dvīhi paññāhi manasikārasampayuttassa yaṃ ñāṇaṃ  uppajjati dassanabhūmiyaṃ vā bhāvanābhūmiyaṃ vā, ayaṃ bhāvanāmayī paññā. <br/><br/>[03] 8^b^.^eb^ paratoghosā sutamayī paññā. paccattasamuṭṭhitā  yoniso manasikārā cintāmayī paññā. yaṃ parato ca ghosena  paccattasamuṭṭhitena ca yonisomanasikārena ñāṇaṃ uppajjati, ayaṃ  bhāvanāmayī paññā. yassa imā dve paññā atthi sutamayī  cintāmayī ca, ayaṃ ugghaṭitaññū. yassa sutamayī paññā atthi,  cintāmayī natthi, ayaṃ vipañcitaññū {vipaccitaññū (sī0)}. yassa neva sutamayī paññā  atthi na cintāmayī, ayaṃ neyyo. <br/><br/>[03] 9^b^.^eb^ sāyaṃ dhammadesanā kiṃ desayati? cattāri  saccāni dukkhaṃ samudayaṃ nirodhaṃ maggaṃ. ādīnavo ca phalañca  dukkhaṃ, assādo samudayo, nissaraṇaṃ nirodho, upāyo āṇatti ca  maggo. imāni cattāri saccāni. idaṃ dhammacakkaṃ.<br/><br/>[03] yathāha ^a^M0.0009^ea^ bhagavā -- ``idaṃ dukkha''nti me,  bhikkhave, bārāṇasiyaṃ isipatane migadāye anuttaraṃ dhammacakkaṃ pavattitaṃ  appaṭivattiyaṃ samaṇena vā brāhmaṇena vā devena vā mārena vā brahmunā  vā kenaci vā lokasmiṃ, sabbaṃ dhammacakkaṃ.<br/><br/>[03] tattha ^a^V0.0010^ea^ aparimāṇā padā, aparimāṇā akkharā, aparimāṇā  byañjanā, aparimāṇā ākārā neruttā niddesā. etasseva atthassa  saṅkāsanā pakāsanā vivaraṇā vibhajanā uttānīkammaṃ {uttānikammaṃ (ka0)} paññatti,  itipidaṃ dukkhaṃ ariyasaccaṃ.<br/><br/>[03] ``ayaṃ dukkhasamudayo''ti me, bhikkhave, bārāṇasiyaṃ  isipatane migadāye anuttaraṃ dhammacakkaṃ pavattitaṃ...pe0... ^a^P0.0009^ea^  ``ayaṃ dukkhanirodho''ti me, bhikkhave...pe0... ``ayaṃ  dukkhanirodhagāminī paṭipadā''ti me, bhikkhave, bārāṇasiyaṃ  isipatane migadāye anuttaraṃ dhammacakkaṃ pavattitaṃ appaṭivattiyaṃ samaṇena  vā brāhmaṇena vā devena vā mārena vā brahmunā vā kenaci vā  lokasmiṃ.<br/><br/>[03] tattha aparimāṇā padā, aparimāṇā akkharā, aparimāṇā  byañjanā, aparimāṇā ākārā neruttā niddesā. etasseva atthassa  saṅkāsanā pakāsanā vivaraṇā vibhajanā uttānīkammaṃ paññatti itipidaṃ  dukkhanirodhagāminī paṭipadā ariyasaccaṃ.<br/><br/>[03] tattha bhagavā akkharehi saṅkāseti, padehi pakāseti, byañjanehi  vivarati, ākārehi vibhajati, niruttīhi uttānīkaroti {uttāniṃ karoti (ka0)}, niddesehi  paññapeti. tattha bhagavā akkharehi ca padehi ca ugghaṭeti {ugghāṭeti (sī0)}, byañjanehi  ca ākārehi ca vipañcayati, niruttīhi ca niddesehi ca vitthāreti.  tattha ugghaṭanā {ugghāṭanā (sī0)} ādi, vipañcanā majjhe, vitthāraṇā pariyosānaṃ.  soyaṃ dhammavinayo ugghaṭīyanto ugghaṭitaññūpuggalaṃ vineti, tena naṃ  āhu ``ādikalyāṇo''ti. vipañcīyanto vipañcitaññūpuggalaṃ  vineti, tena naṃ āhu ``majjhekalyāṇo''ti. vitthārīyanto neyyaṃ  puggalaṃ vineti, tena naṃ āhu ``pariyosānakalyāṇo''ti. <br/><br/>[03] 10^b^.^eb^ tattha ^a^M0.0010^ea^ chappadāni attho  saṅkāsanā pakāsanā vivaraṇā vibhajanā uttānīkammaṃ paññatti, imāni  chappadāni attho. chappadāni byañjanaṃ akkharaṃ padaṃ byañjanaṃ ākāro  nirutti niddeso, imāni chappadāni byañjanaṃ. tenāha bhagavā  ``dhammaṃ vo, bhikkhave, desessāmi ādikalyāṇaṃ majjhekalyāṇaṃ  pariyosānakalyāṇaṃ sātthaṃ sabyañjana''nti.<br/><br/>[03] ^b^kevala^eb^nti ^a^P0.0010^ea^ lokuttaraṃ, na missaṃ lokiyehi  dhammehi. ^b^paripuṇṇa^eb^nti paripūraṃ anūnaṃ anatirekaṃ.  ^b^parisuddha^eb^nti nimmalaṃ sabbamalāpagataṃ pariyodātaṃ upaṭṭhitaṃ  sabbavisesānaṃ, idaṃ vuccati ^a^V0.0011^ea^ tathāgatapadaṃitipi tathāgatanisevitaṃitipi  tathāgatārañjitaṃitipi, atocetaṃ brahmacariyaṃ paññāyati. tenāha bhagavā  ``kevalaparipuṇṇaṃ parisuddhaṃ brahmacariyaṃ pakāsessāmī''ti.<br/><br/>[03] kesaṃ ayaṃ dhammadesanā, yogīnaṃ. tenāha āyasmā  mahākaccāyano -- <br/><br/>[21] ``assādādīnavatā, nissaraṇampi ca phalaṃ upāyo ca. <br/><br/>[22] āṇattī ca bhagavato, yogīnaṃ desanāhāro''ti.. <br/><br/>[06] niyutto desanāhāro. 


volume: 118
item: 9
title: ^paṭiniddesavāro^^desanāhāravibhaṅgo^vicayahāravibhaṅgo
content:
  [03] 11^b^.^eb^ tattha katamo vicayo hāro? ``yaṃ  pucchitañca vissajjitañcā''ti gāthā, ayaṃ vicayo hāro.<br/><br/>[03] kiṃ vicinati? padaṃ vicinati, pañhaṃ vicinati, visajjanaṃ {vissajjanaṃ (sī0 ka0)}  vicinati, pubbāparaṃ vicinati, assādaṃ vicinati, ādīnavaṃ  vicinati, nissaraṇaṃ vicinati, phalaṃ vicinati, upāyaṃ vicinati,  āṇattiṃ vicinati, anugītiṃ vicinati, sabbe nava suttante  vicinati. yathā kiṃ bhave, yathā āyasmā ajito pārāyane  bhagavantaṃ pañhaṃ pucchati -- <br/><br/>[21] ``kenassu {passa su0 ni0 1038} nivuto loko, [iccāyasmā ajito,] <br/><br/>[27] kenassu nappakāsati. <br/><br/>[22] kissābhilepanaṃ brūsi, kiṃ su tassa mahabbhaya''nti..<br/><br/>[03] imāni ^a^M0.0011^ea^ cattāri padāni pucchitāni, so eko  pañho. kasmā? ekavatthu pariggahā, evañhi ^a^P0.0011^ea^ āha  ``kenassu nivuto loko''ti lokādhiṭṭhānaṃ pucchati, ``kenassu  nappakāsatī''ti lokassa appakāsanaṃ pucchati, ``kissābhilepanaṃ  brūsī''ti lokassa abhilepanaṃ pucchati, ``kiṃsu tassa mahabbhaya''nti  tasseva lokassa mahābhayaṃ pucchati. loko tividho kilesaloko  bhavaloko indriyaloko.<br/><br/>[03] tattha ^a^V0.0012^ea^ visajjanā -- <br/><br/>[21] ``avijjāya nivuto loko, [ajitāti bhagavā,] <br/><br/>[27] vivicchā {vevicchā (su0 ni0 1039)} pamādā nappakāsati. <br/><br/>[22] jappābhilepanaṃ brūmi, dukkhamassa mahabbhaya''nti..<br/><br/>[03] imāni cattāri padāni imehi catūhi padehi visajjitāni  paṭhamaṃ paṭhamena, dutiyaṃ dutiyena, tatiyaṃ tatiyena, catutthaṃ catutthena.<br/><br/>[03] ``kenassu nivuto loko''ti pañhe ``avijjāya nivuto  loko''ti visajjanā. nīvaraṇehi nivuto loko, avijjānīvaraṇā  hi sabbe sattā. yathāha bhagavā ``sabbasattānaṃ, bhikkhave,  sabbapāṇānaṃ sabbabhūtānaṃ pariyāyato ekameva nīvaraṇaṃ vadāmi yadidaṃ  avijjā, avijjānīvaraṇā hi sabbe sattā. sabbasova, bhikkhave,  avijjāya nirodhā cāgā paṭinissaggā natthi sattānaṃ nīvaraṇanti  vadāmī''ti. tena ca paṭhamassa padassa visajjanā yuttā.<br/><br/>[03] ``kenassu nappakāsatī''ti pañhe ``vivicchā pamādā  nappakāsatī''ti visajjanā. yo puggalo nīvaraṇehi nivuto, so  vivicchati. vivicchā nāma vuccati vicikicchā. so  vicikicchanto nābhisaddahati, na abhisaddahanto vīriyaṃ nārabhati  akusalānaṃ dhammānaṃ pahānāya kusalānaṃ dhammānaṃ sacchikiriyāya.  so idhappamādamanuyutto viharati pamatto, sukke dhamme na uppādiyati,  tassa te anuppādiyamānā nappakāsanti, yathāha bhagavā -- <br/><br/>[21] ``dūre ^a^M0.0012^ea^ santo pakāsanti {pakāsenti dha0 pa0 304}, himavantova  pabbato. <br/><br/>[27] asantettha na dissanti, rattiṃ khittā {ratti khittā (sī0),   passa dha0 pa0 304} yathā sarā. <br/><br/>[22] te guṇehi pakāsanti, kittiyā ca yasena cā''ti..<br/><br/>[03] tena ^a^P0.0012^ea^ ca dutiyassa padassa visajjanā yuttā.<br/><br/>[03] ``kissābhilepanaṃ brūsī''ti pañhe ``jappābhilepanaṃ brūmī''ti  visajjanā. jappā nāma vuccati taṇhā. sā kathaṃ abhilimpati?  yathāha bhagavā -- <br/><br/>[21] ``ratto ^a^V0.0013^ea^ atthaṃ na jānāti, ratto dhammaṃ na passati. <br/><br/>[22] andhantamaṃ {andhatamaṃ (ka0)} tadā hoti, yaṃ rāgo sahate nara''nti..<br/><br/>[03] sāyaṃ taṇhā āsattibahulassa puggalassa ``evaṃ abhijappā''ti  karitvā tattha loko abhilitto nāma bhavati, tena ca tatiyassa  padassa visajjanā yuttā.<br/><br/>[03] ``kiṃ su tassa mahabbhaya''nti pañhe ``dukkhamassa  mahabbhaya''nti visajjanā. duvidhaṃ dukkhaṃ -- kāyikañca cetasikañca.  yaṃ kāyikaṃ idaṃ dukkhaṃ, yaṃ cetasikaṃ idaṃ domanassaṃ. sabbe sattā  hi dukkhassa ubbijjanti, natthi bhayaṃ dukkhena samasamaṃ, kuto vā  pana tassa uttaritaraṃ? tisso dukkhatā -- dukkhadukkhatā  saṅkhāradukkhatā vipariṇāmadukkhatā. tattha loko odhaso kadāci  karahaci dukkhadukkhatāya muccati. tathā vipariṇāmadukkhatāya. taṃ  kissa hetu? honti loke appābādhāpi dīghāyukāpi.  saṅkhāradukkhatāya pana loko anupādisesāya nibbānadhātuyā  muccati, tasmā saṅkhāradukkhatā dukkhaṃ lokassāti katvā dukkhamassa  mahabbhayanti. tena ca catutthassa padassa visajjanā yuttā. tenāha  bhagavā ``avijjāya nivuto loko''ti. <br/><br/>[21] savanti sabbadhi sotā, [iccāyasmā ajito,] <br/><br/>[27] sotānaṃ kiṃ nivāraṇaṃ. <br/><br/>[22] sotānaṃ saṃvaraṃ brūhi, kena sotā pidhīyare {pithīyare (sī0), pidhiyyare (ka0),   passa su0 ni0 1040}..<br/><br/>[03] imāni cattāri padāni pucchitāni. te dve pañhā. kasmā?  imehi batvādhivacanena pucchitā. evaṃ ^a^P0.0013^ea^ samāpannassa  lokassa evaṃ saṃkiliṭṭhassa kiṃ lokassa vodānaṃ vuṭṭhānamiti, evañhi  āha.<br/><br/>[03] ^b^savanti^eb^ ^a^M0.0013^ea^ ^b^sabbadhi sotā^eb^ti.  asamāhitassa savanti abhijjhābyāpādappamādabahulassa. tattha yā  abhijjhā ayaṃ lobho akusalamūlaṃ, yo byāpādo ayaṃ doso  akusalamūlaṃ, yo pamādo ayaṃ moho akusalamūlaṃ. tassevaṃ  asamāhitassa chasu āyatanesu taṇhā savanti rūpataṇhā saddataṇhā  gandhataṇhā rasataṇhā phoṭṭhabbataṇhā dhammataṇhā, yathāha bhagavā --<br/><br/>[03] ^b^``savatī''^eb^ti ca kho, bhikkhave, channetaṃ ajjhattikānaṃ  āyatanānaṃ adhivacanaṃ. cakkhu savati ^a^V0.0014^ea^ manāpikesu rūpesu,  amanāpikesu {amanāpiyesu (ka0)} paṭihaññatīti. sotaṃ...pe0... ghānaṃ... jivhā...  kāyo... mano savati manāpikesu dhammesu amanāpikesu paṭihaññatīti.  iti sabbā ca savati, sabbathā ca savati. tenāha ``savanti  sabbadhi sotā''ti.<br/><br/>[03] ``sotānaṃ kiṃ nivāraṇa''nti pariyuṭṭhānavighātaṃ pucchati, idaṃ  vodānaṃ. ``sotānaṃ saṃvaraṃ brūhi, kena sotā pidhīyare''ti  anusayasamugghātaṃ pucchati, idaṃ vuṭṭhānaṃ.<br/><br/>[03] tattha visajjanā -- <br/><br/>[21] ``yāni sotāni lokasmiṃ, [ajitāti bhagavā,] <br/><br/>[27] sati tesaṃ nivāraṇaṃ. <br/><br/>[22] sotānaṃ saṃvaraṃ brūmi, paññāyete pidhīyare''ti..<br/><br/>[03] kāyagatāya satiyā bhāvitāya bahulīkatāya cakkhu nāviñchati  manāpikesu rūpesu, amanāpikesu na paṭihaññati, sotaṃ...pe0...  ghānaṃ... jivhā... kāyo... mano nāviñchati manāpikesu dhammesu,  amanāpikesu na paṭihaññati. kena kāraṇena? saṃvutanivāritattā  indriyānaṃ ^a^P0.0014^ea^. kena te saṃvutanivāritā?  satiārakkhena. tenāha bhagavā -- ``sati tesaṃ nivāraṇa''nti.<br/><br/>[03] paññāya anusayā pahīyanti, anusayesu pahīnesu pariyuṭṭhānā  pahīyanti. kissa {tassa (sī0)}, anusayassa pahīnattā? taṃ yathā khandhavantassa  rukkhassa anavasesamūluddharaṇe kate pupphaphalapallavaṅkurasantati  samucchinnā bhavati. evaṃ ^a^M0.0014^ea^ anusayesu pahīnesu  pariyuṭṭhānasantati samucchinnā bhavati pidahitā paṭicchannā. kena?  paññāya. tenāha bhagavā ``paññāyete pidhīyare''ti. <br/><br/>[21] ``paññā ceva sati ca, [iccāyasmā ajito,] <br/><br/>[27] nāmarūpañca mārisa. <br/><br/>[22] etaṃ me puṭṭho pabrūhi, katthetaṃ uparujjhatī''ti.. <br/><br/>[21] ``yametaṃ ^a^V0.0015^ea^ pañhaṃ apucchi {maṃ pucchi (ka0),   passa su0 ni0 1043}, ajita taṃ vadāmi te. <br/><br/>[27] yattha nāmañca rūpañca, asesaṃ uparujjhati. <br/><br/>[22] viññāṇassa nirodhena, etthetaṃ uparujjhatī''ti..<br/><br/>[03] ayaṃ pañhe {pañho (sī0 ka0) nettivibhāvanī passitabbā} anusandhiṃ   pucchati. anusandhiṃ pucchanto kiṃ  pucchati? anupādisesaṃ nibbānadhātuṃ. tīṇi ca saccāni  saṅkhatāni nirodhadhammāni dukkhaṃ samudayo maggo, nirodho  asaṅkhato. tattha samudayo dvīsu bhūmīsu pahīyati dassanabhūmiyā ca  bhāvanābhūmiyā ca. dassanena tīṇi saṃyojanāni pahīyanti  sakkāyadiṭṭhi vicikicchā sīlabbataparāmāso, bhāvanāya satta  saṃyojanāni pahīyanti kāmacchando byāpādo rūparāgo arūparāgo  māno uddhaccaṃ avijjāvasesā {avijjā ca niravasesā (sī0 ka0)}.   tedhātuke imāni dasa saṃyojanāni pañcorambhāgiyāni pañcuddhambhāgiyāni. <br/><br/>[03] 12^b^.^eb^ tattha ^a^P0.0015^ea^ tīṇi saṃyojanāni  sakkāyadiṭṭhi vicikicchā sīlabbataparāmāso  anaññātaññassāmītindriyaṃ adhiṭṭhāya nirujjhanti. satta saṃyojanāni  kāmacchando byāpādo rūparāgo arūparāgo māno uddhaccaṃ  avijjāvasesā aññindriyaṃ adhiṭṭhāya nirujjhanti. yaṃ pana evaṃ  jānāti ``khīṇā me jātī''ti, idaṃ khaye ñāṇaṃ. ``nāparaṃ  itthattāyā''ti pajānāti, idaṃ anuppāde ñāṇaṃ. imāni dve ñāṇāni  aññātāvindriyaṃ. tattha yañca anaññātaññassāmītindriyaṃ yañca  aññindriyaṃ, imāni aggaphalaṃ arahattaṃ pāpuṇantassa nirujjhanti, tattha  yañca khaye ñāṇaṃ yañca anuppāde ñāṇaṃ, imāni dve ñāṇāni ekapaññā.<br/><br/>[03] api ca ārammaṇasaṅketena dve nāmāni labbhanti, ``khīṇā me  jātī''ti pajānantassa khaye ñāṇanti nāmaṃ labhati, ``nāparaṃ  itthattāyā''ti pajānantassa ^a^M0.0015^ea^ anuppāde ñāṇanti nāmaṃ  labhati. sā pajānanaṭṭhena paññā, yathādiṭṭhaṃ apilāpanaṭṭhena sati. <br/><br/>[03] 13^b^.^eb^ tattha ye pañcupādānakkhandhā, idaṃ nāmarūpaṃ.  tattha ye phassapañcamakā dhammā, idaṃ nāmaṃ. yāni pañcindriyāni  rūpāni, idaṃ rūpaṃ. tadubhayaṃ nāmarūpaṃ viññāṇasampayuttaṃ tassa  nirodhaṃ bhagavantaṃ pucchanto āyasmā ajito pārāyane evamāha -- <br/><br/>[21] ``paññā ^a^V0.0016^ea^ ceva sati ca, nāmarūpañca mārisa. <br/><br/>[22] etaṃ me puṭṭho pabrūhi, katthetaṃ uparujjhatī''ti..<br/><br/>[03] tattha sati ca paññā ca cattāri indriyāni, sati dve  indriyāni satindriyañca samādhindriyañca, paññā dve indriyāni  paññindriyañca vīriyindriyañca. yā imesu catūsu indriyesu  saddahanā okappanā, idaṃ saddhindriyaṃ. tattha yā saddhādhipateyyā  cittekaggatā, ayaṃ chandasamādhi. samāhite citte kilesānaṃ  vikkhambhanatāya paṭisaṅkhānabalena vā bhāvanābalena vā, idaṃ pahānaṃ.  tattha ^a^P0.0016^ea^ ye assāsapassāsā vitakkavicārā  saññāvedayitā sarasaṅkappā, ime saṅkhārā. iti purimako ca  chandasamādhi, kilesavikkhambhanatāya ca pahānaṃ ime ca saṅkhārā,  tadubhayaṃ chandasamādhippadhānasaṅkhārasamannāgataṃ iddhipādaṃ bhāveti  vivekanissitaṃ virāganissitaṃ nirodhanissitaṃ vossaggapariṇāmiṃ.  tattha yā vīriyādhipateyyā cittekaggatā, ayaṃ vīriyasamādhi...pe0...  tattha yā cittādhipateyyā cittekaggatā, ayaṃ cittasamādhi...pe0...  tattha yā vīmaṃsādhipateyyā cittekaggatā, ayaṃ vīmaṃsāsamādhi.  samāhite citte kilesānaṃ vikkhambhanatāya paṭisaṅkhānabalena vā  bhāvanābalena vā, idaṃ pahānaṃ. tattha ye assāsapassāsā  vitakkavicārā saññāvedayitā sarasaṅkappā, ime saṅkhārā. iti  purimako ca vīmaṃsāsamādhi, kilesavikkhambhanatāya ca pahānaṃ ime ca  saṅkhārā, tadubhayaṃ vīmaṃsāsamādhippadhānasaṅkhārasamannāgataṃ iddhipādaṃ  bhāveti vivekanissitaṃ virāganissitaṃ nirodhanissitaṃ  vossaggapariṇāmiṃ. <br/><br/>[03] 14^b^.^eb^ sabbo samādhi ñāṇamūlako ñāṇapubbaṅgamo  ñāṇānuparivatti. <br/><br/>[21] yathā pure tathā pacchā, yathā pacchā tathā pure. <br/><br/>[22] yathā divā tathā rattiṃ {ratti (ka0) ayaṃ gāthā theragā0 397 dissati},   yathā rattiṃ tathā divā..<br/><br/>[03] iti ^a^M0.0016^ea^ vivaṭena cetasā apariyonaddhena sappabhāsaṃ  cittaṃ bhāveti. pañcindriyāni kusalāni cittasahabhūni citte  uppajjamāne uppajjanti, citte nirujjhamāne nirujjhanti.  nāmarūpañca viññāṇahetukaṃ viññāṇapaccayā nibbattaṃ, tassa maggena hetu  upacchinno, viññāṇaṃ anāhāraṃ anabhinanditaṃ appaṭisandhikaṃ taṃ nirujjhati.   nāmarūpamapi ahetu appaccayaṃ punabbhavaṃ na nibbattayati {nibbattiyati (ka0)}.  evaṃ ^a^P0.0017^ea^ viññāṇassa nirodhā paññā ca sati ca  nāmarūpañca nirujjhati. tenāha bhagavā -- <br/><br/>[21] ``yametaṃ ^a^V0.0017^ea^ pañhaṃ apucchi, ajita taṃ vadāmi te. <br/><br/>[27] yattha nāmañca rūpañca, asesaṃ uparujjhati. <br/><br/>[22] viññāṇassa nirodhena, etthetaṃ uparujjhatī''ti.. <br/><br/>[21] ``ye ca {ayaṃ gāthā su0 ni0 1044 aññathā dissati} saṅkhātadhammāse, [iccāyasmā ajito] <br/><br/>[27] ye ca sekkhā puthū idha. <br/><br/>[22] tesaṃ me nipako iriyaṃ, puṭṭho pabrūhi mārisā''ti.. <br/><br/>[03] 15^b^.^eb^ imāni tīṇi padāni pucchitāni, te tayo  pañhā. kissa? sekhāsekhavipassanāpubbaṅgamappahānayogena, evañhi  āha. ``ye ca saṅkhātadhammāse''ti arahattaṃ pucchati, ``ye ca  sekhā puthū idhā''ti sekhaṃ pucchati, ``tesaṃ me nipako iriyaṃ, puṭṭho  pabrūhi mārisā''ti vipassanāpubbaṅgamaṃ pahānaṃ pucchati.<br/><br/>[03] tattha visajjanā -- <br/><br/>[21] ``kāmesu nābhigijjheyya, [ajitāti bhagavā] <br/><br/>[27] manasānāvilo siyā. <br/><br/>[22] kusalo sabbadhammānaṃ, sato bhikkhu paribbaje''ti..<br/><br/>[03] bhagavato sabbaṃ kāyakammaṃ ñāṇapubbaṅgamaṃ ñāṇānuparivatti, sabbaṃ  vacīkammaṃ ñāṇapubbaṅgamaṃ ñāṇānuparivatti, sabbaṃ manokammaṃ  ñāṇapubbaṅgamaṃ ñāṇānuparivatti. atīte aṃse appaṭihatañāṇadassanaṃ,  anāgate aṃse appaṭihatañāṇadassanaṃ, paccuppanne aṃse  appaṭihatañāṇadassanaṃ.<br/><br/>[03] ko ^a^M0.0017^ea^ ca ñāṇadassanassa paṭighāto? yaṃ  ^a^P0.0018^ea^ anicce dukkhe anattani ca aññāṇaṃ adassanaṃ, ayaṃ  ñāṇadassanassa paṭighāto. yathā idha puriso tārakarūpāni passeyya,  no ca gaṇanasaṅketena jāneyya, ayaṃ ñāṇadassanassa paṭighāto.<br/><br/>[03] bhagavato pana appaṭihatañāṇadassanaṃ, anāvaraṇañāṇadassanā hi  buddhā bhagavanto. tattha sekhena dvīsu dhammesu cittaṃ rakkhitabbaṃ gedhā  ca rajanīyesu dhammesu, dosā ca pariyuṭṭhānīyesu. tattha ^a^V0.0018^ea^ yā icchā  mucchā patthanā piyāyanā kīḷanā, taṃ bhagavā nivārento evamāha  ``kāmesu nābhigijjheyyā''ti.<br/><br/>[03] ``manasānāvilo siyā''ti pariyuṭṭhānavighātaṃ āha. tathā  hi sekho abhigijjhanto asamuppannañca kilesaṃ uppādeti, uppannañca  kilesaṃ phātiṃ karoti. yo pana anāvilasaṅkappo anabhigijjhanto  vāyamati, so anuppannānaṃ pāpakānaṃ akusalānaṃ dhammānaṃ anuppādāya  chandaṃ janeti vāyamati vīriyaṃ ārabhati cittaṃ paggaṇhāti padahati.  so uppannānaṃ pāpakānaṃ akusalānaṃ dhammānaṃ pahānāya chandaṃ janeti  vāyamati vīriyaṃ ārabhati cittaṃ paggaṇhāti padahati. so  anuppannānaṃ kusalānaṃ dhammānaṃ uppādāya chandaṃ janeti vāyamati  vīriyaṃ ārabhati cittaṃ paggaṇhāti padahati. so uppannānaṃ kusalānaṃ  dhammānaṃ ṭhitiyā asammosāya bhiyyobhāvāya vepullāya bhāvanāya  pāripūriyā chandaṃ janeti vāyamati vīriyaṃ ārabhati cittaṃ paggaṇhāti  padahati. <br/><br/>[03] 16^b^.^eb^ katame {katame ca (aṭṭha0)} anuppannā pāpakā akusalā dhammā?  kāmavitakko byāpādavitakko vihiṃsāvitakko, ime anuppannā pāpakā  akusalā dhammā. katame uppannā pāpakā akusalā dhammā? anusayā  akusalamūlāni, ime uppannā pāpakā akusalā dhammā. katame  anuppannā kusalā dhammā? yāni sotāpannassa indriyāni, ime  anuppannā kusalā dhammā. katame ^a^P0.0019^ea^ uppannā kusalā  dhammā? yāni aṭṭhamakassa indriyāni, ime uppannā kusalā dhammā.<br/><br/>[03] yena kāmavitakkaṃ vāreti, idaṃ satindriyaṃ. yena byāpādavitakkaṃ  vāreti, idaṃ samādhindriyaṃ. yena vihiṃsāvitakkaṃ vāreti, idaṃ  vīriyindriyaṃ.<br/><br/>[03] yena ^a^M0.0018^ea^ uppannuppanne pāpake akusale dhamme pajahati  vinodeti byantīkaroti anabhāvaṃ gameti nādhivāseti, idaṃ  paññindriyaṃ. yā imesu catūsu indriyesu saddahanā okappanā, idaṃ  saddhindriyaṃ.<br/><br/>[03] tattha saddhindriyaṃ kattha daṭṭhabbaṃ? catūsu sotāpattiyaṅgesu.  vīriyindriyaṃ kattha daṭṭhabbaṃ? catūsu sammappadhānesu. satindriyaṃ  kattha daṭṭhabbaṃ? catūsu satipaṭṭhānesu. samādhindriyaṃ kattha daṭṭhabbaṃ?  catūsu jhānesu. paññindriyaṃ kattha daṭṭhabbaṃ? catūsu ariyasaccesu.  evaṃ sekho sabbehi ^a^V0.0019^ea^ kusalehi dhammehi appamatto vutto bhagavatā  anāvilatāya manasā. tenāha bhagavā ``manasānāvilosiyā''ti. <br/><br/>[03] 17^b^.^eb^ ``kusalo sabbadhammāna''nti loko nāma  tividho kilesaloko bhavaloko indriyaloko. tattha kilesalokena  bhavaloko samudāgacchati, so indriyāni nibbatteti, indriyesu  bhāviyamānesu neyyassa pariññā bhavati. sā duvidhena  upaparikkhitabbā dassanapariññāya ca bhāvanāpariññāya ca. yadā hi  sekho ñeyyaṃ parijānāti, tadā nibbidāsahagatehi saññāmanasikārehi  neyyaṃ pariññātaṃ bhavati. tassa dve dhammā kosallaṃ gacchanti --  dassanakosallañca bhāvanākosallañca.<br/><br/>[03] taṃ ñāṇaṃ pañcavidhena veditabbaṃ: abhiññā pariññā pahānaṃ  bhāvanā sacchikiriyā. tattha ^a^P0.0020^ea^ katamā abhiññā? yaṃ  dhammānaṃ salakkhaṇe ñāṇaṃ dhammapaṭisambhidā ca atthapaṭisambhidā ca,  ayaṃ abhiññā.<br/><br/>[03] tattha katamā pariññā? evaṃ abhijānitvā yā parijānanā  ``idaṃ kusalaṃ, idaṃ akusalaṃ, idaṃ sāvajjaṃ, idaṃ anavajjaṃ, idaṃ kaṇhaṃ,  idaṃ sukkaṃ, idaṃ sevitabbaṃ, idaṃ na sevitabbaṃ, ime dhammā evaṃgahitā,  idaṃ phalaṃ nibbattenti {nibbattāpenti (ka0)}, tesaṃ evaṃgahitānaṃ ayaṃ attho''ti, ayaṃ  pariññā.<br/><br/>[03] evaṃ parijānitvā tayo dhammā avasiṭṭhā bhavanti pahātabbā  bhāvetabbā sacchikātabbā ca. tattha katame dhammā pahātabbā? ye  akusalā. tattha katame dhammā bhāvetabbā? ye kusalā. tattha  katame dhammā sacchikātabbā? yaṃ asaṅkhataṃ. yo evaṃ jānāti  ayaṃ vuccati atthakusalo dhammakusalo ^a^M0.0019^ea^ kalyāṇatākusalo  phalatākusalo, āyakusalo apāyakusalo upāyakusalo mahatā  kosallena samannāgatoti, tenāha bhagavā ``kusalo sabbadhammāna''nti.<br/><br/>[03] ``sato bhikkhu paribbaje''ti tena diṭṭhadhammasukhavihāratthaṃ abhikkante   paṭikkante ālokite vilokite samiñjite {sammiñjite (sī0)} pasārite  saṅghāṭipattacīvaradhāraṇe asite pīte khāyite sāyite  uccārapassāvakamme gate ṭhite nisinne sutte jāgarite bhāsite  tuṇhibhāve satena sampajānena vihātabbaṃ. imā dve cariyā anuññātā  bhagavatā ekā visuddhānaṃ, ekā visujjhantānaṃ. ke visuddhā?  arahanto. ke visujjhantā? sekkhā. katakiccāni hi arahato  ^a^V0.0020^ea^ indriyāni. yaṃ bojjhaṃ, taṃ catubbidhaṃ dukkhassa pariññābhisamayena  samudayassa pahānābhisamayena maggassa bhāvanābhisamayena nirodhassa  sacchikiriyābhisamayena, idaṃ catubbidhaṃ bojjhaṃ yo evaṃ jānāti,  ayaṃ vuccati ^a^P0.0021^ea^ sato abhikkamati sato paṭikkamati khayā  rāgassa khayā dosassa khayā mohassa. tenāha bhagavā ``sato  bhikkhu paribbaje''ti, tenāha -- <br/><br/>[21] ``kāmesu nābhigijjheyya, [ajitāti bhagavā] <br/><br/>[27] manasānāvilo siyā. <br/><br/>[22] kusalo sabbadhammānaṃ, sato bhikkhu paribbaje''ti..<br/><br/>[03] evaṃ pucchitabbaṃ, evaṃ visajjitabbaṃ. suttassa ca anugīti  atthato ca byañjanato ca samānetabbā {samānayitabbā (sī0 ka0)}. atthāpagataṃ hi byañjanaṃ  samphappalāpaṃ bhavati. dunnikkhittassa padabyañjanassa atthopi dunnayo  bhavati, tasmā atthabyañjanūpetaṃ saṅgāyitabbaṃ. suttañca pavicinitabbaṃ.  kiṃ idaṃ suttaṃ āhacca vacanaṃ anusandhivacanaṃ nītatthaṃ neyyatthaṃ  saṃkilesabhāgiyaṃ nibbedhabhāgiyaṃ asekkhabhāgiyaṃ? kuhiṃ imassa  suttassa sabbāni saccāni passitabbāni, ādimajjhapariyosāneti?  evaṃ suttaṃ pavicetabbaṃ. tenāha āyasmā mahākaccāyano -- ``yaṃ  pucchitañca vissajjitañca, suttassa yā ca anugītī''ti. <br/><br/>[06] niyutto vicayo hāro. 


volume: 118
item: 10
title: paṭiniddesavāro^^desanāhāravibhaṅgo^vicayahāravibhaṅgo^yuttihāravibhaṅgo
content:
  [03] 18^b^.^eb^ tattha ^a^M0.0020^ea^ katamo yuttihāro?  ``sabbesaṃ hārāna''nti, ayaṃ yuttihāro. kiṃ yojayati {yojeti (sī0)}? cattāro  mahāpadesā buddhāpadeso saṅghāpadeso sambahulattherāpadeso {sampahula... (ka0)}   ekattherāpadeso. ime cattāro mahāpadesā, tāni padabyañjanāni sutte  otārayitabbāni, vinaye sandassayitabbāni, dhammatāyaṃ  upanikkhipitabbāni.<br/><br/>[03] katamasmiṃ ^a^P0.0022^ea^ sutte otārayitabbāni? catūsu  ariyasaccesu. katamasmiṃ vinaye sandassayitabbāni? rāgavinaye  dosavinaye mohavinaye. katamissaṃ {katamiyaṃ (sī0)} dhammatāyaṃ   upanikkhipitabbāni? paṭiccasamuppāde. yadi catūsu ariyasaccesu avatarati,  kilesavinaye sandissati ^a^V0.0021^ea^, dhammatañca na vilometi, evaṃ āsave na  janeti. catūhi mahāpadesehi yaṃ yaṃ yujjati, yena yena yujjati, yathā  yathā yujjati, taṃ taṃ gahetabbaṃ. <br/><br/>[03] 19^b^.^eb^ pañhaṃ pucchitena kati padāni pañheti padaso  pariyogāhitabbaṃ vicetabbaṃ? yadi sabbāni padāni ekaṃ atthaṃ  abhivadanti, eko pañho. atha cattāri padāni ekaṃ atthaṃ  abhivadanti, eko pañho. atha tīṇi padāni ekaṃ atthaṃ  abhivadanti, eko pañho. atha dve padāni ekaṃ atthaṃ abhivadanti,  eko pañho. atha ekaṃ padaṃ ekaṃ atthaṃ abhivadati, eko pañho.  taṃ upaparikkhamānena aññātabbaṃ kiṃ ime dhammā nānatthā  nānābyañjanā, udāhu imesaṃ dhammānaṃ eko attho byañjanameva nānanti.  yathā kiṃ bhave? yathā sā devatā bhagavantaṃ pañhaṃ pucchati. <br/><br/>[21] ``kenassubbhāhato {passa sa0 ni0  1.66} loko, kenassu parivārito. <br/><br/>[22] kena sallena otiṇṇo, kissa dhūpāyito sadā''ti..<br/><br/>[03] imāni cattāri padāni pucchitāni. te tayo pañhā kathaṃ  ñāyati? bhagavā hi devatāya visajjeti. <br/><br/>[21] ``maccunābbhāhato {maccunabbhāhato (ka0) theragā0 448; saṃ0 ni0    1.66 passitabbaṃ} loko, jarāya parivārito. <br/><br/>[22] taṇhāsallena otiṇṇo, icchādhūpāyito sadā''ti.. <br/><br/>[03] 20^b^.^eb^ tattha ^a^M0.0021^ea^ jarā ca maraṇañca imāni  dve saṅkhatassa saṅkhatalakkhaṇāni. jarāyaṃ ṭhitassa aññathattaṃ,  maraṇaṃ vayo. tattha jarāya ca maraṇassa ca atthato nānattaṃ. kena  kāraṇena, gabbhagatāpi ^a^P0.0023^ea^ hi mīyanti, na ca te jiṇṇā  bhavanti. atthi ca devānaṃ maraṇaṃ, na ca tesaṃ sarīrāni jīranti.  sakkateva jarāya paṭikammaṃ kātuṃ, na pana sakkate maraṇassa paṭikammaṃ  kātuṃ aññatreva iddhimantānaṃ iddhivisayā. yaṃ panāha taṇhāsallena  otiṇṇoti dissanti vītarāgā jīrantāpi mīyantāpi. yadi ca  yathā jarāmaraṇaṃ, evaṃ taṇhāpi siyā. evaṃ sante sabbe yobbanaṭṭhāpi  vigatataṇhā siyuṃ. yathā ca taṇhā dukkhassa samudayo, evaṃ  jarāmaraṇampi siyā dukkhassa samudayo, na ca siyā taṇhā dukkhassa  samudayo, na hi jarāmaraṇaṃ dukkhassa samudayo, taṇhā dukkhassa  samudayo. yathā ca taṇhā maggavajjhā, evaṃ jarāmaraṇampi  ^a^V0.0022^ea^ siyā maggavajjhaṃ. imāya yuttiyā aññamaññehi kāraṇehi gavesitabbaṃ.  yadi ca sandissati yuttisamārūḷhaṃ atthato ca aññattaṃ,  byañjanatopi gavesitabbaṃ.<br/><br/>[03] salloti vā dhūpāyananti vā imesaṃ dhammānaṃ atthato ekattaṃ.  na hi yujjati icchāya ca taṇhāya ca atthato aññattaṃ. taṇhāya  adhippāye aparipūramāne navasu āghātavatthūsu kodho ca upanāho ca  uppajjati. imāya yuttiyā jarāya ca maraṇassa ca taṇhāya ca  atthato aññattaṃ.<br/><br/>[03] yaṃ panidaṃ bhagavatā dvīhi nāmehi abhilapitaṃ icchātipi  taṇhātipi, idaṃ bhagavatā bāhirānaṃ vatthūnaṃ ārammaṇavasena dvīhi  nāmehi abhilapitaṃ icchātipi taṇhātipi, sabbā hi taṇhā  ajjhosānalakkhaṇena ekalakkhaṇā. yathā sabbo aggi  uṇhattalakkhaṇena ekalakkhaṇo, api ca upādānavasena aññamaññāni  nāmāni labhati, kaṭṭhaggītipi tiṇaggītipi sakalikaggītipi  gomayaggītipi thusaggītipi saṅkāraggītipi, sabbo hi aggi  uṇhattalakkhaṇova. evaṃ sabbā taṇhā ajjhosānalakkhaṇena  ekalakkhaṇā ^a^P0.0024^ea^, api tu ārammaṇaupādānavasena  aññamaññehi nāmehi abhilapitā icchāitipi taṇhāitipi  salloitipi dhūpāyanāitipi saritāitipi visattikāitipi  sinehoitipi kilamathoitipi latāitipi maññanāitipi bandhoitipi  āsāitipi pipāsāitipi abhinandanāitipi, iti sabbā taṇhā  ajjhosānalakkhaṇena ekalakkhaṇā. yathā ca vevacane vuttā. <br/><br/>[21] ``āsā ^a^M0.0022^ea^ ca pihā abhinandanā ca,  anekadhātūsu sarā patiṭṭhitā. <br/><br/>[22] aññāṇamūlappabhavā pajappitā, sabbā mayā byantikatā  samūlakā''ti {samūlikā (sī0)}..<br/><br/>[03] taṇhāyetaṃ vevacanaṃ. yathāha bhagavā -- rūpe tissa  avigatarāgassa avigatacchandassa avigatapemassa avigatapipāsassa  avigatapariḷāhassa. evaṃ vedanāya saññāya saṅkhāresu viññāṇe  avigatarāgassa avigatacchandassa avigatapemassa avigatapipāsassa  avigatapariḷāhassa sabbaṃ suttaṃ vitthāretabbaṃ. taṇhāyetaṃ vevacanaṃ.  evaṃ yujjati. <br/><br/>[03] 21^b^.^eb^ sabbo dukkhūpacāro kāmataṇhāsaṅkhāramūlako,  na pana yujjati sabbo nibbidūpacāro kāmataṇhāparikkhāramūlako.  imāya yuttiyā aññamaññehi kāraṇehi gavesitabbaṃ.<br/><br/>[03] yathā ^a^V0.0023^ea^ hi {yathāha (sī0)} bhagavā rāgacaritassa puggalassa asubhaṃ desayati,  dosacaritassa bhagavā puggalassa mettaṃ desayati. mohacaritassa bhagavā  puggalassa paṭiccasamuppādaṃ desayati. yadi hi bhagavā rāgacaritassa  puggalassa mettaṃ cetovimuttiṃ deseyya. sukhaṃ vā paṭipadaṃ dandhābhiññaṃ  sukhaṃ vā paṭipadaṃ khippābhiññaṃ vipassanāpubbaṅgamaṃ vā pahānaṃ deseyya,  na yujjati desanā. evaṃ yaṃ kiñci rāgassa anulomappahānaṃ dosassa  anulomappahānaṃ mohassa ^a^P0.0025^ea^ anulomappahānaṃ. sabbaṃ taṃ  vicayena hārena vicinitvā yuttihārena yojetabbaṃ. yāvatikā  ñāṇassa bhūmi.<br/><br/>[03] mettāvihārissa sato byāpādo cittaṃ pariyādāya ṭhassatīti na  yujjati desanā, byāpādo pahānaṃ abbhatthaṃ gacchatīti yujjati desanā.  karuṇāvihārissa sato vihesā cittaṃ pariyādāya ṭhassatīti na  yujjati desanā, vihesā pahānaṃ abbhatthaṃ gacchatīti yujjati desanā.  muditā vihārissa sato arati cittaṃ pariyādāya ṭhassatīti na  yujjati desanā, arati pahānaṃ abbhatthaṃ gacchatīti yujjati desanā.  upekkhāvihārissa sato rāgo cittaṃ pariyādāya ṭhassatīti na yujjati  desanā, rāgo pahānaṃ abbhatthaṃ gacchatīti yujjati desanā.  animittavihārissa sato nimittānusārī tena teneva viññāṇaṃ  pavattatīti na yujjati desanā ^a^M0.0023^ea^, nimittaṃ pahānaṃ abbhatthaṃ  gacchatīti yujjati desanā. asmīti vigataṃ ayamahamasmīti na  samanupassāmi. atha ca pana me kismīti kathasmīti vicikicchā  kathaṃkathāsallaṃ cittaṃ pariyādāya ṭhassatīti na yujjati desanā,  vicikicchā kathaṃkathāsallaṃ pahānaṃ abbhatthaṃ gacchatīti yujjati desanā.<br/><br/>[03] yathā vā pana paṭhamaṃ jhānaṃ samāpannassa sato kāmarāgabyāpādā  visesāya saṃvattantīti na yujjati desanā, hānāya saṃvattantīti  yujjati desanā. vitakkasahagatā vā saññāmanasikārā hānāya  saṃvattantīti na yujjati desanā, visesāya saṃvattantīti yujjati  desanā. dutiyaṃ jhānaṃ samāpannassa sato vitakkavicārasahagatā  saññāmanasikārā visesāya saṃvattantīti na yujjati desanā, hānāya  saṃvattantīti yujjati desanā. upekkhāsukhasahagatā vā  saññāmanasikārā hānāya saṃvattantīti na yujjati desanā, visesāya  saṃvattantīti yujjati desanā. tatiyaṃ ^a^P0.0026^ea^ jhānaṃ  samāpannassa sato pītisukhasahagatā saññāmanasikārā visesāya  saṃvattantīti na yujjati desanā, hānāya saṃvattantīti yujjati desanā,  upekkhāsatipārisuddhisahagatā vā saññāmanasikārā hānāya  saṃvattantīti na yujjati desanā, visesāya saṃvattantīti yujjati  desanā. catutthaṃ jhānaṃ samāpannassa sato upekkhāsahagatā  saññāmanasikārā visesāya saṃvattantīti na yujjati desanā, hānāya  saṃvattantīti yujjati desanā ^a^V0.0024^ea^. ākāsānañcāyatanasahagatā vā  saññāmanasikārā hānāya saṃvattantīti na yujjati desanā, visesāya  saṃvattantīti yujjati desanā.<br/><br/>[03] ākāsānañcāyatanaṃ samāpannassa sato rūpasahagatā  saññāmanasikārā visesāya saṃvattantīti na yujjati desanā, hānāya  saṃvattantīti yujjati desanā. viññāṇañcāyatanasahagatā vā  saññāmanasikārā hānāya saṃvattantīti na yujjati desanā, visesāya  saṃvattantīti yujjati desanā. viññāṇañcāyatanaṃ samāpannassa sato  ākāsānañcāyatanasahagatā saññāmanasikārā visesāya saṃvattantīti  na yujjati desanā, hānāya saṃvattantīti yujjati desanā.  ākiñcaññāyatanasahagatā vā saññāmanasikārā hānāya saṃvattantīti  na yujjati desanā, visesāya saṃvattantīti yujjati desanā.<br/><br/>[03] ākiñcaññāyatanaṃ ^a^M0.0024^ea^ samāpannassa sato  viññāṇañcāyatanasahagatā saññāmanasikārā visesāya saṃvattantīti na  yujjati desanā, hānāya saṃvattantīti yujjati desanā.  nevasaññānāsaññāyatanasahagatā vā saññāmanasikārā hānāya  saṃvattantīti na yujjati desanā, visesāya saṃvattantīti yujjati  desanā. nevasaññānāsaññāyatanaṃ samāpannassa sato saññūpacārā  visesāya saṃvattantīti na yujjati desanā, hānāya saṃvattantīti  yujjati desanā. saññāvedayitanirodhasahagatā vā saññāmanasikārā  hānāya saṃvattantīti na yujjati desanā, visesāya saṃvattantīti  yujjati desanā. kallatāparicitaṃ cittaṃ na ca abhinīhāraṃ khamatīti  na yujjati desanā, kallatāparicitaṃ cittaṃ atha ca abhinīhāraṃ  khamatīti yujjati desanā.<br/><br/>[03] evaṃ sabbe navasuttantā yathādhammaṃ yathāvinayaṃ yathāsatthusāsanaṃ  ^a^P0.0027^ea^ sabbato vicayena hārena vicinitvā yuttihārena  yojetabbāti. tenāha āyasmā mahākaccāyano ``sabbesaṃ hārānaṃ yā  bhūmi yo ca gocaro tesa''nti. <br/><br/>[06] niyutto yutti hāro. 


volume: 118
item: 11
title: ^desanāhāravibhaṅgo^vicayahāravibhaṅgo^yuttihāravibhaṅgo^padaṭṭhānahāravibhaṅgo
content:
  [03] 22^b^.^eb^ tattha katamo padaṭṭhāno hāro? ``dhammaṃ deseti  jino''ti, ayaṃ padaṭṭhāno hāro. kiṃ ^a^V0.0025^ea^ deseti?  sabbadhammayāthāvāsampaṭivedhalakkhaṇā avijjā, tassā vipallāsā  padaṭṭhānaṃ. ajjhosānalakkhaṇā taṇhā, tassā piyarūpaṃ sātarūpaṃ  padaṭṭhānaṃ. patthanalakkhaṇo lobho, tassa adinnādānaṃ padaṭṭhānaṃ.  vaṇṇasaṇṭhānabyañjanaggahaṇalakkhaṇā subhasaññā, tassā indriyā saṃvaro  padaṭṭhānaṃ. sāsavaphassaupagamanalakkhaṇā sukhasaññā, tassā assādo  padaṭṭhānaṃ. saṅkhatalakkhaṇānaṃ dhammānaṃ asamanupassanalakkhaṇā  niccasaññā, tassā viññāṇaṃ padaṭṭhānaṃ.  aniccasaññādukkhasaññāasamanupassanalakkhaṇā attasaññā, tassā  nāmakāyo padaṭṭhānaṃ. sabbadhammasampaṭivedhalakkhaṇā vijjā, tassā  sabbaṃ neyyaṃ padaṭṭhānaṃ. cittavikkhepapaṭisaṃharaṇalakkhaṇo samatho, tassa  asubhā padaṭṭhānaṃ. icchāvacarapaṭisaṃharaṇalakkhaṇo alobho, tassa  adinnādānā veramaṇī {veramaṇi (ka0)} padaṭṭhānaṃ. abyāpajjalakkhaṇo ^a^M0.0025^ea^  adoso, tassa pāṇātipātā veramaṇī padaṭṭhānaṃ.  vatthuavippaṭipattilakkhaṇo {vatthuavippaṭipādānalakkhaṇo (sī0 ka0)} amoho,   tassa sammāpaṭipatti padaṭṭhānaṃ. vinīlakavipubbakagahaṇalakkhaṇā asubhasaññā, tassā   nibbidā padaṭṭhānaṃ. sāsavaphassaparijānanalakkhaṇā dukkhasaññā, tassā vedanā padaṭṭhānaṃ.  saṅkhatalakkhaṇānaṃ dhammānaṃ samanupassanalakkhaṇā aniccasaññā  ^a^P0.0028^ea^, tassā uppādavayā padaṭṭhānaṃ.  sabbadhammābhinivesalakkhaṇā anattasaññā, tassā dhammasaññā padaṭṭhānaṃ.<br/><br/>[03] pañca kāmaguṇā kāmarāgassa padaṭṭhānaṃ, pañcindriyāni rūpīni  rūparāgassa padaṭṭhānaṃ, chaṭṭhāyatanaṃ bhavarāgassa padaṭṭhānaṃ,  nibbattabhavānupassitā pañcannaṃ upādānakkhandhānaṃ padaṭṭhānaṃ,  pubbenivāsānussatiñāṇadassanassa padaṭṭhānaṃ. okappanalakkhaṇā saddhā  adhimuttipaccupaṭṭhānā ca, anāvilalakkhaṇo pasādo  sampasīdanapaccupaṭṭhāno ca. abhipatthiyanalakkhaṇā saddhā, tassā  aveccapasādo padaṭṭhānaṃ. anāvilalakkhaṇo pasādo, tassa saddhā  padaṭṭhānaṃ. ārambhalakkhaṇaṃ vīriyaṃ, tassa sammappadhānaṃ padaṭṭhānaṃ.  apilāpanalakkhaṇā sati, tassā satipaṭṭhānaṃ padaṭṭhānaṃ.  ekaggalakkhaṇo samādhi, tassa jhānāni padaṭṭhānaṃ. pajānanalakkhaṇā  paññā, tassā saccāni padaṭṭhānaṃ.<br/><br/>[03] aparo nayo, assādamanasikāralakkhaṇo  ayonisomanasikāro, tassa avijjā padaṭṭhānaṃ.  saccasammohanalakkhaṇā avijjā, sā saṅkhārānaṃ padaṭṭhānaṃ.  punabbhavavirohaṇalakkhaṇā saṅkhārā, te {taṃ (ka0)} viññāṇassa padaṭṭhānaṃ.  opapaccayikanibbattilakkhaṇaṃ viññāṇaṃ, taṃ nāmarūpassa padaṭṭhānaṃ.  nāmakāyarūpakāyasaṅghātalakkhaṇaṃ nāmarūpaṃ, taṃ chaḷāyatanassa padaṭṭhānaṃ.  indriyavavatthānalakkhaṇaṃ chaḷāyatanaṃ, taṃ phassassa padaṭṭhānaṃ.  cakkhurūpaviññāṇasannipātalakkhaṇo phasso, so vedanāya padaṭṭhānaṃ.  iṭṭhāniṭṭhānubhavanalakkhaṇā vedanā, sā taṇhāya padaṭṭhānaṃ.  ajjhosānalakkhaṇā ^a^V0.0026^ea^ taṇhā, sā upādānassa padaṭṭhānaṃ. opapaccayikaṃ  upādānaṃ, taṃ bhavassa padaṭṭhānaṃ. nāmakāyarūpakāyasambhavanalakkhaṇo  bhavo, so jātiyā ^a^P0.0029^ea^ padaṭṭhānaṃ. khandhapātubhavanalakkhaṇā  jāti, sā jarāya padaṭṭhānaṃ. upadhiparipākalakkhaṇā jarā, sā  maraṇassa padaṭṭhānaṃ. jīvitindriyupacchedalakkhaṇaṃ maraṇaṃ, taṃ sokassa  padaṭṭhānaṃ. ussukkakārako soko, so paridevassa padaṭṭhānaṃ ^a^M0.0026^ea^.  lālappakārako paridevo, so dukkhassa padaṭṭhānaṃ.  kāyasaṃpīḷanaṃ dukkhaṃ, taṃ domanassassa padaṭṭhānaṃ. cittasaṃpīḷanaṃ  domanassaṃ, taṃ upāyāsassa padaṭṭhānaṃ. odahanakārako upāyāso, so  bhavassa padaṭṭhānaṃ. imāni bhavaṅgāni yadā samaggāni nibbattāni  bhavanti so bhavo, taṃ saṃsārassa padaṭṭhānaṃ. niyyānikalakkhaṇo  maggo, so nirodhassa padaṭṭhānaṃ.<br/><br/>[03] titthaññutā pītaññutāya padaṭṭhānaṃ, pītaññutā pattaññutāya {mattaññutāya (sī0 ka0)}   padaṭṭhānaṃ, pattaññutā attaññutāya padaṭṭhānaṃ, attaññutā pubbekatapuññatāya  padaṭṭhānaṃ, pubbekatapuññatā patirūpadesavāsassa padaṭṭhānaṃ,  patirūpadesavāso sappurisūpanissayassa padaṭṭhānaṃ, sappurisūpanissayo  attasammāpaṇidhānassa padaṭṭhānaṃ, attasammāpaṇidhānaṃ sīlānaṃ padaṭṭhānaṃ,  sīlāni avippaṭisārassa padaṭṭhānaṃ, avippaṭisāro pāmojjassa  padaṭṭhānaṃ, pāmojjaṃ pītiyā padaṭṭhānaṃ, pīti passaddhiyā padaṭṭhānaṃ,  passaddhi sukhassa padaṭṭhānaṃ, sukhaṃ samādhissa padaṭṭhānaṃ, samādhi  yathābhūtañāṇadassanassa padaṭṭhānaṃ, yathābhūtañāṇadassanaṃ nibbidāya  padaṭṭhānaṃ, nibbidā virāgassa padaṭṭhānaṃ, virāgo vimuttiyā padaṭṭhānaṃ.  vimutti vimuttiñāṇadassanassa padaṭṭhānaṃ. evaṃ yo koci upanissayo  yo koci paccayo, sabbo so padaṭṭhānaṃ. tenāha āyasmā  mahākaccāyano ``dhammaṃ deseti jino''ti. <br/><br/>[06] niyutto padaṭṭhāno hāro. 


volume: 118
item: 12
title: desanāhāravibhaṅgo^vicayahāravibhaṅgo^yuttihāravibhaṅgo^padaṭṭhānahāravibhaṅgo^lakkhaṇahāravibhaṅgo
content:
  [03] 23^b^.^eb^ tattha ^a^P0.0030^ea^ katamo lakkhaṇo hāro?  ``vuttamhi ekadhamme''ti, ayaṃ lakkhaṇo hāro. kiṃ lakkhayati?  ye dhammā ekalakkhaṇā, tesaṃ dhammānaṃ ekasmiṃ dhamme vutte avasiṭṭhā  dhammā vuttā bhavanti. yathā kiṃ bhave? yathāha bhagavā --<br/><br/>[03] ``cakkhuṃ ^a^V0.0027^ea^, bhikkhave, anavaṭṭhitaṃ ittaraṃ parittaṃ pabhaṅgu parato  dukkhaṃ byasanaṃ calanaṃ {calaṃ (sī0)} kukkuḷaṃ saṅkhāraṃ {sasaṅkhāraṃ (ka0)} vadhakaṃ   amittamajjhe. imasmiṃ cakkhusmiṃ vutte avasiṭṭhāni ajjhattikāni āyatanāni vuttāni  bhavanti. kena kāraṇena? sabbāni hi cha ajjhattikāni  āyatanāni vadhakaṭṭhena ekalakkhaṇāni. yathā cāha bhagavā --<br/><br/>[03] ``atīte ^a^M0.0027^ea^, rādha, rūpe anapekkho hohi, anāgataṃ   rūpaṃ mā abhinandi {abhinanda (ka0)}, paccuppannassa rūpassa nibbidāya  virāgāya nirodhāya cāgāya paṭinissaggāya paṭipajja. imasmiṃ  rūpakkhandhe vutte avasiṭṭhā khandhā vuttā bhavanti. kena kāraṇena?  sabbe hi pañcakkhandhā yamakovādasutte {passa saṃ0 ni0  3.84} vadhakaṭṭhena   ekalakkhaṇā vuttā. yathā cāha bhagavā -- <br/><br/>[21] ``yesañca {passa dha0 pa0 293} susamāraddhā, niccaṃ kāyagatāsati. <br/><br/>[22] akiccaṃ te na sevanti, kicce sātaccakārino''..<br/><br/>[03] iti kāyagatāya satiyā vuttāya vuttā bhavanti vedanāgatā sati  cittagatā dhammagatā ca. tathā yaṃ kiñci diṭṭhaṃ vā sutaṃ vā mutaṃ  vāti vutte vuttaṃ bhavati viññātaṃ. yathā cāha bhagavā --<br/><br/>[03] tasmātiha ^a^P0.0031^ea^ tvaṃ bhikkhu kāye kāyānupassī  viharāhi ātāpī sampajāno satimā vineyya loke  abhijjhādomanassaṃ. ``ātāpī''ti vīriyindriyaṃ,  ^b^``sampajāno''^eb^ti paññindriyaṃ, ^b^``satimā''^eb^ti satindriyaṃ,  ^b^``vineyya loke abhijjhādomanassa''^eb^nti samādhindriyaṃ, evaṃ  kāye kāyānupassino viharato cattāro satipaṭṭhānā bhāvanāpāripūriṃ  gacchanti. kena kāraṇena, ekalakkhaṇattā catunnaṃ indriyānaṃ. <br/><br/>[03] 24^b^.^eb^ catūsu satipaṭṭhānesu bhāviyamānesu cattāro  sammappadhānā bhāvanāpāripūriṃ gacchanti, catūsu sammappadhānesu  bhāviyamānesu cattāro iddhipādā bhāviyamānesu pañcindriyāni  bhāvanāpāripūriṃ gacchanti, catūsu iddhipādesu bhāvanāpāripūriṃ  gacchanti, pañcasu indriyesu bhāviyamānesu pañca balāni  bhāvanāpāripūriṃ gacchanti, pañcasu balesu bhāviyamānesu satta  bojjhaṅgā bhāvanāpāripūriṃ gacchanti, sattasu bojjhaṅgesu bhāviyamānesu ariyo   aṭṭhaṅgiko maggo bhāvanāpāripūriṃ gacchati, sabbeva {sabbe ca (sī0 ka0)} bodhaṅgamā  dhammā bodhipakkhiyā bhāvanāpāripūriṃ gacchanti ^a^V0.0028^ea^. kena kāraṇena,  sabbe hi bodhaṅgamā bodhipakkhiyā neyyānikalakkhaṇena ekalakkhaṇā,  te ekalakkhaṇattā bhāvanāpāripūriṃ gacchanti.<br/><br/>[03] evaṃ akusalāpi dhammā ekalakkhaṇattā pahānaṃ abbhatthaṃ gacchanti.  catūsu satipaṭṭhānesu bhāviyamānesu vipallāsā pahīyanti, āhārā  ^a^M0.0028^ea^ cassa pariññaṃ gacchanti, upādānehi anupādāno  bhavati, yogehi ca visaṃyutto bhavati, ganthehi ca vippayutto bhavati,  āsavehi ca anāsavo bhavati, oghehi ca nitthiṇṇo bhavati, sallehi  ca visallo bhavati, viññāṇaṭṭhitiyo cassa pariññaṃ gacchanti,  agatigamanehi na agatiṃ gacchati, evaṃ ^a^P0.0032^ea^ akusalāpi  dhammā ekalakkhaṇattā pahānaṃ abbhatthaṃ gacchanti.<br/><br/>[03] yattha vā pana rūpindriyaṃ desitaṃ, desitā tattheva rūpadhātu  rūpakkhandho rūpañcāyatanaṃ. yattha vā pana sukhā vedanā desitā,  desitaṃ tattha sukhindriyaṃ somanassindriyaṃ dukkhasamudayo ca  ariyasaccaṃ. yattha vā pana dukkhā vedanā desitā, desitaṃ tattha  dukkhindriyaṃ domanassindriyaṃ dukkhañca ariyasaccaṃ. yattha vā pana  adukkhamasukhā vedanā desitā, desitaṃ tattha upekkhindriyaṃ sabbo ca  paṭiccasamuppādo. kena kāraṇena, adukkhamasukhāya hi vedanāya  avijjā anuseti. avijjāpaccayā saṅkhārā, saṅkhārapaccayā  viññāṇaṃ, viññāṇapaccayā nāmarūpaṃ, nāmarūpapaccayā saḷāyatanaṃ,  saḷāyatanapaccayā phasso, phassapaccayā vedanā, vedanāpaccayā taṇhā,  taṇhāpaccayā upādānaṃ, upādānapaccayā bhavo, bhavapaccayā jāti,  jātipaccayā jarāmaraṇaṃ sokaparidevadukkhadomanassupāyāsā sambhavanti,  evametassa kevalassa dukkhakkhandhassa samudayo hoti. so ca  sarāgasadosasamohasaṃkilesapakkhena hātabbo,  vītarāgavītadosavītamohāriyadhammehi hātabbo.<br/><br/>[03] evaṃ ye dhammā ekalakkhaṇā kiccato ca lakkhaṇato ca  sāmaññato ca cutūpapātato ca, tesaṃ dhammānaṃ ekasmiṃ dhamme vutte  avasiṭṭhā dhammā vuttā bhavanti. tenāha āyasmā mahākaccāyano  ``vuttamhi ekadhamme''ti. <br/><br/>[06] niyutto lakkhaṇo hāro. 


volume: 118
item: 13
title:
  vicayahāravibhaṅgo^yuttihāravibhaṅgo^padaṭṭhānahāravibhaṅgo^lakkhaṇahāravibhaṅgo^catubyūhahāravibhaṅgo

content:
  [03] 25^b^.^eb^ tattha ^a^V0.0029^ea^ katamo catubyūho hāro?  ``neruttamadhippāyo''ti ayaṃ. byañjanena suttassa neruttañca  adhippāyo ca nidānañca pubbāparasandhi ca gavesitabbo ^a^M0.0029^ea^.  tattha ^a^P0.0033^ea^ katamaṃ neruttaṃ, yā niruttipadasaṃhitā, yaṃ  dhammānaṃ nāmaso ñāṇaṃ. yadā hi bhikkhu atthassa ca nāmaṃ  jānāti, dhammassa ca nāmaṃ jānāti, tathā tathā naṃ abhiniropeti.  ayañca vuccati atthakusalo dhammakusalo byañjanakusalo niruttikusalo  pubbāparakusalo desanākusalo atītādhivacanakusalo  anāgatādhivacanakusalo paccuppannādhivacanakusalo itthādhivacanakusalo  purisādhivacanakusalo napuṃsakādhivacanakusalo ekādhivacanakusalo  anekādhivacanakusalo, evaṃ sabbāni kātabbāni janapadaniruttāni  sabbā ca janapadaniruttiyo. ayaṃ niruttipadasaṃhitā. <br/><br/>[03] 26^b^.^eb^ tattha katamo adhippāyo? <br/><br/>[21] ``dhammo have rakkhati dhammacāriṃ, chattaṃ mahantaṃ yatha  vassakāle {viya vassakāle jā0 1.10.103}. <br/><br/>[22] esānisaṃso dhamme suciṇṇe, na duggatiṃ gacchati  dhammacārī''ti..<br/><br/>[03] idha bhagavato ko adhippāyo? ye apāyehi parimuccitukāmā  bhavissanti, te dhammacārino bhavissantīti ayaṃ ettha bhagavato  adhippāyo. <br/><br/>[21] ``coro yathā sandhimukhe gahīto, sakammunā   haññati {haññate (sī0)} bajjhate ca. <br/><br/>[22] evaṃ ayaṃ pecca pajā parattha, sakammunā   haññati {haññate (sī0)} bajjhate cā''ti..<br/><br/>[03] idha bhagavato ko adhippāyo? sañcetanikānaṃ katānaṃ kammānaṃ  upacitānaṃ dukkhavedanīyānaṃ aniṭṭhaṃ asātaṃ vipākaṃ paccanubhavissatīti  ayaṃ ettha bhagavato adhippāyo. <br/><br/>[21] ``sukhakāmāni {passa dha0 pa0 131-132} bhūtāni, yo daṇḍena vihiṃsati. <br/><br/>[22] attano sukhamesāno, pecca so na labhate sukha''nti..<br/><br/>[03] idha ^a^V0.0030^ea^ bhagavato ko adhippāyo? ye sukhena atthikā  bhavissanti, te pāpakammaṃ {pāpakaṃ kammaṃ (ka0)} na karissantīti ayaṃ ettha bhagavato  adhippāyo. <br/><br/>[21] ``middhī ^a^P0.0034^ea^ ^a^M0.0030^ea^ {passa dha0 pa0 325} yadā hoti  mahagghaso ca, niddāyitā samparivattasāyī. <br/><br/>[22] mahāvarāhova nivāpapuṭṭho, punappunaṃ gabbhamupeti mando''ti..<br/><br/>[03] idha bhagavato ko adhippāyo? ye jarāmaraṇena aṭṭiyitukāmā  bhavissanti, te bhavissanti bhojane mattaññuno indriyesu guttadvārā  pubbarattāpararattaṃ jāgariyānuyogamanuyuttā vipassakā kusalesu dhammesu  sagāravā ca sabrahmacārīsu theresu navesu majjhimesūti ayaṃ ettha  bhagavato adhippāyo. <br/><br/>[21] ``appamādo amatapadaṃ {amataṃ padaṃ (ka0) passa dha0 pa0 21}, pamādo maccuno padaṃ. <br/><br/>[22] appamattā na mīyanti, ye pamattā yathā matā''ti..<br/><br/>[03] idha bhagavato ko adhippāyo? ye amatapariyesanaṃ  pariyesitukāmā bhavissanti, te appamattā viharissantīti ayaṃ ettha  bhagavato adhippāyo. ayaṃ adhippāyo. <br/><br/>[03] 27^b^.^eb^ tattha katamaṃ nidānaṃ? yathā so dhaniyo  gopālako bhagavantaṃ āha -- <br/><br/>[21] ``nandati puttehi puttimā, gomā {gomiko (sī0), gopiko (ka0)   su0 ni0 33; saṃ0 ni0  1.144 passitabbaṃ} gohi tatheva nandati. <br/><br/>[22] upadhī hi narassa nandanā, na hi so nandati yo  nirūpadhī''ti..<br/><br/>[03] bhagavā āha -- <br/><br/>[21] ``socati puttehi puttimā, gopiko {gomiko (sī0)} gohi tatheva  socati. <br/><br/>[22] upadhī hi narassa socanā, na hi so socati yo  nirūpadhī''ti..<br/><br/>[03] iminā ^a^M0.0031^ea^ vatthunā iminā nidānena evaṃ ñāyati  ``idha bhagavā bāhiraṃ pariggahaṃ upadhi āhā''ti. yathā ca māro  pāpimā gijjhakūṭā pabbatā puthusilaṃ pātesi, bhagavā āha -- <br/><br/>[21] ``sacepi ^a^V0.0031^ea^ ^a^P0.0035^ea^ kevalaṃ sabbaṃ, gijjhakūṭaṃ  calessasi {caleyyāsi (ka0) passa saṃ0 ni0  1.147}. <br/><br/>[22] neva sammāvimuttānaṃ, buddhānaṃ atthi iñjitaṃ.. <br/><br/>[21] nabhaṃ phaleyyappathavī caleyya, sabbeva pāṇā uda  santaseyyuṃ. <br/><br/>[22] sallampi ce urasi kampayeyyuṃ {pakampayeyyuṃ (sī0), kappayeyyuṃ (ka0)}, upadhīsu   tāṇaṃ na karonti buddhā''ti..<br/><br/>[03] iminā vatthunā iminā nidānena evaṃ ñāyati ``idha bhagavā  kāyaṃ upadhiṃ āhā''ti. yathā cāha -- <br/><br/>[21] ``na taṃ daḷhaṃ bandhanamāhu dhīrā, yadāyasaṃ  dārujapabbajañca {dārujaṃ babbajañca (sī0) passa dha0 pa0 345}. <br/><br/>[22] sārattarattā maṇikuṇḍalesu, puttesu dāresu ca yā  apekkhā''ti..<br/><br/>[03] iminā vatthunā iminā nidānena evaṃ ñāyati ``idha bhagavā  bāhiresu vatthūsu taṇhaṃ āhā''ti. yathā cāha -- <br/><br/>[21] ``etaṃ daḷhaṃ bandhanamāhu dhīrā, ohārinaṃ sithilaṃ  duppamuñcaṃ. <br/><br/>[22] etampi chetvāna paribbajanti, anapekkhino kāmasukhaṃ  pahāyā''ti..<br/><br/>[03] iminā vatthunā iminā nidānena evaṃ ñāyati ``idha bhagavā  bāhiravatthukāya taṇhāya pahānaṃ āhā''ti. yathā cāha -- <br/><br/>[21] ``āturaṃ asuciṃ pūtiṃ, duggandhaṃ dehanissitaṃ. <br/><br/>[22] paggharantaṃ divā rattiṃ, bālānaṃ abhinandita''nti..<br/><br/>[03] iminā vatthunā iminā nidānena evaṃ ñāyati ``idha bhagavā  ajjhattikavatthukāya taṇhāya pahānaṃ āhā''ti. yathā cāha -- <br/><br/>[21] ``ucchinda ^a^P0.0036^ea^ ^a^M0.0032^ea^ {passa dha0 pa0 285} sinehamattano,  kumudaṃ sāradikaṃva pāṇinā. <br/><br/>[22] santimaggameva brūhaya, nibbānaṃ sugatena desita''nti..<br/><br/>[03] iminā ^a^V0.0032^ea^ vatthunā iminā nidānena evaṃ ñāyati ``idha bhagavā  ajjhattikavatthukāya taṇhāya pahānaṃ āhā''ti. idaṃ nidānaṃ.<br/><br/>[03] tattha katamo pubbāparasandhi. yathāha -- <br/><br/>[21] ``kāmandhā jālasañchannā, taṇhāchadanachāditā. <br/><br/>[27] pamattabandhanā {pamattabandhunā udā0 64} baddhā   {bandhā (ka0) passa udā0 64}, macchāva kumināmukhe. <br/><br/>[22] jarāmaraṇamanventi, vaccho khīrapakova mātara''nti..<br/><br/>[03] ayaṃ kāmataṇhā vuttā. sā katamena pubbāparena yujjati?  yathāha -- <br/><br/>[21] ``ratto atthaṃ na jānāti, ratto dhammaṃ na passati. <br/><br/>[22] andhantamaṃ tadā hoti, yaṃ rāgo sahate nara''nti..<br/><br/>[03] iti andhatāya ca sañchannatāya ca sāyeva taṇhā abhilapitā.  yañcāha kāmandhā jālasañchannā, taṇhāchadanachāditāti. yañcāha  ratto atthaṃ na jānāti, ratto dhammaṃ na passatīti, imehi padehi  pariyuṭṭhānehi sāyeva taṇhā abhilapitā. yaṃ andhakāraṃ, ayaṃ  dukkhasamudayo, yā ca taṇhā ponobhavikā, yañcāha kāmāti ime  kilesakāmā. yañcāha jālasañchannāti tesaṃ yeva kāmānaṃ payogena  pariyuṭṭhānaṃ dasseti, tasmā kilesavasena ca pariyuṭṭhānavasena ca  taṇhābandhanaṃ vuttaṃ. ye edisikā, te jarāmaraṇaṃ anventi, ayaṃ  ^a^P0.0037^ea^ bhagavatā yathānikkhittagāthābalena dassitā  jarāmaraṇamanventīti. <br/><br/>[21] ``yassa papañcā ṭhitī ca natthi, sandānaṃ   palighañca {paḷighañca (sī0) passa udā0 67} vītivatto. <br/><br/>[22] taṃ nittaṇhaṃ muniṃ carantaṃ, na vijānāti sadevakopi  loko''ti..<br/><br/>[03] papañcā nāma taṇhādiṭṭhimānā, tadabhisaṅkhatā ca saṅkhārā.  ṭhiti nāma anusayā. sandānaṃ nāma taṇhāya pariyuṭṭhānaṃ, yāni  chattiṃsataṇhāya jāliniyā ^a^M0.0033^ea^ vicaritāni. paligho  nāma moho. ye ca papañcā saṅkhārā yā ca ṭhiti yaṃ sandānañca  yaṃ palighañca yo etaṃ sabbaṃ samatikkanto, ayaṃ vuccati nittaṇho iti. <br/><br/>[03] 28^b^.^eb^ tattha ^a^V0.0033^ea^ pariyuṭṭhānasaṅkhārā diṭṭhadhammavedanīyā vā  upapajjavedanīyā vā aparāpariyavedanīyā vā, evaṃ taṇhā tividhaṃ phalaṃ  deti diṭṭhe vā dhamme upapajje vā apare vā pariyāye. evaṃ bhagavā  āha ``yaṃ lobhapakataṃ kammaṃ karoti kāyena vā vācāya vā manasā  vā, tassa vipākaṃ anubhoti diṭṭhe vā dhamme upapajje vā apare vā  pariyāye''ti. idaṃ bhagavato pubbāparena yujjati. tattha pariyuṭṭhānaṃ  diṭṭhadhammavedanīyaṃ vā kammaṃ upapajjavedanīyaṃ vā kammaṃ  aparāpariyāyavedanīyaṃ {aparāpariyavedanīyaṃ (sī0)} vā kammaṃ, evaṃ kammaṃ tidhā vipaccati diṭṭhe vā  dhamme upapajje vā apare vā pariyāye. yathāha --<br/><br/>[03] ``yañce bālo idha pāṇātipātī hoti...pe0... micchādiṭṭhi  hoti, tassa diṭṭhe vā dhamme vipākaṃ paṭisaṃvedeti upapajje vā apare  vā pariyāye''ti. idaṃ ^a^P0.0038^ea^ bhagavato pubbāparena yujjati.  tattha pariyuṭṭhānaṃ paṭisaṅkhānabalena pahātabbaṃ, saṅkhārā dassanabalena,  chattiṃsa taṇhāvicaritāni bhāvanābalena pahātabbānīti evaṃ taṇhāpi  tidhā pahīyati. yā nittaṇhātā ayaṃ saupādisesā nibbānadhātu.  bhedā kāyassa ayaṃ anupādisesā nibbānadhātu.<br/><br/>[03] papañco nāma vuccati anubandho. yañcāha bhagavā ``papañceti  atītānāgatapaccuppannaṃ cakkhuviññeyyaṃ rūpaṃ ārabbhā''ti. yañcāha  bhagavā -- ``atīte, rādha, rūpe anapekkho hohi, anāgataṃ rūpaṃ mā  abhinandi, paccuppannassa rūpassa nibbidāya virāgāya nirodhāya  paṭinissaggāya paṭipajjā''ti. idaṃ bhagavato pubbāparena yujjati.  yo cāpi papañco ye ca saṅkhārā yā ca atītānāgatapaccuppannassa  abhinandanā, idaṃ ekatthaṃ. api ca aññamaññehi padehi aññamaññehi  akkharehi aññamaññehi byañjanehi aparimāṇā dhammadesanā vuttā  bhagavatā. evaṃ suttena suttaṃ saṃsandayitvā pubbāparena saddhiṃ  yojayitvā suttaṃ niddiṭṭhaṃ bhavati.<br/><br/>[03] so cāyaṃ {sa cāyaṃ (sī0)} pubbāparo sandhi catubbidho atthasandhi byañjanasandhi  desanāsandhi niddesasandhīti.<br/><br/>[03] tattha ^a^M0.0034^ea^ atthasandhi chappadāni saṅkāsanā pakāsanā  vivaraṇā vibhajanā uttānīkammatā paññattīti.<br/><br/>[03] byañjanasandhi chappadāni akkharaṃ padaṃ byañjanaṃ ākāro nirutti  niddesoti.<br/><br/>[03] desanāsandhi ^a^V0.0034^ea^ na ca pathaviṃ nissāya jhāyati jhāyī jhāyati ca.  na ca āpaṃ nissāya jhāyati jhāyī jhāyati ca, na ca tejaṃ  nissāya jhāyati jhāyī jhāyati ca, na ^a^P0.0039^ea^ ca vāyuṃ  nissāya jhāyati jhāyī jhāyati ca. na ca ākāsānañcāyatanaṃ  nissāya...pe0... na ca viññāṇañcāyatanaṃ nissāya...pe0... na ca  ākiñcaññāyatanaṃ nissāya...pe0... na ca nevasaññānāsaññāyatanaṃ  nissāya...pe0... na ca imaṃ lokaṃ nissāya...pe0... na ca paralokaṃ  nissāya jhāyati jhāyī jhāyati ca. yamidaṃ ubhayamantarena diṭṭhaṃ  sutaṃ mutaṃ viññātaṃ pattaṃ pariyesitaṃ vitakkitaṃ vicāritaṃ  manasānucintitaṃ, tampi nissāya na jhāyati jhāyī jhāyati ca.  ayaṃ sadevake loke samārake sabrahmake sassamaṇabrāhmaṇiyā pajāya  sadevamanussāya anissitena cittena na ñāyati jhāyanto.<br/><br/>[03] yathā māro pāpimā godhikassa kulaputtassa {passa saṃ0 ni0  1.159} viññāṇaṃ  samanvesanto na jānāti na passati. so hi papañcātīto  taṇhāpahānena diṭṭhinissayopissa natthi. yathā ca godhikassa, evaṃ  vakkalissa sadevakena lokena samārakena sabrahmakena sassamaṇabrāhmaṇiyā  pajāya sadevamanussāya anissitacittā na ñāyanti jhāyamānā. ayaṃ  desanāsandhi.<br/><br/>[03] tattha katamā niddesasandhi? nissitacittā akusalapakkhena  niddisitabbā, anissitacittā kusalapakkhena niddisitabbā.  nissitacittā kilesena niddisitabbā, anissitacittā vodānena  niddisitabbā. nissitacittā saṃsārappavattiyā niddisitabbā,  anissitacittā saṃsāranivattiyā niddisitabbā. nissitacittā  taṇhāya ca avijjāya ca niddisitabbā, anissitacittā samathena ca  vipassanāya ca niddisitabbā. nissitacittā ahirikena ca  anottappena ca niddisitabbā, anissitacittā hiriyā ca ottappena  ca niddisitabbā. nissitacittā asatiyā ca asampajaññena ca  niddisitabbā, anissitacittā satiyā ca sampajaññena ca  niddisitabbā. nissitacittā ayoniyā ^a^M0.0035^ea^ ca  ayonisomanasikārena ^a^P0.0040^ea^ ca niddisitabbā,  anissitacittā yoniyā ca yonisomanasikārena ca niddisitabbā.  nissitacittā kosajjena ca dovacassena ca niddisitabbā,  anissitacittā vīriyārambhena ca sovacassena ca niddisitabbā.  nissitacittā assaddhiyena ca pamādena ca niddisitabbā,  anissitacittā saddhāya ca appamādena ca niddisitabbā.  nissitacittā asaddhammassavanena ca asaṃvaraṇena ca niddisitabbā,  anissitacittā saddhammassavanena ca saṃvarena ca niddisitabbā.  nissitacittā abhijjhāya ca byāpādena ca niddisitabbā,  anissitacittā anabhijjhāya ca abyāpādena ca niddisitabbā.  nissitacittā ^a^V0.0035^ea^ nīvaraṇehi ca saṃyojaniyehi ca niddisitabbā,  anissitacittā rāgavirāgāya ca cetovimuttiyā avijjāvirāgāya ca  paññāvimuttiyā niddisitabbā. nissitacittā ucchedadiṭṭhiyā ca  sassatadiṭṭhiyā ca niddisitabbā, anissitacittā saupādisesāya ca  anupādisesāya ca nibbānadhātuyā niddisitabbā. ayaṃ niddesasandhi.  tenāha āyasmā mahākaccāyano ``neruttamadhippāyo''ti. <br/><br/>[06] niyutto catubyūho hāro. 


volume: 118
item: 14
title:
  yuttihāravibhaṅgo^padaṭṭhānahāravibhaṅgo^lakkhaṇahāravibhaṅgo^catubyūhahāravibhaṅgo^āvaṭṭahāravibhaṅgo

content:
  [03] 29^b^.^eb^ tattha katamo āvaṭṭo hāro? ``ekamhi  padaṭṭhāne''ti ayaṃ. <br/><br/>[21] ``ārambhatha {ārabbhatha (sī0) saṃ0 ni0  1.185; theragā0 256   passitabbaṃ} nikkamatha, yuñjatha buddhasāsane. <br/><br/>[22] dhunātha maccuno senaṃ, naḷāgāraṃva kuñjaro''ti..<br/><br/>[03] ``ārambhatha nikkamathā''ti vīriyassa padaṭṭhānaṃ. ``yuñjatha  buddhasāsane''ti samādhissa padaṭṭhānaṃ. ``dhunātha maccuno senaṃ,  naḷāgāraṃva kuñjaro''ti paññāya padaṭṭhānaṃ. ``ārambhatha nikkamathā''ti  vīriyindriyassa padaṭṭhānaṃ. ``yuñjatha buddhasāsane''ti  samādhindriyassa padaṭṭhānaṃ. ``dhunātha maccuno senaṃ, naḷāgāraṃva  kuñjaro''ti paññindriyassa padaṭṭhānaṃ. imāni ^a^P0.0041^ea^  padaṭṭhānāni desanā.<br/><br/>[03] ayuñjantānaṃ vā sattānaṃ yoge, yuñjantānaṃ vā ārambho.<br/><br/>[03] tattha ye na yuñjanti, te pamādamūlakā na yuñjanti. so  pamādo duvidho taṇhāmūlako avijjāmūlako ca. tattha  avijjāmūlako yena ^a^M0.0036^ea^ aññāṇena nivuto ñeyyaṭṭhānaṃ  nappajānāti pañcakkhandhā uppādavayadhammāti, ayaṃ avijjāmūlako.  yo taṇhāmūlako, so tividho anuppannānaṃ bhogānaṃ uppādāya  pariyesanto pamādaṃ āpajjati, uppannānaṃ bhogānaṃ ārakkhanimittaṃ  paribhoganimittañca pamādaṃ āpajjati ayaṃ loke catubbidho pamādo  ekavidho avijjāya tividho taṇhāya. tattha avijjāya nāmakāyo  padaṭṭhānaṃ. taṇhāya rūpakāyo padaṭṭhānaṃ. taṃ kissa hetu, rūpīsu  bhavesu ajjhosānaṃ, arūpīsu sammoho? tattha rūpakāyo ^a^V0.0036^ea^ rūpakkhandho  nāmakāyo cattāro arūpino khandhā. ime pañcakkhandhā katamena  upādānena saupādānā, taṇhāya ca avijjāya ca? tattha taṇhā dve  upādānāni kāmupādānañca sīlabbatupādānañca. avijjā dve  upādānāni diṭṭhupādānañca attavādupādānañca. imehi catūhi  upādānehi ye saupādānā khandhā, idaṃ dukkhaṃ. cattāri upādānāni,  ayaṃ samudayo. pañcakkhandhā dukkhaṃ. tesaṃ bhagavā pariññāya  pahānāya ca dhammaṃ deseti dukkhassa pariññāya samudayassa pahānāya. <br/><br/>[03] 30^b^.^eb^ tattha yo tividho taṇhāmūlako pamādo  anuppannānaṃ bhogānaṃ uppādāya pariyesati, uppannānaṃ bhogānaṃ  ārakkhaṇañca karoti paribhoganimittañca, tassa sampaṭivedhena  rakkhaṇā paṭisaṃharaṇā, ayaṃ samatho.<br/><br/>[03] so kathaṃ bhavati? yadā jānāti kāmānaṃ assādañca  assādato ādīnavañca ādīnavato ^a^P0.0042^ea^ nissaraṇañca  nissaraṇato okārañca saṃkilesañca vodānañca nekkhamme ca  ānisaṃsaṃ. tattha yā vīmaṃsā upaparikkhā ayaṃ vipassanā. ime dve  dhammā bhāvanāpāripūriṃ gacchanti samatho ca vipassanā ca. imesu  dvīsu dhammesu bhāviyamānesu dve dhammā pahīyanti taṇhā ca avijjā  ca, imesu dvīsu dhammesu pahīnesu cattāri upādānāni nirujjhanti.  upādānanirodhā bhavanirodho, bhavanirodhā jātinirodho, jātinirodhā  jarāmaraṇaṃ sokaparidevadukkhadomanassupāyāsā nirujjhanti.  evametassa kevalassa dukkhakkhandhassa nirodho hoti. iti  purimakāni ca dve saccāni dukkhaṃ samudayo ca, samatho ca vipassanā  ca maggo. bhavanirodho nibbānaṃ imāni cattāri saccāni. tenāha  bhagavā ``ārambhatha nikkamathā''ti. <br/><br/>[21] yathāpi ^a^M0.0037^ea^ mūle anupaddave daḷhe, chinnopi  rukkho punareva {punadeva (ka0) passa dha0 pa0 338} rūhati. <br/><br/>[22] evampi taṇhānusaye anūhate, nibbattatī dukkhamidaṃ  punappunaṃ..<br/><br/>[03] ayaṃ taṇhānusayo. katamassā taṇhāya? bhavataṇhāya. yo  etassa dhammassa paccayo ayaṃ avijjā. avijjāpaccayā hi bhavataṇhā.  ime dve kilesā taṇhā ca avijjā ca. tāni cattāri  upādānāni tehi catūhi upādānehi ye saupādānā khandhā, idaṃ dukkhaṃ.  cattāri upādānāni ayaṃ samudayo. pañcakkhandhā dukkhaṃ. tesaṃ  bhagavā pariññāya ca pahānāya ca dhammaṃ deseti dukkhassa pariññāya  samudayassa pahānāya.<br/><br/>[03] yena ^a^V0.0037^ea^ ^a^P0.0043^ea^ taṇhānusayaṃ samūhanati {samūhanti (sī0)}, ayaṃ   samatho. yena taṇhānusayassa paccayaṃ avijjaṃ vārayati, ayaṃ vipassanā. ime  dve dhammā bhāvanāpāripūriṃ gacchanti samatho ca vipassanā ca. tattha  samathassa phalaṃ rāgavirāgā cetovimutti, vipassanāya phalaṃ  avijjāvirāgā paññāvimutti. iti purimakāni ca dve saccāni  dukkhaṃ samudayo ca, samatho vipassanā ca maggo, dve ca vimuttiyo  nirodho. imāni cattāri saccāni. tenāha bhagavā ``yathāpi  mūle''ti. <br/><br/>[21] ``sabbapāpassa akaraṇaṃ, kusalassa upasampadā. <br/><br/>[22] sacittapariyodāpanaṃ {pariyodapanaṃ (sī0) dha0 pa0 183;   dī0 ni0 2.90 passitabbaṃ}, etaṃ buddhāna sāsana''nti..<br/><br/>[03] sabbapāpaṃ nāma tīṇi duccaritāni kāyaduccaritaṃ vacīduccaritaṃ  manoduccaritaṃ, te dasa akusalakammapathā pāṇātipāto adinnādānaṃ  kāmesumicchācāro musāvādo pisuṇā vācā pharusā vācā  samphappalāpo abhijjhā byāpādo micchādiṭṭhi, tāni dve kammāni  cetanā cetasikañca. tattha yo ca pāṇātipāto yā ca pisuṇā vācā  yā ca pharusā vācā, idaṃ dosasamuṭṭhānaṃ. yañca adinnādānaṃ yo ca  kāmesumicchācāro yo ca musāvādo, idaṃ lobhasamuṭṭhānaṃ, yo  samphappalāpo, idaṃ mohasamuṭṭhānaṃ. imāni satta kāraṇāni cetanākammaṃ.  yā abhijjhā, ayaṃ lobho akusalamūlaṃ. yo byāpādo, ayaṃ  doso akusalamūlaṃ. yā ^a^M0.0038^ea^ micchādiṭṭhi, ayaṃ  micchāmaggo. imāni tīṇi kāraṇāni cetasikakammaṃ. tenāha  ``cetanākammaṃ cetasikakamma''nti.<br/><br/>[03] akusalamūlaṃ payogaṃ gacchantaṃ catubbidhaṃ agatiṃ gacchati chandā  dosā bhayā mohā. tattha ^a^P0.0044^ea^ yaṃ chandā agatiṃ gacchati,  idaṃ lobhasamuṭṭhānaṃ. yaṃ dosā agatiṃ gacchati, idaṃ dosasamuṭṭhānaṃ.  yaṃ bhayā ca mohā ca agatiṃ gacchati, idaṃ mohasamuṭṭhānaṃ. tattha  lobho asubhāya pahīyati. doso mettāya. moho paññāya. tathā  lobho upekkhāya pahīyati. doso mettāya ca karuṇāya ca. moho  muditāya pahānaṃ abbhatthaṃ gacchati. tenāha bhagavā ``sabbapāpassa  akaraṇa''nti. <br/><br/>[03] 31^b^.^eb^ sabbapāpaṃ nāma aṭṭha micchattāni micchādiṭṭhi  micchāsaṅkappo micchāvācā micchākammanto micchāājīvo  micchāvāyāmo micchāsati micchāsamādhi, idaṃ vuccati sabbapāpaṃ.  ^a^V0.0038^ea^ imesaṃ aṭṭhannaṃ micchattānaṃ yā akiriyā akaraṇaṃ anajjhācāro, idaṃ  vuccati sabbapāpassa akaraṇaṃ.<br/><br/>[03] aṭṭhasu micchattesu pahīnesu aṭṭha sammattāni sampajjanti. aṭṭhannaṃ  sammattānaṃ yā kiriyā karaṇaṃ sampādanaṃ, ayaṃ vuccati kusalassa  upasampadā. sacittapariyodāpananti atītassa maggassa bhāvanākiriyaṃ   dassayati, citte pariyodāpite {pariyodapite (sī0 ka0)} pañcakkhandhā  pariyodāpitā bhavanti, evañhi bhagavā āha ``cetovisuddhatthaṃ,  bhikkhave, tathāgate brahmacariyaṃ vussatī''ti. duvidhā hi  pariyodāpanā nīvaraṇappahānañca anusayasamugghāto ca. dve  pariyodāpanabhūmiyo dassanabhūmi ca, bhāvanābhūmi ca, tattha yaṃ  paṭivedhena pariyodāpeti, idaṃ dukkhaṃ. yato pariyodāpeti, ayaṃ  samudayo. yena pariyodāpeti, ayaṃ maggo. yaṃ pariyodāpitaṃ, ayaṃ  nirodho. imāni cattāri saccāni. tenāha bhagavā ``sabbapāpassa  akaraṇa''nti. <br/><br/>[21] ``dhammo have rakkhati dhammacāriṃ, chattaṃ mahantaṃ yatha  vassakāle. <br/><br/>[22] esānisaṃso ^a^P0.0045^ea^ dhamme suciṇṇe, na duggatiṃ  gacchati dhammacārī''ti..<br/><br/>[03] dhammo ^a^M0.0039^ea^ nāma duvidho indriyasaṃvaro maggo ca.  duggati nāma duvidhā devamanusse vā upanidhāya apāyā duggati,  nibbānaṃ vā upanidhāya sabbā upapattiyo duggati. tattha yā  saṃvarasīle akhaṇḍakāritā, ayaṃ dhammo suciṇṇo apāyehi rakkhati.  evaṃ bhagavā āha -- dvemā, bhikkhave, sīlavato gatiyo devā ca  manussā ca. evañca nāḷandāyaṃ nigame asibandhakaputto gāmaṇi  bhagavantaṃ etadavoca --<br/><br/>[03] ``brāhmaṇā, bhante, pacchābhūmakā kāmaṇḍalukā sevālamālikā  udakorohakā aggiparicārakā, te mataṃ kālaṅkataṃ uyyāpenti nāma,  saññāpenti nāma, saggaṃ nāma okkāmenti {uggamenti (sī0) passa   saṃ0 ni0  4.358}. bhagavā pana, bhante, arahaṃ  sammāsambuddho pahoti tathā kātuṃ, yathā sabbo loko kāyassa bhedā  paraṃ maraṇā sugatiṃ saggaṃ lokaṃ upapajjeyyā''ti.<br/><br/>[03] ``tena hi, gāmaṇi, taññevettha paṭipucchissāmi, yathā te  khameyya, tathā naṃ byākareyyāsīti.<br/><br/>[03] ``taṃ kiṃ maññasi, gāmaṇi, idhassa puriso pāṇātipātī  adinnādāyī kāmesumicchācārī ^a^V0.0039^ea^ musāvādī pisuṇavāco pharusavāco  samphappalāpī abhijjhālu byāpannacitto micchādiṭṭhiko, tamenaṃ  mahājanakāyo saṅgamma samāgamma āyāceyya thomeyya pañjaliko  anuparisakkeyya `ayaṃ puriso kāyassa bhedā paraṃ maraṇā sugatiṃ saggaṃ  lokaṃ upapajjatū'ti. taṃ kiṃ maññasi, gāmaṇi, api nu so puriso  mahato janakāyassa āyācanahetu vā thomanahetuvā pañjalikaṃ {pañjalikā saṃ0 ni0    4.358} anuparisakkanahetu vā kāyassa bhedā paraṃ maraṇā sugatiṃ saggaṃ lokaṃ  upapajjeyyā''ti. ``no hetaṃ, bhante''.<br/><br/>[03] ``seyyathāpi, gāmaṇi, puriso mahatiṃ puthusilaṃ gambhīre  udakarahade {udakadahe (ka0)} pakkhipeyya, tamenaṃ mahājanakāyo saṅgamma ^a^P0.0046^ea^  samāgamma āyāceyya thomeyya pañjaliko anuparisakkeyya `ummujja,  bho, puthusile, uplava bho puthusile, thalamuplava, bho puthusile'ti.  taṃ kiṃ maññasi gāmaṇi, api nu sā mahatī puthusilā mahato  janakāyassa āyācanahetu vā thomanahetu vā pañjalikaṃ anuparisakkanahetu  vā ummujjeyya vā uplaveyya vā thalaṃ vā uplaveyyā''ti. ``no  hetaṃ ^a^M0.0040^ea^, bhante''. ``evameva kho, gāmaṇi, yo so  puriso pāṇātipātī...pe0... micchādiṭṭhiko, kiñcāpi naṃ  mahājanakāyo saṅgamma samāgamma āyāceyya thomeyya pañjaliko  anuparisakkeyya `ayaṃ puriso kāyassa bhedā paraṃ maraṇā sugatiṃ saggaṃ  lokaṃ upapajjatū'ti. atha kho so puriso kāyassa bhedā paraṃ maraṇā  apāyaṃ duggatiṃ vinipātaṃ nirayaṃ upapajjeyya.<br/><br/>[03] ``taṃ kiṃ maññasi, gāmaṇi, idhassa puriso pāṇātipātā  paṭivirato adinnādānā paṭivirato kāmesumicchācārā paṭivirato  musāvādā paṭivirato pisuṇāya vācāya paṭivirato pharusāya vācāya  paṭivirato samphappalāpā paṭivirato anabhijjhālu abyāpannacitto  sammādiṭṭhiko, tamenaṃ mahājanakāyo saṅgamma samāgamma āyāceyya  thomeyya pañjaliko anuparisakkeyya `ayaṃ puriso kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapajjatū'ti. taṃ kiṃ  maññasi, gāmaṇi, api nu so puriso mahato janakāyassa  āyācanahetu vā thomanahetu vā pañjalikaṃ anuparisakkanahetu vā kāyassa  bhedā paraṃ maraṇā apāyaṃ duggatiṃ vinipātaṃ nirayaṃ upapajjeyyā''ti.  ``no hetaṃ, bhante''.<br/><br/>[03] ``seyyathāpi, gāmaṇi, puriso sappikumbhaṃ vā telakumbhaṃ vā  gambhīre {gambhīraṃ (sī0 ka0) passa saṃ0 ni0  4.358} udakarahade   ogāhetvā bhindeyya. tatra yāssa sakkharā vā  kaṭhalā {kathalā (ka0)}, sā adhogāmī assa. yañca khvassa tatra sappi vā telaṃ  vā, taṃ uddhaṃgāmi assa. tamenaṃ mahājanakāyo saṅgamma samāgamma  ^a^V0.0040^ea^ āyāceyya thomeyya pañjaliko anuparisakkeyya `osīda, bho sappitela,   saṃsīda, bho sappitela, adho gaccha {avaṃgaccha (sī0 ka0)}`bho sappitelā'ti.  taṃ kiṃ maññasi gāmaṇi, api nu taṃ ^a^P0.0047^ea^ sappitelaṃ  mahato janakāyassa āyācanahetu vā thomanahetu vā pañjalikaṃ  anuparisakkanahetu vā `osīdeyya vā saṃsīdeyya vā adho vā  gaccheyyā'ti. ``no hetaṃ, bhante''.<br/><br/>[03] ``evameva kho, gāmaṇi, yo so puriso pāṇātipātā  paṭivirato...pe0... sammādiṭṭhiko, kiñcāpi naṃ mahājanakāyo  saṅgamma samāgamma āyāceyya thomeyya pañjaliko anuparisakkeyya `ayaṃ  puriso kāyassa ^a^M0.0041^ea^ bhedā paraṃ maraṇā apāyaṃ duggatiṃ  vinipātaṃ nirayaṃ upapajjatū'''ti. atha kho so puriso kāyassa  bhedā paraṃ maraṇā sugatiṃ saggaṃ lokaṃ upapajjeyya. iti dhammo  suciṇṇo apāyehi rakkhati. tattha yā maggassa tikkhatā  adhimattatā, ayaṃ dhammo suciṇṇo sabbāhi upapattīhi rakkhati.  evaṃ bhagavā āha -- <br/><br/>[21] ``tasmā rakkhitacittassa {passa udā0 32}, sammāsaṅkappagocaro. <br/><br/>[27] sammādiṭṭhipurekkhāro, ñatvāna udayabbayaṃ. <br/><br/>[22] thinamiddhābhibhū bhikkhu, sabbā duggatiyo jahe''ti.. <br/><br/>[03] 32^b^.^eb^ tattha duggatīnaṃ hetu taṇhā ca avijjā ca,  tāni cattāri upādānāni, tehi catūhi upādānehi ye saupādānā  khandhā, idaṃ dukkhaṃ. cattāri upādānāni, ayaṃ samudayo.  pañcakkhandhā dukkhaṃ, tesaṃ bhagavā pariññāya ca pahānāya ca dhammaṃ  deseti dukkhassa pariññāya samudayassa pahānāya. tattha taṇhāya  pañcindriyāni rūpīni padaṭṭhānaṃ. avijjāya manindriyaṃ padaṭṭhānaṃ.  pañcindriyāni rūpīni rakkhanto samādhiṃ bhāvayati, taṇhañca  niggaṇhāti. manindriyaṃ rakkhanto vipassanaṃ bhāvayati, avijjañca  niggaṇhāti. taṇhāniggahena dve upādānāni pahīyanti kāmupādānañca  sīlabbatupādānañca. avijjāniggahena dve upādānāni pahīyanti  diṭṭhupādānañca attavādupādānañca. catūsu ^a^P0.0048^ea^ upādānesu  pahīnesu dve dhammā bhāvanāpāripūriṃ gacchanti samatho ca vipassanā ca.  idaṃ vuccati brahmacariyanti.<br/><br/>[03] tattha brahmacariyassa phalaṃ cattāri sāmaññaphalāni sotāpattiphalaṃ  sakadāgāmiphalaṃ anāgāmiphalaṃ arahattaṃ {arahattaphalaṃ (ka0)} aggaphalaṃ. imāni   cattāri brahmacariyassa phalāni {brahmacariyaphalānīti (sī0)}. iti purimakāni ca   dve saccāni dukkhaṃ samudayo ca. samatho ca vipassanā ca brahmacariyañca maggo,  brahmacariyassa ^a^V0.0041^ea^ phalāni ca tadārammaṇā ca asaṅkhatādhātu nirodho.  imāni cattāri saccāni. tenāha bhagavā ``dhammo have rakkhatī''ti.<br/><br/>[03] tattha yaṃ paṭivedhena rakkhati, idaṃ dukkhaṃ. yato rakkhati,  ayaṃ samudayo. yena rakkhati, ayaṃ maggo. yaṃ rakkhati, ayaṃ  nirodho. imāni cattāri saccāni. tenāha āyasmā mahākaccāyano  ``ekamhi padaṭṭhāne''ti. <br/><br/>[06] niyutto āvaṭṭo hāro. 


volume: 118
item: 15
title:
  padaṭṭhānahāravibhaṅgo^lakkhaṇahāravibhaṅgo^catubyūhahāravibhaṅgo^āvaṭṭahāravibhaṅgo^vibhattihāravibhaṅgo

content:
  [03] 33^b^.^eb^ tattha ^a^M0.0042^ea^ katamo vibhattihāro?  ``dhammañca padaṭṭhānaṃ bhūmiñcā''ti.<br/><br/>[03] dve suttāni vāsanābhāgiyañca nibbedhabhāgiyañca. dve paṭipadā  puññabhāgiyā ca phalabhāgiyā ca. dve sīlāni saṃvarasīlañca  pahānasīlañca, tattha bhagavā vāsanābhāgiyaṃ suttaṃ puññabhāgiyāya  paṭipadāya desayati, so saṃvarasīle ṭhito tena brahmacariyena brahmacārī  bhavati, tattha ^a^P0.0049^ea^ bhagavā nibbedhabhāgiyaṃ suttaṃ  phalabhāgiyāya paṭipadāya desayati, so pahānasīle ṭhito tena  brahmacariyena brahmacārī bhavati.<br/><br/>[03] tattha katamaṃ vāsanābhāgiyaṃ suttaṃ? vāsanābhāgiyaṃ nāma suttaṃ  dānakathā sīlakathā saggakathā kāmānaṃ ādīnavo nekkhamme  ānisaṃsoti.<br/><br/>[03] tattha katamaṃ nibbedhabhāgiyaṃ suttaṃ? nibbedhabhāgiyaṃ nāma suttaṃ  yā catusaccappakāsanā, vāsanābhāgiye sutte natthi pajānanā, natthi  maggo, natthi phalaṃ. nibbedhabhāgiye sutte atthi pajānanā, atthi  maggo, atthi phalaṃ. imāni cattāri suttāni. imesaṃ catunnaṃ  suttānaṃ desanāya phalena sīlena brahmacariyena sabbato vicayena hārena  vicinitvā yuttihārena yojayitabbā yāvatikā ñāṇassa bhūmi. <br/><br/>[03] 34^b^.^eb^ tattha katame dhammā sādhāraṇā? dve dhammā  sādhāraṇā nāmasādhāraṇā vatthusādhāraṇā ca. yaṃ vā pana kiñci  aññampi evaṃ jātiyaṃ, micchattaniyatānaṃ sattānaṃ aniyatānañca  sattānaṃ ^a^V0.0042^ea^ dassanappahātabbā kilesā sādhāraṇā, puthujjanassa sotāpannassa  ca kāmarāgabyāpādā sādhāraṇā, puthujjanassa anāgāmissa ca  uddhaṃbhāgiyā saṃyojanā sādhāraṇā, yaṃ kiñci ariyasāvako lokiyaṃ  samāpattiṃ samāpajjati, sabbā sā avītarāgehi {avigatarāgehi (ka0)} sādhāraṇā,   sādhāraṇā hi dhammā evaṃ aññamaññaṃ paraṃ paraṃ sakaṃ sakaṃ visayaṃ nātivattanti.  yopi imehi dhammehi samannāgato na so taṃ dhammaṃ upātivattati.  ime dhammā sādhāraṇā.<br/><br/>[03] tattha katame dhammā asādhāraṇā? yāva desanaṃ upādāya  gavesitabbā sekkhāsekkhā bhabbābhabbāti, aṭṭhamakassa sotāpannassa ca  kāmarāgabyāpādā sādhāraṇā ^a^P0.0050^ea^ dhammatā asādhāraṇā,  aṭṭhamakassa anāgāmissa ca uddhambhāgiyā ^a^M0.0043^ea^ saṃyojanā  sādhāraṇā dhammatā asādhāraṇā. sabbesaṃ sekkhānaṃ nāmaṃ sādhāraṇaṃ  dhammatā asādhāraṇā. sabbesaṃ paṭipannakānaṃ nāmaṃ sādhāraṇaṃ dhammatā  asādhāraṇā. sabbesaṃ sekkhānaṃ sekkhasīlaṃ sādhāraṇaṃ dhammatā  asādhāraṇā. evaṃ visesānupassinā hīnukkaṭṭhamajjhimaṃ upādāya  gavesitabbaṃ.<br/><br/>[03] dassanabhūmi niyāmāvakkantiyā padaṭṭhānaṃ, bhāvanābhūmi uttarikānaṃ  phalānaṃ pattiyā padaṭṭhānaṃ, dukkhā paṭipadā dandhābhiññā samathassa  padaṭṭhānaṃ, sukhā paṭipadā khippābhiññā vipassanāya padaṭṭhānaṃ, dānamayaṃ  puññakiriyavatthu parato ghosassa sādhāraṇaṃ padaṭṭhānaṃ, sīlamayaṃ  puññakiriyavatthu cintāmayiyā paññāya sādhāraṇaṃ padaṭṭhānaṃ, bhāvanāmayaṃ  puññakiriyavatthu bhāvanāmayiyā paññāya sādhāraṇaṃ padaṭṭhānaṃ. dānamayaṃ  puññakiriyavatthu parato ca ghosassa sutamayiyā ca paññāya sādhāraṇaṃ  padaṭṭhānaṃ sīlamayaṃ puññakiriyavatthu cintāmayiyā ca paññāya yoniso  ca manasikārassa sādhāraṇaṃ padaṭṭhānaṃ, bhāvanāmayaṃ puññakiriyavatthu  bhāvanāmayiyā ca paññāya sammādiṭṭhiyā ca sādhāraṇaṃ padaṭṭhānaṃ.  patirūpadesavāso vivekassa ca samādhissa ca sādhāraṇaṃ padaṭṭhānaṃ,  sappurisūpanissayo tiṇṇañca aveccappasādānaṃ samathassa ca sādhāraṇaṃ  padaṭṭhānaṃ, attasammāpaṇidhānaṃ hiriyā ca vipassanāya ca sādhāraṇaṃ  padaṭṭhānaṃ, akusalapariccāgo kusalavīmaṃsāya ca samādhindriyassa ca  sādhāraṇaṃ padaṭṭhānaṃ, dhammasvākkhātatā kusalamūlaropanāya ca  phalasamāpattiyā ca sādhāraṇaṃ padaṭṭhānaṃ, saṅghasuppaṭipannatā  saṅghasuṭṭhutāya sādhāraṇaṃ padaṭṭhānaṃ, satthusampadā appasannānañca pasādāya  pasannānañca bhiyyobhāvāya sādhāraṇaṃ padaṭṭhānaṃ, appaṭihatapātimokkhatā  dummaṅkūnañca ^a^P0.0051^ea^ puggalānaṃ niggahāya pesalānañca puggalānaṃ  phāsuvihārāya sādhāraṇaṃ padaṭṭhānaṃ. tenāha āyasmā mahākaccāyano  ``dhammañca padaṭṭhāna''nti. <br/><br/>[06] niyutto vibhatti hāro. 


volume: 118
item: 16
title:
  lakkhaṇahāravibhaṅgo^catubyūhahāravibhaṅgo^āvaṭṭahāravibhaṅgo^vibhattihāravibhaṅgo^parivattanahāravibhaṅgo

content:
  [03] 35^b^.^eb^ tattha ^a^V0.0043^ea^ ^a^M0.0044^ea^ katamo parivattano hāro?  ``kusalākusale dhamme''ti. sammādiṭṭhissa purisapuggalassa  micchādiṭṭhi nijjiṇṇā bhavati. ye cassa micchādiṭṭhipaccayā uppajjeyyuṃ   aneke {anekā (ka0)} pāpakā akusalā dhammā, te cassa nijjiṇṇā honti.  sammādiṭṭhipaccayā cassa aneke kusalā dhammā sambhavanti, te cassa  bhāvanāpāripūriṃ gacchanti. sammāsaṅkappassa purisapuggalassa  micchāsaṅkappo nijjiṇṇo bhavati. ye cassa micchāsaṅkappapaccayā  uppajjeyyuṃ aneke pāpakā akusalā dhammā, te cassa nijjiṇṇā honti.  sammāsaṅkappapaccayā cassa aneke kusalā dhammā sambhavanti. te  cassa bhāvanāpāripūriṃ gacchanti. evaṃ sammāvācassa  sammākammantassa sammāājīvassa sammāvāyāmassa sammāsatissa  sammāsamādhissa sammāvimuttassa sammāvimuttiñāṇadassanassa  purisapuggalassa micchāvimuttiñāṇadassanaṃ nijjiṇṇaṃ bhavati. ye  cassa micchāvimuttiñāṇadassanapaccayā uppajjeyyuṃ aneke pāpakā  akusalā dhammā, te cassa nijjiṇṇā honti.  sammāvimuttiñāṇadassanapaccayā cassa aneke kusalā dhammā sambhavanti,  te cassa bhāvanāpāripūriṃ gacchanti. <br/><br/>[03] 36^b^.^eb^ yassa vā pāṇātipātā paṭiviratassa  pāṇātipāto pahīno hoti. adinnādānā paṭiviratassa adinnādānaṃ  pahīnaṃ hoti. brahmacārissa abrahmacariyaṃ pahīnaṃ hoti.  saccavādissa musāvādo pahīno hoti. apisuṇavācassa pisuṇā  vācā pahīnā hoti. saṇhavācassa pharusā vācā pahīnā hoti. kālavādissa   samphappalāpo pahīno hoti. anabhijjhālussa {anabhijjhāmanassa (ka0)}   abhijjhā pahīnā ^a^P0.0052^ea^ hoti. abyāpannacittassa byāpādo  pahīno hoti. sammādiṭṭhissa micchādiṭṭhi pahīnā hoti.<br/><br/>[03] ye ca kho keci ariyaṃ aṭṭhaṅgikaṃ maggaṃ garahanti, nesaṃ  sandiṭṭhikā sahadhammikā gārayhā vādānuvādā āgacchanti.  sammādiṭṭhiñca te bhavanto dhammaṃ garahanti. tena hi ye  micchādiṭṭhikā, tesaṃ bhavantānaṃ pujjā ca pāsaṃsā ca. evaṃ  sammāsaṅkappaṃ sammāvācaṃ sammākammantaṃ sammāājīvaṃ sammāvāyāmaṃ  sammāsatiṃ sammāsamādhiṃ sammāvimuttiṃ sammāvimuttiñāṇadassanañca te  bhavanto dhammaṃ garahanti. tena hi ye micchāvimuttiñāṇadassanā, tesaṃ  bhavantānaṃ pujjā ca pāsaṃsā ca.<br/><br/>[03] ye ^a^V0.0044^ea^ ^a^M0.0045^ea^ ca kho keci evamāhaṃsu ``bhuñjitabbā  kāmā, paribhuñjitabbā kāmā, āsevitabbā kāmā, nisevitabbā  kāmā, bhāvayitabbā kāmā, bahulīkātabbā kāmā''ti. kāmehi  veramaṇī tesaṃ adhammo.<br/><br/>[03] ye vā pana keci evamāhaṃsu ``attakilamathānuyogo dhammo''ti.  niyyāniko tesaṃ dhammo adhammo. ye ca kho keci evamāhaṃsu  ``dukkho dhammo''ti. sukho tesaṃ dhammo adhammo. yathā vā pana  bhikkhuno sabbasaṅkhāresu asubhānupassino viharato subhasaññā  pahīyanti. dukkhānupassino viharato sukhasaññā pahīyanti.  aniccānupassino viharato niccasaññā pahīyanti. anattānupassino  viharato attasaññā pahīyanti. yaṃ yaṃ vā pana dhammaṃ rocayati vā  upagacchati vā, tassa tassa dhammassa yo paṭipakkho, svassa  aniṭṭhato ajjhāpanno bhavati. tenāha āyasmā mahākaccāyano  ``kusalākusaladhamme''ti. <br/><br/>[06] niyutto parivattano hāro. 


