# pali

volume: 20
item: 52
title: ambaṭṭhamāṇavakathā^paṭhamaibbhavādavaṇṇanā^dutiyaibbhavādavaṇṇanā^tatiyaibbhavādavaṇṇanā^
content:
  [03] 266^b^.^eb^ ^b^laṭukikā^eb^ti ^a^V1.0208^ea^ khettaleḍḍūnaṃ antarenivāsinī  khuddakasakuṇikā. ^b^kulāvake^eb^ti nivāsanaṭṭhāne.  ^b^kāmalāpinī^eb^ti yadicchakabhāṇinī, yaṃ yaṃ icchati taṃ taṃ lapati,  na taṃ koci haṃso vā koñco vā moro vā āgantvā ``kiṃ tvaṃ  lapasī'ti nisedheti. ^b^abhisajjitu^eb^nti kodhavasena laggituṃ.<br/><br/>[03] evaṃ vutte māṇavo -- ``ayaṃ samaṇo gotamo attano ñātake  laṭukikasadise katvā amhe haṃsakoñcamorasadise karoti, nimmāno  dāni jāto''ti maññamāno uttari cattāro vaṇṇe dasseti. 


volume: 20
item: 53
title: paṭhamaibbhavādavaṇṇanā^dutiyaibbhavādavaṇṇanā^tatiyaibbhavādavaṇṇanā^dāsiputtavādavaṇṇanā^
content:
  [03] 267^b^.^eb^ ^b^nimmādetī^eb^ti nimmadeti nimmāne karoti.  ^b^yaṃnūnāha^eb^nti yadi panāhaṃ. ``kaṇhāyanohamasmi, bho  gotamā''ti idaṃ kira vacanaṃ ambaṭṭho tikkhattuṃ ^a^M1.0230^ea^ mahāsaddena avoca.  kasmā avoca? kiṃ asuddhabhāvaṃ na jānātīti? āma jānāti.  jānantopi bhavapaṭicchannametaṃ kāraṇaṃ, taṃ anena na diṭṭhaṃ. apassanto  mahāsamaṇo kiṃ vakkhatīti maññamāno mānathaddhatāya avoca.  ^b^mātāpettika^eb^nti mātāpitūnaṃ santakaṃ. ^b^nāmagotta^eb^nti  paṇṇattivasena nāmaṃ, paveṇīvasena gottaṃ. ^b^anussarato^eb^ti  anussarantassa kulakoṭiṃ sodhentassa. ^b^ayyaputtā^eb^ti sāmino  puttā. ^b^dāsiputto^eb^ti gharadāsiyāva putto. tasmā yathā dāsena  sāmino upasaṅkamitabbā, evaṃ anupasaṅkamantaṃ ^a^P1.0258^ea^ taṃ disvā sakyā  anujagghiṃsūti dasseti.<br/><br/>[03] ito paraṃ tassa dāsabhāvaṃ sakyānañca sāmibhāvaṃ pakāsetvā  attano ca ambaṭṭhassa ca kulavaṃsaṃ āharanto sakyā kho  panātiādimāha. tattha ^b^dahantī^eb^ti ṭhapenti, okkāko no  pubbapurisoti, evaṃ karontīti attho. tassa kira rañño  kathanakāle ukkā viya mukhato pabhā niccharati, tasmā taṃ  ``okkāko''ti sañjāniṃsūti. ^b^pabbājesī^eb^ti nīhari.<br/><br/>[03] idāni te nāmavasena dassento --  ``okkāmukha''ntiādimāha. tatrāyaṃ anupubbī kathā --  paṭhamakappikānaṃ kira rañño mahāsammatassa rojo nāma putto ahosi.  rojassa vararojo, vararojassa kalyāṇo, kalyāṇassa  varakalyāṇo, varakalyāṇassa mandhātā, mandhātussa varamandhātā  ^a^V1.0209^ea^,  varamandhātussa uposatho, uposathassa varo, varassa upavaro, upavarassa  maghadevo, maghadevassa paramparāya caturāsītikhattiyasahassāni ahesuṃ.  tesaṃ pacchato tayo okkākavaṃsā ahesuṃ. tesu tatiyaokkākassa pañca  mahesiyo ahesuṃ -- hatthā, cittā, jantu, jālinī, visākhāti.  ekekissā pañcapañcaitthisataparivārā. sabbajeṭṭhāya cattāro puttā --  okkāmukho, karakaṇḍu, hatthiniko, sinisūroti. pañca dhītaro --  piyā, suppiyā, ānandā, vijitā, vijitasenāti. iti sā nava  putte vijāyitvā kālamakāsi.<br/><br/>[03] atha rājā aññaṃ dahariṃ abhirūpaṃ rājadhītaraṃ ānetvā  aggamahesiṭṭhāne ṭhapesi. sā jantuṃ nāma puttaṃ vijāyi. atha naṃ  pañcamadivase alaṅkaritvā ^a^M1.0231^ea^ rañño dassesi. rājā tuṭṭho tassā varaṃ  adāsi. sā ñātakehi saddhiṃ mantetvā puttassa rajjaṃ yāci. rājā  -- ``nassa, vasali, mama puttānaṃ antarāyaṃ icchasī''ti tajjesi.  sā punappunaṃ raho rājānaṃ paritosetvā -- ``mahārāja, musāvādo  nāma na vaṭṭatī''tiādīni vatvā yācatiyeva. atha rājā putte  āmantesi -- ``ahaṃ tātā, tumhākaṃ kaniṭṭhaṃ jantukumāraṃ disvā tassa  mātuyā sahasā varaṃ adāsiṃ ^a^P1.0259^ea^, sā puttassa rajjaṃ pariṇāmetuṃ icchati.  tumhe ṭhapetvā maṅgalahatthiṃ maṅgalāssaṃ maṅgalarathañca yattake icchatha,  tattake hatthiassarathe gahetvā gacchatha. mamaccayena āgantvā rajjaṃ  kareyyāthā''ti, aṭṭhahi amaccehi saddhiṃ uyyojesi.<br/><br/>[03] te nānappakāraṃ roditvā kanditvā -- ``tāta, amhākaṃ dosaṃ  khamathā''ti rājānañceva rājorodhe ca khamāpetvā, ``mayampi bhātūhi  saddhiṃ gacchāmā''ti rājānaṃ āpucchitvā nagarā nikkhantā bhaginiyo  ādāya caturaṅginiyā senāya parivutā nagarā nikkhamiṃsu.  ``kumārā pituaccayena āgantvā rajjaṃ kāressanti, gacchāma ne  upaṭṭhahāmā''ti cintetvā bahū manussā anubandhiṃsu. paṭhamadivase  yojanamattā senā ahosi, dutiye dviyojanamattā, tatiye  tiyojanamattā. kumārā mantayiṃsu -- ``mahā balakāyo, sace mayaṃ  kañci sāmantarājānaṃ madditvā janapadaṃ gaṇheyyāma, sopi no  nappasaheyya. kiṃ paresaṃ pīḷāya katāya, mahā ayaṃ jambudīpo,  araññe nagaraṃ māpessāmā''ti himavantābhimukhā gantvā nagaravatthuṃ  pariyesiṃsu.<br/><br/>[03] tasmiñca samaye amhākaṃ bodhisatto brāhmaṇamahāsālakule  nibbattitvā kapilabrāhmaṇo nāma hutvā nikkhamma isipabbajjaṃ  pabbajitvā himavantapasse pokkharaṇiyā tīre sākavanasaṇḍe paṇṇasālaṃ  māpetvā vasati. so kira bhummajālaṃ nāma vijjaṃ jānāti, yāya  uddhaṃ asītihatthe ākāse, heṭṭhā ca bhūmiyampi guṇadosaṃ passati.  etasmiṃ padese tiṇagumbalatā ^a^V1.0210^ea^ dakkhiṇāvaṭṭā pācīnābhimukhā jāyanti.  sīhabyagghādayo migasūkare sappabiḷārā ca maṇḍūkamūsike  anubandhamānā taṃ padesaṃ patvā na sakkonti te anubandhituṃ. tehi te  aññadatthu ^a^M1.0232^ea^ santajjitā nivattantiyeva. so -- ``ayaṃ pathaviyā  aggapadeso''ti ñatvā tattha attano paṇṇasālaṃ māpesi.<br/><br/>[03] atha te kumāre nagaravatthuṃ pariyesamāne attano vasanokāsaṃ  ^a^P1.0260^ea^ āgate disvā pucchitvā taṃ pavattiṃ ñatvā tesu anukampaṃ janetvā  avoca -- ``imasmiṃ paṇṇasālaṭṭhāne māpitaṃ nagaraṃ jambudīpe  agganagaraṃ bhavissati. ettha jātapurisesu ekeko purisasatampi  purisasahassampi abhibhavituṃ sakkhissati. ettha nagaraṃ māpetha,  paṇṇasālaṭṭhāne rañño gharaṃ karotha. imasmiñhi okāse ṭhatvā  caṇḍālaputtopi cakkavattibalena atiseyyo''ti. nanu, bhante, ayyassa  vasanokāsoti? ``mama vasanokāso''ti mā cintayittha. mayhaṃ  ekapasse paṇṇasālaṃ katvā nagaraṃ māpetvā ^b^kapilavatthu^eb^nti nāmaṃ  karothā''ti. te tathā katvā tattha nivāsaṃ kappesuṃ.<br/><br/>[03] athāmaccā -- ``ime dārakā vayappattā, sace nesaṃ pitā  santike bhaveyya, so āvāhavivāhaṃ kareyya. idāni pana amhākaṃ  bhāro''ti cintetvā kumārehi saddhiṃ mantayiṃsu. kumārā amhākaṃ  sadisā khattiyadhītaro nāma na passāma, nāpi bhaginīnaṃ sadise  khattiyakumārake, asadisasaṃyoge ca no uppannā puttā mātito vā  pitito vā aparisuddhā jātisambhedaṃ pāpuṇissanti. tasmā mayaṃ  bhaginīhiyeva saddhiṃ saṃvāsaṃ rocemāti. te jātisambhedabhayena  jeṭṭhakabhaginiṃ mātuṭṭhāne ṭhapetvā avasesāhi saṃvāsaṃ kappesuṃ.<br/><br/>[03] tesaṃ puttehi ca dhītāhi ca vaḍḍhamānānaṃ aparena samayena  jeṭṭhakabhaginiyā kuṭṭharogo udapādi, koviḷārapupphasadisāni gattāni  ahesuṃ. rājakumārā imāya saddhiṃ ekato nisajjaṭṭhānabhojanādīni  karontānampi upari ayaṃ rogo saṅkamatīti cintetvā ekadivasaṃ  uyyānakīḷaṃ gacchantā viya taṃ yāne āropetvā araññaṃ pavisitvā  bhūmiyaṃ pokkharaṇiṃ khaṇāpetvā tattha khādanīyabhojanīyena saddhiṃ taṃ  pakkhipitvā gharasaṅkhepena upari padaraṃ paṭicchādetvā paṃsuṃ datvā  pakkamiṃsu.<br/><br/>[03] tena ^a^M1.0233^ea^ ca samayena rāmo nāma bārāṇasirājā kuṭṭharogo  nāṭakitthīhi ca orodhehi ca jigucchiyamāno tena saṃvegena  jeṭṭhaputtassa rajjaṃ datvā araññaṃ pavisitvā tattha paṇṇasālaṃ māpetvā  ^a^P1.0261^ea^ mūlaphalāni paribhuñjanto nacirasseva arogo suvaṇṇavaṇṇo hutvā ito  cito ca vicaranto ^a^V1.0211^ea^ mahantaṃ susirarukkhaṃ disvā tassabbhantare  soḷasahatthappamāṇaṃ okāsaṃ sodhetvā dvārañca vātapānañca yojetvā  nisseṇiṃ bandhitvā tattha vāsaṃ kappesi. so aṅgārakaṭāhe aggiṃ  katvā rattiṃ migasūkarādīnaṃ sadde suṇanto sayati. so --  ``asukasmiṃ padese sīho saddamakāsi, asukasmiṃ byaggho''ti  sallakkhetvā pabhāte tattha gantvā vighāsamaṃsaṃ ādāya pacitvā khādati.<br/><br/>[03] athekadivasaṃ tasmiṃ paccūsasamaye aggiṃ jāletvā nisinne  rājadhītāya sarīragandhena āgantvā byaggho tasmiṃ padese paṃsuṃ  viyūhanto padare vivaramakāsi, tena ca vivarena sā byagghaṃ disvā  bhītā vissaramakāsi. so taṃ saddaṃ sutvā -- ``itthisaddo  eso''ti ca sallakkhetvā pātova tattha gantvā -- ``ko etthā''ti  āha. mātugāmo sāmīti. kiṃ jātikāsīti?  okkākamahārājassa dhītā sāmīti. nikkhamāti? na sakkā  sāmīti. kiṃ kāraṇāti? chavirogo me atthīti. so sabbaṃ  pavattiṃ pucchitvā khattiyamānena anikkhamantiṃ -- ``ahampi  khattiyo''ti attano khattiyabhāvaṃ jānāpetvā nisseṇiṃ datvā  uddharitvā attano vasanokāsaṃ netvā sayaṃ paribhuttabhesajjāniyeva datvā  nacirasseva arogaṃ suvaṇṇavaṇṇaṃ katvā tāya saddhiṃ saṃvāsaṃ kappesi.  sā paṭhamasaṃvāseneva gabbhaṃ gaṇhitvā dve putte vijāyi, punapi dveti,  evaṃ soḷasakkhattumpi vijāyi. evaṃ dvattiṃsa bhātaro ahesuṃ. te  anupubbena vuḍḍhippatte pitā sabbasippāni sikkhāpesi.<br/><br/>[03] athekadivasaṃ eko rāmarañño nagaravāsī vanacarako pabbate  ratanāni gavesanto rājānaṃ disvā sañjānitvā āha -- ``jānāmahaṃ,  deva, tumhe''ti. tato naṃ rājā sabbaṃ pavattiṃ pucchi. tasmiṃyeva ca  khaṇe te dārakā āgamiṃsu. so te disvā -- ``ke ime''ti āha.  ``puttā me''ti ca vutte tesaṃ mātikavaṃsaṃ ^a^P1.0262^ea^ pucchitvā -- ``laddhaṃ  dāni me ^a^M1.0234^ea^ pābhata''nti nagaraṃ gantvā rañño ārocesi. so `pitaraṃ  ānayissāmī'ti caturaṅginiyā senāya tattha gantvā pitaraṃ vanditvā  -- ``rajjaṃ, deva, sampaṭicchā''ti yāci. so -- ``alaṃ, tāta, na  tattha gacchāmi, idheva me imaṃ rukkhaṃ apanetvā nagaraṃ māpehī''ti āha.  so tathā katvā tassa nagarassa kolarukkhaṃ apanetvā katattā  kolanagaranti ca byagghapathe katattā byagghapathanti cāti dve  nāmāni āropetvā pitaraṃ vanditvā attano nagaraṃ agamāsi.<br/><br/>[03] tato vayappatte kumāre mātā āha -- ``tātā, tumhākaṃ  kapilavatthuvāsino sakyā mātulā santi. mātuladhītānaṃ pana vo  evarūpaṃ nāma kesaggahaṇaṃ hoti, evarūpaṃ dussagahaṇaṃ. yadā  ^a^V1.0212^ea^ tā  nhānatitthaṃ āgacchanti, tadā gantvā yassa yā ruccati, so taṃ  gaṇhatū''ti. te tatheva gantvā tāsu nhatvā sīsaṃ sukkhāpayamānāsu  yaṃ yaṃ icchiṃsu, taṃ taṃ gahetvā nāmaṃ sāvetvā agamiṃsu. sakyarājāno  sutvā ``hotu, bhaṇe, amhākaṃ ñātakā eva te''ti tuṇhī ahesuṃ.  ayaṃ sakyakoliyānaṃ uppatti. evaṃ tesaṃ sakyakoliyānaṃ aññamaññaṃ  āvāhavivāhaṃ karontānaṃ yāva buddhakālā anupacchinnova vaṃso āgato.  tattha bhagavā sakyavaṃsaṃ dassetuṃ -- ``te raṭṭhasmā pabbājitā  himavantapasse pokkharaṇiyā tīre''tiādimāha. tattha  ^b^sammantī^eb^ti vasanti. ^b^sakyā vata bho^eb^ti raṭṭhasmā  pabbājitā araññe vasantāpi jātisambhedamakatvā kulavaṃsaṃ anurakkhituṃ  sakyā, samatthā, paṭibalāti attho. ^b^tadagge^eb^ti taṃ aggaṃ katvā,  tato paṭṭhāyāti attho. ^b^so ca nesaṃ pubbapuriso^eb^ti so  okkāko rājā etesaṃ pubbapuriso. natthi etesaṃ gahapativaṃsena  sambhedamattampīti.<br/><br/>[03] evaṃ sakyavaṃsaṃ pakāsetvā idāni ambaṭṭhavaṃsaṃ pakāsento --  ``rañño kho panā''tiādimāha. ^b^kaṇhaṃ^eb^ ^a^P1.0263^ea^ ^b^nāma janesī^eb^ti  kāḷavaṇṇaṃ antokucchiyaṃyeva sañjātadantaṃ parūḷhamassudāṭhikaṃ puttaṃ  vijāyi. ^b^pabyāhāsī^eb^ti yakkho jātoti bhayena palāyitvā  dvāraṃ pidhāya ṭhitesu gharamānusakesu ito cito ca vicaranto dhovatha  mantiādīni vadanto uccāsaddamakāsi. <br/><br/>[03] 268^b^.^eb^ ^b^te^eb^ ^a^M1.0235^ea^ ^b^māṇavakā bhagavantaṃ etadavocu^eb^nti  attano upārambhamocanatthāya -- ``etaṃ mā bhava''ntiādivacanaṃ avocuṃ.  tesaṃ kira etadahosi -- ``ambaṭṭho amhākaṃ ācariyassa  jeṭṭhantevāsī, sace mayaṃ evarūpe ṭhāne ekadvevacanamattampi na vakkhāma,  ayaṃ no ācariyassa santike amhe paribhindissatī''ti  upārambhamocanatthaṃ evaṃ avocuṃ. cittena panassa nimmadabhāvaṃ  ākaṅkhanti. ayaṃ kira mānanissitattā tesampi appiyova.  ^b^kalyāṇavākkaraṇo^eb^ti madhuravacano. ^b^asmiṃ vacane^eb^ti attanā  uggahite vedattayavacane. ^b^paṭimantetu^eb^nti pucchitaṃ pañhaṃ  paṭikathetuṃ, vissajjetunti attho. etasmiṃ vā dāsiputtavacane.  ^b^paṭimantetu^eb^nti uttaraṃ kathetuṃ. <br/><br/>[03] 269^b^.^eb^ ^b^atha kho bhagavā^eb^ti atha kho bhagavā --  ``sace ime māṇavakā ettha nisinnā evaṃ uccāsaddaṃ karissanti, ayaṃ  kathā pariyosānaṃ na gamissati. handa, ne nissadde katvā  ambaṭṭheneva saddhiṃ kathemī''ti te māṇavake etadavoca. tattha  ^b^mantavho^eb^ti mantayatha. ^b^mayā saddhiṃ paṭimantetū^eb^ti mayā  saha kathetu. evaṃ vutte māṇavakā cintayiṃsu -- ``ambaṭṭho tāva  dāsiputtosīti vutte puna sīsaṃ ukkhipituṃ nāsakkhi. ayaṃ kho  jāti nāma dujjānā, sace ^a^V1.0213^ea^ aññampi kiñci samaṇo gotamo `tvaṃ  dāso'ti vakkhati, ko tena saddhiṃ aḍḍaṃ karissati. ambaṭṭho attanā  baddhaṃ puṭakaṃ attanāva mocetū''ti attānaṃ parimocetvā tasseva upari  khipantā -- ``sujāto ca bho gotamā''tiādimāhaṃsu. <br/><br/>[03] 270^b^.^eb^ ^b^sahadhammiko^eb^ti sahetuko sakāraṇo.  ^b^akāmā byākātabbo^eb^ti attanā anicchantenapi byākaritabbo,  avassaṃ vissajjetabboti attho. ^b^aññena^eb^ ^a^P1.0264^ea^  ^b^vā aññaṃ paṭicarissasī^eb^ti aññena vacanena aññaṃ vacanaṃ paṭicarissasi  ajjhottharissasi, paṭicchādessasīti attho. yo hi ``kiṃ gotto  tva''nti evaṃ puṭṭho -- ``ahaṃ tayo vede jānāmī''tiādīni vadati,  ayaṃ aññena aññaṃ paṭicarati nāma. ^b^pakkamissasi vā^eb^ti  pucchitaṃ pañhaṃ jānantova akathetukāmatāya uṭṭhāyāsanā pakkamissasi vā.<br/><br/>[03] ^b^tuṇhī^eb^ ^a^M1.0236^ea^ ^b^ahosī^eb^ti samaṇo gotamo maṃ sāmaṃyeva  dāsiputtabhāvaṃ kathāpetukāmo, sāmaṃ kathite ca dāso nāma jātoyeva  hoti. ayaṃ pana dvatikkhattuṃ codetvā tuṇhī bhavissati, tato ahaṃ  parivattitvā pakkamissāmīti cintetvā tuṇhī ahosi. <br/><br/>[03] 271^b^.^eb^ vajiraṃ pāṇimhi assāti ^b^vajirapāṇi.  yakkho^eb^ti na yo vā so vā yakkho, sakko devarājāti veditabbo.  ^b^āditta^eb^nti aggivaṇṇaṃ. ^b^sampajjalita^eb^nti suṭṭhu  pajjalitaṃ. ^b^sajotibhūta^eb^nti samantato jotibhūtaṃ,  ekaggijālabhūtanti attho. ^b^ṭhito hotī^eb^ti mahantaṃ sīsaṃ,  kandalamakuḷasadisā dāṭhā bhayānakāni akkhināsādīni evaṃ  virūparūpaṃ māpetvā ṭhito.<br/><br/>[03] kasmā panesa āgatoti? diṭṭhivissajjāpanatthaṃ. api ca --  ``ahañceva kho pana dhammaṃ deseyyaṃ, pare ca me na ājāneyyu''nti  evaṃ dhammadesanāya appossukkabhāvaṃ āpanne bhagavati sakko mahābrahmunā  saddhiṃ āgantvā -- ``bhagavā dhammaṃ desetha, tumhākaṃ āṇāya  avattamāne mayaṃ vattāpessāma, tumhākaṃ dhammacakkaṃ hotu, amhākaṃ  āṇācakka''nti paṭiññaṃ akāsi. tasmā -- ``ajja ambaṭṭhaṃ tāsetvā  pañhaṃ vissajjāpessāmī''ti āgato.<br/><br/>[03] ^b^bhagavā ceva passati ambaṭṭho cā^eb^ti yadi hi taṃ aññepi  passeyyuṃ, taṃ kāraṇaṃ agaru assa, ``ayaṃ samaṇo gotamo ambaṭṭhaṃ  attano vāde anotarantaṃ ñatvā yakkhaṃ āvāhetvā dassesi, tato  ambaṭṭho bhayena kathesī''ti vadeyyuṃ. tasmā bhagavā ceva passati  ambaṭṭho ca. tassa taṃ disvāva sakalasarīrato sedā mucciṃsu.  antokucchi viparivattamānā mahāravaṃ viravi ^a^V1.0214^ea^. so ``aññepi nu  kho ^a^P1.0265^ea^ passantī''ti olokento kassaci lomahaṃsamattampi nāddasa.  tato -- ``idaṃ bhayaṃ mameva uppannaṃ, sacāhaṃ yakkhoti vakkhāmi,  `kiṃ tavameva akkhīni atthi, tvameva yakkhaṃ passasi, paṭhamaṃ yakkhaṃ  adisvā samaṇena gotamena vādasaṅghaṭṭe pakkhittova yakkhaṃ passasī'ti  vadeyyu''nti cintetvā ``na dāni me ^a^M1.0237^ea^ idha aññaṃ paṭisaraṇaṃ atthi,  aññatra samaṇā gotamā''ti maññamāno atha kho ambaṭṭho  māṇavo...pe0... bhagavantaṃ etadavoca. <br/><br/>[03] 272^b^.^eb^ ^b^tāṇaṃ gavesī^eb^ti tāṇaṃ gavesamāno.  ^b^leṇaṃ gavesī^eb^ti leṇaṃ gavesamāno. ^b^saraṇaṃ gavesī^eb^ti saraṇaṃ  gavesamāno. ettha ca tāyati rakkhatīti ^b^tāṇaṃ.^eb^ nilīyanti  etthāti leṇaṃ. saratīti saraṇaṃ, bhayaṃ hiṃsati, viddhaṃsetīti attho.  ^b^upanisīditvā^eb^ti upagamma heṭṭhāsane nisīditvā.  ^b^bravitū^eb^ti vadatu. 


volume: 20
item: 54
title: dutiyaibbhavādavaṇṇanā^tatiyaibbhavādavaṇṇanā^dāsiputtavādavaṇṇanā^ambaṭṭhavaṃsakathā^
content:
  [03] 273-274^b^.^eb^ ^b^dakkhiṇajanapada^eb^nti dakkhiṇāpathoti  pākaṭaṃ. gaṅgāya dakkhiṇato pākaṭajanapadaṃ. tadā kira dakkhiṇāpathe  bahū brāhmaṇatāpasā honti, so tattha gantvā ekaṃ tāpasaṃ  vattapaṭipattiyā ārādhesi. so tassa upakāraṃ disvā āha --  ``ambho, purisa, mantaṃ te demi, yaṃ icchasi, taṃ mantaṃ gaṇhāhī''ti.  so āha -- ``na me ācariya, aññena mantena, kiccaṃ atthi,  yassānubhāvena āvudhaṃ na parivattati, taṃ me mantaṃ dehī''ti. so --  ``bhadraṃ, bho''ti tassa dhanuagamanīyaṃ ambaṭṭhaṃ nāma vijjaṃ adāsi, so  taṃ vijjaṃ gahetvā tattheva vīmaṃsitvā -- ``idāni me manorathaṃ  pūressāmī''ti isivesaṃ gahetvā okkākassa santikaṃ gato. tena vuttaṃ  -- ``dakkhiṇajanapadaṃ gantvā brahmamante adhīyitvā rājānaṃ okkākaṃ  upasaṅkamitvā''ti.<br/><br/>[03] ettha ^b^brahmamante^eb^ti ānubhāvasampannatāya seṭṭhamante. ^b^ko  nevaṃ're ayaṃ mayhaṃ dāsiputto^eb^ti ko nu evaṃ are ayaṃ mama dāsiputto.  ^b^so^eb^ ^a^P1.0266^ea^ ^b^taṃ khurappa^eb^nti so rājā taṃ māretukāmatāya sannahitaṃ saraṃ  tassa mantānubhāvena neva khipituṃ na apanetuṃ sakkhi, tāvadeva  sakalasarīre sañjātasedo bhayena vedhamāno aṭṭhāsi.<br/><br/>[03] ^b^amaccā^eb^ti mahāmaccā. ^b^pārisajjā^eb^ti itare  parisāvacarā. ^b^etadavocu^eb^nti -- ``daṇḍakīrañño ^a^V1.0215^ea^  kisavacchatāpase aparaddhassa āvudhavuṭṭhiyā sakalaraṭṭhaṃ vinaṭṭhaṃ ^a^M1.0238^ea^.  nāḷikero pañcasu tāpasasatesu ajjuno ca aṅgīrase aparaddho pathaviṃ  bhinditvā nirayaṃ paviṭṭho''ti cintayantā bhayena etaṃ sotthi,  bhaddantetiādivacanaṃ avocuṃ.<br/><br/>[03] ^b^sotthi bhavissati rañño^eb^ti idaṃ vacanaṃ kaṇho ciraṃ  tuṇhī hutvā tato anekappakāraṃ yācīyamāno -- ``tumhākaṃ raññā  mādisassa isino khurappaṃ sannayhantena bhāriyaṃ kammaṃ  kata''ntiādīni ca vatvā pacchā abhāsi. ^b^undriyissatī^eb^ti  bhijjissati, thusamuṭṭhi viya vippakiriyissatīti. idaṃ so ``janaṃ  tāsessāmī''ti musā bhaṇati. sarasanthambhanamatteyeva hissa vijjāya  ānubhāvo, na aññatra. ito paresupi vacanesu eseva nayo.<br/><br/>[03] ^b^pallomo^eb^ti pannalomo. lomahaṃsanamattampissa na  bhavissati. idaṃ kira so ``sace me rājā taṃ dārikaṃ dassatī''ti  paṭiññaṃ kāretvā avaca. ^b^kumāre khurappaṃ patiṭṭhapesī^eb^ti tena  ``saro otaratū''ti mante parivatti, te kumārassa nābhiyaṃ patiṭṭhapesi.  ^b^dhītaraṃ adāsī^eb^ti sīsaṃ dhovitvā adāsaṃ bhujissaṃ katvā  dhītaraṃ adāsi, uḷāre ca taṃ ṭhāne ṭhapesi. ^b^mā kho tumhe  māṇavakā^eb^ti idaṃ pana bhagavā -- ``ekena pakkhena ambaṭṭho sakyānaṃ  ñāti hotī''ti pakāsento tassa samassāsanatthaṃ āha. tato  ambaṭṭho ghaṭasatena abhisitto viya passaddhadaratho hutvā samassāsetvā  samaṇo gotamo maṃ ``tosessāmī''ti ekena pakkhena ñātiṃ karoti,  khattiyo kirāhamasmī''ti cintesi. 


volume: 20
item: 55
title: tatiyaibbhavādavaṇṇanā^dāsiputtavādavaṇṇanā^ambaṭṭhavaṃsakathā^khattiyaseṭṭhabhāvavaṇṇanā^
content:
  [03] 275^b^.^eb^ atha ^a^P1.0267^ea^ kho bhagavā -- ``ayaṃ ambaṭṭho  khattiyosmī''ti saññaṃ karoti, attano akhattiyabhāvaṃ na jānāti,  handa naṃ jānāpessāmīti khattiyavaṃsaṃ dassetuṃ uttaridesanaṃ vaḍḍhento --  ``taṃ kiṃ maññasi ambaṭṭhā''tiādimāha. tattha ^b^idhā^eb^ti  imasmiṃ loke. ^b^brāhmaṇesū^eb^ti brāhmaṇānaṃ antare. ^b^āsanaṃ  vā udakaṃ vā^eb^ti aggāsanaṃ vā aggodakaṃ vā. ^b^saddhe^eb^ti matake  uddissa katabhatte. ^b^thālipāke^eb^ti maṅgalādibhatte. ^b^yaññe^eb^ti  yaññabhatte. ^b^pāhune^eb^ti pāhunakānaṃ katabhatte paṇṇākārabhatte vā.  ^b^api nussā^eb^ti api nu assa khattiyaputtassa. ^b^āvaṭaṃ vā  assa anāvaṭaṃ vā^eb^ti ^a^M1.0239^ea^, brāhmaṇakaññāsu nivāraṇaṃ bhaveyya vā no vā,  brāhmaṇadārikaṃ labheyya vā na vā labheyyāti attho.  ^b^anupapanno^eb^ti khattiyabhāvaṃ apatto, aparisuddhoti attho. <br/><br/>[03] 276^b^.^eb^ ^b^itthiyā^eb^ ^a^V1.0216^ea^ ^b^vā itthiṃ karitvā^eb^ti itthiyā  vā itthiṃ pariyesitvā. ^b^kismiñcideva pakaraṇe^eb^ti  kismiñcideva dose brāhmaṇānaṃ ayutte akattabbakaraṇe.  ^b^bhassapuṭenā^eb^ti bhasmapuṭena, sīse chārikaṃ okiritvāti attho. <br/><br/>[03] 277^b^.^eb^ ^b^janetasmi^eb^nti janitasmiṃ, pajāyāti  attho. ^b^ye gottapaṭisārino^eb^ti ye janetasmiṃ gottaṃ paṭisaranti  -- ``ahaṃ gotamo, ahaṃ kassapo''ti, tesu loke gottapaṭisārīsu  khattiyo seṭṭho. ^b^anumatā mayā^eb^ti mama sabbaññutaññāṇena saddhiṃ  saṃsanditvā desitā mayā anuññātā. <br/><br/>[06] paṭhamabhāṇavāravaṇṇanā niṭṭhitā. 


volume: 20
item: 56
title: dāsiputtavādavaṇṇanā^ambaṭṭhavaṃsakathā^khattiyaseṭṭhabhāvavaṇṇanā^vijjācaraṇakathāvaṇṇanā^
content:
  [03] 278^b^.^eb^ imāya pana gāthāya vijjācaraṇasampannoti idaṃ  padaṃ sutvā ambaṭṭho cintesi -- ``vijjā nāma tayo vedā, caraṇaṃ  pañca sīlāni, tayidaṃ amhākaṃyeva atthi, vijjācaraṇasampanno  ^a^P1.0268^ea^ ce seṭṭho, mayameva seṭṭhā''ti niṭṭhaṃ gantvā vijjācaraṇaṃ pucchanto --  ``katamaṃ pana taṃ, bho gotama, caraṇaṃ, katamā ca pana sā  vijjā''ti āha. athassa bhagavā taṃ brāhmaṇasamaye siddhaṃ  jātivādādipaṭisaṃyuttaṃ vijjācaraṇaṃ paṭikkhipitvā anuttaraṃ vijjācaraṇaṃ  dassetukāmo -- ``na kho ambaṭṭhā''tiādimāha. tattha  ^b^jātivādo^eb^ti jātiṃ ārabbha vādo, brāhmaṇassevidaṃ vaṭṭati, na  suddassātiādi vacananti attho. esa nayo sabbattha.  ^b^jātivādavinibaddhā^eb^ti jātivāde vinibaddhā. esa nayo  sabbattha.<br/><br/>[03] tato ambaṭṭho -- ``yattha dāni mayaṃ laggissāmāti  cintayimha, tato no samaṇo gotamo mahāvāte thusaṃ dhunanto viya  dūrameva avakkhipi. yattha pana mayaṃ na laggāma, tattha no  niyojesi. ayaṃ no vijjācaraṇasampadā ñātuṃ vaṭṭatī''ti cintetvā  puna vijjācaraṇasampadaṃ pucchi. athassa ^a^M1.0240^ea^ bhagavā samudāgamato pabhuti  vijjācaraṇaṃ dassetuṃ -- ``idha ambaṭṭha tathāgato''tiādimāha. <br/><br/>[03] 279^b^.^eb^ ettha ca bhagavā caraṇapariyāpannampi tividhaṃ  sīlaṃ vibhajanto ``idamassa hoti caraṇasmi''nti ^a^V1.0217^ea^ aniyyātetvā  ``idampissa hoti sīlasmi''nti sīlavaseneva niyyātesi. kasmā?  tassapi hi kiñci kiñci sīlaṃ atthi, tasmā caraṇavasena  niyyātiyamāne ``mayampi caraṇasampannā''ti tattha tattheva laggeyya.  yaṃ pana tena supinepi na diṭṭhapubbaṃ, tasseva vasena niyyātento paṭhamaṃ  jhānaṃ upasampajja viharati. idampissa hoti caraṇasmiṃ...pe0...  catutthaṃ jhānaṃ upasampajja viharati, idampissa hoti  caraṇasmintiādimāha. ettāvatā aṭṭhapi samāpattiyo caraṇanti  niyyātitā honti, vipassanā ñāṇato pana paṭṭhāya aṭṭhavidhāpi paññā  vijjāti niyyātitā. 


volume: 20
item: 57
title: ambaṭṭhavaṃsakathā^khattiyaseṭṭhabhāvavaṇṇanā^vijjācaraṇakathāvaṇṇanā^catuapāyamukhakathāvaṇṇanā^
content:
  [03] 280^b^.^eb^ ^b^apāyamukhānī^eb^ti vināsamukhāni.  ^b^anabhisambhuṇamāno^eb^ti asampāpuṇanto, avisahamāno vā.  ^b^khārividhamādāyā^eb^ti ^a^P1.0269^ea^ ettha ^b^khārī^eb^ti araṇī kamaṇḍalu  sujādayo tāpasaparikkhārā. ^b^vidho^eb^ti kājo. tasmā  khāribharitaṃ kājamādāyāti attho. ye pana khārivividhanti  paṭhanti, te ^b^``khārī^eb^ti kājassa nāmaṃ, ^b^vividha^eb^nti  bahukamaṇḍaluādiparikkhāra''nti vaṇṇayanti.  ^b^pavattaphalabhojano^eb^ti patitaphalabhojano. ^b^paricārako^eb^ti  kappiyakaraṇapattapaṭiggahaṇapādadhovanādivattakaraṇavasena paricārako.  kāmañca guṇādhikopi khīṇāsavasāmaṇero puthujjanabhikkhuno vuttanayena  paricārako hoti, ayaṃ pana na tādiso guṇavasenapi  veyyāvaccakaraṇavasenapi lāmakoyeva.<br/><br/>[03] kasmā pana tāpasapabbajjā sāsanassa vināsamukhanti vuttāti?  yasmā gacchantaṃ gacchantaṃ sāsanaṃ tāpasapabbajjāvasena osakkissati.  imasmiñhi sāsane pabbajitvā tisso sikkhā pūretuṃ asakkontaṃ  lajjino sikkhākāmā -- ``natthi tayā saddhiṃ uposatho vā  pavāraṇā vā saṅghakammaṃ vā''ti jigucchitvā parivajjenti. so  ``dukkaraṃ khuradhārūpamaṃ sāsane paṭipattipūraṇaṃ dukkhaṃ, tāpasapabbajjā  pana sukarā ceva bahujanasammatā cā''ti vibbhamitvā tāpaso hoti.  aññe taṃ disvā -- ``kiṃ tayā kata''nti pucchanti. so --  ``bhāriyaṃ tumhākaṃ sāsane kammaṃ, idha pana sachandacārino maya''nti  ^a^M1.0241^ea^ vadati. sopi, yadi evaṃ ahampi ettheva pabbajāmīti tassa  anusikkhanto tāpaso hoti. evamaññepi aññepīti kamena  tāpasāva bahukā honti. tesaṃ uppannakāle sāsanaṃ osakkitaṃ nāma  bhavissati. loke evarūpo buddho nāma uppajji, tassa īdisaṃ nāma  sāsanaṃ ahosīti sutamattameva bhavissati. idaṃ sandhāya bhagavā  tāpasapabbajjaṃ sāsanassa vināsamukhanti āha.<br/><br/>[03] ^b^kudālapiṭaka^eb^nti ^a^V1.0218^ea^ kandamūlaphalaggahaṇatthaṃ kudālañceva  piṭakañca. ^b^gāmasāmantaṃ vā^eb^ti vijjācaraṇasampadādīni  anabhisambhuṇanto, kasikammādīhi ca jīvitaṃ nipphādetuṃ dukkhanti  maññamāno bahujanakuhāpanatthaṃ ^a^P1.0270^ea^ gāmasāmante vā nigamasāmante vā  aggisālaṃ katvā sappiteladadhimadhuphāṇitatilataṇḍulādīhi ceva  nānādārūhi ca homakaraṇavasena aggiṃ paricaranto acchati.<br/><br/>[03] ^b^catudvāraṃ agāraṃ karitvā^eb^ti catumukhaṃ pānāgāraṃ katvā tassa  dvāre maṇḍapaṃ katvā tattha pānīyaṃ upaṭṭhapetvā āgatāgate pānīyena  āpucchati. yampissa addhikā kilantā pānīyaṃ pivitvā parituṭṭhā  bhattapuṭaṃ vā taṇḍulādīni vā denti, taṃ sabbaṃ gahetvā  ambilayāguādīni katvā bahutaraṃ āmisagahaṇatthaṃ kesañci annaṃ deti,  kesañci bhattapacanabhājanādīni. tehipi dinnaṃ āmisaṃ vā  pubbaṇṇādīni vā gaṇhati, tāni vaḍḍhiyā payojeti. evaṃ  vaḍḍhamānavibhavo gomahiṃsadāsīdāsapariggahaṃ karoti, mahantaṃ kuṭumbaṃ  saṇṭhapeti. imaṃ sandhāyetaṃ vuttaṃ -- ``catudvāraṃ agāraṃ karitvā  acchatī''ti. ``tamahaṃ yathāsatti yathābalaṃ paṭipūjessāmī''ti  idaṃ panassa paṭipattimukhaṃ. iminā hi mukhena so evaṃ paṭipajjatīti.  ettāvatā ca bhagavatā sabbāpi tāpasapabbajjā niddiṭṭhā honti.<br/><br/>[03] kathaṃ? ^b^aṭṭhavidhā hi tāpasā^eb^ -- saputtabhariyā,  uñchācariyā, anaggipakkikā, asāmapākā, asmamuṭṭhikā,  dantavakkalikā, pavattaphalabhojanā, paṇḍupalāsikāti. tattha ye  keṇiyajaṭilo viya kuṭumbaṃ saṇṭhapetvā vasanti, te ^b^saputtabhariyā^eb^  nāma.<br/><br/>[03] ye ^a^M1.0242^ea^ pana ``saputtadārabhāvo nāma pabbajitassa ayutto''ti  lāyanamaddanaṭṭhānesu vīhimuggamāsatilādīni saṅkaḍḍhitvā pacitvā  paribhuñjanti, te ^b^uñchācariyā^eb^ nāma.<br/><br/>[03] ye ``khalena khalaṃ vicaritvā vīhiṃ āharitvā koṭṭetvā  paribhuñjanaṃ nāma ayutta''nti gāmanigamesu taṇḍulabhikkhaṃ gahetvā  pacitvā paribhuñjanti, te ^b^anaggipakkikā^eb^ nāma.<br/><br/>[03] ye pana ``kiṃ pabbajitassa sāmapākenā''ti gāmaṃ pavisitvā  pakkabhikkhameva gaṇhanti ^a^P1.0271^ea^, te ^b^asāmapākā^eb^ nāma.<br/><br/>[03] ye ^a^V1.0219^ea^ ``divase divase bhikkhāpariyeṭṭhi nāma dukkhā  pabbajitassā''ti muṭṭhipāsāṇena ambāṭakādīnaṃ rukkhānaṃ tacaṃ koṭṭetvā  khādanti, te ^b^asmamuṭṭhikā^eb^ nāma.<br/><br/>[03] ye pana ``pāsāṇena tacaṃ koṭṭetvā vicaraṇaṃ nāma dukkha''nti  danteheva ubbāṭetvā khādanti, te ^b^dantavakkalikā^eb^ nāma.<br/><br/>[03] ye ``dantehi ubbāṭetvā khādanaṃ nāma dukkhaṃ pabbajitassā''ti  leḍḍudaṇḍādīhi paharitvā patitāni phalāni paribhuñjanti, te  ^b^pavattaphalabhojanā^eb^ nāma.<br/><br/>[03] ye pana ``leḍḍudaṇḍādīhi pātetvā paribhogo nāma asāruppo  pabbajitassā''ti sayaṃ patitāneva pupphaphalapaṇḍupalāsādīni khādantā  yāpenti, te ^b^paṇḍupalāsikā^eb^ nāma.<br/><br/>[03] te tividhā -- ukkaṭṭhamajjhimamudukavasena. tattha ye  nisinnaṭṭhānato anuṭṭhāya hatthena pāpuṇanaṭṭhāneva patitaṃ gahetvā khādanti,  te ukkaṭṭhā. ye ekarukkhato aññaṃ rukkhaṃ na gacchanti, te majjhimā.  ye taṃ taṃ rukkhamūlaṃ gantvā pariyesitvā khādanti, te mudukā.<br/><br/>[03] imā pana aṭṭhapi tāpasapabbajjā imāhi catūhiyeva saṅgahaṃ  gacchanti. kathaṃ? etāsu hi saputtabhariyā ca uñchācariyā ca  agāraṃ bhajanti. anaggipakkikā ca asāmapākā ca agyāgāraṃ  bhajanti. asmamuṭṭhikā ca dantavakkalikā ca kandamūlaphalabhojanaṃ  bhajanti. pavattaphalabhojanā ca paṇḍupalāsikā ca pavattaphalabhojanaṃ  bhajanti. tena vuttaṃ -- ``ettāvatā ca bhagavatā sabbāpi  tāpasapabbajjā niddiṭṭhā hontī''ti. <br/><br/>[03] 281-282^b^.^eb^ idāni ^a^M1.0243^ea^ bhagavā sācariyakassa ambaṭṭhassa  vijjācaraṇasampadāya apāyamukhampi appattabhāvaṃ dassetuṃ taṃ kiṃ  maññasi ambaṭṭhātiādimāha. taṃ uttānatthameva. ^b^attanā  āpāyikopi aparipūramāno^eb^ti attanā vijjācaraṇasampadāya  āpāyikenāpi aparipūramānena. 


volume: 20
item: 58
title:
  khattiyaseṭṭhabhāvavaṇṇanā^vijjācaraṇakathāvaṇṇanā^catuapāyamukhakathāvaṇṇanā^pubbakaisibhāvānuyogavaṇṇanā^

content:
  [03] 283^b^.^eb^ ^b^dattika^eb^nti dinnakaṃ.  ^b^sammukhībhāvampi na dadātī^eb^ti kasmā na dadāti? so kira  sammukhā ^a^V1.0220^ea^ āvaṭṭaniṃ nāma vijjaṃ ^a^P1.0272^ea^ jānāti. yadā rājā mahārahena  alaṅkārena alaṅkato hoti, tadā rañño samīpe ṭhatvā tassa  alaṅkārassa nāmaṃ gaṇhati. tassa rājā nāme gahite na demīti  vattuṃ na sakkoti. datvā puna chaṇadivase alaṅkāraṃ āharathāti vatvā,  natthi, deva, tumhehi brāhmaṇassa dinnoti vutto, ``kasmā me  dinno''ti pucchi. te amaccā `so brāhmaṇo sammukhā āvaṭṭanimāyaṃ  jānāti. tāya tumhe āvaṭṭetvā gahetvā gacchatī'ti āhaṃsu. apare  raññā saha tassa atisahāyabhāvaṃ asahantā āhaṃsu -- ``deva, etassa  brāhmaṇassa sarīre saṅkhaphalitakuṭṭhaṃ nāma atthi. tumhe etaṃ disvāva  āliṅgatha parāmasatha, idañca kuṭṭhaṃ nāma kāyasaṃsaggavasena anugacchati,  mā evaṃ karothā''ti. tato paṭṭhāya tassa rājā sammukhībhāvaṃ na  deti.<br/><br/>[03] yasmā pana so brāhmaṇo paṇḍito khattavijjāya kusalo, tena  saha mantetvā katakammaṃ nāma na virujjhati, tasmā sāṇipākārassa  anto ṭhatvā bahi ṭhitena tena saddhiṃ manteti. taṃ sandhāya vuttaṃ  ``tiro dussantena mantetī''ti. tattha ^b^tirodussantenā^eb^ti  tirodussena. ayameva vā pāṭho. ^b^dhammika^eb^nti anavajjaṃ.  ^b^payāta^eb^nti abhiharitvā dinnaṃ. ^b^kathaṃ tassa rājā^eb^ti yassa  rañño brāhmaṇo īdisaṃ bhikkhaṃ paṭiggaṇheyya, kathaṃ tassa brāhmaṇassa  so rājā sammukhībhāvampi na dadeyya. ayaṃ pana adinnakaṃ māyāya  gaṇhati, tenassa sammukhībhāvaṃ rājā na detīti niṭṭhamettha gantabbanti  ayamettha adhippāyo. ``idaṃ pana kāraṇaṃ ṭhapetvā rājānañceva  brāhmaṇañca na añño koci jānāti. tadetaṃ evaṃ rahassampi  paṭicchannampi addhā sabbaññū samaṇo gotamoti niṭṭhaṃ gamissatī''ti  bhagavā pakāsesi. <br/><br/>[03] 284^b^.^eb^ idāni ^a^M1.0244^ea^ ayañca ambaṭṭho, ācariyo cassa mante  nissāya atimānino. tena tesaṃ mantanissitamānanimmadanatthaṃ  uttari desanaṃ vaḍḍhento taṃ kiṃ maññasi, ambaṭṭha, idha  rājātiādimāha. tattha ^a^P1.0273^ea^ ^b^rathūpatthare^eb^ti rathamhi rañño ṭhānatthaṃ  attharitvā sajjitapadese. ^b^uggehi vā^eb^ti uggatuggatehi vā  amaccehi. ^b^rājaññehī^eb^ti anabhisittakumārehi. ^b^kiñcideva  mantana^eb^nti asukasmiṃ dese taḷākaṃ vā mātikaṃ vā kātuṃ vaṭṭati,  asukasmiṃ gāmaṃ vā nigamaṃ vā nagaraṃ vā nivesetunti evarūpaṃ  pākaṭamantanaṃ. ^b^tadeva mantana^eb^nti yaṃ raññā mantitaṃ tadeva.  tādisehiyeva sīsukkhepabhamukkhepādīhi ākārehi manteyya.  ^b^rājabhaṇita^eb^nti yathā raññā bhaṇitaṃ, tassatthassa sādhanasamatthaṃ.  sopi tassatthassa sādhanasamatthameva bhaṇitaṃ bhaṇatīti attho. <br/><br/>[03] 285^b^.^eb^ ^b^pavattāro^eb^ti pavattayitāro.  ^b^yesa^eb^nti yesaṃ santakaṃ. ^b^mantapada^eb^nti vedasaṅkhātaṃ mantameva  ^a^V1.0221^ea^. ^b^gīta^eb^nti aṭṭhakādīhi dasahi porāṇakabrāhmaṇehi  sarasampattivasena sajjhāyitaṃ. ^b^pavutta^eb^nti aññesaṃ vuttaṃ,  vācitanti attho. ^b^samihita^eb^nti samupabyūḷhaṃ rāsikataṃ, piṇḍaṃ  katvā ṭhapitanti attho. ^b^tadanugāyantī^eb^ti etarahi brāhmaṇā taṃ  tehi pubbe gītaṃ anugāyanti anusajjhāyanti. ^b^tadanubhāsantī^eb^ti  taṃ anubhāsanti, idaṃ purimasseva vevacanaṃ.  ^b^bhāsitamanubhāsantī^eb^ti tehi bhāsitaṃ sajjhāyitaṃ anusajjhāyanti.  ^b^vācitamanuvācentī^eb^ti tehi aññesaṃ vācitaṃ anuvācenti.<br/><br/>[03] ^b^seyyathida^eb^nti te katamehi attho.  ^b^aṭṭhako^eb^tiādīni tesaṃ nāmāni. te kira dibbena cakkhunā  oloketvā parūpaghātaṃ akatvā kassapasammāsambuddhassa bhagavato  pāvacanena saha saṃsanditvā mante ganthiṃsu. aparāpare pana brāhmaṇā  pāṇātipātādīni pakkhipitvā tayo vede bhinditvā buddhavacanena saddhiṃ  viruddhe akaṃsu. ^b^netaṃ^eb^ ^a^P1.0274^ea^ ^b^ṭhānaṃ vijjatī^eb^ti yena tvaṃ isi  bhaveyyāsi, etaṃ kāraṇaṃ na vijjati. idha bhagavā yasmā -- ``esa  pucchiyamānopi, attano avattharaṇabhāvaṃ ñatvā paṭivacanaṃ na  dassatī''ti jānāti, tasmā paṭiññaṃ agahetvāva taṃ isibhāvaṃ  paṭikkhipi. <br/><br/>[03] 286^b^.^eb^ idāni ^a^M1.0245^ea^ yasmā te porāṇā dasa brāhmaṇā  nirāmagandhā anitthigandhā rajojalladharā brahmacārino araññāyatane  pabbatapādesu vanamūlaphalāhārā vasiṃsu. yadā katthaci gantukāmā  honti, iddhiyā ākāseneva gacchanti, natthi tesaṃ yānena kiccaṃ.  sabbadisāsu ca nesaṃ mettādibrahmavihārabhāvanāva ārakkhā hoti,  natthi tesaṃ pākārapurisaguttīhi attho. iminā ca ambaṭṭhena  sutapubbā tesaṃ paṭipatti; tasmā imassa sācariyakassa tesaṃ  paṭipattito ārakabhāvaṃ dassetuṃ -- ``taṃ kiṃ maññasi,  ambaṭṭhā''tiādimāha.<br/><br/>[03] tattha ^b^vicitakāḷaka^eb^nti vicinitvā apanītakāḷakaṃ.  ^b^veṭhakanatapassāhī^eb^ti dussapaṭṭadussaveṇi ādīhi veṭhakehi  namitaphāsukāhi. ^b^kuttavālehī^eb^ti sobhākaraṇatthaṃ kappetuṃ,  yuttaṭṭhānesu kappitavālehi. ettha ca vaḷavānaṃyeva vālā kappitā, na  rathānaṃ, vaḷavapayuttattā pana rathāpi ``kuttavālā''ti vuttā.  ^b^ukkiṇṇaparikhāsū^eb^ti khataparikhāsu. ^b^okkhittapalighāsū^eb^ti  ṭhapitapalighāsu. ^b^nagarūpakārikāsū^eb^ti ettha upakārikāti  paresaṃ ārohanivāraṇatthaṃ samantā nagaraṃ pākārassa adhobhāge  katasudhākammaṃ vuccati. idha pana tāhi upakārikāhi yuttāni  nagarāneva ``nagarūpakārikāyo''ti adhippetāni.  ^b^rakkhāpentī^eb^ti tādisesu nagaresu vasantāpi attānaṃ rakkhāpenti.  ^b^kaṅkhā^eb^ti ``sabbaññū, na sabbaññū''ti evaṃ saṃsayo.  ^b^vimatī^eb^ti tasseva vevacanaṃ, virūpā ^a^V1.0222^ea^ mati, vinicchinituṃ  asamatthāti attho. idaṃ bhagavā ``ambaṭṭhassa iminā attabhāvena  maggapātubhāvo natthi, kevalaṃ divaso vītivattati, ayaṃ kho pana  lakkhaṇapariyesanatthaṃ āgato, tampi ^a^P1.0275^ea^ kiccaṃ nassarati. handassa  satijananatthaṃ nayaṃ demī''ti āha. 


volume: 20
item: 59
title:
  vijjācaraṇakathāvaṇṇanā^catuapāyamukhakathāvaṇṇanā^pubbakaisibhāvānuyogavaṇṇanā^dvelakkhaṇadassanavaṇṇanā^

content:
  [03] 287^b^.^eb^ evaṃ vatvā pana yasmā buddhānaṃ nisinnānaṃ vā  nipannānaṃ vā koci lakkhaṇaṃ pariyesituṃ na sakkoti, ṭhitānaṃ pana  caṅkamantānaṃ vā sakkoti. āciṇṇañcetaṃ buddhānaṃ lakkhaṇapariyesanatthaṃ  āgatabhāvaṃ ñatvā uṭṭhāyāsanā caṅkamādhiṭṭhānaṃ nāma, tena bhagavā  uṭṭhāyāsanā bahi nikkhanto. tasmā atha kho bhagavātiādi  vuttaṃ.<br/><br/>[03] ^b^samannesī^eb^ti ^a^M1.0246^ea^ gavesi, ekaṃ dveti vā gaṇayanto samānayi.  ^b^yebhuyyenā^eb^ti pāyena, bahukāni addasa, appāni na addasāti  attho. tato yāni na addasa tesaṃ dīpanatthaṃ vuttaṃ -- ``ṭhapetvā  dve''ti. ^b^kaṅkhatī^eb^ti ``aho vata passeyya''nti patthanaṃ  uppādeti. ^b^vicikicchatī^eb^ti tato tato tāni vicinanto  kicchati na sakkoti daṭṭhuṃ. ^b^nādhimuccatī^eb^ti tāya vicikicchāya  sanniṭṭhānaṃ na gacchati. ^b^na sampasīdatī^eb^ti tato --  ``paripuṇṇalakkhaṇo aya''nti bhagavati pasādaṃ nāpajjati. kaṅkhāya  vā dubbalā vimati vuttā, vicikicchāya majjhimā, anadhimuccanatāya  balavatī, asampasādena tehi tīhi dhammehi cittassa kālusiyabhāvo.  ^b^kosohite^eb^ti vatthikosena paṭicchanne. ^b^vatthaguyhe^eb^ti  aṅgajāte bhagavato hi varavāraṇasseva kosohitaṃ vatthaguyhaṃ suvaṇṇavaṇṇaṃ  padumagabbhasamānaṃ. taṃ so vatthapaṭicchannattā apassanto,  antomukhagatāya ca jivhāya pahūtabhāvaṃ asallakkhento tesu dvīsu  lakkhaṇesu kaṅkhī ahosi vicikicchī. <br/><br/>[03] 288^b^.^eb^ ^b^tathārūpa^eb^nti taṃ rūpaṃ. kimettha aññena  vattabbaṃ? vuttametaṃ nāgasenatthereneva milindaraññā puṭṭhena -- ``dukkaraṃ,  bhante, nāgasena, bhagavatā katanti. kiṃ mahārājāti? mahājanena  hirikaraṇokāsaṃ brahmāyu brāhmaṇassa ca antevāsi uttarassa ca,  bāvarissa antevāsīnaṃ soḷasabrāhmaṇānañca ^a^P1.0276^ea^, selassa brāhmaṇassa ca  antevāsīnaṃ tisatamāṇavānañca dassesi, bhanteti. na, mahārāja,  bhagavā guyhaṃ dassesi. chāyaṃ bhagavā dassesi. iddhiyā  abhisaṅkharitvā nivāsananivatthaṃ kāyabandhanabaddhaṃ cīvarapārutaṃ  chāyārūpakamattaṃ dassesi mahārājāti. chāyaṃ diṭṭhe sati diṭṭhaṃyeva  nanu, bhanteti? tiṭṭhatetaṃ, mahārāja, hadayarūpaṃ disvā ^a^V1.0223^ea^ bujjhanakasatto  bhaveyya, hadayamaṃsaṃ nīharitvā dasseyya sammāsambuddhoti. kallosi,  bhante, nāgasenā''ti.<br/><br/>[03] ^b^ninnāmetvā^eb^ti nīharitvā. ^b^anumasī^eb^ti kathinasūciṃ  viya katvā anumajji, tathākaraṇena cettha mudubhāvo,  kaṇṇasotānumasanena dīghabhāvo, nāsikasotānumasanena tanubhāvo,  nalāṭacchādanena puthulabhāvo pakāsitoti veditabbo. <br/><br/>[03] 289^b^.^eb^ ^b^paṭimānento^eb^ti ^a^M1.0247^ea^ āgamento, āgamanamassa  patthento udikkhantoti attho. <br/><br/>[03] 290^b^.^eb^ ^b^kathāsallāpo^eb^ti kathā ca sallāpo ca,  kathanaṃ paṭikathananti attho. <br/><br/>[03] 291^b^.^eb^ ^b^aho vatā^eb^ti garahavacanametaṃ. ^b^re^eb^ti  idaṃ hīḷanavasena āmantanaṃ. ^b^paṇḍitakā^eb^ti tameva jigucchanto  āha. sesapadadvayepi eseva nayo. ^b^evarūpena kira bho puriso  atthacarakenā^eb^ti idaṃ yādiso tvaṃ, edise atthacarake hitakārake  sati puriso nirayaṃyeva gaccheyya, na aññatrāti imamatthaṃ sandhāya  vadati. ^b^āsajja āsajjā^eb^ti ghaṭṭetvā ghaṭṭetvā. ^b^amhepi evaṃ  upaneyya upaneyyā^eb^ti brāhmaṇo kho pana ambaṭṭha  pokkharasātītiādīni vatvā evaṃ upanetvā upanetvā paṭicchannaṃ kāraṇaṃ  āvikaritvā suṭṭhu dāsādibhāvaṃ āropetvā avaca, tayā amhe  akkosāpitāti adhippāyo. ^b^padasāyeva pavattesī^eb^ti pādena  paharitvā bhūmiyaṃ pātesi. yañca so pubbe ācariyena saddhiṃ rathaṃ  āruhitvā sārathi hutvā agamāsi ^a^P1.0277^ea^, tampissa ṭhānaṃ acchinditvā  rathassa purato padasā yevassa gamanaṃ akāsi. 


volume: 20
item: 60
title:
  catuapāyamukhakathāvaṇṇanā^pubbakaisibhāvānuyogavaṇṇanā^dvelakkhaṇadassanavaṇṇanā^pokkharasātibuddhūpasaṅkamanavaṇṇanā^

content:
  [03] 292-296^b^.^eb^ ^b^ativikālo^eb^ti suṭṭhu vikālo,  sammodanīyakathāyapi kālo natthi. ^b^āgamā nu khvidha bho^eb^ti  āgamā nu kho idha bho. ^b^adhivāsetū^eb^ti sampaṭicchatu.  ^b^ajjatanāyā^eb^ti yaṃ me tumhesu kāraṃ karoto ajja bhavissati  puññañca pītipāmojjañca tadatthāya. ^b^adhivāsesi bhagavā  tuṇhībhāvenā^eb^ti bhagavā kāyaṅgaṃ vā vācaṅgaṃ vā acopetvā  abbhantareyeva khantiṃ dhārento tuṇhībhāvena adhivāsesi. brāhmaṇassa  anuggahaṇatthaṃ manasāva sampaṭicchīti vuttaṃ hoti. <br/><br/>[03] 297^b^.^eb^ ^b^paṇītenā^eb^ti ^a^V1.0224^ea^ uttamena. ^b^sahatthā^eb^ti  sahatthena. ^b^santappesī^eb^ti suṭṭhu tappesi paripuṇṇaṃ suhitaṃ  yāvadatthaṃ akāsi. ^b^sampavāresī^eb^ti ^a^M1.0248^ea^ suṭṭhu pavāresi, alaṃ alanti  hatthasaññāya paṭikkhipāpesi. ^b^bhuttāvi^eb^nti bhuttavantaṃ.  ^b^onītapattapāṇi^eb^nti pattato onītapāṇiṃ, apanītahatthanti vuttaṃ  hoti. onittapattapāṇintipi pāṭho. tassattho -- onittaṃ  nānābhūtaṃ vinābhūtaṃ pattaṃ pāṇito assāti onittapattapāṇi, taṃ  onittapattapāṇiṃ. hatthe ca pattañca dhovitvā ekamante pattaṃ  nikkhipitvā nisinnanti attho. ^b^ekamantaṃ nisīdī^eb^ti  bhagavantaṃ evaṃ bhūtaṃ ñatvā ekasmiṃ okāse nisīdīti attho. <br/><br/>[03] 298^b^.^eb^ ^b^anupubbiṃ katha^eb^nti anupaṭipāṭikathaṃ.  ānupubbikathā nāma dānānantaraṃ sīlaṃ, sīlānantaraṃ saggo,  saggānantaraṃ maggoti etesaṃ atthānaṃ dīpanakathā. teneva --  ``seyyathidaṃ dānakatha''ntiādimāha. ^b^okāra^eb^nti  avakāraṃ lāmakabhāvaṃ. ^b^sāmukkaṃsikā^eb^ti sāmaṃ ukkaṃsikā,  attanāyeva uddharitvā gahitā, sayambhūñāṇena diṭṭhā, asādhāraṇā  aññesanti attho. kā pana sāti? ariyasaccadesanā. tenevāha  -- ``dukkhaṃ, samudayaṃ, nirodhaṃ, magga''nti.  ^b^dhammacakkhu^eb^nti ^a^P1.0278^ea^ ettha sotāpattimaggo adhippeto. tassa  uppattiākāradassanatthaṃ -- ``yaṃ kiñci samudayadhammaṃ, sabbaṃ taṃ  nirodhadhamma''nti āha. tañhi nirodhaṃ ārammaṇaṃ katvā  kiccavasena evaṃ sabbasaṅkhataṃ paṭivijjhantaṃ uppajjati. 


volume: 20
item: 61
title:
  pubbakaisibhāvānuyogavaṇṇanā^dvelakkhaṇadassanavaṇṇanā^pokkharasātibuddhūpasaṅkamanavaṇṇanā^pokkharasātiupāsakattapaṭivedanāvaṇṇanā^

content:
  [03] 299^b^.^eb^ diṭṭho ariyasaccadhammo etenāti ^b^diṭṭhadhammo. ^eb^ esa nayo sesapadesupi. tiṇṇā vicikicchā anenāti  ^b^tiṇṇavicikiccho.^eb^ vigatā kathaṃkathā assāti  ^b^vigatakathaṃkatho. vesārajjappatto^eb^ti visāradabhāvaṃ patto. kattha?  satthusāsane. nāssa paro paccayo, na parassa saddhāya ettha  vattatīti ^b^aparappaccayo.^eb^ sesaṃ sabbattha vuttanayattā uttānatthattā  ca pākaṭamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] ambaṭṭhasuttavaṇṇanā niṭṭhitā. 


volume: 20
item: 62
title: soṇadaṇḍasuttavaṇṇanā^^^^
content:
  [03] 300^b^.^eb^ evaṃ ^a^P1.0279^ea^ ^a^V1.0225^ea^ ^a^M1.0249^ea^ me sutaṃ...pe0... aṅgesūti  ^b^soṇadaṇḍasuttaṃ^eb^. tatrāyaṃ apubbapadavaṇṇanā. ^b^aṅgesū^eb^ti aṅgā  nāma aṅgapāsādikatāya evaṃ laddhavohārā jānapadino rājakumārā,  tesaṃ nivāso ekopi janapado rūḷhisaddena aṅgāti vuccati, tasmiṃ  aṅgesu janapade. ^b^cārika^eb^nti idhāpi aturitacārikā ceva  nibaddhacārikā ca adhippetā. tadā kira bhagavato  dasasahassilokadhātuṃ olokentassa soṇadaṇḍo brāhmaṇo ñāṇajālassa  anto paññāyittha. atha bhagavā ayaṃ brāhmaṇo mayhaṃ ñāṇajāle  paññāyati. `atthi nu khvassupanissayo'ti vīmaṃsanto addasa.  `mayi tattha gate etassa antevāsino dvādasahākārehi brāhmaṇassa  vaṇṇaṃ bhāsitvā mama santike āgantuṃ na dassanti. so pana tesaṃ  vādaṃ bhinditvā ekūnatiṃsa ākārehi mama vaṇṇaṃ bhāsitvā maṃ  upasaṅkamitvā pañhaṃ pucchissati. so pañhavissajjanapariyosāne  saraṇaṃ gamissatī'ti, disvā pañcasatabhikkhuparivāro taṃ janapadaṃ  paṭipanno. tena vuttaṃ -- aṅgesu cārikaṃ caramāno...pe0... yena  campā tadavasarīti.<br/><br/>[03] ^b^gaggarāya pokkharaṇiyā tīre^eb^ti tassa campānagarassa  avidūre gaggarāya nāma rājaggamahesiyā khaṇitattā gaggarāti  laddhavohārā pokkharaṇī atthi. tassā tīre samantato  nīlādipañcavaṇṇakusumapaṭimaṇḍitaṃ ^a^P1.0280^ea^ mahantaṃ campakavanaṃ. tasmiṃ bhagavā  kusumagandhasugandhe campakavane viharati. taṃ sandhāya gaggarāya  pokkharaṇiyā tīreti vuttaṃ. ^b^māgadhena seniyena bimbisārenā^eb^ti  ettha so rājā magadhānaṃ issarattā ^b^māgadho.^eb^ mahatiyā senāya  samannāgatattā seniyo. bimbīti suvaṇṇaṃ. tasmā  sārasuvaṇṇasadisavaṇṇatāya bimbisāroti vuccati. <br/><br/>[03] 301-302^b^.^eb^ bahū bahū hutvā saṃhatāti saṅghā.  ekekissāya disāya saṅgho etesaṃ atthīti ^b^saṅghī.^eb^ pubbe  nagarassa anto agaṇā bahi nikkhamitvā gaṇataṃ pattāti ^b^gaṇībhūtā.  khattaṃ ^a^V1.0226^ea^ āmantesī^eb^ti. khattā vuccati pucchitapañhe  byākaraṇasamattho mahāmatto, taṃ āmantesi ^b^āgamentū^eb^ti muhuttaṃ  paṭimānentu, mā gacchantūti vuttaṃ hoti. 


volume: 20
item: 63
title: ^^^soṇadaṇḍaguṇakathā^
content:
  [03] 303^b^.^eb^ ^b^nānāverajjakāna^eb^nti ^a^M1.0250^ea^ nānāvidhesu rajjesu,  aññesu aññesu kāsikosalādīsu rajjesu jātā, tāni vā tesaṃ  nivāsā, tato vā āgatāti nānāverajjakā, tesaṃ nānāverajjakānaṃ.  ^b^kenacideva karaṇīyenā^eb^ti tasmiṃ kira nagare dvīhi karaṇīyehi  brāhmaṇā sannipatanti -- yaññānubhavanatthaṃ vā mantasajjhāyanatthaṃ vā.  tadā ca tasmiṃ nagare yamaññā natthi. soṇadaṇḍassa pana santike  mantasajjhāyanatthaṃ ete sannipatitā. taṃ sandhāya vuttaṃ --  ``kenacideva karaṇīyenā''ti. te tassa gamanaṃ sutvā cintesuṃ --  ``ayaṃ soṇadaṇḍo uggatabrāhmaṇo yebhuyyena ca aññe brāhmaṇā samaṇaṃ  gotamaṃ saraṇaṃ gatā, ayameva na gato. svāyaṃ sace tattha gamissati,  addhā samaṇassa gotamassa āvaṭṭaniyā māyāya āvaṭṭito, taṃ saraṇaṃ  gamissati. tato etassāpi gehadvāre brāhmaṇānaṃ sannipāto na  bhavissatī''ti. ``handassa gamanantarāyaṃ karomā''ti sammantayitvā  tattha agamaṃsu. taṃ sandhāya -- atha kho te brāhmaṇātiādi  vuttaṃ.<br/><br/>[03] tattha ^a^P1.0281^ea^ ^b^imināpaṅgenā^eb^ti imināpi kāraṇena. evaṃ etaṃ  kāraṇaṃ vatvā puna -- ``attano vaṇṇe bhaññamāne atussanakasatto  nāma natthi. handassa vaṇṇaṃ bhaṇanena gamanaṃ nivāressāmā''ti  cintetvā bhavañhi soṇadaṇḍo ubhato sujātotiādīni  kāraṇāni āhaṃsu.<br/><br/>[03] ^b^ubhato^eb^ti dvīhi pakkhehi. ^b^mātito ca pitito  cā^eb^ti bhoto mātā brāhmaṇī, mātumātā brāhmaṇī, tassāpi mātā  brāhmaṇī; pitā brāhmaṇo, pitupitā brāhmaṇo, tassāpi pitā  brāhmaṇoti, evaṃ bhavaṃ ubhato sujāto mātito ca pitito ca.  ^b^saṃsuddhagahaṇiko^eb^ti saṃsuddhā te mātugahaṇī kucchīti attho.  samavepākiniyā gahaṇiyāti ettha pana kammajatejodhātu  ``gahaṇī''ti vuccati.<br/><br/>[03] ^b^yāva sattamā pitāmahayugā^eb^ti ettha pitupitā pitāmaho,  pitāmahassa yugaṃ pitāmahayugaṃ. ^b^yuga^eb^nti āyuppamāṇaṃ vuccati.  abhilāpamattameva cetaṃ. atthato pana pitāmahoyeva pitāmahayugaṃ.  tato uddhaṃ sabbepi pubbapurisā pitāmahaggahaṇeneva gahitā. evaṃ yāva  sattamo puriso ^a^V1.0227^ea^ ^a^M1.0251^ea^, tāva saṃsuddhagahaṇiko. atha vā akkhitto  anupakuṭṭho jātivādenāti dassenti. ^b^akkhitto^eb^ti --  ``apanetha etaṃ, kiṃ iminā''ti evaṃ akkhitto anavakkhitto.  ^b^anupakuṭṭho^eb^ti na upakuṭṭho, na akkosaṃ vā nindaṃ vā laddhapubbo.  kena kāraṇenāti? jātivādena. itipi -- ``hīnajātiko  eso''ti evarūpena vacanenāti attho.<br/><br/>[03] ^b^aḍḍho^eb^ti issaro. ^b^mahaddhano^eb^ti mahatā dhanena  samannāgato. bhavato hi gehe pathaviyaṃ paṃsuvālikā viya bahudhanaṃ,  samaṇo pana gotamo adhano bhikkhāya udaraṃ pūretvā yāpetīti  dassenti. ^b^mahābhogo^eb^ti pañcakāmaguṇavasena mahāupabhogo. evaṃ  yaṃ yaṃ guṇaṃ vadanti, tassa tassa paṭipakkhavasena bhagavato aguṇaṃyeva  dassemāti maññamānā vadanti.<br/><br/>[03] ^b^abhirūpo^eb^ti aññehi manussehi abhirūpo adhikarūpo.  ^b^dassanīyo^eb^ti divasampi passantānaṃ atittikaraṇato  dassanayoggo. dassaneneva cittapasādajananato ^b^pāsādiko.^eb^  pokkharatā ^a^P1.0282^ea^ vuccati sundarabhāvo, vaṇṇassa pokkharatā  vaṇṇapokkharatā, tāya vaṇṇasampattiyā yuttoti attho.  porāṇā panāhu -- ``pokkharanti sarīraṃ vadanti, vaṇṇaṃ  vaṇṇamevā''ti. tesaṃ matena vaṇṇañca pokkharañca vaṇṇapokkharāni.  tesaṃ bhāvo vaṇṇapokkharatā. iti ^b^paramāya  vaṇṇapokkharatāyā^eb^ti uttamena parisuddhena vaṇṇena ceva  sarīrasaṇṭhānasampattiyā cāti attho. ^b^brahmavaṇṇī^eb^ti seṭṭhavaṇṇī.  parisuddhavaṇṇesupi seṭṭhena suvaṇṇavaṇṇena samannāgatoti attho.  ^b^brahmavacchasī^eb^ti mahābrahmuno sarīrasadiseneva sarīrena samannāgato.  ^b^akhuddāvakāso dassanāyā^eb^ti ``bhoto sarīre dassanassa  okāso na khuddako mahā, sabbāneva te aṅgapaccaṅgāni dassanīyāneva,  tāni cāpi mahantānevā''ti dīpenti.<br/><br/>[03] sīlamassa atthīti ^b^sīlavā.^eb^ vuddhaṃ vaddhitaṃ  sīlamassāti ^b^vuddhasīlī. vuddhasīlenā^eb^ti vuddhena vaddhitena  sīlena. ^b^samannāgato^eb^ti yutto. idaṃ vuddhasīlīpadasseva vevacanaṃ.  sabbametaṃ pañcasīlamattameva sandhāya vadanti.<br/><br/>[03] ^b^kalyāṇavāco^eb^tiādīsu kalyāṇā sundarā  parimaṇḍalapadabyañjanā vācā assāti kalyāṇavāco. kalyāṇaṃ madhuraṃ  vākkaraṇaṃ assāti ^b^kalyāṇavākkaraṇo^eb^ ^a^M1.0252^ea^. ^b^vākkaraṇa^eb^nti  udāharaṇaghoso. guṇaparipuṇṇabhāvena pure bhavāti porī. pure  vā bhavattā porī. poriyā nāgarikitthiyā sukhumālattanena  sadisāti porī, tāya ^b^poriyā. vissaṭṭhāyā^eb^ti  apalibuddhāya sandiṭṭhavilambitādidosarahitāya. ^b^anelagalāyā^eb^ti  elagaḷenavirahitāya. yassa kassaci hi kathentassa ^a^V1.0228^ea^ elā gaḷanti,  lālā vā paggharanti, kheḷaphusitāni vā nikkhamanti, tassa vācā  elagaḷaṃ nāma hoti, tabbiparitāyāti attho. ^b^atthassa  viññāpaniyā^eb^ti ādimajjhapariyosānaṃ pākaṭaṃ katvā bhāsitatthassa  viññāpanasamatthāya.<br/><br/>[03] ^b^jiṇṇo^eb^ti ^a^P1.0283^ea^ jarājiṇṇatāya jiṇṇo. ^b^vuddho^eb^ti  aṅgapaccaṅgānaṃ vuddhibhāvamariyādappatto. ^b^mahallako^eb^ti  jātimahallakatāya samannāgato. cirakālappasutoti vuttaṃ hoti.  ^b^addhagato^eb^ti addhānaṃ gato, dve tayo rājaparivaṭṭe atītoti  adhippāyo. ^b^vayoanuppatto^eb^ti pacchimavayaṃ sampatto,  pacchimavayo nāma vassasatassa pacchimo tatiyabhāgo.<br/><br/>[03] api ca ^b^jiṇṇo^eb^ti porāṇo, cirakālappavattakulanvayoti  vuttaṃ hoti. ^b^vuddho^eb^ti sīlācārādiguṇavuddhiyā yutto.  ^b^mahallako^eb^ti vibhavamahantāya samannāgato. ^b^addhagato^eb^ti  maggappaṭipanno brāhmaṇānaṃ vatacariyādimariyādaṃ avītikkamma  caraṇasīlo. ^b^vayoanuppatto^eb^ti jātivuddhabhāvampi antimavayaṃ  anuppatto. 


volume: 20
item: 64
title: ^^soṇadaṇḍaguṇakathā^buddhaguṇakathā^
content:
  [03] 304^b^.^eb^ ^b^evaṃ vutte^eb^ti evaṃ tehi brāhmaṇehi vutte.  soṇadaṇḍo -- ``ime brāhmaṇā jātiādīhi mama vaṇṇaṃ vadanti, na  kho pana metaṃ yuttaṃ attano vaṇṇe rajjituṃ. handāhaṃ etesaṃ vādaṃ  bhinditvā samaṇassa gotamassa mahantabhāvaṃ ñāpetvā etesaṃ tattha gamanaṃ  karomī''ti cintetvā tena hi -- bho mamapi  suṇāthātiādimāha. tattha yepi ubhato sujātoti ādayo attano  guṇehi sadisā guṇā tepi ^a^M1.0253^ea^; ``ko cāhaṃ ke ca samaṇassa gotamassa  jātisampattiādayo guṇā''ti attano guṇehi uttaritareyeva maññamāno,  itare pana ekanteneva bhagavato mahantabhāvadīpanatthaṃ pakāseti.<br/><br/>[03] ^b^mayameva arahāmā^eb^ti evaṃ niyāmentovettha idaṃ dīpeti --  ``yadi guṇamahantatāya upasaṅkamitabbo nāma hoti. yathā hi  sineruṃ upanidhāya sāsapo, mahāsamuddaṃ upanidhāya gopadakaṃ, sattasu  mahāsaresu udakaṃ upanidhāya ussāvabindu paritto lāmako. evameva  samaṇassa gotamassa jātisampattiādayopi guṇe upanidhāya amhākaṃ  guṇā parittā lāmakā; tasmā mayameva arahāma taṃ bhavantaṃ gotamaṃ  dassanāya upasaṅkamitu''nti.<br/><br/>[03] ^b^mahantaṃ^eb^ ^a^V1.0229^ea^ ^b^ñātisaṃghaṃ ohāyā^eb^ti mātipakkhe  asītikulasahassāni ^a^P1.0284^ea^, pitipakkhe asītikulasahassānīti evaṃ  saṭṭhikulasatasahassaṃ ohāya pabbajito.<br/><br/>[03] ^b^bhūmigatañca vehāsaṭṭhañcā^eb^ti ettha rājaṅgaṇe ceva uyyāne ca  sudhāmaṭṭhapokkharaṇiyo sattaratanānaṃ pūretvā bhūmiyaṃ ṭhapitaṃ dhanaṃ bhūmigataṃ  nāma. pāsādaniyūhādayo paripūretvā ṭhapitaṃ vehāsaṭṭhaṃ nāma. etaṃ  tāva kulapariyāyena āgataṃ. tathāgatassa pana jātadivaseyeva  saṅkho, elo, uppalo, puṇḍarīkoti cattāro nidhayo uggatā. tesu  saṅkho gāvutiko, elo aḍḍhayojaniko, uppalo tigāvutiko,  puṇḍarīko yojaniko. tesupi gahitaṃ gahitaṃ pūratiyeva, iti bhagavā  pahūtaṃ hiraññasuvaṇṇaṃ ohāya pabbajitoti veditabbo.<br/><br/>[03] ^b^daharova samāno^eb^ti taruṇova samāno.  ^b^susukāḷakeso^eb^ti suṭṭhu kāḷakeso, añjanavaṇṇasadisakeso hutvā  vāti attho. ^b^bhadrenā^eb^ti bhaddakena. ^b^paṭhamena vayasā^eb^ti  tiṇṇaṃ vayānaṃ paṭhamavayena. ^b^akāmakāna^eb^nti anicchamānānaṃ.  anādaratthe sāmivacanaṃ. assūni mukhe etesanti ^b^assumukhā,^eb^  tesaṃ assumukhānaṃ, assūhi kilinnamukhānanti attho.  ^b^rudantāna^eb^nti ^a^M1.0254^ea^ kanditvā rodamānānaṃ. ^b^akhuddāvakāso^eb^ti  ettha bhagavato aparimāṇoyeva dassanāya okāsoti veditabbo.<br/><br/>[03] tatridaṃ vatthu -- rājagahe kira aññataro brāhmaṇo samaṇassa  gotamassa pamāṇaṃ gahetuṃ na sakkotīti sutvā bhagavato piṇḍāya  pavisanakāle saṭṭhihatthaṃ veḷuṃ gahetvā nagaradvārassa bahi ṭhatvā sampatte  bhagavati veḷuṃ gahetvā samīpe aṭṭhāsi. veḷu bhagavato jāṇukamattaṃ  pāpuṇi. puna divase dve veḷū ghaṭetvā samīpe aṭṭhāsi. bhagavāpi  dvinnaṃ veḷūnaṃ upari kaṭimattameva paññāyamāno -- ``brāhmaṇa, kiṃ  karosī''ti āha. tumhākaṃ pamāṇaṃ gaṇhāmīti. ``brāhmaṇa, sacepi  tvaṃ sakalacakkavāḷagabbhaṃ pūretvā ṭhite veḷū ghaṭetvā ^a^P1.0285^ea^ āgamissasi, neva  me pamāṇaṃ gahetuṃ sakkhissasi. na hi mayā cattāri asaṅkhyeyāni  kappasatasahassañca tathā pāramiyo pūritā, yathā me paro pamāṇaṃ  gaṇheyya, atulo, brāhmaṇa, tathāgato appameyyo''ti vatvā dhammapade  gāthamāha -- <br/><br/>[21] ``te tādise pūjayato, nibbute akutobhaye. <br/><br/>[22] na sakkā puññaṃ saṅkhātuṃ, imettamapi kenacī''ti..  (dha0 pa0 36).<br/><br/>[03] gāthāpariyosāne ^a^V1.0230^ea^ caturāsītipāṇasahassāni amataṃ piviṃsu.<br/><br/>[03] aparampi vatthu -- rāhu kira asurindo cattāri  yojanasahassāni aṭṭha ca yojanasatāni ucco. bāhantaramassa  dvādasayojanasatāni. bahalantarena cha yojanasatāni.  hatthatalapādatalānaṃ puthulato tīṇi yojanasatāni. aṅgulipabbāni  paṇṇāsayojanāni. bhamukantaraṃ paṇṇāsayojanaṃ. mukhaṃ dviyojanasataṃ  tiyojanasatagambhīraṃ tiyojanasataparimaṇḍalaṃ. gīvā tiyojanasataṃ.  nalāṭaṃ tiyojanasataṃ. sīsaṃ navayojanasataṃ. ``so ahaṃ uccosmi,  satthāraṃ onamitvā oloketuṃ na sakkhissāmī''ti cintetvā  nāgacchi. so ekadivasaṃ bhagavato vaṇṇaṃ sutvā -- ``yathākathañca  olokessāmī''ti āgato.<br/><br/>[03] atha bhagavā tassajjhāsayaṃ viditvā -- ``catūsu iriyāpathesu  katarena dassessāmī''ti cintetvā ``ṭhitako nāma nīcopi ucco  viya paññāyati. nipannovassa ^a^M1.0255^ea^ attānaṃ dassessāmī''ti ``ānanda,  gandhakuṭipariveṇe mañcakaṃ paññāpehī''ti vatvā tattha sīhaseyyaṃ kappesi.  rāhu āgantvā nipannaṃ bhagavantaṃ gīvaṃ unnāmetvā nabhamajjhe puṇṇacandaṃ  viya ullokesi. kimidaṃ asurindāti ca vutte -- ``bhagavā  onamitvā oloketuṃ na sakkhissāmī''ti nāgacchinti. na mayā,  asurinda, adhomukhena pāramiyo pūritā. uddhaggameva katvā dānaṃ  dinnanti. taṃ divasaṃ rāhu saraṇaṃ agamāsi. evaṃ bhagavā  akhuddāvakāso dassanāya.<br/><br/>[03] catupārisuddhisīlena ^a^P1.0286^ea^ sīlavā, taṃ pana sīlaṃ ariyaṃ uttamaṃ  parisuddhaṃ. tenāha -- ``ariyasīlī''ti. tadetaṃ anavajjaṭṭhena  kusalaṃ. tenāha -- ``kusalasīlī''ti.  ^b^kusalasīlenā^eb^ti idamassa vevacanaṃ.<br/><br/>[03] ^b^bahūnaṃ ācariyapācariyo^eb^ti bhagavato ekekāya  dhammadesanāya caturāsītipāṇasahassāni aparimāṇāpi devamanussā  maggaphalāmataṃ pivanti, tasmā bahūnaṃ ācariyo. sāvakaveneyyānaṃ pana  pācariyoti.<br/><br/>[03] ^b^khīṇakāmarāgo^eb^ti ettha kāmaṃ bhagavato sabbepi kilesā  khīṇā. brāhmaṇo pana te na jānāti. attano jānanaṭṭhāneyeva guṇaṃ  katheti. ^b^vigatacāpallo^eb^ti -- ``pattamaṇḍanā cīvaramaṇḍanā  ^a^V1.0231^ea^ senāsanamaṇḍanā imassa vā pūtikāyassa...pe0... kelanā  paṭikelanā''ti (vibha0 854) evaṃ vuttacāpallā virahito.<br/><br/>[03] ^b^apāpapurekkhāro^eb^ti apāpe nava lokuttaradhamme purato katvā  vicarati. ^b^brahmaññāya pajāyā^eb^ti  sāriputtamoggallānamahākassapādibhedāya brāhmaṇapajāya, etissāya ca  pajāya purekkhāro. ayañhi pajā samaṇaṃ gotamaṃ purakkhatvā caratīti  attho. api ca ^b^apāpapurekkhāro^eb^ti na pāpaṃ purekkhāro na pāpaṃ  purato katvā carati, na pāpaṃ icchatīti attho. kassa? brahmaññāya  pajāya. attanā saddhiṃ paṭiviruddhāyapi brāhmaṇapajāya aviruddho  hitasukhatthiko yevāti vuttaṃ hoti.<br/><br/>[03] ^b^tiroraṭṭhā^eb^ti pararaṭṭhato. ^b^tirojanapadā^eb^ti  parajanapadato. ^b^pañhaṃ pucchituṃ āgacchantī^eb^ti khattiyapaṇḍitādayo  ceva devabrahmanāgagandhabbādayo ca ^a^M1.0256^ea^ -- ``pañhe abhisaṅkharitvā  pucchissāmā''ti āgacchanti. tattha keci pucchāya vā dosaṃ  vissajjanasampaṭicchane vā asamatthataṃ sallakkhetvā apucchitvāva tuṇhī  nisīdanti. keci pucchanti. kesañci bhagavā pucchāya ussāhaṃ  janetvā vissajjeti. evaṃ sabbesampi tesaṃ vimatiyo tīraṃ patvā  mahāsamuddassa ūmiyo viya bhagavantaṃ patvā bhijjanti.<br/><br/>[03] ^b^ehi^eb^ ^a^P1.0287^ea^ ^b^svāgatavādī^eb^ti devamanussapabbajitagahaṭṭhesu taṃ taṃ  attano santikaṃ āgataṃ -- ``ehi svāgata''nti evaṃ vadatīti attho.  ^b^sakhilo^eb^ti tattha katamaṃ sākhalyaṃ? ``yā sā vācā nelā  kaṇṇasukhā''tiādinā nayena vuttasākhalyena samannāgato, muduvacanoti  attho. ^b^sammodako^eb^ti paṭisanthārakusalo, āgatāgatānaṃ catunnaṃ  parisānaṃ -- ``kacci, bhikkhave, khamanīyaṃ, kacci  yāpanīya''ntiādinā nayena sabbaṃ addhānadarathaṃ vūpasamento viya  paṭhamataraṃ sammodanīyaṃ kathaṃ kattāti attho. ^b^abbhākuṭiko^eb^ti  yathā ekacce parisaṃ patvā thaddhamukhā saṅkuṭitamukhā honti, na  ediso, parisadassanena panassa bālātapasamphassena viya padumaṃ  mukhapadumaṃ vikasati puṇṇacandasassirikaṃ hoti. ^b^uttānamukho^eb^ti  yathā ekacce nikujjitamukhā viya sampattāya parisāya na kiñci  kathenti, atidullabhakathā honti, na evarūpo. samaṇo pana gotamo  sulabhakatho. na tassa santikaṃ āgatāgatānaṃ -- ``kasmā mayaṃ  idhāgatā''ti vippaṭisāro uppajjati dhammaṃ pana sutvā attamanāva  hontīti dasseti. ^b^pubbabhāsī^eb^ti bhāsanto ca paṭhamataraṃ  bhāsati, tañca kho kālayuttaṃ pamāṇayuttaṃ atthanissitameva bhāsati, na  niratthakakathaṃ.<br/><br/>[03] ^b^na^eb^ ^a^V1.0232^ea^ ^b^tasmiṃ gāme vā^eb^ti yattha kira bhagavā paṭivasati,  tattha mahesakkhā devatā ārakkhaṃ gaṇhanti, taṃ nissāya manussānaṃ  upaddavo na hoti, paṃsupisācakādayoyeva hi manusse viheṭhenti, te  tāsaṃ ānubhāvena dūraṃ apakkamanti. api ca bhagavato mettābalenapi na  amanussā manusse viheṭhenti.<br/><br/>[03] ^b^saṅghī^eb^tiādīsu anusāsitabbo sayaṃ vā uppādito  saṅgho assa atthīti ^b^saṅghī.^eb^ tādiso cassa gaṇo atthīti  ^b^gaṇī.^eb^ purimapadasseva vā vevacanametaṃ. ācārasikkhāpanavasena  gaṇassa ācariyoti ^b^gaṇācariyo^eb^ ^a^M1.0257^ea^. ^b^puthutitthakarāna^eb^nti bahūnaṃ  titthakarānaṃ. ^b^yathā^eb^ ^a^P1.0288^ea^ ^b^vā tathā vā^eb^ti yena vā tena vā  acelakādimattakenāpi kāraṇena. ^b^samudāgacchatī^eb^ti samantato  upagacchati abhivaḍḍhati.<br/><br/>[03] ^b^atithi no te hontī^eb^ti te amhākaṃ āgantukā, navakā  pāhunakā hontīti attho. ^b^pariyāpuṇāmī^eb^ti jānāmi.  ^b^aparimāṇavaṇṇo^eb^ti tathārūpeneva sabbaññunāpi appameyyavaṇṇo --  ``pageva mādisenā''ti dasseti. vuttampi cettaṃ -- <br/><br/>[21] ``buddhopi buddhassa bhaṇeyya vaṇṇaṃ, <br/><br/>[27] kappampi ce aññamabhāsamāno. <br/><br/>[26] khīyetha kappo ciradīghamantare, <br/><br/>[22] vaṇṇo na khīyetha tathāgatassā''ti.. <br/><br/>[03] 305^b^.^eb^ imaṃ pana satthu guṇakathaṃ sutvā te brāhmaṇā  cintayiṃsu -- yathā soṇadaṇḍo brāhmaṇo samaṇassa gotamassa vaṇṇe  bhaṇati, anomaguṇo so bhavaṃ gotamo; evaṃ tassa guṇe jānamānena  kho pana ācariyena aticiraṃ adhivāsitaṃ, handa naṃ anuvattāmāti  anuvattiṃsu. tasmā evaṃ vutte ``te brāhmaṇā''tiādi vuttaṃ. tattha  ^b^alamevā^eb^ti yuttameva. ^b^api puṭosenā^eb^ti puṭosaṃ  vuccati pātheyyaṃ, taṃ gahetvāpi upasaṅkamituṃ yuttamevāti attho.  puṭaṃsenātipi pāṭho, tassattho, puṭo aṃse assāti puṭaṃso,  tena puṭaṃsena. aṃsena hi pātheyyapuṭaṃ vahantenāpīti vuttaṃ hoti. 


volume: 20
item: 65
title: ^soṇadaṇḍaguṇakathā^buddhaguṇakathā^soṇadaṇḍaparivitakkavaṇṇanā^
content:
  [03] 306-308^b^.^eb^ ^b^tirovanasaṇḍagatassā^eb^ti ^a^V1.0233^ea^ antovanasaṇḍe  gatassa, vihārabbhantaraṃ paviṭṭhassāti attho. ^b^añjaliṃ  paṇāmetvā^eb^ti ete ubhatopakkhikā, te evaṃ cintayiṃsu -- ``sace  no micchādiṭṭhikā codessanti -- `kasmā tumhe samaṇaṃ gotamaṃ  vanditthā'ti? tesaṃ -- `kiṃ añjalimattakaraṇenāpi vandanaṃ nāma  hotī'ti vakkhāma. sace no sammādiṭṭhikā codessanti -- `kasmā  tumhe bhagavantaṃ na vanditthā'ti. `kiṃ sīsena bhūmiyaṃ paharanteneva  vandanaṃ nāma hoti, nanu añjalikammampi vandanaṃ evā'ti  ^a^M1.0258^ea^ vakkhāmā''ti. ^b^nāmagotta^eb^nti ^a^P1.0289^ea^ ``bho, gotama, ahaṃ asukassa  putto datto nāma, mitto nāma, idhāgato''ti vadantā nāmaṃ sāventi  nāma. ``bho, gotama, ahaṃ vāseṭṭho nāma, kaccāno nāma,  idhāgato''ti vadantā gottaṃ sāventi nāma. ete kira daliddā  jiṇṇā kulaputtā ``parisamajjhe nāmagottavasena pākaṭā  bhavissāmā''ti evamakaṃsu. ye pana tuṇhībhūtā nisīdiṃsu, te  kerāṭikā ceva andhabālā ca. tattha kerāṭikā -- ``ekaṃ dve  kathāsallāpepi karonto vissāsiko hoti, atha vissāse sati ekaṃ  dve bhikkhā adātuṃ na yutta''nti tato attānaṃ mocetvā tuṇhī  nisīdanti. andhabālā aññāṇatāyeva avakkhittamattikāpiṇḍo viya  yattha katthaci tuṇhībhūtā nisīdanti. 


volume: 20
item: 66
title: soṇadaṇḍaguṇakathā^buddhaguṇakathā^soṇadaṇḍaparivitakkavaṇṇanā^brāhmaṇapaññattivaṇṇanā^
content:
  [03] 309-310^b^.^eb^ ^b^cetasā cetoparivitakka^eb^nti bhagavā --  ``ayaṃ brāhmaṇo āgatakālato paṭṭhāya adhomukho thaddhagatto kiṃ  cintayamāno nisinno, kiṃ nu kho cintetī''ti āvajjanto attano  cetasā tassa cittaṃ aññāsi. tena vuttaṃ -- ``cetasā  cetoparivitakkamaññāyā''ti. ^b^vihaññatī^eb^ti vighātaṃ āpajjati.  ^b^anuviloketvā parisa^eb^nti bhagavato sakasamaye pañhapucchanena  udake miyamāno ukkhipitvā thale ṭhapito viya samapassaddhakāyacitto  hutvā parisaṃ saṅgaṇhanatthaṃ diṭṭhisañjāneneva ``upadhārentu me bhonto  vacana''nti vadanto viya anuviloketvā parisaṃ bhagavantaṃ etadavoca. <br/><br/>[03] 311-313^b^.^eb^ ^b^sujaṃ paggaṇhantāna^eb^nti yaññayajanatthāya  sujaṃ gaṇhantesu brāhmaṇesu paṭhamo vā dutiyo vāti attho. sujāya  diyyamānaṃ mahāyāgaṃ paṭiggaṇhantānanti porāṇā. iti brāhmaṇo  sakasamayavasena sammadeva pañhaṃ vissajjesi. bhagavā pana visesato  uttamabrāhmaṇassa dassanatthaṃ ^a^V1.0234^ea^ -- ``imesaṃ panā''tiādimāha.  ^b^etadavocu^eb^nti sace jātivaṇṇamantasampanno brāhmaṇo na hoti,  atha ko carahi loke brāhmaṇo ^a^M1.0259^ea^ bhavissati? nāseti no ayaṃ  soṇadaṇḍo, handassa vādaṃ paṭikkhipissāmāti cintetvā etadavocuṃ.  ^b^apavadatī^eb^ti ^a^P1.0290^ea^ paṭikkhipati. ^b^anupakkhandatī^eb^ti  anupavisati. idaṃ -- ``sace tvaṃ pasādavasena samaṇaṃ gotamaṃ saraṇaṃ  gantukāmo, gaccha; mā brāhmaṇassa samayaṃ bhindī''ti adhippāyena  āhaṃsu. <br/><br/>[03] 314^b^.^eb^ ^b^etadavocā^eb^ti imesu brāhmaṇesu evaṃ  ekappahāreneva viravantesu ``ayaṃ kathā pariyosānaṃ na gamissati,  handa ne nissadde katvā soṇadaṇḍeneva saddhiṃ kathemī''ti cintetvā --  ``etaṃ sace kho tumhāka''ntiādikaṃ vacanaṃ avoca. <br/><br/>[03] 315-316^b^.^eb^ ^b^sahadhammenā^eb^ti sakāraṇena.  ^b^samasamo^eb^ti ṭhapetvā ekadesasamattaṃ samabhāvena samo, sabbākārena  samoti attho. ^b^ahamassa mātāpitaro jānāmī^eb^ti bhaginiyā  puttassa mātāpitaro kiṃ na jānissati, kulakoṭiparidīpanaṃ sandhāyeva  vadati. ^b^musāvādampi bhaṇeyyā^eb^ti atthabhañjanakaṃ musāvādaṃ  katheyya. ^b^kiṃ vaṇṇo karissatī^eb^ti abbhantare guṇe asati kiṃ  karissati? kimassa brāhmaṇabhāvaṃ rakkhituṃ sakkhissatīti attho.  athāpi siyā puna -- ``pakatisīle ṭhitassa brāhmaṇabhāvaṃ  sādhentī''ti evampi sīlameva sādhessati, tasmiṃ hissa asati  brāhmaṇabhāvo nāhosīti sammohamattaṃ vaṇṇādayo. idaṃ pana sutvā te  brāhmaṇā -- ``sabhāvaṃ ācariyo āha, akāraṇāva mayaṃ  ujjhāyimhā''ti tuṇhī ahesuṃ. 


volume: 20
item: 67
title: buddhaguṇakathā^soṇadaṇḍaparivitakkavaṇṇanā^brāhmaṇapaññattivaṇṇanā^sīlapaññākathāvaṇṇanā^
content:
  [03] 317^b^.^eb^ tato bhagavā `kathito brāhmaṇena pañho, kiṃ  panettha patiṭṭhātuṃ sakkhissati, na sakkhissatī'ti? tassa  vīmaṃsanatthaṃ -- ``imesaṃ pana brāhmaṇā''tiādimāha.  ^b^sīlaparidhotā^eb^ti sīlaparisuddhā. ^b^yattha sīlaṃ tattha  paññā^eb^ti yasmiṃ puggale sīlaṃ, tattheva paññā, kuto dussīle paññā?  paññārahite vā jaḷe eḷamūge kuto sīlanti?  ^b^sīlapaññāṇa^eb^nti sīlañca paññāṇañca sīlapaññāṇaṃ.  ^b^paññāṇa^eb^nti paññāyeva. evametaṃ brāhmaṇāti ^a^M1.0260^ea^ bhagavā brāhmaṇassa  vacanaṃ ^a^P1.0291^ea^ anujānanto āha. tattha ^b^sīlaparidhotā paññā^eb^ti  catupārisuddhisīlena dhotā. kathaṃ pana sīlena paññaṃ dhovatīti?  yassa puthujjanassa sīlaṃ saṭṭhiasītivassāni akhaṇḍaṃ hoti, so  maraṇakālepi sabbakilese ghātetvā sīlena paññaṃ dhovitvā arahattaṃ  gaṇhāti. kandarasālapariveṇe mahāsaṭṭhivassatthero viya. there  kira maraṇamañce nipajjitvā balavavedanāya nitthunante ^a^V1.0235^ea^, tissamahārājā  ``theraṃ passissāmī''ti gantvā pariveṇadvāre ṭhito taṃ saddaṃ sutvā  pucchi -- ``kassa saddo aya''nti? therassa nitthunanasaddoti.  ``pabbajjāya saṭṭhivassena vedanāpariggahamattampi na kataṃ, na dāni naṃ  vandissāmī''ti nivattitvā mahābodhiṃ vandituṃ gato. tato  upaṭṭhākadaharo theraṃ āha -- ``kiṃ no, bhante, lajjāpetha, saddhopi  rājā vippaṭisārī hutvā na vandissāmī''ti gatoti. kasmā  āvusoti? tumhākaṃ nitthunanasaddaṃ sutvāti. ``tena hi me  okāsaṃ karothā''ti vatvā vedanaṃ vikkhambhitvā arahattaṃ patvā  daharassa saññaṃ adāsi -- ``gacchāvuso, idāni rājānaṃ amhe  vandāpehī''ti. daharo gantvā -- ``idāni kira theraṃ, vandathā''ti  āha. rājā saṃsumārapatitena theraṃ vandanto -- ``nāhaṃ ayyassa  arahattaṃ vandāmi, puthujjanabhūmiyaṃ pana ṭhatvā rakkhitasīlameva  vandāmī''ti āha, evaṃ sīlena paññaṃ dhovati nāma. yassa pana  abbhantare sīlasaṃvaro natthi, ugghāṭitaññutāya pana  catuppadikagāthāpariyosāne paññāya sīlaṃ dhovitvā saha  paṭisambhidāhi arahattaṃ pāpuṇāti. ayaṃ paññāya sīlaṃ dhovati nāma.  seyyathāpi santatimahāmatto. <br/><br/>[03] 318^b^.^eb^ ^b^katamaṃ pana taṃ brāhmaṇā^eb^ti kasmā āha?  bhagavā kira cintesi -- ``brāhmaṇā brāhmaṇasamaye pañcasīlāni  `sīla'nti paññāpenti, vedattayauggahaṇapaññā paññāti. uparivisesaṃ  ^a^P1.0292^ea^ na jānanti. yaṃnūnāhaṃ brāhmaṇassa uttarivisesabhūtaṃ maggasīlaṃ,  phalasīlaṃ, maggapaññaṃ, phalapaññañca dassetvā arahattanikūṭena desanaṃ  niṭṭhapeyya''nti. atha naṃ kathetukamyatāya pucchanto -- ``katamaṃ  pana taṃ, brāhmaṇa, sīlaṃ katamā sā paññā''ti āha. atha brāhmaṇo  -- ``mayā sakasamayavasena pañho vissajjito. samaṇo pana maṃ  gotamo puna nivattitvā pucchati, idānissāhaṃ cittaṃ paritosetvā  vissajjituṃ ^a^M1.0261^ea^ sakkuṇeyyaṃ vā na vā? sace na sakkhissaṃ paṭhamaṃ  uppannāpi me lajjā bhijjissati. asakkontassa pana na sakkomīti  vacane doso natthī''ti puna nivattitvā bhagavatoyeva bhāraṃ karonto  ``ettakaparamāva maya''ntiādimāha. tattha ^b^ettakaparamā^eb^ti  ettakaṃ sīlapaññāṇanti vacanameva paramaṃ amhākaṃ, te mayaṃ ettakaparamā,  ito paraṃ etassa bhāsitassa atthaṃ na jānāmāti attho.<br/><br/>[03] athassa bhagavā sīlapaññāya mūlabhūtassa tathāgatassa uppādato  pabhuti sīlapaññāṇaṃ dassetuṃ -- ``idha brāhmaṇa,  tathāgato''tiādimāha. tassattho sāmaññaphale vuttanayeneva  veditabbo, ayaṃ pana viseso, idha tividhampi sīlaṃ -- ``idampissa  hoti sīlasmi''nti evaṃ sīlamicceva niyyātitaṃ paṭhamajjhānādīni  cattāri jhānāni atthato paññāsampadā. evaṃ ^a^V1.0236^ea^ paññāvasena pana  aniyyātetvā vipassanāpaññāya padaṭṭhānabhāvamattena dassetvā  vipassanāpaññāto paṭṭhāya paññā niyyātitāti. 


volume: 20
item: 68
title:
  soṇadaṇḍaparivitakkavaṇṇanā^brāhmaṇapaññattivaṇṇanā^sīlapaññākathāvaṇṇanā^soṇadaṇḍaupāsakattapaṭivedanākathā^

content:
  [03] 319-322^b^.^eb^ ^b^svātanāyā^eb^ti padassa attho  ajjatanāyāti ettha vuttanayeneva veditabbo. ^b^tena maṃ sā parisā  paribhaveyyā^eb^ti tena tumhe dūratova disvā āsanā vuṭṭhitakāraṇena maṃ  sā parisā -- ``ayaṃ soṇadaṇḍo pacchimavaye ṭhito mahallako,  gotamo pana daharo yuvā nattāpissa nappahoti, so nāma attano  nattumattabhāvampi appattassa āsanā vuṭṭhātī''ti paribhaveyya.  ^b^āsanā me taṃ bhavaṃ gotamo paccuṭṭhāna^eb^nti mama agāravena avuṭṭhānaṃ  ^a^P1.0293^ea^ nāma natthi, bhoganāsanabhayena pana na vuṭṭhahissāmi, taṃ tumhe hi ceva  mayā ca ñātuṃ vaṭṭati. tasmā āsanā me etaṃ bhavaṃ gotamo paccuṭṭhānaṃ  dhāretūti, iminā kira sadiso kuhako dullabho, bhagavati panassa  agāravaṃ nāma natthi, tasmā bhoganāsanabhayā kuhanavasena evaṃ vadati.  parapadesupi eseva nayo. ^b^dhammiyā kathāyā^eb^tiādīsu  taṅkhaṇānurūpāya dhammiyā kathāya diṭṭhadhammikasamparāyikaṃ atthaṃ  sandassetvā kusale dhamme samādapetvā gaṇhāpetvā. tattha naṃ  samuttejetvā saussāhaṃ katvā tāya ca saussāhatāya aññehi ca  vijjamānaguṇehi sampahaṃsetvā dhammaratanavassaṃ vassitvā uṭṭhāyāsanā  ^a^M1.0262^ea^ pakkāmi. brāhmaṇo pana attano kuhakatāya evampi bhagavati dhammavassaṃ  vassite visesaṃ nibbattetuṃ nāsakkhi. kevalamassa āyatiṃ  nibbānatthāya vāsanābhāgiyāya ca sabbā purimapacchimakathā ahosīti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] soṇadaṇḍasuttavaṇṇanā niṭṭhitā. 


volume: 20
item: 69
title: kūṭadantasuttavaṇṇanā^^^^
content:
  [03] 323^b^.^eb^ ^b^evaṃ^eb^ ^a^P1.0294^ea^ ^a^V1.0237^ea^ ^a^M1.0263^ea^ ^b^me sutaṃ...pe0... magadhesū^eb^ti  kūṭadantasuttaṃ. tatrāyaṃ apubbapadavaṇṇanā. ^b^magadhesū^eb^ti magadhā  nāma jānapadino rājakumārā, tesaṃ nivāso ekopi janapado  rūḷhīsaddena magadhāti vuccati, tasmiṃ magadhesu janapade. ito paraṃ  purimasuttadvaye vuttanayameva. ambalaṭṭhikā brahmajāle vuttasadisāva.  ^b^kūṭadanto^eb^ti tassa brāhmaṇassa nāmaṃ. ^b^upakkhaṭo^eb^ti  sajjito. ^b^vacchatarasatānī^eb^ti vacchasatāni. ^b^urabbhā^eb^ti  taruṇameṇḍakā vuccanti. ete tāva pāḷiyaṃ āgatāyeva. pāḷiyaṃ pana  anāgatānampi anekesaṃ migapakkhīnaṃ sattasattasatāni  sampiṇḍitānevāti veditabbāni. sabbasattasatikayāgaṃ kiresa  yajitukāmo hoti. ^b^thūṇūpanītānī^eb^ti bandhitvā ṭhapanatthāya  yūpasaṅkhātaṃ thūṇaṃ upanītāni. <br/><br/>[03] 328^b^.^eb^ ^b^tividha^eb^nti ettha vidhā vuccati ṭhapanā,  tiṭṭhapananti attho. ^b^soḷasaparikkhāra^eb^nti soḷasaparivāraṃ. <br/><br/>[03] 330-336^b^.^eb^ ^b^paṭivasantī^eb^ti yaññānubhavanatthāya  paṭivasanti. ^b^bhūtapubba^eb^nti idaṃ bhagavā pathavīgataṃ nidhiṃ  uddharitvā purato rāsiṃ karonto viya bhavapaṭicchannaṃ pubbacaritaṃ  dassento āha. ^b^mahāvijito^eb^ti so kira sāgarapariyantaṃ  mahantaṃ pathavīmaṇḍalaṃ ^a^P1.0295^ea^ vijini, iti mahantaṃ vijitamassāti  mahāvijito tveva saṅkhyaṃ agamāsi. ^b^aḍḍho^eb^tiādīsu yo  koci attano santakena vibhavena aḍḍho hoti, ayaṃ pana na kevalaṃ  aḍḍhoyeva, mahaddhano mahatā aparimāṇasaṅkhyena dhanena  samannāgato. pañcakāmaguṇavasena mahantā uḷārā bhogā assāti  ^b^mahābhogo.^eb^ piṇḍapiṇḍavasena ceva  suvaṇṇamāsakarajatamāsakādivasena ca jātarūparajatassa pahūtatāya  ^b^pahūtajātarūparajato,^eb^ anekakoṭisaṅkhyena jātarūparajatena  samannāgatoti attho. ^b^vittī^eb^ti tuṭṭhi, vittiyā upakaraṇaṃ  ^b^vittūpakaraṇaṃ^eb^ tuṭṭhikāraṇanti attho. pahūtaṃ  nānāvidhālaṅkārasuvaṇṇarajatabhājanādibhedaṃ vittūpakaraṇamassāti  ^b^pahūtavittūpakaraṇo.^eb^ sattaratanasaṅkhātassa ^a^V1.0238^ea^ nidahitvā  ṭhapitadhanassa sabbapubbaṇṇāparaṇṇasaṅgahitassa dhaññassa ca pahūtatāya  ^b^pahūtadhanadhañño^eb^ ^a^M1.0264^ea^. athavā idamassa devasikaṃ  paribbayadānaggahaṇādivasena parivattanadhanadhaññavasena vuttaṃ.<br/><br/>[03] ^b^paripuṇṇakosakoṭṭhāgāro^eb^ti koso vuccati bhaṇḍāgāraṃ,  nidahitvā ṭhapitena dhanena paripuṇṇakoso, dhaññena paripuṇṇakoṭṭhāgāro  cāti attho. athavā catubbidho koso -- hatthī, assā,  rathā, pattīti. koṭṭhāgāraṃ tividhaṃ -- dhanakoṭṭhāgāraṃ,  vatthakoṭṭhāgāraṃ, dhaññakoṭṭhāgāranti, taṃ sabbampi paripuṇṇamassāti  paripuṇṇakosakoṭṭhāgāro. ^b^udapādī^eb^ti uppajji. ayaṃ kira  rājā ekadivasaṃ ratanāvalokanacārikaṃ nāma nikkhanto. so  bhaṇḍāgārikaṃ pucchi -- ``tāta, idaṃ evaṃ bahudhanaṃ kena  saṅgharita''nti? tumhākaṃ pitupitāmahādīhi yāva sattamā  kulaparivaṭṭāti. idaṃ pana dhanaṃ saṅgharitvā te kuhiṃ gatāti?  sabbeva te, deva, maraṇavasaṃ pattāti. attano dhanaṃ agahetvāva gatā,  tātāti? deva, kiṃ vadetha, dhanaṃ nāmetaṃ pahāya gamanīyameva, no  ādāya gamanīyanti. atha rājā nivattitvā sirīgabbhe nisinno --  `adhigatā kho me'tiādīni cintesi. tena vuttaṃ -- ``evaṃ  cetaso parivitakko udapādī''ti. <br/><br/>[03] 337^b^.^eb^ ^b^brāhmaṇaṃ^eb^ ^a^P1.0296^ea^ ^b^āmantetvā^eb^ti kasmā āmantesi?  ayaṃ kirevaṃ cintesi -- ``dānaṃ dentena nāma ekena paṇḍitena  saddhiṃ mantetvā dātuṃ vaṭṭati, anāmantetvā katakammañhi pacchānutāpaṃ  karotī''ti. tasmā āmantesi. atha brāhmaṇo cintesi --  ``ayaṃ rājā mahādānaṃ dātukāmo, janapade cassa bahū corā, te  avūpasametvā dānaṃ dentassa khīradadhitaṇḍulādike dānasambhāre  āharantānaṃ nippurisāni gehāni corā vilumpissanti janapado  corabhayeneva kolāhalo bhavissati, tato rañño dānaṃ na ciraṃ  pavattissati, cittampissa ekaggaṃ na bhavissati, handa, naṃ etamatthaṃ  saññāpemī''ti tato tamatthaṃ saññāpento ``bhoto, kho  rañño''tiādimāha. <br/><br/>[03] 338^b^.^eb^ tattha ^b^sakaṇṭako^eb^ti corakaṇṭakehi  sakaṇṭako. ^b^panthaduhanā^eb^ti panthaduhā, panthaghātakāti attho.  ^b^akiccakārī assā^eb^ti akattabbakārī ^a^M1.0265^ea^ adhammakārī bhaveyya.  ^b^dassukhīla^eb^nti corakhīlaṃ. ^b^vadhena vā^eb^ti māraṇena vā  koṭṭanena vā. ^b^bandhanenā^eb^ti addubandhanādinā. ^b^jāniyā^eb^ti  hāniyā; ``sataṃ gaṇhatha, sahassaṃ gaṇhathā''ti evaṃ pavattitadaṇḍenāti  attho. ^b^garahāyā^eb^ti pañcasikhamuṇḍakaraṇaṃ, gomayasiñcanaṃ,  gīvāya kudaṇḍakabandhananti ^a^V1.0239^ea^ evamādīni katvā garahapāpanena.  ^b^pabbājanāyā^eb^ti raṭṭhato nīharaṇena. ^b^samūhanissāmī^eb^ti  sammā hetunā nayena kāraṇena ūhanissāmi. ^b^hatāvasesakā^eb^ti  matāvasesakā. ^b^ussahantī^eb^ti ussāhaṃ karonti.  ^b^anuppadetū^eb^ti dinne appahonte puna aññampi bījañca bhattañca  kasiupakaraṇabhaṇḍañca sabbaṃ detūti attho. ^b^pābhataṃ anuppadetū^eb^ti  sakkhiṃ akatvā paṇṇe anāropetvā mūlacchejjavasena bhaṇḍamūlaṃ detūti  attho. bhaṇḍamūlassa hi pābhatanti nāmaṃ. yathāha -- <br/><br/>[21] ``appakenapi medhāvī, pābhatena vicakkhaṇo. <br/><br/>[22] samuṭṭhāpeti attānaṃ, aṇuṃ aggiṃva sandhama''nti..  (jā0 1.1.4).<br/><br/>[03] ^b^bhattavetana^eb^nti devasikaṃ bhattañceva māsikādiparibbayañca  ^a^P1.0297^ea^ tassa tassa kusalakammasūrabhāvānurūpena ṭhānantaragāmanigamādidānena  saddhiṃ detūti attho. ^b^sakammapasutā^eb^ti kasivāṇijjādīsu  sakesu kammesu uyyuttā byāvaṭā. ^b^rāsiko^eb^ti dhanadhaññānaṃ  rāsiko. ^b^khemaṭṭhitā^eb^ti khemena ṭhitā abhayā.  ^b^akaṇṭakā^eb^ti corakaṇṭakarahitā. ^b^mudā modamānā^eb^ti modā  modamānā. ayameva vā pāṭho, aññamaññaṃ pamuditacittāti  adhippāyo. ^b^apārutagharā^eb^ti corānaṃ abhāvena dvārāni  asaṃvaritvā vivaṭadvārāti attho. ^b^etadavocā^eb^ti janapadassa  sabbākārena iddhaphītabhāvaṃ ñatvā etaṃ avoca. 


volume: 20
item: 70
title: ^^^catuparikkhāravaṇṇanā^
content:
  [03] 339^b^.^eb^ ^b^tena hi bhavaṃ rājā^eb^ti brāhmaṇo kira  cintesi -- ``ayaṃ rājā mahādānaṃ dātuṃ ativiya ussāhajāto.  sace pana attano anuyantā khattiyādayo anāmantetvā dassati.  nāssa te attamanā bhavissanti; yathā dānaṃ te attamanā honti, tathā  karissāmī''ti. tasmā ``tena hi bhava''ntiādimāha. tattha  ^b^negamā^eb^ti nigamavāsino. ^b^jānapadā^eb^ti janapadavāsino  ^a^M1.0266^ea^.  ^b^āmantayata^eb^nti āmantetu jānāpetu. ^b^yaṃ mama assā^eb^ti yaṃ  tumhākaṃ anujānanaṃ mama bhaveyya. ^b^amaccā^eb^ti piyasahāyakā.  ^b^pārisajjā^eb^ti sesā āṇattikārakā. ^b^yajataṃ bhavaṃ rājā^eb^ti  yajatu bhavaṃ, te kira -- ayaṃ rājā ``ahaṃ issaro''ti pasayha dānaṃ  adatvā amhe āmantesi, ahonena suṭṭhu kata''nti attamanā evamāhaṃsu.  anāmantite panassa yaññaṭṭhānaṃ dassanāyapi na gaccheyyuṃ.  ^b^yaññakālo mahārājā^eb^ti deyyadhammasmiñhi asati mahallakakāle  ca evarūpaṃ dānaṃ dātuṃ na sakkā, tvaṃ pana mahādhano ceva taruṇo ca,  etena te ^a^V1.0240^ea^ yaññakāloti dassentā vadanti. ^b^anumatipakkhā^eb^ti  anumatiyā pakkhā, anumatidāyakāti attho. ^b^parikkhārā  bhavantī^eb^ti parivārā bhavanti. ``ratho sīlaparikkhāro, jhānakkho  cakkavīriyo''ti (saṃ0 ni0  5.4) ettha pana alaṅkāro  parikkhāroti vutto. 


volume: 20
item: 71
title: ^^catuparikkhāravaṇṇanā^aṭṭhaparikkhāravaṇṇanā^
content:
  [03] 340^b^.^eb^ ^b^aṭṭhahaṅgehī^eb^ti ^a^P1.0298^ea^ ubhato sujātādīhi aṭṭhahi  aṅgehi. ^b^yasasā^eb^ti āṇāṭhapanasamatthatāya. ^b^saddho^eb^ti  dānassa phalaṃ atthīti saddahati. ^b^dāyako^eb^ti dānasūro. na  saddhāmattakeneva tiṭṭhati, pariccajitumpi sakkotīti attho.  ^b^dānapatī^eb^ti yaṃ dānaṃ deti, tassa pati hutvā deti, na dāso, na  sahāyo. yo hi attanā madhuraṃ bhuñjati, paresaṃ amadhuraṃ deti, so  dānasaṅkhātassa deyyadhammassa dāso hutvā deti. yo yaṃ attanā  bhuñjati, tadeva deti, so sahāyo hutvā deti. yo pana attanā yena  kenaci yāpeti, paresaṃ madhuraṃ deti, so pati jeṭṭhako sāmī hutvā  deti, ayaṃ tādisoti attho.  ^b^samaṇabrāhmaṇakapaṇaddhikavaṇibbakayācakāna^eb^nti ettha samitapāpā  ^b^samaṇā,^eb^ bāhitapāpā brāhmaṇā. ^b^kapaṇā^eb^ti duggatā  daliddamanussā. ^b^addhikā^eb^ti pathāvino. ^b^vaṇibbakā^eb^ti ye  -- ``iṭṭhaṃ dinnaṃ, kantaṃ, manāpaṃ, kālena anavajjaṃ dinnaṃ, dadaṃ cittaṃ  pasādeyya, gacchatu bhavaṃ brahmaloka''ntiādinā nayena dānassa vaṇṇaṃ  thomayamānā vicaranti. ^b^yācakā^eb^ti ye -- ``pasatamattaṃ detha,  sarāvamattaṃ dethā''tiādīni vatvā yācamānā vicaranti.  ^b^opānabhūto^eb^ti udapānabhūto. sabbesaṃ sādhāraṇaparibhogo,  catumahāpathe khatapokkharaṇī ^a^M1.0267^ea^ viya hutvāti attho.  ^b^sutajātassā^eb^ti ettha sutameva sutajātaṃ.  ^b^atītānāgatapaccuppanne atthe cintetu^eb^nti ettha -- ``atīte  puññassa katattāyeva me ayaṃ sampattī''ti, evaṃ cintento atītamatthaṃ  cintetuṃ paṭibalo nāma hoti. ``idāni puññaṃ katvāva anāgate  sakkā sampattiṃ pāpuṇitu''nti cintento anāgatamatthaṃ cintetuṃ paṭibalo  nāma hoti. ``idaṃ puññakammaṃ nāma sappurisānaṃ āciṇṇaṃ, mayhañca  bhogāpi saṃvijjanti, dāyakacittampi atthi; handāhaṃ puññāni  karomī''ti ^a^P1.0299^ea^ cintento paccuppannamatthaṃ cintetuṃ paṭibalo nāma hotīti  veditabbo. ^b^iti imānī^eb^ti evaṃ yathā vuttāni etāni.  etehi kira aṭṭhahaṅgehi samannāgatassa dānaṃ sabbadisāhi mahājano  upasaṅkamati. ``ayaṃ dujjāto kittakaṃ kālaṃ dassati, idāni  vippaṭisārī hutvā upacchindissatī''ti evamādīni cintetvā na  koci upasaṅkamitabbaṃ maññati. tasmā etāni aṭṭhaṅgāni parikkhārā  bhavantīti vuttāni. 


volume: 20
item: 72
title: ^catuparikkhāravaṇṇanā^aṭṭhaparikkhāravaṇṇanā^catuparikkhārādivaṇṇanā^
content:
  [03] 341^b^.^eb^ ^b^sujaṃ^eb^ ^a^V1.0241^ea^ ^b^paggaṇhantāna^eb^nti  mahāyāgapaṭiggaṇhanaṭṭhāne dānakaṭacchuṃ paggaṇhantānaṃ. ^b^imehi  catūhī^eb^ti etehi sujātādīhi. etesu hi asati -- ``evaṃ  dujjātassa saṃvidhānena pavattadānaṃ kittakaṃ kālaṃ  pavattissatī''tiādīni vatvā upasaṅkamitāro na honti.  garahitabbābhāvato pana upasaṅkamantiyeva. tasmā imānipi  parikkhārā bhavantīti vuttāni. <br/><br/>[03] 342^b^.^eb^ ^b^tisso vidhā desesī^eb^ti tīṇi ṭhapanāni  desesi. so kira cintesi -- ``dānaṃ dadamānā nāma tiṇṇaṃ  ṭhānānaṃ aññatarasmiṃ calanti handāhaṃ imaṃ rājānaṃ tesu ṭhānesu  paṭhamataraññeva niccalaṃ karomī''ti. tenassa tisso vidhā desesīti.  ^b^so bhoto rañño^eb^ti idaṃ karaṇatthe sāmivacanaṃ. bhotā  raññāti vā pāṭho. ^b^vippaṭisāro na karaṇīyo^eb^ti ``bhogānaṃ  vigamahetuko pacchānutāpo na kattabbo, pubbacetanā pana acalā  patiṭṭhapetabbā, evañhi dānaṃ mahapphalaṃ hotī''ti dasseti. itaresupi  dvīsu ṭhānesu eseva nayo. muñcacetanāpi hi  pacchāsamanussaraṇacetanā ^a^M1.0268^ea^ ca niccalāva kātabbā. tathā akarontassa  dānaṃ na mahapphalaṃ hoti, nāpi uḷāresu bhogesu cittaṃ namati,  mahāroruvaṃ upapannassa seṭṭhigahapatino viya. <br/><br/>[03] 343^b^.^eb^ ^b^dasahākārehī^eb^ti dasahi kāraṇehi. tassa  kira evaṃ ahosi -- sacāyaṃ rājā dussīle disvā -- ``nassati  vata me dānaṃ, yassa me evarūpā dussīlā bhuñjantī''ti sīlavantesupi  vippaṭisāraṃ uppādessati, dānaṃ na mahapphalaṃ bhavissati.  vippaṭisāro ca nāma dāyakānaṃ paṭiggāhakatova uppajjati ^a^P1.0300^ea^, handassa  paṭhamameva taṃ vippaṭisāraṃ vinodemīti. tasmā dasahākārehi  upacchijjituṃ yuttaṃ paṭiggāhakesupi vippaṭisāraṃ vinodesīti.  ^b^tesaññeva tenā^eb^ti tesaññeva tena pāpena aniṭṭho vipāko  bhavissati, na aññesanti dasseti. ^b^yajataṃ bhava^eb^nti detu bhavaṃ.  ^b^sajjata^eb^nti vissajjatu. ^b^antara^eb^nti abbhantaraṃ. <br/><br/>[03] 344^b^.^eb^ ^b^soḷasahi ākārehi cittaṃ sandassesī^eb^ti  idha brāhmaṇo rañño mahādānānumodanaṃ nāma āraddho. tattha  ^b^sandassesī^eb^ti -- `idaṃ dānaṃ dātā evarūpaṃ sampattiṃ labhatī'ti  dassetvā dassetvā kathesi. ^b^samādapesī^eb^ti tadatthaṃ samādapetvā  kathesi. ^b^samuttejesī^eb^ti vippaṭisāravinodanenassa cittaṃ  vodāpesi. ^b^sampahaṃsesī^eb^ti `sundaraṃ te kataṃ, mahārāja, dānaṃ  dadamānenā'ti thutiṃ katvā kathesi. ^b^vattā dhammato natthī^eb^ti  dhammena samena kāraṇena vattā natthi. <br/><br/>[03] 345^b^.^eb^ ^b^na^eb^ ^a^V1.0242^ea^ ^b^rukkhā chijjiṃsu yūpatthāya na dabbhā  lūyiṃsu barihisatthāyā^eb^ti ye yūpanāmake mahāthambhe ussāpetvā --  ``asukarājā asukāmacco asukabrāhmaṇo evarūpaṃ nāma mahāyāgaṃ  yajatī''ti nāmaṃ likhitvā ṭhapenti. yāni ca dabbhatiṇāni  lāyitvā vanamālāsaṅkhepena yaññasālaṃ parikkhipanti, bhūmiyaṃ vā  pattharanti, tepi na rukkhā chijjiṃsu, na dabbhā lūyiṃsu. kiṃ pana  gāvo vā ajādayo vā haññissantīti dasseti. ^b^dāsā^eb^ti  antogehadāsādayo. ^b^pessā^eb^ti ye pubbameva dhanaṃ gahetvā kammaṃ  karonti. ^b^kammakarā^eb^ti ye bhattavetanaṃ gahetvā karonti.  daṇḍatajjitā ^a^P1.0301^ea^ nāma daṇḍayaṭṭhimuggarādīni gahetvā -- ``kammaṃ  karotha karothā''ti evaṃ ^a^M1.0269^ea^ tajjitā. bhayatajjitā nāma -- sace  kammaṃ karosi, kusalaṃ. no ce karosi, chindissāma vā  bandhissāma vā māressāma vāti evaṃ bhayena tajjitā. ete pana na  daṇḍatajjitā, na bhayatajjitā, na assumukhā rodamānā parikammāni  akaṃsu. atha kho piyasamudācāreneva samudācariyamānā akaṃsu. na  hi tattha dāsaṃ vā dāsāti, pessaṃ vā pessāti, kammakaraṃ vā  kammakarāti ālapanti. yathānāmavaseneva pana piyasamudācārena  ālapitvā itthipurisabalavantadubbalānaṃ anurūpameva kammaṃ dassetvā --  ``idañcidañca karothā''ti vadanti. tepi attano rucivaseneva  karonti. tena vuttaṃ -- ``ye icchiṃsu, te akaṃsu; ye na  icchiṃsu, na te akaṃsu. yaṃ icchiṃsu, taṃ akaṃsu; yaṃ na icchiṃsu, na  taṃ akaṃsū''ti. ^b^sappitelanavanītadadhimadhuphāṇitena ceva so yañño  niṭṭhānamagamāsī^eb^ti rājā kira bahinagarassa catūsu dvāresu  antonagarassa ca majjheti pañcasu ṭhānesu mahādānasālāyo kārāpetvā  ekekissāya sālāya satasahassaṃ satasahassaṃ katvā divase divase  pañcasatasahassāni vissajjetvā sūriyuggamanato paṭṭhāya tassa tassa  kālassa anurūpehi sahatthena suvaṇṇakaṭacchuṃ gahetvā paṇītehi  sappitelādisammisseheva yāgukhajjakabhattabyañjanapānakādīhi mahājanaṃ  santappesi. bhājanāni pūretvā gaṇhitukāmānaṃ tatheva dāpesi.  sāyaṇhasamaye pana vatthagandhamālādīhi sampūjesi. sappiādīnaṃ pana  mahācāṭiyo pūrāpetvā -- ``yo yaṃ paribhuñjitukāmo, so taṃ  paribhuñjatū''ti anekasatesu ṭhānesu ṭhapāpesi. taṃ sandhāya vuttaṃ --  ``sappitelanavanītadadhimadhuphāṇitena ceva so yañño  niṭṭhānamagamāsī''ti. <br/><br/>[03] 346^b^.^eb^ ^b^pahūtaṃ sāpateyyaṃ ādāyā^eb^ti bahuṃ dhanaṃ  gahetvā. te kira cintesuṃ -- ``ayaṃ rājā sappitelādīni  janapadato anāharāpetvā attano santakameva nīharitvā mahādānaṃ deti.  amhehi pana `rājā na kiñci āharāpetī'ti na yuttaṃ tuṇhī  bhavituṃ. na hi rañño ghare dhanaṃ akkhayadhammameva, amhesu ca  adentesu ko añño rañño dassati, handassa dhanaṃ upasaṃharāmā''ti  ^a^V1.0243^ea^ te  gāmabhāgena ca nigamabhāgena ^a^P1.0302^ea^ ca nagarabhāgena ca sāpateyyaṃ saṃharitvā  sakaṭāni pūretvā rañño upahariṃsu. taṃ sandhāya -- ``pahūtaṃ  sāpateyya''ntiādimāha. <br/><br/>[03] 347^b^.^eb^ ^b^puratthimena^eb^ ^a^M1.0270^ea^ ^b^yaññavāṭassā^eb^ti puratthimato  nagaradvāre dānasālāya puratthimabhāge. yathā puratthimadisato  āgacchantā khattiyānaṃ dānasālāya yāguṃ pivitvā rañño dānasālāya  bhuñjitvā nagaraṃ pavisanti. evarūpe ṭhāne paṭṭhapesuṃ. ^b^dakkhiṇena  yaññavāṭassā^eb^ti dakkhiṇato nagaradvāre dānasālāya vuttanayeneva  dakkhiṇabhāge paṭṭhapesuṃ. pacchimuttaresupi eseva nayo. <br/><br/>[03] 348^b^.^eb^ ^b^aho yañño, aho yaññasampadā^eb^ti  brāhmaṇā sappiādīhi niṭṭhānagamanaṃ sutvā -- ``yaṃ loke madhuraṃ,  tadeva samaṇo gotamo katheti, handassa yaññaṃ pasaṃsāmā''ti tuṭṭhacittā  pasaṃsamānā evamāhaṃsu. ^b^tuṇhībhūtova nisinno hotī^eb^ti upari  vattabbamatthaṃ cintayamāno nissaddova nisinno hoti.  ^b^abhijānāti pana bhavaṃ gotamo^eb^ti idaṃ brāhmaṇo parihārena  pucchanto āha. itarathā hi -- ``kiṃ pana tvaṃ, bho gotama, tadā  rājā ahosi, udāhu purohito brāhmaṇo''ti evaṃ ujukameva  pucchayamāno agāravo viya hoti. 


volume: 20
item: 73
title: catuparikkhāravaṇṇanā^aṭṭhaparikkhāravaṇṇanā^catuparikkhārādivaṇṇanā^niccadānānukulayaññavaṇṇanā^
content:
  [03] 349^b^.^eb^ ^b^atthi pana, bho gotamā^eb^ti -- idaṃ  brāhmaṇo ``sakalajambudīpavāsīnaṃ uṭṭhāya samuṭṭhāya dānaṃ nāma dātuṃ  garukaṃ sakalajanapado ca attano kammāni akaronto nassissati,  atthi nu kho amhākampi imamhā yaññā añño yañño  appasamārambhataro ceva mahapphalataro cā''ti etamatthaṃ pucchanto āha.  ^b^niccadānānī^eb^ti dhuvadānāni niccabhattāni.  ^b^anukulayaññānī^eb^ti -- ``amhākaṃ pitupitāmahādīhi  pavattitānī''ti katvā pacchā duggatapurisehipi vaṃsaparamparāya  pavattetabbāni yāgāni, evarūpāni kira sīlavante uddissa  nibaddhadānāni tasmiṃ kule daliddāpi na upacchindanti.<br/><br/>[03] ^b^tatridaṃ^eb^ ^a^P1.0303^ea^ ^b^vatthu --^eb^ anāthapiṇḍikassa kira ghare pañca  niccabhattasatāni dīyiṃsu. dantamayasalākāni pañcasatāni ahesuṃ.  atha taṃ kulaṃ anukkamena dāliddiyena abhibhūtaṃ, ekā tasmiṃ kule  dārikā ekasalākato uddhaṃ dātuṃ nāsakkhi. sāpi pacchā  setavāhanarajjaṃ gantvā khalaṃ sodhetvā laddhadhaññena taṃ salākaṃ adāsi.  eko thero rañño ^a^M1.0271^ea^ ārocesi. rājā taṃ ^a^V1.0244^ea^ ānetvā aggamahesiṭṭhāne  ṭhapesi. sā tato paṭṭhāya puna pañcapi salākabhattasatāni pavattesi.<br/><br/>[03] ^b^daṇḍappahārā^eb^ti -- ``paṭipāṭiyā tiṭṭhatha tiṭṭhathā''ti ujuṃ  gantvā gaṇhatha gaṇhathāti ca ādīni vatvā dīyamānā daṇḍappahārāpi  galaggāhāpi dissanti. ^b^ayaṃ kho, brāhmaṇa, hetu...pe0...  mahānisaṃsatarañcā^eb^ti. ettha yasmā mahāyaññe viya imasmiṃ  salākabhatte na bahūhi veyyāvaccakarehi vā upakaraṇehi vā attho  atthi, tasmā etaṃ appaṭṭhataraṃ. yasmā cettha na bahūnaṃ kammacchedavasena  pīḷāsaṅkhāto samārambho atthi, tasmā appasamārambhataraṃ. yasmā  cetaṃ saṅghassa yiṭṭhaṃ pariccattaṃ, tasmā yaññanti vuttaṃ, yasmā pana  chaḷaṅgasamannāgatāya dakkhiṇāya mahāsamudde udakasseva na sukaraṃ  puññābhisandassa pamāṇaṃ kātuṃ, idañca tathāvidhaṃ. tasmā taṃ  mahapphalatarañca mahānisaṃsatarañcāti veditabbaṃ. idaṃ sutvā brāhmaṇo  cintesi -- idampi niccabhattaṃ uṭṭhāya samuṭṭhāya dadato divase divase  ekassa kammaṃ nassati. navanavo ussāho ca janetabbo hoti,  atthi nu kho itopi añño yañño appaṭṭhataro ca appasamārambhataro  cāti. tasmā ``atthi pana, bho gotamā''tiādimāha. tattha  yasmā salākabhatte kiccapariyosānaṃ natthi, ekena uṭṭhāya samuṭṭhāya  aññaṃ kammaṃ akatvā saṃvidhātabbameva. vihāradāne pana  kiccapariyosānaṃ atthi. paṇṇasālaṃ vā hi kāretuṃ koṭidhanaṃ  vissajjetvā mahāvihāraṃ vā, ekavāraṃ dhanapariccāgaṃ katvā kāritaṃ  sattaṭṭhavassānipi vassasatampi vassasahassampi gacchatiyeva. kevalaṃ  jiṇṇapatitaṭṭhāne paṭisaṅkharaṇamattameva kātabbaṃ ^a^P1.0304^ea^ hoti. tasmā idaṃ  vihāradānaṃ salākabhattato appaṭṭhataraṃ appasamārambhatarañca hoti.  yasmā panettha suttantapariyāyena yāvadeva sītassa paṭighātāyāti  ādayo navānisaṃsā vuttā, khandhakapariyāyena. <br/><br/>[21] ``sītaṃ uṇhaṃ paṭihanti, tato vāḷamigāni ca. <br/><br/>[22] siriṃsape ca makase ca, sisire cāpi vuṭṭhiyo.. <br/><br/>[21] tato vātātapo ghoro, sañjāto paṭihaññati. <br/><br/>[22] leṇatthañca sukhatthañca, ^b^jhāyituñca vipassituṃ..^eb^ <br/><br/>[21] vihāradānaṃ ^a^V1.0245^ea^ saṅghassa, aggaṃ buddhena vaṇṇitaṃ. <br/><br/>[27] tasmā hi paṇḍito poso, sampassaṃ atthamattano. <br/><br/>[22] vihāre kāraye ramme, vāsayettha bahussute.. <br/><br/>[21] tasmā annañca pānañca, vatthasenāsanāni ca. <br/><br/>[22] dadeya ujubhūtesu, vippasannena cetasā.. <br/><br/>[21] te tassa dhammaṃ desenti, sabbadukkhāpanūdanaṃ. <br/><br/>[22] yaṃ so dhammaṃ idhaññāya, parinibbāti anāsavo''ti..  (cūḷava0 295).<br/><br/>[03] sattarasānisaṃsā vuttā. tasmā etaṃ salākabhattato  mahapphalatarañca mahānisaṃsatarañcāti veditabbaṃ. saṅghassa pana  pariccattattāva yaññoti vuccati. idampi sutvā brāhmaṇo cintesi --  ``dhanapariccāgaṃ katvā vihāradānaṃ ^a^M1.0272^ea^ nāma dukkaraṃ, attano santakā hi  kākaṇikāpi parassa duppariccajā, handāhaṃ itopi appaṭṭhatarañca  appasamārambhatarañca yaññaṃ pucchāmī''ti. tato taṃ pucchanto --  ``atthi pana bho''tiādimāha. <br/><br/>[03] 350-351^b^.^eb^ tattha yasmā sakiṃ pariccattepi vihāre punappunaṃ  chādanakhaṇḍaphullappaṭisaṅkharaṇādivasena kiccaṃ atthiyeva, saraṇaṃ pana  ekabhikkhussa vā santike saṅghassa vā gaṇassa vā sakiṃ gahitaṃ  gahitameva hoti, natthi tassa punappunaṃ kattabbatā, tasmā taṃ  vihāradānato appaṭṭhatarañca appasamārambhatarañca hoti. yasmā ca  saraṇagamanaṃ nāma tiṇṇaṃ ratanānaṃ jīvitapariccāgamayaṃ puññakammaṃ  saggasampattiṃ deti, tasmā mahapphalatarañca mahānisaṃsatarañcāti  veditabbaṃ. tiṇṇaṃ pana ratanānaṃ jīvitapariccāgavasena yaññoti  vuccati. <br/><br/>[03] 352^b^.^eb^ idaṃ ^a^P1.0305^ea^ sutvā brāhmaṇo cintesi -- ``attano   jīvitaṃ nāma parassa pariccajituṃ dukkaraṃ, atthi nu kho itopi  appaṭṭhataro yañño''ti tato taṃ pucchanto puna ``atthi pana, bho  gotamā''tiādimāha. tattha pāṇātipātā veramaṇītiādīsu  ^b^veramaṇī^eb^ nāma virati. sā tividhā hoti -- sampattavirati,  samādānavirati setughātaviratīti. tattha yo sikkhāpadāni  agahetvāpi kevalaṃ attano jātigottakulāpadesādīni anussaritvā --  ``na me idaṃ patirūpa''nti ^a^V1.0246^ea^ pāṇātipātādīni na karoti, sampattavatthuṃ  pariharati. tato ārakā viramati. tassa sā virati  sampattaviratīti veditabbā.<br/><br/>[03] ``ajjatagge jīvitahetupi pāṇaṃ na hanāmī''ti vā  ``pāṇātipātā viramāmī''ti vā ``veramaṇiṃ samādiyāmī''ti vā  evaṃ sikkhāpadāni gaṇhantassa pana virati samādānaviratīti  veditabbā.<br/><br/>[03] ariyasāvakānaṃ pana maggasampayuttā virati setughātavirati  nāma. tattha purimā dve viratiyo yaṃ voropanādivasena  vītikkamitabbaṃ jīvitindriyādivatthu, taṃ ārammaṇaṃ katvā pavattanti.  pacchimā nibbānārammaṇāva. ettha ca yo pañca sikkhāpadāni  ekato gaṇhati, tassa ekasmiṃ bhinne sabbāni bhinnāni honti. yo  ekekaṃ gaṇhati, so yaṃ vītikkamati, tadeva ^a^M1.0273^ea^ bhijjati.  setughātaviratiyā pana bhedo nāma natthi, bhavantarepi hi ariyasāvako  jīvitahetupi neva pāṇaṃ hanati na suraṃ pivati. sacepissa surañca  khīrañca missetvā mukhe pakkhipanti, khīrameva pavisati, na surā.  yathā kiṃ? koñcasakuṇānaṃ khīramissake udake khīrameva pavisati?  na udakaṃ. idaṃ yonisiddhanti ce, idaṃ dhammatāsiddhanti ca  veditabbaṃ. yasmā pana saraṇagamane diṭṭhiujukakaraṇaṃ nāma bhāriyaṃ.  sikkhāpadasamādāne pana viratimattakameva. tasmā etaṃ yathā vā tathā  vā gaṇhantassāpi sādhukaṃ gaṇhantassāpi appaṭṭhatarañca  appasamārambhatarañca. pañcasīlasadisassa pana dānassa abhāvato  ettha mahapphalatā mahānisaṃsatā ca veditabbā. vuttañhetaṃ -- <br/><br/>[02] ``pañcimāni ^a^P1.0306^ea^, bhikkhave, dānāni mahādānāni  aggaññāni rattaññāni vaṃsaññāni porāṇāni asaṃkiṇṇāni  asaṃkiṇṇapubbāni na saṅkiyanti na saṅkiyissanti appaṭikuṭṭhāni  samaṇehi brāhmaṇehi viññūhi. katamāni pañca? idha, bhikkhave,  ariyasāvako pāṇātipātaṃ pahāya pāṇātipātā paṭivirato hoti.  pāṇātipātā paṭivirato, bhikkhave, ariyasāvako aparimāṇānaṃ  sattānaṃ abhayaṃ deti, averaṃ deti abyāpajjhaṃ deti. aparimāṇānaṃ  sattānaṃ abhayaṃ datvā averaṃ datvā abyāpajjhaṃ datvā aparimāṇassa  abhayassa averassa abyāpajjhassa bhāgī hoti. idaṃ, bhikkhave,  paṭhamaṃ dānaṃ mahādānaṃ...pe0... viññūhīti. <br/><br/>[02] puna caparaṃ, bhikkhave, ariyasāvako adinnādānaṃ  pahāya...pe0... kāmesumicchācāraṃ ^a^V1.0247^ea^ pahāya...pe0... musāvādaṃ  pahāya...pe0... surāmerayamajjapamādaṭṭhānaṃ pahāya...pe0... imāni kho,  bhikkhave, pañca dānāni mahādānāni aggaññāni...pe0...  viññūhī''ti (a0 ni0  8.39).<br/><br/>[03] idañca pana sīlapañcakaṃ -- ``attasinehañca jīvitasinehañca  pariccajitvā rakkhissāmī''ti samādinnatāya yaññoti vuccati.  tattha kiñcāpi pañcasīlato saraṇagamanameva jeṭṭhakaṃ, idaṃ pana  saraṇagamaneyeva patiṭṭhāya rakkhitasīlavasena mahapphalanti vuttaṃ. <br/><br/>[03] 353^b^.^eb^ idampi ^a^M1.0274^ea^ sutvā brāhmaṇo cintesi --  ``pañcasīlaṃ nāma rakkhituṃ garukaṃ, atthi nu kho aññaṃ kiñci  īdisameva hutvā ito appaṭṭhatarañca mahapphalatarañcā''ti. tato taṃ  pucchanto punapi -- ``atthi pana, bho gotamā''tiādimāha.  athassa bhagavā tividhasīlapāripūriyaṃ ṭhitassa paṭhamajjhānādīnaṃ  yaññānaṃ appaṭṭhatarañca mahapphalatarañca dassetukāmo buddhuppādato paṭṭhāya  desanaṃ ārabhanto ``idha brāhmaṇā''tiādimāha. tattha yasmā heṭṭhā  vuttehi guṇehi samannāgato paṭhamaṃ jhānaṃ, paṭhamajjhānādīsu ṭhito  dutiyajjhānādīni nibbattento na kilamati, tasmā tāni appaṭṭhāni  appasamārambhāni. yasmā panettha paṭhamajjhānaṃ ekaṃ kappaṃ brahmaloke  āyuṃ deti. dutiyaṃ aṭṭhakappe. tatiyaṃ catusaṭṭhikappe. catutthaṃ  pañcakappasatāni. tadeva ākāsānañcāyatanādisamāpattivasena  ^a^P1.0307^ea^ bhāvitaṃ vīsati, cattālīsaṃ, saṭṭhi, caturāsīti ca kappasahassāni āyuṃ deti;  tasmā mahapphalatarañca mahānisaṃsatarañca. nīvaraṇādīnaṃ pana  paccanīkānaṃ dhammānaṃ pariccattattā taṃ yaññanti veditabbaṃ.<br/><br/>[03] vipassanāñāṇampi yasmā catutthajjhānapariyosānesu guṇesu  patiṭṭhāya nibbattento na kilamati, tasmā appaṭṭhaṃ appasamārambhaṃ;  vipassanāsukhasadisassa pana sukhassa abhāvā mahapphalaṃ.  paccanīkakilesapariccāgato yaññoti. manomayiddhipi yasmā  vipassanāñāṇe patiṭṭhāya nibbattento na kilamati, tasmā appaṭṭhā  appasamārambhā; attano sadisarūpanimmānasamatthatāya mahapphalā.  attano paccanīkakilesapariccāgato yañño. iddhividhañāṇādīnipi  yasmā manomayañāṇādīsu patiṭṭhāya nibbattento na kilamati, tasmā  appaṭṭhāni appasamārambhāni, attano attano paccanīkakilesappahānato  yañño. iddhividhaṃ panettha nānāvidhavikubbanadassanasamatthatāya.  dibbasotaṃ devamanussānaṃ saddasavanasamatthatāya; cetopariyañāṇaṃ  ^a^V1.0248^ea^ paresaṃ  soḷasavidhacittajānanasamatthatāya; pubbenivāsānussatiñāṇaṃ  icchiticchitaṭṭhānasamanussaraṇasamatthatāya; dibbacakkhu  icchiticchitarūpadassanasamatthatāya; āsavakkhayañāṇaṃ  atipaṇītalokuttaramaggasukhanipphādanasamatthatāya mahapphalanti veditabbaṃ.  yasmā pana arahattato visiṭṭhataro añño yañño nāma natthi,  tasmā arahattanikūṭeneva desanaṃ samāpento -- ``ayampi kho,  brāhmaṇā''tiādimāha. 


volume: 20
item: 74
title:
  aṭṭhaparikkhāravaṇṇanā^catuparikkhārādivaṇṇanā^niccadānānukulayaññavaṇṇanā^kūṭadantaupāsakattapaṭivedanāvaṇṇanā^

content:
  [03] 354-358^b^.^eb^ ^b^evaṃ^eb^ ^a^M1.0275^ea^ ^b^vutte^eb^ti evaṃ bhagavatā vutte desanāya  pasīditvā saraṇaṃ gantukāmo kūṭadanto brāhmaṇo -- `etaṃ  abhikkantaṃ bho, gotamā'tiādikaṃ vacanaṃ avoca.  ^b^upavāyatū^eb^ti upagantvā sarīradarathaṃ nibbāpento tanusītalo vāto  vāyatūti. idañca pana vatvā brāhmaṇo purisaṃ pesesi -- ``gaccha,  tāta, yaññavāṭaṃ pavisitvā sabbe te pāṇayo bandhanā mocehī''ti.  so ``sādhū''ti paṭissuṇitvā tathā katvā āgantvā ``muttā bho, te  pāṇayo''ti ārocesi. yāva ^a^P1.0308^ea^ brāhmaṇo taṃ pavattiṃ na suṇi, na tāva  bhagavā dhammaṃ desesi. kasmā? ``brāhmaṇassa citte ākulabhāvo  atthī''ti. sutvā panassa ``bahū vata me pāṇā mocitā''ti  cittacāro vippasīdati. bhagavā tassa vippasannamanataṃ ñatvā  dhammadesanaṃ ārabhi. taṃ sandhāya -- ``atha kho bhagavā''tiādi  vuttaṃ. puna `kallacitta'ntiādi ānupubbikathānubhāvena  vikkhambhitanīvaraṇataṃ sandhāya vuttaṃ. sesaṃ uttānatthamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] kūṭadantasuttavaṇṇanā niṭṭhitā. 


volume: 20
item: 75
title: mahālisuttavaṇṇanā^^^brāhmaṇadūtavatthuvaṇṇanā^
content:
  [03] 359^b^.^eb^ ^b^evaṃ^eb^ ^a^P1.0309^ea^ ^a^V1.0249^ea^ ^a^M1.0276^ea^ ^b^me sutaṃ -- ekaṃ samayaṃ bhagavā  vesāliya^eb^nti mahālisuttaṃ. tatrāyaṃ apubbapadavaṇṇanā.  ^b^vesāliya^eb^nti punappunaṃ visālabhāvūpagamanato vesālīti  laddhanāmake nagare. ^b^mahāvane^eb^ti bahinagare himavantena saddhiṃ  ekābaddhaṃ hutvā ṭhitaṃ sayaṃ jātavanaṃ atthi, yaṃ mahantabhāveneva  mahāvananti vuccati, tasmiṃ mahāvane. ^b^kūṭāgārasālāya^eb^nti  tasmiṃ vanasaṇḍe saṅghārāmaṃ patiṭṭhapesuṃ. tattha kaṇṇikaṃ yojetvā  thambhānaṃ upari kūṭāgārasālāsaṅkhepena devavimānasadisaṃ pāsādaṃ  akaṃsu, taṃ upādāya sakalopi saṅghārāmo ``kūṭāgārasālā''ti  paññāyittha. bhagavā taṃ vesāliṃ upanissāya tasmiṃ saṅghārāme  viharati. tena vuttaṃ -- ``vesāliyaṃ viharati mahāvane  kūṭāgārasālāya''nti. ^b^kosalakā^eb^ti kosalaraṭṭhavāsino.  ^b^māgadhakā^eb^ti magadharaṭṭhavāsino. ^b^karaṇīyenā^eb^ti avassaṃ  kattabbakammena. yañhi akātumpi vaṭṭati, taṃ kiccanti vuccati, yaṃ  avassaṃ kātabbameva, taṃ karaṇīyaṃ nāma. <br/><br/>[03] 360^b^.^eb^ ^b^paṭisallīno bhagavā^eb^ti nānārammaṇacārato  paṭikkamma sallīno nilīno, ekībhāvaṃ upagamma ekattārammaṇe  jhānaratiṃ anubhavatīti attho. ^b^tatthevā^eb^ti tasmiññeva vihāre.  ^b^ekamanta^eb^nti ^a^P1.0310^ea^ tasmā ṭhānā apakkamma tāsu tāsu rukkhacchāyāsu  nisīdiṃsu. 


volume: 20
item: 76
title: ^^brāhmaṇadūtavatthuvaṇṇanā^oṭṭhaddhalicchavīvatthuvaṇṇanā^
content:
  [03] 361^b^.^eb^ ^b^oṭṭhaddho^eb^ti addhoṭṭhatāya evaṃladdhanāmo.  ^b^mahatiyā licchavīparisāyā^eb^ti purebhattaṃ buddhappamukhassa  bhikkhusaṅghassa dānaṃ datvā bhagavato santike uposathaṅgāni  adhiṭṭhahitvā gandhamālādīni gāhāpetvā ugghosanāya mahatiṃ  licchavirājaparisaṃ sannipātāpetvā tāya  nīlapītādivaṇṇavatthābharaṇavilepanapaṭimaṇḍitāya ^a^V1.0250^ea^  tāvatiṃsaparisasappaṭibhāgāya mahatiyā licchaviparisāya saddhiṃ  upasaṅkami. ^b^akālo kho mahālī^eb^ti ^a^M1.0277^ea^ tassa oṭṭhaddhassa  mahālīti mūlanāmaṃ, tena mūlanāmamattena naṃ thero mahālīti ālapati.  ^b^ekamantaṃ nisīdī^eb^ti patirūpāsu rukkhacchāyāsu tāya  licchaviparisāya saddhiṃ ratanattayassa vaṇṇaṃ kathayanto nisīdi. <br/><br/>[03] 362^b^.^eb^ ^b^sīho samaṇuddeso^eb^ti āyasmato  nāgitassa bhāgineyyo sattavassakāle pabbajitvā sāsane yuttapayutto  ``sīho''ti evaṃnāmako sāmaṇero, so kira taṃ mahāparisaṃ disvā  -- ``ayaṃ parisā mahatī, sakalaṃ vihāraṃ pūretvā nisinnā, addhā  bhagavā ajja imissā parisāya mahantena ussāhena dhammaṃ desessati,  yaṃnūnāhaṃ upajjhāyassācikkhitvā bhagavato mahāparisāya  sannipatitabhāvaṃ ārocāpeyya''nti cintetvā yenāyasmā nāgito  tenupasaṅkami. ^b^bhante kassapā^eb^ti theraṃ gottena ālapati.  ^b^esā janatā^eb^ti eso janasamūho.<br/><br/>[03] ^b^tvaññeva bhagavato ārocehī^eb^ti sīho kira bhagavato  vissāsiko, ayañhi thero thūlasarīro, tenassa sarīragarutāya  uṭṭhānanisajjādīsu ālasiyabhāvo īsakaṃ appahīno viya hoti.  athāyaṃ sāmaṇero bhagavato kālena kālaṃ vattaṃ karoti. tena naṃ thero  ``tvampi dasabalassa vissāsiko''ti vatvā gaccha tvaññevārocehīti  āha. ^b^vihārapacchāyāya^eb^nti vihārachāyāyaṃ,  kūṭāgāramahāgehacchāyāya pharitokāseti attho. sā kira  kūṭāgārasālā dakkhiṇuttarato ^a^P1.0311^ea^ dīghā pācīnamukhā, tenassā purato  mahatī chāyā patthaṭā hoti, sīho tattha bhagavato āsanaṃ paññapesi. <br/><br/>[03] 363^b^.^eb^ atha kho bhagavā dvārantarehi ceva  vātapānantarehi ca nikkhamitvā vidhāvantāhi vippharantīhi  chabbaṇṇāhi buddharasmīhi saṃsūcitanikkhamano valāhakantarato  puṇṇacando viya kūṭāgārasālato nikkhamitvā paññattavarabuddhāsane  nisīdi. tena vuttaṃ -- ``atha kho bhagavā vihārā nikkhamma  vihārapacchāyāya paññatte āsane nisīdī''ti. <br/><br/>[03] 364-365^b^.^eb^ ^b^purimāni^eb^ ^a^M1.0278^ea^, ^b^bhante, divasāni  purimatarānī^eb^ti ettha hiyyo divasaṃ purimaṃ nāma, tato paraṃ  purimataraṃ. tato paṭṭhāya pana sabbāni purimāni ceva purimatarāni ca  honti. ^b^yadagge^eb^ti mūladivasato paṭṭhāya yaṃ divasaṃ aggaṃ  parakoṭiṃ katvā viharāmīti attho, yāva vihāsinti vuttaṃ hoti.  idāni tassa parimāṇaṃ dassento ``naciraṃ tīṇi vassānī''ti  āha. atha vā ^b^yadagge^eb^ti yaṃ divasaṃ aggaṃ katvā naciraṃ tīṇi  vassāni viharāmītipi attho ^a^V1.0251^ea^. yaṃ divasaṃ ādiṃ katvā naciraṃ  vihāsiṃ tīṇiyeva vassānīti vuttaṃ hoti. ayaṃ kira bhagavato  pattacīvaraṃ gaṇhanto tīṇi saṃvaccharāni bhagavantaṃ upaṭṭhāsi, taṃ sandhāya  evaṃ vadati. ^b^piyarūpānī^eb^ti piyajātikāni sātajātikāni.  ^b^kāmūpasaṃhitānī^eb^ti kāmassādayuttāni. ^b^rajanīyānī^eb^ti  rāgajanakāni. ^b^no ca kho dibbāni saddānī^eb^ti kasmā  sunakkhatto tāni na suṇāti? so kira bhagavantaṃ upasaṅkamitvā  dibbacakkhuparikammaṃ yāci, tassa bhagavā ācikkhi, so yathānusiṭṭhaṃ  paṭipanno dibbacakkhuṃ uppādetvā devatānaṃ rūpāni disvā cintesi  ``imasmiṃ sarīrasaṇṭhāne saddena madhurena bhavitabbaṃ, kathaṃ nu kho naṃ  suṇeyya''nti bhagavantaṃ upasaṅkamitvā dibbasotaparikammaṃ pucchi.  ayañca atīte ekaṃ sīlavantaṃ bhikkhuṃ kaṇṇasakkhaliyaṃ paharitvā  ^a^P1.0312^ea^ badhiramakāsi. tasmā parikammaṃ karontopi abhabbo  dibbasotādhigamāya. tenassa na bhagavā parikammaṃ kathesi. so  ettāvatā bhagavati āghātaṃ bandhitvā cintesi -- ``addhā samaṇassa  gotamassa evaṃ hoti -- `ahampi khattiyo ayampi khattiyo, sacassa  ñāṇaṃ vaḍḍhissati, ayampi sabbaññū bhavissatī'ti usūyāya mayhaṃ na  kathesī''ti. so anukkamena gihibhāvaṃ patvā tamatthaṃ  mahālilicchavino kathento evamāha. <br/><br/>[03] 366-371^b^.^eb^ ^b^ekaṃsabhāvito^eb^ti ekaṃsāya ekakoṭṭhāsāya  bhāvito, dibbānaṃ vā rūpānaṃ dassanatthāya dibbānaṃ vā saddānaṃ  savanatthāya bhāvitoti attho. ^b^tiriya^eb^nti anudisāya.  ^b^ubhayaṃsabhāvito^eb^ti ubhayaṃsāya ubhayakoṭṭhāsāya bhāvitoti attho.  ^b^ayaṃ kho mahāli hetū^eb^ti ayaṃ dibbānaṃyeva rūpānaṃ dassanāya  ekaṃsabhāvito samādhi hetu. imamatthaṃ sutvā so licchavī cintesi  -- ``idaṃ dibbasotena saddasuṇanaṃ imasmiṃ sāsane uttamatthabhūtaṃ maññe  imassa nūna atthāya ete ^a^M1.0279^ea^ bhikkhū paññāsampi saṭṭhipi vassāni  apaṇṇakaṃ brahmacariyaṃ caranti, yaṃnūnāhaṃ dasabalaṃ etamatthaṃ puccheyya''nti. <br/><br/>[03] 372^b^.^eb^ tato tamatthaṃ pucchanto ``etāsaṃ nūna,  bhante''tiādimāha. ^b^samādhibhāvanāna^eb^nti ettha samādhiyeva  samādhibhāvanā, ubhayaṃsabhāvitānaṃ samādhīnanti attho. atha yasmā  sāsanato bāhirā etā samādhibhāvanā, na ajjhattikā. tasmā tā  paṭikkhipitvā yadatthaṃ bhikkhū brahmacariyaṃ caranti, taṃ dassento bhagavā  ``na kho mahālī''tiādimāha. 


volume: 20
item: 77
title: ^brāhmaṇadūtavatthuvaṇṇanā^oṭṭhaddhalicchavīvatthuvaṇṇanā^catuariyaphalavaṇṇanā^
content:
  [03] 373^b^.^eb^ ^b^tiṇṇaṃ^eb^ ^a^V1.0252^ea^ ^b^saṃyojanāna^eb^nti sakkāyadiṭṭhiādīnaṃ  tiṇṇaṃ bandhanānaṃ. tāni hi vaṭṭadukkhamaye rathe satte saṃyojenti,  tasmā saṃyojanānīti vuccanti. ^b^sotāpanno^eb^ ^a^P1.0313^ea^ ^b^hotī^eb^ti maggasotaṃ  āpanno hoti. ^b^avinipātadhammo^eb^ti catūsu apāyesu  apatanadhammo. ^b^niyato^eb^ti dhammaniyāmena niyato.  ^b^sambodhiparāyaṇo^eb^ti uparimaggattayasaṅkhātā sambodhi paraṃ ayanaṃ  assa, anena vā pattabbāti sambodhiparāyaṇo.<br/><br/>[03] ^b^tanuttā^eb^ti pariyuṭṭhānamandatāya ca kadāci karahaci  uppattiyā ca tanubhāvā. ^b^orambhāgiyāna^eb^nti heṭṭhābhāgiyānaṃ, ye  hi baddho upari suddhāvāsabhūmiyaṃ nibbattituṃ na sakkoti.  ^b^opapātiko^eb^ti sesayonipaṭikkhepavacanametaṃ. ^b^tattha  parinibbāyī^eb^ti tasmiṃ uparibhaveyeva parinibbānadhammo.  ^b^anāvattidhammo^eb^ti tato brahmalokā puna paṭisandhivasena  anāvattanadhammo. ^b^cetovimutti^eb^nti cittavisuddhiṃ,  sabbakilesabandhanavimuttassa arahattaphalacittassetaṃ adhivacanaṃ.  ^b^paññāvimutti^eb^nti etthāpi sabbakilesabandhanavimuttā  arahattaphalapaññāva paññāvimuttīti veditabbā. ^b^diṭṭheva dhamme^eb^ti  imasmiṃyeva attabhāve. ^b^saya^eb^nti sāmaṃ. ^b^abhiññā^eb^ti  abhijānitvā. ^b^sacchikatvā^eb^ti paccakkhaṃ katvā. atha vā  ^b^abhiññā sacchikatvā^eb^ti abhiññāya abhivisiṭṭhena ñāṇena  sacchikaritvātipi attho. ^b^upasampajjā^eb^ti patvā paṭilabhitvā.  idaṃ sutvā licchavirājā cintesi -- ``ayaṃ pana dhammo na sakuṇena  viya uppatitvā, nāpi godhāya viya urena gantvā sakkā  paṭivijjhituṃ ^a^M1.0280^ea^, addhā pana imaṃ paṭivijjhantassa pubbabhāgappaṭipadāya  bhavitabbaṃ, pucchāmi tāva na''nti. 


volume: 20
item: 78
title:
  brāhmaṇadūtavatthuvaṇṇanā^oṭṭhaddhalicchavīvatthuvaṇṇanā^catuariyaphalavaṇṇanā^ariyāṭṭhaṅgikamaggavaṇṇanā^

content:
  [03] 374-375^b^.^eb^ tato bhagavantaṃ pucchanto ``atthi pana  bhante''tiādimāha. ^b^aṭṭhaṅgiko^eb^ti pañcaṅgikaṃ turiyaṃ viya  aṭṭhaṅgiko gāmo viya ca aṭṭhaṅgamattoyeva hutvā aṭṭhaṅgiko, na aṅgato  añño maggo nāma atthi. tenevāha -- ^b^``seyyathidaṃ,  sammādiṭṭhi...pe0... sammāsamādhī''^eb^ti. tattha  ^a^P1.0314^ea^ sammādassanalakkhaṇā ^b^sammādiṭṭhi.^eb^ sammā  abhiniropanalakkhaṇo ^b^sammāsaṅkappo.^eb^ sammā  pariggahaṇalakkhaṇā ^b^sammāvācā.^eb^ sammā samuṭṭhāpanalakkhaṇo  ^b^sammākammanto.^eb^ sammā vodāpanalakkhaṇo ^b^sammāājīvo. ^eb^ sammā paggahalakkhaṇo ^b^sammāvāyāmo.^eb^ sammā  upaṭṭhānalakkhaṇā ^b^sammāsati.^eb^ sammā samādhānalakkhaṇo  ^b^sammāsamādhi.^eb^ etesu ekekassa tīṇi tīṇi ^a^V1.0253^ea^ kiccāni honti.  seyyathidaṃ, sammādiṭṭhi tāva aññehipi attano paccanīkakilesehi  saddhiṃ micchādiṭṭhiṃ pajahati, nirodhaṃ ārammaṇaṃ karoti, sampayuttadhamme  ca passati tappaṭicchādakamohavidhamanavasena asammohato.  sammāsaṅkappādayopi tatheva micchāsaṅkappādīni pajahanti, nirodhañca  ārammaṇaṃ karonti, visesato panettha sammāsaṅkappo sahajātadhamme  abhiniropeti. sammāvācā sammā pariggaṇhati. sammākammanto  sammā samuṭṭhāpeti. sammāājīvo sammā vodāpeti. sammāvāyāmo  sammā paggaṇhati. sammāsati sammā upaṭṭhāpeti. sammāsamādhi  sammā padahati.<br/><br/>[03] api cesā sammādiṭṭhi nāma pubbabhāge nānākkhaṇā  nānārammaṇā hoti, maggakkhaṇe ekakkhaṇā ekārammaṇā. kiccato  pana ``dukkhe ñāṇa''ntiādīni cattāri nāmāni labhati.  sammāsaṅkappādayopi pubbabhāge nānākkhaṇā nānārammaṇā honti.  maggakkhaṇe ekakkhaṇā ekārammaṇā. tesu sammāsaṅkappo kiccato  ``nekkhammasaṅkappo''tiādīni tīṇi nāmāni labhati. sammā  vācādayo tisso viratiyopi honti, cetanādayopi honti,  maggakkhaṇe pana viratiyeva. sammāvāyāmo sammāsatīti idampi dvayaṃ  kiccato sammappadhānasatipaṭṭhānavasena cattāri nāmāni labhati.  sammāsamādhi pana pubbabhāgepi maggakkhaṇepi sammāsamādhiyeva.<br/><br/>[03] iti ^a^M1.0281^ea^ imesu aṭṭhasu dhammesu bhagavatā nibbānādhigamāya  paṭipannassa yogino bahukārattā paṭhamaṃ sammādiṭṭhi desitā. ayañhi  ``paññāpajjoto paññāsattha''nti (dha0 sa0 20) ca vuttā. tasmā  etāya pubbabhāge vipassanāñāṇasaṅkhātāya sammādiṭṭhiyā  avijjandhakāraṃ vidhamitvā kilesacore ghātento khemena ^a^P1.0315^ea^ yogāvacaro  nibbānaṃ pāpuṇāti. tena vuttaṃ -- ``nibbānādhigamāya paṭipannassa  yogino bahukārattā paṭhamaṃ sammādiṭṭhi desitā''ti.<br/><br/>[03] sammāsaṅkappo pana tassā bahukāro, tasmā tadanantaraṃ vutto.  yathā hi heraññiko hatthena parivaṭṭetvā parivaṭṭetvā cakkhunā kahāpaṇaṃ  olokento -- ``ayaṃ cheko, ayaṃ kūṭo''ti jānāti. evaṃ  yogāvacaropi pubbabhāge vitakkena vitakketvā vipassanāpaññāya  olokayamāno -- ``ime dhammā kāmāvacarā, ime dhammā  rūpāvacarādayo''ti pajānāti. yathā vā pana purisena koṭiyaṃ  gahetvā parivaṭṭetvā parivaṭṭetvā dinnaṃ mahārukkhaṃ tacchako vāsiyā  tacchetvā kamme upaneti, evaṃ vitakkena vitakketvā vitakketvā dinne  dhamme yogāvacaro paññāya -- ``ime kāmāvacarā, ime  rūpāvacarā''tiādinā nayena paricchinditvā kamme upaneti  ^a^V1.0254^ea^. tena  vuttaṃ -- ``sammāsaṅkappo pana tassā bahukāro, tasmā tadanantaraṃ  vutto''ti. svāyaṃ yathā sammādiṭṭhiyā evaṃ sammāvācāyapi upakārako.  yathāha -- ``pubbe kho, visākha, vitakketvā vicāretvā pacchā  vācaṃ bhindatī''ti, (ma0 ni0 1.463) tasmā tadanantaraṃ  sammāvācā vuttā.<br/><br/>[03] yasmā pana -- ``idañcidañca karissāmā''ti paṭhamaṃ vācāya  saṃvidahitvā loke kammante payojenti; tasmā vācā kāyakammassa  upakārikāti sammāvācāya anantaraṃ sammākammanto vutto. catubbidhaṃ  pana vacīduccaritaṃ, tividhañca kāyaduccaritaṃ pahāya ubhayaṃ sucaritaṃ  pūrentasseva yasmā ājīvaṭṭhamakaṃ sīlaṃ pūreti, na itarassa, tasmā  tadubhayānantaraṃ sammāājīvo vutto. evaṃ visuddhājīvena pana  ``parisuddho me ājīvo''ti ettāvatā ca paritosaṃ katvā suttapamattena  viharituṃ na yuttaṃ, atha kho ``sabbiriyāpathesu idaṃ vīriyaṃ  samārabhitabba''nti dassetuṃ tadanantaraṃ sammāvāyāmo vutto. tato  ``āraddhavīriyenapi kāyādīsu catūsu vatthūsu ^a^M1.0282^ea^ sati sūpaṭṭhitā  kātabbā''ti dassanatthaṃ tadanantaraṃ sammāsati ^a^P1.0316^ea^ desitā. yasmā panevaṃ  sūpaṭṭhitā sati samādhissupakārānupakārānaṃ dhammānaṃ gatiyo  samannesitvā pahoti ekattārammaṇe cittaṃ samādhātuṃ, tasmā  sammāsatiyā anantaraṃ sammāsamādhi desitoti veditabbo.  ^b^etesaṃ dhammānaṃ sacchikiriyāyā^eb^ti etesaṃ sotāpattiphalādīnaṃ  paccakkhakiriyatthāya. 


volume: 20
item: 79
title:
  oṭṭhaddhalicchavīvatthuvaṇṇanā^catuariyaphalavaṇṇanā^ariyāṭṭhaṅgikamaggavaṇṇanā^dve pabbajitavatthuvaṇṇanā^

content:
  [03] 376-377^b^.^eb^ ^b^ekamidāha^eb^nti idaṃ kasmā āraddhaṃ? ayaṃ  kira rājā -- ``rūpaṃ attā''ti evaṃladdhiko, tenassa desanāya cittaṃ  nādhimuccati. atha bhagavatā tassa laddhiyā āvikaraṇatthaṃ ekaṃ  kāraṇaṃ āharituṃ idamāraddhaṃ. tatrāyaṃ saṅkhepattho -- ``ahaṃ ekaṃ  samayaṃ ghositārāme viharāmi, tatra vasantaṃ maṃ te dve pabbajitā evaṃ  pucchiṃsu. athāhaṃ tesaṃ buddhuppādaṃ dassetvā tantidhammaṃ nāma kathento  idamavocaṃ -- ``āvuso, saddhāsampanno nāma kulaputto evarūpassa  satthu sāsane pabbajito, evaṃ tividhaṃ sīlaṃ pūretvā paṭhamajjhānādīni  patvā ṭhito `taṃ jīva'ntiādīni vadeyya, yuttaṃ nu kho etamassā''ti?  tato tehi ``yutta''nti vutte ``ahaṃ kho panetaṃ, āvuso, evaṃ  jānāmi, evaṃ passāmi, atha ca panāhaṃ na vadāmī''ti taṃ vādaṃ  paṭikkhipitvā uttari khīṇāsavaṃ dassetvā ``imassa evaṃ vattuṃ na  yutta''nti avocaṃ. te mama vacanaṃ sutvā attamanā ahesunti. evaṃ  vutte sopi attamano ahosi ^a^V1.0255^ea^. tenāha -- ``idamavoca bhagavā.  attamano oṭṭhaddho licchavī bhagavato bhāsitaṃ abhinandī''ti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] mahālisuttavaṇṇanā niṭṭhitā. 


volume: 20
item: 80
title: jāliyasuttavaṇṇanā^^^dve pabbajitavatthuvaṇṇanā^
content:
  [03] 378^b^.^eb^ ^b^evaṃ^eb^ ^a^P1.0317^ea^ ^a^M1.0283^ea^ ^a^V1.0256^ea^ ^b^me sutaṃ...pe0... kosambiya^eb^nti  jāliyasuttaṃ. tatrāyaṃ apubbapadavaṇṇanā. ^b^ghositārāme^eb^ti  ghositena seṭṭhinā kate ārāme. pubbe kira allakapparaṭṭhaṃ nāma  ahosi. tato kotūhaliko nāma daliddo chātakabhayena saputtadāro  avantiraṭṭhaṃ gacchanto puttaṃ vahituṃ asakkonto chaḍḍetvā agamāsi, mātā  nivattitvā taṃ gahetvā gatā, te ekaṃ gopālakagāmaṃ pavisiṃsu.  gopālakena ca tadā bahupāyāso paṭiyatto hoti, te tato pāyāsaṃ  labhitvā bhuñjiṃsu. atha so puriso balavapāyāsaṃ bhutto jīrāpetuṃ  asakkonto rattibhāge kālaṃ katvā tattheva sunakhiyā kucchismiṃ  paṭisandhiṃ gahetvā kukkuro jāto, so gopālakassa piyo ahosi.  gopālako ca paccekabuddhaṃ upaṭṭhahati. paccekabuddhopi  bhattakiccapariyosāne kukkurassa ekekaṃ piṇḍaṃ deti, so paccekabuddhe  sinehaṃ uppādetvā gopālakena saddhiṃ paṇṇasālampi gacchati.  gopālake asannihite bhattavelāyaṃ sayameva gantvā kālārocanatthaṃ  paṇṇasāladvāre bhussati, antarāmaggepi caṇḍamige disvā bhussitvā  palāpeti. so paccekabuddhe mudukena cittena kālaṃkatvā devaloke  nibbatti ^a^P1.0318^ea^. tatrassa ghosakadevaputto tveva nāmaṃ ahosi. so  devalokato cavitvā kosambiyaṃ ekassa kulassa ghare nibbatti. taṃ  aputtako seṭṭhi tassa mātāpitūnaṃ dhanaṃ datvā puttaṃ katvā aggahesi.  atha attano putte jāte sattakkhattuṃ ghātāpetuṃ upakkami. so  puññavantatāya sattasupi ṭhānesu maraṇaṃ appatvā avasāne ekāya  seṭṭhidhītāya veyyattiyena laddhajīvito aparabhāge pituaccayena seṭṭhiṭṭhānaṃ  patvā ghosakaseṭṭhi nāma jāto. aññepi kosambiyaṃ kukkuṭaseṭṭhi  ^a^M1.0284^ea^,  pāvāriyaseṭṭhīti dve seṭṭhino atthi, iminā saddhiṃ tayo ahesuṃ.<br/><br/>[03] tena ca samayena himavantato pañcasatatāpasā sarīrasantappanatthaṃ  antarantarākosambiṃ āgacchanti ^a^V1.0257^ea^, tesaṃ ete tayo seṭṭhī attano attano  uyyānesu paṇṇakuṭiyo katvā upaṭṭhānaṃ karonti. athekadivasaṃ te  tāpasā himavantato āgacchantā mahākantāre tasitā kilantā ekaṃ  mahantaṃ vaṭarukkhaṃ patvā tattha adhivatthāya devatāya santikā saṅgahaṃ  paccāsisantā nisīdiṃsu. devatā sabbālaṅkāravibhūsitaṃ hatthaṃ  pasāretvā tesaṃ pānīyapānakādīni datvā kilamathaṃ paṭivinodesi, ete  devatāyānubhāvena vimhitā pucchiṃsu -- ``kiṃ nu kho, devate, kammaṃ  katvā tayā ayaṃ sampatti laddhā''ti? devatā āha -- ``loke buddho  nāma bhagavā uppanno, so etarahi sāvatthiyaṃ viharati,  anāthapiṇḍiko gahapati taṃ upaṭṭhahati. so uposathadivasesu attano  bhatakānaṃ pakatibhattavetanameva datvā uposathaṃ kārāpesi. athāhaṃ  ekadivasaṃ majjhanhike pātarāsatthāya āgato kañci bhatakakammaṃ  akarontaṃ disvā -- `ajja manussā kasmā kammaṃ na karontī'ti  pucchiṃ. tassa me tamatthaṃ ārocesuṃ. athāhaṃ etadavocaṃ -- `idāni  upaḍḍhadivaso gato, sakkā nu kho upaḍḍhuposathaṃ kātu'nti. tato  seṭṭhissa paṭivedetvā ``sakkā kātu''nti āha. svāhaṃ upaḍḍhadivasaṃ  upaḍḍhuposathaṃ samādiyitvā tadaheva kālaṃ katvā imaṃ sampattiṃ  paṭilabhi''nti.<br/><br/>[03] atha te tāpasā ``buddho kira uppanno''ti sañjātapītipāmojjā  tatova sāvatthiṃ gantukāmā hutvāpi -- ``bahukārā no upaṭṭhākaseṭṭhino  tesampi imamatthamārocessāmā''ti ^a^P1.0319^ea^ kosambiṃ gantvā seṭṭhīhi  katasakkārabahumānā ``tadaheva mayaṃ gacchāmā''ti āhaṃsu. ``kiṃ,  bhante, turitāttha, nanu tumhe pubbe cattāro pañca māse vasitvā  gacchathā''ti ca vutte taṃ pavattiṃ ārocesuṃ. ``tena hi, bhante, saheva  gacchāmā''ti ca vutte ``gacchāma mayaṃ, tumhe saṇikaṃ āgacchathā''ti  sāvatthiṃ gantvā bhagavato santike pabbajitvā arahattaṃ pāpuṇiṃsu.  tepi seṭṭhino pañcasatapañcasatasakaṭaparivārā ^a^M1.0285^ea^ sāvatthiṃ gantvā  dānādīni datvā kosambiṃ āgamanatthāya bhagavantaṃ yācitvā paccāgamma  tayo vihāre kāresuṃ. tesu kukkuṭaseṭṭhinā kato kukkuṭārāmo nāma,  pāvāriyaseṭṭhinā kato pāvārikambavanaṃ nāma, ghositaseṭṭhinā kato  ghositārāmo nāma ahosi. taṃ sandhāya vuttaṃ -- ``kosambiyaṃ  viharati ghositārāme''ti.<br/><br/>[03] ^b^muṇḍiyo^eb^ti idaṃ tassa nāmaṃ. ^b^jāliyo^eb^ti idampi  itarassa nāmameva. yasmā panassa upajjhāyo dārumayena pattena  piṇḍāya carati, tasmā dārupattikantevāsīti vuccati.  ^b^etadavocu^eb^nti upārambhādhippāyena vādaṃ āropetukāmā hutvā  etadavocuṃ. iti kira nesaṃ ahosi, sace samaṇo gotamo ``taṃ  jīvaṃ taṃ sarīra''nti vakkhati, athassa mayaṃ etaṃ vādaṃ āropessāma  -- ``bho gotama, tumhākaṃ laddhiyā idheva satto bhijjati, tena vo  vādo ucchedavādo ^a^V1.0258^ea^ hotī''ti. sace pana ``aññaṃ jīvaṃ aññaṃ  sarīra''nti vakkhati, athassetaṃ vādaṃ āropessāma ``tumhākaṃ vāde  rūpaṃ bhijjati, na satto bhijjati. tena vo vāde satto sassato  āpajjatī''ti. atha bhagavā ``ime vādāropanatthāya pañhaṃ pucchanti,  mama sāsane ime dve ante anupagamma majjhimā paṭipadā atthīti na  jānanti, handa nesaṃ pañhaṃ avissajjetvā tassāyeva paṭipadāya  āvibhāvatthaṃ dhammaṃ desemī''ti cintetvā ``tena hāvuso''tiādimāha. <br/><br/>[03] 379-380^b^.^eb^ tattha ^b^kallaṃ nu kho tassetaṃ vacanāyā^eb^ti  tassetaṃ saddhāpabbajitassa tividhaṃ sīlaṃ paripūretvā paṭhamajjhānaṃ  ^a^P1.0320^ea^ pattassa yuttaṃ nu kho etaṃ vattunti attho. taṃ sutvā paribbājakā  puthujjano nāma yasmā nibbicikiccho na hoti, tasmā kadāci evaṃ  vadeyyāti maññamānā -- ``kallaṃ tassetaṃ vacanāyā''ti āhaṃsu.  ^b^atha ca panāhaṃ na vadāmī^eb^ti ahaṃ etamevaṃ jānāmi, no ca  evaṃ vadāmi, atha kho kasiṇaparikammaṃ katvā bhāventassa paññābalena  uppannaṃ mahaggatacittametanti saññaṃ ṭhapesiṃ. ^b^na^eb^ ^a^M1.0286^ea^ ^b^kallaṃ tasseta^eb^nti  idaṃ te paribbājakā -- ``yasmā khīṇāsavo vigatasammoho  tiṇṇavicikiccho, tasmā na yuttaṃ tassetaṃ vattu''nti maññamānā  vadanti. sesamettha uttānatthamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] jāliyasuttavaṇṇanā niṭṭhitā. 


volume: 20
item: 81
title: mahāsīhanādasuttavaṇṇanā^^^acelakassapavatthuvaṇṇanā^
content:
  [03] 381^b^.^eb^ ^b^evaṃ^eb^ ^a^P2.0349^ea^ ^a^V1.0259^ea^ ^a^M1.0287^ea^ ^b^me sutaṃ...pe0... uruññāyaṃ  viharatī^eb^ti mahāsīhanādasuttaṃ. tatrāyaṃ apubbapadavaṇṇanā.  ^b^uruññāya^eb^nti uruññāti tassa raṭṭhassapi nagarassapi etadeva  nāmaṃ, bhagavā uruññānagaraṃ upanissāya viharati. ^b^kaṇṇakatthale  migadāye^eb^ti tassa nagarassa avidūre kaṇṇakatthalaṃ nāma eko  ramaṇīyo bhūmibhāgo atthi. so migānaṃ abhayatthāya dinnattā  ``migadāyo''ti vuccati, tasmiṃ kaṇṇakatthale migadāye.  ^b^acelo^eb^ti naggaparibbājako. ^b^kassapo^eb^ti tassa nāmaṃ.  ^b^tapassi^eb^nti tapanissitakaṃ. ^b^lūkhājīvi^eb^nti  acelakamuttācārādivasena lūkho ājīvo assāti lūkhājīvī, taṃ  lūkhājīviṃ. ^b^upakkosatī^eb^ti upaṇḍeti. ^b^upavadatī^eb^ti  hīḷeti vambheti. ^b^dhammassa ca anudhammaṃ byākarontī^eb^ti bhotā  gotamena vuttakāraṇassa anukāraṇaṃ kathenti. ^b^sahadhammiko  vādānuvādo^eb^ti parehi vuttakāraṇena sakāraṇo hutvā tumhākaṃ vādo vā  anuvādo vā viññūhi garahitabbaṃ, kāraṇaṃ koci appamattakopi kiṃ na  āgacchati. idaṃ vuttaṃ hoti, ``kiṃ sabbākārenapi tava vāde gārayhaṃ  kāraṇaṃ ^a^P2.0350^ea^ natthī''ti. ^b^anabbhakkhātukāmā^eb^ti na abhūtena vattukāmā. <br/><br/>[03] 382^b^.^eb^ ^b^ekaccaṃ tapassiṃ lūkhājīvi^eb^ntiādīsu  idhekacco acelakapabbajjāditapanissitattā tapassī ``lūkhena jīvitaṃ  kappessāmī''ti tiṇagomayādibhakkhanādīhi nānappakārehi attānaṃ  kilameti, appapuññatāya ca sukhena jīvitavuttimeva na labhati, so  tīṇi duccaritāni pūretvā niraye nibbattati.<br/><br/>[03] aparo tādisaṃ tapanissitopi puññavā hoti, labhati  lābhasakkāraṃ. so ``na dāni mayā sadiso atthī''ti attānaṃ ucce  ṭhāne sambhāvetvā ``bhiyyosomattāya lābhaṃ uppādessāmī''ti  ^a^V1.0260^ea^ anesanavasena tīṇi duccaritāni pūretvā niraye nibbattati. ime dve  sandhāya paṭhamanayo vutto.<br/><br/>[03] aparo tapanissitako lūkhājīvī appapuñño hoti, na labhati  sukhena jīvitavuttiṃ. so ``mayhaṃ pubbepi akatapuññatāya  sukhajīvikā nuppajjati ^a^M1.0288^ea^, handadāni puññāni karomī''ti tīṇi  sucaritāni pūretvā sagge nibbattati.<br/><br/>[03] aparo lūkhājīvī puññavā hoti, labhati sukhena jīvitavuttiṃ.  so -- ``mayhaṃ pubbepi katapuññatāya sukhajīvikā uppajjatī''ti  cintetvā anesanaṃ pahāya tīṇi sucaritāni pūretvā sagge nibbattati.  ime dve sandhāya dutiyanayo vutto.<br/><br/>[03] eko pana tapassī appadukkhavihārī hoti bāhirakācārayutto  tāpaso vā channaparibbājako vā, appapuññatāya ca manāpe paccaye na  labhati. so anesanavasena tīṇi duccaritāni pūretvā attānaṃ sukhe  ṭhapetvā niraye nibbattati.<br/><br/>[03] aparo ^a^P2.0351^ea^ puññavā hoti, so -- ``na dāni mayā sadiso  atthī''ti mānaṃ uppādetvā anesanavasena lābhasakkāraṃ vā uppādento  micchādiṭṭhivasena -- ``sukho imissā paribbājikāya daharāya  mudukāya lomasāya samphasso''tiādīni cintetvā kāmesu pātabyataṃ  vā āpajjanto tīṇi duccaritāni pūretvā niraye nibbattati. ime dve  sandhāya tatiyanayo vutto.<br/><br/>[03] aparo pana appadukkhavihārī appapuñño hoti, so -- ``ahaṃ  pubbepi akatapuññatāya sukhena jīvikaṃ na labhāmī''ti tīṇi  sucaritāni pūretvā sagge nibbattati.<br/><br/>[03] aparo puññavā hoti, so -- ``pubbepāhaṃ katapuññatāya sukhaṃ  labhāmi, idāni puññāni karissāmī''ti tīṇi sucaritāni pūretvā  sagge nibbattati. ime dve sandhāya catutthanayo vutto. idaṃ  titthiyavasena āgataṃ, sāsanepi pana labbhati.<br/><br/>[03] ekacco hi dhutaṅgasamādānavasena lūkhājīvī hoti,  appapuññatāya vā sakalampi gāmaṃ vicaritvā udarapūraṃ na labhati.  so -- ``paccaye uppādessāmī''ti vejjakammādivasena vā anesanaṃ  ^a^V1.0261^ea^ katvā, arahattaṃ vā paṭijānitvā, tīṇi vā kuhanavatthūni paṭisevitvā  niraye nibbattati.<br/><br/>[03] aparo ^a^M1.0289^ea^ ca tādisova puññavā hoti. so tāya puññasampattiyā  mānaṃ janayitvā uppannaṃ lābhaṃ thāvaraṃ kattukāmo anesanavasena tīṇi  duccaritāni pūretvā niraye uppajjati.<br/><br/>[03] aparo samādinnadhutaṅgo appapuññova hoti, na labhati sukhena  jīvitavuttiṃ. so -- ``pubbepāhaṃ akatapuññatāya kiñci na  labhāmi, sace idāni anesanaṃ karissaṃ, āyatimpi dullabhasukho  bhavissāmī''ti tīṇi sucaritāni pūretvā arahattaṃ pattuṃ asakkonto  sagge nibbattati.<br/><br/>[03] aparo puññavā hoti, so -- ``pubbepāhaṃ katapuññatāya etarahi  sukhito, idānipi puññaṃ karissāmī''ti anesanaṃ pahāya tīṇi  sucaritāni pūretvā arahattaṃ pattuṃ asakkonto sagge nibbattati. <br/><br/>[03] 383^b^.^eb^ ^b^āgatiñcā^eb^ti -- ``asukaṭṭhānato nāma  ime āgatā''ti evaṃ āgatiñca. ^b^gatiñcā^eb^ti idāni  gantabbaṭṭhānañca. ^b^cutiñcā^eb^ti tato cavanañca.  ^b^upapattiñcā^eb^ti tato cutānaṃ puna upapattiñca. ^b^kiṃ sabbaṃ tapaṃ  garahissāmī^eb^ti -- ``kena kāraṇena garahissāmi, garahitabbameva hi  mayaṃ garahāma, pasaṃsitabbaṃ pasaṃsāma, na bhaṇḍikaṃ karonto mahārajako  viya dhotañca adhotañca ekato karomā''ti dasseti. idāni  tamatthaṃ pakāsento -- ``santi kassapa eke  samaṇabrāhmaṇā''tiādimāha. <br/><br/>[03] 384^b^.^eb^ ^b^yaṃ te ekacca^eb^nti pañcavidhaṃ sīlaṃ, tañhi  loke na koci ``na sādhū''ti vadati. puna ^b^yaṃ te ekacca^eb^nti  pañcavidhaṃ veraṃ, taṃ na ^a^P2.0352^ea^ koci ``sādhū''ti vadati. puna ^b^yaṃ te  ekacca^eb^nti pañcadvāre asaṃvaraṃ, te kira -- ``cakkhu nāma na  nirundhitabbaṃ, cakkhunā manāpaṃ rūpaṃ daṭṭhabba''nti vadanti, esa nayo  sotādīsu. puna ^b^yaṃ te ekacca^eb^nti pañcadvāre saṃvaraṃ.<br/><br/>[03] evaṃ paresaṃ vādena saha attano vādassa samānāsamānataṃ  dassetvā idāni attano vādena ^a^V1.0262^ea^ saha paresaṃ vādassa samānāsamānataṃ  dassento ``yaṃ maya''ntiādimāha. tatrāpi  pañcasīlādivaseneva attho veditabbo. 


volume: 20
item: 82
title: ^^acelakassapavatthuvaṇṇanā^samanuyuñjāpanakathāvaṇṇanā^
content:
  [03] 385^b^.^eb^ ^b^samanuyuñjanta^eb^nti ^a^M1.0290^ea^ samanuyuñjantu, ettha ca  laddhiṃ pucchanto samanuyuñjati nāma, kāraṇaṃ pucchanto  samanugāhati nāma, ubhayaṃ pucchanto samanubhāsati nāma.  ^b^satthārā vā satthāra^eb^nti satthārā vā saddhiṃ satthāraṃ upasaṃharitvā  -- ``kiṃ te satthā te dhamme sabbaso pahāya vattati, udāhu samaṇo  gotamo''ti. dutiyapadepi eseva nayo.<br/><br/>[03] idāni tamatthaṃ yojetvā dassento -- ``ye imesaṃ  bhavata''ntiādimāha. tattha ^b^akusalā akusalasaṅkhātā^eb^ti  akusalā ceva ``akusalā''ti ca saṅkhātā ñātā koṭṭhāsaṃ vā katvā  ṭhapitāti attho. esa nayo sabbapadesu. api cettha  ^b^sāvajjā^eb^ti sadosā. ^b^na alamariyā^eb^ti niddosaṭṭhena  ariyā bhavituṃ nālaṃ asamatthā. <br/><br/>[03] 386-392^b^.^eb^ ^b^yaṃ viññū samanuyuñjantā^eb^ti yena viññū  amhe ca aññe ca pucchantā evaṃ vadeyyuṃ, taṃ ṭhānaṃ vijjati, atthi taṃ  kāraṇanti attho. ^b^yaṃ vā pana bhonto pare gaṇācariyā^eb^ti pare  pana bhonto gaṇācariyā yaṃ vā taṃ vā appamattakaṃ pahāya vattantīti  attho. ^b^amheva tattha yebhuyyena pasaṃseyyu^eb^nti idaṃ bhagavā  satthārā satthāraṃ samanuyuñjanepi āha -- saṅghena saṃghaṃ samanuyuñjanepi.  kasmā? saṅghapasaṃsāyapi satthuyeva pasaṃsāsiddhito.  pasīdamānāpi hi buddhasampattiyā saṅghe, saṅghasampattiyā ca buddhe  pasīdanti, tathā hi bhagavato sarīrasampattiṃ ^a^P2.0353^ea^ disvā, dhammadesanaṃ vā  sutvā bhavanti vattāro -- ``lābhā vata bho sāvakānaṃ ye evarūpassa  satthu santikāvacarā''ti, evaṃ buddhasampattiyā saṅghe pasīdanti.  bhikkhūnaṃ panācāragocaraṃ abhikkamapaṭikkamādīni ca disvā bhavanti  vattāro -- ``santikāvacarānaṃ vata bho sāvakānaṃ ayañca upasamaguṇo  satthu kīva rūpo bhavissatī''ti, evaṃ saṅghasampattiyā buddhe  pasīdanti. iti yā satthupasaṃsā, sā saṅghassa. yā saṅghassa  pasaṃsā, sā satthūti saṅghapasaṃsāyapi satthuyeva pasaṃsāsiddhito bhagavā  dvīsupi nayesu -- ^b^``amheva tattha yebhuyyena pasaṃseyyu''^eb^nti āha.  ^b^samaṇo gotamo ime dhamme anavasesaṃ pahāya vattati, yaṃ vā pana  bhonto pare gaṇācariyā^eb^tiādīsupi panettha ayamadhippāyo --  sampattasamādānasetughātavasena ^a^M1.0291^ea^ hi tisso viratiyo. tāsu  sampattasamādāna viratimattameva aññesaṃ hoti, setughātavirati pana  sabbena sabbaṃ ^a^V1.0263^ea^ natthi. pañcasu pana  tadaṅgavikkhambhanasamucchedapaṭipassaddhinissaraṇappahānesu  aṭṭhasamāpattivasena ceva vipassanāmattavasena ca  tadaṅgavikkhambhanappahānamattameva aññesaṃ hoti. itarāni tīṇi  pahānāni sabbena sabbaṃ natthi. tathā sīlasaṃvaro, khantisaṃvaro,  ñāṇasaṃvaro, satisaṃvaro, vīriyasaṃvaroti pañca saṃvarā, tesu  pañcasīlamattameva adhivāsanakhantimattameva ca aññesaṃ hoti, sesaṃ  sabbena sabbaṃ natthi.<br/><br/>[03] pañca kho panime uposathuddesā, tesu pañcasīlamattameva aññesaṃ  hoti. pātimokkhasaṃvarasīlaṃ sabbena sabbaṃ natthi. iti  akusalappahāne ca kusalasamādāne ca, tīsu viratīsu, pañcasu  pahānesu, pañcasu saṃvaresu, pañcasu uddesesu, -- ``ahameva ca mayhañca  sāvakasaṅgho loke paññāyati, mayā hi sadiso satthā nāma, mayhaṃ  sāvakasaṅghena sadiso saṅgho nāma natthī''ti bhagavā sīhanādaṃ  nadati. 


volume: 20
item: 83
title: ^acelakassapavatthuvaṇṇanā^samanuyuñjāpanakathāvaṇṇanā^ariyāṭṭhaṅgikamaggavaṇṇanā^
content:
  [03] 393^b^.^eb^ evaṃ sīhanādaṃ ^a^P2.0354^ea^ naditvā tassa sīhanādassa  aviparītabhāvāvabodhanatthaṃ -- ``atthi, kassapa,  maggo''tiādimāha. tattha ^b^maggo^eb^ti lokuttaramaggo.  ^b^paṭipadā^eb^ti pubbabhāgapaṭipadā. ^b^kālavādī^eb^tiādīni  brahmajāle vaṇṇitāni. idāni taṃ duvidhaṃ maggañca paṭipadañca  ekato katvā dassento -- ``ayameva ariyo''tiādimāha.  idaṃ pana sutvā acelo cintesi -- ``samaṇo gotamo mayhaṃyeva  maggo ca paṭipadā ca atthi, aññesaṃ natthīti maññati, handassāhaṃ  amhākampi maggaṃ kathemī''ti. tato acelakapaṭipadaṃ kathesi.  tenāha -- ``evaṃ vutte acelo kassapo bhagavantaṃ etadavoca...pe0...  udakorohanānuyogamanuyutto viharatī''ti. 


volume: 20
item: 84
title:
  acelakassapavatthuvaṇṇanā^samanuyuñjāpanakathāvaṇṇanā^ariyāṭṭhaṅgikamaggavaṇṇanā^tapopakkamakathāvaṇṇanā^

content:
  [03] 394^b^.^eb^ tattha ^b^tapopakkamā^eb^ti tapārambhā,  tapakammānīti attho. ^b^sāmaññasaṅkhātā^eb^ti  samaṇakammasaṅkhātā. ^b^brahmaññasaṅkhātā^eb^ti brāhmaṇakammasaṅkhātā.  ^b^acelako^eb^ti niccolo, naggoti attho. ^b^muttācāro^eb^ti  visaṭṭhācāro, uccārakammādīsu lokiyakulaputtācārena virahito  ^a^M1.0292^ea^ ṭhitakova uccāraṃ karoti, passāvaṃ karoti, khādati, bhuñjati ca.  ^b^hatthāpalekhano^eb^ti hatthe piṇḍamhi ṭhite jivhāya hatthaṃ  apalikhati, uccāraṃ vā katvā hatthasmiññeva daṇḍakasaññī hutvā  hatthena apalikhati. ``bhikkhāgahaṇatthaṃ ehi, bhante''ti vutto na  etīti na ^b^ehibhaddantiko.^eb^ ``tena hi ^a^V1.0264^ea^ tiṭṭha, bhante''ti  vuttopi na tiṭṭhatīti ^b^natiṭṭhabhaddantiko.^eb^ tadubhayampi kira so  -- ``etassa vacanaṃ kataṃ bhavissatī''ti na karoti.  ^b^abhihaṭa^eb^nti puretaraṃ gahetvā āhaṭaṃ bhikkhaṃ, ^b^uddissakata^eb^nti  ``imaṃ tumhe uddissa kata''nti evaṃ ārocitaṃ bhikkhaṃ. ^b^na  nimantana^eb^nti ``asukaṃ nāma kulaṃ vā vīthiṃ vā gāmaṃ vā  paviseyyāthā''ti evaṃ nimantitabhikkhampi na sādiyati, na gaṇhati.  ^b^na^eb^ ^a^P2.0355^ea^ ^b^kumbhimukhā^eb^ti kumbhito uddharitvā diyyamānaṃ bhikkhaṃ na  gaṇhati. ^b^na kaḷopimukhā^eb^ti ^b^kaḷopī^eb^ti ukkhali vā  pacchi vā, tatopi na gaṇhati. kasmā? kumbhikaḷopiyo maṃ  nissāya kaṭacchunā pahāraṃ labhantīti. ^b^na eḷakamantara^eb^nti  ummāraṃ antaraṃ katvā diyyamānaṃ na gaṇhati. kasmā? ``ayaṃ maṃ  nissāya antarakaraṇaṃ labhatī''ti. daṇḍamusalesupi eseva nayo.<br/><br/>[03] ^b^dvinna^eb^nti dvīsu bhuñjamānesu ekasmiṃ uṭṭhāya dente na  gaṇhati. kasmā? ``ekassa kabaḷantarāyo hotī''ti. ^b^na  gabbhiniyā^eb^tiādīsu pana ``gabbhiniyā kucchiyaṃ dārako kilamati.  pāyantiyā dārakassa khīrantarāyo hoti, purisantaragatāya  ratiantarāyo hotī''ti na gaṇhati. ^b^saṃkittīsū^eb^ti saṃkittetvā  katabhattesu, dubbhikkhasamaye kira acelakasāvakā acelakānaṃ atthāya  tato tato taṇḍulādīni samādapetvā bhattaṃ pacanti. ukkaṭṭho acelako  tatopi na paṭiggaṇhati. ^b^na yattha sā^eb^ti yattha sunakho --  ``piṇḍaṃ labhissāmī''ti upaṭṭhito hoti, tattha tassa adatvā āhaṭaṃ  na gaṇhati. kasmā? etassa piṇḍantarāyo hotīti.  ^b^saṇḍasaṇḍacārinī^eb^ti samūhasamūhacārinī, sace hi acelakaṃ  disvā -- ``imassa bhikkhaṃ dassāmā''ti manussā bhattagehaṃ  pavisanti, tesu ca pavisantesu kaḷopimukhādīsu nilīnā makkhikā  uppatitvā saṇḍasaṇḍā caranti, tato āhaṭaṃ bhikkhaṃ na gaṇhati.  kasmā? maṃ nissāya makkhikānaṃ gocarantarāyo jātoti.<br/><br/>[03] ^b^thusodaka^eb^nti ^a^M1.0293^ea^ sabbasassasambhārehi kataṃ sovīrakaṃ. ettha  ca surāpānameva sāvajjaṃ, ayaṃ pana sabbesupi sāvajjasaññī.  ^b^ekāgāriko^eb^ti yo ekasmiṃyeva gehe bhikkhaṃ labhitvā nivattati  ^a^P2.0356^ea^. ^b^ekālopiko^eb^ti yo ekeneva ālopena yāpeti.  ^b^dvāgārikādīsu^eb^pi eseva nayo. ^b^ekissāpi dattiyā^eb^ti  ekāya dattiyā. datti nāma ekā khuddakapāti hoti, yattha  aggabhikkhaṃ pakkhipitvā ṭhapenti. ^b^ekāhika^eb^nti  ekadivasantarikaṃ. ^b^addhamāsika^eb^nti addhamāsantarikaṃ.  ^b^pariyāyabhattabhojana^eb^nti vārabhattabhojanaṃ, ekāhavārena dvīhavārena  sattāhavārena aḍḍhamāsavārenāti evaṃ divasavārena āgatabhattabhojanaṃ. <br/><br/>[03] 395^b^.^eb^ ^b^sākabhakkho^eb^ti ^a^V1.0265^ea^ allasākabhakkho.  ^b^sāmākabhakkho^eb^ti sāmākataṇḍulabhakkho. ^b^nīvārā^eb^dīsu  nīvāro nāma araññe sayaṃjātā vīhijāti. ^b^daddula^eb^nti  cammakārehi cammaṃ likhitvā chaḍḍitakasaṭaṃ. ^b^haṭaṃ^eb^ vuccati  silesopi sevālopi. ^b^kaṇa^eb^nti kuṇḍakaṃ. ^b^ācāmo^eb^ti  bhattaukkhalikāya laggo jhāmakaodano, taṃ chaḍḍitaṭṭhānatova gahetvā  khādati, ``odanakañjiya''ntipi vadanti. ^b^piññākā^eb^dayo  pākaṭā eva. ^b^pavattaphalabhojī^eb^ti patitaphalabhojī. <br/><br/>[03] 396^b^.^eb^ ^b^sāṇānī^eb^ti sāṇavākacoḷāni.  ^b^masāṇānī^eb^ti missakacoḷāni. ^b^chavadussānī^eb^ti  matasarīrato chaḍḍitavatthāni, erakatiṇādīni vā ganthetvā  katanivāsanāni. ^b^paṃsukūlānī^eb^ti pathaviyaṃ chaḍḍitanantakāni.  ^b^tirīṭānī^eb^ti rukkhatacavatthāni. ^b^ajina^eb^nti  ajinamigacammaṃ. ^b^ajinakkhipa^eb^nti tadeva majjhe phālitakaṃ.  ^b^kusacīra^eb^nti kusatiṇāni ganthetvā katacīraṃ.  ^b^vākacīraphalakacīresu^eb^pi eseva nayo. ^b^kesakambala^eb^nti  manussakesehi katakambalaṃ. yaṃ sandhāya ^a^P2.0357^ea^ vuttaṃ -- <br/><br/>[02] ``seyyathāpi bhikkhave, yāni kānici tantāvutāni  vatthāni, kesakambalo tesaṃ paṭikiṭṭho akkhāyati. kesakambalo,  bhikkhave, sīte sīto, uṇhe uṇho appaggho ca dubbaṇṇo ca duggandho  dukkhasamphasso''ti.<br/><br/>[03] ^b^vāḷakambala^eb^nti ^a^M1.0294^ea^ assavālehi katakambalaṃ.  ^b^ulūkapakkhika^eb^nti ulūkapakkhāni ganthetvā katanivāsanaṃ.  ^b^ukkuṭikappadhānamanuyutto^eb^ti ukkuṭikavīriyaṃ anuyutto, gacchantopi  ukkuṭikova hutvā uppatitvā uppatitvā gacchati.  ^b^kaṇṭakāpassayiko^eb^ti ayakaṇṭake vā pakatikaṇṭake vā bhūmiyaṃ  koṭṭetvā tattha cammaṃ attharitvā ṭhānacaṅkamādīni karoti.  ^b^seyya^eb^nti sayantopi tattheva seyyaṃ kappeti.  ^b^phalakaseyya^eb^nti rukkhaphalake seyyaṃ. ^b^thaṇḍilaseyya^eb^nti  thaṇḍile ucce bhūmiṭhāne seyyaṃ. ^b^ekapassayiko^eb^ti ekapasseneva  sayati. ^b^rajojalladharo^eb^ti sarīraṃ telena makkhitvā rajuṭṭhānaṭṭhāne  tiṭṭhati, athassa sarīre rajojallaṃ laggati, taṃ dhāreti.  ^b^yathāsanthatiko^eb^ti laddhaṃ āsanaṃ akopetvā yadeva labhati, tattheva  nisīdanasīlo. ^b^vekaṭiko^eb^ti vikaṭakhādanasīlo.  ^b^vikaṭa^eb^nti gūthaṃ vuccati. ^b^apānako^eb^ti  paṭikkhittasītudakapāno. sāyaṃ tatiyamassāti ^b^sāyatatiyakaṃ.^eb^  pāto, majjhanhike, sāyanti divasassa tikkhattuṃ pāpaṃ pavāhessāmīti  ^b^udakorohanānuyogaṃ anuyutto viharatī^eb^ti. 


volume: 20
item: 85
title:
  samanuyuñjāpanakathāvaṇṇanā^ariyāṭṭhaṅgikamaggavaṇṇanā^tapopakkamakathāvaṇṇanā^tapopakkamaniratthakatāvaṇṇanā^

content:
  [03] 397^b^.^eb^ atha ^a^V1.0266^ea^ bhagavā sīlasampadādīhi vinā tesaṃ  tapopakkamānaṃ niratthakataṃ dassento -- ``acelako cepi kassapa  hotī''tiādimāha. tattha ^b^ārakā vā^eb^ti dūreyeva.  ^b^avera^eb^nti ^a^P2.0358^ea^ dosaveravirahitaṃ. ^b^abyāpajja^eb^nti  domanassabyāpajjarahitaṃ. <br/><br/>[03] 398^b^.^eb^ ^b^dukkaraṃ, bho gotamā^eb^ti idaṃ kassapo  ``mayaṃ pubbe ettakamattaṃ sāmaññañca brahmaññañcāti vicarāma, tumhe pana  aññaṃyeva sāmaññañca brahmaññañca vadathā''ti dīpento āha.  ^b^pakati kho esā^eb^ti pakatikathā esā. ^b^imāya ca, kassapa,  mattāyā^eb^ti ``kassapa yadi iminā pamāṇena evaṃ parittakena  paṭipattikkamena sāmaññaṃ vā brahmaññaṃ vā dukkaraṃ sudukkaraṃ nāma  abhavissa, tato netaṃ abhavissa kallaṃ vacanāya dukkaraṃ sāmañña''nti  ayamettha padasambandhena saddhiṃ attho. etena nayena sabbattha  padasambandho veditabbo. <br/><br/>[03] 399^b^.^eb^ ^b^dujjāno^eb^ti ^a^M1.0295^ea^ idampi so ``mayaṃ pubbe  ettakena samaṇo vā brāhmaṇo vā hotīti vicarāma, tumhe pana aññathā  vadathā''ti idaṃ sandhāyāha. athassa bhagavā taṃ pakativādaṃ  paṭikkhipitvā sabhāvatova dujjānabhāvaṃ āvikaronto punapi --  ``pakati kho''tiādimāha. tatrāpi vuttanayeneva padasambandhaṃ  katvā attho veditabbo. 


volume: 20
item: 86
title:
  ariyāṭṭhaṅgikamaggavaṇṇanā^tapopakkamakathāvaṇṇanā^tapopakkamaniratthakatāvaṇṇanā^sīlasamādhipaññāsampadāvaṇṇanā^

content:
  [03] 400-401^b^.^eb^ ^b^katamā pana sā, bho gotamā^eb^ti kasmā  pucchati. ayaṃ kira paṇḍito bhagavato kathentasseva kathaṃ uggahesi,  atha attano paṭipattiyā niratthakataṃ viditvā samaṇo gotamo --  ``tassa `cāyaṃ sīlasampadā, cittasampadā, paññāsampadā abhāvitā  hoti asacchikatā, atha kho so ārakāva sāmaññā'tiādimāha.  handa dāni naṃ tā sampattiyo pucchāmī''ti sīlasampadādivijānanatthaṃ  pucchati. athassa bhagavā buddhuppādaṃ dassetvā tantidhammaṃ kathento tā  sampattiyo dassetuṃ -- ``idha kassapā''tiādimāha.  ^b^imāya ca kassapa sīlasampadāyā^eb^ti idaṃ arahattaphalameva sandhāya  vuttaṃ. arahattaphalapariyosānañhi bhagavato sāsanaṃ. tasmā  arahattaphalasampayuttāhi sīlacittapaññāsampadāhi ^a^P2.0359^ea^ aññā uttaritarā vā  paṇītatarā vā sīlādisampadā natthīti āha. 


volume: 20
item: 87
title:
  tapopakkamakathāvaṇṇanā^tapopakkamaniratthakatāvaṇṇanā^sīlasamādhipaññāsampadāvaṇṇanā^sīhanādakathāvaṇṇanā^

content:
  [03] 402^b^.^eb^ evañca ^a^V1.0267^ea^ pana vatvā idāni anuttaraṃ mahāsīhanādaṃ  nadanto -- ``santi kassapa eke samaṇabrāhmaṇā''tiādimāha.  tattha ^b^ariya^eb^nti nirupakkilesaṃ paramavisuddhaṃ. ^b^parama^eb^nti  uttamaṃ, pañcasīlāni hiādiṃ katvā yāva pātimokkhasaṃvarasīlā  sīlameva, lokuttaramaggaphalasampayuttaṃ pana paramasīlaṃ nāma. ^b^nāhaṃ  tatthā^eb^ti tattha sīlepi paramasīlepi ahaṃ attano samasamaṃ mama  sīlasamena sīlena mayā samaṃ puggalaṃ na passāmīti attho.  ^b^ahameva tattha bhiyyo^eb^ti ahameva tasmiṃ sīle uttamo.  katamasmiṃ? ^b^yadidaṃ adhisīla^eb^nti yaṃ etaṃ uttamaṃ sīlanti  attho. iti imaṃ paṭhamaṃ sīhanādaṃ nadati.<br/><br/>[03] ^b^tapojigucchavādā^eb^ti ^a^M1.0296^ea^ ye tapojigucchaṃ vadanti. tattha  tapatīti tapo, kilesasantāpakavīriyassetaṃ nāmaṃ, tadeva te  kilese jigucchatīti jigucchā. ^b^ariyā paramā^eb^ti ettha  niddosattā ariyā, aṭṭhāarambhavatthuvasenapi uppannā  vipassanāvīriyasaṅkhātā tapojigucchā tapojigucchāva,  maggaphalasampayuttā paramā nāma. ^b^adhijeguccha^eb^nti idha  jigucchabhāvo jegucchaṃ, uttamaṃ jegucchaṃ adhijegucchaṃ, tasmā yadidaṃ  adhijegucchaṃ, tattha ahameva bhiyyoti evamettha attho daṭṭhabbo.  paññādhikārepi kammassakatāpaññā ca vipassanāpaññā ca paññā nāma,  maggaphalasampayuttā paramā paññā nāma. ^b^adhipañña^eb^nti ettha  liṅgavipallāso veditabbo, ayaṃ panetthattho -- yāyaṃ adhipaññā nāma  ahameva tattha bhiyyoti vimuttādhikāre ^a^P2.0360^ea^ tadaṅgavikkhambhanavimuttiyo  vimutti nāma, samucchedapaṭipassaddhinissaraṇavimuttiyo pana paramā  vimuttīti veditabbā. idhāpi ca ^b^yadidaṃ adhivimuttī^eb^ti yā  ayaṃ adhivimutti, ahameva tattha bhiyyoti attho. <br/><br/>[03] 403^b^.^eb^ ^b^suññāgāre^eb^ti suññe ghare, ekakova  nisīditvāti adhippāyo. ^b^parisāsu cā^eb^ti aṭṭhasu parisāsu.  vuttampi cetaṃ -- <br/><br/>[02] ``cattārimāni, sāriputta, tathāgatassa vesārajjāni.  yehi vesārajjehi samannāgato tathāgato āsabhaṃ ṭhānaṃ paṭijānāti,  parisāsu sīhanādaṃ nadatī''ti (ma0 ni0 1.150) suttaṃ  vitthāretabbaṃ.<br/><br/>[03] ^b^pañhañca naṃ pucchantī^eb^ti paṇḍitā devamanussā naṃ pañhaṃ  abhisaṅkharitvā pucchanti. ^b^byākarotī^eb^ti ^a^V1.0268^ea^ taṅkhaṇaññeva  vissajjesi. ^b^cittaṃ ārādhetī^eb^ti pañhāvissajjanena mahājanassa  cittaṃ paritosetiyeva. ^b^no ca kho sotabbaṃ maññantī^eb^ti cittaṃ  ārādhetvā kathentassapissa vacanaṃ pare sotabbaṃ na maññantīti, evañca  vadeyyunti attho. ^b^sotabbañcassa maññantī^eb^ti devāpi  manussāpi mahanteneva ussāhena sotabbaṃ maññanti.  ^b^pasīdantī^eb^ti supasannā kallacittā muducittā honti.  ^b^pasannākāraṃ karontī^eb^ti na muddhappasannāva honti, paṇītāni  cīvarādīni veḷuvanavihārādayo ca mahāvihāre pariccajantā pasannākāraṃ  karonti. ^b^tathattāyā^eb^ti yaṃ so dhammaṃ deseti tathā bhāvāya,  dhammānudhammapaṭipattipūraṇatthāya paṭipajjantīti attho. ^b^tathattāya  ca paṭipajjantī^eb^ti tathabhāvāya paṭipajjanti, tassa hi ^a^M1.0297^ea^ bhagavato dhammaṃ  sutvā keci saraṇesu keci pañcasu sīlesu patiṭṭhahanti, apare  nikkhamitvā pabbajanti. ^b^paṭipannā ca ārādhentī^eb^ti tañca pana  paṭipadaṃ paṭipannā pūretuṃ sakkonti, sabbākārena pana pūrenti,  paṭipattipūraṇena ^a^P2.0361^ea^ tassa bhoto gotamassa cittaṃ ārādhentīti vattabbā.<br/><br/>[03] imasmiṃ panokāse ṭhatvā sīhanādā samodhānetabbā. ekaccaṃ  tapassiṃ niraye nibbattaṃ passāmīti hi bhagavato eko sīhanādo.  aparaṃ sagge nibbattaṃ passāmīti eko. akusaladhammappahāne ahameva  seṭṭhoti eko. kusaladhammasamādānepi ahameva seṭṭhoti eko.  akusaladhammappahāne mayhameva sāvakasaṅgho seṭṭhoti eko.  kusaladhammasamādānepi mayhaṃyeva sāvakasaṅgho seṭṭhoti eko. sīlena  mayhaṃ sadiso natthīti eko. vīriyena mayhaṃ sadiso natthīti  eko. paññāya...pe0... vimuttiyā...pe0... sīhanādaṃ nadanto  parisamajjhe nisīditvā nadāmīti eko. visārado hutvā  nadāmīti eko. pañhaṃ maṃ pucchantīti eko. pañhaṃ puṭṭho  vissajjemīti eko. vissajjanena parassa cittaṃ ārādhemīti eko.  sutvā sotabbaṃ maññantīti eko. sutvā me pasīdantīti eko.  pasannākāraṃ karontīti eko. yaṃ paṭipattiṃ desemi, tathattāya  paṭipajjantīti eko. paṭipannā ca maṃ ārādhentīti eko. iti  purimānaṃ dasannaṃ ekekassa -- ``parisāsu ca nadatī''ti ādayo dasa  dasa parivārā. evaṃ te dasa purimānaṃ dasannaṃ parivāravasena sataṃ  purimā ca dasāti dasādhikaṃ sīhanādasataṃ hoti. ito aññasmiṃ  pana sutte ettakā sīhanādā dullabhā, tenidaṃ suttaṃ mahāsīhanādanti  vuccati. iti bhagavā ``sīhanādaṃ kho samaṇo gotamo nadati,  tañca kho suññāgāre nadatī''ti evaṃ vādānu vādaṃ paṭisedhetvā idāni  parisati naditapubbaṃ sīhanādaṃ dassento  ``ekamidāha''ntiādimāha. 


volume: 20
item: 88
title:
  tapopakkamaniratthakatāvaṇṇanā^sīlasamādhipaññāsampadāvaṇṇanā^sīhanādakathāvaṇṇanā^titthiyaparivāsakathāvaṇṇanā^

content:
  [03] 404^b^.^eb^ tattha ^a^P2.0362^ea^ ^a^V1.0269^ea^ ^b^tatra maṃ aññataro tapabrahmacārī^eb^ti  tatra rājagahe gijjhakūṭe pabbate viharantaṃ maṃ aññataro tapabrahmacārī  nigrodho nāma paribbājako ^a^M1.0298^ea^. ^b^adhijegucche^eb^ti vīriyena  pāpajigucchanādhikāre pañhaṃ pucchi. idaṃ yaṃ taṃ bhagavā gijjhakūṭe  mahāvihāre nisinno udumbarikāya deviyā uyyāne nisinnassa  nigrodhassa ca paribbājakassa sandhānassa ca upāsakassa dibbāya  sotadhātuyā kathāsallāpaṃ sutvā ākāsenāgantvā tesaṃ santike paññatte  āsane nisīditvā nigrodhena adhijegucche puṭṭhapañhaṃ vissajjesi, taṃ  sandhāya vuttaṃ. ^b^paraṃ viya mattāyā^eb^ti paramāya mattāya,  atimahanteneva pamāṇenāti attho. ^b^ko hi, bhante^eb^ti ṭhapetvā  andhabālaṃ diṭṭhigatikaṃ añño paṇḍitajātiko ``ko nāma bhagavato  dhammaṃ sutvā na attamano assā''ti vadati. ^b^labheyyāha^eb^nti idaṃ  so -- ``ciraṃ vata me aniyyānikapakkhe yojetvā attā kilamito,  `sukkhanadītīre nhāyissāmī'ti samparivattentena viya thuse koṭṭentena  viya na koci attho nipphādito. handāhaṃ attānaṃ yoge  yojessāmī''ti cintetvā āha. atha bhagavā yo anena khandhake  titthiyaparivāso paññatto, yo aññatitthiyapubbo sāmaṇerabhūmiyaṃ  ṭhito -- ``ahaṃ bhante, itthannāmo aññatitthiyapubbo imasmiṃ  dhammavinaye ākaṅkhāmi upasampadaṃ, svāhaṃ, bhante, saṃghaṃ cattāro māse  parivāsaṃ yācāmī''tiādinā (mahāva0 86) nayena samādiyitvā  parivasati, taṃ sandhāya -- ``yo kho, kassapa,  aññatitthiyapubbo''tiādimāha. <br/><br/>[03] 405^b^.^eb^ tattha ^b^pabbajja^eb^nti vacanasiliṭṭhatāvaseneva vuttaṃ,  aparivasitvāyeva hi pabbajjaṃ labhati. upasampadatthikena pana  nātikālena gāmappavesanādīni aṭṭha vattāni pūrentena parivasitabbaṃ.  ^b^āraddhacittā^eb^ti aṭṭhavattapūraṇena ^a^P2.0363^ea^ tuṭṭhacittā, ayamettha saṅkhepattho.  vitthārato panesa titthiyaparivāso samantapāsādikāya  ^b^vinayaṭṭhakathāyaṃ^eb^ pabbajjakhandhakavaṇṇanāya vuttanayena veditabbo.  ^b^api ca metthā^eb^ti api ca me ettha. ^b^puggalavemattatā  viditā^eb^ti puggalanānattaṃ viditaṃ. ``ayaṃ puggalo parivāsāraho,  ayaṃ na parivāsāraho''ti idaṃ mayhaṃ pākaṭanti dasseti. tato  kassapo cintesi -- ``aho acchariyaṃ buddhasāsanaṃ, yattha evaṃ  ghaṃsitvā koṭṭetvā yuttameva gaṇhanti, ayuttaṃ chaḍḍentī''ti, tato suṭṭhutaraṃ  pabbajjāya sañjātussāho -- ``sace bhante''tiādimāha.<br/><br/>[03] atha ^a^M1.0299^ea^ kho bhagavā tassa tibbacchandataṃ viditvā -- ``na  kassapo parivāsaṃ arahatī''ti aññataraṃ bhikkhuṃ āmantesi --  ``gaccha bhikkhu kassapaṃ nhāpetvā pabbājetvā ānehī''ti. so  ^a^V1.0270^ea^ tathā  katvā taṃ pabbājetvā bhagavato santikaṃ āgamāsi. bhagavā taṃ  gaṇamajjhe nisīdāpetvā upasampādesi. tena vuttaṃ -- ``alattha  kho acelo kassapo bhagavato santike pabbajjaṃ, alattha  upasampada''nti. ^b^acirūpasampanno^eb^ti upasampanno hutvā  nacirameva. ^b^vūpakaṭṭho^eb^ti vatthukāmakilesakāmehi kāyena ceva  cittena ca vūpakaṭṭho. ^b^appamatto^eb^ti kammaṭṭhāne satiṃ avijahanto.  ^b^ātāpī^eb^ti kāyikacetasikasaṅkhātena vīriyātāpena ātāpī.  ^b^pahitatto^eb^ti kāye ca jīvite ca anapekkhatāya pesitacitto  vissaṭṭhāttabhāvo. ^b^yassatthāyā^eb^ti yassa atthāya.  ^b^kulaputtā^eb^ti ācārakulaputtā. ^b^sammadevā^eb^ti hetunāva  kāraṇeneva. ^b^tadanuttara^eb^nti taṃ anuttaraṃ.  ^b^brahmacariyapariyosāna^eb^nti maggabrahmacariyassa pariyosānabhūtaṃ  arahattaphalaṃ. tassa hi atthāya kulaputtā pabbajanti. ^b^diṭṭheva  dhamme^eb^ti imasmiṃyeva attabhāve. ^b^sayaṃ abhiññā sacchikatvā^eb^ti  attanāyeva paññāya paccakkhaṃ ^a^P2.0364^ea^ katvā, aparappaccayaṃ katvāti attho.  ^b^upasampajja vihāsī^eb^ti pāpuṇitvā sampādetvā vihāsi, evaṃ  viharanto ^b^ca khīṇā jāti...pe0... abbhaññāsī^eb^ti.<br/><br/>[03] evamassa paccavekkhaṇabhūmiṃ dassetvā arahattanikūṭena desanaṃ  niṭṭhāpetuṃ ``aññataro kho panāyasmā kassapo arahataṃ  ahosī''ti vuttaṃ. tattha ^b^aññataro^eb^ti eko.  ^b^arahata^eb^nti arahantānaṃ, bhagavato sāvakānaṃ arahantānaṃ abbhantaro  ahosīti ayamettha adhippāyo. yaṃ yaṃ pana antarantarā na vuttaṃ, taṃ  taṃ tattha tattha vuttattā pākaṭamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] mahāsīhanādasuttavaṇṇanā niṭṭhitā. 


volume: 20
item: 89
title: poṭṭhapādasuttavaṇṇanā^^^poṭṭhapādaparibbājakavatthuvaṇṇanā^
content:
  [03] 406^b^.^eb^ ^b^evaṃ^eb^ ^a^P2.0365^ea^ ^a^V1.0271^ea^ ^a^M1.0300^ea^ ^b^me suttaṃ...pe0... sāvatthiya^eb^nti  poṭṭhapādasuttaṃ. tatrāyaṃ apubbapadavaṇṇanā. ^b^sāvatthiyaṃ viharati  jetavane anāthapiṇḍikassa ārāme^eb^ti sāvatthiṃ upanissāya yo  jetassa kumārassa vane anāthapiṇḍikena gahapatinā ārāmo kārito,  tattha viharati. ^b^poṭṭhapādo paribbājako^eb^ti nāmena poṭṭhapādo  nāma channaparibbājako. so kira gihikāle brāhmaṇamahāsālo  kāmesuādīnavaṃ disvā cattālīsakoṭiparimāṇaṃ bhogakkhandhaṃ pahāya  pabbajitvā titthiyānaṃ gaṇācariyo jāto. samayaṃ pavadanti etthāti  ^b^samayappavādako,^eb^ tasmiṃ kira ṭhāne  caṅkītārukkhapokkharasātippabhutayo brāhmaṇā  nigaṇṭhācelakaparibbājakādayo ca pabbajitā sannipatitvā attano  attano samayaṃ vadanti kathenti dīpenti, tasmā so ārāmo  ^b^samayappavādako^eb^ti vuccati. sveva ca tindukācīrasaṅkhātāya  timbarūrukkhapantiyā parikkhittattā ^b^tindukācīro^eb^. yasmā  panettha paṭhamaṃ ekāva sālā ahosi, pacchā mahāpuññaṃ paribbājakaṃ  nissāya bahū sālā katā. tasmā tameva ekaṃ sālaṃ upādāya  laddhanāmavasena ^b^ekasālako^eb^ti vuccati. mallikāya pana  pasenadirañño deviyā uyyānabhūto so pupphaphalasampanno ārāmoti  katvā ^b^mallikāya ārāmo^eb^ti saṅkhyaṃ gato. tasmiṃ  samayappavādake tindukācīre ekasālake mallikāya ārāme.<br/><br/>[03] ^b^paṭivasatī^eb^ti nivāsaphāsutāya vasati. athekadivasaṃ  bhagavā paccūsasamaye sabbaññutaññāṇaṃ ^a^P2.0366^ea^ pattharitvā lokaṃ pariggaṇhanto  ñāṇajālassa antogataṃ paribbājakaṃ disvā -- ``ayaṃ poṭṭhapādo mayhaṃ  ñāṇajāle paññāyati, kinnu kho bhavissatī''ti upaparikkhanto addasa  -- ``ahaṃ ajja tattha gamissāmi, atha maṃ poṭṭhapādo nirodhañca  nirodhavuṭṭhānañca pucchissati, tassāhaṃ sabbabuddhānaṃ ñāṇena saṃsanditvā  tadubhayaṃ kathessāmi, atha so katipāhaccayena ^a^V1.0272^ea^ cittaṃ hatthisāriputtaṃ  gahetvā mama ^a^M1.0301^ea^ santikaṃ āgamissati, tesamahaṃ dhammaṃ desessāmi,  desanāvasāne poṭṭhapādo maṃ saraṇaṃ gamissati, citto hatthisāriputto  mama santike pabbajitvā arahattaṃ pāpuṇissatī''ti. tato pātova  sarīrapaṭijagganaṃ katvā surattadupaṭṭaṃ nivāsetvā vijjulatāsadisaṃ  kāyabandhanaṃ bandhitvā yugandharapabbataṃ parikkhipitvā ṭhitamahāmeghaṃ viya  meghavaṇṇaṃ paṃsukūlaṃ ekaṃsavaragataṃ katvā paccagghaṃ selamayapattaṃ vāmāṃsakūṭe  laggetvā sāvatthiṃ piṇḍāya pavisissāmīti sīho viya himavantapādā  vihārā nikkhami. imamatthaṃ sandhāya -- ``atha kho  bhagavā''tiādi vuttaṃ. <br/><br/>[03] 407^b^.^eb^ ^b^etadahosī^eb^ti nagaradvārasamīpaṃ gantvā  attano rucivasena sūriyaṃ oloketvā atippagabhāvameva disvā etaṃ  ahosi. ^b^yaṃnūnāha^eb^nti saṃsayaparidīpano viya nipāto,  buddhānañca saṃsayo nāma natthi -- ``idaṃ karissāma, idaṃ na  karissāma, imassa dhammaṃ desessāma, imassa na desessāmā''ti evaṃ  parivitakkapubbabhāgo panesa sabbabuddhānaṃ labbhati. tenāha --  ``yaṃnūnāha''nti, yadi panāhanti attho. <br/><br/>[03] 408^b^.^eb^ ^b^unnādiniyā^eb^ti uccaṃ nadamānāya, evaṃ  nadamānāya cassā uddhaṃ gamanavasena ucco, disāsu patthaṭavasena mahā  saddoti uccāsaddamahāsaddāya, tesañhi paribbājakānaṃ pātova vuṭṭhāya  kattabbaṃ nāma cetiyavattaṃ vā bodhivattaṃ vā ācariyupajjhāyavattaṃ  ^a^P2.0367^ea^ vā yoniso manasikāro vā natthi. tena te pātova vuṭṭhāya bālātape  nisinnā -- ``imassa hattho sobhano, imassa pādo''ti evaṃ  aññamaññassa hatthapādādīni vā ārabbha, itthipurisadārakadārikādīnaṃ  vaṇṇe vā, aññaṃ vā kāmassādabhavassādādivatthuṃ ārabbha kathaṃ  samuṭṭhāpetvā anupubbena rājakathādianekavidhaṃ tiracchānakathaṃ kathenti.  tena vuttaṃ -- ``unnādiniyā uccāsaddamahāsaddāya anekavihitaṃ  tiracchānakathaṃ kathentiyā''ti.<br/><br/>[03] tato poṭṭhapādo paribbājako te paribbājake oloketvā --  ``ime paribbājakā ativiya aññamaññaṃ agāravā, mayañca samaṇassa  gotamassa pātubhāvato paṭṭhāya sūriyuggamane khajjopanakūpamā jātā,  lābhasakkāropi no parihīno. sace panimaṃ ṭhānaṃ samaṇo gotamo vā  gotamassa sāvako vā gihī upaṭṭhāko vā tassa āgaccheyya ^a^M1.0302^ea^, ativiya  lajjanīyaṃ bhavissati, parisadoso kho pana parisajeṭṭhakasseva upari  ārohatī''ti itocito ca vilokento bhagavantaṃ addasa. tena vuttaṃ  -- ``addasā kho poṭṭhapādo paribbājako...pe0... tuṇhī  ahesu''nti. <br/><br/>[03] 409^b^.^eb^ tattha ^a^V1.0273^ea^ ^b^saṇṭhapesī^eb^ti sikkhāpesi,  vajjamassā paṭicchādesi. yathā susaṇṭhitā hoti, tathā naṃ ṭhapesi.  yathā nāma parisamajjhaṃ pavisanto puriso vajjapaṭicchādanatthaṃ  nivāsanaṃ saṇṭhapeti, pārupanaṃ saṇṭhapeti, rajokiṇṇaṭṭhānaṃ puñchati;  evamassā vajjapaṭicchādanatthaṃ -- ``appasaddā bhonto''ti  sikkhāpento yathā susaṇṭhitā hoti, tathā naṃ ṭhapesīti attho.  ^b^appasaddakāmo^eb^ti appasaddaṃ icchati, eko nisīdati, eko  tiṭṭhati, na gaṇasaṅgaṇikāya yāpeti. ^b^upasaṅkamitabbaṃ  maññeyyā^eb^ti idhāgantabbaṃ maññeyya. kasmā panesa bhagavato  upasaṅkamanaṃ paccāsīsatīti? attano vuddhiṃ patthayamāno.  paribbājakā kira buddhesu vā buddhasāvakesu vā attano santikaṃ  āgatesu -- ``ajja amhākaṃ santikaṃ samaṇo gotamo āgato  ^a^P2.0368^ea^, sāriputto āgato, na kho pana te yassa vā tassa vā santikaṃ  gacchanti, passatha amhākaṃ uttamabhāva''nti attano upaṭṭhākānaṃ santike  attānaṃ ukkhipanti, ucce ṭhāne ṭhapenti, bhagavatopi upaṭṭhāke gaṇhituṃ  vāyamanti. te kira bhagavato upaṭṭhāke disvā evaṃ vadanti --  ``tumhākaṃ satthā bhavaṃ gotamopi gotamasāvakāpi amhākaṃ santikaṃ  āgacchanti, mayaṃ aññamaññaṃ samaggā. tumhe pana amhe akkhīhipi  passituṃ na icchatha, sāmīcikammaṃ na karotha, kiṃ vo amhehi  aparaddha''nti. athekacce manussā -- ``buddhāpi etesaṃ santikaṃ  gacchanti kiṃ amhāka''nti tato paṭṭhāya te disvā nappamajjanti.  ^b^tuṇhī ahesu^eb^nti poṭṭhapādaṃ parivāretvā nissaddā nisīdiṃsu. <br/><br/>[03] 410^b^.^eb^ ^b^svāgataṃ, bhante^eb^ti suṭṭhu āgamanaṃ, bhante,  bhagavato; bhagavati hi no āgate ānando hoti, gate sokoti  dīpeti. ^b^cirassaṃ kho, bhante^eb^ti kasmā āha? kiṃ bhagavā  pubbepi tattha gatapubboti, na gatapubbo. manussānaṃ pana -- ``kuhiṃ  gacchantā, kuto āgatattha, kiṃ maggamūḷhattha, cirassaṃ āgatatthā''ti  evamādayo piyasamudācārā ^a^M1.0303^ea^ honti, tasmā evamāha. evañca pana  vatvā na mānathaddho hutvā nisīdi, uṭṭhāyāsanā bhagavato  paccuggamanamakāsi. bhagavantañhi upagataṃ disvā āsanena  animantento vā apacitiṃ akaronto vā dullabho. kasmā?  uccākulīnatāya. ayampi paribbājako attano nisinnāsanaṃ  papphoṭetvā bhagavantaṃ āsanena nimantento -- ``nisīdatu, bhante,  bhagavā idamāsanaṃ paññatta''nti āha. ^b^antarākathā vippakatā^eb^ti  nisinnānaṃ vo ādito paṭṭhāya yāva mamāgamanaṃ, etasmiṃ antare kā  nāma kathā vippakatā, mamāgamanapaccayā katamā kathā pariyantaṃ na  gatā, vadatha, yāva naṃ pariyantaṃ netvā demīti sabbaññupavāraṇaṃ  pavāresi. atha paribbājako -- ``niratthakakathā esā nissārā  vaṭṭasannissitā, na tumhākaṃ purato vattabbataṃ arahatī''ti dīpento  ``tiṭṭhatesā ^a^P2.0369^ea^, bhante''tiādimāha. 


volume: 20
item: 90
title: ^^poṭṭhapādaparibbājakavatthuvaṇṇanā^abhisaññānirodhakathāvaṇṇanā^
content:
  [03] 411^b^.^eb^ ^b^tiṭṭhatesā^eb^ ^a^V1.0274^ea^, ^b^bhante^eb^ti sace bhagavā sotukāmo  bhavissati, pacchāpesā kathā na dullabhā bhavissati, amhākaṃ panimāya  kathāya attho natthi. bhagavato panāgamanaṃ labhitvā mayaṃ aññadeva  sukāraṇaṃ pucchāmāti dīpeti. tato taṃ pucchanto --  ``purimāni, bhante''tiādimāha. tattha  ^b^kotūhalasālāya^eb^nti kotūhalasālā nāma paccekasālā natthi.  yattha pana nānātitthiyā samaṇabrāhmaṇā nānāvidhaṃ kathaṃ pavattenti, sā  bahūnaṃ -- ``ayaṃ kiṃ vadati, ayaṃ kiṃ vadatī''ti  kotūhaluppattiṭṭhānato kotūhalasālāti vuccati.  ^b^abhisaññānirodhe^eb^ti ettha ^b^abhī^eb^ti upasaggamattaṃ.  ^b^saññānirodhe^eb^ti cittanirodhe, khaṇikanirodhe kathā uppannāti  attho. idaṃ pana tassā uppattikāraṇaṃ. yadā kira bhagavā jātakaṃ  vā katheti, sikkhāpadaṃ vā paññapeti tadā sakalajambudīpe bhagavato  kittighoso pattharati, titthiyā taṃ sutvā -- ``bhavaṃ kira gotamo  pubbacariyaṃ kathesi, mayaṃ kiṃ na sakkoma tādisaṃ kiñci kathetu''nti  bhagavato paṭibhāgakiriyaṃ karontā ekaṃ bhavantarasamayaṃ kathenti --  ``bhavaṃ gotamo sikkhāpadaṃ paññapesi, mayaṃ kiṃ na sakkoma  paññapetu''nti attano sāvakānaṃ kiñcideva sikkhāpadaṃ paññapenti.  tadā pana ^a^M1.0304^ea^ bhagavā aṭṭhavidhaparisamajjhe nisīditvā nirodhakathaṃ kathesi.  titthiyā taṃ sutvā -- ``bhavaṃ kira gotamo nirodhaṃ nāma kathesi,  mayampi taṃ kathessāmā''ti sannipatitvā kathayiṃsu. tena vuttaṃ --  ``abhisaññānirodhe kathā udapādī''ti.<br/><br/>[03] ^b^tatrekacce^eb^ti tesu ekacce. purimo cettha yvāyaṃ bāhire  titthāyatane pabbajito cittappavattiyaṃ dosaṃ disvā acittakabhāvo  santoti samāpattiṃ bhāvetvā ito cuto pañca kappasatāni asaññībhave  ṭhatvā puna idha uppajjati. tassa saññuppāde ca nirodhe ca hetuṃ  apassanto -- ^b^ahetū appaccayā^eb^ti āha.<br/><br/>[03] dutiyo ^a^P2.0370^ea^ naṃ nisedhetvā migasiṅgatāpasassa asaññakabhāvaṃ gahetvā  -- ``upetipi apetipī''ti āha. migasiṅgatāpaso kira  attantapo ghoratapo paramadhitindriyo ahosi. tassa sīlatejena  sakkavimānaṃ uṇhaṃ ahosi. sakko devarājā ``sakkaṭṭhānaṃ nu kho  tāpaso patthetī''ti alambusaṃ nāma devakaññaṃ -- `tāpasassa tapaṃ  bhinditvā ehī'ti pesesi. sā tattha gatā. tāpaso paṭhamadivase  taṃ disvāva palāyitvā paṇṇasālaṃ pāvisi. dutiyadivase  kāmacchandanīvaraṇena bhaggo taṃ hatthe aggahesi, so tena dibbaphassena  phuṭṭho visaññī hutvā tiṇṇaṃ ^a^V1.0275^ea^ saṃvaccharānaṃ accayena saññaṃ paṭilabhi.  taṃ so diṭṭhigatiko -- ``tiṇṇaṃ saṃvaccharānaṃ accayena nirodhā  vuṭṭhito''ti maññamāno evamāha.<br/><br/>[03] tatiyo naṃ nisedhetvā āthabbaṇapayogaṃ sandhāya  ``upakaḍḍhantipi apakaḍḍhantipī''ti āha. āthabbaṇikā kira  āthabbaṇaṃ payojetvā sattaṃ sīsacchinnaṃ viya hatthacchinnaṃ viya mataṃ  viya ca katvā dassenti. tassa puna pākatikabhāvaṃ disvā so  diṭṭhigatiko -- ``nirodhā vuṭṭhito aya''nti maññamāno evamāha.<br/><br/>[03] catuttho naṃ nisedhetvā yakkhadāsīnaṃ madaniddaṃ sandhāya  ``santi hi bho devatā''tiādimāha. yakkhadāsiyo kira  sabbarattiṃ devatūpahāraṃ kurumānā naccitvā gāyitvā aruṇodaye ekaṃ  surāpātiṃ pivitvā ^a^M1.0305^ea^ parivattitvā supitvā divā vuṭṭhahanti. taṃ disvā  so diṭṭhigatiko -- ``suttakāle nirodhaṃ samāpannā, pabuddhakāle  nirodhā vuṭṭhitā''ti maññamāno evamāha.<br/><br/>[03] ayaṃ pana poṭṭhapādo paribbājako paṇḍitajātiko. tenassa taṃ  kathaṃ sutvā vippaṭisāro uppajji. ``imesaṃ kathā eḷamūgakathā viya  cattāro hi nirodhe ete paññapenti, iminā ca nirodhena nāma ekena  bhavitabbaṃ, na bahunā. tenāpi ekena aññeneva bhavitabbaṃ, so pana  aññena ñātuṃ na ^a^P2.0371^ea^ sakkā aññatra sabbaññunā. sace bhagavā idha  abhavissa `ayaṃ nirodho ayaṃ na nirodho'ti dīpasahassaṃ viya  ujjāletvā ajjameva pākaṭaṃ akarissā''ti dasabalaññeva anussari.  tasmā ``tassa mayhaṃ bhante''tiādimāha. tattha ^b^aho  nūnā^eb^ti anussaraṇatthe nipātadvayaṃ, tena tassa bhagavantaṃ  anussarantassa etadahosi ``aho nūna bhagavā aho nūna sugato''ti.  ^b^yo imesa^eb^nti yo etesaṃ nirodhadhammānaṃ sukusalo nipuṇo  cheko, so bhagavā aho nūna katheyya, sugato aho nūna katheyyāti  ayamettha adhippāyo. ^b^pakataññū^eb^ti ciṇṇavasitāya pakatiṃ  sabhāvaṃ jānātīti pakataññū. ^b^kathaṃ nu kho^eb^ti idaṃ paribbājako  ``mayaṃ bhagavā na jānāma, tumhe jānātha, kathetha no''ti āyācanto  vadati. atha bhagavā kathento ``tatra poṭṭhapādā''tiādimāha. 


volume: 20
item: 91
title:
  ^poṭṭhapādaparibbājakavatthuvaṇṇanā^abhisaññānirodhakathāvaṇṇanā^ahetukasaññuppādanirodhakathāvaṇṇanā^

content:
  [03] 412^b^.^eb^ tattha ^b^tatrā^eb^ti tesu samaṇabrāhmaṇesu.  ^b^āditova tesaṃ aparaddha^eb^nti tesaṃ ādimhiyeva ^a^V1.0276^ea^ viraddhaṃ,  gharamajjheyeva pakkhalitāti dīpeti. ^b^sahetū sappaccayā^eb^ti ettha  hetupi paccayopi kāraṇasseva nāmaṃ, sakāraṇāti attho. taṃ pana  kāraṇaṃ dassento ``sikkhā ekā''ti āha. tattha  ^b^sikkhā ekā saññā uppajjantī^eb^ti sikkhāya ekaccā saññā  jāyantīti attho. <br/><br/>[03] 413^b^.^eb^ ^b^kā ca sikkhāti bhagavā avocā^eb^ti  katamā ca sā sikkhāti bhagavā vitthāretukamyatāpucchāvasena avoca.  atha yasmā adhisīlasikkhā adhicittasikkhā  adhipaññāsikkhāti tisso sikkhā honti. tasmā tā dassento  bhagavā saññāya sahetukaṃ uppādanirodhaṃ dīpetuṃ buddhuppādato pabhuti  tantidhammaṃ ṭhapento ``idha poṭṭhapāda, tathāgato loke''tiādimāha.  tattha adhisīlasikkhā ^a^M1.0306^ea^ adhicittasikkhāti dve eva sikkhā  sarūpena āgatā, tatiyā pana ``ayaṃ dukkhanirodhagāminī paṭipadāti  kho poṭṭhapāda mayā ekaṃsiko dhammo desito''ti ettha  sammādiṭṭhisammāsaṅkappavasena pariyāpannattā āgatāti veditabbā.  ^b^kāmasaññā^eb^ti pañcakāmaguṇikarāgopi asamuppannakāmacāropi  ^a^P2.0372^ea^. tattha pañcakāmaguṇikarāgo anāgāmimaggena samugghātaṃ gacchati,  asamuppannakāmacāro pana imasmiṃ ṭhāne vaṭṭati. tasmā ^b^tassa yā  purimā kāmasaññā^eb^ti tassa paṭhamajjhānasamaṅgino yā pubbe  uppannapubbāya kāmasaññāya sadisattā purimā kāmasaññāti vucceyya,  sā nirujjhati, anuppannāva nuppajjatīti attho.<br/><br/>[03] ^b^vivekajapītisukhasukhumasaccasaññīyeva tasmiṃ samaye  hotī^eb^ti tasmiṃ paṭhamajjhānasamaye vivekajapītisukhasaṅkhātā  sukhumasaññā saccā hoti, bhūtā hotīti attho. atha vā  kāmacchandādioḷārikaṅgappahānavasena sukhumā ca sā bhūtatāya saccā  ca saññāti sukhumasaccasaññā, vivekajehi pītisukhehi sampayuttā  sukhumasaccasaññāti vivekajapītisukhasukhumasaccasaññā sā assa  atthīti vivekajapītisukhasukhumasaccasaññīti evamettha attho daṭṭhabbo.  esa nayo sabbattha. ^b^evampi sikkhā^eb^ti ettha yasmā  paṭhamajjhānaṃ samāpajjanto adhiṭṭhahanto, vuṭṭhahanto ca sikkhati, tasmā  taṃ evaṃ sikkhitabbato sikkhāti vuccati. tenapi  sikkhāsaṅkhātena paṭhamajjhānena evaṃ ekā  vivekajapītisukhasukhumasaccasaññā uppajjati. evaṃ ekā kāmasaññā  nirujjhatīti attho. ^b^ayaṃ sikkhāti bhagavā avocā^eb^ti  ayaṃ paṭhamajjhānasaṅkhātā ekā sikkhāti, bhagavā āha.  etenupāyena sabbattha attho daṭṭhabbo.<br/><br/>[03] yasmā pana aṭṭhamasamāpattiyā aṅgato sammasanaṃ buddhānaṃyeva  hoti, sāvakesu sāriputtasadisānampi ^a^V1.0277^ea^ natthi, kalāpato sammasanaṃyeva  pana sāvakānaṃ hoti, idañca ``saññā saññā''ti, evaṃ aṅgato  sammasanaṃ uddhaṭaṃ. tasmā ^a^M1.0307^ea^ ākiñcaññāyatanaparamaṃyeva saññaṃ dassetvā  puna tadeva saññagganti dassetuṃ ``yato kho poṭṭhapāda...pe0...  saññaggaṃ phusatī''ti āha. <br/><br/>[03] 414^b^.^eb^ tattha ^a^P2.0373^ea^ ^b^yato kho poṭṭhapāda bhikkhū^eb^ti yo  nāma poṭṭhapāda bhikkhu. ^b^idha sakasaññī hotī^eb^ti idha sāsane  sakasaññī hoti, ayameva vā pāṭho, attano paṭhamajjhānasaññāya  saññavā hotīti attho. ^b^so tato amutra tato amutrā^eb^ti so  bhikkhu tato paṭhamajjhānato amutra dutiyajjhāne, tatopi amutra  tatiyajjhāneti evaṃ tāya tāya jhānasaññāya sakasaññī sakasaññī  hutvā anupubbena saññaggaṃ phusati. ^b^saññagga^eb^nti  ākiñcaññāyatanaṃ vuccati. kasmā? lokiyānaṃ  kiccakārakasamāpattīnaṃ aggattā. ākiñcaññāyatanasamāpattiyañhi  ṭhatvā nevasaññānāsaññāyatanampi nirodhampi samāpajjanti. iti sā  lokiyānaṃ kiccakārakasamāpattīnaṃ aggattā saññagganti vuccati, taṃ  phusati pāpuṇātīti attho.<br/><br/>[03] idāni abhisaññānirodhaṃ dassetuṃ ^b^``tassa saññagge  ṭhitassā''^eb^tiādimāha. tattha ^b^ceteyyaṃ, abhisaṅkhareyya^eb^nti  padadvaye ca jhānaṃ samāpajjanto ceteti nāma, punappunaṃ kappetīti attho.  uparisamāpattiatthāya nikantiṃ kurumāno abhisaṅkharoti nāma.  ^b^imā ca me saññā nirujjheyyu^eb^nti imā ākiñcaññāyatanasaññā  nirujjheyyuṃ. ^b^aññā ca oḷārikā^eb^ti aññā ca oḷārikā  bhavaṅgasaññā uppajjeyyuṃ. ^b^so na ceva ceteti na  abhisaṅkharotī^eb^ti ettha kāmaṃ cesa cetentova na ceteti,  abhisaṅkharontova nābhisaṅkharoti. imassa bhikkhuno  ākiñcaññāyatanato vuṭṭhāya nevasaññānāsaññāyatanaṃ samāpajjitvā  ``ekaṃ dve cittavāre ṭhassāmī''ti ābhogasamannāhāro natthi.  uparinirodhasamāpattatthāya eva pana ābhogasamannāhāro atthi,  svāyamattho puttagharācikkhaṇena dīpetabbo.<br/><br/>[03] pitugharamajjhena kira gantvā pacchābhāge puttassa gharaṃ hoti,  tato paṇītaṃ bhojanaṃ ādāya āsanasālaṃ āgataṃ daharaṃ thero --  ``manāpo piṇḍapāto kuto ābhato''ti pucchi. so ``asukassa  gharato''ti laddhagharameva ācikkhi. yena panassa pitugharamajjhena  gatopi āgatopi ^a^M1.0308^ea^ tattha ābhogopi natthi. tattha āsanasālā viya  ākiñcaññāyatanasamāpatti ^a^P2.0374^ea^ daṭṭhabbā, pitugehaṃ viya  nevasaññānāsaññāyatanasamāpatti, puttagehaṃ viya nirodhasamāpatti,  āsanasālāya ṭhatvā pitugharaṃ amanasikaritvā puttagharācikkhaṇaṃ viya  ākiñcaññāyatanato vuṭṭhāya nevasaññānāsaññāyatanaṃ samāpajjitvā  ``ekaṃ dve cittavāre ṭhassāmī''ti pitugharaṃ amanasikaritvāva  ^a^V1.0278^ea^ uparinirodhasamāpattatthāya manasikāro, evamesa cetentova na ceteti,  abhisaṅkharontova nābhisaṅkharoti. ^b^tā ceva saññā^eb^ti tā  jhānasaññā nirujjhanti. ^b^aññā cā^eb^ti aññā ca oḷārikā  bhavaṅgasaññā nuppajjanti. ^b^so nirodhaṃ phusatī^eb^ti so evaṃ  paṭipanno bhikkhu saññāvedayitanirodhaṃ phusati vindati paṭilabhati.<br/><br/>[03] ^b^anupubbābhisaññānirodhasampajānasamāpatti^eb^nti ettha  ^b^abhī^eb^ti upasaggamattaṃ, sampajānapadaṃ nirodhapadena antarikaṃ katvā  vuttaṃ. anupaṭipāṭiyā sampajānasaññānirodhasamāpattīti ayaṃ  panetthattho. tatrāpi sampajānasaññānirodhasamāpattīti  sampajānantassa ante saññā nirodhasamāpatti sampajānantassa vā  paṇḍitassa bhikkhuno saññānirodhasamāpattīti ayaṃ visesattho.<br/><br/>[03] idāni idha ṭhatvā nirodhasamāpattikathā kathetabbā. sā  panesā sabbākārena visuddhimagge paññābhāvanānisaṃsādhikāre  kathitā, tasmā tattha kathitatova gahetabbā.<br/><br/>[03] evaṃ bhagavā poṭṭhapādassa paribbājakassa nirodhakathaṃ kathetvā --  atha naṃ tādisāya kathāya aññattha abhāvaṃ paṭijānāpetuṃ ``taṃ kiṃ  maññasī''tiādimāha. paribbājakopi ``bhagavā ajja tumhākaṃ kathaṃ  ṭhapetvā na mayā evarūpā kathā sutapubbā''ti paṭijānanto, ``no  hetaṃ bhante''ti vatvā puna sakkaccaṃ bhagavato kathāya uggahitabhāvaṃ  dassento ``evaṃ kho ahaṃ bhante''tiādimāha. athassa bhagavā  ``sūggahitaṃ tayā''ti anujānanto ``evaṃ poṭṭhapādā''ti āha. <br/><br/>[03] 415^b^.^eb^ atha paribbājako ``bhagavatā  `ākiñcaññāyatanaṃ saññagga'nti vuttaṃ. etadeva nu kho saññaggaṃ,  udāhu avasesasamāpattīsupi ^a^P2.0375^ea^ saññaggaṃ atthī''ti cintetvā tamatthaṃ  pucchanto ``ekaññeva nu kho''tiādimāha. bhagavāpissa vissajjesi.  tattha ^b^puthūpī^eb^ti bahūnipi. ^b^yathā yathā kho, poṭṭhapāda,  nirodhaṃ^eb^ ^a^M1.0309^ea^ ^b^phusatī^eb^ti pathavīkasiṇādīsu yena yena kasiṇena,  paṭhamajjhānādīnaṃ vā yena yena jhānena. idaṃ vuttaṃ hoti -- sace hi  pathavīkasiṇena karaṇabhūtena pathavīkasiṇasamāpattiṃ ekavāraṃ  samāpajjanto purimasaññānirodhaṃ phusati ekaṃ saññaggaṃ, atha dve vāre,  tayo vāre, vārasataṃ, vārasahassaṃ, vārasatasahassaṃ vā samāpajjanto  purimasaññānirodhaṃ phusati, satasahassaṃ, saññaggāni. esa nayo  sesakasiṇesu. jhānesupi sace paṭhamajjhānena karaṇabhūtena  ekavāraṃ purimasaññānirodhaṃ phusati ekaṃ saññaggaṃ. atha dve vāre  ^a^V1.0279^ea^, tayo vāre, vārasataṃ, vārasahassaṃ, vārasatasahassaṃ vā  purimasaññānirodhaṃ phusati, satasahassaṃ saññaggāni. esa nayo  sesajjhānasamāpattīsupi. iti ekavāraṃ samāpajjanavasena vā sabbampi  sañjānanalakkhaṇena saṅgahetvā vā ekaṃ saññaggaṃ hoti, aparāparaṃ  samāpajjanavasena bahūni. <br/><br/>[03] 416^b^.^eb^ ^b^saññā nu kho, bhante^eb^ti bhante  nirodhasamāpajjanakassa bhikkhuno ``saññā nu kho paṭhamaṃ  uppajjatī''ti pucchati. tassa bhagavā ``saññā kho, poṭṭhapādā''ti  byākāsi. tattha ^b^saññā^eb^ti jhānasaññā. ^b^ñāṇa^eb^nti  vipassanāñāṇaṃ. aparo nayo, ^b^saññā^eb^ti vipassanā saññā.  ^b^ñāṇa^eb^nti maggañāṇaṃ. aparo nayo, ^b^saññā^eb^ti maggasaññā.  ^b^ñāṇa^eb^nti phalañāṇaṃ. tipiṭakamahāsivatthero panāha --<br/><br/>[03] kiṃ ime bhikkhū bhaṇanti, poṭṭhapādo heṭṭhā bhagavantaṃ nirodhaṃ  pucchi. idāni nirodhā vuṭṭhānaṃ pucchanto ``bhagavā nirodhā  vuṭṭhahantassa kiṃ paṭhamaṃ arahattaphalasaññā uppajjati, udāhu  paccavekkhaṇañāṇa''nti vadati. athassa bhagavā yasmā phalasaññā  paṭhamaṃ uppajjati, pacchā paccavekkhaṇañāṇaṃ ^a^P2.0376^ea^. tasmā ``saññā kho  poṭṭhapādā''ti āha. tattha ^b^saññuppādā^eb^ti arahattaphalasaññāya  uppādā, pacchā ``idaṃ arahattaphala''nti evaṃ  paccavekkhaṇañāṇuppādo hoti. ^b^idappaccayā kira me^eb^ti  phalasamādhisaññāpaccayā kira mayhaṃ paccavekkhaṇañāṇaṃ uppannanti. 


volume: 20
item: 92
title:
  poṭṭhapādaparibbājakavatthuvaṇṇanā^abhisaññānirodhakathāvaṇṇanā^ahetukasaññuppādanirodhakathāvaṇṇanā^saññāattakathāvaṇṇanā^

content:
  [03] 417^b^.^eb^ idāni paribbājako yathā nāma gāmasūkaro  gandhodakena nhāpetvā gandhehi anulimpitvā mālādāmaṃ piḷandhitvā  sirisayane āropitopi ^a^M1.0310^ea^ sukhaṃ na vindati, vegena gūthaṭṭhānameva gantvā  sukhaṃ vindati. evameva bhagavatā saṇhasukhumatilakkhaṇabbhāhatāya  desanāya nhāpitavilittamaṇḍitopi nirodhakathāsirisayanaṃ āropitopi  tattha sukhaṃ na vindanto gūthaṭṭhānasadisaṃ attano laddhiṃ gahetvā tameva  pucchanto ``saññā nu kho, bhante, purisassa attā''tiādimāha.  athassānumatiṃ gahetvā byākātukāmo bhagavā -- ``kaṃ pana  tva''ntiādimāha. tato so ``arūpī attā''ti evaṃ laddhiko  samānopi ``bhagavā desanāya sukusalo, so me āditova laddhiṃ mā  viddhaṃsetū''ti cintetvā attano laddhiṃ pariharanto ``oḷārikaṃ  kho''tiādimāha. athassa bhagavā tattha dosaṃ dassento  ``oḷāriko ca hi te''tiādimāha ^a^V1.0280^ea^. tattha ^b^evaṃ santa^eb^nti  evaṃ sante. bhummatthe hi etaṃ upayogavacanaṃ. evaṃ santaṃ attānaṃ  paccāgacchato tavāti ayaṃ vā ettha attho. catunnaṃ khandhānaṃ  ekuppādekanirodhattā kiñcāpi yā saññā uppajjati, sāva nirujjhati.  aparāparaṃ upādāya pana ``aññā ca saññā uppajjanti, aññā ca  saññā nirujjhantī''ti vuttaṃ. <br/><br/>[03] 418-420^b^.^eb^ idāni aññaṃ laddhiṃ dassento -- ``manomayaṃ  kho ahaṃ, bhante''tiādiṃ vatvā tatrāpi dose dinne yathā nāma  ummattako yāvassa saññā nappatiṭṭhāti, tāva aññaṃ gahetvā aññaṃ  vissajjeti, saññāpatiṭṭhānakāle pana vattabbameva vadati, evameva  ^a^P2.0377^ea^ aññaṃ gahetvā aññaṃ vissajjetvā idāni attano laddhiṃyeva vadanto ``arūpī  kho''tiādimāha. tatrāpi yasmā so saññāya uppādanirodhaṃ  icchati, attānaṃ pana sassataṃ maññati. tasmā tathevassa dosaṃ  dassento bhagavā ``evaṃ santampī''tiādimāha. tato paribbājako  micchādassanena abhibhūtattā bhagavatā vuccamānampi taṃ nānattaṃ  ajānanto ``sakkā panetaṃ, bhante, mayā''tiādimāha. athassa bhagavā  yasmā so saññāya uppādanirodhaṃ passantopi saññāmayaṃ attānaṃ  niccameva maññati. tasmā ``dujjānaṃ kho''tiādimāha.<br/><br/>[03] tatthāyaṃ saṅkhepattho -- tava aññā diṭṭhi, aññā khanti,  aññā ruci, aññathāyeva te dassanaṃ pavattaṃ, aññadeva ca te khamati  ceva ruccati ca, aññatra ^a^M1.0311^ea^ ca te āyogo, aññissāyeva paṭipattiyā  yuttapayuttatā, aññattha ca te ācariyakaṃ, aññasmiṃ titthāyatane  ācariyabhāvo. tena tayā evaṃ aññadiṭṭhikena aññakhantikena  aññarucikena aññatrāyogena aññatrācariyakena dujjānaṃ etanti. atha  paribbājako -- ``saññā vā purisassa attā hotu, aññā vā  saññā, taṃ sassatādi bhāvamassa pucchissa''nti puna ``kiṃ pana  bhante''tiādimāha.<br/><br/>[03] tattha ^b^loko^eb^ti attānaṃ sandhāya vadati. ^b^na hetaṃ  poṭṭhapāda atthasañhita^eb^nti poṭṭhapāda etaṃ diṭṭhigataṃ na  idhalokaparalokātthanissitaṃ, na attatthaparatthanissitaṃ. ^b^na  dhammasaṃhita^eb^nti na navalokuttaradhammanissitaṃ.  ^b^nādibrahmacariyaka^eb^nti sikkhattayasaṅkhātassa  sāsanabrahmacariyakassa na ādimattaṃ, adhisīlasikkhāmattampi na hoti.  ^b^na nibbidāyā^eb^ti saṃsāravaṭṭe nibbindanatthāya na saṃvattati.  ^b^na^eb^ ^a^P2.0378^ea^ ^b^virāgāyā^eb^ti vaṭṭavirāgatthāya na saṃvattati. ^b^na  nirodhāyā^eb^ti vaṭṭassa nirodhakaraṇatthāya na saṃvattati. ^b^na  upasamāyā^eb^ti vaṭṭassa vūpasamanatthāya na saṃvattati. ^b^na  abhiññāyā^eb^ti vaṭṭābhijānanāya paccakkhakiriyāya na saṃvattati.  ^b^na sambodhāyā^eb^ti vaṭṭasambujjhanatthāya na ^a^V1.0281^ea^ saṃvattati. ^b^na  nibbānāyā^eb^ti amatamahānibbānassa paccakkhakiriyāya na saṃvattati.<br/><br/>[03] ^b^idaṃ dukkha^eb^ntiādīsu taṇhaṃ ṭhapetvā tebhūmakā pañcakkhandhā  dukkhanti, tasseva dukkhassa pabhāvanato sappaccayā taṇhā  dukkhasamudayoti. ubhinnaṃ appavatti dukkhanirodhoti,  ariyo aṭṭhaṅgiko maggo dukkhanirodhagāminī paṭipadāti mayā  byākatanti attho. evañca pana vatvā bhagavā ``imassa  paribbājakassa maggapātubhāvo vā phalasacchikiriyā vā natthi,  mayhañca bhikkhācāravelā''ti cintetvā tuṇhī ahosi.  paribbājakopi taṃ ākāraṃ ñatvā bhagavato gamanakālaṃ ārocento viya  ``evameta''ntiādimāha. <br/><br/>[03] 421^b^.^eb^ ^b^vācāsannitodakenā^eb^ti vacanapatodena.  ^b^sañjhabbharimakaṃsū^eb^ti sañjhabbharitaṃ nirantaraṃ phuṭṭhaṃ akaṃsu, upari  vijjhiṃsūti vuttaṃ hoti. ^b^bhūta^eb^nti sabhāvato vijjamānaṃ.  ^b^tacchaṃ, tatha^eb^nti tasseva vevacanaṃ. ^b^dhammaṭṭhitata^eb^nti  navalokuttaradhammesu ^a^M1.0312^ea^ ṭhitasabhāvaṃ. ^b^dhammaniyāmata^eb^nti  lokuttaradhammaniyāmataṃ. buddhānañhi catusaccavinimuttā kathā nāma  natthi. tasmā sā edisā hoti. 


volume: 20
item: 93
title:
  abhisaññānirodhakathāvaṇṇanā^ahetukasaññuppādanirodhakathāvaṇṇanā^saññāattakathāvaṇṇanā^cittahatthisāriputtapoṭṭhapādavatthuvaṇṇanā^

content:
  [03] 422^b^.^eb^ ^b^citto ca hatthisāriputto^eb^ti so kira  sāvatthiyaṃ hatthiācariyassa putto bhagavato santike pabbajitvā tīṇi  piṭakāni uggahetvā sukhumesu atthantaresu kusalo ahosi, pubbe  katapāpakammavasena pana sattavāre vibbhamitvā gihi jāto.  kassapasammāsambuddhassa kira sāsane dve sahāyakā ahesuṃ, aññamaññaṃ  samaggā ekatova sajjhāyanti. tesu eko anabhirato gihibhāve  cittaṃ uppādetvā itarassa ārocesi. so gihibhāve ādīnavaṃ  pabbajjāya ānisaṃsaṃ ^a^P2.0379^ea^ dassetvā taṃ ovadi. so taṃ sutvā  abhiramitvā punekadivasaṃ tādise citte uppanne taṃ etadavoca ``mayhaṃ  āvuso evarūpaṃ cittaṃ uppajjati -- `imāhaṃ pattacīvaraṃ tuyhaṃ  dassāmī'ti''. so pattacīvaralobhena tassa gihibhāve ānisaṃsaṃ  dassetvā pabbajjāya ādīnavaṃ kathesi. athassa taṃ sutvāva  gihibhāvato cittaṃ virajjitvā pabbajjāyameva abhirami. evamesa tadā  sīlavantassa bhikkhuno gihibhāve ānisaṃsakathāya kathitattā idāni  cha vāre vibbhamitvā sattame vāre pabbajito. mahāmoggallānassa,  mahākoṭṭhikattherassa ca abhidhammakathaṃ kathentānaṃ antarantarā kathaṃ  opāteti. atha naṃ mahākoṭṭhikatthero apasādeti. so ^a^V1.0282^ea^  mahāsāvakassa kathite patiṭṭhātuṃ asakkonto vibbhamitvā gihi jāto.  poṭṭhapādassa panāyaṃ gihisahāyako hoti. tasmā vibbhamitvā  dvīhatīhaccayena poṭṭhapādassa santikaṃ gato. atha naṃ so disvā  ``samma kiṃ tayā kataṃ, evarūpassa nāma satthu sāsanā  apasakkantosi, ehi pabbajituṃ idāni te vaṭṭatī''ti taṃ gahetvā  bhagavato santikaṃ agamāsi. tena vuttaṃ ``citto ca  hatthisāriputto poṭṭhapādo ca paribbājako''ti. <br/><br/>[03] 423^b^.^eb^ ^b^andhā^eb^ti paññācakkhuno natthitāya andhā,  tasseva abhāvena acakkhukā. ^b^tvaṃyeva nesaṃ eko cakkhumā^eb^ti  subhāsitadubbhāsitajānanabhāvamattena paññācakkhunā cakkhumā.  ^b^ekaṃsikā^eb^ti ekakoṭṭhāsā. ^b^paññattā^eb^ti ^a^M1.0313^ea^ ṭhapitā.  ^b^anekaṃsikā^eb^ti na ekakoṭṭhāsā ekeneva koṭṭhāsena sassatāti vā  asassatāti vā na vuttāti attho. 


volume: 20
item: 94
title:
  ahetukasaññuppādanirodhakathāvaṇṇanā^saññāattakathāvaṇṇanā^cittahatthisāriputtapoṭṭhapādavatthuvaṇṇanā^ekaṃsikadhammavaṇṇanā^

content:
  [03] 424-425^b^.^eb^ ^b^santi poṭṭhapādā^eb^ti idaṃ bhagavā kasmā  ārabhi? bāhirakehi paññāpitaniṭṭhāya aniyyānikabhāvadassanatthaṃ.  sabbe hi titthiyā yathā bhagavā amataṃ nibbānaṃ, evaṃ attano attano  samaye lokathupikādivasena niṭṭhaṃ paññapenti, sā ca na niyyānikā.  yathā paññattā ^a^P2.0380^ea^ hutvā na niyyāti na gacchati, aññadatthu paṇḍitehi  paṭikkhittā nivattati, taṃ dassetuṃ bhagavā evamāha. tattha  ^b^ekantasukhaṃ lokaṃ jānaṃ passa^eb^nti puratthimāya disāya  ekantasukho loko pacchimādīnaṃ vā aññatarāyāti evaṃ jānantā evaṃ  passantā viharatha. diṭṭhapubbāni kho tasmiṃ loke manussānaṃ  sarīrasaṇṭhānādīnīti. ^b^appāṭihīrakata^eb^nti appāṭihīrakataṃ  paṭiharaṇavirahitaṃ, aniyyānikanti vuttaṃ hoti. <br/><br/>[03] 426-427^b^.^eb^ ^b^janapadakalyāṇī^eb^ti janapade aññāhi  itthīhi vaṇṇasaṇṭhānavilāsākappādīhi asadisā. 


volume: 20
item: 95
title:
  saññāattakathāvaṇṇanā^cittahatthisāriputtapoṭṭhapādavatthuvaṇṇanā^ekaṃsikadhammavaṇṇanā^tayoattapaṭilābhavaṇṇanā^

content:
  [03] 428^b^.^eb^ evaṃ bhagavā paresaṃ niṭṭhāya aniyyānikattaṃ  dassetvā attano niṭṭhāya niyyānikabhāvaṃ dassetuṃ ``tayo kho me  poṭṭhapādā''tiādimāha. tattha ^b^attapaṭilābho^eb^ti  attabhāvapaṭilābho, ettha ca bhagavā tīhi attabhāvapaṭilābhehi tayo  bhave dassesi. oḷārikattabhāvapaṭilābhena ^a^V1.0283^ea^ avīcito paṭṭhāya  paranimmitavasavattipariyosānaṃ kāmabhavaṃ dassesi.  manomayāttabhāvapaṭilābhena paṭhamajjhānabhūmito paṭṭhāya  akaniṭṭhabrahmalokapariyosānaṃ rūpabhavaṃ dassesi.  arūpāttabhāvapaṭilābhena ākāsānañcāyatanabrahmalokato paṭṭhāya  nevasaññānāsaññāyatanabrahmalokapariyosānaṃ arūpabhavaṃ dassesi.  saṃkilesikā dhammā nāma dvādasa akusalacittuppādā.  vodāniyā dhammā nāma samathavipassanā. <br/><br/>[03] 429^b^.^eb^ ^b^paññāpāripūriṃ^eb^ ^a^M1.0314^ea^ ^b^vepullatta^eb^nti  maggapaññāphalapaññānaṃ pāripūriñceva vipulabhāvañca. ^b^pāmujja^eb^nti  taruṇapīti. ^b^pītī^eb^ti balavatuṭṭhi. kiṃ vuttaṃ hoti? yaṃ  avocumha ``sayaṃ abhiññā sacchikatvā upasampajja vihiratī''ti,  tattha tassa evaṃ viharato taṃ pāmojjañceva bhavissati, pīti ca  nāmakāyapassaddhi ca sati ca sūpaṭṭhitā uttamañāṇañca sukho ca  vihāro. sabbavihāresu ca ayameva vihāro ``sukho''ti vattuṃ yutto  ``upasanto paramamadhuro''ti. tattha ^a^P2.0381^ea^ paṭhamajjhāne pāmojjādayo chapi  dhammā labbhanti, dutiyajjhāne dubbalapītisaṅkhātaṃ pāmojjaṃ nivattati,  sesā pañca labbhanti. tatiye pīti nivattati, sesā cattāro  labbhanti. tathā catutthe. imesu catūsu jhānesu sampasādanasutte  suddhavipassanā pādakajjhānameva kathitaṃ. pāsādikasutte catūhi  maggehi saddhiṃ vipassanā kathitā. dasuttarasutte  catutthajjhānikaphalasamāpatti kathitā. imasmiṃ poṭṭhapādasutte pāmojjaṃ  pītivevacanameva katvā dutiyajjhānikaphalasamāpattināma kathitāti  veditabbā. <br/><br/>[03] 432-437^b^.^eb^ ^b^ayaṃ vā so^eb^ti ettha vā saddo  vibhāvanattho hoti. ^b^ayaṃ so^eb^ti evaṃ vibhāvetvā pakāsetvā  byākareyyāma. yathāpare ``ekantasukhaṃ attānaṃ sañjānāthā''ti puṭṭhā  ``no''ti vadanti, na evaṃ vadāmāti attho.  ^b^sappāṭihīrakata^eb^nti sappāṭiharaṇaṃ, niyyānikanti attho.  ^b^mogho hotī^eb^ti tuccho hoti, natthi so tasmiṃ samayeti  adhippāyo. ^b^sacco hotī^eb^ti bhūto hoti, sveva tasmiṃ samaye  sacco hotīti attho. ettha panāyaṃ citto attano asabbaññutāya  tayo attapaṭilābhe kathetvā attapaṭilābho nāma paññattimattaṃ etanti  uddharituṃ nāsakkhi, attapaṭilābho tveva niyyātesi. athassa bhagavā  rūpādayo cettha dhammā, attapaṭilābhoti pana nāmamattametaṃ, tesu tesu  rūpādīsu sati evarūpā vohārā hontīti dassetukāmo tasseva kathaṃ  gahetvā nāmapaññattivasena niyyātanatthaṃ ``yasmiṃ citta  samaye''tiādimāha. <br/><br/>[03] 438^b^.^eb^ evañca pana vatvā paṭipucchitvā vinayanatthaṃ  puna ``sace taṃ, citta, evaṃ puccheyyu''ntiādimāha ^a^V1.0284^ea^. tattha yo  me ahosi atīto attapaṭilābho ^a^M1.0315^ea^, sveva me attapaṭilābho, tasmiṃ  samaye sacco ahosi, mogho anāgato mogho paccuppannoti ^a^P2.0382^ea^ ettha tāva  imamatthaṃ dasseti -- yasmā ye te atītā dhammā, te etarahi natthi,  ahesunti pana saṅkhyaṃ gatā, tasmā sopi me attapaṭilābho tasmiṃyeva  samaye sacco ahosi. anāgatapaccuppannānaṃ pana dhammānaṃ tadā abhāvā  tasmiṃ samaye ``mogho anāgato, mogho paccuppanno''ti, evaṃ atthato  nāmamattameva attapaṭilābhaṃ paṭijānāti. anāgatapaccuppannesupi eseva  nayo. <br/><br/>[03] 439-443^b^.^eb^ atha bhagavā tassa byākaraṇena saddhiṃ attano  byākaraṇaṃ saṃsandituṃ ``evameva kho cittā''tiādīni vatvā  puna opammato tamatthaṃ sādhento ^b^``seyyathāpi citta gavā  khīra''^eb^ntiādimāha. tatrāyaṃ saṅkhepattho, yathā gavā khīraṃ,  khīrādīhi ca dadhiādīni bhavanti, tattha yasmiṃ samaye khīraṃ hoti,  na tasmiṃ samaye dadhīti vā navanītādīsu vā aññataranti saṅkhyaṃ  niruttiṃ nāmaṃ vohāraṃ gacchati. kasmā? ye dhamme upādāya  dadhītiādi vohārā honti, tesaṃ abhāvā. atha kho khīraṃ tveva  tasmiṃ samaye saṅkhyaṃ gacchati. kasmā? ye dhamme upādāya  khīranti saṅkhyā nirutti nāmaṃ vohāro hoti, tesaṃ bhāvāti. esa  nayo sabbattha. ^b^imā kho cittā^eb^ti oḷāriko attapaṭilābho  iti ca manomayo attapaṭilābho iti ca arūpo attapaṭilābho iti  ca imā kho citta lokasamaññā loke samaññāmattakāni  samanujānanamattakāni etāni. tathā lokaniruttimattakāni  vacanapathamattakāni vohāramattakāni nāmapaṇṇattimattakāni etānīti.  evaṃ bhagavā heṭṭhā tayo attapaṭilābhe kathetvā idāni sabbametaṃ  vohāramattakanti vadati. kasmā? yasmā paramatthato satto nāma  natthi, suñño tuccho esa loko.<br/><br/>[03] buddhānaṃ pana dve kathā sammutikathā ca paramatthakathā ca. tattha  ``satto poso devo brahmā''tiādikā ``sammutikathā'' nāma.  ``aniccaṃ dukkhamanattā khandhā dhātuyo āyatanāni satipaṭṭhānā  sammappadhānā''tiādikā paramatthakathā nāma. tattha yo  sammutidesanāya ``satto''ti ^a^P2.0383^ea^ vā ``poso''ti vā ``devo''ti vā  ``brahmā''ti vā vutte vijānituṃ paṭivijjhituṃ niyyātuṃ ^a^M1.0316^ea^  arahattajayaggāhaṃ gahetuṃ sakkoti, tassa bhagavā āditova ``satto''ti  vā ``poso''ti vā ``devo''ti vā ``brahmā''ti vā katheti, yo  paramatthadesanāya ``anicca''nti vā ``dukkha''nti vātiādīsu  aññataraṃ sutvā vijānituṃ paṭivijjhituṃ niyyātuṃ arahattajayaggāhaṃ  gahetuṃ sakkoti, tassa ``anicca''nti vā ``dukkha''nti vātiādīsu  aññatarameva katheti. tathā sammutikathāya ^a^V1.0285^ea^ bujjhanakasattassāpi na  paṭhamaṃ paramatthakathaṃ katheti. sammutikathāya pana bodhetvā pacchā  paramatthakathaṃ katheti. paramatthakathāya bujjhanakasattassāpi na paṭhamaṃ  sammutikathaṃ katheti. paramatthakathāya pana bodhetvā pacchā sammutikathaṃ  katheti. pakatiyā pana paṭhamameva paramatthakathaṃ kathentassa desanā  lūkhākārā hoti, tasmā buddhā paṭhamaṃ sammutikathaṃ kathetvā pacchā  paramatthakathaṃ kathenti. sammutikathaṃ kathentāpi saccameva sabhāvameva  amusāva kathenti. paramatthakathaṃ kathentāpi saccameva sabhāvameva  amusāva kathenti. <br/><br/>[21] duve saccāni akkhāsi, sambuddho vadataṃ varo. <br/><br/>[22] sammutiṃ paramatthañca, tatiyaṃ nūpalabbhati.. <br/><br/>[21] saṅketavacanaṃ saccaṃ, lokasammutikāraṇaṃ. <br/><br/>[22] paramatthavacanaṃ saccaṃ, dhammānaṃ bhūtalakkhaṇanti..<br/><br/>[03] ^b^yāhi tathāgato voharati aparāmasa^eb^nti yāhi  lokasamaññāhi lokaniruttīhi tathāgato taṇhāmānadiṭṭhiparāmāsānaṃ  abhāvā aparāmasanto voharatīti desanaṃ vinivaṭṭetvā arahattanikūṭena  niṭṭhāpesi. sesaṃ sabbattha uttānatthamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] poṭṭhapādasuttavaṇṇanā niṭṭhitā. 


volume: 20
item: 96
title: subhasuttavaṇṇanā^^^subhamāṇavakavatthuvaṇṇanā^
content:
  [03] 444^b^.^eb^ ^b^evaṃ^eb^ ^a^P2.0384^ea^ ^a^V1.0286^ea^ ^a^M1.0317^ea^ ^b^me sutaṃ...pe0... sāvatthiya^eb^nti  subhasuttaṃ. tatrāyaṃ anuttānapadavaṇṇanā. ^b^aciraparinibbute  bhagavatī^eb^ti aciraṃ parinibbute bhagavati, parinibbānato uddhaṃ  māsamatte kāle. nidānavaṇṇanāyaṃ vuttanayeneva bhagavato pattacīvaraṃ  ādāya āgantvā khīravirecanaṃ pivitvā vihāre nisinnadivasaṃ  sandhāyetaṃ vuttaṃ. ^b^todeyyaputto^eb^ti todeyyabrāhmaṇassa putto, so  kira sāvatthiyā avidūre tudigāmo nāma atthi, tassa adhipatittā  todeyyoti saṅkhyaṃ gato. mahaddhano pana hoti  pañcacattālīsakoṭivibhavo, paramamaccharī -- ``dadato bhogānaṃ  aparikkhayo nāma natthī''ti cintetvā kassaci kiñci na deti,  puttampi āha -- <br/><br/>[21] ``añjanānaṃ khayaṃ disvā, vammikānañca sañcayaṃ. <br/><br/>[22] madhūnañca samāhāraṃ, paṇḍito gharamāvase''ti..<br/><br/>[03] evaṃ adānameva sikkhāpetvā kāyassa bhedā tasmiṃyeva ghare  sunakho hutvā nibbatto. subho taṃ sunakhaṃ ativiya piyāyati.  attano bhuñjanakabhattaṃyeva bhojeti, ukkhipitvā varasayane sayāpeti.  atha bhagavā ekadivasaṃ nikkhante māṇave taṃ gharaṃ piṇḍāya pāvisi.  sunakho bhagavantaṃ disvā bhukkāraṃ karonto bhagavato samīpaṃ gato.  tato naṃ bhagavā avoca ``todeyya tvaṃ pubbepi maṃ `bho, bho'ti  paribhavitvā sunakho jāto, idānipi bhukkāraṃ katvā avīciṃ  gamissasī''ti. sunakho taṃ kathaṃ sutvā vippaṭisārī hutvā  uddhanantare chārikāya nipanno, manussā naṃ ukkhipitvā sayane  sayāpetuṃ nāsakkhiṃsu ^a^P2.0385^ea^.<br/><br/>[03] subho āgantvā ``kenāyaṃ sunakho sayanā oropito''ti āha.  manussā ``na kenacī''ti ^a^V1.0287^ea^ vatvā taṃ pavattiṃ ārocesuṃ. māṇavo  sutvā ``mama pitā brahmaloke nibbatto, samaṇo pana gotamo me  pitaraṃ sunakhaṃ karoti yaṃ kiñci esa mukhārūḷhaṃ bhāsatī''ti  kujjhitvā bhagavantaṃ musāvādena ^a^M1.0318^ea^ codetukāmo vihāraṃ gantvā taṃ pavattiṃ  pucchi. bhagavā tassa tatheva vatvā avisaṃvādanatthaṃ āha -- ``atthi  pana te, māṇava, pitarā na akkhātaṃ dhana''nti. atthi, bho gotama,  satasahassagghanikā suvaṇṇamālā, satasahassagghanikā suvaṇṇapādukā,  satasahassagghanikā suvaṇṇapāti, satasahassañca kahāpaṇanti. gaccha  taṃ sunakhaṃ appodakaṃ madhupāyāsaṃ bhojetvā sayanaṃ āropetvā īsakaṃ  niddaṃ okkantakāle puccha, sabbaṃ te ācikkhissati, atha naṃ  jāneyyāsi -- ``pitā me eso''ti. so tathā akāsi.  sunakho sabbaṃ ācikkhi, tadā naṃ -- ``pitā me''ti ñatvā bhagavati  pasannacitto gantvā bhagavantaṃcuddasa pañhe pucchitvā  vissajjanapariyosāne bhagavantaṃ saraṇaṃ gato, taṃ sandhāya vuttaṃ ``subho  māṇavo todeyyaputto''ti. ^b^sāvatthiyaṃ paṭivasatī^eb^ti attano  bhogagāmato āgantvā vasati. <br/><br/>[03] 445-446^b^.^eb^ ^b^aññataraṃ māṇavakaṃ āmantesī^eb^ti satthari  parinibbute ``ānandatthero kirassa pattacīvaraṃ gahetvā āgato,  mahājano taṃ dassanatthāya upasaṅkamatī''ti sutvā ``vihāraṃ kho pana  gantvā mahājanamajjhe na sakkā sukhena paṭisanthāraṃ vā kātuṃ, dhammakathaṃ  vā sotuṃ gehaṃ āgataṃyeva naṃ disvā sukhena paṭisanthāraṃ karissāmi,  ekā ca me kaṅkhā atthi, tampi naṃ pucchissāmī''ti cintetvā  aññataraṃ māṇavakaṃ āmantesi. ^b^appābādha^eb^ntiādīsu  ^b^ābādho^eb^ti visabhāgavedanā vuccati, yā ekadese uppajjitvā  cattāro iriyāpathe ayapaṭṭena ābandhitvā viya gaṇhati, tassā abhāvaṃ  pucchāti vadati. ^b^appātaṅko^eb^ti ^a^P2.0386^ea^ kicchajīvitakaro rogo  vuccati, tassāpi abhāvaṃ pucchāti vadati. gilānasseva ca uṭṭhānaṃ  nāma garukaṃ hoti, kāye balaṃ na hoti, tasmā niggelaññabhāvañca  balañca pucchāti vadati. ^b^phāsuvihāra^eb^nti  gamanaṭhānanisajjasayanesu catūsu iriyāpathesu sukhavihāraṃ pucchāti  vadati. athassa pucchitabbākāraṃ dassento  ``subho''tiādimāha. <br/><br/>[03] 447^b^.^eb^ ^b^kālañca samayañca upādāyā^eb^ti kālañca  samayañca paññāya gahetvā upadhāretvāti attho. sace amhākaṃ sve  gamanakālo bhavissati, kāye balamattā ceva pharissati, gamanapaccayā  ca añño aphāsuvihāro ^a^M1.0319^ea^ na bhavissati, athetaṃ kālañca  gamanakāraṇasamavāyasaṅkhātaṃ samayañca upadhāretvā -- ``api eva  nāma sve āgaccheyyāmā''ti vuttaṃ hoti. <br/><br/>[03] 448^b^.^eb^ ^b^cetakena^eb^ ^a^V1.0288^ea^ ^b^bhikkhunā^eb^ti cetiraṭṭhe jātattā  cetakoti evaṃ laddhanāmena. ^b^sammodanīyaṃ kathaṃ sāraṇīya^eb^nti  bho, ānanda, dasabalassa ko nāma ābādho ahosi, kiṃ bhagavā  paribhuñji. api ca satthu parinibbānena tumhākaṃ soko udapādi,  satthā nāma na kevalaṃ tumhākaṃyeva parinibbuto, sadevakassa lokassa  mahājāni, ko dāni añño maraṇā muccissati, yatra so sadevakassa  lokassa aggapuggalo parinibbuto, idāni kaṃ aññaṃ disvā maccurājā  lajjissatīti evamādinā nayena maraṇapaṭisaṃyuttaṃ sammodanīyaṃ kathaṃ  sāraṇīyaṃ vītisāretvā therassa hiyyo pītabhesajjānurūpaṃ āhāraṃ datvā  bhattakiccāvasāne ekamantaṃ nisīdi.<br/><br/>[03] ^b^upaṭṭhāko santikāvacaro^eb^ti upaṭṭhāko hutvā santikāvacaro,  na randhagavesī. na vīmaṃsanādhippāyo. ^b^samīpacārī^eb^ti idaṃ  purimapadasseva vevacanaṃ. ^b^yesaṃ so bhavaṃ gotamo^eb^ti kasmā  pucchati? tassa kira evaṃ ahosi ``yesu dhammesu bhavaṃ gotamo imaṃ  lokaṃ patiṭṭhapesi, te tassa accayena naṭṭhā nu kho, dharanti nu kho,  sace dharanti, ānando jānissati, handa naṃ pucchāmī''ti, tasmā  pucchi. <br/><br/>[03] 449^b^.^eb^ athassa ^a^P2.0387^ea^ thero tīṇi piṭakāni tīhi khandhehi  saṅgahetvā dassento ``tiṇṇaṃ kho''tiādimāha. māṇavo  saṅkhittena kathitaṃ asallakkhento -- ``vitthārato pucchissāmī''ti  cintetvā ``katamesaṃ tiṇṇa''ntiādimāha. 


volume: 20
item: 97
title: ^^subhamāṇavakavatthuvaṇṇanā^sīlakkhandhavaṇṇanā^
content:
  [03] 450-453^b^.^eb^ tato therena ``ariyassa sīlakkhandhassā''ti  tesu dassitesu puna ^b^``katamo pana so, bho ānanda, ariyo  sīlakkhandho''^eb^ti ekekaṃ pucchi. theropissa buddhuppādaṃ dassetvā  tantidhammaṃ desento anukkamena bhagavatā vuttanayeneva sabbaṃ vissajjesi.  tattha ^b^atthi^eb^ ^a^M1.0320^ea^ ^b^cevettha uttarikaraṇīya^eb^nti ettha bhagavato sāsane  na sīlameva sāro, kevalañhetaṃ patiṭṭhāmattameva hoti. ito uttari  pana aññampi kattabbaṃ atthi yevāti dassesi. ^b^ito bahiddhā^eb^ti  buddhasāsanato bahiddhā. 


volume: 20
item: 98
title: ^subhamāṇavakavatthuvaṇṇanā^sīlakkhandhavaṇṇanā^samādhikkhandhavaṇṇanā^
content:
  [03] 454^b^.^eb^ ^b^kathañca^eb^ ^a^V1.0289^ea^, ^b^māṇava, bhikkhu indriyesu  guttadvāro hotī^eb^ti idamāyasmā ānando ``katamo pana so, bho  ānanda, ariyo samādhikkhandho''ti evaṃ samādhikkhandhaṃ puṭṭhopi ye  te ``sīlasampanno indriyesu guttadvāro satisampajaññena samannāgato  santuṭṭho''ti evaṃ sīlānantaraṃ indriyasaṃvarādayo sīlasamādhīnaṃ antare  ubhinnampi upakārakadhammā uddiṭṭhā, te niddisitvā samādhikkhandhaṃ  dassetukāmo ārabhi. ettha ca rūpajjhānāneva āgatāni, na  arūpajjhānāni, ānetvā pana dīpetabbāni. catutthajjhānena hi  asaṅgahitā arūpasamāpatti nāma natthiyeva. <br/><br/>[03] 471-480^b^.^eb^ ^b^atthi cevettha uttarikaraṇīya^eb^nti ettha  bhagavato sāsane na cittekaggatāmattakeneva pariyosānappatti nāma  atthi, itopi uttari pana aññaṃ kattabbaṃ atthi yevāti dasseti.  ^b^natthi cevettha uttarikaraṇīya^eb^nti ettha bhagavato sāsane ito  uttari kātabbaṃ nāma natthiyeva, arahattapariyosānañhi bhagavato  sāsananti dasseti. sesaṃ sabbattha uttānatthamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] subhasuttavaṇṇanā niṭṭhitā. 


volume: 20
item: 99
title: kevaṭṭasuttavaṇṇanā^^^kevaṭṭagahapatiputtavatthuvaṇṇanā^
content:
  [03] 481^b^.^eb^ ^b^evaṃ^eb^ ^a^P2.0388^ea^ ^a^V1.0290^ea^ ^a^M1.0321^ea^ ^b^me sutaṃ...pe0... nāḷandāya^eb^nti  kevaṭṭasuttaṃ. tatrāyaṃ apubbapadavaṇṇanā. ^b^pāvārikambavane^eb^ti  pāvārikassa ambavane. ^b^kevaṭṭo^eb^ti idaṃ tassa gahapatiputtassa  nāmaṃ. so kira cattālīsakoṭidhano gahapatimahāsālo ativiya  saddho pasanno ahosi. so saddhādhikattāyeva ``sace eko bhikkhu  aḍḍhamāsantarena vā māsantarena vā saṃvaccharena vā ākāse uppatitvā  vividhāni pāṭihāriyāni dasseyya, sabbo jano ativiya pasīdeyya.  yaṃnūnāhaṃ bhagavantaṃ yācitvā pāṭihāriyakaraṇatthāya ekaṃ bhikkhuṃ  anujānāpeyya''nti cintetvā bhagavantaṃ upasaṅkamitvā evamāha.<br/><br/>[03] tattha ^b^iddhā^eb^ti samiddhā ^b^phītā^eb^ti  nānābhaṇḍaussannatāya vuddhippattā. ^b^ākiṇṇamanussā^eb^ti aṃsakūṭena  aṃsakūṭaṃ paharitvā viya vicarantehi manussehi ākiṇṇā.  ^b^samādisatū^eb^ti āṇāpetu ṭhānantare ṭhapetu.  ^b^uttarimanussadhammā^eb^ti uttarimanussānaṃ dhammato,  dasakusalasaṅkhātato vā manussadhammato uttari.  ^b^bhiyyosomattāyā^eb^ti pakatiyāpi pajjalitapadīpo telasnehaṃ  labhitvā viya atirekappamāṇena abhippasīdissati. ^b^na kho  aha^eb^nti bhagavā rājagahaseṭṭhivatthusmiṃ sikkhāpadaṃ paññapesi, tasmā  ``na kho aha''ntiādimāha. <br/><br/>[03] 482^b^.^eb^ ^b^na dhaṃsemī^eb^ti na guṇavināsanena dhaṃsemi,  sīlabhedaṃ pāpetvā anupubbena uccaṭṭhānato otārento nīcaṭṭhāne  ^a^P2.0389^ea^ na ṭhapemi, atha kho ahaṃ buddhasāsanassa vuddhiṃ paccāsīsanto kathemīti  dasseti. ^b^tatiyampi kho^eb^ti yāvatatiyaṃ buddhānaṃ kathaṃ  paṭibāhitvā kathetuṃ visahanto nāma natthi. ayaṃ pana bhagavatā saddhiṃ  vissāsiko vissāsaṃ vaḍḍhetvā vallabho hutvā atthakāmosmīti  tikkhattuṃ kathesi. 


volume: 20
item: 100
title: ^^kevaṭṭagahapatiputtavatthuvaṇṇanā^iddhipāṭihāriyavaṇṇanā^
content:
  [03] 483-484^b^.^eb^ atha ^a^V1.0291^ea^ bhagavā ayaṃ upāsako mayi paṭibāhantepi  punappunaṃ yācatiyeva. ``handassa pāṭihāriyakaraṇe ādīnavaṃ  dassemī''ti cintetvā ^a^M1.0322^ea^ ``tīṇi kho''tiādimāha. tattha  ^b^amāhaṃ bhikkhu^eb^nti amuṃ ahaṃ bhikkhuṃ. ^b^gandhārī^eb^ti  gandhārena nāma isinā katā, gandhāraraṭṭhe vā uppannā vijjā. tattha  kira bahū isayo vasiṃsu, tesu ekena katā vijjāti adhippāyo.  ^b^aṭṭīyāmī^eb^ti aṭṭo pīḷito viya homi. ^b^harāyāmī^eb^ti  lajjāmi. ^b^jigucchāmī^eb^ti gūthaṃ disvā viya jigucchaṃ uppādemi. 


volume: 20
item: 101
title: ^kevaṭṭagahapatiputtavatthuvaṇṇanā^iddhipāṭihāriyavaṇṇanā^ādesanāpāṭihāriyavaṇṇanā^
content:
  [03] 485^b^.^eb^ ^b^parasattāna^eb^nti aññesaṃ sattānaṃ. dutiyaṃ  tasseva vevacanaṃ. ^b^ādisatī^eb^ti katheti. ^b^cetasika^eb^nti  somanassadomanassaṃ adhippetaṃ. ^b^evampi te mano^eb^ti evaṃ tava  mano somanassito vā domanassito vā kāmavitakkādisampayutto vā.  dutiyaṃ tasseva vevacanaṃ. ^b^itipi te citta^eb^nti iti tava  cittaṃ, idañcidañca atthaṃ cintayamānaṃ pavattatīti attho.  ^b^maṇikā nāma vijjā^eb^ti cintāmaṇīti evaṃ laddhanāmā loke  ekā vijjā atthi. tāya paresaṃ cittaṃ jānātīti dīpeti. 


volume: 20
item: 102
title:
  kevaṭṭagahapatiputtavatthuvaṇṇanā^iddhipāṭihāriyavaṇṇanā^ādesanāpāṭihāriyavaṇṇanā^anusāsanīpāṭihāriyavaṇṇanā^

content:
  [03] 486^b^.^eb^ ^b^evaṃ vitakkethā^eb^ti nekkhammavitakkādayo evaṃ  pavattentā vitakketha. ^b^mā evaṃ vitakkayitthā^eb^ti evaṃ  kāmavitakkādayo pavattentā mā vitakkayittha. ^b^evaṃ manasi  karothā^eb^ti evaṃ aniccasaññameva, dukkhasaññādīsu vā aññataraṃ  manasi karotha. ^b^mā^eb^ ^a^P2.0390^ea^ ^b^eva^eb^nti ``nicca''ntiādinā nayena mā  manasi karittha. idanti idaṃ pañcakāmaguṇikarāgaṃ pajahatha. ^b^idaṃ  upasampajjā^eb^ti idaṃ catumaggaphalappabhedaṃ lokuttaradhammameva upasampajja  pāpuṇitvā nipphādetvā viharatha. iti bhagavā iddhividhaṃ  ^b^iddhipāṭihāriya^eb^nti dasseti, parassa cittaṃ ñatvā kathanaṃ  ^b^ādesanāpāṭihāriya^eb^nti. sāvakānañca buddhānañca satataṃ  dhammadesanā ^b^anusāsanīpāṭihāriyanti.^eb^<br/><br/>[03] tattha ^a^V1.0292^ea^ iddhipāṭihāriyena anusāsanīpāṭihāriyaṃ  mahāmoggallānassa āciṇṇaṃ, ādesanāpāṭihāriyena  anusāsanīpāṭihāriyaṃ dhammasenāpatissa. devadatte saṃghaṃ bhinditvā  pañca bhikkhusatāni gahetvā gayāsīse buddhalīḷāya tesaṃ dhammaṃ desante  hi bhagavatā pesitesu dvīsu aggasāvakesu dhammasenāpati tesaṃ  cittācāraṃ ñatvā dhammaṃ desesi ^a^M1.0323^ea^, therassa dhammadesanaṃ sutvā pañcasatā  bhikkhū sotāpattiphale patiṭṭhahiṃsu. atha nesaṃ mahāmoggallāno  vikubbanaṃ dassetvā dassetvā dhammaṃ desesi, taṃ sutvā sabbe  arahattaphale patiṭṭhahiṃsu. atha dvepi mahānāgā pañca bhikkhusatāni  gahetvā vehāsaṃ abbhuggantvā veḷuvanamevāgamiṃsu.  anusāsanīpāṭihāriyaṃ pana buddhānaṃ satataṃ dhammadesanā, tesu  iddhipāṭihāriyāadesanāpāṭihāriyāni saupārambhāni sadosāni,  addhānaṃ na tiṭṭhanti, addhānaṃ atiṭṭhanato na niyyanti.  anusāsanīpāṭihāriyaṃ anupārambhaṃ niddosaṃ, addhānaṃ tiṭṭhati, addhānaṃ  tiṭṭhanato niyyāti. tasmā bhagavā iddhipāṭihāriyañca  ādesanāpāṭihāriyañca garahati, anusāsanīpāṭihāriyaṃyeva pasaṃsati. 


volume: 20
item: 103
title:
  iddhipāṭihāriyavaṇṇanā^ādesanāpāṭihāriyavaṇṇanā^anusāsanīpāṭihāriyavaṇṇanā^bhūtanirodhesakavatthuvaṇṇanā^

content:
  [03] 487^b^.^eb^ ^b^bhūtapubba^eb^nti idaṃ kasmā bhagavatā āraddhaṃ.  iddhipāṭihāriyāadesanāpāṭihāriyānaṃ aniyyānikabhāvadassanatthaṃ,  anusāsanīpāṭihāriyasseva niyyānikabhāvadassanatthaṃ. api ca  sabbabuddhānaṃ mahābhūtapariyesako nāmeko bhikkhu hotiyeva. yo  mahābhūte pariyesanto yāva brahmalokā vicaritvā vissajjetāraṃ  alabhitvā āgamma ^a^P2.0391^ea^ buddhameva pucchitvā nikkaṅkho hoti. tasmā  buddhānaṃ mahantabhāvappakāsanatthaṃ, idañca kāraṇaṃ paṭicchannaṃ, atha naṃ  vivaṭaṃ katvā desentopi bhagavā ``bhūtapubba''ntiādimāha.<br/><br/>[03] tattha ^b^kattha nu kho^eb^ti kismiṃ ṭhāne kiṃ āgamma kiṃ  pattassa te anavasesā appavattivasena nirujjhanti. mahābhūtakathā  panesā sabbākārena visuddhimagge vuttā, tasmā sā tatova  gahetabbā. <br/><br/>[03] 488^b^.^eb^ ^b^devayāniyo maggo^eb^ti pāṭiyekko  devalokagamanamaggo nāma natthi, iddhividhañāṇasseva panetaṃ adhivacanaṃ.  tena hesa yāva brahmalokāpi kāyena vasaṃ vattento devalokaṃ yāti.  tasmā ``taṃ devayāniyo maggo''ti vuttaṃ. ^b^yena  cātumahārājikā^eb^ti samīpe ṭhitampi bhagavantaṃ apucchitvā dhammatāya  codito devatā mahānubhāvāti maññamāno upasaṅkami. ^b^mayampi  kho, bhikkhu, na jānāmā^eb^ti buddhavisaye pañhaṃ ^a^M1.0324^ea^ pucchitā devatā na  jānanti ^a^V1.0293^ea^, tenevamāhaṃsu. atha kho so bhikkhu ``mama imaṃ pañhaṃ na  kathetuṃ na labbhā, sīghaṃ kathethā''ti tā devatā ajjhottharati, punappunaṃ  pucchati, tā ``ajjhottharati no ayaṃ bhikkhu, handa naṃ hatthato  mocessāmā''ti cintetvā ``atthi kho bhikkhu cattāro  mahārājāno''tiādimāhaṃsu. tattha ^b^abhikkantatarā^eb^ti atikkamma  kantatarā. ^b^paṇītatarā^eb^ti vaṇṇayasaissariyādīhi uttamatarā  etena nayena sabbavāresu attho veditabbo. <br/><br/>[03] 491-493^b^.^eb^ ayaṃ pana viseso -- sakko kira devarājā  cintesi ``ayaṃ pañho buddhavisayo, na sakkā aññena vissajjituṃ,  ayañca bhikkhu aggiṃ pahāya khajjopanakaṃ dhamanto viya, bheriṃ pahāya  udaraṃ vādento viya ca, loke aggapuggalaṃ sammāsambuddhaṃ pahāya devatā  pucchanto vicarati, pesemi naṃ satthusantika''nti. tato punadeva so  cintesi ``sudūrampi gantvā satthu santikeva nikkaṅkho bhavissati  ^a^P2.0392^ea^. atthi ceva puggalo nāmesa, thokaṃ tāva āhiṇḍanto kilamatu  pacchā jānissatī''ti. tato taṃ ``ahampi kho''tiādimāha.  brahmayāniyopi devayāniyasadisova. devayāniyamaggoti vā  brahmayāniyamaggoti vā dhammasetūti vā ekacittakkhaṇikāppanāti vā  sanniṭṭhānikacetanāti vā mahaggatacittanti vā abhiññāñāṇanti vā  sabbametaṃ iddhividhañāṇasseva nāmaṃ. <br/><br/>[03] 494^b^.^eb^ ^b^pubbanimitta^eb^nti āgamanapubbabhāge nimittaṃ  sūriyassa udayato aruṇuggaṃ viya. tasmā idāneva brahmā  āgamissati, evaṃ mayaṃ jānāmāti dīpayiṃsu. ^b^pāturahosī^eb^ti  pākaṭo ahosi. atha kho so brahmā tena bhikkhunā puṭṭho attano  avisayabhāvaṃ ñatvā sacāhaṃ ``na jānāmī''ti vakkhāmi, ime maṃ  paribhavissanti, atha jānanto viya yaṃ kiñci kathessāmi, ayaṃ me  bhikkhu veyyākaraṇena anāraddhacitto vādaṃ āropessati. ``ahamasmi  bhikkhu brahmā''tiādīni pana me bhaṇantassa na koci vacanaṃ  saddahissati. yaṃnūnāhaṃ vikkhepaṃ katvā imaṃ bhikkhuṃ satthusantikaṃyeva  peseyyanti cintetvā ``ahamasmi bhikkhu brahmā''tiādimāha. <br/><br/>[03] 495-496^b^.^eb^ ^b^ekamantaṃ^eb^ ^a^M1.0325^ea^ ^b^apanetvā^eb^ti kasmā evamakāsi?  kuhakattā. ^b^bahiddhā pariyeṭṭhi^eb^nti telatthiko vālikaṃ  nippīḷiyamāno viya yāva brahmalokā bahiddhā pariyesanaṃ āpajjati. <br/><br/>[03] 497^b^.^eb^ ^b^sakuṇa^eb^nti kākaṃ vā kulalaṃ vā. ^b^na  kho eso, bhikkhu, pañho evaṃ pucchitabbo^eb^ti ^a^V1.0294^ea^ idaṃ bhagavā yasmā  padesenesa pañho pucchitabbo, ayañca kho bhikkhu anupādinnakepi  gahetvā nippadesato pucchati, tasmā paṭisedheti. āciṇṇaṃ kiretaṃ  buddhānaṃ, pucchāmūḷhassa janassa pucchāya dosaṃ dassetvā pucchaṃ  sikkhāpetvā pucchāvissajjanaṃ. kasmā? pucchituṃ ajānitvā  paripucchanto duviññāpayo hoti. pañhaṃ sikkhāpento pana  ``kattha āpo cā''tiādimāha. <br/><br/>[03] 498^b^.^eb^ tattha ^b^na gādhatī^eb^ti na patiṭṭhāti, ime  cattāro ^a^P2.0393^ea^ mahābhūtā kiṃ āgamma appatiṭṭhā bhavantīti attho.  upādinnaṃyeva sandhāya pucchati. ^b^dīghañca rassañcā^eb^ti  saṇṭhānavasena upādārūpaṃ vuttaṃ. ^b^aṇuṃ thūla^eb^nti khuddakaṃ vā mahantaṃ  vā, imināpi upādārūpe vaṇṇamattameva kathitaṃ. ^b^subhāsubha^eb^nti  subhañca asubhañca upādārūpameva kathitaṃ. kiṃ pana upādārūpaṃ  subhanti asubhanti atthi? natthi. iṭṭhāniṭṭhārammaṇaṃ paneva kathitaṃ.  ^b^nāmañca rūpañcā^eb^ti nāmañca dīghādibhedaṃ rūpañca.  ^b^uparujjhatī^eb^ti nirujjhati, kiṃ āgamma asesametaṃ nappavattatīti.<br/><br/>[03] evaṃ pucchitabbaṃ siyāti pucchaṃ dassetvā idāni vissajjanaṃ  dassento tatra veyyākaraṇaṃ bhavatīti vatvā --  ``viññāṇa''ntiādimāha. <br/><br/>[03] 499^b^.^eb^ tattha viññātabbanti ^b^viññāṇaṃ^eb^  nibbānassetaṃ nāmaṃ, tadetaṃ nidassanābhāvato ^b^anidassanaṃ.^eb^  uppādanto vā vayanto vā ṭhitassa aññathattanto vā etassa natthīti  ^b^anantaṃ. pabha^eb^nti panetaṃ kira titthassa nāmaṃ, tañhi  papanti etthāti papaṃ, pakārassa pana bhakāro kato. sabbato  pabhamassāti ^b^sabbatopabhaṃ.^eb^ nibbānassa kira yathā mahāsamuddassa  yato yato otaritukāmā honti, taṃ tadeva titthaṃ, atitthaṃ nāma  natthi. evameva aṭṭhatiṃsāya kammaṭṭhānesu yena yena mukhena nibbānaṃ  otaritukāmā honti, taṃ tadeva titthaṃ, nibbānassa atitthaṃ nāma  natthi. tena vuttaṃ ``sabbatopabha''nti. ^b^ettha āpo cā^eb^ti  ettha ^a^M1.0326^ea^ nibbāne idaṃ nibbānaṃ āgamma sabbametaṃ āpotiādinā nayena  vuttaṃ upādinnaka dhammajātaṃ nirujjhati, appavattaṃ hotīti.<br/><br/>[03] idānissa nirujjhanūpāyaṃ dassento ``viññāṇassa  nirodhena etthetaṃ uparujjhatī''ti āha. tattha ^b^viññāṇa^eb^nti  carimakaviññāṇampi abhisaṅkhāraviññāṇampi ^a^P2.0394^ea^, carimakaviññāṇassāpi  hi nirodhena etthetaṃ uparujjhati. vijjhātadīpasikhā viya  apaṇṇattikabhāvaṃ yāti. abhisaṅkhāraviññāṇassāpi  anuppādanirodhena anuppādavasena uparujjhati. yathāha  ``sotāpattimaggañāṇena abhisaṅkhāraviññāṇassa nirodhena ṭhapetvā  sattabhave anamatagge saṃsāre ye ^a^V1.0295^ea^ uppajjeyyuṃ nāmañca rūpañca etthete  nirujjhantī''ti sabbaṃ cūḷaniddese vuttanayeneva veditabbaṃ. sesaṃ  sabbattha uttānamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] kevaṭṭasuttavaṇṇanā niṭṭhitā. 


volume: 20
item: 104
title: lohiccasuttavaṇṇanā^^^lohiccabrāhmaṇavatthuvaṇṇanā^
content:
  [03] 501^b^.^eb^ ^b^evaṃ^eb^ ^a^P2.0395^ea^ ^a^V1.0296^ea^ ^a^M1.0327^ea^ ^b^me sutaṃ...pe0... kosalesū^eb^ti  lohiccasuttaṃ. tatrāyaṃ anuttānapadavaṇṇanā. ^b^sālavatikā^eb^ti  tassa gāmassa nāmaṃ, so kira vatiyā viya samantato sālapantiyā  parikkhitto. tasmā sālavatikāti vuccati. ^b^lohicco^eb^ti  tassa brāhmaṇassa nāmaṃ. <br/><br/>[03] 502-503^b^.^eb^ ^b^pāpaka^eb^nti parānukampā virahitattā  lāmakaṃ, na pana ucchedasassatānaṃ aññataraṃ. ^b^uppannaṃ hotī^eb^ti  jātaṃ hoti, na kevalañca citte jātamattameva. so kira tassa vasena  parisamajjhepi evaṃ bhāsatiyeva. ^b^kiñhi paro parassā^eb^ti paro  yo anusāsīyati, so tassa anusāsakassa kiṃ karissati. attanā  paṭiladdhaṃ kusalaṃ dhammaṃ attanāva sakkatvā garuṃ katvā vihātabbanti  vadati. <br/><br/>[03] 504-407^b^.^eb^ ^b^rosikaṃ nhāpitaṃ āmantesī^eb^ti rosikāti  evaṃ itthiliṅgavasena laddhanāmaṃ nhāpitaṃ āmantesi. so kira  bhagavato āgamanaṃ sutvā cintesi -- ``vihāraṃ gantvā diṭṭhaṃ nāmaṃ  bhāro, gehaṃ pana āṇāpetvā passissāmi ceva yathāsatti ca  āgantukabhikkhaṃ dassāmī''ti, tasmā evaṃ nhāpitaṃ āmantesi. <br/><br/>[03] 508^b^.^eb^ ^b^piṭṭhito piṭṭhito^eb^ti kathāphāsukatthaṃ  pacchato pacchato anubandho hoti. ^b^vivecetū^eb^ti vimocetu, taṃ  diṭṭhigataṃ vinodetūti vadati. ayaṃ kira upāsako lohiccassa  brāhmaṇassa piyasahāyako. tasmā tassa atthakāmatāya evamāha.  ^b^appeva nāma siyā^eb^ti ettha paṭhamavacanena bhagavā gajjati,  dutiyavacanena anugajjati. ayaṃ kirettha ^a^P2.0396^ea^ adhippāyo -- rosike  etadatthameva mayā cattāri asaṅkhyeyyāni. kappasatasahassañca  vividhāni dukkarāni karontena pāramiyo pūritā ^a^V1.0297^ea^, etadatthameva  sabbaññutaññāṇaṃ paṭividdhaṃ, na me lohiccassa diṭṭhigataṃ bhindituṃ  bhāroti, imamatthaṃ dassento paṭhamavacanena bhagavā gajjati. kevalaṃ  rosike ^a^M1.0328^ea^ lohiccassa mama santike āgamanaṃ vā nisajjā vā  allāpasallāpo vā hotu, sacepi lohiccasadisānaṃ satasahassassa  kaṅkhā hoti, paṭibalo ahaṃ vinodetuṃ lohiccassa pana ekassa  diṭṭhivinodane mayhaṃ ko bhāroti imamatthaṃ dassento dutiyavacanena  bhagavā anugajjatīti veditabbo. 


volume: 20
item: 105
title: ^^lohiccabrāhmaṇavatthuvaṇṇanā^lohiccabrāhmaṇānuyogavaṇṇanā^
content:
  [03] 509^b^.^eb^ ^b^samudayasañjātī^eb^ti samudayassa sañjāti  bhoguppādo, tato uṭṭhitaṃ dhanadhaññanti attho. ^b^ye taṃ  upajīvantī^eb^ti ye ñātiparijanadāsakammakarādayo janā taṃ  nissāya jīvanti. ^b^antarāyakaro^eb^ti lābhantarāyakaro.  ^b^hitānukampī^eb^ti ettha ^b^hita^eb^nti vuḍḍhi.  ^b^anukampatī^eb^ti  anukampī, icchatīti attho, vuḍḍhiṃ icchati vā no vāti vuttaṃ  hoti. ^b^nirayaṃ vā tiracchānayoniṃ vā^eb^ti sace sā micchādiṭṭhi  sampajjati, niyatā hoti, ekaṃsena niraye nibbattati, no ce,  tiracchānayoniyaṃ nibbattatīti attho. <br/><br/>[03] 510-512^b^.^eb^ idāni yasmā yathā attano lābhantarāyena  sattā saṃvijjanti na tathā paresaṃ, tasmā suṭṭhutaraṃ brāhmaṇaṃ pavecetukāmo  ``taṃ kiṃ maññasī''ti dutiyaṃ upapattimāha. ^b^ye cime^eb^ti  ye ca ime tathāgatassa dhammadesanaṃ sutvā ariyabhūmiṃ okkamituṃ  asakkontā kulaputtā ^b^dibbā gabbhā^eb^ti upayogatthe paccattavacanaṃ,  dibbe gabbheti attho. dibbā, gabbhāti ca channaṃ devalokānametaṃ  adhivacanaṃ. ^b^paripācentī^eb^ti devalokagāminiṃ paṭipadaṃ pūrayamānā  dānaṃ, dadamānā, sīlaṃ rakkhamānā, gandhamālādīhi, pūjaṃ kurumānā  bhāvanaṃ bhāvayamānā pācenti vipācenti paripācenti pariṇāmaṃ gamenti.  ^b^dibbānaṃ bhavānaṃ abhinibbattiyā^eb^ti dibbabhavā nāma devānaṃ  vimānāni ^a^P2.0397^ea^, tesaṃ nibbattanatthāyāti attho. atha vā ^b^dibbā  gabbhā^eb^ti dānādayo puññavisesā. ^b^dibbā bhavā^eb^ti devaloke  vipākakkhandhā, tesaṃ nibbattanatthāya tāni puññāni karontīti attho.  ^b^tesaṃ antarāyakaro^eb^ti tesaṃ  maggasampattiphalasampattidibbabhavavisesānaṃ antarāyakaro. iti bhagavā  ettāvatā aniyamiteneva opammavidhinā yāva bhavaggā ^a^M1.0329^ea^ uggataṃ  brāhmaṇassa mānaṃ bhinditvā idāni codanārahe tayo satthāre dassetuṃ  ``tayo kho me, lohiccā''tiādimāha. 


volume: 20
item: 106
title: ^lohiccabrāhmaṇavatthuvaṇṇanā^lohiccabrāhmaṇānuyogavaṇṇanā^tayo codanārahavaṇṇanā^
content:
  [03] 513^b^.^eb^ tattha ^a^V1.0298^ea^ ^b^sā codanā^eb^ti tayo satthāre  codentassa codanā. ^b^na aññā cittaṃ upaṭṭhapentī^eb^ti aññāya  ājānanatthāya cittaṃ na upaṭṭhapenti. ^b^vokkammā^eb^ti nirantaraṃ  tassa sāsanaṃ akatvā tato ukkamitvā vattantīti attho.  ^b^osakkantiyā vā ussakkeyyā^eb^ti paṭikkamantiyā upagaccheyya,  anicchantiyā iccheyya, ekāya sampayogaṃ anicchantiyā eko  iccheyyāti vuttaṃ hoti. ^b^parammukhiṃ vā āliṅgeyyā^eb^ti daṭṭhumpi  anicchamānaṃ parammukhiṃ ṭhitaṃ pacchato gantvā āliṅgeyya.  ^b^evaṃsampadamida^eb^nti imassāpi satthuno ``mama ime sāvakā''ti  sāsanā vokkamma vattamānepi te lobhena anusāsato imaṃ lobhadhammaṃ  evaṃsampadameva īdisameva vadāmi. iti so evarūpo tava lobhadhammo  yena tvaṃ osakkantiyā ussakkanto viya parammukhiṃ āliṅganto viya  ahosītipi taṃ codanaṃ arahati. ^b^kiñhi paro parassa  karissatī^eb^ti yena dhammena pare anusāsi, attānameva tāva tattha  sampādehi, ujuṃ karohi. kiñhi paro parassa karissatīti codanaṃ  arahati. <br/><br/>[03] 514^b^.^eb^ ^b^niddāyitabba^eb^nti sassarūpakāni tiṇāni  uppāṭetvā parisuddhaṃ kātabbaṃ. <br/><br/>[03] 515^b^.^eb^ tatiyacodanāya ^b^kiñhi paro parassā^eb^ti  anusāsanaṃ asampaṭicchanakālato paṭṭhāya paro anusāsitabbo, parassa  ^a^P2.0398^ea^ anusāsakassa kiṃ karissatīti nanu tattha appossukkataṃ āpajjitvā  attanā paṭividdhadhammaṃ attanāva mānetvā pūjetvā vihātabbanti evaṃ  codanaṃ arahatīti attho. 


volume: 20
item: 107
title:
  lohiccabrāhmaṇavatthuvaṇṇanā^lohiccabrāhmaṇānuyogavaṇṇanā^tayo codanārahavaṇṇanā^na codanārahasatthuvaṇṇanā^

content:
  [03] 516^b^.^eb^ ^b^na^eb^ ^a^M1.0330^ea^ ^b^codanāraho^eb^ti ayañhi yasmā paṭhamameva  attānaṃ patirūpe patiṭṭhāpetvā sāvakānaṃ dhammaṃ deseti. sāvakā cassa  assavā hutvā yathānusiṭṭhaṃ paṭipajjanti, tāya ca paṭipattiyā mahantaṃ  visesamadhigacchanti. tasmā na codanārahoti. <br/><br/>[03] 517^b^.^eb^ ^b^narakapapātaṃ papatanto^eb^ti mayā gahitāya  diṭṭhiyā ahaṃ narakapapātaṃ papatanto. ^b^uddharitvā^eb^ ^a^V1.0299^ea^ ^b^thale  patiṭṭhāpito^eb^ti taṃ diṭṭhiṃ bhinditvā dhammadesanāhatthena apāyapatanato  uddharitvā saggamaggathale ṭhapitomhīti vadati. sesamettha  uttānamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] lohiccasuttavaṇṇanā niṭṭhitā. 


volume: 20
item: 108
title: tevijjasuttavaṇṇanā^^^^
content:
  [03] 518^b^.^eb^ ^b^evaṃ^eb^ ^a^P2.0399^ea^ ^a^V1.0300^ea^ ^a^M1.0331^ea^ ^b^me sutaṃ...pe0... kosalesū^eb^ti  tevijjasuttaṃ. tatrāyaṃ anuttānapadavaṇṇanā. ^b^manasākaṭa^eb^nti tassa  gāmassa nāmaṃ. ^b^uttarena manasākaṭassā^eb^ti manasākaṭato avidūre  uttarapasse. ^b^ambavane^eb^ti taruṇāmbarukkhasaṇḍe, ramaṇīyo kira  so bhūmibhāgo, heṭṭhā rajatapaṭṭasadisā vālikā vippakiṇṇā, upari  maṇivitānaṃ viya ghanasākhāpattaṃ ambavanaṃ. tasmiṃ buddhānaṃ  anucchavike pavivekasukhe ambavane viharatīti attho. <br/><br/>[03] 519^b^.^eb^ ^b^abhiññātā abhiññātā^eb^ti  kulacārittādisampattiyā tattha tattha paññātā. ^b^caṅkī^eb^tiādīni  tesaṃ nāmāni. tattha ^b^caṅkī^eb^ opāsādavāsiko.  ^b^tārukkho^eb^ icchānaṅgalavāsiko. ^b^pokkharasātī^eb^  ukkaṭṭhavāsiko. ^b^jāṇusoṇī^eb^ sāvatthivāsiko. ^b^todeyyo^eb^  tudigāmavāsiko. ^b^aññe cā^eb^ti aññe ca bahujanā. attano  attano nivāsaṭṭhānehi āgantvā mantasajjhāyakaraṇatthaṃ tattha  paṭivasanti. manasākaṭassa kira ramaṇīyatāya te brāhmaṇā tattha  nadītīre gehāni kāretvā parikkhipāpetvā aññesaṃ bahūnaṃ pavesanaṃ  nivāretvā antarantarā tattha gantvā vasanti. <br/><br/>[03] 520-521^b^.^eb^ ^b^vāseṭṭhabhāradvājāna^eb^nti ^b^vāseṭṭhassa^eb^ ca  pokkharasātino antevāsikassa, ^b^bhāradvājassa^eb^ ca  tārukkhantevāsikassa. ete kira dve jātisampannā tiṇṇaṃ vedānaṃ  pāragū ahesuṃ. ^b^jaṅghavihāra^eb^nti aticiranisajjapaccayā  kilamathavinodanatthāya jaṅghacāraṃ. te kira divasaṃ sajjhāyaṃ katvā  sāyanhe vuṭṭhāya nhānīyasambhāragandhamālateladhotavatthāni gāhāpetvā  attano parijanaparivutā nhāyitukāmā ^a^P2.0400^ea^ nadītīraṃ gantvā rajatapaṭṭavaṇṇe  vālikāsaṇḍe aparāparaṃ caṅkamiṃsu. ekaṃ caṅkamantaṃ itaro anucaṅkami,  puna itaraṃ itaroti. tena vuttaṃ ``anucaṅkamantānaṃ  anuvicarantāna''nti. ^b^maggāmagge^eb^ti magge ca amagge ca.  katamaṃ nu kho paṭipadaṃ pūretvā katamena maggena sakkā sukhaṃ brahmalokaṃ  gantunti evaṃ maggāmaggaṃ ārabbha kathaṃ samuṭṭhāpesunti attho.  ^b^añjasāyano^eb^ti ujumaggassetaṃ vevacanaṃ, añjasā ^a^M1.0332^ea^ vā ujukameva  etena āyanti āgacchantīti ^a^V1.0301^ea^ añjasāyano ^b^niyyāniko  niyyātī^eb^ti niyyāyanto niyyāti, gacchanto gacchatīti attho.<br/><br/>[03] ^b^takkarassa brahmasahabyatāyā^eb^ti yo taṃ maggaṃ karoti  paṭipajjati, tassa brahmunā saddhiṃ sahabhāvāya, ekaṭṭhāne pātubhāvāya  gacchatīti attho. ^b^yvāya^eb^nti yo ayaṃ. ^b^akkhāto^eb^ti  kathito dīpito. ^b^brāhmaṇena pokkharasātinā^eb^ti attano  ācariyaṃ apadisati. iti vāseṭṭho sakameva ācariyavādaṃ thometvā  paggaṇhitvā vicarati. bhāradvājopi sakamevāti. tena vuttaṃ  ^b^``neva kho asakkhi vāseṭṭho''^eb^tiādi.<br/><br/>[03] tato vāseṭṭho ``ubhinnampi amhākaṃ kathā aniyyānikāva,  imasmiñca loke maggakusalo nāma bhotā gotamena sadiso natthi,  bhavañca gotamo avidūre vasati, so no tulaṃ gahetvā nisinnavāṇijo  viya kaṅkhaṃ chindissatī''ti cintetvā tamatthaṃ bhāradvājassa  ārocetvā ubhopi gantvā attano kathaṃ bhagavato ārocesuṃ. tena vuttaṃ  ``atha kho vāseṭṭho...pe0... yvāyaṃ akkhāto brāhmaṇena  tārukkhenā''ti. <br/><br/>[03] 522^b^.^eb^ ^b^ettha bho gotamā^eb^ti etasmiṃ maggāmagge.  ^b^viggaho vivādo^eb^tiādīsu pubbuppattiko viggaho. aparabhāge  vivādo. duvidhopi eso nānāācariyānaṃ vādato nānāvādo. <br/><br/>[03] 523^b^.^eb^ ^b^atha kismiṃ pana vo^eb^ti tvampi ayameva  maggoti attano ācariyavādameva paggayha tiṭṭhasi, bhāradvājopi  attano ācariyavādameva, ekassāpi ekasmiṃ saṃsayo natthi. evaṃ  sati kismiṃ vo viggahoti pucchati. <br/><br/>[03] 524^b^.^eb^ ^b^maggāmagge^eb^ ^a^P2.0401^ea^, ^b^bho gotamā^eb^ti magge bho  gotama amagge ca, ujumagge ca anujumagge cāti attho. esa kira  ekabrāhmaṇassāpi maggaṃ ``na maggo''ti na vadati. yathā pana  attano ācariyassa maggo ujumaggo, na ^a^M1.0333^ea^ evaṃ aññesaṃ anujānāti,  tasmā tamevatthaṃ dīpento ``kiñcāpi bho gotamā''tiādimāha.<br/><br/>[03] ^b^sabbāni tānī^eb^ti liṅgavipallāsena vadati, sabbe teti  vuttaṃ hoti. ^b^bahūnī^eb^ti aṭṭha vā dasa ^a^V1.0302^ea^ vā.  ^b^nānāmaggānī^eb^ti mahantāmahantajaṅghamaggasakaṭamaggādivasena  nānāvidhāni sāmantā gāmanadītaḷākakhettādīhi āgantvā gāmaṃ  pavisanamaggāni. <br/><br/>[03] 525-526^b^.^eb^ ^b^``niyyantī^eb^ti vāseṭṭha vadesī''ti bhagavā  tikkhattuṃ vacībhedaṃ katvā paṭiññaṃ kārāpesi. kasmā? titthiyā hi  paṭijānitvā pacchā niggayhamānā avajānanti. so tathā kātuṃ na  sakkhissatīti. <br/><br/>[03] 527-529^b^.^eb^ ^b^teva tevijjā^eb^ti te tevijjā. vakāro  āgamasandhimattaṃ. ^b^andhaveṇī^eb^ti andhapaveṇī, ekena cakkhumatā  gahitayaṭṭhiyā koṭiṃ eko andho gaṇhati, taṃ andhaṃ añño taṃ aññoti  evaṃ paṇṇāsasaṭṭhi andhā paṭipāṭiyā ghaṭitā andhaveṇīti vuccati.  ^b^paramparasaṃsattā^eb^ti aññamaññaṃ laggā, yaṭṭhigāhakenapi cakkhumatā  virahitāti attho. eko kira dhutto andhagaṇaṃ disvā ``asukasmiṃ  nāma gāme khajjabhojjaṃ sulabha''nti ussāhetvā ``tena hi tattha no  sāmi nehi, idaṃ nāma te demā''ti vutte, lañjaṃ gahetvā antarāmagge  maggā okkamma mahantaṃ gacchaṃ anuparigantvā purimassa hatthena  pacchimassa kacchaṃ gaṇhāpetvā ``kiñci kammaṃ atthi, gacchatha tāva  tumhe''ti vatvā palāyi, te divasampi gantvā maggaṃ avindamānā  ``kuhiṃ no cakkhumā, kuhiṃ maggo''ti paridevitvā maggaṃ  avindamānā tattheva mariṃsu. te sandhāya vuttaṃ ``paramparasaṃsattā''ti.  ^b^purimopī^eb^ti purimesu dasasu brāhmaṇesu ekopi.  ^b^majjhimopī^eb^ti ^a^P2.0402^ea^ majjhimesu ācariyapācariyesu ekopi.  ^b^pacchimopī^eb^ti idāni tevijjesu brāhmaṇesu ekopi.  ^b^hassakaññevā^eb^ti hasitabbameva. ^b^nāmakaññevā^eb^ti lāmakaṃyeva.  tadetaṃ atthābhāvena ^b^rittakaṃ,^eb^ rittakattāyeva ^b^tucchakaṃ.^eb^  idāni brahmaloko tāva tiṭṭhatu, yo tevijjehi na diṭṭhapubbova. yepi  candimasūriye tevijjā passanti, tesampi sahabyatāya maggaṃ desetuṃ  nappahontīti dassanatthaṃ ``taṃ kiṃ maññasī''tiādimāha. <br/><br/>[03] 530^b^.^eb^ tattha ^a^M1.0334^ea^ ^b^yato candimasūriyā uggacchantī^eb^ti  yasmiṃ kāle uggacchanti. ^b^yattha ca oggacchantī^eb^ti yasmiṃ  kāle atthamenti, uggamanakāle ca atthaṅgamanakāle ca passantīti  attho. ^b^āyācantī^eb^ti ``udehi bhavaṃ canda, udehi bhavaṃ  sūriyā''ti evaṃ āyācanti. ^b^thomayantī^eb^ti ``sommo cando,  parimaṇḍalo cando, sappabho cando''tiādīni vadantā pasaṃsanti.  ^b^pañjalikā^eb^ti paggahitāñjalikā. ^b^namassamānā^eb^ti ``namo  namo''ti vadamānā. <br/><br/>[03] 531-532^b^.^eb^ ^b^yaṃ passantī^eb^ti ettha ^b^ya^eb^nti  nipātamattaṃ. ^b^kiṃ pana na kirā^eb^ti ettha idha pana ^a^V1.0303^ea^ kiṃ vattabbaṃ.  yattha kira tevijjehi brāhmaṇehi na brahmā sakkhidiṭṭhoti evamattho  daṭṭhabbo. 


volume: 20
item: 109
title: ^^^aciravatīnadīupamākathā^
content:
  [03] 542^b^.^eb^ ^b^samatittikā^eb^ti samabharitā.  ^b^kākapeyyā^eb^ti yattha katthaci tīre ṭhitena kākena sakkā pātunti  kākapeyyā. ^b^pāraṃ taritukāmo^eb^ti nadiṃ atikkamitvā paratīraṃ  gantukāmo. ^b^avheyyā^eb^ti pakkoseyya. ^b^ehi pārāpāra^eb^nti  ambho pāra apāraṃ ehi, atha maṃ sahasāva gahetvā gamissasi, atthi  me accāyikakammanti attho. <br/><br/>[03] 544^b^.^eb^ ^b^ye dhammā brāhmaṇakārakā^eb^ti ettha  pañcasīladasakusalakammapathabhedā dhammā brāhmaṇakārakāti veditabbā  ^a^P2.0403^ea^, tabbiparītā abrāhmaṇakārakā. ^b^indamavhāyāmā^eb^ti indaṃ avhāyāma  pakkosāma. evaṃ brāhmaṇānaṃ avhāyanassa niratthakataṃ dassetvā punapi  bhagavā aṇṇavakucchiyaṃ sūriyo viya jalamāno pañcasatabhikkhuparivuto  aciravatiyā tīre nisinno aparampi nadīupamaṃyeva āharanto  ``seyyathāpī''tiādimāha. <br/><br/>[03] 546^b^.^eb^ ^b^kāmaguṇā^eb^ti kāmayitabbaṭṭhena kāmā,  bandhanaṭṭhena guṇā. ``anujānāmi bhikkhave, ahatānaṃ vatthānaṃ diguṇaṃ  saṅghāṭi''nti (mahāva0 348) ettha hi paṭalaṭṭho guṇaṭṭho.  ``accenti kālā tarayanti rattiyo, vayoguṇā anupubbaṃ jahantī''ti  ettha rāsaṭṭho guṇaṭṭho. ``sataguṇā dakkhiṇā pāṭikaṅkhitabbā''ti  ^a^M1.0335^ea^ (ma0 ni0 3.379) ettha ānisaṃsaṭṭho guṇaṭṭho. ``antaṃ antaguṇaṃ  (khu0 pā0 3.1) kayirā mālāguṇe bahū''ti (dha0 pa0 53) ca  ettha bandhanaṭṭho guṇaṭṭho. idhāpi eseva adhippeto. tena vuttaṃ  ``bandhanaṭṭhena guṇā''ti. ^b^cakkhuviññeyyā^eb^ti cakkhuviññāṇena  passitabbā. etenupāyena sotaviññeyyādīsupi attho  veditabbo. ^b^iṭṭhā^eb^ti pariyiṭṭhā vā hontu, mā vā,  iṭṭhārammaṇabhūtāti attho. ^b^kantā^eb^ti kāmanīyā.  ^b^manāpā^eb^ti manavaḍḍhanakā. ^b^piyarūpā^eb^ti piyajātikā.  ^b^kāmūpasañhitā^eb^ti ārammaṇaṃ katvā uppajjamānena kāmena  upasañhitā. ^b^rajanīyā^eb^ti rañjanīyā, rāguppattikāraṇabhūtāti  attho.<br/><br/>[03] ^b^gadhitā^eb^ti gedhena abhibhūtā hutvā. ^b^mucchitā^eb^ti  mucchākārappattāya adhimattakāya taṇhāya abhibhūtā.  ^b^ajjhopannā^eb^ti adhiopannā ogāḷhā ``idaṃ sāra''nti  pariniṭṭhānappattā hutvā. ^b^anādīnavadassāvino^eb^ti ^a^V1.0304^ea^ ādīnavaṃ  apassantā. ^b^anissaraṇapaññā^eb^ti idamettha nissaraṇanti, evaṃ  parijānanapaññāvirahitā, paccavekkhaṇaparibhogavirahitāti attho. <br/><br/>[03] 548^b^.^eb^ ^b^āvaraṇā^eb^tiādīsu ^a^P2.0404^ea^ āvarantīti  ^b^āvaraṇā.^eb^ nivārentīti ^b^nīvaraṇā.^eb^ onandhantīti  ^b^onāhanā.^eb^ pariyonandhantīti ^b^pariyonāhanā.^eb^  kāmacchandādīnaṃ vitthārakathā visuddhimaggato gahetabbā. <br/><br/>[03] 549-550^b^.^eb^ ^b^āvutā nivutā onaddhā pariyonaddhā^eb^ti  padāni āvaraṇādīnaṃ vasena vuttāni. ^b^sapariggaho^eb^ti  itthipariggahena sapariggahoti pucchati. ^b^apariggaho bho  gotamā^eb^tiādīsupi kāmacchandassa abhāvato itthipariggahena  apariggaho. byāpādassa abhāvato kenaci saddhiṃ veracittena  avero. thinamiddhassa abhāvato cittagelaññasaṅkhātena  byāpajjena abyāpajjo. uddhaccakukkuccābhāvato uddhaccakukkuccādīhi  saṃkilesehi asaṃkiliṭṭhacitto suparisuddhamānaso.  vicikicchāya abhāvato cittaṃ vase vatteti. yathā ca brāhmaṇā  cittagatikā hontīti, cittassa vasena vattanti, na tādisoti  vasavattī. <br/><br/>[03] 552^b^.^eb^ ^b^idha^eb^ ^a^M1.0336^ea^ ^b^kho panā^eb^ti idha brahmalokamagge.  ^b^āsīditvā^eb^ti amaggameva ``maggo''ti upagantvā.  ^b^saṃsīdantī^eb^ti ``samatala''nti saññāya paṅkaṃ otiṇṇā viya  anuppavisanti. ^b^saṃsīditvā visāraṃ pāpuṇantī^eb^ti evaṃ paṅke  viya saṃsīditvā visāraṃ aṅgamaṅgasaṃbhañjanaṃ pāpuṇanti. ^b^sukkhataraṃ  maññe tarantī^eb^ti marīcikāya vañcetvā ``kākapeyyā nadī''ti  saññāya ``tarissāmā''ti hatthehi ca pādehi ca vāyamamānā  sukkhataraṇaṃ maññe taranti. tasmā yathā hatthapādādīnaṃ saṃbhañjanaṃ  paribhañjanaṃ, evaṃ apāyesu saṃbhañjanaṃ paribhañjanaṃ pāpuṇanti. idheva ca  sukhaṃ vā sātaṃ vā na labhanti. ^b^tasmā idaṃ tevijjānaṃ  brāhmaṇāna^eb^nti tasmā idaṃ brahmasahabyatāya maggadīpakaṃ tevijjakaṃ  pāvacanaṃ tevijjānaṃ brāhmaṇānaṃ. ^b^tevijjāiriṇa^eb^nti tevijjāaraññaṃ  ^b^iriṇa^eb^nti hi agāmakaṃ mahāaraññaṃ vuccati.  ^b^tevijjāvivana^eb^nti pupphaphalehi aparibhogarukkhehi sañchannaṃ  nirudakaṃ araññaṃ ^a^P2.0405^ea^. yattha maggato ukkamitvā parivattitumpi na sakkā  honti, taṃ sandhāyāha ``tevijjāvivanantipi vuccatī''ti.  ^b^tevijjābyasana^eb^nti tevijjānaṃ pañcavidhabyasanasadisametaṃ. yathā  hi ñātirogabhoga diṭṭhi sīlabyasanappattassa sukhaṃ nāma natthi, evaṃ  tevijjānaṃ tevijjakaṃ pāvacanaṃ āgamma sukhaṃ nāma natthīti dasseti. <br/><br/>[03] 554^b^.^eb^ ^b^jātasaṃvaḍḍho^eb^ti jāto ca vaḍḍhito ca,  yo hi kevalaṃ tattha jātova hoti, aññattha ^a^V1.0305^ea^ vaḍḍhito, tassa samantā  gāmamaggā na sabbaso paccakkhā honti, tasmā jātasaṃvaḍḍhoti āha.  jātasaṃvaḍḍhopi yo ciranikkhanto, tassa na sabbaso paccakkhā  honti. tasmā ``tāvadeva avasaṭa''nti āha, taṅkhaṇameva  nikkhantanti attho. ^b^dandhāyitatta^eb^nti ayaṃ nu kho maggo,  ayaṃ na nukhoti kaṅkhāvasena cirāyitattaṃ. ^b^vitthāyitatta^eb^nti  yathā sukhumaṃ atthajātaṃ sahasā pucchitassa kassaci sarīraṃ thaddhabhāvaṃ  gaṇhāti, evaṃ thaddhabhāvaggahaṇaṃ. ^b^na tvevā^eb^ti iminā  sabbaññutaññāṇassa appaṭihatabhāvaṃ dasseti. tassa hi purisassa  mārāvaṭṭanādivasena siyā ñāṇassa ^a^M1.0337^ea^ paṭighāto. tena so dandhāyeyya  vā vitthāyeyya vā. sabbaññutaññāṇaṃ pana appaṭihataṃ, na sakkā tassa  kenaci antarāyo kātunti dīpeti. <br/><br/>[03] 555^b^.^eb^ ^b^ullumpatu bhavaṃ gotamo^eb^ti uddharatu bhavaṃ  gotamo. ^b^brāhmaṇiṃ paja^eb^nti brāhmaṇadārakaṃ, bhavaṃ gotamo mama  brāhmaṇaputtaṃ apāyamaggato uddharitvā brahmalokamagge patiṭṭhapetūti attho.  athassa bhagavā buddhuppādaṃ dassetvā saddhiṃ pubbabhāgapaṭipadāya  mettāvihārādibrahmalokagāmimaggaṃ desetukāmo ``tena hi  vāseṭṭhā''tiādimāha. tattha ``idha tathāgato''tiādi  sāmaññaphale vitthāritaṃ. mettāsahagatenātiādīsu yaṃ vattabbaṃ,  taṃ sabbaṃ visuddhimagge brahmavihārakammaṭṭhānakathāyaṃ vuttaṃ.  ^b^seyyathāpi vāseṭṭha balavā saṅkhadhamo^eb^tiādi pana idha apubbaṃ.  tattha ^b^balavā^eb^ti balasampanno. ^b^saṅkhadhamo^eb^ti ^a^P2.0406^ea^ saṅkhadhamako.  ^b^appakasirenā^eb^ti akicchena adukkhena. dubbalo hi  saṅkhadhamo saṅkhaṃ dhamantopi na sakkoti catasso disā sarena  viññāpetuṃ, nāssa saṅkhasaddo sabbato pharati. balavato pana  vipphāriko hoti, tasmā ``balavā''tiādimāha. ^b^mettāya  cetovimuttiyā^eb^ti ettha mettāti vutte upacāropi appanāpi vaṭṭati,  ``cettovimuttī''ti vutte pana appanāva vaṭṭati. ^b^yaṃ pamāṇakataṃ  kamma^eb^nti pamāṇakataṃ kammaṃ nāma kāmāvacaraṃ vuccati. appamāṇakataṃ  kammaṃ nāma rūpārūpāvacaraṃ. tañhi pamāṇaṃ atikkamitvā  odissakānodissakadisāpharaṇavasena vaḍḍhetvā katattā  appamāṇakatanti vuccati. ^b^na taṃ tatrāvasissati na taṃ  tatrāvatiṭṭhatī^eb^ti taṃ kāmāvacarakammaṃ tasmiṃ rūpāvacarārūpāvacarakamme  na ohīyati, na tiṭṭhati. kiṃ vuttaṃ hoti -- taṃ kāmāvacarakammaṃ  tassa rūpārūpāvacarakammassa antarā laggituṃ vā ṭhātuṃ vā  rūpārūpāvacarakammaṃ pharitvā pariyādiyitvā attano okāsaṃ gahetvā  patiṭṭhātuṃ na sakkoti. atha kho rūpāvacarārūpāvacarakammameva  kāmāvacaraṃ mahogho viya parittaṃ udakaṃ pharitvā pariyādiyitvā  attano okāsaṃ gahetvā tiṭṭhati. tassa vipākaṃ paṭibāhitvā sayameva  brahmasahabyataṃ upanetīti. ^b^evaṃvihārī^eb^ti evaṃ mettādivihārī. <br/><br/>[03] 559^b^.^eb^ ^b^ete^eb^ ^a^V1.0306^ea^ ^a^M1.0338^ea^ ^b^mayaṃ bhavantaṃ gotama^eb^nti idaṃ tesaṃ  dutiyaṃ saraṇagamanaṃ. paṭhamameva hete majjhimapaṇṇāsake  vāseṭṭhasuttaṃ sutvā saraṇaṃ gatā, imaṃ pana tevijjasuttaṃ sutvā  dutiyampi saraṇaṃ gatā. katipāhaccayena pabbajitvā aggaññasutte  upasampadañceva arahattañca alatthuṃ. sesaṃ sabbattha uttānamevāti. <br/><br/>[06] iti sumaṅgalavilāsiniyā dīghanikāyaṭṭhakathāyaṃ <br/><br/>[06] tevijjasuttavaṇṇanā niṭṭhitā. <br/><br/>[06] niṭṭhitā ca terasasuttapaṭimaṇḍitassa sīlakkhandhavaggassa <br/><br/>[06] atthavaṇṇanāti. <br/><br/>[06] sīlakkhandhavaggaṭṭhakathā niṭṭhitā.


volume: 21
item: 0
title: ganthārambhakathāvaṇṇanā^^^^
content:
  [03]Saṃvaṇṇanārambhe ^a^V1.0001^ea^^a^M1.0001^ea^^a^P1.0001^ea^ ratanattayavandanā saṃvaṇṇetabbassa dhammassa pabhavanissayavisuddhipaṭivedanatthaṃ, taṃ pana dhammasaṃvaṇṇanāsu viññūnaṃ bahumānuppādanatthaṃ, taṃ sammadeva tesaṃ uggahadhāraṇādikkamaladdhabbāya sammāpaṭipattiyā sabbahitasukhanipphādanatthaṃ. Atha vā maṅgalabhāvato, sabbakiriyāsu pubbakiccabhāvato, paṇḍitehi sammācaritabhāvato, āyatiṃ paresaṃ diṭṭhānugatiāpajjanato ca saṃvaṇṇanāyaṃ ratanattayapaṇāmakiriyā. Atha vā ratanattayapaṇāmakaraṇaṃ pūjanīyapūjāpuññavisesanibbattanatthaṃ, taṃ attano yathāladdhasampattinimittakassa kammassa balānuppādanatthaṃ, antarā ca tassa asaṅkocanatthaṃ, tadubhayaṃ anantarāyena aṭṭhakathāya parisamāpanatthaṃ. Idameva ca payojanaṃ ācariyena idhādhippetaṃ. Tathā hi vakkhati – ‘‘iti me pasannamatino…pe… tassānubhāvenā’’ti. Vatthuttayapūjā hi niratisayapuññakkhettasambuddhiyā aparimeyyappabhāvo ^a^V1.0002^ea^ puññātisayoti bahuvidhantarāyepi lokasannivāse antarāyanibandhanasakalasaṃkilesaviddhaṃsanāya pahoti, bhayādiupaddavañca nivāreti. Yathāha –<br/><br/>[03]‘‘Pūjārahe pūjayato, buddhe yadi va sāvake’’tiādi (dha. pa. 1.195; apa. 1.10.1), tathā –<br/><br/>[08]‘‘Ye ^a^P1.0002^ea^ bhikkhave buddhe pasannā, agge te pasannā. Agge kho pana pasannānaṃ aggo vipāko hotī’’tiādi (a. ni. 4.34; itivu. 90).<br/><br/>[21]‘‘Buddhoti ^a^M1.0002^ea^ kittayantassa, kāye bhavati yā pīti;<br/><br/>[27]Varameva hi sā pīti, kasiṇenapi jambudīpassa.<br/><br/>[22]Dhammoti…pe… saṅghoti…pe… dīpassā’’ti. (dī. ni. aṭṭha. 1.6);<br/><br/>[03]Tathā –<br/><br/>[08]‘‘Yasmiṃ, mahānāma, samaye ariyasāvako tathāgataṃ anussarati, nevassa tasmiṃ samaye rāgapariyuṭṭhitaṃ cittaṃ hoti, na dosa…pe… na mohapariyuṭṭhitaṃ cittaṃ hotī’’tiādi (a. ni. 6.10; 11.11),<br/><br/>[21]‘‘Araññe rukkhamūle vā…pe…<br/><br/>[27]Bhayaṃ vā chambhitattaṃ vā,<br/><br/>[22]Lomahaṃso na hessatī’’ti. (saṃ. ni. 1.249) ca<br/><br/>[03]Tattha yassa vatthuttayassa vandanaṃ kattukāmo, tassa guṇātisayayogasandassanatthaṃ ^b^‘‘karuṇāsītalahadaya’’^eb^ntiādinā gāthattayamāha. Guṇātisayayogena hi vandanārahabhāvo, vandanārahe ca katā vandanā yathādhippetappayojanaṃ sādhetīti. Tattha yassā desanāya saṃvaṇṇanaṃ kattukāmo, sā na vinayadesanā viya karuṇāppadhānā, nāpi abhidhammadesanā viya paññāppadhānā, atha kho karuṇāpaññāppadhānāti tadubhayappadhānameva tāva sammāsambuddhassa thomanaṃ kātuṃ taṃmūlakattā sesaratanānaṃ ‘‘karuṇāsītalahadaya’’ntiādi vuttaṃ.<br/><br/>[03]Tattha ^a^V1.0003^ea^ kiratīti karuṇā, paradukkhaṃ vikkhipati, apanetīti attho. Atha vā kiṇātīti karuṇā, paradukkhe sati kāruṇikaṃ hiṃsati, vibādhatīti attho, paradukkhe sati sādhūnaṃ ^a^P1.0003^ea^ kampanaṃ hadayakhedaṃ karotīti vā karuṇā. Atha vā kamiti sukhaṃ, taṃ rundhatīti karuṇā. Esā hi paradukkhāpanayanakāmatālakkhaṇā, attasukhanirapekkhatāya kāruṇikānaṃ sukhaṃ rundhati vibandhatīti. Karuṇāya sītalaṃ karuṇāsītalaṃ, karuṇāsītalaṃ hadayaṃ assāti karuṇāsītalahadayo, taṃ ^b^karuṇāsītalahadayaṃ.^eb^ Tattha kiñcāpi paresaṃ hitopasaṃhārasukhādiaparihānicchanasabhāvatāya, byāpādāratīnaṃ ujuvipaccanīkatāya ca sattasantānagatasantāpavicchedanākārappavattiyā mettāmuditānampi cittasītalabhāvakāraṇatā upalabbhati, tathāpi ^a^M1.0003^ea^ dukkhāpanayanākārappavattiyā parūpatāpāsahanarasā avihiṃsābhūtā karuṇā visesena bhagavato cittassa cittapassaddhi viya sītībhāvanimittanti vuttaṃ ^b^‘‘karuṇāsītalahadaya’’^eb^nti. Karuṇāmukhena vā mettāmuditānampi hadayasītalabhāvakāraṇatā vuttāti daṭṭhabbaṃ.<br/><br/>[03]Atha vā asādhāraṇañāṇavisesanibandhanabhūtā sātisayaṃ niravasesañca sabbaññutaññāṇaṃ viya savisayabyāpitāya mahākaruṇābhāvaṃ upagatā karuṇāva bhagavato atisayena hadayasītalabhāvahetūti āha ^b^‘‘karuṇāsītalahadaya’’^eb^nti. Atha vā satipi mettāmuditānaṃ sātisaye hadayasītībhāvanibandhanatte sakalabuddhaguṇavisesakāraṇatāya tāsampi kāraṇanti karuṇāva bhagavato hadayasītalabhāvakāraṇaṃ vuttā. Karuṇānidānā hi sabbepi buddhaguṇā. Karuṇānubhāvanibbāpiyamānasaṃsāradukkhasantāpassa hi bhagavato paradukkhāpanayanakāmatāya anekānipi asaṅkheyyāni kappānaṃ akilantarūpasseva niravasesabuddhakaradhammasambharaṇaniyatassa samadhigatadhammādhipateyyassa ca sannihitesupi sattasaṅkhārasamupanītahadayūpatāpanimittesu na īsakampi ^a^P1.0004^ea^ cittasītībhāvassaññathattamahosīti. Etasmiñca atthavikappe tīsupi avatthāsu bhagavato karuṇā saṅgahitāti daṭṭhabbaṃ.<br/><br/>[03]Pajānātīti paññā, yathāsabhāvaṃ pakārehi paṭivijjhatīti attho. Paññāva ñeyyāvaraṇappahānato pakārehi dhammasabhāvāvajotanaṭṭhena pajjototi paññāpajjoto, savāsanappahānato visesena hataṃ samugghāṭitaṃ vihataṃ, paññāpajjotena vihataṃ paññāpajjotavihataṃ. Muyhanti tena, sayaṃ vā muyhati, mohanamattameva vā tanti moho, avijjā, sveva visayasabhāvapaṭicchādanato andhakārasarikkhatāya tamo viyāti tamo, paññāpajjotavihato mohatamo etassāti paññāpajjotavihatamohatamo, taṃ ^b^paññāpajjotavihatamohatamaṃ^eb^^a^V1.0004^ea^. Sabbesampi hi khīṇāsavānaṃ satipi paññāpajjotena avijjāndhakārassa vihatabhāve saddhādhimuttehi viya diṭṭhippattānaṃ sāvakehi, paccekasambuddhehi ca savāsanappahānena sammāsambuddhānaṃ kilesappahānassa viseso vijjatīti sātisayena avijjāppahānena bhagavantaṃ thomento āha ^b^‘‘paññāpajjotavihatamohatama’’^eb^nti.<br/><br/>[03]Atha ^a^M1.0004^ea^ vā antarena paropadesaṃ attano santāne accantaṃ avijjāndhakāravigamassa nibbattitattā, tattha ca sabbaññutāya, balesu ca vasībhāvassa samadhigatattā, parasantatiyañca dhammadesanātisayānubhāvena sammadeva tassa pavattitattā bhagavāva visesato mohatamavigamena thometabboti āha ^b^‘‘paññāpajjotavihatamohatama’’^eb^nti. Imasmiñca atthavikappe ^b^‘‘paññāpajjoto’’^eb^ti padena bhagavato paṭivedhapaññā viya desanāpaññāpi sāmaññaniddesena ekasesanayena vā saṅgahitāti daṭṭhabbaṃ.<br/><br/>[03]Atha ^a^P1.0005^ea^ vā bhagavato ñāṇassa ñeyyapariyantikattā sakalañeyyadhammasabhāvābodhanasamatthena anāvaraṇañāṇasaṅkhātena paññāpajjotena sabbañeyyadhammasabhāvacchādakassa mohandhakārassa vidhamitattā anaññasādhāraṇo bhagavato mohatamavināsoti katvā vuttaṃ ^b^‘‘paññāpajjotavihatamohatama’’^eb^nti. Ettha ca mohatamavidhamanante adhigatattā anāvaraṇañāṇaṃ kāraṇūpacārena sakasantāne mohatamavidhamanaṃ daṭṭhabbaṃ. Abhinīhārasampattiyā savāsanappahānameva hi kilesānaṃ ‘‘ñeyyāvaraṇappahāna’’nti, parasantāne pana mohatamavidhamanassa kāraṇabhāvato anāvaraṇañāṇaṃ ‘‘mohatamavidhamana’’nti vuccatīti.<br/><br/>[03]Kiṃ pana kāraṇaṃ avijjāvigghāto yeveko pahānasampattivasena bhagavato thomanānimittaṃ gayhati, na pana sātisayaniravasesakilesappahānanti? Tappahānavacaneneva tadekaṭṭhatāya sakalasaṃkilesagaṇasamugghātajotitabhāvato. Na hi so tādiso kileso atthi, yo niravasesāvijjāppahānena na pahīyatīti. Atha vā vijjā viya sakalakusaladhammasamuppattiyā niravasesākusaladhammanibbattiyā, saṃsārappavattiyā ca avijjā padhānakāraṇanti tabbigghātavacanena sakalasaṃkilesagaṇasamugghāto vuttoyeva hotīti vuttaṃ ^b^‘‘paññāpajjotavihatamohatama’’^eb^nti.<br/><br/>[03]Narā ca amarā ca narāmarā, saha narāmarehīti sanarāmaro, sanarāmaro ca so loko cāti sanarāmaraloko, tassa garuti sanarāmaralokagaru, taṃ ^b^sanarāmaralokagaruṃ.^eb^ Etena devamanussānaṃ ^a^V1.0005^ea^ viya tadavasiṭṭhasattānampi yathārahaṃ guṇavisesāvahato bhagavato upakāritaṃ ^a^M1.0005^ea^ dasseti. Na cettha padhānāpadhānabhāvo codetabbo. Añño hi saddakkamo, añño atthakkamo. Edisesu hi samāsapadesu ^a^P1.0006^ea^ padhānampi appadhānaṃ viya niddisīyati yathā – ‘‘sarājikāya parisāyā’’ti (apa. aṭṭha. 1.82). Kāmañcettha sattasaṅkhārabhājanavasena tividho loko, garubhāvassa pana adhippetattā garukaraṇasamatthasseva yujjanato sattalokassavasena attho gahetabbo. So hi lokiyanti ettha puññapāpāni tabbipāko cāti ‘‘loko’’ti vuccati. Amaraggahaṇena cettha upapattidevā adhippetā.<br/><br/>[03]Atha vā samūhattho loka-saddo samudāyavasena lokīyati paññāpīyatīti. Saha narehīti sanarā, sanarā ca te amarā ceti sanarāmarā, tesaṃ lokoti sanarāmaralokoti purimanayeneva yojetabbaṃ. Amara-saddena cettha visuddhidevāpi saṅgayhanti. Te hi maraṇābhāvato paramatthato amarā. Narāmarānaṃyeva ca gahaṇaṃ ukkaṭṭhaniddesavasena, yathā – ‘‘satthā devamanussāna’’nti (dī. ni. 1.157). Tathā hi sabbānatthapariharaṇapubbaṅgamāya niravasesahitasukhavidhānatapparāya niratisayāya payogasampattiyā sadevamanussāya pajāya accantupakāritāya, aparimitanirupamappabhāvaguṇavisesasamaṅgitāya ca sabbasattuttamo bhagavā aparimāṇāsu lokadhātūsu aparimāṇānaṃ sattānaṃ uttamaṃ gāravaṭṭhānaṃ, tena vuttaṃ – ^b^‘‘sanarāmaralokagaru’’^eb^nti.<br/><br/>[03]Sobhanaṃ gataṃ gamanaṃ etassāti ^b^sugato.^eb^ Bhagavato hi veneyyajanupasaṅkamanaṃ ekantena tesaṃ hitasukhanipphādanato sobhanaṃ, tathā lakkhaṇānubyañjana (dī. ni. 2.33; 3.198-200; ma. ni. 2.385, 386) paṭimaṇḍitarūpakāyatāyadutavilambita- khalitānukaḍḍhananippīḷanukkuṭikakuṭilākulatādidosarahitaṃ vilāsitarājahaṃsavasabhavāraṇamigarājagamanaṃ kāyagamanaṃ ^a^P1.0007^ea^ ñāṇagamanañca vipulanimmalakaruṇāsativīriyādiguṇavisesasahitamabhinīhārato yāva mahābodhi anavajjatāya sobhanamevāti.<br/><br/>[03]Atha vā sayambhuñāṇena sakalampi lokaṃ pariññābhisamayavasena parijānanto ñāṇena sammā gato avagatoti ^b^sugato.^eb^ Tathā lokasamudayaṃ ^a^M1.0006^ea^ pahānābhisamayavasena pajahanto anuppattidhammataṃ āpādento sammā gato atītoti ^b^sugato.^eb^ Lokanirodhaṃ nibbānaṃ sacchikiriyābhisamayavasena sammā gato adhigatoti ^b^sugato.^eb^ Lokanirodhagāminipaṭipadaṃ bhāvanābhisamayavasena sammā gato paṭipannoti ^b^sugato.^eb^ Sotāpattimaggena ye kilesā pahīnā, te kilese na puneti, na pacceti, na paccāgacchatīti ^b^sugato^eb^tiādinā nayena ayamattho vibhāvetabbo ^a^V1.0006^ea^. Atha vā sundaraṃ ṭhānaṃ sammāsambodhiṃ nibbānameva vā gato adhigatoti ^b^sugato.^eb^ Yasmā vā bhūtaṃ tacchaṃ atthasañhitaṃ vineyyānaṃ yathārahaṃ kālayuttameva ca dhammaṃ bhāsati, tasmā sammā gadatīti ^b^sugato,^eb^ da-kārassa ta-kāraṃ katvā. Iti sobhanagamanatādīhi sugato, taṃ ^b^sugataṃ.^eb^<br/><br/>[03]Puññapāpakammehi upapajjanavasena gantabbato gatiyo, upapattibhavavisesā. Tā pana nirayādivasena pañcavidhā, tāhi sakalassāpi bhavagāmikammassa ariyamaggādhigamena avipākārahabhāvakaraṇena nivattitattā bhagavā pañcahipi gatīhi suṭṭhu mutto visaṃyuttoti āha – ^b^‘‘gativimutta’’^eb^nti. Etena bhagavato katthacipi gatiyā apariyāpannataṃ dasseti, yato bhagavā ‘‘devātidevo’’ti vuccati, tenevāha –<br/><br/>[21]‘‘Yena devūpapatyassa, gandhabbo vā vihaṅgamo;<br/><br/>[26]Yakkhattaṃ yena gaccheyyaṃ, manussattañca abbaje;<br/><br/>[22]Te mayhaṃ āsavā khīṇā, viddhastā vinaḷīkatā’’ti. (a. ni. 4.36);<br/><br/>[03]Taṃtaṃgatisaṃvattanakānañhi ^a^P1.0008^ea^ kammakilesānaṃ aggamaggena bodhimūleyeva suppahīnattā natthi bhagavato gatipariyāpannatāti accantameva bhagavā sabbabhavayonigativiññāṇaṭṭhitisattāvāsasattanikāyehi suparimutto, taṃ ^b^gativimuttaṃ. Vande^eb^ti namāmi, thomemīti vā attho.<br/><br/>[03]Atha vā ^b^gativimutta^eb^nti anupādisesanibbānadhātuppattiyā bhagavantaṃ thometi. Ettha hi dvīhākārehi bhagavato thomanā veditabbā – attahitasampattito, parahitapaṭipattito ca. Tesu attahitasampatti anāvaraṇañāṇādhigamato, savāsanānaṃ sabbesaṃ kilesānaṃ accantappahānato, anupādisesanibbānappattito ca veditabbā. Parahitapaṭipatti lābhasakkārādinirapekkhacittassa ^a^M1.0007^ea^ sabbadukkhaniyyānikadhammadesanāto, viruddhesupi niccaṃ hitajjhāsayato, ñāṇaparipākakālāgamanato ca. Sā panettha āsayato payogato ca duvidhā parahitapaṭipatti, tividhā ca attahitasampatti pakāsitā hoti. Kathaṃ? ‘‘Karuṇāsītalahadaya’’nti etena āsayato parahitapaṭipatti, sammā gadanatthena sugata-saddena payogato parahitapaṭipatti, ‘‘paññāpajjotavihatamohatamaṃ gativimutta’’nti etehi catusaccapaṭivedhatthena ca sugata-saddena tividhāpi ^a^V1.0007^ea^ attahitasampatti, avasiṭṭhena, ‘‘paññāpajjotavihatamohatama’’nti etena ca sabbāpi attahitasampattiparahitapaṭipatti pakāsitā hotīti.<br/><br/>[03]Atha vā tīhākārehi bhagavato thomanā veditabbā – hetuto, phalato, upakārato ca. Tattha ^b^hetu^eb^ mahākaruṇā, sā paṭhamapadena nidassitā. ^b^Phalaṃ^eb^ catubbidhaṃ – ñāṇasampadā, pahānasampadā, ānubhāvasampadā, rūpakāyasampadā cāti. Tāsu ñāṇappahānasampadā dutiyapadena saccappaṭivedhatthena ca sugata-saddena pakāsitā honti. Ānubhāvasampadā tatiyapadena, rūpakāyasampadā ^a^P1.0009^ea^ yathāvuttakāyagamanasobhanatthena sugata-saddena, lakkhaṇānubyañjanapāripūriyā (dī. ni. 2.33; 3.198-200; ma. ni. 2.385-386) vinā tadabhāvato. ^b^Upakāro^eb^ antaraṃ abāhiraṃ karitvā tividhayānamukhena vimuttidhammadesanā, so sammā gadanatthena sugata-saddena pakāsito hotīti veditabbaṃ.<br/><br/>[03]Tattha ‘‘karuṇāsītalahadaya’’nti etena sammāsambodhiyā mūlaṃ dasseti. Mahākaruṇāsañcoditamānaso hi bhagavā saṃsārapaṅkato sattānaṃ samuddharaṇatthaṃ katābhinīhāro anupubbena pāramiyo pūretvā anuttaraṃ sammāsambodhiṃ adhigatoti karuṇā sammāsambodhiyā mūlaṃ. ‘‘Paññāpajjotavihatamohatama’’nti etena sammāsambodhiṃ dasseti. Anāvaraṇañāṇapadaṭṭhānañhi maggañāṇaṃ, maggañāṇapadaṭṭhānañca anāvaraṇañāṇaṃ ‘‘sammāsambodhī’’ti vuccatīti. Sammā gadanatthena sugata-saddena sammāsambodhiyā paṭipattiṃ dasseti, līnuddhaccapatiṭṭhānāyūhanakāmasukhallikattakilamathānuyoga- sassatucchedābhinivesādiantadvayarahitāya karuṇāpaññāpariggahitāya ^a^M1.0008^ea^ majjhimāya paṭipattiyā pakāsanato sugata-saddassa. Itarehi sammāsambodhiyā padhānāppadhānabhedaṃ payojanaṃ dasseti. Saṃsāramahoghato sattasantāraṇañcettha padhānaṃ payojanaṃ, tadaññamappadhānaṃ. Tesu padhānena parahitappaṭipattiṃ dasseti, itarena attahitasampattiṃ, tadubhayena attahitāya paṭipannādīsu (pu. pa. 24, 173) catūsu puggalesu bhagavato catutthapuggalabhāvaṃ dasseti. Tena ca anuttaradakkhiṇeyyabhāvaṃ uttamavandanīyabhāvaṃ, attano ca vandanakiriyāya khettaṅgatabhāvaṃ dasseti.<br/><br/>[03]Ettha ca karuṇāggahaṇena lokiyesu mahaggatabhāvappattāsādhāraṇaguṇadīpanato bhagavato sabbalokiyaguṇasampatti ^a^P1.0010^ea^ dassitā hoti, paññāggahaṇena sabbaññutaññāṇapadaṭṭhānamaggañāṇadīpanato sabbalokuttaraguṇasampatti. Tadubhayaggahaṇasiddho hi attho ‘‘sanarāmaralokagaru’’ntiādinā vipañcīyatīti. Karuṇāggahaṇena ca upagamanaṃ nirupakkilesaṃ ^a^V1.0008^ea^ dasseti, paññāggahaṇena apagamanaṃ. Tathā karuṇāggahaṇena lokasamaññānurūpaṃ bhagavato pavattiṃ dasseti, lokavohāravisayattā karuṇāya, paññāggahaṇena samaññāyānavidhāvanaṃ. Sabhāvānavabodhena hi dhammānaṃ samaññaṃ atidhāvitvā sattādiparāmasanaṃ hotīti. Tathā karuṇāggahaṇena mahākaruṇāsamāpattivihāraṃ dasseti, paññāggahaṇena tīsu kālesu appaṭihatañāṇaṃ, catusaccañāṇaṃ, catuppaṭisambhidāñāṇaṃ, catuvessārajjañāṇaṃ. Karuṇāggahaṇena mahākaruṇāsamāpattiñāṇassa gahitattā sesāsādhāraṇañāṇāni, cha abhiññā, aṭṭhasu parisāsu (ma. ni. 1.151) akampanañāṇāni, dasa balāni, cuddasa buddhañāṇāni, soḷasa ñāṇacariyā, aṭṭhārasa buddhadhammā, (dī. ni. aṭṭha. 3.305; vibha. mūla. ṭī. ganthārambhavaṇṇanāya) catucattārīsa ñāṇavatthūni, (saṃ. ni. 2.34) sattasattati ñāṇavatthūnīti (saṃ. ni. 2.34) evamādīnaṃ anekesaṃ paññāppabhedānaṃ vasena ñāṇacāraṃ dasseti.<br/><br/>[03]Tathā karuṇāggahaṇena caraṇasampattiṃ, paññāggahaṇena vijjāsampattiṃ. Karuṇāggahaṇena sattādhipatitā, paññāggahaṇena dhammādhipatitā. Karuṇāggahaṇena lokanāthabhāvo, paññāggahaṇena attanāthabhāvo. Tathā karuṇāggahaṇena pubbakāribhāvo, paññāggahaṇena kataññutā ^a^M1.0009^ea^. Tathā karuṇāggahaṇena aparantapatā, paññāggahaṇena anattantapatā. Karuṇāggahaṇena vā buddhakaradhammasiddhi, paññāggahaṇena buddhabhāvasiddhi. Tathā karuṇāggahaṇena paresaṃ tāraṇaṃ, paññāggahaṇena sayaṃ tāraṇaṃ. Tathā karuṇāggahaṇena sabbasattesu anuggahacittatā, paññāggahaṇena sabbadhammesu virattacittatā dassitā hoti. Sabbesañca ^a^P1.0011^ea^ buddhaguṇānaṃ karuṇā ādi, tannidānabhāvato. Paññā pariyosānaṃ, tato uttarikaraṇīyābhāvato. Iti ādipariyosānadassanena sabbe buddhaguṇā dassitā honti. Tathā karuṇāggahaṇena sīlakkhandhapubbaṅgamo samādhikkhandho dassito hoti. Karuṇānidānañhi sīlaṃ, tato pāṇātipātādiviratippavattito, sā ca jhānattayasampayoginīti. Paññāvacanena paññākkhandho. Sīlañca sabbabuddhaguṇānamādi, samādhi majjhe, paññā pariyosānanti. Evampi ādimajjhapariyosānakalyāṇā sabbe buddhaguṇā dassitā honti, nayato dassitattā. Eso eva hi niravasesato buddhaguṇānaṃ dassanupāyo, yadidaṃ nayaggāhaṇaṃ. Aññathā ko nāma samattho bhagavato guṇe anupadaṃ niravasesato dassetuṃ. Tenevāha –<br/><br/>[21]‘‘Buddhopi buddhassa bhaṇeyya vaṇṇaṃ,<br/><br/>[27]Kappampi ce aññamabhāsamāno;<br/><br/>[26]Khīyetha ^a^V1.0009^ea^ kappo ciradīghamantare,<br/><br/>[22]Vaṇṇo na khīyetha tathāgatassā’’ti. (dī. ni. aṭṭha. 1.304; dī. ni. aṭṭha. 3.141; ma. ni. aṭṭha. 3.425, udā. aṭṭha. 53; bu. vaṃ. aṭṭha. 4.4; cariyā. aṭṭha. nidānakathāyaṃ, pakiṇṇakakathāyaṃ; apa. aṭṭha. 2.6.20);<br/><br/>[03]Teneva ca āyasmatā sāriputtattherenāpi buddhaguṇaparicchedanaṃ pati anuyuttena ‘‘no hetaṃ bhante’’ti (dī. ni. 2.145) paṭikkhipitvā, ‘‘api ca me bhante dhammanvayo vidito’’ti (dī. ni. 2.146) vuttaṃ.<br/><br/>[03]Evaṃ saṅkhepena sakalasabbaññuguṇehi bhagavantaṃ abhitthavitvā idāni saddhammaṃ thometuṃ ^b^‘‘buddhopī’’^eb^tiādimāha. Tattha ^b^buddho^eb^ti kattuniddeso. ^b^Buddhabhāva^eb^nti kammaniddeso. ^b^Bhāvetvā, sacchikatvā^eb^ti ca pubbakālakiriyāniddeso. ^b^Ya^eb^nti aniyamato kammaniddeso. ^b^Upagato^eb^ti ^a^P1.0012^ea^ aparakālakiriyāniddeso. ^b^Vande^eb^ti kiriyāniddeso, ^b^ta^eb^nti ^a^M1.0010^ea^ niyamanaṃ. ^b^Dhamma^eb^nti vandanakiriyāya kammaniddeso. ^b^Gatamalaṃ, anuttara^eb^nti ca tabbisesanaṃ.<br/><br/>[03]Tattha buddha-saddassa tāva ‘‘bujjhitā saccānīti buddho, bodhetā pajāyāti buddho’’tiādinā (mahāni. 192; cūḷani. 95-97; paṭi. ma. 1.162) niddesanayena attho veditabbo. Atha vā savāsanāya aññāṇaniddāya accantavigamato, buddhiyā vā vikasitabhāvato buddhavāti ^b^buddho,^eb^ jāgaraṇavikasanatthavasena. Atha vā kassacipi ñeyyadhammassa anavabuddhassa abhāvena ñeyyavisesassa kammabhāvena aggahaṇato kammavacanicchāya abhāvena avagamanatthavaseneva kattuniddeso labbhatīti buddhavāti buddho, yathā ‘‘dikkhito na dadātī’’ti, atthato pana pāramitāparibhāvito sayambhūñāṇena saha vāsanāya vihataviddhastaniravasesakileso mahākaruṇāsabbaññutaññāṇādiaparimeyya guṇagaṇādhāro khandhasantāno buddho. Yathāha –<br/><br/>[08]‘‘Buddhoti yo so bhagavā sayambhū anācariyako pubbe ananussutesu dhammesu sāmaṃ saccāni abhisambujjhi, tattha ca sabbaññutaṃ patto, balesu ca vasībhāva’’nti (mahāni. 192; cūḷani. 95-97; paṭi. ma. 1.162).<br/><br/>[03]^b^Api^eb^-saddo sambhāvane, tena ‘‘evaṃ guṇavisesayutto sopi nāma bhagavā’’ti vakkhamānaguṇe ^a^V1.0010^ea^ dhamme sambhāvanaṃ dīpeti. ^b^Buddhabhāva^eb^nti sammāsambodhiṃ. ^b^Bhāvetvā^eb^ti uppādetvā, vaḍḍhetvā ca. ^b^Sacchikatvā^eb^ti paccakkhaṃ katvā. ^b^Upagato^eb^ti patto, adhigatoti attho, etassa ‘‘buddhabhāva’’nti etena sambandho. ^b^Gatamala^eb^nti vigatamalaṃ, niddosanti attho. ^b^Vande^eb^ti paṇamāmi, thomemi ^a^P1.0013^ea^ vā. ^b^Anuttara^eb^nti uttararahitaṃ, lokuttaranti attho. ^b^Dhamma^eb^nti yathānusiṭṭhaṃ paṭipajjamāne apāyato ca, saṃsārato ca apatamāne katvā dhārayatīti dhammo.<br/><br/>[03]Ayañhettha saṅkhepattho – evaṃ vividhaguṇasamannāgato buddhopi bhagavā yaṃ ariyasaṅkhātaṃ dhammaṃ bhāvetvā, phalanibbānasaṅkhātaṃ pana sacchikatvā anuttaraṃ sammāsambodhiṃ adhigato, tametaṃ buddhānampi buddhabhāvahetubhūtaṃ sabbadosamalarahitaṃ attano uttaritarābhāvena anuttaraṃ paṭivedhasaddhammaṃ namāmīti. Pariyattisaddhammassāpi tappakāsanattā idha saṅgaho daṭṭhabbo. Atha ^a^M1.0011^ea^ vā ‘‘abhidhammanayasamuddaṃ bhāvetvā adhigacchi, tīṇi piṭakāni sammasī’’ti ca aṭṭhakathāyaṃ vuttattā pariyattidhammassāpi sacchikiriyāsammasanapariyāyo labbhatīti sopi idha vutto yevāti daṭṭhabbo. Tathā ‘‘yaṃ dhammaṃ bhāvetvā, sacchikatvā’’ti ca vuttattā buddhakaradhammabhūtāhi pāramitāhi saha pubbabhāge adhisīlasikkhādayopi idha dhamma-saddena saṅgahitāti veditabbā. Tāpi hi vigatapaṭipakkhatāya vigatamalā, anaññasādhāraṇatāya anuttarā cāti. Tathā hi sattānaṃ sakalavaṭṭadukkhanissaraṇāya katamahābhinīhāro mahākaruṇādhivāsapesalajjhāsayo paññāvisesapariyodātanimmalānaṃ dānadamasaññamādīnaṃ uttamadhammānaṃ satasahassādhikāni kappānaṃ cattāri asaṅkheyyāni sakkaccaṃ nirantaraṃ niravasesaṃ bhāvanāpaccakkhakaraṇehi kammādīsu adhigatavasībhāvo, acchariyācinteyyamahānubhāvo, adhisīlādhicittānaṃ paramukkaṃsapāramippatto bhagavā paccayākāre catuvīsatikoṭisatasahassamukhena mahāvajirañāṇaṃ pesetvā anuttaraṃ sammāsambodhiṃ abhisambuddhoti.<br/><br/>[03]Ettha ^a^P1.0014^ea^ ca ‘‘bhāvetvā’’ti etena vijjāsampadāya dhammaṃ thometi, ‘sacchikatvā’ti etena vimuttisampadāya. Tathā paṭhamena jhānasampadāya, dutiyena vimokkhasampadāya. Paṭhamena vā samādhisampadāya, dutiyena samāpattisampadāya. Atha vā paṭhamena khayañāṇabhāvena, dutiyena anuppādañāṇabhāvena. Purimena vā vijjūpamatāya, dutiyena vajirūpamatāya. Purimena vā virāgasampattiyā, dutiyena nirodhasampattiyā. Tathā paṭhamena niyyānabhāvena, dutiyena nissaraṇabhāvena. Paṭhamena vā hetubhāvena, dutiyena asaṅkhatabhāvena. Paṭhamena vā dassanabhāvena, dutiyena vivekabhāvena. Paṭhamena vā adhipatibhāvena, dutiyena amatabhāvena dhammaṃ thometi. Atha vā ‘‘yaṃ dhammaṃ bhāvetvā buddhabhāvaṃ upagato’’ti etena svākkhātatāya dhammaṃ thometi, ‘‘sacchikatvā’’ti ^a^V1.0011^ea^ etena sandiṭṭhikatāya. Tathā purimena akālikatāya, pacchimena ehipassikatāya. Purimena vā opaneyyikatāya, pacchimena paccattaṃ veditabbatāya dhammaṃ thometi.<br/><br/>[03]‘‘Gatamala’’nti iminā saṃkilesābhāvadīpanena dhammassa parisuddhataṃ dasseti, ‘‘anuttara’’nti etena aññassa visiṭṭhassa abhāvadīpanena vipulaparipuṇṇataṃ. Paṭhamena vā pahānasampadaṃ dhammassa dasseti, dutiyena pabhāvasampadaṃ. Bhāvetabbatāya vā dhammassa gatamalabhāvo yojetabbo ^a^M1.0012^ea^. Bhāvanāguṇena hi so dosānaṃ samugghātako hotīti. Sacchikātabbabhāvena anuttarabhāvo yojetabbo. Sacchikiriyānibbattito hi taduttarikaraṇīyābhāvato anaññasādhāraṇatāya anuttaroti. Tathā ‘‘bhāvetvā’’ti etena saha pubbabhāgasīlādīhi sekkhā sīlasamādhipaññākkhandhā dassitā honti, ‘‘sacchikatvā’’ti etena saha asaṅkhatāya dhātuyā asekkhā sīlasamādhipaññākkhandhā dassitā hontīti.<br/><br/>[03]Evaṃ saṅkhepeneva sabbadhammaguṇehi saddhammaṃ abhitthavitvā, idāni ariyasaṅghaṃ thometuṃ ^b^‘‘sugatassā’’^eb^tiādimāha. Tattha ^b^sugatassā^eb^ti sambandhaniddeso, tassa ‘‘puttāna’’nti etena sambandho. ^b^Orasāna^eb^nti puttavisesanaṃ. ^b^Mārasenamathanāna^eb^nti ^a^P1.0015^ea^ orasaputtabhāve kāraṇaniddeso, tena kilesappahānameva bhagavato orasaputtabhāvakāraṇaṃ anujānātīti dasseti. ^b^Aṭṭhanna^eb^nti gaṇanaparicchedaniddeso, tena ca satipi tesaṃ sattavisesabhāvena anekasatasahassasaṅkhyabhāve imaṃ gaṇanaparicchedaṃ nātivattantīti dasseti, maggaṭṭhaphalaṭṭhabhāvānativattanato. ^b^Samūha^eb^nti samudāyaniddeso. ^b^Ariyasaṅgha^eb^nti guṇavisiṭṭhasaṅghātabhāvaniddeso, tena asatipi ariyapuggalānaṃ kāyasāmaggiyaṃ ariyasaṅghabhāvaṃ dasseti, diṭṭhisīlasāmaññena saṃhatabhāvato. Tattha urasi bhavā jātā, saṃvaddhā ca orasā. Yathā hi sattānaṃ orasaputtā attajātatāya pitusantakassa dāyajjassa visesena bhāgino honti, evametepi ariyapuggalā sammāsambuddhassa savanante ariyāya jātiyā jātatāya bhagavato santakassa vimuttisukhassa, ariyadhammaratanassa ca ekantabhāginoti orasā viya ^b^orasā.^eb^ Atha vā bhagavato dhammadesanānubhāvena ariyabhūmiṃ okkamamānā, okkantā ca ariyasāvakā bhagavato urovāyāmajanitābhijātatāya nippariyāyena ‘‘orasaputtā’’ti vattabbataṃ arahanti. Sāvakehi pavattiyamānāpi hi dhammadesanā bhagavato ‘‘dhammadesanā’’ icceva vuccati, taṃmūlakattā, lakkhaṇādivisesābhāvato ca.<br/><br/>[03]Yadipi ariyasāvakānaṃ ariyamaggādhigamasamaye bhagavato viya tadantarāyakaraṇatthaṃ devaputtamāro ^a^V1.0012^ea^, māravāhinī vā na ekantena apasādeti, tehi pana apasādetabbatāya kāraṇe vimathite tepi vimathitā ^a^M1.0013^ea^ eva nāma hontīti āha – ^b^‘‘mārasenamathanāna’’^eb^nti. Imasmiṃ panatthe ‘māramārasenamathanāna’nti vattabbe ‘‘mārasenamathanāna’’nti ekadesasarūpekaseso katoti daṭṭhabbaṃ. Atha vā khandhābhisaṅkhāramārānaṃ viya devaputtamārassāpi guṇamāraṇe ^a^P1.0016^ea^ sahāyabhāvūpagamanato kilesabalakāyo ‘‘senā’’ti vuccati. Yathāha – ‘‘kāmā te paṭhamā senā’’tiādi (su. ni. 438; mahāni. 28, 68; cūḷani. 47). Sā ca tehi diyaḍḍhasahassabhedā, anantabhedā vā kilesavāhinī satidhammavicayavīriyasamathādiguṇapaharaṇehi odhiso vimathitā, vihatā, viddhastā cāti ^b^mārasenamathanā,^eb^ ariyasāvakā. Etena tesaṃ bhagavato anujātaputtataṃ dasseti.<br/><br/>[03]Ārakattā kilesehi, anaye na iriyanato, aye ca iriyanato ariyā, niruttinayena. Atha vā sadevakena lokena ‘‘saraṇa’’nti araṇīyato upagantabbato, upagatānañca tadatthasiddhito ariyā, ariyānaṃ saṅghoti ariyasaṅgho, ariyo ca so, saṅgho cāti vā ariyasaṅgho, taṃ ^b^ariyasaṅghaṃ.^eb^ Bhagavato aparabhāge buddhadhammaratanānampi samadhigamo saṅgharatanādhīnoti assa ariyasaṅghassa bahūpakārataṃ dassetuṃ idheva ^b^‘‘sirasā vande’’^eb^ti vuttanti daṭṭhabbaṃ.<br/><br/>[03]Ettha ca ‘‘sugatassa orasānaṃ puttāna’’nti etena ariyasaṅghassa pabhavasampadaṃ dasseti, ‘‘mārasenamathanāna’’nti etena pahānasampadaṃ, sakalasaṃkilesappahānadīpanato. ‘‘Aṭṭhannampi samūha’’nti etena ñāṇasampadaṃ, maggaṭṭhaphalaṭṭhabhāvadīpanato. ‘‘Ariyasaṅgha’’nti etena pabhavasampadaṃ dasseti, sabbasaṅghānaṃ aggabhāvadīpanato. Atha vā ‘‘sugatassa orasānaṃ puttāna’’nti ariyasaṅghassa visuddhanissayabhāvadīpanaṃ, ‘‘mārasenamathanāna’’nti sammāujuñāyasāmīcippaṭipannabhāvadīpanaṃ, ‘‘aṭṭhannampi samūha’’nti āhuneyyādibhāvadīpanaṃ, ‘‘ariyasaṅgha’’nti anuttarapuññakkhettabhāvadīpanaṃ. Tathā ‘‘sugatassa orasānaṃ puttāna’’nti etena ariyasaṅghassa lokuttarasaraṇagamanasabbhāvaṃ dīpeti. Lokuttarasaraṇagamanena hi te bhagavato orasaputtā jātā. ‘‘Mārasenamathanāna’’nti ^a^P1.0017^ea^ etena abhinīhārasampadāsiddhaṃ pubbabhāge sammāpaṭipattiṃ dasseti. Katābhinīhārā hi sammā paṭipannā māraṃ, māraparisaṃ vā abhivijinanti. ‘‘Aṭṭhannampi samūha’’nti etena ^a^M1.0014^ea^ viddhastavipakkhe sekkhāsekkhadhamme dasseti, puggalādhiṭṭhānena maggaphaladhammānaṃ pakāsitattā. ‘‘Ariyasaṅgha’’nti aggadakkhiṇeyyabhāvaṃ dasseti. Saraṇagamanañca sāvakānaṃ sabbaguṇānamādi, sapubbabhāgappaṭipadā sekkhā sīlakkhandhādayo majjhe, asekkhā sīlakkhandhādayo ^a^V1.0013^ea^ pariyosānanti ādimajjhapariyosānakalyāṇā saṅkhepato sabbe ariyasaṅghaguṇā pakāsitā honti.<br/><br/>[03]Evaṃ gāthāttayena saṅkhepato sakalaguṇasaṅkittanamukhena ratanattayassa paṇāmaṃ katvā, idāni taṃ nipaccakāraṃ yathādhippete payojane pariṇāmento ^b^‘‘iti me’’^eb^tiādimāha. Tattha ratijananaṭṭhena ^b^ratanaṃ,^eb^ buddhadhammasaṅghā. Tesañhi ‘‘itipi so bhagavā’’tiādinā yathābhūtaguṇe āvajjantassa amatādhigamahetubhūtaṃ anappakaṃ pītipāmojjaṃ uppajjati. Yathāha –<br/><br/>[08]‘‘Yasmiṃ, mahānāma, samaye ariyasāvako tathāgataṃ anussarati, nevassa tasmiṃ samaye rāgapariyuṭṭhitaṃ cittaṃ hoti, na dosapariyuṭṭhitaṃ cittaṃ hoti, na mohapariyuṭṭhitaṃ cittaṃ hoti, ujugatamevassa tasmiṃ samaye cittaṃ hoti tathāgataṃ ārabbha. Ujugatacitto kho pana, mahānāma, ariyasāvako labhati atthavedaṃ, labhati dhammavedaṃ, labhati dhammūpasaṃhitaṃ pāmojjaṃ, pamuditassa pīti jāyatī’’tiādi (a. ni. 6.10; a. ni. 11.11).<br/><br/>[03]Cittīkatādibhāvo vā ratanaṭṭho. Vuttañhetaṃ –<br/><br/>[21]‘‘Cittīkataṃ mahagghañca, atulaṃ dullabhadassanaṃ;<br/><br/>[22]Anomasattaparibhogaṃ, ratanaṃ tena vuccatī’’ti. (khu. pā. aṭṭha. 6.3; dī. ni. aṭṭha. 2.33; su. ni. aṭṭha. 1.226; mahāni. aṭṭha. 50);<br/><br/>[03]Cittīkatabhāvādayo ^a^P1.0018^ea^ ca anaññasādhāraṇā buddhādīsu eva labbhantīti. Vandanāva ^b^vandanāmayaṃ,^eb^ yathā ‘‘dānamayaṃ, sīlamaya’’nti (dī. ni. 3.305; itivu. 60; netti. 34). Vandanā cettha kāyavācācittehi tiṇṇaṃ ratanānaṃ guṇaninnatā, thomanā vā. Pujjabhavaphalanibbattanato ^b^puññaṃ,^eb^ attano santānaṃ puṇātīti vā. ^b^Suvihatantarāyo^eb^ti suṭṭhu vihatantarāyo, etena attano pasādasampattiyā, rattanattayassa ^a^M1.0015^ea^ ca khettabhāvasampattiyā taṃ puññaṃ atthappakāsanassa upaghātakaupaddavānaṃ vihanane samatthanti dasseti. ^b^Hutvā^eb^ti pubbakālakiriyā, tassa ‘‘atthaṃ pakāsayissāmī’’ti etena sambandho. ^b^Tassā^eb^ti yaṃ ratanattayavandanāmayaṃ puññaṃ, tassa. ^b^Ānubhāvenā^eb^ti balena.<br/><br/>[03]Evaṃ ^a^V1.0014^ea^ ratanattayassa nipaccakārakaraṇe payojanaṃ dassetvā, idāni yassā dhammadesanāya atthaṃ saṃvaṇṇetukāmo, tassā tāva guṇābhitthavanavasena upaññāpanatthaṃ ^b^‘‘dīghassā’’^eb^tiādi vuttaṃ. Tattha ^b^dīghasuttaṅkitassā^eb^ti dīghappamāṇasuttalakkhitassa, etena ‘‘dīgho’’ti ayaṃ imassa āgamassa atthānugatā samaññāti dasseti. Nanu ca suttāniyeva āgamo, kassa pana suttehi aṅkananti? Saccametaṃ paramatthato, suttāni pana upādāyapaññatto āgamo. Yathā hi atthabyañjanasamudāye ‘‘sutta’’nti vohāro, evaṃ suttasamudāye ‘‘āgamo’’ti vohāro. Paṭiccasamuppādādinipuṇatthasabbhāvato ^b^nipuṇassa.^eb^ Āgamissanti ettha, etena, etasmā vā attatthaparatthādayoti āgamo, āgamo ca so varo cāti ^b^āgamavaro,^eb^ āgamasammatehi vā varoti ^b^āgamavaro,^eb^ tassa. Buddhānaṃ anubuddhā ^b^buddhānubuddhā,^eb^ buddhānaṃ saccapaṭivedhaṃ anugamma paṭividdhasaccā aggasāvakādayo ^a^P1.0019^ea^ ariyā. Tehi atthasaṃvaṇṇanāvasena, guṇasaṃvaṇṇanāvasena ca saṃvaṇṇitassa. Atha vā buddhā ca anubuddhā ca ^b^buddhānubuddhā^eb^ti yojetabbaṃ. Sammāsambuddheneva hi tiṇṇampi piṭakānaṃ atthavaṇṇanākkamo bhāsito, yā ‘‘pakiṇṇakadesanā’’ti vuccati, tato saṅgāyanādivasena sāvakehīti ācariyā vadanti.<br/><br/>[03]^b^Saddhāvahaguṇassā^eb^ti buddhādīsu pasādāvahasampattikassa. Ayañhi āgamo brahmajālādīsu (dī. ni. 1.5-7, 26-28) sīladiṭṭhādīnaṃ anavasesaniddesādivasena, mahāpadānādīsu (dī. ni. 2.3-5) purimabuddhānampi guṇaniddesādivasena, pāthikasuttādīsu (dī. ni. 3.3,4) titthiye nimadditvā appaṭivattiyasīhanāda nadanādivasena, anuttariyasuttādīsu (a. ni. 6.8) ca visesato buddhaguṇavibhāvanena ratanattaye sātisayappasādaṃ āvahati. Saṃvaṇṇanāsu cāyaṃ ācariyassa pakati, yā taṃtaṃsaṃvaṇṇanāsu ādito tassa tassa saṃvaṇṇetabbassa dhammassa visesaguṇakittanena thomanā. Tathā hi ^b^papañcasūdanīsāratthappakāsinīmanorathapūraṇīsu aṭṭhasālinī^eb^ādīsu ca yathākkamaṃ ‘‘paravādamathanassa ñāṇappabhedajananassa ^a^M1.0016^ea^ dhammakathikapuṅgavānaṃ vicittappaṭibhānajananassa tassa gambhīrañāṇehi ogāḷhassa abhiṇhaso nānānayavicittassa abhidhammassā’’tiādinā thomanā katā.<br/><br/>[03]Attho kathīyati etāyāti atthakathā, sā eva ^b^aṭṭhakathā,^eb^ ttha-kārassa ^b^ṭṭha^eb^-kāraṃ katvā, yathā ‘‘dukkhassa pīḷanaṭṭho’’ti (paṭi. ma. 2.8). ^b^Ādito^eb^ tiādimhi paṭhamasaṅgītiyaṃ. Chaḷabhiññatāya paramena cittavasībhāvena samannāgatattā, jhānādīsu pañcavidhavasitāsabbhāvato ^b^ca vasino,^eb^ therā mahākassapādayo. Tesaṃ ^b^satehi pañcahi^eb^. ^b^Yā^eb^ti yā aṭṭhakathā. ^b^Saṅgītā^eb^ti atthaṃ pakāsetuṃ yuttaṭṭhāne ‘‘ayaṃ etassa attho, ayaṃ etassa attho’’ti saṅgahetvā vuttā. ^b^Anusaṅgītā^eb^^a^V1.0015^ea^ ca yasattherādīhi ^a^P1.0020^ea^^b^pacchāpi^eb^ dutiyatatiyasaṅgītīsu, iminā attano saṃvaṇṇanāya āgamanasuddhiṃ dasseti.<br/><br/>[03]Sīhassa lānato gahaṇato ^b^sīhaḷo,^eb^ sīhakumāro. Taṃvaṃsajātatāya tambapaṇṇidīpe khattiyānaṃ, tesaṃ nivāsatāya tambapaṇṇidīpassa ca sīhaḷabhāvo veditabbo. ^b^Ābhatā^eb^ti jambudīpato ānītā. ^b^Athā^eb^ti pacchā. Aparabhāge hi asaṅkaratthaṃ sīhaḷabhāsāya aṭṭhakathā ṭhapitāti. Tenassa mūlaṭṭhakathā sabbasādhāraṇā na hotīti idaṃ atthappakāsanaṃ ekantena karaṇīyanti dasseti. Tenevāha – ^b^‘‘dīpavāsīnamatthāyā’’^eb^ti. Tattha ^b^dīpavāsīna^eb^nti jambudīpavāsīnaṃ. ^b^Dīpavāsīna^eb^nti vā sīhaḷadīpavāsīnaṃ atthāya sīhaḷabhāsāya ṭhapitāti yojanā.<br/><br/>[03]^b^Apanetvānā^eb^ti kañcukasadisaṃ sīhaḷabhāsaṃ apanetvā. ^b^Tato^eb^ti aṭṭhakathāto. ^b^Aha^eb^nti attānaṃ niddisati. ^b^Manoramaṃ bhāsa^eb^nti māgadhabhāsaṃ. Sā hi sabhāvaniruttibhūtā paṇḍitānaṃ manaṃ ramayatīti. Tenevāha – ^b^‘‘tantinayānucchavika’’^eb^nti, pāḷigatiyā anulomikaṃ pāḷibhāsāyānuvidhāyininti attho. ^b^Vigatadosa^eb^nti asabhāvaniruttibhāsantararahitaṃ.<br/><br/>[03]^b^Samayaṃ avilomento^eb^ti siddhantaṃ avirodhento, etena atthadosābhāvamāha. Aviruddhattā eva hi theravādāpi idha pakāsiyissanti. ^b^Theravaṃsapadīpāna^eb^nti thirehi sīlakkhandhādīhi samannāgatattā therā, mahākassapādayo. Tehi āgatā ācariyaparamparā theravaṃso, tappariyāpannā ^a^M1.0017^ea^ hutvā āgamādhigamasampannattā paññāpajjotena tassa samujjalanato ^b^theravaṃsapadīpā,^eb^ mahāvihāravāsino therā, tesaṃ. Vividhehi ākārehi nicchīyatīti vinicchayo, gaṇṭhiṭṭhānesu khīlamaddanākārena pavattā vimaticchedakathā. Suṭṭhu nipuṇo saṇho vinicchayo etesanti ^b^sunipuṇavinicchayā. ^eb^ Atha vā vinicchinotīti vinicchayo, yathāvuttavisayaṃ ñāṇaṃ. Suṭṭhu nipuṇo cheko vinicchayo etesanti ^b^sunipuṇavinicchayā,^eb^ etena mahākassapāditheraparamparābhato, tatoyeva ca aviparīto saṇhasukhumo mahāvihāravāsīnaṃ ^a^P1.0021^ea^ vinicchayoti tassa pamāṇabhūtataṃ dasseti.<br/><br/>[03]^b^Sujanassa cā^eb^ti ^b^ca^eb^-saddo sampiṇḍanattho, tena na kevalaṃ jambudīpavāsīnameva atthāya, atha kho sādhujanatosanatthañcāti dasseti, tena ca tambapaṇṇidīpavāsīnampi atthāyāti ayamattho siddho hoti, uggahaṇādisukaratāya tesampi bahupakārattā. ^b^Ciraṭṭhitattha^eb^nti ciraṭṭhitiatthaṃ ^a^V1.0016^ea^, cirakālaṭṭhitiyāti attho. Idañhi atthappakāsanaṃ aviparītabyañjanasunikkhepassa atthasunayassa ca upāyabhāvato saddhammassa ciraṭṭhitiyā saṃvattati. Vuttañhetaṃ bhagavatā –<br/><br/>[08]‘‘Dveme, bhikkhave, dhammā saddhammassa ṭhitiyā asammosāya anantaradhānāya saṃvattanti. Katame dve? Sunikkhattañca padabyañjanaṃ, attho ca sunīto’’ti (a. ni. 2.21).<br/><br/>[03]Yaṃ atthavaṇṇanaṃ kattukāmo, tassā mahattaṃ pariharituṃ ^b^‘‘sīlakathā’’^eb^tiādi vuttaṃ. Tenevāha – ^b^‘‘na taṃ idha vicārayissāmī’’^eb^ti. Atha vā yaṃ aṭṭhakathaṃ kattukāmo, tadekadesabhāvena visuddhimaggo ca gahetabboti kathikānaṃ upadesaṃ karonto tattha vicāritadhamme uddesavasena dasseti ^b^‘‘sīlakathā’’^eb^ tiādinā. Tattha ^b^sīlakathā^eb^ti cārittavārittādivasena sīlavitthārakathā. ^b^Dhutadhammā^eb^ti piṇḍapātikaṅgādayo (visuddhi. 1.22; theragā. aṭṭha. 2.845, 849) terasa kilesadhunanakadhammā. ^b^Kammaṭṭhānāni sabbānī^eb^ti pāḷiyaṃ āgatāni aṭṭhatiṃsa, aṭṭhakathāyaṃ dveti niravasesāni yogakammassa bhāvanāya pavattiṭṭhānāni. ^b^Cariyāvidhānasahito^eb^ti rāgacaritādīnaṃ sabhāvādividhānena sahito. ^b^Jhānāni^eb^ cattāri rūpāvacarajjhānāni, ^b^samāpattiyo^eb^^a^M1.0018^ea^ catasso arūpasamāpattiyo. Aṭṭhapi vā paṭiladdhamattāni ^b^jhānāni,^eb^ samāpajjanavasībhāvappattiyā ^b^samāpattiyo. Jhānāni^eb^ vā rūpārūpāvacarajjhānāni ^a^P1.0022^ea^, ^b^samāpattiyo^eb^ phalasamāpattinirodhasamāpattiyo.<br/><br/>[03]Lokiyalokuttarabhedā cha abhiññāyo ^b^sabbā abhiññāyo.^eb^ Ñāṇavibhaṅgādīsu āgatanayena ekavidhādinā paññāya saṅkaletvā sampiṇḍetvā nicchayo ^b^paññāsaṅkalananicchayo.^eb^<br/><br/>[03]Paccayadhammānaṃ hetādīnaṃ paccayuppannadhammānaṃ hetupaccayādibhāvo paccayākāro, tassa desanā ^b^paccayākāradesanā,^eb^ paṭiccasamuppādakathāti attho. Sā pana ghanavinibbhogassa sudukkaratāya saṇhasukhumā, nikāyantaraladdhisaṅkararahitā, ekattanayādisahitā ca tattha vicāritāti āha – ^b^‘‘suparisuddhanipuṇanayā’’^eb^ti. Paṭisambhidādīsu āgatanayaṃ avissajjetvāva vicāritattā ^b^avimuttatanti maggā.^eb^<br/><br/>[03]^b^Iti^eb^^a^V1.0017^ea^^b^pana sabba^eb^nti ^b^iti^eb^-saddo parisamāpane, ^b^pana^eb^-saddo vacanālaṅkāre, etaṃ sabbanti attho. ^b^Idhā^eb^ti imissā aṭṭhakathāyaṃ. ^b^Na vicārayissāmi,^eb^ punaruttibhāvatoti adhippāyo.<br/><br/>[03]Idāni tasseva avicāraṇassa ekantakāraṇaṃ niddhārento ^b^‘‘majjhe visuddhimaggo’’^eb^tiādimāha. Tattha ^b^‘‘majjhe ṭhatvā’’^eb^ti etena majjhebhāvadīpanena visesato catunnaṃ āgamānaṃ sādhāraṇaṭṭhakathā visuddhimaggo, na sumaṅgalavilāsinīādayo viya asādhāraṇaṭṭhakathāti dasseti. ‘‘Visesato’’ti idaṃ vinayābhidhammānampi visuddhimaggo yathārahaṃ atthavaṇṇanā hoti yevāti katvā vuttaṃ.<br/><br/>[03]^b^Iccevā^eb^ti iti eva. ^b^Tampī^eb^ti visuddhimaggampi. ^b^Etāyā^eb^ti sumaṅgalavilāsiniyā. Ettha ca ‘‘sīhaḷadīpaṃ ābhatā’’tiādinā atthappakāsanassa nimittaṃ dasseti, ‘‘dīpavāsīnamatthāya, sujanassa ca tuṭṭhatthaṃ, ciraṭṭhitatthañca dhammassā’’ti etena payojanaṃ, avasiṭṭhena karaṇappakāraṃ. Sīlakathādīnaṃ avicāraṇampi hi idha karaṇappakāro evāti.<br/><br/>[06]Ganthārambhakathāvaṇṇanā niṭṭhitā.


volume: 21
item: 1
title: nidānakathāvaṇṇanā^^^^
content:
  [03]Vibhāgavantānaṃ ^a^V1.0018^ea^^a^M1.0019^ea^ sabhāvavibhāvanaṃ vibhāgadassanavaseneva hotīti paṭhamaṃ tāva vaggasuttavasena ^a^P1.0023^ea^ vibhāgaṃ dassetuṃ ^b^‘‘tattha dīghāgamo nāmā’’^eb^tiādimāha. Tattha ^b^tatthā^eb^ti ‘‘dīghassa āgamavarassa atthaṃ pakāsayissāmī’’ti yadidaṃ vuttaṃ, tasmiṃ vacane. Yassa atthaṃ pakāsayissāmīti paṭiññātaṃ, so ^b^dīghāgamo nāma^eb^ vaggasuttavasena evaṃ vibhāgoti attho. Atha vā ^b^tatthā^eb^ti ‘‘dīghāgamanissitamattha’’nti etasmiṃ vacane. Yo dīghāgamo vutto, so vaggādivasena edisoti attho. Attano saṃvaṇṇanāya paṭhamamahāsaṅgītiyaṃ nikkhittānukkameneva pavattabhāvadassanatthaṃ ^b^‘‘tassa vaggesu…pe… vuttaṃ nidānamādī’’^eb^ti āha. Kasmā pana catūsu āgamesu dīghāgamo paṭhamaṃ saṅgīto, tattha ca sīlakkhandhavaggo ādito nikkhitto, tasmiñca brahmajālanti? Nāyamanuyogo katthacipi na pavattati, api ca saddhāvahaguṇato dīghanikāyo paṭhamaṃ saṅgīto. Saddhā hi kusaladhammānaṃ bījaṃ. Yathāha – ‘‘saddhā bījaṃ tapo vuṭṭhī’’ti, (saṃ. ni. 1.197; su. ni. 77) saddhāvahaguṇatā cassa dassitāyeva. Kiñca katipayasuttasaṅgahato, appaparimāṇato ca gahaṇadhāraṇādisukhato. Tathāhesa catuttiṃsasuttasaṅgaho catusaṭṭhibhāṇavāraparimāṇo ca. Sīlakathābāhullato pana sīlakkhandhavaggo paṭhamaṃ nikkhitto. Sīlañhi sāsanassa ādi, sīlapatiṭṭhānattā sabbaguṇānaṃ. Tenevāha – ‘‘tasmā tiha, tvaṃ bhikkhu, ādimeva visodhehi kusalesu dhammesu. Ko cādi kusalānaṃ dhammānaṃ? Sīlañca suvisuddha’’ntiādi (saṃ. ni. 5.395). Etena cassa vaggassa anvatthasaññatā vuttā hoti. Diṭṭhiviniveṭhanakathābhāvato pana suttantapiṭakassa niravasesadiṭṭhivibhajanaṃ brahmajālaṃ paṭhamaṃ nikkhittanti daṭṭhabbaṃ. Tepiṭake hi buddhavacane brahmajālasadisaṃ diṭṭhigatāni niggumbaṃ nijjaṭaṃ katvā vibhattasuttaṃ natthīti.


volume: 21
item: 2
title: paṭhamamahāsaṅgītikathāvaṇṇanā^^^^
content:
  [03]Yassā ^a^V1.0019^ea^^a^P1.0024^ea^ paṭhamamahāsaṅgītiyaṃ nikkhittānukkamena saṃvaṇṇanaṃ kattukāmo, taṃ, tassā ca tantiāruḷhāya idha vacane kāraṇaṃ dassento ^b^‘‘paṭhamamahāsaṅgīti…pe… veditabbā’’^eb^ti āha. Tattha yathāpaccayaṃ tattha tattha desitattā ^a^M1.0020^ea^, paññattattā ca vippakiṇṇānaṃ dhammavinayānaṃ saṅgahetvā gāyanaṃ kathanaṃ saṅgīti, etena taṃtaṃsikkhāpadānaṃ suttānañca ādipariyosānesu, antarantarā ca sambandhavasena ṭhapitaṃ saṅgītikāravacanaṃ saṅgahitaṃ hoti. Mahāvisayattā, pūjanīyattā ca mahatī saṅgīti mahāsaṅgīti, paṭhamā mahāsaṅgīti paṭhamamahāsaṅgīti, tassā pavattikālo paṭhamamahāsaṅgītikālo, tasmiṃ ^b^paṭhamamahāsaṅgītikāle. Nidāna^eb^nti ca desanaṃ desakālādivasena aviditaṃ viditaṃ katvā nidassetīti nidānaṃ. Sattānaṃ dassanānuttariyasaraṇādipaṭilābhahetubhūtāsu vijjamānāsupi aññāsu bhagavato kiriyāsu ‘‘buddho bodheyya’’nti (bu. vaṃ. aṭṭha. ratanacaṅkamanakaṇḍavaṇṇanā; cariyā. uddhānagāthāvaṇṇanā) paṭiññāya anulomato veneyyānaṃ maggaphalappattīnaṃ hetubhūtā kiriyā nippariyāyena buddhakiccanti āha – ^b^‘‘dhammacakkappavattanañhi ādiṃ katvā’’^eb^ti. Tattha saddhindriyādidhammoyeva pavattanaṭṭhena cakkanti ^b^dhammacakkaṃ.^eb^ Atha vā cakkanti āṇā, dhammato anapetattā dhammañca taṃ cakkañcāti ^b^dhammacakkaṃ,^eb^ dhammena ñāyena cakkantipi ^b^dhammacakkaṃ.^eb^ Yathāha –<br/><br/>[08]‘‘Dhammañca pavatteti cakkañcāti dhammacakkaṃ, cakkañca pavatteti dhammañcāti dhammacakkaṃ, dhammena pavattetīti dhammacakkaṃ, dhammacariyāya pavattetīti dhammacakka’’ntiādi (paṭi. ma. 2, 39, 41).<br/><br/>[03]^b^‘‘Katabuddhakicce’’^eb^ti etena buddhakattabbassa kassacipi asesitabhāvaṃ dasseti. Nanu ca sāvakehi vinītāpi vineyyā ^a^P1.0025^ea^ bhagavatāyeva vinītā honti, yato sāvakabhāsitaṃ suttaṃ ‘‘buddhavacana’’nti vuccati, sāvakavineyyā ca na tāva vinītāti? Nāyaṃ doso tesaṃ vinayanupāyassa sāvakesu ṭhapitattā. Tenevāha –<br/><br/>[08]‘‘Na tāvāhaṃ, pāpima, parinibbāyissāmi, yāva me bhikkhū na sāvakā bhavissanti viyattā vinītā visāradā bahussutā dhammadharā…pe… uppannaṃ parappavādaṃ saha ^a^V1.0020^ea^ dhammena suniggahitaṃ niggahetvā sappāṭihāriyaṃ dhammaṃ desessa’’ntiādi (dī. ni. 2.168; saṃ. ni. 5.822; udā. 51).<br/><br/>[03]^b^‘‘Kusinārāya’’^eb^ntiādi bhagavato parinibbutadesakālavisesadassanaṃ ‘‘aparinibbuto bhagavā’’ti gāhassa micchābhāvadassanatthaṃ, loke jātasaṃvaddhabhāvadassanatthañca ^a^M1.0021^ea^. Tathā hi manussabhāvassa supākaṭakaraṇatthaṃ mahābodhisattā carimabhave dārapariggahādīnipi karontīti. Upādīyate kammakilesehīti upādi, vipākakkhandhā kaṭattā ca rūpaṃ. So pana upādi kilesābhisaṅkhāramāranimmathanena nibbānappattiyaṃ anossaṭṭho, idha khandhamaccumāranimmathanena ossaṭṭho nissesitoti ayaṃ ^b^anupādisesā,^eb^ nibbānadhātu. ^b^Nibbānadhātū^eb^ti cettha nibbutimattaṃ adhippetaṃ, itthambhūtalakkhaṇe cāyaṃ karaṇaniddeso. ^b^‘‘Dhātubhājanadivase’’^eb^ti idaṃ na ‘‘sannipatitāna’’nti etassa visesanaṃ, ussāhajananassa pana visesanaṃ, ‘‘dhātubhājanadivase bhikkhūnaṃ ussāhaṃ janesī’’ti. Dhātubhājanadivasato hi purimapurimataradivasesu bhikkhū samāgatāti. Atha vā dhātubhājanadivase ^b^sannipatitānaṃ^eb^ kāyasāmaggīvasena sahitānanti attho. Saṅghassa thero ^b^saṅghatthero,^eb^ so pana saṅgho kiṃ parimāṇānanti āha – ^b^‘‘sattannaṃ bhikkhusatasahassāna’’^eb^nti. Niccasāpekkhatāya hi edisesu samāso hotiyeva, yathā – ‘‘devadattassa garukula’’nti.<br/><br/>[03]Āyasmā mahākassapo puna dullabhabhāvaṃ maññamāno bhikkhūnaṃ ^a^P1.0026^ea^ ussāhaṃ janesīti sambandho. ‘‘Dhātubhājanadivase sannipatitāna’’nti idaṃ ‘‘bhikkhūnaṃ ussāhaṃ janesī’’ti ettha ‘‘bhikkhūna’’nti imināpi padena sambandhanīyaṃ. Subhaddena vuḍḍhapabbajitena vuttavacanamanussarantoti sambandho. Tattha ^b^anussaranto^eb^ dhammasaṃvegavasenāti adhippāyo. ‘‘Saddhammaṃ antaradhāpeyyuṃ saṅgāyeyyaṃ…pe… ciraṭṭhitikaṃ tassa kimaññaṃ āṇaṇyaṃ bhavissatī’’ti etesaṃ padānaṃ ‘‘iti cintayanto’’ti etena sambandho. Tathā ‘‘yañcāha’’nti etassa ‘‘anuggahito pasaṃsito’’ti etena sambandho. ^b^Yaṃ pāpabhikkhū^eb^ti ettha ^b^ya^eb^nti nipātamattaṃ, kāraṇaniddeso vā, yena kāraṇena antaradhāpeyyuṃ, tadetaṃ kāraṇaṃ vijjatīti attho, ^b^addhaniya^eb^nti addhānamaggagāmi, addhānakkhamanti attho.<br/><br/>[03]^b^Yañcāha^eb^nti ettha ^b^ya^eb^nti yasmā, yena kāraṇenāti vuttaṃ hoti, kiriyāparāmasanaṃ vā etaṃ, tena ‘‘anuggahito pasaṃsito’’ti ettha anuggaṇhanaṃ pasaṃsanañca parāmasati. ^b^‘‘Cīvare sādhāraṇaparibhogenā’’^eb^ti ettha ‘‘attanā samasamaṭṭhapanenā’’ti idha attanā-saddaṃ ānetvā cīvare attanā ^a^V1.0021^ea^^a^M1.0022^ea^ sādhāraṇaparibhogenāti yojetabbaṃ. Yassa yena hi sambandho dūraṭṭhampi ca tassa tanti atha vā bhagavatā cīvare sādhāraṇaparibhogena bhagavatā anuggahitoti yojanīyaṃ, etassāpi hi karaṇaniddesassa sahayogakattutthajotakattasambhavato. ^b^Yāvade^eb^ti yāvadeva, yattakaṃ kālaṃ, yattake vā samāpattivihāre, abhiññāvihāre vā ākaṅkhanto viharāmi ceva voharāmi ca, tathā kassapopīti attho. Idañca navānupubbavihārachaḷabhiññabhāvasāmaññena thutimattaṃ vuttanti daṭṭhabbaṃ. Na hi āyasmā mahākassapo bhagavā viya devasikaṃ catuvīsatikoṭisatasahassasaṅkhyā samāpattiyo samāpajjati, yamakapāṭihāriyādivasena vā abhiññāyo vaḷañjetīti. Tenevāha – ‘‘navānupubbavihārachaḷabhiññāppabhede’’ti ^a^P1.0027^ea^. ^b^Tassa kimaññaṃ āṇaṇyaṃ bhavissati,^eb^ aññatra dhammavinayasaṅgāyanāti adhippāyo. ^b^‘‘Nanu maṃ bhagavā’’^eb^tiādinā vuttamevatthaṃ upamāvasena vibhāveti.<br/><br/>[03]^b^Tato para^eb^nti tato bhikkhūnaṃ ussāhajananato parato. ^b^Pure adhammo dippatī^eb^ti apināma dibbati, yāva adhammo dhammaṃ paṭibāhituṃ samattho hoti, tato puretaramevāti attho. Āsanne anicchite hi ayaṃ pure-saddo. ^b^Dippatī^eb^ti ca dippissati. Puresaddasanniyogena hi anāgatatthe ayaṃ vattamānappayogo, yathā – ‘‘purā vassati devo’’ti.<br/><br/>[03]^b^‘‘Sakalanavaṅgasatthusāsanapariyattidhare…pe… ekūnapañcasate pariggahesī’’^eb^ti etena sukkhavipassakakhīṇāsavapariyantānaṃ yathāvuttapuggalānaṃ satipi āgamādhigamasabbhāve saha paṭisambhidāhi pana tevijjādiguṇayuttānaṃ āgamādhigamasampattiyā ukkaṃsagatattā saṅgītiyā bahupakārataṃ dasseti. ^b^Idaṃ vuttaṃ^eb^ saṅgītikkhandhake, (pārā. 437) ^b^apaccakkhaṃ nāma natthi^eb^ paguṇappavattibhāvato, samantapāsādikāyaṃ pana ‘‘asammukhā paṭiggahitaṃ nāma natthī’’ti (pārā. aṭṭha. paṭhamamahāsaṅgītikathā) vuttaṃ, taṃ ‘‘dve sahassāni bhikkhuto’’ti vuttampi bhagavato santike paṭiggahitamevāti katvā vuttaṃ. ^b^Caturāsītisahassānī^eb^ti dhammakkhandhe sandhāyāha. ^b^Pavattino^eb^ti paguṇāni. Ānandattherassa navappāyāya parisāya vibbhamanena mahākassapatthero evamāha – ^b^‘‘na vāyaṃ kumārako mattamaññāsī’’^eb^ti. Tattha ^b^matta^eb^nti pamāṇaṃ. Chandā āgamanaṃ viyāti padavibhāgo. ^b^‘‘Kiñcāpi sekkho’’^eb^ti idaṃ ^a^M1.0023^ea^ na sekkhānaṃ agatigamanasabbhāvena vuttaṃ, asekkhānameva pana uccinitattāti daṭṭhabbaṃ ^a^P1.0028^ea^. Paṭhamamaggeneva hi cattāri agatigamanāni pahīyantīti. ^b^‘‘Abhabbo chandā…pe… agatiṃ gantu’’^eb^nti ca dhammasaṅgītiyā tassa yogyabhāvadassanena vijjamānaguṇakathanaṃ. ^b^Pariyatto^eb^ti adhīto.<br/><br/>[03]Gāvo ^a^V1.0022^ea^ caranti etthāti gocaro, gocaro viya ^b^gocaro,^eb^ bhikkhācaraṇaṭṭhānaṃ. ^b^Visabhāgapuggalo^eb^ subhaddasadiso. ^b^Sattipañjara^eb^nti sattikhaggādihatthehi purisehi mallarājūnaṃ bhagavato dhātuārakkhakaraṇaṃ sandhāyāha. ^b^Taṃ palibodhaṃ chinditvā taṃ karaṇīyaṃ karotū^eb^ti saṅgāhakena chinditabbaṃ chinditvā ekantakaraṇīyaṃ karotūti attho. ^b^Mahājana^eb^nti bahujanaṃ. ^b^Gandhakuṭiṃ vanditvā^eb^ paribhogacetiyabhāvatoti adhippāyo. ^b^Yathā ta^eb^nti yathā aññopi yathāvuttasabhāvo, evanti attho. ^b^Saṃvejesī^eb^ti ‘‘nanu bhagavatā paṭikacceva akkhātaṃ – ‘sabbeheva piyehi manāpehi nānābhāvo vinābhāvo’’’tiādinā (dī. ni. 2.183; saṃ. ni. 5.379; a. ni. 10.48; cūḷava. 437) saṃvegaṃ janesi. ^b^Ussannadhātuka^eb^nti upacitadosaṃ. ^b^Bhesajjamattā^eb^ti appakaṃ bhesajjaṃ. Appattho hi ayaṃ mattā-saddo, ‘‘mattāsukhapariccāgo’’tiādīsu (dha. pa. 290) viya. ^b^Dutiyadivase^eb^ti devatāya saṃvejitadivasato, jetavanavihāraṃ paviṭṭhadivasato vā dutiyadivase. Āṇāva cakkaṃ ^b^āṇācakkaṃ.^eb^<br/><br/>[03]^b^Etadagga^eb^nti eso aggo. Liṅgavipallāsena hi ayaṃ niddeso. ^b^Yadida^eb^nti ca yo ayaṃ, yadidaṃ khandhapañcakanti vā yojetabbaṃ. ‘‘Paṭhamaṃ ^a^P1.0029^ea^ āvuso upāli pārājikaṃ kattha paññatta’’nti kasmā vuttaṃ, nanu tassa saṅgītiyā purimakāle paṭhamabhāvo na yuttoti? No na yutto, bhagavatā paññattānukkamena pātimokkhuddesānukkamena ca paṭhamabhāvassa siddhattā. Yebhuyyena hi tīṇi piṭakāni bhagavato dharamānakāle ṭhitānukkameneva saṅgītāni, visesato vinayābhidhammapiṭakānīti daṭṭhabbaṃ. ^b^‘‘Vatthumpi pucchī’’^eb^tiādi ‘kattha paññatta’ntiādinā dassitena saha tadavasiṭṭhampi saṅgahetvā dassanavasena vuttaṃ. ^b^Paṭhamapārājike^eb^ti paṭhamapārājikapāḷiyaṃ (pārā. 24), tenevāha – ^b^‘‘na hi tathāgatā ekabyañjanampi niratthakaṃ vadantī’’^eb^ti.<br/><br/>[03]Jātakādike ^a^M1.0024^ea^ khuddakanikāyapariyāpanne, yebhuyyena ca dhammaniddesabhūte tādise abhidhammapiṭake saṅgaṇhituṃ yuttaṃ, na pana dīghanikāyādippakāre suttantapiṭake, nāpi paññattiniddesabhūte vinayapiṭaketi dīghabhāṇakā ‘‘jātakādīnaṃ abhidhammapiṭake saṅgaho’’ti vadanti. Cariyāpiṭakabuddhavaṃsānañcettha aggahaṇaṃ, jātakagatikattā. Majjhimabhāṇakā pana ‘‘aṭṭhuppattivasena desitānaṃ jātakādīnaṃ yathānulomadesanābhāvato tādise suttantapiṭake saṅgaho yutto, na pana sabhāvadhammaniddesabhūte yathādhammasāsane abhidhammapiṭake’’ti jātakādīnaṃ suttantapiṭakapariyāpannataṃ kathayanti. Tattha ca yuttaṃ vicāretvā gahetabbaṃ.<br/><br/>[03]Evaṃ ^a^V1.0023^ea^ nimittapayojanakāladesakārakakaraṇappakārehi paṭhamaṃ saṅgītiṃ dassetvā idāni tattha vavatthāpitasiddhesu dhammavinayesu nānappakārakosallatthaṃ ekavidhādibhede dassetuṃ ^b^‘‘evameta’’^eb^ntiādimāha. Tattha ^b^vimuttirasa^eb^nti vimuttiguṇaṃ, vimuttisampattikaṃ vā, aggaphalanipphādanato, vimuttikiccaṃ vā, kilesānaṃ ^a^P1.0030^ea^ accantaṃ vimuttisampādanato. Keci pana ‘‘vimuttiassāda’’nti vadanti.<br/><br/>[03]Kiñcāpi avisesena sabbampi buddhavacanaṃ kilesavinayanena vinayo, yathānusiṭṭhaṃ paṭipajjamāne apāyapatanādito dhāraṇena dhammo, idhādhippete pana dhammavinaye niddhāretuṃ ^b^‘‘tattha vinayapiṭaka’’^eb^ntiādimāha. ^b^Avasesaṃ buddhavacanaṃ dhammo,^eb^ khandhādivasena sabhāvadhammadesanābāhullato. Atha vā yadipi dhammoyeva vinayopi, pariyattiyādibhāvato, vinayasaddasannidhāne pana bhinnādhikaraṇabhāvena payutto dhamma-saddo vinayatantividhuraṃ tantiṃ dīpeti yathā ‘‘puññañāṇasambhārā, gobalibaddha’’nti ca.<br/><br/>[03]^b^‘‘Anekajātisaṃsāra’’^eb^nti ayaṃ gāthā bhagavatā attano sabbaññutañāṇapadaṭṭhānaṃ arahattappattiṃ paccavekkhantena ekūnavīsatimassa paccavekkhaṇañāṇassa anantaraṃ bhāsitā. Tenāha ^b^‘‘idaṃ paṭhamabuddhavacana’’^eb^nti. Idaṃ kira sabbabuddhehi avijahitaṃ udānaṃ. Ayamassa saṅkhepattho – ahaṃ imassa attabhāvagehassa kārakaṃ taṇhāvaḍḍhakiṃ ^b^gavesanto^eb^ yena ñāṇena taṃ daṭṭhuṃ sakkā, tassa bodhiñāṇassatthāya dīpaṅkarapādamūle katābhinīhāro ^a^M1.0025^ea^ ettakaṃ kālaṃ ^b^anekajātisaṃsāraṃ^eb^ anekajātisatasahassasaṅkhyaṃ saṃsāravaṭṭaṃ ^b^anibbisaṃ^eb^ taṃ ñāṇaṃ avindanto alabhantoyeva ^b^sandhāvissaṃ^eb^ saṃsariṃ. Yasmā jarāvyādhimaraṇamissatāya ^b^jāti^eb^ nāmesā punappunaṃ upagantuṃ ^b^dukkhā,^eb^ na ca sā tasmiṃ adiṭṭhe nivattati, tasmā taṃ gavesanto sandhāvissanti attho. ^b^Diṭṭhosī^eb^ti idāni mayā sabbaññutañāṇaṃ paṭivijjhantena diṭṭho asi. ^b^Puna geha^eb^nti puna imaṃ attabhāvasaṅkhātaṃ mama gehaṃ. ^b^Na kāhasi^eb^ na karissasi. Tava ^b^sabbā^eb^ avasesākilesa^b^phāsukā^eb^ mayā ^b^bhaggā.^eb^ Imassa tayā katassa attabhāvagehassa ^b^kūṭaṃ^eb^ avijjāsaṅkhātaṃ kaṇṇikamaṇḍalaṃ ^b^visaṅkhataṃ^eb^ viddhaṃsitaṃ. ^b^Visaṅkhāraṃ^eb^ nibbānaṃ ārammaṇakaraṇavasena ^b^gataṃ^eb^ anupaviṭṭhaṃ idāni mama cittaṃ, ahañca ^a^P1.0031^ea^ taṇhānaṃ khayasaṅkhātaṃ arahattamaggaṃ ^b^ajjhagā^eb^ adhigato pattosmīti. Ayaṃ manasā pavattitadhammānamādi. ^b^‘‘Yadā have pātubhavanti dhammā’’^eb^ti (udā. 1, 2, 3) ayaṃ pana vācāya pavattitadhammānaṃ ādīti vadanti. Antojappanavasena kira bhagavā ‘‘anekajātisaṃsāra’’ntiādimāha (dha. pa. 153). ^b^‘‘Pāṭipadadivase’’^eb^ti idaṃ ‘‘sabbaññubhāvappattassā’’ti ^a^V1.0024^ea^ na etena sambandhitabbaṃ, ‘‘paccavekkhantassa uppannā’’ti etena pana sambandhitabbaṃ. Visākhapuṇṇamāyameva hi bhagavā paccūsasamaye sabbaññutaṃ pattoti.<br/><br/>[03]^b^Vayadhammā^eb^ti aniccalakkhaṇamukhena dukkhānattalakkhaṇampi saṅkhārānaṃ vibhāveti ‘‘yadaniccaṃ taṃ dukkhaṃ, yaṃ dukkhaṃ tadanattā’’ti (saṃ. ni. 3.15; paṭi. ma. 2.10) vacanato. Lakkhaṇattayavibhāvananayeneva ca tadārammaṇaṃ vipassanaṃ dassento sabbatitthiyānaṃ avisayabhūtaṃ buddhāveṇikaṃ catusaccakammaṭṭhānādhiṭṭhānaṃ aviparītaṃ nibbānagāminippaṭipadaṃ pakāsetīti daṭṭhabbaṃ. Idāni tattha sammāpaṭipattiyaṃ niyojeti ^b^‘‘appamādena sampādethā’’^eb^ti. Atha vā ^b^‘‘vayadhammā saṅkhārā’’^eb^ti etena saṅkhepena saṃvejetvā ^b^‘‘appamādena sampādethā’’^eb^ti saṅkhepeneva niravasesaṃ sammāpaṭipattiṃ dasseti. Appamādapadañhi sikkhāttayasaṅgahitaṃ kevalaparipuṇṇaṃ sāsanaṃ pariyādiyitvā tiṭṭhatīti.<br/><br/>[03]^b^Paṭhamasaṅgītiyaṃ asaṅgītaṃ^eb^ saṅgītikkhandhakakathāvatthuppakaraṇādi. Keci pana ‘‘subhasuttampi (dī. ni. 1.444) paṭhamasaṅgītiyaṃ asaṅgīta’’nti vadanti, taṃ pana na yujjati. Paṭhamasaṅgītito ^a^M1.0026^ea^ puretarameva hi āyasmatā ānandena jetavane viharantena subhassa māṇavassa bhāsitanti.<br/><br/>[03]^b^Daḷhikammasithilīkaraṇappayojanā^eb^ yathākkamaṃ pakatisāvajjapaṇṇattisāvajjesu sikkhāpadesu. ^b^Tenā^eb^ti vividhanayattādinā. ^b^Eta^eb^nti vividhavisesanayattāti gāthāvacanaṃ. ^b^Etassā^eb^ti vinayassa.<br/><br/>[03]^b^Attatthaparatthādibhede^eb^ti ^a^P1.0032^ea^ yo taṃ suttaṃ sajjhāyati, suṇāti, vāceti, cinteti, deseti ca, suttena saṅgahito sīlādiattho tassāpi hoti, tena parassa sādhetabbato parassāpi hotīti, tadubhayaṃ taṃ suttaṃ ^b^sūceti^eb^ dīpeti. Tathā diṭṭhadhammikasamparāyikaṃ lokiyalokuttarañcāti evamādibhede atthe ^b^ādi^eb^-saddena saṅgaṇhāti. ^b^Attha^eb^-saddo cāyaṃ hitapariyāyavacanaṃ, na bhāsitatthavacanaṃ, yadi siyā, suttaṃ attanopi bhāsitatthaṃ sūceti, parassāpīti ayamattho vutto siyā. Suttena ca yo attho pakāsito so tasseva hotīti, na tena parattho sūcito hoti, tena sūcetabbassa paratthassa nivattetabbassa abhāvā atthagahaṇañca na kattabbaṃ. Attatthaparatthavinimmuttassa bhāsitatthassa abhāvā ādiggahaṇañca na kattabbaṃ. Tasmā yathāvuttassa hitapariyāyassa atthassa sutte asambhavato suttadhārassa puggalassa vasena attatthaparatthā vuttā.<br/><br/>[03]Atha ^a^V1.0025^ea^ vā suttaṃ anapekkhitvā ye attatthādayo atthappabhedā vuttā ‘‘na haññadatthatthipasaṃsalābhā’’ti etassa padassa niddese (mahāni. 63; cūḷani. 85) ‘‘attattho, parattho, ubhayattho, diṭṭhadhammiko attho, samparāyiko attho, uttāno attho, gambhīro attho, gūḷho attho, paṭicchanno attho, neyyo attho, nīto attho, anavajjo attho, nikkileso attho, vodāno attho, paramattho’’ti te suttaṃ sūcetīti attho. Imasmiṃ atthavikappe ^b^attha^eb^-saddo bhāsitatthapariyāyopi hoti. Ettha hi purimakā pañca atthappabhedā hitapariyāyā, tato pare cha bhāsitatthabhedā, pacchimakā pana ubhayasabhāvā. Tattha duradhigamatāya vibhāvane aladdhagādho ^b^gambhīro. ^eb^ Na vivaṭo ^b^gūḷho.^eb^ Mūludakādayo viya paṃsunā akkharasannivesādinā tirohito ^b^paṭicchanno^eb^^a^M1.0027^ea^. Niddhāretvā ^a^P1.0033^ea^ ñāpetabbo ^b^neyyo.^eb^ Yathārutavasena veditabbo ^b^nīto. Anavajjanikkilesavodānā^eb^ pariyāyavasena vuttā, kusalavipākakiriyādhammavasena vā. ^b^Paramattho^eb^ nibbānaṃ, dhammānaṃ aviparītasabhāvo eva vā. Atha vā ‘‘attanā ca appiccho hotī’’ti attatthaṃ, ‘‘appicchākathañca paresaṃ kattā hotī’’ti paratthaṃ sūceti. Evaṃ ‘‘attanā ca pāṇātipātā paṭivirato hotī’’tiādi (a. ni. 4.99, 265) suttāni yojetabbāni. Vinayābhidhammehi ca visesetvā sutta-saddassa attho vattabbo. Tasmā veneyyajjhāsayavasappavattāya desanāya attahitaparahitatādīni sātisayaṃ pakāsitāni hoti tapparabhāvato, na āṇādhammasabhāvavasappavattāyāti idameva ca ^b^‘‘atthānaṃ sūcanato sutta’’^eb^nti vuttaṃ.<br/><br/>[03]Sutte ca āṇādhammasabhāvā ca veneyyajjhāsayaṃ anuvattanti, na vinayābhidhammesu viya veneyyajjhāsayo āṇādhammasabhāve. Tasmā veneyyānaṃ ekantahitapaṭilābhasaṃvattanikā suttantadesanā hotīti ^b^‘‘suvuttā cetthā’’^eb^tiādi vuttaṃ. ^b^Pasavatī^eb^ti phalati. ^b^‘‘Suttāṇā’’^eb^ti etassa atthaṃ pakāsetuṃ ^b^‘‘suṭṭhu ca ne tāyatī’’^eb^ti vuttaṃ. Attatthādividhānesu ca suttassa pamāṇabhāvo, attatthādīnañca saṅgāhakattaṃ yojetabbaṃ tadatthappakāsanapadhānattā suttassa. Vinayābhidhammehi visesanañca yojetabbaṃ. ^b^Eta^eb^nti ‘‘atthānaṃ sūcanato’’tiādikaṃ atthavacanaṃ. ^b^Etassā^eb^ti suttassa.<br/><br/>[03]^b^Abhikkamantī^eb^ti ettha ^b^abhi^eb^-saddo kamanakiriyāya vuddhibhāvaṃ atirekataṃ dīpeti, ^b^abhiññātā abhilakkhitā^eb^ti ettha ñāṇalakkhaṇakiriyānaṃ supākaṭatāvisesaṃ, ^b^abhikkantenā^eb^ti ^a^P1.0034^ea^ ettha kantiyā adhikattaṃ visiṭṭhatanti yuttaṃ kiriyāvisesakattā upasaggassa. ^b^Abhirājā abhivinaye^eb^ti pana pūjitaparicchinnesu rājavinayesu ^b^abhi^eb^-saddo pavattatīti kathametaṃ yujjeyyāti ^a^V1.0026^ea^? Pūjanaparicchedanakiriyādīpanato, tāhi ca kiriyāhi rājavinayānaṃ yuttattā. Ettha hi atimālādīsu ati-saddo viya, abhi-saddo yathā saha sādhanena kiriyaṃ vadatīti abhirājābhivinaya-saddā siddhā, evaṃ abhidhammasadde abhi-saddo saha sādhanena vuḍḍhiyādikiriyaṃ dīpetīti ayamattho dassitoti daṭṭhabbo.<br/><br/>[03]Bhāvanāpharaṇavuḍḍhīhi ^a^M1.0028^ea^^b^vuḍḍhimantopi dhammā vuttā. Ārammaṇādīhī^eb^ti ārammaṇasampayuttakammadvārapaṭipadādīhi. ^b^Avisiṭṭha^eb^nti aññamaññavisiṭṭhesu vinayasuttābhidhammesu avisiṭṭhaṃ samānaṃ. Taṃ piṭakasaddanti attho. ^b^Yathāvuttenā^eb^ti ‘‘evaṃ duvidhatthenā’’tiādinā vuttappakārena.<br/><br/>[03]Kathetabbānaṃ atthānaṃ desakāyattena āṇādividhinā atisajjanaṃ pabodhanaṃ ^b^desanā.^eb^ Sāsitabbapuggalagatena yathāparādhādisāsitabbabhāvena anusāsanaṃ vinayanaṃ ^b^sāsanaṃ.^eb^ Kathetabbassa saṃvarāsaṃvarādino atthassa kathanaṃ vacanapaṭibaddhatākaraṇaṃ ^b^kathā.^eb^ Kathīyati vā etthāti ^b^kathā.^eb^ Saṃvarāsaṃvarassa kathā ^b^saṃvarāsaṃvarakathā.^eb^ Esa nayo itaresupi. ^b^Bheda^eb^-saddo visuṃ visuṃ yojetabbo ‘‘desanābhedaṃ sāsanabhedaṃ kathābhedañca yathārahaṃ paridīpaye’’ti. ^b^Bheda^eb^nti ca nānattanti attho. Sikkhā ca pahānāni ca gambhīrabhāvo ca ^b^sikkhāppahānagambhīrabhāvaṃ,^eb^ tañca paridīpaye. Ettha ^b^yathā^eb^ti upārambhanissaraṇadhammakosarakkhaṇahetupariyāpuṇanaṃ ^a^P1.0035^ea^ suppaṭipatti duppaṭipattīti etehi pakārehi. Āṇaṃ paṇetuṃ arahatīti ^b^āṇāraho^eb^ sammāsambuddhattā. Vohāraparamatthānampi sabbhāvato āha ^b^āṇābāhullato^eb^ti. Ito paresupi eseva nayo. ^b^Pacurāparādhā^eb^ seyyasakādayo. ^b^Ajjhāsayo^eb^ āsayova atthato diṭṭhi, ñāṇañca. Vuttañcetaṃ –<br/><br/>[21]‘‘Sassatucchedadiṭṭhi ca, khanti cevānulomike;<br/><br/>[22]Yathābhūtañca yaṃ ñāṇaṃ, etaṃ āsayasaddita’’nti. (visuddhi. ṭī. 1.136);<br/><br/>[03]^b^Anusayā^eb^ kāmarāgabhavarāgadiṭṭhipaṭighavicikicchāmānāvijjāvasena satta anāgatā kilesā, atītā paccuppannā ca tatheva vuccanti. Na hi kālabhedena dhammānaṃ sabhāvabhedo atthīti. ^b^Cariyā^eb^ti cha mūlacariyā, antarabhedena anekavidhā, saṃsaggavasena tesaṭṭhi honti. Te pana amhehi ^b^asammohantaradhānasuttaṭīkāyaṃ^eb^ vibhāgato dassitā, atthikehi tato gahetabbā. Atha vā ^b^cariyā^eb^ti caritaṃ, taṃ sucaritaduccaritavasena duvidhaṃ. ^b^Adhimutti^eb^ nāma sattānaṃ pubbaparicayavasena abhiruci, sā duvidhā hīnapaṇītabhedena. Ghanavinibbhogābhāvato diṭṭhimānataṇhāvasena ^a^V1.0027^ea^^b^‘‘ahaṃ mamā’’ti saññino.^eb^ Mahanto saṃvaro ^b^asaṃvaro.^eb^ Buddhiattho hi aya’makāro yathā ‘‘asekkhā dhammā’’ti (dha. sa. 11).<br/><br/>[03]^b^Tīsupi^eb^^a^M1.0029^ea^^b^cetesu ete dhammatthadesanā paṭivedhā^eb^ti ettha tantiattho tantidesanā tantiatthapaṭivedho ca tantivisayā hontīti vinayapiṭakādīnaṃ atthadesanāpaṭivedhādhārabhāvo ^a^P1.0036^ea^ yutto, piṭakāni pana tanti yevāti tesaṃ dhammādhārabhāvo kathaṃ yujjeyyāti? Tantisamudāyassa avayavatantiyā ādhārabhāvato. Avayavassa hi samudāyo ādhārabhāvena vuccati, yathā – ‘‘rukkhe sākhā’’ti. Dhammādīnañca dukkhogāhabhāvato tehi vinayādayo gambhīrāti vinayādīnañca catubbidho gambhīrabhāvo vutto. Tasmā dhammādayo eva dukkhogāhattā gambhīrā, na vinayādayoti na codetabbametaṃ samukhena, visayavisayīmukhena ca vinayādīnaṃyeva gambhīrabhāvassa vuttattā. Dhammo hi vinayādayo, tesaṃ visayo attho, dhammatthavisayā ca desanāpaṭivedhoti. Tattha paṭivedhassa dukkarabhāvato dhammatthānaṃ, desanāñāṇassa dukkarabhāvato desanāya ca dukkhogāhabhāvo veditabbo, paṭivedhassa pana uppādetuṃ asakkuṇeyyattā, tabbisayañāṇuppattiyā ca dukkarabhāvato dukkhogāhatā veditabbā.<br/><br/>[03]^b^‘‘Hetumhi ñāṇaṃ dhammapaṭisambhidā’’^eb^ti etena vacanena dhammassa hetubhāvo kathaṃ ñātabboti? ^b^‘‘Dhammapaṭisambhidā’’^eb^ti etassa samāsapadassa avayavapadatthaṃ dassentena ^b^‘‘hetumhi ñāṇa’’^eb^nti vuttattā. ‘‘Dhamme paṭisambhidā’’ti ettha hi ‘‘dhamme’’ti etassa atthaṃ dassentena ‘‘hetumhī’’ti vuttaṃ, ‘‘paṭisambhidā’’ti etassa ca atthaṃ dassentena ‘‘ñāṇa’’nti. Tasmā hetudhamma-saddā ekatthā, ñāṇapaṭisambhidā-saddā cāti imamatthaṃ vadantena sādhito dhammassa hetubhāvo, atthassa hetuphalabhāvo ca evameva daṭṭhabbo.<br/><br/>[03]^b^Yathādhamma^eb^nti cettha ^b^dhamma^eb^-saddo hetuṃ hetuphalañca sabbaṃ saṅgaṇhāti. Sabhāvavācako hesa, na pariyattihetubhāvavācako, tasmā ^b^yathādhamma^eb^nti yo yo avijjāsaṅkhārādidhammo ^a^P1.0037^ea^, tasmiṃ tasminti attho. Dhammānurūpaṃ vā ^b^yathādhammaṃ.^eb^ Desanāpi hi paṭivedho viya aviparītasavisayavibhāvanato dhammānurūpaṃ pavattati, yato ‘aviparītābhilāpo’ti vuccati. ^b^Dhammābhilāpo^eb^ti atthabyañjanako aviparītābhilāpo, etena ‘‘tatra dhammaniruttābhilāpe ñāṇaṃ niruttipaṭisambhidā’’ti (vibha. 718) ettha vuttaṃ sabhāvadhammaniruttiṃ dasseti, saddasabhāvattā desanāya. Tathā hi niruttipaṭisambhidāya ^a^M1.0030^ea^ parittārammaṇādibhāvo ^b^paṭisambhidāvibhaṅgapāḷiyaṃ^eb^ (vibha. 749) vutto. Aṭṭhakathāyañca ‘‘taṃ sabhāvaniruttiṃ saddaṃ ārammaṇaṃ katvā’’tiādinā (vibha. aṭṭha. 642) saddārammaṇatā ^a^V1.0028^ea^ dassitā. ‘‘Imassa atthassa ayaṃ saddo vācako’’ti vacanavacanīye vavatthapetvā taṃtaṃvacanīya vibhāvanavasena pavattito hi saddo desanāti. ^b^‘‘Anulomādivasena vā kathana’’^eb^nti etena tassā dhammaniruttiyā abhilāpaṃ kathanaṃ tassa vacanassa pavattanaṃ dasseti. ^b^‘‘Adhippāyo’’^eb^ti etena ‘‘desanāti paññattī’’ti etaṃ vacanaṃ dhammaniruttābhilāpaṃ sandhāya vuttaṃ, na tabbinimuttaṃ paññattiṃ sandhāyāti dasseti.<br/><br/>[03]Nanu ca ‘‘dhammo tantī’’ti imasmiṃ pakkhe dhammassa saddasabhāvattā dhammadesanānaṃ viseso na siyāti? Na, tesaṃ tesaṃ atthānaṃ bodhakabhāvena ñāto, uggahaṇādivasena ca pubbe vavatthāpito saddappabandho dhammo, pacchā paresaṃ avabodhanatthaṃ pavattito tadatthappakāsako ^a^P1.0038^ea^ saddo desanāti. Atha vā yathāvuttasaddasamuṭṭhāpako cittuppādo desanā, musāvādādayo viya. ‘‘Vacanassa pavattana’’nti ca yathāvuttacittuppādavasena yujjati. So hi vacanaṃ pavatteti, tañca tena pavattīyati desīyati. ‘‘So ca lokiyalokuttaro’’ti evaṃ vuttaṃ abhisamayaṃ yena pakārena abhisameti, yaṃ abhisameti, yo ca tassa sabhāvo, tehi pākaṭaṃ kātuṃ ^b^‘‘visayato asammohato ca atthānurūpaṃ dhammesū’’^eb^tiādimāha. Tattha hi visayato atthādianurūpaṃ dhammādīsu avabodho avijjādidhammasaṅkhārādiatthatadubhayapaññāpanārammaṇo ^b^lokiyo abhisamayo,^eb^ asammohato atthādianurūpaṃ dhammādīsu avabodho nibbānārammaṇo maggasampayutto yathāvuttadhammatthapaññattīsu sammohaviddhaṃsano ^b^lokuttaro abhisamayo^eb^ti. Abhisamayato aññampi paṭivedhatthaṃ dassetuṃ ^b^‘‘tesaṃ tesaṃ vā’’^eb^tiādimāha. ‘Paṭivedhanaṃ paṭivedho’ti iminā hi vacanatthena abhisamayo, ‘paṭivijjhīyatīti paṭivedho’ti iminā taṃtaṃrūpādidhammānaṃ aviparītasabhāvo ca ‘‘paṭivedho’’ti vuccatīti.<br/><br/>[03]Yathāvuttehi dhammādīhi piṭakānaṃ gambhīrabhāvaṃ dassetuṃ ^b^‘‘idāni yasmā etesu piṭakesū’’^eb^tiādimāha. ^b^Yo cetthā^eb^ti etesu taṃtaṃpiṭakagatesu dhammādīsu yo paṭivedho, etesu ca piṭakesu tesaṃ tesaṃ dhammānaṃ yo aviparītasabhāvoti yojetabbaṃ. Dukkhogāhatā ca avijjāsaṅkhārādīnaṃ ^a^M1.0031^ea^ dhammatthānaṃ duppaṭivijjhatāya, tesaṃ paññāpanassa dukkarabhāvato taṃdesanāya, paṭivedhanasaṅkhātassa paṭivedhassa uppādanavisayikaraṇānaṃ asakkuṇeyyattā, aviparītasabhāvasaṅkhātassa paṭivedhassa duviññeyyatāya eva veditabbā.<br/><br/>[03]^b^Ya^eb^nti ^a^P1.0039^ea^ yaṃ pariyattiduggahaṇaṃ sandhāya vuttaṃ. ^b^Attha^eb^nti bhāsitatthaṃ, payojanatthañca. ^b^Na upaparikkhantī^eb^ti na vicārenti. ^b^Na nijjhānaṃ khamantī^eb^ti nijjhānapaññaṃ nakkhamanti, nijjhāyitvā ^a^V1.0029^ea^ paññāya disvā rocetvā gahetabbā na hontīti adhippāyo. ^b^Itī^eb^ti evaṃ etāya pariyattiyā. ^b^Vādappamokkhānisaṃsā^eb^ attano upari parehi āropitavādassa niggahassa pamokkhappayojanā hutvā dhammaṃ pariyāpuṇanti, ^b^vādappamokkhā^eb^ vā nindāpamokkhā. ^b^Yassa catthāyā^eb^ti yassa ca sīlādipūraṇassa anupādāvimokkhassa vā atthāya ^b^dhammaṃ pariyāpuṇanti^eb^ ñāyena pariyāpuṇantīti adhippāyo. ^b^Assā^eb^ti assa dhammassa. ^b^Nānubhontī^eb^ti na vindanti. Tesaṃ te dhammā duggahitattā upārambhamānadabbamakkhapalāsādihetubhāvena ^b^dīgharattaṃ ahitāya dukkhāya saṃvattanti.^eb^ Bhaṇḍāgāre niyutto bhaṇḍāgāriko, bhaṇḍāgāriko viya bhaṇḍāgāriko, dhammaratanānupālako. Aññatthaṃ anapekkhitvā bhaṇḍāgārikasseva sato pariyatti ^b^bhaṇḍāgārikapariyatti.^eb^<br/><br/>[03]^b^‘‘Tāsaṃyevā’’^eb^ti avadhāraṇaṃ pāpuṇitabbānaṃ chaḷabhiññācatuppaṭisambhidādīnaṃ vinaye pabhedavacanābhāvaṃ sandhāya vuttaṃ. ^b^Verañjakaṇḍe^eb^ (pārā. 12) hi tisso vijjāva vibhattā. Dutiye pana ^b^‘‘tāsaṃyevā’’^eb^ti avadhāraṇaṃ catasso paṭisambhidā apekkhitvā kataṃ, na tisso vijjā. Tā hi chasu abhiññāsu antogadhāti sutte vibhattā yevāti.<br/><br/>[03]^b^Duggahitaṃ gaṇhāti,^eb^ ‘‘tathāhaṃ bhagavatā dhammaṃ desitaṃ ājānāmi, yathā tadevidaṃ viññāṇaṃ sandhāvati saṃsarati anañña’’ntiādinā (ma. ni. 1.396). ^b^Dhammacinta^eb^nti ^a^P1.0040^ea^ dhammasabhāvavicāraṇaṃ, ‘‘cittuppādamatteneva dānaṃ hoti, sayameva cittaṃ attano ārammaṇaṃ hoti, sabbaṃ cittaṃ asabhāvadhammārammaṇa’’nti ca evamādi. ^b^Tesa^eb^nti tesaṃ piṭakānaṃ.<br/><br/>[03]^b^Eta^eb^nti etaṃ buddhavacanaṃ. Atthānulomato ^b^anulomiko. ^eb^ Anulomikataṃyeva vibhāvetuṃ ^b^‘‘kasmā panā’’^eb^tiādi vuttaṃ. ^b^Ekanikāyampī^eb^ti ekasamūhampi ^a^M1.0032^ea^. Poṇikā cikkhallikā ca khattiyā, tesaṃ nivāso ^b^poṇikanikāyo cikkhallikanikāyo^eb^ ca.<br/><br/>[03]^b^Navappabheda^eb^nti ettha kathaṃ navappabhedaṃ? Sagāthakañhi suttaṃ geyyaṃ, niggāthakañca suttaṃ veyyākaraṇaṃ, tadubhayavinimuttañca suttaṃ udānādivisesasaññārahitaṃ natthi, yaṃ suttaṅgaṃ siyā, maṅgalasuttādīnañca (khu. pā. 5.2; su. ni. 225) suttaṅgasaṅgaho na siyā, gāthābhāvato, dhammapadādīnaṃ viya, geyyaṅgasaṅgaho vā siyā, sagāthakattā, sagāthavaggassa viya, tathā ubhatovibhaṅgādīsu sagāthakappadesānanti? Vuccate –<br/><br/>[21]‘‘Suttanti ^a^V1.0030^ea^ sāmaññavidhi, visesavidhayo pare;<br/><br/>[22]Sanimittā niruḷhattā sahatāññena nāññato’’. (sārattha. ṭī. 1.paṭhamamahāsaṅgītikathāvaṇṇanā);<br/><br/>[03]Sabbassāpi hi buddhavacanassa ^b^suttanti^eb^ ayaṃ ^b^sāmaññavidhi.^eb^ Tenevāha āyasmā mahākaccāno nettiyaṃ – ‘‘navavidhasuttantapariyeṭṭhī’’ti (netti. saṅgahavāra). ‘‘Ettakaṃ tassa bhagavato suttāgataṃ suttapariyāpannaṃ (pāci. 255, 1242), sakavāde pañcasuttasatānī’’ti (dha. sa. aṭṭha. nidānakathā; kathā. aṭṭha. nidānakathā) evamādi ca etassa atthassa sādhakaṃ.<br/><br/>[03]^b^Visesavidhayo^eb^^a^P1.0041^ea^^b^pare sanimittā^eb^ tadekadesesu geyyādayo visesavidhayo tena tena nimittena patiṭṭhitā. Tathā hi geyyassa sagāthakattaṃ tabbhāvanimittaṃ. Lokepi hi sasilokaṃ sagāthakaṃ (netti. aṭṭha. 13) cuṇṇiyaganthaṃ ‘geyya’nti vadanti. Gāthāvirahe pana sati pucchaṃ katvā vissajjanabhāvo veyyākaraṇassa tabbhāvanimittaṃ. Pucchāvissajjanañhi ‘byākaraṇa’nti vuccati, byākaraṇameva veyyākaraṇaṃ. Evaṃ sante sagāthakādīnampi pucchaṃ katvā vissajjanavasena pavattānaṃ veyyākaraṇabhāvo āpajjatīti? Nāpajjati, geyyādisaññānaṃ anokāsabhāvato, ‘gāthāvirahe satī’ti visesitattā ca. Tathā hi dhammapadādīsu kevalaṃ gāthābandhesu, sagāthakattepi somanassañāṇamayikagāthāyuttesu, ‘vuttañheta’ntiādivacanasambandhesu, abbhutadhammapaṭisaṃyuttesu ca suttavisesesu yathākkamaṃ gāthāudānaitivuttakābbhutadhammasaññā patiṭṭhitā, tathā satipi ^a^M1.0033^ea^ gāthābandhabhāve bhagavato atītāsu jātīsu cariyānubhāvappakāsakesu jātakasaññā, satipi pañhāvissajjanabhāve, sagāthakatte ca kesuci suttantesu vedassa labhāpanato vedallasaññā patiṭṭhitāti evaṃ tena tena sagāthakattādinā nimittena tesu tesu suttavisesesu geyyādisaññā patiṭṭhitāti visesavidhayo suttaṅgato pare geyyādayo. Yaṃ panettha geyyaṅgādinimittarahitaṃ, taṃ suttaṅgaṃ visesasaññāparihārena sāmaññasaññāya pavattanatoti. Nanu ca sagāthakaṃ suttaṃ geyyaṃ, niggāthakaṃ suttaṃ veyyākaraṇanti suttaṅgaṃ na sambhavatīti codanā tadavatthā vāti? Na tadavatthā, sodhitattā. Sodhitañhi pubbe gāthāvirahe sati pucchāvissajjanabhāvo veyyākaraṇassa tabbhāvanimittanti.<br/><br/>[03]Yañca vuttaṃ – ‘‘gāthābhāvato maṅgalasuttādīnaṃ (khu. pā. 5.1, 2, 3) suttaṅgasaṅgaho ^a^P1.0042^ea^ na siyā’’ti, taṃ na, ^b^niruḷhattā. ^eb^ Niruḷho hi maṅgalasuttādīnaṃ suttabhāvo. Na hi tāni dhammapadabuddhavaṃsādayo ^a^V1.0031^ea^ viya gāthābhāvena paññātāni, atha kho suttabhāvena. Teneva hi aṭṭhakathāyaṃ ‘‘suttanāmaka’’nti nāmaggahaṇaṃ kataṃ. Yañca pana vuttaṃ – ‘‘sagāthakattā geyyaṅgasaṅgaho siyā’’ti, tadapi natthi, yasmā ^b^sahatāññena.^eb^ Saha gāthāhīti hi sagāthakaṃ. Sahabhāvo nāma atthato aññena hoti, na ca maṅgalasuttādīsu kathāvinimutto koci suttapadeso atthi, yo ‘saha gāthāhī’ti vucceyya, na ca samudāyo nāma koci atthi, yadapi vuttaṃ – ‘‘ubhatovibhaṅgādīsu sagāthakappadesānaṃ geyyaṅgasaṅgaho siyā’’ti tadapi na, aññato. Aññā eva hi tā gāthā jātakādipariyāpannattā. Ato na tāhi ubhatovibhaṅgādīnaṃ geyyaṅgabhāvoti. Evaṃ suttādīnaṃ aṅgānaṃ aññamaññasaṅkarābhāvo veditabbo.<br/><br/>[03]‘‘Ayaṃ dhammo…pe… ayaṃ vinayo, imāni caturāsīti dhammakkhandhasahassānī’’ti buddhavacanaṃ dhammavinayādibhedena vavatthapetvā saṅgāyantena mahākassapappamukhena vasigaṇena anekacchariyapātubhāvapaṭimaṇḍitāya saṅgītiyā imassa dīghāgamassa paṭhamamajjhimabuddhavacanādibhāvo vavatthāpitoti dasseti, ^b^‘‘evametaṃ abhedato’’^eb^tiādinā.<br/><br/>[06]Nidānakathāvaṇṇanā niṭṭhitā.


volume: 21
item: 3
title: brahmajālasuttavaṇṇanā^^paribbājakakathāvaṇṇanā^^
content:
  [03]Evaṃ ^a^P1.0043^ea^^a^V1.0032^ea^^a^M1.0034^ea^ paṭhamamahāsaṅgītiṃ dassetvā yadatthaṃ sā idha dassitā, idāni taṃ nigamanavasena dassetuṃ ^b^‘‘imissā’’^eb^tiādimāha.<br/><br/>[03]^b^1^eb^^b^.^eb^ Ettāvatā ca brahmajālassa sādhāraṇato bāhiranidānaṃ dassetvā idāni abbhantaranidānaṃ saṃvaṇṇetuṃ ^b^‘‘tattha eva’’^eb^ntiādi vuttaṃ. Atha vā chahi ākārehi saṃvaṇṇanā kātabbā sambandhato padato padavibhāgato padatthato anuyogato parihārato cāti. Tattha ^b^sambandho^eb^ nāma desanāsambandho. Yaṃ lokiyā ‘‘ummugghāto’’ti vadanti. So pana pāḷiyā nidānapāḷivasena, nidānapāḷiyā pana saṅgītivasena veditabboti paṭhamamahāsaṅgītiṃ dassentena nidānapāḷiyā sambandhassa dassitattā padādivasena saṃvaṇṇanaṃ karonto ^b^‘‘evanti nipātapada’’^eb^ntiādimāha. ^b^‘‘Metiādīnī’’^eb^ti ettha antarā-sadda-ca-saddānaṃ nipātapadabhāvo, vattabbo, na vā vattabbo tesaṃ nayaggahaṇena gahitattā, tadavasiṭṭhānaṃ āpaṭi-saddānaṃ ādi-saddena saṅgaṇhanato. ^b^‘‘Padavibhāgo’’^eb^ti padānaṃ viseso, na pana padaviggaho. Atha vā padāni ca padavibhāgo ca ^b^padavibhāgo,^eb^ padaviggaho ca padavibhāgo ca ^b^padavibhāgo^eb^ti vā ekasesavasena padapadaviggahāpi padavibhāga saddena vuttāti veditabbaṃ. Tattha padaviggaho ‘‘bhikkhūnaṃ saṅgho’’tiādibhedesu padesu daṭṭhabbo.<br/><br/>[03]^b^Atthato^eb^ti padatthato. Taṃ pana padatthaṃ atthuddhārakkamena ^a^P1.0044^ea^ paṭhamaṃ evaṃ-saddassa dassento ^b^‘‘evaṃsaddo tāvā’’^eb^tiādimāha. ^b^Avadhāraṇādī^eb^ti ettha ^b^ādi^eb^-saddena idamatthapucchāparimāṇādiatthānaṃ saṅgaho daṭṭhabbo. Tathā hi ‘‘evaṃgatāni, evaṃvidho, evamākāro’’tiādīsu idaṃ-saddassa atthe evaṃ-saddo. Gata-saddo hi pakārapariyāyo, tathā vidhākāra-saddā ^a^V1.0033^ea^ ca. Tathā hi vidhayuttagata-sadde lokiyā pakāratthe vadanti. ‘‘Evaṃ nu kho, na nu kho, kiṃ nu kho, kathaṃ nu kho’’ti, ‘‘evaṃ su te sunhātā suvilittā kappitakesamassu, āmuttamālābharaṇā odātavatthavasanā pañcahi ^a^M1.0035^ea^ kāmaguṇehi samappitā samaṅgībhūtā paricārenti, seyyathāpi tvaṃ etarahi sācariyakoti? No hidaṃ bho gotamā’’ti ca ādīsu pucchāyaṃ. ‘‘Evaṃ lahuparivattaṃ, evaṃ āyupariyanto’’ti ca ādīsu parimāṇe. Nanu ca ‘‘evaṃ nu kho, evaṃ su te, evaṃ āyupariyanto’’ti ettha evaṃ-saddena pucchanākāraparimāṇākārānaṃ vuttattā ākārattho eva evaṃ-saddo ti? Na, visesasabbhāvato. Ākāramattavācako hettha ākāratthoti adhippeto, yathā ‘‘evaṃ byākhotiādīsu pana na ākāravisesavācako evañca katvā ‘‘evaṃ jātena maccenā’’tiādīni upamādīsu udāharaṇāni upapannāni honti. Tathā hi ‘‘yathāpi…pe… bahu’’nti? Ettha ^a^P1.0045^ea^ puppharāsiṭṭhāniyato manussupapattisappurisūpanissayasaddhammasavanayonisomanasikārabhogasampattiādidānādipuññakiriyāhetusamudāyato sobhāsugandhatādiguṇayogato mālāguṇasadisiyo pahūtā puññakiriyā maritabbasabhāvatāya maccena sattena kattabbāti joditattā puppharāsimālāguṇāva upamā, tesaṃ upamākāro yathā-saddena aniyamato vuttoti evaṃ-saddo upamākāranigamanatthoti vattuṃ yuttaṃ. So pana upamākāro niyamiyamāno atthato upamāva hotīti āha ^b^‘‘upamāyaṃ āgato’’^eb^ti.<br/><br/>[03]Tathā ^b^evaṃ^eb^ iminā ākārena ^b^‘‘abhikkamitabba’’^eb^ntiādinā upadisiyamānāya samaṇasāruppāya ākappasampattiyā yo tattha upadisanākāro, so atthato upadesoyevāti vuttaṃ ^b^‘‘evaṃ te…pe… upadese’’^eb^ti. Tathā ^b^evametaṃ bhagavā, evametaṃ sugatā^eb^ti ettha ca bhagavatā yathāvuttamatthaṃ aviparītato jānantehi kataṃ tattha saṃvijjamānaguṇānaṃ pakārehi haṃsanaṃ udaggatākaraṇaṃ ^b^sampahaṃsanaṃ,^eb^ yo tattha sampahaṃsanākāroti yojetabbaṃ. ^b^Evamevaṃ panāya^eb^nti ettha garahaṇākāroti yojetabbaṃ. So ca garahaṇākāro ‘‘vasalī’’tiādi khuṃsanasaddasannidhānato idha evaṃ-saddena pakāsitoti viññāyati. Yathā ^a^M1.0036^ea^ cettha, evaṃ upamākārādayopi upamādivasena vuttānaṃ puppharāsiādisaddānaṃ sannidhānatoti daṭṭhabbaṃ. ^b^Evañca vadehī^eb^ti ‘‘yathāhaṃ vadāmi, evaṃ samaṇaṃ ānandaṃ vadehī’’ti vadanākāro idāni vattabbo evaṃ-saddena nidassīyatīti nidassanattho vutto. ^b^Evaṃ no^eb^ti etthāpi tesaṃ yathāvuttadhammānaṃ ahitadukkhāvahabhāve sanniṭṭhānajananatthaṃ anumatiggahaṇavasena ‘‘saṃvattanti, no vā, kathaṃ vā ettha hotī’’ti pucchāya katāya ‘‘evaṃ no ettha hotī’’ti vuttattā tadākārasanniṭṭhānaṃ evaṃ-saddena vibhāvitanti viññāyati, so pana tesaṃ dhammānaṃ ahitāya dukkhāya ^a^P1.0046^ea^ saṃvattanākāro niyamiyamāno avadhāraṇattho ^a^V1.0034^ea^ hotīti āha ^b^‘‘evaṃ no ettha hotīti ādīsu avadhāraṇe’’^eb^ti. ^b^Evaṃ bhante^eb^ti pana dhammassa sādhukaṃ savanamanasikāre sanniyojitehi bhikkhūhi attano tattha ṭhitabhāvassa paṭijānanavasena vuttattā ettha evaṃ-saddo vacanasampaṭicchanattho vutto, tena evaṃ bhante, sādhu bhante, suṭṭhu bhanteti vuttaṃ hoti.<br/><br/>[03]^b^Nānānayanipuṇa^eb^nti ekattanānattābyāpāraevaṃdhammatāsaṅkhātā, nandiyāvaṭṭa tipukkhalasīhavikkīḷitāṅkusadisālocanasaṅkhātā vā ādhārādibhedavasena nānāvidhā nayā nānānayā, nayā vā pāḷigatiyo, tā ca paññattianupaññattiādivasena saṃkilebhāgiyādilokiyāditadubhayavomissatādivasena kusalādivasena khandhādivasena saṅgahādivasena samayavimuttādivasena ṭhapanādivasena kusalamūlādivasena tikapaṭṭhānādivasena ca nānappakārāti nānānayā, tehi nipuṇaṃ saṇhasukhumanti nānānayanipuṇaṃ. Āsayova ajjhāsayo, te ca sassatādibhedena, tattha ca apparajakkhatādivasena anekā, attajjhāsayādayo eva vā samuṭṭhānaṃ uppattihetu etassāti ^b^anekajjhāsayasamuṭṭhānaṃ. Atthabyañjanasampanna^eb^nti atthabyañjanaparipuṇṇaṃ upanetabbābhāvato, saṅkāsanapakāsanavivaraṇavibhajanauttānīkaraṇapaññattivasena chahi atthapadehi, akkharapadabyañjanākāraniruttiniddesavasena chahi byañjanapadehi ca samannāgatanti vā attho daṭṭhabbo.<br/><br/>[03]^b^Vividhapāṭihāriya^eb^nti ettha pāṭihāriyapadassa vacanatthaṃ ‘‘paṭipakkhaharaṇato rāgādikilesāpanayanato pāṭihāriya’’nti vadanti. Bhagavato pana paṭipakkhā rāgādayo na santi, ye haritabbā. Puthujjanānampi vigatūpakkilese ^a^M1.0037^ea^ aṭṭhaguṇasamannāgate citte hatapaṭipakkhe iddhividhaṃ pavattati, tasmā tattha pavattavohārena ca na sakkā idha ‘‘pāṭihāriya’’nti vattuṃ. Sace pana mahākāruṇikassa bhagavato ^a^P1.0047^ea^ veneyyagatā ca kilesā paṭipakkhā, tesaṃ haraṇato ‘‘pāṭihāriya’’nti vuttaṃ, evaṃ sati yuttametaṃ. Atha vā bhagavato ca sāsanassa ca paṭipakkhā titthiyā, tesaṃ haraṇato ^b^pāṭihāriyaṃ.^eb^ Te hi diṭṭhiharaṇavasena, diṭṭhippakāsane asamatthabhāvena ca iddhiādesanānusāsanīhi haritā apanītā hontīti. ^b^‘‘Paṭī’’^eb^ti vā ayaṃ saddo ‘‘pacchā’’ti etassa atthaṃ bodheti ‘‘tasmiṃ paṭipaviṭṭhamhi, añño āgañchi brāhmaṇo’’tiādīsu viya, tasmā samāhite citte, vigatūpakkilese ca katakiccena pacchā haritabbaṃ pavattetabbanti paṭihāriyaṃ, attano vā upakkilesesu catutthajjhānamaggehi haritesu pacchā haraṇaṃ paṭihāriyaṃ. Iddhiādesanānusāsaniyo ca vigatūpakkilesena, katakiccena ca sattahitatthaṃ puna pavattetabbā, haritesu ca attano upakkilesesu parasattānaṃ upakkilesaharaṇāni ^a^V1.0035^ea^ hontīti paṭihāriyāni bhavanti. Paṭihāriyameva ^b^pāṭihāriyaṃ.^eb^ Paṭihāriye vā iddhiādesanānusāsanīsamudāye bhavaṃ ekekaṃ ^b^‘‘pāṭihāriya’’^eb^nti vuccati. Paṭihāriyaṃ vā catutthajjhānaṃ maggo ca paṭipakkhaharaṇato, tattha jātaṃ, tasmiṃ vā nimittabhūte, tato vā āgatanti ^b^pāṭihāriyaṃ.^eb^ Tassa pana iddhiādibhedena visayabhedena ca bahuvidhassa bhagavato desanāya labbhamānattā āha ‘‘vividhapāṭihāriya’’nti.<br/><br/>[03]^b^Na aññathā^eb^ti bhagavato sammukhā sutākārato na aññathāti attho, na pana bhagavato desitākārato. Acinteyyānubhāvā hi bhagavato desanā. Evañca katvā ‘‘sabbappakārena ko samattho viññātu’’nti idaṃ vacanaṃ samatthitaṃ hoti. Dhāraṇabaladassanañca na virujjhati sutākārāvirajjhanassa adhippetattā. Na hettha atthantaratāparihāro dvinnampi atthānaṃ ekavisayattā, itarathā thero bhagavato desanāya sabbathā paṭiggahaṇe samattho asamattho cāti āpajjeyyāti.<br/><br/>[03]‘‘Yo paro na hoti, so attā’’ti evaṃ ^a^P1.0048^ea^ vuttāya niyakajjhattasaṅkhātāya sasantatiyaṃ vattanato tividhopi me-saddo kiñcāpi ekasmiṃyeva ^a^M1.0038^ea^ atthe dissati, karaṇasampadānasāminiddesavasena pana vijjamānabhedaṃ sandhāyāha ^b^‘‘me-saddo tīsu atthesu dissatī’’^eb^ti.<br/><br/>[03]Kiñcāpi upasaggo kiriyaṃ viseseti, jotakabhāvato pana satipi tasmiṃ suta-saddo eva taṃ tamatthaṃ anuvadatīti anupasaggassa suta-saddassa atthuddhāre saupasaggassa gahaṇaṃ na virujjhatīti dassento ^b^‘‘saupasaggo ca anupasaggo cā’’^eb^ti āha. ^b^Assā^eb^ti suta-saddassa. Kammabhāvasādhanāni idha suta-sadde sambhavantīti vuttaṃ ^b^‘‘upadhāritanti vā upadhāraṇanti vā attho’’^eb^ti. ^b^Mayāti atthe satī^eb^ti yadā mesaddassa kattuvasena karaṇaniddeso, tadāti attho. ^b^Mamāti atthe satī^eb^ti yadā sambandhavasena sāminiddeso, tadā.<br/><br/>[03]Sutasaddasannidhāne payuttena evaṃsaddena savanakiriyājotakena bhavitabbanti vuttaṃ ^b^‘‘evanti sotaviññāṇādiviññāṇakiccanidassana’’^eb^nti. ^b^Ādi^eb^-saddena sampaṭicchanādīnaṃ pañcadvārikaviññāṇānaṃ tadabhinihaṭānañca manodvārikaviññāṇānaṃ gahaṇaṃ veditabbaṃ. Sabbesampi vākyānaṃ evakāratthasahitattā ^b^‘‘suta’’^eb^nti etassa sutaṃ evāti ayamattho labbhatīti āha ^b^‘‘assavanabhāvapaṭikkhepato’’^eb^ti, etena avadhāraṇena nirākataṃ dasseti. Yathā ca sutaṃ sutaṃ evāti ^a^V1.0036^ea^ niyametabbaṃ, taṃ sammā sutaṃ hotīti āha ^b^‘‘anūnādhikāviparītaggahaṇanidassana’’^eb^nti. Atha vā ‘‘saddantaratthāpohanavasena saddo atthaṃ vadatī’’ti ^b^suta^eb^nti asutaṃ na hotīti ayametassa atthoti vuttaṃ ^b^‘‘assavanabhāvapaṭikkhepato’’^eb^ti, iminā diṭṭhādivinivattanaṃ karoti. Idaṃ vuttaṃ hoti. Na idaṃ mayā diṭṭhaṃ, na sayambhuñāṇena sacchikataṃ, atha kho sutaṃ, tañca kho sammadevāti. Tenevāha ‘‘anūnādhikāviparītaggahaṇanidassana’’nti. Avadhāraṇatthe vā evaṃ-sadde ayaṃ atthayojanā karīyatīti tadapekkhassa suta-saddassa ayamattho vutto ^b^‘‘assavanabhāvapaṭikkhepato’’^eb^ti. Teneva āha ^a^P1.0049^ea^ ‘‘anūnādhikāviparītaggahaṇanidassana’’nti. Savanasaddo cettha kammattho veditabbo suyyatīti.<br/><br/>[03]Evaṃ savanahetusuṇantapuggalasavanavisesavasena padattayassa ekena pakārena atthayojanaṃ dassetvā idāni pakārantarehipi taṃ dassetuṃ ^b^‘‘tathā eva’’^eb^ntiādi vuttaṃ. Tattha ^b^tassā^eb^ti yā sā bhagavato sammukhā dhammassavanākārena pavattā manodvāraviññāṇavīthi, tassā. Sā hi nānappakārena ^a^M1.0039^ea^ ārammaṇe pavattituṃ samatthā. Tathā ca vuttaṃ ^b^‘‘sotadvārānusārenā’’^eb^ti. ^b^Nānappakārenā^eb^ti vakkhamānānaṃ anekavihitānaṃ byañjanatthaggahaṇānānākārena, etena imissā yojanāya ākārattho evaṃ-saddo gahitoti dīpeti. ^b^Pavattibhāvappakāsana^eb^nti pavattiyā atthibhāvappakāsanaṃ. ^b^‘‘Sutanti dhammappakāsana’’^eb^nti yasmiṃ ārammaṇe vuttappakārā viññāṇavīthi nānappakārena pavattā, tassa dhammattā vuttaṃ, na sutasaddassa dhammatthattā. Vuttassevatthassa pākaṭīkaraṇaṃ ^b^‘‘ayañhetthā’’^eb^tiādi. Tattha ^b^viññāṇavīthiyā^eb^ti karaṇatthe karaṇavacanaṃ. ^b^Mayā^eb^ti katthuatthe.<br/><br/>[03]^b^‘‘Evanti niddisitabbappakāsana’’^eb^nti nidassanatthaṃ evaṃ-saddaṃ gahetvā vuttaṃ nidassetabbassa niddisitabbattābhāvābhāvato, tena evaṃ-saddena sakalampi suttaṃ paccāmaṭṭhanti dasseti. Suta-saddassa kiriyāsaddattā, savanakiriyāya ca sādhāraṇaviññāṇappabandhapaṭibaddhattā tattha ca puggalavohāroti vuttaṃ ^b^‘‘sutanti puggalakiccappakāsana’’^eb^nti. Na hi puggalavohārarahite dhammappabandhe savanakiriyā labbhatīti.<br/><br/>[03]^b^‘‘Yassa cittasantānassā’’^eb^tiādipi ākāratthameva evaṃ-saddaṃ gahetvā purimayojanāya aññathā atthayojanaṃ dassetuṃ vuttaṃ. Tattha ^b^ākārapaññattī^eb^ti upādāpaññatti eva, dhammānaṃ pavattiākārupādānavasena tathā vuttā. ^b^‘‘Sutanti visayaniddeso’’^eb^ti sotabbabhūto dhammo savanakiriyākattupuggalassa savanakiriyāvasena pavattiṭṭhānanti katvā vuttaṃ. Cittasantānavinimuttassa ^a^V1.0037^ea^ paramatthato ^a^P1.0050^ea^ kassaci kattu abhāvepi saddavohārena buddhiparikappitabhedavacanicchāya cittasantānato aññaṃ viya taṃsamaṅgiṃ katvā vuttaṃ ^b^‘‘cittasantānena taṃsamaṅgino’’^eb^ti. Savanakiriyāvisayopi sotabbadhammo savanakiriyāvasena pavattacittasantānassa idha paramatthato kattubhāvato, savanavasena cittappavattiyā eva vā savanakiriyābhāvato taṃkiriyākattu ca visayo hotīti katvā vuttaṃ ^b^‘‘taṃsamaṅgino kattu visaye’’^eb^ti. Sutākārassa ca therassa sammānicchitabhāvato āha ^b^‘‘gahaṇasanniṭṭhāna’’^eb^nti, etena vā avadhāraṇatthaṃ evaṃ-saddaṃ gahetvā ayaṃ atthayojanā katāti daṭṭhabbaṃ.<br/><br/>[03]Pubbe ^a^M1.0040^ea^ sutānaṃ nānāvihitānaṃ suttasaṅkhātānaṃ atthabyañjanānaṃ upadhāritarūpassa ākārassa nidassanassa avadhāraṇassa vā pakāsanasabhāvo evaṃ-saddoti tadākārādiupadhāraṇassa puggalapaññattiyā upādānabhūtadhammappabandhabyāpāratāya vuttaṃ ^b^‘‘evanti puggalakiccaniddeso’’^eb^ti. Savanakiriyā pana puggalavādinopi viññāṇanirapekkhā natthīti visesato viññāṇabyāpāroti āha ^b^‘‘sutanti viññāṇakiccaniddeso’’^eb^ti. Meti saddappavattiyā ekanteneva sattavisayattā, viññāṇakiccassa ca tattheva samodahitabbato ^b^‘‘meti ubhayakiccayuttapuggalaniddeso’’^eb^ti vuttaṃ. Avijjamānapaññattivijjamānapaññattisabhāvā yathākkamaṃ evaṃ-sadda suta-saddānaṃ atthāti te tathārūpapaññattiupādānabyāpārabhāvena dassento āha ^b^‘‘evanti puggalakiccaniddeso. Sutanti viññāṇakiccaniddeso’’^eb^ti. Ettha ca karaṇakiriyākattukammavisesappakāsanavasena puggalabyāpāvisayapuggalabyāpāranidassanavasena gahaṇākāragāhakatabbisayavisesaniddesavasena kattukaraṇa byāpārakattuniddesavasena ca dutiyādayo catasso atthayojanā dassitāti daṭṭhabbaṃ.<br/><br/>[03]Sabbassāpi ^a^P1.0051^ea^ saddādhigamanīyassa atthassa paññattimukheneva paṭipajjitabbattā, sabbapaññattīnañca vijjamānādivasena chasu paññattibhedesu antogadhattā tesu ‘‘eva’’ntiādīnaṃ paññattīnaṃ sarūpaṃ niddhārento āha ^b^‘‘evanti ca meti cā’’^eb^tiādi. Tattha evanti ca meti ca vuccamānassa atthassa ākārādino, dhammānañca asallakkhaṇabhāvato avijjamānapaññattibhāvoti āha ^b^‘‘saccikaṭṭhaparamatthavasena avijjamānapaññattī’’^eb^ti. Tattha ^b^saccikaṭṭhaparamatthavasenā^eb^ti bhūtatthauttamatthavasena. Idaṃ vuttaṃ hotiyo māyāmarīciādayo viya abhūtattho, anussavādīhi gahetabbo viya anuttamattho ca na hoti, so rūpasaddādisabhāvo ruppanānubhavanādisabhāvo vā attho ‘‘saccikaṭṭho, paramattha cā’’ti vuccati, na tathā evaṃ meti padānamatthoti, etamevatthaṃ pākaṭataraṃ kātuṃ ^b^‘‘kiñhettha ta’’^eb^ntiādi vuttaṃ. ^b^Suta^eb^nti pana saddāyatanaṃ sandhāyāha ^b^‘‘vijjamānapaññattī’’^eb^ti. Teneva hi ^b^‘‘yañhi tamettha sotena upaladdha’’^eb^nti vuttaṃ ^a^V1.0038^ea^, ‘‘sotadvārānusārena upaladdha’’nti pana vutte atthabyañjanādisabbaṃ labbhati. ^b^Taṃ taṃ upādāya vattabbato^eb^ti sotapathaṃ āgate dhamme upādāya tesaṃ upadhāritākārādino paccāmasanavasena ‘‘eva’’nti, sasantatipariyāpanne khandhe upādāya ‘‘me’’ti ^a^M1.0041^ea^ vattabbattāti attho. Diṭṭhādisabhāvarahite saddāyatane pavattamānopi sutavohāro ‘‘dutiyaṃ tatiya’’ntiādiko viya paṭhamādīni diṭṭhamutaviññāte apekkhitvā pavattoti āha ^b^‘‘diṭṭhādīni upanidhāya vattabbato’’^eb^ti. Asutaṃ na hotīti hi ‘‘suta’’nti pakāsito yamatthoti.<br/><br/>[03]Attanā paṭividdhā suttassa pakāravisesā ‘‘eva’’nti therena paccāmaṭṭhāti āha ^b^‘‘asammohaṃ dīpetī’’^eb^ti. ^b^‘‘Nānappakārapaṭivedhasamattho hotī’’^eb^ti etena vakkhamānassa suttassa nānappakārataṃ duppaṭivijjhatañca dasseti. ^b^‘‘Sutassa asammosaṃ dīpetī’’^eb^ti sutākārassa yāthāvato dassiyamānattā vuttaṃ. ^b^Asammohenā^eb^ti sammohābhāvena, paññāya eva ^a^P1.0052^ea^ vā savanakālasambhūtāya taduttarakālapaññāsiddhi, evaṃ ^b^asammosenā^eb^ti etthāpi vattabbaṃ. Byañjanānaṃ paṭivijjhitabbo ākāro nātigambhīro, yathāsutadhāraṇameva tattha karaṇīyanti satiyā byāpāro adhiko, paññā tattha guṇībhūtāti vuttaṃ ^b^‘‘paññāpubbaṅgamāyā’’^eb^tiādi paññāya pubbaṅgamāti katvā. Pubbaṅgamatā cettha padhānabhāvo ‘‘manopubbaṅgamā’’tiādīsu viya, pubbaṅgamatāya vā cakkhuviññāṇādīsu āvajjanādīnaṃ viya appadhānatte paññā pubbaṅgamā etissāti ayampi attho yujjati, evaṃ ^b^‘‘satipubbaṅgamāyā’’^eb^ti etthāpi vuttanayānusārena yathāsambhavamattho veditabbo. ^b^Atthabyañjanasampannassā^eb^ti atthabyañjanaparipuṇṇassa, saṅkāsanapakāsanavivaraṇavibhajanauttānīkaraṇapaññattivasena chahi atthapadehi, akkharapadabyañjanākāraniruttiniddesavasena chahi byañjanapadehi ca samannāgatassāti vā attho daṭṭhabbo.<br/><br/>[03]^b^Yonisomanasikāraṃ dīpetī^eb^ti evaṃ-saddena vuccamānānaṃ ākāranidassanāvadhāraṇatthānaṃ aviparītasaddhammavisayattāti adhippāyo. ^b^‘‘Avikkhepaṃ dīpetī’’^eb^ti ‘‘brahmajālaṃ kattha bhāsita’’ntiādi pucchāvasena pakaraṇappattassa vakkhamānassa suttassa savanaṃ samādhānamantarena na sambhavatīti katvā vuttaṃ. ^b^‘‘Vikkhittacittassā’’^eb^tiādi tassevatthassa samatthanavasena vuttaṃ. ^b^Sabbasampattiyā^eb^ti atthabyañjanadesakapayojanādisampattiyā. Aviparītasaddhammavisayehi viya ākāranidassanāvadhāraṇatthehi yonisomanasikārassa, saddhammassavanena viya ca avikkhepassa yathā yonisomanasikārena ^a^M1.0042^ea^ phalabhūtena ^a^P1.0053^ea^ attasammāpaṇidhipubbekatapuññatānaṃ siddhi vuttā tadavinābhāvato, evaṃ avikkhepena phalabhūtena kāraṇabhūtānaṃ saddhammassavanasappurisūpanissayānaṃ siddhi dassetabbā siyā assutavato, sappurisūpanissayarahitassa ca tadabhāvato.<br/><br/>[03]^b^‘‘Na^eb^^a^V1.0039^ea^^b^hi vikkhittacitto’’^eb^tiādinā samatthanavacanena pana avikkhepena kāraṇabhūtena sappurisūpanissayena ca phalabhūtassa saddhammassavanassa siddhi dassitā. Ayaṃ panettha adhippāyo yutto siyāsaddhammassavanasappurisūpanissayā na ekantena avikkhepassa kāraṇaṃ bāhiraṅgattā, avikkhepo pana sappurisūpanissayo viya saddhammassavanassa ekantakāraṇanti. Evampi avikkhepena sappurisūpanissayasiddhijotanā na samatthitāva, no na samatthitā vikkhittacittānaṃ sappurisapayirupāsanābhāvassa atthasiddhattā. Ettha ca purimaṃ phalena kāraṇassa siddhidassanaṃ nadīpūrena viya upari vuṭṭhisabbhāvassa, dutiyaṃ kāraṇena phalassa siddhidassanaṃ daṭṭhabbaṃ ekantena vassinā viya meghavuṭṭhānena vuṭṭhippavattiyā.<br/><br/>[03]Bhagavato vacanassa atthabyañjanapabhedaparicchedavasena sakalasāsanasampattiogāhanākāro niravasesaparahitapāripūrikāraṇanti vuttaṃ ^b^‘‘evaṃ bhaddako ākāro’’^eb^ti. Yasmā na hotīti sambandho. ^b^Pacchimacakkadvayasampatti^eb^nti attasammāpaṇidhipubbekatapuññatāsaṅkhātaṃ guṇadvayaṃ. Aparāparaṃ vuttiyā cettha cakkabhāvo, caranti etehi sattā sampattibhavesūti vā. Ye sandhāya vuttaṃ ‘‘cattārimāni bhikkhave cakkāni, yehi samannāgatānaṃ devamanussānaṃ catucakkaṃ vattatī’’tiādi ^a^P1.0054^ea^. Purimapacchimabhāvo cettha desanākkamavasena daṭṭhabbo. ^b^Pacchimacakkadvayasiddhiyā^eb^ti pacchimacakkadvayassa atthitāya. Sammāpaṇihitatto pubbe ca katapuñño suddhāsayo hoti tadasuddhihetūnaṃ kilesānaṃ dūrībhāvatoti āha ^b^‘‘āsayasuddhi siddhā hotī’’^eb^ti. Tathā hi vuttaṃ ‘‘sammāpaṇihitaṃ cittaṃ, seyyaso naṃ tato kare’’ti, ‘‘katapuññosi tvaṃ ānanda, padhānaṃ anuyuñja khippaṃ hohisi anāsavoti ca. Tenevāha ^b^‘‘āsayasuddhiyā adhigamabyattisiddhī’’^eb^ti. ^b^Payogasuddhiyā^eb^ti yonisomanasikārapubbaṅgamassa dhammassavanapayogassa visadabhāvena. Tathā cāha ^b^‘‘āgamabyattisiddhī’’^eb^ti. Sabbassa vā kāyavacīpayogassa ^a^M1.0043^ea^ niddosabhāvena. Parisuddhakāyavacīpayogo hi vippaṭisārābhāvato avikkhittacitto pariyattiyaṃ visārado hotīti.<br/><br/>[03]^b^‘‘Nānappakārapaṭivedhadīpakenā’’^eb^tiādinā atthabyañjanesu therassa evaṃ-sadda suta-saddānaṃ asammohāsammosadīpanato catupaṭisambhidāvasena atthayojanaṃ dasseti. Tattha ^b^‘‘sotabbappabhedapaṭivedhadīpakenā’’^eb^ti etena ayaṃ suta-saddo evaṃ-saddasannidhānato, vakkhamānāpekkhāya vā sāmaññeneva sotabbadhammavisesaṃ āmasatīti dasseti. Manodiṭṭhikaraṇāpariyattidhammānaṃ anupekkhanasuppaṭivedhā visesato manasikārapaṭibaddhāti te vuttanayena yonisomanasikāradīpakena evaṃ-saddena yojetvā, savanadhāraṇavacīparicayā pariyattidhammānaṃ ^a^V1.0040^ea^ visesena sotāvadhānapaṭibaddhāti te avikkhepadīpakena suta-saddena yojetvā dassento sāsanasampattiyā dhammassavane ussāhaṃ janeti. Tattha dhammāti pariyattidhammā. ^b^Manasānupekkhitā^eb^ti ‘‘idha sīlaṃ kathitaṃ, idha samādhi, idha paññā, ettakā ettha anusandhiyo’’tiādinā ^a^P1.0055^ea^ nayena manasā anupekkhitā. ^b^Diṭṭhiyā suppaṭividdhā^eb^ti nijjhānakkhantibhūtāya, ñātapariññāsaṅkhātāya vā diṭṭhiyā tattha tattha vuttarūpārūpadhamme ‘‘iti rūpaṃ, ettakaṃ rūpa’’ntiādinā suṭṭhu vavatthapetvā paṭividdhā.<br/><br/>[03]^b^‘‘Sakalena vacanenā’’^eb^ti pubbe tīhi padehi visuṃ visuṃ yojitattā vuttaṃ. ^b^Asappurisabhūmi^eb^nti akataññutaṃ ‘‘idhekacco pāpabhikkhu tathāgatappaveditaṃ dhammavinayaṃ pariyāpuṇitvā attano dahatī’’ti evaṃ vuttaṃ anariyavohārāvatthaṃ. Sā eva anariyavohārāvatthā ^b^asaddhammo.^eb^ Nanu ca ānandattherassa ‘‘mamedaṃ vacana’’nti adhimānassa, mahākassapattherādīnañca tadāsaṅkāya abhāvato asappurisabhūmisamatikkamādivacanaṃ niratthakaṃ ti? Nayidaṃ evaṃ ‘‘evaṃ me suta’’nti vadantena ayampi attho vibhāvitoti dassanato. Keci pana ‘‘devatānaṃ parivitakkāpekkhaṃ tathāvacananti edisī codanā anavakāsā’’ti vadanti. Tasmiṃ kira khaṇe ekaccānaṃ devatānaṃ evaṃ cetaso parivitakko udapādi ‘‘tathāgato ca parinibbuto, ayañca āyasmā desanākusalo, idāni dhammaṃ deseti, sakyakulappasuto tathāgatassa bhātā cūḷapituputto, kiṃ nu kho sayaṃ sacchikata dhammaṃ deseti, udāhu bhagavatoyeva vacanaṃ yathāsuta’’nti. Evaṃ ^a^M1.0044^ea^ tadāsaṅkitappakārato asappurisabhūmisamokkamādito atikkamādi vibhāvitanti. ^b^Attano adahanto^eb^ti ‘‘mameta’’nti attani ^a^P1.0056^ea^ aṭṭhapento. ^b^Appetī^eb^ti nidasseti. Diṭṭhadhammikasamparāyikaparamatthesu yathārahaṃ satte netīti netti, dhammoyeva netti ^b^dhammanetti.^eb^<br/><br/>[03]Daḷhataraniviṭṭhā vicikicchā ^b^kaṅkhā.^eb^ Nātisaṃsappanaṃ matibhedamattaṃ ^b^vimati. Assaddhiyaṃ vināseti^eb^ bhagavato desitattā, sammukhā cassa paṭiggahitattā, khalitaduruttādiggahaṇadosābhāvato ca. Ettha ca paṭhamādayo tisso atthayojanā ākārādiatthesu aggahitavisesameva evaṃ-saddaṃ gahetvā dassitā, tato parā tisso ākāratthameva evaṃ-saddaṃ gahetvā vibhāvitā. Pacchimā pana tisso yathākkamaṃ ākāratthaṃ nidassanatthaṃ avadhāraṇatthañca evaṃ-saddaṃ gahetvā yojitāti daṭṭhabbaṃ.<br/><br/>[03]^b^Eka^eb^-saddo aññaseṭṭhāsahāyasaṅkhyadīsu dissati. Tathāhesa ‘‘sassato attā ca loko ca ^a^V1.0041^ea^, idameva saccaṃ moghamaññanti ittheke abhivadantī’’tiādīsu aññatthe dissati, ‘‘cetaso ekodibhāva’’ntiādīsu seṭṭhatthe, ‘‘eko vūpakaṭṭho’’tiādīsu asahāye, ‘‘ekova kho bhikkhave khaṇo ca samayo ca brahmacariyavāsāyā’’tiādīsu saṅkhyayaṃ, idhāpi saṅkhyayanti dassento āha ^b^‘‘ekanti gaṇanaparicchedaniddeso’’^eb^ti. ^b^Kālañca samayañcā^eb^ti yuttakālañca paccayasāmaggiñca. ^b^Khaṇo^eb^ti okāso. Tathāgatuppādādiko hi maggabrahmacariyassa okāso tappaccayapaṭilābhahetuttā. Khaṇo eva ^a^P1.0057^ea^ ca ^b^samayo.^eb^ Yo ‘‘khaṇo’’ti ca ‘‘samayo’’ti ca vuccati, so eko vāti hi attho. ^b^Mahāsamayo^eb^ti mahāsamūho. ^b^Samayopi kho^eb^ti sikkhāpadapūraṇassa hetupi. ^b^Samayappavādake^eb^ti diṭṭhippavādake. Tattha hi nisinnā titthiyā attano attano samayaṃ pavadantīti. ^b^Atthābhisamayā^eb^ti hitapaṭilābhā. Abhisametabboti abhisamayo, abhisamayo atthoti ^b^abhisamayaṭṭho^eb^ti pīḷana ādīni abhisametabbabhāvena ekībhāvaṃ upanetvā vuttāni. Abhisamayassa vā paṭivedhassa ^a^M1.0045^ea^ visayabhūtabhāvo ^b^abhisamayaṭṭho^eb^ti tāneva tathā ekattena vuttāni. Tattha ^b^pīḷanaṃ^eb^ dukkhasaccassa taṃ samaṅgīno hiṃsanaṃ avipphārikatākaraṇaṃ. ^b^Santāpo^eb^dukkhadukkhatādivasena santāpanaṃ paridahaṇaṃ.<br/><br/>[03]Tattha sahakārīkāraṇaṃ sannijjha sameti samavetīti ^b^samayo,^eb^ samavāyo. Sameti samāgacchati maggabrahmacariyamettha tadādhārapuggalehīti ^b^samayo,^eb^ khaṇo. Sameti ettha, etenava saṃgacchati satto, sabhāvadhammo vā sahajātādīhi, uppādādīhi vāti ^b^samayo,^eb^ kālo. Dhammappavattimattatāya atthato abhūtopi hi kālo dhammappavattiyā adhikaraṇaṃ, karaṇaṃ viya ca kappanāmattasiddhena rūpena voharīyatīti. Samaṃ, saha vā avayavānaṃ ayanaṃ pavatti avaṭṭhānanti ^b^samayo,^eb^ samūho, yathā ‘‘samudāyo’’ti. Avayavasahāvaṭṭhānameva hi samūhoti. Avasesapaccayānaṃ samāgame eti phalaṃ etasmā uppajjati pavattati cāti ^b^samayo,^eb^ hetu yathā ‘‘samudayo’’ti. Sameti saṃyojanabhāvato sambandho eti attano visaye pavattati, daḷhaggahaṇabhāvato vā saṃyuttā ayanti pavattanti sattā yathābhinivesaṃ etenāti ^b^samayo,^eb^ diṭṭhi. Diṭṭhisaṃyojanena hi sattā ativiya bajjhantīti. Samiti ^a^P1.0058^ea^ saṅgati samodhānanti ^b^samayo,^eb^ paṭilābho. Samassa yānaṃ, sammā vā yānaṃ apagamoti ^b^samayo,^eb^ pahānaṃ. Abhimukhaṃ ñāṇena etabbo abhisametabboti abhisamayo, dhammānaṃ aviparīto sabhāvo. Abhimukhabhāvena sammā eti gacchati bujjhatīti abhisamayo, dhammānaṃ yathābhūtasabhāvāvabodho. Evaṃ tasmiṃ tasmiṃ atthe samaya-saddassa pavatti veditabbā. Samaya-saddassa atthuddhāre abhisamaya-saddassa udāharaṇaṃ vuttanayeneva veditabbaṃ. ^b^Assā^eb^ti samaya-saddassa. ^b^Kālo attho^eb^ samavāyādīnaṃ atthānaṃ ^a^V1.0042^ea^ idha asambhavato desadesakaparisānaṃ viya suttassa nidānabhāvena kālassa apadisitabbato ca.<br/><br/>[03]Kasmā panettha aniyāmitavaseneva kālo niddiṭṭho, na utusaṃvaccharādivasena niyametvāti āha ^b^‘‘tattha kiñcāpī’’^eb^tiādi. Utusaṃvaccharādivasena niyamaṃ akatvā samaya-saddassa vacane ayampi guṇo laddho hotīti dassento ^b^‘‘ye vā ime’’^eb^tiādimāha. Sāmaññajotanā hi visese avatiṭṭhatīti. Tattha ^b^diṭṭhadhammasukhavihārasamayo^eb^ devasikaṃ ^a^M1.0046^ea^ jhānasamāpattīhi vītināmanakālo, visesato sattasattāhāni. ^b^Pakāsā^eb^ti dasasahassilokadhātuyā pakampanaobhāsapātubhāvādīhi pākaṭā. Yathāvuttappabhedesuyeva samayesu ekadesaṃ pakārantarehi saṅgahetvā dassetuṃ ^b^‘‘yo cāya’’^eb^ntiādimāha. Tathā hi ñāṇakiccasamayo attahitapaṭipattisamayo ca ^b^abhisambodhisamayo.^eb^ Ariyatuṇhibhāvasamayo ^b^diṭṭhadhammasukhavihārasamayo.^eb^ Karuṇākiccaparahitapaṭipattidhammikathāsamayo ^b^desanāsamayeva.^eb^<br/><br/>[03]Karaṇavacanena niddeso kato yathāti sambandho. ^b^Tatthā^eb^ti abhidhammavinayesu. ^b^Tathā^eb^ti bhummakaraṇehi. ^b^Adhikaraṇattha^eb^ ādhārattho. Bhāvo nāma kiriyā, kiriyāya kiriyantaralakkhaṇaṃ ^b^bhāvenabhāvalakkhaṇaṃ.^eb^ Tattha yathā kālo sabhāvadhammaparicchinno sayaṃ paramatthato ^a^P1.0059^ea^ avijjamānopi ādhārabhāvena paññāto taṅkhaṇappavattānaṃ tato pubbe parato ca abhāvato ‘‘pubbaṇhe jāto, sāyanhe gacchatī’’ti, ca ādīsu, samūho ca avayavavinimutto avijjamānopi kappanāmattasiddho avayavānaṃ ādhārabhāvena paññāpīyati ‘‘rukkhe sākhā, yavarāsiyaṃ sambhūto’’tiādīsu, evaṃ idhāpīti dassento āha ^b^‘‘adhikaraṇañhi…pe… dhammāna’’^eb^nti. Yasmiṃ kāle, dhammapuñje vā kāmāvacaraṃ kusalaṃ cittaṃ uppannaṃ hoti, tasmiṃyeva kāle, dhammapuñje ca phassādayopi hontīti ayañhi tattha attho. Yathā ca gāvīsu duyhamānāsu gato, duddhāsu āgatoti dohanakiriyāya gamanakiriyā lakkhīyati, evaṃ idhāpi ‘‘yasmiṃ samaye, tasmiṃ samaye’’ti ca vutte satīti ayamattho viññāyamāno eva hoti padatthassa sattāvirahābhavatoti samayassa sattākiriyāya cittassa uppādakiriyā, phassādīnaṃ bhavanakiriyā ca lakkhīyati. ^b^Yasmiṃ samaye^eb^ti yasmiṃ navame khaṇe, yonisomanasikārādihetumhi, paccayasamavāye vā sati kāmāvacaraṃ kusalaṃ cittaṃ uppannaṃ hoti, tasmiṃyeva khaṇe, hetumhi, paccayasamavāye ca sati phassādayopi hontīti ubhayattha samaya-sadde bhummaniddeso kato lakkhaṇabhūtabhāvayuttoti dassento āha ^b^‘‘khaṇa…pe… lakkhīyatī’’^eb^ti.<br/><br/>[03]^b^Hetuattho^eb^^a^V1.0043^ea^^b^karaṇattho ca sambhavati^eb^ ‘‘annena vasati, ajjhenena vasati, pharasunā chindati, kudālena khaṇatī’’tiādīsu viya. Vītikkamañhi sutvā bhikkhusaṅghaṃ sannipātāpetvā otiṇṇavatthukaṃ puggalaṃ paṭipucchitvā, vigarahitvā ^a^M1.0047^ea^ ca taṃ taṃ vatthuṃ otiṇṇakālaṃ anatikkamitvā teneva kālena sikkhāpadāni paññapento bhagavā ^a^P1.0060^ea^ viharati sikkhāpadapaññattihetuñca apekkhamāno tatiyapārājikādīsu viyāti.<br/><br/>[03]^b^Accantameva^eb^ ārambhato paṭṭhāya yāva desanāniṭṭhānaṃ parahitapaṭipattisaṅkhātena ^b^karuṇāvihārena. Tadatthajotanattha^eb^nti accantasaṃyogatthajotanatthaṃ. ^b^Upayogavacananiddeso kato^eb^ yathā ‘‘māsaṃ ajjhetī’’ti.<br/><br/>[03]^b^Porāṇā^eb^ti aṭṭhakathācariyā. ^b^Abhilāpamattabhedo^eb^ti vacanamattena viseso. Tena suttavinayesu vibhattibyatayo katoti dasseti.<br/><br/>[03]^b^Seṭṭha^eb^nti seṭṭhavācakaṃ vacanaṃ seṭṭhanti vuttaṃ seṭṭhaguṇasahacaraṇato. Tathā ^b^uttama^eb^nti etthāpi. ^b^Gāravayutto^eb^ti garubhāvayutto garuguṇayogato, garukaraṇārahatāya vā ^b^gāravayutto.^eb^<br/><br/>[03]^b^Vuttoyeva^eb^ na pana idha vattabbo visuddhimaggassa imissā aṭṭhakathāya ekadesabhāvatoti adhippāyo.<br/><br/>[03]Apica bhage vani, vamīti vā bhagavā, bhage sīlādiguṇe vani bhaji sevi, te vā vineyyasantānesu ‘‘kathaṃ nu kho uppajjeyyu’’nti vani yāci patthayīti bhagavā, bhagaṃ vā siriṃ, issariyaṃ, yasañca vami khelapiṇḍaṃ viya chaḍḍayīti bhagavā. Tathā hi bhagavā hatthagataṃ siriṃ, catuddīpissariyaṃ, cakkavattisampattisannissayañca sattaratanasamujjalaṃ yasaṃ anapekkho pariccajīti. Atha vā bhāni nāma nakkhattāni, tehi samaṃ gacchanti pavattantīti bhagā, sineruyugandharādigatā bhājanalokasobhā. Te bhagavā vami tappaṭibaddhachandarāgappahānena pajahatīti evampi bhage vamīti bhagavā.<br/><br/>[03]^b^‘‘Dhammasarīraṃ paccakkhaṃ karotī’’^eb^ti ‘‘yo vo ānanda mayā dhammo ca vinayo ca desito paññatto, so vo mamaccayena satthā’’ti vacanato ^a^P1.0061^ea^ dhammassa satthubhāvapariyāyo vijjatīti katvā vuttaṃ.<br/><br/>[03]^b^Vajirasaṅghātasamānakāyo^eb^^a^M1.0048^ea^^a^V1.0044^ea^ parehi abhejjasarīrattā. Na hi bhagavato rūpakāye kenaci antarāyo sakkā kātunti. ^b^Desanāsampattiṃ niddisati^eb^ vakkhamānassa sakalasuttassa ‘‘eva’’nti niddisanato. ^b^Sāvakasampattiṃ^eb^ niddisati paṭisambhidāppattena pañcasu ṭhānesu bhagavatā etadagge ṭhapitena mayā mahāsāvakena sutaṃ, tañca kho mayāva sutaṃ, na anussavitaṃ, na paramparābhatanti imassatthassa dīpanato. ^b^Kālasampattiṃ^eb^ niddisati ‘‘bhagavā’’ti padassa sannidhāne payuttassa samaya-saddassa kālassa buddhuppādapaṭimaṇḍitabhāvadīpanato. Buddhuppādaparamā hi kālasampadā. Tenetaṃ vuccati –<br/><br/>[21]‘‘Kappakasāye kaliyuge, buddhuppādo aho mahacchariyaṃ;<br/><br/>[22]Hutāvahamajjhe jātaṃ, samuditamakarandamaravinda’’nti.<br/><br/>[03]^b^Bhagavāti desakasampattiṃ^eb^ niddisati guṇavisiṭṭhasattuttamagāravādhivacanato.<br/><br/>[03]^b^Vijjantarikāyā^eb^ti vijjuniccharaṇakkhaṇe. ^b^Antarato^eb^ti hadaye. ^b^Antarā^eb^ti ārabbha nipphattīnaṃ vemajjhe. ^b^Antarikāyā^eb^ti antarāḷe. Ettha ca ‘‘tadantaraṃ ko jāneyya, etesaṃ antarā kappā, gaṇanāto asaṅkhiyā, antarantarā kathaṃ opātetī’’ti ca ādīsu viya kāraṇavemajjhesu vattamānā antarā-saddā eva ^a^P1.0062^ea^ udāharitabbā siyuṃ, na pana cittakhaṇavivaresu vattamānā antarantarikā-saddā. Antarā-saddassa hi ayaṃ atthuddhāroti. Ayaṃ panettha adhippāyo siyā – yesu atthesu antarā-saddo vattati, tesu antarasaddopi vattatīti samānatthattā antarā-saddatthe vattamāno antara-saddo udāhaṭo, antarā-saddo eva vā ‘‘yassantarato’’ti ettha gāthāsukhatthaṃ rassaṃ katvā vuttoti daṭṭhabbaṃ. Antarā-saddo eva pana ika-saddena padaṃ vaḍḍhetvā ‘‘antarikā’’ti vuttoti evamettha udāharaṇodāharitabbānaṃ virodhābhāvo daṭṭhabbo. ^b^Ayojiyamāne upayogavacanaṃ na pāpuṇāti^eb^ sāmivacanassa pasaṅge antarā-saddayogena upayogavacanassa icchitattā. Tenevāha ^b^‘‘antarāsaddena yuttattā upayogavacanaṃ kata’’^eb^nti.<br/><br/>[03]‘‘Niyato ^a^M1.0049^ea^ sambodhiparāyaṇo, aṭṭhānametaṃ bhikkhave anavakāso, yaṃ diṭṭhisampanno puggalo sañcicca pāṇaṃ jīvitā voropeyya, ‘‘netaṃ ṭhānaṃ vijjatī’’ tiādivacanato diṭṭhisīlānaṃ niyatasabhāvattā sotāpannāpi aññamaññaṃ diṭṭhisīlasāmaññena saṃhatā, pageva sakadāgāmiādayo. ‘‘Tathārūpāya diṭṭhiyā diṭṭhisāmaññagato viharati, tathārūpesu sīlesu sīlasāmaññagato ^a^V1.0045^ea^ viharatī’’ti vacanato puthujjanānampi diṭṭhisīlasāmaññena saṃhatabhāvo labbhatiyeva.<br/><br/>[03]^b^Suppiyopi kho^eb^ti ettha ^b^kho^eb^-saddo avadhāraṇattho ‘‘assosi kho’’tiādīsu ^a^P1.0063^ea^ viya. Tena addhānamaggapaṭipanno ahosiyeva, nāssa maggapaṭipattiyā koci antarāyo ahosīti ayamattho dīpito hoti. ^b^Tatrā^eb^ti vā kālassa paṭiniddeso. Sopi hi ‘‘ekaṃ samaya’’nti pubbe adhikato. Yañhi samayaṃ bhagavā antarā rājagahañca nāḷandañca addhānamaggapaṭipanno, tasmiṃyeva samaye suppiyopi taṃ maggaṃ paṭipanno avaṇṇaṃ bhāsati, brahmadatto ca vaṇṇaṃ bhāsatīti. Pariyāyati parivattatīti ^b^pariyāyo,^eb^ vāro. Pariyāyeti desetabbamatthaṃ paṭipādetīti ^b^pariyāyo,^eb^ desanā. Pariyāyati attano phalaṃ pariggahetvā pavattatīti ^b^pariyāyo,^eb^ kāraṇanti evaṃ pariyāya-saddassa vārādīsu pavatti veditabbā. ^b^Kāraṇenā^eb^ti kāraṇapatirūpakena. Tathā hi vakkhati ‘‘akāraṇameva kāraṇanti vatvā’’ti. Kasmā panettha ‘‘avaṇṇaṃ bhāsatī’’ti, ‘‘vaṇṇaṃ bhāsatī’’ti ca vattamānakālaniddeso kato, nanu saṅgītikālato so avaṇṇavaṇṇānaṃ bhāsitakālo atītoti? Saccametaṃ, ‘‘addhānamaggapaṭipanno hotī’’ti ettha hoti-saddo viya atītakālattho bhāsati-saddo ca daṭṭhabbo. Atha vā yasmiṃ kāle tehi avaṇṇo vaṇṇo ca bhāsīyati, taṃ apekkhitvā evaṃ vuttaṃ. Evañca katvā ‘‘tatrāti kālassa paṭiniddeso’’ti idañca vacanaṃ samatthitaṃ hoti.<br/><br/>[03]^b^Akāraṇa^eb^nti ayuttiṃ, anupapattinti attho. Na hi arasarūpatādayo dosā bhagavati saṃvijjanti, dhammasaṅghānañca durakkhātaduppaṭipannatādayoti. ^b^Akāraṇa^eb^nti vā yuttakāraṇarahitaṃ, paṭiññāmattanti adhippāyo ^a^M1.0050^ea^. Imasmiñca atthe ^b^kāraṇanti vatvā^eb^ti kāraṇaṃ vāti vatvāti attho. Arasarūpādīnañcettha jātivuḍḍhesu abhivādanādisāmīcikammākaraṇaṃ ^b^kāraṇaṃ,^eb^ tathā ^a^P1.0064^ea^ uttarimanussadhammālamariyañāṇadassanābhāvassa sundarikāmaguṇādinavabodho, saṃsārassa ādikoṭiyā apaññāyanapaṭiññā, abyākatavatthubyākaraṇanti evamādayo, tathā asabbaññutādīnaṃ kamāvabodhādayo yathārahaṃ niddhāretabbā. ^b^Tathā tathā^eb^ti jātivuḍḍhānaṃ anabhivādanādiākārena.<br/><br/>[03]^b^Avaṇṇaṃ bhāsamāno^eb^ti avaṇṇaṃbhāsanahetu. Hetuattho hi ayaṃ māna-saddo. ^b^Anayabyasanaṃ pāpuṇissati^eb^ ekantamahāsāvajjattā ratanattayopavādassa. Tenevāha –<br/><br/>[21]‘‘Yo ^a^V1.0046^ea^ nindiyaṃ pasaṃsati,<br/><br/>[27]Taṃ vā nindati yo pasaṃsiyo;<br/><br/>[26]Vicināti mukhena so kaliṃ,<br/><br/>[22]Kalinā tena sukhaṃ na vindatī’’ti.<br/><br/>[03]‘‘Amhākaṃ ācariyo’’tiādinā brahmadattassa saṃveguppattiṃ, attano ācariye kāruññappavattiñca dassetvā kiñcāpi antevāsinā ācariyassa anukūlena bhavitabbaṃ, ayaṃ pana paṇḍitajātikattā na edisesu taṃ anuvattatīti, idāni tassa kammassakataññāṇappavattiṃ dassento ^b^‘‘ācariye kho panā’’^eb^tiādimāha. ^b^Vaṇṇaṃ bhāsituṃ āraddho^eb^ ‘‘apināmāyaṃ ettakenāpi ratanattayāvaṇṇato orameyyā’’ti. Vaṇṇīyatīti ^b^vaṇṇo,^eb^ guṇo. Vaṇṇanaṃ guṇasaṅkittananti ^b^vaṇṇo,^eb^ pasaṃsā. ^b^Saṃññūḷhā^eb^ti ganthitā, nibandhitāti attho. Atitthena pakkhando dhammakathikoti na vattabbo aparimāṇaguṇattā buddhādīnaṃ ^a^P1.0065^ea^, niravasesānañca tesaṃ idha pakāsanaṃ pāḷisaṃvaṇṇanāyeva sampajjatīti. ^b^Anussavādī^eb^ti ettha ^b^ādi^eb^-saddena ākāraparivitakkadiṭṭhinijjhānakkhantiyo saṅgaṇhāti. ^b^Attano thāmena vaṇṇaṃ abhāsi,^eb^ na pana buddhādīnaṃ guṇānurūpanti adhippāyo. Asaṅkhyayyāparimitappabhedā hi buddhādīnaṃ guṇā. Vuttañhetaṃ –<br/><br/>[21]‘‘Buddhopi ^a^M1.0051^ea^ buddhassa bhaṇeyya vaṇṇaṃ,<br/><br/>[27]Kappampi ce aññamabhāsamāno;<br/><br/>[26]Khīyetha kappo ciradīghamantare,<br/><br/>[22]Vaṇṇo na khīyetha tathāgatassā’’ti.<br/><br/>[07]Idhāpi vakkhati ‘‘appamattakaṃ kho paneta’’ntiādi.<br/><br/>[03]^b^Iti ha te^eb^ti ettha ^b^itī^eb^ti vuttappakāraparāmasanaṃ. ^b^Ha^eb^-kāro nipātamattanti āha ^b^‘‘evaṃ te’’^eb^ti.<br/><br/>[03]^b^Iriyāpathānubandhanena anubandhā honti,^eb^ na pana sammāpaṭipattianubandhanenāti adhippāyo. ^b^Tasmiṃ kāle^eb^ti yasmiṃ saṃvacchare utumhi māse pakkhe vā bhagavā taṃ addhānamaggaṃ paṭipanno, tasmiṃ kāle. Teneva hi kiriyāvicchedadassanavasena ‘‘rājagahe piṇḍāya caratī’’ti vattamānakālaniddeso ^a^V1.0047^ea^ kato. ^b^So^eb^ti evaṃ rājagahe vasamāno bhagavā. ^b^Taṃ divasa^eb^nti yaṃ divasaṃ addhānamaggapaṭipanno, taṃ divasaṃ. ^b^Taṃ addhānaṃ paṭipanno^eb^ nāḷandāyaṃ veneyyānaṃ vividha hitasukhanipphattiṃ ākaṅkhamāno imissā ca aṭṭhuppattiyā tividhasīlālaṅkataṃ nānāvidhakuhanalapanādimicchājīvaviddhaṃsanaṃ dvāsaṭṭhidiṭṭhijālaviniveṭhanaṃ dasasahassilokadhātupakampanaṃ brahmajālasuttantaṃ desessāmīti. Ettāvatā ‘‘kasmā pana bhagavā taṃ addhānaṃ paṭipanno’’ti codanā visodhitā hoti. ‘‘Kasmā ca suppiyo anubandho’’ti ayaṃ pana codanā ‘‘bhagavato ^a^P1.0066^ea^ taṃ maggaṃ paṭipannabhāvaṃ ajānanto’’ti etena visodhitā hoti. Na hi so bhagavantaṃ daṭṭhumeva icchatīti. Tenevāha ^b^‘‘sace pana jāneyya, nānubandheyyā’’^eb^ti.<br/><br/>[03]Nīlapītalohitodātamañjiṭṭhapabhassaravasena ^b^‘‘chabbaṇṇarasmiyo. ‘‘Samantā asītihatthappamāṇe’’^eb^ti tāsaṃ rasmīnaṃ pakatiyā pavattiṭṭhānavasena vuttaṃ. ^b^‘‘Tasmiṃ kira samaye’’^eb^ti ca tasmiṃ addhānagamanasamaye buddhasiriyā anigūhitabhāvadassanatthaṃ vuttaṃ. Na hi tadā tassā nigūhane pakkusātiabhigamanādīsu viya kiñcipi kāraṇaṃ atthīti. ^b^Ratanāveḷaṃ^eb^ ratanavaṭaṃsakaṃ. ^b^Cīnapiṭṭhacuṇṇaṃ ^eb^sindhanacuṇṇaṃ.<br/><br/>[03]Byāmappabhāparikkhepavilāsinī ^a^M1.0052^ea^ ca ^b^assa^eb^ bhagavato ^b^lakkhaṇamālā^eb^ti mahāpurisalakkhaṇāni aññamaññapaṭibaddhattā evamāha. Dvattiṃsāya candamaṇḍalānaṃ mālā kenaci ganthetvā ṭhapitā yadi siyāti parikappanavasenāha ^b^‘‘ganthetvā ṭhapitadvattiṃsacandamālāyā’’^eb^ti. Siriṃ abhibhavantī ivāti sambandho. Esa nayo ^b^sūriyamālāyā^eb^tiādīsupi. ^b^Mahātherā^eb^ti mahāsāvake sandhāyāha. Evaṃ gacchantaṃ bhagavantaṃ bhikkhū ca disvā atha attano parisaṃ avalokesīti sambandho. ^b^‘‘Yasmā panesā’’^eb^tiādinā ‘‘kasmā ca so ratanattayassa avaṇṇaṃ bhāsatī’’ti codanaṃ visodheti. ^b^Itī^eb^ti evaṃ, vuttappakārenāti attho. ^b^Imehi dvīhī^eb^ti lābhaparivārahāniṃ nigamanavasena dasseti. Bhagavato virodhānunayābhāvavīmaṃsanatthaṃ ete avaṇṇaṃ vaṇṇañca bhāsantīti apare. ‘‘Mārena anvāviṭṭhā evaṃ karontī’’ti ca vadanti.<br/><br/>[03]^b^2^eb^^b^.^eb^ Ambalaṭṭhikāya avidūre bhavattā uyyānaṃ ^b^ambalaṭṭhikā^eb^ yathā ‘‘varuṇānagaraṃ, godāgāmo’’ti. Keci pana ^b^‘‘ambalaṭṭhikā^eb^ti yathāvuttanayeneva ekagāmo’’ti vadanti ^a^P1.0067^ea^. Tesaṃ mate ^b^ambalaṭṭhikāya^eb^nti samīpatthe bhummavacanaṃ. ^b^Rājāgārakaṃ^eb^ vessavaṇamahārājadevāyatananti eke. ^b^Bahuparissayo^eb^ti bahupaddavo. ^b^‘‘Saddhiṃ antevāsinā brahmadattena māṇavenā’’ti vuttaṃ^eb^ sīhaḷaṭṭhakathāyaṃ. Tañca kho pāḷi āruḷhavaseneva, na pana tadā suppiyassa parisāya abhāvato. Kasmā panettha ^a^V1.0048^ea^ brahmadattoyeva pāḷi āruḷho, na suppiyassa parisāti? Payojanābhāvato. Yathā cetaṃ, evaṃ aññampi edisaṃ payojanābhāvato saṅgītikārehi na saṅgahitanti daṭṭhabbaṃ. Keci pana ^b^‘‘vutta^eb^nti pāḷiyaṃ vutta’’nti vadanti, taṃ na yujjati pāḷiāruḷhavasena pāḷiyaṃ vuttanti āpajjanato. Tasmā yathāvuttanayenevettha attho gahetabbo. Parivāretvā nisinno hotīti sambandho.<br/><br/>[03]^b^3^eb^^b^.^eb^^b^Kathādhammo^eb^ti kathāsabhāvo, ^b^kathādhammo^eb^ upaparikkhāvidhīti keci. Nīyatīti nayo, attho. Saddasatthaṃ anugato nayo ^b^saddanayo.^eb^ Tattha hi anabhiṇhavuttike acchariya-saddo icchito. Tenevāha ^b^‘‘andhassa pabbatārohaṇaṃ viyā’’^eb^ti. ^b^Accharāyogganti^eb^^b^acchariya^eb^nti niruttinayo ^a^M1.0053^ea^, so pana yasmā porāṇaṭṭhakathāyaṃ āgato, tasmā āha ^b^‘‘aṭṭhakathānayo^eb^ti. Yāvañcidaṃ suppaṭividitāti sambandho, tassa yattakaṃ suṭṭhu paṭividitā, taṃ ettakanti na sakkā amhehi paṭivijjhituṃ, akkhātuṃ vāti attho. Tenevāha ^b^‘‘tena suppaṭividitatāya appameyyataṃ dassetī’’^eb^ti.<br/><br/>[03]Pakatatthapaṭiniddeso taṃ-saddoti tassa ‘‘bhagavatā’’tiādīhi padehi samānādhikaraṇabhāvena vuttassa yena abhisambuddhabhāvena bhagavā pakato supākaṭo ca hoti, taṃ abhisambuddhabhāvaṃ saddhiṃ āgamanapaṭipadāya atthabhāvena dassento ^b^‘‘yo so…pe… abhisambuddho’’^eb^ti āha. Satipi ñāṇadassana-saddānaṃ idha paññāvevacanabhāve tena tena visesena nesaṃ savisayavisesappavattidassanatthaṃ asādhāraṇañāṇavisesavasena ^a^P1.0068^ea^ vijjattayavasena vijjābhiññānāvaraṇavasena sabbaññutaññāṇamaṃsacakkhuvasena paṭivedhadesanāñāṇavasena ca tadatthaṃ yojetvā dassento ^b^‘‘tesaṃ tesa’’^eb^ntiādimāha. Tattha ^b^āsayānusayaṃ jānatā^eb^āsayānusayañāṇena.^b^ Sabbañeyyadhammaṃ passatā^eb^ sabbaññutānāvaraṇañāṇehi.<br/><br/>[03]^b^Pubbenivāsādīhī^eb^ti pubbenivāsāsavakkhayañāṇehi. ^b^Paṭivedhapaññāyā^eb^ti ariyamaggapaññāya. ^b^Arīna^eb^nti kilesārīnaṃ, pañcavidhamārānaṃ vā, sāsanapaccatthikānaṃ vā aññatitthiyānaṃ, tesaṃ hananaṃ pāṭihāriyehi abhibhavanaṃ, appaṭibhānatākaraṇaṃ, ajjhupekkhanañca. Kesivinayasuttañcettha nidassanaṃ.<br/><br/>[03]Tathā ṭhānāṭhānādīni ^b^jānatā,^eb^ yathākammūpage satte ^b^passatā,^eb^ savāsanānaṃ āsavānaṃ khīṇattā ^b^arahatā,^eb^ abhiññeyyādibhede dhamme abhiññeyyādito aviparītāvabodhato ^b^sammāsambuddhena^eb^^a^V1.0049^ea^. Atha vā tīsu kālesu appaṭihatañāṇatāya ^b^jānatā,^eb^ tiṇṇampi kammānaṃ ñāṇānuparivattito nisammakāritāya ^b^passatā,^eb^ davādīnampi abhāvasādhikāya pahānasampadāya ^b^arahatā,^eb^ chandādīnaṃ ahānihetubhūtāya aparikkhayapaṭibhānasādhikāya sabbaññutāya ^b^sammāsambuddhenā^eb^ti evaṃ dasabalaṭṭhārasāveṇikabuddhadhammehipi yojanā veditabbā.<br/><br/>[03]Yadipi ^a^M1.0054^ea^ hīnakalyāṇabhedena duvidhāva adhimutti pāḷiyaṃ vuttā, pavattiākāravasena pana anekabhedabhinnāti āha ^b^‘‘nānādhimuttikatā’’^eb^ti. Sā pana adhimutti ajjhāsayadhātu, tadapi tathā tathā dassanaṃ khamanaṃ rocanañcāti āha ^b^‘‘nānājjhāsayatā…pe… rucitā’’^eb^ti. ^b^Nānādhimuttikatañāṇenā^eb^ti cettha sabbaññutañāṇaṃ adhippetaṃ, na dasabalañāṇanti āha ^b^‘‘sabbaññutañāṇenā’’^eb^ti. ^b^Iti ha me^eb^ti ettha evaṃ-saddattho ^b^iti^eb^-saddo, ^b^ha^eb^-kāro ^a^P1.0069^ea^ nipātamattaṃ saralopo ca katoti dassetuṃ vuttaṃ ^b^‘‘evaṃ ime’’^eb^ti.<br/><br/>[03]^b^4^eb^^b^.^eb^^b^Arahattamaggena samugghātaṃ kataṃ,^eb^ yato ‘‘natthi abyāvaṭamano’’ti buddhadhammesu vuccati. ^b^Vītināmetvā^eb^ phalasamāpattīhi. ^b^Nivāsetvā^eb^ vihāranivāsanaparivattanavasena. ^b^‘‘Kadāci ekako’’^eb^tiādi tesaṃ tesaṃ vineyyānaṃ vinayanānukūlaṃ bhagavato upasaṅkamadassanaṃ. Pādanikkhepasamaye bhūmiyā samabhāvāpatti suppatiṭṭhitapādatāya nissandaphalaṃ, na iddhinimmānaṃ. ^b^‘‘Ṭhapitamatte dakkhiṇapāde’’^eb^ti buddhānaṃ sabbadakkhiṇatāya vuttaṃ. ^b^Arahatte^eb^ patiṭṭhahantīti sambandho.<br/><br/>[03]^b^Dullabhā sampattī^eb^ti satipi manussattapaṭilābhe patirūpadesavāsaindriyāvekallasaddhāpaṭilābhādayo guṇā dullabhāti attho. ^b^Cātumahārājikabhavana^eb^nti cātumahārājikadevaloke suññavimānāni gacchantīti attho. Esa nayo ^b^tāvatiṃsabhavanā^eb^dīsupi. ^b^Kālayutta^eb^nti imissā velāya imassa evaṃ vattabbanti taṃtaṃkālānurūpaṃ. ^b^Samayayutta^eb^nti tasseva vevacanaṃ, aṭṭhuppattianurūpaṃ vā. Atha vā ^b^samayayutta^eb^nti hetūdāharaṇasahitaṃ. Kālena sāpadesañhi bhagavā dhammaṃ deseti. ^b^Utuṃ gaṇhapeti,^eb^ na pana malaṃ pakkhāletīti adhippāyo. Na hi bhagavato kāye rajojallaṃ upalimpatīti.<br/><br/>[03]^b^Kilāsubhāvo^eb^ kilamatho. Sīhaseyyaṃ kappeti sarīrassa kilāsubhāvamocanatthanti yojetabbaṃ. ^b^‘‘Buddhacakkhunā lokaṃ voloketī’’^eb^ti idaṃ pacchimayāme bhagavato bahulāaciṇṇavasena vuttaṃ. Appekadā avasiṭṭhabalañāṇehi sabbaññutañāṇena ca bhagavā tamatthaṃ sādhetīti. ‘‘Ime diṭṭhiṭṭhānā’’tiādidesanā ^a^P1.0070^ea^^b^sīhanādo.^eb^ Tesaṃ ‘‘vedanāpaccayā taṇhā’’ tiādinā ^a^V1.0050^ea^^b^paccayākāraṃ samodhānetvā. ‘‘Sineruṃ ^a^M1.0055^ea^ ukkhipanto viya nabhaṃ paharanto viya cā’’^eb^ti idaṃ brahmajāladesanāya anaññasādhāraṇattā sudukkaratādassanatthaṃ vuttaṃ. ^b^Eta^eb^nti ‘‘yena, tenā’’ti etaṃ padadvayaṃ. ^b^Yenā^eb^ti vā hetumhi karaṇavacanaṃ, ^b^yena^eb^ kāraṇena ^b^so^eb^ maṇḍalamāḷo upasaṅkamitabbo, ^b^tena^eb^ kāraṇena upasaṅkamīti attho, kāraṇaṃ pana ‘‘ime bhikkhū’’tiādinā aṭṭhakathāyaṃ vuttaṃeva. ^b^Kaṭṭha^eb^nti nisīdanayogyaṃ dārukkhandhaṃ.<br/><br/>[03]^b^Purimo^eb^ti ‘‘katamāya nu bhavathā’’ti evaṃ vutto attho. ^b^Kā ca pana vo^eb^ti ettha ^b^ca^eb^-saddo byatireke. Tena yathāpucchitāya kathāya vakkhamānaṃ vippakatabhāvaṃ joteti. ^b^Pana^eb^-saddo vacanālaṅkāro. Yāya hi kathāya te bhikkhū sannisinnā, sā eva antarākathābhūtā vippakatā visesena puna pucchīyatīti. ^b^Aññā^eb^ti antarāsaddassa atthamāha. Aññatthe hi ayaṃ antarā-saddo ‘‘bhūmantaraṃ samayantara’’ntiādīsu viya. ^b^Antarā^eb^ti vā vemajjheti attho. Nanu ca tehi bhikkhūhi sā kathā yathādhippāyaṃ ‘‘iti ha me’’tiādinā niṭṭhapitā yevāti? Na niṭṭhāpitā bhagavato upasaṅkamanena upacchinnattā. Yadi hi bhagavā tasmiṃ khaṇe na upasaṅkameyya bhiyyopi tappaṭibaddhāyeva kathā pavatteyyuṃ, bhagavato upasaṅkamanena pana na pavattesuṃ. Tenevāha ^b^ayaṃ kho…pe… anuppatto’’^eb^ti. Kasmā panettha dhammavinayasaṅgahe kariyamāne nidānavacanaṃ, nanu bhagavato vacanameva saṅgahetabbanti? Vuccatedesanāya ṭhitiasammosasaddheyyabhāvasampādanatthaṃ. Kāladesadesakavatthudhammapaṭiggāhakapaṭibaddhā hi desanā ciraṭṭhitikā ^a^P1.0071^ea^ hoti, asammosadhammā saddheyyā ca. Desakālakattusotunimittehi upanibandho viya vohāravinicchayo, teneva cāyasmatā mahākassapena ‘‘brahmajālaṃ āvuso ānanda kattha bhāsita’’ntiādinā desādipucchāsu katāsu tāsaṃ vissajjanaṃ karontena dhammabhaṇḍāgārikena nidānaṃ bhāsitanti tayidamāha ^b^‘‘kāla…pe… nidānaṃ bhāsita’’^eb^nti.<br/><br/>[03]Apica satthusiddhiyā nidānavacanaṃ. Tathāgatassa hi bhagavato pubbaracanānumānāgamatakkābhāvato sammāsambuddhattasiddhi. Sammāsambuddhabhāvena hissa pubbaracanādīnaṃ abhāvo sabbattha appaṭihatañāṇacāratāya, ekappamāṇattā ^a^M1.0056^ea^ ca ñeyyadhammesu. Tathā ācariyamuṭṭhidhammamacchariyasatthusāvakānurodhābhāvato khīṇāsavattasiddhi. Khīṇā savatāya hissa ācariyamuṭṭhiādīnaṃ abhāvo, visuddhā ca parānuggahappavatti. Iti desakadosabhūtānaṃ diṭṭhicārittasampattidūsakānaṃ avijjātaṇhānaṃ abhāvasūcakehi, ñāṇappahānasampadābhi byañjanakehi ca sambuddhavisuddhabhāvehi purimavesārajjadvayasiddhi, tato eva ca antarāyikaniyyānikadhammesu sammohābhāvasiddhito pacchimavesārajjadvayasiddhīti bhagavato catuvesārajjasamannāgamo ^a^V1.0051^ea^, attahitaparahitappaṭipatti ca pakāsitā hoti nidānavacanena sampattaparisāya ajjhāsayānurūpaṃ ṭhānuppattikappaṭibhānena dhammadesanādīpanato, ‘‘jānatā passatā’’tiādi vacanato ca. Tena vuttaṃ ‘‘satthusiddhiyā nidānavacana’’nti.<br/><br/>[03]Tathā satthusiddhiyā nidānavacanaṃ. Ñāṇakaruṇāpariggahitasabbakiriyassa ^a^P1.0072^ea^ hi bhagavato natthi niratthikā pavatti, attahitatthā vā, tasmā paresaṃyeva atthāya pavattasabbakiriyassa sammāsambuddhassa sakalampi kāyavacīmanokammaṃ satthubhūtaṃ, na kabyaracanādisāsanabhūtaṃ. Tena vuttaṃ ‘‘satthusiddhiyā nidānavacana’’nti. Apica satthuno pamāṇabhūtatāvibhāvanena sāsanassa pamāṇabhāvasiddhiyā nidānavacanaṃ. ‘‘Bhagavatā’’ti hi iminā tathāgatassa guṇavisiṭṭhasattuttamādibhāvadīpanena, ‘‘jānatā’’tiādinā āsayānusayañāṇādipayogadīpanena ca ayamattho sādhito hoti. Idamettha nidānavacanapayojanassa mukhamattadassanaṃ. Ko hi samattho buddhānubuddhena dhammabhaṇḍāgārikena bhāsitassa nidānassa payojanāni niravasesato vibhāvetunti.<br/><br/>[06]Nidānavaṇṇanā niṭṭhitā.<br/><br/>[03]^b^5^eb^^b^.^eb^^b^Nikkhittassā^eb^ti desitassa. Desanāpi hi desetabbassa sīlādiatthassa vineyyasantānesu nikkhipanato ‘‘nikkhepo’’ti vuccati. Tattha yathā anekasatānekasahassabhedānipi suttantāni saṃkilesabhāgiyādisāsanappaṭṭhānanayena soḷasavidhataṃ nātivattanti, evaṃ attajjhāsayādisuttanikkhepavasena catubbidhabhāvanti āha ^b^‘‘cattāro suttanikkhepā’’^eb^ti. Kāmañcettha attajjhāsayassa, aṭṭhuppattiyā ^a^P1.0073^ea^ ca parajjhāsayapucchāhi ^a^M1.0057^ea^ saddhiṃ saṃsaggabhedo sambhavati ajjhāsayapucchānusandhisabbhāvato, attajjhāsayāṭṭhuppattīnaṃ pana aññamaññaṃ saṃsaggo natthīti nayidha niravaseso vitthāranayo sambhavati, tasmā ‘‘cattāro suttanikkhepā’’ti vuttaṃ. Atha vā yadipi aṭṭhuppattiyā ajjhāsayena siyā saṃsaggabhedo, tadantogadhattā pana sesanikkhepānaṃ mūlanikkhepavasena cattārova dassitāti daṭṭhabbaṃ. So panāyaṃ suttanikkhepo sāmaññabhāvato paṭhamaṃ vicāretabbo, tasmiṃ vicārite yassā aṭṭhuppattiyā idaṃ suttaṃ nikkhittaṃ, tassā vibhāgavasena ‘‘mamaṃ vā bhikkhave’’tiādinā (dī. ni. 1.5, 6), ‘‘appamattakaṃ kho paneta’’ntiādinā (dī. ni. 1.7), ‘‘atthi bhikkhave’’tiādinā (dī. ni. 1.28) ca pavattānaṃ suttānaṃ suttapadesānaṃ vaṇṇanā vuccamānā taṃtaṃanusandhidassanasukhatāya ^a^V1.0052^ea^ suviññeyyā hotīti āha ^b^‘‘suttanikkhepaṃ vicāretvā vuccamānā pākaṭā hotī’’^eb^ti.<br/><br/>[03]^b^‘‘Suttanikkhepā’’^eb^tiādīsu nikkhipanaṃ nikkhepo, suttassa nikkhepo suttassa kathanaṃ ^b^suttanikkhepo,^eb^ suttadesanāti attho. Nikkhipīyatīti vā nikkhepo, suttaṃyeva nikkhepo ^b^suttanikkhepo. ^eb^ Attano ajjhāsayo attajjhāsayo, so assa atthi suttadesanākāraṇabhūtoti ^b^attajjhāsayo.^eb^ Attano ajjhāsayo etassāti vā ^b^attajjhāsayo. Parajjhāsayo^eb^ti etthāpi eseva nayo. Pucchāya vaso pucchāvaso, so etassa atthīti ^b^pucchavasiko.^eb^ Araṇīyato attho, suttadesanāya vatthu. Atthassa uppatti atthuppatti, atthuppattiyeva aṭṭhuppatti, sā etassa atthīti ^b^aṭṭhuppattiko.^eb^ Atha vā nikkhipīyati suttaṃ etenāti ^b^suttanikkhepo,^eb^ attajjhāsayādi eva. Etasmiṃ pana atthavikappe attano ajjhāsayo ^b^attajjhāsayo,^eb^ paresaṃ ajjhāsayo ^b^parajjhāsayo,^eb^ pucchīyatīti pucchā, pucchitabbo attho. Sotabbavasappavattaṃ dhammappaṭiggāhakānaṃ vacanaṃ pucchāvasikā, tadeva nikkhepasaddāpekkhāya pulliṅgavasena vuttaṃ ^b^‘‘pucchāvasiko’’^eb^ti. Tathā aṭṭhuppattiyeva ^b^‘‘aṭṭhuppattiko’’^eb^ti evampettha attho veditabbo.<br/><br/>[03]Ettha ca paresaṃ indriyaparipākādikāraṇanirapekkhatā attajjhāsayassa visuṃ nikkhepabhāvo yutto. Tenevāha ^b^‘‘kevalaṃ attano ajjhāsayeneva kathetī’’^eb^ti. Parajjhāsayapucchāvasikānaṃ pana paresaṃ ajjhāsayapucchānaṃ ^a^M1.0058^ea^^a^P1.0074^ea^ desanānimittabhūtānaṃ uppattiyaṃ pavattitānaṃ kathaṃ aṭṭhuppattiyaṃ anavarodho, pucchāvasikāṭṭhuppattikānaṃ vā parajjhāsayānurodhena pavattitadesanattā kathaṃ parajjhāsaye anavarodhoti na codetabbametaṃ. Paresañhi abhinīhāraparipucchādivinimuttasseva suttadesanākāraṇuppādassa aṭṭhuppattibhāvena gahitattā parajjhāsayapucchāvasikānaṃ visuṃ gahaṇaṃ. Tathā hi dhammadāyādasuttādīnaṃ (ma. ni. 1.29) āmisuppādādidesanānimittaṃ ‘‘aṭṭhuppattī’’ti vuccati. Paresaṃ pucchaṃ vinā ajjhāsayameva nimittaṃ katvā desito parajjhāsayo, pucchāvasena desito pucchāvasikoti pākaṭo yamatthoti. ^b^Attano ajjhāsayeneva kathesi^eb^ dhammatantiṭhapanatthanti daṭṭhabbaṃ. ^b^Sammappadhānasuttantahārako^eb^ti anupubbena niddiṭṭhānaṃ saṃyuttake sammappadhānapaṭisaṃyuttānaṃ suttānaṃ āvaḷi, tathā ^b^iddhipādahārakādi.^eb^^b^Vimuttiparipācanīyā dhammā^eb^ saddhindriyādayo. ^b^Abhinīhāra^eb^nti paṇidhānaṃ.<br/><br/>[03]^b^Vaṇṇāvaṇṇe^eb^ti ettha ‘‘acchariyaṃ āvuso’’tiādinā bhikkhusaṅghena vutto vaṇṇopi saṅgahito, taṃ pana aṭṭhuppattiṃ katvā ‘‘atthi bhikkhave aññe ca dhammā’’tiādinā upari desanaṃ ^a^V1.0053^ea^ ārabhissatīti. ‘‘Mamaṃ vā bhikkhave pare vaṇṇaṃ bhāseyyu’’nti imissā desanāya brahmadattena vuttavaṇṇo aṭṭhuppattīti katvā vuttaṃ ^b^‘‘antevāsī vaṇṇaṃ. Iti imaṃ vaṇṇāvaṇṇaṃ aṭṭhuppattiṃ katvā’’^eb^ti. ^b^Vā^eb^-saddo upamānasamuccayasaṃsayavavassaggapadapūraṇavikappādīsu bahūsu atthesu dissati. Tathā hesa ‘‘paṇḍito vāpi tena so’’tiādīsu ^a^P1.0075^ea^ (dha. pa. 63) upamāne dissati, sadisabhāveti attho. ‘‘Taṃ vāpi dhīrā muni vedayantī’’tiādīsu (su. ni. 203) samuccaye, ‘‘ke vā ime, kassa vā’’tiādīsu (pārā. 296) saṃsaye, ‘‘ayaṃ vā imesaṃ samaṇabrāhmaṇānaṃ sabbabālo sabbamūḷho’’tiādīsu vavassagge, ‘‘na vāyaṃ kumārako mattamaññāsī’’tiādīsu (saṃ. ni. 2.154) padapūraṇe, ‘‘ye hi keci bhikkhave samaṇā vā brāhmaṇā vā’’tiādīsu (ma. ni. 1.170) vikappe, idhāyaṃ vikappeyevāti dassento āha ^b^‘‘vā-saddo vikappanattho’’^eb^ti. ^b^Para^eb^-saddo attheva aññatthe ‘‘ahañceva kho pana dhammaṃ deseyyaṃ, pare ca me na ājāneyyu’’ntiādīsu (dī. ni. 2.64, 65; ma. ni. 1.281; ma. ni. 2.223; saṃ. ni. 1.172; mahāva. 4, 8) atthi adhike ^a^M1.0059^ea^ ‘‘indriyaparopariyattañāṇa’’ntiādīsu (paṭi. ma. mātikā 68, 1.111) atthi pacchābhāge ‘‘parato āgamissatī’’tiādīsu. Atthi paccanīkabhāve ‘‘uppannaṃ parappavādaṃ saha dhammena suniggahitaṃ niggahetvā’’tiādīsu ^a^P1.0076^ea^ (dī. ni. 2.168). Idhāpi paccanīkabhāveti dassento āha ^b^‘‘pareti paṭiviruddhā’’^eb^ti.<br/><br/>[03]^b^Īdisesupī^eb^ti ettha ^b^pi^eb^-saddo sambhāvane, tena ratanattayanimittampi akusalacittappavatti na kātabbā, pageva vaṭṭāmisalokāmisanimittanti dasseti. Sabhāvadhammato aññassa kattuabhāvajotanatthaṃ āhanatīti kattuatthe āghātasaddaṃ dasseti, tattha ^b^āhanatī^eb^ti hiṃsati vibādhati, upatāpeti cāti attho. Āhanati etena, āhananamattaṃ vā ^b^āghāto^eb^ti karaṇabhāvatthāpi sambhavantiyeva. Evaṃ avayavabhedanena āghāta-saddassa atthaṃ vatvā idāni tattha pariyāyenapi atthaṃ dassento ^b^‘‘kopassetaṃ adhivacana’’^eb^nti āha. Ayañca nayo ^b^‘‘appaccayo anabhiraddhī’’^eb^tiādīsupi yathāsambhavaṃ vattabbo. ^b^Appatītā honti tenā^eb^ti pākaṭapariyāyena appaccaya-saddassa atthadassanaṃ, taṃmukhena pana na pacceti tenāti ^b^appaccayo^eb^ti daṭṭhabbaṃ. ^b^Abhirādhayatī^eb^ti sādhayati. ^b^Dvīhī^eb^ti āghātānabhiraddhipadehi. ^b^Ekenā^eb^ti appaccayapadena. ^b^Sesāna^eb^nti saññāviññāṇakkhandhānaṃ, saññāviññāṇāvasiṭṭhasaṅkhārakkhandhasaṅkhātānaṃ vā. ^b^Karaṇa^eb^nti uppādanaṃ. Āghātādīnañhi pavattiyā paccayasamavāyanaṃ idha ‘‘karaṇa’’nti vuttaṃ, taṃ pana atthato uppādanameva. Anuppādanañhi sandhāya bhagavatā ‘‘na karaṇīyā’’ti vuttanti. ^b^Paṭikkhittameva^eb^ ekuppādekavatthukekārammaṇekanirodhabhāvato.<br/><br/>[03]^b^Tatthā^eb^ti ^a^V1.0054^ea^ tasmiṃ manopadose. ^b^Tumha^eb^nti ‘‘tumhāka’’nti iminā samānattho eko saddo ‘‘yathā amhāka’’nti iminā samānattho ‘‘amha’’nti ayaṃ saddo. Yathāha, ‘‘tasmā hi amhaṃ daharā na miyyare’’ti (jā. 1.9.93, 99). ^b^‘‘Antarāyo’’^eb^ti ^a^P1.0077^ea^ idaṃ manopadosassa akaraṇīyatāya kāraṇavacanaṃ. Yasmā tumhākaṃyeva ca bhaveyya tena kopādinā paṭhamajjhānādīnaṃ antarāyo, tasmā te kopādipariyāyena vuttā āghātādayo na karaṇīyāti attho. Tena nāhaṃ ‘‘sabbaññū’’ti issarabhāvena tumhe tato nivāremi, atha kho iminā nāma kāraṇenāti dasseti. Taṃ pana kāraṇavacanaṃ ^a^M1.0060^ea^ yasmā ādīnavavibhāvanaṃ hoti, tasmā āha ^b^‘‘ādīnavaṃ dassento’’^eb^ti. ^b^‘‘Api nu tumhe’’^eb^tiādinā manopadoso na kālantarabhāvinoyeva hitasukhassa antarāyakaro, atha kho taṅkhaṇappavattirahassapi hitasukhassa antarāyakaroti manopadose ādīnavaṃ daḷhataraṃ katvā dasseti. ^b^Yesaṃ kesañci^eb^ ‘‘pare’’tiādīsu viya na paṭiviruddhānaṃyevāti attho. Tenevāha ^b^‘‘kupito’’^eb^tiādi.<br/><br/>[03]^b^Andhatama^eb^nti andhabhāvakaratamaṃ. ^b^Ya^eb^nti yattha. Bhummatthe hi etaṃ paccattavacanaṃ. Yasmiṃ kāle kodho sahate naraṃ, andhatamaṃ tadā hotīti sambandho. ^b^Ya^eb^nti vā kāraṇavacanaṃ, yasmā kodho uppajjamāno naraṃ abhibhavati, tasmā andhatamaṃ tadā hoti, yadā kodhoti attho yaṃtaṃsaddānaṃ ekantasambandhibhāvato. Atha vā ^b^ya^eb^nti kiriyāya parāmasanaṃ. ^b^Kodho sahate^eb^ti yadetaṃ kodhassa sahanaṃ abhibhavanaṃ, etaṃ andhakāratamabhavananti attho. Atha vā yaṃ naraṃ kodho sahate abhibhavati, tassa andhatamaṃ tadā hoti, tato ca kuddho atthaṃ na jānāti, kuddho dhammaṃ na passatīti. ^b^Antarato^eb^ti abbhantarato, cittato vā.<br/><br/>[03]^b^‘‘Idañcidañca kāraṇa’’^eb^nti iminā sabbaññū eva amhākaṃ satthā aviparītadhammadesanattā, svākkhāto dhammo ekantaniyyānikattā, suppaṭipanno saṅgho saṃkilesarahitattāti imamatthaṃ dasseti. ^b^‘‘Idañcidañca kāraṇa’’^eb^nti etena ca ‘‘na ^a^P1.0078^ea^ sabbaññū’’tiādivacanaṃ abhūtaṃ atacchanti nibbeṭhitaṃ hoti. ^b^Dutiyaṃ pada^eb^nti ‘‘ataccha’’nti padaṃ. ^b^Paṭhamassā^eb^ti ‘‘abhūta’’nti padassa. ^b^Catutthañcā^eb^ti ‘‘na ca panetaṃ amhesu saṃvijjatī’’ti padaṃ. ^b^Tatiyassā^eb^ti ‘‘natthi cetaṃ amhesū’’ti padassa. ^b^Avaṇṇeyevā^eb^ti kāraṇapatirūpakaṃ vatvā dosapatiṭṭhāpanavasena nindane eva. ^b^Na sabbatthā^eb^ti kevalaṃ akkosanakhuṃsanavambhanādīsu na ekantena nibbeṭhanaṃ kātabbanti attho. Vuttamevatthaṃ ^b^‘‘yadi hī’’^eb^tiādinā pākaṭaṃ katvā dasseti.<br/><br/>[03]^b^6^eb^^b^.^eb^^b^Ānandanti^eb^ pamodanti ^b^etena^eb^ dhammena taṃsamaṅgino sattāti ānanda-saddassa karaṇatthataṃ dasseti ^a^V1.0055^ea^. Sobhanaṃ mano assāti sumano, sobhanaṃ vā mano sumano, tassa bhāvo somanassanti tadaññadhammānampi sampayuttānaṃ somanassabhāvo āpajjatīti? Nāpajjati ruḷhīsaddattā ^a^M1.0061^ea^ yathā ‘‘paṅkaja’’nti dassento ^b^‘‘cetasikasukhassetaṃ adhivacana’’^eb^nti āha. Ubbilayatīti ubbilaṃ, bhindati purimāvatthāya visesaṃ āpajjatīti attho. Ubbilameva ubbilāvitaṃ, tassa bhāvo ^b^ubbilāvitattaṃ.^eb^ Yāya uppannāya kāyacittaṃ vātapūritabhastā viya uddhumāyanākārappattaṃ hoti, tassā gehassitāya odaggiyapītiyā etaṃ adhivacanaṃ. Tenevāha ^b^‘‘uddhaccāvahāyā’’^eb^tiādi. Idhāpi ‘‘kiñcāpi tesaṃ bhikkhūnaṃ ubbilāvitameva natthi, atha kho āyatiṃ kulaputtānaṃ edisesupi ṭhānesu akusaluppattiṃ paṭisedhento dhammanettiṃ ṭhapetī’’ti, ^b^‘‘dvīhi padehi saṅkhārakkhandho, ekena vedanākkhandho vutto’’^eb^ti ettha ‘‘tesaṃ vasena sesānampi sampayuttadhammānaṃ karaṇaṃ paṭikkhittamevā’’ti ca aṭṭhakathāyaṃ, ^b^‘‘pi^eb^-saddo sambhāvane’’tiādinā idha ca vuttanayena attho yathāsambhavaṃ veditabbo. ^b^‘‘Tumhaṃyevassa^eb^^a^P1.0079^ea^^b^tena antarāyo’’^eb^ti etthāpi ‘‘antarāyoti ida’’ntiādinā heṭṭhā avaṇṇapakkhe vuttanayena attho veditabbo.<br/><br/>[03]^b^Kasmā paneta^eb^nti ca vakkhamānaṃyeva atthaṃ manasi katvā codeti. Ācariyo ^b^‘‘saccaṃ vaṇṇita’’^eb^nti tamatthaṃ paṭijānitvā ^b^‘‘taṃ pana nekkhammanissita’’^eb^ntiādinā pariharati. Tattha ^b^eta^eb^nti ānandādīnaṃ akaraṇīyatāvacanaṃ. Nanu bhagavatā vaṇṇitanti sambandho. ^b^Kasiṇenā^eb^ti kasiṇatāya sakalabhāvena. Keci pana ^b^‘‘jambudīpassā^eb^ti karaṇe sāmivacana’’nti vadanti, tesaṃ matena kasiṇajambudīpa-saddānaṃ samānādhikaraṇabhāvo daṭṭhabbo. ^b^Tasmā^eb^ti yasmā gehassitapītisomanassaṃ jhānādīnaṃ antarāyakaraṃ, tasmā. Vuttañhetaṃ bhagavatā ‘‘somanassaṃ pāhaṃ devānaṃ inda duvidhena vadāmi sevitabbampi asevitabbampī’’ti (dī. ni. 2.359). ^b^‘‘Ayañhī’’^eb^tiādi yena sampayuttā pīti antarāyakarī, taṃ dassanatthaṃ vuttaṃ. Tattha ‘‘idañhi lobhasahagataṃ pītisomanassa’’nti vattabbaṃ siyā, pītiggahaṇena pana somanassampi gahitameva hoti somanassarahitāya pītiyā abhāvatoti pītiyeva gahitāti daṭṭhabbaṃ. Atha vā sevitabbāsevitabbavibhāgavacanato somanassassa pākaṭo antarāyakarabhāvo, na tathā pītiyāti pītiyeva lobhasahagatattena ^a^M1.0062^ea^ visesetvā vuttā. ^b^‘‘Luddho attha’’^eb^ntiādigāthānaṃ ‘‘kuddho attha’’ntiādi gāthāsu viya attho daṭṭhabbo.<br/><br/>[03]‘‘Mamaṃ vā bhikkhave pare vaṇṇaṃ bhāseyyuṃ, dhammassa vā vaṇṇaṃ bhāseyyuṃ, saṅghassa vā vaṇṇaṃ bhāseyyuṃ, tatra ce tumhe assatha ānandino sumanā ubbilāvitā, api nu tumhe paresaṃ subhāsitadubbhāsitaṃ ājāneyyāthāti. No hetaṃ bhante’’ti ayaṃ ^b^tatiyavāro,^eb^ so desanākāle ^a^V1.0056^ea^ nīharitvā desetabbapuggalābhāvato desanāya anāgatopi tadatthasambhavato atthato āgatoyevāti daṭṭhabbo yathā taṃ ^a^P1.0080^ea^ kathāvatthupakaraṇaṃ vitthāravasenāti adhippāyo. ^b^‘‘Atthato āgato yevā’’^eb^ti etena saṃvaṇṇanākāle tathā bujjhanakasattānaṃ vasena so vāro ānetvā vattabboti dasseti. ^b^‘‘Yatheva hī’’^eb^tiādinā tamevatthasambhavaṃ vibhāveti. ^b^Vuttanayenā^eb^ti ‘‘tatra tumhehīti tasmiṃ vaṇṇe tumhehī’’tiādinā, ‘‘dutiyaṃ padaṃ paṭhamassa padassa, catutthañca tatiyassa vevacana’’ntiādinā ca vuttanayena.


volume: 21
item: 4
title: ^paribbājakakathāvaṇṇanā^cūḷasīlavaṇṇanā^^
content:
  [03]^b^7^eb^^b^.^eb^^b^Nivatto^eb^ amūlakattā vissajjetabbatābhāvato. ^b^Anuvattatiyeva^eb^ vissajjetabbatāya adhikatabhāvato. ^b^Anusandhiṃ dassessati^eb^ ‘‘atthi bhikkhave’’tiādinā. Oranti vā aparabhāgo ‘‘orato bhogaṃ, oraṃ pāra’’ntiādīsu viya. Atha vā heṭṭhāattho ^b^ora^eb^-saddo ‘‘oraṃ āgamanāya ye paccayā, te orambhāgiyāni saṃyojanānī’’tiādīsu viya. Sīlañhi samādhipaññāyo apekkhitvā aparabhāgo, heṭṭhābhūtañca hotīti. ^b^Sīlamattaka^eb^nti ettha ^b^matta^eb^-saddo appakattho vā ‘‘bhesajjamattā’’tiādīsu (dī. ni. 1.447) viya. Visesanivattiattho vā ‘‘avitakkavicāramattā dhammā (dha. sa. tikamātikā 6), manomattā dhātu manodhātū’’ti ca ādīsu viya. ‘‘Appamattakaṃ, oramattaka’’nti padadvayena sāmaññato vuttoyeva hi attho sīlamattakanti visesavasena vutto. Atha vā sīlenapi tadekadesasseva ^a^P1.0081^ea^ saṅgahaṇatthaṃ ^a^M1.0063^ea^ appakatthavācako, visesanivattiattho eva vā ‘‘sīlamattaka’’nti ettha ^b^matta^eb^-saddo vutto. Tathā hi indriyasaṃvarapaccayasannissitasīlāni idha desanaṃ anāruḷhāni. Na hi tāni pātimokkhāajīvapārisuddhisīlāni viya sabbaputhujjanesu pākaṭānīti. ^b^‘‘Ussāhaṃ katvā’’^eb^ti etena ^b^‘‘vadamāno’’^eb^ti ettha sattiatthaṃ māna-saddaṃ dasseti.<br/><br/>[03]Alaṅkaraṇaṃ vibhūsanaṃ ^b^alaṅkāro,^eb^ kuṇḍalādipasādhanaṃ vā. Ūnaṭṭhānapūraṇaṃ ^b^maṇḍanaṃ. Maṇḍane^eb^ti maṇḍanahetu. Atha vā maṇḍatīti maṇḍano, maṇḍanajātiko puriso. Bahuvacanatthe ca idaṃ ekavacanaṃ, maṇḍanasīlesūti attho. ^b^Paripūrakārī^eb^ti ettha ^b^iti^eb^-saddo ādiattho, pakārattho vā, tena sakalampi sīlathomana suttaṃ dasseti. ^b^Candana^eb^nti candanasahacaraṇato candanagandho, tathā ^b^tagarā^eb^dīsupi. ^b^Satañca gandho^eb^ti ettha gandho viyāti gandhoti vutto sīlanibandhano thutighoso. Sīlañhi kittiyā nimittaṃ. Yathāha ‘‘sīlavato sīlasampannassa kalyāṇo kittisaddo abbhuggacchatī’’ti ^a^V1.0057^ea^ (dī. ni. 2.150; a. ni. 5.213; mahāva. 285). ^b^Pavāyatī^eb^ti pakāsati. Gandhāva ^b^gandhajātā.^eb^<br/><br/>[03]‘‘Appakaṃ bahuka’’nti idaṃ pārāpāraṃ viya aññamaññaṃ upanidhāya vuccatīti āha ^b^‘‘upariguṇe upanidhāyā’’^eb^ti. ^b^Sīlañhī^eb^ti ettha ^b^hi^eb^-saddo hetuattho, tena idaṃ dasseti ‘‘yasmā sīlaṃ kiñcāpi patiṭṭhābhāvena samādhissa bahukāraṃ, pabhāvādiguṇavisese panassa upanidhāya kalampi na upeti, tathā samādhi ca paññāyā’’ti. Tenevāha ^b^‘‘tasmā’’^eb^tiādi. Idāni ‘‘katha’’nti pucchitvā samādhissa ānubhāvaṃ vitthārato vibhāveti. ^b^‘‘Abhi…pe…^eb^^a^P1.0082^ea^^b^mūle’’^eb^ti idaṃ yamakapāṭihāriyassa supākaṭabhāvadassanatthaṃ, aññehi bodhimūlañātisamāgamādīsu katapāṭihāriyehi visesanatthañca vuttaṃ. Yamakapāṭihāriyakaraṇatthāya hi bhagavato citte uppanne tadanucchavikaṃ ṭhānaṃ icchitabbanti ratanamaṇḍapādi sakkassa devarañño āṇāya vissakammunā nimmitanti vadanti, bhagavatāva nimmitanti apare. ‘‘Yo koci evarūpaṃ pāṭihāriyaṃ kātuṃ samattho atthi ce, āgacchatū’’ti codanāsadisattā vuttaṃ ^b^‘‘attādānaparidīpana’’^eb^nti. Tattha ^b^attādānaṃ^eb^ anuyogo, titthiyānaṃ tathā ^a^M1.0064^ea^ kātuṃ asamatthattā, ‘‘karissāmā’’ti pubbe uṭṭhitattā ^b^titthiyaparimaddanaṃ. ^eb^<br/><br/>[03]^b^Uparimakāyato^eb^tiādi paṭisambhidāmagge (paṭi. ma. 1.116).<br/><br/>[03]Tatthāyaṃ pāḷiseso –<br/><br/>[08]‘‘Heṭṭhimakāyato aggikkhandho pavattati, uparimakāyato udakadhārā pavattati. Puratthimakāyato aggi, pacchimakāyato udakaṃ. Pacchimakāyato aggi, puratthimakāyato udakaṃ. Dakkhiṇākkhito aggi, vāmākkhito udakaṃ. Vāmākkhito aggi, dakkhiṇākkhito udakaṃ. Dakkhiṇakaṇṇasotato aggi, vāmakaṇṇasotato udakaṃ. Vāmakaṇṇasotato aggi, dakkhiṇakaṇṇasotato udakaṃ. Dakkhiṇanāsikāsotato aggi, vāmanāsikāsotato udakaṃ. Vāmanāsikāsotato aggi, dakkhiṇanāsikāsotato udakaṃ. Dakkhiṇāṃsakūṭato aggi, vāmāṃsakūṭato udakaṃ. Vāmāṃsakūṭato aggi, dakkhiṇāṃsakūṭato udakaṃ. Dakkhiṇahatthato aggi, vāmahatthato udakaṃ. Vāmahatthato aggi, dakkhiṇahatthato udakaṃ. Dakkhiṇapassato aggi, vāmapassato udakaṃ. Vāmapassato aggi, dakkhiṇapassato udakaṃ. Dakkhiṇapādato aggi ^a^V1.0058^ea^, vāmapādato udakaṃ. Vāmapādato aggi, dakkhiṇapādato udakaṃ. Aṅgulaṅgulehi aggi, aṅgulantarikāhi udakaṃ ^a^P1.0083^ea^. Aṅgulantarikāhi aggi, aṅgulaṅgulehi udakaṃ. Ekekalomato aggi, ekekalomato udakaṃ. Lomakūpato lomakūpato aggikkhandho pavattati, lomakūpato lomakūpato udakadhārā pavattatī’’ti (paṭi. ma. 1.116).<br/><br/>[07]Aṭṭhakathāyaṃ pana ‘‘ekekalomakūpato’’ti āgataṃ.<br/><br/>[03]^b^‘‘Channaṃ vaṇṇānanti ādinayappavatta’’^eb^nti etthāpi nīlānaṃ pītakānaṃ lohitakānaṃ odātānaṃ mañjiṭṭhānaṃ pabhassarānanti ayaṃ pāḷiseso. ^b^‘‘Suvaṇṇavaṇṇā rasmiyo’’^eb^ti idaṃ tāsaṃ yebhuyyatāya vuttaṃ. ^b^Vitthāretabba^eb^nti etthāpi ^a^M1.0065^ea^ ‘‘satthā tiṭṭhati, nimmito caṅkamati vā nisīdati vā seyyaṃ vā kappetī’’tiādinā catūsu iriyāpathesu ekekamūlakā satthuvasena cattāro, nimmitavasena cattāroti sabbeva aṭṭha vāre vitthāretabbaṃ.<br/><br/>[03]^b^Madhupāyāsa^eb^nti madhusittaṃ pāyāsaṃ. Attā mitto majjhatto verīti catūsu sīmasambhedavasena ^b^caturaṅgasamannāgataṃ mettākammaṭṭhānaṃ.^eb^ ‘‘Caturaṅgasamannāgata’’nti idaṃ pana ‘‘vīriyādhiṭṭhāna’’nti etenāpi yojetabbaṃ. Tattha ‘‘kāmaṃ taco ca nhāru cā’’tiādipāḷi (ma. ni. 2.184; saṃ. ni. 2.22; a. ni. 2.5; a. ni. 8.13; mahāni. 196) vasena caturaṅgasamannāgatatā veditabbā. ‘‘Kicchaṃ vatāyaṃ loko āpanno’’tiādinā (dī. ni. 2.57; saṃ. ni. 2.4) jarāmaraṇamukhena ^b^paccayākāre ñāṇaṃ otāretvā. Ānāpānacatutthajjhāna^eb^nti etthāpi ‘‘sabbabuddhānaṃ āciṇṇa’’nti padaṃ vibhattivipariṇāmaṃ katvā yojetabbaṃ. Tampi hi sabbabuddhānaṃ āciṇṇamevāti vadanti. Chattiṃsakoṭisatasahassamukhena mahāvajirañāṇagabbhaṃ gaṇhāpento ^b^vipassanaṃ^eb^^b^vaḍḍhetvā.^eb^ Dvattiṃsadoṇagaṇhanappamāṇaṃ ^a^P1.0084^ea^ kuṇḍaṃ ^b^kolambo.^eb^ Daribhāgo ^b^kandaro.^eb^ Cakkavāḷapādesu mahāsamuddo ^b^cakkavāḷamahāsamuddo.^eb^<br/><br/>[03]^b^‘‘Duve puthujjanā’’^eb^tiādi puthujjane labbhamānavibhāgadassanatthaṃ vuttaṃ, na mūlapariyāyavaṇṇanādīsu viya puthujjanavisesaniddhāraṇatthaṃ. Sabbopi hi puthujjano bhagavato upari guṇe vibhāvetuṃ na sakkoti, tiṭṭhatu puthujjano, sāvakapaccekabuddhānampi avisayā buddhaguṇā. Tathā hi vakkhati ‘‘sotāpannā’’tiādi (dī. ni. aṭṭha. 1.8). Vācuggatakaraṇaṃ ^b^uggaho.^eb^ Atthaparipucchanaṃ ^b^paripucchā.^eb^ Aṭṭhakathāvasena atthassa savanaṃ ^b^savanaṃ.^eb^ Byañjanatthānaṃ ^a^V1.0059^ea^ sunikkhepasudassanena dhammassa pariharaṇaṃ ^b^dhāraṇaṃ.^eb^ Evaṃ sutadhātaparicitānaṃ manasānupekkhanaṃ ^b^paccavekkhaṇaṃ.^eb^ Bahūnaṃ nānappakārānaṃ kilesānaṃ sakkāyadiṭṭhiyā ca avihatattā tā janenti, tāhi vā janitāti ^b^puthujjanā.^eb^ Avighātameva vā ^b^jana^eb^-saddo vadati. ^b^Puthu satthārānaṃ mukhullokikā^eb^ti ettha puthū janā satthupaṭiññā etesanti ^b^puthujjanā^eb^ti vacanattho. ^b^Puthu…pe… avuṭṭhitā^eb^ti ettha janetabbā, jāyanti vā etthāti janā, gatiyo. Puthū janā etesanti ^b^puthujjanā.^eb^ Ito pare jāyanti etehīti janā, abhisaṅkhārādayo. Te etesaṃ puthū vijjantīti ^b^puthujjanā.^eb^ Abhisaṅkharaṇādi attho eva vā ^b^jana^eb^-saddo daṭṭhabbo. Kāmarāgabhavarāgadiṭṭhiavijjā ^b^oghā.^eb^ Rāgaggiādayo ^a^M1.0066^ea^^b^santāpā.^eb^ Teyeva, sabbepi vā kilesā ^b^pariḷāhā. Puthu pañcasu kāmaguṇesu rattā^eb^ti ettha ^a^P1.0085^ea^ jāyatīti jano, rāgo gedhoti evaṃ ādiko. Puthu jano etesanti ^b^puthujjanā,^eb^ puthūsu vā janā jātā rattāti evaṃ rāgādiattho eva vā ^b^jana^eb^-saddo daṭṭhabbo. ^b^Palibuddhā^eb^ti sambuddhā, upaddutā vā. ^b^‘‘Puthūnaṃ gaṇanapathamatītāna’’^eb^ntiādinā puthū janā ^b^puthujjanā^eb^ti dasseti.<br/><br/>[03]Yehi guṇavisesehi nimittabhūtehi bhagavati ^b^tathāgata^eb^-saddo pavatto, taṃdassanatthaṃ ^b^‘‘aṭṭhahi kāraṇehi bhagavā tathāgato’’^eb^tiādimāha. Guṇanemittakāneva hi bhagavato sabbāni nāmāni. Yathāha –<br/><br/>[21]‘‘Asaṅkhyeyyāni nāmāni, saguṇena mahesino;<br/><br/>[22]Guṇena nāmamuddheyyaṃ, api nāmasahassato’’ti. (dha. sa. aṭṭha. 1313; udā. aṭṭha. 53; paṭi. ma. aṭṭha. 1.1.76);<br/><br/>[03]^b^Tathā āgato^eb^ti ettha ākāraniyamanavasena opammasampaṭipādanattho ^b^tathā^eb^-saddo. Sāmaññajotanāya visesāvaṭṭhānato paṭipadāgamanattho ^b^āgata^eb^-saddo, na ñāṇagamanattho ‘‘tathalakkhaṇaṃ āgato’’tiādīsu (dī. ni. aṭṭha. 1.7; ma. ni. aṭṭha. 1.12; saṃ. ni. aṭṭha. 2.4.78; a. ni. aṭṭha. 1.1.170; udā. aṭṭha. 18; paṭi. ma. aṭṭha. 1.1.37; theragā. aṭṭha. 1.3; itivu. aṭṭha. 38; mahāni. aṭṭha. 14) viya, nāpi kāyagamanādiattho ‘‘āgato kho mahāsamaṇo, māgadhānaṃ giribbaja’’ntiādīsu (mahāva. 62) viya. Tattha yadākāraniyamanavasena opammasampaṭipādanattho tathā-saddo, taṃ karuṇāpadhānattā mahākaruṇāmukhena purimabuddhānaṃ āgamanapaṭipadaṃ udāharaṇavasena sāmaññato dassento yaṃtaṃsaddānaṃ ekantasambandhabhāvato ^b^‘‘yathā sabbaloka…pe… āgatā’’^eb^ti āha. Taṃ pana ^a^V1.0060^ea^ paṭipadaṃ mahāpadānasuttādīsu (dī. ni. 2.4) sambahulaniddesena supākaṭānaṃ āsannānañca vipassīādīnaṃ channaṃ sammāsambuddhānaṃ vasena nidassento ^b^‘‘yathā vipassī bhagavā’’^eb^tiādimāha. Tattha ^b^yena^eb^^a^P1.0086^ea^^b^abhinīhārenā^eb^ti manussattaliṅgasampattihetusatthāradassanapabbajjāabhiññādiguṇasampattiadhikārachandānaṃ vasena aṭṭhaṅgasamannāgatena kāyappaṇidhānamahāpaṇidhānena ^a^M1.0067^ea^. Sabbesañhi buddhānaṃ kāyappaṇidhānaṃ imināva abhinīhārena samijjhatīti. Evaṃ mahābhinīhāravasena ‘‘tathāgato’’ti padassa atthaṃ dassetvā idāni pāramīpūraṇavasena dassetuṃ ^b^‘‘yathā vipassī bhagavā…pe… kassapo bhagavā dānapāramiṃ pūretvā’’^eb^tiādimāha.<br/><br/>[03]Ettha ca suttantikānaṃ mahābodhiyānapaṭipadāya kosallajananatthaṃ pāramīsu ayaṃ vitthārakathā – kā panetā pāramiyo? Kenaṭṭhena pāramiyo? Katividhā cetā? Ko tāsaṃ kamo? Kāni lakkhaṇarasapaccupaṭṭhānapadaṭṭhānāni? Ko paccayo? Ko saṃkileso? Kiṃ vodānaṃ? Ko paṭipakkho? Kā paṭipatti? Ko vibhāgo? Ko saṅgaho? Ko sampādanūpāyo? Kittakena kālena sampādanaṃ? Ko ānisaṃso? Kiṃ cetāsaṃ phalanti?<br/><br/>[03]Tatridaṃ vissajjanaṃ – ^b^kā panetā pāramiyo^eb^ti. Taṇhāmānādīhi anupahatā karuṇūpāyakosallapariggahitā dānādayo guṇā pāramiyo.<br/><br/>[03]^b^Kenaṭṭhena pāramiyo^eb^ti dānasīlādiguṇavisesayogena ^a^P1.0087^ea^ sattuttamatāya paramā mahāsattā bodhisattā, tesaṃ bhāvo, kammaṃ vā pāramī, dānādikiriyā. Atha vā paratīti paramo, dānādiguṇānaṃ pūrako pālako ca bodhisatto. Paramassa ayaṃ, paramassa vā bhāvo, kammaṃ vā pāramī, dānādikiriyāva. Atha vā paraṃ sattaṃ attani mavati bandhati guṇavisesayogena, paraṃ vā adhikataraṃ majjati sujjhati saṃkilesamalato, paraṃ vā seṭṭhaṃ nibbānaṃ visesena mayati gacchati, paraṃ vā lokaṃ pamāṇabhūtena ñāṇavisesena idhalokaṃ viya munāti paricchindati, paraṃ vā ativiya sīlādiguṇagaṇaṃ attano santāne minoti pakkhipati, paraṃ vā attabhūtato dhammakāyato aññaṃ, paṭipakkhaṃ vā tadanatthakaraṃ kilesacoragaṇaṃ mināti hiṃsatīti paramo, mahāsatto. ‘‘Paramassa aya’’ntiādi vuttanayeneva yojetabbaṃ. Pāre vā nibbāne majjati sujjhati satte ca sodheti, tattha vā satte mavati bandhati yojeti, taṃ vā mayati gacchati gameti ca, munāti vā taṃ ^a^M1.0068^ea^ yāthāvato, tattha vā satte minoti pakkhipati, kilesāriṃ vā sattānaṃ ^a^V1.0061^ea^ tattha mināti hiṃsatīti pāramī, mahāpuriso. Tassa bhāvo, kammaṃ vā pāramitā, dānādikiriyāva. Iminā nayena pāramīnaṃ saddattho veditabbo.<br/><br/>[03]^b^Katividhā^eb^ti saṅkhepato dasavidhā, tā pana ^b^pāḷiyaṃ^eb^ sarūpato āgatāyeva. Yathāha –<br/><br/>[08]‘‘Vicinanto tadā dakkhiṃ, paṭhamaṃ dānapārami’’ntiādi (bu. vaṃ. 116).<br/><br/>[03]Yathā cāha –<br/><br/>[08]‘‘Kati ^a^P1.0088^ea^ nu kho bhante buddhakārakā dhammā? Dasa kho sāriputta buddhakārakā dhammā. Katame dasa? Dānaṃ kho sāriputta buddhakārako dhammo, sīlaṃ nekkhammaṃ paññā vīriyaṃ khanti saccamadhiṭṭhānaṃ mettā upekkhā buddhakārako dhammo, ime kho sāriputta dasa buddhakārakā dhammāti. Idamavoca bhagavā, idaṃ vatvāna sugato athāparaṃ etadavoca satthā –<br/><br/>[21]‘Dānaṃ sīlañca nekkhammaṃ, paññā vīriyena pañcamaṃ;<br/><br/>[22]Khanti saccaṃ adhiṭṭhānaṃ, mettupekkhāti te dasā’ti’’.<br/><br/>[03]Keci pana ‘‘chabbidhā’’ti vadanti, taṃ etāsaṃ saṅgahavasena vuttaṃ. So pana saṅgaho parato āvibhavissati.<br/><br/>[03]^b^Ko tāsaṃ kamo^eb^ti ettha ^b^kamo^eb^ nāma desanākkamo, so ca paṭhamasamādānahetuko, samādānaṃ pavicayahetukaṃ, iti yathā ādimhi pavicitā samādinnā ca, tathā desitā. Tattha ca dānaṃ sīlassa bahūpakāraṃ sukarañcāti taṃ ādimhi vuttaṃ. Dānaṃ sīlapariggahitaṃ mahapphalaṃ hoti mahānisaṃsanti dānānantaraṃ sīlaṃ vuttaṃ. Sīlaṃ nekkhammapariggahitaṃ, nekkhammaṃ paññāpariggahitaṃ, paññā vīriyapariggahitā, vīriyaṃ khantipariggahitaṃ, khanti saccapariggahitā, saccaṃ adhiṭṭhānapariggahitaṃ, adhiṭṭhānaṃ mettāpariggahitaṃ, mettā upekkhāpariggahitā mahapphalā hoti mahānisaṃsāti mettānantaraṃ upekkhā vuttā. Upekkhā pana karuṇāpariggahitā, karuṇā ca upekkhāpariggahitāti veditabbā. Kathaṃ pana mahākāruṇikā bodhisattā sattesu upekkhakā hontīti? Upekkhitabbayuttesu kañci kālaṃ upekkhakā ^a^M1.0069^ea^ honti, na ^a^V1.0062^ea^ pana sabbattha, sabbadā cāti keci. Apare pana na sattesu upekkhakā, sattakatesu pana vippakāresu upekkhakā hontīti.<br/><br/>[03]Aparo ^a^P1.0089^ea^ nayo – pacurajanesupi pavattiyā sabbasattasādhāraṇattā, appaphalattā, sukarattā ca ādimhi ^b^dānaṃ^eb^ vuttaṃ. Sīlenadāyakapaṭiggāhakasuddhito, parānuggahaṃ vatvā parapīḷānivattivacanato, kiriyadhammaṃ vatvā akiriyadhammavacanato, bhogasampattihetuṃ vatvā bhavasampattihetuvacanato ca dānassa anantaraṃ ^b^sīlaṃ^eb^ vuttaṃ. Nekkhammena sīlasampattisiddhito, kāyavacīsucaritaṃ vatvā manosucaritavacanato, visuddhasīlassa sukheneva jhānasamijjhanato, kammāparādhappahānena payogasuddhiṃ vatvā kilesāparādhappahānena āsayasuddhivacanato, vītikkamappahānena cittassa pariyuṭṭhānappahānavacanato ca sīlassa anantaraṃ ^b^nekkhammaṃ^eb^ vuttaṃ. Paññāya nekkhammassa siddhiparisuddhito, jhānābhāve paññābhāvavacanato. Samādhipadaṭṭhānā hi paññā, paññāpaccupaṭṭhāno ca samādhi. Samathanimittaṃ vatvā upekkhānimittavacanato, parahitajjhānena parahitakaraṇūpāyakosallavacanato ca nekkhammassa anantaraṃ ^b^paññā^eb^ vuttā. Vīriyārambhena paññākiccasiddhito, sattasuññatādhammanijjhānakkhantiṃ vatvā sattahitāya ārambhassa acchariyatāvacanato, upekkhānimittaṃ vatvā paggahanimittavacanato, nisammakāritaṃ vatvā uṭṭhānavacanato ca. Nisammakārino hi uṭṭhānaṃ phalavisesamāvahatīti paññāya anantaraṃ ^b^vīriyaṃ^eb^ vuttaṃ.<br/><br/>[03]Vīriyena titikkhāsiddhito. Vīriyavā hi āraddhavīriyattā sattasaṅkhārehi upanītaṃ dukkhaṃ abhibhuyya viharati vīriyassa titikkhālaṅkārabhāvato. Vīriyavato hi titikkhā sobhati. Paggahanimittaṃ vatvā samathanimittavacanato, accārambhena uddhaccadosappahānavacanato. Dhammanijjhānakkhantiyā hi uddhaccadoso pahīyati. Vīriyavato sātaccakaraṇavacanato. Khantibahulo hi anuddhato sātaccakārī hoti. Appamādavato parahitakiriyārambhe ^a^P1.0090^ea^ paccupakārataṇhābhāvavacanato. Yāthāvato dhammanijjhāne hi sati taṇhā na hoti. Parahitārambhe paramepi parakatadukkhasahanabhāvavacanato ca vīriyassa anantaraṃ ^b^khanti^eb^ vuttā ^a^M1.0070^ea^. Saccena khantiyā cirādhiṭṭhānato, apakārino apakārakhantiṃ vatvā tadupakārakaraṇe avisaṃvādavacanato, khantiyā apavādavācāvikampanena bhūtavāditāya avijahanavacanato, sattasuññatādhammanijjhānakkhantiṃ vatvā tadupabrūhitañāṇasaccavacanato ca khantiyā anantaraṃ ^b^saccaṃ^eb^ vuttaṃ. Adhiṭṭhānena saccasiddhito. Acalādhiṭṭhānassa hi virati sijjhati. Avisaṃvāditaṃ vatvā tattha acalabhāvavacanato. Saccasandho hi dānādīsu paṭiññānurūpaṃ niccalova ^a^V1.0063^ea^ pavattati. Ñāṇasaccaṃ vatvā sambhāresu pavattiniṭṭhāpanavacanato. Yathābhūtañāṇavā hi bodhisambhāresu adhitiṭṭhati, te ca niṭṭhāpeti paṭipakkhehi akampiyabhāvatoti saccassa anantaraṃ ^b^adhiṭṭhānaṃ^eb^ vuttaṃ. Mettāya parahitakaraṇasamādānādhiṭṭhānasiddhito, adhiṭṭhānaṃ vatvā hitūpasaṃhāravacanato. Bodhisambhāre hi adhitiṭṭhamāno mettāvihārī hoti. Acalādhiṭṭhānassa samādānāvikopanato, samādānasambhavato ca adhiṭṭhānassa anantaraṃ ^b^mettā^eb^ vuttā. Upekkhāya mettāvisuddhito, sattesu hitūpasaṃhāraṃ vatvā tadaparādhesu udāsīnatāvacanato, mettābhāvanaṃ vatvā tannissandabhāvanāvacanato, ‘‘hitakāmasattepi upekkhako’’ti acchariyaguṇabhāvavacanato ca mettāya anantaraṃ ^b^upekkhā^eb^ vuttāti evametāsaṃ kamo veditabbo.<br/><br/>[03]^b^Kāni lakkhaṇarasapaccupaṭṭhānapadaṭṭhānānī^eb^ti? Ettha ^a^P1.0091^ea^ avisesena tāva sabbāpi pāramiyo parānuggahalakkhaṇā, paresaṃ upakārakaraṇarasā, avikampanarasā vā, hitesitāpaccupaṭṭhānā, buddhattapaccupaṭṭhānā vā, mahākaruṇāpadaṭṭhānā, karuṇūpāyakosallapadaṭṭhānā vā.<br/><br/>[03]Visesena pana yasmā karuṇūpāyakosallapariggahitā attupakaraṇapariccāgacetanā ^b^dānapāramitā.^eb^ Karuṇūpāyakosallapariggahitaṃ kāyavacīsucaritaṃ atthato akattabbavirati, kattabbakaraṇacetanādayo ca ^b^sīlapāramitā.^eb^ Karuṇūpāyakosallapariggahito ādīnavadassanapubbaṅgamo kāmabhavehi nikkhamanacittuppādo ^b^nekkhammapāramitā.^eb^ Karuṇūpāyakosallapariggahito dhammānaṃ sāmaññavisesalakkhaṇāvabodho ^b^paññāpāramitā.^eb^ Karuṇūpāyakosallapariggahito kāyacittehi parahitārambho ^b^vīriyapāramitā.^eb^ Karuṇūpāyakosallapariggahitaṃ sattasaṅkhārāparādhasahanaṃ adosappadhāno tadākārappavatto cittuppādo ^b^khantipāramitā^eb^^a^M1.0071^ea^. Karuṇūpāyakosallapariggahitaṃ viraticetanādibhedaṃ avisaṃvādanaṃ ^b^saccapāramitā.^eb^ Karuṇūpāyakosallapariggahitaṃ acalasamādānādhiṭṭhānaṃ tadākārappavatto cittuppādo ^b^adhiṭṭhānapāramitā.^eb^ Karuṇūpāyakosallapariggahito lokassa hitūpasaṃhāro atthato abyāpādo ^b^mettāpāramitā.^eb^ Karuṇūpāyakosallapariggahitā anunayapaṭighaviddhaṃsinī iṭṭhāniṭṭhesu sattasaṅkhāresu samappavatti ^b^upekkhāpāramitā.^eb^<br/><br/>[03]Tasmā pariccāgalakkhaṇaṃ ^b^dānaṃ,^eb^ deyyadhamme lobhaviddhaṃsanarasaṃ, anāsattipaccupaṭṭhānaṃ, bhavavibhavasampattipaccupaṭṭhānaṃ vā, pariccajitabbavatthupadaṭṭhānaṃ. Sīlanalakkhaṇaṃ ^b^sīlaṃ,^eb^ samādhānalakkhaṇaṃ, patiṭṭhānalakkhaṇañcāti vuttaṃ hoti. Dussīlyaviddhaṃsanarasaṃ, anavajjarasaṃ vā, soceyyapaccupaṭṭhānaṃ, hirottappapadaṭṭhānaṃ. Kāmato bhavato ca nikkhamanalakkhaṇaṃ ^b^nekkhammaṃ,^eb^ tadādīnavavibhāvanarasaṃ ^a^V1.0064^ea^, tato eva vimukhabhāvapaccupaṭṭhānaṃ, saṃvegapadaṭṭhānaṃ ^a^P1.0092^ea^. Yathāsabhāvapaṭivedhalakkhaṇā ^b^paññā,^eb^ akkhalitapaṭivedhalakkhaṇā vā kusalissāsakhittausupaṭivedho viya, visayobhāsanarasā padīpo viya, asammohapaccupaṭṭhānā araññagatasudesako viya, samādhipadaṭṭhānā, catusaccapadaṭṭhānā vā. Ussāhalakkhaṇaṃ ^b^vīriyaṃ,^eb^ upatthambhanarasaṃ, asaṃsīdanapaccupaṭṭhānaṃ, vīriyārambhavatthu (a. ni. 8.80) padaṭṭhānaṃ, saṃvegapadaṭṭhānaṃ vā. Khamanalakkhaṇā ^b^khanti,^eb^ iṭṭhāniṭṭhasahanarasā, adhivāsanapaccupaṭṭhānā, avirodhapaccupaṭṭhānā vā, yathābhūtadassanapadaṭṭhānā. Avisaṃvādanalakkhaṇaṃ ^b^saccaṃ,^eb^ yāthāvavibhāvanarasaṃ [yathāsabhāvavibhāvanarasaṃ (cariyā. aṭṭha. pakiṇṇakakathāya)], sādhutāpaccupaṭṭhānaṃ, soraccapadaṭṭhānaṃ. Bodhisambhāresu adhiṭṭhānalakkhaṇaṃ ^b^adhiṭṭhānaṃ,^eb^ tesaṃ paṭipakkhābhibhavanarasaṃ, tattha acalatāpaccupaṭṭhānaṃ, bodhisambhārapadaṭṭhānaṃ. Hitākārappavattilakkhaṇā ^b^mettā,^eb^ hitūpasaṃhārarasā, āghātavinayanarasā vā, sommabhāvapaccupaṭṭhānā, sattānaṃ manāpabhāvadassanapadaṭṭhānā. Majjhattākārappavattilakkhaṇā ^b^upekkhā,^eb^ samabhāvadassanarasā, paṭighānunayavūpasamapaccupaṭṭhānā, kammassakatāpaccavekkhaṇapadaṭṭhānā. Ettha ca karuṇūpāyakosallapariggahitatā dānādīnaṃ pariccāgādilakkhaṇassa visesanabhāvena vattabbā, yato tāni pāramīsaṅkhyaṃ labhantīti.<br/><br/>[03]^b^Ko^eb^^a^M1.0072^ea^^b^paccayo^eb^ti abhinīhāro paccayo. Yo hi ayaṃ ‘‘manussattaṃ liṅgasampattī’’tiādi (bu. vaṃ. 2.59) aṭṭhadhammasamodhānasampādito ‘‘tiṇṇo tāreyyaṃ, mutto moceyyaṃ, buddho bodheyyaṃ, suddho sodheyyaṃ, danto dameyyaṃ, santo sameyyaṃ, assattho assāseyyaṃ, parinibbuto parinibbāpeyya’’ntiādinā ^a^P1.0093^ea^ (cariyā. aṭṭha. pakiṇṇakakathāya) pavatto abhinīhāro, so avisesena sabbapāramīnaṃ paccayo. Tappavattiyā hi uddhaṃ pāramīnaṃ pavicayupaṭṭhānasamādānādhiṭṭhānanipphattiyo mahāpurisānaṃ sambhavanti.<br/><br/>[03]Yathā ca abhinīhāro, evaṃ mahākaruṇā, upāyakosallañca. Tattha ^b^upāyakosallaṃ^eb^ nāma dānādīnaṃ bodhisambhārabhāvassa nimittabhūtā paññā, yāhi karuṇūpāyakosallatāhi mahāpurisānaṃ attasukhanirapekkhatā, nirantaraṃ parahitakaraṇapasutatā, sudukkarehipi mahābodhisattacaritehi visādābhāvo, pasādasambuddhidassanasavanānussaraṇāvatthāsupi sattānaṃ hitasukhapaṭilābhahetubhāvo ca sampajjati. Tathā hi paññāya buddhabhāvasiddhi, karuṇāya buddhakammasiddhi. Paññāya sayaṃ tarati, karuṇāya pare tāreti. Paññāya paradukkhaṃ parijānāti, karuṇāya paradukkhapaṭikāraṃ ārabhati. Paññāya ca dukkhe nibbindati, karuṇāya dukkhaṃ sampaṭicchati. Tathā paññāya parinibbānābhimukho hoti, karuṇāya taṃ na pāpuṇāti. Tathā karuṇāya saṃsārābhimukho hoti ^a^V1.0065^ea^, paññāya tatra nābhiramati. Paññāya ca sabbattha virajjati, karuṇānugatattā na ca na sabbesaṃ anuggahāya pavatto, karuṇāya sabbepi anukampati, paññānugatattā na ca na sabbattha virattacitto. Paññāya ca ahaṃkāramamaṃkārābhāvo, karuṇāya ālasiyadīnatābhāvo. Tathā paññākaruṇāhi yathākkamaṃ attaparanāthatā, dhīravīrabhāvo, anattantapāparantapatā, attahitaparahitanipphatti, nibbhayābhiṃsanakabhāvo, dhammādhipatilokādhipatitā, kataññupubbakāribhāvo, mohataṇhāvigamo, vijjācaraṇasiddhi, balavesārajjanipphattīti sabbassāpi pāramitāphalassa visesena upāyabhāvato paññākaruṇā pāramīnaṃ paccayo. Idañca dvayaṃ pāramīnaṃ viya paṇidhānassāpi paccayo.<br/><br/>[03]Tathā ^a^M1.0073^ea^^a^P1.0094^ea^ ussāhaummaṅgāvatthānahitacariyā ca pāramīnaṃ paccayoti veditabbā, yā buddhabhāvassa uppattiṭṭhānatāya ^b^‘‘buddhabhūmiyo’’^eb^ti pavuccanti. Yathāha –<br/><br/>[08]‘‘Kati pana bhante buddhabhūmiyo? Catasso kho sāriputta buddhabhūmiyo. Katamā catasso? Ussāho ca hoti vīriyaṃ, umaṅgo ca hoti paññābhāvanā, avatthānañca hoti adhiṭṭhānaṃ, mettābhāvanā ca hoti hitacariyā. Imā kho sāriputta catasso buddhabhūmiyo’’ti (su. ni. aṭṭha. 1.khaggavisāṇasuttavaṇṇanāyampi).<br/><br/>[03]Tathā nekkhammapavivekālobhādosāmohanissaraṇappabhedā cha ajjhāsayā. Vuttañhetaṃ –<br/><br/>[08]‘‘Nekkhammajjhāsayā ca bodhisattā kāme dosadassāvino, paviveka…pe… saṅgaṇikāya, alobha…pe… lobhe, adosa…pe… dose, amoha…pe… mohe, nissaraṇajjhāsayā ca bodhisattā sabbabhavesu dosadassāvino’’ti (visuddhi. aṭṭha. 1.49 vākyakhandhepi).<br/><br/>[03]Tasmā ete bodhisattānaṃ cha ajjhāsayā dānādīnaṃ paccayāti veditabbā. Na hi lobhādīsu ādīnavadassanena, alobhādiadhikabhāvena ca vinā dānādipāramiyo sambhavanti. Alobhādīnañhi adhikabhāvena pariccāgādininnacittatā alobhajjhāsayāditāti. Yathā cete, evaṃ dānajjhāsayatādayopi. Yathāha –<br/><br/>[08]‘‘Kati pana bhante bodhāya carantānaṃ bodhisattānaṃ ajjhāsayā? Dasa kho sāriputta ^a^V1.0066^ea^ bodhāya carantānaṃ bodhisattānaṃ ajjhāsayā. Katame dasa? Dānajjhāsayā sāriputta bodhisattā macchere dosadassāvino, sīla…pe… upekkhajjhāsayā sāriputta bodhisattā sukhadukkhesu dosadassāvino’’ti.<br/><br/>[03]Etesu ^a^P1.0095^ea^ hi maccherāsaṃvarakāmavicikicchākosajjākkhantivisaṃvādānadhiṭṭhānabyāpāda- sukhadukkhasaṅkhātesu ādīnavadassanapubbaṅgamā dānādininnacittatāsaṅkhātā dānajjhāsayatādayo dānādipāramīnaṃ nibbattiyā kāraṇanti ^a^M1.0074^ea^. Tathā apariccāgapariccāgādīsu yathākkamaṃ ādīnavānisaṃsapaccavekkhaṇā dānādipāramīnaṃ paccayo.<br/><br/>[03]Tatthāyaṃ paccavekkhaṇāvidhi – khettavatthuhiraññasuvaṇṇagomahiṃsadāsidāsaputtadārādipariggahabyāsattacittānaṃ sattānaṃ khettādīnaṃ vatthukāmabhāvena bahupatthanīyabhāvato, rājacorādisādhāraṇabhāvato, vivādādhiṭṭhānato, sapattakaraṇato, nissārato, paṭilābhaparipālanesu paraviheṭhanahetuto, vināsanimittañca sokādianekavihitabyasanāvahato, tadāsattinidānañca maccheramalapariyuṭṭhitacittānaṃ apāyūpapattisambhavatoti evaṃ vividhavipulānatthāvahā ete atthā nāma, tesaṃ pariccāgoyeveko sotthibhāvoti pariccāge appamādo karaṇīyo.<br/><br/>[03]Apica ‘‘yācako yācamāno attano guyhassa ācikkhanato mayhaṃ vissāsiko’’ti ca ‘‘pahāya gamanīyaṃ attano santakaṃ gahetvā paralokaṃ yāhīti mayhaṃ upadesako’’ti ca ‘‘āditte viya agāre maraṇagginā āditte loke tato mayhaṃ santakassa apavāhakasahāyo’’ti ca ‘‘apavāhitassa cassa nijjhāyanikkhepaṭṭhānabhūto’’ti ca ‘‘dānasaṅkhāte kalyāṇakammasmiṃ sahāyabhāvato, sabbasampattīnaṃ aggabhūtāya paramadullabhāya buddhabhūmiyā sampattihetubhāvato ca paramo kalyāṇamitto’’ti ca paccavekkhitabbaṃ.<br/><br/>[03]Tathā ‘‘uḷāre kammani anenāhaṃ sambhāvito, tasmā sā sambhāvanā avitathā kātabbā’’ti ca ‘‘ekantabheditāya jīvitassa ayācitenapi mayā dātabbaṃ, pageva yācitenā’’ti ca ‘‘uḷārajjhāsayehi gavesitvāpi dātabbo, sayamevāgato mama puññenā’’ti ca ‘‘yācakassa dānāpadesena mayhamevāyamanuggaho’’ti ^a^P1.0096^ea^ ca ‘‘ahaṃ viya ayaṃ sabbopi loko mayā anuggahetabbo’’ti ca ‘‘asati yācake kathaṃ mayhaṃ dānapāramī pūreyyā’’ti ca ‘‘yācakānamevatthāya mayā sabbo pariggahetabbo’’ti ca ‘‘ayācitvā mama santakaṃ yācakā sayameva kadā gaṇheyyu’’nti ca ‘‘kathamahaṃ yācakānaṃ piyo cassaṃ manāpo’’ti ca ‘‘kathaṃ vā te ^a^V1.0067^ea^ mayhaṃ piyā cassu manāpā’’ti ca ‘‘kathaṃ vāhaṃ ^a^M1.0075^ea^ dadamāno, datvāpi ca attamano assaṃ pamudito pītisomanassajāto’’ti ca ‘‘kathaṃ vā me yācakā bhaveyyuṃ, uḷāro ca dānajjhāsayo’’ti ca ‘‘kathaṃ vāhamayācitoyeva yācakānaṃ hadayamaññāya dadeyya’’nti ca ‘‘sati dhane yācake ca apariccāgo mahatī mayhaṃ vañcanā’’ti ca ‘‘kathaṃ vāhaṃ attano aṅgāni jīvitaṃ vāpi yācakānaṃ pariccajeyya’’nti ca paccavekkhitabbaṃ.<br/><br/>[03]Apica ‘‘attho nāmāyaṃ nirapekkhaṃ dāyakaṃ anugacchati yathā taṃ nirapekkhaṃ khepakaṃ kiṭako’’ti atthe nirapekkhatāya cittaṃ uppādetabbaṃ. Yācamāno pana yadi piyapuggalo hoti, ‘‘piyo maṃ yācatī’’ti somanassaṃ uppādetabbaṃ. Atha udāsīnapuggalo hoti, ‘‘ayaṃ maṃ yācamāno addhā iminā pariccāgena mitto hotī’’ti somanassaṃ uppādetabbaṃ. Dadantopi hi yācakānaṃ piyo hotīti. Atha pana verīpuggalo yācati, ‘‘paccatthiko maṃ yācati, ayaṃ maṃ yācamāno addhā iminā pariccāgena verīpi piyo mitto hotī’’ti visesato somanassaṃ uppādetabbaṃ. Evaṃ piyapuggale viya majjhattaverīpuggalesupi mettāpubbaṅgamaṃ karuṇaṃ upaṭṭhapetvāva dātabbaṃ.<br/><br/>[03]Sace panassa cirakālaparibhāvitattā lobhassa deyyadhammavisayā lobhadhammā uppajjeyyuṃ, tena bodhisattapaṭiññena iti paṭisañcikkhitabbaṃ ‘‘nanu tayā sappurisa sambodhāya abhinīhāraṃ karontena sabbasattānaṃ upakāratthāya ayaṃ kāyo nissaṭṭho, tappariccāgamayañca puññaṃ, tattha nāma te bāhirepi vatthusmiṃ atisaṅgappavatti ^a^P1.0097^ea^ hatthisinānasadisī hoti, tasmā tayā na katthaci saṅgo uppādetabbo. Seyyathāpi nāma mahato bhesajjarukkhassa tiṭṭhato mūlaṃ mūlatthikā haranti, papaṭikaṃ, tacaṃ, khandhaṃ, viṭapaṃ, sāraṃ, sākhaṃ, palāsaṃ, pupphaṃ, phalaṃ phalatthikā haranti, na tassa rukkhassa ‘mayhaṃ santakaṃ ete harantī’’ti vitakkasamudācāro hoti, evameva sabbalokahitāya ussukkamāpajjantena mayā mahādukkhe akataññuke niccāsucimhi kāye paresaṃ upakārāya viniyujjamāne aṇumattopi micchāvitakko na uppādetabbo, ko vā ettha viseso ajjhattikabāhiresu mahābhūtesu ekantabhedanavikiraṇaviddhaṃsanadhammesu, kevalaṃ pana sammohavijambhitametaṃ, yadidaṃ ‘etaṃ mama, esohamasmi, eso me attā’ti abhiniveso. Tasmā bāhiresu viya ajjhattikesupi karacaraṇanayanādīsu ^a^M1.0076^ea^, maṃsādīsu ca anapekkhena hutvā ‘taṃtadatthikā harantū’ti nissaṭṭhacittena bhavitabba’’nti. Evaṃ paṭisañcikkhato cassa bodhāya pahitattassa kāyajīvitesu nirapekkhassa appakasireneva kāyavacīmanokammāni suvisuddhāni honti. So visuddhakāyavacīmanokammanto visuddhājīvo ñāyapaṭipattiyaṃ ṭhito, āyāpāyupāyakosallasamannāgamena ^a^V1.0068^ea^ bhiyyoso mattāya deyyadhammapariccāgena, abhayadānasaddhammadānehi ca sabbasatte anuggaṇhituṃ samattho hotīti. Ayaṃ tāva ^b^dānapāramiyaṃ^eb^ paccavekkhaṇānayo.<br/><br/>[03]^b^Sīlapāramiyaṃ^eb^ pana evaṃ paccavekkhitabbaṃ – idañhi sīlaṃ nāma gaṅgodakādīhi visodhetuṃ asakkuṇeyyassa dosamalassa vikkhālanajalaṃ, haricandanādīhi vinetuṃ asakkuṇeyyarāgādipariḷāhavinayanaṃ, hāramakuṭakuṇḍalādīhi pacurajanālaṅkārehi asādhāraṇo sādhūnaṃ ^a^P1.0098^ea^ alaṅkāraviseso, sabbadisāvāyanato akittimo, sabbakālānurūpo ca surabhigandho, khattiyamahāsālādīhi devatāhi ca vandanīyādibhāvāvahanato paramo vasīkaraṇamanto, cātumahārājikādi devalokārohanasopānapanti, jhānābhiññānaṃ adhigamupāyo, nibbānamahānagarassa sampāpakamaggo, sāvakabodhipaccekabodhisammāsambodhīnaṃ patiṭṭhānabhūmi, yaṃ yaṃ vā panicchitaṃ patthitaṃ, tassa tassa samijjhanūpāyabhāvato cintāmaṇikapparukkhādike ca atiseti. Vuttañhetaṃ bhagavatā ‘‘ijjhati bhikkhave sīlavato cetopaṇidhi visuddhattā’’ti (a. ni. 8.35). Aparampi vuttaṃ ‘‘ākaṅkheyya ce bhikkhave bhikkhu sabrahmacārīnaṃ piyo ca assaṃ manāpo ca garu ca bhāvanīyo cāti, sīlesvevassa paripūrakārī’’tiādi (ma. ni. 1.61), tathā ‘‘avippaṭisāratthāni kho ānanda kusalāni sīlānī’’ti (a. ni. 10.1; 11.1), ‘‘pañcime gahapatayo ānisaṃsā sīlavato sīlasampadāyā’’ti (dī. ni. 2.150; udā. 76; mahāva. 185) suttānañca vasena sīlassa guṇā paccavekkhitabbā, tathā aggikkhandhopamasuttādīnaṃ (a. ni. 7.72) vasena sīlavirahe ādīnavā.<br/><br/>[03]Pītisomanassanimittato, attānuvādaparānuvādadaṇḍaduggatibhayābhāvato, viññūhi pāsaṃsabhāvato, avippaṭisārahetuto, sotthiṭṭhānato ^a^M1.0077^ea^, abhijanasāpateyyādhipateyyāyurūpaṭṭhānabandhumittasampattīnaṃ ^a^P1.0099^ea^ atisayanato ca sīlaṃ paccavekkhitabbaṃ. Sīlavato hi attano sīlasampadāhetu mahantaṃ pītisomanassaṃ uppajjati ‘‘kataṃ vata mayā kusalaṃ, kataṃ kalyāṇaṃ, kataṃ bhīruttāṇa’’nti. Tathā sīlavato attā na upavadati, na pare viññū, daṇḍaduggatibhayānaṃ sambhavoyeva natthi, ‘‘sīlavā purisapuggalo kalyāṇadhammo’’ti viññūnaṃ pāsaṃso hoti. Tathā sīlavato yvāyaṃ ‘‘kataṃ vata mayā pāpaṃ, kataṃ luddaṃ, kataṃ kibbisa’’nti dussīlassa vippaṭisāro uppajjati, so na hoti. Sīlañca nāmetaṃ appamādādhiṭṭhānato, bhogabyasanādiparihāramukhena mahato atthassa sādhanato, maṅgalabhāvato ca paramaṃ sotthiṭṭhānaṃ, nihīnajaccopi ^a^V1.0069^ea^ sīlavā khattiyamahāsālādīnaṃ pūjanīyo hotīti kulasampattiṃ atiseti sīlasampadā, ‘‘taṃ kiṃ maññasi mahārāja, idha te assa puriso dāso kammakaro’’tiādi (dī. ni. 1.183) vacanañcettha sādhakaṃ. Corādīhi asādhāraṇato, paralokānugamanato, mahapphalabhāvato, samathādiguṇādhiṭṭhānato ca bāhiradhanaṃ atiseti sīlaṃ, paramassa cittissariyassa adhiṭṭhānabhāvato khattiyādīnaṃ issariyaṃ atiseti sīlaṃ. Sīlanimittañhi taṃtaṃsattanikāyesu sattānaṃ issariyaṃ vassasatadīghappamāṇato jīvitato ekāhampi sīlavato jīvitassa visiṭṭhatāvacanato, sati ca jīvite sikkhānikkhepassa maraṇatāvacanato sīlaṃ jīvitato visiṭṭhataraṃ. Verīnampi manuññabhāvāvahanato, jarārogavipattīhi anabhibhavanīyato ca rūpasampattiṃ atiseti sīlaṃ. Pāsādahammiyādiṭṭhānavisese, rājayuvarājasenāpatiādiṭṭhānavisese ca atiseti sīlaṃ sukhavisesādhiṭṭhānabhāvato ^a^P1.0100^ea^. Sabhāvasiniddhe santikāvacarepi bandhujane mittajane ca atiseti ekantahitasampādanato, paralokānugamanato ca. ‘‘Na taṃ mātā pitā kayirā’’tiādi (dha. pa. 43) vacanañcettha sādhakaṃ. Tathā hatthiassarathādibhedehi, mantāgadasotthānappayogehi ca durārakkhaṃ attānaṃ ārakkhabhāvena sīlameva visiṭṭhataraṃ attādhīnato, aparādhīnato, mahāvisayato ca. Tenevāha ‘‘dhammo have rakkhati dhammacāri’’ntiādi (jā. 1.9.102). Evamanekaguṇasamannāgataṃ sīlanti paccavekkhantassa aparipuṇṇā ceva sīlasampadā pāripūriṃ gacchati aparisuddhā ca pārisuddhiṃ.<br/><br/>[03]Sace ^a^M1.0078^ea^ panassa dīgharattaṃ paricayena sīlapaṭipakkhā dhammā dosādayo antarantarā uppajjeyyuṃ, tena bodhisattapaṭiññena evaṃ paṭisañcikkhitabbaṃ ‘‘nanu tayā sambodhāya paṇidhānaṃ kataṃ, sīlavikalena ca na sakkā lokiyāpi sampattiyo pāpuṇituṃ, pageva lokuttarā, sabbasampattīnaṃ pana aggabhūtāya sammāsambodhiyā adhiṭṭhānabhūtena sīlena paramukkaṃsagatena bhavitabbaṃ. Tasmā ‘kikīva aṇḍa’ntiādinā (visuddhi. 1.19; dī. ni. aṭṭha. 1.7) vuttanayena sammā sīlaṃ parirakkhantena suṭṭhu tayā pesalena bhavitabbaṃ. Api ca tayā dhammadesanāya yānattaye sattānaṃ avatāraṇaparipācanāni kātabbāni, sīlavikalassa ca vacanaṃ na paccetabbaṃ hoti asappāyāhāravicārassa viya vejjassa tikicchanaṃ, tasmā kathāhaṃ saddheyyo hutvā sattānaṃ avatāraṇaparipācanāni kareyya’’nti sabhāvaparisuddhasīlena bhavitabbaṃ. Kiñca ‘‘jhānādiguṇavisesayogena me sattānaṃ upakārakaraṇasamatthatā ^a^P1.0101^ea^, paññāpāramīādiparipūraṇañca, jhānādayo ca guṇā sīlapārisuddhiṃ vinā na sambhavantī’’ti sammadeva sīlaṃ parisodhetabbaṃ.<br/><br/>[03]Tathā ^a^V1.0070^ea^ ‘‘sambādho gharāvāso rajopatho’’tiādinā (dī. ni. 1.191; ma. ni. 1.291; saṃ. ni. 2.154; ma. ni. 2.10) gharāvāse ‘‘aṭṭhikaṅkalūpamā kāmā’’tiādinā (ma. ni. 1.234; pāci. 417; mahāni. 3, 6;), ‘‘mātāpi puttena vivadatī’’tiādinā (ma. ni. 1.168, 178) ca kāmesu ‘‘seyyathāpi puriso iṇaṃ ādāya kammante payojeyyā’’tiādinā (dī. ni. 1.218) kāmacchandādīsu ādīnavadassanapubbaṅgamā vuttavipariyāyena ‘‘abbhokāso pabbajjā’’tiādinā (dī. ni. 1.1.91; saṃ. ni. 1.154) pabbajjādīsu ānisaṃsapaṭisaṅkhāvasena ^b^nekkhammapāramiyaṃ^eb^ paccavekkhaṇā veditabbā. Ayamettha saṅkhepattho, vitthāro pana dukkhakkhandha (ma. ni. 1.163) vīmaṃsasuttādi (ma. ni. 1.487) vasena dukkhakkhandhāasivisopamasuttādivasena (cariyā. aṭṭha. pakiṇṇakakathāyaṃ) veditabbo.<br/><br/>[03]Tathā ‘‘paññāya vinā dānādayo dhammā na visujjhanti, yathāsakaṃ byāpārasamatthā ca na hontī’’ti paññāguṇā manasi kātabbā. Yatheva hi jīvitena vinā sarīrayantaṃ na sobhati, na ca attano kiriyāsu paṭipattisamatthaṃ hoti, yathā ca cakkhādīni indriyāni viññāṇena vinā yathāsakaṃ visayesu kiccaṃ kātuṃ nappahonti, evaṃ saddhādīni indriyāni paññāya ^a^M1.0079^ea^ vinā sakiccapaṭipattiyaṃ asamatthānīti pariccāgādipaṭipattiyaṃ paññā padhānakāraṇaṃ. Ummīlitapaññācakkhukā hi mahāsattā attano aṅgapaccaṅgānipi datvā anattukkaṃsakā, aparavambhakā ca honti, bhesajjarukkhā viya vikapparahitā kālattayepi ^a^P1.0102^ea^ somanassajātā. Paññāvasena upāyakosallayogato pariccāgo parahitappavattiyā dānapāramibhāvaṃ upeti. Attatthañhi dānaṃ vuḍḍhisadisaṃ hoti.<br/><br/>[03]Tathā paññāya abhāvena taṇhādisaṃkilesāviyogato sīlassa visuddhiyeva na sambhavati, kuto sabbaññuguṇādhiṭṭhānabhāvo. Paññavā eva ca gharāvāse kāmaguṇesu saṃsāre ca ādīnavaṃ, pabbajjāya jhānasamāpattiyaṃ nibbāne ca ānisaṃsaṃ suṭṭhu sallakkhento pabbajitvā jhānasamāpattiyo nibbattetvā nibbānaninno, pare ca tattha patiṭṭhapetīti.<br/><br/>[03]Vīriyañca paññārahitaṃ yadicchitamatthaṃ na sādheti durārambhabhāvato. Varameva hi anārambho durārambhato, paññāsahitena pana vīriyena na kiñci duradhigamaṃ upāyapaṭipattito. Tathā paññavā eva parāpakārādiadhivāsakajātiyo hoti, na duppañño. Paññāvirahitassa ca parehi upanītā apakārā khantiyā paṭipakkhameva anubrūhenti, paññavato pana te khantisampattiyā ^a^V1.0071^ea^ paribrūhanavasena assā thirabhāvāya saṃvattanti. Paññavā eva tīṇi saccāni tesaṃ kāraṇāni paṭipakkhe ca yathābhūtaṃ jānitvā paresaṃ avisaṃvādako hoti. Tathā paññābalena attānaṃ upatthambhetvā dhitisampadāya sabbapāramīsu acalasamādānādhiṭṭhāno hoti, paññavā eva ca piyamajjhattaverīvibhāgaṃ akatvā sabbattha hitūpasaṃhārakusalo hoti. Tathā paññāvasena lābhādilokadhammasannipāte nibbikāratāya majjhatto hoti. Evaṃ sabbāsaṃ pāramīnaṃ paññāva pārisuddhihetūti paññāguṇā paccavekkhitabbā.<br/><br/>[03]Apica paññāya vinā na dassanasampatti, antarena ca diṭṭhisampadaṃ na sīlasampadā, sīladiṭṭhisampadārahitassa na samādhisampadā, asamāhitena ca na sakkā attahitamattampi sādhetuṃ, pageva ukkaṃsagataṃ parahitanti parahitāya paṭipannena ‘‘nanu tayā sakkaccaṃ paññāpārisuddhiyaṃ ^a^P1.0103^ea^ āyogo karaṇīyo’’ti bodhisattena attā ovaditabbo. Paññānubhāvena hi mahāsatto ^a^M1.0080^ea^ caturadhiṭṭhānādhiṭṭhito catūhi saṅgahavatthūhi (dī. ni. 3.210, 313; a. ni. 10.32) lokaṃ anuggaṇhanto satte niyyānikamagge avatāreti, indriyāni ca nesaṃ paripāceti. Tathā paññābalena khandhāyatanādīsu pavicayabahulo pavattinivattiyo yāthāvato parijānanto dānādayo guṇe visesanibbedhabhāgiyabhāvaṃ nayanto bodhisattasikkhāya paripūrakārī hotīti evamādinā anekākāravokāre paññāguṇe vavatthapetvā paññāpāramī anubrūhetabbā.<br/><br/>[03]Tathā dissamānapārānipi lokiyāni kammāni nihīnavīriyena pāpuṇituṃ asakkuṇeyyāni, agaṇitakhedena pana āraddhavīriyena duradhigamaṃ nāma natthi. Nihīnavīriyo hi ‘‘saṃsāramahoghato sabbasatte santāressāmī’’ti ārabhitumeva na sakkuṇoti. Majjhimo ārabhitvā antarāvosānamāpajjati. Ukkaṭṭhavīriyo pana attasukhanirapekkho ārambhapāraṃ adhigacchatīti vīriyasampatti paccavekkhitabbā. Apica ‘‘yassa attanoyeva saṃsārapaṅkato samuddharaṇatthamārambho, tassāpi vīriyassa sithilabhāvena manorathānaṃ matthakappatti na sakkā sambhāvetuṃ, pageva sadevakassa lokassa samuddharaṇatthaṃ katābhinīhārenā’’ti ca ‘‘rāgādīnaṃ dosagaṇānaṃ mattamahāgajānaṃ viya dunnivārayabhāvato, tannidānānañca kammasamādānānaṃ ukkhittāsikavadhakasadisabhāvato, tannimittānañca duggatīnaṃ sabbadā vivaṭamukhabhāvato, tattha niyojakānañca pāpamittānaṃ sadā sannihitabhāvato, tadovādakāritāya ca bālassa puthujjanabhāvassa sati sambhave yuttaṃ sayameva saṃsāradukkhato nissaritu’’nti ca ‘‘micchāvitakkā vīriyānubhāvena dūrī bhavantī’’ti ca ‘‘yadi pana sambodhi attādhīnena vīriyena ^a^V1.0072^ea^ sakkā samadhigantuṃ ^a^P1.0104^ea^, kimettha dukkara’’nti ca evamādinā nayena vīriyassa guṇāpaccavekkhitabbā.<br/><br/>[03]Tathā ‘‘khanti nāmāyaṃ niravasesaguṇapaṭipakkhassa kodhassa vidhamanato guṇasampādane sādhūnamappaṭihatamāyudhaṃ, parābhibhavane samatthānaṃ alaṅkāro, samaṇabrāhmaṇānaṃ balasampadā, kodhaggivinayanī udakadhārā, kalyāṇassa kittisaddassa sañjātideso, pāpapuggalānaṃ vacīvisavūpasamakaro mantāgado, saṃvare ṭhitānaṃ paramā dhīrapakati, gambhīrāsayatāya sāgaro, dosamahāsāgarassa velā, apāyadvārassa pidhānakavāṭaṃ, devabrahmalokānaṃ ^a^M1.0081^ea^ ārohaṇasopānaṃ, sabbaguṇānaṃ adhivāsanabhūmi, uttamā kāyavacīmanovisuddhī’’ti manasi kātabbaṃ. Api ca ‘‘ete sattā khantisampattiyā abhāvato idha ceva tapanti, paraloke ca tapanīyadhammānuyogato’’ti ca ‘‘yadipi parāpakāranimittaṃ dukkhaṃ uppajjati, tassa pana dukkhassa khettabhūto attabhāvo, bījabhūtañca kammaṃ mayāva abhisaṅkhata’’nti ca ‘‘tassa dukkhassa āṇaṇyakāraṇameta’’nti ca ‘‘apakārake asati kathaṃ mayhaṃ khantisampadā sambhavatī’’ti ca ‘‘yadipāyaṃ etarahi apakārako, ayaṃ nāma pubbe anena mayhaṃ upakāro kato’’ti ca ‘‘apakāro eva vā khantinimittatāya upakāro’’ti ca ‘‘sabbepime sattā mayhaṃ puttasadisā, puttakatāparādhesu ca ko kujjhissatī’’ti ca ‘‘yena kodhabhūtāvesena ayaṃ mayhaṃ aparajjhati, so kodhabhūtāveso mayā vinetabbo’’ti ca ‘‘yena apakārena idaṃ mayhaṃ dukkhaṃ uppannaṃ, tassa ahampi nimitta’’nti ca ‘‘yehi dhammehi aparādho kato, yattha ca kato, sabbepi te tasmiṃyeva khaṇe niruddhā, kassidāni kena kodho kātabbo’’ti ca ‘‘anattatāya sabbadhammānaṃ ko kassa aparajjhatī’’ti ca paccavekkhantena khantisampadā brūhetabbā.<br/><br/>[03]Yadi ^a^P1.0105^ea^ panassa dīgharattaṃ paricayena parāpakāranimittako kodho cittaṃ pariyādāya tiṭṭheyya, iti paṭisañcikkhitabbaṃ ‘‘khanti nāmesā parāpakārassa paṭipakkhapaṭipattīnaṃ paccupakārakāraṇa’’nti ca ‘‘apakāro ca mayhaṃ dukkhuppādanena dukkhupanisāya saddhāya, sabbaloke anabhiratisaññāya ca paccayo’’ti ca ‘‘indriyapakatiresā, yadidaṃ iṭṭhāniṭṭhavisayasamāyogo, tattha aniṭṭhavisayasamāyogo mayhaṃ na siyāti taṃ kutettha labbhā’’ti ca ‘‘kodhavasiko satto kodhena ummatto vikkhittacitto, tattha kiṃ paccapakārenā’’ti ca ‘‘sabbe pime sattā sammāsambuddhena orasaputtā viya paripālitā, tasmā na tattha mayā cittakopopi kātabbo’’ti ca ‘‘aparādhake ca sati guṇe guṇavati mayā na kopo kātabbo’’ti ca ‘‘asati guṇe visesena karuṇāyitabbo’’ti ca ‘‘kopena ca mayhaṃ guṇayasā ^a^V1.0073^ea^ nihīyantī’’ti ca ‘‘kujjhanena mayhaṃ dubbaṇṇadukkhaseyyādayo sapattakantā āgacchantī’’ti ca ‘‘kodho ca nāmāyaṃ sabbāhitakārako ^a^M1.0082^ea^ sabbahitavināsako balavā paccatthiko’’ti ca ‘‘sati ca khantiyā na koci paccatthiko’’ti ca ‘‘aparādhakena aparādhanimittaṃ yaṃ āyatiṃ laddhabbaṃ dukkhaṃ, sati ca khantiyā mayhaṃ tadabhāvo’’ti ca ‘‘cintanena kujjhantena ca mayā paccatthikoyeva anuvattito hotī’’ti ca ‘‘kodhe ca mayā khantiyā abhibhūte tassa dāsabhūto paccatthiko sammadeva abhibhūto hotī’’ti ca ‘‘kodhanimittaṃ khantiguṇapariccāgo mayhaṃ na yutto’’ti ca ‘‘sati ca kodhe guṇavirodhini (guṇavirodhapaccanīdhamme cariyā. aṭṭha. pakiṇṇakakathāyaṃ) kiṃ me sīlādidhammā pāripūriṃ gaccheyyuṃ, asati ca tesu kathāhaṃ sattānaṃ upakārabahulo paṭiññānurūpaṃ uttamaṃ sampattiṃ pāpuṇissāmī’’ti ca ‘‘khantiyā ca sati bahiddhā vikkhepābhāvato samāhitassa sabbe saṅkhārā aniccato dukkhato sabbe dhammā anattato nibbānañca asaṅkhatāmatasantapaṇītādibhāvato nijjhānaṃ khamanti ^a^P1.0106^ea^ ‘buddhadhammā ca acinteyyāparimeyyapabhāvā’ti’’, tato ca ‘‘anulomiyaṃ khantiyaṃ ṭhito ‘kevalā ime ca attattaniyabhāvarahitā dhammamattā yathāsakaṃ paccayehi uppajjanti vayanti, na kutoci āgacchanti, na kuhiñci gacchanti, na ca katthaci patiṭṭhitā, na cettha koci kassaci byāpāro’ti ahaṃkāramamaṃkārānadhiṭṭhānatā nijjhānaṃ khamati, yena bodhisatto bodhiyā niyato anāvattidhammo hotī’’ti evamādinā khantipāramiyaṃ paccavekkhaṇā veditabbā.<br/><br/>[03]Tathā ‘‘saccena vinā sīlādīnaṃ asambhavato, paṭiññānurūpaṃ paṭipattiyā abhāvato ca saccadhammātikkame ca sabbapāpadhammānaṃ samosaraṇato, asaccasandhassa appaccayikabhāvato, āyatiñca anādeyyavacanatāvahanato, sampannasaccassa ca sabbaguṇādhiṭṭhānabhāvato, saccādhiṭṭhānena sabbabodhisambhārānaṃ pārisuddhipāripūrisamanvāyato, sabhāvadhammāvisaṃvādanena sabbabodhisambhārakiccakaraṇato, bodhisattapaṭipattiyā ca parinipphattito’’tiādinā ^b^saccapāramiyā^eb^ sampattiyo paccavekkhitabbā.<br/><br/>[03]Tathā ‘‘dānādīsu daḷhasamādānaṃ, tampaṭipakkhasannipāte ca nesaṃ acalāvatthānaṃ, tattha ca thirabhāvaṃ vinā na dānādisambhārā sambodhinimittā sambhavantī’’tiādinā ^b^adhiṭṭhāne^eb^ guṇā paccavekkhitabbā.<br/><br/>[03]Tathā ^a^M1.0083^ea^ ‘‘attahitamatte avatiṭṭhantenāpi sattesu hitacittataṃ vinā na sakkā idhalokaparalokasampattiyo ^a^V1.0074^ea^ pāpuṇituṃ, pageva sabbasatte nibbānasampattiyaṃ patiṭṭhāpetukāmenā’’ti ca ‘‘pacchā sabbasattānaṃ lokuttarasampattiṃ ākaṅkhantena idāni lokiyasampattiṃ ākaṅkhā yuttarūpā’’ti ca ‘‘idāni āsayamattena paresaṃ hitasukhūpasaṃhāraṃ kātuṃ asakkonto kadā payogena taṃ sādhessāmī’’ti ca ‘‘idāni mayā hitasukhūpasaṃhārena saṃvaddhitā pacchā dhammasaṃvibhāgasahāyā ^a^P1.0107^ea^ mayhaṃ bhavissantī’’ti ca ‘‘etehi vinā na mayhaṃ bodhisambhārā sambhavanti, tasmā sabbabuddhaguṇavibhūtinipphattikāraṇattā mayhaṃ ete paramaṃ puññakkhettaṃ anuttaraṃ kusalāyatanaṃ uttamaṃ gāravaṭṭhāna’’nti ca ‘‘savisesaṃ sattesu sabbesu hitajjhāsayatā paccupaṭṭhapetabbā, kiñca karuṇādhiṭṭhānatopi sabbasattesu mettā anubrūhetabbā. Vimariyādīkatena hi cetasā sattesu hitasukhūpasaṃhāraniratassa tesaṃ ahitadukkhāpanayanakāmatā balavatī uppajjati daḷhamūlā, karuṇā ca sabbesaṃ buddhakārakadhammānamādi caraṇaṃ patiṭṭhā mūlaṃ mukhaṃ pamukha’’nti evamādinā ^b^mettāya^eb^ guṇā paccavekkhitabbā.<br/><br/>[03]Tathā ‘‘upekkhāya abhāve sattehi katā vippakārā cittassa vikāraṃ uppādeyyuṃ, sati ca cittavikāre dānādisambhārānaṃ sambhavoyeva natthī’’ti ca ‘‘mettāsinehena sinehite citte upekkhāya vinā sambhārānaṃ pārisuddhi na hotī’’ti ca ‘‘anupekkhako sambhāresu puññasambhāraṃ tabbipākañca sattahitatthaṃ pariṇāmetuṃ na sakkotī’’ti ca ‘‘upekkhāya abhāve deyyapaṭiggāhakesu vibhāgaṃ akatvā pariccajituṃ na sakkotī’’ti ca ‘‘upekkhārahitena jīvitaparikkhārānaṃ jīvitassa ca antarāyaṃ amanasikaritvā saṃvaravisodhanaṃ kātuṃ na sakkā’’ti ca ‘‘upekkhāvasena aratiratisahasseva nekkhammabalasiddhito, upapattito ikkhanavaseneva sabbasambhārakiccanipphattito, accāraddhassa vīriyassa anupekkhane padhānakiccākaraṇato, upekkhatoyeva titikkhānijjhānasambhavato, upekkhāvasena sattasaṅkhārānaṃ avisaṃvādanato, lokadhammānaṃ ajjhupekkhanena samādinnadhammesu acalādhiṭṭhānasiddhito, parāpakārādīsu anābhogavaseneva mettāvihāranipphattitoti sabbabodhisambhārānaṃ samādānādhiṭṭhānapāripūrinipphattiyo ^a^P1.0108^ea^ upekkhānubhāvena sampajjantī’’ti evaṃ ādinā nayena ^b^upekkhāpāramī^eb^^a^M1.0084^ea^ paccavekkhitabbā. Evaṃ apariccāgapariccāgādīsu yathākkamaṃ ādīnavānisaṃsapaccavekkhaṇā dānādipāramīnaṃ paccayoti veditabbā.<br/><br/>[03]Tathā saparikkhārā pañcadasa caraṇadhammā pañca ca abhiññāyo. Tattha ^b^caraṇadhammā^eb^ nāma sīlasaṃvaro, indriyesu guttadvāratā, bhojane mattaññutā, jāgariyānuyogo, satta saddhammā, cattāri jhānāni ca. Tesu sīlādīnaṃ catunnaṃ terasapi dhutadhammā, appicchatādayo ca ^b^parikkhāro^eb^^a^V1.0075^ea^. Saddhammesu ^b^saddhāya^eb^ buddhadhammasaṅghasīlacāgadevatūpasamānussati- lūkhapuggalaparivajjanasiniddhapuggalasevanapasādanīya- dhammapaccavekkhaṇatadadhimuttatā ^b^parikkhāro, hirottappānaṃ^eb^ akusalādīnavapaccavekkhaṇāpāyādīnavapaccavekkhaṇakusaladhammupatthambhana- bhāvapaccavekkhaṇahirottappa rahitapuggalaparivajjanahirottappasampannapuggalasevanatadadhimuttatā, ^b^bāhusaccassa^eb^ pubbayogaparipucchakabhāvasaddhammābhiyogānavajjavijjāṭṭhānādi- paricayaparipakkindriyatākilesadūrībhāvāppassutaparivajjanabahussutasevanatadadhimuttatā, ^b^vīriyassa^eb^ apāyabhayapaccavekkhaṇagamanavīthipaccavekkhaṇadhammamahattapaccavekkhaṇa- thinamiddhavinodanakusītapuggalaparivajjanāaraddhavīriyapuggala- sevanasammappadhānapaccavekkhaṇatadadhimuttatā, ^b^satiyā^eb^ satisampajaññamuṭṭhassatipuggalaparivajjanaupaṭṭhitassatipuggalasevanatadadhimuttatā, ^b^paññāya^eb^ paripucchakabhāvavatthuvisadakiriyāindriyasamattapaṭipādanaduppañña- puggalaparivajjanapaññavantapuggalasevanagambhīrañāṇacariyapacca- vekkhaṇatadadhimuttatā, catunnaṃ jhānānaṃ sīlādicatukkaṃ aṭṭhatiṃsāya ārammaṇesu ^a^P1.0109^ea^ pubbabhāgabhāvanā, āvajjanādivasībhāvakaraṇañca ^b^parikkhāro.^eb^ Tattha sīlādīhi payogasuddhiyā sattānaṃ abhayadāne, āsayasuddhiyā āmisadāne, ubhayasuddhiyā ca dhammadāne samattho hotītiādinā caraṇādīnaṃ dānādisambhārānaṃ paccayabhāvo yathārahaṃ niddhāretabbo, ativitthārabhayena na niddhārayimha. Evaṃ sampatticakkādayopi dānādīnaṃ paccayoti veditabbā.<br/><br/>[03]^b^Ko saṃkileso^eb^ti avisesena taṇhādīhi parāmaṭṭhabhāvo pāramīnaṃ saṃkileso, visesena deyyapaṭiggāhakavikappā dānapāramiyā saṃkileso, sattakālavikappā sīlapāramiyā, kāmabhavatadupasamesu abhiratianabhirativikappā nekkhammapāramiyā, ‘‘ahaṃ mamā’’ti vikappā paññāpāramiyā, līnuddhaccavikappā vīriyapāramiyā, attaparavikappā khantipāramiyā, adiṭṭhādīsu diṭṭhādivikappā saccapāramiyā, bodhisambhāratabbipakkhesu dosaguṇavikappā ^a^M1.0085^ea^ adhiṭṭhānapāramiyā, hitāhitavikappā mettāpāramiyā, iṭṭhāniṭṭhavikappā upekkhāpāramiyā saṃkilesoti veditabbo.<br/><br/>[03]^b^Kiṃ vodāna^eb^nti taṇhādīhi anupaghāto, yathāvuttavikappaviraho ca etāsaṃ vodānanti veditabbaṃ. Anupahatā hi taṇhāmānadiṭṭhikodhūpanāhamakkhapalāsaissāmacchariyamāyāsāṭheyyathambhasārambha- madapamādādīhi kilesehi deyyapaṭiggāhakavikappādirahitā ca dānādipāramiyo parisuddhā pabhassarā bhavantīti.<br/><br/>[03]^b^Ko^eb^^a^V1.0076^ea^^b^paṭipakkho^eb^ti avisesena sabbepi kilesā sabbepi akusalā dhammā etāsaṃ paṭipakkho, visesena pana pubbe vuttā maccherādayoti veditabbā. Apica deyyapaṭiggāhakadānaphalesu alobhādosāmohaguṇayogato lobhadosamohapaṭipakkhaṃ dānaṃ, kāyādidosavaṅkāpagamanato lobhādipaṭipakkhaṃ sīlaṃ ^a^P1.0110^ea^, kāmasukhaparūpaghātāttakilamathaparivajjanato dosattayapaṭipakkhaṃ nekkhammaṃ, lobhādīnaṃ andhīkaraṇato, ñāṇassa ca anandhīkaraṇato lobhādipaṭipakkhā paññā, alīnānuddhatañāyārambhavasena lobhādipaṭipakkhaṃ vīriyaṃ, iṭṭhāniṭṭhasuññatānaṃ khamanato lobhādipaṭipakkhā khanti, satipi paresaṃ upakāre apakāre ca yathābhūtappavattiyā lobhādipaṭipakkhaṃ saccaṃ, lokadhamme abhibhuyya yathāsamādinnesu sambhāresu acalanato lobhādipaṭipakkhaṃ adhiṭṭhānaṃ, nīvaraṇavivekato lobhādipaṭipakkhā mettā, iṭṭhāniṭṭhesu anunayapaṭighaviddhaṃsanato, samappavattito ca lobhādipaṭipakkhā upekkhāti daṭṭhabbaṃ.<br/><br/>[03]^b^Kā paṭipattī^eb^ti sukhūpakaraṇasarīrajīvitapariccāgena bhayāpanūdanena dhammopadesena ca bahudhā sattānaṃ anuggahakaraṇaṃ dāne paṭipatti. Tatthāyaṃ vitthāranayo – ‘‘imināhaṃ dānena sattānaṃ āyuvaṇṇasukhabalapaṭibhānādisampattiṃ ramaṇīyaṃ aggaphalasampattiṃ nipphādeyya’’nti annadānaṃ deti, tathā sattānaṃ kammakilesapipāsavūpasamāya pānaṃ deti, tathā suvaṇṇavaṇṇatāya, hirottappālaṅkārassa ca nipphattiyā vatthāni deti, tathā iddhividhassa ceva nibbānasukhassa ca nipphattiyā yānaṃ deti, tathā sīlagandhanipphattiyā gandhaṃ, buddhaguṇasobhānipphattiyā mālāvilepanaṃ, bodhimaṇḍāsananipphattiyā āsanaṃ ^a^M1.0086^ea^, tathāgataseyyānipphattiyā seyyaṃ, saraṇabhāvanipphattiyā āvasathaṃ, pañcacakkhupaṭilābhāya padīpeyyaṃ deti. Byāmappabhānipphattiyā rūpadānaṃ, brahmassaranipphattiyā saddadānaṃ, sabbalokassa piyabhāvāya rasadānaṃ, buddhasukhumālabhāvāya phoṭṭhabbadānaṃ, ajarāmaraṇabhāvāya bhesajjadānaṃ, kilesadāsabyavimocanatthaṃ ^a^P1.0111^ea^ dāsānaṃ bhujissatādānaṃ, saddhammābhiratiyā anavajjakhiḍḍāratihetudānaṃ, sabbepi satte ariyāya jātiyā attano puttabhāvūpanayanāya puttadānaṃ, sakalassa lokassa patibhāvūpagamanāya dāradānaṃ, subhalakkhaṇasampattiyā suvaṇṇamaṇimuttāpavāḷādidānaṃ, anubyañjanasampattiyā nānāvidhavibhūsanadānaṃ, saddhammakosādhigamāya vittakosadānaṃ, dhammarājabhāvāya rajjadānaṃ, jhānādisampattiyā ārāmuyyānādivanadānaṃ, cakkaṅkitehi pādehi bodhimaṇḍūpasaṅkamanāya caraṇadānaṃ, caturoghanittharaṇāya sattānaṃ saddhammahatthadānatthaṃ hatthadānaṃ, saddhindriyādipaṭilābhāya kaṇṇanāsādidānaṃ, samantacakkhupaṭilābhāya cakkhudānaṃ, ‘‘dassanasavanānussaraṇapāricariyādīsu sabbakālaṃ sabbasattānaṃ hitasukhāvaho, sabbalokena ca upajīvitabbo me kāyo bhaveyyā’’ti maṃsalohitādidānaṃ, ‘‘sabbalokuttamo bhaveyya’’nti uttamaṅgadānaṃ deti.<br/><br/>[03]Evaṃ ^a^V1.0077^ea^ dadanto ca na anesanāya deti, na paropaghātena, na bhayena, na lajjāya, na dakkhiṇeyyarosanena, na paṇīte sati lūkhaṃ, na attukkaṃsanena, na paravambhanena, na phalābhikaṅkhāya, na yācakajigucchāya, na acittīkārena deti, atha kho sakkaccaṃ deti, sahatthena deti, kālena deti, cittiṃ katvā deti, avibhāgena deti, tīsu kālesu somanassito deti. Tatoyeva datvā na pacchānutāpī hoti, na paṭiggāhakavasena mānāvamānaṃ karoti, paṭiggāhakānaṃ piyasamudācāro hoti vadaññū yācayogo saparivāradāyī. Tañca dānasampattiṃ sakalalokahitasukhāya pariṇāmeti, attano ca akuppāya vimuttiyā, aparikkhayassa chandassa, aparikkhayassa vīriyassa, aparikkhayassa samādhānassa, aparikkhayassa ñāṇassa, aparikkhayāya sammāsambodhiyā ^a^P1.0112^ea^ pariṇāmeti. Imañca dānapāramiṃ paṭipajjantena mahāsattena jīvite, bhogesu ^a^M1.0087^ea^ ca aniccasaññā paccupaṭṭhapetabbā, sattesu ca mahākaruṇā. Evañhi bhoge gahetabbasāraṃ gaṇhanto ādittasmā viya agārasmā sabbaṃ sāpateyyaṃ, attānañca bahi nīharanto na kiñci seseti, niravasesato nissajjatiyeva. Ayaṃ tāva ^b^dānapāramiyā^eb^ paṭipattikkamo.<br/><br/>[03]^b^Sīlapāramiyā^eb^ pana yasmā sabbaññusīlālaṅkārehi satte alaṅkaritukāmena attanoyeva tāva sīlaṃ visodhetabbaṃ, tasmā sattesu tathā dayāpannacittena bhavitabbaṃ, yathā supinantenapi na āghāto uppajjeyya. Parūpakāraniratatāya parasantako alagaddo viya na parāmasitabbo. Abrahmacariyatopi ārācārī, sattavidhamethuna saṃyogavirato, pageva paradāragamanato. Saccaṃ hitaṃ piyaṃ parimitameva ca kālena dhammiṃ kathaṃ bhāsitā hoti, anabhijjhālu abyāpanno aviparītadassano sammāsambuddhe niviṭṭhasaddho niviṭṭhapemo. Iti caturāpāyavaṭṭadukkhapathehi akusalakammapathehi, akusaladhammehi ca oramitvā saggamokkhapathesu kusalakammapathesu patiṭṭhitassa suddhāsayapayogatāya yathābhipatthitā sattānaṃ hitasukhūpasañhitā manorathā sīghaṃ abhinipphajjanti.<br/><br/>[03]Tattha hiṃsānivattiyā sabbasattānaṃ abhayadānaṃ deti, appakasireneva mettābhāvanaṃ sampādeti, ekādasa mettānisaṃse adhigacchati, appābādho hoti appātaṅko dīghāyuko sukhabahulo, lakkhaṇavisese pāpuṇāti, dosavāsanañca samucchindati. Tathā adinnādānanivattiyā corādiasādhāraṇe uḷāre bhoge adhigacchati, anāsaṅkanīyo piyo manāpo vissasanīyo, vibhavasampattīsu alaggacitto pariccāgasīlo ^a^P1.0113^ea^, lobhavāsanañca samucchindati. Abrahmacariyanivattiyā alobho hoti santakāyacitto, sattānaṃ piyo hoti manāpo ^a^V1.0078^ea^ aparisaṅkanīyo, kalyāṇo cassa kittisaddo abbhuggacchati, alaggacitto hoti mātugāmesu aluddhāsayo, nekkhammabahulo, lakkhaṇavisese adhigacchati, lobhavāsanañca samucchindati.<br/><br/>[03]Musāvādanivattiyā sattānaṃ pamāṇabhūto hoti paccayiko theto ādeyyavacano devatānaṃ piyo manāpo surabhigandhamukho ārakkhiyakāyavacīsamācāro ^a^M1.0088^ea^, lakkhaṇavisese ca adhigacchati, kilesavāsanañca samucchindati. Pesuññanivattiyā parūpakkamehi abhejjakāyo hoti abhejjaparivāro, saddhamme ca abhijjanakasaddho, daḷhamitto bhavantaraparicitānampi sattānaṃ ekantapiyo, asaṃkilesabahulo. Pharusavācānivattiyā sattānaṃ piyo hoti manāpo sukhasīlo madhuravacano sambhāvanīyo, aṭṭhaṅgasamannāgato cassa saro (ma. ni. 2.387) nibbattati. Samphappalāpanivattiyā ca sattānaṃ piyo hoti manāpo garubhāvanīyo ca ādeyyavacano ca parimitālāpo, mahesakkho ca hoti mahānubhāvo, ṭhānuppattikena paṭibhānena pañhānaṃ byākaraṇakusalo, buddhabhūmiyañca ekāya eva vācāya anekabhāsānaṃ sattānaṃ anekesaṃ pañhānaṃ byākaraṇasamattho hoti.<br/><br/>[03]Anabhijjhālutāya icchitalābhī hoti, uḷāresu ca bhogesu ruciṃ paṭilabhati, khattiyamahāsālādīnaṃ sammato hoti, paccatthikehi anabhibhavanīyo, indriyavekallaṃ na pāpuṇāti, appaṭipuggalo ca hoti. Abyāpādena piyadassano hoti sattānaṃ sambhāvanīyo, parahitābhinanditāya ca satte appakasireneva pasādeti, alūkhasabhāvo ca hoti mettāvihārī, mahesakkho ca hoti mahānubhāvo. Micchādassanābhāvena kalyāṇe sahāye paṭilabhati, sīsacchedampi pāpuṇanto pāpakammaṃ na karoti, kammassakatādassanato akotūhalamaṅgaliko ca hoti, saddhamme cassa saddhā patiṭṭhitā hoti mūlajātā, saddahati ca tathāgatānaṃ bodhiṃ ^a^P1.0114^ea^, samayantaresu nābhiramati ukkāraṭṭhāne viya rājahaṃso, lakkhaṇattayaparijānanakusalo hoti, ante ca anāvaraṇañāṇalābhī, yāva bodhiṃ na pāpuṇāti, tāva tasmiṃ tasmiṃ sattanikāye ukkaṭṭhukkaṭṭho ca hoti, uḷāruḷārasampattiyo pāpuṇāti.<br/><br/>[03]‘‘Iti hidaṃ sīlaṃ nāma sabbasampattīnaṃ adhiṭṭhānaṃ, sabbabuddhaguṇānaṃ pabhavabhūmi, sabbabuddhakaradhammānamādi caraṇaṃ mukhaṃ pamukha’’nti bahumānaṃ uppādetvā kāyavacīsaṃyame, indriyadamane, ājīvasampadāya, paccayaparibhoge ca satisampajaññabalena appamattena lābhasakkārasilokaṃ mittamukhapaccatthikaṃ viya sallakkhetvā ‘‘kikīva aṇḍa’’ntiādinā (visuddhi. 1.19; dī. ni. aṭṭha. 1.7) vuttanayena ^a^V1.0079^ea^ sakkaccaṃ sīlaṃ sampādetabbaṃ ^a^M1.0089^ea^. Ayamettha saṅkhepo, vitthāro pana ^b^visuddhimagge^eb^ (visuddhi. 1.6) vuttanayena veditabbo. Tañca panetaṃ sīlaṃ na attano duggatiparikilesavimuttiyā, sugatiyampi, na rajjasampattiyā, nacakkavatti-nadeva-nasakka-namāra-nabrahmasampattiyā, nāpi attano tevijjatādihetu, na paccekabodhiyā, atha kho sabbaññubhāvena sabbasattānaṃ anuttarasīlālaṅkārasampādanatthamevāti pariṇāmetabbaṃ.<br/><br/>[03]Tathā sakalasaṃkilesanivāsaṭṭhānatāya, puttadārādīhi mahāsambādhatāya, kasivaṇijjādinānāvidhakammantādhiṭṭhānabyākulatāya ca gharāvāsassa nekkhammasukhādīnaṃ anokāsataṃ, kāmānañca ‘‘satthadhārālaggamadhubindu viya ca avaleyhamānā parittassādā vipulānatthānubandhā’’ti ca ‘‘vijjulatobhāsena gahetabbaṃ naccaṃ viya parittakālopalabbhā, ummattakālaṅkāro viya viparītasaññāya anubhavitabbā ^a^P1.0115^ea^, karīsāvacchādanasukhaṃ viya paṭikārabhūtā, udakatemitaṅguliyā ussāvakodakapānaṃ viya atittikarā, chātajjhattabhojanaṃ viya sābādhā, balisāmisaṃ viya byasanasannipātakāraṇā, aggisantāpo viya kālattayepi dukkhuppattihetubhūtā, makkaṭālepo viya bandhanimittā ghātakāvacchādanakimilayo viya anatthacchādanā, sapattagāmavāso viya bhayaṭṭhānabhūtā, paccatthikaposako viya kilesamārādīnaṃ āmisabhūtā, chaṇasampattiyo viya vipariṇāmadukkhā, koṭaraggi viya antodāhakā, purāṇakūpāvalambabīraṇamadhupiṇḍaṃ viya anekādīnavā, loṇūdakapānaṃ viya pipāsahetubhūtā, surāmerayaṃ viya nīcajanasevitā, appassādatāya aṭṭhikaṅkalūpamā’’tiādinā ca nayena ādīnavaṃ sallakkhetvā tabbipariyāyena nekkhamme ānisaṃsaṃ passantena nekkhammapavivekaupasamasukhādīsu ninnapoṇapabbhāracittena nekkhammapāramī pūretabbā.<br/><br/>[03]Tathā yasmā paññā āloko viya andhakārena, mohena saha na vattati, tasmā mohakāraṇāni tāva bodhisattena parivajjitabbāni. Tatthimāni mohakāraṇāni – arati tandī vijambhitā ālasiyaṃ gaṇasaṅgaṇikārāmatā niddāsīlatā anicchayasīlatā ñāṇasmiṃ akutūhalatā micchādhimāno aparipucchakatā kāyassa na sammāparihāro asamāhitacittatā ^a^M1.0090^ea^ duppaññānaṃ puggalānaṃ sevanā paññavantānaṃ apayirupāsanā attaparibhavo micchāvikappo ^a^P1.0116^ea^ viparītābhiniveso kāyadaḷhībahulatā asaṃvegasīlatā pañca nīvaraṇāni. Saṅkhepato ye vā pana dhamme āsevato anuppannā paññā na uppajjati, uppannā parihāyati, iti imāni sammohakāraṇāni parivajjantena bāhusacce jhānādīsu ca yogo karaṇīyo.<br/><br/>[03]Tatthāyaṃ ^a^V1.0080^ea^ bāhusaccassa visayavibhāgo – pañca khandhā dvādasāyatanāni, aṭṭhārasa dhātuyo cattāri saccāni bāvīsatindriyāni dvādasapadiko paṭiccasamuppādo, tathā satipaṭṭhānādayo kusalādidhammappakārabhedā ca. Yāni ca loke anavajjāni vijjaṭṭhānāni, ye ca sattānaṃ hitasukhavidhānayogyā byākaraṇavisesā. Iti evaṃ pakāraṃ sakalameva sutavisayaṃ upāyakosallapubbaṅgamāya paññāya sativīriyupatthambhakāraṇāya sādhukaṃ uggahaṇasavanadhāraṇaparicayaparipucchāhi ogāhetvā tattha ca paresaṃ patiṭṭhapanena sutamayā paññā nibbattetabbā, tathā khandhādīnaṃ sabhāvadhammānaṃ ākāraparivitakkanamukhena te nijjhānaṃ khamāpentena cintāmayā, khandhādīnaṃyeva pana salakkhaṇasāmaññalakkhaṇapariggahavasena lokiyaṃ pariññaṃ nibbattentena pubbabhāgabhāvanāpaññā sampādetabbā. Evañhi ‘‘nāmarūpamattamidaṃ yathārahaṃ paccayehi uppajjati ceva nirujjhati ca, na ettha koci kattā vā kāretā vā, hutvā abhāvaṭṭhena aniccaṃ, udayabbayapaṭipīḷanaṭṭhena dukkhaṃ, avasavattanaṭṭhena anattā’’ti ajjhattikabāhire dhamme nibbisesaṃ parijānanto tattha āsaṅgaṃ pajahitvā, pare ca tattha taṃ jahāpetvā kevalaṃ karuṇāvaseneva yāva na buddhaguṇā hatthatalaṃ āgacchanti, tāva yānattaye satte avatāraṇaparipācanehi patiṭṭhāpento, jhānavimokkhasamādhisamāpattiyo ca vasībhāvaṃ pāpento paññāya ativiya matthakaṃ pāpuṇātīti.<br/><br/>[03]Tathā ^a^P1.0117^ea^ sammāsambodhiyā katābhinīhārena mahāsattena ‘‘ko nu ajja puññañāṇasambhāro upacito, kiñca mayā kataṃ parahita’’nti divase divase paccavekkhantena sattahitatthaṃ ussāho karaṇīyo, sabbesampi sattānaṃ upakārāya attano kāyaṃ jīvitañca ossajjitabbaṃ, sabbepi sattā anodhiso mettāya karuṇāya ca pharitabbā, yā kāci ^a^M1.0091^ea^ sattānaṃ dukkhuppatti, sabbā sā attani pāṭikaṅkhitabbā, sabbesañca sattānaṃ puññaṃ abbhanumoditabbaṃ, buddhamahantatā abhiṇhaṃ paccavekkhitabbā, yañca kiñci kammaṃ karoti kāyena vācāya vā, taṃ sabbaṃ bodhininnacittapubbaṅgamaṃ kātabbaṃ. Iminā hi upāyena bodhisattānaṃ aparimeyyo puññabhāgo upacīyati. Apica sattānaṃ paribhogatthaṃ paripālanatthañca attano sarīraṃ jīvitañca pariccajitvā khuppipāsāsītuṇhavātātapādidukkhapaṭikāro pariyesitabbo. Yañca yathāvuttadukkhapaṭikārajaṃ sukhaṃ attanā paṭilabhati, tathā ramaṇīyesu ārāmuyyānapāsādatalādīsu, araññāyatanesu ca kāyacittasantāpābhāvena abhinibbutattā sukhaṃ vindati, yañca suṇāti buddhānubuddhapaccekabuddhabodhisattānaṃ diṭṭhadhammasukhavihārabhūtaṃ jhānasamāpattisukhaṃ, taṃ sabbaṃ sattesu anodhiso upasaṃharati. Ayaṃ tāva asamāhitabhūmiyaṃ nayo.<br/><br/>[03]Samāhito ^a^V1.0081^ea^ pana attanā yathānubhūtaṃ visesādhigamanibbattaṃ pītipassaddhisukhaṃ sabbasattesu adhimuccati, tathā mahati saṃsāradukkhe, tannimittabhūte ca kilesābhisaṅkhāradukkhe nimuggaṃ sattanikāyaṃ disvā tatthapi chedanabhedanaphālanapisanaggisantāpādijanitā dukkhā tibbā kharā kaṭukā vedanā nirantaraṃ cirakālaṃ vediyante nārake, aññamaññaṃ kujjhanasantāpanaviheṭhanahiṃsanaparādhīnatādīhi dukkhaṃ anubhavante tiracchāne, jotimālā’kulasarīre uddhabāhuviravante ^a^P1.0118^ea^ ukkāmukhe khuppipāsādīhi ḍayhamāne ca vantakheḷādiāhāre ca mahādukkhaṃ vedayamāne pete ca pariyeṭṭhimūlakaṃ mahantaṃ anayabyasanaṃ pāpuṇante hatthacchedādikāraṇayogena dubbaṇṇaduddasikadaliddatādibhāvena khuppipāsādiyogena balavantehi abhibhavanīyato, paresaṃ vahanato, parādhīnato ca nārake pete tiracchāne ca atisayante apāyadukkhanibbisesaṃ dukkhaṃ anubhavante manusse ca tathā visayavisaparibhogavikkhittacittatāya rāgādipariyuṭṭhānena ḍayhamāne vāyuvegasamuṭṭhitajālāsamiddhasukkhakaṭṭhasannipāte aggikkhandhe viya anupasantapariḷāhavuttike anihataparādhīne kāmāvacaradeve ca mahatā vāyāmena vidūramākāsaṃ vigāhitasakuntā viya, balavantehi khittasarā viya ca ‘‘satipi cirappavattiyaṃ anaccantikatāya pātapariyosānā anatikkantajātijarāmaraṇā evā’’ti rūpāvacarārūpāvacaradeve ca ^a^M1.0092^ea^ passantena mettāya karuṇāya ca anodhiso sattā pharitabbā. Evaṃ kāyena vācāya manasā ca bodhisambhāre nirantaraṃ upacinantena ussāho pavattetabbo.<br/><br/>[03]Apica ‘‘acinteyyāparimitavipuloḷāravimalanirupamanirupakkilesaguṇanicayanidānabhūtassa buddhabhāvassa ussakkitvā sampahaṃsanayogyaṃ vīriyaṃ nāma acinteyyānubhāvameva. Yaṃ na pacurajanā sotumpi sakkuṇanti, pageva paṭipajjituṃ. Tathā hi tividhā abhinīhāracittuppatti, catasso buddhabhūmiyo, cattāri saṅgahavatthūni (dī. ni. 3.210, 313; a. ni. 4.32), karuṇokāsatā, buddhadhammesu nijjhānakkhanti, sabbadhammesu nirupalepo, sabbasattesu puttasaññā, saṃsāradukkhehi aparikhedo, sabbadeyyadhammapariccāgo, tena ca niratimānatā, adhisīlasikkhādiadhiṭṭhānaṃ, tattha ^a^P1.0119^ea^ ca acalatā, kusalakiriyāsu pītipāmojjaṃ, vivekaninnacittatā, jhānānuyogo, anavajjasutena atitti, yathāsutassa dhammassa paresaṃ hitajjhāsayena desanā, sattānaṃ ñāye nivesanaṃ, ārambhadaḷhatā, dhīravīrabhāvo, parāpavādaparāpakāresu vikārābhāvo, saccādhiṭṭhānaṃ, samāpattīsu vasībhāvo, abhiññāsu balappatti, lakkhaṇattayāvabodho, satipaṭṭhānādīsu abhiyogena lokuttaramaggasambhārasambharaṇaṃ, navalokuttarāvakkantī’’ti evamādikā sabbā bodhisambhārapaṭipatti vīriyānubhāveneva samijjhatīti ^a^V1.0082^ea^ abhinīhārato yāva mahābodhi anossajjantena sakkaccaṃ nirantaraṃ vīriyaṃ sampādetabbaṃ. Sampajjamāne ca vīriye khantiādayo dānādayo ca sabbepi bodhisambhārā tadadhīnavuttitāya sampannā eva hontīti. Khantiādīsupi iminā nayena paṭipatti veditabbā.<br/><br/>[03]Iti sattānaṃ sukhūpakaraṇapariccāgena bahudhā anuggahakaraṇaṃ dānena paṭipatti, sīlena tesaṃ jīvitasāpateyyadārarakkhābhedapiyahitavacanāvihiṃsādikaraṇāni, nekkhammena nesaṃ āmisapaṭiggahaṇadhammadānādinā anekadhā hitacariyā, paññāya tesaṃ hitakaraṇūpāyakosallaṃ, vīriyena tattha ussāhārambhāsaṃhīrāni, khantiyā tadaparādhasahanaṃ, saccena tesaṃ ^a^M1.0093^ea^ avañcanatadupakārakiriyāsamādānāvisaṃvādanādi, adhiṭṭhānena tadupakārakaraṇe anatthasampātepi acalanaṃ, mettāya tesaṃ hitasukhānucintanaṃ, upekkhāya tesaṃ upakārāpakāresu vikārānāpattīti evaṃ aparimāṇe satte ārabbha anukampitasabbasattassa bodhisattassa puthujjanehi asādhāraṇo aparimāṇo puññañāṇasambhārūpacayo ettha paṭipattīti veditabbaṃ. Yo cetāsaṃ paccayo vutto, tassa ca sakkaccaṃ sampādanaṃ.<br/><br/>[03]^b^Ko vibhāgo^eb^ti dasa ^a^P1.0120^ea^ pāramiyo, dasa upapāramiyo, dasa paramatthapāramiyoti samattiṃsa pāramiyo. Tattha katābhinīhārassa bodhisattassa parahitakaraṇābhininnāasayappayogassa kaṇhadhammavokiṇṇā sukkadhammā pāramiyo, tehi avokiṇṇā sukkā dhammā upapāramiyo, akaṇhā asukkā paramatthapāramiyoti keci. Samudāgamanakālesu pūriyamānā pāramiyo, bodhisattabhūmiyaṃ puṇṇā upapāramiyo, buddhabhūmiyaṃ sabbākāraparipuṇṇā paramatthapāramiyo. Bodhisattabhūmiyaṃ vā parahitakaraṇato pāramiyo, attahitakaraṇato upapāramiyo, buddhabhūmiyaṃ balavesārajjasamadhigamena ubhayahitaparipūraṇato paramatthapāramiyoti evaṃ ādimajjhapariyosānesu paṇidhānārambhapariniṭṭhānesu tesaṃ vibhāgoti apare. Dosupasamakaruṇāpakatikānaṃ bhavasukhavimuttisukhaparamasukhappattānaṃ puññūpacayabhedato tabbibhāgoti aññe.<br/><br/>[03]Lajjāsatimānāpassayānaṃ lokuttaradhammādhipatīnaṃ sīlasamādhipaññāgarukānaṃ tāritataritatārayitūnaṃ anubuddhapaccekabuddhasammāsambuddhānaṃ pāramī, upapāramī, paramatthapāramīti bodhittayappattito yathāvuttavibhāgoti keci. Cittapaṇidhito yāva vacīpaṇidhi, tāva pavattā sambhārā pāramiyo, vacīpaṇidhito yāva kāyapaṇidhi, tāva pavattā upapāramiyo, kāyapaṇidhito pabhuti paramatthapāramiyoti apare. Aññe pana ‘‘parapuññānumodanavasena pavattā sambhārā pāramiyo, paresaṃ kārāpanavasena pavattā upapāramiyo, sayaṃ karaṇavasena pavattā paramatthapāramiyo’’ti ^a^V1.0083^ea^ vadanti. Tathā bhavasukhāvaho puññañāṇasambhāro pāramī, attano nibbānasukhāvaho upapāramī, paresaṃ tadubhayasukhāvaho paramatthapāramīti eke.<br/><br/>[03]Puttadāradhanādiupakaraṇapariccāgo ^a^M1.0094^ea^ pana dānapāramī, attano aṅgapariccāgo dānaupapāramī, attano jīvitapariccāgo ^a^P1.0121^ea^ dānaparamatthapāramī. Tathā puttadārādikassa tividhassapi hetu avītikkamanavasena tisso sīlapāramiyo, tesu eva tividhesu vatthūsu ālayaṃ upacchinditvā nikkhamanavasena tisso nekkhammapāramiyo, upakaraṇaṅgajīvitataṇhaṃ samūhanitvā sattānaṃ hitāhitavinicchayakaraṇavasena tisso paññāpāramiyo, yathāvuttabhedānaṃ pariccāgādīnaṃ vāyamanavasena tisso vīriyapāramiyo, upakaraṇaṅgajīvitantarāyakarānaṃ khamanavasena tisso khantipāramiyo, upakaraṇaṅgajīvitahetu saccāpariccāgavasena tisso saccapāramiyo, dānādipāramiyo akuppādhiṭṭhānavaseneva samijjhantīti upakaraṇādivināsepi acalādhiṭṭhānavasena tisso adhiṭṭhānapāramiyo, upakaraṇādiupaghātakesupi sattesu mettāya avijahanavasena tisso mettāpāramiyo, yathāvuttavatthuttayassa upakārāpakāresu sattasaṅkhāresu majjhattatāpaṭilābhavasena tisso upekkhāpāramiyoti evamādinā etāsaṃ vibhāgo veditabbo.<br/><br/>[03]^b^Ko saṅgaho^eb^ti ettha pana yathā etā vibhāgato tiṃsavidhāpi dānapāramīādibhāvato dasavidhā, evaṃ dānasīlakhantivīriyajhānapaññāsabhāvena chabbidhā. Etāsu hi nekkhammapāramī sīlapāramiyā saṅgahitā tassā pabbajjābhāve, nīvaraṇavivekabhāve pana jhānapāramiyā, kusaladhammabhāve chahipi saṅgahitā. Saccapāramī sīlapāramiyā ekadesoyeva vacīsaccaviratisaccapakkhe, ñāṇasaccapakkhe pana paññāpāramiyā saṅgahitā. Mettāpāramī jhānapāramiyā eva, upekkhāpāramī jhānapaññāpāramīhi, adhiṭṭhānapāramī sabbāhipi saṅgahitāti.<br/><br/>[03]Etesañca dānādīnaṃ channaṃ guṇānaṃ aññamaññaṃ sambandhānaṃ pañcadasayugaḷādīni pañcadasayugaḷādisādhakāni honti – seyyathidaṃ? Dānasīlayugaḷena parahitāhitānaṃ karaṇākaraṇayugaḷasiddhi, dānakhantiyugaḷena ^a^P1.0122^ea^ alobhādosayugaḷasiddhi, dānavīriyayugaḷena cāgasutayugaḷasiddhi, dānajhānayugaḷena kāmadosappahānayugaḷasiddhi, dānapaññāyugaḷena ariyayānadhurayugaḷasiddhi, sīlakhantidvayena payogāsayasuddhidvayasiddhi, sīlavīriyadvayena bhāvanādvayasiddhi, sīlajhānadvayena dussīlyapariyuṭṭhānappahānadvayasiddhi, sīlapaññādvayena dānadvayasiddhi, khantivīriyayugaḷena khamātejadvayasiddhi, khantijhānayugaḷena ^a^M1.0095^ea^ virodhānurodhappahānayugaḷasiddhi ^a^V1.0084^ea^, khantipaññāyugaḷena suññatākhantipaṭivedhadukasiddhi, vīriyajhānadukena paggāhāvikkhepadukasiddhi, vīriyapaññādukena saraṇadukasiddhi, jhānapaññādukena yānadukasiddhi. Dānasīlakhantittikena lobhadosamohappahānattikasiddhi, dānasīlavīriyattikena bhogajīvitakāyasārādānattikasiddhi, dānasīlajhānattikena puññakiriyavatthuttikasiddhi, dānasīlapaññātikena āmisābhayadhammadānattikasiddhīti evaṃ itarehipi tikehi catukkādīhi ca yathāsambhavaṃ tikāni catukkādīni ca yojetabbāni.<br/><br/>[03]Evaṃ chabbidhānampi pana imāsaṃ pāramīnaṃ catūhi adhiṭṭhānehi saṅgaho veditabbo. Sabbapāramīnaṃ samūhasaṅgahato hi cattāri adhiṭṭhānāni. Seyyathidaṃ – saccādhiṭṭhānaṃ, cāgādhiṭṭhānaṃ, upasamādhiṭṭhānaṃ, paññādhiṭṭhānanti. Tattha adhitiṭṭhati etena, ettha vā adhitiṭṭhati, adhiṭṭhānamattameva vā tanti adhiṭṭhānaṃ. Saccañca taṃ adhiṭṭhānañca, saccassa vā adhiṭṭhānaṃ, saccaṃ adhiṭṭhānaṃ etassāti vā saccādhiṭṭhānaṃ. Evaṃ sesesupi. Tattha avisesato tāva lokuttaraguṇe katābhinīhārassa anukampitasabbasattassa mahāsattassa pariññānurūpaṃ sabbapāramipariggahato saccādhiṭṭhānaṃ, tesaṃ paṭipakkhapariccāgato cāgādhiṭṭhānaṃ, sabbapāramitāguṇehi upasamato upasamādhiṭṭhānaṃ ^a^P1.0123^ea^, tehiyeva parahitopāyakosallato paññādhiṭṭhānaṃ. Visesato pana ‘‘atthikajanaṃ avisaṃvādetvā dassāmī’’ti paṭijānato, paṭiññaṃ avisaṃvādetvā dānato, dānaṃ avisaṃvādetvā anumodanato, macchariyādipaṭipakkhapariccāgato, deyyapaṭiggāhakadānadeyyadhammakkhayesu lobhadosamohabhayavūpasamato, yathārahaṃ yathākālaṃ yathāvidhānañca dānato, paññuttarato ca kusaladhammānaṃ caturadhiṭṭhānapadaṭṭhānaṃ dānaṃ. Tathā saṃvarasamādānassa avītikkamato, dussīlyapariccāgato, duccaritavūpasamato, paññuttarato ca caturadhiṭṭhānapadaṭṭhānaṃ sīlaṃ. Yathāpaṭiññaṃ khamanato, parāparādhavikappapariccāgato, kodhapariyuṭṭhānavūpasamato, paññuttarato ca caturadhiṭṭhānapadaṭṭhānā khanti. Paṭiññānurūpaṃ parahitakaraṇato, visādapariccāgato, akusaladhammānaṃ vūpasamato, paññuttarato ca caturadhiṭṭhānapadaṭṭhānaṃ vīriyaṃ. Paṭiññānurūpaṃ lokahitānucintanato, nīvaraṇapariccāgato, cittavūpasamato, paññuttarato ca caturadhiṭṭhānapadaṭṭhānaṃ jhānaṃ. Yathāpaṭiññaṃ parahitūpāyakosallato, anupāyakiriyāpariccāgato ^a^M1.0096^ea^, mohajapariḷāhavūpasamato, sabbaññutāpaṭilābhato ca caturadhiṭṭhānapadaṭṭhānā paññā.<br/><br/>[03]Tattha ñeyyapaṭiññānuvidhānehi saccādhiṭṭhānaṃ, vatthukāmakilesakāmapariccāgehi cāgādhiṭṭhānaṃ, dosadukkhavūpasamehi upasamādhiṭṭhānaṃ, anubodhapaṭivedhehi paññādhiṭṭhānaṃ. Tividhasaccapariggahitaṃ ^a^V1.0085^ea^ dosattayavirodhi saccādhiṭṭhānaṃ, tividhacāgapariggahitaṃ dosattayavirodhi cāgādhiṭṭhānaṃ, tividhavūpasamapariggahitaṃ dosattayavirodhi upasamādhiṭṭhānaṃ, tividhañāṇapariggahitaṃ dosattayavirodhi paññādhiṭṭhānaṃ. Saccādhiṭṭhānapariggahitāni cāgūpasamapaññādhiṭṭhānāni avisaṃvādanato ^a^P1.0124^ea^, paṭiññānuvidhānato ca. Cāgādhiṭṭhānapariggahitāni saccūpasamapaññādhiṭṭhānāni paṭipakkhapariccāgato, sabbapariccāgaphalattā ca. Upasamādhiṭṭhānapariggahitāni saccacāgapaññādhiṭṭhānāni kilesapariḷāhūpasamato, kāmūpasamato, kāmapariḷāhūpasamato ca. Paññādhiṭṭhānapariggahitāni saccacāgūpasamādhiṭṭhānāni ñāṇapubbaṅgamato, ñāṇānuparivattanato cāti evaṃ sabbāpi pāramiyo saccappabhāvitā cāgaparibyañjitā upasamopabrūhitā paññāparisuddhā. Saccañhi etāsaṃ janakahetu, cāgo pariggāhakahetu, upasamo parivuḍḍhihetu, paññā pārisuddhihetu. Tathā ādimhi saccādhiṭṭhānaṃ saccapaṭiññattā, majjhe cāgādhiṭṭhānaṃ katapaṇidhānassa parahitāya attapariccāgato, ante upasamādhiṭṭhānaṃ sabbūpasamapariyosānattā, ādimajjhapariyosānesu paññādhiṭṭhānaṃ tasmiṃ sati sambhavato, asati abhāvato, yathāpaṭiññañca bhāvato.<br/><br/>[03]Tattha mahāpurisā attahitaparahitakarehi garupiyabhāvakarehi saccacāgādhiṭṭhānehi gihibhūtā āmisadānena pare anuggaṇhanti. Tathā attahitaparahitakarehi garupiyabhāvakarehi upasamapaññādhiṭṭhānehi ca pabbajitabhūtā dhammadānena pare anuggaṇhanti.<br/><br/>[03]Tattha antimabhave bodhisattassa caturadhiṭṭhānaparipūraṇaṃ. Paripuṇṇacaturadhiṭṭhānassa hi carimakabhavūpapattīti eke. Tatra hi gabbhokkantiṭhitiabhinikkhamanesu paññādhiṭṭhānasamudāgamena sato sampajāno saccādhiṭṭhānapāripūriyā sampatijāto uttarābhimukho sattapadavītihārena gantvā sabbā disā oloketvā saccānuparivattinā vacasā ‘‘aggohamasmi lokassa, jeṭṭho…pe… seṭṭhohamasmi lokassā’’ti (dī. ni. 2.31; ma. ni. 3.207) tikkhattuṃ ^a^M1.0097^ea^^a^P1.0125^ea^ sīhanādaṃ nadi, upasamādhiṭṭhānasamudāgamena jiṇṇāturamatapabbajitadassāvino catudhammapadesakovidassa yobbanārogyajīvitasampattimadānaṃ upasamo, cāgādhiṭṭhānasamudāgamena mahato ñātiparivaṭṭassa hatthagatassa ca cakkavattirajjassa anapekkhapariccāgoti.<br/><br/>[03]Dutiye ṭhāne abhisambodhiyaṃ caturadhiṭṭhānaṃ paripuṇṇanti keci. Tattha hi yathāpaṭiññaṃ saccādhiṭṭhānasamudāgamena catunnaṃ ariyasaccānaṃ abhisamayo, tato hi saccādhiṭṭhānaṃ paripuṇṇaṃ. Cāgādhiṭṭhānasamudāgamena ^a^V1.0086^ea^ sabbakilesopakkilesapariccāgo, tato hi cāgādhiṭṭhānaṃ paripuṇṇaṃ. Upasamādhiṭṭhānasamudāgamena paramūpasamasampatti, tato hi upasamādhiṭṭhānaṃ paripuṇṇaṃ. Paññādhiṭṭhānasamudāgamena anāvaraṇañāṇapaṭilābho, tato hi paññādhiṭṭhānaṃ paripuṇṇanti, taṃ asiddhaṃ abhisambodhiyāpi paramatthabhāvato.<br/><br/>[03]Tatiye ṭhāne dhammacakkappavattane (saṃ. ni. 5.1081; mahāva. 13; paṭi. ma. 2.30) caturadhiṭṭhānaṃ paripuṇṇanti aññe. Tattha hi saccādhiṭṭhānasamudāgatassa dvādasahi ākārehi ariyasaccadesanāya saccādhiṭṭhānaṃ paripuṇṇaṃ, cāgādhiṭṭhānasamudāgatassa saddhammamahāyāgakaraṇena cāgādhiṭṭhānaṃ paripuṇṇaṃ. Upasamādhiṭṭhānasamudāgatassa sayaṃ upasantassa paresaṃ upasamanena upasamādhiṭṭhānaṃ paripuṇṇaṃ, paññādhiṭṭhānasamudāgatassa vineyyānaṃ āsayādiparijānanena paññādhiṭṭhānaṃ paripuṇṇanti, tadapi asiddhaṃ apariyositattā buddhakiccassa.<br/><br/>[03]Catutthe ṭhāne parinibbāne caturadhiṭṭhānaparipuṇṇanti apare. Tatra hi parinibbutattā paramatthasaccasampattiyā saccādhiṭṭhānaparipūraṇaṃ, sabbūpadhipaṭinissaggena cāgādhiṭṭhānaparipūraṇaṃ, sabbasaṅkhārūpasamena ^a^P1.0126^ea^ upasamādhiṭṭhānaparipūraṇaṃ, paññāpayojanapariniṭṭhānena paññādhiṭṭhānaparipūraṇanti.<br/><br/>[03]Tatra mahāpurisassa visesena mettākhette abhijātiyaṃ saccādhiṭṭhānasamudāgatassa saccādhiṭṭhānaparipūraṇamabhibyattaṃ, visesena karuṇākhette abhisambodhiyaṃ paññādhiṭṭhānasamudāgatassa paññādhiṭṭhānaparipūraṇamabhibyattaṃ, visesena muditākhette dhammacakkappavattane (saṃ. ni. 5.1081; mahāva. 13; paṭi. ma. 2.30) cāgādhiṭṭhānasamudāgatassa cāgādhiṭṭhānaparipūraṇamabhibyattaṃ, visesena upekkhākhette parinibbāne upasamādhiṭṭhānasamudāgatassa upasamādhiṭṭhānaparipūraṇamabhibyattanti daṭṭhabbaṃ.<br/><br/>[03]Tatrapi ^a^M1.0098^ea^ saccādhiṭṭhānasamudāgatassa saṃvāsena sīlaṃ veditabbaṃ, cāgādhiṭṭhānasamudāgatassa saṃvohārena soceyyaṃ veditabbaṃ, upasamādhiṭṭhānasamudāgatassa āpadāsu thāmo veditabbo, paññādhiṭṭhānasamudāgatassa sākacchāya paññā veditabbā. Evaṃ sīlājīvacittadiṭṭhivisuddhiyo veditabbā.<br/><br/>[03]Tathā ^a^V1.0087^ea^ saccādhiṭṭhānasamudāgamena dosā agatiṃ na gacchati avisaṃvādanato, cāgādhiṭṭhānasamudāgamena lobhā agatiṃ na gacchati anabhisaṅgato, upasamādhiṭṭhānasamudāgamena bhayā agatiṃ na gacchati anaparādhato, paññādhiṭṭhānasamudāgamena mohā agatiṃ na gacchati yathābhūtāvabodhato.<br/><br/>[03]Tathā paṭhamena aduṭṭho adhivāseti, dutiyena aluddho paṭisevati, tatiyena abhīto parivajjeti, catutthena asammūḷho vinodeti. Paṭhamena nekkhammasukhappatti, itarehi pavivekaupasamasambodhisukhappattiyo hontīti daṭṭhabbā. Tathā vivekajapītisukhasamādhijapītisukhāppītijakāyasukhasatipārisuddhijaupekkhāsukhappattiyo etehi catūhi yathākkamaṃ hontīti. Evamanekaguṇānubandhehi catūhi adhiṭṭhānehi sabbapāramisamūhasaṅgaho veditabbo. Yathā ca catūhi adhiṭṭhānehi sabbapāramisaṅgaho, evaṃ karuṇāpaññāhipīti daṭṭhabbaṃ. Sabbopi ^a^P1.0127^ea^ hi bodhisambhāro karuṇāpaññāhi saṅgahito. Karuṇāpaññāpariggahitā hi dānādiguṇā mahābodhisambhārā bhavanti buddhattasiddhipariyosānāti evametāsaṃ saṅgaho veditabbo.<br/><br/>[03]^b^Ko sampādanūpāyo^eb^ti sakalassāpi puññādisambhārassa sammāsambodhiṃ, uddissa ^b^anavasesasambharaṇaṃ^eb^ avekallakāritāyogena, tattha ca ^b^sakkaccakāritā^eb^ ādarabahumānayogena, ^b^sātaccakāritā^eb^ nirantarapayogena, cirakālādiyogo ca antarā avosānāpajjanenāti caturaṅgayogo etāsaṃ sampādanūpāyo. Apica samāsato katābhinīhārassa attani sinehassa pariyādānaṃ, paresu ca sinehassa parivaḍḍhanaṃ etāsaṃ sampādanūpāyo. Sammāsambodhisamadhigamāya hi katamahāpaṇidhānassa mahāsattassa yāthāvato parijānanena sabbesu dhammesu anupalittassa attani sineho parikkhayaṃ pariyādānaṃ gacchati, mahākaruṇāsamāyogavasena pana piye putte viya sabbasatte sampassamānassa tesu mettāsineho parivaḍḍhati. Tato ca taṃtadāvatthānurūpamattaparasantānesu ^a^M1.0099^ea^ lobhadosamohavigamena vidūrīkatamacchariyādibodhisambhārapaṭipakkho mahāpuriso dānapiyavacanātthacariyāsamānattatāsaṅkhātehi catūhi saṅgahavatthūhi (dī. ni. 3.210; a. ni. 4.32) caturadhiṭṭhānānugatehi accantaṃ janassa saṅgahakaraṇavasena upari yānattaye avatāraṇaṃ paripācanañca karoti. Mahāsattānañhi mahāpaññā mahākaruṇā ca dānena alaṅkatā; dānaṃ piyavacanena; piyavacanaṃ atthacariyāya; atthacariyā samānattatāya alaṅkatā saṅgahitā ca. Sabbabhūtattabhūtassa hi bodhisattassa sabbattha samānasukhadukkhatāya samānattatāsiddhi. Buddhabhūto pana teheva saṅgahavatthūhi caturadhiṭṭhānaparipūritābhibuddhehi janassa accantikasaṅgahakaraṇena abhivinayanaṃ karoti. Dānañhi ^a^V1.0088^ea^ sammāsambuddhānaṃ cāgādhiṭṭhānena paripūritābhibuddhaṃ ^a^P1.0128^ea^; piyavacanaṃ saccādhiṭṭhānena; atthacariyā paññādhiṭṭhānena; samānattatā upasamādhiṭṭhānena paripūritābhibuddhā. Tathāgatānañhi sabbasāvakapaccekabuddhehi samānattatā parinibbāne. Tatra hi tesaṃ avisesato ekībhāvo. Tenevāha ‘‘natthi vimuttiyā nānatta’’nti.<br/><br/>[03]Honti cettha –<br/><br/>[21]‘‘Sacco cāgī upasanto, paññavā anukampako,<br/><br/>[22]Sambhatasabbasambhāro, kaṃ nāmatthaṃ na sādhaye.<br/><br/>[21]Mahākāruṇiko satthā, hitesī ca upekkhako,<br/><br/>[22]Nirapekkho ca sabbattha, aho acchariyo jino.<br/><br/>[21]Viratto sabbadhammesu, sattesu ca upekkhako,<br/><br/>[22]Sadā sattahite yutto, aho acchariyo jino.<br/><br/>[21]Sabbadā sabbasattānaṃ, hitāya ca sukhāya ca,<br/><br/>[22]Uyyutto akilāsū ca, aho acchariyo jino’’ti. (cariyā. aṭṭha. 320 pakiṇṇakakathā);<br/><br/>[03]^b^Kittakena kālena sampādana^eb^nti heṭṭhimena tāva paricchedena cattāri asaṅkhyeyyāni kappasatasahassañca, majjhimena aṭṭhāsaṅkhyeyyāni kappasatasahassañca, uparimena soḷasāsaṅkhyeyyāni kappasatasahassañca, ete ca ^a^M1.0100^ea^ bhedā yathākkamaṃ paññādhikasaddhādhikavīriyādhikavasena ñātabbā. Paññādhikānañhi saddhā mandā hoti, paññā tikkhā. Saddhādhikānaṃ paññā majjhimā hoti, vīriyādhikānaṃ paññā mandā. Paññānubhāvena ca sammāsambodhi abhigantabbāti aṭṭhakathāyaṃ vuttaṃ. Avisesena pana vimuttiparipācanīyānaṃ dhammānaṃ tikkhamajjhimamudubhāvena tayopete bhedā yuttāti vadanti. Tividhā hi bodhisattā abhinīhārakkhaṇe ^a^P1.0129^ea^ bhavanti ugghaṭitaññūvipañcitaññūneyyabhedena. Tesu ugghaṭitaññū sammāsambuddhassa sammukhā catuppadikaṃ gāthaṃ suṇanto tatiyapade apariyositeyeva chābhiññāhi saha paṭisambhidāhi arahattaṃ pattuṃ samatthupanissayo hoti, dutiyo satthu sammukhā catuppadikaṃ gāthaṃ suṇanto apariyositeyeva catutthapade chahi abhiññāhi arahattaṃ pattuṃ samatthupanissayo hoti, itaro bhagavato sammukhā catuppadikaṃ gāthaṃ ^a^V1.0089^ea^ sutvā pariyositāya gāthāya chahi abhiññāhi arahattaṃ pattuṃ samatthupanissayo bhavati. Tayopete vinā kālabhedena katābhinīhāraladdhabyākaraṇā pāramiyo pūrentā yathākkamaṃ yathāvuttabhedena kālena sammāsambodhiṃ pāpuṇanti. Tesu tesu pana kālabhedesu aparipuṇṇesu te te mahāsattā divase divase vessantaradānasadisaṃ dānaṃ dentāpi tadanurūpe sīlādisabbapāramidhamme ācinantāpi antarā buddhā bhavissantīti akāraṇametaṃ. Kasmā? Ñāṇassa aparipaccanato. Paricchinnakālanipphāditaṃ viya hi sassaṃ paricchinnakāle parinipphāditā sammāsambodhi. Tadantarā pana sabbussāhena vāyamantenāpi na sakkā pāpuṇitunti pāramipāripūrī yathāvuttakālavisesaṃ vinā na sampajjatīti veditabbaṃ.<br/><br/>[03]^b^Ko ānisaṃso^eb^ti ye te katābhinīhārānaṃ bodhisattānaṃ –<br/><br/>[21]‘‘Evaṃ sabbaṅgasampannā, bodhiyā niyatā narā;<br/><br/>[27]Saṃsaraṃ dīghamaddhānaṃ, kappakoṭisatehipi;<br/><br/>[22]Avīcimhi nuppajjanti, tathā lokantaresu cā’’ti. ādinā (abhi. aṭṭha. 1ṇidānakathā; apa. aṭṭha. 1ḍūrenidānakathā; jā. aṭṭha. 1ḍūrenidānakathā; bu. vaṃ. aṭṭha. 27ḍūrenidānakathā; cariyā. aṭṭha. pakiṇṇakakathā) –<br/><br/>[07]Aṭṭhārasa abhabbaṭṭhānānupagamanappakārā ānisaṃsā saṃvaṇṇitā. Ye ca ‘‘sato ^a^P1.0130^ea^ sampajāno ānanda bodhisatto tusitākāyā cavitvā ^a^M1.0101^ea^ mātukucchiṃ okkamī’’tiādinā (ma. ni. 3.199) soḷasa acchariyabbhutadhammappakārā, ye ca ‘‘sītaṃ byapagataṃ hoti, uṇhañca upasammatī’’tiādinā (bu. vaṃ. 83), ‘‘jāyamāne kho sāriputta bodhisatte ayaṃ dasasahassilokadhātu saṅkampati sampakampati sampavedhatī’’tiādinā ca dvattiṃsa pubbanimittappakārā, ye vā panaññepi ‘‘bodhisattānaṃ adhippāyasamijjhanaṃ kammādīsu vasībhāvo’’ti evamādayo tattha tattha jātakabuddhavaṃsādīsu dassitappakārā ānisaṃsā, te sabbepi etāsaṃ ānisaṃsā, tathā yathānidassitabhedā alobhādosādiguṇayugaḷādayo cāti veditabbā.<br/><br/>[03]^b^Kiṃ^eb^^a^V1.0090^ea^^b^phala^eb^nti samāsato tāva sammāsambuddhabhāvo etāsaṃ phalaṃ, vitthārato pana dvattiṃsamahāpurisalakkhaṇa- (dī. ni. 2.24 ādayo; 3.168 ādayo; ma. ni. 2.385) asītianubyañjanabyāmappabhādianekaguṇagaṇasamujjalarūpakāyasampattiadhiṭṭhānā dasabalacatuvesārajjachāsādhāraṇañāṇāṭṭhārasāveṇikabuddhadhamma- (dī. ni. aṭṭha. 3.305; mūlaṭī. 2.suttantabhājanīyavaṇṇanā) -pabhutianekasatasahassaguṇasamudayopasobhinī dhammakāyasirī, yāvatā pana buddhaguṇā ye anekehipi kappehi sammāsambuddhenāpi vācāya pariyosāpetuṃ na sakkā, idaṃ etāsaṃ phalanti ayamettha saṅkhepo, vitthāro pana buddhavaṃsacariyāpiṭakajātakamahāpadānasuttādīnaṃ vasena veditabbo.<br/><br/>[03]Yathāvuttāya paṭipadāya yathāvuttavibhāgānaṃ pāramīnaṃ pūritabhāvaṃ sandhāyāha ^b^‘‘samatiṃsa pāramiyo pūretvā’’^eb^ti. Satipi mahāpariccāgānaṃ dānapāramibhāve pariccāgavisesabhāvadassanatthañceva sudukkarabhāvadassanatthañca ^a^P1.0131^ea^^b^‘‘pañca mahāpariccāge’’^eb^ti visuṃ gahaṇaṃ, tatoyeva ca aṅgapariccāgato visuṃ nayanapariccāgaggahaṇaṃ, pariggahapariccāgabhāvasāmaññepi dhanarajjapariccāgato puttadārapariccāgaggahaṇañca kataṃ. Gatapaccāgatikavattasaṅkhātāya pubbabhāgapaṭipadāya saddhiṃ abhiññāsamāpattinipphādanaṃ ^b^pubbayogo.^eb^ Dānādīsuyeva sātisayapaṭipattinipphādanaṃ ^b^pubbacariyā,^eb^ yā cariyāpiṭakasaṅgahitā. Abhinīhāro ^b^pubbayogo,^eb^ dānādipaṭipatti, kāyavivekavasena ekacariyā vā ^b^pubbacariyā^eb^ti keci. Dānādīnañceva appicchatādīnañca saṃsāranibbānesu ^a^M1.0102^ea^ ādīnavānisaṃsādīnañca vibhāvanavasena sattānaṃ bodhittaye patiṭṭhāpanaparipācanavasena pavattā kathā ^b^dhammakkhānaṃ.^eb^ Ñātīnaṃ atthacariyā ^b^ñātatthacariyā,^eb^ sāpi karuṇāyanavaseneva. ^b^Ādi^eb^-saddena lokatthacariyādayo saṅgaṇhāti. Kammassakatāñāṇavasena, anavajjakammāyatanavijjāṭṭhānaparicayavasena, khandhāyatanādiparicayavasena, lakkhaṇattayatīraṇavasena ca ñāṇacāro ^b^buddhicariyā,^eb^ sā pana atthato paññāpāramīyeva, ñāṇasambhāradassanatthaṃ visuṃ gahaṇaṃ. ^b^Koṭi^eb^nti pariyanto, ukkaṃsoti attho. Cattāro satipaṭṭhāne bhāvetvā brūhetvāti sambandho. Tattha ^b^bhāvetvā^eb^ti uppādetvā. ^b^Brūhetvā^eb^ti vaḍḍhetvā. Satipaṭṭhānādiggahaṇena āgamanapaṭipadaṃ matthakaṃ pāpetvā dasseti, vipassanāsahagatā eva vā satipaṭṭhānādayo daṭṭhabbā. Ettha ca ‘‘yena abhinīhārenā’’tiādinā āgamanapaṭipadāya ādiṃ dasseti, ‘‘dānapāramī’’tiādinā majjhaṃ, ‘‘cattāro satipaṭṭhāne’’tiādinā pariyosānanti veditabbaṃ.<br/><br/>[03]^b^Sampatijāto^eb^ti hatthato muccitvā muhuttajāto, na mātukucchito nikkhantamatto. Nikkhantamattañhi ^a^V1.0091^ea^ mahāsattaṃ paṭhamaṃ brahmāno suvaṇṇajālena paṭiggaṇhiṃsu, tesaṃ hatthato cattāro mahārājāno ajinappaveṇiyā, tesaṃ hatthato manussā dukūlacumbaṭakena paṭiggaṇhiṃsu, manussānaṃ hatthato muñcitvā pathaviyaṃ patiṭṭhitoti ^b^yathāha^eb^^a^P1.0132^ea^ bhagavā mahāpadānadesanāyaṃ. ^b^Setamhi chatte^eb^ti dibbasetacchatte. ^b^Anuhīramāne^eb^ti dhāriyamāne. Ettha ca chattaggahaṇeneva khaggādīni pañca kakudhabhaṇḍānipi (jā. 2.19.72) vuttānevāti veditabbaṃ. Khaggatālavaṇṭamorahatthakavāḷabījanīuṇhīsapaṭṭāpi hi chattena saha tadā upaṭṭhitā ahesuṃ. Chattādīniyeva ca tadā paññāyiṃsu, na chattādigāhakā. ^b^Sabbā ca disā^eb^ti dasapi disā. Nayidaṃ sabbadisāvilokanaṃ sattapadavītihāruttarakālaṃ daṭṭhabbaṃ. Mahāsatto hi manussānaṃ hatthato muccitvā puratthimadisaṃ olokesi, tattha devamanussā gandhamālādīhi pūjayamānā ‘‘mahāpurisa idha tumhehi sadisopi natthi, kuto uttaritaro’’ti āhaṃsu. Evaṃ catasso disā, catasso anudisā, heṭṭhā, uparīti sabbā disā anuviloketvā sabbattha attanā sadisaṃ adisvā ‘‘ayaṃ uttarā disā’’ti tattha sattapadavītihārena ^a^M1.0103^ea^ agamāsi. ^b^Āsabhi^eb^nti uttamaṃ. ^b^Aggo^eb^ti sabbapaṭhamo. ^b^Jeṭṭho seṭṭho^eb^ti ca tasseva vevacanaṃ. ^b^Ayamantimā jāti, natthi dāni punabbhavo^eb^ti imasmiṃ attabhāve pattabbaṃ arahattaṃ byākāsi.<br/><br/>[03]^b^‘‘Anekesaṃ visesādhigamānaṃ pubbanimittabhāvenā’’^eb^ti saṅkhittena vuttamatthaṃ ^b^‘‘yañhī’’^eb^tiādinā vitthārato dasseti. Tattha ^b^etthā^eb^ti –<br/><br/>[21]‘‘Anekasākhañca sahassamaṇḍalaṃ,<br/><br/>[27]Chattaṃ marū dhārayumantalikkhe;<br/><br/>[26]Suvaṇṇadaṇḍā vītipatanti cāmarā,<br/><br/>[22]Na dissare cāmarachattagāhakā’’ti. (su. ni. 693);<br/><br/>[03]Imissā gāthāya. Sabbaññutaññāṇameva sabbattha appaṭihatacāratāya anāvaraṇañāṇanti āha ^b^‘‘sabbaññutānāvaraṇañāṇapaṭilābhassā’’^eb^ti. ^b^‘‘Tathā ayaṃ bhagavāpi gato…pe… pubbanimittabhāvenā’’^eb^ti etena abhijātiyaṃ dhammatāvasena uppajjanavisesā ^a^P1.0133^ea^ sabbabodhisattānaṃ sādhāraṇāti dasseti. Pāramitānissandā hi teti.<br/><br/>[03]^b^Vikkamī^eb^ti agamāsi. ^b^Marū^eb^ti devā. ^b^Samā^eb^ti vilokanasamatāya samā sadisiyo. Mahāpuriso hi yathā ekaṃ disaṃ vilokesi, evaṃ sesā disāpi, na katthaci vilokane vibandho ^a^V1.0092^ea^ tassa ahosīti. ^b^Samā^eb^ti vā viloketuṃ yuttāti attho. Na hi tadā bodhisattassa virūpabībhacchavisamarūpāni viloketuṃ ayuttāni disāsu upaṭṭhahantīti.<br/><br/>[03]‘‘Evaṃ tathāgato’’ti kāyagamanaṭṭhena gata-saddena tathāgata-saddaṃ niddisitvā idāni ñāṇagamanaṭṭhena taṃ dassetuṃ ^b^‘‘atha vā’’^eb^tiādimāha. Tattha ^b^nekkhammenā^eb^ti alobhappadhānena kusalacittuppādena. Kusalā hi dhammā idha nekkhammaṃ, na pabbajjādayo, ‘‘paṭhamajjhānenā’’ti ca vadanti. ^b^Pahāyā^eb^ti pajahitvā. ^b^Gato^eb^ adhigato, paṭipanno uttarivisesanti attho. ^b^Pahāyā^eb^ti vā pahānahetu, pahānalakkhaṇaṃ vā. Hetulakkhaṇattho hi ayaṃ pahāya-saddo. ‘‘Kāmacchandādippahānahetukaṃ gato’’ti hettha vuttaṃ gamanaṃ avabodho, paṭipatti eva vā. Kāmacchandādippahānena ca taṃ lakkhīyati. Esa nayo ^b^‘‘padāletvā’’^eb^tiādīsupi. ^b^Abyāpādenā^eb^ti mettāya. ^b^Ālokasaññāyā^eb^ti vibhūtaṃ katvā manasikaraṇena upaṭṭhitāalokasañjānanena ^a^M1.0104^ea^. ^b^Avikkhepenā^eb^ti samādhinā. ^b^Dhammavavatthānenā^eb^ti kusalādidhammānaṃ yāthāvavinicchayena, ‘‘sappaccayanāmarūpavavatthānenā’’tipi vadanti.<br/><br/>[03]Evaṃ kāmacchandādinīvaraṇappahānena ‘‘abhijjhaṃ loke pahāyā’’tiādinā (vibha. 508) vuttāya paṭhamajjhānassa pubbabhāgapaṭipadāya bhagavato tathāgatabhāvaṃ dassetvā idāni saha upāyena aṭṭhahi samāpattīhi, aṭṭhārasahi ca mahāvipassanāhi taṃ dassetuṃ ^b^‘‘ñāṇenā’’^eb^tiādimāha. Nāmarūpapariggahakaṅkhāvitaraṇānañhi vibandhabhūtassa mohassa dūrīkaraṇena ñātapariññāyaṃ ^a^P1.0134^ea^ ṭhitassa aniccasaññādayo sijjhanti, tathā jhānasamāpattīsu abhiratinimittena pāmojjena, tattha anabhiratiyā vinoditāya jhānādi samadhigamoti samāpattivipassanānaṃ arativinodanāvijjāpadālanādi upāyo, uppaṭipāṭiniddeso pana nīvaraṇasabhāvāya avijjāya heṭṭhā nīvaraṇesupi saṅgahadassanatthanti daṭṭhabbaṃ. Samāpattivihārappavesavibandhanena nīvaraṇāni kavāṭasadisānīti āha ^b^‘‘nīvaraṇakavāṭaṃ ugghāṭetvā’’^eb^ti. ‘‘Rattiṃ vitakketvā vicāretvā divā kammante payojetī’’ti vuttaṭṭhāne viya vitakkavicārā dhūmāyanāti adhippetāti āha ^b^‘‘vitakkavicāradhūma’’^eb^nti. Kiñcāpi paṭhamajjhānūpacāreyeva ca dukkhaṃ, catutthajjhānūpacāreyeva sukhaṃ pahīyati, atisayappahānaṃ pana sandhāyāha ^b^‘‘catutthajjhānena sukhadukkhaṃ pahāyā’’^eb^ti.<br/><br/>[03]Aniccassa, aniccanti anupassanā ^b^aniccānupassanā,^eb^ tebhūmakadhammānaṃ aniccataṃ gahetvā pavattāya vipassanāyetaṃ nāmaṃ. ^b^Niccasañña^eb^nti saṅkhatadhamme ‘‘niccā, sassatā’’ti evaṃ pavattamicchāsaññaṃ ^a^V1.0093^ea^, saññāsīsena diṭṭhicittānampi gahaṇaṃ daṭṭhabbaṃ. Esa nayo ito paresupi. ^b^Nibbidānupassanāyā^eb^ti saṅkhāresu nibbijjanākārena pavattāya anupassanāya. ^b^Nandi^eb^nti sappītikataṇhaṃ. Tathā ^b^virāgānupassanāyā^eb^ti virajjanākārena pavattāya anupassanāya. ^b^Nirodhānupassanāyā^eb^ti saṅkhārānaṃ nirodhassa anupassanāya. ‘‘Te saṅkhārā nirujjhantiyeva, āyatiṃ samudayavasena na uppajjantī’’ti evaṃ vā anupassanā ^b^nirodhānupassanā^eb^. Tenevāha ‘‘nirodhānupassanāya nirodheti, no samudetī’’ti. Muñcitukamyatā hi ayaṃ balappattāti. Paṭinissajjanākārena ^a^P1.0135^ea^ pavattā anupassanā ^b^paṭinissaggānupassanā^eb^^a^M1.0105^ea^. Paṭisaṅkhā santiṭṭhanā hi ayaṃ. ^b^Ādāna^eb^nti niccādivasena gahaṇaṃ. Santatisamūhakiccārammaṇānaṃ vasena ekattaggahaṇaṃ ^b^ghanasaññā. Āyūhanaṃ^eb^ abhisaṅkharaṇaṃ. Avatthāvisesāpatti ^b^vipariṇāmo. Dhuvasañña^eb^nti thirabhāvaggahaṇaṃ. ^b^Nimitta^eb^nti samūhādighanavasena, sakiccaparicchedatāya ca saṅkhārānaṃ saviggahaggahaṇaṃ. ^b^Paṇidhi^eb^nti rāgādipaṇidhiṃ, sā panatthato taṇhānaṃ vasena saṅkhāresu ninnatā.<br/><br/>[03]^b^Abhinivesa^eb^nti attānudiṭṭhiṃ. Aniccadukkhādivasena sabbadhammatīraṇaṃ ^b^adhipaññādhammavipassanā. Sārādānābhinivesa^eb^nti asāre sāraggahaṇavipallāsaṃ. ‘‘Issarakuttādivasena loko samuppanno’’ti abhiniveso ^b^sammohābhiniveso.^eb^ Keci pana ‘‘ahosiṃ nu kho ahamatītamaddhānantiādinā pavattasaṃsayāpatti ^b^sammohābhiniveso’’^eb^ti vadanti. Saṅkhāresu leṇatāṇabhāvaggahaṇaṃ ^b^ālayābhiniveso.^eb^ ‘‘Ālayaratā ālayasamuditā’’ti vacanato ālayo taṇhā, sāyeva cakkhādīsu rūpādīsu ca abhinivisanavasena pavattiyā ^b^ālayābhiniveso^eb^ti keci. ‘‘Evaṃvidhā saṅkhārā paṭinissajjīyantī’’ti pavattaṃ ñāṇaṃ ^b^paṭisaṅkhānupassanā.^eb^ Vaṭṭato vigatattā vivaṭṭaṃ nibbānaṃ, tattha ārammaṇakaraṇasaṅkhātena anupassanena pavattiyā ^b^vivaṭṭānupassanā^eb^ gotrabhu. ^b^Saṃyogābhinivesa^eb^nti saṃyujjanavasena saṅkhāresu abhinivisanaṃ. ^b^Diṭṭhekaṭṭhe^eb^ti diṭṭhiyā sahajātekaṭṭhe, pahānekaṭṭhe ca. ^b^‘‘Oḷārike’’^eb^ti uparimaggavajjhe kilese apekkhitvā ^a^P1.0136^ea^ vuttaṃ, aññathā dassanapahātabbāpi dutiyamaggavajjhehi oḷārikāti. ^b^Aṇusahagate^eb^ti aṇubhūte, idaṃ heṭṭhimamaggavajjhe apekkhitvā vuttaṃ. ^b^Sabbakilese^eb^ti avasiṭṭhasabbakilese. Na hi paṭhamādimaggehi pahīnā kilesā puna pahīyantīti.<br/><br/>[03]^b^Kakkhaḷattaṃ^eb^ kaṭhinabhāvo. ^b^Paggharaṇaṃ^eb^ dravabhāvo. Lokiyavāyunā bhastassa viya yena taṃtaṃkalāpassa uddhumāyanaṃ, thambhabhāvo vā, taṃ ^b^vitthambhanaṃ.^eb^ Vijjamānepi kalāpantarabhūtānaṃ kalāpantarabhūtehi asamphuṭṭhabhāve, taṃtaṃbhūtavivittatā rūpapariyanto ākāsoti yesaṃ yo paricchedo, tehi so asamphuṭṭhova, aññathā bhūtānaṃ paricchedasabhāvo na siyā byāpībhāvāpattito ^a^V1.0094^ea^. Abyāpitā hi asamphuṭṭhatāti. Yasmiṃ ^a^M1.0106^ea^ kalāpe bhūtānaṃ paricchedo, tehi asamphuṭṭhabhāvo ^b^asamphuṭṭhalakkhaṇaṃ.^eb^ Tenāha bhagavā ākāsadhātuniddese ‘‘asamphuṭṭhaṃ catūhi mahābhūtehī’’ti (dha. sa. 637).<br/><br/>[03]Virodhipaccayasannipāte visadisuppatti ^b^ruppanaṃ.^eb^ Cetanāpadhānattā saṅkhārakkhandhadhammānaṃ cetanāvasenetaṃ vuttaṃ ^b^‘‘saṅkhārānaṃ abhisaṅkharaṇalakkhaṇa’’^eb^nti. Tathā hi suttantabhājanīye saṅkhārakkhandhavibhaṅge ‘‘cakkhusamphassajā cetanā’’tiādinā (vibha. 92) cetanāva vibhattā, abhisaṅkharaṇalakkhaṇā ca cetanā. Yathāha ‘‘tattha katamo puññābhisaṅkhāro? Kusalā cetanā kāmāvacarā’’tiādi ^a^P1.0137^ea^ (vibha. 226). ^b^Pharaṇaṃ^eb^ savipphārikatā. ^b^Assaddhiye^eb^ti assaddhiyahetu, nimittatthe bhummaṃ. Esa nayo ^b^‘‘kosajje’’^eb^tiādīsu. ^b^Vūpasamalakkhaṇa^eb^nti kāyacittapariḷāhūpasamalakkhaṇaṃ. Līnuddhaccarahite adhicitte pavattamāne paggahaniggahasampahaṃsanesu abyāvaṭatāya ajjhupekkhanaṃ ^b^paṭisaṅkhānaṃ^eb^ pakkhapātupacchedato.<br/><br/>[03]Musāvādādīnaṃ visaṃvādanādikiccatāya lūkhānaṃ apariggāhakānaṃ paṭipakkhabhāvato pariggāhikā sammāvācā siniddhabhāvato sampayuttadhamme, sammāvācāpaccayasubhāsitānaṃ sotārañca puggalaṃ pariggaṇhātīti sā pariggahalakkhaṇā sammāvācā. Kāyikakiriyā kiñci kattabbaṃ samuṭṭhāpeti. Sayañca samuṭṭhahanaṃ ghaṭanaṃ hotīti sammākammantasaṅkhātā virati samuṭṭhānalakkhaṇā daṭṭhabbā, sampayuttadhammānaṃ vā ukkhipanaṃ samuṭṭhāpanaṃ kāyikakiriyāya bhārukkhipanaṃ viya. Jīvamānassa sattassa, sampayuttadhammānaṃ vā jīvitindriyavuttiyā, ājīvasseva vā suddhi ^b^vodānaṃ.^eb^ Sasampayuttadhammassa cittassa saṃkilesapakkhe patituṃ adatvā sammadeva paggaṇhanaṃ ^b^paggaho.^eb^<br/><br/>[03]‘‘Saṅkhārā’’ti idha cetanā adhippetāti vuttaṃ ^b^‘‘saṅkhārānaṃ cetanālakkhaṇa’’^eb^nti. ^b^Namanaṃ^eb^ ārammaṇābhimukhabhāvo. ^b^Āyatanaṃ^eb^pavattanaṃ. Āyatanānaṃ vasena hi āyasaṅkhātānaṃ cittacetasikānaṃ pavatti. ^b^Taṇhāya hetulakkhaṇa^eb^nti vaṭṭassa janakahetubhāvo, maggassa pana nibbānasampāpakattanti ayameva tesaṃ viseso.<br/><br/>[03]^b^Tathalakkhaṇaṃ^eb^^a^M1.0107^ea^ aviparītasabhāvo. ^b^Ekaraso^eb^ aññamaññānativattanaṃ anūnādhikabhāvo. ^b^Yuganaddhā^eb^ samathavipassanāva, ‘‘saddhāpaññā paggahāvikkhepā’’tipi vadanti.<br/><br/>[03]Khiṇoti ^a^V1.0095^ea^ kileseti ^b^khayo,^eb^ maggo. Anuppādapariyosānatāya ^b^anuppādo,^eb^ phalaṃ. ^b^Passaddhi^eb^ kilesavūpasamo.<br/><br/>[03]^b^Chandassā^eb^ti ^a^P1.0138^ea^ kattukamyatāchandassa. ^b^Mūlalakkhaṇaṃ^eb^ patiṭṭhābhāvo. ^b^Samuṭṭhāpanalakkhaṇaṃ^eb^ ārammaṇapaṭipādakatāya sampayuttadhammānaṃ uppattihetutā. ^b^Samodhānaṃ^eb^ visayādisannipātena gahetabbākāro, yā ‘‘saṅgatī’’ti vuccati. Samaṃ saha odahanti anena sampayuttadhammāti vā ^b^samodhānaṃ,^eb^ phasso. Samosaranti sannipatanti etthāti ^b^samosaraṇaṃ.^eb^ Vedanāya vinā appavattamānā sampayuttadhammā vedanānubhavananimittaṃ samosaṭā viya hontīti evaṃ vuttaṃ. Gopānasīnaṃ kūṭaṃ viya sampayuttānaṃ pāmokkhabhāvo ^b^pamukhalakkhaṇaṃ.^eb^ Tato, tesaṃ vā sampayuttadhammānaṃ uttari padhānanti ^b^taduttari.^eb^ Paññuttarā hi kusalā dhammā. ^b^Vimuttiyā^eb^ti phalassa. Tañhi sīlādiguṇasārassa paramukkaṃsabhāvena sāraṃ. Ayañca lakkhaṇavibhāgo chadhātupañcajhānaṅgādivasena taṃtaṃsuttapadānusārena, porāṇaṭṭhakathāya āgatanayena ca katoti daṭṭhabbaṃ. Tathā hi vuttopi koci dhammo pariyāyantarappakāsanatthaṃ puna dassito, tato eva ca ‘‘chandamūlakā kusalā dhammā manasikārasamuṭṭhānā, phassasamodhānā, vedanāsamosaraṇā’’ti, ‘‘paññuttarā kusalā dhammā’’ti, ‘‘vimuttisāramidaṃ brahmacariya’’nti, ‘‘nibbānogadhañhi āvuso brahmacariyaṃ nibbānapariyosāna’’nti ca suttapadānaṃ vasena ^b^‘‘chandassa mūlalakkhaṇa’’^eb^ntiādi vuttaṃ.<br/><br/>[03]^b^Tathadhammā^eb^^a^P1.0139^ea^^b^nāma cattāri ariyasaccāni^eb^ aviparītasabhāvattā. ^b^Tathāni^eb^ taṃsabhāvattā. ^b^Avitathāni^eb^ amusāsabhāvattā. ^b^Anaññathāni^eb^ aññākārarahitattā.<br/><br/>[03]^b^Jātipaccayasambhūtasamudāgataṭṭho^eb^ti jātipaccayā sambhūtaṃ hutvā sahitassa attano paccayānurūpassa uddhaṃ uddhaṃ āgatabhāvo, anupavattatthoti attho. Atha vā sambhūtaṭṭho ca samudāgataṭṭho ca sambhūtasamudāgataṭṭho, na jātito jarāmaraṇaṃ na hoti, na ca jātiṃ vinā aññato hotīti jātipaccayasambhūtaṭṭho. Itthañca jātito samudāgacchatīti ^a^M1.0108^ea^ jātipaccayasamudāgataṭṭho. Yā yā jāti yathā yathā paccayo hoti, tadanurūpaṃ pātubhāvoti attho. ^b^Avijjāya saṅkhārānaṃ paccayaṭṭho^eb^ti etthāpi na avijjā saṅkhārānaṃ paccayo na hoti, na ca avijjaṃ vinā saṅkhārā uppajjanti. Yā yā avijjā yesaṃ yesaṃ saṅkhārānaṃ yathā yathā paccayo hoti, ayaṃ avijjāya saṅkhārānaṃ paccayaṭṭho, paccayabhāvoti attho.<br/><br/>[03]Bhagavā ^a^V1.0096^ea^ taṃ jānāti passatīti sambandho. ^b^Tenā^eb^ti bhagavatā. Taṃ vibhajjamānanti yojetabbaṃ. ^b^Ta^eb^nti rūpāyatanaṃ. ^b^Iṭṭhāniṭṭhādī^eb^ti ^b^ādi^eb^-saddena majjhattaṃ saṅgaṇhāti, tathā atītānāgatapaccuppannaparittājjhattabahiddhātadubhayādibhedaṃ. ^b^Labbhamānakapadavasenā^eb^ti ‘‘rūpāyatanaṃ diṭṭhaṃ saddāyatanaṃ sutaṃ gandhāyatanaṃ rasāyatanaṃ phoṭṭhabbāyatanaṃ mutaṃ, sabbaṃ rūpaṃ manasā viññāta’’nti (dha. sa. 966) vacanato diṭṭhapadañca viññātapadañca rūpārammaṇe labbhati. ‘‘Rūpārammaṇaṃ iṭṭhaṃ aniṭṭhaṃ majjhattaṃ parittaṃ atītaṃ anāgataṃ paccuppannaṃ ajjhattaṃ bahiddhā diṭṭhaṃ viññātaṃ rūpaṃ rūpāyatanaṃ rūpadhātu vaṇṇanibhā sanidassanaṃ sappaṭighaṃ nīlaṃ pītaka’’nti evamādīhi ^b^anekehi nāmehi. ‘‘Terasahi vārehī’’^eb^ti rūpakaṇḍe (dha. sa. 614 ādayo) āgate terasa niddesavāre sandhāyāha. Ekekasmiñca vāre catunnaṃ catunnaṃ vavatthāpananayānaṃ vasena ^b^‘‘dvipaññāsāya^eb^^a^P1.0140^ea^^b^nayehī’’^eb^ti āha. ^b^Tathameva^eb^ aviparītadassitāya, appaṭivattiyadesanatāya ca. ^b^Jānāmi abbhaññāsi^eb^nti vattamānātītakālesu ñāṇappavattidassanena anāgatepi ñāṇappavatti vuttāyevāti daṭṭhabbā. ^b^Vidita^eb^-saddo anāmaṭṭhakālaviseso veditabbo, ‘‘diṭṭhaṃ sutaṃ muta’’ntiādīsu (dha. sa. 966) viya. ^b^Na upaṭṭhāsī^eb^ti attattaniyavasena na upagacchi. Yathā rūpārammaṇādayo dhammā yaṃsabhāvā yaṃpakārā ca, tathā ne passati jānāti gacchatīti ^b^tathāgato^eb^ti evaṃ padasambhavo veditabbo. Keci pana ‘‘niruttinayena pisodarādipakkhepena vā dassī-saddassa lopaṃ, āgata-saddassa cāgamaṃ katvā ^b^tathāgato’’^eb^ti vaṇṇenti.<br/><br/>[03]Niddosatāya ^b^anupavajjaṃ.^eb^ Pakkhipitabbābhāvena ^b^anūnaṃ. ^eb^ Apanetabbābhāvena ^b^anadhikaṃ.^eb^ Atthabyañjanādisampattiyā ^b^sabbākāraparipuṇṇaṃ. No aññathā^eb^ti ‘‘tathevā’’ti vuttamevatthaṃ byatirekena sampādeti. Tena yadatthaṃ ^a^M1.0109^ea^ bhāsitaṃ, ekantena tadatthanipphādanato yathā bhāsitaṃ bhagavatā, tathevāti aviparītadesanataṃ dasseti. ^b^‘‘Gadattho’’^eb^ti etena tathaṃ gadatīti tathāgatoti ^b^da^eb^-kārassa ^b^ta^eb^-kāro kato niruttinayenāti dasseti.<br/><br/>[03]Tathā gatamassāti ^b^tathāgato,^eb^ gatanti ca kāyassa vācāya vā pavattīti attho. ^b^Tathā^eb^ti ca vutte ^b^yaṃtaṃ^eb^-saddānaṃ abyabhicārisambandhitāya ‘‘yathā’’ti ayamattho upaṭṭhitoyeva hoti. Kāyavacīkiriyānañca aññamaññānulomena vacanicchāyaṃ, kāyassa vācā, vācāya ca kāyo sambandhībhāvena upatiṭṭhatīti imamatthaṃ dassento āha ^b^‘‘bhagavato hī’’^eb^tiādi. Imasmiṃ pana atthe tathāvāditāya ^b^tathāgato^eb^ti ayampi attho siddho hoti. So pana pubbe pakārantarena dassitoti āha ^b^‘‘evaṃ tathākāritāya tathāgato’’^eb^ti.<br/><br/>[03]^b^‘‘Tiriyaṃ^eb^^a^V1.0097^ea^^b^aparimāṇāsu lokadhātūsū’’^eb^ti etena yadeke ‘‘tiriyaṃ ^a^P1.0141^ea^ viya upari adho ca santi lokadhātuyo’’ti vadanti, taṃ paṭisedheti. Desanāvilāsoyeva ^b^desanāvilāsamayo^eb^ yathā ‘‘puññamayaṃ, dānamaya’’ntiādīsu.<br/><br/>[03]Upasagganipātānaṃ vācakasaddasannidhāne tadatthajotanabhāvena pavattanato gata-saddoyeva avagatatthaṃ atītatthañca vadatīti āha ^b^‘‘gatoti avagato atīto’’^eb^ti. Atha vā abhinīhārato paṭṭhāya yāva sambodhi, etthantare mahābodhiyānapaṭipattiyā hānaṭhānasaṃkilesanivattīnaṃ abhāvato yathā paṇidhānaṃ, tathā gato abhinīhārānurūpaṃ paṭipannoti ^b^tathāgato.^eb^ Atha vā mahiddhikatāya, paṭisambhidānaṃ ukkaṃsādhigamena anāvaraṇatāya ca katthaci paṭighātābhāvato yathā ruci, tathā kāyavacīcittānaṃ gatāni gamanāni pavattiyo etassāti ^b^tathāgato.^eb^ Yasmā ca loke vidhayuttagatapakāra-saddā samānatthā dissanti, tasmā yathā vidhā vipassīādayo bhagavanto, ayampi bhagavā tathā vidhoti ^b^tathāgato. ^eb^ Yathā yuttā ca te bhagavanto ayampi bhagavā tathā yuttoti ^b^tathāgato.^eb^ Atha vā yasmā saccaṃ tacchaṃ tathanti ñāṇassetaṃ adhivacanaṃ, tasmā tathena ñāṇena āgatoti ^b^tathāgato^eb^ti. Evampi tathāgata-saddassa attho veditabbo –<br/><br/>[21]‘‘Pahāya ^a^M1.0110^ea^ kāmādimale yathā gatā,<br/><br/>[27]Samādhiñāṇehi vipassiādayo;<br/><br/>[26]Mahesino sakyamunī jutindharo,<br/><br/>[22]Tathāgato tena ^b^tathāgato^eb^ mato.<br/><br/>[21]Tathañca dhātāyatanādilakkhaṇaṃ,<br/><br/>[27]Sabhāvasāmaññavibhāgabhedato;<br/><br/>[26]Sayambhuñāṇena jino samāgato,<br/><br/>[22]^b^Tathāgato^eb^ vuccati sakyapuṅgavo.<br/><br/>[21]Tathāni ^a^P1.0142^ea^ saccāni samantacakkhunā,<br/><br/>[27]Tathā idappaccayatā ca sabbaso;<br/><br/>[26]Anaññaneyyena yato vibhāvitā,<br/><br/>[22]Yāthāvato tena jino ^b^tathāgato.^eb^<br/><br/>[21]Anekabhedāsupi ^a^V1.0098^ea^ lokadhātusu,<br/><br/>[27]Jinassa rūpāyatanādigocare;<br/><br/>[26]Vicittabhedaṃ tathameva dassanaṃ,<br/><br/>[22]^b^Tathāgato^eb^ tena samantalocano.<br/><br/>[21]Yato ca dhammaṃ tathameva bhāsati,<br/><br/>[27]Karoti vācāyanuloma mattano;<br/><br/>[26]Guṇehi lokaṃ abhibhuyya iriyati,<br/><br/>[22]^b^Tathāgato^eb^ tenapi lokanāyako.<br/><br/>[21]Yathābhinīhāramato yathāruci,<br/><br/>[27]Pavattavācātanucittabhāvato;<br/><br/>[26]Yathāvidhā yena purā mahesino,<br/><br/>[22]Tathāvidho tena jino ^b^tathāgato’’^eb^ti. (itivu. aṭṭha. 38);<br/><br/>[07]Saṅgahagāthā mukhamattameva. Kasmā? Appamādapadaṃ viya sakaladhammapaṭipattiyā sabbabuddhaguṇānaṃ saṅgāhakattā. Tenevāha ^b^‘‘sabbākārenā’’^eb^tiādi.<br/><br/>[03]^b^‘‘Taṃ^eb^^a^M1.0111^ea^^b^katamanti pucchatī’’^eb^ti etena ‘‘katamañca taṃ bhikkhave’’tiādivacanassa sāmaññato pucchābhāvo dassito avisesato hi tassa pucchāvisesabhāvañāpanatthaṃ mahāniddese āgatā sabbāva pucchā atthuddhāranayena dasseti ^b^‘‘tattha pucchā nāmā’’^eb^tiādinā. Tattha ^b^tatthā^eb^ti ‘‘taṃ katamanti pucchatī’’ti ettha yadetaṃ sāmaññato pucchāvacanaṃ, tasmiṃ.<br/><br/>[03]^b^Lakkhaṇa^eb^nti ñātuṃ icchito yo koci sabhāvo. ^b^‘‘Aññāta’’^eb^nti yena kenaci ñāṇena aññātabhāvamāha, ^b^‘‘adiṭṭha’’^eb^nti dassanabhūtena ñāṇena paccakkhaṃ viya adiṭṭhataṃ. ^b^‘‘Atulita’’^eb^nti ^a^P1.0143^ea^ ‘‘ettakameta’’nti tulanabhūtena atūlitataṃ, ^b^‘‘atīrita’’^eb^nti tīraṇabhūtena akatañāṇakiriyāsamāpanataṃ, ^b^‘‘avibhūta’’^eb^nti ñāṇassa apākaṭabhāvaṃ, ^b^‘‘avibhāvita’’^eb^nti ñāṇena apākaṭīkatabhāvaṃ. Adiṭṭhaṃ jotīyati etāyāti ^b^adiṭṭhajotanā.^eb^ Diṭṭhaṃ saṃsandīyati etāyāti ^b^diṭṭhasaṃsandanā,^eb^ sākacchāvasena vinicchayakaraṇaṃ. Vimati chijjati etāyāti ^b^vimaticchedanā.^eb^ Anumatiyā pucchā ^b^anumatipucchā^eb^. ‘‘Taṃ kiṃ maññatha bhikkhave’’tiādi pucchāya ^a^V1.0099^ea^ hi ‘‘kā tumhākaṃ anumatī’’ti anumati pucchitā hoti. ^b^Kathetukamyatā^eb^ti kathetukamyatāya.<br/><br/>[03]^b^8^eb^^b^.^eb^ Saraseneva patanasabhāvassa antarā eva atīva pātanaṃ ^b^atipāto,^eb^ saṇikaṃ patituṃ adatvā sīghaṃ pātananti attho. Atikkamma vā satthādīhi abhibhavitvā pātanaṃ ^b^atipāto. Satto^eb^ti khandhasantāno. Tattha hi sattapaññatti. ^b^Jīvitindriya^eb^nti rūpārūpajīvitindriyaṃ. Rūpajīvitindriye hi vikopite itarampi taṃsambandhatāya vinassati. Kasmā panettha ‘‘pāṇassa atipāto, pāṇoti cettha vohārato satto’’ti ca ekavacananiddeso kato, nanu niravasesānaṃ pāṇānaṃ atipātato virati idha adhippetā. Tathā hi vakkhati ‘‘sabbapāṇabhūtahitānukampīti sabbe pāṇabhūte’’tiādinā (dī. ni. aṭṭha. 1.cūḷasīlavaṇṇanā) bahuvacananiddesanti? Saccametaṃ, pāṇabhāvasāmaññavasena panettha ekavacananiddeso kato, sabbasaddasannidhānena tattha puthuttaṃ viññāyamānamevāti sāmaññaniddesaṃ akatvā bhedavacanicchāvasena bahuvacananiddeso katoti ^a^M1.0112^ea^. Kiñca bhiyyosāmaññato saṃvarasamādānaṃ, tabbisesato saṃvarabhedoti imassa visesassa ñāpanatthaṃ ayaṃ vacanabhedo katoti veditabbo. Yāya cetanāya vattamānassa jīvitindriyassa nissayabhūtesu mahābhūtesu ^a^P1.0144^ea^ upakkamakaraṇahetu taṃ mahābhūtappaccayā uppajjanakamahābhūtā nuppajjissanti, sā tādisappayogasamuṭṭhāpikā cetanā pāṇātipāto. Laddhupakkamāni hi bhūtāni itarabhūtāni viya na visadānīti samānajātiyānaṃ kāraṇaṃ na hontīti. ^b^‘‘Kāyavacīdvārāna’’^eb^nti etena manodvāre pavattāya vadhakacetanāya pāṇātipātabhāvaṃ paṭikkhipati.<br/><br/>[03]Payogavatthumahantatādīhi mahāsāvajjatā tehi paccayehi uppajjamānāya cetanāya balavabhāvato veditabbā. Yathādhippetassa hi payogassa sahasā nipphādanavasena kiccasādhikāya bahukkhattuṃ pavattajavanehi laddhāsevanāya ca sanniṭṭhāpakacetanāya vasena payogassa mahantabhāvo. Satipi kadāci khuddake ceva mahante ca pāṇe payogassa samabhāve mahantaṃ hanantassa cetanā tibbatarā uppajjatīti vatthussa mahantabhāvo. Iti ubhayaṃ petaṃ cetanāya balavabhāveneva hoti. Tathā hi hantabbassa mahāguṇabhāvena tattha pavattaupakāracetanā viya khettavisesanibbattiyā apakāracetanāpi balavatī, tibbatarā ca uppajjatīti tassā mahāsāvajjatā daṭṭhabbā. Tasmā payogavatthuādipaccayānaṃ amahattepi mahāguṇatādipaccayehi cetanāya balavabhāvādivaseneva mahāsāvajjabhāvo veditabbo.<br/><br/>[03]Sambharīyanti ^a^V1.0100^ea^ etehīti ^b^sambhārā,^eb^ aṅgāni. Tesu pāṇasaññitāvadhakacittāni pubbabhāgiyānipi honti. ^b^Upakkamo^eb^ vadhakacetanāsamuṭṭhāpito. Pañcasambhāravatī pāṇātipātacetanāti sā pañcasambhāravinimuttā daṭṭhabbā. ^b^Vijjāmayo^eb^ mantaparijappanapayogo āthabbaṇikādīnaṃ viya. ^b^Iddhimayo^eb^ kammavipākajiddhimayo dāṭhākoṭakādīnaṃ viya. ^b^Ativiya papañco^eb^ti atimahāvitthāro.<br/><br/>[03]Etthāha – khaṇe khaṇe nirujjhanasabhāvesu saṅkhāresu ko hanti, ko vā haññati, yadi cittacetasikasantāno, so arūpatāya na chedanabhedanādivasena ^a^M1.0113^ea^ vikopanasamattho, nāpi ^a^P1.0145^ea^ vikopanīyo, atha rūpasantāno, so acetanatāya kaṭṭhakaliṅgarūpamoti na tattha chedanādinā pāṇātipāto labbhati yathā matasarīre, payogopi pāṇātipātassa paharaṇappakārādi atītesu vā saṅkhāresu bhaveyya anāgatesu vā paccuppannesu vā, tattha na tāva atītānāgatesu sambhavati tesaṃ abhāvato, paccuppannesu ca saṅkhārānaṃ khaṇikattā saraseneva nirujjhanasabhāvatāya vināsābhimukhesu nippayojano payogo siyā, vināsassa ca kāraṇarahitattā na paharaṇappakārādipayogahetukaṃ maraṇaṃ, nirīhakatāya ca saṅkhārānaṃ kassa so payogo, khaṇikattā vadhādhippāyasamakālabhijjanakassa kiriyāpariyosānakālānavaṭṭhānato kassa vā pāṇātipātakammabaddhoti.<br/><br/>[03]Vuccate – yathāvuttavadhakacetanāsahito saṅkhārānaṃ puñjo sattasaṅkhāto hantā, tena pavattitavadhakapayoganimittaṃ apagatusmāviññāṇajīvitindriyo matavohārappavattinibandho yathāvuttavadhappayogākaraṇe uppajjanāraho rūpārūpadhammasamūho haññati, kevalo vā cittacetasikasantāno. Vadhappayogāvisayabhāvepi tassa pañcavokārabhave rūpasantānādhīnavuttitāya rūpasantāne parena payojitajīvitindriyupacchedakapayogavasena tannibbattivibandhakavisadisarūpuppattiyā vihate vicchedo hotīti na pāṇātipātassa asambhavo, nāpi ahetuko pāṇātipāto, na ca payogo nippayojano paccuppannesu saṅkhāresu katapayogavasena tadanantaraṃ uppajjanārahassa saṅkhārakalāpassa tathā anuppattito, khaṇikānaṃ saṅkhārānaṃ khaṇikamaraṇassa idha maraṇabhāvena anadhippetattā, santatimaraṇassa ca yathāvuttanayena sahetukabhāvato na ahetukaṃ maraṇaṃ, na ca katturahito pāṇātipātappayogo nirīhakesupi saṅkhāresu sannihitatāmattena upakārakesu attano anurūpaphaluppādananiyatesu ^a^P1.0146^ea^ kāraṇesu kattuvohārasiddhito yathā ‘‘padīpo pakāseti nisākaro candimā’’ti ca, na ca kevalassa vadhādhippāyasahabhuno cittacetasikakalāpassa pāṇātipāto icchito santānavasena avaṭṭhitasseva paṭijānanato, santānavasena ^a^V1.0101^ea^ pavattamānānañca padīpādīnaṃ atthakiriyāsiddhi dissatīti attheva pāṇātipātena kammabaddho. Ayañca vicāro adinnādānādīsupi yathāsambhavaṃ vibhāvetabbo.<br/><br/>[03]^b^‘‘Pahīnakālato^eb^^a^M1.0114^ea^^b^paṭṭhāya viratovā’’^eb^ti etena pahānahetukā idhādhippetā samucchedaviratīti dasseti. Kammakkhayañāṇena hi pāṇātipātadussīlyassa pahīnattā bhagavā accantameva tato paṭiviratoti vuccati samucchedavasena pahānaviratīnaṃ adhippetattā. Kiñcāpi pahānaviramaṇānaṃ purimapacchimakālatā natthi, maggadhammānaṃ pana sammādiṭṭhiādīnaṃ sammāvācādīnañca paccayapaccayuppannabhāve apekkhite sahajātānampi paccayapaccayuppannabhāvena gahaṇaṃ purimapacchimabhāveneva hotīti gahaṇappavattiākāravasena paccayabhūtesu sammādiṭṭhiādīsu pahāyakadhammesu pahānakiriyāya purimakālavohāro, paccayuppannāsu ca viratīsu viramaṇakiriyāya aparakālavohāro ca hotīti evamettha attho daṭṭhabbo. Pahānaṃ vā samucchedavasena, virati paṭippassaddhivasena yojetabbā. Atha vā pāṇo atipātīyati etenāti ^b^pāṇātipāto,^eb^ pāṇaghātahetubhūto dhammasamūho. Ko paneso? Ahirikānottappadosamohavihiṃsādayo kilesā. Te hi bhagavā ariyamaggena pahāya samugghāṭetvā pāṇātipātadussīlyato accantameva paṭiviratoti vuccati kilesesu pahīnesu kilesanimittassa kammassa anuppajjanato. ‘‘Adinnādānaṃ pahāyā’’tiādīsupi eseva nayo. ^b^Viratovā^eb^ti avadhāraṇena tassā viratiyā kālādivasena apariyantataṃ dasseti. Yathā hi aññe samādinnaviratikāpi ^a^P1.0147^ea^ anavaṭṭhitacittatāya lābhajīvitādihetu samādānaṃ bhindanti, na evaṃ bhagavā. Bhagavā pana sabbaso pahīnapāṇātipātattā accantavirato evāti. ^b^Vītikkamissāmī^eb^ti anavajjadhammehi vokiṇṇā antarantarā uppajjanakā dubbalākusalā. Yasmā pana kāyavacīpayogaṃ upalabhitvā ‘‘imassa kilesā uppannā’’ti viññunā sakkā ñātuṃ, tasmā te iminā pariyāyena ^b^‘‘cakkhusotaviññeyyā’’^eb^ti vuttāti daṭṭhabbā. ^b^Kāyikā^eb^ti pāṇātipātādinipphādake balavākusale sandhāyāha.<br/><br/>[03]Gottavasena laddhavohāroti sambandho. ^b^Dīpetuṃ vaṭṭati^eb^ brahmadattena bhāsitavaṇṇassa anusandhidassanavasena imissā desanāya āraddhattā. Tatthāyaṃ dīpanā – ‘‘pāṇātipātaṃ pahāya pāṇātipātā paṭivirato samaṇassa gotamassa sāvakasaṅgho nihitadaṇḍo nihitasattho’’ti vitthāretabbaṃ. Nanu ca dhammassāpi vaṇṇo ^a^M1.0115^ea^ brahmadattena bhāsito? Saccaṃ bhāsito, so pana sammāsambuddhapabhavattā, ariyasaṅghādhārattā ca dhammassa dhammānubhāvasiddhattā ca tesaṃ tadubhayadīpaneneva dīpito hotīti visuṃ na uddhaṭo. Saddhammānubhāveneva hi bhagavā bhikkhusaṅgho ^a^V1.0102^ea^ ca pāṇātipātādippahānasamattho ahosi, desanā pana ādito paṭṭhāya evaṃ āgatāti.<br/><br/>[03]Etthāyaṃ adhippāyo – ‘‘atthi bhikkhave aññe ca dhammā’’tiādinā anaññasādhāraṇe buddhaguṇe ārabbha upari desanaṃ vaḍḍhetukāmo bhagavā ādito paṭṭhāya ‘‘tathāgatassa vaṇṇaṃ vadamāno vadeyyā’’tiādinā buddhaguṇavaseneva desanaṃ ārabhi, na bhikkhusaṅghavasenāti. Esā hi bhagavato desanāya pakati, yaṃ ekaraseneva desanaṃ dassetuṃ labbhamānassāpi kassaci aggahaṇaṃ. Tathā hi rūpakaṇḍe dukādīsu tanniddesesu ca hadayavatthu na gahitaṃ. Itaravatthūhi asamānagatikattā desanābhedo hotīti. Yathā hi ^a^P1.0148^ea^ cakkhuviññāṇādīni ekantato cakkhādinissayāni, na evaṃ manoviññāṇaṃ ekantena hadayavatthunissayaṃ, nissitavasena ca vatthudukādidesanā pavattā ‘‘atthi rūpaṃ cakkhuviññāṇassa vatthu, atthi rūpaṃ na cakkhuviññāṇassa vatthū’’tiādinā. Yampi ekantato hadayavatthunissayaṃ, tassa vasena ‘‘atthi rūpaṃ manoviññāṇassa vatthū’’tiādinā dukādīsu vuccamānesupi na tadanurūpā ārammaṇadukādayo sambhavanti. Na hi ‘‘atthi rūpaṃ manoviññāṇassa ārammaṇaṃ, atthi rūpaṃ na manoviññāṇassa ārammaṇa’’nti sakkā vattunti vatthārammaṇadukā bhinnagatikā siyunti na ekarasā desanā bhaveyyāti. Tathā nikkhepakaṇḍe cittuppādavibhāgena avuccamānattā avitakkāvicārapadavissajjane ‘‘vicāro cā’’ti vattuṃ na sakkāti avitakkavicāramattapadavissajjane labbhamānopi vitakko na uddhaṭo, aññathā ‘‘vitakko cā’’ti vattabbaṃ siyā.<br/><br/>[03]Daṇḍanasaṅkhātassa daṇḍassa paraviheṭhanassa vivajjitabhāvadīpanatthaṃ daṇḍasatthānaṃ nikkhepavacananti āha ^b^‘‘parūpaghātatthāyā’’^eb^tiādi. ^b^Viheṭhanabhāvato^eb^ti vihiṃsanabhāvato. ‘‘Bhikkhusaṅghavasenāpi dīpetuṃ vaṭṭatī’’ti vuttattā tampi ekadesena dīpento ^b^‘‘yaṃ pana bhikkhū’’^eb^tiādimāha.<br/><br/>[03]^b^Lajjī^eb^ti ^a^M1.0116^ea^ ettha vuttalajjāya ottappampi vuttamevāti daṭṭhabbaṃ. Na hi pāpajigucchanaṃ pāputtāsanarahitaṃ, pāpabhayaṃ vā alajjanaṃ atthīti. Dhammagarutāya vā buddhānaṃ, dhammassa ca attādhīnattā attādhipatibhūtā lajjāva vuttā, na pana lokādhipati ottappaṃ. ‘‘Dayaṃ mettacittataṃ āpanno’’ti kasmā vuttaṃ, nanu dayā-saddo ‘‘dayāpanno’’tiādīsu karuṇāya pavattatīti? Saccametaṃ ^a^P1.0149^ea^, ayaṃ pana dayā-saddo anurakkhaṇamatthaṃ antonītaṃ katvā pavattamāno mettāya ^a^V1.0103^ea^ karuṇāya ca pavattatīti idha mettāya pavattamāno vutto. Midati siniyhatīti mettā, mettā etassa atthīti mettaṃ, mettaṃ cittaṃ etassāti mettacitto, tassa bhāvo ^b^mettacittatā,^eb^ mettā icceva attho. ^b^‘‘Sabbapāṇabhūtahitānukampī’’^eb^ti etena tassā viratiyā sattavasena apariyantataṃ dasseti. ^b^Pāṇabhūte^eb^ti pāṇajāte. ^b^Anukampako^eb^ti karuṇāyanako. Yasmā pana mettā karuṇāya visesapaccayo hoti, tasmā vuttaṃ ^b^‘‘tāya eva dayāpannatāyā’’^eb^ti. Evaṃ yehi dhammehi pāṇātipātā virati sampajjati, tehi lajjāmettākaruṇāhi samaṅgībhāvo dassito. ^b^Viharatī^eb^ti evaṃbhūto hutvā ekasmiṃ iriyāpathe uppannaṃ dukkhaṃ aññena iriyāpathena vicchinditvā harati pavatteti, attabhāvaṃ vā yāpetīti attho. Tenevāha ^b^‘‘iriyati yapeti yāpeti pāletī’’^eb^ti.<br/><br/>[03]^b^Ācārasīlamattaka^eb^nti sādhujanācārasīlamattakaṃ, tena indriyasaṃvarādiguṇehipi lokiyaputhujjano tathāgatassa vaṇṇaṃ vattuṃ na sakkotīti dasseti. Tathā hi indriyasaṃvarapaccayaparibhogasīlāni idha sīlakathāyaṃ na vibhattāni.<br/><br/>[03]^b^Parasaṃharaṇa^eb^nti parassa santakaharaṇaṃ. Theno vuccati coro, tassa bhāvo ^b^theyyaṃ.^eb^ Idhāpi khuddake parasantake appasāvajjaṃ, mahante mahāsāvajjaṃ. Kasmā? Payogamahantatāya, vatthuguṇānaṃ pana samabhāve sati kilesānaṃ upakkamānañca mudutāya appasāvajjaṃ, tibbatāya mahāsāvajjanti ayampi nayo yojetabbo.<br/><br/>[03]^b^Sāhatthikādayo^eb^ti ettha mantaparijappanena parasantakaharaṇaṃ vijjāmayo, vinā mantena kāyavacīpayogena parasantakassa ākaḍḍhanaṃ tādisaiddhānubhāvena iddhimayo payogo.<br/><br/>[03]^b^Sesa^eb^nti ^a^M1.0117^ea^ ‘‘pahāya paṭivirato’’ti evamādikaṃ. Tañhi pubbe vuttanayaṃ. Kiñcāpi nayidha sikkhāpadavohārena virati vuttā, ito aññesu pana suttapadesesu vinayābhidhammesu ca pavattavohārena viratiyo cetanā ca adhisīlasikkhādīnaṃ adhiṭṭhānabhāvato, tesu aññatarakoṭṭhāsabhāvato ^a^P1.0150^ea^ ca sikkhāpadanti āha ^b^‘‘paṭhamasikkhāpade’’^eb^ti. Kāmañcettha ‘‘lajjī dayāpanno’’ti na vuttaṃ, adhikāravasena pana atthato vā vuttamevāti veditabbaṃ. Yathā hi lajjādayo pāṇātipātappahānassa visesappaccayo, evaṃ adinnādānappahānassāpīti, tasmā sāpi pāḷi ānetvā vattabbā. Eseva nayo ito paresupi. Atha vā ‘‘sucibhūtenā’’ti etena ^a^V1.0104^ea^ hirottappādīhi samannāgamo, ahirikādīnañca pahānaṃ vuttamevāti ‘‘lajjī’’tiādi na vuttanti daṭṭhabbaṃ.<br/><br/>[03]^b^Aseṭṭhacariya^eb^nti aseṭṭhānaṃ hīnānaṃ, aseṭṭhaṃ vā lāmakaṃ nihīnaṃ vuttiṃ, methunanti attho. ^b^‘‘Brahmaṃ seṭṭhaṃ ācāra’’^eb^nti methunaviratimāha. ^b^‘‘Ārācārī methunā’’^eb^ti etena ‘‘idha brāhmaṇa ekacco…pe… na heva kho mātugāmena saddhiṃ dvayaṃdvayasamāpattiṃ samāpajjati, apica kho mātugāmassa ucchādanaparimaddananhāpanasambāhanaṃ sādiyati, so taṃ assādeti, taṃ nikāmeti, tena ca vittiṃ āpajjatī’’tiādinā (a. ni. 7.50) vuttā sattavidhamethunasaṃyogāpi paṭivirati dassitāti daṭṭhabbā. Idhāpi asaddhammasevanādhippāyena kāyadvārappavattā maggenamaggapaṭipattisamuṭṭhāpikā cetanā abrahmacariyaṃ, micchācāre pana agamanīyaṭṭhānavītikkamacetanāti yojetabbaṃ. Tattha agamanīyaṭṭhānaṃ nāma purisānaṃ māturakkhitādayo dasa, dhanakkītādayo dasāti vīsati itthiyo. Itthīsu pana dasannaṃ dhanakkitādīnaṃ sārakkhasaparidaṇḍānañca vasena dvādasannaṃ aññe purisā. Guṇavirahite vippaṭipatti appasāvajjā, mahāguṇe mahāsāvajjā. Guṇarahitepi ca abhibhavitvā pavatti mahāsāvajjā, ubhinnaṃ samānacchandabhāvepi kilesānaṃ upakkamānañca mudutāya appasāvajjā, tibbatāya mahāsāvajjāti ^a^P1.0151^ea^ veditabbā. Tassa dve sambhārā sevetukāmatācittaṃ, maggenamaggapaṭipattīti. Micchācāre pana agamanīyaṭṭhānatā, sevanācittaṃ maggenamaggapaṭipatti, sādiyanañcāti cattāro. ‘‘Abhibhavitvā vītikkamane maggenamaggapaṭipattiadhivāsane satipi purimuppannasevanābhisandhipayogābhāvato ^a^M1.0118^ea^ abhibhuyyamānassa micchācāro na hotī’’ti vadanti. Sevanācitte sati payogābhāvo na pamāṇaṃ itthiyā sevanāpayogassa yebhuyyena abhāvato, itthiyā puretaraṃ upaṭṭhāpitasevanācittāyapi micchācāro na siyāti āpajjati payogābhāvato. Tasmā purisassa vasena ukkaṃsato cattāro vuttāti daṭṭhabbaṃ, aññathā itthiyā purisakiccakaraṇakāle purisassapi sevanāpayogābhāvato micchācāro na siyāti eke. Idaṃ panettha sanniṭṭhānaṃ – attano ruciyā pavattitassa tayo, balakkārena pavattitassa tayo, anavasesaggahaṇena pana cattāroti. Eko payogo sāhatthikova.<br/><br/>[03]^b^9^eb^^b^.^eb^ Kammapathappattaṃ dassetuṃ ^b^‘‘atthabhañjanako’’^eb^ti vuttaṃ. ^b^Vacīpayogo kāyapayogo vā^eb^ti ^b^musā^eb^-saddassa kiriyāpadhānataṃ dasseti. ^b^Visaṃvādanādhippāyo^eb^ pubbabhāgakkhaṇe taṅkhaṇe ca. Vuttañhi ‘‘pubbevassa hoti ‘musā bhaṇissa’nti, bhaṇantassa hoti ‘musā bhaṇāmī’ti’’ (pārā. 205). Etañhi dvayaṃ aṅgabhūtaṃ, itaraṃ pana hotu vā mā vā, akāraṇametaṃ. ^b^Assā^eb^ti visaṃvādakassa ^a^V1.0105^ea^. Yathāvuttaṃ payogabhūtaṃ musā vadati viññāpeti, samuṭṭhāpeti vā etāyāti ^b^cetanā musāvādo.^eb^<br/><br/>[03]Purimanaye lakkhaṇassa abyāpitatāya, musā-saddassa ca visaṃvaditabbatthavācakattasambhavato ^a^P1.0152^ea^ paripuṇṇaṃ katvā musāvādalakkhaṇaṃ dassetuṃ ^b^‘‘musāti abhūtaṃ atacchaṃ vatthū’’^eb^tiādinā dutiyanayo āraddho. Imasmiñca naye musā vadīyati vuccati etāyāti ^b^cetanā musāvādo. ‘‘Yamatthaṃ bhañjatī’’^eb^ti vatthuvasena musāvādassa appasāvajjamahāsāvajjatamāha. Yassa atthaṃ bhañjati, tassa appaguṇatāya appasāvajjo, mahāguṇatāya mahāsāvajjoti adinnādāne viya guṇavasenāpi yojetabbaṃ. Kilesānaṃ mudutibbatāvasenāpi appasāvajjamahāsāvajjatā labbhatiyeva.<br/><br/>[03]Attano santakaṃ adātukāmatāya, pūraṇakathānayena ca visaṃvādanapurekkhārasseva musāvādo. Tattha pana cetanā balavatī na hotīti appasāvajjatā ^a^M1.0119^ea^ vuttā. Appatāya ūnassa atthassa pūraṇavasena pavattā kathā ^b^pūraṇakathā.^eb^<br/><br/>[03]^b^Tajjo^eb^ti tassāruppo, visaṃvādanānurūpoti attho. ^b^‘‘Vāyāmo’’^eb^ti vāyāmasīsena payogamāha. Visaṃvādanādhippāyena payoge katepi parena tasmiṃ atthe aviññāte visaṃvādanassa asijjhanato parassa tadatthavijānanaṃ eko sambhāro vutto. Keci pana ‘‘abhūtavacanaṃ visaṃvādanacittaṃ parassa tadatthavijānananti tayo sambhārā’’ti vadanti. ^b^Kiriyāsamuṭṭhāpakacetanākkhaṇeyeva musāvādakakammunā bajjhati^eb^ sanniṭṭhāpakacetanāya nibbattattā, sacepi dandhatāya vicāretvā paro tamatthaṃ jānātīti adhippāyo.<br/><br/>[03]‘‘Saccato thetato’’tiādīsu (ma. ni. 1.19) viya ^b^theta^eb^-saddo thirapariyāyo, thirabhāvo ca saccavāditāya adhikatattā kathāvasena veditabboti āha ^b^‘‘thirakathoti attho’’^eb^ti. ^b^Nathirakatho^eb^ti yathā haliddirāgādayo ^a^P1.0153^ea^ anavaṭṭhitasabhāvatāya na thirā, evaṃ na thirā kathā yassa so na thirakathoti haliddirāgādayo yathā kathāya upamā honti, evaṃ yojetabbaṃ. Esa nayo ^b^‘‘pāsāṇalekhā viyā’’^eb^tiādīsupi.<br/><br/>[03]Saddhā ayati pavattati etthāti saddhāyo, saddhāyo eva ^b^saddhāyiko^eb^ yathā ‘‘venayiko’’ti ^a^V1.0106^ea^ (a. ni. 8.11; pārā. 8). Saddhāya vā ayitabbo ^b^saddhāyiko,^eb^ saddheyyoti attho. ^b^Vattabbataṃ āpajjati^eb^ visaṃvādanatoti adhippāyo.<br/><br/>[03]^b^Suññabhāva^eb^nti pītivirahitatāya rittataṃ. ^b^Sā pisuṇavācā^eb^ti yāyaṃ yathāvuttā saddasabhāvā vācā, sā piyasuññakaraṇato pisuṇavācāti niruttinayena atthamāha. Pisatīti vā pisuṇā, samagge satte avayavabhūte vagge bhinne karotīti attho.<br/><br/>[03]^b^Pharusa^eb^nti sinehābhāvena lūkhaṃ. ^b^Sayampi pharusā^eb^ti domanassasamuṭṭhitattā sabhāvenapi kakkasā. Ettha ca pharusaṃ karotīti phalūpacārena, pharusayatīti vā vācāya pharusa-saddappavatti veditabbā. ^b^Sayampi pharusā^eb^ti paresaṃ mammacchedavasena pavattiyā ekantaniṭṭhuratāya sabhāvena, kāraṇavohārena ^a^M1.0120^ea^ ca vācāya pharusa-saddappavatti daṭṭhabbā. Tatoyeva ca ^b^neva kaṇṇasukhā.^eb^ Atthavipannatāya ^b^na hadayaṅgamā^eb^.<br/><br/>[03]^b^Yena samphaṃ palapatī^eb^ti yena palāpasaṅkhātena niratthakavacanena sukhaṃ hitañca phalati vidarati vināsetīti ‘‘sampha’’nti laddhanāmaṃ attano paresañca anupakārakaṃ yaṃ kiñci palapati.<br/><br/>[03]^b^Saṃkiliṭṭhacittassā^eb^ti lobhena dosena vā vibādhitacittassa, upatāpitacittassa vā, dūsitacittassāti attho. ^b^Cetanā pisuṇavācā^eb^ pisuṇaṃ vadanti etāyāti. Yassa yato bhedaṃ karoti, tesu abhinnesu appasāvajjaṃ, bhinnesu mahāsāvajjaṃ, tathā kilesānaṃ mudutibbatāvisesesu.<br/><br/>[03]Yassa pesuññaṃ ^a^P1.0154^ea^ upasaṃharati, so bhijjatu vā mā vā, tassa atthassa viññāpanameva pamāṇanti āha ^b^‘‘tadatthavijānana’’^eb^nti, kammapathappatti pana bhinne eva.<br/><br/>[03]^b^Anuppadātā^eb^ti anubalappadātā, anuvattanavasena vā padātā. Kassa pana anuvattanaṃ padānañca? ‘‘Sahitāna’’nti vuttattā ‘‘sandhānassā’’ti viññāyati. Tenevāha ^b^‘‘sandhānānuppadātā’’^eb^ti. Yasmā pana anuvattanavasena sandhānassa padānaṃ ādhānaṃ, rakkhaṇaṃ vā daḷhīkaraṇaṃ hoti, tena vuttaṃ ^b^‘‘daḷhīkammaṃ kattāti attho’’^eb^ti. Āramanti etthāti ^b^ārāmo,^eb^ ramitabbaṭṭhānaṃ ^a^V1.0107^ea^. Yasmā pana ākārena vināpi ayamevattho labbhati, tasmā vuttaṃ ^b^‘‘samaggarāmotipi pāḷi, ayamevettha attho’’^eb^ti.<br/><br/>[03]Mammāni viya mammāni, yesu pharusavācāya chupitamattesu duṭṭhārūsu viya ghaṭṭitesu cittaṃ adhimattaṃ dukkhappattaṃ hoti. Kāni pana tāni? Jātiādīni akkosavatthūni. Tāni chijjanti, bhijjanti vā yena kāyavacīpayogena, so ^b^mammacchedako.^eb^ Ekantena pharusacetanā pharusavācā pharusaṃ vadati etāyāti. Kathaṃ pana ekantapharusacetanā hoti? Duṭṭhacittatāya. ^b^Tassā^eb^ti ekantapharusacetanāya eva pharusavācābhāvassa. ^b^Mammacchedako^eb^ savanapharusatāyāti adhippāyo. ^b^Cittasaṇhatāya pharusavācā na hoti^eb^ kammapatha’ppattattā, kammabhāvaṃ pana na sakkā vāretunti. Evaṃ anvayavasena cetanāpharusatāya pharusavācaṃ sādhetvā idāni tameva paṭipakkhanayena sādhetuṃ ^b^‘‘vacanasaṇhatāyā’’^eb^tiādi vuttaṃ. ^b^Sā^eb^ pharusavācā ^a^M1.0121^ea^. ^b^Ya^eb^nti yaṃ puggalaṃ. Etthāpi kammapathabhāvaṃ appattā appasāvajjā, itarā mahāsāvajjā, tathā kilesānaṃ mudutibbatābhāve. Keci pana ‘‘yaṃ uddissa pharusavācā payujjanti, tassa sammukhāva sīsaṃ etī’’ti, eke ‘‘parammukhāpi pharusavācā hotiyevā’’ti vadanti. Tatthāyamadhippāyo yutto siyā – sammukhā payoge agāravādīnaṃ balavabhāvato siyā cetanā ^a^P1.0155^ea^ balavatī, parassa ca tadatthajānanaṃ, na tathā asammukhāti. Yathā pana akkosite mate āḷahane katā khamanā upavādantarāyaṃ nivatteti, evaṃ ‘‘parammukhā payuttāpi pharusavācā hotiyevā’’ti sakkā viññātunti. ^b^Kupitacitta^eb^nti akkosādhippāyeneva kupitacittaṃ, na maraṇādhippāyena. Maraṇādhippāyena hi cittakope sati byāpādoyeva hotīti. ^b^Etthā^eb^ti –<br/><br/>[21]‘‘Nelaṅgo setapacchādo, ekāro vattatī ratho;<br/><br/>[22]Anīghaṃ passa āyantaṃ, chinnasotaṃ abandhana’’nti. (saṃ. ni. 4.347; udā. 65);<br/><br/>[07]Imissā gāthāya. Sīlañhettha ‘‘nelaṅga’’nti vuttaṃ. Tenevāha citto gahapati ‘‘nelaṅganti kho bhante sīlānametaṃ adhivacana’’nti (saṃ. ni. 4.347). ^b^Sukumārā^eb^ti apharusatāya mudukā. ^b^Purassā^eb^ti ettha ^b^pura^eb^-saddo tannivāsīvācako daṭṭhabbo ‘‘gāmo āgato’’tiādīsu viya. Tenevāha ^b^‘‘nagaravāsīna’’^eb^nti. Manaṃ appāyati vaḍḍhetīti ^b^manāpā.^eb^ Tena vuttaṃ ^b^‘‘cittavuḍḍhikarā’’^eb^ti. ^b^Āsevanaṃ^eb^ bhāvanaṃ bahulīkaraṇaṃ. Yaṃ gāhayituṃ pavattito, tena aggahite appasāvajjo ^a^V1.0108^ea^ gahite mahāsāvajjoti, idhāpi kilesānaṃ mudutibbatāvasenāpi appasāvajjamahāsāvajjatā labbhatiyeva.<br/><br/>[03]^b^‘‘Kālavādī’’^eb^tiādi samphappalāpā paṭiviratassa paṭipattidassanaṃ. Yathā hi ‘‘pāṇātipātā paṭivirato’’tiādi pāṇātipātappahānapaṭipattidassanaṃ. ‘‘Pāṇātipātaṃ pahāya viharatī’’ti hi vutte kathaṃ pāṇātipātappahānaṃ hotīti? Apekkhāsabbhāvato ‘‘pāṇātipātā paṭivirato hotī’’ti vuttaṃ, sā pana virati kathanti ^a^P1.0156^ea^ āha ‘‘nihitadaṇḍo nihitasattho’’ti, tañca daṇḍasatthanidhānaṃ kathanti vuttaṃ ‘‘lajjī’’tiādi, evaṃ uttaruttaraṃ purimassa purimassa upāyasandassanaṃ, tathā adinnādānādīsu ^a^M1.0122^ea^ yathāsambhavaṃ yojetabbaṃ. Tena vuttaṃ ‘‘kālavādītiādi samphappalāpā paṭiviratassa paṭipattidassana’’nti. Atthasañhitāpi hi vācā ayuttakālappayogena atthāvahā na siyāti anatthaviññāpanavācaṃ anulometi, tasmā samphappalāpaṃ pajahantena akālavāditā parivajjetabbāti vuttaṃ ^b^‘‘kālavādī’’^eb^ti. Kālena vadantenāpi ubhayānatthasādhanato abhūtaṃ parivajjetabbanti āha ^b^‘‘bhūtavādī’’^eb^ti. Bhūtañca vadantena yaṃ idhalokaparalokahitasampādakaṃ, tadeva vattabbanti dassetuṃ ^b^‘‘atthavādī’’^eb^ti vuttaṃ. Atthaṃ vadantenāpi na lokiyadhammasannissitameva vattabbaṃ, atha kho lokuttaradhammasannissitaṃ pīti dassetuṃ ^b^‘‘dhammavādī’’^eb^ti vuttaṃ. Yathā ca attho lokuttaradhammasannissito hoti, taṃ dassanatthaṃ ^b^‘‘vinayavādī’’^eb^ti vuttaṃ. Pātimokkhasaṃvaro satisaṃvaro ñāṇasaṃvaro khantisaṃvaro vīriyasaṃvaroti hi pañcannaṃ saṃvarānaṃ, tadaṅgavinayo vikkhambhanavinayo samucchedavinayo paṭippassaddhivinayo nissaraṇavinayoti pañcannaṃ vinayānañca vasena vuccamāno attho nibbānādhigamahetubhāvato lokuttaradhammasannissito hotīti.<br/><br/>[03]Evaṃ guṇavisesayutto ca attho vuccamāno desanākosalle sati sobhati, kiccakaro ca hoti, nāññathāti dassetuṃ ^b^‘‘nidhānavatiṃ vācaṃ bhāsitā’’^eb^ti vuttaṃ. Idāni taṃ desanākosallaṃ vibhāvetuṃ ^b^‘‘kālenā’’^eb^tiādimāha. Ajjhāsayaṭṭhuppattīnaṃ pucchāya ca vasena otiṇṇe desanāvisaye ekaṃsādibyākaraṇavibhāgaṃ sallakkhetvā ṭhapanāhetudāharaṇasaṃsandanāni taṃtaṃkālānurūpaṃ vibhāventiyā parimitaparicchinnarūpāya vipulataragambhīrudārapahūtatthavitthārasaṅgāhakāya ^a^P1.0157^ea^ desanāya pare yathājjhāsayaṃ paramatthasiddhiyaṃ patiṭṭhāpento ‘‘desanākusalo’’ti vuccatīti evamettha atthayojanā veditabbā.<br/><br/>[03]^b^10^eb^^b^.^eb^ Evaṃ paṭipāṭiyā satta mūlasikkhāpadāni vibhajitvā satipi abhijjhādippahānassa ^a^V1.0109^ea^ saṃvarasīlasikkhāsaṅgahe upariguṇasaṅgahato, lokiyaputhujjanāvisayato ca uttaradesanāya saṅgaṇhituṃ taṃ pariharitvā pacurajanapākaṭaṃ ācārasīlameva vibhajanto bhagavā ^b^‘‘bījagāmabhūtagāmasamārambhā’’^eb^tiādimāha. Tattha ^b^gāmo^eb^ti samūho. Nanu ca rukkhādayo cittarahitatāya na jīvā, cittarahitatā ca paripphandābhāvato ^a^M1.0123^ea^, chinne viruhanato, visadisajātikabhāvato, catuyoniappariyāpannato ca veditabbā, vuḍḍhi pana pavāḷasilālavaṇānampi vijjatīti na tesaṃ jīvabhāve kāraṇaṃ, visayaggahaṇañca parikappanāmattaṃ supanaṃ viya ciñcādīnaṃ, tathā dohaḷādayo, tattha kasmā bījagāmabhūtagāmasamārambhā paṭivirati icchitāti? Samaṇasāruppato, sannissitasattānurakkhaṇato ca. Tenevāha ‘‘jīvasaññino hi moghapurisā manussā rukkhasmi’’ntiādi (pāci. 89). ^b^Nīlatiṇarukkhādikassā^eb^ti allatiṇassa ceva allarukkhādikassa ca. ^b^Ādi^eb^-saddena osadhigacchalatādayo veditabbā.<br/><br/>[03]Ekaṃ bhattaṃ ekabhattaṃ, taṃ assa atthīti ^b^ekabhattiko,^eb^ ekasmiṃ divase ekavārameva bhuñjanako. Tayidaṃ rattibhojanopi siyāti tannivattanatthamāha ^b^‘‘rattūparato’’^eb^ti. Evampi aparaṇhabhojīpi siyā ekabhattikoti tadāsaṅkānivattanatthaṃ ^b^‘‘virato vikālabhojanā’’^eb^ti vuttaṃ. Aruṇuggamanato paṭṭhāya yāva ^a^P1.0158^ea^ majjhanhikā, ayaṃ buddhānaṃ āciṇṇasamāciṇṇo bhojanassa kālo nāma, tadañño vikālo. ^b^Aṭṭhakathāyaṃ^eb^ pana dutiyapadena rattibhojanassa paṭikkhittattā aparaṇho ‘‘vikālo’’ti vutto.<br/><br/>[03]Saṅkhepato ‘‘sabbapāpassa akaraṇa’’ntiādi (dī. ni. 2.90; dha. pa. 183; netti. 30, 50, 116, 124) nayappavattaṃ bhagavato sāsanaṃ accantachandarāgappavattito naccādīnaṃ dassanaṃ na anulometīti āha ^b^‘‘sāsanassa ananulomattā’’^eb^ti. Attanā payojiyamānaṃ, parehi payojāpiyamānañca naccaṃ naccabhāvasāmaññato pāḷiyaṃ ekeneva nacca-saddena gahitaṃ, tathā gītavādita-saddena cāti āha ^b^‘‘naccananaccāpanādivasenā’’^eb^ti. ^b^Ādi^eb^-saddena gāyanagāyāpanavādanavādāpanāni saṅgaṇhāti. Dassanena cettha savanampi saṅgahitaṃ virūpekasesanayena. Ālocanasabhāvatāya vā pañcannaṃ viññāṇānaṃ savanakiriyāyapi dassanasaṅkhepasabbhāvato ^b^‘‘dassanā’’^eb^ icceva vuttaṃ. Avisūkabhūtassa gītassa savanaṃ kadāci vaṭṭatīti āha ^b^‘‘visūkabhūtā dassanā’’^eb^ti. Tathā hi vuttaṃ paramatthajotikāya ^b^khuddakapāṭhaṭṭhakathāya^eb^ (khu. pā. aṭṭha. pacchimapañcasikkhāpadavaṇṇanā) ‘‘dhammūpasaṃhitampi cettha gītaṃ vaṭṭati, gītūpasaṃhito dhammo na vaṭṭatī’’ti.<br/><br/>[03]^b^Uccā^eb^ti ^a^V1.0110^ea^^a^M1.0124^ea^ uccasaddena samānatthaṃ ekaṃ saddantaraṃ, seti etthāti ^b^sayanaṃ.^eb^ Uccāsayanaṃ mahāsayanañca samaṇasārupparahitaṃ adhippetanti āha ^b^‘‘pamāṇātikkantaṃ, akappiyattharaṇa’’^eb^nti ^a^P1.0159^ea^. Āsandādiāsanañcettha sayanena saṅgahitanti daṭṭhabbaṃ. Yasmā pana ādhāre paṭikkhitte tadādhārakiriyā paṭikkhittāva hoti, tasmā ‘‘uccāsayanamahāsayanā’’ icceva vuttaṃ, atthato pana tadupabhogabhūta nisajjānipajjanehi virati dassitāti daṭṭhabbā. Uccāsayanasayanamahāsayanasayanāti vā etasmiṃ atthe ekasesanayena ayaṃ niddeso kato yathā ‘‘nāmarūpapaccayā saḷāyatana’’nti (ma. ni. 3.126; saṃ. ni. 2.1; udā. 1). Āsanakiriyāpubbakattā sayanakiriyāya sayanaggahaṇeneva āsanaṃ gahitanti veditabbaṃ.<br/><br/>[03]Aññehi gāhāpane upanikkhittasādiyane ca paṭiggahaṇattho labbhatīti āha ^b^‘‘na uggaṇhāpeti, na upanikkhittaṃ sādīyatī’’^eb^ti. Atha vā tividhaṃ paṭiggahaṇaṃ kāyena vācāya manasā. Tattha kāyena paṭiggahaṇaṃ uggaṇhanaṃ, vācāya paṭiggahaṇaṃ uggahāpanaṃ, manasā paṭiggahaṇaṃ sādiyananti tividhampi paṭiggahaṇaṃ sāmaññaniddesena, ekasesanayena vā gahetvā ‘‘paṭiggahaṇā’’ti vuttanti āha ^b^‘‘neva naṃ uggaṇhātī’’^eb^tiādi. Esa nayo ^b^‘‘āmakadhaññapaṭiggahaṇā’’^eb^tiādīsupi. Nīvārādiupadhaññassa sāliyādimūladhaññantogadhattā vuttaṃ ^b^‘‘sattavidhassā’’^eb^ti. ‘‘Anujānāmi bhikkhave pañca vasāni bhesajjāni acchavasaṃ macchavasaṃ susukāvasaṃ sūkaravasaṃ gadrabhavasa’’nti (mahāva. 262) vuttattā idaṃ odissa anuññātaṃ nāma, tassa pana ‘‘kāle paṭiggahita’’nti (mahāva. 262) vuttattā paṭiggahaṇaṃ vaṭṭatīti āha ^b^‘‘aññatra odissa anuññātā’’^eb^ti.<br/><br/>[03]^b^Akkamatī^eb^ti nippīḷeti. Pubbabhāge akkamatīti sambandho. ^b^Hadaya^eb^nti nāḷiādimānabhājanānaṃ abbhantaraṃ. Tilādīnaṃ ^a^P1.0160^ea^ nāḷiādīhi minanakāle ussāpitasikhāyeva ^b^sikhā,^eb^ tassā ^b^bhedo^eb^ hāpanaṃ. ^b^Kecī^eb^ti sārasamāsācariyā, uttaravihāravāsino ca.<br/><br/>[03]^b^Vadho^eb^ti muṭṭhippahārakasātāḷanādīhi hiṃsanaṃ, viheṭhananti attho. Viheṭhanatthopi hi vadhasaddo dissati ‘‘attānaṃ vadhitvā vadhitvā’’tiādīsu (pāci. 880). Yathā hi appaṭiggahabhāvasāmaññe satipi pabbajitehi appaṭiggahitabbavatthuvisesabhāvasandassanatthaṃ itthikumāridāsidāsādayo vibhāgena vuttā ^a^M1.0125^ea^, evaṃ parassaharaṇabhāvato adinnādānabhāvasāmaññe satipi tulākūṭādayo adinnādānavisesabhāvadassanatthaṃ vibhāgena vuttā, na evaṃ pāṇātipātapariyāyassa vadhassa punaggahaṇe payojanaṃ atthi. ‘‘Tattha sayaṅkāro, idha paraṃkāro’’ti ca ^a^V1.0111^ea^ na sakkā vattuṃ ‘‘kāyavacīpayogasamuṭṭhāpikā cetanā chappayogā’’ti ca vuttattā. Tasmā yathāvuttoyeva attho sundarataro. Aṭṭhakathāyaṃ pana ‘‘vadhoti māraṇa’’nti vuttaṃ, tampi pothanameva sandhāyāti ca sakkā viññātuṃ māraṇa-saddassa vihiṃsanepi dissanato.<br/><br/>[03]^b^Ettāvatā^eb^ti ‘‘pāṇātipātaṃ pahāyā’’tiādinā ‘‘chedana…pe… sahasākārā paṭivirato’’ti etaparimāṇena pāṭhena. Antarābhedaṃ aggahetvā pāḷiyaṃ āgatanayena chabbīsatisikkhāpadasaṅgahaṃ yebhuyyena sikkhāpadānaṃ avibhattattā ^b^cūḷasīlaṃ^eb^ nāma. Desanāvasena hi idha cūḷamajjhimādibhāvo adhippeto, na dhammavasena. Tathā hi idha saṅkhittena uddiṭṭhānaṃ sikkhāpadānaṃ avibhattānaṃ vibhajanavasena ^a^P1.0161^ea^ majjhimasīladesanā pavattā. Tenevāha ^b^‘‘majjhimasīlaṃ vitthārento’’^eb^ti.<br/><br/>[06]Cūḷasīlavaṇṇanā niṭṭhitā.


