# pali

volume: 88
item: 176
title: kodhavaggo^rohinīkhattiyakaññāvatthu^aññatarabhikkhuvatthu^uttarāupāsikāvatthu^
content:
  [03] ^b^akkodhena jine kodha^eb^nti imaṃ dhammadesanaṃ satthā veḷuvane  viharanto uttarāya gehe katabhattakicco uttaraṃ upāsikaṃ ārabbha kathesi.<br/><br/>[03] tatrāyamanupubbī kathā -- rājagahe kira sumanaseṭṭhiṃ nissāya  puṇṇo nāma daliddo bhatiṃ katvā jīvati. tassa bhariyā ca uttarā  nāma dhītā cāti dveyeva gehamānusakā. athekadivasaṃ ``sattāhaṃ  nakkhattaṃ kīḷitabba''nti rājagahe ghosanaṃ kariṃsu. taṃ sutvā  sumanaseṭṭhi pātova āgataṃ puṇṇaṃ āmantetvā, ``tāta, amhākaṃ  parijano nakkhattaṃ kīḷitukāmo, tvaṃ kiṃ nakkhattaṃ kīḷissasi,  udāhu bhatiṃ karissasī''ti āha. ``sāmi, nakkhattaṃ nāma  sadhanānaṃ hoti, mama pana gehe svātanāya yāgutaṇḍulampi natthi, kiṃ  me nakkhattena, goṇe labhanto kasituṃ gamissāmī''ti. ``tena hi  goṇe gaṇhāhī''ti. so balavagoṇe ca naṅgalañca gahetvā, ``bhadde,  nāgarā nakkhattaṃ kīḷanti, ahaṃ daliddatāya bhatiṃ kātuṃ gamissāmi,  mayhampi tāva ajja dviguṇaṃ ^a^P3.0303^ea^ nivāpaṃ pacitvā bhattaṃ  āhareyyāsī''ti bhariyaṃ vatvā khettaṃ agamāsi.<br/><br/>[03] sāriputtattheropi ^a^M2.0197^ea^ sattāhaṃ nirodhasamāpanno taṃ divasaṃ vuṭṭhāya  ``kassa nu kho ajja mayā saṅgahaṃ kātuṃ vaṭṭatī''ti olokento  puṇṇaṃ attano ñāṇajālassa anto paviṭṭhaṃ disvā ``saddho nu kho  esa, sakkhissati vā me saṅgahaṃ kātu''nti olokento tassa  saddhabhāvañca saṅgahaṃ kātuṃ samatthabhāvañca tappaccayā cassa  mahāsampattipaṭilābhañca ñatvā pattacīvaramādāya tassa kasanaṭṭhānaṃ  gantvā āvāṭatīre ekaṃ gumbaṃ olokento aṭṭhāsi.<br/><br/>[03] puṇṇo theraṃ disvāva kasiṃ ṭhapetvā pañcapatiṭṭhitena theraṃ  vanditvā ``dantakaṭṭhena attho bhavissatī''ti dantakaṭṭhaṃ kappiyaṃ katvā  adāsi. athassa thero pattañca parissāvanañca nīharitvā ^a^V2.0178^ea^ adāsi.  so ``pānīyena attho bhavissatī''ti taṃ ādāya pānīyaṃ  parissāvetvā adāsi. thero cintesi -- ``ayaṃ paresaṃ pacchimagehe  vasati. sacassa gehadvāraṃ gamissāmi, imassa bhariyā maṃ daṭṭhuṃ na  labhissati. yāvassā bhattaṃ ādāya maggaṃ paṭipajjati, tāva idheva  bhavissāmī''ti. so tattheva thokaṃ vītināmetvā tassa  maggāruḷhabhāvaṃ ñatvā antonagarābhimukho pāyāsi.<br/><br/>[03] sā antarāmagge theraṃ disvā cintesi -- ``appekadāhaṃ  deyyadhamme sati ^a^P3.0304^ea^ ayyaṃ na passāmi, appekadā me  ayyaṃ passantiyā deyyadhammo na hoti. ajja pana me ayyo ca  diṭṭho, deyyadhammo cāyaṃ atthi, karissati nu kho me saṅgaha''nti.  sā bhattabhājanaṃ oropetvā theraṃ pañcapatiṭṭhitena vanditvā, ``bhante,  idaṃ lūkhaṃ vā paṇītaṃ vāti acintetvā dāsassa vo saṅgahaṃ  karothā''ti āha. thero pattaṃ upanāmetvā tāya ekena hatthena bhājanaṃ  dhāretvā ekena hatthena tato bhattaṃ dadamānāya upaḍḍhabhatte dinne  ``ala''nti hatthena pattaṃ pidahi. sā, ``bhante, ekova paṭiviso,  na sakkā dvidhā kātuṃ. tumhākaṃ dāsassa idhalokasaṅgahaṃ akatvā  paralokasaṅgahaṃ karotha, niravasesameva dātukāmamhī''ti vatvā sabbameva  therassa patte patiṭṭhapetvā ``tumhehi diṭṭhadhammasseva bhāgī assa''nti  patthanaṃ akāsi. thero ``evaṃ hotū''ti vatvā ṭhitakova anumodanaṃ  karitvā ekasmiṃ udakaphāsukaṭṭhāne nisīditvā bhattakiccamakāsi.  sāpi nivattitvā taṇḍule pariyesitvā bhattaṃ paci. puṇṇopi  aḍḍhakarīsamattaṭṭhānaṃ kasitvā jighacchaṃ sahituṃ asakkonto goṇe  vissajjetvā ekarukkhacchāyaṃ pavisitvā maggaṃ olokento nisīdi.<br/><br/>[03] athassa ^a^M2.0198^ea^ bhariyā bhattaṃ ādāya gacchamānā taṃ disvāva ``esa  jighacchāya pīḷito maṃ olokento nisinno. sace maṃ ^a^P3.0305^ea^  `ativiya je cirāyī'ti tajjetvā patodalaṭṭhiyā maṃ  paharissati, mayā katakammaṃ niratthakaṃ bhavissati. paṭikaccevassa  ārocessāmī''ti cintetvā evamāha -- ``sāmi, ajjekadivasaṃ cittaṃ  pasādehi, mā mayā katakammaṃ niratthakaṃ kari. ahañhi pātova te  bhattaṃ āharantī antarāmagge dhammasenāpatiṃ disvā tava bhattaṃ tassa  datvā puna gantvā bhattaṃ pacitvā āgatā, pasādehi, sāmi, citta''nti.  so ``kiṃ vadesi, bhadde''ti pucchitvā puna tamatthaṃ sutvā, ``bhadde,  sādhu vata te kataṃ mama bhattaṃ ayyassa dadamānāya, mayāpissa ajja  pātova dantakaṭṭhañca mukhodakañca dinna''nti pasannamānaso taṃ vacanaṃ  abhinanditvā ussure laddhabhattatāya kilantakāyo tassā aṅke sīsaṃ  katvā niddaṃ okkami.<br/><br/>[03] athassa ^a^V2.0179^ea^ pātova kasitaṭṭhānaṃ paṃsucuṇṇaṃ upādāya sabbaṃ rattasuvaṇṇaṃ  kaṇikārapuppharāsi viya sobhamānaṃ aṭṭhāsi. so pabuddho oloketvā  bhariyaṃ āha -- ``bhadde, etaṃ kasitaṭṭhānaṃ sabbaṃ mama suvaṇṇaṃ hutvā  paññāyati, kiṃ nu kho me atiussure laddhabhattatāya akkhīni  bhamantī''ti. ``sāmi, mayhampi evameva paññāyatī''ti. so  uṭṭhāya tattha gantvā ekapiṇḍaṃ gahetvā naṅgalasīse paharitvā  suvaṇṇabhāvaṃ ñatvā ^a^P3.0306^ea^ ``aho ayyassa  dhammasenāpatissa me dinnadānena ajjeva vipāko dassito, na kho  pana sakkā ettakaṃ dhanaṃ paṭicchādetvā paribhuñjitu''nti bhariyāya ābhataṃ  bhattapātiṃ suvaṇṇassa pūretvā rājakulaṃ gantvā raññā katokāso  pavisitvā rājānaṃ abhivādetvā ``kiṃ, tātā''ti vutte, ``deva, ajja  mayā kasitaṭṭhānaṃ sabbaṃ suvaṇṇabharitameva hutvā ṭhitaṃ, idaṃ suvaṇṇaṃ  āharāpetuṃ vaṭṭatī''ti. ``kosi tva''nti? ``puṇṇo nāma  aha''nti. ``kiṃ pana te ajja kata''nti? ``dhammasenāpatissa me  ajja pātova dantakaṭṭhañca mukhodakañca dinnaṃ, bhariyāyapi me mayhaṃ  āharaṇabhattaṃ tasseva dinna''nti.<br/><br/>[03] taṃ sutvā rājā ``ajjeva kira, bho, dhammasenāpatissa  dinnadānena vipāko dassito''ti vatvā, ``tāta, kiṃ karomī''ti  pucchi. ``bahūni sakaṭasahassāni pahiṇitvā suvaṇṇaṃ  āharāpethā''ti. rājā sakaṭāni pahiṇi. rājapurisesu ``rañño  santaka''nti gaṇhantesu gahitagahitaṃ mattikāva hoti. te gantvā  rañño ārocetvā ``tumhehi kinti ^a^M2.0199^ea^ vatvā gahita''nti. puṭṭhā  ``tumhākaṃ santaka''nti āhaṃsu. na mayhaṃ, tātā, santakaṃ, gacchatha  ``puṇṇassa santaka''nti ^a^P3.0307^ea^ vatvā gaṇhathāti. te  tathā kariṃsu, gahitagahitaṃ suvaṇṇameva ahosi. sabbampi āharitvā  rājaṅgaṇe rāsimakaṃsu, asītihatthubbedho rāsi ahosi. rājā  nāgare sannipātetvā ``imasmiṃ nagare atthi kassaci ettakaṃ  suvaṇṇa''nti? ``natthi, devā''ti. ``kiṃ panassa dātuṃ  vaṭṭatī''ti? ``seṭṭhichattaṃ, devā''ti. rājā ``bāhudhanaseṭṭhi nāma  hotū''ti mahantena bhogena saddhiṃ tassa seṭṭhichattamadāsi. atha naṃ so  āha -- ``mayaṃ, deva, ettakaṃ kālaṃ parakule vasimhā, vasanaṭṭhānaṃ no  dethā''ti. ``tena hi passa, esa gumbo paññāyati, etaṃ harāpetvā  gehaṃ kārehī''ti purāṇaseṭṭhissa gehaṭṭhānaṃ ācikkhi. so tasmiṃ ṭhāne  katipāheneva gehaṃ kārāpetvā gehappavesanamaṅgalañca chattamaṅgalañca  ekatova karonto sattāhaṃ buddhappamukhassa bhikkhusaṅghassa dānaṃ adāsi.  athassa satthā anumodanaṃ karonto anupubbiṃ kathaṃ kathesi.  dhammakathāvasāne puṇṇaseṭṭhi ca bhariyā cassa dhītā ca uttarāti tayo  janā sotāpannā ahesuṃ.<br/><br/>[03] aparabhāge ^a^V2.0180^ea^ rājagahaseṭṭhi puṇṇaseṭṭhino dhītaraṃ attano puttassa  vāresi. so ``nāhaṃ dassāmī''ti vatvā ``mā evaṃ karotu, ettakaṃ  kālaṃ amhe nissāya vasanteneva ^a^P3.0308^ea^ te sampatti laddhā,  detu me puttassa dhītara''nti vutte ``so micchādiṭṭhiko, mama dhītā  tīhi ratanehi vinā vattituṃ na sakkoti, nevassa dhītaraṃ dassāmī''ti  āha. atha naṃ bahū seṭṭhigaṇādayo kulaputtā ``mā tena saddhiṃ  vissāsaṃ bhindi, dehissa dhītara''nti yāciṃsu. so tesaṃ vacanaṃ  sampaṭicchitvā āsāḷhipuṇṇamāyaṃ dhītaraṃ adāsi. sā patikulaṃ  gatakālato paṭṭhāya bhikkhuṃ vā bhikkhuniṃ vā upasaṅkamituṃ dānaṃ vā  dātuṃ dhammaṃ vā sotuṃ nālattha. evaṃ aḍḍhatiyesu māsesu vītivattesu  santike ṭhitaṃ paricārikaṃ pucchi -- ``idāni kittakaṃ antovassassa  avasiṭṭha''nti? ``aḍḍhamāso, ayye''ti. sā pitu sāsanaṃ  pahiṇi ``kasmā maṃ evarūpe bandhanāgāre pakkhipiṃsu, varaṃ me  lakkhaṇāhataṃ katvā ^a^M2.0200^ea^ paresaṃ dāsiṃ sāvetuṃ. evarūpassa  micchādiṭṭhikulassa dātuṃ na vaṭṭati. āgatakālato paṭṭhāya  bhikkhudassanādīsu ekampi puññaṃ kātuṃ na labhāmī''ti.<br/><br/>[03] athassā pitā ``dukkhitā vata me dhītā''ti anattamanataṃ  pavedetvā pañcadasa kahāpaṇasahassāni pesesi ``imasmiṃ nagare  sirimā nāma gaṇikā atthi, devasikaṃ sahassaṃ gaṇhāti. imehi  kahāpaṇehi taṃ ānetvā sāmikassa pādaparicārikaṃ katvā sayaṃ  puññāni karotū''ti ^a^P3.0309^ea^. sā sirimaṃ pakkosāpetvā  ``sahāyike ime kahāpaṇe gahetvā imaṃ aḍḍhamāsaṃ tava sahāyakaṃ  paricarāhī''ti āha. sā ``sādhū''ti paṭissuṇi. sā taṃ ādāya  sāmikassa santikaṃ gantvā tena sirimaṃ disvā ``kiṃ ida''nti  vutte, ``sāmi, imaṃ aḍḍhamāsaṃ mama sahāyikā tumhe paricaratu, ahaṃ  pana imaṃ aḍḍhamāsaṃ dānañceva dātukāmā dhammañca sotukāmā''ti āha.  so taṃ abhirūpaṃ itthiṃ disvā uppannasineho ``sādhū''ti  sampaṭicchi.<br/><br/>[03] uttarāpi kho buddhappamukhaṃ bhikkhusaṅghaṃ nimantetvā, ``bhante,  imaṃ aḍḍhamāsaṃ aññattha agantvā idheva bhikkhā gahetabbā''ti satthu  paṭiññaṃ gahetvā ``ito dāni paṭṭhāya yāva mahāpavāraṇā, tāva satthāraṃ  upaṭṭhātuṃ dhammañca sotuṃ labhissāmī''ti tuṭṭhamānasā ``evaṃ yāguṃ  pacatha, evaṃ pūve pacathā''ti mahānase sabbakiccāni saṃvidahantī  vicarati. athassā sāmiko ``sve pavāraṇā bhavissatī''ti  mahānasābhimukho vātapāne ṭhatvā ``kiṃ nu kho karontī sā  andhabālā vicaratī''ti olokento taṃ seṭṭhīdhītaraṃ sedakilinnaṃ  chārikāya okiṇṇaṃ aṅgāramasimakkhitaṃ tathā saṃvidahitvā vicaramānaṃ  disvā ``aho andhabālā evarūpe ṭhāne imaṃ sirisampattiṃ ^a^V2.0181^ea^  nānubhavati, `muṇḍakasamaṇe upaṭṭhahissāmī'ti tuṭṭhacittā vicaratī''ti  hasitvā apagañchi.<br/><br/>[03] tasmiṃ apagate ^a^P3.0310^ea^ tassa santike ṭhitā  sirimā ``kiṃ nu kho oloketvā esa hasī''ti teneva vātapānena  olokentī uttaraṃ disvā ``imaṃ oloketvā iminā hasitaṃ, addhā  imassa etāya saddhiṃ santhavo atthī''ti cintesi. sā kira  aḍḍhamāsaṃ tasmiṃ gehe bāhirakaitthī hutvā vasamānāpi taṃ sampattiṃ  anubhavamānā attano bāhirakaitthibhāvaṃ ajānitvā ``ahaṃ  gharasāminī''ti saññamakāsi. sā ^a^M2.0201^ea^ uttarāya āghātaṃ bandhitvā  ``dukkhamassā uppādessāmī''ti pāsādā oruyha mahānasaṃ pavisitvā  pūvapacanaṭṭhāne pakkuthitaṃ sappiṃ kaṭacchunā ādāya uttarābhimukhaṃ pāyāsi.  uttarā taṃ āgacchantiṃ disvā ``mama sahāyikāya mayhaṃ upakāro  kato, cakkavāḷaṃ atisambādhaṃ, brahmaloko atinīcako, mama  sahāyikāya guṇova mahanto. ahañhi etaṃ nissāya dānañca dātuṃ  dhammañca sotuṃ labhiṃ. sace mama etissā upari kopo atthi, idaṃ  sappi maṃ dahatu. sace natthi, mā dahatū''ti taṃ mettāya phari. tāya  tassā matthake āsittaṃ pakkuthitasappi sītudakaṃ viya ahosi.<br/><br/>[03] atha naṃ ``idaṃ sītalaṃ ^a^P3.0311^ea^ bhavissatī''ti  kaṭacchuṃ pūretvā ādāya āgacchantiṃ uttarāya dāsiyo disvā ``apehi  dubbinīte, na tvaṃ amhākaṃ ayyāya pakkuthitaṃ sappiṃ āsiñcituṃ  anucchavikā''ti santajjentiyo ito cito ca uṭṭhāya hatthehi ca  pādehi ca pothetvā bhūmiyaṃ pātesuṃ. uttarā vārentīpi vāretuṃ  nāsakkhi. athassā upari ṭhitā sabbā dāsiyo paṭibāhitvā  ``kissa te evarūpaṃ bhāriyaṃ kata''nti sirimaṃ ovaditvā  uṇhodakena nhāpetvā satapākatelena abbhañji. tasmiṃ khaṇe sā  attano bāhirakitthibhāvaṃ ñatvā cintesi -- ``mayā bhāriyaṃ kammaṃ  kataṃ sāmikassa hasanamattakāraṇā imissā upari pakkuthitaṃ sappiṃ  āsiñcantiyā, ayaṃ `gaṇhatha na'nti dāsiyo na āṇāpesi. maṃ  viheṭhanakālepi sabbadāsiyo paṭibāhitvā mayhaṃ kattabbameva akāsi.  sacāhaṃ imaṃ na khamāpessāmi, muddhā me sattadhā phaleyyā''ti tassā  pādamūle nipajjitvā, ``ayye, khamāhi me''ti āha. ahaṃ  sapitikā dhītā, pitari khamante khamāmīti. hotu, ayye, pitaraṃ  te ^a^P3.0312^ea^ puṇṇaseṭṭhiṃ khamāpessāmīti. puṇṇo mama  vaṭṭajanakapitā, vivaṭṭajanake pitari khamante panāhaṃ khamissāmīti.  ko pana te vivaṭṭajanakapitāti? sammāsambuddhoti. mayhaṃ tena  saddhiṃ vissāso natthīti. ahaṃ karissāmi, satthā sve  bhikkhusaṅghaṃ ādāya idhāgamissati, tvaṃ yathāladdhaṃ sakkāraṃ gahetvā  idheva āgantvā taṃ khamāpehīti. sā ``sādhu, ayye''ti uṭṭhāya  attano ^a^V2.0182^ea^ gehaṃ gantvā pañcasatā parivāritthiyo āṇāpetvā nānāvidhāni  khādanīyāni ceva sūpeyyāni ca sampādetvā punadivase taṃ sakkāraṃ  ādāya ^a^M2.0202^ea^ uttarāya gehaṃ āgantvā buddhappamukhassa bhikkhusaṅghassa patte  patiṭṭhāpetuṃ avisahantī aṭṭhāsi. taṃ sabbaṃ gahetvā uttarāva saṃvidahi.  sirimāpi bhattakiccāvasāne saddhiṃ parivārena satthu pādamūle  nipajji.<br/><br/>[03] atha naṃ satthā pucchi -- ``ko te aparādho''ti? bhante,  mayā hiyyo idaṃ nāma kataṃ, atha me sahāyikā maṃ viheṭhayamānā  dāsiyo nivāretvā mayhaṃ upakārameva akāsi. sāhaṃ imissā guṇaṃ  jānitvā imaṃ khamāpesiṃ, atha maṃ esā ``tumhesu khamantesu  khamissāmī''ti āha. ``evaṃ kira uttare''ti? ``āma, bhante,  sīse me sahāyikāya pakkuthitasappi āsitta''nti. atha ``tayā kiṃ  cintita''nti? ``cakkavāḷaṃ ^a^P3.0313^ea^ atisambādhaṃ,  brahmaloko atinīcako, mama sahāyikāya guṇova mahanto. ahañhi  etaṃ nissāya dānañca dātuṃ dhammañca sotuṃ alatthaṃ, sace me imissā  upari kopo atthi, idaṃ maṃ dahatu. no ce, mā dahatū''ti evaṃ  cintetvā imaṃ mettāya phariṃ, bhanteti. satthā ``sādhu sādhu, uttare,  evaṃ kodhaṃ jinituṃ vaṭṭati. kodho hi nāma akkodhena,  akkosakaparibhāsako anakkosantena aparibhāsantena, thaddhamaccharī  attano santakassa dānena, musāvādī saccavacanena jinitabbo''ti  vatvā imaṃ gāthamāha -- <br/><br/>[03] 223^b^.^eb^ <br/><br/>[21] ``akkodhena jine kodhaṃ, asādhuṃ sādhunā jine. <br/><br/>[22] jine kadariyaṃ dānena, saccenālikavādina''nti..<br/><br/>[03] tattha ^b^akkodhenā^eb^ti kodhano hi puggalo akkodhena hutvā  jinitabbo. ^b^asādhu^eb^nti abhaddako bhaddakena hutvā jinitabbo.  ^b^kadariya^eb^nti thaddhamaccharī attano santakassa cāgacittena  jinitabbo. alikavādī saccavacanena ^a^P3.0314^ea^  jinitabbo. tasmā evamāha -- ``akkodhena jine kodhaṃ...pe0...  saccenālikavādina''nti.<br/><br/>[03] desanāvasāne sirimā saddhiṃ pañcasatāhi itthīhi  sotāpattiphale patiṭṭhahīti. <br/><br/>[06] uttarāupāsikāvatthu tatiyaṃ. 


volume: 88
item: 177
title:
  rohinīkhattiyakaññāvatthu^aññatarabhikkhuvatthu^uttarāupāsikāvatthu^mahāmoggallānattherapañhavatthu^

content:
  [03] ^b^saccaṃ^eb^ ^a^V2.0183^ea^ ^a^M2.0203^ea^ ^b^bhaṇe^eb^ti imaṃ dhammadesanaṃ satthā jetavane viharanto  mahāmoggallānattherassa pañhaṃ ārabbha kathesi.<br/><br/>[03] ekasmiñhi samaye thero devacārikaṃ gantvā mahesakkhāya  devatāya vimānadvāre ṭhatvā taṃ attano santikaṃ āgantvā vanditvā  ṭhitaṃ evamāha -- ``devate mahatī te sampatti, kiṃ kammaṃ katvā imaṃ  alatthā''ti? ``mā maṃ, bhante, pucchathā''ti. devatā kira attano  parittakammena lajjamānā evaṃ vadati. sā pana therena  ``kathehiyevā''ti vuccamānā āha -- ``bhante, mayā neva dānaṃ dinnaṃ,  na pūjā katā, na dhammo suto, kevalaṃ saccamattaṃ rakkhita''nti.  thero aññāni vimānadvārāni ^a^P3.0315^ea^ gantvā āgatāgatā  aparāpi devadhītaro pucchi. tāsupi tatheva niguhitvā theraṃ  paṭibāhituṃ asakkontīsu ekā tāva āha -- ``bhante, mayā neva  dānādīsu kataṃ nāma atthi, ahaṃ pana kassapabuddhakāle parassa dāsī  ahosiṃ, tassā me sāmiko ativiya caṇḍo pharuso, gahitaggahiteneva  kaṭṭhena vā kaliṅgarena vā sīsaṃ bhindati. sāhaṃ uppanne kope `esa  tava sāmiko lakkhaṇāhataṃ vā kātuṃ nāsādīni vā chindituṃ issaro,  mā kujjhī'ti attānameva paribhāsetvā kopaṃ nāma na akāsiṃ, tena  me ayaṃ sampatti laddhā''ti. aparā āha -- ``ahaṃ, bhante,  ucchukhettaṃ rakkhamānā ekassa bhikkhuno ucchuyaṭṭhiṃ adāsiṃ''. aparā  ekaṃ timbarusakaṃ adāsiṃ. aparā ekaṃ eḷālukaṃ adāsiṃ. aparā  ekaṃ phārusakaṃ ^a^P3.0316^ea^ adāsiṃ. aparā ekaṃ mūlamuṭṭhiṃ.  aparā ``nimbamuṭṭhi''ntiādinā nayena attanā attanā kataṃ  parittadānaṃ ārocetvā ``iminā iminā kāraṇena amhehi ayaṃ  sampatti laddhā''ti āhaṃsu.<br/><br/>[03] thero tāhi katakammaṃ sutvā satthāraṃ upasaṅkamitvā pucchi --  ``sakkā nu kho, bhante, saccakathanamattena, kopanibbāpanamattena,  atiparittakena timbarusakādidānamattena dibbasampattiṃ laddhu''nti.  ``kasmā maṃ, moggallāna, pucchasi, nanu te devatāhi ayaṃ attho  kathito''ti? ``āma, bhante, labbhati maññe ettakena  dibbasampattī''ti. atha naṃ satthā ``moggallāna, saccamattaṃ kathetvāpi  kopamattaṃ jahitvāpi parittakaṃ dānaṃ datvāpi devalokaṃ gacchatiyevā''ti  vatvā imaṃ gāthamāha -- <br/><br/>[03] 224^b^.^eb^ <br/><br/>[21] ``saccaṃ ^a^V2.0184^ea^ ^a^M2.0204^ea^ bhaṇe na kujjheyya, dajjā appampi  yācito. <br/><br/>[22] etehi tīhi ṭhānehi, gacche devāna santike''ti..<br/><br/>[03] tattha ^b^saccaṃ bhaṇe^eb^ti saccaṃ dīpeyya vohareyya, sacce  patiṭṭhaheyyāti attho. ^b^na kujjheyyā^eb^ti parassa na kujjheyya  ^a^P3.0317^ea^. ^b^yācito^eb^ti yācakā nāma sīlavanto  pabbajitā. te hi kiñcāpi ``dethā''ti ayācitvāva gharadvāre  tiṭṭhanti, atthato pana yācantiyeva nāma. evaṃ sīlavantehi yācito  appasmiṃ deyyadhamme vijjamāne appamattakampi dadeyya. ^b^etehi  tīhī^eb^ti etesu tīsu ekenāpi kāraṇena devalokaṃ gaccheyyāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] mahāmoggallānattherapañhavatthu catutthaṃ. 


volume: 88
item: 178
title: aññatarabhikkhuvatthu^uttarāupāsikāvatthu^mahāmoggallānattherapañhavatthu^buddhapitubrāhmaṇavatthu^
content:
  [03] ^b^ahiṃsakā ye^eb^ti imaṃ dhammadesanaṃ satthā sāketaṃ nissāya  añjanavane viharanto bhikkhūhi paṭṭhapañhaṃ ārabbha kathesi.<br/><br/>[03] bhagavato kira bhikkhusaṅghaparivutassa sāketaṃ piṇḍāya  pavisanakāle eko sāketavāsī mahallakabrāhmaṇo nagarato nikkhamanto  antaragharadvāre dasabalaṃ disvā pādesu nipatitvā gopphakesu daḷhaṃ  gahetvā, ``tāta, nanu nāma puttehi jiṇṇakāle mātāpitaro  paṭijaggitabbā, kasmā ettakaṃ kālaṃ amhākaṃ attānaṃ na dassesi.  mayā tāva diṭṭhosi, mātarampi passituṃ ehī''ti satthāraṃ gahetvā  attano gehaṃ agamāsi. satthā tattha gantvā paññatte āsane nisīdi  saddhiṃ bhikkhusaṅghena. brāhmaṇīpi āgantvā satthu ^a^P3.0318^ea^  pādesu nipatitvā, ``tāta, ettakaṃ kālaṃ kuhiṃ gatosi, nanu nāma  mātāpitaro mahallakakāle upaṭṭhātabbā''ti vatvā puttadhītaro ``etha  bhātaraṃ vandathā''ti vandāpesi. te ubhopi tuṭṭhamānasā buddhappamukhaṃ  bhikkhusaṅghaṃ parivisitvā, ``bhante, idheva nibaddhaṃ bhikkhaṃ  gaṇhathā''ti vatvā ``buddhā nāma ekaṭṭhāneyeva nibaddhaṃ bhikkhaṃ na  gaṇhantī''ti vutte, ``tena hi, bhante, ye vo nimantetuṃ āgacchanti,  te amhākaṃ santikaṃ pahiṇeyyāthā''ti āhaṃsu. satthā tato  ^a^M2.0205^ea^ paṭṭhāya  nimantetuṃ āgate ``gantvā brāhmaṇassa āroceyyāthā''ti pesesi. te  gantvā ``mayaṃ svātanāya satthāraṃ nimantemā''ti brāhmaṇaṃ ^a^V2.0185^ea^ vadanti.  brāhmaṇo punadivase attano gehato bhattabhājanasūpeyyabhājanāni ādāya  satthu nisīdanaṭṭhānaṃ gacchati. aññatra pana nimantane asati satthā  brāhmaṇasseva gehe bhattakiccaṃ karoti. te ubhopi attano deyyadhammaṃ  niccakālaṃ tathāgatassa dentā dhammakathaṃ suṇantā anāgāmiphalaṃ  pāpuṇiṃsu.<br/><br/>[03] bhikkhū dhammasabhāyaṃ kathaṃ samuṭṭhāpesuṃ, ``āvuso, brāhmaṇo  `tathāgatassa suddhodano pitā, mahāmāyā mātā'ti jānāti,  jānantova saddhiṃ brāhmaṇiyā tathāgataṃ `amhākaṃ putto'ti vadati,  satthāpi ^a^P3.0319^ea^ tatheva adhivāseti. kiṃ nu kho  kāraṇa''nti? satthā tesaṃ kathaṃ sutvā, ``bhikkhave, ubhopi te  attano puttameva puttoti vadantī''ti vatvā atītaṃ āhari.<br/><br/>[03] atīte, bhikkhave, ayaṃ brāhmaṇo nirantaraṃ pañca jātisatāni  mayhaṃ pitā ahosi, pañca jātisatāni cūḷapitā, pañca jātisatāni  mahāpitā. sāpi me brāhmaṇī nirantarameva pañca jātisatāni mātā  ahosi, pañca jātisatāni cūḷamātā, pañca jātisatāni mahāmātā.  evāhaṃ diyaḍḍhajātisahassaṃ brāhmaṇassa hatthe saṃvaḍḍho,  diyaḍḍhajātisahassaṃ brāhmaṇiyā hattheti tīṇi jātisahassāni tesaṃ  puttabhāvaṃ dassetvā imā gāthā abhāsi -- <br/><br/>[21] ``yasmiṃ mano nivisati, cittañcāpi pasīdati. <br/><br/>[22] adiṭṭhapubbake pose, kāmaṃ tasmimpi vissase.. (jā0  1.1.68). <br/><br/>[21] ``pubbeva sannivāsena, paccuppannahitena vā. <br/><br/>[22] evaṃ taṃ jāyate pemaṃ, uppalaṃva yathodake''ti.. (jā0  1.2.174).<br/><br/>[03] satthā temāsameva taṃ kulaṃ nissāya vihāsi. te ubhopi  arahattaṃ sacchikatvā parinibbāyiṃsu. atha nesaṃ mahāsakkāraṃ katvā  ubhopi ekakūṭāgārameva āropetvā nīhariṃsu. satthāpi  pañcasatabhikkhuparivāro tehi saddhiṃyeva āḷāhanaṃ agamāsi.  ``buddhānaṃ kira mātāpitaro''ti mahājano nikkhami. satthāpi  āḷāhanasamīpe ekaṃ sālaṃ ^a^M2.0206^ea^ pavisitvā aṭṭhāsi. manussā satthāraṃ  vanditvā ^a^P3.0320^ea^ ekamante ṭhatvā, ``bhante, `mātāpitaro  vo kālakatā'ti mā cintayitthā''ti satthārā saddhiṃ paṭisanthāraṃ  karonti. satthā te ``mā evaṃ avacutthā''ti appaṭikkhipitvā  parisāya āsayaṃ oloketvā taṅkhaṇānurūpaṃ dhammaṃ desento -- <br/><br/>[21] ``appaṃ ^a^V2.0186^ea^ vata jīvitaṃ idaṃ, <br/><br/>[27] oraṃ vassasatāpi miyyati. <br/><br/>[26] yo cepi aticca jīvati, <br/><br/>[22] atha so jarasāpi miyyatī''ti.. (su0 ni0 810;  mahāni0 39) -- <br/><br/>[25] idaṃ ^b^jarāsuttaṃ^eb^ kathesi. desanāvasāne  caturāsītiyā pāṇasahassānaṃ dhammābhisamayo ahosi. bhikkhū  brāhmaṇassa ca brāhmaṇiyā ca parinibbutabhāvaṃ ajānantā, ``bhante,  tesaṃ ko abhisamparāyo''ti pucchiṃsu. satthā, ``bhikkhave,  evarūpānaṃ asekhamunīnaṃ abhisamparāyo nāma natthi. evarūpā hi  accutaṃ amataṃ mahānibbānameva pāpuṇantī''ti vatvā imaṃ gāthamāha -- <br/><br/>[03] 225^b^.^eb^ <br/><br/>[21] ``ahiṃsakā ye munayo, niccaṃ kāyena saṃvutā. <br/><br/>[22] te yanti accutaṃ ṭhānaṃ, yattha gantvā na socare''ti..<br/><br/>[03] tattha ^a^P3.0321^ea^ ^b^munayo^eb^ti moneyyapaṭipadāya  maggaphalapattā asekhamunayo. ^b^kāyenā^eb^ti desanāmattamevetaṃ,  tīhipi dvārehi susaṃvutāti attho. ^b^accuta^eb^nti sassataṃ.  ^b^ṭhāna^eb^nti akuppaṭṭhānaṃ dhuvaṭṭhānaṃ. ^b^yatthā^eb^ti yasmiṃ nibbāne  gantvā na socare na socanti na vihaññanti, taṃ ṭhānaṃ gacchantīti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] buddhapitubrāhmaṇavatthu pañcamaṃ. 


volume: 88
item: 179
title: uttarāupāsikāvatthu^mahāmoggallānattherapañhavatthu^buddhapitubrāhmaṇavatthu^puṇṇadāsīvatthu^
content:
  [03] ^b^sadā jāgaramānāna^eb^nti imaṃ dhammadesanaṃ satthā gijjhakūṭe  viharanto puṇṇaṃ nāma rājagahaseṭṭhino dāsiṃ ārabbha kathesi.<br/><br/>[03] tassā ^a^M2.0207^ea^ kira ekadivasaṃ koṭṭanatthāya bahuvīhiṃ adaṃsu. sā  rattimpi dīpaṃ jāletvā vīhiṃ koṭṭentī vissamanatthāya sedatintena  gattena bahivāte aṭṭhāsi. tasmiṃ samaye dabbo mallaputto ^a^V2.0187^ea^ bhikkhūnaṃ  senāsanapaññāpako ^a^P3.0322^ea^ ahosi. so dhammassavanaṃ  sutvā attano attano senāsanaṃ gacchantānaṃ bhikkhūnaṃ aṅguliṃ jāletvā  purato purato maggadesanatthāya gacchanto bhikkhūnaṃ ālokaṃ nimmini.  puṇṇā tenālokena pabbate vicarante bhikkhū disvā ``ahaṃ tāva  attano dukkhena upaddutā imāyapi velāya niddaṃ na upemi, bhaddantā kiṃ  kāraṇā na niddāyantī''ti cintetvā ``addhā kassaci bhikkhuno  aphāsukaṃ vā bhavissati, dīghajātikena vā upaddavo bhavissatī''ti  saññaṃ katvā pātova kuṇḍakaṃ ādāya udakena temetvā hatthatale pūvaṃ  katvā aṅgāresu pacitvā ucchaṅge katvā titthamagge khādissāmīti  ghaṭaṃ ādāya titthābhimukhī pāyāsi. satthāpi gāmaṃ piṇḍāya  pavisituṃ tameva maggaṃ paṭipajji. <br/><br/>[01] sā satthāraṃ disvā cintesi -- ``aññesu divasesu  satthari diṭṭhepi mama deyyadhammo na hoti, deyyadhamme sati satthāraṃ na  passāmi, idāni me deyyadhammo ca atthi, satthā ca sammukhībhūto.  sace lūkhaṃ vā paṇītaṃ vāti acintetvā gaṇheyya, dadeyyāhaṃ imaṃ  pūva''nti ghaṭaṃ ekamante nikkhipitvā satthāraṃ vanditvā, ``bhante  ^a^P3.0323^ea^, imaṃ lūkhaṃ dānaṃ paṭiggaṇhantā mama saṅgahaṃ  karothā''ti āha. satthā ānandattheraṃ oloketvā tena nīharitvā  dinnaṃ mahārājadattiyaṃ pattaṃ upanāmetvā pūvaṃ gaṇhi. puṇṇāpi taṃ satthu  patte patiṭṭhapetvāva pañcapatiṭṭhitena vanditvā, ``bhante, tumhehi  diṭṭhadhammoyeva me samijjhatū''ti āha. satthā ``evaṃ hotū''ti  ṭhitakova anumodanaṃ akāsi. <br/><br/>[01] puṇṇāpi cintesi -- ``kiñcāpi me satthā saṅgahaṃ  karonto pūvaṃ gaṇhi, na panidaṃ khādissati. addhā purato kākassa  vā sunakhassa vā datvā rañño vā rājaputtassa vā gehaṃ gantvā  paṇītabhojanaṃ bhuñjissatī''ti. satthāpi ``kiṃ nu kho esā  cintesī''ti tassā cittācāraṃ ñatvā ānandattheraṃ oloketvā  nisīdanākāraṃ dassesi. thero cīvaraṃ paññāpetvā adāsi. satthā  bahinagareyeva nisīditvā bhattakiccaṃ akāsi. devatā  sakalacakkavāḷagabbhe devamanussānaṃ upakappanakaṃ ojaṃ madhupaṭalaṃ viya  pīḷetvā ^a^M2.0208^ea^ tattha pakkhipiṃsu. puṇṇā ca olokentī aṭṭhāsi.  bhattakiccāvasāne thero udakaṃ adāsi. satthā katabhattakicco puṇṇaṃ  āmantetvā ``kasmā tvaṃ puṇṇe mama ^a^P3.0324^ea^ sāvake  paribhavasī''ti āha. na paribhavāmi, bhanteti. atha tayā mama  sāvake oloketvā kiṃ kathitanti? ``ahaṃ tāva iminā  dukkhupaddavena niddaṃ na upemi, bhaddantā kimatthaṃ niddaṃ na upenti, addhā  kassaci aphāsukaṃ vā bhavissati, dīghajātikena vā upaddavo  bhavissatī''ti ettakaṃ mayā, bhante, cintitanti. satthā tassā  vacanaṃ sutvā ``puṇṇe tvaṃ na tāva dukkhupaddavena niddāyasi, mama  sāvakā sadā jāgariyamanuyuttatāya na niddāyantī''ti vatvā imaṃ  gāthamāha -- <br/><br/>[03] 226^b^.^eb^ <br/><br/>[21] ``sadā ^a^V2.0188^ea^ jāgaramānānaṃ, ahorattānusikkhinaṃ. <br/><br/>[22] nibbānaṃ adhimuttānaṃ, atthaṃ gacchanti āsavā''ti..<br/><br/>[03] tattha ^b^ahorattānusikkhina^eb^nti divā ca rattiñca tisso  sikkhā sikkhamānānaṃ. ^b^nibbānaṃ adhimuttāna^eb^nti  nibbānajjhāsayānaṃ. ^b^atthaṃ gacchantī^eb^ti evarūpānaṃ sabbepi  āsavā atthaṃ vināsaṃ natthibhāvaṃ gacchantīti attho.<br/><br/>[03] desanāvasāne yathāṭhitā puṇṇā sotāpattiphale patiṭṭhahi,  sampattaparisāyapi sātthikā dhammadesanā ahosīti.<br/><br/>[03] satthā kuṇḍakāṅgārapūvena bhattakiccaṃ katvā vihāraṃ agamāsi.  bhikkhū dhammasabhāyaṃ kathaṃ samuṭṭhāpesuṃ ``dukkaraṃ ^a^P3.0325^ea^,  āvuso, sammāsambuddhena kataṃ puṇṇāya dinnena kuṇḍakāṅgārapūvena  bhattakiccaṃ karontenā''ti. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte  ``na, bhikkhave, idāneva, pubbepi mayā imāya dinnakuṇḍakaṃ  paribhuttamevā''ti vatvā atītaṃ āharitvā -- <br/><br/>[21] ``bhutvā tiṇaparighāsaṃ, bhutvā ācāmakuṇḍakaṃ. <br/><br/>[22] etaṃ te bhojanaṃ āsi, kasmā dāni na bhuñjasi.. <br/><br/>[21] ``yattha posaṃ na jānanti, jātiyā vinayena vā. <br/><br/>[22] bahuṃ tattha mahābrahme, api ācāmakuṇḍakaṃ.. <br/><br/>[21] ``tvañca ^a^M2.0209^ea^ kho maṃ pajānāsi, yādisāyaṃ hayuttamo. <br/><br/>[22] jānanto jānamāgamma, na te bhakkhāmi kuṇḍaka''nti..  (jā0 1.3.10-12) -- <br/><br/>[25] imaṃ ^b^kuṇḍakasindhavapotakajātakaṃ^eb^ vitthāretvā  kathesi. <br/><br/>[06] puṇṇadāsīvatthu chaṭṭhaṃ. 


volume: 88
item: 180
title: mahāmoggallānattherapañhavatthu^buddhapitubrāhmaṇavatthu^puṇṇadāsīvatthu^atulaupāsakavatthu^
content:
  [03] ^b^porāṇameta^eb^nti ^a^V2.0189^ea^ imaṃ dhammadesanaṃ satthā jetavane viharanto  atulaṃ nāma upāsakaṃ ārabbha kathesi.<br/><br/>[03] so hi sāvatthivāsī upāsako pañcasataupāsakaparivāro  ekadivasaṃ ^a^P3.0326^ea^ te upāsake ādāya dhammassavanatthāya  vihāraṃ gantvā revatattherassa santike dhammaṃ sotukāmo hutvā revatattheraṃ  vanditvā nisīdi. so panāyasmā paṭisallānārāmo sīho viya  ekacāro, tasmā tena saddhiṃ na kiñci kathesi. so ``ayaṃ thero  na kiñci kathesī''ti kuddho uṭṭhāya sāriputtattherassa santikaṃ gantvā  ekamantaṃ ṭhito therena ``kenatthena āgatatthā''ti vutte ``ahaṃ, bhante,  ime upāsake ādāya dhammassavanatthāya revatattheraṃ upasaṅkamiṃ, tassa me  thero na kiñci kathesi, svāhaṃ tassa kujjhitvā idhāgato, dhammaṃ me  kathethā''ti āha. atha thero ``tena hi upāsakā nisīdathā''ti  vatvā bahukaṃ katvā abhidhammakathaṃ kathesi. upāsakopi  ``abhidhammakathā nāma atisaṇhā, thero bahuṃ abhidhammameva kathesi,  amhākaṃ iminā ko attho''ti kujjhitvā parisaṃ ādāya  ānandattherassa santikaṃ agamāsi.<br/><br/>[03] therenāpi ``kiṃ upāsakā''ti vutte, ``bhante, mayaṃ  dhammassavanatthāya revatattheraṃ upasaṅkamimhā, tassa santike  ālāpasallāpamattampi alabhitvā kuddhā sāriputtattherassa santikaṃ  agamimhā, sopi no atisaṇhaṃ bahuṃ abhidhammameva kathesi, `iminā  amhākaṃ ko attho'ti etassāpi kujjhitvā idhāgamimhā, kathehi no,  bhante, dhammakatha''nti. tena hi nisīditvā suṇāthāti thero tesaṃ  suviññeyyaṃ katvā appakameva ^a^M2.0210^ea^ dhammaṃ kathesi. te therassapi kujjhitvā  satthu santikaṃ gantvā vanditvā ekamantaṃ nisīdiṃsu, atha ne satthā  āha -- ``kasmā ^a^P3.0327^ea^ upāsakā āgatatthā''ti?  ``dhammassavanāya, bhante''ti. ``suto pana vo dhammo''ti?  ``bhante, mayaṃ ādito revatattheraṃ upasaṅkamimhā, so amhehi saddhiṃ na  kiñci kathesi, tassa kujjhitvā sāriputtattheraṃ upasaṅkamimhā, tena  no bahu abhidhammo kathito, taṃ asallakkhetvā kujjhitvā ānandattheraṃ  upasaṅkamimhā, tena no appamattakova dhammo kathito, tassapi  kujjhitvā idhāgatamhā''ti.<br/><br/>[03] satthā tassa kathaṃ sutvā, ``atula, porāṇato paṭṭhāya  āciṇṇamevetaṃ, tuṇhībhūtampi bahukathampi mandakathampi garahantiyeva.  ekantaṃ garahitabboyeva vā hi pasaṃsitabboyeva vā natthi ^a^V2.0190^ea^. rājānopi  ekacce nindanti, ekacce pasaṃsanti. mahāpathavimpi candimasūriyepi  ākāsādayopi catuparisamajjhe nisīditvā dhammaṃ kathentampi  sammāsambuddhaṃ ekacce garahanti, ekacce pasaṃsanti. andhabālānañhi  nindā vā pasaṃsā vā appamāṇā, paṇḍitena pana medhāvinā nindito  nindito nāma, pasaṃsito ca pasaṃsito nāma hotī''ti vatvā imā  gāthā abhāsi -- <br/><br/>[03] 227^b^.^eb^ <br/><br/>[21] ``porāṇametaṃ ^a^P3.0328^ea^ atula, netaṃ  ajjatanāmiva. <br/><br/>[27] nindanti tuṇhimāsīnaṃ, nindanti bahubhāṇinaṃ. <br/><br/>[22] mitabhāṇimpi nindanti, natthi loke anindito.. <br/><br/>[03] 228^b^.^eb^ <br/><br/>[21] ``na cāhu na ca bhavissati, na cetarahi  vijjati. <br/><br/>[22] ekantaṃ nindito poso, ekantaṃ vā pasaṃsito.. <br/><br/>[03] 229^b^.^eb^ <br/><br/>[21] ``yaṃ ce viññū pasaṃsanti, anuvicca suve suve. <br/><br/>[22] acchiddavuttiṃ medhāviṃ, paññāsīlasamāhitaṃ.. <br/><br/>[03] 230^b^.^eb^ <br/><br/>[21] ``nikkhaṃ jambonadasseva, ko taṃ  ninditumarahati. <br/><br/>[22] devāpi naṃ pasaṃsanti, brahmunāpi pasaṃsito''ti..<br/><br/>[03] tattha ^b^porāṇameta^eb^nti purāṇakaṃ etaṃ. ^b^atulā^eb^ti taṃ  upāsakaṃ nāmena ālapati. ^b^netaṃ ajjatanāmivā^eb^ti idaṃ nindanaṃ  vā pasaṃsanaṃ vā ajjatanaṃ ^a^M2.0211^ea^ adhunā uppannaṃ viya na hoti.  ^b^tuṇhimāsīna^eb^nti kiṃ eso mūgo viya badhiro viya kiñci  ajānanto viya tuṇhī hutvā nisinnoti nindanti.  ^b^bahubhāṇina^eb^nti kiṃ esa vātāhatatālapaṇṇaṃ viya taṭataṭāyati,  imassa kathāpariyantoyeva natthīti nindanti. ^b^mitabhāṇimpī^eb^ti  kiṃ ^a^P3.0329^ea^ esa suvaṇṇahiraññaṃ viya attano vacanaṃ  maññamāno ekaṃ vā dve vā vatvā tuṇhī ahosīti nindanti. evaṃ  sabbathāpi imasmiṃ loke anindito nāma natthīti attho. ^b^na  cāhū^eb^ti atītepi nāhosi, anāgatepi na bhavissati.<br/><br/>[03] ^b^yaṃ ce viññū^eb^ti bālānaṃ nindā vā pasaṃsā vā appamāṇā,  yaṃ pana paṇḍitā divase divase anuvicca nindakāraṇaṃ vā pasaṃsakāraṇaṃ  vā jānitvā pasaṃsanti, acchiddāya vā sikkhāya ^a^V2.0191^ea^ acchiddāya vā  jīvitavuttiyā samannāgatattā acchiddavuttiṃ dhammojapaññāya samannāgatattā  medhāviṃ lokiyalokuttarapaññāya ceva catupārisuddhisīlena ca  samannāgatattā paññāsīlasamāhitaṃ pasaṃsanti, taṃ suvaṇṇadosavirahitaṃ  ghaṭṭanamajjanakkhamaṃ jambonadanikkhaṃ viya ko ninditumarahatīti attho.  ^b^devāpī^eb^ti devatāpi paṇḍitamanussāpi taṃ bhikkhuṃ upaṭṭhāya  thomenti pasaṃsanti. ^b^brahmunāpī^eb^ti na kevalaṃ devamanussehi,  dasasahassacakkavāḷe mahābrahmunāpi esa pasaṃsitoyevāti attho.<br/><br/>[03] desanāvasāne pañcasatāpi upāsakā sotāpattiphale patiṭṭhahiṃsūti. <br/><br/>[06] atulaupāsakavatthu sattamaṃ. 


volume: 88
item: 181
title: buddhapitubrāhmaṇavatthu^puṇṇadāsīvatthu^atulaupāsakavatthu^chabbaggiyavatthu^
content:
  [03] ^b^kāyappakopa^eb^nti ^a^P3.0330^ea^ imaṃ dhammadesanaṃ satthā  veḷuvane viharanto chabbaggiye bhikkhū ārabbha kathesi.<br/><br/>[03] ekadivasañhi satthā veḷuvane viharanto tesaṃ chabbaggiyānaṃ  ubhohi hatthehi yaṭṭhiyo gahetvā kaṭṭhapādukā āruyha piṭṭhipāsāṇe  caṅkamantānaṃ khaṭakhaṭātisaddaṃ sutvā, ``ānanda, kiṃ saddo nāmeso''ti  pucchitvā ^a^M2.0212^ea^ ``chabbaggiyānaṃ pādukā āruyha caṅkamantānaṃ  khaṭakhaṭasaddo''ti sutvā sikkhāpadaṃ paññāpetvā ``bhikkhunā nāma  kāyādīni rakkhituṃ vaṭṭatī''ti vatvā dhammaṃ desento imā gāthā  abhāsi -- <br/><br/>[03] 231^b^.^eb^ <br/><br/>[21] ``kāyappakopaṃ rakkheyya, kāyena saṃvuto siyā. <br/><br/>[22] kāyaduccaritaṃ hitvā, kāyena sucaritaṃ care.. <br/><br/>[03] 232^b^.^eb^ <br/><br/>[21] ``vacīpakopaṃ rakkheyya, vācāya saṃvuto siyā. <br/><br/>[22] vacīduccaritaṃ hitvā, vācāya sucaritaṃ care.. <br/><br/>[03] 233^b^.^eb^ <br/><br/>[21] ``manopakopaṃ rakkheyya, manasā saṃvuto siyā. <br/><br/>[22] manoduccaritaṃ hitvā, manasā sucaritaṃ care.. <br/><br/>[03] 234^b^.^eb^ <br/><br/>[21] ``kāyena ^a^V2.0192^ea^ saṃvutā dhīrā, atho vācāya saṃvutā. <br/><br/>[22] manasā saṃvutā dhīrā, te ve suparisaṃvutā''ti..<br/><br/>[03] tattha ^b^kāyappakopa^eb^nti tividhaṃ kāyaduccaritaṃ rakkheyya.  ^b^kāyena saṃvuto^eb^ti kāyadvāre duccaritapavesanaṃ nivāretvā saṃvuto  pihitadvāro siyā. yasmā pana ^a^P3.0331^ea^ kāyaduccaritaṃ  hitvā kāyasucaritaṃ caranto ubhayampetaṃ karoti, tasmā  ^b^kāyaduccaritaṃ hitvā, kāyena sucaritaṃ care^eb^ti vuttaṃ.  anantaragāthāsupi eseva nayo. ^b^kāyena saṃvutā dhīrā^eb^ti ye  paṇḍitā pāṇātipātādīni akarontā kāyena, musāvādādīni  akarontā vācāya, abhijjhādīni asamuṭṭhapentā manasā saṃvutā, te  idha lokasmiṃ susaṃvutā surakkhitā sugopitā supihitadvārāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] chabbaggiyavatthu aṭṭhamaṃ. <br/><br/>[06] kodhavaggavaṇṇanā niṭṭhitā. <br/><br/>[06] sattarasamo vaggo. 


volume: 88
item: 182
title: puṇṇadāsīvatthu^atulaupāsakavatthu^malavaggo^goghātakaputtavatthu^
content:
  [03] ^b^paṇḍupalāsova^eb^ ^a^V2.0193^ea^ ^a^M2.0213^ea^ ^a^P3.0332^ea^ ^b^dānisī^eb^ti imaṃ  dhammadesanaṃ satthā jetavane viharanto ekaṃ goghātakaputtaṃ ārabbha kathesi.<br/><br/>[03] sāvatthiyaṃ kireko goghātako gāvo vadhitvā varamaṃsāni  gahetvā pacāpetvā puttadārehi saddhiṃ nisīditvā maṃsañca khādati,  mūlena ca vikkiṇitvā jīvikaṃ kappesi. so evaṃ pañcapaṇṇāsa  vassāni goghātakakammaṃ karonto dhuravihāre viharantassa satthu  ekadivasampi kaṭacchumattampi yāguṃ vā bhattaṃ vā na adāsi. so ca  vinā maṃsena bhattaṃ na bhuñjati. so ekadivasaṃ divasabhāge maṃsaṃ  vikkiṇitvā attano atthāya pacituṃ ekaṃ maṃsakhaṇḍaṃ bhariyāya datvā  nhāyituṃ agamāsi. athassa sahāyako gehaṃ gantvā bhariyaṃ āha --  ``thokaṃ me vikkiṇiyamaṃsaṃ dehi, gehaṃ ^a^P3.0333^ea^ me pāhunako  āgato''ti. natthi vikkiṇiyamaṃsaṃ, sahāyako te maṃsaṃ vikkiṇitvā  idāni nhāyituṃ gatoti. mā evaṃ kari, sace maṃsakhaṇḍaṃ atthi,  dehīti. sahāyakassa te nikkhittamaṃsaṃ ṭhapetvā aññaṃ natthīti. so  ``sahāyakassa me atthāya ṭhapitamaṃsato aññaṃ maṃsaṃ natthi, so ca  vinā maṃsena na bhuñjati, nāyaṃ dassatī''ti sāmaṃyeva taṃ maṃsaṃ gahetvā  pakkāmi.<br/><br/>[03] goghātakopi nhatvā āgato tāya attano pakkapaṇṇena saddhiṃ  vaḍḍhetvā bhatte upanīte āha ``kahaṃ maṃsa''nti? ``natthi,  sāmī''ti. nanu ahaṃ paccanatthāya maṃsaṃ datvā gatoti. tava  sahāyako āgantvā ``pāhunako me āgato, vikkiṇiyamaṃsaṃ dehī''ti  vatvā mayā ``sahāyakassa te ṭhapitamaṃsato aññaṃ maṃsaṃ natthi, so ca  vinā maṃsena na bhuñjatī''ti vuttepi balakkārena taṃ maṃsaṃ sāmaṃyeva  gahetvā gatoti. ahaṃ vinā maṃsena bhattaṃ na bhuñjāmi, harāhi nanti.  kiṃ sakkā kātuṃ, bhuñja, sāmīti. so ``nāhaṃ bhuñjāmī''ti taṃ  bhattaṃ harāpetvā satthaṃ ādāya pacchāgehe ṭhito goṇo atthi, tassa  santikaṃ gantvā mukhe hatthaṃ pakkhipitvā jivhaṃ nīharitvā satthena mūle  ^a^M2.0214^ea^ chinditvā ādāya gantvā aṅgāresu pacāpetvā bhattamatthake  ^a^V2.0194^ea^ ṭhapetvā  nisinno ekaṃ bhattapiṇḍaṃ bhuñjitvā ekaṃ maṃsakhaṇḍaṃ mukhe ṭhapesi.  taṅkhaṇaññevassa ^a^P3.0334^ea^ jivhā chijjitvā bhattapātiyaṃ  pati. taṅkhaṇaññeva kammasarikkhakaṃ vipākaṃ labhi. sopi kho  goṇo viya lohitadhārāya mukhato paggharantiyā antogehaṃ pavisitvā  jaṇṇukehi vicaranto viravi.<br/><br/>[03] tasmiṃ samaye goghātakassa putto pitaraṃ olokento samīpe  ṭhito hoti. atha naṃ mātā āha -- ``passa, putta, imaṃ goghātakaṃ  goṇaṃ viya gehamajjhe jaṇṇukehi vicaritvā viravantaṃ, idaṃ dukkhaṃ tava  matthake patissati, mamampi anoloketvā attano sotthiṃ karonto  palāyassū''ti. so maraṇabhayatajjito mātaraṃ vanditvā palāyi,  palāyitvā ca pana takkasilaṃ agamāsi. goghātakopi goṇo viya  gehamajjhe viravanto vicaritvā kālakato avīcimhi nibbatti.  goṇopi kālamakāsi. goghātakaputtopi takkasilaṃ gantvā  suvaṇṇakārakammaṃ uggaṇhi. athassācariyo gāmaṃ gacchanto ``evarūpaṃ  nāma alaṅkāraṃ kareyyāsī''ti vatvā pakkāmi. sopi tathārūpaṃ  alaṅkāraṃ akāsi. athassācariyo āgantvā alaṅkāraṃ disvā  ``ayaṃ yattha katthaci gantvā jīvituṃ samattho''ti vayappattaṃ attano  dhītaraṃ adāsi. so puttadhītāhi vaḍḍhi.<br/><br/>[03] athassa puttā vayappattā sippaṃ uggaṇhitvā aparabhāge sāvatthiyaṃ  gantvā tattha gharāvāsaṃ saṇṭhapetvā vasantā saddhā pasannā ahesuṃ.  pitāpi nesaṃ takkasilāyaṃ kiñci kusalaṃ akatvāva jaraṃ ^a^P3.0335^ea^  pāpuṇi. athassa puttā ``pitā no mahallako''ti attano  santikaṃ pakkosāpetvā ``pitu atthāya dānaṃ dassāmā''ti buddhappamukhaṃ  bhikkhusaṅghaṃ nimantayiṃsu. te punadivase antogehe buddhappamukhaṃ  bhikkhusaṅghaṃ nisīdāpetvā sakkaccaṃ parivisitvā bhattakiccāvasāne  satthāraṃ āhaṃsu -- ``bhante, amhehi idaṃ pitu jīvabhattaṃ dinnaṃ, pitu  no anumodanaṃ karothā''ti. satthā taṃ āmantetvā, ``upāsaka, tvaṃ  mahallako paripakkasarīro paṇḍupalāsasadiso, tava paralokagamanāya  kusalapātheyyaṃ natthi, attano patiṭṭhaṃ karohi, paṇḍito bhava, mā  bālo''ti anumodanaṃ karonto imā dve gāthā abhāsi -- <br/><br/>[03] 235^b^.^eb^ <br/><br/>[21] ``paṇḍupalāsova ^a^M2.0215^ea^ dānisi, <br/><br/>[27] yamapurisāpi ca te upaṭṭhitā. <br/><br/>[26] uyyogamukhe ca tiṭṭhasi, <br/><br/>[22] pātheyyampi ca te na vijjati.. <br/><br/>[03] 236^b^.^eb^ <br/><br/>[21] ``so ^a^V2.0195^ea^ karohi dīpamattano, <br/><br/>[27] khippaṃ vāyama paṇḍito bhava. <br/><br/>[26] niddhantamalo anaṅgaṇo, <br/><br/>[22] dibbaṃ ariyabhūmiṃ upehisī''ti..<br/><br/>[03] tattha ^b^paṇḍupalāsova dānisī^eb^ti, upāsaka, tvaṃ idāni  chijjitvā bhūmiyaṃ patitapaṇḍupalāso viya ahosi.  ^b^yamapurisā^eb^ti yamadūtā vuccanti, idaṃ pana maraṇameva sandhāya  vuttaṃ, maraṇaṃ te paccupaṭṭhitanti attho. ^b^uyyogamukhe^eb^ti  parihānimukhe, avuḍḍhimukhe ca ṭhitosīti attho. ^b^pātheyya^eb^nti  gamikassa taṇḍulādipātheyyaṃ ^a^P3.0336^ea^ viya paralokaṃ  gacchantassa tava kusalapātheyyampi natthīti attho. ^b^so  karohī^eb^ti so tvaṃ samudde nāvāya bhinnāya dīpasaṅkhātaṃ patiṭṭhaṃ viya  attano kusalapatiṭṭhaṃ karohi. karonto ca khippaṃ vāyama, sīghaṃ  sīghaṃ vīriyaṃ ārabha, attano kusalakammapatiṭṭhakaraṇena paṇḍito bhava.  yo hi maraṇamukhaṃ appatvā kātuṃ samatthakāleva kusalaṃ karoti, esa  paṇḍito nāma, tādiso bhava, mā andhabāloti attho. ^b^dibbaṃ  ariyabhūmi^eb^nti evaṃ vīriyaṃ karonto rāgādīnaṃ malānaṃ nīhaṭatāya  niddhantamalo aṅgaṇābhāvena anaṅgaṇo nikkileso hutvā pañcavidhaṃ  suddhāvāsabhūmiṃ pāpuṇissasīti attho.<br/><br/>[03] desanāvasāne upāsako sotāpattiphale patiṭṭhahi, sampattānampi  sātthikā dhammadesanā ahosīti.<br/><br/>[03] te punadivasatthāyapi satthāraṃ nimantetvā dānaṃ datvā  katabhattakiccaṃ satthāraṃ anumodanakāle āhaṃsu -- ``bhante, idampi  amhākaṃ pitu jīvabhattameva, imasseva anumodanaṃ karothā''ti. satthā  tassa anumodanaṃ karonto imā dve gāthā abhāsi -- <br/><br/>[03] 237^b^.^eb^ <br/><br/>[21] ``upanītavayo ^a^M2.0216^ea^ ^a^P3.0337^ea^ ca  dānisi, <br/><br/>[27] sampayātosi yamassa santikaṃ. <br/><br/>[26] vāso te natthi antarā, <br/><br/>[22] pātheyyampi ca te na vijjati.. <br/><br/>[03] 238^b^.^eb^ <br/><br/>[21] ``so karohi dīpamattano, <br/><br/>[27] khippaṃ vāyama paṇḍito bhava. <br/><br/>[26] niddhantamalo ^a^V2.0196^ea^ anaṅgaṇo, <br/><br/>[22] na puna jātijaraṃ upehisī''ti..<br/><br/>[03] tattha ^b^upanītavayo^eb^ti ^b^upā^eb^ti nipātamattaṃ,  ^b^nītavayo^eb^ti vigatavayo atikkantavayo, tvañcasi dāni tayo  vaye atikkamitvā maraṇamukhe ṭhitoti attho. ^b^sampayātosi  yamassa santika^eb^nti maraṇamukhaṃ gantuṃ sajjo hutvā ṭhitosīti attho.  ^b^vāso te natthi antarā^eb^ti yathā maggaṃ gacchantā tāni tāni  kiccāni karontā antarāmagge vasanti, na evaṃ paralokaṃ gacchantā.  na hi sakkā paralokaṃ gacchantena ``adhivāsetha katipāhaṃ, dānaṃ tāva  demi, dhammaṃ tāva suṇāmī''tiādīni vattuṃ. ito pana cavitvā  paraloke nibbattova hoti. imamatthaṃ sandhāyetaṃ vuttaṃ.  ^b^pātheyya^eb^nti idaṃ kiñcāpi heṭṭhā vuttameva, upāsakassa pana  punappunaṃ daḷhīkaraṇatthaṃ idhāpi satthārā kathitaṃ. ^b^jātijara^eb^nti  ettha ^a^P3.0338^ea^ byādhimaraṇānipi gahitāneva honti.  heṭṭhimagāthāhi ca anāgāmimaggo kathito, idha arahattamaggo kathito.  evaṃ santepi yathā nāma raññā attano mukhapamāṇena kabaḷaṃ  vaḍḍhetvā puttassa upanīte so kumāro attano mukhapamāṇeneva gaṇhāti,  evameva satthārā uparimaggavasena dhamme desitepi upāsako attano  upanissayavasena heṭṭhā sotāpattiphalaṃ patvā imissā anumodanāya  avasāne anāgāmiphalaṃ patto. sesaparisāyapi sātthikā dhammadesanā  ahosīti. <br/><br/>[06] goghātakaputtavatthu paṭhamaṃ. 


volume: 88
item: 183
title: atulaupāsakavatthu^malavaggo^goghātakaputtavatthu^aññatarabrāhmaṇavatthu^
content:
  [03] ^b^anupubbenā^eb^ti ^a^M2.0217^ea^ imaṃ dhammadesanaṃ satthā jetavane viharanto  aññatarabrāhmaṇaṃ ārabbha kathesi.<br/><br/>[03] so kira ekadivasaṃ pātova nikkhamitvā bhikkhūnaṃ  cīvarapārupanaṭṭhāne bhikkhū cīvaraṃ pārupante olokento aṭṭhāsi. taṃ  pana ṭhānaṃ virūḷhatiṇaṃ hoti. athekassa bhikkhuno cīvaraṃ  pārupantassa cīvarakaṇṇo tiṇesu pavaṭṭento ussāvabindūhi temi.  brāhmaṇo ``imaṃ ṭhānaṃ ^a^P3.0339^ea^ appaharitaṃ kātuṃ vaṭṭatī''ti  punadivase kuddālaṃ ādāya gantvā taṃ ṭhānaṃ tacchetvā khalamaṇḍalasadisaṃ  akāsi. punadivasepi taṃ ṭhānaṃ āgantvā bhikkhūsu cīvaraṃ pārupantesu  ekassa ^a^V2.0197^ea^ cīvarakaṇṇaṃ bhūmiyaṃ patitvā paṃsumhi pavaṭṭamānaṃ disvā ``idha  vālukaṃ okirituṃ vaṭṭatī''ti cintetvā vālukaṃ āharitvā okiri.<br/><br/>[03] athekadivasaṃ purebhattaṃ caṇḍo ātapo ahosi, tadāpi bhikkhūnaṃ  cīvaraṃ pārupantānaṃ gattato sede muccante disvā ``idha mayā maṇḍapaṃ  kāretuṃ vaṭṭatī''ti cintetvā maṇḍapaṃ kāresi. punadivase pātova  vassaṃ vassi, vaddalikaṃ ahosi. tadāpi brāhmaṇo bhikkhū  olokentova ṭhito tintacīvarake bhikkhū disvā ``ettha mayā sālaṃ  kāretuṃ vaṭṭatī''ti sālaṃ kāretvā ``idāni sālamahaṃ karissāmī''ti  cintetvā buddhappamukhaṃ bhikkhusaṅghaṃ ^a^P3.0340^ea^ nimantetvā  anto ca bahi ca bhikkhū nisīdāpetvā bhattakiccāvasāne  anumodanatthāya satthu pattaṃ gahetvā, ``bhante, ahaṃ bhikkhūnaṃ  cīvarapārupanakāle imasmiṃ ṭhāne olokento ṭhito idañcidañca  disvā idañcidañca kāresi''nti ādito paṭṭhāya sabbaṃ taṃ pavattiṃ  ārocesi. satthā tassa vacanaṃ sutvā, ``brāhmaṇa, paṇḍitā nāma  khaṇe khaṇe thokaṃ kusalaṃ karontā anupubbena attano akusalamalaṃ  nīharantiyevā''ti vatvā imaṃ gāthamāha -- <br/><br/>[03] 239^b^.^eb^ <br/><br/>[21] ``anupubbena medhāvī, thokaṃ thokaṃ khaṇe khaṇe. <br/><br/>[22] kammāro rajatasseva, niddhame malamattano''ti..<br/><br/>[03] tattha ^b^anupubbenā^eb^ti anupaṭipāṭiyā. ^b^medhāvī^eb^ti  dhammojapaññāya samannāgato. ^b^khaṇe khaṇe^eb^ti okāse okāse  kusalaṃ karonto. ^b^kammāro rajatassevā^eb^ti yathā suvaṇṇakāro  ekavārameva suvaṇṇaṃ tāpetvā koṭṭetvā malaṃ nīharitvā pilandhanavikatiṃ  kātuṃ na sakkoti ^a^M2.0218^ea^, punappunaṃ tāpento koṭṭento pana malaṃ nīharati, tato  anekavidhaṃ pilandhanavikatiṃ karoti, evameva punappunaṃ kusalaṃ karonto  paṇḍito attano rāgādimalaṃ niddhameyya, evaṃ niddhantamalo  nikkilesova hotīti attho.<br/><br/>[03] desanāvasāne ^a^P3.0341^ea^ brāhmaṇo sotāpattiphale  patiṭṭhati, mahājanassāpi sātthikā dhammadesanā ahosīti. <br/><br/>[06] aññatarabrāhmaṇavatthu dutiyaṃ. 


volume: 88
item: 184
title: malavaggo^goghātakaputtavatthu^aññatarabrāhmaṇavatthu^tissattheravatthu^
content:
  [03] ^b^ayasāva^eb^ ^a^V2.0198^ea^ ^b^mala^eb^nti imaṃ dhammadesanaṃ satthā jetavane  viharanto tissattheraṃ nāma bhikkhuṃ ārabbha kathesi.<br/><br/>[03] eko kira sāvatthivāsī kulaputto pabbajitvā laddhūpasampado  tissattheroti paññāyi. so aparabhāge janapadavihāre vassūpagato  aṭṭhahatthakaṃ thūlasāṭakaṃ labhitvā vutthavasso pavāretvā taṃ ādāya gantvā  bhaginiyā hatthe ṭhapesi. sā ``na me eso sāṭako bhātu  anucchaviko''ti taṃ tikhiṇāya vāsiyā chinditvā hīrahīraṃ katvā  udukkhale koṭṭetvā pavisetvā pothetvā vaṭṭetvā sukhumasuttaṃ kantitvā  sāṭakaṃ vāyāpesi. theropi suttañceva sūciyo ca saṃvidahitvā  cīvarakārake daharasāmaṇere sannipātetvā bhaginiyā santikaṃ gantvā  ``taṃ ^a^P3.0342^ea^ me sāṭakaṃ detha, cīvaraṃ kāressāmī''ti  āha. sā navahatthaṃ sāṭakaṃ nīharitvā kaniṭṭhabhātikassa hatthe ṭhapesi.  so taṃ gahetvā vitthāretvā oloketvā ``mama sāṭako thūlo  aṭṭhahattho, ayaṃ sukhumo navahattho. nāyaṃ mama sāṭako, tumhākaṃ esa,  na me iminā attho, tameva me dethā''ti āha. ``bhante,  tumhākameva eso, gaṇhatha na''nti? so neva icchi. athassa  attanā katakiccaṃ sabbaṃ ārocetvā, ``bhante, tumhākamevesa, gaṇhatha  na''nti adāsi. so taṃ ādāya vihāraṃ gantvā cīvarakammaṃ paṭṭhapesi.<br/><br/>[03] athassa ^a^M2.0219^ea^ bhaginī cīvarakārānaṃ atthāya yāgubhattādīni  sampādesi. cīvarassa niṭṭhitadivase pana atirekasakkāraṃ kāresi.  so cīvaraṃ oloketvā tasmiṃ uppannasineho ``sve dāni naṃ  pārupissāmī''ti saṃharitvā cīvaravaṃse ṭhapetvā taṃ rattiṃ bhuttāhāraṃ  jirāpetuṃ asakkonto kālaṃ katvā tasmiṃyeva cīvare ūkā hutvā  nibbatti. bhaginīpissa kālakiriyaṃ sutvā bhikkhūnaṃ pādesu  pavattamānā rodi. bhikkhū tassa sarīrakiccaṃ katvā gilānupaṭṭhākassa  abhāvena saṅghasseva taṃ pāpuṇāti. ``bhājessāma na''nti taṃ cīvaraṃ  nīharāpesuṃ. sā ūkā ``ime mama santakaṃ vilumpantī''ti  viravantī ito cito ca sandhāvi. satthā gandhakuṭiyaṃ nisinnova  dibbāya sotadhātuyā taṃ saddaṃ sutvā, ``ānanda, tissassa cīvaraṃ  abhājetvā sattāhaṃ nikkhipituṃ vadehī''ti āha. thero tathā kāresi.  sāpi sattame divase kālaṃ katvā tusitavimāne nibbatti. satthā  ^a^P3.0343^ea^ ``aṭṭhame divase tissassa cīvaraṃ bhājetvā  gaṇhathā''ti āṇāpesi. bhikkhū tathā kariṃsu.<br/><br/>[03] bhikkhū ^a^V2.0199^ea^ dhammasabhāyaṃ kathaṃ samuṭṭhāpesuṃ ``kasmā nu kho satthā  tissassa cīvaraṃ satta divase ṭhapāpetvā aṭṭhame divase gaṇhituṃ  anujānī''ti. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte,  ``bhikkhave, tisso attano cīvare ūkā hutvā nibbatto, tumhehi  tasmiṃ bhājiyamāne `ime mama santakaṃ vilumpantī'ti viravantī ito  cito ca dhāvi. sā tumhehi cīvare gayhamāne tumhesu manaṃ  padussitvā niraye nibbatteyya, tena cāhaṃ cīvaraṃ nikkhipāpesiṃ.  idāni pana sā tusitavimāne nibbattā, tena vo mayā cīvaragahaṇaṃ  anuññāta''nti vatvā puna tehi ``bhāriyā vata ayaṃ, bhante, taṇhā  nāmā''ti vutte ``āma, bhikkhave, imesaṃ sattānaṃ taṇhā nāma bhāriyā.  yathā ayato malaṃ uṭṭhahitvā ayameva khādati vināseti aparibhogaṃ  karoti, evamevāyaṃ taṇhā imesaṃ sattānaṃ abbhantare uppajjitvā te satte  nirayādīsu nibbattāpeti, vināsaṃ pāpetī''ti vatvā imaṃ gāthamāha -- <br/><br/>[03] 240^b^.^eb^ <br/><br/>[21] ``ayasāva malaṃ samuṭṭhitaṃ, <br/><br/>[27] tatuṭṭhāya tameva khādati. <br/><br/>[26] evaṃ atidhonacārinaṃ, <br/><br/>[22] sāni kammāni nayanti duggati''nti..<br/><br/>[03] tattha ^a^M2.0220^ea^ ^a^P3.0344^ea^ ^b^ayasāvā^eb^ti ayato samuṭṭhitaṃ.  ^b^tatuṭṭhāyā^eb^ti tato uṭṭhāya. ^b^atidhonacārina^eb^nti dhonā  vuccati cattāro paccaye ``idamatthaṃ ete''ti paccavekkhitvā  paribhuñjanapaññā, taṃ atikkamitvā caranto atidhonacārī nāma. idaṃ  vuttaṃ hoti -- yathā ayato malaṃ samuṭṭhāya tato samuṭṭhitaṃ tameva  khādati, evamevaṃ catupaccaye apaccavekkhitvā paribhuñjantaṃ  atidhonacārinaṃ sāni kammāni attani ṭhitattā attano santakāneva  tāni kammāni duggatiṃ nayantīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] tissattheravatthu tatiyaṃ. 


volume: 88
item: 185
title: goghātakaputtavatthu^aññatarabrāhmaṇavatthu^tissattheravatthu^lāludāyittheravatthu^
content:
  [03] ^b^asajjhāyamalā^eb^ti ^a^V2.0200^ea^ imaṃ dhammadesanaṃ satthā jetavane  viharanto lāludāyittheraṃ ārabbha kathesi. <br/><br/>[01] sāvatthiyaṃ kira pañcakoṭimattā ariyasāvakā vasanti,  dve koṭimattā puthujjanā vasanti. tesu ariyasāvakā purebhattaṃ  ^a^P3.0345^ea^ dānaṃ datvā pacchābhattaṃ  sappitelamadhuphāṇitavatthādīni gahetvā vihāraṃ gantvā dhammakathaṃ  suṇanti. dhammaṃ sutvā gamanakāle ca sāriputtamoggallānānaṃ guṇakathaṃ  kathenti. udāyitthero tesaṃ kathaṃ sutvā ``etesaṃ tāva dhammaṃ sutvā  tumhe evaṃ kathetha, mama dhammakathaṃ sutvā kiṃ nu kho na kathessathā''ti  vadati. manussā tassa kathaṃ sutvā ``ayaṃ eko dhammakathiko  bhavissati, imassapi amhehi dhammakathaṃ sotuṃ vaṭṭatī''ti te ekadivasaṃ  theraṃ yācitvā, ``bhante, ajja amhākaṃ dhammassavanadivaso''ti  saṅghassa dānaṃ datvā, ``bhante, tumhe amhākaṃ divā dhammakathaṃ  katheyyāthā''ti āhaṃsu. sopi tesaṃ adhivāsesi. <br/><br/>[01] tehi dhammassavanavelāya āgantvā, ``bhante, no dhammaṃ  kathethā''ti vutte lāludāyitthero āsane nisīditvā cittabījaniṃ  gahetvā ^a^M2.0221^ea^ cālento ekampi dhammapadaṃ adisvā ``ahaṃ sarabhaññaṃ  bhaṇissāmi, añño dhammakathaṃ kathetū''ti vatvā otari. te aññena  dhammakathaṃ kathāpetvā sarabhāṇatthāya puna taṃ āsanaṃ āropayiṃsu. so  punapi kiñci adisvā ``ahaṃ rattiṃ kathessāmi, añño sarabhaññaṃ  bhaṇatū''ti vatvā āsanā otari. te aññena sarabhaññaṃ bhaṇāpetvā  puna rattiṃ theraṃ ānayiṃsu. so rattimpi kiñci adisvā ``ahaṃ  paccūsakāle kathessāmi, rattiṃ añño kathetū''ti vatvā otari. te  aññena rattiṃ kathāpetvā ^a^P3.0346^ea^ puna paccūse taṃ ānayiṃsu.  so punapi kiñci nāddasa. mahājano leḍḍudaṇḍādīni gahetvā,  ``andhabāla, tvaṃ sāriputtamoggallānānaṃ vaṇṇe kathiyamāne evañcevañca  vadesi, idāni kasmā na kathesī''ti santajjetvā palāyantaṃ anubandhi.  so palāyanto ekissā vaccakuṭiyā pati.<br/><br/>[03] mahājano kathaṃ samuṭṭhāpesi -- ``ajja lāludāyī  sāriputtamoggallānānaṃ guṇakathāya pavattamānāya ussūyanto attano  dhammakathikabhāvaṃ pakāsetvā manussehi sakkāraṃ katvā `dhammaṃ  suṇomā'ti vutte catukkhattuṃ āsane nisīditvā kathetabbayuttakaṃ kiñci  apassanto `tvaṃ amhākaṃ ^a^V2.0201^ea^ ayyehi sāriputtamoggallānattherehi saddhiṃ  yugaggāhaṃ gaṇhāsī'ti leḍḍudaṇḍādīni gahetvā santajjetvā palāpiyamāno  vaccakuṭiyā patito''ti. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte  ``na, bhikkhave, idāneva, pubbepi eso gūthakūpe nimuggoyevā''ti  vatvā atītaṃ āharitvā -- <br/><br/>[21] ``catuppado ahaṃ samma, tvampi samma catuppado. <br/><br/>[22] ehi samma nivattassu, kiṃ nu bhīto palāyasi.. <br/><br/>[21] ``asucipūtilomosi, duggandho vāsi sūkara. <br/><br/>[22] sace yujjhitukāmosi, jayaṃ samma dadāmi te''ti..  (jā0 1.2.5-6) -- <br/><br/>[25] imaṃ ^a^P3.0347^ea^ ^b^jātakaṃ^eb^ vitthāretvā  kathesi. tadā sīho sāriputto ahosi, sūkaro lāludāyīti.  satthā imaṃ dhammadesanaṃ āharitvā, ``bhikkhave, lāludāyinā  appamattakova dhammo uggahito, sajjhāyaṃ pana neva ^a^M2.0222^ea^ akāsi, kiñci  pariyattiṃ uggahetvā tassā asajjhāyakaraṇaṃ malamevā''ti vatvā imaṃ  gāthamāha -- <br/><br/>[03] 241^b^.^eb^ <br/><br/>[21] ``asajjhāyamalā mantā, anuṭṭhānamalā gharā. <br/><br/>[22] malaṃ vaṇṇassa kosajjaṃ, pamādo rakkhato mala''nti..<br/><br/>[03] tattha ^b^asajjhāyamalā^eb^ti yākāci pariyatti vā sippaṃ vā  yasmā asajjhāyantassa ananuyuñjantassa vinassati vā nirantaraṃ vā  na upaṭṭhāti, tasmā ``asajjhāyamalā mantā''ti vuttaṃ. yasmā pana  gharāvāsaṃ vasantassa uṭṭhāyuṭṭhāya jiṇṇapaṭisaṅkharaṇādīni akarontassa  gharaṃ nāma vinassati, tasmā ^b^``anuṭṭhānamalā gharā''^eb^ti vuttaṃ.  yasmā gihissa vā pabbajitassa vā kosajjavasena sarīrapaṭijagganaṃ  vā parikkhārapaṭijagganaṃ vā akarontassa kāyo dubbaṇṇo hoti,  tasmā ^b^``malaṃ vaṇṇassa kosajja''^eb^nti vuttaṃ. yasmā gāvo  rakkhantassa pamādavasena niddāyantassa vā kīḷantassa vā tā gāvo  atitthapakkhandanādinā ^a^P3.0348^ea^ vā  vāḷamigacorādiupaddavena vā paresaṃ sālikhettādīni otaritvā  khādanavasena vināsaṃ āpajjanti, sayampi daṇḍaṃ vā paribhāsaṃ vā  pāpuṇāti, pabbajitaṃ vā pana cha dvārāni arakkhantaṃ pamādavasena  kilesā otaritvā sāsanā cāventi, tasmā ^b^``pamādo rakkhato  mala''^eb^nti vuttaṃ. so hissa vināsāvahanena malaṭṭhāniyattā malanti  attho.<br/><br/>[03] desanāvasāne ^a^V2.0202^ea^ bahū sotāpattiphalādīni pāpuṇiṃsūti. <br/><br/>[06] lāludāyittheravatthu catutthaṃ. 


volume: 88
item: 186
title: aññatarabrāhmaṇavatthu^tissattheravatthu^lāludāyittheravatthu^aññatarakulaputtavatthu^
content:
  [03] ^b^malitthiyā duccarita^eb^nti imaṃ dhammadesanaṃ satthā veḷuvane  viharanto aññataraṃ kulaputtaṃ ārabbha kathesi.<br/><br/>[03] tassa kira samānajātikaṃ kulakumārikaṃ ānesuṃ. sā  ānītadivasato paṭṭhāya aticārinī ahosi. so kulaputto tassā  aticārena lajjito kassaci sammukhībhāvaṃ upagantuṃ asakkonto  ^a^P3.0349^ea^ buddhupaṭṭhānādīni ^a^M2.0223^ea^ pacchinditvā katipāhaccayena  satthāraṃ upasaṅkamitvā vanditvā ekamantaṃ nisinno ``kiṃ, upāsaka,  na dissasī''ti vutte tamatthaṃ ārocesi. atha naṃ satthā,  ``upāsaka, pubbepi mayā `itthiyo nāma nadīādisadisā, tāsu  paṇḍitena kodho na kātabbo'ti vuttaṃ, tvaṃ pana bhavapaṭicchannattā na  sallakkhesī''ti vatvā tena yācito -- <br/><br/>[21] ``yathā nadī ca pantho ca, pānāgāraṃ sabhā papā. <br/><br/>[22] evaṃ lokitthiyo nāma, velā tāsaṃ na vijjatī''ti..  (jā0 1.1.65; 1.12.9) -- <br/><br/>[25] ^b^jātakaṃ^eb^ vitthāretvā, ``upāsaka, itthiyā hi  aticārinibhāvo malaṃ, dānaṃ dentassa maccheraṃ malaṃ, idhalokaparalokesu  sattānaṃ akusalakammaṃ vināsanatthena malaṃ, avijjā pana sabbamalānaṃ  uttamamala''nti vatvā imā gāthā abhāsi -- <br/><br/>[03] 242^b^.^eb^ <br/><br/>[21] ``malitthiyā duccaritaṃ, maccheraṃ dadato malaṃ. <br/><br/>[22] malā ve pāpakā dhammā, asmiṃ loke paramhi ca.. <br/><br/>[03] 243^b^.^eb^ <br/><br/>[21] ``tato malā malataraṃ, avijjā paramaṃ malaṃ. <br/><br/>[22] etaṃ malaṃ pahantvāna, nimmalā hotha bhikkhavo''ti..<br/><br/>[03] tattha ^a^V2.0203^ea^ ^a^P3.0350^ea^ ^b^duccarita^eb^nti aticāro.  aticāriniñhi itthiṃ sāmikopi gehā nīharati, mātāpitūnaṃ santikaṃ  gatampi ``tvaṃ kulassa agāravabhūtā, akkhīhipi na daṭṭhabbā''ti taṃ  nīharanti. sā anāthā vicarantī mahādukkhaṃ pāpuṇāti. tenassā  duccaritaṃ ``mala''nti vuttaṃ. ^b^dadato^eb^ti dāyakassa. yassa hi  khettakasanakāle ``imasmiṃ khette sampanne salākabhattādīni  dassāmī''ti cintetvā nipphanne sassepi maccheraṃ uppajjitvā cāgacittaṃ  nivāreti, so maccheravasena cāgacitte avirūhante manussasampattiṃ  dibbasampattiṃ nibbānasampattinti tisso sampattiyo na labhati.  tena vuttaṃ -- ^b^``maccheraṃ dadato mala''^eb^nti. sesesupi eseva  nayo. ^b^pāpakā dhammā^eb^ti akusaladhammā pana idhaloke ca  paraloke ca malameva.<br/><br/>[03] ^b^tato^eb^ti heṭṭhā vuttamalato. ^b^malatara^eb^nti atirekamalaṃ  vo kathemīti attho. ^b^avijjā^eb^ti ^a^P3.0351^ea^  aṭṭhavatthukaṃ aññāṇameva paramaṃ malaṃ. ^b^pahantvānā^eb^ti ^a^M2.0224^ea^ etaṃ malaṃ  jahitvā, bhikkhave, tumhe nimmalā hothāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] aññatarakulaputtavatthu pañcamaṃ. 


volume: 88
item: 187
title: tissattheravatthu^lāludāyittheravatthu^aññatarakulaputtavatthu^cūḷasārivatthu^
content:
  [03] ^b^sujīva^eb^nti imaṃ dhammadesanaṃ satthā jetavane viharanto  cūḷasāriṃ nāma sāriputtattherassa saddhivihārikaṃ ārabbha kathesi.<br/><br/>[03] so kira ekadivase vejjakammaṃ katvā paṇītabhojanaṃ labhitvā  ādāya nikkhamanto antarāmagge theraṃ disvā, ``bhante, idaṃ mayā  vejjakammaṃ katvā laddhaṃ, tumhe aññattha evarūpaṃ bhojanaṃ na labhissatha,  imaṃ bhuñjatha, ahaṃ te vejjakammaṃ katvā niccakālaṃ evarūpaṃ āhāraṃ  āharissāmī''ti āha. thero tassa vacanaṃ sutvā tuṇhībhūtova  pakkāmi. bhikkhū vihāraṃ gantvā satthu tamatthaṃ ārocesuṃ. satthā,  ``bhikkhave, ahiriko nāma pagabbho kākasadiso hutvā  ekavīsatividhāya anesanāya ṭhatvā sukhaṃ jīvati, hiriottappasampanno  pana dukkhaṃ jīvatī''ti vatvā imā gāthā abhāsi -- <br/><br/>[03] 244^b^.^eb^ <br/><br/>[21] ``sujīvaṃ ^a^V2.0204^ea^ ahirikena, kākasūrena dhaṃsinā. <br/><br/>[22] pakkhandinā pagabbhena, saṃkiliṭṭhena jīvitaṃ.. <br/><br/>[03] 245^b^.^eb^ <br/><br/>[21] ``hirīmatā ^a^P3.0352^ea^ ca dujjīvaṃ,  niccaṃ sucigavesinā. <br/><br/>[22] alīnenāppagabbhena, suddhājīvena passatā''ti..<br/><br/>[03] tattha ^b^ahirikenā^eb^ti chinnahirottappakena. evarūpena hi  amātarameva ``mātā me''ti apitādayo eva ca ``pitā  me''tiādinā nayena vatvā ekavīsatividhāya anesanāya patiṭṭhāya  sukhena jīvatuṃ sakkā. ^b^kākasūrenā^eb^ti sūrakākasadisena. yathā  hi sūrakāko kulagharesu yāguādīni gaṇhitukāmo bhittiādīsu  nisīditvā attano olokanabhāvaṃ ñatvā anolokento viya  aññavihitako viya ^a^M2.0225^ea^ niddāyanto viya ca hutvā manussānaṃ pamādaṃ  sallakkhetvā anupatitvā ``sūsū''ti vadantesuyeva bhājanato mukhapūraṃ  gahetvā palāyati, evamevaṃ ahirikapuggalopi bhikkhūhi saddhiṃ gāmaṃ  pavisitvā yāgubhattaṭṭhānādīni vavatthapeti. tattha bhikkhū piṇḍāya  caritvā yāpanamattaṃ ādāya āsanasālaṃ gantvā paccavekkhantā yāguṃ  pivitvā kammaṭṭhānaṃ manasi karonti sajjhāyanti āsanasālaṃ  sammajjanti. ayaṃ pana akatvā gāmābhimukhova hoti.<br/><br/>[03] so hi bhikkhūhi ``passathima''nti olokiyamānopi  anolokento viya aññavihito viya niddāyanto viya gaṇṭhikaṃ  paṭimuñcanto ^a^P3.0353^ea^ viya cīvaraṃ saṃvidahanto viya hutvā  ``asukaṃ nāma me kammaṃ atthī''ti vadanto uṭṭhāyāsanā gāmaṃ  pavisitvā pātova vavatthapitagehesu aññataraṃ gehaṃ upasaṅkamitvā  gharamānusakesu thokaṃ kavāṭaṃ pidhāya dvāre nisīditvā kandantesupi  ekena hatthena kavāṭaṃ paṇāmetvā anto pavisati. atha naṃ disvā  akāmakāpi āsane nisīdāpetvā yāguādīsu yaṃ atthi, taṃ denti.  so yāvadatthaṃ bhuñjitvā avasesaṃ pattenādāya pakkamati. ayaṃ kākasūro  nāma. evarūpena ahirikena sujīvanti attho.<br/><br/>[03] ^b^dhaṃsinā^eb^ti ``asukatthero nāma appiccho''tiādīni  vadantesu -- ``kiṃ pana mayaṃ na appicchā''tiādivacanena paresaṃ  guṇadhaṃsanatāya dhaṃsinā. tathārūpassa vacanaṃ sutvā ``ayampi  appicchatādiguṇe yutto''ti maññamānā manussā dātabbaṃ maññanti.  so pana tato paṭṭhāya viññūpurisānaṃ ^a^V2.0205^ea^ cittaṃ ārādhetuṃ asakkonto  tamhāpi lābhā parihāyati. evaṃ dhaṃsipuggalo attanopi parassapi  lābhaṃ nāsetiyeva.<br/><br/>[03] ^b^pakkhandinā^eb^ti pakkhandacārinā. paresaṃ kiccānipi  attano kiccāni viya dassento pātova bhikkhūsu cetiyaṅgaṇādīsu  vattaṃ katvā kammaṭṭhānamanasikārena thokaṃ ^a^P3.0354^ea^  nisīditvā uṭṭhāya gāmaṃ pavisantesu mukhaṃ dhovitvā  paṇḍukāsāvapārupanākkhiañjanasīsamakkhanādīhi attabhāvaṃ maṇḍetvā  sammajjanto viya dve tayo sammajjanipahāre datvā dvārakoṭṭhakābhimukho  hoti. manussā pātova ``cetiyaṃ vandissāma, mālāpūjaṃ  karissāmā''ti ^a^M2.0226^ea^ āgatā taṃ disvā ``ayaṃ vihāro imaṃ daharaṃ  nissāya paṭijagganaṃ labhati, imaṃ mā pamajjitthā''ti vatvā tassa  dātabbaṃ maññanti. evarūpena pakkhandināpi sujīvaṃ.  ^b^pagabbhenā^eb^ti kāyapāgabbhiyādīhi samannāgatena. ^b^saṃkiliṭṭhena  jīvita^eb^nti evaṃ jīvikaṃ kappetvā jīvantena hi puggalena  saṃkiliṭṭhena hutvā jīvitaṃ nāma hoti, taṃ dujjīvitaṃ pāpamevāti  attho.<br/><br/>[03] ^b^hirīmatā cā^eb^ti hirottappasampannena puggalena dujjīvaṃ.  so hi amātādayova ``mātā me''tiādīni avatvā adhammike  paccaye gūthaṃ viya jigucchanto dhammena samena pariyesanto sapadānaṃ  piṇḍāya caritvā jīvikaṃ kappento lūkhaṃ jīvikaṃ jīvatīti attho.  ^b^sucigavesinā^eb^ti sucīni kāyakammādīni gavesantena.  ^b^alīnenā^eb^ti jīvitavuttimanallīnena. ^b^suddhājīvena  passatā^eb^ti ^a^P3.0355^ea^ evarūpo hi puggalo suddhājīvo  nāma hoti. tena evaṃ suddhājīvena tameva suddhājīvaṃ sārato passatā  lūkhajīvitavasena dujjīvaṃ hotīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] cūḷasārivatthu chaṭṭhaṃ. 


volume: 88
item: 188
title: lāludāyittheravatthu^aññatarakulaputtavatthu^cūḷasārivatthu^pañcaupāsakavatthu^
content:
  [03] ^b^yo pāṇa^eb^nti imaṃ dhammadesanaṃ satthā jetavane viharanto  pañca upāsake ārabbha kathesi.<br/><br/>[03] tesu hi eko pāṇātipātāveramaṇisikkhāpadameva rakkhati,  itare itarāni. te ekadivasaṃ ``ahaṃ dukkaraṃ karomi, dukkaraṃ  rakkhāmī''ti vivādāpannā satthu santikaṃ gantvā vanditvā  ^a^V2.0206^ea^ tamatthaṃ  ārocesuṃ. satthā tesaṃ kathaṃ sutvā ekasīlampi kaniṭṭhakaṃ akatvā  ``sabbāneva durakkhānī''ti vatvā imā gāthā abhāsi -- <br/><br/>[03] 246^b^.^eb^ <br/><br/>[21] ``yo pāṇamatipāteti, musāvādañca bhāsati. <br/><br/>[22] loke adinnamādiyati, paradārañca gacchati.. <br/><br/>[03] 247^b^.^eb^ <br/><br/>[21] ``surāmerayapānañca ^a^M2.0227^ea^ ^a^P3.0356^ea^, yo  naro anuyuñjati. <br/><br/>[22] idheva meso lokasmiṃ, mūlaṃ khaṇati attano.. <br/><br/>[03] 248^b^.^eb^ <br/><br/>[21] ``evaṃ bho purisa jānāhi, pāpadhammā  asaññatā. <br/><br/>[22] mā taṃ lobho adhammo ca, ciraṃ dukkhāya randhayu''nti..<br/><br/>[03] tattha ^b^yo pāṇamatipātetī^eb^ti yo sāhatthikādīsu chasu  payogesu ekapayogenāpi parassa jīvitindriyaṃ upacchindati.  ^b^musāvāda^eb^nti paresaṃ atthabhañjanakaṃ musāvādañca bhāsati.  ^b^loke adinnamādiyatī^eb^ti imasmiṃ sattaloke theyyāvahārādīsu  ekenapi avahārena parapariggahitaṃ ādiyati. ^b^paradārañca  gacchatī^eb^ti parassa rakkhitagopitesu bhaṇḍesu aparajjhanto uppathacāraṃ  carati. ^b^surāmerayapāna^eb^nti yassa kassaci surāya ceva merayassa  ca pānaṃ. ^b^anuyuñjatī^eb^ti sevati bahulīkaroti. ^b^mūlaṃ  khaṇatī^eb^ti tiṭṭhatu paraloko, so pana puggalo idha lokasmiṃyeva yena  khettavatthuādinā mūlena patiṭṭhapeyya, tampi aṭṭhapetvā vā vissajjetvā  vā suraṃ pivanto attano mūlaṃ khaṇati, anātho kapaṇo hutvā  vicarati. ^b^evaṃ, bho^eb^ti pañcadussīlyakammakārakaṃ puggalaṃ  ālapati. ^b^pāpadhammā^eb^ti lāmakadhammā. ^b^asaññatā^eb^ti  kāyasaññatādirahitā. acetasātipi pāṭho, acittakāti attho.  ^b^lobho adhammo cā^eb^ti lobho ceva doso ca. ubhayampi hetaṃ  akusalameva. ^b^ciraṃ dukkhāya randhayu^eb^nti cirakālaṃ  nirayadukkhādīnaṃ atthāya ^a^P3.0357^ea^ taṃ ete dhammā mā  randhentu mā matthentūti attho.<br/><br/>[03] desanāvasāne te pañca upāsakā sotāpattiphale patiṭṭhahiṃsu,  sampattānampi sātthikā dhammadesanā ahosīti. <br/><br/>[06] pañcaupāsakavatthu sattamaṃ. 


volume: 88
item: 189
title: aññatarakulaputtavatthu^cūḷasārivatthu^pañcaupāsakavatthu^tissadaharavatthu^
content:
  [03] ^b^dadāti^eb^ ^a^V2.0207^ea^ ^b^ve^eb^ti imaṃ dhammadesanaṃ satthā jetavane viharanto  tissadaharaṃ nāma ārabbha kathesi.<br/><br/>[03] so ^a^M2.0228^ea^ kira anāthapiṇḍikassa gahapatino visākhāya  upāsikāyāti pañcannaṃ ariyasāvakakoṭīnaṃ dānaṃ nindanto vicari,  asadisadānampi nindiyeva. tesaṃ tesaṃ dānagge sītalaṃ labhitvā  ``sītala''nti nindi, uṇhaṃ labhitvā ``uṇha''nti nindi. appaṃ  dentepi ``kiṃ ime appamattakaṃ dentī''ti nindi, bahuṃ dentepi  ``imesaṃ gehe ṭhapanaṭṭhānaṃ maññe natthi, nanu nāma bhikkhūnaṃ yāpanamattaṃ  dātabbaṃ, ettakaṃ yāgubhattaṃ niratthakameva vissajjatī''ti nindi.  attano pana ñātake ārabbha ``aho amhākaṃ ñātakānaṃ gehaṃ catūhi  disāhi āgatāgatānaṃ bhikkhūnaṃ opānabhūta''ntiādīni vatvā pasaṃsaṃ  ^a^P3.0358^ea^ pavattesi. so panekassa dovārikassa putto  janapadaṃ vicarantehi vaḍḍhakīhi saddhiṃ vicaranto sāvatthiṃ patvā  pabbajito. atha naṃ bhikkhū evaṃ manussānaṃ dānādīni nindantaṃ  disvā ``pariggaṇhissāma na''nti cintetvā, ``āvuso, tava  ñātakā kahaṃ vasantī''ti pucchitvā ``asukagāme nāmā''ti sutvāva  katipaye dahare pesesuṃ. te tattha gantvā gāmavāsikehi āsanasālāya  nisīdāpetvā katasakkārā pucchiṃsu -- ``imamhā gāmā nikkhamitvā  pabbajito tisso nāma daharo atthi. tassa katame ñātakā''ti?  manussā ``idha kulagehato nikkhamitvā pabbajitadārako natthi, kiṃ  nu kho ime vadantī''ti cintetvā, ``bhante, eko dovārikaputto  vaḍḍhakīhi saddhiṃ vicaritvā pabbajitoti suṇoma, taṃ sandhāya vadetha  maññe''ti āhaṃsu. daharabhikkhū tissassa tattha issarañātakānaṃ  abhāvaṃ ñatvā sāvatthiṃ gantvā ``akāraṇameva, bhante, tisso  vilapanto vicaratī''ti taṃ pavattiṃ bhikkhūnaṃ ārocesuṃ. bhikkhūpi taṃ  tathāgatassa ārocesuṃ.<br/><br/>[03] satthā ``na, bhikkhave, idāneva vikatthento vicarati, pubbepi  vikatthakova ahosī''ti vatvā bhikkhūhi yācito atītaṃ āharitvā  -- <br/><br/>[21] ``bahumpi so vikattheyya, aññaṃ janapadaṃ gato. <br/><br/>[22] anvāgantvāna dūseyya, bhuñja bhoge kaṭāhakā''ti..  (jā0 1.1.125) -- <br/><br/>[25] imaṃ ^b^kaṭāhajātakaṃ^eb^ vitthāretvā, ``bhikkhave, yo  hi puggalo parehi appake vā bahuke vā lūkhe vā paṇīte vā dinne  aññesaṃ vā datvā attano ^a^M2.0229^ea^ adinne maṅku hoti, tassa jhānaṃ ^a^P3.0359^ea^  vā ^a^V2.0208^ea^ vipassanaṃ vā maggaphalādīni vā na uppajjantī''ti  vatvā dhammaṃ desento imā gāthā abhāsi -- <br/><br/>[03] 249^b^.^eb^ <br/><br/>[21] ``dadāti ve yathāsaddhaṃ, yathāpasādanaṃ jano. <br/><br/>[27] tattha yo ca maṅku hoti, paresaṃ pānabhojane. <br/><br/>[22] na so divā vā rattiṃ vā, samādhimadhigacchati.. <br/><br/>[03] 250^b^.^eb^ <br/><br/>[21] ``yassa cetaṃ samucchinnaṃ, mūlaghaccaṃ samūhataṃ. <br/><br/>[22] sa ve divā vā rattiṃ vā, samādhimadhigacchatī''ti..<br/><br/>[03] tattha ^b^dadāti ve yathāsaddha^eb^nti lūkhapaṇītādīsu yaṃkiñci  dento jano yathāsaddhaṃ attano saddhānurūpameva deti.  ^b^yathāpasādana^eb^nti theranavādīsu cassa yasmiṃ yasmiṃ pasādo  uppajjati, tassa dento yathāpasādanaṃ attano pasādānurūpameva deti.  ^b^tatthā^eb^ti tasmiṃ parassa dāne ``mayā appaṃ vā laddhaṃ, lūkhaṃ vā  laddha''nti maṅkubhāvaṃ āpajjati. ^b^samādhi^eb^nti so puggalo divā  vā rattiṃ vā upacārappanāvasena vā maggaphalavasena vā samādhiṃ  nādhigacchati. ^b^yassa ceta^eb^nti yassa puggalassa etaṃ ekesu  ṭhānesu maṅkubhāvasaṅkhātaṃ akusalaṃ samucchinnaṃ mūlaghaccaṃ katvā  arahattamaggañāṇena samūhataṃ, so vuttappakāraṃ samādhiṃ adhigacchatīti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] tissadaharavatthu aṭṭhamaṃ. 


volume: 88
item: 190
title: cūḷasārivatthu^pañcaupāsakavatthu^tissadaharavatthu^pañcaupāsakavatthu^
content:
  [03] ^b^natthi^eb^ ^a^P3.0360^ea^ ^b^rāgasamo aggī^eb^ti imaṃ  dhammadesanaṃ satthā jetavane viharanto pañca upāsake ārabbha kathesi.<br/><br/>[03] te kira dhammaṃ sotukāmā vihāraṃ gantvā satthāraṃ vanditvā  ekamantaṃ nisīdiṃsu. buddhānañca ``ayaṃ khattiyo, ayaṃ brāhmaṇo,  ayaṃ aḍḍho, ayaṃ duggato, imassa uḷāraṃ katvā dhammaṃ desessāmi,  imassa no''ti cittaṃ na uppajjati. yaṃkiñci ārabbha dhammaṃ  desento dhammagāravaṃ ^a^V2.0209^ea^ purakkhatvā ākāsagaṅgaṃ ^a^M2.0230^ea^ otārento viya deseti.  evaṃ desentassa pana tathāgatassa santike nisinnānaṃ tesaṃ eko  nisinnakova niddāyi, eko aṅguliyā bhūmiṃ likhanto nisīdi,  eko ekaṃ rukkhaṃ cālento nisīdi, eko ākāsaṃ ullokento  nisīdi, eko pana sakkaccaṃ dhammaṃ assosi.<br/><br/>[03] ānandatthero satthāraṃ bījayamāno tesaṃ ākāraṃ olokento  satthāraṃ āha -- ``bhante, tumhe imesaṃ mahāmeghagajjitaṃ gajjantā viya  dhammaṃ desetha, ete pana tumhesupi dhammaṃ kathentesu idañcidañca karontā  nisinnā''ti. ``ānanda, tvaṃ ete na jānāsī''ti? ``āma, na  jānāmi, bhante''ti. etesu hi yo esa niddāyanto nisinno, esa  pañca jātisatāni sappayoniyaṃ nibbattitvā bhogesu sīsaṃ ṭhapetvā  niddāyi, idānipissa niddāya titti natthi, nāssa kaṇṇaṃ ^a^P3.0361^ea^  mama saddo pavisatīti. kiṃ pana, bhante, paṭipāṭiyā  kathetha, udāhu antarantarāti. ānanda, etassa hi kālena  manussattaṃ, kālena devattaṃ, kālena nāgattanti evaṃ antarantarā  uppajjantassa upapattiyo sabbaññutaññāṇenāpi na sakkā paricchindituṃ.  paṭipāṭiyā panesa pañca jātisatāni nāgayoniyaṃ nibbattitvā  niddāyantopi niddāya atittoyeva. aṅguliyā bhūmiṃ likhanto  nisinnapurisopi pañca jātisatāni gaṇḍuppādayoniyaṃ nibbattitvā  bhūmiṃ khaṇi, idānipi bhūmiṃ khaṇantova mama saddaṃ na suṇāti. esa  rukkhaṃ cālento nisinnapurisopi paṭipāṭiyā pañca jātisatāni  makkaṭayoniyaṃ nibbatti, idānipi pubbāciṇṇavasena rukkhaṃ cāletiyeva,  nāssa kaṇṇaṃ mama saddo pavisati. esa ākāsaṃ ulloketvā  nisinnapurisopi pañca jātisatāni nakkhattapāṭhako hutvā nibbatti,  idāni pubbāciṇṇavasena ajjāpi ākāsameva ulloketi, nāssa kaṇṇaṃ  mama saddo pavisati. esa sakkaccaṃ dhammaṃ suṇanto nisinnapuriso  pana paṭipāṭiyā pañca jātisatāni tiṇṇaṃ vedānaṃ pāragū  mantajjhāyakabrāhmaṇo hutvā nibbatti, idānipi mantaṃ saṃsandanto viya  sakkaccaṃ suṇātīti.<br/><br/>[03] ``bhante, tumhākaṃ dhammadesanā chaviādīni chinditvā  aṭṭhimiñjaṃ āhacca tiṭṭhati, kasmā ime tumhesupi dhammaṃ desentesu  sakkaccaṃ na suṇantī''ti? ``ānanda, mama dhammo sussavanīyoti  saññaṃ karosi maññe''ti. ``kiṃ pana, bhante, dussavanīyo''ti?  ``āma, ānandā''ti. ``kasmā, bhante''ti ^a^P3.0362^ea^?  ``ānanda, buddhoti ^a^M2.0231^ea^ vā dhammoti vā saṅghoti vā padaṃ imehi sattehi  anekesupi kappakoṭisatasahassesu asutapubbaṃ. yasmā imaṃ dhammaṃ sotuṃ  na sakkontā anamatagge saṃsāre ime sattā anekavihitaṃ  tiracchānakathaṃyeva suṇantā āgatā, tasmā ^a^V2.0210^ea^ surāpānakeḷimaṇḍalādīsu  gāyantā naccantā vicaranti, dhammaṃ sotuṃ na sakkontī''ti. ``kiṃ  nissāya panete na sakkonti, bhante''ti?<br/><br/>[03] athassa satthā, ``ānanda, rāgaṃ nissāya dosaṃ nissāya  mohaṃ nissāya taṇhaṃ nissāya na sakkonti. rāgaggisadiso aggi  nāma natthi, so chārikampi asesetvā satte dahati. kiñcāpi  sattasūriyapātubhāvaṃ nissāya uppanno kappavināsako aggipi kiñci  anavasesetvāva lokaṃ dahati, so pana aggi kadāciyeva dahati.  rāgaggino adahanakālo nāma natthi, tasmā rāgasamo vā aggi  dosasamo vā gaho mohasamaṃ vā jālaṃ taṇhāsamā vā nadī nāma  natthī''ti vatvā imaṃ gāthamāha -- <br/><br/>[03] 251^b^.^eb^ <br/><br/>[21] ``natthi rāgasamo aggi, natthi dosasamo  gaho. <br/><br/>[22] natthi mohasamaṃ jālaṃ, natthi taṇhāsamā nadī''ti..<br/><br/>[03] tattha ^b^rāgasamo^eb^ti dhūmādīsu kiñci adassetvā antoyeva  uṭṭhāya jhāpanavasena rāgena samo aggi nāma natthi.  ^b^dosasamo^eb^ti yakkhagahājagaragahakumbhilagahādayo ekasmiṃyeva  attabhāve gaṇhituṃ sakkonti, dosagaho pana sabbattha ekantameva  gaṇhātīti dosena samo ^a^P3.0363^ea^ gaho nāma natthi.  ^b^mohasama^eb^nti onandhanapariyonandhanaṭṭhena pana mohasamaṃ jālaṃ nāma  natthi. ^b^taṇhāsamā^eb^ti gaṅgādīnaṃ nadīnaṃ puṇṇakālopi  ūnakālopi sukkhakālopi paññāyati, taṇhāya pana puṇṇakālo vā  sukkhakālo vā natthi, niccaṃ ūnāva paññāyatīti duppūraṇaṭṭhena taṇhāya  samā nadī nāma natthīti attho.<br/><br/>[03] desanāvasāne sakkaccaṃ dhammaṃ suṇanto upāsako sotāpattiphale  patiṭṭhahi, sampattānampi sātthikā dhammadesanā ahosīti. <br/><br/>[06] pañcaupāsakavatthu navamaṃ. 


volume: 88
item: 191
title: pañcaupāsakavatthu^tissadaharavatthu^pañcaupāsakavatthu^meṇḍakaseṭṭhivatthu^
content:
  [03] ^b^sudassaṃ^eb^ ^a^M2.0232^ea^ ^b^vajja^eb^nti imaṃ dhammadesanaṃ satthā bhaddiyanagaraṃ  nissāya jātiyāvane viharanto meṇḍakaseṭṭhiṃ ārabbha kathesi.<br/><br/>[03] satthā ^a^V2.0211^ea^ kira aṅguttarāpesu cārikaṃ caranto meṇḍakaseṭṭhino ca,  bhariyāya cassa candapadumāya, puttassa ca dhanañcayaseṭṭhino, suṇisāya  ca sumanadeviyā, nattāya cassa visākhāya, dāsassa ca puṇṇassāti  imesaṃ sotāpattiphalūpanissayaṃ disvā bhaddiyanagaraṃ gantvā jātiyāvane  vihāsi. meṇḍakaseṭṭhi satthu āgamanaṃ assosi. kasmā ^a^P3.0364^ea^  panesa meṇḍakaseṭṭhi nāma jātoti? tassa kira pacchimagehe  aṭṭhakarīsamatte ṭhāne hatthiassausabhapamāṇā suvaṇṇameṇḍakā pathaviṃ  bhinditvā piṭṭhiyā piṭṭhiṃ paharamānā uṭṭhahiṃsu. tesaṃ mukhesu  pañcavaṇṇānaṃ suttānaṃ geṇḍukā pakkhittā honti.  sappitelamadhuphāṇitādīhi vā vatthacchādanahiraññasuvaṇṇādīhi vā atthe  sati tesaṃ mukhato geṇḍuke apanenti, ekassāpi meṇḍakassa mukhato  jambudīpavāsīnaṃ pahonakaṃ sappitelamadhuphāṇitavatthacchādanahiraññasuvaṇṇaṃ  nikkhamati. tato paṭṭhāya meṇḍakaseṭṭhīti paññāyi.<br/><br/>[03] kiṃ panassa pubbakammanti? vipassībuddhakāle kira esa  avarojassa nāma kuṭumbikassa bhāgineyyo mātulena samānanāmo  avarojo nāma ahosi. athassa mātulo satthu gandhakuṭiṃ kātuṃ  ārabhi. so tassa santikaṃ gantvā, ``mātula, ubhopi saheva  karomā''ti vatvā ``ahaṃ aññehi saddhiṃ asādhāraṇaṃ katvā ekakova  karissāmī''ti tena pana paṭikkhittakāle ``imasmiṃ ṭhāne  gandhakuṭiyā katāya imasmiṃ nāma ṭhāne kuñjarasālaṃ nāma laddhuṃ  vaṭṭatī''ti cintetvā araññato dabbasambhāre āharāpetvā ekaṃ thambhaṃ  suvaṇṇakhacitaṃ, ekaṃ rajatakhacitaṃ, ekaṃ maṇikhacitaṃ, ekaṃ  sattaratanakhacitanti evaṃ  tulāsaṅghātadvārakavāṭavātapānagopānasīchadaniṭṭhakā sabbāpi  suvaṇṇādikhacitāva kāretvā gandhakuṭiyā sammukhaṭṭhāne tathāgatassa  sattaratanamayaṃ kuñjarasālaṃ kāresi. tassā upari ghanarattasuvaṇṇamayā  kambalā pavāḷamayā sikharathūpikāyo ahesuṃ. kuñjarasālāya ^a^P3.0365^ea^  majjhe ṭhāne ^a^M2.0233^ea^ ratanamaṇḍapaṃ kāretvā dhammāsanaṃ patiṭṭhāpesi.  tassa ghanarattasuvaṇṇamayā pādā ahesuṃ, tathā catasso aṭaniyo.  cattāro pana suvaṇṇameṇḍake kārāpetvā āsanassa catunnaṃ pādānaṃ heṭṭhā  ṭhapesi, dve meṇḍake kārāpetvā pādapīṭhakāya heṭṭhā ṭhapesi, cha  suvaṇṇameṇḍake kārāpetvā maṇḍapaṃ parikkhipento ṭhapesi. dhammāsanaṃ  paṭhamaṃ suttamayehi rajjukehi vāyāpetvā majjhe suvaṇṇasuttamayehi upari  muttamayehi suttehi vāyāpesi. tassa candanamayo apassayo ahosi.  evaṃ kuñjarasālaṃ niṭṭhāpetvā sālāmahaṃ karonto aṭṭhasaṭṭhīhi  bhikkhusatasahassehi saddhiṃ satthāraṃ nimantetvā cattāro māse dānaṃ  datvā osānadivase ticīvaraṃ adāsi. tattha saṅghanavakassa  satasahassagghanikaṃ pāpuṇi.<br/><br/>[03] evaṃ ^a^V2.0212^ea^ vipassībuddhakāle puññakammaṃ katvā tato cuto devesu ca  manussesu ca saṃsaranto imasmiṃ bhaddakappe bārāṇasiyaṃ mahābhogakule  nibbattitvā bārāṇasiseṭṭhi nāma ahosi. so ekadivasaṃ rājūpaṭṭhānaṃ  gacchanto purohitaṃ disvā ``kiṃ, ācariya, nakkhattamuhuttaṃ,  upadhārethā''ti āha. āma, upadhāremi, kiṃ aññaṃ amhākaṃ kammanti.  tena hi kīdisaṃ janapadacārittanti? ekaṃ bhayaṃ ^a^P3.0366^ea^  bhavissatīti. kiṃ bhayaṃ nāmāti? chātakabhayaṃ seṭṭhīti.  kadā bhavissatīti? ito tiṇṇaṃ saṃvaccharānaṃ accayenāti. taṃ  sutvā seṭṭhi bahuṃ kasikammaṃ kāretvā gehe vijjamānadhanenāpi dhaññameva  gahetvā aḍḍhaterasāni koṭṭhasatāni kāretvā sabbakoṭṭhake vīhīhi  paripūresi. koṭṭhesu appahontesu cāṭiādīni pūretvā avasesaṃ  bhūmiyaṃ āvāṭe katvā nikhaṇi. nidhānāvasesaṃ mattikāya saddhiṃ  madditvā bhittiyo limpāpesi.<br/><br/>[03] so aparena samayena chātakabhaye sampatte yathānikkhittaṃ dhaññaṃ  paribhuñjanto koṭṭhesu ca cāṭiādīsu ca nikkhittadhaññe parikkhīṇe  parijane pakkosāpetvā āha -- ``gacchatha, tātā, pabbatapādaṃ  pavisitvā jīvantā subhikkhakāle mama santikaṃ āgantukāmā  āgacchatha, anāgantukāmā tattha tattheva jīvathā''ti. te rodamānā  assumukhā hutvā seṭṭhiṃ vanditvā khamāpetvā sattāhaṃ nisīditvā tathā  akaṃsu. tassa pana santike ^a^M2.0234^ea^ veyyāvaccakaro ekova puṇṇo nāma  dāso ohīyi, tena saddhiṃ seṭṭhijāyā seṭṭhiputto seṭṭhisuṇisāti  pañceva janā ahesuṃ. te bhūmiyaṃ ^a^P3.0367^ea^ āvāṭesu  nihitadhaññepi parikkhīṇe bhittimattikaṃ pātetvā temetvā tato  laddhadhaññena yāpayiṃsu. athassa jāyā chātake avattharante mattikāya  khīyamānāya bhittipādesu avasiṭṭhamattikaṃ pātetvā temetvā  aḍḍhāḷhakamattaṃ vīhiṃ labhitvā koṭṭetvā ekaṃ taṇḍulanāḷiṃ gahetvā  ``chātakakāle corā bahū hontī''ti corabhayena ekasmiṃ kuṭe  pakkhipitvā pidahitvā bhūmiyaṃ nikhaṇitvā ṭhapesi. atha naṃ seṭṭhi  rājūpaṭṭhānato āgantvā āha -- ``bhadde, chātomhi, atthi kiñcī''ti.  sā vijjamānaṃ ``natthī''ti avatvā ``ekā taṇḍulanāḷi  atthī''ti āha. ``kahaṃ sā''ti? ``corabhayena me nikhaṇitvā  ṭhapitā''ti. ``tena hi naṃ uddharitvā kiñci pacāhī''ti.  ``sace yāguṃ pacissāmi, dve vāre labhissati. sace bhattaṃ  pacissāmi, ekavārameva labhissati, kiṃ pacāmi, sāmī''ti āha.  ``amhākaṃ añño paccayo natthi, bhattaṃ bhuñjitvā marissāma, bhattameva  pacāhī''ti. sā bhattaṃ pacitvā pañca koṭṭhāse katvā seṭṭhino koṭṭhāsaṃ  vaḍḍhetvā purato ṭhapesi.<br/><br/>[03] tasmiṃ khaṇe gandhamādanapabbate paccekabuddho samāpattito ^a^P3.0368^ea^  vuṭṭhāti. antosamāpattiyaṃ kira samāpattibalena jighacchā  na bādhati. samāpattito vuṭṭhitānaṃ pana balavatī hutvā udarapaṭalaṃ  ^a^V2.0213^ea^ ḍayhantī viya uppajjati. tasmā te labhanaṭṭhānaṃ oloketvā gacchanti.  taṃ divasañca tesaṃ dānaṃ datvā senāpatiṭṭhānādīsu aññatarasampattiṃ  labhanti. tasmā sopi dibbena cakkhunā olokento  ``sakalajambudīpe chātakabhayaṃ uppannaṃ, seṭṭhigehe ca pañcannaṃ janānaṃ  nāḷikodanova pakko, saddhā nu kho ete, sakkhissanti vā mama  saṅgahaṃ kātu''nti tesaṃ saddhabhāvañca saṅgahaṃ kātuṃ samatthabhāvañca disvā  pattacīvaramādāya mahāseṭṭhissa purato dvāre ṭhitameva attānaṃ dassesi.  so taṃ disvā pasannacitto ``pubbepi mayā dānassa adinnattā evarūpaṃ  chātakaṃ diṭṭhaṃ, idaṃ kho pana bhattaṃ maṃ ekadivasameva rakkheyya.  ayyassa pana dinnaṃ anekāsu kappakoṭīsu mama hitasukhāvahaṃ  bhavissatī''ti taṃ bhattapātiṃ apanetvā paccekabuddhaṃ upasaṅkamitvā  pañcapatiṭṭhitena vanditvā gehaṃ pavesetvā āsane nisinnassa  ^a^M2.0235^ea^ pāde  dhovitvā suvaṇṇapādapīṭhe ṭhapetvā bhattapātimādāya paccekabuddhassa patte  okiri. upaḍḍhāvasese bhatte paccekabuddho hatthena pattaṃ ^a^P3.0369^ea^  pidahi. atha naṃ, ``bhante, ekāya taṇḍulanāḷiyā pañcannaṃ  janānaṃ pakkaodanassa ayaṃ eko koṭṭhāso, imaṃ dvidhā kātuṃ na sakkā.  mā mayhaṃ idhaloke saṅgahaṃ karotha, ahaṃ niravasesaṃ  dātukāmomhī''ti vatvā sabbaṃ bhattamadāsi. datvā ca pana patthanaṃ  paṭṭhapesi, ``mā, bhante, puna nibbattanibbattaṭṭhāne evarūpaṃ chātakabhayaṃ  addasaṃ, ito paṭṭhāya sakalajambudīpavāsīnaṃ bījabhattaṃ dātuṃ samattho  bhaveyyaṃ, sahatthena kammaṃ katvā jīvikaṃ na kappeyyaṃ, aḍḍhaterasa  koṭṭhasatāni sodhāpetvā sīsaṃ nhāyitvā tesaṃ dvāre nisīditvā uddhaṃ  olokitakkhaṇeyeva me rattasālidhārā patitvā sabbakoṭṭhe pūreyyuṃ.  nibbattanibbattaṭṭhāne ca ayameva bhariyā, ayameva putto, ayameva  suṇisā, ayameva dāso hotū''ti.<br/><br/>[03] bhariyāpissa ``mama sāmike jighacchāya pīḷiyamāne na sakkā  mayā bhuñjitu''nti cintetvā attano koṭṭhāsaṃ paccekabuddhassa datvā  patthanaṃ paṭṭhapesi, ``bhante, idāni nibbattanibbattaṭṭhāne evarūpaṃ  chātakabhayaṃ na passeyyaṃ, bhattathālikaṃ ^a^P3.0370^ea^ purato katvā  sakalajambudīpavāsīnaṃ bhattaṃ dentiyāpi ca me yāva na uṭṭhahissāmi,  tāva gahitagahitaṭṭhānaṃ pūritameva hotu. ayameva sāmiko, ayameva  putto, ayameva suṇisā, ayameva dāso hotū''ti. puttopissa attano  koṭṭhāsaṃ paccekabuddhassa datvā patthanaṃ paṭṭhapesi, ``bhante, ito paṭṭhāya  evarūpaṃ chātakabhayaṃ na passeyyaṃ, ekañca me sahassathavikaṃ gahetvā  sakalajambudīpavāsīnaṃ kahāpaṇaṃ dentassāpi ayaṃ sahassathavikā  paripuṇṇāva hotu, imeyeva mātāpitaro hontu, ayaṃ bhariyā, ayaṃ  dāso hotū''ti.<br/><br/>[03] suṇisāpissa ^a^V2.0214^ea^ attano koṭṭhāsaṃ paccekabuddhassa datvā patthanaṃ  paṭṭhapesi, ``ito paṭṭhāya evarūpaṃ chātakabhayaṃ na passeyyaṃ, ekañca me  dhaññapiṭakaṃ purato ṭhapetvā sakalajambudīpavāsīnaṃ bījabhattaṃ dentiyāpi  khīṇabhāvo mā paññāyittha, nibbattanibbattaṭṭhāne imeyeva sasurā hontu,  ayameva sāmiko, ayameva dāso hotū''ti. dāsopi attano  koṭṭhāsaṃ paccekabuddhassa datvā patthanaṃ paṭṭhapesi ^a^M2.0236^ea^, ``ito paṭṭhāya evarūpaṃ  chātakabhayaṃ na passeyyaṃ, sabbe ime sāmikā hontu, kasantassa ca me  ito tisso, etto tisso, majjhe ekāti dāruambaṇamattā satta satta  sītāyo gacchantū''ti. so taṃ divasaṃ senāpatiṭṭhānaṃ patthetvā laddhuṃ  samatthopi sāmikesu ^a^P3.0371^ea^ sinehena ``imeyeva me  sāmikā hontū''ti patthanaṃ paṭṭhapesi. paccekabuddho sabbesampi  vacanāvasāne ``evaṃ hotū''ti vatvā -- <br/><br/>[21] ``icchitaṃ patthitaṃ tuyhaṃ, khippameva samijjhatu. <br/><br/>[22] sabbe pūrentu saṅkappā, cando pannaraso yathā.. <br/><br/>[21] ``icchitaṃ patthitaṃ tuyhaṃ, khippameva samijjhatu. <br/><br/>[22] sabbe pūrentu saṅkappā, maṇi jotiraso yathā''ti..  --<br/><br/>[03] paccekabuddhagāthāhi anumodanaṃ katvā ``mayā imesaṃ cittaṃ  pasādetuṃ vaṭṭatī''ti cintetvā ``yāva gandhamādanapabbatā ime maṃ  passantū''ti adhiṭṭhahitvā pakkāmi. tepi oloketvāva aṭṭhaṃsu. so  gantvā taṃ bhattaṃ pañcahi paccekabuddhasatehi saddhiṃ saṃvibhaji. taṃ  tassānubhāvena sabbesampi pahoti. te olokentāyeva aṭṭhaṃsu.<br/><br/>[03] atikkante pana majjhanhike seṭṭhibhariyā ukkhaliṃ dhovitvā  pidahitvā ṭhapesi. seṭṭhipi jighacchāya pīḷito nipajjitvā niddaṃ  okkami. so sāyanhe pabujjhitvā bhariyaṃ āha -- ``bhadde,  ativiya chātomhi, atthi nu kho ukkhaliyā tale  jhāmakasitthānī''ti. sā dhovitvā ukkhaliyā ṭhapitabhāvaṃ  jānantīpi ``natthī''ti avatvā ``ukkhaliṃ vivaritvā  ācikkhissāmī''ti uṭṭhāya ukkhalimūlaṃ gantvā ukkhaliṃ vivari,  tāvadeva sumanamakulasadisavaṇṇassa bhattassa pūrā ukkhali pidhānaṃ  ukkhipitvā aṭṭhāsi. sā taṃ disvāva pītiyā phuṭṭhasarīrā seṭṭhiṃ  āha -- ``uṭṭhehi, sāmi, ahaṃ ukkhaliṃ dhovitvā pidahiṃ, sā pana  sumanamakulasadisavaṇṇassa bhattassa ^a^P3.0372^ea^ pūrā, puññāni  nāma kattabbarūpāni, dānaṃ nāma kattabbayuttakaṃ. uṭṭhehi, sāmi,  bhuñjassū''ti. sā dvinnaṃ pitāputtānaṃ bhattaṃ adāsi. tesu sutvā  ^a^V2.0215^ea^ uṭṭhitesu suṇisāya saddhiṃ nisīditvā bhuñjitvā puṇṇassa bhattaṃ adāsi.  gahitagahitaṭṭhānaṃ na khīyati, kaṭacchunā sakiṃ gahitaṭṭhānameva  paññāyati. taṃdivasameva koṭṭhādayo pubbe pūritaniyāmeneva puna  pūrayiṃsu. ``seṭṭhissa gehe bhattaṃ uppannaṃ, bījabhattehi atthikā  āgantvā gaṇhantū''ti nagare ^a^M2.0237^ea^ ghosanaṃ kāresi. manussā tassa gehato  bījabhattaṃ gaṇhiṃsu. sakalajambudīpavāsino taṃ nissāya jīvitaṃ  labhiṃsuyeva.<br/><br/>[03] so tato cuto devaloke nibbattitvā devamanussesu saṃsaranto  imasmiṃ buddhuppāde bhaddiyanagare seṭṭhikule nibbatti. bhariyāpissa  mahābhogakule nibbattitvā vayappattā tasseva gehaṃ agamāsi. tassa taṃ  pubbakammaṃ nissāya pacchāgehe pubbe vuttappakārā meṇḍakā uṭṭhahiṃsu.  puttopi nesaṃ puttova, suṇisā suṇisāva, dāso dāsova ahosi.  athekadivasaṃ seṭṭhi attano puññaṃ vīmaṃsitukāmo aḍḍhaterasāni  koṭṭhasatāni sodhāpetvā sīsaṃ nhāto dvāre nisīditvā uddhaṃ  olokesi. sabbānipi vuttappakārānaṃ ^a^P3.0373^ea^  rattasālīnaṃ pūrayiṃsu. so sesānampi puññāni vīmaṃsitukāmo  bhariyañca puttādayo ca ``tumhākampi puññāni vīmaṃsissathā''ti āha.<br/><br/>[03] athassa bhariyā sabbālaṅkārehi alaṅkaritvā mahājanassa  passantasseva taṇḍule mināpetvā tehi bhattaṃ pacāpetvā dvārakoṭṭhake  paññattāsane nisīditvā suvaṇṇakaṭacchuṃ ādāya ``bhattena atthikā  āgacchantū''ti ghosāpetvā āgatāgatānaṃ upanītabhājanāni pūretvā  adāsi. sakaladivasampi dentiyā kaṭacchunā gahitaṭṭhānameva  paññāyati. tassā pana purimabuddhānampi bhikkhusaṅghassa vāmahatthena  ukkhaliṃ dakkhiṇahatthena kaṭacchuṃ gahetvā evameva patte pūretvā bhattassa  dinnattā vāmahatthatalaṃ pūretvā padumalakkhaṇaṃ nibbatti, dakkhiṇahatthatalaṃ  pūretvā candalakkhaṇaṃ nibbatti. yasmā pana vāmahatthato dhammakaraṇaṃ  ādāya bhikkhusaṅghassa udakaṃ parissāvetvā dadamānā aparāparaṃ  vicari, tenassā dakkhiṇapādatalaṃ pūretvā candalakkhaṇaṃ nibbatti,  vāmapādatalaṃ pūretvā padumalakkhaṇaṃ nibbatti. tassā iminā kāraṇena  candapadumāti nāmaṃ kariṃsu.<br/><br/>[03] puttopissa sīsaṃ nhāto sahassathavikaṃ ^a^P3.0374^ea^  ādāya ``kahāpaṇehi atthikā āgacchantū''ti vatvā āgatāgatānaṃ  gahitabhājanāni pūretvā adāsi. thavikāya kahāpaṇasahassaṃ  ahosiyeva. suṇisāpissa sabbālaṅkārehi alaṅkaritvā vīhipiṭakaṃ  ādāya ākāsaṅgaṇe nisinnā ``bījabhattehi atthikā āgacchantū''ti  vatvā āgatāgatānaṃ gahitabhājanāni pūretvā adāsi. piṭakaṃ  ^a^V2.0216^ea^ yathāpūritameva ahosi. dāsopissa ^a^M2.0238^ea^ sabbālaṅkārehi alaṅkaritvā  suvaṇṇayugesu suvaṇṇayottehi goṇe yojetvā suvaṇṇapatodayaṭṭhiṃ ādāya  dvinnaṃ goṇānaṃ gandhapañcaṅgulikāni datvā visāṇesu suvaṇṇakosake  paṭimuñcitvā khettaṃ gantvā pājesi. ito tisso, etto tisso,  majjhe ekāti satta sītā bhijjitvā agamaṃsu. jambudīpavāsino  bhattabījahiraññasuvaṇṇādīsu yathārucitaṃ seṭṭhigehatoyeva gaṇhiṃsu. ime  pañca mahāpuññā.<br/><br/>[03] evaṃ mahānubhāvo seṭṭhi ``satthā kira āgato''ti sutvā  ``satthu paccuggamanaṃ karissāmī''ti nikkhamanto antarāmagge  titthiye disvā tehi ``kasmā taṃ, gahapati, kiriyavādo samāno  akiriyavādassa samaṇassa gotamassa santikaṃ gacchasī''ti  nivāriyamānopi tesaṃ vacanaṃ anādiyitvā gantvā satthāraṃ vanditvā  ekamantaṃ nisīdi ^a^P3.0375^ea^. athassa satthā anupubbiṃ  kathaṃ kathesi. so desanāvasāne sotāpattiphalaṃ patvā satthu  titthiyehi avaṇṇaṃ vatvā attano nivāritabhāvaṃ ārocesi. atha naṃ  satthā, ``gahapati, ime sattā nāma mahantampi attano dosaṃ na  passanti, avijjamānampi paresaṃ dosaṃ vijjamānaṃ katvā tattha tattha  bhusaṃ viya opunantī''ti vatvā imaṃ gāthamāha -- <br/><br/>[03] 252^b^.^eb^ <br/><br/>[21] ``sudassaṃ vajjamaññesaṃ, attano pana duddasaṃ. <br/><br/>[21] paresañhi so vajjāni, opunāti yathā bhusaṃ. <br/><br/>[22] attano pana chādeti, kaliṃva kitavā saṭho''ti..<br/><br/>[03] tattha ^b^sudassaṃ vajja^eb^nti parassa aṇumattampi vajjaṃ khalitaṃ  sudassaṃ sukheneva passituṃ sakkā, attano pana atimahantampi duddasaṃ.  ^b^paresaṃ hī^eb^ti teneva kāraṇena so puggalo saṅghamajjhādīsu paresaṃ  vajjāni uccaṭṭhāne ṭhapetvā bhusaṃ opunanto viya opunāti.  ^b^kaliṃva kitavā saṭho^eb^ti ettha sakuṇesu aparajjhanabhāvena  attabhāvo kali nāma, sākhabhaṅgādikaṃ paṭicchādanaṃ kitavā nāma,  sākuṇiko saṭho nāma. yathā sakuṇaluddako sakuṇe gahetvā  māretukāmo kitavā viya ^a^P3.0376^ea^ attabhāvaṃ paṭicchādeti,  evaṃ attano vajjaṃ chādetīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] meṇḍakaseṭṭhivatthu dasamaṃ. 


volume: 88
item: 192
title: tissadaharavatthu^pañcaupāsakavatthu^meṇḍakaseṭṭhivatthu^ujjhānasaññittheravatthu^
content:
  [03] ^b^paravajjānupassissā^eb^ti ^a^V2.0217^ea^ ^a^M2.0239^ea^ imaṃ dhammadesanaṃ satthā jetavane  viharanto ujjhānasaññiṃ nāma ekaṃ theraṃ ārabbha kathesi.<br/><br/>[03] so kira ``ayaṃ evaṃ nivāseti, evaṃ pārupatī''ti bhikkhūnaṃ  antarameva gavesanto vicarati. bhikkhū ``asuko nāma, bhante,  thero evaṃ karotī''ti satthu ārocesuṃ. satthā, ``bhikkhave,  vattasīse ṭhatvā evaṃ ovadanto ananupavādo. yo pana niccaṃ  ujjhānasaññitāya paresaṃ antaraṃ pariyesamāno evaṃ vatvā vicarati,  tassa jhānādīsu ekopi viseso nuppajjati, kevalaṃ āsavāyeva  vaḍḍhantī''ti vatvā imaṃ gāthamāha -- <br/><br/>[03] 253^b^.^eb^ <br/><br/>[21] ``paravajjānupassissa, niccaṃ ujjhānasaññino. <br/><br/>[22] āsavā tassa vaḍḍhanti, ārā so āsavakkhayā''ti..<br/><br/>[03] tattha ^a^P3.0377^ea^ ^b^ujjhānasaññino^eb^ti evaṃ  nivāsetabbaṃ evaṃ pārupitabbanti paresaṃ antaragavesitāya  ujjhānabahulassa puggalassa jhānādīsu ekadhammopi na vaḍḍhati, atha  kho āsavāva tassa vaḍḍhanti. teneva kāraṇena so  arahattamaggasaṅkhātā āsavakkhayā ārā dūraṃ gatova hotīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ujjhānasaññittheravatthu ekādasamaṃ. 


volume: 88
item: 193
title: pañcaupāsakavatthu^meṇḍakaseṭṭhivatthu^ujjhānasaññittheravatthu^subhaddaparibbājakavatthu^
content:
  [03] ^b^ākāse^eb^ti idaṃ dhammadesanaṃ satthā kusinārāyaṃ upavattane  mallānaṃ sālavane parinibbānamañcake nipanno subhaddaṃ paribbājakaṃ  ārabbha kathesi.<br/><br/>[03] so kira atīte kaniṭṭhabhātari ekasmiṃ sasse navakkhattuṃ  aggadānaṃ dente dānaṃ dātuṃ anicchanto osakkitvā avasāne adāsi.  tasmā paṭhamabodhiyampi majjhimabodhiyampi satthāraṃ daṭṭhuṃ nālattha.  pacchimabodhiyaṃ pana satthu parinibbānakāle ``ahaṃ tīsu pañhesu  attano kaṅkhaṃ mahallake ^a^V2.0218^ea^ paribbājake ^a^M2.0240^ea^ pucchitvā samaṇaṃ gotamaṃ  `daharo'ti saññāya na pucchiṃ ^a^P3.0378^ea^, tassa ca dāni  parinibbānakālo, pacchā me samaṇassa gotamassa apucchitakāraṇā  vippaṭisāro uppajjeyyā''ti satthāraṃ upasaṅkamitvā ānandattherena  nivāriyamānopi satthārā okāsaṃ katvā, ``ānanda, mā subhaddaṃ  nivārayi, pucchatu maṃ pañha''nti vutte antosāṇiṃ pavisitvā  heṭṭhāmañcake nisinno, ``bho samaṇa, kiṃ nu kho ākāse padaṃ nāma  atthi, ito bahiddhā samaṇo nāma atthi, saṅkhārā sassatā nāma  atthī''ti ime pañhe pucchi. athassa satthā tesaṃ abhāvaṃ  ācikkhanto imāhi gāthāhi dhammaṃ desesi -- <br/><br/>[03] 254^b^.^eb^ <br/><br/>[21] ``ākāseva padaṃ natthi, samaṇo natthi bāhire. <br/><br/>[22] papañcābhiratā pajā, nippapañcā tathāgatā.. <br/><br/>[03] 255^b^.^eb^ <br/><br/>[21] ``ākāseva padaṃ natthi, samaṇo natthi bāhire. <br/><br/>[22] saṅkhārā sassatā natthi, natthi buddhānamiñjita''nti..<br/><br/>[03] tattha ^b^pada^eb^nti imasmiṃ ākāse vaṇṇasaṇṭhānavasena  evarūpanti paññāpetabbaṃ kassaci padaṃ nāma natthi. ^b^bāhire^eb^ti  mama sāsanato bahiddhā maggaphalaṭṭho samaṇo nāma natthi.  ^b^pajā^eb^ti ayaṃ sattalokasaṅkhātā pajā taṇhādīsu  papañcesuyevābhiratā. ^b^nippapañcā^eb^ti bodhimūleyeva sabbapapañcānaṃ  samucchinnattā nippapañcā ^a^P3.0379^ea^ tathāgatā.  ^b^saṅkhārā^eb^ti pañcakkhandhā. tesu hi ekopi sassato nāma  natthi. ^b^iñjita^eb^nti buddhānaṃ pana taṇhāmānādīsu iñjitesu yena  saṅkhārā sassatāti gaṇheyya, taṃ ekaṃ iñjitampi nāma natthīti  attho.<br/><br/>[03] desanāvasāne subhaddo anāgāmiphale patiṭṭhahi, sampattaparisāyapi  sātthikā dhammadesanā ahosīti. <br/><br/>[06] subhaddaparibbājakavatthu dvādasamaṃ. <br/><br/>[06] malavaggavaṇṇanā niṭṭhitā. <br/><br/>[06] aṭṭhārasamo vaggo. 


volume: 88
item: 194
title: meṇḍakaseṭṭhivatthu^ujjhānasaññittheravatthu^dhammaṭṭhavaggo^vinicchayamahāmattavatthu^
content:
  [03] ^b^na^eb^ ^a^V2.0219^ea^ ^a^P3.0380^ea^ ^a^M2.0241^ea^ ^b^tena hotī^eb^ti imaṃ dhammadesanaṃ  satthā jetavane viharanto vinicchayamahāmatte ārabbha kathesi.<br/><br/>[03] ekadivasañhi bhikkhū sāvatthiyaṃ uttaradvāragāme piṇḍāya  caritvā piṇḍapātapaṭikkantā nagaramajjhena vihāraṃ āgacchanti. tasmiṃ  khaṇe megho uṭṭhāya pāvassi. te sammukhāgataṃ vinicchayasālaṃ  pavisitvā vinicchayamahāmatte lañjaṃ gahetvā sāmike asāmike karonte  disvā ``aho ime adhammikā, mayaṃ pana `ime dhammena vinicchayaṃ  karontī'ti saññino ahumhā''ti cintetvā vasse vigate vihāraṃ  gantvā satthāraṃ vanditvā ekamantaṃ nisinnā tamatthaṃ ārocesuṃ.  satthā ``na, bhikkhave, chandādivasikā hutvā sāhasena atthaṃ  vinicchinantā dhammaṭṭhā nāma honti, aparādhaṃ pana anuvijjitvā  ^a^P3.0381^ea^ aparādhānurūpaṃ asāhasena vinicchayaṃ karontā eva  dhammaṭṭhā nāma hontī''ti vatvā imā gāthā abhāsi -- <br/><br/>[03] 256^b^.^eb^ <br/><br/>[21] ``na tena hoti dhammaṭṭho, yenatthaṃ sāhasā naye. <br/><br/>[22] yo ca atthaṃ anatthañca, ubho niccheyya paṇḍito.. <br/><br/>[03] 257^b^.^eb^ <br/><br/>[21] ``asāhasena dhammena, samena nayatī pare. <br/><br/>[22] dhammassa gutto medhāvī, dhammaṭṭhoti pavuccatī''ti..<br/><br/>[03] tattha ^b^tenā^eb^ti ettakeneva kāraṇena. ^b^dhammaṭṭho^eb^ti  rājā hi attano kātabbe vinicchayadhamme ṭhitopi dhammaṭṭho nāma na  hoti. ^b^yenā^eb^ti yena kāraṇena. ^b^attha^eb^nti otiṇṇaṃ  vinicchitabbaṃ atthaṃ. ^b^sāhasā naye^eb^ti chandādīsu patiṭṭhito  sāhasena musāvādena viniccheyya. yo hi chande patiṭṭhāya ñātīti  vā mittoti vā musā vatvā asāmikameva sāmikaṃ karoti, dose  patiṭṭhāya attano verīnaṃ musā vatvā sāmikameva asāmikaṃ karoti,  mohe patiṭṭhāya lañjaṃ gahetvā ^a^V2.0220^ea^ vinicchayakāle ^a^M2.0242^ea^ aññavihito viya ito  cito ca olokento musā vatvā ``iminā jitaṃ, ayaṃ  parājito''ti ^a^P3.0382^ea^ paraṃ nīharati, bhaye patiṭṭhāya  kassacideva issarajātikassa parājayaṃ pāpuṇantassāpi jayaṃ āropeti,  ayaṃ sāhasena atthaṃ neti nāma. eso dhammaṭṭho nāma na hotīti  attho. ^b^atthaṃ anatthañcā^eb^ti bhūtañca abhūtañca kāraṇaṃ.  ^b^ubho niccheyyā^eb^ti yo pana paṇḍito ubho atthānatthe  vinicchinitvā vadati. ^b^asāhasenā^eb^ti amusāvādena.  ^b^dhammenā^eb^ti vinicchayadhammena, na chandādivasena.  ^b^samenā^eb^ti aparādhānurūpeneva pare nayati, jayaṃ vā parājayaṃ vā  pāpeti. ^b^dhammassa gutto^eb^ti so dhammagutto dhammarakkhito  dhammojapaññāya samannāgato medhāvī vinicchayadhamme ṭhitattā dhammaṭṭhoti  pavuccatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] vinicchayamahāmattavatthu paṭhamaṃ. 


volume: 88
item: 195
title: ujjhānasaññittheravatthu^dhammaṭṭhavaggo^vinicchayamahāmattavatthu^chabbaggiyavatthu^
content:
  [03] ^b^na tena paṇḍito hotī^eb^ti imaṃ dhammadesanaṃ satthā jetavane  viharanto chabbaggiye ārabbha kathesi.<br/><br/>[03] te kira vihārepi gāmepi bhattaggaṃ ākulaṃ karontā ^a^P3.0383^ea^  vicaranti. athekadivase bhikkhū gāme bhattakiccaṃ katvā  āgate dahare sāmaṇere ca pucchiṃsu -- ``kīdisaṃ, āvuso,  bhattagga''nti? bhante, mā pucchatha, chabbaggiyā ``mayameva viyattā,  mayameva paṇḍitā, ime paharitvā sīse kacavaraṃ ākiritvā  nīharissāmā''ti vatvā amhe piṭṭhiyaṃ gahetvā kacavaraṃ okirantā  bhattaggaṃ ākulaṃ akaṃsūti. bhikkhū satthu santikaṃ gantvā tamatthaṃ  ārocesuṃ. satthā ``nāhaṃ, bhikkhave, bahuṃ bhāsitvā pare viheṭhayamānaṃ  `paṇḍito'ti vadāmi, kheminaṃ pana averīnaṃ abhayameva paṇḍitoti  vadāmī''ti vatvā imaṃ gāthamāha -- <br/><br/>[03] 258^b^.^eb^ <br/><br/>[21] ``na tena paṇḍito hoti, yāvatā bahu bhāsati. <br/><br/>[22] khemī averī abhayo, paṇḍitoti pavuccatī''ti..<br/><br/>[03] tattha ^a^M2.0243^ea^ ^b^yāvatā^eb^ti yattakena kāraṇena saṅghamajjhādīsu bahuṃ  katheti, tena paṇḍito nāma na hoti ^a^V2.0221^ea^. yo pana sayaṃ khemī pañcannaṃ  verānaṃ abhāvena averī nibbhayo ^a^P3.0384^ea^, yaṃ vā āgamma  mahājanassa bhayaṃ na hoti, so paṇḍito nāma hotīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] chabbaggiyavatthu dutiyaṃ. 


volume: 88
item: 196
title: dhammaṭṭhavaggo^vinicchayamahāmattavatthu^chabbaggiyavatthu^ekudānakhīṇāsavattheravatthu^
content:
  [03] ^b^na tāvatā^eb^ti imaṃ dhammadesanaṃ satthā jetavane viharanto  ekudānattheraṃ nāma khīṇāsavaṃ ārabbha kathesi.<br/><br/>[03] so kira ekakova ekasmiṃ vanasaṇḍe viharati, ekamevassa  udānaṃ paguṇaṃ -- <br/><br/>[21] ``adhicetaso appamajjato, <br/><br/>[27] munino monapathesu sikkhato. <br/><br/>[26] sokā na bhavanti tādino, <br/><br/>[22] upasantassa sadā satīmato''ti.. (pāci0 153;  udā0 37).<br/><br/>[03] so kira uposathadivasesu sayameva dhammassavanaṃ ghosetvā imaṃ  gāthaṃ vadati. pathaviundriyanasaddo viya devatānaṃ sādhukārasaddo hoti.  athekasmiṃ uposathadivase pañcapañcasataparivārā dve tipiṭakadharā  bhikkhū tassa vasanaṭṭhānaṃ agamaṃsu. so te disvāva tuṭṭhamānaso  ``sādhu vo kataṃ idha āgacchantehi, ajja mayaṃ ^a^P3.0385^ea^  tumhākaṃ dhammaṃ suṇissāmā''ti āha. atthi pana, āvuso, idha  dhammaṃ sotukāmāti. atthi, bhante, ayaṃ vanasaṇḍo dhammassavanadivase  devatānaṃ sādhukārasaddena ekaninnādo hotīti. tesu eko  tipiṭakadharo dhammaṃ osāresi, eko kathesi. ekadevatāpi sādhukāraṃ  nādāsi. te āhaṃsu -- ``tvaṃ, āvuso, dhammassavanadivase imasmiṃ  vanasaṇḍe devatā mahantena saddena sādhukāraṃ dentīti vadesi, kiṃ  nāmeta''nti. bhante, aññesu divasesu sādhukārasaddena ekaninnādo  eva hoti, na ajja pana ^a^M2.0244^ea^ jānāmi ``kimeta''nti. ``tena hi,  āvuso, tvaṃ tāva dhammaṃ kathehī''ti. so ^a^V2.0222^ea^ bījaniṃ gahetvā āsane  nisinno tameva gāthaṃ vadesi. devatā mahantena saddena sādhukāramadaṃsu.  atha nesaṃ parivārā bhikkhū ujjhāyiṃsu ``imasmiṃ vanasaṇḍe devatā  mukholokanena sādhukāraṃ dadanti, tipiṭakadharabhikkhūsu ettakaṃ  bhaṇantesupi kiñci pasaṃsanamattampi avatvā ekena mahallakattherena  ekagāthāya kathitāya mahāsaddena sādhukāraṃ dadantī''ti. tepi vihāraṃ  gantvā satthu tamatthaṃ ārocesuṃ.<br/><br/>[03] satthā ^a^P3.0386^ea^ ``nāhaṃ, bhikkhave, yo bahumpi  uggaṇhati vā bhāsati vā, taṃ dhammadharoti vadāmi. yo pana  ekampi gāthaṃ uggaṇhitvā saccāni paṭivijjhati, ayaṃ dhammadharo  nāmā''ti vatvā dhammaṃ desento imaṃ gāthamāha -- <br/><br/>[03] 259^b^.^eb^ <br/><br/>[21] ``na tāvatā dhammadharo, yāvatā bahu bhāsati. <br/><br/>[21] yo ca appampi sutvāna, dhammaṃ kāyena passati. <br/><br/>[22] sa ve dhammadharo hoti, yo dhammaṃ nappamajjatī''ti..<br/><br/>[03] tattha ^b^yāvatā^eb^ti yattakena uggahaṇadhāraṇavācanādinā  kāraṇena bahuṃ bhāsati, tāvattakena dhammadharo na hoti, vaṃsānurakkhako  pana paveṇipālako nāma hoti. ^b^yo ca appampī^eb^ti yo pana  appamattakampi sutvā dhammamanvāya atthamanvāya dhammānudhammappaṭipanno  hutvā nāmakāyena dukkhādīni parijānanto catusaccadhammaṃ passati, sa  ve dhammadharo hoti. ^b^yo dhammaṃ nappamajjatī^eb^ti yopi  āraddhavīriyo hutvā ajja ajjevāti paṭivedhaṃ ākaṅkhanto dhammaṃ  nappamajjati, ayampi dhammadharoyevāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ekudānakhīṇāsavattheravatthu tatiyaṃ. 


volume: 88
item: 197
title:
  vinicchayamahāmattavatthu^chabbaggiyavatthu^ekudānakhīṇāsavattheravatthu^lakuṇḍakabhaddiyattheravatthu^

content:
  [03] ^b^na^eb^ ^a^P3.0387^ea^ ^b^tena thero so hotī^eb^ti imaṃ  dhammadesanaṃ satthā jetavane viharanto lakuṇḍakabhaddiyattheraṃ ārabbha  kathesi.<br/><br/>[03] ekadivasañhi ^a^V2.0223^ea^ ^a^M2.0245^ea^ tasmiṃ there satthu upaṭṭhānaṃ gantvā pakkantamatte  tiṃsamattā āraññikā bhikkhū taṃ passantā eva āgantvā satthāraṃ  vanditvā nisīdiṃsu. satthā tesaṃ arahattūpanissayaṃ disvā imaṃ pañhaṃ  pucchi -- ``ito gataṃ ekaṃ theraṃ passathā''ti? ``na passāma,  bhante''ti. ``kiṃ nu diṭṭho vo''ti? ``ekaṃ, bhante, sāmaṇeraṃ  passimhā''ti. ``na so, bhikkhave, sāmaṇero, thero eva so''ti?  ``ativiya khuddako, bhante''ti. ``nāhaṃ, bhikkhave,  mahallakabhāvena therāsane nisinnamattakena theroti vadāmi. yo pana  saccāni paṭivijjhitvā mahājanassa ahiṃsakabhāve ṭhito, ayaṃ thero  nāmā''ti vatvā imā gāthā abhāsi -- <br/><br/>[03] 260^b^.^eb^ <br/><br/>[21] ``na tena thero so hoti, yenassa palitaṃ  siro. <br/><br/>[22] paripakko vayo tassa, moghajiṇṇoti vuccati.. <br/><br/>[03] 261^b^.^eb^ <br/><br/>[21] ``yamhi saccañca dhammo ca, ahiṃsā saṃyamo  damo. <br/><br/>[22] sa ve vantamalo dhīro, thero iti pavuccatī''ti..<br/><br/>[03] tattha ^a^P3.0388^ea^ ^b^paripakko^eb^ti pariṇato, vuḍḍhabhāvaṃ  pattoti attho. ^b^moghajiṇṇo^eb^ti anto therakarānaṃ dhammānaṃ  abhāvena tucchajiṇṇo nāma. ^b^yamhi saccañca dhammo cā^eb^ti  yamhi pana puggale soḷasahākārehi paṭividdhattā catubbidhaṃ saccaṃ,  ñāṇena sacchikatattā navavidho lokuttaradhammo ca atthi.  ^b^ahiṃsā^eb^ti ahiṃsanabhāvo. desanāmattametaṃ, yamhi pana  catubbidhāpi appamaññābhāvanā atthīti attho. ^b^saṃyamo damo^eb^ti  sīlañceva indriyasaṃvaro ca. ^b^vantamalo^eb^ti maggañāṇena  nīhaṭamalo. ^b^dhīro^eb^ti dhitisampanno. ^b^thero^eb^ti so imehi  thirabhāvakārakehi samannāgatattā theroti vuccatīti attho.<br/><br/>[03] desanāvasāne te bhikkhū arahatte patiṭṭhahiṃsūti. <br/><br/>[06] lakuṇḍakabhaddiyattheravatthu catutthaṃ. 


volume: 88
item: 198
title:
  chabbaggiyavatthu^ekudānakhīṇāsavattheravatthu^lakuṇḍakabhaddiyattheravatthu^sambahulabhikkhuvatthu^

content:
  [03] ^b^na^eb^ ^a^M2.0246^ea^ ^b^vākkaraṇamattenā^eb^ti imaṃ dhammadesanaṃ satthā jetavane  viharanto sambahule bhikkhū ārabbha kathesi.<br/><br/>[03] ekasmiñhi ^a^V2.0224^ea^ samaye dahare ceva sāmaṇere ca attano  dhammācariyānameva cīvararajanādīni veyyāvaccāni karonte disvā  ekacce therā cintayiṃsu -- ``mayampi byañjanasamaye kusalā,  amhākameva kiñci natthi. yaṃnūna ^a^P3.0389^ea^ mayaṃ satthāraṃ  upasaṅkamitvā evaṃ vadeyyāma, `bhante, mayaṃ byañjanasamaye kusalā,  aññesaṃ santike dhammaṃ uggaṇhitvāpi imesaṃ santike asodhetvā mā  sajjhāyitthāti daharasāmaṇere āṇāpethā'ti. evañhi amhākaṃ  lābhasakkāro vaḍḍhissatī''ti. te satthāraṃ upasaṅkamitvā tathā vadiṃsu.<br/><br/>[03] satthā tesaṃ vacanaṃ sutvā ``imasmiṃ sāsane paveṇivaseneva evaṃ  vattuṃ labhati, ime pana lābhasakkāre nissitāti ñatvā ahaṃ tumhe  vākkaraṇamattena sādhurūpāti na vadāmi. yassa panete issādayo  dhammā arahattamaggena samucchinnā, eso eva sādhurūpo''ti vatvā imā  gāthā abhāsi -- <br/><br/>[03] 262^b^.^eb^ <br/><br/>[21] ``na vākkaraṇamattena, vaṇṇapokkharatāya vā. <br/><br/>[22] sādhurūpo naro hoti, issukī maccharī saṭho.. <br/><br/>[03] 263^b^.^eb^ <br/><br/>[21] ``yassa cetaṃ samucchinnaṃ, mūlaghaccaṃ samūhataṃ. <br/><br/>[22] savantadoso medhāvī, sādhurūpoti vuccatī''ti..<br/><br/>[03] tattha ^b^na vākkaraṇamattenā^eb^ti vacīkaraṇamattena  saddalakkhaṇasampannavacanamattena. ^b^vaṇṇapokkharatāya vā^eb^ti  sarīravaṇṇassa manāpabhāvena vā. ^b^naro^eb^ti ettakeneva kāraṇena  paralābhādīsu issāmanako pañcavidhena maccherena samannāgato  kerāṭikabhāvena ^a^P3.0390^ea^ saṭho naro sādhurūpo na hoti.  ^b^yassa ceta^eb^nti yassa ca puggalassetaṃ issādidosajātaṃ  arahattamaggañāṇena samūlakaṃ chinnaṃ, mūlaghātaṃ katvā samūhataṃ ^a^M2.0247^ea^, so  vantadoso dhammojapaññāya samannāgato sādhurūpoti vuccatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sambahulabhikkhuvatthu pañcamaṃ. 


volume: 88
item: 199
title: ekudānakhīṇāsavattheravatthu^lakuṇḍakabhaddiyattheravatthu^sambahulabhikkhuvatthu^hatthakavatthu^
content:
  [03] ^b^na^eb^ ^a^V2.0225^ea^ ^b^muṇḍakena samaṇo^eb^ti imaṃ dhammadesanaṃ satthā sāvatthiyaṃ  viharanto hatthakaṃ ārabbha kathesi.<br/><br/>[03] so kira vādakkhitto ``tumhe asukavelāya asukaṭṭhānaṃ nāma  āgaccheyyātha, vādaṃ karissāmā''ti vatvā puretarameva tattha gantvā  ``passatha, titthiyā mama bhayena nāgatā, esova pana nesaṃ  parājayo''tiādīni vatvā vādakkhitto aññenaññaṃ paṭicaranto  vicarati. satthā ``hatthako kira evaṃ karotī''ti sutvā taṃ  pakkosāpetvā ``saccaṃ ^a^P3.0391^ea^ kira tvaṃ, hatthaka, evaṃ  karosī''ti pucchitvā ``sacca''nti vutte, ``kasmā evaṃ karosi?  evarūpañhi musāvādaṃ karonto sīsamuṇḍanādimatteneva samaṇo nāma na  hoti. yo pana aṇūni vā thūlāni vā pāpāni sametvā ṭhito,  ayameva samaṇo''ti vatvā imā gāthā abhāsi -- <br/><br/>[03] 264^b^.^eb^ <br/><br/>[21] ``na muṇḍakena samaṇo, abbato alikaṃ bhaṇaṃ. <br/><br/>[22] icchālobhasamāpanno, samaṇo kiṃ bhavissati.. <br/><br/>[03] 265^b^.^eb^ <br/><br/>[21] ``yo ca sameti pāpāni, aṇuṃ thūlāni  sabbaso. <br/><br/>[22] samitattā hi pāpānaṃ, samaṇoti pavuccatī''ti..<br/><br/>[03] tattha ^b^muṇḍakenā^eb^ti sīsamuṇḍanamattena. ^b^abbato^eb^ti  sīlavatena ca dhutaṅgavatena ca virahito. ^b^alikaṃ bhaṇa^eb^nti  musāvādaṃ bhaṇanto asampattesu ārammaṇesu icchāya pattesu ca lobhena  samannāgato samaṇo nāma kiṃ bhavissati? ^b^sametī^eb^ti yo ca  parittāni vā ^a^M2.0248^ea^ mahantāni vā pāpāni vūpasameti, so tesaṃ samitattā  samaṇoti pavuccatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] hatthakavatthu chaṭṭhaṃ. 


volume: 88
item: 200
title: lakuṇḍakabhaddiyattheravatthu^sambahulabhikkhuvatthu^hatthakavatthu^aññatarabrāhmaṇavatthu^
content:
  [03] ^b^na^eb^ ^a^V2.0226^ea^ ^a^P3.0392^ea^ ^b^tena bhikkhu so hotī^eb^ti  imaṃ dhammadesanaṃ satthā jetavane viharanto aññataraṃ brāhmaṇaṃ ārabbha  kathesi.<br/><br/>[03] so kira bāhirasamaye pabbajitvā bhikkhaṃ caranto cintesi --  ``samaṇo gotamo attano sāvake bhikkhāya caraṇena `bhikkhū'ti  vadati, mampi `bhikkhū'ti vattuṃ vaṭṭatī''ti. so satthāraṃ  upasaṅkamitvā, ``bho gotama, ahampi bhikkhaṃ caritvā jīvāmi,  mampi `bhikkhū'ti vadehī''ti āha. atha naṃ satthā ``nāhaṃ,  brāhmaṇa, bhikkhanamattena bhikkhūti vadāmi. na hi vissaṃ dhammaṃ  samādāya vattanto bhikkhu nāma hoti. yo pana sabbasaṅkhāresu  saṅkhāya carati, so bhikkhu nāmā''ti vatvā imā gāthā abhāsi -- <br/><br/>[03] 266^b^.^eb^ <br/><br/>[21] ``na tena bhikkhu so hoti, yāvatā bhikkhate  pare. <br/><br/>[22] vissaṃ dhammaṃ samādāya, bhikkhu hoti na tāvatā.. <br/><br/>[03] 267^b^.^eb^ <br/><br/>[21] ``yodha puññañca pāpañca, bāhetvā  brahmacariyavā. <br/><br/>[22] saṅkhāya loke carati, sa ve bhikkhūti vuccatī''ti..<br/><br/>[03] tattha ^a^P3.0393^ea^ ^b^yāvatā^eb^ti yattakena pare  bhikkhate, tena bhikkhanamattena bhikkhu nāma na hoti.  ^b^vissa^eb^nti visamaṃ dhammaṃ, vissagandhaṃ vā kāyakammādikaṃ dhammaṃ  samādāya caranto bhikkhu nāma na hoti. ^b^yodhā^eb^ti yo idha  sāsane ubhayampetaṃ puññañca pāpañca maggabrahmacariyena bāhetvā panuditvā  brahmacariyavā hoti. ^b^saṅkhāyā^eb^ti ñāṇena. ^b^loke^eb^ti  khandhādiloke ``ime ajjhattikā khandhā, ime bāhirā''ti evaṃ  sabbepi dhamme jānitvā ^a^M2.0249^ea^ carati, so tena ñāṇena kilesānaṃ bhinnattā  ``bhikkhū''ti vuccatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] aññatarabrāhmaṇavatthu sattamaṃ. 


volume: 88
item: 201
title: sambahulabhikkhuvatthu^hatthakavatthu^aññatarabrāhmaṇavatthu^titthiyavatthu^
content:
  [03] ^b^na^eb^ ^a^V2.0227^ea^ ^b^monenā^eb^ti imaṃ dhammadesanaṃ satthā jetavane viharanto  titthiye ārabbha kathesi.<br/><br/>[03] te kira bhuttaṭṭhānesu manussānaṃ ``khemaṃ hotu, sukhaṃ ^a^P3.0394^ea^  hotu, āyu vaḍḍhatu, asukaṭṭhāne nāma kalalaṃ atthi,  asukaṭṭhāne nāma kaṇṭako atthi, evarūpaṃ ṭhānaṃ gantuṃ na  vaṭṭatī''tiādinā nayena maṅgalaṃ vatvā pakkamanti. bhikkhū pana  paṭhamabodhiyaṃ anumodanādīnaṃ ananuññātakāle bhattagge manussānaṃ  anumodanaṃ akatvā pakkamanti. manussā ``titthiyānaṃ santikā  maṅgalaṃ suṇāma, bhaddantā pana tuṇhībhūtā pakkamantī''ti ujjhāyiṃsu.  bhikkhū tamatthaṃ satthu ārocesuṃ. satthā, ``bhikkhave, ito paṭṭhāya  bhattaggādīsu yathāsukhaṃ anumodanaṃ karotha, upanisinnakathaṃ karotha,  dhammaṃ kathethā''ti anujāni. te tathā kariṃsu. manussā  anumodanādīni suṇantā ussāhappattā bhikkhū nimantetvā sakkāraṃ  karontā vicaranti. titthiyā pana ``mayaṃ munino monaṃ karoma,  samaṇassa gotamassa sāvakā bhattaggādīsu mahākathaṃ kathentā  vicarantī''ti ujjhāyiṃsu.<br/><br/>[03] satthā tamatthaṃ sutvā ``nāhaṃ, bhikkhave, tuṇhībhāvamattena  `munī'ti vadāmi. ekacce hi ajānantā na ^a^P3.0395^ea^  kathenti, ekacce avisāradatāya, ekacce `mā no imaṃ atisayatthaṃ  aññe jāniṃsū'ti maccherena. tasmā monamattena muni na hoti,  pāpavūpasamena pana muni nāma hotī''ti vatvā imā gāthā abhāsi -- <br/><br/>[03] 268^b^.^eb^ <br/><br/>[21] ``na monena munī hoti, mūḷharūpo aviddasu. <br/><br/>[22] yo ca tulaṃva paggayha, varamādāya paṇḍito.. <br/><br/>[03] 269^b^.^eb^ <br/><br/>[21] ``pāpāni ^a^M2.0250^ea^ parivajjeti, sa munī tena so  muni. <br/><br/>[22] yo munāti ubho loke, muni tena pavuccatī''ti..<br/><br/>[03] tattha ^b^na monenā^eb^ti kāmañhi moneyyapaṭipadāsaṅkhātena  maggañāṇamonena muni nāma hoti, idha pana tuṇhībhāvaṃ sandhāya  ``monenā''ti vuttaṃ. ^b^mūḷharūpo^eb^ti tuccharūpo.  ^b^aviddasū^eb^ti aviññū. evarūpo hi tuṇhībhūtopi muni nāma na  hoti. atha vā monena muni nāma na hoti, tucchasabhāvo pana  aviññū ca hotīti attho. ^b^yo ca tulaṃva pagayhā^eb^ti yathā hi  tulaṃ ^a^V2.0228^ea^ gahetvā ṭhito atirekaṃ ce hoti, harati. ūnaṃ ce hoti  ^a^P3.0396^ea^, pakkhipati. evameva yo atirekaṃ haranto viya  pāpaṃ harati parivajjeti, ūnake pakkhipanto viya kusalaṃ paripūreti.  evañca pana karonto  sīlasamādhipaññāvimuttivimuttiñāṇadassanasaṅkhātaṃ varaṃ uttamameva  ādāya pāpāni akusalakammāni parivajjeti. ^b^sa munī^eb^ti so  muni nāmāti attho. ^b^tena so munī^eb^ti kasmā pana so  munīti ce? yaṃ heṭṭhā vuttakāraṇaṃ, tena so munīti attho. ^b^so  munāti ubho loke^eb^ti yo puggalo imasmiṃ khandhādiloke tulaṃ  āropetvā minanto viya ``ime ajjhattikā khandhā, ime  bāhirā''tiādinā nayena ime ubho atthe munāti. ^b^muni tena  pavuccatī^eb^ti tena kāraṇena munīti vuccatiyevāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] titthiyavatthu aṭṭhamaṃ. 


volume: 88
item: 202
title: hatthakavatthu^aññatarabrāhmaṇavatthu^titthiyavatthu^bālisikavatthu^
content:
  [03] ^b^na tena ariyo hotī^eb^ti imaṃ dhammadesanaṃ satthā jetavane  viharanto ekaṃ ariyaṃ nāma bālisikaṃ ārabbha kathesi.<br/><br/>[03] ekadivasañhi ^a^P3.0397^ea^ satthā tassa  sotāpattimaggassūpanissayaṃ disvā sāvatthiyā uttaradvāragāme piṇḍāya  caritvā bhikkhusaṅghaparivuto tato āgacchati. tasmiṃ khaṇe so  bālisiko balisena macche gaṇhanto buddhappamukhaṃ bhikkhusaṅghaṃ disvā  balisayaṭṭhiṃ chaḍḍetvā aṭṭhāsi. satthā tassa avidūre ^a^M2.0251^ea^ ṭhāne nivattitvā  ṭhito ``tvaṃ kiṃ nāmosī''ti sāriputtattherādīnaṃ nāmāni pucchi.  tepi ``ahaṃ sāriputto ahaṃ moggallāno''ti attano attano nāmāni  kathayiṃsu. bālisiko cintesi -- ``satthā sabbesaṃ nāmāni  pucchati, mamampi nāmaṃ pucchissati maññe''ti. satthā tassa icchaṃ  ñatvā, ``upāsaka, tvaṃ ko nāmosī''ti pucchitvā ``ahaṃ, bhante,  ariyo nāmā''ti vutte ``na, upāsaka, tādisā pāṇātipātino  ariyā nāma honti, ariyā pana mahājanassa ahiṃsanabhāve ṭhitā''ti  vatvā imaṃ gāthamāha -- <br/><br/>[03] 270^b^.^eb^ <br/><br/>[21] ``na tena ariyo hoti, yena pāṇāni  hiṃsati. <br/><br/>[22] ahiṃsā sabbapāṇānaṃ, ariyoti pavuccatī''ti..<br/><br/>[03] tattha ^a^V2.0229^ea^ ^a^P3.0398^ea^ ^b^ahiṃsā^eb^ti ahiṃsanena. idaṃ  vuttaṃ hoti -- yena hi pāṇāni hiṃsati, na tena kāraṇena ariyo  hoti. yo pana sabbapāṇānaṃ pāṇiādīhi ahiṃsanena  mettādibhāvanāya patiṭṭhitattā hiṃsato ārāva ṭhito, ayaṃ ariyoti  vuccatīti attho.<br/><br/>[03] desanāvasāne bālisiko sotāpattiphale patiṭṭhahi, sampattānampi  sātthikā dhammadesanā ahosīti. <br/><br/>[06] bālisikavatthu navamaṃ. 


volume: 88
item: 203
title: aññatarabrāhmaṇavatthu^titthiyavatthu^bālisikavatthu^sambahulasīlādisampannabhikkhuvatthu^
content:
  [03] ^b^na sīlabbatamattenā^eb^ti imaṃ dhammadesanaṃ satthā jetavane  viharanto sambahule sīlādisampanne bhikkhū ārabbha kathesi.<br/><br/>[03] tesu kira ekaccānaṃ evaṃ ahosi -- ``mayaṃ sampannasīlā,  mayaṃ dhutaṅgadharā, mayaṃ bahussutā, mayaṃ pantasenāsanavāsino, mayaṃ  jhānalābhino, na amhākaṃ arahattaṃ dullabhaṃ, icchitadivaseyeva arahattaṃ  pāpuṇissāmā''ti. yepi tattha anāgāmino, tesampi etadahosi --  ``na amhākaṃ idāni arahattaṃ dullabha''nti. te sabbepi ekadivasaṃ  satthāraṃ upasaṅkamitvā ^a^P3.0399^ea^ vanditvā nisinnā ``api  nu kho vo, bhikkhave, pabbajitakiccaṃ matthakaṃ patta''nti satthārā puṭṭhā  evamāhaṃsu -- ``bhante, mayaṃ evarūpā evarūpā ca, tasmā  `icchiticchitakkhaṇeyeva arahattaṃ pattuṃ samatthamhā'ti cintetvā  viharāmā''ti.<br/><br/>[03] satthā ^a^M2.0252^ea^ tesaṃ vacanaṃ sutvā, ``bhikkhave, bhikkhunā nāma  parisuddhasīlādimattakena vā anāgāmisukhappattamattakena vā `appakaṃ  no bhavadukkha'nti vattuṃ na vaṭṭati, āsavakkhayaṃ pana appatvā  `sukhitomhī'ti cittaṃ na uppādetabba''nti vatvā imā gāthā abhāsi  -- <br/><br/>[03] 271^b^.^eb^ <br/><br/>[21] ``na sīlabbatamattena, bāhusaccena vā pana. <br/><br/>[22] atha vā samādhilābhena, vivittasayanena vā.. <br/><br/>[03] 272^b^.^eb^ <br/><br/>[21] ``phusāmi ^a^V2.0230^ea^ nekkhammasukhaṃ, aputhujjanasevitaṃ. <br/><br/>[22] bhikkhu vissāsamāpādi, appatto āsavakkhaya''nti..<br/><br/>[03] tattha ^b^sīlabbatamattenā^eb^ti catupārisuddhisīlamattena vā  terasadhutaṅgamattena vā. ^b^bāhusaccena vā^eb^ti tiṇṇaṃ piṭakānaṃ  uggahitamattena vā. ^b^samādhilābhenā^eb^ti aṭṭhasamāpattiyā lābhena.  ^b^nekkhammasukha^eb^nti ^a^P3.0400^ea^ anāgāmisukhaṃ. taṃ  anāgāmisukhaṃ phusāmīti ettakamattena vā. ^b^aputhujjanasevita^eb^nti  puthujjanehi asevitaṃ ariyasevitameva. ^b^bhikkhū^eb^ti tesaṃ aññataraṃ  ālapanto āha. ^b^vissāsamāpādī^eb^ti vissāsaṃ na āpajjeyya.  idaṃ vuttaṃ hoti -- bhikkhu iminā sampannasīlādibhāvamattakeneva  ``mayhaṃ bhavo appako parittako''ti āsavakkhayasaṅkhātaṃ arahattaṃ  appatto hutvā bhikkhu nāma vissāsaṃ nāpajjeyya. yathā hi  appamattakopi gūtho duggandho hoti, evaṃ appamattakopi bhavo  dukkhoti.<br/><br/>[03] desanāvasāne te bhikkhū arahatte patiṭṭhahaṃsu, sampattānampi  sātthikā dhammadesanā ahosīti. <br/><br/>[06] sambahulasīlādisampannabhikkhuvatthu dasamaṃ. <br/><br/>[06] dhammaṭṭhavaggavaṇṇanā niṭṭhitā. <br/><br/>[06] ekūnavīsatimo vaggo. 


volume: 88
item: 204
title: titthiyavatthu^bālisikavatthu^maggavaggo^pañcasatabhikkhuvatthu^
content:
  [03] ^b^maggānaṭṭhaṅgiko^eb^ti ^a^V2.0231^ea^ ^a^P3.0401^ea^  ^a^M2.0253^ea^ imaṃ dhammadesanaṃ  satthā jetavane viharanto pañcasate bhikkhū ārabbha kathesi.<br/><br/>[03] te kira satthari janapadacārikaṃ caritvā puna sāvatthiṃ āgate  upaṭṭhānasālāya nisīditvā ``asukagāmato asukagāmassa maggo  samo, asukagāmassa maggo visamo, sasakkharo,  asakkharo''tiādinā nayena attano vicaritamaggaṃ ārabbha maggakathaṃ  kathesuṃ. satthā tesaṃ arahattassūpanissayaṃ disvā taṃ ṭhānaṃ āgantvā  paññattāsane nisinno ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte, ``bhikkhave,  ayaṃ bāhirakamaggo, bhikkhunā nāma ariyamagge kammaṃ kātuṃ vaṭṭati,  evañhi karonto bhikkhu sabbadukkhā pamuccatī''ti vatvā imā gāthā  abhāsi -- <br/><br/>[03] 273^b^.^eb^ <br/><br/>[21] ``maggānaṭṭhaṅgiko ^a^P3.0402^ea^ seṭṭho,  saccānaṃ caturo padā. <br/><br/>[22] virāgo seṭṭho dhammānaṃ, dvipadānañca cakkhumā.. <br/><br/>[03] 274^b^.^eb^ <br/><br/>[21] ``eseva maggo natthañño, dassanassa  visuddhiyā. <br/><br/>[22] etañhi tumhe paṭipajjatha, mārassetaṃ pamohanaṃ.. <br/><br/>[03] 275^b^.^eb^ <br/><br/>[21] ``etañhi tumhe paṭipannā, dukkhassantaṃ  karissatha. <br/><br/>[22] akkhāto vo mayā maggo, aññāya sallakantanaṃ.. <br/><br/>[03] 276^b^.^eb^ <br/><br/>[21] ``tumhehi kiccamātappaṃ, akkhātāro tathāgatā. <br/><br/>[22] paṭipannā pamokkhanti, jhāyino mārabandhanā''ti..<br/><br/>[03] tattha ^a^V2.0232^ea^ ^b^maggānaṭṭhaṅgiko^eb^ti jaṅghamaggādayo vā hontu dvāsaṭṭhi  diṭṭhigatamaggā vā, tesaṃ sabbesampi maggānaṃ sammādiṭṭhiādīhi aṭṭhahi  aṅgehi micchādiṭṭhiādīnaṃ aṭṭhannaṃ pahānaṃ karonto nirodhaṃ ārammaṇaṃ  katvā catūsupi saccesu dukkhaparijānanādikiccaṃ sādhayamāno  aṭṭhaṅgiko maggo seṭṭho ^a^M2.0254^ea^ uttamo. ^b^saccānaṃ caturo padā^eb^ti ``saccaṃ  bhaṇe na kujjheyyā''ti ^a^P3.0403^ea^ (dha0 pa0 224) āgataṃ  vacīsaccaṃ vā hotu, ``sacco brāhmaṇo sacco khattiyo''tiādibhedaṃ  sammutisaccaṃ vā ``idameva saccaṃ moghamañña''nti (dha0 sa0 1144;  ma0 ni0 2.187-188) diṭṭhisaccaṃ vā ``dukkhaṃ  ariyasacca''ntiādibhedaṃ paramatthasaccaṃ vā hotu, sabbesampi imesaṃ  saccānaṃ parijānitabbaṭṭhena sacchikātabbaṭṭhena pahātabbaṭṭhena bhāvetabbaṭṭhena  ekapaṭivedhaṭṭhena ca tathapaṭivedhaṭṭhena ca dukkhaṃ ariyasaccantiādayo  caturo padā seṭṭhā nāma. ^b^virāgo seṭṭho dhammāna^eb^nti ``yāvatā,  bhikkhave, dhammā saṅkhatā vā asaṅkhatā vā, virāgo tesaṃ  aggamakkhāyatī''ti (itivu0 90; a0 ni0  4.34) vacanato  sabbadhammānaṃ nibbānasaṅkhāto virāgo seṭṭho. ^b^dvipadānañca  cakkhumā^eb^ti sabbesaṃ devamanussādibhedānaṃ dvipadānaṃ pañcahi cakkhūhi  cakkhumā tathāgatova seṭṭho. ca-saddo sampiṇḍanattho, arūpadhamme  sampiṇḍeti. tasmā arūpadhammānampi tathāgato seṭṭho uttamo.<br/><br/>[03] ^b^dassanassa visuddhiyā^eb^ti maggaphaladassanassa visuddhatthaṃ  yo mayā ``seṭṭho''ti vutto, esova maggo, natthañño. ^b^etañhi  tumhe^eb^ti tasmā tumhe etameva paṭipajjatha. ^b^mārassetaṃ  pamohana^eb^nti etaṃ māramohanaṃ māramanthananti ^a^P3.0404^ea^  vuccati. ^b^dukkhassanta^eb^nti sakalassapi vaṭṭadukkhassa antaṃ  paricchedaṃ karissathāti attho. ^b^aññāya sallakantana^eb^nti  rāgasallādīnaṃ kantanaṃ nimmathanaṃ abbūhaṇaṃ etaṃ maggaṃ, mayā vinā  anussavādīhi attapaccakkhato ñatvāva ayaṃ maggo akkhāto, idāni  tumhehi kilesānaṃ ātāpanena ``ātappa''nti saṅkhaṃ gataṃ tassa  adhigamatthāya sammappadhānavīriyaṃ kiccaṃ karaṇīyaṃ. kevalañhi  akkhātārova tathāgatā. tasmā tehi akkhātavasena ye paṭipannā  dvīhi jhānehi jhāyino, te tebhūmakavaṭṭasaṅkhātā mārabandhanā  pamokkhantīti attho.<br/><br/>[03] desanāvasāne te bhikkhū arahatte patiṭṭhahiṃsu, sampattānampi  sātthikā dhammadesanā ahosīti. <br/><br/>[06] pañcasatabhikkhuvatthu paṭhamaṃ. 


volume: 88
item: 205
title: bālisikavatthu^maggavaggo^pañcasatabhikkhuvatthu^aniccalakkhaṇavatthu^
content:
  [03] ^b^sabbe^eb^ ^a^V2.0233^ea^ ^a^P3.0405^ea^ ^a^M2.0255^ea^ ^b^saṅkhārā aniccā^eb^ti imaṃ  dhammadesanaṃ satthā jetavane viharanto pañcasate bhikkhū ārabbha kathesi.<br/><br/>[03] te kira satthu santike kammaṭṭhānaṃ gahetvā gantvā araññe  vāyamantāpi arahattaṃ appatvā ``visesetvā kammaṭṭhānaṃ  uggaṇhissāmā''ti satthu santikaṃ āgamiṃsu. satthā ``kiṃ nu kho  imesaṃ sappāya''nti vīmaṃsanto ``ime kassapabuddhakāle vīsati  vassasahassāni aniccalakkhaṇe anuyuñjiṃsu, tasmā aniccalakkhaṇeneva  tesaṃ ekaṃ gāthaṃ desetuṃ vaṭṭatī''ti cintetvā, ``bhikkhave,  kāmabhavādīsu sabbepi saṅkhārā hutvā abhāvaṭṭhena aniccā evā''ti  vatvā imaṃ gāthamāha -- <br/><br/>[03] 277^b^.^eb^ <br/><br/>[21] ``sabbe saṅkhārā aniccāti, yadā paññāya  passati. <br/><br/>[22] atha nibbindati dukkhe, esa maggo visuddhiyā''ti..<br/><br/>[03] tattha ^b^sabbe saṅkhārā^eb^ti kāmabhavādīsu uppannā khandhā  tattha tattheva nirujjhanato ^b^aniccā^eb^ti yadā vipassanāpaññāya  passati, atha imasmiṃ khandhapariharaṇadukkhe nibbindati, nibbindanto  dukkhaparijānanādivasena saccāni paṭivijjhati. ^b^esa maggo  visuddhiyā^eb^ti visuddhatthāya vodānatthāya esa maggoti attho.<br/><br/>[03] desanāvasāne ^a^P3.0406^ea^ te bhikkhū arahatte  patiṭṭhahiṃsu, sampattaparisānampi sātthikā dhammadesanā ahosīti. <br/><br/>[06] aniccalakkhaṇavatthu dutiyaṃ. 


volume: 88
item: 206
title: maggavaggo^pañcasatabhikkhuvatthu^aniccalakkhaṇavatthu^dukkhalakkhaṇavatthu^
content:
  [03] dutiyagāthāyapi evarūpameva vatthu. tadā hi bhagavā tesaṃ  bhikkhūnaṃ dukkhalakkhaṇe katābhiyogabhāvaṃ ñatvā, ``bhikkhave, sabbepi  khandhā paṭipīḷanaṭṭhena dukkhā evā''ti vatvā imaṃ gāthamāha -- <br/><br/>[03] 278^b^.^eb^ <br/><br/>[21] ``sabbe ^a^V2.0234^ea^ ^a^M2.0256^ea^ saṅkhārā dukkhāti, yadā paññāya  passati. <br/><br/>[22] atha nibbindati dukkhe, esa maggo visuddhiyā''ti..<br/><br/>[03] tattha ^b^dukkhā^eb^ti paṭipīḷanaṭṭhena dukkhā. sesaṃ  purimasadisameva. <br/><br/>[06] dukkhalakkhaṇavatthu tatiyaṃ. 


volume: 88
item: 207
title: pañcasatabhikkhuvatthu^aniccalakkhaṇavatthu^dukkhalakkhaṇavatthu^anattalakkhaṇavatthu^
content:
  [03] tatiyagāthāyapi eseva nayo. kevalañhi ettha bhagavā tesaṃ  bhikkhūnaṃ pubbe anattalakkhaṇe anuyuttabhāvaṃ ñatvā, ``bhikkhave,  sabbepi khandhā avasavattanaṭṭhena anattā evā''ti vatvā imaṃ gāthamāha  -- <br/><br/>[03] 279^b^.^eb^ <br/><br/>[21] ``sabbe ^a^P3.0407^ea^ dhammā anattāti,  yadā paññāya passati. <br/><br/>[22] atha nibbindati dukkhe, esa maggo visuddhiyā''ti..<br/><br/>[03] tattha ^b^sabbe dhammā^eb^ti pañcakkhandhā eva adhippetā.  ^b^anattā^eb^ti ``mā jīyantu mā mīyantū''ti vase vattetuṃ na  sakkāti avasavattanaṭṭhena anattā attasuññā assāmikā anissarāti  attho. sesaṃ purimasadisamevāti. <br/><br/>[06] anattalakkhaṇavatthu catutthaṃ. 


volume: 88
item: 208
title: aniccalakkhaṇavatthu^dukkhalakkhaṇavatthu^anattalakkhaṇavatthu^padhānakammikatissattheravatthu^
content:
  [03] ^b^uṭṭhānakālamhī^eb^ti imaṃ dhammadesanaṃ satthā jetavane viharanto  padhānakammikatissattheraṃ ārabbha kathesi.<br/><br/>[03] sāvatthivāsino kira pañcasatā kulaputtā satthu santike  pabbajitvā kammaṭṭhānaṃ gahetvā araññaṃ agamaṃsu. tesu eko tattheva  ohīyi. avasesā araññe samaṇadhammaṃ karontā arahattaṃ patvā  ``paṭiladdhaguṇaṃ satthu ārocessāmā''ti puna sāvatthiṃ agamaṃsu. te  sāvatthito yojanamatte ^a^V2.0235^ea^ ekasmiṃ gāmake piṇḍāya carante disvā eko  upāsako yāgubhattādīhi patimānetvā anumodanaṃ sutvā  punadivasatthāyapi nimantesi. te tadaheva sāvatthiṃ ^a^P3.0408^ea^  gantvā pattacīvaraṃ paṭisāmetvā sāyanhasamaye ^a^M2.0257^ea^ satthāraṃ  upasaṅkamitvā vanditvā ekamantaṃ nisīdiṃsu. satthā tehi saddhiṃ  ativiya tuṭṭhiṃ pavedayamāno paṭisanthāraṃ akāsi.<br/><br/>[03] atha nesaṃ tattha ohīno sahāyakabhikkhu cintesi -- ``satthu  imehi saddhiṃ paṭisanthāraṃ karontassa mukhaṃ nappahoti, mayhaṃ pana  maggaphalābhāvena mayā saddhiṃ na katheti, ajjeva arahattaṃ patvā satthāraṃ  upasaṅkamitvā mayā saddhiṃ kathāpessāmī''ti. tepi bhikkhū,  ``bhante, mayaṃ āgamanamagge ekena upāsakena svātanāya nimantitā,  tattha pātova gamissāmā''ti satthāraṃ apalokesuṃ. atha nesaṃ  sahāyako bhikkhu sabbarattiṃ caṅkamanto niddāvasena caṅkamakoṭiyaṃ  ekasmiṃ pāsāṇaphalake pati, ūruṭṭhi bhijji. so mahāsaddena viravi.  tassa te sahāyakā bhikkhū saddaṃ sañjānitvā ito cito ca  upadhāviṃsu. tesaṃ dīpaṃ jāletvā tassa kattabbakiccaṃ karontānaṃyeva  aruṇo uṭṭhahi, te taṃ gāmaṃ gantuṃ okāsaṃ na labhiṃsu. atha ne satthā  āha -- ``kiṃ, bhikkhave, bhikkhācāragāmaṃ na gamitthā''ti. te  ``āma, bhante''ti taṃ pavattiṃ ārocesuṃ. satthā ``na, bhikkhave,  esa ^a^P3.0409^ea^ idāneva tumhākaṃ lābhantarāyaṃ karoti, pubbepi  akāsiyevā''ti vatvā tehi yācito atītaṃ āharitvā -- <br/><br/>[21] ``yo pubbe karaṇīyāni, pacchā so kātumicchati. <br/><br/>[22] varuṇakaṭṭhabhañjova, sa pacchā manutappatī''ti.. (jā0  1.1.71) -- <br/><br/>[25] ^b^jātakaṃ^eb^ vitthāresi. tadā kira te bhikkhū  pañcasatā māṇavakā ahesuṃ, kusītamāṇavako ayaṃ bhikkhu ahosi,  ācariyo pana tathāgatova ahosīti.<br/><br/>[03] satthā imaṃ dhammadesanaṃ āharitvā, ``bhikkhave, yo hi  uṭṭhānakāle uṭṭhānaṃ na karoti, saṃsannasaṅkappo hoti, kusīto so  jhānādibhedaṃ visesaṃ nādhigacchatī''ti vatvā imaṃ gāthamāha -- <br/><br/>[03] 280^b^.^eb^ <br/><br/>[21] ``uṭṭhānakālamhi anuṭṭhahāno, <br/><br/>[27] yuvā balī ālasiyaṃ upeto. <br/><br/>[26] saṃsannasaṅkappamano kusīto, <br/><br/>[22] paññāya maggaṃ alaso na vindatī''ti..<br/><br/>[03] tattha ^a^V2.0236^ea^ ^a^M2.0258^ea^ ^b^anuṭṭhahāno^eb^ti anuṭṭhahanto avāyamanto. ^b^yuvā  balī^eb^ti paṭhamayobbane ṭhito balasampannopi hutvā ^a^P3.0410^ea^  alasabhāvena upeto hoti, bhutvā sayati. ^b^saṃsannasaṅkappamano^eb^ti  tīhi micchāvitakkehi suṭṭhu avasannasammāsaṅkappacitto.  ^b^kusīto^eb^ti nibbīriyo. ^b^alaso^eb^ti mahāalaso paññāya  daṭṭhabbaṃ ariyamaggaṃ apassanto na vindati, na paṭilabhatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] padhānakammikatissattheravatthu pañcamaṃ. 


volume: 88
item: 209
title: dukkhalakkhaṇavatthu^anattalakkhaṇavatthu^padhānakammikatissattheravatthu^sūkarapetavatthu^
content:
  [03] ^b^vācānurakkhī^eb^ti imaṃ dhammadesanaṃ satthā veḷuvane viharanto  sūkarapetaṃ ārabbha kathesi.<br/><br/>[03] ekasmiñhi divase mahāmoggallānatthero lakkhaṇattherena saddhiṃ  gijjhakūṭā orohanto ekasmiṃ padese sitaṃ pātvākāsi. ``ko nu  kho, āvuso, hetu sitassa pātukammāyā''ti lakkhaṇattherena puṭṭho  ``akālo, āvuso, imassa pañhassa, satthu santike maṃ  puccheyyāthā''ti vatvā lakkhaṇattherena ^a^P3.0411^ea^ saddhiṃyeva  rājagahe piṇḍāya caritvā piṇḍapātapaṭikkanto veḷuvanaṃ gantvā satthāraṃ  vanditvā nisīdi. atha naṃ lakkhaṇatthero tamatthaṃ pucchi. so  āha -- ``āvuso, ahaṃ ekaṃ petaṃ addasaṃ, tassa tigāvutappamāṇaṃ  sarīraṃ, taṃ manussasarīrasadisaṃ. sīsaṃ pana sūkarassa viya, tassa  mukhe naṅguṭṭhaṃ jātaṃ, tato puḷavā paggharanti. svāhaṃ `na me evarūpo  satto diṭṭhapubbo'ti taṃ disvā sitaṃ pātvākāsi''nti. satthā  ``cakkhubhūtā vata, bhikkhave, mama sāvakā viharantī''ti vatvā  ``ahampetaṃ sattaṃ bodhimaṇḍeyeva addasaṃ. `ye pana me na saddaheyyuṃ,  tesaṃ ahitāya assā'ti paresaṃ anukampāya na kathesiṃ. idāni  moggallānaṃ sakkhiṃ katvā kathemi. saccaṃ, bhikkhave, moggallāno  āhā''ti kathesi. taṃ sutvā bhikkhū satthāraṃ pucchiṃsu -- ``kiṃ  ^a^M2.0259^ea^ pana, bhante, tassa pubbakamma''nti. satthā ``tena hi, bhikkhave,  suṇāthā''ti atītaṃ āharitvā tassa pubbakammaṃ kathesi.<br/><br/>[03] kassapabuddhakāle kira ekasmiṃ gāmakāvāse dve therā samaggavāsaṃ  vasiṃsu. tesu eko saṭṭhivasso, eko ekūnasaṭṭhivasso ^a^P3.0412^ea^.  ekūnasaṭṭhivasso itarassa pattacīvaraṃ ādāya vicari,  sāmaṇero viya sabbaṃ vattapaṭivattaṃ akāsi. tesaṃ ekamātukucchiyaṃ  vutthabhātūnaṃ viya samaggavāsaṃ ^a^V2.0237^ea^ vasantānaṃ vasanaṭṭhānaṃ eko dhammakathiko  āgami. tadā ca dhammassavanadivaso hoti. therā naṃ saṅgaṇhitvā  ``dhammakathaṃ no kathehi sappurisā''ti āhaṃsu. so dhammakathaṃ  kathesi. therā ``dhammakathiko no laddho''ti tuṭṭhacittā punadivase taṃ  ādāya dhuragāmaṃ piṇḍāya pavisitvā tattha katabhattakiccā, ``āvuso,  hiyyo kathitaṭṭhānatova thokaṃ dhammaṃ kathehī''ti manussānaṃ dhammaṃ  kathāpesuṃ. manussā dhammakathaṃ sutvā punadivasatthāyapi nimantayiṃsu.  evaṃ samantā bhikkhācāragāmesu dve dve divase taṃ ādāya piṇḍāya  cariṃsu.<br/><br/>[03] dhammakathiko cintesi -- ``ime dvepi atimudukā, mayā  ubhopete palāpetvā imasmiṃ vihāre vasituṃ vaṭṭatī''ti. so sāyaṃ  therūpaṭṭhānaṃ gantvā bhikkhūnaṃ uṭṭhāya gatakāle nivattitvā mahātheraṃ  upasaṅkamitvā, ``bhante, kiñci vattabbaṃ atthī''ti vatvā ``kathehi,  āvuso''ti vutte thokaṃ cintetvā, ``bhante, kathā nāmesā  mahāsāvajjā''ti vatvā akathetvāva pakkāmi. anutherassāpi santikaṃ  gantvā tatheva akāsi. so dutiyadivase tatheva katvā tatiyadivase  tesaṃ ativiya ^a^P3.0413^ea^ kotuhale uppanne mahātheraṃ  upasaṅkamitvā, ``bhante, kiñci vattabbaṃ atthi, tumhākaṃ pana santike  vattuṃ na visahāmī''ti vatvā therena ``hotu, āvuso, kathehī''ti  nippīḷito āha -- ``kiṃ pana, bhante, anuthero tumhehi saddhiṃ  saṃbhogo''ti. sappurisa, kiṃ nāmetaṃ kathesi, mayaṃ ekamātukucchiyaṃ  vutthaputtā viya, amhesu ekena yaṃ laddhaṃ, itarenāpi laddhameva hoti.  mayā etassa ettakaṃ kālaṃ aguṇo nāma na diṭṭhapubboti? evaṃ,  bhanteti. āmāvusoti. bhante maṃ anuthero evamāha --  ``sappurisa, tvaṃ kulaputto, ayaṃ mahāthero lajjī pesaloti etena  saddhiṃ saṃbhogaṃ karonto ^a^M2.0260^ea^ upaparikkhitvā kareyyāsī''ti evamesa maṃ  āgatadivasato paṭṭhāya vadatīti.<br/><br/>[03] mahāthero taṃ sutvāva kuddhamānaso daṇḍābhihataṃ kulālabhājanaṃ  viya bhijji. itaropi uṭṭhāya anutherassa santikaṃ gantvā tatheva  avoca, sopi tatheva bhijji. tesu kiñcāpi ettakaṃ kālaṃ ekopi  visuṃ piṇḍāya paviṭṭhapubbo nāma natthi, punadivase pana visuṃ piṇḍāya  pavisitvā anuthero puretaraṃ āgantvā upaṭṭhānasālāya aṭṭhāsi, mahāthero  pacchā agamāsi. taṃ disvā anuthero cintesi -- ``kiṃ nu kho  imassa pattacīvaraṃ paṭiggahetabbaṃ, udāhu no''ti. so ``na ^a^P3.0414^ea^  idāni paṭiggahessāmī''ti cintetvāpi ``hotu, na mayā  evaṃ katapubbaṃ, mayā attano vattaṃ hāpetuṃ na vaṭṭatī''ti cittaṃ mudukaṃ  katvā theraṃ upasaṅkamitvā, ``bhante, pattacīvaraṃ dethā''ti āha.  itaro ``gaccha, dubbinīta, na tvaṃ mama pattacīvaraṃ paṭiggahetuṃ  yuttarūpo''ti accharaṃ paharitvā tenapi ``āma, bhante, ahampi  tumhākaṃ pattacīvaraṃ na paṭiggaṇhāmīti ^a^V2.0238^ea^ cintesi''nti vutte, ``āvuso  navaka, kiṃ tvaṃ cintesi, mama imasmiṃ vihāre koci saṅgo  atthī''ti āha. itaropi ``tumhe pana, bhante, kiṃ evaṃ maññatha  `mama imasmiṃ vihāre koci saṅgo atthī'ti, eso te vihāro''ti  vatvā pattacīvaraṃ ādāya nikkhami. itaropi nikkhami. te  ubhopi ekamaggenāpi agantvā eko pacchimadvārena maggaṃ gaṇhi, eko  puratthimadvārena. dhammakathiko, ``bhante, mā evaṃ karotha, mā evaṃ  karothā''ti vatvā ``tiṭṭhāvuso''ti vutte nivatti. so punadivase  dhuragāmaṃ paviṭṭho manussehi, ``bhante, bhaddantā kuhi''nti vutte,  ``āvuso, mā pucchatha, tumhākaṃ ^a^P3.0415^ea^ kulupakā hiyyo  kalahaṃ katvā nikkhamiṃsu, ahaṃ yācantopi nivattetuṃ nāsakkhi''nti  āha. tesu bālā tuṇhī ahesuṃ. paṇḍitā pana ``amhehi ettakaṃ  kālaṃ bhaddantānaṃ kiñci khalitaṃ nāma na diṭṭhapubbaṃ, tesaṃ bhayaṃ imaṃ  nissāya uppannaṃ bhavissatī''ti domanassappattā ahesuṃ.<br/><br/>[03] tepi therā gataṭṭhāne cittasukhaṃ nāma na labhiṃsu. mahāthero  cintesi -- ``aho navakassa bhikkhuno bhāriyaṃ kammaṃ kataṃ, muhuttaṃ  diṭṭhaṃ nāma āgantukabhikkhuṃ āha -- `mahātherena saddhiṃ saṃbhogaṃ mā  akāsī'''ti. itaropi cintesi -- ``aho mahātherassa bhāriyaṃ  kammaṃ kataṃ, muhuttaṃ diṭṭhaṃ nāma āgantukabhikkhuṃ āha -- `iminā  saddhiṃ saṃbhogaṃ mā akāsī'''ti. tesaṃ ^a^M2.0261^ea^ neva sajjhāyo na manasikāro  ahosi. te vassasataccayena pacchimadisāya ekaṃ vihāraṃ agamaṃsu.  tesaṃ ekameva senāsanaṃ pāpuṇi. mahāthere pavisitvā mañcake nisinne  itaropi pāvisi. mahāthero taṃ disvāva sañjānitvā assūni  sandhāretuṃ nāsakkhi. itaropi mahātheraṃ sañjānitvā assupuṇṇehi  nettehi ``kathemi nu kho mā kathemī''ti cintetvā ``na taṃ  saddheyyarūpa''nti theraṃ vanditvā ``ahaṃ, bhante, ettakaṃ ^a^P3.0416^ea^  kālaṃ tumhākaṃ pattacīvaraṃ gahetvā vicariṃ, api nu kho me  kāyadvārādīsu tumhehi kiñci asāruppaṃ diṭṭhapubba''nti. ``na  diṭṭhapubbaṃ, āvuso''ti. atha kasmā dhammakathikaṃ avacuttha ``mā  etena saddhiṃ saṃbhogamakāsī''ti? ``nāhaṃ, āvuso, evaṃ kathemi,  tayā kira mama antare evaṃ vutta''nti. ``ahampi, bhante, na  vadāmī''ti. te tasmiṃ khaṇe ``tena amhe bhinditukāmena evaṃ vuttaṃ  bhavissatī''ti ñatvā aññamaññaṃ accayaṃ desayiṃsu. te vassasataṃ  cittassādaṃ alabhantā taṃ divasaṃ samaggā hutvā ``āyāma, naṃ tato  vihārā nikkaḍḍhissāmā''ti pakkamitvā anupubbena taṃ vihāraṃ agamaṃsu.<br/><br/>[03] dhammakathikopi there disvā pattacīvaraṃ paṭiggahetuṃ upagacchi.  therā ``na tvaṃ imasmiṃ vihāre vasituṃ yuttarūpo''ti accharaṃ pahariṃsu.  so saṇṭhātuṃ asakkonto tāvadeva nikkhamitvā ^a^V2.0239^ea^ palāyi. atha naṃ  vīsati vassasahassāni kato samaṇadhammo sandhāretuṃ nāsakkhi, tato  cavitvā avīcimhi nibbatto ekaṃ buddhantaraṃ paccitvā idāni  gijjhakūṭe vuttappakārena attabhāvena dukkhaṃ anubhotīti.<br/><br/>[03] satthā idaṃ tassa pubbakammaṃ āharitvā, ``bhikkhave, bhikkhunā  nāma kāyādīhi upasantarūpena bhavitabba''nti vatvā imaṃ gāthamāha -- <br/><br/>[03] 281^b^.^eb^ <br/><br/>[21] ``vācānurakkhī ^a^P3.0417^ea^ manasā  susaṃvuto, <br/><br/>[27] kāyena ca nākusalaṃ kayirā. <br/><br/>[26] ete tayo kammapathe visodhaye, <br/><br/>[22] ārādhaye maggamisippavedita''nti..<br/><br/>[03] tassattho -- catunnaṃ vacīduccaritānaṃ vajjanena vācānurakkhī  abhijjhādīnaṃ anuppādanena manasā ca suṭṭhu saṃvuto pāṇātipātādayo  pajahanto kāyena ^a^M2.0262^ea^ ca akusalaṃ na kayirā. evaṃ ete tayo kammapathe  visodhaye. evaṃ visodhento hi sīlakkhandhādīnaṃ esakehi  buddhādīhi isīhi paveditaṃ aṭṭhaṅgikamaggaṃ ārādheyyāti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sūkarapetavatthu chaṭṭhaṃ. 


volume: 88
item: 210
title: anattalakkhaṇavatthu^padhānakammikatissattheravatthu^sūkarapetavatthu^poṭṭhilattheravatthu^
content:
  [03] ^b^yogā ve^eb^ti imaṃ dhammadesanaṃ satthā jetavane viharanto  poṭṭhilaṃ nāma theraṃ ārabbha kathesi.<br/><br/>[03] so kira sattannampi buddhānaṃ sāsane tepiṭako pañcannaṃ  bhikkhusatānaṃ dhammaṃ vācesi. satthā cintesi ^a^P3.0418^ea^  -- ``imassa bhikkhuno `attano dukkhanissaraṇaṃ karissāmī'ti  cittampi natthi saṃvejessāmi na''nti. tato paṭṭhāya taṃ theraṃ attano  upaṭṭhānaṃ āgatakāle ``ehi, tucchapoṭṭhila, vanda, tucchapoṭṭhila,  nisīda, tucchapoṭṭhila, yāhi, tucchapoṭṭhilā''ti vadati. uṭṭhāya  gatakālepi ``tucchapoṭṭhilo gato''ti vadati. so cintesi --  ``ahaṃ sāṭṭhakathāni tīṇi ^a^V2.0240^ea^ piṭakāni dhāremi, pañcannaṃ bhikkhusatānaṃ  aṭṭhārasa mahāgaṇe dhammaṃ vācemi, atha pana maṃ satthā abhikkhaṇaṃ,  `tucchapoṭṭhilā'ti vadeti, addhā maṃ satthā jhānādīnaṃ abhāvena evaṃ  vadetī''ti. so uppannasaṃvego ``dāni araññaṃ pavisitvā  samaṇadhammaṃ karissāmī''ti sayameva pattacīvaraṃ saṃvidahitvā  paccūsakāle sabbapacchā dhammaṃ uggaṇhitvā nikkhamantena bhikkhunā  saddhiṃ nikkhami. pariveṇe nisīditvā sajjhāyantā naṃ  ``ācariyo''ti na sallakkhesuṃ. so vīsayojanasatamaggaṃ gantvā  ekasmiṃ araññāvāse tiṃsa bhikkhū vasanti, te upasaṅkamitvā  saṅghattheraṃ vanditvā, ``bhante, avassayo me hothā''ti āha.  āvuso, tvaṃ dhammakathiko, amhehi nāma ^a^P3.0419^ea^ taṃ  nissāya kiñci jānitabbaṃ bhaveyya, kasmā evaṃ vadesīti? mā,  bhante, evaṃ karotha, avassayo me hothāti. te pana sabbe  khīṇāsavāva. atha naṃ mahāthero ``imassa uggahaṃ nissāya māno  atthiyevā''ti anutherassa santikaṃ pahiṇi. sopi naṃ tathevāha.  iminā ^a^M2.0263^ea^ nīhārena sabbepi taṃ pesentā divāṭṭhāne nisīditvā sūcikammaṃ  karontassa sabbanavakassa sattavassikasāmaṇerassa santikaṃ pahiṇiṃsu.  evamassa mānaṃ nīhariṃsu.<br/><br/>[03] so nihatamāno sāmaṇerassa santike añjaliṃ paggahetvā  ``avassayo me hohi sappurisā''ti āha. aho, ācariya, kiṃ  nāmetaṃ kathetha, tumhe mahallakā bahussutā, tumhākaṃ santike mayā  kiñci kāraṇaṃ jānitabbaṃ bhaveyyāti. mā evaṃ kari, sappurisa,  hohiyeva me avassayoti. bhante, sacepi ovādakkhamā bhavissatha,  bhavissāmi vo avassayoti. homi, sappurisa, ahaṃ ``aggiṃ  pavisā''ti vutte aggiṃ pavisāmiyevāti. atha naṃ so avidūre ekaṃ  saraṃ dassetvā, ``bhante, yathānivatthapārutova imaṃ saraṃ pavisathā''ti  āha. so hissa mahagghānaṃ dupaṭṭacīvarānaṃ nivatthapārutabhāvaṃ ñatvāpi  ``ovādakkhamo ^a^P3.0420^ea^ nu kho''ti vīmaṃsanto evamāha.  theropi ekavacaneneva udakaṃ otari. atha naṃ cīvarakaṇṇānaṃ  temitakāle ``etha, bhante''ti vatvā ekavacaneneva āgantvā ṭhitaṃ āha  -- ``bhante, ekasmiṃ vammike cha chiddāni, tattha ekena chiddena  godhā anto paviṭṭhā, taṃ gaṇhitukāmo itarāni pañca chiddāni thaketvā  chaṭṭhaṃ bhinditvā paviṭṭhachiddeneva gaṇhāti, evaṃ tumhepi chadvārikesu  ārammaṇesu sesāni pañcadvārāni pidhāya manodvāre kammaṃ paṭṭhapethā''ti.  bahussutassa bhikkhuno ettakeneva padīpujjalanaṃ viya ahosi. so  ``ettakameva hotu sappurisā''ti karajakāye ñāṇaṃ otāretvā  samaṇadhammaṃ ārabhi.<br/><br/>[03] satthā vīsayojanasatamatthake nisinnova taṃ bhikkhuṃ oloketvā  ``yathevāyaṃ bhikkhu bhūripañño ^a^V2.0241^ea^, evamevaṃ anena attānaṃ patiṭṭhāpetuṃ  vaṭṭatī''ti cintetvā tena saddhiṃ kathento viya obhāsaṃ pharitvā imaṃ  gāthamāha -- <br/><br/>[03] 282^b^.^eb^ <br/><br/>[21] ``yogā ve jāyatī bhūri, ayogā  bhūrisaṅkhayo. <br/><br/>[27] etaṃ dvedhāpathaṃ ñatvā, bhavāya vibhavāya ca. <br/><br/>[22] tathāttānaṃ niveseyya, yathā bhūri pavaḍḍhatī''ti..<br/><br/>[03] tattha ^a^M2.0264^ea^ ^a^P3.0421^ea^ ^b^yogā^eb^ti aṭṭhatiṃsāya ārammaṇesu  yoniso manasikārā. ^b^bhūrī^eb^ti pathavīsamāya vitthatāya  paññāyetaṃ nāmaṃ. ^b^saṅkhayo^eb^ti vināso. ^b^etaṃ  dvedhāpatha^eb^nti etaṃ yogañca ayogañca. ^b^bhavāya vibhavāya cā^eb^ti  vuddhiyā ca avuddhiyā ca. ^b^tathā^eb^ti yathā ayaṃ bhūrisaṅkhātā  paññā pavaḍḍhati, evaṃ attānaṃ niveseyyāti attho.<br/><br/>[03] desanāvasāne poṭṭhilatthero arahatte patiṭṭhahīti. <br/><br/>[06] poṭṭhilattheravatthu sattamaṃ. 


volume: 88
item: 211
title: padhānakammikatissattheravatthu^sūkarapetavatthu^poṭṭhilattheravatthu^pañcamahallakattheravatthu^
content:
  [03] ^b^vanaṃ chindathā^eb^ti imaṃ dhammadesanaṃ satthā jetavane viharanto  sambahule mahallake bhikkhū ārabbha kathesi.<br/><br/>[03] te kira gihikāle sāvatthiyaṃ kuṭumbikā mahaddhanā  aññamaññasahāyakā ekato puññāni karontā satthu dhammadesanaṃ sutvā  ``mayaṃ mahallakā, kiṃ no gharāvāsenā''ti satthāraṃ pabbajjaṃ yācitvā  pabbajiṃsu, mahallakabhāvena pana dhammaṃ pariyāpuṇituṃ asakkontā  vihārapariyante paṇṇasālaṃ kāretvā ekatova vasiṃsu. piṇḍāya  carantāpi yebhuyyena puttadārasseva ^a^P3.0422^ea^ gehaṃ gantvā  bhuñjiṃsu. tesu ekassa purāṇadutiyikā madhurapācikā nāma, sā tesaṃ  sabbesampi upakārikā ahosi. kasmā sabbepi attanā laddhāhāraṃ  gahetvā tassā eva gehe nisīditvā bhuñjanti? sāpi nesaṃ  yathāsannihitaṃ sūpabyañjanaṃ deti. sā aññatarābādhena phuṭṭhā  kālamakāsi. atha te mahallakattherā sahāyakassa therassa paṇṇasālāya  sannipatitvā aññamaññaṃ gīvāsu gahetvā ``madhurapācikā upāsikā  kālakatā''ti vilapantā rodiṃsu ^a^V2.0242^ea^. bhikkhūhi ca samantato  upadhāvitvā ``kiṃ idaṃ, āvuso''ti puṭṭhā, ``bhante, sahāyakassa no  purāṇadutiyikā kālakatā, sā amhākaṃ ativiya upakārikā.  idāni kuto tathārūpiṃ labhissāmāti iminā kāraṇena rodāmā''ti  āhaṃsu.<br/><br/>[03] bhikkhū dhammasabhāyaṃ kathaṃ samuṭṭhāpesuṃ. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā  ``imāya nāmā''ti vutte ^a^M2.0265^ea^ ``na, bhikkhave, idāneva, pubbepi te  kākayoniyaṃ nibbattitvā samuddatīre caramānā samuddaūmiyā samuddaṃ  pavesetvā ^a^P3.0423^ea^ māritāya kākiyā roditvā paridevitvā  taṃ nīharissāmāti mukhatuṇḍakehi mahāsamuddaṃ ussiñcantā  kilamiṃsū''ti atītaṃ āharitvā -- <br/><br/>[21] ``api nu hanukā santā, mukhañca parisussati. <br/><br/>[22] oramāma na pārema, pūrateva mahodadhī''ti.. (jā0  1.1.146). <br/><br/>[25] imaṃ ^b^kākajātakaṃ^eb^ vitthāretvā te bhikkhū  āmantetvā, ``bhikkhave, rāgadosamohavanaṃ nissāya tumhehi idaṃ  dukkhaṃ pattaṃ, taṃ vanaṃ chindituṃ vaṭṭati, evaṃ niddukkhā bhavissathā''ti  vatvā imā gāthā abhāsi -- <br/><br/>[03] 283^b^.^eb^ <br/><br/>[21] ``vanaṃ chindatha mā rukkhaṃ, vanato jāyate  bhayaṃ. <br/><br/>[22] chetvā vanañca vanathañca, nibbanā hotha bhikkhavo.. <br/><br/>[03] 284^b^.^eb^ <br/><br/>[21] ``yāva hi vanatho na chijjati, <br/><br/>[27] aṇumattopi narassa nārisu. <br/><br/>[26] paṭibaddhamanova tāva so, <br/><br/>[22] vaccho khīrapakova mātarī''ti..<br/><br/>[03] tattha ^a^P3.0424^ea^ ^b^mā rukkha^eb^nti satthārā hi  ``vanaṃ chindathā''ti vutte tesaṃ acirapabbajitānaṃ ``satthā amhe  vāsiādīni gahetvā vanaṃ chindāpetī''ti rukkhaṃ chinditukāmatā  uppajji. atha ne ``mayā rāgādikilesavanaṃ sandhāyetaṃ vuttaṃ, na  rukkhe''ti paṭisedhento ``mā rukkha''nti āha. ^b^vanato^eb^ti  yathā pākatikavanato sīhādibhayaṃ jāyati, evaṃ jātiādibhayampi  kilesavanato jāyatīti attho. ^b^vanañca vanathañcā^eb^ti ettha  mahantā rukkhā vanaṃ ^a^V2.0243^ea^ nāma, khuddakā tasmiṃ vane ṭhitattā vanathā nāma.  pubbuppattikarukkhā vā vanaṃ nāma, aparāparuppattikā vanathā nāma.  evameva mahantamahantā bhavākaḍḍhanakā kilesā vanaṃ nāma, pavattiyaṃ  vipākadāyakā vanathā nāma. pubbappattikā vanaṃ nāma,  aparāparuppattikā vanathā nāma. taṃ ubhayaṃ catutthamaggañāṇena  chinditabbaṃ. tenāha -- ``chetvā vanañca vanathañca, nibbanā hotha  bhikkhavo''ti. ^b^nibbanā hothā^eb^ti nikkilesā hotha. ^b^yāva  hi vanatho^eb^ti yāva esa aṇumattopi kilesavanatho narassa nārīsu  na chijjati ^a^M2.0266^ea^, tāva so khīrapako vaccho mātari viya paṭibaddhamano  laggacittova hotīti attho.<br/><br/>[03] desanāvasāne ^a^P3.0425^ea^ pañcapi te mahallakattherā  sotāpattiphale patiṭṭhahiṃsu, sampattānampi sātthikā dhammadesanā  ahosīti. <br/><br/>[06] pañcamahallakattheravatthu aṭṭhamaṃ. 


volume: 88
item: 212
title: sūkarapetavatthu^poṭṭhilattheravatthu^pañcamahallakattheravatthu^suvaṇṇakārattheravatthu^
content:
  [03] ^b^ucchindā^eb^ti imaṃ dhammadesanaṃ satthā jetavane viharanto  sāriputtattherassa saddhivihārikaṃ ārabbha kathesi.<br/><br/>[03] eko kira suvaṇṇakāraputto abhirūpo sāriputtattherassa santike  pabbaji. thero ``taruṇānaṃ rāgo ussanno hotī''ti cintetvā tassa  rāgapaṭighātāya asubhakammaṭṭhānaṃ adāsi. tassa pana taṃ asappāyaṃ.  tasmā araññaṃ pavisitvā temāsaṃ vāyamanto cittekaggamattampi  alabhitvā puna therassa santikaṃ āgantvā therena ``upaṭṭhitaṃ te,  āvuso, kammaṭṭhāna''nti vutte taṃ pavattiṃ ārocesi. athassa thero  ``kammaṭṭhānaṃ na sampajjatīti vosānaṃ āpajjituṃ na vaṭṭatī''ti vatvā  puna tadeva kammaṭṭhānaṃ sādhukaṃ kathetvā adāsi. so dutiyavārepi  kiñci visesaṃ nibbattetuṃ asakkonto āgantvā therassa ārocesi.  athassa theropi sakāraṇaṃ saupamaṃ ^a^P3.0426^ea^ katvā tadeva  kammaṭṭhānaṃ ācikkhi. so punapi āgantvā kammaṭṭhānassa  asampajjanabhāvaṃ kathesi. thero cintesi -- ``kārako bhikkhu  attani vijjamāne kāmacchandādayo vijjamānāti avijjamāne  avijjamānāti pajānāti. ayaṃ bhikkhu kārako, no akārako,  paṭipanno, no appaṭipanno, ahaṃ panetassa ajjhāsayaṃ na jānāmi,  buddhaveneyyo eso bhavissatī''ti taṃ ādāya sāyanhasamaye satthāraṃ  upasaṅkamitvā ``ayaṃ, bhante ^a^V2.0244^ea^, mama saddhivihāriko, imassa mayā  iminā kāraṇena idaṃ nāma kammaṭṭhānaṃ dinna''nti sabbaṃ taṃ pavattiṃ  ārocesi.<br/><br/>[03] atha naṃ satthā ``āsayānusayañāṇaṃ nāmetaṃ pāramiyo pūretvā  dasasahassilokadhātuṃ unnādetvā sabbaññutaṃ pattānaṃ buddhānaṃyeva  visayo''ti ^a^M2.0267^ea^ vatvā ``katarakulā nu kho esa pabbajito''ti  āvajjento ``suvaṇṇakārakulā''ti ñatvā atīte attabhāve olokento  tassa suvaṇṇakārakuleyeva paṭipāṭiyā nibbattāni pañca  attabhāvasatāni disvā ``iminā daharena dīgharattaṃ suvaṇṇakārakammaṃ  karontena kaṇikārapupphapadumapupphādīni karissāmīti rattasuvaṇṇameva  samparivattitaṃ, tasmā imassa asubhapaṭikūlakammaṭṭhānaṃ na vaṭṭati,  manāpamevassa kammaṭṭhānaṃ sappāya''nti cintetvā, ``sāriputta, tayā  kammaṭṭhānaṃ datvā cattāro māse kilamitaṃ bhikkhuṃ ajja pacchābhatteyeva  arahattaṃ pattaṃ passissasi, gaccha tva''nti theraṃ uyyojetvā iddhiyā  cakkamattaṃ ^a^P3.0427^ea^ suvaṇṇapadumaṃ māpetvā pattehi ceva  nālehi ca udakabindūni muñcantaṃ viya katvā ``bhikkhu imaṃ padumaṃ  ādāya vihārapaccante vālukarāsimhi ṭhapetvā sammukhaṭṭhāne pallaṅkena  nisīditvā `lohitakaṃ lohitaka'nti parikammaṃ karohī''ti adāsi.  tassa satthuhatthato padumaṃ gaṇhantasseva cittaṃ pasīdi. so  vihārapaccantaṃ gantvā vālukaṃ ussāpetvā tattha padumanālaṃ pavesetvā  sammukhe pallaṅkena nisinno ``lohitakaṃ lohitaka''nti parikammaṃ  ārabhi. athassa taṅkhaṇaññeva nīvaraṇāni vikkhambhiṃsu,  upacārajjhānaṃ uppajji. tadanantaraṃ paṭhamajjhānaṃ nibbattetvā  pañcahākārehi vasībhāvaṃ pāpetvā yathānisinnova dutiyajjhānādīnipi  patvā vasībhūto catutthajjhānena jhānakīḷaṃ kīḷanto nisīdi.<br/><br/>[03] satthā tassa jhānānaṃ uppannabhāvaṃ ñatvā ``sakkhissati nu kho  esa attano dhammatāya uttari visesaṃ nibbattetu''nti olokento  ``na sakkhissatī''ti ñatvā ``taṃ padumaṃ milāyatū''ti adhiṭṭhahi.  taṃ hatthehi madditapadumaṃ milāyantaṃ viya kāḷavaṇṇaṃ ahosi. so  jhānā vuṭṭhāya taṃ oloketvā ``kiṃ nu kho imaṃ padumaṃ jarāya pahaṭaṃ  paññāyati, anupādiṇṇakepi evaṃ jarāya abhibhuyyamāne upādiṇṇake  kathāva natthi. idampi hi jarā abhibhavissatī''ti aniccalakkhaṇaṃ  passi ^a^P3.0428^ea^. tasmiṃ pana diṭṭhe dukkhalakkhaṇañca  anattalakkhaṇañca diṭṭhameva hoti. tassa tayo bhavā ādittā viya  kaṇḍe baddhakuṇapā viya ca khāyiṃsu. tasmiṃ khaṇe tassa avidūre  kumārakā ekaṃ saraṃ otaritvā kumudāni bhañjitvā thale rāsiṃ  karonti. so jale ca thale ca kumudāni olokesi. athassa  jale kumudāni abhirūpāni udakapaggharantāni viya upaṭṭhahiṃsu,  itarāni aggaggesu parimilātāni ^a^V2.0245^ea^ ^a^M2.0268^ea^. so ``anupādiṇṇakaṃ jarā evaṃ  paharati, upādiṇṇakaṃ kiṃ pana na paharissatī''ti suṭṭhutaraṃ  aniccalakkhaṇādīni addasa. satthā ``pākaṭībhūtaṃ idāni imassa  bhikkhuno kammaṭṭhāna''nti ñatvā gandhakuṭiyaṃ nisinnakova obhāsaṃ  muñci, so tassa mukhaṃ pahari. athassa ``kiṃ nu kho eta''nti  olokentassa satthā āgantvā sammukhe ṭhito viya ahosi. so  uṭṭhāya añjaliṃ paggaṇhi. athassa satthā sappāyaṃ sallakkhetvā imaṃ  gāthamāha -- <br/><br/>[03] 285^b^.^eb^ <br/><br/>[21] ``ucchinda sinehamattano, kumudaṃ sāradikaṃva  pāṇinā. <br/><br/>[22] santimaggameva brūhaya, nibbānaṃ sugatena desita''nti..<br/><br/>[03] tattha ^b^ucchindā^eb^ti arahattamaggena ucchinda.  ^b^sāradika^eb^nti saradakāle nibbattaṃ. ^b^santimagga^eb^nti  nibbānagāmiṃ ^a^P3.0429^ea^ aṭṭhaṅgikaṃ maggaṃ. ^b^brūhayā^eb^ti  vaḍḍhaya. nibbānañhi sugatena desitaṃ, tasmā tassa maggaṃ bhāvehīti  attho.<br/><br/>[03] desanāvasāne so bhikkhu arahatte patiṭṭhahi. <br/><br/>[06] suvaṇṇakārattheravatthu navamaṃ. 


volume: 88
item: 213
title: poṭṭhilattheravatthu^pañcamahallakattheravatthu^suvaṇṇakārattheravatthu^mahādhanavāṇijavatthu^
content:
  [03] ^b^idha vassa^eb^nti imaṃ dhammadesanaṃ satthā jetavane viharanto  mahādhanavāṇijaṃ nāma ārabbha kathesi.<br/><br/>[03] so kira bārāṇasito kusumbharattānaṃ vatthānaṃ pañca  sakaṭasatāni pūretvā vaṇijjāya sāvatthiṃ āgato nadītīraṃ patvā  ``sve nadiṃ uttarissāmī''ti tattheva sakaṭāni mocetvā vasi.  rattiṃ mahāmegho uṭṭhahitvā vassi. nadī sattāhaṃ udakassa pūrā  aṭṭhāsi. nāgarāpi sattāhaṃ nakkhattaṃ kīḷiṃsu. kusumbharattehi  vatthehi kiccaṃ na niṭṭhitaṃ. vāṇijo cintesi -- ``ahaṃ dūraṃ  āgato. sace puna gamissāmi, papañco bhavissati. idheva  vassañca hemantañca gimhañca ^a^P3.0430^ea^ mama kammaṃ karonto  vasitvā imāni vikkiṇissāmī''ti. satthā nagare piṇḍāya caranto  tassa cittaṃ ñatvā sitaṃ pātukaritvā ānandattherena sitakāraṇaṃ puṭṭho  āha -- ``diṭṭho ^a^M2.0269^ea^ te, ānanda, mahādhanavāṇijo''ti? ``āma,  bhante''ti. so attano jīvitantarāyaṃ ajānitvā ^a^V2.0246^ea^ imaṃ saṃvaccharaṃ  idheva vasitvā bhaṇḍaṃ vikkiṇituṃ cittamakāsīti. ``kiṃ pana tassa,  bhante, antarāyo bhavissatī''ti? satthā ``āmānanda, sattāhameva  jīvitvā so maccumukhe patissatī''ti vatvā imā gāthā abhāsi -- <br/><br/>[21] ``ajjeva kiccamātappaṃ, ko jaññā maraṇaṃ suve. <br/><br/>[22] na hi no saṅgaraṃ tena, mahāsenena maccunā.. <br/><br/>[21] ``evaṃ vihāriṃ ātāpiṃ, ahorattamatanditaṃ. <br/><br/>[22] taṃ ve bhaddekarattoti, santo ācikkhate munī''ti..  (ma0 ni0 3.272).<br/><br/>[03] gacchāmissa, bhante, ārocessāmīti. vissattho  gacchānandāti. thero sakaṭaṭṭhānaṃ gantvā bhikkhāya cari. vāṇijo  theraṃ āhārena patimānesi. atha naṃ thero āha -- ``kittakaṃ kālaṃ  idha vasissasī''ti? ``bhante, ahaṃ dūrato āgato''. sace puna  gamissāmi, papañco bhavissati, imaṃ saṃvaccharaṃ idha vasitvā bhaṇḍaṃ  vikkiṇitvā gamissāmīti. upāsaka, dujjāno jīvitantarāyo,  appamādaṃ kātuṃ vaṭṭatīti. ``kiṃ pana, bhante, antarāyo  bhavissatī''ti. ``āma, upāsaka, sattāhameva te jīvitaṃ  pavattissatīti'' ^a^P3.0431^ea^. so saṃviggamānaso hutvā  buddhappamukhaṃ bhikkhusaṅghaṃ nimantetvā sattāhaṃ mahādānaṃ datvā  anumodanatthāya pattaṃ gaṇhi. athassa satthā anumodanaṃ karonto,  ``upāsaka, paṇḍitena nāma `idheva vassādīni vasissāmi,  idañcidañca kammaṃ payojessāmī'ti cintetuṃ na vaṭṭati, attano pana  jīvitantarāyameva cintetuṃ vaṭṭatī''ti vatvā imaṃ gāthamāha -- <br/><br/>[03] 286^b^.^eb^ <br/><br/>[21] ``idha vassaṃ vasissāmi, idha hemantagimhisu. <br/><br/>[22] iti bālo vicinteti, antarāyaṃ na bujjhatī''ti..<br/><br/>[03] tattha ^b^idha vassa^eb^nti imasmiṃ ṭhāne idañcidañca karonto  catumāsaṃ vassaṃ vasissāmi. ^b^hemantagimhisū^eb^ti hemantagimhesupi  ``cattāro māse idañcidañca karonto idheva vasissāmī''ti evaṃ  diṭṭhadhammikasamparāyikaṃ atthaṃ ajānanto bālo vicinteti.  ^b^antarāya^eb^nti ``asukasmiṃ nāma kāle vā dese vā vaye vā  marissāmī''ti attano jīvitantarāyaṃ na bujjhatīti.<br/><br/>[03] desanāvasāne ^a^M2.0270^ea^ so vāṇijo sotāpattiphale patiṭṭhahi,  sampattānampi sātthikā dhammadesanā ahosi ^a^V2.0247^ea^. vāṇijopi satthāraṃ  anugantvā nivattitvā ``sīsarogo viya me uppanno''ti sayane  nipajji, tathānipannova kālaṃ katvā tusitavimāne nibbatti. <br/><br/>[06] mahādhanavāṇijavatthu dasamaṃ. 


volume: 88
item: 214
title: pañcamahallakattheravatthu^suvaṇṇakārattheravatthu^mahādhanavāṇijavatthu^kisāgotamīvatthu^
content:
  [03] ^b^taṃ^eb^ ^a^P3.0432^ea^ ^b^puttapasusammatta^eb^nti imaṃ  dhammadesanaṃ satthā jetavane viharanto kisāgotamiṃ ārabbha kathesi.  vatthu sahassavagge -- <br/><br/>[21] ``yo ca vassasataṃ jīve, apassaṃ amataṃ padaṃ. <br/><br/>[22] ekāhaṃ jīvitaṃ seyyo, passato amataṃ pada''nti..  (dha0 pa0 114) -- <br/><br/>[25] gāthāvaṇṇanāya vitthāretvā kathitaṃ. tadā hi satthā  ``kisāgotami laddhā te ekaccharamattā siddhatthakā''ti āha. ``na  laddhā, bhante, sakalagāme jīvantehi kira matakā eva bahutarā''ti.  atha naṃ satthā ``tvaṃ `mameva putto mato'ti sallakkhesi, dhuvadhammo  esa sabbasattānaṃ. maccurājā hi sabbasatte aparipuṇṇajjhāsaye eva  mahogho viya parikaḍḍhamāno apāyasamudde pakkhipatī''ti vatvā dhammaṃ  desento imaṃ gāthamāha -- <br/><br/>[03] 287^b^.^eb^ <br/><br/>[21] ``taṃ puttapasusammattaṃ, byāsattamanasaṃ naraṃ. <br/><br/>[22] suttaṃ gāmaṃ mahoghova, maccu ādāya gacchatī''ti..<br/><br/>[03] tattha ^b^taṃ puttapasusammatta^eb^nti taṃ rūpabalādisampanne putte ca  pasū ca labhitvā ``mama puttā ^a^P3.0433^ea^ abhirūpā  balasampannā paṇḍitā sabbakiccasamatthā, mama goṇā abhirūpā arogā  mahābhāravahā, mama gāvī bahukhīrā''ti evaṃ puttehi ca pasūhi ca  sammattaṃ naraṃ. ^b^byāsattamanasa^eb^nti hiraññasuvaṇṇādīsu vā  pattacīvarādīsu vā kiñcideva labhitvā tato uttaritaraṃ patthanatāya  āsattamānasaṃ vā, cakkhuviññeyyādīsu ārammaṇesu vuttappakāresu vā  parikkhāresu yaṃ yaṃ laddhaṃ hoti, tattha tattheva lagganatāya  byāsattamānasaṃ ^a^M2.0271^ea^ vā. ^b^suttaṃ gāma^eb^nti niddaṃ upagataṃ sattanikāyaṃ.  ^b^mahoghovā^eb^ti yathā evarūpaṃ gāmaṃ gambhīravitthato mahanto  mahānadīnaṃ ogho ^a^V2.0248^ea^ antamaso sunakhampi asesetvā sabbaṃ ādāya  gacchati, evaṃ vuttappakāraṃ naraṃ maccu ādāya gacchatīti attho.<br/><br/>[03] desanāvasāne kisāgotamī sotāpattiphale patiṭṭhahi,  sampattānampi sātthikā dhammadesanā ahosīti. <br/><br/>[06] kisāgotamīvatthu ekādasamaṃ. 


volume: 88
item: 215
title: suvaṇṇakārattheravatthu^mahādhanavāṇijavatthu^kisāgotamīvatthu^paṭācārāvatthu^
content:
  [03] ^b^na^eb^ ^a^P3.0434^ea^ ^b^santi puttā^eb^ti imaṃ  dhammadesanaṃ satthā jetavane viharanto paṭācāraṃ ārabbha kathesi. vatthu  sahassavagge -- <br/><br/>[21] ``yo ca vassasataṃ jīve, apassaṃ udayabbayaṃ. <br/><br/>[22] ekāhaṃ jīvitaṃ seyyo, passato udayabbaya''nti..  (dha0 pa0 113) -- <br/><br/>[25] gāthāvaṇṇanāya vitthāretvā kathitaṃ. tadā pana satthā  paṭācāraṃ tanubhūtasokaṃ ñatvā ``paṭācāre puttādayo nāma paralokaṃ  gacchantassa tāṇaṃ vā leṇaṃ vā saraṇaṃ vā bhavituṃ na sakkonti, tasmā  vijjamānāpi te na santiyeva. paṇḍitena pana sīlaṃ visodhetvā  attano nibbānagāmimaggameva sodhetuṃ vaṭṭatī''ti vatvā dhammaṃ desento  imā gāthā abhāsi -- <br/><br/>[03] 288^b^.^eb^ <br/><br/>[21] ``na santi puttā tāṇāya, na pitā nāpi  bandhavā. <br/><br/>[22] antakenādhipannassa, natthi ñātīsu tāṇatā.. <br/><br/>[03] 289^b^.^eb^ <br/><br/>[21] ``etamatthavasaṃ ñatvā, paṇḍito sīlasaṃvuto. <br/><br/>[22] nibbānagamanaṃ maggaṃ, khippameva visodhaye''ti..<br/><br/>[03] tattha ^b^tāṇāyā^eb^ti tāṇabhāvāya patiṭṭhānatthāya.  ^b^bandhavā^eb^ti putte ca mātāpitaro ca ṭhapetvā avasesā ñātisuhajjā.  ^b^antakenādhipannassā^eb^ti maraṇena abhibhūtassa. pavattiyañhi  puttādayo annapānādidānena ^a^M2.0272^ea^ ceva uppannakiccanittharaṇena ca tāṇā  hutvāpi maraṇakāle kenaci upāyena ^a^P3.0435^ea^ maraṇaṃ  ^a^V2.0249^ea^ paṭibāhituṃ asamatthatāya tāṇatthāya leṇatthāya na santi nāma.  teneva vuttaṃ -- ^b^``natthi ñātīsu tāṇatā''^eb^ti.  ^b^etamatthavasa^eb^nti evaṃ tesaṃ aññamaññassa tāṇaṃ bhavituṃ  asamatthabhāvasaṅkhātaṃ kāraṇaṃ jānitvā paṇḍito catupārisuddhisīlena  saṃvuto rakkhitagopito hutvā nibbānagamanaṃ aṭṭhaṅgikaṃ maggaṃ sīghaṃ  sīghaṃ visodheyyāti attho.<br/><br/>[03] desanāvasāne paṭācārā sotāpattiphale patiṭṭhahi, aññe ca bahū  sotāpattiphalādīni pāpuṇiṃsūti. <br/><br/>[06] paṭācārāvatthu dvādasamaṃ. <br/><br/>[06] maggavaggavaṇṇanā niṭṭhitā. <br/><br/>[06] vīsatimo vaggo. 


volume: 88
item: 216
title: mahādhanavāṇijavatthu^kisāgotamīvatthu^pakiṇṇakavaggo^attanopubbakammavatthu^
content:
  [03] ^b^mattāsukhapariccāgā^eb^ti ^a^V2.0250^ea^ ^a^P3.0436^ea^  ^a^M2.0273^ea^ imaṃ dhammadesanaṃ  satthā veḷuvane viharanto attano pubbakammaṃ ārabbha kathesi.<br/><br/>[03] ekasmiñhi samaye vesālī iddhā ahosi phītā bahujanā  ākiṇṇamanussā. tattha hi vārena vārena rajjaṃ kārentānaṃ  khattiyānaṃyeva sattasatādhikāni sattasahassāni satta ca khattiyā  ahesuṃ. tesaṃ vasanatthāya tattakāyeva pāsādā tattakāneva kūṭāgārāni  uyyāne vihāratthāya tattakāyeva ārāmā ca pokkharaṇiyo ca ahesuṃ.  sā aparena samayena dubbhikkhā ahosi dussassā. tattha  chātakabhayena paṭhamaṃ duggatamanussā kālamakaṃsu. tesaṃ tesaṃ tattha tattha  chaḍḍitānaṃ kuṇapānaṃ gandhena amanussā nagaraṃ pavisiṃsu.  amanussūpaddavena bahutarā kālamakaṃsu. tesaṃ ^a^P3.0437^ea^  kuṇapagandhapaṭikkūlatāya sattānaṃ ahivātarogo uppajji. evaṃ  dubbhikkhabhayaṃ amanussabhayaṃ rogabhayanti tīṇi bhayāni uppajjiṃsu.<br/><br/>[03] nagaravāsino sannipatitvā rājānaṃ āhaṃsu -- ``mahārāja,  imasmiṃ nagare tīṇi bhayāni uppannāni, ito pubbe yāva sattamā  rājaparivaṭṭā evarūpaṃ bhayaṃ nāma na uppannapubbaṃ. adhammikarājūnañhi  kāle evarūpaṃ bhayaṃ uppajjatī''ti. rājā santhāgāre sabbesaṃ  sannipātaṃ kāretvā ``sace me adhammikabhāvo atthi, taṃ  vicinathā''ti āha. vesālivāsino sabbaṃ paveṇi vicinantā  rañño kañci dosaṃ adisvā, ``mahārāja, natthi te doso''ti vatvā  ``kathaṃ nu kho idaṃ amhākaṃ bhayaṃ vūpasamaṃ gaccheyyā''ti mantayiṃsu.  tattha ekaccehi ``balikammena āyācanāya maṅgalakiriyāyā''ti vutte  sabbampi taṃ vidhiṃ katvā paṭibāhituṃ nāsakkhiṃsu. athaññe evamāhaṃsu  -- ``cha satthāro mahānubhāvā, tesu idhāgatamattesu bhayaṃ  vūpasameyyā''ti. apare ``sammāsambuddho loke uppanno. so hi  bhagavā sabbasattahitāya dhammaṃ deseti, mahiddhiko ^a^P3.0438^ea^  mahānubhāvo. tasmiṃ idha āgate imāni ^a^M2.0274^ea^ bhayāni vūpasameyyu''nti  āhaṃsu. tesaṃ vacanaṃ sabbepi abhinanditvā ``kahaṃ nu kho so  bhagavā etarahi viharatī''ti āhaṃsu ^a^V2.0251^ea^. tadā pana satthā upakaṭṭhāya  vassūpanāyikāya rañño bimbisārassa paṭiññaṃ datvā veḷuvane viharati.  tena ca samayena bimbisārasamāgame bimbisārena saddhiṃ  sotāpattiphalaṃ patto mahāli nāma licchavī tassaṃ parisāyaṃ nisinno  hoti.<br/><br/>[03] vesālivāsino mahantaṃ paṇṇākāraṃ sajjetvā rājānaṃ bimbisāraṃ  saññāpetvā ``satthāraṃ idhānethā''ti mahāliñceva licchaviṃ  purohitaputtañca pahiṇiṃsu. te gantvā rañño paṇṇākāraṃ datvā taṃ  pavattiṃ nivedetvā, ``mahārāja, satthāraṃ amhākaṃ nagaraṃ pesethā''ti  yāciṃsu. rājā ``tumheva jānāthā''ti na sampaṭicchi. te  bhagavantaṃ upasaṅkamitvā vanditvā yāciṃsu -- ``bhante, vesāliyaṃ  tīṇi bhayāni uppannāni, tāni tumhesu āgatesu vūpasamissanti,  etha, bhante, gacchāmā''ti. satthā tesaṃ vacanaṃ sutvā āvajjento  ``vesāliyaṃ ^b^ratanasutte^eb^ (khu0 pā0 6.1 ādayo; su0 ni0  224 ādayo) vutte sā rakkhā cakkavāḷānaṃ koṭisatasahassaṃ  pharissati, suttapariyosāne caturāsītiyā pāṇasahassānaṃ  dhammābhisamayo ^a^P3.0439^ea^ bhavissati, tāni ca bhayāni  vūpasamissantī''ti ñatvā tesaṃ vacanaṃ sampaṭicchi.<br/><br/>[03] rājā bimbisāro ``satthārā kira vesāligamanaṃ  sampaṭicchita''nti sutvā nagare ghosanaṃ kāretvā satthāraṃ upasaṅkamitvā  ``kiṃ, bhante, vesāligamanaṃ sampaṭicchita''nti pucchitvā ``āma,  mahārājā''ti vutte ``tena hi, bhante, āgametha, tāva maggaṃ  paṭiyādessāmī''ti vatvā rājagahassa ca gaṅgāya ca antare  pañcayojanabhūmiṃ samaṃ kāretvā yojane yojane vihāraṃ patiṭṭhāpetvā  satthu gamanakālaṃ ārocesi. satthā pañcahi bhikkhusatehi saddhiṃ  maggaṃ paṭipajji. rājā yojanantare jaṇṇumattena odhinā  pañcavaṇṇāni pupphāni okirāpetvā dhajapaṭākakadalīādīni  ussāpetvā bhagavato chattātichattaṃ katvā dve setacchattāni ekamekassa  bhikkhuno ekamekaṃ setacchattaṃ upari dhāretvā saparivāro  pupphagandhādīhi pūjaṃ karonto satthāraṃ ekekasmiṃ vihāre vasāpetvā  mahādānādīni datvā pañcahi divasehi gaṅgātīraṃ pāpetvā tattha  ^a^M2.0275^ea^ nāvaṃ  alaṅkaronto vesālikānaṃ sāsanaṃ pesesi -- ``maggaṃ paṭiyādetvā  satthu paccuggamanaṃ karontū''ti. te ``diguṇaṃ pūjaṃ karissāmā''ti  vesāliyā ca gaṅgāya ca antare tiyojanabhūmiṃ ^a^P3.0440^ea^  samaṃ kāretvā bhagavato catūhi setacchattehi ekamekassa bhikkhuno dvīhi  dvīhi setacchattehi chattātichattāni sajjetvā pūjaṃ kurumānā āgantvā  gaṅgātīre aṭṭhaṃsu. bimbisāro dve nāvā saṅghāṭetvā maṇḍapaṃ kāretvā  pupphadāmādīhi alaṅkārāpetvā sabbaratanamayaṃ buddhāsanaṃ paññāpesi.  bhagavā tasmiṃ nisīdi. bhikkhūpi nāvaṃ abhiruhitvā bhagavantaṃ  parivāretvā nisīdiṃsu. rājā anugacchanto galappamāṇaṃ udakaṃ  otaritvā ``yāva, bhante, bhagavā ^a^V2.0252^ea^ āgacchati, tāvāhaṃ idheva gaṅgātīre  vasissāmī''ti vatvā nāvaṃ uyyojetvā nivatti. satthā yojanamattaṃ  addhānaṃ gaṅgāya gantvā vesālikānaṃ sīmaṃ pāpuṇi.<br/><br/>[03] licchavīrājāno satthāraṃ paccuggantvā galappamāṇaṃ udakaṃ  otaritvā nāvaṃ tīraṃ upanetvā satthāraṃ nāvāto otārayiṃsu.  satthārā otaritvā tīre akkantamatteyeva mahāmegho uṭṭhahitvā  pokkharavassaṃ vassi. sabbattha  jaṇṇuppamāṇaūruppamāṇakaṭippamāṇādīni udakāni sandantāni  sabbakuṇapāni gaṅgaṃ pavesayiṃsu, parisuddho bhūmibhāgo ahosi.  licchavīrājāno satthāraṃ yojane yojane vasāpetvā mahādānaṃ datvā  diguṇaṃ pūjaṃ karontā tīhi divasehi ^a^P3.0441^ea^ vesāliṃ  nayiṃsu. sakko devarājā devagaṇaparivuto āgamāsi, mahesakkhānaṃ  devānaṃ sannipātena amanussā yebhuyyena palāyiṃsu. satthā sāyaṃ  nagaradvāre ṭhatvā ānandattheraṃ āmantesi -- ``imaṃ, ānanda,  ratanasuttaṃ uggaṇhitvā licchavīkumārehi saddhiṃ vicaranto vesāliyā  tiṇṇaṃ pākārānaṃ antare parittaṃ karohī''ti.<br/><br/>[03] thero satthārā dinnaṃ ratanasuttaṃ uggaṇhitvā satthu selamayapattena  udakaṃ ādāya nagaradvāre ṭhito paṇidhānato paṭṭhāya tathāgatassa dasa  pāramiyo dasa upapāramiyo dasa paramatthapāramiyoti samatiṃsa  pāramiyo pañca mahāpariccāge lokatthacariyā ñātatthacariyā  buddhatthacariyāti tisso cariyāyo pacchimabhave gabbhavokkantiṃ jātiṃ  abhinikkhamanaṃ padhānacariyaṃ bodhipallaṅke māravijayaṃ  sabbaññutaññāṇapaṭivedhaṃ dhammacakkapavattanaṃ ^a^M2.0276^ea^ navalokuttaradhammeti sabbepime  buddhaguṇe āvajjetvā nagaraṃ pavisitvā tiyāmarattiṃ tīsu pākārantaresu  parittaṃ karonto vicari. tena ``yaṃkiñcī''ti vuttamatteyeva uddhaṃ  khittaudakaṃ amanussānaṃ upari pati. ``yānīdha bhūtānī''ti  gāthākathanato paṭṭhāya rajatavaṭaṃsakā viya udakabindūni ākāsena  gantvā gilānamanussānaṃ upari patiṃsu. tāvadeva vūpasantarogā  manussā uṭṭhāyuṭṭhāya theraṃ parivāresuṃ ^a^P3.0442^ea^.  ``yaṃkiñcī''ti vuttapadato paṭṭhāya pana udakaphusitehi phuṭṭhaphuṭṭhā sabbe  apalāyantā saṅkārakūṭabhittipadesādinissitā amanussā tena tena  dvārena palāyiṃsu. dvārāni anokāsāni ahesuṃ. te okāsaṃ  alabhantā pākāraṃ bhinditvāpi palāyiṃsu.<br/><br/>[03] mahājano nagaramajjhe santhāgāraṃ sabbagandhehi upalimpetvā upari  suvaṇṇatārakādivicittaṃ vitānaṃ bandhitvā buddhāsanaṃ paññāpetvā satthāraṃ  ānesi. satthā paññatte āsane nisīdi. bhikkhusaṅghopi  licchavīgaṇopi satthāraṃ parivāretvā nisīdi. sakko devarājā  devagaṇaparivuto patirūpe okāse aṭṭhāsi. theropi sakalanagaraṃ  anuvicaritvā vūpasantarogena mahājanena saddhiṃ ^a^V2.0253^ea^ āgantvā satthāraṃ  vanditvā nisīdi. satthā parisaṃ oloketvā tadeva ratanasuttaṃ  abhāsi. desanāvasāne caturāsītiyā pāṇasahassānaṃ dhammābhisamayo  ahosi. evaṃ punadivasepīti sattāhaṃ tadeva ratanasuttaṃ desetvā  sabbabhayānaṃ vūpasantabhāvaṃ ñatvā licchavīgaṇaṃ āmantetvā vesālito  nikkhami. licchavīrājāno diguṇaṃ sakkāraṃ karontā puna tīhi  divasehi satthāraṃ gaṅgātīraṃ nayiṃsu.<br/><br/>[03] gaṅgāya nibbattanāgarājāno cintesuṃ -- ``manussā tathāgatassa  ^a^P3.0443^ea^ sakkāraṃ karonti, mayaṃ kiṃ na karomā''ti. te  suvaṇṇarajatamaṇimayā nāvāyo māpetvā suvaṇṇarajatamaṇimaye pallaṅke  paññāpetvā pañcavaṇṇapadumasañchannaṃ udakaṃ karitvā, ``bhante,  amhākampi anuggahaṃ karothā''ti attano attano nāvaṃ abhiruhaṇatthāya  satthāraṃ yāciṃsu. ``manussā ca nāgā ca tathāgatassa pūjaṃ  karonti, mayaṃ pana kiṃ na karomā''ti bhūmaṭṭhakadevepi ādiṃ katvā  yāva akaniṭṭhabrahmalokā sabbe devā sakkāraṃ kariṃsu. tattha nāgā  yojanikāni chattātichattāni ukkhipiṃsu. evaṃ heṭṭhā nāgā  ^a^M2.0277^ea^ bhūmitale  rukkhagacchapabbatādīsu bhūmaṭṭhakā devatā, antalikkhe ākāsaṭṭhadevāti  nāgabhavanaṃ ādiṃ katvā cakkavāḷapariyantena yāva brahmalokā  chattātichattāni ussāpitāni ahesuṃ. chattantaresu dhajā, dhajantaresu  paṭākā, tesaṃ antarantarā pupphadāmavāsacuṇṇadhumādīhi sakkāro ahosi.  sabbalaṅkārapaṭimaṇḍitā devaputtā chaṇavesaṃ gahetvā ugghosayamānā  ākāse vicariṃsu. tayo eva kira samāgamā mahantā ahesuṃ --  yamakapāṭihāriyasamāgamo devorohaṇasamāgamo ayaṃ  gaṅgorohaṇasamāgamoti.<br/><br/>[03] paratīre bimbisāropi licchavīhi katasakkārato diguṇaṃ sakkāraṃ  sajjetvā ^a^P3.0444^ea^ bhagavato āgamanaṃ udikkhamāno aṭṭhāsi.  satthā gaṅgāya ubhosu passesu rājūnaṃ mahantaṃ pariccāgaṃ oloketvā  nāgādīnañca ajjhāsayaṃ viditvā ekekāya nāvāya  pañcapañcabhikkhusataparivāraṃ ekekaṃ nimmitabuddhaṃ māpesi. so  ekekassa setacchattassa ceva kapparukkhassa ca pupphadāmassa ca heṭṭhā  nāgagaṇaparivuto nisinno hoti. bhūmaṭṭhakadevatādīsupi ekekasmiṃ  okāse saparivāraṃ ekekaṃ nimmitabuddhaṃ māpesi. evaṃ  sakalacakkavāḷagabbhe ekālaṅkāre ekussave ekachaṇeyeva ca jāte satthā  nāgānamanuggahaṃ karonto ekaṃ ratananāvaṃ abhiruhi. bhikkhūsupi  ekeko ekekameva abhiruhi. nāgarājāno buddhappamukhaṃ bhikkhusaṅghaṃ  nāgabhavanaṃ pavesetvā sabbarattiṃ satthu santike dhammakathaṃ sutvā  dutiyadivase dibbena khādanīyena bhojanīyena buddhappamukhaṃ bhikkhusaṅghaṃ  parivisiṃsu. satthā anumodanaṃ katvā nāgabhavanā nikkhamitvā  sakalacakkavāḷadevatāhi pūjiyamāno pañcahi nāvāsatehi gaṅgānadiṃ  atikkami.<br/><br/>[03] rājā ^a^V2.0254^ea^ paccuggantvā satthāraṃ nāvāto otāretvā āgamanakāle  licchavīti katasakkārato diguṇaṃ sakkāraṃ katvā purimanayeneva pañcahi  divasehi rājagahaṃ abhinesi. dutiyadivase ^a^P3.0445^ea^  bhikkhū piṇḍapātapaṭikkantā sāyanhasamaye dhammasabhāyaṃ sannisinnā kathaṃ  samuṭṭhāpesuṃ -- ``aho buddhānaṃ mahānubhāvo, aho satthari devamanussānaṃ  pasādo, gaṅgāya nāma orato ^a^M2.0278^ea^ ca pārato ca aṭṭhayojane magge  buddhagatena pasādena rājūhi samatalaṃ bhūmiṃ katvā vālukā okiṇṇā,  jaṇṇumattena odhinā nānāvaṇṇāni pupphāni santhatāni, gaṅgāya udakaṃ  nāgānubhāvena pañcavaṇṇehi padumehi sañchannaṃ, yāva akaniṭṭhabhavanā  chattātichattāni ussāpitāni, sakalacakkavāḷagabbhaṃ ekālaṅkāraṃ  ekussavaṃ viya jāta''nti. satthā āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya  nāmā''ti vutte ``na, bhikkhave, esa pūjāsakkāro mayhaṃ buddhānubhāvena  nibbatto, na nāgadevabrahmānubhāvena. atīte pana  appamattakapariccāgānubhāvena nibbatto''ti vatvā bhikkhūhi yācito  atītaṃ āhari.<br/><br/>[03] atīte takkasilāyaṃ saṅkho nāma brāhmaṇo ahosi. tassa  putto susīmo nāma māṇavo soḷasavassuddesiko ekadivasaṃ pitaraṃ  upasaṅkamitvā āha -- ``icchāmahaṃ, tāta, bārāṇasiṃ gantvā mante  ajjhāyitu''nti. atha naṃ pitā āha -- ``tena hi, tāta, asuko  nāma brāhmaṇo mama ^a^P3.0446^ea^ sahāyako, tassa santikaṃ  gantvā adhīyassū''ti. so ``sādhū''ti paṭissuṇitvā anupubbena  bārāṇasiṃ gantvā taṃ brāhmaṇaṃ upasaṅkamitvā pitarā pahitabhāvamācikkhi.  atha naṃ so ``sahāyakassa me putto''ti sampaṭicchitvā  paṭipassaddhadarathaṃ bhaddakena divasena mante vācetumārabhi. so lahuñca  gaṇhanto bahuñca gaṇhanto attano uggahituggahitaṃ suvaṇṇabhājane  pakkhittasīhatelamiva avinassamānaṃ dhārento na cirasseva  ācariyassa sammukhato uggaṇhitabbaṃ sabbaṃ uggaṇhitvā sajjhāyaṃ  karonto attano uggahitasippassa ādimajjhameva passati, no  pariyosānaṃ.<br/><br/>[03] so ācariyaṃ upasaṅkamitvā ``ahaṃ imassa sippassa  ādimajjhameva passāmi, no pariyosāna''nti vatvā ācariyena  ``ahampi, tāta, na passāmī''ti vutte ``atha ko, ācariya,  pariyosānaṃ jānātī''ti pucchitvā ``ime, tāta, isayo isipatane  viharanti, te jāneyyuṃ, tesaṃ santikaṃ upasaṅkamitvā pucchassū''ti  ācariyena vutte paccekabuddhe upasaṅkamitvā pucchi -- ``tumhe kira  pariyosānaṃ jānāthā''ti? ``āma, jānāmā''ti. ``tena hi me  ācikkhathā''ti? ``na mayaṃ apabbajitassa ācikkhāma. sace te  pariyosānenattho ^a^P3.0447^ea^, pabbajassū''ti ^a^V2.0255^ea^. so  ``sādhū''ti sampaṭicchitvā ^a^M2.0279^ea^ tesaṃ santike pabbaji. athassa te  ``idaṃ tāva sikkhassū''ti vatvā ``evaṃ te nivāsetabbaṃ, evaṃ  pārupitabba''ntiādinā nayena ābhisamācārikaṃ ācikkhiṃsu. so  tattha sikkhanto upanissayasampannattā nacirasseva paccekasambodhiṃ  abhisambujjhitvā sakalabārāṇasinagare gaganatale puṇṇacando viya  pākaṭo lābhaggayasaggappatto ahosi, so appāyukasaṃvattanikassa  kammassa katattā na cirasseva parinibbāyi. athassa paccekabuddhā ca  mahājano ca sarīrakiccaṃ katvā dhātuyo ca gahetvā nagaradvāre thūpaṃ  kāresuṃ.<br/><br/>[03] saṅkhopi brāhmaṇo ``putto me ciraṃ gato, pavattimassa  jānissāmī''ti taṃ daṭṭhukāmo takkasilāto nikkhamitvā anupubbena  bārāṇasiṃ patvā mahājanakāyaṃ sannipatitaṃ disvā ``addhā imesu  ekopi me puttassa pavattiṃ jānissatī''ti upasaṅkamitvā pucchi --  ``susīmo nāma māṇavo idhāgami, api nu kho tassa pavattiṃ  jānāthā''ti? ``āma, brāhmaṇa, jānāma, asukassa brāhmaṇassa  santike tayo vede sajjhāyitvā pabbajitvā paccekasambodhiṃ  sacchikatvā parinibbuto, ayamassa thūpo patiṭṭhāpito''ti. so  bhūmiṃ hatthena paharitvā roditvā kanditvā ^a^P3.0448^ea^ taṃ  cetiyaṅgaṇaṃ gantvā tiṇāni uddharitvā uttarasāṭakena vālukaṃ āharitvā  cetiyaṅgaṇe ākiritvā kamaṇḍaluto udakena paripphositvā vanapupphehi  pūjaṃ katvā sāṭakena paṭākaṃ āropetvā thūpassa upari attano chattakaṃ  bandhitvā pakkāmi.<br/><br/>[03] satthā idaṃ atītaṃ āharitvā ``tadā, bhikkhave, ahaṃ saṅkho  brāhmaṇo ahosiṃ. mayā susīmassa paccekabuddhassa cetiyaṅgaṇe  tiṇāni uddhaṭāni, tassa me kammassa nissandena aṭṭhayojanamaggaṃ  vihatakhāṇukakaṇṭakaṃ katvā suddhaṃ samatalaṃ kariṃsu. mayā tattha  vālukā okiṇṇā, tassa me nissandena aṭṭhayojanamagge vālukaṃ  okiriṃsu. mayā tattha vanakusumehi pūjā katā, tassa me  nissandena aṭṭhayojanamagge nānāvaṇṇāni pupphāni okiṇṇāni,  ekayojanaṭṭhāne gaṅgāya udakaṃ pañcavaṇṇehi padumehi sañchannaṃ. mayā  tattha kamaṇḍalūdakena bhūmi paripphositā, tassa me nissandena  vesāliyaṃ pokkharavassaṃ vassi. mayā tattha paṭākā, āropitā,  chattakañca baddhaṃ, tassa me nissandena yāva akaniṭṭhabhavanā  dhajapaṭākachattātichattādīhi sakalacakkavāḷagabbhaṃ ekussavaṃ viya  ^a^M2.0280^ea^ jātaṃ.  iti kho, bhikkhave, esa pūjāsakkāro mayhaṃ neva buddhānubhāvena  nibbatto, na nāgadevabrahmānubhāvena, atīte pana  appamattakapariccāgānubhāvenā''ti vatvā dhammaṃ desento imaṃ gāthamāha -- <br/><br/>[03] 290^b^.^eb^ <br/><br/>[21] ``mattāsukhapariccāgā ^a^V2.0256^ea^ ^a^P3.0449^ea^,  passe ce vipulaṃ sukhaṃ. <br/><br/>[22] caje mattāsukhaṃ dhīro, sampassaṃ vipulaṃ sukha''nti..<br/><br/>[03] tattha ^b^mattāsukhapariccāgā^eb^ti ^b^mattāsukha^eb^nti  pamāṇayuttakaṃ parittasukhaṃ vuccati, tassa pariccāgena. ^b^vipulaṃ  sukha^eb^nti uḷāraṃ sukhaṃ nibbānasukhaṃ vuccati, taṃ ce passeyyāti  attho. idaṃ vuttaṃ hoti -- ekañhi bhojanapātiṃ sajjāpetvā  bhuñjantassa mattāsukhaṃ nāma uppajjati, taṃ pana pariccajitvā uposathaṃ  vā karontassa dānaṃ vā dadantassa vipulaṃ uḷāraṃ nibbānasukhaṃ nāma  nibbattati. tasmā sace evaṃ tassa mattāsukhassa pariccāgā vipulaṃ  sukhaṃ passati, athetaṃ vipulaṃ sukhaṃ sammā passanto paṇḍito taṃ  mattāsukhaṃ cajeyyāti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] attanopubbakammavatthu paṭhamaṃ. 


volume: 88
item: 217
title: kisāgotamīvatthu^pakiṇṇakavaggo^attanopubbakammavatthu^kukkuṭāṇḍakhādikāvatthu^
content:
  [03] ^b^paradukkhūpadhānenā^eb^ti imaṃ dhammadesanaṃ satthā jetavane  viharanto ekaṃ kukkuṭāṇḍakhādikaṃ ārabbha kathesi.<br/><br/>[03] sāvatthiyā kira avidūre paṇḍuraṃ nāma eko gāmo, tattheko  kevaṭṭo vasati. so sāvatthiṃ gacchanto aciravatiyaṃ kacchapāṇḍāni  disvā tāni ādāya sāvatthiṃ gantvā ekasmiṃ gehe pacāpetvā  khādanto tasmiṃ gehe kumārikāyapi ^a^P3.0450^ea^ ekaṃ aṇḍaṃ  adāsi. sā taṃ khāditvā tato paṭṭhāya aññaṃ khādanīyaṃ nāma na  icchi. athassā mātā kukkuṭiyā vijātaṭṭhānato ekaṃ aṇḍaṃ gahetvā  adāsi. sā taṃ khāditvā rasataṇhāya baddhā tato paṭṭhāya sayameva  kukkuṭiyā aṇḍāni gahetvā khādati. kukkuṭī vijātavijātakāle taṃ  attano aṇḍāni gahetvā ^a^M2.0281^ea^ khādantiṃ disvā tāya upaddutā āghātaṃ  bandhitvā ``ito dāni cutā yakkhinī hutvā tava jātadārake  khādituṃ samatthā hutvā nibbatteyya''nti patthanaṃ paṭṭhapetvā kālaṃ katvā  tasmiṃyeva gehe majjārī hutvā nibbatti. itarāpi kālaṃ katvā tattheva  kukkuṭī hutvā nibbatti. kukkuṭī aṇḍāni vijāyi, majjārī  āgantvā tāni khāditvā dutiyampi tatiyampi khādiyeva. kukkuṭī  ``tayo vāre mama aṇḍāni khāditvā idāni mampi khāditukāmāsi  ^a^V2.0257^ea^, ito cutā saputtakaṃ taṃ khādituṃ labheyya''nti patthanaṃ katvā tato cutā  dīpinī hutvā nibbatti. itarāpi kālaṃ katvā migī hutvā  nibbatti. tassā vijātakāle dīpinī āgantvā taṃ saddhiṃ puttehi  khādi. evaṃ khādantā pañcasu attabhāvasatesu aññamaññassa dukkhaṃ  uppādetvā avasāne ekā yakkhinī hutvā nibbatti, ekā sāvatthiyaṃ  kuladhītā hutvā nibbatti. ito paraṃ ``na hi verena verānī''ti  (dha0 pa0 5) gāthāya vuttanayeneva veditabbaṃ. idha pana satthā  ``verañhi averena upasammati, no verenā''ti vatvā ubhinnampi dhammaṃ  desento imaṃ gāthamāha -- <br/><br/>[03] 291^b^.^eb^ <br/><br/>[21] ``paradukkhūpadhānena, attano sukhamicchati. <br/><br/>[22] verasaṃsaggasaṃsaṭṭho, verā so na parimuccatī''ti..<br/><br/>[03] tattha ^a^P3.0451^ea^ ^b^paradukkhūpadhānenā^eb^ti parasmiṃ  dukkhūpadhānena, parassa dukkhuppādanenāti attho.  ^b^verasaṃsaggasaṃsaṭṭho^eb^ti yo puggalo  akkosanapaccakkosanapaharaṇapaṭiharaṇādīnaṃ vasena aññamaññaṃ katena  verasaṃsaggena saṃsaṭṭho. ^b^verā so na parimuccatī^eb^ti niccakālaṃ  veravasena dukkhameva pāpuṇātīti attho.<br/><br/>[03] desanāvasāne yakkhinī saraṇesu patiṭṭhāya pañca sīlāni  samādiyitvā verato mucci, itarāpi sotāpattiphale patiṭṭhahi,  sampattānampi sātthikā dhammadesanā ahosīti. <br/><br/>[06] kukkuṭāṇḍakhādikāvatthu dutiyaṃ. 


volume: 88
item: 218
title: pakiṇṇakavaggo^attanopubbakammavatthu^kukkuṭāṇḍakhādikāvatthu^bhaddiyabhikkhuvatthu^
content:
  [03] ^b^yañhi^eb^ ^a^M2.0282^ea^ ^b^kicca^eb^nti imaṃ dhammadesanaṃ satthā bhaddiyaṃ nissāya  jātiyāvane viharanto bhaddiye bhikkhū ārabbha kathesi.<br/><br/>[03] te kira pādukamaṇḍane uyyuttā ahesuṃ. yathāha -- ``tena kho  pana samayena bhaddiyā bhikkhū anekavihitaṃ pādukamaṇḍanānuyogamanuyuttā  viharanti, tiṇapādukaṃ karontipi kārāpentipi, muñjapādukaṃ karontipi  kārāpentipi, pabbajapādukaṃ hintālapādukaṃ kamalapādukaṃ kambalapādukaṃ  karontipi kārāpentipi, riñcanti uddesaṃ paripucchaṃ adhisīlaṃ  adhicittaṃ adhipañña''nti ^a^V2.0258^ea^ (mahāva0 251). bhikkhū tesaṃ  tathākaraṇabhāvaṃ jānitvā ujjhāyitvā ^a^P3.0452^ea^ satthu  ārocesuṃ. satthā te bhikkhū garahitvā, ``bhikkhave, tumhe aññena  kiccena āgatā aññasmiṃyeva kicce uyyuttā''ti vatvā dhammaṃ desento  imā gāthā abhāsi -- <br/><br/>[03] 292^b^.^eb^ <br/><br/>[21] ``yañhi kiccaṃ apaviddhaṃ, akiccaṃ pana  karīyati. <br/><br/>[22] unnaḷānaṃ pamattānaṃ, tesaṃ vaḍḍhanti āsavā.. <br/><br/>[03] 293^b^.^eb^ <br/><br/>[21] ``yesañca susamāraddhā, niccaṃ kāyagatā sati. <br/><br/>[27] akiccaṃ te na sevanti, kicce sātaccakārino. <br/><br/>[22] satānaṃ sampajānānaṃ, atthaṃ gacchanti āsavā''ti..<br/><br/>[03] tattha ^b^yañhi kicca^eb^nti bhikkhuno hi pabbajitakālato  paṭṭhāya aparimāṇasīlakkhandhagopanaṃ araññāvāso dhutaṅgapariharaṇaṃ  bhāvanārāmatāti evamādīni kiccaṃ nāma. imehi pana yaṃ attano  kiccaṃ, taṃ apaviddhaṃ chaḍḍitaṃ. ^b^akicca^eb^nti bhikkhuno chattamaṇḍanaṃ  upāhanamaṇḍanaṃ pādukapattathālakadhammakaraṇakāyabandhanāṃsabaddhakamaṇḍanaṃ  akiccaṃ nāma. yehi taṃ kayirati, tesaṃ mānanaḷaṃ ukkhipitvā  caraṇena unnaḷānaṃ sativossaggena pamattānaṃ cattāro āsavā vaḍḍhantīti  attho. ^b^susamāraddhā^eb^ti supaggahitā. ^b^kāyagatā satī^eb^ti  kāyānupassanābhāvanā. ^b^akicca^eb^nti te etaṃ chattamaṇḍanādikaṃ  akiccaṃ na sevanti na karontīti attho. ^b^kicce^eb^ti  pabbajitakālato paṭṭhāya kattabbe aparimāṇasīlakkhandhagopanādike  karaṇīye. ^b^sātaccakārino^eb^ti satatakārino aṭṭhitakārino.  tesaṃ satiyā avippavāsena satānaṃ ^a^P3.0453^ea^  sātthakasampajaññaṃ ^a^M2.0283^ea^ sappāyasampajaññaṃ gocarasampajaññaṃ  asammohasampajaññanti catūhi sampajaññehi sampajānānaṃ cattāropi  āsavā atthaṃ gacchanti, parikkhayaṃ abhāvaṃ gacchantīti attho.<br/><br/>[03] desanāvasāne te bhikkhū arahatte patiṭṭhahiṃsu, sampattānampi  sātthikā dhammadesanā ahosīti. <br/><br/>[06] bhaddiyavatthu tatiyaṃ. 


volume: 88
item: 219
title: attanopubbakammavatthu^kukkuṭāṇḍakhādikāvatthu^bhaddiyabhikkhuvatthu^lakuṇḍakabhaddiyattheravatthu^
content:
  [03] ^b^mātara^eb^nti imaṃ dhammadesanaṃ satthā jetavane viharanto  lakuṇḍakabhaddiyattheraṃ ārabbha kathesi.<br/><br/>[03] ekadivasañhi ^a^V2.0259^ea^ sambahulā āgantukā bhikkhū satthāraṃ divāṭṭhāne  nisinnaṃ upasaṅkamitvā vanditvā ekamantaṃ nisīdiṃsu. tasmiṃ khaṇe  lakuṇḍakabhaddiyatthero bhagavato avidūre atikkamati. satthā tesaṃ  bhikkhūnaṃ cittācāraṃ ñatvā oloketvā ``passatha, bhikkhave, ayaṃ  bhikkhu mātāpitaro hantvā niddukkho hutvā yātī''ti vatvā tehi  bhikkhūhi ``kiṃ nu kho satthā vadatī''ti aññamaññaṃ mukhāni  oloketvā saṃsayapakkhandehi, ``bhante, kiṃ nāmetaṃ vadethā''ti vutte  tesaṃ dhammaṃ desento imaṃ gāthamāha -- <br/><br/>[03] 294^b^.^eb^ <br/><br/>[21] ``mātaraṃ pitaraṃ hantvā, rājāno dve ca  khattiye. <br/><br/>[22] raṭṭhaṃ sānucaraṃ hantvā, anīgho yāti brāhmaṇo''ti.. <br/><br/>[01] tattha ^a^P3.0454^ea^ ^b^sānucara^eb^nti  āyasādhakena āyuttakena sahitaṃ. ettha hi ``taṇhā janeti  purisa''nti (saṃ0 ni0  1.55-57) vacanato tīsu bhavesu sattānaṃ  jananato taṇhā mātā nāma. ``ahaṃ asukassa nāma rañño vā  rājamahāmattassa vā putto''ti pitaraṃ nissāya asmimānassa  uppajjanato asmimāno pitā nāma. loko viya rājānaṃ yasmā  sabbadiṭṭhigatāni dve sassatucchedadiṭṭhiyo bhajanti, tasmā dve  sassatucchedadiṭṭhiyo dve khattiyarājāno nāma. dvādasāyatanāni  vitthataṭṭhena raṭṭhadisattā raṭṭhaṃ nāma. āyasādhako ^a^M2.0284^ea^ āyuttakapuriso viya  tannissito nandirāgo anucaro nāma. ^b^anīgho^eb^ti niddukkho.  ^b^brāhmaṇo^eb^ti khīṇāsavo. etesaṃ taṇhādīnaṃ  arahattamaggañāṇāsinā hatattā khīṇāsavo niddukkho hutvā yātīti  ayametthattho.<br/><br/>[03] desanāvasāne te bhikkhū arahatte patiṭṭhahiṃsu.<br/><br/>[03] dutiyagāthāyapi vatthu purimasadisameva. tadā hi satthā  lakuṇḍakabhaddiyattherameva ārabbha kathesi. tesaṃ dhammaṃ desento imaṃ  gāthamāha -- <br/><br/>[03] 295^b^.^eb^ <br/><br/>[21] ``mātaraṃ pitaraṃ hantvā, rājāno dve ca  sotthiye. <br/><br/>[22] veyagghapañcamaṃ hantvā, anīgho yāti brāhmaṇo''ti..<br/><br/>[03] tattha ^b^dve ca sotthiye^eb^ti dve ca brāhmaṇe. imissā  gāthāya satthā attano dhammissaratāya ca desanāvidhikusalatāya ca  sassatucchedadiṭṭhiyo dve brāhmaṇarājāno ^a^P3.0455^ea^ ca katvā  kathesi. ^b^veyagghapañcama^eb^nti ettha byagghānucarito sappaṭibhayo  duppaṭipanno maggo veyaggho nāma, vicikicchānīvaraṇampi ^a^V2.0260^ea^ tena  sadisatāya veyagghaṃ nāma, taṃ pañcamaṃ assāti nīvaraṇapañcakaṃ  veyagghapañcamaṃ nāma. idañca veyagghapañcamaṃ arahattamaggañāṇāsinā  nissesaṃ hantvā anīghova yāti brāhmaṇoti ayametthattho. sesaṃ  purimasadisamevāti. <br/><br/>[06] lakuṇḍakabhaddiyattheravatthu catutthaṃ. 


volume: 88
item: 220
title:
  kukkuṭāṇḍakhādikāvatthu^bhaddiyabhikkhuvatthu^lakuṇḍakabhaddiyattheravatthu^dārusākaṭikaputtavatthu^

content:
  [03] ^b^suppabuddha^eb^nti imaṃ dhammadesanaṃ satthā veḷuvane viharanto  dārusākaṭikassa puttaṃ ārabbha kathesi. <br/><br/>[01] rājagahasmiñhi sammādiṭṭhikaputto micchādiṭṭhikaputtoti  dve dārakā abhikkhaṇaṃ guḷakīḷaṃ kīḷanti. tesu sammādiṭṭhikaputto  guḷaṃ khipamāno buddhānussatiṃ āvajjetvā ``namo buddhassā''ti vatvā  vatvā guḷaṃ khipati. itaro titthiyaguṇe uddisitvā ``namo  arahantāna''nti vatvā vatvā khipati. tesu sammādiṭṭhikassa  ^a^M2.0285^ea^ putto  jināti, itaro pana parājayati. so tassa kiriyaṃ disvā ``ayaṃ  ^a^P3.0456^ea^ evaṃ anussaritvā evaṃ vatvā guḷaṃ khipanto mamaṃ  jināti, ahampi evarūpaṃ karissāmī''ti buddhānussatiyaṃ  paricayamakāsi. athekadivasaṃ tassa pitā sakaṭaṃ yojetvā dārūnaṃ  atthāya gacchanto tampi dārakaṃ ādāya gantvā aṭaviyaṃ dārūnaṃ sakaṭaṃ  pūretvā āgacchanto bahinagare susānasāmante udakaphāsukaṭṭhāne goṇe  mocetvā bhattavissaggamakāsi. athassa te goṇā sāyanhasamaye nagaraṃ  pavisantena gogaṇena saddhiṃ nagarameva pavisiṃsu. sākaṭikopi goṇe  anubandhanto nagaraṃ pavisitvā sāyaṃ goṇe disvā ādāya nikkhamanto  dvāraṃ na sampāpuṇi. tasmiñhi asampatteyeva dvāraṃ pihitaṃ.<br/><br/>[03] athassa putto ekakova rattibhāge sakaṭassa heṭṭhā nipajjitvā  niddaṃ okkami. rājagahaṃ pana pakatiyāpi amanussabahulaṃ. ayañca  susānasantike nipanno. tattha naṃ dve amanussā passiṃsu. eko  sāsanassa paṭikaṇḍako micchādiṭṭhiko, eko sammādiṭṭhiko. tesu  micchādiṭṭhiko āha -- ``ayaṃ no bhakkho, imaṃ khādissāmā''ti.  itaro ``alaṃ mā te ruccī''ti nivāreti. so tena  nivāriyamānopi tassa vacanaṃ anādiyitvā dārakaṃ pādesu gahetvā  ākaḍḍhi. so buddhānussatiyā paricitattā ^a^P3.0457^ea^  tasmiṃ khaṇe ``namo buddhassā''ti āha. amanusso ^a^V2.0261^ea^ mahābhayabhīto  paṭikkamitvā aṭṭhāsi. atha naṃ itaro ``amhehi akiccaṃ kataṃ,  daṇḍakammaṃ tassa karomā''ti vatvā taṃ rakkhamāno aṭṭhāsi.  micchādiṭṭhiko nagaraṃ pavisitvā rañño bhojanapātiṃ pūretvā bhojanaṃ  āhari. atha naṃ ubhopi tassa mātāpitaro viya hutvā upaṭṭhāpetvā  bhojetvā ``imāni akkharāni rājāva passatu, mā añño''ti taṃ  pavattiṃ pakāsentā yakkhānubhāvena bhojanapātiyaṃ akkharāni chinditvā  pātiṃ dārusakaṭe pakkhipitvā sabbarattiṃ ārakkhaṃ katvā pakkamiṃsu.<br/><br/>[03] punadivase ``rājakulato corehi bhojanabhaṇḍaṃ avahaṭa''nti  kolāhalaṃ karontā dvārāni pidahitvā olokentā tattha apassantā  nagarā nikkhamitvā ito cito ca olokentā dārusakaṭe  suvaṇṇapātiṃ disvā ``ayaṃ coro''ti taṃ dārakaṃ gahetvā rañño  dassesuṃ. rājā akkharāni disvā ``kiṃ etaṃ, tātā''ti pucchitvā  ``nāhaṃ ^a^M2.0286^ea^, deva, jānāmi, mātāpitaro me āgantvā rattiṃ bhojetvā  rakkhamānā aṭṭhaṃsu, ahampi mātāpitaro maṃ rakkhantīti nibbhayova  niddaṃ upagato. ettakaṃ ahaṃ jānāmī''ti. athassa mātāpitaropi taṃ  ṭhānaṃ āgamaṃsu. rājā taṃ pavattiṃ ñatvā te tayopi jane ādāya  ^a^P3.0458^ea^ satthu santikaṃ gantvā sabbaṃ ārocetvā ``kiṃ nu  kho, bhante, buddhānussati eva rakkhā hoti, udāhu  dhammānussatiādayopī''ti pucchi. athassa satthā, ``mahārāja, na  kevalaṃ buddhānussatiyeva rakkhā, yesaṃ pana chabbidhena cittaṃ subhāvitaṃ,  tesaṃ aññena rakkhāvaraṇena vā mantosadhehi vā kiccaṃ natthī''ti  vatvā cha ṭhānāni dassento imā gāthā abhāsi. <br/><br/>[03] 296^b^.^eb^ <br/><br/>[21] ``suppabuddhaṃ pabujjhanti, sadā gotamasāvakā. <br/><br/>[22] yesaṃ divā ca ratto ca, niccaṃ buddhagatā sati.. <br/><br/>[03] 297^b^.^eb^ <br/><br/>[21] ``suppabuddhaṃ pabujjhanti, sadā gotamasāvakā. <br/><br/>[22] yesaṃ divā ca ratto ca, niccaṃ dhammagatā sati.. <br/><br/>[03] 298^b^.^eb^ <br/><br/>[21] ``suppabuddhaṃ pabujjhanti, sadā gotamasāvakā. <br/><br/>[22] yesaṃ divā ca ratto ca, niccaṃ saṅghagatā sati.. <br/><br/>[03] 299^b^.^eb^ <br/><br/>[21] ``suppabuddhaṃ pabujjhanti, sadā gotamasāvakā. <br/><br/>[22] yesaṃ divā ca ratto ca, niccaṃ kāyagatā sati.. <br/><br/>[03] 300^b^.^eb^ <br/><br/>[21] ``suppabuddhaṃ ^a^V2.0262^ea^ pabujjhanti, sadā gotamasāvakā. <br/><br/>[22] yesaṃ divā ca ratto ca, ahiṃsāya rato mano.. <br/><br/>[03] 301^b^.^eb^ <br/><br/>[21] ``suppabuddhaṃ pabujjhanti, sadā gotamasāvakā. <br/><br/>[22] yesaṃ divā ca ratto ca, bhāvanāya rato mano''ti..<br/><br/>[03] tattha ^b^suppabuddhaṃ pabujjhantī^eb^ti buddhagataṃ satiṃ gahetvā  supantā, gahetvāyeva ca pabujjhantā suppabuddhaṃ pabujjhanti nāma.  ^b^sadā gotamasāvakā^eb^ti gotamagottassa buddhassa savanante jātattā  tasseva ^a^P3.0459^ea^ anusāsaniyā savanatāya gotamasāvakā.  ^b^buddhagatā satī^eb^ti yesaṃ ``itipi so bhagavā''tiādippabhede  buddhaguṇe ārabbha uppajjamānā sati niccakālaṃ atthi, te sadāpi  suppabuddhaṃ pabujjhantīti attho. tathā asakkontā pana ekadivasaṃ  ^a^M2.0287^ea^ tīsu kālesu dvīsu kālesu ekasmimpi kāle buddhānussatiṃ manasi  karontā suppabuddhaṃ pabujjhantiyeva nāma. ^b^dhammagatā satī^eb^ti  ``svākhāto bhagavatā dhammo''tiādippabhede dhammaguṇe ārabbha  uppajjamānā sati. ^b^saṅghagatā satī^eb^ti ``suppaṭipanno bhagavato  sāvakasaṅgho''tiādippabhede saṅghaguṇe ārabbha uppajjamānā sati.  ^b^kāyagatā satī^eb^ti dvattiṃsākāravasena vā navasivathikāvasena vā  catudhātuvavatthānavasena vā ajjhattanīlakasiṇādirūpajjhānavasena vā  uppajjamānā sati. ^b^ahiṃsāya rato^eb^ti ``so karuṇāsahagatena  cetasā ekaṃ disaṃ pharitvā viharatī''ti (vibha0 642) evaṃ vuttāya  karuṇābhāvanāya rato. ^b^bhāvanāyā^eb^ti mettābhāvanāya. kiñcāpi  heṭṭhā karuṇābhāvanāya vuttattā idha sabbāpi avasesā bhāvanā nāma, idha  pana mettābhāvanāva adhippetā. sesaṃ paṭhamagāthāya vuttanayeneva  veditabbaṃ.<br/><br/>[03] desanāvasāne dārako saddhiṃ mātāpitūhi sotāpattiphale ^a^P3.0460^ea^  patiṭṭhahi. pacchā pana pabbajitvā sabbepi arahattaṃ  pāpuṇiṃsu, sampattānampi sātthikā dhammadesanā ahosīti. <br/><br/>[06] dārusākaṭikaputtavatthu pañcamaṃ. 


volume: 88
item: 221
title:
  bhaddiyabhikkhuvatthu^lakuṇḍakabhaddiyattheravatthu^dārusākaṭikaputtavatthu^vajjiputtakabhikkhuvatthu^

content:
  [03] ^b^duppabbajja^eb^nti imaṃ dhammadesanaṃ satthā vesāliṃ nissāya  mahāvane viharanto aññataraṃ vajjiputtakaṃ bhikkhuṃ ārabbha kathesi. taṃ  sandhāya vuttaṃ -- aññataro vajjiputtako bhikkhu vesāliyaṃ ^a^V2.0263^ea^ viharati  aññatarasmiṃ vanasaṇḍe, tena kho pana samayena vesāliyaṃ  sabbarattichaṇo hoti. atha kho so bhikkhu vesāliyā  tūriyatāḷitavāditanigghosasaddaṃ sutvā paridevamāno tāyaṃ velāyaṃ imaṃ  gāthaṃ abhāsi -- <br/><br/>[21] ``ekakā mayaṃ araññe viharāma, <br/><br/>[27] apaviddhaṃva vanasmiṃ dārukaṃ. <br/><br/>[26] etādisikāya rattiyā, <br/><br/>[22] kosu nāmamhehi pāpiyo''ti.. (saṃ0 ni0   1.229).<br/><br/>[03] so ^a^M2.0288^ea^ kira vajjiraṭṭhe rājaputto vārena sampattaṃ rajjaṃ pahāya  pabbajito vesāliyaṃ cātumahārājikehi saddhiṃ ekābaddhaṃ ^a^P3.0461^ea^  katvā sakalanagare dhajapaṭākādīhi paṭimaṇḍite komudiyā  puṇṇamāya sabbarattiṃ chaṇavāre vattamāne bheriyādīnaṃ tūriyānaṃ  tāḷitānaṃ nigghosaṃ vīṇādīnañca vāditānaṃ saddaṃ sutvā yāni  vesāliyaṃ satta rājasahassāni satta rājasatāni satta rājāno,  tattakā eva ca nesaṃ uparājasenāpatiādayo, tesu alaṅkatapaṭiyattesu  nakkhattakīḷanatthāya vīthiṃ otiṇṇesu saṭṭhihatthe mahācaṅkame  caṅkamamāno gaganamajjhe ṭhitaṃ puṇṇacandaṃ disvā caṅkamakoṭiyaṃ phalakaṃ  nissāya ṭhito veṭhanālaṅkāravirahitattā vane chaḍḍitadārukaṃ viya  attabhāvaṃ oloketvā ``atthi nu kho añño amhehi lāmakataro''ti  cintento pakatiyā āraññakādiguṇayuttopi tasmiṃ khaṇe anabhiratiyā  pīḷito evamāha. so tasmiṃ vanasaṇḍe adhivatthāya devatāya ``imaṃ  bhikkhuṃ saṃvejessāmī''ti adhippāyena -- <br/><br/>[21] ``ekakova tvaṃ araññe viharasi, apaviddhaṃva vanasmiṃ  dārukaṃ. <br/><br/>[22] tassa te bahukā pihayanti, nerayikā viya  saggagāmina''nti.. (saṃ0 ni0  1.229) -- <br/><br/>[25] vuttaṃ imaṃ gāthaṃ sutvā punadivase satthāraṃ upasaṅkamitvā  vanditvā nisīdi. satthā taṃ pavattiṃ ñatvā gharāvāsassa ^a^P3.0462^ea^  dukkhataṃ pakāsetukāmo pañca dukkhāni samodhānetvā imaṃ  gāthamāha -- <br/><br/>[03] 302^b^.^eb^ <br/><br/>[21] ``duppabbajjaṃ durabhiramaṃ, durāvāsā gharā dukhā. <br/><br/>[27] dukkhosamānasaṃvāso, dukkhānupatitaddhagū. <br/><br/>[22] tasmā na caddhagū siyā, na ca dukkhānupatito  siyā''ti..<br/><br/>[03] tattha ^a^V2.0264^ea^ ^b^duppabbajja^eb^nti appaṃ vā mahantaṃ vā bhogakkhandhañceva  ñātiparivaṭṭañca pahāya imasmiṃ sāsane uraṃ datvā pabbajjaṃ nāma dukkhaṃ.  ^b^durabhirama^eb^nti evaṃ pabbajitenāpi bhikkhācariyāya  jīvitavuttiṃ ghaṭentena  aparimāṇasīlakkhandhagopanadhammānudhammappaṭipattipūraṇavasena abhiramituṃ  dukkhaṃ. ^b^durāvāsā^eb^ti yasmā pana gharaṃ āvasantena rājūnaṃ  rājakiccaṃ, issarānaṃ issarakiccaṃ vahitabbaṃ, parijanā ceva dhammikā  samaṇabrāhmaṇā ca saṅgahitabbā. evaṃ santepi gharāvāso chiddaghaṭo  viya mahāsamuddo viya ca duppūro. tasmā gharāvāsā ^a^M2.0289^ea^ nāmete  durāvāsā dukkhā āvasituṃ, teneva kāraṇena dukkhāti attho.  ^b^dukkho samānasaṃvāso^eb^ti gihino vā hi ye  jātigottakulabhogehi ^a^P3.0463^ea^ pabbajitā vā  sīlācārabāhusaccādīhi samānāpi hutvā ``kosi tvaṃ, kosmi  aha''ntiādīni vatvā adhikaraṇapasutā honti, te asamānā nāma,  tehi saddhiṃ saṃvāso dukkhoti attho. ^b^dukkhānupatitaddhagū^eb^ti ye  vaṭṭasaṅkhātaṃ addhānaṃ paṭipannattā addhagū, te dukkhe anupatitāva.  ^b^tasmā na caddhagū^eb^ti yasmā dukkhānupatitabhāvopi dukkho  addhagūbhāvopi, tasmā vaṭṭasaṅkhātaṃ addhānaṃ gamanatāya addhagū na  bhaveyya, vuttappakārena dukkhena anupatitopi na bhaveyyāti attho.<br/><br/>[03] desanāvasāne so bhikkhu pañcasu ṭhānesu dassite dukkhe  nibbindanto pañcorambhāgiyāni pañca uddhambhāgiyāni saṃyojanāni  padāletvā arahatte patiṭṭhahīti. <br/><br/>[06] vajjiputtakabhikkhuvatthu chaṭṭhaṃ. 


volume: 88
item: 222
title:
  lakuṇḍakabhaddiyattheravatthu^dārusākaṭikaputtavatthu^vajjiputtakabhikkhuvatthu^cittagahapativatthu^

content:
  [03] ^b^saddho^eb^ti imaṃ dhammadesanaṃ satthā jetavane viharanto  cittagahapatiṃ ārabbha kathesi. vatthu bālavagge ``asantaṃ  bhāvanamiccheyyā''ti ^a^P3.0464^ea^ gāthāvaṇṇanāya vitthāritaṃ.  gāthāpi tattheva vuttā. vuttañhetaṃ tattha (dha0 pa0 aṭṭha0 1.74) --<br/><br/>[03] ``kiṃ pana, bhante, etassa tumhākaṃ santikaṃ āgacchantassevāyaṃ  lābhasakkāro uppajjati, udāhu aññattha gacchantassāpi uppajjatī''ti.  ``ānanda, mama santikaṃ āgacchantassāpi aññattha gacchantassāpi  tassa uppajjateva. ayañhi upāsako saddho pasanno sampannasīlo,  evarūpo puggalo yaṃ yaṃ padesaṃ bhajati, tattha tatthevassa lābhasakkāro  nibbattatī''ti vatvā imaṃ gāthamāha -- <br/><br/>[03] 303^b^.^eb^ <br/><br/>[21] ``saddho ^a^V2.0265^ea^ sīlena sampanno, yasobhogasamappito. <br/><br/>[22] yaṃ yaṃ padesaṃ bhajati, tattha tattheva pūjito''ti..  (dha0 pa0 aṭṭha0 1.74).<br/><br/>[03] tattha ^a^M2.0290^ea^ ^b^saddho^eb^ti lokiyalokuttarasaddhāya samannāgato.  ^b^sīlenā^eb^ti āgāriyasīlaṃ, anāgāriyasīlanti duvidhaṃ sīlaṃ.  tesu idha āgāriyasīlaṃ adhippetaṃ, tena samannāgatoti attho.  ^b^yasobhogasamappito^eb^ti yādiso anāthapiṇḍikādīnaṃ  pañcaupāsakasataparivārasaṅkhāto āgāriyayaso, tādiseneva yasena  dhanadhaññādiko ceva sattavidhāriyadhanasaṅkhāto cāti duvidho bhogo,  tena samannāgatoti attho. ^b^yaṃ yaṃ padesa^eb^nti puratthimādīsu  ^a^P3.0465^ea^ disāsu evarūpo kulaputto yaṃ yaṃ padesaṃ bhajati,  tattha tattha evarūpena lābhasakkārena pūjitova hotīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] cittagahapativatthu sattamaṃ. 


volume: 88
item: 223
title: dārusākaṭikaputtavatthu^vajjiputtakabhikkhuvatthu^cittagahapativatthu^cūḷasubhaddāvatthu^
content:
  [03] ^b^dūre santo^eb^ti imaṃ dhammadesanaṃ satthā jetavane viharanto  anāthapiṇḍikassa dhītaraṃ cūḷasubhaddaṃ nāma ārabbha kathesi.<br/><br/>[03] anāthapiṇḍikassa kira daharakālato paṭṭhāya ugganagaravāsī  uggo nāma seṭṭhiputto sahāyako ahosi. te ekācariyakule sippaṃ  uggaṇhantā aññamaññaṃ katikaṃ kariṃsu ``amhākaṃ vayappattakāle  puttadhītāsu jātāsu yo puttassa dhītaraṃ vāreti, tena tassa dhītā  dātabbā''ti. te ubhopi vayappattā attano attano nagare seṭṭhiṭṭhāne  patiṭṭhahiṃsu. athekasmiṃ samaye uggaseṭṭhi vaṇijjaṃ payojento pañcahi  sakaṭasatehi sāvatthiṃ agamāsi. anāthapiṇḍiko attano dhītaraṃ  cūḷasubhaddaṃ āmantetvā, ``amma, pitā te uggaseṭṭhi nāma āgato,  tassa kattabbakiccaṃ sabbaṃ tava bhāro''ti āṇāpesi. sā  ``sādhū''ti paṭissuṇitvā tassa āgatadivasato paṭṭhāya sahattheneva  sūpabyañjanādīni sampādeti, mālāgandhavilepanādīni abhisaṅkharoti  ^a^P3.0466^ea^, bhojanakāle tassa nhānodakaṃ paṭiyādāpetvā  nhānakālato paṭṭhāya sabbakiccāni sādhukaṃ karoti.<br/><br/>[03] uggaseṭṭhi ^a^V2.0266^ea^ ^a^M2.0291^ea^ tassā ācārasampattiṃ disvā pasannacitto ekadivasaṃ  anāthapiṇḍikena saddhiṃ sukhakathāya sannisinno ``mayaṃ daharakāle evaṃ  nāma katikaṃ karimhā''ti sāretvā cūḷasubhaddaṃ attano puttassatthāya  vāresi. so pana pakatiyāva micchādiṭṭhiko. tasmā dasabalassa  tamatthaṃ ārocetvā satthārā uggaseṭṭhissūpanissayaṃ disvā anuññāto  bhariyāya saddhiṃ mantetvā tassa vacanaṃ sampaṭicchitvā divasaṃ  vavatthapetvā dhītaraṃ visākhaṃ datvā uyyojento dhanañcayaseṭṭhi viya  mahantaṃ sakkāraṃ katvā subhaddaṃ āmantetvā, ``amma, sasurakule  vasantiyā nāma antoaggi bahi na nīharitabbo''ti (a0 ni0  aṭṭha0 1.1.259; dha0 pa0 aṭṭha0 1.52 visākhāvatthu)  dhanañcayaseṭṭhinā visākhāya dinnanayeneva dasa ovāde datvā ``sace  me gataṭṭhāne dhītu doso uppajjati, tumhehi sodhetabbo''ti aṭṭha  kuṭumbike pāṭibhoge gahetvā tassā uyyojanadivase buddhappamukhassa  bhikkhusaṅghassa mahādānaṃ datvā purimabhave dhītarā katānaṃ sucaritānaṃ  phalavibhūtiṃ lokassa pākaṭaṃ katvā dassento viya mahantena sakkārena  dhītaraṃ uyyojesi. tassā anupubbena ugganagaraṃ pattakāle sasurakulena  saddhiṃ ^a^P3.0467^ea^ mahājano paccuggamanamakāsi.<br/><br/>[03] sāpi attano sirivibhavaṃ pākaṭaṃ kātuṃ visākhā viya  sakalanagarassa attānaṃ dassentī rathe ṭhatvā nagaraṃ pavisitvā nāgarehi  pesite paṇṇākāre gahetvā anurūpavasena tesaṃ tesaṃ pesentī sakalanagaraṃ  attano guṇehi ekābaddhamakāsi. maṅgaladivasādīsu panassā sasuro  acelakānaṃ sakkāraṃ karonto ``āgantvā amhākaṃ samaṇe vandatū''ti  pesesi. sā lajjāya nagge passituṃ asakkontī gantuṃ na icchati.  so punappunaṃ pesetvāpi tāya paṭikkhitto kujjhitvā ``nīharatha  na''nti āha. sā ``na sakkā mama akāraṇena dosaṃ āropetu''nti  kuṭumbike pakkosāpetvā tamatthaṃ ārocesi. te tassā niddosabhāvaṃ  ñatvā seṭṭhiṃ saññāpesuṃ. so ``ayaṃ mama samaṇe ahirikāti na  vandī''ti bhariyāya ārocesi. sā ``kīdisā nu kho imissā  samaṇā, ativiya tesaṃ pasaṃsatī''ti taṃ pakkosāpetvā āha -- <br/><br/>[21] ``kīdisā samaṇā tuyhaṃ, bāḷhaṃ kho ne pasaṃsasi. <br/><br/>[22] kiṃsīlā kiṃsamācārā, taṃ me akkhāhi pucchitā''ti..  (a0 ni0 aṭṭha0 2.4.24).<br/><br/>[03] athassā ^a^M2.0292^ea^ subhaddā buddhānañceva buddhasāvakānañca guṇe pakāsentī  -- <br/><br/>[21] ``santindriyā ^a^V2.0267^ea^ santamānasā, santaṃ tesaṃ gataṃ ṭhitaṃ. <br/><br/>[22] okkhittacakkhū mitabhāṇī, tādisā samaṇā mama..  (a0 ni0 aṭṭha0 2.4.24). <br/><br/>[21] ``kāyakammaṃ suci nesaṃ, vācākammaṃ anāvilaṃ. <br/><br/>[22] manokammaṃ suvisuddhaṃ, tādisā samaṇā mama.. <br/><br/>[21] ``vimalā ^a^P3.0468^ea^ saṅkhamuttābhā, suddhā  antarabāhirā. <br/><br/>[22] puṇṇā suddhehi dhammehi, tādisā samaṇā mama.. <br/><br/>[21] ``lābhena unnato loko, alābhena ca onato. <br/><br/>[22] lābhālābhena ekaṭṭhā, tādisā samaṇā mama.. <br/><br/>[21] ``yasena unnato loko, ayasena ca onato. <br/><br/>[22] yasāyasena ekaṭṭhā, tādisā samaṇā mama.. <br/><br/>[21] ``pasaṃsāyunnato loko, nindāyāpi ca onato. <br/><br/>[22] samā nindāpasaṃsāsu, tādisā samaṇā mama.. <br/><br/>[21] ``sukhena unnato loko, dukkhenāpi ca onato. <br/><br/>[22] akampā sukhadukkhesu, tādisā samaṇā mamā''ti..  -- <br/><br/>[25] evamādīhi vacanehi sassuṃ tosesi.<br/><br/>[03] atha naṃ ``sakkā tava samaṇe amhākampi dassetu''nti vatvā  ``sakkā''ti vutte ``tena hi yathā mayaṃ te passāma, tathā  karohī''ti vutte sā ``sādhū''ti buddhappamukhassa bhikkhusaṅghassa  mahādānaṃ sajjetvā uparipāsādatale ṭhatvā jetavanābhimukhī sakkaccaṃ  pañcapatiṭṭhitena vanditvā buddhaguṇe āvajjetvā gandhavāsapupphadhumehi pūjaṃ  katvā, ``bhante, svātanāya buddhappamukhaṃ bhikkhusaṅghaṃ nimantemi,  iminā me saññāṇena satthā nimantitabhāvaṃ jānātū''ti ^a^P3.0469^ea^  sumanapupphānaṃ aṭṭha muṭṭhiyo ākāse khipi. pupphāni  gantvā catuparisamajjhe dhammaṃ ^a^V2.0268^ea^ desentassa satthuno upari mālāvitānaṃ  hutvā aṭṭhaṃsu. tasmiṃ khaṇe anāthapiṇḍikopi dhammakathaṃ sutvā  svātanāya satthāraṃ nimantesi. satthā ``adhivutthaṃ mayā, gahapati,  svātanāya bhatta''nti vatvā, ``bhante, mayā puretaraṃ āgato natthi,  kassa nu kho vo adhivuttha''nti vutte ``cūḷasubhaddāya, gahapati,  nimantito''ti ^a^M2.0293^ea^ vatvā ``nanu, bhante, cūḷasubhaddā dūre vasati ito  vīsatiyojanasatamatthake''ti vutte, ``āma gahapati, dūre vasantāpi  hi sappurisā abhimukhe ṭhitā viya pakāsentī''ti vatvā imaṃ  gāthamāha -- <br/><br/>[03] 304^b^.^eb^ <br/><br/>[21] ``dūre santo pakāsenti, himavantova pabbato. <br/><br/>[22] asantettha na dissanti, rattiṃ khittā yathā sarā''ti..<br/><br/>[03] tattha ^b^santo^eb^ti rāgādīnaṃ santatāya buddhādayo santā nāma.  idha pana pubbabuddhesu katādhikārā ussannakusalamūlā bhāvitabhāvanā  sattā santoti adhippetā. ^b^pakāsentī^eb^ti dūre ṭhitāpi buddhānaṃ  ñāṇapathaṃ āgacchantā pākaṭā honti. ^b^himavanto vā^eb^ti yathā hi  tiyojanasahassavitthato pañcayojanasatubbedho caturāsītiyā ^a^P3.0470^ea^  kūṭasahassehi paṭimaṇḍito himavantapabbato dūre ṭhitānampi  abhimukhe ṭhito viya pakāseti, evaṃ pakāsentīti attho.  ^b^asantetthā^eb^ti diṭṭhadhammagarukā vitiṇṇaparalokā āmisacakkhukā  jīvikatthāya pabbajitā bālapuggalā asanto nāma, te ettha buddhānaṃ  dakkhiṇassa jāṇumaṇḍalassa santike nisinnāpi na dissanti na  paññāyanti. ^b^rattiṃ khittā^eb^ti rattiṃ caturaṅgasamannāgate andhakāre  khittasarā viya tathārūpassa upanissayabhūtassa pubbahetuno abhāvena na  paññāyantīti attho.<br/><br/>[03] desanāvasāne bahū sotāpattiphalādīni pāpuṇiṃsūti.<br/><br/>[03] sakko devarājā ``satthārā subhaddāya nimantanaṃ  adhivāsita''nti ñatvā vissakammadevaputtaṃ āṇāpesi -- ``pañca  kūṭāgārasatāni nimminitvā sve buddhappamukhaṃ bhikkhusaṅghaṃ ugganagaraṃ  nehī''ti. so punadivase pañcasatāni kūṭāgārāni nimminitvā  jetavanadvāre aṭṭhāsi. satthā uccinitvā visuddhakhīṇāsavānaṃyeva  pañcasatāni ādāya saparivāro kūṭāgāresu nisīditvā ugganagaraṃ  agamāsi. uggaseṭṭhipi saparivāro subhaddāya dinnanayeneva tathāgatassa  āgatamaggaṃ olokento satthāraṃ mahantena sirivibhavena ^a^P3.0471^ea^  āgacchantaṃ disvā pasannamānaso mālādīhi mahantaṃ sakkāraṃ  karonto saparivāro sampaṭicchitvā vanditvā mahādānaṃ datvā punappunaṃ  nimantetvā sattāhaṃ mahādānaṃ adāsi. satthāpissa sappāyaṃ  sallakkhetvā ^a^V2.0269^ea^ dhammaṃ ^a^M2.0294^ea^ desesi. taṃ ādiṃ katvā caturāsītiyā  pāṇasahassānaṃ dhammābhisamayo ahosi. satthā ``cūḷasubhaddāya  anuggahaṇatthaṃ tvaṃ idheva hohī''ti anuruddhattheraṃ nivattāpetvā  sāvatthimeva agamāsi. tato paṭṭhāya taṃ nagaraṃ saddhāsampannaṃ ahosīti. <br/><br/>[06] cūḷasubhaddāvatthu aṭṭhamaṃ. 


volume: 88
item: 224
title: vajjiputtakabhikkhuvatthu^cittagahapativatthu^cūḷasubhaddāvatthu^ekavihārittheravatthu^
content:
  [03] ^b^ekāsana^eb^nti imaṃ dhammadesanaṃ satthā jetavane viharanto  ekavihārittheraṃ nāma ārabbha kathesi.<br/><br/>[03] so kira thero ekakova seyyaṃ kappeti, ekakova nisīdati,  ekakova caṅkamati, ekakova tiṭṭhatīti catuparisantare pākaṭo ahosi.  atha naṃ bhikkhū, ``bhante, evarūpo nāmāyaṃ thero''ti  tathāgatassārocesuṃ. satthā ``sādhu sādhū''ti ^a^P3.0472^ea^  tassa sādhukāraṃ datvā ``bhikkhunā nāma pavivittena bhavitabba''nti  viveke ānisaṃsaṃ kathetvā imaṃ gāthamāha -- <br/><br/>[03] 305^b^.^eb^ <br/><br/>[21] ``ekāsanaṃ ekaseyyaṃ, eko caramatandito. <br/><br/>[22] eko damayamattānaṃ, vanante ramito siyā''ti..<br/><br/>[03] tattha ^b^ekāsanaṃ ekaseyya^eb^nti bhikkhusahassamajjhepi  mūlakammaṭṭhānaṃ avijahitvā teneva manasikārena nisinnassa āsanaṃ  ekāsanaṃ nāma. lohapāsādasadisepi ca pāsāde  bhikkhusahassamajjhepi paññatte vicitrapaccattharaṇūpadhāne mahārahe sayane  satiṃ upaṭṭhapetvā dakkhiṇena passena mūlakammaṭṭhānamanasikārena  nipannassa bhikkhuno seyyā ekaseyyā nāma. evarūpaṃ ekāsanañca  ekaseyyañca bhajethāti attho. ^b^atandito^eb^ti jaṅghabalaṃ  nissāya jīvitakappanena akusīto hutvā sabbīriyāpathesu ekakova  carantoti attho. ^b^eko damaya^eb^nti rattiṭṭhānādīsu ^a^M2.0295^ea^ kammaṭṭhānaṃ  anuyuñjitvā maggaphalādhigamavasena ekova hutvā attānaṃ damentoti  attho. ^b^vanante ramito siyā^eb^ti evaṃ attānaṃ damento  itthipurisasaddādīhi pavivitte vananteyeva abhiramito bhaveyya. na  hi sakkā ākiṇṇavihārinā evaṃ attānaṃ dametunti attho.<br/><br/>[03] desanāvasāne ^a^V2.0270^ea^ ^a^P3.0473^ea^ bahū sotāpattiphalādīni  pāpuṇiṃsu. tato paṭṭhāya mahājano ekavihārikameva patthesīti. <br/><br/>[06] ekavihārittheravatthu navamaṃ. <br/><br/>[06] pakiṇṇakavaggavaṇṇanā niṭṭhitā. <br/><br/>[06] ekavīsatimo vaggo. 


volume: 88
item: 225
title: cittagahapativatthu^cūḷasubhaddāvatthu^nirayavaggo^sundarīparibbājikāvatthu^
content:
  [03] ^b^abhūtavādī^eb^ti ^a^V2.0271^ea^ ^a^P3.0474^ea^ ^a^M2.0296^ea^ imaṃ dhammadesanaṃ satthā  jetavane viharanto sundariṃ paribbājikaṃ ārabbha kathesi.<br/><br/>[03] ``tena kho pana samayena bhagavā sakkato hoti garukato  mānito pūjito''ti vatthu vitthārato udāne (udā0 38) āgatameva.  ayaṃ panettha saṅkhepo -- bhagavato kira bhikkhusaṅghassa ca pañcannaṃ  mahānadīnaṃ mahoghasadise lābhasakkāre uppanne hatalābhasakkārā  aññatitthiyā sūriyuggamanakāle khajjopanakā viya nippabhā hutvā  ekato sannipatitvā mantayiṃsu -- ``mayaṃ samaṇassa gotamassa  uppannakālato paṭṭhāya hatalābhasakkārā, na no koci atthibhāvampi  jānāti, kena nu kho saddhiṃ ekato hutvā samaṇassa gotamassa  avaṇṇaṃ uppādetvā lābhasakkāramassa antaradhāpeyyāmā''ti. atha nesaṃ  etadahosi -- ``sundariyā saddhiṃ ekato hutvā sakkuṇissāmā''ti.  te ekadivasaṃ sundariṃ titthiyārāmaṃ pavisitvā vanditvā ṭhitaṃ  nālapiṃsu. sā punappunaṃ ^a^P3.0475^ea^ sallapantīpi paṭivacanaṃ  alabhitvā ``api panayyā, kenaci viheṭhitatthā''ti pucchi.  ``kiṃ, bhagini, samaṇaṃ gotamaṃ amhe viheṭhetvā hatalābhasakkāre katvā  vicarantaṃ na passasī''ti? ``mayā ettha kiṃ kātuṃ vaṭṭatī''ti?  ``tvaṃ khosi, bhagini, abhirūpā sobhaggappattā, samaṇassa gotamassa  ayasaṃ āropetvā mahājanaṃ tava kathaṃ gāhāpetvā hatalābhasakkāraṃ  karohī''ti. sā taṃ sutvā ``sādhū''ti sampaṭicchitvā pakkantā  tato paṭṭhāya mālāgandhavilepanakappūrakaṭukaphalādīni gahetvā sāyaṃ  mahājanassa satthu dhammadesanaṃ sutvā nagaraṃ pavisanakāle  jetavanābhimukhī gacchati, ``kahaṃ gacchasī''ti ca puṭṭhā ``samaṇassa  gotamassa santikaṃ gamissāmi, ahañhi tena saddhiṃ ekagandhakuṭiyaṃ  vasāmī''ti vatvā aññatarasmiṃ titthiyārāme vasitvā pātova  jetavanamaggaṃ otaritvā nagarābhimukhī āgacchantī ``kiṃ, sundari,  kahaṃ gatāsī''ti puṭṭhā ``samaṇena gotamena saddhiṃ ekagandhakuṭiyaṃ  vasitvā taṃ kilesaratiyā ramāpetvā āgatāmhī''ti vadati.<br/><br/>[03] atha ^a^V2.0272^ea^ ^a^M2.0297^ea^ te katipāhaccayena ^a^P3.0476^ea^ dhuttānaṃ kahāpaṇe  datvā ``gacchatha sundariṃ māretvā samaṇassa gotamassa gandhakuṭiyā  samīpe mālākacavarantare nikkhipitvā ethā''ti vadiṃsu. te tathā  akaṃsu. tato titthiyā ``sundariṃ na passāmā''ti kolāhalaṃ katvā  rañño ārocetvā ``kahaṃ vo āsaṅkā''ti vuttā ``imesu divasesu  jetavane vasati, tatthassā pavattiṃ na jānāmā''ti vatvā ``tena hi  gacchatha, naṃ vicinathā''ti raññā anuññātā attano upaṭṭhāke gahetvā  jetavanaṃ gantvā vicinantā mālākacavarantare taṃ disvā mañcakaṃ  āropetvā nagaraṃ pavesetvā ``samaṇassa gotamassa sāvakā `satthārā  kataṃ pāpakammaṃ paṭicchādessāmā'ti sundariṃ māretvā mālākacavarantare  nikkhipiṃsū''ti rañño ārocayiṃsu. rājā ``tena hi gacchatha,  nagaraṃ āhiṇḍathā''ti āha. te nagaravīthīsu ``passatha samaṇānaṃ  sakyaputtiyānaṃ kamma''ntiādīni vatvā puna rañño nivesanadvāraṃ  āgamiṃsu. rājā sundariyā sarīraṃ āmakasusāne aṭṭakaṃ āropetvā  rakkhāpesi. sāvatthivāsino ṭhapetvā ariyasāvake sesā yebhuyyena  ``passatha samaṇānaṃ sakyaputtiyānaṃ kamma''ntiādīni vatvā  antonagarepi bahinagarepi bhikkhū ^a^P3.0477^ea^ akkosantā  vicaranti. bhikkhū taṃ pavattiṃ tathāgatassa ārocesuṃ. satthā  ``tena hi tumhepi te manusse evaṃ paṭicodethā''ti vatvā imaṃ  gāthamāha -- <br/><br/>[03] 306^b^.^eb^ <br/><br/>[21] ``abhūtavādī nirayaṃ upeti, <br/><br/>[27] yo vāpi katvā na karomicāha. <br/><br/>[26] ubhopi te pecca samā bhavanti, <br/><br/>[22] nihīnakammā manujā paratthā''ti..<br/><br/>[03] tattha ^b^abhūtavādī^eb^ti parassa dosaṃ adisvāva musāvādaṃ  katvā tucchena paraṃ abbhācikkhanto. ^b^katvā^eb^ti yo vā pana  pāpakammaṃ katvā ``nāhaṃ etaṃ karomī''ti āha. ^b^pecca samā  bhavantī^eb^ti te ubhopi janā paralokaṃ gantvā nirayaṃ upagamanena  gatiyā samā bhavanti. gatiyeva nesaṃ paricchinnā, āyu pana nesaṃ na  paricchinnaṃ. bahukañhi pāpakammaṃ katvā ciraṃ niraye paccanti, parittaṃ  katvā appamattakameva kālaṃ. yasmā pana nesaṃ ubhinnampi ^a^M2.0298^ea^ lāmakameva  kammaṃ, tena vuttaṃ -- ^b^``nihīnakammā manujā paratthā''^eb^ti.  paratthāti imassa pana padassa purato peccapadena sambandho. pecca  parattha ito gantvā te nihīnakammā paraloke samā bhavantīti attho.  desanāvasāne ^a^P3.0478^ea^ bahū sotāpattiphalādīni  pāpuṇiṃsūti.<br/><br/>[03] rājā ``sundariyā aññehi māritabhāvaṃ jānāthā''ti purise  uyyojesi. atha te dhuttā tehi ^a^V2.0273^ea^ kahāpaṇehi suraṃ pivantā aññamaññaṃ  kalahaṃ kariṃsu. eko ekaṃ āha -- ``tvaṃ sundariṃ ekappahāreneva  māretvā mālākacavarantare nikkhipitvā tato laddhakahāpaṇehi suraṃ  pivasi, hotu hotū''ti. rājapurisā te dhutte gahetvā rañño dassesuṃ.  atha ne rājā ``tumhehi sā māritā''ti pucchi. ``āma,  devā''ti. ``kehi mārāpitā''ti? ``aññatitthiyehi, devā''ti.  rājā titthiye pakkosāpetvā pucchi. te tatheva vadiṃsu. tena hi  gacchatha tumhe evaṃ vadantā nagaraṃ āhiṇḍatha -- ``ayaṃ sundarī  samaṇassa gotamassa avaṇṇaṃ āropetukāmehi amhehi mārāpitā, neva  samaṇassa gotamassa, na sāvakānaṃ doso atthi, amhākameva  doso''ti. te tathā kariṃsu. bālamahājano tadā saddahi,  titthiyāpi dhuttāpi purisavadhadaṇḍaṃ pāpuṇiṃsu. tato paṭṭhāya buddhānaṃ  sakkāro mahā ahosīti. <br/><br/>[06] sundarīparibbājikāvatthu paṭhamaṃ. 


volume: 88
item: 226
title: cūḷasubhaddāvatthu^nirayavaggo^sundarīparibbājikāvatthu^duccaritaphalapīḷitavatthu^
content:
  [03] ^b^kāsāvakaṇṭhā^eb^ti ^a^P3.0479^ea^ imaṃ dhammadesanaṃ  satthā veḷuvane viharanto duccaritaphalānubhāvena pīḷite satte ārabbha  kathesi.<br/><br/>[03] āyasmā hi moggallāno lakkhaṇattherena saddhiṃ gijjhakūṭā  orohanto aṭṭhisaṅkhalikapetādīnaṃ attabhāve disvā sitaṃ karonto  lakkhaṇattherena sitakāraṇaṃ puṭṭho ``akālo, āvuso, imassa  pañhassa, tathāgatassa santike maṃ puccheyyāsī''ti vatvā tathāgatassa  santike therena puṭṭho aṭṭhisaṅkhalikapetādīnaṃ diṭṭhabhāvaṃ ācikkhitvā  ``idhāhaṃ, āvuso, gijjhakūṭā pabbatā orohanto addasaṃ bhikkhuṃ  vehāsaṃ ^a^M2.0299^ea^ gacchantaṃ, tassa saṅghāṭipi ādittā sampajjalitā  sajotibhūtā...pe0... kāyopi āditto''tiādinā (pārā0 230;  saṃ0 ni0  2.218) nayena saddhiṃ pattacīvarakāyabandhanādīhi  ḍayhamāne pañca sahadhammike ārocesi. satthā tesaṃ  kassapadasabalassa sāsane pabbajitvā pabbajjāya anurūpaṃ kātuṃ  asakkontānaṃ pāpabhāvaṃ ācikkhitvā tasmiṃ khaṇe tattha nisinnānaṃ  bahūnaṃ pāpabhikkhūnaṃ duccaritakammassa vipākaṃ dassento imaṃ gāthamāha  -- <br/><br/>[03] 307^b^.^eb^ <br/><br/>[21] ``kāsāvakaṇṭhā bahavo, pāpadhammā asaññatā. <br/><br/>[22] pāpā pāpehi kammehi, nirayaṃ te upapajjare''ti.. <br/><br/>[01] tattha ^a^V2.0274^ea^ ^a^P3.0480^ea^ ^b^kāsāvakaṇṭhā^eb^ti  kāsāvena paliveṭhitakaṇṭhā. ^b^pāpadhammā^eb^ti lāmakadhammā.  ^b^asaññatā^eb^ti kāyādisaṃyamarahitā, tathārūpā pāpapuggalā attanā  katehi akusalakammehi nirayaṃ upapajjanti, te tattha paccitvā tato  cutā vipākāvasesena petesupi evaṃ paccantīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] duccaritaphalapīḷitavatthu dutiyaṃ. 


volume: 88
item: 227
title: nirayavaggo^sundarīparibbājikāvatthu^duccaritaphalapīḷitavatthu^vaggumudātīriyabhikkhuvatthu^
content:
  [03] ^b^seyyo ayoguḷo^eb^ti imaṃ dhammadesanaṃ satthā vesāliṃ  upanissāya mahāvane viharanto vaggumudātīriye bhikkhū ārabbha  kathesi. vatthu uttarimanussadhammapārājike (pārā0 193 ādayo)  āgatameva.<br/><br/>[03] tadā hi satthā te bhikkhū ``kiṃ pana tumhe, bhikkhave,  udarassatthāya gihīnaṃ aññamaññassa uttarimanussadhammassa vaṇṇaṃ  bhāsitthā''ti vatvā tehi ``āma, bhante''ti vutte te bhikkhū  anekapariyāyena garahitvā imaṃ gāthamāha -- <br/><br/>[03] 308^b^.^eb^ <br/><br/>[21] ``seyyo ^a^P3.0481^ea^ ayoguḷo bhutto,  tatto aggisikhūpamo. <br/><br/>[22] yañce bhuñjeyya dussīlo, raṭṭhapiṇḍamasaññato''ti.. <br/><br/>[01] tattha ^a^M2.0300^ea^ ^b^yañce bhuñjeyyā^eb^ti yaṃ dussīlo  nissīlapuggalo kāyādīhi asaññato raṭṭhavāsīhi saddhāya dinnaṃ  raṭṭhapiṇḍaṃ ``samaṇomhī''ti paṭijānanto gahetvā bhuñjeyya, tatto  āditto aggivaṇṇo ayoguḷova bhutto seyyo sundarataro. kiṃ  kāraṇā? tappaccayā hi ekova attabhāvo jhāyeyya, dussīlo pana  saddhādeyyaṃ bhuñjitvā anekānipi jātisatāni niraye pacceyyāti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] vaggumudātīriyabhikkhuvatthu tatiyaṃ. 


volume: 88
item: 228
title:
  sundarīparibbājikāvatthu^duccaritaphalapīḷitavatthu^vaggumudātīriyabhikkhuvatthu^khemakaseṭṭhiputtavatthu^

content:
  [03] ^b^cattāri^eb^ ^a^V2.0275^ea^ ^b^ṭhānānī^eb^ti imaṃ dhammadesanaṃ satthā jetavane  viharanto anāthapiṇḍikassa bhāgineyyaṃ khemakaṃ nāma seṭṭhiputtaṃ ārabbha  kathesi.<br/><br/>[03] so kira abhirūpo ahosi, yebhuyyena itthiyo taṃ disvā  rāgābhibhūtā sakabhāvena saṇṭhātuṃ nāsakkhiṃsu. sopi  paradārakammābhiratova ahosi. atha naṃ rattiṃ rājapurisā gahetvā  rañño dassesuṃ. rājā mahāseṭṭhissa lajjāmīti taṃ kiñci avatvā  vissajjāpesi. so pana neva virami ^a^P3.0482^ea^. atha naṃ  dutiyampi tatiyampi rājapurisā gahetvā rañño dassesuṃ. rājā  vissajjāpesiyeva. mahāseṭṭhi, taṃ pavattiṃ sutvā taṃ ādāya satthu  santikaṃ gantvā taṃ pavattiṃ ārocetvā, ``bhante, imassa dhammaṃ  desethā''ti āha. satthā tassa saṃvegakathaṃ vatvā paradārasevanāya dosaṃ  dassento imā gāthā abhāsi -- <br/><br/>[03] 309^b^.^eb^ <br/><br/>[21] ``cattāri ṭhānāni naro pamatto, <br/><br/>[27] āpajjati paradārūpasevī. <br/><br/>[26] apuññalābhaṃ na nikāmaseyyaṃ, <br/><br/>[22] nindaṃ tatīyaṃ nirayaṃ catutthaṃ.. <br/><br/>[03] 310^b^.^eb^ <br/><br/>[21] ``apuññalābho ^a^M2.0301^ea^ ca gatī ca pāpikā, <br/><br/>[27] bhītassa bhītāya ratī ca thokikā. <br/><br/>[26] rājā ca daṇḍaṃ garukaṃ paṇeti, <br/><br/>[22] tasmā naro paradāraṃ na seve''ti..<br/><br/>[03] tattha ^b^ṭhānānī^eb^ti dukkhakāraṇāni. ^b^pamatto^eb^ti  sativossaggena samannāgato. ^b^āpajjatī^eb^ti pāpuṇāti.  ^b^paradārūpasevī^eb^ti paradāraṃ upasevanto uppathacārī.  ^b^apuññalābha^eb^nti akusalalābhaṃ. ^b^na nikāmaseyya^eb^nti yathā  icchati, evaṃ seyyaṃ alabhitvā anicchitaṃ parittakameva kālaṃ seyyaṃ  labhati. ^b^apuññalābho cā^eb^ti evaṃ tassa ayañca apuññalābho,  tena ca apuññena nirayasaṅkhātā pāpikā gati hoti. ^b^ratī ca  thokikā^eb^ti yā tassa bhītassa bhītāya itthiyā saddhiṃ rati, sāpi  thokikā parittā hoti. ^b^garuka^eb^nti rājā ca hatthacchedādivasena  garukaṃ daṇḍaṃ ^a^V2.0276^ea^ paṇeti. ^b^tasmā^eb^ti yasmā paradāraṃ sevanto etāni  apuññādīni pāpuṇāti, tasmā paradāraṃ na seveyyāti attho.<br/><br/>[03] desanāvasāne ^a^P3.0483^ea^ khemako sotāpattiphale  patiṭṭhahi. tato paṭṭhāya mahājano sukhaṃ vītināmesi. kiṃ panassa  pubbakammanti? so kira kassapabuddhakāle uttamamallo hutvā dve  suvaṇṇapaṭākā dasabalassa kañcanathūpe āropetvā patthanaṃ paṭṭhapesi  ``ṭhapetvā ñātisālohititthiyo avasesā maṃ disvā rajjantū''ti.  idamassa pubbakammanti. tena taṃ nibbattanibbattaṭṭhāne disvā paresaṃ  itthiyo sakabhāvena saṇṭhātuṃ nāsakkhiṃsūti. <br/><br/>[06] khemakaseṭṭhiputtavatthu catutthaṃ. 


volume: 88
item: 229
title:
  duccaritaphalapīḷitavatthu^vaggumudātīriyabhikkhuvatthu^khemakaseṭṭhiputtavatthu^dubbacabhikkhuvatthu^

content:
  [03] ^b^kuso yathā^eb^ti imaṃ dhammadesanaṃ satthā jetavane viharanto  aññataraṃ dubbacabhikkhuṃ ārabbha kathesi.<br/><br/>[03] eko kira bhikkhu asañcicca ekaṃ tiṇaṃ chinditvā kukkucce  uppanne ekaṃ bhikkhuṃ upasaṅkamitvā, ``āvuso, yo tiṇaṃ chindati,  tassa kiṃ hotī''ti taṃ attanā katabhāvaṃ ārocetvā pucchi. atha naṃ  itaro ``tvaṃ ^a^M2.0302^ea^ tiṇassa chinnakāraṇā kiñci hotīti saññaṃ karosi,  na ettha kiñci hoti, desetvā pana muccatī''ti vatvā sayampi  ^a^P3.0484^ea^ ubhohi hatthehi tiṇaṃ luñcitvā aggahesi.  bhikkhū taṃ pavattiṃ satthu ārocesuṃ. satthā taṃ bhikkhuṃ  anekapariyāyena vigarahitvā dhammaṃ desento imā gāthā abhāsi -- <br/><br/>[03] 311^b^.^eb^ <br/><br/>[21] ``kuso yathā duggahito, hatthamevānukantati. <br/><br/>[22] sāmaññaṃ dupparāmaṭṭhaṃ, nirayāyupakaḍḍhati.. <br/><br/>[03] 312^b^.^eb^ <br/><br/>[21] ``yaṃ kiñci sithilaṃ kammaṃ, saṃkiliṭṭhañca yaṃ  vataṃ. <br/><br/>[22] saṅkassaraṃ brahmacariyaṃ, na taṃ hoti mahapphalaṃ.. <br/><br/>[03] 313^b^.^eb^ <br/><br/>[21] ``kayirā ^a^V2.0277^ea^ ce kayirāthenaṃ, daḷhamenaṃ parakkame. <br/><br/>[22] sithilo hi paribbājo, bhiyyo ākirate raja''nti..<br/><br/>[03] tattha ^b^kuso^eb^ti yaṃ kiñci tikhiṇadhāraṃ tiṇaṃ antamaso  tālapaṇṇampi, yathā so kuso yena duggahito, tassa hatthaṃ anukantati  phāleti, evameva samaṇadhammasaṅkhātaṃ sāmaññampi khaṇḍasīlāditāya  dupparāmaṭṭhaṃ ^b^nirayāyupakaḍḍhati,^eb^ niraye nibbattāpetīti attho.  ^b^sithila^eb^nti olīyitvā karaṇena sithilagāhaṃ katvā kataṃ  yaṃkiñci kammaṃ. ^b^saṃkiliṭṭha^eb^nti ^a^P3.0485^ea^  vesiyādikesu agocaresu caraṇena saṃkiliṭṭhaṃ. ^b^saṅkassara^eb^nti  saṅkāhi saritabbaṃ, uposathakiccādīsu aññatarakiccena sannipatitampi  saṅghaṃ disvā ``addhā ime mama cariyaṃ ñatvā maṃ ukkhipitukāmāva  sannipatitā''ti evaṃ attano āsaṅkāhi saritaṃ ussaṅkitaṃ parisaṅkitaṃ.  ^b^na taṃ hotī^eb^ti taṃ evarūpaṃ samaṇadhammasaṅkhātaṃ brahmacariyaṃ  tassa puggalassa mahapphalaṃ na hoti, tassa mahapphalābhāveneva  bhikkhadāyakānampissa na mahapphalaṃ hotīti attho. ^b^kayirā  ce^eb^ti tasmā yaṃ kammaṃ kareyya, taṃ kareyyātheva. ^b^daḷhamenaṃ  parakkame^eb^ti thirakatameva katvā avattasamādāno hutvā enaṃ kayirā.  ^b^paribbājo^eb^ti sithilabhāvena kato khaṇḍādibhāvappatto  samaṇadhammo. ^b^bhiyyo ākirate raja^eb^nti abbhantare vijjamānaṃ  rāgarajādiṃ evarūpo samaṇadhammo apanetuṃ na sakkoti, atha kho tassa  upari aparampi rāgarajādiṃ ākiratīti attho.<br/><br/>[03] desanāvasāne ^a^M2.0303^ea^ bahū sotāpattiphalādīni pāpuṇiṃsu, sopi bhikkhu  saṃvare ṭhatvā pacchā vipassanaṃ vaḍḍhetvā arahattaṃ pāpuṇīti. <br/><br/>[06] dubbacabhikkhuvatthu pañcamaṃ. 


volume: 88
item: 230
title: vaggumudātīriyabhikkhuvatthu^khemakaseṭṭhiputtavatthu^dubbacabhikkhuvatthu^issāpakatitthivatthu^
content:
  [03] ^b^akata^eb^nti ^a^P3.0486^ea^ imaṃ dhammadesanaṃ satthā  jetavane viharanto aññataraṃ issāpakataṃ itthiṃ ārabbha kathesi.<br/><br/>[03] tassā kira sāmiko ekāya gehadāsiyā saddhiṃ santhavaṃ  akāsi. sā issāpakatā taṃ dāsiṃ hatthapādesu bandhitvā tassā  kaṇṇanāsaṃ chinditvā ekasmiṃ guḷhagabbhe pakkhipitvā dvāraṃ pidahitvā  tassa kammassa attanā katabhāvaṃ paṭicchādetuṃ ``ehi, ayya, vihāraṃ  gantvā dhammaṃ ^a^V2.0278^ea^ suṇissāmā''ti sāmikaṃ ādāya vihāraṃ gantvā dhammaṃ  suṇantī nisīdi. athassā āgantukañātakā gehaṃ āgantvā dvāraṃ  vivaritvā taṃ vippakāraṃ disvā dāsiṃ mocayiṃsu. sā vihāraṃ gantvā  catuparisamajjhe ṭhitā tamatthaṃ dasabalassa ārocesi. satthā tassā  vacanaṃ sutvā ``duccaritaṃ nāma `idaṃ me aññe na jānantī'ti  appamattakampi na kātabbaṃ, aññasmiṃ ajānantepi sucaritameva kātabbaṃ.  paṭicchādetvā katampi hi duccaritaṃ nāma pacchānutāpaṃ karoti,  sucaritaṃ pāmojjameva janetī''ti vatvā imaṃ gāthamāha -- <br/><br/>[03] 314^b^.^eb^ <br/><br/>[21] ``akataṃ dukkaṭaṃ seyyo, pacchā tappati dukkaṭaṃ. <br/><br/>[22] katañca sukataṃ seyyo, yaṃ katvā nānutappatī''ti..<br/><br/>[03] tattha ^b^dukkaṭa^eb^nti sāvajjaṃ apāyasaṃvattanikaṃ kammaṃ akatameva  seyyo varaṃ uttamaṃ. ^b^pacchā tappatī^eb^ti ^a^P3.0487^ea^  tañhi anussaritānussaritakāle tappatiyeva. ^b^sukata^eb^nti  anavajjaṃ pana sukhadāyakaṃ sugatisaṃvattanikameva kammaṃ kataṃ seyyo.  ^b^yaṃ katvā^eb^ti yaṃ kammaṃ katvā pacchā anussaraṇakāle na tappati  nānutappati, somanassajātova hoti, taṃ kammaṃ varanti attho.<br/><br/>[03] desanāvasāne upāsako ca sā ca itthī sotāpattiphale  patiṭṭhahiṃsu. tañca pana dāsiṃ tattheva bhujissaṃ katvā dhammacāriniṃ  kariṃsūti. <br/><br/>[06] issāpakatitthivatthu chaṭṭhaṃ. 


volume: 88
item: 231
title: khemakaseṭṭhiputtavatthu^dubbacabhikkhuvatthu^issāpakatitthivatthu^sambahulabhikkhuvatthu^
content:
  [03] ^b^nagaraṃ^eb^ ^a^M2.0304^ea^ ^b^yathā^eb^ti imaṃ dhammadesanaṃ satthā jetavane viharanto  sambahule āgantuke bhikkhū ārabbha kathesi.<br/><br/>[03] te kira ekasmiṃ paccante vassaṃ upagantvā paṭhamamāse sukhaṃ  vihariṃsu. majjhimamāse corā āgantvā tesaṃ gocaragāmaṃ paharitvā  karamare gahetvā agamaṃsu. tato paṭṭhāya manussā corānaṃ  paṭibāhanatthāya taṃ paccantanagaraṃ abhisaṅkharontā te bhikkhū sakkaccaṃ  upaṭṭhātuṃ okāsaṃ na labhiṃsu. te aphāsukaṃ vassaṃ vasitvā vutthavassā  satthu dassanāya sāvatthiṃ ^a^P3.0488^ea^ gantvā satthāraṃ vanditvā  ekamantaṃ nisīdiṃsu. satthā tehi saddhiṃ katapaṭisanthāro ``kiṃ,  bhikkhave ^a^V2.0279^ea^, sukhaṃ vasitthā''ti pucchitvā, ``bhante, mayaṃ paṭhamamāsameva  sukhaṃ vasimhā, majjhimamāse corā gāmaṃ pahariṃsu, tato paṭṭhāya  manussā nagaraṃ abhisaṅkharontā sakkaccaṃ upaṭṭhātuṃ okāsaṃ na labhiṃsu.  tasmā aphāsukaṃ vassaṃ vasimhā''ti vutte ``alaṃ, bhikkhave, mā  cintayittha, phāsuvihāro nāma niccakālaṃ dullabho, bhikkhunā nāma  yathā te manussā nagaraṃ gopayiṃsu, evaṃ attabhāvameva gopayituṃ  vaṭṭatī''ti vatvā imaṃ gāthamāha -- <br/><br/>[03] 315^b^.^eb^ <br/><br/>[21] ``nagaraṃ yathā paccantaṃ, guttaṃ santarabāhiraṃ. <br/><br/>[27] evaṃ gopetha attānaṃ, khaṇo vo mā upaccagā. <br/><br/>[22] khaṇātītā hi socanti, nirayamhi samappitā''ti..<br/><br/>[03] tattha ^b^santarabāhira^eb^nti, bhikkhave, yathā tehi manussehi  taṃ paccantanagaraṃ dvārapākārādīni thirāni karontehi sāntaraṃ,  aṭṭālakaparikhādīni thirāni karontehi sabāhiranti santarabāhiraṃ  suguttaṃ kataṃ, evaṃ tumhepi satiṃ upaṭṭhapetvā ajjhattikāni cha dvārāni  pidahitvā dvārarakkhikaṃ satiṃ avissajjetvā yathā gayhamānāni  bāhirāni cha āyatanāni ajjhattikānaṃ upaghātāya saṃvattanti, tathā  aggahaṇena tānipi thirāni katvā ^a^P3.0489^ea^ tesaṃ  appavesāya dvārarakkhikaṃ satiṃ appahāya vicarantā attānaṃ gopethāti  attho. ^b^khaṇo vo mā upaccagā^eb^ti yo hi evaṃ attānaṃ na  gopeti, taṃ puggalaṃ ayaṃ buddhuppādakhaṇo majjhimadese uppattikhaṇo  sammādiṭṭhiyā paṭiladdhakhaṇo channaṃ āyatanānaṃ avekallakhaṇoti sabbopi  ayaṃ khaṇo ^a^M2.0305^ea^ atikkamati, so khaṇo tumhe mā atikkamatu.  ^b^khaṇātītā^eb^ti ye hi taṃ khaṇaṃ atītā, te ca puggale so ca  khaṇo atīto, te nirayamhi samappitā hutvā tattha nibbattitvā  socantīti attho.<br/><br/>[03] desanāvasāne te bhikkhū uppannasaṃvegā arahatte patiṭṭhahiṃsūti. <br/><br/>[06] sambahulabhikkhuvatthu sattamaṃ. 


volume: 88
item: 232
title: dubbacabhikkhuvatthu^issāpakatitthivatthu^sambahulabhikkhuvatthu^nigaṇṭhavatthu^
content:
  [03] ^b^alajjitāye^eb^ti imaṃ dhammadesanaṃ satthā jetavane viharanto  nigaṇṭhe ārabbha kathesi.<br/><br/>[03] ekasmiñhi ^a^V2.0280^ea^ divase bhikkhū nigaṇṭhe disvā kathaṃ samuṭṭhāpesuṃ,  ``āvuso, sabbaso appaṭicchannehi acelakehi ime nigaṇṭhā varatarā,  ye ekaṃ purimapassampi tāva paṭicchādenti, sahirikā maññe ete''ti.  taṃ sutvā nigaṇṭhā ``na mayaṃ etena kāraṇena paṭicchādema,  paṃsurajādayo ^a^P3.0490^ea^ pana puggalā eva,  jīvitindriyapaṭibaddhā eva, te no bhikkhābhājanesu mā patiṃsūti  iminā kāraṇena paṭicchādemā''ti vatvā tehi saddhiṃ vādapaṭivādavasena  bahuṃ kathaṃ kathesuṃ. bhikkhū satthāraṃ upasaṅkamitvā nisinnakāle taṃ  pavattiṃ ārocesuṃ. satthā, ``bhikkhave, alajjitabbena lajjitvā  lajjitabbena alajjamānā nāma duggatiparāyaṇāva hontī''ti vatvā  dhammaṃ desento imā gāthā abhāsi -- <br/><br/>[03] 316^b^.^eb^ <br/><br/>[21] ``alajjitāye lajjanti, lajjitāye na lajjare. <br/><br/>[22] micchādiṭṭhisamādānā, sattā gacchanti duggatiṃ.. <br/><br/>[03] 317^b^.^eb^ <br/><br/>[21] ``abhaye bhayadassino, bhaye cābhayadassino. <br/><br/>[22] micchādiṭṭhisamādānā, sattā gacchanti duggati''nti..<br/><br/>[03] tattha ^b^alajjitāye^eb^ti alajjitabbena. bhikkhābhājanañhi  alajjitabbaṃ nāma, te pana taṃ paṭicchādetvā vicarantā tena lajjanti  nāma. ^b^lajjitāye^eb^ti apaṭicchannena hirikopīnaṅgena lajjitabbena.  te pana taṃ apaṭicchādetvā vicarantā ^a^M2.0306^ea^ lajjitāye na lajjanti nāma.  tena tesaṃ alajjitabbena ^a^P3.0491^ea^ lajjitaṃ lajjitabbena  alajjitaṃ tucchagahaṇabhāvena ca aññathāgahaṇabhāvena ca micchādiṭṭhi  hoti. taṃ samādiyitvā vicarantā pana te micchādiṭṭhisamādānā  sattā nirayādibhedaṃ duggatiṃ gacchantīti attho. ^b^abhaye^eb^ti  bhikkhābhājanaṃ nissāya rāgadosamohamānadiṭṭhikilesaduccaritabhayānaṃ  anuppajjanato bhikkhābhājanaṃ abhayaṃ nāma, bhayena taṃ paṭicchādentā pana  abhaye ^b^bhayadassino^eb^ nāma. hirikopīnaṅgaṃ pana nissāya  rāgādīnaṃ uppajjanato taṃ bhayaṃ nāma, tassa apaṭicchādanena ^b^bhaye  cābhayadassino^eb^. tassa taṃ ayathāgahaṇassa samādinnattā  micchādiṭṭhisamādānā sattā duggahiṃ gacchantīti attho.<br/><br/>[03] desanāvasāne bahū nigaṇṭhā saṃviggamānasā pabbajiṃsu,  sampattānampi sātthikā dhammadesanā ahosīti. <br/><br/>[06] nigaṇṭhavatthu aṭṭhamaṃ. 


volume: 88
item: 233
title: issāpakatitthivatthu^sambahulabhikkhuvatthu^nigaṇṭhavatthu^titthiyasāvakavatthu^
content:
  [03] ^b^avajje^eb^ti ^a^V2.0281^ea^ ^a^P3.0492^ea^ imaṃ dhammadesanaṃ satthā  jetavane viharanto titthiyasāvake ārabbha kathesi.<br/><br/>[03] ekasmiñhi samaye aññatitthiyasāvakā attano putte  sammādiṭṭhikānaṃ upāsakānaṃ puttehi saddhiṃ saparivāre kīḷamāne disvā  gehaṃ āgatakāle ``na vo samaṇā sakyaputtiyā vanditabbā, nāpi  tesaṃ vihāraṃ pavisitabba''nti sapathaṃ kārayiṃsu. te ekadivasaṃ  jetavanavihārassa bahidvārakoṭṭhakasāmante kīḷantā pipāsitā ahesuṃ.  athekaṃ upāsakadārakaṃ ``tvaṃ ettha gantvā pānīyaṃ pivitvā amhākampi  āharāhī''ti pahiṇiṃsu. so vihāraṃ pavisitvā satthāraṃ vanditvā  pānīyaṃ pivitvā tamatthaṃ ārocesi. atha naṃ satthā ``tvameva  pānīyaṃ pivitvā gantvā itarepi pānīyapivanatthāya idheva pesehī''ti  āha. so tathā akāsi. te āgantvā pānīyaṃ piviṃsu. satthā  te pakkosāpetvā tesaṃ sappāyaṃ dhammakathaṃ kathetvā te acalasaddhe katvā  saraṇesu ca sīlesu ca patiṭṭhāpesi. te sakāni gehāni gantvā  tamatthaṃ mātāpitūnaṃ ārocesuṃ ^a^M2.0307^ea^ ^a^P3.0493^ea^. atha nesaṃ  mātāpitaro ``puttakā no vipannadiṭṭhikā jātā''ti domanassappattā  parideviṃsu. atha tesaṃ chekā sambahulā paṭivissakā manussā  āgantvā domanassavūpasamanatthāya dhammaṃ kathayiṃsu. te tesaṃ kathaṃ  sutvā ``ime dārake samaṇassa gotamasseva niyyādessāmā''ti  mahantena ñātigaṇena saddhiṃ vihāraṃ nayiṃsu. satthā tesaṃ ajjhāsayaṃ  oloketvā dhammaṃ desento imā gāthā abhāsi -- <br/><br/>[03] 318^b^.^eb^ <br/><br/>[21] ``avajje vajjamatino, vajje cāvajjadassino. <br/><br/>[22] micchādiṭṭhisamādānā, sattā gacchanti duggatiṃ.. <br/><br/>[03] 319^b^.^eb^ <br/><br/>[21] ``vajjañca vajjato ñatvā, avajjañca avajjato. <br/><br/>[22] sammādiṭṭhisamādānā, sattā gacchanti suggati''nti..<br/><br/>[03] tattha ^b^avajje^eb^ti dasavatthukāya sammādiṭṭhiyā, tassā  upanissayabhūte dhamme ca. ^b^vajjamatino^eb^ti vajjaṃ idanti  uppannamatino. dasavatthukāya micchādiṭṭhiyā pana tassā  upanissayabhūte dhamme ca avajjadassino, etissā avajjaṃ vajjato  vajjañca avajjato ñatvā ^a^P3.0494^ea^ gahaṇasaṅkhātāya  micchādiṭṭhiyā samādinnattā micchādiṭṭhisamādānā sattā duggatiṃ  gacchantīti attho. dutiyagāthāya vuttavipariyāyena attho veditabbo.<br/><br/>[03] desanāvasāne ^a^V2.0282^ea^ sabbepi te tīsu saraṇesu patiṭṭhāya aparāparaṃ  dhammaṃ suṇantā sotāpattiphale patiṭṭhahiṃsūti. <br/><br/>[06] titthiyasāvakavatthu navamaṃ. <br/><br/>[06] nirayavaggavaṇṇanā niṭṭhitā. <br/><br/>[06] dvāvīsatimo vaggo. 


volume: 88
item: 234
title: sambahulabhikkhuvatthu^nigaṇṭhavatthu^nāgavaggo^attadantavatthu^
content:
  [03] ^b^ahaṃ^eb^ ^a^V2.0283^ea^ ^a^P4.0001^ea^ ^a^M2.0308^ea^ ^b^nāgo vā^eb^ti imaṃ dhammadesanaṃ  satthā kosambiyaṃ viharanto attānaṃ ārabbha kathesi. vatthu  appamādavaggassa ādigāthāvaṇṇanāya vitthāritameva. vuttañhetaṃ tattha  (dha0 pa0 aṭṭha0 1.sāmāvativatthu) --<br/><br/>[03] māgaṇḍiyā tāsaṃ kiñci kātuṃ asakkuṇitvā ``samaṇassa  gotamasseva kattabbaṃ karissāmī''ti nāgarānaṃ lañjaṃ datvā ``samaṇaṃ  gotamaṃ antonagaraṃ pavisitvā carantaṃ dāsakammakaraporisehi saddhiṃ  akkosetvā paribhāsetvā palāpethā''ti āṇāpesi. micchādiṭṭhikā  tīsu ratanesu appasannā antonagaraṃ paviṭṭhaṃ satthāraṃ anubandhitvā  ``corosi bālosi mūḷhosi thenosi oṭṭhosi goṇosi gadrabhosi  nerayikosi tiracchānagatosi, natthi tuyhaṃ ^a^P4.0002^ea^ sugati,  duggatiyeva tuyhaṃ pāṭikaṅkhā''ti dasahi akkosavatthūhi akkosanti  paribhāsanti. taṃ sutvā āyasmā ānando satthāraṃ etadavoca --  ``bhante, ime nāgarā amhe akkosanti paribhāsanti, ito aññattha  gacchāmā''ti. ``kuhiṃ, ānandā''ti? ``aññaṃ nagaraṃ, bhante''ti.  ``tattha manussesu akkosantesu paribhāsantesu puna kattha  gamissāmānandā''ti. ``tatopi aññaṃ nagaraṃ, bhante''ti. ``tattha  manussesu akkosantesu paribhāsantesu kuhiṃ gamissāmānandā''ti.  ``tatopi aññaṃ nagaraṃ, bhante''ti. ``ānanda, na evaṃ kātuṃ  vaṭṭati, yattha adhikaraṇaṃ uppannaṃ, tattheva tasmiṃ vūpasante aññattha gantuṃ  vaṭṭati, ke pana te, ānanda, akkosantī''ti. ``bhante,  dāsakammakare upādāya sabbe akkosantī''ti. ``ahaṃ, ānanda,  saṅgāmaṃ otiṇṇahatthisadiso. saṅgāmaṃ otiṇṇahatthino hi catūhi  disāhi āgate sare sahituṃ bhāro, tatheva bahūhi dussīlehi  kathitakathānaṃ sahanaṃ nāma ^a^P4.0003^ea^ mayhaṃ bhāro''ti vatvā  attānaṃ ārabbha dhammaṃ desento imā gāthā abhāsi -- <br/><br/>[03] 320^b^.^eb^ <br/><br/>[21] ``ahaṃ nāgova saṅgāme, cāpato patitaṃ saraṃ. <br/><br/>[22] ativākyaṃ titikkhissaṃ, dussīlo hi bahujjano.. <br/><br/>[03] 321^b^.^eb^ <br/><br/>[21] ``dantaṃ ^a^V2.0284^ea^ ^a^M2.0309^ea^ nayanti samitiṃ, dantaṃ rājābhirūhati. <br/><br/>[22] danto seṭṭho manussesu, yotivākyaṃ titikkhati.. <br/><br/>[03] 322^b^.^eb^ <br/><br/>[21] ``varamassatarā dantā, ājānīyā ca sindhavā. <br/><br/>[22] kuñjarā ca mahānāgā, attadanto tato vara''nti..<br/><br/>[03] tattha ^b^nāgovā^eb^ti hatthī viya. ^b^cāpato patita^eb^nti  dhanuto muttaṃ. ^b^ativākya^eb^nti aṭṭhānariyavohāravasena pavattaṃ  vītikkamavacanaṃ. ^b^titikkhissa^eb^nti yathā saṅgāmāvacaro sudanto  mahānāgo khamo sattipahārādīni cāpato muccitvā attani patite sare  avihaññamāno titikkhati, evameva evarūpaṃ ativākyaṃ  titikkhissaṃ, sahissāmīti attho. ^b^dussīlo hī^eb^ti ayañhi  lokiyamahājano bahudussīlo attano attano rucivasena vācaṃ  nicchāretvā ghaṭṭento carati, tattha adhivāsanaṃ ajjhupekkhanameva mama  bhāro. ^b^samiti^eb^nti uyyānakīḷamaṇḍalādīsu mahājanamajjhaṃ  gacchantā ^a^P4.0004^ea^ dantameva goṇajātiṃ vā assajātiṃ vā  yāne yojetvā nayanti. ^b^rājā^eb^ti tathārūpeheva vāhanehi  gacchanto rājāpi dantameva abhirūhati. ^b^manussesū^eb^ti  manussesupi catūhi ariyamaggehi danto nibbisevanova seṭṭho.  ^b^yotivākya^eb^nti yo evarūpaṃ atikkamavacanaṃ punappunaṃ vuccamānampi  titikkhati na paṭippharati na vihaññati, evarūpo danto seṭṭhoti  attho.<br/><br/>[03] ^b^assatarā^eb^ti vaḷavāya gadrabhena jātā.  ^b^ājānīyā^eb^ti yaṃ assadamasārathi kāraṇaṃ kāreti, tassa khippaṃ  jānanasamatthā. ^b^sindhavā^eb^ti sindhavaraṭṭhe jātā assā.  ^b^mahānāgā^eb^ti kuñjarasaṅkhātā mahāhatthino. ^b^attadanto^eb^ti  ete assatarā ca sindhavā ca kuñjarā ca dantāva varaṃ, na adantā.  yo pana catūhi ariyamaggehi attano dantatāya attadanto  nibbisevano, ayaṃ tatopi varaṃ, sabbehipi etehi uttaritaroti attho.<br/><br/>[03] desanāvasāne lañjaṃ gahetvā vīthisiṅghāṭakādīsu ṭhatvā ^a^P4.0005^ea^  akkosanto paribhāsanto sabbopi so mahājano  sotāpattiphalādīni pāpuṇīti. <br/><br/>[06] attadantavatthu paṭhamaṃ. 


volume: 88
item: 235
title: nigaṇṭhavatthu^nāgavaggo^attadantavatthu^hatthācariyapubbakabhikkhuvatthu^
content:
  [03] ^b^na^eb^ ^a^V2.0285^ea^ ^a^M2.0310^ea^ ^b^hi etehī^eb^ti imaṃ dhammadesanaṃ satthā jetavane viharanto  ekaṃ hatthācariyapubbakaṃ bhikkhuṃ ārabbha kathesi.<br/><br/>[03] so kira ekadivasaṃ aciravatīnadītīre hatthidamakaṃ ``ekaṃ  hatthiṃ damessāmī''ti attanā icchitaṃ kāraṇaṃ sikkhāpetuṃ asakkontaṃ  disvā samīpe ṭhite bhikkhū āmantetvā āha -- ``āvuso, sace  ayaṃ hatthācariyo imaṃ hatthiṃ asukaṭṭhāne nāma vijjheyya, khippameva  imaṃ kāraṇaṃ sikkhāpeyyā''ti. so tassa kathaṃ sutvā tathā katvā taṃ  hatthiṃ sudantaṃ damesi. te bhikkhū taṃ pavattiṃ satthu ārocesuṃ.  satthā taṃ bhikkhuṃ pakkosāpetvā ``saccaṃ kira tayā evaṃ vutta''nti  pucchitvā ``saccaṃ, bhante''ti vutte vigarahitvā ``kiṃ te, moghapurisa,  hatthiyānena vā aññena vā dantena. na hi etehi yānehi agatapubbaṃ  ṭhānaṃ gantuṃ samatthā ^a^P4.0006^ea^ nāma atthi, attanā pana  sudantena sakkā agatapubbaṃ ṭhānaṃ gantuṃ, tasmā attānameva damehi, kiṃ  te etesaṃ damanenā''ti vatvā imaṃ gāthamāha -- <br/><br/>[03] 323^b^.^eb^ <br/><br/>[21] ``na hi etehi yānehi, gaccheyya agataṃ disaṃ. <br/><br/>[22] yathāttanā sudantena, danto dantena gacchatī''ti..<br/><br/>[03] tassattho -- yāni tāni hatthiyānādīni yānāni, na hi  etehi yānehi koci puggalo supinantenapi agatapubbattā  ``agata''nti saṅkhātaṃ nibbānadisaṃ tathā gaccheyya, yathā pubbabhāge  indriyadamena aparabhāge ariyamaggabhāvanāya sudantena danto  nibbisevano sappañño puggalo taṃ agatapubbaṃ disaṃ gacchati, dantabhūmiṃ  pāpuṇāti. tasmā attadamanameva tato varanti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] hatthācariyapubbakabhikkhuvatthu dutiyaṃ. 


volume: 88
item: 236
title: nāgavaggo^attadantavatthu^hatthācariyapubbakabhikkhuvatthu^parijiṇṇabrāhmaṇaputtavatthu^
content:
  [03] ^b^dhanapālo^eb^ti ^a^V2.0286^ea^ ^a^P4.0007^ea^ ^a^M2.0311^ea^ imaṃ dhammadesanaṃ satthā  sāvatthiyaṃ viharanto aññatarassa parijiṇṇabrāhmaṇassa putte ārabbha  kathesi.<br/><br/>[03] sāvatthiyaṃ kireko brāhmaṇo aṭṭhasatasahassavibhavo vayappattānaṃ  catunnaṃ puttānaṃ āvāhaṃ katvā cattāri satasahassāni adāsi. athassa  brāhmaṇiyā kālakatāya puttā sammantayiṃsu -- ``sace ayaṃ aññaṃ  brāhmaṇiṃ ānessati, tassā kucchiyaṃ nibbattānaṃ vasena kulasantakaṃ  bhijjissati, handa naṃ mayaṃ saṅgaṇhissāmā''ti te taṃ paṇītehi  ghāsacchādanādīhi upaṭṭhahantā hatthapādasambāhanādīni karontā  upaṭṭhahitvā ekadivasamassa divā niddāyitvā vuṭṭhitassa hatthapāde  sambāhantā pāṭiyekkaṃ gharāvāse ādīnavaṃ vatvā ``mayaṃ tumhe iminā  nīhārena yāvajīvaṃ upaṭṭhahissāma, sesadhanampi no dethā''ti yāciṃsu.  brāhmaṇo puna ekekassa satasahassaṃ datvā attano nivatthapārupanamattaṃ  ṭhapetvā sabbaṃ upabhogaparibhogaṃ cattāro koṭṭhāse katvā niyyādesi.  taṃ jeṭṭhaputto katipāhaṃ upaṭṭhahi. atha naṃ ekadivasaṃ nhatvā āgacchantaṃ  dvārakoṭṭhake ^a^P4.0008^ea^ ṭhatvā suṇhā evamāha -- ``kiṃ tayā  jeṭṭhaputtassa sataṃ vā sahassaṃ vā atirekaṃ dinnaṃ atthi, nanu sabbesaṃ dve  dve satasahassāni dinnāni, kiṃ sesaputtānaṃ gharassa maggaṃ na  jānāsī''ti. sopi ``nassa vasalī''ti kujjhitvā aññassa gharaṃ  agamāsi. tatopi katipāhaccayena imināva upāyena palāpito  aññassāti evaṃ ekagharampi pavesanaṃ alabhamāno paṇḍaraṅgapabbajjaṃ  pabbajitvā bhikkhāya caranto kālānamaccayena jarājiṇṇo  dubbhojanadukkhaseyyāhi milātasarīro bhikkhāya caranto āgamma  pīṭhikāya nipanno niddaṃ okkamitvā uṭṭhāya nisinno attānaṃ  oloketvā puttesu attano patiṭṭhaṃ apassanto cintesi -- ``samaṇo  kira gotamo abbhākuṭiko uttānamukho sukhasambhāso  paṭisanthārakusalo, sakkā samaṇaṃ gotamaṃ upasaṅkamitvā paṭisanthāraṃ  labhitu''nti. so nivāsanapārupanaṃ saṇṭhāpetvā bhikkhabhājanaṃ gahetvā  daṇḍamādāya bhagavato santikaṃ agamāsi. vuttampi cetaṃ (saṃ0 ni0   1.200) --<br/><br/>[03] atha ^a^M2.0312^ea^ kho aññataro brāhmaṇamahāsālo lūkho lūkhapāvuraṇo yena  bhagavā tenupasaṅkami, upasaṅkamitvā ekamantaṃ nisīdi. satthā  ekamantaṃ nisinnena tena saddhiṃ paṭisanthāraṃ katvā etadavoca --  ``kinnu tvaṃ ^a^P4.0009^ea^, brāhmaṇa, lūkho lūkhapāvuraṇo''ti.  idha me, bho gotama, cattāro puttā ^a^V2.0287^ea^, te maṃ dārehi saṃpuccha gharā  nikkhāmentīti. tena hi tvaṃ, brāhmaṇa, imā gāthāyo pariyāpuṇitvā  sabhāyaṃ mahājanakāye sannipatite puttesu ca sannisinnesu bhāsassu -- <br/><br/>[21] ``yehi jātehi nandissaṃ, yesañca bhavamicchisaṃ. <br/><br/>[22] te maṃ dārehi saṃpuccha, sāva vārenti sūkaraṃ.. <br/><br/>[21] ``asantā kira maṃ jammā, tāta tātāti bhāsare. <br/><br/>[22] rakkhasā puttarūpena, te jahanti vayogataṃ.. <br/><br/>[21] ``assova jiṇṇo nibbhogo, khādanā apanīyati. <br/><br/>[22] bālakānaṃ pitā thero, parāgāresu bhikkhati.. <br/><br/>[21] ``daṇḍova kira me seyyo, yañce puttā anassavā. <br/><br/>[22] caṇḍampi goṇaṃ vāreti, atho caṇḍampi kukkuraṃ.. <br/><br/>[21] ``andhakāre pure hoti, gambhīre gādhamedhati. <br/><br/>[22] daṇḍassa ānubhāvena, khalitvā patitiṭṭhatī''ti..  (saṃ0 ni0  1.200). <br/><br/>[01] so ^a^P4.0010^ea^ bhagavato santike tā gāthāyo  uggaṇhitvā tathārūpe brāhmaṇānaṃ samāgamadivase  sabbālaṅkārapaṭimaṇḍitesu puttesu taṃ sabhaṃ ogāhitvā brāhmaṇānaṃ majjhe  mahārahesu āsanesu nisinnesu ``ayaṃ me kālo''ti sabhāya majjhe  pavisitvā hatthaṃ ukkhipitvā ``ahaṃ, bho, tumhākaṃ gāthāyo  bhāsitukāmo, suṇissathā''ti vatvā ``bhāsassu, brāhmaṇa,  suṇomā''ti vutte ṭhitakova abhāsi. tena ca samayena manussānaṃ  vattaṃ hoti ``yo mātāpitūnaṃ santakaṃ khādanto mātāpitaro na  poseti, so māretabbo''ti. tasmā te brāhmaṇaputtā pitu pādesu  patitvā ``jīvitaṃ no, tāta, dethā''ti yāciṃsu. so pitu  hadayamudutāya ``mā me, bho, puttake vināsayittha, posessanti  ma''nti āha. athassa putte manussā āhaṃsu -- ``sace, bho  ^a^M2.0313^ea^, ajja  paṭṭhāya pitaraṃ na sammā paṭijaggissatha, ghātessāma vo''ti. te  bhītā pitaraṃ pīṭhe nisīdāpetvā sayaṃ ukkhipitvā gehaṃ netvā ^a^P4.0011^ea^  sarīraṃ telena abbhañjitvā ubbaṭṭetvā gandhacuṇṇādīhi nhāpetvā  brāhmaṇiyo pakkosāpetvā ``ajja paṭṭhāya amhākaṃ pitaraṃ sammā  paṭijaggatha, sace tumhe pamādaṃ āpajjissatha, niggaṇhissāma vo''ti  vatvā paṇītabhojanaṃ bhojesuṃ.<br/><br/>[03] brāhmaṇo ^a^V2.0288^ea^ subhojanañca sukhaseyyañca āgamma katipāhaccayena  sañjātabalo pīṇindriyo attabhāvaṃ oloketvā ``ayaṃ me sampatti  samaṇaṃ gotamaṃ nissāya laddhā''ti paṇṇākāratthāya ekaṃ dussayugaṃ  ādāya bhagavato santikaṃ gantvā katapaṭisanthāro ekamantaṃ nisinno  taṃ dussayugaṃ bhagavato pādamūle ṭhapetvā ``mayaṃ, bho gotama, brāhmaṇā  nāma ācariyassa ācariyadhanaṃ pariyesāma, paṭiggaṇhātu me bhavaṃ  gotamo ācariyo ācariyadhana''nti āha. bhagavā tassa anukampāya  taṃ paṭiggahetvā dhammaṃ desesi. desanāvasāne brāhmaṇo saraṇesu  patiṭṭhāya evamāha -- ``bho gotama, mayhaṃ puttehi cattāri dhuvabhattāni  dinnāni, tato ahaṃ dve tumhākaṃ dammī''ti. atha naṃ satthā  ``kalyāṇaṃ, brāhmaṇa, mayaṃ pana ruccanaṭṭhānameva gamissāmā''ti vatvā  uyyojesi. brāhmaṇo gharaṃ gantvā putte āha -- ``tātā, samaṇo  gotamo ^a^P4.0012^ea^ mayhaṃ sahāyo, tassa me dve dhuvabhattāni  dinnāni, tumhe tasmiṃ sampatte mā pamajjitthā''ti. te ``sādhū''ti  sampaṭicchiṃsu.<br/><br/>[03] satthā punadivase piṇḍāya caranto jeṭṭhaputtassa gharadvāraṃ agamāsi.  so satthāraṃ disvā pattamādāya gharaṃ pavesetvā mahārahe pallaṅke  nisīdāpetvā paṇītabhojanamadāsi. satthā punadivase itarassa  itarassāti paṭipāṭiyā sabbesaṃ gharāni agamāsi. sabbe te tatheva  sakkāraṃ akaṃsu. ekadivasaṃ jeṭṭhaputto maṅgale paccupaṭṭhite pitaraṃ āha  -- ``tāta, kassa maṅgalaṃ demā''ti? ``nāhaṃ aññe jānāmi,  samaṇo gotamo mayhaṃ sahāyo''ti. ``tena hi taṃ svātanāya pañcahi  bhikkhusatehi saddhiṃ nimantethā''ti. brāhmaṇo tathā akāsi. satthā  punadivase saparivāro tassa gehaṃ agamāsi. so haritupalitte  sabbālaṅkārapaṭimaṇḍite gehe buddhappamukhaṃ bhikkhusaṅghaṃ nisīdāpetvā  appodakamadhupāyasena ^a^M2.0314^ea^ ceva paṇītena khādanīyena ca parivisi.  antarābhattasmiṃyeva brāhmaṇassa cattāro puttā satthu santike nisīditvā  āhaṃsu -- ``bho gotama, mayaṃ amhākaṃ pitaraṃ paṭijaggāma na  pamajjāma ^a^P4.0013^ea^, passathimassa attabhāva''nti.<br/><br/>[03] satthā ``kalyāṇaṃ vo kataṃ, mātāpituposanaṃ nāma  porāṇakapaṇḍitānaṃ āciṇṇamevā''ti vatvā ``tassa nāgassa  vippavāsena, virūḷhā sallakī ca kuṭajā cā''ti imaṃ ekādasanipāte  ^b^mātuposakanāgarājajātakaṃ^eb^ (cariyā0 2.1 ādayo; jā0  1.11.1 ādayo) vitthārena kathetvā imaṃ gāthaṃ abhāsi -- <br/><br/>[03] 324^b^.^eb^ <br/><br/>[21] ``dhanapālo nāma kuñjaro, <br/><br/>[27] kaṭukabhedano dunnivārayo. <br/><br/>[26] baddho ^a^V2.0289^ea^ kabaḷaṃ na bhuñjati, <br/><br/>[22] sumarati nāgavanassa kuñjaro''ti..<br/><br/>[03] tattha ^b^dhanapālo nāmā^eb^ti tadā kāsikaraññā hatthācariyaṃ  pesetvā ramaṇīye nāgavane gāhāpitassa hatthino etaṃ nāmaṃ.  ^b^kaṭukabhedano^eb^ti tikhiṇamado. hatthīnañhi madakāle  kaṇṇacūḷikā pabhijjanti, pakatiyāpi hatthino tasmiṃ kāle aṅkuse  vā ^a^P4.0014^ea^ kuntatomare vā na gaṇenti, caṇḍā bhavanti.  so pana aticaṇḍoyeva. tena vuttaṃ -- ^b^kaṭukabhedano  dunnivārayo^eb^ti. ^b^baddho kabaḷaṃ na bhuñjatī^eb^ti so baddho  hatthisālaṃ pana netvā vicitrasāṇiyā parikkhipāpetvā  katagandhaparibhaṇḍāya upari baddhavicitravitānāya bhūmiyā ṭhapito raññā  rājārahena nānaggarasena bhojanena upaṭṭhāpitopi kiñci bhuñjituṃ na  icchi, tamatthaṃ sandhāya ``baddho kabaḷaṃ na bhuñjatī''ti vuttaṃ.  ^b^sumarati nāgavanassā^eb^ti so ramaṇīyaṃ me vasanaṭṭhānanti nāgavanaṃ  sarati. ``mātā pana me araññe puttaviyogena dukkhappattā ahosi,  mātāpitūpaṭṭhānadhammo na me pūrati, kiṃ me iminā bhojanenā''ti  dhammikaṃ mātāpitūpaṭṭhānadhammameva sari. taṃ pana yasmā tasmiṃ  nāgavaneyeva ^a^P4.0015^ea^ ṭhito sakkā pūretuṃ, tena vuttaṃ --  ^b^sumarati nāgavanassa kuñjaro^eb^ti. satthari imaṃ attano  pubbacariyaṃ ^a^M2.0315^ea^ ānetvā kathente kathenteyeva sabbepi te assudhārā pavattetvā  muduhadayā ohitasotā bhaviṃsu. atha nesaṃ bhagavā sappāyaṃ viditvā  saccāni pakāsetvā dhammaṃ desesi.<br/><br/>[03] desanāvasāne saddhiṃ puttehi ceva suṇisāhi ca brāhmaṇo  sotāpattiphale patiṭṭhahīti. <br/><br/>[06] parijiṇṇabrāhmaṇaputtavatthu tatiyaṃ. 


volume: 88
item: 237
title: attadantavatthu^hatthācariyapubbakabhikkhuvatthu^parijiṇṇabrāhmaṇaputtavatthu^pasenadikosalavatthu^
content:
  [03] ^b^middhī yadā hotī^eb^ti imaṃ dhammadesanaṃ satthā jetavane  viharanto rājānaṃ pasenadikosalaṃ ārabbha kathesi.<br/><br/>[03] ekasmiñhi samaye rājā taṇḍuladoṇassa odanaṃ tadupiyena  sūpabyañjanena bhuñjati. so ekadivasaṃ bhuttapātarāso bhattasammadaṃ  avinodetvāva satthu santikaṃ gantvā kilantarūpo ito cito ca  samparivattati, niddāya abhibhuyyamānopi ^a^P4.0016^ea^ ujukaṃ  nipajjituṃ asakkonto ekamantaṃ ^a^V2.0290^ea^ nisīdi. atha naṃ satthā āha --  ``kiṃ, mahārāja, avissamitvāva āgatosī''ti? ``āma, bhante,  bhuttakālato paṭṭhāya me mahādukkhaṃ hotī''ti. atha naṃ satthā,  ``mahārāja, atibahubhojanaṃ evaṃ dukkhaṃ hotī''ti vatvā imaṃ gāthamāha  -- <br/><br/>[03] 325^b^.^eb^ <br/><br/>[21] ``middhī yadā hoti mahagghaso ca, <br/><br/>[27] niddāyitā samparivattasāyī. <br/><br/>[26] mahāvarāhova nivāpapuṭṭho, <br/><br/>[22] punappunaṃ gabbhamupeti mando''ti..<br/><br/>[03] tattha ^b^middhī^eb^ti thinamiddhābhibhūto. ^b^mahagghaso  cā^eb^ti mahābhojano  āharahatthakālaṃsāṭakatatravaṭṭakakākamāsakabhuttavamitakānaṃ aññataro viya.  ^b^nivāpapuṭṭho^eb^ti kuṇḍakādinā sūkarabhattena puṭṭho. gharasūkaro hi  daharakālato paṭṭhāya posiyamāno thūlasarīrakāle gehā bahi nikkhamituṃ  alabhanto heṭṭhāmañcādīsu samparivattitvā ^a^M2.0316^ea^ assasanto passasanto  sayateva. idaṃ vuttaṃ hoti -- yadā puriso middhī ca ^a^P4.0017^ea^  hoti mahagghaso ca, nivāpapuṭṭho mahāvarāho viya ca aññena  iriyāpathena yāpetuṃ asakkonto niddāyanasīlo samparivattasāyī, tadā  so ``aniccaṃ dukkhaṃ anattā''ti tīṇi lakkhaṇāni manasikātuṃ na  sakkoti. tesaṃ amanasikārā mandapañño punappunaṃ gabbhamupeti,  gabbhavāsato na parimuccatīti. desanāvasāne satthā rañño  upakāravasena -- <br/><br/>[21] ``manujassa sadā satīmato, mattaṃ jānato laddhabhojane. <br/><br/>[22] tanukassa bhavanti vedanā, saṇikaṃ jīrati āyu  pālaya''nti.. (saṃ0 ni0  1.124).<br/><br/>[03] imaṃ gāthaṃ vatvā uttaramāṇavaṃ uggaṇhāpetvā ``imaṃ gāthaṃ rañño  bhojanavelāya pavedeyyāsi, iminā upāyena bhojanaṃ parihāpeyyāsī''ti  upāyaṃ ācikkhi, so tathā akāsi. rājā aparena samayena  nāḷikodanaparamatāya saṇṭhito susallahukasarīro sukhappatto satthari  uppannavissāso sattāhaṃ asadisadānaṃ pavattesi. dānānumodanāya  mahājano mahantaṃ visesaṃ pāpuṇīti. <br/><br/>[06] pasenadikosalavatthu catutthaṃ. 


volume: 88
item: 238
title:
  hatthācariyapubbakabhikkhuvatthu^parijiṇṇabrāhmaṇaputtavatthu^pasenadikosalavatthu^sānusāmaṇeravatthu^

content:
  [03] ^b^idaṃ^eb^ ^a^V2.0291^ea^ ^a^P4.0018^ea^ ^b^pure^eb^ti imaṃ dhammadesanaṃ satthā  jetavane viharanto sānuṃ nāma sāmaṇeraṃ ārabbha kathesi.<br/><br/>[03] so kira ekissā upāsikāya ekaputtako ahosi. atha naṃ  sā daharakāleyeva pabbājesi. so pabbajitakālato paṭṭhāya sīlavā  ahosi vattasampanno, ācariyupajjhāyāagantukānaṃ vattaṃ katameva hoti.  māsassa aṭṭhame divase pātova uṭṭhāya udakamāḷake udakaṃ upaṭṭhāpetvā  dhammassavanaggaṃ sammajjitvā āsanaṃ paññāpetvā dīpaṃ jāletvā  madhurassarena dhammassavanaṃ ghoseti. bhikkhū tassa thāmaṃ ñatvā  ^a^M2.0317^ea^ ``sarabhaññaṃ bhaṇa sāmaṇerā''ti ajjhesanti. so ``mayhaṃ  hadayavāto rujati, kāyo vā bādhatī''ti kiñci paccāhāraṃ akatvā  dhammāsanaṃ abhirūhitvā ākāsagaṅgaṃ otārento viya sarabhaññaṃ vatvā  otaranto ``mayhaṃ mātāpitūnaṃ imasmiṃ sarabhaññe pattiṃ dammī''ti  vadati. tassa manussā mātāpitaro pattiyā dinnabhāvaṃ ^a^P4.0019^ea^  na jānanti. anantarattabhāve panassa mātā yakkhinī hutvā  nibbattā, sā devatāhi saddhiṃ āgantvā dhammaṃ sutvā ``sāmaṇerena  dinnapattiṃ anumodāmi, tātā''ti vadati. ``sīlasampanno ca nāma  bhikkhu sadevakassa lokassa piyo hotī''ti tasmiṃ sāmaṇere devatā  salajjā sagāravā mahābrahmānaṃ viya aggikkhandhaṃ viya ca naṃ maññanti.  sāmaṇere gāravena tañca yakkhiniṃ garukaṃ katvā passanti. tā  dhammassavanayakkhasamāgamādīsu ``sānumātā sānumātā''ti  yakkhiniyā aggāsanaṃ aggodakaṃ aggapiṇḍaṃ denti. mahesakkhāpi  yakkhā taṃ disvā maggā okkamanti, āsanā vuṭṭhahanti.<br/><br/>[03] atha kho sāmaṇero vuḍḍhimanvāya paripakkindriyo anabhiratiyā  pīḷito anabhiratiṃ vinodetuṃ asakkonto paruḷhakesanakho  kiliṭṭhanivāsanapārupano kassaci anārocetvā pattacīvaramādāya  ekakova mātugharaṃ agamāsi. upāsikā puttaṃ disvā vanditvā āha  -- ``kiṃ, tāta, tvaṃ pubbe ^a^P4.0020^ea^ ācariyupajjhāyehi vā  daharasāmaṇerehi vā saddhiṃ idhāgacchasi, kasmā ekakova ajja  āgatosī''ti? so ukkaṇṭhitabhāvaṃ ārocesi. sā upāsikā  nānappakārena gharāvāse ādīnavaṃ dassetvā puttaṃ ovadamānāpi  saññāpetuṃ asakkontī ``appeva nāma attano dhammatāyapi  sallakkheyyā''ti anuyyojetvā ``tiṭṭha, tāta, yāva te yāgubhattaṃ  sampādemi, yāguṃ pivitvā katabhattakiccassa te manāpāni vatthāni  nīharitvā dassāmī''ti vatvā āsanaṃ paññāpetvā adāsi. nisīdi  sāmaṇero. upāsikā muhutteneva yāgukhajjakaṃ ^a^V2.0292^ea^ sampādetvā adāsi.  atha ``bhattaṃ sampādessāmī''ti avidūre nisinnā taṇḍule dhovati.  tasmiṃ samaye sā yakkhinī ``kahaṃ nu kho sāmaṇero, kacci  bhikkhāhāraṃ labhati, no''ti āvajjamānā tassa vibbhamitukāmatāya  nisinnabhāvaṃ ñatvā ``sāmaṇero me mahesakkhānaṃ devatānaṃ antare lajjaṃ  uppādeyya, gacchāmissa vibbhamane antarāyaṃ karissāmī''ti āgantvā  tassa sarīre adhimuccitvā ^a^M2.0318^ea^ gīvaṃ parivattetvā kheḷena paggharantena  bhūmiyaṃ ^a^P4.0021^ea^ nipati. upāsikā puttassa taṃ vippakāraṃ  disvā vegena gantvā puttaṃ āliṅgetvā ūrūsu nipajjāpesi.  sakalagāmavāsino āgantvā balikammādīni kariṃsu. upāsikā pana  paridevamānā imā gāthā abhāsi -- <br/><br/>[21] ``cātuddasiṃ pañcadasiṃ, yā ca pakkhassa aṭṭhamī. <br/><br/>[22] pāṭihāriyapakkhañca, aṭṭhaṅgasusamāgataṃ.. <br/><br/>[21] ``uposathaṃ upavasanti, brahmacariyaṃ caranti ye. <br/><br/>[27] na tehi yakkhā kīḷanti, iti me arahataṃ sutaṃ. <br/><br/>[22] sā dāni ajja passāmi, yakkhā kīḷanti sānunā''ti..  (saṃ0 ni0  1.239).<br/><br/>[03] upāsikāya vacanaṃ sutvā -- <br/><br/>[21] ``cātuddasiṃ pañcadasiṃ, yā ca pakkhassa aṭṭhamī. <br/><br/>[22] pāṭihāriyapakkhañca, aṭṭhaṅgasusamāgataṃ.. <br/><br/>[21] ``uposathaṃ upavasanti, brahmacariyaṃ caranti ye. <br/><br/>[22] na tehi yakkhā kīḷanti, sāhu te arahataṃ suta''nti..  (saṃ0 ni0  1.239) -- <br/><br/>[25] vatvā āha -- <br/><br/>[21] ``sānuṃ pabuddhaṃ vajjāsi, yakkhānaṃ vacanaṃ idaṃ. <br/><br/>[22] mākāsi pāpakaṃ kammaṃ, āvi vā yadi vā raho.. <br/><br/>[21] ``sace ^a^V2.0293^ea^ ca pāpakaṃ kammaṃ, karissasi karosi vā. <br/><br/>[22] na te dukkhā pamutyatthi, uppaccāpi palāyato''ti..  (saṃ0 ni0  1.239).<br/><br/>[03] evaṃ ^a^P4.0022^ea^ pāpakaṃ kammaṃ katvā sakuṇassa viya  uppatitvā palāyatopi te mokkho natthīti vatvā sā yakkhinī  sāmaṇeraṃ muñci. so akkhīni ummīletvā mātaraṃ kese vikiriya  assasantiṃ passasantiṃ rodamānaṃ sakalagāmavāsino ca sannipatite  disvā attano yakkhena gahitabhāvaṃ ajānanto ``ahaṃ pubbe pīṭhe  nisinno, mātā me avidūre nisīditvā taṇḍule dhovi, idāni  panamhi bhūmiyaṃ nipanno, kiṃ nu kho eta''nti nipannakova mātaraṃ  āha -- <br/><br/>[21] ``mataṃ ^a^M2.0319^ea^ vā amma rodanti, yo vā jīvaṃ na dissati. <br/><br/>[22] jīvantaṃ amma passantī, kasmā maṃ amma rodasī''ti..  (theragā0 44; saṃ0 ni0  1.239).<br/><br/>[03] athassa mātā vatthukāmakilesakāme pahāya pabbajitassa puna  vibbhamanatthaṃ āgamane ādīnavaṃ dassentī āha -- <br/><br/>[21] ``mataṃ vā putta rodanti, yo vā jīvaṃ na dissati. <br/><br/>[27] yo ca kāme cajitvāna, punarāgacchate idha. <br/><br/>[22] taṃ vāpi putta rodanti, puna jīvaṃ mato hi so''ti..  (saṃ0 ni0  1.239).<br/><br/>[03] evañca ^a^P4.0023^ea^ pana vatvā gharāvāsaṃ  kukkuḷasadisañceva narakasadisañca katvā gharāvāse ādīnavaṃ dassentī  puna āha -- <br/><br/>[21] ``kukkuḷā ubbhato tāta, kukkuḷaṃ patitumicchasi. <br/><br/>[22] narakā ubbhato tāta, narakaṃ patitumicchasī''ti..  (saṃ0 ni0  1.239).<br/><br/>[03] atha naṃ, ``putta, bhaddaṃ tava hotu, mayā pana `ayaṃ no puttako  ḍayhamāno'ti gehā bhaṇḍaṃ ^a^V2.0294^ea^ viya nīharitvā buddhasāsane pabbājito,  gharāvāse puna ḍayhituṃ icchasi. abhidhāvatha parittāyatha noti  imamatthaṃ kassa ujjhāpayāma kaṃ nijjhāpayāmā''ti dīpetuṃ imaṃ  gāthamāha -- <br/><br/>[21] ``abhidhāvatha bhaddante, kassa ujjhāpayāmase. <br/><br/>[22] ādittā nīhataṃ bhaṇḍaṃ, puna ḍayhitumicchasī''ti..  (saṃ0 ni0  1.239).<br/><br/>[03] so mātari kathentiyā kathentiyā sallakkhetvā ``natthi mayhaṃ  gihibhāvena attho''ti āha. athassa mātā ``sādhu, tātā''ti tuṭṭhā  paṇītabhojanaṃ bhojetvā ``kativassosi, tātā''ti pucchitvā  paripuṇṇavassabhāvaṃ ñatvā ticīvaraṃ paṭiyādesi. so  paripuṇṇapattacīvaro upasampadaṃ labhi. athassa acirūpasampannassa  satthā cittaniggahe ussāhaṃ janento ``cittaṃ ^a^P4.0024^ea^  nāmetaṃ nānārammaṇesu dīgharattaṃ cārikaṃ carantaṃ aniggaṇhantassa  sotthibhāvo nāma natthi, tasmā aṅkusena mattahatthino viya cittassa  niggaṇhane yogo karaṇīyo''ti vatvā imaṃ gāthamāha -- <br/><br/>[03] 326^b^.^eb^ <br/><br/>[21] ``idaṃ ^a^M2.0320^ea^ pure cittamacāri cārikaṃ, <br/><br/>[27] yenicchakaṃ yatthakāmaṃ yathāsukhaṃ. <br/><br/>[26] tadajjahaṃ niggahessāmi yoniso, <br/><br/>[22] hatthippabhinnaṃ viya aṅkusaggaho''ti..<br/><br/>[03] tassattho -- idaṃ cittaṃ nāma ito pubbe rūpādīsu ca  ārammaṇesu rāgādīnaṃ yena kāraṇena icchati, yatthevassa kāmo  uppajjati, tassa vasena yattha kāmaṃ yathāruci carantassa sukhaṃ hoti,  tatheva vicaraṇato yathāsukhaṃ dīgharattaṃ cārikaṃ cari, taṃ ajja ahaṃ  pabhinnaṃ mattahatthiṃ hatthācariyasaṅkhāto cheko aṅkusaggaho aṅkusena  viya yonisomanasikārena niggahessāmi, nāssa vītikkamituṃ  dassāmīti.<br/><br/>[03] desanāvasāne sānunā saddhiṃ dhammassavanāya upasaṅkamantānaṃ  ^a^P4.0025^ea^ bahūnaṃ devatānaṃ dhammābhisamayo ahosi.  sopāyasmā tepiṭakaṃ buddhavacanaṃ uggaṇhitvā mahādhammakathiko hutvā  vīsavassasataṃ ṭhatvā sakalajambudīpaṃ saṅkhobhetvā parinibbāyīti. <br/><br/>[06] sānusāmaṇeravatthu pañcamaṃ. 


volume: 88
item: 239
title: parijiṇṇabrāhmaṇaputtavatthu^pasenadikosalavatthu^sānusāmaṇeravatthu^pāveyyakahatthivatthu^
content:
  [03] ^b^appamādaratā^eb^ti ^a^V2.0295^ea^ imaṃ dhammadesanaṃ satthā jetavane viharanto  kosalarañño pāveyyakaṃ nāma hatthiṃ ārabbha kathesi.<br/><br/>[03] so kira hatthī taruṇakāle mahābalo hutvā aparena samayena  jarāvātavegabbhāhato hutvā ekaṃ mahantaṃ saraṃ oruyha kalale laggitvā  uttarituṃ nāsakkhi. mahājano taṃ disvā ``evarūpopi nāma hatthī  imaṃ dubbalabhāvaṃ patto''ti kathaṃ samuṭṭhāpesi. rājā taṃ pavattiṃ sutvā  hatthācariyaṃ āṇāpesi -- ``gaccha, ācariya, taṃ hatthiṃ kalalato  uddharāhī''ti. so gantvā tasmiṃ ṭhāne saṅgāmasīsaṃ dassetvā  saṅgāmabheriṃ ākoṭāpesi. mānajātiko hatthī vegenuṭṭhāya thale  patiṭṭhahi. bhikkhū taṃ kāraṇaṃ disvā satthu ārocesuṃ. satthā  ``tena, bhikkhave ^a^M2.0321^ea^, hatthinā ^a^P4.0026^ea^ pakatipaṅkaduggato attā  uddhaṭo, tumhe pana kilesadugge pakkhandā. tasmā yoniso padahitvā  tumhepi tato attānaṃ uddharathā''ti vatvā imaṃ gāthamāha -- <br/><br/>[03] 327^b^.^eb^ <br/><br/>[21] ``appamādaratā hotha, sacittamanurakkhatha. <br/><br/>[22] duggā uddharathattānaṃ, paṅke sannova kuñjaro''ti..<br/><br/>[03] tattha ^b^appamādaratā^eb^ti satiyā avippavāse abhiratā hotha.  ^b^sacitta^eb^nti rūpādīsu ārammaṇesu attano cittaṃ yathā  vītikkamaṃ na karoti, evaṃ rakkhatha. ^b^duggā^eb^ti yathā so paṅke  sanno kuñjaro hatthehi ca pādehi ca vāyāmaṃ katvā paṅkaduggato attānaṃ  uddharitvā thale patiṭṭhito, evaṃ tumhepi kilesaduggato attānaṃ uddharatha,  nibbānathale patiṭṭhāpethāti attho.<br/><br/>[03] desanāvasāne te bhikkhū arahatte patiṭṭhahiṃsūti. <br/><br/>[06] pāveyyakahatthivatthu chaṭṭhaṃ. 


volume: 88
item: 240
title: pasenadikosalavatthu^sānusāmaṇeravatthu^pāveyyakahatthivatthu^sambahulabhikkhuvatthu^
content:
  [03] ^b^sace labhethā^eb^ti imaṃ dhammadesanaṃ satthā pālileyyakaṃ  nissāya rakkhitavanasaṇḍe viharanto sambahule ^a^V2.0296^ea^ bhikkhū ārabbha kathesi.  vatthu ^a^P4.0027^ea^ yamakavagge ``pare ca na vijānantī''ti  gāthāvaṇṇanāya āgatameva. vuttañhetaṃ (dha0 pa0 aṭṭha0 1.5  kosambakavatthu) --<br/><br/>[03] tathāgatassa tattha hatthināgena upaṭṭhiyamānassa vasanabhāvo  sakalajambudīpe pākaṭo ahosi. sāvatthinagarato ``anāthapiṇḍiko  visākhā mahāupāsikā''ti evamādīni mahākulāni ānandattherassa  sāsanaṃ pahiṇiṃsu ``satthāraṃ no, bhante, dassethā''ti.  disāvāsinopi pañcasatā bhikkhū vuṭṭhavassā ānandattheraṃ upasaṅkamitvā  ``cirassutā no, āvuso ānanda, bhagavato sammukhā dhammī kathā,  sādhu mayaṃ, āvuso ānanda, labheyyāma bhagavato sammukhā dhammiṃ kathaṃ  savanāyā''ti yāciṃsu. thero te bhikkhū ādāya tattha gantvā  ``temāsaṃ ^a^M2.0322^ea^ ekavihārino tathāgatassa santikaṃ ettakehi bhikkhūhi  saddhiṃ upasaṅkamanaṃ ayutta''nti cintetvā te bhikkhū bahi ṭhapetvā  ekakova satthāraṃ upasaṅkami. pālileyyako taṃ disvā daṇḍamādāya  pakkhandi. taṃ satthā oloketvā ``apehi, apehi, pālileyyaka,  mā vārayi, buddhupaṭṭhāko eso''ti āha. so tattheva daṇḍaṃ chaḍḍetvā  pattacīvarapaṭiggahaṇaṃ āpucchi. thero nādāsi. nāgo ``sace  uggahitavatto bhavissati, satthu nisīdanapāsāṇaphalake attano  parikkhāraṃ na ṭhapessatī''ti cintesi. thero pattacīvaraṃ bhūmiyaṃ  ṭhapesi. vattasampannā hi garūnaṃ āsane vā sayane vā attano  parikkhāraṃ na ṭhapenti. <br/><br/>[01] thero satthāraṃ vanditvā ekamantaṃ ^a^P4.0028^ea^  nisīdi. satthā ``ekakova āgatosī''ti pucchitvā pañcahi  bhikkhusatehi āgatabhāvaṃ sutvā ``kahaṃ pana te''ti pucchitvā  ``tumhākaṃ cittaṃ ajānanto bahi ṭhapetvā āgatomhī''ti vutte  ``pakkosāhi ne''ti āha. thero tathā akāsi. satthā tehi  bhikkhūhi saddhiṃ paṭisanthāraṃ katvā tehi bhikkhūhi, ``bhante, bhagavā  buddhasukhumālo ceva khattiyasukhumālo ca, tumhehi temāsaṃ ekakehi  tiṭṭhantehi nisīdantehi ca dukkaraṃ kataṃ, vattapaṭivattakārakopi  mukhodakādidāyakopi nāhosi maññe''ti vutte, ``bhikkhave,  pālileyyakahatthinā mama sabbakiccāni katāni. evarūpañhi sahāyaṃ  labhantena ekakova vasituṃ yuttaṃ, alabhantassa ekacārikabhāvova  seyyo''ti vatvā nāgavagge imā gāthā abhāsi -- <br/><br/>[03] 328^b^.^eb^ <br/><br/>[21] ``sace labhetha nipakaṃ sahāyaṃ, <br/><br/>[27] saddhiṃcaraṃ sādhuvihāri dhīraṃ. <br/><br/>[26] abhibhuyya sabbāni parissayāni, <br/><br/>[22] careyya tenattamano satīmā.. <br/><br/>[03] 329^b^.^eb^ <br/><br/>[21] ``no ^a^V2.0297^ea^ ce labhetha nipakaṃ sahāyaṃ, <br/><br/>[27] saddhiṃcaraṃ sādhuvihāri dhīraṃ. <br/><br/>[26] rājāva raṭṭhaṃ vijitaṃ pahāya, <br/><br/>[22] eko care mātaṅgaraññeva nāgo.. <br/><br/>[03] 330^b^.^eb^ <br/><br/>[21] ``ekassa ^a^M2.0323^ea^ ^a^P4.0029^ea^ caritaṃ seyyo, <br/><br/>[27] natthi bāle sahāyatā. <br/><br/>[26] eko care na ca pāpāni kayirā, <br/><br/>[22] appossukko mātaṅgaraññeva nāgo''ti..<br/><br/>[03] tattha ^b^nipaka^eb^nti nepakkapaññāya samannāgataṃ.  ^b^sādhuvihāri dhīra^eb^nti bhaddakavihāriṃ paṇḍitaṃ.  ^b^parissayānī^eb^ti tādisaṃ mettāvihāriṃ sahāyaṃ labhanto  sīhabyagghādayo pākaṭaparissaye ca rāgabhayadosabhayamohabhayādayo  paṭicchannaparissaye cāti sabbeva parissaye abhibhavitvā tena saddhiṃ  attamano upaṭṭhitasatī hutvā careyya, vihareyyāti attho.<br/><br/>[03] ^b^rājāva raṭṭha^eb^nti raṭṭhaṃ hitvā gato mahājanakarājā viya.  idaṃ vuttaṃ hoti -- yathā vijitabhūmipadeso rājā ``idaṃ rajjaṃ nāma  mahantaṃ pamādaṭṭhānaṃ, kiṃ me rajjena kāritenā''ti vijitaṃ raṭṭhaṃ pahāya  ekakova mahāraññaṃ pavisitvā tāpasapabbajjaṃ pabbajitvā catūsu  iriyāpathesu ekakova carati, evaṃ ekakova careyyāti.  ^b^mātaṅgaraññeva nāgo^eb^ti yathā ca ``ahaṃ kho ākiṇṇo viharāmi  hatthīhi hatthinīhi ^a^P4.0030^ea^ hatthikaḷabhehi hatthicchāpehi,  chinnaggāni ceva tiṇāni khādāmi, obhaggobhaggañca me sākhābhaṅgaṃ  khādanti, āvilāni ca pānīyāni pivāmi, ogāhā ca me  uttiṇṇassa hatthiniyo kāyaṃ upanighaṃsantiyo gacchanti, yaṃnūnāhaṃ  ekakova gaṇamhā vūpakaṭṭho vihareyya''nti (mahāva0 467; udā0  35) evaṃ paṭisañcikkhitvā gamanato mātaṅgoti laddhanāmo imasmiṃ  araññe ayaṃ hatthināgo yūthaṃ pahāya sabbiriyāpathesu ekakova sukhaṃ  carati, evampi ekova careyyāti attho.<br/><br/>[03] ^b^ekassā^eb^ti pabbajitassa hi pabbajitakālato paṭṭhāya  ekībhāvābhiratassa ekakasseva caritaṃ seyyo. ^b^natthi bāle  sahāyatā^eb^ti cūḷasīlaṃ majjhimasīlaṃ mahāsīlaṃ dasa kathāvatthūni  terasa dhutaṅgaguṇāni vipassanāñāṇaṃ cattāro maggā cattāri phalāni  tisso vijjā cha abhiññā amatamahānibbānanti ayañhi sahāyatā  nāma. sā bāle ^a^P4.0031^ea^ nissāya adhigantuṃ ^a^M2.0324^ea^  na sakkāti ^a^V2.0298^ea^  natthi bāle sahāyatā. ^b^eko^eb^ti iminā kāraṇena  sabbiriyāpathesu ekakova careyya, appamattakānipi na ca pāpāni  kayirā. yathā so appossukko nirālayo imasmiṃ araññe  mātaṅganāgo icchiticchitaṭṭhāne sukhaṃ carati, evaṃ ekakova hutvā  careyya, appamattakānipi na ca pāpāni kareyyāti attho. tasmā  tumhehi patirūpaṃ sahāyaṃ alabhantehi ekacārīheva bhavitabbanti imamatthaṃ  dassento satthā tesaṃ bhikkhūnaṃ imaṃ dhammadesanaṃ desesi.<br/><br/>[03] desanāvasāne pañcasatāpi te bhikkhū arahatte patiṭṭhahiṃsūti. <br/><br/>[06] sambahulabhikkhuvatthu sattamaṃ. 


volume: 88
item: 241
title: sānusāmaṇeravatthu^pāveyyakahatthivatthu^sambahulabhikkhuvatthu^māravatthu^
content:
  [03] ^b^atthamhī^eb^ti imaṃ dhammadesanaṃ satthā himavantapadese  araññakuṭikāyaṃ viharanto māraṃ ārabbha kathesi.<br/><br/>[03] tasmiṃ kira kāle rājāno manusse pīḷetvā rajjaṃ kārenti.  atha bhagavā adhammikarājūnaṃ rajje daṇḍakaraṇapīḷite manusse disvā  kāruññena evaṃ cintesi ^a^P4.0032^ea^ -- ``sakkā nu kho rajjaṃ  kāretuṃ ahanaṃ aghātayaṃ, ajinaṃ ajāpayaṃ, asocaṃ asocāpayaṃ  dhammenā''ti, māro pāpimā taṃ bhagavato parivitakkaṃ ñatvā ``samaṇo  gotamo `sakkā nu kho rajjaṃ kāretu'nti cintesi, idāni rajjaṃ  kāretukāmo bhavissati, rajjañca nāmetaṃ pamādaṭṭhānaṃ, taṃ kārente sakkā  okāsaṃ labhituṃ, gacchāmi ussāhamassa janessāmī''ti cintetvā  satthāraṃ upasaṅkamitvā āha -- ``kāretu, bhante, bhagavā rajjaṃ, kāretu  sugato rajjaṃ ahanaṃ aghātayaṃ, ajinaṃ ajāpayaṃ, asocaṃ asocāpayaṃ  dhammenā''ti. atha naṃ satthā ``kiṃ pana me tvaṃ, pāpima, passasi,  yaṃ maṃ tvaṃ evaṃ vadesī''ti vatvā ``bhagavatā kho, bhante, cattāro  iddhipādā subhāvitā. ākaṅkhamāno hi bhagavā himavantaṃ pabbatarājaṃ  `suvaṇṇa'nti adhimucceyya, tañca suvaṇṇameva assa, ahampi kho  dhanena dhanakaraṇīyaṃ karissāmi, tumhe dhammena rajjaṃ kāressathā''ti  tena vutte -- <br/><br/>[21] ``pabbatassa ^a^M2.0325^ea^ suvaṇṇassa, jātarūpassa kevalo. <br/><br/>[22] dvittāva nālamekassa, iti vidvā samañcare.. <br/><br/>[21] ``yo ^a^V2.0299^ea^ ^a^P4.0033^ea^ dukkhamadakkhi yatonidānaṃ, <br/><br/>[27] kāmesu so jantu kathaṃ nameyya. <br/><br/>[26] upadhiṃ viditvā saṅgoti loke, <br/><br/>[22] tasseva jantu vinayāya sikkhe''ti.. (saṃ0 ni0   1.156) -- <br/><br/>[25] imāhi gāthāhi saṃvejetvā ``añño eva kho, pāpima,  tava ovādo, añño mama, tayā saddhiṃ dhammasaṃsandanā nāma natthi,  ahañhi evaṃ ovadāmī''ti vatvā imā gāthā abhāsi -- <br/><br/>[03] 331^b^.^eb^ <br/><br/>[21] ``atthamhi jātamhi sukhā sahāyā, <br/><br/>[27] tuṭṭhī sukhā yā itarītarena. <br/><br/>[26] puññaṃ sukhaṃ jīvitasaṅkhayamhi, <br/><br/>[22] sabbassa dukkhassa sukhaṃ pahānaṃ.. <br/><br/>[03] 332^b^.^eb^ <br/><br/>[21] ``sukhā matteyyatā loke, <br/><br/>[27] atho petteyyatā sukhā. <br/><br/>[26] sukhā sāmaññatā loke, <br/><br/>[22] atho brahmaññatā sukhā.. <br/><br/>[03] 333^b^.^eb^ <br/><br/>[21] ``sukhaṃ yāva jarāsīlaṃ, sukhā saddhā  patiṭṭhitā. <br/><br/>[22] sukho paññāya paṭilābho, pāpānaṃ akaraṇaṃ sukha''nti..<br/><br/>[03] tattha ^b^atthamhī^eb^ti pabbajitassāpi hi cīvarakaraṇādike vā  adhikaraṇavūpasamādike vā gihinopi ^a^P4.0034^ea^  kasikammādike vā balavapakkhasannissitehi abhibhavanādike vā kicce  uppanne ye taṃ kiccaṃ nipphādetuṃ vā vūpasametuṃ vā sakkonti, evarūpā  sukhā sahāyāti attho. ^b^tuṭṭhī sukhā^eb^ti yasmā pana gihinopi  sakena asantuṭṭhā sandhicchedādīni ārabhanti, pabbajitāpi nānappakāraṃ  anesanaṃ. iti te sukhaṃ na vindantiyeva. tasmā yā itarītarena  parittena vā vipulena vā attano santakena santuṭṭhi, ayameva sukhāti  attho. ^b^puñña^eb^nti maraṇakāle pana yathājjhāsayena pattharitvā  katapuññakammameva ^a^M2.0326^ea^ sukhaṃ. ^b^sabbassā^eb^ti sakalassapi pana  vaṭṭadukkhassa pahānasaṅkhātaṃ arahattameva imasmiṃ loke sukhaṃ nāma.<br/><br/>[03] ^b^matteyyatā^eb^ti ^a^V2.0300^ea^ mātari sammā paṭipatti. ^b^petteyyatā^eb^ti  pitari sammā paṭipatti. ubhayenapi mātāpitūnaṃ upaṭṭhānameva kathitaṃ.  mātāpitaro hi puttānaṃ anupaṭṭhahanabhāvaṃ ñatvā attano santakaṃ  bhūmiyaṃ vā nidahanti, paresaṃ vā vissajjenti, ``mātāpitaro na  upaṭṭhahantī''ti nesaṃ nindāpi vaḍḍhati, kāyassa bhedā gūthanirayepi  nibbattanti. ye pana mātāpitaro sakkaccaṃ upaṭṭhahanti, te ^a^P4.0035^ea^  tesaṃ santakaṃ dhanampi pāpuṇanti, pasaṃsampi labhanti, kāyassa  bhedā sagge nibbattanti. tasmā ubhayampetaṃ sukhanti vuttaṃ.  ^b^sāmaññatā^eb^ti pabbajitesu sammā paṭipatti. ^b^brahmaññatā^eb^ti  bāhitapāpesu buddhapaccekabuddhasāvakesu sammā paṭipattiyeva. ubhayenapi  tesaṃ catūhi paccayehi paṭijagganabhāvo kathito, idampi loke sukhaṃ  nāma kathikaṃ.<br/><br/>[03] ^b^sīla^eb^nti maṇikuṇḍalarattavatthādayo hi alaṅkārā tasmiṃ  tasmiṃ vaye ṭhitānaṃyeva sobhanti. na daharānaṃ alaṅkāro  mahallakakāle, mahallakānaṃ vā alaṅkāro daharakāle sobhati,  ``ummattako esa maññe''ti garahuppādanena pana dosameva janeti.  pañcasīladasasīlādibhedaṃ pana sīlaṃ daharassāpi mahallakassāpi  sabbavayesu sobhatiyeva, ``aho vatāyaṃ sīlavā''ti pasaṃsuppādanena  somanassameva āvahati. tena vuttaṃ -- ^b^sukhaṃ yāva jarā  sīla^eb^nti. ^b^saddhā patiṭṭhitā^eb^ti lokiyalokuttarato duvidhāpi  saddhā niccalā hutvā patiṭṭhitā. ^b^sukho paññāya paṭilābho^eb^ti  lokiyalokuttarapaññāya paṭilābho sukho. ^b^pāpānaṃ^eb^ ^a^P4.0036^ea^  ^b^akaraṇa^eb^nti setughātavasena pana pāpānaṃ akaraṇaṃ imasmiṃ  loke sukhanti attho.<br/><br/>[03] desanāvasāne bahūnaṃ devatānaṃ dhammābhisamayo ahosīti. <br/><br/>[06] māravatthu aṭṭhamaṃ. <br/><br/>[06] nāgavaggavaṇṇanā niṭṭhitā. <br/><br/>[06] tevīsatimo vaggo. 


volume: 88
item: 242
title: pāveyyakahatthivatthu^sambahulabhikkhuvatthu^taṇhāvaggo^kapilamacchavatthu^
content:
  [03] ^b^manujassā^eb^ti ^a^V2.0301^ea^ ^a^P4.0037^ea^ ^a^M2.0327^ea^ imaṃ dhammadesanaṃ satthā  jetavane viharanto kapilamacchaṃ ārabbha kathesi.<br/><br/>[03] atīte kira kassapabhagavato parinibbutakāle dve kulabhātaro  nikkhamitvā sāvakānaṃ santike pabbajiṃsu. tesu jeṭṭho sāgato nāma  ahosi, kaniṭṭho kapilo nāma. mātā pana nesaṃ sādhinī nāma,  kaniṭṭhabhaginī tāpanā nāma. tāpi bhikkhunīsu pabbajiṃsu. evaṃ  tesu pabbajitesu ubho bhātaro ācariyupajjhāyānaṃ vattapaṭivattaṃ katvā  viharantā ekadivasaṃ, ``bhante, imasmiṃ sāsane kati dhurānī''ti  pucchitvā ``ganthadhuraṃ vipassanādhurañcāti dve dhurānī''ti sutvā jeṭṭho  ``vipassanādhuraṃ ^a^P4.0038^ea^ pūressāmī''ti pañca vassāni  ācariyupajjhāyānaṃ santike vasitvā yāva arahattā kammaṭṭhānaṃ gahetvā  araññaṃ pavisitvā vāyamanto arahattaṃ pāpuṇi. kaniṭṭho ``ahaṃ tāva  taruṇo, vuḍḍhakāle vipassanādhuraṃ pūressāmī''ti ganthadhuraṃ paṭṭhapetvā  tīṇi piṭakāni uggaṇhi. tassa pariyattiṃ nissāya mahāparivāro,  parivāraṃ nissāya lābho udapādi. so bāhusaccamadena matto  lābhataṇhāya abhibhūto atipaṇḍitamānitāya parehi vuttaṃ kappiyampi  ``akappiya''nti vadeti, akappiyampi ``kappiya''nti vadeti,  sāvajjampi ``anavajja''nti, anavajjampi ``sāvajja''nti. so  pesalehi bhikkhūhi ``mā, āvuso kapila, evaṃ avacā''ti vatvā  dhammañca vinayañca dassetvā ovadiyamānopi ``tumhe kiṃ jānātha,  rittamuṭṭhisadisā''tiādīni vatvā khuṃsento vambhento carati.  athassa bhātu sāgatattherassāpi bhikkhū tamatthaṃ ārocesuṃ. sopi naṃ  upasaṅkamitvā, ``āvuso kapila, tumhādisānañhi sammāpaṭipatti  sāsanassa āyu nāma, tasmā paṭipattiṃ pahāya kappiyādīni  paṭibāhanto mā evaṃ avacā''ti ovadi. so tassapi vacanaṃ  nādiyi. evaṃ santepi thero dvattikkhattuṃ ovaditvā ovādaṃ  agaṇhantaṃ ``nāyaṃ mama vacanaṃ karotī''ti ñatvā ``tena, āvuso,  paññāyissasi sakena kammenā''ti vatvā pakkāmi ^a^P4.0039^ea^.  tato paṭṭhāya naṃ aññe pesalā bhikkhū chaḍḍayiṃsu.<br/><br/>[03] so ^a^V2.0302^ea^ ^a^M2.0328^ea^ durācāro hutvā durācāraparivuto viharanto ekadivasaṃ  uposathagge ``pātimokkhaṃ uddisissāmī''ti bījaniṃ ādāya  dhammāsane nisīditvā ``vattati, āvuso, ettha sannipatitānaṃ  bhikkhūnaṃ pātimokkha''nti pucchitvā ``ko attho imassa  paṭivacanena dinnenā''ti tuṇhībhūte bhikkhū disvā, ``āvuso, dhammo  vā vinayo vā natthi, pātimokkhena sutena vā asutena vā ko  attho''ti vatvā āsanā vuṭṭhahi. evaṃ so kassapassa bhagavato  pariyattisāsanaṃ osakkāpesi. sāgatattheropi tadaheva parinibbāyi.  kapilo āyupariyosāne avīcimhi mahāniraye nibbatti. sāpissa  mātā ca bhaginī ca tasseva diṭṭhānugatiṃ āpajjitvā pesale bhikkhū  akkositvā paribhāsitvā tattheva nibbattiṃsu.<br/><br/>[03] tasmiṃ pana kāle pañcasatā purisā gāmaghātakādīni katvā  corikāya jīvantā janapadamanussehi anubaddhā palāyamānā araññaṃ  pavisitvā tattha kiñci paṭisaraṇaṃ apassantā aññataraṃ āraññikaṃ  bhikkhuṃ disvā vanditvā ``paṭisaraṇaṃ no, bhante, hothā''ti vadiṃsu.  thero ``tumhākaṃ sīlasadisaṃ paṭisaraṇaṃ nāma ^a^P4.0040^ea^  natthi, sabbepi pañcasīlāni samādiyathā''ti āha. te  ``sādhū''ti sampaṭicchitvā sīlāni samādiyiṃsu. atha ne thero  ovadi -- ``idāni tumhe sīlavantā, jīvitahetupi vo neva sīlaṃ  atikkamitabbaṃ, na manopadoso kātabbo''ti. te ``sādhū''ti  sampaṭicchiṃsu. atha ne janapadamanussā taṃ ṭhānaṃ patvā ito cito ca  pariyesamānā te core disvā sabbe te jīvitā voropesuṃ. te kālaṃ  katvā devaloke nibbattiṃsu, corajeṭṭhako jeṭṭhakadevaputto ahosi.<br/><br/>[03] te anulomapaṭilomavasena ekaṃ buddhantaraṃ devaloke saṃsaritvā  imasmiṃ buddhuppāde sāvatthinagaradvāre pañcasatakulike kevaṭṭagāme  nibbattiṃsu. jeṭṭhakadevaputto kevaṭṭajeṭṭhakassa gehe paṭisandhiṃ gaṇhi,  itare itaresu. evaṃ tesaṃ ekadivaseyeva paṭisandhigahaṇañca  mātukucchito nikkhamanañca ahosi. kevaṭṭajeṭṭhako ``atthi nu kho  imasmiṃ gāme aññepi dārakā ajja jātā''ti pariyesāpetvā tesaṃ  jātabhāvaṃ ñatvā ``ete mama puttassa sahāyakā bhavissantī''ti  sabbesaṃ posāvanikaṃ ^a^M2.0329^ea^ dāpesi. te sabbepi sahapaṃsukīḷakā sahāyakā  hutvā anupubbena vayappattā ahesuṃ. tesaṃ kevaṭṭajeṭṭhakaputtova yasato ca  tejato ca aggapuriso ahosi.<br/><br/>[03] kapilopi ^a^P4.0041^ea^ ekaṃ buddhantaraṃ niraye paccitvā  vipākāvasesena tasmiṃ kāle aciravatiyā suvaṇṇavaṇṇo duggandhamukho  maccho hutvā nibbatti. athekadivasaṃ te sahāyakā ``macche  bandhissāmā''ti jālādīni gahetvā nadiyā khipiṃsu. atha nesaṃ  antojālaṃ so maccho pāvisi ^a^V2.0303^ea^. taṃ disvā sabbe kevaṭṭagāmavāsino  uccāsaddamakaṃsu -- ``puttā no paṭhamaṃ macche bandhantā suvaṇṇamacchaṃ  bandhiṃsu, idāni no rājā bahudhanaṃ dassatī''ti. tepi kho  sahāyakā macchaṃ nāvāya pakkhipitvā nāvaṃ ukkhipitvā rañño  santikaṃ agamaṃsu. raññāpi taṃ disvāva ``kiṃ eta''nti vutte  ``maccho, devā''ti āhaṃsu. rājā suvaṇṇavaṇṇaṃ macchaṃ disvā  ``satthā etassa suvaṇṇavaṇṇakāraṇaṃ jānissatī''ti macchaṃ gāhāpetvā  bhagavato santikaṃ agamāsi. macchena mukhe vivaṭamatteyeva  sakalajetavanaṃ ativiya duggandhaṃ ahosi. rājā satthāraṃ pucchi --  ``kasmā, bhante, maccho suvaṇṇavaṇṇo jāto, kasmā cassa mukhato  duggandho vāyatī''ti?<br/><br/>[03] ayaṃ, mahārāja, kassapabhagavato pāvacane kapilo nāma bhikkhu  ahosi bahussuto mahāparivāro lābhataṇhāya abhibhūto attano vacanaṃ  agaṇhantānaṃ akkosakaparibhāsako, tassa ca bhagavato sāsanaṃ  osakkāpesi, so tena ^a^P4.0042^ea^ kammena avīcimhi  nibbattitvā vipākāvasesena idāni maccho hutvā jāto. yaṃ pana  so dīgharattaṃ buddhavacanaṃ vācesi, buddhassa ca guṇaṃ kathesi, tassa  nissandena imaṃ suvaṇṇavaṇṇaṃ paṭilabhi. yaṃ bhikkhūnaṃ  akkosakaparibhāsako ahosi, tenassa mukhato duggandho vāyati.  ``kathāpemi naṃ, mahārājā''ti? ``kathāpetha, bhante''ti. atha naṃ  satthā pucchi -- ``tvaṃsi kapilo''ti? ``āma, bhante, ahaṃ  kapilo''ti. ``kuto āgatosī''ti? ``avīcimahānirayato,  bhante''ti. ``jeṭṭhabhātiko te sāgato kuhiṃ gato''ti?  ``parinibbuto, bhante''ti. ``mātā pana te sādhinī kaha''nti?  ``mahāniraye nibbattā, bhante''ti. ``kaniṭṭhabhaginī ca te tāpanā  kaha''nti? ``mahāniraye nibbattā, bhante''ti. ``idāni tvaṃ kahaṃ  gamissasī''ti? ``avīcimahānirayameva, bhante''ti vatvā  vippaṭisārābhibhūto nāvaṃ ^a^M2.0330^ea^ sīsena paharitvā tāvadeva kālaṃ katvā  niraye nibbatti. mahājano saṃviggo ahosi lomahaṭṭhajāto.<br/><br/>[03] atha bhagavā tasmiṃ khaṇe sannipatitāya parisāya cittācāraṃ  oloketvā taṅkhaṇānurūpaṃ dhammaṃ desetuṃ ``dhammacariyaṃ brahmacariyaṃ,  etadāhu vasuttama''nti suttanipāte (su0 ni0 276)  ^b^kapilasuttaṃ^eb^ kathetvā imā gāthā abhāsi -- <br/><br/>[03] 334^b^.^eb^ <br/><br/>[21] ``manujassa ^a^P4.0043^ea^ pamattacārino,  taṇhā vaḍḍhati māluvā viya. <br/><br/>[22] so plavatī hurā huraṃ, phalamicchaṃva vanasmi vānaro.. <br/><br/>[03] 335^b^.^eb^ <br/><br/>[21] ``yaṃ ^a^V2.0304^ea^ esā sahate jammī, taṇhā loke  visattikā. <br/><br/>[22] sokā tassa pavaḍḍhanti, abhivaṭṭhaṃva bīraṇaṃ.. <br/><br/>[03] 336^b^.^eb^ <br/><br/>[21] ``yo cetaṃ sahate jammiṃ, taṇhaṃ loke duraccayaṃ. <br/><br/>[22] sokā tamhā papatanti, udabinduva pokkharā.. <br/><br/>[03] 337^b^.^eb^ <br/><br/>[21] ``taṃ vo vadāmi bhaddaṃ vo, yāvantettha  samāgatā. <br/><br/>[27] taṇhāya mūlaṃ khaṇatha, usīratthova bīraṇaṃ. <br/><br/>[22] mā vo naḷaṃva sotova, māro bhañji punappuna''nti..<br/><br/>[03] tattha ^b^pamattacārino^eb^ti sativossaggalakkhaṇena pamādena  pamattacārissa puggalassa neva jhānaṃ na vipassanā na maggaphalāni  vaḍḍhanti. yathā pana rukkhaṃ saṃsibbantī pariyonandhantī tassa  vināsāya māluvālatā vaḍḍhati ^a^P4.0044^ea^, evamassa cha  dvārāni nissāya punappunaṃ uppajjanato taṇhā vaḍḍhatīti attho.  ^b^so plavatī hurā hura^eb^nti so taṇhāvasiko puggalo bhave bhave  uplavati dhāvati. yathā kiṃ viyāti? ^b^phalamicchaṃva vanasmi  vānaro,^eb^ yathā rukkhaphalaṃ icchanto vānaro vanasmiṃ dhāvati, tassa  tassa rukkhassa sākhaṃ gaṇhāti, taṃ muñcitvā aññaṃ gaṇhāti, tampi  muñcitvā aññaṃ gaṇhāti, ``sākhaṃ alabhitvā sannisinno''ti  vattabbataṃ nāpajjati, evameva taṇhāvasiko puggalo hurā huraṃ dhāvanto  ``ārammaṇaṃ alabhitvā taṇhāya apavattaṃ patto''ti vattabbataṃ nāpajjati.<br/><br/>[03] ^b^ya^eb^nti ^a^M2.0331^ea^ yaṃ puggalaṃ esā lāmakabhāvena jammī visāhāratāya  visapupphatāya visaphalatāya visaparibhogatāya rūpādīsu visattatāya  āsattatāya visattikāti saṅkhyaṃ gatā chadvārikataṇhā abhibhavati.  yathā nāma vassāne punappunaṃ vassantena devena ^a^P4.0045^ea^  abhivaṭṭhaṃ bīraṇatiṇaṃ vaḍḍhati, evaṃ tassa puggalassa anto vaṭṭamūlakā  sokā abhivaḍḍhantīti attho.<br/><br/>[03] ^b^duraccaya^eb^nti yo pana puggalo evaṃ vuttappakāraṃ atikkamituṃ  pajahituṃ dukkaratāya duraccayaṃ taṇhaṃ sahati abhibhavati, tamhā puggalā  vaṭṭamūlakā sokā papatanti. yathā nāma pokkhare padumapatte patitaṃ  udakabindu na patiṭṭhāti, evaṃ na patiṭṭhahantīti attho.<br/><br/>[03] ^b^taṃ vo vadāmī^eb^ti tena kāraṇena ahaṃ tumhe vadāmi.  ^b^bhaddaṃ vo^eb^ti bhaddaṃ tumhākaṃ hotu, mā ^a^V2.0305^ea^ ahaṃ kapilo viya vināsaṃ  pāpuṇathāti attho. ^b^mūla^eb^nti imissā chadvārikataṇhāya  arahattamaggañāṇena mūlaṃ khaṇatha. kiṃ viyāti? ^b^usīratthova  bīraṇaṃ,^eb^ yathā usīrena atthiko puriso mahantena kudālena bīraṇaṃ  khaṇati, evamassā mūlaṃ khaṇathāti attho. ^b^mā vo naḷaṃva  sotova, māro bhañji punappuna^eb^nti mā tumhe nadīsote jātaṃ naḷaṃ  mahāvegena āgato nadīsoto viya kilesamāro maraṇamāro  devaputtamāro ca punappunaṃ bhañjatūti attho.<br/><br/>[03] desanāvasāne pañcasatāpi kevaṭṭaputtā saṃvegaṃ āpajjitvā  dukkhassantakiriyaṃ patthayamānā satthu santike ^a^P4.0046^ea^  pabbajitvā na cirasseva dukkhassantaṃ katvā satthārā saddhiṃ  āneñjavihārasamāpattidhammaparibhogena ekaparibhogā ahesunti. <br/><br/>[06] kapilamacchavatthu paṭhamaṃ. 


volume: 88
item: 243
title: sambahulabhikkhuvatthu^taṇhāvaggo^kapilamacchavatthu^sūkarapotikāvatthu^
content:
  [03] ^b^yathāpi mūle^eb^ti imaṃ dhammadesanaṃ satthā veḷuvane viharanto  gūthasūkarapotikaṃ ārabbha kathesi.<br/><br/>[03] ekasmiṃ ^a^M2.0332^ea^ kira samaye satthā rājagahaṃ piṇḍāya pavisanto ekaṃ  sūkarapotikaṃ disvā sitaṃ pātvākāsi. tassa sitaṃ karontassa  mukhavivaraniggataṃ dantobhāsamaṇḍalaṃ disvā ānandatthero ``ko nu  kho, bhante, hetu sitassa pātukammāyā''ti sitakāraṇaṃ pucchi. atha  naṃ satthā āha -- ``passasetaṃ, ānanda, sūkarapotika''nti?  ``āma, bhante''ti. esā kakusandhassa bhagavato sāsane ekāya  āsanasālāya sāmantā kukkuṭī ahosi. sā ekassa yogāvacarassa  vipassanākammaṭṭhānaṃ sajjhāyantassa dhammaghosaṃ sutvā tato cutā  rājakule nibbattitvā ubbarī nāma rājadhītā ahosi. sā  aparabhāge sarīravalañjaṭṭhānaṃ paviṭṭhā puḷavakarāsiṃ disvā tattha ^a^P4.0047^ea^  puḷavakasaññaṃ uppādetvā paṭhamaṃ jhānaṃ paṭilabhi. sā tattha  yāvatāyukaṃ ṭhatvā tato cutā brahmaloke nibbatti. tato cavitvā puna  gativasena ālulamānā idāni sūkarayoniyaṃ nibbatti, idaṃ kāraṇaṃ  disvā mayā sitaṃ pātukatanti. taṃ sutvā ānandattherappamukhā  bhikkhū mahantaṃ saṃvegaṃ paṭilabhiṃsu. satthā tesaṃ saṃvegaṃ uppādetvā  bhavataṇhāya ādīnavaṃ pakāsento antaravīthiyaṃ ṭhitakova imā gāthā  abhāsi -- <br/><br/>[03] 338^b^.^eb^ <br/><br/>[21] ``yathāpi ^a^V2.0306^ea^ mūle anupaddave daḷhe, <br/><br/>[27] chinnopi rukkho punareva rūhati. <br/><br/>[26] evampi taṇhānusaye anūhate, <br/><br/>[22] nibbattatī dukkhamidaṃ punappunaṃ.. <br/><br/>[03] 339^b^.^eb^ <br/><br/>[21] ``yassa chattiṃsati sotā, manāpasavanā bhusā. <br/><br/>[22] mahāvahanti duddiṭṭhiṃ, saṅkappā rāganissitā.. <br/><br/>[03] 340^b^.^eb^ <br/><br/>[21] ``savanti sabbadhi sotā, latā uppajja  tiṭṭhati. <br/><br/>[22] tañca disvā lataṃ jātaṃ, mūlaṃ paññāya chindatha.. <br/><br/>[03] 341^b^.^eb^ <br/><br/>[21] ``saritāni sinehitāni ca, <br/><br/>[27] somanassāni honti jantuno. <br/><br/>[26] te sātasitā sukhesino, <br/><br/>[22] te ve jātijarūpagā narā.. <br/><br/>[03] 342^b^.^eb^ <br/><br/>[21] ``tasiṇāya ^a^M2.0333^ea^ purakkhatā pajā, <br/><br/>[27] parisappanti sasova bandhito. <br/><br/>[26] saṃyojanasaṅgasattakā, <br/><br/>[22] dukkhamupenti punappunaṃ cirāya.. <br/><br/>[03] 343^b^.^eb^ <br/><br/>[21] ``tasiṇāya ^a^P4.0048^ea^ purakkhatā  pajā, <br/><br/>[27] parisappanti sasova bandhito. <br/><br/>[26] tasmā tasiṇaṃ vinodaye, <br/><br/>[22] ākaṅkhanta virāgamattano''ti..<br/><br/>[03] tattha ^b^mūle^eb^ti yassa rukkhassa catūsu disāsu catudhā heṭṭhā  ca ujukameva gate pañcavidhamūle chedanaphālanapācanavijjhanādīnaṃ kenaci  upaddavena anupaddave thirapattatāya daḷhe so rukkho uparicchinnopi  sākhānaṃ vasena punadeva rūhati, evameva chadvārikāya taṇhāya anusaye  ^a^V2.0307^ea^ arahattamaggañāṇena anuhate asamucchinne tasmiṃ tasmiṃ bhave  jātiādibhedaṃ idaṃ dukkhaṃ punappunaṃ nibbattatiyevāti attho.<br/><br/>[03] ^b^yassā^eb^ti yassa puggalassa ``iti ajjhattikassūpādāya  aṭṭhārasa taṇhāvicaritāni bāhirassūpādāya aṭṭhārasa  taṇhāvicaritānī''ti imesaṃ taṇhāvicaritānaṃ vasena chattiṃsatiyā  sotehi samannāgatā manāpesu rūpādīsu āsavati pavattatīti  manāpasavanā taṇhā bhusā balavatī hoti, taṃ puggalaṃ vipannañāṇatāya  duddiṭṭhiṃ punappunaṃ uppajjanato mahantabhāvena mahā hutvā jhānaṃ vā  vipassanaṃ vā anissāya rāganissitā ^a^P4.0049^ea^ saṅkappā  vahantīti attho.<br/><br/>[03] ^b^savanti sabbadhi sotā^eb^ti ime taṇhāsotā cakkhudvārādīnaṃ  vasena sabbesu rūpādīsu ārammaṇesu savanato, sabbāpi  rūpataṇhā...pe0... dhammataṇhāti sabbabhavesu vā savanato sabbadhi  savanti nāma. ^b^latā^eb^ti paliveṭhanaṭṭhena saṃsibbanaṭṭhena ca latā  viyāti latā. ^b^uppajja tiṭṭhatī^eb^ti chahi dvārehi uppajjitvā  rūpādīsu ārammaṇesu tiṭṭhati. ^b^tañca disvā^eb^ti taṃ pana  taṇhālataṃ ``etthesā taṇhā uppajjamānā uppajjatī''ti jātaṭṭhānavasena  disvā. ^b^paññāyā^eb^ti satthena vane jātaṃ lataṃ viya maggapaññāya  mūle chindathāti attho.<br/><br/>[03] ^b^saritānī^eb^ti ^a^M2.0334^ea^ anusaṭāni payātāni.  ^b^sinehitānī^eb^ti cīvarādīsu pavattasinehavasena sinehitāni ca,  taṇhāsinehamakkhitānīti attho. ^b^somanassānī^eb^ti  taṇhāvasikassa jantuno evarūpāni somanassāni bhavanti. ^b^te  sātasitā^eb^ti te taṇhāvasikā puggalā sātanissitā sukhanissitā  ca hutvā sukhesino sukhapariyesino bhavanti. ^b^te ve^eb^ti ye  evarūpā narā, te jātijarābyādhimaraṇāni upagacchantiyevāti  jātijarūpagā nāma honti. ^b^pajā^eb^ti ime sattā tāsakaraṇena  tasiṇāti saṅkhyaṃ gatāya taṇhāya purakkhatā parivāritā hutvā.<br/><br/>[03] ^b^bandhito^eb^ti luddena araññe baddho saso viya parisappanti  bhāyanti. ^b^saṃyojanasaṅgasattakā^eb^ti ^a^P4.0050^ea^ dasavidhena  saṃyojanasaṅgena ceva sattavidhena rāgasaṅgādinā ca sattā baddhā tasmiṃ  vā laggā hutvā. ^b^cirāyā^eb^ti ciraṃ dīghamaddhānaṃ punappunaṃ  jātiādikaṃ dukkhaṃ upagacchantīti attho. ^b^tasmā^eb^ti yasmā  tasiṇāya purakkhatā paliveṭhitā sattā, tasmā attano virāgaṃ  rāgādivigamaṃ nibbānaṃ patthento ākaṅkamāno bhikkhu arahattamaggenetaṃ  tasiṇaṃ vinodaye panuditvā nīharitvā chaḍḍeyyāti attho.<br/><br/>[03] desanāvasāne ^a^V2.0308^ea^ bahū sotāpattiphalādīni pāpuṇiṃsu.<br/><br/>[03] sāpi kho sūkarapotikā tato cavitvā suvaṇṇabhūmiyaṃ rājakule  nibbatti, tato cutā bārāṇasiyaṃ, tato cutā suppārakapaṭṭane  assavāṇijagehe nibbatti, tato cutā kāvīrapaṭṭane nāvikassa gehe  nibbatti, tato cutā anurādhapure issarakulagehe nibbatti, tato cutā  tasseva dakkhiṇadisāya bhokkantagāme sumanassa nāma kuṭumbikassa  dhītā nāmena sumanā eva hutvā nibbatti. athassā pitā tasmiṃ  gāme chaḍḍite dīghavāpiraṭṭhaṃ gantvā mahāmunigāme nāma vasi. tattha naṃ  duṭṭhagāmaṇirañño amacco lakuṇḍakātimbaro nāma kenacideva  karaṇīyena gato disvā mahantaṃ maṅgalaṃ katvā ādāya mahāpuṇṇagāmaṃ  gato. atha naṃ koṭipabbatamahāvihāravāsī mahāanuruddhatthero nāma  tattha piṇḍāya caritvā tassā gehadvāre ṭhito disvā bhikkhūhi saddhiṃ  kathesi, ``āvuso, sūkarapotikā nāma lakuṇḍakātimbaramahāmattassa  ^a^P4.0051^ea^ bhariyabhāvaṃ pattā, aho acchariya''nti. sā taṃ  kathaṃ sutvā atītabhave ^a^M2.0335^ea^ ugghāṭetvā jātissarañāṇaṃ paṭilabhi.  taṅkhaṇaññeva uppannasaṃvegā sāmikaṃ yācitvā mahantena issariyena  pañcabalakattherīnaṃ santike pabbajitvā tissamahāvihāre  mahāsatipaṭṭhānasuttakathaṃ sutvā sotāpattiphale patiṭṭhahi. pacchā  damiḷamaddane kate ñātīnaṃ vasanaṭṭhānaṃ bhokkantagāmameva gantvā tattha  vasantī kallamahāvihāre āsīvisopamasuttantaṃ sutvā arahattaṃ pāpuṇi.<br/><br/>[03] sā parinibbānadivase bhikkhubhikkhunīhi pucchitā  bhikkhunisaṅghassa sabbaṃ imaṃ pavattiṃ nirantaraṃ kathetvā sannipatitassa  bhikkhusaṅghassa majjhe maṇḍalārāmavāsinā  dhammapadabhāṇakamahātissattherena saddhiṃ saṃsanditvā ``ahaṃ pubbe  manussayoniyaṃ nibbattitvā tato cutā kukkuṭī hutvā tattha senassa  santikā sīsacchedaṃ patvā rājagahe nibbattā, paribbājikāsu  pabbajitvā paṭhamajjhānabhūmiyaṃ nibbattitvā tato cutā seṭṭhikule  nibbattā nacirasseva cavitvā sūkarayoniṃ gantvā tato cutā  suvaṇṇabhūmiṃ, tato cutā bārāṇasiṃ, tato cutā suppārakapaṭṭanaṃ, tato  cutā kāvīrapaṭṭanaṃ, tato cutā anurādhapuraṃ, tato cutā  bhokkantagāma''nti evaṃ samavisame terasa attabhāve patvā ``idāni  ukkaṇṭhitvā pabbajitvā arahattaṃ pattā, sabbepi appamādena  sampādethā''ti vatvā catasso parisā saṃvejetvā parinibbāyīti. <br/><br/>[06] sūkarapotikāvatthu dutiyaṃ. 


volume: 88
item: 244
title: taṇhāvaggo^kapilamacchavatthu^sūkarapotikāvatthu^vibbhantabhikkhuvatthu^
content:
  [03] ^b^yo^eb^ ^a^V2.0309^ea^ ^a^P4.0052^ea^ ^b^nibbanatho^eb^ti imaṃ dhammadesanaṃ  satthā veḷuvane viharanto ekaṃ vibbhantakaṃ bhikkhuṃ ārabbha kathesi.<br/><br/>[03] eko kira mahākassapattherassa saddhivihāriko hutvā cattāri  jhānāni uppādetvāpi attano mātulassa suvaṇṇakārassa gehe  visabhāgārammaṇaṃ disvā tattha paṭibaddhacitto vibbhami. atha naṃ  manussā alasabhāvena kammaṃ kātuṃ anicchantaṃ gehā nīhariṃsu. so  pāpamittasaṃsaggena corakammena jīvikaṃ kappento vicari. atha naṃ  ekadivasaṃ gahetvā ^a^M2.0336^ea^ pacchābāhaṃ gāḷhabandhanaṃ bandhitvā catukke catukke  kasāhi tāḷentā āghātanaṃ nayiṃsu. thero piṇḍāya carituṃ pavisanto  taṃ dakkhiṇena dvārena nīhariyamānaṃ disvā bandhanaṃ sithilaṃ kāretvā  ``pubbe tayā paricitakammaṭṭhānaṃ puna āvajjehī''ti āha. so tena  ovādena satuppādaṃ labhitvā puna catutthajjhānaṃ nibbattesi. atha naṃ  ``āghātanaṃ netvā ghātessāmā''ti sūle uttāsesuṃ. so na bhāyati  na santasati. athassa tasmiṃ tasmiṃ disābhāge ṭhitā manussā  asisattitomarādīni āvudhāni ukkhipitvāpi taṃ asantasantameva  disvā ``passatha, bho, imaṃ purisaṃ, anekasatānañhi āvudhahatthānaṃ  purisānaṃ majjhe neva chambhati na vedhati, aho acchariya''nti  acchariyabbhutajātā mahānādaṃ naditvā rañño taṃ pavattiṃ ārocesuṃ.  rājā taṃ kāraṇaṃ sutvā ``vissajjetha na''nti āha. satthu  santikampi ^a^P4.0053^ea^ gantvā tamatthaṃ ārocayiṃsu. satthā  obhāsaṃ pharitvā tassa dhammaṃ desento imaṃ gāthamāha -- <br/><br/>[03] 344^b^.^eb^ <br/><br/>[21] ``yo nibbanatho vanādhimutto, <br/><br/>[27] vanamutto vanameva dhāvati. <br/><br/>[26] taṃ puggalametha passatha, <br/><br/>[22] mutto bandhanameva dhāvatī''ti..<br/><br/>[03] tassattho -- yo puggalo gihibhāve ālayasaṅkhātaṃ vanathaṃ  chaḍḍetvā pabbajitatāya nibbanatho dibbavihārasaṅkhāte tapovane  adhimutto gharāvāsabandhanasaṅkhātā taṇhāvanā mutto hutvā puna  gharāvāsabandhanasaṅkhātaṃ taṇhāvanameva dhāvati, etha taṃ puggalaṃ passatha,  eso gharāvāsabandhanato mutto gharāvāsabandhanameva dhāvatīti.<br/><br/>[03] imaṃ ^a^V2.0310^ea^ pana desanaṃ sutvā so rājapurisānaṃ antare sūlagge  nisinnova udayabbayaṃ paṭṭhapetvā tilakkhaṇaṃ āropetvā saṅkhāre  sammasanto sotāpattiphalaṃ patvā samāpattisukhaṃ anubhavanto vehāsaṃ  uppatitvā ākāseneva satthu santikaṃ gantvā satthāraṃ vanditvā  sarājikāya parisāya majjheyeva arahattaṃ pāpuṇīti. <br/><br/>[06] vibbhantabhikkhuvatthu tatiyaṃ. 


volume: 88
item: 245
title: kapilamacchavatthu^sūkarapotikāvatthu^vibbhantabhikkhuvatthu^bandhanāgāravatthu^
content:
  [03] ^b^na^eb^ ^a^M2.0337^ea^ ^b^taṃ daḷha^eb^nti imaṃ dhammadesanaṃ satthā jetavane viharanto  bandhanāgāraṃ ārabbha kathesi.<br/><br/>[03] ekasmiṃ kira kāle bahū sandhicchedakapanthaghātakamanussaghātake  core ^a^P4.0054^ea^ ānetvā kosalarañño dassayiṃsu. te rājā  andubandhanarajjubandhanasaṅkhalikabandhanehi bandhāpesi. tiṃsamattāpi  kho jānapadā bhikkhū satthāraṃ daṭṭhukāmā āgantvā disvā vanditvā  punadivase sāvatthiṃ piṇḍāya carantā bandhanāgāraṃ gantvā te core  disvā piṇḍapātapaṭikkantā sāyanhasamaye tathāgataṃ upasaṅkamitvā,  ``bhante, ajja amhehi piṇḍāya carantehi bandhanāgāre bahū corā  andubandhanādīhi baddhā mahādukkhaṃ anubhavantā diṭṭhā, te tāni  bandhanāni chinditvā palāyituṃ na sakkonti, atthi nu kho, bhante,  tehi bandhanehi thirataraṃ aññaṃ bandhanaṃ nāmā''ti pucchiṃsu. satthā,  ``bhikkhave, kiṃ bandhanāni nāmetāni, yaṃ panetaṃ  dhanadhaññaputtadārādīsu taṇhāsaṅkhātaṃ kilesabandhanaṃ, etaṃ etehi  sataguṇena sahassaguṇena satasahassaguṇena thirataraṃ, evaṃ mahantampi panetaṃ  ducchindaniyaṃ bandhanaṃ porāṇakapaṇḍitā chinditvā himavantaṃ pavisitvā  pabbajiṃsū''ti vatvā atītaṃ āhari --<br/><br/>[03] atīte bārāṇasiyaṃ brahmadatte rajjaṃ kārente bodhisatto ekasmiṃ  duggatagahapatikule nibbatti. tassa vayappattassa pitā kālamakāsi.  so bhatiṃ katvā mātaraṃ posesi. athassa mātā anicchamānasseva  ekaṃ kuladhītaraṃ gehe katvā aparabhāge kālamakāsi. bhariyāyapissa  kucchiyaṃ gabbho patiṭṭhahi. so gabbhassa patiṭṭhitabhāvaṃ ajānantova,  ``bhadde, tvaṃ bhatiṃ katvā jīva, ahaṃ pabbajissāmī''ti āha.  ``sāmi, nanu gabbho ^a^P4.0055^ea^ me patiṭṭhito, mayi  vijātāya dārakaṃ disvā pabbajissasī''ti āha. so ``sādhū''ti  sampaṭicchitvā tassā vijātakāle, ``bhadde, tvaṃ sotthinā vijātā,  idāni ahaṃ pabbajissāmī''ti āpucchi. atha naṃ sā ``puttassa  ^a^V2.0311^ea^ tāva thanapānato apagamanakālaṃ āgamehī''ti vatvā puna gabbhaṃ gaṇhi.  so cintesi -- ``imaṃ sampaṭicchāpetvā gantuṃ na sakkā, imissā  anācikkhitvāva palāyitvā pabbajissāmī''ti. so ^a^M2.0338^ea^ tassā  anācikkhitvāva rattibhāge uṭṭhāya palāyi. atha naṃ nagaraguttikā  aggahesuṃ. so ``ahaṃ, sāmi, mātuposako nāma, vissajjetha  ma''nti attānaṃ vissajjāpetvā ekasmiṃ ṭhāne vasitvā isipabbajjaṃ  pabbajitvā abhiññāsamāpattiyo labhitvā jhānakīḷāya kīḷanto  vihāsi. so tattha vasantoyeva ``evarūpampi nāma me  ducchindaniyaṃ puttadārabandhanaṃ kilesabandhanaṃ chinna''nti imaṃ udānaṃ  udānesi.<br/><br/>[03] satthā imaṃ atītaṃ āharitvā tena udānitaṃ udānaṃ pakāsento  imā gāthā abhāsi -- <br/><br/>[03] 345^b^.^eb^ <br/><br/>[21] ``na taṃ daḷhaṃ bandhanamāhu dhīrā, <br/><br/>[27] yadāyasaṃ dārujapabbajañca. <br/><br/>[26] sārattarattā maṇikuṇḍalesu, <br/><br/>[22] puttesu dāresu ca yā apekkhā.. <br/><br/>[03] 346^b^.^eb^ <br/><br/>[21] ``etaṃ daḷhaṃ bandhanamāhu dhīrā, <br/><br/>[27] ohārinaṃ sithilaṃ duppamuñcaṃ. <br/><br/>[26] etampi chetvāna paribbajanti, <br/><br/>[22] anapekkhino kāmasukhaṃ pahāyā''ti..<br/><br/>[03] tattha ^a^P4.0056^ea^ ^b^dhīrā^eb^ti buddhādayo paṇḍitapurisā  yaṃ saṅkhalikasaṅkhātaṃ ayasā nibbattaṃ āyasaṃ, andubandhanasaṅkhātaṃ  dārujaṃ, yañca pabbajatiṇehi vā aññehi vā vākādīhi rajjuṃ katvā  kataṃ rajjubandhanaṃ, taṃ asiādīhi chindituṃ sakkuṇeyyabhāvena thiranti  na vadantīti attho. ^b^sārattarattā^eb^ti sārattā hutvā rattā,  bahalatararāgarattāti attho. ^b^maṇikuṇḍalesū^eb^ti maṇīsu ceva  kuṇḍalesu ca, maṇivicittesu vā kuṇḍalesu. ^b^etaṃ daḷha^eb^nti ye  maṇikuṇḍalesu sārattarattā, tesaṃ so rāgo ca yā puttadāresu apekkhā  taṇhā, etaṃ kilesamayaṃ bandhanañca paṇḍitapurisā daḷhanti vadanti.  ^b^ohārina^eb^nti ākaḍḍhitvā catūsu apāyesu pātanato avaharati  heṭṭhā haratīti ohārinaṃ. ^b^sithila^eb^nti bandhanaṭṭhāne  chavicammamaṃsāni na chindati, lohitaṃ na nīharati, bandhanabhāvampi  ajānāpetvā thalapathajalapathādīsu kammāni kātuṃ detīti sithilaṃ.  ^b^duppamuñca^eb^nti lobhavasena hi ekavārampi uppannaṃ kilesabandhanaṃ  daṭṭhaṭṭhānato kacchapo ^a^M2.0339^ea^ viya dummociyaṃ ^a^V2.0312^ea^ hotīti duppamuñcaṃ. ^b^etampi  chetvānā^eb^ti etaṃ daḷhampi kilesabandhanaṃ ñāṇakhaggena chinditvā  anapekkhino ^a^P4.0057^ea^ hutvā kāmasukhaṃ pahāya paribbajanti,  pakkamanti pabbajantīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] bandhanāgāravatthu catutthaṃ. 


volume: 88
item: 246
title: sūkarapotikāvatthu^vibbhantabhikkhuvatthu^bandhanāgāravatthu^khemātherīvatthu^
content:
  [03] ^b^ye rāgarattā^eb^ti imaṃ dhammadesanaṃ satthā veḷuvane viharanto  khemaṃ nāma rañño bimbisārassa aggamahesiṃ ārabbha kathesi.<br/><br/>[03] sā kira padumuttarapādamūle patthitapatthanā ativiya abhirūpā  pāsādikā ahosi. ``satthā kira rūpassa dosaṃ kathetī''ti sutvā  pana satthu santikaṃ gantuṃ na icchi. rājā tassā rūpamadamattabhāvaṃ  ñatvā veḷuvanavaṇṇanāpaṭisaṃyuttāni gītāni kāretvā naṭādīnaṃ dāpesi.  tesaṃ tāni gāyantānaṃ saddaṃ sutvā tassā veḷuvanaṃ adiṭṭhapubbaṃ viya  asutapubbaṃ viya ca ahosi. sā ``kataraṃ uyyānaṃ sandhāya  gāyathā''ti pucchitvā, ``devī, tumhākaṃ veḷuvanuyyānamevā''ti vutte  uyyānaṃ gantukāmā ahosi. satthā tassā āgamanaṃ ñatvā  parisamajjhe nisīditvā dhammaṃ desentova tālavaṇṭaṃ ādāya attano  passe ṭhatvā bījamānaṃ abhirūpaṃ itthiṃ nimmini. khemā, devīpi  pavisamānāva taṃ itthiṃ disvā cintesi -- ``sammāsambuddho rūpassa  dosaṃ kathetīti vadanti, ayañcassa santike itthī bījayamānā ṭhitā,  nāhaṃ imissā kalabhāgampi ^a^P4.0058^ea^ upemi, na mayā īdisaṃ  itthirūpaṃ diṭṭhapubbaṃ, satthāraṃ abhūtena abbhācikkhanti maññe''ti  cintetvā tathāgatassa kathāsaddampi anisāmetvā tameva itthiṃ  olokayamānā aṭṭhāsi. satthā tassā tasmiṃ rūpe uppannabahumānataṃ  ñatvā taṃ rūpaṃ paṭhamavayādivasena dassetvā heṭṭhā vuttanayeneva pariyosāne  aṭṭhimattāvasānaṃ katvā dassesi. khemā taṃ disvā ``evarūpampi  nāmetaṃ rūpaṃ muhutteneva khayavayaṃ sampattaṃ, natthi vata imasmiṃ rūpe  sāro''ti cintesi. satthā tassā cittācāraṃ oloketvā, ``kheme,  tvaṃ `imasmiṃ rūpe sāro atthī'ti cintesi, passa dānissa  asārabhāva''nti vatvā imaṃ gāthamāha -- <br/><br/>[21] ``āturaṃ ^a^V2.0313^ea^ ^a^M2.0340^ea^ asuciṃ pūtiṃ, passa kheme samussayaṃ. <br/><br/>[22] uggharantaṃ paggharantaṃ, bālānaṃ abhipatthita''nti..  (apa0 therī 2.2.354).<br/><br/>[03] sā gāthāpariyosāne sotāpattiphale patiṭṭhahi. atha naṃ satthā,  ``kheme, ime sattā rāgarattā dosapaduṭṭhā mohamūḷhā attano taṇhāsotaṃ  samatikkamituṃ na sakkonti, tattheva laggantī''ti vatvā dhammaṃ desento  imaṃ gāthamāha -- <br/><br/>[03] 347^b^.^eb^ <br/><br/>[21] ``ye rāgarattānupatanti sotaṃ, <br/><br/>[27] sayaṃ kataṃ makkaṭakova jālaṃ. <br/><br/>[26] etampi chetvāna vajanti dhīrā, <br/><br/>[22] anapekkhino sabbadukkhaṃ pahāyā''ti..<br/><br/>[03] tattha ^b^makkaṭakova jāla^eb^nti yathā nāma makkaṭako suttajālaṃ  katvā majjhe ṭhāne nābhimaṇḍale nipanno pariyante patitaṃ paṭaṅgaṃ vā  makkhikaṃ vā vegena gantvā vijjhitvā tassa rasaṃ pivitvā puna  gantvā tasmiṃyeva ^a^P4.0059^ea^ ṭhāne nipajjati, evameva ye sattā  rāgarattā dosapaduṭṭhā mohamūḷhā sayaṃkataṃ taṇhāsotaṃ anupatanti, te taṃ  samatikkamituṃ na sakkonti, evaṃ duratikkamaṃ. ^b^etampi chetvāna  vajanti dhīrā^eb^ti paṇḍitā etaṃ bandhanaṃ chetvā anapekkhino  nirālayā hutvā arahattamaggena sabbadukkhaṃ pahāya vajanti, gacchantīti  attho.<br/><br/>[03] desanāvasāne khemā arahatte patiṭṭhahi, mahājanassāpi sātthikā  dhammadesanā ahosi. satthā rājānaṃ āha -- ``mahārāja, khemāya  pabbajituṃ vā parinibbāyituṃ vā vaṭṭatī''ti. bhante, pabbājetha naṃ,  alaṃ parinibbānenāti. sā pabbajitvā aggasāvikā ahosīti. <br/><br/>[06] khemātherīvatthu pañcamaṃ. 


volume: 88
item: 247
title: vibbhantabhikkhuvatthu^bandhanāgāravatthu^khemātherīvatthu^uggasenavatthu^
content:
  [03] ^b^muñca pure^eb^ti imaṃ dhammadesanaṃ satthā veḷuvane viharanto  uggasenaṃ ārabbha kathesi.<br/><br/>[03] pañcasatā ^a^M2.0341^ea^ kira naṭā saṃvacchare vā chamāse vā patte rājagahaṃ  gantvā rañño sattāhaṃ samajjaṃ ^a^V2.0314^ea^ katvā bahuṃ hiraññasuvaṇṇaṃ labhanti,  antarantare ukkhepadāyānaṃ pariyanto natthi. mahājano  mañcātimañcādīsu ṭhatvā samajjaṃ olokesi. athekā laṅghikadhītā  vaṃsaṃ abhiruyha tassa upari parivattitvā tassa pariyante ākāse  caṅkamamānā naccati ceva gāyati ca. tasmiṃ samaye ^a^P4.0060^ea^  uggaseno nāma seṭṭhiputto sahāyakena saddhiṃ mañcātimañce  ṭhito taṃ oloketvā tassā hatthapādavikkhepādīsu uppannasineho gehaṃ  gantvā ``taṃ labhanto jīvissāmi, alabhantassa me idheva maraṇa''nti  āhārūpacchedaṃ katvā mañcake nipajji. mātāpitūhi, ``tāta, kiṃ te  rujjatī''ti pucchitopi ``taṃ me naṭadhītaraṃ labhantassa jīvitaṃ atthi,  alabhantassa me idheva maraṇa''nti vatvā, ``tāta, mā evaṃ kari,  aññaṃ te amhākaṃ kulassa ca bhogānañca anurūpaṃ kumārikaṃ  ānessāmā''ti vuttepi tatheva vatvā nipajji. athassa pitā bahuṃ  yācitvāpi taṃ saññāpetuṃ asakkonto tassa sahāyaṃ pakkosāpetvā  kahāpaṇasahassaṃ datvā ``ime kahāpaṇe gahetvā attano dhītaraṃ mayhaṃ  puttassa detū''ti pahiṇi. so ``nāhaṃ kahāpaṇe gahetvā demi, sace  pana so imaṃ alabhitvā jīvituṃ na sakkoti, tena hi amhehi  saddhiṃyeva vicaratu, dassāmissa dhītara''nti āha. mātāpitaro  puttassa tamatthaṃ ārocesuṃ. so ``ahaṃ tehi saddhiṃ vicarissāmī''ti  vatvā yācantānampi tesaṃ kathaṃ anādiyitvā nikkhamitvā nāṭakassa  santikaṃ agamāsi. so tassa dhītaraṃ datvā tena saddhiṃyeva  gāmanigamarājadhānīsu sippaṃ dassento vicari.<br/><br/>[03] sāpi tena saddhiṃ saṃvāsamanvāya nacirasseva puttaṃ labhitvā  kīḷāpayamānā ``sakaṭagopakassa putta, bhaṇḍahārakassa putta, kiñci  ajānakassa puttā''ti vadati. sopi nesaṃ sakaṭaparivattakaṃ katvā  ṭhitaṭṭhāne goṇānaṃ tiṇaṃ āharati, sippadassanaṭṭhāne laddhabhaṇḍakaṃ  ukkhipitvā harati ^a^P4.0061^ea^. tadeva kira sandhāya sā  itthī puttaṃ kīḷāpayamānā tathā vadati. so attānaṃ ārabbha tassā  gāyanabhāvaṃ ñatvā taṃ pucchi -- ``maṃ sandhāya kathesī''ti?  ``āma, taṃ sandhāyā''ti. ``evaṃ sante ahaṃ palāyissāmī''ti  ^a^M2.0342^ea^.  sā ``kiṃ pana mayhaṃ tayā palāyitena vā āgatena vā''ti punappunaṃ  tadeva gītaṃ gāyati. sā kira attano rūpasampattiñceva dhanalābhañca  nissāya taṃ kismiñci na maññati. so ``kiṃ nu kho nissāya  imissā ayaṃ māno''ti cintento ``sippaṃ nissāyā''ti ñatvā  ``hotu, sippaṃ uggaṇhissāmī''ti sasuraṃ upasaṅkamitvā tassa  jānanakasippaṃ uggaṇhitvā gāmanigamādīsu sippaṃ dassento anupubbena  rājagahaṃ āgantvā ``ito sattame divase uggaseno seṭṭhiputto  nagaravāsīnaṃ sippaṃ dassessatī''ti ārocāpesi.<br/><br/>[03] nagaravāsino ^a^V2.0315^ea^ mañcātimañcādayo bandhāpetvā sattame divase  sannipatiṃsu. sopi saṭṭhihatthaṃ vaṃsaṃ abhiruyha tassa matthake aṭṭhāsi.  taṃ divasaṃ satthā paccūsakāle lokaṃ volokento taṃ attano  ñāṇajālassa anto paviṭṭhaṃ disvā ``kiṃ nu kho bhavissatī''ti  āvajjento ``sve seṭṭhiputto sippaṃ dassessāmīti vaṃsamatthake  ṭhassati, tassa dassanatthaṃ mahājano sannipatissati. tatra ahaṃ  catuppadikaṃ gāthaṃ desessāmi, taṃ sutvā caturāsītiyā pāṇasahassānaṃ  dhammābhisamayo bhavissati, uggasenopi arahatte patiṭṭhahissatī''ti  aññāsi. satthā punadivase kālaṃ sallakkhetvā bhikkhusaṅghaparivuto  rājagahaṃ piṇḍāya pāvisi. uggasenopi satthari antonagaraṃ  apaviṭṭheyeva unnādanatthāya mahājanassa aṅgulisaññaṃ datvā vaṃsamatthake  ^a^P4.0062^ea^ patiṭṭhāya ākāseyeva satta vāre parivattitvā oruyha  vaṃsamatthake aṭṭhāsi. tasmiṃ khaṇe satthā nagaraṃ pavisanto yathā taṃ  parisā na oloketi, evaṃ katvā attānameva olokāpesi.  uggaseno parisaṃ oloketvā ``na maṃ parisā oloketī''ti  domanassappatto ``idaṃ mayā saṃvacchare kattabbaṃ sippaṃ, satthari nagaraṃ  pavisante parisā maṃ anoloketvā satthārameva oloketi, moghaṃ vata  me sippadassanaṃ jāta''nti cintesi.<br/><br/>[03] satthā tassa cittaṃ ñatvā mahāmoggallānaṃ āmantetvā ``gaccha,  moggallāna, seṭṭhiputtaṃ vadehi `sippaṃ kira dassetū'''ti āha. thero  gantvā vaṃsassa heṭṭhā ṭhito seṭṭhiputtaṃ āmantetvā imaṃ gāthamāha -- <br/><br/>[21] ``iṅgha ^a^M2.0343^ea^ passa naṭaputta, uggasena mahabbala. <br/><br/>[22] karohi raṅgaṃ parisāya, hāsayassu mahājana''nti..<br/><br/>[03] so therassa kathaṃ sutvā tuṭṭhamānaso hutvā ``satthā maññe mama  sippaṃ passitukāmo''ti vaṃsamatthake ṭhitakova imaṃ gāthamāha -- <br/><br/>[21] ``iṅgha passa mahāpañña, moggallāna mahiddhika. <br/><br/>[22] karomi raṅgaṃ parisāya, hāsayāmi mahājana''nti..<br/><br/>[03] evañca pana vatvā vaṃsamatthakato vehāsaṃ abbhuggantvā ākāseva  cuddasakkhattuṃ parivattitvā oruyha vaṃsamatthakeva aṭṭhāsi. atha naṃ  satthā, ``uggasena, paṇḍitena nāma atītānāgatapaccuppannesu ^a^V2.0316^ea^ khandhesu  ālayaṃ pahāya jātiādīhi muccituṃ vaṭṭatī''ti vatvā imaṃ gāthamāha  -- <br/><br/>[03] 348^b^.^eb^ <br/><br/>[21] ``muñca pure muñca pacchato, <br/><br/>[27] majjhe muñca bhavassa pāragū. <br/><br/>[26] sabbattha vimuttamānaso, <br/><br/>[22] na punaṃ jātijaraṃ upehisī''ti..<br/><br/>[03] tattha ^a^P4.0063^ea^ ^b^muñca pure^eb^ti atītesu khandhesu  ālayaṃ nikantiṃ ajjhosānaṃ patthanaṃ pariyuṭṭhānaṃ gāhaṃ parāmāsaṃ taṇhaṃ  muñca. ^b^pacchato^eb^ti anāgatesupi khandhesu ālayādīni muñca.  ^b^majjhe^eb^ti paccuppannesupi tāni muñca. ^b^bhavassa pāragū^eb^ti  evaṃ sante tividhassāpi bhavassa  abhiññāpariññāpahānabhāvanāsacchikiriyavasena pāragū pāraṅgato hutvā  khandhadhātuāyatanādibhede sabbasaṅkhate vimuttamānaso viharanto puna  jātijarāmaraṇāni na upagacchatīti attho.<br/><br/>[03] desanāvasāne caturāsītiyā pāṇasahassānaṃ dhammābhisamayo  ahosi. seṭṭhiputtopi vaṃsamatthake ṭhitakova saha paṭisambhidāhi  arahattaṃ patvā vaṃsato oruyha satthu santikaṃ āgantvā pañcapatiṭṭhitena  satthāraṃ vanditvā pabbajjaṃ yāci. atha naṃ satthā dakkhiṇahatthaṃ  pasāretvā ``ehi bhikkhū''ti āha. so tāvadeva aṭṭhaparikkhāradharo  saṭṭhivassikatthero viya ahosi. atha naṃ bhikkhū, ``āvuso  uggasena, saṭṭhihatthassa te vaṃsassa matthakato otarantassa bhayaṃ nāma  nāhosī''ti pucchitvā ``natthi me, āvuso, bhaya''nti vutte satthu  ārocesuṃ, ``bhante, uggaseno ^a^M2.0344^ea^ `na bhāyāmī'ti vadati, abhūtaṃ vatvā  aññaṃ byākarotī''ti. satthā ``na, bhikkhave, mama puttena  uggasenena sadisā chinnasaṃyojanā bhikkhū bhāyanti, na tasantī''ti  vatvā brāhmaṇavagge imaṃ gāthamāha -- <br/><br/>[21] ``sabbasaṃyojanaṃ ^a^P4.0064^ea^ chetvā, yo ve na  paritassati. <br/><br/>[22] saṅgātigaṃ visaṃyuttaṃ, tamahaṃ brūmi brāhmaṇa''nti.. (dha0  pa0 397; su0 ni0 626).<br/><br/>[03] desanāvasāne bahūnaṃ dhammābhisamayo ahosi. punekadivasaṃ  bhikkhū dhammasabhāyaṃ kathaṃ samuṭṭhāpesuṃ ``kiṃ nu kho, āvuso, evaṃ  arahattūpanissayasampannassa bhikkhuno naṭadhītaraṃ nissāya ^a^V2.0317^ea^ naṭehi saddhiṃ  vicaraṇakāraṇaṃ, kiṃ arahattūpanissayakāraṇa''nti? satthā āgantvā  ``kāya nuttha, bhikkhave, etarahi kathāya sannisinnā''ti pucchitvā  ``imāya nāmā''ti vutte, ``bhikkhave, ubhayampetaṃ iminā eva  kata''nti vatvā tamatthaṃ pakāsetuṃ atītaṃ āhari.<br/><br/>[03] atīte kira kassapadasabalassa suvaṇṇacetiye kariyamāne  bārāṇasivāsino kulaputtā bahuṃ khādanīyabhojanīyaṃ yānakesu  āropetvā ``hatthakammaṃ karissāmā''ti cetiyaṭṭhānaṃ gacchantā  antarāmagge ekaṃ theraṃ piṇḍāya pavisantaṃ passiṃsu. athekā kuladhītā  theraṃ oloketvā sāmikaṃ āha -- ``sāmi, ayyo, piṇḍāya  pavisati, yānake ca no bahuṃ khādanīyaṃ bhojanīyaṃ, pattamassa āhara,  bhikkhaṃ dassāmā''ti. so taṃ pattaṃ āharitvā khādanīyabhojanīyassa  pūretvā therassa hatthe patiṭṭhapetvā ubhopi patthanaṃ kariṃsu, ``bhante,  tumhehi diṭṭhadhammasseva bhāgino bhaveyyāmā''ti. sopi thero  khīṇāsavova, tasmā olokento tesaṃ patthanāya samijjhanabhāvaṃ ñatvā  sitaṃ akāsi. taṃ disvā sā itthī sāmikaṃ āha -- ``amhākaṃ,  ayyo, sitaṃ karoti, eko naṭakārako ^a^P4.0065^ea^  bhavissatī''ti. sāmikopissā ``evaṃ bhavissati, bhadde''ti vatvā  pakkāmi. idaṃ tesaṃ pubbakammaṃ. te tattha yāvatāyukaṃ ṭhatvā devaloke  nibbattitvā tato cavitvā sā itthī naṭagehe nibbatti, puriso  seṭṭhigehe. so ``evaṃ, bhadde, bhavissatī''ti tassā paṭivacanassa  dinnattā naṭehi saddhiṃ vicari. khīṇāsavattherassa ^a^M2.0345^ea^ dinnapiṇḍapātaṃ  nissāya arahattaṃ pāpuṇi. sāpi naṭadhītā ``yā me sāmikassa  gati, mayhampi sā eva gatī''ti pabbajitvā arahatte patiṭṭhahīti. <br/><br/>[06] uggasenavatthu chaṭṭhaṃ. 


volume: 88
item: 248
title: bandhanāgāravatthu^khemātherīvatthu^uggasenavatthu^cūḷadhanuggahapaṇḍitavatthu^
content:
  [03] ^b^vitakkamathitassā^eb^ti imaṃ dhammadesanaṃ satthā jetavane  viharanto cūḷadhanuggahapaṇḍitaṃ ārabbha kathesi.<br/><br/>[03] eko kira daharabhikkhu salākagge attano pattasalākaṃ gahetvā  salākayāguṃ ādāya āsanasālaṃ gantvā pivi. tattha udakaṃ  alabhitvā udakatthāya ekaṃ gharaṃ agamāsi. tattha taṃ ekā kumārikā  disvāva uppannasinehā, ``bhante, puna pānīyena atthe sati idheva  āgaccheyyāthā''ti āha. so tato paṭṭhāya yadā pānīyaṃ na labhati,  tadā tattheva gacchati. sāpissa ^a^V2.0318^ea^ pattaṃ gahetvā pānīyaṃ deti. evaṃ  gacchante kāle yāgumpi datvā punekadivasaṃ tattheva nisīdāpetvā bhattaṃ  adāsi. santike cassa nisīditvā ^a^P4.0066^ea^, ``bhante,  imasmiṃ gehe na kiñci natthi nāma, kevalaṃ mayaṃ vicaraṇakamanussameva  na labhāmā''ti kathaṃ samuṭṭhāpesi. so kathipāheneva tassā kathaṃ  sutvā ukkaṇṭhi. atha naṃ ekadivasaṃ āgantukā bhikkhū disvā  ``kasmā tvaṃ, āvuso, kiso uppaṇḍupaṇḍukajātosī''ti pucchitvā  ``ukkaṇṭhitomhi, āvuso''ti vutte ācariyupajjhāyānaṃ santikaṃ  nayiṃsu. tepi naṃ satthu santikaṃ netvā tamatthaṃ ārocesuṃ. satthā  ``saccaṃ kira tvaṃ, bhikkhu, ukkaṇṭhitosī''ti pucchitvā ``sacca''nti  vutte ``kasmā tvaṃ mādisassa āraddhavīriyassa buddhassa sāsane  pabbajitvā `sotāpanno'ti vā `sakadāgāmī'ti vā attānaṃ  avadāpetvā `ukkaṇṭhito'ti vadāpesi, bhāriyaṃ te kammaṃ kata''nti  vatvā ``kiṃ kāraṇā ukkaṇṭhitosī''ti pucchi. ``bhante, ekā maṃ  itthī evamāhā''ti vutte, ``bhikkhu, anacchariyaṃ etaṃ tassā kiriyaṃ.  sā hi pubbe sakalajambudīpe aggadhanuggahapaṇḍitaṃ pahāya  taṃmuhuttadiṭṭhake ekasmiṃ sinehaṃ uppādetvā taṃ ^a^M2.0346^ea^ jīvitakkhayaṃ pāpesī''ti  vatvā tassatthassa pakāsanatthaṃ bhikkhūhi yācito --<br/><br/>[03] atīte cūḷadhanuggahapaṇḍitakāle takkasilāyaṃ disāpāmokkhassa  ācariyassa santike sippaṃ uggahetvā tena tuṭṭhena dinnaṃ dhītaraṃ ādāya  bārāṇasiṃ gacchantassa ekasmiṃ aṭavimukhe ekūnapaññāsāya kaṇḍehi  ekūnapaññāsacore māretvā kaṇḍesu khīṇesu corajeṭṭhakaṃ gahetvā bhūmiyaṃ  pātetvā, ``bhadde, asiṃ āharā''ti vutte tāya taṅkhaṇaṃ diṭṭhacore  sinehaṃ katvā corassa hatthe asitharuṃ ṭhapetvā corena  dhanuggahapaṇḍitassa māritabhāvaṃ āvikatvā corena ca taṃ ādāya  gacchantena ``mampi esā aññaṃ disvā attano sāmikaṃ viya  mārāpessati ^a^P4.0067^ea^, kiṃ me imāyā''ti ekaṃ nadiṃ disvā  orimatīre taṃ ṭhapetvā tassā bhaṇḍakaṃ ādāya ``tvaṃ idheva hohi,  yāvāhaṃ bhaṇḍikaṃ uttāremī''ti tattheva taṃ pahāya gamanabhāvañca  āvikatvā -- <br/><br/>[21] ``sabbaṃ bhaṇḍaṃ samādāya, pāraṃ tiṇṇosi brāhmaṇa. <br/><br/>[22] paccāgaccha lahuṃ khippaṃ, mampi tārehi dānito.. <br/><br/>[21] ``asanthutaṃ maṃ cirasanthutena, <br/><br/>[27] nimīni bhotī addhuvaṃ dhuvena. <br/><br/>[26] mayāpi bhotī nimineyya aññaṃ, <br/><br/>[22] ito ahaṃ dūrataraṃ gamissaṃ.. <br/><br/>[21] ``kāyaṃ ^a^V2.0319^ea^ eḷagalāgumbe, karoti ahuhāsiyaṃ. <br/><br/>[27] nayīdha naccaṃ vā gītaṃ vā, tāḷaṃ vā susamāhitaṃ. <br/><br/>[22] anamhikāle susoṇi, kiṃ nu jagghasi sobhane.. <br/><br/>[21] ``siṅgāla bāla dummedha, appapaññosi jambuka. <br/><br/>[22] jīno macchañca pesiñca, kapaṇo viya jhāyasi.. <br/><br/>[21] ``sudassaṃ vajjamaññesaṃ, attano pana duddasaṃ. <br/><br/>[22] jīnā patiñca jārañca, maññe tvaññeva jhāyasi.. <br/><br/>[21] ``evametaṃ ^a^M2.0347^ea^ migarāja, yathā bhāsasi jambuka. <br/><br/>[22] sā nūnāhaṃ ito gantvā, bhattu hessaṃ vasānugā.. <br/><br/>[21] ``yo hare mattikaṃ thālaṃ, kaṃsathālampi so hare. <br/><br/>[22] katañceva tayā pāpaṃ, punapevaṃ karissasī''ti.. (jā0  1.5.128-134) -- <br/><br/>[25] imaṃ pañcakanipāte cūḷadhanuggahajātakaṃ vitthāretvā  ``tadā cūḷadhanuggahapaṇḍito tvaṃ ahosi, sā itthī etarahi ^a^P4.0068^ea^  ayaṃ kumārikā, siṅgālarūpena āgantvā tassā  niggahakārako sakko devarājā ahamevā''ti vatvā ``evaṃ sā itthī  taṃmuhuttadiṭṭhake ekasmiṃ sinehena sakalajambudīpe aggapaṇḍitaṃ jīvitā  voropesi, taṃ itthiṃ ārabbha uppannaṃ tava taṇhaṃ chinditvā viharāhi  bhikkhū''ti taṃ ovaditvā uttarimpi dhammaṃ desento imā dve gāthā  abhāsi -- <br/><br/>[03] 349^b^.^eb^ <br/><br/>[21] ``vitakkamathitassa jantuno, <br/><br/>[27] tibbarāgassa subhānupassino. <br/><br/>[26] bhiyyo taṇhā pavaḍḍhati, <br/><br/>[22] esa kho daḷhaṃ karoti bandhanaṃ.. <br/><br/>[03] 350^b^.^eb^ <br/><br/>[21] ``vitakkūpasame ca yo rato, <br/><br/>[27] asubhaṃ bhāvayate sadā sato. <br/><br/>[26] esa ^a^V2.0320^ea^ kho byanti kāhiti, <br/><br/>[22] esa checchati mārabandhana''nti..<br/><br/>[03] tattha ^b^vitakkamathitassā^eb^ti kāmavitakkādīhi vitakkehi  nimmathitassa. ^b^tibbarāgassā^eb^ti bahalarāgassa.  ^b^subhānupassino^eb^ti iṭṭhārammaṇe subhanimittagāhādivasena  vissaṭṭhamānasatāya subhanti anupassantassa. ^b^taṇhā^eb^ti  evarūpassa jhānādīsu ekampi na vaḍḍhati, atha kho chadvārikā  taṇhāyeva bhiyyo vaḍḍhati. ^b^esa kho^eb^ti eso puggalo  taṇhābandhanaṃ daḷhaṃ suthiraṃ karoti. ^b^vitakkūpasame^eb^ti  micchāvitakkādīnaṃ vūpasamasaṅkhāte dasasu asubhesu paṭhamajjhāne.  ^b^sadā sato^eb^ti ^a^P4.0069^ea^ yo ettha abhirato hutvā niccaṃ  upaṭṭhitasatitāya sato taṃ asubhajhānaṃ bhāveti. ^b^byanti  kāhitī^eb^ti esa ^a^M2.0348^ea^ bhikkhu tīsu bhavesu uppajjanakaṃ taṇhaṃ vigatantaṃ  karissati. ^b^mārabandhana^eb^nti eso tebhūmakavaṭṭasaṅkhātaṃ  mārabandhanampi chindissatīti attho.<br/><br/>[03] desanāvasāne so bhikkhu sotāpattiphale patiṭṭhahi, sampattānampi  sātthikā dhammadesanā ahosīti. <br/><br/>[06] cūḷadhanuggahapaṇḍitavatthu sattamaṃ. 


volume: 88
item: 249
title: khemātherīvatthu^uggasenavatthu^cūḷadhanuggahapaṇḍitavatthu^māravatthu^
content:
  [03] ^b^niṭṭhaṅgato^eb^ti imaṃ dhammadesanaṃ satthā jetavane viharanto  māraṃ ārabbha kathesi.<br/><br/>[03] ekadivasañhi vikāle sambahulā therā jetavanavihāraṃ pavisitvā  rāhulattherassa vasanaṭṭhānaṃ gantvā taṃ uṭṭhāpesuṃ. so aññattha vasanaṭṭhānaṃ  apassanto tathāgatassa gandhakuṭiyā pamukhe nipajji. tadā so  āyasmā arahattaṃ patto avassikova hoti. māro vasavattibhavane  ṭhitoyeva taṃ āyasmantaṃ gandhakuṭipamukhe nipannaṃ disvā cintesi --  ``samaṇassa gotamassa rujanakāṅgulī bahi nipanno, sayaṃ  antogandhakuṭiyaṃ nipanno, aṅguliyā pīḷiyamānāya sayampi ^a^P4.0070^ea^  pīḷito bhavissatī''ti. so mahantaṃ hatthirājavaṇṇaṃ  abhinimminitvā āgamma soṇḍāya therassa matthakaṃ parikkhipitvā  mahantena saddena koñcanādaṃ ravi. satthā gandhakuṭiyaṃ nisinnova  tassa mārabhāvaṃ ñatvā, ``māra, tādisānaṃ satasahassenāpi mama  puttassa bhayaṃ uppādetuṃ na sakkā. putto hi me asantāsī vītataṇho  mahāvīriyo mahāpañño''ti vatvā imā gāthā abhāsi -- <br/><br/>[03] 351^b^.^eb^ <br/><br/>[21] ``niṭṭhaṅgato ^a^V2.0321^ea^ asantāsī, vītataṇho anaṅgaṇo. <br/><br/>[22] acchindi bhavasallāni, antimoyaṃ samussayo.. <br/><br/>[03] 352^b^.^eb^ <br/><br/>[21] ``vītataṇho anādāno, niruttipadakovido. <br/><br/>[27] akkharānaṃ sannipātaṃ, jaññā pubbāparāni ca. <br/><br/>[26] sa ve antimasārīro, <br/><br/>[22] mahāpañño mahāpurisoti vuccatī''ti..<br/><br/>[03] tattha ^a^M2.0349^ea^ ^b^niṭṭhaṅgato^eb^ti imasmiṃ sāsane pabbajitānaṃ arahattaṃ  niṭṭhaṃ nāma, taṃ gato pattoti attho. ^b^asantāsī^eb^ti abbhantare  rāgasantāsādīnaṃ abhāvena asantasanako. ^b^acchindi  bhavasallānī^eb^ti sabbānipi bhavagāmīni sallāni acchindi.  ^b^samussayo^eb^ti ayaṃ etassa antimo deho.<br/><br/>[03] ^b^anādāno^eb^ti khandhādīsu niggahaṇo.  ^b^niruttipadakovido^eb^ti niruttiyañca sesapadesu cāti catūsupi  paṭisambhidāsu chekoti attho. ^b^akkharānaṃ sannipātaṃ, jaññā  pubbāparāni cā^eb^ti akkharānaṃ sannipātasaṅkhātaṃ akkharapiṇḍañca  jānāti, pubbakkharena aparakkharaṃ, aparakkharena pubbakkharañca jānāti.  pubbakkharena aparakkharaṃ jānāti nāma -- ādimhi paññāyamāne  majjhapariyosānesu ^a^P4.0071^ea^ apaññāyamānesupi ``imesaṃ  akkharānaṃ idaṃ majjhaṃ, idaṃ pariyosāna''nti jānāti. aparakkharena  pubbakkharaṃ jānāti nāma -- ante paññāyamāne ādimajjhesu  apaññāyamānesu ``imesaṃ akkharānaṃ idaṃ majjhaṃ, ayaṃ ādī''ti  jānāti. majjhe paññāyamānepi ``imesaṃ akkharānaṃ ayaṃ ādi,  ayaṃ anto''ti jānāti. evaṃ mahāpañño. ^b^sa ve  antimasārīro^eb^ti esa koṭiyaṃ ṭhitasarīro, mahantānaṃ  atthadhammaniruttipaṭibhānānaṃ sīlakkhandhādīnañca pariggāhikāya  paññāya samannāgatattā mahāpañño, ``vimuttacittattā khvāhaṃ, sāriputta,  mahāpurisoti vadāmī''ti (saṃ0 ni0  5.377) vacanato  vimuttacittatāya ca mahāpurisoti vuccatīti attho.<br/><br/>[03] desanāvasāne bahū sotāpattiphalādīni pāpuṇiṃsu. māropi  pāpimā ``jānāti maṃ samaṇo gotamo''ti tatthevantaradhāyīti. <br/><br/>[06] māravatthu aṭṭhamaṃ. 


volume: 88
item: 250
title: uggasenavatthu^cūḷadhanuggahapaṇḍitavatthu^māravatthu^upakājīvakavatthu^
content:
  [03] ^b^sabbābhibhū^eb^ti ^a^V2.0322^ea^ imaṃ dhammadesanaṃ satthā antarāmagge upakaṃ  ājīvakaṃ ārabbha kathesi.<br/><br/>[03] ekasmiñhi samaye satthā pattasabbaññutaññāṇo bodhimaṇḍe  ^a^P4.0072^ea^ sattasattāhaṃ vītināmetvā attano pattacīvaramādāya  dhammacakkapavattanatthaṃ bārāṇasiṃ sandhāya aṭṭhārasayojanamaggaṃ paṭipanno  antarāmagge upakaṃ ājīvakaṃ ^a^M2.0350^ea^ addasa. sopi satthāraṃ disvā  ``vippasannāni kho te, āvuso, indriyāni, parisuddho chavivaṇṇo  pariyodāto, kaṃsi tvaṃ, āvuso, uddissa pabbajito, ko vā te  satthā, kassa vā tvaṃ dhammaṃ rocesī''ti pucchi. athassa satthā  ``mayhaṃ upajjhāyo vā ācariyo vā natthī''ti vatvā imaṃ gāthamāha  -- <br/><br/>[03] 353^b^.^eb^ <br/><br/>[21] ``sabbābhibhū sabbavidūhamasmi, <br/><br/>[27] sabbesu dhammesu anūpalitto. <br/><br/>[26] sabbañjaho taṇhakkhaye vimutto, <br/><br/>[22] sayaṃ abhiññāya kamuddiseyya''nti..<br/><br/>[03] tattha ^b^sabbābhibhū^eb^ti sabbesaṃ tebhūmakadhammānaṃ abhibhavanato  sabbābhibhū. ^b^sabbavidū^eb^ti viditasabbacatubhūmakadhammo.  ^b^sabbesu dhammesū^eb^ti sabbesupi tebhūmakadhammesu taṇhādiṭṭhīhi  anūpalitto. ^b^sabbañjaho^eb^ti sabbe tebhūmakadhamme jahitvā ṭhito.  ^b^taṇhakkhaye vimutto^eb^ti taṇhakkhayante uppādite  taṇhakkhayasaṅkhāte arahatte asekhāya vimuttiyā vimutto. ^b^sayaṃ  abhiññāyā^eb^ti abhiññeyyādibhede dhamme sayameva jānitvā.  ^b^kamuddiseyya^eb^nti ``ayaṃ me upajjhāyo vā ācariyo vā''ti kaṃ  nāma uddiseyyanti.<br/><br/>[03] desanāvasāne upako ājīvako tathāgatassa vacanaṃ  nevābhinandi, na paṭikkosi. sīsaṃ pana cāletvā jivhaṃ nillāḷetvā  ekapadikamaggaṃ gahetvā aññataraṃ luddakanivāsanaṭṭhānaṃ agamāsīti. <br/><br/>[06] upakājīvakavatthu navamaṃ. 


volume: 88
item: 251
title: cūḷadhanuggahapaṇḍitavatthu^māravatthu^upakājīvakavatthu^sakkapañhavatthu^
content:
  [01] ^b^sabbadāna^eb^nti ^a^V2.0323^ea^ ^a^P4.0073^ea^ imaṃ dhammadesanaṃ  satthā jetavane viharanto sakkaṃ devarājānaṃ ārabbha kathesi.<br/><br/>[03] ekasmiñhi ^a^M2.0351^ea^ samaye tāvatiṃsadevaloke devatā sannipatitvā  cattāro pañhe samuṭṭhāpesuṃ ``kataraṃ dānaṃ nu kho dānesu, kataro raso  rasesu, katarā rati ratīsu jeṭṭhakā, taṇhakkhayova kasmā jeṭṭhakoti  vuccatī''ti? te pañhe ekā devatāpi vinicchituṃ nāsakkhi. eko  pana devo ekaṃ devaṃ, sopi aparanti evaṃ aññamaññaṃ pucchantā dasasu  cakkavāḷasahassesu dvādasa saṃvaccharāni vicariṃsu. ettakenāpi kālena  pañhānaṃ atthaṃ adisvā dasasahassacakkavāḷadevatā sannipatitvā catunnaṃ  mahārājānaṃ santikaṃ gantvā ``kiṃ, tātā, mahādevatāsannipāto''ti  vutte ``cattāro pañhe samuṭṭhāpetvā vinicchituṃ asakkontā tumhākaṃ  santikaṃ āgatamhā''ti. ``kiṃ pañhaṃ nāmetaṃ, tātā''ti.  ``dānarasaratīsu katamā dānarasaratī nu kho seṭṭhā, taṇhakkhayova  kasmā seṭṭho''ti ime pañhe vinicchituṃ asakkontā āgatamhāti.  tātā, mayampi imesaṃ atthe na jānāma, amhākaṃ pana rājā  janasahassena cintite atthe cintetvā taṅkhaṇeneva jānāti, so  amhehi paññāya ca puññena ca visiṭṭho, etha, tassa santikaṃ  gacchāmāti tameva devagaṇaṃ ādāya sakkassa devarañño santikaṃ gantvā  tenāpi ``kiṃ, tātā, mahanto devasannipāto''ti vutte tamatthaṃ  ārocesuṃ. ``tātā, imesaṃ pañhānaṃ atthaṃ aññopi jānituṃ na  sakkoti, buddhavisayā hete. satthā panetarahi kahaṃ viharatī''ti  pucchitvā ``jetavane''ti sutvā ``etha, tassa santikaṃ  gamissāmā''ti devagaṇena saddhiṃ rattibhāge sakalaṃ jetavanaṃ ^a^P4.0074^ea^  obhāsetvā satthāraṃ upasaṅkamitvā vanditvā ekamantaṃ ṭhito  ``kiṃ, mahārāja, mahatā devasaṅghena āgatosī''ti vutte, ``bhante,  devagaṇena ime nāma pañhā samuṭṭhāpitā, añño imesaṃ atthaṃ jānituṃ  samattho nāma natthi, imesaṃ no atthaṃ pakāsethā''ti āha.<br/><br/>[03] satthā ``sādhu mahārāja, mayā hi pāramiyo pūretvā  mahāpariccāge pariccajitvā tumhādisānaṃ kaṅkhacchedanatthameva  sabbaññutaññāṇaṃ paṭividdhaṃ, tayā pucchitapañhesu hi sabbadānānaṃ  dhammadānaṃ seṭṭhaṃ, sabbarasānaṃ dhammaraso seṭṭho, sabbaratīnaṃ dhammarati  seṭṭhā, taṇhakkhayo pana arahattaṃ sampāpakattā seṭṭhoyevā''ti vatvā imaṃ  gāthamāha -- <br/><br/>[03] 354^b^.^eb^ <br/><br/>[21] ``sabbadānaṃ ^a^M2.0352^ea^ dhammadānaṃ jināti, <br/><br/>[27] sabbarasaṃ dhammaraso jināti. <br/><br/>[26] sabbaratiṃ ^a^V2.0324^ea^ dhammarati jināti, <br/><br/>[22] taṇhakkhayo sabbadukkhaṃ jinātī''ti..<br/><br/>[03] tattha ^b^sabbadānaṃ dhammadāna^eb^nti sacepi hi cakkavāḷagabbhe  yāva brahmalokā nirantaraṃ katvā sannisinnānaṃ  buddhapaccekabuddhakhīṇāsavānaṃ kadaligabbhasadisāni cīvarāni dadeyya,  tasmiṃ samāgame catuppadikāya gāthāya katānumodanāva seṭṭhā. tañhi  dānaṃ tassā gāthāya soḷasiṃ kalaṃ nāgghati. evaṃ dhammassa desanāpi  vācanampi savanampi mahantaṃ. yena ca puggalena bahūnaṃ taṃ dhammassavanaṃ  kāritaṃ, tasseva ānisaṃso mahā. tathārūpāya eva parisāya  paṇītapiṇḍapātassa patte pūretvā dinnadānatopi sappitelādīnaṃ patte  pūretvā dinnabhesajjadānatopi mahāvihārasadisānaṃ vihārānañca  lohapāsādasadisānañca ^a^P4.0075^ea^ pāsādānaṃ anekāni  satasahassāni kāretvā dinnasenāsanadānatopi anāthapiṇḍikādīhi  vihāre ārabbha katapariccāgatopi antamaso catuppadikāya gāthāya  anumodanāvasenāpi pavattitaṃ dhammadānameva varaṃ seṭṭhaṃ. kiṃ kāraṇā?  evarūpāni hi puññāni karontā dhammaṃ sutvāva karonti, no asutvā.  sace hi ime sattā dhammaṃ na suṇeyyuṃ, uḷuṅkamattaṃ yāgumpi  kaṭacchumattaṃ bhattampi na dadeyyuṃ. iminā kāraṇena sabbadānehi  dhammadānameva seṭṭhaṃ. apica ṭhapetvā buddhe ca paccekabuddhe ca sakalakappaṃ  deve vassante udakabindūni gaṇetuṃ samatthāya paññāya samannāgatā  sāriputtādayopi attano dhammatāya sotāpattiphalādīni adhigantuṃ  nāsakkhiṃsu, assajittherādīhi kathitadhammaṃ sutvā sotāpattiphalaṃ  sacchikariṃsu, satthu dhammadesanāya sāvakapāramīñāṇaṃ sacchikariṃsu.  imināpi kāraṇena, mahārāja, dhammadānameva seṭṭhaṃ. tena vuttaṃ --  ^b^``sabbadānaṃ dhammadānaṃ jinātī''^eb^ti.<br/><br/>[03] sabbe pana gandharasādayopi rasā ukkaṃsato devatānaṃ  sudhābhojanarasopi saṃsāravaṭṭe pātetvā dukkhānubhavanasseva paccayo.  yo panesa sattatiṃsabodhipakkhiyadhammasaṅkhāto ca  navalokuttaradhammasaṅkhāto ca dhammaraso, ayameva sabbarasānaṃ seṭṭho.  tena vuttaṃ -- ^b^``sabbarasaṃ dhammaraso jinātī''^eb^ti ^a^M2.0353^ea^. yāpesā  puttaratidhīturatidhanaratītthiratinaccagītavāditādiratipabhedā ca  anekappabhedā ratī, sāpi saṃsāravaṭṭe pātetvā dukkhānubhavanasseva  paccayo. yā panesā dhammaṃ kathentassa vā suṇantassa vā vācentassa  vā ^a^P4.0076^ea^ anto uppajjamānā pīti udaggabhāvaṃ janeti,  assūni pavatteti, lomahaṃsaṃ janeti, sāyaṃ saṃsāravaṭṭassa antaṃ katvā  arahattapariyosānā hoti. tasmā sabbaratīnaṃ evarūpā dhammaratiyeva  seṭṭhā. tena vuttaṃ -- ^b^``sabbaratiṃ dhammarati jinātī''^eb^ti  ^a^V2.0325^ea^ taṇhakkhayo pana taṇhāya khayante uppannaṃ arahattaṃ sakalassapi  vaṭṭadukkhassa abhibhavanato sabbaseṭṭhameva. tena vuttaṃ --  ^b^``taṇhakkhayo sabbadukkhaṃ jinātī''^eb^ti.<br/><br/>[03] evaṃ satthari imissā gāthāya atthaṃ kathenteyeva caturāsītiyā  pāṇasahassānaṃ dhammābhisamayo ahosi. sakkopi satthu dhammakathaṃ  sutvā satthāraṃ vanditvā evamāha -- ``bhante, evaṃjeṭṭhake nāma  dhammadāne kimatthaṃ amhākaṃ pattiṃ na dāpetha, ito paṭṭhāya no  bhikkhusaṅghassa kathetvā pattiṃ dāpetha, bhante''ti. satthā tassa vacanaṃ  sutvā bhikkhusaṅghaṃ sannipātetvā, ``bhikkhave, ajjādiṃ katvā  mahādhammassavanaṃ vā pākatikadhammassavanaṃ vā upanisinnakathaṃ vā  antamaso anumodanampi kathetvā sabbasattānaṃ pattiṃ dadeyyāthā''ti  āha. <br/><br/>[06] sakkapañhavatthu dasamaṃ. 


volume: 88
item: 252
title: māravatthu^upakājīvakavatthu^sakkapañhavatthu^aputtakaseṭṭhivatthu^
content:
  [03] ^b^hananti bhogā^eb^ti imaṃ dhammadesanaṃ satthā jetavane viharanto  aputtakaseṭṭhiṃ nāma ārabbha kathesi.<br/><br/>[03] tassa ^a^P4.0077^ea^ kira kālakiriyaṃ sutvā rājā  pasenadi kosalo ``aputtakaṃ sāpateyyaṃ kassa pāpuṇātī''ti pucchitvā  ``rañño''ti sutvā sattahi divasehi tassa gehato dhanaṃ rājakulaṃ  abhiharāpetvā satthu santikaṃ upasaṅkamitvā ``handa kuto nu tvaṃ,  mahārāja, āgacchasi divādivassā''ti vutte ``idha, bhante,  sāvatthiyaṃ seṭṭhi, gahapati, kālakato, tamahaṃ aputtakaṃ sāpateyyaṃ  rājantepuraṃ abhiharitvā āgacchāmī''ti āha. sabbaṃ sutte (saṃ0  ni0  1.130) āgatanayeneva veditabbaṃ.<br/><br/>[03] so ^a^M2.0354^ea^ kira suvaṇṇapātiyā nānaggarasabhojane upanīte ``evarūpaṃ  nāma manussā bhuñjanti, kiṃ tumhe mayā saddhiṃ imasmiṃ gehe keḷiṃ  karothā''ti bhojane upaṭṭhite leḍḍudaṇḍādīhi paharitvā palāpetvā ``idaṃ  manussānaṃ bhojana''nti kaṇājakaṃ bhuñjati biḷaṅgadutiyaṃ.  vatthayānachattesupi manāpesu upaṭṭhāpitesu te manusse leḍḍudaṇḍādīhi  paharanto palāpetvā sāṇāni dhāreti, jajjararathakena yāti  paṇṇachattakena dhāriyamānenāti evaṃ raññā ārocite satthā tassa  pubbakammaṃ kathesi. <br/><br/>[01] bhūtapubbaṃ ^a^V2.0326^ea^ so, mahārāja, seṭṭhi, gahapati, tagarasikhiṃ  nāma paccekabuddhaṃ piṇḍapātena paṭipādesi. ``detha samaṇassa  piṇḍa''nti vatvā so uṭṭhāyāsanā pakkāmi. tasmiṃ kira assaddhe  bāle evaṃ vatvā pakkante tassa bhariyā saddhā pasannā ``cirassaṃ vata  me imassa mukhato `dehī'ti vacanaṃ sutaṃ, ajja mama manorathaṃ pūrentī  piṇḍapātaṃ dassāmī''ti paccekabuddhassa pattaṃ gahetvā paṇītabhojanassa  pūretvā adāsi. sopi nivattamāno taṃ disvā ``kiṃ, samaṇa,  kiñci te laddha''nti pattaṃ gahetvā paṇītapiṇḍapātaṃ disvā  vippaṭisārī hutvā evaṃ ^a^P4.0078^ea^ cintesi -- ``varametaṃ  piṇḍapātaṃ dāsā vā kammakarā vā bhuñjeyyuṃ. te hi imaṃ bhuñjitvā  mayhaṃ kammaṃ karissanti, ayaṃ pana gantvā bhuñjitvā niddāyissati,  naṭṭho me so piṇḍapāto''ti. so bhātu ca pana ekaputtakaṃ  sāpateyyassa kāraṇā jīvitā voropesi. so kirassa aṅguliṃ  gahetvā vicaranto ``idaṃ mayhaṃ pitusantakaṃ yānakaṃ, ayaṃ tassa  goṇo''tiādīni āha. atha naṃ so seṭṭhi ``idāni tāvesa evaṃ  vadeti, imassa pana vuḍḍhippattakāle imasmiṃ gehe bhoge ko  rakkhissatī''ti taṃ araññaṃ netvā ekasmiṃ gacchamūle gīvāya gahetvā  mūlakandaṃ viya gīvaṃ phāletvā māretvā tattheva chaḍḍesi. idamassa  pubbakammaṃ. tena vuttaṃ -- <br/><br/>[02] ``yaṃ kho so, mahārāja, seṭṭhi, gahapati, tagarasikhiṃ  paccekabuddhaṃ piṇḍapātena paṭipādesi, tassa kammassa vipākena  sattakkhattuṃ sugatiṃ saggaṃ lokaṃ upapajji, tasseva kammassa  vipākāvasesena imissāyeva sāvatthiyā sattakkhattuṃ seṭṭhittaṃ kāresi.  yaṃ kho so, mahārāja, seṭṭhi, gahapati, datvā pacchā vippaṭisārī  ahosi `varametaṃ piṇḍapātaṃ dāsā vā kammakarā vā bhuñjeyyu'nti,  tassa kammassa vipākena nāssuḷārāya bhattabhogāya ^a^M2.0355^ea^ cittaṃ namati,  nāssuḷārāya ^a^P4.0079^ea^ vatthabhogāya, nāssuḷārāya  yānabhogāya, nāssuḷārānaṃ pañcannaṃ kāmaguṇānaṃ bhogāya cittaṃ namati.  yaṃ kho so, mahārāja, seṭṭhi, gahapati, bhātu ca pana ekaputtaṃ  sāpateyyassa kāraṇā jīvitā voropesi, tassa kammassa vipākena  bahūni vassasatāni bahūni vassasahassāni bahūni vassasatasahassāni  niraye paccittha, tasseva kammassa vipākāvasesena idaṃ sattamaṃ aputtakaṃ  sāpateyyaṃ rājakosaṃ paveseti. tassa kho pana, mahārāja, seṭṭhissa  gahapatissa purāṇañca puññaṃ parikkhīṇaṃ, navañca puññaṃ anupacitaṃ.  ajja pana, mahārāja, seṭṭhi, gahapati, mahāroruve niraye paccatī''ti  (saṃ0 ni0  1.131).<br/><br/>[03] rājā satthu vacanaṃ sutvā ``aho, bhante, bhāriyaṃ kammaṃ, ettake  nāma bhoge vijjamāne neva attanā paribhuñji, na tumhādise buddhe  dhuravihāre viharante puññakammaṃ akāsī''ti āha ^a^V2.0327^ea^. satthā ``evametaṃ,  mahārāja, dummedhapuggalā nāma bhoge labhitvā nibbānaṃ na gavesanti,  bhoge nissāya uppannataṇhā panete dīgharattaṃ hanatī''ti vatvā imaṃ  gāthamāha -- <br/><br/>[03] 355^b^.^eb^ <br/><br/>[21] ``hananti bhogā dummedhaṃ, no ca pāragavesino. <br/><br/>[22] bhogataṇhāya dummedho, hanti aññeva attana''nti..<br/><br/>[03] tattha ^a^P4.0080^ea^ ^b^no ca pāragavesino^eb^ti ye pana  nibbānapāragavesino puggalā, na te bhogā hananti. ^b^aññeva  attana^eb^nti bhoge nissāya uppannāya taṇhāya duppañño puggalo pare  viya attānameva hanatīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] aputtakaseṭṭhivatthu ekādasamaṃ. 


volume: 88
item: 253
title: upakājīvakavatthu^sakkapañhavatthu^aputtakaseṭṭhivatthu^aṅkuravatthu^
content:
  [01] ^b^tiṇadosānī^eb^ti imaṃ dhammadesanaṃ satthā  paṇḍukambalasilāyaṃ viharanto aṅkuraṃ ārabbha kathesi. vatthu ``ye  jhānappasutā dhīrā''ti (dha0 pa0 181) gāthāya ^a^M2.0356^ea^ vitthāritameva.  vuttañhetaṃ tattha indakaṃ ārabbha. so kira anuruddhattherassa antogāmaṃ  piṇḍāya paviṭṭhassa attano ābhataṃ kaṭacchumattakaṃ bhikkhaṃ dāpesi.  tadassa puññaṃ aṅkurena dasavassasahassāni dvādasayojanikaṃ uddhanapantiṃ  katvā dinnadānato mahapphalataraṃ jātaṃ. tasmā evamāha. evaṃ vutte  satthā, ``aṅkura, dānaṃ nāma viceyya dātuṃ vaṭṭati, evaṃ taṃ sukhette  suvuttabījaṃ viya mahapphalaṃ hoti. tvaṃ pana tathā nākāsi, tena te  ^a^P4.0081^ea^ dānaṃ na mahapphalaṃ jāta''nti imamatthaṃ vibhāvento  -- <br/><br/>[21] ``viceyya dānaṃ dātabbaṃ, yattha dinnaṃ mahapphalaṃ. <br/><br/>[27] viceyya dānaṃ sugatappasatthaṃ, <br/><br/>[26] ye dakkhiṇeyyā idha jīvaloke. <br/><br/>[27] etesu dinnāni mahapphalāni, <br/><br/>[22] bījāni vuttāni yathāsukhette''ti.. (pe0 va0 329)  -- <br/><br/>[25] vatvā ^a^V2.0328^ea^ uttarimpi dhammaṃ desento imā gāthā abhāsi -- <br/><br/>[03] 356^b^.^eb^ <br/><br/>[21] ``tiṇadosāni khettāni, rāgadosā ayaṃ pajā. <br/><br/>[22] tasmā hi vītarāgesu, dinnaṃ hoti mahapphalaṃ.. <br/><br/>[03] 357^b^.^eb^ <br/><br/>[21] ``tiṇadosāni khettāni, dosadosā ayaṃ  pajā. <br/><br/>[22] tasmā hi vītadosesu, dinnaṃ hoti mahapphalaṃ.. <br/><br/>[03] 358^b^.^eb^ <br/><br/>[21] ``tiṇadosāni khettāni, mohadosā ayaṃ pajā. <br/><br/>[22] tasmā hi vītamohesu, dinnaṃ hoti mahapphalaṃ.. <br/><br/>[03] 359^b^.^eb^ <br/><br/>[21] ``tiṇadosāni khettāni, icchādosā ayaṃ  pajā. <br/><br/>[22] tasmā hi vigaticchesu, dinnaṃ hoti mahapphala''nti..<br/><br/>[03] tattha ^b^tiṇadosānī^eb^ti sāmākādīni tiṇāni uṭṭhahantāni  pubbaṇṇāparaṇṇāni khettāni dūsenti, tena tāni na bahuphalāni honti.  evaṃ sattānampi anto rāgo uppajjanto satte dūseti, tena tesu  dinnaṃ mahapphalaṃ na hoti ^a^P4.0082^ea^. khīṇāsavesu dinnaṃ pana  mahapphalaṃ hoti. tena vuttaṃ -- <br/><br/>[21] ``tiṇadosāni ^a^M2.0357^ea^ khettāni, rāgadosā ayaṃ pajā. <br/><br/>[22] tasmā hi vītarāgesu, dinnaṃ hoti mahapphala''nti..  -- <br/><br/>[25] sesagāthāsupi eseva nayo. <br/><br/>[01] desanāvasāne aṅkuro ca indako ca sotāpattiphale  patiṭṭhahiṃsu, sampattānampi sātthikā dhammadesanā ahosīti. <br/><br/>[06] aṅkuravatthu dvādasamaṃ. <br/><br/>[06] taṇhāvaggavaṇṇanā niṭṭhitā. <br/><br/>[06] catuvīsatimo vaggo. 


volume: 88
item: 254
title: sakkapañhavatthu^aputtakaseṭṭhivatthu^bhikkhuvaggo^pañcabhikkhuvatthu^
content:
  [03] ^b^cakkhunā^eb^ ^a^V2.0329^ea^ ^a^P4.0083^ea^ ^a^M2.0358^ea^ ^b^saṃvaro^eb^ti imaṃ  dhammadesanaṃ satthā jetavane viharanto pañca bhikkhū ārabbha kathesi.<br/><br/>[03] tesu kira ekeko cakkhudvārādīsu pañcasu dvāresu ekekameva  rakkhi. athekadivasaṃ sannipatitvā ``ahaṃ durakkhaṃ rakkhāmi, ahaṃ  durakkhaṃ rakkhāmī''ti vivaditvā ``satthāraṃ pucchitvā imamatthaṃ  jānissāmā''ti satthāraṃ upasaṅkamitvā, ``bhante, mayaṃ  cakkhudvārādīni rakkhantā attano attano rakkhanadvārameva durakkhanti  maññāma, ko nu kho amhesu durakkhaṃ rakkhatī''ti pucchiṃsu. satthā  ekaṃ bhikkhumpi anosādetvā, ``bhikkhave, sabbāni petāni  durakkhāneva, api ca kho pana tumhe na idāneva pañcasu ṭhānesu  asaṃvutā, pubbepi asaṃvutā, asaṃvutattāyeva ca paṇḍitānaṃ ovāde  avattitvā jīvitakkhayaṃ pāpuṇitthā''ti vatvā ``kadā, bhante''ti  tehi yācito atīte takkasilajātakassa vatthuṃ vitthāretvā rakkhasīnaṃ  ^a^P4.0084^ea^ vasena rājakule jīvitakkhayaṃ patte pattābhisekena  mahāsattena setacchattassa heṭṭhā rājāsane nisinnena attano  sirisampattiṃ oloketvā ``vīriyaṃ nāmetaṃ sattehi kattabbamevā''ti  udānavasena udānitaṃ -- <br/><br/>[21] ``kusalūpadese dhitiyā daḷhāya ca, <br/><br/>[27] anivattitattābhayabhīrutāya ca. <br/><br/>[26] na rakkhasīnaṃ vasamāgamimhase, <br/><br/>[22] sa sotthibhāvo mahatā bhayena me''ti.. (jā0  1.1.132) -- <br/><br/>[25] imaṃ gāthaṃ dassetvā ``tadāpi tumheva pañca janā  takkasilāyaṃ rajjagahaṇatthāya nikkhantaṃ mahāsattaṃ āvudhahatthā  parivāretvā maggaṃ gacchantā antarāmagge rakkhasīhi cakkhudvārādivasena  upanītesu rūpārammaṇādīsu asaṃvutā paṇḍitassa ovāde avattitvā  olīyantā rakkhasīhi khāditā ^a^V2.0330^ea^ jīvitakkhayaṃ pāpuṇittha. tesu pana  ārammaṇesu susaṃvuto piṭṭhito piṭṭhito anubandhantiṃ devavaṇṇiṃ  yakkhiniṃ anādiyitvā sotthinā takkasilaṃ gantvā rajjaṃ ^a^M2.0359^ea^ patto rājā  ahamevā''ti jātakaṃ samodhānetvā, ``bhikkhave, bhikkhunā nāma  sabbāni dvārāni saṃvaritabbāni. etāni hi saṃvaranto eva  sabbadukkhā pamuccatī''ti vatvā dhammaṃ desento imā gāthā abhāsi -- <br/><br/>[03] 360^b^.^eb^ <br/><br/>[21] ``cakkhunā ^a^P4.0085^ea^ saṃvaro sādhu,  sādhu sotena saṃvaro. <br/><br/>[22] ghānena saṃvaro sādhu, sādhu jivhāya saṃvaro.. <br/><br/>[03] 361^b^.^eb^ <br/><br/>[21] ``kāyena saṃvaro sādhu, sādhu vācāya saṃvaro. <br/><br/>[27] manasā saṃvaro sādhu, sādhu sabbattha saṃvaro. <br/><br/>[22] sabbattha saṃvuto bhikkhu, sabbadukkhā pamuccatī''ti..<br/><br/>[03] tattha ^b^cakkhunā^eb^ti yadā hi bhikkhuno cakkhudvāre  rūpārammaṇaṃ āpāthamāgacchati, tadā iṭṭhārammaṇe arajjantassa  aniṭṭhārammaṇe adussantassa asamapekkhanena mohaṃ anuppādentassa  tasmiṃ dvāre saṃvaro thakanaṃ pidahanaṃ gutti katā nāma hoti. tassa  so evarūpo cakkhunā saṃvaro sādhu. esa nayo sotadvārādīsupi.  cakkhudvārādīsuyeva pana saṃvaro vā asaṃvaro vā nuppajjati, parato pana  javanavīthiyaṃ esa labbhati. tadā hi asaṃvaro uppajjanto assaddhā  akkhanti kosajjaṃ muṭṭhasaccaṃ aññāṇanti akusalavīthiyaṃ ayaṃ  pañcavidho labbhati. saṃvaro uppajjanto saddhā khanti vīriyaṃ sati  ñāṇanti kusalavīthiyaṃ ayaṃ pañcavidho labbhati.<br/><br/>[03] ^b^kāyena saṃvaro^eb^ti ettha pana pasādakāyopi copanakāyopi  labbhati. ubhayampi panetaṃ kāyadvārameva. tattha pasādadvāre  saṃvarāsaṃvaro kathitova. copanadvārepi taṃvatthukā  pāṇātipātādinnādānakāmesumicchācārā. tehi pana saddhiṃ  akusalavīthiyaṃ uppajjantehi taṃ dvāraṃ asaṃvutaṃ hoti, kusalavīthiyaṃ  uppajjantehi ^a^P4.0086^ea^ pāṇātipātāveramaṇiādīhi saṃvutaṃ.  ^b^sādhu vācāyā^eb^ti etthāpi copanavācāpi vācā. tāya saddhiṃ  uppajjantehi musāvādādīhi taṃ dvāraṃ asaṃvutaṃ hoti,  musāvādāveramaṇiādīhi saṃvutaṃ. ^b^manasā saṃvaro^eb^ti etthāpi  javanamanato aññena manena saddhiṃ abhijjhādayo natthi. manodvāre  pana javanakkhaṇe uppajjamānehi abhijjhādīhi taṃ dvāraṃ asaṃvutaṃ hoti,  anabhijjhādīhi saṃvutaṃ hoti. ^b^sādhu sabbatthā^eb^ti tesu  cakkhudvārādīsu sabbesupi saṃvaro sādhu. ettāvatā hi aṭṭha  saṃvaradvārāni aṭṭha ca asaṃvaradvārāni ^a^V2.0331^ea^ kathitāni. tesu aṭṭhasu  asaṃvaradvāresu ṭhito bhikkhu sakalavaṭṭamūlakadukkhato ^a^M2.0360^ea^ na muccati,  saṃvaradvāresu pana ṭhito sabbasmāpi vaṭṭamūlakadukkhā muccati. tena  vuttaṃ -- ``sabbattha saṃvuto bhikkhu, sabbadukkhā pamuccatī''ti.<br/><br/>[03] desanāvasāne te pañca bhikkhū sotāpattiphale patiṭṭhahiṃsu,  sampattānampi sātthikā dhammadesanā ahosīti. <br/><br/>[06] pañcabhikkhuvatthu paṭhamaṃ. 


volume: 88
item: 255
title: aputtakaseṭṭhivatthu^bhikkhuvaggo^pañcabhikkhuvatthu^haṃsaghātakabhikkhuvatthu^
content:
  [03] ^b^hatthasaṃyato^eb^ti imaṃ dhammadesanaṃ satthā jetavane viharanto  ekaṃ haṃsaghātakaṃ bhikkhuṃ ārabbha kathesi.<br/><br/>[03] sāvatthivāsino ^a^P4.0087^ea^ kira dve sahāyakā  bhikkhūsu pabbajitvā laddhūpasampadā yebhuyyena ekato vicaranti. te  ekadivasaṃ aciravatiṃ gantvā nhatvā ātape tappamānā sāraṇīyakathaṃ  kathentā aṭṭhaṃsu. tasmiṃ khaṇe dve haṃsā ākāsena gacchanti. atheko  daharabhikkhu sakkharaṃ gahetvā ``ekassa haṃsapotakassa akkhiṃ  paharissāmī''ti āha, itaro ``na sakkhissāmī''ti āha. tiṭṭhatu  imasmiṃ passe akkhi, parapasse akkhiṃ paharissāmīti. idampi na  sakkhissasiyevāti. ``tena hi upadhārehī''ti dutiyaṃ sakkharaṃ  gahetvā haṃsassa pacchābhāge khipi, haṃso sakkharasaddaṃ sutvā nivattitvā  olokesi. atha naṃ itaraṃ vaṭṭasakkharaṃ gahetvā parapasse akkhimhi  paharitvā orimakkhinā nikkhāmesi. haṃso viravanto parivattitvā  tesaṃ pādamūleyeva pati. tattha tattha ṭhitā bhikkhū disvā,  ``āvuso, buddhasāsane pabbajitvā ananucchavikaṃ vo kataṃ pāṇātipātaṃ  karontehī''ti vatvā te ādāya gantvā tathāgatassa dassesuṃ.<br/><br/>[03] satthā ``saccaṃ kira tayā bhikkhu pāṇātipāto kato''ti  pucchitvā ``saccaṃ, bhante''ti vutte ``bhikkhu kasmā evarūpe  niyyānikasāsane pabbajitvā evamakāsi, porāṇakapaṇḍitā anuppanne  buddhe agāramajjhe ^a^M2.0361^ea^ vasamānā appamattakesupi ^a^P4.0088^ea^ ṭhānesu  kukkuccaṃ kariṃsu ^a^V2.0332^ea^, tvaṃ pana evarūpe buddhasāsane pabbajitvā kukkuccamattampi  na akāsī''ti vatvā tehi yācito atītaṃ āhari.<br/><br/>[03] atīte kururaṭṭhe indapattanagare dhanañcaye rajjaṃ kārente bodhisatto  tassa aggamahesiyā kucchismiṃ paṭisandhiṃ gahetvā anupubbena viññutaṃ  patto takkasilāyaṃ sippāni uggahetvā pitarā uparajje patiṭṭhāpito  aparabhāge pitu accayena rajjaṃ patvā dasa rājadhamme akopento  kurudhamme vattittha. kurudhammo nāma pañcasīlāni, tāni bodhisatto  parisuddhāni katvā rakkhi. yathā ca bodhisatto, evamassa mātā  aggamahesī kaniṭṭhabhātā uparājā purohito brāhmaṇo rajjugāhako  amacco sārathi seṭṭhi doṇamāpako mahāmatto dovāriko nagarasobhinī  vaṇṇadāsīti evametesu ekādasasu janesu kurudhammaṃ rakkhantesu  kaliṅgaraṭṭhe dantapuranagare kaliṅge rajjaṃ kārente tasmiṃ raṭṭhe devo na  vassi. mahāsattassa pana añjanasannibho nāma maṅgalahatthī mahāpuñño  hoti. raṭṭhavāsino ``tasmiṃ ānīte devo vassissatī''ti saññāya  rañño ārocayiṃsu. rājā tassa hatthissa ānayanatthāya brāhmaṇe  pahiṇi. te gantvā mahāsattaṃ hatthiṃ yāciṃsu. satthā tesaṃ  yācanakāraṇaṃ dassetuṃ āha -- <br/><br/>[21] ``tava ^a^P4.0089^ea^ saddhañca sīlañca, viditvāna  janādhipa. <br/><br/>[22] vaṇṇaṃ añjanavaṇṇena, kaliṅgasmiṃ nimimhase''ti..  (jā0 1.3.76) -- <br/><br/>[25] imaṃ tikanipāte jātakaṃ kathesi. hatthimhi pana  ānītepi deve avassante ``so rājā kurudhammaṃ rakkhati, tenassa  raṭṭhe devo vassatī''ti saññāya ``yaṃ so kurudhammaṃ rakkhati, taṃ  suvaṇṇapaṭṭe likhitvā ānethā''ti puna kāliṅgo brāhmaṇe ca amacce ca  pesesi. tesu gantvā yācantesu rājānaṃ ādiṃ katvā sabbepi te  attano attano sīlesu kiñci kukkuccamattaṃ katvā ``aparisuddhaṃ no  sīla''nti paṭikkhipitvāpi ``na ettāvatā sīlabhedo hotī''ti  tehi punappunaṃ yācitā attano attano sīlāni kathayiṃsu. kāliṅgo  suvaṇṇapaṭṭe likhāpetvā ābhataṃ ^a^M2.0362^ea^ kurudhammaṃ disvāva samādāya sādhukaṃ  pūresi. tassa raṭṭhe devo pāvassi, raṭṭhaṃ khemaṃ subhikkhaṃ ahosi.  satthā imaṃ atītaṃ āharitvā -- <br/><br/>[21] ``gaṇikā uppalavaṇṇā, puṇṇo dovāriko tadā. <br/><br/>[22] rajjugāho ca kaccāno, doṇamāpako ca kolito.. <br/><br/>[21] ``sāriputto ^a^V2.0333^ea^ tadā seṭṭhī, anuruddho ca sārathī. <br/><br/>[22] brāhmaṇo kassapo thero, uparājānandapaṇḍito.. <br/><br/>[21] ``mahesī rāhulamātā, māyādevī janettikā. <br/><br/>[22] kururājā bodhisatto, evaṃ dhāretha jātaka''nti.. -- <br/><br/>[25] jātakaṃ ^a^P4.0090^ea^ samodhānetvā ``bhikkhu evaṃ  pubbepi paṇḍitā appamattakepi kukkucce uppanne attano sīlabhede āsaṅkaṃ  kariṃsu, tvaṃ pana mādisassa buddhassa sāsane pabbajitvā pāṇātipātaṃ  karonto atibhāriyaṃ kammamakāsi, bhikkhunā nāma hatthehi pādehi  vācāya ca saṃyatena bhavitabba''nti vatvā imaṃ gāthamāha -- <br/><br/>[03] 362^b^.^eb^ <br/><br/>[21] ``hatthasaṃyato pādasaṃyato, <br/><br/>[27] vācāsaṃyato saṃyatuttamo. <br/><br/>[26] ajjhattarato samāhito, <br/><br/>[22] eko santusito tamāhu bhikkhu''nti..<br/><br/>[03] tattha ^b^hatthasaṃyato^eb^ti hatthakīḷāpanādīnaṃ vā hatthena paresaṃ  paharaṇādīnaṃ vā abhāvena hatthasaṃyato. dutiyapadepi eseva nayo.  vācāya pana musāvādādīnaṃ akaraṇato vācāya saṃyato.  ^b^saṃyatuttamo^eb^ti saṃyatattabhāvo,  kāyacalanasīsukkhipanabhamukavikārādīnaṃ akārakoti attho.  ^b^ajjhattarato^eb^ti gocarajjhattasaṅkhātāya kammaṭṭhānabhāvanāya rato.  ^b^samāhito^eb^ti suṭṭhu ṭhapito. ^b^eko santusito^eb^ti  ekavihārī hutvā suṭṭhu tusito vipassanācārato paṭṭhāya attano  adhigamena tuṭṭhamānaso. puthujjanakalyāṇakañhi ādiṃ katvā sabbepi  sekhā attano adhigamena santussantīti santusitā, arahā pana  ekantasantusitova. taṃ sandhāyetaṃ vuttaṃ.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] haṃsaghātakabhikkhuvatthu dutiyaṃ. 


volume: 88
item: 256
title: bhikkhuvaggo^pañcabhikkhuvatthu^haṃsaghātakabhikkhuvatthu^kokālikavatthu^
content:
  [03] ^b^yo^eb^ ^a^V2.0334^ea^ ^a^P4.0091^ea^ ^a^M2.0363^ea^ ^b^mukhasaṃyato^eb^ti imaṃ dhammadesanaṃ  satthā jetavane viharanto kokālikaṃ ārabbha kathesi. vatthu ``atha  kho kokāliko bhikkhu yena bhagavā tenupasaṅkamī''ti sutte (saṃ0  ni0  1.181; su0 ni0 kokālikasutta; a0 ni0  10.89)  āgatameva. atthopissa aṭṭhakathāya vuttanayeneva veditabbo.<br/><br/>[03] kokālike pana padumaniraye uppanne dhammasabhāyaṃ kathaṃ samuṭṭhāpesuṃ  ``aho kokāliko bhikkhu attano mukhaṃ nissāya vināsaṃ patto, dve  aggasāvake akkosantasseva hissa pathavī vivaraṃ adāsī''ti. satthā  āgantvā ``kāya nuttha, bhikkhave, etarahi kathāya sannisinnā''ti  pucchitvā ``imāya nāmā''ti vutte ``na, bhikkhave, idāneva, pubbepi  kokāliko bhikkhu attano mukhameva nissāya naṭṭho''ti vatvā tamatthaṃ  sotukāmehi bhikkhūhi yācito tassa pakāsanatthaṃ atītaṃ āhari. <br/><br/>[01] atīte himavantapadese ekasmiṃ sare kacchapo vasati.  dve haṃsapotakā gocarāya carantā tena saddhiṃ vissāsaṃ katvā  daḷhavissāsikā hutvā ekadivasaṃ kacchapaṃ pucchiṃsu -- ``samma,  amhākaṃ himavante cittakūṭapabbatatale kañcanaguhāya vasanaṭṭhānaṃ,  ramaṇiyo padeso, gacchissasi amhehi saddhi''nti. ``samma, ahaṃ  kathaṃ gamissāmī''ti? ``mayaṃ taṃ nessāma, sace mukhaṃ rakkhituṃ  sakkhissasī''ti. ``rakkhissāmi, sammā gahetvā maṃ gacchathā''ti.  te ``sādhū''ti vatvā ekaṃ daṇḍakaṃ kacchapena ^a^P4.0092^ea^  ḍaṃsāpetvā sayaṃ tassa ubho koṭiyo ḍaṃsitvā ākāsaṃ pakkhandiṃsu.  taṃ tathā haṃsehi nīyamānaṃ gāmadārakā disvā ``dve haṃsā kacchapaṃ  daṇḍena harantī''ti āhaṃsu. kacchapo ``yadi maṃ sahāyakā nenti,  tumhākaṃ ettha kiṃ hoti duṭṭhaceṭakā''ti vattukāmo haṃsānaṃ sīghavegatāya  bārāṇasinagare rājanivesanassa uparibhāgaṃ sampattakāle daṭṭhaṭṭhānato  daṇḍakaṃ vissajjetvā ākāsaṅgaṇe patitvā dvedhā bhijji. satthā imaṃ  atītaṃ āharitvā -- <br/><br/>[21] ``avadhī ^a^M2.0364^ea^ vata attānaṃ, kacchapo byāharaṃ giraṃ. <br/><br/>[22] suggahītasmiṃ kaṭṭhasmiṃ, vācāya sakiyāvadhī.. <br/><br/>[21] ``etampi ^a^V2.0335^ea^ disvā naravīriyaseṭṭha, <br/><br/>[27] vācaṃ pamuñce kusalaṃ nātivelaṃ. <br/><br/>[22] passasi bahubhāṇena, kacchapaṃ byasanaṃ gata''nti..  (jā0 1.2.129-130). <br/><br/>[25] imaṃ dukanipāte ^b^bahubhāṇijātakaṃ^eb^ vitthāretvā,  ``bhikkhave, bhikkhunā nāma mukhasaṃyatena samacārinā anuddhatena  nibbutacittena bhavitabba''nti vatvā imaṃ gāthamāha -- <br/><br/>[03] 363^b^.^eb^ <br/><br/>[21] ``yo ^a^P4.0093^ea^ mukhasaṃyato bhikkhu,  mantabhāṇī anuddhato. <br/><br/>[22] atthaṃ dhammañca dīpeti, madhuraṃ tassa bhāsita''nti..<br/><br/>[03] tattha ^b^mukhasaṃyato^eb^ti dāsacaṇḍālādayopi ``tvaṃ dujjāto,  tvaṃ dussīlo''tiādīnaṃ avacanatāya mukhena saṃyato.  ^b^mantabhāṇī^eb^ti mantā vuccati paññā, tāya bhaṇanasīlo.  ^b^anuddhato^eb^ti nibbutacitto. ^b^atthaṃ dhammañca dīpetī^eb^ti  bhāsitatthañceva desanādhammañca katheti. ^b^madhura^eb^nti evarūpassa  bhikkhuno bhāsitaṃ madhuraṃ nāma. yo pana atthameva sampādeti, na  pāḷiṃ, pāḷiṃyeva sampādeti, na atthaṃ, ubhayaṃ vā pana na sampādeti,  tassa bhāsitaṃ madhuraṃ nāma na hotīti.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] kokālikavatthu tatiyaṃ. 


volume: 88
item: 257
title: pañcabhikkhuvatthu^haṃsaghātakabhikkhuvatthu^kokālikavatthu^dhammārāmattheravatthu^
content:
  [03] ^b^dhammārāmo^eb^ti imaṃ dhammadesanaṃ satthā jetavane viharanto  dhammārāmattheraṃ ārabbha kathesi.<br/><br/>[03] satthārā kira ``ito me catumāsaccayena parinibbānaṃ  bhavissatī''ti ārocite anekasahassā bhikkhū satthāraṃ parivāretvā  vicariṃsu. tattha puthujjanā ^a^M2.0365^ea^ bhikkhū assūni sandhāretuṃ nāsakkhiṃsu,  khīṇāsavānaṃ dhammasaṃvego uppajji. sabbepi ``kiṃ nu kho  karissāmā''ti vaggabandhanena ^a^P4.0094^ea^ vicaranti. eko  pana dhammārāmo nāma bhikkhu bhikkhūnaṃ santikaṃ na upasaṅkamati.  bhikkhūhi ``kiṃ, āvuso''ti vuccamāno paṭivacanampi adatvā  ``satthā ^a^V2.0336^ea^ kira catumāsaccayena parinibbāyissati, ahañcamhi  avītarāgo, satthari dharamāneyeva vāyamitvā arahattaṃ pāpuṇissāmī''ti  ekakova viharanto satthārā desitaṃ dhammaṃ āvajjeti cinteti  anussarati. bhikkhū tathāgatassa ārocesuṃ -- ``bhante,  dhammārāmassa tumhesu sinehamattampi natthi, `satthā kira  parinibbāyissati, kiṃ nu kho karissāmā'ti amhehi saddhiṃ  sammantanamattampi na karotī''ti. satthā taṃ pakkosāpetvā ``saccaṃ  kira tvaṃ evaṃ karosī''ti pucchi. ``saccaṃ, bhante''ti. ``kiṃ  kāraṇā''ti? tumhe kira catumāsaccayena parinibbāyissatha,  ahañcamhi avītarāgo, tumhesu dharantesuyeva vāyamitvā arahattaṃ  pāpuṇissāmīti tumhehi desitaṃ dhammaṃ āvajjāmi cintemi  anussarāmīti.<br/><br/>[03] satthā ``sādhu sādhū''ti tassa sādhukāraṃ datvā, ``bhikkhave,  aññenāpi mayi sinehavantena bhikkhunā nāma dhammārāmasadiseneva  bhavitabbaṃ. na hi mayhaṃ mālāgandhādīhi pūjaṃ karontā mama pūjaṃ  karonti nāma, dhammānudhammaṃ paṭipajjantāyeva pana maṃ pūjenti  nāmā''ti vatvā imaṃ gāthamāha -- <br/><br/>[03] 364^b^.^eb^ <br/><br/>[21] ``dhammārāmo dhammarato, dhammaṃ anuvicintayaṃ. <br/><br/>[22] dhammaṃ anussaraṃ bhikkhu, saddhammā na parihāyatī''ti.. <br/><br/>[01] tattha ^a^P4.0095^ea^ nivāsanaṭṭhena  samathavipassanādhammo ārāmo assāti ^b^dhammārāmo^eb^. tasmiṃyeva  dhamme ratoti ^b^dhammarato^eb^. tasseva dhammassa punappunaṃ  vicintanatāya ^b^dhammaṃ anuvicintayaṃ,^eb^ taṃ dhammaṃ āvajjento  manasikarontoti attho. ^b^anussara^eb^nti tameva dhammaṃ  anussaranto. ^b^saddhammā^eb^ti evarūpo bhikkhu sattatiṃsabhedā  bodhipakkhiyadhammā navavidhalokuttaradhammā ca na parihāyatīti attho.<br/><br/>[03] desanāvasāne so bhikkhu arahatte patiṭṭhahi, sampattānampi  sātthikā dhammadesanā ahosīti. <br/><br/>[06] dhammārāmattheravatthu catutthaṃ. 


volume: 88
item: 258
title: haṃsaghātakabhikkhuvatthu^kokālikavatthu^dhammārāmattheravatthu^vipakkhasevakabhikkhuvatthu^
content:
  [03] ^b^salābha^eb^nti ^a^M2.0366^ea^ imaṃ dhammadesanaṃ satthā veḷuvane viharanto  aññataraṃ vipakkhasevakaṃ bhikkhuṃ ārabbha kathesi.<br/><br/>[03] tassa ^a^V2.0337^ea^ kireko devadattapakkhiko bhikkhu sahāyo ahosi. so  taṃ bhikkhūhi saddhiṃ piṇḍāya caritvā katabhattakiccaṃ āgacchantaṃ disvā  ``kuhiṃ gatosī''ti pucchi. ``asukaṭṭhānaṃ nāma piṇḍāya  caritu''nti. ``laddho te piṇḍapāto''ti? ``āma, laddho''ti.  ``idha amhākaṃ mahālābhasakkāro, katipāhaṃ idheva hohī''ti. so  tassa vacanena katipāhaṃ tattha vasitvā sakaṭṭhānameva agamāsi ^a^P4.0096^ea^.  atha naṃ bhikkhū ``ayaṃ, bhante, devadattassa  uppannalābhasakkāraṃ paribhuñjati, devadattassa pakkhiko eso''ti  tathāgatassa ārocesuṃ. satthā taṃ pakkosāpetvā ``saccaṃ kira tvaṃ  evamakāsī''ti pucchi. ``āma, bhante, ahaṃ tattha ekaṃ daharaṃ  nissāya katipāhaṃ vasiṃ, na ca pana devadattassa laddhiṃ rocemī''ti.  atha naṃ bhagavā ``kiñcāpi tvaṃ laddhiṃ na rocesi, diṭṭhadiṭṭhakānaṃyeva  pana laddhiṃ rocento viya vicarasi. na tvaṃ idāneva evaṃ karosi,  pubbepi evarūpoyevā''ti vatvā ``idāni tāva, bhante, amhehi sāmaṃ  diṭṭho, pubbe panesa kesaṃ laddhiṃ rocento viya vicari, ācikkhatha  no''ti bhikkhūhi yācito atītaṃ āharitvā -- <br/><br/>[21] ``purāṇacorāna vaco nisamma, <br/><br/>[27] mahiḷāmukho pothayamanvacārī. <br/><br/>[26] susaññatānañhi vaco nisamma, <br/><br/>[22] gajuttamo sabbaguṇesu aṭṭhā''ti.. (jā0 1.1.26)  -- <br/><br/>[25] imaṃ ^b^mahiḷāmukhajātakaṃ^eb^ vitthāretvā, ``bhikkhave,  bhikkhunā nāma sakalābheneva santuṭṭhena bhavitabbaṃ, paralābhaṃ patthetuṃ na  vaṭṭati. paralābhaṃ patthentassa hi jhānavipassanāmaggaphalesu  ekadhammopi nuppajjati, sakalābhasantuṭṭhasseva pana jhānādīni ^a^P4.0097^ea^  uppajjantī''ti vatvā dhammaṃ desento imā gāthā abhāsi -- <br/><br/>[03] 365^b^.^eb^ <br/><br/>[21] ``salābhaṃ nātimaññeyya, nāññesaṃ pihayaṃ care. <br/><br/>[22] aññesaṃ pihayaṃ bhikkhu, samādhiṃ nādhigacchati.. <br/><br/>[03] 366^b^.^eb^ <br/><br/>[21] ``appalābhopi ^a^M2.0367^ea^ ce bhikkhu, salābhaṃ  nātimaññati. <br/><br/>[22] taṃ ve devā pasaṃsanti, suddhājīviṃ atandita''nti..<br/><br/>[03] tattha ^b^salābha^eb^nti attano uppajjanakalābhaṃ.  sapadānacārañhi parivajjetvā anesanāya jīvikaṃ ^a^V2.0338^ea^ kappento salābhaṃ  atimaññati hīḷeti jigucchati nāma. tasmā evaṃ akaraṇena salābhaṃ  nātimaññeyya. ^b^aññesaṃ pihaya^eb^nti aññesaṃ lābhaṃ patthento na  careyyāti attho. ^b^samādhiṃ nādhigacchatī^eb^ti aññesañhi lābhaṃ  pihayanto tesaṃ cīvarādikaraṇe ussukkaṃ āpanno bhikkhu appanāsamādhiṃ  vā upacārasamādhiṃ vā nādhigacchati. ^b^salābhaṃ nātimaññatī^eb^ti  appalābhopi samāno uccanīcakule paṭipāṭiyā sapadānaṃ caranto  bhikkhu salābhaṃ nātimaññati nāma. ^b^taṃ ve^eb^ti taṃ evarūpaṃ  bhikkhuṃ sārajīvitatāya suddhājīviṃ jaṅghabalaṃ nissāya  jīvitakappanena akusītatāya atanditaṃ devā pasaṃsanti thomentīti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] vipakkhasevakabhikkhuvatthu pañcamaṃ. 


volume: 88
item: 259
title: kokālikavatthu^dhammārāmattheravatthu^vipakkhasevakabhikkhuvatthu^pañcaggadāyakabrāhmaṇavatthu^
content:
  [03] ^b^sabbaso^eb^ti ^a^P4.0098^ea^ imaṃ dhammadesanaṃ satthā  jetavane viharanto pañcaggadāyakaṃ nāma brāhmaṇaṃ ārabbha kathesi.<br/><br/>[03] so kira sasse khette ṭhitakāleyeva khettaggaṃ nāma deti,  khalakāle khalaggaṃ nāma deti, khalabhaṇḍakāle khalabhaṇḍaggaṃ nāma deti,  ukkhalikakāle kumbhaggaṃ nāma deti, pātiyaṃ vaḍḍhitakāle pātaggaṃ  nāma detīti imāni pañca aggadānāni deti, sampattassa adatvā  nāma na bhuñjati. tenassa ^b^pañcaggadāyako^eb^tveva nāmaṃ ahosi.  satthā tassa ca brāhmaṇiyā cassa tiṇṇaṃ phalānaṃ upanissayaṃ disvā  brāhmaṇassa bhojanavelāyaṃ gantvā dvāre aṭṭhāsi. sopi dvārapamukhe  antogehābhimukho nisīditvā bhuñjati, satthāraṃ dvāre ṭhitaṃ na passati.  brāhmaṇī pana taṃ parivisamānā satthāraṃ disvā cintesi -- ``ayaṃ  brāhmaṇo pañcasu ^a^M2.0368^ea^ ṭhānesu aggaṃ datvā bhuñjati, idāni ca samaṇo  gotamo āgantvā dvāre ṭhito. sace brāhmaṇo etaṃ disvā attano  bhattaṃ haritvā dassati, punapāhaṃ pacituṃ na sakkhissāmī''ti. sā  ``evaṃ ayaṃ samaṇaṃ gotamaṃ na passissatī''ti satthu piṭṭhiṃ datvā  tassa pacchato taṃ paṭicchādentī onamitvā puṇṇacandaṃ pāṇinā  paṭicchādentī viya aṭṭhāsi. tathā ṭhitā eva ca pana ``gato nu  kho no''ti satthāraṃ aḍḍhakkhikena olokesi. satthā tattheva  aṭṭhāsi. brāhmaṇassa pana savanabhayena ``aticchathā''ti na vadeti,  osakkitvā pana saṇikameva ``aticchathā''ti āha ^a^V2.0339^ea^. satthā ``na  gamissāmī''ti sīsaṃ ^a^P4.0099^ea^ cālesi. lokagarunā buddhena  ``na gamissāmī''ti sīse cālite sā sandhāretuṃ asakkontī  mahāhasitaṃ hasi. tasmiṃ khaṇe satthā gehābhimukhaṃ obhāsaṃ muñci.  brāhmaṇopi piṭṭhiṃ datvā nisinnoyeva brāhmaṇiyā hasitasaddaṃ sutvā  chabbaṇṇānañca rasmīnaṃ obhāsaṃ oloketvā satthāraṃ addasa. buddhā  hi nāma gāme vā araññe vā hetusampannānaṃ attānaṃ adassetvā na  pakkamanti. brāhmaṇopi satthāraṃ disvā, ``bhoti nāsitomhi tayā,  rājaputtaṃ āgantvā dvāre ṭhitaṃ mayhaṃ anācikkhantiyā bhāriyaṃ te kammaṃ  kata''nti vatvā aḍḍhabhuttaṃ bhojanapātiṃ ādāya satthu santikaṃ gantvā,  ``bho gotama, ahaṃ pañcasu ṭhānesu aggaṃ datvāva bhuñjāmi, ito ca me  majjhe bhinditvā ekova bhattakoṭṭhāso bhutto, eko koṭṭhāso avasiṭṭho,  paṭiggaṇhissasi me idaṃ bhatta''nti. satthā ``na me tava  ucchiṭṭhabhattena attho''ti avatvā, ``brāhmaṇa, aggampi mayhameva  anucchavikaṃ, majjhe bhinditvā aḍḍhabhuttabhattampi, carimakabhattapiṇḍopi  mayhameva anucchaviko. mayañhi, brāhmaṇa,  paradattūpajīvipetasadisā''ti vatvā imaṃ gāthamāha -- <br/><br/>[21] ``yadaggato majjhato sesato vā, <br/><br/>[27] piṇḍaṃ labhetha paradattūpajīvī. <br/><br/>[26] nālaṃ thutuṃ nopi nipaccavādī, <br/><br/>[22] taṃ vāpi dhīrā muni vedayantī''ti.. (su0 ni0  219).<br/><br/>[03] brāhmaṇo ^a^P4.0100^ea^ taṃ sutvāva pasannacitto hutvā  ``aho acchariyaṃ, dīpasāmiko nāma rājaputto `na me tava  ucchiṭṭhabhattena attho'ti avatvā evaṃ vakkhatī''ti dvāre ṭhitakova  satthāraṃ pañhaṃ pucchi -- ``bho gotama ^a^M2.0369^ea^, tumhe attano sāvake  bhikkhūti vadatha, kittāvatā bhikkhu nāma hotī''ti. satthā  ``kathaṃrūpā nu kho imassa dhammadesanā sappāyā''ti upadhārento  ``ime dvepi janā kassapabuddhakāle `nāmarūpa'nti vadantānaṃ kathaṃ  suṇiṃsu, nāmarūpaṃ avissajjitvāva nesaṃ dhammaṃ desetuṃ vaṭṭatī''ti,  ``brāhmaṇa, nāme ca rūpe ca arajjanto asajjanto asocanto bhikkhu  nāma hotī''ti vatvā imaṃ gāthamāha -- <br/><br/>[03] 367^b^.^eb^ <br/><br/>[21] ``sabbaso nāmarūpasmiṃ, yassa natthi  mamāyitaṃ. <br/><br/>[22] asatā ca na socati, sa ve bhikkhūti vuccatī''ti..<br/><br/>[03] tattha ^b^sabbaso^eb^ti sabbasmimpi vedanādīnaṃ catunnaṃ,  rūpakkhandhassa cāti pañcannaṃ khandhānaṃ vasena ^a^V2.0340^ea^ pavatte nāmarūpe.  ^b^mamāyita^eb^nti yassa ahanti vā mamanti vā gāho natthi.  ^b^asatā ca na socatī^eb^ti tasmiñca nāmarūpe khayavayaṃ patte  ``mama rūpaṃ khīṇaṃ...pe0... mama viññāṇaṃ khīṇa''nti na socati na  vihaññati, ``khayavayadhammaṃ me khīṇa''nti passati. ^b^sa ve^eb^ti  so evarūpo vijjamānepi nāmarūpe mamāyitarahitopi asatāpi tena  asocanto bhikkhūti vuccatīti attho.<br/><br/>[03] desanāvasāne ^a^P4.0101^ea^ ubhopi jayampatikā  anāgāmiphale patiṭṭhahiṃsu, sampattānampi sātthikā dhammadesanā  ahosīti. <br/><br/>[06] pañcaggadāyakabrāhmaṇavatthu chaṭṭhaṃ. 


volume: 88
item: 260
title:
  dhammārāmattheravatthu^vipakkhasevakabhikkhuvatthu^pañcaggadāyakabrāhmaṇavatthu^sambahulabhikkhuvatthu^

content:
  [03] ^b^mettāvihārī^eb^ti imaṃ dhammadesanaṃ satthā jetavane viharanto  sambahule bhikkhū ārabbha kathesi.<br/><br/>[03] ekasmiñhi samaye āyasmante mahākaccāne avantijanapade  kuraragharaṃ nissāya pavattapabbate viharante soṇo nāma koṭikaṇṇo  upāsako therassa dhammakathāya pasīditvā therassa santike  pabbajitukāmo ^a^M2.0370^ea^ therena ``dukkaraṃ kho, soṇa, yāvajīvaṃ ekabhattaṃ  ekaseyyaṃ brahmacariya''nti vatvā dve vāre paṭikkhittopi pabbajjāya  ativiya ussāhajāto tatiyavāre theraṃ yācitvā pabbajitvā  appabhikkhukattā dakkhiṇāpathe tiṇṇaṃ vassānaṃ accayena laddhūpasampado  satthāraṃ sammukhā daṭṭhukāmo hutvā upajjhāyaṃ āpucchitvā tena dinnaṃ  sāsanaṃ gahetvā anupubbena jetavanaṃ gantvā satthāraṃ vanditvā  katapaṭisanthāro satthārā ekagandhakuṭiyaṃyeva anuññātasenāsano bahudeva  rattiṃ ajjhokāse vīthināmetvā rattibhāge gandhakuṭiṃ pavisitvā attano  pattasenāsane taṃ rattibhāgaṃ vītināmetvā paccūsasamaye satthārā ajjhiṭṭho  soḷasa aṭṭhakavaggikāni ^a^P4.0102^ea^ (su0 ni0 772  ādayo) sabbāneva sarabhaññena abhaṇi. athassa bhagavā  sarabhaññapariyosāne abbhānumodento -- ``sādhu sādhu, bhikkhū''ti  sādhukāraṃ adāsi. satthārā dinnasādhukāraṃ sutvā bhūmaṭṭhakadevā nāgā  supaṇṇāti evaṃ yāva brahmalokā ekasādhukārameva ahosi.<br/><br/>[03] tasmiṃ ^a^V2.0341^ea^ khaṇe jetavanato vīsayojanasatamatthake kuraragharanagare  therassa mātu mahāupāsikāya gehe adhivatthā devatāpi mahantena saddena  sādhukāramadāsi. atha naṃ upāsikā āha -- ``ko esa sādhukāraṃ  detī''ti? ahaṃ, bhaginīti. kosi tvanti? tava gehe adhivatthā,  devatāti. tvaṃ ito pubbe mayhaṃ sādhukāraṃ adatvā ajja kasmā  desīti? nāhaṃ tuyhaṃ sādhukāraṃ dammīti. atha kassa te sādhukāro  dinnoti? tava puttassa koṭikaṇṇassa soṇattherassāti. kiṃ me  puttena katanti? putto te ajja satthārā saddhiṃ ekagandhakuṭiyaṃ  vasitvā dhammaṃ desesi, satthā tava puttassa dhammaṃ sutvā pasanno  sādhukāramadāsi. tenassa mayāpi sādhukāro dinno.  sammāsambuddhassa hi sādhukāraṃ sampaṭicchitvā bhūmaṭṭhakadeve ādiṃ katvā  yāva brahmalokā ekasādhukārameva jātanti. kiṃ pana, sāmi, mama  puttena satthu dhammo kathito, satthārā mama puttassa kathitoti? tava  puttena satthu kathitoti. evaṃ devatāya kathentiyāva upāsikāya  pañcavaṇṇā pīti uppajjitvā sakalasarīraṃ phari.<br/><br/>[03] athassā etadahosi -- ``sace me putto satthārā saddhiṃ  ekagandhakuṭiyaṃ vasitvā satthu dhammaṃ kathetuṃ sakkhi ^a^P4.0103^ea^,  mayhampi kathetuṃ sakkhissatiyeva ^a^M2.0371^ea^. puttassa āgatakāle  dhammassavanaṃ kāretvā dhammakathaṃ suṇissāmī''ti. soṇattheropi kho  satthārā sādhukāre dinne ``ayaṃ me upajjhāyena dinnasāsanaṃ ārocetuṃ  kālo''ti bhagavantaṃ paccantimesu janapadesu vinayadharapañcamena gaṇena  upasampadaṃ ādiṃ katvā (mahāva0 259) pañca vare yācitvā katipāhaṃ  satthu santikeyeva vasitvā ``upajjhāyaṃ passissāmī''ti satthāraṃ  āpucchitvā jetavanā nikkhamitvā anupubbena upajjhāyassa santikaṃ  agamāsi.<br/><br/>[03] thero punadivase taṃ ādāya piṇḍāya caranto mātu upāsikāya  gehadvāraṃ agamāsi. sāpi puttaṃ disvā tuṭṭhamānasā vanditvā sakkaccaṃ  parivisitvā pucchi -- ``saccaṃ kira tvaṃ, tāta, satthārā saddhiṃ  ekagandhakuṭiyaṃ vasitvā satthu dhammakathaṃ kathesī''ti. ``upāsike,  tuyhaṃ kena idaṃ kathita''nti? ``tāta, imasmiṃ gehe adhivatthā  devatā mahantena saddena sādhukāraṃ datvā mayā `ko eso'ti vutte  `aha'nti vatvā evañca evañca kathesi. taṃ sutvā mayhaṃ etadahosi  -- `sace me putto satthu dhammakathaṃ kathesi, mayhampi kathetuṃ  sakkhissatī'ti. atha naṃ āha -- `tāta, yato tayā satthu  sammukhā dhammo kathito, mayhampi kathetuṃ sakkhissasi eva.  asukadivase nāma dhammassavanaṃ kāretvā tava dhammaṃ suṇissāmi,  tātā'''ti. so adhivāsesi. upāsikā bhikkhusaṅghassa dānaṃ  datvā pūjaṃ katvā ``puttassa me dhammakathaṃ suṇissāmī''ti ekameva  dāsiṃ geharakkhikaṃ ṭhapetvā ^a^P4.0104^ea^ sabbaṃ parijanaṃ ādāya  antonagare dhammassavanatthāya ^a^V2.0342^ea^ kārite maṇḍape alaṅkatadhammāsanaṃ  abhiruyha dhammaṃ desentassa puttassa dhammakathaṃ sotuṃ agamāsi.<br/><br/>[03] tasmiṃ pana kāle navasatā corā tassā upāsikāya gehe  otāraṃ olokentā vicaranti. tassā pana gehaṃ sattahi pākārehi  parikkhittaṃ sattadvārakoṭṭhakayuttaṃ, tattha tesu tesu ṭhānesu caṇḍasunakhe  bandhitvā ṭhapayiṃsu. antogehe chadanassa udakapātaṭṭhāne pana parikhaṃ  khaṇitvā tipunā pūrayiṃsu. taṃ divā ātapena vilīnaṃ pakkuthitaṃ viya  tiṭṭhati, rattiṃ kaṭhinaṃ kakkhaḷaṃ hutvā tiṭṭhati. tassānantarā  mahantāni ayasaṅghāṭakāni nirantaraṃ bhūmiyaṃ odahiṃsu. iti  imañcārakkhaṃ upāsikāya ca antogehe ṭhitabhāvaṃ paṭicca te corā  okāsaṃ alabhantā taṃ divasaṃ tassā gatabhāvaṃ ñatvā umaṅgaṃ bhinditvā  tipuparikhāya ^a^M2.0372^ea^ ca ayasaṅghāṭakānañca heṭṭhābhāgeneva gehaṃ pavisitvā  corajeṭṭhakaṃ tassā santikaṃ pahiṇiṃsu ``sace sā amhākaṃ idha  paviṭṭhabhāvaṃ sutvā nivattitvā gehābhimukhī āgacchati, asinā naṃ  paharitvā mārethā''ti. so gantvā tassā santike aṭṭhāsi.<br/><br/>[03] corāpi antogehe dīpaṃ jāletvā kahāpaṇagabbhadvāraṃ vivariṃsu.  sā dāsī core disvā upāsikāya santikaṃ gantvā, ``ayye, bahū  corā gehaṃ pavisitvā kahāpaṇagabbhadvāraṃ vivariṃsū''ti ārocesi.  ``corā attanā diṭṭhakahāpaṇe harantu, ahaṃ mama puttassa dhammakathaṃ  suṇāmi, mā me dhammassa antarāyaṃ kari, gehaṃ gacchā''ti taṃ pahiṇi.  corāpi kahāpaṇagabbhaṃ tucchaṃ katvā ^a^P4.0105^ea^ rajatagabbhaṃ  vivariṃsu. sā punapi gantvā tamatthaṃ ārocesi. upāsikāpi  ``corā attanā icchitaṃ harantu, mā me antarāyaṃ karī''ti puna taṃ  pahiṇi. corā rajatagabbhampi tucchaṃ katvā suvaṇṇagabbhaṃ vivariṃsu.  sā punapi gantvā upāsikāya tamatthaṃ ārocesi. atha naṃ upāsikā  āmantetvā, ``bhoti je tvaṃ anekavāraṃ mama santikaṃ āgatā, `corā  yathārucitaṃ harantu, ahaṃ mama puttassa dhammakathaṃ suṇāmi, mā me  antarāyaṃ karī'ti mayā vuttāpi mama kathaṃ anādiyitvā punappunaṃ  āgacchasiyeva. sace idāni tvaṃ āgacchissasi, jānissāmi te  kattabbaṃ, gehameva gacchā''ti pahiṇi.<br/><br/>[03] corajeṭṭhako tassā kathaṃ sutvā ``evarūpāya itthiyā santakaṃ  harantānaṃ asani patitvā matthakaṃ bhindeyyā''ti corānaṃ santikaṃ  gantvā ``sīghaṃ upāsikāya santakaṃ paṭipākatikaṃ karothā''ti āha.  te kahāpaṇehi kahāpaṇagabbhaṃ, rajatasuvaṇṇehi rajatasuvaṇṇagabbhe puna  pūrayiṃsu. dhammatā kiresā, yaṃ dhammo dhammacārinaṃ rakkhati.  tenevāha -- <br/><br/>[21] ``dhammo ^a^V2.0343^ea^ have rakkhati dhammacāriṃ, <br/><br/>[27] dhammo suciṇṇo sukhamāvahāti. <br/><br/>[26] esānisaṃso dhamme suciṇṇe, <br/><br/>[22] na duggatiṃ gacchati dhammacārī''ti.. (theragā0 303;  jā0 1.10.102).<br/><br/>[03] corāpi gantvā dhammassavanaṭṭhāne aṭṭhaṃsu. theropi dhammaṃ kathetvā  vibhātāya rattiyā āsanā otari. tasmiṃ khaṇe corajeṭṭhako  upāsikāya ^a^M2.0373^ea^ pādamūle nipajjitvā ``khamāhi me, ayye''ti āha.  ``kiṃ idaṃ, tātā''ti? ``ahañhi tumhesu ^a^P4.0106^ea^  āghātaṃ katvā tumhe māretukāmo aṭṭhāsi''nti. ``tena hi te, tāta,  khamāmī''ti. sesacorāpi tatheva vatvā, ``tātā, khamāmī''ti vutte  āhaṃsu -- ``ayye, sace no khamatha, puttassa vo santike amhākaṃ  pabbajjaṃ dāpethā''ti. sā puttaṃ vanditvā āha -- ``tāta, ime corā  mama guṇesu tumhākañca dhammakathāya pasannā pabbajjaṃ yācanti, pabbājetha  ne''ti. thero ``sādhū''ti vatvā tehi nivatthavatthānaṃ dasāni  chindāpetvā tambamattikāya rajāpetvā te pabbājetvā sīlesu  patiṭṭhāpesi. upasampannakāle ca nesaṃ ekekassa visuṃ visuṃ  kammaṭṭhānamadāsi. te navasatā bhikkhū visuṃ visuṃ  navasatakammaṭṭhānāni gahetvā ekaṃ pabbataṃ abhiruyha tassa tassa  rukkhassa chāyāya nisīditvā samaṇadhammaṃ kariṃsu.<br/><br/>[03] satthā vīsayojanasatamatthake jetavanamahāvihāre nisinnova te  bhikkhū oloketvā tesaṃ cariyavasena dhammadesanaṃ vavatthāpetvā obhāsaṃ  pharitvā sammukhe nisīditvā kathento viya imā gāthā abhāsi -- <br/><br/>[03] 368^b^.^eb^ <br/><br/>[21] ``mettāvihārī yo bhikkhu, pasanno buddhasāsane. <br/><br/>[22] adhigacche padaṃ santaṃ, saṅkhārūpasamaṃ sukhaṃ.. <br/><br/>[03] 369^b^.^eb^ <br/><br/>[21] ``siñca bhikkhu imaṃ nāvaṃ, sittā te  lahumessati. <br/><br/>[22] chetvā rāgañca dosañca, tato nibbānamehisi.. <br/><br/>[03] 370^b^.^eb^ <br/><br/>[21] ``pañca chinde pañca jahe, pañca cuttari  bhāvaye. <br/><br/>[22] pañcasaṅgātigo bhikkhu, oghatiṇṇoti vuccati.. <br/><br/>[03] 371^b^.^eb^ <br/><br/>[21] ``jhāya ^a^V2.0344^ea^ ^a^P4.0107^ea^ bhikkhu mā  pamādo, <br/><br/>[27] mā te kāmaguṇe ramessu cittaṃ. <br/><br/>[26] mā lohaguḷaṃ gilī pamatto, <br/><br/>[22] mā kandī dukkhamidanti dayhamāno.. <br/><br/>[03] 372^b^.^eb^ <br/><br/>[21] ``natthi ^a^M2.0374^ea^ jhānaṃ apaññassa, paññā natthi  ajhāyato. <br/><br/>[22] yamhi jhānañca paññā ca, sa ve nibbānasantike.. <br/><br/>[03] 373^b^.^eb^ <br/><br/>[21] ``suññāgāraṃ paviṭṭhassa, santacittassa  bhikkhuno. <br/><br/>[22] amānusī ratī hoti, sammā dhammaṃ vipassato.. <br/><br/>[03] 374^b^.^eb^ <br/><br/>[21] ``yato yato sammasati, khandhānaṃ udayabbayaṃ. <br/><br/>[22] labhatī pītipāmojjaṃ, amataṃ taṃ vijānataṃ.. <br/><br/>[03] 375^b^.^eb^ <br/><br/>[21] ``tatrāyamādi bhavati, idha paññassa bhikkhuno. <br/><br/>[22] indriyagutti santuṭṭhi, pātimokkhe ca saṃvaro.. <br/><br/>[03] 376^b^.^eb^ <br/><br/>[21] ``mitte bhajassu kalyāṇe, suddhājīve atandite. <br/><br/>[27] paṭisanthāravutyassa, ācārakusalo siyā. <br/><br/>[22] tato pāmojjabahulo, dukkhassantaṃ karissatī''ti..<br/><br/>[03] tattha ^a^P4.0108^ea^ ^b^mettāvihārī^eb^ti mettākammaṭṭhāne  kammaṃ karontopi mettāvasena tikacatukkajjhāne nibbattetvā ṭhitopi  mettāvihārīyeva nāma. ^b^pasanno^eb^ti yo pana buddhasāsane pasanno  hoti, pasādaṃ rocetiyevāti attho. ^b^padaṃ santa^eb^nti  nibbānassetaṃ nāmaṃ. evarūpo hi bhikkhu santaṃ koṭṭhāsaṃ  sabbasaṅkhārānaṃ upasantatāya saṅkhārūpasamaṃ, paramasukhatāya sukhanti  laddhanāmaṃ nibbānaṃ adhigacchati, vindatiyevāti attho.<br/><br/>[03] ^b^siñca bhikkhu imaṃ nāva^eb^nti bhikkhu imaṃ  attabhāvasaṅkhātaṃ nāvaṃ micchāvitakkodakaṃ chaḍḍento siñca.  ^b^sittā te lahumessatī^eb^ti yathā hi mahāsamudde udakasseva bharitā  nāvā chiddāni ^a^V2.0345^ea^ pidahitvā udakassa sittatāya sittā sallahukā hutvā  mahāsamudde anosīditvā sīghaṃ supaṭṭanaṃ gacchati, evaṃ tavāpi ayaṃ  micchāvitakkodakabharitā attabhāvanāvā cakkhudvārādichiddāni saṃvarena  pidahitvā uppannassa micchāvitakkodakassa sittatāya sittā sallahukā  saṃsāravaṭṭe anosīditvā sīghaṃ nibbānaṃ gamissati. ^b^chetvā^eb^ti  rāgadosabandhanāni chinda. etāni hi chinditvā arahattappatto tato  aparabhāge anupādisesanibbānameva ehisi, gamissasīti attho.<br/><br/>[03] ^b^pañca^eb^ ^a^M2.0375^ea^ ^b^chinde^eb^ti ^a^P4.0109^ea^ heṭṭhāapāyasampāpakāni  pañcorambhāgiyasaṃyojanāni pāde baddharajjuṃ puriso satthena viya  heṭṭhāmaggattayena chindeyya. ^b^pañca jahe^eb^ti  uparidevalokasampāpakāni pañcuddhambhāgiyasaṃyojanāni puriso gīvāya  baddharajjukaṃ viya arahattamaggena jaheyya pajaheyya, chindeyyāti attho.  ^b^pañca cuttari bhāvaye^eb^ti uddhambhāgiyasaṃyojanānaṃ pahānatthāya  saddhādīni pañcindriyāni uttari bhāveyya. ^b^pañcasaṅgātigo^eb^ti  evaṃ sante pañcannaṃ rāgadosamohamānadiṭṭhisaṅgānaṃ atikkamanena  pañcasaṅgātigo bhikkhu ^b^oghatiṇṇoti vuccati,^eb^ cattāro oghe  tiṇṇoyevāti vuccatīti attho.<br/><br/>[03] ^b^jhāya bhikkhū^eb^ti bhikkhu tvaṃ dvinnaṃ jhānānaṃ vasena jhāya  ceva, kāyakammādīsu ca appamattavihāritāya mā pamajji.  ^b^ramessū^eb^ti pañcavidhe ca kāmaguṇe te cittaṃ mā ramessu. ^b^mā  lohaguḷa^eb^nti sativossaggalakkhaṇena hi pamādena pamattā niraye tattaṃ  lohaguḷaṃ gilanti, tena taṃ vadāmi ``mā pamatto hutvā lohaguḷaṃ  gili, mā niraye ḍayhamāno `dukkhamida'nti kandī''ti attho.<br/><br/>[03] ^b^natthi jhāna^eb^nti jhānuppādikāya vāyāmapaññāya apaññassa  jhānaṃ nāma natthi. ^b^paññā natthī^eb^ti ^a^P4.0110^ea^  ajhāyantassa ``samāhito bhikkhu yathābhūtaṃ jānāti passatī''ti  vuttalakkhaṇā paññā natthi. ^b^yamhi jhānañca paññā cā^eb^ti yamhi  puggale idaṃ ubhayampi atthi, so nibbānassa santike ṭhitoyevāti  attho.<br/><br/>[03] ^b^suññāgāraṃ paviṭṭhassā^eb^ti kismiñcideva vivittokāse  kammaṭṭhānaṃ avijahitvā kammaṭṭhānamanasikārena nisinnassa.  ^b^santacittassā^eb^ti nibbutacittassa. ^b^sammā^eb^ti hetunā  kāraṇena dhammaṃ vipassantassa vipassanāsaṅkhātā amānusī rati  aṭṭhasamāpattisaṅkhātā dibbāpi rati hoti uppajjatīti attho.<br/><br/>[03] ^b^yato^eb^ ^a^V2.0346^ea^ ^b^yato sammasatī^eb^ti aṭṭhatiṃsāya ārammaṇesu kammaṃ  karonto yena yenākārena, purebhattādīsu vā kālesu yasmiṃ yasmiṃ  attanā abhirucite kāle, abhirucite vā kammaṭṭhāne kammaṃ karonto  sammasati. ^b^udayabbaya^eb^nti pañcannaṃ khandhānaṃ pañcavīsatiyā  lakkhaṇehi udayaṃ ^a^M2.0376^ea^, pañcavīsatiyā eva ca lakkhaṇehi vayaṃ.  ^b^pītipāmojja^eb^nti evaṃ khandhānaṃ udayabbayaṃ sammasanto dhammapītiṃ  dhammapāmojjañca labhati. ^b^amata^eb^nti taṃ sappaccaye nāmarūpe  pākaṭe hutvā upaṭṭhahante uppannaṃ pītipāmojjaṃ amatanibbānasampāpakattā  ^a^P4.0111^ea^ vijānataṃ paṇḍitānaṃ amatamevāti attho.<br/><br/>[03] ^b^tatrāyamādi bhavatī^eb^ti tatra ayaṃ ādi, idaṃ pubbaṭṭhānaṃ  hoti. ^b^idha paññassā^eb^ti imasmiṃ sāsane paṇḍitabhikkhuno.  idāni ``taṃ ādī''ti vuttaṃ pubbaṭṭhānaṃ dassento  ^b^indriyaguttī^eb^tiādimāha. catupārisuddhisīlañhi pubbaṭṭhānaṃ nāma.  tattha ^b^indriyaguttī^eb^ti indriyasaṃvaro. ^b^santuṭṭhī^eb^ti  catupaccayasantoso. tena ājīvapārisuddhi ceva paccayasannissitañca  sīlaṃ kathitaṃ. ^b^pātimokkhe^eb^ti pātimokkhasaṅkhāte jeṭṭhakasīle  paripūrakāritā kathitā.<br/><br/>[03] ^b^mitte bhajassu kalyāṇe^eb^ti vissaṭṭhakammante apatirūpasahāye  vajjetvā sādhujīvitāya suddhājīve jaṅghabalaṃ nissāya  jīvikakappanāya akusīte atandite kalyāṇamitte bhajassu, sevassūti  attho. ^b^paṭisanthāravutyassā^eb^ti āmisapaṭisanthārena ca  dhammapaṭisanthārena ca sampannavuttitāya paṭisanthāravutti assa,  paṭisanthārassa kārakā bhaveyyāti attho. ^b^ācārakusalo^eb^ti  sīlampi ācāro, vattapaṭivattampi ācāro. tattha kusalo siyā,  cheko bhaveyyāti attho. ^b^tato pāmojjabahulo^eb^ti tato  paṭisanthāravuttito ca ācārakosallato ca uppannena dhammapāmojjena  pāmojjabahulo hutvā taṃ sakalassāpi vaṭṭadukkhassa antaṃ karissatīti  attho.<br/><br/>[03] evaṃ satthārā desitāsu imāsu gāthāsu ekamekissāya gāthāya  pariyosāne ekamekaṃ bhikkhusataṃ nisinnanisinnaṭṭhāneyeva saha  paṭisambhidāhi arahattaṃ patvā vehāsaṃ abbhuggantvā sabbepi te bhikkhū  ākāseneva vīsayojanasatikaṃ ^a^P4.0112^ea^ kantāraṃ  atikkamitvā tathāgatassa suvaṇṇavaṇṇaṃ sarīraṃ vaṇṇentā thomentā pāde  vandiṃsūti. <br/><br/>[06] sambahulabhikkhuvatthu sattamaṃ. 


volume: 88
item: 261
title:
  vipakkhasevakabhikkhuvatthu^pañcaggadāyakabrāhmaṇavatthu^sambahulabhikkhuvatthu^pañcasatabhikkhuvatthu^

content:
  [03] ^b^vassikā^eb^ ^a^V2.0347^ea^ ^a^M2.0377^ea^ ^b^viya pupphānī^eb^ti imaṃ dhammadesanaṃ satthā jetavane  viharanto pañcasate bhikkhū ārabbha kathesi.<br/><br/>[03] te kira satthu santike kammaṭṭhānaṃ gahetvā araññe samaṇadhammaṃ  karontā pātova pupphitāni vassikapupphāni sāyaṃ vaṇṭato muccantāni  disvā ``pupphānaṃ vaṇṭehi muccanato mayaṃ paṭhamataraṃ rāgādīhi  muccissāmā''ti vāyamiṃsu. satthā te bhikkhū oloketvā,  ``bhikkhave, bhikkhunā nāma vaṇṭato muccanapupphena viya dukkhato  muccituṃ vāyamitabbamevā''ti vatvā gandhakuṭiyaṃ nisinnova ālokaṃ  pharitvā imaṃ gāthamāha -- <br/><br/>[03] 377^b^.^eb^ <br/><br/>[21] ``vassikā viya pupphāni, maddavāni  pamuñcati. <br/><br/>[22] evaṃ rāgañca dosañca, vippamuñcetha bhikkhavo''ti..<br/><br/>[03] tattha ^b^vassikā^eb^ti sumanā. ^b^maddavānī^eb^ti milātāni.  idaṃ vuttaṃ hoti -- yathā vassikā hiyyo pupphitapupphāni ^a^P4.0113^ea^  punadivase purāṇabhūtāni muñcati, vaṇṭato vissajjeti, evaṃ  tumhepi rāgādayo dose vippamuñcethāti.<br/><br/>[03] desanāvasāne sabbepi te bhikkhū arahatte patiṭṭhahiṃsūti. <br/><br/>[06] pañcasatabhikkhuvatthu aṭṭhamaṃ. 


volume: 88
item: 262
title: pañcaggadāyakabrāhmaṇavatthu^sambahulabhikkhuvatthu^pañcasatabhikkhuvatthu^santakāyattheravatthu^
content:
  [03] ^b^santakāyo^eb^ti imaṃ dhammadesanaṃ satthā jetavane viharanto  santakāyattheraṃ nāma ārabbha kathesi. <br/><br/>[01] tassa kira hatthapādakukkuccaṃ nāma nāhosi,  kāyavijambhanarahito santāttabhāvova ahosi. so kira  sīhayonito āgato thero. sīhā kira ekadivasaṃ gocaraṃ gahetvā  rajatasuvaṇṇamaṇipavāḷaguhānaṃ aññataraṃ pavisitvā manosilātale  haritālacuṇṇesu sattāhaṃ nipajjitvā ^a^V2.0348^ea^ sattame divase uṭṭhāya nipannaṭṭhānaṃ  oloketvā sace naṅguṭṭhassa vā kaṇṇānaṃ vā hatthapādānaṃ vā calitattā  manosilāharitālacuṇṇānaṃ vippakiṇṇataṃ passanti, ``na te idaṃ  jātiyā vā gottassa vā patirūpa''nti ^a^M2.0378^ea^ puna sattāhaṃ nirāhārā  nipajjanti, cuṇṇānaṃ pana vippakiṇṇabhāve asati ``idaṃ ^a^P4.0114^ea^  te jātigottānaṃ anucchavika''nti āsayā nikkhamitvā  vijambhitvā disā anuviloketvā tikkhattuṃ sīhanādaṃ naditvā  gocarāya pakkamanti. evarūpāya sīhayoniyā āgato ayaṃ bhikkhu.  tassa kāyasamācāraṃ disvā bhikkhū satthu ārocesuṃ -- ``na no,  bhante, santakāyattherasadiso bhikkhu diṭṭhapubbo. imassa hi  nisinnaṭṭhāne hatthacalanaṃ vā pādacalanaṃ vā kāyavijambhitā vā  natthī''ti. taṃ sutvā satthā, ``bhikkhave, bhikkhunā nāma  santakāyattherena viya kāyādīhi upasanteneva bhavitabba''nti vatvā  imaṃ gāthamāha -- <br/><br/>[03] 378^b^.^eb^ <br/><br/>[21] ``santakāyo santavāco, santavā susamāhito. <br/><br/>[22] vantalokāmiso bhikkhu, upasantoti vuccatī''ti..<br/><br/>[03] tattha ^b^santakāyo^eb^ti pāṇātipātādīnaṃ abhāvena santakāyo,  musāvādādīnaṃ abhāvena ^b^santavāco,^eb^ abhijjhādīnaṃ abhāvena  ^b^santavā,^eb^ kāyādīnaṃ tiṇṇampi suṭṭhu samāhitattā  ^b^susamāhito,^eb^ catūhi maggehi lokāmisassa vantatāya  ^b^vantalokāmiso^eb^ bhikkhu abbhantare rāgādīnaṃ upasantatāya  ^b^upasanto^eb^ti vuccatīti attho.<br/><br/>[03] desanāvasāne so thero arahatte patiṭṭhahi, sampattānampi  sātthikā dhammadesanā ahosīti. <br/><br/>[06] santakāyattheravatthu navamaṃ. 


volume: 88
item: 263
title: sambahulabhikkhuvatthu^pañcasatabhikkhuvatthu^santakāyattheravatthu^naṅgalakulattheravatthu^
content:
  [03] ^b^attanā^eb^ ^a^P4.0115^ea^ ^b^codayattāna^eb^nti imaṃ  dhammadesanaṃ satthā jetavane viharanto naṅgalakulattheraṃ ārabbha kathesi.<br/><br/>[03] eko kira duggatamanusso paresaṃ bhatiṃ katvā jīvati, taṃ eko  bhikkhu pilotikakhaṇḍanivatthaṃ naṅgalaṃ ukkhipitvā gacchantaṃ disvā  evamāha -- ``kiṃ pana te evaṃ jīvanato pabbajituṃ na vara''nti.  ko maṃ, bhante, evaṃ jīvantaṃ pabbājessatīti? sace pabbajissasi  ^a^V2.0349^ea^, ahaṃ taṃ pabbājessāmīti. sādhu bhante ^a^M2.0379^ea^, sace maṃ pabbājessatha,  pabbajissāmīti. atha naṃ so thero jetavanaṃ netvā sahatthena,  nhāpetvā māḷake ṭhapetvā pabbājetvā nivatthapilotikakhaṇḍena saddhiṃ  naṅgalaṃ māḷakasīmāyameva rukkhasākhāyaṃ ṭhapāpesi. so  upasampannakālepi ^b^naṅgalakulatthero^eb^tveva paññāyi. so buddhānaṃ  uppannalābhasakkāraṃ nissāya jīvanto ukkaṇṭhitvā ukkaṇṭhitaṃ vinodetuṃ  asakkonto ``na dāni saddhādeyyāni kāsāyāni paridahitvā  gamissāmī''ti taṃ rukkhamūlaṃ gantvā attanāva attānaṃ ovadi --  ``ahirika, nillajja, idaṃ nivāsetvā vibbhamitvā bhatiṃ katvā  jīvitukāmo jāto''ti. tassevaṃ attānaṃ ovadantasseva cittaṃ  tanukabhāvaṃ gataṃ. so nivattitvā puna katipāhaccayena ^a^P4.0116^ea^  ukkaṇṭhitvā tatheva attānaṃ ovadi, punassa cittaṃ nivatti.  so imināva nīhārena ukkaṇṭhitaukkaṇṭhitakāle tattha gantvā attānaṃ  ovadi. atha naṃ bhikkhū tattha abhiṇhaṃ gacchantaṃ disvā,  ``āvuso, naṅgalatthera kasmā ettha gacchasī''ti pucchiṃsu. so  ``ācariyassa santikaṃ gacchāmi, bhante''ti vatvā katipāheneva  arahattaṃ pāpuṇi.<br/><br/>[03] bhikkhū tena saddhiṃ keḷiṃ karontā āhaṃsu -- ``āvuso  naṅgalatthera, tava vicaraṇamaggo avaḷañjo viya jāto, ācariyassa  santikaṃ na gacchasi maññe''ti. āma, bhante, mayaṃ saṃsagge sati  agamimhā, idāni pana so saṃsaggo chinno, tena na gacchāmāti.  taṃ sutvā bhikkhū ``esa abhūtaṃ vatvā aññaṃ byākarotī''ti satthu  tamatthaṃ ārocesuṃ. satthā ``āma, bhikkhave, mama putto attanāva  attānaṃ codetvā pabbajitakiccassa matthakaṃ patto''ti vatvā dhammaṃ  desento imā gāthā abhāsi -- <br/><br/>[03] 379^b^.^eb^ <br/><br/>[21] ``attanā codayattānaṃ, paṭimaṃsetha attanā. <br/><br/>[22] so attagutto satimā, sukhaṃ bhikkhu vihāhisi.. <br/><br/>[03] 380^b^.^eb^ <br/><br/>[21] ``attā hi attano nātho, ko hi nātho paro  siyā. <br/><br/>[27] attā hi attano gati. <br/><br/>[22] tasmā saṃyamamattānaṃ, assaṃ bhadraṃva vāṇijo''ti..<br/><br/>[03] tattha ^a^M2.0380^ea^ ^a^P4.0117^ea^ ^b^codayattāna^eb^nti attanāva  attānaṃ codaya sāraya. ^b^paṭimaṃsethā^eb^ti attanāva attānaṃ  parivīmaṃsatha. ^b^so^eb^ti so tvaṃ, bhikkhu, evaṃ sante attanāva  guttatāya ^b^attagutto,^eb^ upaṭṭhitasatitāya ^b^satimā^eb^ hutvā  sabbiriyāpathesu sukhaṃ viharissasīti attho. <br/><br/>[01] ^b^nātho^eb^ti ^a^V2.0350^ea^ avassayo patiṭṭhā. ^b^ko hi nātho  paro^eb^ti yasmā parassa attabhāve patiṭṭhāya kusalaṃ vā katvā  saggaparāyaṇena maggaṃ vā bhāvetvā sacchikataphalena bhavituṃ na sakkā,  tasmā ko hi nāma paro nātho bhaveyyāti attho. ^b^tasmā^eb^ti  yasmā attāva attano gati patiṭṭhā saraṇaṃ, tasmā yathā bhadraṃ  assājānīyaṃ nissāya lābhaṃ patthayanto vāṇijo tassa  visamaṭṭhānacāraṃ pacchinditvā divasassa tikkhattuṃ nahāpento bhojento  saṃyameti paṭijaggati, evaṃ tvampi anuppannassa akusalassa uppādaṃ  nivārento satisammosena uppannaṃ akusalaṃ pajahanto attānaṃ saṃyama  gopaya, evaṃ sante paṭhamajjhānaṃ ādiṃ katvā lokiyalokuttaravisesaṃ  adhigamissasīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] naṅgalakulattheravatthu dasamaṃ. 


volume: 88
item: 264
title: pañcasatabhikkhuvatthu^santakāyattheravatthu^naṅgalakulattheravatthu^vakkalittheravatthu^
content:
  [03] ^b^pāmojjabahulo^eb^ti imaṃ dhammadesanaṃ satthā veḷuvane viharanto  vakkalittheraṃ ārabbha kathesi.<br/><br/>[03] so ^a^P4.0118^ea^ kirāyasmā sāvatthiyaṃ brāhmaṇakule  nibbattitvā vayappatto piṇḍāya paviṭṭhaṃ tathāgataṃ disvā satthu  sarīrasampattiṃ oloketvā sarīrasampattidassanena atitto ``evāhaṃ  niccakālaṃ tathāgataṃ daṭṭhuṃ labhissāmī''ti satthu santike pabbajitvā  yattha ṭhitena sakkā dasabalaṃ passituṃ, tattha ṭhito  sajjhāyakammaṭṭhānamanasikārādīni pahāya satthāraṃ olokentova  vicarati. satthā tassa ñāṇaparipākaṃ āgamento kiñci avatvā  ``idānissa ñāṇaṃ paripākaṃ gata''nti ñatvā ``kiṃ te, vakkali,  iminā ^a^M2.0381^ea^ pūtikāyena diṭṭhena, yo kho, vakkali, dhammaṃ passati, so maṃ  passati. yo maṃ passati, so dhammaṃ passatī''ti (saṃ0 ni0   3.87) vatvā ovadi. so evaṃ ovaditopi satthu dassanaṃ  pahāya neva aññattha gantuṃ sakkoti. atha naṃ satthā ``nāyaṃ bhikkhu  saṃvegaṃ alabhitvā bujjhissatī''ti upakaṭṭhāya vassūpanāyikāya rājagahaṃ  gantvā vassūpanāyikadivase ``apehi, vakkali, apehi, vakkalī''ti  paṇāmesi. so ``na maṃ satthā ālapatī''ti temāsaṃ satthu sammukhe  ṭhātuṃ asakkonto ``kiṃ mayhaṃ jīvitena, pabbatā attānaṃ  pātessāmī''ti gijjhakūṭaṃ abhiruhi.<br/><br/>[03] satthā tassa kilamanabhāvaṃ ñatvā ``ayaṃ bhikkhu mama santikā  assāsaṃ alabhanto maggaphalānaṃ ^a^V2.0351^ea^ upanissayaṃ nāseyyā''ti attānaṃ  dassetuṃ obhāsaṃ muñci. athassa satthu diṭṭhakālato paṭṭhāya  tāvamahantopi soko pahīyi. satthā sukkhataḷākaṃ oghena pūrento  viya therassa balavapītipāmojjaṃ uppādetuṃ imaṃ gāthamāha -- <br/><br/>[03] 381^b^.^eb^ <br/><br/>[21] ``pāmojjabahulo ^a^P4.0119^ea^ bhikkhu,  pasanno buddhasāsane. <br/><br/>[22] adhigacche padaṃ santaṃ, saṅkhārūpasamaṃ sukha''nti..<br/><br/>[03] tassattho -- pakatiyāpi pāmojjabahulo bhikkhu buddhasāsane  pasādaṃ roceti, so evaṃ pasanno buddhasāsane santaṃ padaṃ saṅkhārūpasamaṃ  sukhanti laddhanāmaṃ nibbānaṃ adhigaccheyyāti. imañca pana gāthaṃ  vatvā satthā vakkalittherassa hatthaṃ pasāretvā -- <br/><br/>[21] ``ehi vakkali mā bhāyi, olokehi tathāgataṃ. <br/><br/>[22] ahaṃ taṃ uddharissāmi, paṅke sannaṃva kuñjaraṃ.. <br/><br/>[21] ``ehi vakkali mā bhāyi, olokehi tathāgataṃ. <br/><br/>[22] ahaṃ taṃ mocayissāmi, rāhuggahaṃva sūriyaṃ.. <br/><br/>[21] ``ehi vakkali mā bhāyi, olokehi tathāgataṃ. <br/><br/>[22] ahaṃ taṃ mocayissāmi, rāhuggahaṃva candima''nti.. -- <br/><br/>[25] imā gāthā abhāsi. so ``dasabalo me diṭṭho,  ehīti ca avhānampi laddha''nti balavapītiṃ uppādetvā ``kuto nu  kho gantabba''nti gamanamaggaṃ apassanto dasabalassa sammukhe ākāse  uppatitvā paṭhamapāde pabbate ^a^M2.0382^ea^ ṭhiteyeva satthārā vuttagāthā āvajjento  ākāseyeva pītiṃ vikkhambhetvā saha paṭisambhidāhi arahattaṃ patvā  tathāgataṃ vandamānova otaritvā satthu santike aṭṭhāsi. atha naṃ  satthā aparabhāge saddhādhimuttānaṃ aggaṭṭhāne ṭhapesīti. <br/><br/>[06] vakkalittheravatthu ekādasamaṃ. 


volume: 88
item: 265
title: santakāyattheravatthu^naṅgalakulattheravatthu^vakkalittheravatthu^sumanasāmaṇeravatthu^
content:
  [03] ^b^yo^eb^ ^a^V2.0352^ea^ ^a^P4.0120^ea^ ^b^have^eb^ti imaṃ dhammadesanaṃ  satthā pubbārāme viharanto sumanasāmaṇeraṃ ārabbha kathesi. tatrāyaṃ  anupubbī kathā --<br/><br/>[03] padumuttarabuddhakālasmiñhi eko kulaputto satthārā  catuparisamajjhe ekaṃ bhikkhuṃ dibbacakkhukānaṃ aggaṭṭhāne ṭhapentaṃ disvā  taṃ sampattiṃ patthayamāno satthāraṃ nimantetvā sattāhaṃ buddhappamukhassa  bhikkhusaṅghassa mahādānaṃ datvā, ``bhante, ahampi anāgate ekassa  buddhassa sāsane dibbacakkhukānaṃ aggo bhaveyya''nti patthanaṃ ṭhapesi.  satthā kappasatasahassaṃ olokento tassa patthanāya samijjhanabhāvaṃ  viditvā ``ito kappasatasahassamatthake gotamabuddhasāsane  dibbacakkhukānaṃ aggo anuruddho nāma bhavissasī''ti byākāsi.  so taṃ byākaraṇaṃ sutvā sve pattabbaṃ viya taṃ sampattiṃ maññamāno  parinibbute satthari bhikkhū dibbacakkhuparikammaṃ pucchitvā  sattayojanikaṃ kañcanathūpaṃ parikkhipitvā anekāni  dīparukkhasahassāni kāretvā dīpapūjaṃ katvā tato cuto devaloke  nibbattitvā devamanussesu kappasatasahassāni saṃsaritvā imasmiṃ kappe  bārāṇasiyaṃ daliddakule nibbatto sumanaseṭṭhiṃ nissāya tassa  tiṇahārako hutvā jīvikaṃ kappesi. ^b^annabhāro^eb^tissa nāmaṃ  ahosi. sumanaseṭṭhīpi tasmiṃ nagare niccakālaṃ mahādānaṃ deti.<br/><br/>[03] athekadivasaṃ upariṭṭho nāma paccekabuddho gandhamādane  nirodhasamāpattito ^a^P4.0121^ea^ vuṭṭhāya ``kassa nu kho ajja  anuggahaṃ karissāmī''ti cintetvā ``ajja mayā annabhārassa anuggahaṃ  kātuṃ vaṭṭati, idāni ca so aṭavito tiṇaṃ ādāya gehaṃ  āgamissatī''ti ñatvā pattacīvaramādāya iddhiyā gantvā annabhārassa  sammukhe paccuṭṭhāsi. annabhāro taṃ tucchapattahatthaṃ disvā ``api  ^a^M2.0383^ea^,  bhante, bhikkhaṃ labhitthā''ti pucchitvā ``labhissāma mahāpuññā''ti  vutte ``tena hi, bhante, thokaṃ āgamethā''ti tiṇakājaṃ chaḍḍetvā vegena  gehaṃ gantvā, ``bhadde, mayhaṃ ṭhapitabhāgabhattaṃ atthi, natthī''ti bhariyaṃ  pucchitvā ``atthi, sāmī''ti vutte vegena paccāgantvā paccekabuddhassa  pattaṃ ādāya ``mayhaṃ dātukāmatāya sati deyyadhammo na hoti,  deyyadhamme sati paṭiggāhakaṃ na labhāmi. ajja pana me paṭiggāhako  ca diṭṭho, deyyadhammo ca atthi, lābhā vata me''ti gehaṃ gantvā bhattaṃ  patte pakkhipāpetvā paccāharitvā paccekabuddhassa hatthe patiṭṭhapetvā -- <br/><br/>[21] ``iminā ^a^V2.0353^ea^ pana dānena, mā me dāliddiyaṃ ahu. <br/><br/>[22] natthīti vacanaṃ nāma, mā ahosi bhavābhave.. -- <br/><br/>[25] bhante evarūpā dujjīvitā mucceyyaṃ, natthīti padameva na  suṇeyya''nti patthanaṃ ṭhapesi. paccekabuddho ``evaṃ hotu mahāpuññā''ti  vatvā anumodanaṃ katvā pakkāmi.<br/><br/>[03] sumanaseṭṭhinopi chatte adhivatthā devatā ``aho dānaṃ  paramadānaṃ, upariṭṭhe supatiṭṭhita''nti ^a^P4.0122^ea^ vatvā  tikkhattuṃ sādhukāramadāsi. atha naṃ seṭṭhi ``kiṃ maṃ ettakaṃ kālaṃ  dānaṃ dadamānaṃ na passasī''ti āha. nāhaṃ tava dānaṃ ārabbha  sādhukāraṃ demi, annabhārena pana upariṭṭhassa dinnapiṇḍapāte pasīditvā  mayā esa sādhukāro pavattitoti. so ``acchariyaṃ vata, bho, ahaṃ  ettakaṃ kālaṃ dānaṃ dadanto devataṃ sādhukāraṃ dāpetuṃ nāsakkhiṃ, annabhāro  maṃ nissāya jīvanto ekapiṇḍapāteneva sādhukāraṃ dāpesi, tassa dāne  anucchavikaṃ katvā taṃ piṇḍapātaṃ mama santakaṃ karissāmī''ti  cintetvā taṃ pakkosāpetvā ``ajja tayā kassaci kiñci dinna''nti  pucchi. ``āma, sāmi, upariṭṭhapaccekabuddhassa me ajja bhāgabhattaṃ  dinna''nti. ``handa, bho, kahāpaṇaṃ gahetvā etaṃ mayhaṃ piṇḍapātaṃ  dehī''ti? ``na demi, sāmī''ti. so yāva sahassaṃ vaḍḍhesi,  itaro sahassenāpi nādāsi. atha naṃ ``hotu, bho, yadi piṇḍapātaṃ  na desi, sahassaṃ gahetvā pattiṃ me dehī''ti āha. so ``ayyena  saddhiṃ mantetvā jānissāmī''ti vegena paccekabuddhaṃ sampāpuṇitvā,  ``bhante sumanaseṭṭhi, sahassaṃ datvā tumhākaṃ piṇḍapāte pattiṃ yācati,  kiṃ karomī''ti pucchi.<br/><br/>[03] athassa ^a^M2.0384^ea^ so upamaṃ āhari ``seyyathāpi, paṇḍita, kulasatike  gāme ekasmiṃ ghare dīpaṃ jāleyya, sesā attano telena vaṭṭiṃ temetvā  jālāpetvā gaṇheyyuṃ, purimapadīpassa ^a^P4.0123^ea^ pabhā atthīti  vattabbā natthī''ti. atirekatarā, bhante, pabhā hotīti. evamevaṃ  paṇḍita uḷuṅkayāgu vā hotu, kaṭacchubhikkhā vā, attano piṇḍapāte  paresaṃ pattiṃ dentassa yattakānaṃ deti, tattakaṃ vaḍḍhati. tvañhi ekameva  piṇḍapātaṃ adāsi, seṭṭhissa pana pattiyā dinnāya dve piṇḍapātā honti  eko tava, eko tassāti.<br/><br/>[03] so ``sādhu, bhante''ti taṃ abhivādetvā seṭṭhissa santikaṃ  gantvā ``gaṇha, sāmi, patti''nti āha. tena hi ime kahāpaṇe  gaṇhāti. nāhaṃ piṇḍapātaṃ vikkiṇāmi, saddhāya te pattiṃ dammīti.  ``tvaṃ saddhāya desi, ahampi tava guṇe pūjemi, gaṇha, tāta, ito  paṭṭhāya ^a^V2.0354^ea^ ca pana mā sahatthā kammamakāsi, vīthiyaṃ gharaṃ māpetvā vasa.  yena ca te attho hoti, sabbaṃ mama santikā gaṇhāhī''ti āha.  nirodhā vuṭṭhitassa pana dinnapiṇḍapāto tadaheva vipākaṃ deti. tasmā  rājāpi taṃ pavattiṃ sutvā annabhāraṃ pakkosāpetvā pattiṃ gahetvā mahantaṃ  bhogaṃ datvā tassa seṭṭhiṭṭhānaṃ dāpesi.<br/><br/>[03] so sumanaseṭṭhissa sahāyako hutvā yāvajīvaṃ puññāni katvā  tato cuto devaloke nibbattitvā devamanussesu saṃsaranto ^a^P4.0124^ea^  imasmiṃ buddhuppāde kapilavatthunagare amitodanassa sakkassa  gehe paṭisandhiṃ gaṇhi, ^b^anuruddho^eb^tissa nāmaṃ akaṃsu. so  mahānāmasakkassa kaniṭṭhabhātā, satthu cūḷapitu putto paramasukhumālo  mahāpuñño ahosi. ekadivasaṃ kira chasu khattiyesu pūve lakkhaṃ  katvā guḷehi kīḷantesu anuruddho parājito pūvānaṃ atthāya mātu  santikaṃ pahiṇi. sā mahantaṃ suvaṇṇathālaṃ pūretvā pūve pesesi. pūve  khāditvā puna kīḷanto parājito tatheva pahiṇi. evaṃ tikkhattuṃ  pūvesu āhaṭesu catutthe vāre mātā ``idāni pūvā natthī''ti pahiṇi.  tassā vacanaṃ sutvā ``natthī''ti padassa asutapubbatāya  ``natthipūvā nāma idāni bhavissantī''ti saññaṃ katvā ``gaccha  natthipūve āharā''ti pesesi. athassa ^a^M2.0385^ea^ mātā ``natthipūve kira,  ayye, dethā''ti vutte ``mama puttena natthīti padaṃ na sutapubbaṃ, kathaṃ  nu kho natthibhāvaṃ jānāpeyya''nti suvaṇṇapātiṃ dhovitvā aparāya  suvaṇṇapātiyā paṭikujjitvā ``handa, tāta, imaṃ mama puttassa  dehī''ti pahiṇi. tasmiṃ khaṇe nagarapariggāhikā devatā ``amhākaṃ  sāminā annabhārakāle upariṭṭhassa paccekabuddhassa bhāgabhattaṃ ^a^P4.0125^ea^  datvā `natthīti padameva na suṇeyya'nti patthanā nāma  ṭhapitā. sace mayaṃ tamatthaṃ ñatvā ajjhupekkheyyāma, muddhāpi no  sattadhā phaleyyā''ti cintetvā dibbapūvehi pātiṃ pūrayiṃsu. so  puriso pātiṃ āharitvā tassa santike ṭhapetvā vivari. tesaṃ gandho  sakalanagaraṃ phari. pūvo pana mukhe ṭhapitamattova  sattarasaharaṇisahassāni pharitvā aṭṭhāsi.<br/><br/>[03] anuruddhopi cintesi -- ``na maṃ maññe ito pubbe mātā  piyāyati. na hi me aññadā tāya natthipūvā nāma pakkapubbā''ti.  so gantvā mātaraṃ evamāha -- ``amma, nāhaṃ tava piyo''ti. tāta,  kiṃ vadesi, mama akkhīhipi hadayamaṃsatopi tvaṃ piyataroti.  sacāhaṃ, amma, tava piyo, kasmā mama pubbe evarūpe natthipūve nāma  na adāsīti. sā taṃ purisaṃ pucchi -- ``tāta, kiñci pātiyaṃ  ahosī''ti. āma, ayye, pūvānaṃ pāti paripuṇṇā ahosi, na me  evarūpā diṭṭhapubbāti. sā cintesi -- ``putto me katapuñño,  devatāhissa dibbapūvā pahitā bhavissantī''ti. sopi mātaraṃ āha  -- ``amma, na mayā evarūpā ^a^V2.0355^ea^ pūvā khāditapubbā, ito paṭṭhāya me  natthipūvameva paceyyāsī''ti. sā tato paṭṭhāya tena ``pūve  khāditukāmomhī''ti vuttakāle suvaṇṇapātiṃ dhovitvā aññāya pātiyā  paṭikujjitvā ^a^P4.0126^ea^ pahiṇati, devatā pātiṃ pūrenti.  evaṃ so agāramajjhe vasanto natthīti padassa atthaṃ ajānitvā  dibbapūveyeva paribhuñji. <br/><br/>[01] satthu pana parivāratthaṃ kulapaṭipāṭiyā sākiyakumāresu  pabbajantesu mahānāmena sakkena, ``tāta, amhākaṃ kulā koci  pabbajito natthi, tayā vā pabbajitabbaṃ, mayā vā''ti vutte so āha  -- ``ahaṃ atisukhumālo pabbajituṃ na sakkhissāmī''ti. tena hi  kammantaṃ uggaṇha, ahaṃ pabbajissāmīti. ko esa kammanto nāmāti?  so hi bhattassa uṭṭhānaṭṭhānampi na jānāti, kammantaṃ kimeva  jānissati, tasmā evamāha. ekadivasañhi ^a^M2.0386^ea^ anuruddho bhaddiyo  kimiloti tayo janā ``bhattaṃ nāma kahaṃ uṭṭhātī''ti mantayiṃsu.  tesu kimilo ``koṭṭhesu uṭṭhātī''ti āha. so kirekadivasaṃ vīhī  koṭṭhamhi pakkhipante addasa, tasmā ``koṭṭhe bhattaṃ uppajjatī''ti  saññāya evamāha. atha naṃ bhaddiyo ``tvaṃ na jānāsī''ti vatvā  ``bhattaṃ nāma ukkhaliyaṃ uṭṭhātī''ti āha. so kirekadivasaṃ  ukkhalito bhattaṃ vaḍḍhente disvā ``etthevetaṃ uppajjatī''ti  saññamakāsi, tasmā evamāha. anuruddho te ubhopi ``tumhe na  jānāthā''ti vatvā ``bhattaṃ nāma ratanubbedhamakuḷāya ^a^P4.0127^ea^  mahāsuvaṇṇapātiyaṃ uṭṭhātī''ti āha. tena kira neva  vīhiṃ koṭṭentā, na bhattaṃ pacantā diṭṭhapubbā, suvaṇṇapātiyaṃ vaḍḍhetvā  purato ṭhapitabhattameva passati, tasmā ``pātiyaṃyevetaṃ uppajjatī''ti  saññamakāsi, tasmā evamāha. evaṃ bhattuṭṭhānaṭṭhānampi ajānanto  mahāpuñño kulaputto kammante kiṃ jānissati.<br/><br/>[03] so ``ehi kho te, anuruddha, gharāvāsatthaṃ anusāsissāmi,  paṭhamaṃ khettaṃ kasāpetabba''ntiādinā nayena bhātarā vuttānaṃ kammantānaṃ  apariyantabhāvaṃ sutvā ``na me gharāvāsena attho''ti mātaraṃ  āpucchitvā bhaddiyapamukhehi pañcahi sākiyakumārehi saddhiṃ  nikkhamitvā anupiyambavane satthāraṃ upasaṅkamitvā pabbaji.  pabbajitvā ca pana sammāpaṭipadaṃ paṭipanno anupubbena tisso vijjā  sacchikatvā dibbena cakkhunā ekāsane nisinnova hatthatale  ṭhapitāamalakāni viya sahassalokadhātuyo olokanasamattho hutvā -- <br/><br/>[21] ``pubbenivāsaṃ jānāmi, dibbacakkhu visodhitaṃ. <br/><br/>[22] tevijjo iddhipattomhi, kataṃ buddhassa sāsana''nti..  (theragā0 332, 562) -- <br/><br/>[25] udānaṃ ^a^V2.0356^ea^ udānetvā ``kiṃ nu kho me katvā ayaṃ sampatti  laddhā''ti olokento ``padumuttarapādamūle patthanaṃ ṭhapesi''nti ñatvā  puna ``saṃsāre saṃsaranto asukasmiṃ nāma kāle bārāṇasiyaṃ  sumanaseṭṭhiṃ nissāya jīvanto annabhāro nāma ahosi''ntipi ñatvā  -- <br/><br/>[21] ``annabhāro ^a^P4.0128^ea^ pure āsiṃ, daliddo  tiṇahārako. <br/><br/>[22] piṇḍapāto mayā dinno, upariṭṭhassa tādino''ti.. -- <br/><br/>[25] āha ^a^M2.0387^ea^. athassa etadahosi -- ``yo so tadā mayā  upariṭṭhassa dinnapiṇḍapātato kahāpaṇe datvā pattiṃ aggahesi, mama  sahāyako sumanaseṭṭhi kahaṃ nu kho so etarahi nibbatto''ti. atha  naṃ ``viñjhāṭaviyaṃ pabbatapāde muṇḍanigamo nāma atthi, tattha  mahāmuṇḍassa nāma upāsakassa mahāsumano cūḷasumanoti dve puttā, tesu  so cūḷasumano hutvā nibbatto''ti addasa. disvā ca pana cintesi  -- ``atthi nu kho tattha mayi gate upakāro, natthī''ti. so  upadhārento idaṃ addasa ``so tattha mayi gate sattavassikova  nikkhamitvā pabbajissati, khuraggeyeva ca arahattaṃ pāpuṇissatī''ti.  disvā ca pana upakaṭṭhe antovasse ākāsena gantvā gāmadvāre  otari. mahāmuṇḍo pana upāsako therassa pubbepi vissāsiko eva.  so theraṃ piṇḍapātakāle cīvaraṃ pārupantaṃ disvā puttaṃ mahāsumanaṃ  āha -- ``tāta, ayyo, me anuruddhatthero āgato, yāvassa añño  koci pattaṃ na gaṇhāti, tāvassa gantvā pattaṃ gaṇha, ahaṃ āsanaṃ  paññāpessāmī''ti. so tathā akāsi. upāsako theraṃ  antonivesane sakkaccaṃ parivisitvā temāsaṃ vasanatthāya paṭiññaṃ gaṇhi,  theropi adhivāsesi.<br/><br/>[03] atha naṃ ekadivasaṃ paṭijagganto viya ^a^P4.0129^ea^  temāsaṃ paṭijaggitvā mahāpavāraṇāya ticīvarañceva guḷatelataṇḍulādīni  ca āharitvā therassa pādamūle ṭhapetvā ``gaṇhatha, bhante''ti āha.  ``alaṃ, upāsaka, na me iminā attho''ti. ``tena hi, bhante,  vassāvāsikalābho nāmesa, gaṇhatha na''nti? ``na gaṇhāmi,  upāsakā''ti. ``kimatthaṃ na gaṇhatha, bhante''ti? ``mayhaṃ santike  kappiyakārako sāmaṇeropi natthī''ti. ``tena hi, bhante, mama  putto mahāsumano sāmaṇero bhavissatī''ti. ``na me, upāsaka,  mahāsumanenattho''ti. ``tena hi, bhante, cūḷasumanaṃ pabbājethā''ti.  thero ``sādhū''ti sampaṭicchitvā cūḷasumanaṃ pabbājesi. so  khuraggeyeva arahattaṃ pāpuṇi. thero tena saddhiṃ aḍḍhamāsamattaṃ tattheva  vasitvā ``satthāraṃ passissāmī''ti tassa ñātake āpucchitvā  ākāseneva gantvā himavantapadese araññakuṭikāya otari.<br/><br/>[03] thero ^a^V2.0357^ea^ pana pakatiyāpi āraddhavīriyo, tassa tattha  pubbarattāpararattaṃ caṅkamantassa udaravāto samuṭṭhahi. atha naṃ  kilantarūpaṃ disvā sāmaṇero pucchi -- ``bhante, kiṃ vo rujjatī''ti?  ``udaravāto me samuṭṭhito''ti ^a^M2.0388^ea^. ``aññadāpi samuṭṭhitapubbo,  bhante''ti? ``āmāvuso''ti. ``kena phāsukaṃ hoti, bhante''ti?  ``anotattato pānīye laddhe phāsukaṃ hoti, āvuso''ti. ``tena  hi, bhante, āharāmī''ti. ``sakkhissasi sāmaṇerā''ti?  ``āma, bhante''ti. tena hi anotatte pannago nāma nāgarājā maṃ  jānāti, tassa ācikkhitvā bhesajjatthāya ekaṃ pānīyavārakaṃ  āharāti. so sādhūti upajjhāyaṃ vanditvā vehāsaṃ abbhuggantvā  pañcayojanasataṃ ṭhānaṃ agamāsi ^a^P4.0130^ea^. taṃ divasaṃ pana  nāgarājā nāganāṭakaparivuto udakakīḷaṃ kīḷitukāmo hoti. so  sāmaṇeraṃ āgacchantaṃ disvāva kujjhi, ``ayaṃ muṇḍakasamaṇo attano  pādapaṃsuṃ mama matthake okiranto vicarati, anotatte pānīyatthāya  āgato bhavissati, na dānissa pānīyaṃ dassāmī''ti  paṇṇāsayojanikaṃ anotattadahaṃ mahāpātiyā ukkhaliṃ pidahanto viya  phaṇena pidahitvā nipajji. sāmaṇero nāgarājassa ākāraṃ  oloketvāva ``kuddho aya''nti ñatvā imaṃ gāthamāha -- <br/><br/>[21] ``suṇohi me nāgarāja, uggateja mahabbala. <br/><br/>[22] dehi me pānīyaghaṭaṃ, bhesajjatthamhi āgato''ti..<br/><br/>[03] taṃ sutvā nāgarājā imaṃ gāthamāha -- <br/><br/>[21] ``puratthimasmiṃ disābhāge, gaṅgā nāma mahānadī. <br/><br/>[22] mahāsamuddamappeti, tato tvaṃ pānīyaṃ harā''ti..<br/><br/>[03] taṃ sutvā sāmaṇero ``ayaṃ nāgarājā attano icchāya na  dassati, ahaṃ balakkāraṃ katvā ānubhāvaṃ jānāpetvā imaṃ abhibhavitvāva  pānīyaṃ gaṇhissāmī''ti cintetvā, ``mahārāja ^a^P4.0131^ea^,  upajjhāyo maṃ anotattatova pānīyaṃ āharāpeti, tenāhaṃ idameva  harissāmi, apehi, mā maṃ vārehī''ti vatvā imaṃ gāthamāha -- <br/><br/>[21] ``itova pānīyaṃ hāssaṃ, imināvamhi atthiko. <br/><br/>[22] yadi te thāmabalaṃ atthi, nāgarāja nivārayā''ti..<br/><br/>[03] atha ^a^V2.0358^ea^ naṃ nāgarājā āha -- <br/><br/>[21] ``sāmaṇera sace atthi, tava vikkama porisaṃ. <br/><br/>[22] abhinandāmi te vācaṃ, harassu pānīyaṃ mamā''ti..<br/><br/>[03] atha ^a^M2.0389^ea^ naṃ sāmaṇero ``evaṃ, mahārāja, harāmī''ti vatvā  ``yadi sakkonto harāhī''ti vutte -- ``tena hi suṭṭhu jānassū''ti  tikkhattuṃ paṭiññaṃ gahetvā ``buddhasāsanassa ānubhāvaṃ dassetvā mayā  pānīyaṃ harituṃ vaṭṭatī''ti cintetvā ākāsaṭṭhadevatānaṃ tāva santikaṃ  agamāsi. tā āgantvā vanditvā ``kiṃ, bhante''ti vatvā aṭṭhaṃsu.  ``etasmiṃ anotattadahapiṭṭhe pannaganāgarājena saddhiṃ mama saṅgāmo  bhavissati, tattha gantvā jayaparājayaṃ olokethā''ti āha. so  eteneva nīhārena cattāro lokapāle  sakkasuyāmasantusitaparanimmitavasavattī ca upasaṅkamitvā tamatthaṃ  ārocesi. tato paraṃ paṭipāṭiyā yāva brahmalokaṃ gantvā tattha tattha  brahmehi āgantvā ^a^P4.0132^ea^ vanditvā ṭhitehi ``kiṃ,  bhante''ti puṭṭho tamatthaṃ ārocesi. evaṃ so asaññe ca  arūpibrahmāno ca ṭhapetvā sabbattha muhutteneva āhiṇḍitvā ārocesi.  tassa vacanaṃ sutvā sabbāpi devatā anotattadahapiṭṭhe nāḷiyaṃ  pakkhittāni piṭṭhacuṇṇāni viya ākāsaṃ nirantaraṃ pūretvā sannipatiṃsu.  sannipatite devasaṅghe sāmaṇero ākāse ṭhatvā nāgarājaṃ āha -- <br/><br/>[21] ``suṇohi me nāgarāja, uggateja mahabbala. <br/><br/>[22] dehi me pānīyaghaṭaṃ, bhesajjatthamhi āgato''ti..<br/><br/>[03] atha naṃ nāgo āha -- <br/><br/>[21] ``sāmaṇera sace atthi, tava vikkama porisaṃ. <br/><br/>[22] abhinandāmi te vācaṃ, harassu pānīyaṃ mamā''ti..<br/><br/>[03] so tikkhattuṃ nāgarājassa paṭiññaṃ gahetvā ākāse ṭhitakova  dvādasayojanikaṃ brahmattabhāvaṃ māpetvā ākāsato oruyha nāgarājassa  phaṇe akkamitvā adhomukhaṃ nippīḷesi, tāvadeva balavatā purisena  akkantāllacammaṃ viya nāgarājassa phaṇe akkantamatte ogalitvā  dabbimattā phaṇapuṭakā ahesuṃ. nāgarājassa phaṇehi muttamuttaṭṭhānato  tālakkhandhapamāṇā ^a^V2.0359^ea^ udakavaṭṭiyo uggañchiṃsu. sāmaṇero ākāseyeva  pānīyavārakaṃ ^a^P4.0133^ea^ pūresi. devasaṅgho  sādhukāramadāsi. atha nāgarājā ^a^M2.0390^ea^ lajjitvā sāmaṇerassa kujjhi,  jayakusumavaṇṇānissa akkhīni ahesuṃ. so ``ayaṃ maṃ devasaṅghaṃ  sannipātetvā pānīyaṃ gahetvā lajjāpesi, etaṃ gahetvā mukhe hatthaṃ  pakkhipitvā hadayamaṃsaṃ vāssa maddāmi, pāde vā naṃ gahetvā pāragaṅgāyaṃ  khipāmī''ti vegena anubandhi. anubandhantopi naṃ pāpuṇituṃ  nāsakkhiyeva. sāmaṇero gantvā upajjhāyassa hatthe pānīyaṃ ṭhapetvā  ``pivatha, bhante''ti āha. nāgarājāpi pacchato āgantvā, ``bhante  anuruddha, sāmaṇero mayā adinnameva pānīyaṃ gahetvā āgato, mā  pivitthā''ti āha. evaṃ kira sāmaṇerāti. ``pivatha, bhante,  iminā me dinnaṃ pānīyaṃ āhaṭa''nti āha. thero  ``khīṇāsavasāmaṇerassa musākathanaṃ nāma natthī''ti ñatvā pānīyaṃ  pivi. taṅkhaṇaññevassa ābādho paṭipassambhi. puna nāgo theraṃ  āha -- ``bhante, sāmaṇerenamhi sabbaṃ devagaṇaṃ sannipātetvā  lajjāpito, ahamassa hadayaṃ vā phālessāmi, pāde vā naṃ gahetvā  pāragaṅgāya khipissāmī''ti. mahārāja, sāmaṇero mahānubhāvo, tumhe  sāmaṇerena saddhiṃ saṅgāmetuṃ na sakkhissatha ^a^P4.0134^ea^,  khamāpetvā naṃ gacchathāti. so sayampi sāmaṇerassa ānubhāvaṃ  jānātiyeva, lajjāya pana anubandhitvā āgato. atha naṃ therassa  vacanena khamāpetvā tena saddhiṃ mittasanthavaṃ katvā ``ito paṭṭhāya  anotattaudakena atthe sati tumhākaṃ āgamanakiccaṃ natthi, mayhaṃ  pahiṇeyyātha, ahameva āharitvā dassāmī''ti vatvā pakkāmi.<br/><br/>[03] theropi sāmaṇeraṃ ādāya pāyāsi. satthā therassa  āgamanabhāvaṃ ñatvā migāramātupāsāde therassa āgamanaṃ olokento  nisīdi. bhikkhūpi theraṃ āgacchantaṃ disvā paccuggantvā pattacīvaraṃ  paṭiggahesuṃ. athekacce sāmaṇeraṃ sīsepi kaṇṇesupi bāhāyampi gahetvā  sañcāletvā ``kiṃ, sāmaṇera cūḷakaniṭṭha, na ukkaṇṭhitosī''ti āhaṃsu.  satthā tesaṃ kiriyaṃ disvā cintesi -- ``bhāriyaṃ vatimesaṃ  bhikkhūnaṃ kammaṃ āsīvisaṃ gīvāya gaṇhantā viya sāmaṇeraṃ gaṇhanti,  nāssa ānubhāvaṃ jānanti, ajja mayā sumanasāmaṇerassa guṇaṃ pākaṭaṃ  kātuṃ vaṭṭatī''ti. theropi āgantvā satthāraṃ vanditvā nisīdi.  satthā tena saddhiṃ paṭisanthāraṃ katvā ānandattheraṃ āmantesi --  ``ānanda, anotattaudakenamhi pāde dhovitukāmo ^a^M2.0391^ea^, sāmaṇerānaṃ ghaṭaṃ  datvā pānīyaṃ āharāpehī''ti. thero vihāre pañcamattāni ^a^P4.0135^ea^  sāmaṇerasatāni sannipātesi. tesu sumanasāmaṇero  sabbanavako ahosi. thero sabbamahallakaṃ sāmaṇeraṃ āha --  ``sāmaṇera, satthā anokattadahaudakena pāde dhovitukāmo, ghaṭaṃ  ādāya gantvā pānīyaṃ āharā''ti. so ``na sakkomi, bhante''ti  na icchi. thero sesepi paṭipāṭiyā pucchi, tepi tatheva vatvā  paṭikkhipiṃsu. ``kiṃ panettha khīṇāsavasāmaṇerā natthī''ti?  atthi, te pana ``nāyaṃ amhākaṃ baddho ^a^V2.0360^ea^ mālāpuṭo, sumanasāmaṇerasseva  baddho''ti na icchiṃsu, puthujjanā pana attano asamatthatāyeva na  icchiṃsu. pariyosāne pana sumanassa vāre sampatte, ``sāmaṇera,  satthā anotattadahaudakena pāde dhovitukāmo, kuṭaṃ ādāya kira udakaṃ  āharā''ti āha. so ``satthari āharāpente āharissāmī''ti  satthāraṃ vanditvā, ``bhante, anotattato kira maṃ udakaṃ  āhārāpethā''ti āha. ``āma, sumanā''ti. so visākhāya  kāritesu ghanasuvaṇṇakoṭṭimesu senāsanakuṭesu ekaṃ  saṭṭhikuṭaudakagaṇhanakaṃ mahāghaṭaṃ hatthena gahetvā ``iminā me  ukkhipitvā aṃsakūṭe ṭhapitena attho natthī''ti olambakaṃ katvā  vehāsaṃ abbhuggantvā himavantābhimukho pakkhandi.<br/><br/>[03] nāgarājā sāmaṇeraṃ dūratova āgacchantaṃ disvā paccuggantvā kuṭaṃ  ^a^P4.0136^ea^ aṃsakūṭena ādāya, ``bhante, tumhe mādise dāse  vijjamāne kasmā sayaṃ āgatā, udakenatthe sati kasmā sāsanamattampi  na pahiṇathā''ti kuṭena udakaṃ ādāya sayaṃ ukkhipitvā ``purato  hotha, bhante, ahameva āharissāmī''ti āha. ``tiṭṭhatha tumhe,  mahārāja, ahameva sammāsambuddhena āṇatto''ti nāgarājānaṃ  nivattāpetvā kuṭaṃ mukhavaṭṭiyaṃ hatthena gahetvā ākāsenāgañchi. atha  naṃ satthā āgacchantaṃ oloketvā bhikkhū āmantesi -- ``passatha,  bhikkhave, sāmaṇerassa līlaṃ, ākāse haṃsarājā viya sobhatī''ti  āha. sopi pānīyaghaṭaṃ ṭhapetvā satthāraṃ vanditvā aṭṭhāsi. atha naṃ  satthā āha -- ``kativassosi tvaṃ, sumanā''ti?  ``sattavassomhi, bhanteti. ``tena hi, sumana, ajja paṭṭhāya bhikkhu  hohī''ti vatvā dāyajjaupasampadaṃ adāsi. dveyeva ^a^M2.0392^ea^ kira sāmaṇerā  sattavassikā upasampadaṃ labhiṃsu -- ayañca sumano sopāko cāti.<br/><br/>[03] evaṃ tasmiṃ upasampanne dhammasabhāyaṃ kathaṃ samuṭṭhāpesuṃ,  ``acchariyaṃ āvuso, evarūpo hi nāma daharasāmaṇerassa ānubhāvo  hoti, na no ito pubbe evarūpo ānubhāvo diṭṭhapubbo''ti. satthā  āgantvā ``kāya nuttha, bhikkhave, etarahi kathāya sannisinnā''ti  pucchitvā ``imāya nāmā''ti vutte, ``bhikkhave, mama sāsane  daharopi sammā paṭipanno evarūpaṃ ^a^P4.0137^ea^ sampattiṃ  labhatiyevā''ti vatvā dhammaṃ desento imaṃ gāthamāha -- <br/><br/>[03] 382^b^.^eb^ <br/><br/>[21] ``yo have daharo bhikkhu, yuñjati buddhasāsane. <br/><br/>[22] somaṃ lokaṃ pabhāseti, abbhā muttova candimā''ti..<br/><br/>[03] tattha ^a^V2.0361^ea^ ^b^yuñjatī^eb^ti ghaṭati vāyamati. ^b^pabhāsetī^eb^ti so  bhikkhu attano arahattamaggañāṇena abbhādīhi mutto candimā viya  lokaṃ khandhādibhedaṃ lokaṃ obhāseti, ekālokaṃ karotīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sumanasāmaṇeravatthu dvādasamaṃ. <br/><br/>[06] bhikkhuvaggavaṇṇanā niṭṭhitā. <br/><br/>[06] pañcavīsatimo vaggo. 


volume: 88
item: 266
title: naṅgalakulattheravatthu^vakkalittheravatthu^brāhmaṇavaggo^pasādabahulabrāhmaṇavatthu^
content:
  [03] ^b^chinda^eb^ ^a^V2.0362^ea^ ^a^P4.0138^ea^ ^a^M2.0393^ea^ ^b^sota^eb^nti imaṃ dhammadesanaṃ  satthā jetavane viharanto pasādabahulaṃ brāhmaṇaṃ ārabbha kathesi.<br/><br/>[03] so kira brāhmaṇo bhagavato dhammadesanaṃ sutvā pasannacitto  attano gehe soḷasamattānaṃ bhikkhūnaṃ niccabhattaṃ paṭṭhapetvā bhikkhūnaṃ  āgatavelāya pattaṃ gahetvā ``āgacchantu bhonto arahanto, nisīdantu  bhonto arahanto''ti yaṃkiñci vadanto arahantavādapaṭisaṃyuttameva  vadati. tesu puthujjanā ``ayaṃ amhesu arahantasaññī''ti  cintayiṃsu, khīṇāsavā ``ayaṃ no khīṇāsavabhāvaṃ jānātī''ti.  evaṃ te sabbepi kukkuccāyantā tassa gehaṃ nāgamiṃsu. so dukkhī  dummano ``kinnu kho, ayyā, nāgacchantī''ti vihāraṃ gantvā satthāraṃ  vanditvā tamatthaṃ ārocesi. satthā bhikkhū āmantetvā ``kiṃ etaṃ,  bhikkhave''ti pucchitvā tehi tasmiṃ atthe ārocite ``sādiyatha pana  tumhe, bhikkhave, arahantavāda''nti āha. ``na sādiyāma mayaṃ,  bhante''ti. ``evaṃ sante manussānaṃ etaṃ pasādabhaññaṃ, anāpatti  ^a^P4.0139^ea^, bhikkhave, pasādabhaññe, api ca kho pana  brāhmaṇassa arahantesu adhimattaṃ pemaṃ, tasmā tumhehipi taṇhāsotaṃ chetvā  arahattameva pattuṃ yutta''nti vatvā dhammaṃ desento imaṃ gāthamāha -- <br/><br/>[03] 383^b^.^eb^ <br/><br/>[21] ``chinda sotaṃ parakkamma, kāme panuda brāhmaṇa. <br/><br/>[22] saṅkhārānaṃ khayaṃ ñatvā, akataññūsi brāhmaṇā''ti..<br/><br/>[03] tattha ^b^parakkammā^eb^ti taṇhāsotaṃ nāma na appamattakena  vāyāmena chindituṃ sakkā, tasmā ñāṇasampayuttena mahantena parakkamena  parakkamitvā taṃ sotaṃ chinda. ubhopi ^b^kāme panuda^eb^ nīhara.  ^b^brāhmaṇā^eb^ti khīṇāsavānaṃ ālapanametaṃ. ^b^saṅkhārāna^eb^nti  pañcannaṃ khandhānaṃ khayaṃ jānitvā. ^b^akataññū^eb^ti evaṃ sante tvaṃ  suvaṇṇādīsu kenaci akatassa nibbānassa jānanato akataññū nāma  hosīti.<br/><br/>[03] desanāvasāne ^a^V2.0363^ea^ bahū sotāpattiphalādīni pāpuṇiṃsūti. <br/><br/>[06] pasādabahulabrāhmaṇavatthu paṭhamaṃ. 


volume: 88
item: 267
title: vakkalittheravatthu^brāhmaṇavaggo^pasādabahulabrāhmaṇavatthu^sambahulabhikkhuvatthu^
content:
  [03] ^b^yadā^eb^ ^a^M2.0394^ea^ ^b^dvayesū^eb^ti imaṃ dhammadesanaṃ satthā jetavane viharanto  sambahule bhikkhū ārabbha kathesi.<br/><br/>[03] ekadivasañhi ^a^P4.0140^ea^ tiṃsamattā disāvāsikā  bhikkhū āgantvā satthāraṃ vanditvā nisīdiṃsu. sāriputtatthero tesaṃ  arahattassa upanissayaṃ disvā satthāraṃ upasaṅkamitvā ṭhitakova imaṃ  pañhaṃ pucchi -- ``bhante, dve dhammāti vuccanti, katame nu kho dve  dhammā''ti? atha naṃ satthā ``dve dhammāti kho, sāriputta,  samathavipassanā vuccantī''ti vatvā imaṃ gāthamāha -- <br/><br/>[03] 384^b^.^eb^ <br/><br/>[21] ``yadā dvayesu dhammesu, pāragū hoti brāhmaṇo. <br/><br/>[22] athassa sabbe saṃyogā, atthaṃ gacchanti jānato''ti..<br/><br/>[03] tattha ^b^yadā^eb^ti yasmiṃ kāle dvidhā ṭhitesu  samathavipassanādhammesu abhiññāpāragādivasena ayaṃ khīṇāsavo pāragū  hoti, athassa vaṭṭasmiṃ saṃyojanasamatthā sabbe kāmayogādayo saṃyogā  evaṃ jānantassa atthaṃ parikkhayaṃ gacchantīti attho.<br/><br/>[03] desanāvasāne sabbepi te bhikkhū arahatte patiṭṭhahiṃsūti. <br/><br/>[06] sambahulabhikkhuvatthu dutiyaṃ. 


volume: 88
item: 268
title: brāhmaṇavaggo^pasādabahulabrāhmaṇavatthu^sambahulabhikkhuvatthu^māravatthu^
content:
  [03] ^b^yassa pāra^eb^nti imaṃ dhammadesanaṃ satthā jetavane viharanto  māraṃ ārabbha kathesi.<br/><br/>[03] so ^a^P4.0141^ea^ kirekasmiṃ divase aññataro puriso  viya hutvā satthāraṃ upasaṅkamitvā pucchi -- ``bhante ^a^V2.0364^ea^, pāraṃ pāranti  vuccati, kinnu kho etaṃ pāraṃ nāmā''ti. satthā ``māro aya''nti  viditvā, ``pāpima, kiṃ tava pārena, tañhi vītarāgehi pattabba''nti  vatvā imaṃ gāthamāha -- <br/><br/>[03] 385^b^.^eb^ <br/><br/>[21] ``yassa pāraṃ apāraṃ vā, pārāpāraṃ na vijjati. <br/><br/>[22] vītaddaraṃ visaṃyuttaṃ, tamahaṃ brūmi brāhmaṇa''nti..<br/><br/>[03] tattha ^a^M2.0395^ea^ ^b^pāra^eb^nti ajjhattikāni cha āyatanāni.  ^b^apāra^eb^nti bāhirāni cha āyatanāni. ^b^pārāpāra^eb^nti  tadubhayaṃ. ^b^na vijjatī^eb^ti yassa sabbampetaṃ ``aha''nti vā  ``mama''nti vā gahaṇābhāvena natthi, taṃ kilesadarathānaṃ vigamena  ^b^vītaddaraṃ^eb^ sabbakilesehi ^b^visaṃyuttaṃ ahaṃ brāhmaṇaṃ^eb^ vadāmīti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] māravatthu tatiyaṃ. 


volume: 88
item: 269
title: pasādabahulabrāhmaṇavatthu^sambahulabhikkhuvatthu^māravatthu^aññatarabrāhmaṇavatthu^
content:
  [03] ^b^jhāyi^eb^nti imaṃ dhammadesanaṃ satthā jetavane viharanto  aññataraṃ brāhmaṇaṃ ārabbha kathesi.<br/><br/>[03] so kira cintesi -- ``satthā attano sāvake, `brāhmaṇā'ti  ^a^P4.0142^ea^ vadati, ahañcamhi jātigottena brāhmaṇo, mampi  nu kho evaṃ vattuṃ vaṭṭatī''ti. so satthāraṃ upasaṅkamitvā tamatthaṃ  pucchi. satthā ``nāhaṃ jātigottamattena brāhmaṇaṃ vadāmi, uttamatthaṃ  arahattaṃ anuppattameva panevaṃ vadāmī''ti vatvā imaṃ gāthamāha -- <br/><br/>[03] 386^b^.^eb^ <br/><br/>[21] ``jhāyiṃ virajamāsīnaṃ, katakiccamanāsavaṃ. <br/><br/>[22] uttamatthamanuppattaṃ, tamahaṃ brūmi brāhmaṇa''nti..<br/><br/>[03] tattha ^b^jhāyi^eb^nti duvidhena jhānena jhāyantaṃ kāmarajena  ^b^virajaṃ^eb^ vane ekaka^b^māsīnaṃ^eb^ catūhi maggehi soḷasannaṃ  kiccānaṃ katattā ^b^katakiccaṃ^eb^ āsavānaṃ abhāvena ^b^anāsavaṃ  uttamatthaṃ^eb^ arahattaṃ ^b^anuppattaṃ ahaṃ brāhmaṇaṃ^eb^ vadāmīti attho.<br/><br/>[03] desanāvasāne ^a^V2.0365^ea^ so brāhmaṇo sotāpattiphale patiṭṭhahi,  sampattānampi sātthikā dhammadesanā ahosīti. <br/><br/>[06] aññatarabrāhmaṇavatthu catutthaṃ. 


volume: 88
item: 270
title: sambahulabhikkhuvatthu^māravatthu^aññatarabrāhmaṇavatthu^ānandattheravatthu^
content:
  [03] ^b^divā^eb^ ^a^M2.0396^ea^ ^b^tapatī^eb^ti imaṃ dhammadesanaṃ satthā migāramātupāsāde  viharanto ānandattheraṃ ārabbha kathesi.<br/><br/>[03] pasenadi kosalo kira mahāpavāraṇāya sabbābharaṇapaṭimaṇḍito  ^a^P4.0143^ea^ gandhamālādīni ādāya vihāraṃ agamāsi.  tasmiṃ khaṇe kāḷudāyitthero jhānaṃ samāpajjitvā parisapariyante  nisinno hoti, nāmameva panassetaṃ, sarīraṃ suvaṇṇavaṇṇaṃ. tasmiṃ pana  khaṇe cando uggacchati, sūriyo atthameti. ānandatthero  atthamentassa ca sūriyassa uggacchantassa ca candassa obhāsaṃ  olokento rañño sarīrobhāsaṃ therassa sarīrobhāsaṃ tathāgatassa ca  sarīrobhāsaṃ olokesi. tattha sabbobhāse atikkamitvā satthāva  virocati. thero satthāraṃ vanditvā, ``bhante, ajja mama ime  obhāse olokentassa tumhākameva obhāso ruccati. tumhākañhi  sarīraṃ sabbobhāse atikkamitvā virocatī''ti āha. atha naṃ satthā,  ``ānanda, sūriyo nāma divā virocati, cando rattiṃ, rājā  alaṅkatakāleyeva, khīṇāsave gaṇasaṅgaṇikaṃ pahāya antosamāpattiyaṃyeva  virocati, buddhā pana rattimpi divāpi pañcavidhena tejena  virocantī''ti vatvā imaṃ gāthamāha -- <br/><br/>[03] 387^b^.^eb^ <br/><br/>[21] ``divā tapati ādicco, rattimābhāti  candimā. <br/><br/>[27] sannaddho khattiyo tapati, jhāyī tapati brāhmaṇo. <br/><br/>[22] atha sabbamahorattiṃ, buddho tapati tejasā''ti..<br/><br/>[03] tattha ^b^divā tapatī^eb^ti divā virocati, rattiṃ panassa  gatamaggopi na paññāyati. ^b^candimā^eb^ti candopi ^a^P4.0144^ea^  abbhādīhi vimutto rattimeva virocati, no divā.  ^b^sannaddho^eb^ti suvaṇṇamaṇivicittehi sabbābharaṇehi paṭimaṇḍito  caturaṅginiyā senāya parikkhittova rājā virocati, na  aññātakavesena ṭhito. ^b^jhāyī^eb^ti khīṇāsavo pana gaṇaṃ  vinodetvā jhāyantova virocati. ^b^tejasā^eb^ti sammāsambuddho pana  sīlatejena dussīlyatejaṃ, guṇatejena nigguṇatejaṃ, paññātejena ^a^V2.0366^ea^  duppaññatejaṃ, puññatejena ^a^M2.0397^ea^ apuññatejaṃ, dhammatejena adhammatejaṃ  pariyādiyitvā iminā pañcavidhena tejasā niccakālameva virocatīti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] ānandattheravatthu pañcamaṃ. 


volume: 88
item: 271
title: māravatthu^aññatarabrāhmaṇavatthu^ānandattheravatthu^aññatarabrāhmaṇapabbajitavatthu^
content:
  [03] ^b^bāhitapāpo^eb^ti imaṃ dhammadesanaṃ satthā jetavane viharanto  aññataraṃ brāhmaṇapabbajitaṃ ārabbha kathesi.<br/><br/>[03] eko kira brāhmaṇo bāhirakapabbajjāya pabbajitvā ``samaṇo  gotamo attano sāvake `pabbajitā'ti vadati, ahañcamhi ^a^P4.0145^ea^  pabbajito, mampi kho evaṃ vattuṃ vaṭṭatī''ti cintetvā  satthāraṃ upasaṅkamitvā etamatthaṃ pucchi. satthā ``nāhaṃ ettakena  `pabbajito'ti vadāmi, kilesamalānaṃ pana pabbājitattā pabbajito  nāma hotī''ti vatvā imaṃ gāthamāha -- <br/><br/>[03] 388^b^.^eb^ <br/><br/>[21] ``bāhitapāpoti brāhmaṇo, samacariyā  samaṇoti vuccati. <br/><br/>[22] pabbājayamattano malaṃ, tasmā pabbajitoti vuccatī''ti..<br/><br/>[03] tattha ^b^samacariyā^eb^ti sabbākusalāni sametvā caraṇena.  ^b^tasmā^eb^ti yasmā bāhitapāpatāya brāhmaṇo, akusalāni sametvā  caraṇena samaṇoti vuccati, tasmā yo attano rāgādimalaṃ  pabbājayanto vinodento carati, sopi tena pabbājanena pabbajitoti  vuccatīti attho.<br/><br/>[03] desanāvasāne so brāhmaṇapabbajito sotāpattiphale patiṭṭhahi,  sampattānampi sātthikā dhammadesanā ahosīti. <br/><br/>[06] aññatarabrāhmaṇapabbajitavatthu chaṭṭhaṃ. 


volume: 88
item: 272
title: aññatarabrāhmaṇavatthu^ānandattheravatthu^aññatarabrāhmaṇapabbajitavatthu^sāriputtattheravatthu^
content:
  [03] ^b^na^eb^ ^a^V2.0367^ea^ ^a^M2.0398^ea^ ^b^brāhmaṇassā^eb^ti imaṃ dhammadesanaṃ satthā jetavane  viharanto sāriputtattheraṃ ārabbha kathesi.<br/><br/>[03] ekasmiṃ kira ṭhāne sambahulā manussā ``aho amhākaṃ  ^a^P4.0146^ea^, ayyo, khantibalena samannāgato, aññesu  akkosantesu vā paharantesu vā kopamattampi natthī''ti therassa guṇe  kathayiṃsu. atheko micchādiṭṭhiko brāhmaṇo ``ko esa na  kujjhatī''ti pucchi. ``amhākaṃ thero''ti. ``naṃ kujjhāpento na  bhavissatī''ti? ``natthetaṃ, brāhmaṇā''ti. ``tena hi ahaṃ naṃ  kujjhāpessāmī''ti? ``sace sakkosi, kujjhāpehī''ti. so  ``hotu, jānissāmissa kattabba''nti theraṃ bhikkhāya paviṭṭhaṃ disvā  pacchābhāgena gantvā piṭṭhimajjhe mahantaṃ pāṇippahāramadāsi. thero  ``kiṃ nāmeta''nti anoloketvāva gato. brāhmaṇassa sakalasarīre  ḍāho uppajji. so ``aho guṇasampanno, ayyo''ti therassa  pādamūle nipajjitvā ``khamatha me, bhante''ti vatvā ``kiṃ eta''nti  ca vutte ``ahaṃ vīmaṃsanatthāya tumhe pahari''nti āha. ``hotu  khamāmi te''ti. ``sace me, bhante, khamatha, mama geheyeva  nisīditvā bhikkhaṃ gaṇhathā''ti therassa pattaṃ gaṇhi, theropi pattaṃ  adāsi. brāhmaṇo theraṃ gehaṃ netvā parivisi.<br/><br/>[03] manussā kujjhitvā ``iminā amhākaṃ niraparādho ayyo  pahaṭo, daṇḍenapissa mokkho natthi, ettheva naṃ māressāmā''ti  leḍḍudaṇḍādihatthā brāhmaṇassa gehadvāre aṭṭhaṃsu. thero uṭṭhāya gacchanto  brāhmaṇassa hatthe pattaṃ adāsi. manussā taṃ therena saddhiṃ gacchantaṃ  disvā, ``bhante, tumhākaṃ pattaṃ gahetvā brāhmaṇaṃ nivattethā''ti āhaṃsu.  kiṃ etaṃ upāsakāti? brāhmaṇena ^a^P4.0147^ea^ tumhe pahaṭā,  mayamassa kattabbaṃ jānissāmāti. kiṃ pana tumhe iminā pahaṭā,  udāhu ahanti? tumhe, bhanteti. ``maṃ esa paharitvā khamāpesi,  gacchatha tumhe''ti manusse uyyojetvā brāhmaṇaṃ nivattāpetvā thero  vihārameva gato. bhikkhū ujjhāyiṃsu ``kiṃ nāmetaṃ sāriputtatthero  yena brāhmaṇena pahaṭo, tasseva gehe nisīditvā bhikkhaṃ gahetvā āgato.  therassa pahaṭakālato paṭṭhāya idāni so kassa lajjissati, avasese  pothento vicarissatī''ti. satthā āgantvā ^a^M2.0399^ea^ ``kāya nuttha,  bhikkhave, etarahi kathāya sannisinnā''ti pucchitvā ``imāya  nāmā''ti vutte, ``bhikkhave, brāhmaṇo brāhmaṇaṃ paharanto nāma natthi,  gihibrāhmaṇena pana samaṇabrāhmaṇo pahaṭo bhavissati, kodho nāmesa  anāgāmimaggena samugghātaṃ gacchatī''ti vatvā dhammaṃ desento imā  gāthā abhāsi -- <br/><br/>[03] 389^b^.^eb^ <br/><br/>[21] ``na ^a^V2.0368^ea^ brāhmaṇassa pahareyya, nāssa muñcetha  brāhmaṇo. <br/><br/>[22] dhī brāhmaṇassa hantāraṃ, tato dhī yassa muñcati.. <br/><br/>[03] 390^b^.^eb^ <br/><br/>[21] ``na brāhmaṇassetadakiñci seyyo, yadā  nisedho manaso piyehi. <br/><br/>[22] yato yato hiṃsamano nivattati, tato tato sammatimeva  dukkha''nti..<br/><br/>[03] tattha ^b^pahareyyā^eb^ti ``khīṇāsavabrāhmaṇohamasmī''ti  jānanto khīṇāsavassa vā aññatarassa vā jātibrāhmaṇassa ^a^P4.0148^ea^  na pahareyya. ^b^nāssa muñcethā^eb^ti sopi pahaṭo  khīṇāsavabrāhmaṇo assa paharitvā ṭhitassa veraṃ na muñcetha, tasmiṃ  kopaṃ na kareyyāti attho. ^b^dhī brāhmaṇassā^eb^ti  khīṇāsavabrāhmaṇassa hantāraṃ garahāmi. ^b^tato dhī^eb^ti yo pana taṃ  paharantaṃ paṭipaharanto tassa upari veraṃ muñcati, taṃ tatopi  garahāmiyeva.<br/><br/>[03] ^b^etadakiñci seyyo^eb^ti yaṃ khīṇāsavassa akkosantaṃ vā  apaccakkosanaṃ, paharantaṃ vā appaṭipaharaṇaṃ, etaṃ tassa  khīṇāsavabrāhmaṇassa na kiñci seyyo, appamattakaṃ seyyo na hoti,  adhimattameva seyyoti attho. ^b^yadā nisedho manaso piyehī^eb^ti  kodhanassa hi kodhuppādova manaso piyo nāma. kodho hi panesa  mātāpitūsupi buddhādīsupi aparajjhati. tasmā yo assa tehi  manaso nisedho kodhavasena uppajjamānassa cittassa niggaho, etaṃ na  kiñci seyyoti attho. ^b^hiṃsamano^eb^ti kodhamano. so tassa  yato yato vatthuto anāgāmimaggena samugghātaṃ gacchanto nivattati  ^a^M2.0400^ea^ ^a^P4.0149^ea^. ^b^tato tato^eb^ti tato tato vatthuto  sakalampi vaṭṭadukkhaṃ nivattatiyevāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sāriputtattheravatthu sattamaṃ. 


volume: 88
item: 273
title: ānandattheravatthu^aññatarabrāhmaṇapabbajitavatthu^sāriputtattheravatthu^mahāpajāpatigotamīvatthu^
content:
  [03] ^b^yassa kāyena vācāyā^eb^ti imaṃ dhammadesanaṃ satthā jetavane  viharanto mahāpajāpatiṃ gotamiṃ ārabbha kathesi.<br/><br/>[03] bhagavatā ^a^V2.0369^ea^ hi anuppanne vatthusmiṃ paññatte aṭṭha garudhamme  maṇḍanakajātiyo puriso surabhipupphadāmaṃ viya sirasā sampaṭicchitvā  saparivārā mahāpajāpati gotamī upasampadaṃ labhi, añño tassā  upajjhāyo vā ācariyo vā natthi. evaṃ laddhūpasampadaṃ theriṃ ārabbha  aparena samayena kathaṃ samuṭṭhāpesuṃ ``mahāpajāpatiyā gotamiyā  ācariyupajjhāyā na paññāyanti, sahattheneva kāsāyāni gaṇhī''ti.  evañca pana vatvā bhikkhuniyo kukkuccāyantiyo tāya saddhiṃ neva  uposathaṃ na pavāraṇaṃ karonti, tā gantvā tathāgatassapi tamatthaṃ  ārocesuṃ. satthā tāsaṃ kathaṃ sutvā ``mayā mahāpajāpatiyā  gotamiyā aṭṭha garudhammā dinnā, ahamevassācariyo, ahameva upajjhāyo.  kāyaduccaritādivirahitesu khīṇāsavesu kukkuccaṃ nāma na  kātabba''nti vatvā dhammaṃ desento imaṃ gāthamāha -- <br/><br/>[03] 391^b^.^eb^ <br/><br/>[21] ``yassa ^a^P4.0150^ea^ kāyena vācāya,  manasā natthi dukkaṭaṃ. <br/><br/>[22] saṃvutaṃ tīhi ṭhānehi, tamahaṃ brūmi brāhmaṇa''nti..<br/><br/>[03] tattha ^b^dukkaṭa^eb^nti sāvajjaṃ dukkhudrayaṃ apāyasaṃvattanikaṃ kammaṃ.  ^b^tīhi ṭhānehī^eb^ti etehi kāyādīhi tīhi kāraṇehi  kāyaduccaritādipavesanivāraṇatthāya dvāraṃ pihitaṃ, taṃ ahaṃ brāhmaṇaṃ  vadāmīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] mahāpajāpatigotamīvatthu aṭṭhamaṃ. 


volume: 88
item: 274
title:
  aññatarabrāhmaṇapabbajitavatthu^sāriputtattheravatthu^mahāpajāpatigotamīvatthu^sāriputtattheravatthu^

content:
  [03] ^b^yamhā^eb^ti ^a^M2.0401^ea^ imaṃ dhammadesanaṃ satthā jetavane viharanto  sāriputtattheraṃ ārabbha kathesi.<br/><br/>[03] so kirāyasmā assajittherassa santike dhammaṃ sutvā  sotāpattiphalaṃ pattakālato paṭṭhāya ``yassaṃ disāyaṃ thero vasatī''ti  suṇāti, tato añjaliṃ paggayha tatova sīsaṃ katvā nipajjati.  bhikkhū ``micchādiṭṭhiko sāriputto, ajjāpi disā namassamāno  vicaratī''ti tamatthaṃ tathāgatassa ārocesuṃ. satthā theraṃ pakkosāpetvā  ``saccaṃ kira tvaṃ, sāriputta, disā namassanto vicarasī''ti  pucchitvā ^a^P4.0151^ea^, ``bhante, mama disā namassanabhāvaṃ vā  anamassanabhāvaṃ vā ^a^V2.0370^ea^ tumheva jānāthā''ti vutte ``na, bhikkhave,  sāriputto disā namassati, assajittherassa pana santikā dhammaṃ  sutvā sotāpattiphalaṃ pattatāya attano ācariyaṃ namassati. yañhi  ācariyaṃ nissāya bhikkhu dhammaṃ vijānāti, tena so brāhmaṇena  aggi viya sakkaccaṃ namassitabboyevā''ti vatvā dhammaṃ desento imaṃ  gāthamāha -- <br/><br/>[03] 392^b^.^eb^ <br/><br/>[21] ``yamhā dhammaṃ vijāneyya, sammāsambuddhadesitaṃ. <br/><br/>[22] sakkaccaṃ taṃ namasseyya, aggihuttaṃva brāhmaṇo''ti..<br/><br/>[03] tattha ^b^aggihuttaṃvā^eb^ti yathā brāhmaṇo aggihuttaṃ sammā  paricaraṇena ceva añjalikammādīhi ca sakkaccaṃ namassati, evaṃ yamhā  ācariyā tathāgatapaveditaṃ dhammaṃ vijāneyya, taṃ sakkaccaṃ namasseyyāti  attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] sāriputtattheravatthu navamaṃ. 


volume: 88
item: 275
title: sāriputtattheravatthu^mahāpajāpatigotamīvatthu^sāriputtattheravatthu^jaṭilabrāhmaṇavatthu^
content:
  [03] ^b^na jaṭāhī^eb^ti imaṃ dhammadesanaṃ satthā jetavane viharanto  ekaṃ jaṭilabrāhmaṇaṃ ārabbha kathesi.<br/><br/>[03] so ^a^M2.0402^ea^ ^a^P4.0152^ea^ kira ``ahaṃ mātito ca pitito ca  sujāto brāhmaṇakule nibbatto. sace samaṇo gotamo attano sāvake  brāhmaṇāti vadati, mampi nu kho tathā vattuṃ vaṭṭatī''ti satthu santikaṃ  gantvā tamatthaṃ pucchi. atha naṃ satthā ``nāhaṃ, brāhmaṇa, jaṭāmattena,  na jātigottamattena brāhmaṇaṃ vadāmi, paṭividdhasaccameva panāhaṃ  brāhmaṇoti vadāmī''ti vatvā dhammaṃ desento imaṃ gāthamāha -- <br/><br/>[03] 393^b^.^eb^ <br/><br/>[21] ``na jaṭāhi na gottena, na jaccā hoti  brāhmaṇo. <br/><br/>[22] yamhi saccañca dhammo ca, so sucī so ca  brāhmaṇo''ti..<br/><br/>[03] tattha ^a^V2.0371^ea^ ^b^sacca^eb^nti yasmiṃ puggale cattāri saccāni  soḷasahākārehi paṭivijjhitvā ṭhitaṃ saccañāṇañceva navavidho ca  lokuttaradhammo atthi, so suci, so brāhmaṇo cāti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] jaṭilabrāhmaṇavatthu dasamaṃ. 


volume: 88
item: 276
title: mahāpajāpatigotamīvatthu^sāriputtattheravatthu^jaṭilabrāhmaṇavatthu^kuhakabrāhmaṇavatthu^
content:
  [03] ^b^kiṃ te^eb^ti imaṃ dhammadesanaṃ satthā kūṭāgārasālāyaṃ  viharanto ekaṃ vaggulivataṃ kuhakabrāhmaṇaṃ ārabbha kathesi.<br/><br/>[03] so ^a^P4.0153^ea^ kira vesālinagaradvāre ekaṃ  kakudharukkhaṃ āruyha dvīhi pādehi rukkhasākhaṃ gaṇhitvā adhosiro  olambanto ``kapilānaṃ me sataṃ detha, kahāpaṇe detha, paricārikaṃ  detha, no ce dassatha, ito patitvā maranto nagaraṃ anagaraṃ  karissāmī''ti vadati. tathāgatassa bhikkhusaṅghaparivutassa nagaraṃ  pavisanakāle bhikkhū taṃ brāhmaṇaṃ disvā nikkhamanakālepi naṃ tatheva  olambantaṃ passiṃsu. nāgarāpi ``ayaṃ pātova paṭṭhāya evaṃ  olambanto patitvā maranto nagaraṃ anagaraṃ kareyyā''ti cintetvā  nagaravināsabhītā ``yaṃ so yācati, sabbaṃ demā''ti paṭissuṇitvā  adaṃsu. so otaritvā sabbaṃ gahetvā agamāsi. bhikkhū  vihārūpacāre taṃ gāviṃ viya viravitvā gacchantaṃ disvā sañjānitvā  ``laddhaṃ te ^a^M2.0403^ea^, brāhmaṇa, yathāpatthita''nti pucchitvā ``āma, laddhaṃ  me''ti sutvā antovihāraṃ gantvā tathāgatassa tamatthaṃ ārocesuṃ.  satthā ``na, bhikkhave, idāneva so kuhakacoro, pubbepi  kuhakacoroyeva ahosi. idāni panesa ^a^P4.0154^ea^ bālajanaṃ  vañceti, tadā pana paṇḍite vañcetuṃ nāsakkhī''ti vatvā tehi yācito  atītamāhari.<br/><br/>[03] atīte ekaṃ kāsikagāmaṃ nissāya eko kuhakatāpaso vāsaṃ  kappesi. taṃ ekaṃ kulaṃ paṭijaggi. divā  uppannakhādanīyabhojanīyato attano puttānaṃ viya tassapi ekaṃ koṭṭhāsaṃ  deti, sāyaṃ uppannakoṭṭhāsaṃ ṭhapetvā dutiyadivase deti. athekadivasaṃ  sāyaṃ godhamaṃsaṃ labhitvā sādhukaṃ pacitvā tato koṭṭhāsaṃ ṭhapetvā  dutiyadivase tassa adaṃsu. tāpaso maṃsaṃ khāditvāva rasataṇhāya  baddho ``kiṃ maṃsaṃ nāmeta''nti pucchitvā ``godhamaṃsa''nti sutvā  bhikkhāya caritvā sappidadhikaṭukabhaṇḍādīni ^a^V2.0372^ea^ gahetvā paṇṇasālaṃ gantvā  ekamantaṃ ṭhapesi. paṇṇasālāya pana avidūre ekasmiṃ vammike  godharājā viharati. so kālena kālaṃ tāpasaṃ vandituṃ āgacchati.  taṃdivasaṃ panesa ``taṃ vadhissāmī''ti daṇḍaṃ paṭicchādetvā tassa  vammikassa avidūre ṭhāne niddāyanto viya nisīdi. godharājā  vammikato nikkhamitvā tassa santikaṃ āgacchantova ākāraṃ  sallakkhetvā ``na me ajja ācariyassa ākāro ruccatī''ti tatova  nivatti. tāpaso tassa nivattanabhāvaṃ ñatvā tassa ^a^P4.0155^ea^  māraṇatthāya daṇḍaṃ khipi, daṇḍo virajjhitvā gato.  godharājāpi dhammikaṃ pavisitvā tato sīsaṃ nīharitvā āgatamaggaṃ  olokento tāpasaṃ āha -- <br/><br/>[21] ``samaṇaṃ taṃ maññamāno, upagacchimasaññataṃ. <br/><br/>[22] so maṃ daṇḍena pāhāsi, yathā asamaṇo tathā.. <br/><br/>[21] ``kiṃ te jaṭāhi dummedha, kiṃ te ajinasāṭiyā. <br/><br/>[22] abbhantaraṃ te gahanaṃ, bāhiraṃ parimajjasī''ti.. (jā0  1.4.97-98).<br/><br/>[03] atha naṃ tāpaso attano santakena palobhetuṃ evamāha -- <br/><br/>[21] ``ehi godha nivattassu, bhuñja sālīnamodanaṃ. <br/><br/>[22] telaṃ loṇañca me atthi, pahūtaṃ mayha pipphalī''ti..  (jā0 1.4.99).<br/><br/>[03] taṃ ^a^M2.0404^ea^ sutvā godharājā ``yathā yathā tvaṃ kathesi, tathā tathā me  palāyitukāmatāva hotī''ti vatvā imaṃ gāthamāha -- <br/><br/>[21] ``esa bhiyyo pavekkhāmi, vammikaṃ sataporisaṃ. <br/><br/>[22] telaṃ loṇañca kittesi, ahitaṃ mayha pipphalī''ti..  (jā0 1.4.100).<br/><br/>[03] evañca pana vatvā ``ahaṃ ettakaṃ kālaṃ tayi samaṇasaññaṃ  akāsiṃ, idāni pana te maṃ paharitukāmatāya daṇḍo khitto, tassa  khittakāleyeva asamaṇo ^a^P4.0156^ea^ jāto. kiṃ tādisassa  duppaññassa puggalassa jaṭāhi, kiṃ sakhurena ajinacammena.  abbhantarañhi te gahanaṃ, kevalaṃ bāhirameva parimajjasī''ti āha.  satthā imaṃ atītaṃ āharitvā ``tadā esa kuhako tāpaso  ^a^V2.0373^ea^ ahosi,  godharājā pana ahamevā''ti vatvā jātakaṃ samodhānetvā tadā  godhapaṇḍitena tassa niggahitakāraṇaṃ dassento imaṃ gāthamāha -- <br/><br/>[03] 394^b^.^eb^ <br/><br/>[21] ``kiṃ te jaṭāhi dummedha, kiṃ te  ajinasāṭiyā. <br/><br/>[22] abbhantaraṃ te gahanaṃ, bāhiraṃ parimajjasī''ti.. (jā0  1.4.98).<br/><br/>[03] tattha ^b^kiṃ te jaṭāhī^eb^ti ambho duppañña tava baddhāhipi  imāhi jaṭāhi sakhurāya nivatthāyapi imāya ajinacammasāṭikāya ca  kimatthoti. ^b^abbhantara^eb^nti abbhantarañhi te  rāgādikilesagahanaṃ, kevalaṃ hatthilaṇḍaṃ assalaṇḍaṃ viya maṭṭhaṃ bāhiraṃ  parimajjasīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] kuhakabrāhmaṇavatthu ekādasamaṃ. 


volume: 88
item: 277
title: sāriputtattheravatthu^jaṭilabrāhmaṇavatthu^kuhakabrāhmaṇavatthu^kisāgotamīvatthu^
content:
  [03] ^b^paṃsukūladhara^eb^nti imaṃ dhammadesanaṃ satthā gijjhakūṭe pabbate  viharanto kisāgotamiṃ ārabbha kathesi.<br/><br/>[03] tadā ^a^P4.0157^ea^ kira sakko paṭhamayāmāvasāne  devaparisāya saddhiṃ satthāraṃ upasaṅkamitvā vanditvā ekamante  sāraṇīyadhammakathaṃ suṇanto nisīdi. tasmiṃ khaṇe kisāgotamī  ``satthāraṃ passissāmī''ti ākāsenāgantvā sakkaṃ disvā nivatti.  so taṃ vanditvā nivattantiṃ disvā satthāraṃ pucchi -- ``kā nāmesā  ^a^M2.0405^ea^, bhante, āgacchamānāva tumhe disvā nivattatī''ti? satthā  ``kisāgotamī nāmesā, mahārāja, mama dhītā paṃsukūlikattherīnaṃ  aggā''ti vatvā imaṃ gāthamāha -- <br/><br/>[03] 395^b^.^eb^ <br/><br/>[21] ``paṃsukūladharaṃ jantuṃ, kisaṃ dhamanisanthataṃ. <br/><br/>[22] ekaṃ vanasmiṃ jhāyantaṃ, tamahaṃ brūmi brāhmaṇa''nti..<br/><br/>[03] tattha ^b^kisa^eb^nti paṃsukūlikā hi attano anurūpaṃ paṭipadaṃ  pūrentā appamaṃsalohitā ceva honti ^a^V2.0374^ea^ dhamanisanthatagattā ca, tasmā  evamāha. ^b^ekaṃ vanasmi^eb^nti vivittaṭṭhāne ekakaṃ vanasmiṃ jhāyantaṃ  tamahaṃ brāhmaṇaṃ vadāmīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] kisāgotamīvatthu dvādasamaṃ. 


volume: 88
item: 278
title: jaṭilabrāhmaṇavatthu^kuhakabrāhmaṇavatthu^kisāgotamīvatthu^ekabrāhmaṇavatthu^
content:
  [03] ^b^na^eb^ ^a^P4.0158^ea^ ^b^cāha^eb^nti imaṃ dhammadesanaṃ  satthā jetavane viharanto ekaṃ brāhmaṇaṃ ārabbha kathesi.<br/><br/>[03] so kira ``samaṇo gotamo attano sāvake brāhmaṇāti vadati  ahañcamhi brāhmaṇayoniyaṃ nibbatto, mampi nu kho evaṃ vattuṃ  vaṭṭatī''ti satthāraṃ upasaṅkamitvā tamatthaṃ pucchi. atha naṃ satthā  ``nāhaṃ, brāhmaṇa, brāhmaṇayoniyaṃ nibbattamattenevaṃ vadāmi, yo pana  akiñcano agahaṇo, tamahaṃ brāhmaṇaṃ vadāmī''ti vatvā imaṃ gāthamāha  -- <br/><br/>[03] 396^b^.^eb^ <br/><br/>[21] ``na cāhaṃ brāhmaṇaṃ brūmi, yonijaṃ mattisambhavaṃ. <br/><br/>[27] bhovādi nāma so hoti, sace hoti sakiñcano. <br/><br/>[22] akiñcanaṃ anādānaṃ, tamahaṃ brūmi brāhmaṇa''nti..<br/><br/>[03] tattha ^b^yonija^eb^nti yoniyaṃ jātaṃ. ^b^mattisambhava^eb^nti  brāhmaṇiyā mātu santake udarasmiṃ sambhūtaṃ. ^b^bhovādī^eb^ti so  pana āmantanādīsu ``bho, bho''ti vatvā vicaranto bhovādi nāma  hoti, sace rāgādīhi ^a^M2.0406^ea^ kiñcanehi sakiñcano. ahaṃ pana rāgādīhi  ^b^akiñcanaṃ^eb^ catūhi upādānehi ^b^anādānaṃ brāhmaṇaṃ^eb^ vadāmīti  attho.<br/><br/>[03] desanāvasāne so brāhmaṇo sotāpattiphale patiṭṭhahi,  sampattānampi sātthikā dhammadesanā ahosīti. <br/><br/>[06] ekabrāhmaṇavatthu terasamaṃ. 


volume: 88
item: 279
title: kuhakabrāhmaṇavatthu^kisāgotamīvatthu^ekabrāhmaṇavatthu^uggasenaseṭṭhiputtavatthu^
content:
  [03] ^b^sabbasaṃyojana^eb^nti ^a^V2.0375^ea^ ^a^P4.0159^ea^ imaṃ dhammadesanaṃ  satthā veḷuvane viharanto uggasenaṃ nāma seṭṭhiputtaṃ ārabbha kathesi.  vatthu ``muñca pure muñca pacchato''ti (dha0 pa0 348)  gāthāvaṇṇanāya vitthāritameva.<br/><br/>[03] tadā hi satthā, ``bhante, uggaseno `na bhāyāmī'ti vadati,  abhūtena maññe aññaṃ byākarotī''ti bhikkhūhi vutte, ``bhikkhave,  mama puttasadisā chinnasaṃyojanā na bhāyantiyevā''ti vatvā imaṃ  gāthamāha -- <br/><br/>[03] 397^b^.^eb^ <br/><br/>[21] ``sabbasaṃyojanaṃ chetvā, yo ve na paritassati. <br/><br/>[22] saṅgātigaṃ visaṃyuttaṃ, tamahaṃ brūmi brāhmaṇa''nti..<br/><br/>[03] tattha ^b^sabbasaṃyojana^eb^nti dasavidhasaṃyojanaṃ. ^b^na  paritassatī^eb^ti taṇhāya na bhāyati. ^b^tamaha^eb^nti taṃ ahaṃ  rāgādīnaṃ saṅgānaṃ atītattā ^b^saṅgātigaṃ,^eb^ catunnampi yogānaṃ  abhāvena ^b^visaṃyuttaṃ brāhmaṇaṃ^eb^ vadāmīti attho.<br/><br/>[03] desanāvasāne bahū sotāpattiphalādīni pāpuṇiṃsūti. <br/><br/>[06] uggasenaseṭṭhiputtavatthu cuddasamaṃ. 


volume: 88
item: 280
title: kisāgotamīvatthu^ekabrāhmaṇavatthu^uggasenaseṭṭhiputtavatthu^dvebrāhmaṇavatthu^
content:
  [03] ^b^chetvā^eb^ ^a^P4.0160^ea^ ^b^naddhi^eb^nti imaṃ dhammadesanaṃ  satthā jetavane viharanto dve brāhmaṇe ārabbha kathesi. <br/><br/>[01] tesu ^a^M2.0407^ea^ kirekassa cūḷarohito nāma goṇo ahosi,  ekassa mahārohito nāma. te ekadivasaṃ ``tava goṇo balavā, mama  goṇo balavā''ti vivaditvā ``kiṃ no vivādena, pājetvā  jānissāmā''ti aciravatītīre sakaṭaṃ vālukāya pūretvā goṇe  yojayiṃsu. tasmiṃ khaṇe bhikkhūpi nhāyituṃ tattha gatā honti.  brāhmaṇā goṇe pājesuṃ. sakaṭaṃ niccalaṃ aṭṭhāsi, naddhivarattā pana  chijjiṃsu. bhikkhū disvā vihāraṃ gantvā tamatthaṃ satthu ārocayiṃsu.  satthā, ``bhikkhave ^a^V2.0376^ea^, bāhirā etā naddhivarattā, yo koci etā  chindateva, bhikkhunā pana ajjhattikaṃ kodhanaddhiñceva taṇhāvarattañca  chindituṃ vaṭṭatī''ti vatvā imaṃ gāthamāha -- <br/><br/>[03] 398^b^.^eb^ <br/><br/>[21] ``chetvā naddhiṃ varattañca, sandānaṃ sahanukkamaṃ. <br/><br/>[22] ukkhittapalighaṃ buddhaṃ, tamahaṃ brūmi brāhmaṇa''nti..<br/><br/>[03] tattha ^a^P4.0161^ea^ ^b^naddhi^eb^nti nayhanabhāvena pavattaṃ  kodhaṃ. ^b^varatta^eb^nti bandhanabhāvena pavattaṃ taṇhaṃ. ^b^sandānaṃ  sahanukkama^eb^nti anusayānukkamasahitaṃ dvāsaṭṭhidiṭṭhisandānaṃ, idaṃ sabbampi  chinditvā ṭhitaṃ avijjāpalighassa ukkhittattā ^b^ukkhittapalighaṃ,^eb^  catunnaṃ saccānaṃ buddhattā ^b^buddhaṃ^eb^ taṃ ahaṃ brāhmaṇaṃ vadāmīti attho.<br/><br/>[03] desanāvasāne pañcasatā bhikkhū arahatte patiṭṭhahiṃsu,  sampattānampi sātthikā dhammadesanā ahosīti. <br/><br/>[06] dvebrāhmaṇavatthu pannarasamaṃ. 


volume: 88
item: 281
title: ekabrāhmaṇavatthu^uggasenaseṭṭhiputtavatthu^dvebrāhmaṇavatthu^akkosakabhāradvājavatthu^
content:
  [03] ^b^akkosa^eb^nti imaṃ dhammadesanaṃ satthā veḷuvane viharanto  akkosakabhāradvājaṃ ārabbha kathesi.<br/><br/>[03] tassa hi bhātu bhāradvājassa dhanañjānī nāma brāhmaṇī sotāpannā  ahosi. sā khīpitvāpi kāsitvāpi pakkhalitvāpi ``namo tassa  bhagavato arahato sammāsambuddhassā''ti imaṃ udānaṃ udānesi. sā  ekadivasaṃ brāhmaṇaparivesanāya ^a^P4.0162^ea^ pavattamānāya  pakkhalitvā tatheva mahāsaddena udānaṃ udānesi. brāhmaṇo kujjhitvā  ``evamevāyaṃ vasalī yattha vā tattha vā pakkhalitvā tassa muṇḍakassa  samaṇakassa vaṇṇaṃ bhāsatī''ti ^a^M2.0408^ea^ vatvā ``idāni te, vasali, gantvā  tassa satthuno vādaṃ āropessāmī''ti āha. atha naṃ sā ``gaccha,  brāhmaṇa, nāhaṃ taṃ passāmi, yo tassa bhagavato vādaṃ āropeyya, api  ca gantvā taṃ bhagavantaṃ pañhaṃ pucchassū''ti āha. so satthu santikaṃ  gantvā avanditvāva ekamantaṃ ṭhito pañhaṃ pucchanto imaṃ gāthamāha -- <br/><br/>[21] ``kiṃsu ^a^V2.0377^ea^ chetvā sukhaṃ seti, kiṃsu chetvā na socati. <br/><br/>[22] kissassu ekadhammassa, vadhaṃ rocesi gotamā''ti..  (saṃ0 ni0  1.187).<br/><br/>[03] athassa pañhaṃ byākaronto satthā imaṃ gāthamāha -- <br/><br/>[21] ``kodhaṃ chetvā sukhaṃ seti, kodhaṃ chetvā na socati. <br/><br/>[27] kodhassa visamūlassa, madhuraggassa brāhmaṇa. <br/><br/>[22] vadhaṃ ariyā pasaṃsanti, tañhi chetvā na socatī''ti..  (saṃ0 ni0  1.187).<br/><br/>[03] so ^a^P4.0163^ea^ satthari pasīditvā pabbajitvā arahattaṃ  pāpuṇi. athassa kaniṭṭho akkosakabhāradvājo ``bhātā kira me  pabbajito''ti sutvā kuddho āgantvā satthāraṃ asabbhāhi pharusāhi  vācāhi akkosi. sopi satthārā atithīnaṃ  khādanīyādidānaopammena saññatto satthari pasanno pabbajitvā arahattaṃ  pāpuṇi. aparepissa sundarikabhāradvājo biliṅgakabhāradvājoti dve  kaniṭṭhabhātaro satthāraṃ akkosantāva satthārā vinītā pabbajitvā  arahattaṃ pāpuṇiṃsu.<br/><br/>[03] athekadivasaṃ dhammasabhāyaṃ kathaṃ samuṭṭhāpesuṃ, ``āvuso,  acchariyā vata buddhaguṇā, catūsu nāma bhātikesu akkosantesu satthā  kiñci avatvā tesaṃyeva patiṭṭhā jāto''ti. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā  ``imāya nāmā''ti vutte, ``bhikkhave, ahaṃ mama khantibalena  samannāgatattā duṭṭhesu adussanto mahājanassa patiṭṭhā homiyevā''ti  vatvā imaṃ gāthamāha -- <br/><br/>[03] 399^b^.^eb^ <br/><br/>[21] ``akkosaṃ vadhabandhañca, aduṭṭho yo titikkhati. <br/><br/>[22] khantībalaṃ balānīkaṃ, tamahaṃ brūmi brāhmaṇa''nti..<br/><br/>[03] tattha ^a^P4.0164^ea^ ^b^aduṭṭho^eb^ti etaṃ dasahi  akkosavatthūhi akkosañca pāṇiādīhi pothanañca andubandhanādīhi  bandhanañca yo akuddhamānaso hutvā adhivāseti ^a^M2.0409^ea^, khantibalena  samannāgatattā ^b^khantibalaṃ,^eb^ punappunaṃ uppattiyā anīkabhūtena teneva  khantibalena samannāgatattā ^b^balānīkaṃ taṃ^eb^ evarūpaṃ ^b^ahaṃ  brāhmaṇaṃ^eb^ vadāmīti attho.<br/><br/>[03] desanāvasāne ^a^V2.0378^ea^ bahū sotāpattiphalādīni pāpuṇiṃsūti. <br/><br/>[06] akkosakabhāradvājavatthu soḷasamaṃ. 


