# pali

volume: 149
item: 80
title:
  kāyagatāsatikathāvaṇṇanā^koṭṭhāsavavatthāpanakathāvaṇṇanā^ānāpānassatikathāvaṇṇanā^upasamānussatikathāvaṇṇanā^

content:
  [03] 239^b^.^eb^ ^b^eva^eb^nti ^a^V1.0327^ea^ yathāvuttena virāgādiguṇānussaraṇappakārena. ^b^sabbadukkhūpasamasaṅkhātassā^eb^ti  dukkhadukkhādibhedaṃ sabbampi dukkhaṃ upasammati etthāti sabbadukkhūpasamoti saṅkhātabbassa.<br/><br/>[03] ``paññattidhammā''tiādīsu asabhāvopi ñāṇena dhārīyati avadhārīyatīti dhammoti vuccatīti  tato nivattento ^b^``dhammāti sabhāvā''^eb^ti āha ^a^M1.0347^ea^. bhavanaṃ paramatthato vijjamānatā  bhāvo, saha bhāvenāti ^b^sabhāvā,^eb^ sacchikaṭṭhaparamatthato labbhamānarūpāti attho. te hi  attano sabhāvassa dhāraṇato dhammāti, yathāvuttenaṭṭhena sabhāvāti ca vuccanti. ^b^saṅgammā^eb^ti  paccayasamodhānalakkhaṇena saṅgamena sannipatitvā. ^b^samāgammā^eb^ti tasseva vevacanaṃ. ^b^paccayehī^eb^ti  anurūpehi paccayehi. ^b^katā^eb^ti nibbattitā. ^b^akatā^eb^ti kehicipi paccayehi  na katā. ^b^asaṅkhatā^eb^ti bahuvacanassa kāraṇaṃ heṭṭhā vuttameva. ^b^aggamakkhāyatī^eb^ti  aggo akkhāyati, ^b^ma^eb^-kāro padasandhikaro. so asaṅkhatalakkhaṇo sabhāvadhammo ^b^virāgo^eb^ti  paccetabbo, virajjati ettha saṃkilesadhammoti. nibbānaṃ ārammaṇaṃ katvā pavattamānena  ariyamaggena pahīyamānā mānamadādayo taṃ patvā pahīyanti nāmāti āha ^b^``tamāgamma...pe0...  vinassantī''^eb^ti. tattha ``seyyohamasmī''tiādinā (dha0 sa0 1121; saṃ0 ni0  4.108)  maññanāvasena pavatto māno eva ^b^mānamado^eb^. purisabhāvaṃ nissāya uppajjanakamado ^b^purisamado.  ādi^eb^-saddena jātimadādīnaṃ saṅgaho daṭṭhabbo. ^b^nimmadā^eb^ti vigatamadabhāvā. imameva  hi atthaṃ dassetuṃ ^b^``amadā''^eb^ti vuttaṃ. madā nimmadīyanti ettha amadabhāvaṃ vināsaṃ  gacchantīti ^b^madanimmadano^eb^. eseva nayo sesapadesupi. ^b^kāmapipāsā^eb^ti kāmānaṃ  pātukamyatā, kāmataṇhā. kāmaguṇā eva āliyanti ettha sattāti ^b^kāmaguṇālayā.  tebhūmakaṃ vaṭṭa^eb^nti tīsu bhūmīsu kammakilesavipākavaṭṭaṃ. ^b^esa^eb^ asaṅkhatadhammo.  ^b^aparāparabhāvāyā^eb^ti aparāparaṃ yoniādito yoniādibhāvāya. ^b^ābandhanaṃ^eb^ gaṇṭhikaraṇaṃ.  ^b^saṃsibbanaṃ^eb^ tunnakāraṇaṃ. nikkhamanaṃ, nissaraṇañcassa taṇhāya visaṃyogo evāti āha  ^b^``visaṃyutto''^eb^ti.<br/><br/>[03] ye guṇe nimittaṃ katvā madanimmadanādināmāni nibbāne niruḷhāni, te madanimmadanatādike  yathāvutte nibbattitanibbānaguṇe eva gahetvā āha ^b^``madanimmadanatādīnaṃ guṇānaṃ vasenā''^eb^ti,  na pana madā nimmadīyanti etenāti evamādike. te hi ariyamaggaguṇā ^a^V1.0328^ea^. bhagavatā upasamaguṇā  vuttāti sambandho. kattha pana vuttāti? ^b^asaṅkhatasaṃyuttā^eb^dīsu (saṃ0 ni0  4.366  ādayo). tattha ^b^sacca^eb^nti avitathaṃ. nibbānaṃ hi kenaci pariyāyena asantabhāvābhāvato  ekaṃseneva santattā aviparītaṭṭhena saccaṃ. tenāha ``ekaṃ hi saccaṃ, na dutiyamatthī''ti  ^a^M1.0348^ea^ (su0 ni0 890). ^b^pāra^eb^nti saṃsārassa paratīrabhūtaṃ. tenevāha ``tiṇṇo  pāraṅgato thale tiṭṭhati brāhmaṇo''ti (itivu0 69), ``appakā te manussesu, ye  janā pāragāmino''ti (dha0 pa0 85) ca. ^b^sududdasa^eb^nti paramagambhīratāya, atisukhumasantasabhāvatāya  ca anupacitañāṇasambhārehi daṭṭhuṃ asakkuṇeyyatāya suṭṭhu duddasaṃ. natthi ettha jarā,  etasmiṃ vā adhigate puggalassa jarābhāvoti ^b^ajaraṃ^eb^. tato eva jarādīhi apalokiyatāya  thiraṭṭhena ^b^dhuvaṃ^eb^. taṇhādipapañcābhāvato ^b^nippapañcaṃ^eb^. natthi ettha matanti ^b^amataṃ^eb^.  asivabhāvakarānaṃ saṃkilesadhammānaṃ abhāvena ^b^sivaṃ^eb^. catūhi yogehi anupaddutattā  ^b^khemaṃ^eb^. visaṅkhārabhāvena acchariyatāya, abhūtapubbatāya ca ^b^abbhutaṃ^eb^. sabbāsaṃ ītīnaṃ  anatthānaṃ abhāvena ^b^anītikaṃ^eb^. niddukkhatāya ^b^abyābajjhaṃ^eb^. sabbasaṃkilesamalato  accantasuddhiyā visesato suddhīti ^b^visuddhi^eb^. catūhipi oghehi anajjhottharaṇīyatāya  ^b^dīpaṃ^eb^. sakalavaṭṭadukkhato paripālanaṭṭhena ^b^tāṇaṃ^eb^. <br/><br/>[01] ``saccañca vo, bhikkhave, desessāmī''tiādikā pāḷi saṃkhittāti veditabbā.  ^b^ādi^eb^-saddena anantānāsavanipuṇājajjarāpalokitānidassanapaṇītācchariyānītikadhammamuttileṇaparāyaṇagambhīrādivacanehi  ca bodhitā idha avuttā guṇā saṅgayhanti, tattha natthi etassa uppādanto vā vayanto vāti  ^b^ananto,^eb^ asaṅkhatadhammo. āsavānaṃ anārammaṇatāya ^b^anāsavo^eb^. nipuṇañāṇagocaratāya  ^b^nipuṇo^eb^. saṅkhatadhammo viya jarāya ajajjaritatāya ^b^ajajjaro^eb^. byādhiādīhi apalokiyatāya  ^b^apalokitaṃ^eb^. acakkhuviññāṇaviññeyyatāya ^b^anidassano^eb^. atittikaraṭṭhena ^b^paṇīto^eb^.  apacuratāya ^b^acchariyo^eb^. ītīhi anabhibhavanīyasabhāvattā, anītikabhāvahetuto ca ^b^anītikadhammo^eb^.  vaṭṭadukkhamuttinimittatāya ^b^mutti^eb^. saṃsāraṃ bhayato passantehi nilīyanīyato ^b^leṇaṃ^eb^.  tesaṃyeva parā gatīti ^b^parāyaṇo^eb^. pakatiñāṇena aladdhapatiṭṭhatāya agādhaṭṭhena ^b^gambhīro^eb^.  katapuññehipi dukkhena kicchena anubujjhitabbato ^b^duranubodho^eb^. sacchikiriyaṃ  muñcitvā na takkañāṇena avacaritabboti ^b^atakkāvacaro^eb^ ^a^M1.0349^ea^. buddhādīhi  paṇḍiteheva veditabbato adhigantabbato ^b^paṇḍitavedanīyo^eb^ti evamattho veditabbo.<br/><br/>[03] ^b^ariyasāvakasseva^eb^ ^a^V1.0329^ea^ ^b^ijjhati^eb^ sacchikiriyābhisamayavasena nibbānaguṇānaṃ pākaṭabhāvato.  aṭṭhāne cāyaṃ ^b^eva^eb^-saddo vutto, ijjhati evāti yojanā. sukhasiddhivasena vā evaṃ vuttaṃ  ^b^``ariyasāvakassevā''^eb^ti. tenevāha ^b^``evaṃ santepī''^eb^tiādi. ^b^upasamagarukenā^eb^ti  nibbānaninnena. ^b^manasi kātabbā^eb^ yathāvuttā upasamaguṇā. ^b^sukhaṃ supatī^eb^tiādīsu  vattabbaṃ mettākathāyaṃ āvi bhavissati. ^b^paṇītādhimuttiko^eb^ hoti nibbānādhimuttattā. <br/><br/>[06] anussatikammaṭṭhānaniddesavaṇṇanā niṭṭhitā. <br/><br/>[06] iti aṭṭhamaparicchedavaṇṇanā. 


volume: 149
item: 81
title: brahmavihāraniddesavaṇṇanā^^^mettābhāvanākathāvaṇṇanā^
content:
  [03] 240^b^.^eb^ ^b^mettaṃ^eb^ ^a^M1.0350^ea^ ^a^V1.0330^ea^ brahmavihāraṃ. ^b^bhāvetukāmenā^eb^ti uppādetukāmena  paccavekkhitabboti sambandho. ^b^sukhanisinnenā^eb^ti visamaṃ anisīditvā pallaṅkābhujanena  sukhanisinnena.<br/><br/>[03] ^b^kasmā^eb^ti paccavekkhaṇāya kāraṇapucchā, aññaṃ adhigantukāmena aññattha ādīnavānisaṃsapaccavekkhaṇā  kimatthiyāti adhippāyo. mettā nāma atthato adoso. tathā hi ^b^adosaniddese^eb^  ``metti mettāyanā mettāyitatta''nti (dha0 sa0 1062) niddiṭṭhaṃ. ^b^khantī^eb^ti ca idha  adhivāsanakkhanti adhippetā. sā pana atthato adosappadhānā cattāro arūpakkhandhāti mettāya  sijjhamānāya titikkhākhanti siddhā eva hotīti āha ^b^``khanti adhigantabbā''^eb^ti. tena  khantiyaṃ ānisaṃsapaccavekkhaṇā satthikāvāti dasseti. ^b^abhibhūto^eb^ pariyuṭṭhānena.  ^b^pariyādinnacitto^eb^ kusaluppattiyā okāsālābhena. ^b^ādīnavo daṭṭhabbo^eb^ pāṇaghātādivasena  diṭṭhadhammikasamparāyikādianatthamūlabhāvato.<br/><br/>[03] ^b^khantī paramaṃ tapo^eb^ti parāpakārasahanādikā titikkhalakkhaṇā khanti uttamaṃ tapo  akattabbākaraṇakattabbakaraṇalakkhaṇāya sammāpaṭipattiyā mūlabhāvato. ^b^khantibalaṃ balānīka^eb^nti  paramaṃ maṅgalabhūtā khanti eva balaṃ etassāti khantibalaṃ. vuttañhi ``khantibalā samaṇabrāhmaṇā''ti.  dosādipaṭipakkhavidhamanasamatthatāya anīkabhūtena teneva ca khantibalena balānīkaṃ. ^b^khantyā  bhiyyo na vijjatī^eb^ti attano paresañca anatthapaṭibāhano, atthāvaho ca khantito uttari  apassayo natthi.<br/><br/>[03] ^b^vivecanatthāyā^eb^ti vikkhambhanatthāya. ^b^khantiyā saṃyojanatthāya^eb^ attānanti adhippāyo.  bhāvanaṃ ^a^V1.0331^ea^ dūsentīti dosā, puggalāyeva dosā ^b^puggaladosā^eb^. yesu bhāvanā na sampajjati,  aññadatthu vipajjateva, te eva ^a^M1.0351^ea^ vuttā. ^b^paṭhama^eb^nti vakkhamānena koṭṭhāsato  koṭṭhāsantarupasaṃharaṇanayena vinā sabbapaṭhamaṃ.<br/><br/>[03] piyāyitabbo piyo, tappaṭipakkho ^b^appiyo^eb^. so saṅkhepato duvidho atthassa akārako,  anatthassa kārakoti. tattha yo attano, piyassa ca anatthassa kārako, so veripuggalo  daṭṭhabbo. yo pana attano, piyassa ca atthassa akārako, appiyassa ca atthassa kārako,  ``atthaṃ me nācarī''tiādinā (dha0 sa0 1237), ``appiyassa me amanāpassa atthaṃ acarī''tiādinā  ca āghātavatthubhūto, so ^b^appiyo,^eb^ ananukūlavuttiko aniṭṭhoti attho. ^b^liṅgavisabhāge^eb^ti  itthiliṅgādinā liṅgena visadise. ^b^odhiso^eb^ti bhāgaso. ``tissa dattā''tiādinā  odhisakanti attho.<br/><br/>[03] idāni yathāvuttesu chasu puggalesu abhāvetabbatāya kāraṇaṃ dassento ^b^``appiyaṃ hī''^eb^tiādimāha.  tattha ^b^appiyaṃ hi piyaṭṭhāne ṭhapento kilamatī^eb^ti dosena bhāvanāya saparissayatamāha.  appiyatā hi piyabhāvassa ujupaṭipakkhā, na ca tassa piyaṭṭhāne ṭhapanena vinā bhāvanā sijjhati.  ^b^atippiyasahāyakaṃ majjhattaṭṭhāne ṭhapento kilamatī^eb^ti rāgena bhāvanāya saparissayatamāha  atippiyasahāyassa gehassitapemaṭṭhānabhāvato. tenāha ^b^``appamattakepī''^eb^tiādi. ^b^majjhattaṃ^eb^  iṭṭhāniṭṭhatāhi majjhasabhāvaṃ neva piyaṃ nāppiyanti attho. ^b^garuṭṭhāne piyaṭṭhāne ca ṭhapento  kilamati^eb^ majjhatte sambhāvanīyapiyāyitabbatānaṃ abhāvā. na hi ajjhupekkhitabbe bhāvanīyatā,  manāpatā vā paccupaṭṭhāti, piyagarubhāvasampanne ca paṭhamaṃ mettā bhāvetabbā. ^b^kodho uppajjati^eb^  koṭṭhāsantarabhāvānupanayanato.<br/><br/>[03] ^b^tamevā^eb^ti visabhāgaliṅgameva. liṅgasabhāgeti avisesetvā ^b^``piyapuggale''^eb^ti āha.  ^b^bhittiyuddhamakāsī^eb^ti sīlaṃ adhiṭṭhāya pihitadvāre gabbhe sayanapīṭhe nisīditvā mettaṃ  bhāvento mettāmukhena uppannarāgena andhīkato bhariyāya santikaṃ gantukāmo dvāraṃ  asallakkhetvā bhittiṃ bhinditvāpi nikkhamitukāmatāya bhittiṃ pahari. tenāha   ^a^M1.0352^ea^ ``mettāyanāmukhena rāgo vañcetī''ti (netti0 aṭṭha0 21), ``andhatamaṃ tadā  hoti, yaṃ rāgo sahate nara''nti ca.<br/><br/>[03] ādānanikkhepaparicchinne ^a^V1.0332^ea^ addhāpaccuppannabhūte dharamānatāya paccakkhato viya upalabbhamāne khandhappabandhe  idha sattādiggahaṇaṃ, na tiyaddhagateti āha ^b^``kālakate panā''^eb^tiādi. kasmā pana  kālakate mettābhāvanā na ijjhatīti? mettābyāpārassa ayogyaṭṭhānabhāvato. na hi matapuggalo  hitūpasaṃhārāraho. yattha sati sambhave payogato hitūpasaṃhāro labbheyya, tattheva mānaso  hitūpasaṃhāro yujjeyya. dukkhāpanayanamodappavattīsupi eseva nayoti karuṇābhāvanādīnampi  kālakate anijjhanaṃ vuttanti daṭṭhabbaṃ. aññattha paguṇamettājhāno ācariyassa kālakatabhāvaṃ  ajānanto taṃ mettāya pharitukāmo ^b^``ācariyaṃ ārabbha mettaṃ ārabhatī''^eb^ti vutto.  tenāha ^b^``paguṇāva me mettājhānasamāpattī''^eb^ti. ^b^nimitta^eb^nti ārammaṇaṃ. ^b^gavesāhī^eb^ti  ``yaṃ puggalaṃ uddissamettaṃ ārabhasi, so jīvati na jīvatī''ti jānāhīti attho.  ^b^mettāyanto^eb^ti mettaṃ karonto, mettaṃ bhāventoti attho. <br/><br/>[03] 241^b^.^eb^ attani bhāvanā nāma sakkhibhāvatthāti nānāvidhasukhānubandhānavajjasukhābyāsekasukhādi  yaṃ attani upalabbhati, taṃ nidassento tassa vattamānatāya āha ^b^``ahaṃ sukhito homī''^eb^ti.  sarīrasukhaṃ nāma anekantikaṃ, īdisassa puggalassa anokāsaṃ cittadukkhanti tadabhāvaṃ  sandhāyāha ^b^``niddukkhoti vā''^eb^ti. homīti sambandho. tathā ^b^avero^eb^tiādīsu, visesato  ca dukkhābhāve sukhasaññā. sā panāyaṃ niddukkhatā verīnaṃ puggalānaṃ verasaññitānaṃ pāpadhammānaṃ  abhāvato, visesato byāpādavirahato īghasaññitāya ītiyā abhāvato, anavajjakāyikasukhasamaṅgitāya  ca hotīti dassento āha ^b^``avero abyāpajjo anīgho sukhī''^eb^ti. ^b^attānaṃ  pariharāmī^eb^ti evaṃbhūto hutvā mama attabhāvaṃ pavattemi, yāpemīti attho. <br/><br/>[01] evaṃ sante yaṃ vibhaṅge vuttaṃ, taṃ virujjhatīti sambandho. ^b^evaṃ sante^eb^ti evaṃ sati,  yadi attanipi mettā bhāvetabbāti attho. ``yaṃ vibhaṅge vutta''nti vatvā ^a^M1.0353^ea^  vibhaṅgadesanāya samānagatikaṃ suttapadaṃ āharanto ^b^``kathañca bhikkhū''^eb^tiādimāha. tassattho  parato āgamissati.<br/><br/>[03] ^b^ta^eb^nti vibhaṅgādīsu vacanaṃ. ^b^appanāvasenā^eb^ti appanāvahabhāvanāvasena. ^b^ida^eb^nti ``ahaṃ  sukhito homī''tiādivacanaṃ. ^b^sakkhibhāvavasenā^eb^ti ahaṃ viya sabbe sattā attano  sukhakāmā, tasmā tesu mayā attani viya sukhūpasaṃhāro kātabboti evaṃ tattha attānaṃ  sakkhibhāve ^a^V1.0333^ea^ ṭhapanavasena. tenāha ^b^``sacepi hī''^eb^tiādi. kasmā pana attani bhāvanā  appanāvahā na hotīti? attasinehavasena saparissayabhāvato. koṭṭhāsantare pana bhāvitabhāvanassa  tatthāpi sīmasambhedo hotiyeva. <br/><br/>[01] ^b^sabbā disā^eb^ti anavasesā dasapi disā. ^b^anuparigamma cetasā^eb^ti cittena pariyesanavasena  anugantvā. ^b^nevajjhagā piyataramattanā kvacī^eb^ti sabbussāhena pariyesanto atisayena attato  piyataraṃ aññaṃ sattaṃ katthaci disāya neva adhigaccheyya na passeyya. ^b^evaṃ piyo puthu  attā paresa^eb^nti evaṃ kassaci attato piyatarassa anupalabbhanavasena puthu visuṃ visuṃ  tesaṃ tesaṃ sattānaṃ attā piyo. ^b^tasmā^eb^ tena kāraṇena, ^b^attakāmo^eb^ attano  hitasukhaṃ icchanto, ^b^paraṃ^eb^ sattaṃ antamaso kunthakipillikampi, ^b^na hiṃse^eb^ na haneyya,  na viheṭheyyāti attho.<br/><br/>[03] ^b^ayaṃ nayo^eb^ti sabbehi sattehi, attano ca piyatarabhāvaṃ nidassetvā tesu karuṇāyanaṃ  vadatā bhagavatā sukhesitāya ``attānaṃ sakkhibhāve ṭhapetvā sattesu mettā bhāvetabbā''ti  mettābhāvanāya nayadassanaṃ katamevāti attho. <br/><br/>[03] 242^b^.^eb^ ^b^sukhapavattanattha^eb^nti sukhena akicchena mettāya pavattanatthaṃ. ^b^yvāssā^eb^ti yo  puggalo assa yogino. ^b^piyo^eb^ti iṭṭho. ^b^manāpo^eb^ti manavaḍḍhanako. ^b^garū^eb^ti guṇavisesavasena  garukātabbo. ^b^bhāvanīyo^eb^ti sambhāvetabbo. ^b^ācariyamatto^eb^ti sīlādinā ācariyappamāṇo.  ^b^piyavacanādīnī^eb^ti ^b^ādi^eb^-saddena atthacariyādike saṅgaṇhāti. ^b^sīlasutādīnī^eb^ti ^b^ādi^eb^-saddena  saddhādike, dhutadhammajāgariyānuyogādike ca saṅgaṇhāti.<br/><br/>[03] ^b^kāma^eb^nti ^a^M1.0354^ea^ yuttappattakāritāsukhasiddhidīpanoyaṃ nipāto. tenetaṃ dīpeti --  tādisaṃ puggalaṃ uddissa bhāvanaṃ ārabhanto yogī yuttappattakārī, sukhena cassa tattha  bhāvanā ijjhati, tena pana yoginā tāvatā santoso na kātabboti. tenāha ^b^``appanā  sampajjatī''^eb^tiādi. ^b^sīmāsambheda^eb^nti mariyādāpanayanaṃ, attā piyo majjhatto verīti  vibhāgākaraṇanti attho. ^b^tadanantara^eb^nti tato piyamanāpagarubhāvanīyato, tattha vā mettādhigamato  anantaraṃ. atippiyasahāyake mettā bhāvetabbāti sambandho, garuṭṭhānīye paṭiladdhaṃ mettāmanasikāraṃ  atippiyasahāyake upasaṃharitabbanti attho. sukhūpasaṃhārakatassa  taṃ hoti pageva paṭipakkhadhammānaṃ ^a^V1.0334^ea^  vikkhambhitattā. atippiyasahāyakato anantaraṃ majjhatte mettā bhāvetabbā majjhattaṃ piyagaruṭṭhāne  ṭhapetuṃ sukarabhāvato. ``atippiyasahāyakato''ti ca idaṃ purimāvatthaṃ gahetvā vuttaṃ.  paguṇamanasikārādhigamato paṭṭhāya hissa sopi piyaṭṭhāne eva tiṭṭhati. ^b^majjhattato verīpuggale^eb^ti  majjhattapuggale mettāyantena tattha paguṇamanasikārādhigamena piyabhāvaṃ upasaṃharitvā tadanantaraṃ  verīpuggalaṃ bhāvanāya majjhatte ṭhapetvā tato majjhattato piyabhāvūpasaṃhārena verīpuggale  ^b^mettā bhāvetabbā^eb^. ``verīpuggale''ti ca idaṃ purimāvatthaṃ gahetvā vuttaṃ. ^b^ekekasmiṃ  koṭṭhāse muduṃ kammaniyaṃ cittaṃ katvā^eb^ti piyagaruṭṭhānīyo, atippiyo,  majjhatto, verīti catūsu puggalakoṭṭhāsesu paṭhamaṃ tāva piyagaruṭṭhānīye mettābhāvanaṃ  adhigantvā vasībhāvappattiyā tathāpavattaṃ cittaṃ koṭṭhāsantarūpasaṃhāratthaṃ muduṃ kammaniyaṃ  katvā tadanantaraṃ atippiyasahāye atippiyabhāvaṃ vikkhambhetvā piyabhāvamatte cittaṃ ṭhapentena  bhāvanā upasaṃharitabbā, tampi vasībhāvāpādanena muduṃ kammaniyaṃ katvā tadanantaraṃ  majjhatte udāsinabhāvaṃ vikkhambhetvā piyabhāvaṃ upaṭṭhapetvā bhāvanā upasaṃharitabbā, puna tampi  vasībhāvāpādanena muduṃ kammaniyaṃ katvā tadanantaraṃ verimhi verīsaññaṃ vikkhambhetvā  majjhattabhāvūpaṭṭhapanamukhena piyabhāvaṃ uppādentena bhāvanā upasaṃharitabbā. tena vuttaṃ  ^b^``tadanantare tadanantare upasaṃharitabba''^eb^nti, jhānacittaṃ upanetabbaṃ uppādetabbanti  attho.<br/><br/>[03] ^b^verīpuggalo vā natthi^eb^ kammabalena vā etarahi payogasampattiyā vā sabbaso anatthakarassa  abhāvato. ^b^mahāpurisajātikattā^eb^ti mahāpurisasabhāvattā ^a^M1.0355^ea^ cirakālaparicayasamiddhakhantimettānuddayādiguṇasampannatāya  uḷārajjhāsayattāti attho. tādiso hi sabbasaho parāparādhaṃ tiṇāyapi na maññati.  tena vuttaṃ ^b^``anatthaṃ karontepi pare verīsaññāva nuppajjatī''^eb^ti. ^b^tenā^eb^ti tena  yoginā. atthi verīpuggaloti sambandho. <br/><br/>[03] 243^b^.^eb^ ^b^purimapuggalesū^eb^ti piyādīsu jhānassa ārammaṇabhūtesu purimesu puggalesu.  ^b^mettaṃ samāpajjitvā^eb^ti paṭighaṃ vikkhambhetvā uppāditaṃ mettājhānaṃ samāpajjitvā.  ^b^mettāyantena paṭighaṃ paṭivinodetabba^eb^nti ettha keci pana ``upacārajjhānaṃ sampādetvā''ti  atthaṃ vadanti, tesaṃ upacārajjhānato vuṭṭhānampi icchitabbaṃ siyā ``vuṭṭhahitvā''ti  vuttattā. pubbe tasmiṃ puggale asatiyā amanasikārena paṭighaṃ anuppādentassa  sādhāraṇato taṃ vikkhambhetvā jhānassa uppādanaṃ, samāpajjanañca vuttaṃ. idāni pana taṃ  anussarantassapi manasi karontassapi yathā paṭighaṃ ^a^V1.0335^ea^ na uppajjati, taṃ vidhiṃ dassetuṃ idaṃ  vuttaṃ ^b^``taṃ puggalaṃ mettāyantena paṭighaṃ vinodetabba''^eb^nti. mettāyanameva hi  idha paṭighavinodanaṃ adhippetaṃ. ^b^na nibbātī^eb^ti na vūpasammati.<br/><br/>[03] ^b^anusārato^eb^ti anugamanato, paccavekkhaṇatoti attho. ^b^ghaṭitabba^eb^nti vāyamitabbaṃ.<br/><br/>[03] ^b^tañca kho^eb^ ghaṭanaṃ vāyamanaṃ. ^b^iminā^eb^ idāni vakkhamānena ākārena.<br/><br/>[03] ubhato dvīsu ṭhānesu daṇḍo etassāti ^b^ubhatodaṇḍakaṃ,^eb^ tena. ^b^ocarakā^eb^ lāmakācārā  pāpapurisā. ^b^tatrāpī^eb^ti tesupi aṅgamaṅgāni okkantesupi. ^b^tenā^eb^ti manopadosena.  ^b^na sāsanakaro^eb^. sabbapāpassa akaraṇaṃ hi sāsanaṃ. ^b^tassevā^eb^ti tatopi. nissakke  hi idaṃ sāmivacanaṃ, samuccaye ca ^b^eva^eb^-saddo, paṭhamaṃ kuddhapurisatopīti attho. ^b^tenā^eb^ti  kujjhanena. ^b^pāpiyo^eb^ti pāpataro. sārambhādikassa kilesānubandhassa vatthubhāvato  kodhassa sāvajjataṃ ñatvāpi kujjhanato sace kodhe anavajjasaññī kuddhassa puggalassa na  paṭikujjheyyāti keci. ^b^ubhinna^eb^nti dvinnaṃ puggalānaṃ. tenāha ^b^``attano ca parassa  cā''^eb^ti. atha vā ^b^ubhinna^eb^nti ubhayesaṃ lokānaṃ, idhalokaparalokānanti attho. <br/><br/>[01] ^b^sapattakantā^eb^ti ^a^M1.0356^ea^ paṭisattūhi icchitā. ^b^sapattakaraṇā^eb^ti tehi  kātabbā. ^b^kodhana^eb^nti kujjhanasīlaṃ. ^b^kodhanāya^eb^nti kodhano ayaṃ, ^b^aya^eb^nti ca  nipātamattaṃ. ^b^kodhapareto^eb^ti kodhena anugato, parābhibhūto vā. ^b^dubbaṇṇova  hotī^eb^ti pakatiyā vaṇṇavāpi alaṅkatapaṭiyattopi mukhavikārādivasena virūpo eva hoti  etarahi, āyatiṃ cāti. kodhābhibhavassa ekantikamidaṃ phalanti dīpetuṃ ``dubbaṇṇo  vā''ti avadhāraṇaṃ katvā puna ^b^``kodhābhibhūto''^eb^ti vuttaṃ. ^b^na pacurattho^eb^ti  na pahūtadhano. ^b^na bhogavā^eb^ti upabhogaparibhogavatthurahito. ^b^na yasavā^eb^ti na  kittimā.<br/><br/>[03] ^b^chavālāta^eb^nti chavadahanālātaṃ, citakāyaṃ santajjanummukkantipi vadanti. ^b^ubhatopaditta^eb^nti  ubhosu koṭīsu daḍḍhaṃ. ^b^majjhe gūthagata^eb^nti vemajjhaṭṭhāne sunakhassa vā siṅgālassa  vā uhadena gūthena makkhitaṃ. ^b^kaṭṭhattha^eb^nti dārukiccaṃ. ^b^neva pharati^eb^ na sādheti.  ^b^tathūpamāha^eb^nti tathūpamaṃ tādisaṃ ahaṃ. ^b^ima^eb^nti ``so ca hoti abhijjhālū''tiādinā  (itivu0 92) heṭṭhā vuttaṃ sandhāya satthā ^a^V1.0336^ea^ vadati, tasmā kāmesu tibbasārāgatādinā  sīlarahitanti adhippāyo. idha pana byāpannacittaṃ paduṭṭhamanasaṅkappatāvasena yojetabbaṃ.<br/><br/>[03] ^b^so dāni tva^eb^ntiādi yathāvuttehi suttapadehi attano ovadanākāradassanaṃ. <br/><br/>[03] 244^b^.^eb^ ^b^yo yo dhammo^eb^ti kāyasamācārādīsu yo yo sucaritadhammo. ^b^vūpasanto^eb^ti  saṃyato. ^b^parisuddho^eb^ti kilesamalavigamena visuddho. kilesadāhābhāvena vā upasanto,  anavajjabhāvena parisuddho, kāyasamācārasseva upasamo cirakālaṃ saṃyatakāyakammatāya veditabbo.  evaṃ sesesupi.<br/><br/>[03] ^b^te^eb^ti vacīmanosamācāre.<br/><br/>[03] ^b^so^eb^ti upasantavacīsamācāro puggalo. ^b^paṭisanthārakusalo^eb^ti yathā parehi chiddaṃ  na hoti, evaṃ paṭisantharaṇe kusalo. ^b^sakhilo^eb^ti adhivāsanakhantisaṅkhātena ^a^M1.0357^ea^  sakhilabhāvena samannāgato. ^b^sukhasambhāso^eb^ti piyakatho. ^b^sammodako^eb^ti sammodanīyakathāya  sammodanasīlo. ^b^uttānamukho^eb^ti vikuṇitamukho ahutvā pītisomanassavasena vikasitamukho.  ^b^pubbabhāsī^eb^ti yena kenaci samāgato paṭisanthāravasena paṭhamaṃyeva ābhāsanasīlo. ^b^madhurena  sarena dhammaṃ osāreti^eb^ sarabhaññavasena. sarabhāṇaṃ pana karonto ^b^parimaṇḍalehi^eb^ paripuṇṇehi  padehi ca byañjanehi ca abyākulehi dhammakathaṃ katheti.<br/><br/>[03] ^b^sabbajanassa pākaṭo^eb^ sakkaccakiriyāyāti adhippāyo. tenāha ^b^``yo hī''^eb^tiādi.  ^b^okappetvā^eb^ti saddahitvā. okappanalakkhaṇā hi saddhā. ^b^ohitasoto^eb^ti avahitasoto,  sussusantoti attho. ^b^aṭṭhiṃkatvā^eb^ atthaṃ katvā, atthiko vā hutvā.<br/><br/>[03] ^b^``ekopi na vūpasanto hotī''^eb^ti pāṭho, evarūpo puggalo nirayato nirayaṃ upapajjanto  bahukālaṃ tattheva saṃsaratīti dassetuṃ ^b^``aṭṭhamahānirayasoḷasaussadanirayaparipūrako bhavissatī''^eb^ti  vuttaṃ. tattha sañjīvādayo aṭṭha mahānirayā. avīcimahānirayassa dvāre dvāre cattāro cattāro  katvā kukkuḷādayo soḷasa ussadanirayā. ^b^kāruññaṃ upaṭṭhapetabbaṃ^eb^ mahādukkhabhāgibhāvato.  yasmiṃ ^a^V1.0337^ea^ puggale avihesābhūtā dukkhāpanayanakāmatā upatiṭṭhati, tattha paṭigho anokāsovāti  āha ^b^``kāruññampi paṭicca āghāto vūpasammatī''^eb^ti.<br/><br/>[03] ^b^imassa ca atthassā^eb^ti ``yo yo dhammo''tiādinā vuttassa atthassa. <br/><br/>[03] 245^b^.^eb^ yaṃ verī dukkhāpetuṃ sakkoti, so tassa vasena ^b^``attano visaye''^eb^ti vutto  bhikkhuno kāyo. ^b^ki^eb^nti kiṃ kāraṇaṃ. ^b^tassā^eb^ti verino. ^b^avisaye^eb^ti dukkhaṃ  uppādetuṃ asakkuṇeyyatāya agocare. ^b^sacitte^eb^ti attano citte. ^b^mahānatthakara^eb^nti  idhalokatthaparalokatthaparamatthānaṃ virādhanavasena mahato vipulassa, nānāvidhassa ca diṭṭhadhammikādibhedassa  anatthassa kāraṇaṃ. ^b^mūlanikantana^eb^nti sīlassa mūlāni nāma hirottappakhantimettānuddayā,  tesaṃ chindanaṃ. kodho hi uppajjamānova pāṇātipātādivasena hirottappādīni ucchindati.  ^b^jaḷo^eb^ti andhabālo. <br/><br/>[01] ^b^anariyaṃ^eb^ ^a^M1.0358^ea^ ^b^kamma^eb^nti verinā katamahāparādhamāha. ^b^yo saya^eb^nti yo  tvaṃ sayampi. ^b^dosetukāmo^eb^ti kodhaṃ uppādetukāmo. ^b^yadi kari^eb^ yadi  akāsi. ^b^dosuppādenā^eb^ti dosassa uppādanena. ^b^dukkhaṃ tassa ca nāmā^eb^ti dukkhañca  nāma tassa aparādhakassa. ^b^nāmā^eb^ti asambhāvane nipāto, tena tassa kāraṇaṃ anekantikanti  dasseti. tenāha ^b^``kāhasi vā na vā''^eb^ti, karissasi na vā karissasīti attho.  ^b^ahitaṃ magga^eb^nti attano ahitāvahaṃ duggatimaggaṃ.<br/><br/>[03] ^b^aṭṭhāne^eb^ti doso tava appiyassa kārāpako, sattu pana tassa vasavattitāya dāsasadisoti  aṭṭhānaṃ paccāpakiriyāya. tasmā ^b^tameva dosaṃ chindassu^eb^ ucchinda. ^b^khaṇikattā^eb^ti  udayavayaparicchinno attano pavattikālasaṅkhāto khaṇo etesaṃ atthīti khaṇikā, tabbhāvato  khaṇapabhaṅgubhāvatoti attho. ^b^kassa dānīdha kujjhasī^eb^ti aparādhakassa santāne yehi  khandhehi te aparādho kato, te taṃkhaṇaṃyeva sabbaso niruddhā. idāni pana aññe tiṭṭhantīti  kassa tvaṃ idha kujjhasi. na hi yuttaṃ anaparādhesu kujjhananti adhippāyo. ^b^taṃ  vinā kassa so kare^eb^ti yo puggalo yassa dukkhaṃ karoti, taṃ dukkhakiriyāya visayabhūtaṃ  puggalaṃ vinā kassa nāma so dukkhakārako dukkhaṃ kare kareyya. ^b^sayampi dukkhahetu  tvamitī^eb^ti evaṃ sayampi tvaṃ etassa dukkhassa ^a^V1.0338^ea^ hetu, evaṃ samāne tassa tuyhañca tassa  dukkhassa hetubhāve ^b^kiṃ^eb^ kāraṇā ^b^tassa kujjhasi^eb^ na tuyhanti attho. <br/><br/>[03] 246^b^.^eb^ paralokepi anugāmibhāvato kammaṃyeva sakaṃ santakaṃ etesanti kammassakā,  tesaṃ bhāvo ^b^kammassakatā^eb^. paccavekkhaṇā nāma nisedhanatthā, nisedhanañca bhāvino  kammassāti āha ^b^``yaṃ kammaṃ karissasī''^eb^ti. paṭighavasena pana pavattakammaṃ pākaṭabhāvato  āsannaṃ, paccakkhañcāti āha ^b^``idañcā''^eb^ti. ^b^ca^eb^-saddo byatireke, so tassa kammassa  phalanissandena ^b^``neva sammāsambodhi''^eb^ntiādinā byatirekato vuccamānamevatthaṃ joteti.  neva samatthanti sambandho. niraye niyuttaṃ, jātanti vā ^b^nerayikaṃ. attānaṃyeva okirati^eb^  dosarajenāti adhippāyo. <br/><br/>[03] 247^b^.^eb^ ^b^satthu^eb^ ^a^M1.0359^ea^ ^b^pubbacariyaguṇā^eb^ paccavekkhitabbā, satthu gāravenāpi  paṭighaṃ vūpasameyyāti.<br/><br/>[03] ^b^bodhisattopi samāno^eb^ nanu te satthā cittaṃ nappadūsesi, pageva abhisambuddhoti adhippāyo.  ^b^deviyā paduṭṭhenā^eb^ti deviyā saddhiṃ padubbhinā micchācāravasena aparaddhena. yattha  susāne chavasarīraṃ chaḍḍīyati, taṃ ^b^āmakasusānaṃ. nikhaññamāno^eb^ti nikhaṇiyamāno.  ^b^purisakāraṃ katvā^eb^ti āvāṭato nikkhamanatthāya bāhubalena purisakāraṃ katvā.  ^b^yakkhānubhāvenā^eb^ti aḍḍavinicchayena ārādhitacittassa yakkhassa ānubhāvena. ^b^sirigabbha^eb^nti  vāsāgāre.<br/><br/>[03] ^b^āsīsethevā^eb^ti yathādhippete atthe ñāyato anavajjato āsaṃ kareyya. ^b^na nibbindeyyā^eb^ti  ``evaṃ kicchāpannassa me kuto sotthibhāvo''ti na nibbindeyya. vuttañhi ``āpadāsu  kho, mahārāja, thāmo veditabbo''ti (udā0 53). ^b^yathā icchi^eb^nti yena pakārena  kassaci pīḷaṃ akatvā rajje patiṭṭhitaṃ attānaṃ icchiṃ, ^b^tathā ahaṃ ahu^eb^nti ^b^passāmi.  vo^eb^ti hi nipātamattaṃ.<br/><br/>[03] ^b^kāsiraññā^eb^ti kalābunā kāsirājena. ^b^sakaṇṭakāhī^eb^ti ayakaṇṭakehi sakaṇṭakāhi.<br/><br/>[03] ^b^mahallako^eb^ti vuddho vayoanuppatto. ^b^rujjhantī^eb^ti nirujjhanti.<br/><br/>[03] ^b^cittapariggaṇhanakālo^eb^ti ^a^V1.0339^ea^ visevanaṃ kātuṃ adatvā cittassa sammadeva damanakālo.<br/><br/>[03] ^b^puthusallenā^eb^ti vipulena sallena. ^b^nāgo^eb^ti hatthināgo. ^b^vadhī^eb^ti vijjhi,  māresīti vā attho. imaṃ ṭhānaṃ āgantvā mayi evaṃ karaṇaṃ nāma na tava vasena hoti,  tasmā ^b^kassa vā^eb^ rañño, rājamattassa vā ^b^ayaṃ payogo^eb^ uyyojanāti attho.<br/><br/>[03] ^b^chabbaṇṇarasmī^eb^ti nīlapītalohitādivasena chabbaṇṇamayūkhā. chabbaṇṇakiraṇavantadantatāya hi  te hatthī ``chaddantā''ti vuccanti, na chaddantavantatāya.<br/><br/>[03] ^b^chāto^eb^ti jighacchito. ^b^khādeyyā^eb^ti khādeyyaṃ, ayameva vā pāṭho. ^b^āhito^eb^ti  ^a^M1.0360^ea^ suhito. ^b^sambala^eb^nti maggāhāraṃ. taṃ pana yasmā upacārena pathassa  hitanti vuccati, tasmā ^b^``pātheyya''^eb^ntipi vuttaṃ. ``mittadubbhī vatāyaṃ andhabālo''ti  kāruññena ^b^assupuṇṇehi nettehi taṃ purisaṃ udikkhamāno^eb^.<br/><br/>[03] ^b^mā ayyosi me bhadante^eb^ti ettha ^b^mā^eb^ti nipātamattaṃ, ^b^mā^eb^ti vā paṭikkhepo, tena  upari tena kātabbaṃ vippakāraṃ paṭisedheti. ^b^ayyo me^eb^ti ayyirako tvaṃ mama atithibhāvato.  ^b^bhadante^eb^ti piyasamudācāro. ^b^tvaṃ nāmetādisaṃ karī^eb^ti tvampi evarūpaṃ akāsi nāma.<br/><br/>[03] tiracchānabhūtopi pana mahākapi hutvā khemantabhūmiṃ sampāpesīti yojanā.<br/><br/>[03] ^b^peḷāya pakkhipantepī^eb^ti khuddakāya peḷāya pādehi koṭetvā pakkhipantepi. ^b^maddantepī^eb^ti  dubbalabhāvakaraṇatthaṃ nānappakārehi maddantepi. ^b^alampāne^eb^ti evaṃnāmake ahituṇḍike.<br/><br/>[03] ^b^pītaṃ vā^eb^ti ettha ^b^vā^eb^-saddo avuttatthavikappe, tena odātamañjiṭṭhādiṃ avuttaṃ saṅgaṇhāti.  ^b^cittānuvattanto^eb^ti cittaṃ anuvattanto. ^b^homi cintitasannibho^eb^ evamayaṃ bahulābhaṃ  labhatūti. ānubhāvena pana ^b^thalaṃ kareyya udakaṃ...pe0... chārikaṃ kare. evaṃ^eb^  pana ^b^yadi cittavasī hessaṃ...pe0... uttamattho na sijjhatī^eb^ti tadā attanā tattha diṭṭhaṃ  ādīnavaṃ dasseti bhagavā. tattha ^b^uttamattho^eb^ti buddhabhāvamāha. ^b^bhojaputtehī^eb^ti luddaputtehi.<br/><br/>[03] ^b^aḷārā^eb^ti ^a^V1.0340^ea^ yena sayaṃ tadā luddahatthato mocito, taṃ satthavāhaṃ nāmena ālapati. ^b^atikassā^eb^ti  nāsāya āvutarajjuṃ ākaḍḍhitvā. ^b^samparigayhā^eb^ti kāḷavettalatādīhi sabbaso pariggahetvā,  acchariyāni dussahānaṃ sahanavasenāti adhippāyo.<br/><br/>[03] ^b^ativiya ayuttaṃ appatirūpaṃ^eb^ paṭighacittuppādanena kenaci appaṭisamakhantiguṇassa  satthusāsanāvokkamanappasaṅgato. <br/><br/>[03] 248^b^.^eb^ ``anamataggoyaṃ, bhikkhave, saṃsāro''tiādinā (saṃ0 ni0  2.124;  3.99,  100; 3.5.520; kathā0 75) āgatāni suttapadāni anamataggasaddo, tadattho vā etesanti  ^b^anamataggiyāni^eb^.<br/><br/>[03] ajehi ^a^M1.0361^ea^ gamanamaggo ^b^ajapatho^eb^. saṅkū laggāpetvā te ālambitvā gamanamaggo  ^b^saṅkupatho. saṅkū^eb^ti aṅkusākārena katadīghadaṇḍo vuccati. ^b^ādi^eb^-saddena papātamaggaduggamaggādike  saṅgaṇhāti. ^b^ubhatobyūḷhe^eb^ti sampahāratthaṃ dvīhipi pakkhehi gāḷhasannāhe. ^b^aññāni  ca dukkarāni karitvā^eb^ dhanāsāya pabbatavidugganadīviduggādipakkhandanavasenāti adhippāyo.  ^b^maṃ posesi, upakāraṃ akāsi, tatra nappatirūpaṃ manaṃ padūsetu^eb^nti evaṃ cittaṃ uppādetabbanti  sambandho. evaṃ cittuppādanañca etarahi dissamānena puttādīnaṃ posanādinā atītassa  anumānato gahaṇavasena veditabbaṃ. <br/><br/>[03] 249^b^.^eb^ ^b^mettāyā^eb^ti mettāsaṅkhātāya, mettāsahitāya vā. ^b^cetovimuttiyā^eb^ti cittasamādhāne.  ^b^āsevitāyā^eb^ti ādarena sevitāya. ^b^bhāvitāyā^eb^ti vaḍḍhitāya. ^b^bahulīkatāyā^eb^ti  punappunaṃ katāya. ^b^yānīkatāyā^eb^ti yuttayānaṃ viya katāya. ^b^vatthukatāyā^eb^ti  adhiṭṭhānavatthuṃ viya katāya. ^b^anuṭṭhitāyā^eb^ti adhiṭṭhitāya. ^b^paricitāyā^eb^ti pariciṇṇāya  ciṇṇavasībhāvāya. ^b^susamāraddhāyā^eb^ti suṭṭhu sampāditāya. ^b^pāṭikaṅkhā^eb^ti icchitabbā  avassaṃbhāvino. sesaṃ parato āgamissati. <br/><br/>[03] 250^b^.^eb^ ^b^dhātuvinibbhogo^eb^ti sasambhārasaṅkhepādinā dhātūnaṃ vinibbhujanaṃ. aparādho nāma  aparajjhantassa puggalassa rūpadhammamukhena gayhatīti katvā āha ^b^``kiṃ kesānaṃ kujjhasī''^eb^tiādi,  kesādivinimuttassa aparajjhanakassa puggalassa abhāvato.  idāni nibbattitaparamatthadhammavaseneva ^a^V1.0341^ea^  vinibbhogavidhiṃ dassetuṃ ^b^``atha vā panā''^eb^tiādi vuttaṃ. pañcakkhandhe upādāya,  dvādasāyatanāni upādāyāti paccekaṃ ^b^upādāya^eb^-saddo yojetabbo. ^b^kodhassa patiṭṭhānaṭṭhānaṃ  na hotī^eb^ti yathā āragge sāsapassa, ākāse ca cittakammassa patiṭṭhānaṭṭhānaṃ natthi,  evamassa ``verī''ti parikappite puggale kodhassa patiṭṭhānaṭṭhānaṃ na hoti, kesādīnaṃ  akujjhitabbato, tabbinimuttassa ca puggalassa abhāvato. <br/><br/>[03] 251^b^.^eb^ ^b^saṃvibhāgo^eb^ti āmisasaṃvibhāgo. ^b^parassā^eb^ti paccatthikassa. ^b^bhinnājīvo^eb^ti  aparisuddhājīvo. ^b^tassevaṃ karoto^eb^ti evaṃ saṃvibhāgaṃ karontassa tassa dāyakassa.  ^b^itarassā^eb^ti paṭiggāhakassa. ^b^``mama mātarā^eb^ ^b^upāsikāya^eb^ ^a^M1.0362^ea^ ^b^dinno''^eb^ti  idaṃ ^b^``dhammiyalābho''^eb^ti etassa kāraṇavacanaṃ. tena pana tassa āgamanasuddhiṃ dasseti. <br/><br/>[01] ^b^sabbatthasādhaka^eb^nti ``attattho parattho diṭṭhadhammiko attho samparāyiko attho''ti  (mahāni0 69; cūḷani0 mogharājamāṇavapucchāniddesa 85; paṭi0 ma0 3.5) evamādīnaṃ sabbesaṃ  atthānaṃ, hitānaṃ, payojanānañca nipphādakaṃ. ^b^unnamanti^eb^ dāyakā. ^b^namanti^eb^ paṭiggāhakā. <br/><br/>[03] 252^b^.^eb^ ^b^eva^eb^nti yathāvuttehi kakacūpamovādānussaraṇādīhi attano ovadanākārehi.  ^b^vūpasantapaṭighassā^eb^ti paṭisaṅkhānabalena vinoditāghātassa. ^b^tasmimpī^eb^ti verīpuggalepi.  ^b^verī^eb^-gahaṇeneva cettha appiyapuggalassāpi gahaṇaṃ daṭṭhabbaṃ verimhi mettāya siddhāya tasmimpi  mettāsiddhito, piyato pana atippiyasahāyakassa visuṃ gahaṇaṃ āsannapaccatthikassa dubbinimocayabhāvadassanatthaṃ.  ^b^mettāvasenā^eb^ti mettāyanavasena. ^b^samacittata^eb^nti hitūpasaṃhārena samānacittataṃ.  ^b^sīmāsambhedo^eb^ sā eva samacittatā. ^b^imasmiṃ puggale^eb^ti mettākammaṭṭhānikapuggale.  ^b^nisinne^eb^ti bhāvenabhāvalakkhaṇe bhummaṃ.<br/><br/>[03] ^b^hitamajjhatte^eb^ti piye, majjhatte ca. ^b^catubbidhe^eb^ti catubbidhe jane, yattha katthacīti  adhippāyo. ^b^nānatta^eb^nti piyamajjhattādinānākaraṇaṃ. ^b^hitacittova pāṇina^eb^nti  kevalaṃ sattesu hitacitto evāti pavuccati, na pana ``mettāya nikāmalābhī''ti  vā ``kusalī''ti vā pavuccati. kasmā? yasmā attādīsu passati nānattanti.  kasmā panāyaṃ hitacitto kusalīti na vuccatīti? sātisayassa kusalassa vasena kusalibhāvassa  adhippetattā. imassa ca ^a^V1.0342^ea^ puggalassa mettābhāvanā na visesavatī. atha vā ^b^na nikāmalābhī  mettāya^eb^ yato attādīsu passati nānattaṃ. ^b^kusalī^eb^ti pavuccati, yasmā hitacittova  pāṇinanti evamettha attho daṭṭhabbo. gāmasīmādayo viya gāmantarādīhi sattasaṅkhāte mettāvisaye  bhāvanāya pubbe aññamaññaṃ asaṃkiṇṇamariyādārūpena ṭhitattā attādayo idha sīmā nāmāti  āha ^b^``catasso sīmāyo''^eb^ti. ^b^sambhinnā hontī^eb^ti ettha vuttaṃ sambhedaṃ dassetuṃ  ^b^``samaṃ pharati mettāyā''^eb^tiādi vuttaṃ. ^b^mahāviseso^eb^ti mahanto bhāvanāya  viseso atisayo. ^b^purimena^eb^ purimato attādinānattadassinā. ^b^na nāyatī^eb^ti na ñāyati. <br/><br/>[03] 253^b^.^eb^ ^b^nimitta^eb^nti ^a^M1.0363^ea^ yathā kasiṇakammaṭṭhānādīsu taṃtaṃkasiṇamaṇḍalādipariggahamukhena  bhāvanāvasena laddhaṃ uggahanimittaṃ nissāya jhānassa gocarabhāvena paṭibhāganimittaṃ upatiṭṭhati,  na evamidha upaṭṭhitaṃ nimittaṃ nāma atthi. yo panāyaṃ yathāvutto sīmāsambhedo laddho,  sveva nimittaṃ viyāti nimittaṃ. tasmiṃ hi laddhe bhāvanāya sātisayattā nīvaraṇāni  vikkhambhitāneva honti, kilesā sannisinnāva, upacārasamādhinā cittaṃ samāhitameva.  tenāha ^b^``nimittañca upacārañca laddhaṃ hotī''^eb^ti. ^b^tameva nimitta^eb^nti sīmāsambhedavasena  pavattasamathanimittaṃ. ^b^appakasireneva^eb^ akiccheneva, pageva paripanthassa visodhitattā.<br/><br/>[03] ^b^ettāvatā^eb^ti ettakena bhāvanānuyogena. ^b^anena^eb^ yoginā. ^b^pañcaṅgavippahīna^eb^ntiādīnaṃ  padānaṃ attho heṭṭhā vutto eva.<br/><br/>[03] ^b^``paṭhamajjhānādīnaṃ aññataravasenā''^eb^ti idaṃ vakkhamānāya vikubbanāya tesaṃ sādhāraṇatāya  vuttaṃ. ^b^appanāppattacittasseva^eb^ na upacāramattalābhino. paguṇabalavabhāvāpādanena vepullādivisesappattassa  odhiso, anodhiso ca disāpharaṇādivasena jhānassa pavijambhanā vikubbanā vividhā  kiriyāti katvā. <br/><br/>[03] 254^b^.^eb^ ^b^mettāsahagatenā^eb^ti uppādato yāva bhaṅgā mettāya saha pavattena saṃsaṭṭhena sampayuttenāti  attho. yasmā pana taṃ vuttanayena mettāya sahagataṃ, tāya ekuppādādividhinā sammadeva  āgataṃ hoti, tasmā vuttaṃ ^b^``mettāya samannāgatenā''^eb^ti. ^b^ceto^eb^-saddo ``adhicetaso''tiādīsu  (pāci0 153; udā0 37) samādhipariyāyopi hotīti tato visesetuṃ ^a^V1.0343^ea^ ^b^``cetasāti  cittenā''^eb^ti vuttaṃ. ^b^eta^eb^nti etaṃ padaṃ. disodhipariggaho sattodhipariggahamukheneva  hotīti dassento āha ^b^``ekissā disāya paṭhamapariggahitaṃ sattaṃ upādāyā''^eb^ti.  disāsu hi ṭhitasattā disāgahaṇena gahitā. tenāha ^b^``ekadisāpariyāpannasattapharaṇavasena  vutta''^eb^nti. pharaṇañca sārammaṇassa dhammassa attano ārammaṇassa phassanā paccakkhato dassanaṃ  gahaṇaṃ ārammaṇakaraṇamevāti āha ^b^``pharitvāti phusitvā ārammaṇaṃ katvā''^eb^ti.  ^b^brahmavihārādhiṭṭhita^eb^nti mettājhānupatthambhitaṃ. ^b^tathā^eb^ti niyamanaṃ. taṃ ^a^M1.0364^ea^  aniyamāpekkhasambandhībhāvato upamākāraniyamanaṃ. ^b^dutiya^eb^nti upameyyadassanaṃ, upameyyañca  nāma upamaṃ, tena sambandhañca vinā natthīti tadubhayampi dassetuṃ ^b^``yathā puratthimādīsū''^eb^tiādi  vuttaṃ. tattha ^b^tathā dutiya^eb^nti ettha pharitvā viharatīti ānetvā sambandhitabbaṃ.  evaṃ ^b^tatiyaṃ catuttha^eb^nti etthāpi. ^b^tadanantara^eb^nti ca pharaṇāpekkhaṃ anantaraggahaṇaṃ,  na pharitabbadisāpekkhaṃ disānaṃ aniddiṭṭharūpattā. pharaṇānukkamena hi tāsaṃ dutiyāditā,  na sarūpato. tenevāha ^b^``yaṃ kiñci ekaṃ disa''^eb^nti. ^b^itī^eb^ti evaṃ yathāvuttaṃ  catasso, evaṃ uddhaṃ disaṃ pharitvā viharatīti attho. tenāha ^b^``eteneva nayenā''^eb^ti.  idampi iti-saddasseva atthadassanaṃ. ^b^pāḷiyaṃ^eb^ (ma0 ni0 3.309; 3.230; vibha0 642)  ^b^adho tiriya^eb^nti ettha pi-saddo luttaniddiṭṭhoti dassetuṃ ^b^``adhodisampi tiriyaṃ disampī''^eb^ti  vuttaṃ. eteneva ^b^``dutiya''^eb^ntiādīsupi pi-saddassa luttaniddiṭṭhatā dīpitāti  veditabbaṃ. ^b^evamevā^eb^ti idampi iti-saddasseva atthadassanaṃ. ettha ca ^b^``adho''^eb^ti  iminā yathā nirayesu, nāgabhavanādīsu, yattha tattha vā attano heṭṭhimadisāya sattā gayhanti,  evaṃ ^b^``uddha''^eb^nti iminā devaloke, yattha tattha vā attano uparimadisāyaṃ sattā gahitāti  veditabbaṃ.<br/><br/>[03] ^b^majjhattādī^eb^ti ^b^ādi^eb^-saddena itthipurisāriyānariyadevamanussādike pabhede saṅgaṇhāti.  ^b^īsakampi bahi avikkhipamāno^eb^ti appakampi kammaṭṭhānato bahi vikkhepaṃ anāpajjanto  hitūpasaṃhārato aññathā thokampi avattamāno. ^b^sabbattatāyā^eb^ti vā sabbena attabhāvena  yathā sabbabhāvena attani attano attabhāve hitesitā, evaṃ sabbadhi sabbasattesu mettāya  pharitvā viharatīti attho. mettāya vuccamānattā sattavisayo ^b^sabba^eb^-saddo, so ca dīghaṃ  katvā vutto, tasmā sabbasattakāyasaṅkhātā pajā etassa atthīti sabbāvantoti padatthato  dassento ^b^``sabbāvantanti sabbasattavanta''^eb^nti āha. ettha ca ^b^sabbadhī^eb^ti disodhinā,  desodhinā ca anodhisopharaṇaṃ vuttaṃ, ^b^sabbattatāya sabbāvanta^eb^nti sattodhinā.  tathā hi vuttaṃ ``anodhiso dassanattha''nti ^a^V1.0344^ea^. ekamevatthaṃ pakārato pariyāyenti ñāpentīti  ^b^pariyāyā,^eb^ vevacanāni. vipulādisaddā cettha tādisāti adhippāyo. tenāha ^b^``vipulenāti  evamādipariyāyadassanato''^eb^ti. pariyāyadassane ca pubbe gahitapadānipi ^a^M1.0365^ea^  puna gayhanti, yathā ``saddhā saddahanā''ti (dha0 sa0 12) ettha vuttampi saddhāpadaṃ puna indriyādipariyāyadassane  ``saddhā saddhindriya''nti (dha0 sa0 12) vuttaṃ. ^b^tathāsaddo vā itisaddo vā na vutto^eb^ti  ``mettāsahagatena cetasā ekaṃ disaṃ pharitvā viharatī''ti etassa anuvattako tathā-saddo  ca iti-saddo ca tesaṃ pharaṇānantarādiṭṭhānaṃ aṭṭhānanti katvā te na vuttāti puna ^b^``mettāsahagatena  cetasāti vutta''^eb^nti attho. vuttassevatthassa puna vacanaṃ nigamananti āha ^b^``nigamanavasena  vā etaṃ vutta''^eb^nti. nanu ca samāpanavasena vuttassevatthassa puna vacanaṃ nigamananti?  nāyaṃ doso odhisoanodhisopharaṇānaṃ samāpane eva vuttattā. ^b^vipulenā^eb^ti mahantena,  mahattañcassa asubhakammaṭṭhānādīsu viya ārammaṇassa ekadesameva aggahetvā anavasesaggahaṇavasenāti  āha ^b^``pharaṇavasena vipulatā daṭṭhabbā''^eb^ti.<br/><br/>[03] kilesavikkhambhanasamatthatādīhi mahattaṃ gataṃ, mahantehi vā uḷāracchandacittavīriyapaññehi  gataṃ paṭipannanti ^b^mahaggataṃ^eb^. tayidaṃ yasmā ekantato rūpāvacaraṃ, tasmā vuttaṃ ^b^``bhūmivasena  mahaggata''^eb^nti. niruḷho hi rūpārūpāvacaresu mahaggatavohāro. ^b^paguṇavasenā^eb^ti  pakārato guṇitaṃ bahulīkataṃ paguṇaṃ, tassa vasena, subhāvitabhāvenāti attho. taṃ  hi pamāṇaṃ gahetuṃ asakkuṇeyyatāya appamāṇaṃ nāma hoti. ^b^appamāṇasattārammaṇavasenā^eb^ti  aparimāṇasattārammaṇakaraṇavasena. sayampi verarahitattā, taṃsamaṅgino verābhāvahetuttā  ca ^b^averaṃ^eb^. tayidaṃ dvayaṃ yato labhati, taṃ dassetuṃ ^b^``byāpādapaccatthikappahānenā''^eb^ti  vuttaṃ. cetaso byāpattivasena hananato byāpajjaṃ, cetasikaṃ asātaṃ, tadabhāvato ^b^abyāpajjaṃ^eb^.  tenāha ^b^``niddukkha''^eb^nti. taṃ panassa abyāpajjattaṃ pañcaviññāṇādīnaṃ viya na sabhāvato,  atha kho paccatthikavivekatoti dassento ^b^``domanassappahānato''^eb^ti āha. ^b^aya^eb^nti  idha yathānītaṃ ^b^appamaññāvibhaṅge^eb^ (vibha0 642), tesu tesu ca ^b^suttapadesesu^eb^ (ma0 ni0  1.459; 2.309, 315) āgataṃ mettābrahmavihāravikubbanamāha. <br/><br/>[03] 255^b^.^eb^ ^b^``tathā''^eb^ti iminā imissā ``pañcahākārehi, sattahākārehi, dasahākārehī''ti  ākāravibhāgena ^b^paṭisambhidāyaṃ^eb^ (paṭi0 ma0 2.22) vuttāya ca vikubbanāya ^a^M1.0366^ea^  majjhe bhinnasuvaṇṇassa ^a^V1.0345^ea^ viya bhedābhāvamupasaṃharati odhisopharaṇānodhisopharaṇadisāpharaṇavasena  desanāya āgatattā. kevalaṃ panettha ^b^paṭisambhidāmagge^eb^ (paṭi0 ma0 2.22) viya sattodhi  na gahitoti ayameva viseso. ^b^yampī^eb^ti vikubbanaṃ sandhāyāha.<br/><br/>[03] idāni bhedābhāvadassanamukhena uddesato ānītaṃ ^b^paṭisambhidāmaggapāḷiṃ^eb^ niddesato dassetvā  tassā anuttānapadavaṇṇanaṃ kātuṃ ^b^``tattha cā''^eb^tiādimāha. <br/><br/>[03] 256^b^.^eb^ tattha ^b^sabbe sattā^eb^ti ^b^sabba^eb^-saddo kāmaṃ padesasabbavisayo, na sabbasabbavisayo yathā  ``sabbaṃ jānātīti sabbaññutaññāṇa''nti (paṭi0 ma0 1.119-120), ``sattā''ti pana  padena paricchinnaṃ attano visayaṃ asesetvāva pariyādiyatīti āha ^b^``anavasesapariyādānameta''^eb^nti.<br/><br/>[03] ^b^tatrā^eb^ti tasmiṃ rūpe. ^b^satto^eb^ti sajjanakiccena chandādipariyāyena lobhena āsatto  laggo. ^b^tatrā^eb^ti vā karaṇe bhummaṃ, tena chandādināti attho.<br/><br/>[03] yadi sattatāya sattā, kathaṃ vītarāgesūti āha ^b^``ruḷhīsaddenā''^eb^tiādi. avītarāgesu  ruḷhena, avītarāgesu vā pavattitvā indriyabaddhakhandhasantānatāya taṃsadisesu vītarāgesu  ruḷhena saddena. atha vā kiñci nimittaṃ gahetvā satipi aññasmiṃ tannimittayutte  katthaci visaye sammutiyā cirakālatāya nimittavirahepi pavatti ruḷhī nāma yathā  ``gacchantīti gāvo''ti, evaṃ sattasaddassāpi ruḷhībhāvo daṭṭhabbo. bhūtapubbagatiyā  vā vītarāgesu sattavohāro daṭṭhabbo. ^b^satvayogato^eb^ti ettha ^b^satvaṃ^eb^ nāma buddhi, vīriyaṃ,  tejo vā, tena yogato sattā, yathā ``nīlaguṇayogato nīlo paṭo''ti.<br/><br/>[03] pāṇanti etenāti pāṇanaṃ, assāsapassāsā, tassa kammaṃ ^b^pāṇanatā,^eb^ tāya, assāsapassāsasampayogenāti  attho. ^b^bhūtattā^eb^ti kammakilesehi jātattā. pūraṇato, galanato ca ^b^puggalā^eb^ti  neruttā. sattā hi nibbattantā taṃtaṃsattanikāyaṃ pūrentā viya honti, sabbāvatthanipātitāya  ca galanti cavantīti attho. apariññātavatthukānaṃ ``attā''ti ^a^M1.0367^ea^ bhavati  ettha abhidhānaṃ, cittañcāti ^b^attabhāvo, sarīraṃ,  khandhapañcakameva vā. ta^eb^nti khandhapañcakaṃ ^a^V1.0346^ea^.  ^b^upādāyā^eb^ti gahetvā upādānaṃ nissayaṃ katvā. ^b^paññattimattasambhavato^eb^ti paramatthato  asantepi sattasaññite paññattimattena sambhavato.<br/><br/>[03] ^b^yathā ca sattāti vacana^eb^nti yathā satta-saddo yathāvuttenaṭṭhena nippariyāyato padesavuttipi  ruḷhīvasena anavasesapariyādāyako. ^b^sesānipī^eb^ti pāṇādivacanānipi. tānipi  hi rūpārūpabhavūpagacatutthajjhānādisamaṅgīnaṃ assāsapassāsābhāvato avinipātadhammānaṃ pugalanassa  abhāvato padesavuttīni. ^b^ruḷhīvasena āropetvā^eb^ yathāvuttāya ruḷhiyā vasena  katthaci visaye avijjamānampi pāṇapuggalabhāvaṃ āropetvā. yadi sādhāraṇato sattavevacanānīti  gahetvā anodhisopharaṇā mettā vuccati, atha kasmā pañcaheva ākārehi vuttāti  anuyogaṃ sandhāyāha ^b^``kāmañcā''^eb^tiādi. keci panāhu ``na kho panetāni ``sattā''tiādīni  padāni vevacanatāmattaṃ upādāya gahitāni, yato jantuādīnampi gahaṇaṃ āpajjeyya, atthavisesaṃ  pana nimittabhūtaṃ upādāya gahitānī''ti, te sandhāyāha ^b^``ye panā''^eb^tiādi. tattha  ^b^atthato^eb^ti sajjanaṭṭhena sattā, pāṇanaṭṭhena pāṇāti evamādiatthato. tesaṃ taṃ matimattanti  dassento āha ^b^``anodhisopharaṇā virujjhatī''^eb^ti. kasmā? keci sattā, keci  pāṇā, keci puggalāti āpajjanato. ^b^tathā atthaṃ aggahetvā^eb^ti sattādisaddā sappadesavisayāti  evamatthaṃ aggahetvā pubbe vuttanayena nippadesavisayāti evamatthaṃ gahetvāti adhippāyo.  tenāha ^b^``imesū''^eb^tiādi. ^b^pañcasu ākāresū^eb^ti ``sabbe sattā''tiādinā ^b^pāḷiyaṃ^eb^  (paṭi0 ma0 2.22) āgatesu pañcasu bhāvanākāresu. ^b^aññataravasenā^eb^ti yassa kassaci  vasena. <br/><br/>[03] 257^b^.^eb^ idāni dvāvīsatiyā bhāvanākāresu appanā pariggahetvā dassetuṃ ^b^``ettha cā''^eb^tiādi  vuttaṃ. ^b^byāpādarahitā^eb^ti domanassabyāpādarahitā. ^b^tasmā^eb^ti yasmā na kevalaṃ  yathāvuttāakāravibhāgamattato appanāvibhāgo, tasmā. ^b^imesupi padesū^eb^ti ``sabbe  sattā averā hontū''tiādikoṭṭhāsesupi. ^b^yaṃ yaṃ pākaṭaṃ hotī^eb^ti yadipi pubbabhāge  ^a^M1.0368^ea^ tattha tattha abhinivese anekakoṭṭhāsavaseneva manasikāraṃ pavatteti,  bhāvanāya samijjhanakkhaṇe pana tattha yaṃ paguṇataratāya supākaṭaṃ hoti, tassa vasena appanā hoti,  yathā taṃ dvattiṃsākāre. tattha pana ārammaṇaṃ, idha bhāvanākāroti ayameva viseso.  ^b^catunna^eb^nti catunnaṃ catunnaṃ. byāpanicchālopena hi niddiṭṭhaṃ. esa nayo sesesupi.<br/><br/>[03] ^b^liṅgavasena^eb^ ^a^V1.0347^ea^ ^b^vuttaṃ^eb^ tesaṃ pacurato labbhamānattā. tatiyā pana pakati yadipi paṭhamadukena  na saṅgahitā, dutiyadukena pana tikena ca saṅgahitā eva.<br/><br/>[03] ^b^iti sabbānipī^eb^ti anodhisopharaṇe vīsati, odhisopharaṇe aṭṭhavīsati, disāpharaṇe cattāri  satāni, asīti cāti evaṃ sabbānipi. sata-saddāpekkhāya napuṃsakaniddeso. <br/><br/>[03] 258^b^.^eb^ evaṃ mettābhāvanaṃ vibhāvetvā idāni tattha ānisaṃse vibhāvetuṃ ^b^``itī''^eb^tiādi  āraddhaṃ. tattha ^b^sesā janā^eb^ti mettāya cetovimuttiyā alābhino. ^b^samparivattamānā^eb^ti  dakkhiṇena passena asayitvā sabbaso parivattamānā. ^b^kākacchamānā^eb^ti ghurughurupassāsavasena  vissaraṃ karontā. ^b^sukhaṃ supatī^eb^ti ettha duvidhāsupanā sayane piṭṭhippasāraṇalakkhaṇā,  kiriyāmayacittehi avokiṇṇabhavaṅgappavattilakkhaṇā ca. tatthāyaṃ ubhayathāpi sukhameva supati.  yasmā saṇikaṃ nipajjitvā aṅgapaccaṅgāni samodhāya pāsādikena ākārena sayati, niddokkamanepi  jhānaṃ samāpanno viya hoti. tenāha ^b^``evaṃ asupitvā''^eb^tiādi.<br/><br/>[03] niddākāle sukhaṃ alabhitvā dukkhena suttattā eva paṭibujjhanakāle sarīrakhedena nitthunanaṃ,  vijambhanaṃ, ito cito viparivattanañca hotīti āha ^b^``nitthunantā vijambhantā samparivattantā  dukkhaṃ paṭibujjhantī''^eb^ti. ayaṃ pana sukhena suttattā sarīrakhedābhāvato nitthunanādirahitova  paṭibujjhati. tena vuttaṃ ^b^``evaṃ appaṭibujjhitvā''^eb^tiādi. sukhapaṭibodho ca  sarīravikārābhāvenāti āha ^b^``sukhaṃ nibbikāra''^eb^nti.<br/><br/>[03] ^b^``bhaddakameva^eb^ ^a^M1.0369^ea^ ^b^supinaṃ passatī''^eb^ti idaṃ anubhūtapubbavasena, devatūpasaṃhāravasena  cassa bhaddakameva supinaṃ hoti, na pāpakanti katvā vuttaṃ. tenāha ^b^``cetiyaṃ vandanto  viyā''^eb^tiādi. dhātukkhobhahetukampi cassa bahulaṃ bhaddakameva siyā yebhuyyena cittajarūpānuguṇatāya  utuāhārajarūpānaṃ.<br/><br/>[03] ^b^ure āmuttamuttāhāro viyā^eb^ti gīvāya bandhitvā ure lambitamuttāhāro viyāti  kehici vuttaṃ. taṃ ekāvalivasena vuttaṃ siyā, anekaratanāvalisamūhabhūto pana  muttāhāro aṃsappadesato paṭṭhāya yāva kaṭippadesassa heṭṭhābhāgā palambanto ure āmukkoyeva  nāma hoti.<br/><br/>[03] ^b^tatthevā^eb^ti ^a^V1.0348^ea^ pāṭaliputteyeva. ^b^sakkā nisīdituṃ vā nipajjituṃ vā^eb^ desassa khematāya,  tassa tassa padesassa ramaṇīyatāya ca.<br/><br/>[03] dasāva anto ^b^dasanto,^eb^ vatthassa osānanto.<br/><br/>[03] ^b^samappavattavāsa^eb^nti tattha tattha vihāre samappavattavattavāsaṃ. thero kira attanā paviṭṭhapaviṭṭhavihāre  ``ahamettha āgantuko''ti acintetvā tattha tattha yathārahaṃ attanā kātabbavattāni  paripūrento eva vihāsi. apare pana bhaṇanti sabbasattesu samappavattamettāvihāravāsaṃ.  ayaṃ hi thero arahattādhigamato pubbepi mettāvihārī ahosi. <br/><br/>[01] ^b^vanantare ṭhito^eb^ti thero kira tathā samappavattavāsavasena caramāno ekadivasaṃ aññataraṃ  ramaṇīyaṃ vanantaraṃ disvā tattha aññatarasmiṃ rukkhamūle samāpattiṃ samāpajjitvā yathāparicchedena  tato uṭṭhito attano guṇāvajjanahetukena pītisomanassena udānento ``yāvatā upasampanno''ti  gāthaṃ abhāsi. tamatthaṃ dassetuṃ ^b^``vanantare ṭhito''^eb^ti paṭhamagāthā ṭhapitā. tattha ^b^gajjamānako^eb^ti  sīhagajjitaṃ gajjanto. ^b^guṇamesanto^eb^ti attano guṇasamudayaṃ gavesanto paccavekkhanto.<br/><br/>[03] maṇilarukkhe nivāsitāya taṃ devataṃ ^b^``maṇiliyā''^eb^ti voharanti, tasmā sā devatāpi  ^b^``ahaṃ, bhante, maṇiliyā''^eb^ti āha. rukkhadevatānaṃ hi yebhuyyena nivāsarukkhavasena  vohāro yathā phandanadevatāti. ^b^tatthevā^eb^ti cittalapabbateyeva.<br/><br/>[03] ^b^``balavapiyacittatāyā''^eb^ti ^a^M1.0370^ea^ iminā balavapiyacittatāmattenapi satthaṃ na  kamati, pageva mettāya cetovimuttiyāti dasseti.<br/><br/>[03] ^b^khippameva cittaṃ samādhiyati^eb^ kenaci paripanthena parihīnajjhānassa byāpādassa  dūrasamussāritabhāvato khippameva samādhiyati. āsavānaṃ khayāyāti keci. sesaṃ  suviññeyyameva. ettha ca kiñcāpi ito aññakammaṭṭhānavasena adhigatajjhānānampi sukhasupanādayo  ānisaṃsā labbhanti, yathāha -- <br/><br/>[21] ``sukhaṃ ^a^V1.0349^ea^ supanti munayo, ajjhattaṃ susamāhitā. <br/><br/>[22] suppabuddhaṃ pabujjhanti, sadā gotamasāvakā''ti.. -- <br/><br/>[25] ca ādi, tathāpime ānisaṃsā brahmavihāralābhino anavasesā labbhanti byāpādādīnaṃ  ujuvipaccanīkabhāvato brahmavihārānaṃ. tenevāha ``nissaraṇaṃ hetaṃ, āvuso, byāpādassa,  yadidaṃ mettā cetovimuttī''tiādi (dī0 ni0 3.326; a0 ni0  6.13). byāpādādivasena  ca sattānaṃ dukkhasupanādayoti tappaṭipakkhabhūtesu brahmavihāresu siddhesu sukhasupanādayo  hatthagatā eva hontīti. 


volume: 149
item: 82
title: ^^mettābhāvanākathāvaṇṇanā^karuṇābhāvanāvaṇṇanā^
content:
  [03] 259^b^.^eb^ ^b^karuṇa^eb^nti karuṇābrahmavihāraṃ. ^b^nikkaruṇatāyā^eb^ti vihesāya, ``idhekacco  pāṇinā vā leḍḍunā vā daṇḍena vā satthena vā aññataraññatarena vā sattānaṃ viheṭhanajātiko  hotī''ti evaṃ vuttaviheṭhaneti attho. ^b^ādīnava^eb^nti dosaṃ. yathā tathā sattānaṃ  viheṭhanāya pāpako vipāko idha ceva samparāye ca. tathā hi yo satte jīvitā voropanena  vā aṅgapaccaṅgacchedanena vā dhanajāniyā vā alābhāya vā avāsāya vā anatthāya vā ayasatthāya  vā parisaṃsakkanena vā antamaso yathāvajjadassanenapi viheṭheti, tassa so pamādavihāro  diṭṭheva dhamme alābhāyapi hoti, laddhassa parihānāyapi hoti, tannimittaṃ pāpako kittisaddo  abbhuggacchati, avisārado ^a^M1.0371^ea^ parisaṃ upasaṅkamati maṅkubhūto, sammūḷho kālaṃ  karoti, kāyassa bhedā duggati pāṭikaṅkhā, sugatiyampi manussabhūto dujjaccopi hoti  nīcakuliko, dubbaṇṇopi hoti duddasiko, bahvābādhopi hoti rogabahulo, duggatopi  hoti appannapāno, appāyukopi hoti parittajīvitoti evamādianekānatthānubandhitā  vihesāya paccavekkhitabbā, tappaṭipakkhato karuṇāya ānisaṃsā paccavekkhitabbā. tena  vuttaṃ ^b^``nikkaruṇatāya ādīnavaṃ karuṇāya ca ānisaṃsaṃ paccavekkhitvā''^eb^ti.  ^b^``piyo hī''^eb^tiādinā paṭhamaṃ piyapuggalādīsu anārambhassa kāraṇamāha. piyaṃ hi  puggalaṃ karuṇāyitumārabhantassa na tāva piyabhāvo vigacchati, avigate ca tasmiṃ kuto  karuṇāyanā. tenāha ^b^``piyaṭṭhāneyeva tiṭṭhatī''^eb^ti. sesapuggalesupi eseva nayo.  ^b^liṅgavisabhāgakālakatānaṃ^eb^ akhettabhāve kāraṇaṃ heṭṭhā vuttameva.<br/><br/>[03] yattha ^a^V1.0350^ea^ pana paṭhamaṃ ārabhitabbā, taṃ pāḷinayeneva dassetuṃ ^b^``kathañca bhikkhū''^eb^tiādi  āraddhaṃ. tattha ^b^duggata^eb^nti daliddaṃ. so hi bhogapārijuññato sukhasādhanānaṃ abhāvena  dukkhaṃ gato upagato duggatoti vuccati. atha vā ^b^duggata^eb^nti dukkhena samaṅgibhāvaṃ gataṃ.  ^b^durupeta^eb^nti kāyaduccaritādīhi upetaṃ. gatikularūpādivasena vā tamabhāve ṭhito  ^b^duggato^eb^. kāyaduccaritādīhi upetattā tamaparāyaṇabhāve ṭhito ^b^durupeto^eb^ti evamettha  attho veditabbo. ^b^paramakicchappatta^eb^nti ativiya kicchamāpannaṃ mahābyasanaṃ nimuggaṃ.  ^b^appeva nāmā^eb^ti sādhu vata. <br/><br/>[01] ^b^vadhetha na^eb^nti ``ghātetha naṃ cora''nti evaṃ pahitāya ^b^rañño āṇāya khādanīyampi...pe0...  denti^eb^ ``idāneva māriyamāno ettakampi sukhaṃ labhatū''ti. ^b^susajjito^eb^ti sukhānubhavane  sannaddho.<br/><br/>[03] ^b^eteneva upāyenā^eb^ti yena yena vidhinā etarahi yathāvutte paramakicchāpanne āyatiṃ vā  dukkhabhāgimhi puggale karuṇāyituṃ karuṇā uppāditā, eteneva nayena. ^b^piyapuggale^eb^ti  piyāyitabbapuggale. etarahi vā dissamānaṃ āyatiṃ vā bhāviniṃ dukkhappattiṃ gahetvā  karuṇā pavattetabbāti sambandho. majjhattaverīsupi eseva nayo. yo hi so karuṇāya  vatthubhūto duvidho puggalo vutto, kāmaṃ tattha karuṇābhāvanā sukheneva ijjhati,  iminā pana bhikkhunā tattha bhāvanaṃ paguṇataraṃ katvā ^a^M1.0372^ea^ sīmāsambhedaṃ kātuṃ  tadanantaraṃ piyapuggale, tato majjhatte, tato veripuggale karuṇā bhāvetabbā. bhāventena  ca ekekasmiṃ koṭṭhāse muduṃ kammaniyaṃ cittaṃ katvā tadanantare tadanantare upasaṃharitabbaṃ.  yassa pana veripuggalo vā natthi, mahāpurisajātikattā vā anatthaṃ karontepi verisaññāva  nuppajjati, tena majjhatte me cittaṃ kammaniyaṃ jātaṃ, idāni verimhi upasaṃharāmīti  byāpārova na kātabbo. yassa pana atthi, taṃ sandhāyāha ^b^``sace panā''^eb^tiādi.<br/><br/>[03] tattha ^b^pubbe vuttanayenevā^eb^ti mettākammaṭṭhānikassa (visuddhi0 1.240 ādayo) vuttanayena.  ^b^taṃ mettāya vuttanayeneva. vūpasametabba^eb^nti ``athānena purimapuggalesū''tiādinā  (visuddhi0 1.243), ``kakacūpamaovādādīnaṃ anussarato''tiādinā (visuddhi0 1.243)  ca mettābhāvanāya vuttena nayena taṃ paṭighaṃ vūpasametabbaṃ. evaṃ etarahi mahādukkhappatte  sukhitepi akatakusalatāya āyatiṃ dukkhappattiyā vasena karuṇāyanavidhiṃ dassetvā  idāni katakalyāṇepi taṃ dassetuṃ ^b^``yopi cetthā''^eb^tiādi vuttaṃ. ^b^tesa^eb^nti  byasanānaṃ. ^b^vaṭṭadukkhaṃ anatikkantattā^eb^ti ^a^V1.0351^ea^ sammāsambuddhenāpi akkhānena pariyosāpetuṃ  asakkuṇeyyassa anāgatassa āpāyikassa sugatīsupi jātijarādibhedassāti aparimitassa  saṃsāradukkhassa anatikkantabhāvato. ^b^sabbathāpi karuṇāyitvā^eb^ti dukkhappattiyā, sukhappattiyā  akatakusalatāya vā katākusalatāya vāti sabbapakārenapi karuṇāya vatthubhāvassa sallakkhaṇena  tasmiṃ tasmiṃ puggale karuṇaṃ katvā karuṇābhāvanaṃ vaḍḍhetvā. ^b^vuttanayenevā^eb^ti  ``athānena punappunaṃ mettāyantenā''tiādinā (visuddhi0 1.243) ^b^mettābhāvanāyaṃ^eb^  vuttena nayena. ^b^taṃ nimitta^eb^nti sīmāsambhedavasena pavattaṃ samathanimittaṃ. ^b^mettāya  vuttanayenevā^eb^ti yathā mettābhāvanāyaṃ ``appakasirenevā''tiādinā (visuddhi0 1.253)  ^b^tikacatukkajjhānavasena appanā^eb^ ``ekaṃ disaṃ pharitvā viharatī''tiādinā (visuddhi0  1.253-254) tassā vaḍḍhanā ca vuttā, evamidha karuṇābhāvanāyaṃ tikacatukkajjhānavasena  appanā veditabbā ca vaḍḍhetabbā ca, tathevassā vaḍḍhanāvidhipi veditabbāti adhippāyo.  ^b^vuttanayenevā^eb^ti avadhāraṇena ``paṭhamaṃ veripuggalo karuṇāyitabbo''ti idaṃ yathā  pāḷiviruddhaṃ, evaṃ yuttiviruddhampīti imamatthaṃ ^a^M1.0373^ea^ dīpeti. paṭhamaṃ hi  veriṃ samanussarato kodho uppajjeyya, na karuṇā. attāpi sakkhibhāvena karuṇāyanavasena  gahetabbo, so kimiti pacchā gayhatīti. ^b^``appanā vaḍḍhetabbā''^eb^ti iminā ca appanāppattacittasseva  ``karuṇāsahagatena cetasā ekaṃ disaṃ pharitvā viharatī''tiādinā (dī0 ni0 3.308;  ma0 ni0 1.77, 509; 2.309, 315, 452, 471; 3.230) vuttavikubbanā ijjhatīti  ayamattho dassito.<br/><br/>[03] karuṇāpadamattameva cassā pāḷiyā visesoti taṃ anāmasitvā paṭisambhidāyaṃ vuttavikubbanā,  mettāya vuttāanisaṃsā ca idha labbhantīti dassetuṃ ^b^``tato paraṃ...pe0... veditabbā''^eb^ti  vuttaṃ. tattha ^b^tato para^eb^nti ``karuṇāsahagatena cetasā''ti (dī0 ni0 3.308; ma0  ni0 1.77, 509; 2.309, 315, 452, 471; 3.230) vuttavikubbanato upari. sesaṃ  vuttanayameva. 


volume: 149
item: 83
title: ^mettābhāvanākathāvaṇṇanā^karuṇābhāvanāvaṇṇanā^muditābhāvanāvaṇṇanā^
content:
  [03] 260^b^.^eb^ ^b^piyapuggalādīsū^eb^ti piyamajjhattaverīsu na ārabhitabbā. muditābhāvanāti vibhattiṃ  pariṇāmetvā yojanā. ^b^na hī^eb^tiādi tattha kāraṇavacanaṃ. ^b^piyabhāvamattenā^eb^ti ettha  ^b^matta^eb^-saddo ^a^V1.0352^ea^ visesanivatti attho, tena somanassapaṭisandhikatādisiddhā niccappahaṃsitamukhatā,  pubbabhāsitā, sukhasambhāsatā, sakhilatā, sammodakatāti evamādike muditāya padaṭṭhānabhūte  visese ulliṅgeti, īdisehi visesehi virahitoti vuttaṃ hoti. ^b^eva^eb^-kārena  pana piyapuggalassa sukhasamappitatādiṃ, muditāya ca hetubhūtaṃ pamodappavattiṃ nivatteti.  piyapuggalepi hi paramāya sampattiyā pamudite haṭṭhatuṭṭhe bhikkhuno muditokāsaṃ labheyya.  vakkhati hi ``piyapuggalaṃ vā''tiādi. ādito majjhattapuggalaṃ anussarantassa udāsinatā  saṇṭhāti, veriṃ samanussarantassa kodho uppajjati. tenāha ^b^``pageva majjhattaverino''^eb^ti.<br/><br/>[03] pamodappavattiyā soṇḍasadiso sahāyo ^b^soṇḍasahāyo. muditamuditovā^eb^ti pasādasommatāya  ativiya mudito eva. pasāde hi idaṃ āmeḍitaṃ. evaṃ aṭṭhakathānayena ādito muditābhāvanāya  vatthuṃ dassetvā idāni pāḷinayena dassetuṃ ^b^``piyapuggalaṃ vā''^eb^tiādi vuttaṃ.  tattha ^b^sukhita^eb^nti sañjātasukhaṃ, sukhappattanti attho. ^b^sajjita^eb^nti sukhānubhavane sannaddhaṃ  paṭiyattasukhasādhanaṃ. ^b^aho sādhū^eb^ti tassa sattassa sampattiyaṃ ^a^M1.0374^ea^ sampajaññapubbapamodanākāradassanaṃ.  puna ^b^aho suṭṭhū^eb^ti tassa pamodanassa bahulīkāradassanaṃ. ^b^piyaṃ manāpa^eb^nti ettha ^b^manāpa^eb^-ggahaṇena  pāḷiyampi atippiyasahāyako adhippetoti eke.<br/><br/>[03] ^b^atīte^eb^ti tasmiṃyeva attabhāve atīte. ^b^anāgate^eb^ti etthāpi eseva nayo. na hi  bhavantaragate brahmavihārabhāvanā ruhati. yadi evaṃ, atītānāgate kathanti? nāyaṃ doso.  ``so evāyaṃ datto tisso''ti addhāpaccuppannatāya vijjamānabhāvena gahetabbato. kathaṃ  panassa anāgate sampatti ārammaṇaṃ hotīti? ādesādito, paccuppannāya vā payogasampattiyā  anumānato laddhāya gahetabbato. <br/><br/>[01] ^b^piyapuggale^eb^ti soṇḍasahāyasaññite atippiyapuggale, piyapuggale ca. duvidhopi  cesa idha piyabhāvasāmaññato ``piyapuggalo''ti vutto. ^b^anukkamenā^eb^ti atippiyapuggalo  piyapuggalo majjhatto verīti catūsu koṭṭhāsesu ekekasmiṃ kammaṭṭhānaṃ paguṇaṃ,  muduṃ, kammaniyañca katvā sesesu upasaṃharaṇānukkamena. kiñcāpi catūsu janesu  samacittatāva ^b^sīmāsambhedo^eb^ sīmā sambhijjati etāyāti katvā. bhāvanāya pana tathā  bahuso pavattamānāya purimasiddhaṃ hetuṃ, itaraṃ phalañca katvā ^a^V1.0353^ea^ vuttaṃ ^b^``samacittatāya  sīmāsambhedaṃ katvā''^eb^ti. yathāvuttasīmābhāvo vā sīmāsambhedoti vuttaṃ ^b^``samacittatāya  sīmāsambhedaṃ katvā''^eb^ti. sesamettha yaṃ vattabbaṃ, taṃ heṭṭhā vuttanayameva. 


volume: 149
item: 84
title: mettābhāvanākathāvaṇṇanā^karuṇābhāvanāvaṇṇanā^muditābhāvanāvaṇṇanā^upekkhābhāvanāvaṇṇanā^
content:
  [03] 261^b^.^eb^ ^b^upekkhābhāvana^eb^nti upekkhābrahmavihārabhāvanaṃ. yasmā purimabrahmavihārattayanissando  catutthabrahmavihāro, tasmā vuttaṃ ^b^``mettādīsu paṭiladdhatikacatukkajjhānenā''^eb^ti.  ^b^paguṇatatiyajjhānā^eb^ti subhāvitaṃ vasībhāvaṃ pāpitaṃ paguṇaṃ, tathārūpā tatiyabrahmavihārajjhānato.  appaguṇaṃ hi uparijhānassa padaṭṭhānaṃ na hoti. catukkanayavasena cettha tatiyaggahaṇaṃ.  ^b^sukhitā hontūtiādivasenā^eb^ti ^b^ādi^eb^-saddena ``niddukkhā hontū''ti evamādīnaṃ  saṅgaho daṭṭhabbo. ^b^sattakelāyanaṃ^eb^ sattesu mamāyanaṃ ^a^M1.0375^ea^ mamattakaraṇaṃ, tathā  manasikārena yogo ^b^sattakelāyanamanasikārayuttattaṃ,^eb^ tasmā. mettādīnaṃ rāgagehassitadomanassasomanassānaṃ  āsannavuttitāya yathārahaṃ ^b^paṭighānunayasamīpacāritā^eb^ veditabbā. atha vā ``sukhitā  hontu, dukkhato muccantu modantū''ti hitesitabhāvappattiyā tissannampi anunayassa  āsannacāritā. sati ca tabbipariyāye lohitappakope pubbo viya laddhokāsamevettha  paṭighanti avisesena tāsaṃ paṭighānunayasamīpacāritā daṭṭhabbā.<br/><br/>[03] ^b^``somanassayogena oḷārikattā''^eb^ti idaṃ tatiyajjhānassa vasena vuttaṃ, tato vuṭṭhitassa  idamādīnavadassananti. mettādivasena pana oḷārikabhāve vuccamāne vitakkavicārapītiyogeneva  oḷārikatā vattabbā siyā, tāhipi tāsaṃ samāyogasambhavato, upekkhāya ca tadabhāvato.  na vā vattabbā tatiyajjhānikānaṃyeva mettādīnaṃ idhādhippetattā, taṃtaṃjhānasamatikkameneva  ca taṃtaṃjhānikā mettādayopi samatikkantā eva nāma honti, jhānasāmaññena viya mettādisāmaññena  vohāramattaṃ. ^b^purimāsū^eb^ti mettākaruṇāmuditāsu. ^b^santabhāvato^eb^ti yathāvuttasattakelāyanādianupasantabhāvābhāvato  upekkhāya santabhāvato. ``santabhāvato''ti ca idaṃ nidassanamattaṃ daṭṭhabbaṃ. sukhumatā  paṇītatā vidūrakilesatā vipulaphalatāti evamādayopi upekkhāya ānisaṃsā daṭṭhabbā.  ^b^pakatimajjhatto^eb^ti kiñci kāraṇaṃ anapekkhitvā pakatiyā sabhāveneva imassa bhikkhuno  udāsinapakkhe ṭhito. ^b^ajjhupekkhitvā^eb^ti attanā katakammavaseneva ayamāyasmā āgato  gacchati ca, tvampi attanā katakammavaseneva āgato ^a^V1.0354^ea^ gacchasi ca, na tassa tava payogena  kiñci sukhaṃ vā upanetuṃ, dukkhaṃ vā apanetuṃ labbhā, kevalaṃ panetaṃ cittassa anujukammaṃ,  yadidaṃ mettāyanādinā sattesu kelāyanaṃ. buddhādīhi ariyehi gatamaggo cesa apaṇṇakapaṭipadābhūto,  yadidaṃ sabbasattesu majjhattatāti evaṃ paṭipakkhajigucchāmukhena majjhattatāya samupajātagāravabahumānādaro  taṃ puggalaṃ punappunaṃ ajjhupekkhati, tattha ca savisesaṃ upekkhaṃ paccupaṭṭhapeti, tassa  tathā paṭipajjato pakatiyāpi udāsinattā sātisayaṃ tattha majjhattatā saṇṭhāti ^a^M1.0376^ea^.  bhāvanābalena nīvaraṇāni vikkhambhitāneva honti, kilesā sannisinnā eva honti,  so taṃ upekkhaṃ piyapuggalādīsu upasaṃharati. tenāha ^b^``upekkhā uppādetabbā. tato  piyapuggalādīsū''^eb^ti. ^b^ekaṃ puggala^eb^nti ettha aññattho ^b^eka^eb^-saddo ``ittheke abhivadantī''tiādīsu  (ma0 ni0 3.27) viya. ekavacaneneva cettha saṅkhyāviseso siddho, tasmā aññaṃ ekaṃ  puggalanti ayamettha attho. tena attānaṃ nivatteti. ^b^``neva manāpa''^eb^nti iminā piyapuggalaṃ,  atippiyasahāyakañca nivatteti, attānampi vā attani amanāpatāya abhāvato. ^b^``na amanāpa''^eb^nti  iminā appiyaṃ, veripuggalañca, pārisesato majjhattapuggalassa gahaṇaṃ āpannaṃ. iti  ^b^``ekaṃ puggalaṃ neva manāpaṃ nāmanāpa''^eb^nti iminā attano, piyādīnañca paṭikkhepamukhena  udāsinapuggalaṃ dasseti.<br/><br/>[03] ^b^vuttanayenā^eb^ti ``yvāssa pakatimajjhatto''tiādinā anantaraṃ vuttena nayena. attasinehassa  balavabhāvato veritopi attani majjhattatāya durūpasaṃhārattā ``imesu ca attani cā''ti  attā pacchā vutto. ^b^pathavīkasiṇe vuttanayenevā^eb^ti ``ayaṃ samāpatti āsannapītipaccatthikā''tiādinā  (visuddhi0 1.87) pathavīkasiṇe vuttanayena. yaṃ hi heṭṭhā ``paguṇatatiyajjhānā vuṭṭhāyā''tiādi  (visuddhi0 1.87) vuttaṃ, taṃ heṭṭhā tīsu brahmavihāresu, catutthabrahmavihāre ca ādīnavānisaṃsadassanavasena  vuttaṃ. idaṃ pana tatiyajjhāne ādīnavaṃ, catutthajjhāne ca ānisaṃsaṃ disvā catutthādhigamāya  yogaṃ karontassa catutthajjhānassa uppajjanākāradassanaṃ. tasmā tattha vuttaṃ ``pathavīsaddaṃ  apanetvā tadeva nimittaṃ ārammaṇaṃ katvā manodvārāvajjanaṃ uppajjatī''tiādinā yojetabbaṃ.<br/><br/>[03] ^b^pathavīkasiṇādīsū^eb^ti ^b^ādi^eb^-saddena sesakasiṇāni, assāsapassāsanimittañca saṅgaṇhāti.  kāmaṃ kasiṇānāpānesu uppannassāpi tatiyajjhānassa upekkhābrahmavihārena rūpāvacarajjhānāditāya  attheva sabhāgatā, taṃ pana akāraṇaṃ ārammaṇassa visadisatāyāti  āha ^a^V1.0355^ea^ ^b^``ārammaṇavisabhāgatāyā''^eb^ti.  nanu ca aññathāva kasiṇādibhāvanā, aññathā brahmavihārabhāvanāti bhāvanāvasenāpi yathāvuttajjhānānaṃ  attheva visadisatāti? saccametaṃ, bhāvanāvasena pana visadisatā anuppattiyā na ekantikaṃ  kāraṇaṃ. tathā hi aññathāva mettādibhāvanā ^a^M1.0377^ea^, aññathā upekkhābhāvanā.  tathāpi sattesu yathāpavattitaṃ hitesitādiākāraṃ byatirekamukhena āmasantī, tato vinivattamānarūpena  ajjhupekkhanākārena brahmavihārupekkhā pavattati. tathā hi vakkhati ``kammassakā sattā,  te kassa ruciyā sukhitā vā bhavissantī''tiādi (visuddhi0 1.263). ārammaṇasabhāgatāpi  cettha atthīti mettādivasena paṭiladdhatatiyajjhānassa ijjhati upekkhābrahmavihāro. tena  vuttaṃ ^b^``mettādīsū''^eb^tiādi. tattha ^b^mettādīsū^eb^ti mettādīsu nipphādetabbesu,  mettādivasenāti attho. sesaṃ heṭṭhā vuttanayameva. 


volume: 149
item: 85
title: karuṇābhāvanāvaṇṇanā^muditābhāvanāvaṇṇanā^upekkhābhāvanāvaṇṇanā^pakiṇṇakakathāvaṇṇanā^
content:
  [03] 262^b^.^eb^ ^b^brahmuttamenā^eb^ti ettha sammutibrahmāno upapattibrahmāno visuddhibrahmānoti  tividhā brahmāno. <br/><br/>[21] ``sampannaṃ sālikedāraṃ, suvā bhuñjanti kosiya. <br/><br/>[22] paṭivedemi te brahme, na ne vāretumussahe.. (jā0 1.14.1). <br/><br/>[22] paribbaja mahābrahme, pacantaññepi pāṇino''ti.. (pāci0 647) -- <br/><br/>[25] ca evamādīsu hi brahmasaddena sammutibrahmāno vuttā. <br/><br/>[21] ``apārutā tesaṃ amatassa dvārā, <br/><br/>[27] ye sotavanto pamuñcantu saddhaṃ. <br/><br/>[26] vihiṃsasaññī paguṇaṃ na bhāsiṃ, <br/><br/>[22] dhammaṃ paṇītaṃ manujesu brahme''..<br/><br/>[03] ``atha kho brahmā sahampatī''ti (dī0 ni0 2.71; ma0 ni0 1.283; 2.340; saṃ0 ni0  1.172;  mahāva0 9) ca ^a^V1.0356^ea^ evamādīsu brahmasaddena upapattibrahmāno vuttā. ``brahmacakkaṃ pavattetī''tiādi  (ma0 ni0 1.148; saṃ0 ni0  2.21; a0 ni0  4.8;  5.11; paṭi0 ma0 2.44)  vacanato ``brahma''nti ariyadhammo vuccati, tato nibbattattā avisesena sabbepi ariyā  visuddhibrahmāno nāma paramatthabrahmatāya. visesato pana ``brahmāti, bhikkhave, tathāgatassetaṃ  adhivacana''nti vacanato sammāsambuddho uttamabrahmā nāma sadevake loke brahmabhūtehi guṇehi  ukkaṃsapāramippattito. iti brahmānaṃ uttamo, brahmā ca so uttamo cāti vā ^a^M1.0378^ea^  ^b^brahmuttamo,^eb^ bhagavā. tena ^b^kathite^eb^ ``so mettāsahagatena cetasā''tiādinā (dī0  ni0 1.556; 3.308; ma0 ni0 1.77, 459, 509; 2.309, 315, 451, 471) tattha tattha  veneyyānaṃ desite. ^b^itī^eb^ti evaṃ yathāvuttena bhāvanākkamena ceva atthavaṇṇanākkamena  ca ^b^viditvā^eb^ jānitvā. ^b^pakiṇṇakakathāpi viññeyyā^eb^ti pubbe viya asādhāraṇaṃ  taṃtaṃbrahmavihārapaṭiniyatameva atthaṃ aggahetvā sādhāraṇabhāvato tattha tattha pakiṇṇakaṃ visaṭaṃ  atthaṃ gahetvā pavattitā pakiṇṇakakathāpi vijānitabbā.<br/><br/>[03] ^b^mejjatī^eb^ti dhammato aññassa kattunivattanatthaṃ dhammameva kattāraṃ katvā niddisati.  ^b^siniyhatī^eb^ti ettha sattesu byāpajjanavasena lūkhabhāvassa paṭipakkhabhūtaṃ ñāṇapubbaṅgamaṃ  hitākārapavattivasena sinehanaṃ daṭṭhabbaṃ, na taṇhāyanavasena. taṃ hi mohapubbaṅgamaṃ lubbhanasabhāvaṃ,  idaṃ pana adussanasabhāvaṃ alobhasampayuttaṃ. nanu ca taṇhāsinehopi byāpādavirodhī tena  sahānavaṭṭhānato. yadipi tena saha ekasmiṃ citte nappavattati, virodhī pana na hoti appahāyakato.  mejjatīti ^b^mitto,^eb^ hitajjhāsayo khandhappabandho, tappariyāpannatāya mitte bhavā, mitte  vā ārammaṇabhūte piye puggale bhavā, mittassa esā pavatti mejjanavasena vāti veditabbā.<br/><br/>[03] ^b^karotīti karuṇā,^eb^ kiṃ karoti, kesaṃ, kiṃ nimittanti āha ^b^``paradukkhe sati  sādhūnaṃ hadayakampana''^eb^nti. ^b^kampana^eb^nti ca paresaṃ dukkhaṃ disvā tassa apanetukāmassa  asahanākārena cittassa aññathattaṃ. tayidaṃ sappurisānaṃyeva hotīti āha ^b^``sādhūna''^eb^nti.  sappurisā hi saparahitasādhanena ``sādhū''ti vuccanti. ^b^vināsetī^eb^ti adassanaṃ  gameti, apanetīti attho. tenettha hiṃsanaṃ apanayananti dasseti. paradukkhāpanayanākārappavattilakkhaṇā  hi karuṇā. ^b^pharaṇavasenā^eb^ti ^a^V1.0357^ea^ phusanavasena, ārammaṇakaraṇavasenāti attho. ārammaṇakaraṇañcettha  dukkhitesu dukkhāpanayanākārenevāti daṭṭhabbaṃ.<br/><br/>[03] ^b^modanti tāyā^eb^ti modanakiriyāya muditāya karaṇabhāvaniddeso, svāyaṃ upacārasiddho,  muditāvinimutto natthi tattha koci kattāti tameva kattubhāvena niddisati ^b^``sayaṃ  vā modatī''^eb^ti, ayampi upacāraniddesova. dhammānaṃ avasavattanatoti vasavattibhāvanivāraṇatthaṃ  ^b^``modanamattameva vā tanti muditā''^eb^ti āha.<br/><br/>[03] piyādīsu ^a^M1.0379^ea^ pakkhapātupacchedanamukhena udāsinabhāvasaṅkhātā upapattito ikkhā  upekkhā. tenāha ^b^``averā hontū''^eb^tiādi. tattha ^b^upekkhatī^eb^ti kattuniddese  kāraṇaṃ heṭṭhā vuttameva. <br/><br/>[03] 263^b^.^eb^ ^b^hito^eb^ nāma atthacaro, tasmā ^b^hitākārappavattilakkhaṇā^eb^ti sattānaṃ hitacaraṇākārena  pavattilakkhaṇā, hitākārassa vā pavattanalakkhaṇā. ^b^hitūpasaṃhārarasā^eb^ti sattesu hitassa  upanayanakiccā, upanayanasampattikā vā. ``anatthaṃ me acarī''tiādinā (dha0 sa0 1237;  vibha0 909) pavattanakassa āghātassa vinayanākārena paccupatiṭṭhati, ñāṇassa gocarabhāvaṃ gacchati,  yattha vā sayaṃ uppajjati, tattha āghātavinayanaṃ paccupaṭṭhapetīti ^b^āghātavinayapaccupaṭṭhānā^eb^.  amanāpānampi sattānaṃ paṭikkūle appaṭikkūlasaññitārūpena, pageva manāpānaṃ yaṃ manāpabhāvadassanaṃ,  tathāpavatto yonisomanasikāro, taṃ padaṭṭhānaṃ etissāti ^b^manāpabhāvadassanapadaṭṭhānā. byāpādūpasamo^eb^ti  byāpādassa vikkhambhanavasena vūpasamo. ^b^sampattī^eb^ti sampajjanaṃ sammadeva nibbatti. ^b^sinehasambhavo^eb^ti  taṇhāsinehassa uppatti. ^b^vipattī^eb^ti vināso. mettāmukhena hi rāgo vañceti.<br/><br/>[03] karuṇādīnaṃ lakkhaṇādīsu iminā nayena attho veditabbo. visesamattameva vaṇṇayissāma.  sattānaṃ pavattadukkhassa apanayanākāro. apanayanaṃ pana hotu vā mā vā, yo dukkhāpanayanākāro,  tathāpavattilakkhaṇā ^b^dukkhāpanayanākārappavattilakkhaṇā^eb^. apanetukāmatāya paresaṃ dukkhassa  asahanaṃ anadhivāsanaṃ ^b^paradukkhāsahanaṃ^eb^. na vihiṃsā avihiṃsā, sattānaṃ aviheṭhanaṃ.  taṃ paccupaṭṭhapeti, vihiṃsāya vā paṭipakkhabhāvena paccupatiṭṭhatīti ^b^avihiṃsāpaccupaṭṭhānā.  vihiṃsūpasamo^eb^ti ettha vihiṃsanti etāya satte, vihiṃsanaṃ vā nesaṃ tanti vihiṃsā  ^a^V1.0358^ea^, sattānaṃ  viheṭhanākārena pavatto karuṇāya paṭipakkhabhūto paṭighacittuppādo. karuṇāmukhena soko  vañcetīti āha ^b^``sokasambhavo vipattī''^eb^ti.<br/><br/>[03] ^b^pamodanalakkhaṇā^eb^ti parasampattiyā pamodanalakkhaṇā. ^b^anissāyanarasā^eb^ti issāyanassa usūyanassa  paṭipakkhabhāvakiccā. sattānaṃ sampattiyā, pantasenāsanesu, adhikusaladhammesu ca asahanaṃ  aramaṇaṃ aratīcceva ^a^M1.0380^ea^ saṅgahaṃ gacchati, tassā vihananākārena paccupatiṭṭhati,  tassa vā vighātaṃ vūpasamaṃ paccupaṭṭhapetīti ^b^arativighātapaccupaṭṭhānā^eb^.<br/><br/>[03] pahāso gehasitapītivasena pahaṭṭhabhāvo uppilāvitattaṃ. ^b^sattesu samabhāvadassanarasā^eb^ti piyādibhedesu  sabbasattesu udāsinavuttiyā samabhāvasseva dassanakiccā, upapattito ikkhaṇato samabhāveneva  tesaṃ gahaṇakiccāti attho. sattesu paṭikkūlāpaṭikkūlākārānaṃ aggahaṇato tattha  paṭighānunayānaṃ vūpasamanākārena vuttiyā tesaṃ vūpasamaṃ vikkhambhanaṃ paccupaṭṭhapetīti  ^b^paṭighānunayavūpasamapaccupaṭṭhānā. evaṃ pavattakammassakatādassanapadaṭṭhānā^eb^ti ettha ^b^``eva''^eb^nti  iminā byatirekamukhena hitūpasaṃhāradukkhāpanayanasampattipamodanākārena paccāmasanto  mettādīnaṃ tissannaṃ pavattiākārapaṭisedhanamukhena pavattaṃ kammassakatāñāṇaṃ upekkhābrahmavihārassa  āsannakāraṇaṃ, na yaṃ kiñcīti dasseti. <br/><br/>[03] 264^b^.^eb^ ^b^vipassanāsukhañceva bhavasampatti cā^eb^ti ettha diṭṭhadhammasukhavihāro cāti vattabbaṃ.  tampi hi nesaṃ sādhāraṇapayojanaṃ. tathā ``sukhaṃ supatī''tiādayo (a0 ni0  8.1;   11.15) ekādasānisaṃsā. te pana heṭṭhā vuttā evāti idha na gahitā.<br/><br/>[03] nissarati apagacchati etenāti ^b^nissaraṇaṃ,^eb^ pahāyakaṃ. kāmañcetehi pañcapi nīvaraṇāni,  tadekaṭṭhā ca pāpadhammā vikkhambhanavasena pahīyanti, ujuvipaccanīkadassanavasena pana byāpādādayo  ^b^pāḷiyaṃ^eb^ (dī0 ni0 3.326; a0 ni0  6.13) vuttā. evañca katvā rāganissaraṇatāvacanaṃ  upekkhābrahmavihārassa suṭṭhu samatthitaṃ daṭṭhabbaṃ. <br/><br/>[03] 265^b^.^eb^ ^b^etthā^eb^ti etesu brahmavihāresu. mettā sattesu yathārahaṃ dānapiyavacanādisīlasutādiguṇagahaṇavasena  pavattati. tena vuttaṃ ``sattānaṃ manāpabhāvadassanapadaṭṭhānā''ti. rāgopi ^a^V1.0359^ea^ tattha yathā  tathā guṇaggahaṇamukheneva pavattati manāpasaññāpalobhatoti āha ^b^``guṇadassanasabhāgatāyā''^eb^ti.  tasmā mittamukhasapatto viya tulyākārena dūsanato ^b^rāgo^eb^ mettāya ^b^āsannapaccatthiko,  so lahuṃ otāraṃ labhati^eb^ satisammosamattenāpi mettaṃ apanīya tassā vatthusmiṃ uppajjanārahattā  ^a^M1.0381^ea^. ^b^tato^eb^ti rāgato, rāgassa vā otāralābhato. ^b^sabhāgavisabhāgatāyā^eb^ti  sabhāgassa, sabhāgena vā visabhāgatāya. sattesu hi manāpākāragāhino mettāsabhāgassa  tabbiparītasabhāvo byāpādo tena visabhāgo. tasmā so otāraṃ labhamāno cireneva labheyyāti  purisassa dūre ṭhitasapatto viya mettāya dūrapaccatthiko. ^b^tato^eb^ti byāpādato.  ^b^nibbhayenā^eb^ti anussaṅkanaparisaṅkanena, laddhapatiṭṭhāya mettāya byāpādena duppadhaṃsiyattāti  adhippāyo. tenāha ^b^``mettāyissatī''^eb^tiādi.<br/><br/>[03] ^b^iṭṭhāna^eb^nti piyānaṃ. ^b^kantāna^eb^nti kamanīyānaṃ. ^b^manāpāna^eb^nti manavaḍḍhanakānaṃ.  tato eva mano ramentīti ^b^manoramānaṃ. lokāmisapaṭisaṃyuttāna^eb^nti taṇhāsannissitānaṃ.  ^b^appaṭilābhato samanupassato^eb^ti appaṭilābhena ahamime na labhāmīti paritassato.  ^b^atīta^eb^nti atikkantaṃ. ^b^niruddha^eb^nti nirodhappattaṃ. ^b^vipariṇata^eb^nti sabhāvavigamena  vigataṃ. ^b^samanussarato^eb^ti anutthunanavasena cintayato. ^b^gehasita^eb^nti kāmaguṇanissitaṃ.  ^b^``ādinā''^eb^ti iminā ``sotaviññeyyānaṃ saddāna''nti evamādiṃ saṅgaṇhāti. ^b^vipattidassanasabhāgatāyā^eb^ti  yesu sattesu bhogādivipattidassanamukhena karuṇā pavattati, tesu tannimittameva ayoniso  ābhoge sati yathāvuttadomanassamukhena soko uppajjeyya, so karuṇāya āsannapaccatthiko.  soko hi idha domanassasīsena vutto. ^b^sabhāgavisabhāgatāyā^eb^ti ettha sattesu dukkhāpanayanakāmatākārassa  karuṇāsabhāgassa tesu dukkhūpanayanākāro vihesāsabhāvo visabhāgoti tāya sabhāgavisabhāgatāya  sā otāraṃ labhamānā cireneva labheyyāti purisassa dūre ṭhitasapatto viya karuṇāya  dūrapaccatthikā vuttā. <br/><br/>[01] ^b^sampattidassanasabhāgatāyā^eb^ti yesu sattesu bhogādisampattidassanamukhena muditā pavattati,  tesu tannimittameva ayoniso ābhoge sati ``cakkhuviññeyyānaṃ rūpāna''ntiādinā  (ma0 ni0 3.306) vuttasomanassamukhena pahāso uppajjeyya, so ca muditāya āsannapaccatthiko.  pahāso hi idha somanassasīsena vutto. ^b^sabhāgavisabhāgatāyā^eb^ti bhogādisampattīhi  ^a^M1.0382^ea^ muditesu sattesu pamodanākārassa muditāsabhāgassa tattha anabhiramanākārā  arati visabhāgāti tāya sabhāgavisabhāgatāya ^a^V1.0360^ea^ sā otāraṃ labhamānā cireneva labheyyāti  purisassa dūre ṭhitasapatto viya muditāya dūrapaccatthikā vuttā. ^b^pamudito cā^eb^tiādi  muditāya siddhāya ayampi arati na hotīti laddhabbaguṇadassanavasena vuttaṃ, na idhādhippetāratiniggahadassanavasena.  kāyacittavivekapaṭipakkhāya vā aratiyā vikkhambhitāya muditāya paṭipakkhā arati suvikkhambhaneyyā  hotīti dassanatthaṃ ekadesena arati dassitāti daṭṭhabbaṃ. ^b^adhikusaladhammesū^eb^ti samathavipassanādhammesu.<br/><br/>[03] bālakaradhammayogato ^b^bālassa^eb^. attahitaparahitabyāmūḷhatāya ^b^mūḷhassa^eb^. puthūnaṃ kilesādīnaṃ  jananādīhi kāraṇehi ^b^puthujjanassa^eb^. kilesodhīnaṃ maggodhīhi ajitattā ^b^anodhijinassa,^eb^  odhijinā vā sekkhā odhisova kilesānaṃ jitattā. tena imassa odhijitabhāvaṃ paṭikkhipati.  sattamabhavādito uddhaṃ pavattanavipākassa ajitattā ^b^avipākajinassa,^eb^ vipākajinā vā  arahanto appaṭisandhikattā. tenassa asekkhattaṃ paṭikkhipati. anekādīnave sabbesampi  pāpadhammānaṃ mūlabhūte sammohe ādīnavānaṃ adassanasīlatāya ^b^anādīnavadassāvino^eb^.  āgamādhigamābhāvā ^b^assutavato^eb^. ediso ekaṃsena andhaputhujjano nāma hotīti  tassa andhaputhujjanabhāvadassanatthaṃ punapi ^b^``puthujjanassā''^eb^ti vuttaṃ. ^b^evarūpā^eb^ti  vuttākārena sammohapubbikā. ^b^rūpaṃ sā nātivattatī^eb^ti rūpānaṃ samatikkamanāya kāraṇaṃ  na hoti, rūpārammaṇe kilese nātivattatīti adhippāyo. somanassadomanassarahitaṃ aññāṇameva  ^b^aññāṇupekkhā. dosaguṇāvicāraṇavasena sabhāgattā^eb^ti yathā brahmavihārupekkhā mettādayo  viya sattesu hitūpasaṃhārādivasena guṇadose avicārentī kevalaṃ ajjhupekkhanavaseneva  pavattati, evaṃ aññāṇupekkhā sattesu vijjamānampi guṇadosaṃ acintentī kevalaṃ  ajjhupekkhanavaseneva pavattatīti dosaguṇāvicāraṇavasena sabhāgā. tasmā sā lahuṃ otāraṃ  labhatīti brahmavihārupekkhāya āsannapaccatthikā vuttā. ^b^sabhāgavisabhāgatāyā^eb^ti iṭṭhāniṭṭhesu  majjhattākārassa upekkhāsabhāgassa ^a^M1.0383^ea^ tattha anurodhavirodhapavattiākārā rāgapaṭighā  visabhāgāti tāya sabhāgavisabhāgatāya te otāraṃ labhamānā cireneva labheyyunti purisassa  dūre ṭhitasapatto viya upekkhābrahmavihārassa dūrapaccatthikā vuttā. <br/><br/>[03] 266^b^.^eb^ ^b^kattukāmatā chando ādi^eb^ ``chandamūlakā kusalā dhammā''ti (a0 ni0   8.83) vacanato, atha vā sattesu  hitesitādukkhāpanayanakāmatādinā anavajjābhipatthanāvasena ^a^V1.0361^ea^  pavattanato ``kattukāmatā chando ādī''ti vuttaṃ. upekkhābrahmavihāropi hi sattesu  anirākatahitacchandoyeva ``tattha abyāvaṭatā apaṇṇakapaṭipadā''ti ajjhupekkhanākārena  pavattati mātā viya sakiccapasute putte. ^b^nīvaraṇādī^eb^ti ^b^ādi^eb^-saddena tadekaṭṭhakilesānaṃ  saṅgaho daṭṭhabbo. katthaci sattaggahaṇampi saṅkhāraggahaṇameva hoti puggalādhiṭṭhānāya desanāya  yathā ``sabbe sattā āhāraṭṭhitikā''ti (a0 ni0  10.27; khu0 pā0 4.1), na evamidhāti  āha ^b^``paññattidhammavasena eko vā satto aneke vā sattā ārammaṇa''^eb^nti. ^b^paññattidhammavasenā^eb^ti  paññattisaṅkhātadhammavasena. kāmañcettha ``sukhitā hontū''tiādinā (paṭi0 ma0 2.23)  bhāvanāyaṃ sukhādiggahaṇampi labbhati. taṃ pana ``sabbe saṅkhārā aniccā''ti (dha0 pa0  255; theragā0 676; netti0 5) vipassanāya aniccalakkhaṇagahaṇaṃ viya appadhānabhūtaṃ, sattapaññatti  eva padhānabhāvena gayhatīti daṭṭhabbaṃ. ^b^upacāre vā^eb^ patte ^b^ārammaṇavaḍḍhanaṃ^eb^ tatthāpi sīmāsambhedasiddhitoti  adhippāyo.<br/><br/>[03] ^b^ekamāvāsaṃ paricchinditvā^eb^ti ettha ``satte mettāya pharissāmī''ti evaṃ ñāṇena paricchedaṃ  katvā ekā racchā paricchinditabbāti yojanā. racchāgahaṇena racchāvāsino sattā gahitā  yathā ekaṃ disanti. evaṃ sabbattha. <br/><br/>[03] 267^b^.^eb^ ^b^kasiṇānaṃ nissando^eb^ti kasiṇajjhānānaṃ nissandaphalasadisā ^b^āruppā^eb^  arūpajjhānāni, kasiṇajjhānānaṃ pāripūriyāva sijjhanato. tehi vinā asijjhanatoti  keci. ^b^samādhinissando^eb^ti rūpajjhānasamādhīnaṃ, heṭṭhimānaṃ tiṇṇaṃ arūpajjhānasamādhīnañca  nissando paṭipāṭiyā te adhigantvāva paṭilabhitabbato ^a^M1.0384^ea^. ^b^vipassanānissando^eb^  vipassanānubhāvena laddhabbato, vipassanāvaseneva ca samāpajjitabbato. ^b^samathavipassanānissando  nirodhasamāpatti^eb^. yathāha ``dvīhi balehi samannāgatattā''tiādi (visuddhi0 2.868).  ^b^``purimabrahmavihārattayanissando''^eb^ti iminā mettādivasena tīṇi jhānāni adhigantvā  ṭhitasseva upekkhābrahmavihāro, na itarassāti dasseti. tamevatthaṃ upamāya pākaṭataraṃ  katvā dassetuṃ ^b^``yathā hī''^eb^tiādi vuttaṃ. yaṃ panettha vattabbaṃ, taṃ heṭṭhā vuttameva. <br/><br/>[03] 268^b^.^eb^ ^b^siyā^eb^ti vuccamānākārena siyā kassaci parivitakko. ^b^etthā^eb^ti etesu  mettādīsu brahmavihāratā veditabbā, itarakammaṭṭhānāni attahitapaṭipattimattāni. imāni  pana ``sabbe ^a^V1.0362^ea^ sattā sukhitā hontū''tiādinā (paṭi0 ma0 2.22) parahitapaṭipattibhūtāni.  tasmā sattesu sammā paṭipattibhāvena seṭṭhā ete vihārā. ^b^brahmāno^eb^ti upapattibrahmāno.  te hi idha jhānabhāvanāya vinīvaraṇacittā hutvā brahmaloke uppannā tattha yāvatāyukaṃ  vinīvaraṇacittāva honti. tasmā ^b^``niddosacittā viharantī''^eb^ti vadanti. ^b^brahmāno^eb^ti  vā sakalabuddhaguṇahetubhūtānaṃ dānapāramitādīnaṃ buddhakaradhammānaṃ paripūraṇavasena brūhitaguṇā  mahāsattā bodhisattā. te hi sabbasattānaṃ hitesanena, ahitāpanayanena, sampattipamodanena,  sabbattha vivajjitāgatigamanamajjhattabhāvādhiṭṭhānena ca niddosacittā viharanti. ^b^eva^eb^nti  yathā te upapattibrahmāno, mahābodhisattabrahmāno vā, evaṃ etehi brahmavihārehi sampayuttā  samaṅgībhūtā. <br/><br/>[03] 269^b^.^eb^ ^b^catassovātiādipañhassā^eb^ti catassotiādikassa tividhassa pañhassa. ^b^visuddhimaggādivasā^eb^ti  ettha byāpādasaṃkilesādito visujjhanupāyo visuddhimaggo. ^b^ādi^eb^-saddena hitūpasaṃhārādimanasikāravisesā  saṅgahitā. ^b^āsaṃ^eb^ mettādīnaṃ. ^b^appamāṇe^eb^ti pamāṇarahite. ^b^yenā^eb^ti yena  kāraṇena. ^b^ta^eb^nti tasmā. ^b^da^eb^-kāro padasandhikaro.<br/><br/>[03] byāpādabahulassa visuddhimaggoti ānetvā sambandhitabbaṃ, ujuvipaccanīkabhāvatoti adhippāyo.  esa nayo sesesupi. pakkhapātavasena anābhujanamanābhogo majjhattākāroti adhippāyo.  yvāyaṃ catubbidho sattesu ^a^M1.0385^ea^ manasikāro vutto, tameva upamāya dassetuṃ  ^b^``yasmā ca yathā mātā''^eb^tiādi vuttaṃ. tattha vuttassāpi hitūpasaṃhārādiatthassa  upameyyabhāvaṃ upanetvā dassetuṃ atthupanayanattho ^b^``yasmā cā''^eb^ti ^b^ca^eb^-saddo. ^b^pariyāye^eb^ti  vāre, tasmiṃ tasmiṃ kiccavasena parivattanakkameti attho. ^b^abyāvaṭā^eb^ti anussukkā.  ^b^tathā^eb^ti yathā mātā daharādīsu puttesu, tathā sabbasattesu mettādivasena mettāyanādivasikena  bhavitabbanti yojanā. ^b^tasmā^eb^ti yasmā sabbepi saṃkilesadhammā yathārahaṃ dosamoharāgapakkhiyā,  tehi ca visujjhanupāyo appamaññā, hitūpasaṃhārādivasena catubbidho ca sattesu manasikāro,  tasmā visuddhimaggādivasā catassova appamaññā.  ^b^catassopi etā bhāvetukāmena^eb^ na ekekanti adhippāyo. sati hi sabbasaṅgahe kamena  bhavitabbaṃ. hitesitā mettāyananti āha ^b^``evaṃ patthitahitāna''^eb^nti. ^b^sambhāvetvā  vā^eb^ti ``imāya paṭipattiyā ayaṃ nirayādīsu nibbatteyyā''ti parikappetvā vā. dukkhāpanayanākāarappavattivasena  ^a^V1.0363^ea^ paṭipajjitabbanti sambandho. ^b^tato para^eb^nti tato hitākārappavattiādito paraṃ. ^b^kattabbābhāvato^eb^ti  catutthassa pakārassa kattabbassa abhāvato. ^b^ayaṃ kamo^eb^ti ayaṃ imāsaṃ appamaññānaṃ  yebhuyyena pavattanakkamoti katvā vuttaṃ, na ``imināva kamena etāsaṃ pavatti, na  aññathā''ti. mettādīnaṃ hi tissannaṃ bhāvanānaṃ kamaniyamo natthi, yaṃ vā taṃ vā  paṭhamaṃ bhāvetuṃ labbhā, desanākkamavasena vā evaṃ vuttaṃ.<br/><br/>[03] ^b^ekasattassāpī^eb^ti ekassāpi sattassa. appaṭibhāganimittattā paricchedaggahaṇaṃ natthi,  na ca sammutisaccavasena pavattaṃ sattaggahaṇaṃ paricchinnarūpādiggahaṇaṃ hotīti appanāppattiyā  aparāmāsasattaggahaṇamuddhabhūtānaṃ mettādīnaṃ ekasattārammaṇānampi appamāṇagocaratā vuttā.  ^b^evaṃ pamāṇaṃ aggahetvā^eb^ti yathā uddhumātakādīsu atirekuddhumātakādibhāvappatte padese  nimittaṃ gayhati, evaṃ pamāṇaṃ aggahetvā. ^b^sakalapharaṇavasenā^eb^ti niravasesapharaṇavasena. <br/><br/>[03] 270^b^.^eb^ ^b^nissaraṇattā^eb^ti ettha yaṃ yassa nissaraṇaṃ, taṃ tassa ujupaṭipakkhabhūtameva hoti.  yathā kāmānaṃ nekkhammaṃ, rūpānaṃ āruppā, saṅkhārānaṃ nibbānaṃ ^a^M1.0386^ea^, evaṃ  domanassasahitānaṃ byāpādavihiṃsāratīnaṃ nissaraṇabhūtā mettākaruṇāmuditā na somanassarahitā  honti. nissaraṇaggahaṇeneva ca pubbabhāgiyānaṃ tāsaṃ upekkhāsampayogopi anuññātoti  daṭṭhabbaṃ anissaraṇabhāvato. tathā hi aṭṭhavīsatiyā cittuppādesu karuṇāmuditānaṃ pavattiṃ  ācariyā icchanti. na hi brahmavihārupekkhā upekkhāvedanaṃ vinā vattati pārisuddhiupekkhā  viya. na hi kadāci pārisuddhiupekkhā vedanupekkhaṃ vinā vattatīti. <br/><br/>[03] 271^b^.^eb^ ^b^sātasahagata^eb^nti sukhasahagataṃ. ^b^tasmā^eb^ti yasmā ``tato tvaṃ bhikkhū''tiādikāya  (a0 ni0  8.63) desanāya catunnampi appamaññānaṃ savitakkādibhāvo viya upekkhāsahagatabhāvopi  viññāyati, tasmā. ^b^catassopi appamaññā catukkapañcakajjhānikā^eb^ti codakassa adhippāyo.  ^b^evañhi satī^eb^ti yadi mūlasamādhimhi vuttamatthaṃ anantaraṃ vuttatāya brahmavihāresu  pakkhipati, evaṃ sante kāyānupassanādayopi catukkapañcakajjhānikā siyuṃ, na pana honti  vipassanāvasena desitattāti adhippāyo, hontu kāyānupassanādayo ānāpānabhāvanāvasena  catukkapañcakajjhānikāti vadeyyāti āsaṅkanto āha ^b^``vedanādīsū''^eb^tiādi. ^b^byañjanacchāyāmattaṃ  gahetvā^eb^ti ``mettā me cetovimutti bhāvitā bhavissatī''tiādīhi ^a^V1.0364^ea^ byañjanehi  pakāsito eva cittasamādhi ``ajjhattaṃ me cittaṃ ṭhitaṃ bhavissatī''tiādīhipi byañjanehi  pakāsitoti byañjanato labbhamānasamādhicchāyāmattaṃ gahetvā ubhayattha labbhamānaṃ adhippāyaṃ  aggahetvāti attho. suttatthaṃ hi aññathā vadanto ayathāvāditāya satthāraṃ apavadanto  nāma hoti. tenāha ^b^``mā bhagavantaṃ abbhācikkhī''^eb^ti. <br/><br/>[03] 272^b^.^eb^ ``tayimaṃ dosaṃ pariharitukāmena na sabbaṃ suttaṃ nītatthameva, tasmā garukulato  adhippāyo maggitabbo''ti dassento ^b^``gambhīraṃ hī''^eb^tiādiṃ vatvā tattha ādito  paṭṭhāya adhippāyaṃ dassetuṃ ^b^``ayañhī''^eb^tiādimāha. āyācitā dhammadesanā etenāti  āyācitadhammadesano, taṃ ^b^āyācitadhammadesanaṃ. evamevā^eb^ti garahane nipāto, mudā  evāti attho. ^b^ajjhatta^eb^nti gocarajjhatte, kammaṭṭhānārammaṇeti attho ^a^M1.0387^ea^.  yasmā cittekaggatā nāma sasantatipariyāpannā hoti, tasmā atthavaṇṇanāyaṃ ^b^``niyakajjhattavasenā''^eb^ti  vuttaṃ. ^b^cittaṃ ṭhitaṃ bhavissatī^eb^ti bahiddhā avikkhippamānaṃ ekaggabhāve ṭhitaṃ bhavissati.  tato eva ^b^susaṇṭhitaṃ,^eb^ suṭṭhu samāhitanti attho. ^b^uppannā^eb^ti avikkhambhitā. ^b^pāpakā^eb^ti  lāmakā. ^b^akusalā dhammā^eb^ti kāmacchandādayo akosallasambhūtaṭṭhena akusalā  dhammā. cittaṃ pariyādāya pavattituṃ okāsādānena kusalacittaṃ khepetvā na ca  ṭhassantīti yojanā. iminā yathāvuttassa samādhānassa kāraṇamāha.<br/><br/>[03] ^b^cittekaggatāmatto^eb^ti bhāvanamanuyuttena paṭiladdhamattaṃ nātisubhāvitaṃ samādhānaṃ. taṃ  pana upari vuccamānānaṃ samādhivisesānaṃ mūlakāraṇabhāvato ^b^``mūlasamādhī''^eb^ti vutto.  svāyaṃ cittekaggatāmatto ``ajjhattameva cittaṃ saṇṭhapemi sannisādemi ekodiṃ karomi  samādahāmī''tiādīsu viya khaṇikasamādhi adhippeto. yatheva hi aññatthāpi ``āraddhaṃ  kho pana me, bhikkhave, vīriyaṃ ahosi asallīnaṃ...pe0... samāhitaṃ cittaṃ ekagga''nti  (a0 ni0  8.11; pārā0 11) vatvā ``vivicceva kāmehī''tiādivacanato (a0  ni0  8.11) paṭhamaṃ vuttacittekaggatā ``khaṇikasamādhī''ti viññāyati, evamidhāpīti.  ^b^so eva samādhī^eb^ti mūlasamādhimāha.<br/><br/>[03] ^b^assā^eb^ti bhikkhuno, assa vā mūlasamādhissa. ^b^bhāvana^eb^nti vaḍḍhanaṃ. ^b^ayaṃ samādhī^eb^ti  ca mūlasamādhiyeva adhippeto. ^b^evaṃ bhāvito^eb^ti yathā araṇisahitena uppādito  aggi gomayacuṇṇādīhi ^a^V1.0365^ea^ vaḍḍhito gomayaggiādibhāvaṃ pattopi araṇisahitena uppāditamūlaggītveva  vuccati, evamidhāpi mūlasamādhi eva mettādivasena vaḍḍhitoti katvā vuttaṃ.<br/><br/>[03] ^b^aññesupi ārammaṇesu^eb^ pathavīkasiṇādīsu. tattha yathā mettābhāvanāpubbaṅgamena bhāvanānayena  pathavīkasiṇādīsu savitakkādibhāvavasena catukkapañcakajjhānasampāpanavidhinā mūlasamādhissa  bhāvanā vuttā, evaṃ karuṇādibhāvanāpubbaṅgamaṃ pathavīkasiṇādīsupi bhāvanāvidhiṃ dassetvā  pacchā kāyānupassanādipubbaṅgamaṃ bhāvanāvidhiṃ dassento āsavakkhayāya dhammaṃ desesi.  tena vuttaṃ ^b^``karuṇā me cetovimuttī''^eb^tiādi. yadi evaṃ dhammānupassanāpariyosānāya  desanāya arahattādhigamāya kammaṭṭhānassa ^a^M1.0388^ea^ kathitattā puna ``tato tvaṃ, bhikkhu,  imaṃ samādhiṃ savitakkampī''tiādi (a0 ni0  8.63) kasmā vuttanti? dhammānupassanāya  matthakappattidassanatthaṃ. sā hi saṅkhārupekkhābhāvena vattamānā yathāvuttajjhānadhamme  sammasantī visesato matthakappattā nāma hoti. phalasamāpattibhūmidassanatthaṃ vuttanti  keci.<br/><br/>[03] puna ^b^yato kho te^eb^tiādi arahattappattito uddhaṃ laddhabbaphāsuvihāradassanaṃ. tattha ^b^gagghasī^eb^ti  gamissasi. ^b^tasmā^eb^ti yasmā ``savitakkampī''tiādikā desanā mettādīnaṃ ārammaṇato  aññasmiṃ ārammaṇe samādhiṃ sandhāya vuttā, na appamaññā, tasmā. ^b^``tathevā''^eb^tiādinā  ganthantarenapi tamevatthaṃ samattheti. tattha ^b^tathevā^eb^ti tikacatukkajjhānavaseneva. ^b^abhidhamme^eb^ti  cittuppādakaṇḍe (dha0 sa0 251 ādayo), appamaññāvibhaṅgādīsu (vibha0 684 ādayo) ca  tattha tattha abhidhammappadesesu. <br/><br/>[03] 273^b^.^eb^ ^b^subhaparamādivasenā^eb^ti ^b^subha^eb^-saddo ``subhanteva adhimutto hotī''ti (paṭi0  ma0 1.212; a0 ni0  8.66) evaṃ vuttasubhavimokkhaṃ sandhāya vutto uttarapadalopena.  ^b^parama^eb^-saddo ukkaṃsattho. subho subhavimokkho paramo ukkaṃso paramā koṭi etissāti  subhaparamā, mettācetovimutti, tato paraṃ tāya sādhetabbaṃ natthīti attho. asādhāraṇassa  atthassa adhippetattā vipassanāsukhādayo idha anavasarā. itaretaravisiṭṭhāpete visesā,  pageva parehi. tenāha ^b^``aññamaññaṃ asadiso ānubhāvaviseso veditabbo''^eb^ti.  ^b^visesetvā^eb^ti aññamaññaṃ visiṭṭhaṃ katvā.<br/><br/>[03] ^b^tassa^eb^ ^a^V1.0366^ea^ ^b^tassa upanissayattā^eb^ti subhavimokkhādikassa tassa tassa vimokkhassa pakatūpanissayavasena  upanissayapaccayabhāvato. idāni tamatthaṃ pākaṭataraṃ katvā dassetuṃ ^b^``mettāvihārissā''^eb^tiādi  vuttaṃ. assa mettāvihārissa cittaṃ upasaṃharatoti sambandho. ^b^appaṭikkūlaparicayā^eb^ti  mettābhāvanāvasena sattasaññite yattha katthaci ārammaṇe appaṭikkūlākāreneva gahaṇassa  paricitattā. tassa saṅkhārabhūtampi yaṃ kiñci ārammaṇaṃ appaṭikkūlākāreneva paccupatiṭṭhati,  pageva sabhāvato. ``appaṭikkūla''nti ^a^M1.0389^ea^ tatthassa cittaṃ abhirativasena nirāsaṅkaṃ  pavattati, paccanīkadhammehi ca sukhena, suṭṭhu ca vimuccati, yatassa jhānassa vimokkhapariyāyo  vutto. tenāha ^b^``appaṭikkūlesū''^eb^tiādi. yathāvutto ca attho anatthacaraṇādiadhippāyena  sacetane ārammaṇe āghātaṃ uppādentassa paṭikkūlaparicayā acetanepi vātātapādike  āghātuppattiyā vibhāvetabbo. ^b^na tato para^eb^nti tato subhavimokkhato paraṃ kassaci vimokkhassa  upanissayo na hotīti attho.<br/><br/>[03] abhihananti etenāti abhighāto, daṇḍo abhighāto yassa taṃ daṇḍābhighātaṃ, taṃ ādi yassa  taṃ daṇḍābhighātādi, daṇḍābhighātādi rūpaṃ nimittaṃ yassa taṃ ^b^daṇḍābhighātādirūpanimittaṃ^eb^.  kiṃ pana tanti āha ^b^``sattadukkha''^eb^nti, daṇḍappahārādijanitaṃ karajarūpahetukaṃ sattānaṃ  uppajjanakadukkhanti attho. ^b^rūpe ādīnavo suparividito hoti^eb^ karuṇāvihārissa  rūpanimittattā, dukkhassa karuṇāya ca paradukkhāsahanarasattāti adhippāyo. ^b^tattha^eb^ ākāse.  ^b^cittaṃ pakkhandati^eb^ sabbaso rūpānaṃ abhāvo vivaramapagamoti.<br/><br/>[03] ^b^tena tenā^eb^tiādīsu ayaṃ yojanā -- tena tena bhogasampattiādinā pāmojjakāraṇena  pamuditānaṃ sattānaṃ uppannapāmojjaviññāṇaṃ samanupassantassa yogino ``sādhu vatāyaṃ  satto pamodatī''ti muditāya pavattisambhavato pamuditaviññāṇassa dassanena viññāṇaggahaṇaparicitaṃ  cittaṃ hotīti.<br/><br/>[03] ^b^anukkamādhigata^eb^nti ākāsakasiṇavajje yattha katthaci kasiṇe rūpāvacarajjhānādhigamānukkamena  rūpavirāgabhāvanāya adhigataṃ. ākāsanimittaṃ gocaro etassāti ākāsanimittagocaraṃ,  tasmiṃ ^b^ākāsanimittagocare^eb^ paṭhamāruppaviññāṇe. ^b^cittaṃ upasaṃharato^eb^ti  dutiyāruppādhigamāya bhāvanācittaṃ nentassa, tathā bhāvayatoti  attho. ^b^tatthā^eb^ti tasmiṃ ^a^V1.0367^ea^  paṭhamāruppaviññāṇe. ^b^citta^eb^nti viññāṇañcāyatanacittaṃ. ^b^pakkhandatī^eb^ti anupavisati  vimokkhabhāvena appeti.<br/><br/>[03] ^b^ābhogābhāvato^eb^ti ``sukhitā hontū''tiādinā (paṭi0 ma0 2.23) sukhāsīsanādivasena  ābhujanābhāvato. sattānaṃ sukhāsīsanādivasena pavattamānā ^a^M1.0390^ea^ mettādibhāvanāva  paramatthaggahaṇamukhena satte ārammaṇaṃ karoti, upekkhābhāvanā pana tathā appavattitvā kevalaṃ  ajjhupekkhanavaseneva satte ārammaṇaṃ karotīti āha ^b^``upekkhāvihārissa sukhadukkhādiparamatthaggāhavimukhabhāvato  avijjamānaggahaṇadukkhaṃ cittaṃ hotī''^eb^ti. nanu ca ``kammassakā sattā, te  kassa ruciyā sukhitā vā bhavissantī''tiādinā paṭikkhepavasenapi paramatthaggahaṇamukheneva  upekkhābrahmavihāropi satte ārammaṇaṃ karotīti? saccametaṃ, taṃ pana bhāvanāya pubbabhāge,  matthakappattiyaṃ pana kevalaṃ ajjhupekkhanavaseneva satte ārammaṇaṃ karotīti savisesaṃ  paramatthato avijjamāne eva visaye tassa pavatti. avijjamānaggahaṇadukkhatā ca ajjhupekkhanavasena  appanāppattiyā aparāmāsasattaggahaṇamuddhabhūtatāya veditabbā. sesaṃ vuttanayameva. <br/><br/>[03] 274^b^.^eb^ ^b^sabbāpetā^eb^ti sabbāpi etā appamaññā. ^b^dānādīna^eb^nti pāramibhāvappattānaṃ  dānādīnaṃ buddhakaradhammānaṃ. ^b^sabbakalyāṇadhammāna^eb^nti sabbesaṃ anavajjadhammānaṃ, samatiṃsāya  pāramitānaṃ, tannimittānaṃ buddhayāniyānañca, sabbehi vā sundarasabhāvānaṃ. na hi  lokiyadhammā buddhakaradhammehi ānubhāvato ukkaṭṭhā nāma atthi, buddhadhammesu vattabbameva  natthi. ^b^paripūrikā^eb^ti parivuddhikarā. adhiṭṭhānāni viya hi appamaññā sabbāsaṃ  pāramitānaṃ pāripūrikarā. ^b^``hitajjhāsayatāyā''^eb^tiādinā mettābrahmavihārādīnaṃ  upekkhābrahmavihārassa adhiṭṭhānabhāvadassanamukhena catūhi appamaññāhi attano santānassa  pageva abhisaṅkhatattā mahābodhisattā dānādipāramiyo pūretuṃ samatthā honti, nāññathāti  imamatthaṃ dasseti. ^b^imassa dātabbaṃ, imassa na dātabba^eb^nti nidassanamattaṃ daṭṭhabbaṃ, ``idaṃ  dātabbaṃ, idaṃ na dātabbanti ca vibhāgaṃ akatvā''ti vattabbato. deyyapaṭiggāhakavikapparahitā  hi dānapāramitā. yathāha -- <br/><br/>[21] ``yathāpi kumbho sampuṇṇo, yassa kassaci adhokato. <br/><br/>[22] vamatevudakaṃ nissesaṃ, na tattha parirakkhatī''ti.. (bu0 vaṃ0 2.118).<br/><br/>[03] ``sabbasattāna''nti ^a^V1.0368^ea^ idaṃ ``sukhanidāna''nti imināpi sambandhitabbaṃ, ``dentī''ti iminā  ca. tena deyyadhammena viya dānadhammenāpi mahāsattānaṃ lokassa bahūpakāratā ^a^M1.0391^ea^  vuttā hoti, tathā tassa pariṇāmanato. tadatthadīpanatthaṃ hi ``vibhāgaṃ akatvā''ti  vatvāpi ``sabbasattāna''nti vuttaṃ. ^b^tesa^eb^nti sabbasattānaṃ. ^b^upaghāta^eb^nti etthāpi  ``vibhāgaṃ akatvā''ti ānetvā sambandhitabbaṃ. ayaṃ hettha padayojanā -- vibhāgaṃ akatvā  upaghātaṃ parivajjayantā sabbasattānaṃ sukhanidānaṃ sīlaṃ samādiyantīti. sattakālavikapparahitā  hi sīlapāramitā, lokatthameva cassa phalaṃ pariṇamīyati. ^b^nekkhammaṃ bhajantī^eb^ti  pabbajjaṃ upagacchanti. pabbajitassa hi sabbaso sīlaṃ paripūrati, na gahaṭṭhassa. idhāpi  ``vibhāgaṃ akatvā sabbasattānaṃ sukhanidāna''nti idaṃ ānetvā sambandhitabbaṃ. na  hi bodhisattā kālavibhāgaṃ katvā pabbajjaṃ anutiṭṭhanti, sīlaṃ vā samādiyanti,  nidassanamattañcetaṃ jhānādinekkhammabhajanassāpi icchitabbattā. sabbasattānaṃ sukhanidānatā  heṭṭhā vuttanayāva. esa nayo sesesupi. ^b^hitāhitesū^eb^ti atthānatthesu. ^b^asammohatthāyā^eb^ti  sammohaviddhaṃsanāya. ^b^paññaṃ pariyodapentī^eb^ti yogavihitaṃ vijjāṭṭhānādiṃ assutaṃ  suṇantā sutaṃ vodapentā ahaṃkāramamaṃkārādiṃ vidhunantā ñāṇaṃ visodhenti. ``ahaṃ  mamā''ti vikapparahitā hi paññāpāramitā. ^b^hitasukhatthāyā^eb^ti sattānaṃ hitasukhādivuddhiyatthameva.  ^b^nicca^eb^nti satataṃ avicchedena paṭipakkhena avokiṇṇaṃ. ^b^vīriyamārabhantī^eb^ti yathā  sattānaṃ anuppannaṃ hitasukhaṃ uppajjati, uppannaṃ abhivaḍḍhati, evaṃ parakkamaṃ karonti.  saṅkocavikkheparahitā hi vīriyapāramitā. ^b^``vīrabhāvaṃ pattāpī''^eb^ti iminā aparaddhānaṃ  niggahasamatthataṃ dasseti. ^b^nānappakārakaṃ aparādhaṃ khamantī^eb^ti mammacchedanākārena  attani pavattitaṃ nānāvidhaṃ aparādhaṃ sahanti. attaparavikappavirahitā hi dosasahanā  khantipāramitā.<br/><br/>[03] ^b^paṭiññaṃ na visaṃvādentī^eb^ti avisaṃvādanasāmaññena sabbassapi anariyavohārassa akaraṇamāha.  paṭiññāte, apaṭiññāte ca diṭṭhādike micchāvikapparahitā hi saccapāramitā. ^b^avicalādhiṭṭhānā^eb^ti  yathāsamādinnesu dānādidhammesu niccalādhiṭṭhāyino acalasamādānādhiṭṭhānā, samādinnesu  ca buddhakaradhammesu sammadeva avaṭṭhānaṃ adhiṭṭhānapāramitā. ^b^tesū^eb^ti sattesu. ^b^avicalāyā^eb^ti  paṭipakkhena akampanīyāya. ^b^eva^eb^nti yathāvuttena sattesu hitajjhāsayatādiākārena.  yathā ca brahmavihārādhiṭṭhānā pāramiyo, evaṃ adhiṭṭhānādhiṭṭhānāpi. tathā hi yathāpaṭiññaṃ  parānuggahāya pāramīnaṃ ^a^M1.0392^ea^ anuṭṭhānena saccādhiṭṭhānaṃ, tappaṭipakkhapariccāgato  ^a^V1.0369^ea^ cāgādhiṭṭhānaṃ,  pāramīhi sacittupasamato upasamādhiṭṭhānaṃ, tāhi parahitūpāyakosallato paññādhiṭṭhānaṃ.  evaṃ paccekampi pāramitāsu yathārahaṃ netabbaṃ. ayamettha saṅkhepo, vitthārato pana pāramitāsu  yaṃ vattabbaṃ, taṃ paramatthadīpaniyaṃ ^b^cariyāpiṭakavaṇṇanāyaṃ^eb^ vuttanayeneva veditabbaṃ, ativitthārabhayena  na vitthārayimha. tathā dasabalañāṇādiketi. ^b^etāva hontī^eb^ti etā honti evāti  yojanā. <br/><br/>[06] brahmavihāraniddesavaṇṇanā niṭṭhitā. <br/><br/>[06] iti navamaparicchedavaṇṇanā. 


volume: 149
item: 86
title: āruppaniddesavaṇṇanā^^^paṭhamāruppavaṇṇanā^
content:
  [03] 275^b^.^eb^ ^b^uddiṭṭhesū^eb^ti ^a^M1.0393^ea^ ^a^V1.0370^ea^ ``cattāro āruppā''ti evaṃ uddiṭṭhesu, niddhāraṇe  cetaṃ bhummaṃ. tenevāha ^b^``catūsu āruppesū''^eb^ti. tattha rūpavivekena arūpaṃ,  arūpameva āruppaṃ jhānaṃ, idha pana tadatthaṃ kammaṭṭhānaṃ adhippetaṃ. taṃ bhāvetukāmo  catutthajjhānaṃ uppādetīti sambandho. ^b^rūpādhikaraṇa^eb^nti rūpahetu. hetuattho hi  ettha ^b^adhikaraṇa^eb^-saddo ``kāmādhikaraṇa''ntiādīsu (ma0 ni0 1.168-169) viya.  daṇḍanaṭṭhena daṇḍo, muggarādi. parapīḷādhippāyena tassa ādānaṃ ^b^daṇḍādānaṃ^eb^. sattānaṃ  sasanaṭṭhena ^b^satthaṃ,^eb^ āvudhaṃ. bhaṇḍanaṃ ^b^kalaho^eb^. virodho ^b^viggaho^eb^. nānāvādo  ^b^vivādo. eta^eb^nti yathāvuttaṃ daṇḍādānādikaṃ. ^b^sabbaso^eb^ti anavasesato. ^b^āruppe^eb^  arūpabhāve, āruppe vā bhave. ^b^rūpānaṃyevā^eb^ti diṭṭhādīnavānaṃ rūpānaṃyeva, na arūpānanti  adhippāyo. ^b^nibbidāyā^eb^ti vikkhambhanavasena nibbindanatthāya. ^b^virāgāyā^eb^ti virajjanatthāya.  ^b^nirodhāyā^eb^ti nirujjhanatthāya. sabbametaṃ samatikkamaṃ sandhāya vuttaṃ. ^b^daṇḍādānādīna^eb^nti  ^b^ādi^eb^-saddena adinnādānādikaṃ sabbaṃ rūpahetukaṃ anatthaṃ saṅgaṇhāti, na idha pāḷiyaṃ  āgatamevāti daṭṭhabbaṃ. ^b^karajarūpe^eb^ti yathāvuttādīnavādhikaraṇabhāvayogyaṃ dassetuṃ vuttaṃ,  oḷārikarūpeti attho. ^b^ādīnava^eb^nti dosaṃ. ^b^tassā^eb^ti rūpassa. ^b^āloko^eb^ti  vaṇṇaviseso evāti tattha pavattaṃ paṭibhāganimittaṃ ugghāṭetvā siyā ākāsanimittaṃ  uggahetuṃ, na pana paricchinnākāsakasiṇaṃ ugghāṭetvā. tassa hi ugghāṭanā nāma rūpanimitteneva  siyāti āha ^b^``ṭhapetvā paricchinnākāsakasiṇaṃ navasū''^eb^ti. keci pana ``ālokakasiṇampi  ṭhapetvā aṭṭhasū''ti vadanti, tassa pana ṭhapane kāraṇaṃ na dissati, karajarūpaṃ atikkantaṃ  hoti tassa anālambanato. <br/><br/>[01] yadi evaṃ kasmā ``catutthajjhānavasenā''ti vuttaṃ. nanu paṭhamajjhānādīnipi tassa anālambanavaseneva  pavattanti paṭibhāganimittārammaṇattā? saccametaṃ, oḷārikaṅgappahānato pana santasabhāvena  ^a^V1.0371^ea^ āneñjappattena catutthajjhānena atikkantaṃ suṭṭhu atikkantaṃ nāma hotīti ^b^``catutthajjhānavasenā''^eb^ti  vuttaṃ ^a^M1.0394^ea^. keci ``assāsapassāsānaṃ nirujjhanato, kāmadhātusamatikkamanato  cā''ti vadanti, taṃ akāraṇaṃ, itaresaṃ cittasamuṭṭhānarūpānaṃ sambhavato, heṭṭhimajjhānānañca  akāmadhātusaṃvattanīyato. ^b^tappaṭibhāgamevā^eb^ti karajarūpapaṭibhāgameva nimittaggāhasambhavato.  sadisañca nāma taṃ na hoti, tasmā kiṃ tassa samatikkamanenāti anuyogaṃ sandhāya ^b^``kathaṃ?  yathā''^eb^tiādi vuttaṃ. tattha ^b^katha^eb^nti kathetukamyatāpucchā. ^b^yathā^eb^ti opammatthe  nipāto. ^b^lekhācitta^eb^nti kāḷavaṇṇādinā kataparikammāya lekhāya cittaṃ. ^b^phalitantara^eb^nti  vivaraṃ. ^b^disvā^eb^ti dūrato disvā. ^b^samānarūpasaddasamudācāra^eb^nti sadisarūpasaṇṭhānasarappayogaṃ. <br/><br/>[01] ^b^ārammaṇavasenā^eb^ti ``mama cakkhu sobhanaṃ, mama kāyo thiro, mama parikkhārā sundarā''ti  evaṃ ārammaṇakaraṇavasena. ^b^karajarūpasamaṅgikālo^eb^ti attano attabhāvarūpena ceva ārammaṇarūpena  ca samannāgatakālo. ^b^tampī^eb^ti kasiṇarūpassapi. sāmiatthe hi idaṃ upayogavacanaṃ.  bhayasantāsādassanakāmatā viya samatikkamitukāmatāti yojanā. idañca yathāvuttānaṃ nibbidāvirāganirodhānaṃ  sādhāraṇavacanaṃ. te hi tayo apekkhitvā bhayasantāsādassanakāmatā vuttā. eko kira  sunakho vane sūkarena pahaṭamatto palāto, so arūpadassanavelāya bhattapacanaukkhaliṃ dūrato  disvā sūkarasaññāya bhīto uttasanto palāyi, pisācabhīruko puriso rattibhāge aparicite  dese matthakacchinnaṃ tālakkhandhaṃ disvā pisācasaññāya bhīto uttasanto mucchito papati,  taṃ sandhāya vuttaṃ ^b^``sūkarā...pe0... veditabbā''^eb^ti. <br/><br/>[03] 276^b^.^eb^ ^b^eva^eb^nti yathāvuttaṃ opammatthaṃ nigamento āha. ^b^so^eb^ti yogāvacaro. tasmiṃ  jhāne ādīnavaṃ passatīti sambandho. ^b^rūpa^eb^nti kasiṇarūpaṃ. ^b^santavimokkhato^eb^ti arūpajjhānato.  tāni hi ``ye te santā vimokkhā atikkamma rūpe āruppā''tiādīsu (a0 ni0  8.72;   10.9) santavimokkhāti āgatā. santatāsiddhi cassa anussutito daṭṭhabbā. ^b^yathevā^eb^ti  ^b^eva^eb^-kārena yena pakārena etaṃ rūpāvacaracatutthajjhānaṃ duvaṅgikaṃ, evaṃ āruppānipīti  ^a^M1.0395^ea^ upekkhācittekaggatāvasena duvaṅgikattaṃ dasseti, na tatiyajjhāne viya  duvaṅgikatāmattaṃ. nanu cetthāpi duvaṅgikatāmattameva bhūmibhedatoti? nāyaṃ doso  upamopameyyabhāvassa bhinnādhikaraṇato.<br/><br/>[03] ^b^tatthā^eb^ti tasmiṃ rūpāvacaracatutthajjhāne. ^b^nikanti^eb^nti apekkhaṃ. ^b^pariyādāyā^eb^ti  ādīnavadassanena ^a^V1.0372^ea^ tasmiṃ jhāne khepetvā, anapekkho hutvāti attho. santato manasikaraṇeneva  paṇītato, sukhumato ca manasikāro siddho hotīti āha ^b^``santato anantato manasi karitvā''^eb^ti.  ^b^pattharitvā^eb^ti pageva vaḍḍhitaṃ, tadā vaḍḍhanavasena vā pattharitvā. ^b^tenā^eb^ti kasiṇarūpena.  ^b^ugghāṭeti kasiṇa^eb^nti rūpāvacaracatutthajjhānassa ārammaṇabhūtaṃ pathavīkasiṇādikasiṇarūpaṃ  apaneti. ugghāṭanavidhiṃ pana dassento ^b^``ugghāṭento hī''^eb^tiādimāha. tattha ^b^saṃvelletī^eb^ti  paṭisaṃharati. ^b^aññadatthū^eb^ti ekaṃsena. ^b^neva ubbaṭṭatī^eb^ti neva uṭṭhahati. ^b^na  vivaṭṭatī^eb^ti na vinivaṭṭati. ^b^imassā^eb^ti imassa kasiṇarūpassa. ^b^amanasikāra^eb^nti manasi  akaraṇaṃ acintanaṃ. ^b^manasikārañca paṭiccā^eb^ti ``ākāso ākāso''ti bhāvanāmanasikārañca  nissāya. idaṃ vuttaṃ hoti -- rūpāvacaracatutthajjhānassa ārammaṇabhūtaṃ kasiṇarūpaṃ na sabbena  sabbaṃ manasi karoto, tena ca phuṭṭhokāsaṃ ``ākāso ākāso''ti manasi karoto  yadā taṃ bhāvanānubhāvena ākāsaṃ hutvā upaṭṭhāti, tadā so kasiṇaṃ ugghāṭeti nāma,  tañca tena ugghāṭitaṃ nāma hotīti. tenāha ^b^``kasiṇugghāṭimākāsamattaṃ paññāyatī''^eb^ti.  ^b^sabbameta^eb^nti tividhampetaṃ ^b^ekameva^eb^ pariyāyabhāvato.<br/><br/>[03] ^b^``nīvaraṇāni vikkhambhantī''^eb^ti kasmā vuttaṃ? nanu rūpāvacarapaṭhamajjhānassa upacārakkhaṇeyeva  nīvaraṇāni vikkhambhitāni, tato paṭṭhāya cassa na nesaṃ pariyuṭṭhānaṃ. yadi siyā, jhānato  parihāyeyya? yaṃ paneke vadanti ``attheva sukhumāni arūpajjhānavikkhambhaneyyāni nīvaraṇāni,  tāni sandhāyetaṃ vutta''nti, taṃ tesaṃ matimattaṃ. na hi mahaggatakusalesu lokuttarakusalesu  viya odhiso pahānaṃ nāma atthi. yo pana rūpāvacarehi āruppānaṃ uḷāraphalatādiviseso,  so bhāvanāvisesena santatarapaṇītatarabhāvena tesuyeva purimapurimehi pacchimapacchimānaṃ  ^a^M1.0396^ea^ viyāti daṭṭhabbaṃ. ``vikkhambhantī''ti pana vacanaṃ vaṇṇabhaṇanavasena vuttaṃ.  tathā hi aññatthāpi heṭṭhā pahīnānaṃ upari pahānaṃ vuccati. ye pana ``sabbe kusalā  dhammā sabbesaṃ akusalānaṃ paṭipakkhāti katvā evaṃ vutta''nti vadanti, tehi dutiyajjhānūpacārādīsu  nīvaraṇavikkhambhanāvacanassa kāraṇaṃ vattabbaṃ. ^b^sati santiṭṭhatī^eb^ti ākāsanimittārammaṇā  sati sammā sūpaṭṭhitā hutvā tiṭṭhati. satisīsena cettha upacārajjhānānuguṇānaṃ saddhāpañcamānaṃ  sakiccayogaṃ dasseti. ^b^upacārenā^eb^ti upacārajjhānena. ^b^idhāpī^eb^ti rūpāvacaracatutthajjhānaṃ  sandhāya sampiṇḍanaṃ. taṃ hi upekkhāvedanāsampayuttaṃ. ^b^sesa^eb^nti ``sesāni kāmāvacarānī''tiādi.  yaṃ idha vattabbamavuttaṃ, taṃ pana ^b^pathavīkasiṇaniddese^eb^ (visuddhi0 1.51 ādayo)  vuttanayānusārena ^a^V1.0373^ea^  veditabbanti āha ^b^``pathavīkasiṇe vuttanayamevā''^eb^ti.<br/><br/>[03] evaṃ yaṃ tattha avisiṭṭhaṃ, taṃ atidisitvā idāni visiṭṭhaṃ dassetuṃ ^b^``ayaṃ pana viseso''^eb^tiādimāha.  ^b^yānapputoḷi kumbhimukhādīna^eb^nti oguṇṭhanasivikādiyānānaṃ mukhaṃ yānamukhaṃ,  putoḷiyā khuddakadvārassa mukhaṃ putoḷimukhaṃ, kumbhimukhanti paccekaṃ mukha-saddo sambandhitabbo.  ^b^ākāsaṃyeva^eb^ yānamukhādiparicchinnaṃ. ^b^parikammamanasikārenā^eb^ti parikammabhūtena  manasikārena upacārajjhānena. parikammaṃ anulomaṃ upacāroti ca anatthantarañhetaṃ. ^b^pekkhamāno^eb^  arūpāvacarajjhānacakkhunā. <br/><br/>[03] 277^b^.^eb^ ^b^sabbākārenā^eb^ti rūpanimittaṃ daṇḍādānasambhavadassanādinā sabbena rūpadhammesu,  pathavīkasiṇādirūpanimittesu, tadārammaṇajjhānesu ca dosadassanākārena, tesu eva vā  rūpādīsu nikantippahānānāvajjitukāmatādinā. ^b^rūpajjhānampi rūpanti vuccati^eb^ uttarapadalopena  ``rūpūpapattiyā maggaṃ bhāvetī''tiādīsu (dha0 sa0 160; vibha0 625) yathā rūpabhavo  rūpaṃ. ^b^rūpī^eb^ti hi rūpajjhānalābhīti attho. ^b^ārammaṇampi^eb^ kasiṇarūpaṃ ^b^rūpanti vuccati^eb^  purimapadalopena yathā ``devadatto datto''ti. ^b^rūpāni passatī^eb^ti kasiṇarūpāni jhānacakkhunā  passatīti attho. ^b^tasmā^eb^ti yasmā uttarapadalopena, purimapadalopena ca yathākkamaṃ rūpajjhānakasiṇarūpesu  rūpavohāro dissati, tasmā. rūpe rūpajjhāne taṃsahagatā saññā ^b^rūpasaññā. tadārammaṇassa  cā^eb^ti ^b^ca^eb^-saddena yathāvuttaṃ rūpāvacarajjhānaṃ sampiṇḍeti, tena ^a^M1.0397^ea^ pāḷiyaṃ  ``rūpasaññāna''nti sarūpekasesena niddeso katoti dasseti. ^b^virāgā^eb^ti jigucchanato.  ^b^nirodhā^eb^ti tappaṭibandhachandarāgavikkhambhanena nirodhanato. vuttamevatthaṃ pākaṭataraṃ kātuṃ  ^b^``kiṃ vuttaṃ hotī''^eb^tiādi vuttaṃ. tassa sabbākārena virāgā anavasesānaṃ  nirodhāti evaṃ vā ettha yojanā kātabbā.<br/><br/>[03] ^b^``ārammaṇe avirattassa saññāsamatikkamo na hotī''^eb^ti idaṃ yasmā imāni jhānāni ārammaṇātikkamena  pattabbāni, na aṅgātikkamenāti katvā vuttaṃ. yasmā panettha saññāsamatikkamo ārammaṇasamatikkamena  vinā na hoti, tasmā ``samatikkantāsu ca saññāsu ārammaṇaṃ samatikkantameva hotī''ti  āha. avatvā vuttoti sambandho. ^b^samāpannassā^eb^tiādīsu ^a^V1.0374^ea^ kusalasaññāvasena samāpannaggahaṇaṃ,  vipākasaññāvasena upapannaggahaṇaṃ, kiriyāsaññāvasena diṭṭhadhammasukhavihāraggahaṇaṃ. arahato  hi jhānāni visesato diṭṭhadhammasukhavihāro. yadi saññāsamatikkamassa anunipphādiārammaṇasamatikkamo  vibhaṅge ca avutto, atha kasmā idha gahitoti anuyogaṃ sandhāyāha ^b^``yasmā panā''^eb^tiādi.  ^b^ārammaṇasamatikkamavasenāpi ayamatthavaṇṇanā katā,^eb^ ``tadārammaṇassa cetaṃ adhivacana''ntiādinā  vibhaṅge viya saññāsamatikkamameva avatvāti adhippāyo. <br/><br/>[03] 278^b^.^eb^ ^b^paṭighātenā^eb^ti paṭihananena visayīvisayasamodhānena. ^b^atthaṅgamā^eb^tiādīsu purimaṃ  purimaṃ pacchimassa pacchimassa atthavacanaṃ, tasmā paṭighasaññānaṃ atthaṅgamo jhānasamaṅgikāle anuppattīti  tassa idheva gahaṇe kāraṇaṃ anuyogamukhena dassetuṃ ^b^``kāmañcetā''^eb^tiādi vuttaṃ.  ^b^ussāhajananatthaṃ^eb^ paṭipajjanakānaṃ. ^b^etāsaṃ^eb^ paṭighasaññānaṃ. ^b^ettha^eb^ paṭhamāruppakathāyaṃ.  ^b^vacanaṃ^eb^ atthaṅgamavasena.<br/><br/>[03] kiṃ vā pasaṃsākittanena, paṭighasaññānaṃ pana atthaṅgamo idheva vattabbattā vuttoti dassetuṃ  ^b^``atha vā''^eb^tiādi vuttaṃ. tattha sabhāvadhammassa abhāvo nāma paṭipakkhena pahīnatāya  vā paccayābhāvena vā. tesu rūpajjhānasamaṅgino paṭighasaññānaṃ abhāvo paccayābhāvamattena,  na paṭipakkhādhigamenāti dassento āha ^b^``kiñcāpī''^eb^tiādi. tattha ^b^tā^eb^ti paṭighasaññā  ^a^M1.0398^ea^. ^b^rūpāvacara^eb^nti rūpāvacarajjhānaṃ. ^b^samāpannassā^eb^ti samāpajjitvā viharantassa.  kiñcāpi na santīti yojanā. ^b^na pahīnattā na santī^eb^ti na tadā paṭighasaññā pahīnabhāvena  na santi nāma. tattha kāraṇamāha ^b^``na hi rūpavirāgāya rūpāvacarabhāvanā saṃvattatī''^eb^ti.  nanu ca paṭighasaññāpi arūpadhammā evāti codanaṃ sandhāyāha ^b^``rūpāyattā ca etāsaṃ pavattī''^eb^ti.  ^b^ayaṃ pana bhāvanā^eb^ti arūpabhāvanamāha. ^b^dhāretu^eb^nti avadhāretuṃ. ^b^idhā^eb^ti arūpajjhāne.  āneñjābhisaṅkhāravacanādīhi ^b^āneñjatā^eb^. ``ye te santā vimokkhā atikkamma rūpe  āruppā''tiādinā (a0 ni0  8.72;  10.9) ^b^santavimokkhatā ca vuttā^eb^. <br/><br/>[03] 279^b^.^eb^ dosadassanapubbakapaṭipakkhabhāvanāvasena paṭighasaññānaṃ suppahīnattā mahatāpi saddena  arūpasamāpattito na vuṭṭhāti. tathā pana na suppahīnattā sabbarūpāvacarasamāpattito vuṭṭhānaṃ  siyā, paṭhamajjhānaṃ pana appakampi saddaṃ na sahatīti taṃ  samāpannassa saddo kaṇṭakoti ^a^V1.0375^ea^ vuttaṃ.  āruppabhāvanāya abhāve cutito uddhaṃ uppattirahānaṃ rūpasaññāpaṭighasaññānaṃ yāva attano  vipākappavatti, tāva anuppattidhammatāpādanena samatikkamo, atthaṅgamo ca vutto. nānattasaññāsu  pana yā tasmiṃ bhave na uppajjanti ekantarūpanissitā, tā anokāsatāya na uppajjanti,  na āruppabhāvanāya nivāritattā, anivāritattā ca kāci uppajjanti. tasmā tāsaṃ amanasikāro  anāvajjanaṃ apaccavekkhaṇaṃ, javanapaṭipādakena vā bhavaṅgamanassa anto akaraṇaṃ appavesanaṃ vuttaṃ.<br/><br/>[03] tena ca nānattasaññāmanasikārahetūnaṃ rūpānaṃ samatikkamā samādhissa thirabhāvaṃ dassetuṃ  ^b^``saṅkhepato''^eb^tiādi vuttaṃ. apica imehi tīhi padehi ākāsānañcāyatanasamāpattiyā  vaṇṇo kathito sotūnaṃ ussāhajananatthaṃ, palobhanatthañca. ye hi akusalā evaṃgāhino  ``sabbassādarahite ākāse pavattitasaññāya ko ānisaṃso''ti, te tato micchāgāhato  nivattetuṃ tīhi padehi jhānassa ānisaṃso kathito. taṃ hi sutvā tesaṃ evaṃ bhavissati  ``evaṃ santā kirāyaṃ samāpatti evaṃ paṇītā, handassā nibbattanatthaṃ ussāhaṃ karissāmī''ti. <br/><br/>[03] 280^b^.^eb^ ^b^assā^eb^ti ^a^M1.0399^ea^ ākāsassa. uppādo eva anto ^b^uppādanto,^eb^ tathā  ^b^vayanto^eb^. sabhāvadhammo hi ahutvā sambhavato, hutvā ca vinassanato udayavayaparicchinno.  ākāso pana asabhāvadhammattā tadubhayābhāvato ananto vutto. ajaṭākāsaparicchinnākāsānaṃ  idha anadhippetattā ^b^``ākāsoti kasiṇugghāṭimākāso vuccatī''^eb^ti āha. kasiṇaṃ  ugghāṭīyati etenāti kasiṇugghāṭo, tadeva ^b^kasiṇugghāṭimaṃ. manasikāravasenāpī^eb^ti  rūpavivekamattaggahaṇena paricchedassa aggahaṇato anantapharaṇākārena pavattaparikammamanasikāravasenāpi.  ^b^anantaṃ pharatī^eb^ti aggahitaparicchedatāya anantaṃ katvā parikammasamphassapubbakena  jhānasamphassena phusati. yathā bhisaggameva bhesajjaṃ, evaṃ ^b^ākāsānantameva ākāsānañcaṃ^eb^  saṃyogaparassa ta-kārassa ca-kāraṃ katvā. jhānassa pavattiṭṭhānabhāvato ārammaṇaṃ adhiṭṭhānaṭṭhena  ^b^``āyatanamassā''^eb^ti vuttaṃ, adhiṭṭhānaṭṭhe āyatana-saddassa dassanato. kāraṇākarasañjātidesanivāsatthepi  āyatana-saddo idha yujjateva. 


volume: 149
item: 87
title: ^^paṭhamāruppavaṇṇanā^viññāṇañcāyatanakathāvaṇṇanā^
content:
  [03] 281^b^.^eb^ ciṇṇo ^a^V1.0376^ea^ carito paguṇikato āvajjanādilakkhaṇo vasībhāvo etenāti ciṇṇavasībhāvo,  tena ^b^ciṇṇavasībhāvena^eb^. rūpāvacarasaññaṃ anatikkamitvā anadhigantabbato, taṃsahagatasaññāmanasikārasamudācārassa  hānabhāgiyabhāvāvahato, taṃsamatikkameneva tadaññesaṃ samatikkamitabbānaṃ samatikkamasiddhito  ca vuttaṃ ^b^``āsannarūpāvacarajjhānapaccatthikā''^eb^ti. vīthipaṭipannāya bhāvanāya uparūparivisesāvahabhāvato,  paṇītabhāvasiddhito ca paṭhamāruppato dutiyāruppaṃ santatarasabhāvanti āha ^b^``no ca viññāṇañcāyatanamiva  santā''^eb^ti vakkhati hi ``suppaṇītatarā honti, pacchimā pacchimā idhā''ti (visuddhi0  1.290). ^b^anantaṃ ananta^eb^nti kevalaṃ ``anantaṃ ananta''nti ^b^na manasi kātabbaṃ^eb^  na bhāvetabbaṃ, ``anantaṃ viññāṇaṃ, anantaṃ viññāṇa''nti pana manasi kātabbaṃ,  ``viññāṇaṃ viññāṇa''nti vā.<br/><br/>[03] ^b^tasmiṃ nimitte^eb^ti tasmiṃ paṭhamāruppaviññāṇasaṅkhāte viññāṇanimitte. ^b^cittaṃ cārentassā^eb^ti  bhāvanācittaṃ pavattentassa. ^b^ākāsaphuṭe viññāṇe^eb^ti ^a^M1.0400^ea^ kasiṇugghāṭimākāsaṃ  pharitvā pavatte paṭhamāruppaviññāṇe ārammaṇabhūte. ^b^appetī^eb^ti appanāvasena pavattati.  sabhāvadhammepi ārammaṇasamatikkamabhāvanābhāvato idaṃ appanāppattaṃ hoti catutthāruppaṃ viya.  ^b^appanānayo panettha vuttanayenevā^eb^ti ettha dutiyāruppajjhāne purimabhāge tīṇi, cattāri  vā javanāni kāmāvacarāni upekkhāvedanāsampayuttāneva honti. ``catutthaṃ pañcamaṃ vā  arūpāvacara''ntiādinā (visuddhi0 1.276) paṭhamāruppajjhāne vuttena nayena, atha vā  ^b^appanānayo^eb^ti sabhāvadhammepi ārammaṇe jhānassa appanānayo ārammaṇātikkamabhāvanāvasena  āruppaṃ appanaṃ pāpuṇāti, ``appanāppattasseva hi jhānassa ārammaṇasamatikkamanamattaṃ  tattha hotī''ti ^b^maraṇānussatiniddese^eb^ (visuddhi0 1.177) vuttanayena veditabboti  attho. <br/><br/>[03] 282^b^.^eb^ ^b^sabbaso^eb^ti sabbākārena paṭhamāruppe ``āsannarūpajjhānapaccatthikatā, asantasabhāvatā''ti  evamādinā sabbena dosadassanākārena, tattha vā nikantipahānānāvajjitukāmatādiākārena,  sabbaṃ vā kusalavipākakiriyābhedato anavasesanti attho. svāyamattho heṭṭhā vuttanayena  ñātuṃ sakkāti āha ^b^``sabbasoti idaṃ vuttanayamevā''^eb^ti. jhānassa ākāsānañcāyatanatā  bāhiratthasamāsavasena heṭṭhā vuttāti āha ^b^``pubbe  vuttanayena jhānampi ākāsānañcāyatana''^eb^nti ^a^V1.0377^ea^.  ārammaṇassa pana samānādhikaraṇasamāsavasenāti sandassetuṃ ^b^``ārammaṇampī''^eb^tiādi  vuttaṃ. tattha ^b^``purimanayenevā''^eb^ti idaṃ ``nāssa anto''tiādinā vuttapadasiddhiṃ  sandhāya vuttaṃ. yathā adhiṭṭhānaṭṭhena, evaṃ sañjātidesaṭṭhenapi āyatana-saddena idha attho  yujjatīti dassetuṃ ^b^``tathā''^eb^tiādi vuttaṃ. tattha sañjāyati etthāti sañjāti, sañjāti  eva deso ^b^sañjātideso. jhānaṃ^eb^ appavattikaraṇena. ^b^ārammaṇaṃ^eb^ amanasikaraṇena.  ^b^ubhayampi^eb^ vā ubhayatā yojetabbā. jhānassapi hi anāvajjanaṃ, javanapaṭipādakena vā  bhavaṅgamanassa anto akaraṇaṃ amanasikaraṇaṃ, ārammaṇassa ca ārammaṇakaraṇavasena appavattanaṃ  ^b^appavattikaraṇa^eb^nti atthassa sambhavato ^b^ekajjhaṃ katvā^eb^ sāmaññaniddesena, ekasesanayena  vā. <br/><br/>[01] pubbe ^a^M1.0401^ea^ anantassa ākāsassa ārammaṇakaraṇavasena paṭhamāruppaviññāṇaṃ attano  pharaṇākāreneva ``ananta''nti manasi kātabbattā ``anantaṃ viññāṇa''nti vuttanti  puna ^b^``manasikāravasena vā ananta''^eb^nti vuttaṃ, sabbaso manasikaraṇavasenāti adhippāyo.  tenāha ^b^``anavasesato manasi karonto `ananta'nti manasi karotī''^eb^ti. ^b^jhānavibhaṅgepi^eb^  ayamevattho vuttoti dassento ^b^``yaṃ pana vibhaṅge vutta''^eb^ntiādimāha. tassā pāḷiyā  evaṃ vā attho veditabbo -- taṃyeva ākāsaṃ phuṭaṃ viññāṇaṃ viññāṇañcāyatanaviññāṇena  manasi karotīti. ayaṃ panattho yutto viya dissati, taṃyeva ākāsaṃ viññāṇena phuṭaṃ  tena gahitākāraṃ manasi karoti. evaṃ taṃ viññāṇaṃ anantaṃ pharatīti. yaṃ hi ākāsaṃ  paṭhamāruppasamaṅgī viññāṇena anantaṃ pharati, taṃ pharaṇākārasahitameva viññāṇaṃ manasi  karonto dutiyāruppasamaṅgī anantaṃ pharatīti vuccati.<br/><br/>[03] manasikāravasena anantapharaṇākārena idha anantatā, na ākāsassa viya uppādantādiabhāvenāti  ^b^``nāssa antoti ananta''^eb^nti ettakamevāha. ^b^``ruḷhīsaddo''^eb^ti iminā ``viññāṇānañca''nti  etassa padassa atthe viññāṇañca-saddo niruḷhoti dasseti, yathāvuttaṃ vā viññāṇaṃ dutiyāruppajjhānena  añcīyati vuttākārena ālambīyatīti viññāṇañcanti evampettha attho daṭṭhabbo. sesaṃ  vuttatthamevāti āha ^b^``sesaṃ purimasadisamevā''^eb^ti. 


volume: 149
item: 88
title: ^paṭhamāruppavaṇṇanā^viññāṇañcāyatanakathāvaṇṇanā^ākiñcaññāyatanakathāvaṇṇanā^
content:
  [03] 283^b^.^eb^ tatiyāruppakammaṭṭhāne yaṃ heṭṭhā vuttasadisaṃ, taṃ vuttanayānusārena veditabbaṃ,  apubbameva ^a^V1.0378^ea^ vaṇṇayissāma. tattha ^b^tassevā^eb^ti yaṃ ārabbha viññāṇañcāyatanaṃ pavattaṃ, tasseva.  kiṃ pana tanti āha ^b^``ākāsānañcāyatanaviññāṇassā''^eb^ti. etena tato aññaṃ tatiyāruppajjhānassa  ārammaṇaṃ natthīti dasseti. ^b^``ārammaṇabhūtassā''^eb^ti iminā tassa anārammaṇabhūtaṃ  dutiyāruppaviññāṇaṃ nivatteti. ^b^abhāvo^eb^ti natthitā. ^b^suññatā^eb^ti rittatā.  ^b^vivittākāro^eb^ti viveko. tīhi padehi paṭhamāruppaviññāṇassa apagamameva vadati.  ``manasi kātabbo''ti vatvā ^a^M1.0402^ea^ manasikāravidhiṃ dassetuṃ ^b^``taṃ viññāṇa''^eb^ntiādi  vuttaṃ. tattha ^b^amanasikaritvā^eb^ti sabbena sabbaṃ manasi akatvā acintetvā. ^b^vā^eb^-saddo  aniyamattho, tena tīsu pakāresu ekenapi atthasiddhīti dasseti.<br/><br/>[03] ^b^tasmiṃ nimitte^eb^ti tasmiṃ paṭhamāruppaviññāṇassa abhāvasaṅkhāte jhānuppattinimitte. ^b^ākāse  phuṭe^eb^ti ākāsaṃ pharitvā pavatte. ``ākāsaphuṭe''ti vā pāṭho. ^b^suññavivittanatthibhāve^eb^ti  suññabhāve, vivittabhāve, natthibhāve cāti yena ākārena bhāvitaṃ, tassa gahaṇatthaṃ  vuttaṃ. atha vā ^b^suññavivittanatthibhāve^eb^ti suññavivittatāsaṅkhāte natthibhāve, tena  vināsābhāvameva dasseti, na pure abhāvādike.<br/><br/>[03] ^b^tasmiṃ hi appanācitte^eb^ti ākiñcaññāyatanajjhānasampayutte appanāvasena pavatte citte,  tasmiṃ vā paṭhamāruppassa apagamasaṅkhāte natthibhāve yathāvutte appanācitte uppanne. so  bhikkhu abhāvameva passanto viharatīti sambandho. puriso katthaci gantvā āgantvā suññameva  passati, natthibhāvameva passatīti yojanā. ^b^taṃ ṭhāna^eb^nti taṃ sannipātaṭṭhānaṃ. ^b^``parikammamanasikārena  antarahite''^eb^ti iminā ārammaṇakaraṇābhāvena tassa antaradhānaṃ na naṭṭhattāti dasseti.  tatridaṃ opammasaṃsandanaṃ -- yathā so puriso tattha sannipatitaṃ bhikkhusaṅghaṃ disvā gato,  tato sabbesu bhikkhūsu kenacideva karaṇīyena apagatesu āgantvā taṃ ṭhānaṃ bhikkhūhi  suññameva passati, na bhikkhūnaṃ tatopi apagatakāraṇaṃ, evamayaṃ yogāvacaro pubbe viññāṇañcāyatanajjhānacakkhunā  paṭhamāruppaviññāṇaṃ disvā pacchā natthīti parikammamanasikārena tasmiṃ apagate tatiyāruppajjhānacakkhunā  tassa natthibhāvameva passanto viharati, na tassa apagamanakāraṇaṃ vīmaṃsati jhānassa tādisābhogābhāvatoti.  ^b^sabbaso viññāṇañcāyatanaṃ samatikkammā^eb^ti ettha yaṃ vattabbaṃ, taṃ heṭṭhā vuttanayānusārena  veditabbaṃ. <br/><br/>[03] 284^b^.^eb^ natthitā ^a^V1.0379^ea^ pariyāyāsuññavivittabhāvāti ``natthī''ti padassa atthaṃ vadantena suññavivittapadānipi  gahitāni. āmeḍitavacanaṃ pana bhāvanākāradassanaṃ. vibhaṅgepi imassa padassa ayamevattho  vuttoti dassetuṃ ^b^``yampi vibhaṅge''^eb^tiādi vuttaṃ. tattha ^b^taññeva viññāṇaṃ abhāvetī^eb^ti  yaṃ pubbe ``anantaṃ viññāṇa''nti manasi kataṃ paṭhamāruppaviññāṇaṃ, taṃyevāti  attho ^a^M1.0403^ea^. taṃyeva hi ārammaṇabhūtaṃ paṭhamena viya rūpanimittaṃ tatiyenāruppenābhāvetīti.  ^b^khayato sammasana^eb^nti bhaṅgānupassanamāha. sā hi saṅkhatadhammānaṃ bhaṅgābhāvameva passantī ``viññāṇampi  abhāvetī''tiādinā vattabbataṃ labhatīti adhippāyenāha ^b^``khayato sammasanaṃ viya vutta''^eb^nti.  ^b^assā^eb^ti pāṭhassa. puna ^b^assā^eb^ti viññāṇassa. ^b^abhāvetī^eb^ti abhāvaṃ karoti.  yathā ñāṇassa na upatiṭṭhati, evaṃ karoti amanasikaraṇato. tato eva ^b^vibhāveti^eb^ vigatabhāvaṃ  karoti, vināseti vā yathā na dissati, tathā karaṇato. teneva ^b^antaradhāpeti^eb^ tirobhāvaṃ  gameti. ^b^na aññathā^eb^ti imissā pāḷiyā evamattho, na ito aññathā ayujjamānakattāti  adhippāyo.<br/><br/>[03] ^b^assā^eb^ti paṭhamāruppaviññāṇābhāvassa. ^b^kiñcana^eb^nti kiñcipi. sabhāvadhammassa appāvasesatā  nāma bhaṅgo eva siyāti āha ^b^``bhaṅgamattampi assa avasiṭṭhaṃ natthī''^eb^ti. sati hi bhaṅgamattepi  tassa sakiñcanatā siyā. ^b^akiñcana^eb^nti ca viññāṇassa kiñci pakāraṃ aggahetvā  sabbena sabbaṃ vibhāvanamāha. sesaṃ vuttanayameva. 


volume: 149
item: 89
title:
  paṭhamāruppavaṇṇanā^viññāṇañcāyatanakathāvaṇṇanā^ākiñcaññāyatanakathāvaṇṇanā^nevasaññānāsaññāyatanakathāvaṇṇanā^

content:
  [03] 285^b^.^eb^ ^b^no ca santā^eb^ti yathā nevasaññānāsaññāyatanasamāpatti saṅkhārāvasesasukhumabhāvappattiyā  savisesā santā, evamayaṃ ākiñcaññāyatanasamāpatti no ca santā tadabhāvato. yā ayaṃ  khandhesu paccayayāpanīyatāya, rogamūlatāya ca rogasarikkhatā, dukkhatāsūlayogādinā gaṇḍasarikkhatā,  pīḷājananādinā sallasarikkhatā ca, sā saññāya sati hoti, nāsatīti vuttaṃ ^b^``saññā  rogo, saññā gaṇḍo, saññā salla''^eb^nti. sā cettha paṭukiccā pañcavokārabhavato oḷārikasaññā  veditabbā. na kevalaṃ saññā eva, atha kho vedanācetanādīnampi saṅgaho daṭṭhabbo. saññāsīsena  pana niddeso kato. ^b^etaṃ santa^eb^nti etaṃ asantabhāvakararogādisarikkhasaññāvirahato santaṃ.  tato eva ^b^paṇītaṃ^eb^. kiṃ pana tanti āha ^b^``nevasaññānāsaññā''^eb^ti  ^a^V1.0380^ea^? tadapadesena ^a^M1.0404^ea^  taṃsampayuttajjhānamāha ^b^``ādīnava''^eb^nti. ettha rogādisarikkhasaññādisabbhāvopi ādīnavo  daṭṭhabbo, na āsannaviññāṇañcāyatanapaccatthikatāva. ^b^uparī^eb^ti catutthāruppe. ^b^sā  vā^eb^ti sā eva. ^b^vattitā^eb^ti pavattitā nibbattitā vaḷañjitā.<br/><br/>[03] ^b^tasmiṃ nimitte^eb^ti tasmiṃ tatiyāruppasamāpattisaṅkhāte jhānanimitte. ^b^mānasa^eb^nti cittaṃ  ``mano eva mānasa''nti katvā, bhāvanāmanasikāraṃ vā. taṃ hi manasi bhavanti mānasanti  vuccati. jhānasampayuttadhammānampi jhānānuguṇatāya samāpattipariyāyo labbhatīti āha  ^b^``ākiñcaññāyatanasamāpattisaṅkhātesu catūsu khandhesū''^eb^ti, ārammaṇabhūtesūti adhippāyo. <br/><br/>[03] 286^b^.^eb^ yathāvuttaṃ ākiñcaññaṃ ārammaṇapaccayabhāvato āyatanaṃ kāraṇamassāti ^b^jhānaṃ ākiñcaññāyatanaṃ,^eb^  ākiñcaññameva ārammaṇapaccayabhūtaṃ jhānassa kāraṇanti ^b^ārammaṇaṃ ākiñcaññāyatana^eb^nti  evaṃ vā attho daṭṭhabbo. sesamettha heṭṭhā vuttanayānusārena veditabbaṃ.<br/><br/>[03] ^b^yāya saññāya bhāvato^eb^ti yādisāya saññāya atthibhāvena. yā hi sā paṭusaññākiccassa  abhāvato saññātipi na vattabbā, saññāsabhāvānātivattanato asaññātipi na vattabbā, tassā  vijjamānattāti attho. ^b^ta^eb^nti taṃ jhānaṃ. ^b^taṃ tāva dassetu^eb^nti ettha ^b^ta^eb^nti  taṃ sasāpaṭipadaṃ, yathāvuttasaññaṃ, tassā ca adhigamupāyanti attho. ^b^nevasaññīnāsaññī^eb^ti  hi puggalādhiṭṭhānena dhammaṃ uddharantena saññāvantamukhena saññā uddhaṭā, aññathā nevasaññānāsaññāyatananti  uddharitabbaṃ siyā. sā pana paṭipadā yattha pavattati, yathā ca pavattati, taṃ dassetuṃ ^b^``ākiñcaññāyatanaṃ  santato manasi karoti, saṅkhārāvasesasamāpattiṃ bhāvetī''^eb^ti vuttaṃ. ākiñcaññāyatanaṃ  hi catutthāruppabhāvanāya pavattiṭṭhānaṃ, saṅkhārāvasesasamāpatti pavattiākāroti. ^b^yatra  hi nāmā^eb^ti yā nāma. ^b^natthibhāvampī^eb^ti viññāṇassa suññatampi, evaṃ sukhumampīti  adhippāyo. ^b^santārammaṇatāyā^eb^ti santaṃ ārammaṇaṃ etissāti santārammaṇā, tabbhāvo  santārammaṇatā, tāya, na jhānasantatāya. na hi tatiyāruppasamāpatti catutthāruppajjhānato  santā.<br/><br/>[03] codako ^a^M1.0405^ea^ ``yaṃ santato manasi karoti, na tattha ādīnavadassanaṃ bhaveyya.  asati ca ādīnavadassane samatikkamo eva na siyā''ti dassento ^b^``santato ce manasi  karoti, kathaṃ samatikkamo^eb^ ^a^V1.0381^ea^ ^b^hotī''^eb^ti āha. itaro ^b^``asamāpajjitukāmatāyā''^eb^ti  parihāramāha, tena ādīnavadassanampi atthevāti dasseti. ^b^so hī^eb^tiādinā vuttamevatthaṃ  pākaṭataraṃ karoti. tattha yasmiṃ jhāne abhirati, tattha āvajjanasamāpajjanādipaṭipattiyā  bhavitabbaṃ. sā panassa tatiyāruppe sabbaso natthi, kevalaṃ aññābhāvato ārammaṇakaraṇamattamevāti  dassento ^b^``kiñcāpī''^eb^tiādimāha.<br/><br/>[03] ^b^samatikkamitvāva gacchatī^eb^ti tesaṃ sippīnaṃ jīvikaṃ tiṇāyapi amaññamāno te vītivattatiyeva.  ^b^so^eb^ti yogāvacaro. ^b^ta^eb^nti tatiyāruppasamāpattiṃ. ^b^pubbe vuttanayenā^eb^ti ``santā  vatāyaṃ samāpattī''tiādinā vuttena nayena santato manasi karonto. ^b^ta^eb^nti yāya  nevasaññīnāsaññī nāma hoti, saṅkhārāvasesasamāpattiṃ bhāvetīti vuccati, taṃ saññaṃ pāpuṇātīti  yojanā. saññāsīsena hi desanā. ^b^paramasukhuma^eb^nti ukkaṃsagatasukhumabhāvaṃ. ^b^saṅkhārāvasesasamāpatti^eb^nti  ukkaṃsagatasukhumatāya saṅkhārānaṃ sesatāmattaṃ samāpattiṃ. tenāha ^b^``accantasukhumabhāvappattasaṅkhāra''^eb^nti.  antamaticca ^b^accantaṃ^eb^. yato sukhumatamaṃ nāma natthi, tathāparamukkaṃsagatasukhumasaṅkhāranti  attho. paṭhamajjhānūpacārato paṭṭhāya hi tacchantiyā viya pavattamānāya bhāvanāya anukkamena  saṅkhārā tattha antimakoṭṭhāsataṃ pāpitā, tato paraṃ nirodho eva, na saṅkhārappavattīti. tena  vuccati ^b^``saṅkhārāvasesasamāpattī''^eb^ti. <br/><br/>[03] 287^b^.^eb^ ^b^yaṃ taṃ^eb^ catukkhandhaṃ. ^b^atthato^eb^ti kusalādivisesavisiṭṭhaparamatthato. visesato  adhipaññāsikkhāya adhiṭṭhānabhūtaṃ idhādhippetanti āha ^b^``idha samāpannassa cittacetasikā  dhammā adhippetā''^eb^ti. ^b^oḷārikāya saññāya abhāvato^eb^ti yadipi catutthāruppavipākasaññāya  catutthāruppakusalasaññā oḷārikā, tathā vipassanāmaggaphalasaññāhi, tathāpi oḷārikasukhumatā  nāma upādāyupādāya gahetabbāti pañcavokārabhavapariyāpannāya viya catuvokārepi heṭṭhā  tīsu bhūmīsu saññāya viya oḷārikāya abhāvato. ^b^sukhumāyā^eb^ti saṅkhārāvasesasukhumabhāvappattiyā  sukhumāya saññāya bhāvato vijjamānattā. ^b^nevasaññā^eb^ti ettha ^a^M1.0406^ea^ ^b^na^eb^-kāro  abhāvattho, ^b^nāsañña^eb^nti ettha ^b^na^eb^-kāro aññattho, ^b^a^eb^-kāro abhāvatthova, asaññaṃ  anasaññañcāti attho. ^b^pariyāpannattā^eb^ti ekadesabhāvena antogadhattā. ^b^etthā^eb^ti  catutthāruppe. dutiye atthavikappe ^b^nevasaññā^eb^ti ettha ^b^na^eb^-kāro aññattho.  tathā ^b^nāsaññā^eb^ti ettha ^b^na^eb^-kāro, ^b^a^eb^-kāro ca aññattho evāti tena dvayena saññābhāvo  eva dassitoti dhammāyatanapariyāpannatāya ^a^V1.0382^ea^ āyatanabhāvo vuttovāti ^b^``adhiṭṭhānaṭṭhenā''^eb^ti  vuttaṃ nissayapaccayabhāvato.<br/><br/>[03] kiṃ pana kāraṇaṃ, yenettha saññāva edisī jātāti anuyogaṃ sandhāyāha ^b^``na kevala''^eb^ntiādi.  saññāsīsenāyaṃ desanā katā ``nānattakāyā nānattasaññino''tiādīsu (dī0 ni0  3.341, 359; a0 ni0  9.24) viyāti daṭṭhabbaṃ. evaṃ ^b^esa attho^eb^ti kañci visesaṃ  upādāya sabhāvato atthīti vattabbasseva dhammassa kañci visesaṃ upādāya natthīti vattabbatāsaṅkhāto  attho.<br/><br/>[03] atithokampi yaṃ ^b^telamatthi bhanteti āha^eb^ akappiyabhāvaṃ upādāya, tadeva ^b^natthi, bhante,  telanti āha^eb^ nāḷipūraṇaṃ upādāya. tenāha ^b^``tattha yathā''^eb^tiādi.<br/><br/>[03] yadi ārammaṇasañjānanaṃ saññākiccaṃ, taṃ saññā samānā kathamayaṃ kātuṃ na sakkotīti  āha ^b^``dahanakiccamivā''^eb^tiādi. saṅkhārāvasesasukhumabhāvappattiyā eva hesā paṭusaññākiccaṃ  kātuṃ na sakkoti, tato eva ca ñāṇassa sugayhāpi na hoti. tenāha ^b^``nibbidājananampi  kātuṃ na sakkotī''^eb^ti. ^b^akatābhiniveso^eb^ti akatavipassanābhiniveso appavattitasammasanacāro.  ^b^pakativipassako^eb^ti pakatiyā vipassako. khandhādimukhena vipassanaṃ abhinivisitvā  dvārālambanehi saddhiṃ dvārappavattadhammānaṃ vipassako sakkuṇeyya tabbisayaudayabbayañāṇaṃ  uppādetuṃ, yathā pana sakkoti, taṃ dassetuṃ ^b^``sopī''^eb^tiādi vuttaṃ. ^b^kalāpasammasanavasenevā^eb^ti  catutthāruppacittuppādapariyāpanne phassādidhamme avinibbhujja ekato gahetvā kalāpato  samūhato sammasanavasena nayavipassanāsaṅkhātakalāpasammasanavasena. phassādidhamme vinibbhujjitvā  visuṃ visuṃ sarūpato gahetvā aniccādivasena sammasanaṃ ^b^anupadadhammavipassanā^eb^ ^a^M1.0407^ea^.  ^b^evaṃ sukhumattaṃ gatā^eb^ yathā dhammasenāpatināpi nāma anupadaṃ na vipassaneyyāti attho.<br/><br/>[03] ^b^therassā^eb^ti aññatarassa therassa. ^b^aññāhipī^eb^ti ettha ayamaparā upamā -- eko kira brāhmaṇo  aññataraṃ purisaṃ manuññaṃ mattikabhājanaṃ gahetvā ṭhitaṃ disvā yāci ``dehi me imaṃ  bhājana''nti. so surāsittataṃ sandhāya ``nāyyo sakkā dātuṃ, surā ettha atthī''ti  āha. brāhmaṇo ^a^V1.0383^ea^ attano samīpe ṭhitaṃ purisaṃ uddissa āha ``tena hi imassa pātuṃ  dehī''ti. itaro ``natthayyo''ti āha. tattha yathā brāhmaṇassa ayogyabhāvaṃ upādāya ``atthī''tipi  vattabbaṃ, pātabbatāya tattha abhāvato ``natthī''tipi vattabbaṃ jātaṃ, evaṃ idhāpīti daṭṭhabbaṃ.<br/><br/>[03] kasmā panettha yathā heṭṭhā ``ananto ākāso, anantaṃ viññāṇaṃ, natthi kiñcī''ti  tattha tattha bhāvanākāro gahito, evaṃ koci bhāvanākāro na gahitoti? keci tāva  āhu -- ``bhāvanākāro nāma sopacārassa jhānassa yathāsakaṃ ārammaṇe pavattiākāro,  ārammaṇañcettha ākiñcaññāyatanadhammā. te pana gayhamānā ekassa vā pubbaṅgamadhammassa vasena  gahetabbā siyuṃ, sabbe eva vā. tattha paṭhamapakkhe viññāṇassa gahaṇaṃ āpannanti `viññāṇaṃ  viññāṇa'nti manasikāre catutthāruppassa viññāṇañcāyatanabhāvo āpajjati. dutiyapakkhe  pana sabbaso ākiñcaññāyatanadhammārammaṇatāya jhānassa `ākiñcaññaṃ ākiñcañña'nti manasikāre  ākiñcaññāyatanatā vā siyā, abhāvārammaṇatā vā. sabbathā nevasaññānāsaññāyatanabhāvo  na labbhatī''ti. tadidamakāraṇaṃ tathā jhānassa appavattanato. na hi catutthāruppabhāvanā  viññāṇamākiñcaññaṃ vā āmasantī pavattati, kiñcarahi? tatiyāruppassa santataṃ.<br/><br/>[03] yadi evaṃ, kasmā pāḷiyaṃ ``santa''nti na gahitanti? kiñcāpi na gahitataṃ ^b^sutte^eb^  (dī0 ni0 2.129; saṃ0 ni0  2.152), ^b^vibhaṅge^eb^ (vibha0 606 ādayo) pana gahitameva.  yathāha -- ``taññeva ākiñcaññāyatanaṃ santato manasi karoti, saṅkhārāvasesasamāpattiṃ bhāvetī''ti  (vibha0 619). atha kasmā ^b^vibhaṅge^eb^ viya sutte bhāvanākāro na gahitoti? veneyyajjhāsayato,  desanāvilāsato ca. ye hi veneyyā yathā heṭṭhā tīsu ^a^M1.0408^ea^ āruppesu ``ananto  ākāso, anantaṃ viññāṇaṃ, natthi kiñcī''ti bhāvanākāro gahito, evaṃ aggahite  eva tasmiṃ tamatthaṃ paṭivijjhanti, tesaṃ vasena sutte tathā desanā katā, suttantagatikāva  abhidhamme ^b^suttantabhājanīye^eb^ (vibha0 605 ādayo) uddesadesanā. ye pana veneyyā vibhajitvā  vutteyeva tasmiṃ tamatthaṃ paṭivijjhanti, tesaṃ vasena ^b^vibhaṅge^eb^ bhāvanākāro vutto.  dhammissaro pana bhagavā sammāsambuddho dhammānaṃ desetabbappakāraṃ jānanto katthaci bhāvanākāraṃ  gaṇhāti, katthaci bhāvanākāraṃ na gaṇhāti. sā ca desanā yāvadeva veneyyavinayatthāti  ayamettha desanāvilāso. suttantadesanā vā pariyāyakathāti  tattha bhāvanākāro ^a^V1.0384^ea^ na gahito,  abhidhammadesanā pana nippariyāyakathāti tattha bhāvanākāro gahitoti evampettha bhāvanākārassa  gahaṇe, aggahaṇe ca kāraṇaṃ veditabbaṃ.<br/><br/>[03] apare pana bhaṇanti -- ``catutthāruppe visesadassanatthaṃ ^b^sutte^eb^ bhāvanākārassa aggahaṇaṃ,  svāyaṃ viseso anupubbabhāvanājanito. sā ca anupubbabhāvanā pahānakkamopajanitā  pahātabbasamatikkamena jhānānaṃ adhigantabbato. tathā hi kāmādivivekavitakkavicāravūpasamapītivirāgasomanassatthaṅgamamukhena  rūpāvacarajjhānāni desitāni, rūpasaññādisamatikkamamukhena arūpajjhānāni. na kevalañca  jhānāniyeva, atha kho sabbampi sīlaṃ, sabbāpi paññā paṭipakkhadhammappahānavaseneva sampādetabbato  pahātabbadhammasamatikkamadassanamukheneva desanā āruḷhā. tathā hi ``pāṇātipātaṃ pahāya  pāṇātipātā paṭivirato''tiādinā (dī0 ni0 1.8, 194) sīlasaṃvaro, ``cakkhunā rūpaṃ  disvā na nimittaggāhī hoti nānubyañjanaggāhī''tiādinā (dī0 ni0 1.213; ma0  ni0 1.411, 421; 3.15, 75) indriyasaṃvaro, ``neva davāya na madāyā''tiādinā (ma0  ni0 1.23, 422; 2.24; 3.75; saṃ0 ni0  2.63; a0 ni0  6.58; mahāni0 206;  vibha0 518) bhojane mattaññutā, ``idha bhikkhu micchājīvaṃ pahāya sammāājīvena jīvikaṃ  kappetī''tiādinā (saṃ0 ni0  5.8) ājīvapārisuddhi, ``abhijjhaṃ loke pahāya  vigatābhijjhena cetasā''tiādinā (dī0 ni0 1.217; ma0 ni0 1.412, 425; 3.16,  75) jāgariyānuyogo, ``aniccasaññā bhāvetabbā asmimānasamugghātāya, aniccasaññino,  meghiya, anattasaññā ^a^M1.0409^ea^ saṇṭhāti, anattasaññī asmimānasamugghātaṃ gacchati,  āsavānaṃ khayā anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā  sacchikatvā upasampajja viharatī''tiādinā paññā paṭipakkhadhammappahānavaseneva desitā.  tasmā jhānāni desento bhagavā ``vivicceva kāmehī''tiādinā (dī0 ni0 1.226;  saṃ0 ni0  2.152; a0 ni0  4.123) pahātabbadhammasamatikkamadassanamukheneva desesi.  tena vuttaṃ ``kāmādivivekavitakkavicāravūpasamapītivirāgasomanassatthaṅgamamukhena rūpāvacarajjhānāni  desitāni, rūpasaññādisamatikkamamukhena arūpajjhānānī''ti. tattha yathā rūpāvacaraṃ paṭhamaṃ  jhānaṃ bhāvanāvisesādhigatehi vitakkādīhi viya saddhādīhipi tikkhavisadasūrasabhāvehi  dhammehi samannāgatattā kāmacchandādīnaṃ nīvaraṇānaṃ, tadekaṭṭhānañca pāpadhammānaṃ vikkhambhanato  uttarimanussadhammabhāvappattaṃ ^a^V1.0385^ea^ kāmāvacaradhammehi saṇhasukhumaṃ, santaṃ, paṇītañca hoti;  dutiyajjhānādīni pana bhāvanāvisesena oḷārikaṅgappahānato tato sātisayaṃ saṇhasukhumasaṇhasukhumatarādibhāvappattāni  honti. tathā arūpāvacaraṃ paṭhamajjhānaṃ rūpavirāgabhāvanābhāvena pavattamānaṃ ārammaṇasantatāyapi  aṅgasantatāyapi pākatikaparittadhammehi viya sabbarūpāvacaradhammehi santasukhumabhāvappattaṃ hoti.  ārammaṇasantabhāvenāpi hi tadārammaṇadhammā santasabhāvā honti, seyyathāpi lokuttaradhammārammaṇā  dhammā.<br/><br/>[03] satipi dhammato, mahaggatabhāvenāpi ca abhede rūpāvacaracatutthato āruppaṃ aṅgatopi santameva,  yatassa santavimokkhatā vuttā. dutiyāruppādīni pana paṭhamāruppādito aṅgato, ārammaṇato  ca santasantatarasantatamabhāvappattāni tathā bhāvanāvisesasamāyogato, svāyaṃ bhāvanāviseso  paṭhamajjhānūpacārato paṭṭhāya taṃtaṃpahātabbasamatikkamanavasena tassa tassa jhānassa santasukhumabhāvaṃ  āpādento catutthāruppe saṅkhārāvasesasukhumabhāvaṃ pāpeti. yato catutthāruppaṃ yathā  anupadadhammavipassanāvasena vipassanāya ārammaṇabhāvaṃ upagantvā pakativipassakassāpi nibbiduppattiyā  paccayo na hoti saṅkhārāvasesasukhumabhāvappattito, tathā sayaṃ tatiyāruppadhammesu pavattamānaṃ  te yāthāvato vibhāvetuṃ na sakkoti, yathā tadaññajjhānāni attano ārammaṇaṃ. kevalaṃ  pana ārabbha pavattimattamevassa tattha hoti ^a^M1.0410^ea^, tayidaṃ ārammaṇabhāvenāpi nāma  vibhūtākāratāya ṭhātuṃ appahontaṃ ārammaṇakaraṇe kiṃ pahoti. tasmā tadassa avibhūtakiccataṃ  disvā satthā heṭṭhā tīsu ṭhānesu bhāvanākāraṃ vatvā tādiso idha na labbhatīti dīpetuṃ  catutthāruppadesanāyaṃ ^b^sutte^eb^ bhāvanākāraṃ pariyāyadesanattā na kathesi.<br/><br/>[03] yasmā pana sārammaṇassa dhammassa ārammaṇe pavattiākāro atthevāti atisukhumabhāvappattaṃ  taṃ dassetuṃ ``taṃyeva ākiñcaññāyatanaṃ santato manasi karotī''ti (vibha0 619)  ^b^vibhaṅge^eb^ vuttaṃ yathādhammasāsanabhāvato, pubbabhāgavasena vā ^b^vibhaṅge^eb^ ``santato manasi  karotī''ti vuttaṃ tadā yogino tassa vibhūtabhāvato. appanāvasena pana ^b^sutte^eb^ bhāvanākāro  na gahito avibhūtabhāvato. kammaṭṭhānaṃ hi kiñci ādito avibhūtaṃ hoti, yathā taṃ?  buddhānussatiādi. kiñci majjhe, yathā taṃ? ānāpānassati. kiñci ubhayattha, yathā  taṃ? upasamānussatiādi. catutthāruppakammaṭṭhānaṃ pana pariyosāne avibhūtaṃ bhāvanāya  matthakappattiyaṃ ^a^V1.0386^ea^ ārammaṇassa avibhūtabhāvato. tasmā catutthāruppe imaṃ visesaṃ dassetuṃ  satthārā ^b^sutte^eb^ bhāvanākāro na gahito, na sabbena sabbaṃ abhāvatoti niṭṭhamettha gantabbaṃ. 


volume: 149
item: 90
title:
  viññāṇañcāyatanakathāvaṇṇanā^ākiñcaññāyatanakathāvaṇṇanā^nevasaññānāsaññāyatanakathāvaṇṇanā^pakiṇṇakakathāvaṇṇanā^

content:
  [03] 288^b^.^eb^ ^b^asadisarūpo^eb^ti dvattiṃsamahāpurisalakkhaṇāsītianubyañjanabyāmappabhāketumālādīhi  rūpaguṇehi aññehi asādhāraṇarūpakāyo, sabhāvattho vā ^b^rūpa^eb^-saddo ``yaṃ loke piyarūpaṃ  sātarūpa''ntiādīsu (dī0 ni0 2.400; ma0 ni0 1.133; vibha0 203) viya. tasmā ^b^asadisarūpo^eb^ti  asadisasabhāvo, tena dasabalacatuvesārajjādiguṇavisesasamāyogadīpanato satthu dhammakāyasampattiyāpi  asadisatā dassitā hoti. ^b^itī^eb^ti evaṃ vuttappakārena. ^b^tasmi^eb^nti āruppe.  ^b^pakiṇṇakakathāpi viññeyyā^eb^ti pubbe viya asādhāraṇaṃ tattha tattha jhāne patiniyatameva  atthaṃ aggahetvā sādhāraṇabhāvato tattha tattheva pakiṇṇakaṃ visaṭaṃ atthaṃ gahetvā pavattā  pakiṇṇakakathāpi vijānitabbā. <br/><br/>[03] 289^b^.^eb^ ^b^rūpanimittātikkamato^eb^ti ^a^M1.0411^ea^ kasiṇarūpasaṅkhātassa paṭibhāganimittassa atikkamanato.  ^b^ākāsātikkamato^eb^ti kasiṇugghāṭimākāsassa atikkamanato. ^b^ākāse pavattitaviññāṇātikkamato^eb^ti  paṭhamāruppaviññāṇassa atikkamanato, na dutiyāruppaviññāṇātikkamanato. tadatikkamato  hi tasseva vibhāvanaṃ hoti. dutiyāruppaviññāṇavibhāvane hi tadeva atikkantaṃ siyā,  na tassa ārammaṇaṃ, na ca ārammaṇe dosaṃ disvā anārammaṇassa vibhāvanātikkamo yujjati.  ^b^pāḷiya^eb^ñca ``viññāṇañcāyatanaṃ sato samāpajjati...pe0... sato vuṭṭhahitvā taṃyeva viññāṇaṃ  abhāvetī''ti vuttaṃ, na vuttaṃ ``taṃyeva viññāṇañcāyatanaṃ abhāvetī''ti, ``taṃyeva  abhāvetī''ti vā. ``anantaṃ viññāṇanti viññāṇañcāyatanaṃ upasampajjā''ti  ettha pana dvayaṃ vuttaṃ ārammaṇañca viññāṇaṃ, viññāṇañcāyatanañca. tasmiṃ dvaye yena  kenaci, yato vā vuṭṭhito, teneva padhānaniddiṭṭhena taṃ-saddassa sambandhe āpanne ``ayañca ārammaṇātikkamabhāvanā''ti  viññāṇañcāyatanassa nivattanatthaṃ viññāṇavacanaṃ. tasmā paṭhamāruppaviññāṇasseva abhāvanātikkamo  vutto. <br/><br/>[03] 290^b^.^eb^ ^b^evaṃ^eb^ ^a^V1.0387^ea^ ^b^santepī^eb^ti aṅgātikkame asatipi. ^b^suppaṇītatarā^eb^ti suṭṭhu paṇītatarā,  sundarā paṇītatarā cāti vā attho. satipi catunnaṃ pāsādatalānaṃ, sāṭikānañca tabbhāvato,  pamāṇato ca samabhāve uparūpari pana kāmaguṇānaṃ, sukhasamphassādīnañca visesena paṇītatarādibhāvo  viya etāsaṃ catunnaṃ samāpattīnaṃ āruppabhāvato, aṅgato ca satipi samabhāve bhāvanāvisesasiddho  pana sātisayo uparūpari paṇītatarādibhāvoti imamatthaṃ dasseti ^b^``yathā hī''^eb^tiādinā. <br/><br/>[03] 291^b^.^eb^ ^b^nissito^eb^ti nissāya ṭhito. ^b^duṭṭhitā^eb^ti na sammā ṭhitā, dukkhaṃ vā ṭhitā.  ^b^tannissita^eb^nti tena nissitaṃ, ṭhānanti attho. ^b^tannissita^eb^nti vā taṃ ^b^maṇḍapalaggaṃ  purisaṃ^eb^ nissāya ṭhitaṃ purisanti attho. maṇḍapalaggañhi anissāya tena vinābhūte  vivitte bahi okāse ṭhānaṃ viya ākāsalaggaviññāṇassa viveke tadapagame tatiyāruppassa  ṭhānanti. <br/><br/>[03] 292^b^.^eb^ ^b^ārammaṇaṃ^eb^ ^a^M1.0412^ea^ ^b^karoteva, aññābhāvena taṃ ida^eb^nti ``āsannaviññāṇañcāyatanapaccatthikarūpāsannākāsārammaṇaviññāṇāpagamārammaṇaṃ,  no ca santa''nti ca diṭṭhādīnavampi taṃ ākiñcaññāyatanaṃ idaṃ nevasaññānāsaññāyatanajjhānaṃ  aññassa tādisassa ārammaṇabhāvayogyassa abhāvena alābhena ārammaṇaṃ karoti eva. ^b^``sabbadisampati''^eb^nti  idaṃ janassa agatikabhāvadassanatthaṃ vuttaṃ. ^b^vutti^eb^nti jīvikaṃ. ^b^vattatī^eb^ti jīvati. <br/><br/>[03] 293^b^.^eb^ ^b^āruḷho^eb^tiādīsu ayaṃ saṅkhepattho -- yathā koci puriso anekaporisaṃ dīghanisseṇiṃ  āruḷho tassa uparimapade ṭhito tassā nisseṇiyā bāhumeva olubbhati aññassa alābhato,  yathā ca paṃsupabbatassa, missakapabbatassa vā aggakoṭiṃ āruḷho tassa matthakameva olubbhati,  yathā ca ^b^giriṃ^eb^ silāpabbataṃ āruḷho paripphandamāno aññābhāvato attano jaṇṇukameva  olubbhati, ^b^tathā^eb^ etaṃ catutthāruppajjhānaṃ taṃ tatiyāruppaṃ olubbhitvā pavattatīti.  yaṃ panettha atthato avibhattaṃ, taṃ uttānameva. <br/><br/>[06] āruppaniddesavaṇṇanā niṭṭhitā. <br/><br/>[06] iti dasamaparicchedavaṇṇanā. 


volume: 149
item: 91
title: samādhiniddesavaṇṇanā^^^āhārepaṭikkūlabhāvanāvaṇṇanā^
content:
  [03] 294^b^.^eb^ uddeso ^a^M1.0413^ea^ ^a^V1.0388^ea^ nāma niddesattho mudumajjhimapaññābāhullato, āgato ca bhāro  avassaṃ vahitabboti āha ^b^``ekā saññāti evaṃ uddiṭṭhāya āhāre paṭikkūlasaññāya  bhāvanāniddeso anuppatto''^eb^ti. tatthāyaṃ ^b^saññā^eb^-saddo ``rūpasaññā saddasaññā''tiādīsu  (mahāni0 14) sañjānanalakkhaṇe dhamme āgato, ``aniccasaññā dukkhasaññā''tiādīsu  vipassanāyaṃ āgato, ``uddhumātakasaññāti vā sopākarūpasaññāti vā ime dhammā ekatthā  udāhu nānatthā''tiādīsu samathe āgato. idha pana samathassa parikamme daṭṭhabbo. āhāre  hi paṭikkūlākāraggahaṇaṃ, tappabhāvitaṃ vā upacārajjhānaṃ idha ``āhāre paṭikkūlasaññā''ti  adhippetaṃ. tattha yasmiṃ āhāre paṭikkūlasaññā bhāvetabbā, tattha nibbedavirāguppādanāya  tappasaṅgena sabbampi āhāraṃ kiccappabhedādīnavopammehi vibhāvetuṃ ^b^``āharatīti āhāro''^eb^tiādi  āraddhaṃ.<br/><br/>[03] tattha ^b^āharatī^eb^ti āhārapaccayasaṅkhātena uppattiyā, ṭhitiyā vā paccayabhāvena attano  phalaṃ āneti nibbatteti pavatteti cāti attho. kabaḷaṃ karīyatīti kabaḷīkāro, vatthuvasena  cetaṃ vuttaṃ, lakkhaṇato pana ojālakkhaṇo veditabbo, kabaḷīkāro ca so yathāvuttenatthena  āhāro cāti ^b^kabaḷīkārāhāro^eb^. esa nayo sesesupi. phusatīti ^b^phasso^eb^.  ayaṃ hi arūpadhammopi samāno ārammaṇe phusanākāreneva pavattati. tathā hi so phusanalakkhaṇoti  vuccati. cetayatīti cetanā, attano sampayuttadhammehi saddhiṃ ārammaṇe abhisandahatīti  attho, manosannissitā cetanā ^b^manosañcetanā^eb^. upapattiparikappanavasena vijānātīti  ^b^viññāṇaṃ^eb^. evamettha sāmaññatthato, visesatthato ca āhārā veditabbā. kasmā panete  cattārova vuttā, aññe dhammā kiṃ attano phalassa paccayā na hontīti? no na honti,  ime pana tathā ^a^V1.0389^ea^ ca honti ^a^M1.0414^ea^ aññathā cāti samānepi paccayabhāve atirekapaccayā  honti, tasmā āhārāti vuccanti.<br/><br/>[03] kathaṃ? etesu hi paṭhamo sayaṃ yasmiṃ kalāpe tappariyāpannānaṃ yathārahaṃ paccayo hontova  ojaṭṭhamakaṃ rūpaṃ āharati, dutiyo tisso vedanā āharati, tatiyo tīsu bhavesu paṭisandhiṃ  āharati, catuttho paṭisandhikkhaṇe nāmarūpaṃ āharati. tenāha ^b^``kabaḷīkārāhāro''^eb^tiādi.  ettha ca kammajādibhedabhinnā ojā sati paccayalābhe dve tisso paveṇiyo ghaṭentī ojaṭṭhamakarūpaṃ  āharati, sukhavedanīyādibhedabhinno phassāhāro yathārahaṃ tisso vedanā āharati, puññābhisaṅkhārādibhedabhinno  manosañcetanāhāro kāmabhavādīsu tīsu bhavesu yathārahaṃ saviññāṇaṃ, aviññāṇañca paṭisandhiṃ  āharati, viññāṇāhāro yathāpaccayaṃ paṭisandhikkhaṇe nāmaṃ rūpaṃ, nāmarūpañca āharatīti  daṭṭhabbaṃ. atha vā upatthambhakaṭṭhena ime eva dhammā āhārāti vuttā. yathā hi kabaḷīkārāhāro  rūpakāyassa upatthambhakaṭṭhena paccayo, evaṃ arūpino āhārā sampayuttadhammānaṃ. tathā hi  vuttaṃ ``kabaḷīkāro āhāro imassa kāyassa āhārapaccayena paccayo, arūpino āhārā  sampayuttakānaṃ dhammānaṃ taṃsamuṭṭhānānañca rūpānaṃ āhārapaccayena paccayo''ti (paṭṭhā0 1.1.15).  aparo nayo -- ajjhattikasantatiyā visesapaccayattā kabaḷīkārāhāro, phassādayo ca  tayo dhammā āhārāti vuttā. visesapaccayo hi kabaḷīkārāhārabhakkhānaṃ sattānaṃ  rūpakāyassa kabaḷīkārāhāro, nāmakāye vedanāya phasso, viññāṇassa manosañcetanā,  nāmarūpassa viññāṇaṃ. yathāha ``seyyathāpi, bhikkhave, ayaṃ kāyo āhāraṭṭhitiko,  āhāraṃ paṭicca tiṭṭhati, anāhāro no tiṭṭhati (saṃ0 ni0  5.183). tathā phassapaccayā  vedanā, saṅkhārapaccayā viññāṇaṃ, viññāṇapaccayā nāmarūpa''nti (udā0 1; mahāva0 1;  netti0 24).<br/><br/>[03] ^b^kabaḷīkārāhāre^eb^ti kabaḷīkāre āhāre ^b^nikanti^eb^ taṇhā, ^b^taṃ bhayaṃ^eb^ anatthāvahato.  gadhitassa hi āhāraparibhogo anatthāya hoti. hetuatthe bhummaṃ. evaṃ sesesu. ^b^nikantī^eb^ti  nikāmanā chandarāgo ^a^M1.0415^ea^. bhāyati etasmāti bhayaṃ, nikanti eva bhayaṃ ^b^nikantibhayaṃ^eb^.  kabaḷīkārāhārahetu imesaṃ sattānaṃ chandarāgo bhayaṃ bhayānakaṃ diṭṭhadhammikādibhedassa  anatthassa sakalassāpi vaṭṭadukkhassa hetubhāvato. tenevāha ``kabaḷīkāre ce, bhikkhave,  āhāre atthi rāgo, atthi nandī, atthi taṇhā, patiṭṭhitaṃ tattha viññāṇaṃ viruḷha''ntiādi  (saṃ0 ni0  2.64; kathā0 296; mahāni0 7). ^b^upagamanaṃ^eb^ ^a^V1.0390^ea^ appahīnavipallāsassa ārammaṇena  samodhānaṃ saṅgati sukhavedanīyādiphassuppatti ^b^bhayaṃ^eb^ bhayānakaṃ tīhi dukkhatāhi aparimuccanato.  tenāha ``sukhavedanīyaṃ, bhikkhave, phassaṃ paṭicca uppajjati sukhā vedanā (saṃ0 ni0   4.129), tassa vedanāpaccayā taṇhā...pe0... dukkhakkhandhassa samudayo hotī''ti  (udā0 1). tattha tattha bhave upapajjati etenāti ^b^upapatti,^eb^ upapajjanaṃ vā ^b^upapatti,^eb^  khipanaṃ ^b^bhayaṃ^eb^ bhayānakaṃ upapattimūlakehi byasanehi aparimuttato. tenāha ``avidvā,  bhikkhave, purisapuggalo puññañce saṅkhāraṃ abhisaṅkharoti, puññupagaṃ bhavati viññāṇaṃ.  apuññañce saṅkhāraṃ abhisaṅkharoti, apuññupagaṃ bhavati viññāṇa''ntiādi (saṃ0 ni0  2.51).  ^b^paṭisandhī^eb^ti bhavantarādīhi paṭisandhānaṃ, taṃ ^b^bhayaṃ^eb^ bhayānakaṃ paṭisandhinimittehi dukkhehi  avimuccanato. tenāha ``viññāṇe ce, bhikkhave, āhāre atthi rāgo, atthi nandī,  atthi taṇhā, patiṭṭhitaṃ tattha viññāṇaṃ viruḷha''ntiādi (saṃ0 ni0  2.64).<br/><br/>[03] ^b^puttamaṃsūpamena^eb^ ovādena ^b^dīpetabbo^eb^ nicchandarāgaparibhogāya. evaṃ hi tattha nikantibhayaṃ  na hoti. niccammā gāvī yaṃ yaṃ ṭhānaṃ upagacchati, tattha tattheva naṃ pāṇino khādantiyeva.  evaṃ phasse sati vedanā uppajjati, vedanā ca dukkhasallādito daṭṭhabbāti phasse ādīnavaṃ  passantassa upagamanabhayaṃ na hotīti āha ^b^``phassāhāro niccammagāvūpamena dīpetabbo''^eb^ti.  ekādasahi aggīhi sabbaso ādittā bhavā aṅgārakāsusadisāti passato upapattibhayaṃ  na hotīti āha ^b^``manosañcetanāhāro aṅgārakāsūpamena dīpetabbo''^eb^ti. corasadisaṃ  viññāṇaṃ anatthapātato, pahārasadisī vedanā duradhivāsatoti sammadeva passato paṭisandhibhayaṃ  na hotīti āha ^b^``viññāṇāhāro sattisatūpamena dīpetabbo''^eb^ti.<br/><br/>[03] evaṃ ^a^M1.0416^ea^ kiccādimukhena āhāresu ādīnavaṃ vibhāvetvā idāni tattha yathādhippetaṃ  āhāraṃ niddhāretvā paṭikkūlato manasikāravidhiṃ dassetuṃ ^b^``imesu panā''^eb^tiādi  vuttaṃ. ^b^upādāyarūpaniddesepi^eb^ ``kabaḷīkāro āhāro''ti (dha0 sa0 595) āgatattā  tato visesento ^b^``asitapītakhāyitasāyitappabhedo''^eb^ti āha, bhūtakathanaṃ vā etaṃ.  tattha ^b^asitapītakhāyitasāyitappabhedo^eb^ti asitabbapātabbakhāyitabbasāyitabbavibhāgo kālabhedavacanicchāya  abhāvato yathā ``duddha''nti. ^b^kabaḷīkāro āhāro vā^eb^ti avadhāraṇaṃ yathā phassāhārādinivattanaṃ,  evaṃ ojāhāranivattanampi daṭṭhabbaṃ. savatthuko eva hi āhāro idha kammaṭṭhānabhūto, tena  āharīyatīti ^a^V1.0391^ea^ āhāroti evamettha attho daṭṭhabbo. āharatīti āhāroti ayaṃ panattho  nibbattitaojāvasena veditabbo. ^b^imasmiṃ atthe^eb^ti imasmiṃ kammaṭṭhānasaṅkhāte atthe.  ^b^uppannā saññā^eb^ti saññāsīsena bhāvanaṃ vadati. tathā hi vakkhati ``paṭikkūlākāraggahaṇavasena  panā''tiādi (visuddhi0 1.305).<br/><br/>[03] ^b^kammaṭṭhānaṃ uggahetvā^eb^ti kammaṭṭhānaṃ pariyattidhammato, atthato ca suggahitaṃ sumanasikataṃ  sūpadhāritaṃ katvā. tenāha ^b^``uggahato ekapadampi avirajjhantenā''^eb^ti. tattha ^b^uggahato^eb^ti  ācariyuggahato. ^b^ekapadampī^eb^ti ekampi padaṃ, ekakoṭṭhāsampi vā, padesamattampīti  attho. ^b^dasahākārehī^eb^ti kasmā vuttaṃ, nanu antimajīvikābhāvato, piṇḍapātassa  alābhalābhesu paritassanagedhādisamuppattito, bhuttassa sammadajananato, kimikulasaṃvaddhanatoti  evamādīhipi ākārehi āhāre paṭikkūlatā paccavekkhitabbā? vuttaṃ hetaṃ ``antamidaṃ,  bhikkhave, jīvikānaṃ yadidaṃ piṇḍolyaṃ, abhisāpoyaṃ, bhikkhave, lokasmiṃ `piṇḍolo  vicarasi pattapāṇī'''ti (saṃ0 ni0  3.80), ``aladdhā ca piṇḍapātaṃ paritassati, laddhā  ca piṇḍapātaṃ gadhito mucchito ajjhosanno anādīnavadassāvī anissaraṇapañño paribhuñjatī''ti  (a0 ni0  3.124), ``bhutto ca āhāro kassaci kadāci maraṇaṃ vā maraṇamattaṃ vā  dukkhaṃ āvahati, ukkocakādayo, takkoṭakādayo ca dvattiṃsa dvattiṃsa kulappabhedā  kimayo ca naṃ upanissāya jīvantī''ti.<br/><br/>[03] vuccate ^a^M1.0417^ea^ -- antimajīvikābhāvo tāva cittasaṃkilesavisodhanatthaṃ kammaṭṭhānābhinivesato  pageva manasi kātabbo ``māhaṃ chavālātasadiso bhaveyya''nti. tathā piṇḍapātassa alābhalābhesupi  paritassanagedhādisamuppattinivāraṇaṃ pageva anuṭṭhātabbaṃ suparisuddhasīlassa paṭisaṅkhānavato  tadabhāvato. bhattasammado anekantiko, paribhogantogadho vā veditabbo. kimikulasaṃvaddhanaṃ  pana na saṅgahetabbaṃ, saṅgahitameva vā ``dasahākārehī''ti ettha niyamassa akatattā. iminā  vā nayena itaresampettha saṅgaho daṭṭhabbo yathāsambhavamettha paṭikkūlatāpaccavekkhaṇassa adhippetattā.  tathā hi gharagoḷikavaccamūsikajatukavaccādikaṃ sambhavantaṃ gahitaṃ, na ekantikanti.  tathā pariyesanādīsupi yathāsambhavaṃ vattabbaṃ.<br/><br/>[03] ^b^gamanato^eb^tiādīsu paccāgamanampi gamanasabhāgattā gamaneneva  saṅgahitaṃ. paṭikkamanasālādiupasaṅkamanaṃ ^a^V1.0392^ea^  viya pariyesane samānapaṭikkūlaṃ hi asuciṭṭhānakkamanavirūpaduggandhadassanaghāyanādhivāsanehi.  ^b^gamanato^eb^ti bhikkhācāravasena gocaragāmaṃ uddissa gamanato. ^b^pariyesanato^eb^ti gocaragāme  bhikkhatthaṃ āhiṇḍanato. ^b^paribhogato^eb^ti āhārassa paribhuñjanato. ubhayaṃ ubhayena āsayati,  ekajjhaṃ pavattamānopi kammabalavavatthito hutvā mariyādavasena aññamaññaṃ asaṅkarato sayati  tiṭṭhati pavattatīti āsayo, āmāsayassa upari tiṭṭhanako pittādiko. mariyādattho  hi ayamākāro, tato ^b^āsayato^eb^. nidadhāti yathābhutto āhāro nicito hutvā tiṭṭhati  etthāti nidhānaṃ, āmāsayo, tato ^b^nidhānato. aparipakkato^eb^ti gahaṇīsaṅkhātena  kammajatejena aparipakkato. ^b^paripakkato^eb^ti yathābhuttassa āhārassa vipakkabhāvato.  ^b^phalato^eb^ti nibbattito. ^b^nissandato^eb^ti ito cito ca vissandanato. ^b^sammakkhanato^eb^ti  sabbaso makkhanato. sabbattha āhāre paṭikkūlatā paccavekkhitabbāti yojanā. taṃtaṃkiriyānipphattipaṭipāṭivasena  cāyaṃ gamanatotiādikā anupubbī ṭhapitā, sammakkhanaṃ pana paribhogādīsu labbhamānampi  nissandavasena visesato paṭikkūlanti sabbapacchā ṭhapitanti daṭṭhabbaṃ. <br/><br/>[03] 295^b^.^eb^ ^b^evaṃ mahānubhāve^eb^ti idāni vattabbapaṭipattiyā mahānubhāveti vadanti, sabbatthakakammaṭṭhānapariharaṇādisiddhaṃ  vā dhammasudhammataṃ purakkhatvā yogāvacarena ^a^M1.0418^ea^ evaṃ paṭipajjitabbanti dassento  ^b^``evaṃ mahānubhāve nāma sāsane''^eb^tiādimāha. tattha ^b^nāma^eb^-saddo sambhāvane daṭṭhabbo.  pabbajitena gāmābhimukhena gantabbanti yojanā. ayañca gamanādito paccavekkhaṇā yogino  na attuddesikāva, atha kho anuddesikāpīti dassento ^b^``sakalaratti''^eb^ntiādinā  dhuradvayaṃ pariggahesi. ^b^pariveṇa^eb^nti pariveṇaṅgaṇaṃ. ^b^vīsatiṃsavāre^eb^ti ettha santatipaccuppannavasena  vāraparicchedoti keci, apare pana ``uṇhāsanenā''ti vadanti. nīvaraṇavikkhambhanañhi  appattā bhāvanā pharaṇapītiyā abhāvato nisajjāvasena kāyakilamathaṃ na vinodatiyevāti  iriyāpathacalanaṃ hotiyeva. vīsatiṃsaggahaṇaṃ pana yathāsallakkhitabhikkhācaraṇavelāvasena. atha  vā gamanato yāva sammakkhanamanasikāro eko vāro, evaṃ vīsatiṃsavāre kammaṭṭhānaṃ manasi  karitvā. ^b^nijanasambādhānī^eb^ti janasambādharahitāni, tena appākiṇṇataṃ, appasaddataṃ,  appanigghosatañca dasseti. tato eva ^b^pavivekasukhāni^eb^ janavivekena iṭṭhāni, pavivekassa  vā jhānānuyogassa upakārāni. yasmā ^b^chāyūdakasampannāni,^eb^ tasmā ^a^V1.0393^ea^ ^b^sītalāni^eb^. yasmā  ^b^sucīni,^eb^ tasmā ^b^ramaṇīyabhūmibhāgānī^eb^ti purimāni dve pacchimānaṃ dvinnaṃ kāraṇavacanāni.  ^b^ariya^eb^nti niddosaṃ. ^b^vivekarati^eb^nti jhānānuyogaratiṃ.<br/><br/>[03] kiñcāpi yogāvacarānaṃ vasanaṭṭhānaṃ nāma sujaggitaṃ susammaṭṭhameva hoti, kadāci pana jagganato  pacchā evampi siyāti paṭikkūlatāpaccavekkhaṇāya sambhavadassanatthaṃ ^b^``pādarajagharagolikavaccādisamparikiṇṇa''^eb^ntiādi  vuttanti daṭṭhabbaṃ. tattha ^b^paccattharaṇa^eb^nti bhūmiyā chavirakkhaṇatthaṃ attharitabbaṃ cimilikādiattharaṇamāha.  ^b^jatukā^eb^ khuddakavagguliyo. ^b^upahatattā^eb^ti dūsitattā. ^b^tato^eb^ti tato tato.  appekadā ^b^ulūkapārāvatādīhī^eb^ti idhāpi ``appekadā''ti padaṃ ānetvā sambandhitabbaṃ.  ^b^udakacikkhallādīhī^eb^ti ^b^ādi^eb^-saddena kacavarādiṃ saṅgaṇhāti. pariveṇato vihāraṅgaṇappavesamaggo  ^b^vihāraracchā^eb^.<br/><br/>[03] ^b^vitakkamāḷake^eb^ti ``kattha nu kho ajja bhikkhāya caritabba''ntiādinā vitakkanamāḷake.  ^b^gāmamagga^eb^nti gāmagāmimaggaṃ. ^b^khāṇukaṇṭakamaggo^eb^ti khāṇukaṇṭakavanto maggo.  ^b^daṭṭhabbo hotī^eb^ti dassanena gamanaṃ upalakkheti.<br/><br/>[03] ^b^gaṇḍaṃ^eb^ ^a^M1.0419^ea^ ^b^paṭicchādentenā^eb^tiādi evamajjhāsayena nivāsanādi kātabbanti  vattadassanaṃ, gaṇḍaroginā vātātapādiparissayavinodanatthaṃ gaṇḍaṃ paṭicchādayamānena viya.  atha vā gaṇḍaṃ viya gaṇḍaṃ paṭicchādayamānenāti ekaṃ gaṇḍa-saddaṃ ānetvā sambandhitabbaṃ  bhavati. ``gaṇḍoti kho, bhikkhave, pañcannetaṃ upādānakkhandhānaṃ adhivacana''nti (a0 ni0   9.15; saṃ0 ni0  4.103) vacanato ^b^gaṇḍo^eb^ti attabhāvassa pariyāyo, visesato rūpakāyassa  dukkhatāsūlayogato, asucipaggharaṇato, uppādajarābhaṅgehi uddhumātakapakkapabhijjanato. ^b^vaṇacoḷaka^eb^nti  vaṇapaṭicchādakavatthakhaṇḍaṃ. ^b^nīharitvā^eb^ti thavikato uddharitvā. ^b^kuṇapānipī^eb^ti  ^b^pi^eb^-saddo garahāyaṃ evarūpānipi daṭṭhabbāni bhavantīti, sambhavadassane vā idampi tattha sambhavatīti.  ^b^adhivāsetabbo^eb^ti khamitabbo aññathā āhārassa anupalabbhanato. ^b^gāmadvāre^eb^ti gāmadvārasamīpe,  ummārabbhantare vā. ^b^gāmaracchā^eb^ vinivijjhitvā ṭhitā ^b^oloketabbā honti^eb^ yugamattadassināpi  satāti adhippāyo.<br/><br/>[03] ^b^paccattharaṇādī^eb^ti  gharagolikavaccādisaṃkiliṭṭhapaccattharaṇādikaṃ. ^b^anekakuṇapapariyosāna^eb^nti  ettha ^a^V1.0394^ea^ dunnivatthaduppārutamanussasamākulānaṃ gāmaracchānaṃ olokanampi ānetvā vattabbaṃ.  tampi hi paṭikkūlamevāti. ^b^aho vatā^eb^ti garahane nipāto. ^b^bho^eb^ti dhammālapanaṃ.  yāvañcidaṃ paṭikkūlo āhāro yadatthaṃ gamanampi nāma evaṃ jegucchaṃ, duradhivāsanañcāti  attho. <br/><br/>[03] 296^b^.^eb^ ^b^gamanapaṭikkūla^eb^nti gamanameva paṭikkūlaṃ gamanapaṭikkūlaṃ. ^b^adhivāsetvāpī^eb^ti  ^b^pi^eb^-saddo sampiṇḍanattho, tena ``ettakenāpi mutti natthi, ito parampi mahantaṃ  paṭikkūlaṃ sakalaṃ adhivāsetabbamevā''ti vakkhamānaṃ paṭikkūlaṃ sampiṇḍeti. ^b^saṅghāṭipārutenā^eb^ti  saṅghāṭiyā kappanapārupanena pārutasarīrena. ^b^yatthā^eb^ti yāsu vīthīsu. ^b^yāva piṇḍikamaṃsāpī^eb^ti  yāva jaṅghapiṇḍikamaṃsappadesāpi. ^b^udakacikkhalle^eb^ti udakamisse kaddame. ^b^ekena  cīvara^eb^nti ekena hatthena nivatthacīvaraṃ. macchā dhovīyanti etenāti ^b^macchadhovanaṃ,^eb^  udakaṃ. sammissa-saddo paccekaṃ sambandhitabbo. ^b^oḷigallāni^eb^ ucchiṭṭhodakagabbhamalādīnaṃ  sakaddamānaṃ sandanaṭṭhānāni, yāni jaṇṇumattāsucibharitānipi honti. ^b^candanikāni^eb^  kevalānaṃ ucchiṭṭhodakagabbhamalādīnaṃ sandanaṭṭhānāni ^a^M1.0420^ea^. ^b^yato^eb^ti oḷigallādito.  ^b^tā makkhikā^eb^ti tattha saṇḍasaṇḍacārino nīlamakkhikā. ^b^nilīyantī^eb^ti acchanti.<br/><br/>[03] ^b^dadamānāpī^eb^tiādi satipi kesañci saddhānaṃ vasena sakkaccakāre paṭikkūlapaccavekkhaṇāyogyaṃ  pana asaddhānaṃ vasena pavattanakāsakkaccakārameva dassetuṃ āraddhaṃ. ^b^tuṇhī honti^eb^  sayameva riñcitvā gacchissatīti. ^b^gacchā^eb^ti apehi. ^b^re^eb^ti ambho. ^b^muṇḍakā^eb^ti  anādarālapanaṃ. ^b^samudācarantī^eb^ti kathenti. piṇḍolyassa antimajīvikābhāvenāha  ^b^``kapaṇamanussena viya gāme piṇḍāya caritvā nikkhamitabba''^eb^nti. <br/><br/>[03] 297^b^.^eb^ ^b^tatthā^eb^ti tasmiṃ pattagate āhāre. ^b^lajjitabbaṃ hoti^eb^ ``ucchiṭṭhaṃ nu kho ayaṃ  mayhaṃ dātukāmo''ti āsaṅkeyyāti, ^b^sedo paggharamāno^eb^ āhārassa vā uṇhatāya, bhikkhuno  vā sapariḷāhatāyāti adhippāyo. ^b^sukkhathaddhabhattampī^eb^ti sukkhatāya thaddhampi bhattaṃ, pageva  takkakañjikādinā upasittanti adhippāyo. tena sedena kilinnatāya paṭikkūlataṃ  vadati.<br/><br/>[03] ^b^tasmi^eb^nti piṇḍapāte. ^b^sambhinnasobhe^eb^ti sabbaso vinaṭṭhasobhe. ^b^vemajjhato paṭṭhāyā^eb^ti  jivhāya majjhato paṭṭhāya. ^b^dantagūthako^eb^ dantamalaṃ. ^b^vicuṇṇitamakkhito^eb^ti ubhayehi  dantehi vicuṇṇito ^a^V1.0395^ea^ kheḷādīhi samupalitto. evaṃbhūtassa cassa yāyaṃ pubbe vaṇṇasampadā,  gandhasampadā, abhisaṅkhārasampadā ca, sā ekaṃsena vinassati, raso pana nasseyya vā na vāti  āha ^b^``antarahitavaṇṇagandhasaṅkhāraviseso''^eb^ti. ^b^suvānadoṇiya^eb^nti sārameyyānaṃ bhuñjanakāmbaṇe.  ^b^suvānavamathu viyā^eb^ti vantasunakhachaḍḍanaṃ viya. ^b^cakkhussa āpāthaṃ atītattā ajjhoharitabbo  hotī^eb^ti ukkaṃsagataṃ tassa paṭikkūlabhāvaṃ vibhāveti. <br/><br/>[03] 298^b^.^eb^ ^b^paribhoga^eb^nti ajjhoharaṇaṃ. ^b^esa^eb^ āhāro anto pavisamāno bahalamadhukatelamakkhito  viya paramajeguccho hotīti sambandho. ^b^anto^eb^ti koṭṭhassa abbhantare. nidhānamanupagato  āmāsayaṃ appattoyeva āhāro pittādīhi vimissito hotīti āha ^b^``pavisamāno''^eb^ti.  āmāsayapakkāsayavinimutto koyamāsayo nāmāti ^a^M1.0421^ea^ āsaṅkaṃ sandhāyāha ^b^``yasmā''^eb^tiādi.  pittamevāsayo ^b^pittāsayo. adhiko hotī^eb^ti vuttaṃ mandapuññabāhullato lokassa.  ^b^evaṃ āsayato^eb^ti jeguccho hutvā anto paviṭṭho jegucchatarehi pittādīhi vimissito  ativiya jeguccho hotīti evaṃ āsayato paṭikkūlatā paccavekkhitabbā. <br/><br/>[03] 299^b^.^eb^ ^b^nidhānato^eb^ti etthāpi eseva nayo. ^b^so^eb^ti āhāro. ^b^dasavassikenā^eb^ti jātiyā  dasavassena sattena. ^b^okāse^eb^ti āmāsayasaṅkhāte padese. <br/><br/>[03] 300^b^.^eb^ ^b^evarūpe^eb^ti edise, dasavassāni yāva vassasataṃ adhotavaccakūpasadiseti attho.  ^b^nidhāna^eb^nti nidhātabbataṃ. ^b^yathāvuttappakāre^eb^ti sace pana ``dasavassikenā''tiādinā  (visuddhi0 1.299) yathāvutto pakāro etassāti yathāvuttappakāro, tasmiṃ. ^b^paramandhakāratimise^eb^ti  ativiya andhakaraṇamahātamasi. atiduggandhajegucche padese paramajegucchabhāvaṃ upagantvā  tiṭṭhatīti sambandho. kattha kiṃ viyāti āha ^b^``yathā nāmā''^eb^tiādi. kālameghena  abhivuṭṭhe āvāṭe bahuso vassanena ekaccaṃ asucijātaṃ uppilavitvā vigaccheyyāti ^b^akālamegha^eb^-ggahaṇaṃ.  ^b^tiṇapaṇṇakilañjakhaṇḍa^eb^-ggahaṇaṃ na asubhassāpi asubhena sammissatāya asubhabhāvappattidassanatthaṃ.  ^b^kāyaggisantāpakuthitakuthanasañjātapheṇapubbuḷakācito^eb^ti gahaṇitejena pakkuthitanippakkatāya  samuppannapheṇapubbuḷanicito. ^b^aparipakkato^eb^ti aparipakkabhāvato. <br/><br/>[03] 301^b^.^eb^ ^b^suvaṇṇarajatādidhātuyo viyā^eb^ti yathā suvaṇṇarajatādidhātuyo vidhinā tāpiyamānā  suvaṇṇarajatādike ^a^V1.0396^ea^ muñcantiyo suvaṇṇarajatādibhāvaṃ upagacchantīti vuccanti, na evamayaṃ.  ayaṃ pana āhāro kāyagginā paripakko pheṇapubbuḷake muñcanto saṇhaṃ karonti  etthāti ``saṇhakaraṇī''ti laddhanāmake nisade pisitvā nāḷike khuddakaveḷunāḷikāyaṃ  vaṇṇasaṇṭhānamattena pakkhippamānapaṇḍumattikā viya karīsabhāvaṃ upagantvā pakkāsayaṃ pūreti,  muttabhāvaṃ upagantvā muttavatthiṃ pūretīti yojanā. gahaṇiyā indhanabhāgo viya kimibhakkhabhāgo  ca apākaṭova ^a^M1.0422^ea^. rasabhāgo phalato pakāsīyati, aparipakkasabhāgā ca teti  te anāmasitvā karīsamuttabhāgā evettha dassitā. <br/><br/>[03] 302^b^.^eb^ paṭikkūlassa nāma phalena paṭikkūleneva bhavitabbanti dassento ^b^``sammā paripaccamāno''^eb^tiādimāha.  ^b^nakhadantādīnī^eb^ti ^b^ādi^eb^-saddena na kevalaṃ tacādīni eva ^b^dvattiṃsākārapāḷiyaṃ^eb^  (ma0 ni0 3.154; khu0 pā0 3ḍvattiṃsākāra) āgatāni, atha kho akkhigūthakaṇṇagūthadantamalajallikāsambhavādīni  dvattiṃsakoṭṭhāsavinimuttāni asubhāni saṅgaṇhanto ^b^``nānākuṇapānī''^eb^ti āhāti  daṭṭhabbaṃ. <br/><br/>[03] 303^b^.^eb^ ^b^nissandamāno^eb^ti vissavanto, paggharantoti attho. ^b^ādinā pakārenā^eb^ti  ettha ^b^ādi^eb^-saddena nāsikāya siṅghāṇikā, mukhena kheḷo, kadāci pittaṃ, semhaṃ,  lohitaṃ vamati, vaccamaggena uccāro, passāvamaggena passāvo, sakalakāye lomakūpehi  sedajallikāti evaṃpakāraṃ asuciṃ saṅgaṇhāti. ^b^``paṭhamadivase''^eb^ti idaṃ nissandadivasāpekkhāya  vuttaṃ. tenāha ^b^``dutiyadivase nissandento''^eb^ti. ^b^vikuṇitamukho^eb^ti jigucchāvasena  saṅkucitamukho. tenāha ^b^``jegucchī''^eb^ti. ^b^maṅkubhūto^eb^ti vimanakajāto ``imampi  nāma posemī''ti. ^b^ratto^eb^ti vatthaṃ viya raṅgajātena cittassa vipariṇāmākārena  chandarāgena ratto. ^b^giddho^eb^ti abhikaṅkhanasabhāvena abhigijjhanena giddho gedhaṃ āpanno.  ^b^gadhito^eb^ti dummocanīyabhāvena ganthito viya tattha paṭibaddho. ^b^mucchito^eb^ti rasataṇhāya  mucchaṃ mohaṃ āpanno. ^b^viratto^eb^ti vigatarāgo. ^b^aṭṭīyamāno^eb^ti dukkhiyamāno.  ^b^harāyamāno^eb^ti lajjamāno. ^b^jigucchamāno^eb^ti hīḷento.<br/><br/>[03] ^b^navadvārehī^eb^ti pākaṭānaṃ mahantānaṃ vasena vuttaṃ, lomakūpavivarehipi sandatevāti.  ^b^nilīyatī^eb^ti attānaṃ adassento nigūhati, saṅkucati vā. ^b^eva^eb^nti ekena dvārena  pavesanaṃ anekehi dvārehi anekadhā nikkhāmanaṃ, pakāsanaṃ pavesanaṃ, nigūḷhaṃ nikkhāmanampīti  somanassajātena ^a^V1.0397^ea^ pavesanaṃ, maṅkubhūtena nikkhāmanaṃ, sārattena pavesanaṃ, virattena nikkhāmananti  imehi pakārehi. <br/><br/>[03] 304^b^.^eb^ ^b^paribhogakālepī^eb^ti ^a^M1.0423^ea^ ^b^pi^eb^-saddena paviṭṭhamattopi nāma pavesadvāraṃ  jegucchaṃ karoti, pageva laddhaparivāso paripākappatto itaradvārānīti dasseti. ^b^esa^eb^  āhāro. ^b^gandhaharaṇattha^eb^nti vissagandhāpanayanatthaṃ. ^b^kāyagginā^eb^ti gahaṇitejānugatena  kāyusmānā. ^b^pheṇuddehaka^eb^nti pheṇāni uṭṭhapetvā uṭṭhapetvā. ^b^paccitvā^eb^ti  paripākaṃ gantvā. ^b^uttaramāno^eb^ti uppilavanto. ^b^semhādī^eb^ti ^b^ādi^eb^-saddena pittādike  saṅgaṇhāti. ^b^karīsādī^eb^ti ^b^ādi^eb^-saddena sedajallikādike. ^b^imāni dvārāni^eb^  mukhādīni. ^b^ekacca^eb^nti passāvamaggaṃ sandhāya vadati. cokkhajātikā pana mukhādīnipi  dhovitvā hatthaṃ puna dhovantiyeva. puna ^b^ekacca^eb^nti vaccamaggaṃ. ^b^dvattikkhattu^eb^nti  dvikkhattuṃ, tikkhattuṃ vā. ettha ca āhāratthāya gamanapariyesanānaṃ paṭikkūlatā āhāre  paṭikkūlatā vuttā. paribhogassa tannissayato, āsayanidhānānaṃ taṃsambandhato, itaresaṃ  tabbikāratoti ayampi viseso veditabbo. kimibhakkhabhāvopi hissa vikārapakkheyeva  ṭhapetabboti. <br/><br/>[03] 305^b^.^eb^ ^b^taṃ nimitta^eb^nti yathāvuttehi ākārehi punappunaṃ manasi karontassa paṭikkūlākāravasena  upaṭṭhitaṃ kabaḷīkārāhārasaññitaṃ bhāvanāya nimittaṃ ārammaṇaṃ, na uggahapaṭibhāganimittaṃ.  yadi hi tattha uggahanimittaṃ uppajjeyya, paṭibhāganimittenapi bhavitabbaṃ. tathā ca sati  appanāppattena jhānena bhavitabbaṃ, na ca bhavati, kasmā? bhāvanāya nānākārato, sabhāvadhammabhāvena  ca kammaṭṭhānassa gambhīrabhāvato. tenāha ^b^``kabaḷīkārāhārassa sabhāvadhammatāya gambhīrattā''^eb^ti.  ettha hi yadipi paṭikkūlākāravasena bhāvanā pavattati. ye pana dhamme upādāya kabaḷīkārāhārapaññatti,  te eva dhammā paṭikkūlā, na paññattīti paṭikkūlākāraggahaṇamukhenapi sabhāvadhammeyeva  ārabbha bhāvanāya pavattanato, sabhāvadhammānañca sabhāveneva gambhīrabhāvato na tattha jhānaṃ appetuṃ  sakkoti. gambhīrabhāvato hi purimasaccadvayaṃ duddasaṃ jātanti. yadi upacārasamādhinā cittaṃ  samādhiyati, kathaṃ kammaṭṭhānaṃ ``saññā'' icceva voharīyatīti āha ^b^``paṭikkūlākāraggahaṇavasena  panā''^eb^tiādi.<br/><br/>[03] idāni imissā bhāvanāya ānisaṃsaṃ dassetuṃ ^b^``imañca panā''^eb^tiādi vuttaṃ. ^b^rasataṇhāyā^eb^ti  madhurādirasavisayāya taṇhāya. ^b^patilīyatī^eb^ti saṅkucati anekākāraṃ tattha paṭikkūlatāya  ^a^V1.0398^ea^ saṇṭhitattā. ^b^patikuṭatī^eb^ti apasakkati ^a^M1.0424^ea^ na visarati. ^b^pativattatī^eb^ti  nivattati. ^b^kantāranittharaṇatthiko^eb^ti mahato dubbhikkhakantārassa nittharaṇappayojano.  ^b^vigatamado^eb^ti mānamadādīnaṃ abhāvena nimmado, madābhāvaggahaṇeneva cassa davamaṇḍanavibhūsanādīnampi  abhāvo gahitoyevāti daṭṭhabbaṃ. ^b^kabaḷīkārāhārapariññāmukhenā^eb^ti vuttanayena paṭikkūlākārato  kabaḷīkārāhārassa paricchijja jānanadvārena. ^b^pañcakāmaguṇiko rāgo^eb^ti anativattanaṭṭhena  pañcasu kāmaguṇesu niyutto, tappayojano vā rāgo. ^b^pariññaṃ^eb^ samatikkamaṃ ^b^gacchati^eb^.  rasataṇhāya hi sammadeva vigatāya rūpataṇhādayopi vigatā eva honti bhojane mattaññutāya ukkaṃsagamanato.  sati ca visayisamatikkame visayo samatikkanto eva hotīti āha ^b^``so pañcakāmaguṇapariññāmukhena  rūpakkhandhaṃ parijānātī''^eb^ti. rūpāyatanādīsu hi pariññaṃ gacchantesu tannissayabhūtāni,  taggāhakā pasādā ca sukheneva pariññaṃ gacchantīti. ^b^aparipakkādī^eb^ti ^b^ādi^eb^-saddena  āsayanidhānānampi saṅgaho daṭṭhabbo. tattha ^b^aparipakkaṃ^eb^ tāva udariyameva. āsayaggahaṇena  pittasemhapubbalohitānaṃ, paripakkaggahaṇena karīsamuttānaṃ, phalaggahaṇena kesādīnaṃ  sabbesaṃ pariggaho siddho hotīti āha ^b^``kāyagatāsatibhāvanāpi pāripūriṃ gacchatī''^eb^ti.  ^b^asubhasaññāyā^eb^ti asubhabhāvanāya, aviññāṇakāsubhabhāvanānuyogassāti attho. ^b^anulomapaṭipadaṃ  paṭipanno hoti^eb^ paṭikkūlākāraggahaṇena kāyassa asuciduggandhajegucchabhāvasallakkhaṇato.  ^b^imaṃ pana paṭipatti^eb^nti imaṃ āhāre paṭikkūlasaññābhāvanaṃ. ^b^amatapariyosānata^eb^nti  nibbānaniṭṭhitaṃ āhāre paṭikkūlasaññābhāvanāsaṅkhātaṃ upacārajjhānaṃ pādakaṃ katvā  vipassanaṃ vaḍḍhetvā nibbānādhigamanti attho. <br/><br/>[06] āhārepaṭikkūlabhāvanāvaṇṇanā niṭṭhitā. 


volume: 149
item: 92
title: ^^āhārepaṭikkūlabhāvanāvaṇṇanā^catudhātuvavatthānabhāvanāvaṇṇanā^
content:
  [03] 306^b^.^eb^ ^b^``ekaṃ vavatthānanti evaṃ uddiṭṭhassa catudhātuvavatthānassa bhāvanāniddeso anuppatto''^eb^ti  uddeso nāma niddesattho mudumajjhapaññābāhullato ^a^M1.0425^ea^, āgato ca bhāro avassaṃ  vahitabboti katvā vuttaṃ. tattha satipi visayabhedena vavatthānassa bhede vavatthānabhāvasāmaññena  pana taṃ abhinnaṃ katvā vuttaṃ ^b^``ekaṃ vavatthāna''^eb^nti, pubbabhāge vā satipi visayabhede  atthasiddhiyaṃ ^a^V1.0399^ea^ tassa ekavisayatāvāti ``ekaṃ vavatthāna''nti vuttaṃ. yathā hi dvattiṃsākāre  kammaṃ karontassa yogino yadipi pubbabhāge visuṃ visuṃ koṭṭhāsesu manasikāro  pavattati, aparabhāge pana ekasmiṃ khaṇe ekasmiṃyeva koṭṭhāse atthasiddhi hoti, na sabbesu,  evamidhāpīti. tattha siyā -- yathā paṭikkūlabhāvasāmaññena dvattiṃsākārakammaṭṭhāne abhedato  manasikāro pavattati, evaṃ idha dhātubhāvasāmaññena abhedato manasikāro pavattatīti ``ekaṃ  vavatthāna''nti vuttanti? nayidamevaṃ. tattha hi paṇṇattisamatikkamato paṭṭhāya paṭikkūlavaseneva  sabbattha manasikāro pavattetabbo, idha pana sabhāvasarasalakkhaṇato dhātuyo manasi kātabbā,  na dhātubhāvasāmaññato. tenevāha ^b^``sabhāvūpalakkhaṇavasena sanniṭṭhāna''^eb^nti. kiṃ vā  etena papañcena, aññehi ekūnacattālīsāya kammaṭṭhānehi asaṃsaṭṭhaṃ catudhātuvavatthānaṃ nāma  ekaṃ kammaṭṭhānanti dassetuṃ ``ekaṃ vavatthāna''nti vuttanti daṭṭhabbaṃ. ``catudhātuvavatthānassa  bhāvanāniddeso''ti kasmā vuttaṃ, nanu catudhātuvavatthānaṃ bhāvanāva? saccaṃ bhāvanāva,  sakiṃ pavattaṃ pana vavatthānaṃ, tassa bahulīkāro bhāvanāti vacanabhedena vuttaṃ. kathaṃ  pana bhāvanā niddisīyati tassā vacīgocarātikkantabhāvatoti? nāyaṃ doso bhāvanatthe bhāvanāvohārato.  bhāvanattho hi kammaṭṭhānapariggaho idha ``bhāvanā''ti adhippeto.<br/><br/>[03] ^b^sabhāvūpalakkhaṇavasenā^eb^ti kakkhaḷattādikassa salakkhaṇassa upadhāraṇavasena. idaṃ hi kammaṭṭhānaṃ  pathavīkasiṇādikammaṭṭhānaṃ viya na paṇṇattimattasallakkhaṇavasena, nīlakasiṇādikammaṭṭhānaṃ  viya na nīlādivaṇṇasallakkhaṇavasena, nāpi vipassanākammaṭṭhānaṃ viya saṅkhārānaṃ aniccatādisāmaññalakkhaṇasallakkhaṇavasena  pavattati, atha kho pathavīādīnaṃ sabhāvasallakkhaṇavasena pavattati. tena vuttaṃ ``sabhāvūpalakkhaṇavasenā''ti,  kakkhaḷattādikassa salakkhaṇassa upadhāraṇavasenāti attho. ^b^sanniṭṭhāna^eb^nti ñāṇavinicchayo  veditabbo, na yevāpanakavinicchayo, nāpi vitakkādivinicchayo ^a^M1.0426^ea^. ^b^dhātumanasikāro^eb^ti  dhātūsu manasikāro, catasso dhātuyo ārabbha bhāvanāmanasikāroti attho. kātabbato  kammaṃ, yogino sukhavisesānaṃ kāraṇabhāvato ṭhānañcāti kammaṭṭhānaṃ, catunnaṃ mahābhūtānaṃ  sabhāvasallakkhaṇavasena pavattaṃ yogakammaṃ. tenāha ^b^``dhātumanasikāro, dhātukammaṭṭhānaṃ,  catudhātuvavatthānanti atthato eka''^eb^nti. ^b^tayidaṃ^eb^ catudhātuvavatthānaṃ. ^b^``dvidhā  āgata''^eb^nti kasmā vuttaṃ, nanu dhātuvibhaṅge nātisaṅkhepavitthāravasena āgataṃ, tasmā  ``tidhā āgata''nti vattabbanti? na, tatthāpi ajjhattikānaṃ dhātūnaṃ pabhedato anavasesapariyādānassa  katattā, bāhirānañca dhātūnaṃ pariggahitattā ^a^V1.0400^ea^. atha vā ^b^dvidhā āgata^eb^nti ettha dvidhāva  āgatanti na evaṃ niyamo gahetabbo, atha kho dvidhā āgatamevāti, tena tatiyassāpi pakārassa  saṅgaho siddho hoti. so ca nātisaṅkhepavitthāranayo ``saṅkhepato ca vitthārato cā''ti  ettha āvuttivasena, ^b^ca^eb^-saddeneva vā saṅgahoti daṭṭhabbo. atha vā yo nātisaṅkhepavitthāranayena  atisaṅkhepapaṭikkhepamukhena labbhamāno vitthārabhāgo, taṃ vitthāranayantogadhameva katvā vuttaṃ  ``dvidhā āgata''nti. evañca katvā ``nātitikkhapaññassa dhātukammaṭṭhānikassa vasena  vitthārato āgata''nti idañca vacanaṃ samatthitaṃ hoti. ^b^``mahāsatipaṭṭhāne''^eb^ti ca  idaṃ nidassanamattaṃ daṭṭhabbaṃ, ^b^satipaṭṭhāna^eb^(dī0 ni0 2.378 ādayo; ma0 ni0 3.111 ādayo)  ^b^kāyagatāsatisuttādīsu^eb^pi (ma0 ni0 3.153 ādayo) tatheva āgatattā. ^b^rāhulovāde^eb^ti  mahārāhulovāde (ma0 ni0 2.113 ādayo). ^b^dhātuvibhaṅge^eb^ti dhātuvibhaṅgasutte (ma0  ni0 3.342 ādayo), abhidhamme dhātuvibhaṅge (vibha0 172 ādayo) ca.<br/><br/>[03] kāmaṃ ^b^mahāsatipaṭṭhāne^eb^ atthena upamaṃ parivāretvā desanā āgatā, upamā ca nāma yāvadeva  upameyyatthavibhāvanatthāti upamaṃ tāva dassetvā upameyyatthaṃ vibhāvetuṃ ^b^``seyyathāpī''^eb^tiādinā  pāḷi ānītā. kasmā panettha dhātuvasena, tatthapi catumahābhūtavasena kammaṭṭhānaniddeso  katoti? sattasuññatāsandassanatthaṃ, ettha dhātuvasena, tatthāpi oḷārikabhāvena supākaṭatāya,  ekaccaveneyyajanacaritānukulatāya ca mahābhūtavasena kammaṭṭhānaniddeso katoti veditabbo.  tattha ^b^pathavīdhātū^eb^tiādīsu dhātuttho nāma sabhāvattho, sabhāvattho ^a^M1.0427^ea^ nāma  suññatattho, suññatattho nāma nissattattho. evaṃ sabhāvasuññatanissattatthena pathavīyeva  dhātu ^b^pathavīdhātu. āpodhātu^eb^ādīsupi eseva nayo. ^b^pathavīdhātū^eb^ti sahajarūpadhammānaṃ  patiṭṭhā dhātu, tathā ^b^āpodhātū^eb^ti ābandhanadhātu, ^b^tejodhātū^eb^ti paripācanadhātu, ^b^vāyodhātū^eb^ti  vitthambhanadhātūti evamettha samāso, bhāvattho ca veditabbo. ayamettha saṅkhepo, vitthāro  pana parato āgamissati.<br/><br/>[03] ^b^evaṃ tikkhapaññassā^eb^tiādīsu ^b^eva^eb^nti yathādassitaṃ pāḷiṃ paccāmasati. nātitikkhapaññassa  vitthāradesanāti katvā āha ^b^``tikkhapaññassā''^eb^ti. yathā vatthayugaṃ arahatīti vatthayugiko,  evaṃ dhātukammaṭṭhānaṃ arahati, dhātukammaṭṭhānapayojanoti vā dhātukammaṭṭhāniko, tassa ^b^dhātukammaṭṭhānikassa^eb^.<br/><br/>[03] ^b^cheko^eb^ti ^a^V1.0401^ea^ taṃtaṃsamaññāya kusalo, yathājāte sūnasmiṃ naṅguṭṭhakhuravisāṇādivante aṭṭhimaṃsādiavayavasamudāye  avibhatte gāvīsamaññā, na vibhatte, vibhatte pana aṭṭhimaṃsādiavayavasamaññāti jānanako.  ^b^goghātako^eb^ti jīvikatthāya gunnaṃ ghātako. ^b^antevāsī^eb^ti kammakaraṇavasena tassa  samīpavāsī tassa tannissāya jīvanato. ^b^vinivijjhitvā^eb^ti ekasmiṃ ṭhāne aññaṃ vinivijjhitvā.  ^b^mahāpathānaṃ vemajjhaṭṭhānasaṅkhāte^eb^ti catunnaṃ mahāpathānaṃ tāya eva vinivijjhanaṭṭhānasaṅkhāte.  yasmā te cattāro mahāpathā catūhi disāhi āgantvā samohitā viya honti, tasmā  taṃ ṭhānaṃ catumahāpathānaṃ, tasmiṃ ^b^catumahāpathe^eb^. vilīyanti bhijjanti vibhajjantīti  bīlā, bhāgā, ^b^va^eb^-kārassa ba-kāraṃ, i-kārassa ca ī-kāraṃ katvā. tameva hi  bhāgatthaṃ dassetuṃ ^b^``koṭṭhāsaṃ katvā''^eb^ti vuttaṃ. kiñcāpi ṭhita-saddo ``ṭhito  vā''tiādīsu (a0 ni0  5.28) viya ṭhānasaṅkhātairiyāpathasamaṅgitāya, gatinivattiatthatāya  vā ṭhā-saddassa aññattha ṭhapetvā gamanaṃ sesairiyāpathasamaṅgitāya bodhako, idha pana yathā tathā  rūpakāyassa pavattiākārabodhako adhippetoti āha ^b^``catunnaṃ iriyāpathānaṃ yena kenaci  ākārena ṭhitattā^eb^ ^b^yathāṭhita''^eb^nti ^a^M1.0428^ea^. tattha ^b^ākārenā^eb^ti ṭhānādinā  rūpakāyassa pavattiākārena. ṭhānādayo hi iriyāsaṅkhātāya kāyikakiriyāya pavattiṭṭhānatāya  ``iriyāpathā''ti vuccanti. ^b^yathāṭhita^eb^nti yathāpavattaṃ. yathāvuttaṭṭhānamevettha paṇidhānanti  adhippetanti āha ^b^``yathāṭhitattāva yathāpaṇihita''^eb^nti. ^b^ṭhita^eb^nti vā kāyassa ṭhānasaṅkhātairiyāpathasamāyogaparidīpanaṃ.  ^b^paṇihita^eb^nti tadaññairiyāpathasamāyogaparidīpanaṃ. ^b^ṭhita^eb^nti vā kāyasaṅkhātānaṃ rūpadhammānaṃ  tasmiṃ tasmiṃ khaṇe sakiccavasena avaṭṭhānaparidīpanaṃ. ^b^paṇihita^eb^nti paccayakiccavasena  tehi tehi paccayehi pakārato nihitaṃ paṇihitanti evamettha attho veditabbo.  ^b^dhātuso^eb^ti dhātuṃ dhātuṃ pathavīādidhātuṃ visuṃ visuṃ katvā. ^b^paccavekkhatī^eb^ti  pati pati avekkhati ñāṇacakkhunā vinibbhujitvā passati.<br/><br/>[03] yathā chekotiādinā pāḷiyā saddatthavivaraṇavasena vuttamevatthaṃ idāni bhāvatthavibhāvanavasena  dassetuṃ ^b^``yathā goghātakassā''^eb^tiādi vuttaṃ. tattha ^b^posentassā^eb^ti maṃsūpacayaparibrūhanāya  kuṇḍakabhattakappāsaṭṭhiādīhi saṃvaḍḍhentassa. ^b^vadhitaṃ mata^eb^nti hiṃsitaṃ hutvā mataṃ.  ^b^mata^eb^nti ca matamattaṃ. tenevāha ^b^``tāvadevā''^eb^ti. ^b^gāvīti saññā na antaradhāyati^eb^  yāni aṅgapaccaṅgāni upādāya gāvīsamaññā, matamattāyapi gāviyā tesaṃ sannivesassa avinaṭṭhattā.  ^b^bilāso^eb^ti bilaṃ bilaṃ katvā. ^b^vibhajitvā^eb^ti aṭṭhisaṅghātato maṃsaṃ vivecetvā,  tato vā vivecitaṃ ^a^V1.0402^ea^ maṃsaṃ bhāgaso katvā. tenevāha ^b^``maṃsasaññā pavattatī''^eb^ti.  ^b^pabbajitassapi^eb^ apariggahitakammaṭṭhānassa. ^b^ghanavinibbhoga^eb^nti santatisamūhakiccaghanānaṃ  vinibbhujanaṃ vivecanaṃ. ^b^dhātuso paccavekkhato^eb^ti yathāvuttaṃ ghanavinibbhogaṃ  katvā dhātuso paccavekkhantassa. ^b^sattasaññā^eb^ti attānudiṭṭhivasena pavattā sattasaññāti  vadanti, vohāravasena pavattasattasaññāyapi tadā antaradhānaṃ yuttameva yāthāvato ghanavinibbhogassa  sampādanato. evaṃ hi sati yathāvuttaopammatthena opameyyattho aññadatthu saṃsandati  sameti. tenevāha ^b^``dhātuvaseneva cittaṃ santiṭṭhatī''^eb^ti. <br/><br/>[03] 307^b^.^eb^ evaṃ dhātukammaṭṭhānassa saṅkhepato āgataṭṭhānaṃ dassetvā idāni vitthārato āgataṭṭhānaṃ  dassetuṃ ^b^``mahāhatthipadūpame panā''^eb^tiādi ^a^M1.0429^ea^ vuttaṃ. ^b^eva^eb^nti iminā  ^b^rāhulovāda-^eb^ (ma0 ni0 2.113 ādayo) ^b^dhātuvibhaṅgesu^eb^ (ma0 ni0 3.342 ādayo;  vibha0 172 ādayo) dhātukammaṭṭhānassa vitthārato āgamanameva upasaṃharati, na sabbaṃ desanānayaṃ  aññathāpi tattha desanānayassa āgatattā.<br/><br/>[03] ^b^tatrā^eb^ti tasmiṃ yathādassite mahāhatthipadūpamapāṭhe. ^b^ajjhattikā^eb^ti sattasantānapariyāpannā.  ^b^ajjhattaṃ paccatta^eb^nti padadvayenāpi taṃtaṃpāṭipuggalikadhammo vuccatīti āha ^b^``ubhayampi  niyakassa adhivacana''^eb^nti. sasantatipariyāpannatāya pana attani gahetabbabhāvūpagamanavasena  attānaṃ adhikicca pavattaṃ ^b^ajjhattaṃ^eb^. taṃtaṃsantatipariyāpannatāya ^b^paccattaṃ^eb^. tenevāha  ^b^``attani pavattattā ajjhattaṃ, attānaṃ paṭicca paṭicca pavattattā paccatta''^eb^nti.  ^b^kakkhaḷa^eb^nti kathinaṃ. yasmā taṃ thaddhabhāvena sahajātānaṃ patiṭṭhā hoti, tasmā ^b^``thaddha''^eb^nti  vuttaṃ. ^b^kharigata^eb^nti kharīsu kharasabhāvesu gataṃ tappariyāpannaṃ, kharasabhāvamevāti attho.  yasmā pana kharasabhāvaṃ pharusākārena upaṭṭhānato pharusākāraṃ hoti, tasmā vuttaṃ ^b^``pharusa''^eb^nti.  tenāha ^b^``dutiyaṃ ākāravacana''^eb^nti. ^b^upādinnaṃ^eb^ nāma sarīraṭṭhakaṃ. taṃ pana  kammasamuṭṭhānataṃ sandhāya upādinnampi atthi anupādinnampi, taṇhādīhi ādinnagahitaparāmaṭṭhavasena  sabbampetaṃ upādinnamevāti dassetuṃ ^b^``upādinnanti daḷhaṃ ādinna''^eb^ntiādi  vuttaṃ. tattha ``mama''nti gahitaṃ ``aha''nti parāmaṭṭhanti yojanā. ^b^seyyathida^eb^nti kathetukamyatāpucchāvācīti  āha ^b^``taṃ katamanti ceti attho''^eb^ti. ^b^tato^eb^ti pacchā. ^b^ta^eb^nti taṃ ajjhattikādibhedato  dassitaṃ pathavīdhātuṃ. ^b^dassento^eb^ti vatthuvibhāgena dassento. kiñcāpi matthaluṅgaṃ  aṭṭhimiñjeneva saṅgahetvā idha pāḷiyaṃ visuṃ na uddhaṭaṃ, ^b^paṭisambhidāmagge^eb^  ^a^V1.0403^ea^ (paṭi0  ma0 1.4) pana vīsatiyā ākārehi paripuṇṇaṃ katvā dassetuṃ visuṃ gahitanti tampi  saṅgaṇhanto thaddhabhāvādhikatāya pathavīdhātukoṭṭhāsesuyeva ^b^``matthaluṅgaṃ pakkhipitvā vīsatiyā  ākārehi pathavīdhātu niddiṭṭhāti veditabbā''^eb^ti āha. ^b^``yaṃ vā panaññampi kiñcī''^eb^ti  vā iminā pāḷiyaṃ matthaluṅgassa saṅgaho daṭṭhabbo. tasmā idha ^b^``yaṃ vā panaññampi kiñcī''^eb^ti  idaṃ pubbāparāpekkhaṃ ``matthaluṅgaṃ pakkhipitvā vīsatiyā ākārehi pathavīdhātu niddiṭṭhāti  veditabbā, yaṃ vā panaññampi kiñcī''ti vacanato. puna ^b^yaṃ vā panaññampi kiñcī^eb^ti  avasesesu tīsu koṭṭhāsesūti ^a^M1.0430^ea^ yojetabbaṃ. ^b^tīsu koṭṭhāsesū^eb^ti  tippakāresu koṭṭhāsesu. na hi te tayo koṭṭhāsā.<br/><br/>[03] ^b^vissandanabhāvenā^eb^ti paggharaṇasabhāvena. ^b^appotī^eb^ti visarati. ^b^pappotī^eb^ti pāpuṇāti,  sasambhārāapavasena cetaṃ vuttaṃ. so hi vissandanabhāvena sasambhārapathavīsaṅkhātaṃ taṃ  taṃ ṭhānaṃ visarati, pāpuṇāti ca, lakkhaṇāpavaseneva vā. sopi hi sahajātāññamaññanissayādipaccayatāya  sesabhūtattayasaṅkhātaṃ taṃ taṃ ṭhānaṃ dravabhāvasiddhena vissandanabhāvena ābandhattaṃ, āsattattaṃ,  avippakiṇṇañca karontaṃ ``appoti pappotī''ti vattabbataṃ arahatīti.<br/><br/>[03] ^b^tejanavasenā^eb^ti nisitabhāvena tikkhabhāvena. ^b^vuttanayenā^eb^ti kammasamuṭṭhānādivasena  ``nānāvidhesū''ti āpodhātuyaṃ vuttanayena. ^b^kupitenā^eb^ti khubhitena. ^b^usumajāto^eb^ti  usmābhibhūto. ^b^jīratī^eb^ti jiṇṇo hoti. tejodhātuvasena labbhamānā imasmiṃ kāye  jarāpavatti pākaṭajarāvasena veditabbāti dassetuṃ ^b^``indriyavekallata''^eb^ntiādi vuttaṃ.  sarīre pakatiusumaṃ atikkamitvā uṇhabhāvo ^b^santāpo,^eb^ sarīrassa dahanavasena pavatto  mahādāho ^b^paridāho^eb^ti ayametesaṃ viseso. ^b^yena jīrīyatī^eb^ti ca ekāhikādijararogena  jarīyatītipi attho yujjati. satakkhattuṃ tāpetvā tāpetvā sītudake pakkhipitvā  uddhaṭā sappi ^b^``satadhotasappī''^eb^ti vadanti. ^b^asita^eb^nti bhuttaṃ. ^b^khāyita^eb^nti khāditaṃ.  ^b^sāyita^eb^nti assāditaṃ. ^b^sammā paripākaṃ gacchatī^eb^ti samavepākiniyā gahaṇiyā  vasena vuttaṃ, asammāparipākopi pana visamavepākiniyā tassā eva vasena veditabbo.  ^b^rasādibhāvenā^eb^ti rasarudhiramaṃsamedanhāruaṭṭhiaṭṭhimiñjasukkavasena. ^b^viveka^eb^nti  puthubhāvaṃ aññamaññaṃ visadisabhāvaṃ. asitādibhedassa hi āhārassa pariṇāme raso hoti,  taṃ paṭicca rasadhātu uppajjatīti attho. evaṃ ``rasassa pariṇāme rudhira''ntiādinā  sabbaṃ netabbaṃ.<br/><br/>[03] ^b^vāyanavasenā^eb^ti ^a^V1.0404^ea^ samudīraṇavasena, savegagamanavasena vā. ^b^uggārahikkādī^eb^ti ettha ^b^ādi^eb^-saddena  uddekakhipanādipavattanakavātānaṃ saṅgaho daṭṭhabbo ^a^M1.0431^ea^. ^b^uccārapassāvādī^eb^ti  ^b^ādi^eb^-saddena pittasemhalasikākevaladuggandhādinīharaṇakānaṃ saṅgaho daṭṭhabbo. yadipi  kucchi-saddo udarapariyāyo, koṭṭha-saddena pana antantarassa vuccamānattā tadavasiṭṭho udarappadeso  idha kucchi-saddena vuccatīti āha ^b^``kucchisayā vātāti antānaṃ bahivātā''^eb^ti.  ^b^samiñjanapasāraṇādī^eb^ti ^b^ādi^eb^-saddena ālokanavilokanauddharaṇātiharaṇādikā sabbā  kāyikakiriyā saṅgahitā. ^b^``assāsapassāsā cittasamuṭṭhānāvā''^eb^ti etena assāsapassāsānaṃ  sarīraṃ muñcitvā pavatti natthīti dīpeti. na hi bahiddhā cittasamuṭṭhānassa sambhavo  atthīti. yadi evaṃ kathaṃ ``passāsoti bahinikkhamananāsikavāto, dīghanāsikassa  nāsikaggaṃ, itarassa uttaroṭṭhaṃ phusanto pavattatī''ti vacanaṃ? taṃ nikkhamanākārena  pavattiyā cittasamuṭṭhānassa, santāne pavattautusamuṭṭhānassa ca vasena vuttanti veditabbaṃ.  ^b^sabbatthā^eb^ti āpodhātuādīnaṃ tissannaṃ dhātūnaṃ niddesaṃ sandhāyāha. tattha āpodhātuniddese  ``yaṃ vā panañña''nti iminā sambhavassa, tejodhātuniddese sarīre pākatikausmāya,  vāyodhātuniddese dhamanijālānusaṭassa tattha tattha cammakhīlapīḷakādinibbattakavāyuno saṅgaho  daṭṭhabbo. samiñjanādinibbattakavātā cittasamuṭṭhānāva. yadi evaṃ, kathaṃ ``purimā pañca  catusamuṭṭhānā''ti vacanaṃ? na hi samiñjanādinibbattakā eva aṅgamaṅgānusārino vātā,  atha kho tadaññepīti natthi virodho.<br/><br/>[03] ^b^itī^eb^ti vuttappakāraparāmasanaṃ. tenāha ^b^``vīsatiyā ākārehī''^eb^tiādi. ^b^etthā^eb^ti  etasmiṃ vitthārato āgate dhātukammaṭṭhāneti attho. tena ayaṃ vaṇṇanā na kevalaṃ mahāhatthipadūpamasseva  (ma0 ni0 1.300 ādayo), atha kho ^b^mahārāhulovāda-^eb^ (ma0 ni0 2.113 ādayo) ^b^dhātuvibhaṅgasuttāna^eb^mpi  (ma0 ni0 3.342 ādayo) atthasaṃvaṇṇanā hotiyevāti dassitaṃ hoti. bhāvanānayepi  eseva nayo. tathā hi vuttaṃ ``evaṃ rāhulovādadhātuvibhaṅgesupī''ti. <br/><br/>[03] 308^b^.^eb^ ^b^bhāvanānaye^eb^ti bhāvanāya naye. yena kammaṭṭhānabhāvanā ijjhati, tasmiṃ bhāvanāvidhimhīti  attho. ^b^etthā^eb^ti dhātukammaṭṭhāne. yasmā yesaṃ ``tikkhapañño nātitikkhapañño''ti  imesaṃ duvidhānaṃ puggalānaṃ vasena idaṃ kammaṭṭhānaṃ dvidhā āgataṃ dvidhā desitaṃ, tasmā  kammaṭṭhānābhinivesopi tesaṃ dvidhāva icchitabboti taṃ tāva dassetuṃ ^b^``tikkhapaññassa  bhikkhuno''^eb^tiādi ^a^M1.0432^ea^ āraddhaṃ. ^b^lomā pathavīdhātūtī^eb^ti ettha ^b^iti^eb^-saddo  ādiattho ^a^V1.0405^ea^. ^b^evaṃ vitthārato dhātupariggaho^eb^ti ``kesā pathavīdhātu, lomā pathavīdhātū''tiādinā  evaṃ dvācattālīsāya ākārehi vitthārato dhātukammaṭṭhānapariggaho. ^b^papañcato^eb^ti  dandhato saṇikato. ^b^yaṃ thaddhalakkhaṇa^eb^nti kesādīsu yaṃ thaddhalakkhaṇaṃ kakkhaḷabhāvo. ^b^yaṃ  ābandhanalakkhaṇa^eb^ntiādīsupi eseva nayo. ^b^evaṃ manasi karoto^eb^ti vatthuṃ anāmasitvā  evaṃ lakkhaṇamattato manasikāraṃ pavattentassa. ^b^assā^eb^ti tikkhapaññassa. ^b^kammaṭṭhānaṃ  pākaṭaṃ hotī^eb^ti yogakammassa pavattiṭṭhānabhūtaṃ tadeva lakkhaṇaṃ vibhūtaṃ hoti, tassa vā  lakkhaṇassa suṭṭhu upaṭṭhānato taṃ ārabbha pavattamānaṃ manasikārasaṅkhātaṃ kammaṭṭhānaṃ vibhūtaṃ  visadaṃ hoti, tikkhapaññassa indriyapāṭavena saṃkhittarucibhāvato. sabbaso mandapaññassa  bhāvanāva na ijjhatīti āha ^b^``nātitikkhapaññassā''^eb^ti. ^b^evaṃ manasi karoto^eb^ti vuttanayena  saṅkhepato manasi karoto. ^b^andhakāraṃ avibhūtaṃ hotī^eb^ti anupaṭṭhānato andhaṃ viya karontaṃ  apākaṭaṃ hoti kammaṭṭhānanti yojanā. ^b^purimanayenā^eb^ti ``kesā pathavīdhātū''tiādinā  pubbe vuttanayena. vatthuāmasanena ^b^vitthārato manasi karontassa pākaṭaṃ hoti^eb^  kammaṭṭhānaṃ, nātitikkhapaññassa akhippanisantitāya vitthārarucibhāvato.<br/><br/>[03] idāni yathāvuttamatthaṃ upamāya vibhāvetuṃ ^b^``yathā dvīsu bhikkhūsū''^eb^tiādi vuttaṃ.  tattha ^b^peyyālamukha^eb^nti peyyālapāḷiyā mukhabhūtaṃ dvārabhūtaṃ ādito vāraṃ, vāradvayaṃ  vā. ^b^vitthāretvā^eb^ti anavasesato sajjhāyitvā. ^b^ubhatokoṭivasenevā^eb^ti tassa  tassa vārassa ādiantaggahaṇavaseneva. ^b^oṭṭhapariyāhatamatta^eb^nti oṭṭhānaṃ samphusanamattaṃ.  yathā ganthaparivattane tikkhapaññassa bhikkhuno saṅkhepo ruccati, na vitthāro. itarassa ca  vitthāro ruccati, na saṅkhepo, evaṃ bhāvanānayepīti upamāsaṃsandanaṃ veditabbaṃ. <br/><br/>[01] ^b^tasmā^eb^ti yasmā tikkhapaññassa saṅkhepo, nātitikkhapaññassa ca vitthāro sappāyo, tasmā.  yasmā kammaṭṭhānaṃ anuyuñjitukāmassa sīlavisodhanādipubbakiccaṃ icchitabbaṃ, taṃ  sabbākārasampannaṃ heṭṭhā vuttamevāti idha na āmaṭṭhaṃ. yasmā pana vivekaṭṭhakāyassa, vivekaṭṭhacittasseva  ca bhāvanā ijjhati ^a^M1.0433^ea^, na itarassa, tasmā tadubhayaṃ dassento ^b^``rahogatena  paṭisallīnenā''^eb^ti āha. tattha ^b^rahogatenā^eb^ti rahasi gatena, ekākinā bhāvanānukūlaṭṭhānaṃ  upagatenāti attho. ^b^paṭisallīnenā^eb^ti pati pati puthuttārammaṇato cittaṃ nisedhetvā  kammaṭṭhāne sallīnena, tattha saṃsiliṭṭhacittenāti attho. ^b^sakalampi attano rūpakāyaṃ  āvajjetvā^eb^ti uddhaṃ pādatalā, adho kesamatthakā, tiriyaṃ tacapariyantaṃ sabbampi  ^a^V1.0406^ea^ attano  karajakāyaṃ dhātuvasena manasi karonto yasmā cātumahābhūtiko ayaṃ kāyo, tasmā  ``atthi imasmiṃ kāye pathavīdhātu āpodhātu tejodhātu vāyodhātū''ti catumahābhūtavasena  samannāharitvāti attho. idāni tāsaṃ dhātūnaṃ lakkhaṇato, upaṭṭhānākārato ca manasikāravidhiṃ  dassetuṃ ^b^``yo imasmiṃ kāye''^eb^tiādi vuttaṃ.<br/><br/>[03] tattha ^b^thaddhabhāvo^eb^ti lakkhaṇamāha. thaddhattalakkhaṇā hi pathavīdhātu. ^b^kharabhāvo^eb^ti upaṭṭhānākāraṃ,  ñāṇena gahetabbākāranti attho. ^b^dravabhāvo^eb^ lakkhaṇaṃ āpodhātuyā paggharaṇasabhāvattā.  ^b^ābandhanaṃ^eb^ upaṭṭhānākāro. ^b^uṇhabhāvo^eb^ lakkhaṇaṃ tejodhātuyā usmāsabhāvattā. ^b^paripācanaṃ^eb^  upaṭṭhānākāro. ^b^vitthambhanaṃ^eb^ lakkhaṇaṃ vāyodhātuyā upatthambhanasabhāvattā. ^b^samudīraṇaṃ^eb^  upaṭṭhānākāro, upaṭṭhānākāro ca nāma dhātūnaṃ sakiccakaraṇavasena ñāṇassa vibhūtākāro.  kasmā panettha ubhayaggahaṇaṃ? puggalajjhāsayato. ekaccassa hi dhātuyo manasi karontassa  tā sabhāvato gahetabbataṃ gacchanti, ekaccassa sakiccakaraṇato, yo rasoti vuccati.  tatrāyaṃ yogī dhātuyo manasi karonto ādito paccekaṃ salakkhaṇato, sarasatopi pariggaṇhāti.  tenāha ^b^``yo imasmiṃ kāye thaddhabhāvo vā kharabhāvo vā...pe0... evaṃ saṃkhittena dhātuyo  pariggahetvā''^eb^ti. tattha ^b^pariggahetvā^eb^ti pariggāhakabhūtena ñāṇena dhātuyo lakkhaṇato,  rasato vā paricchijja gahetvā. ayaṃ tāva saṃkhittato bhāvanānaye kammaṭṭhānābhiniveso. <br/><br/>[01] evaṃ pana dhātuyo pariggahetvā ``atthi imasmiṃ kāye pathavīdhātu thaddhabhāvo vā kharabhāvo  vā, āpodhātu dravabhāvo vā ābandhanabhāvo vā, tejodhātu uṇhabhāvo vā paripācanabhāvo  vā, vāyodhātu vitthambhanabhāvo ^a^M1.0434^ea^ vā samudīraṇabhāvo vā''ti evaṃ lakkhaṇādīhi  saddhiṃyeva dhātuyo manasi karontena kālasatampi kālasahassampi punappunaṃ āvajjitabbaṃ  manasi kātabbaṃ, takkāhataṃ vitakkapariyāhataṃ kātabbaṃ. tassevaṃ manasi karoto  yaṃ lakkhaṇādīsu supākaṭaṃ hutvā upaṭṭhāti, tadeva gahetvā itaraṃ vissajjetvā tena  saddhiṃ ``pathavīdhātu āpodhātū''tiādinā manasikāro pavattetabbo. evaṃ manasi karontena  hi anupubbato, nātisīghato, nātisaṇikato, vikkhepapaṭibāhanato, paṇṇattisamatikkamanato,  anupaṭṭhānamuñcanato, lakkhaṇato, tayo ca suttantāti imehi dasahākārehi manasikārakosallaṃ  anuṭṭhātabbaṃ.<br/><br/>[03] tattha ^b^anupubbato^eb^ti anupaṭipāṭito ācariyassa santike uggahitapaṭipāṭito, sā  ca desanāpaṭipāṭiyeva ^a^V1.0407^ea^. evaṃ anupubbato manasi karontenāpi nātisīghato manasi  kātabbaṃ. atisīghato manasi karoto hi aparāparaṃ kammaṭṭhānamanasikāro nirantaraṃ pavattati,  kammaṭṭhānaṃ pana avibhūtaṃ hoti, na visesaṃ āvahati. tasmā ^b^nātisīghato^eb^ manasi  kātabbaṃ. yathā ca nātisīghato, evaṃ ^b^nātisaṇikato^eb^pi. atisaṇikato manasi karoto  hi kammaṭṭhānaṃ pariyosānaṃ na gacchati, visesādhigamassa paccayo na hoti. atisīghaṃ  atisaṇikañca maggaṃ gacchantā purisā ettha nidassetabbā. ^b^vikkhepapaṭibāhanato^eb^ti kammaṭṭhānaṃ  vissajjetvā bahiddhā puthuttārammaṇe cetaso vikkhepo paṭibāhitabbo. bahiddhā vikkhepe  hi sati kammaṭṭhānā parihāyati paridhaṃsati. ekapadikamaggagāmī puriso cettha nidassetabbo.  ^b^paṇṇattisamatikkamanato^eb^ti ``yā ayaṃ pathavīdhātū''tiādikā paṇṇatti, taṃ atikkamitvā  lakkhaṇesu eva cittaṃ ṭhapetabbaṃ.<br/><br/>[03] evaṃ paṇṇattiṃ vijahitvā kakkhaḷalakkhaṇādīsu eva manasikāraṃ pavattentassa lakkhaṇāni  supākaṭāni suvibhūtāni hutvā upaṭṭhahanti. tassevaṃ punappunaṃ manasikāravasena cittaṃ  āsevanaṃ labhati. sabbo rūpakāyo dhātumattato upaṭṭhāti suñño nissatto nijjīvo  yantaṃ viya yantasuttena aparāparaṃ parivattamāno. sace pana bahiddhāpi manasikāraṃ upasaṃharati,  athassa āhiṇḍantā manussatiracchānādayo sattākāraṃ vijahitvā ^a^M1.0435^ea^ dhātusamūhavaseneva  upaṭṭhahanti, tehi kariyamānā kiriyā dhātumayena yantena pavattiyamānā hutvā upaṭṭhāti,  tehi ajjhohariyamānaṃ pānabhojanādi dhātusaṅghāte pakkhippamāno dhātusaṅghāto viya upaṭṭhāti.  athassa tathā laddhāsevanampi cittaṃ yadi accāraddhavīriyatāya uddhaccavasena vā atilīnavīriyatāya  kosajjavasena vā bhāvanāvidhiṃ na otareyya, tadā ^b^adhicittasuttaṃ^eb^ (a0 ni0  3.103),  ^b^anuttarasītibhāvasuttaṃ^eb^ (a0 ni0  6.85), ^b^bojjhaṅgasutta^eb^nti (saṃ0 ni0  5.194-195)  imesu tīsu suttesu āgatanayena vīriyasamādhiyojanā kātabbā. tena vuttaṃ ^b^``tayo  ca suttantā''^eb^ti. evaṃ pana vīriyasamataṃ yojetvā tasmiṃyeva lakkhaṇe manasikāraṃ  pavattentassa yadā saddhādīni indriyāni laddhasamatāni suvisadāni pavattanti, tadā asaddhiyādīnaṃ  dūrībhāvena sātisayaṃ thāmappattehi sattahi balehi laddhūpatthambhāni vitakkādīni jhānaṅgāni  paṭutarāni hutvā pātubhavanti, tesaṃ ujuvipaccanīkatāya nīvaraṇāni vikkhambhitāniyeva  honti saddhiṃ tadekaṭṭhehi pāpadhammehi. ettāvatā cānena upacārajjhānaṃ samadhigataṃ  hoti dhātulakkhaṇārammaṇaṃ ^a^V1.0408^ea^. tena vuttaṃ ^b^``punappunaṃ pathavīdhātu āpodhātūti...pe0...  upacāramatto samādhi uppajjatī''^eb^ti.<br/><br/>[03] tattha ^b^dhātumattato^eb^ti visesanivattiattho ^b^matta^eb^-saddo. tena yaṃ ito bāhirakā, lokiyamahājano  ca ``satto jīvo''tiādikaṃ visesaṃ imasmiṃ attabhāve avijjamānaṃ vikappanāmatteneva  samāropenti, taṃ nivatteti. tenevāha ^b^``nissattato nijjīvato''^eb^ti. ^b^āvajjitabba^eb^nti  samannāharitabbaṃ. ^b^manasi kātabba^eb^nti punappunaṃ bhāvanāvasena dhātumattato dhātulakkhaṇaṃ  manasi ṭhapetabbaṃ. ^b^paccavekkhitabba^eb^nti tadeva dhātulakkhaṇaṃ pati pati avekkhitabbaṃ,  bhāvanāsiddhena ñāṇacakkhunā aparāparaṃ paccakkhato passitabbaṃ. <br/><br/>[01] ^b^tassevaṃ vāyamamānassā^eb^ti tassa yogino evaṃ vuttappakārena bhāvanaṃ anuyuñjantassa,  tattha ca bhāvanāanuyoge sakkaccakāritāya, sātaccakāritāya, sappāyasevitāya, samathanimittasallakkhaṇena,  bojjhaṅgānaṃ anupavattanena, kāye ca jīvite ca nirapekkhavuttitāya, antarā saṅkocaṃ  anāpajjantena bhāvanaṃ ussukkāpetvā ussoḷhiyaṃ avaṭṭhānena ^a^M1.0436^ea^ sammadeva vāyāmaṃ  payogaṃ parakkamaṃ pavattentassa. ^b^dhātuppabhedāvabhāsanapaññāpariggahito^eb^ti pathavīādīnaṃ  dhātūnaṃ sabhāvalakkhaṇāvabhāsanena avabhāsanakiccāya bhāvanāpaññāya ādimajjhapariyosānesu  avijahanena sabbato gahito mahaggatabhāvaṃ appattatāya upacāramatto sikhāppatto kāmāvacarasamādhi  uppajjati. ^b^upacārasamādhī^eb^ti ca ruḷhīvasena veditabbaṃ. appanaṃ hi upecca cārī  samādhi upacārasamādhi, appanā cettha natthi. tādisassa pana samādhissa samānalakkhaṇatāya  evaṃ vuttaṃ. kasmā panettha appanā na hotīti? tattha kāraṇamāha ^b^``sabhāvadhammārammaṇattā''^eb^ti.  sabhāvadhamme hi tassa gambhīrabhāvato asati bhāvanāvisese appanājhānaṃ na uppajjati, lokuttaraṃ  pana jhānaṃ visuddhibhāvanānukkamavasena, āruppaṃ ārammaṇātikkamabhāvanāvasena appanāppattaṃ  hotīti ^b^maraṇānussatiniddese^eb^ (visuddhi0 1.177) vuttovāyamattho.<br/><br/>[03] evaṃ rūpakāye avisesena catunnaṃ dhātūnaṃ pariggaṇhanavasena dhātukammaṭṭhānaṃ dassetvā  idāni tattha aṭṭhiādīnaṃ vinibbhujanavasena saṅkhepato ^b^sutte^eb^ āgataṃ dhātumanasikāravidhiṃ  dassetuṃ ^b^``atha vā panā''^eb^tiādi āraddhaṃ. tattha ye ime cattāro koṭṭhāsā vuttāti  sambandho. yathāpaccayaṃ ṭhitā sannivesavisiṭṭhā kaṭṭhavallitiṇamattikāyo upādāya yathā agārasamaññā,  na tattha ^a^V1.0409^ea^ koci agāro nāma atthi, evaṃ yathāpaccayaṃ sannivesavisiṭṭhāni pavattamānāni  aṭṭhinhārumaṃsacammāni paṭicca sarīrasamaññā, na ettha koci attā jīvo. kevalaṃ tehi  parivāritamākāsamattanti dasseti. desanā sattasuññatāsandassanaparāti imamatthaṃ vibhāvento  ^b^``nissattabhāvadassanattha''^eb^ntiādimāha. tattha ^b^aṭṭhiñca paṭiccā^eb^ti paṇhikaṭṭhikādibhedaṃ  paṭipāṭiyā ussitaṃ hutvā ṭhitaṃ atirekatisatabhedaṃ aṭṭhiṃ upādāya. ^b^nhāruñcā^eb^ti  tameva aṭṭhisaṅghāṭaṃ ābandhitvā ṭhitaṃ navasatappabhedaṃ nhāruṃ. ^b^maṃsa^eb^nti tameva aṭṭhisaṅghāṭaṃ  anulimpitvā ṭhitaṃ navapesisatappabhedaṃ maṃsaṃ. ^b^camma^eb^nti macchikapattakacchāyāya chaviyā  sañchāditaṃ sakalasarīraṃ pariyonandhitvā ṭhitaṃ bahalacammaṃ ^b^paṭicca^eb^ upādāya. sabbattha ^b^ca^eb^-saddo  samuccayattho. ^b^ākāso parivārito^eb^ti yathā bhittipādādivasena ṭhapitaṃ kaṭṭhaṃ, tasseva  ābandhanavalli, anulepanamattikā, chādanatiṇanti etāni kaṭṭhādīni anto, bahi ca parivāretvā  ṭhito ākāso ^a^M1.0437^ea^ ^b^agārantveva saṅkhaṃ gacchati,^eb^ gehanti paṇṇattiṃ labhati,  evameva yathāvuttāni aṭṭhiādīni anto, bahi ca parivāretvā ṭhito ākāso tāneva  aṭṭhiādīni upādāya ^b^rūpantveva saṅkhaṃ gacchati,^eb^ sarīranti vohāraṃ labhati. yathā ca kaṭṭhādīni  paṭicca saṅkhaṃ gataṃ agāraṃ loke ``khattiyagehaṃ, brāhmaṇageha''nti vuccati, evamidampi  ``khattiyasarīraṃ brāhmaṇasarīra''nti voharīyati, natthettha koci satto vā jīvo vāti  adhippāyo.<br/><br/>[03] ^b^te^eb^ti te cattāro koṭṭhāse vinibbhujitvā vinibbhujitvāti yojanā. ^b^taṃtaṃantarānusārinā^eb^ti  aṭṭhinhārūnaṃ nhārumaṃsānaṃ maṃsacammānanti tesaṃ tesaṃ koṭṭhāsānaṃ vivarānupātinā ñāṇasaṅkhātena  ^b^hatthena. vinibbhujitvā vinibbhujitvā^eb^ti anekakkhattuṃ viniveṭhetvā. atha vā  ^b^vinibbhujitvā vinibbhujitvā^eb^ti paccekaṃ aṭṭhiādīnaṃ antarānusārinā ñāṇahatthena  vinibbhogaṃ katvā. ^b^etesū^eb^ti sakalampi attano rūpakāyaṃ catudhā katvā vibhattesu  yathāvuttesu aṭṭhiādīsu catūsu koṭṭhāsesu. ^b^purimanayenevā^eb^ti ``yo imasmiṃ  kāye thaddhabhāvo vā''tiādinā pubbe vuttanayeneva. yaṃ panettha vattabbaṃ bhāvanāvidhānaṃ,  taṃ anantaranaye vuttākāreneva vattabbaṃ. <br/><br/>[03] 309^b^.^eb^ vitthārato āgate pana ``catudhātuvavatthāne''ti ānetvā yojanā. ^b^evaṃ^eb^ idāni  vuccamānākārena ^b^veditabbo^eb^ bhāvanānayo. ^b^``dvācattālīsāya ākārehi dhātuyo  uggaṇhitvā''^eb^ti kasmā vuttaṃ, nanu ādito dvattiṃsākārā dhātuyo na hontīti?  vatthusīsena dhātūnaṃyeva uggahetabbattā ^a^V1.0410^ea^ nāyaṃ doso. ^b^vuttappakāre^eb^ti ``gocaragāmato  nātidūranāccāsannatādīhi pañcahi aṅgehi samannāgate''tiādinā (visuddhi0 1.53) vuttappakāre.  ^b^katasabbakiccenā^eb^ti palibodhupacchedādikaṃ kataṃ sabbakiccaṃ etenāti katasabbakicco,  tenassa sīlavisodhanādi pana kammaṭṭhānuggahaṇato pageva siddhaṃ hotīti dasseti. ^b^sasambhārasaṅkhepato^eb^ti  sambharīyanti etena buddhivohārāti sambhāro, tannimittaṃ. kiṃ panetaṃ? pathavīādi.  kesādīsu hi vīsatiyā ākāresu ``pathavī''ti buddhivohārā pathavīnimittakā  thaddhataṃ upādāya pavattanato. tasmā ^a^M1.0438^ea^ tattha pathavīsambhāro nāma savisesāya tassā  atthitāya kesādayo saha sambhārehīti sasambhārā. āpokoṭṭhāsādīsupi eseva nayo.  sasambhārānaṃ saṅkhepo sasambhārasaṅkhepo, tato sasambhārasaṅkhepato bhāvetabbanti yojanā. saṅkhepato  vīsatiyā, dvādasasu, catūsu, chasu ca koṭṭhāsesu yathākkamaṃ pathavīādikā catasso  dhātuyo pariggahetvā dhātuvavatthānaṃ sasambhārasaṅkhepato bhāvanā. tenāha ^b^``idha bhikkhu  vīsatiyā koṭṭhāsesū''^eb^tiādi.<br/><br/>[03] ^b^sasambhāravibhattito^eb^ti sasambhārānaṃ kesādīnaṃ vibhāgato kesādike vīsati koṭṭhāse  pubbe viya ekajjhaṃ aggahetvā vibhāgato pathavīdhātubhāvena vavatthāpanaṃ. āpokoṭṭhāsādīsupi  eseva nayo. ^b^salakkhaṇasaṅkhepato^eb^ti lakkhīyati etenāti lakkhaṇaṃ, dhammānaṃ sabhāvo, idha  pana thaddhatādi. tasmā thaddhalakkhaṇādivantatāya saha lakkhaṇehīti salakkhaṇā, kesādayo dvācattālīsa  ākārā. tesaṃ saṅkhepato. idaṃ vuttaṃ hoti -- kesādike vīsati koṭṭhāse  ekajjhaṃ gahetvā tattha thaddhatādikaṃ catubbidhampi lakkhaṇaṃ vavatthapetvā bhāvanā salakkhaṇasaṅkhepato  bhāvanā. esa nayo āpokoṭṭhāsādīsupi. ^b^salakkhaṇavibhattito^eb^ti thaddhalakkhaṇādinā salakkhaṇānaṃ  kesādīnaṃ vibhāgato kesādīsu dvācattālīsāya ākāresu paccekaṃ thaddhatādīnaṃ  catunnaṃ catunnaṃ lakkhaṇānaṃ vavatthāpanavasena bhāvanā. <br/><br/>[01] evaṃ catūhi ākārehi uddiṭṭhaṃ bhāvanānayaṃ niddisituṃ ^b^``kathaṃ sasambhārasaṅkhepato bhāvetī''^eb^tiādi  āraddhaṃ. ettha ca yathā tikkhapañño puggalo tikkhatāya paropariyattasabbhāvato tikkhindriyamudindriyatāvasena  duvidhoti. tattha tikkhindriyassa vasena saṅkhepato paṭhamanayo vutto, mudindriyassa vasena  dutiyo. evaṃ nātitikkhapaññopi puggaloti. tattha yo visadindriyo puggalo, tassa  vasena sasambhārasaṅkhepato, salakkhaṇasaṅkhepato ca bhāvanānayo niddiṭṭho. yo pana nātivisadindriyo,  tassa vasena sasambhāravibhattito, salakkhaṇavibhattito ca bhāvanānayo niddiṭṭhoti  ^a^V1.0411^ea^ veditabbo.  tassa evaṃ vavatthāpayato eva dhātuyo pākaṭā honti savisesaṃ dhātūnaṃ pariggahitattā.  bhāvanāvidhānaṃ panettha heṭṭhā vuttanayeneva veditabbaṃ. <br/><br/>[03] 310^b^.^eb^ ^b^yassā^eb^ti ^a^M1.0439^ea^ nātivisadindriyaṃ puggalaṃ sandhāya vadati. ^b^evaṃ bhāvayato^eb^ti  sasambhārasaṅkhepato bhāventassa. yena vidhinā uggahetvā kusalo hoti, so sattavidho  vidhi ^b^``uggahakosalla''^eb^nti vuccati, tannibbattaṃ vā ñāṇaṃ. evaṃ ^b^manasikārakosalla^eb^mpi  veditabbaṃ. ^b^dvattiṃsākāre^eb^ti dhātumanasikāravasena pariggahite kesādike dvattiṃsavidhe  koṭṭhāse. ^b^``dvattiṃsākāre''^eb^ti ca idaṃ tejavāyukoṭṭhāsesu vaṇṇādivasena vavatthānassa  abhāvato vuttaṃ. ^b^sabbaṃ tattha vuttavidhānaṃ kātabba^eb^nti ``vacasā manasā''tiādinā  vuttauggahakosalluddesato paṭṭhāya yāva ``anupubbamuñcanādivasenā''ti padaṃ, tāva āgataṃ  sabbaṃ bhāvanāvidhānaṃ kātabbaṃ sampādetabbaṃ. ^b^vaṇṇādivasenā^eb^ti vaṇṇasaṇṭhānadisokāsaparicchedavasena.  ayañca vaṇṇādivasena manasikāro dhātupaṭikkūlavaṇṇamanasikārānaṃ sādhāraṇo pubbabhāgoti  nibbattitadhātumanasikārameva dassetuṃ ^b^``avasāne evaṃ manasikāro pavattetabbo''^eb^ti  vuttaṃ. <br/><br/>[03] 311^b^.^eb^ ^b^aññamaññaṃ ābhogapaccavekkhaṇarahitā ete dhammā^eb^ti ete ``sīsakaṭāhapaliveṭhanacammaṃ  kesā''ti evaṃ vohariyamānā bhūtupādāyadhammā ``mayi kesā jātā, mayamettha jātā''ti  evaṃ aññamaññaṃ ābhogapaccavekkhaṇasuññā. iminā kāraṇassa ca phalassa ca abyāpāratāya  dhātumattataṃ sandasseti, tena ca ābhogapaccavekkhaṇānampi evameva abyāpāratā dīpitāti  daṭṭhabbaṃ. na hi tāni, tesaṃ kāraṇāni ca tathā tathā ābhujitvā, paccavekkhitvā ca  uppajjanti, paccayabhāvaṃ vā gacchantīti. ^b^itī^eb^ti vuttappakāraparāmasanaṃ. ^b^acetano^eb^ti  na cetano, cetanārahito vā. ^b^abyākato^eb^ti abyākatarāsipariyāpanno. ^b^suñño^eb^ti  attasuñño. tato eva ^b^nissatto^eb^. thaddhalakkhaṇādhikatāya ^b^thaddho^eb^. tato eva ^b^pathavīdhātū^eb^ti  evaṃ manasikāro pavattetabboti sambandho. evaṃ sabbattha. <br/><br/>[03] 312^b^.^eb^ ^b^suññagāmaṭṭhāne^eb^ti ettha ^b^suññagāma^eb^ggahaṇaṃ paramatthato vedakavirahadassanatthaṃ kāyassa. <br/><br/>[03] 313^b^.^eb^ ^b^madhukaṭṭhike^eb^ti madhukabījāni. <br/><br/>[03] 314^b^.^eb^ gehathambhānaṃ ^a^M1.0440^ea^ ^a^V1.0412^ea^ ādhārabhāvena ṭhapitasilāyo ^b^pāsāṇaudukkhalakānī^eb^ti  adhippetāni. <br/><br/>[03] 315^b^.^eb^ duggandhādibhāve cassa sadisabhāvadassanatthaṃ ^b^allagocamma^eb^ggahaṇaṃ. <br/><br/>[03] 316^b^.^eb^ yebhuyyena maṃsapesīnaṃ bahalatāya ^b^mahāmattika^eb^ggahaṇaṃ. <br/><br/>[03] 317^b^.^eb^ ^b^kuṭṭadārūsū^eb^ti dārukuṭṭikāya kuṭiyā bhittipādabhūtesu kaṭṭhesu. <br/><br/>[03] 318^b^.^eb^ paṇhikaṭṭhiādīnaṃ ādhārabhāvo viya gopphakaṭṭhiādīnaṃ ādheyyabhāvopi asamannāhārasiddhoti  dassanatthaṃ ^b^``paṇhikaṭṭhigopphakaṭṭhiṃ ukkhipitvā ṭhita''^eb^ntiādiṃ vatvā puna ^b^``sīsaṭṭhigīvaṭṭhike  patiṭṭhita''^eb^ntiādi vuttaṃ. <br/><br/>[03] 319^b^.^eb^ ^b^sinnavettaggādīsū^eb^ti seditavettakaḷīrādīsu. <br/><br/>[03] 321^b^.^eb^ uraṭṭhisaṅghāṭo pañjarasadisatāya ^b^``uraṭṭhipañjara''^eb^nti vutto. tassa athirabhāvadassanatthaṃ  ^b^jiṇṇasandamānikapañjaraṃ^eb^ nidassanabhāvena gahitaṃ. <br/><br/>[03] 322^b^.^eb^ ^b^yamakamaṃsapiṇḍe^eb^ti maṃsapiṇḍayugaḷe. <br/><br/>[03] 323^b^.^eb^ kilomakassa setavaṇṇatāya ^b^``pilotikapaliveṭhite''^eb^ti pilotikaṃ nidassanabhāvena  vuttaṃ. ^b^evameva na vakkahadayāni sakalasarīre ca maṃsaṃ jānātī^eb^ti ettha na vakkahadayāni  jānanti ``mayaṃ paṭicchannakilomakena paṭicchannānī''ti, na sakalasarīre ca maṃsaṃ jānāti  ``ahaṃ paṭicchannakilomakena paṭicchanna''nti yojetabbaṃ. <br/><br/>[03] 324^b^.^eb^ ^b^koṭṭhamatthakapassa^eb^nti kusūlassa abbhantare matthakapassaṃ. <br/><br/>[03] 325^b^.^eb^ ^b^dvinnaṃ thanānamantare^eb^ti dvinnaṃ thanappadesānaṃ vemajjhe, thanappadeso ca abbhantaravasena  veditabbo. <br/><br/>[03] 327^b^.^eb^ ^b^ekavīsatiantabhoge^eb^ti ^a^V1.0413^ea^ ekavīsatiyā ṭhānesu obhaggobhagge antamaṇḍale. <br/><br/>[03] 328^b^.^eb^ āmāsaye ^a^M1.0441^ea^ ṭhito paribhuttāhāro udariyanti adhippetanti āha  ^b^``udariyaṃ udare ṭhitaṃ asitapītakhāyitasāyita''^eb^nti. <br/><br/>[03] 331^b^.^eb^ abaddhapittaṃ saṃsaraṇalohitaṃ viya, kāyusmā viya ca kammajarūpapaṭibaddhavuttikanti  āha ^b^``ābaddhapittaṃ jīvitindriyapaṭibaddhaṃ sakalasarīraṃ byāpetvā ṭhita''^eb^nti. paṭibaddhatāvacanena  cassa jīvitindriye sati sabbhāvameva dīpeti, na jīvitindriyassa viya ekantakammajatanti  daṭṭhabbaṃ. ^b^pittakosake^eb^ti mahākosāṭakīkosasadise pittādhāre. ^b^yūsabhūto^eb^ti  rasabhūto. <br/><br/>[03] 332^b^.^eb^ ucchiṭṭhodakagabbhamalādīnaṃ chaḍḍanaṭṭhānaṃ candanikā, tassaṃ ^b^candanikāyaṃ^eb^. <br/><br/>[03] 333^b^.^eb^ pubbāsayo mandapaññānaṃ kesañcideva hotīti katvā asabbasādhāraṇanti adhippāyenāha  ^b^``pubbo anibaddhokāso''^eb^ti. <br/><br/>[03] 334^b^.^eb^ ^b^pittaṃ viyā^eb^ti abaddhapittaṃ viya. ^b^sakalasarīra^eb^nti jīvitindriyapaṭibaddhaṃ sabbaṃ  sarīrappadesaṃ. ^b^vakkahadayayakanapapphāsāni tementa^eb^nti ettha yakanaṃ heṭṭhābhāgapūraṇena,  itarāni tesaṃ upari thokaṃ thokaṃ paggharaṇena ca temetīti daṭṭhabbaṃ. ^b^heṭṭhā leḍḍukhaṇḍādīni  temayamāne^eb^ti temakatemitabbānaṃ abyāpāratāsāmaññanidassanatthaṃ eva upamā daṭṭhabbā,  na ṭhānasāmaññanidassanatthaṃ. sannicitalohitena hi temetabbānaṃ kesañci heṭṭhā, kassaci  upari ṭhitatā ^b^kāyagatāsatiniddese^eb^ (visuddhi0 1.206) dassitāti. yakanassa heṭṭhābhāgaṭṭhānaṃ  ``mayi lohitaṃ ṭhita''nti na jānāti, vakkādīni ``amhe temayamānaṃ lohitaṃ ṭhita''nti  na jānantīti evaṃ yojanā veditabbā. <br/><br/>[03] 336^b^.^eb^ ^b^patthinnasineho^eb^ti thinabhāvaṃ ghanabhāvaṃ gatasineho. sakalasarīre maṃsanti  yojanā, tañca thūlasarīraṃ sandhāya vuttaṃ. medassa satipi patthinnatāya ghanabhāve maṃsassa  viya na baddhatāti vuttaṃ ^b^``patthinnayūso''^eb^ti. tenevassa āpokoṭṭhāsatā. <br/><br/>[03] 337^b^.^eb^ ^b^udakapuṇṇesu^eb^ ^a^M1.0442^ea^ ^a^V1.0414^ea^ ^b^taruṇatālaṭṭhikūpakesū^eb^ti nātipariṇatānaṃ sajalakānaṃ  aggato chinnānaṃ tālasalāṭukānaṃ vivarāni sandhāya vuttaṃ. <br/><br/>[03] 338^b^.^eb^ vasāya attano ādhāre abhibyāpanamukhena abyāpāratāsāmaññaṃ vibhāvetabbanti ācāmagatatelaṃ  nidassitanti daṭṭhabbaṃ. <br/><br/>[03] 339^b^.^eb^ ^b^kheḷuppattipaccaye^eb^ ambilaggamadhuraggādike. <br/><br/>[03] 343^b^.^eb^ kesādīsu manasikāraṃ pavattetvā tejokoṭṭhāsesu pavattetabbo manasikāroti  vibhattiṃ pariṇāmetvā yojetabbaṃ. ^b^yena santappatī^eb^ti yena kāyo santappati, ayaṃ  santappanakicco. ^b^tejo^eb^ti tassa pariggaṇhanākāro eva paccāmaṭṭho. ^b^yena jīrīyatī^eb^tiādīsupi  eseva nayo. <br/><br/>[03] 344^b^.^eb^ ^b^assāsapassāsavasenā^eb^ti antopavisanabahinikkhamananāsikāvātabhāvena. ^b^``evaṃ  pavattamanasikārassā''^eb^ti iminā vuttākārena sasambhāravibhattito pavattakammaṭṭhānamanasikārassa.  ^b^dhātuyo pākaṭā hontī^eb^ti vitthārato pariggahitattā dhātuyo vibhūtā honti. idhāpi  bhāvanāvidhānaṃ heṭṭhā vuttanayeneva veditabbaṃ. <br/><br/>[03] 345^b^.^eb^ ^b^tatthevā^eb^ti tesuyeva vīsatiyā koṭṭhāsesu. ^b^paripācanalakkhaṇaṃ vitthambhanalakkhaṇa^eb^nti  etthāpi ``tatthevā''ti ānetvā sambandhitabbaṃ.<br/><br/>[03] puna ^b^tatthevā^eb^ti tesuyeva dvādasasu koṭṭhāsesūti attho. ettha ca kesādikoṭṭhāsānaṃ  saṃviggahatāya tattha vijjamānā āpodhātuādayo nhāniyacuṇṇādīsu udakādayo viya  suviññeyyāti ^b^``tattheva ābandhanalakkhaṇa''^eb^ntiādi vuttaṃ.<br/><br/>[03] santappanāditejokoṭṭhāsesu pana vāyodhātuādayo na tathā suviññeyyāti katvā ^b^``tena  avinibhutta''^eb^nti vuttaṃ, na tatthevāti. yadi evaṃ, vāyukoṭṭhāsesu kathaṃ tatthevāti?  vāyukoṭṭhāsāpi hi uddhaṅgamavātādayo piṇḍākāreneva pariggahetabbataṃ upagacchanti, na pana  santappanāditejokoṭṭhāsāti ^a^V1.0415^ea^ nāyaṃ doso. tattha ^b^tenā^eb^ti tena tejena. ^b^avinibhutta^eb^nti  avinābhūtaṃ, taṃtaṃkalāpagatavasena vā evaṃ vuttaṃ. ^b^evaṃ vavatthāpayato^eb^ti vuttākārena  salakkhaṇasaṅkhepato dhātuyo vavatthāpentassa ^a^M1.0443^ea^. ^b^vuttanayenā^eb^ti ``tassevaṃ  vāyamamānassā''tiādinā (visuddhi0 1.308) heṭṭhā vuttanayena. <br/><br/>[03] 346^b^.^eb^ ^b^evampi bhāvayato^eb^ti salakkhaṇasaṅkhepato dhātuyo pariggahetvā bhāventassāpi. ^b^pubbe  vuttanayenā^eb^ti sasambhāravibhattito ^b^bhāvanāyaṃ^eb^ vuttena nayena. ^b^eva^eb^nti yathā kese,  evaṃ. ^b^sabbakoṭṭhāsesū^eb^ti ekacattālīsabhedesu sesasabbakoṭṭhāsesu evamettha aṭṭhasaṭṭhidhātusatassa  pariggaho vutto hoti. bhāvanāvidhānaṃ panettha heṭṭhā vuttanayameva. <br/><br/>[01] idāni vacanatthādimukhenapi dhātūsu manasikāravidhānaṃ dassetuṃ ^b^``vacanatthato''^eb^tiādi  vuttaṃ. tattha ^b^vacanatthato^eb^ti yasmā sabbapaṭhamaṃ kammaṭṭhānassa uggahaṇaṃ vacanavasena hoti  vacanadvārena tadatthassa ādito gahetabbato, tasmā vacanatthatopi dhātūnaṃ manasikātabbatā vuttā.  ^b^kalāpato^eb^ti vacanatthavasena visesato, sāmaññato ca dhātuyo pariggahetvā ṭhitassa yasmā  tā piṇḍaso pavattanti, na paccekaṃ, tasmā kalāpatopi manasikātabbatā vuttā. te  pana kalāpā paramāṇuparimāṇā hontīti tappariyāpannānaṃ pathavīdhātuādīnaṃ ekasmiṃ  sarīre parimeyyaparicchedaṃ dassetuṃ ^b^cuṇṇato^eb^ manasikātabbatā vuttā. so panāyaṃ  tāsaṃ cuṇṇato manasikāro saṅghāṭavasena hotīti nibbaṭṭitasarūpameva pariggahetabbaṃ dassetuṃ  ^b^lakkhaṇādito^eb^ manasikāro vutto. lakkhaṇādito dhātuyo pariggaṇhantena salakkhaṇavibhattito  kammaṭṭhānābhinivese yasmā dvācattālīsāya koṭṭhāsānaṃ vasena dhātūsu pariggayhamānāsu  ``ettakā utusamuṭṭhānā, ettakā cittādisamuṭṭhānā''ti ayaṃ vibhāgo ñātabbo hoti,  tasmā ^b^samuṭṭhānato^eb^ manasikāro vutto.<br/><br/>[03] evaṃ pariññātasamuṭṭhānānampi tāsaṃ saddānusārena vinā visesasāmaññapariggaho kātabboti  dassetuṃ ^b^nānattekattato^eb^ manasikāro vutto. lakkhaṇavisesato vinibhuttarūpāpi etā  aniddisitabbaṭṭhānatāya padesena avinibhuttāti ayaṃ viseso pariggahetabboti dassetuṃ  ^a^M1.0444^ea^ ^b^vinibbhogāvinibbhogato^eb^ manasikāro vutto. satipi avinibbhogavuttiyaṃ  kācideva kāsañci sabhāgā, kāci visabhāgāti ayampi viseso pariggahetabboti dassetuṃ  ^b^sabhāgavisabhāgato^eb^ manasikāro vutto. sabhāgavisabhāgāpi dhātuyo ajjhattikā īdisakiccavisesayuttā,  bāhirā tabbiparītāti ^a^V1.0416^ea^ ayaṃ viseso pariggahetabboti dassetuṃ ^b^ajjhattikabāhiravisesato^eb^  manasikāro vutto. sajātisaṅgahādiko dhātusaṅgahavisesopi pariggahitabboti dassetuṃ  ^b^saṅgahato^eb^ manasikāro vutto. sandhāraṇādīhi yathāsakakiccehi aññamaññūpatthambhabhāvatopi  dhātuyo pariggahetabbāti dassetuṃ ^b^paccayato^eb^ manasikāro vutto. abyāpāranayato  dhātuyo pariggahetabbāti dassetuṃ ^b^asamannāhārato^eb^ manasikāro vutto. attano paccayadhammavisesato,  paccayabhāvavisesato ca dhātuyo pariggahetabbāti dassetuṃ ^b^paccayavibhāgato^eb^ manasikāro  vuttoti evametesaṃ terasannaṃ ākārānaṃ pariggahe kāraṇaṃ veditabbaṃ. ^b^ākārehī^eb^ti  pakārehi, kāraṇehi vā. <br/><br/>[03] 347^b^.^eb^ tattha ^b^patthaṭattā^eb^ti puthuttā, tena puthubhāvato puthuvī, puthuvī eva pathavīti  niruttinayena saddatthamāha. patthanaṭṭhena vā pathavī, patiṭṭhābhāvena patthāyati upatiṭṭhatīti attho.  ^b^``appotī''^eb^ti padassa attho heṭṭhā vutto eva. ^b^āpīyatī^eb^ti sosīyati, pivīyatīti  keci. ``ayaṃ panattho sasambhārāpe yujjatī''ti vadanti, lakkhaṇāpepi yujjateva.  sopi hi pharusapācanavisosanākārena sesabhūtattayena pīyamāno viya pavattatīti. ^b^appāyatī^eb^ti  brūheti. paribrūhanarasā hi āpodhātu. ^b^tejatī^eb^ti niseti, tikkhabhāvena sesabhūtattayaṃ  usmāpayatīti attho. ^b^vāyatī^eb^ti samīreti, desantaruppattihetubhāvena bhūtasaṅghātaṃ  gametīti attho.<br/><br/>[03] evaṃ tāva visesato vacanatthaṃ vatvā idāni sāmaññato vattuṃ ^b^``avisesena panā''^eb^tiādi  vuttaṃ. ^b^salakkhaṇadhāraṇato^eb^ti yathā titthiyaparikappito ``pakati attā''ti evamādiko  sabhāvato natthi, na evametā. etā pana salakkhaṇaṃ sabhāvaṃ dhārentīti dhātuyo. ^b^dukkhādānato^eb^ti  ^a^M1.0445^ea^ dukkhassa vidahanato. etā hi dhātuyo kāraṇabhāvena vavatthitā hutvā  ayalohādidhātuyo viya ayalohādiṃ anekappakāraṃ saṃsāradukkhaṃ vidahanti. ^b^dukkhādhānato^eb^ti  anappakassa dukkhassa vidhānamattato avasavattanato, taṃ vā dukkhaṃ etāhi kāraṇabhūtāhi  sattehi anuvidhīyati, tathāvihitañca taṃ etāsveva dhīyati ṭhapīyatīti evaṃ dukkhādhānato,  dhātuyo. apica ``nijjīvaṭṭho dhātuṭṭho''ti vuttovāyamattho. tathā hi bhagavā ``chadhāturoyaṃ  bhikkhu puriso''tiādīsu (ma0 ni0 3.343-345) jīvasaññāsamūhananatthaṃ dhātudesanaṃ  akāsīti. iti vacanatthamukhenapi asādhāraṇato, sādhāraṇato ca dhātūnaṃ sarasalakkhaṇameva  vibhāvīyatīti āha ^b^``evaṃ visesasāmaññavasena vacanatthato manasi kātabbā''^eb^ti. manasikāro  pana vacanatthamukhena dhātuyo pariggahetvā ṭhitassa heṭṭhā vuttanayeneva veditabbo. <br/><br/>[03] 348^b^.^eb^ ^b^ākārehī^eb^ti ^a^V1.0417^ea^ pakārehi. atha vā ākarīyanti dissanti ettha dhātuyoti  ākārā, koṭṭhāsā. ^b^aṭṭhadhammasamodhānā^eb^ti yathāvuttānaṃ paccayavisesena visiṭṭharūpānaṃ  vaṇṇādīnaṃ aṭṭhannaṃ dhammānaṃ samavadhānato sannivesavisesavasena sahāvaṭṭhānato taṃ upādāya.  ^b^kesāti sammuti^eb^ samaññāmattaṃ hoti. ^b^tesaṃyeva vinibbhogā^eb^ti tesaṃyeva vaṇṇādīnaṃ  vinibbhujanato. yathā hi vaṇṇādayo aṭṭha dhammā paññāya vinibbhujjamānā aññamaññabyatirekena  paramatthato upalabbhanti, na evaṃ vaṇṇādibyatirekena paramatthato kesā upalabbhanti. tasmā  ye ca dhamme samudite upādāya ``kesā''ti sammuti, tesu visuṃ visuṃ katesu  natthi ``kesā''ti sammuti, vohāramattanti attho. <br/><br/>[01] ^b^``aṭṭhadhammakalāpamattamevā''^eb^ti idaṃ kesapaññattiyā upādāyabhūte vaṇṇādike ekattena  gahetvā vuttaṃ, na tesaṃ aṭṭhadhammamattabhāvato. ^b^kammasamuṭṭhāno koṭṭhāso^eb^ti kesesu  tāva kesamūlaṃ, evaṃ lomādīsupi yathārahaṃ veditabbaṃ. ^b^dasadhammakalāpopī^eb^ti ettha  asitādiparipācako tejokoṭṭhāso navadhammakalāpopīti vattabbo. yadime kesādikoṭṭhāsā  yathārahaṃ aṭṭhanavadasadhammasamūhabhūtā ^a^M1.0446^ea^, atha kasmā pathavīādidhātumattato manasi  karīyantīti āha ^b^``ussadavasena panā''^eb^tiādi. yasmā ayaṃ dhātumanasikāro yāvadeva  sattasaññāsamugghāṭanattho, dhammavinibbhogo ca sātisayaṃ sattasaññāsamugghāṭāya saṃvattati,  tasmā koṭṭhāsesu evaṃ dhammavibhāgo veditabbo. ettha hi udariyaṃ karīsaṃ pubbo muttañca  utusamuṭṭhānā, asitādiparipācakatejo kammasamuṭṭhāno, assāsapassāsavāto cittasamuṭṭhānoti  cha ekasamuṭṭhānā, sedoassu kheḷo siṅghāṇikāti cattāro utucittavasena dvisamuṭṭhānā,  sesā dvattiṃsa catusamuṭṭhānā.<br/><br/>[03] tesu asitādiparipācake tejokoṭṭhāse eko kalāpo jīvitanavako, aññesu ekasamuṭṭhānesu  utusamuṭṭhāno, cittasamuṭṭhāno vā ekeko aṭṭhako, dvisamuṭṭhānesu utucittavasena dve  dve aṭṭhakā, catusamuṭṭhānesu utucittāhārasamuṭṭhānā tayo tayo aṭṭhakā, utucittasamuṭṭhānesu  saddanavakā, aṭṭhasu tejovāyokoṭṭhāsesu aṭṭha jīvitanavakā, sesesu catuvīsatiyā koṭṭhāsesu  kāyabhāvadasakadvayasahitā, cakkhādisaññitesu maṃsakoṭṭhāsesu cakkhusotaghānajivhāvatthudasakasahitā  cāti paripuṇṇāyatanake rūpakāye bhedaṃ anāmasitvā ekattavasena gayhamānā sattacattālīsādhikasatarūpakalāpā  rūpavibhāgato sādhikaṃ diyaḍḍharūpasahassaṃ hoti, koṭṭhāsānaṃ pana avayavavibhāgena tadavayavakalāpānaṃ  bhede gayhamāne rūpadhammānaṃ asaṅkhyeyyabhedatā veditabbā ^a^V1.0418^ea^. evaṃ dhammavibhāgato anekabhedabhinnāpi  ime dvācattālīsa koṭṭhāsā ussadaggahaṇena catudhātuvaseneva vavatthapetabbā. tenāha ^b^``ussadavasena  pana...pe0... manasi kātabbā''^eb^ti. tattha manasikāravidhi vuttanayeneva veditabbo. <br/><br/>[03] 349^b^.^eb^ ^b^majjhimena pamāṇenā^eb^ti ārohapariṇāhehi majjhimasarīre labbhamānena majjhimena  parimāṇena. ^b^pariggayhamānā^eb^ti paññāya paritakketvā gayhamānā. ^b^paramāṇubhedasañcuṇṇā^eb^ti  ettha yathā ``aṅgulassa aṭṭhamo bhāgo yavo, yavassa aṭṭhamo bhāgo ūkā, ūkāya ^a^M1.0447^ea^  aṭṭhamo bhāgo likkhā, likkhāya aṭṭhamo bhāgo rathareṇu, rathareṇussa aṭṭhamo bhāgo tajjārī,  tajjāriyā aṭṭhamo bhāgo aṇu, evaṃ aṇuno aṭṭhamo bhāgo paramāṇu nāmā''ti keci.  ^b^aṭṭhakathāyaṃ^eb^ (vibha0 aṭṭha0 515) pana ``sattadhaññamāsappamāṇaṃ ekaṃ aṅgulaṃ, sattaūkāpamāṇo  eko dhaññamāso, sattalikkhāpamāṇā ekā ūkā, chattiṃsarathareṇuppamāṇā ekā likkhā,  chattiṃsatajjārippamāṇo eko rathareṇu, chattiṃsāṇuppamāṇā ekā tajjārī, chattiṃsaparamāṇuppamāṇo  eko aṇū''ti vuttaṃ. tasmā aṇuno chattiṃsatimabhāgamatto paramāṇu nāma ākāsakoṭṭhāsiko  maṃsacakkhussa agocaro dibbacakkhusseva gocarabhūto. taṃ sandhāyāha ^b^``paramāṇubhedasañcuṇṇā''^eb^ti,  yathāvuttaparamāṇuppabhedena cuṇṇavicuṇṇabhūtā. ^b^sukhumarajabhūtā^eb^ti tatoyeva ativiya  sukhumarajabhāvaṃ gatā. <br/><br/>[01] ^b^doṇamattā siyā^eb^ti soḷasa nāḷimattā. idhāpi ``majjhimena pamāṇenā''ti ānetvā  sambandhitabbaṃ. tena ``pakatiyā catumuṭṭhikaṃ kuḍuvaṃ, catukuḍuvaṃ nāḷi, tāya  nāḷiyā soḷasa nāḷiyo doṇaṃ, taṃ pana magadhanāḷiyā dvādasa nāḷiyo hontī''ti vadanti.  ^b^saṅgahitā^eb^ti yathā na vippakirati, evaṃ ābandhanavasena sampiṇḍitvā gahitā. ^b^anupālitā^eb^ti  yathā paggharaṇasabhāvāya āpodhātuyā vasena kilinnabhāvaṃ, picchilabhāvaṃ vā nāpajjati,  evaṃ anurakkhitā. ^b^vitthambhitā^eb^ti saṅghātavāyunā ativiya vitthambhanaṃ pāpitā. ^b^na  vikirati na viddhaṃsatī^eb^ti sukhumarajabhūtāpi pathavīdhātu ābandhanaparipācanasamudīraṇakiccāhi  āpotejovāyodhātūhi laddhapaccayā sinehena temitā tejasā paripakkā vāyunā vitthambhanaṃ  pāpitā piṭṭhacuṇṇā viya na ito cito ca vikirati na viddhaṃsati, atha kho piṇḍitā  ghanabhūtā hutvā nānappakārena gahetabbataṃ āpajjati. tenāha ^b^``avikiriyamānā''^eb^tiādi.  tattha ^b^vikappa^eb^nti vibhāgaṃ. yadipi tejovāyodhātuyopi saviggahā rūpadhammabhāvato,  yādiso pana ghanabhāvo pathavīāpodhātūsu labbhati ^a^V1.0419^ea^, na tādiso tejovāyodhātūsu labbhatīti  meyyabhāvābhāvato tattha cuṇṇabhedo na uddhaṭo. tathā hi sasambhāratejovāyūsupi meyyabhāvo  na labbhateva.<br/><br/>[03] ^b^yūsagatā^eb^ti ^a^M1.0448^ea^ yūsabhāvaṃ dravabhāvaṃ gatā. tato eva ^b^ābandhanākārabhūtā.  na paggharatī^eb^ti na ogaḷati. ^b^na parissavatī^eb^ti na vissandati. ^b^pīṇitapīṇitabhāvaṃ  dassetī^eb^ti āpodhātuyā brūhanarasatāya vuttaṃ.<br/><br/>[03] ^b^usumākārabhūtā^eb^ti etena kāye pākatikausmāpi gahaṇīsaṅkhātāya tassāyeva tejodhātuyā  vasena hotīti dasseti. ^b^paripācetī^eb^ti santejeti. sā hi yathābhuttassa āhārassa  sammā pariṇāmanena rasādisampattiyā hetubhāvaṃ gacchantī imaṃ kāyaṃ paripāceti santejetīti  vuccati. tenevāha ^b^``na pūtibhāvaṃ dassetī''^eb^ti. kammūpanissayāya, cittappasādahetukāya  ca sarīre vaṇṇasampadāya tejodhātu visesapaccayo, pageva utuāhārasamuṭṭhānāya rūpasampattiyā  yathāvuttatejodhātūti āha ^b^``vaṇṇasampattiñcassa āvahatī''^eb^ti.<br/><br/>[03] ^b^samudīraṇavitthambhanalakkhaṇā^eb^ti ettha ^b^samudīraṇaṃ^eb^ anupellanaṃ, visosananti keci.  ^b^vitthambhanaṃ^eb^ sesabhūtattayassa thambhitattāpādanaṃ, uppīlananti eke. ^b^tāyā^eb^ti vitthambhanalakkhaṇāya  vāyodhātuyā. ^b^aparāyā^eb^ti samudīraṇalakkhaṇāya. sā hi pellanasabhāvā. tenāha ^b^``samabbhāhato''^eb^ti.  samabbhāhanañca rūpakalāpassa desantaruppattiyā hetubhāvo. ^b^avaghaṭṭanaṃ^eb^ āsannataruppattiyā.  ^b^lāḷetī^eb^ti parivatteti. idāni yadatthaṃ cuṇṇato manasikāro āgato, taṃ nigamanavasena  dassetuṃ ^b^``evameta''^eb^ntiādi vuttaṃ. tattha ^b^dhātuyanta^eb^nti suttena viya yantarūpakaṃ  asatipi kattubhūte attani cittavasena dhātumayaṃ yantaṃ pavattati, idhāpi manasikāravidhi  vuttanayeneva veditabbo. <br/><br/>[03] 350^b^.^eb^ yadipi catunnaṃ dhātūnaṃ lakkhaṇādayo heṭṭhā tattha tattha vuttā eva, tathāpi te anavasesato  dassetvā visuṃ kammaṭṭhānapariggahavidhiṃ dassetuṃ ^b^``lakkhaṇādito''^eb^tiādi āraddhaṃ.  tattha lakkhīyati etenāti lakkhaṇaṃ, kakkhaḷattaṃ lakkhaṇametissāti ^b^kakkhaḷattalakkhaṇā^eb^. nanu  ca kakkhaḷattameva pathavīdhātūti? saccametaṃ, tathāpi viññātāviññātasaddatthatāvasena abhinnepi  dhamme kappanāsiddhena bhedena evaṃ niddeso kato. evaṃ hi atthavisesāvabodho hotīti.  atha vā ^a^V1.0420^ea^ lakkhīyatīti ^a^M1.0449^ea^ lakkhaṇaṃ, kakkhaḷattaṃ hutvā lakkhiyamānā dhātu kakkhaḷattalakkhaṇāti  evamettha attho daṭṭhabbo. sesāsupi eseva nayo. ^b^patiṭṭhānarasā^eb^ti sahajātadhammānaṃ  patiṭṭhābhāvakiccā. tato eva nesaṃ sampaṭicchanākārena ñāṇassa paccupatiṭṭhatīti ^b^sampaṭicchanapaccupaṭṭhānā^eb^.  padaṭṭhānaṃ panettha aññadhammatāya na uddhaṭaṃ, sādhāraṇabhāvasabbhāvato vā dūrakāraṇaṃ viya.  yathā vā dhammuddesavāravaṇṇanādīsu rasādinā aññesaṃ paccayabhāvaṃ dassetvā paccayavantatādassanatthaṃ  padaṭṭhānaṃ uddhaṭaṃ, na evamidha. idha pana dhātūnaṃ anaññasādhāraṇavisesavibhāvanaparāya codanāya  aññadhammabhūtaṃ padaṭṭhānaṃ na uddhaṭanti daṭṭhabbaṃ. ^b^brūhanarasā^eb^ti sahajātadhammānaṃ vaḍḍhanakiccā.  tathā hi sā nesaṃ pīṇitabhāvaṃ dassetīti vuccati. ^b^saṅgahapaccupaṭṭhānā^eb^ti bāhiraudakaṃ  viya nhānīyacuṇṇassa sahajātadhammānaṃ saṅgahaṇapaccupaṭṭhānā. ^b^maddavānuppadānapaccupaṭṭhānā^eb^ti  bāhiraggi viya jatulohādīnaṃ sahajātadhammānaṃ mudubhāvānuppadānapaccupaṭṭhānā. ^b^abhinīhāro^eb^  bhūtasaṅghāṭassa desantaruppattihetubhāvo, nīharaṇaṃ vā bījato aṅkurassa viya. <br/><br/>[03] 351^b^.^eb^ ^b^utusamuṭṭhānāva^eb^ kammādivasena anuppattito. ^b^utucittasamuṭṭhānā^eb^ kadāci  ututo, kadāci cittato uppajjanato. ^b^avasesā^eb^ti vuttāvasesā kesādayo catuvīsati,  ādito tayo tejokoṭṭhāsā, pañca vāyokoṭṭhāsā cāti dvattiṃsa. ^b^sabbepī^eb^ti te  sabbepi kammādivasena uppajjanato ^b^catusamuṭṭhānā^eb^. kesādīnampi hi maṃsato avimuttabhāgo  kammāhāracittasamuṭṭhānova hotīti. <br/><br/>[03] 352^b^.^eb^ ^b^nānattekattato^eb^ti visesasāmaññato. dhammānaṃ hi aññamaññaṃ visadisatā nānattaṃ,  samānatā ekattaṃ. ^b^sabbāsampī^eb^ti catunnampi. ^b^salakkhaṇādito^eb^ti sakaṃ lakkhaṇaṃ  salakkhaṇaṃ, tato salakkhaṇādito. ^b^ādi^eb^-saddena rasapaccupaṭṭhānānaṃ viya mudusaṇhapharusabhāvādīnampi  saṅgaho daṭṭhabbo. ^b^``kammasamuṭṭhānādivasena nānattabhūtāna''^eb^nti kasmā vuttaṃ, nanu  kammasamuṭṭhānādivasena catunnaṃ dhātūnaṃ ekattaṃ hoti sādhāraṇattāti? na, ``aññā  eva dhātuyo kammasamuṭṭhānā, aññā utuādisamuṭṭhānā''tiādikaṃ bhedaṃ sandhāya tathā  vacanato. ^b^etāsaṃ^eb^ dhātūnaṃ. ^b^ruppanalakkhaṇaṃ^eb^ ruppanasabhāvaṃ. kimpanetaṃ ruppanaṃ nāma?  yā sītādivirodhipaccayasannipāte visadisuppatti, tasmiṃ vā sati yo vijjamānasseva  visadisuppattiyā ^a^M1.0450^ea^ hetubhāvo, taṃ ruppanaṃ. ^b^anatītattā^eb^ti apariccajanato.<br/><br/>[03] ^b^mahantapātubhāvo^eb^ ^a^V1.0421^ea^ cettha sasambhāradhātuvasena veditabbo, tathā ^b^mahāvikāratā^eb^ mahābhūtasāmaññalakkhaṇadhātuvasena,  ^b^mahāparihāratā, mahattavijjamānatā^eb^ ca ubhayavasenāti. bhūtasaddāpekkhāya ^b^``etānī''^eb^ti  napuṃsakaniddeso. ^b^mahantāni pātubhūtāni^eb^ anekasatasahassa rūpakalāpasaṅghāṭatāya samūhavasena,  santativasena ca aparimitaparimāṇānaṃ, anekayojanāyāmavitthārānañca uppajjanato. ^b^cattāri  nahutānī^eb^ti cattāri dasasahassāni. ^b^devadānavādīnaṃ^eb^ tigāvutādisarīravasena  mahantāni pātubhūtāni. <br/><br/>[01] tatthāyaṃ vacanattho -- mahantāni bhūtāni jātāni nibbattānīti ^b^mahābhūtānī^eb^ti.  anekābhūtavisesadassanena, anekabbhutadassanena ca anekacchariyadassanavasena mahanto abbhuto,  mahantāni vā abhūtāni etthāti ^b^mahābhūto,^eb^ māyākāro. yakkhādayo jātivaseneva mahantā  bhūtāti ^b^mahābhūtā,^eb^ niruḷho vā ayaṃ tesu mahābhūtasaddo daṭṭhabbo. pathavīādayo pana  vañcakatāya, aniddisitabbaṭṭhānatāya ca mahābhūtā viya ^b^mahābhūtā^eb^. bhūtasaddassa ubhayaliṅgatāya  napuṃsakatā katā. tattha ^b^vañcakatā^eb^ sayaṃ anīlādisabhāvāni hutvā nīlādisabhāvassa  upaṭṭhāpanaṃ, anitthipurisādisabhāvāneva ca hutvā itthipurisādiākārassa upaṭṭhāpanaṃ.  tathā aññamaññassa anto, bahi ca aṭṭhitānaṃyeva aññamaññaṃ nissāya avaṭṭhānato ^b^aniddisitabbaṭṭhānatā^eb^.  yadi hi imā dhātuyo aññamaññassa anto ṭhitā, na sakiccakarā siyuṃ aññamaññānuppavesanato,  atha bahi ṭhitā vinibbhuttā siyuṃ. tathā sati avinibbhuttavādo hāyeyya, tasmā  na niddisitabbaṭṭhānā. evaṃ santepi patiṭṭhānādinā yathāsakaṃ kiccavisesena sesānaṃ  tiṇṇaṃ tiṇṇaṃ upakārikā honti, yena sahajātādinā paccayena paccayā honti. tenāha  ^b^``na ca aññamaññaṃ nissāya na tiṭṭhantī''^eb^ti. ^b^manāpehī^eb^ti manoharehi cāturiyavantehi.  ^b^vaṇṇasaṇṭhānavikkhepehī^eb^ti kāḷasāmatādivaṇṇehi, puthulavivarakisatādisaṇṭhānehi, hatthabhamukādivikkhepehi  ca. ^b^sarasalakkhaṇa^eb^nti sabhāvabhūtaṃ lakkhaṇaṃ, sakiccakaṃ vā sabhāvaṃ.<br/><br/>[03] ^b^mahāparihārato^eb^ti ^a^M1.0451^ea^ ettha vacanatthaṃ vadanto āha ^b^``mahantehi...pe0...  bhūtāni, mahāparihārāni vā bhūtānī''^eb^ti. tattha pacchimatthe purimapade uttarapadassa  parihāra-saddassa lopaṃ katvā ^b^``mahābhūtānī''^eb^ti vuttaṃ.<br/><br/>[03] ^b^tathā hī^eb^ti tato eva vikārassa mahantattā evāti taṃ  vikāraṃ dassetuṃ ^b^``bhūmito''^eb^tiādi ^a^V1.0422^ea^  vuttaṃ. tattha ^b^accimato^eb^ti aggissa. koṭisatasahassaṃ ekaṃ ^b^koṭisatasahassekaṃ  cakkavāḷa^eb^nti taṃ sabbaṃ āṇākhettabhāvena ekaṃ katvā vadati. ^b^vilīyatī^eb^ti  vipattikarameghābhivuṭṭhena khārudakena lavaṇaṃ viya vilayaṃ gacchati viddhaṃsati. ^b^kupitenā^eb^ti  khubhitena. ^b^vikīratī^eb^ti vidhamati viddhaṃsati.<br/><br/>[03] anupādinnesu vikāramahattaṃ dassetvā upādinnesu dassento ^b^``patthaddho''^eb^tiādimāha.  tattha ^b^kaṭṭhamukhena vā^eb^ti ^b^vā^eb^-saddo upamattho. yathā kaṭṭhamukhena sappena ḍaṭṭho patthaddho  hoti, evaṃ pathavīdhātuppakopena so kāyo kaṭṭhamukheva hoti, kaṭṭhamukhamukhagato viya patthaddho  hotīti attho. atha vā ^b^vā^eb^-saddo avadhāraṇattho. so ``pathavīdhātuppakopena vā''ti  evaṃ ānetvā sambandhitabbo. ayañhettha attho -- kaṭṭhamukhena ḍaṭṭhopi kāyo pathavīdhātuppakopeneva  patthaddho hoti, tasmā pathavīdhātuyā aviyutto so kāyo sabbadā kaṭṭhamukhamukhagato viya  hotīti. ^b^vā^eb^-saddo vā aniyamattho, tatrāyamattho -- kaṭṭhamukhena ḍaṭṭho kāyo patthaddho hoti  vā, na vā hoti mantāgadavasena, pathavīdhātuppakopena pana mantāgadarahito so kāyo  kaṭṭhamukhamukhagato viya hoti ekantapatthaddhoti.<br/><br/>[03] ^b^pūtiyo^eb^ti kuthito. ^b^santatto^eb^ti sabbaso tatto samuppannadāho. ^b^sañchinno^eb^ti  samantato chinno paramāṇubhedasañcuṇṇo āyasmato upasenattherassa sarīraṃ viya. ^b^mahāvikārāni  bhūtānī^eb^ti mahāvikāravantāni bhūtāni mahābhūtānīti purimapade uttarapadalopena  niddeso daṭṭhabbo. ^b^``pathavī''^eb^tiādinā sabbalokassa pākaṭānipi vipallāsaṃ muñcitvā  yathāsabhāvato pariggaṇhane mahantena vāyāmena vinā na pariggaṇhantīti duviññeyyasabhāvattā  ``mahantānī''ti vuccanti. tāni hi suviññeyyāni. ``amahantānī''ti mantvā  ṭhitā tesaṃ duppariggahataṃ disvā ^a^M1.0452^ea^ ``aho mahantāni etānī''ti jānātīti  mahābhūtekadesatādīhi vā kāraṇehi ^b^mahābhūtāni^eb^. etā hi dhātuyo mahābhūtekadesato,  mahābhūtasāmaññato, mahābhūtasannissayato, mahābhūtabhāvato, mahābhūtapariyosānato cāti  imehipi kāraṇehi ^b^``mahābhūtānī''^eb^ti vuccanti.<br/><br/>[03] tattha ^b^mahābhūtekadesato^eb^ti ``bhūtamidanti, bhikkhave, samanupassathā''tiādīsu (ma0 ni0  1.401) hi avisesena khandhapañcakaṃ ``bhūta''nti vuccati. tattha yadidaṃ kāmabhave, rūpabhave,  pañcavokārabhave, ekacce ca saññībhave pavattaṃ khandhapañcakaṃ, taṃ  mahāvisayatāya ``mahābhūta''nti ^a^V1.0423^ea^  vattabbataṃ arahati. pathavīādayo pana catasso dhātuyo tassa mahābhūtassa ekadesabhūtā ``mahābhūtā''ti  vuccanti. samudāyesu hi pavattavohārā avayavesupi dissanti yathā ``samuddo diṭṭho,  paṭo daḍḍho''ti ca. ^b^mahābhūtasamaññato^eb^ti tadadhīnavuttitāya bhavanti ettha upādārūpānīti  bhūtāni, pathavīādayo catasso dhātuyo. sā panāyametāsu bhūtasamaññā anaññatthavuttitāya  upādārūpānaṃ aviparītaṭṭhā, lokassa cetā bahūpakārā, cakkhusamuddādīnaṃ nissayabhūtā  cāti mahantāni bhūtānīti samaññāyiṃsu. ^b^mahābhūtasannissayato^eb^ti mahantānaṃ mahānubhāvānaṃ  mahāsammatamandhātuppabhutīnaṃ raññaṃ, sakkādīnaṃ devānaṃ, vepacittiādīnaṃ asurānaṃ,  mahābrahmādīnaṃ brahmānaṃ, guṇato vā mahantānaṃ buddhānaṃ, paccekabuddhānaṃ, sāvakānaṃ  upādāyupādāya vā sabbesampi bhūtānaṃ sattānaṃ nissayabhūtatāya mahantā bhūtā etesūti  mahābhūtā. cātumahābhūtiko hi nesaṃ kāyoti. ^b^mahābhūtabhāvato^eb^ti bahubhūtabhāvato.  ayaṃ hi ^b^mahā^eb^-saddo ``mahājano sannipatito''tiādīsu bahubhāve dissati. pathavīādayo  ca dhātuyo ekasmimpi attabhāve aparimeyyappabhedā pavattanti. tasmā mahantā bahū  anekasatasahassappabhedā bhūtāti mahābhūtā. ^b^mahābhūtapariyosānato^eb^ti mahābhūtassa vasena  pariyosānappattito. <br/><br/>[21] ``kālo ghasati bhūtāni, sabbāneva sahattanā. <br/><br/>[22] yo ca kālaghaso bhūto, sa bhūtapacaniṃ pacī''ti.. (jā0 1.2.190) -- <br/><br/>[25] hi ^a^M1.0453^ea^ evamādīsu khīṇāsavo ``bhūto''ti vutto. so hi ucchinnabhavanettikatāya  āyatiṃ appaṭisandhikattā ekantato ``bhūto''ti vuccati, na itare, bhavissantīti  vohāraṃ anatītattā. bhūto eva idha pūjāvasena ``mahābhūto''ti vutto yathā ``mahākhīṇāsavo,  mahāmoggallāno''ti ca. imāsañca dhātūnaṃ anādimati saṃsāre pabandhavasena pavattamānānaṃ  yathāvuttassa mahābhūtasseva santāne pariyosānappatti, nāññatra. tasmā mahābhūte bhūtā  pariyosānaṃ pattāti mahābhūtā purimapade bhūta-saddassa lopaṃ katvā. evametā dhātuyo  mahābhūtekadesatādīhi mahābhūtāti veditabbā. pathavīādīnaṃ kakkhaḷapaggharaṇādivisesalakkhaṇasamaṅgitā  apariccattadhātulakkhaṇānaṃyevāti āha ^b^``dhātulakkhaṇaṃ anatītattā''^eb^ti. na hi sāmaññapariccāgena  viseso, visesanirapekkhaṃ vā sāmaññaṃ pavattati. tathā hi vadanti -- <br/><br/>[21] ``tamatthāpekkhato ^a^V1.0424^ea^ bhedaṃ, sasāmaññaṃ jahāti no. <br/><br/>[22] gaṇhāti saṃsayuppādā, samevekatthakaṃ dvaya''nti..<br/><br/>[03] ^b^salakkhaṇadhāraṇena cā^eb^ti yena salakkhaṇadhāraṇena ``dhātuyo''ti vuccanti, teneva ^b^``dhammā''^eb^tipi  vuccanti ubhayathāpi nissattanijjīvatāya eva vibhāvanato. tenevāha -- ``chadhāturoyaṃ  bhikkhu puriso, dhammesu dhammānupassī viharatī''ti ca. arūpānaṃ khaṇato rūpānaṃ khaṇassa  nātīttaratāyāha ^b^``attano khaṇānurūpa''^eb^nti. ^b^dharaṇenā^eb^ti ṭhānena, pavattanenāti attho.  ^b^khayaṭṭhenā^eb^ti khaṇabhaṅgutāya. ^b^bhayaṭṭhenā^eb^ti udayavayapaṭipīḷanādinā sappaṭibhayatāya. ^b^asārakaṭṭhenā^eb^ti  attasāravirahena. <br/><br/>[03] 353^b^.^eb^ ^b^sahuppannāva etā^eb^ti etā catasso dhātuyo saha uppannāva saha pavattamānāva samānakāle  labbhamānāpi avakaṃsato ^b^sabbapariyantime^eb^ utucittāhārasamuṭṭhānesu suddhaṭṭhake, kammajesu  jīvitanavaketi ekekasmiṃ ^b^suddhaṭṭhakādikalāpepi padesena avinibbhuttā^eb^ visuṃ  visuṃ aniddisitabbaṭṭhānatāya. yattha hi tissannaṃ dhātūnaṃ patiṭṭhāvasena ^a^M1.0454^ea^  pathavī, tattheva tassā ābandhanaparipācanasamudīraṇavasena itarā. esa nayo sesāsupi. <br/><br/>[03] 354^b^.^eb^ ^b^purimā dve garukattā sabhāgā^eb^ aññamaññanti adhippāyo. ettha ca nanu pathaviyāpi  lahubhāvo atthi. tathā hi sā ``kakkhaḷaṃ mudukaṃ saṇhaṃ pharusaṃ garukaṃ lahuka''nti  niddiṭṭhā, āpepi lahubhāvo labbhatevāti? na, nippariyāyagarubhāvassa adhippetattā.  garubhāvo eva hi pathavīdhātuyā garutaraṃ upādāya lahubhāvoti pariyāyena vutto sītabhāvo  viya tejodhātuyā. yadi evaṃ rūpassa lahutāti kathaṃ? ayampi vuttanayā eva lahutākāraṃ  upādāya labbhanato. na hi paricchedavikāralakkhaṇāni paramatthato labbhanti nipphannarūpānaṃ  avatthāvisesasabhāvato. tasmā paramatthasiddhaṃ garubhāvaṃ sandhāya vuttaṃ ``purimā dve  garukattā sabhāgā''ti. ^b^``tathā''^eb^ti padena ``sabhāgā''ti imamatthaṃ upasaṃharati.  ^b^``dve''^eb^ti pana idaṃ yathā ``purimā''ti ettha, evaṃ ``pacchimā''ti etthāpi ānetvā  sambandhitabbaṃ. ^b^visabhāgā^eb^ garukalahukabhāvatoti adhippāyo. yathā ca garukalahukabhāvehi,  evaṃ peyyabhāvāpeyyabhāvehi ca sabhāgavisabhāgatā yojetabbā. <br/><br/>[03] 355^b^.^eb^ ^b^ajjhattikā^eb^ ^a^V1.0425^ea^ heṭṭhā vuttājjhattikā, sattasantānapariyāpannāti attho. ^b^viññāṇavatthu  viññattīndriyāna^eb^nti cakkhādīnaṃ channaṃ viññāṇavatthūnaṃ, dvinnaṃ viññattīnaṃ, itthipurisindriyajīvitindriyānañca.  ye pana ``viññāṇavatthūti hadayavatthu gahita''nti vadanti, tesaṃ indriya-ggahaṇena aṭṭhannampi  rūpindriyānaṃ gahaṇaṃ veditabbaṃ. ^b^``vuttaviparītappakārā''^eb^ti idaṃ bāhirānaṃ dhātūnaṃ  yathā sabbaso viññāṇavatthuviññattīndriyānaṃ anissayatā ca iriyāpathaviraho ca vuttavipariyāyo,  evaṃ catusamuṭṭhānatāpīti katvā vuttaṃ, na lakkhaṇarūpassa viya kutocipi samuṭṭhānassa  abhāvato utusamuṭṭhānatāya tāsaṃ. lahutādinissayatāpi ajjhattikānaṃ dhātūnaṃ vattabbā,  na vā vattabbā. viññatti-ggahaṇaṃ hi lakkhaṇanti. <br/><br/>[03] 356^b^.^eb^ ^b^itarāhī^eb^ti āpotejovāyudhātūhi. ^b^ekasaṅgahā^eb^ti sajātisaṅgahena ekasaṅgahā.  samānajātiyānaṃ hi saṅgaho sahajātisaṅgaho. tenāha ^b^``samuṭṭhānanānattābhāvato''^eb^ti. <br/><br/>[03] 357^b^.^eb^ ^b^tiṇṇaṃ^eb^ ^a^M1.0455^ea^ ^b^mahābhūtānaṃ patiṭṭhā hutvā paccayo hotī^eb^ti yehi mahābhūtehi  sampiṇḍanavasena saṅgahitā, paripācanavasena anupālitā, samudīraṇavasena vitthambhitā ca,  tesaṃ attanā sahajātānaṃ tiṇṇaṃ mahābhūtānaṃ patiṭṭhā hutvā tato eva sandhāraṇavasena avassayo  hoti, vuttanayena vā patiṭṭhā hutvā sahajātādivasena paccayo hotīti. esa nayo sesāsupi. <br/><br/>[03] 358^b^.^eb^ yadipi aññamaññāabhogapaccavekkhaṇarahitā ete dhammāti heṭṭhā dhātūnaṃ asamannāhāratā  dassitā eva, athāpi imināva nayena visuṃ kammaṭṭhānapariggaho kātabboti dassento  ^b^``pathavīdhātu cetthā''^eb^tiādimāha. tattha ^b^pathavīdhātu cetthā^eb^ti ^b^ca^eb^-saddo sampiṇḍanattho,  tena ayampi eko manasikārappakāroti dīpeti. ^b^etthā^eb^ti etāsu dhātūsu.  ahaṃ ``pathavīdhātū''ti vā ``paccayo homī''ti vā na jānātīti attani viya attano  kicce ca ābhogābhāvaṃ dassetvā upakārakassa viya upakattabbānampi ābhogābhāvaṃ dassetuṃ  ^b^``itarānipī''^eb^tiādi vuttaṃ. ^b^sabbatthā^eb^ti sabbāsu dhātūsu, tatthāpi attakiccupakattabbabhedesu  sabbesu. <br/><br/>[03] 359^b^.^eb^ ^b^paccayavibhāgato^eb^ti paccayadhammavibhāgato ceva paccayabhāvavibhāgato ca. ``paccayato''ti  hi iminā pathavīādīnaṃ aññāsādhāraṇo patiṭṭhābhāvādinā sesabhūtattayassa paccayabhāvo  vutto. idha pana yehi dhammehi pathavīādīnaṃ uppatti, tesaṃ pathavīādīnañca anavasesato  ^a^V1.0426^ea^ paccayabhāvavibhāgo vuccatīti ayaṃ imesaṃ dvinnaṃ ākārānaṃ viseso. ^b^kamma^eb^nti  kusalākusalaṃ rūpuppādakaṃ kammaṃ. ^b^citta^eb^nti yaṃ kiñci rūpuppādakaṃ cittaṃ.  ^b^āhāro^eb^ti ajjhattiko rūpuppādako āhāro. ^b^utū^eb^ti yo koci utu, atthato  tejodhātu. ^b^kammamevā^eb^ti avadhāraṇaṃ samuṭṭhānasaṅkarābhāvadassanatthaṃ, tena akammajānampi  kesañci kammassa pariyāyapaccayabhāvo dīpito hoti. tathā hi vakkhati ``kammapaccayacittasamuṭṭhāna''ntiādi.  nanu ca kammasamuṭṭhānānaṃ kammato aññenapi paccayena bhavitabbanti? bhavitabbaṃ, so  pana kammagatikovāti paṭiyogīnivattanatthaṃ avadhāraṇaṃ kataṃ, tenāha ^b^``na cittādayo''^eb^ti.  ^b^cittādisamuṭṭhānāna^eb^nti etthāpi ayamattho yathārahaṃ vattabbo. ^b^itare^eb^ti cittādito  ^a^M1.0456^ea^ aññe. ^b^janakapaccayo^eb^ti samuṭṭhāpakataṃ sandhāya vuttaṃ, paccayo pana kammapaccayova.  vuttaṃ hi ``kusalākusalā cetanā vipākānaṃ khandhānaṃ kaṭattā ca rūpānaṃ kammapaccayena  paccayo''ti (paṭṭhā0 1.1.427).<br/><br/>[03] ^b^sesāna^eb^nti cittādisamuṭṭhānānaṃ. ^b^pariyāyato upanissayapaccayo hotī^eb^ti ^b^paṭṭhāne^eb^  (paṭṭhā0 1.1.9) arūpānaṃyeva upanissayapaccayassa āgatattā nippariyāyena rūpadhammānaṃ upanissayapaccayo  natthi. sutte pana ``puggalaṃ upanissāya vanasaṇḍaṃ upanissāyā''ti vacanato suttantikapariyāyena  vinā abhāvo upanissayapaccayoti veditabbo. ^b^cittaṃ janakapaccayo hotī^eb^ti sahajātanissayāhārādivasena  paccayo hontaṃ cittaṃ samuṭṭhāpakataṃ upādāya ``janakapaccayo hotī''ti vuttaṃ. āhārautūsupi  eseva nayo.<br/><br/>[03] evaṃ kammādīnaṃ paccayadhammānaṃ vasena dhātūsu paccayavibhāgaṃ dassetvā idāni taṃsamuṭṭhānānaṃ  dhātūnampi vasena paccayavibhāgaṃ dassento paṭhamaṃ tāva ^b^``kammasamuṭṭhānaṃ mahābhūta''^eb^ntiādinā  uddisitvā puna ^b^``tattha kammasamuṭṭhānā pathavīdhātū''^eb^tiādinā niddisati. ^b^tattha  kammasamuṭṭhānā pathavīdhātū^eb^ti ``kammasamuṭṭhānaṃ mahābhūta''nti ettha sāmaññato vuttā kammajapathavīdhātu.  ^b^kammasamuṭṭhānānaṃ itarāsa^eb^nti kammajānaṃ āpodhātuādīnaṃ tissannaṃ dhātūnaṃ sahuppattiyā  attano upakārakānaṃ tāsaṃ upakārakato, ādhārabhāvato, uppādato yāva bhaṅgādharaṇato,  vigamābhāvato ca sahajātāññamaññanissayātthiavigatavasena ceva patiṭṭhāvasena ca paccayo hoti,  hontī ca kammaṃ viya attano, tāsañca na janakavasena paccayo hoti asamuṭṭhāpakattā tāsaṃ.  kāmañcettha nissayapaccaya-ggahaṇeneva patiṭṭhābhāvo saṅgahito, pathavīdhātuyā pana anaññasādhāraṇakiccaṃ  sahajātānaṃ patiṭṭhābhāvoti imaṃ visesaṃ dassetuṃ ^a^V1.0427^ea^ ^b^``patiṭṭhāvasena cā''^eb^ti visuṃ  katvā vuttaṃ. ^b^ābandhanavasena cā^eb^tiādīsupi eseva nayo. ^b^tisantatimahābhūtāna^eb^nti  utucittāhārasamuṭṭhānānaṃ catumahābhūtānaṃ aññamaññaṃ avokiṇṇānaṃ, avicchedena pavattiṃ  upādāya santatīti santatiggahaṇaṃ. pathavīdhātuyā patiṭṭhābhāvo nāma sahajātānaṃ dhammānaṃyevāti  āha ^b^``na patiṭṭhāvasenā''^eb^ti. ^b^na ābandhanavasenā^eb^tiādīsupi eseva nayo. ^b^etthā^eb^ti  ^a^M1.0457^ea^ etesu kammasamuṭṭhānamahābhūtesu. ``cittasamuṭṭhānā pathavīdhātu cittasamuṭṭhānānaṃ  itarāsa''ntiādīsu sukaro tantinayo netunti ^b^``cittāahāra...pe0... eseva  nayo''^eb^ti atidisati.<br/><br/>[03] ^b^sahajātādipaccayavasappavattāsu ca panā^eb^ti ettha ^b^ca^eb^-saddo samuccayattho, ^b^pana^eb^-saddo visesattho,  tadubhayena ca yathāvuttasahajātādipaccayehi pavattamānā dhātuyo iminā visesena pavattantīti  imamatthaṃ dīpeti.<br/><br/>[03] idāni taṃ visesaṃ dassetuṃ ^b^``ekaṃ paṭiccā''^eb^tigāthamāha. tattha ekaṃ dhātuṃ paṭicca  tisso dhātuyo catudhā sampavattanti, tisso dhātuyo paṭicca ekāva dhātu catudhā sampavattati,  dve dhātuyo paṭicca dve dhātuyo chadhā sampavattantīti yojanā. attho pana pathavīādīsu  ekekissā paccayabhāve itarāsaṃ tissannaṃ tissannaṃ paccayuppannatāti ayameko catukko,  tissannaṃ tissannaṃ paccayabhāve itarāya ekekissā paccayuppannatāti ayamaparo catukko,  paṭhamadutiyā, tatiyacatutthā, paṭhamatatiyā, dutiyacatutthā, paṭhamacatutthā, dutiyatatiyāti  imāsaṃ dvinnaṃ dvinnaṃ paccayabhāve tattha tattha itarāsaṃ dvinnaṃ dvinnaṃ paccayuppannatāti ayameko  chakko. evaṃ paccayabhāvena catudhā, chadhā ca pavattamānānaṃ ekakadvikatikavasena tikadukaekakavasena  ca yathākkamaṃ paccayapaccayuppannatāvibhāgo veditabbo. ayañca paccayabhāvo sahajātāññamaññanissayātthiavigatapaccayavasena,  tatthāpi ca aññamaññamukheneva veditabbo. yaṃ sandhāya vuttaṃ ^b^paṭiccavāre^eb^ ``ekaṃ  mahābhūtaṃ paṭicca tayo mahābhūtā, tayo mahābhūte paṭicca ekaṃ mahābhūtaṃ, dve mahābhūte  paṭicca dve mahābhūtā uppajjantī''ti (paṭṭhā0 1.1.53).<br/><br/>[03] ^b^abhikkamapaṭikkamādī^eb^ti ^b^ādi^eb^-saddena ādānavissajjanādikāyikakiriyākaraṇassa saṅgaho  daṭṭhabbo. ^b^uppīḷanassa paccayo hoti^eb^ ghaṭṭanakiriyāya pathavīdhātuvasena sijjhanato. ^b^sāvā^eb^ti  pathavīdhātuyeva. ^b^āpodhātuyā anugatā^eb^ āpodhātuyā tattha appadhānabhāvaṃ, pathavīdhātuyā  ca ^a^V1.0428^ea^ padhānabhāvanti patiṭṭhābhāve viya patiṭṭhāpanepi sātisayakiccattā tassā patiṭṭhāpanassa  pādaṭṭhapanassa paccayo hotīti ^a^M1.0458^ea^ sambandho. ^b^avakkhepanassā^eb^ti adhonikkhipanassa.  tattha ca garutarasabhāvāya āpodhātuyā sātisayo byāpāroti āha ^b^``pathavīdhātuyā anugatā  āpodhātū''^eb^ti. tathā uddhaṅgatikā tejodhātūti uddharaṇe vāyodhātuyā tassā anugatabhāvo  vutto. tiriyaṃ gatikāya vāyodhātuyā atiharaṇavītiharaṇesu sātisayo byāpāroti  tejodhātuyā tassā anugatabhāvo gahito. tattha ṭhitaṭṭhānato abhimukhaṃ pādassa haraṇaṃ ^b^atiharaṇaṃ,^eb^  purato haraṇaṃ. tato thokaṃ vītikkamma haraṇaṃ ^b^vītiharaṇaṃ,^eb^ passato haraṇaṃ.<br/><br/>[03] ^b^ekekena mukhenā^eb^ti ``patthaṭattā pathavī''tiādinā (visuddhi0 1.347) vibhattesu  terasasu ākāresu ekekena dhātūnaṃ pariggaṇhanamukhena. ^b^svāya^eb^nti so ayaṃ upacārasamādhi.  kathaṃ panassa vavatthānapariyāyoti āha ^b^``catunnaṃ dhātūna''^eb^ntiādi. <br/><br/>[03] 360^b^.^eb^ idāni imissā bhāvanāya ānisaṃse dassetuṃ ^b^``idañca panā''^eb^tiādi vuttaṃ.  ^b^suññataṃ avagāhatī^eb^ti dhātumattatādassanena rūpakāyassa anattakataṃ vavatthāpayato  tadanusārena nāmakāyassāpi anattakatā supākaṭā hotīti sabbaso attasuññataṃ pariyogāhati  tattha patiṭṭhahati. ^b^sattasaññaṃ samugghātetī^eb^ti tato eva ``satto poso itthī puriso''ti  evaṃ pavattaṃ ayāthāvasaññaṃ ugghāteti samūhanati. ^b^vāḷamigayakkharakkhasādivikappaṃ anāvajjamāno^eb^ti  sasantāne viya parasantānepi dhātumattatāya sudiṭṭhattā khīṇāsavo viya ``ime sīhabyagghādayo  vāḷamigā, ime yakkharakkhasā''ti evamādivikappaṃ akaronto bhayabheravaṃ sahati abhibhavati.  yathāvuttavikappanāpajjanaṃ hi bhayabheravasahanassa kāraṇaṃ vuttaṃ. ^b^ugghāto^eb^ uppilāvitattaṃ.  ^b^nigghāto^eb^ dīnabhāvappatti. ^b^mahāpañño^eb^ ca pana hoti dhātuvasena kāye sammadeva  ghanavinibbhogassa karaṇato. tathā hidaṃ kammaṭṭhānaṃ buddhicaritassa anukūlanti vuttaṃ,  ^b^sugatiparāyaṇo vā^eb^ indriyānaṃ aparipakkatāyanti adhippāyo. <br/><br/>[06] ekūnavīsatibhāvanānayapaṭimaṇḍitassa <br/><br/>[06] catudhātuvavatthānaniddesassa līnatthavaṇṇanā niṭṭhitā. <br/><br/>[03] 361^b^.^eb^ ``ko ^a^M1.0459^ea^ ^a^V1.0429^ea^ samādhī''tiādinā sarūpādipucchā yāvadeva vibhāgāvabodhanatthā.  sarūpādito hi ñātassa pabhedo vuccamāno suviññeyyo hoti saṅkhepapubbakattā vitthārassa,  vitthāravidhinā ca saṅkhepavidhi saṅgayhatīti ^b^``samādhissa vitthāraṃ bhāvanānayañca dassetu''^eb^nti  vuttaṃ. atha vā ^b^``ko samādhī''^eb^tiādināpi samādhisseva pakārabhedo dassīyati,  bhāvanānisaṃsopi bhāvanānayanissito evāti adhippāyena ``vitthāraṃ bhāvanānayañca dassetu''nti  vuttaṃ. ^b^sabbappakārato^eb^ti palibodhupacchedādikassa sabbassa bhāvanāya pubbakiccassa  karaṇappakārato ceva sabbakammaṭṭhānabhāvanāvibhāvanato ca. <br/><br/>[01] ^b^``samattā hotī''^eb^ti vatvā tameva samattabhāvaṃ vibhāvetuṃ ^b^``duvidhoyevā''^eb^tiādi  vuttaṃ. ^b^idha adhippeto samādhī^eb^ti lokiyasamādhiṃ āha. ^b^dasasu kammaṭṭhānesū^eb^ti  yāni heṭṭhā ``upacārāvahānī''ti vuttāni dasa kammaṭṭhānāni, tesu. ^b^appanāpubbabhāgacittesū^eb^ti  appanāya pubbabhāgacittesu aṭṭhannaṃ jhānānaṃ pubbabhāgacittuppādesu. ^b^ekaggatā^eb^ti  ekāvajjanavīthiyaṃ, nānāvajjanavīthiyañca ekaggatā. ^b^avasesakammaṭṭhānesū^eb^ti ``appanāvahānī''ti  vuttesu tiṃsakammaṭṭhānesu. 


volume: 149
item: 93
title: ^āhārepaṭikkūlabhāvanāvaṇṇanā^catudhātuvavatthānabhāvanāvaṇṇanā^samādhiānisaṃsakathāvaṇṇanā^
content:
  [03] 362^b^.^eb^ diṭṭhadhammo vuccati paccakkhabhūto attabhāvo, tattha sukhavihāro ^b^diṭṭhadhammasukhavihāro^eb^.  kāmaṃ ^b^``samāpajjitvā''^eb^ti etena appanāsamādhiyeva vibhāvito, ^b^``ekaggacittā''^eb^ti  pana padena upacārasamādhinopi gahaṇaṃ hotīti tato nivattanatthaṃ ^b^``appanāsamādhibhāvanā''^eb^ti  vuttaṃ. ^b^na kho panete^eb^ti ete bāhirakabhāvitā jhānadhammā cittekaggatāmattakarā.  ^b^ariyassa vinaye^eb^ buddhassa bhagavato sāsane ^b^``sallekhā''ti na vuccanti^eb^ kilesānaṃ  sallekhanapaṭipadā na hotīti katvā, sāsane pana avihiṃsādayopi sallekhāva lokuttarapādakattā.<br/><br/>[03] ^b^sambādhe^eb^ti taṇhāsaṃkilesādinā saṃkiliṭṭhatāya paramasambādhe ativiya saṅkaṭaṭṭhānabhūte  saṃsārappavatte. ^b^okāsādhigamanayenā^eb^ti atthapaṭilābhayoggassa navamakhaṇasaṅkhātassa okāsassa  adhigamanayena. tassa ^a^M1.0460^ea^ hi dullabhatāya appanādhigamampi anadhigamayamāno saṃvegabahulo  puggalo upacārasamādhimhiyeva ^a^V1.0430^ea^ ṭhatvā vipassanāya kammaṃ karoti ``sīghaṃ saṃsāradukkhaṃ  samatikkamissāmī''ti.<br/><br/>[03] ^b^abhiññāpādaka^eb^nti iddhividhādiabhiññāñāṇapādakabhūtaṃ adhiṭṭhānabhūtaṃ. ^b^hotīti vuttanayā^eb^ti  ettha ^b^iti^eb^-saddo pakārattho, tena ``iminā pakārena vuttanayā''ti sesābhiññānampi  vuttappakāraṃ saṅgaṇhāti. ^b^sati sati āyatane^eb^ti purimabhavasiddhe abhiññādhigamassa  kāraṇe vijjamāne. abhiññādhigamassa hi adhikāro icchitabbo, yo ``pubbahetū''ti  vuccati. na samāpattīsu vasībhāvo. tenāha bhagavā ``sati sati āyatane''ti  (ma0 ni0 3.158; a0 ni0  3.102). ^b^abhiññāsacchikaraṇīyassā^eb^ti vakkhamānavibhāgāya  abhivisiṭṭhāya paññāya sacchikātabbassa. ^b^dhammassā^eb^ti bhāvetabbassa ceva vibhāvetabbassa  ca dhammassa. abhiññāsacchikiriyāya cittaṃ abhininnāmetīti yojanā. ^b^tatra tatrevā^eb^ti  tasmiṃ tasmiṃyeva sacchikātabbadhamme. sakkhibhāvāya paccakkhakāritāya bhabbo sakkhibhabbo,  tassa bhāvo sakkhibhabbatā, taṃ ^b^sakkhibhabbataṃ^eb^.<br/><br/>[03] taṃ taṃ bhavagamikammaṃ ārabbha bhavapatthanāya anuppannāyapi kammassa katūpacitabhāveneva bhavapatthanākiccaṃ  sijjhatīti dassento āha ^b^``apatthayamānā vā''^eb^ti. saha byeti pavattatīti sahabyo,  sahāyo, idha pana ekabhavūpago adhippeto, tassa bhāvo sahabyatā, taṃ ^b^sahabyataṃ^eb^.<br/><br/>[03] kiṃ pana appanāsamādhibhāvanāyeva bhavavisesānisaṃsā, udāhu itarāpīti codanaṃ manasi katvā  āha ^b^``upacārasamādhibhāvanāpī''^eb^tiādi.<br/><br/>[03] ^b^nibbāna^eb^nti tissannaṃ dukkhatānaṃ nibbutiṃ. rūpadhamme pariyāpannā vijjamānāpi saṅkhāradukkhatā  cittassa abhāvena asantasamāva. tenāha ^b^``sukhaṃ viharissāmā''^eb^ti. ^b^soḷasahi ñāṇacariyāhī^eb^ti  aniccānupassanādukkhānattanibbidāvirāganirodhapaṭinissaggavivaṭṭānupassanāti imāhi aṭṭhahi,  aṭṭhahi ca ariyamaggaphalañāṇehīti evaṃ soḷasahi. ^b^navahi samādhicariyāhī^eb^ti ^a^M1.0461^ea^  pañcannaṃ rūpajjhānānaṃ, catunnaṃ arūpajjhānānañca vasena evaṃ navahi. keci pana ``cattāro  rūpajjhānasamādhī, cattāro arūpajjhānasamādhī, ubhayesaṃ upacārasamādhiṃ ekaṃ katvā evaṃ  navā''ti vadanti.<br/><br/>[03] ^b^samādhibhāvanāyoge^eb^ti ^a^V1.0431^ea^ samādhibhāvanāya anuyoge anuyuñjane, samādhibhāvanāsaṅkhāte  vā yoge. ^b^yogo^eb^ti bhāvanā vuccati. yathāha ``yogā ve jāyatī bhūrī''ti (dha0  pa0 282). <br/><br/>[03] 363^b^.^eb^ ^b^samādhipī^eb^ti ^b^pi^eb^-saddena sīlaṃ sampiṇḍeti. <br/><br/>[06] samādhiniddesavaṇṇanā niṭṭhitā. <br/><br/>[06] iti ekādasamaparicchedavaṇṇanā. <br/><br/>[06] paṭhamo bhāgo niṭṭhito.<br/><br/>[03] 


volume: 150
item: 0
title: iddhividhaniddeso^^^abhiññākathā^
content:
  [03] 365^b^.^eb^ idāni ^a^M2.0001^ea^ ^a^V2.0001^ea^ yāsaṃ lokikābhiññānaṃ vasena ayaṃ samādhibhāvanā abhiññānisaṃsāti  vuttā, tā abhiññā sampādetuṃ yasmā pathavīkasiṇādīsu adhigatacatutthajjhānena yoginā  yogo kātabbo. evañhissa sā samādhibhāvanā adhigatānisaṃsā ceva bhavissati thiratarā  ca, so adhigatānisaṃsāya thiratarāya samādhibhāvanāya samannāgato sukheneva paññābhāvanaṃ  sampādessati. tasmā abhiññākathaṃ tāva ārabhissāma. <br/><br/>[01] bhagavatā hi adhigatacatutthajjhānasamādhīnaṃ kulaputtānaṃ samādhibhāvanānisaṃsadassanatthañceva  uttaruttari paṇītapaṇītadhammadesanatthañca ^a^V2.0002^ea^ ``so evaṃ samāhite citte parisuddhe pariyodāte  anaṅgaṇe vigatūpakkilese mudubhūte kammaniye ṭhite āneñjappatte iddhividhāya  cittaṃ abhinīharati abhininnāmeti. so anekavihitaṃ iddhividhaṃ paccanubhoti ekopi  hutvā bahudhā hotī''tiādinā (dī0 ni0 1.238) nayena iddhividhaṃ, dibbasotadhātuñāṇaṃ,  cetopariyañāṇaṃ, pubbenivāsānussatiñāṇaṃ, sattānaṃ cutūpapāte ñāṇanti pañca  lokikābhiññā vuttā.<br/><br/>[03] tattha ^a^M2.0002^ea^ ekopi hutvā bahudhā hotītiādikaṃ iddhivikubbanaṃ kātukāmena  ādikammikena yoginā odātakasiṇapariyantesu aṭṭhasu kasiṇesu aṭṭha aṭṭha samāpattiyo  nibbattetvā --<br/><br/>[03] kasiṇānulomato, kasiṇapaṭilomato, kasiṇānulomapaṭilomato, jhānānulomato, jhānapaṭilomato,  jhānānulomapaṭilomato, jhānukkantikato, kasiṇukkantikato, jhānakasiṇukkantikato,  aṅgasaṅkantito, ārammaṇasaṅkantito, aṅgārammaṇasaṅkantito, aṅgavavatthāpanato, ārammaṇavavatthāpanatoti.<br/><br/>[03] imehi cuddasahi ākārehi cittaṃ paridametabbaṃ. <br/><br/>[03] 366^b^.^eb^ katamaṃ panettha kasiṇānulomaṃ...pe0... katamaṃ ārammaṇavavatthāpananti. idha bhikkhu  pathavīkasiṇe jhānaṃ samāpajjati, tato āpokasiṇeti evaṃ paṭipāṭiyā aṭṭhasu kasiṇesu  satakkhattumpi sahassakkhattumpi samāpajjati, idaṃ ^b^kasiṇānulomaṃ^eb^ nāma.<br/><br/>[03] odātakasiṇato pana paṭṭhāya tatheva paṭilomakkamena samāpajjanaṃ ^b^kasiṇapaṭilomaṃ^eb^ nāma. <br/><br/>[01] pathavīkasiṇato paṭṭhāya yāva odātakasiṇaṃ, odātakasiṇatopi paṭṭhāya yāva pathavīkasiṇanti  evaṃ anulomapaṭilomavasena punappunaṃ samāpajjanaṃ ^b^kasiṇānulomapaṭilomaṃ^eb^ nāma.<br/><br/>[03] paṭhamajjhānato pana paṭṭhāya paṭipāṭiyā yāva nevasaññānāsaññāyatanaṃ, tāva punappunaṃ samāpajjanaṃ  ^b^jhānānulomaṃ^eb^ nāma.<br/><br/>[03] nevasaññānāsaññāyatanato ^a^V2.0003^ea^ paṭṭhāya yāva paṭhamajjhānaṃ, tāva punappunaṃ samāpajjanaṃ ^b^jhānapaṭilomaṃ^eb^  nāma.<br/><br/>[03] paṭhamajjhānato paṭṭhāya yāva nevasaññānāsaññāyatanaṃ, nevasaññānāsaññāyatanato paṭṭhāya yāva paṭhamajjhānanti  evaṃ anulomapaṭilomavasena punappunaṃ samāpajjanaṃ ^b^jhānānulomapaṭilomaṃ^eb^ nāma.<br/><br/>[03] pathavīkasiṇe pana paṭhamaṃ jhānaṃ samāpajjitvā tattheva tatiyaṃ samāpajjati, tato tadeva ugghāṭetvā  ākāsānañcāyatanaṃ, tato ākiñcaññāyatananti ^a^M2.0003^ea^ evaṃ kasiṇaṃ anukkamitvā  jhānasseva ekantarikabhāvena ukkamanaṃ ^b^jhānukkantikaṃ^eb^ nāma. evaṃ āpokasiṇādimūlikāpi  yojanā kātabbā.<br/><br/>[03] pathavīkasiṇe paṭhamaṃ jhānaṃ samāpajjitvā puna tadeva tejokasiṇe, tato nīlakasiṇe,  tato lohitakasiṇeti iminā nayena jhānaṃ anukkamitvā kasiṇasseva ekantarikabhāvena  ukkamanaṃ ^b^kasiṇukkantikaṃ^eb^ nāma.<br/><br/>[03] pathavīkasiṇe paṭhamaṃ jhānaṃ samāpajjitvā tato tejokasiṇe tatiyaṃ, nīlakasiṇaṃ ugghāṭetvā  ākāsānañcāyatanaṃ, lohitakasiṇato ākiñcaññāyatananti iminā nayena jhānassa ceva  kasiṇassa ca ukkamanaṃ ^b^jhānakasiṇukkantikaṃ^eb^ nāma.<br/><br/>[03] pathavīkasiṇe pana paṭhamaṃ jhānaṃ samāpajjitvā tattheva itaresampi samāpajjanaṃ ^b^aṅgasaṅkantikaṃ^eb^  nāma.<br/><br/>[03] pathavīkasiṇe paṭhamaṃ jhānaṃ samāpajjitvā tadeva āpokasiṇe...pe0... tadeva odātakasiṇeti  evaṃ sabbakasiṇesu ekasseva jhānassa samāpajjanaṃ ^b^ārammaṇasaṅkantikaṃ^eb^ nāma.<br/><br/>[03] pathavīkasiṇe paṭhamaṃ jhānaṃ samāpajjitvā āpokasiṇe dutiyaṃ, tejokasiṇe tatiyaṃ,  vāyokasiṇe catutthaṃ, nīlakasiṇaṃ ugghāṭetvā ākāsānañcāyatanaṃ, pītakasiṇato  viññāṇañcāyatanaṃ ^a^V2.0004^ea^, lohitakasiṇato ākiñcaññāyatanaṃ, odātakasiṇato nevasaññānāsaññāyatananti  evaṃ ekantarikavasena aṅgānañca ārammaṇānañca saṅkamanaṃ ^b^aṅgārammaṇasaṅkantikaṃ^eb^ nāma.<br/><br/>[03] paṭhamaṃ jhānaṃ pana pañcaṅgikanti vavatthapetvā dutiyaṃ tivaṅgikaṃ, tatiyaṃ duvaṅgikaṃ, tathā  catutthaṃ ākāsānañcāyatanaṃ...pe0... nevasaññānāsaññāyatananti evaṃ jhānaṅgamattasseva  vavatthāpanaṃ ^b^aṅgavavatthāpanaṃ^eb^ nāma.<br/><br/>[03] tathā idaṃ pathavīkasiṇanti vavatthapetvā idaṃ āpokasiṇaṃ...pe0... idaṃ odātakasiṇanti  evaṃ ārammaṇamattasseva vavatthāpanaṃ ^b^ārammaṇavavatthāpanaṃ^eb^ nāma ^a^M2.0004^ea^. aṅgārammaṇavavatthāpanampi  eke icchanti. aṭṭhakathāsu pana anāgatattā addhā taṃ bhāvanāmukhaṃ na hoti. <br/><br/>[03] 367^b^.^eb^ imehi pana cuddasahi ākārehi cittaṃ aparidametvā pubbe abhāvitabhāvano ādikammiko  yogāvacaro iddhivikubbanaṃ sampādessatīti netaṃ ṭhānaṃ vijjati. ādikammikassa  hi kasiṇaparikammampi bhāro, satesu sahassesu vā ekova sakkoti. katakasiṇaparikammassa  nimittuppādanaṃ bhāro, satesu sahassesu vā ekova sakkoti. uppanne nimitte taṃ  vaḍḍhetvā appanādhigamo bhāro, satesu sahassesu vā ekova sakkoti. adhigatappanassa  cuddasahākārehi cittaparidamanaṃ bhāro, satesu sahassesu vā ekova sakkoti. cuddasahākārehi  paridamitacittassāpi iddhivikubbanaṃ nāma bhāro, satesu sahassesu vā ekova sakkoti.  vikubbanappattassāpi khippanisantibhāvo nāma bhāro, satesu sahassesu vā ekova khippanisantī  hoti. therambatthale mahārohaṇaguttattherassa gilānupaṭṭhānaṃ āgatesu tiṃsamattesu iddhimantasahassesu  upasampadāya aṭṭhavassiko rakkhitatthero viya. tassānubhāvo pathavīkasiṇaniddese (visuddhi0  1.78 ādayo) vuttoyeva. taṃ panassānubhāvaṃ disvā thero āha ``āvuso, sace rakkhito  nābhavissa sabbe garahappattā assāma `nāgarājānaṃ rakkhituṃ nāsakkhiṃsū'ti. tasmā  attanā gahetvā vicaritabbaṃ āvudhaṃ nāma malaṃ sodhetvāva gahetvā vicarituṃ vaṭṭatī''ti.  te therassa ovāde ṭhatvā tiṃsasahassāpi bhikkhū khippanisantino ahesuṃ.<br/><br/>[03] khippanisantiyāpi ^a^V2.0005^ea^ ca sati parassa patiṭṭhābhāvo bhāro, satesu sahassesu vā ekova hoti,  giribhaṇḍavāhanapūjāya mārena aṅgāravasse pavattite ākāse pathaviṃ māpetvā aṅgāravassaparittārako  thero viya.<br/><br/>[03] balavapubbayogānaṃ pana buddhapaccekabuddhāggasāvakādīnaṃ vināpi iminā vuttappakārena  bhāvanānukkamena arahattapaṭilābheneva idañca iddhivikubbanaṃ aññe ^a^M2.0005^ea^ ca paṭisambhidādibhedā  guṇā ijjhanti. tasmā yathā piḷandhanavikatiṃ kattukāmo suvaṇṇakāro aggidhamanādīhi  suvaṇṇaṃ muduṃ kammaññaṃ katvāva karoti, yathā ca bhājanavikatiṃ kattukāmo kumbhakāro  mattikaṃ suparimadditaṃ muduṃ katvā karoti, evameva ādikammikena imehi cuddasahākārehi  cittaṃ paridametvā chandasīsacittasīsavīriyasīsavīmaṃsāsīsasamāpajjanavasena ceva āvajjanādivasībhāvavasena  ca muduṃ kammaññaṃ katvā iddhividhāya yogo karaṇīyo. pubbahetusampannena pana kasiṇesu  catutthajjhānamatte ciṇṇavasināpi kātuṃ vaṭṭati. yathā panettha yogo kātabbo, taṃ  vidhiṃ dassento bhagavā ``so evaṃ samāhite citte''tiādimāha. <br/><br/>[03] 368^b^.^eb^ tatrāyaṃ pāḷinayānusāreneva vinicchayakathā. tattha ^b^so^eb^ti so adhigatacatutthajjhāno  yogī. ^b^eva^eb^nti catutthajjhānakkamanidassanametaṃ. iminā paṭhamajjhānādhigamādinā  kamena catutthajjhānaṃ paṭilabhitvāti vuttaṃ hoti. ^b^samāhite^eb^ti iminā catutthajjhānasamādhinā  samāhite. ^b^citte^eb^ti rūpāvacaracitte. ^b^parisuddhe^eb^tiādīsu pana upekkhāsatipārisuddhibhāvena  parisuddhe. parisuddhattāyeva ^b^pariyodāte,^eb^ pabhassareti vuttaṃ hoti. sukhādīnaṃ  paccayānaṃ ghātena vihatarāgādiaṅgaṇattā ^b^anaṅgaṇe^eb^. anaṅgaṇattāyeva ^b^vigatūpakkilese^eb^.  aṅgaṇena hi taṃ cittaṃ upakkilissati. subhāvitattā ^b^mudubhūte,^eb^ vasībhāvappatteti  vuttaṃ hoti. vase vattamānaṃ hi cittaṃ mudunti vuccati. muduttāyeva ca ^b^kammaniye,^eb^  kammakkhame kammayoggeti vuttaṃ hoti. muduṃ hi cittaṃ kammaniyaṃ hoti sudantamiva  suvaṇṇaṃ, tañca ubhayampi subhāvitattāyevāti. yathāha ``nāhaṃ, bhikkhave, aññaṃ ekadhammampi  samanupassāmi, yaṃ evaṃ bhāvitaṃ bahulīkataṃ muduñca hoti kammaniyañca, yathayidaṃ,  bhikkhave, citta''nti (a0 ni0  1.22).<br/><br/>[03] etesu parisuddhabhāvādīsu ṭhitattā ^b^ṭhite^eb^. ṭhitattāyeva ^b^āneñjappatte,^eb^ acale niriñjaneti  vuttaṃ hoti. mudukammaññabhāvena vā attano vase ṭhitattā ^b^ṭhite^eb^. saddhādīhi pariggahitattā  ^b^āneñjappatte^eb^ ^a^V2.0006^ea^. saddhāpariggahitaṃ hi cittaṃ assaddhiyena na iñjati. vīriyapariggahitaṃ  kosajjena na iñjati. satipariggahitaṃ pamādena na iñjati. samādhipariggahitaṃ uddhaccena  na iñjati ^a^M2.0006^ea^. paññāpariggahitaṃ avijjāya na iñjati. obhāsagataṃ kilesandhakārena  na iñjati. imehi chahi dhammehi pariggahitaṃ āneñjappattaṃ hoti. evaṃ aṭṭhaṅgasamannāgataṃ  cittaṃ abhinīhārakkhamaṃ hoti abhiññāsacchikaraṇīyānaṃ dhammānaṃ abhiññāsacchikiriyāya.<br/><br/>[03] aparo nayo, catutthajjhānasamādhinā ^b^samāhite^eb^. nīvaraṇadūrabhāvena ^b^parisuddhe^eb^. vitakkādisamatikkamena  ^b^pariyodāte^eb^. jhānapaṭilābhapaccayānaṃ icchāvacarānaṃ abhāvena ^b^anaṅgaṇe^eb^. abhijjhādīnaṃ  cittassa upakkilesānaṃ vigamena ^b^vigatūpakkilese^eb^. ubhayampi cetaṃ anaṅgaṇasuttavatthasuttānusārena  (ma0 ni0 1.57 ādayo) veditabbaṃ. vasippattiyā ^b^mudubhūte^eb^. iddhipādabhāvūpagamena  ^b^kammaniye^eb^. bhāvanāpāripūriyā paṇītabhāvūpagamena ^b^ṭhite āneñjappatte^eb^. yathā  āneñjappattaṃ hoti, evaṃ ṭhiteti attho. evampi aṭṭhaṅgasamannāgataṃ cittaṃ abhinīhārakkhamaṃ  hoti abhiññāsacchikaraṇīyānaṃ dhammānaṃ abhiññāsacchikiriyāya pādakaṃ padaṭṭhānabhūtanti. 


volume: 150
item: 1
title: ^^abhiññākathā^dasaiddhikathā^
content:
  [03] 369^b^.^eb^ ^b^iddhividhāya cittaṃ abhinīharati abhininnāmetī^eb^ti ettha ijjhanaṭṭhena ^b^iddhi,^eb^  nipphattiatthena paṭilābhaṭṭhena cāti vuttaṃ hoti. yañhi nipphajjati paṭilabbhati ca,  taṃ ijjhatīti vuccati. yathāha ``kāmaṃ kāmayamānassa, tassa cetaṃ samijjhatī''ti (su0  ni0 772). tathā ``nekkhammaṃ ijjhatīti iddhi, paṭiharatīti pāṭihāriyaṃ. arahattamaggo  ijjhatīti iddhi, paṭiharatīti pāṭihāriya''nti (paṭi0 ma0 3.32).<br/><br/>[03] aparo nayo, ijjhanaṭṭhena iddhi. upāyasampadāyetamadhivacanaṃ. upāyasampadā hi ijjhati adhippetaphalappasavanato.  yathāha -- ``ayaṃ kho citto gahapati sīlavā kalyāṇadhammo, sace paṇidahissati `anāgatamaddhānaṃ  rājā assaṃ cakkavattī'ti, tassa kho ayaṃ ijjhissati sīlavato cetopaṇidhi visuddhattā''ti  (saṃ0 ni0  4.352). <br/><br/>[01] aparo nayo, etāya sattā ijjhantīti iddhi. ^b^ijjhantī^eb^ti  iddhā vuddhā ukkaṃsagatā hontīti ^a^V2.0007^ea^  vuttaṃ hoti. sā dasavidhā. yathāha ^b^``kati iddhiyo^eb^ti dasa iddhiyo''. puna  caparaṃ āha ``katamā dasa iddhiyo ^a^M2.0007^ea^? adhiṭṭhānā iddhi, vikubbanā iddhi,  manomayā iddhi, ñāṇavipphārā iddhi, samādhivipphārā iddhi, ariyā iddhi,  kammavipākajā iddhi, puññavato iddhi, vijjāmayā iddhi, tattha tattha sammāpayogapaccayā  ijjhanaṭṭhena iddhī''ti (paṭi0 ma0 3.9). <br/><br/>[03] 370^b^.^eb^ tattha ``pakatiyā eko bahukaṃ āvajjati. sataṃ vā sahassaṃ vā satasahassaṃ vā  āvajjitvā ñāṇena adhiṭṭhāti `bahuko homī'''ti (paṭi0 ma0 3.10) evaṃ vibhajitvā  dassitā iddhi adhiṭṭhānavasena nipphannattā ^b^adhiṭṭhānā iddhi^eb^ nāma. <br/><br/>[03] 371^b^.^eb^ ``so pakativaṇṇaṃ vijahitvā kumārakavaṇṇaṃ vā dasseti nāgavaṇṇaṃ vā...pe0...  vividhampi senābyūhaṃ dassetī''ti (paṭi0 ma0 3.13) evaṃ āgatā iddhi pakativaṇṇavijahanavikāravasena  pavattattā ^b^vikubbanā iddhi^eb^ nāma. <br/><br/>[03] 372^b^.^eb^ ``idha bhikkhu imamhā kāyā aññaṃ kāyaṃ abhinimmināti rūpiṃ manomaya''nti  (paṭi0 ma0 3.14) iminā nayena āgatā iddhi sarīrabbhantare aññasseva manomayassa sarīrassa  nipphattivasena pavattattā ^b^manomayā iddhi^eb^ nāma. <br/><br/>[03] 373^b^.^eb^ ñāṇuppattito pana pubbe vā pacchā vā taṃkhaṇe vā ñāṇānubhāvanibbatto viseso  ^b^ñāṇavipphārā iddhi^eb^ nāma. vuttañhetaṃ -- ``aniccānupassanāya niccasaññāya  pahānaṭṭho ijjhatīti ñāṇavipphārā iddhi...pe0... arahattamaggena sabbakilesānaṃ pahānaṭṭho  ijjhatīti ñāṇavipphārā iddhi. āyasmato bākkulassa ñāṇavipphārā iddhi. āyasmato  saṃkiccassa ñāṇavipphārā iddhi. āyasmato bhūtapālassa ñāṇavipphārā iddhī''ti  (paṭi0 ma0 3.15).<br/><br/>[03] tattha ^b^āyasmā bākkulo^eb^ daharova maṅgaladivase nadiyā nhāpiyamāno dhātiyā pamādena  sote patito. tamenaṃ maccho gilitvā bārāṇasītitthaṃ agamāsi. tatra taṃ macchabandho  gahetvā seṭṭhibhariyāya vikkiṇi. sā macche sinehaṃ uppādetvā ahameva naṃ pacissāmīti  phālentī macchakucchiyaṃ suvaṇṇabimbaṃ viya dārakaṃ disvā putto me laddhoti somanassajātā  ahosi. iti macchakucchiyaṃ arogabhāvo āyasmato bākkulassa ^a^M2.0008^ea^ pacchimabhavikassa  tena attabhāvena paṭilabhitabbārahattamaggañāṇānubhāvena ^a^V2.0008^ea^ nibbattattā ñāṇavipphārā iddhi  nāma. vatthu pana vitthārena kathetabbaṃ.<br/><br/>[03] ^b^saṃkiccattherassa^eb^ pana gabbhagatasseva mātā kālamakāsi. tassā citakaṃ āropetvā  sūlehi vijjhitvā jhāpiyamānāya dārako sūlakoṭiyā akkhikūṭe pahāraṃ labhitvā  saddaṃ akāsi. tato dārako jīvatīti otāretvā kucchiṃ phāletvā dārakaṃ ayyikāya  adaṃsu. so tāya paṭijaggito vuddhimanvāya pabbajitvā saha paṭisambhidāhi arahattaṃ pāpuṇi.  iti vuttanayeneva dārucitakāya arogabhāvo āyasmato saṃkiccassa ñāṇavipphārā iddhi  nāma.<br/><br/>[03] ^b^bhūtapāladārakassa^eb^ pana pitā rājagahe daliddamanusso. so dārūnaṃ atthāya sakaṭena aṭaviṃ  gantvā dārubhāraṃ katvā sāyaṃ nagaradvārasamīpaṃ patto. athassa goṇā yugaṃ ossajjitvā  nagaraṃ pavisiṃsu. so sakaṭamūle puttakaṃ nisīdāpetvā goṇānaṃ anupadaṃ gacchanto nagarameva  pāvisi. tassa anikkhantasseva dvāraṃ pihitaṃ. dārakassa vāḷayakkhānucaritepi bahinagare  tiyāmarattiṃ arogabhāvo vuttanayeneva ñāṇavipphārā iddhi nāma. vatthu pana vitthāretabbaṃ. <br/><br/>[03] 374^b^.^eb^ samādhito pubbe vā pacchā vā taṃkhaṇe vā samathānubhāvanibbatto viseso ^b^samādhivipphārā  iddhi^eb^. vuttañhetaṃ ``paṭhamajjhānena nīvaraṇānaṃ pahānaṭṭho ijjhatīti samādhivipphārā  iddhi...pe0... nevasaññānāsaññāyatanasamāpattiyā ākiñcaññāyatanasaññāya pahānaṭṭho ijjhatīti  samādhivipphārā iddhi. āyasmato sāriputtassa samādhivipphārā iddhi, āyasmato  sañjīvassa, āyasmato khāṇukoṇḍaññassa, uttarāya upāsikāya, sāmāvatiyā upāsikāya  samādhivipphārā iddhī''ti (paṭi0 ma0 3.16).<br/><br/>[03] tattha yadā ^b^āyasmato sāriputtassa^eb^ mahāmoggallānattherena saddhiṃ kapotakandarāyaṃ viharato  juṇhāya rattiyā navoropitehi kesehi ajjhokāse nisinnassa eko duṭṭhayakkho sahāyakena  yakkhena vāriyamānopi sīse pahāramadāsi. yassa meghassa viya gajjato ^a^M2.0009^ea^ saddo  ahosi. tadā thero tassa paharaṇasamaye samāpattiṃ appesi. athassa tena pahārena na koci  ābādho ahosi ^a^V2.0009^ea^. ayaṃ tassāyasmato samādhivipphārā iddhi. vatthu pana udāne (udā0  34) āgatameva.<br/><br/>[03] ^b^sañjīvattheraṃ^eb^ pana nirodhasamāpannaṃ kālakatoti sallakkhetvā gopālakādayo tiṇakaṭṭhagomayāni  saṅkaḍḍhetvā aggiṃ adaṃsu. therassa cīvare aṃsumattampi najjhāyittha. ayamassa anupubbasamāpattivasena  pavattasamathānubhāvanibbattattā samādhivipphārā iddhi. vatthu pana sutte (ma0 ni0 1.507)  āgatameva. <br/><br/>[01] ^b^khāṇukoṇḍaññatthero^eb^ pana pakatiyāva samāpattibahulo. so aññatarasmiṃ araññe  rattiṃ samāpattiṃ appetvā nisīdi. pañcasatā corā bhaṇḍakaṃ thenetvā gacchantā ``idāni  amhākaṃ anupathaṃ āgacchantā natthī''ti vissamitukāmā bhaṇḍakaṃ oropayamānā ``khāṇuko  aya''nti maññamānā therasseva upari sabbabhaṇḍakāni ṭhapesuṃ. tesaṃ vissamitvā gacchantānaṃ  paṭhamaṃ ṭhapitabhaṇḍakassa gahaṇakāle kālaparicchedavasena thero vuṭṭhāsi. te therassa calanākāraṃ  disvā bhītā viraviṃsu. thero ``mā bhāyittha upāsakā, bhikkhu aha''nti āha.  te āgantvā vanditvā theragatena pasādena pabbajitvā saha paṭisambhidāhi arahattaṃ pāpuṇiṃsu  (dha0 pa0 aṭṭha0 1.1). ayamettha pañcahi bhaṇḍakasatehi ajjhotthaṭassa therassa ābādhābhāvo  samādhivipphārā iddhi.<br/><br/>[03] ^b^uttarā^eb^ pana upāsikā puṇṇaseṭṭhissa dhītā. tassā sirimā nāma gaṇikā issāpakatā  tattatelakaṭāhaṃ sīse āsiñci. uttarā taṃkhaṇaññeva mettaṃ samāpajji. telaṃ pokkharapattato  udakabindu viya vivaṭṭamānaṃ agamāsi. ayamassā samādhivipphārā iddhi. vatthu  pana vitthāretabbaṃ.<br/><br/>[03] ^b^sāmāvatī^eb^ nāma udenassa rañño aggamahesī. māgaṇḍiyabrāhmaṇo attano dhītāya aggamahesiṭṭhānaṃ  patthayamāno tassā vīṇāya āsīvisaṃ ^a^M2.0010^ea^ pakkhipāpetvā rājānaṃ āha ``mahārāja,  sāmāvatī taṃ māretukāmā vīṇāya āsīvisaṃ gahetvā pariharatī''ti. rājā taṃ  disvā kupito sāmāvatiṃ vadhissāmīti dhanuṃ āropetvā visapītaṃ khurappaṃ sannayhi.  sāmāvatī saparivārā rājānaṃ mettāya phari. rājā neva saraṃ khipituṃ na oropetuṃ  sakkonto vedhamāno aṭṭhāsi. tato naṃ devī āha ``kiṃ, mahārāja, kilamasī''ti?  ``āma kilamāmī''ti. ``tena ^a^V2.0010^ea^ hi dhanuṃ oropehī''ti. saro rañño pādamūleyeva  pati. tato naṃ devī ``mahārāja, appaduṭṭhassa nappadussitabba''nti ovadi. iti rañño  saraṃ muñcituṃ avisahanabhāvo sāmāvatiyā upāsikāya samādhivipphārā iddhīti. <br/><br/>[03] 375^b^.^eb^ paṭikkūlādīsu appaṭikkūlasaññivihārādikā pana ^b^ariyā iddhi^eb^ nāma.  yathāha -- ``katamā ariyā iddhi? idha -- bhikkhu sace ākaṅkhati `paṭikkūle appaṭikkūlasaññī  vihareyya'nti, appaṭikkūlasaññī tattha viharati...pe0... upekkhako tattha viharati  sato sampajāno''ti (paṭi0 ma0 3.17). ayañhi cetovasippattānaṃ ariyānaṃyeva sambhavato  ^b^ariyā iddhī^eb^ti vuccati.<br/><br/>[03] etāya hi samannāgato khīṇāsavo bhikkhu paṭikkūle aniṭṭhe vatthusmiṃ mettāpharaṇaṃ vā  dhātumanasikāraṃ vā karonto appaṭikkūlasaññī viharati. appaṭikkūle iṭṭhe vatthusmiṃ  asubhapharaṇaṃ vā aniccanti manasikāraṃ vā karonto paṭikkūlasaññī viharati. tathā  paṭikkūlāpaṭikkūlesu tadeva mettāpharaṇaṃ vā dhātumanasikāraṃ vā karonto appaṭikkūlasaññī  viharati. appaṭikkūlapaṭikkūlesu ca tadeva asubhapharaṇaṃ vā aniccanti manasikāraṃ  vā karonto paṭikkūlasaññī viharati. cakkhunā rūpaṃ disvā neva sumano hotītiādinā  nayena vuttaṃ pana chaḷaṅgupekkhaṃ pavattayamāno paṭikkūle ca appaṭikkūle ca tadubhayaṃ  abhinivajjitvā upekkhako viharati sato sampajāno. paṭisambhidāyañhi ``kathaṃ paṭikkūle  appaṭikkūlasaññī viharati? aniṭṭhasmiṃ vatthusmiṃ mettāya vā pharati dhātuso vā  upasaṃharatī''tiādinā (paṭi0 ma0 3.17) nayena ayameva attho vibhatto. ayaṃ cetovasippattānaṃ  ariyānaṃyeva sambhavato ariyā iddhīti vuccati. <br/><br/>[03] 376^b^.^eb^ pakkhīādīnaṃ pana ^a^M2.0011^ea^ vehāsagamanādikā ^b^kammavipākajā iddhi^eb^  nāma. yathāha -- ``katamā kammavipākajā iddhi? sabbesaṃ pakkhīnaṃ sabbesaṃ devānaṃ  ekaccānaṃ manussānaṃ ekaccānañca vinipātikānaṃ ayaṃ kammavipākajā iddhī''ti  (paṭi0 ma0 3.18). ettha hi sabbesaṃ pakkhīnaṃ jhānaṃ vā vipassanaṃ vā vināyeva ākāsena  gamanaṃ. tathā sabbesaṃ devānaṃ paṭhamakappikānañca ekaccānaṃ manussānaṃ. tathā piyaṅkaramātā  (saṃ0 ni0  1.240) yakkhinī ^a^V2.0011^ea^ uttaramātā phussamittā dhammaguttāti evamādīnaṃ  ekaccānaṃ vinipātikānaṃ ākāsena gamanaṃ kammavipākajā iddhīti. <br/><br/>[03] 377^b^.^eb^ cakkavattiādīnaṃ vehāsagamanādikā pana ^b^puññavato iddhi^eb^ nāma. yathāha  ``katamā puññavato iddhi? rājā cakkavattī vehāsaṃ gacchati saddhiṃ caturaṅginiyā senāya  antamaso assabandhagobandhapurise upādāya. jotikassa gahapatissa puññavato iddhi.  jaṭilakassa gahapatissa puññavato iddhi. ghositassa gahapatissa puññavato iddhi.  meṇḍakassa gahapatissa puññavato iddhi. pañcannaṃ mahāpuññānaṃ puññavato iddhī''ti.  saṅkhepato pana paripākaṃ gate puññasambhāre ijjhanakaviseso puññavato iddhi.<br/><br/>[03] ettha ca ^b^jotikassa^eb^ gahapatissa pathaviṃ bhinditvā maṇipāsādo uṭṭhahi. catusaṭṭhi ca kapparukkhāti  ayamassa puññavato iddhi. ^b^jaṭilakassa^eb^ asītihattho suvaṇṇapabbato nibbatti.  ^b^ghositassa^eb^ sattasu ṭhānesu māraṇatthāya upakkame katepi arogabhāvo puññavato iddhi.  ^b^meṇḍakassa^eb^ ekakarīsamatte padese sattaratanamayānaṃ meṇḍakānaṃ pātubhāvo puññavato  iddhi. pañca mahāpuññā nāma meṇḍakaseṭṭhi, tassa bhariyā candapadumasirī, putto  dhanañcayaseṭṭhi, suṇisā sumanadevī, dāso puṇṇo nāmāti. tesu seṭṭhissa sīsaṃ  nhātassa ākāsaṃ ullokanakāle aḍḍhateḷasakoṭṭhasahassāni ākāsato rattasālīnaṃ pūrenti.  bhariyāya nāḷikodanamattampi gahetvā sakalajambudīpavāsike parivisamānāya bhattaṃ na  khīyati. puttassa sahassatthavikaṃ gahetvā sakalajambudīpavāsikānampi dentassa kahāpaṇā  na khīyanti. suṇisāya ekaṃ ^a^M2.0012^ea^ vīhitumbaṃ gahetvā sakalajambudīpavāsikānampi  bhājayamānāya dhaññaṃ na khīyati. dāsassa ekena naṅgalena kasato ito satta ito sattāti  cuddasa maggā honti. ayaṃ nesaṃ puññavato iddhi. <br/><br/>[03] 378^b^.^eb^ vijjādharādīnaṃ vehāsagamanādikā pana ^b^vijjāmayā iddhi^eb^. yathāha ``katamā  vijjāmayā iddhi? vijjādharā vijjaṃ parijapitvā vehāsaṃ gacchanti. ākāse  antalikkhe hatthimpi dassenti...pe0... vividhampi senābyūhaṃ dassentī''ti (paṭi0  ma0 3.18). <br/><br/>[03] 379^b^.^eb^ tena tena pana sammāpayogena tassa tassa kammassa  ijjhanaṃ ^b^tattha tattha sammāpayogapaccayā  ijjhanaṭṭhena iddhi^eb^. yathāha -- ``nekkhammena kāmacchandassa pahānaṭṭho  ijjhatīti tattha ^a^V2.0012^ea^ tattha  sammāpayogapaccayā ijjhanaṭṭhena iddhi...pe0... arahattamaggena sabbakilesānaṃ pahānaṭṭho ijjhatīti  tattha tattha sammāpayogapaccayā ijjhanaṭṭhena iddhī''ti (paṭi0 ma0 3.18). ettha ca paṭipattisaṅkhātasseva  sammāpayogassa dīpanavasena purimapāḷisadisāva pāḷi āgatā. aṭṭhakathāyaṃ pana sakaṭabyūhādikaraṇavasena  yaṃkiñci sippakammaṃ yaṃkiñci vejjakammaṃ tiṇṇaṃ bedānaṃ uggahaṇaṃ tiṇṇaṃ piṭakānaṃ  uggahaṇaṃ antamaso kasanavapanādīni upādāya taṃ taṃ kammaṃ katvā nibbattaviseso tattha  tattha sammāpayogapaccayā ijjhanaṭṭhena iddhīti āgatā. (10)<br/><br/>[03] iti imāsu dasasu iddhīsu iddhividhāyāti imasmiṃ pade adhiṭṭhānā iddhiyeva āgatā. imasmiṃ  panatthe vikubbanāmanomayāiddhiyopi icchitabbā eva. <br/><br/>[03] 380^b^.^eb^ ^b^iddhividhāyā^eb^ti iddhikoṭṭhāsāya, iddhivikappāya vā. ^b^cittaṃ abhinīharati abhininnāmetī^eb^ti  so bhikkhu vuttappakāravasena tasmiṃ citte abhiññāpādake jāte iddhividhādhigamatthāya  parikammacittaṃ abhinīharati kasiṇārammaṇato apanetvā iddhividhābhimukhaṃ peseti.  ^b^abhininnāmetī^eb^ti adhigantabbaiddhipoṇaṃ iddhipabbhāraṃ karoti. ^b^so^eb^ti so evaṃ  katacittābhinīhāro bhikkhu. ^b^anekavihita^eb^nti anekavidhaṃ nānappakārakaṃ. ^b^iddhividha^eb^nti  iddhikoṭṭhāsaṃ. ^b^paccanubhotī^eb^ti paccanubhavati, phusati ^a^M2.0013^ea^ sacchikaroti  pāpuṇātīti attho. idānissa anekavihitabhāvaṃ dassento ``ekopi hutvā''tiādimāha.  tattha ^b^ekopi hutvā^eb^ti iddhikaraṇato pubbe pakatiyā ekopi hutvā. ^b^bahudhā  hotī^eb^ti bahūnaṃ santike caṅkamitukāmo vā sajjhāyaṃ vā kattukāmo pañhaṃ vā pucchitukāmo  hutvā satampi sahassampi hoti. kathaṃ panāyamevaṃ hoti? iddhiyā catasso bhūmiyo  cattāro pādā aṭṭha padāni soḷasa ca mūlāni sampādetvā ñāṇena adhiṭṭhahanto. <br/><br/>[03] 381^b^.^eb^ tattha ^b^catasso bhūmiyo^eb^ti cattāri jhānāni veditabbāni. vuttañhetaṃ dhammasenāpatinā  ``iddhiyā katamā catasso bhūmiyo? vivekajabhūmi paṭhamaṃ jhānaṃ, pītisukhabhūmi dutiyaṃ  jhānaṃ, upekkhāsukhabhūmi tatiyaṃ jhānaṃ, adukkhamasukhabhūmi catutthaṃ jhānaṃ. iddhiyā imā  catasso bhūmiyo iddhilābhāya iddhipaṭilābhāya iddhivikubbanatāya iddhivisavitāya iddhivasitāya  iddhivesārajjāya saṃvattantī''ti (paṭi0 ma0 3.9). ettha ca purimāni tīṇi jhānāni  yasmā pītipharaṇena ca sukhapharaṇena ca sukhasaññañca lahusaññañca okkamitvā ^a^V2.0013^ea^ lahumudukammaññakāyo  iddhiṃ pāpuṇāti, tasmā iminā pariyāyena iddhilābhāya saṃvattanato sambhārabhūmiyoti veditabbāni.  catutthajjhānaṃ pana iddhilābhāya pakatibhūmiyeva. <br/><br/>[03] 382^b^.^eb^ ^b^cattāro pādā^eb^ti cattāro iddhipādā veditabbā. vuttañhetaṃ ``iddhiyā katame  cattāro pādā? idha bhikkhu chandasamādhipadhānasaṅkhārasamannāgataṃ iddhipādaṃ bhāveti.  vīriya... citta... vīmaṃsāsamādhipadhānasaṅkhārasamannāgataṃ iddhipādaṃ bhāveti. iddhiyā  ime cattāro pādā iddhilābhāya...pe0... iddhivesārajjāya saṃvattantī''ti (paṭi0  ma0 3.9). ettha ca chandahetuko chandādhiko vā samādhi ^b^chandasamādhi^eb^. kattukamyatāchandaṃ  adhipatiṃ karitvā paṭiladdhasamādhissetaṃ adhivacanaṃ. padhānabhūtā saṅkhārā ^b^padhānasaṅkhārā^eb^.  catukiccasādhakassa sammappadhānavīriyassetaṃ adhivacanaṃ. ^b^samannāgata^eb^nti chandasamādhinā  ca padhānasaṅkhārehi ca upetaṃ. ^b^iddhipāda^eb^nti nipphattipariyāyena vā ijjhanaṭṭhena, ijjhanti  etāya sattā iddhā vuddhā ukkaṃsagatā hontīti iminā vā pariyāyena iddhīti saṅkhaṃ gatānaṃ  abhiññācittasampayuttānaṃ chandasamādhipadhānasaṅkhārānaṃ ^a^M2.0014^ea^ adhiṭṭhānaṭṭhena pādabhūtaṃ  sesacittacetasikarāsinti attho. vuttañhetaṃ ``iddhipādoti tathābhūtassa vedanākkhandho...pe0...  viññāṇakkhandho''ti (vibha0 434).<br/><br/>[03] atha vā pajjate anenāti pādo. pāpuṇīyatīti attho. iddhiyā pādo iddhipādo. chandādīnametaṃ  adhivacanaṃ. yathāha -- ``chandañce, bhikkhave, bhikkhu nissāya labhati samādhiṃ, labhati cittassekaggataṃ,  ayaṃ vuccati chandasamādhi. so anuppannānaṃ pāpakānaṃ...pe0... padahati, ime vuccanti  padhānasaṅkhārā. iti ayañca chando ayañca chandasamādhi ime ca padhānasaṅkhārā, ayaṃ vuccati,  bhikkhave, chandasamādhipadhānasaṅkhārasamannāgato iddhipādo''ti (saṃ0 ni0  5.825). evaṃ  sesiddhipādesupi attho veditabbo. <br/><br/>[03] 383^b^.^eb^ ^b^aṭṭha padānī^eb^ti chandādīni aṭṭha veditabbāni. vuttañhetaṃ ``iddhiyā katamāni  aṭṭha padāni? chandañce bhikkhu nissāya labhati samādhiṃ, labhati cittassekaggataṃ. chando  na samādhi, samādhi na chando. añño chando, añño samādhi. vīriyañce bhikkhu... cittañce  bhikkhu... vīmaṃsañce bhikkhu nissāya labhati samādhiṃ, labhati cittassekaggataṃ. vīmaṃsā  na samādhi, samādhi na vīmaṃsā. aññā vīmaṃsā, añño samādhi. iddhiyā imāni aṭṭha  padāni iddhilābhāya...pe0... iddhivesārajjāya saṃvattantī''ti (paṭi0 ma0 3.9). ettha  hi iddhimuppādetukāmatāchando ^a^V2.0014^ea^ samādhinā ekato niyuttova iddhilābhāya saṃvattati; tathā  vīriyādayo. tasmā imāni aṭṭha padāni vuttānīti veditabbāni. <br/><br/>[03] 384^b^.^eb^ ^b^soḷasa mūlānī^eb^ti soḷasahi ākārehi āneñjatā cittassa veditabbā.  vuttañhetaṃ -- ``iddhiyā kati mūlāni? soḷasa mūlāni -- anonataṃ cittaṃ kosajje  na iñjatīti āneñjaṃ, anunnataṃ cittaṃ uddhacce na iñjatīti āneñjaṃ, anabhinataṃ cittaṃ  rāge na iñjatīti āneñjaṃ, anapanataṃ cittaṃ byāpāde na iñjatīti āneñjaṃ, anissitaṃ  cittaṃ diṭṭhiyā na iñjatīti āneñjaṃ, appaṭibaddhaṃ cittaṃ chandarāge na iñjatīti āneñjaṃ,  vippamuttaṃ cittaṃ kāmarāge na iñjatīti āneñjaṃ, visaṃyuttaṃ cittaṃ kilese  na iñjatīti āneñjaṃ, vimariyādikataṃ cittaṃ kilesamariyāde na iñjatīti āneñjaṃ,  ekattagataṃ cittaṃ nānattakilese na iñjatīti āneñjaṃ, saddhāya pariggahitaṃ ^a^M2.0015^ea^  cittaṃ assaddhiye na iñjatīti āneñjaṃ, vīriyena pariggahitaṃ cittaṃ kosajje na iñjatīti  āneñjaṃ, satiyā pariggahitaṃ cittaṃ pamāde na iñjatīti āneñjaṃ, samādhinā pariggahitaṃ  cittaṃ uddhacce na iñjatīti āneñjaṃ, paññāya pariggahitaṃ cittaṃ avijjāya na iñjatīti  āneñjaṃ, obhāsagataṃ cittaṃ avijjandhakāre na iñjatīti āneñjaṃ. iddhiyā imāni  soḷasa mūlāni iddhilābhāya...pe0... iddhivesārajjāya saṃvattantī''ti (paṭi0 ma0 3.9).<br/><br/>[03] kāmañca esa attho evaṃ samāhite cittetiādināpi siddhoyeva, paṭhamajjhānādīnaṃ pana iddhiyā  bhūmipādapadamūlabhāvadassanatthaṃ puna vutto. purimo ca suttesu āgatanayo. ayaṃ paṭisambhidāyaṃ.  iti ubhayattha asammohatthampi puna vutto. <br/><br/>[03] 385^b^.^eb^ ^b^ñāṇena adhiṭṭhahanto^eb^ti svāyamete iddhiyā bhūmipādapadabhūte dhamme sampādetvā  abhiññāpādakaṃ jhānaṃ samāpajjitvā vuṭṭhāya sace sataṃ icchati ``sataṃ homi sataṃ homī''ti  parikammaṃ katvā puna abhiññāpādakaṃ jhānaṃ samāpajjitvā vuṭṭhāya adhiṭṭhāti, adhiṭṭhānacittena  saheva sataṃ hoti. sahassādīsupi eseva nayo. sace evaṃ na ijjhati puna parikammaṃ  katvā dutiyampi samāpajjitvā vuṭṭhāya adhiṭṭhātabbaṃ. saṃyuttaṭṭhakathāyaṃ hi ekavāraṃ dvevāraṃ  samāpajjituṃ vaṭṭatīti vuttaṃ. tattha pādakajjhānacittaṃ nimittārammaṇaṃ. parikammacittāni  satārammaṇāni vā sahassārammaṇāni vā, tāni ca kho vaṇṇavasena, no paṇṇattivasena. adhiṭṭhānacittampi  tatheva satārammaṇaṃ ^a^V2.0015^ea^ vā sahassārammaṇaṃ vā. taṃ pubbe vuttaṃ appanācittamiva gotrabhuanantaraṃ  ekameva uppajjati rūpāvacaracatutthajjhānikaṃ. <br/><br/>[03] 386^b^.^eb^ yampi paṭisambhidāyaṃ vuttaṃ ``pakatiyā eko bahukaṃ āvajjati sataṃ vā sahassaṃ  vā satasahassaṃ vā, āvajjitvā ñāṇena adhiṭṭhāti `bahuko homī'ti, bahuko hoti,  yathā ^b^āyasmā cūḷapanthako''^eb^ti (paṭi0 ma0 3.10). tatrāpi ^b^āvajjatī^eb^ti parikammavaseneva  vuttaṃ. ^b^āvajjitvā ñāṇena adhiṭṭhātī^eb^ti abhiññāñāṇavasena vuttaṃ. tasmā bahukaṃ  āvajjati, tato tesampi parikammacittānaṃ avasāne samāpajjati, samāpattito vuṭṭhahitvā  puna bahuko homīti āvajjitvā tato paraṃ pavattānaṃ tiṇṇaṃ catunnaṃ vā pubbabhāgacittānaṃ  anantarā uppannena sanniṭṭhāpanavasena adhiṭṭhānanti ^a^M2.0016^ea^ laddhanāmena ekeneva abhiññāñāṇena  adhiṭṭhātīti evamettha attho daṭṭhabbo.<br/><br/>[03] yaṃ pana vuttaṃ ``yathā ^b^āyasmā cūḷapanthako''^eb^ti, taṃ bahudhābhāvassa kāyasakkhidassanatthaṃ  vuttaṃ. taṃ pana vatthunā dīpetabbaṃ. te kira dvebhātaro panthe jātattā panthakāti  nāmaṃ labhiṃsu. tesaṃ jeṭṭho mahāpanthako, so pabbajitvā saha paṭisambhidāhi arahattaṃ  pāpuṇi. arahā hutvā cūḷapanthakaṃ pabbājetvā -- <br/><br/>[21] padumaṃ yathā kokanadaṃ sugandhaṃ, pāto siyā phullamavītagandhaṃ. <br/><br/>[22] aṅgīrasaṃ passa virocamānaṃ, tapantamādiccamivantalikkheti.. (a0 ni0  5.195) --<br/><br/>[03] imaṃ gāthaṃ adāsi. so taṃ catūhi māsehi paguṇaṃ kātuṃ nāsakkhi. atha naṃ thero  abhabbo tvaṃ sāsaneti vihārato nīhari. tasmiñca kāle thero bhattuddesako hoti.  jīvako theraṃ upasaṅkamitvā ``sve, bhante, bhagavatā saddhiṃ pañcabhikkhusatāni gahetvā  amhākaṃ gehe bhikkhaṃ gaṇhathā''ti āha. theropi ṭhapetvā cūḷapanthakaṃ sesānaṃ adhivāsemīti  adhivāsesi.<br/><br/>[03] cūḷapanthako dvārakoṭṭhake ṭhatvā rodati. bhagavā dibbacakkhunā disvā taṃ upasaṅkamitvā  kasmā rodasīti āha. so taṃ pavattimācikkhi. bhagavā na sajjhāyaṃ kātuṃ asakkonto  mama ^a^V2.0016^ea^ sāsane abhabbo nāma hoti, mā soci bhikkhūti taṃ bāhāyaṃ gahetvā vihāraṃ pavisitvā  iddhiyā pilotikakhaṇḍaṃ abhinimminitvā adāsi, handa bhikkhu imaṃ parimajjanto rajoharaṇaṃ  rajoharaṇanti punappunaṃ sajjhāyaṃ karohīti. tassa tathā karoto taṃ kāḷavaṇṇaṃ ahosi.  so parisuddhaṃ vatthaṃ, natthettha doso, attabhāvassa panāyaṃ dosoti saññaṃ paṭilabhitvā pañcasu  khandhesu ñāṇaṃ otāretvā vipassanaṃ vaḍḍhetvā anulomato gotrabhusamīpaṃ pāpesi.  athassa bhagavā obhāsagāthā abhāsi -- <br/><br/>[21] ``rāgo rajo na ca pana reṇu vuccati, <br/><br/>[27] rāgassetaṃ adhivacanaṃ rajoti. <br/><br/>[26] etaṃ rajaṃ vippajahitvā paṇḍitā, <br/><br/>[22] viharanti te vigatarajassa sāsane.. <br/><br/>[22] ``doso ^a^M2.0017^ea^...pe0..... <br/><br/>[21] ``moho rajo na ca pana reṇu vuccati, <br/><br/>[27] mohassetaṃ adhivacanaṃ rajoti. <br/><br/>[26] etaṃ rajaṃ vippajahitvā paṇḍitā, <br/><br/>[22] viharanti te vigatarajassa sāsane''ti.. (mahāni0 209).<br/><br/>[03] tassa gāthāpariyosāne catupaṭisambhidāchaḷabhiññāparivārā nava lokuttaradhammā hatthagatāva  ahesuṃ.<br/><br/>[03] satthā dutiyadivase jīvakassa gehaṃ agamāsi saddhiṃ bhikkhusaṅghena. atha dakkhiṇodakāvasāne  yāguyā diyyamānāya hatthena pattaṃ pidahi. jīvako kiṃ bhanteti pucchi. vihāre  eko bhikkhu atthīti. so purisaṃ pesesi ``gaccha, ayyaṃ gahetvā sīghaṃ ehī''ti.  vihārato nikkhante pana bhagavati, <br/><br/>[21] sahassakkhattumattānaṃ ^a^V2.0017^ea^, nimminitvāna panthako. <br/><br/>[22] nisīdambavane ramme, yāva kālappavedanāti.. (theragā0 563).<br/><br/>[03] atha so puriso gantvā kāsāvehi ekapajjotaṃ ārāmaṃ disvā āgantvā bhikkhūhi bharito  bhante ārāmo, nāhaṃ jānāmi katamo so ayyoti āha. tato naṃ bhagavā āha ``gaccha  yaṃ paṭhamaṃ passasi, taṃ cīvarakaṇṇe gahetvā `satthā taṃ āmantetī'ti vatvā ānehī''ti.  so taṃ gantvā therasseva cīvarakaṇṇe aggahesi. tāvadeva sabbepi nimmitā antaradhāyiṃsu.  thero ``gaccha tva''nti taṃ uyyojetvā mukhadhovanādisarīrakiccaṃ niṭṭhapetvā paṭhamataraṃ  gantvā pattāsane nisīdi. idaṃ sandhāya vuttaṃ ``yathā āyasmā cūḷapanthako''ti. <br/><br/>[01] tatra ye te bahū nimmitā te aniyametvā nimmitattā iddhimatā sadisāva honti. ṭhānanisajjādīsu  vā bhāsitatuṇhībhāvādīsu vā yaṃ yaṃ iddhimā karoti, taṃ tadeva karonti. sace  pana nānāvaṇṇe kātukāmo hoti, keci paṭhamavaye, keci majjhimavaye, keci pacchimavaye,  tathā ^a^M2.0018^ea^ dīghakese, upaḍḍhamuṇḍe, muṇḍe, missakese, upaḍḍharattacīvare, paṇḍukacīvare,  padabhāṇadhammakathāsarabhaññapañhapucchanapañhavissajjanarajanapacanacīvarasibbanadhovanādīni karonte  aparepi vā nānappakārake kātukāmo hoti, tena pādakajjhānato vuṭṭhāya ettakā  bhikkhū paṭhamavayā hontūtiādinā nayena parikammaṃ katvā puna samāpajjitvā vuṭṭhāya  adhiṭṭhātabbaṃ. adhiṭṭhānacittena saddhiṃ icchiticchitappakārāyeva hontīti. esa nayo bahudhāpi  hutvā eko hotītiādīsu.<br/><br/>[03] ayaṃ pana viseso, iminā bhikkhunā evaṃ bahubhāvaṃ nimminitvā puna ``ekova hutvā  caṅkamissāmi, sajjhāyaṃ karissāmi, pañhaṃ pucchissāmī''ti cintetvā vā, ``ayaṃ  vihāro appabhikkhuko, sace keci āgamissanti `kuto ime ettakā ekasadisā bhikkhū,  addhā therassa esa ānubhāvo'ti maṃ jānissantī''ti appicchatāya vā antarāva ``eko  homī''ti icchantena pādakajjhānaṃ samāpajjitvā vuṭṭhāya ``eko homī''ti parikammaṃ  katvā puna samāpajjitvā vuṭṭhāya ``eko homī''ti adhiṭṭhātabbaṃ. adhiṭṭhānacittena  saddhiṃyeva eko hoti. evaṃ akaronto pana yathā paricchinnakālavasena sayameva eko  hoti. <br/><br/>[03] 387^b^.^eb^ ^b^āvibhāvaṃ tirobhāva^eb^nti ettha āvibhāvaṃ karoti tirobhāvaṃ karotīti  ayamattho ^a^V2.0018^ea^. idameva hi sandhāya paṭisambhidāyaṃ vuttaṃ ``āvibhāvanti kenaci anāvaṭaṃ  hoti appaṭicchannaṃ vivaṭaṃ pākaṭaṃ. tirobhāvanti kenaci āvaṭaṃ hoti paṭicchannaṃ  pihitaṃ paṭikujjita''nti (paṭi0 ma0 3.11). tatrāyaṃ iddhimā āvibhāvaṃ kātukāmo  andhakāraṃ vā ālokaṃ karoti, paṭicchannaṃ vā vivaṭaṃ, anāpāthaṃ vā āpāthaṃ karoti.  kathaṃ? ayañhi yathā paṭicchannopi dūre ṭhitopi vā dissati, evaṃ attānaṃ vā paraṃ  vā kātukāmo pādakajjhānato vuṭṭhāya idaṃ andhakāraṭṭhānaṃ ālokajātaṃ hotūti vā,  idaṃ paṭicchannaṃ vivaṭaṃ hotūti vā, idaṃ anāpāthaṃ āpāthaṃ hotūti vā āvajjitvā  parikammaṃ katvā vuttanayeneva adhiṭṭhāti, saha adhiṭṭhānacittena yathādhiṭṭhitameva hoti.  pare dūre ṭhitāpi passanti. sayampi passitukāmo passati. <br/><br/>[03] 388^b^.^eb^ etaṃ ^a^M2.0019^ea^ pana pāṭihāriyaṃ kena katapubbanti? bhagavatā. bhagavā hi  cūḷasubhaddāya nimantito vissakammunā nimmitehi pañcahi kūṭāgārasatehi sāvatthito  sattayojanabbhantaraṃ sāketaṃ gacchanto yathā sāketanagaravāsino sāvatthivāsike,  sāvatthivāsino ca sāketavāsike passanti, evaṃ adhiṭṭhāsi. nagaramajjhe ca otaritvā  pathaviṃ dvidhā bhinditvā yāva avīciṃ ākāsañca dvidhā viyūhitvā yāva brahmalokaṃ dassesi.<br/><br/>[03] devorohaṇenapi ca ayamattho vibhāvetabbo. bhagavā kira yamakapāṭihāriyaṃ katvā caturāsītipāṇasahassāni  bandhanā pamocetvā atītā buddhā yamakapāṭihāriyāvasāne kuhiṃ gatāti āvajjitvā tāvatiṃsabhavanaṃ  gatāti addasa. athekena pādena pathavītalaṃ akkamitvā dutiyaṃ yugandharapabbate patiṭṭhapetvā  puna purimapādaṃ uddharitvā sinerumatthakaṃ akkamitvā tattha paṇḍukambalasilātale vassaṃ  upagantvā sannipatitānaṃ dasasahassacakkavāḷadevatānaṃ ādito paṭṭhāya abhidhammakathaṃ ārabhi.  bhikkhācāravelāya nimmitabuddhaṃ māpesi. so dhammaṃ deseti. bhagavā nāgalatādantakaṭṭhaṃ  khāditvā anotattadahe mukhaṃ dhovitvā uttarakurūsu piṇḍapātaṃ gahetvā anotattadahatīre  paribhuñjati. sāriputtatthero tattha gantvā bhagavantaṃ vandati. bhagavā ajja ettakaṃ dhammaṃ  desesinti therassa nayaṃ deti. evaṃ tayo māse abbocchinnaṃ abhidhammakathaṃ kathesi.  taṃ sutvā asītikoṭidevatānaṃ dhammābhisamayo ahosi.<br/><br/>[03] yamakapāṭihāriye sannipatitāpi dvādasayojanā parisā bhagavantaṃ passitvāva gamissāmāti  ^a^V2.0019^ea^ khandhāvāraṃ bandhitvā aṭṭhāsi. taṃ cūḷānāthapiṇḍikaseṭṭhiyeva sabbapaccayehi upaṭṭhāsi.  manussā kuhiṃ bhagavāti jānanatthāya anuruddhattheraṃ yāciṃsu. thero ālokaṃ vaḍḍhetvā  addasa dibbena cakkhunā tattha vassūpagataṃ bhagavantaṃ disvā ārocesi.<br/><br/>[03] te bhagavato vandanatthāya mahāmoggallānattheraṃ yāciṃsu. thero parisamajjheyeva mahāpathaviyaṃ  nimujjitvā sinerupabbataṃ nibbijjhitvā tathāgatapādamūle ^a^M2.0020^ea^ bhagavato  pāde vandamānova ummujjitvā bhagavantaṃ etadavoca ``jambudīpavāsino, bhante, bhagavato  pāde vanditvā passitvāva gamissāmāti vadantī''ti. bhagavā āha ``kuhiṃ pana te,  moggallāna, etarahi jeṭṭhabhātā dhammasenāpatī''ti? ``saṅkassanagare bhante''ti. ``moggallāna,  maṃ daṭṭhukāmā sve saṅkassanagaraṃ āgacchantu, ahaṃ sve mahāpavāraṇapuṇṇamāsīuposathadivase  saṅkassanagare otarissāmī''ti. ``sādhu, bhante''ti thero dasabalaṃ vanditvā āgatamaggeneva  oruyha manussānaṃ santikaṃ sampāpuṇi. gamanāgamanakāle ca yathā naṃ manussā passanti,  evaṃ adhiṭṭhāsi. idaṃ tāvettha mahāmoggallānatthero āvibhāvapāṭihāriyaṃ akāsi.<br/><br/>[03] so evaṃ āgato taṃ pavattiṃ ārocetvā ``dūranti saññaṃ akatvā katapātarāsāva nikkhamathā''ti  āha. bhagavā sakkassa devarañño ārocesi ``mahārāja, sve manussalokaṃ gacchāmī''ti.  devarājā vissakammaṃ āṇāpesi ``tāta, sve bhagavā manussalokaṃ gantukāmo,  tisso sopānapantiyo māpehi ekaṃ kanakamayaṃ, ekaṃ rajatamayaṃ, ekaṃ maṇimaya''nti.  so tathā akāsi. bhagavā dutiyadivase sinerumuddhani ṭhatvā puratthimalokadhātuṃ olokesi,  anekāni cakkavāḷasahassāni vivaṭāni hutvā ekaṅgaṇaṃ viya pakāsiṃsu. yathā ca puratthimena,  evaṃ pacchimenapi uttarenapi dakkhiṇenapi sabbaṃ vivaṭamaddasa. heṭṭhāpi yāva avīci,  upari yāva akaniṭṭhabhavanaṃ, tāva addasa.<br/><br/>[03] taṃ divasaṃ kira lokavivaraṇaṃ nāma ahosi. manussāpi deve passanti, devāpi manusse.  tattha neva manussā uddhaṃ ullokenti, na devā adho olokenti, sabbe sammukhāva  aññamaññaṃ passanti. bhagavā majjhe maṇimayena sopānena otarati, chakāmāvacaradevā vāmapasse  kanakamayena, suddhāvāsā ca mahābrahmā ca dakkhiṇapasse rajatamayena. devarājā pattacīvaraṃ  aggahesi, mahābrahmā tiyojanikaṃ setacchattaṃ, suyāmo vāḷabījaniṃ,  pañcasikho gandhabbaputto ^a^V2.0020^ea^  tigāvutamattaṃ beḷuvapaṇḍuvīṇaṃ gahetvā tathāgatassa pūjaṃ karonto otarati. taṃdivasaṃ  bhagavantaṃ disvā buddhabhāvāya pihaṃ anuppādetvā ṭhitasatto nāma natthi. idamettha bhagavā  āvibhāvapāṭihāriyaṃ akāsi.<br/><br/>[03] apica ^a^M2.0021^ea^ tambapaṇṇidīpe talaṅgaravāsī dhammadinnattheropi tissamahāvihāre  cetiyaṅgaṇasmiṃ nisīditvā ``tīhi, bhikkhave, dhammehi samannāgato bhikkhu apaṇṇakapaṭipadaṃ  paṭipanno hotī''ti apaṇṇakasuttaṃ (a0 ni0  3.16) kathento heṭṭhāmukhaṃ bījaniṃ  akāsi, yāva avīcito ekaṅgaṇaṃ ahosi. tato uparimukhaṃ akāsi, yāva brahmalokā  ekaṅgaṇaṃ ahosi. thero nirayabhayena tajjetvā saggasukhena ca palobhetvā dhammaṃ desesi.  keci sotāpannā ahesuṃ, keci sakadāgāmī anāgāmī arahantoti. <br/><br/>[03] 389^b^.^eb^ tirobhāvaṃ kātukāmo pana ālokaṃ vā andhakāraṃ karoti, appaṭicchannaṃ vā  paṭicchannaṃ, āpāthaṃ vā anāpāthaṃ karoti. kathaṃ? ayañhi yathā appaṭicchannopi samīpe  ṭhitopi vā na dissati, evaṃ attānaṃ vā paraṃ vā kātukāmo pādakajjhānato vuṭṭhāya  ``idaṃ ālokaṭṭhānaṃ andhakāraṃ hotū''ti vā, ``idaṃ appaṭicchannaṃ paṭicchannaṃ hotū''ti  vā, ``idaṃ āpāthaṃ anāpāthaṃ hotū''ti vā āvajjitvā parikammaṃ katvā vuttanayeneva  adhiṭṭhāti. saha adhiṭṭhānacittena yathādhiṭṭhitameva hoti. pare samīpe ṭhitāpi na passanti.  sayampi apassitukāmo na passati. <br/><br/>[03] 390^b^.^eb^ etaṃ pana pāṭihāriyaṃ kena katapubbanti? bhagavatā. bhagavā hi yasaṃ kulaputtaṃ  samīpe nisinnaṃyeva yathā naṃ pitā na passati, evamakāsi. tathā vīsayojanasataṃ mahākappinassa  paccuggamanaṃ katvā taṃ anāgāmiphale, amaccasahassañcassa sotāpattiphale patiṭṭhāpetvā,  tassa anumaggaṃ āgatā sahassitthiparivārā anojādevī āgantvā samīpe nisinnāpi  yathā saparisaṃ rājānaṃ na passati, tathā katvā ``api, bhante, rājānaṃ passathā''ti vutte  ``kiṃ pana te rājānaṃ gavesituṃ varaṃ, udāhu attāna''nti? ``attānaṃ, bhante''ti  vatvā nisinnāya tassā tathā dhammaṃ desesi, yathā sā saddhiṃ itthisahassena sotāpattiphale  patiṭṭhāsi, amaccā anāgāmiphale, rājā arahatteti. apica tambapaṇṇidīpaṃ ^a^M2.0022^ea^ ^a^V2.0021^ea^  āgatadivase yathā attanā saddhiṃ āgate avasese rājā na passati, evaṃ karontena mahindattherenāpi  idaṃ katameva (pārā0 aṭṭha0 1ṭatiyasaṅgītikathā). <br/><br/>[03] 391^b^.^eb^ apica sabbampi pākaṭaṃ pāṭihāriyaṃ āvibhāvaṃ nāma. apākaṭapāṭihāriyaṃ  tirobhāvaṃ nāma. tattha pākaṭapāṭihāriye iddhipi paññāyati iddhimāpi. taṃ yamakapāṭihāriyena  dīpetabbaṃ. tatra hi ``idha tathāgato yamakapāṭihāriyaṃ karoti asādhāraṇaṃ sāvakehi.  uparimakāyato aggikkhandho pavattati, heṭṭhimakāyato udakadhārā pavattatī''ti (paṭi0  ma0 1.116) evaṃ ubhayaṃ paññāyittha. apākaṭapāṭihāriye iddhiyeva paññāyati, na iddhimā.  taṃ mahakasuttena (saṃ0 ni0  4.346) ca brahmanimantanikasuttena (ma0 ni0 1.501 ādayo)  ca dīpetabbaṃ. tatra hi āyasmato ca mahakassa, bhagavato ca iddhiyeva paññāyittha, na iddhimā.<br/><br/>[03] yathāha -- <br/><br/>[02] ``ekamantaṃ nisinno kho citto gahapati āyasmantaṃ mahakaṃ etadavoca `sādhu me, bhante,  ayyo mahako uttarimanussadhammā iddhipāṭihāriyaṃ dassetū'ti. tena hi tvaṃ gahapati  āḷinde uttarāsaṅgaṃ paññāpetvā tiṇakalāpaṃ okāsehīti. `evaṃ, bhante'ti kho  citto gahapati āyasmato mahakassa paṭissutvā āḷinde uttarāsaṅgaṃ paññāpetvā tiṇakalāpaṃ  okāsesi. atha kho āyasmā mahako vihāraṃ pavisitvā tathārūpaṃ iddhābhisaṅkhāraṃ abhisaṅkhāsi,  yathā tālacchiggaḷena ca aggaḷantarikāya ca acci nikkhamitvā tiṇāni jhāpesi, uttarāsaṅgaṃ  na jhāpesī''ti (saṃ0 ni0  4.346).<br/><br/>[03] yathā cāha -- <br/><br/>[02] ``atha khvāhaṃ, bhikkhave, tathārūpaṃ iddhābhisaṅkhāraṃ abhisaṅkhāsiṃ `ettāvatā brahmā ca brahmaparisā  ca brahmapārisajjā ca saddañca me sossanti, na ca maṃ dakkhissantī'ti antarahito imaṃ  gāthaṃ abhāsiṃ -- <br/><br/>[21] `bhave ^a^M2.0023^ea^ ^a^V2.0022^ea^ vāhaṃ bhayaṃ disvā, bhavañca vibhavesinaṃ. <br/><br/>[22] bhavaṃ nābhivadiṃ kiñci, nandiñca na upādiyi'''nti.. (ma0 ni0 1.504). <br/><br/>[03] 392^b^.^eb^ tirokuṭṭaṃ tiropākāraṃ tiropabbataṃ asajjamāno gacchati seyyathāpi ākāseti  ettha ^b^tirokuṭṭa^eb^nti parakuṭṭaṃ, kuṭṭassa parabhāganti vuttaṃ hoti. esa nayo itaresu.  ^b^kuṭṭo^eb^ti ca gehabhittiyā etamadhivacanaṃ. ^b^pākāro^eb^ti gehavihāragāmādīnaṃ parikkhepapākāro.  ^b^pabbato^eb^ti paṃsupabbato vā pāsāṇapabbato vā. ^b^asajjamāno^eb^ti alaggamāno. ^b^seyyathāpi  ākāse^eb^ti ākāse viya. evaṃ gantukāmena pana ākāsakasiṇaṃ samāpajjitvā  vuṭṭhāya kuṭṭaṃ vā pākāraṃ vā sinerucakkavāḷesupi aññataraṃ pabbataṃ vā āvajjitvā  kataparikammena ākāso hotūti adhiṭṭhātabbo. ākāsoyeva hoti. adho otaritukāmassa,  uddhaṃ vā ārohitukāmassa susiro hoti, vinivijjhitvā gantukāmassa chiddo. so  tattha asajjamāno gacchati.<br/><br/>[03] ^b^tipiṭakacūḷābhayatthero^eb^ panetthāha -- ``ākāsakasiṇasamāpajjanaṃ, āvuso, kimatthiyaṃ,  kiṃ hatthiassādīni abhinimminitukāmo hatthiassādi kasiṇāni samāpajjati, nanu  yattha katthaci kasiṇe parikammaṃ katvā aṭṭhasamāpattivasībhāvoyeva pamāṇaṃ. yaṃ yaṃ  icchati, taṃ tadeva hotī''ti. bhikkhū āhaṃsu -- ``pāḷiyā, bhante, ākāsakasiṇaṃyeva  āgataṃ, tasmā avassametaṃ vattabba''nti. tatrāyaṃ pāḷi -- <br/><br/>[02] ``pakatiyā ākāsakasiṇasamāpattiyā lābhī hoti. tirokuṭṭaṃ tiropākāraṃ tiropabbataṃ  āvajjati. āvajjitvā ñāṇena adhiṭṭhāti -- `ākāso hotū'ti. ākāso hoti.  tirokuṭṭaṃ tiropākāraṃ tiropabbataṃ asajjamāno gacchati. yathā manussā pakatiyā aniddhimanto  kenaci anāvaṭe aparikkhitte asajjamānā gacchanti, evameva so iddhimā cetovasippatto  tirokuṭṭaṃ tiropākāraṃ tiropabbataṃ asajjamāno gacchati, seyyathāpi ākāse''ti  (paṭi0 ma0 3.11).<br/><br/>[03] sace ^a^M2.0024^ea^ panassa bhikkhuno adhiṭṭhahitvā gacchantassa antarā pabbato vā rukkho vā  uṭṭheti, kiṃ puna samāpajjitvā adhiṭṭhātabbanti? doso natthi. puna samāpajjitvā  adhiṭṭhānaṃ hi ^a^V2.0023^ea^ upajjhāyassa santike nissayaggahaṇasadisaṃ hoti. iminā ca pana bhikkhunā  ākāso hotūti adhiṭṭhitattā ākāso hotiyeva. purimādhiṭṭhānabaleneva cassa antarā  añño pabbato vā rukkho vā utumayo uṭṭhahissatīti aṭṭhānamevetaṃ. aññena iddhimatā nimmite  pana paṭhamanimmānaṃ balavaṃ hoti. itarena tassa uddhaṃ vā adho vā gantabbaṃ. <br/><br/>[03] 393^b^.^eb^ ^b^pathaviyāpi ummujjanimujja^eb^nti ettha ummujjanti uṭṭhānaṃ vuccati. nimujjanti  saṃsīdanaṃ. ummujjañca nimujjañca ummujjanimujjaṃ. evaṃ kātukāmena āpokasiṇaṃ  samāpajjitvā uṭṭhāya ettake ṭhāne pathavī udakaṃ hotūti paricchinditvā parikammaṃ  katvā vuttanayeneva adhiṭṭhātabbaṃ. saha adhiṭṭhānena yathā paricchinne ṭhāne pathavī udakameva  hoti. so tattha ummujjanimujjaṃ karoti. tatrāyaṃ pāḷi -- <br/><br/>[02] ``pakatiyā āpokasiṇasamāpattiyā lābhī hoti. pathaviṃ āvajjati. āvajjitvā ñāṇena  adhiṭṭhāti -- `udakaṃ hotū'ti. udakaṃ hoti. so pathaviyā ummujjanimujjaṃ karoti.  yathā manussā pakatiyā aniddhimanto udake ummujjanimujjaṃ karonti, evameva so  iddhimā cetovasippatto pathaviyā ummujjanimujjaṃ karoti, seyyathāpi udake''ti (paṭi0  ma0 3.11).<br/><br/>[03] na kevalañca ummujjanimujjameva, nhānapānamukhadhovanabhaṇḍakadhovanādīsu yaṃ yaṃ icchati,  taṃ taṃ karoti. na kevalañca udakameva, sappitelamadhuphāṇitādīsupi yaṃ yaṃ icchati,  taṃ taṃ idañcidañca ettakaṃ hotūti āvajjitvā parikammaṃ katvā adhiṭṭhahantassa yathādhiṭṭhitameva  hoti. uddharitvā bhājanagataṃ karontassa sappi sappimeva hoti. telādīni telādīniyeva.  udakaṃ udakameva. so tattha temitukāmova temeti, na temitukāmo na temeti.  tasseva ca sā pathavī udakaṃ hoti sesajanassa pathavīyeva. tattha manussā pattikāpi gacchanti,  yānādīhipi gacchanti, kasikammādīnipi karontiyeva. sace panāyaṃ tesampi udakaṃ  hotūti ^a^M2.0025^ea^ icchati, hotiyeva. paricchinnakālaṃ pana atikkamitvā yaṃ pakatiyā  ghaṭataḷākādīsu udakaṃ, taṃ ṭhapetvā avasesaṃ paricchinnaṭṭhānaṃ pathavīyeva hoti. <br/><br/>[03] 394^b^.^eb^ ^b^udakepi abhijjamāne^eb^ti ettha yaṃ udakaṃ akkamitvā saṃsīdati, taṃ bhijjamānanti  ^a^V2.0024^ea^ vuccati. viparītaṃ abhijjamānaṃ. evaṃ gantukāmena pana pathavīkasiṇaṃ samāpajjitvā  vuṭṭhāya ettake ṭhāne udakaṃ pathavī hotūti paricchinditvā parikammaṃ katvā vuttanayeneva  adhiṭṭhātabbaṃ. saha adhiṭṭhānena yathā paricchinnaṭṭhāne udakaṃ pathavīyeva hoti. so tattha  gacchati, tatrāyaṃ pāḷi -- <br/><br/>[02] ``pakatiyā pathavīkasiṇasamāpattiyā lābhī hoti. udakaṃ āvajjati. āvajjitvā  ñāṇena adhiṭṭhāti -- `pathavī hotū'ti. pathavī hoti. so abhijjamāne udake gacchati.  yathā manussā pakatiyā aniddhimanto abhijjamānāya pathaviyā gacchanti, evameva so iddhimā  cetovasippatto abhijjamāne udake gacchati, seyyathāpi pathaviya''nti (paṭi0 ma0 3.11).<br/><br/>[03] na kevalañca gacchati, yaṃ yaṃ iriyāpathaṃ icchati, taṃ taṃ karoti. na kevalañca pathavimeva  karoti, maṇisuvaṇṇapabbatarukkhādīsupi yaṃ yaṃ icchati, taṃ taṃ vuttanayeneva āvajjitvā  adhiṭṭhāti, yathādhiṭṭhitameva hoti. tasseva ca taṃ udakaṃ pathavī hoti, sesajanassa udakameva,  macchakacchapā ca udakakākādayo ca yathāruci vicaranti. sace panāyaṃ aññesampi manussānaṃ  taṃ pathaviṃ kātuṃ icchati, karotiyeva. paricchinnakālātikkamena pana udakameva hoti. <br/><br/>[03] 395^b^.^eb^ ^b^pallaṅkena kamatī^eb^ti pallaṅkena gacchati. ^b^pakkhī sakuṇo^eb^ti pakkhehi yuttasakuṇo.  evaṃ kātukāmena pana pathavīkasiṇaṃ samāpajjitvā vuṭṭhāya sace nisinno gantumicchati,  pallaṅkappamāṇaṃ ṭhānaṃ paricchinditvā parikammaṃ katvā vuttanayeneva adhiṭṭhātabbaṃ.  sace nipanno gantukāmo hoti mañcappamāṇaṃ, sace padasā gantukāmo hoti maggappamāṇanti  evaṃ yathānurūpaṃ ṭhānaṃ paricchinditvā vuttanayeneva pathavī hotūti adhiṭṭhātabbaṃ, saha  adhiṭṭhānena pathavīyeva hoti. tatrāyaṃ pāḷi -- <br/><br/>[02] ``ākāsepi ^a^M2.0026^ea^ pallaṅkena kamati, seyyathāpi pakkhī sakuṇoti. pakatiyā  pathavīkasiṇasamāpattiyā lābhī hoti, ākāsaṃ āvajjati. āvajjitvā ñāṇena adhiṭṭhāti --  `pathavī hotū'ti. pathavī hoti. so ākāse antalikkhe caṅkamatipi tiṭṭhatipi ^a^V2.0025^ea^ nisīdatipi  seyyampi kappeti. yathā manussā pakatiyā aniddhimanto pathaviyaṃ caṅkamantipi...pe0...  seyyampi kappenti, evameva so iddhimā cetovasippatto ākāse antalikkhe caṅkamatipi...pe0...  seyyampi kappetī''ti (paṭi0 ma0 3.11). <br/><br/>[01] ākāse gantukāmena ca bhikkhunā dibbacakkhulābhināpi bhavitabbaṃ. kasmā? antare  utusamuṭṭhānā vā pabbatarukkhādayo honti, nāgasupaṇṇādayo vā usūyantā māpenti,  nesaṃ dassanatthaṃ. te pana disvā kiṃ kātabbanti? pādakajjhānaṃ samāpajjitvā vuṭṭhāya  ākāso hotūti parikammaṃ katvā adhiṭṭhātabbaṃ. thero panāha ``samāpattisamāpajjanaṃ,  āvuso, kimatthiyaṃ, nanu samāhitamevassa cittaṃ, tena yaṃ yaṃ ṭhānaṃ ākāso hotūti  adhiṭṭhāti, ākāsoyeva hotī''ti. kiñcāpi evamāha, atha kho tirokuṭṭapārihāriye  vuttanayeneva paṭipajjitabbaṃ.<br/><br/>[03] apica okāse orohaṇatthampi iminā dibbacakkhulābhinā bhavitabbaṃ, ayañhi sace anokāse  nhānatitthe vā gāmadvāre vā orohati. mahājanassa pākaṭo hoti. tasmā dibbacakkhunā  passitvā anokāsaṃ vajjetvā okāse otaratīti. <br/><br/>[03] 396^b^.^eb^ imepi candimasūriye evaṃmahiddhike evaṃmahānubhāve pāṇinā parāmasati parimajjatīti  ettha candimasūriyānaṃ dvācattālīsayojanasahassassa upari caraṇena mahiddhikatā, tīsu dīpesu  ekakkhaṇe ālokakaraṇena mahānubhāvatā veditabbā. evaṃ upari caraṇāalokakaraṇehi  vā mahiddhike teneva mahānubhāve. ^b^parāmasatī^eb^ti pariggaṇhati ekadese vā chupati.  ^b^parimajjatī^eb^ti samantato ādāsatalaṃ viya parimajjati. ayaṃ panassa iddhi abhiññāpādakajjhānavaseneva  ijjhati, natthettha kasiṇasamāpattiniyamo. vuttañhetaṃ paṭisambhidāyaṃ -- <br/><br/>[02] ``imepi ^a^M2.0027^ea^ candimasūriye...pe0... parimajjatīti idha so iddhimā cetovasippatto  candimasūriye āvajjati, āvajjitvā ñāṇena adhiṭṭhāti -- `hatthapāse hotū'ti. hatthapāse  hoti. so nisinnako vā nipannako vā candimasūriye pāṇinā āmasati parāmasati  parimajjati. yathā manussā pakatiyā aniddhimanto  kiñcideva rūpagataṃ hatthapāse ^a^V2.0026^ea^ āmasanti  parāmasanti parimajjanti, evameva so iddhimā...pe0... parimajjatī''ti (paṭi0 ma0  3.12). <br/><br/>[01] svāyaṃ yadi icchati gantvā parāmasituṃ, gantvā parāmasati, yadi pana idheva nisinnako  vā nipannako vā parāmasitukāmo hoti, hatthapāse hotūti adhiṭṭhāti, adhiṭṭhānabalena  vaṇṭā muttatālaphalaṃ viya āgantvā hatthapāse ṭhite vā parāmasati, hatthaṃ vā vaḍḍhetvā.  vaḍḍhentassa pana kiṃ upādiṇṇakaṃ vaḍḍhati, anupādiṇṇakanti? upādiṇṇakaṃ nissāya  anupādiṇṇakaṃ vaḍḍhati.<br/><br/>[03] tattha ^b^tipiṭakacūḷanāgatthero^eb^ āha ``kiṃ panāvuso, upādiṇṇakaṃ khuddakampi mahantampi  na hoti, nanu yadā bhikkhu tālacchiddādīhi nikkhamati, tadā upādiṇṇakaṃ khuddakaṃ hoti.  yadā mahantaṃ attabhāvaṃ karoti, tadā mahantaṃ hoti mahāmoggallānattherassa viyā''ti. 


volume: 150
item: 2
title: ^abhiññākathā^dasaiddhikathā^nandopanandanāgadamanakathā^
content:
  [03] ekasmiṃ kira samaye anāthapiṇḍiko gahapati bhagavato dhammadesanaṃ sutvā ``sve, bhante,  pañcahi bhikkhusatehi saddhiṃ amhākaṃ gehe bhikkhaṃ gaṇhathā''ti nimantetvā pakkami.  bhagavā adhivāsetvā taṃdivasāvasesaṃ rattibhāgañca vītināmetvā paccūsasamaye dasasahassilokadhātuṃ  olokesi. athassa ^b^nandopanando^eb^ nāma nāgarājā ñāṇamukhe āpāthamāgacchi. bhagavā  ``ayaṃ nāgarājā mayhaṃ ñāṇamukhe āpāthamāgacchi, atthi nu kho assa upanissayo''ti  āvajjento ``ayaṃ micchādiṭṭhiko tīsu ratanesu appasannoti disvā ko nu kho imaṃ  micchādiṭṭhito viveceyyā''ti āvajjento mahāmoggallānattheraṃ addasa.<br/><br/>[03] tato ^a^M2.0028^ea^ pabhātāya rattiyā sarīrapaṭijagganaṃ katvā āyasmantaṃ ānandaṃ āmantesi --  ``ānanda, pañcannaṃ bhikkhusatānaṃ ārocehi tathāgato devacārikaṃ gacchatī''ti. taṃ  divasañca nandopanandassa āpānabhūmiṃ sajjayiṃsu. so dibbaratanapallaṅke dibbena setacchattena  dhāriyamānena tividhanāṭakehi ceva nāgaparisāya ca parivuto dibbabhājanesu upaṭṭhāpitaṃ  annapānavidhiṃ olokayamāno nisinno hoti. atha bhagavā yathā nāgarājā passati, tathā  katvā tassa vitānamatthakeneva pañcahi bhikkhusatehi saddhiṃ tāvatiṃsadevalokābhimukho  pāyāsi.<br/><br/>[03] tena ^a^V2.0027^ea^ kho pana samayena nandopanandassa nāgarājassa evarūpaṃ pāpakaṃ diṭṭhigataṃ uppannaṃ hoti --  ``ime hi nāma muṇḍakā samaṇakā amhākaṃ uparūparibhavanena devānaṃ tāvatiṃsānaṃ bhavanaṃ  pavisantipi nikkhamantipi, na dāni ito paṭṭhāya imesaṃ amhākaṃ matthake pādapaṃsuṃ okirantānaṃ  gantuṃ dassāmī''ti uṭṭhāya sinerupādaṃ gantvā taṃ attabhāvaṃ vijahitvā sineruṃ  sattakkhattuṃ bhogehi parikkhipitvā upari phaṇaṃ katvā tāvatiṃsabhavanaṃ avakujjena  phaṇena gahetvā adassanaṃ gamesi.<br/><br/>[03] atha kho āyasmā raṭṭhapālo bhagavantaṃ etadavoca ``pubbe, bhante, imasmiṃ padese ṭhito sineruṃ  passāmi, sineruparibhaṇḍaṃ passāmi, tāvatiṃsaṃ passāmi, vejayantaṃ passāmi, vejayantassa  pāsādassa upari dhajaṃ passāmi. ko nu kho, bhante, hetu ko paccayo, yaṃ etarahi  neva sineruṃ passāmi...pe0... na vejayantassa pāsādassa upari dhajaṃ passāmī''ti.  ``ayaṃ, raṭṭhapāla, nandopanando nāma nāgarājā tumhākaṃ kupito sineruṃ sattakkhattuṃ  bhogehi parikkhipitvā upari phaṇena paṭicchādetvā andhakāraṃ katvā ṭhito''ti. ``damemi  naṃ, bhante''ti. na bhagavā anujāni. atha kho āyasmā bhaddiyo āyasmā rāhuloti  anukkamena sabbepi bhikkhū uṭṭhahiṃsu. na bhagavā anujāni.<br/><br/>[03] avasāne mahāmoggallānatthero ``ahaṃ, bhante, damemi na''nti āha. ``damehi moggallānā''ti  bhagavā anujāni. thero attabhāvaṃ vijahitvā mahantaṃ nāgarājavaṇṇaṃ abhinimminitvā nandopanandaṃ  cuddasakkhattuṃ bhogehi parikkhipitvā tassa phaṇamatthake attano phaṇaṃ ṭhapetvā sinerunā  ^a^M2.0029^ea^ saddhiṃ abhinippīḷesi. nāgarājā padhūmāyi. theropi na tuyhaṃyeva sarīre  dhūmo atthi, mayhampi atthīti padhūmāyi. nāgarājassa dhūmo theraṃ na bādhati. therassa  pana dhūmo nāgarājānaṃ bādhati. tato nāgarājā pajjali. theropi na tuyhaṃyeva sarīre  aggi atthi, mayhampi atthīti pajjali. nāgarājassa tejo theraṃ na bādhati. therassa pana  tejo nāgarājānaṃ bādhati. nāgarājā ayaṃ maṃ sinerunā abhinippīḷetvā dhūmāyati  ceva pajjalati cāti cintetvā ``bho tvaṃ kosī''ti paṭipucchi. ``ahaṃ kho, nanda,  moggallāno''ti. ``bhante, attano bhikkhubhāvena tiṭṭhāhī''ti.<br/><br/>[03] thero taṃ attabhāvaṃ vijahitvā tassa dakkhiṇakaṇṇasotena  pavisitvā vāmakaṇṇasotena nikkhami ^a^V2.0028^ea^,  vāmakaṇṇasotena pavisitvā dakkhiṇakaṇṇasotena nikkhami, tathā dakkhiṇanāsasotena pavisitvā  vāmanāsasotena nikkhami, vāmanāsasotena pavisitvā dakkhiṇanāsasotena nikkhami. tato  nāgarājā mukhaṃ vivari. thero mukhena pavisitvā antokucchiyaṃ pācīnena ca pacchimena  ca caṅkamati. bhagavā ``moggallāna, manasikarohi mahiddhiko esa nāgo''ti āha. thero  ``mayhaṃ kho, bhante, cattāro iddhipādā bhāvitā bahulīkatā yānīkatā vatthukatā anuṭṭhitā  paricitā susamāraddhā, tiṭṭhatu, bhante, nandopanando, ahaṃ nandopanandasadisānaṃ nāgarājānaṃ  satampi sahassampi satasahassampi dameyya''nti āha.<br/><br/>[03] nāgarājā cintesi ``pavisanto tāva me na diṭṭho, nikkhamanakāle dāni naṃ dāṭhantare  pakkhipitvā saṅkhādissāmī''ti cintetvā nikkhama bhante, mā maṃ antokucchiyaṃ aparāparaṃ  caṅkamanto bādhayitthāti āha. thero nikkhamitvā bahi aṭṭhāsi. nāgarājā ayaṃ soti  disvā nāsavātaṃ vissajji. thero catutthaṃ jhānaṃ samāpajji. lomakūpampissa vāto  cāletuṃ nāsakkhi. avasesā bhikkhū kira ādito paṭṭhāya sabbapāṭihāriyāni kātuṃ  sakkuṇeyyuṃ, imaṃ pana ṭhānaṃ patvā evaṃ khippanisantino hutvā samāpajjituṃ na  sakkhissantīti tesaṃ bhagavā nāgarājadamanaṃ nānujāni.<br/><br/>[03] nāgarājā ^a^M2.0030^ea^ ``ahaṃ imassa samaṇassa nāsavātena lomakūpampi cāletuṃ nāsakkhiṃ,  mahiddhiko samaṇo''ti cintesi. thero attabhāvaṃ vijahitvā supaṇṇarūpaṃ abhinimminitvā  supaṇṇavātaṃ dassento nāgarājānaṃ anubandhi. nāgarājā taṃ attabhāvaṃ vijahitvā māṇavakavaṇṇaṃ  abhinimminitvā ``bhante, tumhākaṃ saraṇaṃ gacchāmī''ti vadanto therassa pāde vandi.  thero ``satthā, nanda, āgato, ehi gamissāmā''ti nāgarājānaṃ damayitvā nibbisaṃ  katvā gahetvā bhagavato santikaṃ agamāsi. nāgarājā bhagavantaṃ vanditvā ``bhante,  tumhākaṃ saraṇaṃ gacchāmī''ti āha. bhagavā ``sukhī hohi, nāgarājā''ti vatvā bhikkhusaṅghaparivuto  anāthapiṇḍikassa nivesanaṃ agamāsi.<br/><br/>[03] anāthapiṇḍiko ``kiṃ, bhante, atidivā āgatatthā''ti āha. moggallānassa ca nandopanandassa  ca saṅgāmo ahosīti. kassa, bhante, jayo, kassa parājayoti. moggallānassa jayo, nandassa  parājayoti. anāthapiṇḍiko ``adhivāsetu me, bhante, bhagavā sattāhaṃ ^a^V2.0029^ea^ ekapaṭipāṭiyā  bhattaṃ, sattāhaṃ therassa sakkāraṃ karissāmī''ti vatvā sattāhaṃ buddhapamukhānaṃ pañcannaṃ  bhikkhusatānaṃ mahāsakkāraṃ akāsi. iti imaṃ imasmiṃ nandopanandadamane kataṃ mahantaṃ  attabhāvaṃ sandhāyetaṃ vuttaṃ ``yadā mahantaṃ attabhāvaṃ karoti, tadā mahantaṃ hoti mahāmoggallānattherassa  viyā''ti. evaṃ vuttepi bhikkhū upādiṇṇakaṃ nissāya anupādiṇṇakameva vaḍḍhatīti  āhaṃsu. ayameva cettha yutti.<br/><br/>[03] so evaṃ katvā na kevalaṃ candimasūriye parāmasati. sace icchati pādakathalikaṃ katvā  pāde ṭhapeti, pīṭhaṃ katvā nisīdati, mañcaṃ katvā nipajjati, apassenaphalakaṃ katvā  apassayati. yathā ca eko, evaṃ aparopi. anekesupi hi bhikkhusatasahassesu evaṃ  karontesu tesañca ekamekassa tatheva ijjhati. candimasūriyānañca gamanampi ālokakaraṇampi  tatheva hoti. yathā hi pātisahassesu udakapūresu sabbapātīsu ca candamaṇḍalāni dissanti.  pākatikameva ca candassa gamanaṃ ālokakaraṇañca hoti. tathūpamametaṃ pāṭihāriyaṃ. <br/><br/>[03] 397^b^.^eb^ ^b^yāva brahmalokāpī^eb^ti brahmalokampi paricchedaṃ katvā. ^b^kāyena vasaṃ vattetī^eb^ti  tattha brahmaloke kāyena attano vasaṃ vatteti. tassattho pāḷiṃ anugantvā veditabbo.  ayañhettha pāḷi -- <br/><br/>[02] ``yāva ^a^M2.0031^ea^ brahmalokāpi kāyena vasaṃ vattetīti. sace so iddhimā cetovasippatto  brahmalokaṃ gantukāmo hoti, dūrepi santike adhiṭṭhāti santike hotūti, santike  hoti. santikepi dūre adhiṭṭhāti dūre hotūti, dūre hoti. bahukampi thokanti  adhiṭṭhāti thokaṃ hotūti, thokaṃ hoti. thokampi bahukanti adhiṭṭhāti bahukaṃ hotūti,  bahukaṃ hoti. dibbena cakkhunā tassa brahmuno rūpaṃ passati. dibbāya sotadhātuyā  tassa brahmuno saddaṃ suṇāti. cetopariyañāṇena tassa brahmuno cittaṃ pajānāti. sace  so iddhimā cetovasippatto dissamānena kāyena brahmalokaṃ gantukāmo hoti, kāyavasena  cittaṃ pariṇāmeti, kāyavasena cittaṃ adhiṭṭhāti, kāyavasena cittaṃ pariṇāmetvā  kāyavasena cittaṃ adhiṭṭhahitvā sukhasaññañca lahusaññañca okkamitvā dissamānena kāyena  brahmalokaṃ gacchati. sace so iddhimā cetovasippatto adissamānena kāyena brahmalokaṃ  gantukāmo hoti, cittavasena kāyaṃ pariṇāmeti, cittavasena ^a^V2.0030^ea^ kāyaṃ adhiṭṭhāti.  cittavasena kāyaṃ pariṇāmetvā cittavasena kāyaṃ adhiṭṭhahitvā sukhasaññañca lahusaññañca  okkamitvā adissamānena kāyena brahmalokaṃ gacchati. so tassa brahmuno purato rūpaṃ  abhinimmināti manomayaṃ sabbaṅgapañcaṅgiṃ ahīnindriyaṃ. sace so iddhimā caṅkamati, nimmitopi  tattha caṅkamati. sace so iddhimā tiṭṭhati, nisīdati, seyyaṃ kappeti, nimmitopi tattha  seyyaṃ kappeti. sace so iddhimā dhūmāyati, pajjalati, dhammaṃ bhāsati, pañhaṃ pucchati,  pañhaṃ puṭṭho vissajjeti, nimmitopi tattha pañhaṃ puṭṭho vissajjeti. sace so iddhimā  tena brahmunā saddhiṃ santiṭṭhati, sallapati, sākacchaṃ samāpajjati, nimmitopi tattha tena  brahmunā saddhiṃ santiṭṭhati, sallapati, sākacchaṃ samāpajjati. yaṃ yadeva hi so iddhimā  karoti, taṃ tadeva nimmito karotī''ti (paṭi0 ma0 3.12).<br/><br/>[03] tattha ^a^M2.0032^ea^ ^b^dūrepi santike adhiṭṭhātī^eb^ti pādakajjhānato vuṭṭhāya dūre devalokaṃ  vā brahmalokaṃ vā āvajjati santike hotūti. āvajjitvā parikammaṃ katvā puna  samāpajjitvā ñāṇena adhiṭṭhāti santike hotūti, santike hoti. esa nayo sesapadesupi.<br/><br/>[03] tattha ko dūraṃ gahetvā santikaṃ akāsīti? bhagavā. bhagavā hi yamakapāṭihāriyāvasāne  devalokaṃ gacchanto yugandharañca sineruñca santike katvā pathavītalato ekapādaṃ yugandhare  patiṭṭhapetvā dutiyaṃ sinerumatthake ṭhapesi. añño ko akāsi? mahāmoggallānatthero.  thero hi sāvatthito bhattakiccaṃ katvā nikkhantaṃ dvādasayojanikaṃ parisaṃ tiṃsayojanaṃ  saṅkassanagaramaggaṃ saṅkhipitvā taṅkhaṇaññeva sampāpesi.<br/><br/>[03] apica tambapaṇṇidīpe ^b^cūḷasamuddatthero^eb^pi akāsi. dubbhikkhasamaye kira therassa  santikaṃ pātova satta bhikkhusatāni āgamaṃsu. thero ``mahā bhikkhusaṅgho kuhiṃ bhikkhācāro  bhavissatī''ti cintento sakalatambapaṇṇidīpe adisvā ``paratīre pāṭaliputte bhavissatī''ti  disvā bhikkhū pattacīvaraṃ gāhāpetvā ``ethāvuso, bhikkhācāraṃ gamissāmā''ti pathaviṃ  saṅkhipitvā pāṭaliputtaṃ gato. bhikkhū ``kataraṃ, bhante, imaṃ nagara''nti pucchiṃsu.  pāṭaliputtaṃ, āvusoti. pāṭaliputtaṃ nāma dūre bhanteti. āvuso, mahallakattherā  nāma dūrepi gahetvā santike karontīti. mahāsamuddo kuhiṃ, bhanteti? nanu,  āvuso, antarā ekaṃ nīlamātikaṃ atikkamitvā ^a^V2.0031^ea^ āgatatthāti? āma, bhante. mahāsamuddo  pana mahantoti. āvuso, mahallakattherā nāma mahantampi khuddakaṃ karontīti.<br/><br/>[03] yathā cāyaṃ, evaṃ ^b^tissadattatthero^eb^pi sāyanhasamaye nhāyitvā katuttarāsaṅgo mahābodhiṃ  vandissāmīti citte uppanne santike akāsi.<br/><br/>[03] santikaṃ pana gahetvā ko dūramakāsīti? bhagavā. bhagavā hi attano ca aṅgulimālassa  (ma0 ni0 2.348) ca antaraṃ santikampi dūramakāsīti.<br/><br/>[03] atha ko bahukaṃ thokaṃ akāsīti? ^b^mahākassapatthero^eb^. rājagahe kira nakkhattadivase  pañcasatā kumāriyo candapūve gahetvā nakkhattakīḷanatthāya gacchantiyo bhagavantaṃ disvā  kiñci nādaṃsu. pacchato āgacchantaṃ pana theraṃ disvā amhākaṃ thero eti pūvaṃ dassāmāti  sabbā pūve ^a^M2.0033^ea^ gahetvā theraṃ upasaṅkamiṃsu. thero pattaṃ nīharitvā sabbaṃ  ekapattapūramattamakāsi. bhagavā theraṃ āgamayamāno purato nisīdi. thero āharitvā  bhagavato adāsi.<br/><br/>[03] ^b^illisaseṭṭhivatthusmiṃ^eb^ pana ^b^mahāmoggallānatthero^eb^ thokaṃ bahukamakāsi, ^b^kākavaliyavatthusmiñca^eb^  bhagavā. mahākassapatthero kira sattāhaṃ samāpattiyā vītināmetvā daliddasaṅgahaṃ karonto  kākavaliyassa nāma duggatamanussassa gharadvāre aṭṭhāsi. tassa jāyā theraṃ disvā patino  pakkaṃ aloṇambilayāguṃ patte ākiri. thero taṃ gahetvā bhagavato hatthe ṭhapesi. bhagavā  mahābhikkhusaṅghassa pahonakaṃ katvā adhiṭṭhāsi. ekapattena ābhatā sabbesaṃ pahosi. kākavaliyopi  sattame divase seṭṭhiṭṭhānaṃ alatthāti.<br/><br/>[03] na kevalañca thokassa bahukaraṇaṃ, madhuraṃ amadhuraṃ, amadhuraṃ madhurantiādīsupi yaṃ yaṃ  icchati, sabbaṃ iddhimato ijjhati. tathā hi ^b^mahāanuḷatthero^eb^ nāma sambahule bhikkhū  piṇḍāya caritvā sukkhabhattameva labhitvā gaṅgātīre nisīditvā paribhuñjamāne disvā  gaṅgāya udakaṃ sappimaṇḍanti adhiṭṭhahitvā sāmaṇerānaṃ saññaṃ adāsi. te thālakehi  āharitvā bhikkhusaṅghassa adaṃsu. sabbe madhurena sappimaṇḍena bhuñjiṃsūti.<br/><br/>[03] ^b^dibbena^eb^ ^a^V2.0032^ea^ ^b^cakkhunā^eb^ti idheva ṭhito ālokaṃ vaḍḍhetvā tassa brahmuno rūpaṃ passati. idheva  ca ṭhito sabbaṃ tassa bhāsato saddaṃ suṇāti. cittaṃ pajānāti. ^b^kāyavasena cittaṃ pariṇāmetī^eb^ti  karajakāyassa vasena cittaṃ pariṇāmeti. pādakajjhānacittaṃ gahetvā kāye āropeti.  kāyānugatikaṃ karoti dandhagamanaṃ. kāyagamanaṃ hi dandhaṃ hoti. ^b^sukhasaññañca lahusaññañca  okkamatī^eb^ti pādakajjhānārammaṇena iddhicittena sahajātaṃ sukhasaññañca lahusaññañca okkamati  pavisati phasseti sampāpuṇāti. ^b^sukhasaññā^eb^ nāma upekkhāsampayuttasaññā. upekkhā  hi santaṃ sukhanti vuttā. sāyeva ca saññā nīvaraṇehi ceva vitakkādīhi paccanīkehi  ca vimuttattā ^b^lahusaññā^eb^tipi veditabbā. taṃ okkantassa panassa karajakāyopi tūlapicu  viya sallahuko hoti. so evaṃ vāyukkhittatūlapicunā ^a^M2.0034^ea^ viya sallahukena  dissamānena kāyena brahmalokaṃ gacchati. evaṃ gacchanto ca sace icchati pathavīkasiṇavasena  ākāse maggaṃ nimminitvā padasā gacchati. sace icchati vāyokasiṇavasena vāyuṃ  adhiṭṭhahitvā tūlapicu viya vāyunā gacchati. apica gantukāmatā eva ettha pamāṇaṃ. ``sati  hi gantukāmatāya'' evaṃ katacittādhiṭṭhāno adhiṭṭhānavegukkhittova so issāsakhittasaro  viya dissamāno gacchati.<br/><br/>[03] ^b^cittavasena kāyaṃ pariṇāmetī^eb^ti kāyaṃ gahetvā citte āropeti. cittānugatikaṃ  karoti sīghagamanaṃ. cittagamanaṃ hi sīghaṃ hoti. ^b^sukhasaññañca lahusaññañca okkamatī^eb^ti  rūpakāyārammaṇena iddhicittena sahajātaṃ sukhasaññañca lahusaññañca okkamatīti. sesaṃ vuttanayeneva  veditabbaṃ. idaṃ pana cittagamanameva hoti. evaṃ adissamānena kāyena gacchanto panāyaṃ  kiṃ tassa adhiṭṭhānacittassa uppādakkhaṇe gacchati, udāhu ṭhitikkhaṇe bhaṅgakkhaṇe vāti vutte  tīsupi khaṇesu gacchatīti thero āha. kiṃ pana so sayaṃ gacchati nimmitaṃ pesetīti.  yathāruci karoti. idha panassa sayaṃ gamanameva āgataṃ. <br/><br/>[01] ^b^manomaya^eb^nti adhiṭṭhānamanena nimmitattā manomayaṃ. ^b^ahīnindriya^eb^nti idaṃ cakkhusotādīnaṃ  saṇṭhānavasena vuttaṃ. nimmitarūpe pana pasādo nāma natthi. sace iddhimā caṅkamati nimmitopi  tattha caṅkamatītiādi sabbaṃ sāvakanimmitaṃ sandhāya vuttaṃ. buddhanimmito pana yaṃ yaṃ  bhagavā karoti, taṃ tampi karoti. bhagavato rucivasena aññampi karotīti. ettha  ca yaṃ so iddhimā idheva ṭhito dibbena cakkhunā rūpaṃ passati, dibbāya sotadhātuyā  saddaṃ suṇāti, cetopariyañāṇena ^a^V2.0033^ea^ cittaṃ pajānāti, na ettāvatā kāyena vasaṃ vatteti.  yampi so idheva ṭhito tena brahmunā saddhiṃ santiṭṭhati sallapati sākacchaṃ samāpajjati,  ettāvatāpi na kāyena vasaṃ vatteti. yampissa dūrepi santike adhiṭṭhātītiādikaṃ  adhiṭṭhānaṃ, ettāvatāpi na kāyena vasaṃ vatteti. yampi so dissamānena vā adissamānena  vā kāyena brahmalokaṃ gacchati, ettāvatāpi na kāyena vasaṃ vatteti. yañca kho so  tassa brahmuno purato rūpaṃ abhinimminātītiādinā nayena ^a^M2.0035^ea^ vuttavidhānaṃ  āpajjati, ettāvatā kāyena vasaṃ vatteti nāmaṃ. sesaṃ panettha kāyena vasaṃ vattanāya  pubbabhāgadassanatthaṃ vuttanti ayaṃ tāva adhiṭṭhānā iddhi. <br/><br/>[03] 398^b^.^eb^ ^b^vikubbanāya^eb^ pana manomayāya ca idaṃ nānākaraṇaṃ. vikubbanaṃ tāva karontena  ``so pakativaṇṇaṃ vijahitvā kumārakavaṇṇaṃ vā dasseti, nāgavaṇṇaṃ vā dasseti,  supaṇṇavaṇṇaṃ vā dasseti, asuravaṇṇaṃ vā dasseti, indavaṇṇaṃ vā dasseti, devavaṇṇaṃ  vā dasseti, brahmavaṇṇaṃ vā dasseti, samuddavaṇṇaṃ vā dasseti, pabbatavaṇṇaṃ vā dasseti,  sīhavaṇṇaṃ vā dasseti, byagghavaṇṇaṃ vā dasseti, dīpivaṇṇaṃ vā dasseti, hatthimpi  dasseti, assampi dasseti, rathampi dasseti, pattimpi dasseti, vividhampi senābyūhaṃ  dassetī''ti (paṭi0 ma0 3.13) evaṃ vuttesu kumārakavaṇṇādīsu yaṃ yaṃ ākaṅkhati,  taṃ taṃ adhiṭṭhātabbaṃ. adhiṭṭhahantena ca pathavīkasiṇādīsu aññatarārammaṇato abhiññāpādakajjhānato  vuṭṭhāya attano kumārakavaṇṇo āvajjitabbo. āvajjitvā parikammāvasāne puna samāpajjitvā  vuṭṭhāya evarūpo nāma kumārako homīti adhiṭṭhātabbaṃ. saha adhiṭṭhānacittena kumārako  hoti devadatto viya (cūḷava0 333). esa nayo sabbattha.<br/><br/>[03] ^b^hatthimpi dassetī^eb^tiādi panettha bahiddhāpi hatthiādidassanavasena vuttaṃ. tattha hatthī  homīti anadhiṭṭhahitvā hatthī hotūti adhiṭṭhātabbaṃ, assādīsupi eseva nayoti. ayaṃ  vikubbanā iddhi. <br/><br/>[03] 399^b^.^eb^ ^b^manomayaṃ^eb^ kātukāmo pana pādakajjhānato vuṭṭhāya kāyaṃ tāva āvajjitvā vuttanayeneva  susiro hotūti adhiṭṭhāti, susiro hoti. athassa abbhantare aññaṃ kāyaṃ āvajjitvā  parikammaṃ katvā vuttanayeneva adhiṭṭhāti, tassa abbhantare añño kāyo hotūti.  so taṃ muñjamhā īsikaṃ viya kosiyā asiṃ viya karaṇḍāya  ahiṃ viya ca abbāhati ^a^V2.0034^ea^.  tena vuttaṃ ``idha bhikkhu imamhā kāyā aññaṃ kāyaṃ abhinimmināti rūpiṃ manomayaṃ  sabbaṅgapaccaṅgiṃ ahīnindriyaṃ. seyyathāpi puriso muñjamhā īsikaṃ pavāheyya, tassa  evamassa ayaṃ muñjo ayaṃ īsikā ^a^M2.0036^ea^, añño muñjo aññā īsikā, muñjamhātveva  īsikā pavāḷhā''tiādi (paṭi0 ma0 3.14). ettha ca yathā īsikādayo muñjādīhi  sadisā honti, evaṃ manomayarūpaṃ iddhimatāsadisameva hotīti dassanatthaṃ etā upamā vuttāti.  ayaṃ manomayā iddhi. <br/><br/>[06] iti sādhujanapāmojjatthāya kate visuddhimagge <br/><br/>[06] iddhividhaniddeso nāma <br/><br/>[06] dvādasamo paricchedo. 


volume: 150
item: 3
title: abhiññāniddeso^^^dibbasotadhātukathā^
content:
  [03] 400^b^.^eb^ idāni ^a^M2.0037^ea^ ^a^V2.0035^ea^ dibbasotadhātuyā niddesakkamo anuppatto. tattha tato parāsu  ca tīsu abhiññāsu ^b^so evaṃ samāhite citte^eb^tiādīnaṃ (dī0 ni0 1.240  ādayo) attho vuttanayeneva veditabbo. sabbattha pana visesamattameva vaṇṇayissāma. tatra  ^b^dibbāya sotadhātuyā^eb^ti ettha dibbasadisattā dibbā. devānaṃ hi sucaritakammanibbattā  pittasemharuhirādīhi apalibuddhā upakkilesavimuttatāya dūrepi ārammaṇaṃ sampaṭicchanasamatthā  dibbapasādasotadhātu hoti. ayañcāpi imassa bhikkhuno vīriyabhāvanābalanibbattā ñāṇasotadhātu  tādisāyevāti dibbasadisattā dibbā. apica dibbavihāravasena paṭiladdhattā attanā  ca dibbavihārasannissitattāpi dibbā. savanaṭṭhena nijjīvaṭṭhena ca sotadhātu. sotadhātukiccakaraṇena  ca sotadhātu viyātipi sotadhātu. tāya dibbāya sotadhātuyā.<br/><br/>[03] ^b^visuddhāyā^eb^ti parisuddhāya nirupakkilesāya. ^b^atikkantamānusikāyā^eb^ti manussūpacāraṃ  atikkamitvā saddasavanena mānusikaṃ maṃsasotadhātuṃ atikkantāya vītivattitvā ṭhitāya.  ^b^ubho sadde suṇātī^eb^ti dve sadde suṇāti. katame dve? dibbe ca mānuse ca, devānañca  manussānañca saddeti vuttaṃ hoti. etena padesapariyādānaṃ veditabbaṃ. ^b^ye dūre  santike cā^eb^ti ye saddā dūre paracakkavāḷepi ye ca santike antamaso sadehasannissitapāṇakasaddāpi,  te suṇātīti vuttaṃ hoti. etena nippadesapariyādānaṃ veditabbaṃ. <br/><br/>[01] kathaṃ panāyaṃ uppādetabbāti? tena bhikkhunā abhiññāpādakajjhānaṃ samāpajjitvā vuṭṭhāya  parikammasamādhicittena paṭhamataraṃ pakatisotapathe dūre oḷāriko araññe sīhādīnaṃ  saddo āvajjitabbo. vihāre ghaṇḍisaddo, bherisaddo, saṅkhasaddo, sāmaṇeradaharabhikkhūnaṃ sabbathāmena  sajjhāyantānaṃ ^a^V2.0036^ea^ sajjhāyanasaddo, pakatikathaṃ kathentānaṃ ``kiṃ bhante, kimāvuso''tiādisaddo,  sakuṇasaddo, vātasaddo, padasaddo, pakkuthitaudakassa ^a^M2.0038^ea^ cicciṭāyanasaddo, ātape  sussamānatālapaṇṇasaddo, kunthakipillikādisaddoti evaṃ sabboḷārikato pabhuti yathākkamena  sukhumasaddā āvajjitabbā. tena puratthimāya disāya saddānaṃ saddanimittaṃ manasikātabbaṃ.  pacchimāya, uttarāya, dakkhiṇāya, heṭṭhimāya, uparimāya disāya, puratthimāya anudisāya,  pacchimāya, uttarāya, dakkhiṇāya anudisāya saddānaṃ saddanimittaṃ manasikātabbaṃ. oḷārikānampi  sukhumānampi saddānaṃ saddanimittaṃ manasikātabbaṃ. tassa te saddā pākatikacittassāpi  pākaṭā honti. parikammasamādhicittassa pana ativiya pākaṭā.<br/><br/>[03] tassevaṃ saddanimittaṃ manasikaroto idāni dibbasotadhātu uppajjissatīti tesu saddesu  aññataraṃ ārammaṇaṃ katvā manodvārāvajjanaṃ uppajjati. tasmiṃ niruddhe cattāri pañca  vā javanāni javanti, yesaṃ purimāni tīṇi cattāri vā parikammaupacārānulomagotrabhunāmakāni  kāmāvacarāni, catutthaṃ pañcamaṃ vā appanācittaṃ rūpāvacaraṃ catutthajjhānikaṃ. tattha  yaṃ tena appanācittena saddhiṃ uppannaṃ ñāṇaṃ, ayaṃ dibbasotadhātūti veditabbā.  tato paraṃ tasmiṃ sote patito hoti. taṃ thāmajātaṃ karontena ``etthantare saddaṃ suṇāmī''ti  ekaṅgulamattaṃ paricchinditvā vaḍḍhetabbaṃ. tato dvaṅgulacaturaṅgulāṭṭhaṅgulavidatthiratanāntogabbhapamukhapāsādapariveṇasaṅghārāmagocaragāmajanapadādivasena  yāva cakkavāḷaṃ tato vā bhiyyopi paricchinditvā paricchinditvā vaḍḍhetabbaṃ.<br/><br/>[03] evaṃ adhigatābhiñño esa pādakajjhānārammaṇena phuṭṭhokāsabbhantaragatepi sadde puna pādakajjhānaṃ  asamāpajjitvāpi abhiññāñāṇena suṇātiyeva. evaṃ suṇanto ca sacepi yāva brahmalokā  saṅkhabheripaṇavādisaddehi ekakolāhalaṃ hoti, pāṭiyekkaṃ vavatthapetukāmatāya sati  ayaṃ saṅkhasaddo ayaṃ bherisaddoti vavatthapetuṃ sakkotiyevāti. <br/><br/>[06] dibbasotadhātukathā niṭṭhitā. 


volume: 150
item: 4
title: ^^dibbasotadhātukathā^cetopariyañāṇakathā^
content:
  [03] 401^b^.^eb^ cetopariyañāṇakathāya ^a^M2.0039^ea^ ^a^V2.0037^ea^ ^b^cetopariyañāṇāyā^eb^ti ettha pariyātīti pariyaṃ,  paricchindatīti attho. cetaso pariyaṃ cetopariyaṃ. cetopariyañca taṃ ñāṇañcāti cetopariyañāṇaṃ.  tadatthāyāti vuttaṃ hoti. ^b^parasattāna^eb^nti attānaṃ ṭhapetvā sesasattānaṃ. ^b^parapuggalāna^eb^nti  idampi iminā ekatthameva. veneyyavasena pana desanāvilāsena ca byañjananānattaṃ kataṃ.  ^b^cetasā ceto^eb^ti attano cittena tesaṃ cittaṃ. ^b^paricca pajānātī^eb^ti paricchinditvā  sarāgādivasena nānappakārato jānāti.<br/><br/>[03] kathaṃ panetaṃ ñāṇaṃ uppādetabbanti? etañhi dibbacakkhuvasena ijjhati, taṃ etassa parikammaṃ.  tasmā tena bhikkhunā ālokaṃ vaḍḍhetvā dibbena cakkhunā parassa hadayarūpaṃ nissāya  vattamānassa lohitassa vaṇṇaṃ passitvā cittaṃ pariyesitabbaṃ. yadā hi somanassacittaṃ  vattati, tadā rattaṃ nigrodhapakkasadisaṃ hoti. yadā domanassacittaṃ vattati, tadā  kāḷakaṃ jambupakkasadisaṃ. yadā upekkhācittaṃ vattati, tadā pasannatilatelasadisaṃ.  tasmā tena ``idaṃ rūpaṃ somanassindriyasamuṭṭhānaṃ, idaṃ domanassindriyasamuṭṭhānaṃ, idaṃ  upekkhindriyasamuṭṭhāna''nti parassa hadayalohitavaṇṇaṃ passitvā cittaṃ pariyesantena cetopariyañāṇaṃ  thāmagataṃ kātabbaṃ. evaṃ thāmagate hi tasmiṃ anukkamena sabbampi kāmāvacaracittaṃ  rūpāvacarārūpāvacaracittañca pajānāti cittā cittameva saṅkamanto vināpi hadayarūpadassanena.  vuttampi cetaṃ aṭṭhakathāyaṃ ``āruppe parassa cittaṃ jānitukāmo kassa hadayarūpaṃ  passati, kassindriyavikāraṃ oloketīti? na kassaci. iddhimato visayo esa yadidaṃ  yattha katthaci cittaṃ āvajjanto soḷasappabhedaṃ cittaṃ jānāti. akatābhinivesassa  pana vasena ayaṃ kathā''ti.<br/><br/>[03] ^b^sarāgaṃ vā citta^eb^ntiādīsu pana aṭṭhavidhaṃ lobhasahagataṃ cittaṃ ^b^sarāgaṃ citta^eb^nti  veditabbaṃ. avasesaṃ catubhūmakaṃ kusalābyākataṃ cittaṃ ^b^vītarāgaṃ^eb^. dve domanassacittāni  dve vicikicchuddhaccacittānīti imāni pana cattāri cittāni imasmiṃ duke saṅgahaṃ  na gacchanti. keci pana therā tānipi saṅgaṇhanti. duvidhaṃ pana domanassacittaṃ ^b^sadosaṃ  cittaṃ^eb^ nāma. sabbampi catubhūmakaṃ ^a^V2.0038^ea^ kusalābyākataṃ ^b^vītadosaṃ^eb^. sesāni dasākusalacittāni  imasmiṃ duke saṅgahaṃ na gacchanti. keci pana therā tānipi saṅgaṇhanti.<br/><br/>[03] ^b^samohaṃ^eb^ ^a^M2.0040^ea^ ^b^vītamoha^eb^nti ettha pana pāṭipuggalikanayena vicikicchuddhaccasahagatadvayameva  ^b^samohaṃ,^eb^ mohassa pana sabbākusalesu sambhavato dvādasavidhampi akusalacittaṃ ^b^samohaṃ  citta^eb^nti veditabbaṃ. avasesaṃ ^b^vītamohaṃ^eb^. thinamiddhānugataṃ pana ^b^saṃkhittaṃ^eb^.  uddhaccānugataṃ ^b^vikkhittaṃ^eb^. rūpāvacarārūpāvacaraṃ ^b^mahaggataṃ^eb^. avasesaṃ ^b^amahaggataṃ^eb^.  sabbampi tebhūmakaṃ ^b^sauttaraṃ^eb^. lokuttaraṃ ^b^anuttaraṃ^eb^. upacārappattaṃ appanāppattañca  ^b^samāhitaṃ^eb^. ubhayamappattaṃ ^b^asamāhitaṃ^eb^. tadaṅgavikkhambhanasamucchedapaṭipassaddhinissaraṇavimuttippattaṃ  ^b^vimuttaṃ^eb^. pañcavidhampi etaṃ vimuttimappattaṃ ^b^avimutta^eb^nti veditabbaṃ.  iti cetopariyañāṇalābhī bhikkhu sabbappakārampi idaṃ sarāgaṃ vā cittaṃ...pe0... avimuttaṃ  vā cittaṃ avimuttaṃ cittanti pajānātīti. <br/><br/>[06] cetopariyañāṇakathā niṭṭhitā. 


volume: 150
item: 5
title: ^dibbasotadhātukathā^cetopariyañāṇakathā^pubbenivāsānussatiñāṇakathā^
content:
  [03] 402^b^.^eb^ pubbenivāsānussatiñāṇakathāyaṃ ^b^pubbenivāsānussatiñāṇāyā^eb^ti (dī0 ni0  1.244) pubbenivāsānussatimhi yaṃ ñāṇaṃ, tadatthāya. ^b^pubbenivāso^eb^ti pubbe  atītajātīsu nivutthakkhandhā. ^b^nivutthā^eb^ti ajjhāvutthā anubhūtā attano santāne  uppajjitvā niruddhā. nivutthadhammā vā. ^b^nivutthā^eb^ti gocaranivāsena nivutthā  attano viññāṇena viññātā paricchinnā, paraviññāṇaviññātāpi vā chinnavaṭumakānussaraṇādīsu,  te buddhānaṃyeva labbhanti. ^b^pubbenivāsānussatī^eb^ti yāya satiyā pubbenivāsaṃ anussarati,  sā pubbenivāsānussati. ^b^ñāṇa^eb^nti tāya satiyā sampayuttañāṇaṃ. evamimassa pubbenivāsānussatiñāṇassa  atthāya pubbenivāsānussatiñāṇāya etassa ñāṇassa adhigamāya pattiyāti vuttaṃ hoti.<br/><br/>[03] ^b^anekavihita^eb^nti anekavidhaṃ, anekehi vā pakārehi pavattitaṃ, saṃvaṇṇitanti  attho. ^b^pubbenivāsa^eb^nti samanantarātītabhavaṃ ādiṃ katvā tattha tattha nivutthasantānaṃ.  ^b^anussaratī^eb^ti khandhapaṭipāṭivasena ^a^V2.0039^ea^ cutipaṭisandhivasena vā anugantvā anugantvā sarati.  imañhi pubbenivāsaṃ cha janā anussaranti -- titthiyā, pakatisāvakā, mahāsāvakā,  aggasāvakā, paccekabuddhā, buddhāti. <br/><br/>[01] tattha ^a^M2.0041^ea^ ^b^titthiyā^eb^ cattālīsaṃyeva kappe anussaranti, na tato paraṃ.  kasmā, dubbalapaññattā. tesañhi nāmarūpaparicchedavirahitattā dubbalā paññā hoti.  ^b^pakatisāvakā^eb^ kappasatampi kappasahassampi anussarantiyeva, balavapaññattā. ^b^asītimahāsāvakā^eb^  satasahassakappe anussaranti. ^b^dve aggasāvakā^eb^ ekaṃ asaṅkhyeyyaṃ satasahassañca. ^b^paccekabuddhā^eb^  dve asaṅkhyeyyāni satasahassañca. ettako hi etesaṃ abhinīhāro. ^b^buddhānaṃ^eb^ pana paricchedo  nāma natthi.<br/><br/>[03] titthiyā ca khandhapaṭipāṭimeva saranti, paṭipāṭiṃ muñcitvā cutipaṭisandhivasena sarituṃ  na sakkonti. tesañhi andhānaṃ viya icchitapadesokkamanaṃ natthi. yathā pana andhā  yaṭṭhiṃ amuñcitvāva gacchanti, evaṃ te khandhānaṃ paṭipāṭiṃ amuñcitvāva saranti. pakatisāvakā  khandhapaṭipāṭiyāpi anussaranti cutipaṭisandhivasenapi saṅkamanti. tathā asītimahāsāvakā.  dvinnaṃ pana aggasāvakānaṃ khandhapaṭipāṭikiccaṃ natthi. ekassa attabhāvassa cutiṃ disvā  paṭisandhiṃ passanti, puna aparassa cutiṃ disvā paṭisandhinti evaṃ cutipaṭisandhivaseneva  saṅkamantā gacchanti. tathā paccekabuddhā.<br/><br/>[03] buddhānaṃ pana neva khandhapaṭipāṭikiccaṃ, na cutipaṭisandhivasena saṅkamanakiccaṃ atthi. tesañhi  anekāsu kappakoṭīsu heṭṭhā vā upari vā yaṃ yaṃ ṭhānaṃ icchanti, taṃ taṃ pākaṭameva  hoti. tasmā anekāpi kappakoṭiyo peyyālapāḷiṃ viya saṃkhipitvā yaṃ yaṃ icchanti,  tatra tatreva okkamantā sīhokkantavasena gacchanti. evaṃ gacchantānañca nesaṃ ñāṇaṃ  yathā nāma katavālavedhaparicayassa sarabhaṅgasadisassa dhanuggahassa khitto saro antarā rukkhalatādīsu  asajjamāno lakkheyeva patati, na sajjati, na virajjhati, evaṃ antarantarāsu jātīsu na  sajjati, na virajjhati, asajjamānaṃ avirajjhamānaṃ icchiticchitaṭṭhānaṃyeva gaṇhāti.<br/><br/>[03] imesu ca pana pubbenivāsaṃ anussaraṇasattesu titthiyānaṃ pubbenivāsadassanaṃ khajjupanakapabhāsadisaṃ  hutvā upaṭṭhāti. pakatisāvakānaṃ dīpappabhāsadisaṃ.  mahāsāvakānaṃ ukkāpabhāsadisaṃ ^a^V2.0040^ea^.  aggasāvakānaṃ osadhitārakappabhāsadisaṃ. paccekabuddhānaṃ candappabhāsadisaṃ. buddhānaṃ  rasmisahassapaṭimaṇḍitasaradasūriyamaṇḍalasadisaṃ hutvā upaṭṭhāti.<br/><br/>[03] titthiyānañca ^a^M2.0042^ea^ pubbenivāsānussaraṇaṃ andhānaṃ yaṭṭhikoṭigamanaṃ viya hoti.  pakatisāvakānaṃ daṇḍakasetugamanaṃ viya. mahāsāvakānaṃ jaṅghasetugamanaṃ viya. aggasāvakānaṃ  sakaṭasetugamanaṃ viya. paccekabuddhānaṃ mahājaṅghamaggagamanaṃ viya. buddhānaṃ mahāsakaṭamaggagamanaṃ  viya.<br/><br/>[03] imasmiṃ pana adhikāre sāvakānaṃ pubbenivāsānussaraṇaṃ adhippetaṃ. tena vuttaṃ ``anussaratīti  khandhapaṭipāṭivasena cutipaṭisandhivasena vā anugantvā anugantvā saratī''ti. <br/><br/>[03] 403^b^.^eb^ tasmā evamanussaritukāmena ādikammikena bhikkhunā pacchābhattaṃ piṇḍapātapaṭikkantena  rahogatena paṭisallinena paṭipāṭiyā cattāri jhānāni samāpajjitvā abhiññāpādakacatutthajjhānato  vuṭṭhāya sabbapacchimā nisajjā āvajjitabbā. tato āsanapaññāpanaṃ, senāsanappavesanaṃ, pattacīvarapaṭisāmanaṃ,  bhojanakālo, gāmato āgamanakālo, gāme piṇḍāya caritakālo, gāmaṃ piṇḍāya paviṭṭhakālo,  vihārato nikkhamanakālo, cetiyaṅgaṇabodhiyaṅgaṇavandanakālo, pattadhovanakālo, pattapaṭiggahaṇakālo,  pattapaṭiggahaṇato yāva mukhadhovanā katakiccaṃ, paccūsakāle katakiccaṃ, majjhimayāme  katakiccaṃ, paṭhamayāme katakiccanti evaṃ paṭilomakkamena sakalaṃ rattindivaṃ katakiccaṃ  āvajjitabbaṃ. ettakaṃ pana pakaticittassapi pākaṭaṃ hoti. parikammasamādhicittassa  pana atipākaṭameva.<br/><br/>[03] sace panettha kiñci na pākaṭaṃ hoti, puna pādakajjhānaṃ samāpajjitvā vuṭṭhāya āvajjitabbaṃ.  ettakena dīpe jalite viya pākaṭaṃ hoti. evaṃ paṭilomakkameneva dutiyadivasepi  tatiyacatutthapañcamadivasepi dasāhepi aḍḍhamāsepi māsepi yāva saṃvaccharāpi katakiccaṃ  āvajjitabbaṃ. eteneva upāyena dasavassāni vīsativassānīti yāva imasmiṃ bhave attano  paṭisandhi, tāva āvajjantena purimabhave cutikkhaṇe pavattitanāmarūpaṃ āvajjitabbaṃ. pahoti  hi paṇḍito bhikkhu paṭhamavāreneva paṭisandhiṃ ugghāṭetvā cutikkhaṇe nāmarūpamārammaṇaṃ kātuṃ.<br/><br/>[03] yasmā ^a^V2.0041^ea^ pana purimabhave nāmarūpaṃ asesaṃ niruddhaṃ aññaṃ uppannaṃ, tasmā taṃ ṭhānaṃ āhundarikaṃ  andhatamamiva hoti duddasaṃ duppaññena. tenāpi ``na sakkomahaṃ ^a^M2.0043^ea^ paṭisandhiṃ  ugghāṭetvā cutikkhaṇe pavattitanāmarūpamārammaṇaṃ kātu''nti dhuranikkhepo na kātabbo.  tadeva pana pādakajjhānaṃ punappunaṃ samāpajjitabbaṃ. tato ca vuṭṭhāya vuṭṭhāya taṃ ṭhānaṃ  āvajjitabbaṃ.<br/><br/>[03] evaṃ karonto hi seyyathāpi nāma balavā puriso kūṭāgārakaṇṇikatthāya mahārukkhaṃ  chindanto sākhāpalāsacchedanamatteneva pharasudhārāya vipannāya mahārukkhaṃ chindituṃ asakkontopi  dhuranikkhepaṃ akatvāva kammārasālaṃ gantvā tikhiṇaṃ pharasuṃ kārāpetvā puna āgantvā  chindeyya, puna vipannāya ca punapi tatheva kāretvā chindeyya. so evaṃ chindanto  chinnassa chinnassa puna chetabbābhāvato acchinnassa ca chedanato nacirasseva mahārukkhaṃ pāteyya,  evamevaṃ pādakajjhānā vuṭṭhāya pubbe āvajjitaṃ anāvajjitvā paṭisandhimeva āvajjanto  nacirasseva paṭisandhiṃ ugghāṭetvā cutikkhaṇe pavattitanāmarūpaṃ ārammaṇaṃ kareyyāti.  kaṭṭhaphālakakesohārakādīhipi ayamattho dīpetabbo.<br/><br/>[03] tattha pacchimanisajjato pabhuti yāva paṭisandhito ārammaṇaṃ katvā pavattaṃ ñāṇaṃ pubbenivāsañāṇaṃ  nāma na hoti. taṃ pana parikammasamādhiñāṇaṃ nāma hoti. atītaṃsañāṇantipi eke  vadanti. taṃ rūpāvacaraṃ sandhāya na yujjati. yadā panassa bhikkhuno paṭisandhiṃ atikkamma  cutikkhaṇe pavattitanāmarūpaṃ ārammaṇaṃ katvā manodvārāvajjanaṃ uppajjati, tasmiñca niruddhe  tadevārammaṇaṃ katvā cattāri pañca vā javanāni javanti. sesaṃ pubbe vuttanayeneva purimāni  parikammādināmakāni kāmāvacarāni honti. pacchimaṃ rūpāvacaraṃ catutthajjhānikaṃ appanācittaṃ.  tadāssa yaṃ tena cittena saha ñāṇaṃ uppajjati, idaṃ ^b^pubbenivāsānussatiñāṇaṃ^eb^ nāma.  tena ñāṇena sampayuttāya satiyā anekavihitaṃ pubbenivāsaṃ anussarati. seyyathidaṃ,  ekampi jātiṃ dvepi jātiyo...pe0... iti sākāraṃ sauddesaṃ anekavihitaṃ pubbenivāsaṃ  anussaratīti (dī0 ni0 1.244). <br/><br/>[03] 404^b^.^eb^ tattha ^b^ekampi jāti^eb^nti ekampi paṭisandhimūlaṃ cutipariyosānaṃ ekabhavapariyāpannaṃ  khandhasantānaṃ. esa nayo ^b^dvepi jātiyo^eb^tiādīsupi. ^b^anekepi saṃvaṭṭakappe^eb^tiādīsu  pana parihāyamāno kappo ^b^saṃvaṭṭakappo,^eb^ vaḍḍhamāno ^b^vivaṭṭakappo^eb^ti veditabbo.  tattha saṃvaṭṭena ^b^saṃvaṭṭaṭṭhāyī^eb^ ^a^M2.0044^ea^ gahito ^a^V2.0042^ea^ hoti, taṃmūlakattā. vivaṭṭena ca ^b^vivaṭṭaṭṭhāyī,^eb^  evañhi sati yāni tāni ``cattārimāni, bhikkhave, kappassa asaṅkhyeyyāni. katamāni  cattāri? saṃvaṭṭo, saṃvaṭṭaṭṭhāyī, vivaṭṭo, vivaṭṭaṭṭhāyīti (a0 ni0  4.156 thokaṃ  visadisaṃ) vuttāni, tāni pariggahitāni honti.<br/><br/>[03] tattha tayo saṃvaṭṭā -- āposaṃvaṭṭo, tejosaṃvaṭṭo, vāyosaṃvaṭṭoti. tisso saṃvaṭṭasīmā --  ābhassarā, subhakiṇhā, vehapphalāti.<br/><br/>[03] yadā kappo tejena saṃvaṭṭati, ābhassarato heṭṭhā agginā ḍayhati. yadā āpena saṃvaṭṭati,  subhakiṇhato heṭṭhā udakena vilīyati. yadā vāyunā saṃvaṭṭati, vehapphalato heṭṭhā  vātena viddhaṃsati. vitthārato pana sadāpi ekaṃ buddhakhettaṃ vinassati.<br/><br/>[03] ^b^buddhakhettaṃ^eb^ nāma tividhaṃ hoti -- jātikhettaṃ, āṇākhettaṃ, visayakhettañca. tattha  ^b^jātikhettaṃ^eb^ dasasahassacakkavāḷapariyantaṃ hoti. yaṃ tathāgatassa paṭisandhigahaṇādīsu kampati.  ^b^āṇākhettaṃ^eb^ koṭisatasahassacakkavāḷapariyantaṃ, yattha ratanasuttaṃ (khu0 pā0 6.1 ādayo)  khandhaparittaṃ (cūḷava0 251; a0 ni0  4.67) dhajaggaparittaṃ (saṃ0 ni0  1.249) āṭānāṭiyaparittaṃ  (dī0 ni0 3.275 ādayo) moraparittanti (jā0 1.2.17-18) imesaṃ parittānaṃ ānubhāvo  vattati. ^b^visayakhettaṃ^eb^ anantamaparimāṇaṃ. yaṃ ``yāvatā vā pana ākaṅkheyyā''ti (a0  ni0  3.81) vuttaṃ, yattha yaṃ yaṃ tathāgato ākaṅkhati, taṃ taṃ jānāti. evametesu  tīsu buddhakhettesu ekaṃ āṇākhettaṃ vinassati. tasmiṃ pana vinassante jātikhettampi  vinaṭṭhameva hoti. vinassantañca ekatova vinassati, saṇṭhahantampi ekato saṇṭhahati. tassevaṃ  vināso ca saṇṭhahanañca veditabbaṃ. <br/><br/>[03] 405^b^.^eb^ yasmiṃ hi samaye kappo agginā nassati, āditova kappavināsakamahāmegho vuṭṭhahitvā  koṭisatasahassacakkavāḷe ekaṃ mahāvassaṃ vassati. manussā tuṭṭhahaṭṭhā sabbabījāni nīharitvā  vapanti. sassesu pana gokhāyitakamattesu jātesu gadrabharavaṃ ravanto ekabindumpi na  vassati, tadā pacchinnaṃ pacchinnameva vassaṃ hoti. idaṃ sandhāya hi bhagavatā ``hoti  kho so, bhikkhave, samayo yaṃ bahūni vassāni bahūni vassasatāni ^a^M2.0045^ea^ bahūni vassasahassāni  bahūni ^a^V2.0043^ea^ vassasatasahassāni devo na vassatī''ti (a0 ni0  7.66) vuttaṃ. vassūpajīvino  sattā kālaṅkatvā brahmaloke nibbattanti, pupphaphalūpajīviniyo ca devatā. evaṃ  dīghe addhāne vītivatte tattha tattha udakaṃ parikkhayaṃ gacchati, athānupubbena macchakacchapāpi  kālaṅkatvā brahmaloke nibbattanti, nerayikasattāpi. tattha nerayikā sattamasūriyapātubhāve  vinassantīti eke.<br/><br/>[03] jhānaṃ vinā natthi brahmaloke nibbatti, etesañca keci dubbhikkhapīḷitā keci abhabbā  jhānādhigamāya, te kathaṃ tattha nibbattantīti. devaloke paṭiladdhajjhānavasena. tadā  hi ``vassasatasahassassaccayena kappuṭṭhānaṃ bhavissatī''ti lokabyūhā nāma kāmāvacaradevā  muttasirā vikiṇṇakesā rudamukhā assūni hatthehi puñchamānā rattavatthanivatthā ativiya  virūpavesadhārino hutvā manussapathe vicarantā evaṃ ārocenti ``mārisā ito vassasatasahassassaccayena  kappavuṭṭhānaṃ bhavissati, ayaṃ loko vinassissati, mahāsamuddopi ussussissati, ayañca  mahāpathavī sineru ca pabbatarājā uddayhissanti vinassissanti. yāva brahmalokā lokavināso  bhavissati. mettaṃ mārisā bhāvetha, karuṇaṃ, muditaṃ, upekkhaṃ mārisā bhāvetha,  mātaraṃ upaṭṭhahatha, pitaraṃ upaṭṭhahatha, kule jeṭṭhāpacāyino hothā''ti.<br/><br/>[03] tesaṃ vacanaṃ sutvā yebhuyyena manussā ca bhummadevatā ca saṃvegajātā aññamaññaṃ muducittā  hutvā mettādīni puññāni karitvā devaloke nibbattanti. tattha dibbasudhābhojanaṃ  bhuñjitvā vāyokasiṇe parikammaṃ katvā jhānaṃ paṭilabhanti. tadaññe pana aparāpariyavedanīyena  kammena devaloke nibbattanti. aparāpariyavedanīyakammarahito hi saṃsāre saṃsaramāno  satto nāma natthi. tepi tattha tatheva jhānaṃ paṭilabhanti. evaṃ devaloke paṭiladdhajjhānavasena  sabbepi brahmaloke nibbattantīti.<br/><br/>[03] vassūpacchedato pana uddhaṃ dīghassa addhuno accayena dutiyo sūriyo pātubhavati. vuttampi  cetaṃ bhagavatā ``hoti kho so, bhikkhave, samayo''ti ^b^sattasūriyaṃ^eb^ (a0 ni0  7.66)  vitthāretabbaṃ. pātubhūte ca pana tasmiṃ neva ^a^M2.0046^ea^ rattiparicchedo, na divāparicchedo  paññāyati. eko sūriyo uṭṭheti, eko atthaṃ gacchati. avicchinnasūriyasantāpova  loko hoti. yathā ca pakatisūriye sūriyadevaputto hoti, evaṃ kappavināsakasūriye  natthi. tattha pakatisūriye ^a^V2.0044^ea^ vattamāne ākāse valāhakāpi dhūmasikhāpi caranti.  kappavināsakasūriye vattamāne vigatadhūmavalāhakaṃ ādāsamaṇḍalaṃ viya nimmalaṃ nabhaṃ hoti.  ṭhapetvā pañca mahānadiyo sesakunnadīādīsu udakaṃ sussati.<br/><br/>[03] tatopi dīghassa addhuno accayena tatiyo sūriyo pātubhavati. yassa pātubhāvā mahānadiyopi  sussanti.<br/><br/>[03] tatopi dīghassa addhuno accayena catuttho sūriyo pātubhavati. yassa pātubhāvā himavati  mahānadīnaṃ pabhavā ``sīhapapāto haṃsapātano kaṇṇamuṇḍako rathakāradaho anotattadaho  chaddantadaho kuṇāladaho''ti ime satta mahāsarā sussanti.<br/><br/>[03] tatopi dīghassa addhuno accayena pañcamo sūriyo pātubhavati. yassa pātubhāvā anupubbena  mahāsamudde aṅgulipabbatemanamattampi udakaṃ na saṇṭhāti.<br/><br/>[03] tatopi dīghassa addhuno accayena chaṭṭho sūriyo pātubhavati. yassa pātubhāvā sakalacakkavāḷaṃ  ekadhūmaṃ hoti. pariyādiṇṇasinehaṃ dhūmena. yathā cidaṃ, evaṃ koṭisatasahassacakkavāḷānipi.<br/><br/>[03] tatopi dīghassa addhuno accayena sattamo sūriyo pātubhavati. yassa pātubhāvā sakalacakkavāḷaṃ  ekajālaṃ hoti saddhiṃ koṭisatasahassacakkavāḷehi. yojanasatikādibhedāni sinerukūṭānipi  palujjitvā ākāseyeva antaradhāyanti. sā aggijālā uṭṭhahitvā cātumahārājike  gaṇhāti. tattha kanakavimānaratanavimānamaṇivimānāni jhāpetvā tāvatiṃsabhavanaṃ gaṇhāti.  eteneva upāyena yāva paṭhamajjhānabhūmiṃ gaṇhāti. tattha tayopi brahmaloke jhāpetvā ābhassare  āhacca tiṭṭhati. sā yāva aṇumattampi saṅkhāragataṃ atthi, tāva na nibbāyati. sabbasaṅkhāraparikkhayā  pana sappitelajhāpanaggisikhā viya chārikampi ^a^M2.0047^ea^ anavasesetvā nibbāyati.  heṭṭhāākāsena saha upariākāso eko hoti mahandhakāro. <br/><br/>[03] 406^b^.^eb^ atha dīghassa addhuno accayena mahāmegho uṭṭhahitvā paṭhamaṃ  sukhumaṃ sukhumaṃ vassati ^a^V2.0045^ea^.  anupubbena kumudanāḷayaṭṭhimusalatālakkhandhādippamāṇāhi dhārāhi vassanto koṭisatasahassacakkavāḷesu  sabbaṃ daḍḍhaṭṭhānaṃ pūretvā antaradhāyati. taṃ udakaṃ heṭṭhā ca tiriyañca vāto samuṭṭhahitvā  ghanaṃ karoti parivaṭumaṃ paduminipatte udakabindusadisaṃ. kathaṃ tāva mahantaṃ udakarāsiṃ  ghanaṃ karotīti ce? vivarasampadānato. tañhissa tamhi tamhi vivaraṃ deti. taṃ evaṃ  vātena sampiṇḍiyamānaṃ ghanaṃ kariyamānaṃ parikkhayamānaṃ anupubbena heṭṭhā otarati.  otiṇṇe otiṇṇe udake brahmalokaṭṭhāne brahmalokā, upari catukāmāvacaradevalokaṭṭhāne  ca devalokā pātubhavanti.<br/><br/>[03] purimapathaviṭṭhānaṃ otiṇṇe pana balavavātā uppajjanti. te taṃ pihitadvāre dhamakaraṇe ṭhitaudakamiva  nirassāsaṃ katvā rundhanti. madhurodakaṃ parikkhayaṃ gacchamānaṃ upari rasapathaviṃ samuṭṭhāpeti.  sā vaṇṇasampannā ceva hoti gandharasasampannā ca nirudakapāyāsassa upari paṭalaṃ viya.<br/><br/>[03] tadā ca ābhassarabrahmaloke paṭhamatarābhinibbattā sattā āyukkhayā vā puññakkhayā vā tato  cavitvā idhūpapajjanti. te honti sayaṃpabhā antalikkhacarā. te ^b^aggaññasutte^eb^ (dī0  ni0 3.119) vuttanayena taṃ rasapathaviṃ sāyitvā taṇhābhibhūtā āluppakārakaṃ paribhuñjituṃ  upakkamanti. atha nesaṃ sayaṃpabhā antaradhāyati, andhakāro hoti. te andhakāraṃ disvā  bhāyanti. <br/><br/>[01] tato nesaṃ bhayaṃ nāsetvā sūrabhāvaṃ janayantaṃ paripuṇṇapaṇṇāsayojanaṃ sūriyamaṇḍalaṃ pātubhavati,  te taṃ disvā ``ālokaṃ paṭilabhimhā''ti haṭṭhatuṭṭhā hutvā ``amhākaṃ bhītānaṃ bhayaṃ  nāsetvā sūrabhāvaṃ janayanto uṭṭhito, tasmā ^b^``sūriyo^eb^ hotū''ti sūriyotvevassa  nāmaṃ karonti.<br/><br/>[03] atha ^a^M2.0048^ea^ sūriye divasaṃ ālokaṃ katvā atthaṅgate yampi ālokaṃ labhimhā,  sopi no naṭṭhoti puna bhītā honti. tesaṃ evaṃ hoti ``sādhu vatassa sace aññaṃ  ālokaṃ labheyyāmā''ti. tesaṃ cittaṃ ñatvā viya ekūnapaṇṇāsayojanaṃ ^b^candamaṇḍalaṃ^eb^  pātubhavati. te taṃ disvā bhiyyoso mattāya haṭṭhatuṭṭhā hutvā ``amhākaṃ chandaṃ ñatvā  viya uṭṭhito, tasmā ^b^cando^eb^ hotū''ti ^a^V2.0046^ea^ candotvevassa nāmaṃ karonti. evaṃ candimasūriyesu  pātubhūtesu nakkhattāni tārakarūpāni pātubhavanti. <br/><br/>[01] tato pabhuti rattindivā paññāyanti, anukkamena ca māsaddhamāsautusaṃvaccharā. candimasūriyānaṃ  pana pātubhūtadivaseyeva sinerucakkavāḷahimavantapabbatā pātubhavanti. te ca kho apubbaṃ  acarimaṃ phagguṇapuṇṇamadivaseyeva pātubhavanti. kathaṃ? yathā nāma kaṅgubhatte paccamāne  ekappahāreneva pupphuḷakāni uṭṭhahanti. eke padesā thūpathūpā honti, eke ninnaninnā,  eke samasamā. evamevaṃ thūpathūpaṭṭhāne pabbatā honti, ninnaninnaṭṭhāne samuddā, samasamaṭṭhāne  dīpāti.<br/><br/>[03] atha tesaṃ sattānaṃ rasapathaviṃ paribhuñjantānaṃ kamena ekacce vaṇṇavanto, ekacce dubbaṇṇā  honti. tattha vaṇṇavanto dubbaṇṇe atimaññanti. tesaṃ atimānapaccayā sāpi ^b^rasapathavī^eb^  antaradhāyati. ^b^bhūmipappaṭako^eb^ pātubhavati. atha nesaṃ teneva nayena sopi antaradhāyati.  ^b^padālatā^eb^ pātubhavati. teneva nayena sāpi antaradhāyati. akaṭṭhapāko ^b^sāli^eb^ pātubhavati  akaṇo athuso suddho sugandho taṇḍulapphalo.<br/><br/>[03] tato nesaṃ bhājanāni uppajjanti. te sāliṃ bhājane ṭhapetvā pāsāṇapiṭṭhiyā ṭhapenti,  sayameva jālasikhā uṭṭhahitvā taṃ pacati. so hoti odano sumanajātipupphasadiso, na  tassa sūpena vā byañjanena vā karaṇīyaṃ atthi. yaṃ yaṃ rasaṃ bhuñjitukāmā honti,  taṃ taṃ rasova hoti. tesaṃ taṃ oḷārikaṃ āhāraṃ āharayataṃ tato pabhuti muttakarīsaṃ  sañjāyati. atha nesaṃ tassa nikkhamanatthāya vaṇamukhāni pabhijjanti, purisassa purisabhāvo,  itthiyāpi itthibhāvo pātubhavati.<br/><br/>[03] tatra ^a^M2.0049^ea^ sudaṃ itthī purisaṃ, puriso ca itthiṃ ativelaṃ upanijjhāyati. tesaṃ  ativelaṃ upanijjhāyanapaccayā kāmapariḷāho uppajjati. tato ^b^methunadhammaṃ^eb^ paṭisevanti.  te asaddhammapaṭisevanapaccayā viññūhi garahiyamānā viheṭhiyamānā tassa asaddhammassa paṭicchādanahetu  ^b^agārāni^eb^ karonti. te agāraṃ ajjhāvasamānā anukkamena aññatarassa alasajātikassa  sattassa diṭṭhānugatiṃ āpajjantā sannidhiṃ karonti. tato pabhuti kaṇopi thusopi taṇḍulaṃ  pariyonandhati, lāyitaṭṭhānampi na paṭivirūhati.<br/><br/>[03] te ^a^V2.0047^ea^ sannipatitvā anutthunanti ``pāpakā vata bho dhammā sattesu pātubhūtā, mayaṃ hi pubbe  manomayā ahumhā''ti ^b^aggaññasutte^eb^ (dī0 ni0 3.128) vuttanayena vitthāretabbaṃ.  tato mariyādaṃ ṭhapenti. atha aññataro satto aññassa bhāgaṃ adinnaṃ ādiyati. taṃ dvikkhattuṃ  paribhāsetvā tatiyavāre pāṇileṭṭudaṇḍehi paharanti. te evaṃ adinnādānagarahamusāvādadaṇḍādānesu  uppannesu sannipatitvā cintayanti ``yaṃnūna mayaṃ ekaṃ sattaṃ sammanneyyāma, yo no  sammā khīyitabbaṃ khīyeyya, garahitabbaṃ garaheyya, pabbājetabbaṃ pabbājeyya, mayaṃ panassa  sālīnaṃ bhāgaṃ anuppadassāmā''ti.<br/><br/>[03] evaṃ katasanniṭṭhānesu pana sattesu imasmiṃ tāva kappe ayameva bhagavā bodhisattabhūto tena  samayena tesu sattesu abhirūpataro ca dassanīyataro ca mahesakkhataro ca buddhisampanno paṭibalo  niggahapaggahaṃ kātuṃ. te taṃ upasaṅkamitvā yācitvā sammanniṃsu. so tena mahājanena  sammatoti ^b^mahāsammato,^eb^ khettānaṃ adhipatīti ^b^khattiyo,^eb^ dhammena samena pare rañjetīti  ^b^rājā^eb^ti tīhi nāmehi paññāyittha. yañhi loke acchariyaṭṭhānaṃ, bodhisattova tattha  ādipurisoti evaṃ bodhisattaṃ ādiṃ katvā khattiyamaṇḍale saṇṭhite anupubbena brāhmaṇādayopi  vaṇṇā saṇṭhahiṃsu. <br/><br/>[01] tattha kappavināsakamahāmeghato yāva jālupacchedo, idamekaṃ asaṅkhyeyyaṃ ^b^saṃvaṭṭo^eb^ti  vuccati.<br/><br/>[03] kappavināsakajālupacchedato ^a^M2.0050^ea^ yāva koṭisatasahassacakkavāḷaparipūrako sampattimahāmegho,  idaṃ dutiyaṃ asaṅkhyeyyaṃ ^b^saṃvaṭṭaṭṭhāyī^eb^ti vuccati. <br/><br/>[01] sampattimahāmeghato yāva candimasūriyapātubhāvo, idaṃ tatiyaṃ asaṅkhyeyyaṃ ^b^vivaṭṭo^eb^ti  vuccati.<br/><br/>[03] candimasūriyapātubhāvato yāva puna kappavināsakamahāmegho, idaṃ catutthaṃ asaṅkhyeyyaṃ ^b^vivaṭṭaṭṭhāyī^eb^ti  vuccati. imāni cattāri asaṅkhyeyyāni eko mahākappo hoti. evaṃ tāva agginā  vināso ca saṇṭhahanañca veditabbaṃ. <br/><br/>[03] 407^b^.^eb^ yasmiṃ pana samaye kappo udakena nassati,  āditova kappavināsakamahāmegho uṭṭhahitvāti ^a^V2.0048^ea^  pubbe vuttanayeneva vitthāretabbaṃ. ayaṃ pana viseso, yathā tattha dutiyasūriyo,  evamidha kappavināsako khārudakamahāmegho vuṭṭhāti. so ādito sukhumaṃ sukhumaṃ vassanto  anukkamena mahādhārāhi koṭisatasahassacakkavāḷānaṃ pūrento vassati. khārudakena  phuṭṭhaphuṭṭhā pathavīpabbatādayo vilīyanti, udakaṃ samantato vātehi dhāriyati. pathavito  yāva dutiyajjhānabhūmiṃ udakaṃ gaṇhāti. tattha tayopi brahmaloke vilīyāpetvā subhakiṇhe  āhacca tiṭṭhati. taṃ yāva aṇumattampi saṅkhāragataṃ atthi, tāva na vūpasammati. udakānugataṃ  pana sabbasaṅkhāragataṃ abhibhavitvā sahasā vūpasammati antaradhānaṃ gacchati. heṭṭhāākāsena saha  upariākāso eko hoti mahandhakāroti sabbaṃ vuttasadisaṃ. kevalaṃ panidha ābhassarabrahmalokaṃ  ādiṃ katvā loko pātubhavati. subhakiṇhato ca cavitvā ābhassaraṭṭhānādīsu sattā  nibbattanti.<br/><br/>[03] tattha kappavināsakamahāmeghato yāva kappavināsakudakūpacchedo, idamekaṃ asaṅkhyeyyaṃ.  udakūpacchedato yāva sampattimahāmegho, idaṃ dutiyaṃ asaṅkhyeyyaṃ. sampattimahāmeghato...pe0...  imāni cattāri asaṅkhyeyyāni eko mahākappo hoti. evaṃ udakena vināso ca saṇṭhahanañca  veditabbaṃ. <br/><br/>[03] 408^b^.^eb^ yasmiṃ ^a^M2.0051^ea^ samaye kappo vātena vinassati, āditova kappavināsakamahāmegho  uṭṭhahitvāti pubbe vuttanayeneva vitthāretabbaṃ. ayaṃ pana viseso, yathā tattha dutiyasūriyo,  evamidha kappavināsanatthaṃ vāto samuṭṭhāti. so paṭhamaṃ thūlarajaṃ uṭṭhāpeti. tato saṇharajaṃ  sukhumavālikaṃ thūlavālikaṃ sakkharapāsāṇādayoti yāva kūṭāgāramatte pāsāṇe visamaṭṭhāne  ṭhitamahārukkhe ca uṭṭhāpeti. te pathavito nabhamuggatā na ca puna patanti. tattheva cuṇṇavicuṇṇā  hutvā abhāvaṃ gacchanti. <br/><br/>[01] athānukkamena heṭṭhā mahāpathaviyā vāto samuṭṭhahitvā pathaviṃ parivattetvā uddhaṃmūlaṃ katvā  ākāse khipati. yojanasatappamāṇāpi pathavippadesā dviyojanatiyojanacatuyojanapañcayojanasatappamāṇāpi  bhijjitvā vātavegena khittā ākāseyeva cuṇṇavicuṇṇā hutvā abhāvaṃ gacchanti.  cakkavāḷapabbatampi sinerupabbatampi vāto ukkhipitvā ākāse khipati. te aññamaññaṃ  abhihantvā cuṇṇavicuṇṇā hutvā vinassanti. eteneva upāyena bhummaṭṭhakavimānāni ca  ākāsaṭṭhakavimānāni ca vināsento chakāmāvacaradevaloke vināsetvā koṭisatasahassacakkavāḷāni  ^a^V2.0049^ea^ vināseti. tattha cakkavāḷā cakkavāḷehi himavantā himavantehi sinerū sinerūhi  aññamaññaṃ samāgantvā cuṇṇavicuṇṇā hutvā vinassanti. pathavito yāva tatiyajjhānabhūmiṃ  vāto gaṇhāti. tattha tayopi brahmaloke vināsetvā vehapphalaṃ āhacca tiṭṭhati.  evaṃ sabbasaṅkhāragataṃ vināsetvā sayampi vinassati. heṭṭhāākāsena saha upariākāso  eko hoti mahandhakāroti sabbaṃ vuttasadisaṃ. idha pana subhakiṇhabrahmalokaṃ ādiṃ  katvā loko pātubhavati. vehapphalato ca cavitvā subhakiṇhaṭṭhānādīsu sattā nibbattanti.<br/><br/>[03] tattha kappavināsakamahāmeghato yāva kappavināsakavātūpacchedo, idamekaṃ asaṅkhyeyyaṃ.  vātūpacchedato yāva sampattimahāmegho, idaṃ dutiyaṃ asaṅkhyeyyaṃ...pe0... imāni cattāri  asaṅkhyeyyāni eko mahākappo hoti. evaṃ vātena vināso ca saṇṭhahanañca veditabbaṃ. <br/><br/>[03] 409^b^.^eb^ kiṃkāraṇā ^a^M2.0052^ea^ evaṃ loko vinassati? akusalamūlakāraṇā. akusalamūlesu  hi ussannesu evaṃ loko vinassati. so ca kho rāge ussannatare agginā vinassati.  dose ussannatare udakena vinassati. keci pana dose ussannatare agginā. rāge ussannatare  udakenāti vadanti. mohe ussannatare vātena vinassati. evaṃ vinassantopi ca  nirantarameva sattavāre agginā vinassati. aṭṭhame vāre udakena. puna sattavāre agginā.  aṭṭhame vāre udakenāti evaṃ aṭṭhame aṭṭhame vāre vinassanto sattakkhattuṃ udakena vinassitvā  puna sattavāre agginā nassati. ettāvatā tesaṭṭhi kappā atītā honti. etthantare  udakena nassanavāraṃ sampattampi paṭibāhitvā laddhokāso vāto paripuṇṇacatusaṭṭhikappāyuke  subhakiṇhe viddhaṃsento lokaṃ vināseti. <br/><br/>[03] 410^b^.^eb^ pubbenivāsaṃ anussarantopi ca kappānussaraṇako bhikkhu etesu kappesu anekepi  saṃvaṭṭakappe anekepi vivaṭṭakappe anekepi saṃvaṭṭavivaṭṭakappe anussarati. kathaṃ?  ``amutrāsi''ntiādinā (dī0 ni0 1.244) nayena.<br/><br/>[03] tattha ^b^amutrāsi^eb^nti amumhi saṃvaṭṭakappe ahaṃ amumhi bhave vā yoniyā vā gatiyā  vā viññāṇaṭṭhitiyā vā sattāvāse vā sattanikāye vā āsiṃ. ^b^evaṃnāmo^eb^ti tisso  vā phusso vā. ^b^evaṃgotto^eb^ti kaccāno vā kassapo vā. idamassa atītabhave  attano nāmagottānussaraṇavasena ^a^V2.0050^ea^ vuttaṃ. sace pana tasmiṃ kāle attano vaṇṇasampattiṃ  vā lūkhapaṇītajīvikabhāvaṃ vā sukhadukkhabahulataṃ vā appāyukadīghāyukabhāvaṃ vā anussaritukāmo  hoti, tampi anussaratiyeva. tenāha ``evaṃvaṇṇo...pe0... evamāyupariyanto''ti.<br/><br/>[03] tattha ^b^evaṃvaṇṇo^eb^ti odāto vā sāmo vā. ^b^evamāhāro^eb^ti sālimaṃsodanāhāro vā  pavattaphalabhojano vā. ^b^evaṃ sukhadukkhapaṭisaṃvedī^eb^ti anekappakārena kāyikacetasikānaṃ  sāmisanirāmisādippabhedānaṃ vā sukhadukkhānaṃ paṭisaṃvedī. ^b^evamāyupariyanto^eb^ti  evaṃ vassasataparimāṇāyupariyanto vā caturāsītikappasatasahassāyupariyanto vā. ^b^so  tato cuto amutra udapādi^eb^nti sohaṃ tato ^a^M2.0053^ea^ bhavato yonito gatito viññāṇaṭṭhitito  sattāvāsato sattanikāyato vā cuto puna amukasmiṃ nāma bhave yoniyā gatiyā viññāṇaṭṭhitiyā  sattāvāse sattanikāye vā udapādiṃ. ^b^tatrāpāsi^eb^nti atha tatrāpi bhave yoniyā gatiyā  viññāṇaṭṭhitiyā sattāvāse sattanikāye vā puna ahosiṃ. ^b^evaṃnāmo^eb^tiādi vuttanayameva.<br/><br/>[03] apica yasmā ^b^amutrāsi^eb^nti idaṃ anupubbena ārohantassa yāvadicchakaṃ anussaraṇaṃ.  ^b^so tato cuto^eb^ti paṭinivattantassa paccavekkhaṇaṃ, tasmā ``idhūpapanno''ti imissā  idhūpapattiyā anantaramevassa upapattiṭṭhānaṃ sandhāya ``amutra udapādi''nti idaṃ vuttanti  veditabbaṃ. ^b^tatrāpāsi^eb^nti evamādi panassa tatra imissā upapattiyā anantare upapattiṭṭhāne  nāmagottādīnaṃ anussaraṇadassanatthaṃ vuttaṃ. ^b^so tato cuto idhūpapanno^eb^ti svāhaṃ  tato anantarūpapattiṭṭhānato cuto idha asukasmiṃ nāma khattiyakule vā brāhmaṇakule  vā nibbattoti. ^b^itī^eb^ti evaṃ. ^b^sākāraṃ sauddesa^eb^nti nāmagottavasena sauddesaṃ,  vaṇṇādivasena sākāraṃ. nāmagottena hi satto tisso kassapoti uddisīyati. vaṇṇādīhi  sāmo odātoti nānattato paññāyati. tasmā nāmagottaṃ uddeso, itare ākārā.  ^b^anekavihitaṃ pubbenivāsamanussaratī^eb^ti idaṃ uttānatthamevāti. <br/><br/>[06] pubbenivāsānussatiñāṇakathā niṭṭhitā. 


volume: 150
item: 6
title: dibbasotadhātukathā^cetopariyañāṇakathā^pubbenivāsānussatiñāṇakathā^cutūpapātañāṇakathā^
content:
  [03] 411^b^.^eb^ sattānaṃ ^a^V2.0051^ea^ cutūpapātañāṇakathāya ^b^cutūpapātañāṇāyā^eb^ti (dī0 ni0 1.247) cutiyā  ca upapāte ca ñāṇāya. yena ñāṇena sattānaṃ cuti ca upapāto ca ñāyati, tadatthaṃ dibbacakkhuñāṇatthanti  vuttaṃ hoti. ^b^cittaṃ abhinīharati abhininnāmetī^eb^ti parikammacittaṃ abhinīharati  ceva abhininnāmeti ca. ^b^so^eb^ti so katacittābhinīhāro bhikkhu. ^b^dibbenā^eb^tiādīsu  pana dibbasadisattā dibbaṃ. devatānañhi sucaritakammanibbattaṃ pittasemharuhirādīhi  apalibuddhaṃ upakkilesavimuttatāya dūrepi ārammaṇaṃ sampaṭicchanasamatthaṃ dibbaṃ pasādacakkhu  hoti. idañcāpi vīriyabhāvanābalanibbattaṃ ñāṇacakkhu ^a^M2.0054^ea^ tādisamevāti dibbasadisattā  dibbaṃ. dibbavihāravasena paṭiladdhattā attanā ca dibbavihārasannissitattāpi dibbaṃ.  ālokapariggahena mahājutikattāpi dibbaṃ. tirokuṭṭādigatarūpadassanena mahāgatikattāpi  dibbaṃ. taṃ sabbaṃ saddasatthānusāreneva veditabbaṃ.<br/><br/>[03] dassanaṭṭhena ^b^cakkhu^eb^. cakkhukiccakaraṇena cakkhumivātipi ^b^cakkhu^eb^. cutūpapātadassanena  diṭṭhivisuddhihetuttā ^b^visuddhaṃ^eb^. yo hi cutimattameva passati, na upapātaṃ. so  ucchedadiṭṭhiṃ gaṇhāti. yo upapātamattameva passati, na cutiṃ, so navasattapātubhāvadiṭṭhiṃ  gaṇhāti. yo pana tadubhayaṃ passati, so yasmā duvidhampi taṃ diṭṭhigataṃ ativattati.  tasmāssa taṃdassanaṃ diṭṭhivisuddhihetu hoti. ubhayampi cetaṃ buddhaputtā passanti. tena  vuttaṃ ``cutūpapātadassanena diṭṭhivisuddhihetuttā visuddha''nti.<br/><br/>[03] manussūpacāraṃ atikkamitvā rūpadassanena ^b^atikkantamānusakaṃ,^eb^ mānusakaṃ vā maṃsacakkhuṃ  atikkantattā atikkantamānusakanti veditabbaṃ. tena dibbena cakkhunā visuddhena  atikkantamānusakena. ^b^satte passatī^eb^ti manussānaṃ maṃsacakkhunā viya satte oloketi.<br/><br/>[03] ^b^cavamāne upapajjamāne^eb^ti ettha cutikkhaṇe upapattikkhaṇe vā dibbacakkhunā daṭṭhuṃ na sakkā.  ye pana āsannacutikā idāni cavissanti, te cavamānā. ye ca gahitapaṭisandhikā  sampatinibbattāva, te upapajjamānāti adhippetā. te evarūpe cavamāne ca upapajjamāne  ca passatīti dasseti.<br/><br/>[03] ^b^hīne^eb^ti ^a^V2.0052^ea^ mohanissandayuttattā hīnānaṃ jātikulabhogādīnaṃ vasena hīḷite ohīḷite  oññāte avaññāte. ^b^paṇīte^eb^ti amohanissandayuttattā tabbiparīte. ^b^suvaṇṇe^eb^ti  adosanissandayuttattā iṭṭhakantamanāpavaṇṇayutte. ^b^dubbaṇṇe^eb^ti dosanissandayuttattā  aniṭṭhākantāmanāpavaṇṇayutte. anabhirūpe virūpetipi attho. ^b^sugate^eb^ti sugatigate.  alobhanissandayuttattā vā aḍḍhe mahaddhane. ^b^duggate^eb^ti duggatigate. lobhanissandayuttattā  vā dalidde appannapāne.<br/><br/>[03] ^b^yathākammupage^eb^ti yaṃ yaṃ kammaṃ upacitaṃ, tena tena upagate. tattha purimehi cavamānetiādīhi  dibbacakkhukiccaṃ vuttaṃ. iminā pana padena yathākammupagañāṇakiccaṃ. tassa ca ñāṇassa  ayamuppattikkamo, idha bhikkhu heṭṭhā nirayābhimukhaṃ ^a^M2.0055^ea^ ālokaṃ vaḍḍhetvā nerayike  satte passati mahādukkhamanubhavamāne. taṃ dassanaṃ dibbacakkhukiccameva. so evaṃ manasikaroti  ``kiṃ nu kho kammaṃ katvā ime sattā etaṃ dukkhaṃ anubhavantī''ti. athassa idaṃ  nāma katvāti taṃkammārammaṇaṃ ñāṇaṃ uppajjati. tathā uparidevalokābhimukhaṃ ālokaṃ  vaḍḍhetvā nandanavanamissakavanaphārusakavanādīsu satte passati mahāsampattiṃ anubhavamāne.  tampi dassanaṃ dibbacakkhukiccameva. so evaṃ manasikaroti ``kiṃ nu kho kammaṃ  katvā ime sattā etaṃ sampattiṃ anubhavantī''ti. athassa idaṃ nāma katvāti taṃkammārammaṇaṃ  ñāṇaṃ uppajjati. idaṃ yathākammupagañāṇaṃ nāma. imassa visuṃ parikammaṃ nāma  natthi, yathā cimassa, evaṃ anāgataṃsañāṇassāpi. dibbacakkhupādakāneva hi imāni dibbacakkhunā  saheva ijjhanti. <br/><br/>[01] ^b^kāyaduccaritenā^eb^tiādīsu duṭṭhu caritaṃ, duṭṭhaṃ vā caritaṃ kilesapūtikattāti  duccaritaṃ. kāyena duccaritaṃ, kāyato vā uppannaṃ duccaritanti kāyaduccaritaṃ,  itaresupi eseva nayo. ^b^samannāgatā^eb^ti samaṅgībhūtā. ^b^ariyānaṃ upavādakā^eb^ti buddhapaccekabuddhasāvakānaṃ  ariyānaṃ antamaso gihisotāpannānampi anatthakāmā hutvā antimavatthunā vā guṇaparidhaṃsanena  vā upavādakā akkosakā garahakāti vuttaṃ hoti. tattha natthi imesaṃ samaṇadhammo,  assamaṇā eteti vadanto antimavatthunā upavadati. natthi imesaṃ jhānaṃ vā vimokkho vā  maggo vā phalaṃ vātiādīni vadanto guṇaparidhaṃsanavasena upavadatīti veditabbo. so ca  jānaṃ vā upavadeyya ajānaṃ vā, ubhayathāpi ariyūpavādova hoti. bhāriyaṃ kammaṃ  ānantariyasadisaṃ saggāvaraṇañca maggāvaraṇañca, satekicchaṃ pana hoti. tassa āvibhāvatthaṃ  idaṃ vatthu veditabbaṃ.<br/><br/>[03] aññatarasmiṃ ^a^V2.0053^ea^ kira gāme eko thero ca daharabhikkhu ca piṇḍāya caranti. te paṭhamaghareyeva  uḷuṅkamattaṃ uṇhayāguṃ labhiṃsu. therassa ca kucchivāto rujjhati. so cintesi ``ayaṃ  yāgu mayhaṃ sappāyā, yāva na sītalā hoti, tāva naṃ pivāmī''ti. so manussehi  ummāratthāya āhaṭe dārukhaṇḍe nisīditvā pivi. itaro taṃ jigucchanto ``atikhuddābhibhūto  mahallako, amhākaṃ lajjitabbakaṃ akāsī''ti āha. thero ^a^M2.0056^ea^ gāme caritvā  vihāraṃ gantvā daharabhikkhuṃ āha ``atthi te, āvuso, imasmiṃ sāsane patiṭṭhā''ti?  āma, bhante, sotāpanno ahanti. tena hāvuso, uparimaggatthāya vāyāmaṃ mā akāsi.  khīṇāsavo tayā upavaditoti. so taṃ khamāpesi. tenassa taṃ kammaṃ pākatikaṃ ahosi.<br/><br/>[03] tasmā yo aññopi ariyaṃ upavadati, tena gantvā sace attanā vuḍḍhataro hoti, ukkuṭikaṃ  nisīditvā ``ahaṃ āyasmantaṃ idañcidañca avacaṃ, taṃ me khamāhī''ti khamāpetabbo.  sace navakataro hoti, vanditvā ukkuṭikaṃ nisīditvā añjaliṃ paggahetvā ``ahaṃ,  bhante, tumhe idañcidañca avacaṃ, taṃ me khamathā''ti khamāpetabbo. sace disāpakkanto  hoti, sayaṃ vā gantvā saddhivihārikādike vā pesetvā khamāpetabbo.<br/><br/>[03] sace ca nāpi gantuṃ, na pesetuṃ sakkā hoti, ye tasmiṃ vihāre bhikkhū vasanti,  tesaṃ santikaṃ gantvā sace navakatarā honti, ukkuṭikaṃ nisīditvā, sace vuḍḍhatarā,  vuḍḍhe vuttanayeneva paṭipajjitvā ``ahaṃ, bhante, asukaṃ nāma āyasmantaṃ idañcidañca  avacaṃ, khamatu me so āyasmā''ti vatvā khamāpetabbaṃ. sammukhā akhamantepi etadeva  kattabbaṃ.<br/><br/>[03] sace ekacārikabhikkhu hoti, nevassa vasanaṭṭhānaṃ, na gataṭṭhānaṃ paññāyati, ekassa paṇḍitassa  bhikkhuno santikaṃ gantvā ``ahaṃ, bhante, asukaṃ nāma āyasmantaṃ idañcidañca avacaṃ,  taṃ me anussarato vippaṭisāro hoti, kiṃ karomī''ti vattabbaṃ. so vakkhati ``tumhe  mā cintayittha, thero tumhākaṃ khamati, cittaṃ vūpasamethā''ti. tenāpi ariyassa  gatadisābhimukhena añjaliṃ paggahetvā khamatūti vattabbaṃ. sace so parinibbuto hoti,  parinibbutamañcaṭṭhānaṃ gantvā yāvasivathikaṃ gantvāpi khamāpetabbaṃ. evaṃ kate neva  saggāvaraṇaṃ, na maggāvaraṇaṃ hoti, pākatikameva hotīti.<br/><br/>[03] ^b^micchādiṭṭhikā^eb^ti ^a^V2.0054^ea^ viparītadassanā. ^b^micchādiṭṭhikammasamādānā^eb^ti micchādiṭṭhivasena  samādinnanānāvidhakammā, ye ca micchādiṭṭhimūlakesu kāyakammādīsu aññepi samādapenti.  ettha ca vacīduccaritaggahaṇeneva ariyūpavāde manoduccaritaggahaṇena ca micchādiṭṭhiyā  saṅgahitāyapi imesaṃ dvinnaṃ puna vacanaṃ ^a^M2.0057^ea^ mahāsāvajjabhāvadassanatthanti veditabbaṃ.  mahāsāvajjo hi ariyūpavādo, ānantariyasadisattā. vuttampi cetaṃ ``seyyathāpi,  sāriputta, bhikkhu sīlasampanno samādhisampanno paññāsampanno diṭṭheva dhamme aññaṃ ārādheyya,  evaṃsampadamidaṃ, sāriputta, vadāmi taṃ vācaṃ appahāya taṃ cittaṃ appahāya taṃ diṭṭhiṃ  appaṭinissajjitvā yathābhataṃ nikkhitto, evaṃ niraye''ti (ma0 ni0 1.149). micchādiṭṭhito  ca mahāsāvajjataraṃ nāma aññaṃ natthi. yathāha ``nāhaṃ, bhikkhave, aññaṃ ekadhammampi samanupassāmi,  yaṃ evaṃ mahāsāvajjaṃ, yathayidaṃ, bhikkhave, micchādiṭṭhi. micchādiṭṭhiparamāni, bhikkhave,  vajjānī''ti (a0 ni0  1.310).<br/><br/>[03] ^b^kāyassa bhedā^eb^ti upādiṇṇakkhandhapariccāgā. ^b^parammaraṇā^eb^ti tadanantaraṃ abhinibbattikkhandhaggahaṇe.  atha vā kāyassa bhedāti jīvitindriyassa upacchedā. parammaraṇāti cuticittato uddhaṃ.  ^b^apāya^eb^nti evamādi sabbaṃ nirayavevacanameva.<br/><br/>[03] nirayo hi saggamokkhahetubhūtā puññasammatā ayā apetattā, sukhānaṃ vā āyassa abhāvā  ^b^apāyo^eb^. dukkhassa gati paṭisaraṇanti ^b^duggati,^eb^ dosabahulatāya vā duṭṭhena kammunā  nibbattā gatīti ^b^duggati^eb^. vivasā nipatanti ettha dukkaṭakārinoti ^b^vinipāto^eb^.  vinassantā vā ettha patanti saṃbhijjamānaṅgapaccaṅgātipi ^b^vinipāto^eb^. natthi ettha assādasaññito  ayoti ^b^nirayo^eb^.<br/><br/>[03] atha vā ^b^apāya^eb^ggahaṇena tiracchānayoniṃ dīpeti. tiracchānayoni hi apāyo sugatito  apetattā, na duggati mahesakkhānaṃ nāgarājādīnaṃ sambhavato. ^b^duggati^eb^ggahaṇena pettivisayaṃ.  so hi apāyo ceva duggati ca, sugatito apetattā dukkhassa ca gatibhūtattā. na tu  vinipāto asurasadisaṃ avinipatitattā. ^b^vinipāta^eb^ggahaṇena asurakāyaṃ. so hi  yathāvuttena atthena apāyo ceva duggati ca sabbasamussayehi ca vinipatitattā vinipātoti  vuccati. ^b^niraya^eb^ggahaṇena ^a^V2.0055^ea^ avīciādianekappakāraṃ nirayamevāti. ^b^upapannā^eb^ti upagatā,  tattha abhinibbattāti adhippāyo. vuttavipariyāyena sukkapakkho veditabbo.<br/><br/>[03] ayaṃ ^a^M2.0058^ea^ pana viseso, tattha sugatiggahaṇena manussagatipi saṅgayhati. saggaggahaṇena  devagatiyeva. tattha sundarā gatīti ^b^sugati^eb^. rūpādīhi visayehi suṭṭhu aggoti  ^b^saggo^eb^. so sabbopi lujjanapalujjanaṭṭhena ^b^loko^eb^ti ayaṃ vacanattho.<br/><br/>[03] ``iti dibbena cakkhunā''tiādi sabbaṃ nigamanavacanaṃ. evaṃ dibbena cakkhunā...pe0...  passatīti ayamettha saṅkhepattho. <br/><br/>[03] 412^b^.^eb^ evaṃ passitukāmena pana ādikammikena kulaputtena kasiṇārammaṇaṃ abhiññāpādakajjhānaṃ  sabbākārena abhinīhārakkhamaṃ katvā ``tejokasiṇaṃ, odātakasiṇaṃ, ālokakasiṇa''nti  imesu tīsu kasiṇesu aññataraṃ āsannaṃ kātabbaṃ. upacārajjhānagocaraṃ katvā vaḍḍhetvā  ṭhapetabbaṃ. na tattha appanā uppādetabbāti adhippāyo. sace hi uppādeti, pādakajjhānanissayaṃ  hoti, na parikammanissayaṃ. imesu ca pana tīsu ālokakasiṇaṃyeva seṭṭhataraṃ. tasmā  taṃ vā itaresaṃ vā aññataraṃ kasiṇaniddese vuttanayena uppādetvā upacārabhūmiyaṃyeva  ṭhatvā vaḍḍhetabbaṃ. vaḍḍhanānayopi cassa tattha vuttanayeneva veditabbo.<br/><br/>[03] vaḍḍhitaṭṭhānassa antoyeva rūpagataṃ passitabbaṃ. rūpagataṃ passato panassa parikammassa vāro atikkamati.  tato āloko antaradhāyati. tasmiṃ antarahite rūpagatampi na dissati. athānena punappunaṃ  pādakajjhānameva pavisitvā tato vuṭṭhāya āloko pharitabbo. evaṃ anukkamena āloko  thāmagato hotīti ettha āloko hotūti yattakaṃ ṭhānaṃ paricchindati, tattha āloko  tiṭṭhatiyeva. divasampi nisīditvā passato rūpadassanaṃ hoti. rattiṃ tiṇukkāya maggapaṭipanno  cettha puriso opammaṃ.<br/><br/>[03] eko kira rattiṃ tiṇukkāya maggaṃ paṭipajji. tassa sā tiṇukkā vijjhāyi. athassa  samavisamāni na paññāyiṃsu. so taṃ tiṇukkaṃ bhūmiyaṃ ghaṃsitvā tiṇukkā puna ujjālesi.  sā pajjalitvā purimālokato mahantataraṃ ālokaṃ akāsi. evaṃ  punappunaṃ vijjhātaṃ ^a^V2.0056^ea^  ujjālayato kamena sūriyo uṭṭhāsi. sūriye uṭṭhite ukkāya kammaṃ natthīti taṃ chaḍḍetvā  divasampi agamāsi. tattha ukkāloko viya parikammakāle kasiṇāloko. ukkāya  ^a^M2.0059^ea^ vijjhātāya samavisamānaṃ adassanaṃ viya rūpagataṃ passato parikammassa vārātikkamena  āloke antarahite rūpagatānaṃ adassanaṃ. ukkāya ghaṃsanaṃ viya punappunaṃ pavesanaṃ.  ukkāya purimālokato mahantatarālokakaraṇaṃ viya puna parikammaṃ karoto balavatarālokapharaṇaṃ.  sūriyuṭṭhānaṃ viya thāmagatālokassa yathāparicchedena ṭhānaṃ. tiṇukkaṃ chaḍḍetvā divasampi  gamanaṃ viya parittālokaṃ chaḍḍetvā thāmagatenālokena divasampi rūpadassanaṃ.<br/><br/>[03] tattha yadā tassa bhikkhuno maṃsacakkhussa anāpāthagataṃ antokucchigataṃ hadayavatthunissitaṃ  heṭṭhāpathavītalanissitaṃ tirokuṭṭapabbatapākāragataṃ paracakkavāḷagatanti idaṃ rūpaṃ ñāṇacakkhussa  āpāthaṃ āgacchati, maṃsacakkhunā dissamānaṃ viya hoti, tadā dibbacakkhu uppannaṃ hotīti  veditabbaṃ. tadeva cettha rūpadassanasamatthaṃ, na pubbabhāgacittāni.<br/><br/>[03] taṃ panetaṃ puthujjanassa paribandho hoti. kasmā? so hi yasmā yattha yattha āloko  hotūti adhiṭṭhāti, taṃ taṃ pathavīsamuddapabbate vinivijjhitvāpi ekālokaṃ hoti, athassa  tattha bhayānakāni yakkharakkhasādirūpāni passato bhayaṃ uppajjati. yena cittavikkhepaṃ  patvā jhānavibbhantako hoti, tasmā rūpadassane appamattena bhavitabbaṃ.<br/><br/>[03] tatrāyaṃ dibbacakkhuno uppattikkamo. vuttappakārametaṃ rūpamārammaṇaṃ katvā manodvārāvajjane  uppajjitvā niruddhe tadeva rūpaṃ ārammaṇaṃ katvā cattāri pañca vā javanāni uppajjantīti  sabbaṃ purimanayeneva veditabbaṃ. idhāpi pubbabhāgacittāni savitakkasavicārāni kāmāvacarāni.  pariyosāne atthasādhakacittaṃ catutthajjhānikaṃ rūpāvacaraṃ. tena sahajātaṃ ñāṇaṃ sattānaṃ  cutūpapāte ñāṇantipi dibbacakkhuñāṇantipi vuccatīti. <br/><br/>[06] cutūpapātañāṇakathā niṭṭhitā. 


volume: 150
item: 7
title: cetopariyañāṇakathā^pubbenivāsānussatiñāṇakathā^cutūpapātañāṇakathā^pakiṇṇakakathā^
content:
  [03] 413^b^.^eb^ <br/><br/>[21] iti ^a^V2.0057^ea^ pañcakkhandhavidū, pañca abhiññā avoca yā nātho. <br/><br/>[22] tā ñatvā tāsu ayaṃ, pakiṇṇakakathāpi viññeyyā..<br/><br/>[03] etāsu ^a^M2.0060^ea^ hi yadetaṃ cutūpapātañāṇasaṅkhātaṃ dibbacakkhu, tassa anāgataṃsañāṇañca  yathākammupagañāṇañcāti dvepi paribhaṇḍañāṇāni honti. iti imāni ca dve iddhividhādīni  ca pañcāti satta abhiññāñāṇāni idhāgatāni. idāni tesaṃ ārammaṇavibhāge asammohatthaṃ -- <br/><br/>[21] ārammaṇattikā vuttā, ye cattāro mahesinā. <br/><br/>[22] sattannamapi ñāṇānaṃ, pavattiṃ tesu dīpaye..<br/><br/>[03] tatrāyaṃ dīpanā. cattāro hi ārammaṇattikā mahesinā vuttā. katame cattāro?  parittārammaṇattiko, maggārammaṇattiko, atītārammaṇattiko, ajjhattārammaṇattikoti  (dha0 sa0 tikamātikā 13, 16, 19, 21). <br/><br/>[03] 414^b^.^eb^ tattha ^b^iddhividhañāṇaṃ^eb^ parittamahaggatātītānāgatapaccuppannājjhattabahiddhārammaṇavasena  sattasu ārammaṇesu pavattati. kathaṃ? tañhi yadā kāyaṃ cittasannissitaṃ katvā  adissamānena kāyena gantukāmo cittavasena kāyaṃ pariṇāmeti, mahaggatacitte samodahati  samāropeti, tadā upayogaladdhaṃ ārammaṇaṃ hotīti katvā rūpakāyārammaṇato parittārammaṇaṃ  hoti. yadā cittaṃ kāyasannissitaṃ katvā dissamānena kāyena gantukāmo kāyavasena  cittaṃ pariṇāmeti, pādakajjhānacittaṃ rūpakāye samodahati samāropeti, tadā upayogaladdhaṃ  ārammaṇaṃ hotīti katvā mahaggatacittārammaṇato mahaggatārammaṇaṃ hoti.<br/><br/>[03] yasmā pana tadeva cittaṃ atītaṃ niruddhaṃ ārammaṇaṃ karoti, tasmā atītārammaṇaṃ hoti.  mahādhātunidhāne mahākassapattherādīnaṃ viya anāgataṃ adhiṭṭhahantānaṃ anāgatārammaṇaṃ hoti.  ^b^mahākassapatthero^eb^ kira mahādhātunidhānaṃ karonto ``anāgate aṭṭhārasavassādhikāni  dvevassasatāni ime gandhā mā sussiṃsu, pupphāni mā milāyiṃsu, dīpā mā nibbāyiṃsū''ti  ^a^V2.0058^ea^ (dha0 sa0 aṭṭha0 1434) adhiṭṭhahi. sabbaṃ tatheva ahosi. ^b^assaguttatthero^eb^ vattaniyasenāsane  bhikkhusaṅghaṃ sukkhabhattaṃ bhuñjamānaṃ disvā udakasoṇḍiṃ divase divase purebhatte dadhirasaṃ  hotūti adhiṭṭhāsi. purebhatte gahitaṃ dadhirasaṃ hoti. pacchābhatte pākatikaudakameva  (dha0 sa0 aṭṭha0 1434). kāyaṃ pana cittasannissitaṃ ^a^M2.0061^ea^ katvā adissamānena  kāyena gamanakāle paccuppannārammaṇaṃ hoti.<br/><br/>[03] kāyavasena cittaṃ, cittavasena vā kāyaṃ pariṇāmanakāle attano kumārakavaṇṇādinimmānakāle  ca sakāyacittānaṃ ārammaṇakaraṇato ajjhattārammaṇaṃ hoti. bahiddhā hatthiassādidassanakāle  pana bahiddhārammaṇanti evaṃ tāva iddhividhañāṇassa sattasu ārammaṇesu pavatti veditabbā. <br/><br/>[03] 415^b^.^eb^ ^b^dibbasotadhātuñāṇaṃ^eb^ parittapaccuppannājjhattabahiddhārammaṇavasena catūsu ārammaṇesu  pavattati. kathaṃ? tañhi yasmā saddaṃ ārammaṇaṃ karoti, saddo ca paritto, tasmā parittārammaṇaṃ  hoti. vijjamānaṃyeva pana saddaṃ ārammaṇaṃ katvā pavattanato paccuppannārammaṇaṃ hoti.  taṃ attano kucchisaddasavanakāle ajjhattārammaṇaṃ. paresaṃ saddasavanakāle bahiddhārammaṇanti  evaṃ dibbasotadhātuñāṇassa catūsu ārammaṇesu pavatti veditabbā. <br/><br/>[03] 416^b^.^eb^ ^b^cetopariyañāṇaṃ^eb^ parittamahaggatāppamāṇamaggātītānāgatapaccuppannabahiddhārammaṇavasena  aṭṭhasu ārammaṇesu pavattati. kathaṃ? tañhi paresaṃ kāmāvacaracittajānanakāle parittārammaṇaṃ  hoti. rūpāvacarārūpāvacaracittajānanakāle mahaggatārammaṇaṃ hoti. maggaphalajānanakāle  appamāṇārammaṇaṃ hoti.<br/><br/>[03] ettha ca puthujjano sotāpannassa cittaṃ na jānāti. sotāpanno vā sakadāgāmissāti  evaṃ yāva arahato netabbaṃ. arahā pana sabbesaṃ cittaṃ jānāti. aññopi ca uparimo  heṭṭhimassāti ayaṃ viseso veditabbo. maggacittārammaṇakāle maggārammaṇaṃ hoti.  yadā pana atīte sattadivasabbhantare ca anāgate sattadivasabbhantare ca paresaṃ cittaṃ jānāti,  tadā atītārammaṇaṃ anāgatārammaṇañca hoti. <br/><br/>[01] kathaṃ ^a^V2.0059^ea^ paccuppannārammaṇaṃ hoti. paccuppannaṃ nāma tividhaṃ -- khaṇapaccuppannaṃ, santatipaccuppannaṃ,  addhāpaccuppannañca. tattha uppādaṭṭhitibhaṅgappattaṃ ^b^khaṇapaccuppannaṃ^eb^. ekadvesantativārapariyāpannaṃ  ^b^santatipaccuppannaṃ^eb^. tattha andhakāre nisīditvā ālokaṭṭhānaṃ gatassa na tāva ārammaṇaṃ  pākaṭaṃ hoti, yāva pana taṃ pākaṭaṃ hoti ^a^M2.0062^ea^, etthantare ekadvesantativārā  veditabbā. ālokaṭṭhāne vicaritvā ovarakaṃ paviṭṭhassāpi na tāva sahasā rūpaṃ pākaṭaṃ  hoti, yāva pana taṃ pākaṭaṃ hoti, etthantare ekadvesantativārā veditabbā. dūre ṭhatvā  pana rajakānaṃ hatthavikāraṃ, ghaṇḍibherīākoṭanavikārañca disvāpi na tāva saddaṃ suṇāti,  yāva pana taṃ suṇāti, etasmimpi antare ekadvesantativārā veditabbā. evaṃ tāva  ^b^majjhimabhāṇakā^eb^.<br/><br/>[03] ^b^saṃyuttabhāṇakā^eb^ pana rūpasantati arūpasantatīti dve santatiyo vatvā udakaṃ akkamitvā  gatassa yāva tīre akkantaudakalekhā na vippasīdati, addhānato āgatassa yāva kāye usumabhāvo  na vūpasammati, ātapā āgantvā gabbhaṃ paviṭṭhassa yāva andhakārabhāvo na vigacchati, antogabbhe  kammaṭṭhānaṃ manasi karitvā divā vātapānaṃ vivaritvā olokentassa yāva akkhīnaṃ  phandanabhāvo na vūpasammati, ayaṃ ^b^rūpasantati^eb^ nāma. dve tayo javanavārā ^b^arūpasantati^eb^ nāmāti  vatvā tadubhayampi ^b^santatipaccuppannaṃ^eb^ nāmāti vadanti. <br/><br/>[01] ekabhavaparicchinnaṃ pana ^b^addhāpaccuppannaṃ^eb^ nāma. yaṃ sandhāya ^b^bhaddekarattasutte^eb^ ``yo  cāvuso, mano ye ca dhammā ubhayametaṃ paccuppannaṃ, tasmiṃ ce paccuppanne chandarāgappaṭibaddhaṃ  hoti viññāṇaṃ, chandarāgappaṭibaddhattā viññāṇassa tadabhinandati, tadabhinandanto paccuppannesu  dhammesu saṃhīratī''ti (ma0 ni0 3.284) vuttaṃ. santatipaccuppannañcettha aṭṭhakathāsu  āgataṃ. addhāpaccuppannaṃ sutte.<br/><br/>[03] tattha keci khaṇapaccuppannaṃ cittaṃ cetopariyañāṇassa ārammaṇaṃ hotīti vadanti. kiṃ  kāraṇā? yasmā iddhimato ca parassa ca ekakkhaṇe cittaṃ uppajjatīti. idañca nesaṃ opammaṃ,  yathā ākāse khitte pupphamuṭṭhimhi avassaṃ ekaṃ pupphaṃ ekassa vaṇṭena vaṇṭaṃ paṭivijjhati,  evaṃ parassa cittaṃ jānissāmīti rāsivasena mahājanassa citte āvajjite avassaṃ ekassa  cittaṃ ekena cittena uppādakkhaṇe vā ṭhitikkhaṇe vā bhaṅgakkhaṇe vā paṭivijjhatīti.  taṃ pana vassasatampi vassasahassampi āvajjanto yena ca cittena āvajjati ^a^V2.0060^ea^, yena ca jānāti.  tesaṃ dvinnaṃ sahaṭhānābhāvato āvajjanajavanānañca aniṭṭhaṭṭhāne nānārammaṇabhāvappattidosato ayuttanti  aṭṭhakathāsu paṭikkhittaṃ.<br/><br/>[03] santatipaccuppannaṃ ^a^M2.0063^ea^ pana addhāpaccuppannañca ārammaṇaṃ hotīti veditabbaṃ.  tattha yaṃ vattamānajavanavīthito atītānāgatavasena dvittijavanavīthiparimāṇe kāle parassa  cittaṃ, taṃ sabbampi santatipaccuppannaṃ nāma. ``addhāpaccuppannaṃ pana javanavārena  dīpetabba''nti ^b^saṃyuttaṭṭhakathāyaṃ^eb^ vuttaṃ. taṃ suṭṭhu vuttaṃ.<br/><br/>[03] tatrāyaṃ dīpanā, iddhimā parassa cittaṃ jānitukāmo āvajjati, āvajjanaṃ khaṇapaccuppannaṃ  ārammaṇaṃ katvā teneva saha nirujjhati. tato cattāri pañca vā javanāni. yesaṃ pacchimaṃ  iddhicittaṃ, sesāni kāmāvacarāni, tesaṃ sabbesampi tadeva niruddhaṃ cittamārammaṇaṃ  hoti, na ca tāni nānārammaṇāni honti, addhāvasena paccuppannārammaṇattā. ekārammaṇattepi  ca iddhicittameva parassa cittaṃ jānāti, na itarāni. yathā cakkhudvāre cakkhuviññāṇameva  rūpaṃ passati, na itarānīti. iti idaṃ santatipaccuppannassa ceva addhāpaccuppannassa  ca vasena paccuppannārammaṇaṃ hoti. yasmā vā santatipaccuppannampi addhāpaccuppanneyeva  patati, tasmā addhāpaccuppannavasenevetaṃ paccuppannārammaṇanti veditabbaṃ. parassa cittārammaṇattāyeva  pana bahiddhārammaṇaṃ hotīti evaṃ cetopariyañāṇassa aṭṭhasu ārammaṇesu pavatti veditabbā. <br/><br/>[03] 417^b^.^eb^ ^b^pubbenivāsañāṇaṃ^eb^ parittamahaggatāppamāṇamaggātītājjhattabahiddhānavattabbārammaṇavasena  aṭṭhasu ārammaṇesu pavattati. kathaṃ? tañhi kāmāvacarakkhandhānussaraṇakāle parittārammaṇaṃ  hoti. rūpāvacarārūpāvacarakkhandhānussaraṇakāle mahaggatārammaṇaṃ. atīte attanā parehi  vā bhāvitamaggaṃ sacchikataphalañca anussaraṇakāle appamāṇārammaṇaṃ. bhāvitamaggameva anussaraṇakāle  maggārammaṇaṃ. niyamato panetaṃ atītārammaṇameva.<br/><br/>[03] tattha kiñcāpi cetopariyañāṇayathākammupagañāṇānipi atītārammaṇāni honti, atha kho  tesaṃ cetopariyañāṇassa sattadivasabbhantarātītaṃ cittameva ārammaṇaṃ. tañhi aññaṃ khandhaṃ  vā khandhapaṭibaddhaṃ vā na jānāti. maggasampayuttacittārammaṇattā pana pariyāyato maggārammaṇanti  ^a^V2.0061^ea^ vuttaṃ. yathākammupagañāṇassa ca atītaṃ cetanāmattameva ārammaṇaṃ. pubbenivāsañāṇassa  pana atītā khandhā khandhapaṭibaddhañca kiñci anārammaṇaṃ nāma natthi ^a^M2.0064^ea^. tañhi  atītakkhandhakhandhapaṭibaddhesu dhammesu sabbaññutaññāṇagatikaṃ hotīti ayaṃ viseso veditabbo.  ayamettha aṭṭhakathānayo. yasmā pana ``kusalā khandhā iddhividhañāṇassa cetopariyañāṇassa pubbenivāsānussatiñāṇassa  yathākammupagañāṇassa anāgataṃsañāṇassa ārammaṇapaccayena paccayo''ti (paṭṭhā0 1.1.404)  paṭṭhāne vuttaṃ. tasmā cattāropi khandhā cetopariyañāṇayathākammupagañāṇānaṃ ārammaṇā  honti. tatrāpi yathākammupagañāṇassa kusalākusalā evāti.<br/><br/>[03] attano khandhānussaraṇakāle panetaṃ ajjhattārammaṇaṃ. parassa khandhānussaraṇakāle bahiddhārammaṇaṃ.  ``atīte vipassī bhagavā ahosi. tassa mātā bandhumatī, pitā bandhumā''tiādinā  (dī0 ni0 2.12) nayena nāmagottapathavīnimittādianussaraṇakāle navattabbārammaṇaṃ hoti.  ^b^nāmagotta^eb^nti cettha khandhūpanibandho sammutisiddho byañjanattho daṭṭhabbo, na byañjanaṃ.  byañjanañhi saddāyatanasaṅgahitattā parittaṃ hoti. yathāha ``niruttipaṭisambhidā parittārammaṇā''ti  (vibha0 749). ayamettha amhākaṃ khanti. evaṃ pubbenivāsañāṇassa aṭṭhasu ārammaṇesu  pavatti veditabbā. <br/><br/>[03] 418^b^.^eb^ ^b^dibbacakkhuñāṇaṃ^eb^ parittapaccuppannājjhattabahiddhārammaṇavasena catūsu ārammaṇesu  pavattati. kathaṃ? tañhi yasmā rūpaṃ ārammaṇaṃ karoti, rūpañca parittaṃ, tasmā parittārammaṇaṃ  hoti. vijjamāneyeva ca rūpe pavattattā paccuppannārammaṇaṃ. attano kucchigatādirūpadassanakāle  ajjhattārammaṇaṃ. parassa rūpadassanakāle bahiddhārammaṇanti evaṃ dibbacakkhuñāṇassa catūsu  ārammaṇesu pavatti veditabbā. <br/><br/>[03] 419^b^.^eb^ ^b^anāgataṃsañāṇaṃ^eb^ parittamahaggatāppamāṇamaggānāgatājjhattabahiddhānavattabbārammaṇavasena  aṭṭhasu ārammaṇesu pavattati. kathaṃ? tañhi ``ayaṃ anāgate kāmāvacare nibbattissatī''ti  jānanakāle parittārammaṇaṃ hoti. ``rūpāvacare arūpāvacare vā nibbattissatī''ti  jānanakāle mahaggatārammaṇaṃ. ``maggaṃ bhāvessati, phalaṃ sacchikarissatī''ti jānanakāle  ^a^V2.0062^ea^ appamāṇārammaṇaṃ. ``maggaṃ bhāvessati''cceva jānanakāle maggārammaṇaṃ. niyamato pana  taṃ anāgatārammaṇameva.<br/><br/>[03] tattha ^a^M2.0065^ea^ kiñcāpi cetopariyañāṇampi anāgatārammaṇaṃ hoti, atha kho tassa sattadivasabbhantarānāgataṃ  cittameva ārammaṇaṃ. tañhi aññaṃ khandhaṃ vā khandhapaṭibaddhaṃ vā na jānāti. anāgataṃsañāṇassa  pubbenivāsañāṇe vuttanayena anāgate anārammaṇaṃ nāma natthi. ``ahaṃ amutra nibbattissāmī''ti  jānanakāle ajjhattārammaṇaṃ. ``asuko amutra nibbattissatī''ti jānanakāle bahiddhārammaṇaṃ.  ``anāgate metteyyo bhagavā uppajjissati (dī0 ni0 3.107). subrahmā nāmassa  brāhmaṇo pitā bhavissati. brahmavatī nāma brāhmaṇī mātā''tiādinā pana nayena nāmagottajānanakāle  pubbenivāsañāṇe vuttanayeneva na vattabbārammaṇaṃ hotīti evaṃ anāgataṃsañāṇassa aṭṭhasu  ārammaṇesu pavatti veditabbā. <br/><br/>[03] 420^b^.^eb^ ^b^yathākammupagañāṇaṃ^eb^ parittamahaggatātītājjhattabahiddhārammaṇavasena pañcasu ārammaṇesu  pavattati. kathaṃ? tañhi kāmāvacarakammajānanakāle parittārammaṇaṃ hoti. rūpāvacarārūpāvacarakammajānanakāle  mahaggatārammaṇaṃ. atītameva jānātīti atītārammaṇaṃ. attano kammaṃ jānanakāle  ajjhattārammaṇaṃ. parassa kammaṃ jānanakāle bahiddhārammaṇaṃ hoti. evaṃ yathākammupagañāṇassa  pañcasu ārammaṇesu pavatti veditabbā. yañcettha ajjhattārammaṇañceva bahiddhārammaṇañcāti  vuttaṃ, taṃ kālena ajjhattaṃ kālena bahiddhā jānanakāle ajjhattabahiddhārammaṇampi hotiyevāti. <br/><br/>[06] iti sādhujanapāmojjatthāya kate visuddhimagge <br/><br/>[06] abhiññāniddeso nāma <br/><br/>[06] terasamo paricchedo. 


volume: 150
item: 8
title: khandhaniddeso^^^paññākathā^
content:
  [03] 421^b^.^eb^ idāni ^a^M2.0066^ea^ ^a^V2.0063^ea^ yasmā evaṃ abhiññāvasena adhigatānisaṃsāya thiratarāya samādhibhāvanāya  samannāgatena bhikkhunā ^b^sīle patiṭṭhāya naro sapañño, cittaṃ paññañca bhāvaya^eb^nti ettha  cittasīsena niddiṭṭho ^b^samādhi^eb^ sabbākārena bhāvito hoti.<br/><br/>[03] tadanantarā pana paññā bhāvetabbā. sā ca atisaṅkhepadesitattā viññātumpi tāva na sukarā,  pageva bhāvetuṃ. tasmā tassā vitthāraṃ bhāvanānayañca dassetuṃ idaṃ pañhākammaṃ hoti.<br/><br/>[03] kā paññā, kenaṭṭhena paññā, kānassā lakkhaṇarasapaccupaṭṭhānapadaṭṭhānāni, katividhā paññā,  kathaṃ bhāvetabbā, paññābhāvanāya ko ānisaṃsoti? <br/><br/>[03] 422^b^.^eb^ tatridaṃ vissajjanaṃ, ^b^kā paññā^eb^ti paññā bahuvidhā nānappakārā. taṃ sabbaṃ  vibhāvayituṃ ārabbhamānaṃ vissajjanaṃ adhippetañceva atthaṃ na sādheyya, uttari ca vikkhepāya  saṃvatteyya, tasmā idha adhippetameva sandhāya vadāma. kusalacittasampayuttaṃ vipassanāñāṇaṃ  paññā. <br/><br/>[03] 423^b^.^eb^ ^b^kenaṭṭhena paññā^eb^ti pajānanaṭṭhena paññā. kimidaṃ ^b^pajānanaṃ^eb^ nāma? sañjānanavijānanākāravisiṭṭhaṃ  nānappakārato jānanaṃ. saññāviññāṇapaññānaṃ hi samānepi jānanabhāve, saññā ``nīlaṃ  pītaka''nti ārammaṇasañjānanamattameva hoti. ``aniccaṃ dukkhamanattā''ti lakkhaṇapaṭivedhaṃ  pāpetuṃ na sakkoti. viññāṇaṃ ``nīlaṃ pītaka''nti ārammaṇañca jānāti, lakkhaṇapaṭivedhañca  pāpeti. ussakkitvā pana maggapātubhāvaṃ pāpetuṃ na ^a^V2.0064^ea^ sakkoti. paññā vuttanayavasena  ārammaṇañca jānāti, lakkhaṇapaṭivedhañca pāpeti, ussakkitvā maggapātubhāvañca pāpeti.<br/><br/>[03] yathā hi heraññikaphalake ṭhapitaṃ kahāpaṇarāsiṃ eko ajātabuddhidārako, eko gāmikapuriso,  eko heraññikoti tīsu janesu passamānesu ^a^M2.0067^ea^ ajātabuddhidārako kahāpaṇānaṃ  cittavicittadīghacaturassaparimaṇḍalabhāvamattameva jānāti, ``idaṃ manussānaṃ upabhogaparibhogaṃ  ratanasammata''nti na jānāti. gāmikapuriso cittavicittādibhāvaṃ jānāti, ``idaṃ  manussānaṃ upabhogaparibhogaṃ ratanasammata''nti ca. ``ayaṃ cheko, ayaṃ kūṭo, ayaṃ addhasāro''ti  imaṃ pana vibhāgaṃ na jānāti. heraññiko sabbepi te pakāre jānāti, jānanto  ca kahāpaṇaṃ oloketvāpi jānāti, ākoṭitassa saddaṃ sutvāpi, gandhaṃ ghāyitvāpi,  rasaṃ sāyitvāpi, hatthena dhārayitvāpi, asukasmiṃ nāma gāme vā nigame vā nagare  vā pabbate vā nadītīre vā katotipi, asukācariyena katotipi jānāti, evaṃsampadamidaṃ  veditabbaṃ.<br/><br/>[03] saññā hi ajātabuddhino dārakassa kahāpaṇadassanaṃ viya hoti, nīlādivasena ārammaṇassa  upaṭṭhānākāramattagahaṇato. viññāṇaṃ gāmikassa purisassa kahāpaṇadassanamiva hoti,  nīlādivasena ārammaṇākāragahaṇato, uddhaṃpi ca lakkhaṇapaṭivedhasampāpanato. paññā heraññikassa  kahāpaṇadassanamiva hoti, nīlādivasena ārammaṇākāraṃ gahetvā, lakkhaṇapaṭivedhañca pāpetvā,  tato uddhampi maggapātubhāvapāpanato. tasmā yadetaṃ sañjānanavijānanākāravisiṭṭhaṃ nānappakārato  jānanaṃ. idaṃ pajānananti veditabbaṃ. idaṃ sandhāya hi etaṃ vuttaṃ ``pajānanaṭṭhena paññā''ti.<br/><br/>[03] sā panesā yattha saññāviññāṇāni, na tattha ekaṃsena hoti. yadā pana hoti, tadā avinibbhuttā  tehi dhammehi ``ayaṃ saññā, idaṃ viññāṇaṃ, ayaṃ paññā''ti vinibbhujjitvā alabbhaneyyanānattā  sukhumā duddasā. tenāha āyasmā nāgaseno ``dukkaraṃ, mahārāja, bhagavatā kata''nti.  kiṃ, bhante, nāgasena bhagavatā dukkaraṃ katanti? `dukkaraṃ, mahārāja, bhagavatā kataṃ  yaṃ arūpīnaṃ cittacetasikānaṃ dhammānaṃ ekārammaṇe pavattamānānaṃ vavatthānaṃ akkhātaṃ ayaṃ  phasso, ayaṃ vedanā, ayaṃ saññā, ayaṃ cetanā, idaṃ citta'''nti (mi0 pa0 2.7.16). <br/><br/>[03] 424^b^.^eb^ ^b^kānassā^eb^ ^a^M2.0068^ea^ ^a^V2.0065^ea^ ^b^lakkhaṇarasapaccupaṭṭhānapadaṭṭhānānī^eb^ti ettha pana dhammasabhāvapaṭivedhalakkhaṇā  paññā, dhammānaṃ sabhāvapaṭicchādakamohandhakāraviddhaṃsanarasā, asammohapaccupaṭṭhānā. ``samāhito  yathābhūtaṃ jānāti passatī''ti (a0 ni0  10.2) vacanato pana samādhi tassā padaṭṭhānaṃ. 


volume: 150
item: 9
title: ^^paññākathā^paññāpabhedakathā^
content:
  [03] 425^b^.^eb^ ^b^katividhā paññā^eb^ti dhammasabhāvapaṭivedhalakkhaṇena tāva ekavidhā. lokiyalokuttaravasena  duvidhā. tathā sāsavānāsavādivasena, nāmarūpavavatthāpanavasena, somanassupekkhāsahagatavasena,  dassanabhāvanābhūmivasena ca. tividhā cintāsutabhāvanāmayavasena. tathā parittamahaggatāppamāṇārammaṇavasena,  āyāpāyaupāyakosallavasena, ajjhattābhinivesādivasena ca. catubbidhā catūsu saccesu  ñāṇavasena catupaṭisambhidāvasena cāti. <br/><br/>[03] 426^b^.^eb^ tattha ^b^ekavidhakoṭṭhāso^eb^ uttānatthoyeva. ^b^duvidhakoṭṭhāse^eb^ lokiyamaggasampayuttā  ^b^lokiyā^eb^. lokuttaramaggasampayuttā ^b^lokuttarā^eb^ti evaṃ lokiyalokuttaravasena  duvidhā.<br/><br/>[03] dutiyaduke āsavānaṃ ārammaṇabhūtā ^b^sāsavā^eb^. tesaṃ anārammaṇā ^b^anāsavā^eb^. atthato  panesā lokiyalokuttarāva hoti. āsavasampayuttā sāsavā. āsavavippayuttā anāsavātiādīsupi  eseva nayo. evaṃ sāsavānāsavādivasena duvidhā.<br/><br/>[03] tatiyaduke yā vipassanaṃ ārabhitukāmassa catunnaṃ arūpakkhandhānaṃ vavatthāpane paññā,  ayaṃ ^b^nāmavavatthāpanapaññā^eb^. yā rūpakkhandhassa vavatthāpane paññā, ayaṃ ^b^rūpavavatthāpanapaññā^eb^ti  evaṃ nāmarūpavavatthāpanavasena duvidhā. <br/><br/>[01] catutthaduke dvīsu kāmāvacarakusalacittesu soḷasasu ca pañcakanayena catukkajjhānikesu  maggacittesu paññā ^b^somanassasahagatā^eb^. dvīsu kāmāvacarakusalacittesu catūsu ca  pañcamajjhānikesu maggacittesu paññā ^b^upekkhāsahagatā^eb^ti evaṃ somanassupekkhāsahagatavasena  duvidhā.<br/><br/>[03] pañcamaduke ^a^V2.0066^ea^ paṭhamamaggapaññā ^a^M2.0069^ea^ ^b^dassanabhūmi^eb^. avasesamaggattayapaññā ^b^bhāvanābhūmī^eb^ti  evaṃ dassanabhāvanābhūmivasena duvidhā. <br/><br/>[03] 427^b^.^eb^ ^b^tikesu^eb^ paṭhamattike parato assutvā paṭiladdhapaññā attano cintāvasena nipphannattā  ^b^cintāmayā^eb^. parato sutvā paṭiladdhapaññā sutavasena nipphannattā ^b^sutamayā^eb^. yathā  tathā vā bhāvanāvasena nipphannā appanāppattā paññā ^b^bhāvanāmayā^eb^. vuttañhetaṃ -- <br/><br/>[02] ``tattha katamā cintāmayā paññā? yogavihitesu vā kammāyatanesu yogavihitesu  vā sippāyatanesu yogavihitesu vā vijjāṭṭhānesu kammassakataṃ vā saccānulomikaṃ  vā rūpaṃ aniccanti vā vedanā...pe0... saññā... saṅkhārā... viññāṇaṃ aniccanti  vā, yaṃ evarūpiṃ anulomikaṃ khantiṃ diṭṭhiṃ ruciṃ mutiṃ pekkhaṃ dhammanijjhānakhantiṃ parato  assutvā paṭilabhati, ayaṃ vuccati cintāmayā paññā...pe0... sutvā paṭilabhati, ayaṃ  vuccati sutamayā paññā. sabbāpi samāpannassa paññā bhāvanāmayā paññā''ti  (vibha0 768).<br/><br/>[03] evaṃ cintāsutabhāvanāmayavasena tividhā.<br/><br/>[03] dutiyattike kāmāvacaradhamme ārabbha pavattā paññā ^b^parittārammaṇā^eb^. rūpāvacarārūpāvacare  ārabbha pavattā ^b^mahaggatārammaṇā^eb^. sā lokiyavipassanā. nibbānaṃ ārabbha pavattā ^b^appamāṇārammaṇā^eb^.  sā lokuttaravipassanāti evaṃ parittamahaggatāppamāṇārammaṇavasena tividhā.<br/><br/>[03] tatiyattike ^b^āyo^eb^ nāma vuddhi, sā duvidhā anatthahānito atthuppattito ca. tattha  kosallaṃ ^b^āyakosallaṃ^eb^. yathāha -- <br/><br/>[02] ``tattha katamaṃ āyakosallaṃ? ime me dhamme manasikaroto anuppannā ceva akusalā  dhammā na uppajjanti, uppannā ca akusalā dhammā pahīyanti, ime vā panime dhamme manasikaroto  anuppannā ceva kusalā dhammā uppajjanti. uppannā ca kusalā dhammā bhiyyobhāvāya  vepullāya bhāvanāya pāripūriyā saṃvattantīti, yā tattha paññā ^a^V2.0067^ea^ pajānanā...pe0... amoho  dhammavicayo sammādiṭṭhi, idaṃ vuccati āyakosalla''nti (vibha0 771).<br/><br/>[03] ^b^apāyo^eb^ti ^a^M2.0070^ea^ pana avuddhi, sāpi duvidhā atthahānito ca anatthuppattito  ca. tattha kosallaṃ ^b^apāyakosallaṃ^eb^. yathāha ``tattha katamaṃ apāyakosallaṃ? ime  dhamme manasikaroto anuppannā ceva kusalā dhammā na uppajjantī''tiādi (vibha0 771).<br/><br/>[03] sabbattha pana tesaṃ tesaṃ dhammānaṃ upāyesu nibbattikāraṇesu taṃkhaṇappavattaṃ ṭhānuppattikaṃ  kosallaṃ upāyakosallaṃ nāma. yathāha -- ``sabbāpi tatrupāyā paññā upāyakosalla''nti  (vibha0 771). evaṃ āyāpāyaupāyakosallavasena tividhā.<br/><br/>[03] catutthattike attano khandhe gahetvā āraddhā vipassanā paññā ^b^ajjhattābhinivesā^eb^.  parassa khandhe bāhiraṃ vā anindriyabaddharūpaṃ gahetvā āraddhā ^b^bahiddhābhinivesā^eb^. ubhayaṃ  gahetvā āraddhā ^b^ajjhattabahiddhābhinivesā^eb^ti evaṃ ajjhattābhinivesādivasena tividhā. <br/><br/>[03] 428^b^.^eb^ ^b^catukkesu^eb^ paṭhamacatukke dukkhasaccaṃ ārabbha pavattaṃ ñāṇaṃ ^b^dukkhe ñāṇaṃ^eb^.  dukkhasamudayaṃ ārabbha pavattaṃ ñāṇaṃ ^b^dukkhasamudaye ñāṇaṃ^eb^. dukkhanirodhaṃ ārabbha  pavattaṃ ñāṇaṃ ^b^dukkhanirodhe ñāṇaṃ^eb^. dukkhanirodhagāminiṃ paṭipadaṃ ārabbha pavattaṃ  ñāṇaṃ ^b^dukkhanirodhagāminiyā paṭipadāya ñāṇa^eb^nti evaṃ catūsu saccesu ñāṇavasena  catubbidhā.<br/><br/>[03] dutiyacatukke catasso paṭisambhidā nāma atthādīsu pabhedagatāni cattāri ñāṇāni.  vuttañhetaṃ -- ``atthe ñāṇaṃ atthapaṭisambhidā. dhamme ñāṇaṃ dhammapaṭisambhidā.  tatradhammaniruttābhilāpe ñāṇaṃ niruttipaṭisambhidā. ñāṇesu ñāṇaṃ paṭibhānapaṭisambhidā''ti  (vibha0 718).<br/><br/>[03] tattha ^b^attho^eb^ti saṅkhepato hetuphalassetaṃ adhivacanaṃ. hetuphalaṃ hi yasmā hetuanusārena  ariyati adhigamiyati sampāpuṇiyati, tasmā atthoti vuccati. pabhedato pana yaṃ kiñci  paccayasambhūtaṃ, nibbānaṃ, bhāsitattho, vipāko, kiriyāti ime pañca dhammā atthoti  veditabbā ^a^V2.0068^ea^. taṃ atthaṃ paccavekkhantassa tasmiṃ atthe pabhedagataṃ ñāṇaṃ ^b^atthapaṭisambhidā.  dhammo^eb^tipi saṅkhepato paccayassetaṃ adhivacanaṃ. paccayo hi yasmā taṃ taṃ dahati pavatteti  vā sampāpuṇituṃ vā deti, tasmā dhammoti vuccati. pabhedato ^a^M2.0071^ea^ pana  yo koci phalanibbattako hetu, ariyamaggo, bhāsitaṃ, kusalaṃ, akusalanti ime  pañca dhammā dhammoti veditabbā. taṃ dhammaṃ paccavekkhantassa tasmiṃ dhamme pabhedagataṃ ñāṇaṃ  ^b^dhammapaṭisambhidā^eb^.<br/><br/>[03] ayameva hi attho abhidhamme -- <br/><br/>[02] ``dukkhe ñāṇaṃ atthapaṭisambhidā. dukkhasamudaye ñāṇaṃ dhammapaṭisambhidā. hetumhi  ñāṇaṃ dhammapaṭisambhidā. hetuphale ñāṇaṃ atthapaṭisambhidā. ye dhammā jātā bhūtā  sañjātā nibbattā abhinibbattā pātubhūtā. imesu dhammesu ñāṇaṃ atthapaṭisambhidā.  yamhā dhammā te dhammā jātā bhūtā sañjātā nibbattā abhinibbattā pātubhūtā, tesu  dhammesu ñāṇaṃ dhammapaṭisambhidā. jarāmaraṇe ñāṇaṃ atthapaṭisambhidā. jarāmaraṇasamudaye  ñāṇaṃ dhammapaṭisambhidā...pe0... saṅkhāranirodhe ñāṇaṃ atthapaṭisambhidā. saṅkhāranirodhagāminiyā  paṭipadāya ñāṇaṃ dhammapaṭisambhidā. idha bhikkhu dhammaṃ jānāti suttaṃ geyyaṃ...pe0...  vedallaṃ. ayaṃ vuccati dhammapaṭisambhidā. so tassa tasseva bhāsitassa atthaṃ jānāti  `ayaṃ imassa bhāsitassa attho, ayaṃ imassa bhāsitassa attho'ti. ayaṃ vuccati atthapaṭisambhidā.  katame dhammā kusalā? yasmiṃ samaye kāmāvacaraṃ kusalaṃ cittaṃ uppannaṃ hoti...pe0...  ime dhammā kusalā. imesu dhammesu ñāṇaṃ dhammapaṭisambhidā. tesaṃ vipāke ñāṇaṃ  atthapaṭisambhidā''tiādinā (vibha0 719 ādayo) nayena vibhajitvā dassito.<br/><br/>[03] ^b^tatradhammaniruttābhilāpe ñāṇa^eb^nti tasmiṃ atthe ca dhamme ca yā sabhāvanirutti abyabhicārī  vohāro. tadabhilāpe tassa bhāsane udīraṇe taṃ bhāsitaṃ lapitaṃ udīritaṃ sutvāva ayaṃ  sabhāvanirutti, ayaṃ na sabhāvaniruttīti evaṃ tassā dhammaniruttisaññitāya sabhāvaniruttiyā  māgadhikāya sabbasattānaṃ mūlabhāsāya pabhedagataṃ ñāṇaṃ ^b^niruttipaṭisambhidā^eb^. niruttipaṭisambhidāppatto  hi phasso vedanāti evamādivacanaṃ sutvāva ayaṃ sabhāvaniruttīti jānāti. phassā  vedanoti evamādikaṃ pana ayaṃ na sabhāvaniruttīti.<br/><br/>[03] ^b^ñāṇesu^eb^ ^a^M2.0072^ea^ ^a^V2.0069^ea^ ^b^ñāṇa^eb^nti sabbattha ñāṇamārammaṇaṃ katvā paccavekkhantassa ñāṇārammaṇaṃ  ñāṇaṃ, yathāvuttesu vā tesu ñāṇesu sagocarakiccādivasena vitthārato ñāṇaṃ ^b^paṭibhānapaṭisambhidā^eb^ti  attho. <br/><br/>[03] 429^b^.^eb^ catassopi cetā paṭisambhidā dvīsu ṭhānesu pabhedaṃ gacchanti sekkhabhūmiyañca asekkhabhūmiyañca.<br/><br/>[03] tattha aggasāvakānaṃ mahāsāvakānañca asekkhabhūmiyaṃ pabhedagatā. ānandattheracittagahapatidhammikaupāsakaupāligahapatikhujjuttarāupāsikādīnaṃ  sekkhabhūmiyaṃ. evaṃ dvīsu bhūmīsu pabhedaṃ gacchantiyopi cetā adhigamena pariyattiyā  savanena paripucchāya pubbayogena cāti imehi pañcahākārehi visadā honti.<br/><br/>[03] tattha ^b^adhigamo^eb^ nāma arahattappatti. ^b^pariyatti^eb^ nāma buddhavacanassa pariyāpuṇanaṃ. ^b^savanaṃ^eb^  nāma sakkaccaṃ atthiṃ katvā dhammassavanaṃ. ^b^paripucchā^eb^ nāma pāḷiaṭṭhakathādīsu  gaṇṭhipadātthapadavinicchayakathā, ^b^pubbayogo^eb^ nāma pubbabuddhānaṃ sāsane gatapaccāgatikabhāvena  yāva anulomaṃ gotrabhusamīpaṃ, tāva vipassanānuyogo.<br/><br/>[03] apare āhu -- <br/><br/>[21] ``pubbayogo bāhusaccaṃ, desabhāsā ca āgamo. <br/><br/>[27] paripucchā adhigamo, garusannissayo tathā. <br/><br/>[22] mittasampatti cevāti, paṭisambhidapaccayā''ti..<br/><br/>[03] tattha ^b^pubbayogo^eb^ vuttanayova. ^b^bāhusaccaṃ^eb^ nāma tesu tesu satthesu ca sippāyatanesu  ca kusalatā. ^b^desabhāsā^eb^ nāma ekasatavohārakusalatā. visesena pana māgadhike  kosallaṃ. ^b^āgamo^eb^ nāma antamaso opammavaggamattassapi buddhavacanassa pariyāpuṇanaṃ.  ^b^paripucchā^eb^ nāma ekagāthāyapi atthavinicchayapucchanaṃ. ^b^adhigamo^eb^ nāma sotāpannatā  vā...pe0... arahattaṃ vā. ^b^garusannissayo^eb^ ^a^V2.0070^ea^ nāma sutapaṭibhānabahulānaṃ garūnaṃ santike  vāso. ^b^mittasampatti^eb^ nāma tathārūpānaṃyeva mittānaṃ paṭilābhoti.<br/><br/>[03] tattha buddhā ca paccekabuddhā ca pubbayogañceva adhigamañca nissāya paṭisambhidā pāpuṇanti.  sāvakā sabbānipi etāni kāraṇāni. paṭisambhidāppattiyā ca pāṭiyekko ^a^M2.0073^ea^  kammaṭṭhānabhāvanānuyogo nāma natthi. sekkhānaṃ pana sekkhaphalavimokkhantikā. asekkhānaṃ  asekkhaphalavimokkhantikāva paṭisambhidāppatti hoti. tathāgatānaṃ hi dasabalāni viya  ariyānaṃ ariyaphaleneva paṭisambhidā ijjhantīti imā paṭisambhidā sandhāya vuttaṃ  catupaṭisambhidāvasena catubbidhāti. 


volume: 150
item: 10
title: ^paññākathā^paññāpabhedakathā^paññābhūmimūlasarīravavatthānaṃ^
content:
  [03] 430^b^.^eb^ kathaṃ ^b^bhāvetabbā^eb^ti ettha pana yasmā imāya paññāya khandhāyatanadhātuindriyasaccapaṭiccasamuppādādibhedā  dhammā ^b^bhūmi^eb^. sīlavisuddhi ceva cittavisuddhi cāti imā dve visuddhiyo ^b^mūlaṃ^eb^.  diṭṭhivisuddhi, kaṅkhāvitaraṇavisuddhi, maggāmaggañāṇadassanavisuddhi, paṭipadāñāṇadassanavisuddhi,  ñāṇadassanavisuddhīti imā pañca visuddhiyo ^b^sarīraṃ^eb^. tasmā tesu bhūmibhūtesu dhammesu  uggahaparipucchāvasena ñāṇaparicayaṃ katvā mūlabhūtā dve visuddhiyo sampādetvā sarīrabhūtā  pañca visuddhiyo sampādentena bhāvetabbā. ayamettha saṅkhepo. <br/><br/>[03] 431^b^.^eb^ ayaṃ pana vitthāro, yaṃ tāva vuttaṃ ``khandhāyatanadhātuindriyasaccapaṭiccasamuppādādibhedā  dhammā bhūmī''ti, ettha ^b^khandhā^eb^ti pañca khandhā rūpakkhandho vedanākkhandho saññākkhandho  saṅkhārakkhandho viññāṇakkhandhoti. 


volume: 150
item: 11
title: paññākathā^paññāpabhedakathā^paññābhūmimūlasarīravavatthānaṃ^rūpakkhandhakathā^
content:
  [03] 432^b^.^eb^ tattha yaṃ kiñci sītādīhi ruppanalakkhaṇaṃ dhammajātaṃ, sabbaṃ taṃ ekato katvā  ^b^rūpakkhandho^eb^ti veditabbaṃ.<br/><br/>[03] tadetaṃ ruppanalakkhaṇena ekavidhampi bhūtopādāyabhedato duvidhaṃ.<br/><br/>[03] tattha ^a^V2.0071^ea^ bhūtarūpaṃ catubbidhaṃ -- pathavīdhātu āpodhātu tejodhātu vāyodhātūti. tāsaṃ  lakkhaṇarasapaccupaṭṭhānāni catudhātuvavatthāne vuttāni. padaṭṭhānato pana tā sabbāpi avasesadhātuttayapadaṭṭhānā.<br/><br/>[03] upādārūpaṃ catuvīsatividhaṃ -- cakkhu, sotaṃ, ghānaṃ, jivhā, kāyo, rūpaṃ,  saddo, gandho, raso, itthindriyaṃ, purisindriyaṃ, jīvitindriyaṃ, hadayavatthu,  kāyaviññatti, vacīviññatti, ākāsadhātu, rūpassa lahutā, rūpassa mudutā   ^a^M2.0074^ea^, rūpassa kammaññatā, rūpassa upacayo, rūpassa santati, rūpassa jaratā, rūpassa  aniccatā, kabaḷīkāro āhāroti. <br/><br/>[03] 433^b^.^eb^ tattha rūpābhighātārahatappasādalakkhaṇaṃ daṭṭhukāmatānidānakammasamuṭṭhānabhūtappasādalakkhaṇaṃ  vā ^b^cakkhu,^eb^ rūpesu āviñchanarasaṃ, cakkhuviññāṇassa ādhārabhāvapaccupaṭṭhānaṃ, daṭṭhukāmatānidānakammajabhūtapadaṭṭhānaṃ.<br/><br/>[03] saddābhighātārahabhūtappasādalakkhaṇaṃ, sotukāmatānidānakammasamuṭṭhānabhūtappasādalakkhaṇaṃ vā ^b^sotaṃ,^eb^  saddesu āviñchanarasaṃ, sotaviññāṇassa ādhārabhāvapaccupaṭṭhānaṃ, sotukāmatānidānakammajabhūtapadaṭṭhānaṃ.<br/><br/>[03] gandhābhighātārahabhūtappasādalakkhaṇaṃ, ghāyitukāmatānidānakammasamuṭṭhānabhūtappasādalakkhaṇaṃ vā  ^b^ghānaṃ,^eb^ gandhesu āviñchanarasaṃ, ghānaviññāṇassa ādhārabhāvapaccupaṭṭhānaṃ, ghāyitukāmatānidānakammajabhūtapadaṭṭhānaṃ.<br/><br/>[03] rasābhighātārahabhūtappasādalakkhaṇā, sāyitukāmatānidānakammasamuṭṭhānabhūtappasādalakkhaṇā vā  ^b^jivhā,^eb^ rasesu āviñchanarasā, jivhāviññāṇassa ādhārabhāvapaccupaṭṭhānā, sāyitukāmatānidānakammajabhūtapadaṭṭhānā.<br/><br/>[03] phoṭṭhabbābhighātārahabhūtappasādalakkhaṇo, phusitukāmatānidānakammasamuṭṭhānabhūtappasādalakkhaṇo  vā ^b^kāyo,^eb^ phoṭṭhabbesu āviñchanaraso, kāyaviññāṇassa ādhārabhāvapaccupaṭṭhāno, phusitukāmatānidānakammajabhūtapadaṭṭhāno. <br/><br/>[03] 434^b^.^eb^ keci ^a^V2.0072^ea^ pana ``tejādhikānaṃ bhūtānaṃ pasādo cakkhu, vāyupathavīāpādhikānaṃ  bhūtānaṃ pasādā sotaghānajivhā, kāyo sabbesampī''ti vadanti. apare ``tejādhikānaṃ  pasādo cakkhu, vivaravāyuāpapathavādhikānaṃ sotaghānajivhākāyā''ti vadanti. te  vattabbā ``suttaṃ āharathā''ti. addhā suttameva na dakkhissanti. keci panettha ``tejādīnaṃ  guṇehi rūpādīhi anugayhabhāvato''ti kāraṇaṃ ^b^dassenti^eb^. te vattabbā ``ko panevamāharūpādayo  tejādīnaṃ guṇā'ti. avinibbhogavuttīsu hi bhūtesu ayaṃ imassa guṇo ayaṃ imassa  guṇoti na labbhā vattu''nti. athāpi vadeyyuṃ ``yathā tesu tesu sambhāresu tassa  tassa ^a^M2.0075^ea^ bhūtassa adhikatāya pathavīādīnaṃ sandhāraṇādīni kiccāni icchatha,  evaṃ tejādiadhikesu sambhāresu rūpādīnaṃ adhikabhāvadassanato icchitabbametaṃ rūpādayo  tesaṃ guṇā''ti. te vattabbā ``iccheyyāma, yadi āpādhikassa āsavassa gandhato pathavīadhike  kappāse gandho adhikataro siyā, tejādhikassa ca uṇhodakassa vaṇṇato sītudakassa vaṇṇo  parihāyetha''. yasmā panetaṃ ubhayampi natthi, tasmā pahāyetaṃ etesaṃ nissayabhūtānaṃ visesakappanaṃ,  ``yathā avisesepi ekakalāpe bhūtānaṃ rūparasādayo aññamaññaṃ visadisā honti, evaṃ  cakkhupasādādayo avijjamānepi aññasmiṃ visesakāraṇe''ti gahetabbametaṃ.<br/><br/>[03] kiṃ pana taṃ yaṃ aññamaññassa asādhāraṇaṃ? kammameva nesaṃ visesakāraṇaṃ. tasmā kammavisesato  etesaṃ viseso, na bhūtavisesato. bhūtavisese hi sati pasādova na uppajjati. samānānañhi  pasādo, na visamānānanti porāṇā. <br/><br/>[03] 435^b^.^eb^ evaṃ kammavisesato visesavantesu ca etesu cakkhusotāni ^b^asampattavisayagāhakāni,^eb^  attano nissayaṃ anallīnanissaye eva visaye viññāṇahetuttā. ghānajivhākāyā ^b^sampattavisayagāhakā,^eb^  nissayavasena ceva, sayañca, attano nissayaṃ allīneyeva visaye viññāṇahetuttā. <br/><br/>[03] 436^b^.^eb^ ^b^cakkhu^eb^ cettha yadetaṃ loke nīlapakhumasamākiṇṇakaṇhasukkamaṇḍalavicittaṃ nīluppaladalasannibhaṃ  cakkhūti vuccati. tassa sasambhāracakkhuno setamaṇḍalaparikkhittassa kaṇhamaṇḍalassa majjhe  abhimukhe ṭhitānaṃ sarīrasaṇṭhānuppattipadese sattasu picupaṭalesu āsittatelaṃ picupaṭalāni  viya satta akkhipaṭalānibyāpetvā dhāraṇanhāpanamaṇḍanabījanakiccāhi ^a^V2.0073^ea^ catūhi dhātīhi khattiyakumāro  viya sandhāraṇabandhanaparipācanasamudīraṇakiccāhi catūhi dhātūhi katūpakāraṃ utucittāhārehi  upatthambhiyamānaṃ āyunā anupāliyamānaṃ ^a^M2.0076^ea^ vaṇṇagandharasādīhi parivutaṃ pamāṇato  ūkāsiramattaṃ cakkhuviññāṇādīnaṃ yathārahaṃ vatthudvārabhāvaṃ sādhayamānaṃ tiṭṭhati. vuttampi  cetaṃ dhammasenāpatinā -- <br/><br/>[21] ``yena cakkhupasādena, rūpāni manupassati. <br/><br/>[22] parittaṃ sukhumaṃ etaṃ, ūkāsirasamūpama''nti..<br/><br/>[03] sasambhārasotabilassa anto tanutambalomācite aṅgulivedhakasaṇṭhāne padese ^b^sotaṃ^eb^ vuttappakārāhi  dhātūhi katūpakāraṃ utucittāhārehi upatthambhiyamānaṃ āyunā anupāliyamānaṃ vaṇṇādīhi  parivutaṃ sotaviññāṇādīnaṃ yathārahaṃ vatthudvārabhāvaṃ sādhayamānaṃ tiṭṭhati.<br/><br/>[03] sasambhāraghānabilassa anto ajapadasaṇṭhāne padese ^b^ghānaṃ^eb^ yathāvuttappakārupakārupatthambhanānupālanaparivāraṃ  ghānaviññāṇādīnaṃ yathārahaṃ vatthudvārabhāvaṃ sādhayamānaṃ tiṭṭhati.<br/><br/>[03] sasambhārajivhāmajjhassa upari uppaladalaggasaṇṭhāne padese ^b^jivhā^eb^ yathāvuttappakārupakārupatthambhanānupālanaparivārā  jivhāviññāṇādīnaṃ yathārahaṃ vatthudvārabhāvaṃ sādhayamānā tiṭṭhati.<br/><br/>[03] yāvatā pana imasmiṃ kāye upādiṇṇarūpaṃ nāma atthi. sabbattha ^b^kāyo^eb^ kappāsapaṭale  sneho viya vuttappakārupakārupatthambhanānupālanaparivārova hutvā kāyaviññāṇādīnaṃ  yathārahaṃ vatthudvārabhāvaṃ sādhayamāno tiṭṭhati.<br/><br/>[03] vammikaudakākāsagāmasivathikasaṅkhātasagocaraninnā viya ca ahisusumārapakkhīkukkurasiṅgālārūpādisagocaraninnāva  ete cakkhādayoti daṭṭhabbā. <br/><br/>[03] 437^b^.^eb^ tato paresu pana rūpādīsu cakkhupaṭihananalakkhaṇaṃ  ^b^rūpaṃ,^eb^ cakkhuviññāṇassa visayabhāvarasaṃ ^a^V2.0074^ea^,  tasseva gocarapaccupaṭṭhānaṃ, catumahābhūtapadaṭṭhānaṃ. yathā cetaṃ tathā sabbānipi upādārūpāni.  yattha pana viseso atthi, tattha vakkhāma. tayidaṃ nīlaṃ pītakantiādivasena anekavidhaṃ.<br/><br/>[03] sotapaṭihananalakkhaṇo ^a^M2.0077^ea^ ^b^saddo,^eb^ sotaviññāṇassa visayabhāvaraso, tasseva gocarapaccupaṭṭhāno.  bherisaddo mudiṅgasaddotiādinā nayena anekavidho.<br/><br/>[03] ghānapaṭihananalakkhaṇo ^b^gandho,^eb^ ghānaviññāṇassa visayabhāvaraso, tasseva gocarapaccupaṭṭhāno.  mūlagandho sāragandhotiādinā nayena anekavidho.<br/><br/>[03] jivhāpaṭihananalakkhaṇo ^b^raso,^eb^ jivhāviññāṇassa visayabhāvaraso, tasseva gocarapaccupaṭṭhāno.  mūlaraso khandharasotiādinā nayena anekavidho. <br/><br/>[03] 438^b^.^eb^ itthibhāvalakkhaṇaṃ ^b^itthindriyaṃ,^eb^ itthīti pakāsanarasaṃ, itthiliṅganimittakuttākappānaṃ  kāraṇabhāvapaccupaṭṭhānaṃ. purisabhāvalakkhaṇaṃ ^b^purisindriyaṃ,^eb^ purisoti pakāsanarasaṃ,  purisaliṅganimittakuttākappānaṃ kāraṇabhāvapaccupaṭṭhānaṃ. tadubhayampi kāyappasādo  viya sakalasarīraṃ byāpakameva, na ca kāyapasādena ṭhitokāse ṭhitanti vā aṭṭhitokāse  ṭhitanti vāti vattabbataṃ āpajjati, rūparasādayo viya aññamaññaṃ saṅkaro natthi. <br/><br/>[03] 439^b^.^eb^ sahajarūpānupālanalakkhaṇaṃ ^b^jīvitindriyaṃ,^eb^ tesaṃ pavattanarasaṃ, tesaññeva ṭhapanapaccupaṭṭhānaṃ,  yāpayitabbabhūtapadaṭṭhānaṃ. santepi ca anupālanalakkhaṇādimhi vidhāne atthikkhaṇeyeva taṃ  sahajarūpāni anupāleti udakaṃ viya uppalādīni. yathāsakaṃ paccayuppannepi ca dhamme pāleti  dhāti viya kumāraṃ. sayaṃ pavattitadhammasambandheneva ca pavattati niyāmako viya. na bhaṅgato  uddhaṃ pavattati, attano ca pavattayitabbānañca abhāvā. na bhaṅgakkhaṇe ṭhapeti, sayaṃ bhijjamānattā.  khīyamāno viya vaṭṭisneho dīpasikhaṃ. na ca anupālanapavattanaṭṭhapanānubhāvavirahitaṃ, yathāvuttakkhaṇe  tassa tassa sādhanatoti daṭṭhabbaṃ. <br/><br/>[03] 440^b^.^eb^ manodhātumanoviññāṇadhātūnaṃ nissayalakkhaṇaṃ ^b^hadayavatthu,^eb^  tāsaññeva dhātūnaṃ ādhāraṇarasaṃ ^a^V2.0075^ea^,  ubbahanapaccupaṭṭhānaṃ. hadayassa anto kāyagatāsatikathāyaṃ ^a^M2.0078^ea^ vuttappakāraṃ  lohitaṃ nissāya sandhāraṇādikiccehi bhūtehi katūpakāraṃ utucittāhārehi upatthambhiyamānaṃ  āyunā anupāliyamānaṃ manodhātumanoviññāṇadhātūnañceva taṃsampayuttadhammānañca vatthubhāvaṃ  sādhayamānaṃ tiṭṭhati. <br/><br/>[03] 441^b^.^eb^ abhikkamādipavattakacittasamuṭṭhānavāyodhātuyā sahajarūpakāyathambhanasandhāraṇacalanassa  paccayo ākāravikāro ^b^kāyaviññatti,^eb^ adhippāyapakāsanarasā, kāyavipphandanahetubhāvapaccupaṭṭhānā,  cittasamuṭṭhānavāyodhātupadaṭṭhānā. sā panesā kāyavipphandanena adhippāyaviññāpanahetuttā,  sayañca tena kāyavipphandanasaṅkhātena kāyena viññeyyattā ``kāyaviññattī''ti vuccati.  tāya ca pana calitehi cittajarūpehi abhisambandhānaṃ utujādīnampi calanato abhikkamādayo  pavattantīti veditabbā.<br/><br/>[03] vacībhedapavattakacittasamuṭṭhānapathavīdhātuyā upādiṇṇaghaṭṭanassa paccayo ākāravikāro ^b^vacīviññatti,^eb^  adhippāyappakāsanarasā, vacīghosahetubhāvapaccupaṭṭhānā, cittasamuṭṭhānapathavīdhātupadaṭṭhānā.  sā panesā vacīghosena adhippāyaviññāpanahetuttā, sayañca tāya vacīghosasaṅkhātāya vācāya  viññeyyattā ``vacīviññattī''ti vuccati. yathā hi araññe ussāpetvā bandhagosīsādiudakanimittaṃ  disvā udakamettha atthīti viññāyati, evaṃ kāyavipphandanañceva vacīghosañca gahetvā  kāyavacīviññattiyopi viññāyanti. <br/><br/>[03] 442^b^.^eb^ rūpaparicchedalakkhaṇā ^b^ākāsadhātu,^eb^ rūpapariyantappakāsanarasā, rūpamariyādāpaccupaṭṭhānā,  asamphuṭṭhabhāvacchiddavivarabhāvapaccupaṭṭhānā vā, paricchinnarūpapadaṭṭhānā. yāya paricchinnesu  rūpesu idamito uddhamadho tiriyanti ca hoti. <br/><br/>[03] 443^b^.^eb^ adandhatālakkhaṇā ^b^rūpassa lahutā,^eb^ rūpānaṃ garubhāvavinodanarasā, lahuparivattitāpaccupaṭṭhānā,  lahurūpapadaṭṭhānā. athaddhatālakkhaṇā ^b^rūpassa mudutā,^eb^ rūpānaṃ thaddhabhāvavinodanarasā, sabbakiriyāsu  avirodhitāpaccupaṭṭhānā, mudurūpapadaṭṭhānā. sarīrakiriyānukūlakammaññabhāvalakkhaṇā ^b^rūpassa^eb^  ^a^M2.0079^ea^ ^b^kammaññatā,^eb^ akammaññatāvinodanarasā, adubbalabhāvapaccupaṭṭhānā, kammaññarūpapadaṭṭhānā.<br/><br/>[03] etā ^a^V2.0076^ea^ pana tisso na aññamaññaṃ vijahanti, evaṃ santepi yo arogino viya rūpānaṃ lahubhāvo  adandhatā lahuparivattippakāro rūpadandhattakaradhātukkhobhapaṭipakkhapaccayasamuṭṭhāno, so rūpavikāro  ^b^rūpassa lahutā^eb^. yo pana suparimadditacammasseva rūpānaṃ mudubhāvo sabbakiriyāvisesesu  vasavattanabhāvamaddavappakāro rūpatthaddhattakaradhātukkhobhapaṭipakkhapaccayasamuṭṭhāno, so rūpavikāro  ^b^rūpassa mudutā^eb^. yo pana sudantasuvaṇṇasseva rūpānaṃ kammaññabhāvo sarīrakiriyānukūlabhāvappakāro  sarīrakiriyānaṃ ananukūlakaradhātukkhobhapaṭipakkhapaccayasamuṭṭhāno, so rūpavikāro ^b^rūpassa  kammaññatā^eb^ti evametāsaṃ viseso veditabbo. <br/><br/>[03] 444^b^.^eb^ ācayalakkhaṇo ^b^rūpassa upacayo,^eb^ pubbantato rūpānaṃ ummujjāpanaraso, niyyātanapaccupaṭṭhāno,  paripuṇṇabhāvapaccupaṭṭhāno vā, upacitarūpapadaṭṭhāno. pavattilakkhaṇā ^b^rūpassa santati,^eb^ anuppabandhanarasā,  anupacchedapaccupaṭṭhānā, anuppabandhakarūpapadaṭṭhānā. ubhayampetaṃ jātirūpassevādhivacanaṃ, ākāranānattato  pana veneyyavasena ca ``upacayo santatī''ti uddesadesanā katā. yasmā panettha atthato  nānattaṃ natthi, tasmā imesaṃ padānaṃ niddese ``yo āyatanānaṃ ācayo, so rūpassa  upacayo. yo rūpassa upacayo, sā rūpassa santatī''ti (dha0 sa0 641-642) vuttaṃ.  aṭṭhakathāyampi ``ācayo nāma nibbatti, upacayo nāma vaḍḍhi, santati nāma pavattī''ti  (dha0 sa0 aṭṭha0 641) vatvā ``nadītīre khatakūpakamhi udakuggamanakālo viya ācayo  nibbatti, paripuṇṇakālo viya upacayo vaḍḍhi, ajjhottharitvā gamanakālo viya santati pavattī''ti  (dha0 sa0 aṭṭha0 641) upamā katā.<br/><br/>[03] upamāvasāne ca ``evaṃ kiṃ kathitaṃ hoti? āyatanena ācayo kathito, ācayena āyatanaṃ  kathita''nti vuttaṃ. tasmā yā rūpānaṃ paṭhamābhinibbatti, sā ācayo. yā tesaṃ upari  aññesampi nibbattamānānaṃ nibbatti, sā vaḍḍhiākārena upaṭṭhānato upacayo. yā tesampi  upari punappunaṃ ^a^M2.0080^ea^ aññesaṃ nibbattamānānaṃ nibbatti, sā anupabandhākārena  upaṭṭhānato santatīti ca pavuccatīti veditabbā.<br/><br/>[03] rūpaparipākalakkhaṇā ^b^jaratā,^eb^ upanayanarasā, sabhāvānapagamepi navabhāvāpagamapaccupaṭṭhānā vīhipurāṇabhāvo  viya, paripaccamānarūpapadaṭṭhānā. khaṇḍiccādibhāvena dantādīsu vikāradassanato ^a^V2.0077^ea^ idaṃ pākaṭajaraṃ  sandhāya vuttaṃ. arūpadhammānaṃ pana paṭicchannajarā nāma hoti, tassā esa vikāro natthi,  yā ca pathavī udakapabbatacandimasūriyādīsu avīcijarā nāma.<br/><br/>[03] paribhedalakkhaṇā ^b^rūpassa aniccatā,^eb^ saṃsīdanarasā, khayavayapaccupaṭṭhānā, paribhijjamānarūpapadaṭṭhānā. <br/><br/>[03] 445^b^.^eb^ ojālakkhaṇo ^b^kabaḷīkāro āhāro,^eb^ rūpāharaṇaraso, upatthambhanapaccupaṭṭhāno, kabaḷaṃ  katvā āharitabbavatthupadaṭṭhāno. yāya ojāya sattā yāpenti, tassā etaṃ adhivacanaṃ. <br/><br/>[03] 446^b^.^eb^ imāni tāva pāḷiyaṃ āgatarūpāneva. aṭṭhakathāyaṃ pana balarūpaṃ sambhavarūpaṃ jātirūpaṃ  rogarūpaṃ ekaccānaṃ matena middharūpanti evaṃ aññānipi rūpāni āharitvā ``addhā munīsi  sambuddho, natthi nīvaraṇā tavā''tiādīni (su0 ni0 546) vatvā middharūpaṃ tāva natthiyevāti  paṭikkhittaṃ. itaresu rogarūpaṃ jaratāaniccatāggahaṇena gahitameva, jātirūpaṃ upacayasantatiggahaṇena,  sambhavarūpaṃ āpodhātuggahaṇena, balarūpaṃ vāyodhātuggahaṇena gahitameva. tasmā tesu ekampi  visuṃ natthīti sanniṭṭhānaṃ kataṃ.<br/><br/>[03] iti idaṃ catuvīsatividhaṃ upādārūpaṃ pubbe vuttaṃ catubbidhaṃ bhūtarūpañcāti aṭṭhavīsatividhaṃ  rūpaṃ hoti anūnamanadhikaṃ. <br/><br/>[03] 447^b^.^eb^ taṃ sabbampi na hetu ahetukaṃ hetuvippayuttaṃ sappaccayaṃ lokiyaṃ sāsavamevātiādinā  nayena ^b^ekavidhaṃ^eb^.<br/><br/>[03] ajjhattikaṃ bāhiraṃ, oḷārikaṃ sukhumaṃ, dūre santike, nipphannaṃ anipphannaṃ,  pasādarūpaṃ napasādarūpaṃ, indriyaṃ anindriyaṃ, upādiṇṇaṃ anupādiṇṇantiādivasena ^b^duvidhaṃ^eb^.<br/><br/>[03] tattha ^a^M2.0081^ea^ cakkhādipañcavidhaṃ attabhāvaṃ adhikicca pavattattā ^b^ajjhattikaṃ,^eb^ sesaṃ  tato bāhirattā ^b^bāhiraṃ^eb^. cakkhādīni nava āpodhātuvajjitā tisso dhātuyo cāti  dvādasavidhaṃ ghaṭṭanavasena gahetabbato ^b^oḷārikaṃ,^eb^ sesaṃ tato viparītattā ^b^sukhumaṃ^eb^.  yaṃ sukhumaṃ tadeva duppaṭivijjhasabhāvattā ^a^V2.0078^ea^ ^b^dūre,^eb^ itaraṃ suppaṭivijjhasabhāvattā ^b^santike^eb^.  catasso dhātuyo, cakkhādīni terasa, kabaḷīkārāhāro cāti aṭṭhārasavidhaṃ rūpaṃ paricchedavikāralakkhaṇabhāvaṃ  atikkamitvā sabhāveneva pariggahetabbato ^b^nipphannaṃ,^eb^ sesaṃ tabbiparītatāya ^b^anipphannaṃ^eb^.  cakkhādipañcavidhaṃ rūpādīnaṃ gahaṇapaccayabhāvena ādāsatalaṃ viya vippasannattā ^b^pasādarūpaṃ,^eb^  itaraṃ tato viparītattā ^b^napasādarūpaṃ^eb^. pasādarūpameva itthindriyādittayena saddhiṃ adhipatiyaṭṭhena  ^b^indriyaṃ,^eb^ sesaṃ tato viparītattā ^b^anindriyaṃ^eb^. yaṃ kammajanti parato vakkhāma, taṃ  kammena upādiṇṇattā ^b^upādiṇṇaṃ,^eb^ sesaṃ tato viparītattā anupādiṇṇaṃ. <br/><br/>[03] 448^b^.^eb^ puna sabbameva rūpaṃ sanidassanakammajādīnaṃ tikānaṃ vasena ^b^tividhaṃ^eb^ hoti.  tattha oḷārike rūpaṃ ^b^sanidassanasappaṭighaṃ,^eb^ sesaṃ ^b^anidassanasappaṭighaṃ^eb^. sabbampi  sukhumaṃ ^b^anidassanāppaṭighaṃ^eb^. evaṃ tāva sanidassanattikavasena tividhaṃ. kammajādittikavasena  pana kammato jātaṃ ^b^kammajaṃ,^eb^ tadaññapaccayajātaṃ ^b^akammajaṃ,^eb^ nakutocijātaṃ ^b^neva kammajaṃ  nākammajaṃ^eb^. cittato jātaṃ ^b^cittajaṃ,^eb^ tadaññapaccayajātaṃ ^b^acittajaṃ,^eb^ nakutocijātaṃ  ^b^neva cittajaṃ nācittajaṃ,^eb^ āhārato jātaṃ ^b^āhārajaṃ,^eb^ tadaññapaccayajātaṃ ^b^anāhārajaṃ,^eb^  nakutocijātaṃ ^b^neva āhārajaṃ nānāhārajaṃ^eb^. ututo jātaṃ ^b^utujaṃ,^eb^ tadaññapaccayajātaṃ  ^b^anutujaṃ,^eb^ nakutocijātaṃ ^b^neva utujaṃ nānutuja^eb^nti evaṃ kammajādittikavasena  tividhaṃ. <br/><br/>[03] 449^b^.^eb^ puna diṭṭhādirūparūpādivatthādicatukkavasena ^b^catubbidhaṃ^eb^. tattha rūpāyatanaṃ ^b^diṭṭhaṃ^eb^  nāma dassanavisayattā, saddāyatanaṃ ^b^sutaṃ^eb^ nāma savanavisayattā, gandharasaphoṭṭhabbattayaṃ ^b^mutaṃ^eb^  nāma sampattagāhakaindriyavisayattā, sesaṃ ^b^viññātaṃ^eb^ nāma viññāṇasseva visayattāti  evaṃ tāva diṭṭhādicatukkavasena catubbidhaṃ.<br/><br/>[03] nipphannarūpaṃ panettha ^b^rūparūpaṃ^eb^ nāma, ākāsadhātu ^b^paricchedarūpaṃ^eb^ nāma, kāyaviññattiādi  kammaññatāpariyantaṃ ^b^vikārarūpaṃ^eb^ nāma, jātijarābhaṅgaṃ ^b^lakkhaṇarūpaṃ^eb^ nāmāti evaṃ rūparūpādicatukkavasena  catubbidhaṃ.<br/><br/>[03] yaṃ ^a^M2.0082^ea^ panettha hadayarūpaṃ nāma, taṃ ^b^vatthu^eb^ na dvāraṃ. viññattidvayaṃ ^b^dvāraṃ^eb^  na vatthu. pasādarūpaṃ ^b^vatthu^eb^ ceva ^b^dvārañca^eb^. sesaṃ ^b^neva vatthu na dvāra^eb^nti evaṃ  vatthādicatukkavasena catubbidhaṃ. <br/><br/>[03] 450^b^.^eb^ puna ^a^V2.0079^ea^ ekajaṃ, dvijaṃ, tijaṃ, catujaṃ, nakutocijātanti imesaṃ vasena pañcavidhaṃ.  tattha kammajameva cittajameva ca ^b^ekajaṃ^eb^ nāma. tesu saddhiṃ hadayavatthunā indriyarūpaṃ  ^b^kammaja^eb^meva. viññattidvayaṃ ^b^cittaja^eb^meva. yaṃ pana cittato ca ututo ca jātaṃ, taṃ  ^b^dvijaṃ^eb^ nāma, taṃ saddāyatanameva. yaṃ utucittāhārehi jātaṃ, taṃ ^b^tijaṃ^eb^ nāma, taṃ  pana lahutādittayameva. yaṃ catūhipi kammādīhi jātaṃ, taṃ ^b^catujaṃ^eb^ nāma, taṃ lakkhaṇarūpavajjaṃ  avasesaṃ hoti. lakkhaṇarūpaṃ pana ^b^nakutocijātaṃ^eb^. kasmā? na hi uppādassa uppādo  atthi, uppannassa ca paripākabhedamattaṃ itaradvayaṃ. yampi ``rūpāyatanaṃ saddāyatanaṃ gandhāyatanaṃ  rasāyatanaṃ phoṭṭhabbāyatanaṃ ākāsadhātu āpodhātu rūpassa lahutā, rūpassa mudutā,  rūpassa kammaññatā, rūpassa upacayo, rūpassa santati, kabaḷīkāro āhāro, ime dhammā  cittasamuṭṭhānā''tiādīsu (dha0 sa0 1201) jātiyā kutocijātattaṃ anuññātaṃ, taṃ  pana rūpajanakapaccayānaṃ kiccānubhāvakkhaṇe diṭṭhattāti veditabbaṃ. <br/><br/>[06] idaṃ tāva rūpakkhandhe vitthārakathāmukhaṃ. 


volume: 150
item: 12
title: paññāpabhedakathā^paññābhūmimūlasarīravavatthānaṃ^rūpakkhandhakathā^viññāṇakkhandhakathā^
content:
  [03] 451^b^.^eb^ itaresu pana yaṃkiñci vedayitalakkhaṇaṃ, sabbaṃ taṃ ekato katvā vedanākkhandho;  yaṃkiñci sañjānanalakkhaṇaṃ, sabbaṃ taṃ ekato katvā saññākkhandho; yaṃkiñci abhisaṅkharaṇalakkhaṇaṃ,  sabbaṃ taṃ ekato katvā saṅkhārakkhandho; yaṃkiñci vijānanalakkhaṇaṃ, sabbaṃ taṃ ekato  katvā viññāṇakkhandho veditabbo. tattha yasmā viññāṇakkhandhe viññāte itare suviññeyyā  honti, tasmā viññāṇakkhandhaṃ ādiṃ katvā vaṇṇanaṃ karissāma.<br/><br/>[03] yaṃkiñci vijānanalakkhaṇaṃ, sabbaṃ taṃ ekato katvā viññāṇakkhandho veditabboti hi vuttaṃ.  kiñca vijānanalakkhaṇaṃ viññāṇaṃ? yathāha ``vijānāti vijānātīti kho, āvuso,  tasmā viññāṇanti vuccatī''ti (ma0 ni0 1.449). viññāṇaṃ cittaṃ manoti  atthato ekaṃ. tadetaṃ vijānanalakkhaṇena sabhāvato ^a^M2.0083^ea^ ekavidhampi jātivasena  tividhaṃ kusalaṃ, akusalaṃ, abyākatañca. <br/><br/>[03] 452^b^.^eb^ tattha ^a^V2.0080^ea^ ^b^kusalaṃ^eb^ bhūmibhedato catubbidhaṃ kāmāvacaraṃ rūpāvacaraṃ arūpāvacaraṃ lokuttarañca.  tattha ^b^kāmāvacaraṃ^eb^ somanassupekkhāñāṇasaṅkhārabhedato aṭṭhavidhaṃ. seyyathidaṃ -- somanassasahagataṃ  ñāṇasampayuttaṃ asaṅkhāraṃ sasaṅkhārañca, tathā ñāṇavippayuttaṃ. upekkhāsahagataṃ ñāṇasampayuttaṃ  asaṅkhāraṃ sasaṅkhārañca, tathā ñāṇavippayuttaṃ.<br/><br/>[03] yadā hi deyyadhammapaṭiggāhakādisampattiṃ aññaṃ vā somanassahetuṃ āgamma haṭṭhapahaṭṭho ``atthi  dinna''ntiādinayappavattaṃ (ma0 ni0 1.441) sammādiṭṭhiṃ purakkhatvā asaṃsīdanto anussāhito  parehi dānādīni puññāni karoti, tadāssa somanassasahagataṃ ñāṇasampayuttaṃ cittaṃ asaṅkhāraṃ  hoti. yadā pana vuttanayena haṭṭhatuṭṭho sammādiṭṭhiṃ purakkhatvā amuttacāgatādivasena saṃsīdamāno  vā parehi vā ussāhito karoti, tadāssa tadeva cittaṃ sasaṅkhāraṃ hoti. imasmiñhi  atthe saṅkhāroti etaṃ attano vā paresaṃ vā vasena pavattassa pubbapayogassādhivacanaṃ.  yadā pana ñātijanassa paṭipattidassanena jātaparicayā bāladārakā bhikkhū disvā somanassajātā  sahasā kiñcideva hatthagataṃ dadanti vā vandanti vā, tadā tatiyaṃ cittaṃ uppajjati.  yadā pana ``detha vandathāti'' ñātīhi ussāhitā evaṃ paṭipajjanti, tadā catutthaṃ cittaṃ  uppajjati. yadā pana deyyadhammapaṭiggāhakādīnaṃ asampattiṃ aññesaṃ vā somanassahetūnaṃ  abhāvaṃ āgamma catūsupi vikappesu somanassarahitā honti, tadā sesāni cattāri  upekkhāsahagatāni uppajjantīti. evaṃ somanassupekkhāñāṇasaṅkhārabhedato aṭṭhavidhaṃ kāmāvacarakusalaṃ  veditabbaṃ.<br/><br/>[03] ^b^rūpāvacaraṃ^eb^ pana jhānaṅgayogabhedato pañcavidhaṃ hoti. seyyathidaṃ, vitakkavicārapītisukhasamādhiyuttaṃ  paṭhamaṃ, atikkantavitakkaṃ dutiyaṃ, tato atikkantavicāraṃ tatiyaṃ, tato virattapītikaṃ  catutthaṃ, atthaṅgatasukhaṃ upekkhāsamādhiyuttaṃ pañcamanti. <br/><br/>[01] ^b^arūpāvacaraṃ^eb^ catunnaṃ āruppānaṃ yogavasena catubbidhaṃ. vuttappakārena hi ākāsānañcāyatanajjhānena  sampayuttaṃ paṭhamaṃ, viññāṇañcāyatanādīhi dutiyatatiyacatutthāni ^a^M2.0084^ea^. lokuttaraṃ  catumaggasampayogato catubbidhanti evaṃ tāva kusalaviññāṇameva ekavīsatividhaṃ hoti. <br/><br/>[03] 453^b^.^eb^ ^b^akusalaṃ^eb^ ^a^V2.0081^ea^ pana bhūmito ekavidhaṃ kāmāvacarameva, mūlato tividhaṃ lobhamūlaṃ dosamūlaṃ  mohamūlañca.<br/><br/>[03] tattha ^b^lobhamūlaṃ^eb^ somanassupekkhādiṭṭhigatasaṅkhārabhedato aṭṭhavidhaṃ. seyyathidaṃ, somanassasahagataṃ  diṭṭhigatasampayuttaṃ asaṅkhāraṃ sasaṅkhārañca, tathā diṭṭhigatavippayuttaṃ. upekkhāsahagataṃ diṭṭhigatasampayuttaṃ  asaṅkhāraṃ sasaṅkhārañca, tathā diṭṭhigatavippayuttaṃ.<br/><br/>[03] yadā hi ``natthi kāmesu ādīnavo''ti (ma0 ni0 1.469) ādinā nayena micchādiṭṭhiṃ  purakkhatvā haṭṭhatuṭṭho kāme vā paribhuñjati, diṭṭhamaṅgalādīni vā sārato pacceti sabhāvatikkheneva  anussāhitena cittena, tadā paṭhamaṃ akusalacittaṃ uppajjati. yadā mandena samussāhitena  cittena, tadā dutiyaṃ. yadā micchādiṭṭhiṃ apurakkhatvā kevalaṃ haṭṭhatuṭṭho methunaṃ vā  sevati, parasampattiṃ vā abhijjhāyati, parabhaṇḍaṃ vā harati sabhāvatikkheneva anussāhitena  cittena, tadā tatiyaṃ. yadā mandena samussāhitena cittena, tadā catutthaṃ. yadā pana  kāmānaṃ vā asampattiṃ āgamma aññesaṃ vā somanassahetūnaṃ abhāvena catūsupi vikappesu  somanassarahitā honti, tadā sesāni cattāri upekkhāsahagatāni uppajjantīti evaṃ somanassupekkhādiṭṭhigatasaṅkhārabhedato  aṭṭhavidhaṃ lobhamūlaṃ veditabbaṃ.<br/><br/>[03] ^b^dosamūlaṃ^eb^ pana domanassasahagataṃ paṭighasampayuttaṃ asaṅkhāraṃ sasaṅkhāranti duvidhameva hoti,  tassa pāṇātipātādīsu tikkhamandappavattikāle pavatti veditabbā.<br/><br/>[03] ^b^mohamūlaṃ^eb^ upekkhāsahagataṃ vicikicchāsampayuttaṃ uddhaccasampayuttañcāti duvidhaṃ. tassa  sanniṭṭhānavikkhepakāle pavatti veditabbāti evaṃ akusalaviññāṇaṃ dvādasavidhaṃ hoti. <br/><br/>[03] 454^b^.^eb^ ^b^abyākataṃ^eb^ jātibhedato duvidhaṃ vipākaṃ kiriyañca. tattha ^b^vipākaṃ^eb^ bhūmito  catubbidhaṃ kāmāvacaraṃ rūpāvacaraṃ arūpāvacaraṃ lokuttarañca. tattha ^a^M2.0085^ea^ kāmāvacaraṃ  duvidhaṃ kusalavipākaṃ akusalavipākañca. kusalavipākampi duvidhaṃ ahetukaṃ  sahetukañca.<br/><br/>[03] tattha alobhādivipākahetuvirahitaṃ ahetukaṃ, taṃ cakkhuviññāṇaṃ,  sotaghānajivhākāyaviññāṇaṃ ^a^V2.0082^ea^,  sampaṭicchanakiccā manodhātu, santīraṇādikiccā dve manoviññāṇadhātuyo cāti aṭṭhavidhaṃ.<br/><br/>[03] tattha cakkhusannissitarūpavijānanalakkhaṇaṃ ^b^cakkhuviññāṇaṃ,^eb^ rūpamattārammaṇarasaṃ, rūpābhimukhabhāvapaccupaṭṭhānaṃ,  rūpārammaṇāya kiriyamanodhātuyā apagamapadaṭṭhānaṃ. sotādisannissitasaddādivijānanalakkhaṇāni  ^b^sotaghānajivhākāyaviññāṇāni,^eb^ saddādimattārammaṇarasāni, saddādiabhimukhabhāvapaccupaṭṭhānāni,  saddārammaṇādīnaṃ kiriyamanodhātūnaṃ apagamapadaṭṭhānāni.<br/><br/>[03] cakkhuviññāṇādīnaṃ anantaraṃ rūpādivijānanalakkhaṇā ^b^manodhātu,^eb^ rūpādisampaṭicchanarasā,  tathābhāvapaccupaṭṭhānā, cakkhuviññāṇādiapagamapadaṭṭhānā.<br/><br/>[03] ahetukavipākā saḷārammaṇavijānanalakkhaṇā duvidhāpi santīraṇādikiccā ^b^manoviññāṇadhātu,^eb^  santīraṇādirasā, tathābhāvapaccupaṭṭhānā, hadayavatthupadaṭṭhānā. somanassupekkhāyogato pana  dvipañcaṭṭhānabhedato ca tassā bhedo. etāsu hi ekā ekantamiṭṭhārammaṇe pavattisabbhāvato  somanassasampayuttā hutvā santīraṇatadārammaṇavasena pañcadvāre ceva javanāvasāne ca pavattanato  dviṭṭhānā hoti. ekā iṭṭhamajjhattārammaṇe pavattisabbhāvato upekkhāsampayuttā hutvā santīraṇatadārammaṇapaṭisandhibhavaṅgacutivasena  pavattanato pañcaṭṭhānā hoti.<br/><br/>[03] aṭṭhavidhampi cetaṃ ahetukavipākaviññāṇaṃ niyatāniyatārammaṇattā duvidhaṃ. upekkhāsukhasomanassabhedato  tividhaṃ. viññāṇapañcakaṃ hettha niyatārammaṇaṃ yathākkamaṃ rūpādīsuyeva pavattito,  sesaṃ aniyatārammaṇaṃ. tatra hi manodhātu pañcasupi rūpādīsu pavattati, manoviññāṇadhātudvayaṃ  chasūti. kāyaviññāṇaṃ panettha sukhayuttaṃ, dviṭṭhānā manoviññāṇadhātu somanassayuttā,  sesaṃ upekkhāyuttanti. evaṃ tāva ^b^kusalavipākāhetukaṃ^eb^ aṭṭhavidhaṃ veditabbaṃ.<br/><br/>[03] alobhādivipākahetusampayuttaṃ pana ^b^sahetukaṃ,^eb^ taṃ kāmāvacarakusalaṃ viya somanassādi  bhedato aṭṭhavidhaṃ. yathā pana kusalaṃ dānādivasena ^a^M2.0086^ea^ chasu ārammaṇesu pavattati,  na idaṃ tathā. idañhi paṭisandhibhavaṅgacutitadārammaṇavasena parittadhammapariyāpannesuyeva chasu  ārammaṇesu pavattati ^a^V2.0083^ea^. saṅkhārāsaṅkhārabhāvo panettha āgamanādivasena veditabbo. sampayuttadhammānañca  visese asatipi ādāsatalādīsu mukhanimittaṃ viya nirussāhaṃ vipākaṃ, mukhaṃ viya  saussāhaṃ kusalanti veditabbaṃ.<br/><br/>[03] kevalaṃ hi akusalavipākaṃ ahetukameva, taṃ cakkhuviññāṇaṃ, sotaghānajivhākāyaviññāṇaṃ,  sampaṭicchanakiccā manodhātu, santīraṇādikiccā pañcaṭṭhānā manoviññāṇadhātūti sattavidhaṃ.  taṃ lakkhaṇādito kusalāhetukavipāke vuttanayeneva veditabbaṃ.<br/><br/>[03] kevalañhi kusalavipākāni iṭṭhaiṭṭhamajjhattārammaṇāni, imāni aniṭṭhāniṭṭhamajjhattārammaṇāni.  tāni ca upekkhāsukhasomanassabhedato tividhāni, imāni dukkhaupekkhāvasena duvidhāni.  ettha hi kāyaviññāṇaṃ dukkhasahagatameva, sesāni upekkhāsahagatāni. sā ca tesu upekkhā  hīnā dukkhaṃ viya nātitikhiṇā, itaresu upekkhā paṇītā sukhaṃ viya nātitikhiṇā.  iti imesaṃ sattannaṃ akusalavipākānaṃ purimānañca soḷasannaṃ kusalavipākānaṃ vasena  kāmāvacaraṃ vipākaviññāṇaṃ tevīsatividhaṃ.<br/><br/>[03] ^b^rūpāvacaraṃ^eb^ pana kusalaṃ viya pañcavidhaṃ. kusalaṃ pana samāpattivasena javanavīthiyaṃ pavattati.  idaṃ upapattiyaṃ paṭisandhibhavaṅgacutivasena. yathā ca rūpāvacaraṃ, evaṃ ^b^arūpāvacarampi^eb^ kusalaṃ  viya catubbidhaṃ. pavattibhedopissa rūpāvacare vuttanayo eva. ^b^lokuttaravipākaṃ^eb^ catumaggayuttacittaphalattā  catubbidhaṃ, taṃ maggavīthivasena ceva samāpattivasena ca dvidhā pavattati. evaṃ sabbampi  catūsu bhūmīsu chattiṃsavidhaṃ vipākaviññāṇaṃ hoti.<br/><br/>[03] ^b^kiriyaṃ^eb^ pana bhūmibhedato tividhaṃ kāmāvacaraṃ rūpāvacaraṃ arūpāvacarañca. tattha kāmāvacaraṃ  duvidhaṃ ahetukaṃ sahetukañca. tattha alobhādikiriyahetuvirahitaṃ ahetukaṃ,  taṃ manodhātumanoviññāṇadhātubhedato duvidhaṃ.<br/><br/>[03] tattha cakkhuviññāṇādipurecararūpādivijānanalakkhaṇā ^b^manodhātu,^eb^ āvajjanarasā, rūpādiabhimukhabhāvapaccupaṭṭhānā,  bhavaṅgavicchedapadaṭṭhānā, sā upekkhāyuttāva hoti.<br/><br/>[03] ^b^manoviññāṇadhātu^eb^ ^a^M2.0087^ea^ ^a^V2.0084^ea^ pana duvidhā sādhāraṇā asādhāraṇā ca. tattha sādhāraṇā  upekkhāsahagatāhetukakiriyā saḷārammaṇavijānanalakkhaṇā, kiccavasena pañcadvāramanodvāresu  voṭṭhabbanāvajjanarasā, tathābhāvapaccupaṭṭhānā, ahetukavipākamanoviññāṇadhātu bhavaṅgānaṃ  aññatarāpagamapadaṭṭhānā.<br/><br/>[03] asādhāraṇā somanassasahagatāhetukakiriyā saḷārammaṇavijānanalakkhaṇā, kiccavasena arahataṃ  anuḷāresu vatthūsu hasituppādanarasā, tathābhāvapaccupaṭṭhānā, ekantato hadayavatthupadaṭṭhānāti.  iti kāmāvacarakiriyaṃ ahetukaṃ tividhaṃ.<br/><br/>[03] sahetukaṃ pana somanassādibhedato kusalaṃ viya aṭṭhavidhaṃ. kevalañhi kusalaṃ sekkhaputhujjanānaṃ  uppajjati, idaṃ arahataṃyevāti ayamettha viseso. evaṃ tāva kāmāvacaraṃ ekādasavidhaṃ.<br/><br/>[03] rūpāvacaraṃ pana arūpāvacarañca kusalaṃ viya pañcavidhaṃ catubbidhañca hoti. arahataṃ uppattivaseneva  cassa kusalato viseso veditabboti. evaṃ sabbampi tīsu bhūmīsu vīsatividhaṃ  kiriyaviññāṇaṃ hoti. <br/><br/>[03] 455^b^.^eb^ iti ekavīsati kusalāni dvādasākusalāni chattiṃsa vipākāni vīsati kiriyānīti  sabbānipi ^b^ekūnanavuti viññāṇāni^eb^ honti. yāni paṭisandhibhavaṅgāvajjanadassanasavanaghāyanasāyanaphusanasampaṭicchanasantīraṇavoṭṭhabbanajavanatadārammaṇacutivasena  cuddasahi ākārehi pavattanti.<br/><br/>[03] kathaṃ? yadā hi aṭṭhannaṃ kāmāvacarakusalānaṃ ānubhāvena devamanussesu sattā nibbattanti,  tadā nesaṃ maraṇakāle paccupaṭṭhitaṃ kammakammanimittagatinimittānaṃ aññataraṃ ārammaṇaṃ  katvā aṭṭha sahetukakāmāvacaravipākāni, manussesu paṇḍakādibhāvaṃ āpajjamānānaṃ  dubbaladvihetukakusalavipākaupekkhāsahagatāhetukavipākamanoviññāṇadhātu cāti paṭisandhivasena  nava vipākacittāni pavattanti. yadā rūpāvacarārūpāvacarakusalānubhāvena rūpārūpabhavesu  nibbattanti ^a^V2.0085^ea^, tadā nesaṃ maraṇakāle paccupaṭṭhitaṃ kammanimittameva ārammaṇaṃ katvā  nava rūpārūpāvacaravipākāni paṭisandhivasena pavattanti.<br/><br/>[03] yadā ^a^M2.0088^ea^ pana akusalānubhāvena apāye nibbattanti, tadā nesaṃ maraṇakāle paccupaṭṭhitaṃ  kammakammanimittagatinimittānaṃ aññataraṃ ārammaṇaṃ katvā ekā akusalavipākāhetukamanoviññāṇadhātu  paṭisandhivasena pavattatīti evaṃ tāvettha ekūnavīsatiyā vipākaviññāṇānaṃ ^b^paṭisandhivasena^eb^  pavatti veditabbā.<br/><br/>[03] paṭisandhiviññāṇe pana niruddhe taṃ taṃ paṭisandhiviññāṇamanubandhamānaṃ tassa tasseva kammassa  vipākabhūtaṃ tasmiññeva ārammaṇe tādisameva bhavaṅgaviññāṇaṃ nāma pavattati, punapi tādisanti  evaṃ asati santānavinivattake aññasmiṃ cittuppāde nadīsotaṃ viya supinaṃ apassato  niddokkamanakālādīsu aparimāṇasaṅkhyampi pavattatiyevāti evaṃ tesaññeva viññāṇānaṃ  ^b^bhavaṅgavasenā^eb^pi pavatti veditabbā.<br/><br/>[03] evaṃ pavatte pana bhavaṅgasantāne yadā sattānaṃ indriyāni ārammaṇagahaṇakkhamāni honti, tadā  cakkhussāpāthagate rūpe rūpaṃ paṭicca cakkhupasādassa ghaṭṭanā hoti, tato ghaṭṭanānubhāvena  bhavaṅgacalanaṃ hoti, atha niruddhe bhavaṅge tadeva rūpaṃ ārammaṇaṃ katvā bhavaṅgaṃ vicchindamānā  viya āvajjanakiccaṃ sādhayamānā kiriyamanodhātu uppajjati. sotadvārādīsupi eseva  nayo. manodvāre pana chabbidhepi ārammaṇe āpāthagate bhavaṅgacalanānantaraṃ bhavaṅgaṃ vicchindamānā  viya āvajjanakiccaṃ sādhayamānā ahetukakiriyamanoviññāṇadhātu uppajjati upekkhāsahagatāti  evaṃ dvinnaṃ kiriyaviññāṇānaṃ ^b^āvajjanavasena^eb^ pavatti veditabbā.<br/><br/>[03] āvajjanānantaraṃ pana cakkhudvāre tāva dassanakiccaṃ sādhayamānaṃ cakkhupasādavatthukaṃ cakkhuviññāṇaṃ,  sotadvārādīsu savanādikiccaṃ sādhayamānāni sotaghānajivhākāyaviññāṇāni pavattanti.  tāni iṭṭhaiṭṭhamajjhattesu visayesu kusalavipākāni, aniṭṭhāniṭṭhamajjhattesu visayesu akusalavipākānīti  evaṃ dasannaṃ vipākaviññāṇānaṃ ^b^dassanasavanaghāyanasāyanaphusanavasena^eb^ pavatti veditabbā. <br/><br/>[01] ``cakkhuviññāṇadhātuyā ^a^V2.0086^ea^ uppajjitvā niruddhasamanantarā uppajjati cittaṃ mano mānasaṃ tajjā  manodhātū''tiādivacanato (vibha0 184) pana cakkhuviññāṇādīnaṃ anantarā ^a^M2.0089^ea^  tesaññeva visayaṃ sampaṭicchamānā kusalavipākānantaraṃ kusalavipākā, akusalavipākānantaraṃ  akusalavipākā manodhātu uppajjati. evaṃ dvinnaṃ vipākaviññāṇānaṃ ^b^sampaṭicchanavasena^eb^  pavatti veditabbā.<br/><br/>[03] ``manodhātuyāpi uppajjitvā niruddhasamanantarā uppajjati cittaṃ mano mānasaṃ tajjāmanoviññāṇadhātū''ti  (vibha0 184) vacanato pana manodhātuyā sampaṭicchitameva visayaṃ santīrayamānā akusalavipākamanodhātuyā  anantarā akusalavipākā, kusalavipākāya anantarā iṭṭhārammaṇe somanassasahagatā, iṭṭhamajjhatte  upekkhāsahagatā uppajjati vipākāhetukamanoviññāṇadhātūti evaṃ tiṇṇaṃ vipākaviññāṇānaṃ  ^b^santīraṇavasena^eb^ pavatti veditabbā.<br/><br/>[03] santīraṇānantaraṃ pana tameva visayaṃ vavatthāpayamānā uppajjati kiriyāhetukamanoviññāṇadhātu  upekkhāsahagatāti evaṃ ekasseva kiriyaviññāṇassa ^b^voṭṭhabbanavasena^eb^ pavatti veditabbā.<br/><br/>[03] voṭṭhabbanānantaraṃ pana sace mahantaṃ hoti rūpādiārammaṇaṃ, atha yathāvavatthāpite visaye aṭṭhannaṃ  vā kāmāvacarakusalānaṃ dvādasannaṃ vā akusalānaṃ navannaṃ vā avasesakāmāvacarakiriyānaṃ  aññataravasena cha satta vā javanāni javanti, eso tāva pañcadvāre nayo. <br/><br/>[01] manodvāre pana manodvārāvajjanānantaraṃ tāniyeva. gotrabhuto uddhaṃ rūpāvacarato pañca kusalāni  pañca kiriyāni, arūpāvacarato cattāri kusalāni cattāri kiriyāni, lokuttarato  cattāri maggacittāni cattāri phalacittānīti imesu yaṃ yaṃ laddhapaccayaṃ hoti, taṃ  taṃ javatīti evaṃ pañcapaññāsāya kusalākusalakiriyavipākaviññāṇānaṃ ^b^javanavasena^eb^  pavatti veditabbā.<br/><br/>[03] javanāvasāne pana sace pañcadvāre atimahantaṃ, manodvāre ca vibhūtamārammaṇaṃ hoti, atha kāmāvacarasattānaṃ  kāmāvacarajavanāvasāne iṭṭhārammaṇādīnaṃ purimakammajavanacittādīnañca vasena yo yo paccayo  laddho hoti, tassa tassa vasena aṭṭhasu sahetukakāmāvacaravipākesu tīsu ^a^V2.0087^ea^ vipākāhetukamanoviññāṇadhātūsu  ca aññataraṃ paṭisotagataṃ nāvaṃ anubandhamānaṃ kiñci antaraṃ udakamiva bhavaṅgassārammaṇato  aññasmiṃ ārammaṇe ^a^M2.0090^ea^ javitaṃ javanamanubandhaṃ dvikkhattuṃ sakiṃ vā vipākaviññāṇaṃ  uppajjati. tadetaṃ javanāvasāne bhavaṅgassa ārammaṇe pavattanārahaṃ samānaṃ tassa javanassa ārammaṇaṃ  ārammaṇaṃ katvā pavattattā tadārammaṇanti vuccati. evaṃ ekādasannaṃ vipākaviññāṇānaṃ  ^b^tadārammaṇavasena^eb^ pavatti veditabbā.<br/><br/>[03] tadārammaṇāvasāne pana puna bhavaṅgameva pavattati, bhavaṅge vicchinne puna āvajjanādīnīti evaṃ  laddhapaccayacittasantānaṃ bhavaṅgānantaraṃ āvajjanaṃ āvajjanānantaraṃ dassanādīnīti cittaniyamavaseneva  punappunaṃ tāva pavattati, yāva ekasmiṃ bhave bhavaṅgassa parikkhayo. ekasmiṃ hi bhave  yaṃ sabbapacchimaṃ bhavaṅgacittaṃ, taṃ tato cavanattā cutīti vuccati. tasmā tampi ekūnavīsatividhameva  hoti. evaṃ ekūnavīsatiyā vipākaviññāṇānaṃ ^b^cutivasena^eb^ pavatti veditabbā.<br/><br/>[03] cutito pana puna paṭisandhi, paṭisandhito puna bhavaṅganti evaṃ bhavagatiṭhitinivāsesu saṃsaramānānaṃ  sattānaṃ avicchinnaṃ cittasantānaṃ pavattatiyeva. yo panettha arahattaṃ pāpuṇāti, tassa  cuticitte niruddhe niruddhameva hotīti. <br/><br/>[06] idaṃ viññāṇakkhandhe vitthārakathāmukhaṃ. 


