# pali

volume: 1
item: 96
title:
  sukkavissaṭṭhisikkhāpadavaṇṇanā^kāyasaṃsaggasikkhāpadavaṇṇanā^duṭṭhullavācāsikkhāpadavaṇṇanā^attakāmapāricariyasikkhāpadavaṇṇanā^

content:
  [03] 290^b^.^eb^ ^b^tena samayena buddho bhagavā^eb^ti attakāmasikkhāpadaṃ. tattha ^b^kulūpako^eb^ti  kulapayirupāsanako catunnaṃ paccayānaṃ atthāya kulūpasaṅkamane niccappayutto.<br/><br/>[03]^b^cīvarapiṇḍapātasenāsanagilānapaccayabhesajjaparikkhāra^eb^nti ^a^M2.0137^ea^ cīvarañca piṇḍapātañca  senāsanañca gilānapaccayabhesajjaparikkhārañca. ^b^gilānapaccayabhesajjaparikkhāra^eb^nti cettha  patikaraṇatthena paccayo, yassa kassaci sappāyassetaṃ adhivacanaṃ. bhisakkassa kammaṃ  tena anuññātattāti bhesajjaṃ. gilānapaccayova bhesajjaṃ gilānapaccayabhesajjaṃ, yaṃkiñci  gilānassa sappāyaṃ bhisakkakammaṃ telamadhuphāṇitādīti vuttaṃ hoti. ^b^parikkhāro^eb^ti  pana ``sattahi nagaraparikkhārehi suparikkhataṃ hotī''tiādīsu (a0 ni0  7.67) parivāro  vuccati. ``ratho ^a^P3.0551^ea^ sīsaparikkhāro jhānakkho cakkavīriyo''tiādīsu  (saṃ0 ni0  5.4) alaṅkāro. ``ye cime pabbajitena jīvitaparikkhārā samudānetabbā''tiādīsu  (ro0 ni0 1.1.191) sambhāro. idha pana sambhāropi parivāropi vaṭṭati. tañhi gilānapaccayabhesajjaṃ  jīvitassa parivāropi hoti jīvitavināsakābādhuppattiyā antaraṃ adatvā rakkhaṇato,  sambhāropi yathā ciraṃ pavattati evamassa kāraṇabhāvato, tasmā parikkhāroti vuccati.  evaṃ gilānapaccayabhesajjañca taṃ parikkhāro cāti gilānapaccayabhesajjaparikkhāro, taṃ gilānapaccayabhesajjaparikkhāranti  evamattho daṭṭhabbo.<br/><br/>[03]^b^vasala^eb^nti hīnaṃ lāmakaṃ. atha vā vassatīti vasalo, paggharatīti attho, taṃ vasalaṃ,  asucipaggharaṇakanti vuttaṃ hoti. ^b^niṭṭhuhitvā^eb^ti kheḷaṃ pātetvā.<br/><br/>[03]^b^kassāhaṃ kena hāyāmī^eb^ti ahaṃ kassā aññissā itthiyā kena bhogena vā alaṅkārena  vā rūpena vā parihāyāmi, kā nāma mayā uttaritarāti dīpeti.<br/><br/>[03] 291^b^.^eb^ ^b^santike^eb^ti upacāre ṭhatvā sāmantā avidūre, padabhājanepi ayamevāttho dīpito  ^a^V2.0124^ea^. ^b^attakāmapāricariyāyā^eb^ti methunadhammasaṅkhātena kāmena pāricariyā kāmapāricariyā.  attano atthāya kāmapāricariyā attakāmapāricariyā, attanā vā kāmitā icchitāti  attakāmā, sayaṃ methunarāgavasena patthitāti attho. attakāmā ca sā pāricariyā cāti  attakāmapāricariyā, tassā attakāmapāricariyāya. ^b^vaṇṇaṃ bhāseyyā^eb^ti guṇaṃ  ānisaṃsaṃ pakāseyya.<br/><br/>[03]tatra ^a^M2.0138^ea^ yasmā ``attano atthāya kāmapāricariyā''ti imasmiṃ atthavikappe  kāmo ceva hetu ca pāricariyā ca attho, sesaṃ byañjanaṃ. ``attakāmā ca sā pāricariyā  cāti attakāmapāricariyā''ti imasmiṃ atthavikappe adhippāyo ceva pāricariyā  cāti attho, sesaṃ byañjanaṃ. tasmā byañjane ādaraṃ akatvā atthamattameva dassetuṃ ``attano  kāmaṃ attano hetuṃ attano adhippāyaṃ attano pāricariya''nti padabhājanaṃ vuttaṃ.  ``attano kāmaṃ attano hetuṃ attano pāricariya''nti hi vutte jānissanti  paṇḍitā ``ettāvatā attano atthāya kāmapāricariyā vuttā''ti. ``attano adhippāyaṃ  attano pāricariya''nti vuttepi jānissanti ``ettāvatā attanā icchitakāmitaṭṭhena  attakāmapāricariyā vuttā''ti.<br/><br/>[03]idāni ^a^P3.0552^ea^ tassā attakāmapāricariyāya vaṇṇabhāsanākāraṃ dassento  ^b^``etadagga''^eb^ntiādimāha. taṃ uddesatopi niddesatopi uttānatthameva. ayaṃ panettha  padasambandho ca āpattivinicchayo ca -- ^b^etadaggaṃ...pe0... paricareyyā^eb^ti yā  mādisaṃ sīlavantaṃ kalyāṇadhammaṃ brahmacāriṃ etena dhammena paricareyya, tassā evaṃ mādisaṃ  paricarantiyā yā ayaṃ pāricariyā nāma, etadaggaṃ pāricariyānanti.<br/><br/>[03]^b^methunupasaṃhitena saṅghādiseso^eb^ti evaṃ attakāmapāricariyāya vaṇṇaṃ bhāsanto  ca methunupasaṃhitena methunadhammapaṭisaṃyutteneva vacanena yo bhāseyya, tassa saṅghādisesoti.<br/><br/>[03]idhāni yasmā methunupasaṃhiteneva bhāsantassa saṅghādiseso vutto, tasmā ``ahampi khattiyo,  tvampi khattiyā, arahati khattiyā khattiyassa dātuṃ samajātikattā''ti evamādīhi  vacanehi pāricariyāya vaṇṇaṃ bhāsamānassāpi saṅghādiseso natthi. ``ahampi khattiyo''tiādike  pana bahūpi pariyāye vatvā ``arahasi tvaṃ mayhaṃ methunadhammaṃ dātu''nti evaṃ methunappaṭisaṃyutteneva  bhāsamānassa saṅghādisesoti.<br/><br/>[03]^b^itthī^eb^ ^a^V2.0125^ea^ ^b^ca hotī^eb^tiādi pubbe vuttanayameva. idha udāyitthero ādikammiko, tassa  anāpatti ādikammikassāti.<br/><br/>[03]samuṭṭhānādi sabbaṃ duṭṭhullavācāsadisaṃ. vinītavatthūni uttānatthānevāti.<br/><br/>[06] attakāmapāricariyasikkhāpadavaṇṇanā niṭṭhitā.


volume: 1
item: 97
title:
  kāyasaṃsaggasikkhāpadavaṇṇanā^duṭṭhullavācāsikkhāpadavaṇṇanā^attakāmapāricariyasikkhāpadavaṇṇanā^sañcarittasikkhāpadavaṇṇanā^

content:
  [03] 296^b^.^eb^ ^b^tena^eb^ ^a^M2.0139^ea^ ^b^samayena buddho bhagavā^eb^ti sañcarittaṃ. tattha ^b^paṇḍitā^eb^ti  paṇḍiccena samannāgatā gatimantā. ^b^byattā^eb^ti veyyattiyena samannāgatā, upāyena  samannāgatā upāyaññū visāradā. ^b^medhāvinī^eb^ti medhāya samannāgatā, diṭṭhaṃ diṭṭhaṃ  karoti. ^b^dakkhā^eb^ti chekā. ^b^analasā^eb^ti uṭṭhānavīriyasampannā. ^b^channā^eb^ti anucchavikā.<br/><br/>[03]^b^kismiṃ viyā^eb^ti kicchaṃ viya kileso viya, hiri viya amhākaṃ hotīti adhippāyo.  ^b^kumārikāya vattu^eb^nti ``imaṃ tumhe gaṇhathā''ti kumārikāya kāraṇā vattuṃ.<br/><br/>[03]āvāhādīsu ^b^āvāho^eb^ti dārakassa parakulato dārikāya ^a^P3.0553^ea^ āharaṇaṃ.  ^b^vivāho^eb^ti attano dārikāya parakulapesanaṃ. ^b^vāreyya^eb^nti ``detha no dārakassa  dārika''nti yācanaṃ, divasanakkhattamuhuttaparicchedakaraṇaṃ vā.<br/><br/>[03] 297^b^.^eb^ ^b^purāṇagaṇakiyā^eb^ti ekassa gaṇakassa bhariyāya, sā tasmiṃ jīvamāne gaṇakīti  paññāyittha, mate pana purāṇagaṇakīti saṅkhaṃ gatā. ^b^tirogāmo^eb^ti bahigāmo, añño  gāmoti adhippāyo. ^b^manussā^eb^ti udāyissa imaṃ sañcarittakamme yuttapayuttabhāvaṃ  jānanakamanussā.<br/><br/>[03]^b^suṇisabhogenā^eb^ti yena bhogena suṇisā bhuñjitabbā hoti randhāpanapacāpanapāvesanādinā,  tena bhuñjiṃsu. ^b^tato aparena dāsibhogenā^eb^ti māsātikkame yena bhogena dāsī  bhuñjitabbā hoti khettakammakacavarachaḍḍanaudakāharaṇādinā, tena bhuñjiṃsu. ^b^duggatā^eb^ti  daliddā, yattha vā gatā duggatā hoti tādisaṃ kulaṃ gatā. ^b^māyyo imaṃ kumārika^eb^nti  mā ayyo imaṃ kumārikaṃ. ^b^āhārūpahāro^eb^ti āhāro ca upahāro ca gahaṇañca dānañca,  na amhehi ^a^V2.0126^ea^ kiñci āhaṭaṃ na upāhaṭaṃ tayā saddhiṃ kayavikkayo vohāro amhākaṃ natthīti  dīpenti. ^b^samaṇena bhavitabbaṃ abyāvaṭena, samaṇo assa susamaṇo^eb^ti samaṇena nāma  īdisesu kammesu abyāvaṭena abyāpārena bhavitabbaṃ, evaṃ ^a^M2.0140^ea^ bhavanto  hi samaṇo susamaṇo assāti, evaṃ naṃ apasādetvā ^b^``gaccha tvaṃ na mayaṃ taṃ jānāmā''^eb^ti  āhaṃsu.<br/><br/>[03] 298^b^.^eb^ ^b^sajjito^eb^ti sabbūpakaraṇasampanno maṇḍitapasādhito vā.<br/><br/>[03] 300^b^.^eb^ ^b^dhuttā^eb^ti itthidhuttā. ^b^paricārentā^eb^ti manāpiyesu rūpādīsu ito  cito ca samantā indriyāni cārentā, kīḷantā abhiramantāti vuttaṃ hoti. ^b^abbhutamakaṃsū^eb^ti  yadi karissati tvaṃ ettakaṃ jito, yadi na karissati ahaṃ ettakanti paṇamakaṃsu.  bhikkhūnaṃ pana abbhutaṃ kātuṃ na vaṭṭati. yo karoti parājitena dātabbanti ^b^mahāpaccariyaṃ^eb^  vuttaṃ.<br/><br/>[03]^b^kathañhi nāma ayyo udāyī taṅkhaṇika^eb^nti ettha ^b^taṅkhaṇo^eb^ti acirakālo  ^a^P3.0554^ea^ vuccati. ^b^taṅkhaṇika^eb^nti acirakālādhikārikaṃ.<br/><br/>[03] 301^b^.^eb^ ^b^sañcarittaṃ samāpajjeyyā^eb^ti sañcaraṇabhāvaṃ samāpajjeyya. yasmā pana taṃ samāpajjantena  kenaci pesitena katthaci gantabbaṃ hoti, parato ca ``itthiyā vā purisamati''nti  ādivacanato idha itthipurisā adhippetā, tasmā tamatthaṃ dassetuṃ ``itthiyā vā pahito  purisassa santike gacchati, purisena vā pahito itthiyā santike gacchatī''ti  evamassa padabhājanaṃ vuttaṃ. ^b^itthiyā vā purisamatiṃ purisassa vā itthimati^eb^nti  ettha āroceyyāti pāṭhaseso daṭṭhabbo, tenevassa padabhājane ``purisassa matiṃ itthiyā  āroceti, itthiyā matiṃ purisassa ārocetī''ti vuttaṃ.<br/><br/>[03]idāni yadatthaṃ taṃ tesaṃ matiṃ adhippāyaṃ ajjhāsayaṃ chandaṃ ruciṃ āroceti, taṃ dassento  ^b^``jāyattane vā jārattane vā''^eb^tiādimāha. tattha ^b^jāyattane^eb^ti jāyābhāve.  ^b^jārattane^eb^ti jārabhāve. purisassa hi matiṃ itthiyā ārocento jāyattane āroceti,  itthiyā matiṃ purisassa ārocento jārattane āroceti; apica purisasseva matiṃ itthiyā  ārocento jāyattane vā āroceti nibaddhabhariyābhāve, jārattane vā micchācārabhāve.  yasmā panetaṃ ārocentena ``tvaṃ kirassa jāyā bhavissasī''tiādi vattabbaṃ hoti,  tasmā taṃ vattabbatākāraṃ dassetuṃ ``jāyattane vāti jāyā bhavissasi, jārattane  ^a^M2.0141^ea^ vāti jārī bhavissasī''ti assa padabhājanaṃ ^a^V2.0127^ea^ vuttaṃ. eteneva ca upāyena itthiyā  matiṃ purisassa ārocanepi pati bhavissasi, sāmiko bhavissasi, jāro bhavissasīti  vattabbatākāro veditabbo.<br/><br/>[03]^b^antamaso taṅkhaṇikāyapī^eb^ti sabbantimena paricchedena yā ayaṃ taṅkhaṇe muhuttamatte paṭisaṃvasitabbato  taṅkhaṇikāti vuccati, muhuttikāti attho. tassāpi ``muhuttikā bhavissasī''ti  evaṃ purisamatiṃ ārocentassa saṅghādiseso. etenevupāyena ``muhuttiko bhavissasī''ti  evaṃ purisassa itthimatiṃ ārocentopi saṅghādisesaṃ āpajjatīti veditabbo.<br/><br/>[03] 303^b^.^eb^ idāni ``itthiyā vā purisamati''nti ettha adhippetā itthiyo pabhedato dassetvā  tāsu sañcarittavasena āpattibhedaṃ dassetuṃ ^b^``dasa itthiyo''^eb^tiādimāha. tattha  ^b^māturakkhitā^eb^ti mātarā rakkhitā. yathā purisena saṃvāsaṃ na kappeti, evaṃ  mātarā rakkhitā, tenassa padabhājanepi vuttaṃ -- ``mātā rakkhati ^a^P3.0555^ea^ gopeti  issariyaṃ kāreti vasaṃ vattetī''ti. tattha ^b^rakkhatī^eb^ti katthaci gantuṃ na deti.  ^b^gopetī^eb^ti yathā aññe na passanti, evaṃ guttaṭṭhāne ṭhapeti. ^b^issariyaṃ kāretī^eb^ti  serivihāramassā nisedhentī abhibhavitvā pavattati. ^b^vasaṃ vattetī^eb^ti ``idaṃ karohi,  idaṃ mā akāsī''ti evaṃ attano vasaṃ tassā upari vatteti. etenupāyena piturakkhitādayopi  ñātabbā. gottaṃ vā dhammo vā na rakkhati, sagottehi pana sahadhammikehi ca ekaṃ satthāraṃ  uddissa pabbajitehi ekagaṇapariyāpannehi ca rakkhitā ``gottarakkhitā dhammarakkhitā''ti  vuccati, tasmā tesaṃ padānaṃ ``sagottā rakkhantī''tiādinā nayena padabhājanaṃ vuttaṃ.<br/><br/>[03]saha ārakkhenāti ^b^sārakkhā^eb^. saha paridaṇḍenāti ^b^saparidaṇḍā^eb^. tāsaṃ niddesā  pākaṭāva. imāsu dasasu pacchimānaṃ dvinnameva purisantaraṃ gacchantīnaṃ micchācāro hoti,  na itarāsaṃ.<br/><br/>[03]dhanakkītādīsu appena vā bahunā vā dhanena kītā ^b^dhanakkītā^eb^. yasmā pana sā na  kītamattā eva saṃvāsatthāya pana kītattā bhariyā, tasmāssa niddese dhanena kiṇitvā vāsetīti  vuttaṃ.<br/><br/>[03]chandena ^a^M2.0142^ea^ attano ruciyā vasatīti ^b^chandavāsinī^eb^. yasmā pana sā na attano  chandamatteneva ^a^V2.0128^ea^ bhariyā hoti purisena pana sampaṭicchitattā, tasmāssa niddese ``piyo  piyaṃ vāsetī''ti vuttaṃ.<br/><br/>[03]bhogena vasatīti ^b^bhogavāsinī^eb^. udukkhalamusalādigharūpakaraṇaṃ labhitvā bhariyābhāvaṃ  gacchantiyā janapaditthiyā etaṃ adhivacanaṃ.<br/><br/>[03]paṭena vasatīti ^b^paṭavāsinī^eb^. nivāsanamattampi pāvuraṇamattampi labhitvā bhariyābhāvaṃ  upagacchantiyā dalidditthiyā etaṃ adhivacanaṃ.<br/><br/>[03]^b^odapattakinī^eb^ti ubhinnaṃ ekissā udakapātiyā hatthe otāretvā ``idaṃ udakaṃ  viya saṃsaṭṭhā abhejjā hothā''ti vatvā pariggahitāya vohāranāmametaṃ, niddesepissa  ``tāya saha udakapattaṃ āmasitvā taṃ vāsetī''ti evamattho veditabbo.<br/><br/>[03]obhaṭaṃ oropitaṃ cumbaṭamassāti ^b^obhaṭacumbaṭā,^eb^ kaṭṭhahārikādīnaṃ aññatarā, yassā  sīsato cumbaṭaṃ oropetvā ghare vāseti, tassā etaṃ adhivacanaṃ.<br/><br/>[03]^b^dāsī cā^eb^ti attanoyeva dāsī ca hoti bhariyā ca.<br/><br/>[03]^b^kammakārī^eb^ nāma gehe bhatiyā kammaṃ ^a^P3.0556^ea^ karoti, tāya saddhiṃ koci  gharāvāsaṃ kappeti attano bhariyāya anatthiko hutvā. ayaṃ vuccati ``kammakārī  ca bhariyā cā''ti.<br/><br/>[03]dhajena āhaṭā ^b^dhajāhaṭā,^eb^ ussitaddhajāya senāya gantvā paravisayaṃ vilumpitvā ānītāti  vuttaṃ hoti, taṃ koci bhariyaṃ karoti, ayaṃ dhajāhaṭā nāma. ^b^muhuttikā^eb^ vuttanayāeva,  etāsaṃ dasannampi purisantaragamane micchācāro hoti. purisānaṃ pana vīsatiyāpi etāsu  micchācāro hoti, bhikkhuno ca sañcarittaṃ hotīti.<br/><br/>[03] 305^b^.^eb^ idāni ^b^puriso bhikkhuṃ pahiṇatī^eb^tiādīsu ^b^paṭiggaṇhātī^eb^ti so bhikkhu  tassa purisassa ``gaccha, bhante, itthannāmaṃ māturakkhitaṃ brūhi, hohi kira itthannāmassa  bhariyā dhanakkītā''ti evaṃ vuttavacanaṃ ``sādhu upāsakā''ti vā ``hotū''ti  vā ``ārocessāmī''ti vā yena kenaci ākārena vacībhedaṃ katvā vā sīsakampanādīhi  vā sampaṭicchati. ^b^vīmaṃsatī^eb^ti ^a^V2.0129^ea^ ^a^M2.0143^ea^ evaṃ paṭiggaṇhitvā tassā itthiyā  santikaṃ gantvā taṃ sāsanaṃ āroceti. ^b^paccāharatī^eb^ti tena ārocite sā itthī  ``sādhū''ti sampaṭicchatu vā paṭikkhipatu vā lajjāya vā tuṇhī hotu, puna āgantvā  tassa purisassa taṃ pavattiṃ āroceti.<br/><br/>[03]ettāvatā imāya paṭiggahaṇārocanapaccāharaṇasaṅkhātāya tivaṅgasampattiyā saṅghādiseso hoti.  sā pana tassa bhariyā hotu vā mā vā, akāraṇametaṃ. sace pana so māturakkhitāya santikaṃ  pesito taṃ adisvā tassā mātuyā taṃ sāsanaṃ āroceti, bahiddhā vimaṭṭhaṃ nāma hoti,  tasmā visaṅketanti ^b^mahāpadumatthero^eb^ āha. ^b^mahāsumatthero^eb^ pana mātā vā hotu  pitā vā antamaso gehadāsīpi añño vāpi yo koci taṃ kiriyaṃ sampādessati, tassa  vuttepi vimaṭṭhaṃ nāma na hoti, tivaṅgasampattikāle āpattiyeva.<br/><br/>[03]nanu yathā ``buddhaṃ paccakkhāmī''ti vattukāmo virajjhitvā ``dhammaṃ paccakkhāmī''ti  vadeyya paccakkhātāvassa sikkhā. yathā vā ``paṭhamaṃ jhānaṃ samāpajjāmī''ti vattukāmo  virajjhitvā ``dutiyaṃ jhānaṃ samāpajjāmī''ti vadeyya āpannovassa ^a^P3.0557^ea^  pārājikaṃ. evaṃsampadamidanti āha. taṃ panetaṃ ``paṭiggaṇhāti, antevāsiṃ vīmaṃsāpetvā  attanā paccāharati, āpatti saṅghādisesassā''ti iminā sameti, tasmā subhāsitaṃ.<br/><br/>[03]yathā ca ``māturakkhitaṃ brūhī''ti vuttassa gantvā tassā ārocetuṃ samatthānaṃ mātādīnampi  vadato visaṅketo natthi, evameva ``hohi kira itthannāmassa bhariyā dhanakkītā''ti vattabbe  ``hohi kira itthannāmassa bhariyā chandavāsinī''ti evaṃ pāḷiyaṃ vuttesu chandavāsiniādīsu  vacanesu aññataravasena vā avuttesupi ``hohi kira itthannāmassa bhariyā jāyā pajāpati  puttamātā gharaṇī gharasāminī bhattarandhikā sussūsikā paricārikā''tievamādīsu  saṃvāsaparidīpakesu vacanesu aññataravasena vā vadantassāpi visaṅketo natthi tivaṅgasampattiyā  āpattiyeva. ``māturakkhitaṃ brūhī''ti pesitassa pana gantvā aññāsu piturakkhitādīsu  aññataraṃ vadantassa visaṅketaṃ. esa nayo ``piturakkhitaṃ brūhī''tiādīsupi.<br/><br/>[03]kevalañhettha ^a^M2.0144^ea^ ekamūlakadumūlakādivasena ``purisassa mātā bhikkhuṃ  pahiṇati, māturakkhitāya mātā bhikkhuṃ pahiṇatī''ti evamādīnaṃ mūlaṭṭhānañca vasena  peyyālabhedoyeva viseso ^a^V2.0130^ea^. sopi pubbe vuttanayattā pāḷianusāreneva sakkā jānitunti  nāssa vibhāgaṃ dassetuṃ ādaraṃ karimha.<br/><br/>[03] 338^b^.^eb^ paṭiggaṇhātītiādīsu pana dvīsu catukkesu paṭhamacatukke ādipadena tivaṅgasampattiyā  saṅghādiseso, majjhe dvīhi duvaṅgasampattiyā thullaccayaṃ, ante ekena ekaṅgasampattiyā  dukkaṭaṃ. dutiyacatukke ādipadena duvaṅgasampattiyā thullaccayaṃ, majjhe dvīhi  ekaṅgasampattiyā dukkaṭaṃ, ante ekena aṅgābhāvato anāpatti. tattha ^b^paṭiggaṇhātī^eb^ti  āṇāpakassa sāsanaṃ paṭiggaṇhāti. ^b^vīmaṃsatī^eb^ti pahitaṭṭhānaṃ gantvā taṃ āroceti.  ^b^paccāharatī^eb^ti puna āgantvā mūlaṭṭhassa āroceti.<br/><br/>[03]^b^na paccāharatī^eb^ti ārocetvā ettova pakkamati. ^b^paṭiggaṇhāti na vīmaṃsatī^eb^ti  purisena ``itthannāmaṃ gantvā brūhī''ti vuccamāno ``sādhū''ti tassa sāsanaṃ paṭiggaṇhitvā  taṃ pamussitvā vā appamussitvā vā ^a^P3.0558^ea^ aññena karaṇīyena tassā santikaṃ  gantvā kiñcideva kathaṃ kathento nisīdati, ettāvatā ``paṭiggaṇhāti na vīmaṃsati  nāmā''ti vuccati. atha naṃ sā itthī sayameva vadati ``tumhākaṃ kira upaṭṭhāko  maṃ gehe kātukāmo''ti evaṃ vatvā ca ``ahaṃ tassa bhariyā bhavissāmī''ti vā  ``na bhavissāmī''ti vā vadati. so tassā vacanaṃ anabhinanditvā appaṭikkositvā  tuṇhībhūtova uṭṭhāyāsanā tassa purisassa santikaṃ āgantvā taṃ pavattiṃ āroceti,  ettāvatā ^b^``na vīmaṃsati paccāharati nāmā''^eb^ti vuccati. ^b^na vīmaṃsati na paccāharatī^eb^ti  kevalaṃ sāsanārocanakāle paṭiggaṇhātiyeva, itaraṃ pana dvayaṃ na karoti.<br/><br/>[03]^b^na paṭiggaṇhāti vīmaṃsati paccāharatī^eb^ti koci puriso bhikkhussa ṭhitaṭṭhāne vā  nisinnaṭṭhāne vā tathārūpiṃ kathaṃ katheti, bhikkhu tena appahitopi pahito viya hutvā  itthiyā santikaṃ gantvā ``hohi kira itthannāmassa bhariyā''tiādinā nayena vīmaṃsitvā  tassā ruciṃ vā aruciṃ vā puna āgantvā imassa āroceti. teneva nayena vīmaṃsitvā  apaccāharanto ^a^M2.0145^ea^ ^b^``na paṭiggaṇhāti vīmaṃsati na paccāharatī''^eb^ti  vuccati. teneva nayena gato avīmaṃsitvā tāya samuṭṭhāpitaṃ kathaṃ sutvā paṭhamacatukkassa  tatiyapade vuttanayena āgantvā imassa ārocento ^b^``na paṭiggaṇhāti na vīmaṃsati paccāharatī''^eb^ti  vuccati. catutthapadaṃ pākaṭameva.<br/><br/>[03]^b^sambahule bhikkhū āṇāpetī^eb^tiādinayā pākaṭāyeva. yathā pana sambahulāpi ekavatthumhi  āpajjanti, evaṃ ekassapi sambahulavatthūsu sambahulā āpattiyo veditabbā. kathaṃ?  puriso bhikkhuṃ ^a^V2.0131^ea^ āṇāpeti ``gaccha, bhante, asukasmiṃ nāma pāsāde saṭṭhimattā vā  sattatimattā vā itthiyo ṭhitā tā vadehi, hotha kira itthannāmassa bhariyāyo''ti.  so sampaṭicchitvā tattha gantvā ārocetvā puna taṃ sāsanaṃ paccāharati. yattakā itthiyo  tattakā āpattiyo āpajjati. vuttañhetaṃ ^b^parivārepi^eb^ --<br/><br/>[21] ``padavītihāramattena, vācāya bhaṇitena ca.<br/><br/>[27] sabbāni garukāni sappaṭikammāni.<br/><br/>[26] catusaṭṭhi āpattiyo āpajjeyya ekato.<br/><br/>[22] pañhāmesā kusalehi cintitā''ti.. (pari0 480).<br/><br/>[03]imaṃ ^a^P3.0559^ea^ kira atthavasaṃ paṭicca ayaṃ pañho vutto. vacanasiliṭṭhatāya cettha  ``catusaṭṭhi āpattiyo''ti vuttaṃ. evaṃ karonto pana satampi sahassampi āpajjatīti.  yathā ca ekena pesitassa ekassa sambahulāsu itthīsu sambahulā āpattiyo, evaṃ  eko puriso sambahule bhikkhū ekissā santikaṃ peseti, sabbesaṃ saṅghādiseso.  eko sambahule bhikkhū sambahulānaṃ itthīnaṃ santikaṃ peseti, itthigaṇanāya saṅghādisesā.  sambahulā purisā ekaṃ bhikkhuṃ ekissā santikaṃ pesenti, purisagaṇanāya saṅghādisesā.  sambahulā ekaṃ sambahulānaṃ itthīnaṃ santikaṃ pesenti, vatthugaṇanāya saṅghādisesā.  sambahulā sambahule ekissā santikaṃ pesenti, vatthugaṇanāya saṅghādisesā. sambahulā  purisā sambahule bhikkhū sambahulānaṃ itthīnaṃ santikaṃ pesenti, vatthugaṇanāya saṅghādisesā.  esa nayo ``ekā itthī ekaṃ bhikkhu''ntiādīsupi. ettha ca sabhāgavibhāgatā nāma  appamāṇaṃ, mātāpitunampi pañcasahadhammikānampi sañcarittakammaṃ karontassa āpattiyeva.<br/><br/>[03]^b^puriso^eb^ ^a^M2.0146^ea^ ^b^bhikkhuṃ āṇāpeti gaccha bhante^eb^ti catukkaṃ aṅgavasena  āpattibheda dassanatthaṃ vuttaṃ. tassa pacchimapade ^b^antevāsī vīmaṃsitvā bahiddhā  paccāharatī^eb^ti āgantvā ācariyassa anārocetvā ettova gantvā tassa purisassa āroceti.  ^b^āpatti ubhinnaṃ thullaccayassā^eb^ti ācariyassa paṭiggahitattā ca vīmaṃsāpitattā ca  dvīhaṅgehi thullaccayaṃ, antevāsikassa vīmaṃsitattā ca paccāhaṭattā ca dvīhaṅgehi thullaccayaṃ.  sesaṃ pākaṭameva.<br/><br/>[03] 339^b^.^eb^ ^b^gacchanto sampādetī^eb^ti paṭiggaṇhāti ceva vīmaṃsati ca. ^b^āgacchanto visaṃvādetī^eb^ti  na paccāharati. ^b^gacchanto visaṃvādetī^eb^ti na paṭiggaṇhāti. ^b^āgacchanto sampādetī^eb^ti  ^a^V2.0132^ea^ vīmaṃsati ceva paccāharati ca. evaṃ ubhayattha dvīhaṅgehi thullaccayaṃ. tatiyapade āpatti,  catutthe anāpatti.<br/><br/>[03] 340^b^.^eb^ ^b^anāpatti saṅghassa vā cetiyassa vā gilānassa vā karaṇīyena gacchati ummattakassa  ādikammikassā^eb^ti ettha bhikkhusaṅghassa uposathāgāraṃ vā kiñci vā vippakataṃ  hoti. tattha kārukānaṃ ^a^P3.0560^ea^ bhattavetanatthāya upāsako vā upāsikāya  santikaṃ bhikkhuṃ pahiṇeyya, uṃpāsikā vā upāsakassa, evarūpena saṅghassa karaṇīyena  gacchantassa anāpatti. cetiyakamme kayiramānepi eseva nayo. gilānassa bhesajjatthāyapi  upāsakena vā upāsikāya santikaṃ upāsikāya vā upāsakassa santikaṃ pahitassa  gacchato anāpatti. ummattakāadikammikā vuttanayā eva.<br/><br/>[06] padabhājanīyavaṇṇanā niṭṭhitā.<br/><br/>[03]samuṭṭhānādīsu idaṃ sikkhāpadaṃ chasamuṭṭhānaṃ, sīsukkhipanādinā kāyavikārena sāsanaṃ  gahetvā gantvā hatthamuddāya vīmaṃsitvā puna āgantvā hatthamuddāya eva ārocentassa  kāyato samuṭṭhāti. āsanasālāya nisinnassa ``itthannāmā āgamissati, tassā cittaṃ  jāneyyāthā''ti kenaci vutte ``sādhū''ti sampaṭicchitvā taṃ āgataṃ vatvā tassā  gatāya puna tasmiṃ purise āgate ārocentassa vācato samuṭṭhāti. vācāya ``sādhū''ti  sāsanaṃ gahetvā aññena karaṇīyena tassā gharaṃ gantvā aññattha vā gamanakāle taṃ disvā  vacībhedeneva vīmaṃsitvā puna aññeneva ^a^M2.0147^ea^ karaṇīyena tato apakkamma kadācideva  taṃ purisaṃ disvā ārocentassāpi vācatova samuṭṭhāti. paṇṇattiṃ ajānantassa pana khīṇāsavassāpi  kāyavācato samuṭṭhāti. kathaṃ? sace hissa mātāpitaro kujjhitvā alaṃvacanīyā  honti, tañca bhikkhuṃ gharaṃ upagataṃ therapitā vadati ``mātā te tāta maṃ mahallakaṃ chaḍḍetvā  ñātikulaṃ gatā, gaccha taṃ maṃ upaṭṭhātuṃ pesehī''ti. so ce gantvā taṃ vatvā puna  pituno tassā āgamanaṃ vā anāgamanaṃ vā āroceti, saṅghādiseso. imāni tīṇi acittakasamuṭṭhānāni.<br/><br/>[03]paṇṇattiṃ pana jānitvā eteheva tīhi nayehi sañcarittaṃ samāpajjato kāyacittato vācācittato  kāyavācācittato ca samuṭṭhāti. imāni tīṇi paṇṇattijānanacittena sacittakasamuṭṭhānāni.  kiriyaṃ, nosaññāvimokkhaṃ, paṇṇattivajjaṃ, kāyakammaṃ, vacīkammaṃ, kusalādivasena  cettha tīṇi cittāni, sukhādivasena tisso vedanāti.<br/><br/>[03] 341^b^.^eb^ vinītavatthūsu ^a^V2.0133^ea^ ādito vatthupañcake paṭiggahitamattattā dukkaṭaṃ.<br/><br/>[06] kalahavatthusmiṃ ^b^sammodanīyaṃ akāsī^eb^ti taṃ saññāpetvā ^a^P3.0561^ea^ puna gehagamanīyaṃ<br/><br/>[03] akāsi. ^b^nālaṃvacanīyā^eb^ti na pariccattāti attho. yā hi yathā yathā yesu yesu  janapadesu pariccattā pariccattāva hoti, bhariyābhāvaṃ atikkamati, ayaṃ ``alaṃvacanīyā''ti  vuccati. esā pana na alaṃvacanīyā kenacideva kāraṇena kalahaṃ katvā gatā, tenevettha  bhagavā ^b^``anāpattī''^eb^ti āha. yasmā pana kāyasaṃsagge yakkhiyā thullaccayaṃ vuttaṃ,  tasmā duṭṭhullādīsupi yakkhipetiyo thullaccayavatthumevāti veditabbā. aṭṭhakathāsu  panetaṃ na vicāritaṃ. sesaṃ sabbattha uttānatthamevāti.<br/><br/>[06] sañcarittasikkhāpadavaṇṇanā niṭṭhitā.


volume: 1
item: 98
title:
  duṭṭhullavācāsikkhāpadavaṇṇanā^attakāmapāricariyasikkhāpadavaṇṇanā^sañcarittasikkhāpadavaṇṇanā^kuṭikārasikkhāpadavaṇṇanā^

content:
  [03] 342^b^.^eb^ ^b^tena samayenā^eb^ti kuṭikārasikkhāpadaṃ. tattha ^b^āḷavakā^eb^ti āḷaviraṭṭhe  jātā dārakā āḷavakā nāma, te pabbajitakālepi ``āḷavakā''tveva paññāyiṃsu.  te sandhāya vuttaṃ ``āḷavakā bhikkhū''ti. ^b^saññācikāyo^eb^ti ^a^M2.0148^ea^ sayaṃ  yācitvā gahitūpakaraṇāyo. ^b^kārāpentī^eb^ti karontipi kārāpentipi, te kira  sāsane vipassanādhurañca ganthadhurañcāti dvepi dhurāni chaḍḍetvā navakammameva dhuraṃ  katvā paggaṇhiṃsu. ^b^assāmikāyo^eb^ti anissarāyo, kāretā dāyakena virahitāyoti  attho. ^b^attuddesikāyo^eb^ti attānaṃ uddissa attano atthāya āraddhāyoti attho.  ^b^appamāṇikāyo^eb^ti ``ettakena niṭṭhaṃ gacchissantī''ti evaṃ aparicchinnappamāṇāyo,  vuddhippamāṇāyo vā mahantappamāṇāyoti attho.<br/><br/>[03]yācanā eva bahulā etesaṃ mandaṃ aññaṃ kammanti ^b^yācanabahulā^eb^. evaṃ ^b^viññattibahulā^eb^  veditabbā. atthato panettha nānākaraṇaṃ natthi, anekakkhattuṃ ``purisaṃ detha, purisatthakaraṃ  dethā''ti yācantānametaṃ adhivacanaṃ. tattha mūlacchejjāya purisaṃ yācituṃ na vaṭṭati,  sahāyatthāya kammakaraṇatthāya ``purisaṃ dethā''ti yācituṃ vaṭṭati. ^b^purisatthakara^eb^nti  purisena kātabbaṃ hatthakammaṃ vuccati, taṃ yācituṃ vaṭṭati. hatthakammaṃ nāma kiñci  vatthu na hoti, tasmā ^a^P3.0562^ea^ ṭhapetvā migaluddakamacchabandhakādīnaṃ sakakammaṃ  avasesaṃ sabbaṃ kappiyaṃ. ``kiṃ, bhante, āgatattha kena kamma''nti pucchite vā  apucchite vā yācituṃ vaṭṭati, viññattipaccayā doso natthi. tasmā migaluddakādayo  sakakammaṃ na yācitabbā, ``hatthakammaṃ dethā''ti aniyametvāpi na yācitabbā; evaṃ  ^a^V2.0134^ea^ yācitā hi te ``sādhu, bhante''ti bhikkhū uyyojetvā migepi māretvā āhareyyuṃ.  niyametvā pana ``vihāre kiñci kattabbaṃ atthi, tattha hatthakammaṃ dethā''ti  yācitabbā. phālanaṅgalādīni upakaraṇāni gahetvā kasituṃ vā vapituṃ vā lāyituṃ  vā gacchantaṃ sakiccapasutampi kassakaṃ vā aññaṃ vā kiñci hatthakammaṃ yācituṃ  vaṭṭateva. yo pana vighāsādo vā añño vā koci nikkammo niratthakakathaṃ kathento  niddāyanto vā viharati, evarūpaṃ ayācitvāpi ``ehi re idaṃ vā idaṃ vā karohī''ti  yadicchakaṃ kārāpetuṃ vaṭṭati.<br/><br/>[03]hatthakammassa pana sabbakappiyabhāvadīpanatthaṃ imaṃ nayaṃ kathenti. sace hi bhikkhu pāsādaṃ  kāretukāmo hoti, thambhatthāya pāsāṇakoṭṭakānaṃ gharaṃ gantvā vattabbaṃ ``hatthakammaṃ  laddhuṃ vaṭṭati upāsakā''ti. kiṃ kātabbaṃ, bhante,ti? pāsāṇatthambhā uddharitvā  dātabbāti. sace te uddharitvā ^a^M2.0149^ea^ vā denti, uddharitvā nikkhitte attano  thambhe vā denti, vaṭṭati. athāpi vadanti -- ``amhākaṃ, bhante, hatthakammaṃ kātuṃ  khaṇo natthi, aññaṃ uddharāpetha, tassa mūlaṃ dassāmā''ti uddharāpetvā ``pāsāṇatthambhe  uddhaṭamanussānaṃ mūlaṃ dethā''ti vattuṃ vaṭṭati. etenevupāyena pāsādadārūnaṃ atthāya  vaḍḍhakīnaṃ santikaṃ iṭṭhakatthāya iṭṭhakavaḍḍhakīnaṃ chadanatthāya gehacchādakānaṃ cittakammatthāya  cittakārānanti yena yena attho hoti, tassa tassa atthāya tesaṃ tesaṃ sippakārakānaṃ  santikaṃ gantvā hatthakammaṃ yācituṃ vaṭṭati. hatthakammayācanavasena ca mūlacchejjāya  vā bhattavetanānuppadānena vā laddhampi sabbaṃ gahetuṃ vaṭṭati. araññato āharāpentena ca  sabbaṃ anajjhāvutthakaṃ āharāpetabbaṃ.<br/><br/>[03]na kevalañca pāsādaṃ kāretukāmena mañcapīṭhapattaparissāvanadhamakarakacīvarādīni  ^a^P3.0563^ea^ kārāpetukāmenāpi dārulohasuttādīni labhitvā te te sippakārake  upasaṅkamitvā vuttanayeneva hatthakammaṃ yācitabbaṃ. hatthakammayācanavasena ca mūlacchejjāya  vā bhattavetanānuppadānena vā laddhampi sabbaṃ gahetabbaṃ. sace pana kātuṃ na icchanti,  bhattavetanaṃ paccāsīsanti, akappiyakahāpaṇādi na dātabbaṃ. bhikkhācāravattena taṇḍulādīni  pariyesitvā dātuṃ vaṭṭati.<br/><br/>[03]hatthakammavasena pattaṃ kāretvā tatheva pācetvā navapakkassa pattassa puñchanatelatthāya antogāmaṃ  paviṭṭhena ``bhikkhāya āgato''ti sallakkhetvā yāguyā vā bhatte vā ānīte hatthena patto  pidhātabbo. sace upāsikā ``kiṃ, bhante''ti pucchati, ``navapakko patto puñchanatelena  attho''ti vattabbaṃ. sace sā ``dehi, bhante''ti pattaṃ gahetvā telena puñchitvā  yāguyā vā bhattassa vā pūretvā deti, viññatti nāma na hoti, gahetuṃ vaṭṭatīti.<br/><br/>[03]bhikkhū ^a^V2.0135^ea^ pageva piṇḍāya caritvā āsanasālaṃ gantvā āsanaṃ apassantā tiṭṭhanti. tatra ce  upāsakā bhikkhū ṭhite disvā sayameva āsanāni āharāpenti, nisīditvā gacchantehi  āpucchitvā gantabbaṃ. anāpucchā gatānampi naṭṭhaṃ gīvā na hoti, āpucchitvā gamanaṃ  pana vattaṃ. sace bhikkhūhi ``āsanāni āharathā''ti vuttehi āhaṭāni honti, āpucchitvāva  gantabbaṃ. anāpucchā gatānaṃ vattabhedo ca naṭṭhañca gīvāti. attharaṇakojavādīsupi eseva  nayo.<br/><br/>[03]makkhikāyo ^a^M2.0150^ea^ bahukā honti, ``makkhikābījaniṃ āharathā''ti vattabbaṃ.  pucimandasākhādīni āharanti, kappiyaṃ kārāpetvā paṭiggahetabbāni. āsanasālāya  udakabhājanaṃ rittaṃ hoti, ``dhamakaraṇaṃ gaṇhā''ti na vattabbaṃ. dhamakarakañhi rittabhājane  pakkhipanto bhindeyya ``nadiṃ vā taḷākaṃ vā gantvā pana udakaṃ āharā''ti vattuṃ  vaṭṭati. ``gehato āharā''ti neva vattuṃ vaṭṭati, na āhaṭaṃ ^a^P3.0564^ea^ paribhuñjitabbaṃ.  āsanasālāyaṃ vā araññake vā bhattakiccaṃ karontehi tatthajātakaṃ anajjhāvutthakaṃ  yaṃkiñci uttaribhaṅgārahaṃ pattaṃ vā phalaṃ vā sace kiñci kammaṃ karontaṃ āharāpeti,  hatthakammavasena āharāpetvā paribhuñjituṃ vaṭṭati. alajjīhi pana bhikkhūhi vā sāmaṇerehi  vā hatthakammaṃ na kāretabbaṃ. ayaṃ tāva purisatthakare nayo.<br/><br/>[03]goṇaṃ pana aññātakāppavāritaṭṭhānato āharāpetuṃ na vaṭṭati, āharāpentassa dukkaṭaṃ.  ñātipavāritaṭṭhānatopi mūlacchejjāya yācituṃ na vaṭṭati, tāvakālikanayena sabbattha vaṭṭati.  evaṃ āharāpitañca goṇaṃ rakkhitvā jaggitvā sāmikā paṭicchāpetabbā. sacassa pādo  vā siṅgaṃ vā bhijjati vā nassati vā sāmikā ce sampaṭicchanti, iccetaṃ kusalaṃ.  no ce sampaṭicchanti, gīvā hoti. sace ``tumhākaṃyeva demā''ti vadanti na sampaṭicchitabbaṃ.  ``vihārassa demā''ti vutte pana ``ārāmikānaṃ ācikkhatha jagganatthāyā''ti vattabbaṃ.<br/><br/>[03]``sakaṭaṃ dethā''tipi aññātakāppavārite vattuṃ na vaṭṭati, viññattieva hoti dukkaṭaṃ  āpajjati. ñātipavāritaṭṭhāne pana vaṭṭati, tāvakālikaṃ vaṭṭati kammaṃ katvā puna  dātabbaṃ. sace nemiyādīni bhijjanti pākatikāni katvā dātabbaṃ. naṭṭhe gīvā hoti.  ``tumhākameva demā''ti vutte dārubhaṇḍaṃ nāma sampaṭicchituṃ vaṭṭati. esa nayo vāsipharasukuṭhārīkudālanikhādanesu.  valliādīsu ca parapariggahitesu. garubhaṇḍappahonakesuyeva ca valliādīsu viññatti  hoti, na tato oraṃ.<br/><br/>[03]anajjhāvutthakaṃ ^a^V2.0136^ea^ pana yaṃkiñci āharāpetuṃ vaṭṭati. rakkhitagopitaṭṭhāneyeva hi viññatti  nāma vuccati. sā dvīsu paccayesu sabbena sabbaṃ na vaṭṭati, senāsanapaccaye pana ``āhara  dehī''ti viññattimattameva na vaṭṭati ^a^M2.0151^ea^, parikathobhāsanimittakammāni vaṭṭanti.  tattha uposathāgāraṃ vā bhojanasālaṃ vā aññaṃ vā yaṃkiñci senāsanaṃ icchato ``imasmiṃ  vata okāse evarūpaṃ senāsanaṃ kātuṃ vaṭṭatī''ti vā ``yutta''nti vā ``anurūpa''nti  vātiādinā ^a^P3.0565^ea^ nayena vacanaṃ ^b^parikathā^eb^ nāma. ``upāsakā tumhe kuhiṃ  vasathā''ti? ``pāsāde, bhante''ti. ``kiṃ bhikkhūnaṃ pana upāsakā pāsādo na vaṭṭatī''ti  evamādivacanaṃ ^b^obhāso^eb^ nāma. manusse disvā rajjuṃ pasāreti, khīle ākoṭāpeti.  ``kiṃ idaṃ, bhante''ti vutte ``idha āvāsaṃ karissāmā''ti evamādikaraṇaṃ pana ^b^nimittakammaṃ^eb^  nāma. gilānapaccaye pana viññattipi vaṭṭati, pageva parikathādīni.<br/><br/>[03]^b^manussā upaddutā yācanāya upaddutā viññattiyā^eb^ti tesaṃ bhikkhūnaṃ tāya  yācanāya ca viññattiyā ca pīḷitā. ^b^ubbijjantipī^eb^ti ``kiṃ nu āharāpessantī''ti  ubbegaṃ iñjanaṃ calanaṃ paṭilabhanti. ^b^uttasantipī^eb^ti ahiṃ viya disvā sahasā tasitvā  ukkamanti. ^b^palāyantipī^eb^ti dūratova yena vā tena vā palāyanti. ^b^aññenapi gacchantī^eb^ti  yaṃ maggaṃ paṭipannā taṃ pahāya nivattitvā vāmaṃ vā dakkhiṇaṃ vā gahetvā gacchanti, dvārampi  thakenti.<br/><br/>[03] 344^b^.^eb^ ^b^bhūtapubbaṃ bhikkhave^eb^ti iti bhagavā te bhikkhū garahitvā tadanurūpañca dhammiṃ kathaṃ  katvā punapi viññattiyā dosaṃ pākaṭaṃ kurumāno iminā ``bhūtapubbaṃ bhikkhave''tiādinā  nayena tīṇi vatthūni dassesi. tattha ^b^maṇikaṇṭho^eb^ti so kira nāgarājā sabbakāmadadaṃ  mahagghaṃ maṇiṃ kaṇṭhe pilandhitvā carati, tasmā ``maṇikaṇṭho'' tveva paññāyittha.  ^b^uparimuddhani mahantaṃ phaṇaṃ karitvā aṭṭhāsī^eb^ti so kira tesaṃ dvinnaṃ isīnaṃ kaniṭṭho  isi mettāvihārī ahosi, tasmā nāgarājā nadito uttaritvā devavaṇṇaṃ nimminitvā  tassa santike nisīditvā sammodanīyaṃ kathaṃ katvā taṃ devavaṇṇaṃ pahāya sakavaṇṇameva  upagantvā taṃ isiṃ parikkhipitvā pasannākāraṃ karonto uparimuddhani mahantaṃ phaṇaṃ  karitvā chattaṃ viya dhārayamāno muhuttaṃ ṭhatvā pakkamati, tena vuttaṃ ``uparimuddhani  mahantaṃ phaṇaṃ karitvā aṭṭhāsī''ti. ^b^maṇimassa kaṇṭhe pilandhana^eb^nti maṇiṃ assa  kaṇṭhe pilandhitaṃ, āmukkanti attho. ^b^ekamantaṃ aṭṭhāsī^eb^ti tena devavaṇṇena āgantvā  tāpasena saddhiṃ sammodamāno ekasmiṃ padese aṭṭhāsi.<br/><br/>[03]^b^mamannapāna^eb^nti ^a^M2.0152^ea^ mama annañca pānañca. ^b^vipula^eb^nti bahulaṃ. ^b^uḷāra^eb^nti  paṇītaṃ ^a^P3.0566^ea^. ^b^atiyācakosī^eb^ti ^a^V2.0137^ea^ ativiya yācako, asi punappunaṃ yācasīti  vuttaṃ hoti. ^b^susū^eb^ti taruṇo, thāmasampanno yobbanappattapuriso. sakkharā vuccati  kāḷasilā, tattha dhoto asi ``sakkharadhoto nāmā''ti vuccati, sakkharadhoto pāṇimhi  assāti ^b^sakkharadhotapāṇi,^eb^ pāsāṇe dhotanisitakhaggahatthoti attho. yathā so asihattho  puriso tāseyya, evaṃ ^b^tāsesi maṃ selaṃ yācamāno,^eb^ maṇiṃ yācantoti attho.<br/><br/>[03]^b^na taṃ yāce^eb^ti taṃ na yāceyya. kataraṃ? ^b^yassa piyaṃ jigīse^eb^ti yaṃ assa sattassa  piyanti jāneyya.<br/><br/>[03]^b^kimaṅgaṃ pana manussabhūtāna^eb^nti ^b^manussabhūtānaṃ^eb^ amanāpāti kimevettha vattabbaṃ.<br/><br/>[03] 345^b^.^eb^ ^b^sakuṇasaṅghassa saddena ubbāḷho^eb^ti so kira sakuṇasaṅgho paṭhamayāmañca pacchimayāmañca  nirantaraṃ saddameva karoti, so bhikkhu tena saddena pīḷito hutvā bhagavato santikaṃ  agamāsi. tenāha -- ``yenāhaṃ tenupasaṅkamī''ti.<br/><br/>[03]^b^kuto ca tvaṃ bhikkhu āgacchasī^eb^ti ettha nisinno so bhikkhu na āgacchati vattamānasamīpe  pana evaṃ vattuṃ labbhati. tenāha -- ``kuto ca tvaṃ bhikkhu āgacchasī''ti, kuto  āgatosīti attho. tato ahaṃ bhagavā āgacchāmīti etthāpi so eva nayo. ^b^ubbāḷho^eb^ti  pīḷito, ukkaṇṭhāpito hutvāti attho.<br/><br/>[03]^b^so sakuṇasaṅgho ``bhikkhu pattaṃ yācatī''^eb^ti ettha na te sakuṇā bhikkhuno  vacanaṃ jānanti, bhagavā pana attano ānubhāvena yathā jānanti tathā akāsi.<br/><br/>[03] 346^b^.^eb^ ^b^apāhaṃ te na jānāmī^eb^ti api ahaṃ te jane ``ke vā ime, kassa vā  ime''ti na jānāmi. ^b^saṅgamma yācantī^eb^ti samāgantvā vaggavaggā hutvā yācanti.  ^b^yācako appiyo hotī^eb^ti yo yācati so appiyo hoti. ^b^yācaṃ adadamappiyo^eb^ti  ^b^yāca^eb^nti yācitaṃ vuccati, yācitamatthaṃ adadantopi appiyo hoti. atha vā ^b^yāca^eb^nti  yācantassa, ^b^adadamappiyo^eb^ti ^a^M2.0153^ea^ adento appiyo hoti. ^b^mā me videssanā  ahū^eb^ti mā me appiyabhāvo ahu, ahaṃ vā tava, tvaṃ vā mama videsso appiyo mā  ahosīti attho.<br/><br/>[03] 347^b^.^eb^ ^b^dussaṃharānī^eb^ti ^a^V2.0138^ea^ kasigorakkhādīhi upāyehi dukkhena saṃharaṇīyāni.<br/><br/>[03] 348-9^b^.^eb^ ^b^saññācikāya pana bhikkhunā^eb^ti ettha ^b^saññācikā^eb^ nāma sayaṃ pavattitayācanā  vuccati, tasmā ``saññācikāyā''ti attano ^a^P3.0567^ea^ yācanāyāti vuttaṃ hoti,  sayaṃ yācitakehi upakaraṇehīti attho. yasmā pana sā sayaṃyācitakehi kayiramānā  sayaṃ yācitvā kayiramānā hoti, tasmā taṃ atthapariyāyaṃ dassetuṃ ``sayaṃ yācitvā  purisampī''ti evamassa padabhājanaṃ vuttaṃ.<br/><br/>[03]^b^ullittā^eb^ti antolittā. ^b^avalittā^eb^ti bahilittā. ^b^ullittāvalittā^eb^ti  antarabāhiralittāti vuttaṃ hoti.<br/><br/>[03]^b^kārayamānenā^eb^ti imassa padabhājane ``kārāpentenā''ti ettakameva vattabbaṃ siyā,  evañhi byañjanaṃ sameti. yasmā pana saññācikāya kuṭiṃ karontenāpi idha vuttanayeneva  paṭipajjitabbaṃ, tasmā karonto vā hotu kārāpento vā ubhopete ``kārayamānenā''ti  imināva padena saṅgahitāti etamatthaṃ dassetuṃ ``karonto vā kārāpento vā''ti  vuttaṃ. yadi pana karontena vā kārāpentena vāti vadeyya, byañjanaṃ vilomitaṃ bhaveyya,  na hi kārāpento karonto nāma hoti, tasmā atthamattamevettha dassitanti veditabbaṃ.<br/><br/>[03]^b^attuddesa^eb^nti ``mayhaṃ esā''ti evaṃ attā uddeso assāti attuddesā, taṃ attuddesaṃ.  yasmā pana yassā attā uddeso sā attano atthāya hoti, tasmā atthapariyāyaṃ dassento  ``attuddesanti attano atthāyā''ti āha. ^b^pamāṇikā kāretabbā^eb^ti pamāṇayuttā  kāretabbā. ^b^tatridaṃ pamāṇa^eb^nti tassā kuṭiyā idaṃ pamāṇaṃ. ^b^sugatavidatthiyā^eb^ti  sugatavidatthi nāma idāni majjhimassa purisassa tisso ^a^M2.0154^ea^ vidatthiyo  vaḍḍhakīhatthena diyaḍḍho hattho hoti. ^b^bāhirimena mānenā^eb^ti kuṭiyā bahikuṭṭamānena  dvādasa vidatthiyo, minantena pana sabbapaṭhamaṃ dinno mahāmattikapariyanto na gahetabbo.  thusapiṇḍapariyantena minitabbaṃ. thusapiṇḍassaupari setakammaṃ abbohārikaṃ. sace  thusapiṇḍena anatthiko mahāmattikāya eva niṭṭhāpeti, mahāmattikāva paricchedo.<br/><br/>[03]^b^tiriya^eb^nti vitthārato. ^b^sattā^eb^ti satta sugatavidatthiyo. ^b^antarā^eb^ti imassa pana  ayaṃ niddeso ^a^V2.0139^ea^, ``abbhantarimena mānenā''ti, kuṭṭassa bahi antaṃ aggahetvā abbhantarimena  antena miniyamāne tiriyaṃ satta ^a^P3.0568^ea^ sugatavidatthiyo pamāṇanti vuttaṃ  hoti.<br/><br/>[03]yo pana lesaṃ oḍḍento yathāvuttappamāṇameva karissāmīti dīghato ekādasa vidatthiyo  tiriyaṃ aṭṭha vidatthiyo, dīghato vā terasa vidatthiyo tiriyaṃ cha vidatthiyo  kareyya, na vaṭṭati. ekatobhāgena atikkantampi hi pamāṇaṃ atikkantameva hoti.  tiṭṭhatu vidatthi, kesaggamattampi dīghato vā hāpetvā tiriyaṃ tiriyato vā hāpetvā  dīghaṃ vaḍḍhetuṃ na vaṭṭati, ko pana vādo ubhato vaḍḍhane? vuttañhetaṃ -- ``āyāmato  vā vitthārato vā antamaso kesaggamattampi atikkamitvā karoti vā kārāpeti  vā payoge dukkaṭa''ntiādi (pārā0 353). yathāvuttappamāṇā eva pana vaṭṭati. yā  pana dīghato saṭṭhihatthāpi hoti tiriyaṃ tihatthā vā ūnakacatuhatthā vā yattha pamāṇayutto  mañco ito cito ca na parivattati, ayaṃ kuṭīti saṅkhyaṃ na gacchati, tasmā ayampi vaṭṭati.  ^b^mahāpaccariyaṃ pana^eb^ pacchimakoṭiyā catuhatthavitthārā vuttā, tato heṭṭhā akuṭi.  pamāṇikāpi pana adesitavatthukā vā sārambhā vā aparikkamanā vā na vaṭṭati. pamāṇikā  desitavatthukā anārambhā saparikkamanāva vaṭṭati. pamāṇato ūnatarampi catuhatthaṃ pañcahatthampi  karontena desitavatthukāva kāretabbā. pamāṇātikkantañca pana karonto lepapariyosāne  garukaṃ āpattiṃ āpajjati.<br/><br/>[03]tattha lepo ca alepo ca lepokāso ca alepokāso ca veditabbo. seyyathidaṃ --  lepoti dve lepā -- mattikālepo ca sudhālepo ca. ṭhapetvā pana ime dve lepe avaseso  bhasmagomayādibhedo lepo, alepo. sacepi kalalalepo hoti, alapo eva. lepokāsoti  bhittiyo ceva chadanañca, ṭhapetvā ^a^M2.0155^ea^ pana bhitticchadane avaseso thambhatulāpiṭṭhasaṅghāṭavātapānadhūmacchiddādi  alepāraho okāso sabbopi alepokāsoti veditabbo.<br/><br/>[03]^b^bhikkhū abhinetabbā vatthudesanāyā^eb^ti yasmiṃ ṭhāne kuṭiṃ kāretukāmo hoti,  tattha vatthudesanatthāya bhikkhū netabbā. ^b^tena kuṭikārakenā^eb^tiādi pana yena  vidhinā te bhikkhū abhinetabbā, tassa dassanatthaṃ vuttaṃ. tattha ^b^kuṭivatthuṃ sodhetvā^eb^ti  na visamaṃ araññaṃ bhikkhū gahetvā gantabbaṃ ^a^P3.0569^ea^, kuṭivatthuṃ pana paṭhamameva  sodhetvā samatalaṃ sīmamaṇḍalasadisaṃ katvā pacchā saṅghaṃ upasaṅkamitvā yācitvā netabbāti  dasseti. ^b^evamassa vacanīyo^eb^ti saṅgho evaṃ vattabbo assa. parato pana ``dutiyampi  yācitabbā''ti bhikkhū sandhāya bahuvacanaṃ vuttaṃ. ^b^no ce sabbo saṅgho ussahatī^eb^ti  sace sabbo saṅgho na icchati, sajjhāyamanasikārādīsu uyyuttā te te ^a^V2.0140^ea^ bhikkhū honti.  ^b^sārambhaṃ anārambha^eb^nti saupaddavaṃ anupaddavaṃ. ^b^saparikkamanaṃ aparikkamana^eb^nti  saupacāraṃ anupacāraṃ.<br/><br/>[03]^b^pattakalla^eb^nti patto kālo imassa olokanassāti pattakālaṃ, pattakālameva pattakallaṃ.  idañca vatthuṃolokanatthāya sammutikammaṃ anusāvanānayena oloketvāpi kātuṃ vaṭṭati.  parato pana vatthudesanākammaṃ yathāvuttāya eva ñattiyā ca anusāvanāya ca kātabbaṃ,  oloketvā kātuṃ na vaṭṭati.<br/><br/>[03] 353^b^.^eb^ ^b^kipillikāna^eb^nti rattakāḷapiṅgalādibhedānaṃ yāsaṃ kāsañci kipillikānaṃ.  kipīllakānantipi pāṭho. ^b^āsayo^eb^ti nibaddhavasanaṭṭhānaṃ, yathā ca kipillikānaṃ  evaṃ upacikādīnampi nibaddhavasanaṭṭhānaṃyeva āsayo veditabbo. yattha pana te gocaratthāya  āgantvā gacchanti, sabbesampi tādiso sañcaraṇappadeso avārito, tasmā tattha apanetvā  sodhetvā kātuṃ vaṭṭati. imāni tāva cha ṭhānānisattānuddayāya paṭikkhittāni.<br/><br/>[03]^b^hatthīnaṃ vā^eb^ti hatthīnaṃ pana nibaddhavasanaṭṭhānampi nibaddhagocaraṭṭhānampi na vaṭṭati, sīhādīnaṃ  āsayo ca gocarāya pakkamantānaṃ nibaddhagamanamaggo ca na vaṭṭati. etesaṃ gocarabhūmi na  gahitā. ^b^yesaṃ kesañcī^eb^ti aññesampi vāḷānaṃ tiracchānagatānaṃ ^a^M2.0156^ea^.  imāni satta ṭhānāni sappaṭibhayāni bhikkhūnaṃ ārogyatthāya paṭikkhittāni. sesāni  nānāupaddavehi saupaddavāni. tattha ^b^pubbaṇṇanissita^eb^nti pubbaṇṇaṃ nissitaṃ sattannaṃ  ^a^P3.0570^ea^ dhaññānaṃ viruhanakakhettasāmantā ṭhitaṃ. eseva nayo aparaṇṇanissitādīsupi.  ettha pana ^b^abbhāghāta^eb^nti kāraṇāgharaṃ verigharaṃ, corānaṃ māraṇatthāya katanti ^b^kurundiādīsu^eb^.<br/><br/>[03]^b^āghātana^eb^nti dhammagandhikā vuccati. ^b^susāna^eb^nti mahāsusānaṃ. ^b^saṃsaraṇa^eb^nti  anibbijjhagamanīyo gatapaccāgatamaggo vuccati. sesaṃ uttānameva.<br/><br/>[03]^b^na sakkā hoti yathāyuttena sakaṭenā^eb^ti dvīhi balibaddehi yuttena sakaṭena ekaṃ  cakkaṃ nibbodakapatanaṭṭhāne ekaṃ bahi katvā āvijjituṃ na sakkā hoti. ^b^kurundiyaṃ^eb^  pana ``catūhi yuttenā''ti vuttaṃ. ^b^samantā nisseṇiyā anuparigantu^eb^nti  nisseṇiyaṃ ṭhatvā gehaṃ chādentehi na sakkā hoti samantā nisseṇiyā āvijjituṃ.  iti evarūpe sārambhe ca aparikkamane ca ṭhāne ^a^V2.0141^ea^ na kāretabbā. anārambhe pana saparikkamane  kāretabbā, taṃ vuttapaṭipakkhanayena pāḷiyaṃ āgatameva.<br/><br/>[03]puna ^b^saññācikā nāmā^eb^ti evamādi ``sārambhe ce bhikkhu vatthusmiṃ aparikkamane  saññācikāya kuṭiṃ kāreyyā''ti evaṃ vuttasaṃyācikādīnaṃ atthappakāsanatthaṃ  vuttaṃ.<br/><br/>[03]^b^payoge dukkaṭa^eb^nti evaṃ adesitavatthukaṃ vā pamāṇātikkantaṃ vā kuṭiṃ kāressāmīti  araññato rukkhā haraṇatthāya vāsiṃ vā pharasuṃ vā niseti dukkaṭaṃ, araññaṃ pavisati  dukkaṭaṃ, tattha allatiṇāni chindati dukkaṭena saddhiṃ pācittiyaṃ, sukkhāni chindati  dukkaṭaṃ. rukkhesupi eseva nayo. bhūmiṃ sodheti khaṇati, paṃsuṃ uddharati, cināti;  evaṃ yāva pācīraṃ bandhati tāva pubbapayogo nāma hoti. tasmiṃ pubbapayoge sabbattha  pācittiyaṭṭhāne dukkaṭena saddhiṃ pācittiyaṃ, dukkaṭaṭṭhāne dukkaṭaṃ, tato paṭṭhāya  sahapayogo nāma. tattha thambhehi kātabbāya thambhaṃ ussāpeti, dukkaṭaṃ. iṭṭhakāhi cinitabbāya  ^a^P3.0571^ea^ iṭṭhakaṃ ācināti, dukkaṭaṃ. evaṃ yaṃ yaṃ upakaraṇaṃ yojeti, sabbattha  payoge payoge dukkaṭaṃ. tacchantassa hatthavāre hatthavāre tadatthāya gacchantassa pade pade  dukkaṭaṃ. evaṃ kataṃ pana dārukuṭṭikaṃ vā iṭṭhakakuṭṭikaṃ vā silākuṭṭikaṃ  vā antamaso paṇṇasālampi sabhitticchadanaṃ limpissāmīti ^a^M2.0157^ea^ sudhāya vā  mattikāya vā limpantassa payoge payoge yāva thullaccayaṃ na hoti, tāva dukkaṭaṃ.  etaṃ pana dukkaṭaṃ mahālepeneva vaṭṭati, setarattavaṇṇakaraṇe vā cittakamme vā anāpatti.<br/><br/>[03]^b^ekaṃ piṇḍaṃ anāgate^eb^ti yo sabbapacchimo eko lepapiṇḍo, taṃ ekaṃ piṇḍaṃ asampatte  kuṭikamme. idaṃ vuttaṃ hoti, idāni dvīhi piṇḍehi niṭṭhānaṃ gamissatīti tesu  paṭhamapiṇḍadāne thullaccayanti.<br/><br/>[03]^b^tasmiṃ piṇḍe āgate^eb^ti yaṃ ekaṃ piṇḍaṃ anāgate kuṭikamme thullaccayaṃ hoti,  tasmiṃ avasānapiṇḍe āgate dinne ṭhapite lepassa ghaṭitattā āpatti saṅghādisesassa.  evaṃ lempantassa ca antolepe vā antolepena saddhiṃ bhittiñca chadanañca ekābaddhaṃ katvā  ghaṭite bahilepe vā bahilepena saddhiṃ ghaṭite saṅghādiseso. sace pana dvārabaddhaṃ vā vātapānaṃ  vā aṭṭhapetvāva mattikāya limpati, tasmiñca tassokāsaṃ puna vaḍḍhetvā vā avaḍḍhetvā  vā ṭhapite lepo na ghaṭīyati rakkhati tāva, puna limpantassa pana ghaṭitamatte saṅghādiseso.  sace taṃ ṭhapiyamānaṃ ^a^V2.0142^ea^ paṭhamaṃ dinnalepena saddhiṃ nirantarameva hutvā tiṭṭhati, paṭhamameva saṅghādiseso.  upacikāmocanatthaṃ aṭṭhaṅgulamattena appattacchadanaṃ katvā bhittiṃ limpati, anāpatti.  upacikāmocanatthameva heṭṭhā pāsāṇakuṭṭaṃ katvā taṃ alimpitvā upari limpati, lepo  na ghaṭiyati nāma, anāpattiyeva.<br/><br/>[03]iṭṭhakakuṭṭikāya iṭṭhakāhiyeva vātapāne ^a^P3.0572^ea^ ca dhūmanettāni ca karoti,  lepaghaṭaneneva āpatti. paṇṇasālaṃ limpati, lepaghaṭaneneva āpatti. tattha ālokatthāya  aṭṭhaṅgulamattaṃ ṭhapetvā limpati, lepo na ghaṭīyati nāma, anāpattiyeva. sace ``vātapānaṃ  laddhā ettha ṭhapessāmī''ti karoti, vātapāne ṭhapite lepaghaṭanena āpatti. sace mattikāya  kuṭṭaṃ karoti, chadanalepena saddhiṃ ghaṭane āpatti. eko ekapiṇḍāvasesaṃ katvā  ṭhapeti, añño taṃ disvā ``dukkataṃ ida''nti vattasīsena limpati ubhinnampi anāpatti.<br/><br/>[03] 354^b^.^eb^ ^b^bhikkhu kuṭiṃ karotī^eb^ti evamādīni chattiṃsa catukkāni āpattibhedadassanatthaṃ  vuttāni, tattha sārambhāya dukkaṭaṃ, aparikkamanāya dukkaṭaṃ ^a^M2.0158^ea^, pamāṇātikkantāya  saṅghādiseso, adesitavatthukāya saṅghādiseso, etesaṃ vasena vomissakāpattiyo veditabbā.<br/><br/>[03] 355^b^.^eb^ ^b^āpatti dvinnaṃ saṅghādisesena dvinnaṃ dukkaṭāna^eb^ntiādīsu ca dvīhi  saṅghādisesehi saddhiṃ dvinnaṃ dukkaṭānantiādinā nayena attho veditabbo.<br/><br/>[03] 361^b^.^eb^ ^b^so ce vippakate āgacchatī^eb^tiādīsu pana ayaṃ atthavinicchayo. ^b^so^eb^ti  samādisitvā pakkantabhikkhu. ^b^vippakate^eb^ti aniṭṭhite kuṭikamme. ^b^aññassa  vā dātabbā^eb^ti aññassa puggalassa vā saṅghassa vā cajitvā dātabbā. ^b^bhinditvā vā  puna kātabbā^eb^ti kittakena bhinnā hoti, sace thambhā bhūmiyaṃ nikhātā, uddharitabbā.  sace pāsāṇānaṃ upari ṭhapitā, apanetabbā. iṭṭhakacitāya yāva maṅgaliṭṭhakā tāva kuṭṭā  apacinitabbā. saṅkhepato bhūmisamaṃ katvā vināsitā bhinnā hoti, bhūmito upari  caturaṅgulamattepi ṭhite abhinnāva. sesaṃ sabbacatukkesu pākaṭameva. na hettha aññaṃ  kiñci atthi, yaṃ pāḷianusāreneva dubbiññeyyaṃ siyā.<br/><br/>[03] 363^b^.^eb^ ^b^attanā vippakata^eb^ntiādīsu pana attanā āraddhaṃ kuṭiṃ.  ^b^attanā pariyosāpetī^eb^ti ^a^V2.0143^ea^ mahāmattikāya vā thusamattikāya vā yāya kataṃ  pariyositabhāvaṃ pāpetukāmo hoti, tāya avasānapiṇḍaṃ dento pariyosāpeti ^a^P3.0573^ea^.<br/><br/>[03]^b^parehi pariyosāpetī^eb^ti attanova atthāya parehi pariyosāpeti. attanā vā hi  vippakatā hotu parehi vā ubhayehi vā, taṃ ce attano atthāya attanā vā pariyosāpeti,  parehi vā pariyosāpeti, attanā ca parehi cāti yuganaddhaṃ vā pariyosāpeti, saṅghādisesoyevāti  ayamettha vinicchayo.<br/><br/>[03]^b^kurundiyaṃ^eb^pana vuttaṃ -- ``dve tayo bhikkhū `ekato vasissāmā'ti karonti,  rakkhati tāva, avibhattattā anāpatti. `idaṃ ṭhānaṃ tava, idaṃ mamā'ti vibhajitvā karonti  āpatti. sāmaṇero ca bhikkhu ca ekato karonti, yāva avibhattā tāva rakkhati.  purimanayena vibhajitvā karonti, bhikkhussa āpattī''ti.<br/><br/>[03] 364^b^.^eb^ ^b^anāpatti^eb^ ^a^M2.0159^ea^ ^b^leṇe^eb^tiādīsu leṇaṃ mahantampi karontassa anāpatti.  na hettha lepo ghaṭīyati. guhampi iṭṭhakāguhaṃ vā silāguhaṃ vā dāruguhaṃ vā bhūmiguhaṃ  vā mahantampi karontassa anāpatti.<br/><br/>[03]^b^tiṇakuṭikāyā^eb^ti sattabhūmikopi pāsādo tiṇapaṇṇacchadano ``tiṇakuṭikā''ti  vuccati. aṭṭhakathāsu pana kukkuṭacchikagehanti chadanaṃ daṇḍakehi jālabaddhaṃ katvā  tiṇehi vā paṇṇehi vā chāditakuṭikāva vuttā, tattha anāpatti. mahantampi tiṇacchadanagehaṃ  kātuṃ vaṭṭati, ullittādibhāvo eva hi kuṭiyā lakkhaṇaṃ, so ca chadanameva sandhāya vuttoti  veditabbo. caṅkamanasālāyaṃ tiṇacuṇṇaṃ paripatati ``anujānāmi, bhikkhave, ogumphetvā  ullittāvalittaṃ kātu''ntiādīni (cūḷava0 260) cettha sādhakāni, tasmā ubhato  pakkhaṃ vā kūṭabaddhaṃ vā vaṭṭaṃ vā caturassaṃ vā yaṃ ``imaṃ etassa gehassa chadana''nti chadanasaṅkhepena  kataṃ hoti, tassa bhittilepena saddhiṃ lepe ghaṭite āpatti. sace pana ullittāvalittacchadanassa  gehassa leparakkhaṇatthaṃ upari tiṇena chādenti, ettāvatā tiṇakuṭi nāma na hoti.  kiṃ panettha adesitavatthukappamāṇātikkantapaccayāva anāpatti, udāhu sārambhāparikkamanapaccayāpīti  sabbatthāpi ^a^P3.0574^ea^ anāpatti. tathā hi tādisaṃ kuṭiṃ sandhāya ^b^parivāre^eb^ vuttaṃ --<br/><br/>[21] ``bhikkhu ^a^V2.0144^ea^ saññācikāya kuṭiṃ karoti.<br/><br/>[27] adesitavatthukaṃ pamāṇātikkantaṃ.<br/><br/>[26] sārambhaṃ aparikkamanaṃ anāpatti.<br/><br/>[22] pañhā mesā kusalehi cintitā''ti.. (pari0 479).<br/><br/>[03]^b^aññassatthāyā^eb^ti kuṭilakkhaṇappattampi kuṭiṃ aññassa upajjhāyassa vā ācariyassa vā saṅghassa  vā atthāya karontassa anāpatti. yaṃ pana ``āpatti kārukānaṃ tiṇṇaṃ dukkaṭāna''ntiādi  pāḷiyaṃ vuttaṃ, taṃ yathāsamādiṭṭhāya akaraṇapaccayā vuttaṃ.<br/><br/>[03]^b^vāsāgāraṃ ṭhapetvā sabbatthā^eb^ti attano vasanatthāya agāraṃ ṭhapetvā aññaṃ uposathāgāraṃ  vā jantāgharaṃ vā bhojanasālā vā aggisālā vā bhavissatīti kāreti, sabbattha anāpatti.  sacepissa hoti ``uposathāgārañca bhavissati, ahañca vasissāmi jantāgharañca bhojanasālā  ^a^M2.0160^ea^ ca aggisālā ca bhavissati, ahañca vasissāmī''ti kāritepi ānāpattiyeva.  ^b^mahāpaccariyaṃ^eb^ pana ``anāpattī''ti vatvā ``attano vāsāgāratthāya karontasseva  āpattī''ti vuttaṃ. ^b^ummattakassa ādikammikānañca āḷavakānaṃ bhikkhūnaṃ^eb^  anāpatti.<br/><br/>[03]samuṭṭhānādīsu chasamuṭṭhānaṃ kiriyañca kiriyākiriyañca, idañhi vatthuṃ desāpetvā  pamāṇātikkantaṃ karoto kiriyato samuṭṭhāti, vatthuṃ adesāpetvā karoto kiriyākiriyato,  nosaññāvimokkhaṃ, acittakaṃ, paṇṇattivajjaṃ, kāyakammaṃ, vacīkammaṃ, ticittaṃ,  tivedananti.<br/><br/>[06] kuṭikārasikkhāpadavaṇṇanā niṭṭhitā.


volume: 1
item: 99
title:
  attakāmapāricariyasikkhāpadavaṇṇanā^sañcarittasikkhāpadavaṇṇanā^kuṭikārasikkhāpadavaṇṇanā^vihārakārasikkhāpadavaṇṇanā^

content:
  [03] 365^b^.^eb^ ^b^tena samayenā^eb^ti vihārakārasikkhāpadaṃ. tattha ^b^kosambiya^eb^nti evaṃnāmake  nagare. ^b^ghositārāme^eb^ti ghositassa ārāme. ghositanāmakena kira seṭṭhinā so  kārito, tasmā ``ghositārāmo''ti vuccati. ^b^channassā^eb^ti bodhisattakāle upaṭṭhākachannassa.  ^b^vihāravatthuṃ, bhante, jānāhī^eb^ti vihārassa patiṭṭhānaṭṭhānaṃ, bhante, jānāhi. ettha  ca ^b^vihāro^eb^ti na sakalavihāro, eko āvāso, tenevāha -- ``ayyassa vihāraṃ  kārāpessāmī''ti.<br/><br/>[03]^b^cetiyarukkha^eb^nti ^a^P3.0575^ea^ ^a^V2.0145^ea^ ettha cittīkataṭṭhena cetiyaṃ, pūjārahānaṃ devaṭṭhānānametaṃ  adhivacanaṃ, ``cetiya''nti sammataṃ rukkhaṃ cetiyarukkhaṃ. gāmena pūjitaṃ gāmassa vā  pūjitanti ^b^gāmapūjitaṃ^eb^. eseva nayo sesapadesupi. apicettha ^b^janapado^eb^ti ekassa  rañño rajje ekeko koṭṭhāso. ^b^raṭṭha^eb^nti sakalarajjaṃ veditabbaṃ, sakalarajjampi hi  kadāci kadāci tassa rukkhassa pūjaṃ karoti, tena vuttaṃ ``raṭṭhapūjita''nti. ^b^ekindriya^eb^nti  kāyindriyaṃ sandhāya vadanti. ^b^jīvasaññino^eb^ti sattasaññino.<br/><br/>[03] 366^b^.^eb^ ^b^mahallaka^eb^nti sassāmikabhāvena saṃyācikakuṭito mahantabhāvo etassa atthīti  mahallako. yasmā vā vatthuṃ desāpetvā pamāṇātikkamenapi kātuṃ vaṭṭati, tasmā  pamāṇamahantatāyapi mahallako ^a^M2.0161^ea^, taṃ mahallakaṃ. yasmā panassa taṃ pamāṇamahattaṃ  sassāmikattāva labbhati, tasmā tadatthadassanatthaṃ ^b^``mahallako nāma vihāro sassāmiko  vuccatī''^eb^ti padabhājanaṃ vuttaṃ. sesaṃ sabbaṃ kuṭikārasikkhāpade vuttanayeneva  veditabbaṃ saddhiṃ samuṭṭhānādīhi. sassāmikabhāvamattameva hi ettha kiriyato samuṭṭhānābhāvo  pamāṇaniyamābhāvo ca viseso, pamāṇaniyamābhāvā ca catukkapārihānīti.<br/><br/>[06] vihārakārasikkhāpadavaṇṇanā niṭṭhitā.


volume: 1
item: 100
title:
  sañcarittasikkhāpadavaṇṇanā^kuṭikārasikkhāpadavaṇṇanā^vihārakārasikkhāpadavaṇṇanā^paṭhamaduṭṭhadosasikkhāpadavaṇṇanā^

content:
  [03] 380^b^.^eb^ ^b^tena samayena buddho bhagavā^eb^ti duṭṭhadosasikkhāpadaṃ. tattha ^b^veḷuvane kalandakanivāpe^eb^ti  ^b^veḷuvana^eb^nti tassa uyyānassa nāmaṃ, taṃ kira veḷuhi ca parikkhittaṃ ahosi aṭṭhārasahatthena  ca pākārena gopuraṭṭālakayuttaṃ nīlobhāsaṃ manoramaṃ tena ``veḷuvana''nti vuccati,  kalandakānañcettha nivāpaṃ adaṃsu tena ``kalandakanivāpa''ti vuccati.<br/><br/>[03]pubbe kira aññataro rājā tattha uyyānakīḷanatthaṃ āgato, surāmadena matto divāseyyaṃ  supi, parijanopissa sutto rājāti pupphaphalādīhi palobhiyamāno ito cito ca pakkami.  atha surāgandhena aññatarasmā susirarukkhā kaṇhasappo nikkhamitvā rañño abhimukho āgacchati,  taṃ disvā rukkhadevatā ``rañño jīvitaṃ dassāmī''ti kāḷakavesena āgantvā kaṇṇamūle  saddamakāsi, rājā paṭibujjhi, kaṇhasappo nivatto, so taṃ disvā ``imāya kāḷakāya  mama jīvitaṃ dinna''nti kāḷakānaṃ ^a^P3.0576^ea^ tattha nivāpaṃ paṭṭhapesi, abhayaghosanañca  ghosāpesi ^a^V2.0146^ea^, tasmā taṃ tatopabhuti kalandakanivāpanti saṅkhyaṃ gataṃ. ^b^kalandakā^eb^ti  hi kāḷakānaṃ etaṃ nāmaṃ.<br/><br/>[03]^b^dabbo^eb^ti tassa therassa nāmaṃ. ^b^mallaputto^eb^ti mallarājassa putto. ^b^jātiyā sattavassena  arahattaṃ sacchikata^eb^nti thero kira sattavassikova saṃvegaṃ labhitvā pabbajito  khuraggeyeva arahattaṃ pāpuṇīti veditabbo. ^b^yaṃkiñci sāvakena pattabbaṃ sabbaṃ tena  anuppatta^eb^nti sāvakena pattabbaṃ ^a^M2.0162^ea^ nāma tisso vijjā, catasso paṭisambhidā,  cha abhiññā, nava lokuttaradhammāti idaṃ guṇajātaṃ, taṃ sabbaṃ tena anuppattaṃ hoti.  ^b^natthi cassa kiñci uttari karaṇīya^eb^nti catūsu saccesu, catūhi maggehi,  soḷasavidhassa kiccassa katattā idānissa kiñci uttari karaṇīyaṃ natthi. ^b^katassa  vā paticayo^eb^ti tasseva katassa kiccassa puna vaḍḍhanampi natthi, dhotassa viya vatthassa  paṭidhovanaṃ pisitassa viya gandhassa paṭipisanaṃ, pupphitassa viya ca pupphassa paṭipupphananti.  ^b^rahogatassā^eb^ti rahasi gatassa. ^b^paṭisallīnassā^eb^ti tato tato paṭikkamitvā sallīnassa,  ekībhāvaṃ gatassāti vuttaṃ hoti.<br/><br/>[03]^b^atha kho āyasmato dabbassa mallaputtassa etadahosi -- ``yannūnāhaṃ saṅghassa senāsanañca paññapeyyaṃ  bhattāni ca uddiseyya''^eb^nti thero kira attano katakiccabhāvaṃ disvā ``ahaṃ  imaṃ antimasarīraṃ dhāremi, tañca kho vātamukhe ṭhita padīpo viya aniccatāmukhe ṭhitaṃ,  nacirasseva nibbāyanadhammaṃ yāva na nibbāyati tāva kinnu kho ahaṃ saṅghassa veyyāvaccaṃ  kareyya''nti cintento iti paṭisañcikkhati -- ``tiroraṭṭhesu bahū kulaputtā  bhagavantaṃ adisvāva pabbajanti, te bhagavantaṃ `passissāma ceva vandissāma cā'ti  dūratopi āgacchanti, tatra yesaṃ senāsanaṃ nappahoti, te silāpaṭṭakepi seyyaṃ kappenti.  pahomi kho panāhaṃ attano ānubhāvena tesaṃ kulaputtānaṃ ^a^P3.0577^ea^ icchāvasena  pāsādavihārāḍḍhayogādīni mañcapīṭhakattharaṇādīni ca senāsenāni nimminitvā dātuṃ.  punadivase cettha ekacce ativiya kilantarūpā honti, te gāravena bhikkhūnaṃ purato  ṭhatvā bhattānipi na uddisāpenti, ahaṃ kho pana nesaṃ bhattānipi uddisituṃ pahomī''ti.  iti paṭisañcikkhantassa ^b^``atha kho āyasmato dabbassa mallaputtassa etadahosi -- `yannūnāhaṃ  saṅghassa senāsanañca paññapeyyaṃ bhattāni ca uddiseyya''^eb^nti.<br/><br/>[03]nanu ca imāni dve ṭhānāni bhassārāmatādimanuyuttassa yuttāni, ayañca khīṇāsavo nippapañcārāmo,  imassa kasmā imāni paṭibhaṃsūti? pubbapatthanāya coditattā. sabbabuddhānaṃ kira ^a^V2.0147^ea^   imaṃ ṭhānantaraṃ pattā sāvakā hontiyeva. ayañca padumuttarassa bhagavato kāle aññatarasmiṃ  kule paccājāto imaṃ ṭhānantaraṃ pattassa bhikkhuno ānubhāvaṃ disvā aṭṭhasaṭṭhiyā bhikkhusatasahassehi  ^a^M2.0163^ea^ saddhiṃ bhagavantaṃ satta divasāni nimantetvā mahādānaṃ datvā pādamūle  nipajjitvā ``anāgate tumhādisassa buddhassa uppannakāle ahampi itthannāmo tumhākaṃ  sāvako viya senāsanapaññāpako ca bhattuddesako ca assa''nti patthanaṃ akāsi.  bhagavā anāgataṃsañāṇaṃ pesetvā addasa, disvā ca ito kappasatasahassassa accayena gotamo  nāma buddho uppajjissati, tadā tvaṃ dabbo nāma mallaputto hutvā jātiyā sattavasso  nikkhamma pabbajitvā arahattaṃ sacchikarissasi, imañca ṭhānantaraṃ lacchasī''ti byākāsi.  so tatopabhuti dānasīlādīni pūrayamāno devamanussasampattiṃ anubhavitvā amhākaṃ  bhagavato kāle tena bhagavatā byākatasadisameva arahattaṃ sacchākāsi. athassa rahogatassa  ``kinnu kho ahaṃ saṅghassa veyyāvaccaṃ kareyya''nti cintayato tāya pubbapatthanāya  coditattā imāni dve ṭhānāni paṭibhaṃsūti.<br/><br/>[03]athassa etadahosi -- ``ahaṃ kho anissarosmi attani, satthārā saddhiṃ ekaṭṭhāne vasāmi,  sace maṃ bhagavā anujānissati ^a^P3.0578^ea^, imāni dve ṭhānāni samādiyissāmī''ti  bhagavato santikaṃ agamāsi. tena vuttaṃ -- ``atha kho āyasmā dabbo mallaputto...pe0...  bhattāni ca uddisitu''nti. atha naṃ bhagavā ``sādhu sādhu dabbā''ti sampahaṃsetvā  yasmā arahati evarūpo agatigamanaparibāhiro bhikkhu imāni dve ṭhānāni vicāretuṃ, tasmā  ^b^``tena hi tvaṃ dabba saṅghassa senāsanañca paññapehi bhattāni ca uddisā''^eb^ti āha.  ^b^bhagavato paccassosī^eb^ti bhagavato vacanaṃ patiassosi abhimukho assosi, sampaṭicchīti  vuttaṃ hoti.<br/><br/>[03]^b^paṭhamaṃ dabbo yācitabbo^eb^ti kasmā bhagavā yācāpeti? garahamocanatthaṃ. passati hi  bhagavā ``anāgate dabbassa imaṃ ṭhānaṃ nissāya mettiyabhumajakānaṃ vasena mahāupaddavo  uppajjissati, tatra keci garahissanti `ayaṃ tuṇhībhūto attano kammaṃ akatvā  kasmā īdisaṃ ṭhānaṃ vicāretī'ti. tato aññe vakkhanti `ko imassa doso eteheva  yācitvā ṭhapito'ti evaṃ garahato muccissatī''ti. evaṃ garahamocanatthaṃ yācāpetvāpi  puna yasmā asammate bhikkhusmiṃ saṅghamajjhe kiñci kathayamāne khiyyanadhammo uppajjati  ``ayaṃ kasmā saṅghamajjhe uccāsaddaṃ karoti, issariyaṃ dassetī''ti. sammate pana  kathente ^a^M2.0164^ea^ ``māyasmanto kiñci avacuttha, sammato ayaṃ, kathetu yathāsukha''nti  vattāro bhavanti. asammatañca abhūtena abbhācikkhantassa lahukā āpatti hoti dukkaṭamattā.  sammataṃ pana abbhācikkhato garukatarā ^a^V2.0148^ea^ pācittiyāpatti hoti. atha sammato bhikkhu  āpattiyā garukabhāvena verīhipi duppadhaṃsiyataro hoti, tasmā taṃ āyasmantaṃ sammannāpetuṃ  ^b^``byattena bhikkhunā''^eb^tiādimāha. kiṃ pana dve sammutiyo ekassa dātuṃ vaṭṭantīti?  na kevalaṃ dve, sace pahoti, terasāpi dātuṃ vaṭṭanti. appahontānaṃ pana ekāpi  dvinnaṃ vā tiṇṇaṃ vā dātuṃ vaṭṭati.<br/><br/>[03] 382^b^.^eb^ ^b^sabhāgāna^eb^nti guṇasabhāgānaṃ, na mittasanthavasabhāgānaṃ. tenevāha ``ye te  bhikkhū suttantikā tesaṃ ekajjha''ntiādi ^a^P3.0579^ea^. yāvatikā hi suttantikā  honti, te uccinitvā ekato tesaṃ anurūpameva senāsanaṃ paññapeti; evaṃ sesānaṃ.  ^b^kāyadaḷhībahulā^eb^ti kāyassa daḷhībhāvakaraṇabahulā, kāyaposanabahulāti attho.  ^b^imāyapime āyasmanto ratiyā^eb^ti imāya saggamaggassa tiracchānabhūtāya tiracchānakathāratiyā.  ^b^acchissantī^eb^ti viharissanti.<br/><br/>[03]^b^tejodhātuṃ samāpajjitvā tenevālokenā^eb^ti tejokasiṇacatutthajjhānaṃ samāpajjitvā  vuṭṭhāya abhiññāñāṇena aṅgulijalanaṃ adhiṭṭhāya teneva tejodhātusamāpattijanitena aṅgulijālālokenāti  attho. ayaṃ pana therassa ānubhāvo nacirasseva sakalajambudīpe pākaṭo ahosi, taṃ  sutvā iddhipāṭihāriyaṃ daṭṭhukāmā ^b^apisu bhikkhū sañcicca vikāle āgacchanti.  te sañcicca dūre apadisantī^eb^ti jānantāva dūre apadisanti. kathaṃ? ^b^``amhākaṃ  āvuso dabba gijjhakūṭe''^eb^ti iminā nayena.<br/><br/>[03]^b^aṅguliyā jalamānāya purato purato gacchatī^eb^ti sace eko bhikkhu hoti, sayameva gacchati.  sace bahū honti, bahū attabhāve nimmināti. sabbe attanā sadisā eva senāsanaṃ  paññapenti.<br/><br/>[03]^b^ayaṃ mañco^eb^tiādīsu pana there ``ayaṃ mañco''ti vadante nimmitāpi attano attano  gatagataṭṭhāne ``ayaṃ mañco''ti vadanti; evaṃ sabbapadesu. ayañhi nimmitānaṃ dhammatā --<br/><br/>[21] ``ekasmiṃ ^a^M2.0165^ea^ bhāsamānasmiṃ, sabbe bhāsanti nimmitā.<br/><br/>[22] ekasmiṃ tuṇhimāsīne, sabbe tuṇhī bhavanti te''ti..<br/><br/>[03]yasmiṃ pana vihāre mañcapīṭhādīni na paripūranti, tasmiṃ attano ānubhāvena pūrenti.  tena nimmitānaṃ avatthukavacanaṃ na hoti.<br/><br/>[03]^b^senāsanaṃ^eb^ ^a^V2.0149^ea^ ^b^paññapetvā punadeva veḷuvanaṃ paccāgacchatī^eb^ti tehi saddhiṃ janapadakathaṃ  kathento na nisīdati, attano vasanaṭṭhānameva paccāgacchati.<br/><br/>[03] 383^b^.^eb^ ^b^mettiyabhūmajakā^eb^ti mettiyo ceva bhūmajako ca, chabbaggiyānaṃ aggapurisā  ete. ^b^lāmakāni ca bhattānī^eb^ti senāsanāni ^a^P3.0580^ea^ tāva navakānaṃ lāmakāni  pāpuṇantīti anacchariyametaṃ. bhattāni pana salākāyo pacchiyaṃ vā cīvarabhoge vā pakkhipitvā  āloḷetvā ekamekaṃ uddharitvā paññāpenti, tānipi tesaṃ mandapuñatāya lāmakāni  sabbapacchimāneva pāpuṇanti. yampi ekacārikabhattaṃ hoti, tampi etesaṃ pattadivase  lāmakaṃ vā hoti, ete vā disvāva paṇītaṃ adatvā lāmakameva denti.<br/><br/>[03]^b^abhisaṅkhārika^eb^nti nānāsambhārehi abhisaṅkharitvā kataṃ susajjitaṃ, susampāditanti  attho. ^b^kaṇājaka^eb^nti sakuṇḍakabhattaṃ. ^b^bilaṅgadutiya^eb^nti kañjikadutiyaṃ.<br/><br/>[03]^b^kalyāṇabhattiko^eb^ti kalyāṇaṃ sundaraṃ ativiya paṇītaṃ bhattamassāti kalyāṇabhattiko,  paṇītadāyakattā bhatteneva paññāto. ^b^catukkabhattaṃ detī^eb^ti cattāri bhattāni deti,  taddhitavohārena pana ``catukkabhatta''nti vuttaṃ. ^b^upatiṭṭhitvā parivisatī^eb^ti  sabbakammante vissajjetvā mahantaṃ pūjāsakkāraṃ katvā samīpe ṭhatvā parivisati.  ^b^odanena pucchantī^eb^ti odanahatthā upasaṅkamitvā ``kiṃ bhante odanaṃ demā''ti pucchanti,  evaṃ karaṇattheyeva karaṇavacanaṃ hoti. esa nayo sūpādīsu.<br/><br/>[03]^b^svātanāyā^eb^ti sve bhavo bhattaparibhogo svātano tassatthāya, svātanāya sve kattabbassa  bhattaparibhogassatthāyāti vuttaṃ hoti. ^b^uddiṭṭhaṃ hotī^eb^ti pāpetvā dinnaṃ hoti.  ^b^mettiyabhūmajakānaṃ kho gahapatī^eb^ti idaṃ thero asamannāharitvā āha. evaṃbalavatī  hi tesaṃ ^a^M2.0166^ea^ mandapuññatā, yaṃ sativepullappattānampi asamannāhāro hoti.  ^b^ye je^eb^ti ettha ^b^je^eb^ti dāsiṃ ālapati.<br/><br/>[03]^b^hiyyo kho āvuso amhāka^eb^nti rattiṃ sammantayamānā atītaṃ divasabhāgaṃ sandhāya ``hiyyo''ti  vadanti. ^b^na cittarūpa^eb^nti na cittānurūpaṃ, yathā pubbe yattakaṃ icchanti, tattakaṃ  supanti, na evaṃ supiṃsu, appakameva supiṃsūti vuttaṃ hoti.<br/><br/>[03]^b^bahārāmakoṭṭhake^eb^ti ^a^V2.0150^ea^ veḷuvanavihārassa bahidvārakoṭṭhake. ^b^pattakkhandhā^eb^ti patitakkhandhā  khandhaṭṭhikaṃ nāmetvā nisinnā. ^b^pajjhāyantā^eb^ti padhūpāyantā.<br/><br/>[03]^b^yato nivātaṃ^eb^ ^a^P3.0581^ea^ ^b^tato savāta^eb^nti yattha nivātaṃ appakopi vāto natthi,  tattha mahāvāto uṭṭhitoti adhippāyo. ^b^udakaṃ maññe āditta^eb^nti udakaṃ  viya ādittaṃ.<br/><br/>[03] 384^b^.^eb^ ^b^sarasi tvaṃ dabba evarūpaṃ kattā^eb^ti tvaṃ dabba evarūpaṃ kattā sarasi.  atha vā sarasi tvaṃ dabba evarūpaṃ yathāyaṃ bhikkhunī āha, kattā dhāsi evarūpaṃ,  yathāyaṃ bhikkhunī āhāti evaṃ yojetvāpettha attho daṭṭhabbo. ye pana ``katvā''ti  paṭhanti tesaṃ ujukameva.<br/><br/>[03]^b^yathā maṃ bhante bhagavā jānātī^eb^ti thero kiṃ dasseti. bhagavā bhante sabbaññū, ahañca  khīṇāsavo, natthi mayhaṃ vatthupaṭisevanā, taṃ maṃ bhagavā jānāti, tatrāhaṃ kiṃ vakkhāmi,  yathā maṃ bhagavā jānāti tathevāhaṃ daṭṭhabboti.<br/><br/>[03]^b^na kho dabba dabbā evaṃ nibbeṭhentī^eb^ti ettha na kho dabba paṇḍitā yathā tvaṃ  parappaccayena nibbeṭhesi, evaṃ nibbeṭhenti; api ca kho yadeva sāmaṃ ñātaṃ tena nibbeṭhentīti  evamattho daṭṭhabbo. ^b^sace tayā kataṃ kata^eb^nti iminā kiṃ dasseti? na hi sakkā  parisabalena vā pakkhupatthambhena vā akārako kārako kātuṃ, kārako vā akārako  kātuṃ, tasmā yaṃ sayaṃ kataṃ vā akataṃ vā tadeva vattabbanti dasseti. kasmā pana  bhagavā jānantopi ``ahaṃ jānāmi, khīṇāsavo tvaṃ; natthi tuyhaṃ doso, ayaṃ bhikkhunī  ^a^M2.0167^ea^ musāvādinī''ti nāvocāti? parānuddayatāya. sace hi bhagavā yaṃ  yaṃ jānāti taṃ taṃ vadeyya, aññena pārājikaṃ āpannena puṭṭhena ``ahaṃ jānāmi tvaṃ  pārājiko''ti vattabbaṃ bhaveyya, tato so puggalo ``ayaṃ pubbe dabbaṃ mallaputtaṃ  suddhaṃ katvā idāni maṃ asuddhaṃ karoti; kassa dāni kiṃ vadāmi, yatra satthāpi sāvakesu  chandāgatiṃ gacchati; kuto imassa sabbaññubhāvo''ti āghātaṃ bandhitvā apāyūpago  bhaveyya, tasmā bhagavā imāya parānuddayatāya jānantopi nāvoca.<br/><br/>[03]kiñca bhiyyo upavādaparivajjanatopi nāvoca. yadi hi bhagavā evaṃ ^a^P3.0582^ea^ vadeyya,  evaṃ upavādo bhaveyya ``dabbassa mallaputtassa vuṭṭhānaṃ nāma bhāriyaṃ, sammāsambuddhaṃ  pana sakkhiṃ labhitvā vuṭṭhito''ti. idañca vuṭṭhānalakkhaṇaṃ maññamānā ``buddhakālepi sakkhinā  suddhi vā asuddhi ^a^V2.0151^ea^ vā hoti mayaṃ jānāma, ayaṃ puggalo asuddho''ti evaṃ pāpabhikkhū  lajjimpi vināseyyunti. apica anāgatepi bhikkhū otiṇṇe vatthusmiṃ codetvā sāretvā  ``sace tayā kataṃ, `kata'nti vadehī''ti lajjīnaṃ paṭiññaṃ gahetvā kammaṃ karissantīti  vinayalakkhaṇe tantiṃ ṭhapento ``ahaṃ jānāmī''ti avatvāva ``sace tayā kataṃ, `kata'nti  vadehī''ti āha.<br/><br/>[03]^b^nābhijānāmi supinantenapi methunaṃ dhammaṃ paṭisevitā^eb^ti supinantenapi methunaṃ  dhammaṃ na abhijānāmi, na paṭisevitā ahanti vuttaṃ hoti. atha vā paṭisevitā hutvā  supinantenapi methunaṃ dhammaṃ na jānāmīti vuttaṃ hoti. ye pana ``paṭisevitvā''ti  paṭhanti tesaṃ ujukameva. ^b^pageva jāgaro^eb^ti jāgaranto pana paṭhamaṃyeva na jānāmīti.<br/><br/>[03]^b^tena hi bhikkhave mettiyaṃ bhikkhuniṃ nāsethā^eb^ti yasmā dabbassa ca imissā ca vacanaṃ  na ghaṭīyati tasmā mettiyaṃ bhikkhuniṃ nāsethāti vuttaṃ hoti.<br/><br/>[03]tattha ^b^tisso nāsanā^eb^ -- liṅganāsanā, saṃvāsanāsanā, daṇḍakammanāsanāti. tāsu  ``dūsako nāsetabbo''ti (pārā0 66) ayaṃ ^b^``liṅganāsanā''^eb^. āpattiyā adassane  vā appaṭikamme vā pāpikāya diṭṭhiyā appaṭinissagge vā ukkhepanīyakammaṃ karonti,  ayaṃ ^b^``saṃvāsanāsanā''^eb^. ``cara ^a^M2.0168^ea^ pire vinassā''ti (pāci0 429)  daṇḍakammaṃ karonti, ayaṃ ^b^``daṇḍakammanāsanā''^eb^. idha pana liṅganāsanaṃ sandhāyāha --  ``mettiyaṃ bhikkhuniṃ nāsethā''ti.<br/><br/>[03]^b^ime ca bhikkhū anuyuñjathā^eb^ti iminā imaṃ dīpeti ``ayaṃ bhikkhunī attano dhammatāya  akārikā addhā aññehi uyyojitā, tasmā yehi uyyojitā ime bhikkhū anuyuñjatha  gavesatha jānāthā''ti.<br/><br/>[03]kiṃ pana bhagavatā mettiyā bhikkhunī paṭiññāya nāsitā appaṭiññāya nāsitāti, kiñcettha  yadi tāva paṭiññāya nāsitā, thero kārako hoti sadoso? atha appaṭiññāya, thero  akārako hoti niddoso.<br/><br/>[03]bhātiyarājakālepi mahāvihāravāsīnañca abhayagirivāsīnañca ^a^P3.0583^ea^ therānaṃ  imasmiṃyeva pade vivādo ahosi. abhayagirivāsinopi attano suttaṃ vatvā ``tumhākaṃ  vāde thero kārako hotī''ti vadanti. mahāvihāravāsinopi attano suttaṃ vatvā  ``tumhākaṃ vāde thero kārako hotī''ti ^a^V2.0152^ea^ vadanti. pañho na chijjati. rājā  sutvā there sannipātetvā dīghakārāyanaṃ nāma brāhmaṇajātiyaṃ amaccaṃ ``therānaṃ  kathaṃ suṇāhī''ti āṇāpesi. amacco kira paṇḍito bhāsantarakusalo so āha --  ``vadantu tāva therā sutta''nti. tato abhayagiritherā attano suttaṃ vadiṃsu --  ``tena hi, bhikkhave, mettiyaṃ bhikkhuniṃ sakāya paṭiññāya nāsethā''ti. amacco  ``bhante, tumhākaṃ vāde thero kārako hoti sadoso''ti āha. mahāvihāravāsinopi  attano suttaṃ vadiṃsu -- ``tena hi, bhikkhave, mettiyaṃ bhikkhuniṃ nāsethā''ti.  amacco ``bhante, tumhākaṃ vāde thero akārako hoti niddoso''ti āha. kiṃ  panettha yuttaṃ? yaṃ pacchā vuttaṃ vicāritañhetaṃ aṭṭhakathācariyehi, bhikkhu bhikkhuṃ  amūlakena antimavatthunā anuddhaṃseti, saṅghādiseso; bhikkhuniṃ anuddhaṃseti, dukkaṭaṃ.  ^b^kurundiyaṃ^eb^ pana ``musāvāde pācittiya''nti vuttaṃ.<br/><br/>[03]tatrāyaṃ vicāraṇā, purimanaye tāva anuddhaṃsanādhippāyattā dukkaṭameva yujjati. yathā  satipi musāvāde bhikkhuno bhikkhusmiṃ saṅghādiseso, satipi ca musāvāde asuddhaṃ  suddhadiṭṭhino akkosādhippāyena vadantassa omasavādeneva ^a^M2.0169^ea^ pācittiyaṃ,  na sampajānamusāvādena; evaṃ idhāpi anuddhaṃsanādhippāyattā sampajānamusāvāde pācittiyaṃ  na yujjati, dukkaṭameva yuttaṃ. pacchimanayepi musāvādattā pācittiyameva yujjati,  vacanappamāṇato hi anuddhaṃsanādhippāyena bhikkhussa bhikkhusmiṃ saṅghādiseso. akkosādhippāyassa  ca omasavādo. bhikkhussa pana bhikkhuniyā dukkaṭantivacanaṃ natthi, sampajānamusāvāde  pācittiyanti vacanamatthi, tasmā pācittiyameva yujjati.<br/><br/>[03]tatra pana idaṃ upaparikkhitabbaṃ -- ``anuddhaṃsanādhippāye asati pācittiyaṃ, tasmiṃ sati  kena bhavitabba''nti? tatra yasmā musā bhaṇantassa pācittiye siddhepi amūlakena  saṅghādisesena anuddhaṃsane visuṃ pācittiyaṃ vuttaṃ, tasmā anuddhaṃsanādhippāye sati  sampajānamusāvāde ^a^P3.0584^ea^ pācittiyassa okāso na dissati, na ca sakkā anuddhaṃsentassa  anāpattiyā bhavitunti purimanayovettha parisuddhataro khāyati. tathā bhikkhunī bhikkhuniṃ  amūlakena antimavatthunā anuddhaṃseti saṅghādiseso, bhikkhuṃ anuddhaṃseti dukkaṭaṃ,  tatra saṅghādiseso vuṭṭhānagāmī dukkaṭaṃ, desanāgāmī etehi nāsanā natthi. yasmā pana  sā pakatiyāva dussīlā pāpabhikkhunī idāni ca sayameva ``dussīlāmhī''ti vadati  tasmā naṃ bhagavā asuddhattāyeva nāsesīti.<br/><br/>[03]^b^atha^eb^ ^a^V2.0153^ea^ ^b^kho mettiyabhūmajakā^eb^ti evaṃ ``mettiyaṃ bhikkhuniṃ nāsetha, ime ca bhikkhū anuyuñjathā''ti  vatvā uṭṭhāyāsanā vihāraṃ paviṭṭhe bhagavati tehi bhikkhūhi ``detha dāni imissā setakānī''ti  nāsiyamānaṃ taṃ bhikkhuniṃ disvā te bhikkhū taṃ mocetukāmatāya attano aparādhaṃ  āvikariṃsu, etamatthaṃ dassetuṃ ^b^``atha kho mettiyabhūmajakā''^eb^tiādi vuttaṃ.<br/><br/>[03] 385-6^b^.^eb^ ^b^duṭṭho doso^eb^ti dūsito ceva dūsako ca. uppanne hi dose puggalo tena  dosena dūsito hoti pakatibhāvaṃ jahāpito, tasmā ``duṭṭho''ti vuccati. parañca dūseti  vināseti, tasmā ``doso''ti vuccati. iti ``duṭṭho doso''ti ekassevetaṃ  puggalassa ākāranānattena nidassanaṃ, tena vuttaṃ ``duṭṭho dosoti dūsito ceva  ^a^M2.0170^ea^ dūsako cā''ti tattha saddalakkhaṇaṃ pariyesitabbaṃ. yasmā pana so ``duṭṭho  doso''ti saṅkhyaṃ gato paṭighasamaṅgīpuggalo kupitādibhāve ṭhitova hoti, tenassa  padabhājane ^b^``kupito''^eb^tiādi vuttaṃ. tattha ^b^kupito^eb^ti kuppabhāvaṃ pakatito  cavanabhāvaṃ patto. ^b^anattamano^eb^ti na sakamano attano vase aṭṭhitacitto; apica pītisukhehi  na attamano na attacittoti anattamano. ^b^anabhiraddho^eb^ti na sukhito na vā pasāditoti  anabhiraddho. paṭighena āhataṃ cittamassāti ^b^āhatacitto^eb^. cittathaddhabhāvacittakacavarasaṅkhātaṃ  paṭighakhīlaṃ ^a^P3.0585^ea^ jātamassāti ^b^khilajāto. appatīto^eb^ti nappatīto  pītisukhādīhi vajjito, na abhisaṭoti attho. padabhājane pana yesaṃ dhammānaṃ vasena  appatīto hoti, te dassetuṃ ^b^``tena ca kopenā''^eb^tiādi vuttaṃ.<br/><br/>[03]tattha ^b^tena ca kopenā^eb^ti yena duṭṭhoti ca kupitoti ca vutto ubhayampi hetaṃ  pakatibhāvaṃ jahāpanato ekākāraṃ hoti. ^b^tena ca dosenā^eb^ti yena ``doso''ti vutto.  imehi dvīhi saṅkhārakkhandhameva dasseti.<br/><br/>[03]^b^tāya ca anattamanatāyā^eb^ti yāya ``anattamano''ti vutto. ^b^tāya ca anabhiraddhiyā^eb^ti yāya  ``anabhiraddho''ti vutto. imehi dvīhi vedanākkhandhaṃ dasseti.<br/><br/>[03]^b^amūlakena pārājikenā^eb^ti ettha nāssa mūlanti amūlakaṃ, taṃ panassa amūlakattaṃ  yasmā codakavasena adhippetaṃ, na cuditakavasena. tasmā tamatthaṃ dassetuṃ padabhājane  ``amūlakaṃ nāma adiṭṭhaṃ asutaṃ aparisaṅkita''nti āha. tena imaṃ dīpeti ``yaṃ  pārājikaṃ codakena cuditakamhi puggale neva diṭṭhaṃ na sutaṃ na parisaṅkitaṃ idaṃ  etesaṃ dassanasavanaparisaṅkāsaṅkhātānaṃ mūlānaṃ ^a^V2.0154^ea^ abhāvato amūlakaṃ nāma, taṃ pana so āpanno  vā hotu anāpanno vā etaṃ idha appamāṇanti.<br/><br/>[03]tattha ^b^adiṭṭhaṃ^eb^ nāma attano pasādacakkhunā vā dibbacakkhunā vā adiṭṭhaṃ. ^b^asutaṃ^eb^  nāma tatheva kenaci vuccamānaṃ na sutaṃ. ^b^aparisaṅkitaṃ^eb^ nāma cittena aparisaṅkitaṃ.<br/><br/>[03]^b^``diṭṭhaṃ''^eb^ ^a^M2.0171^ea^ nāma attanā vā parena vā pasādacakkhunā vā dibbacakkhunā  vā diṭṭhaṃ. ^b^``sutaṃ''^eb^ nāma tatheva sutaṃ. ^b^``parisaṅkita''mpi^eb^ attanā vā parena  vā parisaṅkitaṃ. tattha attanā diṭṭhaṃ diṭṭhameva, parehi diṭṭhaṃ attanā sutaṃ, parehi  sutaṃ, parehi parisaṅkitanti idaṃ pana sabbampi attanā sutaṭṭhāneyeva tiṭṭhati.<br/><br/>[03]parisaṅkitaṃ pana tividhaṃ -- diṭṭhaparisaṅkitaṃ, sutaparisaṅkitaṃ, mutaparisaṅkitanti. tattha  diṭṭhaparisaṅkitaṃ nāma eko bhikkhu uccārapassāvakammena gāmasamīpe ekaṃ gumbaṃ  paviṭṭho, aññatarāpi itthī kenacideva karaṇīyena taṃ gumbaṃ pavisitvā nivattā, nāpi  bhikkhu itthiṃ addasa; na itthī bhikkhuṃ, adisvāva ubhopi yathāruciṃ pakkantā, aññataro  bhikkhu ubhinnaṃ tato nikkhamanaṃ ^a^P3.0586^ea^ sallakkhetvā ``addhā imesaṃ kataṃ  vā karissanti vā''ti parisaṅkati, idaṃ diṭṭhaparisaṅkitaṃ nāma.<br/><br/>[03]sutaparisaṅkitaṃ nāma idhekacco andhakāre vā paṭicchanne vā okāse mātugāmena saddhiṃ  bhikkhuno tādisaṃ paṭisanthāravacanaṃ suṇāti, samīpe aññaṃ vijjamānampi ``atthi  natthī''ti na jānāti, so ``addhā imesaṃ kataṃ vā karissanti vā''ti parisaṅkati,  idaṃ sutaparisaṅkitaṃ nāma.<br/><br/>[03]mutaparisaṅkitaṃ nāma sambahulā dhuttā rattibhāge pupphagandhamaṃsasurādīni gahetvā itthīhi  saddhiṃ ekaṃ paccantavihāraṃ gantvā maṇḍape vā bhojanasālādīsu vā yathāsukhaṃ kīḷitvā  pupphādīni vikiritvā gatā, punadivase bhikkhū taṃ vippakāraṃ disvā ``kassidaṃ  kamma''nti vicinanti. tatra ca kenaci bhikkhunā pageva vuṭṭhahitvā vattasīsena maṇḍapaṃ  vā bhojanasālaṃ vā paṭijaggantena pupphādīni āmaṭṭhāni honti, kenaci upaṭṭhākakulato  ābhatehi pupphādīhi pūjā katā hoti, kenaci bhesajjatthaṃ ariṭṭhaṃ pītaṃ hoti,  atha te ``kassidaṃ kamma''nti vicinantā ^a^V2.0155^ea^ bhikkhū tesaṃ hatthagandhañca mukhagandhañca ghāyitvā  te bhikkhū parisaṅkanti, idaṃ mutaparisaṅkitaṃ nāma.<br/><br/>[03]tattha diṭṭhaṃ atthi samūlakaṃ, atthi amūlakaṃ; diṭṭhameva atthi saññāsamūlakaṃ,  atthi saññāamūlakaṃ. esa nayo sutepi. parisaṅkite pana diṭṭhaparisaṅkitaṃ atthi  samūlakaṃ, atthi amūlakaṃ; diṭṭhaparisaṅkitameva atthi saññāsamūlakaṃ ^a^M2.0172^ea^,  atthi saññāamūlakaṃ. esa nayo sutamutaparisaṅkitesu. tattha diṭṭhaṃ samūlakaṃ nāma  pārājikaṃ āpajjantaṃ disvāva ``diṭṭho mayā''ti vadati, amūlakaṃ nāma paṭicchannokāsato  nikkhamantaṃ disvā vītikkamaṃ adisvā ``diṭṭho mayā''ti vadati. diṭṭhameva saññāsamūlakaṃ  nāma disvāva diṭṭhasaññī hutvā codeti, saññāamūlakaṃ nāma pubbe pārājikavītikkamaṃ  disvā pacchā adiṭṭhasaññī jāto, so saññāya amūlakaṃ katvā ``diṭṭho mayā''ti codeti.  etena nayena sutamutaparisaṅkitānipi vitthārato veditabbāni. ettha ca sabbappakāreṇāpi  samūlakena vā saññāsamūlakena vā codentassa anāpatti, amūlakena vā pana saññāamūlakena  vā codentasseva ^a^P3.0587^ea^ āpatti.<br/><br/>[03]^b^anuddhaṃseyyā^eb^ti dhaṃseyya padhaṃseyya abhibhaveyya ajjhotthareyya. taṃ pana anuddhaṃsanaṃ yasmā  attanā codentopi parena codāpentopi karotiyeva, tasmāssa padabhājane ``codeti  vā codāpeti vā''ti vuttaṃ.<br/><br/>[03]tattha ^b^codetī^eb^ti ``pārājikaṃ dhammaṃ āpannosī''tiādīhi vacanehi sayaṃ codeti,  tassa vācāya vācāya saṅghādiseso. ^b^codāpetī^eb^ti attanā samīpe ṭhatvā aññaṃ bhikkhu  āṇāpeti, so tassa vacanena taṃ codeti, codāpakasseva vācāya vācāya saṅghādiseso.  atha sopi ``mayā diṭṭhaṃ sutaṃ atthī''ti codeti, dvinnampi janānaṃ vācāya vācāya  saṅghādiseso.<br/><br/>[03]codanāppabhedakosallatthaṃ panettha ekavatthuekacodakādicatukkaṃ tāva veditabbaṃ. tattha  eko bhikkhu ekaṃ bhikkhuṃ ekena vatthunā codeti, imissā codanāya ekaṃ vatthu  eko codako. sambahulā ekaṃ ekavatthunā codenti, pañcasatā mettiyabhūmajakappamukhā  chabbaggiyā bhikkhū āyasmantaṃ dabbaṃ mallaputtamiva, imissā codanāya ekaṃ vatthu  nānācodakā. eko bhikkhu ekaṃ bhikkhuṃ sambahulehi vatthūhi codeti, imissā  codanāya nānāvatthūni eko codako. sambahulā sambahule sambahulehi vatthūhi codenti,  imissā codanāya nānāvatthūni nānācodakā.<br/><br/>[03]codetuṃ ^a^M2.0173^ea^ ^a^V2.0156^ea^ pana ko labhati, ko na labhatīti? dubbalacodakavacanaṃ tāva  gahetvā koci na labhati. dubbalacodako nāma sambahulesu kathāsallāpena nisinnesu  eko ekaṃ ārabbha anodissakaṃ katvā pārājikavatthuṃ katheti, añño taṃ sutvā  itarassa gantvā āroceti. so taṃ upasaṅkamitvā ``tvaṃ kira maṃ idañcidañca vadasī''ti  vadati. so ``nāhaṃ evarūpaṃ jānāmi, kathāpavattiyaṃ pana mayā anodissakaṃ katvā  vuttamatthi, sace ahaṃ tava imaṃ dukkhuppattiṃ jāneyyaṃ, ettakampi na katheyya''nti  ayaṃ dubbalacodako. tassetaṃ kathāsallāpaṃ gahetvā taṃ bhikkhuṃ koci codetuṃ  na labhati. etaṃ pana aggahetvā sīlasampanno bhikkhu bhikkhuṃ vā bhikkhuniṃ vā sīlasampannā  ca bhikkhunī bhikkhunīmeva codetuṃ ^a^P3.0588^ea^ labhatīti ^b^mahāpadumatthero^eb^ āha.  ^b^mahāsumatthero^eb^ pana ``pañcapi sahadhammikā labhantī''ti āha. ^b^godattatthero^eb^ pana  ``na koci na labhatī''ti vatvā ``bhikkhussa sutvā codeti, bhikkhuniyā sutvā  codeti...pe0... titthiyasāvakānaṃ sutvā codetī''ti idaṃ suttamāhari. tiṇṇampi  therānaṃ vāde cuditakasseva paṭiññāya kāretabbo.<br/><br/>[03]ayaṃ pana codanā nāma dūtaṃ vā paṇṇaṃ vā sāsanaṃ vā pesetvā codentassa sīsaṃ na eti,  puggalassa pana samīpe ṭhatvāva hatthamuddāya vā vacībhedena vā codentasseva sīsaṃ eti.  sikkhāpaccakkhānameva hi hatthamuddāya sīsaṃ na eti, idaṃ pana anuddhaṃsanaṃ abhūtārocanañca etiyeva.  yo pana dvinnaṃ ṭhitaṭṭhāne ekaṃ niyametvā codeti, so ce jānāti, sīsaṃ eti. itaro  jānāti, sīsaṃ na eti. dvepi niyametvā codeti, eko vā jānātu dve vā, sīsaṃ  etiyeva. esava nayo sambahulesu. taṅkhaṇeyeva ca jānanaṃ nāma dukkaraṃ, samayena āvajjitvā  ñāte pana ñātameva hoti. pacchā ce jānāti, sīsaṃ na eti. sikkhāpaccakkhānaṃ abhūtārocanaṃ  duṭṭhullavācā-attakāma-duṭṭhadosabhūtārocanasikkhāpadānīti sabbāneva hi imāni ekaparicchedāni.<br/><br/>[03]evaṃ kāyavācāvasena cāyaṃ duvidhāpi codanā. puna diṭṭhacodanā, sutacodanā, parisaṅkitacodanāti  tividhā hoti. aparāpi catubbidhā hoti -- sīlavipatticodanā, ācāravipatticodanā,  diṭṭhivipatticodanā, ājīvavipatticodanāti. tattha garukānaṃ dvinnaṃ āpattikkhandhānaṃ  vasena sīlavipatticodanā ^a^M2.0174^ea^ veditabbā. avasesānaṃ vasena ācāravipatticodanā,  micchādiṭṭhiantaggāhikadiṭṭhivasena diṭṭhivipatticodanā, ājīvahetu paññattānaṃ channaṃ  sikkhāpadānaṃ vasena ājīvavipatticodanā veditabbā.<br/><br/>[03]aparāpi ^a^V2.0157^ea^ catubbidhā hoti -- vatthusandassanā, āpattisandassanā, saṃvāsapaṭikkhepo, sāmīcipaṭikkhepoti.  tattha ^b^vatthusandassanā^eb^ nāma ``tvaṃ methunaṃ dhammaṃ paṭisevittha, adinnaṃ ādiyittha,  manussaṃ ghātayittha, abhūtaṃ ārocayitthā''ti evaṃ pavattā. ^b^āpattisandassanā^eb^  nāma ``tvaṃ methunadhammapārājikāpattiṃ āpanno''ti evamādinayappavattā. ^b^saṃvāsapaṭikkhepo^eb^  nāma ``natthi ^a^P3.0589^ea^ tayā saddhiṃ uposatho vā pavāraṇā vā saṅghakammaṃ vā''ti  evaṃ pavattā; ettāvatā pana sīsaṃ na eti, ``assamaṇosi asakyaputtiyosī''tiādivacanehi  saddhiṃ ghaṭiteyeva sīsaṃ eti. ^b^sāmīcipaṭikkhepo^eb^ nāma abhivādana-paccuṭṭhāna-añjalikamma-bījanādikammānaṃ  akaraṇaṃ. taṃ paṭipāṭiyā vandanādīni karoto ekassa akatvā sesānaṃ karaṇakāle  veditabbaṃ. ettāvatā ca codanā nāma hoti, āpatti pana sīsaṃ na eti. ``kasmā  mama vandanādīni na karosī''ti pucchite pana ``assamaṇosi asakyaputtiyosī''tiādivacanehi  saddhiṃ ghaṭiteyeva sīsaṃ eti. yāgubhattādinā pana yaṃ icchati taṃ āpucchati, na tāvatā  codanā hoti.<br/><br/>[03]aparāpi ^b^pātimokkhaṭṭhapanakkhandhake^eb^ ``ekaṃ, bhikkhave, adhammikaṃ pātimokkhaṭṭhapanaṃ ekaṃ  dhammika''nti ādiṃ ``katvā yāva dasa adhammikāni pātimokkhaṭṭhapanāni dasa dhammikānī''ti  (cūḷava0 387) evaṃ adhammikā pañcapaññāsa dhammikā pañcapaññāsāti dasuttarasataṃ codanā  vuttā. tā diṭṭhena codentassa dasuttarasataṃ, sutena codentassa dasuttarasataṃ, parisaṅkitena  codentassa dasuttarasatanti tiṃsāni tīṇi satāni honti. tāni kāyena codentassa,  vācāya codentassa, kāyavācāhi codentassāti tiguṇāni katāni navutāni nava  satāni honti. tāni attanā codentassāpi parena codāpentassāpi tattakānevāti  vīsatiūnāni dve sahassāni honti, puna diṭṭhādibhede samūlakāmūlakavasena anekasahassā  codanā hontīti veditabbā.<br/><br/>[03]imasmiṃ ^a^M2.0175^ea^ pana ṭhāne ṭhatvā aṭṭhakathāya ``attādānaṃ ādātukāmena upāli  bhikkhunā pañcaṅgasamannāgataṃ attādānaṃ ādātabba''nti (cūḷava0 398) ca ``codakena  upāli bhikkhunā paraṃ codetukāmena pañca dhamme ajjhattaṃ paccavekkhitvā paro codetabbo''ti  (cūḷava0 399) ca evaṃ upālipañcakādīsu vuttāni bahūni suttāni āharitvā  attādānalakkhaṇañca codakavattañca cuditakavattañca saṅghena kātabbakiccañca anuvijjakavattañca  sabbaṃ vitthārena kathitaṃ, taṃ mayaṃ yathāāgataṭṭhāneyeva vaṇṇayissāma.<br/><br/>[03]vuttappabhedāsu ^a^V2.0158^ea^ pana imāsu codanāsu yāya kāyaci ^a^P3.0590^ea^ codanāya vasena saṅghamajjhe  osaṭe vatthusmiṃ cuditakacodakā vattabbā ``tumhe amhākaṃ vinicchayena tuṭṭhā  bhavissathā''ti. sace ``bhavissāmā''ti vadanti, saṅghena taṃ adhikaraṇaṃ sampaṭicchitabbaṃ.  atha pana ``vinicchinatha tāva, bhante, sace amhākaṃ khamissati, gaṇhissāmā''ti vadanti.  ``cetiyaṃ tāva vandathā''tiādīni vatvā dīghasuttaṃ katvā vissajjitabbaṃ. te ce  cirarattaṃ kilantā pakkantaparisā upacchinnapakkhā hutvā puna yācanti, yāvatatiyaṃ paṭikkhipitvā  yadā nimmadā honti tadā nesaṃ adhikaraṇaṃ vinicchinitabbaṃ. vinicchinantehi  ca sace alajjussannā hoti, parisā ubbāhikāya taṃ adhikaraṇaṃ vinicchinitabbaṃ.  sace bālussannā hoti parisā ``tumhākaṃ sabhāge vinayadhare pariyesathā''ti vinayadhare  pariyesāpetvā yena dhammena yena vinayena yena satthusāsanena taṃ adhikaraṇaṃ vūpasamati,  tathā taṃ adhikaraṇaṃ vūpasametabbaṃ.<br/><br/>[03]tattha ca ^b^``dhammo''^eb^ti bhūtaṃ vatthu. ^b^``vinayo''^eb^ti codanā sāraṇā ca. ^b^``satthusāsana''^eb^nti  ñattisampadā ca anusāvanasampadā ca. tasmā codakena vatthusmiṃ ārocite cuditako  pucchitabbo ``santametaṃ, no''ti. evaṃ vatthuṃ upaparikkhitvā bhūtena vatthunā  codetvā sāretvā ca ñattisampadāya anusāvanasampadāya ca taṃ adhikaraṇaṃ vūpasametabbaṃ.  tatra ce alajjī lajjiṃ codeti, so ca alajjī bālo hoti abyatto nāssa nayo dātabbo.  evaṃ pana vattabbo -- ``kimhi naṃ codesī''ti? addhā so vakkhati -- ``kimidaṃ,  bhante, kimhi naṃ nāmā''ti. tvaṃ kimhi nampi na jānāsi, na yuttaṃ tayā evarūpena  bālena paraṃ codetunti uyyojetabbo nāssa anuyogo dātabbo. sace pana so alajjī  paṇḍito hoti ^a^M2.0176^ea^ byatto diṭṭhena vā sutena vā ajjhottharitvā sampādetuṃ  sakkoti etassa anuyogaṃ datvā lajjisseva paṭiññāya kammaṃ kātabbaṃ.<br/><br/>[03]sace lajjī alajjiṃ codeti, so ca lajjī bālo hoti abyatto, na sakkoti anuyogaṃ  dātuṃ. tassa nayo dātabbo -- ``kimhi naṃ codesi sīlavipattiyā vā ācāravipattiādīsu  ^a^P3.0591^ea^ vā ekissā''ti. kasmā pana imasseva evaṃ nayo dātabbo, na itarassa?  nanu na yuttaṃ vinayadharānaṃ agatigamananti? na yuttameva. idaṃ pana agatigamanaṃ na hoti,  dhammānuggaho nāma eso alajjiniggahatthāya hi lajjipaggahatthāya ca sikkhāpadaṃ paññattaṃ.  tatra alajjī nayaṃ labhitvā ajjhottharanto ehīti, lajjī pana nayaṃ labhitvā diṭṭhe diṭṭhasantānena,  sute sutasantānena patiṭṭhāya kathessati, tasmā tassa dhammānuggaho vaṭṭati. sace pana  ^a^V2.0159^ea^ so lajjī paṇḍito hoti byatto, patiṭṭhāya katheti, alajjī ca ``etampi natthi, etampi  natthī''ti paṭiññaṃ na deti, alajjissa paṭiññāya eva kātabbaṃ.<br/><br/>[03]tadatthadīpanatthañca idaṃ vatthu veditabbaṃ. ^b^tepiṭakacūḷābhayatthero^eb^ kira lohapāsādassa  heṭṭhā bhikkhūnaṃ vinayaṃ kathetvā sāyanhasamaye vuṭṭhāti, tassa vuṭṭhānasamaye dve attapaccatthikā  kathaṃ pavattesuṃ. eko ``etampi natthi, etampi natthī''ti paṭiññaṃ na deti. atha  appāvasese paṭhamayāme therassa tasmiṃ puggale ``ayaṃ patiṭṭhāya katheti, ayaṃ pana paṭiññaṃ  na deti, bahūni ca vatthūni osaṭāni addhā etaṃ kataṃ bhavissatī''ti asuddhaladdhi uppannā.  tato bījanīdaṇḍakena pādakathalikāya saññaṃ datvā ``ahaṃ āvuso vinicchinituṃ ananucchaviko  aññena vinicchināpehī''ti āha. kasmā bhanteti? thero tamatthaṃ ārocesi, cuditakapuggalassa  kāye ḍāho uṭṭhito, tato so theraṃ vanditvā ``bhante, vinicchinituṃ anurūpena  vinayadharena nāma tumhādiseneva bhavituṃ vaṭṭati. codakena ca īdiseneva bhavituṃ vaṭṭatī''ti  vatvā setakāni nivāsetvā ``ciraṃ kilamitattha mayā''ti khamāpetvā pakkāmi.<br/><br/>[03]evaṃ lajjinā codiyamāno alajjī bahūsupi vatthūsu uppannesu paṭiññaṃ na deti, so  neva ``suddho''ti vattabbo na ``asuddho''ti. jīvamatako nāma āmakapūtiko nāma  cesa.<br/><br/>[03]sace ^a^M2.0177^ea^ panassa aññampi tādisaṃ vatthuṃ uppajjati na vinicchinitabbaṃ  ^a^P3.0592^ea^. tathā nāsitakova bhavissati. sace pana alajjīyeva alajjiṃ codeti, so  vattabbo ``āvuso tava vacanenāyaṃ kiṃ sakkā vattu''nti itarampi tatheva vatvā ubhopi  ``ekasambhogaparibhogā hutvā jīvathā''ti vatvā uyyojetabbā, sīlatthāya tesaṃ vinicchayo  na kātabbo. pattacīvarapariveṇādiatthāya pana patirūpaṃ sakkhiṃ labhitvā kātabbo.<br/><br/>[03]atha lajjī lajjiṃ codeti, vivādo ca nesaṃ kismiñcideva appamattako hoti, saññāpetvā  ``mā evaṃ karothā''ti accayaṃ desāpetvā uyyojetabbā. atha panettha cuditakena  sahasā viraddhaṃ hoti, ādito paṭṭhāya alajjī nāma natthi. so ca pakkhānurakkhaṇatthāya  paṭiññaṃ na deti, ``mayaṃ saddahāma, mayaṃ saddahāmā''ti bahū uṭṭhahanti. so tesaṃ paṭiññāya  ekavāraṃ dvevāraṃ suddho hotu. atha pana viraddhakālato paṭṭhāya ṭhāne na tiṭṭhati, vinicchayo  na dātabbo.<br/><br/>[03]evaṃ ^a^V2.0160^ea^ yāya kāyaci codanāya vasena saṅghamajjhe osaṭe vatthusmiṃ cuditakacodakesu paṭipattiṃ  ñatvā tassāyeva codanāya sampattivipattijānanatthaṃ ādimajjhapariyosānādīnaṃ vasena vinicchayo  veditabbo. seyyathidaṃ codanāya ko ādi, kiṃ majjhe, kiṃ pariyosānaṃ? codanāya  ``ahaṃ taṃ vattukāmo, karotu me āyasmā okāsa''nti evaṃ okāsakammaṃ  ādi, otiṇṇena vatthunā codetvā sāretvā vinicchayo majjhe, āpattiyaṃ vā anāpattiyaṃ  vā patiṭṭhāpanena samatho pariyosānaṃ.<br/><br/>[03]codanāya kati mūlāni, kati vatthūni, kati bhūmiyo? codanāya dve mūlāni --  samūlikā vā amūlikā vā; tīṇi vatthūni -- diṭṭhaṃ, sutaṃ, parisaṅkitaṃ; pañca  bhūmiyo -- kālena vakkhāmi no akālena, bhūtena vakkhāmi no abhūtena, saṇhena vakkhāmi  no pharusena, atthasaṃhitena vakkhāmi no anatthasaṃhitena, mettacitto vakkhāmi no  dosantaroti. imāya ca pana codanāya codakena puggalena ``parisuddhakāyasamācāro nu  khomhī''tiādinā (cūḷava0 399) nayena upālipañcake vuttesu pannarasasu dhammesu patiṭṭhātabbaṃ,  cuditakena dvīsu dhammesu patiṭṭhātabbaṃ sacce ca akuppe cāti.<br/><br/>[03]^b^appeva^eb^ ^a^M2.0178^ea^ ^b^nāma naṃ imamhā brahmacariyā cāveyya^eb^nti api  ^a^P3.0593^ea^ eva nāma naṃ puggalaṃ imamhā seṭṭhacariyā cāveyyaṃ, ``sādhu vatassa sacāhaṃ  imaṃ puggalaṃ imamhā brahmacariyā cāveyya''nti iminā adhippāyena anuddhaṃseyyāti  vuttaṃhoti. padabhājane pana ``brahmacariyā cāveyya''nti imasseva pariyāyamatthaṃ dassetuṃ  ``bhikkhubhāvā cāveyya''ntiādi vuttaṃ.<br/><br/>[03]khaṇādīni samayavevacanāni. ^b^taṃ khaṇaṃ taṃ layaṃ taṃ muhuttaṃ vītivatte^eb^ti tasmiṃ khaṇe  tasmiṃ laye tasmiṃ muhutte vītivatte. bhummappattiyā hi idaṃ upayogavacanaṃ.<br/><br/>[03]samanuggāhiyamānaniddese ^b^yena vatthunā anuddhaṃsito hotī^eb^ti catūsu pārājikavatthūsu  yena vatthunā codakena cuditako anuddhaṃsito abhibhūto ajjhotthaṭo hoti. ^b^tasmiṃ  vatthusmiṃ samanuggāhiyamāno^eb^ti tasmiṃ codakena vuttavatthusmiṃ so codako  anuvijjakena ``kiṃ te diṭṭhaṃ, kinti te diṭṭha''ntiādinā nayena anuvijjiyamāno  vīmaṃsiyamāno upaparikkhiyamāno.<br/><br/>[03]asamanuggāhiyamānaniddese ^b^na kenaci vuccamāno^eb^ti anuvijjakena vā aññena vā  kenaci, atha vā diṭṭhādīsu vatthūsu kenaci avuccamāno. etesañca dvinnaṃ mātikāpadānaṃ  parato ^a^V2.0161^ea^ ``bhikkhu ca dosaṃ patiṭṭhātī''tīminā sambandho veditabbo. idañhi vuttaṃ  hoti -- ``evaṃ samanuggāhiyamāno vā asamanuggāhiyamāno vā bhikkhu ca dosaṃ patiṭṭhāti  paṭicca tiṭṭhati paṭijānāti saṅghādiseso''ti. idañca amūlakabhāvassa pākaṭakāladassanatthameva  vuttaṃ. āpattiṃ pana anuddhaṃsitakkhaṇeyeva āpajjati.<br/><br/>[03]idāni ``amūlakañceva taṃ adhikaraṇaṃ hotī''ti ettha yasmā amūlakalakkhaṇaṃ pubbe vuttaṃ,  tasmā taṃ avatvā apubbameva dassetuṃ ^b^``adhikaraṇaṃ nāmā''^eb^tiādimāha. tattha  yasmā adhikaraṇaṃ adhikaraṇaṭṭhena ekampi vatthuvasena nānā hoti, tenassa taṃ nānattaṃ  dassetuṃ ^b^``cattāri adhikaraṇāni vivādādhikaraṇa''^eb^ntiādimāha. ko pana so  adhikaraṇaṭṭho, yenetaṃ ekaṃ hotīti? samathehi adhikaraṇīyatā. tasmā yaṃ adhikicca  ārabbha paṭicca sandhāya samathā vattanti, taṃ ``adhikaraṇa''nti veditabbaṃ.<br/><br/>[03]^b^aṭṭhakathāsu^eb^ ^a^M2.0179^ea^ pana vuttaṃ -- ``adhikaraṇanti keci gāhaṃ vadanti, keci  cetanaṃ, keci ^a^P3.0594^ea^ akkhantiṃ keci vohāraṃ, keci paṇṇatti''nti.  puna evaṃ vicāritaṃ ``yadi gāho adhikaraṇaṃ nāma, eko attādānaṃ gahetvā sabhāgena  bhikkhunā saddhiṃ mantayamāno tattha ādīnavaṃ disvā puna cajati, tassa taṃ adhikaraṇaṃ  samathappattaṃ bhavissati. yadi cetanā adhikaraṇaṃ, ``idaṃ attādānaṃ gaṇhāmī''ti uppannā  cetanā nirujjhati. yadi akkhanti adhikaraṇaṃ, akkhantiyā attādānaṃ gahetvāpi aparabhāge  vinicchayaṃ alabhamāno vā khamāpito vā cajati. yadi vohāro adhikaraṇaṃ, kathento  āhiṇḍitvā aparabhāge tuṇhī hoti niravo, evamassa taṃ adhikaraṇaṃ samathappattaṃ bhavissati,  tasmā paṇṇatti adhikaraṇanti.<br/><br/>[03]taṃ panetaṃ ``methunadhammapārājikāpatti methunadhammapārājikāpattiyā tabbhāgiyā...pe0...  evaṃ āpattādhikaraṇaṃ āpattādhikaraṇassa tabbhāgiyanti ca vivādādhikaraṇaṃ siyā  kusalaṃ siyā akusalaṃ siyā abyākata''nti ca evamādīhi virujjhati. na hi  te paṇṇattiyā kusalādibhāvaṃ icchanti, na ca ``amūlakena pārājikena dhammenā''ti  ettha āgato pārājikadhammo paṇṇatti nāma hoti. kasmā? accantākusalattā. vuttampi  hetaṃ -- ``āpattādhikaraṇaṃ siyā akusalaṃ siyā abyākata''nti (pari0 303).<br/><br/>[03]yañcetaṃ ``amūlakena pārājikenā''ti ettha amūlakaṃ pārājikaṃ niddiṭṭhaṃ, tassevāyaṃ  ``amūlakañceva taṃ adhikaraṇaṃ hotī''ti paṭiniddeso, na paṇṇattiyā na hi aññaṃ  niddisitvā ^a^V2.0162^ea^ aññaṃ paṭiniddisati. yasmā pana yāya paṇṇattiyā yena abhilāpena codakena  so puggalo pārājikaṃ dhammaṃ ajjhāpannoti paññatto, pārājikasaṅkhātassa adhikaraṇassa  amūlakattā sāpi paññatti amūlikā hoti, adhikaraṇe pavattattā ca adhikaraṇaṃ.  tasmā iminā pariyāyena paṇṇatti ``adhikaraṇa''nti yujjeyya, yasmā vā yaṃ amūlakaṃ  nāma adhikaraṇaṃ taṃ sabhāvato natthi, paññattimattameva atthi. tasmāpi paṇṇatti adhikaraṇanti  yujjeyya. tañca kho idheva na sabbattha. na hi vivādādīnaṃ paṇṇatti adhikaraṇaṃ.  adhikaraṇaṭṭho pana tesaṃ pubbe vuttasamathehi adhikaraṇīyatā. iti iminā adhikaraṇaṭṭhena  idhekacco vivādo vivādo ceva adhikaraṇañcāti vivādādhikaraṇaṃ. esa nayo sesesu  ^a^P3.0595^ea^.<br/><br/>[03]tattha ^a^M2.0180^ea^ ``idha bhikkhū vivadanti dhammoti vā adhammoti vā''ti evaṃ  aṭṭhārasa bhedakaravatthūni nissāya uppanno vivādo ^b^vivādādhikaraṇaṃ^eb^. ``idha bhikkhū  bhikkhuṃ anuvadanti sīlavipattiyā vā''ti evaṃ catasso vipattiyo nissāya uppanno  anuvādo ^b^anuvādādhikaraṇaṃ^eb^. ``pañcapi āpattikkhandhā āpattādhikaraṇaṃ, sattapi  āpattikkhandhā āpattādhikaraṇa''nti evaṃ āpattiyeva ^b^āpattādhikaraṇaṃ^eb^. ``yā  saṅghassa kiccayatā karaṇīyatā apalokanakammaṃ ñattikammaṃ ñattidutiyakammaṃ ñatticatutthakamma''nti  (cūḷava0 215) evaṃ catubbidhaṃ saṅghakiccaṃ ^b^kiccādhikaraṇa^eb^nti veditabbaṃ.<br/><br/>[03]imasmiṃ panatthe pārājikāpattisaṅkhātaṃ āpattādhikaraṇameva adhippetaṃ. sesāni atthuddhāravasena  vuttāni, ettakā hi adhikaraṇasaddassa atthā. tesu pārājikameva idha adhippetaṃ.  taṃ diṭṭhādīhi mūlehi amūlakañceva adhikaraṇaṃ hoti. ayañca bhikkhu dosaṃ patiṭṭhāti,  paṭicca tiṭṭhati ``tucchakaṃ mayā bhaṇita''ntiādīni vadanto paṭijānāti. tassa bhikkhuno  anuddhaṃsitakkhaṇeyeva saṅghādisesoti ayaṃ tāvassa sapadānukkamaniddesassa sikkhāpadassa  attho.<br/><br/>[03] 387^b^.^eb^ idāni yāni tāni saṅkhepato diṭṭhādīni codanāvatthūni vuttāni, tesaṃ vasena  vitthārato āpattiṃ ropetvā dassento ^b^``adiṭṭhassa hotī''^eb^tiādimāha. tattha  ^b^adiṭṭhassa hotī^eb^ti adiṭṭho assa hoti. etena codakena adiṭṭho hoti, so puggalo  pārājikaṃ dhammaṃ ajjhāpajjantoti attho. esa nayo asutassa hotītiādīsupi.<br/><br/>[03]^b^diṭṭho mayā^eb^ti diṭṭhosi mayāti vuttaṃ hoti. esa nayo ^b^suto mayā^eb^tiādīsupi.  sesaṃ adiṭṭhamūlake ^a^V2.0163^ea^ uttānatthameva. diṭṭhamūlake pana tañce codeti ``suto mayā''ti  evaṃ vuttānaṃ suttādīnaṃ ābhāvena amūlakattaṃ veditabbaṃ.<br/><br/>[03]sabbasmiṃyeva ca imasmiṃ codakavāre yathā idhāgatesu ``pārājikaṃ dhammaṃ ajjhāpannosi,  assamaṇosi, asakyaputtiyosī''ti imesu vacanesu ekekassa vasena vācāya vācāya  saṅghādiseso hoti, evaṃ ^a^M2.0181^ea^ aññatra āgatesu ``dussīlo, pāpadhammo, asucisaṅkassarasamācāro,  paṭicchannakammanto ^a^P3.0596^ea^, assamaṇo samaṇapaṭiñño, abrahmacārī brahmacāripaṭiñño,  antopūti, avassuto, kasambujāto''ti imesupi vacanesu ekekassa vasena vācāya  vācāya saṅghādiseso hotiyeva.<br/><br/>[03]``natthi tayā saddhiṃ uposatho vā pavāraṇā vā saṅghakammaṃ vā''ti imāni pana suddhāni  sīsaṃ na enti, ``dussīlosi natthi tayā saddhiṃ uposatho vā''ti evaṃ dussīlādipadesu  pana ``pārājikaṃ dhammaṃ ajjhāpannosī''tiādipadesu vā yena kenaci saddhiṃ ghaṭitāneva  sīsaṃ enti, saṅghādisesakarāni honti.<br/><br/>[03]^b^mahāpadumatthero^eb^ panāha -- ``na kevalaṃ idha pāḷiyaṃ anāgatāni `dussīlo pāpadhammo'tiādipadāneva  sīsaṃ enti, `koṇṭhosi mahāsāmaṇerosi, mahāupāsakosi, jeṭṭhabbatikosi, nigaṇṭhosi,  ājīvakosi, tāpasosi, paribbājakosi, paṇḍakosi, theyyasaṃvāsakosi, titthiyapakkantakosi,  tiracchānagatosi, mātughātakosi, pitughātakosi, arahantaghātakosi, saṅghabhedakosi,  lohituppādakosi, bhikkhunīdūsakosi, ubhatobyañjanakaosī'ti imānipi sīsaṃ  entiyevā''ti. ^b^mahāpadumatthero^eb^yeva ca ``diṭṭhe vematikotiādīsu yadaggena vematiko  tadaggena no kappeti, yadaggena no kappeti tadaggena nassarati, yadaggena nassarati tadaggena  pamuṭṭho hotī''ti vadati.<br/><br/>[03]^b^mahāsumatthero^eb^ pana ekekaṃ dvidhā bhinditvā catunnampi pāṭekkaṃ nayaṃ dasseti.  kathaṃ? diṭṭhe vematikoti ayaṃ tāva dassane vā vematiko hoti puggale vā,  tattha ``diṭṭho nukho mayā na diṭṭho''ti evaṃ dassane vematiko hoti. ``ayaṃ nukho  mayā diṭṭho añño''ti evaṃ puggale vematiko hoti. evaṃ dassanaṃ vā no kappeti  puggalaṃ vā, dassanaṃ vā nassarati puggalaṃ vā, dassanaṃ vā pamuṭṭho hoti puggalaṃ vā.  ettha ca ^b^vematiko^eb^ti vimatijāto. ^b^no kappetī^eb^ti na saddahati. ^b^nassaratī^eb^ti  asāriyamāno nassarati. yadā pana taṃ ^a^V2.0164^ea^ ``asukasmiṃ nāma bhante ṭhāne asukasmiṃ nāma  kāle''ti sārenti tadā sarati. ^b^pamuṭṭho^eb^ti ^a^P3.0597^ea^ yo tehi tehi upāyehi  sāriyamānopi nassaratiyevāti ^a^M2.0182^ea^. etenevupāyena codāpakavāropi veditabbo,  kevalañhi tattha ``mayā''ti parihīnaṃ, sesaṃ codakavārasadisameva.<br/><br/>[03] 389^b^.^eb^ tato paraṃ āpattibhedaṃ anāpattibhedañca dassetuṃ ^b^``asuddhe suddhadiṭṭhī''^eb^tiādikaṃ  catukkaṃ ṭhapetvā ekamekaṃ padaṃ catūhi catūhi bhedehi niddiṭṭhaṃ, taṃ sabbaṃ pāḷinayeneva  sakkā jānituṃ. kevalaṃ hetthādhippāyabhedo veditabbo. ayañhi adhippāyo nāma --  cāvanādhippāyo, akkosādhippāyo, kammādhippāyo, vuṭṭhānādhippāyo, uposathapavāraṇaṭṭhapanādhippāyo,  anuvijjanādhippāyo, dhammakathādhippāyoti anekavidho. tattha purimesu catūsu  adhippāyesu okāsaṃ akārāpentassa dukkaṭaṃ. okāsaṃ kārāpetvāpi ca sammukhā  amūlakena pārājikena anuddhaṃsentassa saṅghādiseso. amūlakena saṅghādisesena anuddhaṃsentassa  pācittiyaṃ. ācāravipattiyā anuddhaṃsentassa dukkaṭaṃ. akkosādhippāyena vadantassa  pācittiyaṃ. asammukhā pana sattahipi āpattikkhandhehi vadantassa dukkaṭaṃ. asammukhā  eva sattavidhampi kammaṃ karontassa dukkaṭameva.<br/><br/>[03]^b^kurundiyaṃ^eb^ pana ``vuṭṭhānādhippāyena `tvaṃ imaṃ nāma āpattiṃ āpanno taṃ paṭikarohī'ti  vadantassa okāsakiccaṃ natthī''ti vuttaṃ. sabbattheva pana ``uposathapavāraṇaṃ ṭhapentassa  okāsakammaṃ natthī''ti vuttaṃ. ṭhapanakkhettaṃ pana jānitabbaṃ. ``suṇātu me bhante  saṅgho ajjuposatho pannaraso yadi saṅghassa pattakallaṃ saṅgho uposathaṃ kareyya''ti etasmiñhi  ^b^re^eb^-kāre anatikkanteyeva ṭhapetuṃ labbhati. tato paraṃ pana ^b^yya^eb^-kāre patte na labbhati.  esa nayo pavāraṇāya. anuvijjakassāpi osaṭe vatthusmiṃ ``atthetaṃ tavā''ti anuvijjanādhippāyena  vadantassa okāsakammaṃ natthi.<br/><br/>[03]dhammakathikassāpi dhammāsane nisīditvā ``yo idañcidañca karoti, ayaṃ bhikkhu assamaṇo''tiādinā  nayena anodissa dhammaṃ kathentassa okāsakammaṃ natthi. sace pana odissa niyametvā  ``asuko ca asuko ^a^P3.0598^ea^ ca assamaṇo anupāsako''ti katheti, dhammāsanato  orohitvā āpattiṃ desetvā gantabbaṃ. yaṃ pana tattha tattha ``anokāsaṃ kārāpetvā''ti  vuttaṃ tassa okāsaṃ akārāpetvāti evamattho veditabbo, na hi koci anokāso  nāma atthi, yamokāsaṃ ^a^M2.0183^ea^ kārāpetvā āpattiṃ āpajjati, okāsaṃ  pana akārāpetvā āpajjatīti. sesaṃ uttānameva.<br/><br/>[03]samuṭṭhānādīsu ^a^V2.0165^ea^ tisamuṭṭhānaṃ -- kāyacittato, vācācittato, kāyavācācittato ca  samuṭṭhāti. kiriyaṃ, saññāvimokkhaṃ, sacittakaṃ, lokavajjaṃ, kāyakammaṃ, vacīkammaṃ,  akusalacittaṃ, dukkhavedananti.<br/><br/>[06] paṭhamaduṭṭhadosasikkhāpadavaṇṇanā niṭṭhitā.


volume: 1
item: 101
title:
  kuṭikārasikkhāpadavaṇṇanā^vihārakārasikkhāpadavaṇṇanā^paṭhamaduṭṭhadosasikkhāpadavaṇṇanā^dutiyaduṭṭhadosasikkhāpadavaṇṇanā^

content:
  [03] 391^b^.^eb^ ^b^tena samayena buddho bhagavā^eb^ti dutiyaduṭṭhadosasikkhāpadaṃ. tattha ^b^handa mayaṃ  āvuso imaṃ chagalakaṃ dabbaṃ mallaputtaṃ nāma karomā^eb^ti te kira paṭhamavatthusmiṃ attano  manorathaṃ sampādetuṃ asakkontā laddhaniggahā vighātappattā ``idāni jānissāmā''ti  tādisaṃ vatthuṃ pariyesamānā vicaranti. athekadivasaṃ disvā tuṭṭhā aññamaññaṃ oloketvā  evamāhaṃsu -- ``handa mayaṃ, āvuso, imaṃ chagalakaṃ dabbaṃ mallaputtaṃ nāma karomā''ti,  ``dabbo mallaputto nāmāya''nti evamassa nāmaṃ karomāti vuttaṃ hoti. esa nayo  ^b^mettiyaṃ nāma bhikkhuni^eb^nti etthāpi.<br/><br/>[03]^b^te bhikkhū mettiyabhumajake bhikkhū anuyuñjiṃsū^eb^ti evaṃ anuyuñjiṃsu --``āvuso,  kuhiṃ tumhehi dabbo mallaputto mettiyāya bhikkhuniyā saddhiṃ diṭṭho''ti?  ``gijjhakūṭapabbatapāde''ti. ``kāya velāya''ti? ``bhikkhācāragamanavelāyā''ti.  āvuso dabba ime evaṃ vadanti -- ``tvaṃ tadā kuhi''nti? ``veḷuvane bhattāni  uddisāmī''ti. ``tava tāya velāya veḷuvane atthibhāvaṃ ko jānātī''ti? ``bhikkhusaṅgho,  bhante''ti. te saṅghaṃ pucchiṃsu -- ``jānātha tumhe tāya velāya imassa veḷuvane atthibhāva''nti.  ``āma, āvuso, jānāma, thero sammutiladdhadivasato ^a^P3.0599^ea^ paṭṭhāya veḷuvaneyevā''ti.  tato mettiyabhumajake āhaṃsu -- ``āvuso, tumhākaṃ kathā na sameti, kacci  no lesaṃ oḍḍetvā vadathā''ti. evaṃ te tehi bhikkhūhi anuyuñjiyamānā āma  āvusoti vatvā etamatthaṃ ārocesuṃ.<br/><br/>[03]^b^kiṃ^eb^ ^a^M2.0184^ea^ ^b^pana tumhe, āvuso, āyasmantaṃ dabbaṃ mallaputtaṃ aññabhāgiyassa  adhikaraṇassā^eb^ti ettha aññabhāgassa idaṃ, aññabhāgo vā assa atthīti ^b^aññabhāgiyaṃ.  adhikaraṇa^eb^nti ādhāro veditabbo, vatthu adhiṭṭhānanti vuttaṃ hoti. yo hi  so ``dabbo mallaputto nāmā''ti chagalako vutto, so yvāyaṃ āyasmato dabbassa mallaputtassa  bhāgo koṭṭhāso pakkho manussajāti ceva bhikkhubhāvo ca tato aññassa bhāgassa koṭṭhāsassa  pakkhassa hoti tiracchānajātiyā ^a^V2.0166^ea^ ceva chagalakabhāvassa ca so vā aññabhāgo assa atthīti  tasmā aññabhāgiyasaṅkhyaṃ labhati. yasmā ca tesaṃ ``imaṃ mayaṃ dabbaṃ mallaputtaṃ nāma karomā''ti  vadantānaṃ tassā nāmakaraṇasaññāya ādhāro vatthu adhiṭṭhānaṃ, tasmā adhikaraṇanti veditabbo.  tañhi sandhāya ``te bhikkhū aññabhāgiyassa adhikaraṇassā''ti āhaṃsu, na vivādādhikaraṇādīsu  aññataraṃ. kasmā? asambhavato. na hi te catunnaṃ adhikaraṇānaṃ kassaci aññabhāgiyassa  adhikaraṇassa kañcidesaṃ lesamattaṃ upādiyiṃsu. na ca catunnaṃ adhikaraṇānaṃ leso  nāma atthi. jātilesādayo hi puggalānaṃyeva lesā vuttā, na vivādādhikaraṇādīnaṃ.  idañca ``dabbo mallaputto''ti nāmaṃ tassa aññabhāgiyādhikaraṇabhāve ṭhitassa chagalakassa  koci deso hoti theraṃ amūlakena pārājikena anuddhaṃsetuṃ lesamatto.<br/><br/>[03]ettha ca dissati apadissati assa ayanti voharīyatīti ^b^deso^eb^. jātiādīsu aññatarakoṭṭhāsassetaṃ  adhivacanaṃ. aññampi vatthuṃ lissati silissati vohāramatteneva īsakaṃ allīyatīti  ^b^leso^eb^. jātiādīnaṃyeva aññatarakoṭṭhāsassetaṃ adhivacanaṃ. tato paraṃ uttānatthameva.  sikkhāpadapaññattiyampi ayamevattho. padabhājane pana yassa aññabhāgiyassa adhikaraṇassa  kiñcidesaṃ lesamattaṃ upādāya pārājikena dhammena anuddhaṃseyya ^a^P3.0600^ea^, taṃ  yasmā aṭṭhuppattivaseneva āvibhūtaṃ, tasmā na vibhattanti veditabbaṃ.<br/><br/>[03] 393^b^.^eb^ yāni pana adhikaraṇanti vacanasāmaññato atthuddhāravasena pavattāni cattāri adhikaraṇāni,  tesaṃ aññabhāgiyatā ca tabbhāgiyatā ca yasmā apākaṭā jānitabbā ca vinayadharehi, tasmā  vacanasāmaññato laddhaṃ ^a^M2.0185^ea^ adhikaraṇaṃ nissāya taṃ āvikaronto ^b^``aññabhāgiyassa  adhikaraṇassāti āpattaññabhāgiyaṃ vā hoti adhikaraṇaññabhāgiyaṃ vā''^eb^tiādimāha.  yā ca sā avasāne āpattaññabhāgiyassa adhikaraṇassa vasena codanā vuttā, tampi dassetuṃ  ayaṃ sabbādhikaraṇānaṃ tabbhāgiyāññabhāgiyatā samāhaṭāti veditabbā.<br/><br/>[03]tattha ca ^b^āpattaññabhāgiyaṃ vā^eb^ti paṭhamaṃ uddiṭṭhattā ``kathañca āpatti āpattiyā aññabhāgiyā  hotī''ti niddese ārabhitabbe yasmā āpattādhikaraṇassa tabbhāgiyavicāraṇāyaṃyeva ayamattho  āgamissati, tasmā evaṃ anārabhitvā ``kathañca adhikaraṇaṃ adhikaraṇassa aññabhāgiya''nti  pacchimapadaṃyeva gahetvā niddeso āraddhoti veditabbo.<br/><br/>[03]tattha ^a^V2.0167^ea^ aññabhāgiyavāro uttānatthoyeva. ekamekañhi adhikaraṇaṃ itaresaṃ tiṇṇaṃ tiṇṇaṃ  aññabhāgiyaṃ aññapakkhiyaṃ aññakoṭṭhāsiyaṃ hoti, vatthuvisabhāgattā, tabbhāgiyavāre  pana vivādādhikaraṇaṃ vivādādhikaraṇassa tabbhāgiyaṃ tappakkhiyaṃ taṃkoṭṭhāsiyaṃ vatthusabhāgattā,  tathā anuvādādhikaraṇaṃ anuvādādhikaraṇassa. kathaṃ? buddhakālato paṭṭhāya hi aṭṭhārasa  bhedakaravatthūni nissāya uppannavivādo ca idāni uppajjanakavivādo ca vatthusabhāgatāya  ekaṃ vivādādhikaraṇameva hoti, tathā buddhakālato paṭṭhāya catasso vipattiyo nissāya  uppannānuvādo ca idāni uppajjanakānuvādo ca vatthusabhāgatāya ekaṃ anuvādādhikaraṇameva  hoti. yasmā pana āpattādhikaraṇaṃ āpattādhikaraṇassa sabhāgavisabhāgavatthuto sabhāgasarikkhāsarikkhato  ca ekaṃsena tabbhāgiyaṃ na hoti, tasmā ^b^āpattādhikaraṇaṃ āpattādhikaraṇassa siyā  tabbhāgiyaṃ siyā aññabhāgiya^eb^nti vuttaṃ. tattha ādito paṭṭhāya aññabhāgiyassa paṭhamaṃ  niddiṭṭhattā idhāpi aññabhāgiyameva paṭhamaṃ niddiṭṭhaṃ, tattha aññabhāgiyattañca parato tabbhāgiyattañca  vuttanayeneva veditabbaṃ.<br/><br/>[03]^b^kiccādhikaraṇaṃ^eb^ ^a^P3.0601^ea^ ^b^kiccādhikaraṇassa tabbhāgiya^eb^nti ettha pana buddhakālato  paṭṭhāya cattāri saṅghakammāni nissāya uppannaṃ adhikaraṇañca idāni cattāri saṅghakammāni  nissāya uppajjanakaṃ adhikaraṇañca sabhāgatāya sarikkhatāya ca ekaṃ kiccādhikaraṇameva  hoti. kiṃ pana saṅghakammāni nissāya uppannaṃ adhikaraṇaṃ ^a^M2.0186^ea^ kiccādhikaraṇaṃ,  udāhu saṅghakammānamevetaṃ adhivacananti? saṅghakammānamevetaṃ adhivacanaṃ. evaṃ santepi  saṅghakammaṃ nāma ``idañcidañca evaṃ kattabba''nti yaṃ kammalakkhaṇaṃ manasikaroti taṃ  nissāya uppajjanato purimaṃ purimaṃ saṅghakammaṃ nissāya uppajjanato ca saṅghakammāni  nissāya uppannaṃ adhikaraṇaṃ kiccādhikaraṇanti vuttaṃ.<br/><br/>[03] 394^b^.^eb^ ^b^kiñci desaṃ lesamattaṃ upādāyā^eb^ti ettha pana yasmā desoti vā lesamattoti  vā pubbe vuttanayeneva byañjanato nānaṃ atthato ekaṃ, tasmā ^b^``leso nāma dasa lesā  jātileso nāmaleso''^eb^tiādimāha. tattha jātiyeva ^b^jātileso^eb^. esa nayo sesesu.<br/><br/>[03] 395^b^.^eb^ idāni tameva lesaṃ vitthārato dassetuṃ yathā taṃ upādāya anuddhaṃsanā hoti tathā  savatthukaṃ katvā dassento ^b^``jātileso nāma khattiyo diṭṭho hotī''^eb^tiādimāha.  tattha ^b^khattiyo diṭṭho hotī^eb^ti añño koci khattiyajātiyo iminā codakena diṭṭho  hoti. ^b^pārājikaṃ dhammaṃ ajjhāpajjanto^eb^ti methunadhammādīsu aññataraṃ āpajjanto.  ^b^aññaṃ khattiyaṃ passitvā^eb^ ^a^V2.0168^ea^ ^b^codetī^eb^ti atha so aññaṃ attano veriṃ khattiyajātiyaṃ  bhikkhuṃ passitvā taṃ khattiyajātilesaṃ gahetvā evaṃ codeti ``khattiyo mayā diṭṭho  pārājikaṃ dhammaṃ ajjhāpajjanto, tvaṃ khattiyo, pārājikaṃ dhammaṃ ajjhāpannosī''  atha vā ``tvaṃ so khattiyo, na añño, pārājikaṃ dhammaṃ ajjhāpannosi, assamaṇosi  asakyaputtiyosi natthi tayā saddhiṃ uposatho vā pavāraṇā vā saṅghakammaṃ vā''ti, āpatti  vācāya vācāya saṅghādisesassa. ettha ca tesaṃ khattiyānaṃ aññamaññaṃ asadisassa tassa tassa  dīghādino vā diṭṭhādino vā vasena aññabhāgiyatā khattiyajātipaññattiyā ādhāravasena adhikaraṇatā  ca veditabbā, etenupāyena sabbapadesu yojanā veditabbā.<br/><br/>[03] 400^b^.^eb^ pattalesaniddese ca ^a^P3.0602^ea^ ^b^sāṭakapatto^eb^ti lohapattasadiso susaṇṭhāno  succhavi siniddho bhamaravaṇṇo mattikāpatto vuccati. ^b^sumbhakapatto^eb^ti pakatimattikāpatto.<br/><br/>[03] 406^b^.^eb^ yasmā ^a^M2.0187^ea^ pana āpattilesassa ekapadeneva saṅkhepato niddeso vutto,  tasmā vitthāratopi taṃ dassetuṃ ``bhikkhu saṅghādisesaṃ ajjhāpajjanto diṭṭho hotī''tiādi  vuttaṃ. kasmā panassa tattheva niddesaṃ avatvā idha visuṃ vuttoti? sesaniddesehi  asabhāgattā. sesaniddesā hi aññaṃ disvā aññassa codanāvasena vuttā. ayaṃ pana  ekameva aññaṃ āpattiṃ āpajjantaṃ disvā aññāya āpattiyā codanāvasena vutto.  yadi evaṃ kathaṃ aññabhāgiyaṃ adhikaraṇaṃ hotīti? āpattiyā. teneva vuttaṃ --  ``evampi āpattaññabhāgiyañca hoti leso ca upādinno''ti. yañhi so saṅghādisesaṃ  āpanno taṃ pārājikassa aññabhāgiyaṃ adhikaraṇaṃ. tassa pana aññabhāgiyassa adhikaraṇassa  leso nāma yo so sabbakhattiyānaṃ sādhāraṇo khattiyabhāvo viya sabbāpattīnaṃ sādhāraṇo  āpattibhāvo. etenupāyena sesāpattimūlakanayo codāpakavāro ca veditabbo.<br/><br/>[03] 408^b^.^eb^ ^b^anāpatti tathāsaññī codeti vā codāpeti vā^eb^ti ``pārājikaṃyeva ayaṃ āpanno''ti  yo evaṃ tathāsaññī codeti vā codāpeti vā tassa anāpatti. sesaṃ sabbattha uttānameva.  samuṭṭhānādīnipi paṭhamaduṭṭhadosasadisānevāti.<br/><br/>[06] dutiyaduṭṭhadosasikkhāpadavaṇṇanā niṭṭhitā.


volume: 1
item: 102
title:
  vihārakārasikkhāpadavaṇṇanā^paṭhamaduṭṭhadosasikkhāpadavaṇṇanā^dutiyaduṭṭhadosasikkhāpadavaṇṇanā^paṭhamasaṅghabhedasikkhāpadavaṇṇanā^

content:
  [03] 409^b^.^eb^ ^b^tena^eb^ ^a^V2.0169^ea^ ^b^samayena buddho bhagavā^eb^ti saṅghabhedasikkhāpadaṃ. tattha ^b^atha kho devadatto^eb^tiādīsu  yo ca devadatto, yathā ca pabbajito, yena ca kāraṇena kokālikādayo upasaṅkamitvā  ``etha mayaṃ āvuso samaṇassa gotamassa saṅghabhedaṃ karissāma cakkabheda''nti āha. taṃ  sabbaṃ ^b^saṅghabhedakkhandhake^eb^ (cūḷava0 343) āgatameva. pañcavatthuyācanā pana kiñcāpi  tattheva āgamissati. atha kho idhāpi āgatattā yadettha vattabbaṃ, taṃ vatvāva gamissāma.<br/><br/>[03]^b^sādhu bhante^eb^ti āyācanā. ^b^bhikkhū yāvajīvaṃ āraññikā assū^eb^ti āraññikadhutaṅgaṃ  samādāya sabbepi bhikkhū yāva jīvanti tāva āraññikā hontu ^a^M2.0188^ea^,  araññeyeva vasantu. ^b^yo gāmantaṃ osareyya vajjaṃ naṃ phuseyyā^eb^ti ^a^P3.0603^ea^  yo ekabhikkhupi araññaṃ pahāya nivāsatthāya gāmantaṃ osareyya, vajjaṃ taṃ phuseyya  naṃ bhikkhuṃ doso phusatu, āpattiyā naṃ bhagavā kāretū''ti adhippāyena vadati.  esa nayo sesavatthūsupi.<br/><br/>[03] 410^b^.^eb^ ^b^janaṃ saññāpessāmā^eb^ti janaṃ amhākaṃ appicchatādibhāvaṃ jānāpessāma, atha  vā paritosessāma pasādessāmāti vuttaṃ hoti.<br/><br/>[03]imāni pana pañca vatthūni yācato devadattassa vacanaṃ sutvāva aññāsi bhagavā ``saṅghabhedatthiko  hutvā ayaṃ yācatī''ti. yasmā pana tāni anujāniyamānāni bahūnaṃ kulaputtānaṃ  maggantarāyāya saṃvattanti, tasmā bhagavā ^b^``alaṃ devadattā''^eb^ti paṭikkhipitvā  ^b^``yo icchati āraññiko hotū''^eb^tiādimāha.<br/><br/>[03]ettha pana bhagavato adhippāyaṃ viditvā kulaputtena attano patirūpaṃ veditabbaṃ. ayañhettha  bhagavato adhippāyo -- ``eko bhikkhu mahajjhāsayo hoti mahussāho, sakkoti gāmantasenāsanaṃ  paṭikkhipitvā araññe viharanto dukkhassantaṃ kātuṃ. eko dubbalo hoti appathāmo  araññe na sakkoti, gāmanteyeva sakkoti. eko mahabbalo samappavattadhātuko adhivāsanakhantisampanno  iṭṭhāniṭṭhesu samacitto araññepi gāmantepi sakkotiyeva. eko neva gāmante na  araññe sakkoti padaparamo hoti.<br/><br/>[03]tatra ^a^V2.0170^ea^ yvāyaṃ mahajjhāsayo hoti mahussāho, sakkoti gāmantasenāsanaṃ paṭikkhipitvā araññe  viharanto dukkhassantaṃ kātuṃ, so araññeyeva vasatu, idamassa patirūpaṃ. saddhivihārikādayopi  cassa anusikkhamānā araññe vihātabbameva maññissanti.<br/><br/>[03]yo pana dubbalo hoti appathāmo gāmanteyeva sakkoti dukkhassantaṃ kātuṃ, na araññe  so gāmanteyeva vasatu, yvāyaṃ mahabbalo samappavattadhātuko adhivāsanakhantisampanno iṭṭhāniṭṭhesu  samacitto araññepi gāmantepi sakkotiyeva, ayampi gāmantasenāsanaṃ pahāya  ^a^M2.0189^ea^ araññe viharatu, idamassa patirūpaṃ saddhivihārikāpi hissa anusikkhamānā araññe  vihātabbaṃ maññissanti.<br/><br/>[03]yo panāyaṃ neva gāmante na araññe sakkoti padaparamo hoti. ayampi araññeyeva  ^a^P3.0604^ea^ vasatu. ayaṃ hissa dhutaṅgasevanā kammaṭṭhānabhāvanā ca āyatiṃ maggaphalānaṃ  upanissayo bhavissati. saddhivihārikādayo cassa anusikkhamānā araññe vihātabbaṃ  maññissantīti.<br/><br/>[03]evaṃ yvāyaṃ dubbalo hoti appathāmo gāmanteyeva viharanto sakkoti dukkhassantaṃ kātuṃ  na araññe, imaṃ puggalaṃ sandhāya bhagavā ``yo icchati gāmante viharatū''ti āha. iminā  ca puggalena aññesampi dvāraṃ dinnaṃ.<br/><br/>[03]yadi pana bhagavā devadattassa vādaṃ sampaṭiccheyya, yvāyaṃ puggalo pakatiyā dubbalo hoti  appathāmo, yopi daharakāle araññavāsaṃ abhisambhuṇitvā jiṇṇakāle vā vātapittādīhi  samuppannadhātukkhobhakāle vā nābhisambhuṇāti, gāmanteyeva pana viharanto sakkoti  dukkhassantaṃ kātuṃ, tesaṃ ariyamaggupacchedo bhaveyya, arahattaphalādhigamo na bhaveyya,  uddhammaṃ ubbinayaṃ vilomaṃ aniyyānikaṃ satthu sāsanaṃ bhaveyya, satthā ca tesaṃ asabbaññū  assa ``sakavādaṃ chaḍḍetvā devadattavāde patiṭṭhito''ti gārayho ca bhaveyya. tasmā  bhagavā evarūpe puggale saṅgaṇhanto devadattassa vādaṃ paṭikkhipi. etenevūpāyena piṇḍapātikavatthusmimpi  paṃsukūlikavatthusmimpi aṭṭha māse rukkhamūlikavatthusmimpi vinicchayo veditabbo.  cattāro pana māse rukkhamūlasenāsanaṃ paṭikkhittameva.<br/><br/>[03]macchamaṃsavatthusmiṃ ^b^tikoṭiparisuddha^eb^nti tīhi koṭīhi parisuddhaṃ, diṭṭhādīhi aparisuddhīhi  virahitanti attho. tenevāha -- ``adiṭṭhaṃ, asutaṃ, aparisaṅkita''nti. tattha  ^b^``adiṭṭhaṃ''^eb^ nāma bhikkhūnaṃ atthāya migamacche vadhitvā gayhamānaṃ adiṭṭhaṃ. ``asutaṃ''  nāma bhikkhūnaṃ ^a^V2.0171^ea^ atthāya migamacche vadhitvā gahitanti asutaṃ. ^b^``aparisaṅkitaṃ''^eb^ pana  diṭṭhaparisaṅkitaṃ sutaparisaṅkitaṃ tadubhayavimuttaparisaṅkitañca ñatvā tabbipakkhato jānitabbaṃ.  kathaṃ? idha bhikkhū passanti manusse jālavāgurādihatthe ^a^M2.0190^ea^ gāmato va  nikkhamante araññe vā vicarante, dutiyadivase ca nesaṃ taṃ gāmaṃ piṇḍāya ^a^P3.0605^ea^  paviṭṭhānaṃ samacchamaṃsaṃ piṇḍapātaṃ abhiharanti. te tena diṭṭhena parisaṅkanti ``bhikkhūnaṃ  nukho atthāya kata''nti idaṃ ^b^diṭṭhaparisaṅkitaṃ,^eb^ nāma etaṃ gahetuṃ na vaṭṭati. yaṃ  evaṃ aparisaṅkitaṃ taṃ vaṭṭati. sace pana te manussā ``kasmā bhante na gaṇhathā''ti  pucchitvā tamatthaṃ sutvā ``nayidaṃ bhante bhikkhūnaṃ atthāya kataṃ, amhehi attano  atthāya vā rājayuttādīnaṃ atthāya vā kata''nti vadanti kappati.<br/><br/>[03]naheva kho bhikkhū passanti; apica suṇanti, manussā kira jālavāgurādihatthā gāmato  vā nikkhamanti, araññe vā vicarantī''ti. dutiyadivase ca nesaṃ taṃ gāmaṃ piṇḍāya  paviṭṭhānaṃ ``bhikkhūnaṃ nukho atthāya kata''nti idaṃ ^b^``sutaparisaṅkitaṃ''^eb^ nāma. etaṃ  gahetuṃ na vaṭṭati, yaṃ evaṃ aparisaṅkitaṃ taṃ vaṭṭati. sace pana te manussā ``kasmā,  bhante, na gaṇhathā''ti pucchitvā tamatthaṃ sutvā ``nayidaṃ, bhante, bhikkhūnaṃ atthāya  kataṃ, amhehi attano atthāya vā rājayuttādīnaṃ atthāya vā kata''nti vadanti kappati.<br/><br/>[03]naheva kho pana bhikkhū passanti, na suṇanti; apica kho tesaṃ gāmaṃ piṇḍāya paviṭṭhānaṃ  pattaṃ gahetvā samacchamaṃsaṃ piṇḍapātaṃ abhisaṅkharitvā abhiharanti, te parisaṅkanti ``bhikkhūnaṃ  nukho atthāya kata''nti idaṃ ^b^``tadubhayavimuttaparisaṅkitaṃ''^eb^ nāma. etaṃ gahetuṃ  na vaṭṭati. yaṃ evaṃ aparisaṅkitaṃ taṃ vaṭṭati. sace pana te manussā ``kasmā, bhante,  na gaṇhathā''ti pucchitvā tamatthaṃ sutvā ``nayidaṃ, bhante, bhikkhūnaṃ atthāya kataṃ  amhehi attano atthāya vā rājayuttādīnaṃ atthāya vā kataṃ pavattamaṃsaṃ vā kappiyameva  labhitvā bhikkhūnaṃ atthāya sampādita''nti vadanti kappati. matānaṃ petakiccatthāya  maṅgalādīnaṃ vā atthāya katepi eseva nayo. yaṃ yañhi bhikkhūnaṃyeva atthāya akataṃ,  yattha ca nibbematiko hoti, taṃ sabbaṃ kappati.<br/><br/>[03]sace pana ekasmiṃ vihāre bhikkhū uddissa kataṃ hoti, te ca attano atthāya katabhāvaṃ  na jānanti, aññe jānanti. ye jānanti, tesaṃ na vaṭṭati ^a^P3.0606^ea^, itaresaṃ  vaṭṭati. aññe na jānanti, teyeva jānanti, tesaṃyeva na vaṭṭati, aññesaṃ vaṭṭati. tepi  amhākaṃ atthāya katanti jānanti, aññepi etesaṃ atthāya ^a^V2.0172^ea^ katanti jānanti, sabbesampi  na vaṭṭati, sabbe ^a^M2.0191^ea^ na jānanti, sabbesampi vaṭṭati. pañcasu hi sahadhammikesu  yassa vā tassa vā atthāya uddissa kataṃ, sabbesaṃ na kappati.<br/><br/>[03]sace pana koci ekaṃ bhikkhuṃ uddissa pāṇaṃ vadhitvā tassa pattaṃ pūretvā deti, so  ca attano atthāya katabhāvaṃ jānaṃyeva gahetvā aññassa bhikkhuno deti, so tassa saddhāya  paribhuñjati, kassa āpattīti? dvinnampi anāpatti. yañhi uddissa kataṃ tassa  abhuttatāya anāpatti, itarassa ajānanatāya. kappiyamaṃsassa hi paṭiggahaṇe āpatti natthi.  uddissa katañca ajānitvā bhuttassa pacchā ñatvā āpattidesanākiccaṃ nāma natthi,  akappiyamaṃsaṃ pana ajānitvā bhuttena pacchā ñatvāpi āpatti desetabbā, uddissa  katañhi ñatvā bhuñjatova āpatti. akappiyamaṃsaṃ ajānitvā bhuñjantassāpi āpattiyeva.  tasmā āpattibhīrukena rūpaṃ sallakkhentenapi pucchitvāva maṃsaṃ paṭiggahetabbaṃ. paribhogakāle  pucchitvā paribhuñjissāmīti vā gahetvā pucchitvāva paribhuñjitabbaṃ. kasmā?  duviññeyyattā. acchamaṃsaṃ hi sūkaramaṃsasadisaṃ hoti, dīpimaṃsādīnipi migamaṃsādisadisāni,  tasmā pucchitvā gahaṇameva vattanti vadanti.<br/><br/>[03]^b^haṭṭho udaggo^eb^ti tuṭṭho ceva unnatakāyacitto ca hutvā. so kira ``na bhagavā  imāni pañca vatthūni anujānāti, idāni sakkhissāmi saṅghabhedaṃ kātu''nti kokālikassa  iṅgitākāraṃ dassetvā yathā visaṃ vā khāditvā rajjuyā vā ubbandhitvā satthaṃ  vā āharitvā maritukāmo puriso visādīsu aññataraṃ labhitvā tappaccayā āsannampi  maraṇadukkhaṃ ajānanto haṭṭho udaggo hoti; evameva saṅghabhedapaccayā āsannampi avīcimhi  nibbattitvā paṭisaṃvedanīyaṃ dukkhaṃ ajānanto ``laddho dāni me saṅghabhedassa upāyo''ti  haṭṭho udaggo sapariso uṭṭhāyāsanā teneva haṭṭhabhāvena bhagavantaṃ ^a^P3.0607^ea^ abhivādetvā  padakkhiṇaṃ katvā pakkāmi.<br/><br/>[03]^b^te mayaṃ imehi pañcahi vatthūhi samādāya vattāmā^eb^ti ettha pana ``imāni pañca  vatthūnī''ti vattabbepi te mayaṃ imehi pañcahi vatthūhi janaṃ saññāpessāmāti abhiṇhaṃ  parivitakkavasena vibhattivipallāsaṃ asallakkhetvā abhiṇhaṃ parivitakkānurūpameva  ``te mayaṃ imehi pañcahi vatthūhī''ti āha, yathā taṃ vikkhittacitto.<br/><br/>[03]^b^dhutā^eb^ ^a^M2.0192^ea^ ^a^V2.0173^ea^ ^b^sallekhavuttino^eb^ti yā paṭipadā kilese dhunāti, tāya  samannāgatattā ^b^dhutā^eb^. yā ca kilese sallikhati, sā etesaṃ vuttīti ^b^sallekhavuttino^eb^.<br/><br/>[03]^b^bāhuliko^eb^ti cīvarādīnaṃ paccayānaṃ bahulabhāvo bāhullaṃ, taṃ bāhullamassa atthi,  tasmiṃ vā bāhulle niyutto ṭhitoti bāhuliko. ^b^bāhullāya cetetī^eb^ti bāhulattāya  ceteti kappeti pakappeti. kathañhi nāma mayhañca sāvakānañca cīvarādīnaṃ paccayānaṃ  bahulabhāvo bhaveyyāti evaṃ ussukkamāpannoti adhippāyo. ^b^cakkabhedāyā^eb^ti  āṇābhedāya.<br/><br/>[03]^b^dhammiṃ kathaṃ katvā^eb^ti khandhake vuttanayena ``alaṃ, devadatta, mā te rucci  saṅghabhedo. garuko kho, devadatta, saṅghabhedo. yo kho, devadatta, samaggaṃ saṅghaṃ bhindati,  kappaṭṭhikaṃ kibbisaṃ pasavati, kappaṃ nirayamhi paccati, yo ca kho, devadatta, bhinnaṃ  saṅghaṃ samaggaṃ karoti, brahmaṃ puññaṃ pasavati, kappaṃ saggamhi modatī''ti (cūḷava0 343)  evamādikaṃ anekappakāraṃ devadattassa ca bhikkhūnañca tadanucchavikaṃ tadanulomikaṃ  dhammiṃ kathaṃ katvā.<br/><br/>[03] 411^b^.^eb^ ^b^samaggassā^eb^ti sahitassa cittena ca sarīrena ca aviyuttassāti attho. padabhājanepi  hi ayameva attho dassito. ^b^samānasaṃvāsako^eb^ti hi vadatā cittena aviyogo dassito  hoti. ^b^samānasīmāyaṃ ṭhito^eb^ti vadatā sarīrena. kathaṃ? samānasaṃvāsako hi laddhinānāsaṃvāsakena  vā kammanānāsaṃvāsakena vā virahito samacittatāya cittena aviyutto hoti. samānasīmāyaṃ  ṭhito kāyasāmaggidānato sarīrena aviyutto.<br/><br/>[03]^b^bhedanasaṃvattanikaṃ vā adhikaraṇa^eb^nti bhedanassa saṅghabhedassa atthāya saṃvattanikaṃ  kāraṇaṃ. imasmiñhi okāse ^a^P3.0608^ea^ ``kāmahetu kāmanidānaṃ kāmādhikaraṇa''ntiādīsu  (ma0 ni0 1.168) viya kāraṇaṃ adhikaraṇanti adhippetaṃ. tañca yasmā aṭṭhārasavidhaṃ  hoti, tasmā padabhājane ``aṭṭhārasa bhedakaravatthūnī''ti vuttaṃ. tāni pana ``idhūpāli,  bhikkhu adhammaṃ dhammoti dīpetī''tiādinā ^a^M2.0193^ea^ (cūḷava0 352) nayena  khandhake āgatāni, tasmā tatreva nesaṃ atthaṃ vaṇṇayissāma. yopi cāyaṃ imāni vatthūni  nissāya aparehipi kammena, uddesena, vohārena, anusāvanāya, salākaggāhenāti pañcahi  kāraṇehi saṅghabhedo hoti, tampi āgataṭṭhāneyeva pakāsayissāma. saṅkhepato pana ^b^bhedanasaṃvattanikaṃ  vā adhikaraṇaṃ samādāyā^eb^ti ettha saṅghabhedassa atthāya saṃvattanikaṃ saṅghabhedanipphattisamatthaṃ  kāraṇaṃ gahetvāti evamattho veditabbo. ^b^paggayhā^eb^ti paggahitaṃ abbhussitaṃ pākaṭaṃ  katvā. ^b^tiṭṭheyyā^eb^ti yathāsamādinnaṃ yathāpaggahitameva ca katvā accheyya ^a^V2.0174^ea^. yasmā  pana evaṃ paggaṇhatā tiṭṭhatā ca taṃ dīpitañceva appaṭinissaṭṭhañca hoti, tasmā padabhājane  ``dīpeyyā''ti ca ``nappaṭinissajjeyyā''ti ca vuttaṃ.<br/><br/>[03]^b^bhikkhūhi evamassa vacanīyo^eb^ti aññehi lajjīhi bhikkhūhi evaṃ vattabbo bhaveyya.  padabhājane cassa ^b^ye passantī^eb^ti ye sammukhā paggayha tiṭṭhantaṃ passanti. ^b^ye suṇantī^eb^ti  yepi ``asukasmiṃ nāma vihāre bhikkhū bhedanasaṃvattanikaṃ adhikaraṇaṃ samādāya  paggayha tiṭṭhantī''ti suṇanti.<br/><br/>[03]^b^sametāyasmā saṅghenā^eb^ti āyasmā saṅghena saddhiṃ sametu samāgacchatu ekaladdhiko hotūti  attho. kiṃ kāraṇā? ^b^samaggo hi saṅgho sammodamāno avivadamāno ekuddeso phāsu  viharatī^eb^ti.<br/><br/>[03]tattha ^b^sammodamāno^eb^ti aññamaññaṃ sampattiyā saṭṭhu modamāno. ^b^avivadamāno^eb^ti ``ayaṃ  dhammo, nāyaṃ dhammo''ti evaṃ na vivadamāno. eko uddeso assāti ^b^ekuddeso,^eb^  ekato pavattapātimokkhuddeso, na visunti attho. ^b^phāsu viharatī^eb^ti sukhaṃ  viharati.<br/><br/>[03]^b^iccetaṃ kusala^eb^nti etaṃ paṭinissajjanaṃ kusalaṃ khemaṃ sotthibhāvo tassa bhikkhuno.  ^b^no ce paṭinissajjati āpatti dukkaṭassā^eb^ti tikkhattuṃ vuttassa appaṭinissajjato  dukkaṭaṃ. ^b^sutvā na vadanti āpatti dukkaṭassā^eb^ti ye sutvā na vadanti,  tesampi ^a^P3.0609^ea^ dukkaṭaṃ. kīvadūre sutvā avadantānaṃ dukkaṭaṃ? ekavihāre  tāva vattabbaṃ natthi. ^b^aṭṭhakathāyaṃ^eb^ pana vuttaṃ ``samantā addhayojane bhikkhūnaṃ bhāro.  dūtaṃ vā paṇṇaṃ vā pesetvā vadatopi āpattimokkho natthi. sayameva gantvā `garuko  kho, āvuso, saṅghabhedo ^a^M2.0194^ea^, mā saṅghabhedāya, parakkamī'ti nivāretabbo''ti.  pahontena pana dūrampi gantabbaṃ agilānānañhi dūrepi bhāroyeva.<br/><br/>[03]idāni ``evañca so bhikkhu bhikkhūhi vuccamāno''tiādīsu atthamattameva dassetuṃ  ^b^``so bhikkhu saṅghamajjhampi ākaḍḍhitvā vattabbo''^eb^tiādimāha. tattha ^b^saṅghamajjhampi  ākaḍḍhitvā^eb^ti sace purimanayena vuccamāno na paṭinissajjati hatthesu ca pādesu  ca gahetvāpi saṅghamajjhaṃ ākaḍḍhitvā punapi ``mā āyasmā''tiādinā nayena tikkhattuṃ  vattabbo.<br/><br/>[03]^b^yāvatatiyaṃ samanubhāsitabbo^eb^ti yāva tatiyaṃ samanubhāsanaṃ tāva samanubhāsitabbo.  tīhi samanubhāsanakammavācāhi kammaṃ kātabbanti vuttaṃ hoti. padabhājane panassa  atthameva gahetvā samanubhāsanavidhiṃ ^a^V2.0175^ea^ dassetuṃ ``so bhikkhu samanubhāsitabbo. evañca  pana, bhikkhave, samanubhāsitabbo''tiādi vuttaṃ.<br/><br/>[03] 414^b^.^eb^ tattha ^b^ñattiyā dukkaṭaṃ dvīhi kammavācāhi thullaccayā paṭippassambhantī^eb^ti  yañca ñattipariyosāne dukkaṭaṃ āpanno, ye ca dvīhi kammavācāhi thullaccaye, tā  tissopi āpattiyo ``yassa nakkhamati so bhāseyyā''ti evaṃ ^b^yya^eb^-kārappattamattāya  tatiyakammavācāya paṭippassambhanti saṅghādisesoyeva tiṭṭhati. kiṃ pana āpannāpattiyo paṭippassambhanti  anāpannāti? ^b^mahāsumatthero^eb^ tāva vadati ``yo avasāne paṭinissajjissati, so  tā āpattiyo na āpajjati, tasmā anāpannā paṭippassambhantī''ti. ^b^mahāpadumatthero^eb^  pana liṅgaparivattena asādhāraṇāpattiyo viya āpannā paṭippassambhanti, anāpannānaṃ kiṃ  paṭippassaddhiyā''ti āha.<br/><br/>[03] 415^b^.^eb^ ^b^dhammakamme dhammakammasaññī^eb^ti tañce samanubhāsanakammaṃ dhammakammaṃ hoti,  tasmiṃ dhammakammasaññīti attho. esa nayo sabbattha. idha saññā na rakkhati, kammassa  dhammikattā ^a^P3.0610^ea^ eva appaṭinissajjanto āpajjati.<br/><br/>[03] 416^b^.^eb^ ^b^asamanubhāsantassā^eb^ti asamanubhāsiyamānassa appaṭinissajjantassāpi saṅghādisesena  anāpatti.<br/><br/>[03]^b^paṭinissajjantassā^eb^ti ^a^M2.0195^ea^ ñattito pubbe vā ñattikkhaṇe vā ñattipariyosāne  vā paṭhamāya vā anusāvanāya dutiyāya vā tatiyāya vā yāva ^b^yya^eb^-kāraṃ na sampāpuṇāti,  tāva paṭinissajjantassa saṅghādisesena anāpatti.<br/><br/>[03]^b^ādikammikassā^eb^ti. ettha pana ``devadatto samaggassa saṅghassa bhedāya parakkami,  tasmiṃ vatthusmi''nti ^b^parivāre^eb^ (pari0 17) āgatattā devadatto ādikammiko.  so ca kho saṅghabhedāya parakkamanasseva, na appaṭinissajjanassa. na hi tassa taṃ kammaṃ  kataṃ. kathamidaṃ jānitabbanti ce? suttato. yathā hi ``ariṭṭho bhikkhu gaddhabādhipubbo  yāvatatiyaṃ samanubhāsanāya na paṭinissajji, tasmiṃ vatthusmi''nti ^b^parivāre^eb^ (pari0  121) āgatattā ariṭṭhassa kammaṃ katanti paññāyati, na tathā devadattassa. athāpissa katena  bhavitabbanti koci attano rucimattena vadeyya, tathāpi appaṭinissajjane ādikammikassa  anāpatti nāma ^a^V2.0176^ea^ natthi. na hi paññattaṃ sikkhāpadaṃ vītikkamantassa aññatra uddissa anuññātato  anāpatti nāma dissati. yampi ariṭṭhasikkhāpadassa anāpattiyaṃ ^b^``ādikammikassā''^eb^ti  potthakesu likhitaṃ, taṃ ^b^pamādalikhitaṃ^eb^. pamādalikhitabhāvo cassa ``paṭhamaṃ ariṭṭho  bhikkhu codetabbo, codetvā sāretabbo, sāretvā āpattiṃ ropetabbo''ti (cūḷava0  65) evaṃ kammakkhandhake āpattiropanavacanato veditabbo.<br/><br/>[03]iti bhedāya parakkamane ādikammikassa devadattassa yasmā taṃ kammaṃ na kataṃ, tasmāssa  āpattiyeva na jātā. sikkhāpadaṃ pana taṃ ārabbha paññattanti katvā ^b^``ādikammiko''^eb^ti  vutto. iti āpattiyā abhāvatoyevassa anāpatti vuttā. sā panesā kiñcāpi  asamanubhāsantassāti imināva siddhā, yasmā pana asamanubhāsanto nāma yassa kevalaṃ samanubhāsanaṃ  na karonti, so ^a^P3.0611^ea^ vuccati, na ādikammiko. ayañca devadatto  ādikammikoyeva, tasmā ^b^``ādikammikassā''^eb^ti vuttaṃ. etenupāyena ṭhapetvā  ariṭṭhasikkhāpadaṃ sabbasamanubhāsanāsu vinicchayo veditabbo. sesaṃ sabbattha uttānameva.<br/><br/>[03]samuṭṭhānādīsu tivaṅgikaṃ ekasamuṭṭhānaṃ, samanubhāsanasamuṭṭhānaṃ nāmametaṃ, kāyavācācittato  samuṭṭhāti. paṭinissajjāmīti kāyavikāraṃ vā vacībhedaṃ vā ^a^M2.0196^ea^ akarontasseva  pana āpajjanato akiriyaṃ, saññāvimokkhaṃ, sacittakaṃ, lokavajjaṃ, kāyakammaṃ,  vacīkammaṃ, akusalacittaṃ, dukkhavedananti.<br/><br/>[06] paṭhamasaṅghabhedasikkhāpadavaṇṇanā niṭṭhitā.


volume: 1
item: 103
title:
  paṭhamaduṭṭhadosasikkhāpadavaṇṇanā^dutiyaduṭṭhadosasikkhāpadavaṇṇanā^paṭhamasaṅghabhedasikkhāpadavaṇṇanā^dutiyasaṅghabhedasikkhāpadavaṇṇanā^

content:
  [03] 417-8^b^.^eb^ ^b^tena samayena buddho bhagavā^eb^ti dutiyasaṅghabhedasikkhāpadaṃ. tattha ^b^anuvattakā^eb^ti  tassa diṭṭhikhantiruciggahaṇena anupaṭipajjanakā. vaggaṃ asāmaggipakkhiyavacanaṃ vadantīti  ^b^vaggavādakā^eb^. padabhājane pana ``tassa vaṇṇāya pakkhāya ṭhitā hontī''ti vuttaṃ, tassa  saṅghabhedāya parakkamantassa vaṇṇatthāya ca pakkhavuḍḍhiatthāya ca ṭhitāti attho. ye hi vaggavādakā,  te niyamena īdisā honti, tasmā evaṃ vuttaṃ. yasmā pana tiṇṇaṃ uddhaṃ kammārahā  na honti, na hi saṅgho saṅghassa kammaṃ karoti, tasmā eko vā dve vā tayo vāti vuttaṃ.<br/><br/>[03]^b^jānāti^eb^ ^a^V2.0177^ea^ ^b^no^eb^ti amhākaṃ chandādīni jānāti. ^b^bhāsatī^eb^ti ``evaṃ karomā''ti  amhehi saddhiṃ bhāsati. ^b^amhākampetaṃ khamatī^eb^ti yaṃ so karoti, etaṃ amhākampi  ruccati.<br/><br/>[03]^b^sametāyasmantānaṃ saṅghenā^eb^ti āyasmantānaṃ cittaṃ saṅghena saddhiṃ sametu samāgacchatu, ekībhāvaṃ  yātūti vuttaṃ hoti. sesamettha paṭhamasikkhāpade vuttanayattā uttānatthattā ca pākaṭameva.<br/><br/>[01] samuṭṭhānādīnipi paṭhamasikkhāpadasadisānevāti.<br/><br/>[06] dutiyasaṅghabhedasikkhāpadavaṇṇanā niṭṭhitā.


volume: 1
item: 104
title:
  dutiyaduṭṭhadosasikkhāpadavaṇṇanā^paṭhamasaṅghabhedasikkhāpadavaṇṇanā^dutiyasaṅghabhedasikkhāpadavaṇṇanā^dubbacasikkhāpadavaṇṇanā^

content:
  [03] 424^b^.^eb^ ^b^tena samayena buddho bhagavā^eb^ti dubbacasikkhāpadaṃ. tattha ^b^anācāraṃ ācaratī^eb^ti  anekappakāraṃ kāyavacīdvāravītikkamaṃ karoti. ^b^kiṃ nu kho nāmā^eb^ti vambhanavacanametaṃ.  ^b^ahaṃ kho nāmā^eb^ti ukkaṃsavacanaṃ. ^b^tumhe vadeyya^eb^nti ^a^P3.0612^ea^ ``idaṃ  karotha, idaṃ mā karothā''ti ahaṃ tumhe vattuṃ ^a^M2.0197^ea^ arahāmīti dasseti.  kasmāti ce? yasmā amhākaṃ buddho bhagavā kaṇṭakaṃ āruyha mayā saddhiṃ nikkhamitvā  pabbajitotievamādimatthaṃ sandhāyāha. ``amhākaṃ dhammo''ti vatvā pana attano santakabhāve  yuttiṃ dassento ^b^``amhākaṃ ayyaputtena dhammo abhisamito''^eb^ti āha. yasmā  amhākaṃ ayyaputtena catusaccadhammo paṭividdho, tasmā dhammopi amhākanti vuttaṃ hoti.  saṅghaṃ pana attano veripakkhe ṭhitaṃ maññamāno amhākaṃ saṅghoti na vadati. upamaṃ pana  vatvā saṅghaṃ apasādetukāmo ^b^``seyyathāpi nāmā''^eb^tiādimāha. ^b^tiṇakaṭṭhapaṇṇasaṭa^eb^nti  tattha tattha patitaṃ tiṇakaṭṭhapaṇṇaṃ. atha vā tiṇañca nissārakaṃ lahukaṃ kaṭṭhañca ^b^tiṇakaṭṭhaṃ.  paṇṇasaṭa^eb^nti purāṇapaṇṇaṃ. ^b^ussāreyyā^eb^ti rāsiṃ kareyya.<br/><br/>[03]^b^pabbateyyā^eb^ti pabbatappabhavā, sā hi sīghasotā hoti, tasmā tameva gaṇhāti. ^b^saṅkhasevālapaṇaka^eb^nti  ettha ^b^saṅkho^eb^ti dīghamūlako paṇṇasevālo vuccati. ^b^sevālo^eb^ti nīlasevālo,  avaseso udakapappaṭakatilabījakādi sabbopi ^b^paṇako^eb^ti saṅkhyaṃ gacchati. ^b^ekato ussāritā^eb^ti  ekaṭṭhāne kenāpi sampiṇḍitā rāsīkatāti dasseti.<br/><br/>[03] 425-6^b^.^eb^ ^b^dubbacajātiko^eb^ti dubbacasabhāvo vattuṃ asakkuṇeyyoti attho. padabhājanepissa  ^a^V2.0178^ea^ ^b^dubbaco^eb^ti dukkhena kicchena vaditabbo, na sakkā sukhena   vattunti attho. ^b^dovacassakaraṇehī^eb^ti dubbacabhāvakaraṇīyehi, ye   dhammā dubbacaṃ puggalaṃ karonti, tehi samannāgatoti attho.  te pana ``katame ca, āvuso, dovacassakaraṇā dhammā? idhāvuso, bhikkhu pāpiccho  hotī''tiādinā nayena paṭipāṭiyā ^b^anumānasutte^eb^ (ma0 ni0 1.181) āgatā  pāpicchatā, attukkaṃsakaparavambhakatā, kodhanatā, kodhahetu upanāhitā, kodhahetuabhisaṅgitā,  kodhahetukodhasāmantavācānicchāraṇatā, codakaṃ paṭippharaṇatā, codakaṃ apasādanatā,  codakassa paccāropanatā, aññena aññaṃpaṭicaraṇatā ^a^P3.0613^ea^, apadānena na sampāyanatā,  makkhipaḷāsitā, issukīmaccharitā, saṭhamāyāvitā, thaddhātimānitā, sandiṭṭhiparāmāsiādhānaggahiduppaṭinissaggitāti  ekūnavīsati dhammā veditabbā.<br/><br/>[03]ovādaṃ ^a^M2.0198^ea^ nakkhamati na sahatīti ^b^akkhamo^eb^. yathānusiṭṭhaṃ appaṭipajjanato  padakkhiṇena anusāsaniṃ na gaṇhātīti ^b^appadakkhiṇaggāhī anusāsaniṃ^eb^.<br/><br/>[03]^b^uddesapariyāpannesū^eb^ti uddese pariyāpannesu antogadhesu. ``yassa siyā āpatti,  so āvikareyyā''ti evaṃ saṅgahitattā anto pātimokkhassa vattamānesūti attho.  ^b^sahadhammikaṃ vuccamāno^eb^ti sahadhammikena vuccamāno karaṇatthe upayogavacanaṃ, pañcahi  sahadhammikehi sikkhitabbattā tesaṃ vā santakattā sahadhammikanti laddhanāmena buddhapaññattena  sikkhāpadena vuccamānoti attho.<br/><br/>[03]^b^viramathāyasmanto mama vacanāyā^eb^ti yena vacanena maṃ vadatha, tato mama vacanato viramatha.  mā maṃ taṃ vacanaṃ vadathāti vuttaṃ hoti.<br/><br/>[03]^b^vadatu sahadhammenā^eb^ti sahadhammikena sikkhāpadena sahadhammena vā aññenapi pāsādikabhāvasaṃvattanikena  vacanena vadatu. ^b^yadida^eb^nti vuḍḍhikāraṇanidassanatthe nipāto. tena ``yaṃ idaṃ aññamaññassa  hitavacanaṃ āpattito vuṭṭhāpanañca tena aññamaññavacanena aññamaññavuṭṭhāpanena ca saṃvaḍḍhā  parisā''ti evaṃ parisāya vuḍḍhikāraṇaṃ dassitaṃ hoti. sesaṃ sabbattha uttānameva.<br/><br/>[01] samuṭṭhānādīni paṭhamasaṅghabhedasadisānevāti.<br/><br/>[06] dubbacasikkhāpadavaṇṇanā niṭṭhitā.


volume: 1
item: 105
title:
  paṭhamasaṅghabhedasikkhāpadavaṇṇanā^dutiyasaṅghabhedasikkhāpadavaṇṇanā^dubbacasikkhāpadavaṇṇanā^kuladūsakasikkhāpadavaṇṇanā^

content:
  [03] 431^b^.^eb^ ^b^tena^eb^ ^a^V2.0179^ea^ ^b^samayena buddho bhagavā^eb^ti kuladūsakasikkhāpadaṃ. tattha ^b^assajipunabbasukā  nāmā^eb^ti assaji ceva punabbasuko ca. ^b^kīṭāgirismi^eb^nti evaṃnāmake janapade.  ^b^āvāsikā hontī^eb^ti ettha āvāso etesaṃ atthīti āvāsikā. ``āvāso''ti  vihāro vuccati. so yesaṃ āyatto navakammakaraṇapurāṇapaṭisaṅkharaṇādibhārahāratāya, te  āvāsikā. ye pana kevalaṃ vihāre vasanti, te nevāsikāti vuccanti. ime  āvāsikā ahesuṃ. ^b^alajjino pāpabhikkhū^eb^ti ^a^P3.0614^ea^ nillajjā  lāmakabhikkhū, te hi chabbaggiyānaṃ jeṭṭhakachabbaggiyā.<br/><br/>[03]sāvatthiyaṃ ^a^M2.0199^ea^ kira cha janā sahāyakā ``kasikammādīni dukkarāni,  handa mayaṃ sammā pabbajāma! pabbajantehi ca uppanne kicce nittharaṇakaṭṭhāne pabbajituṃ  vaṭṭatī''ti sammantayitvā dvinnaṃ aggasāvakānaṃ santike pabbajiṃsu. te pañcavassā  hutvā mātikaṃ paguṇaṃ katvā mantayiṃsu ``janapado nāma kadāci subhikkho hoti  kadāci dubbhikkho, mayaṃ mā ekaṭṭhāne vasimha, tīsu ṭhānesu vasāmā''ti. tato paṇḍukalohitake  āhaṃsu -- ``āvuso, sāvatthi nāma sattapaññāsāya kulasatasahassehi ajjhāvutthā,  asītigāmasahassapaṭimaṇḍitānaṃ tiyojanasatikānaṃ dvinnaṃ kāsikosalaraṭṭhānaṃ āyamukhabhūtā,  tatra tumhe dhuraṭṭhāneyeva pariveṇāni kāretvā ambapanasanāḷikerādīni ropetvā pupphehi  ca phalehi ca kulāni saṅgaṇhantā kuladārake pabbājetvā parisaṃ vaḍḍhethā''ti.<br/><br/>[03]mettiyabhūmajake āhaṃsu -- ``āvuso, rājagahaṃ nāma aṭṭhārasahi manussakoṭīhi ajjhāvutthaṃ  asītigāmasahassapaṭimaṇḍitānaṃ tiyojanasatikānaṃ dvinnaṃ aṅgamagadharaṭṭhānaṃ āyamukhabhūtaṃ,  tatra tumhe dhuraṭṭhāneyeva...pe0... parisaṃ vaḍḍhethā''ti.<br/><br/>[03]assajipunabbasuke āhaṃsu -- ``āvuso, kīṭāgiri nāma dvīhi meghehi anuggahito  tīṇi sassāni pasavanti, tatra tumhe dhuraṭṭhāneyeva pariveṇāni kāretvā...pe0...  parisaṃ vaḍḍhethā''ti. te tathā akaṃsu. tesu ekamekassa pakkhassa pañca pañca bhikkhusatāni  parivārā, evaṃ samadhikaṃ diyaḍḍhabhikkhusahassaṃ hoti. tatra paṇḍukalohitakā saparivārā  sīlavantova bhagavatā saddhiṃ janapadacārikampi caranti, te akatavatthuṃ uppādenti, paññattasikkhāpadaṃ  pana na maddanti, itare sabbe alajjino akatavatthuñca uppādenti, paññattasikkhāpadañca  maddanti, tena vuttaṃ -- ``alajjino pāpabhikkhū''ti.<br/><br/>[03]^b^evarūpa^eb^nti ^a^P3.0615^ea^ ^a^V2.0180^ea^ evaṃjātikaṃ. ^b^anācāraṃ ācarantī^eb^ti anācaritabbaṃ  ācaranti, akātabbaṃ karonti. ^b^mālāvaccha^eb^nti taruṇapuppharukkhaṃ, taruṇakā hi  puppharukkhāpi pupphagacchāpi mālāvacchā tveva vuccanti, te ca anekappakāraṃ mālāvacchaṃ  sayampi ropenti, aññenapi ropāpenti, tena vuttaṃ -- ``mālāvacchaṃ ropentipi  ropāpentipī''ti. ^b^siñcantī^eb^ti sayameva udakena siñcanti. ^b^siñcāpentī^eb^ti  aññenapi siñcāpenti.<br/><br/>[03]ettha ^a^M2.0200^ea^ pana akappiyavohāro kappiyavohāro pariyāyo obhāso nimittakammanti  imāni pañca jānitabbāni. tattha ^b^akappiyavohāro^eb^ nāma allaharitānaṃ koṭṭanaṃ  koṭṭāpanaṃ, āvāṭassa khaṇanaṃ khaṇāpanaṃ, mālāvacchassa ropanaṃ ropāpanaṃ, āḷiyā bandhanaṃ  bandhāpanaṃ, udakassa secanaṃ secāpanaṃ, mātikāya sammukhakaraṇaṃ kappiyaudakasiñcanaṃ  hatthamukhapādadhovananhānodakasiñcananti. ^b^kappiyavohāro^eb^ nāma ``imaṃ rukkhaṃ jāna,  imaṃ āvāṭaṃ jāna, imaṃ mālāvacchaṃ jāna, ettha udakaṃ jānā''ti vacanaṃ sukkhamātikāya  ujukaraṇañca. ^b^pariyāyo^eb^ nāma ``paṇḍitena nāma mālāvacchādayo ropāpetabbā nacirasseva  upakārāya saṃvattantī''tiādivacanaṃ. ^b^obhāso^eb^ nāma kudālakhaṇittādīni ca mālāvacche  ca gahetvā ṭhānaṃ, evaṃ ṭhitañhi sāmaṇerādayo disvā thero kārāpetukāmoti gantvā  karonti. ^b^nimittakammaṃ^eb^ nāma kudāla-khaṇitti-vāsi-pharasu-udakabhājanāni āharitvā  samīpe ṭhapanaṃ.<br/><br/>[03]imāni pañcapi ^b^kulasaṅgahatthāya^eb^ ropane na vaṭṭanti, ^b^phalaparibhogatthāya^eb^ kappiyākappiyavohāradvayameva  na vaṭṭati, itarattayaṃ vaṭṭati. ^b^mahāpaccariyaṃ^eb^ pana ``kappiyavohāropi vaṭṭati. yañca  attano paribhogatthāya vaṭṭati, taṃ aññapuggalassa vā saṅghassa vā cetiyassa vā atthāyapi  vaṭṭatī''ti vuttaṃ.<br/><br/>[03]^b^ārāmatthāya^eb^ pana ^b^vanatthāya^eb^ca^b^ chāyatthāya^eb^ ca akappiyavohāramattameva na ca vaṭṭati,  sesaṃ vaṭṭati, na kevalañca sesaṃ yaṃkiñci mātikampi ujuṃ kātuṃ kappiyaudakaṃ  siñcituṃ nhānakoṭṭhakaṃ katvā nhāyituṃ hatthapādamukhadhovanudakāni ^a^P3.0616^ea^  ca tattha chaḍḍetumpi vaṭṭati. ^b^mahāpaccariyaṃ^eb^ pana ^b^kurundiyañca^eb^ ``kappiyapathaviyaṃ  sayaṃ ropetumpi vaṭṭatī''ti vuttaṃ. ārāmādiatthāya pana ropitassa vā ropāpitassa  vā phalaṃ paribhuñjitumpi vaṭṭati.<br/><br/>[03]ocinanaocināpane pakatiyāpi pācittiyaṃ. kuladūsanatthāya pana pācittiyañceva dukkaṭañca.  ganthanādīsu ca uracchadapariyosānesu kuladūsanatthāya aññatthāya vā karontassa dukkaṭameva  ^a^V2.0181^ea^. kasmā? anācārattā, ``pāpasamācāro''ti ettha vuttapāpasamācārattā ca. ārāmādiatthāya  rukkharopane viya vatthupūjanatthāya kasmā na anāpattīti ce? anāpattiyeva. yathā  hi tattha kappiyavohārena pariyāyādīhi ca anāpatti tathā vatthupūjatthāyapi anāpattiyeva.<br/><br/>[03]nanu ^a^M2.0201^ea^ ca tattha ``kappiyapathaviyaṃ sayaṃ ropetumpi vaṭṭatī''ti vuttanti?  vuttaṃ, na pana ^b^mahāaṭṭhakathāyaṃ^eb^. athāpi maññeyyāsi itarāsu vuttampi pamāṇaṃ.  mahāaṭṭhakathāyañca kappiyaudakasecanaṃ vuttaṃ, taṃ kathanti? tampi na virujjhati. tatra  hi avisesena ``rukkhaṃ ropentipi ropāpentipi, siñcantipi siñcāpentipī''ti  vattabbe ``mālāvaccha''nti vadanto ñāpeti ``kulasaṅgahatthāya pupphaphalūpagameva sandhāyetaṃ  vuttaṃ, aññatra pana pariyāyo atthī''ti. tasmā tattha pariyāyaṃ, idha ca pariyāyābhāvaṃ  ñatvā yaṃ ^b^aṭṭhakathāsu^eb^ vuttaṃ, taṃ suvuttameva. vuttañcetaṃ --<br/><br/>[21] ``buddhena dhammo vinayo ca vutto.<br/><br/>[27] yo tassa puttehi tatheva ñāto.<br/><br/>[26] so yehi tesaṃ matimaccajantā.<br/><br/>[22] yasmā pure aṭṭhakathā akaṃsu..<br/><br/>[21] ``tasmā hi yaṃ aṭṭhakathāsu vuttaṃ.<br/><br/>[27] taṃ vajjayitvāna pamādalekhaṃ.<br/><br/>[26] sabbampi sikkhāsu sagāravānaṃ.<br/><br/>[22] yasmā pamāṇaṃ idha paṇḍitāna''nti..<br/><br/>[03]sabbaṃ ^a^P3.0617^ea^ vuttanayeneva veditabbaṃ. tattha siyā yadi vatthupūjanatthāyapi  ganthānādīsu āpatti, haraṇādīsu kasmā anāpattīti? kulitthīādīnaṃ atthāya  haraṇato haraṇādhikāre hi visesetvā te kulitthīnantiādi vuttaṃ, tasmā buddhādīnaṃ  atthāya harantassa anāpatti.<br/><br/>[03]tattha ^b^ekatovaṇṭika^eb^nti pupphānaṃ vaṇṭe ekato katvā katamālaṃ. ^b^ubhatovaṇṭika^eb^nti  ubhohi passehi pupphavaṇṭe katvā katamālaṃ. ^b^mañjarika^eb^ntiādīsu pana mañjarī  viya katā pupphavikati mañjarikāti vuccati. ^b^vidhūtikā^eb^ti sūciyā vā  salākāya vā sinduvārapupphādīni ^a^V2.0182^ea^ vijjhitvā katā. ^b^vaṭaṃsako^eb^ti vataṃsako.  ^b^āveḷā^eb^ti kaṇṇikā. ^b^uracchado^eb^ti hārasadisaṃ ure ṭhapanakapupphadāmaṃ. ayaṃ  tāva ettha padavaṇṇanā.<br/><br/>[03]ayaṃ pana ādito paṭṭhāya vitthārena āpattivinicchayo. kuladūsanatthāya akappiyapathaviyaṃ  mālāvacchaṃ ropentassa pācittiyañceva dukkaṭañca, tathā akappiyavohārena ropāpentassa.  kappiyapathaviyaṃ ropanepi ^a^M2.0202^ea^ ropāpanepi dukkaṭameva. ubhayatthāpi sakiṃ  āṇattiyā bahunnampi ropane ekameva sapācittiyadukkaṭaṃ vā suddhadukkaṭaṃ vā hoti.  paribhogatthāya hi kappiyabhūmiyaṃ vā akappiyabhūmiyaṃ vā kappiyavohārena ropāpane  anāpatti. ārāmādiatthāyapi akappiyapathaviyaṃ ropentassa vā akappiyavacanena ropāpentassa  vā pācittiyaṃ. ayaṃ pana nayo ^b^mahāaṭṭhakathāyaṃ^eb^ na suṭṭhu vibhatto, ^b^mahāpaccariyaṃ^eb^  vibhattoti.<br/><br/>[03]siñcanasiñcāpane pana akappiyaudakena sabbattha pācittiyaṃ, kuladūsanaparibhogatthāya  dukkaṭampi. kappiyena tesaṃyeva dvinnamatthāya dukkaṭaṃ. paribhogatthāya cettha  kappiyavohārena siñcāpane anāpatti. āpattiṭṭhāne pana dhārāvacchedavasena payogabahulatāya  āpattibahulatā veditabbā.<br/><br/>[03]kuladūsanatthāya ocinane pupphagaṇanāya dukkaṭapācittiyāni aññattha pācittiyāneva.  bahūni pana pupphāni ekapayogena ocinanto payogavasena kāretabbo. ocināpane  kuladūsanatthāya ^a^P3.0618^ea^ sakiṃ āṇatto bahumpi ocinati, ekameva sapācittiyadukkaṭaṃ,  aññatra pācittiyameva.<br/><br/>[03]ganthanādīsu sabbāpi cha pupphavikatiyo veditabbā -- ganthimaṃ, gopphimaṃ, vedhimaṃ,  veṭhimaṃ, pūrimaṃ, vāyimanti. tattha ^b^``ganthimaṃ''^eb^ nāma sadaṇḍakesu vā uppalapadumādīsu  aññesu vā dīghavaṇṭesu pupphesu daṭṭhabbaṃ. daṇḍakena daṇḍakaṃ vaṇṭena vā vaṇṭaṃ ganthetvā  katameva hi ganthimaṃ. taṃ bhikkhussa vā bhikkhuniyā vā kātumpi akappiyavacanena kārāpetumpi  na vaṭṭati. evaṃ jāna, evaṃ kate sobheyya, yathā etāni pupphāni na vikiriyanti  tathā karohītiādinā pana kappiyavacanena kāretuṃ vaṭṭati.<br/><br/>[03]^b^``gopphimaṃ''^eb^ nāma suttena vā vākādīhi vā vassikapupphādīnaṃ ekatovaṇṭikaubhatovaṇṭikamālāvasena  gopphanaṃ, vākaṃ vā rajjuṃ vā diguṇaṃ katvā tattha avaṇṭakāni ^a^V2.0183^ea^ nīpapupphādīni  pavesetvā paṭipāṭiyā bandhanti, etampi gopphimameva. sabbaṃ purimanayeneva na vaṭṭati.<br/><br/>[03]^b^``vedhimaṃ''^eb^ nāma savaṇṭakāni vassikapupphādīni vaṇṭesu, avaṇṭakāni vā vakulapupphādīni  antochidde sūcitālahīrādīhi vinivijjhitvā āvunanti, etaṃ vedhimaṃ nāma, tampi  purimanayeneva na vaṭṭati. keci pana kadalikkhandhamhi kaṇṭake vā ^a^M2.0203^ea^ tālahīrādīni  vā pavesetvā tattha pupphāni vijjhitvā ṭhapenti, keci kaṇṭakasākhāsu, keci  pupphacchattapupphakūṭāgārakaraṇatthaṃ chatte ca bhittiyañca pavesetvā ṭhapitakaṇṭakesu,  keci dhammāsanavitāne baddhakaṇṭakesu, keci kaṇikārapupphādīni salākāhi vijjhanti,  chattādhichattaṃ viya ca karonti, taṃ atioḷārikameva ^a^P3.0619^ea^. pupphavijjhanatthaṃ  pana dhammāsanavitāne kaṇṭakampi bandhituṃ kaṇṭakādīhi vā ekapupphampi vijjhituṃ  puppheyeva vā pupphaṃ pavesetuṃ na vaṭṭati. jālavitānavedika-nāgadantaka pupphapaṭicchakatālapaṇṇaguḷakādīnaṃ  pana chiddesu asokapiṇḍiyā vā antaresu pupphāni pavesetuṃ na doso. etaṃ vedhimaṃ  nāma na hoti. dhammarajjuyampi eseva nayo.<br/><br/>[03]^b^``veṭhimaṃ''^eb^ nāma pupphadāmapupphahatthakesu daṭṭhabbaṃ. keci hi matthakadāmaṃ karontā  heṭṭhā ghaṭakākāraṃ dassetuṃ pupphehi veṭhenti, keci aṭṭhaṭṭha vā dasa dasa vā uppalapupphādīni  suttena vā vākena vā daṇḍakesu bandhitvā uppalahatthake vā padumahatthake vā karonti,  taṃ sabbaṃ purimanayeneva na vaṭṭati. sāmaṇerehi uppāṭetvā thale ṭhapitauppalādīni kāsāvena  bhaṇḍikampi bandhituṃ na vaṭṭati. tesaṃyeva pana vākena vā daṇḍakena vā bandhituṃ aṃsabhaṇḍikaṃ  vā kātuṃ vaṭṭati. aṃsabhaṇḍikā nāma khandhe ṭhapitakāsāvassa ubho ante āharitvā bhaṇḍikaṃ  katvā tasmiṃ pasibbake viya pupphāni pakkhipanti, ayaṃ vuccati aṃsabhaṇḍikā, etaṃ  kātuṃ vaṭṭati. daṇḍakehi paduminipaṇṇaṃ vijjhitvā uppalādīni paṇṇena veṭhetvā gaṇhanti,  tatrāpi pupphānaṃ upari paduminipaṇṇameva bandhituṃ vaṭṭati. heṭṭhā daṇḍakaṃ pana bandhituṃ  na vaṭṭati.<br/><br/>[03]^b^``pūrimaṃ''^eb^ nāma mālāguṇe ca pupphapaṭe ca daṭṭhabbaṃ. yo hi mālāguṇena cetiyaṃ  vā bodhiṃ vā vedikaṃ vā parikkhipanto puna ānetvā pūrimaṭhānaṃ atikkāmeti,  ettāvatāpi pūrimaṃ nāma hoti. ko pana vādo anekakkhattuṃ parikkhipantassa, nāgadanta-kantarehi  pavesetvā haranto olambakaṃ katvā puna nāgadantakaṃ parikkhipati, etampi pūrimaṃ nāma.  nāgadantake pana pupphavalayaṃ pavesetuṃ vaṭṭati. mālāguṇehi pupphapaṭaṃ karonti.  tatrāpi ekameva mālāguṇaṃ ^a^V2.0184^ea^ harituṃ vaṭṭati. puna paccāharato pūrimameva hoti, taṃ sabbaṃ  purimanayeneva na vaṭṭati. mālāguṇehi pana bahūhipi kataṃ pupphadāmaṃ labhitvā āsanamatthakādīsu  ^a^P3.0620^ea^ bandhituṃ vaṭṭati. atidīghaṃ pana mālāguṇaṃ ^a^M2.0204^ea^ ekavāraṃ haritvā  vā parikkhipitvā vā puna aññassa bhikkhuno dātuṃ vaṭṭati. tenāpi tatheva kātuṃ  vaṭṭati.<br/><br/>[03]^b^``vāyimaṃ''^eb^ nāma pupphajālapupphapaṭapuppharūpesu daṭṭhabbaṃ. cetiyesu pupphajālaṃ  karontassa ekamekamhi jālacchidde dukkaṭaṃ. bhitticchattabodhitthambhādīsupi eseva  nayo. pupphapaṭaṃ pana parehi pūritampi vāyituṃ na labbhati. gopphimapuppheheva hatthiassādirūpakāni  karonti, tānipi vāyimaṭṭhāne tiṭṭhanti. purimanayeneva sabbaṃ na vaṭṭati. aññehi  kataparicchede pana pupphāni ṭhapentena hatthiassādirūpakampi kātuṃ vaṭṭati. ^b^mahāpaccariyaṃ^eb^  pana kalambakena aḍḍhacandakena ca saddhiṃ aṭṭhapupphavikatiyo vuttā. tattha ^b^kalambako^eb^ti  aḍḍhacandakantare ghaṭikadāmaolambako vutto. ^b^``aḍḍhacandako''^eb^ti aḍḍhacandākārena  mālāguṇaparikkhepo. tadubhayampi pūrimeyeva paviṭṭhaṃ. ^b^kurundiyaṃ^eb^ pana ``dve  tayo mālāguṇe ekato katvā pupphadāmakaraṇampi vāyimaṃyevā''ti vuttaṃ. tampi  idha pūrimaṭṭhāneyeva paviṭṭhaṃ, na kevalañca pupphaguḷadāmameva piṭṭhamayadāmampi geṇḍukapupphadāmampi  kurundiyaṃ vuttaṃ, kharapattadāmampi sikkhāpadassa sādhāraṇattā bhikkhūnampi bhikkhunīnampi  neva kātuṃ na kārāpetuṃ vaṭṭati. pūjānimittaṃ pana kappiyavacanaṃ sabbattha vattuṃ  vaṭṭati. pariyāyaobhāsanimittakammāni vaṭṭantiyeva.<br/><br/>[03]^b^tuvaṭṭentī^eb^ti nipajjanti. ^b^lāsentī^eb^ti pītiyā uppilavamānā viya uṭṭhahitvā lāsiyanāṭakaṃ  nāṭenti, recakaṃ denti. ^b^naccantiyāpi naccantī^eb^ti yadā nāṭakitthī naccati,  tadā tepi tassā purato vā pacchato vā gacchantā naccanti. ^b^naccantiyāpi gāyantī^eb^ti  yadā sā naccati, tadā naccānurūpaṃ gāyanti. esa nayo sabbattha. ^b^aṭṭhapadepi kīḷantī^eb^ti  aṭṭhapadaphalake jūtaṃ kīḷanti. tathā ^b^dasapade, ākāsepī^eb^ti aṭṭhapadadasapadesu  ^a^P3.0621^ea^ viya ākāseyeva kīḷanti. ^b^parihārapathepī^eb^ti bhūmiyaṃ nānāpathamaṇḍalaṃ  katvā tattha pariharitabbapathaṃ pariharantā kīḷanti. ^b^santikāyapi kīḷantī^eb^ti santikakīḷāya  kīḷanti, ekajjhaṃ ṭhapitā sāriyo vā pāsāṇasakkharāyo vā acālentā nakheneva apanenti  ca upanenti ca, sace tattha kāci calati, parājayo hoti. ^b^khalikāyā^eb^ti jūtaphalake  pāsakakīḷāya kīḷanti. ^b^ghaṭikāyā^eb^ti ghaṭikā vuccati daṇḍakakīḷā, tāya kīḷanti.  dīghadaṇḍakena rassadaṇḍakaṃ paharantā vicaranti.<br/><br/>[03]^b^salākahatthenā^eb^ti ^a^M2.0205^ea^ ^a^V2.0185^ea^ lākhāya vā mañjaṭṭhiyā vā piṭṭhaudake vā salākahatthaṃ  temetvā ``kiṃ hotū''ti bhūmiyaṃ vā bhittiyaṃ vā taṃ paharitvā hatthiassādīrūpāni  dassentā kīḷanti. ^b^akkhenā^eb^ti guḷena. ^b^paṅgacīrenā^eb^ti paṅgacīraṃ vuccati paṇṇanāḷikā,  taṃ dhamantā kīḷanti. ^b^vaṅkakenā^eb^ti gāmadārakānaṃ kīḷanakena khuddakanaṅgalena.  ^b^mokkhacikāyā^eb^ti mokkhacikā vuccati samparivattakakīḷā, ākāse vā daṇḍaṃ  gahetvā, bhūmiyaṃ vā sīsaṃ ṭhapetvā heṭṭhupariyabhāvena parivattantā kīḷantīti attho.  ^b^ciṅgulakenā^eb^ti ciṅgulakaṃ vuccati tālapaṇṇādīhi kataṃ vātappahārena paribbhamanacakkaṃ,  tena kīḷanti. ^b^pattāḷhakenā^eb^ti pattāḷhakaṃ vuccati paṇṇanāḷi, tāya vālikādīni  minantā kīḷanti. ^b^rathakenā^eb^ti khuddakarathena. ^b^dhanukenā^eb^ti khuddakadhanunā.<br/><br/>[03]^b^akkharikāyā^eb^ti akkharikā vuccati ākāse vā piṭṭhiyaṃ vā akkharajānanakīḷā, tāya  kīḷanti. ^b^manesikāyā^eb^ti manesikā vuccati manasā cintitajānanakīḷā, tāya  kīḷanti. ^b^yathāvajjenā^eb^ti yathāvajjaṃ vuccati kāṇakuṇikakhañjādīnaṃ yaṃ yaṃ vajjaṃ  taṃ taṃ payojetvā dassanakīḷā tāya kīḷanti, velambhakā viya. ^b^hatthismimpi sikkhantī^eb^ti  hatthinimittaṃ yaṃ sippaṃ sikkhitabbaṃ, taṃ sikkhanti. eseva nayo assādīsu. ^b^dhāvantipī^eb^ti  parammukhā gacchantā dhāvanti. ^b^ādhāvantipī^eb^ti yattakaṃ dhāvanti, tattakameva  ^a^P3.0622^ea^ abhimukhā puna āgacchantā ādhāvanti. ^b^nibbujjhantī^eb^ti mallayuddhaṃ karonti.  ^b^nalāṭikampi dentī^eb^ti ``sādhu, sādhu, bhaginī''ti attano nalāṭe aṅguliṃ  ṭhapetvā tassā nalāṭe ṭhapenti. ^b^vividhampi anācāraṃ ācarantī^eb^ti aññampi  pāḷiyaṃ anāgataṃ mukhaḍiṇḍimādivividhaṃ anācāraṃ ācaranti.<br/><br/>[03] 432^b^.^eb^ ^b^pāsādikenā^eb^ti pasādāvahena, sāruppena samaṇānucchavikena. ^b^abhikkantenā^eb^ti  gamanena. ^b^paṭikkantenā^eb^ti nivattanena. ^b^ālokitenā^eb^ti purato dassanena.  ^b^vilokitenā^eb^ti ito cito ca dassanena. ^b^samiñjitenā^eb^ti pabbasaṅkocanena. ^b^pasāritenā^eb^ti  tesaṃyeva pasāraṇena. sabbattha itthambhūtākhyānatthe karaṇavacanaṃ, satisampajaññehi abhisaṅkhatattā  pāsādika abhikkanta-paṭikkanta-ālokita-vilokita-samiñjita-pasārito hutvāti  vuttaṃ hoti. ^b^okkhittacakkhū^eb^ti heṭṭhā-khittacakkhu ^a^M2.0206^ea^. ^b^iriyāpathasampanno^eb^ti  tāya pāsādikābhikkantāditāya sampannairiyāpatho.<br/><br/>[03]^b^kvāya^eb^nti ko ayaṃ. ^b^abalabalo viyā^eb^ti abalo kira bondo vuccati, atisayatthe  ca idaṃ āmeḍitaṃ, tasmā atibondo viyāti vuttaṃ hoti. ^b^mandamando^eb^ti abhikkantādīnaṃ  anuddhatatāya ^a^V2.0186^ea^ atimando. atisaṇhoti evaṃ guṇameva dosato dassenti. ^b^bhākuṭikabhākuṭiko  viyā^eb^ti okkhittacakkhutāya bhakuṭiṃ katvā saṅkuṭitamukho kupito viya vicaratīti  maññamānā vadanti. ^b^saṇhā^eb^ti nipuṇā, ``amma tāta bhaginī''ti evaṃ upāsakajanaṃ  yuttaṭṭhāne upanetuṃ chekā, na yathā ayaṃ; evaṃ abalabalo viyāti adhippāyo.  ^b^sakhilā^eb^ti sākhalyena yuttā. ^b^sukhasambhāsā^eb^ti idaṃ purimassa kāraṇavacanaṃ. yesañhi  sukhasambhāsā sammodanīyakathā nelā hoti kaṇṇasukhā, te sakhilāti vuccanti.  tenāhaṃsu -- ``sakhilā sukhasambhāsā''ti. ayaṃ panettha adhippāyo -- amhākaṃ ayyā  upāsake disvā madhuraṃ sammodanīyaṃ kathaṃ kathenti, tasmā sakhilā sukhasambhāsā,  na yathā ayaṃ; evaṃ mandamandā viyāti. ^b^mihitapubbaṅgamā^eb^ti mihitaṃ pubbaṅgamaṃ  etesaṃ vacanassāti mihitapubbaṅgamā, paṭhamaṃ sitaṃ katvā pacchā vadantīti attho.  ^b^ehisvāgatavādino^eb^ti upāsakaṃ disvā ``ehi svāgataṃ ^a^P3.0623^ea^ tavā''ti  evaṃvādino, na yathā ayaṃ; evaṃ saṅkuṭitamukhatāya bhākuṭikabhākuṭikā viya evaṃ  mihitapubbaṅgamāditāya abhākuṭikabhāvaṃ atthato dassetvā puna sarūpenapi dassento  āhaṃsu -- ^b^``abhākuṭikā uttānamukhā pubbabhāsino''^eb^ti. uppaṭipāṭiyā  vā tiṇṇampi ākārānaṃ abhāvadassanametanti veditabbaṃ. kathaṃ? ettha hi ^b^``abhākuṭikā''^eb^ti  iminā bhākuṭikabhākuṭikākārassa abhāvo dassito. ^b^``uttānamukhā''^eb^ti iminā  mandamandākārassa, ye hi cakkhūni ummiletvā ālokanena uttānamukhā honti, na te  mandamandā. ^b^pubbabhāsino^eb^ti iminā abalabalākārassa abhāvo dassito, ye hi  ābhāsanakusalatāya ``amma tātā''ti paṭhamataraṃ ābhāsanti, na te abalabalāti.<br/><br/>[03]^b^ehi, bhante, gharaṃ gamissāmā^eb^ti so kira upāsako ``na kho, āvuso, piṇḍo labbhatī''ti  vutte ``tumhākaṃ bhikkhūhiyeva etaṃ kataṃ ^a^M2.0207^ea^, sakalampi gāmaṃ vicarantā  na lacchathā''ti vatvā piṇḍapātaṃ dātukāmo ``ehi, bhante, gharaṃ gamissāmā''ti āha.  kiṃ panāyaṃ payuttavācā hoti, na hotīti? na hoti. pucchitapañho nāmāyaṃ kathetuṃ  vaṭṭati. tasmā idāni cepi pubbaṇhe vā sāyanhe vā antaragharaṃ paviṭṭhaṃ bhikkhuṃ koci  puccheyya -- ``kasmā, bhante, carathā''ti? yenatthena carati, taṃ ācikkhitvā ``laddhaṃ  na laddha''nti vutte sace na laddhaṃ, ``na laddha''nti vatvā yaṃ so deti, taṃ gahetuṃ vaṭṭati.<br/><br/>[03]^b^duṭṭho^eb^ti na pasādādīnaṃ vināsena duṭṭho, puggalavasena duṭṭho. ^b^dānapathānī^eb^ti dānāniyeva  vuccanti. atha vā ^b^dānapathānī^eb^ti dānanibaddhāni dānavattānīti vuttaṃ hoti. ^b^upacchinnānī^eb^ti  dāyakehi ^a^V2.0187^ea^ upacchinnāni, na te tāni etarahi denti. ^b^riñcantī^eb^ti visuṃ honti  nānā honti, pakkamantīti vuttaṃ hoti. ^b^saṇṭhaheyyā^eb^ti sammā tiṭṭheyya, pesalānaṃ  bhikkhūnaṃ patiṭṭhā bhaveyya.<br/><br/>[03]^b^evamāvuso^eb^ti kho so bhikkhu saddhassa pasannassa upāsakassa sāsanaṃ sampaṭicchi. evarūpaṃ  kira sāsanaṃ kappiyaṃ harituṃ vaṭṭati, tasmā ``mama vacanena bhagavato pāde vandathā''ti  vā ``cetiyaṃ paṭimaṃ bodhiṃ saṅghattheraṃ vandathā''ti vā ``cetiye gandhapūjaṃ karotha,  pupphapūjaṃ karothā''ti vā ``bhikkhū sannipātetha, dānaṃ dassāma ^a^P3.0624^ea^,  dhammaṃ sossāmāti vā īdisesu sāsanesu kukkuccaṃ na kātabbaṃ. kappiyasāsanāni  etāni na gihīnaṃ gihikammapaṭisaṃyuttānīti. ^b^kuto ca tvaṃ, bhikkhu, āgacchasī^eb^ti  nisinno so bhikkhu na āgacchati atthato pana āgato hoti; evaṃ santepi vattamānasamīpe  vattamānavacanaṃ labbhati, tasmā na doso. pariyosāne ``tato ahaṃ bhagavā āgacchāmī''ti  etthāpi vacane eseva nayo.<br/><br/>[03] 433^b^.^eb^ ^b^paṭhamaṃ assajipunabbasukā bhikkhū codetabbā^eb^ti ``mayaṃ tumhe vattukāmā''ti  okāsaṃ kāretvā vatthunā ca āpattiyā ca codetabbā. codetvā yaṃ na saranti,  taṃ sāretabbā. sace vatthuñca āpattiñca paṭijānanti, āpattimeva vā paṭijānanti,  na vatthuṃ, āpattiṃ ropetabbā. atha vatthumeva paṭijānanti, nāpattiṃ; evampi ``imasmiṃ  vatthusmiṃ ayaṃ nāma āpattī''ti ropetabbā eva. yadi neva vatthuṃ, nāpattiṃ paṭijānanti,  āpattiṃ na ropetabbā ayamettha vinicchayo. yathāpaṭiññāya pana āpattiṃ  ^a^M2.0208^ea^ ropetvā; evaṃ pabbājanīyakammaṃ kātabbanti dassento ^b^``byattena bhikkhunā''^eb^tiādimāha,  taṃ uttānatthameva.<br/><br/>[03]evaṃ pabbājanīyakammakatena bhikkhunā yasmiṃ vihāre vasantena yasmiṃ gāme kuladūsakakammaṃ  kataṃ hoti, tasmiṃ vihāre vā tasmiṃ gāme vā na vasitabbaṃ. tasmiṃ vihāre vasantena  sāmantagāmepi piṇḍāya na caritabbaṃ. sāmantavihārepi vasantena tasmiṃ gāme piṇḍāya  na caritabbaṃ. ^b^upatissatthero^eb^ pana ``bhante nagaraṃ nāma mahantaṃ dvādasayojanikampi  hotī''ti antevāsikehi vutto ``yassā vīthiyā kuladūsakakammaṃ kataṃ tattheva  vārita''nti āha. tato ``vīthipi mahatī nagarappamāṇāva hotī''ti vutto ``yassā gharapaṭipāṭiyā''ti  āha, ``gharapaṭipāṭīpi vīthippamāṇāva hotī''ti vutto ito cito ca satta gharāni  vāritānī''ti āha. taṃ pana sabbaṃ therassa manorathamattameva. sacepi vihāro tiyojanaparamo  hoti dvādasayojanaparamañca nagaraṃ, neva vihāre vasituṃ labbhati, na nagare caritunti.<br/><br/>[03] 435^b^.^eb^ ^b^te^eb^ ^a^P3.0625^ea^ ^a^V2.0188^ea^ ^b^saṅghena pabbājanīyakammakatā^eb^ti kathaṃ saṅgho tesaṃ  kammaṃ akāsi? na gantvāva ajjhottharitvā akāsi, atha kho kulehi nimantetvā saṅghabhattesu  kayiramānesu tasmiṃ tasmiṃ ṭhāne therā samaṇapaṭipadaṃ kathetvā ``ayaṃ samaṇo, ayaṃ  assamaṇo''ti manusse saññāpetvā ekaṃ dve bhikkhū sīmaṃ pave setvā etenevupāyena  sabbesaṃ pabbājanīyakammaṃ akaṃsūti. evaṃ pabbājanīyakammakatassa ca aṭṭhārasa vattāni  pūretvā yācantassa kammaṃ paṭippassambhetabbaṃ. paṭippassaddhakammenāpi ca tena yesu  kulesu pubbe kuladūsakakammaṃ kataṃ, tato paccayā na gahetabbā, āsavakkhayappattenāpi  na gahetabbā, akappiyāva honti. ``kasmā na gaṇhathā''ti pucchitena ``pubbe  evaṃ katattā''ti vutte, sace vadanti ``na mayaṃ tena kāraṇena dema idāni sīlavantatāya  demā''ti gahetabbā. pakatiyā dānaṭṭhāneyeva kuladūsakakammaṃ kataṃ hoti. tato  pakatidānameva gahetuṃ vaṭṭati, yaṃ vaḍḍhetvā denti, taṃ na vaṭṭati.<br/><br/>[03]^b^na sammā vattantī^eb^ti te pana assajipunabbasukā aṭṭhārasasu vattesu sammā na vattanti.  ^b^na lomaṃ pātentī^eb^ti anulomapaṭipadaṃ appaṭipajjanatāya na pannalomā honti. ^b^na  netthāraṃ vattantī^eb^ti attano nittharaṇamaggaṃ na paṭipajjanti ^a^M2.0209^ea^.  ^b^na bhikkhū khamāpentī^eb^ti ``dukkaṭaṃ, bhante, amhehi, na puna evaṃ karissāma,  khamatha amhāka''nti evaṃ bhikkhūnaṃ khamāpanaṃ na karonti. ^b^akkosantī^eb^ti kārakasaṅghaṃ  dasahi akkosavatthūhi akkosanti. ^b^paribhāsantī^eb^ti bhayaṃ nesaṃ dassenti. ^b^chandagāmitā...pe0...  bhayagāmitā pāpentī^eb^ti ete chandagāmino ca...pe0... bhayagāmino cāti evaṃ chandagāmitāyapi...pe0...  bhayagāmitāyapi pāpenti, yojentīti attho. ^b^pakkamantī^eb^ti tesaṃ parivāresu  pañcasu samaṇasatesu ekacce disā pakkamanti. ^b^vibbhamantī^eb^ti ekacce gihī honti.  ^b^kathañhi nāma assajipunabbasukā bhikkhū^eb^ti ettha dvinnaṃ pamokkhānaṃ vasena sabbepi  ``assajipunabbasukā''ti ^a^P3.0626^ea^ vuttā.<br/><br/>[03] 436-7^b^.^eb^ ^b^gāmaṃ vā^eb^ti ettha nagarampi gāmaggahaṇeneva gahitaṃ. tenassa padabhājane ``gāmopi  nigamopi nagarampi gāmo ceva nigamo cā''ti vuttaṃ. tattha apākāraparikkhepo sāapaṇo  ^b^nigamo^eb^ti veditabbo.<br/><br/>[03]kulāni dūsetīti ^b^kuladūsako^eb^. dūsento ca na asucikaddamādīhi dūseti, atha  kho attano duppaṭipattiyā tesaṃ pasādaṃ vināseti. tenevassa padabhājane ``pupphena  vā''tiādi vuttaṃ. tattha yo haritvā vā harāpetvā vā pakkositvā vā pakkosāpetvā  vā sayaṃ vā upagatānaṃ ^a^V2.0189^ea^ yaṃkiñci attano santakaṃ pupphaṃ kulasaṅgahatthāya deti,  dukkaṭaṃ. parasantakaṃ deti, dukkaṭameva. theyyacittena deti, bhaṇḍagghena kāretabbo.  eseva nayo saṅghikepi. ayaṃ pana viseso, senāsanatthāya niyāmitaṃ issaravatāya dadato  thullaccayaṃ.<br/><br/>[03]pupphaṃ nāma kassa dātuṃ vaṭṭati, kassa na vaṭṭatīti? mātāpitūnnaṃ tāva haritvāpi  harāpetvāpi pakkositvāpi pakkosāpetvāpi dātuṃ vaṭṭati, sesañātakānaṃ pakkosāpetvāva.  tañca kho vatthupūjanatthāya, maṇḍanatthāya pana sivaliṅgādipūjanatthāya vā kassacipi  dātuṃ na vaṭṭati. mātāpitūnañca harāpentena ñātisāmaṇereheva harāpetabbaṃ. itare  pana yadi sayameva icchanti, vaṭṭati. sammatena pupphabhājakena bhājanakāle sampattānaṃ  sāmaṇerānaṃ upaḍḍhabhāgaṃ dātuṃ vaṭṭati. ^b^kurundiyaṃ^eb^ sampattagihīnaṃ upaḍḍhabhāgaṃ. ^b^mahāpaccariyaṃ ^eb^``cūḷakaṃ dātuṃ vaṭṭatī''ti vuttaṃ. asammatena apaloketvā dātabbaṃ.<br/><br/>[03]ācariyupajjhāyesu ^a^M2.0210^ea^ sagāravā sāmaṇerā bahūni pupphāni āharitvā rāsiṃ  katvā ṭhapenti, therā pātova sampattānaṃ saddhivihārikādīnaṃ upāsakānaṃ vā ``tvaṃ  idaṃ gaṇha, tvaṃ idaṃ gaṇhā''ti denti, pupphadānaṃ nāma na hoti. ``cetiyaṃ pūjessāmā''ti  gahetvā gacchantāpi pūjaṃ karontāpi tattha tattha sampattānaṃ cetiyapūjanatthāya denti,  etampi pupphadānaṃ nāma na hoti. upāsake akkapupphādīhi pūjente disvā ``vihāre  kaṇikārapupphādīni atthi, upāsakā tāni gahetvā pūjethā''ti vattumpi  ^a^P3.0627^ea^ vaṭṭati. bhikkhū pupphapūjaṃ katvā divātaraṃ gāmaṃ paviṭṭhe ``kiṃ, bhante,  atidivā paviṭṭhatthā''ti pucchanti, ``vihāre bahūni pupphāni pūjaṃ akarimhā''ti  vadanti. manussā ``bahūni kira vihāre pupphānī''ti punadivase pahūtaṃ khādanīyaṃ  bhojanīyaṃ gahetvā vihāraṃ gantvā pupphapūjañca karonti, dānañca denti, vaṭṭati. manussā  ``mayaṃ, bhante, asukadivasaṃ nāma pūjessāmā''ti pupphavāraṃ yācitvā anuññātadivase  āgacchanti, sāmaṇerehi ca pageva pupphāni ocinitvā ṭhapitāni honti, te rukkhesu  pupphāni apassantā ``kuhiṃ, bhante, pupphānī''ti vadanti, sāmaṇerehi ocinitvā  ṭhapitāni tumhe pana pūjetvā gacchatha, saṅgho aññaṃ divasaṃ pūjessatīti. te pūjetvā  dānaṃ datvā gacchanti, vaṭṭati. ^b^mahāpaccariyaṃ^eb^ pana ^b^kurundiyañca^eb^ ``therā sāmaṇerehi  dāpetuṃ na labhanti. sace sayameva tāni pupphāni tesaṃ denti, vaṭṭati. therehi  pana `sāmaṇerehi ocinitvā ṭhapitānī'ti ettakameva vattabba''nti vuttaṃ. sace  pana pupphavāraṃ yācitvā anocitesu pupphesu yāgubhattādīni ādāya āgantvā  sāmaṇere ``ocinitvā dethā''ti vadanti. ñātakasāmaṇerānaṃyeva ocinitvā  dātuṃ vaṭṭati. aññātake ukkhipitvā rukkhasākhāya ^a^V2.0190^ea^ ṭhapenti, na orohitvā palāyitabbaṃ,  ocinitvā dātuṃ vaṭṭati. sace pana koci dhammakathiko ``bahūni upāsakā vihāre  pupphāni yāgubhattādīni ādāya gantvā pupphapūjaṃ karothā''ti vadati, tasseva na  kappatīti ^b^mahāpaccariyañca kurundiyañca^eb^ vuttaṃ. ^b^mahāaṭṭhakathāyaṃ^eb^ pana ``etaṃ akappiyaṃ  na vaṭṭatī''ti avisesena vuttaṃ.<br/><br/>[03]phalampi attano santakaṃ vuttanayeneva mātāpitūnaṃñca sesañātakānañca dātuṃ vaṭṭati.  kulasaṅgahatthāya pana dentassa vuttanayeneva attano santake parasantake saṅghike senāsanatthāya  niyāmite ca dukkaṭādīni veditabbāni. attano santakaṃyeva gilānamanussānaṃ  vā sampattaissarānaṃ vā ^a^M2.0211^ea^ khīṇaparibbayānaṃ vā dātuṃ vaṭṭati, phaladānaṃ  na hoti. phalabhājakenāpi sammatena saṅghassa phalabhājanakāle sampattamanussānaṃ upaḍḍhabhāgaṃ  dātuṃ vaṭṭati. asammatena apaloketvā dātabbaṃ. saṅghārāmepi ^a^P3.0628^ea^ phalaparicchedena  vā rukkhaparicchedena vā katikā kātabbā. tato gilānamanussānaṃ vā aññesaṃ vā  phalaṃ yācantānaṃ yathāparicchedena cattāri pañca phalāni dātabbāni. rukkhā vā dassetabbā  ``ito gahetuṃ labbhatī''ti. ``igha phalāni sundarāni, ito gaṇhathā''ti evaṃ  pana na vattabbaṃ.<br/><br/>[03]^b^cuṇṇenā^eb^ti ettha attano santakaṃ sirīsacuṇṇaṃ vā aññaṃ vā kasāvaṃ yaṃkiñci  kulasaṅgahatthāya deti, dukkaṭaṃ. parasantakādīsupi vuttanayeneva vinicchayo veditabbo.  ayaṃ pana viseso -- idha saṅghassa rakkhitagopitāpi rukkhacchalli garubhaṇḍameva. mattikadantakaṭṭhaveḷūsupi  garubhaṇḍūpagaṃ ñatvā cuṇṇe vuttanayeneva vinicchayo veditabbo. paṇṇadānaṃ pana  ettha na āgataṃ, tampi vuttanayeneva veditabbaṃ. paratopi garubhaṇḍavinicchaye sabbaṃ vitthārena  vaṇṇayissāma.<br/><br/>[03]^b^vejjikāya vā^eb^ti ettha vejjakammavidhi tatiyapārājikavaṇṇanāyaṃ vuttanayeneva veditabbo.<br/><br/>[03]^b^jaṅghapesanikenā^eb^ti ettha ^b^jaṅghapesaniya^eb^nti gihīnaṃ dūteyyasāsanaharaṇakammaṃ vuccati,  taṃ na kātabbaṃ. gihīnañhi sāsanaṃ gahetvā gacchantassa pade pade dukkaṭaṃ. taṃ  kammaṃ nissāya laddhabhojanaṃ bhuñjantassāpi ajjhohāre ajjhohāre dukkaṭaṃ. paṭhamaṃ sāsanaṃ  aggahetvāpi pacchā ``ayaṃ dāni so gāmo handa taṃ sāsanaṃ ārocemī''ti maggā  okkamantassāpi pade pade dukkaṭaṃ. sāsanaṃ ārocetvā laddhabhojanaṃ bhuñjato purimanayeneva  dukkaṭaṃ. sāsanaṃ aggahetvā āgatena pana ``bhante tasmiṃ gāme itthannāmassa kā pavattī''ti  pucchiyamānena kathetuṃ ^a^V2.0191^ea^ vaṭṭati, pucchitapañhe doso natthi. pañcannaṃ pana sahadhammikānaṃ  mātāpitūnaṃ paṇḍupalāsassa attano veyyāvaccakarassa ca sāsanaṃ harituṃ vaṭṭati, gihīnañca  pubbe vuttappakāraṃ kappiyasāsanaṃ. idañhi jaṅghapesaniyakammaṃ nāma na hoti. imehi  pana aṭṭhahi ^a^P3.0629^ea^ kuladūsakakammehi uppannapaccayā pañcannampi sahadhammikānaṃ  na kappanti, abhūtārocanarūpiyasaṃvohārehi uppannapaccayasadisāva honti.<br/><br/>[03]pāpā ^a^M2.0212^ea^ samācārā assāti ^b^pāpasamācāro^eb^. te pana yasmā mālāvaccharopanādayo  idha adhippetā, tasmā ``mālāvacchaṃ ropentipī''tiādinā nayenassa padabhājanaṃ vuttaṃ.  ^b^tirokkhā^eb^ti parammukhā. ^b^kulāni ca tena duṭṭhānī^eb^ti ettha pana yasmā ``kulānī''ti  vohāramattametaṃ, atthato hi manussā tena duṭṭhā honti, tasmāssa padabhājane ``pubbe  saddhā hutvā''tiādimāha. ^b^chandagāmino^eb^ti chandena gacchantīti chandagāmino. esa  nayo sesesu. ^b^samanubhāsitabbo tassa paṭinissaggāyā^eb^ti ettha kuladūsakakammena  dukkaṭameva. yaṃ pana so saṅghaṃ paribhavitvā ``chandagāmino''tiādimāha. tassa paṭinissaggāya  samanubhāsanakammaṃ kātabbanti evamattho daṭṭhabbo. sesaṃ sabbattha uttānatthameva.<br/><br/>[01] samuṭṭhānādīnipi paṭhamasaṅghabhedasadisānevāti.<br/><br/>[06] kuladūsakasikkhāpadavaṇṇanā niṭṭhitā.


volume: 1
item: 106
title:
  dutiyasaṅghabhedasikkhāpadavaṇṇanā^dubbacasikkhāpadavaṇṇanā^kuladūsakasikkhāpadavaṇṇanā^nigamanavaṇṇanā^

content:
  [03] 442^b^.^eb^ ^b^uddiṭṭhā kho...pe0... evametaṃ dhārayāmī^eb^ti ettha paṭhamaṃ āpatti etesanti  ^b^paṭhamāpattikā,^eb^ paṭhamaṃ vītikkamakkhaṇeyeva āpajjitabbāti attho. itare pana  yathā tatiye catutthe ca divase hotīti jaro ``tatiyako catutthako''ti ca vuccati;  evaṃ yāvatatiye samanubhāsanakamme hontīti ^b^yāvatatiyakā^eb^ti veditabbā.<br/><br/>[03]^b^yāvatīhaṃ jānaṃ paṭicchādetī^eb^ti yattakāni ahāni jānanto paṭicchādeti, ``ahaṃ  itthannāmaṃ āpattiṃ āpanno''ti sabrahmacārīnaṃ nāroceti. ^b^tāvatīha^eb^nti tattakāni  ahāni. ^b^akāmā parivatthabba^eb^nti na kāmena, na vasena, atha kho akāmena avasena  parivāsaṃ samādāya vatthabbaṃ. ^b^uttari chāratta^eb^nti parivāsato uttari cha rattiyo.  ^b^b^hikkhumānattāyā^eb^ti bhikkhūnaṃ mānanabhāvāya, ārādhanatthāyāti vuttaṃ hoti. vīsatisaṅgho  gaṇo assāti ^b^vīsatigaṇo^eb^ ^a^V2.0192^ea^. ^b^tatrā^eb^ti yatra sabbantimena ^a^P3.0630^ea^ paricchedena  vīsatigaṇo bhikkhusaṅgho atthi tatra. ^b^abbhetabbo^eb^ti abhietabbo sampaṭicchitabbo,  abbhānakammavasena osāretabboti vuttaṃ hoti ^a^M2.0213^ea^, avhātabboti vā attho.  ^b^anabbhito^eb^ti na abbhito, asampaṭicchito, akatabbhānakammoti vuttaṃ hoti, anavhātoti  vā attho. ^b^sāmīcī^eb^ti anudhammatā, lokuttaradhammaṃ anugatā ovādānusāsanī,  sāmīci dhammatāti vuttaṃ hoti. sesamettha vuttanayamevāti.<br/><br/>[06] samantapāsādikāya vinayasaṃvaṇṇanāya<br/><br/>[06] terasakavaṇṇanā niṭṭhitā.


volume: 1
item: 107
title: aniyatakaṇḍaṃ^^^paṭhamāniyatasikkhāpadavaṇṇanā^
content:
  [03] 443^b^.^eb^ ^b^tena^eb^ ^a^P3.0631^ea^ ^a^M2.0214^ea^ ^a^V2.0193^ea^ ^b^samayena buddho bhagavā^eb^ti paṭhamāniyatasikkhāpadaṃ.  tattha ^b^kālayuttaṃ samullapanto^eb^ti kālaṃ sallakkhetvā yadā na añño koci samīpena  gacchati vā āgacchati vā tadā tadanurūpaṃ ``kacci na ukkaṇṭhasi, na kilamasi, na chātāsī''tiādikaṃ  gehassitaṃ kathaṃ kathento. ^b^kālayuttaṃ dhammaṃ bhaṇanto^eb^ti kālaṃ sallakkhetvā  yadā añño koci samīpena gacchati vā āgacchati vā tadā tadanurūpaṃ ``uposathaṃ kareyyāsi,  salākabhattaṃ dadeyyāsī''tiādikaṃ dhammakathaṃ kathento.<br/><br/>[03]bahū dhītaro ca puttā ca assāti ^b^bahuputtā^eb^. tassā kira dasa puttā dasa dhītaro  ahesuṃ, bahū nattāro assāti ^b^bahunattā^eb^. yatheva hi tassā evamassā puttadhītānampi  vīsati vīsati dārakā ahesuṃ, iti sā vīsuttaracatusataputtanattaparivārā ahosi.  ^b^abhimaṅgalasammatā^eb^ti uttamamaṅgalasammatā. ^b^yaññesū^eb^ti dānappadānesu. ^b^chaṇesū^eb^ti  āvāhavivāhamaṅgalādīsu antarussavesu. ^b^ussavesū^eb^ti āsāḷhīpavāraṇanakkhattādīsu  mahussavesu. ^b^paṭhamaṃ bhojentī^eb^ti ``imepi dārakā tayā samānāyukā nirogā  hontū''ti āyācantā paṭhamaṃyeva bhojenti, yepi saddhā honti pasannā, tepi bhikkhū  bhojetvā tadanantaraṃ sabbapaṭhamaṃ taṃyeva bhojenti. ^b^nādiyī^eb^ti tassā vacanaṃ na ādiyi,  na gaṇhi, na vā ādaramakāsīti attho.<br/><br/>[03] 444-5^b^.^eb^ ^b^alaṃkammaniye^eb^ti kammakkhamaṃ kammayogganti kammaniyaṃ, alaṃ pariyattaṃ  kammaniyabhāvāyāti alaṃkammaniyaṃ, tasmiṃ alaṃkammaniye, yattha ajjhācāraṃ karontā  sakkonti, taṃ kammaṃ ^a^P3.0632^ea^ kātuṃ tādiseti attho. tenevassa padabhājane  vuttaṃ -- ``sakkā hoti methunaṃ dhammaṃ paṭisevitu''nti, yattha methunaṃ dhammaṃ  sakkā hoti paṭisevitunti vuttaṃ hoti. ^b^nisajjaṃ^eb^ ^a^V2.0194^ea^ ^b^kappeyyā^eb^ti nisajjaṃ  kareyya, nisīdeyyāti attho. yasmā pana nisīditvāva ^a^M2.0215^ea^ nipajjati, tenassa  padabhājane ubhayampi vuttaṃ. tattha ^b^upanisinno^eb^ti upagantvā nisinno. evaṃ ^b^upanipanno^eb^pi  veditabbo. ^b^bhikkhu nisinne^eb^ti bhikkhumhi nisinneti attho. ^b^ubho vā nisinnā^eb^ti  dvepi apacchā apurimaṃ nisinnā. ettha ca kiñcāpi pāḷiyaṃ ``sotassa raho''ti  āgataṃ, cakkhussa raheneva pana paricchedo veditabbo. sacepi hi pihitakavāṭassa gabbhassa  dvāre nisinno viññū puriso hoti, neva anāpattiṃ karoti. apihitakavāṭassa  pana dvāre nisinno anāpattiṃ karoti. na kevalañca dvāre antodvādasahatthepi okāse  nisinno, sace sacakkhuko vikkhittopi niddāyantopi anāpattiṃ karoti. samīpe  ṭhitopi andho na karoti, cakkhumāpi nipajjitvā niddāyanto na karoti. itthīnaṃ  pana satampi anāpattiṃ na karotiyeva.<br/><br/>[03]^b^saddheyyavacasā^eb^ti saddhātabbavacanā. sā pana yasmā ariyasāvikāva hoti, tenassa padabhājane  ``āgataphalā''tiādi vuttaṃ. tattha āgataṃ phalaṃ assāti ^b^āgataphalā^eb^ paṭiladdhasotāpattiphalāti  attho. ^b^abhisametāvinī^eb^ti paṭividdhacatusaccā. viññātaṃ sikkhattayasāsanaṃ etāyāti  ^b^viññātasāsanā. nisajjaṃ bhikkhu paṭijānamāno^eb^ti kiñcāpi evarūpā upāsikā  disvā vadati, atha kho bhikkhu nisajjaṃ paṭijānamānoyeva tiṇṇaṃ dhammānaṃ aññatarena  kāretabbo, na appaṭijānamānoti attho.<br/><br/>[03]^b^yena vā sā saddheyyavacasā upāsikā vadeyya tena so bhikkhu kāretabbo^eb^ti nisajjādīsu  ākāresu yena vā ākārena saddhiṃ methunadhammādīni āropetvā sā upāsikā  vadeyya, paṭijānamānova tena so bhikkhu kāretabbo. evarūpāyapi upāsikāya vacanamattena  na kāretabboti attho. kasmā? yasmā diṭṭhaṃ nāma tathāpi hoti, aññathāpi hoti.<br/><br/>[03]tadatthajotanatthañca idaṃ vatthuṃ udāharanti -- mallārāmavihāre ^a^P3.0633^ea^ kira eko  khīṇāsavatthero ekadivasaṃ upaṭṭhākakulaṃ gantvā antogehe nisīdi, upāsikāpi sayanapallaṅkaṃ  nissāya ṭhitā hoti. atheko piṇḍacāriko dvāre ṭhito disvā ``thero upāsikāya  saddhiṃ ekāsane nisinno''ti saññaṃ paṭilabhitvā punappunaṃ olokesi. theropi  ``ayaṃ mayi asuddhaladdhiko jāto''ti sallakkhetvā katabhattakicco vihāraṃ gantvā  attano vasanaṭṭhānaṃ pavisitvā antova nisīdi. sopi bhikkhu ``theraṃ codessāmī''ti  ^a^M2.0216^ea^ āgantvā ukkāsitvā dvāraṃ vivari. thero tassa cittaṃ ñatvā ākāse  uppatitvā kūṭāgārakaṇṇikaṃ nissāya pallaṅkena nisīdi. sopi bhikkhu ^a^V2.0195^ea^ anto pavisitvā  mañcañca heṭṭhāmañcañca oloketvā theraṃ apassanto uddhaṃ ullokesi, atha ākāse nisinnaṃ  theraṃ disvā ``bhante, evaṃ mahiddhikā nāma tumhe mātugāmena saddhiṃ ekāsane  nisinnabhāvaṃ vadāpetha evā''ti āha. thero ``antaragharasseveso āvuso doso, ahaṃ  pana taṃ saddhāpetuṃ asakkonto evamakāsiṃ, rakkheyyāsi ma''nti vatvā otarīti.<br/><br/>[03] 446^b^.^eb^ ito paraṃ ^b^sā ce evaṃ vadeyyā^eb^tiādi sabbaṃ paṭiññāya kāraṇākāradassanatthaṃ  vuttaṃ, tattha ^b^mātugāmassa methunaṃ dhammaṃ paṭisevanto^eb^ti mātugāmassa magge  methunaṃ dhammaṃ paṭisevantoti attho. ^b^nisajjāya kāretabbo^eb^ti nisajjaṃ paṭijānitvā  methunadhammapaṭisevanaṃ appaṭijānanto methunadhammapārājikāpattiyā akāretvā nisajjāmattena  yaṃ āpattiṃ āpajjati tāya kāretabbo, pācittiyāpattiyā kāretabboti attho.  etena nayena sabbacatukkesu vinicchayo veditabbo.<br/><br/>[03] 451^b^.^eb^ sikkhāpadapariyosāne pana āpattānāpattiparicchedadassanatthaṃ vuttesu ^b^gamanaṃ  paṭijānātī^eb^tiādīsu ^b^gamanaṃ paṭijānātī^eb^ti ``rahonisajjassādatthaṃ gatomhī''ti  evaṃ gamanaṃ paṭijānāti, ^b^nisajja^eb^nti nisajjassādeneva nisajjaṃ paṭijānāti.  ^b^āpatti^eb^nti tīsu aññataraṃ āpattiṃ. ^b^āpattiyā kāretabbo^eb^ti tīsu yaṃ paṭijānāti,  tāya kāretabbo. sesamettha catukke uttānādhippāyameva. dutiyacatukke pana ^b^gamanaṃ  na paṭijānātī^eb^ti raho nisajjassādavasena na paṭijānāti ^a^P3.0634^ea^, ``salākabhattādinā  attano kammena gatomhi, sā pana mayhaṃ nisinnaṭṭhānaṃ āgatā''ti vadati. sesametthāpi  uttānādhippāyameva.<br/><br/>[03]ayaṃ pana sabbattha vinicchayo -- ^b^raho nisajjassādo^eb^ti methunadhammasannissitakileso  vuccati. yo bhikkhu tenassādena mātugāmassa santikaṃ gantukāmo akkhiṃ añjeti,  dukkaṭaṃ. nivāsanaṃ nivāseti, kāyabandhanaṃ bandhati, cīvaraṃ pārupati, sabbattha  payoge payoge dukkaṭaṃ. gacchati, padavāre padavāre dukkaṭaṃ. gantvā nisīdati, dukkaṭameva.  mātugāme āgantvā nisinnamatte ^a^M2.0217^ea^ pācittiyaṃ. sace sā itthī kenaci  karaṇīyena uṭṭhāyuṭṭhāya punappunaṃ nisīdati, nisajjāya nisajjāya pācittiyaṃ. yaṃ  sandhāya gato, sā na diṭṭhā, aññā āgantvā nisīdati, assāde uppanne pācittiyaṃ.  ^b^mahāpaccariyaṃ^eb^ pana ``gamanakālato paṭṭhāya asuddhacittattā āpattiyevā''ti vuttaṃ.  sace sambahulā āgacchanti, mātugāmagaṇanāya pācittiyāni. sace uṭṭhāyuṭṭhāya punappunaṃ  nisīdanti, nisajjāgaṇanāya pācittiyāni. aniyametvā ^a^V2.0196^ea^ diṭṭhadiṭṭhāya saddhiṃ rahassādaṃ  kappessāmīti gantvā nisinnassāpi āgatāgatānaṃ vasena punappunaṃ nisajjāvasena ca  vuttanayeneva āpattiyo veditabbā. sace suddhacittena gantvā nisinnassa santikaṃ āgantvā  nisinnāya itthiyā rahassādo uppajjati anāpatti.<br/><br/>[01] samuṭṭhānādīni paṭhamapārājikasadisānevāti.<br/><br/>[06] paṭhamāniyatasikkhāpadavaṇṇanā niṭṭhitā.


volume: 1
item: 108
title: ^^paṭhamāniyatasikkhāpadavaṇṇanā^dutiyāniyatasikkhāpadavaṇṇanā^
content:
  [03] 452^b^.^eb^ ^b^tena samayena buddho bhagavā^eb^ti dutiyāniyatasikkhāpadaṃ. tattha ^b^bhagavatā paṭikkhitta^eb^ntiādimhi  ``yaṃ eko ekāya raho paṭicchanne āsane alaṃkammaniye nisajjaṃ kappeyya, taṃ  nisajjaṃ kappetuṃ paṭikkhitta''nti evaṃ sambandho veditabbo. itarathā hi ``ekassa  ekāyā''ti vattabbaṃ siyā, kasmā? ``paṭikkhitta''nti vuttattā. sāmiatthe  vā etaṃ paccattavacanaṃ veditabbaṃ.<br/><br/>[03] 453^b^.^eb^ ^b^na heva kho pana paṭicchanna^eb^nti ettha pana yampi bahi parikkhittaṃ anto vivaṭaṃ  pariveṇaṅgaṇādi, tampi ^a^P3.0635^ea^ antogadhanti veditabbaṃ. evarūpañhi ṭhānaṃ  appaṭicchanneyeva gahitanti ^b^mahāpaccariyaṃ^eb^ vuttaṃ. sesaṃ paṭhamasikkhāpadanayeneva veditabbaṃ.  kevalañhi idha itthīpi purisopi yo koci viññū anandho abadhiro antodvādasahatthe  okāse ṭhito vā nisinno vā vikkhittopi niddāyantopi anāpattiṃ karoti. badhiro  pana cakkhumāpi andho vā abadhiropi na karoti. pārājikāpattiñca parihāpetvā duṭṭhullavācāpatti  vuttāti ayaṃ viseso. sesaṃ purimasadisameva. ubhayatthāpi ummattakāadikammikānaṃ  anāpatti.<br/><br/>[03]samuṭṭhānādīsu ^a^M2.0218^ea^ idaṃsikkhāpadaṃ tisamuṭṭhānaṃ -- kāyacittato, vācācittato,  kāyavācācittato ca samuṭṭhāti. kiriyaṃ, saññāvimokkhaṃ, sacittakaṃ, lokavajjaṃ,  kāyakammaṃ, vacīkammaṃ, akusalacittaṃ, sukhamajjhattavedanāhi dvivedanaṃ. sesaṃ  uttānatthamevāti.<br/><br/>[06] dutiyāniyatasikkhāpadavaṇṇanā niṭṭhitā.<br/><br/>[06] samantapāsādikāya vinayasaṃvaṇṇanāya<br/><br/>[06] aniyatavaṇṇanā niṭṭhitā.


volume: 1
item: 109
title: nissaggiyakaṇḍaṃ^^cīvaravaggo^paṭhamakathinasikkhāpadavaṇṇanā^
content:
  [21] tiṃsa ^a^P3.0636^ea^ ^a^M2.0219^ea^ nissaggiyā dhammā, ye vuttā samitāvinā.<br/><br/>[22] tesaṃ dāni karissāmi, apubbapadavaṇṇanaṃ..<br/><br/>[03] 459^b^.^eb^ tena ^a^V2.0197^ea^ samayena buddho bhagavā vesāliyaṃ viharati gotamake cetiye. tena kho pana  samayena bhagavatā bhikkhūnaṃ ticīvaraṃ anuññātaṃ hotīti ettha ^b^ticīvara^eb^nti antaravāsako  uttarāsaṅgo saṅghāṭīti idaṃ cīvarattayaṃ paribhuñjituṃ anuññātaṃ hoti. yattha panetaṃ  anuññātaṃ, yadā ca anuññātaṃ, yena ca kāraṇena anuññātaṃ, taṃ sabbaṃ cīvarakkhandhake  jīvakavatthusmiṃ (mahāva0 326 ādayo) āgatameva. ^b^aññeneva ticīvarena gāmaṃ  pavisantī^eb^ti yena vihāre acchanti nhānañca otaranti, tato aññena, evaṃ divase  divase nava cīvarāni dhārenti.<br/><br/>[03] 460^b^.^eb^ ^b^uppannaṃ hotī^eb^ti anupaññattiyā dvāraṃ dadamānaṃ paṭilābhavasena uppannaṃ hoti,  no nipphattivasena.<br/><br/>[03]^b^āyasmato sāriputtassa dātukāmo hotī^eb^ti āyasmā kira ānando bhagavantaṃ ṭhapetvā  añño evarūpo guṇavisiṭṭho puggalo natthīti guṇabahumānena āyasmantaṃ sāriputtaṃ  atimamāyati. so sadāpi manāpaṃ cīvaraṃ labhitvā rajitvā kappabinduṃ datvā therasseva  deti, purebhatte paṇītaṃ yāgukhajjakaṃ vā piṇḍapātaṃ vā labhitvāpi therasseva deti,  pacchābhatte madhuphāṇitādīni labhitvāpi therasseva deti, upaṭṭhākakulehi dārake  nikkhāmetvā pabbājetvāpi therassa ^a^V2.0198^ea^ santike upajjhaṃ gāhāpetvā sayaṃ anusāvanakammaṃ  karoti. āyasmāpi sāriputto ``pitu kattabbakiccaṃ nāma jeṭṭhaputtassa bhāro,  taṃ mayā bhagavato kattabbaṃ kiccaṃ ānando karoti, ahaṃ ^a^P3.0637^ea^ ānandaṃ  nissāya appossukko viharituṃ labhāmī''ti āyasmantaṃ ānandaṃ ativiya mamāyati,  sopi manāpaṃ cīvaraṃ labhitvā ānandattherasseva detīti sabbaṃ purimasadisameva  ^a^M2.0220^ea^. evaṃ guṇabahumānena mamāyanto tadā uppannampi taṃ cīvaraṃ āyasmato sāriputtassa  dātukāmo hotīti veditabbo.<br/><br/>[03]^b^navamaṃ vā bhagavā divasaṃ dasamaṃ vā^eb^ti ettha pana sace bhaveyya ``kathaṃ thero jānātī''ti?  bahūhi kāraṇehi jānāti. sāriputtatthero kira janapadacārikaṃ pakkamanto ānandattheraṃ  āpucchitvāva pakkamati ``ahaṃ ettakena nāma kālena āgacchissāmi, etthantare  bhagavantaṃ mā pamajjī''ti. sace sammukhā na āpucchati, bhikkhū pesetvāpi āpucchitvāva  gacchati. sace aññattha vassaṃ vasati, ye paṭhamataraṃ bhikkhū āgacchanti, te evaṃ pahiṇati  ``mama vacanena bhagavato ca pāde sirasā vandatha, ānandassa ca ārogyaṃ vatvā maṃ `asukadivase  nāma āgamissatī'ti vadathā''ti sadā ca yathāparicchinnadivaseyeva eti. apicāyasmā  ānando anumānenapi jānāti ``ettake divase bhagavatā viyogaṃ sahanto adhivāsento  āyasmā sāriputto vasi, ito dāni paṭṭhāya asukaṃ nāma divasaṃ na atikkamissati  addhā āgamissatī''ti. yesaṃ yesañhi paññā mahatī tesaṃ tesaṃ bhagavati pemañca gāravo  ca mahā hotīti iminā nayenāpi jānāti. evaṃ bahūhi kāraṇehi jānāti. tenāha --  ``navamaṃ vā bhagavā divasaṃ dasamaṃ vā''ti. evaṃ vutte yasmā idaṃ sikkhāpadaṃ paṇṇattivajjaṃ,  na lokavajjaṃ; tasmā āyasmatā ānandena vuttasadisameva paricchedaṃ karonto ^b^``atha  kho bhagavā...pe0... dhāretu''^eb^nti. sace pana therena addhamāso vā māso vā uddiṭṭho  abhavissa, sopi bhagavatā anuññāto assa.<br/><br/>[03] 462-3^b^.^eb^ ^b^niṭṭhitacīvarasmi^eb^nti yena kenaci niṭṭhānena niṭṭhite cīvarasmiṃ. yasmā  pana taṃ cīvaraṃ karaṇenapi niṭṭhitaṃ hoti, nassanādīhipi tasmāssa padabhājane atthamattameva  ^a^P3.0638^ea^ dassetuṃ bhikkhuno cīvaraṃ kataṃ vā hotītiādi vuttaṃ. tattha  ^b^kata^eb^nti sūcikammapariyosānena kataṃ, sūcikammapariyosānaṃ nāma yaṃkiñci sūciyā  kattabbaṃ pāsapaṭṭagaṇṭhikapaṭṭapariyosānaṃ katvā sūciyā paṭisāmanaṃ. ^b^naṭṭha^eb^nti corādīhi  haṭaṃ, etampi hi karaṇapalibodhassa niṭṭhitattā niṭṭhitanti vuccati. ^b^vinaṭṭha^eb^nti  upacikādīhi khāyitaṃ. ^b^daḍḍha^eb^nti agginā daḍḍhaṃ. ^b^cīvarāsā vā upacchinnā^eb^ti  ^a^V2.0199^ea^ ``asukasmiṃ nāma kule ^a^M2.0221^ea^ cīvaraṃ labhissāmī''ti yā cīvarāsā uppannā  hoti, sā vā upacchinnā, etesampi hi karaṇapalibodhasseva niṭṭhitattā niṭṭhitabhāvo veditabbo.<br/><br/>[03]^b^ubbhatasmiṃ kathine^eb^ti kathine ca ubbhatasmiṃ. etena dutiyassa palibodhassa abhāvaṃ dasseti.  taṃ pana kathinaṃ yasmā aṭṭhasu vā mātikāsu ekāya antarubbhārena vā uddharīyati, tenassa  niddese ``aṭṭhannaṃ mātikāna''ntiādi vuttaṃ. tattha ``aṭṭhimā, bhikkhave, mātikā  kathinassa ubbhārāya -- pakkamanantikā, niṭṭhānantikā, sanniṭṭhānantikā, nāsanantikā,  savanantikā, āsāvacchedikā, sīmātikkantikā, sahubbhārā''ti evaṃ aṭṭha mātikāyo  ^b^kathinakkhandhake^eb^ āgatā. antarubbhāropi ``suṇātu me, bhante, saṅgho; yadi saṅghassa  pattakallaṃ, saṅgho kathinaṃ uddhareyya, esā ñatti. suṇātu me, bhante, saṅgho; saṅgho  kathinaṃ uddharati, yassāyasmato khamati, kathinassa ubbhāro, so tuṇhassa; yassa nakkhamati,  so bhāseyya. ubbhataṃ saṅghena kathinaṃ, khamati saṅghassa, tasmā tuṇhī, evametaṃ dhārayāmī''ti  (pāci0 926) evaṃ bhikkhunīvibhaṅge āgato. tattha yaṃ vattabbaṃ taṃ āgataṭṭhāneyeva vaṇṇayissāma.  idha pana vuccamāne pāḷi āharitabbā hoti, atthopi vattabbo. vuttopi ca na suviññeyyo  hoti, aṭṭhāne vuttattāya.<br/><br/>[03]^b^dasāhaparama^eb^nti dasa ahāni paramo paricchedo assāti dasāhaparamo, taṃ dasāhaparamaṃ kālaṃ  dhāretabbanti attho. padabhājane ^a^P3.0639^ea^ pana atthamattameva dassetuṃ ``dasāhaparamatā  dhāretabba''nti vuttaṃ. idañhi vuttaṃ hoti ``dasāhaparama''nti ettha yā dasāhaparamatā  dasāhaparamabhāvo, ayaṃ ettako kālo yāva nātikkamati tāva dhāretabbanti.<br/><br/>[03]adhiṭṭhitavikappitesu apariyāpannattā atirekaṃ cīvaranti ^b^atirekacīvaraṃ^eb^. tenevassa  padabhājane vuttaṃ ``anadhiṭṭhitaṃ avikappita''nti.<br/><br/>[03]^b^channaṃ cīvarānaṃ aññatara^eb^nti khomaṃ, kappāsikaṃ, koseyyaṃ, kambalaṃ, sāṇaṃ,  bhaṅganti imesaṃ channaṃ cīvarānaṃ aññataraṃ. etena cīvarassa jātiṃ dassetvā idāni  pamāṇaṃ dassetuṃ ``vikappanupagaṃ pacchima''nti āha. tassa pamāṇaṃ dīghato ^a^M2.0222^ea^  dve vidatthiyo, tiriyaṃ vidatthi. tatrāyaṃ pāḷi -- ``anujānāmi, bhikkhave, āyāmena  aṭṭhaṅgulaṃ sugataṅgulena caturaṅgulavitthataṃ pacchimaṃ cīvaraṃ vikappetu''nti (mahāva0 358).<br/><br/>[03]^b^taṃ^eb^ ^a^V2.0200^ea^ ^b^atikkāmayato nissaggiyaṃ pācittiya^eb^nti taṃ yathāvuttajātippamāṇaṃ  cīvaraṃ dasāhaparamaṃ kālaṃ atikkāmayato, etthantare yathā atirekacīvaraṃ na hoti  tathā akubbato nissaggiyaṃ pācittiyaṃ, tañca cīvaraṃ nissaggiyaṃ hoti, pācittiyāpatti  cassa hotīti attho. atha vā nissajjanaṃ nissaggiyaṃ, pubbabhāge kattabbassa vinayakammassetaṃ  nāmaṃ. nissaggiyamassa atthīti nissaggiyamicceva. kintaṃ? pācittiyaṃ. taṃ  atikkāmayato sanissaggiyavinayakammaṃ pācittiyaṃ hotīti ayamettha attho.  padabhājane pana paṭhamaṃ tāva atthavikappaṃ dassetuṃ ``taṃ atikkāmayato nissaggiyaṃ  hotī''ti mātikaṃ ṭhapetvā ``ekādase aruṇuggamane nissaggiyaṃ hoti, nissajjitabba''nti  vuttaṃ. puna yassa ca nissajjitabbaṃ, yathā ca nissajjitabbaṃ, taṃ dassetuṃ ``saṅghassa  vā''tiādi vuttaṃ. tattha ^b^ekādase aruṇuggamane^eb^ti ettha yaṃ divasaṃ cīvaraṃ  uppannaṃ tassa yo aruṇo, so uppannadivasanissito, tasmā cīvaruppādadivasaena saddhiṃ  ekādase aruṇuggamane nissaggiyaṃ hotīti veditabbaṃ. sacepi bahūni ekajjhaṃ  bandhitvā vā veṭhetvā vā ṭhapitāni ekāva āpatti. abaddhāveṭhitesu vatthugaṇanāya  āpattiyo.<br/><br/>[03]^b^nissajjitvā^eb^ ^a^P3.0640^ea^ ^b^āpatti desetabbā^eb^ti kathaṃ desetabbā? yathā  ^b^khandhake^eb^ vuttaṃ, kathañca tattha vuttaṃ? evaṃ vuttaṃ -- ``tena, bhikkhave, bhikkhunā  saṅghaṃ upasaṅkamitvā ekaṃsaṃ uttarāsaṅgaṃ karitvā vuḍḍhānaṃ bhikkhūnaṃ pāde vanditvā  ukkuṭikaṃ nisīditvā añjaliṃ paggahetvā evamassa vacanīyo -- `ahaṃ, bhante,  itthannāmaṃ āpattiṃ āpanno, taṃ paṭidesemī'''ti (cūḷava0 239). idha pana sace  ekaṃ cīvaraṃ hoti ``ekaṃ nissaggiyaṃ pācittiya''nti vattabbaṃ. sace dve, ``dve''ti  vattabbaṃ. sace bahūni ``sambahulānī''ti vattabbaṃ. nissajjanepi sace ekaṃ yathāpāḷimeva  ``idaṃ me, bhante, cīvara''nti vattabbaṃ. sace dve vā bahūni vā, ``imāni me,  bhante, cīvarāni dasāhātikkantāni nissaggiyāni, imānāhaṃ saṅghassa nissajjāmī''ti  vattabbaṃ. pāḷiṃ vattuṃ asakkontena aññathāpi vattabbaṃ.<br/><br/>[03]^b^byattena^eb^ ^a^M2.0223^ea^ ^b^bhikkhunā paṭibalena āpatti paṭiggahetabbā^eb^ti khandhake  vuttanayeneva paṭiggahetabbā. evañhi tattha vuttaṃ -- ``byattena bhikkhunā paṭibalena  saṅgho ñāpetabbo --<br/><br/>[02] `suṇātu me bhante saṅgho, ayaṃ itthannāmo bhikkhu āpattiṃ sarati vivarati uttāniṃ  karoti deseti, yadi saṅghassa pattakallaṃ, ahaṃ itthannāmassa bhikkhuno āpattiṃ paṭiggaṇheyya'nti.<br/><br/>[03]tena ^a^V2.0201^ea^ vattabbo `passasī'ti? `āma, passāmī'ti. āyatiṃ saṃvareyyāsī''ti (cūḷava0  239). dvīsu pana sambahulāsu vā purimanayeneva vacanabhedo ñātabbo.<br/><br/>[03]cīvaradānepi ``saṅgho imaṃ cīvaraṃ imāni cīvarānī''ti vatthuvasena vacanabhedo veditabbo.  gaṇassa ca puggalassa ca nissajjanepi eseva nayo.<br/><br/>[03]āpattidesanāpaṭiggahaṇesu panettha ayaṃ pāḷi -- ``tena, bhikkhave, bhikkhunā sambahule  bhikkhū upasaṅkamitvā ekaṃsaṃ uttarāsaṅgaṃ katvā vuḍḍhānaṃ bhikkhūnaṃ pāde vanditvā  ukkuṭikaṃ nisīditvā añjaliṃ paggahetvā evamassu vacanīyā -- `ahaṃ, bhante,  itthannāmaṃ āpattiṃ āpanno taṃ paṭidesemī'ti. byattena bhikkhunā paṭibalena te bhikkhū  ñāpetabbā --<br/><br/>[02] `suṇantu me āyasmantā, ayaṃ itthannāmo bhikkhu āpattiṃ sarati vivarati uttāniṃ  karoti deseti. yadāyasmantānaṃ pattakallaṃ, ahaṃ itthannāmassa bhikkhuno āpattiṃ  paṭiggaṇheyya'nti.<br/><br/>[03]tena vattabbo `passasī'ti? `āma, passāmī'ti. `āyatiṃ ^a^P3.0641^ea^ saṃvareyyāsī'ti.<br/><br/>[03]tena bhikkhunā ekaṃ bhikkhuṃ upasaṅkamitvā ekaṃsaṃ uttarāsaṅgaṃ karitvā ukkuṭikaṃ  nisīditvā añjaliṃ paggahetvā evamassa vacanīyo -- `ahaṃ, āvuso, itthannāmaṃ āpattiṃ  āpanno taṃ paṭidesemī'ti. tena vattabbo `passasī'ti, āma passāmīti āyatiṃ saṃvareyyāsī''ti  (cūḷava0 239). tattha ^a^M2.0224^ea^ purimanayeneva āpattiyā nāmaggahaṇaṃ vacanabhedo  ca veditabbo.<br/><br/>[03]yathā ca gaṇassa nissajjane evaṃ dvinnaṃ nissajjanepi pāḷi veditabbā. yadi hi viseso  bhaveyya, yatheva ``anujānāmi, bhikkhave, tiṇṇannaṃ pārisuddhiuposathaṃ kātuṃ, evañca  pana, bhikkhave, kātabbo. byattena bhikkhunā paṭibalena te bhikkhū ñāpetabbā''tiādinā  nayena ``tiṇṇannaṃ pārisuddhiuposathaṃ kātu''nti vatvā puna ``anujānāmi, bhikkhave,  dvinnaṃ pārisuddhiuposathaṃ kātuṃ, evañca pana, bhikkhave, kātabbo. therena bhikkhunā  ekaṃsaṃ uttarāsaṅga''ntiādinā (mahāva0 168) nayena visuṃyeva dvinnaṃ pārisuddhiuposatho  vutto, evamidhāpi ^a^V2.0202^ea^ visuṃ pāḷiṃ vadeyya, yasmā pana natthi, tasmā avatvā gatoti, gaṇassa  vuttā pāḷiyevettha pāḷi.<br/><br/>[03]āpattipaṭiggahaṇe pana ayaṃ viseso, yathā gaṇassa nissajjitvā āpattiyā desiyamānāya  āpattipaṭiggāhako bhikkhu ñattiṃ ṭhapeti, evaṃ aṭṭhapetvā dvīsu aññatarena yathā  ekapuggalo paṭiggaṇhāti, evaṃ āpatti paṭiggahetabbā. dvinnañhi ñattiṭṭhapanā  nāma natthi, yadi siyā dvinnaṃ pārisuddhiuposathaṃ visuṃ na vadeyya.<br/><br/>[03]nissaṭṭhacīvaradānepi yathā ``imaṃ cīvaraṃ āyasmato dammī''ti eko vadati, evaṃ ``imaṃ  mayaṃ cīvaraṃ āyasmato demā''ti vattuṃ vaṭṭati. ito garukatarāni hi ñattidutiyakammānipi  ``apaloketvā kātabbānī''ti vuttāni atthi, tesaṃ etaṃ anulomaṃ nissaṭṭhacīvaraṃ  pana dātabbameva adātuṃ na labbhati, vinayakammamattañhetaṃ. na taṃ tena saṅghassa vā gaṇassa  vā puggalassa vā dinnameva hotīti.<br/><br/>[03] 468^b^.^eb^ ^b^dasāhātikkante atikkantasaññī^eb^ti dasāhaṃ atikkante cīvare ``atikkantaṃ  ida''nti evaṃsaññī, dasāhe vā atikkante ``atikkanto ^a^P3.0642^ea^ dasāho''ti  evaṃsaññī. ^b^nissaggiyaṃ pācittiya^eb^nti na idha saññā rakkhati. yopi evaṃsaññī,  tassapi taṃ cīvaraṃ nissaggiyaṃ pācittiyāpatti ca. sanissaggiyavinayakammaṃ vā  pācittiyanti ubhopi atthavikappā yujjanti. esa nayo sabbattha.<br/><br/>[03]^b^avissajjite^eb^ ^a^M2.0225^ea^ ^b^vissajjitasaññī^eb^ti kassaci adinne apariccatte  ``pariccattaṃ mayā''ti evaṃsaññī.<br/><br/>[03]^b^anaṭṭhe naṭṭhasaññī^eb^ti attano cīvarena saddhiṃ bahūni aññesaṃ cīvarāni ekato ṭhapitāni  corā haranti. tatresa attano cīvare anaṭṭhe naṭṭhasaññī hoti. esa nayo avinaṭṭhādīsupi.<br/><br/>[03]^b^avilutte^eb^ti ettha pana gabbhaṃ bhinditvā pasayhāvahāravasena avilutteti veditabbaṃ.<br/><br/>[03]^b^anissajjitvā paribhuñjati āpatti dukkaṭassā^eb^ti sakiṃ nivatthaṃ vā sakiṃ  pārutaṃ vā kāyato amocetvā divasampi vicarati, ekāva āpatti. mocetvā mocetvā  nivāseti vā pārupati ^a^V2.0203^ea^ vā payoge payoge dukkaṭaṃ. dunnivatthaṃ vā duppārutaṃ  vā saṇṭhapentassa anāpatti. aññassa taṃ paribhuñjatopi anāpatti, ``anāpatti aññena  kataṃ paṭilabhitvā paribhuñjatī''ti (pārā0 570) ādivacanañcettha sādhakaṃ. anatikkante  atikkantasaññino vematikassa ca dukkaṭaṃ paribhogaṃ sandhāya vuttaṃ.<br/><br/>[03] 469^b^.^eb^ ^b^``anāpatti antodasāhaṃ adhiṭṭheti, vikappetī''^eb^ti ettha pana adhiṭṭhānupagaṃ  vikappanupagañca veditabbaṃ. tatrāyaṃ pāḷi -- atha kho bhikkhūnaṃ etadahosi -- ``yāni tāni  bhagavatā anuññātāni `ticīvara'nti vā `vassikasāṭikā'ti vā `nisīdana'nti  vā `paccattharaṇa'nti vā `kaṇḍuppaṭicchādī'ti vā mukhapuñchanacoḷakanti vā parikkhāracoḷanti  vā sabbāni tāni adhiṭṭhātabbānīti nu kho udāhu vikappetabbānī''ti, bhagavato etamatthaṃ  ārocesuṃ --<br/><br/>[02] ``anujānāmi, bhikkhave, ticīvaraṃ adhiṭṭhātuṃ na vikappetuṃ; vassikasāṭikaṃ  vassānaṃ cātumāsaṃ adhiṭṭhātuṃ tato paraṃ vikappetuṃ; nisīdanaṃ adhiṭṭhātuṃ na vikappetuṃ;  paccattharaṇaṃ adhiṭṭhātuṃ na vikappetuṃ; kaṇḍuppaṭicchādiṃ yāvāabādhā adhiṭṭhātuṃ  tato paraṃ vikappetuṃ; mukhapuñchanacoḷaṃ adhiṭṭhātuṃ ^a^P3.0643^ea^ na vikappetuṃ;  parikkhāracoḷaṃ adhiṭṭhātuṃ na vikappetu''nti (mahāva0 358).<br/><br/>[03]``tattha ^a^M2.0226^ea^ ^b^ticīvaraṃ''^eb^ adhiṭṭhahantena rajitvā kappabinduṃ datvā pamāṇayuttameva  adhiṭṭhātabbaṃ. tassa pamāṇaṃ ukkaṭṭhaparicchedena sugatacīvarato ūnakaṃ vaṭṭati, lāmakaparicchedena  saṅghāṭiyā uttarāsaṅgassa ca dīghato muṭṭhipañcakaṃ tiriyaṃ muṭṭhittikaṃ pamāṇaṃ vaṭṭati.  antaravāsako dīghato muṭṭhipañcako tiriyaṃ dvihatthopi vaṭṭati. pārupaṇenapi hi sakkā  nābhiṃ paṭicchādetunti. vuttappamāṇato pana atirekaṃ ūnakañca parikkhāracoḷanti adhiṭṭhātabbaṃ.<br/><br/>[03]tattha yasmā ``dve cīvarassa adhiṭṭhānā -- kāyena vā adhiṭṭheti, vācāya vā adhiṭṭhetī''ti  (pari0 322) vuttaṃ, tasmā purāṇasaṅghāṭiṃ ``imaṃ saṅghāṭiṃ paccuddharāmī''ti paccuddharitvā  navaṃ saṅghāṭiṃ hatthena gahetvā ``imaṃ saṅghāṭiṃ adhiṭṭhāmī''ti cittena ābhogaṃ katvā kāyavikāraṃ  karontena kāyena adhiṭṭhātabbā. idaṃ kāyena adhiṭṭhānaṃ, taṃ yena kenaci sarīrāvayavena  aphusantassa na vaṭṭati. vācāya adhiṭṭhāne pana vacībhedaṃ katvā vācāya adhiṭṭhātabbā.  tatra duvidhaṃ adhiṭṭhānaṃ -- sace hatthapāse hoti ``imaṃ saṅghāṭiṃ adhiṭṭhāmī''ti vācā bhinditabbā.  atha antogabbhe vā uparipāsāde vā sāmantavihāre vā hoti ṭhapitaṭṭhānaṃ sallakkhetvā  ``etaṃ saṅghāṭiṃ adhiṭṭhāmī''ti vācā ^a^V2.0204^ea^ bhinditabbā. esa nayo uttarāsaṅge antaravāsake  ca. nāmamattameva hi viseso. tasmā sabbāni saṅghāṭiṃ uttarāsaṅgaṃ antaravāsakanti  evaṃ attano nāmeneva adhiṭṭhātabbāni. sace adhiṭṭhahitvā ṭhapitavatthehi saṅghāṭiādīni  karoti, niṭṭhite rajane ca kappe ca imaṃ ``paccuddharāmī''ti paccuddharitvā puna adhiṭṭhātabbāni.  adhiṭṭhitena pana saddhiṃ mahantatarameva dutiyapaṭṭaṃ vā khaṇḍaṃ vā saṃsibbantena puna adhiṭṭhātabbameva.  same vā khuddake vā adhiṭṭhānakiccaṃ natthi.<br/><br/>[03]ticīvaraṃ pana parikkhāracoḷaṃ adhiṭṭhātuṃ vaṭṭati ^a^P3.0644^ea^ na vaṭṭatīti? ^b^mahāpadumatthero^eb^  kirāha -- ``ticīvaraṃ ticīvarameva adhiṭṭhātabbaṃ. sace parikkhāracoḷādhiṭṭhānaṃ labheyya  udositasikkhāpade parihāro niratthako bhaveyyā''ti. evaṃ vutte kira avasesā bhikkhū  āhaṃsu -- ``parikkhāracoḷampi bhagavatāva adhiṭṭhātabbanti vuttaṃ, tasmā vaṭṭatī''ti.  ^b^mahāpaccariyampi^eb^ vuttaṃ ``parikkhāracoḷaṃ nāma pāṭekkaṃ nidhānamukhametanti ticīvaraṃ  ^a^M2.0227^ea^ parikkhāracoḷanti adhiṭṭhahitvā paribhuñjituṃ vaṭṭati. udositasikkhāpade  pana ticīvaraṃ adhiṭṭhahitvā pariharantassa parihāro vutto''ti. ubhatovibhaṅgabhāṇako  puṇṇavālikavāsī ^b^mahātissattheropi^eb^ kira āha -- ``mayaṃ pubbe mahātherānaṃ assumha,  araññavāsino bhikkhū rukkhasusirādīsu cīvaraṃ ṭhapetvā padhānaṃ padahanatthāya gacchanti.  sāmantavihāre dhammasavanatthāya gatānañca nesaṃ sūriye uṭṭhite sāmaṇerā vā daharabhikkhū  vā pattacīvaraṃ gahetvā gacchanti, tasmā sukhaparibhogatthaṃ ticīvaraṃ parikkhāracoḷanti  adhiṭṭhātuṃ vaṭṭatī''ti. ^b^mahāpaccariyampi^eb^ vuttaṃ pubbe āraññikā bhikkhū abaddhasīmāyaṃ  dupparihāranti ticīvaraṃ parikkhāracoḷameva adhiṭṭhahitvā paribhuñjiṃsū''ti.<br/><br/>[03]^b^``vassikasāṭikā''^eb^ anatirittappamāṇā nāmaṃ gahetvā vuttanayeneva cattāro vassike  māse adhiṭṭhātabbā, tato paraṃ paccuddharitvā vikappetabbā. vaṇṇabhedamattarattāpi cesā  vaṭṭati. dve pana na vaṭṭanti. ^b^``nisīdanaṃ''^eb^ vuttanayena adhiṭṭhātabbameva, tañca kho pamāṇayuttaṃ  ekameva, dve na vaṭṭanti. ^b^``paccattharaṇa''mpi^eb^ adhiṭṭhātabbameva, taṃ pana mahantampi vaṭṭati,  ekampi vaṭṭati, bahūnipi vaṭṭanti. nīlampi pītakampi sadasampi pupphadasampīti sabbappakāraṃ  vaṭṭati. sakiṃ adhiṭṭhitaṃ adhiṭṭhitameva hoti. ^b^``kaṇḍuppaṭicchādi''^eb^ yāva ābādho  atthi, tāva pamāṇikā adhiṭṭhātabbā. ābādhe vūpasante paccuddharitvā vikappetabbā,  ekāva vaṭṭati ^a^P3.0645^ea^. ^b^``mukhapuñchanacoḷaṃ''^eb^ adhiṭṭhātabbameva, yāva ekaṃ  dhoviyati, tāva aññaṃ paribhogatthāya icchitabbanti ^a^V2.0205^ea^ dve vaṭṭanti. apare pana therā  ``nidhānamukhametaṃ bahūnipi vaṭṭantī''ti vadanti. ^b^parikkhāracoḷe^eb^ gaṇanā natthi,  yattakaṃ icchati tattakaṃ adhiṭṭhātabbameva. ^b^thavikāpi parissāvanampi^eb^ vikappanupagaṃ  pacchimacīvarappamāṇaṃ ``parikkhāracoḷaka''nti adhiṭṭhātabbameva. bahūni ekato katvā  ``imāni cīvarāni parikkhāracoḷāni adhiṭṭhāmī''ti adhiṭṭhātumpi vaṭṭatiyeva. bhesajjanavakammamātāpituādīnaṃ  atthāya ṭhapentenapi adhiṭṭhātabbameva. ^b^mahāpaccariyaṃ^eb^ pana ``anāpattī''ti vuttaṃ.  mañcabhisi pīṭhakabhisi bimbohanaṃ pāvāro kojavoti etesu pana senāsanaparikkhāratthāya  dinnapaccattharaṇe ca adhiṭṭhānakiccaṃ natthiyeva.<br/><br/>[03]adhiṭṭhitacīvaraṃ pana paribhuñjato kathaṃ adhiṭṭhānaṃ vijahatīti? aññassa dānena, acchinditvā  gahaṇena, vissāsaggāhena, hīnāyāvattanena, sikkhāpaccakkhānena ^a^M2.0228^ea^, kālaṃkiriyāya,  liṅgaparivattanena, paccuddharaṇena, chiddabhāvenāti imehi navahi kāraṇehi vijahati.  tattha purimehi aṭṭhahi sabbacīvarāni adhiṭṭhānaṃ vijahanti, chiddabhāvena pana ticīvarasseva  sabbāṭṭhakathāsu adhiṭṭhānavijahanaṃ vuttaṃ, tañca nakhapiṭṭhippamāṇena chiddena. tattha nakhapiṭṭhippamāṇaṃ  kaniṭṭhaṅgulinakhavasena veditabbaṃ, chiddañca vinibbiddhachiddameva. chiddassa hi abbhantare ekatantu  cepi acchinno hoti, rakkhati. tattha saṅghāṭiyā ca uttarāsaṅgassa ca dīghantato vidatthippamāṇassa  tiriyantato aṭṭhaṅgulappamāṇassa padesassa orato chiddaṃ adhiṭṭhānaṃ bhindati, parato na bhindati.  antaravāsakassa pana dīghantato vidatthippamāṇasseva tiriyantato caturaṅgulappamāṇassa padesassa  orato chiddaṃ adhiṭṭhānaṃ bhindati, parato ^a^P3.0646^ea^ na bhindati. tasmā jāte chidde  taṃ cīvaraṃ atirekacīvaraṭṭhāne tiṭṭhati, sūcikammaṃ katvā puna adhiṭṭhātabbaṃ. ^b^mahāsumatthero^eb^  panāha -- ``pamāṇacīvarassa yattha katthaci chiddaṃ adhiṭṭhānaṃ bhindati, mahantassa pana pamāṇato  bahi chiddaṃ adhiṭṭhānaṃ na bhindati, antojātaṃ bhindatī''ti. ^b^karavīkatissatthero^eb^  āha -- ``khuddakaṃ mahantaṃ na pamāṇaṃ, dve cīvarāni pārupantassa vāmahatthe saṅgharitvā  ṭhapitaṭṭhāne chiddaṃ adhiṭṭhānaṃ na bhindati, orabhāge bhindati. antaravāsakassapi ovaṭṭikaṃ  karontena saṅgharitaṭṭhāne chiddaṃ na bhindati, tato oraṃ bhindatī''ti. ^b^andhakaṭṭhakathāyaṃ^eb^  pana ticīvare ^b^mahāsumatthera^eb^vādaṃ pamāṇaṃ katvā uttarimpi idaṃ vuttaṃ ``pacchimappamāṇaṃ  adhiṭṭhānaṃ rakkhatī''ti. parikkhāracoḷe dīghaso aṭṭhaṅgule sugataṅgulena tiriyaṃ caturaṅgule  yattha katthaci chiddaṃ adhiṭṭhānaṃ vijahati. mahante coḷe tato parena chiddaṃ adhiṭṭhānaṃ na  vijahati. esa nayo sabbesu adhiṭṭhātabbakesu cīvaresū''ti.<br/><br/>[03]tattha yasmā sabbesampi adhiṭṭhātabbakacīvarānaṃ vikappanupagapacchimappamāṇato aññaṃ pacchimappamāṇaṃ ^a^V2.0206^ea^ nāma natthi, yañhi nisīdana-kaṇḍuppaṭicchādi-vassikasāṭikānaṃ pamāṇaṃ vuttaṃ, taṃ  ukkaṭṭhaṃ, tato uttari paṭisiddhattā na pacchimaṃ tato heṭṭhā appaṭisiddhattā. ticīvarassāpi  sugatacīvarappamāṇato ūnakattaṃ ukkaṭṭhappamāṇameva. pacchimaṃ pana visuṃ sutte vuttaṃ  natthi. mukhapuñchanapaccattharaṇaparikkhāracoḷānaṃ ukkaṭṭhaparicchedo natthiyeva. vikappanupagapacchimena  pana pacchimaparicchedo vutto. tasmā yaṃ tāva ^b^andhakaṭṭhakathāyaṃ^eb^ ^a^M2.0229^ea^ ``pacchimappamāṇaṃ  adhiṭṭhānaṃ rakkhatī''ti vatvā tattha parikkhāracoḷasseva sugataṅgulena aṭṭhaṅgulacaturaṅgulapacchimappamāṇaṃ  dassetvā itaresaṃ ticīvarādīnaṃ muṭṭhipañcakādipabhedaṃ ^a^P3.0647^ea^ pacchimappamāṇaṃ  sandhāya ``esa nayo sabbesu adhiṭṭhātabbakesucīvaresū''ti vuttaṃ, taṃ na sameti.<br/><br/>[03]^b^karavīkatissatthera^eb^vādepi dīghantatoyeva chiddaṃ dassitaṃ, tiriyantato na dassitaṃ, tasmā  so aparicchinno. ^b^mahāsumatthera^eb^vāde ``pamāṇacīvarassa yattha katthaci chiddaṃ adhiṭṭhānaṃ  bhindati, mahantassa pana pamāṇato bahi chiddaṃ adhiṭṭhānaṃ na bhindatī''ti vuttaṃ. idaṃ  pana na vuttaṃ -- ``idaṃ nāma pamāṇacīvaraṃ ito uttari mahantaṃ cīvara''nti. apicettha  ticīvarādīnaṃ muṭṭhipañcakādibhedaṃ pacchimappamāṇanti adhippetaṃ. tattha yadi pacchimappamāṇato  bahi chiddaṃ adhiṭṭhānaṃ na bhindeyya, ukkaṭṭhapattassāpi majjhimapattassa vā omakappamāṇato  bahi chiddaṃ adhiṭṭhānaṃ na bhindeyya, na ca na bhindati. tasmā ayampi vādo aparicchinno.<br/><br/>[03]yo panāyaṃ sabbapaṭhamo ^b^aṭṭhakathāvādo,^eb^ ayamevettha pamāṇaṃ. kasmā? paricchedasabbhāvato.  ticīvarassa hi pacchimappamāṇañca chiddappamāṇañca chidduppattidesappamāṇañca ^b^sabbāṭṭhakathāsu^eb^yeva  paricchinditvā vuttaṃ, tasmā sveva vādo pamāṇaṃ. addhā hi so bhagavato adhippāyaṃ  anugantvā vutto. itaresu pana neva paricchedo atthi, na pubbāparaṃ sametīti.<br/><br/>[03]yo pana dubbalaṭṭhāne paṭhamaṃ aggaḷaṃ datvā pacchā dubbalaṭṭhānaṃ chinditvā apaneti, adhiṭṭhānaṃ  na bhijjati. maṇḍalaparivattanepi eseva nayo. dupaṭṭassa ekasmiṃ paṭale chidde vā jāte  gaḷite vā adhiṭṭhānaṃ na bhijjati, khuddakaṃ cīvaraṃ mahantaṃ karoti, mahantaṃ vā khuddakaṃ  karoti, adhiṭṭhānaṃ na bhijjati. ubho koṭiyo majjhe karonto sace paṭhamaṃ chinditvā  pacchā ghaṭeti, adhiṭṭhānaṃ bhijjati. atha ghaṭetvā chindati, na bhijjati, rajakehi dhovāpetvā  setaṃ kārāpentassāpi adhiṭṭhānaṃ adhiṭṭhānamevāti ^a^P3.0648^ea^. ayaṃ tāva ^b^``antodasāhaṃ  adhiṭṭheti vikappetī''^eb^ti ettha adhiṭṭhāne vinicchayo.<br/><br/>[03]vikappane ^a^M2.0230^ea^ ^a^V2.0207^ea^ pana dve vikappanā -- sammukhāvikappanā ca parammukhāvikappanā  ca. kathaṃ sammukhāvikappanā hotīti? cīvarānaṃ ekabahubhāvaṃ sannihitāsannihitabhāvañca  ñatvā ```imaṃ cīvara'nti vā `imāni cīvarānī'ti vā `etaṃ cīvara'nti vā  `etāni cīvarānī'''ti vā ``tuyhaṃ vikappemī''ti vattabbaṃ, ayamekā sammukhāvikappanā.  ettāvatā nidhetuṃ vaṭṭati, paribhuñjituṃ pana vissajjetuṃ vā adhiṭṭhātuṃ vā na vaṭṭati.  ``mayhaṃ santakaṃ, mayhaṃ santakāni paribhuñja vā vissajjehi vā yathāpaccayaṃ vā karohī''ti  evaṃ pana vutte paccuddhāro nāma hoti. tatopabhuti paribhogādayopi vaṭṭanti.<br/><br/>[03]aparopi nayo -- tatheva cīvarānaṃ ekabahubhāvaṃ sannihitāsannihitabhāvañca ñatvā tasseva  bhikkhuno santike ```imaṃ cīvara'nti vā `imāni cīvarānī'ti vā `etaṃ  cīvara'nti vā `etāni cīvarānī'''ti vā vatvā pañcasu sahadhammikesu aññatarassa  attanā abhirucitassa yassa kassaci nāmaṃ gahetvā ```tissassa bhikkhuno vikappemī'ti  vā `tissāya bhikkhuniyā, sikkhamānāya, tissassa sāmaṇerassa, tissāya sāmaṇeriyā  vikappemī'''ti vā vattabbaṃ, ayaṃ aparāpi sammukhāvikappanā. ettāvatā nidhetuṃ  vaṭṭati, paribhogādīsu pana ekampi na vaṭṭati. tena pana bhikkhunā ``tissassa bhikkhuno  santakaṃ...pe0... tissāya sāmaṇeriyā santakaṃ paribhuñja vā vissajjehi vā yathāpaccayaṃ  vā karohī''ti vutte paccuddhāro nāma hoti. tatopabhuti paribhogādayopi vaṭṭanti.<br/><br/>[03]kathaṃ parammukhāvikappanā hotīti? cīvarānaṃ tatheva ekabahubhāvaṃ sannihitāsannihitabhāvañca  ñatvā ```imaṃ cīvara'nti vā `imāni cīvarānī'ti vā `etaṃ cīvara'nti vā  `etāni cīvarānī'''ti vā vatvā ``tuyhaṃ vikappanatthāya dammī''ti vattabbaṃ.  tena vattabbo -- ``ko te mitto vā sandiṭṭho vā''ti? tato itarena purimanayeneva  ``tisso bhikkhūti vā...pe0... tissā sāmaṇerī''ti vā vattabbaṃ. puna tena  bhikkhunā ^a^P3.0649^ea^ ``ahaṃ tissassa bhikkhuno dammīti vā...pe0... tissāya  sāmaṇeriyā dammī''ti vā vattabbaṃ, ayaṃ parammukhāvikappanā. ettāvatā nidhetuṃ  vaṭṭati, paribhogādīsu pana ekampi na vaṭṭati. tena pana bhikkhunā dutiyasammukhāvikappanāyaṃ  vuttanayeneva ``itthannāmassa santakaṃ paribhuñja vā vissajjehi vā yathāpaccayaṃ vā  karohī''ti vutte paccuddhāro nāma hoti. tatopabhuti paribhogādayopi vaṭṭanti.<br/><br/>[03]dvinnaṃ ^a^M2.0231^ea^ vikappanānaṃ kiṃ nānākaraṇaṃ? sammukhāvikappanāyaṃ sayaṃ vikappetvā  parena paccuddharāpeti ^a^V2.0208^ea^. parammukhāvikappanāya pareneva vikappāpetvā pareneva paccuddharāpeti,  idamettha nānākaraṇaṃ. sace pana yassa vikappeti, so paññattikovido na hoti,  na jānāti paccuddharituṃ, taṃ cīvaraṃ gahetvā aññassa byattassa santikaṃ gantvā puna vikappetvā  paccuddharāpetabbaṃ. vikappitavikappanā nāmesā vaṭṭati. ayaṃ ^b^``vikappetī''^eb^ti  imasmiṃ pade vinicchayo.<br/><br/>[03]``anujānāmi, bhikkhave, ticīvaraṃ adhiṭṭhātuṃ na vikappetu''ntiādivacanato ca idaṃ  ``vikappetī''ti avisesena vuttavacanaṃ viruddhaṃ viya dissati, na ca viruddhaṃ tathāgatā  bhāsanti. tasmā evamassa attho veditabbo, ticīvaraṃ ticīvarasaṅkhepeneva pariharato  adhiṭṭhātumeva anujānāmi, na vikappetuṃ. vassikasāṭikaṃ pana cātumāsato paraṃ  vikappetumeva na adhiṭṭhātuṃ. evañca sati yo ticīvare ekena cīvarena vippavasitukāmo  hoti, tassa ticīvarādhiṭṭhānaṃ paccuddharitvā vippavāsasukhatthaṃ vikappanāya okāso  dinno hoti. dasāhātikkame ca anāpattīti etenupāyena sabbattha vikappanāya appaṭisiddhabhāvo  veditabbo.<br/><br/>[03]^b^vissajjetī^eb^ti aññassa deti. kathaṃ pana dinnaṃ hoti, kathaṃ gahitaṃ? ``imaṃ  tuyhaṃ demi dadāmi dajjāmi oṇojemi pariccajāmi nissajjāmi vissajjāmīti vā  ``itthannāmassa demi...pe0... nissajjāmī''ti vā vadati, sammukhāpi ^a^P3.0650^ea^  parammukhāpi dinnaṃyeva hoti. ``tuyhaṃ gaṇhāhī''ti vutte ``mayhaṃ gaṇhāmī''ti  vadati, sudinnaṃ suggahitañca. ``tava santakaṃ karohi, tava santakaṃ hotu, tava santakaṃ  karissasī''ti vutte ``mama santakaṃ karomi, mama santakaṃ hotu, mama santakaṃ karissāmī''ti  vadati, duddinnaṃ duggahitañca. neva dātā dātuṃ jānāti, na itaro gahetuṃ. sace  pana ``tava santakaṃ karohī''ti vutte ``sādhu, bhante, mayhaṃ gaṇhāmī''ti gaṇhāti,  suggahitaṃ. sace pana ``eko gaṇhāhī''ti vadati, itaro ``na gaṇhāmī''ti puna so  ``dinnaṃ mayā tuyhaṃ, gaṇhāhī''ti vadati, itaropi ``na mayhaṃ iminā attho''ti  vadati. tato purimopi ``mayā dinna''nti dasāhaṃ atikkāmeti, pacchimopi ``mayā  paṭikkhitta''nti. kassa āpattīti? na kassaci āpatti. yassa pana ruccati,  tena adhiṭṭhahitvā paribhuñjitabbaṃ.<br/><br/>[03]yo ^a^M2.0232^ea^ pana adhiṭṭhāne vematiko, tena kiṃ kātabbaṃ? vematikabhāvaṃ ārocetvā  sace anadhiṭṭhitaṃ bhavissati, evaṃ me kappiyaṃ hotīti vatvā vuttanayeneva nissajjitabbaṃ.  na hi evaṃ ^a^V2.0209^ea^ jānāpetvā vinayakammaṃ karontassa musāvādo hoti. keci pana ``ekena  bhikkhunā vissāsaṃ gahetvā puna dinnaṃ vaṭṭatī''ti vadanti, taṃ na yujjati. na hi  tassetaṃ vinayakammaṃ, nāpi taṃ ettakena aññaṃ vatthuṃ hoti.<br/><br/>[03]^b^nassatī^eb^tiādi uttānatthameva. ^b^yo na dadeyya āpatti dukkaṭassā^eb^ti ettha  ``mayhaṃ dinnaṃ iminā''ti imāya saññāya na dentassa dukkaṭaṃ. tassa santakabhāvaṃ  pana ñatvā lesena acchindanto bhaṇḍaṃ agghāpetvā kāretabboti.<br/><br/>[03]samuṭṭhānādīsu idaṃ sikkhāpadaṃ kathinasamuṭṭhānaṃ nāma kāyavācāto ca kāyavācācittato  ca samuṭṭhāti, anadhiṭṭhānena ca avikappanena ca āpajjanato akiriyaṃ, saññāya abhāvepi  na muccati, ajānantopi āpajjatīti nosaññāvimokkhaṃ, acittakaṃ, paṇṇattivajjaṃ,  kāyakammaṃ, vacīkammaṃ, ticittaṃ, tivedananti.<br/><br/>[06] paṭhamakathinasikkhāpadavaṇṇanā niṭṭhitā.


volume: 1
item: 110
title: ^cīvaravaggo^paṭhamakathinasikkhāpadavaṇṇanā^udositasikkhāpadavaṇṇanā^
content:
  [03] 471^b^.^eb^ ^b^tena^eb^ ^a^P3.0651^ea^ ^b^samayena buddho bhagavā^eb^ti udositasikkhāpadaṃ. tattha  ^b^santaruttarenā^eb^ti antaranti antaravāsako vuccati, uttaranti uttarāsaṅgo, saha antarena  uttaraṃ santaruttaraṃ, tena santaruttarena, saha antaravāsakena uttarāsaṅgenāti attho.  ^b^kaṇṇakitānī^eb^ti sedena phuṭṭhokāsesu sañjātakāḷasetamaṇḍalāni. ^b^addasa kho  āyasmā ānando senāsanacārikaṃ āhiṇḍanto^eb^ti thero kira bhagavati  divā paṭisallānatthāya gandhakuṭiṃ paviṭṭhe taṃ okāsaṃ labhitvā dunnikkhittāni dārubhaṇḍamattikābhaṇḍāni  paṭisāmento asammaṭṭhaṭṭhānaṃ sammajjanto gilānehi bhikkhūhi saddhiṃ paṭisanthāraṃ karonto  tesaṃ bhikkhūnaṃ ^a^M2.0233^ea^ senāsanaṭṭhānaṃ sampatto addasa. tena vuttaṃ -- ``addasa kho  āyasmā ānando senāsanacārikaṃ āhiṇḍanto''ti.<br/><br/>[03] 473^b^.^eb^ ^b^avippavāsasammutiṃ dātu^eb^nti avippavāse sammuti avippavāsasammuti, avippavāsāya  vā sammuti avippavāsasammuti. ko panettha ānisaṃso? yena cīvarena vippavasati,  taṃ nissaggiyaṃ na hoti, āpattiñca nāpajjati. kittakaṃ kālaṃ? ^b^mahāsumatthero^eb^  tāva āha -- ``yāva rogo na vūpasamati, vūpasante pana roge sīghaṃ cīvaraṭṭhānaṃ āgantabba''nti  ^a^V2.0210^ea^. ^b^mahāpadumatthero^eb^ āha -- ``sīghaṃ āgacchato rogo paṭikuppeyya, tasmā saṇikaṃ  āgantabbaṃ. yato paṭṭhāya hi satthaṃ vā pariyesati, `gacchāmī'ti ābhogaṃ vā karoti,  tato paṭṭhāya vaṭṭati. `na dāni gamissāmī'ti evaṃ pana dhuranikkhepaṃ karontena paccuddharitabbaṃ,  atirekacīvaraṭṭhāne ṭhassatī''ti. sace panassa rogo paṭikuppati, kiṃ kātabbanti?  ^b^phussadevatthero^eb^ tāva āha -- ``sace soyeva rogo paṭikuppati, sā eva sammuti,  puna sammutidānakiccaṃ natthi. athañño kuppati, puna dātabbā sammutī''ti. ^b^upatissatthero^eb^  āha -- ``so vā rogo hotu, añño vā puna sammutidānakiccaṃ natthī''ti.<br/><br/>[03] 475-6^b^.^eb^ ^b^niṭṭhitacīvarasmiṃ bhikkhunā^eb^ti idha pana purimasikkhāpade viya atthaṃ aggahetvā  niṭṭhite cīvarasmiṃ bhikkhunoti evaṃ sāmivasena karaṇavacanassa attho veditabbo.  karaṇavasena ^a^P3.0652^ea^ hi bhikkhunā idaṃ nāma kātabbanti natthi. sāmivasena pana  bhikkhuno cīvarasmiṃ niṭṭhite kathine ca ubbhate evaṃ chinnapalibodho ekarattampi  ce bhikkhu ticīvarena vippavaseyyāti evaṃ attho yujjati. tattha ^b^ticīvarenā^eb^ti  adhiṭṭhitesu tīsu cīvaresu yena kenaci. ekena vippavutthopi hi ticīvarena  vippavuttho hoti, paṭisiddhapariyāpannena vippavutthattā. tenevassa padabhājane ``saṅghāṭiyā  vā''tiādi vuttaṃ. ^b^vippavaseyyā^eb^ti vippayutto vaseyya.<br/><br/>[03] 477-8^b^.^eb^ ^b^gāmo ekūpacāro^eb^tiādi avippavāsalakkhaṇavavatthāpanatthaṃ vuttaṃ. tato paraṃ yathākkamena  tāneva pannarasa mātikāpadāni vitthārento ^b^``gāmo ekūpacāro nāmā''^eb^tiādimāha.  tattha ^b^ekakulassa gāmo^eb^ti ekassa rañño vā bhojakassa vā gāmo. ^b^parikkhitto^eb^ti  yena ^a^M2.0234^ea^ kenaci pākārena vā vatiyā vā parikkhāya vā parikkhitto.  ettāvatā ekakulagāmassa ekūpacāratā dassitā. ^b^antogāme vatthabba^eb^nti evarūpe  gāme cīvaraṃ nikkhipitvā gāmabbhantare yathārucite ṭhāne aruṇaṃ uṭṭhāpetuṃ vaṭṭati.  ^b^aparikkhitto^eb^ti iminā tasseva gāmassa nānūpacāratā dassitā. evarūpe gāme  yasmiṃ ghare cīvaraṃ nikkhittaṃ, tattha vatthabbaṃ. ^b^hatthapāsā vā na vijahitabba^eb^nti atha  vā taṃ gharaṃ samantato hatthapāsā na vijahitabbaṃ, aḍḍhateyyaratanappamāṇappadesā uddhaṃ na vijahitabbanti  vuttaṃ hoti. aḍḍhateyyaratanabbhantare pana vatthuṃ vaṭṭati. taṃ pamāṇaṃ atikkamitvā sacepi  iddhimā bhikkhū ākāse aruṇaṃ uṭṭhāpeti, nissaggiyameva hoti. ettha ca ^b^yasmiṃ  ghare^eb^ti gharaparicchedo ``ekakulassa nivesanaṃ hotī''tiādinā (pārā0 480) lakkhaṇena  veditabbo.<br/><br/>[03] 479^b^.^eb^ ^b^nānākulassa^eb^ ^a^V2.0211^ea^ ^b^gāmo^eb^ti nānārājūnaṃ vā bhojakānaṃ vā gāmo, vesālikusinārādisadiso.  ^b^parikkhitto^eb^ti iminā nānākulagāmassa ekūpacāratā dassitā. ^b^sabhāye vā  dvāramūle vā^eb^ti ettha sabhāyanti liṅgabyattayena sabhā vuttā. ^b^dvāramūle^eb^ti nagaradvārassa  samīpe. idaṃ vuttaṃ ^a^P3.0653^ea^ hoti -- evarūpe gāme yasmiṃ ghare cīvaraṃ nikkhittaṃ,  tattha vā vatthabbaṃ. tattha saddasaṅghaṭṭanena vā janasambādhena vā vasituṃ asakkontena sabhāye  vā vatthabbaṃ nagaradvāramūle vā. tatrapi vasituṃ asakkontena yattha katthaci phāsukaṭṭhāne  vasitvā antoaruṇe āgamma tesaṃyeva sabhāyadvāramūlānaṃ hatthapāsā vā na vijahitabbaṃ.  gharassa pana cīvarassa vā hatthapāse vattabbameva natthi.<br/><br/>[03]^b^sabhāyaṃ gacchantena hatthapāse cīvaraṃ nikkhipitvā^eb^ti sace ghare aṭṭhapetvā sabhāye ṭhapessāmīti  sabhāyaṃ gacchati, tena sabhāyaṃ gacchantena hatthapāseti hatthaṃ pasāretvā ``handimaṃ cīvaraṃ  ṭhapemī''ti evaṃ nikkhepasukhe hatthapāsagate kismiñci āpaṇe cīvaraṃ nikkhipitvā  purimanayeneva sabhāye vā vatthabbaṃ dvāramūle vā, hatthapāsā vā na vijahitabbaṃ.<br/><br/>[03]tatrāyaṃ vinicchayo -- ^b^phussadevatthero^eb^ tāva āha -- ``cīvarahatthapāse vasitabbaṃ  natthi, yattha katthaci vīthihatthapāsepi sabhāyahatthapāsepi dvārahatthapāsepi ^a^M2.0235^ea^  vasituṃ vaṭṭatī''ti. ^b^upatissatthero^eb^ panāha -- ``nagarassa bahūnipi dvārāni honti  bahūnipi sabhāyāni, tasmā sabbattha na vaṭṭati. yassā pana vīthiyā cīvaraṃ ṭhapitaṃ yaṃ  tassā sammukhaṭṭhāne sabhāyañca dvārañca tassa sabhāyassa ca dvārassa ca hatthapāsā na vijahitabbaṃ.  evañhi sati sakkā cīvarassa pavatti jānitu''nti. sabhāyaṃ pana gacchantena yassa āpaṇikassa  hatthe nikkhittaṃ, sace so taṃ cīvaraṃ atiharitvā ghare nikkhipati, vīthihatthapāso na  rakkhati, gharassa hatthapāse vatthabbaṃ. sace mahantaṃ gharaṃ hoti, dve vīthiyo pharitvā ṭhitaṃ  purato vā pacchato vā hatthapāseyeva aruṇaṃ uṭṭhāpetabbaṃ. sabhāye nikkhipitvā pana  sabhāye vā tassa sammukhe nagaradvāramūle vā tesaṃyeva hatthapāse vā aruṇaṃ uṭṭhāpetabbaṃ.<br/><br/>[03]^b^aparikkhitto^eb^tīminā tasseva gāmassa nānūpacāratā dassitā. etenevupāyena sabbattha  ekūpacāratā ca nānūpacāratā ca veditabbā. pāḷiyaṃ pana ``gāmo ekūpacāro   ^a^P3.0654^ea^ nāmā''ti evaṃ ādimhi ``ajjhokāso ekūpacāro nāmā''ti evaṃ  ante ca ekameva mātikāpadaṃ uddharitvā padabhājanaṃ vitthāritaṃ. tasmā tasseva padassānusārena  sabbattha parikkhepādivasena ekūpacāratā ca nānūpacāratā ca veditabbā.<br/><br/>[03] 480-1^b^.^eb^ nivesanādīsub^ ^a^V2.0212^ea^ ^b^ovarakā^eb^ti gabbhānaṃyevetaṃ pariyāyavacanaṃ. ^b^hatthapāsā  vā^eb^ti gabbhassa hatthapāsā. ^b^dvāramūle vā^eb^ti sabbesaṃ sādhāraṇe gharadvāramūle. ^b^hatthapāsā  vā^eb^ti gabbhassa vā gharadvāramūlassa vā hatthapāsā.<br/><br/>[03] 482-7^b^.^eb^ ^b^udosito^eb^ti yānādīnaṃ bhaṇḍānaṃ sālā. ito paṭṭhāya ca nivesane vuttanayeneva  vinicchayo veditabbo. ^b^aṭṭo^eb^ti paṭirājādipaṭibāhanatthaṃ iṭṭhakāhi kato bahalabhittiko  catupañcabhūmiko patissayaviseso. ^b^māḷo^eb^ti ekakūṭasaṅgahito caturassapāsādo.  ^b^pāsādo^eb^ti dīghapāsādo. ^b^hammiya^eb^nti muṇḍacchadanapāsādo.<br/><br/>[03] 489^b^.^eb^ ^b^sattabbhantarā^eb^tiettha ekaṃ abbhantaraṃ aṭṭhavīsatihatthaṃ hoti. sace sattho gacchanto  gāmaṃ vā nadiṃ vā pariyādiyitvā tiṭṭhati antopaviṭṭhena saddhiṃ ekābaddho hutvā orañca  pārañca pharitvā ṭhito hoti, satthaparihārova labbhati. atha gāme vā nadiyā vā pariyāpanno  hoti antopaviṭṭho ^a^M2.0236^ea^, gāmaparihāro ceva nadīparihāro ca labbhati. sace  vihārasīmaṃ atikkamitvā tiṭṭhati, antosīmāya ca cīvaraṃ hoti, vihāraṃ gantvā  vasitabbaṃ. sace bahisīmāya cīvaraṃ hoti satthasamīpeyeva vasitabbaṃ. sace gacchanto  sakaṭe vā bhagge goṇe vā naṭṭhe antarā chijjati, yasmiṃ koṭṭhāse cīvaraṃ tattha vasitabbaṃ.<br/><br/>[03] 490^b^.^eb^ ekakulassa khette hatthapāso nāma cīvarahatthapāsoyeva, nānākulassa khette  hatthapāso nāma khettadvārassa hatthapāso. aparikkhitte cīvarasseva hatthapāso.<br/><br/>[03] 491-4^b^.^eb^ ^b^dhaññakaraṇa^eb^nti khalaṃ vuccati. ^b^ārāmo^eb^ti pupphārāmo ^a^P3.0655^ea^  vā phalārāmo vā. dvīsupi khette vuttasadisova vinicchayo. ^b^vihāro^eb^ nivesanasadiso.  rukkhamūle ^b^antochāyāya^eb^nti chāyāya phuṭṭhokāsassa anto eva. viraḷasākhassa pana rukkhassa  ātapena phuṭṭhokāse ṭhapitaṃ nissaggiyameva hoti, tasmā tādisassa sākhācchāyāya vā  khandhacchāyāya vā ṭhapetabbaṃ. sace sākhāya vā viṭape vā ṭhapeti, upari aññasākhācchāyāya  phuṭṭhokāseyeva ṭhapetabbaṃ. khujjarukkhassa chāyā dūraṃ gacchati, chāyāya gataṭṭhāne ṭhapetuṃ  vaṭṭatiyeva. idhāpi hatthapāso cīvarahatthapāsoyeva.<br/><br/>[03]^b^agāmake araññe^eb^ti agāmakaṃ nāma araññaṃ viñjhāṭavīādīsu vā samuddamajjhe vā macchabandhānaṃ  agamanapathe dīpakesu labbhati. ^b^samantā sattabbhantarā^eb^ti majjhe ṭhitassa samattā sabbadisāsu  ^a^V2.0213^ea^ sattabbhantarā, vinibbedhena cuddasa honti. majjhe nisinno puratthimāya vā pacchimāya  vā disāya pariyante ṭhapitacīvaraṃ rakkhati. sace pana aruṇuggamanasamaye kesaggamattampi  puratthimaṃ disaṃ gacchati, pacchimāya disāya cīvaraṃ nissaggiyaṃ hoti. esa nayo  itarasmiṃ. uposathakāle pana parisapariyante nisinnabhikkhuto paṭṭhāya sattabbhantarasīmā sodhetabbā.  yattakaṃ bhikkhusaṅgho vaḍḍhati, sīmāpi tattakaṃ vaḍḍhati.<br/><br/>[03] 495^b^.^eb^ ^b^anissajjitvā paribhuñjati āpatti dukkaṭassā^eb^ti ettha sace padhāniko  bhikkhu sabbarattiṃ padhānamanuyuñjitvā paccusasamaye ``nhāyissāmī''ti tīṇipi  cīvarāni tīre ṭhapetvā nadiṃ otarati, nhāyantasseva cassa aruṇaṃ uṭṭhahati, kiṃ kātabbaṃ.  so hi yadi uttaritvā cīvaraṃ nivāseti, nissaggiyacīvaraṃ ^a^M2.0237^ea^ anissajjitvā  paribhuñjanapaccayā dukkaṭaṃ āpajjati. atha naggo gacchati, evampi dukkaṭaṃ āpajjatīti?  na āpajjati. so hi yāva aññaṃ bhikkhuṃ disvā vinayakammaṃ na karoti, tāva  tesaṃ ^a^P3.0656^ea^ cīvarānaṃ aparibhogārahattā naṭṭhacīvaraṭṭhāne ṭhito hoti. naṭṭhacīvarassa  ca akappiyaṃ nāma natthi. tasmā ekaṃ nivāsetvā dve hatthena gahetvā vihāraṃ gantvā  vinayakammaṃ kātabbaṃ. sace dūre vihāro hoti, antarāmagge manussā sañcaranti.  ekaṃ nivāsetvā ekaṃ pārupitvā ekaṃ aṃsakūṭe ṭhapetvā gantabbaṃ. sace vihāre  sabhāgabhikkhū na passati, bhikkhācāraṃ gatā honti, saṅghāṭiṃ bahigāme ṭhapetvā santaruttarena  āsanasālaṃ gantvā vinayakammaṃ kātabbaṃ. sace bahigāme corabhayaṃ hoti, pārupitvā  gantabbaṃ. sace āsanasālā sambādhā hoti janākiṇṇā, na sakkā ekamante cīvaraṃ  apanetvā vinayakammaṃ kātuṃ, ekaṃ bhikkhuṃ ādāya bahigāmaṃ gantvā vinayakammaṃ  katvā cīvarāni paribhuñjitabbāni.<br/><br/>[03]sace bhikkhū daharānaṃ hatthe pattacīvaraṃ datvā maggaṃ gacchantā pacchime yāme sayitukāmā  honti, attano attano cīvaraṃ hatthapāse katvāva sayitabbaṃ. sace gacchantānaṃyeva  asampattesu daharesu aruṇaṃ uggacchati, cīvaraṃ nissaggiyaṃ hoti, nissayo pana na paṭippassambhati,  daharānampi purato gacchantānaṃ theresu asampattesu eseva nayo. maggaṃ virajjhitvā araññe  aññamaññaṃ apassantesupi eseva nayo. sace pana daharā ``mayaṃ, bhante, muhuttaṃ sayitvā  asukasmiṃ nāma okāse tumhe sampāpuṇissāmā''ti vatvā yāva aruṇuggamanā  sayanti, cīvarañca nissaggiyaṃ hoti, nissayo ca paṭippassambhati, dahare uyyojetvā  theresu sayantesupi eseva nayo. dvedhāpathaṃ disvā therā ``ayaṃ maggo'' daharā ``ayaṃ  maggo''ti vatvā aññamaññassa vacanaṃ aggahetvā gatā, saha aruṇuggamanā cīvarāni ca  nissaggiyāni honti ^a^V2.0214^ea^, nissayo ca paṭippassambhati. sace daharā maggato okkamma ``antoaruṇeyeva  nivattissāmā''ti bhesajjatthāya gāmaṃ pavisitvā āgacchanti. asampattānaṃyeva ca  ^a^P3.0657^ea^ tesaṃ aruṇo uggacchati, cīvarāni nissaggiyāni honti, nissayo pana  na paṭippassambhati. sace pana dhenubhayena vā sunakhabhayena vā ``muhuttaṃ ṭhatvā gamissāmā''ti  ṭhatvā vā nisīditvā vā gacchanti, antarā aruṇe uggate cīvarāni nissaggiyāni  honti, nissayo ca paṭippassambhati. sace ``antoaruṇeyeva āgamissāmā''ti antosīmāyaṃ  ^a^M2.0238^ea^ gāmaṃ paviṭṭhānaṃ antarā aruṇo uggacchati, neva cīvarāni nissaggiyāni  honti, na nissayo paṭippassambhati. sace pana ``vibhāyatu tāvā''ti nisīdanti, aruṇe  uggatepi na cīvarāni nissaggiyāni honti, nissayo pana paṭippassambhati. yepi ``antoaruṇeyeva  āgamissāmā''ti sāmantavihāraṃ dhammasavanatthāya saussāhā gacchanti, antarāmaggeyeva  ca nesaṃ aruṇo uggacchati, cīvarāni nissaggiyāni honti, nissayo pana na paṭippassambhati.  sace dhammagāravena ``yāva pariyosānaṃ sutvāva gamissāmā''ti nisīdanti, saha aruṇassuggamanā  cīvarānipi nissaggiyāni honti, nissayopi paṭippassambhati. therena daharaṃ cīvaradhovanatthāya gāmakaṃ pesentena attano cīvaraṃ paccuddharitvāva dātabbaṃ.  daharassāpi cīvaraṃ paccuddharāpetvā ṭhapetabbaṃ. sace assatiyā gacchati, attano cīvaraṃ  paccuddharitvā daharassa cīvaraṃ vissāsena gahetvā ṭhapetabbaṃ. sace thero nassarati, daharo  eva sarati, daharena attano cīvaraṃ paccuddharitvā therassa cīvaraṃ vissāsena gahetvā  gantvā vattabbo ``bhante, tumhākaṃ cīvaraṃ adhiṭṭhahitvā paribhuñjathā''ti attanopi  cīvaraṃ adhiṭṭhātabbaṃ. evaṃ ekassa satiyāpi āpattimokkho hotīti. sesaṃ uttānatthameva  ^a^P3.0658^ea^.<br/><br/>[03]samuṭṭhānādīsu paṭhamakathinasikkhāpade anadhiṭṭhānaṃ avikappanañca akiriyaṃ, idha apaccuddharaṇaṃ  ayameva viseso. sesaṃ sabbattha vuttanayamevāti.<br/><br/>[06] udositasikkhāpadavaṇṇanā niṭṭhitā.


volume: 1
item: 111
title:
  cīvaravaggo^paṭhamakathinasikkhāpadavaṇṇanā^udositasikkhāpadavaṇṇanā^tatiyakathinasikkhāpadavaṇṇanā^

content:
  [03] 497^b^.^eb^ ^b^tena samayenā^eb^ti tatiyakathinasikkhāpadaṃ. tattha ^b^ussāpetvā punappunaṃ vimajjatī^eb^ti  ``valīsu naṭṭhāsu idaṃ mahantaṃ bhavissatī''ti maññamāno udakena siñcitvā pādehi  akkamitvā ^a^V2.0215^ea^ hatthehi ussāpetvā ukkhipitvā piṭṭhiyaṃ ghaṃsati, taṃ ātape sukkhaṃ  paṭhamappamāṇameva hoti. so punapi tathā karoti, tena vuttaṃ -- ``ussāpetvā punappunaṃ  vimajjatī''ti. taṃ evaṃ kilamantaṃ bhagavā gandhakuṭiyaṃ nisinnova disvā nikkhamitvā  senāsanacārikaṃ āhiṇḍanto viya tattha agamāsi. tena vuttaṃ -- ``addasa kho bhagavā''tiādi.<br/><br/>[03] 499-500^b^.^eb^ ^b^ekādasamāse^eb^ti ^a^M2.0239^ea^ ekaṃ pacchimakattikamāsaṃ ṭhapetvā sese  ekādasamāse. ^b^sattamāse^eb^ti kattikamāsaṃ hemantike ca cattāroti pañcamāse  ṭhapetvā sese sattamāse. ^b^kālepi ādissa dinna^eb^nti saṅghassa vā ``idaṃ  akālacīvara''nti uddisitvā dinnaṃ, ekapuggalassa vā ``idaṃ tuyhaṃ dammī''ti  dinnaṃ.<br/><br/>[03]^b^saṅghato vā^eb^ti attano pattabhāgavasena saṅghato vā uppajjeyya. ^b^gaṇato vā^eb^ti idaṃ suttantikagaṇassa  dema, idaṃ ābhidhammikagaṇassāti evaṃ gaṇassa denti. tato attano pattabhāgavasena  gaṇato vā uppajjeyya.<br/><br/>[03]^b^no cassa pāripūrī^eb^ti no ce pāripūrī bhaveyya, yattakena kayiramānaṃ adhiṭṭhānacīvaraṃ  pahoti, tañce cīvaraṃ tattakaṃ na bhaveyya, ūnakaṃ bhaveyyāti attho.<br/><br/>[03]^b^paccāsā hoti saṅghato vā^eb^tiādīsu asukadivasaṃ nāma saṅgho cīvarāni labhissati, gaṇo  labhissati, tato me cīvaraṃ uppajjissatīti evaṃ saṅghato vā gaṇato vā paccāsā hoti.  ñātakehi me cīvaratthāya pesitaṃ, mittehi pesitaṃ, te āgatā cīvare dassantīti evaṃ  ñātito vā mittato vā paccāsā hoti. ^b^paṃsukūlaṃ vā^eb^ti ettha pana paṃsukūlaṃ  vā lacchāmīti ^a^P3.0659^ea^ evaṃ paccāsā hotīti yojetabbaṃ. ^b^attano vā dhanenā^eb^ti  attano kappāsasuttādinā dhanena, asukadivasaṃ nāma lacchāmīti evaṃ vā paccāsā  hotīti attho.<br/><br/>[03]^b^tato ce uttari nikkhipeyya satiyāpi paccāsāyā^eb^ti māsaparamato ce uttari nikkhipeyya,  nissaggiyaṃ pācittiyanti attho. evaṃ pana avatvā yasmā antarā uppajjamāne  paccāsācīvare mūlacīvarassa uppannadivasato yāva vīsatimo divaso tāva uppannaṃ paccāsācīvaraṃ  mūlacīvaraṃ attano gatikaṃ karoti, tato uddhaṃ mūlacīvaraṃ paccāsācīvaraṃ ^a^V2.0216^ea^ attano  gatikaṃ karoti. tasmā taṃ visesaṃ dassetuṃ ``tadahuppanne mūlacīvare''tiādinā  nayena padabhājanaṃ vuttaṃ, taṃ uttānatthameva.<br/><br/>[03]^b^visabhāge uppanne mūlacīvare^eb^ti yadi mūlacīvaraṃ saṇhaṃ, paccāsācīvaraṃ thūlaṃ, na sakkā  yojetuṃ. rattiyo ca sesā honti, na tāva māso pūrati ^a^M2.0240^ea^, na akāmā  niggahena cīvaraṃ kāretabbaṃ. aññaṃ paccāsācīvaraṃ labhitvāyeva kālabbhantare kāretabbaṃ.  paccāsācīvarampi parikkhāracoḷaṃ adhiṭṭhātabbaṃ. atha mūlacīvaraṃ thūlaṃ hoti, paccāsācīvaraṃ  saṇhaṃ, mūlacīvaraṃ parikkhāracoḷaṃ adhiṭṭhahitvā paccāsācīvarameva mūlacīvaraṃ katvā  ṭhapetabbaṃ. taṃ puna māsaparihāraṃ labhati, etenupāyena yāva icchati tāva aññamaññaṃ mūlacīvaraṃ  katvā ṭhapetuṃ vaṭṭatīti. sesaṃ uttānameva.<br/><br/>[01] samuṭṭhānādīni paṭhamakathinasadisānevāti.<br/><br/>[06] tatiyakathinasikkhāpadavaṇṇanā niṭṭhitā.


volume: 1
item: 112
title:
  paṭhamakathinasikkhāpadavaṇṇanā^udositasikkhāpadavaṇṇanā^tatiyakathinasikkhāpadavaṇṇanā^purāṇacīvarasikkhāpadavaṇṇanā^

content:
  [03] 503-5^b^.^eb^ ^b^tena samayenā^eb^ti purāṇacīvarasikkhāpadaṃ. tattha ^b^yāva sattamā pitāmahayugā^eb^ti  pitupitā pitāmaho, pitāmahassa yugaṃ pitāmahayugaṃ. yuganti āyuppamāṇaṃ vuccati.  abhilāpa mattameva cetaṃ. atthato pana pitāmahoyeva pitāmahayugaṃ. tato uddhaṃ sabbepi  pubbapurisā pitāmahaggahaṇeneva gahitā. evaṃ yāva sattamo puriso tāva yā asambaddhā  sā yāva sattamā pitāmahayugā asambaddhāti ^a^P3.0660^ea^ vuccati. desanāmukhameva  cetaṃ. ``mātito vā pitito vā''tivacanato pana pitāmahayugampi pitāmahiyugampi  mātāmahayugampi mātāmahiyugampi tesaṃ bhātubhaginībhāgineyyaputtapaputtādayopi sabbe  idha saṅgahitā evāti veditabbā.<br/><br/>[03]tatrāyaṃ vitthāranayo -- pitā pitupitā tassa pitā tassāpi pitāti evaṃ yāva sattamā  yugā, pitā pitumātā tassā pitā ca mātā ca bhātā ca bhaginī ca puttā ca dhītaro  cāti evampi uddhañca adho ca yāva sattamā yugā, pitā pitubhātā pitubhaginī pituputtā  pitudhītaro tesampi puttadhītuparamparāti evampi yāva sattamā yugā, mātā mātumātā  tassā mātā tassāpi mātāti evampi yāva sattamā yugā, mātā mātupitā tassa mātā  ca pitā ca ^a^V2.0217^ea^ bhātā ca bhaginī ca puttā ca dhītaro cāti, evampi uddhañca adho ca yāva sattamā  yugā, mātā mātubhātā mātubhaginī mātuputtā mātudhītaro tesampi puttadhītuparamparāti  ^a^M2.0241^ea^ evampi yāva sattamā yugā, neva mātusambandhena na pitusambandhena sambaddhā,  ayaṃ ^b^aññātikā nāma^eb^.<br/><br/>[03]^b^ubhato saṅghe^eb^ti bhikkhunisaṅghe ñatticatutthena bhikkhusaṅghe ñatticatutthenāti aṭṭhavācikavinayakammena  upasampannā.<br/><br/>[03]^b^sakiṃ nivatthampi sakiṃ pārutampī^eb^ti rajitvā kappaṃ katvā ekavārampi nivatthaṃ  vā pārutaṃ vā. antamaso paribhogasīsena aṃse vā matthake vā katvā maggaṃ gato  hoti, ussīsakaṃ vā katvā nipanno hoti, etampi purāṇacīvarameva. sace pana paccattharaṇassa  heṭṭhā katvā nipajjati, hatthehi vā ukkhipitvā ākāse vitānaṃ katvā sīsena aphusanto  gacchati, ayaṃ paribhogo nāma na hotīti ^b^kurundiyaṃ^eb^ vuttaṃ.<br/><br/>[03]^b^dhotaṃ nissaggiya^eb^nti ettha evaṃ āṇattā bhikkhunī dhovanatthāya uddhanaṃ sajjeti,  dārūni saṃharati, aggiṃ karoti, udakaṃ āharati yāva naṃ dhovitvā ukkhipati, tāva  bhikkhuniyā payoge payoge bhikkhussa dukkaṭaṃ. dhovitvā ^a^P3.0661^ea^ ukkhittamatte  nissaggiyaṃ hoti. sace duddhotanti maññamānā puna siñcati vā dhovati vā yāva  niṭṭhānaṃ na gacchati tāva payoge payoge dukkaṭaṃ. esa nayo rajanākoṭanesu. rajanadoṇiyañhi  rajanaṃ ākiritvā yāva sakiṃ cīvaraṃ rajati, tato pubbe yaṃkiñci rajanatthāya  karoti, pacchā vā paṭirajati, sabbattha payoge payoge bhikkhussa dukkaṭaṃ. evaṃ ākoṭanepi  payogo veditabbo.<br/><br/>[03] 506^b^.^eb^ ^b^aññātikāya aññātikasaññī purāṇacīvaraṃ dhovāpetī^eb^ti no cepi ``imaṃ dhovā''ti  vadati, atha kho dhovanatthāya kāyavikāraṃ katvā hatthena vā hatthe deti, pādamūle  vā ṭhapeti, upari vā khipati, sikkhamānāsāmaṇerīsāmaṇeraupāsakatitthiyādīnaṃ vā  hatthe peseti, nadītitthe dhovantiyā upacāre vā khipati, antodvādasahatthe okāse  ṭhatvā, dhovāpitaṃyeva hoti. sace pana upacāraṃ muñcitvā orato ṭhapeti sā ce dhovitvā  āneti, anāpatti. sikkhamānāya vā sāmaṇeriyā vā upāsikāya vā hatthe dhovanatthāya  deti, sā ce upasampajjitvā dhovati, āpattiyeva. upāsakassa hatthe deti, so ce  liṅge parivatte bhikkhunīsu ^a^V2.0218^ea^ pabbajitvā upasampajjitvā dhovati ^a^M2.0242^ea^, āpattiyeva.  sāmaṇerassa vā bhikkhussa vā hatthe dinnepi liṅgaparivattane eseva nayo.<br/><br/>[03]^b^dhovāpeti rajāpetī^eb^tiādīsu ekena vatthunā nissaggiyaṃ, dutiyena dukkaṭaṃ.  tīṇipi kārāpentassa ekena nissaggiyaṃ, sesehi dve dukkaṭāni. yasmā panetāni  dhovanādīni paṭipāṭiyā vā uppaṭipāṭiyā vā kārentassa mokkho natthi, tasmā ettha  tīṇi catukkāni vuttāni. sacepi hi ``imaṃ cīvaraṃ rajitvā dhovitvā ānehī''ti  vutte sā bhikkhunī paṭhamaṃ dhovitvā pacchā rajati, nissaggiyena dukkaṭameva. evaṃ  sabbesu viparītavacanesu nayo netabbo. sace pana ``dhovitvā ānehī''ti vuttā  dhovati ceva rajati ca, dhovāpanapaccayā eva āpatti, rajane anāpatti. evaṃ sabbattha  vuttādhikakaraṇe ``avuttā dhovatī''ti iminā lakkhaṇena anāpatti veditabbā. ``imasmiṃ  ^a^P3.0662^ea^ cīvare yaṃ kātabbaṃ, sabbaṃ taṃ tuyhaṃ bhāro''ti vadanto pana ekavācāya  sambahulā āpattiyo āpajjatīti.<br/><br/>[03]^b^aññātikāya vematiko aññātikāya ñātikasaññī^eb^ti imānipi padāni vuttānaṃyeva  tiṇṇaṃ catukkānaṃ vasena vitthārato veditabbāni.<br/><br/>[03]^b^ekato upasampannāyā^eb^ti bhikkhunīnaṃ santike upasampannāya dhovāpentassa dukkaṭaṃ.  bhikkhūnaṃ santike upasampannāya pana yathāvatthukameva, bhikkhūnaṃ santike upasampannā  nāma pañcasatā sākiyāniyo.<br/><br/>[03] 507^b^.^eb^ ^b^avuttā dhovatī^eb^ti uddesāya vā ovādāya vā āgatā kilinnaṃ cīvaraṃ disvā  ṭhapitaṭṭhānato gahetvā vā ``detha, ayya, dhovissāmī''ti āharāpetvā vā dhovati ceva  rajati ca ākoṭeti ca, ayaṃ avuttā dhovati nāma. yāpi ``imaṃ cīvaraṃ dhovā''ti  daharaṃ vā sāmaṇeraṃ vā āṇāpentassa bhikkhuno sutvā ``āharathayya ahaṃ dhovissāmī''ti  dhovati, tāvakālikaṃ vā gahetvā dhovitvā rajitvā deti, ayampi avuttā dhovati  nāma.<br/><br/>[03]^b^aññaṃ parikkhāra^eb^nti upāhanatthavikapattatthavikāṃsabaddhakakāyabandhanamañcapīṭhabhisitaṭṭikādiṃ  yaṃkiñci dhovāpeti, anāpatti. sesamettha uttānatthameva.<br/><br/>[03]samuṭṭhānādīsu ^a^M2.0243^ea^ ^a^V2.0219^ea^ pana idaṃ sikkhāpadaṃ chasamuṭṭhānaṃ, kiriyaṃ, nosaññāvimokkhaṃ,  acittakaṃ, paṇṇattivajjaṃ, kāyakammaṃ, vacīkammaṃ, ticittaṃ, tivedananti.<br/><br/>[06] purāṇacīvarasikkhāpadavaṇṇanā niṭṭhitā.


volume: 1
item: 113
title:
  udositasikkhāpadavaṇṇanā^tatiyakathinasikkhāpadavaṇṇanā^purāṇacīvarasikkhāpadavaṇṇanā^cīvarapaṭiggahaṇasikkhāpadavaṇṇanā^

content:
  [03] 508^b^.^eb^ ^b^tena samayenā^eb^ti cīvarapaṭiggahaṇasikkhāpadaṃ. tattha ^b^piṇḍapātapaṭikkantā^eb^ti  piṇḍapātato paṭikkantā. ^b^yena andhavanaṃ tenupasaṅkamī^eb^ti apaññatte sikkhāpade  yena andhavanaṃ tenupasaṅkami. ^b^katakammā^eb^ti katacorikakammā, sandhicchedanādīhi  parabhaṇḍaṃ haritāti vuttaṃ hoti. ^b^coragāmaṇiko^eb^ti corajeṭṭhako. so kira pubbe  theriṃ ^a^P3.0663^ea^ jānāti, tasmā corānaṃ purato gacchanto disvā ``ito mā gacchatha,  sabbe ito ethā''ti te gahetvā aññena maggena agamāsi. ^b^samādhimhā vuṭṭhahitvā^eb^ti  therī kira paricchinnavelāyaṃyeva samādhimhā vuṭṭhahi. sopi tasmiṃyeva khaṇe evaṃ  avaca, tasmā sā assosi, sutvā ca ``natthi dāni añño ettha samaṇo vā brāhmaṇo vā  aññatra mayā''ti taṃ maṃsaṃ aggahesi. tena vuttaṃ -- ``atha kho uppalavaṇṇā bhikkhunī''tiādi.<br/><br/>[03]^b^ohiyyako^eb^ti avahīyako avaseso, vihāravāraṃ patvā ekova vihāre ṭhitoti attho.  ^b^sace me tvaṃ antaravāsakaṃ dadeyyāsī^eb^ti kasmā āha? saṇhaṃ ghanamaṭṭhaṃ antaravāsakaṃ  disvā lobhena, apica appako tassā antaravāsake lobho, theriyā pana sikhāppattā  koṭṭhāsasampatti tenassā sarīrapāripūriṃ passissāmīti visamalobhaṃ uppādetvā evamāha.  ^b^antima^eb^nti pañcannaṃ cīvarānaṃ sabbapariyantaṃ hutvā antimaṃ, antimanti pacchimaṃ.  aññaṃ lesenāpi vikappetvā vā paccuddharitvā vā ṭhapitaṃ cīvaraṃ natthīti evaṃ  yathāanuññātānaṃ pañcannaṃ cīvarānaṃ dhāraṇavaseneva āha, na lobhena, na hi khīṇāsavānaṃ  lobho atthi. ^b^nippīḷiyamānā^eb^ti upamaṃ dassetvā gāḷhaṃ pīḷayamānā.<br/><br/>[03]^b^antaravāsakaṃ^eb^ ^a^M2.0244^ea^ ^b^datvā upassayaṃ agamāsī^eb^ti saṅkaccikaṃ nivāsetvā yathā  tassa manoratho na pūrati, evaṃ hatthataleyeva dassetvā agamāsi.<br/><br/>[03] 510^b^.^eb^ kasmā ^a^V2.0220^ea^ pārivattakacīvaraṃ appaṭigaṇhante ujjhāyiṃsu? ``sace ettakopi amhesu  ayyānaṃ vissāso natthi, kathaṃ mayaṃ yāpessāmā''ti vihatthatāya samabhitunnattā.<br/><br/>[03]^b^anujānāmi bhikkhave imesaṃ pañcanna^eb^nti imesaṃ pañcannaṃ sahadhammikānaṃ samasaddhānaṃ samasīlānaṃ  samadiṭṭhīnaṃ pārivattakaṃ gahetuṃ anujānāmīti attho.<br/><br/>[03] 512^b^.^eb^ ^b^payoge dukkaṭa^eb^nti gahaṇatthāya hatthappasāraṇādīsu dukkaṭaṃ. ^b^paṭilābhenā^eb^ti  paṭiggahaṇena. tattha ca hatthena vā hatthe detu, pādamūle vā ṭhapetu, upari vā khipatu,  so ce sādiyati ^a^P3.0664^ea^, gahitameva hoti. sace pana sikkhamānāsāmaṇerasāmaṇerīupāsakaupāsikādīnaṃ  hatthe pesitaṃ paṭiggaṇhāti, anāpatti. dhammakathaṃ kathentassa catassopi parisā cīvarāni  ca nānāvirāgavatthāni ca ānetvā pādamūle ṭhapenti, upacāre vā ṭhatvā upacāraṃ vā  muñcitvā khipanti, yaṃ tattha bhikkhunīnaṃ santakaṃ, taṃ aññatra pārivattakā gaṇhantassa  āpattiyeva. atha pana rattibhāge khittāni honti, ``idaṃ bhikkhuniyā, idaṃ aññesa''nti  ñātuṃ na sakkā, pārivattakakiccaṃ natthīti ^b^mahāpaccariyaṃ kurundiyañca^eb^ vuttaṃ,  taṃ acittakabhāvena na sameti. sace bhikkhunī vassāvāsikaṃ deti, pārivattakameva  kātabbaṃ. sace pana saṅkārakūṭādīsu ṭhapeti, ``paṃsukūlaṃ gaṇhissantī''ti paṃsukūlaṃ  adhiṭṭhahitvā gahetuṃ vaṭṭati.<br/><br/>[03] 513^b^.^eb^ ^b^aññātikāya aññātikasaññī^eb^ti tikapācittiyaṃ. ^b^ekato upasampannāyā^eb^ti  bhikkhunīnaṃ santike upasampannāya hatthato gaṇhantassa dukkaṭaṃ, bhikkhūnaṃ santike  upasampannāya pana pācittiyameva.<br/><br/>[03] 514^b^.^eb^ ^b^parittena vā vipula^eb^nti appagghacīvarena vā upāhanatthavikapattatthavikāṃsabaddhakakāyabandhanādinā  vā mahagghaṃ cetāpetvā sacepi cīvaraṃ ^a^M2.0245^ea^ paṭiggaṇhāti, anāpatti.  ^b^mahāpaccariyaṃ^eb^ pana ``antamaso harītakīkhaṇḍenāpī''ti vuttaṃ. ^b^vipulena vā  paritta^eb^nti idaṃ vuttavipallāsena veditabbaṃ. ^b^aññaṃ parikkhāra^eb^nti pattatthavikādiṃ  yaṃ kiñci vikappanupagapacchimacīvarappamāṇaṃ pana paṭaparissāvanampi na vaṭṭati. yaṃ  neva adhiṭṭhānupagaṃ na vikappanupagaṃ taṃ sabbaṃ vaṭṭati. sacepi mañcappamāṇā bhisicchavi  hoti, vaṭṭatiyeva; ko pana vādo pattatthavikādīsu. sesaṃ uttānatthameva.<br/><br/>[03]samuṭṭhānādīsu ^a^V2.0221^ea^ idaṃ chasamuṭṭhānaṃ, kiriyākiriyaṃ, nosaññāvimokkhaṃ, acittakaṃ   ^a^P3.0665^ea^, paṇṇattivajjaṃ, kāyakammaṃvacīkammaṃ, ticittaṃ, tivedananti.<br/><br/>[06] cīvarapaṭiggahaṇasikkhāpadavaṇṇanā niṭṭhitā.


volume: 1
item: 114
title:
  tatiyakathinasikkhāpadavaṇṇanā^purāṇacīvarasikkhāpadavaṇṇanā^cīvarapaṭiggahaṇasikkhāpadavaṇṇanā^aññātakaviññattisikkhāpadavaṇṇanā^

content:
  [03] 515^b^.^eb^ ^b^tena samayenā^eb^ti aññātakaviññattisikkhāpadaṃ. tattha ^b^upanando sakyaputto^eb^ti  asītisahassamattānaṃ sakyakulā pabbajitānaṃ bhikkhūnaṃ patikiṭṭho lolajātiko.  ^b^paṭṭo^eb^ti cheko samattho paṭibalo sarasampanno kaṇṭhamādhuriyena samannāgato. ^b^kismiṃ  viyā^eb^ti kiṃsu viya kileso viya, hirottappavasena kampanaṃ viya saṅkampanaṃ viya  hotīti attho.<br/><br/>[03]^b^addhānamagga^eb^nti addhānasaṅkhātaṃ dīghamaggaṃ, na nagaravīthimagganti attho. ^b^te bhikkhū  acchindiṃsū^eb^ti musiṃsu, pattacīvarāni nesaṃ hariṃsūti attho. ^b^anuyuñjāhī^eb^ti  bhikkhubhāvajānanatthāya puccha. ^b^anuyuñjiyamānā^eb^ti pabbajjāupasampadāpattacīvarādhiṭṭhānādīni  pucchiyamānā. ^b^etamatthaṃ ārocesu^eb^nti bhikkhubhāvaṃ jānāpetvā yo ``sāketā  sāvatthiṃ addhānamaggappaṭipannā''tiādinā nayena vutto, etamatthaṃ ārocesuṃ.<br/><br/>[03] 517^b^.^eb^ ^b^aññātakaṃ gahapatiṃ vā^eb^tiādīsu yaṃ parato ``tiṇena vā paṇṇena vā paṭicchādetvā''ti  vuttaṃ, taṃ ādiṃ katvā evaṃ anupubbakathā veditabbā. sace core passitvā  daharā pattacīvarāni gahetvā palātā, corā therānaṃ nivāsanapārupanamattaṃyeva haritvā  gacchanti, therehi ^a^M2.0246^ea^ neva tāva cīvaraṃ viññāpetabbaṃ, na sākhāpalāsaṃ bhañjitabbaṃ.  atha daharā sabbaṃ bhaṇḍakaṃ chaḍḍetvā palātā, corā therānaṃ nivāsanapārupanaṃ tañca bhaṇḍakaṃ  gahetvā gacchanti, daharehi āgantvā attano nivāsanapārupanāni na tāva therānaṃ dātabbāni,  na hi anacchinnacīvarā attano atthāya sākhāpalāsaṃ bhañjituṃ labhanti, acchinnacīvarānaṃ  pana atthāya labhanti, acchinnacīvarāva attanopi paresampi atthāya labhanti. tasmā therehi  vā sākhāpalāsaṃ bhañjitvā vākādīhi ganthetvā daharānaṃ dātabbaṃ, daharehi vā therānaṃ  atthāya bhañjitvā ganthetvā tesaṃ hatthe datvā vā adatvā vā ^a^P3.0666^ea^ attanā  nivāsetvā attano nivāsanapārupanāni therānaṃ dātabbāni, neva bhūtagāmapātabyatāya  pācittiyaṃ hoti, na tesaṃ dhāraṇe dukkaṭaṃ.<br/><br/>[03]sace ^a^V2.0222^ea^ antarāmagge rajakattharaṇaṃ vā hoti, aññe vā tādise manusse passanti, cīvaraṃ  viññāpetabbaṃ. yāni ca nesaṃ te vā viññattamanussā aññe vā sākhāpalāsanivāsane  bhikkhū disvā ussāhajātā vatthāni denti, tāni sadasāni vā hontu adasāni vā  nīlādinānāvaṇṇāni vā kappiyānipi akappiyānipi sabbāni acchinnacīvaraṭṭhāne ṭhitattā  tesaṃ nivāsetuñca pārupituñca vaṭṭanti. vuttampihetaṃ ^b^parivāre^eb^ --<br/><br/>[21] ``akappakataṃ nāpi rajanāya rattaṃ.<br/><br/>[27] tena nivattho yena kāmaṃ vajeyya.<br/><br/>[26] na cassa hoti āpatti.<br/><br/>[27] so ca dhammo sugatena desito.<br/><br/>[22] pañhā mesā kusalehi cintitā''ti.. (pari0 481).<br/><br/>[03]ayañhi pañho acchinnacīvarakaṃ bhikkhuṃ sandhāya vutto. atha pana titthiyehi sahagacchanti,  te ca nesaṃ kusacīravākacīraphalakacīrāni denti, tānipi laddhiṃ aggahetvā nivāsetuṃ  vaṭṭanti, nivāsetvāpi laddhi na gahetabbā.<br/><br/>[03]idāni ``yaṃ āvāsaṃ paṭhamaṃ upagacchati, sace tattha hoti saṅghassa vihāracīvaraṃ vā''tiādīsu  ^b^vihāracīvaraṃ^eb^ nāma manussā āvāsaṃ kāretvā ``cattāropi paccayā amhākaṃyeva  santakā paribhogaṃ gacchantū''ti ^a^M2.0247^ea^ ticīvaraṃ sajjetvā attanā kārāpite  āvāse ṭhapenti, etaṃ vihāracīvaraṃ nāma. ^b^uttarattharaṇa^eb^nti mañcakassa upari  attharaṇakaṃ vuccati. ^b^bhumattharaṇa^eb^nti parikammakatāya bhūmiyā rakkhaṇatthaṃ cimilikāhi  katāttharaṇaṃ tassa upari taṭṭikaṃ pattharitvā caṅkamanti. ^b^bhisicchavī^eb^ti mañcabhisiyā  vā pīṭhabhisiyā vā ^a^P3.0667^ea^ chavi, sace pūritā hoti vidhunitvāpi gahetuṃ  vaṭṭati. evametesu vihāracīvarādīsu yaṃ tattha āvāse hoti, taṃ anāpucchāpi gahetvā  nivāsetuṃ vā pārupituṃ vā acchinnacīvarakānaṃ bhikkhūnaṃ labbhatīti veditabbaṃ.  tañca kho labhitvā odahissāmi puna ṭhapessāmīti adhippāyena na mūlacchejjāya. labhitvā  ca pana ñātito vā upaṭṭhākato vā aññato vā kutoci pākatikameva kātabbaṃ. videsagatena  ekasmiṃ saṅghike āvāse saṅghikaparibhogena paribhuñjanatthāya ṭhapetabbaṃ. sacassa paribhogeneva  taṃ jīrati vā nassati vā gīvā na hoti. sace pana etesaṃ vuttappakārānaṃ gihivatthādīnaṃ  bhisicchavipariyantānaṃ kiñci na labbhati, tena tiṇena vā paṇṇena vā paṭicchādetvā  āgantabbanti.<br/><br/>[03] 519^b^.^eb^ ^b^yehi^eb^ ^a^V2.0223^ea^ ^b^kehici vā acchinna^eb^nti ettha yampi acchinnacīvarā ācariyupajjhāyā  aññe ``āharatha, āvuso, cīvara''nti yācitvā vā vissāsena vā gaṇhanti, tampi  saṅgahaṃ gacchatīti vattuṃ yujjati.<br/><br/>[03]^b^paribhogajiṇṇaṃ vā^eb^ti ettha ca acchinnacīvarānaṃ ācariyupajjhāyādīnaṃ attanā tiṇapaṇṇehi  paṭicchādetvā dinnacīvarampi saṅgahaṃ gacchatīti vattuṃ yujjati. evañhi te acchinnacīvaraṭṭhāne  naṭṭhacīvaraṭṭhāne ca ṭhitā bhavissanti, tena nesaṃ viññattiyaṃ akappiyacīvaraparibhoge  ca anāpatti anurūpā bhavissati.<br/><br/>[03] 521^b^.^eb^ ^b^ñātakānaṃ pavāritāna^eb^nti ettha ``etesaṃ santakaṃ dethā''ti viññāpentassa  yācantassa anāpattīti evamattho daṭṭhabbo. na hi ñātakapavāritānaṃ āpatti vā  anāpatti vā hoti. ^b^attano dhanenā^eb^ti etthāpi attano kappiyabhaṇḍena kappiyavohāreneva  cīvaraṃ viññāpentassa cetāpentassa ^a^M2.0248^ea^ parivattāpentassa anāpattīti  evamattho daṭṭhabbo. ^b^pavāritāna^eb^nti ettha ca saṅghavasena pavāritesu pamāṇameva vaṭṭati.  puggalikapavāraṇāya yaṃ yaṃ pavāreti, taṃ taṃyeva viññāpetabbaṃ. yo catūhi paccayehi  pavāretvā sayameva sallakkhetvā kālānukālaṃ cīvarāni divase divase yāgubhattādīnīti  ^a^P3.0668^ea^ evaṃ yena yenattho taṃ taṃ deti, tassa viññāpanakiccaṃ natthi.  yo pana pavāretvā bālatāya vā satisammosena vā na deti, so viññāpetabbo. yo  ``mayhaṃ gehaṃ pavāremī''ti vadati, tassa gehaṃ gantvā yathāsukhaṃ nisīditabbaṃ nipajjitabbaṃ,  na kiñci gahetabbaṃ. yo pana ``yaṃ mayhaṃ gehe atthi, taṃ pavāremī''ti vadati.  yaṃ tattha kappiyaṃ, taṃ viññāpetabbaṃ, gehe pana nisīdituṃ vā nipajjituṃ vā na  labbhatīti ^b^kurundiyaṃ^eb^ vuttaṃ.<br/><br/>[03]^b^aññassatthāyā^eb^ti ettha attano ñātakapavārite na kevalaṃ attano atthāya, atha kho aññassatthāya  viññāpentassa anāpattīti ayameko attho. ayaṃ pana dutiyo aññassāti ye aññassa  ñātakapavāritā, te tasseva ``aññassā''ti laddhavohārassa buddharakkhitassa vā dhammarakkhitassa  vā atthāya viññāpentassa anāpattīti. sesaṃ uttānatthameva.<br/><br/>[03]samuṭṭhānādīsu idampi chasamuṭṭhānaṃ, kiriyaṃ, nosaññāvimokkhaṃ, acittakaṃ, paṇṇattivajjaṃ,  kāyakammavacīkammaṃ, ticittaṃ, tivedananti.<br/><br/>[06] aññātakaviññattisikkhāpadavaṇṇanā niṭṭhitā.


volume: 1
item: 115
title:
  purāṇacīvarasikkhāpadavaṇṇanā^cīvarapaṭiggahaṇasikkhāpadavaṇṇanā^aññātakaviññattisikkhāpadavaṇṇanā^tatuttarisikkhāpadavaṇṇanā^

content:
  [03] 522-4^b^.^eb^ ^b^tena^eb^ ^a^V2.0224^ea^ ^b^samayenā^eb^ti tatuttarisikkhāpadaṃ.  tattha ^b^abhihaṭṭhu^eb^nti abhīti upasaggo, haritunti attho,  gaṇhitunti vuttaṃ hoti. ^b^pavāreyyā^eb^ti icchāpeyya, icchaṃ  ruciṃ uppādeyya, vadeyya nimanteyyāti attho. abhihaṭṭhuṃ pavārentena pana yathā vattabbaṃ,  taṃ ākāraṃ dassetuṃ ``yāvatakaṃ icchasi tāvatakaṃ gaṇhāhī''ti evamassa padabhājanaṃ  vuttaṃ. atha vā yathā ``nekkhammaṃ daṭṭhu khemato''ti (su0 ni0 426, 1104; cūḷani0  jatukaṇṇimāṇavapucchāniddesa 67) ettha disvāti attho, evamidhāpi ``abhiaṭṭhuṃ pavāreyyā''ti  abhiharitvā pavāreyyāti attho. tattha ^a^M2.0249^ea^ kāyābhihāro vācābhihāroti  duvidho abhihāro, kāyena vā hi vatthāni abhiharitvā pādamūle ṭhapetvā ``yattakaṃ  icchasi tattakaṃ gaṇhāhī''ti vadanto pavāreyya, vācāya vā ``amhākaṃ dussakoṭṭhāgāraṃ  paripuṇṇaṃ, yattakaṃ icchasi tattakaṃ gaṇhāhī''ti vadanto pavāreyya, tadubhayampi ekajjhaṃ  katvā ``abhihaṭṭhuṃ pavāreyyā''ti vuttaṃ.<br/><br/>[03]^b^santaruttaraparama^eb^nti sāntaraṃ ^a^P3.0669^ea^ uttaraṃ paramaṃ assa cīvarassāti santaruttaraparamaṃ,  nivāsanena saddhiṃ pārupanaṃ ukkaṭṭhaparicchedo assāti vuttaṃ hoti. ^b^tato cīvaraṃ sāditabba^eb^nti  tato abhihaṭacīvarato ettakaṃ cīvaraṃ gahetabbaṃ, na ito paranti attho. yasmā pana acchinnasabbacīvarena  ticīvarikeneva bhikkhunā evaṃ paṭipajjitabbaṃ, aññena aññathāpi, tasmā taṃ vibhāgaṃ  dassetuṃ ``sace tīṇi naṭṭhāni hontī''tiādinā nayenassa padabhājanaṃ vuttaṃ.<br/><br/>[03]tatrāyaṃ vinicchayo -- yassa tīṇi naṭṭhāni, tena dve sāditabbāni, ekaṃ nivāsetvā ekaṃ  pārupitvā aññaṃ sabhāgaṭṭhānato pariyesissati. yassa dve naṭṭhāni, tena ekaṃ sāditabbaṃ.  sace pakatiyāva santaruttarena carati, dve sāditabbāni. evaṃ ekaṃ sādiyanteneva  samo bhavissati. yassa tīsu ekaṃ naṭṭhaṃ, na sāditabbaṃ. yassa pana dvīsu ekaṃ  naṭṭhaṃ, ekaṃ sāditabbaṃ. yassa ekaṃyeva hoti, tañca naṭṭhaṃ, dve sāditabbāni. bhikkhuniyā  pana pañcasupi naṭṭhesu dve sāditabbāni. catūsu naṭṭhesu ekaṃ sāditabbaṃ, tīsu naṭṭhesu  kiñci na sāditabbaṃ, ko pana vādo dvīsu vā ekasmiṃ vā. yena kenaci  hi santaruttaraparamatāya ṭhātabbaṃ, tato uttari na labbhatīti idamettha lakkhaṇaṃ.<br/><br/>[03] 526^b^.^eb^ ^b^sesakaṃ āharissāmī^eb^ti dve cīvarāni katvā sesaṃ puna āharissāmīti attho.  ^b^na acchinnakāraṇā^eb^ti ^a^V2.0225^ea^ bāhusaccādiguṇavasena denti. ^b^ñātakāna^eb^ntiādīsu  ñātakānaṃ dentānaṃ sādiyantassa pavāritānaṃ dentānaṃ sādiyantassa attano dhanena sādiyantassa  anāpattīti attho. aṭṭhakathāsu pana ``ñātakapavāritaṭṭhāne pakatiyā bahumpi vaṭṭati,  acchinnakāraṇā pamāṇameva vaṭṭatī''ti vuttaṃ. taṃ pāḷiyā na sameti. yasmā panidaṃ  sikkhāpadaṃ aññassatthāya viññāpanavatthusmiṃyeva paññattaṃ, tasmā idha ``aññassatthāyā''ti  na vuttaṃ. sesaṃ uttānatthameva.<br/><br/>[03]samuṭṭhānādīsu ^a^M2.0250^ea^ idampi chasamuṭṭhānaṃ, kiriyaṃ, nosaññāvimokkhaṃ, acittakaṃ,  paṇṇattivajjaṃ, kāyakammavacīkammaṃ, ticittaṃ, tivedananti.<br/><br/>[06] tatuttarisikkhāpadavaṇṇanā niṭṭhitā.


volume: 1
item: 116
title:
  cīvarapaṭiggahaṇasikkhāpadavaṇṇanā^aññātakaviññattisikkhāpadavaṇṇanā^tatuttarisikkhāpadavaṇṇanā^paṭhamaupakkhaṭasikkhāpadavaṇṇanā^

content:
  [03] 527^b^.^eb^ ^b^tena^eb^ ^a^P3.0670^ea^ ^b^samayenā^eb^ti upakkhaṭasikkhāpadaṃ. tattha ^b^atthāvuso maṃ  so upaṭṭhāko^eb^ti āvuso, yaṃ tvaṃ bhaṇasi, atthi evarūpo so mama upaṭṭhākoti  ayamettha attho. ^b^api meyya evaṃ hotī^eb^ti api me ayya evaṃ hoti, api mayyā  evantipi pāṭho.<br/><br/>[03] 528-9^b^.^eb^ ^b^bhikkhuṃ paneva uddissā^eb^ti ettha uddissāti apadissa ārabbha. yasmā pana  yaṃ uddissa upakkhaṭaṃ hoti, taṃ tassatthāya upakkhaṭaṃ nāma hoti. tasmāssa padabhājane  ``bhikkhussatthāyā''ti vuttaṃ.<br/><br/>[03]^b^bhikkhuṃ ārammaṇaṃ karitvā^eb^ti bhikkhuṃ paccayaṃ katvā, yañhi bhikkhuṃ uddissa upakkhaṭaṃ,  taṃ niyameneva bhikkhuṃ paccayaṃ katvā upakkhaṭaṃ hoti, tena vuttaṃ -- ``bhikkhuṃ ārammaṇaṃ  karitvā''ti. paccayopi hi ``labhati māro ārammaṇa''ntiādīsu (saṃ0 ni0  4.243)  ārammaṇanti āgato. idāni ``uddissā''ti ettha yo kattā, tassa ākāradassanatthaṃ  ``bhikkhuṃ acchādetukāmo''ti vuttaṃ. bhikkhuṃ acchādetukāmena hi tena taṃ  uddissa upakkhaṭaṃ, na aññena kāraṇena. iti so acchādetukāmo hoti. tena vuttaṃ --  ``bhikkhuṃ acchādetukāmo''ti.<br/><br/>[03]^b^aññātakassa^eb^ ^a^V2.0226^ea^ ^b^gahapatissa vā^eb^ti aññātakena gahapatinā vāti attho. karaṇatthe hi idaṃ  sāmivacanaṃ. padabhājane pana byañjanaṃ avicāretvā atthamattameva dassetuṃ ``aññātako  nāma...pe0... gahapati nāmā''tiādi vuttaṃ.<br/><br/>[03]^b^cīvaracetāpanna^eb^nti cīvaramūlaṃ, taṃ pana yasmā hiraññādīsu aññataraṃ hoti, tasmā  padabhājane ``hiraññaṃ vā''tiādi vuttaṃ. ^b^upakkhaṭaṃ hotī^eb^ti sajjitaṃ hoti, saṃharitvā  ṭhapitaṃ, yasmā pana ``hiraññaṃ vā''tiādinā ^a^M2.0251^ea^ vacanenassa upakkhaṭabhāvo dassito  hoti, tasmā ``upakkhaṭaṃ nāmā''ti padaṃ uddharitvā visuṃ padabhājanaṃ na vuttaṃ. ^b^iminā^eb^ti  upakkhaṭaṃ sandhāyāha, tenevassa padabhājane ``paccupaṭṭhitenā''ti vuttaṃ. yañhi upakkhaṭaṃ  saṃharitvā ṭhapitaṃ, taṃ paccupaṭṭhitaṃ hotīti. ^b^acchādessāmī^eb^ti vohāravacanametaṃ  ``itthannāmassa bhikkhuno dassāmī''ti ayaṃ panettha attho. tenevassa padabhājanepi ``dassāmī''ti  vuttaṃ.<br/><br/>[03]^b^tatra ce so bhikkhū^eb^ti yatra so gahapati ^a^P3.0671^ea^ vā gahapatānī vā tatra so bhikkhu  pubbe appavārito upasaṅkamitvā cīvare vikappaṃ āpajjeyya ceti ayamettha padasambandho.  tattha upasaṅkamitvāti imassa gantvāti imināva atthe siddhe pacuravohāravasena ``ghara''nti  vuttaṃ. yatra pana so dāyako tatra gantvāti ayamevettha attho, tasmā punapi vuttaṃ  ``yattha katthaci upasaṅkamitvā''ti. ^b^vikappaṃ āpajjeyyā^eb^ti visiṭṭhakappaṃ adhikavidhānaṃ  āpajjeyya, padabhājane pana yenākārena vikappaṃ āpanno hoti tameva dassetuṃ ``āyataṃ  vā''tiādi vuttaṃ. ^b^sādhū^eb^ti āyācane nipāto. ^b^vatā^eb^ti parivitakke. ^b^ma^eb^nti  attānaṃ niddisati. ^b^āyasmā^eb^ti paraṃ ālapati āmanteti. yasmā panidaṃ sabbaṃ byañjanamattameva,  uttānatthameva, tasmāssa padabhājane attho na vutto. ^b^kalyāṇakamyataṃ upādāyā^eb^ti  sundarakāmataṃ visiṭṭhakāmataṃ cittena gahetvā, tassa ``āpajjeyya ce''ti iminā sambandho.  yasmā pana yo kalyāṇakamyataṃ upādāya āpajjati, so sādhatthiko mahagghatthiko hoti,  tasmāssa padabhājane byañjanaṃ pahāya adhippetatthameva dassetuṃ tadeva vacanaṃ vuttaṃ. yasmā  pana na imassa āpajjanamatteneva āpatti sīsaṃ eti, tasmā ``tassa vacanenā''tiādi  vuttaṃ.<br/><br/>[03] 531^b^.^eb^ ^b^anāpatti ñātakāna^eb^ntiādīsu ñātakānaṃ cīvare vikappaṃ āpajjantassa anāpattīti  evamattho daṭṭhabbo. ^b^mahagghaṃ cetāpetukāmassa appagghaṃ cetāpetī^eb^ti gahapatissa  vīsatiagghanakaṃ cīvaraṃ cetāpetukāmassa ``alaṃ mayhaṃ etena, dasagghanakaṃ vā aṭṭhagghanakaṃ  vā dehī''ti vadati anāpatti. ^b^appaggha^eb^nti idañca atirekanivāraṇatthameva vuttaṃ,  samakepi pana anāpatti ^a^V2.0227^ea^, tañca kho agghavaseneva na pamāṇavasena, agghavaḍḍhanakañhi idaṃ sikkhāpadaṃ.  tasmā yo vīsatiagghanakaṃ antaravāsakaṃ cetāpetukāmo ^a^M2.0252^ea^, ``taṃ ettakameva  me agghanakaṃ cīvaraṃ dehī''ti vattumpi vaṭṭati. sesaṃ uttānatthameva.<br/><br/>[01] samuṭṭhānādīnipi tatuttarisikkhāpadasadisānevāti.<br/><br/>[06] paṭhamaupakkhaṭasikkhāpadavaṇṇanā niṭṭhitā.


volume: 1
item: 117
title:
  aññātakaviññattisikkhāpadavaṇṇanā^tatuttarisikkhāpadavaṇṇanā^paṭhamaupakkhaṭasikkhāpadavaṇṇanā^dutiyaupakkhaṭasikkhāpadavaṇṇanā^

content:
  [03] 532^b^.^eb^ dutiyaupakkhaṭepi ^a^P3.0672^ea^ imināva nayena attho veditabbo. tañhi imassa  anupaññattisadisaṃ. kevalaṃ paṭhamasikkhāpade ekassa pīḷā katā, dutiye dvinnaṃ,  ayamevettha viseso. sesaṃ sabbaṃ paṭhamasadisameva. yathā ca dvinnaṃ, evaṃ bahūnaṃ  pīḷaṃ katvā gaṇhatopi āpatti veditabbāti.<br/><br/>[06] dutiyaupakkhaṭasikkhāpadavaṇṇanā niṭṭhitā.


volume: 1
item: 118
title:
  tatuttarisikkhāpadavaṇṇanā^paṭhamaupakkhaṭasikkhāpadavaṇṇanā^dutiyaupakkhaṭasikkhāpadavaṇṇanā^rājasikkhāpadavaṇṇanā^

content:
  [03] 537^b^.^eb^ ^b^tena samayenā^eb^ti rājasikkhāpadaṃ. tattha ^b^upāsakaṃ saññāpetvā^eb^ti jānāpetvā,  ``iminā mūlena cīvaraṃ kiṇitvā therassa dehī''ti evaṃ vatvāti adhippāyo. ^b^paññāsabandho^eb^ti  paññāsakahāpaṇadaṇḍoti vuttaṃ hoti. paññāsaṃ baddhotipi pāṭho, paññāsaṃ jito paññāsaṃ  dāpetabboti adhippāyo. ^b^ajjaṇho, bhante, āgamehī^eb^ti bhante, ajja ekadivasaṃ  amhākaṃ tiṭṭha, adhivāsehīti attho. ^b^parāmasī^eb^ti gaṇhi. ^b^jīnosī^eb^ti jitosi.<br/><br/>[03] 538-9^b^.^eb^ ^b^rājabhoggo^eb^ti rājato bhoggaṃ bhuñjitabbaṃ assatthīti rājabhoggo, rājabhogotipi  pāṭho, rājato bhogo assa atthīti attho.<br/><br/>[03]^b^pahiṇeyyā^eb^ti peseyya, uttānatthattā panassa padabhājanaṃ na vuttaṃ. yathā ca etassa,  evaṃ ``cīvaraṃ itthannāmaṃ bhikkhu''ntiādīnampi padānaṃ uttānatthattāyeva padabhājanaṃ  na vuttanti veditabbaṃ ^a^V2.0228^ea^. ^b^ābhata^eb^nti ānītaṃ. ^b^kālena^eb^ ^b^kappiya^eb^nti  ^a^M2.0253^ea^ yuttapattakālena, yadā no attho hoti, tadā kappiyaṃ cīvaraṃ gaṇhāmāti attho.<br/><br/>[03]^b^veyyāvaccakaro^eb^ti kiccakaro, kappiyakārakoti attho. ^b^saññatto so mayā^eb^ti  āṇatto so mayā, yathā tumhākaṃ cīvarena atthe sati cīvaraṃ dassati, evaṃ vuttoti  attho. ^b^attho me āvuso cīvarenā^eb^ti codanālakkhaṇanidassanametaṃ, idañhi vacanaṃ vattabbaṃ,  assa vā attho ^a^P3.0673^ea^ yāya kāyaci bhāsāya; idaṃ codanālakkhaṇaṃ. ^b^``dehi  me cīvara''^eb^ntiādīni pana navattabbākāradassanatthaṃ vuttāni, etāni hi vacanāni etesaṃ  vā attho yāya kāyaci bhāsāya na vattabbo.<br/><br/>[03]^b^dutiyampi vattabbo tatiyampi vattabbo^eb^ti ``attho me āvuso cīvarenā''ti idameva  yāvatatiyaṃ vattabboti. evaṃ ``dvattikkhattuṃ codetabbo sāretabbo''ti ettha uddiṭṭhacodanāparicchedaṃ  dassetvā idāni ``dvattikkhattuṃ codayamāno sārayamāno taṃ cīvaraṃ abhinipphādeyya,  iccetaṃ kusala''nti imesaṃ padānaṃ saṅkhepato atthaṃ dassento ``sace abhinipphādeti,  iccetaṃ kusala''nti āha. evaṃ yāvatatiyaṃ codento taṃ cīvaraṃ yadi nipphādeti,  sakkoti attano paṭilābhavasena nipphādetuṃ, iccetaṃ kusalaṃ sādhu suṭṭhu sundaraṃ.<br/><br/>[03]^b^catukkhattuṃ pañcakkhattuṃ chakkhattuparamaṃ tuṇhībhūtena uddissa ṭhātabba^eb^nti ṭhānalakkhaṇanidassanametaṃ.  chakkhattuparamanti ca bhāvanapuṃsakavacanametaṃ, chakkhattuparamañhi etena cīvaraṃ uddissa  tuṇhībhūtena ṭhātabbaṃ, na aññaṃ kiñci kātabbaṃ, idaṃ ṭhānalakkhaṇaṃ. tattha yo  sabbaṭṭhānānaṃ sādhāraṇo tuṇhībhāvo, taṃ tāva dassetuṃ padabhājane ``tattha gantvā tuṇhībhūtenā''tiādi  vuttaṃ. tattha ^b^na āsane nisīditabba^eb^nti ``idha, bhante, nisīdathā''ti vuttenāpi  na nisīditabbaṃ. ^b^na āmisaṃ paṭiggahetabba^eb^nti yāgukhajjakādibhedaṃ kiñci  āmisaṃ ``gaṇhatha, bhante''ti yāciyamānenāpi na gaṇhitabbaṃ. ^b^na dhammo bhāsitabbo^eb^ti  maṅgalaṃ vā anumodanaṃ vā bhāsathāti yāciyamānenāpi kiñci na bhāsitabbaṃ, kevalaṃ  ``kiṃ kāraṇā āgatosī''ti pucchiyamānena ``jānāsi, āvuso''ti vattabbo.  ^b^pucchiyamāno^eb^ti idañhi karaṇatthe paccattavacanaṃ. atha vā pucchaṃ kurumāno pucchiyamānoti  evampettha attho daṭṭhabbo. yo hi pucchaṃ karoti, so ettakaṃ vattabboti ^b^ṭhānaṃ  bhañjatī^eb^ti āgatakāraṇaṃ bhañjati.<br/><br/>[03]idāni ^a^P3.0674^ea^ ^a^M2.0254^ea^ yā tisso codanā, cha ca ṭhānāni vuttāni.  tattha vuḍḍhiñca hāniñca dassento ^a^V2.0229^ea^ ^b^``catukkhattuṃ codetvā''^eb^tiādimāha. yasmā  ca ettha ekacodanāvuḍḍhiyā dvinnaṃ ṭhānānaṃ hāni vuttā, tasmā ``ekā codanā diguṇaṃ  ṭhāna''nti lakkhaṇaṃ dassitaṃ hoti. iti iminā lakkhaṇena tikkhattuṃ codetvā chakkhattuṃ  ṭhātabbaṃ, dvikkhattuṃ codetvā aṭṭhakkhattuṃ ṭhātabbaṃ, sakiṃ codetvā dasakkhattuṃ ṭhātabbanti.  yathā ca ``chakkhattuṃ codetvā na ṭhātabba''nti vuttaṃ, evaṃ ``dvādasakkhattuṃ ṭhatvā  na codetabba''ntipi vuttameva hoti. tasmā sace codetiyeva na tiṭṭhati, cha codanā labbhanti.  sace tiṭṭhatiyeva na codeti, dvādasa ṭhānāni labbhanti. sace codetipi tiṭṭhatipi, ekāya  codanāya dve ṭhānāni hāpetabbāni. tattha yo ekadivasameva punappunaṃ gantvā chakkhattuṃ  codeti, sakiṃyeva vā gantvā ``attho me, āvuso, cīvarenā''ti chakkhattuṃ vadati.  tathā ekadivasameva punappunaṃ gantvā dvādasakkhattuṃ tiṭṭhati, sakiṃyeva vā gantvā tatra  tatra ṭhāne tiṭṭhati, sopi sabbacodanāyo sabbaṭṭhānāni ca bhañjati. ko pana vādo nānādivasesu  evaṃ karontassāti evamettha vinicchayo veditabbo.<br/><br/>[03]^b^yatassa cīvaracetāpannaṃ ābhata^eb^nti yato rājato vā rājabhoggato vā assa bhikkhuno  cīvaracetāpannaṃ ānītaṃ. yatvassātipi pāṭho. ayamevattho. ``yatthassā''tipi paṭhanti,  yasmiṃ ṭhāne assa cīvaracetāpannaṃ pesitanti ca atthaṃ kathenti, byañjanaṃ pana na  sameti. ^b^tatthā^eb^ti tassa rañño vā rājabhoggassa vā santike; samīpatthe hi idaṃ  bhummavacanaṃ. ^b^na taṃ tassa bhikkhuno kiñci atthaṃ anubhotī^eb^ti taṃ cīvaracetāpannaṃ  tassa bhikkhuno kiñci appamattakampi kammaṃ na nipphādeti. ^b^yuñjantāyasmanto  saka^eb^nti āyasmanto attano santakaṃ dhanaṃ pāpuṇantu. ^b^mā vo sakaṃ vinassā^eb^ti  tumhākaṃ santakaṃ mā vinassatu. yo pana neva sāmaṃ gacchati, na dūtaṃ pāheti, vattabhede  dukkaṭaṃ āpajjati.<br/><br/>[03]kiṃ ^a^P3.0675^ea^ pana sabbakappiyakārakesu evaṃ paṭipajjitabbanti? na paṭipajjitabbaṃ.  ayañhi kappiyakārako nāma saṅkhepato duvidho niddiṭṭho ca aniddiṭṭho ca. tattha niddiṭṭho  duvidho -- bhikkhunā niddiṭṭho, dūtena niddiṭṭhoti. aniddiṭṭhopi duvidho -- mukhavevaṭika  kappiyakārako, parammukhakappiyakārakoti. tesu bhikkhunā ^a^M2.0255^ea^ niddiṭṭho  sammukhāsammukhavasena catubbidho hoti. tathā dūtena niddiṭṭhopi.<br/><br/>[03]kathaṃ? idhekacco bhikkhussa cīvaratthāya dūtena akappiyavatthuṃ pahiṇati, dūto taṃ  bhikkhuṃ upasaṅkamitvā ``idaṃ, bhante, itthannāmena tumhākaṃ cīvaratthāya pahitaṃ, gaṇhatha  na''nti vadati, bhikkhu ``nayidaṃ kappatī''ti paṭikkhipati, dūto ``atthi pana  te, bhante, veyyāvaccakaro''ti ^a^V2.0230^ea^ pucchati, puññatthikehi ca upāsakehi ``bhikkhūnaṃ  veyyāvaccaṃ karothā''ti āṇattā vā, bhikkhūnaṃ vā sandiṭṭhā sambhattā keci veyyāvaccakarā  honti, tesaṃ aññataro tasmiṃ khaṇe bhikkhussa santike nisinno hoti, bhikkhu  taṃ niddisati ``ayaṃ bhikkhūnaṃ veyyāvaccakaro''ti. dūto tassa hatthe akappiyavatthuṃ  datvā ``therassa cīvaraṃ kiṇitvā dehī''ti gacchati, ayaṃ bhikkhunā sammukhāniddiṭṭho.<br/><br/>[03]no ce bhikkhussa santike nisinno hoti, apica kho bhikkhu niddisati -- ``asukasmiṃ  nāma gāme itthannāmo bhikkhūnaṃ veyyāvaccakaro''ti, so gantvā tassa hatthe akappiyavatthuṃ  datvā ``therassa cīvaraṃ kiṇitvā dadeyyāsī''ti āgantvā bhikkhussa ārocetvā  gacchati, ayameko bhikkhunā asammukhāniddiṭṭho.<br/><br/>[03]na heva kho so dūto attanā āgantvā āroceti, apica kho aññaṃ pahiṇati ``dinnaṃ  mayā, bhante, tassa hatthe cīvaracetāpannaṃ, cīvaraṃ gaṇheyyāthā''ti, ayaṃ dutiyo bhikkhunā  asammukhāniddiṭṭho.<br/><br/>[03]na heva kho aññaṃ pahiṇati, apica kho gacchantova bhikkhuṃ vadati ``ahaṃ tassa hatthe  cīvaracetāpannaṃ dassāmi, tumhe cīvaraṃ gaṇheyyāthā''ti, ayaṃ tatiyo bhikkhunā asammukhāniddiṭṭhoti  evaṃ eko sammukhāniddiṭṭho tayo asammukhāniddiṭṭhāti ime cattāro bhikkhunā niddiṭṭhaveyyāvaccakarā  ^a^P3.0676^ea^ nāma. etesu imasmiṃ rājasikkhāpade vuttanayeneva paṭipajjitabbaṃ.<br/><br/>[03]aparo bhikkhu purimanayeneva dūtena pucchito natthitāya vā, avicāretukāmatāya  vā ``natthamhākaṃ kappiyakārako''ti vadati, tasmiñca khaṇe koci manusso āgacchati,  dūto tassa hatthe akappiyavatthuṃ datvā ``imassa hatthato cīvaraṃ gaṇheyyāthā''ti vatvā  gacchati, ayaṃ dūtena sammukhāniddiṭṭho.<br/><br/>[03]aparo ^a^M2.0256^ea^ dūto gāmaṃ pavisitvā attanā abhirucitassa kassaci hatthe akappiyavatthuṃ  datvā purimanayeneva āgantvā āroceti, aññaṃ vā pahiṇati, ``ahaṃ asukassa  nāma hatthe cīvaracetāpannaṃ dassāmi, tumhe cīvaraṃ gaṇheyyāthā''ti vatvā vā gacchati,  ayaṃ tatiyo dūtena asammukhāniddiṭṭhoti evaṃ eko sammukhāniddiṭṭho, tayo asammukhāniddiṭṭhāti  ime cattāro dūtena niddiṭṭhaveyyāvaccakarā ^a^V2.0231^ea^ nāma. etesu meṇḍakasikkhāpade vuttanayena  paṭipajjitabbaṃ. vuttañhetaṃ -- ``santi, bhikkhave, manussā saddhā pasannā, te kappiyakārakānaṃ  hatthe hiraññaṃ upanikkhipanti -- `iminā ayyassa yaṃ kappiyaṃ taṃ dethā'ti. anujānāmi,  bhikkhave, yaṃ tato kappiyaṃ taṃ sādituṃ, na tvevāhaṃ, bhikkhave, kenaci pariyāyena  jātarūparajataṃ sāditabbaṃ pariyesitabbanti vadāmī''ti (mahāva0 299). ettha ca codanāya  pamāṇaṃ natthi, mūlaṃ asādiyantena sahassakkhattumpi codanāya vā ṭhānena vā kappiyabhaṇḍaṃ  sādituṃ vaṭṭati. no ce deti, aññaṃ kappiyakārakaṃ ṭhapetvāpi āharāpetabbaṃ.  sace icchati mūlasāmikānampi kathetabbaṃ; no ce icchati na kathetabbaṃ.<br/><br/>[03]aparo bhikkhu purimanayeneva dūtena pucchito ``natthamhākaṃ kappiyakārako''ti  vadati, tadañño samīpe ṭhito sutvā ``āhara bho ahaṃ ayyassa cīvaraṃ cetāpetvā dassāmī''ti  vadati. dūto ``handa bho dadeyyāsī''ti tassa hatthe datvā bhikkhussa anārocetvāva  gacchati, ayaṃ mukhavevaṭikakappiyakārako. aparo bhikkhuno upaṭṭhākassa vā aññassa  vā hatthe akappiyavatthuṃ datvā ``therassa cīvaraṃ dadeyyāsī''ti ^a^P3.0677^ea^ ettova  pakkamati, ayaṃ parammukhakappiyakārakoti ime dve aniddiṭṭhakappiyakārakā nāma.  etesu aññātakāppavāritesu viya paṭipajjitabbaṃ. sace sayameva cīvaraṃ ānetvā  dadanti, gahetabbaṃ. no ce, kiñci na vattabbā. desanāmattameva cetaṃ ``dūtena  cīvaracetāpannaṃ pahiṇeyyā''ti sayaṃ āharitvāpi piṇḍapātādīnaṃ atthāya dadantesupi  eseva nayo. na kevalañca attanoyeva atthāya sampaṭicchituṃ na vaṭṭati, sacepi koci  jātarūparajataṃ ānetvā ``idaṃ saṅghassa dammi, ārāmaṃ vā karotha cetiyaṃ vā bhojanasālādīnaṃ  vā aññatara''nti vadati, idampi sampaṭicchituṃ na vaṭṭati. yassa kassaci hi aññassatthāya  sampaṭicchantassa dukkaṭaṃ hotīti ^b^mahāpaccariyaṃ^eb^ vuttaṃ.<br/><br/>[03]sace ^a^M2.0257^ea^ pana ``nayidaṃ bhikkhūnaṃ sampaṭicchituṃ vaṭṭatī''ti paṭikkhitte ``vaḍḍhakīnaṃ  vā kammakarānaṃ vā hatthe bhavissati, kevalaṃ tumhe sukatadukkaṭaṃ jānāthā''ti  vatvā tesaṃ hatthe datvā pakkamati, vaṭṭati. athāpi ``mama manussānaṃ hatthe bhavissati  mayhameva vā hatthe bhavissati, kevalaṃ tumhe yaṃ yassa dātabbaṃ, tadatthāya peseyyāthā''ti  vadati, evampi vaṭṭati.<br/><br/>[03]sace pana saṅghaṃ vā gaṇaṃ vā puggalaṃ vā anāmasitvā ``idaṃ hiraññasuvaṇṇaṃ cetiyassa dema,  vihārassa dema, navakammassa demā''ti vadanti, paṭikkhipituṃ na vaṭṭati. ``ime idaṃ  bhaṇantī''ti ^a^V2.0232^ea^ kappiyakārakānaṃ ācikkhitabbaṃ. ``cetiyādīnaṃ atthāya tumhe gahetvā  ṭhapethā''ti vuttena pana ``amhākaṃ gahetuṃ na vaṭṭatī''ti paṭikkhipitabbaṃ.<br/><br/>[03]sace pana koci bahuṃ hiraññasuvaṇṇaṃ ānetvā ``idaṃ saṅghassa dammi, cattāro paccaye  paribhuñjathā''ti vadati, taṃ ce saṅgho sampaṭicchati, paṭiggahaṇepi paribhogepi āpatti.  tatra ce eko bhikkhu ``nayidaṃ kappatī''ti paṭikkhipati, upāsako ca ``yadi na  kappati, mayhameva bhavissatī''ti gacchati. so bhikkhu ``tayā saṅghassa lābhantarāyo  kato''ti na kenaci kiñci vattabbo. yo hi taṃ codeti, sveva sāpattiko  hoti, tena pana ekena bahū anāpattikā katā. sace ^a^P3.0678^ea^ pana bhikkhūhi  ``na vaṭṭatī''ti paṭikkhitte ``kappiyakārakānaṃ vā hatthe bhavissati, mama purisānaṃ  vā mayhaṃ vā hatthe bhavissati, kevalaṃ tumhe paccaye paribhuñjathā''ti vadati, vaṭṭati.<br/><br/>[03]catupaccayatthāya ca dinnaṃ yena yena paccayena attho hoti, tadatthaṃ upanetabbaṃ, cīvaratthāya  dinnaṃ cīvareyeva upanetabbaṃ. sace cīvarena tādiso attho natthi, piṇḍapātādīhi  saṅgho kilamati, saṅghasuṭṭhutāya apaloketvā tadatthāyapi upanetabbaṃ. esa nayo piṇḍapātagilānapaccayatthāya  dinnepi, senāsanatthāya dinnaṃ pana senāsanassa garubhaṇḍattā senāsaneyeva upanetabbaṃ.  sace pana bhikkhūsu senāsanaṃ chaḍḍetvā gatesu senāsanaṃ vinassati, īdise kāle senāsanaṃ  vissajjetvāpi bhikkhūnaṃ paribhogo anuññāto, tasmā senāsanajagganatthaṃ mūlacchejjaṃ akatvā  yāpanamattaṃ paribhuñjitabbaṃ.<br/><br/>[03]na ^a^M2.0258^ea^ kevalañca hiraññasuvaṇṇameva, aññampi khettavatthādi akappiyaṃ na  sampaṭicchitabbaṃ. sace hi koci ``mayhaṃ tisassasampādanakaṃ mahātaḷākaṃ atthi, taṃ  saṅghassa dammī''ti vadati, taṃ ce saṅgho sampaṭicchati, paṭiggahaṇepi paribhogepi āpattiyeva.  yo pana taṃ paṭikkhipati, so purimanayeneva na kenaci kiñci vattabbo. yo hi  taṃ codeti, sveva sāpattiko hoti, tena pana ekena bahū anāpattikā katā.<br/><br/>[03]yo pana ``tādisaṃyeva taḷākaṃ dammī''ti vatvā bhikkhūhi ``na vaṭṭatī''ti paṭikkhitto  vadati ``asukañca asukañca saṅghassa taḷākaṃ atthi, taṃ kathaṃ vaṭṭatī''ti. so vattabbo --  ``kappiyaṃ katvā dinnaṃ bhavissatī''ti. kathaṃ dinnaṃ kappiyaṃ hotīti? ``cattāro  paccaye paribhuñjathā''ti vatvā dinnanti. so sace ``sādhu, bhante, cattāro paccaye  saṅgho paribhuñjatū''ti ^a^V2.0233^ea^ deti, vaṭṭati. athāpi ``taḷākaṃ gaṇhathā''ti vatvā ``na vaṭṭatī''ti  paṭikkhitto ``kappiyakārako atthī''ti pucchitvā ``natthī''ti ^a^P3.0679^ea^  vutte ``idaṃ asuko nāma vicāressati, asukassa vā hatthe, mayhaṃ vā hatthe bhavissati,  saṅgho kappiyabhaṇḍaṃ paribhuñjatū''ti vadati, vaṭṭati. sacepi ``na vaṭṭatī''ti paṭikkhitto  ``udakaṃ paribhuñjissati, bhaṇḍakaṃ dhovissati, migapakkhino pivissantī''ti vadati,  evampi vaṭṭati. athāpi ``na vaṭṭatī''ti paṭikkhitto vadati ``kappiyasīsena gaṇhathā''ti.  ``sādhu, upāsaka, saṅgho pānīyaṃ pivissati, bhaṇḍakaṃ dhovissati, migapakkhino pivissantī''ti  vatvā paribhuñjituṃ vaṭṭati.<br/><br/>[03]athāpi ``mama taḷākaṃ vā pokkharaṇiṃ vā saṅghassa dammī''ti ``vutte, sādhu, upāsaka,  saṅgho pānīyaṃ pivissatī''tiādīni vatvā paribhuñjituṃ vaṭṭatiyeva. yadi pana bhikkhūhi  hatthakammaṃ yācitvā sahatthena ca kappiyapathaviṃ khanitvā udakaparibhogatthāya taḷākaṃ  kāritaṃ hoti, taṃ ce nissāya sassaṃ nipphādetvā manussā vihāre kappiyabhaṇḍaṃ denti,  vaṭṭati. atha manussā eva saṅghassa upakāratthāya saṅghikabhūmiṃ khanitvā taṃ nissāya nipphannasassato  kappiyabhaṇḍaṃ denti, evampi vaṭṭati. ``amhākaṃ ekaṃ kappiyakārakaṃ ṭhapethā''ti  vutte ca ṭhapetumpi labbhati. atha pana te manussā rājabalinā upaddutā pakkamanti,  aññe paṭipajjanti, na ca bhikkhūnaṃ kiñci denti, udakaṃ vāretuṃ labbhati. tañca  kho kasikammakāleyeva, na sassakāle. sace te vadanti ``nanu, bhante, pubbepi  manussā imaṃ nissāya sassaṃ akaṃsū''ti ^a^M2.0259^ea^. tato vattabbā -- ``te  saṅghassa imañca imañca upakāraṃ akaṃsu, idañcidañca kappiyabhaṇḍaṃ adaṃsū''ti. sace  vadanti -- ``mayampi dassāmā''ti, evampi vaṭṭati.<br/><br/>[03]sace pana koci abyatto akappiyavohārena taḷākaṃ paṭiggaṇhāti vā kāreti vā,  taṃ bhikkhūhi na paribhuñjitabbaṃ, taṃ nissāya laddhaṃ kappiyabhaṇḍampi akappiyameva.  sace bhikkhūhi pariccattabhāvaṃ ñatvā sāmiko vā tassa puttadhītaro vā añño vā koci  vaṃse uppanno puna kappiyavohārena deti, vaṭṭati. pacchinne kulavaṃse yo tassa janapadassa  sāmiko, so acchinditvā ^a^P3.0680^ea^ puna deti, cittalapabbate bhikkhunā nīhaṭaudakavāhakaṃ  ^b^aḷanāgarājamahesī viya,^eb^ evampi vaṭṭati.<br/><br/>[03]kappiyavohārepi udakavasena paṭiggahitataḷāke suddhacittānaṃ mattikuddharaṇapāḷibandhanādīni  ^a^V2.0234^ea^ ca kātuṃ vaṭṭati. taṃ nissāya pana sassaṃ karonte disvā kappiyakārakaṃ ṭhapetuṃ  na vaṭṭati. yadi te sayameva kappiyabhaṇḍaṃ denti, gahetabbaṃ. no ce denti, na codetabbaṃ,  na sāretabbaṃ. paccayavasena paṭiggahitataḷāke kappiyakārakaṃ ṭhapetuṃ vaṭṭati. mattikuddharaṇapāḷibandhanādīni  pana kātuṃ na vaṭṭati. sace kappiyakārakā sayameva karonti, vaṭṭati. abyattena pana  lajjibhikkhunā kārāpitesu kiñcāpi paṭiggahaṇe kappiyaṃ, bhikkhussa payogapaccayā  uppannena missakattā visagatapiṇḍapāto viya akappiyamaṃsarasamissakabhojanaṃ viya  ca dubbinibbhogaṃ hoti, sabbesaṃ akappiyameva.<br/><br/>[03]sace pana ``udakassa okāso atthi, taḷākassa pāḷi thirā, yathā bahuṃ udakaṃ gaṇhāti,  evaṃ karohi, tīrasamīpe udakaṃ karohī''ti evaṃ udakameva vicāreti, vaṭṭati.  uddhane aggiṃ na pātenti, ``udakakammaṃ labbhatu upāsakā''ti vattuṃ vaṭṭati. ``sassaṃ  katvā āharathā''ti vattuṃ pana na vaṭṭati. sace pana taḷāke atibahuṃ udakaṃ disvā  passato vā piṭṭhito vā mātikaṃ nīharāpeti, vanaṃ chindāpetvā kedāre kārāpeti,  porāṇakedāresu vā pakatibhāgaṃ aggahetvā atirekaṃ gaṇhāti, navasasse vā akālasasse  vā aparicchinnabhāge ``ettake kahāpaṇe dethā''ti kahāpaṇe uṭṭhāpeti, sabbesaṃ akappiyaṃ.<br/><br/>[03]yo ^a^M2.0260^ea^ pana ``kassatha vapathā''ti avatvā ``ettakāya bhūmiyā, ettako nāma  bhāgo''ti evaṃ bhūmiṃ vā patiṭṭhapeti, ``ettake bhūmibhāge amhehi sassaṃ kataṃ,  ettakaṃ nāma bhāgaṃ gaṇhathā''ti vadantesu kassakesu bhūmippamāṇaggahaṇatthaṃ  ^a^P3.0681^ea^ rajjuyā vā daṇḍena vā mināti, khale vā ṭhatvā rakkhati, khalato vā nīharāpeti,  koṭṭhāgāre vā paṭisāmeti, tasseva taṃ akappiyaṃ.<br/><br/>[03]sace kassakā kahāpaṇe āharitvā ``ime saṅghassa āhaṭā''ti vadanti, aññataro ca bhikkhu  ``na saṅgho kahāpaṇe khādatī''ti saññāya ``ettakehi kahāpaṇehi sāṭake āhara, ettakehi  yāguādīni sampādehī''ti vadati. yaṃ te āharanti, sabbesaṃ akappiyaṃ. kasmā?  kahāpaṇānaṃ vicāritattā.<br/><br/>[03]sace dhaññaṃ āharitvā idaṃ saṅghassa āhaṭanti vadanti, aññataro ca bhikkhu purimanayeneva  ``ettakehi vīhīhi idañcidañca āharathā''ti vadati. yaṃ te āharanti, tasseva  akappiyaṃ. kasmā? dhaññassa vicāritattā.<br/><br/>[03]sace ^a^V2.0235^ea^ taṇḍulaṃ vā aparaṇṇaṃ vā āharitvā ``idaṃ saṅghassa āhaṭa''nti vadanti, aññataro ca  bhikkhu purimanayeneva ``ettakehi taṇḍulehi idañcidañca āharathā''ti vadati. yaṃ  te āharanti, sabbesaṃ kappiyaṃ. kasmā? kappiyānaṃ taṇḍulādīnaṃ vicāritattā.  kayavikkayepi anāpatti, kappiyakārakassa ācikkhitattā.<br/><br/>[03]pubbe pana cittalapabbate eko bhikkhu catusāladvāre ``aho vata sve saṅghassa ettakappamāṇe  pūve paceyyu''nti ārāmikānaṃ saññājananatthaṃ bhūmiyaṃ maṇḍalaṃ akāsi, taṃ disvā  cheko ārāmiko tatheva katvā dutiyadivase bheriyā ākoṭitāya sannipatite  saṅghe pūvaṃ gahetvā saṅghattheraṃ āha -- ``bhante, amhehi ito pubbe neva pitūnaṃ na pitāmahānaṃ  evarūpaṃ sutapubbaṃ, ekena ayyena catussāladvāre pūvatthāya saññā katā, ito dāni  pabhuti ayyā attano attano cittānurūpaṃ vadantu, amhākampi phāsuvihāro  bhavissatī''ti. mahāthero tatova nivatti, ekabhikkhunāpi pūvo na gahito.  evaṃ pubbe tatruppādampi na paribhuñjiṃsu. tasmā --<br/><br/>[21] sallekhaṃ ^a^M2.0261^ea^ accajantena, appamattena bhikkhunā.<br/><br/>[22] kappiyepi na kātabbā, āmisatthāya lolatāti..<br/><br/>[03]yo ^a^P3.0682^ea^ cāyaṃ taḷāke vutto, pokkharaṇī-udakavāhakamātikādīsupi eseva  nayo.<br/><br/>[03]pubbaṇṇāparaṇṇaucchuphalāphalādīnaṃ viruhanaṭṭhānaṃ yaṃ kiñci khettaṃ vā vatthuṃ vā  dammīti vuttepi ``na vaṭṭatī''ti paṭikkhipitvā taḷāke vuttanayeneva yadā kappiyavohārena  ``catupaccayaparibhogatthāya dammī''ti vadati, tadā sampaṭicchitabbaṃ, ``vanaṃ dammi, araññaṃ  dammī''ti vutte pana vaṭṭati. sace manussā bhikkhūhi anāṇattāyeva tattha rukkhe chinditvā  aparaṇṇādīni sampādetvā bhikkhūnaṃ bhāgaṃ denti, vaṭṭati; adentā na codetabbā. sace  kenacideva antarāyena tesu pakkantesu aññe karonti, na ca bhikkhūnaṃ kiñci denti,  te vāretabbā. sace vadanti -- ``nanu, bhante, pubbepi manussā idha sassāni akaṃsū''ti,  tato te vattabbā -- ``te saṅghassa idañcidañca kappiyabhaṇḍaṃ adaṃsū''ti. sace vadanti --  ``mayampi dassāmā''ti evaṃ vaṭṭati.<br/><br/>[03]kañci ^a^V2.0236^ea^ sassuṭṭhānakaṃ bhūmippadesaṃ sandhāya ``sīmaṃ demā''ti vadanti, vaṭṭati. sīmā  paricchedanatthaṃ pana thambhā vā pāsāṇā vā sayaṃ na ṭhapetabbā. kasmā? bhūmi nāma anagghā  appakenāpi pārājiko bhaveyya, ārāmikānaṃ pana vattabbaṃ -- ``iminā ṭhānena amhākaṃ  sīmā gatā''ti. sacepi hi te adhikaṃ gaṇhanti, pariyāyena kathitattā anāpatti.  yadi pana rājarājamahāmattādayo sayameva thambhe ṭhapāpetvā ``cattāro paccaye paribhuñjathā''ti  denti, vaṭṭatiyeva.<br/><br/>[03]sace koci antosīmāya taḷākaṃ khanati, vihāramajjhena vā mātikaṃ neti, cetiyaṅgaṇabodhiyaṅgaṇādīni  dussanti, vāretabbo. sace saṅgho kiñci labhitvā āmisagarukatāya na vāreti,  eko bhikkhu vāreti, sova bhikkhu issaro. sace eko bhikkhu na vāreti, ``netha  tumhe''ti tesaṃyeva pakkho hoti, saṅgho vāreti, saṅghova issaro. saṅghikesu hi  kammesu yo dhammakammaṃ karoti, sova issaro. sace vāriyamānopi karoti, heṭṭhā  gahitaṃ paṃsuṃ heṭṭhā pakkhipitvā, upari gahitaṃ paṃsuṃ upari pakkhipitvā pūretabbā.<br/><br/>[03]sace ^a^M2.0262^ea^ koci yathājātameva ucchuṃ vā aparaṇṇaṃ vā alābukumbhaṇḍādikaṃ  ^a^P3.0683^ea^ vā valliphalaṃ dātukāmo ``etaṃ sabbaṃ ucchukhettaṃ aparaṇṇavatthuṃ valliphalāvāṭaṃ  dammī''ti vadati, saha vatthunā parāmaṭṭhattā ``na vaṭṭatī''ti ^b^mahāsumatthero^eb^ āha.  ^b^mahāpadumatthero^eb^ pana ``abhilāpamattametaṃ sāmikānaṃyeva hi so bhūmibhāgo tasmā vaṭṭatī''ti  āha.<br/><br/>[03]``dāsaṃ dammī''ti vadati, na vaṭṭati. ``ārāmikaṃ dammi, veyyāvaccakaraṃ dammi,  kappiyakārakaṃ dammī''ti vutte vaṭṭati. sace so ārāmiko purebhattampi pacchābhattampi  saṅghasseva kammaṃ karoti, sāmaṇerassa viya sabbaṃ bhesajjapaṭijagganampi tassa kātabbaṃ.  sace purebhattameva saṅghassa kammaṃ karoti, pacchābhattaṃ attano kammaṃ karoti, sāyaṃ  nivāpo na dātabbo. yepi pañcadivasavārena vā pakkhavārena vā saṅghassa kammaṃ katvā sesakāle  attano kammaṃ karonti, tesampi karaṇakāleyeva bhattañca nivāpo ca dātabbo. sace  saṅghassa kammaṃ natthi, attanoyeva kammaṃ katvā jīvanti, te ce hatthakammamūlaṃ ānetvā  denti, gahetabbaṃ. no ce denti, na kiñci vattabbā. yaṃ kiñci rajakadāsampi  pesakāradāsampi ārāmikanāmena sampaṭicchituṃ vaṭṭati.<br/><br/>[03]sace ``gāvo demā''ti vadanti, ``na vaṭṭatī''ti paṭikkhipitabbā. imā gāvo kutoti ^a^V2.0237^ea^ paṇḍitehi pañca gorasaparibhogatthāya dinnāti, ``mayampi pañcagorasaparibhogatthāya demā''ti  vutte vaṭṭati. ajikādīsupi eseva nayo. ``hatthiṃ dema, assaṃ mahisaṃ kukkuṭaṃ  sūkaraṃ demā''ti vadanti, sampaṭicchituṃ na vaṭṭati. sace keci manussā ``appossukkā,  bhante, tumhe hotha, mayaṃ ime gahetvā tumhākaṃ kappiyabhaṇḍaṃ dassāmā''ti gaṇhanti,  vaṭṭati. ``kukkuṭasūkarā sukhaṃ jīvantū''ti araññe vissajjetuṃ vaṭṭati. ``imaṃ  taḷākaṃ, imaṃ khettaṃ, imaṃ vatthuṃ, vihārassa demā''ti vutte paṭikkhipituṃ na labbhatīti.  sesamettha uttānatthameva.<br/><br/>[03]samuṭṭhānādīsu idampi chasamuṭṭhānaṃ kiriyaṃ, nosaññāvimokkhaṃ, acittakaṃ, paṇṇattivajjaṃ,  kāyakammavacīkammaṃ ^a^P3.0684^ea^, ticittaṃ, tivedananti.<br/><br/>[06] rājasikkhāpadavaṇṇanā niṭṭhitā.<br/><br/>[06] niṭṭhito cīvaravaggo paṭhamo.


volume: 1
item: 119
title:
  paṭhamaupakkhaṭasikkhāpadavaṇṇanā^dutiyaupakkhaṭasikkhāpadavaṇṇanā^kosiyavaggo^kosiyasikkhāpadavaṇṇanā^

content:
  [03] 542^b^.^eb^ ^b^tena^eb^ ^a^M2.0263^ea^ ^b^samayenā^eb^ti kosiyasikkhāpadaṃ. tattha ^b^santharitvā  kataṃ hotī^eb^ti same bhūmibhāge kosiyaṃsūni uparūpari santharitvā kañjikādīhi siñcitvā  kataṃ hoti. ^b^ekenapi kosiyaṃsunā missitvā^eb^ti tiṭṭhatu attano rucivasena missitaṃ,  sacepi tassa karaṇaṭṭhāne vāto ekaṃ kosiyaṃsuṃ ānetvā pāteti, evampi missetvā  katameva hotīti. sesaṃ uttānatthameva.<br/><br/>[06] chasamuṭṭhānaṃ, kiriyaṃ, nosaññāvimokkhaṃ, acittakaṃ paṇṇattivajjaṃ, kāyakammavacīkammaṃ,<br/><br/>[03] ticittaṃ, tivedananti.<br/><br/>[06] kosiyasikkhāpadavaṇṇanā niṭṭhitā.


volume: 1
item: 120
title: dutiyaupakkhaṭasikkhāpadavaṇṇanā^kosiyavaggo^kosiyasikkhāpadavaṇṇanā^suddhakāḷakasikkhāpadavaṇṇanā^
content:
  [03] 547^b^.^eb^ ^b^tena samayenā^eb^ti suddhakāḷakasikkhāpadaṃ. tattha ^b^suddhakāḷakāna^eb^nti suddhānaṃ  kāḷakānaṃ ^a^V2.0238^ea^, aññehi amissitakāḷakānanti attho. sesaṃ uttānatthameva. samuṭṭhānādīnipi  kosiyasikkhāpadasadisānevāti.<br/><br/>[06] suddhakāḷakasikkhāpadavaṇṇanā niṭṭhitā.


volume: 1
item: 121
title: kosiyavaggo^kosiyasikkhāpadavaṇṇanā^suddhakāḷakasikkhāpadavaṇṇanā^dvebhāgasikkhāpadavaṇṇanā^
content:
  [03] 552^b^.^eb^ ^b^tena samayenā^eb^ti dvebhāgasikkhāpadaṃ. ^b^tattha ante ādiyitvā^eb^ti santhatassa  ante anuvātaṃ viya dassetvā odātaṃ alliyāpetvā.<br/><br/>[03]^b^dve bhāgā^eb^ti dve koṭṭhāsā. ^b^ādātabbā^eb^ti gahetabbā. ^b^gocariyāna^eb^nti kapilavaṇṇānaṃ.  ^b^dve tulā ādātabbā^eb^ti catūhi tulāhi kāretukāmaṃ sandhāya vuttaṃ. atthato  pana yattakehi eḷakalomehi kātukāmo hoti, tesu dve koṭṭhāsā kāḷakānaṃ  eko odātānaṃ, eko gocariyānanti idameva dassitaṃ hotīti veditabbaṃ. sesaṃ uttānatthameva.<br/><br/>[03]samuṭṭhānādīnipi ^a^M2.0264^ea^ kosiyasikkhāpadasadisāneva. kevalaṃ idaṃ ādāya anādāya  ca karaṇato kiriyākiriyaṃ veditabbanti.<br/><br/>[06] dvebhāgasikkhāpadavaṇṇanā niṭṭhitā.


volume: 1
item: 122
title:
  kosiyasikkhāpadavaṇṇanā^suddhakāḷakasikkhāpadavaṇṇanā^dvebhāgasikkhāpadavaṇṇanā^chabbassasikkhāpadavaṇṇanā^

content:
  [03] 557^b^.^eb^ ^b^tena^eb^ ^a^P3.0685^ea^ ^b^samayenā^eb^ti chabbassasikkhāpadaṃ. tattha ^b^ūhadantipi  ummihantipī^eb^ti santhatānaṃ upari vaccampi passāvampi karontīti vuttaṃ hoti.<br/><br/>[03]^b^dinnā saṅghena itthannāmassa bhikkhuno santhatasammutī^eb^ti evaṃ laddhasammutiko bhikkhu  yāva rogo na vūpasammati, tāva yaṃ yaṃ ṭhānaṃ gacchati, tattha tattha santhataṃ kātuṃ  labhati. sace arogo hutvā puna mūlabyādhināva gilāno hoti, soyeva parihāro, natthaññaṃ  sammutikiccanti ^b^phussadevatthero^eb^ āha. ^b^upatissatthero^eb^ pana ``so vā byādhi  paṭikuppatu, añño vā, `sakiṃ gilāno'ti nāmaṃ laddhaṃ laddhameva, puna sammutikiccaṃ  natthī''ti āha.<br/><br/>[03]^b^orena^eb^ ^a^V2.0239^ea^ ^b^ce channaṃ vassāna^eb^nti channaṃ vassānaṃ orimabhāge, antoti attho.  padabhājane pana saṅkhyāmattadassanatthaṃ ``ūnakachabbassānī''ti vuttaṃ.<br/><br/>[03]^b^anāpatti chabbassāni karotī^eb^ti yadā chabbassāni paripuṇṇāni honti, tadā santhataṃ  karoti. dutiyapadepi ``yadā atirekachabbassāni honti, tadā karotī''ti evamattho  daṭṭhabbo. na hi so chabbassāni karotīti. sesaṃ uttānatthameva.<br/><br/>[01] samuṭṭhānādīni kosiyasikkhāpadasadisānevāti.<br/><br/>[06] chabbassasikkhāpadavaṇṇanā niṭṭhitā.


volume: 1
item: 123
title:
  suddhakāḷakasikkhāpadavaṇṇanā^dvebhāgasikkhāpadavaṇṇanā^chabbassasikkhāpadavaṇṇanā^nisīdanasanthatasikkhāpadavaṇṇanā^

content:
  [03] 565^b^.^eb^ ^b^tena samayenā^eb^ti nisīdanasanthatasikkhāpadaṃ. tattha ^b^icchāmahaṃ bhikkhave^eb^ti bhagavā  kira taṃ temāsaṃ na kiñci bodhaneyyasattaṃ addasa, tasmā ^a^M2.0265^ea^ evamāha.  evaṃ santepi tantivasena dhammadesanā kattabbā siyā. yasmā panassa etadahosi -- ``mayi  okāsaṃ kāretvā paṭisallīne bhikkhū adhammikaṃ katikavattaṃ karissanti, taṃ  upaseno bhindissati. ahaṃ tassa pasīditvā bhikkhūnaṃ dassanaṃ anujānissāmi,  tato maṃ passitukāmā bahū bhikkhū dhutaṅgāni samādiyissanti, ahañca tehi ujjhitasanthatapaccayā  sikkhāpadaṃ paññapessāmī''ti, tasmā evamāha. evaṃ bahūni hi ettha ānisaṃsānīti.<br/><br/>[03]^b^sapariso yena bhagavā tenupasaṅkamī^eb^ti ^a^P3.0686^ea^ thero kira ``na, bhikkhave, ūnadasavassena  upasampādetabbo, yo upasampādeyya, āpatti dukkaṭassā''ti (mahāva0 75) imasmiṃ  khandhakasikkhāpade ``kathañhi nāma tvaṃ moghapurisa aññehi ovadiyo anusāsiyo aññaṃ  ovadituṃ anusāsituṃ maññissasī''ti evamādinā nayena garahaṃ labhitvā ``satthā  mayhaṃ parisaṃ nissāya garahaṃ adāsi, so dānāhaṃ bhagavantaṃ teneva puṇṇacandasassirīkena  sabbākāraparipuṇṇena mukhena brahmaghosaṃ nicchāretvā parisaṃyeva nissāya sādhukāraṃ  dāpessāmī''ti suhadayo kulaputto atirekayojanasataṃ paṭikkamitvā parisaṃ cinitvā  pañcamattehi bhikkhusatehi parivuto puna bhagavantaṃ upasaṅkamanto. tena vuttaṃ -- ``sapariso  yena bhagavā tenupasaṅkamī''ti. na hi sakkā buddhānaṃ aññathā ārādhetuṃ aññatra  vattasampattiyā.<br/><br/>[03]^b^bhagavato^eb^ ^a^V2.0240^ea^ ^b^avidūre nisinno^eb^ti vattasampattiyā parisuddhabhāvena nirāsaṅko sīho viya  kañcanapabbatassa bhagavato avidūre nisinno. ^b^etadavocā^eb^ti kathāsamuṭṭhāpanatthaṃ  etaṃ avoca. ^b^manāpāni te bhikkhu paṃsukūlānī^eb^ti bhikkhu tava imāni  paṃsukūlāni manāpāni, attano ruciyā khantiyā gahitānīti attho. ^b^na kho  me, bhante, manāpānī^eb^ti, bhante na mayā attano ruciyā gahitāni, galaggāhena viya  matthakatāḷanena viya ca gāhitomhīti dasseti.<br/><br/>[03]^b^paññāyissatī^eb^ti paññāto abhiññāto bhavissati, tattha sandississatīti vuttaṃ hoti.  ^b^na mayaṃ apaññattaṃ paññapessāmā^eb^ti mayaṃ sāvakā nāma apaññattaṃ na paññapessāma,  buddhavisayo hi eso yadidaṃ ^a^M2.0266^ea^ ``pācittiyaṃ dukkaṭa''ntiādinā  nayena apaññattasikkhāpadapaññapanaṃ paññattasamucchindanaṃ vā. ^b^samādāyā^eb^ti taṃ taṃ sikkhāpadaṃ  samādiyitvā, ``sādhu suṭṭhū''ti sampaṭicchitvā yathāpaññattesu sabbasikkhāpadesu  sikkhissāmāti dasseti. tassa ^a^P3.0687^ea^ āraddhacitto punapi ``sādhu sādhū''ti  sādhukāramadāsi.<br/><br/>[03] 566^b^.^eb^ ^b^anuññātāvuso^eb^ti anuññātaṃ, āvuso. ^b^pihentā^eb^ti pihayantā. ^b^santhatāni  ujjhitvā^eb^ti santhate catutthacīvarasaññitāya sabbasanthatāni ujjhitvā. ^b^dhammiṃ kathaṃ  katvā bhikkhū āmantesī^eb^ti bhagavā santhatāni vippakiṇṇāni disvā ``saddhādeyyavinipātane  kāraṇaṃ natthi, paribhogupāyaṃ nesaṃ dassessāmī''ti dhammiṃ kathaṃ katvā bhikkhū  āmantesi.<br/><br/>[03] 567^b^.^eb^ ^b^sakiṃ nivatthampi sakiṃ pārutampī^eb^ti sakiṃ nisinnañceva nipannañca.  ^b^sāmantā^eb^ti ekapassato vaṭṭaṃ vā caturassaṃ vā chinditvā gahitaṭṭhānaṃ yathā vidatthimattaṃ  hoti, evaṃ gahetabbaṃ, santharantena pana pāḷiyaṃ vuttanayeneva ekadese vā santharitabbaṃ,  vijaṭetvā vā missakaṃ katvā santharitabbaṃ, evaṃ thirataraṃ hotīti. sesaṃ uttānatthameva.<br/><br/>[03]samuṭṭhānādīni kiriyākiriyattā imassa sikkhāpadassa dvebhāgasikkhāpadasadisānīti.<br/><br/>[03]imesu pana pañcasu santhatesu purimāni tīṇi vinayakammaṃ katvā paṭilabhitvā paribhuñjituṃ  na vaṭṭanti, pacchimāni dve vaṭṭantīti veditabbānīti.<br/><br/>[06] nisīdanasanthatasikkhāpadavaṇṇanā niṭṭhitā.


volume: 1
item: 124
title:
  dvebhāgasikkhāpadavaṇṇanā^chabbassasikkhāpadavaṇṇanā^nisīdanasanthatasikkhāpadavaṇṇanā^eḷakalomasikkhāpadavaṇṇanā^

content:
  [03] 571^b^.^eb^ ^b^tena^eb^ ^a^V2.0241^ea^ ^b^samayenā^eb^ti eḷakalomasikkhāpadaṃ. tattha ^b^uppaṇḍesu^eb^nti ``kittakena,  bhante, kītānī''tiādīni vadantā avahasiṃsu. ^b^ṭhitakova āsumbhī^eb^ti yathā  manussā araññato mahantaṃ dārubhāraṃ ānetvā kilantā ṭhitakāva pātenti, evaṃ pātesīti  attho.<br/><br/>[03] 572^b^.^eb^ ^b^sahatthā^eb^ti ^a^M2.0267^ea^ sahatthena, attanā haritabbānīti vuttaṃ hoti.  ^b^bahitiyojanaṃ pātetī^eb^ti tiyojanato bahi pāteti. anantarāyena patanake hatthato muttamatte  lomagaṇanāya nissaggiyapācittiyāni. sace bahitiyojane rukkhe vā thambhe vā paṭihaññitvā  puna anto patanti, anāpatti ^a^P3.0688^ea^. bhūmiyaṃ patitvā ṭhatvā ṭhatvā vaṭṭamānā  eḷakalomabhaṇḍikā puna anto pavisati, āpattiyeva. anto ṭhatvā hatthena vā pādena  vā yaṭṭhiyā vā vaṭṭeti ṭhatvā vā aṭhatvā vā vaṭṭamānā bhaṇḍikā gacchatu, āpattiyeva.  ``añño harissatī''ti ṭhapeti, tena haritepi āpattiyeva. suddhacittena ṭhapitaṃ vāto  vā añño vā attano dhammatāya bahi pāteti, āpattiyeva. saussāhattā acittakattā  ca sikkhāpadassa. ^b^kurundiyā^eb^dīsu pana ``ettha anāpattī''ti vuttā, sā anāpatti  pāḷiyā na sameti. ubhatobhaṇḍikaṃ ekābaddhaṃ katvā ekaṃ bhaṇḍikaṃ antosīmāya ekaṃ  bahisīmāya karonto ṭhapeti, rakkhati tāva. ekābaddhe kājepi eseva nayo. yadi pana  abandhitvā kājakoṭiyaṃ ṭhapitamattameva hoti, na rakkhati. ekābaddhepi parivattetvā  ṭhapite āpattiyeva.<br/><br/>[03]^b^aññassa yāne vā^eb^ti ettha gacchante yāne vā hatthipiṭṭhiādīsu vā sāmikassa ajānantasseva  harissatīti ṭhapeti, tasmiṃ tiyojanaṃ atikkante āpatti. agacchantepi eseva nayo.  sace pana agacchante yāne vā hatthipiṭṭhiyādīsu vā ṭhapetvā abhiruhitvā sāreti,  heṭṭhā vā gacchanto codeti, pakkosanto vā anubandhāpeti, ``aññaṃ harāpetī''ti  vacanato anāpatti. ^b^kurundiyā^eb^dīsu pana ``āpattī''ti vuttaṃ, taṃ ``aññaṃ  harāpetī''ti iminā na sameti. adinnādāne pana suṅkaghāte āpatti hoti. yā hi  tattha āpatti, sā idha anāpatti. yā idha āpatti, sā tattha anāpatti. taṃ ṭhānaṃ  patvā aññavihito vā corādīhi vā upadduto gacchati, āpattiyeva. sabbattha lomagaṇanāya  āpattiparicchedo veditabbo.<br/><br/>[03] 575^b^.^eb^ tiyojanaṃ ^b^vāsādhippāyo gantvā tato paraṃ   haratī^eb^ti yattha gato, tattha uddesaparipucchādīnaṃ ^a^V2.0242^ea^   vā paccayādīnaṃ vā alābhena tato ^a^M2.0268^ea^ paraṃ aññattha gacchati, tatopi aññatthāti  evaṃ yojanasatampi harantassa anāpatti. ^b^acchinnaṃ paṭilabhitvā^eb^ti corā acchinditvā  niratthakabhāvaṃ ñatvā paṭidenti, taṃ harantassa anāpatti. ^b^nissaṭṭhaṃ paṭilabhitvā^eb^ti  vinayakammakataṃ paṭilabhitvāti ^a^P3.0689^ea^ attho.<br/><br/>[03]^b^katabhaṇḍa^eb^nti kataṃbhaṇḍaṃ kambalakojavasanthatādiṃ yaṃ kiñci antamaso suttakena  baddhamattampi. yo pana tanukapattatthavikantare vā āyogāṃsabaddhakakāyabandhanādīnaṃ antaresu  vā pipphalikādīnaṃ malarakkhaṇatthaṃ sipāṭikāya vā antamaso vātābādhiko kaṇṇacchiddepi  lomāni pakkhipitvā gacchati, āpattiyeva. suttakena pana bandhitvā pakkhittaṃ katabhaṇḍaṭṭhāne  tiṭṭhati, veṇiṃ katvā harati, idaṃ nidhānamukhaṃ nāma, āpattiyevāti. sesaṃ uttānatthameva.<br/><br/>[03]samuṭṭhānādīsu idaṃ eḷakalomasamuṭṭhānaṃ nāma, kāyato ca kāyacittato ca samuṭṭhāti,  kiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammaṃ, ticittaṃ,  tivedananti.<br/><br/>[06] eḷakalomasikkhāpadavaṇṇanā niṭṭhitā.


volume: 1
item: 125
title:
  chabbassasikkhāpadavaṇṇanā^nisīdanasanthatasikkhāpadavaṇṇanā^eḷakalomasikkhāpadavaṇṇanā^eḷakalomadhovāpanasikkhāpadavaṇṇanā^

content:
  [03] 576^b^.^eb^ ^b^tena samayenā^eb^ti eḷakalomadhovāpanasikkhāpadaṃ. tattha ^b^riñcantī^eb^ti ujjhanti  vissajjenti, na sakkonti anuyuñjitunti vuttaṃ hoti. sesamettha purāṇacīvarasikkhāpade  vuttanayeneva saddhiṃ samuṭṭhānādīhīti.<br/><br/>[06] eḷakalomadhovāpanasikkhāpadavaṇṇanā niṭṭhitā.


volume: 1
item: 126
title:
  nisīdanasanthatasikkhāpadavaṇṇanā^eḷakalomasikkhāpadavaṇṇanā^eḷakalomadhovāpanasikkhāpadavaṇṇanā^rūpiyasikkhāpadavaṇṇanā^

content:
  [03] 582^b^.^eb^ ^b^tena samayenā^eb^ti rūpiyasikkhāpadaṃ. tattha ^b^paṭiviso^eb^ti koṭṭhāso.<br/><br/>[03] 583-4^b^.^eb^ ^b^jātarūparajata^eb^nti ^a^M2.0269^ea^ ettha jātarūpanti suvaṇṇassa nāmaṃ. taṃ pana  yasmā tathāgatassa vaṇṇasadisaṃ hoti, tasmā ``satthuvaṇṇo vuccatī''ti padabhājane vuttaṃ.  tassattho -- ``yo ^a^V2.0243^ea^ satthuvaṇṇo lohaviseso, idaṃ jātarūpaṃ nāmā''ti rajataṃ pana ``saṅkho,  silā, pavāla, rajataṃ, jātarūpa''ntiādīsu (pāci0 506) rūpiyaṃ vuttaṃ. idha pana  yaṃ kiñci vohāragamanīyaṃ kahāpaṇādi adhippetaṃ. tenevassa padabhājane ``kahāpaṇo  lohamāsako''tiādi vuttaṃ. tattha ^b^kahāpaṇo^eb^ti sovaṇṇamayo vā rūpiyamayo vā  pākatiko vā. ^b^lohamāsako^eb^ti tambalohādīhi katamāsako. ^b^dārumāsako^eb^ti  sāradārunā vā veḷupesikāya vā antamaso tālapaṇṇenāpi rūpaṃ ^a^P3.0690^ea^  chinditvā katamāsako. ^b^jatumāsako^eb^ti lākhāya vā niyyāsena vā rūpaṃ samuṭṭhāpetvā  katamāsako. ^b^``ye vohāraṃ gacchantī''^eb^ti iminā pana padena yo yo yattha yattha janapade  yadā yadā vohāraṃ gacchati, antamaso aṭṭhimayopi cammamayopi rukkhaphalabījamayopi samuṭṭhāpitarūpopi  asamuṭṭhāpitarūpopi sabbo saṅgahito.<br/><br/>[03]iccetaṃ sabbampi rajataṃ jātarūpaṃ jātarūpamāsako, vuttappabhedo sabbopi rajatamāsakoti  catubbidhaṃ nissaggiyavatthu hoti. muttā, maṇi, veḷuriyo, saṅkho, silā, pavāla,  lohitaṅko, masāragallaṃ, satta dhaññāni, dāsidāsakhettavatthupupphārāmaphalārāmādayoti  idaṃ dukkaṭavatthu. suttaṃ phālo paṭako kappāso anekappakāraṃ aparaṇṇaṃ sappinavanītatelamadhuphāṇitādibhesajjañca  idaṃ kappiyavatthu. tattha nissaggiyavatthuṃ attano vā saṅghagaṇapuggalacetiyānaṃ vā  atthāya sampaṭicchituṃ na vaṭṭati. attano atthāya sampaṭicchato nissaggiyaṃ pācittiyaṃ  hoti, sesānaṃ atthāya dukkaṭaṃ. dukkaṭavatthuṃ sabbesampi atthāya sampaṭicchato dukkaṭameva.  kappiyavatthumhi anāpatti. sabbampi nikkhipanatthāya bhaṇḍāgārikasīsena sampaṭicchato  upari ratanasikkhāpade āgatavasena pācittiyaṃ.<br/><br/>[03]^b^uggaṇheyyā^eb^ti gaṇheyya. yasmā pana gaṇhanto āpattiṃ āpajjati, tenassa padabhājane  ``sayaṃ gaṇhāti nissaggiyaṃ pācittiya''nti vuttaṃ. esa nayo sesapadesupi.<br/><br/>[03]tattha ^a^M2.0270^ea^ jātarūparajatabhaṇḍesu kahāpaṇamāsakesu ca ekaṃ gaṇhato vā gaṇhāpayato  vā ekā āpatti. sahassaṃ cepi ekato gaṇhāti, gaṇhāpeti, vatthugaṇanāya āpattiyo.  ^b^mahāpaccariyaṃ^eb^ pana ^b^kurundiyañca^eb^ sithilabaddhāya thavikāya sithilapūrite vā bhājane  rūpagaṇanāya āpatti. ghanabaddhe pana ghanapūrite vā ekāva āpattīti vuttaṃ.<br/><br/>[03]upanikkhittasādiyane pana ``idaṃ ayyassa hotū''ti vutte sacepi cittena sādiyati, gaṇhitukāmo  hoti, kāyena vā vācāya vā ``nayidaṃ kappatī''ti paṭikkhipati, anāpatti.  kāyavācāhi ^a^V2.0244^ea^ vā appaṭikkhipitvāpi ^a^P3.0691^ea^ suddhacitto hutvā ``nayidaṃ  amhākaṃ kappatī''ti na sādiyati, anāpattiyeva. tīsu dvāresu hi yena kenaci  paṭikkhittaṃ paṭikkhittameva hoti. sace pana kāyavācāhi appaṭikkhipitvā cittena  adhivāseti, kāyavācāhi kattabbassa paṭikkhepassa akaraṇato akiriyasamuṭṭhānaṃ kāyadvāre  ca vacīdvāre ca āpattiṃ āpajjati, manodvāre pana āpatti nāma natthi.<br/><br/>[03]eko sataṃ vā sahassaṃ vā pādamūle ṭhapeti ``tuyhidaṃ hotū''ti, bhikkhū ``nayidaṃ  kappatī''ti paṭikkhipati, upāsako pariccattaṃ mayā tumhākanti gato, añño tattha  āgantvā pucchati -- ``kiṃ, bhante, ida''nti? yaṃ tena attanā ca vuttaṃ, taṃ ācikkhitabbaṃ.  so ce vadati -- ``gopayissāmi, bhante, guttaṭṭhānaṃ dassethā''ti, sattabhūmikampi  pāsādaṃ abhiruhitvā ``idaṃ guttaṭṭhāna''nti ācikkhitabbaṃ, ``idha nikkhipāhī''ti  na vattabbaṃ. ettāvatā kappiyañca akappiyañca nissāya ṭhitaṃ hoti. dvāraṃ pidahitvā  rakkhantena vasitabbaṃ. sace kiñci vikkāyikabhaṇḍaṃ pattaṃ vā cīvaraṃ vā āgacchati,  ``idaṃ gahessatha bhante''ti vutte ``upāsaka atthi amhākaṃ iminā attho, vatthu  ca evarūpaṃ nāma saṃvijjati, kappiyakārako natthī''ti vattabbaṃ. sace so vadati,  ``ahaṃ kappiyakārako bhavissāmi, dvāraṃ vivaritvā dethā''ti, dvāraṃ vivaritvā  ``imasmiṃ okāse ṭhapita''nti vattabbaṃ, ``idaṃ gaṇhā''ti na vattabbaṃ. evampi  kappiyañca akappiyañca nissāya ṭhitameva hoti, so ce taṃ gahetvā tassa kappiyabhaṇḍaṃ  deti, vaṭṭati. sace adhikaṃ gaṇhāti, ``na mayaṃ tava bhaṇḍaṃ gaṇhāma, ``nikkhamāhī''ti  vattabbo.<br/><br/>[03]^b^saṅghamajjhe nissajjitabba^eb^nti ettha yasmā rūpiyaṃ nāma akappiyaṃ, ``tasmā nissajjitabbaṃ  saṅghassa vā gaṇassa vā puggalassa vā''ti na vuttaṃ. yasmā pana taṃ paṭiggahitamattameva na  tena kiñci kappiyabhaṇḍaṃ cetāpitaṃ, tasmā upāyena ^a^M2.0271^ea^ paribhogadassanatthaṃ  ``saṅghamajjhe nissajjitabba''nti vuttaṃ. ^b^kappiyaṃ ācikkhitabbaṃ sappi vā^eb^ti  ``pabbajitānaṃ sappi vā telaṃ vā vaṭṭati upāsakā''ti evaṃ ācikkhitabbaṃ.<br/><br/>[03]^b^rūpiyapaṭiggāhakaṃ ṭhapetvā sabbeheva paribhuñjitabba^eb^nti ^a^P3.0692^ea^ sabbehi  bhājetvā paribhuñjitabbaṃ. rūpiyapaṭiggāhakena bhāgo na gahetabbo. aññesaṃ bhikkhūnaṃ  vā ārāmikānaṃ vā pattabhāgampi labhitvā paribhuñjituṃ na vaṭṭati, antamaso makkaṭādīhi  tato haritvā araññe ṭhapitaṃ vā tesaṃ hatthato gaḷitaṃ vā tiracchānagatapariggahitampi paṃsukūlampi  na vaṭṭatiyeva, tato ^a^V2.0245^ea^ āhaṭena phāṇitena senāsanadhūpanampi na vaṭṭati. sappinā vā telena  vā padīpaṃ katvā dīpāloke nipajjituṃ kasiṇaparikammampi kātuṃ, potthakampi  vācetuṃ na vaṭṭati. telamadhuphāṇitehi pana sarīre vaṇaṃ makkhetuṃ na vaṭṭatiyeva. tena  vatthunā mañcapīṭhādīni vā gaṇhanti, uposathāgāraṃ vā bhojanasālaṃ vā karonti, paribhuñjituṃ  na vaṭṭati. chāyāpi gehaparicchedena ṭhitā na vaṭṭati, paricchedātikkantā āgantukattā  vaṭṭati. taṃ vatthuṃ vissajjetvā katena maggenapi setunāpi nāvāyapi uḷumpenapi gantuṃ  na vaṭṭati, tena vatthunā khanāpitāya pokkharaṇiyā ubbhidodakaṃ pātuṃ vā paribhuñjituṃ  vā na vaṭṭati. anto udake pana asati aññaṃ āgantukaṃ udakaṃ vā vassodakaṃ vā  paviṭṭhaṃ vaṭṭati. kītāya yena udakena saddhiṃ kītā taṃ āgantukampi na vaṭṭati, taṃ  vatthuṃ upanikkhepaṃ ṭhapetvā saṅgho paccaye paribhuñjati, tepi paccayā tassa na vaṭṭanti.  ārāmo gahito hoti, sopi paribhuñjituṃ na vaṭṭati. yadi bhūmipi bījampi akappiyaṃ  neva bhūmiṃ na phalaṃ paribhuñjituṃ vaṭṭati. sace bhūmiṃyeva kiṇitvā aññāni bījāni  ropitāni phalaṃ vaṭṭati, atha bījāni kiṇitvā kappiyabhūmiyaṃ ropitāni, phalaṃ  na vaṭṭati, bhūmiyaṃ nisīdituṃ vā nipajjituṃ vā vaṭṭati.<br/><br/>[03]^b^sace so chaḍḍetī^eb^ti yattha katthaci khipati, athāpi na chaḍḍeti, sayaṃ gahetvā gacchati,  na vāretabbo. ^b^no ce chaḍḍetī^eb^ti atha neva gahetvā gacchati, na chaḍḍeti, kiṃ mayhaṃ  iminā byāpārenāti yena kāmaṃ pakkamati, tato yathāvuttalakkhaṇo rūpiyachaḍḍako sammannitabbo.<br/><br/>[03]^b^yo^eb^ ^a^M2.0272^ea^ ^b^na chandāgati^eb^ntiādīsu lobhavasena taṃ vatthuṃ attano vā karonto  attānaṃ vā ukkaṃsento chandāgatiṃ nāma gacchati ^a^P3.0693^ea^. dosavasena ``nevāyaṃ  mātikaṃ jānāti, na vinaya''nti paraṃ apasādento ^b^dosāgatiṃ^eb^ nāma gacchati. mohavasena  muṭṭhapamuṭṭhassatibhāvaṃ āpajjanto ^b^mohāgatiṃ^eb^ nāma gacchati. rūpiyapaṭiggāhakassa bhayena  chaḍḍetuṃ avisahanto bhayāgatiṃ nāma gacchati. evaṃ akaronto na chandāgatiṃ gacchati, na dosāgatiṃ  gacchati, na mohāgatiṃ gacchati, na bhayāgatiṃ gacchatīti veditabbo.<br/><br/>[03] 585^b^.^eb^ ^b^animittaṃ katvā^eb^ti nimittaṃ akatvā, akkhīni nimmīletvā nadiyā  vā papāte vā vanagahane vā gūthaṃ viya anapekkhena patitokāsaṃ asamannāharantena pātetabbanti  attho. evaṃ jigucchitabbepi rūpiye bhagavā pariyāyena bhikkhūnaṃ paribhogaṃ ācikkhi.  rūpiyapaṭiggāhakassa pana kenaci pariyāyena tato uppannapaccayaparibhogo na vaṭṭati. yathā  cāyaṃ etassa na vaṭṭati, evaṃ asantasambhāvanāya vā kuladūsakakammena vā kuhanādīhi  vā uppannapaccayā ^a^V2.0246^ea^ neva tassa na aññassa vaṭṭanti, dhammena samena uppannāpi appaccavekkhitvā  paribhuñjituṃ na vaṭṭanti.<br/><br/>[03]cattāro hi ^b^paribhogā^eb^ -- theyyaparibhogo, iṇaparibhogo, dāyajjaparibhogo, sāmiparibhogoti.  tattha saṅghamajjhepi nisīditvā paribhuñjantassa dussīlassa paribhogo ^b^``theyyaparibhogo''^eb^  nāma. sīlavato appaccavekkhitaparibhogo ^b^``iṇaparibhogo''^eb^ nāma. tasmā cīvaraṃ  paribhoge paribhoge paccavekkhitabbaṃ, piṇḍapāto ālope ālope. tathā asakkontena  purebhattapacchābhattapurimayāmapacchimayāmesu. sacassa appaccavekkhatova aruṇo uggacchati,  iṇaparibhogaṭṭhāne tiṭṭhati. senāsanampi paribhoge paribhoge paccavekkhitabbaṃ, bhesajjassa  paṭiggahaṇepi paribhogepi satipaccayatā vaṭṭati, evaṃ santepi paṭiggahaṇe satiṃ katvā  paribhoge akarontasseva āpatti, paṭiggahaṇe pana satiṃ akatvā paribhoge karontassa  anāpatti.<br/><br/>[03]catubbidhā hi ^b^suddhi^eb^ -- desanāsuddhi, saṃvarasuddhi, pariyeṭṭhisuddhi, paccavekkhaṇasuddhīti.  tattha ^b^desanāsuddhi^eb^ nāma pātimokkhasaṃvarasīlaṃ ^a^P3.0694^ea^, tañhi desanāya sujjhanato  ^a^M2.0273^ea^ ``desanāsuddhī''ti vuccati. ^b^saṃvarasuddhi^eb^ nāma indriyasaṃvarasīlaṃ,  tañhi na puna evaṃ karissāmīti cittādhiṭṭhānasaṃvareneva sujjhanato ``saṃvarasuddhī''ti  vuccati. ^b^pariyeṭṭhisuddhi^eb^ nāma ājīvapārisuddhisīlaṃ, tañhi anesanaṃ pahāya dhammena  samena paccaye uppādentassa pariyesanāya suddhattā ``pariyeṭṭhisuddhī''ti vuccati.  ^b^paccavekkhaṇasuddhi^eb^ nāma paccayaparibhogasannissitasīlaṃ, tañhi ``paṭisaṅkhā yoniso cīvaraṃ  paṭisevatī''tiādinā (ma0 ni0 1.23; a0 ni0  6.58) nayena vuttena paccavekkhaṇena  sujjhanato ``paccavekkhaṇasuddhī''ti vuccati. tena vuttaṃ -- ``paṭiggahaṇe pana satiṃ  akatvā paribhoge karontassa anāpattī''ti.<br/><br/>[03]sattannaṃ sekkhānaṃ paccayaparibhogo ^b^dāyajjaparibhogo^eb^ nāma, te hi bhagavato puttā,  tasmā pitusantakānaṃ paccayānaṃ dāyādā hutvā te paccaye paribhuñjanti. kiṃ pana  te bhagavato paccaye paribhuñjanti, gihīnaṃ paccaye paribhuñjantīti? gihīhi dinnāpi  bhagavatā anuññātattā bhagavato santakā honti, tasmā te bhagavato paccaye paribhuñjantīti  (ma0 ni0 1.29) veditabbaṃ, ^b^dhammadāyādasutta^eb^ñcettha sādhakaṃ.<br/><br/>[03]khīṇāsavānaṃ ^a^V2.0247^ea^ paribhogo ^b^sāmiparibhogo^eb^ nāma, te hi taṇhāya dāsabyaṃ atītattā sāmino  hutvā paribhuñjantīti. imesu paribhogesu sāmiparibhogo ca dāyajjaparibhogo ca  sabbesampi vaṭṭati. iṇaparibhogo na vaṭṭati, theyyaparibhoge kathāyeva natthi.<br/><br/>[03]aparepi cattāro ^b^paribhogā^eb^ -- lajjiparibhogo, alajjiparibhogo, dhammiyaparibhogo, adhammiyaparibhogoti.<br/><br/>[03]tattha alajjino lajjinā saddhiṃ paribhogo vaṭṭati, āpattiyā na kāretabbo. lajjino  alajjinā saddhiṃ yāva na jānāti, tāva vaṭṭati. ādito paṭṭhāya hi alajjī nāma natthi,  tasmā yadāssa alajjībhāvaṃ jānāti tadā vattabbo ``tumhe kāyadvāre ca vacīdvāre  ca vītikkamaṃ karotha, taṃ appatirūpaṃ mā evamakatthā''ti. sace anādiyitvā karotiyeva,  yadi tena saddhiṃ paribhogaṃ karoti, sopi alajjīyeva hoti. yopi attano bhārabhūtena  alajjinā saddhiṃ paribhogaṃ karoti, sopi nivāretabbo. sace ^a^P3.0695^ea^ na oramati,  ayampi alajjīyeva hoti. evaṃ eko alajjī alajjīsatampi karoti. alajjino  ^a^M2.0274^ea^ pana alajjināva saddhiṃ paribhoge āpatti nāma natthi. lajjino lajjinā  saddhiṃ paribhogo dvinnaṃ khattiyakumārānaṃ suvaṇṇapātiyaṃ bhojanasadisoti.<br/><br/>[03]dhammiyādhammiyaparibhogo paccayavasena veditabbo. tattha sace puggalopi alajjī piṇḍapātopi  adhammiyo, ubho jegucchā. puggalo alajjī piṇḍapāto dhammiyo, puggalaṃ jigucchitvā  piṇḍapāto na gahetabbo. ^b^mahāpaccariyaṃ^eb^ pana dussīlo saṅghato uddesabhattādīni labhitvā  saṅghasseva deti, etāni yathādānameva gatattā vaṭṭantīti vuttaṃ. puggalo lajjī piṇḍapāto  adhammiyo, piṇḍapāto jeguccho na gahetabbo. puggalo lajjī, piṇḍapātopi dhammiyo,  vaṭṭati.<br/><br/>[03]apare dve paggahā; dve ca paribhogā -- lajjipaggaho, alajjipaggaho; dhammaparibhogo āmisaparibhogoti.<br/><br/>[03]tattha alajjino lajjiṃ paggahetuṃ vaṭṭati, na so āpattiyā kāretabbo. sace pana lajjī  alajjiṃ paggaṇhāti, anumodanāya ajjhesati, dhammakathāya ajjhesati, kulesu upatthambheti  ^a^V2.0248^ea^. itaropi ``amhākaṃ ācariyo īdiso ca īdiso cā''ti tassa parisati vaṇṇaṃ bhāsati,  ayaṃ sāsanaṃ osakkāpeti antaradhāpetīti veditabbo.<br/><br/>[03]dhammaparibhoga-āmisaparibhogesu pana yattha āmisaparibhogo vaṭṭati, tattha dhammaparibhogopi  vaṭṭati. yo pana koṭiyaṃ ṭhito gantho tassa puggalassa accayena nassissati, taṃ dhammānuggahena  uggaṇhituṃ vaṭṭatīti vuttaṃ.<br/><br/>[03]tatridaṃ vatthu -- mahābhaye kira ekasseva bhikkhuno mahāniddeso paguṇo ahosi. atha  ^b^catunikāyikatissattherassa^eb^ upajjhāyo ^b^mahātipiṭakatthero^eb^ nāma ^b^mahārakkhitattheraṃ^eb^  āha -- ``āvuso mahārakkhita, etassa santike mahāniddesaṃ gaṇhāhī''ti. ``pāpo  kirāyaṃ, bhante, na gaṇhāmī''ti. ``gaṇhāvuso, ahaṃ te santike nisīdissāmī''ti.  ``sādhu, bhante, tumhesu nisinnesu gaṇhissāmī''ti paṭṭhapetvā rattindivaṃ nirantaraṃ  pariyāpuṇanto ^a^M2.0275^ea^ osānadivase heṭṭhāmañce itthiṃ disvā ``bhante, sutaṃyeva  me pubbe, sacāhaṃ evaṃ jāneyyaṃ, na īdisassa santike dhammaṃ pariyāpuṇeyya''nti  āha. tassa pana santike ^a^P3.0696^ea^ bahū mahātherā uggaṇhitvā mahāniddesaṃ  patiṭṭhāpesuṃ.<br/><br/>[03] 586^b^.^eb^ ^b^rūpiye rūpiyasaññī^eb^ti ettha sabbampi jātarūparajataṃ rūpiyasaṅgahameva gatanti veditabbaṃ.<br/><br/>[03]^b^rūpiye vematiko^eb^ti ``suvaṇṇaṃ nu kho, kharapattaṃ nu kho''tiādinā nayena saṃsayajāto.<br/><br/>[03]^b^rūpiye arūpiyasaññī^eb^ti suvaṇṇādīsu kharapattādisaññī. apica puññakāmā rājorodhādayo  bhattakhajjakagandhapiṇḍādīsu pakkhipitvā hiraññasuvaṇṇaṃ denti, coḷabhikkhāya carantānaṃ  dassante baddhakahāpaṇādīhiyeva saddhiṃ coḷakāni denti, bhikkhū bhattādisaññāya vā coḷakasaññāya  vā paṭiggaṇhanti, evampi rūpiye arūpiyasaññī rūpiyaṃ gaṇhātīti veditabbo. paṭiggaṇhantena  pana ``imasmiṃ gehe idaṃ laddha''nti sallakkhetabbaṃ. yena hi assatiyā dinnaṃ hoti,  so satiṃ paṭilabhitvā puna āgacchati, athassa vattabbaṃ -- ``tava coḷakaṃ passāhī''ti.  sesamettha uttānatthameva.<br/><br/>[03]samuṭṭhānādīsu chasamuṭṭhānaṃ, siyā kiriyaṃ gahaṇena āpajjanato, siyā akiriyaṃ paṭikkhepassa  ^a^V2.0249^ea^ akaraṇato rūpiyāññavādakaupassutisikkhāpadāni hi tīṇi   ekaparicchedāni, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ, ticittaṃ, tivedananti.<br/><br/>[06] rūpiyasikkhāpadavaṇṇanā niṭṭhitā.


volume: 1
item: 127
title:
  eḷakalomasikkhāpadavaṇṇanā^eḷakalomadhovāpanasikkhāpadavaṇṇanā^rūpiyasikkhāpadavaṇṇanā^rūpiyasaṃvohārasikkhāpadavaṇṇanā^

content:
  [03] 587^b^.^eb^ ^b^tena samayenā^eb^ti rūpiyasaṃvohārasikkhāpadaṃ. tattha ^b^nānappakāraka^eb^nti katākatādivasena  anekavidhaṃ. ^b^rūpiyasaṃvohāra^eb^nti jātarūparajataparivattanaṃ. ^b^samāpajjantī^eb^ti paṭiggahaṇasseva  paṭikkhitattā paṭiggahitaparivattane dosaṃ apassantā karonti.<br/><br/>[03] 589^b^.^eb^ ^b^sīsūpaga^eb^ntiādīsu ^a^M2.0276^ea^ sīsaṃ upagacchatīti sīsūpagaṃ, potthakesu  pana ``sīsūpaka''nti likhitaṃ, yassa kassaci sīsālaṅkārassetaṃ adhivacanaṃ. esa nayo  sabbattha. ^b^katena kata^eb^ntiādīsu suddho rūpiyasaṃvohāroyeva.<br/><br/>[03]^b^rūpiye rūpiyasaññī^eb^tiādimhi purimasikkhāpade vuttavatthūsu nissaggiyavatthunā nissaggiyavatthuṃ  cetāpentassa ^a^P3.0697^ea^ mūlaggahaṇe purimasikkhāpadena nissaggiyaṃ pācittiyaṃ,  aparāparaparivattane iminā nissaggiyapācittiyameva. nissaggiyavatthunā dukkaṭavatthuṃ  vā kappiyavatthuṃ vā cetāpentassapi eseva nayo. yo hi ayaṃ ^b^arūpiye rūpiyasaññī  rūpiyaṃ cetāpetī^eb^tiādi dutiyo tiko vutto, tassānulomattā avuttopi ayamaparopi  ^b^rūpiye rūpiyasaññī arūpiyaṃ cetāpetī^eb^tiādi tiko veditabbo. attano vā hi  arūpiyena parassa rūpiyaṃ cetāpeyya attano vā rūpiyena parassa arūpiyaṃ, ubhayathāpi  rūpiyasaṃvohāro katoyeva hoti, tasmā pāḷiyaṃ ekantena rūpiyapakkhe ekoyeva tiko  vuttoti.<br/><br/>[03]dukkaṭavatthunā pana nissaggiyavatthuṃ cetāpentassa mūlaggahaṇe purimasikkhāpadena dukkaṭaṃ,  pacchā parivattane iminā nissaggiyaṃ pācittiyaṃ, garukassa cetāpitattā. dukkaṭavatthunā  dukkaṭavatthumeva, kappiyavatthuṃ vā cetāpentassa mūlaggahaṇe purimasikkhāpadena dukkaṭaṃ,  pacchā parivattanepi iminā dukkaṭameva. kasmā? akappiyavatthunā cetāpitattā.  ^b^andhakaṭṭhakathāyaṃ^eb^ pana ``sace kayavikkayaṃ samāpajjeyya, nissaggiyaṃ pācittiya''nti  bhāsitaṃ, taṃ dubbhāsitaṃ. kasmā? na hi dānaggahaṇato añño kayavikkayo nāma  atthi, kayavikkayasikkhāpadañca kappiyavatthunā ^a^V2.0250^ea^ kappiyavatthuparivattanameva sandhāya vuttaṃ,  tañca kho aññatra sahadhammikehi. idaṃ sikkhāpadaṃ rūpiyena ca rūpiyārūpiyacetāpanaṃ arūpiyena  ca rūpiyacetāpanaṃ. dukkaṭavatthunā pana dukkaṭavatthuno cetāpanaṃ neva idha na tattha pāḷiyaṃ  vuttaṃ, na cettha anāpatti bhavituṃ arahati. tasmā yatheva dukkaṭavatthuno paṭiggahaṇe  dukkaṭaṃ, tatheva tassa vā tena vā cetāpanepi dukkaṭaṃ yuttanti bhagavato adhippāyaññūhi  vuttaṃ.<br/><br/>[03]kappiyavatthunā ^a^M2.0277^ea^ pana nissaggiyavatthuṃ cetāpentassa mūlaggahaṇe purimasikkhāpadena  anāpatti, pacchā parivattane iminā nissaggiyaṃ pācittiyaṃ. vuttañhetaṃ -- ``arūpiye  arūpiyasaññī rūpiyaṃ cetāpeti nissaggiyaṃ pācittiya''nti ^a^P3.0698^ea^.  teneva kappiyavatthunā dukkaṭavatthuṃ cetāpentassa mūlapaṭiggahaṇe tatheva anāpatti,  pacchā parivattane iminā dukkaṭaṃ. kasmā? akappiyassa cetāpitattā. kappiyavatthunā  pana kappiyavatthuṃ aññatra sahadhammikehi cetāpentassa mūlaggahaṇe purimasikkhāpadena  anāpatti, pacchā parivattane upari kayavikkayasikkhāpadena nissaggiyaṃ pācittiyaṃ.  kayavikkayaṃ mocetvā gaṇhantassa uparisikkhāpadenapi anāpatti, vaḍḍhiṃ payojentassa dukkaṭaṃ.<br/><br/>[03]imassa ca rūpiyasaṃvohārassa garukabhāvadīpakaṃ idaṃ pattacatukkaṃ veditabbaṃ. yo hi  rūpiyaṃ uggaṇhitvā tena ayabījaṃ samuṭṭhāpeti, taṃ koṭṭāpetvā tena lohena pattaṃ  kāreti, ayaṃ patto mahāakappiyo nāma, na sakkā kenaci upāyena kappiyo kātuṃ.  sace hi taṃ vināsetvā thālakaṃ kāreti, tampi akappiyaṃ. vāsiṃ kāreti, tāya  chinnaṃ dantakaṭṭhampi akappiyaṃ. baḷisaṃ kāroti, tena māritā macchāpi akappiyā.  vāsiphalaṃ tāpetvā udakaṃ vā khīraṃ vā uṇhāpeti, tampi akappiyameva.<br/><br/>[03]yo pana rūpiyaṃ uggaṇhitvā tena pattaṃ kiṇāti, ayampi patto akappiyo. ``pañcannampi  sahadhammikānaṃ na kappatī''ti ^b^mahāpaccariyaṃ^eb^ vuttaṃ. sakkā pana kappiyo kātuṃ,  so hi mūle mūlasāmikānaṃ patte ca pattasāmikānaṃ dinne kappiyo hoti. kappiyabhaṇḍaṃ  datvā gahetvā paribhuñjituṃ vaṭṭati.<br/><br/>[03]yopi rūpiyaṃ uggaṇhāpetvā kappiyakārakena saddhiṃ kammārakulaṃ gantvā pattaṃ disvā  ``ayaṃ mayhaṃ ruccatī''ti vadati. kappiyakārako ca taṃ rūpiyaṃ datvā kammāraṃ  saññāpeti, ayampi ^a^V2.0251^ea^ patto kappiyavohārena gahitopi dutiyapattasadisoyeva,   mūlassa sampaṭicchitattā akappiyo. kasmā sesānaṃ na kappatīti? mūlassa anissaṭṭhattā.<br/><br/>[03]yo pana rūpiyaṃ asampaṭicchitvā ``therassa pattaṃ kiṇitvā dehī''ti pahitakappiyakārakena  saddhiṃ kammārakulaṃ gantvā pattaṃ disvā ``ime kahāpaṇe ^a^M2.0278^ea^ gahetvā  imaṃ dehī''ti kahāpaṇe dāpetvā gahito, ayaṃ patto etasseva bhikkhuno na vaṭṭati  dubbicāritattā, aññesaṃ pana vaṭṭati, mūlassa asampaṭicchitattā.<br/><br/>[03]^b^mahāsumattherassa^eb^ kira upajjhāyo ^b^anuruddhatthero^eb^ nāma ahosi. so attano evarūpaṃ  ^a^P3.0699^ea^ pattaṃ sappissa pūretvā saṅghassa nissajji. ^b^tipiṭakacūḷanāgattherassapi^eb^  saddhivihārikānaṃ evarūpo patto ahosi. taṃ theropi sappissa pūrāpetvā saṅghassa nissajjāpesīti.  idaṃ akappiyapattacatukkaṃ.<br/><br/>[03]sace pana rūpiyaṃ asampaṭicchitvā ``therassa pattaṃ kiṇitvā dehī''ti pahitakappiyakārakena  saddhiṃ kammārakulaṃ gantvā pattaṃ disvā ``ayaṃ mayhaṃ ruccatī''ti vā ``imāhaṃ  gahessāmī''ti vā vadati, kappiyakārako ca taṃ rūpiyaṃ datvā kammāraṃ saññāpeti,  ayaṃ patto sabbakappiyo buddhānampi paribhogārahoti.<br/><br/>[03] 591^b^.^eb^ ^b^arūpiye rūpiyasaññī^eb^ti kharapattādīsu suvaṇṇādisaññī. ^b^āpatti dukkaṭassā^eb^ti  sace tena arūpiyaṃ cetāpeti dukkaṭāpatti hoti. esa nayo vematike. arūpiyasaññissa  pana pañcahi sahadhammikehi saddhi ``idaṃ gahetvā idaṃ dethā''ti kayavikkayaṃ karontassāpi  anāpatti. sesaṃ uttānameva.<br/><br/>[03]chasamuṭṭhānaṃ, kiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ,  ticittaṃ, tivedananti.<br/><br/>[06] rūpiyasaṃvohārasikkhāpadavaṇṇanā niṭṭhitā.


volume: 1
item: 128
title:
  eḷakalomadhovāpanasikkhāpadavaṇṇanā^rūpiyasikkhāpadavaṇṇanā^rūpiyasaṃvohārasikkhāpadavaṇṇanā^kayavikkayasikkhāpadavaṇṇanā^

content:
  [03] 593^b^.^eb^ ^b^tena^eb^ ^a^V2.0252^ea^ ^b^samayenā^eb^ti kayavikkayasikkhāpadaṃ.   tattha ^b^kati hipi tyāya^eb^nti kati te ayaṃ, hikāro panettha   padapūraṇo, pikāro garahāyaṃ, ayaṃ dubbalasaṅghāṭi tava kati  divasāni bhavissatīti attho. atha vā ^b^katihampi tyāya^eb^ntipi pāṭho. tattha katihanti  kati ahāni, kati divasānīti vuttaṃ hoti. sesaṃ vuttanayameva. ^b^katihipi  myāya^eb^nti idampi ^a^M2.0279^ea^ eteneva nayena veditabbaṃ. ^b^gihīpi naṃ gihissā^eb^ti  ettha ^b^na^eb^nti nāmatthe nipāto, gihī nāma gihissāti vuttaṃ hoti.<br/><br/>[03] 594^b^.^eb^ ^b^nānappakāraka^eb^nti cīvarādīnaṃ kappiyabhaṇḍānaṃ vasena anekavidhaṃ. tenevassa  padabhājane cīvaraṃ ādiṃ katvā dasikasuttapariyosānaṃ kappiyabhaṇḍameva dassitaṃ.  akappiyabhaṇḍaparivattanañhi kayavikkayasaṅgahaṃ na gacchati. ^b^kayavikkaya^eb^nti kayañceva vikkayañca.  ``iminā imaṃ dehī''tiādinā hi nayena parassa kappiyabhaṇḍaṃ gaṇhanto kayaṃ samāpajjati,  attano kappiyabhaṇḍaṃ dento vikkayaṃ ^a^P3.0700^ea^.<br/><br/>[03] 595^b^.^eb^ ^b^ajjhācaratī^eb^ti abhibhavitvā carati, vītikkamavācaṃ bhāsatīti attho. ^b^yato  kayitañca hoti vikkayitañcā^eb^ti yadā kayitañca hoti parabhaṇḍaṃ attano hatthagataṃ  karontena, vikkītañca attano bhaṇḍaṃ parahatthagataṃ karontena. ``iminā ima''ntiādivacanānurūpato  pana pāṭhe paṭhamaṃ attano bhaṇḍaṃ dassitaṃ.<br/><br/>[03]^b^nissajjitabba^eb^nti evaṃ parassa hatthato kayavasena gahitakappiyabhaṇḍaṃ nissajjitabbaṃ.  ayañhi kayavikkayo ṭhapetvā pañca sahadhammike avasesehi gihipabbajitehi antamaso  mātāpitūhipi saddhiṃ na vaṭṭati.<br/><br/>[03]tatrāyaṃ vinicchayo -- vatthena vā vatthaṃ hotu bhattena vā bhattaṃ, yaṃ kiñci kappiyaṃ  ``iminā imaṃ dehī''ti vadati, dukkaṭaṃ. evaṃ vatvā mātuyāpi attano bhaṇḍaṃ  deti, dukkaṭaṃ. ``iminā imaṃ dehī''ti vutto vā ``imaṃ dehi, imaṃ te dassāmī''ti  vatvā vā mātuyāpi bhaṇḍaṃ attanā gaṇhāti, dukkaṭaṃ. attano bhaṇḍe parahatthaṃ parabhaṇḍe  ca attano hatthaṃ sampatte nissaggiyaṃ. mātaraṃ pana pitaraṃ vā ``imaṃ dehī''ti vadato  viññatti na hoti. ``imaṃ gaṇhāhī''ti vadato saddhādeyyavinipātanaṃ na hoti.  aññātakaṃ ``imaṃ dehī''ti vadato viññatti ^a^V2.0253^ea^ hoti.   ``imaṃ gaṇhāhī''ti vadato saddhādeyyavinipātanaṃ hoti.  ``iminā imaṃ dehī''ti kayavikkayaṃ āpajjato nissaggiyaṃ. tasmā kappiyabhaṇḍaṃ  parivattentena mātāpitūhipi saddhiṃ kayavikkayaṃ aññātakehi saddhiṃ tisso āpattiyo  mocentena parivattetabbaṃ.<br/><br/>[03]tatrāyaṃ ^a^M2.0280^ea^ parivattanavidhi -- bhikkhussa pātheyyataṇḍulā honti, so antarāmagge  bhattahatthaṃ purisaṃ disvā ``amhākaṃ taṇḍulā atthi, na ca no imehi attho, bhattena  pana attho''ti vadati. puriso taṇḍule gahetvā bhattaṃ deti, vaṭṭati. tissopi āpattiyo  na honti. antamaso nimittakammamattampi na hoti. kasmā? mūlassa atthitāya.  parato ca vuttameva ``idaṃ amhākaṃ atthi, amhākañca iminā ca iminā ca atthoti  bhaṇatī''ti. yo pana evaṃ akatvā ``iminā imaṃ dehī''ti parivatteti; yathāvatthukameva  ^a^P3.0701^ea^. vighāsādaṃ disvā ``imaṃ odanaṃ bhuñjitvā, rajanaṃ vā dārūni  vā āharā''ti vadati, rajanachalligaṇanāya dārugaṇanāya ca nissaggiyāni honti. ``imaṃ  odanaṃ bhuñjitvā idaṃ nāma karothā''ti dantakārādīhi sippikehi dhamakaraṇādīsu  taṃ taṃ parikkhāraṃ kāreti, rajakehi vā vatthaṃ dhovāpeti; yathāvatthukameva. nhāpitena  kese chindāpeti, kammakārehi navakammaṃ kāreti; yathāvatthukameva. sace pana ``idaṃ  bhattaṃ bhuñjitvā idaṃ karothā''ti na vadati ``idaṃ bhattaṃ bhuñja bhuttosi bhuñjissasi,  idaṃ nāma karohī''ti vadati, vaṭṭati. ettha ca kiñcāpi vatthadhovane vā kesacchedane  vā bhūmisodhanādinavakamme vā parabhaṇḍaṃ attano hatthagataṃ nissajjitabbaṃ nāma natthi.  ^b^mahāaṭṭhakathāyaṃ^eb^ pana daḷhaṃ katvā vuttattā na sakkā etaṃ paṭikkhipituṃ, tasmā yathā  nissaggiyavatthumhi paribhutte vā naṭṭhe vā pācittiyaṃ deseti, evamidhāpi desetabbaṃ.<br/><br/>[03] 596^b^.^eb^ ^b^kayavikkaye kayavikkayasaññī^eb^tiādimhi yo kayavikkayaṃ samāpajjati, so  tasmiṃ kayavikkayasaññī vā bhavatu vematiko vā, na kayavikkayasaññī vā nissaggiyapācittiyameva.  ^b^cūḷattike^eb^ dvīsu padesu dukkaṭamevāti evamattho daṭṭhabbo.<br/><br/>[03] 597^b^.^eb^ ^b^agghaṃ pucchatī^eb^ti ``ayaṃ tava patto kiṃ agghatī''ti pucchati. ``idaṃ  nāmā''ti vutte pana sace tassa kappiyabhaṇḍaṃ mahagghaṃ hoti, evañca naṃ paṭivadati ``upāsaka,  mama idaṃ vatthu mahagghaṃ, tava pattaṃ aññassa dehī''ti. taṃ sutvā itaro ``aññaṃ  thālakampi dassāmī''ti vadati gaṇhituṃ vaṭṭati, ``idaṃ amhākaṃ atthī''ti vuttalakkhaṇe  patati ^a^V2.0254^ea^. sace so patto mahaggho, bhikkhuno vatthu appagghaṃ, pattasāmiko cassa appagghabhāvaṃ  na jānāti, patto na gahetabbo, ``mama vatthu appaggha''nti ācikkhitabbaṃ. mahagghabhāvaṃ  ñatvā ^a^M2.0281^ea^ vañcetvā gaṇhanto hi gahitabhaṇḍaṃ agghāpetvā kāretabbataṃ āpajjati.  sace pattasāmiko ``hotu, bhante, sesaṃ mama puññaṃ bhavissatī''ti deti, vaṭṭati.<br/><br/>[03]^b^kappiyakārakassa^eb^ ^a^P3.0702^ea^ ^b^ācikkhatī^eb^ti yassa hatthato bhaṇḍaṃ gaṇhāti, taṃ  ṭhapetvā aññaṃ antamaso tassa puttabhātikampi kappiyakārakaṃ katvā ``iminā  imaṃ nāma gahetvā dehī''ti ācikkhati. so ce cheko hoti, punappunaṃ apanetvā  vivaditvā gaṇhāti, tuṇhībhūtena ṭhātabbaṃ. no ce cheko hoti, na jānāti gahetuṃ,  vāṇijako taṃ vañceti, ``mā gaṇhā''ti vattabbo.<br/><br/>[03]^b^idaṃ amhāka^eb^ntiādimhi ``idaṃ paṭiggahitaṃ telaṃ vā sappi vā amhākaṃ atthi,  amhākañca aññena appaṭiggahitakena attho''ti bhaṇati. sace so taṃ gahetvā aññaṃ  deti, paṭhamaṃ attano telaṃ na mināpetabbaṃ. kasmā? nāḷiyañhi avasiṭṭhatelaṃ  hoti, taṃ pacchā minantassa appaṭiggahitakaṃ dūseyyāti. sesaṃ uttānameva.<br/><br/>[03]chasamuṭṭhānaṃ, kiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ,  ticittaṃ, tivedananti.<br/><br/>[06] kayavikkayasikkhāpadavaṇṇanā niṭṭhitā.<br/><br/>[06] niṭṭhito kosiyavaggo dutiyo.


volume: 1
item: 129
title: rūpiyasikkhāpadavaṇṇanā^rūpiyasaṃvohārasikkhāpadavaṇṇanā^pattavaggo^pattasikkhāpadavaṇṇanā^
content:
  [03] 598^b^.^eb^ ^b^tena samayenā^eb^ti pattasikkhāpadaṃ. tattha ^b^pattavāṇijja^eb^nti gāmanigamādīsu vicarantā  pattavāṇijjaṃ vā karissanti. ^b^āmattikāpaṇaṃ vā^eb^ti amattāni vuccanti bhājanāni,  tāni yesaṃ bhaṇḍaṃ te āmattikā, tesaṃ āmattikānaṃ āpaṇaṃ āmattikāpaṇaṃ, kulālabhaṇḍavāṇijakāpaṇanti  attho.<br/><br/>[03] 602^b^.^eb^ ^b^tayo^eb^ ^a^V2.0255^ea^ ^b^pattassa vaṇṇā^eb^ti tīṇi pattassa pamāṇāni. ^b^aḍḍhāḷhakodanaṃ gaṇhātī^eb^ti  magadhanāḷiyā dvinnaṃ taṇḍulanāḷīnaṃ odanaṃ gaṇhāti. magadhanāḷi ^a^M2.0282^ea^ nāma  aḍḍhaterasapalā hotīti ^b^andhakaṭṭhakathāyaṃ^eb^ vuttaṃ. sīhaḷadīpe pakatināḷi mahantā,  damiḷanāḷi khuddakā, magadhanāḷi pamāṇayuttā, tāya magadhanāḷiyā diyaḍḍhanāḷi ekā sīhaḷanāḷi  hotīti ^b^mahāaṭṭhakathāyaṃ^eb^ vuttaṃ. ^b^catubhāgaṃ khādana^eb^nti odanassa catutthabhāgappamāṇaṃ  khādanaṃ, taṃ hatthahāriyassa muggasūpassa ^a^P3.0703^ea^ vasena veditabbaṃ. ^b^tadupiyaṃ  byañjana^eb^nti tassa odanassa anurūpaṃ macchamaṃsasākaphalakaḷīrādibyañjanaṃ.<br/><br/>[03]tatrāyaṃ vinicchayo -- anupahatapurāṇasālitaṇḍulānaṃ sukoṭṭitaparisuddhānaṃ dve magadhanāḷiyo  gahetvā tehi taṇḍulehi anuttaṇḍulaṃ akilinnaṃ apiṇḍitaṃ suvisadaṃ kundamakuḷarāsisadisaṃ  avassāvitodanaṃ pacitvā niravasesaṃ patte pakkhipitvā tassa odanassa catutthabhāgappamāṇo  nātighano nātitanuko hatthahāriyo sabbasambhārasaṅkhato muggasūpo pakkhipitabbo. tato  ālopassa ālopassa anurūpaṃ yāvacarimālopappahonakaṃ macchamaṃsādibyañjanaṃ pakkhipitabbaṃ,  sappitelatakkarasakañjikādīni pana gaṇanūpagāni na honti, tāni hi odanagatikāneva,  neva hāpetuṃ na vaḍḍhetuṃ sakkonti. evametaṃ sabbampi pakkhittaṃ sace pattassa mukhavaṭṭiyā  heṭṭhimarājisamaṃ tiṭṭhati, suttena vā hīrena vā chindantassa suttassa vā hīrassa vā heṭṭhimantaṃ  phusati, ayaṃ ukkaṭṭho nāma patto. sace taṃ rājiṃ atikkamma thūpīkataṃ tiṭṭhati,  ayaṃ ukkaṭṭhomako nāma patto. sace taṃ rājiṃ na sampāpuṇāti, antogatameva hoti,  ayaṃ ukkaṭṭhukkaṭṭho nāma patto.<br/><br/>[03]^b^nāḷikodana^eb^nti magadhanāḷiyā ekāya taṇḍulanāḷiyā odanaṃ. ^b^patthodana^eb^nti magadhanāḷiyā  upaḍḍhanāḷikodanaṃ. sesaṃ vuttanayeneva veditabbaṃ. ayaṃ pana nāmamatte viseso -- sace  nāḷikodanādi sabbampi pakkhittaṃ vuttanayeneva heṭṭhimarājisamaṃ tiṭṭhati, ayaṃ majjhimo  nāma patto. sace taṃ rājiṃ atikkamma thūpīkataṃ tiṭṭhati, ayaṃ majjhimomako nāma  patto. sace taṃ rājiṃ na sampāpuṇāti antogatameva hoti, ayaṃ majjhimukkaṭṭho nāma  patto. sace patthodanādi sabbampi pakkhittaṃ heṭṭhimarājisamaṃ tiṭṭhati, ayaṃ omako  nāma patto. sace taṃ rājiṃ atikkamma thūpīkataṃ tiṭṭhati, ayaṃ omakomako nāma  patto. sace taṃ rājiṃ na pāpuṇāti antogatameva hoti, ayaṃ ^a^P3.0704^ea^ omakukkaṭṭho  nāma pattoti evamete nava pattā. tesu dve apattā ukkaṭṭhukkaṭṭho ^a^M2.0283^ea^ ca  omakomako ca. ``tato ukkaṭṭho ^a^V2.0256^ea^ apatto omako apatto''ti idañhi ete sandhāya vuttaṃ.  ukkaṭṭhukkaṭṭho hi ettha ukkaṭṭhato ukkaṭṭhattā ``tato ukkaṭṭho apatto''ti vutto.  omakomako ca omakato omakattā tato omako apattoti vutto. tasmā ete bhājanaparibhogena  paribhuñjitabbā, na adhiṭṭhānupagā, na vikappanupagā. itare pana satta adhiṭṭhahitvā  vā vikappetvā vā paribhuñjitabbā, evaṃ akatvā taṃ dasāhaṃ atikkāmayato nissaggiyaṃ  pācittiyanti taṃ sattavidhampi pattaṃ dasāhaparamaṃ kālaṃ atikkāmayato nissaggiyaṃ  pācittiyaṃ.<br/><br/>[03] 607^b^.^eb^ ^b^nissaggiyaṃ pattaṃ anissajjitvā paribhuñjatī^eb^ti yāguṃ pivitvā dhote dukkaṭaṃ,  khañjakaṃ khāditvā bhattaṃ bhuñjitvā dhote dukkaṭanti evaṃ payoge payoge dukkaṭaṃ.<br/><br/>[03] 608^b^.^eb^ ^b^anāpatti antodasāhaṃ adhiṭṭheti vikappetī^eb^ti ettha pana pamāṇayuttassapi  adhiṭṭhānavikappanupagattaṃ evaṃ veditabbaṃ -- ayopatto pañcahi pākehi mattikāpatto  dvīhi pākehi pakko adhiṭṭhānupago, ubhopi yaṃ mūlaṃ dātabbaṃ, tasmiṃ dinneyeva.  sace ekopi pāko ūno hoti, kākaṇikamattampi vā mūlaṃ adinnaṃ, na adhiṭṭhānupago.  sacepi pattasāmiko vadati ``yadā tumhākaṃ mūlaṃ bhavissati, tadā dassatha, adhiṭṭhahitvā  paribhuñjathā''ti neva adhiṭṭhānupago hoti, pākassa hi ūnattā pattasaṅkhaṃ na gacchati,  mūlassa sakalassa vā ekadesassa vā adinnattā sakabhāvaṃ na upeti, aññasseva santako  hoti, tasmā pāke ca mūle ca niṭṭhiteyeva adhiṭṭhānupago hoti. yo adhiṭṭhānupago,  sveva vikappanupago, so hatthaṃ āgatopi anāgatopi adhiṭṭhātabbo vikappetabbo vā.  yadi hi pattakārako mūlaṃ labhitvā sayaṃ vā dātukāmo hutvā ``ahaṃ, bhante,  tumhākaṃ pattaṃ katvā asukadivase nāma pacitvā ṭhapessāmī''ti vadati, bhikkhu ca  tena paricchinnadivasato dasāhaṃ atikkāmeti, nissaggiyaṃ ^a^P3.0705^ea^ pācittiyaṃ.  sace pana pattakārako ``ahaṃ tumhākaṃ pattaṃ katvā pacitvā sāsanaṃ pesessāmī''ti  vatvā tatheva karoti, tena pesitabhikkhu pana tassa bhikkhuno na āroceti, añño disvā  vā sutvā vā ``tumhākaṃ, bhante, patto niṭṭhito''ti āroceti, etassa ārocanaṃ  napamāṇaṃ. yadā pana tena pesitoyeva ^a^M2.0284^ea^ āroceti, tassa vacanaṃ sutadivasato  paṭṭhāya dasāhaṃ atikkāmayato nissaggiyaṃ pācittiyaṃ. sace pattakārako ``ahaṃ  tumhākaṃ pattaṃ katvā pacitvā kassaci hatthe pahiṇissāmī''ti vatvā tatheva karoti,  pattaṃ gahetvā āgatabhikkhu pana attano pariveṇe ṭhapetvā tassa na āroceti, añño  koci bhaṇati ``api, bhante, adhunā ābhato patto sundaro''ti! ``kuhiṃ, āvuso,  patto''ti? ``itthannāmassa hatthe pesito''ti. etassapi vacanaṃ na pamāṇaṃ. yadā  pana so bhikkhu pattaṃ deti ^a^V2.0257^ea^, laddhadivasato paṭṭhāya dasāhaṃ atikkāmayato nissaggiyaṃ pācittiyaṃ.  tasmā dasāhaṃ anatikkāmetvāva adhiṭṭhātabbo vikappetabbo vā.<br/><br/>[03]tattha dve pattassa ^b^adhiṭṭhānā^eb^ -- kāyena vā adhiṭṭhāti, vācāya vā adhiṭṭhāti. tesaṃ  vasena adhiṭṭhahantena ca ``imaṃ pattaṃ paccuddharāmī''ti vā ``etaṃ pattaṃ paccuddharāmī''ti  vā evaṃ sammukhe vā parammukhe vā ṭhitaṃ purāṇapattaṃ paccuddharitvā aññassa vā datvā  navaṃ pattaṃ yattha katthaci ṭhitaṃ hatthena parāmasitvā ``imaṃ pattaṃ adhiṭṭhāmī''ti cittena  ābhogaṃ katvā kāyavikāraṃ karontena kāyena vā adhiṭṭhātabbo, vacībhedaṃ katvā  vācāya vā adhiṭṭhātabbo. tatra duvidhaṃ adhiṭṭhānaṃ -- sace hatthapāse hoti ``imaṃ pattaṃ  adhiṭṭhāmī''ti vācā bhinditabbā. atha antogabbhe vā uparipāsāde vā sāmantavihāre  vā hoti, ṭhapitaṭṭhānaṃ sallakkhetvā ``etaṃ pattaṃ adhiṭṭhāmī''ti vācā bhinditabbā.<br/><br/>[01] adhiṭṭhahantena pana ekakena adhiṭṭhātumpi vaṭṭati, aññassa santike adhiṭṭhātumpi vaṭṭati.  aññassa santike ayamānisaṃso -- sacassa ``adhiṭṭhito nu kho me, no''ti vimati  uppajjati, itaro sāretvā vimatiṃ chindissatīti. sace koci dasa patte labhitvā sabbeva  attanāva paribhuñjitukāmo hoti, na sabbe adhiṭṭhātabbā. ekaṃ pattaṃ adhiṭṭhāya punadivase  taṃ paccuddharitvā añño ^a^P3.0706^ea^ adhiṭṭhātabbo. etenupāyena vassasatampi pariharituṃ  sakkā.<br/><br/>[03]evaṃ appamattassa bhikkhuno siyā adhiṭṭhānavijahananti? siyā. sace hi ayaṃ pattaṃ aññassa  vā deti, vibbhamati vā sikkhaṃ vā paccakkhāti, kālaṃ vā karoti, liṅgaṃ vāssa  parivattati, paccuddharati vā, patte vā chiddaṃ hoti, adhiṭṭhānaṃ vijahati. vuttampi cetaṃ --<br/><br/>[21] ``dinnavibbhantapaccakkhā ^a^M2.0285^ea^, kālaṃkiriyakatena ca.<br/><br/>[22] liṅgapaccuddharā ceva, chiddena bhavati sattama''nti..<br/><br/>[03]coraharaṇavissāsaggāhehipi vijahatiyeva. kittakena chiddena adhiṭṭhānaṃ bhijjati? yena  kaṅgusitthaṃ nikkhamati ceva pavisati ca. idañhi sattannaṃ dhaññānaṃ lāmakadhaññasitthaṃ,  tasmiṃ ayacuṇṇena vā āṇiyā vā paṭipākatike kate dasāhabbhantare puna adhiṭṭhātabbo.  ayaṃ tāva ^b^``antodasāhaṃ adhiṭṭheti vikappetī''^eb^ti ettha adhiṭṭhāne vinicchayo.<br/><br/>[03]vikappane ^a^V2.0258^ea^ pana ^b^dve vikappanā^eb^ -- sammukhāvikappanā ca parammukhāvikappanā ca. kathaṃ  sammukhāvikappanā hoti? pattānaṃ ekabahubhāvaṃ sannihitāsannihitabhāvañca ñatvā ``imaṃ  patta''nti vā ``ime patte''ti vā ``etaṃ patta''nti vā ``ete patte''ti vā vatvā  ``tuyhaṃ vikappemī''ti vattabbaṃ. ayamekā sammukhāvikappanā. ettāvatā nidhetuṃ  vaṭṭati, paribhuñjituṃ vā vissajjetuṃ vā adhiṭṭhātuṃ vā na vaṭṭati. ``mayhaṃ santakaṃ  paribhuñja vā vissajjehi vā yathāpaccayaṃ vā karohī''ti evaṃ pana vutte paccuddhāro  nāma hoti, tatopabhuti paribhogādayopi vaṭṭanti.<br/><br/>[03]aparo nayo -- tatheva pattānaṃ ekabahubhāvaṃ sannihitāsannihitabhāvañca ñatvā tasseva bhikkhuno  santike ``imaṃ patta''nti vā ``ime patte''ti vā ``etaṃ patta''nti vā ``ete  patte''ti vā vatvā pañcasu sahadhammikesu aññatarassa attanā abhirucitassa yassa kassaci  nāmaṃ gahetvā ``tissassa bhikkhuno vikappemī''ti vā ``tissāya bhikkhuniyā sikkhamānāya  sāmaṇerassa tissāya ^a^P3.0707^ea^ sāmaṇeriyā vikappemī''ti vā vattabbaṃ, ayaṃ  aparāpi sammukhāvikappanā. ettāvatā nidhetuṃ vaṭṭati, paribhogādīsu pana ekampi na  vaṭṭati. tena pana bhikkhunā ``tissassa bhikkhuno santakaṃ...pe0... tissāya sāmaṇeriyā  santakaṃ paribhuñja vā vissajjehi vā yathāpaccayaṃ vā karohī''ti vutte paccuddhāro  nāma hoti. tatopabhuti paribhogādayopi vaṭṭanti.<br/><br/>[01] kathaṃ parammukhāvikappanā hoti? pattānaṃ tatheva ekabahubhāvaṃ sannihitāsannihitabhāvañca  ñatvā ``imaṃ patta''nti vā ``ime patte''ti vā ``etaṃ patta''nti vā ``ete patte''ti  vā vatvā ``tuyhaṃ vikappanatthāya dammī''ti vattabbaṃ. tena vattabbo -- ``ko te  mitto vā sandiṭṭho vā''ti? tato itarena purimanayeneva ^a^M2.0286^ea^ ``tisso  bhikkhūti vā...pe0... tissā sāmaṇerī''ti vā vattabbaṃ. puna tena bhikkhunā ``ahaṃ  tissassa bhikkhuno dammī''ti vā...pe0... ``tissāya sāmaṇeriyā dammī''ti vā  vattabbaṃ, ayaṃ parammukhāvikappanā. ettāvattā nidhetuṃ vaṭṭati, paribhogādīsu pana  ekampi na vaṭṭati. tena pana bhikkhunā dutiyasammukhāvikappanāyaṃ vuttanayeneva ``itthannāmassa  santakaṃ paribhuñja vā vissajjehi vā yathāpaccayaṃ vā karohī''ti vutte paccuddhāro  nāma hoti. tatopabhuti paribhogādayopi vaṭṭanti.<br/><br/>[01] imāsaṃ ^a^V2.0259^ea^ pana dvinnaṃ vikappanānaṃ nānākaraṇaṃ, avaseso ca vacanakkamo sabbo paṭhamakathinasikkhāpadavaṇṇanāyaṃ  vuttanayeneva veditabbo saddhiṃ samuṭṭhānādīhīti.<br/><br/>[06] pattasikkhāpadavaṇṇanā niṭṭhitā.


volume: 1
item: 130
title:
  rūpiyasaṃvohārasikkhāpadavaṇṇanā^pattavaggo^pattasikkhāpadavaṇṇanā^ūnapañcabandhanasikkhāpadavaṇṇanā^

content:
  [03] 609^b^.^eb^ ^b^tena samayenā^eb^ti ūnapañcabandhanasikkhāpadaṃ. tattha ^b^na yāpetī^eb^ti so kira  yadi ariyasāvako nābhavissā, aññathattampi agamissā, evaṃ tehi ubbāḷho, sotāpannattā  pana kevalaṃ sarīreneva na yāpeti, tena vuttaṃ -- ``attanāpi na yāpeti, puttadārāpissa  kilamantī''ti.<br/><br/>[03] 612-3^b^.^eb^ ^b^ūnapañcabandhanenā^eb^ti ettha ūnāni pañca bandhanāni assāti ūnapañcabandhano, nāssa  pañca bandhanāni pūrentīti attho, tena ūnapañcabandhanena. itthambhūtassa lakkhaṇe karaṇavacanaṃ.  tattha yasmā abandhanassāpi pañca bandhanāni na pūrenti, sabbaso natthitāya, tasmā padabhājane  ``abandhano vā''tiādi vuttaṃ ^a^P3.0708^ea^. ``ūnapañcabandhanenā''ti ca vuttattā  yassa pañcabandhano patto hoti, tassa so apatto, tasmā aññaṃ viññāpetuṃ vaṭṭati.  bandhanañca nāmetaṃ yasmā bandhanokāse sati hoti, asati na hoti, tasmā tassa lakkhaṇaṃ  dassetuṃ ``abandhanokāso nāmā''tiādi vuttaṃ.<br/><br/>[03]^b^dvaṅgulā rāji na hotī^eb^ti mukhavaṭṭito heṭṭhā dvaṅgulappamāṇā ekāpi rāji na hoti.  ^b^yassa dvaṅgulā rāji hotī^eb^ti yassa pana tādisā ekā ^a^M2.0287^ea^ rāji hoti,  so tassā rājiyā heṭṭhimapariyante pattavedhakena vijjhitvā pacitvā suttarajjuka-makacirajjukādīhi  vā tipusuttakena vā bandhitabbo, taṃ bandhanaṃ āmisassa alagganatthaṃ tipupaṭṭakena vā  kenaci baddhasilesena vā paṭicchādetabbaṃ. so ca patto adhiṭṭhahitvā paribhuñjitabbo,  sukhumaṃ vā chiddaṃ katvā bandhitabbo. suddhehi pana madhusitthakalākhāsajjulasādīhi bandhituṃ  na vaṭṭati. phāṇitaṃ jhāpetvā pāsāṇacuṇṇena bandhituṃ vaṭṭati. mukhavaṭṭisamīpe pana  pattavedhakena vijjhiyamāno kapālassa bahalattā bhijjati, tasmā heṭṭhā vijjhitabbo. yassa  pana dve rājiyo ekāyeva vā caturaṅgulā, tassa dve bandhanāni dātabbāni. yassa tisso  ekāyeva vā chaḷaṅgulā, tassa tīṇi. yassa catasso ekāyeva vā aṭṭhaṅgulā, tassa cattāri.  yassa pañca ^a^V2.0260^ea^ ekāyeva vā dasaṅgulā, so baddhopi abaddhopi apattoyeva, añño viññāpetabbo.  esa tāva mattikāpatte vinicchayo.<br/><br/>[03]ayopatte pana sacepi pañca vā atirekāni vā chiddāni honti, tāni ce ayacuṇṇena vā  āṇiyā vā lohamaṇḍalakena vā baddhāni maṭṭhāni honti, sveva patto paribhuñjitabbo,  na añño viññāpetabbo. atha pana ekampi chiddaṃ mahantaṃ hoti, lohamaṇḍalakena baddhampi  maṭṭhaṃ na hoti, patte āmisaṃ laggati, akappiyo hoti, ayaṃ apatto. añño viññāpetabbo.<br/><br/>[03] 615^b^.^eb^ ^b^thero vattabbo^eb^ti patte ānisaṃsaṃ dassetvā ``ayaṃ, bhante, patto pamāṇayutto  sundaro therānurūpo, taṃ gaṇhathā''ti vattabbo. ^b^yo na gaṇheyyā^eb^ti anukampāya  na gaṇhantassa dukkaṭaṃ. yo pana santuṭṭhiyā ``kiṃ me aññena pattenā''ti na gaṇhāti,  tassa anāpatti. ^b^pattapariyanto^eb^ti evaṃ parivattetvā ^a^P3.0709^ea^ pariyante  ṭhitapatto.<br/><br/>[03]^b^na adese^eb^ti mañcapīṭhachattanāgadantakādike adese, na nikkhipitabbo. yattha purimaṃ  sundaraṃ pattaṃ ṭhapeti, tattheva ṭhapetabbo. pattassa hi nikkhipanadeso ``anujānāmi,  bhikkhave, ādhāraka''ntiādinā nayena ^b^khandhake^eb^ vuttoyeva.<br/><br/>[03]^b^na^eb^ ^a^M2.0288^ea^ ^b^abhogenā^eb^ti yāgurandhanarajanapacanādinā aparibhogena na paribhuñjitabbo.  antarāmagge pana byādhimhi uppanne aññasmiṃ bhājane asati mattikāya limpetvā yāguṃ  vā pacituṃ udakaṃ vā tāpetuṃ vaṭṭati.<br/><br/>[03]^b^na vissajjetabbo^eb^ti aññassa na dātabbo. sace pana saddhivihāriko vā antevāsiko  vā aññaṃ varapattaṃ ṭhapetvā ``ayaṃ mayhaṃ sāruppo, ayaṃ therassā''ti gaṇhāti, vaṭṭati.  añño vā taṃ gahetvā attano pattaṃ deti, vaṭṭati. ``mayhameva pattaṃ āharā''ti  vattabbakiccaṃ natthi.<br/><br/>[03] 617^b^.^eb^ ^b^pavāritāna^eb^nti ettha saṅghavasena pavāritaṭṭhāne pañcabandhaneneva vaṭṭati. puggalavasena  pavāritaṭṭhāne ūnapañcabandhanenāpi vaṭṭatīti ^b^kurundiyaṃ^eb^ vuttaṃ. sesamettha uttānatthameva.<br/><br/>[03]chasamuṭṭhānaṃ ^a^V2.0261^ea^, kiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ,  ticittaṃ, tivedananti.<br/><br/>[06] ūnapañcabandhanasikkhāpadavaṇṇanā niṭṭhitā.


volume: 1
item: 131
title: pattavaggo^pattasikkhāpadavaṇṇanā^ūnapañcabandhanasikkhāpadavaṇṇanā^bhesajjasikkhāpadavaṇṇanā^
content:
  [03] 618^b^.^eb^ ^b^tena samayenā^eb^ti bhesajjasikkhāpadaṃ. tattha ^b^attho, bhante^eb^ti rājā bhikkhū uyyuttappayutte  therassa leṇatthāya pabbhāraṃ sodhente disvā ārāmikaṃ dātukāmo pucchi.<br/><br/>[03] 619-21^b^.^eb^ ^b^pāṭiyekko^eb^ti visuṃ eko. ^b^mālākite^eb^ti katamāle mālādhare,  kusumamālāpaṭimaṇḍiteti attho. ^b^tiṇaṇḍupakanti^eb^ tiṇacumbaṭakaṃ. ^b^paṭimuñcī^eb^ti  ṭhapesi. ^b^sā ahosi suvaṇṇamālā^eb^ti dārikāya sīse ṭhapitamattāyeva therassa adhiṭṭhānavasena  suvaṇṇapadumamālā ahosi. tañhi tiṇaṇḍupakaṃ sīse ṭhapitamattameva ``suvaṇṇamālā hotū''ti  thero adhiṭṭhāsi. dutiyampi kho...pe0.... tenupasaṅkamīti dutiyadivaseyeva upasaṅkami.<br/><br/>[03]^b^suvaṇṇanti^eb^ ^a^M2.0289^ea^ ^b^adhimuccī^eb^ti ``sovaṇṇamayo hotū''ti adhiṭṭhāsi. ^b^pañcannaṃ  bhesajjāna^eb^nti sappiādīnaṃ. ^b^bāhulikā^eb^ti ^a^P3.0710^ea^ paccayabāhulikatāya  paṭipannā. ^b^kolambepi ghaṭepī^eb^tiettha kolambā nāma mahāmukhacāṭiyo vuccanti.  ^b^olīnavilīnānī^eb^ti heṭṭhā ca ubhatopassesu ca gaḷitāni. ^b^okiṇṇavikiṇṇā^eb^ti  sappiādīnaṃ gandhena bhūmiṃ khanantehi okiṇṇā, bhittiyo khanantehi upari sañcarantehi  ca vikiṇṇā. ^b^antokoṭṭhāgārikā^eb^ti abbhantare saṃvihitakoṭṭhāgārā.<br/><br/>[03] 622^b^.^eb^ ^b^paṭisāyanīyānī^eb^ti paṭisāyitabbāni, paribhuñjitabbānīti attho. ^b^bhesajjānī^eb^ti  bhesajjakiccaṃ karontu vā mā vā, evaṃ laddhavohārāni. ^b^``gosappī''^eb^tiādīhi  loke pākaṭaṃ dassetvā ^b^``yesaṃ maṃsaṃ kappatī''^eb^ti iminā aññesampi migarohitasasādīnaṃ  sappiṃ saṅgahetvā dassesi. yesañhi khīraṃ atthi, sappipi tesaṃ atthiyeva, taṃ pana  sulabhaṃ vā hotu dullabhaṃ vā, asammohatthaṃ vuttaṃ. evaṃ navanītampi.<br/><br/>[03]^b^sannidhikārakaṃ paribhuñjitabbānī^eb^ti sannidhiṃ katvā nidahitvā paribhuñjitabbāni.  kathaṃ? pāḷiyā āgatasappiādīsu sappi tāva purebhattaṃ paṭiggahitaṃ tadahupurebhattaṃ  sāmisampi nirāmisampi ^a^V2.0262^ea^ paribhuñjituṃ vaṭṭati, pacchābhattato paṭṭhāya sattāhaṃ nirāmisaṃ  paribhuñjitabbaṃ. sattāhātikkame sace ekabhājane ṭhapitaṃ, ekaṃ nissaggiyaṃ. sace  bahūsu vatthugaṇanāya nissaggiyāni, pacchābhattaṃ paṭiggahitaṃ sattāhaṃ nirāmisameva vaṭṭati.  purebhattaṃ vā pacchābhattaṃ vā uggahitakaṃ katvā nikkhittaṃ ajjhoharituṃ na vaṭṭati;  abbhañjanādīsu upanetabbaṃ. sattāhātikkamepi anāpatti, anajjhoharaṇīyataṃ āpannattā.  ``paṭisāyanīyānī''ti hi vuttaṃ. sace anupasampanno purebhattaṃ paṭiggahitanavanītena  sappiṃ katvā deti, purebhattaṃ sāmisaṃ vaṭṭati. sace sayaṃ karoti, sattāhampi nirāmisameva  vaṭṭati. pacchābhattaṃ paṭiggahitanavanītena pana yena kenaci katasappi sattāhampi nirāmisameva  vaṭṭati. uggahitakena kate pubbe vuttasuddhasappinayeneva vinicchayo veditabbo.<br/><br/>[03]purebhattaṃ paṭiggahitakhīrena vā dadhinā vā katasappi ^a^P3.0711^ea^ anupasampannena kataṃ  sāmisampi tadahupurebhattaṃ vaṭṭati. sayaṃkataṃ nirāmisameva vaṭṭati ^a^M2.0290^ea^. navanītaṃ  tāpentassa hi sāmaṃpāko na hoti, sāmaṃpakkena pana tena saddhiṃ āmisaṃ na vaṭṭati.  pacchābhattato paṭṭhāya ca na vaṭṭatiyeva. sattāhātikkamepi anāpatti, savatthukassa paṭiggahitattā,  ``tāni paṭiggahetvā''ti hi vuttaṃ. pacchābhattaṃ paṭiggahitehi kataṃ pana abbhañjanādīsu  upanetabbaṃ. purebhattampi ca uggahitakehi kataṃ ubhayesampi sattāhātikkame anāpatti.  eseva nayo akappiyamaṃsasappimhi. ayaṃ pana viseso -- yattha pāḷiyaṃ āgatasappinā nissaggiyaṃ,  tattha iminā dukkaṭaṃ. ^b^andhakaṭṭhakathāyaṃ^eb^ kāraṇapatirūpakaṃ vatvā manussasappi ca  navanītañca paṭikkhittaṃ, taṃ duppaṭikkhittaṃ, sabbāṭṭhakathāsu anuññātattā. parato cassa  vinicchayopi āgacchissati.<br/><br/>[03]pāḷiyaṃ āgataṃ navanītampi purebhattaṃ paṭiggahitaṃ tadahupurebhattaṃ sāmisampi vaṭṭati,  pacchābhattato paṭṭhāya nirāmisameva. sattāhātikkame nānābhājanesu ṭhapite bhājanagaṇanāya  ekabhājanepi amissetvā piṇḍapiṇḍavasena ṭhapite piṇḍagaṇanāya nissaggiyāni. pacchābhattaṃ  paṭiggahitaṃ sappinayeneva veditabbaṃ. ettha pana dadhiguḷikāyopi takkabindūnipi  honti, tasmā taṃ dhotaṃ vaṭṭatīti ^b^upaḍḍhattherā^eb^ āhaṃsu. ^b^mahāsīvatthero^eb^ pana ``bhagavatā  anuññātakālato paṭṭhāya takkato uddhaṭamattameva khādiṃsū''ti āha. tasmā navanītaṃ paribhuñjantena  dhovitvā dadhitakkamakkhikākipillikādīni apanetvā paribhuñjitabbaṃ. pacitvā  sappiṃ katvā paribhuñjitukāmena adhotampi pacituṃ vaṭṭati. yaṃ tattha dadhigataṃ vā  takkagataṃ vā taṃ khayaṃ gamissati, ettāvatā hi savatthukapaṭiggahitaṃ nāma na hotīti ayamettha  adhippāyo. āmisena ^a^V2.0263^ea^ saddhiṃ pakkattā pana tasmimpi kukkuccāyanti kukkuccakā.  idāni uggahetvā ṭhapitanavanīte ca purebhattaṃ khīradadhīni ^a^P3.0712^ea^ paṭiggahetvā  katanavanīte ca pacchābhattaṃ tāni paṭiggahetvā katanavanīte ca uggahitehi katanavavīte ca  akappiyamaṃsanavanīte ca sabbo āpattānāpattiparibhogāparibhoganayo sappimhi vuttakkameneva  gahetabbo.<br/><br/>[03]telabhikkhāya paviṭṭhānaṃ pana bhikkhūnaṃ tattheva sappimpi navanītampi pakkatelampi apakkatelampi  ākiranti, tattha takkadadhibindūnipi bhattasitthānipi taṇḍulakaṇāpi makkhikādayopi  honti. ādiccapākaṃ katvā ^a^M2.0291^ea^ parissāvetvā gahitaṃ sattāhakālikaṃ  hoti, paṭiggahetvā ṭhapitabhesajjehi saddhiṃ pacitvā natthupānampi kātuṃ vaṭṭati.  sace vaddalisamaye lajji sāmaṇero yathā tattha patitataṇḍulakaṇādayo na paccanti, evaṃ  sāmisapākaṃ mocento aggimhi vilīyāpetvā parissāvetvā puna pacitvā deti,  purimanayeneva sattāhaṃ vaṭṭati.<br/><br/>[03]telesu tilatelaṃ tāva purebhattaṃ paṭiggahitaṃ purebhattaṃ sāmisampi vaṭṭati, pacchābhattato  paṭṭhāya nirāmisameva. sattāhātikkame panassa bhājanagaṇanāya nissaggiyabhāvo veditabbo.  pacchābhattaṃ paṭiggahitaṃ sattāhaṃ nirāmisameva vaṭṭati. uggahitakaṃ katvā nikkhittaṃ  ajjhoharituṃ na vaṭṭati, sīsamakkhanādīsu upanetabbaṃ, sattāhātikkamepi anāpatti.  purebhattaṃ tile paṭiggahetvā katatelaṃ purebhattaṃ sāmisampi vaṭṭati, pacchābhattato paṭṭhāya  anajjhoharaṇīyaṃ hoti, sīsamakkhanādīsu upanetabbaṃ, sattāhātikkamepi anāpatti. pacchābhattaṃ  tile paṭiggahetvā katatelaṃ anajjhoharaṇīyameva, savatthukapaṭiggahitattā, sattāhātikkamepi  anāpatti, sīsamakkhanādīsu upanetabbaṃ. purebhattaṃ vā pacchābhattaṃ vā uggahitakatilehi  katatelepi eseva nayo.<br/><br/>[03]purebhattaṃ paṭiggahitakatile bhajjitvā vā tilapiṭṭhaṃ vā sedetvā uṇhodakena vā temetvā  katatelaṃ sace anupasampannena kataṃ purebhattaṃ sāmisampi vaṭṭati. attanā katatelaṃ pana  nibbaṭṭitattā purebhattaṃ nirāmisameva vaṭṭati. sāmaṃpakkattā ^a^P3.0713^ea^ sāmisaṃ  na vaṭṭati, savatthukapaṭiggahitattā pana pacchābhattato paṭṭhāya ubhayampi anajjhoharaṇīyaṃ, sīsamakkhanādīsu  upanetabbaṃ, sattāhātikkamepi anāpatti. yadi pana appaṃ uṇhodakaṃ hoti abbhukkiraṇamattaṃ,  abbohārikaṃ hoti, sāmapākagaṇanaṃ na gacchati. sāsapatelādīsupi avatthukapaṭiggahitesu  avatthukatilatele vuttasadisova vinicchayo.<br/><br/>[03]sace ^a^V2.0264^ea^ pana purebhattaṃ paṭiggahitānaṃ sāsapādīnaṃ cuṇṇehi ādiccapākena sakkā telaṃ  kātuṃ, taṃ purebhattaṃ sāmisampi vaṭṭati, pacchābhattato paṭṭhāya nirāmisameva, sattāhātikkame  nissaggiyaṃ. yasmā pana sāsapamadhukacuṇṇādīni sedetvā eraṇḍakaṭṭhīni ca bhajjitvā  eva telaṃ karonti, tasmā tesaṃ telaṃ anupasampannehi kataṃ purebhattaṃ sāmisampi  vaṭṭati. vatthūnaṃ yāvajīvikattā pana savatthukapaṭiggahaṇe doso natthīti. attanā kataṃ  ^a^M2.0292^ea^ sattāhaṃ nirāmisaparibhogeneva paribhuñjitabbaṃ. uggahitakehi kataṃ  anajjhoharaṇīyaṃ bāhiraparibhoge vaṭṭati, sattāhātikkamepi anāpatti.<br/><br/>[03]telakaraṇatthāya sāsapamadhukaeraṇḍakaṭṭhīni vā paṭiggahetvā kataṃ telaṃ sattāhakālikaṃ.  dutiyadivase kataṃ chāhaṃ vaṭṭati. tatiyadivase kataṃ pañcāhaṃ vaṭṭati. catuttha-pañcama-chaṭṭhasattāmadivase  kataṃ tadaheva vaṭṭati. sace yāva aruṇassa uggamanā tiṭṭhati, nissaggiyaṃ. aṭṭhame divase  kataṃ anajjhoharaṇīyaṃ. anissaggiyattā pana bāhiraparibhoge vaṭṭati. sacepi na karoti,  telatthāya gahitasāsapādīnaṃ sattāhātikkamane dukkaṭameva. pāḷiyaṃ pana anāgatāni aññānipi  nāḷikeranimbakosambakakaramandātasīādīnaṃ telāni atthi, tāni paṭiggahetvā sattāhaṃ  atikkāmayato dukkaṭaṃ hoti. ayametesu viseso. sesaṃ yāvakālikavatthuṃ  yāvajīvikavatthuñca sallakkhetvā sāmaṃpākasavatthukapurebhattapacchābhattapaṭiggahitauggahitakavatthuvidhānaṃ  sabbaṃ vuttanayeneva veditabbaṃ.<br/><br/>[03] 623^b^.^eb^ ^b^vasātela^eb^nti ^a^P3.0714^ea^ ``anujānāmi, bhikkhave, vasāni bhesajjāni,  acchavasaṃ, macchavasaṃ, susukāvasaṃ, sūkaravasaṃ, gadrabhavasa''nti (mahāva0 262) evaṃ anuññātavasānaṃ  telaṃ. ettha ca ``acchavasa''nti vacanena ṭhapetvā manussavasaṃ sabbesaṃ akappiyamaṃsāna  vasā anuññātā. macchaggahaṇena ca susukāpi gahitā honti, vāḷamacchattā pana visuṃ  vuttaṃ. macchādiggahaṇena cettha sabbesampi kappiyamaṃsānaṃ vasā anuññātā. maṃsesu  hi dasamanaussa-hatthi-assa-sunakha-ahi-sīha-byaggha-dīpi-accha-taracchānaṃ maṃsāni akappiyāni.  vasāsu ekā manussavasāva. khīrādīsu akappiyaṃ nāma natthi.<br/><br/>[03]anupasampannehi katanibbaṭṭitavasātelaṃ purebhattaṃ paṭiggahitaṃ purebhattaṃ sāmisampi vaṭṭati.  pacchābhattato paṭṭhāya sattāhaṃ nirāmisameva vaṭṭati. yaṃ pana tattha sukhumarajasadisaṃ maṃsaṃ  vā nhāru vā aṭṭhi vā lohitaṃ vā hoti, taṃ abbohārikaṃ. sace pana vasaṃ paṭiggahetvā  sayaṃ karoti, purebhattaṃ paṭiggahetvā pacitvā parissāvetvā sattāhaṃ nirāmisaparibhogena  paribhuñjitabbaṃ ^a^V2.0265^ea^. nirāmisaparibhogañhi sandhāya idaṃ vuttaṃ -- ``kāle ^a^M2.0293^ea^  paṭiggahitaṃ kāle nippakkaṃ kāle saṃsaṭṭhaṃ telaparibhogena paribhuñjitu''nti (mahāva0  262). tatrāpi abbohārikaṃ abbohārikameva. pacchābhattaṃ pana paṭiggahituṃ vā kātuṃ  vā na vaṭṭatiyeva. vuttañhetaṃ --<br/><br/>[02] ``vikāle ce, bhikkhave, paṭiggahitaṃ vikāle nippakkaṃ vikāle saṃsaṭṭhaṃ,  taṃ ce paribhuñjeyya, āpatti tiṇṇaṃ dukkaṭānaṃ. kāle ce, bhikkhave, paṭiggahitaṃ  vikāle nippakkaṃ vikāle saṃsaṭṭhaṃ, taṃ ce paribhuñjeyya, āpatti dvinnaṃ  dukkaṭānaṃ. kāle ce, bhikkhave, paṭiggahitaṃ kāle nippakkaṃ vikāle saṃsaṭṭhaṃ,  taṃ ce paribhuñjeyya, āpatti dukkaṭassa. kāle ce, bhikkhave, paṭiggahitaṃ kāle  nippakkaṃ kāle saṃsaṭṭhaṃ, taṃ ce paribhuñjeyya, anāpattī''ti.<br/><br/>[03]^b^upatissattheraṃ^eb^ pana antevāsikā pucchiṃsu -- ``bhante, sappinavanītavasāni  ^a^P3.0715^ea^ ekato pacitvā nibbaṭṭitāni vaṭṭanti, na vaṭṭantī''ti? ``na vaṭṭanti, āvuso''ti.  thero kirettha pakkatelakasaṭe viya kukkuccāyati. tato naṃ uttari pucchiṃsu --  ``bhante, navanīte dadhiguḷikā vā takkabindu vā hoti, etaṃ vaṭṭatī''ti? ``etampi,  āvuso, na vaṭṭatī''ti. tato naṃ āhaṃsu -- ``bhante, ekato pacitvā saṃsaṭṭhāni  tejavantāni honti, rogaṃ niggaṇhantī''ti? ``sādhāvuso''ti thero sampaṭicchi.<br/><br/>[03]^b^mahāsumatthero^eb^ panāha -- ``kappiyamaṃsavasā sāmisaparibhoge vaṭṭati, itarā nirāmisaparibhoge  vaṭṭatī''ti. ^b^mahāpadumatthero^eb^ pana ``idaṃ ki''nti paṭikkhipitvā ``nanu vātābādhikā  bhikkhū pañcamūlakasāvayāguyaṃ acchasūkaratelādīni pakkhipitvā yāguṃ pivanti, sā  tejussadattā rogaṃ niggaṇhātī''ti vatvā ``vaṭṭatī''ti āha.<br/><br/>[03]^b^madhu nāma makkhikāmadhū^eb^ti madhukarīhi nāma madhumakkhikāhi khuddakamakkhikāhi  bhamaramakkhikāhi ca kataṃ madhu. taṃ purebhattaṃ paṭiggahitaṃ purebhattaṃ sāmisaparibhogampi  vaṭṭati, pacchābhattato paṭṭhāya sattāhaṃ nirāmisaparibhogameva vaṭṭati. sattāhātikkame  sace silesasadisaṃ mahāmadhuṃ khaṇḍaṃ khaṇḍaṃ katvā ṭhapitaṃ, itaraṃ vā nānābhājanesu,  vatthugaṇanāya nissaggiyāni. sace ekameva khaṇḍaṃ, ekabhājane vā itaraṃ ekameva nissaggiyaṃ.  uggahitakaṃ vuttanayeneva veditabbaṃ, arumakkhanādīsu upanetabbaṃ. madhupaṭalaṃ  ^a^M2.0294^ea^ vā madhusitthakaṃ vā sace madhunā amakkhitaṃ ^a^V2.0266^ea^ parisuddhaṃ, yāvajīvikaṃ. madhumakkhitaṃ  pana madhugatikameva. cīrikā nāma sapakkhā dīghamakkhikā, tumbalanāmikā ca aṭṭhipakkhā  kāḷamahābhamarā honti, tesaṃ āsayesu niyyāsasadisaṃ madhu hoti, taṃ yāvajīvikaṃ.<br/><br/>[03]^b^phāṇitaṃ nāma ucchumhā nibbatta^eb^nti ucchurasaṃ upādāya apakkā vā avatthukapakkā  vā sabbāpi avatthukā ucchuvikati phāṇitanti veditabbā. taṃ phāṇitaṃ purebhattaṃ  paṭiggahitaṃ purebhattaṃ sāmisampi vaṭṭati, pacchābhattato paṭṭhāya sattāhaṃ nirāmisameva  vaṭṭati. sattāhātikkame vatthugaṇanāya ^a^P3.0716^ea^ nissaggiyaṃ. bahū piṇḍā  cuṇṇetvā ekabhājane pakkhittā honti ghanasannivesā, ekameva nissaggiyaṃ. uggahitakaṃ  vuttanayeneva veditabbaṃ, gharadhūpanādīsu upanetabbaṃ. purebhattaṃ paṭiggahitena aparissāvitaucchurasena  kataphāṇitaṃ sace anupasampannena kataṃ, sāmisampi vaṭṭati. sayaṃkataṃ nirāmisameva  vaṭṭati. pacchābhattato paṭṭhāya pana savatthukapaṭiggahitattā anajjhoharaṇīyaṃ, sattāhātikkamepi  anāpatti. pacchābhattaṃ aparissāvitapaṭiggahitena katampi anajjhoharaṇīyameva, sattāhātikkamepi  anāpatti. esa nayo ucchuṃ paṭiggahetvā kataphāṇitepi. purebhattaṃ pana parissāvitapaṭiggahitakena  kataṃ sace anupasampannena kataṃ purebhattaṃ sāmisampi vaṭṭati, pacchābhattato paṭṭhāya sattāhaṃ  nirāmisameva. sayaṃkataṃ purebhattampi nirāmisameva. pacchābhattaṃ parissāvitapaṭiggahitena  kataṃ pana nirāmisameva sattāhaṃ vaṭṭati. uggahitakakataṃ vuttanayameva. ``jhāmaucchuphāṇitaṃ  vā koṭṭitaucchuphāṇitaṃ vā purebhattameva vaṭṭatī''ti ^b^mahāaṭṭhakathāyaṃ^eb^ vuttaṃ.<br/><br/>[03]^b^mahāpaccariyaṃ^eb^ pana ``etaṃ savatthukapakkaṃ vaṭṭati, no vaṭṭatī''ti pucchaṃ katvā ``ucchuphāṇitaṃ  pacchābhattaṃ novaṭṭanakaṃ nāma natthī''ti vuttaṃ, taṃ yuttaṃ. sītudakena kataṃ madhukapupphaphāṇitaṃ  purebhattaṃ sāmisaṃ vaṭṭati, pacchābhattato paṭṭhāya sattāhaṃ nirāmisameva. sattāhātikkame  vatthugaṇanāya dukkaṭaṃ. khīraṃ pakkhipitvā kataṃ madhukaphāṇitaṃ yāvakālikaṃ.  khaṇḍasakkharaṃ pana khīrajallikaṃ apanetvā sodhenti, tasmā vaṭṭati. madhukapupphaṃ pana  purebhattaṃ allaṃ vaṭṭati, bhajjitampi vaṭṭati. bhajjitvā tilādīhi missaṃ vā ^a^M2.0295^ea^  amissaṃ vā katvā koṭṭitampi vaṭṭati. yadi pana taṃ gahetvā merayatthāya yojenti, yojitaṃ  bījato paṭṭhāya na vaṭṭati. kadalī-khajjūrī-amba-labuja-panasa-ciñcādīnaṃ sabbesaṃ yāvakālikaphalānaṃ  ^a^P3.0717^ea^ phāṇitaṃ yāvakālikameva. maricapakkehi phāṇitaṃ karonti,  taṃ yāvajīvikaṃ.<br/><br/>[03]^b^tāni paṭiggahetvā^eb^ti sacepi sabbānipi paṭiggahetvā eka ghaṭe avinibbhogāni katvā  nikkhipati ^a^V2.0267^ea^, sattāhātikkame ekameva nissaggiyaṃ. vinibhuttesu pañca nissaggiyāni.  sattāhaṃ pana anatikkāmetvā gilānenapi agilānenapi vuttanayeneva yathāsukhaṃ paribhuñjitabbaṃ.  sattavidhañhi ^b^odissaṃ nāma^eb^ -- byādhiodissaṃ, puggalodissaṃ, kālodissaṃ, samayodissaṃ,  desodissaṃ, vasodissaṃ, bhesajjodissanti.<br/><br/>[03]tattha ^b^byādhiodissaṃ^eb^ nāma -- ``anujānāmi, bhikkhave, amanussikābādhe āmakamaṃsaṃ  āmakalohita''nti (mahāva0 264) evaṃ byādhiṃ uddissa anuññātaṃ, taṃ teneva ābādhena  ābādhikassa vaṭṭati, na aññassa. tañca kho kālepi vikālepi kappiyampi akappiyampi  vaṭṭatiyeva.<br/><br/>[03]^b^puggalodissaṃ^eb^ nāma -- ``anujānāmi, bhikkhave, romanthakassa romanthanaṃ. na ca, bhikkhave,  bahimukhadvāraṃ nīharitvā ajjhoharitabba''nti (cūḷava0 273) evaṃ puggalaṃ uddissa  anuññātaṃ, taṃ tasseva vaṭṭati, na aññassa.<br/><br/>[03]^b^kālodissaṃ^eb^ nāma -- ``anujānāmi, bhikkhave, cattāri mahāvikaṭāni dātuṃ -- gūthaṃ,  muttaṃ, chārikaṃ, mattika''nti (mahāva0 268) evaṃ ahinā daṭṭhakālaṃ uddissa anuññātaṃ,  taṃ tasmiṃyeva kāle appaṭiggahitakampi vaṭṭati, na aññasmiṃ.<br/><br/>[03]^b^samayodissaṃ^eb^ nāma -- ``gaṇabhojane aññatra samayā''tiādinā (pāci0 217) nayena  taṃ taṃ samayaṃ uddissa anuññātā anāpattiyo, tā tasmiṃ tasmiṃyeva samaye anāpattiyo  honti, na aññadā.<br/><br/>[03]^b^desodissaṃ^eb^ nāma -- ``anujānāmi, bhikkhave, evarūpesu paccantimesu janapadesu  vinayadharapañcamena gaṇena upasampada''nti (mahāva0 259) evaṃ paccantadese uddissa anuññātāni  upasampadādīni, tāni tattheva vaṭṭanti, na majjhimadese.<br/><br/>[03]^b^vasodissaṃ^eb^ ^a^M2.0296^ea^ nāma -- ``anujānāmi, bhikkhave, vasāni bhesajjānī''ti  (mahāva0 262) evaṃ vasānāmena anuññātaṃ ^a^P3.0718^ea^, taṃ ṭhapetvā manussavasaṃ  sabbesaṃ kappiyākappiyavasānaṃ telaṃ taṃtadatthikānaṃ telaparibhogena paribhuñjituṃ  vaṭṭati.<br/><br/>[03]^b^bhesajjodissaṃ^eb^ ^a^V2.0268^ea^ nāma -- ``anujānāmi, bhikkhave, pañca bhesajjānī''ti (mahāva0 260-261)  evaṃ bhesajjanāmena anuññātāni āhāratthaṃ pharituṃ samatthāni sappinavanītatelamadhuphāṇitanti.  tāni paṭiggahetvā tadahupurebhattaṃ yathāsukhaṃ pacchābhattato paṭṭhāya sati paccaye vuttanayeneva  sattāhaṃ paribhuñjitabbāni.<br/><br/>[03] 624^b^.^eb^ ^b^sattāhātikkante atikkantasaññī nissaggiyaṃ pācittiya^eb^nti sacepi  sāsapamattaṃ hoti sakiṃ vā aṅguliyā gahetvā jivhāya sāyanamattaṃ nissajjitabbameva,  pācittiyañca desetabbaṃ.<br/><br/>[03]^b^na kāyikena paribhogena paribhuñjitabba^eb^nti kāyo vā kāye aru vā na makkhetabbaṃ.  tehi makkhitāni kāsāvakattarayaṭṭhiupāhanapādakathalikamañcapīṭhādīnipi aparibhogāni.  ``dvāravātapānakavāṭesupi hatthena gahaṇaṭṭhānaṃ na makkhetabba''nti ^b^mahāpaccariyaṃ^eb^ vuttaṃ.  ``kasāve pana pakkhipitvā dvāravātapānakavāṭāni makkhetabbānī''ti ^b^mahāaṭṭhakathāyaṃ^eb^  vuttaṃ.<br/><br/>[03]^b^anāpatti antosattāhaṃ adhiṭṭhetī^eb^ti sattāhabbhantare sappiñca telañca vasañca muddhanitelaṃ  vā abbhañjanaṃ vā madhuṃ arumakkhanaṃ phāṇitaṃ gharadhūpanaṃ adhiṭṭheti, anāpatti. sace  adhiṭṭhitatelaṃ anadhiṭṭhitatelabhājane ākiritukāmo hoti, bhājane ce sukhumaṃ chiddaṃ  paviṭṭhaṃ paviṭṭhaṃ telaṃ purāṇatelena ajjhottharīyati, puna adhiṭṭhātabbaṃ. atha mahāmukhaṃ  hoti, sahasāva bahutelaṃ pavisitvā purāṇatelaṃ ajjhottharati, puna adhiṭṭhānakiccaṃ natthi.  adhiṭṭhitagatikameva hi taṃ hoti, etena nayena adhiṭṭhitatelabhājane anadhiṭṭhitatelākiraṇampi  ^a^P3.0719^ea^ veditabbaṃ.<br/><br/>[03] 625^b^.^eb^ ^b^vissajjetī^eb^ti ettha sace dvinnaṃ santakaṃ ekena paṭiggahitaṃ avibhattaṃ hoti,  sattāhātikkame dvinnampi anāpatti, paribhuñjituṃ pana na vaṭṭati. sace yena paṭiggahitaṃ,  so itaraṃ bhaṇati -- ``āvuso, imaṃ telaṃ sattāhamattaṃ paribhuñja tva''nti. so ca  paribhogaṃ na karoti, kassa āpatti? na kassacipi āpatti ^a^M2.0297^ea^. kasmā?  yena paṭiggahitaṃ tena vissajjitattā, itarassa appaṭiggahitattā.<br/><br/>[03]^b^vinassatī^eb^ti aparibhogaṃ hoti. ^b^cattenā^eb^tiādīsu yena cittena bhesajjaṃ cattañca  vantañca muttañca hoti, taṃ cittaṃ cattaṃ vantaṃ muttanti vuccati. tena cittena puggalo  anapekkhoti vuccatti, evaṃ anapekkho sāmaṇerassa datvāti attho. idaṃ kasmā vuttaṃ?  ``evaṃ ^a^V2.0269^ea^ antosattāhe datvā pacchā labhitvā paribhuñjantassa anāpattidassanattha''nti  ^b^mahāsumatthero^eb^ āha. ^b^mahāpadumatthero^eb^ panāha -- ``nayidaṃ yācitabbaṃ, antosattāhe  dinnassa hi puna paribhoge āpattiyeva natthi. sattāhātikkantassa pana paribhoge anāpattidassanatthamidaṃ  vutta''nti. tasmā evaṃ dinnaṃ bhesajjaṃ sace sāmaṇero abhisaṅkharitvā vā anabhisaṅkharitvā  vā tassa bhikkhuno natthukammatthaṃ dadeyya, gahetvā natthukammaṃ kātabbaṃ. sace bālo  hoti, dātuṃ na jānāti, aññena bhikkhunā vattabbo -- ``atthi te, sāmaṇera, tela''nti  ``āma, bhante, atthī''ti. ``āhara, therassa bhesajjaṃ karissāmā''ti. evampi  vaṭṭati. sesaṃ uttānatthameva.<br/><br/>[06] kathinasamuṭṭhānaṃ, akiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ,<br/><br/>[03] ticittaṃ, tivedananti.<br/><br/>[06] bhesajjasikkhāpadavaṇṇanā niṭṭhitā.


volume: 1
item: 132
title:
  pattasikkhāpadavaṇṇanā^ūnapañcabandhanasikkhāpadavaṇṇanā^bhesajjasikkhāpadavaṇṇanā^vassikasāṭikasikkhāpadavaṇṇanā^

content:
  [03] 626^b^.^eb^ ^b^tena samayenā^eb^ti vassikasāṭikasikkhāpadaṃ. tattha ^b^vassikasāṭikā anuññātā^eb^ti  cīvarakkhandhake visākhāvatthusmiṃ (mahāva0 349 ādayo) anuññātā. ^b^paṭikaccevā^eb^ti  pureyeva.<br/><br/>[03] 627^b^.^eb^ ^b^māso seso gimhāna^eb^nti catunnaṃ gimhamāsānaṃ eko pacchimamāso seso.  ^b^katvā^eb^ti sibbanarajanakappapariyosānena niṭṭhapetvā. karontena ^a^P3.0720^ea^  ca ekameva katvā samaye adhiṭṭhātabbaṃ, dve adhiṭṭhātuṃ na vaṭṭanti.<br/><br/>[03]^b^atirekamāse sese gimhāne^eb^ti gimhānanāmake atirekamāse sese.<br/><br/>[03]^b^atirekaddhamāse^eb^ ^a^M2.0298^ea^ ^b^sese gimhāne katvā nivāsetī^eb^ti ettha pana  ṭhatvā vassikasāṭikāya pariyesanakkhettaṃ karaṇakkhettaṃ nivāsanakkhettaṃ adhiṭṭhānakkhettanti  catubbidhaṃ khettaṃ, kucchisamayo piṭṭhisamayoti duvidho samayo, piṭṭhisamayacatukkaṃ  kucchisamayacatukkanti dve catukkāni ca veditabbāni.<br/><br/>[03]tattha jeṭṭhamūlapuṇṇamāsiyā pacchimapāṭipadadivasato paṭṭhāya yāva kāḷapakkhuposathā, ayameko  addhamāso pariyesanakkhettañceva karaṇakkhettañca. etasmiñhi antare vassikasāṭikaṃ  aladdhaṃ pariyesituṃ laddhaṃ kātuñca vaṭṭati, nivāsetuṃ adhiṭṭhātuñca na vaṭṭati. kāḷapakkhuposathassa  pacchimapāṭipadadivasato paṭṭhāya yāva āsāḷhīpuṇṇamā, ayameko ^a^V2.0270^ea^ addhamāso pariyesanakaraṇanivāsanānaṃ  tiṇṇampi khettaṃ. etasmiñhi antare pariyesituṃ kātuṃ nivāsetuñca vaṭṭati, adhiṭṭhātuṃyeva  na vaṭṭati. āsāḷhīpuṇṇamāsiyā pacchimapāṭipadadivasato paṭṭhāya yāva kattikapuṇṇamā,  ime cattāro māsā pariyesanakaraṇanivāsanādhiṭṭhānānaṃ catunnaṃ khettaṃ. etasmiñhi  antare aladdhaṃ pariyesituṃ laddhaṃ kātuṃ nivāsetuṃ adhiṭṭhātuñca vaṭṭati. idaṃ tāva catubbidhaṃ  khettaṃ veditabbaṃ.<br/><br/>[03]kattikapuṇṇamāsiyā pana pacchimapāṭipadadivasato paṭṭhāya yāva jeṭṭhamūlapuṇṇamā, ime  satta māsā piṭṭhisamayo nāma. etasmiñhi antare ``kālo vassikasāṭikāyā''tiādinā  nayena satuppādaṃ katvā aññātakāppavāritaṭṭhānato vassikasāṭikacīvaraṃ nipphādentassa  iminā sikkhāpadena nissaggiyaṃ pācittiyaṃ. ``detha me vassikasāṭikacīvara''ntiādinā  nayena viññattiṃ katvā nipphādentassa aññātakaviññattisikkhāpadena nissaggiyaṃ  pācittiyaṃ. vuttanayeneva satuppādaṃ katvā ñātakapavāritaṭṭhānato nipphādentassa  imināva sikkhāpadena nissaggiyaṃ pācittiyaṃ ^a^P3.0721^ea^. viññattiṃ katvā  nipphādentassa aññātakaviññattisikkhāpadena anāpatti. vuttañhetaṃ ^b^parivāre^eb^ --<br/><br/>[21] ``mātaraṃ cīvaraṃ yāce, no ca saṅghe pariṇataṃ.<br/><br/>[27] kenassa hoti āpatti, anāpatti ca ñātake.<br/><br/>[22] pañhā mesā kusalehi cintitā''ti.. (pari0 481).<br/><br/>[03]ayañhi ^a^M2.0299^ea^ pañho imamatthaṃ sandhāya vuttoti. evaṃ piṭṭhisamayacatukkaṃ veditabbaṃ.<br/><br/>[03]jeṭṭhamūlapuṇṇamāsiyā pana pacchimapāṭipadadivasato paṭṭhāya yāva kattikapuṇṇamā, ime pañca  māsā kucchisamayo nāma. etasmiñhi antare vuttanayena satuppādaṃ katvā aññātakāppavāritaṭṭhānato  vassikasāṭikacīvaraṃ nipphādentassa vattabhede dukkaṭaṃ. ye manussā pubbepi  vassikasāṭikacīvaraṃ denti, ime pana sacepi attano aññātakāppavāritā honti,  vattabhedo natthi, tesu satuppādakaraṇassa anuññātattā. viññatiṃ katvā nipphādentassa  aññātakaviññattisikkhāpadena nissaggiyaṃ pācittiyaṃ. idaṃ pana pakatiyā vassikasāṭikadāyakesupi  ^a^V2.0271^ea^ hotiyeva. vuttanayeneva satuppādaṃ katvā ñātakapavāritaṭṭhānato nipphādentassa  iminā sikkhāpadena anāpatti. viññattiṃ katvā nipphādentassa aññātakaviññattisikkhāpadena  anāpatti. ^b^``na vattabbā detha me''^eb^ti idañhi pariyesanakāle aññātakāppavāriteyeva  sandhāya vuttaṃ. evaṃ kucchisamayacatukkaṃ veditabbaṃ.<br/><br/>[03]^b^naggo kāyaṃ ovassāpeti, āpatti dukkaṭassā^eb^ti ettha udakaphusitagaṇanāya  akatvā nhānapariyosānavasena payoge payoge dukkaṭena kāretabbo. so ca kho vivaṭaṅgaṇe  ākāsato patitaudakeneva nhāyanto. nhānakoṭṭhakavāpiādīsu ghaṭehi āsittaudakena  vā nhāyantassa anāpatti.<br/><br/>[03]^b^vassaṃ ukkaḍḍhiyatī^eb^ti ettha sace katapariyesitāya vassikasāṭikāya gimhānaṃ  pacchima māsaṃ khepetvā puna vassānassa paṭhamamāsaṃ ukkaḍḍhitvā gimhānaṃ pacchimamāsameva  karonti, vassikasāṭikā dhovitvā nikkhipitabbā. anadhiṭṭhitā avikappitā dve  māse parihāraṃ ^a^P3.0722^ea^ labhati, vassūpanāyikadivase adhiṭṭhātabbā. sace satisammosena  vā appahonakabhāvena vā akatā hoti, te ca dve māse vassānassa ca cātumāsanti  cha māse parihāraṃ labhati. sace pana kattikamāse kathinaṃ attharīyati, aparepi cattāro  māse labhati, evaṃ dasa māsā honti. tato parampi satiyā paccāsāya mūlacīvaraṃ  katvā ṭhapentassa ekamāsanti ^a^M2.0300^ea^ evaṃ ekādasa māse parihāraṃ labhati.  sace pana ekāhadvīhādivasena yāva dasāhānāgatāya vassūpanāyikāya antovasse vā laddhā  ceva niṭṭhitā ca, kadā adhiṭṭhātabbāti etaṃ ^b^aṭṭhakathāsu^eb^ na vicāritaṃ. laddhadivasato  paṭṭhāya antodasāhe niṭṭhitā pana tasmiṃyeva antodasāhe adhiṭṭhātabbā. dasāhātikkame  niṭṭhitā tadaheva adhiṭṭhātabbā. dasāhe appahonte cīvarakālaṃ nātikkametabbāti  ayaṃ no attanomati. kasmā? ``anujānāmi, bhikkhave, ticīvaraṃ adhiṭṭhātuṃ na vikappetuṃ;  vassikasāṭikaṃ vassānaṃ cātumāsaṃ adhiṭṭhātuṃ, tato paraṃ vikappetu''nti (mahāva0  358) hi vuttaṃ. tasmā vassūpanāyikato pubbe dasāhātikkamepi anāpatti. ``dasāhaparamaṃ  atirekacīvaraṃ dhāretabba''nti (pārā0 462) ca vuttaṃ. tasmā ekāhadvīhādivasena  yāva dasāhānāgatāya vassūpanāyikāya antovasse vā laddhā ceva niṭṭhitā ca vuttanayeneva  antodasāhe vā tadahu vā adhiṭṭhātabbā, dasāhe appahonte cīvarakālaṃ nātikkametabbā.<br/><br/>[03]tattha siyā ``vassānaṃ cātumāsaṃ adhiṭṭhātu''nti vacanato ``cātumāsabbhantare yadā  vā tadā ^a^V2.0272^ea^ vā adhiṭṭhātuṃ vaṭṭatī''ti. yadi evaṃ, ``kaṇḍuppaṭicchādiṃ yāva ābādhā  adhiṭṭhātu''nti vuttaṃ sāpi, ca dasāhaṃ atikkāmetabbā siyā. evañca sati ``dasāhaparamaṃ  atirekacīvaraṃ dhāretabba''nti idaṃ virujjhati. tasmā yathāvuttameva gahetabbaṃ,  aññaṃ vā acalaṃ kāraṇaṃ labhitvā chaḍḍetabbaṃ. apica ^b^kurundiyampi^eb^ nissaggiyāvasāne  ^a^P3.0723^ea^ vuttaṃ -- ``kadā adhiṭṭhātabbā? laddhadivasato paṭṭhāya antodasāhe niṭṭhitā  pana tasmiṃyeva antodasāhe adhiṭṭhātabbā. yadi nappahoti yāva kattikapuṇṇamā parihāraṃ  labhatī''ti.<br/><br/>[03] 630^b^.^eb^ ^b^acchinnacīvarassā^eb^ti etaṃ vassikasāṭikameva sandhāya vuttaṃ. tesañhi naggānaṃ  kāyovassāpane anāpatti. ettha ca mahagghavassikasāṭikaṃ nivāsetvā nhāyantassa corupaddavo  ^b^āpadā^eb^ nāma. sesamettha uttānameva.<br/><br/>[03]chasamuṭṭhānaṃ ^a^M2.0301^ea^, kiriyaṃ, nosaññāvimokkhaṃ, acittakaṃ, paṇṇattivajjaṃ,  kāyakammavacīkammaṃ, ticittaṃ, tivedananti.<br/><br/>[06] vassikasāṭikasikkhāpadavaṇṇanā niṭṭhitā.


volume: 1
item: 133
title:
  ūnapañcabandhanasikkhāpadavaṇṇanā^bhesajjasikkhāpadavaṇṇanā^vassikasāṭikasikkhāpadavaṇṇanā^cīvarācchindanasikkhāpadavaṇṇanā^

content:
  [03] 631^b^.^eb^ ^b^tena samayenā^eb^ti cīvarācchindanasikkhāpadaṃ. tattha ^b^yampi tyāha^eb^nti yampi  te ahaṃ. so kira ``mama pattacīvaraupāhanapaccattharaṇāni vahanto mayā saddhiṃ cārikaṃ  pakkamissatī''ti adāsi. tenevamāha. ^b^acchindī^eb^ti balakkārena aggahesi,  sakasaññāya gahitattā panassa pārājikaṃ natthi, kilametvā gahitattā āpatti paññattā.<br/><br/>[03] 633^b^.^eb^ ^b^sayaṃ acchindati nissaggiyaṃ pācittiya^eb^nti ekaṃ cīvaraṃ ekābaddhāni  ca bahūni acchindato ekā āpatti. ekato abaddhāni visuṃ visuṃ ṭhitāni ca bahūni  acchindato ``saṅghāṭiṃ āhara, uttarāsaṅgaṃ āharā''ti evaṃ āharāpayato ca vatthugaṇanāya  āpattiyo. ``mayā dinnāni sabbāni āharā''ti vadatopi ekavacaneneva sambahulā  āpattiyo.<br/><br/>[03]^b^aññaṃ āṇāpeti āpatti dukkaṭassā^eb^ti ``cīvaraṃ gaṇhā''ti āṇāpeti,  ekaṃ dukkaṭaṃ. āṇatto bahūni gaṇhāti, ekaṃ pācittiyaṃ ``saṅghāṭiṃ gaṇha, uttarāsaṅgaṃ  gaṇhā''ti vadato vācāya ^a^V2.0273^ea^ vācāya dukkaṭaṃ. ``mayā dinnāni sabbāni gaṇhā''ti vadato  ekavācāya sambahulā āpattiyo.<br/><br/>[03] 634^b^.^eb^ ^b^aññaṃ parikkhāra^eb^nti vikappanupagapacchimacīvaraṃ ṭhapetvā yaṃ kiñci  antamaso sūcimpi. veṭhetvā ṭhapitasūcīsupi vatthugaṇanāya dukkaṭāni. sithilaveṭhitāsu  evaṃ. gāḷhaṃ katvā baddhāsu pana ekameva dukkaṭanti ^b^mahāpaccariyaṃ^eb^  ^a^P3.0724^ea^ vuttaṃ. sūcighare pakkhittāsupi eseva nayo. thavikāya pakkhipitvā sithilabaddha  gāḷhabaddhesu tikaṭukādīsu bhesajjesupi eseva nayo.<br/><br/>[03] 635^b^.^eb^ ^b^so^eb^ ^a^M2.0302^ea^ ^b^vā detī^eb^ti ``bhante, tumhākaṃyeva idaṃ sāruppa''nti  evaṃ vā deti, atha vā pana ``āvuso, mayaṃ tuyhaṃ `vattapaṭipattiṃ karissati,  amhākaṃ santike upajjhaṃ gaṇhissati, dhammaṃ pariyāpuṇissatī'ti cīvaraṃ adamha,  so dāni tvaṃ na vattaṃ karosi, na upajjhaṃ gaṇhāsi, na dhammaṃ pariyāpuṇāsī''ti  evamādīni vutto ``bhante, cīvaratthāya maññe bhaṇatha, idaṃ vo cīvara''nti deti,  evampi so vā deti. disāpakkantaṃ vā pana daharaṃ ``nivattetha na''nti bhaṇati, so na  nivattati. cīvaraṃ gahetvā rundhathāti, evaṃ ce nivattati, sādhu. sace ``pattacīvaratthāya  maññe tumhe bhaṇatha, gaṇhatha na''nti deti. evampi so vā deti, vibbhantaṃ vā disvā  ``mayaṃ tuyhaṃ `vattaṃ karissatī'ti pattacīvaraṃ adamha, so dāni tvaṃ vibbhamitvā  carasī''ti vadati. itaro ``gaṇhatha tumhākaṃ pattacīvara''nti deti, evampi so vā  deti. ``mama santike upajjhaṃ gaṇhantasseva demi, aññattha gaṇhantassa na demi. vattaṃ  karontasseva demi, akarontassa na demi, dhammaṃ pariyāpuṇantasseva demi, apariyāpuṇantassa  na demi, avibbhamantasseva demi, vibbhamantassa na demī''ti evaṃ pana dātuṃ na vaṭṭati,  dadato dukkaṭaṃ. āharāpetuṃ pana vaṭṭati. cajitvā dinnaṃ acchinditvā gaṇhanto bhaṇḍagghena  kāretabbo. sesamettha uttānamevāti.<br/><br/>[03]tisamuṭṭhānaṃ -- kāyacittato vācācittato kāyavācācittato ca samuṭṭhāti, kiriyaṃ,  saññāvimokkhaṃ, sacittakaṃ, lokavajjaṃ, kāyakammavacīkammaṃ, akusalacittaṃ,  dukkhavedananti.<br/><br/>[06] cīvarācchindanasikkhāpadavaṇṇanā niṭṭhitā.


volume: 1
item: 134
title:
  bhesajjasikkhāpadavaṇṇanā^vassikasāṭikasikkhāpadavaṇṇanā^cīvarācchindanasikkhāpadavaṇṇanā^suttaviññattisikkhāpadavaṇṇanā^

content:
  [03] 636^b^.^eb^ ^b^tena^eb^ ^a^V2.0274^ea^ ^b^samayenā^eb^ti suttaviññattisikkhāpadaṃ. tattha ^b^khoma^eb^nti khomavākehi  katasuttaṃ. ^b^kappāsika^eb^nti kappāsato nibbattaṃ. ^b^koseyya^eb^nti kosiyaṃsūhi  kantitvā katasuttaṃ. ^b^kambala^eb^nti eḷakalomasuttaṃ. ^b^sāṇa^eb^nti sāṇavākasuttaṃ.  ^b^bhaṅga^eb^nti pāṭekkaṃ vākasuttamevāti eke. etehi pañcahi ^a^P3.0725^ea^ missetvā  katasuttaṃ pana ``bhaṅga''nti veditabbaṃ.<br/><br/>[03]^b^vāyāpeti payoge payoge dukkaṭa^eb^nti sace tantavāyassa turivemādīni natthi, tāni  ``araññato āharissāmī''ti vāsiṃ vā pharasuṃ vā ^a^M2.0303^ea^ niseti, tato paṭṭhāya  yaṃ yaṃ upakaraṇatthāya vā cīvaravāyanatthāya vā karoti, sabbattha tantavāyassa payoge payoge  bhikkhussa dukkaṭaṃ. dīghato vidatthimatte tiriyañca hatthamatte vīte nissaggiyaṃ pācittiyaṃ.  ^b^mahāpaccariyaṃ^eb^ pana ``yāva pariyosānaṃ vāyāpentassa phalake phalake nissaggiyaṃ  pācittiya''nti vuttaṃ. tampi idameva pamāṇaṃ sandhāya vuttanti veditabbaṃ.  vikappanupagapacchimañhi cīvarasaṅkhyaṃ gacchatīti.<br/><br/>[03]apicettha evaṃ vinicchayo veditabbo -- suttaṃ tāva sāmaṃ viññāpitaṃ akappiyaṃ,  sesaṃ ñātakādivasena uppannaṃ kappiyaṃ. tantavāyopi aññātakāppavārito viññattiyā  laddho akappiyo, seso kappiyo. tattha akappiyasuttaṃ akappiyatantavāyena vāyāpentassa  pubbe vuttanayena nissaggiyaṃ. teneva pana kappiyasuttaṃ vāyāpentassa yathā pubbe  nissaggiyaṃ, evaṃ dukkaṭaṃ. teneva kappiyaṃ akappiyañca suttaṃ vāyāpentassa  yadi pacchimacīvarappamāṇena eko paricchedo suddhakappiyasuttamayo, eko akappiyasuttamayoti  evaṃ kedārabaddhaṃ viya cīvaraṃ hoti, akappiyasuttamaye paricchede pācittiyaṃ,  itarasmiṃ tatheva dukkaṭaṃ. yadi tato ūnaparicchedā honti, antamaso acchimaṇḍalappamāṇāpi,  sabbaparicchedesu paricchedagaṇanāya dukkaṭaṃ. atha ekantarikena vā suttena dīghato  vā kappiyaṃ tiriyaṃ akappiyaṃ katvā vītaṃ hoti, phalake phalake dukkaṭaṃ.  kappiyatantavāyenapi akappiyasuttaṃ vāyāpentassa yathā pubbe nissaggiyaṃ, evaṃ  dukkaṭaṃ. teneva kappiyañca akappiyañca suttaṃ vāyāpentassa sace pacchimacīvarappamāṇā  ūnakā vā akappiyasuttaparicchedā honti, tesu paricchedagaṇanāya dukkaṭaṃ. kappiyasuttaparicchedesu  ^a^P3.0726^ea^ anāpatti. atha ekantarikena vā suttena dīghato vā kappiyaṃ tiriyaṃ  akappiyaṃ katvā vītaṃ hoti, phalake phalake dukkaṭaṃ.<br/><br/>[03]yadi ^a^V2.0275^ea^ pana dve tantavāyā honti, eko kappiyo eko akappiyo, suttañca akappiyaṃ,  te ce vārena vinanti, akappiyatantavāyena vīte phalake phalake pācittiyaṃ,  ūnatare dukkaṭaṃ. itarena vīte ubhayattha dukkaṭaṃ. sace dvepi vemaṃ gahetvā ekato  vinanti, phalake phalake pācittiyaṃ. atha suttaṃ kappiyaṃ, cīvarañca kedārabaddhādīhi  saparicchedaṃ, akappiyatantavāyena vīte paricchede paricchede dukkaṭaṃ, itarena vīte  anāpatti. sace dvepi ^a^M2.0304^ea^ vemaṃ gahetvā ekato vinanti, phalake phalake  dukkaṭaṃ. atha suttampi kappiyañca akappiyañca, te ce vārena vinanti, akappiyatantavāyena  akappiyasuttamayesu pacchimacīvarappamāṇesu paricchedesu vītesu paricchedagaṇanāya  pācittiyaṃ. ūnakataresu kappiyasuttamayesu ca dukkaṭaṃ. kappiyatantavāyena  akappiyasuttamayesu pamāṇayuttesu vā ūnakesu vā dukkaṭameva. kappiyasuttamayesu  anāpatti.<br/><br/>[03]atha ekantarikena vā suttena dīghato vā akappiyaṃ tiriyaṃ kappiyaṃ katvā vinanti,  ubhopi vā te vemaṃ gahetvā ekato vinanti, aparicchede cīvare phalake phalake  dukkaṭaṃ, saparicchede paricchedavasena dukkaṭānīti. ayaṃ pana attho ^b^mahāaṭṭhakathāyaṃ^eb^  apākaṭo, ^b^mahāpaccariyā^eb^dīsu pākaṭo. idha sabbākāreneva pākaṭo.<br/><br/>[03]sace suttampi kappiyaṃ, tantavāyopi kappiyo ñātakappavārito vā mūlena vā payojito,  vāyāpanapaccayā anāpatti. dasāhātikkamanapaccayā pana āpattiṃ rakkhantena vikappanupagappamāṇamatte  vīte tante ṭhitaṃyeva adhiṭṭhātabbaṃ. dasāhātikkamena niṭṭhāpiyamānañhi nissaggiyaṃ  bhaveyyāti. ñātakādīhi tantaṃ āropetvā ``tumhākaṃ, bhante, idaṃ cīvaraṃ  gaṇheyyāthā''ti niyyātitepi eseva nayo.<br/><br/>[03]sace tantavāyo evaṃ payojito vā sayaṃ dātukāmo vā hutvā ``ahaṃ, bhante, tumhākaṃ  cīvaraṃ ^a^P3.0727^ea^ asukadivase nāma vāyitvā ṭhapessāmī''ti vadati, bhikkhu  ca tena paricchinnadivasato dasāhaṃ atikkāmeti, nissaggiyaṃ pācittiyaṃ.<br/><br/>[03]sace pana tantavāyo ``ahaṃ tumhākaṃ cīvaraṃ vāyitvā sāsanaṃ pesessāmī''ti vatvā  tatheva karoti, tena pesitabhikkhu pana tassa bhikkhuno na āroceti, añño disvā vā  sutvā vā ``tumhākaṃ, bhante, cīvaraṃ niṭṭhita''nti āroceti, etassa ārocanaṃ  na pamāṇaṃ. yadā ^a^V2.0276^ea^ pana tena pesitoyeva āroceti, tassa vacanaṃ sutadivasato paṭṭhāya dasāhaṃ  atikkāmayato nissaggiyaṃ pācittiyaṃ.<br/><br/>[03]sace tantavāyo ``ahaṃ tumhākaṃ cīvaraṃ vāyitvā kassaci hatthe pahiṇissāmī''ti  vatvā tatheva karoti, cīvaraṃ gahetvā gatabhikkhu pana attano pariveṇe ṭhapetvā tassa  na āroceti, añño koci bhaṇati ^a^M2.0305^ea^ ``api, bhante, adhunā ābhataṃ cīvaraṃ  sundara''nti? ``kuhiṃ, āvuso, cīvara''nti? ``itthannāmassa hatthe pesita''nti.  etassapi vacanaṃ na pamāṇaṃ. yadā pana so bhikkhu cīvaraṃ deti, laddhadivasato paṭṭhāya dasāhaṃ  atikkāmayato nissaggiyaṃ pācittiyaṃ. sace pana vāyāpanamūlaṃ adinnaṃ hoti,  yāva kākaṇikamattampi avasiṭṭhaṃ, tāva rakkhati.<br/><br/>[03] 640^b^.^eb^ ^b^anāpatti cīvaraṃ sibbetu^eb^nti cīvarasibbanatthāya suttaṃ viññāpentassa anāpattīti  attho. ^b^āyoge^eb^tiādīsupi nimittatthe bhummavacanaṃ, āyogādinimittaṃ viññāpentassa  anāpattīti vuttaṃ hoti. sesamettha uttānatthamevāti.<br/><br/>[03]chasamuṭṭhānaṃ, kiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ,  ticittaṃ, tivedananti.<br/><br/>[06] suttaviññattisikkhāpadavaṇṇanā niṭṭhitā.


volume: 1
item: 135
title:
  vassikasāṭikasikkhāpadavaṇṇanā^cīvarācchindanasikkhāpadavaṇṇanā^suttaviññattisikkhāpadavaṇṇanā^mahāpesakārasikkhāpadavaṇṇanā^

content:
  [03] 641^b^.^eb^ ^b^tena samayenā^eb^ti mahāpesakārasikkhāpadaṃ. tattha ^b^suttaṃ dhārayitvā^eb^ti suttaṃ  tuletvā palaparicchedaṃ katvā. ^b^appita^eb^nti ghanaṃ. ^b^suvīta^eb^nti suṭṭhu vītaṃ,  sabbaṭṭhānesu samaṃ katvā vītaṃ. ^b^suppavāyita^eb^nti suṭṭhu pavāyitaṃ sabbaṭṭhānesu samaṃ  katvā tante pasāritaṃ. ^b^suvilekhita^eb^nti lekhaniyā suṭṭhu vilikhitaṃ. ^b^suvitacchita^eb^nti  kocchena suṭṭhu vitacchitaṃ, suniddhotanti attho. ^b^paṭibaddha^eb^nti vekallaṃ  ^a^P3.0728^ea^. ^b^tante^eb^ti tante dīghato pasāraṇeyeva upanetvāti attho.<br/><br/>[03] 642^b^.^eb^ ^b^tatra ce so bhikkhū^eb^ti yatra gāme vā nigame vā te tantavāyā tatra. ^b^vikappaṃ  āpajjeyyā^eb^ti ^a^V2.0277^ea^ visiṭṭhaṃ kappaṃ adhikavidhānaṃ āpajjeyya. pāḷiyaṃ pana yenākārena  vikappaṃ āpanno hoti, taṃ dassetuṃ ``idaṃ kho, āvuso''tiādi vuttaṃ.<br/><br/>[03]^b^dhammampi bhaṇatī^eb^ti dhammakathampi katheti, ``tassa vacanena āyataṃ vā vitthataṃ vā appitaṃ  vā''ti suttavaḍḍhanāakārameva dasseti.<br/><br/>[03]^b^pubbe^eb^ ^a^M2.0306^ea^ ^b^appavārito^eb^ti cīvarasāmikehi pubbe appavārito hutvā.  sesaṃ uttānatthamevāti.<br/><br/>[06] chasamuṭṭhānaṃ, kiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ,<br/><br/>[03] ticittaṃ, tivedananti.<br/><br/>[06] mahāpesakārasikkhāpadavaṇṇanā niṭṭhitā.


volume: 1
item: 136
title:
  cīvarācchindanasikkhāpadavaṇṇanā^suttaviññattisikkhāpadavaṇṇanā^mahāpesakārasikkhāpadavaṇṇanā^accekacīvarasikkhāpadavaṇṇanā^

content:
  [03] 646-9^b^.^eb^ ^b^tena samayenā^eb^ti accekacīvarasikkhāpadaṃ. tattha ^b^dasāhānāgata^eb^nti dasa ahāni  dasāhaṃ, tena dasāhena anāgatā dasāhānāgatā, dasāhena asampattāti attho, taṃ dasāhānāgataṃ,  accantasaṃyogavasena bhummatthe upayogavacanaṃ, tenevassa padabhājane ``dasāhānāgatāyā''ti  vuttaṃ. ^b^pavāraṇāyā^eb^ti idaṃ pana yā sā dasāhānāgatāti vuttā, taṃ sarūpato  dassetuṃ asammohatthaṃ anupayogavacanaṃ.<br/><br/>[03]^b^kattikatemāsikapuṇṇama^eb^nti paṭhamakattikatemāsikapuṇṇamaṃ. idhāpi paṭhamapadassa  anupayogattā purimanayeneva bhummatthe upayogavacanaṃ. idaṃ vuttaṃ hoti -- ```yato  paṭṭhāya paṭhamamahāpavāraṇā dasāhānāgatā'ti vuccati, sacepi tāni divasāni accantameva  bhikkhuno accekacīvaraṃ uppajjeyya, `accekaṃ ida'nti jānamānena bhikkhunā sabbampi  paṭiggahetabba''nti. tena pavāraṇāmāsassa juṇhapakkhapañcamito paṭhāya uppannassa cīvarassa  nidhānakālo dassito hoti. kāmañcesa ``dasāhaparamaṃ atirekacīvaraṃ dhāretabba''nti  imināva siddho, atthuppattivasena pana apubbaṃ viya atthaṃ dassetvā sikkhāpadaṃ  ^a^P3.0729^ea^ ṭhapitaṃ.<br/><br/>[03]^b^accekacīvara^eb^nti accāyikacīvaraṃ vuccati, tassa pana accāyikabhāvaṃ dassetuṃ  ^b^``senāya vā gantukāmo hotī''^eb^tiādi vuttaṃ. tattha ^b^saddhā^eb^ti iminā saddhāmattakameva  dassitaṃ. ^b^pasādo^eb^ti ^a^V2.0278^ea^ iminā suppasannā balavasaddhā. ^b^etaṃ accekacīvaraṃ nāmā^eb^ti  etaṃ imehi kāraṇehi dātukāmena dūtaṃ vā pesetvā sayaṃ vā āgantvā ``vassāvāsikaṃ  dassāmī''ti evaṃ ārocitaṃ cīvaraṃ accekacīvaraṃ nāma hotī. chaṭṭhito paṭṭhāya  ^a^M2.0307^ea^ pana uppannaṃ anaccekacīvarampi paccuddharitvā ṭhapitacīvarampi etaṃ parihāraṃ  labhatiyeva.<br/><br/>[03]^b^saññāṇaṃ katvā nikkhipitabba^eb^nti kiñci nimittaṃ katvā ṭhapetabbaṃ. kasmā  etaṃ vuttaṃ? yadi hi taṃ pure pavāraṇāya vibhajanti. yena gahitaṃ, tena chinnavassena  na bhavitabbaṃ. sace pana hoti, taṃ cīvaraṃ saṅghikameva hoti. tato sallakkhetvā sukhaṃ  dātuṃ bhavissatīti.<br/><br/>[03] 650^b^.^eb^ ^b^accekacīvare accekacīvarasaññī^eb^ti evamādi vibhajitvā gahitameva sandhāya vuttaṃ.  sace pana avibhattaṃ hoti, saṅghassa vā bhaṇḍāgāre, cīvarasamayātikkamepi anāpatti.  iti atirekacīvarassa dasāhaṃ parihāro. akatassa vassikasāṭikacīvarassa anatthate  kathine pañca māsā, vasse ukkaḍḍhite cha māsā, atthate kathine apare cattāro māsā.  hemantassa pacchime divase mūlacīvarādhiṭṭhānavasena aparopi eko māsoti ekādasa  māsā parihāro. satiyā paccāsāya mūlacīvarassa eko māso, accekacīvarassa anatthate  kathine ekādasadivasādhiko māso, atthate kathine ekādasadivasādhikā pañca māsā,  tato paraṃ ekadivasampi parihāro natthīti veditabbaṃ.<br/><br/>[03]^b^anaccekacīvare^eb^ti accekacīvarasadise aññasmiṃ. sesamettha uttānatthamevāti.<br/><br/>[03]kathinasamuṭṭhānaṃ -- akiriyaṃ, nosaññāvimokkhaṃ, acittakaṃ, paṇṇattivajjaṃ, kāyakammavacīkammaṃ,  ticittaṃ, tivedananti.<br/><br/>[06] accekacīvarasikkhāpadavaṇṇanā niṭṭhitā.


volume: 1
item: 137
title:
  suttaviññattisikkhāpadavaṇṇanā^mahāpesakārasikkhāpadavaṇṇanā^accekacīvarasikkhāpadavaṇṇanā^sāsaṅkasikkhāpadavaṇṇanā^

content:
  [03] 652^b^.^eb^ ^b^tena^eb^ ^a^P3.0730^ea^ ^b^samayenā^eb^ti sāsaṅkasikkhāpadaṃ. tattha ^b^vutthavassā āraññakesū^eb^ti  te pubbepi araññeyeva vihariṃsu. dubbalacīvarattā pana paccayavasena gāmantasenāsane  vassaṃ vasitvā niṭṭhitacīvarā hutvā ``idāni nippalibodhā samaṇadhammaṃ karissāmā''ti  āraññakesu senāsanesu ^a^M2.0308^ea^ ^a^V2.0279^ea^ viharanti. ^b^kattikacorakā^eb^ti kattikamāse  corā. ^b^paripātentī^eb^ti upaddavanti, tattha tattha ādhāvitvā uttāsenti palāpenti.  ^b^antaraghare nikkhipitu^eb^nti antogāme nikkhipituṃ. bhagavā yasmā paccayā nāma dhammena  samena dullabhā, sallekhavā hi bhikkhu mātarampi viññāpetuṃ na sakkoti. tasmā  cīvaraguttatthaṃ antaraghare nikkhipituṃ anujānāti. bhikkhūnaṃ pana anurūpattā araññavāsaṃ  na paṭikkhipi.<br/><br/>[03] 653^b^.^eb^ ^b^upavassaṃ kho panā^eb^ti ettha upavassanti upavassa; upavasitvāti vuttaṃ hoti.  upasampajjantiādīsu viya hi ettha anunāsiko daṭṭhabbo. vassaṃ upagantvā vasitvā cāti  attho. imassa ca padassa ``tathārūpesu bhikkhu senāsanesu viharanto''ti iminā sambandho.  kiṃ vuttaṃ hoti? vassaṃ upagantvā vasitvā ca tato paraṃ pacchimakattikapuṇṇamapariyosānakālaṃ  yāni kho pana tāni āraññakāni senāsanāni sāsaṅkasammatāni sappaṭibhayāni; tathārūpesu  bhikkhu senāsanesu viharanto ākaṅkhamāno tiṇṇaṃ cīvarānaṃ aññataraṃ cīvaraṃ antaraghare  nikkhipeyyāti. yasmā pana yo vassaṃ upagantvā yāva paṭhamakattikapuṇṇamaṃ vasati,  so vuṭṭhavassānaṃ abbhantaro hoti, tasmā idaṃ atigahanaṃ byañjanavicāraṇaṃ akatvā padabhājane  kevalaṃ cīvaranikkhepārahaṃ puggalaṃ dassetuṃ ``vuṭṭhavassāna''nti vuttaṃ. tassāpi  ^b^``bhikkhu senāsanesu viharanto''^eb^ti iminā sambandho. ayañhi ettha attho ``vuṭṭhavassānaṃ  bhikkhu senāsanesu viharanto''ti evarūpānaṃ bhikkhūnaṃ abbhantare yo koci bhikkhūti  vuttaṃ hoti.<br/><br/>[03]araññalakkhaṇaṃ ^b^adinnādānavaṇṇanāyaṃ^eb^ vuttaṃ. ayaṃ pana viseso -- sace vihāro parikkhitto  hoti, parikkhittassa ^a^P3.0731^ea^ gāmassa indakhīlato aparikkhittassa parikkhepārahaṭṭhānato  paṭṭhāya yāva vihāraparikkhepā minitabbaṃ. sace vihāro aparikkhitto hoti, yaṃ sabbapaṭhamaṃ  senāsanaṃ vā bhattasālā vā dhuvasannipātaṭṭhānaṃ vā bodhivā cetiyaṃ vā dūre cepi  senāsanato hoti, taṃ paricchedaṃ katvā minitabbaṃ. sacepi āsanne gāmo hoti, vihāre  ṭhitehi gharamānusakānaṃ saddo sūyati, pabbatanadīādīhi pana antaritattā na sakkā ujuṃ  gantuṃ, yo cassa pakatimaggo hoti, sacepi nāvāya sañcaritabbo, tena maggena gāmato  ^a^M2.0309^ea^ pañcadhanusatikaṃ gahetabbaṃ. yo āsannagāmassa aṅgasampādanatthaṃ tato tato  maggaṃ pidahati, ayaṃ ``dhutaṅgacoro''ti veditabbo.<br/><br/>[03]^b^sāsaṅkasammatānī^eb^ti ^a^V2.0280^ea^ ``sāsaṅkānī''ti sammatāni; evaṃ saññātānīti attho. padabhājane  pana yena kāraṇena tāni sāsaṅkasammatāni, taṃ dassetuṃ ``ārāme ārāmūpacāre''tiādi  vuttaṃ.<br/><br/>[03]saha paṭibhayena ^b^sappaṭibhayāni,^eb^ sannihitabalavabhayānīti attho. padabhājane pana yena kāraṇena  tāni sappaṭibhayāni; taṃ dassetuṃ ``ārāme ārāmūpacāre''tiādi vuttaṃ.<br/><br/>[03]^b^samantā gocaragāme nikkhipeyyā^eb^ti āraññakassa senāsanassa samantā sabbadisābhāgesu  attanā abhirucite gocaragāme satiyā aṅgasampattiyā nikkhipeyya.<br/><br/>[03]tatrāyaṃ aṅgasampatti -- purimikāya upagantvā mahāpavāraṇāya pavārito hoti, idamekaṃ  aṅgaṃ. sace pacchimikāya vā upagato hoti chinnavasso vā, nikkhipituṃ na labhati.  kattikamāsoyeva hoti, idaṃ dutiyaṃ aṅgaṃ. kattikamāsato paraṃ na labhati, pañcadhanusatikaṃ  pacchimameva pamāṇayuttaṃ senāsanaṃ hoti, idaṃ tatiyaṃ aṅgaṃ. ūnappamāṇe vā gāvutato  atirekappamāṇe vā na labhati, yatra hi piṇḍāya caritvā puna vihāraṃ bhattavelāyaṃ sakkā  āgantuṃ, tadeva idha adhippetaṃ. nimantito pana addhayojanampi yojanampi gantvā vasituṃ  pacceti, idamappamāṇaṃ. sāsaṅkasappaṭibhayameva hoti, idaṃ catutthaṃ ^a^P3.0732^ea^ aṅgaṃ.  anāsaṅkāppaṭibhaye hi aṅgayuttepi senāsane vasanto nikkhipituṃ na labhatīti.<br/><br/>[03]^b^aññatra bhikkhusammutiyā^eb^ti yā udositasikkhāpade kosambakasammuti (pārā0 475)  anuññātā tassā sammutiyā aññatra; sace sā laddhā hoti, chārattātirekampi vippavasituṃ  vaṭṭati.<br/><br/>[03]^b^puna gāmasīmaṃ okkamitvā^eb^ti sace gocaragāmato puratthimāya disāya senāsanaṃ;  ayañca pacchimadisaṃ gato hoti, senāsanaṃ āgantvā sattamaṃ aruṇaṃ uṭṭhāpetuṃ asakkontena  gāmasīmampi okkamitvā ^a^M2.0310^ea^ sabhāyaṃ vā yattha katthaci vā vasitvā cīvarappavattiṃ  ñatvā pakkamituṃ vaṭṭatīti attho. evaṃ asakkontena tattheva ṭhitena paccuddharitabbaṃ,  atirekacīvaraṭṭhāne ṭhassatīti. sesaṃ uttānameva.<br/><br/>[03]kathinasamuṭṭhānaṃ ^a^V2.0281^ea^ -- kāyavācato kāyavācācittato ca samuṭṭhāti, akiriyā, nosaññāvimokkhaṃ,  acittakaṃ, paṇṇattivajjaṃ, kāyakammavacīkammaṃ, ticittaṃ, tivedananti.<br/><br/>[06] sāsaṅkasikkhāpadavaṇṇanā niṭṭhitā.


volume: 1
item: 138
title:
  mahāpesakārasikkhāpadavaṇṇanā^accekacīvarasikkhāpadavaṇṇanā^sāsaṅkasikkhāpadavaṇṇanā^pariṇatasikkhāpadavaṇṇanā^

content:
  [03] 657^b^.^eb^ ^b^tena samayenā^eb^ti pariṇatasikkhāpadaṃ. tattha ^b^pūgassā^eb^ti samūhassa; dhammagaṇassāti  attho. ^b^paṭiyatta^eb^nti paṭiyāditaṃ. ^b^bahū saṅghassa bhattā^eb^ti saṅghassa bahūni bhattāni  anekāni lābhamukhāni; na saṅghassa kenaci parihānīti dīpenti. ^b^oṇojethā^eb^ti  detha. kiṃ panevaṃ vattuṃ vaṭṭatīti kasmā na vaṭṭati? ayañhi abhihaṭabhikkhā abhiharitvā  ekasmiṃ okāse saṅghassatthāya paṭiyattā abhihaṭapaṭiyatte ca uddissa ṭhapitabhāge ca payuttavācā  nāma natthi.<br/><br/>[03] 658^b^.^eb^ ^b^saṅghika^eb^nti saṅghassa santakaṃ. so hi saṅghassa pariṇatattā hatthaṃ anārūḷhopi ekena  pariyāyena saṅghassa santako hoti, padabhājane pana ``saṅghikaṃ nāma saṅghassa dinnaṃ hoti pariccatta''nti  evaṃ atthuddhāravasena nippariyāyatova saṅghikaṃ dassitaṃ. ^b^lābha^eb^nti paṭilabhitabbavatthuṃ  ^a^P3.0733^ea^ āha. tenevassa niddese ``cīvarampī''tiādi vuttaṃ. ^b^pariṇata^eb^nti  saṅghassa ninnaṃ saṅghassa poṇaṃ saṅghassa pabbhāraṃ hutvā ṭhitaṃ. yena pana kāraṇena so pariṇato  hoti, taṃ dassetuṃ ``dassāma karissāmāti vācā bhinnā hotī''ti padabhājanaṃ vuttaṃ.<br/><br/>[03] 659^b^.^eb^ ^b^payoge^eb^ ^a^M2.0311^ea^ ^b^dukkaṭa^eb^nti pariṇatalābhassa attano pariṇāmanapayoge  dukkaṭaṃ, paṭilābhena tasmiṃ hatthaṃ ārūḷhe nissaggiyaṃ. sace pana saṅghassa dinnaṃ  hoti, taṃ gahetuṃ na vaṭṭati, saṅghasseva dātabbaṃ. yopi ārāmikehi saddhiṃ ekato  khādati, bhaṇḍaṃ agghāpetvā kāretabbo. pariṇataṃ pana sahadhammikānaṃ vā gihīnaṃ  vā antamaso mātusantakampi ``idaṃ mayhaṃ dehī''ti saṅghassa pariṇatabhāvaṃ ñatvā attano  pariṇāmetvā gaṇhantassa nissaggiyaṃ pācittiyaṃ. ``imassa bhikkhuno dehī''ti  evaṃ aññassa pariṇāmentassa suddhikapācittiyaṃ. ekaṃ pattaṃ vā cīvaraṃ vā  attano, ekaṃ aññassa pariṇāmeti, nissaggiyaṃ pācittiyañceva suddhikapācittiyañca.  eseva nayo bahūsu. vuttampi cetaṃ --<br/><br/>[21] ``nissaggiyena ^a^V2.0282^ea^ āpattiṃ, suddhikena pācittiyaṃ.<br/><br/>[27] āpajjeyya ekato.<br/><br/>[22] pañhā mesā kusalehi cintitā''ti.. (pari0 480).<br/><br/>[03]ayañhi pariṇāmanaṃ sandhāya vutto. yopi vassikasāṭikasamaye mātugharepi saṅghassa pariṇataṃ  vassikasāṭikaṃ ñatvā attano pariṇāmeti, nissaggiyaṃ pācittiyaṃ. parassa  pariṇāmeti, suddhikapācittiyaṃ. manussā ``saṅghabhattaṃ karissāmā''ti sappitelādīni  āharanti, gilāno cepi bhikkhu saṅghassa pariṇatabhāvaṃ ñatvā kiñci yācati, nissaggiyaṃ  pācittiyameva. sace pana so ``tumhākaṃ sappiādīni ābhaṭāni atthī''ti pucchitvā  ``āma, atthī''ti vutte ``mayhampi dethā''ti vadati, vaṭṭati. athāpi naṃ kukkuccāyantaṃ  upāsakā vadanti -- ``saṅghopi amhehi dinnameva labhati; gaṇhatha, bhante''ti evampi vaṭṭati.<br/><br/>[03] 660^b^.^eb^ ^b^saṅghassa pariṇataṃ aññasaṅghassā^eb^ti ekasmiṃ vihāre saṅghassa pariṇataṃ aññaṃ  vihāraṃ uddisitvā ``asukasmiṃ nāma mahāvihāre saṅghassa dethā''ti pariṇāmeti  ^a^P3.0734^ea^.<br/><br/>[03]^b^cetiyassa vā^eb^ti ``kiṃ saṅghassa dinnena, cetiyassapūjaṃ karothā''ti evaṃ cetiyassa  vā pariṇāmeti.<br/><br/>[03]^b^cetiyassa^eb^ ^a^M2.0312^ea^ ^b^pariṇata^eb^nti ettha niyametvā aññacetiyassatthāya ropitamālāvacchato  aññacetiyamhi pupphampi āropetuṃ na vaṭṭati. ekassa cetiyassa pana chattaṃ vā paṭākaṃ  vā āropetvā ṭhitaṃ disvā sesaṃ aññassa cetiyassa dāpetuṃ vaṭṭati.<br/><br/>[03]^b^puggalassa pariṇata^eb^nti antamaso sunakhassāpi pariṇataṃ ``imassa sunakhassa mā dehi,  etassa dehī''ti evaṃ aññapuggalassa pariṇāmeti, dukkaṭaṃ. sace pana dāyakā ``mayaṃ  saṅghassa bhattaṃ dātukāmā, cetiyassa pūjaṃ kātukāmā, ekassa bhikkhuno parikkhāraṃ  dātukāmā, tumhākaṃ ruciyā dassāma; bhaṇatha, kattha demā''ti vadanti. evaṃ  vutte tena bhikkhunā ``yattha icchatha, tattha dethā''ti vattabbā. sace pana kevalaṃ ``kattha  demā''ti pucchanti, pāḷiyaṃ āgatanayeneva vattabbaṃ. sesamettha uttānatthameva.<br/><br/>[03]tisamuṭṭhānaṃ ^a^V2.0283^ea^ -- kāyacittato vācācittato kāyavācācittato ca samuṭṭhāti, kiriyaṃ,  saññāvimokkhaṃ, sacittakaṃ, lokavajjaṃ, kāyakammavacīkammaṃ, akusalacittaṃ,  tivedananti.<br/><br/>[06] samantapāsādikāya vinayasaṃvaṇṇanāya<br/><br/>[06] pariṇatasikkhāpadavaṇṇanā niṭṭhitā.<br/><br/>[06] niṭṭhito pattavaggo tatiyo.<br/><br/>[06] nissaggiyavaṇṇanā niṭṭhitā.<br/><br/>[06] pārājikakaṇḍa-aṭṭhakathā niṭṭhitā. 


volume: 2
item: 0
title: ^^ganthārambhakathā^^
content:
  [21]Mahākāruṇikaṃ ^a^M1.0001^ea^^a^V1.0001^ea^^b^buddhaṃ, dhammañca^eb^ vimalaṃ varaṃ;<br/><br/>[22]Vande ^b^ariyasaṅghañca,^eb^ dakkhiṇeyyaṃ niraṅgaṇaṃ.<br/><br/>[21]Uḷārapuññatejena, katvā sattuvimaddanaṃ;<br/><br/>[22]Pattarajjābhisekena, sāsanujjotanatthinā.<br/><br/>[21]Nissāya ^a^V1.0002^ea^ sīhaḷindena, yaṃ ^b^parakkamabāhunā^eb^;<br/><br/>[22]Katvā nikāyasāmaggiṃ, sāsanaṃ suvisodhitaṃ.<br/><br/>[21]^b^Kassapaṃ^eb^ taṃ mahātheraṃ, saṅghassa pariṇāyakaṃ;<br/><br/>[22]Dīpasmiṃ tambapaṇṇimhi, sāsanodayakārakaṃ.<br/><br/>[21]Paṭipattiparādhīnaṃ, sadāraññanivāsinaṃ;<br/><br/>[22]Pākaṭaṃ gagane canda-maṇḍalaṃ viya sāsane.<br/><br/>[21]Saṅghassa pitaraṃ vande, vinaye suvisāradaṃ;<br/><br/>[22]Yaṃ nissāya vasantohaṃ, vuddhippattosmi sāsane.<br/><br/>[21]Anutheraṃ mahāpuññaṃ, ^b^sumedhaṃ^eb^ sutivissutaṃ;<br/><br/>[22]Avikhaṇḍitasīlādi-parisuddhaguṇodayaṃ.<br/><br/>[21]Bahussutaṃ satimantaṃ, dantaṃ santaṃ samāhitaṃ;<br/><br/>[22]Namāmi sirasā dhīraṃ, garuṃ me gaṇavācakaṃ.<br/><br/>[21]Āgatāgamatakkesu ^a^M1.0002^ea^, saddasatthanayaññusu;<br/><br/>[22]Yassantevāsibhikkhūsu, sāsanaṃ suppatiṭṭhitaṃ.<br/><br/>[21]Vinayaṭṭhakathāyāhaṃ, ^b^līnasāratthadīpaniṃ^eb^;<br/><br/>[22]Karissāmi suviññeyyaṃ, paripuṇṇamanākulaṃ.<br/><br/>[21]Porāṇehi kataṃ yaṃ tu, līnatthassa pakāsanaṃ;<br/><br/>[22]Na taṃ sabbattha bhikkhūnaṃ, atthaṃ sādheti sabbaso.<br/><br/>[21]Duviññeyyasabhāvāya, sīhaḷāya niruttiyā;<br/><br/>[22]Gaṇṭhipadesvanekesu, likhitaṃ kiñci katthaci.<br/><br/>[21]Māgadhikāya ^a^V1.0003^ea^ bhāsāya, ārabhitvāpi kenaci;<br/><br/>[22]Bhāsantarehi sammissaṃ, likhitaṃ kiñcideva ca.<br/><br/>[21]Asāraganthabhāropi, tattheva bahu dissati;<br/><br/>[22]Ākulañca kataṃ yattha, suviññeyyampi atthato.<br/><br/>[21]Tato aparipuṇṇena, tādisenettha sabbaso;<br/><br/>[22]Kathamatthaṃ vijānanti, nānādesanivāsino.<br/><br/>[21]Bhāsantaraṃ tato hitvā, sāramādāya sabbaso;<br/><br/>[22]Anākulaṃ karissāmi, paripuṇṇavinicchayanti.


volume: 2
item: 1
title: ^ganthārambhakathā^ganthārambhakathāvaṇṇanā^^
content:
  [03]Vinayasaṃvaṇṇanārambhe ratanattayaṃ namassitukāmo tassa visiṭṭhaguṇayogasandassanatthaṃ ^b^‘‘yo kappakoṭīhipī’’^eb^tiādimāha. Visiṭṭhaguṇayogena hi vandanārahabhāvo, vandanārahe ca katā vandanā yathādhippetamatthaṃ sādheti. Ettha ca saṃvaṇṇanārambhe ratanattayapaṇāmakaraṇappayojanaṃ tattha tattha bahudhā papañcenti ācariyā. Tathā hi vaṇṇayanti –<br/><br/>[08]‘‘Saṃvaṇṇanārambhe ratanattayavandanā saṃvaṇṇetabbassa dhammassa pabhavanissayavisuddhipaṭivedanatthaṃ, taṃ pana dhammasaṃvaṇṇanāsu viññūnaṃ bahumānuppādanatthaṃ, taṃ sammadeva tesaṃ uggahaṇadhāraṇādikkamaladdhabbāya sammāpaṭipattiyā sabbahitasukhanipphādanatthaṃ. Atha vā maṅgalabhāvato ^a^M1.0003^ea^, sabbakiriyāsu pubbakiccabhāvato, paṇḍitehi samācaritabhāvato, āyatiṃ paresaṃ diṭṭhānugatiāpajjanato ca saṃvaṇṇanāyaṃ ratanattayapaṇāmakiriyā’’ti.<br/><br/>[03]Mayaṃ pana idhādhippetameva payojanaṃ dassayissāma. Tasmā saṃvaṇṇanārambhe ratanattayapaṇāmakaraṇaṃ yathāpaṭiññātasaṃvaṇṇanāya anantarāyena parisamāpanatthanti veditabbaṃ. Idameva hi payojanaṃ ācariyena idhādhippetaṃ. Tathā hi vakkhati –<br/><br/>[21]‘‘Iccevamaccantanamassaneyyaṃ ^a^V1.0004^ea^,<br/><br/>[27]Namassamāno ratanattayaṃ yaṃ;<br/><br/>[26]Puññābhisandaṃ vipulaṃ alatthaṃ,<br/><br/>[22]Tassānubhāvena hatantarāyo’’ti.<br/><br/>[03]Ratanattayapaṇāmakaraṇena cettha yathāpaṭiññātasaṃvaṇṇanāya anantarāyena parisamāpanaṃ ratanattayapūjāya paññāpāṭavabhāvato, tāya paññāpāṭavañca rāgādimalavidhamanato. Vuttañhetaṃ –<br/><br/>[08]‘‘Yasmiṃ, mahānāma, samaye ariyasāvako tathāgataṃ anussarati, nevassa tasmiṃ samaye rāgapariyuṭṭhitaṃ cittaṃ hoti, na dosapariyuṭṭhitaṃ cittaṃ hoti, na mohapariyuṭṭhitaṃ cittaṃ hoti, ujugatamevassa tasmiṃ samaye cittaṃ hotī’’tiādi (a. ni. 11.11).<br/><br/>[07]Tasmā ratanattayapūjanena vikkhālitamalāya paññāya pāṭavasiddhi.<br/><br/>[03]Atha vā ratanattayapūjanassa paññāpadaṭṭhānasamādhihetuttā paññāpāṭavaṃ. Vuttañhi tassa samādhihetuttaṃ –<br/><br/>[08]‘‘Evaṃ ujugatacitto kho, mahānāma, ariyasāvako labhati atthavedaṃ, labhati dhammavedaṃ, labhati dhammūpasaṃhitaṃ pāmojjaṃ, pamuditassa pīti jāyati, pītimanassa kāyo passambhati, passaddhakāyo sukhaṃ vediyati, sukhino cittaṃ samādhiyatī’’ti (a. ni. 11.11.).<br/><br/>[03]Samādhissa ca paññāya padaṭṭhānabhāvo vuttoyeva ‘‘samāhito yathābhūtaṃ pajānātī’’ti (saṃ. ni. 4.99; mi. pa. 2.1.14). Tato evaṃ paṭubhūtāya paññāya paṭiññāmahattakataṃ ^a^M1.0004^ea^ khedamabhibhuyya anantarāyena saṃvaṇṇanaṃ samāpayissati. Tena vuttaṃ ‘‘anantarāyena parisamāpanattha’’nti.<br/><br/>[03]Atha vā ratanattayapūjāya āyuvaṇṇasukhabalavaḍḍhanato anantarāyena parisamāpanaṃ veditabbaṃ. Ratanattayapaṇāmena hi āyuvaṇṇasukhabalāni vaḍḍhanti. Vuttañhetaṃ –<br/><br/>[21]‘‘Abhivādanasīlissa ^a^V1.0005^ea^, niccaṃ vuḍḍhāpacāyino;<br/><br/>[22]Cattāro dhammā vaḍḍhanti, āyu vaṇṇo sukhaṃ bala’’nti. (dha. pa. 109);<br/><br/>[07]Tato āyuvaṇṇasukhabalavuḍḍhiyā hoteva kāriyaniṭṭhānamiti vuttaṃ ‘‘anantarāyena parisamāpanattha’’nti.<br/><br/>[03]Atha vā ratanattayagāravassa paṭibhānāparihānāvahattā. Aparihānāvahañhi tīsupi ratanesu gāravaṃ. Vuttañhetaṃ –<br/><br/>[08]‘‘Sattime, bhikkhave, aparihāniyā dhammā. Katame satta? Satthugāravatā dhammagāravatā saṅghagāravatā sikkhāgāravatā samādhigāravatā kalyāṇamittatā sovacassatā’’ti (a. ni. 7.34).<br/><br/>[07]Hoteva ca tato paṭibhānāparihānena yathāpaṭiññātaparisamāpanaṃ.<br/><br/>[03]Atha vā pasādavatthūsu pūjāya puññātisayabhāvato. Vuttañhi tassa puññātisayattaṃ –<br/><br/>[21]‘‘Pūjārahe pūjayato, buddhe yadiva sāvake;<br/><br/>[22]Papañcasamatikkante, tiṇṇasokapariddave.<br/><br/>[21]‘‘Te tādise pūjayato, nibbute akutobhaye;<br/><br/>[22]Na sakkā puññaṃ saṅkhātuṃ, imettamapi kenacī’’ti. (dha. pa. 195-196; apa. thera 1.10.1-2);<br/><br/>[07]Puññātisayo ca yathādhippetaparisamāpanupāyo. Yathāha –<br/><br/>[21]‘‘Esa devamanussānaṃ, sabbakāmadado nidhi;<br/><br/>[22]Yaṃ yadevābhipatthenti, sabbametena labbhatī’’ti. (khu. pā. 8.10);<br/><br/>[03]Upāyesu ^a^V1.0006^ea^ ca paṭipannassa hoteva kāriyaniṭṭhānaṃ. Ratanattayapūjā hi niratisayapuññakkhettasaṃbuddhiyā aparimeyyappabhavo puññātisayoti bahuvidhantarāyepi ^a^M1.0005^ea^ lokasannivāse antarāyanibandhanasakalasaṃkilesaviddhaṃsanāya pahoti, bhayādiupaddavañca nivāreti. Tasmā suvuttaṃ ‘‘saṃvaṇṇanārambhe ratanattayapaṇāmakaraṇaṃ yathāpaṭiññātasaṃvaṇṇanāya anantarāyena parisamāpanatthanti veditabba’’nti.<br/><br/>[03]Evaṃ pana sappayojanaṃ ratanattayavandanaṃ kattukāmo paṭhamaṃ tāva bhagavato vandanaṃ kātuṃ tammūlakattā sesaratanānaṃ ^b^‘‘yo kappa…pe… mahākāruṇikassa tassā’’^eb^ti āha. Ettha pana yassā desanāya saṃvaṇṇanaṃ kattukāmo, sā yasmā karuṇāppadhānā, na suttantadesanā viya karuṇāpaññāppadhānā, nāpi abhidhammadesanā viya paññāppadhānā, tasmā karuṇāppadhānameva bhagavato thomanaṃ āraddhaṃ. Esā hi ācariyassa pakati, yadidaṃ ārambhānurūpathomanā. Teneva suttantadesanāya saṃvaṇṇanārambhe ‘‘karuṇāsītalahadayaṃ, paññāpajjotavihatamohatama’’nti karuṇāpaññāppadhānaṃ, abhidhammadesanāya saṃvaṇṇanārambhe ‘‘karuṇā viya sattesu, paññā yassa mahesino’’ti paññāppadhānañca thomanaṃ āraddhaṃ. Karuṇāpaññāppadhānā hi suttantadesanā tesaṃ tesaṃ sattānaṃ āsayānusayādhimutticariyādibhedaparicchindanasamatthāya paññāya sattesu ca mahākaruṇāya tattha sātisayappavattito. Suttantadesanāya hi mahākaruṇāsamāpattibahulo veneyyasantānesu tadajjhāsayānulomena gambhīramatthapadaṃ patiṭṭhāpesi. Abhidhammadesanā ca kevalaṃ paññāppadhānā paramatthadhammānaṃ yathāsabhāvapaṭivedhasamatthāya paññāya tattha sātisayappavattito.<br/><br/>[03]Vinayadesanā pana āsayādinirapekkhaṃ kevalaṃ karuṇāya pākatikasattenapi asotabbārahaṃ suṇanto apucchitabbārahaṃ pucchanto avattabbārahañca vadanto bhagavā sikkhāpadaṃ paññapesīti karuṇāppadhānā. Tathā hi ukkaṃsapariyantagatahirottappopi bhagavā lokiyasādhujanehipi pariharitabbāni ‘‘sikharaṇīsī’’tiādīni vacanāni yathāparādhañca garahavacanāni vinayapiṭakadesanāya mahākaruṇāsañcoditamānaso mahāparisamajjhe abhāsi, taṃtaṃsikkhāpadapaññattikāraṇāpekkhāya verañjādīsu sārīrikañca khedamanubhosi. Tasmā kiñcāpi bhūmantarapaccayākārasamayantarakathānaṃ viya vinayapaññattiyāpi samuṭṭhāpikā paññā anaññasādhāraṇatāya atisayakiccavatī, karuṇāya kiccaṃ pana tatopi adhikanti ^a^M1.0006^ea^ karuṇāppadhānā vinayadesanā. Karuṇābyāpārādhikatāya hi desanāya karuṇāppadhānatā. Tasmā ārambhānurūpaṃ karuṇāppadhānameva ettha thomanaṃ katanti veditabbaṃ.<br/><br/>[03]Karuṇāggahaṇena ^a^V1.0007^ea^ ca aparimeyyappabhāvā sabbepi buddhaguṇā saṅgahitāti daṭṭhabbā taṃmūlakattā sesabuddhaguṇānaṃ. Mahākaruṇāya vā chasu asādhāraṇañāṇesu aññatarattā taṃsahacaritasesāsādhāraṇañāṇānampi gahaṇasabbhāvato sabbepi buddhaguṇā nayato dassitāva honti. Esoyeva hi niravasesato buddhaguṇānaṃ dassanupāyo yadidaṃ nayaggāho. Aññathā ko nāma samattho bhagavato guṇe anupadaṃ niravasesato dassetuṃ. Tenevāha –<br/><br/>[21]‘‘Buddhopi buddhassa bhaṇeyya vaṇṇaṃ,<br/><br/>[27]Kappampi ce aññamabhāsamāno;<br/><br/>[26]Khīyetha kappo ciradīghamantare,<br/><br/>[22]Vaṇṇo na khīyetha tathāgatassā’’ti. (dī. ni. aṭṭha. 1.304; 3.141; ma. ni. aṭṭha. 2.425);<br/><br/>[03]Teneva ca āyasmatā sāriputtattherenapi buddhaguṇaparicchedanaṃ patianuyuttena ‘‘no hetaṃ, bhante’’ti paṭikkhipitvā ‘‘apica me, bhante, dhammanvayo vidito’’ti (dī. ni. 2.146) vuttaṃ. Tasmā ‘‘yo kappakoṭīhipī’’tiādinā karuṇāmukhena saṅkhepato sakalasabbaññuguṇehi bhagavantaṃ abhitthavīti daṭṭhabbaṃ. Ayamettha samudāyattho.<br/><br/>[03]Ayaṃ pana avayavattho – ^b^yo^eb^ti aniyamavacanaṃ. Tassa ‘‘nātho’’ti iminā sambandho. ‘‘Kappakoṭīhipī’’tiādinā pana yāya karuṇāya so ‘‘mahākāruṇiko’’ti vuccati, tassā vasena kappakoṭigaṇanāyapi appameyyaṃ kālaṃ lokahitatthāya atidukkaraṃ karontassa bhagavato dukkhānubhavanaṃ dasseti. Karuṇāya baleneva hi so bhagavā hatthagatampi nibbānaṃ pahāya saṃsārapaṅke nimuggaṃ sattanikāyaṃ tato samuddharaṇatthaṃ cintetumpi asakkuṇeyyaṃ nayanajīvitaputtabhariyadānādikaṃ atidukkaramakāsi. ^b^Kappakoṭīhipi appameyyaṃ kāla^eb^nti kappakoṭigaṇanāyapi ‘‘ettakā kappakoṭiyo’’ti pametuṃ asakkuṇeyyaṃ kālaṃ, kappakoṭigaṇanavasenapi paricchinditumasakkuṇeyyattā aparicchinnāni kappasatasahassādhikāni ^a^M1.0007^ea^ cattāri asaṅkhyeyyānīti vuttaṃ hoti. Kappakoṭivaseneva hi so kālo appameyyo, asaṅkhyeyyavasena pana paricchinnoyeva. ‘‘Kappakoṭīhipī’’ti ^b^api^eb^saddo kappakoṭivasenapi tāva pametuṃ na sakkā, pageva vassagaṇanāyāti dasseti. ‘‘Appameyyaṃ kāla’’nti accantasaṃyoge upayogavacanaṃ ‘‘māsamadhīte, divasaṃ caratī’’tiādīsu viya. ^b^Karonto atidukkarānī^eb^ti pañcamahāpariccāgādīni atidukkarāni karonto. Evamatidukkarāni ^a^V1.0008^ea^ karonto kiṃ vindīti ce? ^b^Khedaṃ gato,^eb^ kāyikaṃ khedamupagato, parissamaṃ pattoti attho, dukkhamanubhavīti vuttaṃ hoti. Dukkhañhi khijjati sahitumasakkuṇeyyanti ‘‘khedo’’ti vuccati. ^b^Lokahitāyā^eb^ti ‘‘anamatagge saṃsāre vaṭṭadukkhena accantapīḷitaṃ sattalokaṃ tamhā dukkhato mocetvā nibbānasukhabhāgiyaṃ karissāmī’’ti evaṃ sattalokassa hitakaraṇatthāyāti attho. Assa ca ‘‘atidukkarāni karonto’’ti iminā sambandho. Lokahitāya khedaṃ gatoti yojanāyapi natthi doso. ^b^Mahāgaṇṭhipade^eb^pi hi ‘‘atidukkarāni karonto khedaṃ gato, kimatthanti ce? Lokahitāyā’’ti vuttaṃ.<br/><br/>[03]Yaṃ pana evaṃ yojanaṃ asambhāventena ^b^kenaci^eb^ vuttaṃ ‘‘na hi bhagavā lokahitāya saṃsāradukkhamanubhavati. Na hi kassaci dukkhānubhavanaṃ lokassa upakāraṃ āvahatī’’ti, taṃ tassa matimattaṃ. Evaṃ yojanāyapi atidukkarāni karontassa bhagavato dukkhānubhavanaṃ lokahitakaraṇatthāyāti ayamattho viññāyati, na tu dukkhānubhavaneneva lokahitasiddhīti. Paṭhamaṃ vuttayojanāyapi hi na dukkarakaraṇamattena lokahitasiddhi. Na hi dukkaraṃ karonto kañci sattaṃ maggaphalādīsu patiṭṭhāpeti, atha kho tādisaṃ atidukkaraṃ katvā sabbaññubhāvaṃ sacchikatvā niyyānikadhammadesanāya maggaphalādīsu satte patiṭṭhāpento lokassa hitaṃ sādheti.<br/><br/>[03]Kāmañcettha sattasaṅkhārabhājanavasena tividho loko, hitakaraṇassa pana adhippetattā taṃvisayasseva sattalokassa vasena attho gahetabbo. So hi lokīyanti ettha puññapāpāni taṃvipāko cāti ‘‘loko’’ti vuccati. Katthaci pana ‘‘sanarāmaralokagaru’’ntiādīsu samūhatthopi lokasaddo samudāyavasena lokīyati paññāpīyatīti. Yaṃ ^a^M1.0008^ea^ panettha ^b^kenaci^eb^ vuttaṃ ‘‘iminā sattalokañca jātilokañca saṅgaṇhāti, tasmā tassa sattalokassa idhalokaparalokahitaṃ, atikkantaparalokānaṃ vā ucchinnalokasamudayānaṃ idha jātiloke okāsaloke vā diṭṭhadhammasukhavihārasaṅkhātañca hitaṃ sampiṇḍetvā lokassa, lokānaṃ, loke vā hitanti sarūpekasesaṃ katvā lokahitamiccevāhā’’ti, na taṃ sārato paccetabbaṃ diṭṭhadhammasukhavihārasaṅkhāatahitassapi sattalokavisayattā, sattalokaggahaṇeneva ucchinnamūlānaṃ khīṇāsavānampi saṅgahitattā.<br/><br/>[08]Sabbattha ^b^‘‘kenacī’’^eb^ti vutte ^b^‘‘vajirabuddhiṭīkākārenā’’^eb^ti gahetabbaṃ. ^b^‘‘Mahāgaṇṭhipade’’^eb^ti vā ^b^‘‘majjhimagaṇṭhipade’’^eb^ti vā ^b^‘‘cūḷagaṇṭhipade’’^eb^ti vā vutte ^b^‘‘sīhaḷagaṇṭhipadesū’’^eb^ti ^a^V1.0009^ea^ gahetabbaṃ. Kevalaṃ ^b^‘‘gaṇṭhipade’’^eb^ti vutte ^b^‘‘māgadhabhāsāya likhite gaṇṭhipade’’^eb^ti gahetabbaṃ.<br/><br/>[03]^b^Nātho^eb^ti lokapaṭisaraṇo, lokasāmī lokanāyakoti vuttaṃ hoti. Tathā hi sabbānatthapāhārapubbaṅgamāya niravasesahitasukhavidhānatapparāya niratisayāya payogasampattiyā sadevamanussāya pajāya accantupakāritāya aparimitanirupamappabhāvaguṇavisesasamaṅgitāya ca sabbasattuttamo bhagavā aparimāṇāsu lokadhātūsu aparimāṇānaṃ sattānaṃ ekapaṭisaraṇo patiṭṭhā. Atha vā nāthatīti ^b^nātho,^eb^ veneyyānaṃ hitasukhaṃ mettāyanavasena āsīsati patthetīti attho. Atha vā nāthati veneyyagate kilese upatāpetīti attho, nāthatīti vā yācatīti attho. Bhagavā hi ‘‘sādhu, bhikkhave, bhikkhu kālena kālaṃ attasampattiṃ paccavekkheyyā’’tiādinā (a. ni. 8.7) sattānaṃ taṃ taṃ hitapaṭipattiṃ yācitvāpi karuṇāya samussāhito te tattha niyojeti. Paramena vā cittissariyena samannāgato sabbasatte īsati abhibhavatīti paramissaro bhagavā ‘‘nātho’’ti vuccati. Sabbopi cāyamattho saddasatthānusārato veditabbo.<br/><br/>[03]^b^Mahākāruṇikassā^eb^ti yo karuṇāya kampitahadayattā lokahitatthaṃ atidukkarakiriyāya anekappakāraṃ tādisaṃ saṃsāradukkhamanubhavitvā āgato, tassa mahākāruṇikassāti attho. Tattha kiratīti ^a^M1.0009^ea^^b^karuṇā,^eb^ paradukkhaṃ vikkhipati apanetīti attho. Dukkhitesu vā kirīyati pasārīyatīti karuṇā. Atha vā kiṇātīti karuṇā, paradukkhe sati kāruṇikaṃ hiṃsati vibādheti, vināseti vā parassa dukkhanti attho. Paradukkhe sati sādhūnaṃ kampanaṃ hadayakhedaṃ karotīti vā karuṇā. Atha vā kamiti sukhaṃ, taṃ rundhatīti karuṇā. Esā hi paradukkhāpanayanakāmatālakkhaṇā attasukhanirapekkhatāya kāruṇikānaṃ sukhaṃ rundhati vibādhetīti. Karuṇāya niyuttoti kāruṇiko yathā ‘‘dovāriko’’ti. Yathā hi dvāraṭṭhānato aññattha vattamānopi dvārapaṭibaddhajīviko puriso dvārānativattavuttitāya dvāre niyuttoti ‘‘dovāriko’’ti vuccati, evaṃ bhagavā mettādivasena karuṇāvihārato aññattha vattamānopi karuṇānativattavuttitāya karuṇāya niyuttoti ‘‘kāruṇiko’’ti vuccati. Mahābhinīhārato paṭṭhāya hi yāva mahāparinibbānā lokahitatthameva lokanāthā tiṭṭhanti. Mahanto kāruṇikoti mahākāruṇiko. Satipi bhagavato tadaññaguṇānampi vasena mahantabhāve kāruṇikasaddasannidhānena vuttattā karuṇāvasenettha mahantabhāvo veditabbo yathā ‘‘mahāveyyākaraṇo’’ti. Evañca katvā ‘‘mahākāruṇikassā’’ti iminā padena puggalādhiṭṭhānena satthu mahākaruṇā vuttā hoti.<br/><br/>[03]Atha ^a^V1.0010^ea^ vā karuṇā karuṇāyanaṃ sīlaṃ pakati etassāti ^b^kāruṇiko,^eb^ pathavīphassādayo viya kakkhaḷaphusanādisabhāvā karuṇāyanasabhāvo sabhāvabhūtakaruṇoti attho. Sesaṃ purimasadisameva. Atha vā mahāvisayatāya mahānubhāvatāya mahābalatāya ca mahatī karuṇāti ^b^mahākaruṇā^eb^. Bhagavato hi karuṇā niravasesesu sattesu pavattati, pavattamānā ca anaññasādhāraṇā pavattati, diṭṭhadhammikādibhedañca mahantameva sattānaṃ hitasukhaṃ ekantato nipphādeti, mahākaruṇāya niyuttoti ^b^mahākāruṇiko^eb^ti sabbaṃ vuttanayeneva veditabbaṃ. Atha vā mahatī pasatthā karuṇā assa atthīti mahākāruṇiko. Pūjāvacano hettha mahantasaddo ‘‘mahāpuriso’’tiādīsu viya. Pasatthā ca bhagavato karuṇā mahākaruṇāsamāpattivasenapi pavattito anaññasādhāraṇattāti.<br/><br/>[03]Evaṃ ^a^M1.0010^ea^ karuṇāmukhena saṅkhepato sakalasabbaññuguṇehi bhagavantaṃ thometvā idāni saddhammaṃ thometuṃ ^b^‘‘asambudha’’^eb^ntiādimāha. Tattha ^b^asambudha^eb^nti pubbakālakiriyāniddeso, tassa asambujjhanto appaṭivijjhantoti attho, yathāsabhāvaṃ appaṭivijjhanatoti vuttaṃ hoti. Hetuattho hettha antasaddo ‘‘paṭhanto nisīdatī’’tiādīsu viya. ^b^Ya^eb^nti pubbakālakiriyāya aniyamato kammaniddeso. ^b^Buddhanisevita^eb^nti tassa visesanaṃ. Tattha buddhasaddassa tāva ‘‘bujjhitā saccānīti buddho, bodhetā pajāyāti buddho’’tiādinā (mahāni. 192) niddesanayena attho veditabbo. Atha vā savāsanāya aññāṇaniddāya accantavigamato, buddhiyā vā vikasitabhāvato buddhavāti ^b^buddho^eb^ jāgaraṇavikasanatthavasena. Atha vā kassacipi ñeyyadhammassa anavabuddhassa abhāvena ñeyyavisesassa kammabhāvena aggahaṇato kammavacanicchāya abhāvena avagamanatthavaseneva kattuniddeso labbhatīti buddhavāti buddho. Atthato pana pāramitāparibhāvito sayambhūñāṇena saha vāsanāya vihataviddhaṃsitaniravasesakileso mahākaruṇāsabbaññutaññāṇādiaparimeyyaguṇagaṇādhāro khandhasantāno buddho. Yathāha ‘‘buddhoti yo so bhagavā sayambhū anācariyako pubbe ananussutesu dhammesu sāmaṃ saccāni abhisambujjhi, tattha ca sabbaññutaṃ patto balesu ca vasībhāva’’nti (mahāni. 192; cūḷani. pārāyanatthutigāthāniddesa 97; paṭi. ma. 1.161). Tena evaṃ nirupamappabhāvena buddhena nisevitaṃ gocarāsevanābhāvanāsevanāhi yathārahaṃ nisevitaṃ anubhūtanti attho.<br/><br/>[03]Tattha nibbānaṃ gocarāsevanāvaseneva nisevitaṃ, maggo pana attanā bhāvito ca bhāvanāsevanāvasena sevito, parehi uppāditāni pana maggaphalāni cetopariyañāṇādinā yadā parijānāti, attanā uppāditāni vā paccavekkhaṇañāṇena paricchindati, tadā gocarāsevanāvasenapi ^a^V1.0011^ea^ sevitāni hontiyeva. Ettha ca pariyattidhammassapi pariyāyato dhammaggahaṇena gahaṇe sati sopi desanāsammasanañāṇagocaratāya gocarāsevanāya sevitoti sakkā gahetuṃ. ‘‘Abhidhammanayasamuddaṃ adhigacchati, tīṇi piṭakāni sammasī’’ti ca aṭṭhakathāyaṃ vuttattā pariyattidhammassapi sacchikiriyāya sammasanapariyāyo labbhatīti yaṃ asambudhaṃ asambujjhanto asacchikarontoti atthasambhavato sopi idha vutto evāti daṭṭhabbaṃ. Tampi ^a^M1.0011^ea^ ca appaṭivijjhanto bhavābhavaṃ gacchati, pariññātadhammavinayo pana tadatthapaṭipattiyā sammāpaṭipanno na cirasseva dukkhassantaṃ karissati. Vuttañhetaṃ –<br/><br/>[21]‘‘Yo imasmiṃ dhammavinaye, appamatto vihassati;<br/><br/>[22]Pahāya jātisaṃsāraṃ, dukkhassantaṃ karissatī’’ti. (dī. ni. 2.185; saṃ. ni. 1.185);<br/><br/>[03]Ettha ca kiñcāpi maggaphalanibbānāni paccekabuddhabuddhasāvakehipi gocarāsevanādinā sevitāni honti, tathāpi ukkaṭṭhaparicchedavasena ‘‘buddhanisevita’’nti vuttaṃ. ^b^Kenaci^eb^ pana buddhasaddassa sāmaññato buddhānubuddhapaccekabuddhānampi ettheva saṅgaho vutto.<br/><br/>[03]^b^Bhavābhava^eb^nti aparakālakiriyāya kammaniddeso, bhavato bhavanti attho. Atha vā ^b^bhavābhava^eb^nti sugatiduggativasena hīnapaṇītavasena ca khuddakaṃ mahantañca bhavanti attho. Vuddhatthopi hi a-kāro dissati ‘‘asekkhā dhammā’’tiādīsu viya. Tasmā ^b^abhavo^eb^ti mahābhavo vuccati. Atha vā ^b^bhavo^eb^ti vuddhi, ^b^abhavo^eb^ti hāni. ^b^Bhavo^eb^ti vā sassatadiṭṭhi, ^b^abhavo^eb^ti ucchedadiṭṭhi. Vuttappakāro bhavo ca abhavo ca bhavābhavo. Taṃ bhavābhavaṃ. ^b^Gacchatī^eb^ti aparakālakiriyāniddeso. ^b^Jīvaloko^eb^ti sattaloko. Jīvaggahaṇena hi saṅkhārabhājanalokaṃ nivatteti tassa bhavābhavagamanāsambhavato. Namo atthūti pāṭhaseso daṭṭhabbo.<br/><br/>[03]^b^Avijjādikilesajālaviddhaṃsino^eb^ti dhammavisesanaṃ. Tattha avindiyaṃ vindatīti ^b^avijjā^eb^. Pūretuṃ ayuttaṭṭhena kāyaduccaritādi avindiyaṃ nāma, aladdhabbanti attho. Tabbiparītato kāyasucaritādi vindiyaṃ nāma, taṃ vindiyaṃ na vindatīti vā avijjā, khandhānaṃ rāsaṭṭhaṃ, āyatanānaṃ āyatanaṭṭhaṃ, dhātūnaṃ suññataṭṭhaṃ, indriyānaṃ adhipatiyaṭṭhaṃ, saccānaṃ tathaṭṭhaṃ aviditaṃ karotīti vā avijjā, dukkhādīnaṃ pīḷanādivasena vuttaṃ catubbidhaṃ atthaṃ aviditaṃ karotītipi avijjā, antavirahite saṃsāre sabbayonigatibhavaviññāṇaṭṭhitisattāvāsesu satte javāpetīti ^a^V1.0012^ea^ vā avijjā, paramatthato avijjamānesupi itthipurisādīsu javati, vijjamānesupi khandhādīsu na javatīti vā avijjā. Sā ādi yesaṃ taṇhādīnaṃ te avijjādayo, teyeva ^a^M1.0012^ea^ kilissanti etehi sattāti ^b^kilesā,^eb^ teyeva ca sattānaṃ bandhanaṭṭhena jālasadisāti ^b^jālaṃ,^eb^ taṃ viddhaṃseti sabbaso vināseti sīlenāti avijjādikilesajālaviddhaṃsī. Nanu cettha sapariyattiko navalokuttaradhammo adhippeto, tattha ca maggoyeva kilese viddhaṃseti, netareti ce? Vuccate. Maggassapi nibbānamāgamma kilesaviddhaṃsanato nibbānampi kilese viddhaṃseti nāma, maggassa kilesaviddhaṃsanakiccaṃ phalena nipphannanti phalampi ‘‘kilesaviddhaṃsī’’ti vuccati. Pariyattidhammopi kilesaviddhaṃsanassa paccayattā ‘‘kilesaviddhaṃsī’’ti vattumarahatīti na koci doso.<br/><br/>[03]^b^Dhammavarassa tassā^eb^ti pubbe aniyamitassa niyamavacanaṃ. Tattha yathānusiṭṭhaṃ paṭipajjamāne catūsu apāyesu apatamāne dhāretīti ^b^dhammo^eb^.<br/><br/>[21]‘‘Ye keci dhammaṃ saraṇaṃ gatāse, na te gamissanti apāyabhūmiṃ;<br/><br/>[22]Pahāya mānusaṃ dehaṃ, devakāyaṃ paripūressantī’’ti. (dī. ni. 2.332; saṃ. ni. 1.37) –<br/><br/>[07]Hi vuttaṃ. Saṃsāradukkhe vā apatamāne katvā dhāretīti dhammo maggaphaluppattiyā sattakkhattuparamatādivasena saṃsārassa paricchinnattā. Apāyādinibbattakakilesaviddhaṃsanañcettha dhāraṇaṃ. Evañca katvā ariyamaggo tassa tadatthasiddhihetutāya nibbānañcāti ubhayameva nippariyāyato dhāreti, ariyaphalaṃ pana taṃsamucchinnakilesapaṭippassambhanena tadanuguṇatāya, pariyattidhammo tadadhigamahetutāyāti ubhayaṃ pariyāyato dhāretīti veditabbaṃ. Vuttappakāro dhammoyeva attano uttaritarābhāvena varo pavaro anuttaroti ^b^dhammavaro,^eb^ tassa dhammavarassa namo atthūti sambandho. Ettāvatā cettha amhehi sārattho pakāsito. Yaṃ panettha ^b^kenaci^eb^ papañcitaṃ, amhehi ca idha na dassitaṃ, na taṃ sārato paccetabbaṃ. Ito paresupi evameva daṭṭhabbaṃ. Tasmā ito paṭṭhāya ettakampi avatvā sāratthameva dassayissāma. Yattha pana ^b^kenaci^eb^ accantaviruddhaṃ likhitaṃ, tampi katthaci dassayissāma. Ettha ca ‘‘avijjādikilesajālaviddhaṃsino’’ti etena svākkhātatādīhi dhammaṃ thometi, ‘‘dhammavarassā’’ti etena aññassa visiṭṭhassa abhāvadīpanato paripuṇṇatāya. Paṭhamena vā pahānasampadaṃ dhammassa dasseti, dutiyena pabhāvasampadaṃ.<br/><br/>[03]Evaṃ ^a^M1.0013^ea^^a^V1.0013^ea^ saṅkhepeneva sabbadhammaguṇehi saddhammaṃ thometvā idāni ariyasaṅghaṃ thometuṃ ^b^‘‘guṇehī’’^eb^tiādimāha. ‘‘Guṇehī’’ti padassa ‘‘yutto’’ti iminā sambandho. Idāni yehi guṇehi yutto, te dassento ^b^‘‘sīlasamādhī’’^eb^tiādimāha. Tattha catupārisuddhisīlādi ^b^‘‘sīla’’^eb^nti vuccati. ^b^Samādhī^eb^ti paṭhamajjhānādi. Samādhisīsena hi paṭhamajjhānādayo vuttā. ^b^Paññā^eb^ti maggapaññā. Vimutti ca vimuttiñāṇañca vimuttivimuttiñāṇanti vattabbe ekadesasarūpekasesanayena ‘‘vimuttiñāṇa’’nti vuttaṃ. Ādisaddapariyāyena pabhutisaddena vā vimuttiggahaṇaṃ veditabbaṃ. Tattha ^b^vimuttī^eb^ti phalaṃ. ^b^Vimuttiñāṇa^eb^nti paccavekkhaṇañāṇaṃ. ^b^Pabhuti^eb^-saddena chaḷabhiññācatupaṭisambhidādayo guṇā saṅgahitāti daṭṭhabbaṃ. Ettha ca sīlādayo guṇā lokiyā lokuttarā ca yathāsambhavaṃ niddiṭṭhāti veditabbā. Yaṃ panettha ^b^kenaci^eb^ vuttaṃ ‘‘sīlādayo kiñcāpi lokiyalokuttarā yathāsambhavaṃ labbhanti, tathāpi ante ‘ariyasaṅgha’nti vacanato sīlādayo cattāro dhammakkhandhā lokuttarāvā’’ti, taṃ tassa matimattaṃ. Na hi ariyasaṅghassa lokiyaguṇehipi thomanāya koci doso dissati, sabbaññubuddhassapi tāva lokiyalokuttaraguṇehi thomanā hoti, kimaṅgaṃ pana ariyasaṅghassāti.<br/><br/>[03]Kusalatthikānaṃ janānaṃ puññassa vuddhiyā khettasadisattā khettanti āha ^b^‘‘khettaṃ janānaṃ kusalatthikāna’’^eb^nti. Khittaṃ bījaṃ mahapphalabhāvakaraṇena tāyatīti hi khettaṃ, pubbaṇṇāparaṇṇaviruhanabhūmi, taṃsadisattā ariyasaṅghopi ‘‘khetta’’nti vuccati. Iminā ariyasaṅghassa anuttarapuññakkhettabhāvaṃ dīpeti. ‘‘Anuttaraṃ puññakkhettaṃ lokassā’’ti hi vuttaṃ. ^b^Ta^eb^nti pubbe ‘‘yo’’ti aniyamena vuttassa niyamavacanaṃ. ^b^Ariyasaṅgha^eb^nti ettha ārakattā kilesehi, anaye na iriyanato, aye ca iriyanato ariyā niruttinayena. Atha vā sadevakena lokena saraṇanti araṇīyato upagantabbato upagatānañca tadatthasiddhito ariyā. Ariyānaṃ saṅgho samūhoti ^b^ariyasaṅgho^eb^. Atha vā ariyo ca so yathāvuttanayena saṅgho ca diṭṭhisīlasāmaññena saṃhatabhāvatoti ariyasaṅgho, aṭṭha ariyapuggalā. Taṃ ariyasaṅghaṃ. Bhagavato aparabhāge buddhadhammaratanānampi samadhigamo saṅgharatanādhīnoti ariyasaṅghassa bahūpakārataṃ dassetuṃ idheva ^b^‘‘sirasā namāmī’’^eb^ti vuttanti daṭṭhabbaṃ.<br/><br/>[03]Evaṃ ^a^M1.0014^ea^ gāthāttayena saṅkhepato sakalaguṇasaṃkittanamukhena ratanattayassa paṇāmaṃ katvā idāni taṃ nipaccakāraṃ yathādhippete payojane pariṇāmento āha ^b^‘‘icceva’’^eb^miccādi. Iccevaṃ yathāvuttanayena ^b^accantaṃ^eb^ ekantena ^b^namassaneyyaṃ^eb^ namassitabbaṃ ratanattayaṃ ^b^namassamāno^eb^ kāyavācācittehi vandamāno ahaṃ vipulaṃ yaṃ puññābhisandaṃ alatthanti sambandho. Tattha buddhādayo ^a^V1.0014^ea^ ratijananaṭṭhena ^b^ratanaṃ^eb^. Tesañhi ‘‘itipi so bhagavā’’tiādinā yathābhūtaguṇe āvajjentassa amatādhigamahetubhūtaṃ anappakaṃ pītipāmojjaṃ uppajjati. Yathāha –<br/><br/>[08]‘‘Yasmiṃ, mahānāma, samaye ariyasāvako tathāgataṃ anussarati, nevassa tasmiṃ samaye rāgapariyuṭṭhitaṃ cittaṃ hoti, na dosapariyuṭṭhitaṃ cittaṃ hoti, na mohapariyuṭṭhitaṃ cittaṃ hoti, ujugatamevassa tasmiṃ samaye cittaṃ hoti, ujugatacitto kho pana, mahānāma, ariyasāvako labhati atthavedaṃ, labhati dhammavedaṃ, labhati dhammūpasaṃhitaṃ pāmojjaṃ, pamuditassa pīti jāyatī’’tiādi (a. ni. 11.11).<br/><br/>[03]Cittīkatādibhāvo vā ratanaṭṭho. Vuttañhetaṃ –<br/><br/>[21]‘‘Cittīkataṃ mahagghañca, atulaṃ dullabhadassanaṃ;<br/><br/>[22]Anomasattaparibhogaṃ, ratanaṃ tena vuccatī’’ti. (dī. ni. aṭṭha. 2.33);<br/><br/>[07]Cittīkatabhāvādayo ca anaññasādhāraṇā buddhādīsuyeva labbhantīti.<br/><br/>[03]‘‘Puññābhisandanti puññarāsiṃ puññappavattaṃ vā’’ti ^b^mahāgaṇṭhipade^eb^ vuttaṃ. ^b^Majjhimagaṇṭhipade^eb^ pana ^b^cūḷagaṇṭhipade^eb^ ca ‘‘puññābhisandanti puññābhinisaṃsa’’ntipi attho vutto. ^b^Puññābhisanda^eb^nti puññanadiṃ, puññappavāhanti evaṃ panettha attho veditabbo. Avicchedena pavattiyamānañhi puññaṃ abhisandanaṭṭhena ‘‘puññābhisando’’ti vuccati. Teneva sāratthapakāsiniyā saṃyuttanikāyaṭṭhakathāya (saṃ. ni. aṭṭha. 3.5.1027) –<br/><br/>[08]‘‘Cattārome, bhikkhave, puññābhisandā kusalābhisandā sukhassāhārā. Katame cattāro? Idha, bhikkhave, ariyasāvako buddhe aveccappasādena samannāgato hoti ‘itipi ^a^M1.0015^ea^ so bhagavā…pe… buddho bhagavā’ti, ayaṃ paṭhamo puññābhisando kusalābhisando sukhassāhāro’’ti (saṃ. ni. 5.1027) –<br/><br/>[07]Evamādikāya pāḷiyā atthaṃ dassento ‘‘puññābhisandā kusalābhisandāti puññanadiyo kusalanadiyo’’ti vuttaṃ. Yaṃ pana ^b^gaṇṭhipade^eb^ vuttaṃ ‘‘puññābhisandanti puññaphala’’nti, taṃ na sundaraṃ ^a^V1.0015^ea^. Na hi ratanattayaṃ namassamāno tasmiṃ khaṇe puññaphalaṃ alattha, kintu anappakaṃ puññarāsiṃ tadā alabhi, tassa ca phalaṃ paralokabhāgī, diṭṭhadhamme tu antarāyavighāto tassa ca puññassa ānisaṃsamattakaṃ, ‘‘tassānubhāvena hatantarāyo’’ti ca vuttaṃ, na ca puññaphale anuppanne tassānubhāvena hatantarāyabhāvo na sijjhati, na cetaṃ tasmiṃyeva khaṇe diṭṭhadhammavedanīyaṃ ahosi. Tasmā tassa mahato puññappavāhassa ānubhāvena hatantarāyoti ayameva attho yujjati. Athāpi paṇāmakiriyāya janitattā puññameva puññaphalanti tassādhippāyo siyā, evaṃ sati yujjeyya. So ca puññappavāho na appamattako, atha kho mahantoyevāti dassento āha ^b^‘‘vipula’’^eb^nti, mahantaṃ anappakanti vuttaṃ hoti. ^b^Alattha^eb^nti alabhiṃ, pāpuṇinti attho.<br/><br/>[03]^b^Tassānubhāvenā^eb^ti tassa yathāvuttassa puññappavāhassa ānubhāvena balena. ^b^Hatantarāyo^eb^ti taṃtaṃsampattiyā vibandhanavasena sattasantānassa antare vemajjhe eti āgacchatīti antarāyo, diṭṭhadhammikādianattho. Paṇāmapayojane vuttavidhinā hato viddhasto antarāyo upaddavo assāti hatantarāyo. Assa ‘‘vaṇṇayissaṃ vinaya’’nti iminā sambandho, hatantarāyo hutvā vinayaṃ vaṇṇayissanti vuttaṃ hoti. Etena tassa puññappavāhassa attano pasādasampattiyā ratanattayassa ca khettabhāvasampattiyā atthasaṃvaṇṇanāya upaghātakaupaddavānaṃ hanane samatthataṃ dīpeti.<br/><br/>[03]Evaṃ ratanattayassa nipaccakārakaraṇe payojanaṃ dassetvā idāni yassa vinayapiṭakassa atthaṃ saṃvaṇṇetukāmo, tassa tāva bhagavato sāsanassa mūlapatiṭṭhānabhāvaṃ dassetvā tampi thomento āha ^b^‘‘yasmiṃ ṭhite’’^eb^tiādi. Aṭṭhitassa susaṇṭhitassa bhagavato sāsanaṃ yasmiṃ ^a^M1.0016^ea^ ṭhite patiṭṭhitaṃ hotīti yojetabbaṃ. Tattha ^b^yasmi^eb^nti yasmiṃ vinayapiṭake. ^b^Ṭhite^eb^ti pāḷito ca atthato ca anūnaṃ hutvā lajjīpuggalesu pavattanaṭṭhena ṭhiteti attho. ^b^Sāsana^eb^nti adhisīlādhicittādhipaññāsaṅkhātasikkhattayasaṅgahitaṃ sāsanaṃ. ^b^Aṭṭhitassā^eb^ti kāmasukhallikattakilamathānuyogasaṅkhāte antadvaye aṭṭhitassāti attho. ‘‘Appatiṭṭhaṃ khvāhaṃ, āvuso, anāyūhaṃ oghamatari’’nti (saṃ. ni. 1.1) hi vuttaṃ. Ayañcattho tīsupi ^b^sīhaḷagaṇṭhipadesu^eb^ vuttoyeva. ^b^Gaṇṭhipade^eb^ pana ‘‘aṭṭhitassāti parinibbutassapi bhagavato’’ti vuttaṃ.<br/><br/>[03]^b^Patiṭṭhitaṃ hotī^eb^ti tesuyeva lajjīpuggalesu pavattanaṭṭhena patiṭṭhitaṃ hoti. ^b^Susaṇṭhitassā^eb^ti ettha tāva tīsupi ^b^gaṇṭhipadesu^eb^ idaṃ vuttaṃ ‘‘dvattiṃsamahāpurisalakkhaṇāsītianubyañjanehi samannāgamanavasena ^a^V1.0016^ea^ susaṇṭhānassāti attho. Anena assa rūpakāyasampattiṃ nidassetī’’ti. ^b^Gaṇṭhipade^eb^ pana ‘‘yathāṭhāne patiṭṭhitehi lakkhaṇehi samannāgatattā rūpakāyena susaṇṭhito, kāyavaṅkādirahitattā tādilakkhaṇasamannāgatattā ca nāmakāyenapī’’ti vuttaṃ. ^b^Kenaci^eb^ pana ‘‘catubrahmavihāravasena sattesu suṭṭhu sammā ca ṭhitassāti atthavasena vā susaṇṭhitassa. Susaṇṭhitattā hesa kevalaṃ sattānaṃ dukkhaṃ apanetukāmo hitaṃ upasaṃharitukāmo sampattiyā ca pamudito apakkhapatito ca hutvā vinayaṃ deseti. Tasmā imasmiṃ vinayasaṃvaṇṇanādhikāre sāruppāya thutiyā thomento āha ‘susaṇṭhitassā’’’ti vatvā ^b^‘‘gaṇṭhipadesu^eb^ vuttattho adhippetādhikārānurūpo na hotī’’ti vuttaṃ. Ayaṃ panettha amhākaṃ khanti – yathāvuttakāmasukhallikādiantadvaye aṭṭhitattāyeva majjhimāya paṭipadāya sammā ṭhitattā susaṇṭhitassāti evamattho gahetabboti. Evañhi sati ārambhānurūpathomanā katā hoti yathāvuttāntadvayaṃ vivajjetvā majjhimāya paṭipadāya vinayapaññattiyāyeva yebhuyyena pakāsanato.<br/><br/>[03]^b^Ta^eb^nti pubbe ‘‘yasmi’’nti aniyametvā vuttassa niyamavacanaṃ, tassa ‘‘vinaya’’nti iminā sambandho. ^b^Asammissa^eb^nti bhāvanapuṃsakaniddeso, nikāyantaraladdhīhi asammissaṃ katvā anākulaṃ katvā vaṇṇayissanti vuttaṃ hoti. Sikkhāpadapaññattiyā anurūpassa kālamattassapi dhammasenāpatisāriputtattherasadisenapi duviññeyyabhāvato kevalaṃ buddhavisayaṃ vinayapiṭakaṃ attano ^a^M1.0017^ea^ balena vaṇṇayissāmīti vacanamattampi aññehi vattumasakkuṇeyyattā ^b^‘‘nissāya pubbācariyānubhāva’’^eb^nti āha. Pubbācariyānubhāvo nāma atthato pubbācariyehi saṃvaṇṇitā aṭṭhakathā, tatoyeva ca ‘‘pubbācariyānubhāvo aṭṭhakathā’’ti sabbattha ^b^gaṇṭhipadesu^eb^ vuttaṃ. Tasmā pubbācariyehi saṃvaṇṇitaṃ aṭṭhakathaṃ nissāya vaṇṇayissaṃ, na attanoyeva balaṃ nissāyāti vuttaṃ hoti.<br/><br/>[03]Atha ‘‘porāṇaṭṭhakathāsu vijjamānāsu puna vinayasaṃvaṇṇanāya kiṃ payojana’’nti yo vadeyya, tassa porāṇaṭṭhakathāya anūnabhāvaṃ attano ca saṃvaṇṇanāya payojanaṃ dassento ^b^‘‘kāmañcā’’^eb^tiādimāha. ^b^Kāma^eb^nti ekantena, yathicchakaṃ vā, sabbasoti vuttaṃ hoti, tassa ‘‘saṃvaṇṇito’’ti iminā sambandho. Kāmaṃ saṃvaṇṇitoyeva, no na saṃvaṇṇitoti attho. Kehi pana so vinayo saṃvaṇṇitoti āha ^b^‘‘pubbācariyāsabhehī’’^eb^ti. Mahākassapattherādayo pubbācariyā eva akampiyaṭṭhena uttamaṭṭhena ca āsabhā, tehi pubbācariyāsabhehīti vuttaṃ hoti. Kīdisā panete pubbācariyāti āha ^b^‘‘ñāṇambū’’^eb^tiādi. Aggamaggañāṇasaṅkhātena ^b^ambunā^eb^^a^V1.0017^ea^ salilena ^b^niddhotāni^eb^ nissesato āyatiṃ anuppattidhammatāpādanena dhotāni vikkhālitāni visodhitāni rāgādīni tīṇi malāni kāmāsavādayo ca cattāro āsavā yehi te ^b^ñāṇambuniddhātamalāsavā,^eb^ tehīti attho. Iminā ca na kevalaṃ etesu ācariyabhāvoyeva, atha kho rāgādimalarahitā khīṇāsavā visuddhasattā eteti dasseti.<br/><br/>[03]Khīṇāsavabhāvepi na ete sukkhavipassakā, atha kho evarūpehipi ānubhāvehi samannāgatāti dassento āha ^b^‘‘visuddhavijjāpaṭisambhidehī’’^eb^ti. Visuddhā accantaparisuddhā vijjā catasso ca paṭisambhidā yesaṃ te visuddhavijjāpaṭisambhidā, tehi. Ekadesena paṭisambhidaṃ appattānaṃ ariyānameva abhāvato etehi adhigatapaṭisambhidā paṭutaraladdhappabhedāti dassetuṃ ^b^visuddha^eb^ggahaṇaṃ kataṃ. ^b^Vijjā^eb^ti tisso vijjā, aṭṭha vijjā vā. Tattha dibbacakkhuñāṇaṃ pubbenivāsañāṇaṃ āsavakkhayañāṇañcāti imā tisso vijjā. Aṭṭha vijjā pana –<br/><br/>[21]‘‘Vipassanāñāṇamanomayiddhi ^a^M1.0018^ea^,<br/><br/>[27]Iddhippabhedopi ca dibbasotaṃ;<br/><br/>[26]Parassa cetopariyāyañāṇaṃ,<br/><br/>[27]Pubbenivāsānugatañca ñāṇaṃ;<br/><br/>[26]Dibbañca cakkhāsavasaṅkhayo ca,<br/><br/>[22]Etāni ñāṇāni idhaṭṭha vijjā’’ti. –<br/><br/>[07]Evaṃ vipassanāñāṇamanomayiddhīhi saddhiṃ pariggahitā cha abhiññāyeva. Atthapaṭisambhidā dhammapaṭisambhidā niruttipaṭisambhidā paṭibhānapaṭisambhidāti catasso paṭisambhidā. Tattha saṅkhepato hetuphale ñāṇaṃ atthapaṭisambhidā, hetumhi ñāṇaṃ dhammapaṭisambhidā, hetuhetuphalānurūpaṃ vohāresu ñāṇaṃ niruttipaṭisambhidā, idaṃ ñāṇaṃ imamatthaṃ jotayatīti iminā ākārena heṭṭhā vuttesu tīsu ñāṇesu pavattañāṇaṃ paṭibhānapaṭisambhidā. Etāsaṃ pana vitthārakathā atipapañcabhāvato idha na vuccati. Paṭisambhidāppattānaṃ saddhammesu chekabhāvato āha ^b^‘‘saddhammasaṃvaṇṇanakovidehī’’^eb^ti. ‘‘Paṭisambhidāppattānampi dhammesu abhiyogavasena viseso hotīti laddhapaṭisambhidāsu sātisayataṃ dassetuṃ āhā’’tipi vadanti. ^b^Saddhammasaṃvaṇṇanakovidehī^eb^ti piṭakattayasaṅkhātassa saddhammassa saṃvaṇṇane sabbaso atthappakāsane kovidehi chekehi, kusalehīti attho.<br/><br/>[03]Kilesajālaṃ ^a^V1.0018^ea^ parikkhārabāhullaṃ vā saṃlikhati tanuṃ karotīti ^b^sallekho^eb^. Idha pana khīṇāsavādhikārattā parikkhārabāhullassa sallikhanavaseneva attho gahetabbo, tatoyeva ca ^b^gaṇṭhipade^eb^ ‘‘sallekhiye parimitaparikkhāravuttiyā’’ti attho vutto. Sallekhassa bhāvo ^b^sallekhiyaṃ,^eb^ tasmiṃ sallekhiye, sallekhapaṭipattiyanti vuttaṃ hoti. ^b^Nosulabhūpamehī^eb^ti asulabhūpamehi sallekhapaṭipattiyā asukasadisāti tesaṃ upamāya anucchavikapuggalānaṃ dullabhattā natthi sulabhā upamā etesanti nosulabhūpamā. ^b^Mahāvihārassā^eb^ti cittalapabbatābhayagirisesanikāyadvayaṃ paṭikkhipati. ^b^Dhajūpamehī^eb^ti rathassa sañjānanahetukaṃ rathe baddhadhajaṃ viya ajānantānaṃ ‘‘asukehi ca asukehi ca therehi nivāsito ^a^M1.0019^ea^ mahāvihāro nāmā’’ti evaṃ mahāvihārassa sañjānanahetuttā mahāvihārassa dhajūpamehi. ^b^Saṃvaṇṇito^eb^ti sammā anūnaṃ katvā vaṇṇito. Saṃvaṇṇito ayaṃ vinayoti padacchedo kātabbo. ^b^Cittehi nayehī^eb^ti anekappabhedanayattā vicittehi nayehi. ^b^Sambuddhavaranvayehī^eb^ti sabbaññubuddhavaraṃ anugatehi, bhagavato adhippāyānugatehi nayehīti vuttaṃ hoti. Atha vā buddhavaraṃ anugatehi pubbācariyāsabhehīti sambandho kātabbo.<br/><br/>[03]Evaṃ porāṇaṭṭhakathāya anūnabhāvaṃ dassetvā idāni attano saṃvaṇṇanāya payojanavisesaṃ dassetuṃ ^b^‘‘saṃvaṇṇanā’’^eb^tiādimāha. Idaṃ vuttaṃ hoti – kiñcāpi pubbācariyāsabhehi yathāvuttaguṇavisiṭṭhehi ayaṃ vinayo sabbaso vaṇṇito, tathāpi tesaṃ esā saṃvaṇṇanā sīhaḷadīpavāsīnaṃ bhāsāya saṅkhatattā racitattā dīpantare bhikkhujanassa sīhaḷadīpato aññadīpavāsino bhikkhugaṇassa kiñci atthaṃ payojanaṃ yasmā nābhisambhuṇāti na sampādeti na sādheti, tasmā imaṃ saṃvaṇṇanaṃ pāḷinayānurūpaṃ katvā buddhasirittherena ajjhiṭṭho idāni samārabhissanti. Tattha saṃvaṇṇiyati attho etāyāti ^b^saṃvaṇṇanā,^eb^ aṭṭhakathā. Sā pana dhammasaṅgāhakattherehi paṭhamaṃ tīṇi piṭakāni saṅgāyitvā tassa atthavaṇṇanānurūpeneva vācanāmaggaṃ āropitattā tisso saṅgītiyo āruḷhoyeva buddhavacanassa atthasaṃvaṇṇanābhūto kathāmaggo. Soyeva ca mahāmahindattherena tambapaṇṇidīpaṃ ābhato, pacchā tambapaṇṇiyehi mahātherehi nikāyantaraladdhīhi saṅkarapariharaṇatthaṃ sīhaḷabhāsāya ṭhapito. Tenāha ^b^‘‘sīhaḷadīpakenā’’^eb^tiādi. Sīhassa lānato gahaṇato ^b^sīhaḷo,^eb^ sīhakumāro. Taṃvaṃsajātatāya tambapaṇṇidīpe khattiyānaṃ tesaṃ nivāsatāya tambapaṇṇidīpassapi sīhaḷabhāvo veditabbo, tasmiṃ sīhaḷadīpe bhūtattā ^b^sīhaḷadīpakena vākyena^eb^ vacanena, sīhaḷabhāsāyāti vuttaṃ hoti.<br/><br/>[03]^b^Pāḷinayānurūpa^eb^nti pāḷinayassa anurūpaṃ katvā, māgadhabhāsāya parivattitvāti vuttaṃ hoti ^a^V1.0019^ea^. ^b^Ajjhesana^eb^nti garuṭṭhāniyaṃ payirupāsitvā garutaraṃ payojanaṃ uddissa abhipatthanā ajjhesanā, taṃ ajjhesanaṃ, āyācananti attho. Tassa ‘‘samanussaranto’’ti iminā sambandho. Kassa ajjhesananti ^a^M1.0020^ea^ āha ^b^‘‘buddhasirivhayassa therassā’’^eb^ti. Buddhasirīti avhayo nāmaṃ yassa soyaṃ ^b^buddhasirivhayo,^eb^ tassa, itthannāmassa therassa ajjhesanaṃ sammā ādarena samanussaranto hadaye ṭhapentoti attho.<br/><br/>[03]Idāni attano saṃvaṇṇanāya karaṇappakāraṃ dassento ^b^‘‘saṃvaṇṇanaṃ tañcā’’^eb^tiādimāha. Tattha tañca idāni vuccamānaṃ saṃvaṇṇanaṃ samārabhanto sakalāyapi mahāaṭṭhakathāya idha gahetabbato mahāaṭṭhakathaṃ tassā idāni vuccamānāya saṃvaṇṇanāya sarīraṃ katvā mahāpaccariyaṃ yo vinicchayo vutto, tatheva kurundīnāmādīsu vissutāsu aṭṭhakathāsu yo vinicchayo vutto, tatopi vinicchayato yuttamatthaṃ apariccajanto antogadhattheravādaṃ katvā saṃvaṇṇanaṃ samārabhissanti padatthasambandho veditabbo. Ettha ca attho kathiyati etāyāti atthakathā, sāyeva ^b^aṭṭhakathā^eb^ tthakārassa ṭṭhakāraṃ katvā ‘‘dukkhassa pīḷanaṭṭho’’tiādīsu (paṭi. ma. 1.17; 2.8) viya. ^b^Mahāpaccariya^eb^nti ettha ^b^paccarī^eb^ti uḷumpaṃ vuccati, tasmiṃ nisīditvā katattā tameva nāmaṃ jātaṃ. Kurundivallivihāro nāma atthi, tattha katattā ^b^kurundī^eb^ti nāmaṃ jātanti vadanti. Ādisaddena andhakaṭṭhakathaṃ saṅkhepaṭṭhakathañca saṅgaṇhāti. ^b^Vissutāsū^eb^ti sabbattha patthaṭāsu, pākaṭāsūti vuttaṃ hoti.<br/><br/>[03]^b^Yuttamattha^eb^nti ettha tāva ^b^majjhimagaṇṭhipade cūḷagaṇṭhipade^eb^ ca idaṃ vuttaṃ ‘‘yuttamatthanti saṃvaṇṇetabbaṭṭhānassa yuttamatthaṃ, na pana tattha ayuttampi atthīti vuttaṃ hotī’’ti. ^b^Mahāgaṇṭhipade^eb^ panettha na kiñci vuttaṃ. ^b^Kenaci^eb^ pana ‘‘mahāaṭṭhakathānayena vinayayuttiyā vā yuttamattha’’nti vuttaṃ, taṃ yuttaṃ viya dissati mahāpaccariādīsupi katthaci ayuttassāpi atthassa upari vibhāvanato. ‘‘Aṭṭhakathaṃyeva gahetvā saṃvaṇṇanaṃ karissāmī’’ti vutte aṭṭhakathāsu vuttattheravādānaṃ bāhirabhāvo siyāti tepi antokattukāmo ^b^‘‘antogadhatheravāda’’^eb^nti āha, theravādepi antokatvāti vuttaṃ hoti. ^b^Saṃvaṇṇana^eb^nti aparakālakiriyāya kammaniddeso. Pubbe vuttaṃ tu ‘‘saṃvaṇṇana’’nti vacanaṃ tattheva ‘‘samārabhanto’’ti pubbakālakiriyāya kammabhāvena yojetabbaṃ. ^b^Sammā^eb^ti vattabbe gāthābandhavasena rassabhāvo katoti veditabbo.<br/><br/>[03]Evaṃ ^a^M1.0021^ea^ karaṇappakāraṃ dassetvā idāni sotūhi paṭipajjitabbavidhiṃ dassento ^b^‘‘taṃ me’’^eb^tiādimāha. Idaṃ vuttaṃ hoti – idāni vuccamānaṃ taṃ mama saṃvaṇṇanaṃ dhammapadīpassa tathāgatassa ^a^V1.0020^ea^ dhammaṃ sāsanadhammaṃ pāḷidhammaṃ vā sakkaccaṃ paṭimānayantā pūjentā thirehi sīlakkhandhādīhi samannāgatattā therā, acirapabbajitattā navā, tesaṃ majjhe bhavattā majjhimā ca bhikkhū pasannacittā yathāvuttanayena sappayojanattā upari vakkhamānavidhinā pamāṇattā ca saddahitvā pītisomanassayuttacittā issāpakatā ahutvā nisāmentu suṇantūti. Tattha ^b^dhammappadīpassā^eb^ti dhammoyeva sattasantānesu mohandhakāravidhamanato padīpasadisattā padīpo assāti dhammapadīpo, bhagavā. Tassa dhammapadīpassa.<br/><br/>[03]Idāni attano saṃvaṇṇanāya āgamavisuddhiṃ dassetvā pamāṇabhāvaṃ dassento ^b^‘‘buddhenā’’^eb^tiādimāha. Yatheva buddhena yo dhammo ca vinayo ca vutto, so tassa buddhassa yehi puttehi dhammasenāpatiādīhi tatheva ñāto, tesaṃ buddhaputtānaṃ matimaccajantā sīhaḷaṭṭhakathācariyā yasmā pure aṭṭhakathā akaṃsūti ayamettha sambandho. Tattha ^b^dhammo^eb^ti suttābhidhamme saṅgaṇhāti, ^b^vinayo^eb^ti sakalaṃ vinayapiṭakaṃ. Ettāvatā ca sabbampi buddhavacanaṃ niddiṭṭhaṃ hoti. Sakalañhi buddhavacanaṃ dhammavinayavasena duvidhaṃ hoti. ^b^Vutto^eb^ti pāḷito ca atthato ca buddhena bhagavatā vutto. Na hi bhagavatā abyākataṃ nāma tantipadaṃ atthi, sabbesaṃyeva attho kathito, tasmā sammāsambuddheneva tiṇṇaṃ piṭakānaṃ atthavaṇṇanākkamopi bhāsitoti daṭṭhabbaṃ. ^b^Tattha tattha bhagavatā pavattitā pakiṇṇakadesanāyeva hi aṭṭhakathā. Tatheva ñāto^eb^ti yatheva buddhena vutto, tatheva ekapadampi ekakkharampi avināsetvā adhippāyañca avikopetvā ñāto viditoti attho. ^b^Tesaṃ matimaccajantā^eb^ti tesaṃ buddhaputtānaṃ adhippāyaṃ apariccajantā. ^b^Aṭṭhakathā akaṃsū^eb^ti aṭṭhakathāyo akaṃsu. Katthaci ‘‘aṭṭhakathāmakaṃsū’’ti pāṭho dissati, tatthāpi soyevattho, ma-kāro pana padasandhivasena āgatoti daṭṭhabbo. ‘‘Aṭṭhakathā’’ti bahuvacananiddesena mahāpaccariyādikaṃ saṅgaṇhāti.<br/><br/>[03]^b^Tasmā^eb^ti yasmā tesaṃ buddhaputtānaṃ adhippāyaṃ avikopetvā pure aṭṭhakathā akaṃsu, tasmāti attho. ^b^Hī^eb^ti nipātamattaṃ hetuatthassa ^a^M1.0022^ea^ ‘‘tasmā’’ti imināyeva pakāsitattā. Yadi aṭṭhakathāsu vuttaṃ sabbampi pamāṇaṃ, evaṃ sati tattha pamādalekhāpi pamāṇaṃ siyāti āha ^b^‘‘vajjayitvāna pamādalekha’’^eb^nti. Tattha ^b^pamādalekha^eb^nti aparabhāge potthakāruḷhakāle pamajjitvā likhanavasena pavattaṃ pamādapāṭhaṃ. Idaṃ vuttaṃ hoti – pamādena satiṃ apaccupaṭṭhapetvā adinnādānassa pubbapayoge ‘‘saccepi alikepi dukkaṭa’’nti vuttavacanasadisaṃ yaṃ likhitaṃ, taṃ vajjayitvā apanetvā sabbaṃ pamāṇanti. Vakkhati hi tattha –<br/><br/>[08]‘‘Mahāaṭṭhakathāyaṃ ^a^V1.0021^ea^ pana saccepi alikepi dukkaṭameva vuttaṃ, taṃ pamādalikhitanti veditabbaṃ. Na hi adinnādānassa pubbapayoge pācittiyaṭṭhāne dukkaṭaṃ nāma atthī’’ti (pārā. aṭṭha. 1.94).<br/><br/>[03]Kesaṃ pamāṇanti āha ^b^‘‘sikkhāsu sagāravānaṃ idha paṇḍitāna’’^eb^nti. ^b^Idhā^eb^ti imasmiṃ sāsane. Puna ‘‘yasmā’’ti vacanassa ko sambandhoti ce? Ettha tāva ^b^mahāgaṇṭhipade gaṇṭhipade^eb^ ca na kiñci vuttaṃ, ^b^majjhimagaṇṭhipade^eb^ pana ^b^cūḷagaṇṭhipade^eb^ ca idaṃ vuttaṃ ‘‘yasmā pamāṇaṃ, tasmā nisāmentu pasannacittā’’ti. Evamassa sambandho daṭṭhabbo. Yasmā aṭṭhakathāsu vuttaṃ pamāṇaṃ, tasmā idha vuttampi pamāṇamevāti pāṭhasesaṃ katvā ^b^vajirabuddhitthero^eb^ vadati. Tattha ^b^idhā^eb^ti imissā samantapāsādikāyāti attho gahetabbo.<br/><br/>[03]Tattha ‘‘yasmā’’ti vacanassa paṭhamaṃ vuttasambandhavasena aṭṭhakathāsu vuttaṃ sabbampi pamāṇanti sādhitattā idāni vuccamānāpi saṃvaṇṇanā kevalaṃ vacanamatteneva bhinnā, atthato pana aṭṭhakathāyevāti dassetuṃ ^b^‘‘tato ca bhāsantaramevā’’^eb^tiādimāha. Pacchā vuttasambandhavasena pana idha vuttampi kasmā pamāṇanti ce? Yasmā vacanamattaṃ ṭhapetvā esāpi aṭṭhakathāyeva, tasmā pamāṇanti dassetuṃ ^b^‘‘tato ca bhāsantaramevā’’^eb^tiādimāha. Evamākulaṃ dubbiññeyyasabhāvañca katvā ^b^gaṇṭhipadesu^eb^ sambandho dassito, anākulavacano ca bhadantabuddhaghosācariyo. Na hi so evamākulaṃ katvā vattumarahati, tasmā yathādhippetamatthamanākulaṃ suviññeyyañca katvā yathāṭhitassa sambandhavaseneva dassayissāma. Kathaṃ? Yasmā aṭṭhakathāsu vuttaṃ pamāṇaṃ, tasmā sakkaccaṃ anusikkhitabbāti evamettha sambandho daṭṭhabbo. Yadi nāma aṭṭhakathāsu vuttaṃ pamāṇaṃ, ayaṃ pana ^a^M1.0023^ea^ idāni vuccamānā kasmā sakkaccaṃ anusikkhitabbāti āha ^b^‘‘tato ca bhāsantarameva hitvā’’^eb^tiādi. Idaṃ vuttaṃ hoti – yasmā aṭṭhakathāsu vuttaṃ pamāṇaṃ, yasmā ca ayaṃ saṃvaṇṇanāpi bhāsantarapariccāgādimattavisiṭṭhā, atthato pana abhinnāva, tatoyeva ca pamāṇabhūtā hessati, tasmā sakkaccaṃ ādaraṃ katvā anusikkhitabbāti. Tathā hi porāṇaṭṭhakathānaṃ pamāṇabhāvo, imissā ca saṃvaṇṇanāya bhāsantarapariccāgādimattavisiṭṭhāya atthato tato abhinnabhāvoti ubhayampetaṃ sakkaccaṃ anusikkhitabbabhāvahetūti daṭṭhabbaṃ. Na hi kevalaṃ porāṇaṭṭhakathānaṃ satipi pamāṇabhāve ayaṃ saṃvaṇṇanā tato bhinnā atthato aññāyeva ca sakkaccaṃ anusikkhitabbāti vattumarahati, nāpi imissā saṃvaṇṇanāya tatoabhinnabhāvepi porāṇaṭṭhakathānaṃ asati pamāṇabhāve ayaṃ saṃvaṇṇanā sakkaccaṃ anusikkhitabbāti ^a^V1.0022^ea^ vattuṃ yuttarūpā hoti, tasmā yathāvuttanayena ubhayampetaṃ sakkaccaṃ anusikkhitabbabhāvahetūti daṭṭhabbaṃ.<br/><br/>[03]^b^Tato^eb^ti aṭṭhakathāto. ^b^Bhāsantarameva hitvā^eb^ti kañcukasadisaṃ sīhaḷabhāsaṃ apanetvā. ^b^Vitthāramaggañca samāsayitvā^eb^ti porāṇaṭṭhakathāsu upari vuccamānampi ānetvā tattha tattha papañcitaṃ ‘‘ñatticatutthena kammena akuppena ṭhānārahena upasampannoti bhikkhū’’ti (pārā. 45) ettha apalokanādīnaṃ catunnampi kammānaṃ vitthārakathā viya tādisaṃ vitthāramaggaṃ saṅkhipitvā vaṇṇayissāmāti adhippāyo. Tathā hi vakkhati –<br/><br/>[08]‘‘Ettha ca ñatticatutthakammaṃ ekameva āgataṃ, imasmiṃ pana ṭhāne ṭhatvā cattāri saṅghakammāni nīharitvā vitthārato kathetabbānīti sabbāṭṭhakathāsu vuttaṃ, tāni ca ‘apalokanakammaṃ ñattikammaṃ ñattidutiyakammaṃ ñatticatutthakamma’nti paṭipāṭiyā ṭhapetvā vitthārena khandhakato parivārāvasāne kammavibhaṅgato ca pāḷiṃ āharitvā kathitāni. Tāni mayaṃ parivārāvasāne kammavibhaṅgeyeva vaṇṇayissāma. Evañhi sati paṭhamapārājikavaṇṇanā ca na bhāriyā bhavissati, yathāṭhitāya ca pāḷiyā vaṇṇanā suviññeyyā bhavissati, tāni ca ṭhānāni asuññāni bhavissanti, tasmā anupadavaṇṇanameva karomā’’ti (pārā. aṭṭha. 1.45 bhikkhupadabhājanīyavaṇṇanā).<br/><br/>[03]^b^Vinicchayaṃ^eb^^a^M1.0024^ea^^b^sabbamasesayitvā^eb^ti taṃtaṃaṭṭhakathāsu vuttaṃ sabbampi vinicchayaṃ asesayitvā sesaṃ akatvā, kiñcimattampi apariccajitvāti vuttaṃ hoti. Vaṇṇituṃ yuttarūpaṃ hutvā anukkamena āgataṃ pāḷiṃ apariccajitvā saṃvaṇṇanato sīhaḷaṭṭhakathāsu ayuttaṭṭhāne vaṇṇitaṃ yathāṭhāneyeva saṃvaṇṇanato ca vuttaṃ ^b^‘‘tantikkamaṃ kiñci avokkamitvā’’^eb^ti, kiñci pāḷikkamaṃ anatikkamitvā anukkameneva vaṇṇayissāmāti adhippāyo.<br/><br/>[03]^b^Suttantikānaṃ vacanānamattha^eb^nti suttantapāḷiyaṃ āgatānampi vacanānamatthaṃ. Sīhaḷaṭṭhakathāsu ‘‘suttantikānaṃ bhāro’’ti vatvā avuttānampi verañjakaṇḍādīsu jhānakathāānāpānassatisamāadhiādīnaṃ suttantavacanānamatthaṃ taṃtaṃsuttānurūpaṃ sabbaso paridīpayissāmīti adhippāyo. ^b^Hessatī^eb^ti bhavissati, kariyissatīti vā attho. Ettha ca paṭhamasmiṃ atthavikappe bhāsantarapariccāgādikaṃ catubbidhaṃ kiccaṃ nipphādetvā suttantikānaṃ vacanānamatthaṃ paridīpayantī ayaṃ vaṇṇanā bhavissatīti vaṇṇanāya vasena samānakattukatā veditabbā. Pacchimasmiṃ atthavikappe ^a^V1.0023^ea^ pana heṭṭhāvuttabhāsantarapariccāgādiṃ katvā suttantikānaṃ vacanānamatthaṃ paridīpayantī ayaṃ vaṇṇanā amhehi kariyissatīti evaṃ ācariyavasena samānakattukatā veditabbā. ^b^Vaṇṇanāpī^eb^ti ettha ^b^api^eb^saddaṃ gahetvā ‘‘tasmāpi sakkaccaṃ anusikkhitabbāti yojetabba’’nti ^b^cūḷagaṇṭhipade^eb^ vuttaṃ. Tattha pubbe vuttappayojanavisesaṃ pamāṇabhāvañca sampiṇḍetīti adhippāyo. ^b^Majjhimagaṇṭhipade^eb^ pana ‘‘tasmā sakkaccaṃ anusikkhitabbāpī’’ti sambandho vutto. Ettha pana na kevalaṃ ayaṃ vaṇṇanā hessati, atha kho anusikkhitabbāpīti imamatthaṃ sampiṇḍetīti adhippāyo. Etthāpi yathāṭhitavaseneva apisaddassa attho gahetabboti amhākaṃ khanti. Idaṃ vuttaṃ hoti – yasmā aṭṭhakathāsu vuttaṃ pamāṇaṃ, yasmā ca ayaṃ vaṇṇanāpi tato abhinnattā pamāṇabhūtāyeva hessati, tasmā sakkaccaṃ anusikkhitabbāti.<br/><br/>[06]Ganthārambhakathāvaṇṇanā niṭṭhitā.


volume: 2
item: 2
title: ganthārambhakathā^ganthārambhakathāvaṇṇanā^bāhiranidānakathā^^
content:
  [03]Idāni ^a^M1.0025^ea^^a^V1.0024^ea^ ‘‘taṃ vaṇṇayissaṃ vinaya’’nti paṭiññātattā yathāpaṭiññātavinayasaṃvaṇṇanaṃ kattukāmo saṃvaravinayapahānavinayādivasena vinayassa bahuvidhattā idha saṃvaṇṇetabbabhāvena adhippeto tāva vinayo vavatthapetabboti dassento āha ^b^‘‘tatthā’’^eb^tiādi. Tattha ^b^tatthā^eb^ti tāsu gāthāsu. ^b^Tāva^eb^-saddo paṭhamanti imasmiṃ atthe daṭṭhabbo. Tena paṭhamaṃ vinayaṃ vavatthapetvā pacchā tassa vaṇṇanaṃ karissāmīti dīpeti. ^b^Vavatthapetabbo^eb^ti niyametabbo. ^b^Tenetaṃ vuccatī^eb^ti yasmā vavatthapetabbo, tena hetunā etaṃ ‘‘vinayo nāmā’’tiādikaṃ niyāmakavacanaṃ vuccatīti attho. ^b^Assā^eb^ti vinayassa. ^b^Mātikā^eb^ti uddeso. So hi niddesapadānaṃ jananīṭhāne ṭhitattā mātā viyāti mātikāti vuccati.<br/><br/>[03]Idāni vaṇṇetabbamatthaṃ mātikaṃ ṭhapetvā dassento āha ^b^‘‘vuttaṃ yenā’’^eb^tiādi. Idaṃ vuttaṃ hoti – etaṃ ‘‘tena samayena buddho bhagavā verañjāyaṃ viharatī’’tiādinidānavacanapaṭimaṇḍitaṃ vinayapiṭakaṃ yena puggalena vuttaṃ, yasmiṃ kāle vuttaṃ, yasmā kāraṇā vuttaṃ, yena dhāritaṃ, yena ca ābhataṃ, yesu patiṭṭhitaṃ, etaṃ yathāvuttavidhānaṃ vatvā tato ‘‘tena samayenā’’tiādipāṭhassa atthaṃ anekappakārato dassayanto vinayassa atthavaṇṇanaṃ karissāmīti. Ettha ca ‘‘vuttaṃ yena yadā yasmā’’ti idaṃ vacanaṃ ‘‘tena samayena buddho bhagavā’’tiādinidānavacanamattaṃ apekkhitvā vattukāmopi visuṃ avatvā ‘‘nidānena ādikalyāṇaṃ, ‘idamavocā’ti nigamanena pariyosānakalyāṇa’’nti ca vacanato nidānanigamanānipi satthudesanāya anuvidhānattā tadantogadhānevāti nidānassapi vinayapāḷiyaṃyeva antogadhattā ‘‘vuttaṃ yena yadā yasmā’’ti idampi vinayapiṭakasambandhaṃyeva katvā mātikaṃ ṭhapesi. Mātikāya hi ‘‘eta’’nti vuttaṃ vinayapiṭakaṃyeva sāmaññato sabbattha sambandhamupagacchati.<br/><br/>[03]Idāni pana taṃ visuṃ nīharitvā dassento ^b^‘‘tattha vuttaṃ yenā’’^eb^tiādimāha. Tattha ^b^tatthā^eb^ti tesu mātikāpadesu. Atha kasmā idameva vacanaṃ sandhāya vuttanti āha ^b^‘‘idañhī’’^eb^tiādi. ^b^Ida^eb^nti ‘‘tena samayena buddho bhagavā’’tiādivacanaṃ ^a^M1.0026^ea^. ^b^Hi^eb^-saddo yasmāti atthe daṭṭhabbo, yasmā buddhassa bhagavato attapaccakkhavacanaṃ na hoti, tasmāti vuttaṃ hoti. ^b^Attapaccakkhavacanaṃ na hotī^eb^ti attano paccakkhaṃ katvā vuttavacanaṃ na hoti, bhagavatā vuttavacanaṃ ^a^V1.0025^ea^ na hotīti adhippāyo. ‘‘Attapaccakkhavacanaṃ na hotīti āhacca bhāsitaṃ na hotīti adhippāyo’’ti ^b^kenaci^eb^ vuttaṃ. ^b^Gaṇṭhipade^eb^ pana ‘‘attapaccakkhavacanaṃ na hotīti attano dharamānakāle vuttavacanaṃ na hotī’’ti likhitaṃ. Tadubhayampi atthato samānameva. Idāni pañhakaraṇaṃ vatvā anukkamena yathāvuttapañhavissajjanaṃ karonto ^b^‘‘āyasmatā’’^eb^tiādimāha. Iminā puggalaṃ niyameti, ^b^‘‘tañcā’’^eb^tiādinā kālaṃ niyameti. Tañca upālittherena vuttavacanaṃ kālato paṭhamamahāsaṅgītikāle vuttanti attho.


volume: 2
item: 3
title: ganthārambhakathāvaṇṇanā^bāhiranidānakathā^^paṭhamamahāsaṅgītikathāvaṇṇanā^
content:
  [03]Idāni taṃ paṭhamamahāsaṅgītiṃ dassetukāmo tassā tantiāruḷhāya idha vacane kāraṇaṃ dassento ^b^‘‘paṭhamamahāsaṅgīti nāma cesā…pe… veditabbā’’^eb^ti āha. ^b^Paṭhamamahāsaṅgīti nāma cesā^eb^ti ^b^ca^eb^-saddo īdisesu ṭhānesu vattabbasampiṇḍanattho, tañca paṭhamamahāsaṅgītikāle vuttaṃ, esā ca paṭhamamahāsaṅgīti evaṃ veditabbāti vuttaṃ hoti. Upaññāsattho vā ^b^ca^eb^-saddo. ^b^Upaññāso^eb^ti ca vākyārambho vuccati. Esā hi ganthakārānaṃ pakati, yadidaṃ kiñci vatvā puna paraṃ vattumārabhantānaṃ casaddappayogo. Yaṃ pana ^b^kenaci^eb^ vuttaṃ ‘‘paṭhamamahāsaṅgīti nāma cāti ettha ca-saddo atirekattho, tena aññāpi atthīti dīpetī’’ti. Tadeva tassa ganthakkame akovidataṃ dasseti. Na hettha casaddena atirekattho viññāyati. Yadi cettha etadatthoyeva ca-kāro adhippeto siyā, evaṃ sati na kattabboyeva paṭhamasaddeneva aññāsaṃ dutiyādisaṅgītīnampi atthibhāvassa dīpitattā. Dutiyādiṃ upādāya hi paṭhamasaddappayogo dīghādiṃ upādāya rassādisaddappayogo viya. Yathāpaccayaṃ tattha tattha desitattā paññattattā ca vippakiṇṇānaṃ dhammavinayānaṃ saṅgahetvā gāyanaṃ kathanaṃ ^b^saṅgīti^eb^. Etena taṃtaṃsikkhāpadānaṃ suttānañca ādipariyosānesu antarantarā ca sambandhavasena ṭhapitaṃ saṅgītikāravacanaṃ ^a^M1.0027^ea^ saṅgahitaṃ hoti. Mahāvisayattā pūjanīyattā ca mahatī saṅgīti ^b^mahāsaṅgīti,^eb^ paṭhamā mahāsaṅgīti ^b^paṭhamamahāsaṅgīti^eb^. ^b^Nidānakosallattha^eb^nti nidadāti desanaṃ desakālādivasena aviditaṃ viditaṃ katvā nidassetīti nidānaṃ, tattha kosallaṃ nidānakosallaṃ, tadatthanti attho.<br/><br/>[03]Sattānaṃ dassanānuttariyasaraṇādipaṭilābhahetubhūtāsu vijjamānāsupi aññāsu bhagavato kiriyāsu ‘‘buddho bodheyya’’nti paṭiññāya anulomanato veneyyānaṃ maggaphaluppattihetubhūtā kiriyā ^a^V1.0026^ea^ nippariyāyena buddhakiccanti āha ^b^‘‘dhammacakkappavattanañhi ādiṃ katvā’’^eb^ti. Tattha saddhindriyādidhammoyeva pavattanaṭṭhena cakkanti ^b^dhammacakkaṃ^eb^. Atha vā cakkanti āṇā, dhammato anapetattā dhammañca taṃ cakkañcāti dhammacakkaṃ, dhammena ñāyena cakkantipi dhammacakkaṃ. Yathāha –<br/><br/>[08]‘‘Dhammañca pavatteti cakkañcāti dhammacakkaṃ, cakkañca pavatteti dhammañcāti dhammacakkaṃ, dhammena pavattetīti dhammacakkaṃ, dhammacariyāya pavattetīti dhammacakka’’ntiādi (paṭi. ma. 2.40).<br/><br/>[03]^b^Katabuddhakicce^eb^ti kataṃ pariniṭṭhāpitaṃ buddhakiccaṃ yena, tasmiṃ katabuddhakicce bhagavati lokanātheti sambandho. Etena buddhakattabbassa kassacipi asesitabhāvaṃ dasseti. Tatoyeva hi so bhagavā parinibbutoti. Nanu ca sāvakehi vinītāpi vineyyā bhagavatāyeva vinītā honti, tathā hi sāvakabhāsitaṃ suttaṃ buddhavacananti vuccati, sāvakavineyyā ca na tāva vinītāti? Nāyaṃ doso tesaṃ vinayanūpāyassa sāvakesu ṭhapitattā. Tenevāha –<br/><br/>[08]‘‘Na tāvāhaṃ pāpima parinibbāyissāmi, yāva na bhikkhū viyattā vinītā visāradā bahussutā āgatāgamā dhammadharā vinayadharā mātikādharā uppannaṃ parappavādaṃ sahadhammena suniggahitaṃ niggahetvā sappāṭihāriyaṃ dhammaṃ desessantī’’tiādi (dī. ni. 2.168).<br/><br/>[03]‘‘Kusinārāya’’ntiādinā bhagavato parinibbutadesakālavisesadassanaṃ, ‘‘aparinibbuto bhagavā’’ti gāhassa micchābhāvadassanatthaṃ loke ^a^M1.0028^ea^ jātasaṃvaḍḍhabhāvadassanatthañca. Tathā hi manussabhāvassa supākaṭakaraṇatthaṃ mahābodhisattā carimabhave dārapariggahādīnipi karontīti. ^b^Kusinārāya^eb^nti evaṃnāmake nagare. Samīpatthe cetaṃ bhummavacanaṃ. ^b^Upavattane mallānaṃ sālavane^eb^ti tassa nagarassa upavattanabhūtaṃ mallarājūnaṃ sālavanuyyānaṃ dasseti. Tattha nagaraṃ pavisitukāmā uyyānato upecca vattanti gacchanti etenāti upavattananti sālavanaṃ vuccati. Yathā hi anurādhapurassa thūpārāmo dakkhiṇapacchimadisāyaṃ, evaṃ taṃ uyyānaṃ kusinārāya dakkhiṇapacchimadisāya hoti. Yathā ca thūpārāmato dakkhiṇadvārena nagaraṃ pavisanamaggo pācīnamukho gantvā uttarena nivattati, evaṃ uyyānato sālapanti pācīnamukhā gantvā uttarena nivattā, tasmā taṃ ‘‘upavattana’’nti vuccati. ^b^Yamakasālānamantare^eb^ti yamakasālānaṃ vemajjhe. Tattha ^a^V1.0027^ea^ kira bhagavato paññattassa parinibbānamañcassa ekā sālapanti sīsabhāge hoti, ekā pādabhāge, tatrāpi eko taruṇasālo sīsabhāgassa āsanno hoti, eko pādabhāgassa, tasmā ‘‘yamakasālānamantare’’ti vuttaṃ. Api ca ‘‘yamakasālā nāma mūlakkhandhaviṭapapattehi aññamaññaṃ saṃsibbetvā ṭhitasālā’’tipi ^b^mahāaṭṭhakathāyaṃ^eb^ vuttaṃ.<br/><br/>[03]^b^Anupādisesāya nibbānadhātuyā^eb^ti upādīyate kammakilesehīti upādi, vipākakkhandhā kaṭattā ca rūpaṃ. So pana upādi kilesābhisaṅkhāramāranimmathanena nibbānappattiyaṃ anossaṭṭho, idha khandhamaccumāranimmathanena ossaṭṭho nisesitoti ayaṃ anupādisesā nibbānadhātu natthi etissā upādisesoti katvā. ^b^Nibbānadhātū^eb^ti cettha nibbutimattaṃ adhippetaṃ, itthambhūtalakkhaṇe cāyaṃ karaṇaniddeso. ^b^Parinibbāne^eb^ti parinibbānaṭṭhāne, nimittatthe vā bhummavacanaṃ, parinibbānahetu sannipatitānanti attho. Saṅghassa thero ^b^saṅghatthero^eb^. So pana saṅgho kiṃparimāṇoti āha ^b^‘‘sattannaṃ bhikkhusatasahassāna’’^eb^nti. Niccasāpekkhattā hi īdisesu samāso hotiyeva yathā ‘‘devadattassa garukula’’nti. ^b^Sattannaṃ bhikkhusatasahassāna^eb^nti ca saṅghattherānaṃyeva sattannaṃ bhikkhusatasahassānaṃ. Tadā hi ‘‘sannipatitā bhikkhū ettakā’’ti pamāṇarahitā. Tathā hi veḷuvagāme vedanāvikkhambhanato paṭṭhāya ‘‘na cirena bhagavā parinibbāyissatī’’ti sutvā tato tato āgatesu bhikkhūsu ekabhikkhupi pakkanto nāma natthi, tasmā gaṇanaṃ vītivatto saṅgho ahosi. Āyasmā ^a^M1.0029^ea^ mahākassapo dhammavinayasaṅgāyanatthaṃ bhikkhūnaṃ ussāhaṃ janesīti sambandho.<br/><br/>[03]Tattha ^b^mahākassapo^eb^ti mahantehi sīlakkhandhādīhi samannāgatattā mahanto kassapoti mahākassapo, apica kumārakassapattheraṃ upādāya ayaṃ mahāthero ‘‘mahākassapo’’ti vuccati. Atha kimatthaṃ āyasmā mahākassapo dhammavinayasaṅgāyanatthaṃ ussāhaṃ janesīti āha ^b^‘‘sattāhaparinibbute’’^eb^tiādi. Satta ahāni samāhaṭāni sattāhaṃ, sattāhaṃ parinibbutassa assāti ^b^sattāhaparinibbuto,^eb^ bhagavā, tasmiṃ sattāhaparinibbute bhagavati, bhagavato parinibbānadivasato paṭṭhāya sattāhe vītivatteti vuttaṃ hoti. Subhaddena vuḍḍhapabbajitena vuttavacanaṃ samanussarantoti sambandho. Tattha ^b^subhaddo^eb^ti tassa nāmaṃ, vuḍḍhakāle pana pabbajitattā ^b^vuḍḍhapabbajito^eb^ti vuccati. ^b^‘‘Alaṃ āvuso’’^eb^tiādinā tena vuttavacanaṃ nidasseti. So hi sattāhaparinibbute bhagavati āyasmatā mahākassapattherena saddhiṃ pāvāya kusināraṃ addhānamaggappaṭipannesu pañcamattesu bhikkhusatesu avītarāge bhikkhū antarāmagge diṭṭhāajīvakassa ^a^V1.0028^ea^ santikā bhagavato parinibbānaṃ sutvā pattacīvarāni chaḍḍetvā bāhā paggayha nānappakāraṃ paridevante disvā evamāha.<br/><br/>[03]Kasmā pana so evamāha? Bhagavati āghātena. Ayaṃ kira so ^b^khandhake^eb^ (mahāva. 303) āgate ātumāvatthusmiṃ nahāpitapubbako vuḍḍhapabbajito bhagavati kusinārato nikkhamitvā aḍḍhateḷasehi bhikkhusatehi saddhiṃ ātumaṃ gacchante ‘‘bhagavā āgacchatī’’ti sutvā āgatakāle ‘‘yāgudānaṃ karissāmī’’ti sāmaṇerabhūmiyaṃ ṭhite dve putte etadavoca ‘‘bhagavā kira tātā ātumaṃ āgacchati mahatā bhikkhusaṅghena saddhiṃ aḍḍhateḷasehi bhikkhusatehi, gacchatha tumhe tātā khurabhaṇḍaṃ ādāya nāḷiyāvāpakena anugharakaṃ anugharakaṃ āhiṇḍatha, loṇampi telampi taṇḍulampi khādanīyampi saṃharatha, bhagavato āgatassa yāgudānaṃ karissāmī’’ti. Te tathā akaṃsu. Atha bhagavati ātumaṃ āgantvā bhusāgārakaṃ paviṭṭhe subhaddo sāyanhasamayaṃ gāmadvāraṃ gantvā manusse āmantetvā ‘‘hatthakammamattaṃ me dethā’’ti hatthakammaṃ yācitvā ‘‘kiṃ bhante ^a^M1.0030^ea^ karomā’’ti vutte ‘‘idañcidañca gaṇhathā’’ti sabbūpakaraṇāni gāhāpetvā vihāre uddhanāni kāretvā ekaṃ kāḷakaṃ kāsāvaṃ nivāsetvā tādisameva pārupitvā ‘‘idaṃ karotha, idaṃ karothā’’ti sabbarattiṃ vicārento satasahassaṃ vissajjetvā bhojjayāguñca madhugoḷakañca paṭiyādāpesi. ^b^Bhojjayāgu^eb^ nāma bhuñjitvā pātabbayāgu, tattha sappimadhuphāṇitamacchamaṃsapupphaphalarasādi yaṃ kiñci khādanīyaṃ nāma atthi, taṃ sabbaṃ pavisati, kīḷitukāmānaṃ sīsamakkhanayoggā hoti sugandhagandhā.<br/><br/>[03]Atha bhagavā kālasseva sarīrapaṭijagganaṃ katvā bhikkhusaṅghaparivuto piṇḍāya carituṃ ātumābhimukho pāyāsi. Manussā tassa ārocesuṃ ‘‘bhagavā piṇḍāya gāmaṃ pavisati, tayā kassa yāgu paṭiyāditā’’ti. So yathānivatthapāruteheva tehi kāḷakakāsāvehi ekena hatthena dabbiñca kaṭacchuñca gahetvā brahmā viya dakkhiṇajāṇumaṇḍalaṃ bhūmiyaṃ patiṭṭhāpetvā vanditvā ‘‘paṭiggaṇhatu me bhante bhagavā yāgu’’nti āha. Tato ‘‘jānantāpi tathāgatā pucchantī’’ti ^b^khandhake^eb^ (mahāva. 303) āgatanayena bhagavā pucchitvā ca sutvā ca taṃ vuḍḍhapabbajitaṃ vigarahitvā tasmiṃ vatthusmiṃ akappiyasamādāpanasikkhāpadaṃ khurabhaṇḍapariharaṇasikkhāpadañcāti dve sikkhāpadāni paññapetvā ‘‘bhikkhave anekakappakoṭiyo bhojanaṃ pariyesanteheva vītināmitā, idaṃ pana tumhākaṃ akappiyaṃ, adhammena uppannabhojanaṃ imaṃ paribhuñjitvā anekāni attabhāvasahassāni apāyesveva nibbattissanti, apetha mā gaṇhathā’’ti bhikkhācārābhimukho agamāsi, ekabhikkhunāpi na kiñci gahitaṃ.<br/><br/>[03]Subhaddo ^a^V1.0029^ea^ anattamano hutvā ‘‘ayaṃ ‘sabbaṃ jānāmī’ti āhiṇḍati, sace na gahetukāmo pesetvā ārocetabbaṃ assa, pakkāhāro nāma sabbaciraṃ tiṭṭhanto sattāhamattaṃ tiṭṭheyya, idañca mama yāvajīvaṃ pariyattaṃ assa, sabbaṃ tena nāsitaṃ, ahitakāmo ayaṃ mayha’’nti bhagavati āghātaṃ bandhitvā dasabale dharamāne kiñci vattuṃ nāsakkhi. Evaṃ kirassa ahosi ‘‘ayaṃ uccakulā pabbajito mahāpuriso, sace kiñci vakkhāmi, mamaṃyeva santajjessatī’’ti. Svāyaṃ ajja mahākassapattherena saddhiṃ āgacchanto ‘‘parinibbuto bhagavā’’ti sutvā laddhassāso ^a^M1.0031^ea^ viya haṭṭhatuṭṭho evamāha. Thero pana taṃ sutvā hadaye pahāraṃ viya matthake patitasukkāsaniṃ viya maññi, dhammasaṃvego cassa uppajji ‘‘sattāhamattaparinibbuto bhagavā, ajjāpissa suvaṇṇavaṇṇaṃ sarīraṃ dharatiyeva, dukkhena bhagavatā ārādhitasāsane nāma evaṃ lahuṃ mahantaṃ pāpakasaṭaṃ kaṇṭako uppanno, alaṃ kho panesa pāpo vaḍḍhamāno aññepi evarūpe sahāye labhitvā sāsanaṃ osakkāpetu’’nti.<br/><br/>[03]Tato thero cintesi ‘‘sace kho panāhaṃ imaṃ mahallakaṃ idheva pilotikaṃ nivāsetvā chārikāya okirāpetvā nīharāpessāmi, manussā ‘samaṇassa gotamassa sarīre dharamāneyeva sāvakā vivadantī’ti amhākaṃ dosaṃ dassessanti, adhivāsemi tāva. Bhagavatā hi desitadhammo asaṅgahitapuppharāsisadiso, tattha yathā vātena pahaṭapupphāni yato vā tato vā gacchanti, evameva evarūpānaṃ vasena gacchante gacchante kāle vinaye ekaṃ dve sikkhāpadāni nassissanti vinassissanti, sutte eko dve pañhavārā nassissanti, abhidhamme ekaṃ dve bhūmantarāni nassissanti, evaṃ anukkamena mūle naṭṭhe pisācasadisā bhavissāma, tasmā dhammavinayasaṅgahaṃ karissāmi, evaṃ sati daḷhasuttena saṅgahitapupphāni viya ayaṃ dhammavinayo niccalo bhavissati. Etadatthañhi bhagavā mayhaṃ tīṇi gāvutāni paccuggamanaṃ akāsi, tīhi ovādehi upasampadaṃ akāsi, kāyato cīvaraparivattanaṃ akāsi, ākāse pāṇiṃ cāletvā candopamapaṭipadaṃ kathento maññeva sakkhiṃ katvā kathesi, tikkhattuṃ sakalasāsanaratanaṃ paṭicchāpesi, mādise bhikkhumhi tiṭṭhamāne ayaṃ pāpo sāsane vaḍḍhiṃ mā alatthu, yāva adhammo na dippati, dhammo na paṭibāhīyati, avinayo na dippati, vinayo na paṭibāhīyati, adhammavādino na balavanto honti, dhammavādino na dubbalā honti, avinayavādino na balavanto honti, vinayavādino na dubbalā honti, tāva dhammañca vinayañca saṅgāyissāmi, tato bhikkhū attano attano pahonakaṃ gahetvā kappiyākappiye kathessanti, athāyaṃ pāpo sayameva niggahaṃ pāpuṇissati, puna sīsaṃ ukkhipituṃ na sakkhissati, sāsanaṃ iddhañceva phītañca bhavissatī’’ti. Cintetvā so ‘‘evaṃ nāma mayhaṃ cittaṃ ^a^V1.0030^ea^ uppanna’’nti kassaci anārocetvā ^a^M1.0032^ea^ bhikkhusaṅghaṃ samassāsetvā atha pacchā dhātubhājanadivase dhammavinayasaṅgāyanatthaṃ bhikkhūnaṃ ussāhaṃ janesi. Tena vuttaṃ ‘‘āyasmā mahākassapo sattāhaparinibbute…pe… dhammavinayasaṅgāyanatthaṃ bhikkhūnaṃ ussāhaṃ janesī’’ti.<br/><br/>[03]Tattha ^b^ala^eb^nti paṭikkhepavacanaṃ. ^b^Āvuso^eb^ti paridevante bhikkhū ālapati. ^b^Mā socitthā^eb^ti citte uppannabalavasokena mā socittha. ^b^Mā paridevitthā^eb^ti vācāya mā paridevittha ‘‘paridevanaṃ vilāpo’’ti vacanato. Idāni asocanādīsu kāraṇaṃ dassento ^b^‘‘sumuttā maya’’^eb^ntiādimāha. ^b^Tena mahāsamaṇenā^eb^ti nissakke karaṇavacanaṃ, tato mahāsamaṇato suṭṭhu muttā mayanti attho, upaddutā ca homa tadāti adhippāyo. ^b^Homā^eb^ti vā atītatthe vattamānavacanaṃ, ahumhāti attho, anussaranto dhammasaṃvegavasenāti adhippāyo. Dhammasabhāvacintāvasena pavattaṃ sahottappañāṇaṃ dhammasaṃvego. Vuttañhetaṃ –<br/><br/>[21]‘‘Sabbasaṅkhatadhammesu, ottappākārasaṇṭhitaṃ;<br/><br/>[22]Ñāṇamohitabhārānaṃ, dhammasaṃvegasaññita’’nti.<br/><br/>[03]^b^Ṭhānaṃ kho panetaṃ vijjatī^eb^ti tiṭṭhati ettha phalaṃ tadāyattavuttitāyāti ṭhānaṃ, hetu. ^b^Kho^eb^ti avadhāraṇe, etaṃ kāraṇaṃ vijjateva, no na vijjatīti attho. Kiṃ taṃ kāraṇanti āha ^b^‘‘yaṃ pāpabhikkhū’’^eb^tiādi. Ettha ^b^ya^eb^nti nipātamattaṃ, kāraṇaniddeso vā, yena kāraṇena antaradhāpeyyuṃ, tadetaṃ kāraṇaṃ vijjatīti attho. ^b^Pāpabhikkhū^eb^ti pāpikāya lāmikāya icchāya samannāgatā bhikkhū. Atīto atikkanto satthā ettha, etassāti vā ^b^atītasatthukaṃ,^eb^ pāvacanaṃ. Padhānaṃ vacanaṃ ^b^pāvacanaṃ,^eb^ dhammavinayanti vuttaṃ hoti. ^b^Pakkhaṃ labhitvā^eb^ti alajjīpakkhaṃ labhitvā. ^b^Na cirassevā^eb^ti na cireneva. ^b^Yāva ca dhammavinayo tiṭṭhatī^eb^ti yattakaṃ kālaṃ dhammo ca vinayo ca lajjīpuggalesu tiṭṭhati.<br/><br/>[03]^b^Vuttañhetaṃ bhagavatā^eb^ti parinibbānamañcake nipannena bhagavatā bhikkhū ovadantena etaṃ vuttanti attho. ^b^Desito paññatto^eb^ti dhammopi desito ceva paññatto ca. Suttābhidhammasaṅgahitassa hi dhammassa abhisajjanaṃ pabodhanaṃ desanā, tasseva pakārato ñāpanaṃ vineyyasantāne ṭhapanaṃ paññāpanaṃ, tasmā dhammopi desito ceva paññatto cāti ^a^M1.0033^ea^ vutto. ^b^Paññatto^eb^ti ca ṭhapitoti attho. Vinayopi desito ceva paññatto ca. Vinayatantisaṅgahitassa hi atthassa kāyavācānaṃ vinayanato ^a^V1.0031^ea^ vinayoti laddhādhivacanassa atisajjanaṃ pabodhanaṃ desanā, tasseva pakārato ñāpanaṃ asaṅkarato ṭhapanaṃ paññāpanaṃ, tasmā vinayopi desito ceva paññatto cāti vuccati.<br/><br/>[03]^b^So vo mamaccayenā^eb^ti so dhammavinayo tumhākaṃ mamaccayena satthā. Idaṃ vuttaṃ hoti – mayā vo ṭhiteneva ‘‘idaṃ lahukaṃ, idaṃ garukaṃ, idaṃ satekicchaṃ, idaṃ atekicchaṃ, idaṃ lokavajjaṃ, idaṃ paṇṇattivajjaṃ. Ayaṃ āpatti puggalassa santike vuṭṭhāti, ayaṃ gaṇassa, ayaṃ saṅghassa santike vuṭṭhātī’’ti sattannaṃ āpattikkhandhānaṃ avītikkamanīyatāvasena otiṇṇavatthusmiṃ sakhandhakaparivāro ubhatovibhaṅgo mahāvinayo nāma desito, taṃ sakalampi vinayapiṭakaṃ mayi parinibbute tumhākaṃ satthukiccaṃ sādhessati ‘‘idaṃ vo kattabbaṃ, idaṃ vo na kattabba’’nti kattabbākattabbassa vibhāgena anusāsanato. Ṭhiteneva ca mayā ‘‘ime cattāro satipaṭṭhānā, cattāro sammappadhānā, cattāro iddhipādā, pañcindriyāni, pañca balāni, satta bojjhaṅgāni, ariyo aṭṭhaṅgiko maggo’’ti tena tena vineyyānaṃ ajjhāsayānurūpena pakārena ime sattatiṃsa bodhipakkhiyadhamme vibhajitvā suttantapiṭakaṃ desitaṃ, taṃ sakalampi suttantapiṭakaṃ mayi parinibbute tumhākaṃ satthukiccaṃ sādhessati taṃtaṃcariyānurūpaṃ sammāpaṭipattiyā anusāsanato. Ṭhiteneva ca mayā ‘‘pañcakkhandhā, dvādasāyatanāni, aṭṭhārasa dhātuyo, cattāri saccāni, bāvīsatindriyāni, nava hetū, cattāro āhārā, satta phassā, satta vedanā, satta saññā, satta cetanā, satta cittāni, tatrāpi ettakā dhammā kāmāvacarā, ettakā rūpāvacarā, ettakā arūpāvacarā, ettakā pariyāpannā, ettakā apariyāpannā, ettakā lokiyā, ettakā lokuttarā’’ti ime dhamme vibhajitvā abhidhammapiṭakaṃ desitaṃ, taṃ sakalampi abhidhammapiṭakaṃ mayi parinibbute tumhākaṃ satthukiccaṃ sādhessati, khandhādivibhāgena ñāyamānaṃ catusaccasambodhāvahattā satthārā sammāsambuddhena kattabbakiccaṃ nipphādessati. Iti sabbampetaṃ abhisambodhito yāva parinibbānā pañcacattālīsa vassāni bhāsitaṃ lapitaṃ, tīṇi piṭakāni, pañca nikāyā, navaṅgāni, caturāsīti dhammakkhandhasahassānīti evaṃ mahappabhedaṃ hoti. Iti imāni caturāsīti ^a^M1.0034^ea^ dhammakkhandhasahassāni tiṭṭhanti, ahaṃ ekova parinibbāyāmi, ahañca panidāni ekova ovadāmi anusāsāmi, mayi parinibbute imāni caturāsīti buddhasahassāni tumhe ovadissanti anusāsissanti ovādānusāsanīkiccassa nipphādanatoti.<br/><br/>[03]^b^Sāsana^eb^nti pariyattipaṭipattipaṭivedhavasena tividhaṃ sāsanaṃ, nippariyāyato pana sattatiṃsa bodhipakkhiyadhammā. ^b^Addhaniya^eb^nti addhānamaggagāmīti addhaniyaṃ, addhānakkhamanti attho. ^b^Ciraṭṭhitika^eb^nti ^a^V1.0032^ea^ ciraṃ ṭhiti etassāti ciraṭṭhitikaṃ, sāsanaṃ, ^b^assa^eb^ bhaveyyāti sambandho. Idaṃ vuttaṃ hoti – yathā yena pakārena idaṃ sāsanaṃ dīghamaddhānaṃ pavattituṃ samatthaṃ, tatoyeva ciraṭṭhitikaṃ assa, tathā tena pakārena dhammañca vinayañca saṅgāyeyyanti.<br/><br/>[03]Idāni sammāsambuddhena attano kataṃ anuggahavisesaṃ vibhāvento āha ^b^‘‘yañcāhaṃ bhagavatā’’^eb^tiādi. Tattha ‘‘yañcāha’’nti etassa ‘‘anuggahito’’ti etena sambandho. Tattha ^b^ya^eb^nti yasmā, yena kāraṇenāti vuttaṃ hoti. Kiriyāparāmasanaṃ vā etaṃ, tena ‘‘anuggahito’’ti ettha anuggaṇhanaṃ parāmasati. ^b^Dhāressasī^eb^tiādikaṃ pana bhagavā aññatarasmiṃ rukkhamūle mahākassapattherena paññattasaṅghāṭiyaṃ nisinno taṃ cīvaraṃ vikasitapadumapupphavaṇṇena pāṇinā antare parāmasanto āha. Vuttañhetaṃ ^b^kassapasaṃyutte^eb^ (saṃ. ni. 2.154) mahākassapatthereneva ānandattheraṃ āmantetvā kathentena –<br/><br/>[08]‘‘Atha kho, āvuso, bhagavā maggā okkamma yena aññataraṃ rukkhamūlaṃ tenupasaṅkami, atha khvāhaṃ, āvuso, paṭapilotikānaṃ saṅghāṭiṃ catugguṇaṃ paññāpetvā bhagavantaṃ etadavocaṃ ‘idha, bhante, bhagavā nisīdatu, yaṃ mamassa dīgharattaṃ hitāya sukhāyā’ti. Nisīdi kho, āvuso, bhagavā paññatte āsane, nisajja kho maṃ, āvuso, bhagavā etadavoca ‘mudukā kho tyāyaṃ kassapa paṭapilotikānaṃ saṅghāṭī’ti. ‘Paṭiggaṇhātu me, bhante, bhagavā paṭapilotikānaṃ saṅghāṭiṃ anukampaṃ upādāyā’ti. ‘Dhāressasi pana me tvaṃ kassapa sāṇāni paṃsukūlāni nibbasanānī’ti. ‘Dhāressāmahaṃ, bhante, bhagavato sāṇāni paṃsukūlāni ^a^M1.0035^ea^ nibbasanānī’ti. So khvāhaṃ, āvuso, paṭapilotikānaṃ saṅghāṭiṃ bhagavato pādāsiṃ, ahaṃ pana bhagavato sāṇāni paṃsukūlāni nibbasanāni paṭipajji’’nti (saṃ. ni. 2.154).<br/><br/>[03]Tattha (saṃ. ni. aṭṭha. 2.2.154) ^b^mudukā kho tyāya^eb^nti mudukā kho te ayaṃ. Kasmā bhagavā evamāhāti? Therena saha cīvaraṃ parivattetukāmatāya. Kasmā parivattetukāmo jātoti? Theraṃ attano ṭhāne ṭhapetukāmatāya. Kiṃ sāriputtamoggallānā natthīti? Atthi, evaṃ panassa ahosi ‘‘ime na ciraṃ ṭhassanti, kassapo pana vīsavassasatāyuko, ‘so mayi parinibbute sattapaṇṇiguhāyaṃ vasitvā dhammavinayasaṅgahaṃ katvā mama sāsanaṃ pañcavassasahassaparimāṇaṃ kālaṃ pavattanakaṃ karissatī’ti attano naṃ ṭhāne ṭhapemi, evaṃ bhikkhū kassapassa sussūsitabbaṃ maññissantī’’ti, tasmā evamāha. Thero pana yasmā cīvarassa ^a^V1.0033^ea^ vā pattassa vā vaṇṇe kathite ‘‘imaṃ tumhākaṃ gaṇhathā’’ti cārittameva, tasmā ‘‘paṭiggaṇhātu me bhante bhagavā’’ti āha. ^b^Dhāressasi pana me tvaṃ kassapā^eb^ti kassapa tvaṃ imāni paribhogajiṇṇāni paṃsukūlāni pārupituṃ sakkhissasīti vadati. Tañca kho na kāyabalaṃ sandhāya, paṭipattipūraṇaṃ pana sandhāya evamāha. Ayañhettha adhippāyo – ahaṃ imaṃ cīvaraṃ puṇṇaṃ nāma dāsiṃ pārupitvā āmakasusāne chaḍḍitaṃ tumbamattehi pāṇakehi samparikiṇṇaṃ te pāṇake vidhunitvā mahāariyavaṃse ṭhatvā aggahesiṃ, tassa me imaṃ cīvaraṃ gahitadivase dasasahassacakkavāḷe mahāpathavī mahāravaṃ viravamānā kampittha, ākāsaṃ taṭataṭāyi, cakkavāḷadevatā sādhukāraṃ adaṃsu ‘‘imaṃ cīvaraṃ gaṇhantena bhikkhunā jātipaṃsukūlikena jātiāraññikena jātiekāsanikena jātisapadānacārikena bhavituṃ vaṭṭati, tvaṃ imassa cīvarassa anucchavikaṃ kātuṃ sakkhissasī’’ti. Theropi attanā pañcannaṃ hatthīnaṃ balaṃ dhāreti. So taṃ atakkayitvā ‘‘ahametaṃ paṭipattiṃ pūressāmī’’ti ussāhena sugatacīvarassa anucchavikaṃ kātukāmo ‘‘dhāressāmahaṃ bhante’’ti āha. ^b^Paṭipajji^eb^nti paṭipannosiṃ. Evaṃ pana cīvaraparivattanaṃ katvā therena pārutacīvaraṃ bhagavā pārupi, satthu cīvaraṃ thero. Tasmiṃ samaye mahāpathavī udakapariyantaṃ katvā unnadantī kampittha.<br/><br/>[03]^b^Sāṇāni^eb^^a^M1.0036^ea^^b^paṃsukūlānī^eb^ti matakaḷevaraṃ pariveṭhetvā chaḍḍitāni tumbamatte kimī papphoṭetvā gahitāni sāṇavākamayāni paṃsukūlacīvarāni. Rathikasusānasaṅkārakūṭādīnaṃ yattha katthaci paṃsūnaṃ upari ṭhitattā abbhuggataṭṭhena tesu paṃsukūlamivāti ^b^paṃsukūlaṃ^eb^. Atha vā paṃsu viya kucchitabhāvaṃ ulati gacchatīti paṃsukūlanti paṃsukūlasaddassa attho daṭṭhabbo. ^b^Nibbasanānī^eb^ti niṭṭhitavasanakiccāni, paribhogajiṇṇānīti attho. Ettha ‘‘kiñcāpi ekameva taṃ cīvaraṃ, anekāvayavattā pana bahuvacanaṃ kata’’nti ^b^majjhimagaṇṭhipade^eb^ vuttaṃ. ^b^Cīvare sādhāraṇaparibhogenā^eb^ti ettha attanā sādhāraṇaparibhogenāti viññāyamānattā viññāyamānatthassa ca-saddassa payoge kāmācārattā ‘‘attanā’’ti na vuttaṃ. ‘‘Dhāressasi pana me tvaṃ, kassapa, sāṇāni paṃsukūlānī’’ti hi vuttattā attanāva sādhāraṇaparibhogo viññāyati, nāññena. Na hi kevalaṃ saddatoyeva sabbattha atthanicchayo bhavissati atthapakaraṇādināpi yebhuyyena atthassa niyametabbattā. ^b^Ācariyadhammapālattherena^eb^ panettha idaṃ vuttaṃ ‘‘cīvare sādhāraṇaparibhogenāti ettha attanā samasamaṭṭhapanenāti idha attanāsaddaṃ ānetvā cīvare attanā sādhāraṇaparibhogenā’’ti yojetabbaṃ.<br/><br/>[21]‘‘Yassa ^a^V1.0034^ea^ yena hi sambandho, dūraṭṭhampi ca tassa taṃ;<br/><br/>[22]Atthato hyasamānānaṃ, āsannattamakāraṇa’’nti.<br/><br/>[03]Atha vā bhagavatā cīvare sādhāraṇaparibhogena bhagavatā anuggahitoti yojanīyaṃ ekassapi karaṇaniddesassa sahayogakattutthajotakattasambhavatoti. Sabbattha ^b^‘‘ācariyadhammapālattherenā’’^eb^ti vutte suttantaṭīkākārenāti gahetabbaṃ. Samānaṃ dhāraṇametassāti ^b^sādhāraṇo,^eb^ paribhogo. Sādhāraṇaparibhogena ceva samasamaṭṭhapanena ca anuggahitoti sambandho.<br/><br/>[03]Idāni (saṃ. ni. 2.152) –<br/><br/>[08]‘‘Ahaṃ, bhikkhave, yāvade ākaṅkhāmi vivicceva kāmehi vivicca akusalehi dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja viharāmi. Kassapopi, bhikkhave, yāvade ^a^M1.0037^ea^ ākaṅkhati vivicceva kāmehi vivicca akusalehi dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja viharati.<br/><br/>[08]‘‘Ahaṃ, bhikkhave, yāvade ākaṅkhāmi vitakkavicārānaṃ vūpasamā ajjhattaṃ sampasādanaṃ cetaso ekodibhāvaṃ avitakkaṃ avicāraṃ samādhijaṃ pītisukhaṃ dutiyaṃ jhānaṃ upasampajja viharāmi. Kassapopi, bhikkhave, yāvade ākaṅkhati vitakkavicārānaṃ vūpasamā…pe… dutiyaṃ jhānaṃ upasampajja viharati.<br/><br/>[08]‘‘Ahaṃ, bhikkhave, yāvade ākaṅkhāmi pītiyā ca virāgā upekkhako ca viharāmi, sato ca sampajāno sukhañca kāyena paṭisaṃvedemi, yaṃ taṃ ariyā ācikkhanti ‘upekkhako satimā sukhavihārī’ti, tatiyaṃ jhānaṃ upasampajja viharāmi. Kassapopi, bhikkhave, yāvade ākaṅkhati pītiyā ca virāgā upekkhako ca viharati…pe… tatiyaṃ jhānaṃ upasampajja viharati.<br/><br/>[08]‘‘Ahaṃ, bhikkhave, yāvade ākaṅkhāmi sukhassa ca pahānā dukkhassa ca pahānā pubbeva somanassadomanassānaṃ atthaṅgamā adukkhamasukhaṃ upekkhāsatipārisuddhiṃ catutthaṃ jhānaṃ upasampajja viharāmi. Kassapopi, bhikkhave, yāvade ākaṅkhati sukhassa ca pahānā dukkhassa ca pahānā pubbeva…pe… catutthaṃ jhānaṃ upasampajja viharati.<br/><br/>[08]‘‘Ahaṃ ^a^V1.0035^ea^, bhikkhave, yāvade ākaṅkhāmi sabbaso rūpasaññānaṃ samatikkamā paṭighasaññānaṃ atthaṅgamā nānattasaññānaṃ amanasikārā ‘ananto ākāso’ti ākāsānañcāyatanaṃ upasampajja viharāmi. Kassapopi, bhikkhave, yāvade ākaṅkhati sabbaso rūpasaññānaṃ samatikkamā…pe… ākāsānañcāyatanaṃ upasampajja viharati.<br/><br/>[08]‘‘Ahaṃ, bhikkhave, yāvade ākaṅkhāmi sabbaso ākāsānañcāyatanaṃ samatikkama ‘anantaṃ viññāṇa’nti viññāṇañcāyatanaṃ upasampajja viharāmi. Kassapopi, bhikkhave, yāvade ākaṅkhati sabbaso ākāsānañcāyatanaṃ samatikkamma…pe… viññāṇañcāyatanaṃ upasampajja viharati.<br/><br/>[08]‘‘Ahaṃ ^a^M1.0038^ea^, bhikkhave, yāvade ākaṅkhāmi sabbaso viññāṇañcāyatanaṃ samatikkamma ‘natthi kiñcī’ti ākiñcaññāyatanaṃ upasampajja viharāmi. Kassapopi, bhikkhave, yāvade ākaṅkhati…pe… ākiñcaññāyatanaṃ upasampajja viharati.<br/><br/>[08]‘‘Ahaṃ, bhikkhave, yāvade ākaṅkhāmi sabbaso ākiñcaññāyatanaṃ samatikkamma nevasaññānāsaññāyatanaṃ upasampajja viharāmi. Kassapopi, bhikkhave, yāvade ākaṅkhati…pe… nevasaññānāsaññāyatanaṃ upasampajja viharati.<br/><br/>[08]‘‘Ahaṃ, bhikkhave, yāvade ākaṅkhāmi sabbaso nevasaññānāsaññāyatanaṃ samatikkamma saññāvedayitanirodhaṃ upasampajja viharāmi. Kassapopi…pe… saññāvedayitanirodhaṃ upasampajja viharati.<br/><br/>[08]‘‘Ahaṃ, bhikkhave, yāvade ākaṅkhāmi anekavihitaṃ iddhividhaṃ paccanubhomi, ekopi hutvā bahudhā homi, bahudhāpi hutvā eko homi, āvibhāvaṃ tirobhāvaṃ tirokuṭṭaṃ tiropākāraṃ tiropabbataṃ asajjamāno gacchāmi seyyathāpi ākāse, pathaviyāpi ummujjanimujjaṃ karomi seyyathāpi udake, udakepi abhijjamāne gacchāmi seyyathāpi pathaviyaṃ, ākāsepi pallaṅkena kamāmi seyyathāpi pakkhī sakuṇo, imepi candimasūriye evaṃmahiddhike evaṃmahānubhāve pāṇinā parimasāmi parimajjāmi, yāva brahmalokāpi kāyena vasaṃ vattemi. Kassapopi bhikkhave yāvade ākaṅkhati anekavihitaṃ iddhividhaṃ paccanubhoti…pe… yāva brahmalokāpi kāyena vasaṃ vatteti.<br/><br/>[08]‘‘Ahaṃ ^a^V1.0036^ea^, bhikkhave, yāvade ākaṅkhāmi dibbāya sotadhātuyā visuddhāya atikkantamānusikāya ubho sadde suṇāmi dibbe ca mānuse ca ye dūre santike ca. Kassapopi, bhikkhave, yāvade ākaṅkhati dibbāya sotadhātuyā…pe… ye dūre santike ca.<br/><br/>[08]‘‘Ahaṃ ^a^M1.0039^ea^, bhikkhave, yāvade ākaṅkhāmi parasattānaṃ parapuggalānaṃ cetasā ceto paricca pajānāmi, sarāgaṃ vā cittaṃ ‘sarāgaṃ citta’nti pajānāmi, vītarāgaṃ vā cittaṃ ‘vītarāgaṃ citta’nti pajānāmi, sadosaṃ vā cittaṃ…pe… vītadosaṃ vā cittaṃ…pe… samohaṃ vā cittaṃ…pe… vītamohaṃ vā cittaṃ…pe… saṃkhittaṃ vā cittaṃ…pe… vikkhittaṃ vā cittaṃ…pe… mahaggataṃ vā cittaṃ…pe… amahaggataṃ vā cittaṃ…pe… sauttaraṃ vā cittaṃ…pe… anuttaraṃ vā cittaṃ…pe… samāhitaṃ vā cittaṃ…pe… asamāhitaṃ vā cittaṃ…pe… vimuttaṃ vā cittaṃ…pe… avimuttaṃ vā cittaṃ ‘avimuttaṃ citta’nti pajānāmi. Kassapopi, bhikkhave, yāvade ākaṅkhati parasattānaṃ parapuggalānaṃ cetasā ceto paricca pajānāti, sarāgaṃ vā cittaṃ ‘sarāgaṃ citta’nti pajānāti…pe… avimuttaṃ vā cittaṃ ‘avimuttaṃ citta’nti pajānāti.<br/><br/>[08]‘‘Ahaṃ, bhikkhave, yāvade ākaṅkhāmi anekavihitaṃ pubbenivāsaṃ anussarāmi. Seyyathidaṃ – ekampi jātiṃ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṃsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi anekepi saṃvaṭṭakappe anekepi vivaṭṭakappe anekepi saṃvaṭṭavivaṭṭakappe ‘amutrāsiṃ evaṃnāmo evaṃgotto evaṃvaṇṇo evamāhāro evaṃsukhadukkhappaṭisaṃvedī evamāyupariyanto, so tato cuto amutra udapādiṃ, tatrāpāsiṃ evaṃnāmo evaṃgotto evaṃvaṇṇo evamāhāro evaṃsukhadukkhappaṭisaṃvedī evamāyupariyanto, so tato cuto idhūpapanno’ti. Iti sākāraṃ sauddesaṃ anekavihitaṃ pubbenivāsaṃ anussarāmi. Kassapopi, bhikkhave, yāvade ākaṅkhati anekavihitaṃ pubbenivāsaṃ anussarati. Seyyathidaṃ – ekampi jātiṃ…pe… iti sākāraṃ sauddesaṃ anekavihitaṃ pubbenivāsaṃ anussarati.<br/><br/>[08]‘‘Ahaṃ, bhikkhave, yāvade ākaṅkhāmi dibbena cakkhunā visuddhena atikkantamānusakena satte passāmi cavamāne upapajjamāne hīne ^a^M1.0040^ea^ paṇīte suvaṇṇe dubbaṇṇe ^a^V1.0037^ea^ sugate duggate, yathākammūpage satte pajānāmi ‘ime vata bhonto sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṃ upavādakā micchādiṭṭhikā micchādiṭṭhikammasamādānā, te kāyassa bhedā paraṃ maraṇā apāyaṃ duggatiṃ vinipātaṃ nirayaṃ upapannā. Ime vā pana bhonto sattā kāyasucaritena samannāgatā vacīsucaritena samannāgatā manosucaritena samannāgatā ariyānaṃ anupavādakā sammādiṭṭhikā sammādiṭṭhikammasamādānā, te kāyassa bhedā paraṃ maraṇā sugatiṃ saggaṃ lokaṃ upapannā’ti. Iti dibbena cakkhunā visuddhena atikkantamānusakena satte passāmi cavamāne upapajjamāne hīne paṇīte suvaṇṇe dubbaṇṇe sugate duggate, yathākammūpage satte pajānāmi. Kassapopi, bhikkhave, yāvade ākaṅkhati dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe sugate duggate, yathākammūpage satte pajānāti.<br/><br/>[08]‘‘Ahaṃ, bhikkhave, āsavānaṃ khayā anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā upasampajja viharāmi. Kassapopi, bhikkhave, āsavānaṃ khayā anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā upasampajja viharatī’’ti (saṃ. ni. 2.152) –<br/><br/>[07]Evaṃ navānupubbavihārachaḷabhiññāppabhede uttarimanussadhamme attanā samasamaṭṭhapanatthāya bhagavatā vuttaṃ kassapasaṃyutte āgataṃ pāḷimimaṃ peyyālamukhena ādiggahaṇena ca saṅkhipitvā dassento āha ^b^‘‘ahaṃ bhikkhave’’^eb^tiādi.<br/><br/>[03]Tattha ^b^yāvade ākaṅkhāmī^eb^ti yāvadeva icchāmīti attho. Tatoyeva hi ^b^majjhimagaṇṭhipade cūḷagaṇṭhipade^eb^ ca ‘‘yāvadeti yāvadevāti vuttaṃ hotī’’ti likhitaṃ. ^b^Saṃyuttanikāyaṭṭhakathāyampi^eb^ ‘‘yāvade ākaṅkhāmīti ^a^M1.0041^ea^ yāvadeva icchāmī’’ti attho vutto. Tathā hi tattha līnatthapakāsaniyaṃ ^b^ācariyadhammapālatthereneva^eb^ vuttaṃ ‘‘yāvadevāti iminā samānatthaṃ yāvadeti idaṃ pada’’nti. Potthakesu pana katthaci ‘‘yāvadevā’’ti ayameva pāṭho dissati. Yāni pana ito paraṃ ‘‘vivicceva kāmehī’’tiādinā nayena cattāri rūpāvacarakiriyajhānāni, ‘‘sabbaso rūpasaññānaṃ samatikkamā’’tiādinā nayena catasso arūpasamāpattiyo, ‘‘sabbaso nevasaññānāsaññāyatanaṃ samatikkamma saññāvedayitanirodha’’ntiādinā nayena nirodhasamāpatti, ‘‘anekavihitaṃ ^a^V1.0038^ea^ iddhividha’’ntiādinā nayena abhiññā ca vuttā. Tattha yaṃ vattabbaṃ siyā, taṃ anupadavaṇṇanāya ceva bhāvanāvidhānena ca saddhiṃ ^b^visuddhimagge^eb^ (visuddhi. 1.69-70) sabbaso vitthāritaṃ. Idhāpi ca verañjakaṇḍe cattāri rūpāvacarajhānāni tisso ca vijjā āvi bhavissanti, tasmā tattha yaṃ vattabbaṃ, taṃ tattheva vaṇṇayissāma.<br/><br/>[03]^b^Navānupubbavihārachaḷabhiññāppabhede^eb^ti ettha ^b^navānupubbavihārā^eb^ nāma anupaṭipāṭiyā samāpajjitabbabhāvato evaṃsaññitā nirodhasamāpattiyā saha aṭṭha samāpattiyo. ^b^Chaḷabhiññā^eb^ nāma āsavakkhayañāṇena saddhiṃ pañcābhiññāyoti evaṃ lokiyalokuttarabhedā sabbā abhiññāyo. ^b^Uttarimanussadhamme^eb^ti uttarimanussānaṃ jhāyīnañceva ariyānañca dhammo uttarimanussadhammo. Atha vā uttari manussadhammāti uttarimanussadhammo, manussadhammo nāma dasakusalakammapathadhammo. So hi vinā bhāvanāmanasikārena pakatiyāva manussehi nibbattetabbato manussattabhāvāvahato vā ‘‘manussadhammo’’ti vuccati, tato uttari pana jhānādīni ‘‘uttarimanussadhammo’’ti veditabbāni. ^b^Attanā samasamaṭṭhapanenā^eb^ti ahaṃ yattakaṃ kālaṃ yattake vā samāpattivihāre abhiññāyo ca vaḷañjemi, tathā kassapopīti evaṃ yathāvuttauttarimanussadhamme attanā samasamaṃ katvā ṭhapanena. Idañca navānupubbavihārachaḷabhiññādibhāvasāmaññena pasaṃsāmattaṃ vuttanti daṭṭhabbaṃ. Na hi āyasmā mahākassapo bhagavā viya devasikaṃ catuvīsatikoṭisatasahassasaṅkhā samāpattiyo samāpajjati, yamakapāṭihāriyādivasena vā abhiññāyo vaḷañjeti. Ettha ca ‘‘uttarimanussadhamme attanā samasamaṭṭhapanenā’’ti idaṃ nidassanamattanti veditabbaṃ. Tathā hi –<br/><br/>[08]‘‘Ovada ^a^M1.0042^ea^ kassapa bhikkhū, karohi kassapa bhikkhūnaṃ dhammiṃ kathaṃ, ahaṃ vā kassapa bhikkhū ovadeyyaṃ tvaṃ vā, ahaṃ vā kassapa bhikkhūnaṃ dhammiṃ kathaṃ kareyyaṃ tvaṃ vā’’ti (saṃ. ni. 2.149).<br/><br/>[03]Evampi attanā samasamaṭṭhāne ṭhapetiyeva, tassa kimaññaṃ āṇaṇyaṃ bhavissati aññatra dhammavinayasaṅgāyanāti adhippāyo. Tattha ‘‘tassāti tassa anuggahassā’’ti ^b^majjhimagaṇṭhipade^eb^ vuttaṃ. Tassa meti vā attho gahetabbo. Potthakesu hi katthaci ‘‘tassa me’’ti pāṭhoyeva dissati, dhammavinayasaṅgāyanaṃ ṭhapetvā aññaṃ kiṃ nāma tassa me āṇaṇyaṃ aṇaṇabhāvo bhavissatīti attho. ^b^‘‘Nanu maṃ bhagavā’’^eb^tiādinā vuttamevatthaṃ upamāvasena vibhāveti. ^b^Sakakavacaissariyānuppadānenā^eb^ti ettha cīvarassa nidassanavasena kavacassa gahaṇaṃ kataṃ, samāpattiyā ^a^V1.0039^ea^ nidassanavasena issariyaṃ gahitaṃ. ^b^Kulavaṃsappatiṭṭhāpaka^eb^nti kulavaṃsassa kulappaveṇiyā patiṭṭhāpakaṃ. ‘‘Me saddhammavaṃsappatiṭṭhāpako’’ti niccasāpekkhattā samāso daṭṭhabbo, me saddhammavaṃsassa patiṭṭhāpako pavattakoti vuttaṃ hoti. Vuttavacanamanussaranto anuggahesīti cintayanto dhammavinayasaṅgāyanatthaṃ bhikkhūnaṃ ussāhaṃ janesīti sambandho, dhātubhājanadivase tattha sannipatitānaṃ bhikkhūnaṃ ussāhaṃ janesīti attho.<br/><br/>[03]Idāni yathāvuttamatthaṃ pāḷiyā vibhāvento āha ^b^‘‘yathāhā’’^eb^tiādi. Tattha ^b^ekamidāha^eb^nti ettha ^b^ida^eb^nti nipātamattaṃ. ^b^Ekaṃ samaya^eb^nti ca bhummatthe upayogavacanaṃ, ekasmiṃ samayeti vuttaṃ hoti. ^b^Pāvāyā^eb^ti pāvānagarato, tattha piṇḍāya caritvā kusināraṃ gamissāmīti addhānamaggappaṭipannoti vuttaṃ hoti. ^b^Addhānamaggo^eb^ti ca dīghamaggo vuccati. Dīghapariyāyo hettha addhānasaddo. ^b^Mahatā bhikkhusaṅghena saddhi^eb^nti guṇamahattenapi saṅkhyāmahattenapi mahatā. Bhikkhūnaṃ saṅghena bhikkhusaṅghena, samaṇagaṇena saddhiṃ ekatoti attho. ^b^‘‘Pañcamattehī’’^eb^tiādinā saṅkhyāmahattaṃ vibhāveti. ^b^Matta^eb^-saddo cettha pamāṇavacano ‘‘bhojane mattaññutā’’tiādīsu viya. ^b^Sabbaṃ subhaddakaṇḍaṃ vitthārato veditabba^eb^nti sabbaṃ subhaddakaṇḍaṃ idha ānetvā vitthārato dassetabbanti adhippāyo.<br/><br/>[03]‘‘Tato ^a^M1.0043^ea^ paranti tato bhikkhūnaṃ ussāhajananato para’’nti ^b^ācariyadhammapālattherena^eb^ vuttaṃ. ^b^Mahāgaṇṭhipade^eb^ pana ‘‘tato paranti subhaddakaṇḍato para’’nti vuttaṃ. Idamevettha sārato paccetabbanti no takko. Ayameva hi ussāhajananappakāro, yadidaṃ ‘‘handa mayaṃ, āvuso, dhammañca vinayañca saṅgāyeyyāma, pure adhammo dippatī’’tiādi, tasmā ussāhajananato paranti na vattabbaṃ heṭṭhā ussāhajananappakārassa pāḷiyaṃ avuttattā. Ayañhettha pāḷikkamo –<br/><br/>[08]‘‘Atha kho āyasmā mahākassapo bhikkhū āmantesi, ekamidāhaṃ, āvuso, samayaṃ pāvāya kusināraṃ addhānamaggappaṭipanno mahatā bhikkhusaṅghena saddhiṃ pañcamattehi bhikkhusatehi. Atha khvāhaṃ, āvuso, maggā okkamma aññatarasmiṃ rukkhamūle nisīdiṃ.<br/><br/>[08]‘‘Tena kho pana samayena aññataro ājīvako kusinārāya mandāravapupphaṃ gahetvā pāvaṃ addhānamaggappaṭipanno hoti. Addasaṃ kho ahaṃ, āvuso, taṃ ājīvakaṃ dūratova āgacchantaṃ, disvāna taṃ ājīvakaṃ etadavocaṃ ‘apāvuso, amhākaṃ satthāraṃ jānāsī’ti ^a^V1.0040^ea^? ‘Āma, āvuso, jānāmi. Ajja sattāhaparinibbuto samaṇo gotamo, tato me idaṃ mandāravapupphaṃ gahitanti. Tatrāvuso, ye te bhikkhū avītarāgā, appekacce bāhā paggayha kandanti, chinnapātaṃ papatanti āvaṭṭanti vivaṭṭanti, ‘atikhippaṃ bhagavā parinibbuto, atikhippaṃ sugato parinibbuto, atikhippaṃ cakkhuṃ loke antarahita’nti. Ye pana te bhikkhū vītarāgā, te satā sampajānā adhivāsenti ‘aniccā saṅkhārā, taṃ kutettha labbhā’’’ti.<br/><br/>[08]‘‘Atha khvāhaṃ, āvuso, te bhikkhū etadavocaṃ – ‘alaṃ, āvuso, mā socittha mā paridevittha, nanvetaṃ, āvuso, bhagavatā paṭikacceva akkhātaṃ ‘sabbeheva piyehi manāpehi nānābhāvo vinābhāvo aññathābhāvo. Taṃ kutettha, āvuso, labbhā, yaṃ taṃ jātaṃ bhūtaṃ saṅkhataṃ palokadhammaṃ, taṃ vata mā palujjī’ti netaṃ ṭhānaṃ vijjatī’’ti.<br/><br/>[08]‘‘Tena ^a^M1.0044^ea^ kho pana samayena, āvuso, subhaddo nāma vuḍḍhapabbajito tassaṃ parisāyaṃ nisinno hoti. Atha kho āvuso subhaddo vuḍḍhapabbajito te bhikkhū etadavoca ‘alaṃ, āvuso, mā socittha mā paridevittha, sumuttā mayaṃ tena mahāsamaṇena, upaddutā ca mayaṃ homa’ ‘idaṃ vo kappati, idaṃ vo na kappatī’ti, ‘idāni pana mayaṃ yaṃ icchissāma, taṃ karissāma, yaṃ na icchissāma, na taṃ karissāmā’ti. Handa mayaṃ āvuso dhammañca vinayañca saṅgāyeyyāma, pure adhammo dippati, dhammo paṭibāhīyati, avinayo pure dippati, vinayo paṭibāhīyati, pure adhammavādino balavanto honti, dhammavādino dubbalā honti, pure avinayavādino balavanto honti, vinayavādino dubbalā hontī’’ti.<br/><br/>[08]‘‘‘Tena hi, bhante, thero bhikkhū uccinatū’ti. Atha kho āyasmā mahākassapo ekenūnapañcārahantasatāni uccini. Bhikkhū āyasmantaṃ mahākassapaṃ etadavocuṃ ‘ayaṃ, bhante, āyasmā ānando kiñcāpi sekkho, abhabbo chandā dosā mohā bhayā agatiṃ gantuṃ, bahu cānena bhagavato santike dhammo ca vinayo ca pariyatto. Tena hi, bhante, thero āyasmantampi ānandaṃ uccinatū’’’tiādi (cūḷava. 437).<br/><br/>[07]Tasmā ^b^tato para^eb^nti ettha subhaddakaṇḍato paranti evamattho daṭṭhabbo. ‘‘Sabbaṃ subhaddakaṇḍaṃ vitthārato veditabba’’nti hi iminā ‘‘yaṃ na icchissāma, na taṃ karissāmā’’ti etaṃ pariyantaṃ ^a^V1.0041^ea^ subhaddakaṇḍapāḷiṃ dassetvā idāni avasesaṃ ussāhajananappakārappavattaṃ pāḷimeva dassento ^b^‘‘handa mayaṃ āvuso’’^eb^tiādimāha.<br/><br/>[03]Tattha ^b^pure adhammo dippatī^eb^ti ettha adhammo nāma dasakusalakammapathadhammapaṭipakkhabhūto adhammo. ^b^Pure dippatī^eb^ti api nāma dippati. Atha vā yāva adhammo dhammaṃ paṭibāhituṃ samattho hoti, tato puretaramevāti attho. Āsanne hi anāgate ayaṃ puresaddo. ^b^Dippatī^eb^ti ^a^M1.0045^ea^ dippissati. Pure-saddayogena hi anāgatatthe ayaṃ vattamānapayogo yathā ‘‘purā vassati devo’’ti. Keci panettha evaṃ vaṇṇayanti ‘‘pureti pacchā anāgate yathā addhānaṃ gacchantassa gantabbamaggo ‘pure’ti vuccati, tathā idha daṭṭhabba’’nti. ^b^Avinayo^eb^ti pahānavinayasaṃvaravinayānaṃ paṭipakkhabhūto avinayo. ‘‘Vinayavādino dubbalā hontī’’ti evaṃ iti-saddopi ettha daṭṭhabbo, ‘‘tato paraṃ āhā’’ti iminā sambandho. Potthakesu pana katthaci iti-saddo na dissati, pāḷiyaṃ pana dīghanikāyaṭṭhakathāyañca attheva iti-saddo.<br/><br/>[03]^b^Tena hī^eb^ti uyyojanatthe nipāto. Uccinane uyyojentā hi taṃ mahākassapattheraṃ evamāhaṃsu. ^b^Bhikkhū uccinatū^eb^ti saṅgītiyā anurūpe bhikkhū uccinitvā gaṇhātūti attho. ‘‘Sakalanavaṅga…pe… pariggahesī’’ti etena sukkhavipassakakhīṇāsavapariyantānaṃ yathāvuttapuggalānaṃ satipi āgamādhigamasabbhāve saha paṭisambhidāhi tevijjādiguṇayuttānaṃ āgamādhigamasampattiyā ukkaṃsagatattā saṅgītiyā bahūpakārataṃ dasseti. Tattha ^b^sakalanavaṅgasatthusāsanapariyattidhare^eb^ti sakalaṃ suttageyyādi navaṅgaṃ ettha, etassa vā atthīti sakalanavaṅgaṃ, satthusāsanaṃ. Atthakāmena pariyāpuṇitabbato diṭṭhadhammikādipurisattapariyattabhāvato ca pariyattīti tīṇi piṭakāni vuccanti, taṃ sakalanavaṅgasatthusāsanasaṅkhātaṃ pariyattiṃ dhārentīti sakalanavaṅgasatthusāsanapariyattidharā, tādiseti attho. Bahūnaṃ nānappakārānaṃ kilesānaṃ sakkāyadiṭṭhiyā ca avihatattā tā janenti, tāhi vā janitāti ^b^puthujjanā^eb^. Duvidhā puthujjanā andhaputhujjanā kalyāṇaputhujjanāti. Tattha yesaṃ khandhadhātuāyatanādīsu uggahaparipucchāsavanadhāraṇapaccavekkhaṇāni natthi, te andhaputhujjanā. Yesaṃ tāni atthi, te kalyāṇaputhujjanā. Te idha ‘‘puthujjanā’’ti adhippetā. Samathabhāvanāsinehābhāvena sukkhā lūkhā asiniddhā vipassanā etesanti ^b^sukkhavipassakā^eb^.<br/><br/>[03]^b^Tipiṭakasabbapariyattippabhedadhare^eb^ti tiṇṇaṃ piṭakānaṃ samāhāro tipiṭakaṃ, tipiṭakasaṅkhātaṃ navaṅgādivasena anekadhā bhinnaṃ sabbapariyattippabhedaṃ dhārentīti tipiṭakasabbapariyattippabhedadharā, tādiseti ^a^V1.0042^ea^ attho. Anu anu taṃsamaṅgīnaṃ bhāveti vaḍḍhetīti anubhāvo, anubhāvo ^a^M1.0046^ea^ eva ānubhāvo, pabhāvo. Mahanto ānubhāvo yesaṃ te ^b^mahānubhāvā^eb^. ^b^Tevijjādibhede^eb^ti tisso vijjāyeva tevijjā, tā ādi yesaṃ chaḷabhiññādīnaṃ te tevijjādayo, te bhedā anekappakārā bhinnā etesanti tevijjādibhedā, khīṇāsavā, tādiseti attho. Atha vā tisso vijjā etassa atthīti tevijjo, so ādi yesaṃ chaḷabhiññādīnaṃ te tevijjādayo, te bhedā yesaṃ khīṇāsavānaṃ te tevijjādibhedā, tādiseti attho. ^b^Ye sandhāya idaṃ vutta^eb^nti ye bhikkhū sandhāya idaṃ ‘‘atha kho āyasmā’’tiādivacanaṃ ^b^saṅgītikkhandhake^eb^ (cūḷava. 437) vuttanti attho.<br/><br/>[03]^b^Kissa panā^eb^ti kasmā pana. Sikkhatīti ^b^sekkho,^eb^ atha vā sikkhanaṃ sikkhā, sāyeva tassa sīlanti sekkho. So hi apariyositasikkhattā ca tadadhimuttattā ca ekantena sikkhanasīlo na asekkho viya pariniṭṭhitasikkho tattha paṭipassaddhussāho, nāpi vissaṭṭhasikkho pacurajano viya tattha anadhimutto. Atha vā ariyāya jātiyā tīsu sikkhāsu jāto, tattha vā bhavoti sekkho. Atha vā ikkhati etāyāti ikkhā, maggaphalasammādiṭṭhi. Saha ikkhāyāti sekkho. Uparimaggattayakiccassa apariyositattā saha karaṇīyenāti ^b^sakaraṇīyo^eb^. ^b^Assā^eb^ti anena. ^b^Asammukhā paṭiggahitaṃ nāma natthī^eb^ti nanu ca –<br/><br/>[21]‘‘Dvāsīti buddhato gaṇhiṃ, dve sahassāni bhikkhuto;<br/><br/>[22]Caturāsīti sahassāni, ye me dhammā pavattino’’ti. (theragā. 1027) –<br/><br/>[07]Vuttattā kathametaṃ yujjatīti? Dve sahassāni bhikkhutoti vuttampi bhagavato santike paṭiggahitamevāti katvā vuttanti nāyaṃ virodho. ^b^Bahukārattā^eb^ti bahūpakārattā. Upakāravacano hettha kārasaddo. ^b^Assā^eb^ti bhaveyya.<br/><br/>[03]^b^Ativiya vissattho^eb^ti ativiya vissāsiko. ^b^Na^eb^nti ānandattheraṃ, ‘‘ovadatī’’ti iminā sambandho. Ānandattherassa yebhuyyena navakāya parisāya vibbhamanena mahākassapatthero evamāha ^b^‘‘na vāyaṃ kumārako mattamaññāsī’’^eb^ti. Tathā hi parinibbute satthari mahākassapatthero satthuparinibbāne sannipatitassa bhikkhusaṅghassa majjhe nisīditvā ^a^M1.0047^ea^ dhammavinayasaṅgāyanatthaṃ pañcasate bhikkhū uccinitvā ‘‘āvuso, rājagahe vassaṃ vasantā dhammavinayaṃ saṅgāyeyyāma, tumhe pure vassūpanāyikāya attano attano palibodhaṃ pacchinditvā rājagahe sannipatathā’’ti vatvā ^a^V1.0043^ea^ attanā rājagahaṃ gato. Ānandattheropi bhagavato pattacīvaramādāya mahājanaṃ saññāpento sāvatthiṃ gantvā tato nikkhamma rājagahaṃ gacchanto dakkhiṇagirismiṃ cārikaṃ cari. Tasmiṃ samaye ānandattherassa tiṃsamattā saddhivihārikā yebhuyyena kumārabhūtā ekavassikaduvassikabhikkhū ceva anupasampannā ca vibbhamiṃsu. Kasmā panete pabbajitā, kasmā vibbhamiṃsūti? Tesaṃ kira mātāpitaro cintesuṃ ‘‘ānandatthero satthuvissāsiko aṭṭha vare yācitvā upaṭṭhahati, icchiticchitaṭṭhānaṃ satthāraṃ gahetvā gantuṃ sakkoti, amhākaṃ dārake etassa santike pabbājessāma, so satthāraṃ gahetvā āgamissati, tasmiṃ āgate mayaṃ mahāsakkāraṃ kātuṃ labhissāmā’’ti iminā tāva kāraṇena nesaṃ ñātakā te pabbājesuṃ. Satthari pana parinibbute tesaṃ sā patthanā upacchinnā, atha ne ekadivaseneva uppabbājesuṃ.<br/><br/>[03]Atha ānandattheraṃ dakkhiṇagirismiṃ cārikaṃ caritvā rājagahamāgataṃ disvā mahākassapatthero evamāha ‘‘na vāyaṃ kumārako mattamaññāsī’’ti. Vuttañhetaṃ kassapasaṃyutte –<br/><br/>[08]‘‘Atha kiñcarahi tvaṃ, āvuso ānanda, imehi navehi bhikkhūhi indriyesu aguttadvārehi bhojane amattaññūhi jāgariyaṃ ananuyuttehi saddhiṃ cārikaṃ carasi, sassaghātaṃ maññe carasi, kulūpaghātaṃ maññe carasi, olujjati kho te, āvuso ānanda, parisā, palujjanti kho te āvuso navappāyā, na vāyaṃ kumārako mattamaññāsīti.<br/><br/>[08]‘‘Api me bhante kassapa sirasmiṃ palitāni jātāni, atha ca pana mayaṃ ajjāpi āyasmato mahākassapassa kumārakavādā na muccāmāti. Tathā hi pana tvaṃ, āvuso ānanda, imehi navehi bhikkhūhi indriyesu aguttadvārehi bhojane amattaññūhi jāgariyaṃ ananuyuttehi saddhiṃ cārikaṃ carasi, sassaghātaṃ maññe carasi, kulūpaghātaṃ maññe carasi, olujjati kho ^a^M1.0048^ea^ te, āvuso ānanda, parisā, palujjanti kho te āvuso navappāyā, na vāyaṃ kumārako mattamaññāsī’’ti (saṃ. ni. 2.154).<br/><br/>[03]Tattha (saṃ. ni. aṭṭha. 2.2.154) ^b^sassaghātaṃ maññecarasī^eb^ti sassaṃ ghātento viya āhiṇḍasi. ^b^Kulūpaghātaṃ maññe carasī^eb^ti kulāni upaghātento viya hananto viya āhananto viya āhiṇḍasi. ^b^Olujjatī^eb^ti palujjati bhijjati. ^b^Palujjanti kho te āvuso navappāyā^eb^ti, āvuso, evaṃ ete tuyhaṃ pāyena yebhuyyena navakā ekavassikaduvassikadaharā ceva sāmaṇerā ca ^a^V1.0044^ea^ palujjanti. ^b^Na vāyaṃ kumārako mattamaññāsī^eb^ti ayaṃ kumārako attano pamāṇaṃ na vata jānātīti theraṃ tajjento āha. ^b^Kumārakavādā na muccāmā^eb^ti kumārakavādato na muccāma. ^b^Tathā hi pana tva^eb^nti idamassa evaṃ vattabbatāya kāraṇadassanatthaṃ vuttaṃ. Ayañhettha adhippāyo – yasmā tvaṃ imehi navakehi bhikkhūhi indriyasaṃvararahitehi saddhiṃ vicarasi, tasmā kumārakehi saddhiṃ caranto ‘‘kumārako’’ti vattabbataṃ arahasīti.<br/><br/>[03]‘‘Na vāyaṃ kumārako mattamaññāsī’’ti ettha ^b^vā^eb^-saddo padapūraṇe. ^b^Vā^eb^-saddo hi upamānasamuccayasaṃsayavavassaggapadapūraṇavikappādīsu bahūsu atthesu dissati. Tathā hesa ‘‘paṇḍito vāpi tena so’’tiādīsu (dha. pa. 63) upamāne dissati, sadisabhāveti attho. ‘‘Taṃ vāpi dhīrā muni vedayantī’’tiādīsu (su. ni. 213) samuccaye. ‘‘Ke vā ime kassa vā’’tiādīsu (pārā. 296) saṃsaye. ‘‘Ayaṃ vā imesaṃ samaṇabrāhmaṇānaṃ sabbabālo sabbamūḷho’’tiādīsu (dī. ni. 1.181) vavassagge. ‘‘Ye hi keci, bhikkhave, samaṇā vā brāhmaṇā vā’’tiādīsu (ma. ni. 1.170; saṃ. ni. 2.13) vikappeti. Idha pana padapūraṇe daṭṭhabbo. Teneva ca ^b^ācariyadhammapālattherena^eb^ vuttaṃ ‘‘vāsaddassa atthuddhāraṃ karontena ‘na vāyaṃ kumārako mattamaññāsī’tiādīsu (saṃ. ni. 2.154) padapūraṇe’’ti. Aṭṭhakathāyampi (saṃ. ni. aṭṭha. 2.2.154) ettakameva vuttaṃ ‘‘na vāyaṃ kumārako mattamaññāsīti ayaṃ kumārako attano pamāṇaṃ na vata jānātīti theraṃ tajjento āhā’’ti. Etthāpi ^b^vatā^eb^ti vacanasiliṭṭhatāya vuttaṃ. Yaṃ panettha ^b^kenaci^eb^ vuttaṃ ‘‘na vāyanti ettha vāti vibhāsā, aññāsipi na aññāsipīti attho’’ti ^a^M1.0049^ea^. Taṃ tassa matimattanti daṭṭhabbaṃ. Na hettha ayamattho sambhavati, tasmā attano pamāṇaṃ nāññāsīti evamattho veditabbo. ^b^Tatrā^eb^ti evaṃ sati. ^b^Chandāgamanaṃ viyā^eb^ti ettha chandā āgamanaṃ viyāti padacchedo kātabbo, chandena āgamanaṃ pavattanaṃ viyāti attho, chandena akattabbakaraṇaṃ viyāti vuttaṃ hoti. Chandaṃ vā āgacchati sampayogavasenāti chandāgamanaṃ, tathā pavatto apāyagamanīyo akusalacittuppādo. Atha vā ananurūpaṃ gamanaṃ agamanaṃ, chandena agamanaṃ chandāgamanaṃ, chandena sinehena ananurūpaṃ gamanaṃ pavattanaṃ akattabbakaraṇaṃ viyāti vuttaṃ hoti. ^b^Asekkhapaṭisambhidāppatte^eb^ti asekkhabhūtā paṭisambhidā asekkhapaṭisambhidā, taṃ patte, paṭiladdhāsekkhapaṭisambhideti attho. ^b^Anumatiyā^eb^ti anuññāya, yācanāyāti vuttaṃ hoti.<br/><br/>[03]‘‘Kiñcāpi sekkho’’ti idaṃ na sekkhānaṃ agatigamanasabbhāvena vuttaṃ, asekkhānaṃyeva pana uccinitattāti daṭṭhabbaṃ. Paṭhamamaggeneva hi cattāri agatigamanāni pahīyanti, tasmā kiñcāpi ^a^V1.0045^ea^ sekkho, tathāpi thero āyasmantampi ānandaṃ uccinatūti evamettha sambandho veditabbo. Na pana kiñcāpi sekkho, tathāpi abhabbo agatiṃ gantunti yojetabbaṃ. ‘‘Abhabbo’’tiādinā pana dhammasaṅgītiyā tassa arahabhāvaṃ dassentā vijjamāne guṇe kathenti. Tattha ^b^chandā^eb^ti chandena, sinehenāti attho. ^b^Agatiṃ gantu^eb^nti agantabbaṃ gantuṃ, akattabbaṃ kātunti vuttaṃ hoti. Imāni pana cattāri agatigamanāni bhaṇḍabhājanīye ca vinicchayaṭṭhāne ca labbhanti. Tattha bhaṇḍabhājanīye tāva attano bhārabhūtānaṃ bhikkhūnaṃ amanāpe bhaṇḍe sampatte taṃ parivattitvā manāpaṃ dento chandāgatiṃ gacchati nāma. Attano pana abhārabhūtānaṃ manāpe bhaṇḍe sampatte taṃ parivattitvā amanāpaṃ dento dosāgatiṃ gacchati nāma. Bhaṇḍesu bhājanīyavatthuñca ṭhitikañca ajānanto mohāgatiṃ gacchati nāma. Mukharānaṃ vā rājādinissitānaṃ vā ‘‘ime me amanāpe bhaṇḍe dinne anatthaṃ kareyyu’’nti bhayena parivattitvā manāpaṃ dento bhayāgatiṃ gacchati nāma. Yo pana evaṃ na gacchati, sabbesaṃ tulābhūto pamāṇabhūto majjhattova hutvā yaṃ yassa pāpuṇāti, tadeva tassa deti, ayaṃ catubbidhampi agatiṃ na gacchati nāma. Vinicchayaṭṭhāne pana attano bhārabhūtassa garukāpattiṃ lahukāpattiṃ katvā kathento chandāgatiṃ gacchati nāma. Itarassa lahukāpattiṃ garukāpattiṃ ^a^M1.0050^ea^ katvā kathento dosāgatiṃ gacchati nāma. Āpattivuṭṭhānaṃ pana samuccayakkhandhakañca ajānanto mohāgatiṃ gacchati nāma. Mukharassa vā rājapūjitassa vā ‘‘ayaṃ me garukaṃ katvā āpattiṃ kathentassa anatthampi kareyyā’’ti garukameva lahukāpattiṃ kathento bhayāgatiṃ gacchati nāma. Yo pana sabbesaṃ yathābhūtameva kathesi, ayaṃ catubbidhampi agatigamanaṃ na gacchati nāma. Theropi tādiso catunnampi agatigamanānaṃ paṭhamamaggeneva pahīnattā, tasmā saṅgāyanavasena dhammavinayavinicchaye sampatte chandādivasena aññathā akathetvā yathābhūtameva kathetīti vuttaṃ ^b^‘‘abhabbo…pe… agatiṃ gantu’’^eb^nti. ^b^Pariyatto^eb^ti adhīto, uggahitoti attho.<br/><br/>[03]^b^Uccinitenā^eb^ti uccinitvā gahitena. ^b^Etadahosī^eb^ti etaṃ parivitakkanaṃ ahosi. ^b^Rājagahaṃ kho mahāgocara^eb^nti ettha ‘‘rājagahanti rājagahasāmantaṃ gahetvā vutta’’nti ^b^cūḷagaṇṭhipade majjhimagaṇṭhipade^eb^ ca vuttaṃ. Gāvo caranti etthāti gocaro, gocaro viya gocaro, bhikkhācaraṇaṭṭhānaṃ. So mahanto assa, etthāti vā mahāgocaraṃ, rājagahaṃ. ^b^Thāvarakamma^eb^nti ciraṭṭhāyikammaṃ. ^b^Visabhāgapuggalo^eb^ subhaddasadiso. ^b^Ukkoṭeyyā^eb^ti nivāreyyāti attho. ^b^Ñattidutiyena kammena sāvesī^eb^ti –<br/><br/>[08]‘‘Suṇātu me, āvuso, saṅgho, yadi saṅghassa pattakallaṃ, saṅgho imāni pañca bhikkhusatāni ^a^V1.0046^ea^ sammanneyya ‘rājagahe vassaṃ vasantāni dhammañca vinayañca saṅgāyituṃ, na aññehi bhikkhūhi rājagahe vassaṃ vasitabba’nti, esā ñatti.<br/><br/>[08]‘‘Suṇātu me, āvuso, saṅgho, saṅgho imāni pañca bhikkhusatāni sammannati ‘rājagahe vassaṃ vasantāni dhammañca vinayañca saṅgāyituṃ, na aññehi bhikkhūhi rājagahe vassaṃ vasitabba’nti, yassāyasmato khamati imesaṃ pañcannaṃ bhikkhusatānaṃ sammuti ‘rājagahe vassaṃ vasantānaṃ dhammañca vinayañca saṅgāyituṃ, na aññehi bhikkhūhi rājagahe vassaṃ vasitabba’nti, so tuṇhassa. Yassa nakkhamati, so bhāseyya.<br/><br/>[08]‘‘Sammatāni saṅghena imāni pañca bhikkhusatāni ‘rājagahe vassaṃ vasantāni dhammañca vinayañca saṅgāyituṃ, na aññehi bhikkhūhi rājagahe vassaṃ ^a^M1.0051^ea^ vasitabba’nti, khamati saṅghassa, tasmā tuṇhī, evametaṃ dhārayāmī’’ti (cūḷava. 437) –<br/><br/>[07]Evaṃ ñattidutiyena kammena sāvesi. Idaṃ sandhāya vuttaṃ ‘‘taṃ saṅgītikkhandhake vuttanayeneva ñātabba’’nti.<br/><br/>[03]Ayaṃ pana kammavācā tathāgatassa parinibbānato ekavīsatime divase katā. Vuttañhetaṃ ^b^dīghanikāyaṭṭhakathāyaṃ^eb^ (dī. ni. aṭṭha. 1.paṭhamasaṅgītikathā) ‘‘ayaṃ pana kammavācā tathāgatassa parinibbānato ekavīsatime divase katā. Bhagavā hi visākhapuṇṇamāyaṃ paccūsasamaye parinibbuto, athassa sattāhaṃ suvaṇṇavaṇṇaṃ sarīraṃ gandhamālādīhi pūjayiṃsu. Evaṃ sattāhaṃ sādhukīḷanadivasā nāma ahesuṃ. Tato sattāhaṃ citakāya agginā jhāyi, sattāhaṃ sattipañjaraṃ katvā santhāgārasālāyaṃ dhātupūjaṃ kariṃsūti ekavīsati divasā gatā. Jeṭṭhamūlasukkapakkhapañcamiyaṃ pana dhātuyo bhājayiṃsu. Etasmiṃ dhātubhājanadivase sannipatitassa mahābhikkhusaṅghassa subhaddena vuḍḍhapabbajitena kataṃ anācāraṃ ārocetvā vuttanayeneva bhikkhū uccinitvā ayaṃ kammavācā katā. Imañca pana kammavācaṃ katvā thero bhikkhū āmantesi ‘āvuso idāni tumhākaṃ cattālīsadivasā okāso, tato paraṃ ayaṃ nāma no palibodho atthīti vattuṃ na labbhā, tasmā etthantare yassa rogapalibodho vā ācariyupajjhāyapalibodho vā mātāpitupalibodho vā atthi, pattaṃ vā pana pacitabbaṃ cīvaraṃ vā kātabbaṃ, so taṃ palibodhaṃ chinditvā karaṇīyaṃ karotū’ti. Evañca pana vatvā thero attano pañcasatāya parisāya parivuto rājagahaṃ gato, aññepi mahātherā attano attano parivāraṃ gahetvā sokasallasamappitaṃ ^a^V1.0047^ea^ mahājanaṃ assāsetukāmā taṃ taṃ disaṃ pakkantā. Puṇṇatthero pana sattasatabhikkhuparivāro ‘tathāgatassa parinibbānaṭṭhānaṃ āgatāgataṃ mahājanaṃ assāsessāmī’ti kusinārāyameva aṭṭhāsi. Āyasmā ānando yathā pubbe aparinibbutassa, evaṃ parinibbutassapi bhagavato sayameva pattacīvaramādāya pañcahi bhikkhusatehi saddhiṃ yena sāvatthi tena cārikaṃ pakkāmi. Gacchato panassa parivārā bhikkhū gaṇanapathaṃ vītivattā’’ti. Tasmā tathāgatassa parinibbānato ^a^M1.0052^ea^ tīsu sattāhesu atikkantesu ekavīsatime divase imaṃ kammavācaṃ sāvetvā thero rājagahaṃ pakkantoti veditabbaṃ.<br/><br/>[03]Yadi evaṃ kasmā pana idha ^b^maṅgalasuttaṭṭhakathāyañca^eb^ (khu. pā. aṭṭha. 5.paṭhamamahāsaṅgītikathā) ‘‘sattasu sādhukīḷanadivasesu sattasu ca dhātupūjādivasesu vītivattesū’’ti vuttaṃ? Sattasu dhātupūjādivasesu gahitesu tadavinābhāvato majjhe citakāya jhāpanasattāhampi gahitamevāti katvā visuṃ na vuttaṃ viya dissati. Yadi evaṃ atha kasmā ‘‘aḍḍhamāso atikkanto, diyaḍḍhamāso seso’’ti ca vuttanti? Nāyaṃ doso. Appakañhi ūnamadhikaṃ vā gaṇanūpagaṃ na hoti, tasmā samudāyo appakena adhikopi anadhiko viya hotīti katvā aḍḍhamāsato adhikepi pañca divase ‘‘aḍḍhamāso atikkanto’’ti vuttaṃ ‘‘dvāsītikhandhakavattānaṃ katthaci asītikhandhakavattānī’’ti vacanaṃ viya. Tathā appakena ūnopi ca samudāyo anūno viya hotīti katvā ‘‘diyaḍḍhamāsato ūnepi pañca divase diyaḍḍhamāso seso’’ti ca vuttaṃ. ^b^Satipaṭṭhānavibhaṅgaṭṭhakathāya^eb^ñhi (vibha. aṭṭha. 356) chamāsato ūnepi aḍḍhamāse ‘‘cha māse sajjhāyo kātabbo’’ti vuttavacanaṃ viya. Tattha hi tacapañcakādīsu catūsu pañcakesu dvīsu ca chakkesu ekekasmiṃ anulomato pañcāhaṃ, paṭilomato pañcāhaṃ, anulomapaṭilomato pañcāhaṃ, tathā purimapurimehi pañcakachakkehi saddhiṃ anulomato pañcāhaṃ, paṭilomato pañcāhaṃ, anulomapaṭilomato pañcāhanti evaṃ visuṃ tipañcāhaṃ ekato tipañcāhañca sajjhāyaṃ katvā chamāsaṃ sajjhāyo kātabboti vacanaṃ viya. Tattha hi vakkapañcakādīsu tīsu pañcakesu dvīsu ca chakkesu visuṃ heṭṭhimehi ekato ca sajjhāye pañcannaṃ pañcannaṃ pañcakānaṃ vasena pañcamāsaparipuṇṇā labbhanti, tacapañcake pana visuṃ tipañcāhamevāti aḍḍhamāsoyeveko labbhatīti aḍḍhamāsādhikapañcamāsā labbhanti.<br/><br/>[03]Evaṃ sati yathā tattha aḍḍhamāse ūnepi māsaparicchedena paricchijjamāne sajjhāye cha māsā paricchedakā hontīti paricchijjamānassa sajjhāyassa sattamāsādimāsantaragamananivāraṇatthaṃ chamāsaggahaṇaṃ kataṃ, na sakalachamāse sajjhāyappavattidassanatthaṃ, evamidhāpi māsavasena ^a^V1.0048^ea^ kāle paricchijjamāne ūnepi pañcadivase diyaḍḍhamāso paricchedako hotīti paricchijjamānassa ^a^M1.0053^ea^ kālassa dvimāsādimāsantaragamananivāraṇatthaṃ ‘‘diyaḍḍhamāso seso’’ti diyaḍḍhamāsaggahaṇaṃ katanti evamettha attho gahetabbo. Aññathā ca aṭṭhakathāvacanānaṃ aññamaññavirodho āpajjati. Ekāhameva vā bhagavato sarīraṃ citakāya jhāyīti khuddakabhāṇakānaṃ adhippāyoti gahetabbaṃ. Evañhi sati parinibbānato sattasu sādhukīḷanadivasesu vītivattesu aṭṭhamiyaṃ citakāya bhagavato sarīraṃ jhāpetvā tato paraṃ sattasu divasesu dhātupūjaṃ akaṃsūti aḍḍhamāso atikkanto, gimhānaṃ diyaḍḍho ca māso seso hoti. Parinibbānasuttantapāḷiyampi hi citakāya jhāpanasattāhaṃ na āgataṃ, dveyeva sattāhāni āgatāni, upaparikkhitvā pana yaṃ ruccati, taṃ gahetabbaṃ. Ito aññena vā pakārena yathā na virujjhati, tathā kāraṇaṃ pariyesitabbaṃ. Yaṃ panettha ^b^kenaci^eb^ vuttaṃ ‘‘aḍḍhamāso atikkantoti ettha eko divaso naṭṭho. So pāṭipadadivaso kolāhaladivaso nāma, tasmā idha na gahito’’ti. Taṃ na sundaraṃ parinibbānasuttantapāḷiyaṃ pāṭipadadivasatoyeva paṭṭhāya sattāhassa vuttattā aṭṭhakathāyañca parinibbānadivasenapi saddhiṃ tiṇṇaṃ sattāhānaṃ gahitattā. Tathā hi parinibbānadivasena saddhiṃ tiṇṇaṃ sattāhānaṃ gahitattā jeṭṭhamūlasukkapañcamī ekavīsatimo divaso hoti.<br/><br/>[03]^b^Sattasu sādhukīḷanadivasesū^eb^ti ettha sādhukīḷanaṃ nāma saṃvegavatthuṃ kittetvā kittetvā aniccatāpaṭisaṃyuttāni gītāni gāyitvā pūjāvasena kīḷanato sundaraṃ kīḷananti ^b^sādhukīḷanaṃ^eb^. Atha vā saparahitasādhanaṭṭhena sādhu, tesaṃ saṃvegavatthuṃ kittetvā kittetvā kīḷanaṃ sādhukīḷanaṃ, uḷārapuññapasavanato samparāyikatthāvirodhikīḷāvihāroti attho. Ettha ca purimasmiṃ sattāhe sādhukīḷāya ekadesena katattā sādhukīḷanadivasā nāma te jātā. Visesato pana dhātupūjādivasesuyeva sādhukīḷanaṃ akaṃsu. Tatoyeva ca mahāparinibbānasuttantapāḷiyaṃ –<br/><br/>[08]‘‘Atha kho kosinārakā mallā bhagavato sarīrāni sattāhaṃ santhāgāre sattipañjaraṃ karitvā dhanupākāraṃ parikkhipāpetvā ^a^M1.0054^ea^ naccehi gītehi vāditehi mālehi gandhehi sakkariṃsu garuṃ kariṃsu mānesuṃ pūjesu’’nti (dī. ni. 2.235).<br/><br/>[07]Etassa aṭṭhakathāyaṃ (dī. ni. aṭṭha. 2.235) vuttaṃ –<br/><br/>[08]‘‘Kasmā ^a^V1.0049^ea^ panete evamakaṃsūti? Ito purimesu dvīsu sattāhesu te bhikkhusaṅghassa ṭhānanisajjokāsaṃ karontā khādanīyabhojanīyādīni saṃvidahantā sādhukīḷikāya okāsaṃ na labhiṃsu. Tato nesaṃ ahosi ‘imaṃ sattāhaṃ sādhukīḷitaṃ kīḷissāma, ṭhānaṃ kho panetaṃ vijjati, yaṃ amhākaṃ pamattabhāvaṃ ñatvā kocideva āgantvā dhātuyo gaṇheyya, tasmā ārakkhaṃ ṭhapetvā kīḷissāmā’ti, tena te evamakaṃsū’’ti.<br/><br/>[07]Tasmā visesato sādhukīḷikā dhātupūjādivasesuyevāti daṭṭhabbaṃ. Te pana dhātupūjāya katattā ‘‘dhātupūjādivasā’’ti pākaṭā jātāti āha ^b^‘‘sattasu ca dhātupūjādivasesū’’^eb^ti. ^b^Upakaṭṭhā^eb^ti āsannā. Vassaṃ upanenti upagacchanti etthāti ^b^vassūpanāyikā^eb^. ^b^Ekaṃ maggaṃ gato^eb^ti cārikaṃ caritvā mahājanaṃ assāsetuṃ ekena maggena gato. Evaṃ anuruddhattherādayopi tesu tesu janapadesu cārikaṃ caritvā mahājanaṃ assāsentā gatāti daṭṭhabbaṃ. ^b^Yena sāvatthi, tena cārikaṃ pakkāmī^eb^ti yattha sāvatthi, tattha cārikaṃ pakkāmi, yena vā disābhāgena sāvatthi pakkamitabbā hoti, tena disābhāgena cārikaṃ pakkāmīti attho.<br/><br/>[03]^b^Tatrā^eb^ti tassaṃ sāvatthiyaṃ. ^b^Suda^eb^nti nipātamattaṃ. ^b^Aniccatādipaṭisaṃyuttāyā^eb^ti ‘‘sabbe saṅkhārā aniccā’’tiādinayappavattāya. Asamucchinnataṇhānusayattā avijjātaṇhābhisaṅkhatena kammunā bhavayonigatiṭhitisattāvāsesu khandhapañcakasaṅkhātaṃ attabhāvaṃ janeti abhinibbattetīti jano, kilese janeti, ajani, janissatīti vā jano, mahanto janoti ^b^mahājano,^eb^ taṃ mahājanaṃ, bahujananti attho. ^b^Saññāpetvā^eb^ti samassāsetvā. ^b^Gandhakuṭiyā dvāraṃ vivaritvā^eb^ti paribhogacetiyabhāvato gandhakuṭiṃ vanditvā gandhakuṭiyā dvāraṃ vivarīti veditabbaṃ. Teneva dīghanikāyaṭṭhakathāyaṃ (dī. ni. aṭṭha. 1.paṭhamamahāsaṅgītikathā) ‘‘gandhakuṭiṃ vanditvā’’ti vuttaṃ. Milātaṃ mālākacavaraṃ ^b^milātamālākacavaraṃ^eb^. ^b^Yathāṭhāne ṭhapetvā^eb^ti paṭhamaṭhitaṭṭhānaṃ anatikkamitvā ^a^M1.0055^ea^ yathāṭhitaṭṭhāneyeva ṭhapetvāti attho. ^b^Bhagavato ṭhitakāle karaṇīyaṃ vattaṃ sabbamakāsī^eb^ti senāsane kattabbavattaṃ sandhāya vuttaṃ. Karonto ca nhānakoṭṭhake sammajjanaudakūpaṭṭhānādikālesu gandhakuṭiṃ gantvā ‘‘nanu bhagavā ayaṃ tumhākaṃ nhānakālo, ayaṃ dhammadesanākālo, ayaṃ bhikkhūnaṃ ovādadānakālo, ayaṃ sīhaseyyaṃ kappanakālo, ayaṃ mukhadhovanakālo’’tiādinā nayena paridevamānova akāsi. Tamenaṃ aññatarā devatā ‘‘bhante ānanda, tumhe evaṃ paridevamānā kathaṃ aññe assāsayissathā’’ti saṃvejesi. So tassā vacanena saṃviggahadayo santhambhitvā tathāgatassa parinibbānato pabhuti ṭhānanisajjabahulatāya ussannadhātukaṃ ^a^V1.0050^ea^ kāyaṃ samassāsetuṃ khīravirecanaṃ pivi. Idāni taṃ dassento ^b^‘‘atha thero’’^eb^tiādimāha.<br/><br/>[03]^b^Ussannadhātuka^eb^nti upacitasemhādidhātukaṃ kāyaṃ. ^b^Samassāsetu^eb^nti santappetuṃ. ^b^Dutiyadivase^eb^ti devatāya saṃvejitadivasato. ‘‘Jetavanavihāraṃ paviṭṭhadivasato vā dutiyadivase’’ti vadanti. Viriccati etenāti virecanaṃ, osadhaparibhāvitaṃ khīrameva virecananti ^b^khīravirecanaṃ^eb^. ^b^Yaṃ sandhāyā^eb^ti yaṃ bhesajjapānaṃ sandhāya. Aṅgasubhatāya subhoti evaṃ laddhanāmattā ^b^subhena māṇavena^eb^. ^b^Pahitaṃ māṇavaka^eb^nti ‘‘satthā parinibbuto ānandatthero kirassa pattacīvaraṃ gahetvā āgato, mahājano ca taṃ dassanāya upasaṅkamatī’’ti sutvā ‘‘vihāraṃ kho pana gantvā mahājanamajjhe na sakkā sukhena paṭisanthāraṃ vā kātuṃ dhammakathaṃ vā sotuṃ, gehaṃ āgataṃyeva naṃ disvā sukhena paṭisanthāraṃ karissāmi, ekā ca me kaṅkhā atthi, tampi naṃ pucchissāmī’’ti cintetvā subhena māṇavena pesitaṃ māṇavakaṃ. ^b^Etadavocā^eb^ti etaṃ ‘‘akālo kho’’tiādikaṃ ānandatthero avoca. ^b^Akālo kho^eb^ti ajja gantuṃ yuttakālo na hoti. Kasmāti ce āha ^b^‘‘atthi me ajjā’’^eb^tiādi. ^b^Bhesajjamattā^eb^ti appamattakaṃ bhesajjaṃ. Appattho hi ayaṃ mattāsaddo ‘‘mattā sukhapariccāgā’’tiādīsu viya.<br/><br/>[03]^b^Dutiyadivase^eb^ti khīravirecanaṃ pītadivasato dutiyadivase. ^b^Cetakattherenā^eb^ti cetiyaraṭṭhe jātattā ‘‘cetako’’ti evaṃladdhanāmena. ^b^Subhena māṇavena puṭṭho^eb^ti ‘‘yesu dhammesu bhavaṃ gotamo imaṃ lokaṃ ^a^M1.0056^ea^ patiṭṭhāpesi, te tassa accayena naṭṭhā nu kho, dharanti, sace dharanti, ānando jānissati, handa naṃ pucchāmī’’ti evaṃ cintetvā ‘‘yesaṃ so bhavaṃ gotamo dhammānaṃ vaṇṇavādī ahosi, yattha ca imaṃ janataṃ samādapesi nivesesi patiṭṭhāpesi, katamesānaṃ kho bho ānanda dhammānaṃ so bhavaṃ gotamo vaṇṇavādī ahosī’’tiādinā (dī. ni. 1.448) subhena māṇavena puṭṭho. Athassa thero tīṇi piṭakāni sīlakkhandhādīhi tīhi khandhehi saṅgahetvā dassento ‘‘tiṇṇaṃ kho, māṇava, khandhānaṃ so bhagavā vaṇṇavādī’’tiādinā subhasuttamabhāsi. Taṃ sandhāya vuttaṃ ^b^‘‘dīghanikāye subhasuttaṃ nāma dasamaṃ suttamabhāsī’’^eb^ti.<br/><br/>[03]^b^Khaṇḍaphullapaṭisaṅkharaṇa^eb^nti ettha ^b^khaṇḍa^eb^nti chinnaṃ. ^b^Phulla^eb^nti bhinnaṃ. Tesaṃ ^b^paṭisaṅkharaṇaṃ^eb^ puna sammā pākatikakaraṇaṃ, abhinavakaraṇanti vuttaṃ hoti. ^b^Rājagaha^eb^nti evaṃnāmakaṃ nagaraṃ. Tañhi mandhatumahāgovindādīhi pariggahitattā ‘‘rājagaha’’nti vuccati. ^b^Chaḍḍitapatitauklāpā^eb^ti chaḍḍitā ca patitā ca uklāpā ca ahesunti attho. Idaṃ vuttaṃ hoti – bhagavato parinibbānaṭṭhānaṃ gacchantehi ^a^V1.0051^ea^ bhikkhūhi chaḍḍitā vissaṭṭhā, tatoyeva ca upacikādīhi khāditattā ito cito ca patitā, sammajjanābhāvena ākiṇṇakacavarattā uklāpā ca ahesunti. Imamevatthaṃ dassento āha ^b^‘‘bhagavato hī’’^eb^tiādi. Paricchedavasena veṇiyati dissatīti ^b^pariveṇaṃ^eb^. ^b^Tatthā^eb^ti tesu vihāresu. Khaṇḍaphullapaṭisaṅkharaṇanti iminā sambandho. ^b^Paṭhamaṃ māsa^eb^nti vassānassa paṭhamaṃ māsaṃ, accantasaṃyoge cetaṃ upayogavacanaṃ. Senāsanavattānaṃ paññattattā ^b^senāsanakkhandhake^eb^ ca senāsanapaṭibaddhānaṃ bahūnaṃ vacanato ‘‘bhagavatā…pe… vaṇṇita’’nti vuttaṃ.<br/><br/>[03]^b^Dutiyadivase^eb^ti ‘‘khaṇḍaphullapaṭisaṅkharaṇaṃ karomā’’ti cintitadivasato dutiyadivase. So ca vassūpanāyikadivasato dutiyadivasoti veditabbo. Te hi therā āsāḷhīpuṇṇamāya uposathaṃ katvā pāṭipade sannipatitvā vassaṃ upagantvā evaṃ cintesuṃ. ^b^Ajātasattu rājā^eb^ti ajāto hutvā pituno paccatthiko jātoti ‘‘ajātasattū’’ti laddhavohāro rājā. Tasmiṃ kira kucchigate deviyā evarūpo dohaḷo uppajji ‘‘aho vatāhaṃ rañño dakkhiṇabāhuto lohitaṃ piveyya’’nti ^a^M1.0057^ea^. Atha tassā kathetuṃ asakkontiyā kisabhāvaṃ dubbaṇṇabhāvañca disvā rājā sayameva pucchitvā ñatvā ca vejje pakkosāpetvā suvaṇṇasatthakena bāhuṃ phāletvā suvaṇṇasarakena lohitaṃ gahetvā udakena sambhinditvā pāyesi. Nemittakā taṃ sutvā ‘‘esa gabbho rañño sattu bhavissati, iminā rājā haññissatī’’ti byākariṃsu, tasmā ‘‘ajātoyeva rañño sattu bhavissatī’’ti nemittakehi niddiṭṭhattā ajātasattu nāma jāto. ^b^Ki^eb^nti kāraṇapucchanatthe nipāto, kasmāti attho. ^b^Paṭivedesu^eb^nti nivedesuṃ, jānāpesunti attho. ^b^Vissatthā^eb^ti nirāsaṅkacittā. ^b^Āṇācakka^eb^nti āṇāyeva appaṭihatavuttiyā pavattanaṭṭhena cakkanti āṇācakkaṃ. ^b^Sannisajjaṭṭhāna^eb^nti sannipatitvā nisīdanaṭṭhānaṃ.<br/><br/>[03]^b^Rājabhavanavibhūti^eb^nti rājabhavanasampattiṃ. ^b^Avahasantamivā^eb^ti avahāsaṃ kurumānaṃ viya. ^b^Siriyā niketamivā^eb^ti siriyā vasanaṭṭhānamiva. ^b^Ekanipātatitthamiva ca devamanussanayanavihaṅgāna^eb^nti ekasmiṃ pānīyatitthe sannipatantā pakkhino viya sabbesaṃ janānaṃ cakkhūni maṇḍapeyeva nipatantīti devamanussānaṃ nayanasaṅkhātavihaṅgānaṃ ekanipātatitthamiva ca. ^b^Lokarāmaṇeyyakamiva sampiṇḍita^eb^nti ekattha sampiṇḍitaṃ rāsikataṃ loke ramaṇīyabhāvaṃ viya. Yadi loke vijjamānaṃ ramaṇīyattaṃ sabbameva ānetvā ekattha sampiṇḍitaṃ siyā, taṃ viyāti vuttaṃ hoti. ‘‘Daṭṭhabbasāramaṇḍanti pheggurahitasāraṃ viya kasaṭavinimuttaṃ pasannabhūtaṃ viya ca daṭṭhabbesu daṭṭhuṃ araharūpesu sārabhūtaṃ pasannabhūtañcā’’ti tīsupi ^b^gaṇṭhipadesu^eb^ vuttaṃ. Daṭṭhabbo dassanīyo ^a^V1.0052^ea^ sārabhūto visiṭṭhataro maṇḍo maṇḍanaṃ alaṅkāro etassāti ^b^daṭṭhabbasāramaṇḍo,^eb^ maṇḍapoti evamettha attho gahetabboti amhākaṃ khanti, upaparikkhitvā yuttataraṃ gahetabbaṃ. Maṇḍaṃ sūriyarasmiṃ pāti nivāretīti ^b^maṇḍapo^eb^. ^b^Vividha…pe… cāruvitāna^eb^nti ettha kusumadāmāni ca tāni olambakāni cāti kusumadāmaolambakāni. Ettha ca visesanassa paranipāto daṭṭhabbo, olambakakusumadāmānīti attho. Tāni vividhāni anekappakārāni viniggalantaṃ vamentaṃ nikkhāmentamiva cāru sobhanaṃ vitānaṃ etthāti ^b^vividhakusumadāmaolambakaviniggalantacāruvitāno,^eb^ maṇḍapo, taṃ alaṅkaritvāti yojetabbaṃ. ^b^Ratanavicitramaṇikaoṭṭimatalamivā^eb^ti nānāpupphūpahāravicittasupariniṭṭhitabhūmikammattāyeva nānāratanehi ^a^M1.0058^ea^ vicittabhūtamaṇikoṭṭimatalamivāti attho. Ettha ca ratanavicittaggahaṇaṃ nānāpupphūpahāravicittatāya nidassanaṃ, maṇikoṭṭimatalaggahaṇaṃ supariniṭṭhitabhūmiparikammatāyāti veditabbaṃ. Maṇiyo koṭṭetvā katatalattā maṇikoṭṭanena nibbattatalanti maṇikoṭṭimatalaṃ. ^b^Na^eb^nti maṇḍapaṃ. ^b^Pupphūpahāro^eb^ pupphapūjā. ^b^Uttarābhimukha^eb^nti uttaradisābhimukhaṃ. ^b^Āsanāraha^eb^nti nisīdanārahaṃ. ^b^Dantakhacita^eb^nti dantehi racitaṃ, dantehi katanti vuttaṃ hoti. ^b^Etthā^eb^ti āsane. ^b^Niṭṭhitaṃ bhante mama kicca^eb^nti mayā kattabbakiccaṃ niṭṭhitanti attho.<br/><br/>[03]Tasmiṃ pana divase ekacce bhikkhū āyasmantaṃ ānandaṃ sandhāya evamāhaṃsu ‘‘imasmiṃ bhikkhusaṅghe eko bhikkhu vissagandhaṃ vāyanto vicaratī’’ti. Thero taṃ sutvā ‘‘imasmiṃ bhikkhusaṅghe añño vissagandhaṃ vāyanto vicaraṇakabhikkhu nāma natthi, addhā ete maṃ sandhāya vadantī’’ti saṃvegaṃ āpajji. Ekacce naṃ āhaṃsuyeva ‘‘sve, āvuso, sannipāto’’tiādi. Idāni taṃ dassento āha ^b^‘‘bhikkhū āyasmantaṃ ānandaṃ āhaṃsū’’^eb^tiādi. ^b^Tenā^eb^ti tasmā. ^b^Āvajjesī^eb^ti upanāmesi. ^b^Anupādāyā^eb^ti taṇhādiṭṭhivasena kañci dhammaṃ agahetvā, yehi vā kilesehi sabbehi vimuccati, tesaṃ lesamattampi agahetvāti attho. ^b^Āsavehī^eb^ti bhavato ābhavaggaṃ dhammato vā āgotrabhuṃ savanato pavattanato āsavasaññitehi kilesehi. Lakkhaṇavacanañcetaṃ āsavehīti, tadekaṭṭhatāya pana sabbehipi kilesehi, sabbehipi pāpadhammehi cittaṃ vimuccatiyeva. ^b^Cittaṃ vimuccī^eb^ti cittaṃ arahattamaggakkhaṇe āsavehi vimuccamānaṃ katvā arahattaphalakkhaṇe vimuccīti attho. ^b^Caṅkamenā^eb^ti caṅkamanakiriyāya. Vivaṭṭūpanissayabhūtaṃ kataṃ upacitaṃ puññaṃ etenāti ^b^katapuñño,^eb^ arahattādhigamāya katādhikāroti attho. ^b^Padhānamanuyuñjā^eb^ti vīriyaṃ anuyuñja, arahattādhigamāya anuyogaṃ karohīti attho. ^b^Kathādoso nāma natthī^eb^ti kathāya aparajjhaṃ nāma natthi. ^b^Accāraddhaṃ vīriya^eb^nti ativiya āraddhaṃ vīriyaṃ. ^b^Uddhaccāyā^eb^ti ^a^V1.0053^ea^ uddhatabhāvāya. ^b^Vīriyasamataṃ yojemī^eb^ti caṅkamanavīriyassa adhimattattā tassa pahānavasena samādhinā samarasatāpādanena vīriyasamataṃ yojemi.<br/><br/>[03]^b^Dutiyadivase^eb^ti ^a^M1.0059^ea^ therena arahattappattadivasato dutiyadivase. ^b^Dhammasabhāyaṃ sannipatitā^eb^ti pakkhassa pañcamiyaṃ sannipatiṃsu. ^b^Attano arahattappattiṃ ñāpetukāmo^eb^ti ‘‘sekkhatāya dhammasaṅgītiyā gahetuṃ ayuttampi bahussutattā gaṇhissāmā’’ti cintetvā nisinnānaṃ therānaṃ ‘‘idāni arahattappatto’’ti somanassuppādanatthaṃ ‘‘appamatto hohī’’ti dinnaovādassa saphalatādīpanatthaṃ attupanāyikaṃ akatvā aññabyākaraṇassa bhagavatā saṃvaṇṇitattā ca thero attano arahattappattiṃ ñāpetukāmo ahosīti veditabbaṃ. ^b^Yathāvuḍḍha^eb^nti vuḍḍhapaṭipāṭiṃ anatikkamitvā. ^b^Eke^eb^ti majjhimabhāṇakānaṃyeva eke. Pubbe vuttampi hi sabbaṃ majjhimabhāṇakā vadantiyevāti veditabbaṃ. Dīghabhāṇakā (dī. ni. aṭṭha. 1.paṭhamamahāsaṅgītikathā) panettha evaṃ vadanti –<br/><br/>[08]‘‘Atha kho āyasmā ānando arahā samāno sannipātaṃ agamāsi. Kathaṃ agamāsi? ‘Idānimhi sannipātamajjhaṃ pavisanāraho’ti haṭṭhatuṭṭhacitto ekaṃsaṃ cīvaraṃ katvā bandhanā muttatālapakkaṃ viya paṇḍukambale nikkhittajātimaṇi viya vigatavalāhake nabhe samuggatapuṇṇacando viya bālātapasamphassavikasitareṇupiñjaragabbhaṃ padumaṃ viya ca parisuddhena pariyodātena sappabhena sassirikena mukhavarena attano arahattappattiṃ ārocayamāno viya ca agamāsi. Atha naṃ disvā āyasmato mahākassapassa etadahosi ‘sobhati vata bho arahattappatto ānando, sace satthā dhareyya, addhā ajja ānandassa sādhukāraṃ dadeyya, handa imassāhaṃ idāni satthārā dātabbaṃ sādhukāraṃ dadāmī’ti tikkhattuṃ sādhukāramadāsī’’ti.<br/><br/>[07]^b^Ākāsena āgantvā nisīdītipi eke^eb^ti ettha pana tesaṃ tesaṃ tathā tathā gahetvā āgatamattaṃ ṭhapetvā visuṃ visuṃ vacane aññaṃ visesakāraṇaṃ natthīti vadanti. Upatissatthero panāha ‘‘sattamāsaṃ katāya dhammasaṅgītiyā kadāci pathaviyaṃ nimujjitvā āgatattā taṃ gahetvā eke vadanti. Kadāci ākāsena āgatattā taṃ gahetvā eke vadantī’’ti.<br/><br/>[03]^b^Bhikkhū^eb^^a^M1.0060^ea^^b^āmantesī^eb^ti bhikkhū ālapi abhāsi sambodhesīti ayamettha attho. Aññatra pana ñāpanepi hoti. Yathāha – ‘‘āmantayāmi vo, bhikkhave, (dī. ni. 2.218) paṭivedayāmi ^a^V1.0054^ea^ vo, bhikkhave’’ti (a. ni. 7.72). Pakkosanepi dissati. Yathāha ‘‘ehi tvaṃ, bhikkhu, mama vacanena sāriputtaṃ āmantehī’’ti (a. ni. 9.11). ^b^Āvuso^eb^ti āmantanākāradīpanaṃ. ^b^Kaṃ dhuraṃ katvā^eb^ti kaṃ jeṭṭhakaṃ katvā. ^b^Kiṃ ānando nappahotī^eb^ti aṭṭhakathācariyehi ṭhapitapucchā. ^b^Nappahotī^eb^ti na sakkoti. ^b^Etadagga^eb^nti eso aggo. Liṅgavipallāsena hi ayaṃ niddeso. ^b^Yadida^eb^nti ca yo ayanti attho, yadidaṃ khandhapañcakanti vā yojetabbaṃ. ^b^Sammannī^eb^ti sammataṃ akāsi. ^b^Upāliṃ vinayaṃ puccheyya^eb^nti pucchadhātussa dvikammakattā vuttaṃ. ^b^Bījaniṃ gahetvā^eb^ti ettha bījanīgahaṇaṃ dhammakathikānaṃ dhammatāti veditabbaṃ. Bhagavāpi hi dhammakathikānaṃ dhammatādassanatthameva vicittabījaniṃ gaṇhāti. Na hi aññathā sabbassapi lokassa alaṅkārabhūtaṃ paramukkaṃsagatasikkhāsaṃyamānaṃ buddhānaṃ mukhacandamaṇḍalaṃ paṭicchādetabbaṃ hoti. ‘‘Paṭhamaṃ, āvuso upāli, pārājikaṃ kattha paññatta’’nti kasmā vuttaṃ, nanu tassa saṅgītiyā purimakāle paṭhamabhāvo na yuttoti? No na yutto bhagavatā paññattānukkamena pātimokkhuddesānukkamena ca paṭhamabhāvassa siddhattā. Yebhuyyena hi tīṇi piṭakāni bhagavato dharamānakāle ṭhitānukkameneva saṅgītāni, visesato vinayābhidhammapiṭakānīti daṭṭhabbaṃ. ^b^Kismiṃ vatthusmiṃ methunadhamme^eb^ti ca nimittatthe bhummavacanaṃ.<br/><br/>[03]^b^Vatthumpi pucchī^eb^tiādi ‘‘kattha paññatta’’ntiādinā dassitena saha tato avasiṭṭhampi saṅgahetvā dassanavasena vuttaṃ. Kiṃ panettha paṭhamapārājikapāḷiyaṃ kiñci apanetabbaṃ vā pakkhipitabbaṃ vā āsi nāsīti? Buddhassa bhagavato bhāsite apanetabbaṃ nāma natthi. Na hi tathāgatā ekabyañjanampi niratthakaṃ vadanti, sāvakānaṃ pana devatānaṃ vā bhāsite apanetabbampi hoti, taṃ dhammasaṅgāhakattherā apanayiṃsu, pakkhipitabbaṃ pana sabbatthāpi atthi, tasmā yaṃ yattha pakkhipituṃ yuttaṃ, taṃ tattha pakkhipiṃsuyeva. Kiṃ pana tanti ce? ‘‘Tena samayenā’’ti vā ‘‘tena kho pana samayenā’’ti vā ‘‘atha kho’’iti vā ‘‘evaṃ vutte’’ti vā ‘‘etadavocā’’ti vā evamādikaṃ sambandhavacanamattaṃ. Evaṃ pakkhipitabbayuttaṃ pakkhipitvā pana idaṃ paṭhamapārājikanti ṭhapesuṃ ^a^M1.0061^ea^. Paṭhamapārājike saṅgahamāruḷhe pañca arahantasatāni saṅgahaṃ āropitanayeneva gaṇasajjhāyamakaṃsu. ‘‘Tena samayena buddho bhagavā verañjāyaṃ viharatī’’ti ca nesaṃ sajjhāyārambhakāleyeva sādhukāraṃ dadamānā viya mahāpathavī udakapariyantaṃ katvā kampittha. Te eteneva nayena sesapārājikānipi saṅgahaṃ āropetvā ‘‘idaṃ pārājikakaṇḍa’’nti ṭhapesuṃ. Evaṃ terasa saṅghādisesāni ‘‘terasaka’’ntiādīni vatvā vīsādhikāni dve sikkhāpadasatāni ‘‘mahāvibhaṅgo’’ti kittetvā ṭhapesuṃ. Mahāvibhaṅgāvasānepi purimanayeneva mahāpathavī akampittha. Tato bhikkhunivibhaṅge aṭṭha sikkhāpadāni ‘‘pārājikakaṇḍaṃ ^a^V1.0055^ea^ nāmā’’tiādīni vatvā tīṇi sikkhāpadasatāni cattāri ca sikkhāpadāni ‘‘bhikkhunivibhaṅgo’’ti kittetvā ‘‘ayaṃ ubhatovibhaṅgo nāma catusaṭṭhibhāṇavāro’’ti ṭhapesuṃ. Ubhatovibhaṅgāvasānepi vuttanayeneva pathavī akampittha. Etenevupāyena asītibhāṇavāraparimāṇaṃ khandhakaṃ pañcavīsatibhāṇavāraparimāṇaṃ parivārañca saṅgahaṃ āropetvā ‘‘idaṃ vinayapiṭakaṃ nāmā’’ti ṭhapesuṃ. Vinayapiṭakāvasānepi vuttanayeneva pathavīkampo ahosi. Taṃ āyasmantaṃ upālittheraṃ paṭicchāpesuṃ ‘‘āvuso, idaṃ tuyhaṃ nissitake vācehī’’ti evamettha avuttopi viseso veditabbo.<br/><br/>[03]Evaṃ vinayapiṭakaṃ saṅgahamāropetvā suttantapiṭakaṃ saṅgāyiṃsu. Idāni taṃ dassento āha ^b^‘‘vinayaṃ saṅgāyitvā’’^eb^tiādi. ^b^Mahākassapatthero ānandattheraṃ dhammaṃ pucchī^eb^ti ettha ayamanukkamo veditabbo – ānandatthere dantakhacitaṃ bījaniṃ gahetvā dhammāsane nisinne āyasmā mahākassapatthero bhikkhū pucchi ‘‘kataraṃ, āvuso, piṭakaṃ paṭhamaṃ saṅgāyāmā’’ti? ‘‘Suttantapiṭakaṃ, bhanteti. Suttantapiṭake catasso saṅgītiyo, tāsu paṭhamaṃ kataraṃ saṅgītinti? Dīghasaṅgītiṃ, bhanteti. Dīghasaṅgītiyaṃ catuttiṃsa suttāni, tayo ca vaggā, tesu paṭhamaṃ kataraṃ vagganti. Sīlakkhandhavaggaṃ, bhanteti. Sīlakkhandhavagge terasa suttantā, tesu paṭhamaṃ kataraṃ suttanti? Brahmajālasuttaṃ nāma bhante tividhasīlālaṅkataṃ nānāvidhamicchājīvakuhanalapanādividdhaṃsanaṃ dvāsaṭṭhidiṭṭhijālaviniveṭhanaṃ dasasahassilokadhātupakampanaṃ, taṃ paṭhamaṃ saṅgāyāmā’’ti. Atha kho āyasmā mahākassapo āyasmantaṃ ānandaṃ etadavoca ‘‘brahmajālaṃ, āvuso ānanda, kattha bhāsita’’nti?<br/><br/>[03]^b^Antarā^eb^^a^M1.0062^ea^^b^ca bhante rājagahaṃ antarā ca nāḷanda^eb^nti ettha ^b^antarā^eb^-saddo kāraṇakhaṇacittavemajjhavivarādīsu dissati. Tathā hi ‘‘tadantaraṃ ko jāneyya aññatra tathāgatā’’ti (a. ni. 6.44; 10.75) ca, ‘‘janā saṅgamma mantenti, mañca tañca kimantara’’nti (saṃ. ni. 1.228) ca ādīsu kāraṇe antarāsaddo vattati. ‘‘Addasa maṃ bhante aññatarā itthī vijjantarikāya bhājanaṃ dhovantī’’tiādīsu (ma. ni. 2.149) khaṇe. ‘‘Yassantarato na santi kopā’’tiādīsu (udā. 20) citte. ‘‘Antarā vosānamāpādī’’tiādīsu vemajjhe. ‘‘Api cāyaṃ tapodā dvinnaṃ mahānirayānaṃ antarikāya āgacchatī’’tiādīsu (pārā. 231) vivare. Svāyamidha vivare vattati, tasmā rājagahassa ca nāḷandāya ca vivareti evamettha attho daṭṭhabbo, antarāsaddena pana yuttattā upayogavacanaṃ kataṃ. Īdisesu ca ṭhānesu akkharacintakā ‘‘antarā gāmañca nadiñca yātī’’ti evaṃ ekameva ^a^V1.0056^ea^ antarāsaddaṃ payujjanti, so dutiyapadenapi yojetabbo hoti. Ayojiyamāne upayogavacanaṃ na pāpuṇāti sāmivacanappasaṅge antarāsaddayogena upayogavacanassa icchitattā. Idha pana yojetvā evaṃ vutto. ^b^Rājāgārake^eb^ti tattha rañño kīḷanatthaṃ paṭibhānacittavicitraṃ agāraṃ akaṃsu, taṃ rājāgārakanti pavuccati, tasmiṃ. ^b^Ambalaṭṭhikā^eb^ti rañño uyyānaṃ. Tassa kira dvārasamīpe taruṇo ambarukkho atthi, taṃ ambalaṭṭhikāti vadanti. Tassa avidūrabhavattā uyyānampi ambalaṭṭhikātveva saṅkhyaṃ gataṃ ‘‘varuṇānagara’’ntiādīsu viya.<br/><br/>[03]^b^Suppiyañca paribbājaka^eb^nti ettha ^b^suppiyo^eb^ti tassa nāmaṃ, ^b^paribbājako^eb^ti sañjayassa antevāsī channaparibbājako. ^b^Brahmadattañca māṇavaka^eb^nti ettha ^b^brahmadatto^eb^ti tassa nāmaṃ. ^b^Māṇavo^eb^ti sattopi coropi taruṇopi vuccati. Tathā hi –<br/><br/>[21]‘‘Coditā devadūtehi, ye pamajjanti māṇavā;<br/><br/>[22]Te dīgharattaṃ socanti, hīnakāyūpagā narā’’ti. (ma. ni. 3.271; a. ni. 3.36) –<br/><br/>[07]Ādīsu satto māṇavoti vutto. ‘‘Māṇavehipi samāgacchanti katakammehipi akatakammehipī’’tiādīsu (ma. ni. 2.149) coro. ‘‘Ambaṭṭhamāṇavo aṅgako māṇavo’’tiādīsu (dī. ni. 1.258-261, 316) taruṇo māṇavoti vutto. Idhāpi ayameva ^a^M1.0063^ea^ adhippeto. Idaṃ vuttaṃ hoti ‘‘brahmadattaṃ nāma taruṇapurisaṃ ārabbhā’’ti. ^b^Jīvakambavane^eb^ti jīvakassa komārabhaccassa ambavane. Atha ‘‘kaṃ ārabbhā’’ti avatvā ‘‘kenasaddhi’’nti kasmā vuttaṃ? Na etaṃ suttaṃ bhagavatā eva vuttaṃ, raññāpi ‘‘yathā nu kho imāni puthusippāyatanānī’’tiādinā kiñci kiñci vuttaṃ atthi, tasmā evaṃ vuttanti daṭṭhabbaṃ. ^b^Vedehiputtenā^eb^ti ayaṃ kosalarañño dhītāya putto, na videharañño, ‘‘vedehī’’ti pana paṇḍitādhivacanametaṃ. Vidanti etenāti vedo, ñāṇassetaṃ adhivacanaṃ. Vedena īhati ghaṭati vāyamatīti vedehī, vedehiyā putto vedehiputto, tena.<br/><br/>[03]^b^Etenevupāyena pañca nikāye pucchī^eb^ti ettha ayamanukkamo veditabbo. Vuttanayena brahmajālassa pucchāvisajjanāvasāne pañca arahantasatāni sajjhāyamakaṃsu. Vuttanayeneva ca pathavīkampo ahosi. Evaṃ brahmajālaṃ saṅgāyitvā tato paraṃ ‘‘sāmaññaphalaṃ panāvuso ānanda, kattha bhāsita’’ntiādinā pucchāvisajjanānukkamena saddhiṃ brahmajālena terasasuttantaṃ saṅgāyitvā ‘‘ayaṃ ^a^V1.0057^ea^ sīlakkhandhavaggo nāmā’’ti kittetvā ṭhapesuṃ. Tadanantaraṃ mahāvaggaṃ, tadanantaraṃ pāthikavagganti evaṃ tivaggasaṅgahaṃ catuttiṃsasuttantapaṭimaṇḍitaṃ catusaṭṭhibhāṇavāraparimāṇaṃ tantiṃ saṅgāyitvā ‘‘ayaṃ dīghanikāyo nāmā’’ti vatvā āyasmantaṃ ānandattheraṃ paṭicchāpesuṃ ‘‘āvuso, imaṃ tuyhaṃ nissitake vācehī’’ti. Tato anantaraṃ asītibhāṇavāraparimāṇaṃ majjhimanikāyaṃ saṅgāyitvā dhammasenāpatisāriputtattherassa nissitake paṭicchāpesuṃ ‘‘imaṃ tumhe pariharathā’’ti. Tadanantaraṃ bhāṇavārasataparimāṇaṃ saṃyuttanikāyaṃ saṅgāyitvā mahākassapattheraṃ paṭicchāpesuṃ ‘‘bhante, imaṃ tumhākaṃ nissitake vācethā’’ti. Tadanantaraṃ vīsatibhāṇavārasatapāmāṇaṃ aṅguttaranikāyaṃ saṅgāyitvā anuruddhattheraṃ paṭicchāpesuṃ ‘‘imaṃ tumhākaṃ nissitake vācethā’’ti.<br/><br/>[03]Tadanantaraṃ –<br/><br/>[21]‘‘Dhammasaṅgaṇiṃ vibhaṅgañca, kathāvatthuñca puggalaṃ;<br/><br/>[22]Dhātuyamakaṃ paṭṭhānaṃ, abhidhammoti vuccatī’’ti. –<br/><br/>[07]Evaṃ ^a^M1.0064^ea^ saṃvaṇṇitaṃ sukhumañāṇagocaraṃ tantiṃ saṅgāyitvā ‘‘idaṃ abhidhammapiṭakaṃ nāmā’’ti vatvā pañca arahantasatāni sajjhāyamakaṃsu. Vuttanayeneva pathavīkampo ahosi. Tato paraṃ jātakaṃ mahāniddeso paṭisambhidāmaggo apadānaṃ suttanipāto khuddakapāṭho dhammapadaṃ udānaṃ itivuttakaṃ vimānavatthu petavatthu theragāthā therīgāthāti imaṃ tantiṃ saṅgāyitvā ‘‘khuddakagantho nāma aya’’nti ca vatvā abhidhammapiṭakasmiṃyeva saṅgahaṃ āropayiṃsūti dīghabhāṇakā vadanti. Majjhimabhāṇakā pana ‘‘cariyāpiṭakabuddhavaṃsehi saddhiṃ sabbampi taṃ khuddakaganthaṃ suttantapiṭake pariyāpanna’’nti vadanti. Ayamettha adhippāyo – jātakādike khuddakanikāyapariyāpanne yebhuyyena ca dhammaniddesabhūte tādise abhidhammapiṭake saṅgaṇhituṃ yuttaṃ, na pana dīghanikāyādippakāre suttantapiṭake, nāpi paññattiniddesabhūte vinayapiṭaketi. Dīghabhāṇakā ‘‘jātakādīnaṃ abhidhammapiṭake saṅgaho’’ti vadanti. Cariyāpiṭakabuddhavaṃsānañcettha aggahaṇaṃ jātakagatikattā. Majjhimabhāṇakā pana aṭṭhuppattivasena desitānaṃ jātakādīnaṃ yathānulomadesanābhāvato tādise suttantapiṭake saṅgaho yutto, na pana sabhāvadhammaniddesabhūte yathādhammasāsane abhidhammapiṭaketi jātakādīnaṃ suttapariyāpannataṃ vadanti. Tattha yuttaṃ vicāretvā gahetabbaṃ. Khuddakanikāyassa sesanikāyānaṃ viya apākaṭattā sese ṭhapetvā khuddakanikāyaṃ pākaṭaṃ katvā dassento ^b^‘‘tattha khuddakanikāyo nāmā’’^eb^tiādimāha. ^b^Tatthā^eb^ti tesu nikāyesu. ^b^Tatthā^eb^ti khuddakanikāye.<br/><br/>[03]Evaṃ ^a^V1.0058^ea^ nimittapayojanakāladesakārakakaraṇappakārehi paṭhamamahāsaṅgītiṃ dassetvā idāni tattha vavatthāpitesu dhammavinayesu nānappakārakosallatthaṃ ekavidhādibhede dassetuṃ ^b^‘‘tadetaṃ sabbampī’’^eb^tiādimāha. Tattha ^b^anuttaraṃ sammāsambodhi^eb^nti ettha anāvaraṇañāṇapadaṭṭhānaṃ maggañāṇaṃ maggañāṇapadaṭṭhānañca anāvaraṇañāṇaṃ ‘‘sammāsambodhī’’ti vuccati. ^b^Paccavekkhantena vā^eb^ti udānādivasena pavattadhammaṃ sandhāyāha. ^b^Vimuttirasa^eb^nti arahattaphalassādaṃ vimuttisampattikaṃ vā aggaphalanipphādanato, vimuttikiccaṃ vā kilesānaṃ accantavimuttisampādanato.<br/><br/>[03]Kiñcāpi avisesena sabbampi buddhavacanaṃ kilesavinayanena vinayo, yathānusiṭṭhaṃ paṭipajjamāne apāyapatanādito dhāraṇena dhammo ca hoti ^a^M1.0065^ea^, idhādhippete pana dhammavinaye niddhāretuṃ ^b^‘‘tattha vinayapiṭaka’’^eb^ntiādimāha. Khandhādivasena sabhāvadhammadesanābāhullato āha ^b^‘‘avasesaṃ buddhavacanaṃ dhammo’’^eb^ti. Atha vā yadipi dhammoyeva vinayo pariyattiādibhāvato, tathāpi vinayasaddasannidhāno abhinnādhikaraṇabhāvena payutto dhammasaddo vinayatantiviparītaṃ tantiṃ dīpeti yathā ‘‘puññañāṇasambhāro, gobalībadda’’ntiādi.<br/><br/>[03]^b^Anekajātisaṃsāra^eb^nti ayaṃ gāthā bhagavatā attano sabbaññutaññāṇapadaṭṭhānaṃ arahattappattiṃ paccavekkhantena ekūnavīsatimassa paccavekkhaṇañāṇassa anantaraṃ bhāsitā. Tenāha ^b^‘‘idaṃ paṭhamabuddhavacana’’^eb^nti. Idaṃ kira sabbabuddhehi avijahitaudānaṃ. Ayamassa saṅkhepattho (dha. pa. aṭṭha. 2.154) – ahaṃ imassa attabhāvagehassa kārakaṃ taṇhāvaḍḍhakiṃ gavesanto yena ñāṇena taṃ daṭṭhuṃ sakkā, tassa bodhiñāṇassatthāya dīpaṅkarapādamūle katābhinīhāro ettakaṃ kālaṃ anekajātisaṃsāraṃ anekajātisatasahassasaṅkhyaṃ saṃsāravaṭṭaṃ ^b^anibbisaṃ^eb^ anibbisanto taṃ ñāṇaṃ avindanto alabhantoyeva ^b^sandhāvissaṃ^eb^ saṃsariṃ. Yasmā jarābyādhimaraṇamissatāya jāti nāmesā punappunaṃ upagantuṃ dukkhā, na ca sā tasmiṃ adiṭṭhe nivattati, tasmā taṃ gavesanto sandhāvissanti attho.<br/><br/>[03]^b^Diṭṭhosī^eb^ti idāni mayā sabbaññutaññāṇaṃ paṭivijjhantena diṭṭho asi. ^b^Puna geha^eb^nti puna imaṃ attabhāvasaṅkhātaṃ mama gehaṃ ^b^na kāhasi^eb^ na karissasi. Tava ^b^sabbā^eb^ anavasesā kilesa^b^phāsukā^eb^ mayā ^b^bhaggā^eb^. Imassa tayā katassa attabhāvagehassa ^b^kūṭaṃ^eb^ avijjāsaṅkhātaṃ kaṇṇikamaṇḍalaṃ ^b^visaṅkhataṃ^eb^ viddhaṃsitaṃ. ^b^Visaṅkhāraṃ^eb^ nibbānaṃ ārammaṇakaraṇavasena ^b^gataṃ^eb^ anupaviṭṭhaṃ idāni mama ^b^cittaṃ,^eb^ ahañca taṇhānaṃ khayasaṅkhātaṃ arahattamaggaṃ arahattaphalaṃ vā ^b^ajjhagā^eb^ adhigato pattosmīti attho. ^b^Gaṇṭhipadesu^eb^ pana ‘‘visaṅkhāragatanti cittameva taṇhānaṃ khayasaṅkhātaṃ arahattamaggaṃ ^a^V1.0059^ea^ arahattaphalaṃ vā ajjhagā adhigato patto’’ti evampi attho vutto. Ayaṃ manasā pavattitadhammānaṃ ādi. ‘‘Yadā have pātubhavanti dhammāti ayaṃ pana vācāya pavattitadhammānaṃ ādī’’ti vadanti. Antojappanavasena kira bhagavā ‘‘anekajātisaṃsāra’’ntiādimāha.<br/><br/>[03]^b^Kecī^eb^ti ^a^M1.0066^ea^ khandhakabhāṇakā. Paṭhamaṃ vutto pana dhammapadabhāṇakānaṃ adhippāyoti veditabbo. Ettha ca khandhakabhāṇakā vadanti ‘‘dhammapadabhāṇakānaṃ gāthā manasā desitattā tadā mahato janassa upakārāya na hoti, amhākaṃ pana gāthā vacībhedaṃ katvā desitattā tadā suṇantānaṃ devabrahmānaṃ upakārāya ahosi, tasmā idameva paṭhamabuddhavacana’’nti. Dhammapadabhāṇakā pana ‘‘desanāya janassa upakārānupakārabhāvo lakkhaṇaṃ na hoti, bhagavatā manasā desitattāyeva idaṃ paṭhamabuddhavacana’’nti vadanti, tasmā ubhayampi aññamaññaṃ viruddhaṃ na hotīti veditabbaṃ. Nanu ca yadi ‘‘anekajātisaṃsāra’’nti manasā desitaṃ, atha kasmā dhammapadāṭṭhakathāyaṃ (dha. pa. aṭṭha. 2.153-154) ‘‘anekajātisaṃsāranti imaṃ dhammadesanaṃ satthā bodhirukkhamūle nisinno udānavasena udānetvā aparabhāge ānandattherena puṭṭho kathesī’’ti vuttanti? Tatthāpi manasā udānetvāti evamattho gahetabbo. Atha vā manasāva desitanti evaṃ gahaṇe kiṃ kāraṇanti ce? Yadi vacībhedaṃ katvā desitaṃ siyā, udānapāḷiyaṃ āruḷhaṃ bhaveyya, tasmā udānapāḷiyaṃ anāruḷhabhāvoyeva vacībhedaṃ akatvā manasā desitabhāve kāraṇanti vadanti.<br/><br/>[03]^b^Yadā have pātubhavanti dhammā^eb^ti ettha ^b^iti^eb^saddo ādiattho. Tena ‘‘ātāpino jhāyato brāhmaṇassa, athassa kaṅkhā vapayanti sabbā. Yato pajānāti sahetudhamma’’nti ādigāthāttayaṃ saṅgaṇhāti. ^b^Udānagātha^eb^nti pana jātiyā ekavacanaṃ, tatthāpi paṭhamagāthaṃyeva vā gahetvā vuttanti veditabbaṃ. Ettha pana yaṃ vattabbaṃ, taṃ khandhake āvi bhavissati. ^b^Pāṭipadadivase^eb^ti idaṃ ‘‘sabbaññubhāvappattassā’’ti na etena sambandhitabbaṃ, ‘‘paccavekkhantassa uppannā’’ti etena pana sambandhitabbaṃ. Visākhapuṇṇamāyameva hi bhagavā paccūsasamaye sabbaññutaṃ pattoti. ^b^Somanassamayañāṇenā^eb^ti somanassasampayuttañāṇena. ^b^Āmantayāmī^eb^ti nivedayāmi, bodhemīti attho. ^b^Vayadhammā^eb^ti aniccalakkhaṇamukhena dukkhānattalakkhaṇampi saṅkhārānaṃ vibhāveti ‘‘yadaniccaṃ taṃ dukkhaṃ, yaṃ dukkhaṃ tadanattā’’ti (saṃ. ni. 3.15) vacanato. Lakkhaṇattayavibhāvananayeneva tadārammaṇaṃ vipassanaṃ dassento sabbatitthiyānaṃ avisayabhūtaṃ buddhāveṇikaṃ catusaccakammaṭṭhānādhiṭṭhānaṃ aviparītaṃ nibbānagāminiṃ paṭipadaṃ pakāsetīti daṭṭhabbaṃ ^a^V1.0060^ea^. Idāni ^a^M1.0067^ea^ tattha sammāpaṭipattiyaṃ niyojeti ^b^‘‘appamādena sampādethā’’^eb^ti. Atha vā ‘‘vayadhammā saṅkhārā’’ti etena saṅkhepena saṃvejetvā ‘‘appamādena sampādethā’’ti saṅkhepeneva niravasesaṃ sammāpaṭipattiṃ dasseti. Appamādapadañhi sikkhattayasaṅgahitaṃ kevalaparipuṇṇaṃ sāsanaṃ pariyādiyitvā tiṭṭhatīti. ^b^Antare^eb^ti antarāḷe, vemajjheti attho.<br/><br/>[03]^b^Suttantapiṭaka^eb^nti ettha yathā kammameva kammantaṃ, evaṃ suttameva suttantanti veditabbaṃ. ^b^Asaṅgīta^eb^nti saṅgītikkhandhakakathāvatthuppakaraṇādi. Keci pana ‘‘subhasuttampi paṭhamasaṅgītiyaṃ asaṅgīta’’nti vadanti, taṃ na yujjati. ‘‘Paṭhamasaṅgītito puretarameva hi āyasmatā ānandattherena jetavane viharantena subhassa māṇavassa desita’’nti ^b^ācariyadhammapālattherena^eb^ vuttaṃ. Subhasuttaṃ pana ‘‘evaṃ me sutaṃ – ekaṃ samayaṃ āyasmā ānando sāvatthiyaṃ viharati jetavane anāthapiṇḍikassa ārāme aciraparinibbute bhagavatī’’tiādinā (dī. ni. 1.444) āgataṃ. Tattha ‘‘evaṃ me suta’’ntiādivacanaṃ paṭhamasaṅgītiyaṃ āyasmatā ānandatthereneva vattuṃ yuttarūpaṃ na hoti. Na hi ānandatthero sayameva subhasuttaṃ desetvā ‘‘evaṃ me suta’’ntiādīni vadati. Evaṃ pana vattabbaṃ siyā ‘‘ekamidāhaṃ, bhante, samayaṃ sāvatthiyaṃ viharāmi jetavane anāthapiṇḍikassa ārāme’’ti, tasmā dutiyatatiyasaṅgītikārakehi ‘‘evaṃ me suta’’ntiādinā subhasuttaṃ saṅgītimāropitaṃ viya dissati. Atha ^b^ācariyadhammapālattherassa^eb^ evamadhippāyo siyā ‘‘ānandatthereneva vuttampi subhasuttaṃ paṭhamasaṅgītiṃ āropetvā tantiṃ ṭhapetukāmehi mahākassapattherādīhi aññesu suttesu āgatanayeneva ‘evaṃ me suta’ntiādinā tanti ṭhapitā’’ti, evaṃ sati yujjeyya. Atha vā āyasmā ānandatthero subhasuttaṃ sayaṃ desentopi sāmaññaphalādīsu bhagavatā desitanayeneva desesīti bhagavato sammukhā laddhanaye ṭhatvā desitattā bhagavatā desitaṃ dhammaṃ attani adahanto ‘‘evaṃ me suta’’ntiādimāhāti evamadhippāyo veditabbo.<br/><br/>[03]^b^Ubhayāni pātimokkhānī^eb^ti bhikkhubhikkhunīpātimokkhavasena. ^b^Dve vibhaṅgānī^eb^ti bhikkhubhikkhunīvibhaṅgavaseneva dve vibhaṅgāni. ^b^Dvāvīsati khandhakānī^eb^ti mahāvaggacūḷavaggesu āgatāni dvāvīsati khandhakāni. ^b^Soḷasaparivārā^eb^ti soḷasahi ^a^M1.0068^ea^ parivārehi upalakkhitattā soḷasaparivārāti vuttaṃ. Tathā hi parivārapāḷiyaṃ ‘‘yaṃ tena bhagavatā jānatā passatā arahatā sammāsambuddhena paṭhamaṃ pārājikaṃ kattha paññatta’’ntiādinā (pari. 1) paññattivāro, tato paraṃ ‘‘methunaṃ dhammaṃ paṭisevanto kati āpattiyo āpajjatī’’tiādinā (pari. 157) katāpattivāro, ‘‘methunaṃ dhammaṃ paṭisevantassa āpattiyo catunnaṃ vipattīnaṃ kati vipattiyo ^a^V1.0061^ea^ bhajantī’’tiādippabhedo (pari. 182) vipattivāro, ‘‘methunaṃ dhammaṃ paṭisevantassa āpattiyo sattannaṃ āpattikkhandhānaṃ katihi āpattikkhandhehi saṅgahitā’’tiādippabhedo (pari. 183) saṅgahavāro, ‘‘methunaṃ dhammaṃ paṭisevantassa āpattiyo channaṃ āpattisamuṭṭhānānaṃ katihi samuṭṭhānehi samuṭṭhantī’’tiādinā (pari. 184) samuṭṭhānavāro, ‘‘methunaṃ dhammaṃ paṭisevantassa āpattiyo catunnaṃ adhikaraṇānaṃ katamaṃ adhikaraṇa’’ntiādinā (pari. 185) adhikaraṇavāro, ‘‘methunaṃ dhammaṃ paṭisevantassa āpattiyo sattannaṃ samathānaṃ katihi samathehi sammantī’’tiādippabhedo (pari. 186) samathavāro, tadanantaraṃ samuccayavāro cāti aṭṭha vārā vuttā. Tato paraṃ ‘‘methunaṃ dhammaṃ paṭisevanapaccayā pārājikaṃ kattha paññatta’’ntiādinā (pari. 188) nayena puna paccayavasena eko paññattivāro, tassa vasena purimasadisā eva katāpattivārādayo satta vārāti evaṃ aparepi aṭṭha vārā vuttā. Iti imāni aṭṭha, purimānipi aṭṭhāti mahāvibhaṅge soḷasa vārā dassitā. Tato paraṃ teneva nayena bhikkhunivibhaṅgepi soḷasa vārā āgatāti imehi soḷasahi vārehi upalakkhitattā soḷasaparivārāti vuccati. Potthakesu pana katthaci ‘‘parivāro’’ti ettakameva dissati, bahūsu pana potthakesu dīghanikāyaṭṭhakathāyaṃ abhidhammaṭṭhakathāyañca ‘‘soḷasaparivārā’’ti evameva vuttattā ayampi pāṭho na sakkā paṭibāhitunti tassevattho vutto.<br/><br/>[03]^b^Brahmajālādicatuttiṃsasuttasaṅgaho^eb^ti brahmajālasuttādīni catuttiṃsa suttāni saṅgayhanti ettha, etenāti vā brahmajālādicatuttiṃsasuttasaṅgaho. Vuttappamāṇānaṃ vā suttānaṃ saṅgaho etassāti brahmajālādicatuttiṃsasuttasaṅgahoti. Evaṃ sesesupi veditabbaṃ.<br/><br/>[03]^b^Vividhavisesanayattā^eb^ti ^a^M1.0069^ea^ imissā gāthāya atthaṃ vibhāvento āha ^b^‘‘vividhā hī’’^eb^tiādi. ^b^Daḷhīkammasithilakaraṇappayojanā^eb^ti yathākkamaṃ lokavajjesu sikkhāpadesu daḷhīkammappayojanā, paṇṇattivajjesu sithilakaraṇappayojanāti veditabbaṃ. ^b^Ajjhācāranisedhanato^eb^ti saññamavelaṃ atibhavitvā pavatto ācāro ajjhācāro, vītikkamo, tassa nisedhanatoti attho. ^b^Tenā^eb^ti vividhanayattādihetunā. ^b^Eta^eb^nti ‘‘vividhavisesanayattā’’tiādigāthāvacanaṃ. ^b^Etassā^eb^ti vinayassa. ^b^Itaraṃ panā^eb^ti suttaṃ.<br/><br/>[03]Idāni ^b^atthānaṃ sūcanato^eb^tiādigāthāya atthaṃ pakāsento āha ^b^‘‘tañhī’’^eb^tiādi. ^b^Attatthaparatthādibhede^eb^ti yo taṃ suttaṃ sajjhāyati suṇāti vāceti cinteti deseti ca, suttena saṅgahito sīlādiattho tassapi hoti, tena parassa sādhetabbato parassapi hotīti tadubhayaṃ taṃ ^a^V1.0062^ea^ suttaṃ sūceti dīpeti. Tathā diṭṭhadhammikasamparāyikatthe lokiyalokuttaratthe cāti evamādibhede atthe ādisaddena saṅgaṇhāti. ^b^Attha^eb^saddo cāyaṃ hitapariyāyavacano, na bhāsitatthavacano. Yadi siyā, suttaṃ attanopi bhāsitatthaṃ sūceti parassapīti ayamattho vutto siyā, suttena ca yo attho pakāsito, so tasseva hoti, na tena parattho sūcito hotīti. Tena sūcetabbassa paratthassa nivattetabbassa abhāvā attaggahaṇañca na kattabbaṃ. Attatthaparatthavinimuttassa bhāsitatthassa abhāvā ādiggahaṇañca na kattabbaṃ, tasmā yathāvuttassa hitapariyāyassa atthassa sutte asambhavato suttādhārassa puggalassa vasena attatthaparatthā vuttā.<br/><br/>[03]Atha vā suttaṃ anapekkhitvā ye attatthādayo atthappabhedā ‘‘na haññadatthatthi pasaṃsalābhā’’ti etassa padassa ^b^niddese^eb^ (mahāni. 63) vuttā attattho, parattho, ubhayattho, diṭṭhadhammiko attho, samparāyiko attho, uttāno attho, gambhīro attho, guḷho attho, paṭicchanno attho, neyyo attho, nīto attho, anavajjo attho, nikkileso attho, vodāno attho, paramatthoti, te atthe suttaṃ sūcetīti attho ^a^M1.0070^ea^ gahetabbo. Tathā hi kiñcāpi suttanirapekkhaṃ attatthādayo vuttā suttatthabhāvena aniddiṭṭhattā, tesu pana ekopi atthappabhedo suttena dīpetabbataṃ nātikkamati, tasmā te atthe suttaṃ sūcetīti vuccati. Imasmiñca atthavikappe ^b^attha^eb^-saddoyaṃ bhāsitatthapariyāyopi hoti. Ettha hi purimakā pañca atthappabhedā hitapariyāyā, tato pare cha bhāsitatthabhedā, pacchimakā pana ubhayasabhāvā. Tattha duradhigamatāya vibhāvane agādhabhāvo gambhīro, na vivaṭo guḷho, mūludakādayo viya paṃsunā akkharasannivesādinā tirohito paṭicchanno. Niddhāretvā ñāpetabbo neyyo, yathārutavasena veditabbo nīto. Anavajjanikkilesavodānā pariyāyavasena vuttā, kusalavipākakiriyadhammavasena vā. Paramattho nibbānaṃ, dhammānaṃ aviparītasabhāvo eva vā.<br/><br/>[03]Atha vā attanā ca appiccho hotīti attatthaṃ, appicchākathañca paresaṃ kattā hotīti paratthaṃ sūceti. Evaṃ ‘‘attanā ca pāṇātipātā paṭivirato hotī’’tiādīni (a. ni. 4.99) suttāni yojetabbāni. Vinayābhidhammehi ca visesetvā suttasaddassa attho vattabbo, tasmā veneyyajjhāsayavasappavattāya desanāya attahitaparahitādīni sātisayaṃ pakāsitāni honti tappadhānabhāvato, na āṇādhammasabhāvavasappavattāyāti idameva atthānaṃ sūcanato suttanti vuttaṃ. Evañca katvā ‘‘ettakaṃ tassa bhagavato suttāgataṃ suttapariyāpanna’’nti (pāci. 655) ca ‘‘sakavāde pañca suttasatānī’’ti (dha. sa. aṭṭha. nidānakathā) ca evamādīsu suttasaddo upacaritoti gahetabbo.<br/><br/>[03]Suttesu ^a^V1.0063^ea^ āṇādhammasabhāvā ca veneyyajjhāsayaṃ anuvattanti, na vinayābhidhammesu viya veneyyajjhāsayo āṇādhammasabhāve, tasmā veneyyānaṃ ekantahitapaṭilābhasaṃvattanikā suttantadesanā hotīti ^b^‘‘suvuttā cettha atthā’’^eb^tiādi vuttaṃ. ‘‘Ekantahitapaṭilābhasaṃvattanikā suttantadesanā’’ti idampi veneyyānaṃ hitasampāpane suttantadesanāya tapparabhāvaṃyeva sandhāya vuttaṃ. Tapparabhāvo ca veneyyajjhāsayānulomato daṭṭhabbo. Tenevāha ^b^‘‘veneyyajjhāsayānulomena vuttattā’’^eb^ti ^a^M1.0071^ea^. Vinayadesanaṃ viya issarabhāvato āṇāpatiṭṭhāpanavasena adesetvā veneyyānaṃ ajjhāsayānulomena cariyānurūpaṃ vuttattā desitattāti attho.<br/><br/>[03]Anupubbasikkhādivasena kālantare abhinipphattiṃ dassento āha ^b^‘‘sassamiva phala’’^eb^nti. ^b^Pasavatī^eb^ti phalati, nipphādetīti attho. Upāyasamaṅgīnaṃyeva nipphajjanabhāvaṃ dassento ^b^‘‘dhenu viya khīra’’^eb^nti āha. Dhenutopi hi upāyavantānaṃyeva khīrapaṭilābho hoti. Anupāyena hi akāle ajātavacchaṃ dhenuṃ dohanto kālepi vā visāṇaṃ gahetvā dohanto neva khīraṃ paṭilabhati. ‘‘Suttāṇā’’ti etassa atthaṃ pakāsetuṃ ^b^‘‘suṭṭhu ca ne tāyatī’’^eb^ti vuttaṃ.<br/><br/>[03]^b^Suttasabhāga^eb^nti suttasadisaṃ. Suttasabhāgataṃyeva dassento āha ^b^‘‘yathā hī’’^eb^tiādi. ^b^Tacchakānaṃ sutta^eb^nti vaḍḍhakīnaṃ kāḷasuttaṃ. ^b^Pamāṇaṃ hotī^eb^ti tadanusārena tacchanato. ^b^Evametampi viññūna^eb^nti yathā kāḷasuttaṃ pasāretvā saññāṇe kate gahetabbaṃ vissajjetabbañca paññāyati, evaṃ vivādesu uppannesu sutte ānītamatte ‘‘idaṃ gahetabbaṃ, idaṃ vissajjetabba’’nti viññūnaṃ pākaṭattā vivādo vūpasammatīti etampi suttaṃ viññūnaṃ pamāṇaṃ hotīti attho. Idāni aññathāpi suttasabhāgataṃ dassento āha ^b^‘‘yathā cā’’^eb^tiādi. Suttaṃ viya pamāṇattā saṅgāhakattā ca suttamiva suttanti vuttaṃ hoti. Ettha ca attatthādividhāne suttassa pamāṇabhāvo attatthādīnaṃyeva ca saṅgāhakattaṃ yojetabbaṃ tadatthappakāsanapadhānattā suttassa. Vinayābhidhammehi visesattañca pubbe vuttanayeneva yojetabbaṃ. ^b^Eta^eb^nti ‘‘atthānaṃ sūcanato’’tiādikaṃ atthavacanaṃ. ^b^Etassā^eb^ti suttassa.<br/><br/>[03]^b^Ya^eb^nti yasmā. ^b^Etthā^eb^ti abhidhamme. ^b^Abhikkamantī^eb^ti ettha ^b^abhi^eb^-saddo kamanakiriyāya vuḍḍhibhāvaṃ atirekataṃ dīpetīti āha ^b^‘‘abhikkamantītiādīsu vuḍḍhiyaṃ āgato’’^eb^ti. ^b^Abhiññātā^eb^ti aḍḍhacandādinā kenaci saññāṇena ñātā paññātā pākaṭāti attho. Aḍḍhacandādibhāvo hi rattiyā upalakkhaṇavasena saññāṇaṃ hoti, yasmā aḍḍho cando, tasmā aṭṭhamī, yasmā ūno, tasmā cātuddasī, yasmā puṇṇo, tasmā ^a^M1.0072^ea^ pannarasīti. ^b^Abhilakkhitā^eb^ti etthāpi ^a^V1.0064^ea^ ayamevattho veditabbo. Abhilakkhitasaddapariyāyo abhiññātasaddoti āha ^b^‘‘abhiññātā abhilakkhitātiādīsu lakkhaṇe’’^eb^ti. Ettha ca vācakasaddantarasannidhānena nipātānaṃ tadatthajotakamattattā lakkhitasaddatthajotako abhisaddo lakkhaṇe vattatīti vutto. ^b^Rājābhirājā^eb^ti rājūhi pūjetuṃ araho rājā. ^b^Pūjite^eb^ti pūjārahe.<br/><br/>[03]^b^Abhidhamme^eb^ti ‘‘supinantena sukkavissaṭṭhiyā anāpattibhāvepi akusalacetanā upalabbhatī’’tiādinā vinayapaññattiyā saṅkaravirahite dhamme. ‘‘Pubbāparavirodhābhāvato dhammānaṃyeva ca aññamaññasaṅkaravirahite dhamme’’tipi vadanti. ‘‘Pāṇātipāto akusala’’nti evamādīsu ca maraṇādhippāyassa jīvitindriyupacchedakapayogasamuṭṭhāpikā cetanā akusalaṃ, na pāṇasaṅkhātajīvitindriyassa upacchedasaṅkhāto atipāto, tathā adinnassa parasantakassa ādānasaṅkhātā viññatti abyākato dhammo, taṃviññattisamuṭṭhāpikā theyyacetanā akusalo dhammoti evamādināpi aññamaññasaṅkaravirahite dhammeti attho veditabbo. ^b^Abhivinaye^eb^ti ettha ‘‘jātarūparajataṃ na paṭiggahetabba’’nti vadanto vinaye vineti nāma. Ettha ‘‘evaṃ paṭiggaṇhato pācittiyaṃ, evaṃ dukkaṭanti vadanto ca abhivinaye vineti nāmā’’ti vadanti. Tasmā jātarūparajataṃ theyyacittena parasantakaṃ gaṇhantassa yathāvatthu pārājikathullaccayadukkaṭesu aññataraṃ, bhaṇḍāgārikasīsena gaṇhantassa pācittiyaṃ, attatthāya gaṇhantassa nissaggiyaṃ pācittiyaṃ. Kevalaṃ lolatāya gaṇhantassa anāmāsadukkaṭaṃ, rūpiyachaḍḍakassa sammatassa anāpattīti evaṃ aññamaññasaṅkaravirahite vinaye paṭibalo vinetunti attho veditabbo. ^b^Abhikkantenā^eb^ti ettha kantiyā adhikattaṃ abhisaddo dīpetīti āha ^b^‘‘adhike’’^eb^ti.<br/><br/>[03]Nanu ca ‘‘abhikkamantī’’ti ettha abhisaddo kamanakiriyāya vuḍḍhibhāvaṃ atirekataṃ dīpeti, ‘‘abhiññātā abhilakkhitā’’ti ettha ñāṇalakkhaṇakiriyānaṃ supākaṭattā visesaṃ, ‘‘abhikkantenā’’ti ettha kantiyā adhikattaṃ visiṭṭhataṃ dīpetīti idaṃ tāva yuttaṃ kiriyāvisesakattā upasaggassa, ‘‘abhirājā abhivinayo’’ti pana pūjitaparicchinnesu rājavinayesu abhisaddo vattatīti kathametaṃ yujjeyyāti ce? Idhāpi natthi ^a^M1.0073^ea^ doso pūjanaparicchedanakiriyādīpanato, tāhi ca kiriyāhi rājavinayānaṃ yuttattā, tasmā ettha atimālādīsu atisaddo viya abhisaddo saha sādhanena kiriyaṃ vadatīti abhirājābhivinayasaddā siddhā, evaṃ abhidhammasadde abhisaddo saha sādhanena vuḍḍhiyādikiriyaṃ dīpetīti ayamattho dassitoti daṭṭhabbaṃ.<br/><br/>[03]^b^Ettha^eb^^a^V1.0065^ea^^b^cā^eb^ti abhidhamme. ^b^Bhāvetī^eb^ti cittassa vaḍḍhanaṃ vuttaṃ. ^b^Pharitvā^eb^ti ārammaṇassa vaḍḍhanaṃ vuttaṃ. ^b^Vuḍḍhimanto^eb^ti bhāvanāpharaṇavuḍḍhīhi vuḍḍhimantopi dhammā vuttāti attho. ^b^Ārammaṇādīhī^eb^ti ārammaṇasampayuttakammadvārapaṭipadādīhi. ^b^Lakkhaṇīyattā^eb^ti sañjānitabbattā. Ekantato lokuttaradhammānaṃyeva pūjārahattā ‘‘sekkhā dhammā’’tiādinā lokuttarāyeva pūjitāti dassitā. ^b^Sabhāvaparicchinnattā^eb^ti phusanādisabhāvena paricchinnattā. ^b^Adhikāpi dhammā vuttā^eb^ti ettha kāmāvacarehi mahantabhāvato mahaggatā dhammāpi adhikā nāma hontīti tehi saddhiṃ adhikā dhammā vuttā.<br/><br/>[03]^b^Yaṃ panettha avisiṭṭha^eb^nti ettha vinayādīsu tīsu aññamaññavisiṭṭhesu yaṃ avisiṭṭhaṃ samānaṃ, taṃ piṭakasaddanti attho. Vinayādayo hi tayo saddā aññamaññaṃ asādhāraṇattā visiṭṭhā nāma, piṭakasaddo pana tehi tīhipi sādhāraṇattā avisiṭṭhoti vuccati. ^b^Mā piṭakasampadānenā^eb^ti pāḷisampadānavasena mā gaṇhathāti vuttaṃ hoti. Kudālañca piṭakañca ^b^kudālapiṭakaṃ^eb^. Tattha ku vuccati pathavī, tassā dālanato vidālanato ayomayo upakaraṇaviseso kudālaṃ nāma, tālapaṇṇavettalatādīhi kato bhājanaviseso piṭakaṃ nāma, taṃ ādāya gahetvāti attho. ^b^Yathāvuttenā^eb^ti ‘‘evaṃ duvidhatthenā’’tiādinā vuttappakārena.<br/><br/>[03]^b^Desanāsāsanakathābheda^eb^nti ettha kathetabbānaṃ atthānaṃ desakāyattena āṇādividhinā abhisajjanaṃ pabodhanaṃ ^b^desanā^eb^. Sāsitabbapuggalagatena yathāparādhādinā sāsitabbabhāvena anusāsanaṃ vinayanaṃ ^b^sāsanaṃ^eb^^a^M1.0074^ea^. Kathetabbassa saṃvarāsaṃvarādino atthassa kathanaṃ vacanapaṭibaddhatākaraṇaṃ ^b^kathā^eb^ti vuccati. Tasmā desitāraṃ bhagavantamapekkhitvā desanā, sāsitabbapuggalavasena sāsanaṃ, kathetabbassa atthassa vasena kathāti evamettha desanādīnaṃ nānākaraṇaṃ veditabbaṃ. Ettha ca kiñcāpi desanādayo desetabbādinirapekkhā na honti, āṇādayo pana visesato desakādiadhīnāti taṃtaṃvisesayogavasena desanādīnaṃ bhedo vutto. Tathā hi āṇāvidhānaṃ visesato āṇārahādhīnaṃ tattha kosallayogato. Evaṃ vohāraparamatthavidhānāni ca vidhāyakādhīnānīti āṇādividhino desakāyattatā vuttā. Aparādhajjhāsayānurūpaṃ viya dhammānurūpampi sāsanaṃ visesato, tathā vinetabbapuggalāpekkhanti sāsitabbapuggalavasena sāsanaṃ vuttaṃ. Saṃvarāsaṃvaranāmarūpānaṃ viya viniveṭhetabbāya diṭṭhiyāpi kathanaṃ sati vācāvatthusmiṃ nāsatīti visesato tadadhīnanti kathetabbassa atthassa vasena kathā vuttā. Bhedasaddo visuṃ visuṃ yojetabbo ‘‘desanābhedaṃ sāsanabhedaṃ kathābhedañca yathārahaṃ paridīpaye’’ti. ^b^Bheda^eb^nti ca nānattanti attho. Tesu piṭakesu sikkhā ca pahānāni ca gambhīrabhāvo ^a^V1.0066^ea^ ca sikkhāpahānagambhīrabhāvaṃ, tañca yathārahaṃ paridīpayeti attho. Pariyattibhedañca vibhāvayeti sambandho.<br/><br/>[03]^b^Pariyattibheda^eb^nti ca pariyāpuṇanabhedanti attho. ^b^Yahi^eb^nti yasmiṃ vinayādike piṭake. Yaṃ sampattiñca vipattiñca yathā pāpuṇāti, tampi sabbaṃ vibhāvayeti sambandho. Atha vā yaṃ pariyattibhedaṃ sampattiñca vipattiñcāpi yahiṃ yathā pāpuṇāti, tampi sabbaṃ vibhāvayeti yojetabbaṃ. Ettha ^b^yathā^eb^ti yehi upārambhādihetupariyāpuṇanādippakārehi upārambhanissaraṇadhammakosakarakkhaṇahetupariyāpuṇanaṃ suppaṭipatti duppaṭipattīti etehi pakārehīti vuttaṃ hoti.<br/><br/>[03]^b^Paridīpanā vibhāvanā cā^eb^ti heṭṭhā vuttassa anurūpato vuttaṃ, atthato pana ekameva. ^b^Āṇārahenā^eb^ti āṇaṃ ṭhapetuṃ arahatīti āṇāraho, bhagavā. So hi sammāsambuddhatāya mahākāruṇikatāya ca aviparītahitopadesakabhāvena pamāṇavacanattā āṇaṃ paṇetuṃ arahati, vohāraparamatthānampi sambhavato āha ^b^‘‘āṇābāhullato’’^eb^ti. Ito paresupi eseva nayo.<br/><br/>[03]^b^Paṭhama^eb^nti ^a^M1.0075^ea^ vinayapiṭakaṃ. Pacurāparādhā seyyasakattherādayo. Te hi dosabāhullato ^b^‘‘pacurāparādhā’’^eb^ti vuttā. Pacuro bahuko bahulo aparādho doso vītikkamo yesaṃ te pacurāparādhā. ^b^Anekajjhāsayā^eb^tiādīsu āsayova ^b^ajjhāsayo^eb^. So ca atthato diṭṭhi ñāṇañca, pabhedato pana catubbidhaṃ hoti. Tathā hi pubbacariyavasena āyatiṃ sati paccaye uppajjamānārahā sassatucchedasaṅkhātā micchādiṭṭhi saccānulomikañāṇakammassakataññāṇasaṅkhātā sammādiṭṭhi ca ^b^‘‘āsayo’’^eb^ti vuccati. Vuttañhetaṃ –<br/><br/>[21]‘‘Sassatucchedadiṭṭhi ca, khanti cevānulomikā;<br/><br/>[22]Yathābhūtañca yaṃ ñāṇaṃ, etaṃ āsayasaññita’’nti.<br/><br/>[03]Idañca catubbidhaṃ āsayanti ettha sattā nivasantīti āsayoti vuccati. ^b^Anusayā^eb^ kāmarāgabhavarāgadiṭṭhipaṭighavicikicchāmānāvijjāvasena satta. Mūsikavisaṃ viya kāraṇalābhe uppajjanārahā anāgatā kilesā, atītā paccuppannā ca tatheva vuccanti. Na hi kālabhedena dhammānaṃ sabhāvabhedo atthīti. ^b^Cariyā^eb^ti rāgacariyādikā cha mūlacariyā, antarabhedena anekavidhā, saṃsaggavasena pana tesaṭṭhi honti. Atha vā cariyāti caritaṃ, taṃ sucaritaduccaritavasena duvidhaṃ. ‘‘Adhimutti nāma ‘ajjeva pabbajissāmi, ajjeva arahattaṃ gaṇhissāmī’tiādinā ^a^V1.0067^ea^ tanninnabhāvena pavattamānaṃ sanniṭṭhāna’’nti ^b^gaṇṭhipadesu^eb^ vuttaṃ. ^b^Ācariyadhammapālattherena^eb^ pana ‘‘sattānaṃ pubbacariyavasena abhirucī’’ti vuttaṃ. Sā duvidhā hīnapaṇītabhedena. ^b^Yathānuloma^eb^nti ajjhāsayādīnaṃ anurūpaṃ. ^b^Ahaṃ mamāti saññino^eb^ti diṭṭhimānataṇhāvasena ahaṃ mamāti evaṃ pavattasaññino. ^b^Yathādhamma^eb^nti natthettha attā attaniyaṃ vā, kevalaṃ dhammamattametanti evaṃ dhammasabhāvānurūpanti attho.<br/><br/>[03]^b^Saṃvarāsaṃvaro^eb^ti ettha saṃvaraṇaṃ saṃvaro, kāyavācāhi avītikkamo. Mahanto saṃvaro asaṃvaro. Vuḍḍhiattho hi ayaṃ a-kāro yathā ‘‘asekkhā dhammā’’ti, tasmā khuddako mahanto ca saṃvaroti attho. ^b^Diṭṭhiviniveṭhanā^eb^ti diṭṭhiyā vimocanaṃ. Adhisīlasikkhādīnaṃ vibhāgo parato paṭhamapārājikasaṃvaṇṇanāya āvi bhavissati. Suttantapāḷiyaṃ ‘‘vivicceva kāmehī’’tiādinā ^a^M1.0076^ea^ samādhidesanābāhullato ^b^‘‘suttantapiṭake adhicittasikkhā’’^eb^ti vuttaṃ. ^b^Vītikkamappahānaṃ kilesāna^eb^nti saṃkilesadhammānaṃ kammakilesānaṃ vā yo kāyavacīdvārehi vītikkamo, tassa pahānaṃ. Anusayavasena santāne anuvattantā kilesā kāraṇalābhe pariyuṭṭhitāpi sīlabhedavasena vītikkamituṃ na labhantīti āha ^b^‘‘vītikkamapaṭipakkhattā sīlassā’’^eb^ti. ^b^Pariyuṭṭhānappahāna^eb^nti okāsadānavasena kilesānaṃ citte kusalappavattiṃ pariyādiyitvā uṭṭhānaṃ pariyuṭṭhānaṃ, tassa pahānaṃ cittasantānesu uppattivasena kilesānaṃ pariyuṭṭhānassa pahānanti vuttaṃ hoti. ^b^Anusayappahāna^eb^nti appahīnabhāvena santāne anu anu sayanakā kāraṇalābhe uppattiarahā anusayā. Te pana anurūpaṃ kāraṇaṃ laddhā uppajjanārahā thāmagatā kāmarāgādayo satta kilesā, tesaṃ pahānaṃ anusayappahānaṃ. Te ca sabbaso ariyamaggapaññāya pahīyantīti āha ^b^‘‘anusayapaṭipakkhattā paññāyā’’^eb^ti.<br/><br/>[03]^b^Tadaṅgappahāna^eb^nti dīpālokeneva tamassa dānādipuññakiriyavatthugatena tena tena kusalaṅgena tassa tassa akusalaṅgassa pahānaṃ ‘‘tadaṅgappahāna’’nti vuccati. Idha pana tena tena susīlyaṅgena tassa tassa dussīlyaṅgassa pahānaṃ ‘‘tadaṅgappahāna’’nti veditabbaṃ. ^b^Vikkhambhanasamaucchedappahānānī^eb^ti ettha upacārappanābhedena samādhinā pavattinivāraṇena ghaṭappahāreneva jalatale sevālassa tesaṃ tesaṃ nīvaraṇānaṃ dhammānaṃ vikkhambhanavasena pahānaṃ ^b^vikkhambhanappahānaṃ^eb^. Catunnaṃ ariyamaggānaṃ bhāvitattā taṃtaṃmaggavato santāne samudayapakkhikassa kilesagaṇassa accantaṃ appavattisaṅkhātasamucchedavasena pahānaṃ ^b^samucchedappahānaṃ^eb^. ^b^Duccaritasaṃkilesassa pahāna^eb^nti kāyaduccaritādi duṭṭhu caritaṃ, kilesehi vā dūsitaṃ caritanti duccaritaṃ. Tadeva yattha uppannaṃ, taṃ santānaṃ sammā kileseti bādhayati upatāpeti cāti saṃkileso, tassa pahānaṃ, kāyavacīduccaritavasena ^a^V1.0068^ea^ pavattasaṃkilesassa tadaṅgavasena pahānanti vuttaṃ hoti. Samādhissa kāmacchandapaṭipakkhattā suttantapiṭake ^b^taṇhāsaṃkilesassa pahānaṃ^eb^ vuttaṃ. Attādivinimuttasabhāvadhammappakāsanato abhidhammapiṭake ^b^diṭṭhisaṃkilesassa pahānaṃ^eb^ vuttaṃ.<br/><br/>[03]^b^Ekamekasmiñcetthā^eb^ti ^a^M1.0077^ea^ etesu tīsu piṭakesu ekamekasmiṃ piṭaketi attho daṭṭhabbo. ^b^Dhammoti pāḷī^eb^ti ettha pakaṭṭhānaṃ ukkaṭṭhānaṃ sīlādiatthānaṃ bodhanato sabhāvaniruttibhāvato buddhādīhi bhāsitattā ca pakaṭṭhānaṃ vacanappabandhānaṃ āḷīti pāḷi, pariyattidhammo. ‘‘Dhammoti pāḷīti ettha bhagavatā vuccamānassa atthassa vohārassa ca dīpano saddoyeva pāḷi nāmā’’ti ^b^gaṇṭhipadesu^eb^ vuttaṃ. Abhidhammaṭṭhakathāya likhite ^b^sīhaḷagaṇṭhipade^eb^ pana idaṃ vuttaṃ – sabhāvatthassa sabhāvavohārassa ca anurūpavasena bhagavatā manasā vavatthāpitā paṇḍatti pāḷīti vuccati. Yadi saddoyeva pāḷi siyā, pāḷiyā desanāya ca nānattena bhavitabbaṃ. Manasā vavatthāpitāya ca pāḷiyā vacībhedakaraṇamattaṃ ṭhapetvā desanāya nānattaṃ natthi. Tathā hi desanaṃ dassentena manasā vavatthāpitāya pāḷiyā desanāti vacībhedakaraṇamattaṃ vinā pāḷiyā saha desanāya anaññathā vuttā. Tathā ca upari ‘‘desanāti paññattī’’ti vuttattā desanāya anaññabhāvena pāḷiyā paṇṇattibhāvo kathito hoti. Apica yadi pāḷiyā aññāyeva desanā siyā, ‘‘pāḷiyā ca pāḷiatthassa ca desanāya ca yathābhūtāvabodho’’ti vattabbaṃ siyā, evaṃ pana avatvā ‘‘pāḷiyā ca pāḷiatthassa ca yathābhūtāvabodho’’ti vuttattā pāḷiyā desanāya ca anaññabhāvo dassito hoti. Evañca katvā upari ‘‘desanā nāma paññattī’’ti dassentena desanāya anaññabhāvato pāḷiyā paṇṇattibhāvo kathitova hotīti.<br/><br/>[03]Ettha ca ‘‘saddoyeva pāḷi nāmā’’ti imasmiṃ pakkhe dhammassapi saddasabhāvattā dhammadesanānaṃ ko visesoti ce? Tesaṃ tesaṃ atthānaṃ bodhakabhāvena ñāto uggahaṇādivasena ca pubbe vavatthāpito saddappabandho ^b^dhammo,^eb^ pacchā paresaṃ avabodhanatthaṃ pavattito tadatthappakāsako saddo ^b^desanā^eb^ti veditabbaṃ. Atha vā yathāvuttasaddasamuṭṭhāpako cittuppādo ^b^desanā^eb^ ‘‘desīyati samuṭṭhāpīyati saddo etenā’’ti katvā musāvādādayo viya. Tatthāpi hi musāvādādisamuṭṭhāpikā cetanā musāvādādisaddena voharīyati.<br/><br/>[03]^b^Tīsupi cetesu ete dhammatthadesanāpaṭivedhā^eb^ti ettha pāḷiattho pāḷidesanā pāḷiatthapaṭivedho cāti ime tayo pāḷivisayā hontīti ^a^M1.0078^ea^ vinayapiṭakādīnaṃ atthassa desanāya paṭivedhassa ca ādhārabhāvo yutto, piṭakāni pana pāḷiyoyevāti tesaṃ dhammassa ādhārabhāvo ^a^V1.0069^ea^ kathaṃ yujjeyyāti ce? Pāḷisamudāyassa avayavapāḷiyā ādhārabhāvato. Avayavassa hi samudāyo ādhārabhāvena vuccati yathā ‘‘rukkhe sākhā’’ti. Ettha ca dhammādīnaṃ dukkhogāhabhāvato tehi dhammādīhi vinayādayo gambhīrāti vinayādīnampi catubbidho gambhīrabhāvo vuttoyeva, tasmā dhammādayo eva dukkhogāhattā gambhīrā, na vinayādayoti na codetabbametaṃ sammukhena visayavisayīmukhena ca vinayādīnaṃyeva gambhīrabhāvassa vuttattā. Dhammo hi vinayādayo, tesaṃ visayo attho, dhammatthavisayā ca desanāpaṭivedhāti. Tattha paṭivedhassa dukkarabhāvato dhammatthānaṃ, desanāñāṇassa dukkarabhāvato desanāya ca dukkhogāhabhāvo veditabbo. Paṭivedhassa pana uppādetuṃ asakkuṇeyyattā taṃvisayañāṇuppattiyā ca dukkarabhāvato dukkhogāhatā veditabbā. Dukkhena ogayhantīti ^b^dukkhogāhā^eb^. Ekadesena ogāhantehipi mandabuddhīhi patiṭṭhā laddhuṃ na sakkāti āha ^b^‘‘alabbhaneyyapatiṭṭhā cā’’^eb^ti. ^b^Ekamekasmi^eb^nti ekekasmiṃ piṭake. ^b^Etthā^eb^ti etesu piṭakesu. Niddhāraṇe cetaṃ bhummavacanaṃ.<br/><br/>[03]Idāni hetuhetuphalādīnaṃ vasenapi gambhīrabhāvaṃ dassento āha ^b^‘‘aparo nayo’’^eb^tiādi. ^b^Hetū^eb^ti paccayo. So hi attano phalaṃ dahati vidahatīti dhammoti vuccati. Dhammasaddassa cettha hetupariyāyatā kathaṃ viññāyatīti āha ^b^‘‘vuttañheta’’^eb^ntiādi. Nanu ca ^b^‘‘hetumhi ñāṇaṃ dhammapaṭisambhidā’’^eb^ti etena vacanena dhammassa hetubhāvo kathaṃ viññāyatīti ce? Dhammapaṭisambhidāti etassa samāsapadassa avayavapadatthaṃ dassentena ‘‘hetumhi ñāṇa’’nti vuttattā. ‘‘Dhamme paṭisambhidā dhammapaṭisambhidā’’ti ettha hi ‘‘dhamme’’ti etassa atthaṃ dassentena ‘‘hetumhī’’ti vuttaṃ, ‘‘paṭisambhidā’’ti etassa atthaṃ dassentena ‘‘ñāṇa’’nti, tasmā hetudhammasaddā ekatthā ñāṇapaṭisambhidāsaddā cāti imamatthaṃ vadantena sādhito dhammassa hetubhāvo. ^b^Hetuphale ñāṇaṃ atthapaṭisambhidā^eb^ti etena vacanena sādhito atthassa hetuphalabhāvopi evameva daṭṭhabbo. Hetuno phalaṃ hetuphalaṃ. Tañca yasmā hetuanusārena ^a^M1.0079^ea^ arīyati adhigamīyati sampāpuṇīyati, tasmā atthoti vuccati.<br/><br/>[03]^b^Yathādhamma^eb^nti ettha ^b^dhamma^eb^saddo hetuṃ hetuphalañca sabbaṃ saṅgaṇhāti. Sabhāvavācako hesa dhammasaddo, na pariyattihetubhāvavācako, tasmā ^b^yathādhamma^eb^nti yo yo avijjādisaṅkhārādidhammo, tasmiṃ tasminti attho. Dhammānurūpaṃ vā yathādhammaṃ. Desanāpi hi paṭivedho viya aviparītavisayavibhāvanato dhammānurūpaṃ pavattati, tatoyeva ca aviparītābhilāpoti vuccati. ^b^Dhammābhilāpo^eb^ti atthabyañjanako aviparītābhilāpo. Ettha ca abhilappatīti abhilāpoti saddo vuccati. Etena ‘‘tatra dhammaniruttābhilāpe ñāṇaṃ niruttipaṭisambhidā’’ti (vibha. 718) ettha ^a^V1.0070^ea^ vuttaṃ dhammaniruttiṃ dasseti saddasabhāvattā desanāya. Tathā hi niruttipaṭisambhidāya parittārammaṇādibhāvo ^b^paṭisambhidāvibhaṅgapāḷiyaṃ^eb^ (vibha. 718 ādayo) vutto. ^b^Aṭṭhakathāyañca^eb^ (vibha. aṭṭha. 718) ‘‘taṃ sabhāvaniruttiṃ saddaṃ ārammaṇaṃ katvā’’tiādinā saddārammaṇatā dassitā. Tathā hi imassa atthassa ayaṃ saddo vācakoti vacanavacanatthe vavatthapetvā taṃtaṃvacanatthavibhāvanavasena pavattito saddo desanāti vuccati. ^b^Adhippāyo^eb^ti etena ‘‘desanāti paññattī’’ti etaṃ vacanaṃ dhammaniruttābhilāpaṃ sandhāya vuttaṃ, na tato vinimuttaṃ paññattiṃ sandhāyāti adhippāyaṃ dasseti. Desīyati attho etenāti hi ^b^desanā,^eb^ pakārena ñāpīyati etena, pakārato ñāpetīti vā ^b^paññattī^eb^ti dhammaniruttābhilāpo vuccati. Evaṃ ‘‘desanā nāma saddo’’ti imasmiṃ pakkhe ayamattho veditabbo. ‘‘Desanāti paññattī’’ti ettha paññattivādino pana evaṃ vadanti – kiñcāpi ‘‘dhammābhilāpo’’ti ettha abhilappatīti abhilāpoti saddo vuccati, na paṇṇatti, tathāpi sadde vuccamāne tadanurūpaṃ vohāraṃ gahetvā tena vohārena dīpitassa atthassa jānanato sadde kathite tadanurūpā paṇṇattipi kāraṇūpacārena kathitāyeva hoti. Atha vā ‘‘dhammābhilāpoti attho’’ti avatvā ‘‘dhammābhilāpoti adhippāyo’’ti vuttattā desanā nāma saddo na hotīti dīpitamevāti.<br/><br/>[03]Idāni paṭivedhaṃ niddisanto āha ^b^‘‘paṭivedhoti abhisamayo’’^eb^ti. Paṭivijjhatīti ñāṇaṃ paṭivedhoti vuccati. Paṭivijjhanti etenāti vā paṭivedho ^a^M1.0080^ea^, abhisametīti abhisamayo, abhisamenti etenāti vā abhisamayo. Idāni abhisamayappabhedato abhisamayappakārato ārammaṇato sabhāvato ca pākaṭaṃ kātuṃ ^b^‘‘so ca lokiyalokuttaro’’^eb^tiādimāha. Visayato asammohato ca avabodhoti sambandho. Tattha ^b^visayato^eb^ atthādianurūpaṃ dhammādīsu avabodho nāma avijjādidhammārammaṇo saṅkhārādiatthārammaṇo tadubhayapaññāpanārammaṇo lokiyo avabodho. ^b^Asammohato^eb^ atthādianurūpaṃ dhammādīsu avabodho pana nibbānārammaṇo maggayutto yathāvuttadhammatthapaññattīsu sammohaviddhaṃsano lokuttaro abhisamayo. Tathā hi ‘‘ayaṃ hetu, idamassa phalaṃ, ayaṃ tadubhayānurūpo vohāro’’ti evaṃ ārammaṇakaraṇavasena lokiyañāṇaṃ visayato paṭivijjhati, lokuttarañāṇaṃ pana hetuhetuphalādīsu sammohassa maggañāṇena samucchinnattā asammohato paṭivijjhati. ^b^Atthānurūpaṃ dhammesū^eb^ti avijjā hetu, saṅkhārā hetusamuppannā, saṅkhāre uppādeti avijjāti evaṃ kāriyānurūpaṃ kāraṇesūti attho. Atha vā puññābhisaṅkhārāpuññābhisaṅkhārāaneñjābhisaṅkhāresu tīsu apuññābhisaṅkhārassa sampayuttāvijjā paccayo, itaresaṃ yathānurūpantiādinā kāriyānurūpaṃ kāraṇesu paṭivedhoti attho. ^b^Dhammānurūpaṃ atthesū^eb^ti ^a^V1.0071^ea^ ‘‘avijjāpaccayā saṅkhārā’’tiādinā kāraṇānurūpaṃ kāriyesu avabodhoti attho. ^b^Paññattipathānurūpaṃ paññattīsū^eb^ti paññattiyā vuccamānadhammānurūpaṃ paṇṇattīsu avabodhoti attho.<br/><br/>[03]Yathāvuttehi dhammādīhi piṭakānaṃ gambhīrabhāvaṃ dassetuṃ ^b^‘‘idāni yasmā etesu piṭakesū’’^eb^tiādimāha. ^b^Dhammajāta^eb^nti kāraṇappabhedo kāraṇameva vā. ^b^Atthajāta^eb^nti kāriyappabhedo kāriyameva vā. Yā cāyaṃ desanāti sambandho. ^b^Yo cetthā^eb^ti etāsu taṃtaṃpiṭakagatāsu dhammatthadesanāsu yo paṭivedhoti attho. ^b^Dukkhogāha^eb^nti ettha avijjāsaṅkhārādīnaṃ dhammatthānaṃ duppaṭivijjhatāya dukkhogāhatā. Tesaṃ paññāpanassa dukkarabhāvato desanāya paṭivedhanasaṅkhātassa paṭivedhassa ca uppādanavisayīkaraṇānaṃ asakkuṇeyyatāya dukkhogāhatā veditabbā. ^b^Evampī^eb^ti ^b^pi^eb^saddo pubbe vuttappakārantaraṃ sampiṇḍeti. ^b^Etthā^eb^ti etesu tīsu piṭakesu. ^b^Vuttatthā^eb^ti vutto saṃvaṇṇito attho assāti vuttatthā.<br/><br/>[03]^b^Tīsu^eb^^a^M1.0081^ea^^b^piṭakesū^eb^ti ettha ‘‘ekekasmi’’nti adhikārato pakaraṇato vā veditabbaṃ. ^b^Pariyattibhedo^eb^ti pariyāpuṇanaṃ pariyatti. Pariyāpuṇanavācako hettha pariyattisaddo, na pāḷipariyāyo, tasmā evamettha attho daṭṭhabbo ‘‘tīsu piṭakesu ekekasmiṃ pariyāpuṇanappakāro daṭṭhabbo ñātabbo’’ti. Tatoyeva ca ‘‘pariyattiyo pariyāpuṇanappakārā’’ti tīsupi ^b^gaṇṭhipadesu^eb^ vuttaṃ. Atha vā tīhi pakārehi pariyāpuṇitabbā pāḷiyo eva pariyattīti vuccanti, tatoyeva ca ‘‘pariyattiyo pāḷikkamā’’ti abhidhammaṭṭhakathāya likhite ^b^sīhaḷagaṇṭhipade^eb^ vuttaṃ. Evampi hi alagaddūpamāpariyāpuṇanayogato alagaddūpamā pariyattīti pāḷipi sakkā vattuṃ, evañca katvā ‘‘duggahitā upārambhādihetu pariyāpuṭā alagaddūpamā’’ti parato niddesavacanampi upapannaṃ hoti. Tattha hi pāḷiyeva duggahitā pariyāpuṭāti vattuṃ vaṭṭati. ^b^Alagaddūpamā^eb^ti alagaddo alagaddaggahaṇaṃ upamā etissāti alagaddūpamā. Alagaddassa gahaṇañhettha alagaddasaddena vuttanti daṭṭhabbaṃ. ‘‘Āpūpiko’’ti ettha apūpasaddena apūpakhādanaṃ viya alagaddaggahaṇena gahitapariyatti upamīyati, na pana alagaddena. ‘‘Alagaddaggahaṇūpamā’’ti vā vattabbe majjhepadalopaṃ katvā ‘‘alagaddūpamā’’ti vuttaṃ ‘‘oṭṭhamukho’’tiādīsu viya. Alagaddoti cettha āsīviso vuccati. Gadoti hi visassa nāmaṃ. Tañca tassa alaṃ paripuṇṇaṃ atthi, tasmā alaṃ pariyatto paripuṇṇo gado assāti anunāsikalopaṃ dakārāgamañca katvā ‘‘alagaddo’’ti vuccati. Atha vā alaṃ jīvitaharaṇe samattho gado assāti alagaddo. ^b^Nissaraṇatthā^eb^ti vaṭṭadukkhato nissaraṇaṃ attho payojanaṃ etissāti nissaraṇatthā. ^b^Bhaṇḍāgārikapariyattī^eb^ti ^a^V1.0072^ea^ ettha bhaṇḍāgāre niyutto bhaṇḍāgāriko, bhaṇḍāgāriko viya bhaṇḍāgāriko, dhammaratanānupālako. Aññaṃ atthaṃ anapekkhitvā bhaṇḍāgārikasseva sato pariyatti bhaṇḍāgārikapariyatti.<br/><br/>[03]^b^Duggahitā^eb^ti duṭṭhu gahitā. Duggahitabhāvameva vibhāvento āha ^b^‘‘upārambhādihetu pariyāpuṭā’’^eb^ti, upārambhā itivādappamokkhādihetu uggahitāti attho. Lābhasakkārādihetu pariyāpuṇanampi ettheva saṅgahitanti daṭṭhabbaṃ. Vuttañhetaṃ alagaddasuttaṭṭhakathāyaṃ (ma. ni. aṭṭha. 1.239) –<br/><br/>[08]‘‘Yo ^a^M1.0082^ea^ hi buddhavacanaṃ ‘evaṃ cīvarādīni vā labhissāmi, catuparisamajjhe vā maṃ jānissantī’ti lābhasakkārādihetu pariyāpuṇāti, tassa sā pariyatti alagaddapariyatti nāma. Evaṃ pariyāpuṇanato hi buddhavacanaṃ apariyāpuṇitvā niddokkamanaṃ varatara’’nti.<br/><br/>[03]Nanu ca alagaddaggahaṇūpamā pariyatti alagaddūpamāti vuccati, evañca sati suggahitāpi pariyatti alagaddūpamāti vattuṃ vaṭṭati tatthāpi alagaddaggahaṇassa upamābhāvena pāḷiyaṃ vuttattā. Vuttañhetaṃ –<br/><br/>[08]‘‘Seyyathāpi, bhikkhave, puriso alagaddatthiko alagaddagavesī alagaddapariyesanaṃ caramāno, so passeyya mahantaṃ alagaddaṃ, tamenaṃ ajapadena daṇḍena suniggahitaṃ niggaṇheyya, ajapadena daṇḍena suniggahitaṃ niggahetvā gīvāya suggahitaṃ gaṇheyya. Kiñcāpi so, bhikkhave, alagaddo tassa purisassa hatthaṃ vā bāhaṃ vā aññataraṃ vā aṅgapaccaṅgaṃ bhogehi paliveṭheyya, atha kho so neva tatonidānaṃ maraṇaṃ vā nigaccheyya maraṇattaṃ vā dukkhaṃ. Taṃ kissa hetu, suggahitattā, bhikkhave, alagaddassa, evameva kho, bhikkhave, idhekacce kulaputtā dhammaṃ pariyāpuṇanti suttaṃ geyya’’ntiādi (ma. ni. 1.239).<br/><br/>[07]Tasmā idha duggahitā eva pariyatti alagaddūpamāti ayaṃ viseso kuto viññāyati, yena duggahitā upārambhādihetu pariyāpuṭā alagaddūpamāti vuccatīti? Saccametaṃ, idaṃ pana pārisesañāyena vuttanti daṭṭhabbaṃ. Tathā hi nissaraṇatthabhaṇḍāgārikapariyattīnaṃ visuṃ gahitattā pārisesato ^a^V1.0073^ea^ alagaddassa duggahaṇūpamā pariyatti alagaddūpamāti viññāyati. Suggahaṇūpamā hi pariyatti nissaraṇatthā vā hoti bhaṇḍāgārikapariyatti vā, tasmā suvuttametaṃ ‘‘duggahitā upārambhādihetu pariyāpuṭā alagaddūpamā’’ti. ^b^Yaṃ sandhāyā^eb^ti yaṃ pariyattiduggahaṇaṃ sandhāya. ^b^Vutta^eb^nti alagaddasutte vuttaṃ.<br/><br/>[03]^b^Alagaddatthiko^eb^ti āsīvisatthiko. Alagaddaṃ gavesati pariyesati sīlenāti ^b^alagaddagavesī^eb^. ^b^Alagaddapariyesanaṃ caramāno^eb^ti alagaddapariyesanatthaṃ caramāno. ^b^Bhoge^eb^ti sarīre. ^b^Hatthe vā bāhāya^eb^^a^M1.0083^ea^^b^vā^eb^ti ettha maṇibandhako yāva agganakhā ‘‘hattho’’ti veditabbo, saddhiṃ aggabāhāya avasesā ‘‘bāhā’’ti. Katthaci pana ‘‘kapparato paṭṭhāyapi yāva agganakhā hattho’’ti vuccati. ^b^Aññatarasmiṃ vā aṅgapaccaṅge^eb^ti vuttalakkhaṇaṃ hatthañca bāhañca ṭhapetvā avasesaṃ sarīraṃ ‘‘aṅgapaccaṅga’’nti veditabbaṃ. ^b^Tatonidāna^eb^nti taṃnidānaṃ, taṃkāraṇāti vuttaṃ hoti. Purimapade hi vibhattialopaṃ katvā niddeso. Taṃ hatthādīsu ḍaṃsanaṃ nidānaṃ kāraṇaṃ etassāti taṃnidānanti hi vattabbe ‘‘tatonidāna’’nti purimapade paccatte nissakkavacanaṃ katvā tassa ca lopaṃ akatvā niddeso. ^b^Taṃ kissa hetū^eb^ti yaṃ vuttaṃ hatthādīsu ḍaṃsanaṃ taṃnidānañca maraṇādiupagamanaṃ, taṃ kissa hetu kena kāraṇenāti ce. ^b^Idhā^eb^ti imasmiṃ sāsane. ^b^Ekacce moghapurisā^eb^ti ekacce tucchapurisā. ^b^Dhamma^eb^nti pāḷidhammaṃ. ^b^Pariyāpuṇantī^eb^ti uggaṇhantīti attho, sajjhāyanti ceva vācuggatā karontā dhārenti cāti vuttaṃ hoti. ^b^Attha^eb^nti yathābhūtaṃ bhāsitatthaṃ payojanatthañca. ^b^Na upaparikkhantī^eb^ti na pariggaṇhanti na vicārenti. Idaṃ vuttaṃ hoti – ‘‘imasmiṃ ṭhāne sīlaṃ kathitaṃ, idha samādhi, idha paññā kathitā, mayañca taṃ pūressāmā’’ti evaṃ bhāsitatthaṃ payojanatthañca ‘‘sīlaṃ samādhissa kāraṇaṃ, samādhi vipassanāyā’’tiādinā na pariggaṇhantīti. ^b^Anupaparikkhata^eb^nti anupaparikkhantānaṃ. ^b^Na nijjhānaṃ khamantī^eb^ti nijjhānapaññaṃ nakkhamanti, nijjhāyitvā paññāya disvā rocetvā gahetabbā na hontīti adhippāyo. Tena imamatthaṃ dīpeti ‘‘tesaṃ paññāya atthaṃ anupaparikkhantānaṃ te dhammā na upaṭṭhahanti, ‘imasmiṃ ṭhāne sīlaṃ, samādhi, vipassanā, maggo, phalaṃ, vaṭṭaṃ, vivaṭṭaṃ kathita’nti evaṃ jānituṃ na sakkā hontī’’ti.<br/><br/>[03]^b^Te upārambhānisaṃsā cevā^eb^ti te paresaṃ vāde dosāropanānisaṃsā hutvā pariyāpuṇantīti attho. ^b^Itivādappamokkhānisaṃsā cā^eb^ti iti evaṃ etāya pariyattiyā vādappamokkhānisaṃsā, attano upari parehi āropitavādassa niggahassa pamokkhappayojanā hutvā dhammaṃ pariyāpuṇantīti attho. Idaṃ vuttaṃ hoti – parehi sakavāde dose āropite taṃ dosaṃ evañca ^a^V1.0074^ea^ evañca mocessāmāti iminā ca kāraṇena pariyāpuṇantīti. Atha vā so so vādo itivādo, itivādassa pamokkho itivādappamokkho, itivādappamokkho ānisaṃso etesanti itivādappamokkhānisaṃsā, taṃtaṃvādappamocanānisaṃsā cāti attho ^a^M1.0084^ea^. ^b^Yassa catthāya dhammaṃ pariyāpuṇantī^eb^ti yassa ca sīlādipūraṇassa maggaphalanibbānassa vā atthāya imasmiṃ sāsane kulaputtā dhammaṃ pariyāpuṇanti. ^b^Tañcassa atthaṃ nānubhontī^eb^ti tañca assa dhammassa sīlādiparipūraṇasaṅkhātaṃ atthaṃ ete duggahitagāhino nānubhonti na vindanti.<br/><br/>[03]Atha vā yassa upārambhassa itivādappamokkhassa vā atthāya ye moghapurisā dhammaṃ pariyāpuṇanti, te parehi ‘‘ayamattho na hotī’’ti vutte duggahitattāyeva soyevatthoti paṭipādanakkhamā na hontīti parassa vāde upārambhaṃ āropetuṃ attano vādā taṃ mocetuñca asakkontāpi taṃ atthaṃ nānubhontiyevāti evamattho daṭṭhabbo. ^b^Dīgharattaṃ ahitāya dukkhāya saṃvattantī^eb^ti tesaṃ te dhammā duggahitattā upārambhamānadappamakkhapalāsādihetubhāvena dīgharattaṃ ahitāya dukkhāya saṃvattanti. Ettha hi kāraṇe phalavohārena ‘‘te dhammā ahitāya dukkhāya saṃvattantī’’ti vuttaṃ. Tathā hi kiñcāpi na te dhammā ahitāya dukkhāya saṃvattanti, tathāpi vuttanayena pariyāpuṇantānaṃ sajjhāyakāle vivādasamaye ca taṃmūlakānaṃ upārambhādīnaṃ anekesaṃ akusalānaṃ uppattisabbhāvato ‘‘te dhammā ahitāya dukkhāya saṃvattantī’’ti kāraṇe phalavohārena vuttaṃ. ^b^Taṃ kissa hetū^eb^ti ettha ^b^ta^eb^nti yathāvuttassatthassa anabhisambhuṇanaṃ tesañca dhammānaṃ ahitāya dukkhāya saṃvattanaṃ parāmasati.<br/><br/>[03]^b^Sīlakkhandhādipāripūriṃyevā^eb^ti ettha ādisaddena samādhivipassanādīnaṃ saṅgaho veditabbo. Yo hi buddhavacanaṃ uggaṇhitvā sīlassa āgataṭṭhāne sīlaṃ pūretvā samādhino āgataṭṭhāne samādhigabbhaṃ gaṇhāpetvā vipassanāya āgataṭṭhāne vipassanaṃ paṭṭhapetvā maggaphalānaṃ āgataṭṭhāne maggaṃ bhāvessāmi, phalaṃ sacchikarissāmīti uggaṇhāti, tasseva sā pariyatti nissaraṇatthā nāma hoti. ^b^Yaṃ sandhāya vutta^eb^nti yaṃ pariyattisuggahaṇaṃ sandhāya alagaddasutte vuttaṃ. ^b^Dīgharattaṃ hitāya sukhāya saṃvattantī^eb^ti sīlādīnaṃ āgataṭṭhāne sīlādīni pūrentānampi arahattaṃ patvā parisamajjhe dhammaṃ desetvā dhammadesanāya pasannehi upanīte cattāro paccaye paribhuñjantānampi paresaṃ vāde sahadhammena upārambhaṃ āropentānampi sakavādato dosaṃ harantānampi dīgharattaṃ hitāya sukhāya saṃvattanti. Tathā hi ^a^M1.0085^ea^ na kevalaṃ suggahitapariyattiṃ nissāya maggabhāvanāphalasacchikiriyādīneva, paravādaniggahasakavādapatiṭṭhāpanānipi ijjhanti. Tathā ca vuttaṃ ‘‘uppannaṃ parappavādaṃ sahadhammena suniggahitaṃ niggahetvā’’tiādi (dī. ni. 2.168).<br/><br/>[03]^b^Pariññātakkhandho^eb^ti ^a^V1.0075^ea^ dukkhaparijānanena pariññātakkhandho. ^b^Pahīnakileso^eb^ti samudayappahānena pahīnakileso. ^b^Paṭividdhākuppo^eb^ti paṭividdhārahattaphalo. Na kuppatīti ^b^akuppa^eb^nti hi arahattaphalassetaṃ nāmaṃ. Satipi hi catunnaṃ maggānaṃ catunnañca phalānaṃ akuppasabhāve sattannaṃ sekkhānaṃ sakasakanāmapariccāgena uparūpari nāmantarappattito tesaṃ maggaphalāni ‘‘akuppānī’’ti na vuccanti, arahā pana sabbadāpi arahāyeva nāmāti tasseva phalaṃ ‘‘akuppa’’nti vuttaṃ. Iminā ca imamatthaṃ dasseti ‘‘khīṇāsavasseva pariyatti bhaṇḍāgārikapariyatti nāmā’’ti. Tassa hi apariññātaṃ appahīnaṃ abhāvitaṃ asacchikataṃ vā natthi, tasmā buddhavacanaṃ pariyāpuṇanto tantidhārako paveṇīpālako vaṃsānurakkhako ca hutvā uggaṇhāti. Tenevāha ^b^‘‘paveṇīpālanatthāyā’’^eb^tiādi. Tattha ^b^paveṇī^eb^ti dhammasantati, dhammassa avicchedena pavattīti attho. ^b^Vaṃsānurakkhaṇatthāyā^eb^ti buddhassa bhagavato vaṃsānurakkhaṇatthaṃ. Tassa vaṃsopi atthato paveṇīyevāti veditabbaṃ.<br/><br/>[03]Nanu ca yadi paveṇīpālanatthāya buddhavacanassa pariyāpuṇanaṃ bhaṇḍāgārikapariyatti, kasmā ‘‘khīṇāsavo’’ti visesetvā vuttaṃ. Ekaccassa puthujjanassapi hi ayaṃ nayo labbhati. Tathā hi ekacco bhikkhu chātakabhayādīsu ganthadharesu ekasmiṃ ṭhāne vasituṃ asakkontesu sayaṃ bhikkhācārena akilamamāno atimadhuraṃ buddhavacanaṃ mā nassatu, tantiṃ dhāressāmi, vaṃsaṃ ṭhapessāmi, paveṇiṃ pālessāmīti pariyāpuṇāti, tasmā tassapi pariyatti bhaṇḍāgārikapariyatti nāma kasmā na hotīti? Vuccate – evaṃ santepi puthujjanassa pariyatti bhaṇḍāgārikapariyatti nāma na hoti. Kiñcāpi hi puthujjano ‘‘paveṇiṃ pālessāmī’’ti ajjhāsayena pariyāpuṇāti, attano pana bhavakantārato anittiṇṇattā tassa pariyatti nissaraṇapariyatti nāma hoti, tasmā puthujjanassa pariyatti alagaddūpamā vā hoti nissaraṇatthā vā, sattannaṃ sekkhānaṃ nissaraṇatthāva, khīṇāsavānaṃ bhaṇḍāgārikapariyattiyevāti veditabbaṃ. Khīṇāsavo ^a^M1.0086^ea^ ca bhaṇḍāgārikasadisattā bhaṇḍāgārikoti vuccati. Yathā hi bhaṇḍāgāriko alaṅkārabhaṇḍaṃ paṭisāmetvā pasādhanakāle tadupiyaṃ alaṅkārabhaṇḍaṃ rañño upanāmetvā alaṅkaroti, evaṃ khīṇāsavopi dhammaratanabhaṇḍaṃ sampaṭicchitvā mokkhādhigamassa bhabbarūpe sahetuke satte passitvā tadanurūpaṃ dhammadesanaṃ vaḍḍhetvā maggaṅgabojjhaṅgādisaṅkhātena lokuttarena alaṅkārena alaṅkarotīti bhaṇḍāgārikoti vuccati.<br/><br/>[03]Evaṃ tisso pariyattiyo vibhajitvā idāni tīsupi piṭakesu yathārahaṃ sampattivipattiyo vitthāretvā dassento āha ^b^‘‘vinaye panā’’^eb^tiādi. ^b^Sīlasampattiṃ nissāya tisso vijjā pāpuṇātī^eb^tiādīsu ^a^V1.0076^ea^ yasmā sīlaṃ visujjhamānaṃ satisampajaññabalena kammassakataññāṇabalena ca saṃkilesamalato visujjhati, pāripūriñca gacchati, tasmā sīlasampadā sijjhamānā upanissayasampattibhāvena satibalaṃ ñāṇabalañca paccupaṭṭhapetīti tassā vijjattayūpanissayatā veditabbā sabhāgahetusampadānato. Satibalena hi pubbenivāsavijjāsiddhi, sampajaññena sabbakiccesu sudiṭṭhakāritāparicayena cutūpapātañāṇānubaddhāya dutiyavijjāya siddhi, vītikkamābhāvena saṃkilesappahānasabbhāvato vivaṭṭūpanissayatāvasena ajjhāsayasuddhiyā tatiyavijjāsiddhi. Puretarasiddhānaṃ samādhipaññānaṃ pāripūriṃ vinā sīlassa āsavakkhayañāṇūpanissayatā sukkhavipassakakhīṇāsavehi dīpetabbā. ‘‘Samāhito yathābhūtaṃ pajānātī’’ti (saṃ. ni. 4.99; 3.5; netti. 40; mi. pa. 2.1.14) vacanato samādhisampadā chaḷabhiññatāya upanissayo. ‘‘Yogā ve jāyati bhūrī’’ti (dha. pa. 282) vacanato pubbayogena garuvāsadesabhāsākosallauggahaṇaparipucchādīhi ca paribhāvitā paññāsampatti paṭisambhidāppabhedassa upanissayo. Ettha ca ‘‘sīlasampattiṃ nissāyā’’ti vuttattā yassa samādhivijambhanabhūtā anavasesā cha abhiññā na ijjhanti, tassa ukkaṭṭhaparicchedavasena na samādhisampadā atthīti satipi vijjānaṃ abhiññekadesabhāve sīlasampattisamudāgatā eva tisso vijjā gahitā. Yathā hi paññāsampattisamudāgatā catasso paṭisambhidā upanissayasampannassa maggeneva ijjhanti maggakkhaṇe eva tāsaṃ paṭilabhitabbato. Evaṃ sīlasampattisamudāgatā tisso vijjā samādhisampattisamudāgatā ca cha abhiññā upanissayasampannassa ^a^M1.0087^ea^ maggeneva ijjhantīti maggādhigameneva tāsaṃ adhigamo veditabbo. Paccekabuddhānaṃ sammāsambuddhānañca paccekabodhisammāsambodhidhammasamadhigamasadisā hi imesaṃ ariyānaṃ ime visesādhigamāti.<br/><br/>[03]^b^Tāsaṃyeva ca tattha pabhedavacanato^eb^ti ettha ^b^tāsaṃyevā^eb^ti avadhāraṇaṃ pāpuṇitabbānaṃ chaḷabhiññācatupaṭisambhidānaṃ vinaye pabhedavacanābhāvaṃ sandhāya vuttaṃ. Verañjakaṇḍe hi tisso vijjāva vibhattāti. Dutiye ^b^tāsaṃyevā^eb^ti avadhāraṇaṃ catasso paṭisambhidā apekkhitvā kataṃ, na tisso vijjā. Tā hi chasu abhiññāsu antogadhattā sutte vibhattāyevāti. ^b^Tāsañcā^eb^ti ettha ^b^ca^eb^-saddena sesānampi tattha atthibhāvaṃ dīpeti. Abhidhammapiṭake hi tisso vijjā cha abhiññā catasso ca paṭisambhidā vuttāyeva. Paṭisambhidānaṃ pana aññattha pabhedavacanābhāvaṃ tattheva ca sammā vibhattabhāvaṃ dīpetukāmo heṭṭhā vuttanayena avadhāraṇaṃ akatvā ^b^‘‘tatthevā’’^eb^ti parivattetvā avadhāraṇaṃ ṭhapesi.<br/><br/>[03]Idāni ^a^V1.0077^ea^ ‘‘vinaye duppaṭipanno ‘mudukānaṃ attharaṇādīnaṃ samphasso viya itthisamphassopi vaṭṭatī’ti methunavītikkame dosaṃ adisvā sīlavipattiṃ pāpuṇātī’’ti dassento āha ^b^‘‘vinaye pana duppaṭipanno’’^eb^tiādi. Tattha sukho samphasso etesanti ^b^sukhasamphassāni,^eb^ attharaṇapāvuraṇādīni. ^b^Upādinnaphasso^eb^ itthiphasso, methunadhammoti vuttaṃ hoti. ^b^Vuttampi heta^eb^nti ariṭṭhena bhikkhunā vuttaṃ. So hi bahussuto dhammakathiko kammakilesavipākaupavādāaṇāvītikkamavasena pañcavidhesu antarāyikesu sesantarāyike jānāti, vinaye pana akovidattā paṇṇattivītikkamantarāyike na jānāti, tasmā rahogato evaṃ cintesi ‘‘ime agārikā pañca kāmaguṇe paribhuñjantā sotāpannāpi sakadāgāminopi anāgāminopi honti. Bhikkhūpi manāpikāni cakkhuviññeyyāni rūpāni passanti…pe… kāyaviññeyye phoṭṭhabbe phusanti, mudukāni attharaṇapāvuraṇādīni paribhuñjanti, etaṃ sabbaṃ vaṭṭati, kasmā itthīnaṃyeva rūpasaddagandharasaphoṭṭhabbā na vaṭṭanti, etepi vaṭṭantī’’ti anavajjena paccayaparibhuñjanarasena sāvajjakāmaguṇaparibhogarasaṃ saṃsanditvā sacchandarāgaparibhogañca nicchandarāgaparibhogañca ekaṃ katvā thūlavākehi saddhiṃ atisukhumasuttaṃ ghaṭento viya sāsapena saddhiṃ sineruno sadisataṃ upasaṃharanto ^a^M1.0088^ea^ viya pāpakaṃ diṭṭhigataṃ uppādetvā ‘‘kiṃ bhagavatā mahāsamuddaṃ bandhantena viya mahatā ussāhena paṭhamapārājikaṃ paññattaṃ, natthi ettha doso’’ti sabbaññutaññāṇena saddhiṃ paṭivirujjhanto vesārajjañāṇaṃ paṭibāhanto ariyamagge khāṇukaṇṭakādīni pakkhipanto ‘‘methunadhamme doso natthī’’ti jinassa āṇācakke pahāramadāsi. Tenāha ^b^‘‘tathāhaṃ bhagavatā dhammaṃ desitaṃ ājānāmī’’^eb^tiādi.<br/><br/>[03]Tattha ^b^antarāyikā^eb^ti taṃtaṃsampattiyā vibandhanavasena sattasantānassa antare vemajjhe eti āgacchatīti antarāyo, diṭṭhadhammikādianattho. Anatikkamanaṭṭhena tasmiṃ antarāye niyuttā, antarāyaṃ vā phalaṃ arahanti, antarāyassa vā karaṇasīlāti antarāyikā, saggamokkhānaṃ antarāyakarāti vuttaṃ hoti. Te ca kammakilesavipākaupavādāaṇāvītikkamavasena pañcavidhā. Tesaṃ vitthārakathā parato ^b^ariṭṭhasikkhāpade^eb^ (pāci. 417) āvi bhavissati. Ayaṃ panettha padatthasambandho – ye ime dhammā antarāyikā antarāyakarāti bhagavatā vuttā desitā ceva paññattā ca, te dhamme paṭisevato paṭisevantassa yathā yena pakārena te dhammā antarāyāya saggamokkhānaṃ antarāyakaraṇatthaṃ nālaṃ samatthā na honti, tathā tena pakārenāhaṃ bhagavatā desitaṃ dhammaṃ ājānāmīti. ^b^Tato dussīlabhāvaṃ pāpuṇātī^eb^ti tato anavajjasaññībhāvahetuto vītikkamitvā dussīlabhāvaṃ pāpuṇāti.<br/><br/>[07]^b^Cattārome^eb^^a^V1.0078^ea^, ^b^bhikkhave^eb^tiādinā –<br/><br/>[08]‘‘Cattārome, bhikkhave, puggalā santo saṃvijjamānā lokasmiṃ. Katame cattāro, attahitāya paṭipanno hoti, no parahitāya, parahitāya paṭipanno hoti, no attahitāya, neva attahitāya paṭipanno hoti no parahitāya, attahitāya ceva paṭipanno hoti parahitāya cā’’ti (a. ni. 4.96; pu. pa. mātikā, catukkauddesa 24) –<br/><br/>[07]Ādinā puggaladesanāpaṭisaṃyuttasuttantapāḷiṃ nidasseti. ^b^Adhippāyaṃ ajānanto^eb^ti ‘‘ayaṃ puggaladesanā vohāravasena, na paramatthato’’ti evaṃ bhagavato adhippāyaṃ ajānanto. Buddhassa hi bhagavato duvidhā desanā ^a^M1.0089^ea^ sammutidesanā paramatthadesanā cāti. Tattha ‘‘puggalo satto itthī puriso khattiyo brāhmaṇo devo māro’’ti evarūpā ^b^sammutidesanā^eb^. ‘‘Aniccaṃ dukkhaṃ anattā khandhā dhātuyo āyatanāni satipaṭṭhānā’’ti evarūpā ^b^paramatthadesanā^eb^. Tattha bhagavā ye sammutivasena desanaṃ sutvā atthaṃ paṭivijjhitvā mohaṃ pahāya visesamadhigantuṃ samatthā, tesaṃ sammutidesanaṃ deseti. Ye pana paramatthavasena desanaṃ sutvā atthaṃ paṭivijjhitvā mohaṃ pahāya visesamadhigantuṃ samatthā, tesaṃ paramatthadesanaṃ deseti.<br/><br/>[03]Tatrāyaṃ upamā – yathā hi desabhāsākusalo tiṇṇaṃ vedānaṃ atthasaṃvaṇṇako ācariyo ye damiḷabhāsāya vutte atthaṃ jānanti, tesaṃ damiḷabhāsāya ācikkhati, ye andhakabhāsādīsu aññatarāya, tesaṃ tāya bhāsāya, evaṃ te māṇavā chekaṃ byattaṃ ācariyamāgamma khippameva sippaṃ uggaṇhanti. Tattha ācariyo viya buddho bhagavā, tayo vedā viya kathetabbabhāve ṭhitāni tīṇi piṭakāni, desabhāsāya kosallamiva sammutiparamatthakosallaṃ, nānādesabhāsāmāṇavakā viya sammutiparamatthavasena paṭivijjhanasamatthā veneyyasattā, ācariyassa damiḷabhāsādiācikkhanaṃ viya bhagavato sammutiparamatthavasenapi desanā veditabbā. Āha cettha –<br/><br/>[21]‘‘Duve saccāni akkhāsi, sambuddho vadataṃ varo;<br/><br/>[22]Sammutiṃ paramatthañca, tatiyaṃ nūpalabbhati.<br/><br/>[21]‘‘Saṅketavacanaṃ ^a^V1.0079^ea^ saccaṃ, lokasammutikāraṇā;<br/><br/>[22]Paramatthavacanaṃ saccaṃ, dhammānaṃ bhūtakāraṇā.<br/><br/>[21]‘‘Tasmā vohārakusalassa, lokanāthassa satthuno;<br/><br/>[22]Sammutiṃ voharantassa, musāvādo na jāyatī’’ti. (ma. ni. aṭṭha. 1.57; a. ni. aṭṭha. 1.1.170);<br/><br/>[03]Apica aṭṭhahi kāraṇehi bhagavā puggalakathaṃ katheti – hirottappadīpanatthaṃ kammassakatādīpanatthaṃ paccattapurisakāradīpanatthaṃ ānantariyadīpanatthaṃ brahmavihāradīpanatthaṃ pubbenivāsadīpanatthaṃ dakkhiṇāvisuddhidīpanatthaṃ lokasammutiyā appahānatthañcāti. ‘‘Khandhā dhātuyo āyatanāni hiriyanti ottappantī’’ti vutte mahājano na jānāti, sammohamāpajjati, paṭisattu hoti ^a^M1.0090^ea^ ‘‘kimidaṃ khandhā dhātuyo āyatanāni hiriyanti ottappanti nāmā’’ti. ‘‘Itthī hiriyati ottappati, puriso khattiyo brāhmaṇo devo māro’’ti vutte mahājano jānāti, na sammohamāpajjati, na paṭisattu hoti, tasmā bhagavā ^b^hirottappadīpanatthaṃ^eb^ puggalakathaṃ katheti. ‘‘Khandhā kammassakā dhātuyo āyatanānī’’ti vuttepi eseva nayo. Tasmā bhagavā ^b^kammassakatādīpanatthaṃ^eb^ puggalakathaṃ katheti. ‘‘Veḷuvanādayo mahāvihārā khandhehi kārāpitā, dhātūhi āyatanehī’’ti vuttepi eseva nayo. Tasmā bhagavā ^b^paccattapurisakāradīpanatthaṃ^eb^ puggalakathaṃ katheti. ‘‘Khandhā mātaraṃ jīvitā voropenti, pitaraṃ arahantaṃ, ruhiruppādakammaṃ saṅghabhedaṃ karonti, dhātuyo āyatanānī’’ti vuttepi eseva nayo. Tasmā bhagavā ^b^ānantariyadīpanatthaṃ^eb^ puggalakathaṃ katheti.<br/><br/>[03]‘‘Khandhā mettāyanti, dhātuyo āyatanānī’’ti vuttepi eseva nayo. Tasmā bhagavā ^b^brahmavihāradīpanatthaṃ^eb^ puggalakathaṃ katheti. ‘‘Khandhā pubbenivāsaṃ anussaranti, dhātuyo āyatanānī’’ti vuttepi eseva nayo. Tasmā bhagavā ^b^pubbenivāsadīpanatthaṃ^eb^ puggalakathaṃ katheti. ‘‘Khandhā dānaṃ paṭiggaṇhanti, dhātuyo āyatanānī’’ti vuttepi mahājano na jānāti, sammohamāpajjati, paṭisattu hoti ‘‘kimidaṃ khandhā dhātuyo āyatanāni paṭiggaṇhanti nāmā’’ti. ‘‘Puggalā paṭiggaṇhanti sīlavanto kalyāṇadhammā’’ti vutte pana jānāti, na sammohamāpajjati, na paṭisattu hoti. Tasmā bhagavā ^b^dakkhiṇāvisuddhidīpanatthaṃ^eb^ puggalakathaṃ katheti. Lokasammutiñca buddhā bhagavanto na vijahanti, lokasamaññāya lokaniruttiyā lokābhilāpe ṭhitāyeva dhammaṃ desenti. Tasmā bhagavā ^b^lokasammutiyā appahānatthampi^eb^ puggalakathaṃ katheti ^a^V1.0080^ea^, tasmā iminā ca adhippāyena bhagavato puggaladesanā, na paramatthadesanāti evaṃ adhippāyaṃ ajānantoti vuttaṃ hoti.<br/><br/>[03]^b^Duggahitaṃ gaṇhātī^eb^ti ‘‘tathāhaṃ bhagavatā dhammaṃ desitaṃ ājānāmi, yathā tadevidaṃ viññāṇaṃ sandhāvati saṃsarati, anañña’’ntiādinā duggahitaṃ katvā gaṇhāti, viparītaṃ gaṇhātīti vuttaṃ hoti. ^b^Duggahita^eb^nti hi bhāvanapuṃsakaniddeso. ^b^Yaṃ sandhāyā^eb^ti yaṃ duggahitagāhaṃ sandhāya. Attanā duggahitena dhammenāti pāṭhaseso veditabbo. Atha vā duggahaṇaṃ duggahitaṃ. ^b^Attanā^eb^ti ca sāmiatthe karaṇavacanaṃ, tasmā attano duggahaṇena ^a^M1.0091^ea^ viparītagāhenāti vuttaṃ hoti. ^b^Amhe ceva abbhācikkhatī^eb^ti amhākañca abbhācikkhanaṃ karoti. ^b^Attānañca khanatī^eb^ti attano kusalamūlāni khananto attānaṃ khanati nāma.<br/><br/>[03]^b^Dhammacinta^eb^nti dhammasabhāvavijānanaṃ. ^b^Atidhāvanto^eb^ti ṭhātabbamariyādāyaṃ aṭṭhatvā ‘‘cittuppādamattena dānaṃ hoti, sayameva cittaṃ attano ārammaṇaṃ hoti, sabbaṃ cittaṃ asabhāvadhammārammaṇa’’nti evamādinā atidhāvanto atikkamitvā pavattamāno. ^b^Cattārī^eb^ti buddhavisayaiddhivisayakammavipākalokavisayasaṅkhātāni cattāri. Vuttañhetaṃ –<br/><br/>[08]‘‘Cattārimāni, bhikkhave, acinteyyāni na cintetabbāni, yāni cintento ummādassa vighātassa bhāgī assa. Katamāni cattāri? Buddhānaṃ bhikkhave buddhavisayo acinteyyo na cintetabbo, yaṃ cintento ummādassa vighātassa bhāgī assa. Jhāyissa, bhikkhave, jhānavisayo acinteyyo na cintetabbo…pe… kammavipāko, bhikkhave, acinteyyo na cintetabbo…pe… lokacintā bhikkhave acinteyyā na cintetabbā…pe… imāni, bhikkhave, cattāri acinteyyāni na cintetabbāni, yāni cintento ummādassa vighātassa bhāgī assā’’ti (a. ni. 4.77).<br/><br/>[03]Tattha ‘‘acinteyyānī’’ti tesaṃ sabhāvanidassanaṃ. ‘‘Na cintetabbānī’’ti tattha kattabbatānidassanaṃ. Tattha ^b^acinteyyānī^eb^ti cintetumasakkuṇeyyāni, cintetuṃ araharūpāni na hontīti attho. Acinteyyattā eva na cintetabbāni, kāmaṃ acinteyyānipi cha asādhāraṇādīni anussarantassa kusaluppattihetubhāvato tāni cintetabbāni, imāni pana evaṃ na ^a^V1.0081^ea^ hontīti aphalabhāvato na cintetabbānīti adhippāyo. Tenevāha ^b^‘‘yāni cintento ummādassa vighātassa bhāgī assā’’^eb^ti. ^b^Tesa^eb^nti tesaṃ piṭakānaṃ.<br/><br/>[03]^b^Eta^eb^nti etaṃ buddhavacanaṃ. ^b^Tivaggasaṅgahānī^eb^ti sīlakkhandhavaggamahāvaggapāthikavaggasaṅkhātehi tīhi vaggehi saṅgaho etesanti tivaggasaṅgahāni. ^b^Catuttiṃseva suttantā^eb^ti gāthāya evamatthayojanā veditabbā – yassa ^a^M1.0092^ea^ nikāyassa suttagaṇanāto catuttiṃseva ca suttantā vaggasaṅgahavasena tayo vaggā assa saṅgahassāti tivaggo saṅgaho. Esa paṭhamo nikāyo dīghanikāyoti ^b^anulomiko^eb^ apaccanīko, atthānulomanato anvatthanāmoti vuttaṃ hoti.<br/><br/>[03]Atthānulomanato anulomiko, anulomikattaṃyeva vibhāvetuṃ ^b^‘‘kasmā panā’’^eb^tiādimāha. ^b^Ekanikāyampī^eb^ti ekasamūhampi. ^b^Evaṃ citta^eb^nti evaṃ vicittaṃ. ^b^Yathayida^eb^nti yathā ime. Poṇikā cikkhallikā ca khattiyā, tesaṃ nivāso ^b^poṇikanikāyo cikkhallikanikāyo^eb^ti vuccati. ^b^Evamādīni cettha sādhakāni sāsanato ca lokato cā^eb^ti evamādīni udāharaṇāni ettha nikāyasaddassa samūhanivāsānaṃ vācakabhāve sāsanato ca vohārato ca sādhakāni pamāṇānīti attho. Ettha paṭhamamudāharaṇaṃ sāsanato sādhakavacanaṃ, dutiyaṃ lokatoti veditabbaṃ.<br/><br/>[03]^b^Pañcadasavaggasaṅgahānī^eb^ti mūlapariyāyavaggādīhi pañcadasahi vaggehi saṅgaho etesanti pañcadasavaggasaṅgahāni. ^b^Diyaḍḍhasataṃ dve ca suttānī^eb^ti aḍḍhena dutiyaṃ diyaḍḍhaṃ, ekaṃ sataṃ dve paññāsasuttāni cāti attho. ^b^Yatthā^eb^ti yasmiṃ nikāye. ^b^Pañcadasavaggapariggaho^eb^ti pañcadasahi vaggehi pariggahito saṅgahitoti attho.<br/><br/>[03]^b^Suttantānaṃ sahassāni sattasuttasatāni cā^eb^ti pāṭhe suttantānaṃ satta sahassāni satta satāni cāti yojetabbaṃ. Katthaci pana ‘‘satta suttasahassāni satta suttasatāni cā’’tipi pāṭho. ^b^Saṃyuttasaṅgaho^eb^ti saṃyuttanikāyassa saṅgaho.<br/><br/>[03]^b^Pubbe nidassitā^eb^ti suttantapiṭakaniddese nidassitā. Vuttameva pakārantarena saṅkhipitvā dassetuṃ ^b^‘‘ṭhapetvā cattāro nikāye avasesaṃ buddhavacana’’^eb^nti vuttaṃ. ^b^Sakalaṃ vinayapiṭaka^eb^ntiādinā niddiṭṭhameva hi iminā pakārantarena saṅkhipitvā vuttaṃ. Tenevāha ^b^‘‘ṭhapetvā caturopete’’^eb^tiādi. ^b^Tadañña^eb^nti tehi catūhi nikāyehi aññaṃ avasesanti attho.<br/><br/>[03]^b^Sabbameva^eb^^a^V1.0008^ea^2 ^b^hida^eb^nti sabbameva idaṃ buddhavacanaṃ. ^b^Navappabheda^eb^nti ettha kathaṃ panetaṃ navappabhedaṃ hoti. Tathā hi navahi aṅgehi vavatthitehi aññamaññasaṅkararahitehi bhavitabbaṃ, tathā ca sati asuttasabhāvāneva geyyaṅgādīni ^a^M1.0093^ea^ siyuṃ, atha suttasabhāvāneva geyyaṅgādīni, evaṃ sati suttanti visuṃ suttaṅgameva na siyā, evaṃ sante aṭṭhaṅgaṃ sāsananti āpajjati. Apica ‘‘sagāthakaṃ suttaṃ geyyaṃ, niggāthakaṃ suttaṃ veyyākaraṇa’’nti aṭṭhakathāyaṃ vuttaṃ. Suttañca nāma sagāthakaṃ vā siyā niggāthakaṃ vāti aṅgadvayeneva tadubhayaṃ saṅgahitanti tadubhayavinimuttañca suttaṃ udānādivisesasaññārahitaṃ natthi, yaṃ suttaṅgaṃ siyā, athāpi kathañci visuṃ suttaṅgaṃ siyā, maṅgalasuttādīnaṃ suttaṅgasaṅgaho vā na siyā gāthābhāvato dhammapadādīnaṃ viya, geyyaṅgasaṅgaho vā siyā sagāthakattā sagāthakavaggassa viya, tathā ubhatovibhaṅgādīsu sagāthakappadesānanti? Vuccate –<br/><br/>[21]Suttanti sāmaññavidhi, visesavidhayo pare;<br/><br/>[22]Sanimittā niruḷhattā, sahatāññena nāññato.<br/><br/>[21]Yathāvuttassa dosassa, natthi etthāvagāhaṇaṃ;<br/><br/>[22]Tasmā asaṅkaraṃyeva, navaṅgaṃ satthusāsanaṃ.<br/><br/>[03]Sabbassapi hi buddhavacanassa suttanti ayaṃ ^b^sāmaññavidhi^eb^. Tathā hi ‘‘ettakaṃ tassa bhagavato suttāgataṃ suttapariyāpannaṃ, sāvatthiyā suttavibhaṅge, sakavāde pañca suttasatānī’’tiādivacanato vinayābhidhammapariyattivisesesupi suttavohāro dissati. Teneva ca āyasmā mahākaccāno nettiyaṃ (netti. saṅgahavāra) āha – ‘‘navavidhasuttantapariyeṭṭhī’’ti. Tattha hi suttādivasena navaṅgassa sāsanassa pariyeṭṭhi pariyesanā atthavicāraṇā ‘‘navavidhasuttantapariyeṭṭhī’’ti vuttā. Tadekadesesu pana geyyādayo ^b^visesavidhayo^eb^ tena tena nimittena patiṭṭhitā. Tathā hi geyyassa sagāthakattaṃ tabbhāvanimittaṃ. Lokepi hi sasilokaṃ sagāthakaṃ vā cuṇṇiyaganthaṃ ‘‘geyya’’nti vadanti. Gāthāvirahe pana sati pucchaṃ katvā visajjanabhāvo veyyākaraṇassa tabbhāvanimittaṃ. Pucchāvisajjanañhi ‘‘byākaraṇa’’nti vuccati. Byākaraṇameva veyyākaraṇaṃ. Evaṃ sante sagāthakādīnampi pucchaṃ katvā visajjanavasena pavattānaṃ veyyākaraṇabhāvo āpajjatīti? Nāpajjati. Geyyādisaññānaṃ anokāsabhāvato saokāsato anokāsavidhi balavāti ‘‘gāthāvirahe satī’’ti visesitattā ca. Tathā hi ^a^M1.0094^ea^ dhammapadādīsu kevalaṃ gāthābandhesu sagāthakattepi somanassañāṇamayikagāthāyuttesu ‘‘vuttañheta’’ntiādivacanasambandhesu ^a^V1.0083^ea^ abbhutadhammapaṭisaṃyuttesu ca suttavisesesu yathākkamaṃ gāthāudānaitivuttakābbhutadhammasaññā patiṭṭhitā. Ettha hi satipi saññantaranimittayoge anokāsasaññānaṃ balavabhāveneva gāthādisaññā patiṭṭhitā, tathā satipi gāthābandhabhāve bhagavato atītāsu jātīsu cariyānubhāvappakāsakesu jātakasaññā patiṭṭhitā, satipi pañhāvisajjanabhāve sagāthakatte ca kesuci suttantesu vedassa labhāpanato vedallasaññā patiṭṭhitāti evaṃ tena tena sagāthakattādinā nimittena tesu tesu suttavisesesu geyyādisaññā patiṭṭhitāti visesavidhayo suttaṅgato pare geyyādayo. Yaṃ panettha geyyaṅgādinimittarahitaṃ, taṃ suttaṅgaṃ visesasaññāparihārena sāmaññasaññāya pavattanato.<br/><br/>[03]Nanu ca evaṃ santepi sagāthakaṃ suttaṃ geyyaṃ, niggāthakaṃ suttaṃ veyyākaraṇanti suttaṅgaṃ na sambhavatīti codanā tadavatthā evāti? Na tadavatthā. Sodhitattā. Sodhitañhi pubbe gāthāvirahe sati pucchāvisajjanabhāvo veyyākaraṇassa tabbhāvanimittanti. Yañca vuttaṃ ‘‘gāthābhāvato maṅgalasuttādīnaṃ suttaṅgasaṅgaho na siyā’’ti, taṃ na, niruḷhattāti. Niruḷho hi maṅgalasuttādīnaṃ suttabhāvo. Na hi tāni dhammapadabuddhavaṃsādayo viya gāthābhāvena paññātāni, atha kho suttabhāveneva. Teneva hi aṭṭhakathāyaṃ suttanāmakanti nāmaggahaṇaṃ kataṃ. Yaṃ pana vuttaṃ ‘‘sagāthakattā geyyaṅgasaṅgaho siyā’’ti, tampi natthi. Yasmā sahatāññena. Sahabhāvo hi nāma atthato aññena hoti, saha gāthāhīti ca sagāthakaṃ. Na ca maṅgalasuttādīsu gāthāvinimutto koci suttappadeso atthi, yo ‘‘saha gāthāhī’’ti vucceyya. Nanu ca gāthāsamudāyo gāthāhi añño hoti, tathā ca tassa vasena saha gāthāhīti sagāthakanti sakkā vattunti? Taṃ na. Na hi avayavavinimutto samudāyo nāma koci atthi. Yampi vuttaṃ ‘‘ubhatovibhaṅgādīsu sagāthakappadesānaṃ geyyaṅgasaṅgaho siyā’’ti, tampi na aññato. Aññāyeva hi tā gāthā jātakādipariyāpannattā. Atho na tāhi ubhatovibhaṅgādīnaṃ geyyaṅgabhāvoti evaṃ suttādīnaṃ aṅgānaṃ aññamaññasaṅkarābhāvo veditabbo.<br/><br/>[03]Idāni ^a^M1.0095^ea^ suttādīni navaṅgāni vibhajitvā dassento āha ^b^‘‘tattha ubhatovibhaṅganiddesakhandhakaparivārā’’^eb^tiādi. Tattha ^b^niddeso^eb^ nāma suttanipāte –<br/><br/>[21]‘‘Kāmaṃ kāmayamānassa, tassa cetaṃ samijjhati;<br/><br/>[22]Addhā pītimano hoti, laddhā macco yadicchatī’’ti. (su. ni. 772) –<br/><br/>[07]Ādinā ^a^V1.0084^ea^ āgatassa aṭṭhakavaggassa,<br/><br/>[21]‘‘Kenassu nivuto loko, (iccāyasmā ajito;)<br/><br/>[27]Kenassu nappakāsati;<br/><br/>[26]Kissābhilepanaṃ brūsi,<br/><br/>[22]Kiṃsu tassa mahabbhaya’’nti. (su. ni. 1038) –<br/><br/>[07]Ādinā āgatassa pārāyanavaggassa,<br/><br/>[21]‘‘Sabbesu bhūtesu nidhāya daṇḍaṃ,<br/><br/>[27]Aviheṭhayaṃ aññatarampi tesaṃ;<br/><br/>[21]Na puttamiccheyya kuto sahāyaṃ,<br/><br/>[22]Eko care khaggavisāṇakappo’’ti. (su. ni. 35) –<br/><br/>[07]Ādinā āgatassa khaggavisāṇasuttassa ca tadatthavibhāgavasena satthukappena āyasmatā dhammasenāpati^b^sāriputtattherena^eb^ kato niddeso mahāniddeso cūḷaniddesoti ca vuccati. Evamidha niddesassa suttaṅgasaṅgaho ^b^bhadantabuddhaghosācariyena^eb^ dassitoti veditabbo. Aññatthāpi ca dīghanikāyaṭṭhakathādīsu sabbattha ubhatovibhaṅganiddesakhandhakaparivārāti niddesassa suttaṅgasaṅgaho eva dassito. ^b^Ācariyadhammapālattherena^eb^pi nettipakaraṇaṭṭhakathāyaṃ evametassa suttaṅgasaṅgahova kathito. Keci pana niddesassa gāthāveyyākaraṇaṅgesu dvīsu saṅgahaṃ vadanti. Vuttañhetaṃ niddesāṭṭhakathāyaṃ ^b^upasenattherena^eb^ –<br/><br/>[08]‘‘Tadetaṃ vinayapiṭakaṃ suttantapiṭakaṃ abhidhammapiṭakanti tīsu piṭakesu suttantapiṭakapariyāpannaṃ, dīghanikāyo majjhimanikāyo saṃyuttanikāyo aṅguttaranikāyo khuddakanikāyoti pañcasu mahānikāyesu khuddakamahānikāye pariyāpannaṃ, suttaṃ geyyaṃ veyyākaraṇaṃ ^a^M1.0096^ea^ gāthā udānaṃ itivuttakaṃ jātakaṃ abbhutadhammaṃ vedallanti navasu satthusāsanaṅgesu yathāsambhavaṃ gāthāveyyākaraṇaṅgadvayasaṅgahita’’nti (mahāni. aṭṭha. ganthārambhakathā).<br/><br/>[03]Ettha tāva katthaci pucchāvisajjanasabhāvato niddesekadesassa veyyākaraṇaṅgasaṅgaho yujjatu nāma ^a^V1.0085^ea^, gāthaṅgasaṅgaho pana kathaṃ yujjeyyāti idamettha vīmaṃsitabbaṃ. Dhammapadādīnaṃ viya hi kevalaṃ gāthābandhabhāvo gāthaṅgassa tabbhāvanimittaṃ. Dhammapadādīsu hi kevalaṃ gāthābandhesu gāthāsamaññā patiṭṭhitā, niddese ca na koci kevalo gāthābandhappadeso upalabbhati. Sammāsambuddhena bhāsitānaṃyeva hi aṭṭhakavaggādisaṅgahitānaṃ gāthānaṃ niddesamattaṃ dhammasenāpatinā kataṃ. Atthavibhajanatthaṃ ānītāpi hi tā aṭṭhakavaggādisaṅgahitā niddisitabbā mūlagāthāyo suttanipātapariyāpannattā aññāyevāti na niddesasaṅkhyaṃ gacchanti ubhatovibhaṅgādīsu āgatabhāvepi taṃ vohāraṃ alabhamānā jātakādigāthāpariyāpannā gāthāyo viya, tasmā kāraṇantaramettha gavesitabbaṃ, yuttataraṃ vā gahetabbaṃ.<br/><br/>[03]^b^Nālakasuttatuvaṭṭakasuttānī^eb^ti ettha ^b^nālakasuttaṃ^eb^ nāma padumuttarassa bhagavato sāvakaṃ moneyyapaṭipadaṃ paṭipannaṃ disvā tadatthaṃ abhikaṅkhamānena tato pabhuti kappasatasahassaṃ pāramiyo pūretvā āgatena asitassa isino bhāgineyyena nālakattherena dhammacakkappavattitadivasato sattame divase ‘‘aññātameta’’ntiādīhi dvīhi gāthāhi moneyyapaṭipadaṃ puṭṭhena bhagavatā ‘‘moneyyaṃ te upaññissa’’ntiādinā (su. ni. 706) nālakattherassa bhāsitaṃ moneyyapaṭipadāparidīpakaṃ suttaṃ. ^b^Tuvaṭṭakasuttaṃ^eb^ pana mahāsamayasuttantadesanāya sannipatitesu devesu ‘‘kā nu kho arahattappattiyā paṭipattī’’ti uppannacittānaṃ ekaccānaṃ devatānaṃ tamatthaṃ pakāsetuṃ ‘‘pucchāmi taṃ ādiccabandhū’’tiādinā (su. ni. 921; mahāni. 150 ) nimmitabuddhena attānaṃ pucchāpetvā ‘‘mūlaṃ papañcasaṅkhāyā’’tiādinā (su. ni. 922) bhāsitaṃ suttaṃ. Evamidhasuttanipāte āgatānaṃ maṅgalasuttādīnaṃ suttaṅgasaṅgaho dassito, tattheva āgatānaṃ asuttanāmikānaṃ suddhikagāthānaṃ gāthaṅgasaṅgahañca dassayissati, evaṃ sati suttanipātaṭṭhakathārambhe –<br/><br/>[21]‘‘Gāthāsatasamākiṇṇo ^a^M1.0097^ea^, geyyabyākaraṇaṅkito;<br/><br/>[22]Kasmā suttanipātoti, saṅkhamesa gatoti ce’’ti. (su. ni. aṭṭha. 1.ganthārambhakathā) –<br/><br/>[07]Sakalassapi suttanipātassa geyyaveyyākaraṇaṅgasaṅgaho kasmā coditoti? Nāyaṃ virodho. Kevalañhi tattha codakena sagāthakattaṃ katthaci pucchāvisajjanamattañca gahetvā codanāmattaṃ katanti gahetabbaṃ. Aññathā suttanipāte niggāthakassa suttasseva abhāvato veyyākaraṇaṅgasaṅgaho na codetabbo siyāti. Sagāthāvaggo geyyanti yojetabbaṃ. ‘‘Aṭṭhahi aṅgehi asaṅgahitaṃ nāma paṭisambhidādī’’ti ^a^V1.0086^ea^ tīsupi ^b^gaṇṭhipadesu^eb^ vuttaṃ. Keci pana paṭisambhidāmaggassa geyyaveyyākaraṇaṅgadvayasaṅgahaṃ vadanti. Vuttañhetaṃ ^b^paṭisambhidāmaggaṭṭhakathāyaṃ^eb^ (paṭi. ma. aṭṭha. 1.ganthārambhakathā) ‘‘navasu satthusāsanaṅgesu yathāsambhavaṃ geyyaveyyākaraṇaṅgadvayasaṅgahita’’nti.<br/><br/>[03]^b^Nosuttanāmikā^eb^ti asuttanāmikā. ‘‘Suddhikagāthā nāma vatthugāthā’’ti tīsu ^b^gaṇṭhipadesu^eb^ vuttaṃ. Tattha ^b^vatthugāthā^eb^ti –<br/><br/>[21]‘‘Kosalānaṃ purā rammā, agamā dakkhiṇāpathaṃ;<br/><br/>[22]Ākiñcaññaṃ patthayāno, brāhmaṇo mantapāragū’’ti. (su. ni. 982) –<br/><br/>[07]Ādinā pārāyanavaggassa nidānaṃ āropentena āyasmatā ānandattherena saṅgītikāle vuttā chappaññāsa ca gāthāyo, ānandatthereneva saṅgītikāle nālakasuttassa nidānaṃ āropentena vuttā –<br/><br/>[21]‘‘Ānandajāte tidasagaṇe patīte,<br/><br/>[27]Sakkañca indaṃ sucivasane ca deve;<br/><br/>[26]Dussaṃ gahetvā atiriva thomayante,<br/><br/>[22]Asito isi addasa divāvihāre’’ti. (su. ni. 684) –<br/><br/>[07]Ādikā vīsatimattā gāthāyo ca vuccanti. Tattha ‘‘nālakasuttassa vatthugāthāyo nālakasuttasaṅkhyaṃyeva gacchantī’’ti aṭṭhakathāyaṃ vuttaṃ. Vuttañhetaṃ ^b^suttanipātaṭṭhakathāyaṃ^eb^ (su. ni. aṭṭha. 2.685) –<br/><br/>[08]‘‘Parinibbute pana bhagavati saṅgītiṃ karontena āyasmatā mahākassapena āyasmā ānando tameva moneyyapaṭipadaṃ puṭṭho ^a^M1.0098^ea^ yena yadā ca samādapito nālako bhagavantaṃ pucchi, taṃ sabbaṃ pākaṭaṃ katvā dassetukāmo ‘ānandajāte’tiādikā vīsati vatthugāthāyo vatvā abhāsi. Taṃ sabbampi nālakasuttanti vuccatī’’ti.<br/><br/>[03]Tasmā nālakasuttassa vatthugāthāyo nālakasuttaggahaṇeneva saṅgahitāti pārāyanikavaggassa vatthugāthāyo idha suddhikagāthāti gahetabbaṃ. Tattheva panassa pārāyaniyavagge ajitamāṇavakādīnaṃ soḷasannaṃ ^a^V1.0087^ea^ brāhmaṇānaṃ pucchāgāthā bhagavato visajjanagāthā ca idha suddhikagāthāti evampi vattuṃ yujjati. Tāpi hi pāḷiyaṃ suttanāmena avatvā ‘‘ajitamāṇavakapucchā tissamettayyamāṇavakapucchā’’tiādinā (su. ni. 1038-1048) āgatattā cuṇṇiyaganthehi amissattā ca nosuttanāmikā suddhikagāthā nāmāti vattuṃ vaṭṭati.<br/><br/>[03]Idāni udānaṃ sarūpato vavatthapento āha ^b^‘‘somanassañāṇamayikagāthāpaṭisaṃyuttā’’^eb^tiādi. Kenaṭṭhena (udā. aṭṭha. ganthārambhakathā) panetaṃ ^b^‘‘udāna’’^eb^nti vuccati? Udānanaṭṭhena. Kimidaṃ udānaṃ nāma? Pītivegasamuṭṭhāpito udāhāro. Yathā hi yaṃ telādi minitabbavatthu mānaṃ gahetuṃ na sakkoti, vissanditvā gacchati, taṃ ‘‘avaseko’’ti vuccati, yañca jalaṃ taḷākaṃ gahetuṃ na sakkoti, ajjhottharitvā gacchati, taṃ ‘‘mahogho’’ti vuccati, evameva yaṃ pītivegasamuṭṭhāpitaṃ vitakkavipphāraṃ hadayaṃ sandhāretuṃ na sakkoti, so adhiko hutvā anto asaṇṭhahitvā bahi vacīdvārena nikkhanto paṭiggāhakanirapekkho udāhāraviseso ^b^‘‘udāna’’^eb^nti vuccati. Dhammasaṃvegavasenapi ayamākāro labbhateva. Tayidaṃ katthaci gāthābandhavasena katthaci vākyavasena pavattaṃ. Tathā hi –<br/><br/>[08]‘‘Tena kho pana samayena bhagavā bhikkhū nibbānapaṭisaṃyuttāya dhammiyā kathāya sandasseti samādapeti samuttejeti sampahaṃseti. Tedha bhikkhū aṭṭhiṃ katvā manasi katvā sabbaṃ cetasā samannāharitvā ohitasotā dhammaṃ suṇanti. Atha kho bhagavā etamatthaṃ viditvā tāyaṃ velāyaṃ imaṃ udānaṃ udānesi ^a^M1.0099^ea^ ‘atthi, bhikkhave, tadāyatanaṃ, yattha neva pathavī na āpo’’’ti (udā. 71-72) –<br/><br/>[07]Ādīsu somanassañāṇasamuṭṭhitavākyavasena pavattaṃ.<br/><br/>[03]Nanu ca udānaṃ nāma pītisomanassasamuṭṭhāpito dhammasaṃvegasamuṭṭhāpito vā dhammapaṭiggāhakanirapekkho udāhāro tathā ceva sabbattha āgataṃ, idha kasmā bhagavā udānento bhikkhū āmantesīti? Tesaṃ bhikkhūnaṃ saññāpanatthaṃ. Nibbānapaṭisaṃyuttañhi bhagavā tesaṃ bhikkhūnaṃ dhammaṃ desetvā nibbānaguṇānussaraṇena uppannapītisomanassena udānaṃ udānento ‘‘idha nibbānavajjo sabbo sabhāvadhammo paccayāyattavuttikova upalabbhati, na paccayanirapekkho, ayaṃ pana nibbānadhammo kathamappaccayo upalabbhatī’’ti tesaṃ bhikkhūnaṃ cetoparivitakkamaññāya tesaṃ ^a^V1.0088^ea^ ñāpetukāmo ‘‘atthi, bhikkhave, tadāyatana’’nti (udā. 71)-ādimāha. Na ekantato te paṭiggāhake katvāti veditabbaṃ.<br/><br/>[21]‘‘Sace bhāyatha dukkhassa, sace vo dukkhamappiyaṃ;<br/><br/>[22]Mākattha pāpakaṃ kammaṃ, āvi vā yadi vā raho’’ti. (udā. 44) –<br/><br/>[07]Evamādikaṃ pana dhammasaṃvegavasappavattaṃ udānanti veditabbaṃ.<br/><br/>[21]‘‘Sukhakāmāni bhūtāni, yo daṇḍena vihiṃsati;<br/><br/>[22]Attano sukhamesāno, pecca so na labhate sukha’’nti. (dha. pa. 131; udā. 13) –<br/><br/>[07]Idampi dhammasaṃvegavasappavattaṃ udānanti vadanti. Tathā hi ekasmiṃ samaye sambahulā gopālakā antarā ca sāvatthiṃ antarā ca jetavanaṃ ahiṃ daṇḍehi hananti. Tena ca samayena bhagavā sāvatthiṃ piṇḍāya gacchanto antarāmagge te dārake ahiṃ daṇḍena hanante disvā ‘‘kasmā kumārakā imaṃ ahiṃ daṇḍena hanathā’’ti pucchitvā ‘‘ḍaṃsanabhayena bhante’’ti ca vutte ‘‘ime ‘attano sukhaṃ karissāmā’ti imaṃ paharantā nibbattaṭṭhāne dukkhaṃ anubhavissanti, aho avijjāya nikatikosalla’’nti dhammasaṃvegaṃ uppādesi. Teneva ca dhammasaṃvegena imaṃ udānaṃ udānesi. Evametaṃ katthaci gāthābandhavasena katthaci vākyavasena katthaci somanassavasena katthaci dhammasaṃvegavasena ^a^M1.0100^ea^ pavattanti veditabbaṃ. Tasmā aṭṭhakathāyaṃ ‘‘somanassañāṇamayikagāthāpaṭisaṃyuttānī’’ti yaṃ udānalakkhaṇaṃ vuttaṃ, taṃ yebhuyyavasena vuttanti gahetabbaṃ. Yebhuyyena hi udānaṃ gāthābandhavasena bhāsitaṃ pītisomanassasamuṭṭhāpitañca.<br/><br/>[03]Tayidaṃ sabbaññubuddhabhāsitaṃ paccekabuddhabhāsitaṃ sāvakabhāsitanti tividhaṃ hoti. Tattha paccekabuddhabhāsitaṃ –<br/><br/>[21]‘‘Sabbesu bhūtesu nidhāya daṇḍaṃ,<br/><br/>[22]Aviheṭhayaṃ aññatarampi tesa’’nti. –<br/><br/>[07]Ādinā ^b^khaggavisāṇasutte^eb^ (su. ni. 35) āgatameva. Sāvakabhāsitānipi –<br/><br/>[21]‘‘Sabbo rāgo ^a^V1.0089^ea^ pahīno me, sabbo doso samūhato;<br/><br/>[22]Sabbo me vihato moho, sītibhūtosmi nibbuto’’ti. –<br/><br/>[07]Ādinā ^b^theragāthāsu^eb^ (theragā. 79),<br/><br/>[21]‘‘Kāyena saṃvutā āsiṃ, vācāya uda cetasā;<br/><br/>[22]Samūlaṃ taṇhamabbhuyha, sītibhūtāmhi nibbutā’’ti. –<br/><br/>[07]^b^Therigāthāsu^eb^ (therīgā. 15) ca āgatāni. Aññānipi sakkādīhi devehi bhāsitāni ‘‘aho dānaṃ paramadānaṃ kassape supatiṭṭhita’’ntiādīni (udā. 27), soṇadaṇḍabrāhmaṇādīhi manussehi ca bhāsitāni ‘‘namo tassa bhagavato’’tiādīni (dī. ni. 2.371; ma. ni. 1.290) tisso saṅgītiyo āruḷhāni udānāni santi eva, na tāni idha adhippetāni. Yāni pana sammāsambuddhena sāmaṃ āhaccabhāsitāni jinavacanabhūtāni, tāneva ca dhammasaṅgāhakehi ‘‘udāna’’nti saṅgītaṃ. Etāniyeva ca sandhāya bhagavato pariyattidhammaṃ navavidhā vibhajitvā uddisantena udānanti vuttaṃ.<br/><br/>[03]Yā pana ‘‘anekajātisaṃsāra’’ntiādigāthā bhagavatā bodhiyā mūle udānavasena pavattitā anekasatasahassānaṃ sammāsambuddhānaṃ udānabhūtā ca, tā aparabhāge dhammabhaṇḍāgārikassa bhagavatā desitattā ^a^M1.0101^ea^ dhammasaṅgāhakehi udānapāḷiyaṃ saṅgahaṃ anāropetvā dhammapade saṅgahitā. Yañca ‘‘aññāsi vata bho koṇḍañño’’ti udānavacanaṃ dasasahassilokadhātuyā devamanussānaṃ pavedanasamatthanigghosavipphāraṃ bhagavatā bhāsitaṃ, tadapi paṭhamabodhiyaṃ sabbesaṃ eva bhikkhūnaṃ sammāpaṭipattipaccavekkhaṇahetukaṃ ‘‘ārādhayiṃsu vata maṃ bhikkhū ekaṃ samaya’’ntiādivacanaṃ (ma. ni. 1.225) viya dhammacakkappavattanasuttadesanāpariyosāne attanā adhigatadhammekadesassa yathādesitassa ariyamaggassa sāvakesu sabbapaṭhamaṃ therena adhigatattā attano parissamassa saphalabhāvapaccavekkhaṇahetukaṃ pītisomanassajanitaṃ udāhāramattāṃ, na ‘‘yadā have pātubhavanti dhammā’’tiādivacanaṃ (mahāva. 1-3; udā. 1-3) viya pavattiyā nivattiyā vā pakāsananti na dhammasaṅgāhakehi udānapāḷiyaṃ saṅgītanti daṭṭhabbaṃ.<br/><br/>[03]Udānapāḷiyañca bodhivaggādīsu aṭṭhasu vaggesu dasa dasa katvā asītiyeva suttantā saṅgītā ^a^V1.0090^ea^, tatoyeva ca ^b^udānaṭṭhakathāyaṃ^eb^ (udā. aṭṭha. ganthārambhakathā) ^b^ācariyadhammapālattherena^eb^ vuttaṃ –<br/><br/>[21]‘‘Asīti eva suttantā, vaggā aṭṭha samāsato;<br/><br/>[22]Gāthā ca pañcanavuti, udānassa pakāsitā.<br/><br/>[21]‘‘Aḍḍhūnanavamattā ca, bhāṇavārā pamāṇato;<br/><br/>[22]Ekādhikā tathāsīti, udānassānusandhayo.<br/><br/>[21]‘‘Ekavīsasahassāni, satameva vicakkhaṇo;<br/><br/>[22]Padānetānudānassa, gaṇitāni viniddise. –<br/><br/>[07]Gāthāpādato pana –<br/><br/>[21]‘‘Aṭṭhasahassamattāni, cattāreva satāni ca;<br/><br/>[22]Padānetānudānassa, tevīsati ca niddise.<br/><br/>[21]‘‘Akkharānaṃ sahassāni, saṭṭhi satta satāni ca;<br/><br/>[22]Tīṇi dvāsīti ca tathā, udānassa paveditā’’ti.<br/><br/>[07]Idha pana ‘‘dvāsīti suttantā’’ti vuttaṃ, taṃ na sameti, tasmā ‘‘asīti suttantā’’ti pāṭhena bhavitabbaṃ.<br/><br/>[03]Vuttañhetaṃ ^a^M1.0102^ea^ bhagavatā – ‘‘vuttamarahatāti me sutaṃ. Ekadhammaṃ, bhikkhave, pajahatha, ahaṃ vo pāṭibhogo anāgāmitāya. Katamaṃ ekadhammaṃ? Lobhaṃ, bhikkhave, ekadhammaṃ pajahatha, ahaṃ vo pāṭibhogo anāgāmitāyā’’ti evamādinā ekakadukatikacatukkavasena itivuttakapāḷiyaṃ (itivu. 1) saṅgahamāropitāni dvādasuttarasatasuttantāni ^b^itivuttakaṃ^eb^ nāmāti dassento āha ^b^‘‘vuttañheta’’^eb^ntiādi. ^b^Dasuttarasatasuttantā^eb^ti etthāpi ‘‘dvādasuttarasatasuttantā’’ti pāṭhena bhavitabbaṃ. Tathā hi ekakanipāte tāva sattavīsati suttāni, dukanipāte dvāvīsati, tikanipāte ^a^V1.0091^ea^ paññāsa, catukkanipāte terasāti dvādasuttarasatasuttantāneva itivuttakapāḷiyaṃ āgatāni. Tatoyeva ca pāḷiyaṃ –<br/><br/>[21]‘‘Lobho doso ca moho ca,<br/><br/>[27]Kodho makkhena pañcamaṃ;<br/><br/>[26]Māno sabbaṃ puna māno,<br/><br/>[22]Lobho dosena terasa.<br/><br/>[21]‘‘Moho kodho puna makkho,<br/><br/>[27]Nīvaraṇā taṇhāya pañcamaṃ;<br/><br/>[26]Dve sekkhabhedā sāmaggī,<br/><br/>[22]Paduṭṭhanirayena terasa.<br/><br/>[21]‘‘Pasannā ekamābhāyi, puggalaṃ atītena pañcamaṃ;<br/><br/>[22]Evañce opadhikaṃ puññaṃ, sattavīsa pakāsitā’’ti. –<br/><br/>[07]Evamādinā uddānagāthāhi dvādasuttarasatasuttāni gaṇetvā dassitāni. Teneva ca ^b^aṭṭhakathāya^eb^mpi (itivu. aṭṭha. ganthārambhakathā) –<br/><br/>[08]‘‘Suttato ekakanipāte tāva sattavīsati suttāni, dukanipāte dvāvīsati, tikanipāte paññāsa, catukkanipāte terasāti dvādasādhikasatasuttasaṅgaha’’nti –<br/><br/>[07]Vuttaṃ. Kāmañcettha appakaṃ ūnamadhikaṃ vā gaṇanūpagaṃ na hotīti katvā ‘‘dvāsīti khandhakavattānī’’ti vattabbe ‘‘asīti khandhakavattānī’’ti vuttavacanaṃ viya ‘‘dvādasuttarasatasuttantā’’ti vattabbe ‘‘dasuttarasatasuttantā’’ti vuttantipi sakkā ^a^M1.0103^ea^ vattuṃ, tathāpi īdise ṭhāne pamāṇaṃ dassentena yāthāvatova niyametvā dassetabbanti ‘‘dvādasuttarasatasuttantā’’ icceva pāṭhena bhavitabbaṃ.<br/><br/>[03]Jātaṃ bhūtaṃ purāvutthaṃ bhagavato pubbacaritaṃ kāyati katheti pakāsetīti ^b^jātakaṃ^eb^.<br/><br/>[03]‘‘Cattārome ^a^V1.0092^ea^, bhikkhave, acchariyā abbhutā dhammā ānande. Katame cattāro? Sace, bhikkhave, bhikkhuparisā ānandaṃ dassanāya upasaṅkamati, dassanenapi sā attamanā hoti. Tattha ce ānando dhammaṃ bhāsati, bhāsitenapi sā attamanā hoti, atittāva, bhikkhave, bhikkhuparisā hoti, atha ānando tuṇhī bhavati. Sace bhikkhunīparisā…pe… upāsakaparisā…pe… upāsikā parisā ānandaṃ dassanāya upasaṅkamati, dassanenapi sā attamanā hoti. Tattha ce ānando dhammaṃ bhāsati, bhāsitenapi sā attamanā hoti, atittāva, bhikkhave, upāsikāparisā hoti, atha ānando tuṇhī bhavati. Ime kho, bhikkhave, cattāro acchariyā abbhutā dhammā ānande’’ti (a. ni. 4.129) evamādinayappavattā sabbepi acchariyābbhutadhammapaṭisaṃyuttā suttantā ^b^abbhutadhammaṃ^eb^ nāmāti dassento āha ^b^‘‘cattārome, bhikkhave’’^eb^tiādi.<br/><br/>[03]^b^Cūḷavedallā^eb^dīsu (ma. ni. 1.460 ādayo) visākhena nāma upāsakena puṭṭhāya dhammadinnāya nāma bhikkhuniyā bhāsitaṃ suttaṃ ^b^cūḷavedalla^eb^nti veditabbaṃ. ^b^Mahāvedallaṃ^eb^ (ma. ni. 1.449 ādayo) pana mahākoṭṭhikattherena pucchitena āyasmatā sāriputtattherena bhāsitaṃ. ^b^Sammādiṭṭhisutta^eb^mpi (ma. ni. 1.89 ādayo) bhikkhūhi puṭṭhena tenevāyasmatā sāriputtattherena bhāsitaṃ. Etāni majjhimanikāyapariyāpannāni. ^b^Sakkapañhaṃ^eb^ (dī. ni. 2.344 ādayo) pana sakkena puṭṭho bhagavā abhāsi, tañca dīghanikāyapariyāpannanti veditabbaṃ. ^b^Mahāpuṇṇamasutta^eb^mpi (ma. ni. 3.85 ādayo) tadahuposathe pannarase puṇṇamāya rattiyā aññatarena bhikkhunā puṭṭhena bhagavatā bhāsitaṃ, taṃ pana majjhimanikāyapariyāpannanti veditabbaṃ. ^b^Veda^eb^nti ñāṇaṃ. ^b^Tuṭṭhi^eb^nti yathābhāsitadhammadesanaṃ viditvā ‘‘sādhu ayye, sādhāvuso’’tiādinā abbhanumodanavasappavattaṃ pītisomanassaṃ. ^b^Laddhā laddhā^eb^ti labhitvā labhitvā, punappunaṃ labhitvāti vuttaṃ hoti.<br/><br/>[03]Evaṃ ^a^M1.0104^ea^ aṅgavasena sakalampi buddhavacanaṃ vibhajitvā idāni dhammakkhandhavasena vibhajitvā kathetukāmo āha ^b^‘‘kathaṃ dhammakkhandhavasenā’’^eb^tiādi. Tattha ^b^dhammakkhandhavasenā^eb^ti dhammarāsivasena. Dvāsīti sahassāni buddhato gaṇhiṃ, dve sahassāni bhikkhuto gaṇhinti sambandho. Tattha ^b^buddhato gaṇhi^eb^nti sammāsambuddhato uggaṇhiṃ, dvesahassādhikāni asīti dhammakkhandhasahassāni satthu santikā adhigaṇhinti attho. ^b^Dve sahassāni bhikkhuto^eb^ti dve dhammakkhandhasahassāni bhikkhuto uggaṇhiṃ, dhammasenāpatiādīnaṃ bhikkhūnaṃ santikā adhigaṇhiṃ. Sāriputtattherādīhi bhāsitānaṃ sammādiṭṭhisuttantādīnaṃ vasena hi ‘‘dve sahassāni bhikkhuto’’ti vuttaṃ. ^b^Caturāsīti sahassānī^eb^ti ^a^V1.0093^ea^ tadubhayaṃ samodhānetvā catusahassādhikāni asīti sahassāni. ^b^Ye me dhammā pavattino^eb^ti ye dhammā mama pavattino pavattamānā paguṇā vācuggatā jivhagge parivattanti, te dhammā caturāsīti dhammakkhandhasahassānīti vuttaṃ hoti. Keci pana ‘‘ye ime’’ti padacchedaṃ katvā ‘‘ye ime dhammā buddhassa bhagavato bhikkhūnañca pavattino, tehi pavattitā, tesvāhaṃ dvāsīti sahassāni buddhato gaṇhiṃ, dve sahassāni bhikkhutoti evaṃ caturāsīti dhammakkhandhasahassānī’’ti evamettha sambandhaṃ vadanti.<br/><br/>[03]Ettha ca ^b^subhasuttaṃ^eb^ (dī. ni. 1.444 ādayo) ^b^gopakamoggallānasutta^eb^ñca (ma. ni. 3.79 ādayo) parinibbute bhagavati ānandattherena vuttattā caturāsītidhammakkhandhasahassesu antogadhaṃ hoti, na hotīti? Tattha ^b^paṭisambhidāgaṇṭhipade^eb^ tāva idaṃ vuttaṃ ‘‘sayaṃ vuttadhammakkhandhānaṃ bhikkhuto gahiteyeva saṅgahetvā evamāhāti daṭṭhabba’’nti. Bhagavatā pana dinnanaye ṭhatvā bhāsitattā sayaṃ vuttadhammakkhandhānampi ‘‘buddhato gaṇhi’’nti ettha saṅgahaṃ katvā vuttanti evamettha vattuṃ yuttataraṃ viya dissati. Bhagavatāyeva hi dinnanaye ṭhatvā sāvakā dhammaṃ desenti. Teneva hi tatiyasaṅgītiyañca moggaliputtatissattherena bhāsitampi kathāvatthuppakaraṇaṃ buddhabhāsitaṃ nāma jātaṃ, tatoyeva ca attanā bhāsitampi subhasuttādi saṅgītiṃ āropentena āyasmatā ānandattherena ‘‘evaṃ me suta’’nti vuttaṃ.<br/><br/>[03]^b^Evaṃ paridīpitadhammakkhandhavasenā^eb^ti gopakamoggallānena brāhmaṇena ‘‘tvaṃ bahussutoti buddhasāsane pākaṭo, kittakā dhammā te satthārā bhāsitā, tayā dhāritā’’ti pucchite tassa paṭivacanaṃ dentena āyasmatā ^a^M1.0105^ea^ ānandattherena evaṃ ‘‘dvāsīti buddhato gaṇhi’’ntiādinā paridīpitadhammakkhandhānaṃ vasena. ^b^Ekānusandhikaṃ suttaṃ^eb^ satipaṭṭhānādi. Satipaṭṭhānasuttañhi ‘‘ekāyano ayaṃ, bhikkhave, maggo sattānaṃ visuddhiyā’’tiādinā (dī. ni. 2.373) cattāro satipaṭṭhāne ārabhitvā tesaṃyeva vibhāgadassanavasena pavattattā ‘‘ekānusandhika’’nti vuccati. ^b^Anekānusandhika^eb^nti nānānusandhikaṃ parinibbānasuttādi. Parinibbānasuttañhi nānāṭhānesu nānādhammadesanānaṃ vasena pavattattā ‘‘anekānusandhika’’nti vuccati. ^b^Gāthābandhesu pañhapucchana^eb^nti –<br/><br/>[21]‘‘Kati chinde kati jahe, kati cuttari bhāvaye;<br/><br/>[22]Kati saṅgātigo bhikkhu, ‘oghatiṇṇo’ti vuccatī’’ti. (saṃ. ni. 1.5) –<br/><br/>[07]Evamādinayappavattaṃ ^a^V1.0094^ea^ pañhapucchanaṃ eko dhammakkhandhoti attho.<br/><br/>[21]‘‘Pañca chinde pañca jahe, pañca cuttari bhāvaye;<br/><br/>[22]Pañca saṅgātigo bhikkhu, ‘oghatiṇṇo’ti vuccatī’’ti. (saṃ. ni. 1.5) –<br/><br/>[07]Evamādinayappavattaṃ visajjananti veditabbaṃ. ^b^Tikadukabhājanaṃ^eb^ nikkhepakaṇḍāṭṭhakathākaṇḍavasena veditabbaṃ. Tasmā ‘‘kusalā dhammā, akusalā dhammā, abyākatā dhammā, sukhāya vedanāya sampayuttā dhammā, dukkhāya vedanāya sampayuttā dhammā, adukkhamasukhāya vedanāya sampayuttā dhammā’’ti evamādīsu tikesu kusalattikassa vibhajanavasena yaṃ vuttaṃ nikkhepakaṇḍe (dha. sa. 985-987) –<br/><br/>[08]‘‘Katame dhammā kusalā? Tīṇi kusalamūlāni alobho adoso amoho, taṃsampayutto vedanākkhandho saññākkhandho saṅkhārakkhandho viññāṇakkhandho, taṃsamuṭṭhānaṃ kāyakammaṃ vacīkammaṃ manokammaṃ. Ime dhammā kusalā.<br/><br/>[08]‘‘Katame dhammā akusalā? Tīṇi akusalamūlāni lobho doso moho, tadekaṭṭhā ca kilesā, taṃsampayutto vedanākkhandho…pe… manokammaṃ. Ime dhammā akusalā.<br/><br/>[08]‘‘Katame dhammā abyākatā? Kusalākusalānaṃ dhammānaṃ vipākā kāmāvacarā rūpāvacarā arūpāvacarā apariyāpannā vedanākkhandho ^a^M1.0106^ea^ …pe… viññāṇakkhandho, ye ca dhammā kiriyā neva kusalā nākusalā na ca kammavipākā sabbañca rūpaṃ asaṅkhatā ca dhātu. Ime dhammā abyākatā’’ti –<br/><br/>[07]Ayameko dhammakkhandho. Evaṃ sesattikānampi ekekassa tikassa vibhajanaṃ ekeko dhammakkhandhoti veditabbaṃ.<br/><br/>[03]Tathā ‘‘hetū dhammā’’ti evamādikesu dukesu ekekassa dukassa vibhajanavasena yaṃ vuttaṃ –<br/><br/>[08]‘‘Katame ^a^V1.0095^ea^ dhammā hetū? Tayo kusalā hetū, tayo akusalā hetū, tayo abyākatā hetū’’ti (dha. sa. 1059) –<br/><br/>[07]Ādi, tatthāpi ekekassa dukassa vibhajanaṃ ekeko dhammakkhandho. Puna aṭṭhakathākaṇḍe (dha. sa. 1384-1386) –<br/><br/>[08]‘‘Katame dhammā kusalā? Catūsu bhūmīsu kusalaṃ. Ime dhammā kusalā. Katame dhammā akusalā? Dvādasa akusalacittuppādā. Ime dhammā akusalā. Katame dhammā abyākatā? Catūsu bhūmīsu vipāko tīsu bhūmīsu kiriyābyākataṃ rūpañca nibbānañca. Ime dhammā abyākatā’’ti –<br/><br/>[07]Evamādinā kusalattikādivibhajanavasena pavattesu tikabhājanesu ekekassa tikassa bhājanaṃ ekeko dhammakkhandho. Tathā –<br/><br/>[08]‘‘Katame dhammā hetū? Tayo kusalā hetū, tayo akusalā hetū, tayo abyākatā hetū’’ti (dha. sa. 1441) –<br/><br/>[07]Ādinayappavattesu dukabhājanesu ekamekaṃ dukabhājanaṃ ekeko dhammakkhandhoti evamettha tikadukabhājanavasena dhammakkhandhavibhāgo veditabbo.<br/><br/>[03]^b^Ekamekañca cittavārabhājana^eb^nti ettha pana –<br/><br/>[08]‘‘Yasmiṃ samaye kāmāvacaraṃ kusalaṃ cittaṃ uppannaṃ hoti somanassasahagataṃ ñāṇasampayuttaṃ rūpārammaṇaṃ vā…pe… tasmiṃ samaye phasso hoti…pe… avikkhepo hotī’’ti (dha. sa. 1) –<br/><br/>[07]Evamādinayappavatte ^a^M1.0107^ea^ cittuppādakaṇḍe ekamekaṃ cittavārabhājanaṃ ekeko dhammakkhandhoti gahetabbaṃ. ^b^Eko dhammakkhandho^eb^ti ettha ‘‘ekekatikadukabhājanaṃ ekamekaṃ cittavārabhājana’’nti vuttattā ekeko dhammakkhandhoti attho veditabbo. ‘‘Ekeko’’ti avuttepi hi ayamattho atthato viññāyamānova hotīti ‘‘eko dhammakkhandho’’ti vuttaṃ. ^b^Atthi vatthū^eb^tiādīsu ^b^vatthu^eb^ nāma sudinnakaṇḍādi ^a^V1.0096^ea^. ^b^Mātikā^eb^ti ‘‘yo pana bhikkhu bhikkhūnaṃ sikkhāsājīvasamāpanno’’tiādinā (pārā. 44) tasmiṃ tasmiṃ ajjhācāre paññattasikkhāpadaṃ. ^b^Padabhājanīya^eb^nti tassa tassa sikkhāpadassa ‘‘yo panāti yo yādiso’’tiādinayappavattaṃ (pārā. 45) vibhajanaṃ. ^b^Antarāpattī^eb^ti ‘‘paṭilātaṃ ukkhipati, āpatti dukkaṭassā’’ti (pāci. 355) evamādinā sikkhāpadantaresu paññattā āpatti. ^b^Anāpattī^eb^ti ‘‘anāpatti ajānantassa asādiyantassa ummattakassa khittacittassa vedanāṭṭassa ādikammikassā’’tiādinayappavatto ^b^kacchedo^eb^ti ‘‘dasāhātikkante atikkantasaññī nissaggiyaṃ pācittiyaṃ, dasāhātikkante vematiko nissaggiyaṃ pācittiyaṃ, dasāhātikkante anatikkantasaññī nissaggiyaṃ pācittiya’’nti (pārā. 468) evamādinayappavatto tikapācittiyatikadukkaṭādibhedo tikaparicchedo.<br/><br/>[03]Idāni ^b^evametaṃ abhedato rasavasena ekavidha^eb^ntiādinā ‘‘ayaṃ dhammo, ayaṃ vinayo…pe… imāni caturāsīti dhammakkhandhasahassānī’’ti buddhavacanaṃ dhammavinayādibhedena vavatthapetvā saṅgāyantena mahākassapapamukhena vasīgaṇena anekacchariyapātubhāvapaṭimaṇḍitāya saṅgītiyā imassa piṭakassa vinayabhāvo majjhimabuddhavacanādibhāvo ca vavatthāpitoti dasseti. Na kevalaṃ imamevimassa yathāvuttappabhedaṃ vavatthapetvā saṅgītaṃ, atha kho aññampīti dassento āha ^b^‘‘na kevalañca imamevā’’^eb^tiādi. Tattha ^b^uddānasaṅgaho^eb^ paṭhamapārājikādīsu āgatānaṃ vinītavatthuādīnaṃ saṅkhepato saṅgahadassanavasena dhammasaṅgāhakehi kathitā –<br/><br/>[21]‘‘Makkaṭī vajjiputtā ca, gihī naggo ca titthiyā;<br/><br/>[22]Dārikuppalavaṇṇā ca, byañjanehipare duve’’ti. (pārā. 66) –<br/><br/>[07]Ādikā ^a^M1.0108^ea^ gāthāyo. Sīlakkhandhavaggamūlapariyāyavaggādivasena saṅgaho ^b^vaggasaṅgaho^eb^. Uttarimanussadhammapeyyālanīlacakkapeyyālādivavatthāpanavasena ^b^peyyālasaṅgaho^eb^. Aṅguttaranikāyādīsu ^b^ekakanipātādisaṅgaho^eb^. Saṃyuttanikāye devatāsaṃyuttādivasena ^b^saṃyuttasaṅgaho^eb^. Majjhimanikāyādīsu mūlapaṇṇāsakādivasena ^b^paṇṇāsakasaṅgaho^eb^.<br/><br/>[03]Assa buddhavacanassa saṅgītipariyosāne sādhukāraṃ dadamānā viyāti sambandho. ^b^Saṅkampī^eb^ti uddhaṃ uddhaṃ gacchantī suṭṭhu kampi. ^b^Sampakampī^eb^ti uddhaṃ adho ca gacchantī sampakampi. ^b^Sampavedhī^eb^ti catūsu disāsu gacchantī suṭṭhu pavedhi. Accharaṃ paharituṃ yuttāni ^b^acchariyāni,^eb^ pupphavassacelukkhepādīni ^a^V1.0097^ea^. Yā paṭhamamahāsaṅgīti dhammasaṅgāhakehi mahākassapādīhi pañcahi satehi yena katā saṅgītā, tena pañcasatāni etissā atthīti ^b^‘‘pañcasatā’’^eb^ti ca, thereheva katattā therā mahākassapādayo etissā atthīti ^b^‘‘therikā’’^eb^ti ca loke vuccati, ayaṃ paṭhamamahāsaṅgīti nāmāti sambandho.<br/><br/>[03]Evaṃ paṭhamamahāsaṅgītiṃ dassetvā yadatthaṃ sā idha nidassitā, taṃ nigamanavasena dassento ^b^‘‘imissā’’^eb^tiādimāha. ^b^Āyasmatā upālittherena vutta^eb^nti ‘‘tena samayenā’’tiādi vakkhamānaṃ sabbaṃ nidānavacanaṃ vuttaṃ. Kimatthaṃ panettha dhammavinayasaṅgahe kathiyamāne nidānavacanaṃ vuttaṃ, nanu ca bhagavatā bhāsitavacanasseva saṅgaho kātabboti? Vuccate – desanāya ṭhitiasammosasaddhaeyyabhāvasampādanatthaṃ. Kāladesadesakaparisāpadesehi upanibandhitvā ṭhapitā hi desanā ciraṭṭhitikā hoti asammosadhammā saddheyyā ca, desakālakattuhetunimittehi upanibandho viya vohāravinicchayo. Teneva ca āyasmatā mahākassapena ‘‘paṭhamapārājikaṃ āvuso, upāli, kattha paññatta’’ntiādinā desādipucchāsu katāsu tāsaṃ visajjanaṃ karontena āyasmatā upālittherena ‘‘tena samayenā’’tiādinā paṭhamapārājikassa nidānaṃ bhāsitaṃ.<br/><br/>[03]Apica sāsanasampattipakāsanatthaṃ nidānavacanaṃ. Ñāṇakaruṇāpariggahitasabbakiriyassa hi bhagavato natthi niratthakā paṭipatti attahitatthā vā, tasmā ^a^M1.0109^ea^ paresaṃyevatthāya pavattasabbakiriyassa sammāsambuddhassa sakalampi kāyavacīmanokammaṃ yathāpavattaṃ vuccamānaṃ diṭṭhadhammikasamparāyikaparamatthehi yathārahaṃ sattānaṃ anusāsanaṭṭhena sāsanaṃ, na kabbaracanā. Tayidaṃ satthuracitaṃ kāladesadesakaparisāpadesehi saddhiṃ tattha tattha nidānavacanehi yathārahaṃ pakāsīyati.<br/><br/>[03]Apica satthuno pamāṇabhāvappakāsanena sāsanassa pamāṇabhāvadassanatthaṃ nidānavacanaṃ, tañcassa pamāṇabhāvadassanaṃ ‘‘buddho bhagavā’’ti iminā padadvayena vibhāvitanti veditabbaṃ. ^b^Buddho^eb^ti hi iminā tathāgatassa anaññasādhāraṇasuparisuddhañāṇādiguṇavisesayogaparidīpanena, ^b^bhagavā^eb^ti ca iminā rāgadosamohādisabbakilesamaladuccaritādidosappahānadīpanena, tato eva ca sabbasattuttamabhāvadīpanena ayamattho sabbathā pakāsito hotīti idamettha nidānavacanappayojanassa mukhamattanidassanaṃ.<br/><br/>[03]^b^Tatrāyaṃ ācariyaparamparā^eb^ti tasmiṃ jambudīpe ayaṃ ācariyānaṃ paramparā paveṇī paṭipāṭi. ^b^Upāli dāsako^eb^tiādīsu ^b^upālitthero^eb^ pākaṭoyeva, ^b^dāsakattherā^eb^dayo pana evaṃ veditabbā ^a^V1.0098^ea^. Vesāliyaṃ kira eko dāsako nāma brāhmaṇamāṇavo tiṇṇaṃ antevāsikasatānaṃ jeṭṭhantevāsiko hutvā ācariyassa santike sippaṃ uggaṇhanto dvādasavassikoyeva tiṇṇaṃ vedānaṃ pāragū ahosi. So ekadivasaṃ antevāsikaparivuto dhammavinayaṃ saṅgāyitvā vālikārāme nivasantaṃ āyasmantaṃ upālittheraṃ upasaṅkamitvā attano vedesu sabbāni gaṇṭhiṭṭhānāni theraṃ pucchi. Theropi sabbaṃ byākaritvā sayampi ekaṃ pañhaṃ pucchanto nāmaṃ sandhāya imaṃ pañhaṃ pucchi ‘‘ekadhammo kho, māṇava, sabbesu dhammesu anupatati, sabbepi, māṇava, dhammā ekadhammasmiṃ osaranti, katamo nu kho so, māṇavaka, dhammo’’ti. Sopi kho māṇavo pañhassa atthaṃ ajānanto ‘‘kimidaṃ bho pabbajitā’’ti āha. Buddhamantoyaṃ māṇavāti. Sakkā panāyaṃ bho mayhampi dātunti. Sakkā, māṇava, amhehi gahitapabbajjaṃ gaṇhantassa dātunti. ‘‘Sādhu kho bho pabbajitā’’ti māṇavo sampaṭicchitvā attano mātaraṃ pitaraṃ ācariyañca anujānāpetvā tīhi antevāsikasatehi saddhiṃ therassa santike pabbajitvā paripuṇṇavīsativasso upasampadaṃ ^a^M1.0110^ea^ labhitvā arahattaṃ pāpuṇi. Thero taṃ dhuraṃ katvā khīṇāsavasahassassa piṭakattayaṃ vācesi.<br/><br/>[03]^b^Soṇako^eb^ pana dāsakattherassa saddhivihāriko. So kira kāsīsu ekassa vāṇijakassa putto hutvā pañcadasavassuddesiko ekaṃ samayaṃ mātāpitūhi saddhiṃ vāṇijjāya giribbajaṃ gato. Tato pañcapaññāsadārakehi saddhiṃ veḷuvanaṃ gantvā tattha dāsakattheraṃ saparisaṃ disvā ativiya pasanno pabbajjaṃ yācitvā therena mātāpitaro anujānāpetvā ‘‘pabbajāhī’’ti vutto mātāpitusantikaṃ gantvā tamatthaṃ ārocetvā tesu anicchantesu chinnabhatto hutvā mātāpitaro anujānāpetvā pañcapaññāsāya dārakehi saddhiṃ therassa santike pabbajitvā laddhūpasampado arahattaṃ pāpuṇi. Taṃ thero sakalaṃ buddhavacanaṃ uggaṇhāpesi. Sopi gaṇapāmokkho hutvā bahūnaṃ dhammavinayaṃ vācesi.<br/><br/>[03]^b^Siggavatthero^eb^ pana soṇakattherassa saddhivihāriko ahosi. So kira pāṭaliputte siggavo nāma amaccaputto hutvā tiṇṇaṃ utūnaṃ anucchavikesu tīsu pāsādesu sampattiṃ anubhavamāno ekadivasaṃ attano sahāyena caṇḍavajjinā seṭṭhiputtena saddhiṃ saparivāro kukkuṭārāmaṃ gantvā tattha soṇakattheraṃ nirodhasamāpattiṃ samāpajjitvā nisinnaṃ disvā vanditvā attanā saddhiṃ anālapantaṃ ñatvā gantvā taṃ kāraṇaṃ bhikkhusaṅghaṃ pucchitvā bhikkhūhi ‘‘samāpattiṃ samāpannā nālapantī’’ti vutto ‘‘kathaṃ, bhante, samāpattito vuṭṭhahantī’’ti puna pucchitvā tehi ca bhikkhūhi ‘‘satthuno ceva saṅghassa ca pakkosanāya yathāparicchinnakālato āyusaṅkhayā ^a^V1.0099^ea^ ca vuṭṭhahantī’’ti vatvā tassa saparivārassa upanissayaṃ disvā saṅghassa vacanena nirodhā vuṭṭhāpitaṃ soṇakattheraṃ disvā ‘‘kasmā, bhante, mayā saddhiṃ nālapitthā’’ti pucchitvā therena ‘‘bhuñjitabbakaṃ kumāra bhuñjimhā’’ti vutte ‘‘sakkā nu kho, bhante, amhehipi taṃ bhojetu’’nti pucchitvā ‘‘sakkā, kumāra, amhādise katvā bhojetu’’nti vutte tamatthaṃ mātāpitūnaṃ ārocetvā tehi anuññāto attano sahāyena caṇḍavajjinā tehi ca pañcahi purisasatehi saddhiṃ soṇakattherassa santike pabbajitvā upasampanno ahosi. Tattha siggavo ca caṇḍavajjī ca dve ^a^M1.0111^ea^ upajjhāyasseva santike dhammavinayaṃ pariyāpuṇitvā aparabhāge chaḷabhiññā ahesuṃ.<br/><br/>[03]^b^Tissassa^eb^ pana ^b^moggaliputtassa^eb^ anupubbakathā parato āvi bhavissati. ^b^Vijitāvino^eb^ti vijitasabbakilesapaṭipakkhattā vijitavanto. ^b^Paramparāyā^eb^ti paṭipāṭiyā, anukkamenāti vuttaṃ hoti. ^b^Jambusirivhaye^eb^ti jambusadisanāme, jambunāmaketi vuttaṃ hoti. Mahantena hi jamburukkhena abhilakkhitattā dīpopi ‘‘jambū’’ti vuccati. ^b^Acchijjamānaṃ^eb^ avinassamānaṃ katvā.<br/><br/>[03]^b^Vinayavaṃsa^eb^ntiādīhi tīhi vinayapāḷiyeva kathitā pariyāyavacanattā. ^b^Pakataññuta^eb^nti veyyattiyaṃ, paṭubhāvanti vuttaṃ hoti. ^b^Dhuraggāho ahosī^eb^ti padhānaggāhī ahosi, sabbesaṃ pāmokkho hutvā gaṇhīti vuttaṃ hoti. Bhikkhūnaṃ samudāyo samūho ^b^bhikkhusamudāyo,^eb^ samaṇagaṇoti attho.<br/><br/>[06]Iti samantapāsādikāya vinayaṭṭhakathāya sāratthadīpaniyaṃ<br/><br/>[06]Paṭhamamahāsaṅgītikathāvaṇṇanā samattā.


