# pali

volume: 107
item: 25
title: sikhībuddhavaṃsavaṇṇanā^vessabhūbuddhavaṃsavaṇṇanā^kakusandhabuddhavaṃsavaṇṇanā^^
content:
  [03] vessabhumhi ^a^M0.0296^ea^ ^a^V0.0290^ea^ sayambhumhi parinibbute tasmiṃ pana kappe atikkante  ekūnattiṃsakappesu jinadivasakarā nuppajjiṃsu. imasmiṃ pana bhaddakappe  cattāro buddhā nibbattiṃsu. katame cattāro? ^b^kakusandho  koṇāgamano kassapo amhākaṃ buddho^eb^ti. ^b^metteyyo^eb^ pana bhagavā  uppajjissati. evamayaṃ kappo pañcahi buddhuppādehi paṭimaṇḍitattā  bhaddakappoti bhagavatā vaṇṇito. tattha ^b^kakusandho^eb^ nāma bhagavā  pāramiyo pūretvā tusitapure nibbattitvā ^a^P0.0253^ea^ tato  cavitvā khemavatīnagare khemaṅkarassa nāma rañño atthadhammānusāsakassa  aggidattassa nāma purohitassa aggamahesiyā visākhāya nāma  brāhmaṇiyā kucchismiṃ paṭisandhiṃ aggahesi. yadā pana khattiyā  brāhmaṇe sakkaronti garukaronti mānenti pūjenti, tadā bodhisattā  brāhmaṇakule nibbattanti.<br/><br/>[03] yadā pana brāhmaṇā khattiye sakkaronti garukaronti mānenti  pūjenti, tadā khattiyakule uppajjanti. tadā kira brāhmaṇā  khattiyehi sakkarīyanti garukarīyanti, tasmā saccasandho kakusandho  bodhisatto vibhavasirisamudayenākule anākule brāhmaṇakule  dasasahassilokadhātuṃ unnādento kampayanto udapādi. heṭṭhā  vuttappakārāni pāṭihāriyāni nibbattiṃsu. tato dasannaṃ māsānaṃ  accayena khemavatuyyāne mātukucchito suvaṇṇalatāto aggijālo viya  nikkhami. so cattāri vassasahassāni agāraṃ ajjhāvasi. tassa  kira kāmakāmavaṇṇakāmasuddhināmakā tayo pāsādā ahesuṃ.  rocinībrāhmaṇīpamukhāni tiṃsa itthisahassāni paccupaṭṭhitāni ahesuṃ. <br/><br/>[01] so cattāri nimittāni disvā rociniyā brāhmaṇiyā  anuttare uttare nāma kumāre uppanne payuttena ājaññarathena  mahābhinikkhamanaṃ nikkhamitvā pabbaji. taṃ cattālīsasahassāni  anupabbajiṃsu. so tehi parivuto aṭṭha māse padhānacariyaṃ caritvā  visākhapuṇṇamāya sucirindhanigame vajirindhabrāhmaṇassa dhītāya dinnaṃ  madhupāyāsaṃ paribhuñjitvā khadiravane divāvihāraṃ katvā sāyanhasamaye  subhaddena nāma yavapālakena upanītā aṭṭha tiṇamuṭṭhiyo gahetvā  sirīsabodhiṃ pāṭaliyā ^a^M0.0297^ea^ ^a^V0.0291^ea^ vuttappamāṇaṃ dibbagandhaṃ upavāyamānaṃ upagantvā  catuttiṃsahatthavitthataṃ tiṇasantharaṃ santharitvā pallaṅkaṃ ābhujitvā  sambodhiṃ patvā -- ``anekajātisaṃsāraṃ...pe0... taṇhānaṃ  khayamajjhagā''ti udānaṃ udānetvā sattasattāhaṃ vītināmetvā attanā  saha pabbajitānaṃ cattālīsāya bhikkhusahassānaṃ saccappaṭivedhasamatthataṃ  disvā ekāheneva makilanagarasamīpe sambhūtaṃ isipatanaṃ nāma migadāyaṃ  pavisitvā tesaṃ majjhagato bhagavā dhammacakkaṃ pavattesi. tadā  cattālīsāya koṭisahassānaṃ paṭhamo dhammābhisamayo ahosi.<br/><br/>[03] puna kaṇṇakujjanagaradvāre mahāsālarukkhamūle yamakapāṭihāriyaṃ  katvā tiṃsakoṭisahassānaṃ dhammacakkhuṃ uppādesi, so dutiyo  abhisamayo ahosi. yadā pana khemavatīnagarassāvidūre aññatarasmiṃ  devāyatane abhimatanaradevo naradevo nāma yakkho  dissamānamanussasarīro hutvā kantāramajjhe ekassa  kamalakuvalayuppalasamalaṅkatasalilasītalassa paramamadhurasisiravārino  sabbajanasurabhiramassa sarassa samīpe ṭhatvā kamalakuvalayakallahārādīhi  satte upalāpetvā manusse khādati ^a^P0.0254^ea^. tasmiṃ magge  pacchinne janasampātarahite mahāaṭaviṃ pavisitvā tattha sampatte satte  khādati. so lokavissuto mahākantāramaggo ahosi.  ubhatokantāradvāre kira mahājanakāyo sannipatitvā  kantāranittharaṇatthāya aṭṭhāsi. atha vigatabhavabandho kakusandho  satthā ekadivasaṃ paccūsasamaye mahākaruṇāsamāpattito vuṭṭhāya lokaṃ  volokento ñāṇajālassa antogataṃ taṃ mahesakkhaṃ naradevayakkhaṃ tañca  janasamūhamaddasa. disvā ca pana gaganatalena gantvā tassa  janakāyassa passantasseva bhagavā anekavihitaṃ pāṭihāriyaṃ karonto  tassa naradevayakkhassa bhavane otaritvā tassa maṅgalapallaṅke nisīdi.<br/><br/>[03] atha kho so manussabhakkho yakkho chabbaṇṇarasmiyo  vissajjentaṃ indadhanuparivutamiva divasakaraṃ munidivasakaraṃ  pavanapathenāgacchantaṃ disvā -- ``dasabalo mamānukampāya  idhāgacchatī''ti pasannahadayo attano parivārayakkhehi saddhiṃ  anekamigagaṇavantaṃ himavantaṃ gantvā nānāvaṇṇagandhāni jalajathalajāni  kusumāni paramamanoramāni sugandhagandhe samāharitvā attano  ^a^M0.0298^ea^ pallaṅke  nisinnaṃ vigatarandhaṃ kakusandhaṃ lokanāyakaṃ mālāgandhavilepanādīhi  pūjayitvā thutisaṅgītāni pavattento sirasi añjaliṃ katvā  namassamāno aṭṭhāsi. tato manussā taṃ pāṭihāriyaṃ disvā  pasannahadayā samāgamma bhagavantaṃ parivāretvā namassamānā aṭṭhaṃsu. atha  appaṭisandho kakusandho bhagavā abhipūjitanaradevayakkhaṃ naradevayakkhaṃ  kammaphalasambandhadassanena samuttejetvā nirayakathāya santāsetvā  catusaccakathaṃ kathesi, tadā aparimitānaṃ sattānaṃ dhammābhisamayo  ahosi, ayaṃ tatiyo abhisamayo ahosi. tena vuttaṃ -- <br/><br/>[03] 1^b^.^eb^ <br/><br/>[21] ``vessabhussa ^a^V0.0292^ea^ aparena, sambuddho dvipaduttamo. <br/><br/>[22] kakusandho nāma nāmena, appameyyo durāsado.. <br/><br/>[03] 2^b^.^eb^ <br/><br/>[21] ``ugghāṭetvā sabbabhavaṃ, cariyāya pāramiṃ gato. <br/><br/>[22] sīhova pañjaraṃ bhetvā, patto sambodhimuttamaṃ.. <br/><br/>[03] 3^b^.^eb^ <br/><br/>[21] ``dhammacakkaṃ pavattente, kakusandhe lokanāyake. <br/><br/>[22] cattālīsakoṭisahassānaṃ, dhammābhisamayo ahu.. <br/><br/>[03] 4^b^.^eb^ <br/><br/>[21] ``antalikkhamhi ākāse, yamakaṃ katvā vikubbanaṃ. <br/><br/>[22] tiṃsakoṭisahassānaṃ, bodhesi devamānuse.. <br/><br/>[03] 5^b^.^eb^ <br/><br/>[21] ``naradevassa ^a^P0.0255^ea^ yakkhassa,  catusaccappakāsane. <br/><br/>[22] dhammābhisamayo tassa, gaṇanāto asaṅkhiyo''ti..<br/><br/>[03] tattha ^b^ugghāṭetvā^eb^ti samūhanitvā. ^b^sabbabhava^eb^nti  sabbaṃ navavidhaṃ bhavaṃ, bhavuppattinimittaṃ kammanti attho. ^b^cariyāya  pāramiṃ gato^eb^ti sabbapāramīnaṃ pūraṇavasena pāraṃ gato. ^b^sīhova  pañjaraṃ bhetvā^eb^ti sīho viya pañjaraṃ munikuñjaro bhavapañjaraṃ  vināsetvāti attho. kakusandhassa viddhastabhavabandhanassa ekova  sāvakasannipāto ahosi. kaṇṇakujjanagare isipatane migadāye  attanā saha pabbajitehi cattālīsāya arahantasahassehi parivuto  māghapuṇṇamāyaṃ bhagavā pātimokkhaṃ uddisi. tena vuttaṃ -- <br/><br/>[03] 6^b^.^eb^ <br/><br/>[21] ``kakusandhassa ^a^M0.0299^ea^ bhagavato, eko āsi samāgamo. <br/><br/>[22] khīṇāsavānaṃ vimalānaṃ, santacittāna tādinaṃ.. <br/><br/>[03] 7^b^.^eb^ <br/><br/>[21] ``cattālīsasahassānaṃ, tadā āsi samāgamo. <br/><br/>[22] dantabhūmimanuppattānaṃ, āsavārigaṇakkhayā''ti..<br/><br/>[03] tadā amhākaṃ bodhisatto khemo nāma rājā hutvā  buddhappamukhassa saṅghassa pattacīvaraṃ mahādānaṃ datvā añjanādīni  sabbabhesajjāni ca adāsi. aññañca samaṇaparikkhāraṃ datvā tassa  ^a^V0.0293^ea^ dhammadesanaṃ sutvā pasannahadayo hutvā bhagavato santike pabbaji. so  pana satthā -- ``anāgate imasmiṃyeva kappe buddho bhavissatī''ti  byākāsi. tena vuttaṃ -- <br/><br/>[03] 8^b^.^eb^ <br/><br/>[21] ``ahaṃ tena samayena, khemo nāmāsi khattiyo. <br/><br/>[22] tathāgate jinaputte, dānaṃ datvā anappakaṃ.. <br/><br/>[03] 9^b^.^eb^ <br/><br/>[21] ``pattañca cīvaraṃ datvā, añjanaṃ madhulaṭṭhikaṃ. <br/><br/>[22] imetaṃ patthitaṃ sabbaṃ, paṭiyādemi varaṃ varaṃ.. <br/><br/>[03] 10^b^.^eb^ <br/><br/>[21] ``sopi maṃ buddho byākāsi, kakusandho vināyako. <br/><br/>[22] imamhi bhaddake kappe, ayaṃ buddho bhavissati.. <br/><br/>[03] 11^b^.^eb^ <br/><br/>[21] ``ahu kapilavhayā rammā...pe0... hessāma sammukhā  imaṃ.. <br/><br/>[03] 13^b^.^eb^ <br/><br/>[21] ``nagaraṃ khemavatī nāma, khemo nāmāsahaṃ tadā. <br/><br/>[22] sabbaññutaṃ gavesanto, pabbajiṃ tassa santike''ti.. <br/><br/>[01] tattha ^a^P0.0256^ea^ ^b^añjanaṃ^eb^ pākaṭameva.  ^b^madhulaṭṭhika^eb^nti yaṭṭhimadhukaṃ. ^b^imeta^eb^nti imaṃ etaṃ.  ^b^patthita^eb^nti icchitaṃ. ^b^paṭiyādemī^eb^ti dajjāmi, adāsinti  attho. ^b^varaṃ vara^eb^nti seṭṭhaṃ seṭṭhanti attho. ``yadetaṃ  patthita''ntipi pāṭho, tassa yaṃ icchati, etaṃ sabbaṃ adāsinti attho.  ayaṃ sundarataro.<br/><br/>[03] tassa pana adandhassa kakusandhassa bhagavato khemaṃ nāma nagaraṃ  ahosi. aggidatto nāma brāhmaṇo pitā, visākhā nāma brāhmaṇī  mātā, vidhuro ca sañjīvo ca dve aggasāvakā, buddhijo nāmupaṭṭhāko,  sāmā ca campā ca dve aggasāvikā, mahāsirīsarukkho bodhi, sarīraṃ  cattālīsahatthubbedhaṃ ahosi, samantā dasayojanāni sarīrappabhā  niccharati ^a^M0.0300^ea^, cattālīsavassasahassāni āyu, bhariyā panassa rocinī  nāma brāhmaṇī, uttaro nāma putto, ājaññarathena nikkhami. tena  vuttaṃ -- <br/><br/>[03] 14^b^.^eb^ <br/><br/>[21] ``brāhmaṇo aggidatto ca, āsi buddhassa so pitā. <br/><br/>[22] visākhā nāma janikā, kakusandhassa satthuno.. <br/><br/>[03] 15^b^.^eb^ <br/><br/>[21] ``vasate ^a^V0.0294^ea^ tattha kheme pure, sambuddhassa mahākulaṃ. <br/><br/>[22] narānaṃ pavaraṃ seṭṭhaṃ, jātimantaṃ mahāyasaṃ.. <br/><br/>[03] 20^b^.^eb^ <br/><br/>[21] ``vidhuro ca sañjīvo ca, ahesuṃ aggasāvakā. <br/><br/>[22] buddhijo nāmupaṭṭhāko, kakusandhassa satthuno.. <br/><br/>[03] 21^b^.^eb^ <br/><br/>[21] ``sāmā ca campānāmā ca, ahesuṃ aggasāvikā. <br/><br/>[22] bodhi tassa bhagavato, sirīsoti pavuccati.. <br/><br/>[03] 23^b^.^eb^ <br/><br/>[21] ``cattālīsaratanāni, accuggato mahāmuni. <br/><br/>[22] kanakappabhā niccharati, samantā dasayojanaṃ.. <br/><br/>[03] 24^b^.^eb^ <br/><br/>[21] ``cattālīsavassasahassāni, āyu tassa mahesino. <br/><br/>[22] tāvatā tiṭṭhamāno so, tāresi janataṃ bahuṃ.. <br/><br/>[03] 25^b^.^eb^ <br/><br/>[21] ``dhammāpaṇaṃ ^a^P0.0257^ea^ pasāretvā, naranārīnaṃ  sadevake. <br/><br/>[22] naditvā sīhanādaṃva, nibbuto so sasāvako.. <br/><br/>[03] 26^b^.^eb^ <br/><br/>[21] ``aṭṭhaṅgavacanasampanno, acchiddāni nirantaraṃ. <br/><br/>[22] sabbaṃ tamantarahitaṃ, nanu rittā sabbasaṅkhārā''ti..<br/><br/>[03] tattha ^b^vasate tattha kheme pure^eb^ti ayaṃ gāthā kakusandhassa  jātanagarasandassanatthaṃ vuttāti veditabbā. ^b^mahākula^eb^nti  uditoditaṃ bhagavato pitukulaṃ. ^b^narānaṃ pavaraṃ seṭṭha^eb^nti  jātivasena sabbamanussānaṃ pavaraṃ seṭṭhanti attho. ^b^jātimanta^eb^nti  abhijātivantaṃ, uttamābhijātaṃ. ^b^mahāyasa^eb^nti mahāparivāraṃ, kiṃ  taṃ buddhassa mahākulaṃ? tattha mahākulaṃ kheme pure vasatetipadena  sambandho daṭṭhabbo.<br/><br/>[03] ^b^samantā dasayojana^eb^nti samantato dasa yojanāni  pharitvā niccakālaṃ sarīrato nikkhamitvā suvaṇṇavaṇṇā pabhā  niccharatīti attho. ^b^dhammāpaṇa^eb^nti ^a^M0.0301^ea^ dhammasaṅkhātaṃ āpaṇaṃ.  ^b^pasāretvā^eb^ti bhaṇḍavikkiṇanatthaṃ nānābhaṇḍasamiddhamāpaṇaṃ viya  dhammāpaṇaṃ pasāretvāti attho. ^b^naranārīna^eb^nti ^a^V0.0295^ea^ veneyyanaranārīnaṃ  jhānasamāpattimaggaphalaratanavisesādhigamatthāya. ^b^sīhanādaṃ vā^eb^ti  sīhanādaṃ viya, abhayanādaṃ naditvā. ^b^aṭṭhaṅgavacanasampanno^eb^ti  aṭṭhaṅgasamannāgatasaro satthā. ^b^acchiddānī^eb^ti  chiddādibhāvarahitāni sīlāni acchiddāni asabalāni akammāsāni.  atha vā acchiddāni avivarāni sāvakayugaḷādīni.  ^b^nirantara^eb^nti satataṃ sabbakālaṃ. ^b^sabbaṃ tamantarahita^eb^nti  satthā ca sāvakayugaḷādīni ca taṃ sabbaṃ munibhāvamupagantvā  adassanabhāvamupagatanti attho. <br/><br/>[21] ``apetabandho kakusandhabuddho, adandhapañño  gatasabbarandho. <br/><br/>[22] tilokasandho kira saccasandho, kheme pane  vāsamakappayittha''.. <br/><br/>[25] sesagāthāsu sabbattha pākaṭamevāti. <br/><br/>[06] kakusandhabuddhavaṃsavaṇṇanā niṭṭhitā. <br/><br/>[06] niṭṭhito bāvīsatimo buddhavaṃso. 


volume: 107
item: 26
title: vessabhūbuddhavaṃsavaṇṇanā^kakusandhabuddhavaṃsavaṇṇanā^koṇāgamanabuddhavaṃsavaṇṇanā^^
content:
  [01] kakusandhassa ^a^V0.0296^ea^ ^a^P0.0258^ea^ pana bhagavato aparabhāge  tassa sāsane ca antarahite sattesu tiṃsavassasahassāyukesu jātesu  parahitakoṇāgamano ^b^koṇāgamano^eb^ nāma satthā loke udapādi.  atha vā kanakāgamanato koṇāgamano nāma satthā loke udapādi.  tattha ka-kārassa koādesaṃ katvā na-kārassa ṇādesaṃ katvā ekassa  ka-kārassa lopaṃ katvā niruttinayena kanakassa kanakādiābharaṇassa  āgamanaṃ pavassanaṃ yassa bhagavato uppannakāle so koṇāgamano nāma.  ettha pana āyu anupubbena parihīnasadisaṃ kataṃ, na evaṃ parihīnaṃ,  puna vaḍḍhitvā parihīnanti veditabbaṃ. kathaṃ? imasmiṃyeva kappe  kakusandho bhagavā cattālīsavassasahassāyukakāle nibbatto, taṃ  ^a^M0.0302^ea^ pana āyu parihāyamānaṃ dasavassakālaṃ patvā puna asaṅkhyeyyaṃ  patvā tato parihāyamānaṃ tiṃsavassasahassāyukakāle ṭhitaṃ, tadā koṇāgamano  bhagavā loke uppannoti veditabbo.<br/><br/>[03] sopi pāramiyo pūretvā tusitapure nibbattitvā tato cavitvā  sobhavatīnagare yaññadattassa brāhmaṇassa bhariyāya rūpādīhi guṇehi  anuttarāya uttarāya nāma brāhmaṇiyā kucchismiṃ paṭisandhiṃ gahetvā  dasannaṃ māsānaṃ accayena subhavatīuyyāne mātukucchito nikkhami.  jāyamāne pana tasmiṃ sakalajambudīpe devo kanakavassaṃ vassi.  tenassa kanakāgamanakāraṇattā ``kanakāgamano''ti nāmamakaṃsu. taṃ  panassa nāmaṃ anukkamena pariṇamamānaṃ koṇāgamano''ti jātaṃ. so  pana tīṇi vassasahassāni agāraṃ ajjhāvasi.  tusita-santusita-santuṭṭhanāmakā panassa tayo pāsādā ahesuṃ.  rucigattābrāhmaṇīpamukhāni soḷasa itthisahassāni ahesuṃ.<br/><br/>[03] so cattāri nimittāni disvā rucigattāya brāhmaṇiyā  satthavāhe nāma putte uppanne hatthikkhandhavaragato hatthiyānena  mahābhinikkhamanaṃ nikkhamitvā pabbaji. taṃ tiṃsapurisasahassāni  anupabbajiṃsu. so tehi parivuto cha māse padhānacariyaṃ caritvā  visākhapuṇṇamāyaṃ aggisonabrāhmaṇassa dhītāya  aggisonabrāhmaṇakumāriyā dinnaṃ madhupāyāsaṃ paribhuñjitvā khadiravane  divāvihāraṃ katvā sāyanhasamaye jaṭātindukena nāma yavapālena dinnā  ^a^V0.0297^ea^ aṭṭha tiṇamuṭṭhiyo gahetvā udumbarabodhiṃ puṇḍarīke vuttappamāṇaṃ  phalavibhūtisampannaṃ dakkhiṇato upagantvā vīsatihatthavitthataṃ  tiṇasantharaṃ santharitvā pallaṅkaṃ ābhujitvā mārabalaṃ viddhaṃsetvā  dasabalañāṇāni paṭilabhitvā -- ``anekajātisaṃsāraṃ...pe0... taṇhānaṃ  khayamajjhagā''ti udānaṃ udānetvā sattasattāhaṃ vītināmetvā attanā  saha pabbajitānaṃ tiṃsabhikkhusahassānaṃ upanissayasampattiṃ disvā  gaganapathena gantvā sudassananagarasamīpe isipatane migadāye otaritvā  tesaṃ majjhagato dhammacakkaṃ pavattesi, tadā tiṃsakoṭisahassānaṃ  paṭhamābhisamayo ahosi.<br/><br/>[03] puna sundaranagaradvāre mahāsālarukkhamūle yamakapāṭihāriyaṃ katvā  vīsatikoṭisahassānaṃ dhammāmataṃ pāyesi, so dutiyo abhisamayo  ahosi. attano mātaraṃ ^a^P0.0259^ea^ uttaraṃ pamukhaṃ katvā dasasu  cakkavāḷasahassesu ^a^M0.0303^ea^ devatānaṃ samāgatānaṃ abhidhammapiṭakaṃ desente bhagavati  dasannaṃ koṭisahassānaṃ tatiyo abhisamayo ahosi. tena vuttaṃ -- <br/><br/>[03] 1^b^.^eb^ <br/><br/>[21] ``kakusandhassa aparena, sambuddho dvipaduttamo. <br/><br/>[22] koṇāgamano nāma jino, lokajeṭṭho narāsabho.. <br/><br/>[03] 2^b^.^eb^ <br/><br/>[21] ``dasa dhamme pūrayitvāna, kantāraṃ samatikkami. <br/><br/>[22] pavāhiya malaṃ sabbaṃ, patto sambodhimuttamaṃ.. <br/><br/>[03] 3^b^.^eb^ <br/><br/>[21] ``dhammacakkaṃ pavattente, koṇāgamananāyake. <br/><br/>[22] tiṃsakoṭisahassānaṃ, paṭhamābhisamayo ahu.. <br/><br/>[03] 4^b^.^eb^ <br/><br/>[21] ``pāṭihīraṃ karonte ca, paravādappamaddane. <br/><br/>[22] vīsatikoṭisahassānaṃ, dutiyābhisamayo ahu.. <br/><br/>[03] 5^b^.^eb^ <br/><br/>[21] ``tato vikubbanaṃ katvā, jino devapuraṃ gato. <br/><br/>[22] vasate tattha sambuddho, silāya paṇḍukambale.. <br/><br/>[03] 6^b^.^eb^ <br/><br/>[21] ``pakaraṇe satta desento, vassaṃ vasati so muni. <br/><br/>[22] dasakoṭisahassānaṃ, tatiyābhisamayo ahū''ti..<br/><br/>[03] tattha ^a^V0.0298^ea^ ^b^dasa dhamme pūrayitvānā^eb^ti dasa pāramidhamme  pūrayitvā. ^b^kantāraṃ samatikkamī^eb^ti jātikantāraṃ samatikkami.  ^b^pavāhiyā^eb^ti pavāhetvā. ^b^malaṃ sabba^eb^nti rāgādimalattayaṃ.  ^b^pāṭihīraṃ karonte ca, paravādappamaddane^eb^ti paravādivādappamaddane,  bhagavati pāṭihāriyaṃ karonteti attho. ^b^vikubbana^eb^nti  vikubbaniddhiṃ, sundaranagaradvāre yamakapāṭihāriyaṃ katvā devapuraṃ gato  tattha paṇḍukambalasilāyaṃ vasi. kathaṃ vasīti? ^b^pakaraṇe satta  desento^eb^ti tattha devānaṃ sattappakaraṇasaṅkhātaṃ abhidhammapiṭakaṃ  desento vasi. evaṃ tattha abhidhammaṃ desente bhagavati  dasakoṭisahassānaṃ devānaṃ abhisamayo ahosīti attho.<br/><br/>[03] parisuddhapāramipūraṇāgamanassa koṇāgamanassapi eko  sāvakasannipāto ahosi. surindavatīnagare surindavatuyyāne  viharanto bhiyyasassa ^a^M0.0304^ea^ rājaputtassa ca uttarassa ca rājaputtassa  dvinnampi tiṃsasahassaparivārānaṃ dhammaṃ desetvā sabbeva te  ehibhikkhupabbajjāya ^a^P0.0260^ea^ pabbājetvā tesaṃ majjhagato  māghapuṇṇamāyaṃ pātimokkhaṃ uddisi. tena vuttaṃ -- <br/><br/>[03] 7^b^.^eb^ <br/><br/>[21] ``tassāpi devadevassa, eko āsi samāgamo. <br/><br/>[22] khīṇāsavānaṃ vimalānaṃ, santacittāna tādinaṃ.. <br/><br/>[03] 8^b^.^eb^ <br/><br/>[21] ``tiṃsabhikkhusahassānaṃ, tadā āsi samāgamo. <br/><br/>[22] oghānamatikkantānaṃ, bhijjitānañca maccuyā''ti..<br/><br/>[03] tattha ^b^oghāna^eb^nti kāmoghādīnaṃ, catunnamoghānametaṃ  adhivacanaṃ. yassa pana te saṃvijjanti, taṃ vaṭṭasmiṃ ohananti  osīdāpentīti oghā, tesaṃ oghānaṃ, upayogatthe sāmivacanaṃ daṭṭhabbaṃ.  catubbidhe oghe atikkantānanti attho. ^b^bhijjitāna^eb^nti  etthāpi eseva nayo. ^b^maccuyā^eb^ti maccuno.<br/><br/>[03] tadā amhākaṃ bodhisatto mithilanagare pabbato nāma rājā  ahosi, tadā ``saraṇagatasabbapāṇāgamanaṃ koṇāgamanaṃ  mithilanagaramanuppatta''nti sutvā saparivāro rājā paccuggantvā  vanditvā dasabalaṃ nimantetvā mahādānaṃ datvā tattha bhagavantaṃ  vassāvāsatthāya yācitvā temāsaṃ sasāvakasaṅghaṃ satthāraṃ upaṭṭhahitvā  pattuṇṇacīnapaṭṭakambalakoseyyadukūlakappāsikādīni mahagghāni ceva  sukhumavatthāni ca suvaṇṇapādukā ceva aññañca bahuparikkhāramadāsi.  sopi naṃ bhagavā byākāsi -- ``imasmiṃyeva bhaddakappe ayaṃ buddho  bhavissatī''ti ^a^V0.0299^ea^. atha so mahāpuriso tassa bhagavato byākaraṇaṃ  sutvā mahārajjaṃ pariccajitvā tasseva bhagavato santike pabbaji. tena  vuttaṃ -- <br/><br/>[03] 9^b^.^eb^ <br/><br/>[21] ``ahaṃ tena samayena, pabbato nāma khattiyo. <br/><br/>[22] mittāmaccehi sampanno, anantabalavāhano.. <br/><br/>[03] 10^b^.^eb^ <br/><br/>[21] ``sambuddhadassanaṃ gantvā, sutvā dhammamanuttaraṃ. <br/><br/>[22] nimantetvā sajinasaṅghaṃ, dānaṃ datvā yadicchakaṃ.. <br/><br/>[03] 11^b^.^eb^ <br/><br/>[21] ``pattuṇṇaṃ cīnapaṭṭañca, koseyyaṃ kambalampi ca. <br/><br/>[22] suvaṇṇapādukañceva, adāsiṃ satthusāvake.. <br/><br/>[03] 12^b^.^eb^ <br/><br/>[21] ``sopi ^a^M0.0305^ea^ maṃ buddho byākāsi, saṅghamajjhe nisīdiya. <br/><br/>[22] imamhi bhaddake kappe, ayaṃ buddho bhavissati.. <br/><br/>[03] 13^b^.^eb^ <br/><br/>[21] ``ahu kapilavhayā rammā...pe0... hessāma sammukhā  imaṃ.. <br/><br/>[03] 14^b^.^eb^ <br/><br/>[21] ``tassāpi ^a^P0.0261^ea^ vacanaṃ sutvā, bhiyyo  cittaṃ pasādayiṃ. <br/><br/>[22] uttariṃ vatamadhiṭṭhāsiṃ dasapāramipūriyā.. <br/><br/>[03] 15^b^.^eb^ <br/><br/>[21] ``sabbaññutaṃ gavesanto, dānaṃ datvā naruttame. <br/><br/>[22] ohāyāhaṃ mahārajjaṃ, pabbajiṃ jinasantike''ti..<br/><br/>[03] tattha ^b^anantabalavāhano^eb^ti bahukaṃ anantaṃ mayhaṃ balaṃ  assahatthiādikaṃ vāhanañcāti attho. ^b^sambuddhadassana^eb^nti  sambuddhadassanatthāya. ^b^yadicchaka^eb^nti yāvadicchakaṃ buddhappamukhaṃ  saṅghaṃ catubbidhena āhārena ``alamala''nti pavārāpetvā, hatthena  pidahāpetvāti attho. ^b^satthusāvake^eb^ti satthuno ceva sāvakānañca  adāsiṃ. ^b^naruttame^eb^ti naruttamassa. ^b^ohāyā^eb^ti pahāya  pariccajitvā.<br/><br/>[03] tassa pana koṇāgamanassa bhagavato sobhavatī nāma nagaraṃ  ahosi, yaññadatto nāma brāhmaṇo ^a^V0.0300^ea^ pitā, uttarā nāma brāhmaṇī mātā,  bhiyyaso ca uttaro cāti dve aggasāvakā, sotthijo nāmupaṭṭhāko,  samuddā ca uttarā ca dve aggasāvikā, udumbararukkho bodhi, sarīraṃ  tiṃsahatthubbedhaṃ ahosi, tiṃsavassasahassāni āyu, bhariyā panassa  rucigattā nāma brāhmaṇī, satthavāho nāma putto, hatthiyānena nikkhami.  tena vuttaṃ -- <br/><br/>[03] 16^b^.^eb^ <br/><br/>[21] ``nagaraṃ sobhavatī nāma, sobho nāmāsi khattiyo. <br/><br/>[22] vasate tattha nagare, sambuddhassa mahākulaṃ.. <br/><br/>[03] 17^b^.^eb^ <br/><br/>[21] ``brāhmaṇo yaññadatto ca, āsi buddhassa so pitā. <br/><br/>[22] uttarā nāma janikā, koṇāgamanassa satthuno. <br/><br/>[03] 22^b^.^eb^ <br/><br/>[21] ``bhiyyaso uttaro nāma, ahesuṃ aggasāvakā. <br/><br/>[22] sotthijo nāmupaṭṭhāko, koṇāgamanassa satthuno.. <br/><br/>[03] 23^b^.^eb^ <br/><br/>[21] ``samuddā ^a^M0.0306^ea^ uttarā ceva, ahesuṃ aggasāvikā. <br/><br/>[22] bodhi tassa bhagavato, udumbaroti pavuccati.. <br/><br/>[03] 25^b^.^eb^ <br/><br/>[21] ``uccattanena ^a^P0.0262^ea^ so buddho,  tiṃsahatthasamuggato. <br/><br/>[22] ukkāmukhe yathā kambu, evaṃ raṃsīhi maṇḍito.. <br/><br/>[03] 26^b^.^eb^ <br/><br/>[21] ``tiṃsavassasahassāni, āyu buddhassa tāvade. <br/><br/>[22] tāvatā tiṭṭhamāno so, tāresi janataṃ bahuṃ.. <br/><br/>[03] 27^b^.^eb^ <br/><br/>[21] ``dhammacetiṃ samussetvā, dhammadussavibhūsitaṃ. <br/><br/>[22] dhammapupphaguḷaṃ katvā, nibbuto so sasāvako.. <br/><br/>[03] 28^b^.^eb^ <br/><br/>[21] ``mahāvilāso tassa jano, siridhammappakāsano. <br/><br/>[22] sabbaṃ tamantarahitaṃ, nanu rittā sabbasaṅkhārā''ti..<br/><br/>[03] tattha ^b^ukkāmukhe^eb^ti kammāruddhane. yathā ^b^kambū^eb^ti  suvaṇṇanikkhaṃ viya. ^b^evaṃ raṃsīhi maṇḍito^eb^ti ^a^V0.0301^ea^ evaṃ rasmīhi  paṭimaṇḍito samalaṅkato. ^b^dhammacetiṃ samussetvā^eb^ti  sattattiṃsabodhipakkhiyadhammamayaṃ cetiyaṃ patiṭṭhāpetvā.  ^b^dhammadussavibhūsita^eb^nti catusaccadhammapaṭākavibhūsitaṃ.  ^b^dhammapupphaguḷaṃ katvā^eb^ti dhammamayapupphamālāguḷaṃ katvā.  mahājanassa vipassanācetiyaṅgaṇe ṭhitassa namassanatthāya dhammacetiyaṃ  patiṭṭhāpetvā sasāvakasaṅgho satthā parinibbāyīti attho.  ^b^mahāvilāso^eb^ti mahāiddhivilāsappatto. ^b^tassā^eb^ti tassa  bhagavato. ^b^jano^eb^ti sāvakajano. ^b^siridhammappakāsano^eb^ti  lokuttaradhammappakāsano so bhagavā ca sabbaṃ tamantarahitanti attho. <br/><br/>[21] ``sukhena koṇāgamano gatāsavo, vikāmapāṇāgamano  mahesī. <br/><br/>[22] vane viveke sirināmadheyye, visuddhavaṃsāgamano  vasittha''.. <br/><br/>[25] sesagāthāsu sabbattha pākaṭamevāti. <br/><br/>[06] koṇāgamanabuddhavaṃsavaṇṇanā niṭṭhitā. <br/><br/>[06] niṭṭhito tevīsatimo buddhavaṃso. 


volume: 107
item: 27
title: kakusandhabuddhavaṃsavaṇṇanā^koṇāgamanabuddhavaṃsavaṇṇanā^kassapabuddhavaṃsavaṇṇanā^^
content:
  [03] koṇāgamanassa ^a^M0.0307^ea^ ^a^V0.0302^ea^ ^a^P0.0263^ea^ pana bhagavato aparabhāge tassa  sāsane ca antarahite tiṃsavassasahassāyukā sattā anupubbena  parihāyitvā dasavassāyukā hutvā puna vaḍḍhitvā aparimitāyukā hutvā  puna anupubbena parihāyitvā vīsativassasahassāyukesu sattesu jātesu  anekamanussapo ^b^kassapo^eb^ nāma satthā loke udapādi (su0 ni0  aṭṭha0 āmakagandhasuttavaṇṇanā). so pāramiyo pūretvā tusitapure  nibbattitvā tato cavitvā bārāṇasīnagare brahmadattassa nāma brāhmaṇassa  vipulaguṇavatiyā dhanavatiyā nāma brāhmaṇiyā kucchismiṃ paṭisandhiṃ  gahetvā dasannaṃ māsānaṃ accayena isipatane migadāye mātukucchito  nikkhami. gottavasena panassa ``kassapakumāro''ti nāmamakaṃsu.  so dve vassasahassāni agāraṃ ajjhāvasi. haṃsavā yasavā  sirinandoti tassa tayo pāsādā ahesuṃ. sunandā nāma  brāhmaṇippamukhāni aṭṭhacattālīsa itthisahassāni paccupaṭṭhitāni ahesuṃ.<br/><br/>[03] so cattāri nimittāni disvā sunandāya brāhmaṇiyā  vijitasene nāma putte uppanne uppannasaṃvego ``mahābhinikkhamanaṃ  nikkhamissāmī''ti cintesi. athassa parivitakkasamanantarameva  pāsādo kulālacakkamiva bhamitvā gaganatalamabbhuggantvā  paramarucirakaranikaro saradasamayarajanikaro viya tārāgaṇaparivuto  anekanarasataparivuto gaganatalamalaṅkaronto viya puññānubhāvaṃ  pakāsento viya jananayanahadayāni ākaḍḍhento viya rukkhaggāni paraṃ  sobhayamāno viya ca gantvā nigrodhabodhiṃ majjhekatvā bhūmiyaṃ  patiṭṭhahi. atha bodhisatto mahāsatto pathaviyaṃ patiṭṭhahitvā devadattaṃ  arahattaddhajamādāya pabbaji. tassa nāṭakitthiyo pāsādā otaritvā  aḍḍhagāvutaṃ maggaṃ gantvā saparivārā senāsannivesaṃ katvā nisīdiṃsu.  tato itthiparicārike ṭhapetvā sahāgatā sabbe pabbajiṃsu.<br/><br/>[03] mahāpuriso kira sattāhaṃ tehi parivuto padhānacariyaṃ caritvā  visākhapuṇṇamāya sunandāya nāma brāhmaṇiyā dinnaṃ madhupāyāsaṃ  paribhuñjitvā khadiravane divāvihāraṃ katvā sāyanhasamaye somena nāma  yavapālakena upanītā aṭṭha tiṇamuṭṭhiyo gahetvā nigrodhabodhiṃ upagantvā  ^a^V0.0303^ea^ pañcadasahatthāyāmavitthataṃ ^a^M0.0308^ea^ tiṇasantharaṃ santharitvā  tattha nisīditvā  abhisambodhiṃ pāpuṇitvā -- ``anekajātisaṃsāraṃ...pe0... taṇhānaṃ  khayamajjhagā''ti udānaṃ udānetvā sattasattāhaṃ vītināmetvā attanā  saha pabbajitānaṃ bhikkhūnaṃ koṭiyā upanissayasampattiṃ disvā  gaganatalena gantvā bārāṇasiyaṃ isipatane migadāye otaritvā tehi  parivuto tattha dhammacakkaṃ pavattesi ^a^P0.0264^ea^. tadā vīsatiyā  koṭisahassānaṃ paṭhamo dhammābhisamayo ahosi. tena vuttaṃ -- <br/><br/>[03] 1^b^.^eb^ <br/><br/>[21] ``koṇāgamanassa aparena, sambuddho dvipaduttamo. <br/><br/>[22] kassapo nāma gottena, dhammarājā pabhaṅkaro.. <br/><br/>[03] 2^b^.^eb^ <br/><br/>[21] ``sañchaḍḍitaṃ kulamūlaṃ, bahvannapānabhojanaṃ. <br/><br/>[27] datvāna yācake dānaṃ, pūrayitvāna mānasaṃ. <br/><br/>[22] usabhova āḷakaṃ bhetvā, patto sambodhimuttamaṃ.. <br/><br/>[03] 3^b^.^eb^ <br/><br/>[21] ``dhammacakkaṃ pavattente, kassape lokanāyake. <br/><br/>[22] vīsakoṭisahassānaṃ, paṭhamābhisamayo ahū''ti..<br/><br/>[03] tattha ^b^sañchaḍḍita^eb^nti chaḍḍitaṃ ujjhitaṃ pariccattaṃ.  ^b^kulamūla^eb^nti kulagharaṃ, aparimitabhogakkhandhaṃ  anekakoṭisahassadhanasañcayaṃ dasasatanayanabhavanasadisabhogaṃ atiduccajaṃ  tiṇamiva chaḍḍitanti attho. ^b^yācake^eb^ti yācakānaṃ datvā.  ^b^āḷaka^eb^nti goṭṭhaṃ, yathā usabho goṭṭhaṃ bhinditvā yathāsukhaṃ  icchitaṭṭhānaṃ pāpuṇāti, evaṃ mahāpurisopi gehabandhanaṃ bhinditvā  abhisambodhiṃ pāpuṇīti attho.<br/><br/>[03] puna catumāsaṃ janapadacārikaṃ caramāne satthari  dasakoṭisahassānaṃ dutiyo abhisamayo ahosi. yadā pana  sundaranagaradvāre asanarukkhamūle yamakapāṭihāriyaṃ karonto dhammaṃ  desesi, tadā pañcannaṃ koṭisahassānaṃ tatiyo abhisamayo ahosi.  puna yamakapāṭihāriyaṃ katvā suraripudurabhibhavane tāvatiṃsabhavane  sudhammā nāma devasabhā atthi, tattha nisīditvā attano mātaraṃ  dhanavatīdeviṃ pamukhaṃ katvā dasasahassilokadhātuyā devatānaṃ  anuggahakaraṇatthaṃ sattappakaraṇaṃ abhidhammapiṭakaṃ desento tīṇi  devatākoṭisahassāni dhammāmataṃ pāyesi. tena vuttaṃ -- <br/><br/>[03] 4^b^.^eb^ <br/><br/>[21] ``catumāsaṃ ^a^M0.0309^ea^ ^a^V0.0304^ea^ yadā buddho, loke carati cārikaṃ. <br/><br/>[22] dasakoṭisahassānaṃ, dutiyābhisamayo ahu.. <br/><br/>[03] 5^b^.^eb^ <br/><br/>[21] ``yamakaṃ vikubbanaṃ katvā, ñāṇadhātuṃ pakittayi. <br/><br/>[22] pañcakoṭisahassānaṃ, tatiyābhisamayo ahu.. <br/><br/>[03] 6^b^.^eb^ <br/><br/>[21] ``sudhammā devapure ramme, tattha dhammaṃ pakittayi. <br/><br/>[22] tīṇikoṭisahassānaṃ, devānaṃ bodhayī jino.. <br/><br/>[03] 7^b^.^eb^ <br/><br/>[21] ``naradevassa ^a^P0.0265^ea^ yakkhassa, apare  dhammadesane. <br/><br/>[22] etesānaṃ abhisamayā, gaṇanāto asaṅkhiyā''ti..<br/><br/>[03] tattha ^b^catumāsa^eb^nti cātumāse. ayameva vā pāṭho.  ^b^caratī^eb^ti acari. ^b^yamakaṃ vikubbanaṃ katvā^eb^ti  yamakapāṭihāriyaṃ katvā. ^b^ñāṇadhātu^eb^nti sabbaññutaññāṇasabhāvaṃ.  ``sabbañāṇadhātu''ntipi vadanti. ^b^pakittayī^eb^ti mahājanassa  pakāsesi. ^b^sudhammā^eb^ti tāvatiṃsabhavane sudhammā nāma sabhā  atthi, tattha nisīditvāti attho. ^b^dhamma^eb^nti abhidhammaṃ.<br/><br/>[03] tadā kira ānubhāvavijitanaradevo naradevo nāma mahesakkho  heṭṭhā vuttanaradevayakkho viya mahiddhiko yakkho ahosi. so  jambudīpe ekasmiṃ nagare rañño yādisaṃ rūpaṃ, tādisaṃ rūpasaṇṭhānaṃ  sarakuttiṃ nimminitvā taṃ rājānaṃ māretvā khāditvā sahāntepuraṃ rajjaṃ  paṭipajjitvā aparimitamaṃsabhojano ahosi. so kira itthidhutto ca  ahosi. yadā pana taṃ kusalā chekā itthiyo -- ``nāyaṃ amhākaṃ  rājā, amanusso eso''ti jānanti, tadā so lajjito hutvā tā  sabbā khāditvā aññaṃ nagaraṃ paṭipajjati. evameva so naradevayakkho  manusse bhakkhayanto yadā sundaranagarābhimukho agamāsi, tadā taṃ  disvā nagaravāsino manussā maraṇabhayatajjitasantāsā sakanagarato  nikkhamitvā tato tato palāyiṃsu. atha te manusse palāyamāne  disvā kassapadasabalo tassa naradevassa yakkhassa purato aṭṭhāsi.  naradevo evaṃ devadevaṃ ṭhitaṃ disvā vissaraṃ ghoraṃ nādaṃ naditvā  bhagavato bhayaṃ uppādetuṃ asakkonto taṃ saraṇaṃ gantvā pañhaṃ pucchi.  pañhaṃ vissajjetvā taṃ dametvā dhamme desiyamāne sampattānaṃ naramarānaṃ  gaṇanapathātītānaṃ ^a^M0.0310^ea^ abhisamayo ahosi. tena vuttaṃ --  ^b^``naradevassa yakkhassā''^eb^tiādi ^a^V0.0305^ea^. tattha ^b^apare  dhammadesane^eb^ti aparasmiṃ dhammadesane. ^b^etesāna^eb^nti etesaṃ.  ayameva vā pāṭho.<br/><br/>[03] tassa pana kassapabhagavato ekova sāvakasannipāto ahosi.  bārāṇasīnagare purohitaputto tisso nāma ahosi. so kassapassa  bodhisattassa sarīre lakkhaṇasampattiṃ disvā pituno bhāsato sutvā --  ``nissaṃsayaṃ eso mahābhinikkhamanaṃ nikkhamitvā buddho bhavissati,  etassāhaṃ santike pabbajitvā saṃsāradukkhato muccissāmī''ti  cintetvā suddhamunigaṇavantaṃ himavantaṃ gantvā tāpasapabbajjaṃ pabbaji.  tassa parivārabhūtāni vīsatitāpasasahassāni ahesuṃ. so ^a^P0.0266^ea^  aparabhāge ``kassapakumāro nikkhamitvā abhisambodhiṃ  anuppatto''ti sutvā saparivāro āgantvā kassapassa bhagavato santike  saparivāro ehibhikkhupabbajjāya pabbajitvā arahattaṃ pāpuṇi. tasmiṃ  samāgame kassapo bhagavā māghapuṇṇamāyaṃ pātimokkhaṃ uddisi. tena  vuttaṃ -- <br/><br/>[03] 8^b^.^eb^ <br/><br/>[21] ``tassāpi devadevassa, eko āsi samāgamo. <br/><br/>[22] khīṇāsavānaṃ vimalānaṃ, santacittāna tādinaṃ.. <br/><br/>[03] 9^b^.^eb^ <br/><br/>[21] ``vīsabhikkhusahassānaṃ, tadā āsi samāgamo. <br/><br/>[22] atikkantabhavantānaṃ, hirisīlena tādina''nti..<br/><br/>[03] tattha ^b^atikkantabhavantāna^eb^nti  atikkantaputhujjanasotāpannādīnaṃ, sabbesaṃ khīṇāsavānamevāti attho.  ^b^hirisīlena tādina^eb^nti hiriyā ca sīlena ca sadisānaṃ. <br/><br/>[01] tadā amhākaṃ bodhisatto jotipālo nāma māṇavo  tiṇṇaṃ vedānaṃ pāragū bhūmiyañceva antalikkhe ca pākaṭo ghaṭikārassa  kumbhakārassa sahāyo ahosi. so tena saddhiṃ satthāraṃ upasaṅkamitvā  tassa dhammakathaṃ sutvā tassa santike pabbaji. so āraddhavīriyo  tīṇi piṭakāni uggahetvā vattapaṭipattiyā buddhasāsanaṃ sobhesi.  sopi taṃ satthā byākāsi. tena vuttaṃ -- <br/><br/>[03] 10^b^.^eb^ <br/><br/>[21] ``ahaṃ tadā māṇavako, jotipāloti vissuto. <br/><br/>[22] ajjhāyako mantadharo, tiṇṇaṃ vedāna pāragū.. <br/><br/>[03] 11^b^.^eb^ <br/><br/>[21] ``lakkhaṇe ^a^M0.0311^ea^ ^a^V0.0306^ea^ itihāse ca, sadhamme pāramiṃ gato. <br/><br/>[22] bhūmantalikkhakusalo, katavijjo anavayo.. <br/><br/>[03] 12^b^.^eb^ <br/><br/>[21] ``kassapassa bhagavato, ghaṭikāro nāmupaṭṭhako. <br/><br/>[22] sagāravo sappatisso, nibbuto tatiye phale.. <br/><br/>[03] 13^b^.^eb^ <br/><br/>[21] ``ādāya maṃ ghaṭīkāro, upagañchi kassapaṃ jinaṃ. <br/><br/>[22] tassa dhammaṃ suṇitvāna, pabbajiṃ tassa santike.. <br/><br/>[03] 14^b^.^eb^ <br/><br/>[21] ``āraddhavīriyo hutvā, vattāvattesu kovido. <br/><br/>[22] na kvaci parihāyāmi, pūresiṃ jinasāsanaṃ.. <br/><br/>[03] 15^b^.^eb^ <br/><br/>[21] ``yāvatā ^a^P0.0267^ea^ buddhabhaṇitaṃ, navaṅgaṃ  jinasāsanaṃ. <br/><br/>[22] sabbaṃ pariyāpuṇitvāna, sobhayiṃ jinasāsanaṃ.. <br/><br/>[03] 16^b^.^eb^ <br/><br/>[21] ``mama acchariyaṃ disvā, sopi buddho viyākari. <br/><br/>[22] imamhi bhaddake kappe, ayaṃ buddho bhavissati.. <br/><br/>[03] 17^b^.^eb^ <br/><br/>[21] ``ahu kapilavhayā rammā...pe0... hessāma sammukhā  imaṃ.. <br/><br/>[03] 30^b^.^eb^ <br/><br/>[21] ``tassāpi vacanaṃ sutvā, bhiyyo cittaṃ pasādayiṃ. <br/><br/>[22] uttariṃ vatamadhiṭṭhāsiṃ, dasapāramipūriyā.. <br/><br/>[03] 31^b^.^eb^ <br/><br/>[21] ``evamahaṃ saṃsaritvā, parivajjento anācaraṃ. <br/><br/>[22] dukkarañca kataṃ mayhaṃ, bodhiyāyeva kāraṇā''ti..<br/><br/>[03] tattha ^b^bhūmantalikkhakusalo^eb^ti bhūmisikkhāsu ca  antalikkhesu ca joticakkācāre jotivijjāya ca kusaloti attho.  ^b^upaṭṭhako^eb^ti upaṭṭhāyako. ^b^sappatisso^eb^ti sappatissayo.  ^b^nibbuto^eb^ti vinīto, vissuto vā. ^b^tatiye phale^eb^ti  nimittasattamī, tatiyaphalādhigamahetu nibbutoti attho.  ^b^ādāyā^eb^ti maṃ gahetvā. ^b^vattāvattesū^eb^ti khuddakavattamahāvattesu.  ^b^kovido^eb^ti tesaṃ ^a^V0.0307^ea^ pūraṇe kusalo. ^b^na kvaci  parihāyāmī^eb^ti kvacipi sīlesu vā samādhisamāpattiādīsu vā  katthaci kutopi na parihāyāmi, sabbattha me parihāni nāma na  vijjatīti dīpeti. ``na koci parihāyāmī''tipi pāṭho,  soyevattho.<br/><br/>[03] ^b^yāvatā^eb^ti ^a^M0.0312^ea^ paricchedavacanametaṃ, yāvatakanti attho.  ^b^buddhabhaṇita^eb^nti buddhavacanaṃ. ^b^sobhayi^eb^nti sobhesiṃ pakāsesiṃ.  ^b^mama acchariya^eb^nti mama sammāpaṭipattiṃ aññehi asādhāraṇaṃ  acchariyaṃ abbhutaṃ kassapo bhagavā disvāti attho.  ^b^saṃsaritvā^eb^ti saṃsāre saṃsaritvā. ^b^anācara^eb^nti anācāraṃ  akattabbaṃ, akaraṇīyanti attho.<br/><br/>[03] tassa pana kassapassa bhagavato jātanagaraṃ bārāṇasī nāma  ahosi, brahmadatto nāma brāhmaṇo pitā, paramaguṇavatī dhanavatī nāma  brāhmaṇī mātā, tisso ca bhāradvājo ca dve aggasāvakā, sabbamitto  ^a^P0.0268^ea^ nāmupaṭṭhāko, anuḷā ca uruveḷā ca dve aggasāvikā,  nigrodharukkho bodhi, sarīraṃ vīsatihatthubbedhaṃ ahosi,  vīsativassasahassāni āyu, sunandā nāmassa aggamahesī,  vijitaseno nāma putto, pāsādayānena nikkhami. tena vuttaṃ -- <br/><br/>[03] 32^b^.^eb^ <br/><br/>[21] ``nagaraṃ bārāṇasī nāma, kikī nāmāsi khattiyo. <br/><br/>[22] vasate tattha nagare, sambuddhassa mahākulaṃ.. <br/><br/>[03] 33^b^.^eb^ <br/><br/>[21] ``brāhmaṇo brahmadattova, āsi buddhassa so pitā. <br/><br/>[22] dhanavatī nāma janikā, kassapassa mahesino.. <br/><br/>[03] 38^b^.^eb^ <br/><br/>[21] ``tisso ca bhāradvājo ca, ahesuṃ aggasāvakā. <br/><br/>[22] sabbamitto nāmupaṭṭhāko, kassapassa mahesino.. <br/><br/>[03] 39^b^.^eb^ <br/><br/>[21] ``anuḷā uruveḷā ca, ahesuṃ aggasāvikā. <br/><br/>[22] bodhi tassa bhagavato, nigrodhoti pavuccati.. <br/><br/>[03] 41^b^.^eb^ <br/><br/>[21] ``uccattanena so buddho, vīsatiratanuggato. <br/><br/>[22] vijjulaṭṭhīva ākāse, candova gahapūrito.. <br/><br/>[03] 42^b^.^eb^ <br/><br/>[21] ``vīsativassasahassāni ^a^V0.0308^ea^, āyu tassa mahesino. <br/><br/>[22] tāvatā tiṭṭhamāno so, tāresi janataṃ bahuṃ.. <br/><br/>[03] 43^b^.^eb^ <br/><br/>[21] ``dhammataḷākaṃ māpayitvā, sīlaṃ datvā vilepanaṃ. <br/><br/>[22] dhammadussaṃ nivāsetvā, dhammamālaṃ vibhajjiya.. <br/><br/>[03] 44^b^.^eb^ <br/><br/>[21] ``dhammavimalamādāsaṃ ^a^M0.0313^ea^, ṭhapayitvā mahājane. <br/><br/>[22] keci nibbānaṃ patthentā, passantu me alaṅkaraṃ.. <br/><br/>[03] 45^b^.^eb^ <br/><br/>[21] ``sīlakañcukaṃ datvāna, jhānakavacavammitaṃ. <br/><br/>[22] dhammacammaṃ pārupitvā, datvā sannāhamuttamaṃ.. <br/><br/>[03] 46^b^.^eb^ <br/><br/>[21] ``satiphalakaṃ datvāna, tikhiṇaṃ ñāṇakuntimaṃ. <br/><br/>[22] dhammakhaggavaraṃ datvā, sīlasaṃsaggamaddanaṃ.. <br/><br/>[03] 47^b^.^eb^ <br/><br/>[21] ``tevijjābhūsanaṃ datvāna, āveḷaṃ caturo phale. <br/><br/>[22] chaḷabhiññābharaṇaṃ datvā, dhammapupphapiḷandhanaṃ.. <br/><br/>[03] 48^b^.^eb^ <br/><br/>[21] ``saddhammapaṇḍaracchattaṃ ^a^P0.0269^ea^, datvā  pāpanivāraṇaṃ. <br/><br/>[22] māpayitvābhayaṃ pupphaṃ, nibbuto so sasāvako.. <br/><br/>[03] 49^b^.^eb^ <br/><br/>[21] ``eso hi sammāsambuddho, appameyyo durāsado. <br/><br/>[22] eso hi dhammaratano, svākkhāto ehipassiko.. <br/><br/>[03] 50^b^.^eb^ <br/><br/>[21] ``eso hi saṅgharatano, suppaṭipanno anuttaro. <br/><br/>[22] sabbaṃ tamantarahitaṃ, nanu rittā sabbasaṅkhārā''ti..<br/><br/>[03] tattha ^b^vijjulaṭṭhīvā^eb^ti ghanabhāvena saṇṭhitā vijjulatā viya.  ^b^candova gahapūrito^eb^ti parivesagahaparikkhito puṇṇacando viya.  ^b^dhammataḷākaṃ māpayitvā^eb^ti pariyattidhammataḷākaṃ māpayitvā.  ^b^sīlaṃ datvā vilepana^eb^nti catupārisuddhisīlasaṅkhātaṃ  cittasantativibhūsanatthaṃ vilepanaṃ datvā ^a^V0.0309^ea^. ^b^dhammadussaṃ  nivāsetvā^eb^ti hirottappadhammasaṅkhātaṃ sāṭakayugaṃ nivāsetvā.  ^b^dhammamālaṃ vibhajjiyā^eb^ti sattattiṃsabodhipakkhiyadhammakusumamālaṃ  vibhajitvā. vidahitvāti attho.<br/><br/>[03] ^b^dhammavimalamādāsa^eb^nti vimalaṃ sotāpattimaggasaṅkhātaṃ  ādāsaṃ sāvajjānavajjakusalākusaladhammasallakkhaṇatthaṃ mahājanassa  dhammataḷākatīre dhammādāsaṃ ṭhapetvāti attho. ^b^mahājane^eb^ti  mahājanassa. ^b^kecī^eb^ti ye keci. ^b^nibbānaṃ patthentā^eb^ti  sabbākusalamalavilayakaraṃ amatamasaṅkhatamanītikaṃ paramasantaṃ  accutirasaṃ nibbānaṃ patthentā vicaranti. te imaṃ alaṅkāraṃ  vuttappakāraṃ ^a^M0.0314^ea^ mayā dassitaṃ passantūti attho.  ``nibbānamabhipatthentā, passantu maṃ alaṅkara''ntipi pāṭho,  soyevattho. alaṅkaranti rassaṃ katvā vuttaṃ.<br/><br/>[03] ^b^sīlakañcukaṃ datvānā^eb^ti  pañcasīladasasīlacatupārisuddhisīlamayaṃ kañcukaṃ datvā.  ^b^jhānakavacavammita^eb^nti catukkapañcakajjhānakavacabandhaṃ bandhitvā.  ^b^dhammacammaṃ pārupitvā^eb^ti satisampajaññasaṅkhātadhammacammaṃ  pārupitvā. ^b^datvā sannāhamuttama^eb^nti uttamaṃ caturaṅgasamannāgataṃ  vīriyasannāhaṃ datvāti attho. ^b^satiphalakaṃ datvānā^eb^ti  rāgādidosāripāpanivāraṇatthaṃ catusatipaṭṭhānaphalakanivāraṇaṃ datvā.  ^b^tikhiṇaṃ ñāṇakuntima^eb^nti paṭivedhasamatthaṃ  tikhiṇavipassanāñāṇakuntavantaṃ, vipassanāñāṇanisitakuntavaranti  attho, kilesabalanidhanakarasamatthaṃ vā yogāvacarayodhavaraṃ ṭhapetvāti  attho. ^b^dhammakhaggavaraṃ^eb^ ^a^P0.0270^ea^ ^b^datvā^eb^ti tassa  yogāvacarassa vīriyupalatalanisitadhāraṃ maggapaññāvarakhaggaṃ datvā.  ^b^sīlasaṃsaggamaddana^eb^nti ariyaṃ lokuttarasīlaṃ  kilesasaṃsaggamaddanatthāya, kilesanighātanatthāyāti attho.<br/><br/>[03] ^b^tevijjābhūsanaṃ datvā^eb^ti tevijjāmayaṃ vibhūsanaṃ datvā.  ^b^āveḷaṃ caturo phale^eb^ti cattāri phalāni vaṭaṃsakaṃ katvā.  ^b^chaḷabhiññābharaṇa^eb^nti ābharaṇatthāya alaṅkārakaraṇatthāya cha  abhiññāyo datvā. ^b^dhammapupphapiḷandhana^eb^nti  navalokuttaradhammasaṅkhātaṃ kusumamālaṃ katvā. ^b^saddhammapaṇḍaracchattaṃ,  datvā pāpanivāraṇa^eb^nti accantavisuddhaṃ vimuttisetacchattaṃ  sabbākusalātapanivāraṇaṃ datvā. ^b^māpayitvābhayaṃ puppha^eb^nti  abhayapuragāminaṃ aṭṭhaṅgikamaggaṃ pupphaṃ katvāti attho.<br/><br/>[03] kassapo kira bhagavā kāsiraṭṭhe setabyanagare setabyuyyāne  parinibbāyi. dhātuyo kirassa na vikiriṃsu.  sakalajambudīpavāsino manussā sannipatitvā ekekaṃ suvaṇṇiṭṭhakaṃ  koṭiagghanakaṃ ^a^V0.0310^ea^ ratanavicittaṃ bahicinanatthaṃ ekekaṃ aḍḍhakoṭiagghanakaṃ  abbhantarapūraṇatthaṃ manosilāya mattikākiccaṃ telena udakakiccaṃ  karonto yojanubbedhaṃ thūpamakaṃsu. <br/><br/>[21] ``kassapopi ^a^M0.0315^ea^ bhagavā katakicco, sabbasattahitameva  karonto. <br/><br/>[22] kāsirājanagare migadāye, lokanandanakaro nivasī''ti..<br/><br/>[03]  <br/><br/>[25] sesagāthāsu sabbattha pākaṭamevāti. <br/><br/>[06] iti madhuratthavilāsiniyā buddhavaṃsa-aṭṭhakathāya <br/><br/>[06] kassapabuddhavaṃsavaṇṇanā niṭṭhitā. <br/><br/>[06] ettāvatā catuvīsatiyā buddhānaṃ buddhavaṃsavaṇṇanā <br/><br/>[06] sabbākārena niṭṭhitā. 


volume: 107
item: 28
title: koṇāgamanabuddhavaṃsavaṇṇanā^kassapabuddhavaṃsavaṇṇanā^gotamabuddhavaṃsavaṇṇanā^dūrenidānakathā^
content:
  [21] ``idāni ^a^V0.0311^ea^ yasmā amhākaṃ, buddhavaṃsassa vaṇṇanā. <br/><br/>[22] anukkamena sampattā, tasmāyaṃ tassa vaṇṇanā''..<br/><br/>[03] tattha amhākaṃ bodhisatto dīpaṅkarādīnaṃ catuvīsatiyā buddhānaṃ  santike adhikāraṃ karonto kappasatasahassādhikāni cattāri  asaṅkhyeyyāni āgato. kassapassa ^a^P0.0271^ea^ pana bhagavato  orabhāge ṭhapetvā imaṃ sammāsambuddhaṃ añño buddho nāma natthi. iti  ^b^dīpaṅkarādīnaṃ catuvīsatiyā buddhānaṃ^eb^ santike laddhabyākaraṇo pana  bodhisatto yenena -- <br/><br/>[21] ``manussattaṃ liṅgasampatti, hetu satthāradassanaṃ. <br/><br/>[27] pabbajjā guṇasampatti, adhikāro ca chandatā. <br/><br/>[22] aṭṭhadhammasamodhānā, abhinīhāro samijjhatī''ti..  (bu0 vaṃ0 2.59) -- <br/><br/>[25] ime aṭṭha dhamme samodhānetvā dīpaṅkarapādamūle  katābhinīhārena ``handa, buddhakare dhamme, vicināmi ito cito''ti  ussāhaṃ katvā ``vicinanto tadādakkhiṃ, paṭhamaṃ dānapārami''nti  dānapāramitādayo buddhakārakadhammā ^a^M0.0316^ea^ diṭṭhā, te pūrento yāva  vessantarattabhāvā āgami, āgacchanto ca ye te katābhinīhārānaṃ  bodhisattānaṃ ānisaṃsā saṃvaṇṇitā -- <br/><br/>[21] ``evaṃ sabbaṅgasampannā, bodhiyā niyatā narā. <br/><br/>[22] saṃsaraṃ dīghamaddhānaṃ, kappakoṭisatehipi.. <br/><br/>[21] ``avīcimhi ^a^V0.0312^ea^ nuppajjanti, tathā lokantaresu  ca. <br/><br/>[22] nijjhāmataṇhā khuppipāsā, na honti kāḷakañjikā.. <br/><br/>[21] ``na honti khuddakā pāṇā, uppajjantāpi duggatiṃ. <br/><br/>[22] jāyamānā manussesu, jaccandhā na bhavanti te.. <br/><br/>[21] ``sotavekallatā natthi, na bhavanti mūgapakkhikā. <br/><br/>[22] itthibhāvaṃ na gacchanti, ubhatobyañjanapaṇḍakā.. <br/><br/>[21] ``na bhavanti pariyāpannā, bodhiyā niyatā narā. <br/><br/>[22] muttā ānantarikehi, sabbattha suddhagocarā.. <br/><br/>[21] ``micchādiṭṭhiṃ na sevanti, kammakiriyadassanā. <br/><br/>[22] vasamānāpi saggesu, asaññaṃ nūpapajjare.. <br/><br/>[21] ``suddhāvāsesu devesu, hetu nāma na vijjati. <br/><br/>[27] nekkhammaninnā sappurisā, visaṃyuttā bhavābhave. <br/><br/>[22] caranti lokatthacariyāyo, pūrenti sabbapāramī''ti..  (dha0 sa0 aṭṭha0 nidānakathā; apa0 aṭṭha0 1ḍūrenidānakathā; jā0  aṭṭha0 1ḍūrenidānakathā; cariyā0 aṭṭha0 pakiṇṇakakathā).<br/><br/>[03] te ^a^P0.0272^ea^ ānisaṃse adhigantvāva āgato. evaṃ  āgacchanto vessantarattabhāve ṭhito -- <br/><br/>[21] ``acetanāyaṃ pathavī, aviññāya sukhaṃ dukhaṃ. <br/><br/>[22] sāpi dānabalā mayhaṃ, sattakkhattuṃ pakampathā''ti..  (cariyā0 1.124) -- <br/><br/>[25] evaṃ mahāpathavikampanādīni mahāpuññāni katvā  āyupariyosāne tato cavitvā tusitapure nibbatti. 


volume: 107
item: 29
title: kassapabuddhavaṃsavaṇṇanā^gotamabuddhavaṃsavaṇṇanā^dūrenidānakathā^avidūrenidānakathā^
content:
  [03] tusitapure ^a^M0.0317^ea^ ^a^V0.0313^ea^ vasamāneyeva pana bodhisatte buddhakolāhalaṃ nāma  udapādi. lokasmiñhi ^b^tīṇi kolāhalāni^eb^ uppajjanti.  seyyathidaṃ -- kappakolāhalaṃ, buddhakolāhalaṃ, cakkavattikolāhalanti.  tattha ``vassasatasahassassa accayena kappuṭṭhānaṃ bhavissatī''ti  lokabyūhā nāma kāmāvacaradevā muttasirā vikiṇṇakesā rudamukhā  assūni hatthehi puñchamānā rattavatthanivatthā ativiya  virūpavesadhārino hutvā manussapathe vicarantā evaṃ ārocenti --  ``mārisā, mārisā, ito vassasatasahassassa accayena kappuṭṭhānaṃ  bhavissati, ayaṃ loko vinassissati, mahāsamuddopi ussussissati,  ayañca mahāpathavī sineru ca pabbatarājā uḍḍayhissanti  vinassissanti, yāva brahmalokā lokavināso bhavissati, mettaṃ,  mārisā, bhāvetha, karuṇaṃ muditaṃ upekkhaṃ, mārisā, bhāvetha, mātaraṃ  pitaraṃ upaṭṭhahatha, kule jeṭṭhāpacāyino hothā''ti. idaṃ  ^b^kappakolāhalaṃ^eb^ nāma.<br/><br/>[03] ``vassasahassassa accayena pana sabbaññubuddho loke  upajjissatī''ti lokapāladevatā -- ``ito, mārisā,  vassasahassassa accayena buddho loke uppajjissatī''ti ugghosentiyo  āhiṇḍanti. idaṃ ^b^buddhakolāhalaṃ^eb^ nāma.<br/><br/>[03] ``vassasatassa accayena cakkavattirājā uppajjissatī''ti  devatā -- ``ito, mārisā, vassasatassa accayena cakkavattirājā  uppajjissatī''ti ugghosentiyo āhiṇḍanti. idaṃ  ^b^cakkavattikolāhalaṃ^eb^ nāma (khu0 pā0 aṭṭha0  5ṃaṅgalapañhasamuṭṭhānakathā; apa0 aṭṭha0 1.avidūrenidānakathā; jā0  aṭṭha0 1.avidūrenidānakathā).<br/><br/>[03] tesu buddhakolāhalasaddaṃ sutvā sakaladasasahassacakkavāḷadevatā  ekato sannipatitvā -- ``asuko nāma satto buddho bhavissatī''ti  ñatvā upasaṅkamitvā āyācanti, āyācamānā ca tassa pubbanimittesu  uppannesu āyācanti. tadā pana sabbāpi tā ekekacakkavāḷe  catumahārāja-sakka-suyāma-santusita-sunimmita-vasavatti-mahābrahmehi  saddhiṃ ekacakkavāḷe sannipatitvā tusitabhavane uppannacutinimittassa  bodhisattassa santikaṃ gantvā -- ``mārisa, tumhehi dasa pāramiyo  pūritā, pūrentehi ^a^M0.0318^ea^ ca na sakkabrahmasampattiādikaṃ sampattiṃ patthentehi  pūritā, lokanittharaṇatthāya pana vo sabbaññutaṃ patthentehi paripūritā  buddhattāya -- <br/><br/>[21] ``kālo ^a^V0.0314^ea^ ^a^P0.0273^ea^ kho te mahāvīra, uppajja  mātukucchiyaṃ. <br/><br/>[22] sadevakaṃ tārayanto, bujjhassu amataṃ pada''nti.. (bu0  vaṃ0 1.67) -- <br/><br/>[25] yāciṃsu.<br/><br/>[03] atha mahāsatto devatāhi evaṃ āyāciyamāno devatānaṃ paṭiññaṃ  adatvāva kāla-dīpa-desa-kula-janettiāyuparicchedavasena ^b^pañca  mahāvilokanāni^eb^ vilokesi. tattha ``kālo nu kho, na  kālo''ti paṭhamaṃ kālaṃ vilokesi. tattha vassasatasahassato uddhaṃ  vaḍḍhitāayukālo kālo nāma na hoti. kasmā? tadā hi sattānaṃ  jātijarāmaraṇāni na paññāyanti, buddhānañca dhammadesanā  tilakkhaṇamuttā nāma natthi, tesaṃ ``aniccaṃ dukkhamanattā''ti  kathentānaṃ ``kiṃ nāmetaṃ kathentī''ti neva sotabbaṃ na saddhātabbaṃ  maññanti, tato abhisamayo na hoti, tasmiṃ asati aniyyānikaṃ  sāsanaṃ hoti. tasmā so akālo. vassasatato ūnāayukālopi  kālo na hoti. kasmā? tadā sattā ussannakilesā honti,  ussannakilesānañca dinnovādo ovādaṭṭhāne na tiṭṭhati, udake  daṇḍarāji viya khippaṃ vigacchati. tasmā sopi akālo.  vassasatasahassato pana paṭṭhāya heṭṭhā vassasatato paṭṭhāya uddhaṃ āyukālo  kālo nāma. tadā pana vassasatakālo ahosi. atha mahāsatto  ``nibbattitabbakālo''ti ^b^kālaṃ^eb^ passi.<br/><br/>[03] tato dīpaṃ olokento saparivāre cattāro mahādīpe oloketvā  -- ``tīsu dīpesu buddhā na nibbattanti, jambudīpeyeva  nibbattantī''ti ^b^dīpaṃ^eb^ passi.<br/><br/>[03] tato ``jambudīpo nāma mahā, dasayojanasahassaparimāṇo.  katarasmiṃ nu kho padese buddhā nibbattantī''ti okāsaṃ olokento  majjhima^b^desaṃ^eb^ passi. ``kapilavatthu nāma nagaraṃ, tattha mayā  nibbattitabba''nti niṭṭhamagamāsi.<br/><br/>[03] tato ^a^M0.0319^ea^ kulaṃ vilokento -- ``buddhā nāma vessakule vā  suddakule vā na nibbattanti. lokasammate pana khattiyakule vā  brāhmaṇakule vā nibbattanti, etarahi khattiyakulaṃ lokasammataṃ, tattha  nibbattissāmi suddhodano nāma rājā pitā me bhavissatī''ti  ^b^kulaṃ^eb^ passi.<br/><br/>[03] tato mātaraṃ vilokento -- ``buddhamātā nāma lolā surādhuttā  na hoti, kappasatasahassaṃ pana ^a^V0.0315^ea^ pūritapāramī jātito paṭṭhāya  akhaṇḍapañcasīlāyeva hoti. ayañca mahāmāyā nāma devī edisī,  ayaṃ me mātā bhavissati, kittakaṃ panassā ^b^āyū^eb^ti, dasannaṃ  māsānaṃ upari satta divasānī''ti passi.<br/><br/>[03] iti imaṃ pañcavidhaṃ mahāvilokanaṃ viloketvā -- ``kālo me,  mārisā, buddhabhāvāyā''ti devānaṃ paṭiññaṃ datvā -- ``gacchatha  tumhe''ti tā devatā uyyojetvā tusitadevatāhi parivuto tusitapure  nandanavanaṃ pāvisi. sabbadevalokesu hi nandanavanaṃ atthiyeva. tatra  naṃ devatā -- ``ito cuto sugatiṃ gacchā''ti pubbe  katakusalakammokāsaṃ ^a^P0.0274^ea^ sārayamānā vicaranti. so  evaṃ tāhi devatāhi kusalaṃ sārayamānāhi parivuto tatra vicarantova  cavitvā mahāmāyāya deviyā kucchismiṃ uttarāsāḷhanakkhattena  paṭisandhiṃ gaṇhi. mahāpurisassa pana mātu kucchismiṃ  paṭisandhiggaṇhanakkhaṇe ekappahāreneva sakaladasasahassilokadhātu  saṅkampi. dvattiṃsa pubbanimittāni pāturahesuṃ.<br/><br/>[03] evaṃ gahitapaṭisandhikassa bodhisattassa ceva bodhisattamātuyā  ca upaddavanivāraṇatthaṃ khaggahatthā cattāro devaputtā ārakkhaṃ gaṇhiṃsu.  bodhisattassa mātu purisesu rāgacittaṃ nuppajji, lābhaggayasaggappattā ca  sā ahosi sukhinī akilantakāyā. bodhisattañca attano  kucchigataṃ vippasanne maṇiratane āvutapaṇḍusuttaṃ viya passati. yasmā  bodhisattena vasitakucchi nāma cetiyagabbhasadisā hoti, na sakkā  aññena sattena āvasituṃ vā paribhuñjituṃ vā, tasmā bodhisattamātā  sattāhajāte bodhisatte kālaṃ katvā tusitapure nibbatti. yathā pana  aññā itthiyo dasa māse appatvāpi atikkamitvāpi nisinnāpi  nipannāpi vijāyanti, na evaṃ bodhisattamātā. bodhisattamātā pana  bodhisattaṃ dasa māse kucchinā pariharitvā ṭhitāva vijāyati. ayaṃ  ^b^bodhisattamātu dhammatā^eb^.<br/><br/>[03] mahāmāyāpi ^a^M0.0320^ea^ devī dasa māse kucchinā bodhisattaṃ pariharitvā  paripuṇṇagabbhā ñātigharaṃ gantukāmā suddhodanamahārājassa ārocesi --  ``icchāmahaṃ, mahārāja, devadahanagaraṃ gantu''nti. rājā ``sādhū''ti  sampaṭicchitvā kapilavatthuto yāva devadahanagarā añjasaṃ samaṃ kāretvā  kadalipuṇṇaghaṭakamukadhajapaṭākādīhi alaṅkārāpetvā navakanakasivikāya  nisīdāpetvā mahatiyā vibhūtiyā mahatā parivārena pesesi. dvinnaṃ  pana nagarānaṃ antare ubhayanagaravāsīnaṃ paribhogārahaṃ lumbinīvanaṃ nāma  maṅgalasālavanaṃ atthi, taṃ tasmiṃ samaye mūlato yāva aggasākhā sabbaṃ  ekaphāliphullaṃ ahosi. sākhantarehi ceva pupphantarehi ca  paramaratikaramadhuramanoramavirutāhi ^a^V0.0316^ea^ madamuditāhi anubhuttapañcarāhi  parabhatamadhukaravadhūhi upagīyamānasuranandananandanavanasadisasobhaṃ vanaṃ  disvā deviyā sālavanakīḷamanubhavituṃ cittamuppajji (apa0 aṭṭha0  1.avidūrenidānakathā; jā0 aṭṭha0 1.avidūrenidānakathā). <br/><br/>[21] ``vibhūsitā bālajanāticālinī, vibhūsitaṅgī  vaniteva mālinī. <br/><br/>[22] sadā janānaṃ nayanālimālinī, vilumpinīvātiviroci  lumbinī''..<br/><br/>[03] amaccā rañño ārocetvā deviṃ gahetvā taṃ lumbinīvanaṃ  pavisiṃsu. sā maṅgalasālamūlaṃ gantvā tassa ujusamavaṭṭakkhandhassa  ^a^P0.0275^ea^ pupphaphalapallavasamalaṅkatassa yaṃ sākhaṃ gaṇhitukāmā  ahosi, sā sālasākhā abalā janahadayalolā sayameva vilambamānā  hutvā tassā karatalasmiṃ samupagatā. atha sā taṃ sālasākhaṃ  tambatuṅganakhujjalena kamaladalavattivaṭṭaṅgulinā  navakanakakaṭavalayasobhinā dakkhiṇena paramaratikarena karena aggahesi.  sā taṃ sālasākhaṃ gahetvā ṭhitā asitajaladharavivaragatā  bālacandalekhā viya ca aciraṭṭhitikā accipabhā viya ca  nandanavanajātā devī viya ca devī virocittha. tāvadeva cassā  kammajavātā caliṃsu. athassā sāṇipākāraṃ parikkhipitvā mahājano  paṭikkami. sā sālasākhaṃ gahetvā tiṭṭhamānāya eva tassā gabbhavuṭṭhānaṃ  ahosi.<br/><br/>[03] taṅkhaṇaṃyeva ^a^M0.0321^ea^ cattāro visuddhacittā mahābrahmāno suvaṇṇajālaṃ  ādāya āgantvā tena suvaṇṇajālena bodhisattaṃ sampaṭicchitvā mātu  purato ṭhapetvā -- ``attamanā, devi, hohi, mahesakkho te putto  uppanno''ti āhaṃsu. yathā pana aññe sattā mātukucchito  nikkhamantā paṭikkūlena asucinā makkhitā nikkhamanti, na evaṃ  bodhisatto. bodhisatto pana dve hatthe dve pāde pasāretvā ṭhitakova  mātukucchisambhavena kenaci asucinā amakkhitova suddho visado  kāsikavatthe nikkhittamaṇiratanaṃ viya virocamāno mātukucchito  nikkhami. evaṃ santepi bodhisattassa ca bodhisattamātuyā ca  sakkāratthaṃ ākāsato dve udakadhārā nikkhamitvā bodhisattassa ca  mātuyā ca sarīre utuṃ gāhāpesuṃ.<br/><br/>[03] atha naṃ suvaṇṇajālena paṭiggahetvā ṭhitānaṃ brahmānaṃ hatthato  cattāro mahārājāno maṅgalasammatāya sukhasamphassāya ajinappaveṇiyā  gaṇhiṃsu, tesaṃ hatthato manussā dukūlacumbaṭakena gaṇhiṃsu, manussānaṃ  hatthato muccitvā pathaviyaṃ patiṭṭhāya puratthimaṃ disaṃ olokesi,  anekāni cakkavāḷasahassāni ekaṅgaṇāni ahesuṃ. tattha devamanussā  gandhapupphamālādīhi ^a^V0.0317^ea^ pūjayamānā -- ``mahāpurisa, tumhehi sadiso  ettha natthi, kuto uttaritaro''ti āhaṃsu. evaṃ dasa disā  anuviloketvā attanā sadisaṃ adisvā uttaradisābhimukho  sattapadavītihārena agamāsi. gacchanto ca pathaviyā eva gato,  nākāsena. acelakova gato, na sacelako. daharova gato, na  soḷasavassuddesiko. mahājanassa pana ākāsena gacchanto viya  alaṅkatapaṭiyatto viya ca soḷasavassuddesiko viya ca ahosi.  tato sattame pade ṭhatvā ``aggohamasmi lokassā''tiādikaṃ (dī0  ni0 2.31; ma0 ni0 3.207) āsabhiṃ vācaṃ nicchārento  sīhanādaṃ nadi.<br/><br/>[03] bodhisatto hi tīsu attabhāvesu mātukucchito nikkhantamattova  vācaṃ nicchāresi mahosadhattabhāve, vessantarattabhāve, imasmiṃ attabhāveti.  mahosadhattabhāve kirassa mātukucchito nikkhantamattasseva sakko  devarājā āgantvā candanasāraṃ hatthe ṭhapetvā gato, taṃ muṭṭhiyaṃ katvāva  nikkhanto. atha naṃ mātā -- ``tāta, tvaṃ kiṃ ^a^M0.0322^ea^ gahetvā  āgatosī''ti pucchi. ``osadhaṃ, ammā''ti. iti osadhaṃ  gahetvā āgatattā ``osadhakumāro''tvevassa ^a^P0.0276^ea^  nāmamakaṃsu.<br/><br/>[03] vessantarattabhāve pana mātukucchito nikkhantamattova  dakkhiṇahatthaṃ pasāretvā -- ``atthi nu kho, amma, kiñci gehasmiṃ  dhanaṃ, dānaṃ dassāmī''ti vadanto nikkhami. athassa mātā --  ``sadhane kule nibbattosi, tātā''ti puttassa hatthaṃ attano hatthatale  katvā sahassatthavikaṃ ṭhapesi.<br/><br/>[03] imasmiṃ pana attabhāve imaṃ sīhanādaṃ nadīti evaṃ bodhisatto  tīsu attabhāvesu mātukucchito nikkhantamattova vācaṃ nicchāresi.  jātakkhaṇepissa dvattiṃsa pubbanimittāni pāturahesuṃ. yasmiṃ pana  samaye amhākaṃ bodhisatto lumbinīvane jāto tasmiṃyeva samaye  ^b^rāhulamātā^eb^ devī ^b^ānando channo kāḷudāyī^eb^ amacco  ^b^kaṇḍako^eb^ assarājā ^b^mahābodhirukkho^eb^ catasso  ^b^nidhikumbhiyo^eb^ ca jātā, tattha eko gāvutappamāṇo eko  aḍḍhayojanappamāṇo eko tigāvutappamāṇo eko yojanappamāṇo  ahosi. ime ^b^satta sahajātā^eb^ nāma honti.<br/><br/>[03] ubhayanagaravāsino mahāpurisaṃ gahetvā kapilavatthupurameva agamaṃsu.  taṃdivasameva -- ``kapilavatthunagare suddhodanamahārājassa putto  bodhimūle nisīditvā buddho bhavissatī''ti tāvatiṃsabhavane haṭṭhatuṭṭhā  devasaṅghā celukkhepādīni pavattentā kīḷiṃsu. tasmiṃ samaye  suddhodanamahārājassa kulūpako aṭṭhasamāpattilābhī ^b^kāḷadevalo^eb^  nāma tāpaso bhattakiccaṃ katvā divāvihāratthāya ^a^V0.0318^ea^ tāvatiṃsabhavanaṃ gantvā  tattha divāvihāraṃ nisinno tā devatā tuṭṭhamānasā kīḷantiyo disvā  ``kiṃkāraṇā tuṭṭhamānasā pamuditahadayā kīḷatha, mayhaṃ taṃ kāraṇaṃ  kathethā''ti pucchi. tato devatā āhaṃsu -- ``mārisa,  suddhodanarañño putto jāto, so bodhimaṇḍe nisīditvā buddho hutvā  dhammacakkaṃ pavattessati, tassa `anantarūpaṃ buddhalīḷaṃ passituṃ  labhissāmā'ti iminā kāraṇena tuṭṭhamhā''ti. <br/><br/>[01] atha tāpaso tāsaṃ devatānaṃ vacanaṃ sutvā  paramadassanīyaratanāvalokato devalokato oruyha narapatinivesanaṃ  pavisitvā paññatte ^a^M0.0323^ea^ āsane nisīdi. tato katapaṭisanthāraṃ rājānaṃ  -- ``putto kira te, mahārāja, jāto, taṃ passissāmā''ti āha.  rājā alaṅkatapaṭiyattaṃ tanayaṃ āharāpetvā devalatāpasaṃ vandāpetuṃ  abhihari. mahāpurisassa pādā parivattitvā vijjulatā viya  asitajaladharakūṭesu tāpasassa jaṭāsu patiṭṭhahiṃsu. bodhisattena hi  tenattabhāvena vanditabbo nāma añño natthi. tato tāpaso  uṭṭhāyāsanā bodhisattassa añjaliṃ paggahesi. rājā taṃ acchariyaṃ  disvā attano puttaṃ vandi. tāpaso bodhisattassa lakkhaṇasampattiṃ  disvā -- ``bhavissati nu kho buddho, udāhu na bhavissatī''ti  āvajjetvā upadhārento -- ``nissaṃsayaṃ buddho bhavissatī''ti  anāgataṃsañāṇena ñatvā -- ``acchariyapuriso aya''nti sitaṃ  akāsi. <br/><br/>[01] tato ``ahaṃ imaṃ buddhabhūtaṃ daṭṭhuṃ labhissāmi nu kho,  no''ti upadhārento -- ``na labhissāmi, antarāyeva kālaṃ katvā  buddhasatenapi buddhasahassenapi gantvā bodhetuṃ asakkuṇeyye arūpabhave  nibbattissāmī''ti disvā -- ``evarūpaṃ nāma acchariyapurisaṃ  ^a^P0.0277^ea^ buddhabhūtaṃ daṭṭhuṃ na labhissāmi, mahatī vata me jāni  bhavissatī''ti parodi. manussā pana disvā -- ``amhākaṃ ayyo  idāneva hasitvā puna roditumārabhi, kiṃ nu kho, bhante, amhākaṃ  ayyaputtassa koci antarāyo bhavissatī''ti pucchiṃsu. tāpaso āha  -- ``natthetassa antarāyo, nissaṃsayena buddho bhavissatī''ti.  ``atha kasmā tumhe paroditthā''ti? ``evarūpaṃ acchariyapurisaṃ  buddhabhūtaṃ daṭṭhuṃ na labhissāmi, mahatī vata me jāni bhavissatīti  attānaṃ anusocanto rodāmī''ti āha. <br/><br/>[01] tato bodhisattaṃ pañcame divase sīsaṃ nhāpetvā --  ``nāmaṃ gaṇhissāmā''ti rājabhavanaṃ catujjātikagandhena upalimpitvā  lājapañcamāni kusumāni vikiritvā asambhinnapāyāsaṃ pacāpetvā  tiṇṇaṃ vedānaṃ pāraṅgate aṭṭhasate brāhmaṇe nimantetvā rājabhavane  nisīdāpetvā madhupāyāsaṃ bhojetvā sakkāraṃ katvā -- ``kiṃ nu kho  bhavissatī''ti lakkhaṇāni pariggāhāpesuṃ. tesu rāmādayo aṭṭha  brāhmaṇapaṇḍitā lakkhaṇapariggāhakā ahesuṃ. tesu satta janā dve  aṅguliyo ukkhipitvā ^a^V0.0319^ea^ dvedhā byākariṃsu -- ``imehi lakkhaṇehi  samannāgato agāraṃ ajjhāvasanto rājā hoti cakkavattī, pabbajamāno  buddho''ti. tesaṃ pana sabbadaharo gottena ^a^M0.0324^ea^ koṇḍañño nāma brāhmaṇo  bodhisattassa lakkhaṇavarasampattiṃ disvā -- ``etassa agāramajjhe  ṭhānakāraṇaṃ natthi, ekanteneva vivaṭacchado buddho bhavissatī''ti  ekameva aṅguliṃ ukkhipitvā ekaṃsabyākaraṇaṃ byākāsi. athassa  nāmaṃ gaṇhantā sabbalokatthasiddhikarattā ^b^siddhattho^eb^ti nāmamakaṃsu.<br/><br/>[03] atha te brāhmaṇā attano gharāni gantvā putte āmantetvā  evamāhaṃsu -- ``amhe mahallakā, suddhodanamahārājassa puttaṃ sabbaññutaṃ  pattaṃ sambhāveyyāma vā no vā, tumhe pana tasmiṃ pabbajitvā sabbaññutaṃ  patte tassa sāsane pabbajathā''ti. tato sattapi janā yāvatāyukaṃ  ṭhatvā yathākammaṃ gatā. koṇḍaññamāṇavo arogo ahosi. tadā pana  rājā tesaṃ vacanaṃ sutvā -- ``kiṃ disvā mama putto  pabbajissatī''ti te pucchi. ``cattāri pubbanimittāni, devā''ti.  ``katarañca katarañcā''ti? ``jiṇṇaṃ byādhitaṃ mataṃ  pabbajita''nti. rājā ``ito paṭṭhāya evarūpānaṃ mama puttassa  santikaṃ āgamituṃ mā adatthā''ti vatvā kumārassa cakkhupathe  jiṇṇapurisādīnaṃ āgamananivāraṇatthaṃ catūsu disāsu gāvutagāvutaṭṭhāne  ārakkhaṃ ṭhapesi. taṃdivasaṃ maṅgalaṭṭhāne sannipatitesu asītiyā  ñātikulasahassesu ekameko ekamekaṃ puttaṃ paṭijāni -- ``ayaṃ buddho  vā hotu rājā vā, mayaṃ ekamekaṃ puttaṃ dassāma, sace buddho  bhavissati, khattiyasamaṇeheva parivuto vicarissati. sace rājā  cakkavattī bhavissati, khattiyakumāreheva parivuto vicarissatī''ti.  atha rājā mahāpurisassa paramarūpasampannā vigatasabbadosā catusaṭṭhi  dhātiyo adāsi. bodhisatto anantena parivārena mahatā  sirisamudayena vaḍḍhi. <br/><br/>[01] athekadivasaṃ rañño ^b^vappamaṅgalaṃ^eb^ nāma ahosi.  taṃdivasaṃ ^a^P0.0278^ea^ rājā mahatiyā vibhūtiyā mahatā parivārena  nagarato nikkhamanto puttampi gahetvāva agamāsi. kasikammaṭṭhāne  eko jamburukkho paramaramaṇīyo ghanasandacchāyo ahosi. tassa  heṭṭhā kumārassa sayanaṃ paññāpetvā upari varakanakatārākhacitaṃ  rattacelavitānaṃ bandhitvā sāṇipākārena parikkhipāpetvā ārakkhaṃ  ṭhapetvā rājā sabbālaṅkāraṃ alaṅkaritvā amaccagaṇaparivuto  naṅgalakaraṇaṭṭhānamagamāsi. tattha rājā paramamaṅgalaṃ suvaṇṇanaṅgalaṃ  ^a^M0.0325^ea^ gaṇhāti, amaccādayo rajatanaṅgalādīni gaṇhanti. taṃdivasaṃ  naṅgalasahassaṃ yojīyati. bodhisattaṃ parivāretvā nisinnā dhātiyo  -- ``rañño sampattiṃ passissāmā''ti antosāṇito bahi nikkhantā.<br/><br/>[03] atha ^a^V0.0320^ea^ bodhisatto ito cito ca olokento kiñci adisvā  sahasā uṭṭhāya pallaṅkaṃ ābhujitvā ānāpāne pariggahetvā paṭhamajjhānaṃ  nibbattesi. dhātiyo khajjabhojjantare vicarantiyo thokaṃ cirāyiṃsu.  sesarukkhānaṃ chāyā nivattā, tassa pana jamburukkhassa chāyā  parimaṇḍalā hutvā tattheva aṭṭhāsi. dhātito panassa ``ayyaputto  ekakovā''ti vegena sāṇipākāraṃ ukkhipitvā pariyesantiyo  sirisayane pallaṅkena nisinnaṃ tañca pāṭihāriyaṃ disvā gantvā taṃ  pavattiṃ rañño ārocesuṃ. rājā vegena āgantvā taṃ pāṭihāriyaṃ  disvā -- ``ayaṃ vo, tāta, dutiyavandanā''ti puttaṃ vandi.<br/><br/>[03] atha mahāpuriso anukkamena soḷasavassuddesiko ahosi.  rājā bodhisattassa tiṇṇaṃ utūnaṃ anucchavike ramma-suramma-subhanāmake  tayo pāsāde kāresi. ekaṃ navabhūmikaṃ ekaṃ sattabhūmikaṃ ekaṃ  pañcabhūmikaṃ. tayopi pāsādā ubbedhena samappamāṇā ahesuṃ.  bhūmikāsu pana nānattaṃ ahosi.<br/><br/>[03] atha rājā cintesi -- ``putto me vayappatto chattamassa  ussāpetvā rajjasiriṃ passissāmī''ti. so sākiyānaṃ paṇṇāni  pahiṇi ``putto me vayappatto, rajje naṃ patiṭṭhāpessāmi, sabbe attano  gehesu vayappattā dārikā imaṃ gehaṃ pesentū''ti. te rañño sāsanaṃ  sutvā -- ``kumāro kevalaṃ rūpasampanno, na kiñci sippaṃ jānāti,  dārabharaṇaṃ kātuṃ na sakkhissati, na mayaṃ dhītaro dassāmā''ti āhaṃsu.  rājā taṃ pavattiṃ sutvā puttassa santikaṃ gantvā tamatthaṃ ārocesi.  bodhisatto -- ``kiṃ sippaṃ dassetuṃ vaṭṭatī''ti āha.  ``sahassatthāmaṃ dhanuṃ āropetuṃ vaṭṭati, tātā''ti. ``tena hi  āharāpethā''ti āha. rājā āharāpetvā adāsi. taṃ dhanuṃ  purisasahassaṃ āropeti, purisasahassaṃ oropeti. mahāpuriso taṃ  sarāsanaṃ āharāpetvā pallaṅkena nisinnova jiyaṃ pādaṅguṭṭhake veṭhāpetvā  kaḍḍhanto pādaṅguṭṭhakeneva dhanuṃ āropetvā vāmena hatthena daṇḍe gahetvā  dakkhiṇena hatthena kaḍḍhitvā jiyaṃ ropesi. sakalanagaraṃ  uppattanākārappattaṃ ahosi ^a^M0.0326^ea^. ``kiṃ eso saddo''ti ca vutte ``devo  gajjatī''ti āhaṃsu. athaññe ``tumhe na jānātha, na devo gajjati,  aṅgīrasassa kumārassa sahassatthāmaṃ dhanuṃ āropetvā jiyaṃ poṭhentassa  jiyappahārasaddo eso''ti āhaṃsu. sākiyā taṃ sutvā tāvatakeneva  āraddhacittā tuṭṭhamānasā ahesuṃ.<br/><br/>[03] atha mahāpuriso -- ``kiṃ kātuṃ vaṭṭatī''ti āha.  aṭṭhaṅgulabahalaṃ ayopaṭṭaṃ kaṇḍena vijjhituṃ vaṭṭatīti ^a^P0.0279^ea^.  taṃ vijjhitvā -- ``aññaṃ kiṃ kātuṃ vaṭṭatī''ti āha.  caturaṅgulabahalaṃ asanaphalakaṃ ^a^V0.0321^ea^ vijjhituṃ vaṭṭatīti. tampi vijjhitvā  -- ``aññaṃ kiṃ kātuṃ vaṭṭatī''ti āha. vidatthibahalaṃ udumbaraphalakaṃ  vijjhituṃ vaṭṭatīti. tampi vijjhitvā aññaṃ kiṃ kātuṃ vaṭṭatīti.  tato ``vālukasakaṭānī''ti āhaṃsu. mahāsatto vālukasakaṭampi  palālasakaṭampi vinivijjhitvā udake ekūsabhappamāṇaṃ kaṇḍaṃ pesesi  thale aṭṭhausabhappamāṇaṃ. atha naṃ ``vātiṅgaṇasaññāya vālaṃ vijjhituṃ  vaṭṭatī''ti āhaṃsu. ``tena hi yojanamattaṃ vātiṅgaṇaṃ bandhāpethā''ti  vatvā yojanamattake vātiṅgaṇasaññāya vālaṃ bandhāpetvā rattandhakāre  meghapaṭalehi channāsu disāsu kaṇḍaṃ khipi. taṃ gantvā yojanamattake  vālaṃ phāletvā pathaviṃ pāvisi. na kevalaṃ ettakameva, taṃdivasaṃ  mahāpuriso loke vattamānaṃ sippaṃ sabbameva dassesi.<br/><br/>[03] atha sākiyā attano dhītaro alaṅkaritvā pesayiṃsu.  cattālīsasahassā nāṭakitthiyo ahesuṃ. rāhulamātā pana devī  aggamahesī ahosi. mahāpuriso devakumāro viya surayuvatīhi  parivuto narayuvatīhi parivuto nippurisehi turiyehi paricāriyamāno  mahāsampattiṃ anubhavamāno utuvārena utuvārena tesu tīsu pāsādesu  viharati. athekadivasaṃ bodhisatto uyyānabhūmiṃ gantukāmo sārathiṃ  āmantetvā -- ``rathaṃ yojehi uyyānabhūmiṃ passissāmī''ti āha.  so ``sādhū''ti paṭissuṇitvā mahārahaṃ vararucirathirakubbaravarattaṃ  thirataraneminābhiṃ varakanakarajatamaṇiratanakhacitaīsāmukhaṃ  navakanakarajatatārakakhacitanemipassaṃ  samosaritavividhasurabhikusumadāmasassirikaṃ ravirathasadisadassanīyaṃ  vararathaṃ samalaṅkaritvā sasikumudasadisavaṇṇe anilagaruḷajave  ājānīye cattāro maṅgalasindhave yojetvā ^a^M0.0327^ea^ bodhisattassa paṭivedesi.  bodhisatto devavimānasadisaṃ taṃ rathavaramāruyha uyyānābhimukho  pāyāsi.<br/><br/>[03] atha devatā ``siddhatthakumārassa abhisambujjhanakālo āsanno,  pubbanimittamassa dassessāmā''ti ekaṃ devaputtaṃ jarājajjarasarīraṃ  khaṇḍadantaṃ palitakesaṃ vaṅkagattaṃ daṇḍahatthaṃ pavedhamānaṃ katvā dassesuṃ.  taṃ bodhisatto ceva sārathi ca passanti. tato bodhisatto --  ``sārathi ko nāmesa puriso kesāpissa na yathā aññesa''nti  ^b^mahāpadānasutte^eb^ (dī0 ni0 2.43 ādayo) āgatanayeneva  pucchitvā tassa vacanaṃ sutvā -- ``dhiratthu vata, bho, jāti, yatra  hi nāma jātassa jarā paññāyissatī''ti (dī0 ni0 2.45,  47) saṃviggahadayo tatova paṭinivattitvā pāsādameva abhiruhi.<br/><br/>[03] rājā ``kiṃkāraṇā mama putto paṭinivattī''ti pucchi.  ``jiṇṇapurisaṃ disvā, devā''ti. tato kampamānamānaso rājā  aḍḍhayojane ārakkhaṃ ^a^P0.0280^ea^ ṭhapesi. punekadivasaṃ  bodhisatto ^a^V0.0322^ea^ uyyānaṃ gacchanto tāhi eva devatāhi nimmitaṃ byādhitañca  purisaṃ disvā purimanayeneva pucchitvā saṃviggahadayo nivattitvā  pāsādameva abhiruhi. rājā pucchitvā nāṭakāni vissajjesi.  ``pabbajjāya mānasaṃ assa bhinnaṃ karissa''nti ārakkhaṃ vaḍḍhetvā  samantato tigāvutappamāṇe padese ārakkhaṃ ṭhapesi.<br/><br/>[03] punapi bodhisatto ekadivasaṃ uyyānaṃ gacchanto tatheva devatāhi  nimmitaṃ kālaṅkataṃ disvā purimanayeneva pucchitvā saṃviggahadayo  nivattitvā pāsādamabhiruhi. rājā nivattanakāraṇaṃ pucchitvā puna  ārakkhaṃ vaḍḍhetvā yojanappamāṇe padese ārakkhaṃ ṭhapesi.<br/><br/>[03] punapi bodhisatto ekadivasaṃ uyyānaṃ gacchanto tatheva devatāhi  nimmitaṃ sunivatthaṃ supārutaṃ pabbajitaṃ disvā -- ``ko nāmeso,  samma, sārathī''ti sārathiṃ pucchi. sārathi kiñcāpi buddhuppādassa  abhāvā pabbajitaṃ vā pabbajitaguṇe vā na jānāti, devatānubhāvena  pana ``pabbajito nāmāyaṃ devā''ti vatvā pabbajjāya guṇaṃ tassa  vaṇṇesi.<br/><br/>[03] tato bodhisatto pabbajjāya ruciṃ uppādetvā taṃdivasaṃ uyyānaṃ  agamāsi. dīghāyukā bodhisattā vassasate vassasate atikkante  jiṇṇādīsu ^a^M0.0328^ea^ ekekaṃ addasaṃsu. amhākaṃ pana bodhisatto appāyukakāle  uppannattā catunnaṃ catunnaṃ māsānaṃ accayena uyyānaṃ gacchanto anukkamena  ekekaṃ addasa. dīghabhāṇakā panāhu -- ``cattāri nimittāni  ekadivaseneva disvā agamāsī''ti. tattha divasabhāgaṃ kīḷitvā  uyyānarasamanubhavitvā maṅgalapokkharaṇiyaṃ nhatvā atthaṅgate sūriye  maṅgalasilātale nisīdi attānaṃ alaṅkārāpetukāmo. athassa  cittācāramaññāya sakkena devānamindena āṇatto vissakammo nāma  devaputto āgantvā tasseva kappakasadiso hutvā dibbehi alaṅkārehi  alaṅkari. athassa sabbālaṅkārasamalaṅkatassa sabbatālāvacaresu  sakāni sakāni paṭibhānāni dassayantesu brāhmaṇesu ca ``jaya  nandā''tiādivacanehi sutamaṅgalikādīsu nānappakārehi  maṅgalavacanatthutighosehi sambhāventesu sabbālaṅkārasamalaṅkataṃ rathavaraṃ  abhiruhi. tasmiṃ samaye -- ``rāhulamātā puttaṃ vijātā''ti sutvā  suddhodanamahārājā -- ``puttassa me tuṭṭhiṃ nivedethā''ti sāsanaṃ  pahiṇi. bodhisatto taṃ sutvā -- ``rāhu jāto, bandhanaṃ jāta''nti  āha. rājā -- ``kiṃ me putto avacā''ti pucchitvā taṃ vacanaṃ  sutvā ``ito paṭṭhāya me nattā `rāhulakumāro'tveva nāmaṃ hotū''ti  āha.<br/><br/>[03] bodhisattopi taṃ rathavaramāruyha mahatā parivārena atimanoramena  sirisobhaggena nagaraṃ pāvisi. tasmiṃ samaye rūpasiriyā  guṇasampattiyā ca akisā kisāgotamī nāma khattiyakaññā  ^a^V0.0323^ea^ uparipāsādavaratalagatā nagaraṃ pavisantassa bodhisattassa  rūpasiriṃ disvā sañjātapītisomanassā hutvā -- <br/><br/>[21] ``nibbutā nūna sā mātā, nibbuto nūna so pitā. <br/><br/>[22] nibbutā nūna sā nārī, yassāyaṃ īdiso patī''ti..  (dha0 sa0 aṭṭha0 nidānakathā; dha0 pa0 aṭṭha0 1.sāriputtattheravatthu;  apa0 aṭṭha0 1.avidūrenidānakathā; jā0 aṭṭha0  1.avidūrenidānakathā) -- <br/><br/>[25] imaṃ ^a^P0.0281^ea^ udānaṃ udānesi.<br/><br/>[03] bodhisatto taṃ sutvā cintesi -- ``ayaṃ me sussavanaṃ vacanaṃ  sāvesi, ahañhi nibbānaṃ gavesanto vicarāmi, ajjeva mayā gharāvāsaṃ  chaḍḍetvā nikkhamma ^a^M0.0329^ea^ pabbajitvā nibbānaṃ gavesituṃ vaṭṭatī''ti.  ``ayaṃ imissā ācariyabhāgo hotū''ti muttāhāraṃ kaṇṭhato  omuñcitvā kisāgotamiyā satasahassagghanikaṃ paramaratikaraṃ muttāhāraṃ  pesesi. sā ``siddhatthakumāro mayi paṭibaddhahadayo hutvā paṇṇākāraṃ  pesesī''ti somanassajātā ahosi. <br/><br/>[01] bodhisattopi mahatā sirisamudayena paramaramaṇīyaṃ  pāsādaṃ abhiruhitvā sirisayane nipajji. tāvadeva naṃ  paripuṇṇarajanikarasadisaruciravaravadanā bimbaphalasadisadasanavasanā  sitavimalasamasaṃhitāviraḷavaradasanā asitanayanakesapāsā  sujātañjanātinīlakuṭilabhamukā sujātahaṃsasamasaṃhitapayodharā  ratikaranavakanakarajataviracitavaramaṇimekhalā  parigatavipulaghanajaghanataṭā karikarasannibhoruyugalā naccagītavāditesu  kusalā surayuvatisadisarūpasobhā varayuvatiyo madhuraravāni turiyāni  gahetvā mahāpurisaṃ samparivāretvā ramāpayantiyo naccagītavāditāni  payojayiṃsu. bodhisatto pana kilesesu virattacittatāya  naccagītādīsu anabhirato muhuttaṃ niddaṃ okkami.<br/><br/>[03] tā taṃ disvā ``yassatthāya naccādīni mayaṃ payojema, so  niddaṃ upagato, idāni kimatthaṃ kilamāmā''ti gahitāni turiyāni  ajjhottharitvā nipajjiṃsu, gandhatelappadīpā ca jhāyanti. bodhisatto  pabujjhitvā sayanapiṭṭhe pallaṅkena nisinno addasa tā itthiyo  turiyabhaṇḍāni avattharitvā niddāyantiyo paggharitalālā  kilinnakapolagattā, ekaccā dante khādantiyo, ekaccā  kākacchantiyo, ekaccā vippalapantiyo, ekaccā vivaṭamukhā, ekaccā  apagatavasanarasanā ^a^V0.0324^ea^, pākaṭabībhacchasambādhaṭṭhānā, ekaccā  vimuttākulasiroruhā susānarūparūpaṃ dhārayamānā sayiṃsu. mahāsatto  tāsaṃ taṃ vippakāraṃ disvā bhiyyosomattāya kāmesu virattacitto  ahosi. tassa pana alaṅkatapaṭiyattaṃ dasasatanayanabhavanasadisaṃ  rucirasobhampi pāsādavaratalaṃ apaviddhamatasarīrakuṇapabharitaṃ  āmakasusānamiva paramapaṭikkūlaṃ upaṭṭhāsi. tayopi bhavā  ādittabhavanasadisā hutvā upaṭṭhahiṃsu. ``upaddutaṃ vata, bho, upassaṭṭhaṃ  vata bho''ti ca vācaṃ pavattesi. ativiya pabbajjāya cittaṃ nami.<br/><br/>[03] so ^a^M0.0330^ea^ ``ajjeva mayā mahābhinikkhamanaṃ nikkhamituṃ vaṭṭatī''ti  sirisayanato uṭṭhāya dvārasamīpaṃ gantvā -- ``ko etthā''ti āha.  ummāre sīsaṃ katvā nipanno channo āha -- ``ahaṃ, ayyaputta,  channo''ti. atha mahāpuriso -- ``ahaṃ ajja mahābhinikkhamanaṃ  nikkhamitukāmo, na kañci paṭiveditvā sīghamekaṃ atijayaṃ sindhavaṃ  kappehī''ti. so ``sādhu, devā''ti assabhaṇḍakaṃ gahetvā assasālaṃ  gantvā gandhatelappadīpesu jalantesu sumanapaṭṭavitānassa heṭṭhā  paramaramaṇīye ^a^P0.0282^ea^ bhūmibhāge ṭhitaṃ arimanthakaṃ kaṇḍakaṃ  turaṅgavaraṃ disvā -- ``ajja mayā ayyaputtassa nikkhamanatthāya  imameva maṅgalahayaṃ kappetuṃ vaṭṭatī''ti kaṇḍakaṃ kappesi. so  kappiyamānova aññāsi -- ``ayaṃ kappanā atigāḷhā, aññesu  divasesu uyyānakīḷaṃ gamanakāle kappanā viya na hoti. nissaṃsayaṃ  ajjeva ayyaputto mahābhinikkhamanaṃ nikkhamissatī''ti. tato  tuṭṭhamānaso mahāhasitaṃ hasi. so nādo taṃ sakalakapilavatthupuraṃ  unnādaṃ kareyya, devatā pana sannirumbhitvā na kassaci sotuṃ adaṃsu.<br/><br/>[03] bodhisatto ``puttaṃ tāva passissāmī''ti cintetvā ṭhitaṭṭhānato  uṭṭhāya rāhulamātuyā vasanaṭṭhānaṃ gantvā gabbhadvāraṃ vivari. tasmiṃ  khaṇe antogabbhe gandhatelappadīpo jhāyati. rāhulamātā  sumanamallikādīnaṃ ambaṇamattena attippakiṇṇe varasayane puttassa  matthake hatthaṃ ṭhapetvā niddāyati. bodhisatto ummāre pādaṃ ṭhapetvā  ṭhitakova oloketvā -- ``sacāhaṃ deviyā hatthaṃ apanetvā mama puttaṃ  gaṇhissāmi, devī pabujjhissati, evaṃ me abhinikkhamanassa  antarāyo bhavissati. buddho hutvāva āgantvā puttaṃ passissāmī''ti  cintetvā pāsādatalato otaritvā assassa samīpaṃ gantvā evamāha  -- ``tāta kaṇḍaka, tvaṃ ajja ekarattiṃ maṃ tāraya, ahaṃ taṃ nissāya  buddho hutvā sadevakaṃ lokaṃ tāressāmī''ti. tato ullaṅghitvā  kaṇḍakassa piṭṭhiṃ abhiruhi. kaṇḍako gīvato paṭṭhāya āyāmato  aṭṭhārasahattho hoti tadanurūpena ubbedhena samannāgato  rūpaggajavabalasampanno sabbaseto dhotasaṅkhasadisadassanīyavaṇṇo.  tato ^a^V0.0325^ea^ bodhisatto varaturaṅgapiṭṭhigato channaṃ assassa vāladhiṃ  gāhāpetvā aḍḍharattasamaye nagarassa mahādvāraṃ sampatto.<br/><br/>[03] tadā ^a^M0.0331^ea^ pana rājā pubbeva bodhisattassa gamanapaṭisedhanatthāya dvīsu  dvārakavāṭesu ekekaṃ purisasahassena vivaritabbaṃ kāretvā tattha  bahupurise ārakkhaṃ ṭhapesi. bodhisatto kira purisagaṇanāya  koṭisatasahassassa balaṃ dhāresi, hatthigaṇanāya koṭisahassassa.  tasmā so cintesi -- ``yadi dvāraṃ na vivarīyati, ajja  kaṇḍakassa piṭṭhe nisinno channaṃ vāladhiṃ gāhāpetvā tena saddhiṃyeva  kaṇḍakaṃ ūrūhi nippīḷetvā aṭṭhārasahatthaṃ pākāraṃ uppatitvā  atikkameyya''nti. channo cintesi -- ``sace dvāraṃ na ugghāpayati,  ahaṃ ayyaputtaṃ khandhe katvā kaṇḍakaṃ dakkhiṇahatthena parikkhipanto  upakacchake katvā uppatitvā pākāraṃ atikkamissāmī''ti. kaṇḍako  cintesi -- ``ahaṃ dvāre avivariyamāne yathānisinnameva ayyaputtaṃ  gahitavāladhinā channena saddhiṃ uppatitvā pākārassa purato  patiṭṭhahissāmī''ti. evameva tayo purisā cintayiṃsu. dvāre  adhivatthā devatā mahādvāraṃ vivariṃsu.<br/><br/>[03] tasmiṃ khaṇe māro pāpimā ``mahāsattaṃ nivattessāmī''ti  āgantvā gaganatale ṭhatvā āha -- <br/><br/>[21] ``mā nikkhama mahāvīra, ito te sattame dine. <br/><br/>[22] dibbaṃ tu cakkaratanaṃ, addhā pātu bhavissati.. -- <br/><br/>[25] dvisahassaparittadīpaparivārānaṃ catunnaṃ mahādīpānaṃ rajjaṃ  kāressasi, nivatta, mārisā''ti. mahāpuriso āha ``kosi  tva''nti. ahaṃ vasavattīti. <br/><br/>[21] ``jānāmahaṃ ^a^P0.0283^ea^ mahārāja, mayhaṃ cakkassa  sambhavaṃ. <br/><br/>[22] anatthikohaṃ rajjena, gaccha tvaṃ māra mā idha.. <br/><br/>[21] ``sakalaṃ dasasahassampi, lokadhātumahaṃ pana. <br/><br/>[22] unnādetvā bhavissāmi, buddho loke vināyako''ti..  -- <br/><br/>[25] āha. so tatthevantaradhāyi.<br/><br/>[03] mahāsatto ^a^V0.0326^ea^ ekūnattiṃsavassakāle hatthagataṃ cakkavattirajjaṃ kheḷapiṇḍaṃ  viya anapekkho chaḍḍetvā cakkavattisirinivāsabhūtā rājabhavanā  nikkhamitvā āsāḷhipuṇṇamāya uttarāsāḷhanakkhatte vattamāne  nagarato nikkhamitvā nagaraṃ ^a^M0.0332^ea^ apaloketukāmo ahosi.  vitakkasamanantarameva cassa kulālacakkaṃ viya so bhūmippadeso parivatti.  yathāṭhitova mahāsatto kapilavatthupuraṃ disvā tassiṃ bhūmippadese  kaṇḍakanivattanaṃ nāma cetiyaṭṭhānaṃ dassetvā gantabbamagābhimukhaṃyeva  kaṇḍakaṃ katvā pāyāsi mahatā sakkārena uḷārena sirisamudayena.  tadā mahāsatte gacchante tassa purato devatā saṭṭhi ukkāsatasahassāni  dhārayiṃsu, tathā pacchato saṭṭhi dakkhiṇato saṭṭhi ukkāsatasahassāni,  tathā vāmapassato. aparā devatā  surabhikusumamālādāmacandanacuṇṇacāmaradhajapaṭākāhi sakkarontiyo  parivāretvā agamaṃsu. dibbāni saṅgītāni anekāni ca turiyāni  vajjiṃsu. <br/><br/>[01] iminā sirisamudayena gacchanto bodhisatto ekaratteneva  tīṇi rajjāni atikkamma tiṃsayojanikaṃ maggaṃ gantvā anomānadītīraṃ  sampāpuṇi. atha bodhisatto nadītīre ṭhatvā channaṃ pucchi -- ``kā  nāmāyaṃ nadī''ti? ``anomā nāma, devā''ti. ``amhākampi  pabbajjā anomā bhavissatī''ti paṇhiyā assaṃ ghaṭṭento assassa  saññaṃ adāsi. asso ullaṅghitvā aṭṭhausabhavitthārāya nadiyā  pārimatīre aṭṭhāsi. bodhisatto assapiṭṭhito oruyha  muttarāsisadise vālukāpuline ṭhatvā channaṃ āmantesi -- ``samma  channa, tvaṃ mayhaṃ ābharaṇāni ceva kaṇḍakañca ādāya gaccha, ahaṃ  pabbajissāmī''ti. channo, ``ahampi, deva, pabbajissāmī''ti.  bodhisatto āha -- ``na labbhā tayā pabbajituṃ, gaccheva tva''nti  tikkhattuṃ nivāretvā ābharaṇāni ceva kaṇḍakañca paṭicchāpetvā  cintesi -- ``ime mayhaṃ kesā samaṇasāruppā na honti, te khaggena  chindissāmī''ti dakkhiṇena hatthena paramanisitamasivaraṃ gahetvā  vāmahatthena moḷiyā saddhiṃ cūḷaṃ gahetvā chindi, kesā dvaṅgulamattā  hutvā dakkhiṇato āvaṭṭamānā sīse allīyiṃsu. tesaṃ pana kesānaṃ  yāvajīvaṃ tadeva pamāṇaṃ ahosi, massu ca tadanurūpaṃ, puna  kesamassuohāraṇakiccampissa nāhosi. bodhisatto saha moḷiyā  cūḷaṃ gahetvā -- ``sacāhaṃ buddho bhavissāmi, ākāse tiṭṭhatu, no ce,  bhūmiyaṃ patatū''ti ^a^P0.0284^ea^ ākāse khipi. taṃ  cūḷāmaṇibandhanaṃ yojanappamāṇaṃ ṭhānaṃ gantvā ākāse aṭṭhāsi.<br/><br/>[03] atha ^a^M0.0333^ea^ sakko devarājā dibbena cakkhunā olokento yojanikena  ratanacaṅkoṭakena taṃ paṭiggahetvā tāvatiṃsabhavane tiyojanaṃ sattaratanamayaṃ  ^b^cūḷāmaṇicetiyaṃ^eb^ nāma patiṭṭhāpesi. yathāha -- <br/><br/>[21] ``chetvāna ^a^V0.0327^ea^ moḷiṃ varagandhavāsitaṃ, vehāyasaṃ ukkhipi  aggapuggalo. <br/><br/>[22] sahassanetto sirasā paṭiggahi, suvaṇṇacaṅkoṭavarena  vāsavo''ti.. (ma0 ni0 aṭṭha0 1.222; saṃ0 ni0 aṭṭha0  2.2.12; apa0 aṭṭha0 1.avidūrenidānakathā; jā0 aṭṭha0  1.avidūrenidānakathā).<br/><br/>[03] puna bodhisatto cintesi -- ``imāni kāsikavatthāni  mahagghāni, na mayhaṃ samaṇasāruppānī''ti. athassa kassapabuddhakāle  purāṇasahāyako ghaṭikāramahābrahmā ekaṃ buddhantaraṃ vināsabhāvāppattena  mittabhāvena cintesi -- ``ajja me sahāyako mahābhinikkhamanaṃ  nikkhanto, samaṇaparikkhāramassa gahetvā gacchissāmī''ti. <br/><br/>[21] ``ticīvarañca patto ca, vāsi sūci ca bandhanaṃ. <br/><br/>[22] parissāvanañca aṭṭhete, yuttayogassa bhikkhuno''ti..  (dī0 ni0 aṭṭha0 1.215; ma0 ni0 aṭṭha0 1.294; 2.349;  a0 ni0 aṭṭha0 2.4.198; pārā0 aṭṭha0 1.45  padabhājanīyavaṇṇanā; apa0 aṭṭha0 1.avidūrenidānakathā; jā0 aṭṭha0  1.avidūrenidānakathā; mahāni0 aṭṭha0 206) -- <br/><br/>[25] ime aṭṭha samaṇaparikkhāre āharitvā adāsi.  mahāpuriso arahaddhajaṃ nivāsetvā uttamaṃ pabbajjāvesaṃ gahetvā  sāṭakayugalaṃ ākāse khipi. taṃ mahābrahmā paṭiggahetvā brahmaloke  dvādasayojanikaṃ sabbaratanamayaṃ cetiyaṃ katvā taṃ anto pakkhipitvā  ṭhapesi. atha naṃ mahāsatto -- ``channa, mama vacanena mātāpitūnaṃ  ārogyaṃ vadehī''ti vatvā uyyojesi. tato channo mahāpurisaṃ  vanditvā padakkhiṇaṃ katvā pakkāmi. kaṇḍako pana channena saddhiṃ  mantayamānassa bodhisattassa vacanaṃ suṇanto ṭhatvā -- ``natthi dāni  mayhaṃ puna sāmino dassana''nti cakkhupathamassa vijahanto  viyogadukkhamadhivāsetuṃ asakkonto hadayena phalitena kālaṃ katvā  suraripudurabhibhavane tāvatiṃsabhavane kaṇḍako nāma devaputto hutvā  nibbatti. tassa uppatti vimalatthavilāsiniyā vimānavatthuṭṭhakathāya  gahetabbā. channassa paṭhamaṃ ekova soko ahosi. so ^a^M0.0334^ea^  kaṇḍakassa kālakiriyāya dutiyena sokena pīḷiyamāno rodanto  paridevanto dukkhena agamāsi.<br/><br/>[03] bodhisattopi pabbajitvā tasmiṃyeva padese anupiyaṃ nāma  ambavanaṃ atthi, tattheva sattāhaṃ pabbajjāsukhena vītināmetvā tato  pacchā sañjhāppabhānurañjitasaliladharasaṃvuto saradasamaye  paripuṇṇarajanikaro viya kāsāvavarasaṃvuto ekakopi anekajanaparivuto  viya virocamāno ^a^V0.0328^ea^ taṃ vanavāsimigapakkhīnaṃ nayanāmatapānamiva  karonto ekacaro sīho viya narasīho mattamātaṅgavilāsagāmī  samassāsento viya vasundharaṃ pādatalehi ekadivaseneva tiṃsayojanikaṃ  maggaṃ gantvā uttuṅgataraṅgabhaṅgaṃ asaṅgaṃ ^a^P0.0285^ea^ gaṅgaṃ nadiṃ  uttaritvā ratanajutivisaravirājitavararucirarājagahaṃ rājagahaṃ nāma  nagaraṃ pāvisi. pavisitvā ca pana sapadānaṃ piṇḍāya cari. sakalaṃ  pana taṃ nagaraṃ bodhisattassa rūpadassanena dhanapālake paviṭṭhe taṃ nagaraṃ  viya asurinde paviṭṭhe devanagaraṃ viya saṅkhobhamagamāsi. piṇḍāya  carante mahāpurise nagaravāsino manussā mahāsattassa rūpadassanena  sañjātapītisomanassā jātavimhitā bodhisattassa  rūpadassanāvajjitahadayā ahesuṃ.<br/><br/>[03] tesaṃ manussānaṃ aññataro aññataramevamāha -- ``kinnu yaṃ,  bho, rāhubhayena nigūḷhakiraṇajālo puṇṇacando manussalokamāgato''ti.  tamañño sitaṃ katvā evamāha -- ``kiṃ kathesi, samma, kadā  nāma tayā puṇṇacando manussalokamāgato diṭṭhapubbo, nanu esa  kusumaketukāmadevo vesantaramādāya amhākaṃ mahārājassa nāgarānañca  paramalīḷāvibhūtiṃ disvā kīḷitumāgato''ti. tamañño sitaṃ katvā  evamāha -- ``kiṃ, bho, tvaṃ ummattosi, nanu kāmo  issarakodhahutāsanaparidaḍḍhasarīro surapatidasasatanayano eso  amarapurasaññāya idhāgato''ti! tamañño īsakaṃ hasitvā -- ``kiṃ  vadesi, bho, te pubbāparavirodhaṃ, kuto panassa dasasatanayanāni, kuto  vajiraṃ, kuto erāvaṇo. addhā brahmā esa brāhmaṇajanaṃ pamattaṃ ñatvā  vedavedaṅgādīsu niyojanatthāya āgato''ti. te sabbepi apasādetvā  añño paṇḍitajātiko evamāha -- ``nevāyaṃ puṇṇacando  ^a^M0.0335^ea^, na ca kāmadevo, nāpi dasasatanayano, na cāpi brahmā,  sabbalokanāyako satthā esa acchariyamanusso''ti.<br/><br/>[03] evaṃ sallapantesu eva nāgaresu rājapurisā gantvā taṃ pavattiṃ  rañño bimbisārassa ārocesuṃ -- ``deva, devo vā gandhabbo vā  udāhu nāgarājā vā yakkho vā ko nu vā amhākaṃ nagare piṇḍāya  caratī''ti. rājā taṃ sutvā uparipāsādatale ṭhatvā mahāpurisaṃ  disvā acchariyabbhutacittajāto rājapurise āṇāpesi -- ``gacchatha,  bhaṇe, taṃ vīmaṃsatha, sace amanusso bhavissati, nagarā nikkhamitvā  antaradhāyissati, sace devatā bhavissati, ākāsena gamissati, sace  nāgarājā bhavissati, pathaviyaṃ nimujjitvā gamissati, sace manusso  bhavissati, yathāladdhaṃ bhikkhaṃ paribhuñjissatī''ti.<br/><br/>[03] mahāpurisopi santindriyo santamānaso rūpasobhāya  mahājanassa nayanāni ākaḍḍhento viya ^a^V0.0329^ea^ yugamattaṃ pekkhamāno  missakabhattaṃ yāpanamattaṃ saṃharitvā paviṭṭhadvāreneva nagarā nikkhamitvā  paṇḍavapabbatacchāyāya puratthābhimukho nisīditvā āhāraṃ paccavekkhitvā  nibbikāro paribhuñji. tato rājapurisā gantvā taṃ pavattiṃ rañño  ārocesuṃ. tato dūtavacanaṃ sutvā magadhādhipati rājā bālajanehi  duranusāro merumandārasāro sattasāro bimbisāro bodhisattassa  guṇassavaneneva sañjātadassanakutūhalo vegena nagarato nikkhamitvā  ^a^P0.0286^ea^ paṇḍavapabbatābhimukho gantvā yānā oruyha  bodhisattassa santikaṃ gantvā tena katānuñño bandhujanasinehasītale  silātale nisīditvā bodhisattassa iriyāpathe pasīditvā  katapaṭisanthāro nāmagottādīni pucchitvā bodhisattassa sabbaṃ  issariyaṃ niyyātesi. bodhisatto -- ``mayhaṃ, mahārāja,  vatthukāmehi vā kilesakāmehi vā attho natthi. ahañhi  paramābhisambodhiṃ patthayanto nikkhanto''ti āha. rājā  anekappakārena yācantopi tassa cittaṃ alabhitvā -- ``addhā buddho  bhavissati, buddhabhūtena pana tayā paṭhamaṃ mama vijitaṃ āgantabba''nti  vatvā nagaraṃ paviṭṭho. <br/><br/>[21] ``atha rājagahaṃ vararājagahaṃ, nararājavare nagaraṃ tu gate. <br/><br/>[22] girirājavaro munirājavaro, migarājagato sugatopi  gato''..<br/><br/>[03] atha ^a^M0.0336^ea^ bodhisatto anupubbena cārikaṃ caramāno āḷārañca  kālāmaṃ udakañca rāmaputtaṃ upasaṅkamitvā aṭṭha samāpattiyo nibbattetvā  -- ``nāyaṃ maggo bodhiyā''ti taṃ samāpattibhāvanaṃ analaṅkaritvā  mahāpadhānaṃ padahitukāmo uruvelaṃ gantvā -- ``ramaṇīyo vatāyaṃ  bhūmibhāgo''ti tattheva vāsaṃ upagantvā mahāpadhānaṃ padahi.  lakkhaṇapariggāhakabrāhmaṇānaṃ cattāro puttā koṇḍañño brāhmaṇo cāti  ime pañca janā paṭhamaṃyeva pabbajitā gāmanigamarājadhānīsu  bhikkhācariyaṃ carantā tattha bodhisattaṃ sampāpuṇiṃsu. atha naṃ  chabbassāni mahāpadhānaṃ padahantaṃ -- ``idāni buddho bhavissati,  idāni buddho bhavissatī''ti pariveṇasammajjanādikāya vattapaṭipattiyā  upaṭṭhahamānā santikāvacarāvassa ahesuṃ. bodhisattopi --  ``koṭippattaṃ dukkaraṃ karissāmī''ti ekatilataṇḍulādīhi vītināmesi.  sabbasopi āhārupacchedaṃ akāsi. devatāpi lomakūpehi dibbojaṃ  upahārayamānā pakkhipiṃsu.<br/><br/>[03] athassa tāya nirāhāratāya paramakisabhāvappattakāyassa  suvaṇṇavaṇṇo kāyo kāḷavaṇṇo ahosi, dvattiṃsamahāpurisalakkhaṇāni  paṭicchannāni ahesuṃ. atha bodhisatto dukkarakārikāya antaṃ gantvā  -- ``nāyaṃ maggo bodhiyā''ti oḷārikaṃ āhāraṃ āhāretuṃ  gāmanigamesu piṇḍāya ^a^V0.0330^ea^ caritvā āhāraṃ āhari. athassa  dvattiṃsamahāpurisalakkhaṇāni pākatikāni ahesuṃ, kāyo suvaṇṇavaṇṇo  ahosi. atha pañcavaggiyā bhikkhū taṃ disvā -- ``ayaṃ  chabbassāni dukkarakārikaṃ karontopi sabbaññutaṃ paṭivijjhituṃ  nāsakkhi, idāni gāmanigamarājadhānīsu piṇḍāya caritvā oḷārikaṃ  āhāraṃ āhariyamāno kiṃ sakkhissati, bāhulliko esa  padhānavibbhanto, kiṃ no iminā''ti mahāpurisaṃ pahāya bārāṇasiyaṃ  isipatanaṃ agamaṃsu.<br/><br/>[03] atha mahāpuriso visākhapuṇṇamāya uruvelāyaṃ senānigame  senākuṭumbikassa gehe nibbattā sujātā nāma dārikā ahosi  ^a^P0.0287^ea^. tāya sampasādanajātāya dinnaṃ pakkhittadibbojaṃ  madhupāyāsaṃ paribhuñjitvā suvaṇṇapātiṃ gahetvā nerañjarāya paṭisotaṃ  khipitvā kāḷanāgarājaṃ supantaṃ bodhesi. atha bodhisatto  nerañjarātīre surabhikusumasamalaṅkate nīlobhāse manorame sālavane  divāvihāraṃ katvā sāyanhasamaye ^a^M0.0337^ea^ devatāhi alaṅkatena maggena  bodhirukkhābhimukho pāyāsi. devanāgayakkhasiddhādayo dibbehi  mālāgandhavilepanehi pūjayiṃsu. tasmiṃ samaye ^b^sotthiyo^eb^ nāma  tiṇahārako tiṇaṃ ādāya paṭipathe āgacchanto mahāpurisassa ākāraṃ  ñatvā aṭṭha tiṇamuṭṭhiyo adāsi. bodhisatto tiṇaṃ gahetvā  asitañjanagirisaṅkāsaṃ ācarantamiva dinakarajālaṃ sakahadayamiva  karuṇāsītalaṃ sītacchāyaṃ vividhavihagagaṇasampātavirahitaṃ  mandamāruteritāya ghanasākhāya samalaṅkataṃ naccantamiva pītiyā  rañjamānamiva ca tarugaṇānaṃ  virocamānavijayatarumassatthabodhirukkhamūlamupagantvā assatthadumarājaṃ  tikkhattuṃ padakkhiṇaṃ katvā pubbuttaradisābhāge ṭhito tāni tiṇāni  agge gahetvā cālesi. tāvadeva cuddasahattho pallaṅko ahosi. tāni  ca tiṇāni cittakārena lekhāgahitāni viya ahesuṃ. bodhisatto  tattha cuddasahatthe tiṇasanthare tisandhipallaṅkaṃ ābhujitvā  caturaṅgasamannāgatavīriyaṃ adhiṭṭhahitvā suvaṇṇapīṭhe ṭhapitarajatakkhandhaṃ  viya ca paññāsahatthaṃ bodhikkhandhaṃ piṭṭhito katvā upari maṇichattena  viya bodhisākhāhi dhāriyamāno nisīdi. suvaṇṇavaṇṇe panassa  cīvare bodhiaṅkurā patamānā suvaṇṇapaṭṭe pavāḷā viya nikkhittā  virocayiṃsu.<br/><br/>[03] bodhisatte pana tattha nisinneyeva vasavattimāro devaputto --  ``siddhatthakumāro mama visayamatikkamitukāmo, na  dānāhamatikkamitumassa dassāmī''ti mārabalassa tamatthaṃ ārocetvā  mārabalamādāya nikkhami. sā kira mārasenā mārassa purato  dvādasayojanā ahosi, tathā dakkhiṇato ca vāmapassato ca, pacchato  pana cakkavāḷapariyantaṃ katvā ṭhitā, uddhaṃ navayojanubbedhā ahosi.  yassā pana unnadantiyā saddo navayojanasahassato paṭṭhāya  pathaviundriyanasaddo viya suyyati. tasmiṃ samaye sakko devarājā  vijayuttaraṃ nāma saṅkhaṃ ^a^V0.0331^ea^ dhamamāno aṭṭhāsi. so kira saṅkho  vīsahatthasatiko ahosi. pañcasikho gandhabbadevaputto tigāvutāyataṃ  beḷuvapaṇḍuvīṇaṃ ādāya vādayamāno maṅgalayuttāni gītāni gāyamāno  aṭṭhāsi. suyāmo devarājā tigāvutāyataṃ  saradasamayarajanikarasassirikaṃ dibbacāmaraṃ gahetvā mandaṃ mandaṃ  bījayamāno aṭṭhāsi. brahmā ca sahampati tiyojanavitthataṃ dutiyamiva  puṇṇacandaṃ setacchattaṃ bhagavato ^a^M0.0338^ea^ uddhaṃ dhāretvā aṭṭhāsi. mahākāḷopi  nāgarājā asītiyā nāganāṭakasahassehi parivuto thutisaṅgītāni  pavattento mahāsattaṃ namassamāno aṭṭhāsi. dasasu cakkavāḷasahassesu  devatāyo nānāvidhehi surabhikusumadāmadhūpacuṇṇādīhi pūjayamānā  sādhukāraṃ pavattayamānā aṭṭhaṃsu.<br/><br/>[03] atha māro devaputto ^a^P0.0288^ea^ diyaḍḍhayojanasatikaṃ  himagirisikharasadisaṃ paramaruciradassanaṃ girimekhalaṃ nāma  ratanakhacitavaravāraṇaṃ arivāraṇavāraṇaṃ abhiruhitvā bāhusahassaṃ māpetvā  aggahitaggahaṇena nānāvudhāni aggahāpesi. māraparisāpi  asipharasusarasattisabalā  samussitadhanumusala-phāla-saṅku-kunta-tomara-upala-laguḷa-valaya-kaṇaya-kappaṇa-cakkakaṭakadhārāruru-  sīha-khagga-sarabha-varāha-byaggha-vānaroraga-majjārolūkavadanā  mahiṃsa-pasada-turaṅga-diradādivadanā ca nānābhīmavirūpabībhacchakāyā  manussayakkhapisācasadisakāyā ca mahāsattaṃ bodhisattaṃ bodhimūle  nisinnaṃ ajjhottharamānā gantvā parivārayitvā mārassa sandesaṃ  samudikkhamānā aṭṭhāsi.<br/><br/>[03] tato mārabale bodhimaṇḍamupasaṅkamanteyeva tesaṃ sakkādīnaṃ ekopi  ṭhātuṃ nāsakkhi. sammukhasammukhaṭṭhāneneva palāyiṃsu. sakko pana  devarājā taṃ vijayuttarasaṅkhaṃ piṭṭhiyaṃ katvā palāyitvā  cakkavāḷamukhavaṭṭiyaṃ aṭṭhāsi. mahābrahmā setacchattaṃ cakkavāḷakoṭiyaṃ  ṭhapetvā brahmalokameva agamāsi. kāḷo nāgarājā sabbanāṭakāni  chaḍḍetvā pathaviyaṃ nimujjitvā pañcayojanasatikaṃ mañjerikanāgabhavanaṃ  gantvā hatthena mukhaṃ pidahitvā nipajji. ekadevatāpi tattha ṭhātuṃ  samatthā nāma nāhosi. mahāpuriso pana suññavimāne mahābrahmā  viya ekakova nisīdi. ``idāni māro āgamissatī''ti  paṭhamameva anekarūpāni aniṭṭhāni dunnimittāni pāturahesuṃ. <br/><br/>[21] ``pamattabandhussa ca yuddhakāle, tilokabandhussa ca  vattamāne. <br/><br/>[22] ukkā samantā nipatiṃsu ghorā, dhūmandhakārā ca disā  ahesuṃ.. <br/><br/>[21] ``acetanāyampi ^a^M0.0339^ea^ ^a^V0.0332^ea^ sacetanā yathā,  gatā viyogaṃ patineva kāminī. <br/><br/>[22] lateva vātābhihatā sasāgarā, pakampi nānāsadharā dharā  mahī.. <br/><br/>[21] ``ahesumuddhūtajalā samuddā, vahiṃsu najjo paṭilomameva. <br/><br/>[22] kūṭāni nānātarusaṅghaṭāni, bhetvā girīnaṃ pathaviṃ  bhajiṃsu.. <br/><br/>[21] ``pavāyi vāto pharuso samantā, nighaṭṭasaddo tumulo  ahosi. <br/><br/>[22] bhajittha ghoraṃ ravirandhakāraṃ, kabandharūpaṃ gagane carittha..<br/><br/>[03]  <br/><br/>[21] ``evaṃpakāraṃ asivaṃ aniṭṭhaṃ, ākāsagaṃ bhūmigatañca ghoraṃ. <br/><br/>[22] anekarūpaṃ kira dunnimittaṃ, ahosi mārāgamane samantā..<br/><br/>[03]  <br/><br/>[21] ``taṃ ^a^P0.0289^ea^ devadevaṃ abhihantukāmaṃ, kāmaṃ tu  disvā pana devasaṅghā. <br/><br/>[22] hāhāti saddaṃ anukampamānā, akaṃsu saddhiṃ amaraṅganāhi..<br/><br/>[03]  <br/><br/>[21] ``pacchāpi passiṃsu sudantarūpaṃ, disāvidisāsu  palāyamānaṃ. <br/><br/>[22] sāntakaṃ taṃ sabalaṃ anekaṃ, hatthe ca tharū ca pātā  tayiṃsu.. <br/><br/>[21] ``vihaṅgamānaṃ garuḷova majjhe, majjhe migānaṃ paramova  sīho. <br/><br/>[22] mahāyaso mārabalassa majjhe, visārado vītabhayo  nisīdi''..<br/><br/>[03] atha ^a^M0.0340^ea^ māro -- ``siddhatthaṃ bhiṃsāpetvā palāpessāmī''ti  vātavassaṃ paharaṇavassaṃ pāsāṇavassaṃ puna  aṅgārakukkuḷavālukakalalandhakāravuṭṭhīhi navahi māraiddhīhi bodhisattaṃ  palāpetuṃ asakkonto kuddhamānaso -- ``kiṃ, bhaṇe, tiṭṭhatha, imaṃ  siddhatthamasiddhatthaṃ karotha, gaṇhatha hanatha chindatha bandhatha na muñcatha  palāpethā''ti māraparisaṃ āṇāpetvā sayañca girimekhalassa khandhe  nisīditvā ekena karena saraṃ bhamayanto bodhisattaṃ upasaṅkamitvā --  ``bho siddhattha, uṭṭhaha pallaṅkā''ti āha. māraparisāpi mahāsattassa  atighoraṃ pīḷamakāsi. atha mahāpuriso -- ``kadā te pūritā,  māra, pallaṅkatthāya pāramī''tiādīni vacanāni vatvā dakkhiṇahatthaṃ  pathaviṃ ninnāmesi. taṅkhaṇaññeva cuddasasahassādhikāni  dasasatasahassayojanabahalāni pathavisandhārakāni vātudakāni paṭhamaṃ  kampetvā tadantaraṃ catunahutādhikadviyojanasatasahassabahalā ayaṃ  mahāpathavī chadhā pakampittha. upari ākāse anekasahassāni  ^a^V0.0333^ea^ vijjulatā ca asanī ca phaliṃsu. atha girimekhaladirado  jaṇṇukena pati. māro girimekhalakkhandhe nisinno bhūmiyaṃ pati.  māraparisāpi disāvidisāsu bhusamuṭṭhi viya vikiriṃsu.<br/><br/>[03] atha mahāpurisopi taṃ samāraṃ mārabalaṃ  khantimettāvīriyapaññādīnaṃ attano pāramīnamānubhāvena viddhaṃsetvā  paṭhamayāme pubbenivāsaṃ anussaritvā majjhimayāme dibbacakkhuṃ  visodhetvā paccūsasamaye sabbabuddhānaṃ āciṇṇe paccayākāre ñāṇaṃ  otāretvā ānāpānacatutthajjhānaṃ nibbattetvā tameva pādakaṃ katvā  vipassanaṃ vaḍḍhetvā maggapaṭipāṭiyā adhigatena catutthamaggena  sabbakilese khepetvā sabbabuddhaguṇe paṭivijjhitvā sabbabuddhāciṇṇaṃ -- <br/><br/>[21] ``anekajātisaṃsāraṃ, sandhāvissaṃ anibbisaṃ. <br/><br/>[22] gahakāraṃ gavesanto, dukkhā jāti punappunaṃ.. <br/><br/>[21] ``gahakāraka diṭṭhosi, puna gehaṃ na kāhasi. <br/><br/>[27] sabbā te phāsukā bhaggā, gahakūṭaṃ visaṅkhataṃ. <br/><br/>[22] visaṅkhāragataṃ cittaṃ, taṇhānaṃ khayamajjhagā''ti..  (dha0 pa0 153-154) -- <br/><br/>[25] udānaṃ udānesi. 


volume: 107
item: 30
title: gotamabuddhavaṃsavaṇṇanā^dūrenidānakathā^avidūrenidānakathā^santikenidānakathā^
content:
  [03] udānaṃ ^a^M0.0341^ea^ udānetvā nisinnassa bhagavato etadahosi -- ``ahaṃ  kappasatasahassādhikāni cattāri asaṅkhyeyyāni imassa pallaṅkassa  kāraṇā sandhāviṃ, ayaṃ me pallaṅko vijayapallaṅko maṅgalapallaṅko, ettha  me nisinnassa yāva saṅkappo na paripuṇṇo, na tāva ito  vuṭṭhahissāmī''ti anekakoṭisatasahassasaṅkhā samāpattiyo  samāpajjanto sattāhaṃ tattheva nisīdi. yaṃ sandhāya vuttaṃ -- ``atha  kho bhagavā sattāhaṃ ekapallaṅkena nisīdi vimuttisukhapaṭisaṃvedī''ti  (mahāva0 1).<br/><br/>[03] athekaccānaṃ devatānaṃ -- ``ajjāpi tāva nūna siddhatthassa  kattabbakiccaṃ atthi. pallaṅkasmiñhi ālayaṃ na vijahatī''ti  parivitakko udapādi. atha satthā devatānaṃ vitakkaṃ ñatvā tāsaṃ  vitakkūpasamanatthaṃ vehāsaṃ abbhuggantvā yamakapāṭihāriyaṃ dassesi. evaṃ  iminā pāṭihāriyena ^a^V0.0334^ea^ devatānaṃ vitakkaṃ vūpasametvā pallaṅkato īsakaṃ  pācīnanissite uttaradisābhāge ṭhatvā -- ``imasmiṃ vata me pallaṅke  sabbaññutaññāṇaṃ paṭividdha''nti cattāri asaṅkhyeyyāni  kappasatasahassañca ^a^P0.0290^ea^ pūritānaṃ pāramīnaṃ  phalādhigamanaṭṭhānaṃ pallaṅkañca bodhirukkhañca animisehi akkhīhi  olokayamāno sattāhaṃ vītināmesi, taṃ ṭhānaṃ ^b^animisacetiyaṃ^eb^  nāma jātaṃ.<br/><br/>[03] atha pallaṅkassa ca ṭhitaṭṭhānassa ca antarā caṅkamaṃ māpetvā  puratthimapacchimato āyate ratanacaṅkame caṅkamanto sattāhaṃ vītināmesi,  taṃ ṭhānaṃ ^b^ratanacaṅkamacetiyaṃ^eb^ nāma jātaṃ.<br/><br/>[03] catutthe pana sattāhe bodhito pacchimuttaradisābhāge devatā  ratanagharaṃ māpayiṃsu. tattha pallaṅkena nisīditvā abhidhammapiṭakaṃ  vicinanto sattāhaṃ vītināmesi, taṃ pana ṭhānaṃ ^b^ratanagharacetiyaṃ^eb^  nāma jātaṃ.<br/><br/>[03] evaṃ bhagavā bodhisamīpeyeva cattāri sattāhāni vītināmetvā  pañcame sattāhe bodhirukkhamūlā yena ^b^ajapālanigrodho^eb^  tenupasaṅkami. tatrāpi dhammaṃ vicinanto vimuttisukhañca paṭisaṃvedento  nisīdi.<br/><br/>[03] satthā tattha sattāhaṃ vītināmetvā ^b^mucalinda^eb^mūlaṃ agamāsi.  tattha sattāhavaddalikāya uppannāya sītādipaṭibāhanatthaṃ mucalindena  nāgarājena sattakkhattuṃ bhogehi parikkhitto asambādhāya gandhakuṭiyā  viharanto viya ^a^M0.0342^ea^ vimuttisukhaṃ paṭisaṃvediyamāno tattha sattāhaṃ  vītināmetvā rājāyatanamūlaṃ upasaṅkami. tatthapi vimuttisukhaṃ  paṭisaṃvediyamānova sattāhaṃ nisīdi. ettāvatā satta sattāhāni  paripuṇṇāni. etthantare bhagavato neva mukhadhovanaṃ na  sarīrapaṭijagganaṃ nāhārakiccaṃ ahosi, phalasukheneva vītivattesi.  atha sattasattāhamatthake ekūnapaññāsatime divase sakkena devānamindena  upanītena nāgalatādantakaṭṭhena ca anotattadahodakena ca mukhaṃ dhovitvā  tattheva ^b^rājāyatana^eb^mūle nisīdi.<br/><br/>[03] tasmiṃ samaye ^b^tapussabhallikā^eb^ nāma dve vāṇijā  ñātisālohitāya devatāya satthu āhāradāne ussāhitā manthañca  madhupiṇḍikañca ādāya -- ``paṭiggaṇhātu bhagavā imaṃ āhāraṃ  anukampaṃ upādāyā''ti satthāraṃ upasaṅkamitvā aṭṭhaṃsu. bhagavā  pāyāsapaṭiggahaṇadivaseyeva devadattiyassa pattassa antarahitattā --  ``na kho tathāgatā hatthesu āhāraṃ paṭiggaṇhanti, kimhi nu kho ahaṃ  imaṃ paṭiggaṇheyya''nti cintesi. athassa bhagavato ajjhāsayaṃ  viditvā catūhi ^a^V0.0335^ea^ disāhi cattāro mahārājāno indanīlamaṇimaye  cattāro patte upanāmesuṃ. bhagavā te paṭikkhipi. puna muggavaṇṇe  silāmaye cattāro patte upanāmesuṃ. bhagavā tesaṃ catunnampi devaputtānaṃ  anukampaṃ upādāya paṭiggahetvā ekībhāvaṃ upanetvā tasmiṃ paccagghe  selamaye patte āhāraṃ paṭiggahetvā paribhuñjitvā anumodanamakāsi. te  dve bhātaro vāṇijā buddhañca dhammañca saraṇaṃ gantvā dvevācikā  upāsakā ahesuṃ.<br/><br/>[03] atha satthā puna ajapālanigrodhameva gantvā nigrodhamūle  nisīdi. athassa tattha nisinnamattasseva adhigatassa dhammassa  gambhīrataṃ paccavekkhantassa ^a^P0.0291^ea^ sabbabuddhānaṃ āciṇṇo --  ``adhigato kho myāyaṃ dhammo''tiādinā (dī0 ni0 2.64; ma0  ni0 1.281; 2.337; saṃ0 ni0  1.172; mahāva0 7) paresaṃ  dhammaṃ adesetukāmatākārappatto parivitakko udapādi. atha ^b^brahmā  sahampati^eb^ ``nassati vata bho loko, vinassati vata bho  loko''ti (dī0 ni0 2.66; ma0 ni0 1.282; 2.338; saṃ0  ni0  1.172; mahāva0 8) dasasu cakkavāḷasahassesu  sakkasuyāmasantusitanimmānaratiparanimmitavasavattimahābrahmāno ca  gahetvā satthu santikaṃ āgantvā -- ``desetu, bhante, bhagavā  dhamma''ntiādinā (dī0 ni0 2.66; ma0 ni0 1.282; 2.338;  saṃ0 ni0  1.172; mahāva0 8) nayena dhammadesanaṃ āyāci.<br/><br/>[03] atha ^a^M0.0343^ea^ satthā tassa paṭiññaṃ datvā -- ``kassa nu kho ahaṃ  paṭhamaṃ dhammaṃ deseyya''nti cintento āḷārudakānaṃ kālaṅkatabhāvaṃ ñatvā  -- ``bahūpakārā kho me pañcavaggiyā bhikkhū''ti pañcavaggiye  ārabbha manasikāraṃ katvā -- ``kahaṃ nu kho te etarahi  viharantī''ti āvajjento -- ``bārāṇasiyaṃ isipatane migadāye''ti  ñatvā -- ``tattha gantvā dhammacakkaṃ pavattessāmī''ti katipāhaṃ  bodhimaṇḍasāmanteyeva piṇḍāya caranto viharitvā āsāḷhipuṇṇamiyaṃ  bārāṇasiṃ gamissāmī''ti pattacīvaramādāya aṭṭhārasayojanamaggaṃ  paṭipajji. antarāmagge haṭṭhatupagaṃ ^b^upakaṃ^eb^ nāma ājīvakaṃ disvā  tassa attano buddhabhāvaṃ ācikkhitvā taṃdivasaṃyeva sāyanhasamaye  isipatanaṃ agamāsi.<br/><br/>[03] pañcavaggiyā pana tathāgataṃ dūratova āgacchantaṃ disvā --  ``ayaṃ, āvuso, samaṇo gotamo paccayabāhullāya āvatto  paripuṇṇakāyo pīṇindriyo suvaṇṇavaṇṇo hutvā āgacchati, imassa  abhivādanādīni na karissāma, āsanamattaṃ pana paññāpeyyāmā''ti  katikaṃ akaṃsu. bhagavā tesaṃ cittācāraṃ ñatvā sabbasattesu  anodhissakavasena pharaṇasamatthaṃ mettacittaṃ ^a^V0.0336^ea^ saṃkhipitvā odhissakavasena  mettacittena phari. te bhagavato mettacittena phuṭṭhā tathāgate upasaṅkamante  sakāya katikāya saṇṭhātuṃ asakkontā abhivādanādīni sabbakiccāni  akaṃsu. vitthārakathā ^b^vinayamahāvaggā^eb^dīsu vuttanayeneva  veditabbā.<br/><br/>[03] atha bhagavā attano buddhabhāvaṃ te ñāpetvā paññattavarabuddhāsane  nisīditvā uttarāsāḷhanakkhattayoge vattamāne aṭṭhārasahi brahmakoṭīhi  parivuto pañcavaggiye there āmantetvā ^b^dhammacakkappavattanasuttantaṃ^eb^  desesi. tesu aññāsikoṇḍañño desanānusārena ñāṇaṃ pesento  suttapariyosāne aṭṭhārasahi brahmakoṭīhi saddhiṃ sotāpattiphale patiṭṭhāsi.  tena vuttaṃ -- <br/><br/>[03] 1^b^.^eb^ <br/><br/>[21] ``ahametarahi sambuddho, gotamo sakyavaḍḍhano. <br/><br/>[22] padhānaṃ padahitvāna, patto sambodhimuttamaṃ.. <br/><br/>[03] 2^b^.^eb^ <br/><br/>[21] ``brahmunā yācito santo, dhammacakkaṃ pavattayiṃ. <br/><br/>[22] aṭṭhārasannaṃ koṭīnaṃ, paṭhamābhisamayo ahū''ti..<br/><br/>[03] tattha ^a^M0.0344^ea^ ^b^aha^eb^nti attānaṃ niddisati. ^b^etarahī^eb^ti  asmiṃ kāle. ^b^sakyavaḍḍhano^eb^ti ^a^P0.0292^ea^  sākiyakulavaḍḍhano. ``sakyapuṅgavo''tipi pāṭho. ^b^padhāna^eb^nti  vīriyaṃ vuccati. ^b^padahitvānā^eb^ti ghaṭetvā vāyamitvā,  dukkarakārikaṃ katvāti attho. ^b^aṭṭhārasannaṃ koṭīna^eb^nti  bārāṇasiyaṃ isipatane migadāye dhammacakkappavattanasuttantakathāya  aññāsikoṇḍaññattherappamukhānaṃ aṭṭhārasannaṃ brahmakoṭīnaṃ paṭhamābhisamayo  ahosīti attho.<br/><br/>[03] idāni bhagavā atītaṃ kathetvā anāgataṃ abhisamayaṃ kathento -- <br/><br/>[03] 3^b^.^eb^ <br/><br/>[21] ``tato parañca desente, naradevasamāgame. <br/><br/>[22] gaṇanāya na vattabbo, dutiyābhisamayo ahū''ti.. --  ādimāha.<br/><br/>[03] tattha ^b^naradevasamāgame^eb^ti tato aparena samayena  mahāmaṅgalasamāgame dasasu cakkavāḷasahassesu devamanussānaṃ majjhe  ^b^maṅgalasutta^eb^pariyosāne (khu0 pā0 5.1 ādayo; su0 ni0  261 ādayo) gaṇanapathaṃ vītivattānaṃ naradevānaṃ.  ^b^dutiyābhisamayo ahū^eb^ti hessatīti attho. anāgatavacane  vattabbe sotapatitattā ``ahū''ti atītavacanaṃ vuttaṃ,  kālavipariyāyavasena ^a^V0.0337^ea^ vā. esa nayo ito paresu īdisesu vacanesu  ca. puna ^b^rāhulovādasuttanta^eb^desanāya (ma0 ni0 3.416  ādayo) gaṇanapathavītivatte satte abhisamayāmatapānaṃ pāyesi. ayaṃ  tatiyābhisamayo. tena vuttaṃ -- <br/><br/>[03] 4^b^.^eb^ <br/><br/>[21] ``idhevāhaṃ etarahi, ovadiṃ mama atrajaṃ. <br/><br/>[22] gaṇanāya na vattabbo, tatiyābhisamayo ahū''ti..<br/><br/>[03] bhagavato kira ekova sāvakasannipāto ahosi.  uruvelakassapādīnaṃ jaṭilānaṃ sahassaṃ, dvinnaṃ aggasāvakānaṃ  aḍḍhattiyasatānīti imesaṃ aḍḍhateḷasasatānaṃ sannipāto ahosi. tena  vuttaṃ -- <br/><br/>[03] 5^b^.^eb^ <br/><br/>[21] ``ekosi sannipāto me, sāvakānaṃ mahesinaṃ. <br/><br/>[22] aḍḍhateḷasasatānaṃ, bhikkhūnāsi samāgamo''ti..<br/><br/>[03] tattha ^b^ekosī^eb^ti ekova āsi.  ^b^aḍḍhateḷasasatāna^eb^nti mama sāvakānaṃ paññāsādhikānaṃ  dvādasasatānaṃ. ^b^bhikkhūnāsī^eb^ti bhikkhūnaṃ āsi ^a^M0.0345^ea^. tesaṃ pana  majjhagato bhagavā caturaṅgasannipāte pātimokkhaṃ uddisi.<br/><br/>[03] atha bhagavā attano pavattiṃ dassento -- <br/><br/>[03] 6^b^.^eb^ <br/><br/>[21] ``virocamāno vimalo, bhikkhusaṅghassa majjhago. <br/><br/>[22] dadāmi patthitaṃ sabbaṃ, maṇīva sabbakāmado''ti.. --  ādimāha.<br/><br/>[03] tattha ^a^P0.0293^ea^ ^b^virocamāno^eb^ti anantabuddhasiriyā  virocamāno. ^b^vimalo^eb^ti vigatarāgādikilesamalo.  ^b^maṇīva sabbakāmado^eb^ti cintāmaṇi viya sabbakāmadado ahampi  icchitaṃ patthitaṃ sabbaṃ lokiyalokuttarasukhavisesaṃ demīti attho.<br/><br/>[03] idāni patthitapatthanaṃ dassento -- <br/><br/>[03] 7^b^.^eb^ <br/><br/>[21] ``phalamākaṅkhamānānaṃ, bhavacchandajahesinaṃ. <br/><br/>[22] catusaccaṃ pakāsemi, anukampāya pāṇina''nti.. --  ādimāha.<br/><br/>[03] tattha ^a^V0.0338^ea^ ^b^phala^eb^nti sotāpattiphalādikaṃ catubbidhaṃ phalaṃ.  ^b^bhavacchandajahesina^eb^nti bhavataṇhāpahāyinaṃ, bhavataṇhaṃ pajahitukāmānaṃ.  ^b^anukampāyā^eb^ti anuddayāya. <br/><br/>[03] 8^b^.^eb^ idāni catusaccappakāsane, abhisamayaṃ dassento  ^b^``dasavīsasahassāna''^eb^nti ādimāha.<br/><br/>[03] tattha ^b^dasavīsasahassāna^eb^nti dasasahassānañca  vīsatisahassānañca. ^b^ekadvinna^eb^ntiādinā nayenāti attho.  navamadasamagāthā uttānatthāva. <br/><br/>[03] 11-12^b^.^eb^ ekādasamadvādasamagāthāsu ^b^idānetarahī^eb^ti  ubhopi ekatthā, veneyyavasena purisapuggalā viya vuttā. atha vā  ^b^idānī^eb^ti mayi uppanne. ^b^etarahī^eb^ti mayi dhammaṃ desente.  ^b^apattamānasā^eb^ti appattārahattaphalā. ^b^ariyañjasa^eb^nti ariyaṃ  aṭṭhaṅgikaṃ maggaṃ. ^b^thomayantā^eb^ti pasaṃsantā.  ^b^bujjhissantī^eb^ti anāgate catusaccadhammaṃ paṭivijjhissantīti  attho. ^b^saṃsārasarita^eb^nti saṃsārasāgaraṃ.<br/><br/>[03] idāni ^a^M0.0346^ea^ attano jātanagarādiṃ dassento -- <br/><br/>[03] 13^b^.^eb^ <br/><br/>[21] ``nagaraṃ kapilavatthu me, rājā suddhodano pitā. <br/><br/>[22] mayhaṃ janettikā mātā, māyādevīti vuccati.. <br/><br/>[03] 14^b^.^eb^ <br/><br/>[21] ``ekūnatiṃsavassāni, agāraṃ ajjhahaṃ vasiṃ. <br/><br/>[22] rammo surammo subhako, tayo pāsādamuttamā.. <br/><br/>[03] 15^b^.^eb^ <br/><br/>[21] ``cattālīsasahassāni, nāriyo samalaṅkatā. <br/><br/>[22] bhaddakañcanā nāma nārī, rāhulo nāma atrajo.. <br/><br/>[03] 16^b^.^eb^ <br/><br/>[21] ``nimitte ^a^P0.0294^ea^ caturo disvā,  assayānena nikkhamiṃ. <br/><br/>[22] chabbassaṃ padhānacāraṃ, acariṃ dukkaraṃ ahaṃ.. <br/><br/>[03] 17^b^.^eb^ <br/><br/>[21] ``bārāṇasiyaṃ isipatane, cakkaṃ pavattitaṃ mayā. <br/><br/>[22] ahaṃ gotamasambuddho, saraṇaṃ sabbapāṇinaṃ.. <br/><br/>[03] 18^b^.^eb^ <br/><br/>[21] ``kolito ^a^V0.0339^ea^ upatisso ca, dve bhikkhū aggasāvakā. <br/><br/>[27] ānando nāmupaṭṭhāko, santikāvacaro mama. <br/><br/>[22] khemā uppalavaṇṇā ca, bhikkhunī aggasāvikā.. <br/><br/>[03] 19^b^.^eb^ <br/><br/>[21] ``citto hatthāḷavako ca, aggupaṭṭhākupāsakā. <br/><br/>[22] nandamātā ca uttarā, aggupaṭṭhākupāsikā.. <br/><br/>[03] 20^b^.^eb^ <br/><br/>[21] ``ahaṃ assatthamūlamhi, patto sambodhimuttamaṃ. <br/><br/>[22] byāmappabhā sadā mayhaṃ, soḷasahatthamuggatā.. <br/><br/>[03] 21^b^.^eb^ <br/><br/>[21] ``appaṃ vassasataṃ āyu, idānetarahi vijjati. <br/><br/>[22] tāvatā tiṭṭhamānohaṃ, tāremi janataṃ bahuṃ.. <br/><br/>[03] 22^b^.^eb^ <br/><br/>[21] ``ṭhapayitvāna dhammukkaṃ, pacchimaṃ janabodhanaṃ. <br/><br/>[27] ahampi na cirasseva, saddhiṃ sāvakasaṅghato. <br/><br/>[22] idheva parinibbissaṃ, aggīvāhārasaṅkhayā''ti.. --  ādimāha.<br/><br/>[03] mama pana rammasurammasubhanāmakā tayo pāsādā  navabhūmikasattabhūmikapañcabhūmikā, cattālīsasahassā nāṭakitthiyo,  yasodharā nāma mama aggamahesī ^a^M0.0347^ea^, sohaṃ cattāro nimitte disvā  assayānena mahābhinikkhamanaṃ nikkhamiṃ. tato chabbassāni padhānaṃ  padahitvā visākhapuṇṇamāya uruvelāyaṃ senānigame senākuṭumbikassa  dhītāya sampasādajātāya sujātāya nāma dinnaṃ madhupāyāsaṃ  paribhuñjitvā sālavane divāvihāraṃ katvā sāyanhasamaye sotthiyena  nāma tiṇahārakena dinnā aṭṭha tiṇamuṭṭhiyo gahetvā  assatthabodhirukkhamūlaṃ upagantvā tattha mārabalaṃ viddhaṃsetvā sambodhiṃ  pattosmīti sabbaṃ byākāsi.<br/><br/>[03] tattha ^b^saddhiṃ sāvakasaṅghato^eb^ti saddhiṃ sāvakasaṅghena.  ^b^parinibbissa^eb^nti parinibbāyissāmi.  ^b^aggīvāhārasaṅkhayā^eb^ti aggi viya indhanakkhayena yathā aggi  nirupādāno ^a^P0.0295^ea^ nibbāyati, evaṃ ahampi nirupādāno  parinibbāyissāmīti attho. <br/><br/>[03] 23-4^b^.^eb^ <br/><br/>[04]^b^ tāni ca atulatejānī^eb^ti aggasāvakayugādīni  tāni asadisatejāni. ^b^imāni ca^eb^ ^a^V0.0340^ea^ ^b^dasabalānī^eb^ti etāni ca  sārīradasabalāni ^b^guṇadhāraṇo deho^eb^ti  chāsādhāraṇañāṇādiguṇadharo ayaṃ deho ca.  ^b^tamantarahissantī^eb^ti sabbāni etāni vuttappakārāni  antaradhāyissanti vinassissanti. ^b^nanu rittā  sabbasaṅkhārā^eb^ti ettha ^b^nanū^eb^ti ayaṃ anumatiatthe nipāto.  ^b^rittā^eb^ti niccasāradhuvasārarahitattā tucchā, sabbameva pana  saṅkhataṃ khayadhammaṃ vayadhammaṃ virāgadhammaṃ nirodhadhammaṃ hutvā abhāvato  aniccaṃ, uppādādipaṭipīḷitattā dukkhaṃ, avasavattanato anattā.  tasmā saṅkhāresu lakkhaṇattayaṃ āropetvā vipassanaṃ vaḍḍhetvā  amatamasaṅkhataṃ accutaṃ nibbānaṃ adhigacchatha. ayaṃ vo amhākaṃ  anusāsanī idaṃ amhākaṃ sāsanaṃ appamādena sampādethāti.  desanāpariyosāne kira devatānaṃ koṭisatasahassassa anupādāya  āsavehi cittāni vimucciṃsu. sesamaggaphalesu patiṭṭhitā pana  gaṇanapathaṃ vītivattā ahesuṃ.<br/><br/>[03] evaṃ bhagavā kappanāmajātiādivavatthitaṃ sakalampi buddhavaṃsaṃ  ākāse ratanacaṅkame caṅkamantova kathetvā ñātijanaṃ vandāpetvā  ākāsato otaritvā paññattavarabuddhāsane nisīdi. evaṃ nisinne  pana bhagavati lokanāthe sikhāppatto ñātisamāgamo ahosi. sabbe  ekaggacittā nisīdiṃsu ^a^M0.0348^ea^. tato mahāmegho pokkharavassaṃ vassi.  taṅkhaṇe udakaṃ heṭṭhā viravantaṃ gacchati. temetukāmova temeti,  atemitukāmassa sarīre ekabindumattampi na patati. taṃ disvā sabbe  acchariyabbhutacittajātā hutvā -- ``aho acchariyaṃ, aho  abbhuta''nti kathaṃ samuṭṭhāpesuṃ. taṃ sutvā satthā -- ``na idāneva  mayhaṃ ñātisamāgame pokkharavassaṃ vassi, atītepi vassī''ti  imissā aṭṭhuppattiyā ^b^vessantarajātakaṃ^eb^ (jā0 2.22.1655  ādayo) kathesi. sā dhammadesanā sātthikā jātā. tato bhagavā  uṭṭhāyāsanā vihāraṃ pāvisi. <br/><br/>[06] iti madhuratthavilāsiniyā buddhavaṃsaṭṭhakathāya <br/><br/>[06] gotamabuddhavaṃsavaṇṇanā niṭṭhitā. <br/><br/>[06] niṭṭhito pañcavīsatimo buddhavaṃso. 


volume: 107
item: 31
title: dūrenidānakathā^avidūrenidānakathā^buddhapakiṇṇakakathā^^
content:
  [03] 1-18^b^.^eb^ <br/><br/>[04] ``aparimeyyito ^a^V0.0341^ea^ kappe, caturo āsuṃ  vināyakā''tiādikā aṭṭhārasagāthā saṅgītikārakehi ṭhapitā  nigamanagāthāti veditabbā. sesagāthāsu sabbattha pākaṭamevāti. 


volume: 107
item: 32
title: avidūrenidānakathā^buddhapakiṇṇakakathā^^vemattakathā^
content:
  [03] imasmiṃ ^a^P0.0296^ea^ pana sakalepi buddhavaṃse niddiṭṭhānaṃ  pañcavīsatiyā buddhānaṃ ^b^aṭṭha vemattāni^eb^ veditabbāni. katamāni  aṭṭha? āyuvemattaṃ, pamāṇavemattaṃ, kulavemattaṃ, padhānavemattaṃ, rasmivemattaṃ,  yānavemattaṃ, bodhivemattaṃ, pallaṅkavemattanti.<br/><br/>[03] tattha ^b^āyuvemattaṃ^eb^ nāma keci dīghāyukā honti keci  appāyukā. tathā hi dīpaṅkaro koṇḍañño anomadassī padumo  padumuttaro atthadassī dhammadassī siddhattho tissoti ime nava buddhā  vassasatasahassāyukā ahesuṃ. maṅgalo sumano sobhito nārado  ^a^M0.0349^ea^ sumedho sujāto piyadassī phussoti ime aṭṭha buddhā  navutivassasahassāyukā ahesuṃ. revato vessabhū cāti ime dve buddhā  saṭṭhivassasahassāyukā ahesuṃ. vipassī bhagavā  asītivassasahassāyukā ahosi. sikhī kakusandho koṇāgamano  kassapoti ime cattāro buddhā yathākkamena  sattaticattālīsatiṃsavīsavassasahassāyukā ahesuṃ. amhākaṃ pana  bhagavato vassasataṃ āyuppamāṇaṃ ahosi. upacitapuññasambhārānaṃ  dīghāyukasaṃvattaniyakammasamupetānampi buddhānaṃ yugavasena āyuppamāṇaṃ  appamāṇaṃ ahosi. ayaṃ pañcavīsatiyā buddhānaṃ āyuvemattaṃ nāma.<br/><br/>[03] ^b^pamāṇavemattaṃ^eb^ nāma keci dīghā honti keci rassā.  tathā hi  dīpaṅkara-revata-piyadassī-atthadassī-dhammadassī-vipassībuddhānaṃ  asītihatthubbedhaṃ sarīrappamāṇaṃ ahosi.  koṇḍañña-maṅgala-nārada-sumedhānaṃ aṭṭhāsītihatthubbedho kāyo ahosi.  sumanassa navutihatthubbedhaṃ sarīraṃ ahosi.  sobhita-anomadassī-paduma-padumuttara-phussabuddhānaṃ aṭṭhapaṇṇāsahatthubbedhaṃ  ^a^V0.0342^ea^ sarīraṃ ahosi. sujāto paṇṇāsahatthubbedhasarīro ahosi.  siddhattha-tissa-vessabhuno saṭṭhihatthubbedhā ahesuṃ. sikhī  sattatihatthubbedho ahosi. kakusandha-koṇāgamana-kassapā yathākkamena  cattālīsatiṃsavīsatihatthubbedhā ahesuṃ. amhākaṃ bhagavā  aṭṭhārasahatthubbedho ahosi. ayaṃ pañcavīsatiyā buddhānaṃ pamāṇavemattaṃ  nāma.<br/><br/>[03] ^b^kulavemattaṃ^eb^ nāma keci khattiyakule nibbattiṃsu keci  brāhmaṇakule. tathā hi kakusandhakoṇāgamanakassapasammāsambuddhā  brāhmaṇakule nibbattiṃsu. dīpaṅkarādigotamabuddhapariyantā dvāvīsati  buddhā khattiyakuleyeva nibbattiṃsu. ayaṃ pañcavīsatiyā buddhānaṃ  kulavemattaṃ nāma.<br/><br/>[03] ^b^padhānavemattaṃ^eb^ nāma  dīpaṅkara-koṇḍañña-sumana-anomadassī-sujātasiddhattha-kakusandhānaṃ  dasamāsikā padhānacariyā. maṅgala-sumedhatissa sikhīnaṃ aṭṭhamāsikā.  revatassa sattamāsikā. sobhitassa cattāro māsā.  padumātthadassī vipassīnaṃ aḍḍhamāsikā.  nārada-padumuttara-dhammadassī-kassapānaṃ sattāhāni ^a^P0.0297^ea^.  piyadassī-phussa-vessabhū koṇāgamanānaṃ chamāsikā. amhākaṃ buddhassa  chabbassāni padhānacariyā ahosi. ayaṃ padhānavemattaṃ nāma.<br/><br/>[03] ^b^rasmivemattaṃ^eb^ ^a^M0.0350^ea^ nāma maṅgalassa kira sammāsambuddhassa  sarīrasmi dasasahassilokadhātuṃ pharitvā aṭṭhāsi. padumuttarabuddhassa  dvādasayojanikā ahosi. vipassissa bhagavato sattayojanikā  ahosi. sikhissa tiyojanappamāṇā. kakusandhassa dasayojanikā.  amhākaṃ bhagavato samantato byāmappamāṇā. sesānaṃ aniyatā  ahosi. ayaṃ rasmivemattaṃ nāma ajjhāsayapaṭibaddhaṃ, yo yattakaṃ  icchati, tassa sarīrappabhā tattakaṃ pharati, paṭividdhaguṇe pana kassaci  vemattaṃ nāma natthi. ayaṃ rasmivemattaṃ nāma.<br/><br/>[03] ^b^yānavemattaṃ^eb^ nāma keci hatthiyānena keci assayānena  keci rathapada-pāsāda-sivikādīsu aññatarena nikkhamanti. tathā hi  dīpaṅkara-sumana-sumedha-phussa-sikhī-koṇāgamanā hatthiyānena  nikkhamiṃsu. koṇḍañña-revata-paduma-piyadassī-vipassī-kakusandhā  rathayānena. maṅgala-sujāta-atthadassī-tissa-gotamā assayānena.  anomadassīsiddhatthavessabhuno sivikāyānena. nārado padasā  nikkhami. sobhita-padumuttara-dhammadassī-kassapā pāsādena  nikkhamiṃsu. ayaṃ yānavemattaṃ nāma.<br/><br/>[03] ^b^bodhivemattaṃ^eb^ nāma dīpaṅkarassa bhagavato kapītanarukkho  bodhi; koṇḍaññassa bhagavato sālakalyāṇirukkho ^a^V0.0343^ea^,  maṅgala-sumana-revata-sobhitānaṃ nāgarukkho, anomadassissa  ajjunarukkho, padumanāradānaṃ mahāsoṇarukkho, padumuttarassa  salalarukkho, sumedhassa nīpo, sujātassa veḷu, piyadassino kakudho,  atthadassissa campakarukkho, dhammadassissa rattakuravakarukkho,  siddhatthassa kaṇikārarukkho, tissassa asanarukkho, phussassa  āmalakarukkho, vipassissa pāṭalirukkho, sikhissa  puṇḍarīkarukkho, vessabhussa sālarukkho, kakusandhassa sirīsarukkho,  koṇāgamanassa udumbararukkho, kassapassa nigrodho, gotamassa  assatthoti ayaṃ bodhivemattaṃ nāma.<br/><br/>[03] ^b^pallaṅkavemattaṃ^eb^ nāma  dīpaṅkara-revata-piyadassī-atthadassī-dhammadassī-vipassīnaṃ  tepaṇṇāsahatthapallaṅkā ahesuṃ; koṇḍañña-maṅgala-nārada-sumedhānaṃ  sattapaṇṇāsahatthā; sumanassa saṭṭhihattho pallaṅko ahosi;  sobhita-anomadassī-paduma-padumuttara-phussānaṃ aṭṭhattiṃsahatthā, sujātassa  dvattiṃsahattho, siddhattha-tissa-vessabhūnaṃ cattālīsahatthā, sikhissa  dvattiṃsahattho ^a^M0.0351^ea^, kakusandhassa chabbīsatihattho, koṇāgamanassa  vīsatihattho, kassapassa pannarasahattho, gotamassa cuddasahattho pallaṅko  ahosi. ayaṃ pallaṅkavemattaṃ nāma. imāni ^b^aṭṭha vemattāni^eb^  nāma. 


volume: 107
item: 33
title: buddhapakiṇṇakakathā^^vemattakathā^avijahitaṭṭhānakathā^
content:
  [03] sabbabuddhānaṃ pana ^b^cattāri avijahitaṭṭhānāni^eb^ nāma honti.  sabbabuddhānañhi ^a^P0.0298^ea^ bodhipallaṅko avijahito  ekasmiṃyeva ṭhāne hoti. dhammacakkappavattanaṃ isipatane migadāye  avijahitameva hoti. devorohaṇakāle saṅkassanagaradvāre  paṭhamakkapādaṭṭhānaṃ avijahitameva hoti. jetavane gandhakuṭiyā cattāri  mañcapādaṭṭhānāni avijahitāneva honti. vihāro pana khuddakopi  mahantopi hoti. vihāro na vijahatiyeva, nagaraṃ pana vijahati. 


volume: 107
item: 34
title: ^vemattakathā^avijahitaṭṭhānakathā^sahajātaparicchedanakkhattaparicchedakathā^
content:
  [03] aparaṃ pana amhākaṃyeva bhagavato sahajātaparicchedañca  nakkhattaparicchedañca dīpesuṃ. amhākaṃ sabbaññubodhisattena kira saddhiṃ  rāhulamātā ānandatthero channo kaṇḍako assarājā nidhikumbho  mahābodhi kāḷudāyīti imāni satta sahajātāni. ayaṃ  ^b^sahajātaparicchedo^eb^. mahāpuriso ^a^V0.0344^ea^ pana uttarāsāḷhanakkhatteneva  mātukucchiṃ okkami, mahābhinikkhamanaṃ nikkhami, dhammacakkaṃ pavattesi,  yamakapāṭihāriyaṃ akāsi. visākhanakkhattena jāto ca abhisambuddho  ca parinibbuto ca. māghanakkhattena tassa sāvakasannipāto ca  āyusaṅkhāravosajjanañca ahosi. assayujanakkhattena devorohaṇaṃ.  ayaṃ ^b^nakkhattaparicchedo^eb^ti. 


volume: 107
item: 35
title: vemattakathā^avijahitaṭṭhānakathā^sahajātaparicchedanakkhattaparicchedakathā^sadhammatākathā^
content:
  [03] idāni pana sabbesaṃ buddhānaṃ sādhāraṇadhammataṃ pakāsayissāma.  ^b^sabbabuddhānaṃ samattiṃsavidhā dhammatā^eb^. seyyathidaṃ --  pacchimabhavikabodhisattassa sampajānassa mātukucchiokkamanaṃ,  mātukucchiyaṃ pallaṅkena nisīditvā bahimukholokanaṃ, ṭhitāya  bodhisattamātuyā vijāyanaṃ, araññeyeva mātukucchito nikkhamanaṃ,  kañcanapaṭṭesu patiṭṭhitapādānaṃ uttarābhimukhānaṃ ^a^M0.0352^ea^ sattapadavītihārānaṃ gantvā  catuddisaṃ oloketvā sīhanādanadanaṃ, cattāri nimittāni disvā  jātamattaputtānaṃ mahāsattānaṃ mahābhinikkhamanaṃ, arahaddhajamādāya  pabbajitvā sabbaheṭṭhimena paricchedena sattāhaṃ padhānacariyā, sambodhiṃ  pāpuṇanadivase pāyāsabhojanaṃ, tiṇasanthare nisīditvā  sabbaññutaññāṇādhigamo, ānāpānassatikammaṭṭhānaparikammaṃ,  mārabalaviddhaṃsanaṃ, bodhipallaṅkeyeva tisso vijjā ādiṃ katvā  asādhāraṇañāṇādiguṇapaṭilābho, sattasattāhaṃ bodhisamīpeyeva  vītināmanaṃ, mahābrahmuno dhammadesanatthāya āyācanaṃ, isipatane  migadāye dhammacakkappavattanaṃ, māghapuṇṇamāya caturaṅgikasannipāte  pātimokkhuddeso, jetavanaṭṭhāne nibaddhavāso, sāvatthinagaradvāre  yamakapāṭihāriyakaraṇaṃ, tāvatiṃsabhavane abhidhammadesanā,  saṅkassanagaradvāre devalokato otaraṇaṃ satataṃ phalasamāpattisamāpajjanaṃ,  dvīsu vāresu veneyyajanāvalokanaṃ, uppanne vatthumhi sikkhāpadapaññāpanaṃ  uppannāya aṭṭhuppattiyā jātakakathanaṃ, ñātisamāgame buddhavaṃsakathanaṃ,  āgantukehi bhikkhūhi paṭisanthārakaraṇaṃ, nimantitānaṃ vuṭṭhavassānaṃ  anāpucchā agamanaṃ, divase divase  purebhattapacchābhattapaṭhamamajjhimapacchimayāmakiccakaraṇaṃ, parinibbānadivase  maṃsarasabhojanaṃ, catuvīsatikoṭisatasahassasamāpattiyo samāpajjitvā  parinibbānanti imā ^a^P0.0299^ea^ samattiṃsa sabbabuddhānaṃ  dhammatāti. 


volume: 107
item: 36
title:
  avijahitaṭṭhānakathā^sahajātaparicchedanakkhattaparicchedakathā^sadhammatākathā^anantarāyikadhammakathā^

content:
  [03] sabbabuddhānaṃ ^a^V0.0345^ea^ ^b^cattāro anantarāyikā dhammā^eb^. katame  cattāro? buddhānaṃ uddissa abhihaṭānaṃ catunnaṃ paccayānaṃ na sakkā  kenaci antarāyo kātuṃ. buddhānaṃ āyuno na sakkā kenaci antarāyo  kātuṃ. vuttañhetaṃ -- ``aṭṭhānametaṃ anavakāso, yaṃ parūpakkamena  tathāgataṃ jīvitā voropeyyā''ti (cūḷava0 342). buddhānaṃ  dvattiṃsamahāpurisalakkhaṇānaṃ asītiyā anubyañjanānañca na sakkā  kenaci antarāyo kātuṃ. buddharaṃsīnaṃ na sakkā kenaci antarāyo  kātunti. ime cattāro anantarāyikā dhammā nāmāti. 


volume: 107
item: 37
title: nigamanakathā^^^^
content:
  [21] ettāvatā ^a^M0.0353^ea^ gatā siddhiṃ, buddhavaṃsassa vaṇṇanā. <br/><br/>[22] suvaṇṇapadaviññātavicittanayasobhitā.. <br/><br/>[21] porāṇaṭṭhakathāmaggaṃ, pāḷiatthappakāsakaṃ. <br/><br/>[22] ādāyeva katā ^b^buddha-vaṃsassaṭṭhakathā^eb^ mayā.. <br/><br/>[21] papañcatthaṃ vivajjetvā, madhuratthassa sabbaso. <br/><br/>[22] sampakāsanato tasmā, ^b^madhuratthappakāsinī^eb^.. <br/><br/>[21] kāvīrajalasampāta-paripūtamahītale. <br/><br/>[22] kāvīrapaṭṭane ramme, nānānārinarākule.. <br/><br/>[21] kārite kaṇhadāsena, saṇhavācena sādhunā. <br/><br/>[22] vihāre vividhākāra-cārupākāragopure.. <br/><br/>[21] chāyāsalilasampanne, dassanīye manorame. <br/><br/>[22] hatadujjanasambādhe, pavivekasukhe sive.. <br/><br/>[21] tattha ^a^V0.0346^ea^ pācīnapāsāda-tale paramasītale. <br/><br/>[22] vasatā buddhavaṃsassa, mayā saṃvaṇṇanā katā.. <br/><br/>[21] yathā buddhavaṃsassa saṃvaṇṇanāyaṃ, gatā sādhu siddhiṃ vinā  antarāyaṃ. <br/><br/>[22] tathā dhammayuttā janānaṃ vitakkā, vināvantarāyena siddhiṃ  vajantu.. <br/><br/>[21] imaṃ buddhavaṃsassa saṃvaṇṇanaṃ me, karontena yaṃ patthitaṃ  puññajātaṃ. <br/><br/>[22] sadā tassa devānubhāvena loko, dhuvaṃ santamaccantamatthaṃ  payātaṃ.. <br/><br/>[21] vinassantu ^a^M0.0354^ea^ rogā manussesu sabbe, pavassantu devāpi  vassantakāle. <br/><br/>[22] sukhaṃ hotu niccaṃ varaṃ nārakāpi, pisācāpayātā  pipāsā bhavantu.. <br/><br/>[21] surā accharānaṃ gaṇādīhi saddhiṃ, ciraṃ devaloke sukhaṃ  cānubhontu. <br/><br/>[22] ciraṃ ṭhātu dhammo munindassa loke, sukhaṃ lokapālā  mahiṃ pālayantu.. <br/><br/>[21] garūhi gītanāmena, buddhadattoti vissuto. <br/><br/>[22] thero katvā aṭṭhakathaṃ, madhuratthavilāsiniṃ.. <br/><br/>[21] potthakaṃ ^a^P0.0300^ea^ ṭhapayitvemaṃ, parampare hitāvahaṃ. <br/><br/>[22] aciraṭṭhitabhāvena, aho maccuvasaṃ gato..<br/><br/>[03] iti bhāṇavāravasena chabbīsatibhāṇavārā, ganthavasena  pañcasatādhikachasahassaganthā, akkharavasena tisahassādhikāni  dvesatasahassakkharāni. <br/><br/>[21] antarāyaṃ vinā esā, yathā niṭṭhaṃ upāgatā. <br/><br/>[22] tathā sijjhantu saṅkappā, sattānaṃ dhammanissitāti.. <br/><br/>[06] iti madhuratthavilāsinī nāma <br/><br/>[06] buddhavaṃsa-aṭṭhakathā niṭṭhitā.


volume: 108
item: 0
title: ^^akittivaggo^^akitticariyā
content:
  [03] 1^b^.^eb^ <br/><br/>[21] ``kappe ^a^T2.0551^ea^ ^a^M2.0385^ea^ ^a^V2.0371^ea^ ^a^P0.0073^ea^ ca satasahasse, caturo ca  asaṅkhiye. <br/><br/>[22] etthantare yaṃ caritaṃ, sabbaṃ taṃ bodhipācanaṃ.. <br/><br/>[03] 2^b^.^eb^ <br/><br/>[21] ``atītakappe caritaṃ, ṭhapayitvā bhavābhave. <br/><br/>[22] imamhi kappe caritaṃ, pavakkhissaṃ suṇohi me.. <br/><br/>[03] 3^b^.^eb^ <br/><br/>[21] ``yadā ahaṃ brahāraññe, suññe vipinakānane. <br/><br/>[22] ajjhogāhetvā {ajjhogahetvā (sī0 syā0)} viharāmi, akitti nāma tāpaso.. <br/><br/>[03] 4^b^.^eb^ <br/><br/>[21] ``tadā ^a^V2.0372^ea^ maṃ tapatejena, santatto tidivābhibhū. <br/><br/>[22] dhārento brāhmaṇavaṇṇaṃ, bhikkhāya maṃ upāgami.. <br/><br/>[03] 5^b^.^eb^ <br/><br/>[21] ``pavanā ābhataṃ paṇṇaṃ, atelañca aloṇikaṃ. <br/><br/>[22] mama dvāre ṭhitaṃ disvā, sakaṭāhena ākiriṃ.. <br/><br/>[03] 6^b^.^eb^ <br/><br/>[21] ``tassa datvānahaṃ paṇṇaṃ, nikkujjitvāna bhājanaṃ. <br/><br/>[22] punesanaṃ jahitvāna, pāvisiṃ paṇṇasālakaṃ.. <br/><br/>[03] 7^b^.^eb^ <br/><br/>[21] ``dutiyampi ^a^T2.0552^ea^ tatiyampi, upagañchi mamantikaṃ. <br/><br/>[22] akampito anolaggo, evamevamadāsahaṃ.. <br/><br/>[03] 8^b^.^eb^ <br/><br/>[21] ``na ^a^M2.0386^ea^ me tappaccayā atthi, sarīrasmiṃ vivaṇṇiyaṃ. <br/><br/>[22] pītisukhena ratiyā, vītināmemi taṃ divaṃ.. <br/><br/>[03] 9^b^.^eb^ <br/><br/>[21] ``yadi māsampi dvemāsaṃ, dakkhiṇeyyaṃ varaṃ labhe. <br/><br/>[22] akampito anolīno, dadeyyaṃ dānamuttamaṃ.. <br/><br/>[03] 10^b^.^eb^ <br/><br/>[21] ``na tassa dānaṃ dadamāno, yasaṃ lābhañca patthayiṃ. <br/><br/>[22] sabbaññutaṃ patthayāno, tāni kammāni ācari''nti.. <br/><br/>[06] akitticariyaṃ paṭhamaṃ. 


volume: 108
item: 1
title: ^akittivaggo^^akitticariyā^saṅkhacariyā
content:
  [03] 11^b^.^eb^ <br/><br/>[21] ``punāparaṃ ^a^P0.0074^ea^ yadā homi, brāhmaṇo  saṅkhasavhayo. <br/><br/>[22] mahāsamuddaṃ taritukāmo, upagacchāmi paṭṭanaṃ.. <br/><br/>[03] 12^b^.^eb^ <br/><br/>[21] ``tatthaddasaṃ paṭipathe, sayambhuṃ aparājitaṃ. <br/><br/>[22] kantāraddhānaṃ paṭipannaṃ {kantāraddhānapaṭipannaṃ (sī0 syā0)}, tattāya kaṭhinabhūmiyā.. <br/><br/>[03] 13^b^.^eb^ <br/><br/>[21] ``tamahaṃ paṭipathe disvā, imamatthaṃ vicintayiṃ. <br/><br/>[22] `idaṃ khettaṃ anuppattaṃ, puññakāmassa jantuno.. <br/><br/>[03] 14^b^.^eb^ <br/><br/>[21] ```yathā kassako puriso, khettaṃ disvā mahāgamaṃ. <br/><br/>[22] tattha bījaṃ na ropeti, na so dhaññena atthiko.. <br/><br/>[03] 15^b^.^eb^ <br/><br/>[21] ```evamevāhaṃ ^a^T2.0553^ea^ ^a^V2.0373^ea^ puññakāmo, disvā khettavaruttamaṃ. <br/><br/>[22] yadi tattha kāraṃ na karomi, nāhaṃ puññena atthiko.. <br/><br/>[03] 16^b^.^eb^ <br/><br/>[21] ```yathā amacco muddikāmo, rañño antepure jane. <br/><br/>[22] na deti tesaṃ dhanadhaññaṃ, muddito parihāyati.. <br/><br/>[03] 17^b^.^eb^ <br/><br/>[21] ```evamevāhaṃ puññakāmo, vipulaṃ disvāna dakkhiṇaṃ. <br/><br/>[22] yadi tassa dānaṃ na dadāmi, parihāyissāmi puññato'.. <br/><br/>[03] 18^b^.^eb^ <br/><br/>[21] ``evāhaṃ cintayitvāna, orohitvā upāhanā. <br/><br/>[22] tassa pādāni vanditvā, adāsiṃ chattupāhanaṃ.. <br/><br/>[03] 19^b^.^eb^ <br/><br/>[21] ``tenevāhaṃ ^a^M2.0387^ea^ sataguṇato, sukhumālo sukhedhito. <br/><br/>[22] api ca dānaṃ paripūrento, evaṃ tassa adāsaha''nti.. <br/><br/>[06] saṅkhacariyaṃ dutiyaṃ. 


volume: 108
item: 2
title: akittivaggo^^akitticariyā^saṅkhacariyā^kururājacariyā
content:
  [03] 20^b^.^eb^ <br/><br/>[21] ``punāparaṃ yadā homi, indapatthe {indapatte (sī0 ka0)} puruttame. <br/><br/>[22] rājā dhanañcayo nāma, kusale dasahupāgato.. <br/><br/>[03] 21^b^.^eb^ <br/><br/>[21] ``kaliṅgaraṭṭhavisayā, brāhmaṇā upagañchu maṃ. <br/><br/>[22] āyācuṃ maṃ hatthināgaṃ, dhaññaṃ maṅgalasammataṃ.. <br/><br/>[03] 22^b^.^eb^ <br/><br/>[21] ```avuṭṭhiko janapado, dubbhikkho chātako mahā. <br/><br/>[22] dadāhi pavaraṃ nāgaṃ, nīlaṃ añjanasavhayaṃ.. <br/><br/>[03] 23^b^.^eb^ <br/><br/>[21] ```na ^a^T2.0554^ea^ ^a^P0.0075^ea^ me yācakamanuppatte, paṭikkhepo  anucchavo. <br/><br/>[22] mā me bhijji samādānaṃ, dassāmi vipulaṃ gajaṃ'.. <br/><br/>[03] 24^b^.^eb^ <br/><br/>[21] ``nāgaṃ gahetvā soṇḍāya, bhiṅgāre {bhiṅkāre (sī0)} ratanāmaye. <br/><br/>[22] jalaṃ hatthe ākiritvā, brāhmaṇānaṃ adaṃ gajaṃ.. <br/><br/>[03] 25^b^.^eb^ <br/><br/>[21] ``tassa nāge padinnamhi, amaccā etadabravuṃ. <br/><br/>[22] `kiṃ nu tuyhaṃ varaṃ nāgaṃ, yācakānaṃ padassasi.. <br/><br/>[03] 26^b^.^eb^ <br/><br/>[21] ```dhaññaṃ ^a^V2.0374^ea^ maṅgalasampannaṃ, saṅgāmavijayuttamaṃ. <br/><br/>[22] tasmiṃ nāge padinnamhi, kiṃ te rajjaṃ karissati.. <br/><br/>[03] 27^b^.^eb^ <br/><br/>[21] ```rajjampi me dade sabbaṃ, sarīraṃ dajjamattano. <br/><br/>[22] sabbaññutaṃ piyaṃ mayhaṃ, tasmā nāgaṃ adāsaha'''nti.. <br/><br/>[06] kururājacariyaṃ tatiyaṃ. 


volume: 108
item: 3
title: ^akitticariyā^saṅkhacariyā^kururājacariyā^mahāsudassanacariyā
content:
  [03] 28^b^.^eb^ <br/><br/>[21] ``kusāvatimhi nagare, yadā āsiṃ mahīpati. <br/><br/>[22] mahāsudassano nāma, cakkavattī mahabbalo.. <br/><br/>[03] 29^b^.^eb^ <br/><br/>[21] ``tatthāhaṃ ^a^M2.0388^ea^ divase tikkhattuṃ, ghosāpemi tahiṃ tahiṃ. <br/><br/>[22] `ko kiṃ icchati pattheti, kassa kiṃ dīyatū dhanaṃ.. <br/><br/>[03] 30^b^.^eb^ <br/><br/>[21] ```ko chātako ko tasito, ko mālaṃ ko vilepanaṃ. <br/><br/>[22] nānārattāni vatthāni, ko naggo paridahissati.. <br/><br/>[03] 31^b^.^eb^ <br/><br/>[21] ```ko pathe chattamādeti, kopāhanā mudū subhā'. <br/><br/>[22] iti ^a^T2.0555^ea^ sāyañca pāto ca, ghosāpemi tahiṃ tahiṃ.. <br/><br/>[03] 32^b^.^eb^ <br/><br/>[21] ``na taṃ dasasu ṭhānesu, napi ṭhānasatesu vā. <br/><br/>[22] anekasataṭhānesu, paṭiyattaṃ yācake dhanaṃ.. <br/><br/>[03] 33^b^.^eb^ <br/><br/>[21] ``divā vā yadi vā rattiṃ, yadi eti vanibbako. <br/><br/>[22] laddhā yadicchakaṃ bhogaṃ, pūrahatthova gacchati.. <br/><br/>[03] 34^b^.^eb^ <br/><br/>[21] ``evarūpaṃ mahādānaṃ, adāsiṃ yāvajīvikaṃ. <br/><br/>[22] napāhaṃ dessaṃ dhanaṃ dammi, napi natthi nicayo mayi.. <br/><br/>[03] 35^b^.^eb^ <br/><br/>[21] ``yathāpi āturo nāma, rogato parimuttiyā. <br/><br/>[22] dhanena vejjaṃ tappetvā, rogato parimuccati.. <br/><br/>[03] 36^b^.^eb^ <br/><br/>[21] ``tathevāhaṃ jānamāno, paripūretumasesato. <br/><br/>[27] ūnamanaṃ pūrayituṃ, demi dānaṃ vanibbake. <br/><br/>[22] nirālayo apaccāso, sambodhimanupattiyā''ti.. <br/><br/>[06] mahāsudassanacariyaṃ catutthaṃ. 


volume: 108
item: 4
title: akitticariyā^saṅkhacariyā^kururājacariyā^mahāsudassanacariyā^mahāgovindacariyā
content:
  [03] 37^b^.^eb^ <br/><br/>[21] ``punāparaṃ ^a^V2.0375^ea^ ^a^P0.0076^ea^ yadā homi,  sattarājapurohito. <br/><br/>[22] pūjito naradevehi, mahāgovindabrāhmaṇo.. <br/><br/>[03] 38^b^.^eb^ <br/><br/>[21] ``tadāhaṃ sattarajjesu, yaṃ me āsi upāyanaṃ. <br/><br/>[22] tena demi mahādānaṃ, akkhobbhaṃ {akkhobhaṃ (syā0 kaṃ0)} sāgarūpamaṃ.. <br/><br/>[03] 39^b^.^eb^ <br/><br/>[21] ``na ^a^T2.0556^ea^ ^a^M2.0389^ea^ me dessaṃ dhanaṃ dhaññaṃ, napi natthi nicayo mayi. <br/><br/>[22] sabbaññutaṃ piyaṃ mayhaṃ, tasmā demi varaṃ dhana''nti.. <br/><br/>[06] mahāgovindacariyaṃ pañcamaṃ. 


volume: 108
item: 5
title: saṅkhacariyā^kururājacariyā^mahāsudassanacariyā^mahāgovindacariyā^nimirājacariyā
content:
  [03] 40^b^.^eb^ <br/><br/>[21] ``punāparaṃ yadā homi, mithilāyaṃ puruttame. <br/><br/>[22] nimi nāma mahārājā, paṇḍito kusalatthiko.. <br/><br/>[03] 41^b^.^eb^ <br/><br/>[21] ``tadāhaṃ māpayitvāna, catussālaṃ catummukhaṃ. <br/><br/>[22] tattha dānaṃ pavattesiṃ, migapakkhinarādinaṃ.. <br/><br/>[03] 42^b^.^eb^ <br/><br/>[21] ``acchādanañca sayanaṃ, annaṃ pānañca bhojanaṃ. <br/><br/>[22] abbocchinnaṃ karitvāna, mahādānaṃ pavattayiṃ.. <br/><br/>[03] 43^b^.^eb^ <br/><br/>[21] ``yathāpi sevako sāmiṃ, dhanahetumupāgato. <br/><br/>[22] kāyena vācā manasā, ārādhanīyamesati.. <br/><br/>[03] 44^b^.^eb^ <br/><br/>[21] ``tathevāhaṃ sabbabhave, pariyesissāmi bodhijaṃ. <br/><br/>[22] dānena satte tappetvā, icchāmi bodhimuttama''nti.. <br/><br/>[06] nimirājacariyaṃ chaṭṭhaṃ. 


volume: 108
item: 6
title: kururājacariyā^mahāsudassanacariyā^mahāgovindacariyā^nimirājacariyā^candakumāracariyā
content:
  [03] 45^b^.^eb^ <br/><br/>[21] ``punāparaṃ ^a^V2.0376^ea^ ^a^P0.0077^ea^ yadā homi, ekarājassa  atrajo. <br/><br/>[22] nagare pupphavatiyā, kumāro candasavhayo.. <br/><br/>[03] 46^b^.^eb^ <br/><br/>[21] ``tadāhaṃ ^a^T2.0557^ea^ yajanā mutto, nikkhanto yaññavāṭato. <br/><br/>[22] saṃvegaṃ janayitvāna, mahādānaṃ pavattayiṃ.. <br/><br/>[03] 47^b^.^eb^ <br/><br/>[21] ``nāhaṃ pivāmi khādāmi, napi bhuñjāmi bhojanaṃ. <br/><br/>[22] dakkhiṇeyye adatvāna, api chappañcarattiyo.. <br/><br/>[03] 48^b^.^eb^ <br/><br/>[21] ``yathāpi ^a^M2.0390^ea^ vāṇijo nāma, katvāna bhaṇḍasañcayaṃ. <br/><br/>[22] yattha lābho mahā hoti, tattha taṃ {tattha naṃ (sī0), tattha (ka0)} harati bhaṇḍakaṃ.. <br/><br/>[03] 49^b^.^eb^ <br/><br/>[21] ``tatheva sakabhuttāpi, pare dinnaṃ mahapphalaṃ. <br/><br/>[22] tasmā parassa dātabbaṃ, satabhāgo bhavissati.. <br/><br/>[03] 50^b^.^eb^ <br/><br/>[21] ``etamatthavasaṃ ñatvā, demi dānaṃ bhavābhave. <br/><br/>[22] na paṭikkamāmi dānato, sambodhimanupattiyā''ti.. <br/><br/>[06] candakumāracariyaṃ sattamaṃ. 


volume: 108
item: 7
title: mahāsudassanacariyā^mahāgovindacariyā^nimirājacariyā^candakumāracariyā^sivirājacariyā
content:
  [03] 51^b^.^eb^ <br/><br/>[21] ``ariṭṭhasavhaye nagare, sivināmāsi khattiyo. <br/><br/>[22] nisajja pāsādavare, evaṃ cintesahaṃ tadā.. <br/><br/>[03] 52^b^.^eb^ <br/><br/>[21] ```yaṃ kiñci mānusaṃ dānaṃ, adinnaṃ me na vijjati. <br/><br/>[22] yopi yāceyya maṃ cakkhuṃ, dadeyyaṃ avikampito'.. <br/><br/>[03] 53^b^.^eb^ <br/><br/>[21] ``mama saṅkappamaññāya, sakko devānamissaro. <br/><br/>[22] nisinno devaparisāya, idaṃ vacanamabravi.. <br/><br/>[03] 54^b^.^eb^ <br/><br/>[21] ```nisajja ^a^T2.0558^ea^ pāsādavare, sivirājā mahiddhiko. <br/><br/>[22] cintento vividhaṃ dānaṃ, adeyyaṃ so na passati.. <br/><br/>[03] 55^b^.^eb^ <br/><br/>[21] ```tathaṃ ^a^V2.0377^ea^ nu vitathaṃ netaṃ, handa vīmaṃsayāmi taṃ. <br/><br/>[22] muhuttaṃ āgameyyātha, yāva jānāmi taṃ manaṃ'.. <br/><br/>[03] 56^b^.^eb^ <br/><br/>[21] ``pavedhamāno palitasiro, valigatto {valitagatto (sī0)} jarāturo. <br/><br/>[22] andhavaṇṇova hutvāna, rājānaṃ upasaṅkami.. <br/><br/>[03] 57^b^.^eb^ <br/><br/>[21] ``so ^a^P0.0078^ea^ tadā paggahetvāna, vāmaṃ  dakkhiṇabāhu ca. <br/><br/>[22] sirasmiṃ añjaliṃ katvā, idaṃ vacanamabravi.. <br/><br/>[03] 58^b^.^eb^ <br/><br/>[21] ```yācāmi taṃ mahārāja, dhammika raṭṭhavaḍḍhana. <br/><br/>[22] tava dānaratā kitti, uggatā devamānuse.. <br/><br/>[03] 59^b^.^eb^ <br/><br/>[21] ```ubhopi ^a^M2.0391^ea^ nettā nayanā, andhā upahatā mama. <br/><br/>[22] ekaṃ me nayanaṃ dehi, tvampi ekena yāpaya'.. <br/><br/>[03] 60^b^.^eb^ <br/><br/>[21] ``tassāhaṃ vacanaṃ sutvā, haṭṭho saṃviggamānaso. <br/><br/>[22] katañjalī vedajāto, idaṃ vacanamabraviṃ.. <br/><br/>[03] 61^b^.^eb^ <br/><br/>[21] ```idānāhaṃ cintayitvāna, pāsādato idhāgato. <br/><br/>[22] tvaṃ mama cittamaññāya, nettaṃ yācitumāgato.. <br/><br/>[03] 62^b^.^eb^ <br/><br/>[21] ```aho me mānasaṃ siddhaṃ, saṅkappo paripūrito. <br/><br/>[22] adinnapubbaṃ dānavaraṃ, ajja dassāmi yācake.. <br/><br/>[03] 63^b^.^eb^ <br/><br/>[21] ```ehi sivaka uṭṭhehi, mā dandhayi mā pavedhayi. <br/><br/>[22] ubhopi nayanaṃ dehi, uppāṭetvā vaṇibbake'.. <br/><br/>[03] 64^b^.^eb^ <br/><br/>[21] ``tato ^a^T2.0559^ea^ so codito mayhaṃ, sivako vacanaṃ karo. <br/><br/>[22] uddharitvāna pādāsi, tālamiñjaṃva yācake.. <br/><br/>[03] 65^b^.^eb^ <br/><br/>[21] ``dadamānassa dentassa, dinnadānassa me sato. <br/><br/>[22] cittassa aññathā natthi, bodhiyāyeva kāraṇā.. <br/><br/>[03] 66^b^.^eb^ <br/><br/>[21] ``na me dessā ubho cakkhū, attā na me na dessiyo. <br/><br/>[22] sabbaññutaṃ piyaṃ mayhaṃ, tasmā cakkhuṃ adāsaha''nti.. <br/><br/>[06] sivirājacariyaṃ aṭṭhamaṃ. 


volume: 108
item: 8
title: mahāgovindacariyā^nimirājacariyā^candakumāracariyā^sivirājacariyā^vessantaracariyā
content:
  [03] 67^b^.^eb^ <br/><br/>[21] ``yā ^a^V2.0378^ea^ me ahosi janikā, phussatī {phusatī (sī0)}  nāma khattiyā. <br/><br/>[22] sā atītāsu jātīsu, sakkassa mahesī piyā.. <br/><br/>[03] 68^b^.^eb^ <br/><br/>[21] ``tassā āyukkhayaṃ ñatvā, devindo etadabravi. <br/><br/>[22] `dadāmi te dasa vare, varabhadde yadicchasi'.. <br/><br/>[03] 69^b^.^eb^ <br/><br/>[21] ``evaṃ vuttā ca sā devī, sakkaṃ punidamabravi. <br/><br/>[27] `kiṃ nu me aparādhatthi, kiṃ nu dessā ahaṃ tava. <br/><br/>[22] rammā cāvesi maṃ ṭhānā, vātova dharaṇīruhaṃ'.. <br/><br/>[03] 70^b^.^eb^ <br/><br/>[21] ``evaṃ ^a^M2.0392^ea^ vutto ca so sakko, puna tassidamabravi. <br/><br/>[22] `na ceva te kataṃ pāpaṃ, na ca me tvaṃsi appiyā.. <br/><br/>[03] 71^b^.^eb^ <br/><br/>[21] ```ettakaṃyeva ^a^P0.0079^ea^ te āyu, cavanakālo  bhavissati. <br/><br/>[22] paṭiggaṇha mayā dinne, vare dasa varuttame'.. <br/><br/>[03] 72^b^.^eb^ <br/><br/>[21] ``sakkena ^a^T2.0560^ea^ sā dinnavarā, tuṭṭhahaṭṭhā pamoditā. <br/><br/>[22] mamaṃ abbhantaraṃ katvā, phussatī dasa vare varī.. <br/><br/>[03] 73^b^.^eb^ <br/><br/>[21] ``tato cutā sā phussatī, khattiye upapajjatha. <br/><br/>[22] jetuttaramhi nagare, sañjayena samāgami.. <br/><br/>[03] 74^b^.^eb^ <br/><br/>[21] ``yadāhaṃ phussatiyā kucchiṃ, okkanto piyamātuyā. <br/><br/>[22] mama tejena me mātā, sadā dānaratā ahu.. <br/><br/>[03] 75^b^.^eb^ <br/><br/>[21] ``adhane āture jiṇṇe, yācake addhike {pathike (ka0)} jane. <br/><br/>[22] samaṇe brāhmaṇe khīṇe, deti dānaṃ akiñcane.. <br/><br/>[03] 76^b^.^eb^ <br/><br/>[21] ``dasa māse dhārayitvāna, karonte puraṃ padakkhiṇaṃ. <br/><br/>[22] vessānaṃ vīthiyā majjhe, janesi phussatī mamaṃ.. <br/><br/>[03] 77^b^.^eb^ <br/><br/>[21] ``na mayhaṃ mattikaṃ nāmaṃ, napi pettikasambhavaṃ. <br/><br/>[22] jātettha vessavīthiyā, tasmā vessantaro ahu.. <br/><br/>[03] 78^b^.^eb^ <br/><br/>[21] ``yadāhaṃ dārako homi, jātiyā aṭṭhavassiko. <br/><br/>[22] tadā nisajja pāsāde, dānaṃ dātuṃ vicintayiṃ.. <br/><br/>[03] 79^b^.^eb^ <br/><br/>[21] ```hadayaṃ ^a^V2.0379^ea^ dadeyyaṃ cakkhuṃ, maṃsampi rudhirampi ca. <br/><br/>[22] dadeyyaṃ kāyaṃ sāvetvā, yadi koci yācaye mamaṃ'.. <br/><br/>[03] 80^b^.^eb^ <br/><br/>[21] ``sabhāvaṃ cintayantassa, akampitamasaṇṭhitaṃ. <br/><br/>[22] akampi tattha pathavī, sineruvanavaṭaṃsakā.. <br/><br/>[03] 81^b^.^eb^ <br/><br/>[21] ``anvaddhamāse pannarase, puṇṇamāse uposathe. <br/><br/>[22] paccayaṃ nāgamāruyha, dānaṃ dātuṃ upāgamiṃ.. <br/><br/>[03] 82^b^.^eb^ <br/><br/>[21] ``kaliṅgaraṭṭhavisayā ^a^T2.0561^ea^, brāhmaṇā upagañchu maṃ. <br/><br/>[22] ayācuṃ maṃ hatthināgaṃ, dhaññaṃ maṅgalasammataṃ.. <br/><br/>[03] 83^b^.^eb^ <br/><br/>[21] ``avuṭṭhiko ^a^M2.0393^ea^ janapado, dubbhikkho chātako mahā. <br/><br/>[22] dadāhi pavaraṃ nāgaṃ, sabbasetaṃ gajuttamaṃ.. <br/><br/>[03] 84^b^.^eb^ <br/><br/>[21] ``dadāmi na vikampāmi, yaṃ maṃ yācanti brāhmaṇā. <br/><br/>[22] santaṃ nappatigūhāmi {nappatiguyhāmi (sī0 ka0)}, dāne me ramate mano.. <br/><br/>[03] 85^b^.^eb^ <br/><br/>[21] ``na me yācakamanuppatte, paṭikkhepo anucchavo. <br/><br/>[22] `mā me bhijji samādānaṃ, dassāmi vipulaṃ gajaṃ'.. <br/><br/>[03] 86^b^.^eb^ <br/><br/>[21] ``nāgaṃ gahetvā soṇḍāya, bhiṅgāre ratanāmaye. <br/><br/>[22] jalaṃ hatthe ākiritvā, brāhmaṇānaṃ adaṃ gajaṃ.. <br/><br/>[03] 87^b^.^eb^ <br/><br/>[21] ``punāparaṃ dadantassa, sabbasetaṃ gajuttamaṃ. <br/><br/>[22] tadāpi pathavī kampi, sineruvanavaṭaṃsakā.. <br/><br/>[03] 88^b^.^eb^ <br/><br/>[21] ``tassa nāgassa dānena, sivayo kuddhā samāgatā. <br/><br/>[22] pabbājesuṃ sakā raṭṭhā, `vaṅkaṃ gacchatu pabbataṃ'.. <br/><br/>[03] 89^b^.^eb^ <br/><br/>[21] ``tesaṃ nicchubhamānānaṃ, akampitthamasaṇṭhitaṃ. <br/><br/>[22] mahādānaṃ pavattetuṃ, ekaṃ varamayācisaṃ.. <br/><br/>[03] 90^b^.^eb^ <br/><br/>[21] ``yācitā ^a^P0.0080^ea^ sivayo sabbe, ekaṃ  varamadaṃsu me. <br/><br/>[22] sāvayitvā kaṇṇabheriṃ, mahādānaṃ dadāmahaṃ.. <br/><br/>[03] 91^b^.^eb^ <br/><br/>[21] ``athettha vattatī saddo, tumulo bheravo mahā. <br/><br/>[22] dānenimaṃ nīharanti, puna dānaṃ dadātayaṃ.. <br/><br/>[03] 92^b^.^eb^ <br/><br/>[21] ``hatthiṃ ^a^T2.0562^ea^ asse rathe datvā, dāsiṃ dāsaṃ gavaṃ dhanaṃ. <br/><br/>[22] mahādānaṃ daditvāna, nagarā nikkhamiṃ tadā.. <br/><br/>[03] 93^b^.^eb^ <br/><br/>[21] ``nikkhamitvāna ^a^V2.0380^ea^ nagarā, nivattitvā vilokite. <br/><br/>[22] tadāpi pathavī kampi, sineruvanavaṭaṃsakā.. <br/><br/>[03] 94^b^.^eb^ <br/><br/>[21] ``catuvāhiṃ rathaṃ datvā, ṭhatvā cātummahāpathe. <br/><br/>[22] ekākiyo adutiyo, maddideviṃ idamabraviṃ.. <br/><br/>[03] 95^b^.^eb^ <br/><br/>[21] ```tvaṃ maddi kaṇhaṃ gaṇhāhi, lahukā esā kaniṭṭhikā. <br/><br/>[22] ahaṃ jāliṃ gahessāmi, garuko bhātiko hi so'.. <br/><br/>[03] 96^b^.^eb^ <br/><br/>[21] ``padumaṃ ^a^M2.0394^ea^ puṇḍarīkaṃva, maddī kaṇhājinaggahī. <br/><br/>[22] ahaṃ suvaṇṇabimbaṃva, jāliṃ khattiyamaggahiṃ.. <br/><br/>[03] 97^b^.^eb^ <br/><br/>[21] ``abhijātā sukhumālā, khattiyā caturo janā. <br/><br/>[22] visamaṃ samaṃ akkamantā, vaṅkaṃ gacchāma pabbataṃ.. <br/><br/>[03] 98^b^.^eb^ <br/><br/>[21] ``ye keci manujā enti, anumagge paṭippathe. <br/><br/>[22] maggante paṭipucchāma, `kuhiṃ vaṅkanta {vaṅkata (sī0)} pabbato'.. <br/><br/>[03] 99^b^.^eb^ <br/><br/>[21] ``te tattha amhe passitvā, karuṇaṃ giramudīrayuṃ. <br/><br/>[22] dukkhaṃ te paṭivedenti, dūre vaṅkantapabbato.. <br/><br/>[03] 100^b^.^eb^ <br/><br/>[21] ``yadi passanti pavane, dārakā phaline dume. <br/><br/>[22] tesaṃ phalānaṃ hetumhi, uparodanti dārakā.. <br/><br/>[03] 101^b^.^eb^ <br/><br/>[21] ``rodante dārake disvā, ubbiddhā {ubbiggā (syā0 kaṃ0)} vipulā dumā. <br/><br/>[22] sayamevoṇamitvāna, upagacchanti dārake.. <br/><br/>[03] 102^b^.^eb^ <br/><br/>[21] ``idaṃ ^a^T2.0563^ea^ acchariyaṃ disvā, abbhutaṃ lomahaṃsanaṃ. <br/><br/>[22] sāhukāraṃ {sādhukāraṃ (sabbattha)} pavattesi, maddī sabbaṅgasobhanā.. <br/><br/>[03] 103^b^.^eb^ <br/><br/>[21] ``accheraṃ vata lokasmiṃ, abbhutaṃ lomahaṃsanaṃ. <br/><br/>[22] vessantarassa tejena, sayamevoṇatā dumā.. <br/><br/>[03] 104^b^.^eb^ <br/><br/>[21] ``saṅkhipiṃsu pathaṃ yakkhā, anukampāya dārake. <br/><br/>[22] nikkhantadivaseneva {nikkhantadivaseyeva (sī0)}, cetaraṭṭhamupāgamuṃ.. <br/><br/>[03] 105^b^.^eb^ <br/><br/>[21] ``saṭṭhirājasahassāni, tadā vasanti mātule. <br/><br/>[22] sabbe pañjalikā hutvā, rodamānā upāgamuṃ.. <br/><br/>[03] 106^b^.^eb^ <br/><br/>[21] ``tattha vattetvā sallāpaṃ, cetehi cetaputtehi. <br/><br/>[22] te tato nikkhamitvāna, vaṅkaṃ agamu pabbataṃ.. <br/><br/>[03] 107^b^.^eb^ <br/><br/>[21] ``āmantayitvā ^a^V2.0381^ea^ devindo, vissakammaṃ {visukammaṃ  (ka0)} mahiddhikaṃ. <br/><br/>[22] assamaṃ sukataṃ rammaṃ, paṇṇasālaṃ sumāpaya.. <br/><br/>[03] 108^b^.^eb^ <br/><br/>[21] ``sakkassa vacanaṃ sutvā, vissakammo mahiddhiko. <br/><br/>[22] assamaṃ ^a^P0.0081^ea^ sukataṃ rammaṃ, paṇṇasālaṃ  sumāpayi.. <br/><br/>[03] 109^b^.^eb^ <br/><br/>[21] ``ajjhogāhetvā ^a^M2.0395^ea^ pavanaṃ, appasaddaṃ nirākulaṃ. <br/><br/>[22] caturo janā mayaṃ tattha, vasāma pabbatantare.. <br/><br/>[03] 110^b^.^eb^ <br/><br/>[21] ``ahañca maddidevī ca, jālī kaṇhājinā cubho. <br/><br/>[22] aññamaññaṃ sokanudā, vasāma assame tadā.. <br/><br/>[03] 111^b^.^eb^ <br/><br/>[21] ``dārake anurakkhanto, asuñño homi assame. <br/><br/>[22] maddī phalaṃ āharitvā, poseti sā tayo jane.. <br/><br/>[03] 112^b^.^eb^ <br/><br/>[21] ``pavane ^a^T2.0564^ea^ vasamānassa, addhiko maṃ upāgami. <br/><br/>[22] āyāci puttake mayhaṃ, jāliṃ kaṇhājinaṃ cubho.. <br/><br/>[03] 113^b^.^eb^ <br/><br/>[21] ``yācakaṃ upagataṃ disvā, hāso me upapajjatha. <br/><br/>[22] ubho putte gahetvāna, adāsiṃ brāhmaṇe tadā.. <br/><br/>[03] 114^b^.^eb^ <br/><br/>[21] ``sake putte cajantassa, jūjake brāhmaṇe yadā. <br/><br/>[22] tadāpi pathavī kampi, sineruvanavaṭaṃsakā.. <br/><br/>[03] 115^b^.^eb^ <br/><br/>[21] ``punadeva sakko oruyha, hutvā brāhmaṇasannibho. <br/><br/>[22] āyāci maṃ maddideviṃ, sīlavantiṃ patibbataṃ.. <br/><br/>[03] 116^b^.^eb^ <br/><br/>[21] ``maddiṃ hatthe gahetvāna, udakañjali pūriya. <br/><br/>[22] pasannamanasaṅkappo, tassa maddiṃ adāsahaṃ.. <br/><br/>[03] 117^b^.^eb^ <br/><br/>[21] ``maddiyā dīyamānāya, gagane devā pamoditā. <br/><br/>[22] tadāpi pathavī kampi, sineruvanavaṭaṃsakā.. <br/><br/>[03] 118^b^.^eb^ <br/><br/>[21] ``jāliṃ kaṇhājinaṃ dhītaṃ, maddideviṃ patibbataṃ. <br/><br/>[22] cajamāno na cintesiṃ, bodhiyāyeva kāraṇā.. <br/><br/>[03] 119^b^.^eb^ <br/><br/>[21] ``na me dessā ubho puttā, maddidevī na dessiyā. <br/><br/>[22] sabbaññutaṃ piyaṃ mayhaṃ, tasmā piye adāsahaṃ.. <br/><br/>[03] 120^b^.^eb^ <br/><br/>[21] ``punāparaṃ brahāraññe, mātāpitusamāgame. <br/><br/>[22] karuṇaṃ paridevante, sallapante sukhaṃ dukhaṃ.. <br/><br/>[03] 121^b^.^eb^ <br/><br/>[21] ``hirottappena ^a^V2.0382^ea^ garunā {garunaṃ (syā0 ka0)}, ubhinnaṃ upasaṅkami. <br/><br/>[22] tadāpi pathavī kampi, sineruvanavaṭaṃsakā.. <br/><br/>[03] 122^b^.^eb^ <br/><br/>[21] ``punāparaṃ ^a^T2.0565^ea^ ^a^M2.0396^ea^ brahāraññā, nikkhamitvā sañātibhi. <br/><br/>[22] pavisāmi puraṃ rammaṃ, jetuttaraṃ puruttamaṃ.. <br/><br/>[03] 123^b^.^eb^ <br/><br/>[21] ``ratanāni satta vassiṃsu, mahāmegho pavassatha. <br/><br/>[22] tadāpi pathavī kampi, sineruvanavaṭaṃsakā.. <br/><br/>[03] 124^b^.^eb^ <br/><br/>[21] ``acetanāyaṃ pathavī, aviññāya sukhaṃ dukhaṃ. <br/><br/>[22] sāpi dānabalā mayhaṃ, sattakkhattuṃ pakampathā''ti.. <br/><br/>[06] vessantaracariyaṃ navamaṃ. 


volume: 108
item: 9
title: nimirājacariyā^candakumāracariyā^sivirājacariyā^vessantaracariyā^sasapaṇḍitacariyā
content:
  [03] 125^b^.^eb^ <br/><br/>[21] ``punāparaṃ ^a^P0.0082^ea^ yadā homi, sasako  pavanacārako. <br/><br/>[22] tiṇapaṇṇasākaphalabhakkho, paraheṭhanavivajjito.. <br/><br/>[03] 126^b^.^eb^ <br/><br/>[21] ``makkaṭo ca siṅgālo ca, suttapoto cahaṃ tadā. <br/><br/>[22] vasāma ekasāmantā, sāyaṃ pāto ca dissare {sāyaṃ pāto padissare (ka0)}.. <br/><br/>[03] 127^b^.^eb^ <br/><br/>[21] ``ahaṃ te anusāsāmi, kiriye kalyāṇapāpake. <br/><br/>[22] `pāpāni parivajjetha, kalyāṇe abhinivissatha'.. <br/><br/>[03] 128^b^.^eb^ <br/><br/>[21] ``uposathamhi divase, candaṃ disvāna pūritaṃ. <br/><br/>[22] etesaṃ tattha ācikkhiṃ, divaso ajjuposatho.. <br/><br/>[03] 129^b^.^eb^ <br/><br/>[21] ``dānāni paṭiyādetha, dakkhiṇeyyassa dātave. <br/><br/>[22] datvā dānaṃ dakkhiṇeyye, upavassathuposathaṃ.. <br/><br/>[03] 130^b^.^eb^ <br/><br/>[21] ``te ^a^T2.0566^ea^ me sādhūti vatvāna, yathāsatti yathābalaṃ. <br/><br/>[22] dānāni paṭiyādetvā, dakkhiṇeyyaṃ gavesisuṃ {gavesayyuṃ (ka0)}.. <br/><br/>[03] 131^b^.^eb^ <br/><br/>[21] ``ahaṃ nisajja cintesiṃ, dānaṃ dakkhiṇanucchavaṃ. <br/><br/>[22] `yadihaṃ labhe dakkhiṇeyyaṃ, kiṃ me dānaṃ bhavissati.. <br/><br/>[03] 132^b^.^eb^ <br/><br/>[21] ```na ^a^V2.0383^ea^ me atthi tilā muggā, māsā vā taṇḍulā ghataṃ. <br/><br/>[22] ahaṃ tiṇena yāpemi, na sakkā tiṇa dātave.. <br/><br/>[03] 133^b^.^eb^ <br/><br/>[21] ```yadi ^a^M2.0397^ea^ koci eti dakkhiṇeyyo, bhikkhāya mama  santike. <br/><br/>[22] dajjāhaṃ sakamattānaṃ, na so tuccho gamissati'.. <br/><br/>[03] 134^b^.^eb^ <br/><br/>[21] ``mama saṅkappamaññāya, sakko brāhmaṇavaṇṇinā. <br/><br/>[22] āsayaṃ me upāgacchi, dānavīmaṃsanāya me.. <br/><br/>[03] 135^b^.^eb^ <br/><br/>[21] ``tamahaṃ disvāna santuṭṭho, idaṃ vacanamabraviṃ. <br/><br/>[22] `sādhu khosi anuppatto, ghāsahetu mamantike.. <br/><br/>[03] 136^b^.^eb^ <br/><br/>[21] ```adinnapubbaṃ dānavaraṃ, ajja dassāmi te ahaṃ. <br/><br/>[22] tuvaṃ sīlaguṇūpeto, ayuttaṃ te paraheṭhanaṃ.. <br/><br/>[03] 137^b^.^eb^ <br/><br/>[21] ```ehi aggiṃ padīpehi, nānākaṭṭhe samānaya. <br/><br/>[22] ahaṃ pacissamattānaṃ, pakkaṃ tvaṃ bhakkhayissasi'.. <br/><br/>[03] 138^b^.^eb^ <br/><br/>[21] ```sādhū'ti so haṭṭhamano, nānākaṭṭhe samānayi. <br/><br/>[22] mahantaṃ akāsi citakaṃ, katvā aṅgāragabbhakaṃ.. <br/><br/>[03] 139^b^.^eb^ <br/><br/>[21] ``aggiṃ tattha padīpesi, yathā so khippaṃ mahā bhave. <br/><br/>[22] phoṭetvā rajagate gatte, ekamantaṃ upāvisiṃ.. <br/><br/>[03] 140^b^.^eb^ <br/><br/>[21] ``yadā ^a^T2.0567^ea^ mahākaṭṭhapuñjo, āditto dhamadhamāyati {dhumadhumāyati  (sī0), dhamamāyati (ka0)}. <br/><br/>[22] taduppatitvā papatiṃ, majjhe jālasikhantare.. <br/><br/>[03] 141^b^.^eb^ <br/><br/>[21] ``yathā ^a^P0.0083^ea^ sītodakaṃ nāma, paviṭṭhaṃ yassa  kassaci. <br/><br/>[22] sameti darathapariḷāhaṃ, assādaṃ deti pīti ca.. <br/><br/>[03] 142^b^.^eb^ <br/><br/>[21] ``tatheva jalitaṃ aggiṃ, paviṭṭhassa mamaṃ tadā. <br/><br/>[22] sabbaṃ sameti darathaṃ, yathā sītodakaṃ viya.. <br/><br/>[03] 143^b^.^eb^ <br/><br/>[21] ``chaviṃ cammaṃ maṃsaṃ nhāruṃ, aṭṭhiṃ hadayabandhanaṃ. <br/><br/>[22] kevalaṃ sakalaṃ kāyaṃ, brāhmaṇassa adāsaha''nti.. <br/><br/>[06] sasapaṇḍitacariyaṃ dasamaṃ. <br/><br/>[06] akittivaggo paṭhamo. <br/><br/>[01] tassuddānaṃ ^a^V2.0384^ea^ -- <br/><br/>[21] akittibrāhmaṇo ^a^M2.0398^ea^ saṅkho, kururājā dhanañcayo. <br/><br/>[22] mahāsudassano rājā, mahāgovindabrāhmaṇo.. <br/><br/>[21] nimi candakumāro ca, sivi vessantaro saso. <br/><br/>[22] ahameva tadā āsiṃ, yo te dānavare adā.. <br/><br/>[21] ete dānaparikkhārā, ete dānassa pāramī. <br/><br/>[22] jīvitaṃ yācake datvā, imaṃ pārami pūrayiṃ.. <br/><br/>[21] bhikkhāya upagataṃ disvā, sakattānaṃ pariccajiṃ. <br/><br/>[22] dānena me samo natthi, esā me dānapāramīti.. <br/><br/>[06] dānapāraminiddeso niṭṭhito. 


volume: 108
item: 10
title: candakumāracariyā^sivirājacariyā^hatthināgavaggo^^mātuposakacariyā
content:
  [03] 1^b^.^eb^ <br/><br/>[21] ``yadā ^a^T2.0568^ea^ ^a^M2.0399^ea^ ^a^V2.0385^ea^ ^a^P0.0084^ea^ ahosiṃ pavane, kuñjaro  mātuposako. <br/><br/>[22] na tadā atthi mahiyā, guṇena mama sādiso.. <br/><br/>[03] 2^b^.^eb^ <br/><br/>[21] ``pavane disvā vanacaro, rañño maṃ paṭivedayi. <br/><br/>[22] `tavānucchavo mahārāja, gajo vasati kānane.. <br/><br/>[03] 3^b^.^eb^ <br/><br/>[21] ```na tassa parikkhāyattho, napi āḷakakāsuyā. <br/><br/>[22] saha gahite {samaṃ gahite (sī0)} soṇḍāya, sayameva idhehi'ti.. <br/><br/>[03] 4^b^.^eb^ <br/><br/>[21] ``tassa taṃ vacanaṃ sutvā, rājāpi tuṭṭhamānaso. <br/><br/>[22] pesesi hatthidamakaṃ, chekācariyaṃ susikkhitaṃ.. <br/><br/>[03] 5^b^.^eb^ <br/><br/>[21] ``gantvā so hatthidamako, addasa padumassare. <br/><br/>[22] bhisamuḷālaṃ {bhisamūlaṃ (ka0)} uddharantaṃ, yāpanatthāya mātuyā.. <br/><br/>[03] 6^b^.^eb^ <br/><br/>[21] ``viññāya me sīlaguṇaṃ, lakkhaṇaṃ upadhārayi. <br/><br/>[22] `ehi puttā'ti patvāna, mama soṇḍāya aggahi.. <br/><br/>[03] 7^b^.^eb^ <br/><br/>[21] ``yaṃ me tadā pākatikaṃ, sarīrānugataṃ balaṃ. <br/><br/>[22] ajja nāgasahassānaṃ, balena samasādisaṃ.. <br/><br/>[03] 8^b^.^eb^ <br/><br/>[21] ``yadihaṃ tesaṃ pakuppeyyaṃ, upetānaṃ gahaṇāya maṃ. <br/><br/>[22] paṭibalo bhave tesaṃ, yāva rajjampi mānusaṃ.. <br/><br/>[03] 9^b^.^eb^ <br/><br/>[21] ``api ^a^T2.0569^ea^ cāhaṃ sīlarakkhāya, sīlapāramipūriyā. <br/><br/>[22] na karomi citte aññathattaṃ, pakkhipantaṃ mamāḷake.. <br/><br/>[03] 10^b^.^eb^ <br/><br/>[21] ``yadi te maṃ tattha koṭṭeyyuṃ, pharasūhi tomarehi ca. <br/><br/>[22] neva tesaṃ pakuppeyyaṃ, sīlakhaṇḍabhayā mamā''ti.. <br/><br/>[06] mātuposakacariyaṃ paṭhamaṃ. 


volume: 108
item: 11
title: sivirājacariyā^hatthināgavaggo^^mātuposakacariyā^bhūridattacariyā
content:
  [03] 11^b^.^eb^ <br/><br/>[21] ``punāparaṃ ^a^M2.0400^ea^ ^a^V2.0386^ea^ ^a^P0.0085^ea^ yadā homi, bhūridatto  mahiddhiko. <br/><br/>[22] virūpakkhena mahāraññā, devalokamagañchahaṃ.. <br/><br/>[03] 12^b^.^eb^ <br/><br/>[21] ``tattha passitvāhaṃ deve, ekantaṃ sukhasamappite. <br/><br/>[22] taṃ saggagamanatthāya, sīlabbataṃ samādiyiṃ.. <br/><br/>[03] 13^b^.^eb^ <br/><br/>[21] ``sarīrakiccaṃ katvāna, bhutvā yāpanamattakaṃ. <br/><br/>[22] caturo aṅge adhiṭṭhāya, semi vammikamuddhani.. <br/><br/>[03] 14^b^.^eb^ <br/><br/>[21] ``chaviyā cammena maṃsena, nahāruaṭṭhikehi vā. <br/><br/>[22] yassa etena karaṇīyaṃ, dinnaṃyeva harātu so.. <br/><br/>[03] 15^b^.^eb^ <br/><br/>[21] ``saṃsito akataññunā, ālampāyano {ālambaṇo (sī0)} mamaggahi. <br/><br/>[22] peḷāya pakkhipitvāna, kīḷeti maṃ tahiṃ tahiṃ.. <br/><br/>[03] 16^b^.^eb^ <br/><br/>[21] ``peḷāya pakkhipantepi, sammaddantepi pāṇinā. <br/><br/>[22] ālampāyane {ālambaṇe (sī0)} na kuppāmi, sīlakhaṇḍabhayā mama.. <br/><br/>[03] 17^b^.^eb^ <br/><br/>[21] ``sakajīvitapariccāgo ^a^T2.0570^ea^, tiṇato lahuko mama. <br/><br/>[22] sīlavītikkamo mayhaṃ, pathavīuppatanaṃ viya.. <br/><br/>[03] 18^b^.^eb^ <br/><br/>[21] ``nirantaraṃ jātisataṃ, cajeyyaṃ mama jīvitaṃ. <br/><br/>[22] neva sīlaṃ pabhindeyyaṃ, catuddīpāna hetupi.. <br/><br/>[03] 19^b^.^eb^ <br/><br/>[21] ``api cāhaṃ sīlarakkhāya, sīlapāramipūriyā. <br/><br/>[22] na karomi citte aññathattaṃ, pakkhipantampi peḷake''ti.. <br/><br/>[06] bhūridattacariyaṃ dutiyaṃ. 


volume: 108
item: 12
title: hatthināgavaggo^^mātuposakacariyā^bhūridattacariyā^campeyyanāgacariyā
content:
  [03] 20^b^.^eb^ <br/><br/>[21] ``punāparaṃ yadā homi, campeyyako mahiddhiko. <br/><br/>[22] tadāpi dhammiko āsiṃ, sīlabbatasamappito.. <br/><br/>[03] 21^b^.^eb^ <br/><br/>[21] ``tadāpi ^a^V2.0387^ea^ maṃ dhammacāriṃ, upavutthaṃ uposathaṃ. <br/><br/>[22] ahituṇḍiko gahetvāna, rājadvāramhi kīḷati.. <br/><br/>[03] 22^b^.^eb^ <br/><br/>[21] ``yaṃ ^a^M2.0401^ea^ yaṃ so vaṇṇaṃ cintayi, nīlaṃva pītalohitaṃ. <br/><br/>[22] tassa cittānuvattanto, homi cintitasannibho.. <br/><br/>[03] 23^b^.^eb^ <br/><br/>[21] ``thalaṃ ^a^P0.0086^ea^ kareyyamudakaṃ, udakampi thalaṃ  kare. <br/><br/>[22] yadihaṃ tassa pakuppeyyaṃ, khaṇena chārikaṃ kare.. <br/><br/>[03] 24^b^.^eb^ <br/><br/>[21] ``yadi cittavasī hessaṃ, parihāyissāmi sīlato. <br/><br/>[22] sīlena parihīnassa, uttamattho na sijjhati.. <br/><br/>[03] 25^b^.^eb^ <br/><br/>[21] ``kāmaṃ ^a^T2.0571^ea^ bhijjatuyaṃ kāyo, idheva vikirīyatu. <br/><br/>[22] neva sīlaṃ pabhindeyyaṃ, vikirante bhusaṃ viyā''ti.. <br/><br/>[06] campeyyanāgacariyaṃ tatiyaṃ. 


volume: 108
item: 13
title: ^mātuposakacariyā^bhūridattacariyā^campeyyanāgacariyā^cūḷabodhicariyā
content:
  [03] 26^b^.^eb^ <br/><br/>[21] ``punāparaṃ yadā homi, cūḷabodhi susīlavā. <br/><br/>[22] bhavaṃ disvāna bhayato, nekkhammaṃ abhinikkhamiṃ.. <br/><br/>[03] 27^b^.^eb^ <br/><br/>[21] ``yā me dutiyikā āsi, brāhmaṇī kanakasannibhā. <br/><br/>[22] sāpi vaṭṭe anapekkhā, nekkhammaṃ abhinikkhami.. <br/><br/>[03] 28^b^.^eb^ <br/><br/>[21] ``nirālayā chinnabandhū, anapekkhā kule gaṇe. <br/><br/>[22] carantā gāmanigamaṃ, bārāṇasimupāgamuṃ.. <br/><br/>[03] 29^b^.^eb^ <br/><br/>[21] ``tattha vasāma nipakā, asaṃsaṭṭhā kule gaṇe. <br/><br/>[22] nirākule appasadde, rājuyyāne vasāmubho.. <br/><br/>[03] 30^b^.^eb^ <br/><br/>[21] ``uyyānadassanaṃ gantvā, rājā addasa brāhmaṇiṃ. <br/><br/>[22] upagamma mamaṃ pucchi, `tuyhesā kā kassa bhariyā'.. <br/><br/>[03] 31^b^.^eb^ <br/><br/>[21] ``evaṃ vutte ahaṃ tassa, idaṃ vacanamabraviṃ. <br/><br/>[22] `na mayhaṃ bhariyā esā, sahadhammā ekasāsanī'.. <br/><br/>[03] 32^b^.^eb^ <br/><br/>[21] ``tissā ^a^V2.0388^ea^ {tassā (sī0)} sārattagadhito, gāhāpetvāna ceṭake. <br/><br/>[22] nippīḷayanto balasā, antepuraṃ pavesayi.. <br/><br/>[03] 33^b^.^eb^ <br/><br/>[21] ``odapattakiyā ^a^M2.0402^ea^ mayhaṃ, sahajā ekasāsanī. <br/><br/>[22] ākaḍḍhitvā nayantiyā, kopo me upapajjatha.. <br/><br/>[03] 34^b^.^eb^ <br/><br/>[21] ``saha ^a^T2.0572^ea^ kope samuppanne, sīlabbatamanussariṃ. <br/><br/>[22] tattheva kopaṃ niggaṇhiṃ, nādāsiṃ vaḍḍhitūpari.. <br/><br/>[03] 35^b^.^eb^ <br/><br/>[21] ``yadi naṃ brāhmaṇiṃ koci, koṭṭeyya tiṇhasattiyā. <br/><br/>[22] neva sīlaṃ pabhindeyyaṃ, bodhiyāyeva kāraṇā.. <br/><br/>[03] 36^b^.^eb^ <br/><br/>[21] ``na mesā brāhmaṇī dessā, napi me balaṃ na vijjati. <br/><br/>[22] sabbaññutaṃ piyaṃ mayhaṃ, tasmā sīlānurakkhisa''nti.. <br/><br/>[06] cūḷabodhicariyaṃ catutthaṃ. 


volume: 108
item: 14
title: mātuposakacariyā^bhūridattacariyā^campeyyanāgacariyā^cūḷabodhicariyā^mahiṃsarājacariyā
content:
  [03] 37^b^.^eb^ <br/><br/>[21] ``punāparaṃ ^a^P0.0087^ea^ yadā homi, mahiṃso  pavanacārako. <br/><br/>[22] pavaḍḍhakāyo balavā, mahanto bhīmadassano.. <br/><br/>[03] 38^b^.^eb^ <br/><br/>[21] ``pabbhāre giridugge {vanadugge (sī0)} ca, rukkhamūle dakāsaye. <br/><br/>[22] hotettha ṭhānaṃ mahiṃsānaṃ, koci koci tahiṃ tahiṃ.. <br/><br/>[03] 39^b^.^eb^ <br/><br/>[21] ``vicaranto brahāraññe, ṭhānaṃ addasa bhaddakaṃ. <br/><br/>[22] taṃ ṭhānaṃ upagantvāna, tiṭṭhāmi ca sayāmi ca.. <br/><br/>[03] 40^b^.^eb^ <br/><br/>[21] ``athettha kapimāgantvā, pāpo anariyo lahu. <br/><br/>[22] khandhe nalāṭe bhamuke, mutteti ohanetitaṃ.. <br/><br/>[03] 41^b^.^eb^ <br/><br/>[21] ``sakimpi divasaṃ dutiyaṃ, tatiyaṃ catutthampi ca. <br/><br/>[22] dūseti maṃ sabbakālaṃ, tena homi upadduto.. <br/><br/>[03] 42^b^.^eb^ <br/><br/>[21] ``mamaṃ ^a^T2.0573^ea^ upaddutaṃ disvā, yakkho maṃ idamabravi. <br/><br/>[22] `nāsehetaṃ chavaṃ pāpaṃ, siṅgehi ca khurehi ca'.. <br/><br/>[03] 43^b^.^eb^ <br/><br/>[21] ``evaṃ ^a^V2.0389^ea^ vutte tadā yakkhe, ahaṃ taṃ idamabraviṃ. <br/><br/>[22] `kiṃ tvaṃ makkhesi kuṇapena, pāpena anariyena maṃ.. <br/><br/>[03] 44^b^.^eb^ <br/><br/>[21] ```yadihaṃ ^a^M2.0403^ea^ tassa pakuppeyyaṃ, tato hīnataro bhave. <br/><br/>[22] sīlañca me pabhijjeyya, viññū ca garaheyyu maṃ.. <br/><br/>[03] 45^b^.^eb^ <br/><br/>[21] ```hīḷitā jīvitā vāpi, parisuddhena mataṃ varaṃ. <br/><br/>[22] kyāhaṃ jīvitahetūpi, kāhāmiṃ paraheṭhanaṃ'.. <br/><br/>[03] 46^b^.^eb^ <br/><br/>[21] ``mamevāyaṃ maññamāno, aññepevaṃ karissati. <br/><br/>[22] teva tassa vadhissanti, sā me mutti bhavissati.. <br/><br/>[03] 47^b^.^eb^ <br/><br/>[21] ``hīnamajjhimaukkaṭṭhe, sahanto avamānitaṃ. <br/><br/>[22] evaṃ labhati sappañño, manasā yathā patthita''nti.. <br/><br/>[06] mahiṃsarājacariyaṃ pañcamaṃ. 


volume: 108
item: 15
title: bhūridattacariyā^campeyyanāgacariyā^cūḷabodhicariyā^mahiṃsarājacariyā^rururājacariyā
content:
  [03] 48^b^.^eb^ <br/><br/>[21] ``punāparaṃ yadā homi, sutattakanakasannibho. <br/><br/>[22] migarājā rurunāma, paramasīlasamāhito.. <br/><br/>[03] 49^b^.^eb^ <br/><br/>[21] ``ramme padese ramaṇīye, vivitte amanussake. <br/><br/>[22] tattha vāsaṃ upagañchiṃ, gaṅgākūle manorame.. <br/><br/>[03] 50^b^.^eb^ <br/><br/>[21] ``atha ^a^P0.0088^ea^ upari gaṅgāya, dhanikehi  paripīḷito. <br/><br/>[22] puriso gaṅgāya papati, `jīvāmi vā marāmi vā'.. <br/><br/>[03] 51^b^.^eb^ <br/><br/>[21] ``rattindivaṃ ^a^T2.0574^ea^ so gaṅgāya, vuyhamāno mahodake. <br/><br/>[22] ravanto karuṇaṃ ravaṃ, majjhe gaṅgāya gacchati.. <br/><br/>[03] 52^b^.^eb^ <br/><br/>[21] ``tassāhaṃ saddaṃ sutvāna, karuṇaṃ paridevato. <br/><br/>[22] gaṅgāya tīre ṭhatvāna, apucchiṃ `kosi tvaṃ naro'.. <br/><br/>[03] 53^b^.^eb^ <br/><br/>[21] ``so me puṭṭho ca byākāsi, attano karaṇaṃ tadā. <br/><br/>[22] `dhanikehi bhīto tasito, pakkhandohaṃ mahānadiṃ'.. <br/><br/>[03] 54^b^.^eb^ <br/><br/>[21] ``tassa ^a^V2.0390^ea^ katvāna kāruññaṃ, cajitvā mama jīvitaṃ. <br/><br/>[22] pavisitvā nīhariṃ tassa, andhakāramhi rattiyā.. <br/><br/>[03] 55^b^.^eb^ <br/><br/>[21] ``assatthakālamaññāya, tassāhaṃ idamabraviṃ. <br/><br/>[22] `ekaṃ taṃ varaṃ yācāmi, mā maṃ kassaci pāvada'.. <br/><br/>[03] 56^b^.^eb^ <br/><br/>[21] ``nagaraṃ ^a^M2.0404^ea^ gantvāna ācikkhi, pucchito dhanahetuko. <br/><br/>[22] rājānaṃ so gahetvāna, upagañchi mamantikaṃ.. <br/><br/>[03] 57^b^.^eb^ <br/><br/>[21] ``yāvatā karaṇaṃ sabbaṃ, rañño ārocitaṃ mayā. <br/><br/>[27] rājā sutvāna vacanaṃ, usuṃ tassa pakappayi. <br/><br/>[22] `idheva ghātayissāmi, mittadubbhiṃ {mittadūbhiṃ (sī0)} anāriyaṃ'.. <br/><br/>[03] 58^b^.^eb^ <br/><br/>[21] ``tamahaṃ anurakkhanto, nimminiṃ mama attanā. <br/><br/>[22] `tiṭṭhateso mahārāja, kāmakāro bhavāmi te'.. <br/><br/>[03] 59^b^.^eb^ <br/><br/>[21] ``anurakkhiṃ mama sīlaṃ, nārakkhiṃ mama jīvitaṃ. <br/><br/>[22] sīlavā hi tadā āsiṃ, bodhiyāyeva kāraṇā''ti.. <br/><br/>[06] rururājacariyaṃ chaṭṭhaṃ. 


volume: 108
item: 16
title: campeyyanāgacariyā^cūḷabodhicariyā^mahiṃsarājacariyā^rururājacariyā^mātaṅgacariyā
content:
  [03] 60^b^.^eb^ <br/><br/>[21] ``punāparaṃ ^a^T2.0575^ea^ yadā homi, jaṭilo uggatāpano. <br/><br/>[22] mātaṅgo nāma nāmena, sīlavā susamāhito.. <br/><br/>[03] 61^b^.^eb^ <br/><br/>[21] ``ahañca brāhmaṇo eko, gaṅgākūle vasāmubho. <br/><br/>[22] ahaṃ vasāmi upari, heṭṭhā vasati brāhmaṇo.. <br/><br/>[03] 62^b^.^eb^ <br/><br/>[21] ``vicaranto anukūlamhi, uddhaṃ me assamaddasa. <br/><br/>[22] tattha maṃ paribhāsetvā, abhisapi muddhaphālanaṃ.. <br/><br/>[03] 63^b^.^eb^ <br/><br/>[21] ``yadihaṃ tassa pakuppeyyaṃ, yadi sīlaṃ na gopaye. <br/><br/>[22] oloketvānahaṃ tassa, kareyyaṃ chārikaṃ viya.. <br/><br/>[03] 64^b^.^eb^ <br/><br/>[21] ``yaṃ ^a^P0.0089^ea^ so tadā maṃ abhisapi, kupito  duṭṭhamānaso. <br/><br/>[22] tasseva matthake nipati, yogena taṃ pamocayiṃ.. <br/><br/>[03] 65^b^.^eb^ <br/><br/>[21] ``anurakkhiṃ ^a^V2.0391^ea^ mama sīlaṃ, nārakkhiṃ mama jīvitaṃ. <br/><br/>[22] sīlavā hi tadā āsiṃ, bodhiyāyeva kāraṇā''ti.. <br/><br/>[06] mātaṅgacariyaṃ sattamaṃ. 


volume: 108
item: 17
title: cūḷabodhicariyā^mahiṃsarājacariyā^rururājacariyā^mātaṅgacariyā^dhammadevaputtacariyā
content:
  [03] 66^b^.^eb^ <br/><br/>[21] ``punāparaṃ ^a^M2.0405^ea^ yadā homi, mahāpakkho mahiddhiko. <br/><br/>[22] dhammo nāma mahāyakkho, sabbalokānukampako.. <br/><br/>[03] 67^b^.^eb^ <br/><br/>[21] ``dasakusalakammapathe ^a^T2.0576^ea^, samādapento mahājanaṃ. <br/><br/>[22] carāmi gāmanigamaṃ, samitto saparijjano.. <br/><br/>[03] 68^b^.^eb^ <br/><br/>[21] ``pāpo kadariyo yakkho, dīpento dasa pāpake. <br/><br/>[22] sopettha mahiyā carati, samitto saparijjano.. <br/><br/>[03] 69^b^.^eb^ <br/><br/>[21] ``dhammavādī adhammo ca, ubho paccanikā mayaṃ. <br/><br/>[22] dhure dhuraṃ ghaṭṭayantā, samimhā paṭipathe ubho.. <br/><br/>[03] 70^b^.^eb^ <br/><br/>[21] ``kalaho vattatī bhesmā, kalyāṇapāpakassa ca. <br/><br/>[22] maggā okkamanatthāya, mahāyuddho upaṭṭhito.. <br/><br/>[03] 71^b^.^eb^ <br/><br/>[21] ``yadihaṃ tassa kuppeyyaṃ, yadi bhinde tapoguṇaṃ. <br/><br/>[22] sahaparijanaṃ tassa, rajabhūtaṃ kareyyahaṃ.. <br/><br/>[03] 72^b^.^eb^ <br/><br/>[21] ``apicāhaṃ sīlarakkhāya, nibbāpetvāna mānasaṃ. <br/><br/>[22] saha janenokkamitvā, pathaṃ pāpassa dāsahaṃ.. <br/><br/>[03] 73^b^.^eb^ <br/><br/>[21] ``saha pathato okkante, katvā cittassa nibbutiṃ. <br/><br/>[22] vivaraṃ adāsi pathavī, pāpayakkhassa tāvade''ti.. <br/><br/>[06] dhammadevaputtacariyaṃ aṭṭhamaṃ. 


volume: 108
item: 18
title: mahiṃsarājacariyā^rururājacariyā^mātaṅgacariyā^dhammadevaputtacariyā^alīnasattucariyā
content:
  [03] 74^b^.^eb^ <br/><br/>[21] ``pañcālaraṭṭhe ^a^V2.0392^ea^ ^a^P0.0090^ea^ nagaravare, kapilāyaṃ  {kampilāyaṃ (sī0), kappilāyaṃ (syā0)} puruttame. <br/><br/>[22] rājā jayaddiso nāma, sīlaguṇamupāgato.. <br/><br/>[03] 75^b^.^eb^ <br/><br/>[21] ``tassa ^a^T2.0577^ea^ rañño ahaṃ putto, sutadhammo susīlavā. <br/><br/>[22] alīnasatto guṇavā, anurakkhaparijano sadā.. <br/><br/>[03] 76^b^.^eb^ <br/><br/>[21] ``pitā me migavaṃ gantvā, porisādaṃ upāgami. <br/><br/>[22] so me pitumaggahesi, `bhakkhosi mama mā cali'.. <br/><br/>[03] 77^b^.^eb^ <br/><br/>[21] ``tassa ^a^M2.0406^ea^ taṃ vacanaṃ sutvā, bhīto tasitavedhito. <br/><br/>[22] ūrukkhambho ahu tassa, disvāna porisādakaṃ.. <br/><br/>[03] 78^b^.^eb^ <br/><br/>[21] ``migavaṃ gahetvā muñcassu, katvā āgamanaṃ puna. <br/><br/>[22] brāhmaṇassa dhanaṃ datvā, pitā āmantayī mamaṃ.. <br/><br/>[03] 79^b^.^eb^ <br/><br/>[21] ```rajjaṃ putta paṭipajja, mā pamajji puraṃ idaṃ. <br/><br/>[22] kataṃ me porisādena, mama āgamanaṃ puna'.. <br/><br/>[03] 80^b^.^eb^ <br/><br/>[21] ``mātāpitū ca vanditvā, nimminitvāna attanā. <br/><br/>[22] nikkhipitvā dhanuṃ khaggaṃ, porisādaṃ upāgamiṃ.. <br/><br/>[03] 81^b^.^eb^ <br/><br/>[21] ``sasatthahatthūpagataṃ, kadāci so tasissati. <br/><br/>[22] tena bhijjissati sīlaṃ, parittāsaṃ {paritāsaṃ (sī0)} kate mayi.. <br/><br/>[03] 82^b^.^eb^ <br/><br/>[21] ``sīlakhaṇḍabhayā mayhaṃ, tassa dessaṃ na byāhariṃ. <br/><br/>[22] mettacitto hitavādī, idaṃ vacanamabraviṃ.. <br/><br/>[03] 83^b^.^eb^ <br/><br/>[21] ```ujjālehi mahāaggiṃ, papatissāmi rukkhato. <br/><br/>[22] tvaṃ pakkakālamaññāya {supakkakālamaññāya (pī0)}, bhakkhaya maṃ pitāmaha'.. <br/><br/>[03] 84^b^.^eb^ <br/><br/>[21] ``iti sīlavataṃ hetu, nārakkhiṃ mama jīvitaṃ. <br/><br/>[22] pabbājesiṃ cahaṃ tassa, sadā pāṇātipātika''nti.. <br/><br/>[06] alīnasattucariyaṃ navamaṃ. 


volume: 108
item: 19
title: rururājacariyā^mātaṅgacariyā^dhammadevaputtacariyā^alīnasattucariyā^saṅkhapālacariyā
content:
  [03] 85^b^.^eb^ <br/><br/>[21] ``punāparaṃ ^a^T2.0578^ea^ ^a^V2.0393^ea^ ^a^P0.0091^ea^ yadā homi, saṅkhapālo  mahiddhiko. <br/><br/>[22] dāṭhāvudho ghoraviso, dvijivho uragādhibhū.. <br/><br/>[03] 86^b^.^eb^ <br/><br/>[21] ``catuppathe mahāmagge, nānājanasamākule. <br/><br/>[22] caturo aṅge adhiṭṭhāya, tattha vāsamakappayiṃ.. <br/><br/>[03] 87^b^.^eb^ <br/><br/>[21] ``chaviyā cammena maṃsena, nahāruaṭṭhikehi vā. <br/><br/>[22] yassa etena karaṇīyaṃ, dinnaṃyeva harātu so.. <br/><br/>[03] 88^b^.^eb^ <br/><br/>[21] ``addasaṃsu ^a^M2.0407^ea^ bhojaputtā, kharā luddā akāruṇā. <br/><br/>[22] upagañchuṃ mamaṃ tattha, daṇḍamuggarapāṇino.. <br/><br/>[03] 89^b^.^eb^ <br/><br/>[21] ``nāsāya vinivijjhitvā, naṅguṭṭhe piṭṭhikaṇṭake. <br/><br/>[22] kāje āropayitvāna, bhojaputtā hariṃsu maṃ.. <br/><br/>[03] 90^b^.^eb^ <br/><br/>[21] ``sasāgarantaṃ pathaviṃ, sakānanaṃ sapabbataṃ. <br/><br/>[22] icchamāno cahaṃ tattha, nāsāvātena jhāpaye.. <br/><br/>[03] 91^b^.^eb^ <br/><br/>[21] ``sūlehi vinivijjhante, koṭṭayantepi sattibhi. <br/><br/>[22] bhojaputte na kuppāmi, esā me sīlapāramī''ti.. <br/><br/>[06] saṅkhapālacariyaṃ dasamaṃ. <br/><br/>[06] hatthināgavaggo dutiyo. <br/><br/>[01] tassuddānaṃ -- <br/><br/>[21] hatthināgo ^a^T2.0579^ea^ bhūridatto, campeyyo bodhi mahiṃso. <br/><br/>[22] ruru mātaṅgo dhammo ca, atrajo ca jayaddiso.. <br/><br/>[21] ete nava sīlabalā, parikkhārā padesikā. <br/><br/>[22] jīvitaṃ parirakkhitvā, sīlāni anurakkhisaṃ.. <br/><br/>[21] saṅkhapālassa me sato, sabbakālampi jīvitaṃ. <br/><br/>[22] yassa kassaci niyyattaṃ, tasmā sā sīlapāramīti.. <br/><br/>[06] sīlapāraminiddeso niṭṭhito. 


volume: 108
item: 20
title: mātaṅgacariyā^dhammadevaputtacariyā^yudhañjayavaggo^^yudhañjayacariyā
content:
  [03] 1^b^.^eb^ <br/><br/>[21] ``yadāhaṃ ^a^M2.0408^ea^ ^a^V2.0394^ea^ ^a^P0.0092^ea^ amitayaso, rājaputto  yudhañjayo. <br/><br/>[22] ussāvabinduṃ sūriyātape, patitaṃ disvāna saṃvijiṃ.. <br/><br/>[03] 2^b^.^eb^ <br/><br/>[21] ``taññevādhipatiṃ katvā, saṃvegamanubrūhayiṃ. <br/><br/>[22] mātāpitū ca vanditvā, pabbajjamanuyācahaṃ.. <br/><br/>[03] 3^b^.^eb^ <br/><br/>[21] ``yācanti maṃ pañjalikā, sanegamā saraṭṭhakā. <br/><br/>[22] `ajjeva putta paṭipajja, iddhaṃ phītaṃ mahāmahiṃ'.. <br/><br/>[03] 4^b^.^eb^ <br/><br/>[21] ``sarājake sahorodhe, sanegame saraṭṭhake. <br/><br/>[22] karuṇaṃ paridevante, anapekkhova pariccajiṃ.. <br/><br/>[03] 5^b^.^eb^ <br/><br/>[21] ``kevalaṃ pathaviṃ rajjaṃ, ñātiparijanaṃ yasaṃ. <br/><br/>[22] cajamāno na cintesiṃ, bodhiyāyeva kāraṇā.. <br/><br/>[03] 6^b^.^eb^ <br/><br/>[21] ``mātāpitā na me dessā, napi me dessaṃ mahāyasaṃ. <br/><br/>[22] sabbaññutaṃ piyaṃ mayhaṃ, tasmā rajjaṃ pariccaji''nti.. <br/><br/>[06] yudhañjayacariyaṃ paṭhamaṃ. 


volume: 108
item: 21
title: dhammadevaputtacariyā^yudhañjayavaggo^^yudhañjayacariyā^somanassacariyā
content:
  [03] 7^b^.^eb^ <br/><br/>[21] ``punāparaṃ ^a^T2.0580^ea^ yadā homi, indapatthe puruttame. <br/><br/>[22] kāmito dayito putto, somanassoti vissuto.. <br/><br/>[03] 8^b^.^eb^ <br/><br/>[21] ``sīlavā guṇasampanno, kalyāṇapaṭibhānavā. <br/><br/>[22] vuḍḍhāpacāyī hirīmā, saṅgahesu ca kovido.. <br/><br/>[03] 9^b^.^eb^ <br/><br/>[21] ``tassa ^a^V2.0395^ea^ rañño patikaro, ahosi kuhakatāpaso. <br/><br/>[22] ārāmaṃ mālāvacchañca, ropayitvāna jīvati.. <br/><br/>[03] 10^b^.^eb^ <br/><br/>[21] ``tamahaṃ ^a^P0.0093^ea^ disvāna kuhakaṃ, thusarāsiṃva  ataṇḍulaṃ. <br/><br/>[22] dumaṃva anto susiraṃ, kadaliṃva asārakaṃ.. <br/><br/>[03] 11^b^.^eb^ <br/><br/>[21] ``natthimassa ^a^M2.0409^ea^ sataṃ dhammo, sāmaññāpagato ayaṃ. <br/><br/>[22] hirīsukkadhammajahito, jīvitavuttikāraṇā.. <br/><br/>[03] 12^b^.^eb^ <br/><br/>[21] ``kupito ahu {ahosi (sī0), āsi (syā0)} paccanto, aṭavīhi parantihi. <br/><br/>[22] taṃ nisedhetuṃ gacchanto, anusāsi pitā mamaṃ.. <br/><br/>[03] 13^b^.^eb^ <br/><br/>[21] ```mā pamajji tuvaṃ tāta, jaṭilaṃ uggatāpanaṃ. <br/><br/>[22] yadicchakaṃ pavattehi, sabbakāmadado hi so'.. <br/><br/>[03] 14^b^.^eb^ <br/><br/>[21] ``tamahaṃ gantvānupaṭṭhānaṃ, idaṃ vacanamabraviṃ. <br/><br/>[22] `kacci te gahapati kusalaṃ, kiṃ vā te āharīyatu'.. <br/><br/>[03] 15^b^.^eb^ <br/><br/>[21] ``tena so kupito āsi, kuhako mānanissito. <br/><br/>[22] `ghātāpemi tuvaṃ ajja, raṭṭhā pabbājayāmi vā'.. <br/><br/>[03] 16^b^.^eb^ <br/><br/>[21] ``nisedhayitvā ^a^T2.0581^ea^ paccantaṃ, rājā kuhakamabravi. <br/><br/>[22] `kacci te bhante khamanīyaṃ, sammāno te pavattito'.. <br/><br/>[03] 17^b^.^eb^ <br/><br/>[21] ``tassa ācikkhatī pāpo, kumāro yathā nāsiyo. <br/><br/>[22] tassa taṃ vacanaṃ sutvā, āṇāpesi mahīpati.. <br/><br/>[03] 18^b^.^eb^ <br/><br/>[21] ```sīsaṃ tattheva chinditvā, katvāna catukhaṇḍikaṃ. <br/><br/>[22] rathiyā rathiyaṃ dassetha, sā gati jaṭilahīḷitā'.. <br/><br/>[03] 19^b^.^eb^ <br/><br/>[21] ``tattha kāraṇikā gantvā, caṇḍā luddā akāruṇā. <br/><br/>[22] mātuaṅke nisinnassa, ākaḍḍhitvā nayanti maṃ.. <br/><br/>[03] 20^b^.^eb^ <br/><br/>[21] ``tesāhaṃ evamavacaṃ, bandhataṃ gāḷhabandhanaṃ. <br/><br/>[22] `rañño dassetha maṃ khippaṃ, rājakiriyāni atthi me'.. <br/><br/>[03] 21^b^.^eb^ <br/><br/>[21] ``te maṃ rañño dassayiṃsu, pāpassa pāpasevino. <br/><br/>[22] disvāna taṃ saññāpesiṃ, mamañca vasamānayiṃ.. <br/><br/>[03] 22^b^.^eb^ <br/><br/>[21] ``so maṃ tattha khamāpesi, mahārajjamadāsi me. <br/><br/>[22] sohaṃ tamaṃ dālayitvā, pabbajiṃ anagāriyaṃ.. <br/><br/>[03] 23^b^.^eb^ <br/><br/>[21] ``na ^a^V2.0396^ea^ me dessaṃ mahārajjaṃ, kāmabhogo na dessiyo. <br/><br/>[22] sabbaññutaṃ piyaṃ mayhaṃ, tasmā rajjaṃ pariccaji''nti.. <br/><br/>[06] somanassacariyaṃ dutiyaṃ. 


volume: 108
item: 22
title: yudhañjayavaggo^^yudhañjayacariyā^somanassacariyā^ayogharacariyā
content:
  [03] 24^b^.^eb^ <br/><br/>[21] ``punāparaṃ ^a^T2.0582^ea^ ^a^M2.0410^ea^ ^a^P0.0094^ea^ yadā homi, kāsirājassa  atrajo. <br/><br/>[22] ayogharamhi saṃvaḍḍho, nāmenāsi ayogharo.. <br/><br/>[03] 25^b^.^eb^ <br/><br/>[21] ``dukkhena jīvito laddho, saṃpīḷe patiposito. <br/><br/>[22] ajjeva putta paṭipajja, kevalaṃ vasudhaṃ imaṃ.. <br/><br/>[03] 26^b^.^eb^ <br/><br/>[21] ``saraṭṭhakaṃ sanigamaṃ, sajanaṃ vanditva khattiyaṃ. <br/><br/>[22] añjaliṃ paggahetvāna, idaṃ vacanamabraviṃ.. <br/><br/>[03] 27^b^.^eb^ <br/><br/>[21] ```ye keci mahiyā sattā, hīnamukkaṭṭhamajjhimā. <br/><br/>[22] nirārakkhā sake gehe, vaḍḍhanti sakañātibhi.. <br/><br/>[03] 28^b^.^eb^ <br/><br/>[21] ```idaṃ loke uttariyaṃ, saṃpīḷe mama posanaṃ. <br/><br/>[22] ayogharamhi saṃvaḍḍho, appabhe candasūriye.. <br/><br/>[03] 29^b^.^eb^ <br/><br/>[21] ```pūtikuṇapasampuṇṇā, muccitvā mātu kucchito. <br/><br/>[22] tato ghoratare dukkhe, puna pakkhittayoghare.. <br/><br/>[03] 30^b^.^eb^ <br/><br/>[21] ```yadihaṃ tādisaṃ patvā, dukkhaṃ paramadāruṇaṃ. <br/><br/>[22] rajjesu yadi rajjāmi {rañjāmi (sī0)}, pāpānaṃ uttamo siyaṃ.. <br/><br/>[03] 31^b^.^eb^ <br/><br/>[21] ```ukkaṇṭhitomhi kāyena, rajjenamhi anatthiko. <br/><br/>[22] nibbutiṃ pariyesissaṃ, yattha maṃ maccu na maddiye'.. <br/><br/>[03] 32^b^.^eb^ <br/><br/>[21] ``evāhaṃ cintayitvāna, viravante mahājane. <br/><br/>[22] nāgova bandhanaṃ chetvā, pāvisiṃ kānanaṃ vanaṃ.. <br/><br/>[03] 33^b^.^eb^ <br/><br/>[21] ``mātāpitā ^a^T2.0583^ea^ ^a^V2.0397^ea^ na me dessā, napi me dessaṃ mahāyasaṃ. <br/><br/>[22] sabbaññutaṃ piyaṃ mayhaṃ, tasmā rajjaṃ pariccaji''nti.. <br/><br/>[06] ayogharacariyaṃ tatiyaṃ. 


volume: 108
item: 23
title: ^yudhañjayacariyā^somanassacariyā^ayogharacariyā^bhisacariyā
content:
  [03] 34^b^.^eb^ <br/><br/>[21] ``punāparaṃ yadā homi, kāsīnaṃ puravaruttame. <br/><br/>[22] bhaginī ca bhātaro satta, nibbattā sotthiye kule.. <br/><br/>[03] 35^b^.^eb^ <br/><br/>[21] ``etesaṃ ^a^M2.0411^ea^ pubbajo āsiṃ, hirīsukkamupāgato. <br/><br/>[22] bhavaṃ disvāna bhayato, nekkhammābhirato ahaṃ.. <br/><br/>[03] 36^b^.^eb^ <br/><br/>[21] ``mātāpitūhi ^a^P0.0095^ea^ pahitā, sahāyā  ekamānasā. <br/><br/>[22] kāmehi maṃ nimantenti, `kulavaṃsaṃ dharehi'ti.. <br/><br/>[03] 37^b^.^eb^ <br/><br/>[21] ``yaṃ tesaṃ vacanaṃ vuttaṃ, gihīdhamme sukhāvahaṃ. <br/><br/>[22] taṃ me ahosi kaṭhinaṃ, tatta {santatta (ka0)} phālasamaṃ viya.. <br/><br/>[03] 38^b^.^eb^ <br/><br/>[21] ``te maṃ tadā ukkhipantaṃ, pucchiṃsu patthitaṃ mama. <br/><br/>[22] `kiṃ tvaṃ patthayase samma, yadi kāme na bhuñjasi'.. <br/><br/>[03] 39^b^.^eb^ <br/><br/>[21] ``tesāhaṃ evamavacaṃ, atthakāmo hitesinaṃ. <br/><br/>[22] `nāhaṃ patthemi gihībhāvaṃ, nekkhammābhirato ahaṃ'.. <br/><br/>[03] 40^b^.^eb^ <br/><br/>[21] ``te mayhaṃ vacanaṃ sutvā, pitumātu ca sāvayuṃ. <br/><br/>[22] mātāpitā evamāhu, `sabbeva pabbajāma bho'.. <br/><br/>[03] 41^b^.^eb^ <br/><br/>[21] ``ubho ^a^T2.0584^ea^ mātāpitā mayhaṃ, bhaginī ca satta bhātaro. <br/><br/>[22] amitadhanaṃ chaḍḍayitvā, pāvisimhā mahāvana''nti.. <br/><br/>[06] bhisacariyaṃ catutthaṃ. 


volume: 108
item: 24
title: yudhañjayacariyā^somanassacariyā^ayogharacariyā^bhisacariyā^soṇapaṇḍitacariyā
content:
  [03] 42^b^.^eb^ <br/><br/>[21] ``punāparaṃ ^a^V2.0398^ea^ yadā homi, nagare brahmavaḍḍhane. <br/><br/>[22] tattha kulavare seṭṭhe, mahāsāle ajāyahaṃ.. <br/><br/>[03] 43^b^.^eb^ <br/><br/>[21] ``tadāpi lokaṃ disvāna, andhībhūtaṃ tamotthaṭaṃ. <br/><br/>[22] cittaṃ bhavato patikuṭati, tuttavegahataṃ viya.. <br/><br/>[03] 44^b^.^eb^ <br/><br/>[21] ``disvāna vividhaṃ pāpaṃ, evaṃ cintesahaṃ tadā. <br/><br/>[22] `kadāhaṃ gehā nikkhamma, pavisissāmi kānanaṃ'.. <br/><br/>[03] 45^b^.^eb^ <br/><br/>[21] ``tadāpi maṃ nimantesuṃ, kāmabhogehi ñātayo. <br/><br/>[22] tesampi chandamācikkhiṃ, `mā nimantetha tehi maṃ'.. <br/><br/>[03] 46^b^.^eb^ <br/><br/>[21] ``yo ^a^M2.0412^ea^ me kaniṭṭhako bhātā, nando nāmāsi paṇḍito. <br/><br/>[22] sopi maṃ anusikkhanto, pabbajjaṃ samarocayi.. <br/><br/>[03] 47^b^.^eb^ <br/><br/>[21] ``ahaṃ soṇo ca nando ca, ubho mātāpitā mama. <br/><br/>[22] tadāpi bhoge chaḍḍetvā, pāvisimhā mahāvana''nti.. <br/><br/>[06] soṇapaṇḍitacariyaṃ pañcamaṃ. 


volume: 108
item: 25
title: somanassacariyā^ayogharacariyā^bhisacariyā^soṇapaṇḍitacariyā^temiyacariyā
content:
  [03] 48^b^.^eb^ <br/><br/>[21] ``punāparaṃ ^a^T2.0585^ea^ ^a^P0.0096^ea^ yadā homi, kāsirājassa  atrajo. <br/><br/>[22] mūgapakkhoti nāmena, temiyoti vadanti maṃ.. <br/><br/>[03] 49^b^.^eb^ <br/><br/>[21] ``soḷasitthisahassānaṃ, na vijjati pumo tadā {sadā (sī0)}. <br/><br/>[22] ahorattānaṃ accayena, nibbatto ahamekako.. <br/><br/>[03] 50^b^.^eb^ <br/><br/>[21] ``kicchā laddhaṃ piyaṃ puttaṃ, abhijātaṃ jutindharaṃ. <br/><br/>[22] setacchattaṃ dhārayitvāna, sayane poseti maṃ pitā.. <br/><br/>[03] 51^b^.^eb^ <br/><br/>[21] ``niddāyamāno sayanavare, pabujjhitvānahaṃ tadā. <br/><br/>[22] addasaṃ paṇḍaraṃ chattaṃ, yenāhaṃ nirayaṃ gato.. <br/><br/>[03] 52^b^.^eb^ <br/><br/>[21] ``saha ^a^V2.0399^ea^ diṭṭhassa me chattaṃ, tāso uppajji bheravo. <br/><br/>[22] vinicchayaṃ samāpanno, `kathāhaṃ imaṃ muñcissaṃ'.. <br/><br/>[03] 53^b^.^eb^ <br/><br/>[21] ``pubbasālohitā mayhaṃ, devatā atthakāminī. <br/><br/>[22] sā maṃ disvāna dukkhitaṃ, tīsu ṭhānesu yojayi.. <br/><br/>[03] 54^b^.^eb^ <br/><br/>[21] ```mā paṇḍiccayaṃ vibhāvaya, bālamato bhava  sabbapāṇinaṃ. <br/><br/>[22] sabbo taṃ jano ocināyatu, evaṃ tava attho  bhavissati'.. <br/><br/>[03] 55^b^.^eb^ <br/><br/>[21] ``evaṃ vuttāyahaṃ tassā, idaṃ vacanamabraviṃ. <br/><br/>[22] `karomi te taṃ vacanaṃ, yaṃ tvaṃ bhaṇasi devate. <br/><br/>[22] atthakāmāsi me amma, hitakāmāsi devate'.. <br/><br/>[03] 56^b^.^eb^ <br/><br/>[21] ``tassāhaṃ vacanaṃ sutvā, sāgareva thalaṃ labhiṃ. <br/><br/>[22] haṭṭho ^a^T2.0586^ea^ saṃviggamānaso, tayo aṅge adhiṭṭhahiṃ.. <br/><br/>[03] 57^b^.^eb^ <br/><br/>[21] ``mūgo ^a^M2.0413^ea^ ahosiṃ badhiro, pakkho gativivajjito. <br/><br/>[22] ete aṅge adhiṭṭhāya, vassāni soḷasaṃ vasiṃ.. <br/><br/>[03] 58^b^.^eb^ <br/><br/>[21] ``tato me hatthapāde ca, jivhaṃ sotañca maddiya. <br/><br/>[22] anūnataṃ me passitvā, `kāḷakaṇṇī'ti nindisuṃ.. <br/><br/>[03] 59^b^.^eb^ <br/><br/>[21] ``tato jānapadā sabbe, senāpatipurohitā. <br/><br/>[22] sabbe ekamanā hutvā, chaḍḍanaṃ anumodisuṃ.. <br/><br/>[03] 60^b^.^eb^ <br/><br/>[21] ``sohaṃ tesaṃ matiṃ sutvā, haṭṭho saṃviggamānaso. <br/><br/>[22] yassatthāya tapociṇṇo, so me attho samijjhatha.. <br/><br/>[03] 61^b^.^eb^ <br/><br/>[21] ``nhāpetvā anulimpitvā, veṭhetvā rājaveṭhanaṃ. <br/><br/>[22] chattena abhisiñcitvā, kāresuṃ puraṃ padakkhiṇaṃ.. <br/><br/>[03] 62^b^.^eb^ <br/><br/>[21] ``sattāhaṃ dhārayitvāna, uggate ravimaṇḍale. <br/><br/>[22] rathena maṃ nīharitvā, sārathī vanamupāgami.. <br/><br/>[03] 63^b^.^eb^ <br/><br/>[21] ``ekokāse ^a^P0.0097^ea^ rathaṃ katvā, sajjassaṃ hatthamuccito  {hatthamuñcito (sī0 syā0)}. <br/><br/>[22] sārathī khaṇatī kāsuṃ, nikhātuṃ pathaviyā mamaṃ.. <br/><br/>[03] 64^b^.^eb^ <br/><br/>[21] ``adhiṭṭhitamadhiṭṭhānaṃ, tajjento vividhakāraṇā. <br/><br/>[22] na bhindiṃ tamadhiṭṭhānaṃ, bodhiyāyeva kāraṇā.. <br/><br/>[03] 65^b^.^eb^ <br/><br/>[21] ``mātāpitā na me dessā, attā me na ca dessiyo. <br/><br/>[22] sabbaññutaṃ piyaṃ mayhaṃ, tasmā vatamadhiṭṭhahiṃ.. <br/><br/>[03] 66^b^.^eb^ <br/><br/>[21] ``ete ^a^T2.0587^ea^ ^a^V2.0400^ea^ aṅge adhiṭṭhāya, vassāni soḷasaṃ vasiṃ. <br/><br/>[22] adhiṭṭhānena me samo natthi, esā me  adhiṭṭhānapāramī''ti.. <br/><br/>[06] temiyacariyaṃ chaṭṭhaṃ. 


volume: 108
item: 26
title: ayogharacariyā^bhisacariyā^soṇapaṇḍitacariyā^temiyacariyā^kapirājacariyā
content:
  [03] 67^b^.^eb^ <br/><br/>[21] ``yadā ahaṃ kapi āsiṃ, nadīkūle darīsaye. <br/><br/>[22] pīḷito susumārena, gamanaṃ na labhāmahaṃ.. <br/><br/>[03] 68^b^.^eb^ <br/><br/>[21] ``yamhokāse ^a^M2.0414^ea^ ahaṃ ṭhatvā, orā pāraṃ patāmahaṃ. <br/><br/>[22] tatthacchi sattu vadhako, kumbhīlo luddadassano.. <br/><br/>[03] 69^b^.^eb^ <br/><br/>[21] ``so maṃ asaṃsi `ehī'ti, `ahaṃpemī'ti taṃ vatiṃ. <br/><br/>[22] tassa matthakamakkamma, parakūle patiṭṭhahiṃ.. <br/><br/>[03] 70^b^.^eb^ <br/><br/>[21] ``na tassa alikaṃ bhaṇitaṃ, yathā vācaṃ akāsahaṃ. <br/><br/>[22] saccena me samo natthi, esā me saccapāramī''ti.. <br/><br/>[06] kapirājacariyaṃ sattamaṃ. 


volume: 108
item: 27
title: bhisacariyā^soṇapaṇḍitacariyā^temiyacariyā^kapirājacariyā^saccatāpasacariyā
content:
  [03] 71^b^.^eb^ <br/><br/>[21] ``punāparaṃ yadā homi, tāpaso saccasavhayo. <br/><br/>[22] saccena lokaṃ pālesiṃ, samaggaṃ janamakāsaha''nti.. <br/><br/>[06] saccatāpasacariyaṃ aṭṭhamaṃ. 


volume: 108
item: 28
title: soṇapaṇḍitacariyā^temiyacariyā^kapirājacariyā^saccatāpasacariyā^vaṭṭapotakacariyā
content:
  [03] 72^b^.^eb^ <br/><br/>[21] ``punāparaṃ ^a^T2.0588^ea^ ^a^V2.0401^ea^ ^a^P0.0098^ea^ yadā homi, magadhe  vaṭṭapotako. <br/><br/>[22] ajātapakkho taruṇo, maṃsapesi kulāvake.. <br/><br/>[03] 73^b^.^eb^ <br/><br/>[21] ``mukhatuṇḍakenāharitvā {mukhatuṇḍenāharitvā (sī0)}, mātā posayatī mamaṃ. <br/><br/>[22] tassā phassena jīvāmi, natthi me kāyikaṃ balaṃ.. <br/><br/>[03] 74^b^.^eb^ <br/><br/>[21] ``saṃvacchare gimhasamaye, davaḍāho {vanadāho (ka0)} padippati. <br/><br/>[22] upagacchati amhākaṃ, pāvako kaṇhavattanī.. <br/><br/>[03] 75^b^.^eb^ <br/><br/>[21] ``dhamadhamā itievaṃ, saddāyanto mahāsikhī. <br/><br/>[22] anupubbena jhāpento, aggi mamamupāgami.. <br/><br/>[03] 76^b^.^eb^ <br/><br/>[21] ``aggivegabhayātītā, tasitā mātāpitā mama. <br/><br/>[22] kulāvake maṃ chaḍḍetvā, attānaṃ parimocayuṃ.. <br/><br/>[03] 77^b^.^eb^ <br/><br/>[21] ``pāde ^a^M2.0415^ea^ pakkhe pajahāmi, natthi me kāyikaṃ balaṃ. <br/><br/>[22] sohaṃ agatiko tattha, evaṃ cintesahaṃ tadā.. <br/><br/>[03] 78^b^.^eb^ <br/><br/>[21] ```yesāhaṃ upadhāveyyaṃ, bhīto tasitavedhito. <br/><br/>[22] te maṃ ohāya pakkantā, kathaṃ me ajja kātave.. <br/><br/>[03] 79^b^.^eb^ <br/><br/>[21] ```atthi loke sīlaguṇo, saccaṃ soceyyanuddayā. <br/><br/>[22] tena saccena kāhāmi, saccakiriyamuttamaṃ.. <br/><br/>[03] 80^b^.^eb^ <br/><br/>[21] ```āvejjetvā dhammabalaṃ, saritvā pubbake jine. <br/><br/>[22] saccabalamavassāya, saccakiriyamakāsahaṃ.. <br/><br/>[03] 81^b^.^eb^ <br/><br/>[21] ```santi ^a^T2.0589^ea^ pakkhā apatanā, santi pādā avañcanā. <br/><br/>[22] mātāpitā ca nikkhantā, jātaveda paṭikkama'.. <br/><br/>[03] 82^b^.^eb^ <br/><br/>[21] ``sahasacce kate mayhaṃ, mahāpajjalito sikhī. <br/><br/>[27] vajjesi soḷasakarīsāni, udakaṃ patvā yathā sikhī. <br/><br/>[22] saccena me samo natthi, esā me saccapāramī''ti.. <br/><br/>[06] vaṭṭapotakacariyaṃ navamaṃ. 


volume: 108
item: 29
title: temiyacariyā^kapirājacariyā^saccatāpasacariyā^vaṭṭapotakacariyā^maccharājacariyā
content:
  [03] 83^b^.^eb^ <br/><br/>[21] ``punāparaṃ ^a^V2.0402^ea^ ^a^P0.0099^ea^ yadā homi, maccharājā  mahāsare. <br/><br/>[22] uṇhe sūriyasantāpe, sare udaka khīyatha.. <br/><br/>[03] 84^b^.^eb^ <br/><br/>[21] ``tato kākā ca gijjhā ca, kaṅkā {bakā (sī0)} kulalasenakā. <br/><br/>[22] bhakkhayanti divārattiṃ, macche upanisīdiya.. <br/><br/>[03] 85^b^.^eb^ <br/><br/>[21] ``evaṃ cintesahaṃ tattha, saha ñātīhi pīḷito. <br/><br/>[22] `kena nu kho upāyena, ñātī dukkhā pamocaye'.. <br/><br/>[03] 86^b^.^eb^ <br/><br/>[21] ``vicintayitvā dhammatthaṃ, saccaṃ addasa passayaṃ. <br/><br/>[22] sacce ṭhatvā pamocesiṃ, ñātīnaṃ taṃ atikkhayaṃ.. <br/><br/>[03] 87^b^.^eb^ <br/><br/>[21] ``anussaritvā sataṃ dhammaṃ, paramatthaṃ vicintayaṃ. <br/><br/>[22] akāsi saccakiriyaṃ, yaṃ loke dhuvasassataṃ.. <br/><br/>[03] 88^b^.^eb^ <br/><br/>[21] ```yato ^a^M2.0416^ea^ sarāmi attānaṃ, yato pattosmi viññutaṃ. <br/><br/>[22] nābhijānāmi sañcicca, ekapāṇampi hiṃsitaṃ.. <br/><br/>[03] 89^b^.^eb^ <br/><br/>[21] ```etena ^a^T2.0590^ea^ saccavajjena, pajjunno abhivassatu. <br/><br/>[27] abhitthanaya pajjunna, nidhiṃ kākassa nāsaya. <br/><br/>[22] kākaṃ sokāya randhehi, macche sokā pamocaya'.. <br/><br/>[03] 90^b^.^eb^ <br/><br/>[21] ``sahakate saccavare, pajjunno abhigajjiya. <br/><br/>[22] thalaṃ ninnañca pūrento, khaṇena abhivassatha.. <br/><br/>[03] 91^b^.^eb^ <br/><br/>[21] ``evarūpaṃ saccavaraṃ, katvā vīriyamuttamaṃ. <br/><br/>[22] vassāpesiṃ mahāmeghaṃ, saccatejabalassito. <br/><br/>[22] saccena me samo natthi, esā me saccapāramī''ti.. <br/><br/>[06] maccharājacariyaṃ dasamaṃ. 


volume: 108
item: 30
title: kapirājacariyā^saccatāpasacariyā^vaṭṭapotakacariyā^maccharājacariyā^kaṇhadīpāyanacariyā
content:
  [03] 92^b^.^eb^ <br/><br/>[21] ``punāparaṃ ^a^V2.0403^ea^ yadā homi, kaṇhadīpāyano isi. <br/><br/>[22] paropaññāsavassāni, anabhiratocariṃ ahaṃ.. <br/><br/>[03] 93^b^.^eb^ <br/><br/>[21] ``na koci etaṃ jānāti, anabhiratimanaṃ mama. <br/><br/>[22] ahañhi kassaci nācikkhiṃ, arati me carati mānase.. <br/><br/>[03] 94^b^.^eb^ <br/><br/>[21] ``sabrahmacārī ^a^P0.0100^ea^ maṇḍabyo, sahāyo me  mahāisi. <br/><br/>[22] pubbakammasamāyutto, sūlamāropanaṃ labhi.. <br/><br/>[03] 95^b^.^eb^ <br/><br/>[21] ``tamahaṃ upaṭṭhahitvāna, ārogyamanupāpayiṃ. <br/><br/>[22] āpucchitvāna āgañchiṃ, yaṃ mayhaṃ sakamassamaṃ.. <br/><br/>[03] 96^b^.^eb^ <br/><br/>[21] ``sahāyo ^a^T2.0591^ea^ brāhmaṇo mayhaṃ, bhariyaṃ ādāya puttakaṃ. <br/><br/>[22] tayo janā samāgantvā, āgañchuṃ pāhunāgataṃ.. <br/><br/>[03] 97^b^.^eb^ <br/><br/>[21] ``sammodamāno tehi saha, nisinno sakamassame. <br/><br/>[22] dārako vaṭṭamanukkhipaṃ, āsīvisamakopayi.. <br/><br/>[03] 98^b^.^eb^ <br/><br/>[21] ``tato so vaṭṭagataṃ maggaṃ, anvesanto kumārako. <br/><br/>[22] āsīvisassa hatthena, uttamaṅgaṃ parāmasi.. <br/><br/>[03] 99^b^.^eb^ <br/><br/>[21] ``tassa ^a^M2.0417^ea^ āmasane kuddho, sappo visabalassito. <br/><br/>[22] kupito paramakopena, aḍaṃsi dārakaṃ khaṇe.. <br/><br/>[03] 100^b^.^eb^ <br/><br/>[21] ``sahadaṭṭho āsīvisena {ativisena (pī0 ka0)},   dārako papati {patati (ka0)} bhūmiyaṃ. <br/><br/>[22] tenāhaṃ dukkhito āsiṃ, mama vāhasi taṃ dukkhaṃ.. <br/><br/>[03] 101^b^.^eb^ <br/><br/>[21] ``tyāhaṃ assāsayitvāna, dukkhite sokasallite. <br/><br/>[22] paṭhamaṃ akāsiṃ kiriyaṃ, aggaṃ saccaṃ varuttamaṃ.. <br/><br/>[03] 102^b^.^eb^ <br/><br/>[21] ```sattāhamevāhaṃ pasannacitto, puññatthiko acariṃ  brahmacariyaṃ. <br/><br/>[22] athāparaṃ yaṃ caritaṃ mamedaṃ, vassāni paññāsasamādhikāni.. <br/><br/>[03] 103^b^.^eb^ <br/><br/>[21] ```akāmako vāhi ahaṃ carāmi, etena saccena  suvatthi hotu. <br/><br/>[22] hataṃ visaṃ jīvatu yaññadatto'.. <br/><br/>[03] 104^b^.^eb^ <br/><br/>[21] ``saha ^a^T2.0592^ea^ ^a^V2.0404^ea^ sacce kate mayhaṃ, visavegena vedhito. <br/><br/>[27] abujjhitvāna vuṭṭhāsi, arogo cāsi māṇavo. <br/><br/>[22] saccena me samo natthi, esā me saccapāramī''ti.. <br/><br/>[06] kaṇhadīpāyanacariyaṃ ekādasamaṃ. 


volume: 108
item: 31
title: saccatāpasacariyā^vaṭṭapotakacariyā^maccharājacariyā^kaṇhadīpāyanacariyā^sutasomacariyā
content:
  [03] 105^b^.^eb^ <br/><br/>[21] ``punāparaṃ yadā homi, sutasomo mahīpati. <br/><br/>[22] gahito porisādena, brāhmaṇe saṅgaraṃ sariṃ.. <br/><br/>[03] 106^b^.^eb^ <br/><br/>[21] ``khattiyānaṃ ekasataṃ, āvuṇitvā karattale. <br/><br/>[22] etesaṃ pamilāpetvā, yaññatthe upanayī mamaṃ.. <br/><br/>[03] 107^b^.^eb^ <br/><br/>[21] ``apucchi ^a^P0.0101^ea^ maṃ porisādo, `kiṃ tvaṃ  icchasi nissajaṃ. <br/><br/>[22] yathāmati te kāhāmi, yadi me tvaṃ punehisi'.. <br/><br/>[03] 108^b^.^eb^ <br/><br/>[21] ``tassa ^a^M2.0418^ea^ paṭissuṇitvāna, paṇhe āgamanaṃ mama. <br/><br/>[22] upagantvā puraṃ rammaṃ, rajjaṃ niyyādayiṃ tadā.. <br/><br/>[03] 109^b^.^eb^ <br/><br/>[21] ``anussaritvā sataṃ dhammaṃ, pubbakaṃ jinasevitaṃ. <br/><br/>[22] brāhmaṇassa dhanaṃ datvā, porisādaṃ upāgamiṃ.. <br/><br/>[03] 110^b^.^eb^ <br/><br/>[21] ``natthi me saṃsayo tattha, ghātayissati vā na vā. <br/><br/>[27] saccavācānurakkhanto, jīvitaṃ cajitumupāgamiṃ. <br/><br/>[22] saccena me samo natthi, esā me saccapāramī''ti.. <br/><br/>[06] sutasomacariyaṃ dvādasamaṃ. 


volume: 108
item: 32
title: vaṭṭapotakacariyā^maccharājacariyā^kaṇhadīpāyanacariyā^sutasomacariyā^suvaṇṇasāmacariyā
content:
  [03] 111^b^.^eb^ <br/><br/>[21] ``sāmo ^a^T2.0593^ea^ ^a^V2.0405^ea^ yadā vane āsiṃ, sakkena abhinimmito. <br/><br/>[22] pavane sīhabyagghe ca, mettāyamupanāmayiṃ.. <br/><br/>[03] 112^b^.^eb^ <br/><br/>[21] ``sīhabyagghehi dīpīhi, acchehi mahisehi ca. <br/><br/>[22] pasadamigavarāhehi, parivāretvā vane vasiṃ.. <br/><br/>[03] 113^b^.^eb^ <br/><br/>[21] ``na maṃ koci uttasati, napi bhāyāmi kassaci. <br/><br/>[22] mettābalenupatthaddho, ramāmi pavane tadā''ti.. <br/><br/>[06] suvaṇṇasāmacariyaṃ terasamaṃ. 


volume: 108
item: 33
title: maccharājacariyā^kaṇhadīpāyanacariyā^sutasomacariyā^suvaṇṇasāmacariyā^ekarājacariyā
content:
  [03] 114^b^.^eb^ <br/><br/>[21] ``punāparaṃ yadā homi, ekarājāti vissuto. <br/><br/>[22] paramaṃ sīlaṃ adhiṭṭhāya, pasāsāmi mahāmahiṃ.. <br/><br/>[03] 115^b^.^eb^ <br/><br/>[21] ``dasa kusalakammapathe, vattāmi anavasesato. <br/><br/>[22] catūhi saṅgahavatthūhi, saṅgaṇhāmi {saṅgahāmi (ka0)} mahājanaṃ.. <br/><br/>[03] 116^b^.^eb^ <br/><br/>[21] ``evaṃ me appamattassa, idha loke parattha ca. <br/><br/>[22] dabbaseno ^a^P0.0102^ea^ upagantvā, acchindanto puraṃ  mama.. <br/><br/>[03] 117^b^.^eb^ <br/><br/>[21] ``rājūpajīve ^a^M2.0419^ea^ nigame, sabalaṭṭhe saraṭṭhake. <br/><br/>[22] sabbaṃ hatthagataṃ katvā, kāsuyā nikhaṇī mamaṃ.. <br/><br/>[03] 118^b^.^eb^ <br/><br/>[21] ``amaccamaṇḍalaṃ rajjaṃ, phītaṃ antepuraṃ mama. <br/><br/>[22] acchinditvāna gahitaṃ, piyaṃ puttaṃva passahaṃ. <br/><br/>[22] mettāya me samo natthi, esā me mettāpāramī''ti.. <br/><br/>[06] ekarājacariyaṃ cuddasamaṃ. 


volume: 108
item: 34
title: kaṇhadīpāyanacariyā^sutasomacariyā^suvaṇṇasāmacariyā^ekarājacariyā^mahālomahaṃsacariyā
content:
  [03] 119^b^.^eb^ <br/><br/>[21] ``susāne ^a^T2.0594^ea^ ^a^V2.0406^ea^ seyyaṃ kappemi, chavaṭṭhikaṃ upanidhāyahaṃ. <br/><br/>[22] gāmaṇḍalā {gomaṇḍalā (sī0), gāmamaṇḍalā (syā0)} upāgantvā, rūpaṃ dassentinappakaṃ.. <br/><br/>[03] 120^b^.^eb^ <br/><br/>[21] ``apare gandhamālañca, bhojanaṃ vividhaṃ bahuṃ. <br/><br/>[22] upāyanānūpanenti, haṭṭhā saṃviggamānasā.. <br/><br/>[03] 121^b^.^eb^ <br/><br/>[21] ``ye me dukkhaṃ upaharanti, ye ca denti sukhaṃ mama. <br/><br/>[22] sabbesaṃ samako homi, dayā kopo na vijjati.. <br/><br/>[03] 122^b^.^eb^ <br/><br/>[21] ``sukhadukkhe tulābhūto, yasesu ayasesu ca. <br/><br/>[22] sabbattha samako homi, esā me upekkhāpāramī''ti.. <br/><br/>[06] mahālomahaṃsacariyaṃ pannarasamaṃ. <br/><br/>[06] yudhañjayavaggo tatiyo. 


volume: 108
item: 35
title: sutasomacariyā^suvaṇṇasāmacariyā^uddānagāthā^^
content:
  [01] tassuddānaṃ -- <br/><br/>[21] yudhañjayo somanasso, ayogharabhisena ca. <br/><br/>[22] soṇanando mūgapakkho, kapirājā saccasavhayo.. <br/><br/>[21] vaṭṭako maccharājā ca, kaṇhadīpāyano isi. <br/><br/>[27] sutasomo puna āsiṃ {āsi (syā0)}, sāmo ca ekarājahu. <br/><br/>[22] upekkhāpāramī āsi, iti vutthaṃ {vuttaṃ (sabbattha) aṭṭhakathā oloketabbā} mahesinā.. <br/><br/>[21] evaṃ ^a^M2.0420^ea^ bahubbidhaṃ dukkhaṃ, sampattī ca bahubbidhā {sampatti ca bahuvidhā (sī0),  sampattiṃ ca bahuvidhaṃ (ka0)}. <br/><br/>[22] bhavābhave anubhavitvā, patto sambodhimuttamaṃ.. <br/><br/>[21] datvā dātabbakaṃ dānaṃ, sīlaṃ pūretvā asesato. <br/><br/>[22] nekkhamme pāramiṃ gantvā, patto sambodhimuttamaṃ.. <br/><br/>[21] paṇḍite ^a^T2.0595^ea^ paripucchitvā, vīriyaṃ katvāna muttamaṃ. <br/><br/>[22] khantiyā pāramiṃ gantvā, patto sambodhimuttamaṃ.. <br/><br/>[21] katvā daḷhamadhiṭṭhānaṃ, saccavācānurakkhiya. <br/><br/>[22] mettāya ^a^P0.0103^ea^ pāramiṃ gantvā, patto  sambodhimuttamaṃ.. <br/><br/>[21] lābhālābhe ^a^V2.0407^ea^ yasāyase, sammānanāvamānane. <br/><br/>[22] sabbattha samako hutvā, patto sambodhimuttamaṃ.. <br/><br/>[21] kosajjaṃ bhayato disvā, vīriyārambhañca khemato. <br/><br/>[22] āraddhavīriyā hotha, esā buddhānusāsanī.. <br/><br/>[21] vivādaṃ bhayato disvā, avivādañca khemato. <br/><br/>[22] samaggā sakhilā hotha, esā buddhānusāsanī.. <br/><br/>[21] pamādaṃ bhayato disvā, appamādañca khemato. <br/><br/>[22] bhāvethaṭṭhaṅgikaṃ maggaṃ, esā buddhānusāsanī..<br/><br/>[03] itthaṃ sudaṃ bhagavā attano pubbacariyaṃ sambhāvayamāno  buddhāpadāniyaṃ nāma dhammapariyāyaṃ abhāsitthāti. <br/><br/>[06] cariyāpiṭakaṃ niṭṭhitaṃ.


volume: 109
item: 0
title: ^^ganthārambhakathā^^
content:
  [21] cariyā ^a^M0.0001^ea^ ^a^V0.0001^ea^ ^a^P0.0001^ea^ sabbalokassa, hitā yassa  mahesino. <br/><br/>[22] acinteyyānubhāvaṃ taṃ, vande ^b^lokagganāyakaṃ^eb^.. <br/><br/>[21] vijjācaraṇasampannā, yena nīyanti lokato. <br/><br/>[22] vande tamuttamaṃ ^b^dhammaṃ,^eb^ sammāsambuddhapūjitaṃ.. <br/><br/>[21] sīlādiguṇasampanno, ṭhito maggaphalesu yo. <br/><br/>[22] vande ^b^ariyasaṅghaṃ^eb^ taṃ, puññakkhettaṃ anuttaraṃ.. <br/><br/>[21] vandanājanitaṃ ^a^V0.0002^ea^ puññaṃ, iti yaṃ ratanattaye. <br/><br/>[22] hatantarāyo sabbattha, hutvāhaṃ tassa tejasā.. <br/><br/>[21] imasmiṃ bhaddakappasmiṃ, sambhatā yā sudukkarā. <br/><br/>[22] ukkaṃsapāramippattā, dānapāramitādayo.. <br/><br/>[21] tāsaṃ sambodhicariyānaṃ, ānubhāvavibhāvanaṃ. <br/><br/>[22] sakkesu nigrodhārāme, vasantena mahesinā.. <br/><br/>[21] yaṃ dhammasenāpatino, sabbasāvakaketuno. <br/><br/>[22] lokanāthena ^b^cariyā-piṭakaṃ^eb^ nāma desitaṃ.. <br/><br/>[21] yaṃ khuddakanikāyasmiṃ, saṅgāyiṃsu mahesayo. <br/><br/>[22] dhammasaṅgāhakā satthu, hetusampattidīpanaṃ.. <br/><br/>[21] tassa ^a^M0.0002^ea^ sambodhisambhāra-vibhāganayayogato. <br/><br/>[22] kiñcāpi dukkarā kātuṃ, ^b^atthasaṃvaṇṇanā^eb^ mayā.. <br/><br/>[21] saha saṃvaṇṇanaṃ yasmā, dharate satthu sāsanaṃ. <br/><br/>[22] pubbācariyasīhānaṃ, tiṭṭhateva vinicchayo.. <br/><br/>[21] tasmā taṃ avalambitvā, ogāhitvā ca sabbaso. <br/><br/>[22] jātakānupanissāya, porāṇaṭṭhakathānayaṃ.. <br/><br/>[21] nissitaṃ ^a^P0.0002^ea^ vācanāmaggaṃ, suvisuddhamanākulaṃ. <br/><br/>[22] ^b^mahāvihāravāsīnaṃ,^eb^ nipuṇatthavinicchayaṃ.. <br/><br/>[21] nītaneyyatthabhedā ca, pāramī paridīpayaṃ. <br/><br/>[22] karissāmi taṃ ^b^cariyā-piṭakassatthavaṇṇanaṃ^eb^.. <br/><br/>[21] iti ^a^V0.0003^ea^ ākaṅkhamānassa, saddhammassa ciraṭṭhitiṃ. <br/><br/>[22] vibhajantassa tassatthaṃ, nisāmayatha sādhavoti..<br/><br/>[03] tattha ^b^cariyāpiṭaka^eb^nti kenaṭṭhena cariyāpiṭakaṃ? atītāsu  jātīsu satthu cariyānubhāvappakāsinī pariyattīti katvā,  pariyattiattho hi ayaṃ piṭakasaddo, ``mā  piṭakasampadānenā''tiādīsu (a0 ni0  3.66) viya. atha vā  yasmā sā pariyatti tasseva satthu purimajātīsu cariyānaṃ  ānubhāvappakāsanena bhājanabhūtā, tasmāpi ``cariyāpiṭaka''nti  vuccati, bhājanatthopi hi piṭakasaddo niddiṭṭho ``atha puriso  āgaccheyya, kudālapiṭakaṃ ādāyā''tiādīsu (ma0 ni0 1.228;  a0 ni0  3.70) viya. taṃ panetaṃ ^b^cariyāpiṭakaṃ^eb^  vinayapiṭakaṃ, suttantapiṭakaṃ, abhidhammapiṭakanti tīsu piṭakesu  ^b^suttantapiṭaka^eb^pariyāpannaṃ. dīghanikāyo, majjhimanikāyo,  saṃyuttanikāyo, aṅguttaranikāyo, khuddakanikāyoti pañcasu nikāyesu  ^b^khuddakanikāya^eb^pariyāpannaṃ. suttaṃ, geyyaṃ, veyyākaraṇaṃ, gāthā,  udānaṃ, itivuttakaṃ, jātakaṃ, abbhutadhammaṃ, vedallanti navasu sāsanaṅgesu  ^b^gāthā^eb^saṅgahaṃ. <br/><br/>[21] ``dvāsīti buddhato gaṇhiṃ, dvesahassāni bhikkhuto. <br/><br/>[22] caturāsīti sahassāni, ye me dhammā pavattino''ti..  (theragā0 1027) -- <br/><br/>[25] evaṃ ^a^M0.0003^ea^ dhammabhaṇḍāgārikena paṭiññātesu caturāsītiyā  dhammakkhandhasahassesu katipayadhammakkhandhasaṅgahaṃ. vaggato  akittivaggo, hatthināgavaggo, yudhañjayavaggoti vaggattayasaṅgahaṃ.  cariyato akittivagge dasa, hatthināgavagge dasa, yudhañjayavagge  pañcadasāti pañcatiṃsacariyāsaṅgahaṃ. tīsu vaggesu ^b^akittivaggo^eb^  ādi, cariyāsu ^b^akitticariyā^eb^. tassāpi -- <br/><br/>[21] ``kappe ca satasahasse, caturo ca asaṅkhiye. <br/><br/>[22] etthantare yaṃ caritaṃ, sabbaṃ taṃ bodhipācana''nti.. -- <br/><br/>[25] ayaṃ gāthā ādi. tassa ito pabhuti anukkamena  atthasaṃvaṇṇanā hoti. <br/><br/>[06] ganthārambhakathā niṭṭhitā. 


volume: 109
item: 1
title: ^ganthārambhakathā^nidānakathā^^
content:
  [03] sā ^a^V0.0004^ea^ panāyaṃ atthasaṃvaṇṇanā yasmā dūrenidānaṃ, avidūrenidānaṃ,  santikenidānanti imāni tīṇi nidānāni ^a^P0.0003^ea^ dassetvā  vuccamānā suṇantehi samudāgamato paṭṭhāya suṭṭhu viññātā nāma hoti.  tasmā tesaṃ nidānānaṃ ayaṃ vibhāgo veditabbo.<br/><br/>[03] ^b^dīpaṅkara^eb^dasabalassa pādamūlasmiñhi katābhinīhārassa  mahābodhisattassa yāva tusitabhavane nibbatti, tāva pavatto kathāmaggo  ^b^dūrenidānaṃ^eb^ nāma. tusitabhavanato paṭṭhāya yāva bodhimaṇḍe  sabbaññutaññāṇappatti, tāva pavatto kathāmaggo ^b^avidūrenidānaṃ^eb^  nāma. mahābodhimaṇḍato pana paṭṭhāya yāva paccuppannavatthu, tāva pavatto  kathāmaggo ^b^santikenidānaṃ^eb^ nāma. imesu tīsu nidānesu yasmā  dūrenidānāvidūrenidānāni sabbasādhāraṇāni, tasmā tāni  ^b^jātakaṭṭhakathāyaṃ^eb^ (jā0 aṭṭha0 1ḍūrenidānakathā)  vitthāritanayeneva vitthārato veditabbāni. santikenidāne pana  atthi visesoti tiṇṇampi nidānānaṃ ayamādito paṭṭhāya  saṅkhepakathā.<br/><br/>[03] dīpaṅkarassa ^a^M0.0004^ea^ bhagavato pādamūle katābhinīhāro bodhisattabhūto  lokanātho attano abhinīhārānurūpaṃ samattiṃsapāramiyo pūretvā,  sabbaññutaññāṇasambhāraṃ matthakaṃ pāpetvā, tusitabhavane nibbatto  buddhabhāvāya uppattikālaṃ āgamayamāno, tattha yāvatāyukaṃ ṭhatvā tato  cuto sakyarājakule paṭisandhiṃ gahetvā anantena parihārena mahantena  sirisobhaggena vaḍḍhamāno anukkamena yobbanaṃ patvā ekūnatiṃse  vayasmiṃ katamahābhinikkhamano, chabbassāni mahāpadhānaṃ padahitvā,  vesākhapuṇṇamāyaṃ bodhirukkhamūle nisinno sūriye anatthaṅgamiteyeva  mārabalaṃ vidhamitvā purimayāme pubbenivāsaṃ anussaritvā,  majjhimayāme dibbacakkhuṃ visodhetvā, pacchimayāme  diyaḍḍhakilesasahassaṃ khepetvā, anuttaraṃ sammāsambodhimabhisambujjhi.<br/><br/>[03] tato tattheva sattasattāhe vītināmetvā, āsāḷhipuṇṇamāyaṃ  bārāṇasiṃ gantvā isipatane migadāye ^b^aññāsikoṇḍañña^eb^ppamukhā  aṭṭhārasa brahmakoṭiyo dhammāmataṃ pāyento, dhammacakkaṃ (saṃ0 ni0   5.1081; mahāva0 13 ādayo; paṭi0 ma0 2.30) pavattetvā,  ^b^yasā^eb^dike veneyye arahatte patiṭṭhāpetvā, te sabbeva saṭṭhi arahante  lokānuggahāya vissajjetvā, uruvelaṃ gacchanto kappāsikavanasaṇḍe  tiṃsa ^b^bhaddavaggiye^eb^ sotāpattiphalādīsu patiṭṭhāpetvā, uruvelaṃ gantvā  aḍḍhuḍḍhāni pāṭihāriyasahassāni ^a^P0.0004^ea^ dassetvā  uruvelakassapādayo sahassajaṭilaparivāre ^b^tebhātikajaṭile^eb^ ^a^V0.0005^ea^  vinetvā, tehi parivuto rājagahanagarūpacāre laṭṭhivanuyyāne nisinno  ^b^bimbisāra^eb^ppamukhe dvādasanahute brāhmaṇagahapatike sāsane  otāretvā, magadharājena kārite veḷuvanavihāre viharati.<br/><br/>[03] athevaṃ bhagavati veḷuvane viharante sāriputtamoggallānesu  aggasāvakaṭṭhāne ṭhapitesu sāvakasannipāte jāte, suddhodanamahārājā  ``putto kira me chabbassāni dukkarakārikaṃ caritvā paramābhisambodhiṃ  patvā pavattitavaradhammacakko rājagahaṃ nissāya veḷuvane viharatī''ti  sutvā dasapurisasahassaparivāre, anukkamena dasa amacce pesesi ``puttaṃ  me idhānetvā dassethā''ti. tesu rājagahaṃ gantvā satthu dhammadesanāya  arahatte patiṭṭhitesu kāḷudāyittherena rañño adhippāye ārocite bhagavā  vīsatisahassakhīṇāsavaparivuto rājagahato nikkhamitvā saṭṭhiyojanaṃ ^a^M0.0005^ea^  kapilavatthuṃ dvīhi māsehi sampāpuṇi. sakyarājāno ``amhākaṃ  ñātiseṭṭhaṃ passissāmā''ti sannipatitvā nigrodhārāmaṃ bhagavato ca  bhikkhusaṅghassa ca vasanayoggaṃ kāretvā, gandhapupphādihatthā paccuggamanaṃ  katvā, satthāraṃ nigrodhārāmaṃ pavesesuṃ. tatra bhagavā  vīsatisahassakhīṇāsavaparivuto paññattavarabuddhāsane nisīdi.  sākiyā mānatthaddhā satthu paṇipātaṃ nākaṃsu. bhagavā tesaṃ ajjhāsayaṃ  oloketvā mānaṃ bhañjitvā te dhammadesanāya bhājane kātuṃ  abhiññāpādakaṃ catutthajjhānaṃ samāpajjitvā vuṭṭhāya ākāsaṃ abbhuggantvā  tesaṃ sīse pādapaṃsuṃ okiramāno viya, kaṇḍambarukkhamūle  katapāṭihāriyasadisaṃ yamakapāṭihāriyaṃ akāsi. rājā taṃ acchariyaṃ  disvā ``ayaṃ loke aggapuggalo''ti vandi. raññā pana vandite te  ṭhātuṃ nāma na sakkonti, sabbepi sākiyā vandiṃsu.<br/><br/>[03] tadā kira bhagavā yamakapāṭihāriyaṃ karonto  lokavivaraṇapāṭihāriyampi akāsi -- yasmiṃ vattamāne manussā  manussaloke yathāṭhitā yathānisinnāva cātumahārājikato paṭṭhāya yāva  akaniṭṭhabhavanā sabbe deve tattha tattha attano bhavane kīḷante  dibbānubhāvena jotante mahatiṃ dibbasampattiṃ anubhavante santāni  samāpattisukhāni ^a^P0.0005^ea^ anubhavante aññamaññaṃ dhammaṃ  sākacchante ca buddhānubhāvena attano maṃsacakkhunāva passanti. tathā  heṭṭhāpathaviyaṃ aṭṭhasu mahānirayesu, soḷasasu ca ussadanirayesu,  lokantaraniraye cāti tattha tattha mahādukkhaṃ anubhavamāne satte  passanti. dasasahassilokadhātuyaṃ devā mahaccadevānubhāvena tathāgataṃ  upasaṅkamitvā acchariyabbhutacittajātā pañjalikā namassamānā  payirupāsanti, buddhaguṇapaṭisaṃyuttā gāthāyo udāharantā thomenti  apphoṭenti hasanti pītisomanassaṃ pavedenti. yaṃ sandhāya vuttaṃ -- <br/><br/>[21] ``bhummā ^a^V0.0006^ea^ mahārājikā tāvatiṃsā, yāmā ca devā  tusitā ca nimmitā. <br/><br/>[22] paranimmitā yepi ca brahmakāyikā, ānanditā  vipulamakaṃsu ghosa''nti.. (bu0 vaṃ0 1.6)<br/><br/>[03] tadā ^a^M0.0006^ea^ hi dasabalo ``atulaṃ attano buddhabalaṃ dassessāmī''ti  mahākaruṇāya samussāhito ākāse dasasahassacakkavāḷasamāgame caṅkamaṃ  māpetvā, dvādasayojanavitthate sabbaratanamaye caṅkame ṭhito yathāvuttaṃ  devamanussanayanavihaṅgānaṃ ekanipātabhūtamacchariyaṃ anaññasādhāraṇaṃ  buddhānaṃ samādhiñāṇānubhāvadīpanaṃ pāṭihāriyaṃ dassetvā, puna tasmiṃ  caṅkame caṅkamanto veneyyānaṃ ajjhāsayānurūpaṃ acinteyyānubhāvāya  anopamāya buddhalīḷāya dhammaṃ desesi. tena vuttaṃ -- <br/><br/>[21] ``na hete jānanti sadevamānusā, buddho ayaṃ  kīdisako naruttamo. <br/><br/>[22] iddhibalaṃ paññābalañca kīdisaṃ, buddhabalaṃ lokahitassa  kīdisaṃ.. <br/><br/>[21] ``na hete jānanti sadevamānusā, buddho ayaṃ edisako  naruttamo. <br/><br/>[22] iddhibalaṃ paññābalañca edisaṃ, buddhabalaṃ lokahitassa  edisaṃ.. <br/><br/>[21] ``handāhaṃ dassayissāmi, buddhabalamanuttaraṃ. <br/><br/>[22] caṅkamaṃ māpayissāmi, nabhe ratanamaṇḍita''nti.. (bu0  vaṃ0 1.3-5).<br/><br/>[03] evaṃ tathāgate attano buddhānubhāvadīpanaṃ pāṭihāriyaṃ ^a^P0.0006^ea^  dassetvā dhammaṃ desente āyasmā dhammasenāpati sāriputto rājagahe  gijjhakūṭapabbate ṭhito dibbacakkhunā passitvā, tena  buddhānubhāvasandassanena acchariyabbhutacittajāto ``handāhaṃ  bhiyyosomattāya buddhānubhāvaṃ lokassa pākaṭaṃ karissāmī''ti  sañjātaparivitakko attano parivārabhūtānaṃ pañcannaṃ bhikkhusatānaṃ tamatthaṃ  ārocetvā iddhiyā ākāsena tāvadeva āgantvā saparivāro bhagavantaṃ  upasaṅkamitvā pañcapatiṭṭhitena vanditvā  dasanakhasamodhānasamujjalamañjaliṃ sirasi paggayha tathāgatassa  mahābhinīhāraṃ pāramiparipūraṇañca pucchi. bhagavā taṃ kāyasakkhiṃ  katvā tattha sannipatitamanussānañceva dasasahassacakkavāḷadevabrahmānañca  attano buddhānubhāvaṃ paridīpayanto ^b^buddhavaṃsaṃ^eb^ desesi. tena vuttaṃ  -- <br/><br/>[21] ``sāriputto ^a^M0.0007^ea^ ^a^V0.0007^ea^ mahāpañño, samādhijjhānakovido. <br/><br/>[22] paññāya pāramippatto, pucchati lokanāyakaṃ.. <br/><br/>[21] ``kīdiso te mahāvīra, abhinīhāro naruttama. <br/><br/>[22] kamhi kāle tayā dhīra, patthitā bodhimuttamā.. <br/><br/>[21] ``dānaṃ sīlañca nekkhammaṃ, paññā vīriyañca kīdisaṃ. <br/><br/>[22] khanti saccamadhiṭṭhānaṃ, mettupekkhā ca kīdisā.. <br/><br/>[21] ``dasa pāramī tayā dhīra, kīdisī lokanāyaka. <br/><br/>[22] kathaṃ upapāramī puṇṇā, paramatthapāramī kathaṃ.. <br/><br/>[21] ``tassa puṭṭho viyākāsi, karavīkamadhuragiro. <br/><br/>[22] nibbāpayanto hadayaṃ, hāsayanto sadevaka''nti.. (bu0  vaṃ0 1.74-78).<br/><br/>[03] evaṃ bhagavatā buddhavaṃse desite āyasmā dhammasenāpati ``aho  buddhānaṃ hetusampadā, aho samudāgamasampatti, aho  mahābhinīhārasamijjhanā, dukkaraṃ vata bhagavatā kataṃ ettakaṃ kālaṃ evaṃ  pāramiyo pūrentena, evaṃvidhassa bodhisambhārasambharaṇassa  anucchavikameva cetaṃ phalaṃ, yadidaṃ sabbaññutā balesu ca vasībhāvo  evaṃmahiddhikatā evaṃmahānubhāvatā''ti buddhaguṇārammaṇaṃ ñāṇaṃ pesesi.  so anaññasādhāraṇaṃ bhagavato sīlaṃ samādhi paññā vimutti  vimuttiñāṇadassanaṃ hiriottappaṃ ^a^P0.0007^ea^ saddhāvīriyaṃ  satisampajaññaṃ sīlavisuddhi diṭṭhivisuddhi samathavipassanā tīṇi  kusalamūlāni tīṇi sucaritāni tayo sammāvitakkā tisso  anavajjasaññāyo tisso dhātuyo cattāro satipaṭṭhānā cattāro  sammappadhānā cattāro iddhipādā cattāro ariyamaggā cattāri  ariyaphalāni catasso paṭisambhidā catuyoniparicchedakañāṇāni  cattāro ariyavaṃsā cattāri vesārajjañāṇāni pañca padhāniyaṅgāni  pañcaṅgiko sammāsamādhi pañcindriyāni pañca balāni pañca  nissaraṇiyā dhātuyo pañca vimuttāyatanañāṇāni pañca  vimuttiparipācanīyā dhammā cha sāraṇīyā dhammā cha anussatiṭṭhānāni  cha gāravā cha nissaraṇiyā dhātuyo cha satatavihārā cha  anuttariyāni cha nibbedhabhāgiyā saññā cha abhiññā ^a^M0.0008^ea^ cha  asādhāraṇañāṇāni satta aparihāniyā dhammā satta ariyadhanāni satta  bojjhaṅgā satta sappurisadhammā satta niddasavatthūni satta saññā satta  dakkhiṇeyyapuggaladesanā satta khīṇāsavabaladesanā ^a^V0.0008^ea^ aṭṭha  paññāpaṭilābhahetudesanā aṭṭha sammattāni aṭṭha lokadhammātikkamā aṭṭha  ārambhavatthūni aṭṭha akkhaṇadesanā aṭṭha mahāpurisavitakkā aṭṭha  abhibhāyatanadesanā aṭṭha vimokkhā nava yonisomanasikāramūlakā  dhammā nava pārisuddhipadhāniyaṅgāni nava sattāvāsadesanā nava  āghātappaṭivinayā nava paññā nava nānattadesanā nava anupubbavihārā  dasa nāthakaraṇā dhammā dasa kasiṇāyatanāni dasa kusalakammapathā  dasa sammattāni dasa ariyavāsā dasa asekkhā dhammā dasa ratanāni  dasa tathāgatabalāni ekādasa mettānisaṃsā dvādasa dhammacakkākārā  terasa dhutaṅgaguṇā cuddasa buddhañāṇāni pañcadasa vimuttiparipācanīyā  dhammā soḷasavidhā ānāpānassatī soḷasa aparampariyā dhammā  aṭṭhārasa buddhadhammā ekūnavīsati paccavekkhaṇañāṇāni catucattālīsa  ñāṇavatthūni paññāsa udayabbayañāṇāni paropaṇṇāsa kusaladhammā  sattasattati ñāṇavatthūni  catuvīsatikoṭisatasahassasamāpattisañcāritamahāvajirañāṇaṃ  anantanayasamantapaṭṭhānapavicayapaccavekkhaṇadesanāñāṇāni tathā anantāsu  lokadhātūsu anantānaṃ sattānaṃ āsayādivibhāvanañāṇāni cāti  evamādike acinteyyānubhāve buddhaguṇe dhammanvayato anugacchanto  anussaranto neva antaṃ, na pamāṇaṃ passi. thero hi attanopi nāma  guṇānaṃ antaṃ vā pamāṇaṃ vā āvajjento na ^a^P0.0008^ea^ passati, so  bhagavato guṇānaṃ pamāṇaṃ kiṃ passissati? yassa yassa hi paññā  mahatī ñāṇaṃ visadaṃ, so so buddhaguṇe mahantato saddahati, iti thero  bhagavato guṇānaṃ pamāṇaṃ vā paricchedaṃ vā apassanto ``mādisassa  nāma sāvakapāramiñāṇe ṭhitassa buddhaguṇā ñāṇena paricchindituṃ na  sakkā, pageva itaresaṃ. aho acinteyyā aparimeyyabhedā mahānubhāvā  sabbaññuguṇā, kevalaṃ panete ekassa buddhañāṇasseva sabbaso gocarā,  nāññesaṃ. kathetuṃ pana sammāsambuddhehipi vitthārato na sakkāyevā''ti  niṭṭhamagamāsi. vuttañhetaṃ -- <br/><br/>[21] ``buddhopi ^a^M0.0009^ea^ buddhassa bhaṇeyya vaṇṇaṃ, kappampi ce  aññamabhāsamāno. <br/><br/>[22] khīyetha kappo ciradīghamantare, vaṇṇo na khīyetha  tathāgatassā''ti.. (dī0 ni0 aṭṭha0 1.304; 3.141; udā0  aṭṭha0 53).<br/><br/>[03] evaṃ buddhānaṃ guṇamahantataṃ nissāya uppannabalavapītisomanasso  puna cintesi -- ``evarūpānaṃ nāma buddhaguṇānaṃ hetubhūtā buddhakārakā  dhammā pāramiyo aho mahānubhāvā. katamāsu nu kho jātīsu  pāramitā paripācitā, kathaṃ vā paripākaṃ gatā, handāhaṃ imamatthaṃ  pucchanto evampi samudāgamato paṭṭhāya buddhānubhāvaṃ imassa sadevakassa  lokassa pākaṭataraṃ karissāmī''ti. so evaṃ cintetvā bhagavantaṃ  imaṃ pañhaṃ apucchi -- ``katamāsu nu kho, bhante ^a^V0.0009^ea^, jātīsu ime  buddhakārakā dhammā paripācitā, kathaṃ vā paripākaṃ gatā''ti? athassa  bhagavā tasmiṃ ratanacaṅkame tisandhipallaṅkaṃ ābhujitvā yugandharapabbate  bālasūriyo viya virocamāno nisinno ``sāriputta, mayhaṃ  buddhakārakā dhammā samādānato paṭṭhāya nirantaraṃ sakkaccakāritāya  vīriyūpatthambhena ca sabbesu kappesu bhavato bhavaṃ jātito jātiṃ  paripaccantāyeva ahesuṃ, imasmiṃ pana bhaddakappe imāsu jātīsu te  paripakkā jātā''ti dassento ``kappe ca satasahasse''tiādinā  cariyāpiṭakaṃ buddhāpadāniyanti dutiyābhidhānaṃ dhammapariyāyaṃ abhāsi.  apare pana ``ratanacaṅkame caṅkamanto devātidevo devabrahmādīhi  pūjiyamāno nigrodhārāme otaritvā vīsatisahassakhīṇāsavaparivuto  ^a^P0.0009^ea^ paññattavarabuddhāsane nisinno bhagavā vuttanayeneva  āyasmatā sāriputtena pucchito cariyāpiṭakaṃ desesī''ti vadanti.  ettāvatā dūrenidānāvidūrenidānāni saṅkhepato dassetvā  cariyāpiṭakassa santikenidānaṃ vitthārato niddiṭṭhanti veditabbaṃ.  dūrenidānaṃ pana asaṅkhyeyyavibhāvanāyaṃ āvi bhavissatīti. <br/><br/>[40] 1^b^.^eb^ idāni ^b^``kappe ca  satasahasse''^eb^tiādinayappavattāya cariyāpiṭakapāḷiyā atthasaṃvaṇṇanā  hoti. tatrāyaṃ ^a^P0.0010^ea^ ^b^kappa^eb^-saddo saupasaggo  anupasaggo ^a^M0.0010^ea^ ca  vitakkavidhānapaṭibhāgapaññattikālaparamāyusamaṇavohārasamantabhāvābhisaddahana-  chedanaviniyogavinayakiriyālesantarakappataṇhādiṭṭhiasaṅkhyeyyakappamahākappādīsu  dissati. tathā hesa ``nekkhammasaṅkappo  abyāpādasaṅkappo''tiādīsu (ma0 ni0 3.137) vitakke āgato.  ``cīvare vikappaṃ āpajjeyyā''tiādīsu (pārā0 642) vidhāne,  adhikavidhānaṃ āpajjeyyāti attho. ``satthukappena vata kira, bho,  sāvakena saddhiṃ mantayamānā na jānimhā''tiādīsu (ma0 ni0  1.260) paṭibhāge. satthusadisenāti ayañhi tattha attho.  ``idhāyasmā, kappo''tiādīsu (su0 ni0 1098) paññattiyaṃ.  ``yena sudaṃ niccakappaṃ viharāmī''tiādīsu (ma0 ni0 1.387)  kāle. ``ākaṅkhamāno, ānanda, tathāgato kappaṃ vā tiṭṭheyya  kappāvasesaṃ vā''tiādīsu (dī0 ni0 2.178; udā0 51)  paramāyumhi. āyukappo hi idha kappoti adhippeto.  ``anujānāmi, bhikkhave, pañcahi samaṇakappehi phalaṃ  paribhuñjitu''ntiādīsu (cūḷava0 250) samaṇavohāre.  ``kevalakappaṃ jetavanaṃ obhāsetvā''tiādīsu (khu0 pā0 5.1; su0  ni0 maṅgalasutta) samantabhāve. ``saddhā saddahanā okappanā  abhippasādo''tiādīsu (dha0 sa0 12) abhisaddahane, saddhāyanti  attho. ``alaṅkato kappitakesamassū''tiādīsu (vi0 va0  1094; jā0 2.22.1368) chedane. ``evameva ito dinnaṃ,  petānaṃ upakappatī''tiādīsu (khu0 pā0 7.7; pe0 va0 20)  viniyoge. ``kappakatena akappakataṃ saṃsibbitaṃ ^a^V0.0010^ea^ hotī''tiādīsu  (pāci0 371) vinayakiriyāyaṃ. ``atthi kappo nipajjituṃ, handāhaṃ  nipajjāmī''tiādīsu lese. ``āpāyiko nerayiko kappaṭṭho  saṅghabhedako...pe0... kappaṃ nirayamhi paccatī''ti (itivu0 18;  cūḷava0 354; kathā0 657, 862) ca ādīsu antarakappe. <br/><br/>[21] ``na kappayanti na purekkharonti, dhammāpi tesaṃ na  paṭicchitāse. <br/><br/>[22] na ^a^P0.0011^ea^ brāhmaṇo sīlavatena neyyo, pāraṅgato  na pacceti tādī''ti.. -- <br/><br/>[25] ādīsu (su0 ni0 809) taṇhādiṭṭhīsu. tathā hi  vuttaṃ ^b^niddese^eb^ ``kappāti uddānato dve kappā taṇhākappo  diṭṭhikappo''ti (mahāni0 28). ``anekepi saṃvaṭṭakappe anekepi  vivaṭṭakappe''tiādīsu ^a^M0.0011^ea^ (dī0 ni0 1.244; ma0 ni0 1.68)  asaṅkhyeyyakappe. ``cattārimāni, bhikkhave, kappassa  asaṅkhyeyyānī''tiādīsu (a0 ni0  4.156) mahākappe.  idhāpi mahākappeyeva daṭṭhabbo (dī0 ni0 aṭṭha0 1.29; 3.275;  saṃ0 ni0 aṭṭha0 1.1.1; a0 ni0 aṭṭha0 2.3.128; khu0 pā0  aṭṭha0 5.evamiccādipāṭhavaṇṇanā).<br/><br/>[03] tatrāyaṃ ^b^padasiddhi^eb^ -- kappīyatīti kappo, ettakāni  vassānīti vā ettakāni vassasatānīti vā ettakāni  vassasahassānīti vā ettakāni vassasatasahassānīti vā  saṃvaccharavasena gaṇetuṃ asakkuṇeyyattā kevalaṃ sāsaparāsiupamādīhi  kappetabbo parikappetabbaparimāṇoti attho. vuttañhetaṃ -- <br/><br/>[02] ``kīva dīgho nu kho, bhante, kappoti? dīgho kho,  bhikkhu, kappo, so na sukaro saṅkhātuṃ `ettakāni vassānī'ti vā  `ettakāni vassasatānī'ti vā `ettakāni vassasahassānī'ti vā  `ettakāni vassasatasahassānī'ti vā. sakkā pana, bhante, upamaṃ  kātunti? `sakkā, bhikkhū'ti bhagavā avoca. seyyathāpi, bhikkhu,  yojanaṃ āyāmena yojanaṃ vitthārena yojanaṃ ubbedhena mahāsāsaparāsi.  tato vassasatassa vassasahassassa accayena ekamekaṃ sāsapaṃ  uddhareyya, khippataraṃ kho so, bhikkhu, mahāsāsaparāsi iminā  upakkamena parikkhayaṃ pariyādānaṃ gaccheyya, na tveva kappo, evaṃ dīgho  kho, bhikkhu, kappo''ti (saṃ0 ni0  2.128).<br/><br/>[03] svāyaṃ ^a^V0.0011^ea^ mahākappo saṃvaṭṭādivasena catuasaṅkhyeyyakappasaṅgaho.  vuttampi cetaṃ -- <br/><br/>[02] ``cattārimāni, bhikkhave, kappassa asaṅkhyeyyāni.  katamāni cattāri? saṃvaṭṭo, saṃvaṭṭaṭṭhāyī, vivaṭṭo, vivaṭṭaṭṭhāyī''ti  (a0 ni0  4.156).<br/><br/>[03] tattha tayo saṃvaṭṭā -- tejosaṃvaṭṭo, āposaṃvaṭṭo, vāyosaṃvaṭṭoti.  tisso saṃvaṭṭasīmā -- ābhassarā, subhakiṇhā, vehapphalāti. yadā  hi kappo tejena saṃvaṭṭati, ābhassarato heṭṭhā agginā ḍayhati. yadā  āpena saṃvaṭṭati, subhakiṇhato heṭṭhā udakena vilīyati. yadā vāyunā  saṃvaṭṭati, vehapphalato heṭṭhā vātena viddhaṃsati. vitthārato pana  koṭisatasahassacakkavāḷaṃ vinassati, yaṃ buddhānaṃ ^a^M0.0012^ea^ āṇākkhettanti vuccati.  tesu tīsu saṃvaṭṭesu yathākkamaṃ kappavināsakamahāmeghato yāva jālāya  vā udakassa vā vātassa vā upacchedo idaṃ ekaṃ ^a^P0.0012^ea^  asaṅkhyeyyaṃ ^b^saṃvaṭṭo^eb^ nāma. kappavināsakajālādipacchedato  yāva koṭisatasahassacakkavāḷaparipūrako sampattimahāmegho uṭṭhahati, idaṃ  dutiyaṃ asaṅkhyeyyaṃ ^b^saṃvaṭṭaṭṭhāyī^eb^ nāma.<br/><br/>[03] sampattimahāmeghato yāva candimasūriyapātubhāvo, idaṃ tatiyaṃ  asaṅkhyeyyaṃ ^b^vivaṭṭo^eb^ nāma. candimasūriyapātubhāvato yāva puna  kappavināsakamahāmegho, idaṃ catutthaṃ asaṅkhyeyyaṃ ^b^vivaṭṭaṭṭhāyī^eb^  nāma. imesu catusaṭṭhiantarakappasaṅgahaṃ vivaṭṭaṭṭhāyī. tena  samānakālaparicchedā vivaṭṭādayo veditabbā.  ``vīsatiantarakappasaṅgaha''nti eke. iti imāni cattāri  asaṅkhyeyyāni eko mahākappo hoti. tena vuttaṃ ``svāyaṃ  mahākappo saṃvaṭṭādivasena catuasaṅkhyeyyakappasaṅgaho''ti.<br/><br/>[03] ^b^kappe^eb^ti ca accantasaṃyogavasena upayogabahuvacanaṃ.  ^b^satasahasse^eb^ti kappasaddasambandhena cāyaṃ pulliṅganiddeso, idhāpi  accantasaṃyogavaseneva bahuvacanaṃ. samānādhikaraṇañhetaṃ padadvayaṃ.  ^b^caturo ca asaṅkhiye^eb^ti etthāpi eseva nayo. kassa pana  asaṅkhiyeti aññassa avuttattā kappassa ca vuttattā pakaraṇato  kappānanti ayamattho viññāyateva. na hi vuttaṃ vajjetvā avuttassa  kassaci gahaṇaṃ yuttanti. ^b^ca^eb^-saddo sampiṇḍanattho, mahākappānaṃ  caturo asaṅkhyeyye satasahasse ca mahākappeti ayañhettha attho.  ^b^asaṅkhiye^eb^ti ettha saṅkhātuṃ na sakkāti asaṅkhiyā, gaṇanaṃ  atikkantāti attho. ``asaṅkhyeyyanti eko gaṇanaviseso''ti  eke. te hi ekato paṭṭhāya mahābalakkhapariyosānāni  ekūnasaṭṭhiṭṭhānāni vajjetvā dasamahābalakkhāni asaṅkhyeyyaṃ nāma,  saṭṭhimaṭṭhānantaranti vadanti. taṃ na yujjati, saṅkhyāṭhānantaraṃ nāma  gaṇanaviseso, tassa asaṅkhyeyyabhāvābhāvato ^a^V0.0012^ea^ ekaṃ ṭhānantaraṃ  asaṅkhyeyyañcāti viruddhametaṃ. nanu ca asaṅkhyabhāvena  asaṅkhyeyyattepi tassa catubbidhabhāvo na yujjatīti? no na  yujjati. catūsu ṭhānesu asaṅkhyeyyabhāvassa icchitattā.  tatrāyamādito paṭṭhāya vibhāvanā --<br/><br/>[03] atīte kira ekasmiṃ kappe taṇhaṅkaro medhaṅkaro saraṇaṅkaro  ^a^P0.0013^ea^ dīpaṅkaroti cattāro sammāsambuddhā anukkamena loke  uppajjiṃsu. tesu dīpaṅkarassa bhagavato kāle amaravatī nāma nagaraṃ  ahosi. tattha ^a^M0.0013^ea^ sumedho nāma brāhmaṇo paṭivasati ubhato sujāto  mātito ca pitito ca, saṃsuddhagahaṇiko yāva sattamā kulaparivaṭṭā  akkhitto anupakkuṭṭho jātivādena, abhirūpo dassanīyo pāsādiko  paramāya vaṇṇapokkharatāya samannāgato. so aññaṃ kammaṃ akatvā  brāhmaṇasippameva uggaṇhi. tassa daharakāleyeva mātāpitaro  kālamakaṃsu. athassa rāsivaḍḍhako amacco āyapotthakaṃ āharitvā  suvaṇṇarajatamaṇimuttādibharite sāragabbhe vivaritvā ``ettakaṃ te,  kumāra, mātusantakaṃ, ettakaṃ te pitusantakaṃ, ettakaṃ te  ayyakapayyakāna''nti yāva sattamā kulaparivaṭṭā dhanaṃ ācikkhitvā  ``etaṃ dhanaṃ paṭipajjāhī''ti āha. ^b^sumedhapaṇḍito^eb^ cintesi --  ``imaṃ evaṃ bahuṃ dhanaṃ saṃharitvā mayhaṃ mātāpitādayo paralokaṃ  gacchantā ekakahāpaṇampi gahetvā na gatā, mayā pana gahetvā  gamanakāraṇaṃ kātuṃ vaṭṭatī''ti. so rañño ārocetvā nagare bheriṃ  carāpetvā mahājanassa dānaṃ datvā himavantappadesaṃ gantvā tāpasapabbajjaṃ  pabbajitvā sattāheneva aṭṭha samāpattiyo pañca ca abhiññāyo  nibbattetvā samāpattivihārehi viharati.<br/><br/>[03] tasmiñca kāle ^b^dīpaṅkara^eb^dasabalo paramābhisambodhiṃ patvā  pavattitavaradhammacakko catūhi khīṇāsavasatasahassehi parivuto anupubbena  cārikaṃ caramāno ^b^rammavatī^eb^nagaraṃ nāma patvā tassa avidūre  ^b^sudassana^eb^mahāvihāre paṭivasati. rammavatīnagaravāsino  ``satthā kira amhākaṃ nagaraṃ patvā sudassanamahāvihāre  paṭivasatī''ti sutvā gandhamālādihatthā satthāraṃ upasaṅkamitvā  vanditvā gandhamālādīhi pūjetvā ekamantaṃ nisinnā dhammadesanaṃ sutvā  svātanāya nimantetvā uṭṭhāyāsanā pakkamiṃsu. te punadivase mahādānaṃ  sajjetvā nagaraṃ alaṅkaritvā dasabalassa āgamanamaggaṃ haṭṭhatuṭṭhā sodhenti.<br/><br/>[03] tasmiñca kāle ^b^sumedha^eb^tāpaso ākāsena gacchanto  ^a^P0.0014^ea^ te haṭṭhatuṭṭhe manusse disvā ``ambho, kassa tumhe imaṃ  maggaṃ sodhethā''ti pucchi? tehi ``sammāsambuddhassa āgamanamaggaṃ  sodhemā''ti vutte atītesu buddhesu katādhikārattā ``buddho''ti vacanaṃ  sutvā uppannapītisomanasso ^a^V0.0013^ea^ tāvadeva ākāsato oruyha ``mayhampi  okāsaṃ detha, ahampi sodhessāmī''ti ^a^M0.0014^ea^ tehi dassitaṃ okāsaṃ  ``kiñcāpi ahaṃ imaṃ iddhiyā sattaratanavicittaṃ katvā alaṅkarituṃ  pahomi, ajja pana mayā kāyaveyyāvaccaṃ kātuṃ vaṭṭati, kāyārahaṃ puññaṃ  gaṇhissāmī''ti cintetvā tiṇakacavarādayo nīharitvā paṃsuṃ āharitvā  samaṃ karonto sodheti. aniṭṭhiteyeva pana tassa padesassa sodhane  dīpaṅkaro bhagavā mahānubhāvānaṃ chaḷabhiññānaṃ khīṇāsavānaṃ catūhi  satasahassehi parivuto taṃ maggaṃ paṭipajji. sumedhapaṇḍito  ``sammāsambuddho buddhasāvakā ca mā cikkhallaṃ akkamantū''ti attano  vākacīrañca cammakhaṇḍañca jaṭākalāpañca pasāretvā sayañca yena  bhagavā tena sīsaṃ katvā avakujjo nipajji. evañca cintesi --  ``sacāhaṃ icchissāmi, imassa bhagavato sāvako hutvā ajjeva  kilese ghātessāmi. kiṃ mayhaṃ ekakeneva saṃsāramahoghato nittharaṇena?  yaṃnūnāhampi evarūpo sammāsambuddho hutvā sadevakaṃ lokaṃ  saṃsāramahaṇṇavato tāreyya''nti. iti so  aṭṭhaṅgasamannāgatamahābhinīhāravasena cittaṃ paṇidhesi. atha bhagavā  āgantvā tassa ussīsake ṭhatvā cittācāraṃ samijjhanabhāvañcassa  ñatvā ``ayaṃ ito kappasatasahassādhikānaṃ catunnaṃ asaṅkhyeyyānaṃ  matthake gotamo nāma sammāsambuddho bhavissatī''ti sabbaṃ imaṃ  bhagavato pavattiṃ byākaritvā pakkāmi.<br/><br/>[03] tato aparepi koṇḍaññabhagavantaṃ ādiṃ katvā anukkamena uppannā  yāva kassapadasabalapariyosānā sammāsambuddhā mahāsattaṃ ``buddho  bhavissatī''ti byākariṃsu. iti amhākaṃ bodhisattassa pāramiyo  pūrentasseva catuvīsati sammāsambuddhā uppannā. yasmiṃ pana kappe  dīpaṅkaradasabalo udapādi, tasmiṃ aññepi tayo buddhā ahesuṃ. tesaṃ  santike bodhisattassa byākaraṇaṃ nāhosi, tasmā te idha ^a^P0.0015^ea^  na gahitā. ^b^porāṇaṭṭhakathāyaṃ^eb^ pana tamhā kappā paṭṭhāya  sabbabuddhe dassetuṃ idaṃ vuttaṃ -- <br/><br/>[21] ``taṇhaṅkaro medhaṅkaro, athopi saraṇaṅkaro. <br/><br/>[22] dīpaṅkaro ca sambuddho, koṇḍañño dvipaduttamo.. <br/><br/>[21] ``maṅgalo ca sumano ca, revato sobhito muni. <br/><br/>[22] anomadassī padumo, nārado padumuttaro.. <br/><br/>[21] ``sumedho ^a^M0.0015^ea^ ^a^V0.0014^ea^ ca sujāto ca, piyadassī mahāyaso. <br/><br/>[22] atthadassī dhammadassī, siddhattho lokanāyako.. <br/><br/>[21] ``tisso phusso ca sambuddho, vipassī sikhi vessabhū. <br/><br/>[22] kakusandho koṇāgamano, kassapo cāpi nāyako.. <br/><br/>[21] ``ete ahesuṃ sambuddhā, vītarāgā samāhitā. <br/><br/>[27] sataraṃsīva uppannā, mahātamavinodanā. <br/><br/>[22] jalitvā aggikkhandhāva, nibbutā te sasāvakā''ti..  (jā0 aṭṭha0 1ḍūrenidānakathā; apa0 aṭṭha0 1ḍūrenidānakathā).<br/><br/>[03] tattha dīpaṅkaradasabalassa ca koṇḍaññadasabalassa ca antare  mahākappānaṃ ekaṃ asaṅkhyeyyaṃ buddhasuñño loko ahosi, tathā  bhagavato koṇḍaññassa ca bhagavato maṅgalassa ca antare, tathā bhagavato  sobhitassa ca bhagavato anomadassissa ca antare, tathā bhagavato  nāradassa ca bhagavato padumuttarassa ca antare. vuttañhetaṃ  ^b^buddhavaṃse^eb^ (bu0 vaṃ0 28.3, 4, 6, 9) -- <br/><br/>[21] ``dīpaṅkarassa bhagavato, koṇḍaññassa ca satthuno. <br/><br/>[22] etesaṃ antarā kappā, gaṇanāto asaṅkhiyā.. <br/><br/>[21] ``koṇḍaññassa aparena, maṅgalo nāma nāyako. <br/><br/>[22] tesampi antarā kappā, gaṇanāto asaṅkhiyā.. <br/><br/>[21] ``sobhitassa aparena, anomadassī mahāyaso. <br/><br/>[22] tesampi antarā kappā, gaṇanāto asaṅkhiyā.. <br/><br/>[21] ``nāradassa bhagavato, padumuttarassa satthuno. <br/><br/>[22] tesampi antarā kappā, gaṇanāto asaṅkhiyā''ti..<br/><br/>[03] evaṃ gaṇanātītatāya asaṅkhyeyyattepi catūsu ṭhānesu mahākappānaṃ  gaṇanātikkamena ``caturo ca asaṅkhiye''ti vuttaṃ, na  saṅkhyāvisesenāti veditabbaṃ. yasmā pana padumuttaradasabalassa ca  sumedhadasabalassa ca antare tiṃsakappasahassāni, sujātadasabalassa ca  piyadassīdasabalassa ca antare navasahassādhikānaṃ kappānaṃ  saṭṭhisahassāni dvāsītuttarāni aṭṭha ca ^a^V0.0015^ea^ satāni, dhammadassīdasabalassa  ca siddhatthadasabalassa ca antare vīsati kappā, siddhatthadasabalassa  ^a^P0.0016^ea^ ca tissadasabalassa ca antare eko kappo ^a^M0.0016^ea^, bhagavato  vipassissa ca bhagavato sikhissa ca antare saṭṭhi kappā, bhagavato  ca vessabhussa bhagavato ca kakusandhassa antare tiṃsa kappā, iti  padumuttaradasabalassa uppannakappato paṭṭhāya heṭṭhā tesaṃ tesaṃ buddhānaṃ  uppannakappehi iminā ca bhaddakappena saddhiṃ satasahassamahākappā. te  sandhāya vuttaṃ ``kappe ca satasahasse''ti. imasmiṃ panatthe  vitthāriyamāne sabbaṃ buddhavaṃsapāḷiṃ āharitvā saṃvaṇṇetabbaṃ hotīti  ativitthārabhīrukassa mahājanassa cittaṃ anurakkhantā na vitthārayimha.  atthikehi ^b^buddhavaṃsato^eb^ (bu0 vaṃ0 1.1 ādayo) gahetabbo.  yopi cettha vattabbo kathāmaggo, sopi ^b^aṭṭhasāliniyā^eb^ (dha0  sa0 aṭṭha0 sumedhakathā) dhammasaṅgahavaṇṇanāya ^b^jātakaṭṭhakathāya^eb^  (jā0 aṭṭha0 1ḍūrenidānakathā) ca vuttanayeneva veditabbo.<br/><br/>[03] ^b^etthantare^eb^ti ettha ^b^antara^eb^saddo -- <br/><br/>[21] ``nadītīresu saṇṭhāne, sabhāsu rathiyāsu ca. <br/><br/>[22] janā saṅgamma mantenti, mañca tañca kimantara''nti..  (saṃ0 ni0  1.228) -- <br/><br/>[25] ādīsu kāraṇe āgato. ``addasā kho maṃ, bhante,  aññatarā itthī vijjantarikāya bhājanaṃ dhovantī''tiādīsu (ma0  ni0 2.149) khaṇe, vijjuniccharaṇakkhaṇeti attho.  ``yassantarato na santi kopā''tiādīsu (udā0 20) citte.  ``antarā ca gayaṃ antarā ca bodhi''ntiādīsu (ma0 ni0  1.285; mahāva0 11) vivare. ``na upajjhāyassa bhaṇamānassa  antarantarā kathā opātetabbā''tiādīsu (mahāva0 66) vemajjhe.  idhāpi vemajjheyeva daṭṭhabbo (dī0 ni0 aṭṭha0 1.1; a0 ni0 aṭṭha0  2.4.36), tasmā etasmiṃ antare vemajjheti attho. idaṃ vuttaṃ  hoti -- yasmiṃ mahākappe amhākaṃ bhagavā sumedhapaṇḍito hutvā  dīpaṅkarassa bhagavato pādamūle -- <br/><br/>[21] ``manussattaṃ liṅgasampatti, hetu satthāradassanaṃ. <br/><br/>[22] pabbajjā guṇasampatti, adhikāro ca chandatā''ti..  (bu0 vaṃ0 2.59) -- <br/><br/>[25] evaṃ ^a^V0.0016^ea^ vuttehi aṭṭhahi aṅgehi samannāgataṃ mahābhinīhāraṃ  akāsi, samattiṃsa pāramiyo pavicini samādiyi, sabbepi  buddhakārake dhamme sampādetuṃ ^a^M0.0017^ea^ ārabhi, yamhi cetasmiṃ bhaddakappe sabbaso  pūritapāramī hutvā anuttaraṃ sammāsambodhiṃ abhisambujjhi. imesaṃ  dvinnaṃ mahākappānaṃ antare yathāvuttaparicchede kālaviseseti. kathaṃ  ^a^P0.0017^ea^ panetaṃ viññāyatīti? ``kappe ca satasahasse,  caturo ca asaṅkhiye''ti idañhi mahākappānaṃ paricchedato  aparicchedato ca saṅkhyādassanaṃ. sā kho panāyaṃ saṅkhyā  saṅkhyeyyassa ādipariyosānaggahaṇaṃ vinā na sambhavatīti yattha  bodhisambhārānamārambho yattha ca te pariyositā tadubhayampi  avadhibhāvena ``etthantare''ti ettha atthato dassitanti viññāyati.  avadhi ca panāyaṃ abhividhivasena veditabbo, na mariyādāvasena,  ārambhosānakappānaṃ ekadesena antogadhattā. nanu ca nippadesena tesaṃ  apariyādānato abhividhi ca idha na sambhavatīti? na idamevaṃ  tadekadesepi tabbohārato. yo hi tadekadesabhūto kappo, so  nippadesato pariyādinnoti.<br/><br/>[03] ^b^yaṃ caritaṃ, sabbaṃ taṃ bodhipācana^eb^nti ettha ^b^carita^eb^nti  cariyā, samattiṃsapāramisaṅgahā dānasīlādipaṭipatti,  ñātatthacariyālokatthacariyābuddhatthacariyānaṃ tadantogadhattā. tathā yā  cimā aṭṭha cariyā, seyyathidaṃ -- paṇidhisampannānaṃ catūsu iriyāpathesu  ^b^iriyāpathacariyā,^eb^ indriyesu guttadvārānaṃ ajjhattikāyatanesu  ^b^āyatanacariyā,^eb^ appamādavihārīnaṃ catūsu satipaṭṭhānesu  ^b^saticariyā,^eb^ adhicittamanuyuttānaṃ catūsu jhānesu  ^b^samādhicariyā,^eb^ buddhisampannānaṃ catūsu ariyasaccesu  ^b^ñāṇacariyā,^eb^ sammā paṭipannānaṃ catūsu ariyamaggesu  ^b^maggacariyā,^eb^ adhigataphalānaṃ catūsu sāmaññaphalesu  ^b^patticariyā,^eb^ tiṇṇaṃ buddhānaṃ sabbasattesu ^b^lokatthacariyā^eb^ti.  tattha padesato dvinnaṃ bodhisattānaṃ paccekabuddhabuddhasāvakānañca  lokatthacariyā, mahābodhisattānaṃ pana sammāsambuddhānañca nippadesato.  vuttañhetaṃ ^b^niddese^eb^ (cūḷani0 khaggavisāṇasuttaniddesa 121;  paṭi0 ma0 1.197) ``cariyāti aṭṭha cariyāyo iriyāpathacariyā  āyatanacariyā''ti vitthāro. ``adhimuccanto saddhāya carati,  paggaṇhanto vīriyena carati, upaṭṭhahanto satiyā carati,  avikkhipanto samādhinā carati, pajānanto paññāya carati,  vijānanto viññāṇena carati, evampi paṭipannassa kusalā dhammā  āyatantīti āyatanacariyāya carati, evampi paṭipanno  visesamadhigacchatīti visesacariyāya caratī''ti yā ^a^M0.0018^ea^ imā aparāpi  aṭṭha cariyā vuttā, tāsaṃ sabbāsaṃ pāramitāsveva samorodho veditabbo.  tena vuttaṃ ``caritanti cariyā, samattiṃsapāramisaṅgahā ^a^P0.0018^ea^  dānasīlādipaṭipattī''ti. hetucariyāya eva pana idhādhippetattā  maggacariyāpatticariyānaṃ idha anavarodho veditabbo. tena vuttaṃ  ``sabbaṃ taṃ bodhipācana''nti.<br/><br/>[03] tattha ^a^V0.0017^ea^ ^b^sabba^eb^-saddo sabbasabbaṃ āyatanasabbaṃ sakkāyasabbaṃ  padesasabbanti catūsu atthesu dissati. tathā hi ``sabbe dhammā  sabbākārena buddhassa bhagavato ñāṇamukhe āpāthamāgacchantī''tiādīsu  (mahāni0 156; cūḷani0 mogharājamāṇavapucchāniddesa 85)  sabbasabbasmiṃ. ``sabbaṃ vo, bhikkhave, desessāmi taṃ suṇātha,  kiñca, bhikkhave, sabbaṃ cakkhuñceva rūpā ca...pe0... mano ceva  dhammā cā''ti (saṃ0 ni0  4.23) ettha āyatanasabbasmiṃ.  ``sabbaṃ sabbato sañjānātī''tiādīsu (ma0 ni0 1.6)  sakkāyasabbasmiṃ. ``sabbesampi vo, sāriputta, subhāsitaṃ  pariyāyenā''tiādīsu (ma0 ni0 1.345) padesasabbasmiṃ. idhāpi  padesasabbasmiṃ eva veditabbo, bodhisambhārabhūtassa caritassa  adhippetattā.<br/><br/>[03] ^b^bodhī^eb^ti rukkhopi ariyamaggopi nibbānampi  sabbaññutaññāṇampi. ``bodhirukkhamūle paṭhamābhisambuddho''ti  (mahāva0 1; udā0 1) ca ``antarā ca gayaṃ antarā ca bodhi''nti  (ma0 ni0 1.285; mahāva0 11) ca āgataṭṭhāne bujjhati etthāti  rukkho bodhi. ``bodhi vuccati catūsu maggesu ñāṇa''nti  (cūḷani0 khaggavisāṇasuttaniddesa 121) āgataṭṭhāne cattāri  ariyasaccāni bujjhati etenāti ariyamaggo bodhi. ``patvāna  bodhiṃ amataṃ asaṅkhata''nti āgataṭṭhāne bujjhati etasmiṃ  nimittabhūteti nibbānaṃ bodhi. ``pappoti bodhiṃ varabhūrimedhaso''ti  (dī0 ni0 3.217) āgataṭṭhāne sabbe dhamme sabbākārena bujjhati  etenāti sabbaññutaññāṇaṃ bodhi. idhāpi sabbaññutaññāṇaṃ adhippetaṃ.  arahattamaggasabbaññutaññāṇāni vā idha bodhīti veditabbāni  (pārā0 aṭṭha0 1.11), mahābodhiyā adhippetattā bhagavato.  āsavakkhayañāṇapadaṭṭhānañhi sabbaññutaññāṇaṃ sabbaññutaññāṇapadaṭṭhānañca  āsavakkhayañāṇaṃ ``mahābodhī''ti vuccati. etthāyaṃ saṅkhepattho --  yathāvuttakālaparicchede yaṃ mama dānāsīlādipaṭipattisaṅkhātaṃ caritaṃ,  taṃ sabbaṃ anavasesaṃ mahābodhiyā pācanaṃ sādhakaṃ nibbattakanti. etena  bodhisambhārānaṃ nirantarabhāvanaṃ dasseti. atha vā ^a^M0.0019^ea^ ^b^sabba^eb^nti  etthantare yathāvuttakālaparicchede yaṃ caritaṃ, taṃ sabbaṃ sakalameva  anavasesaṃ bodhisambhārabhūtameva. etena sabbasambhārabhāvanaṃ dasseti.<br/><br/>[03] tasso hi ^b^bodhisambhāresu^eb^ ^a^P0.0019^ea^ ^b^bhāvanā^eb^  sabbasambhārabhāvanā nirantarabhāvanā cirakālabhāvanā sakkaccabhāvanā  cāti. tāsu ``kappe ca satasahasse, caturo ca asaṅkhiye''ti  iminā ^b^cirakālabhāvanā^eb^ vuttā. yo cettha accantasaṃyogo, tena  paṭhame atthavikappe sabbaggahaṇena ca ^b^nirantarabhāvanā,^eb^ dutiye  atthavikappe sabbaṃ carita''nti iminā ^b^sabbasambhārabhāvanā,^eb^  bodhipācana''nti ^a^V0.0018^ea^ iminā ^b^sakkaccabhāvanā^eb^ vuttā hoti, yathā taṃ  caritaṃ sammāsambodhiṃ pāceti evaṃbhūtabhāvadīpanato. tathā hi taṃ  ``bodhipācana''nti vattabbataṃ arahati, na aññathāti. kathaṃ panettha  bodhicariyāya nirantarabhāvo veditabbo? yadi cittanirantaratāya taṃ  na yujjati, na hi mahābodhisattānaṃ mahābhinīhārato uddhaṃ  bodhisambhārasambharaṇacittato aññaṃ cittaṃ nappavattatīti sakkā vattuṃ.  atha kiriyamayacittappavattiṃ sandhāya vucceyya, evampi na yujjati, na  hi sabbāni tesaṃ kiriyamayacittāni bodhisambhārasambharaṇavaseneva  pavattanti. eteneva payoganirantaratāpi paṭikkhittāti daṭṭhabbā.  jātinirantaratāya pana nirantarabhāvanā veditabbā. yassañhi jātiyaṃ  mahābodhisattena mahāpaṇidhānaṃ nibbattitaṃ, tato paṭṭhāya yāva  carimattabhāvā na sā nāma jāti upalabbhati, yā sabbena sabbaṃ  bodhisambhārasambhatā na siyā antamaso dānapāramimattaṃ upādāya.  ayañhi niyatipatthitānaṃ bodhisattānaṃ dhammatā. yāva ca te  kammādīsu vasībhāvaṃ na pāpuṇanti, tāva sappadesampi sambhāresu  payogamāpajjanti. yadā pana sabbaso kammādīsu vasībhāvappattā  honti, atha tato paṭṭhāya nippadesato eva bodhisambhāresu samīhanaṃ  sātaccakiriyā ca sampajjati. sakkaccakāritā pana sabbakālaṃ hoti,  evaṃ yena yena bodhisattānaṃ tattha tattha yathādhippāyaṃ samijjhanaṃ  sampajjatīti. evametāya gāthāya bodhisambhāresu sabbasambhārabhāvanā  cirakālabhāvanā nirantarabhāvanā sakkaccabhāvanā cāti catassopi  bhāvanā pakāsitāti veditabbā.<br/><br/>[03] tatra yasmā bodhisattacaritaṃ bodhisambhārā bodhicariyā  aggayānaṃ pāramiyoti atthato ekaṃ, byañjanameva nānaṃ, yasmā ca  parato vibhāgena ^a^M0.0020^ea^ vakkhamānānaṃ ^a^P0.0020^ea^ dānapāramiādīnaṃ  caritanti idaṃ avisesavacanaṃ, tasmā sabbabodhisambhāresu  kosallajananatthaṃ pāramiyo idha saṃvaṇṇetabbā. tā parato  ^b^pakiṇṇakakathāyaṃ^eb^ sabbākārena saṃvaṇṇayissāma. <br/><br/>[40] 2^b^.^eb^ iti bhagavā attano bodhisattabhūmiyaṃ caritaṃ ārambhato  paṭṭhāya yāva pariyosānā mahābodhiyā paripācanamevāti avisesato  dassetvā idāni tassa paramukkaṃsagamanena atisayato  bodhiparipācanabhāvaṃ dassetuṃ imasmiṃ bhaddakappe katipayā pubbacariyā  vibhāgato vibhāvento ^b^``atītakappe''^eb^tiādimāha.<br/><br/>[03] tattha ^b^atītakappe^eb^ti ito purime purimatare vā sabbasmiṃ  atikkante yathāvuttaparicchede mahākappe, kappānaṃ satasahassādhikesu  catūsu asaṅkhyeyyesūti attho. ^b^carita^eb^nti ciṇṇaṃ  dānādipaṭipattiṃ. ^b^ṭhapayitvā^eb^ti muñcitvā aggahetvā, avatvāti  attho. ^b^bhavābhave^eb^ti bhave ca abhave ^a^V0.0019^ea^ ca, ``itibhavābhavakatha''nti  (dī0 ni0 1.17) ettha hi vuddhihāniyo bhavābhavāti vuttā.  ``itibhavābhavatañca vītivatto''ti (udā0 20) ettha  sampattivipattivuddhihānisassatucchedapuññapāpānibhavābhavāti adhippetāni.  ``itibhavābhavahetu vā, bhikkhave, bhikkhuno taṇhā uppajjamānā  uppajjatī''ti (a0 ni0  4.9; itivu0 105) ettha pana  paṇītapaṇītatarāni sappinavanītādibhesajjāni bhavābhavāti adhippetāni.  sampattibhavesu paṇītatarā paṇītatamā bhavābhavātipi vadanti eva,  tasmā idhāpi so eva attho veditabbo, khuddake ceva mahante ca  bhavasminti vuttaṃ hoti. ^b^imamhi kappe^eb^ti imasmiṃ bhaddakappe.  ^b^pavakkhissa^eb^nti kathayissaṃ. ^b^suṇohī^eb^ti dhammasenāpatiṃ  savane niyojeti. ^b^me^eb^ti mama santike, mama bhāsatoti attho. <br/><br/>[06] nidānakathā niṭṭhitā. 


volume: 109
item: 2
title: ganthārambhakathā^nidānakathā^akittivaggo^akitticariyāvaṇṇanā^
content:
  [03] 3^b^.^eb^ evaṃ ^a^M0.0021^ea^ ^a^V0.0020^ea^ bhagavā āyasmato sāriputtattherassa sadevamanussāya  ca parisāya attano pubbacariyāya savane ussāhaṃ janetvā idāni taṃ  pubbacaritaṃ bhavantarapaṭicchannaṃ hatthatale āmalakaṃ viya paccakkhaṃ  karonto ^b^``yadā ahaṃ brahāraññe''^eb^tiādimāha.<br/><br/>[03] tattha ^b^yadā^eb^ti yasmiṃ kāle. ^b^brahāraññe^eb^ti  mahāaraññe, araññāniyaṃ, mahante vaneti attho. ^b^suññe^eb^ti  janavivitte. ^b^vipinakānane^eb^ti vipinabhūte kānane, padadvayenāpi  tassa araññassa gahanabhāvameva dīpeti, sabbametaṃ kāradīpaṃ ^a^P0.0021^ea^  sandhāya vuttaṃ. ^b^ajjhogāhetvā^eb^ti anupavisitvā.  ^b^viharāmī^eb^ti dibbabrahmāriyāaneñjavihārehi  samuppāditasukhavisesena iriyāpathavihārena sarīradukkhaṃ vicchinditvā  harāmi attabhāvaṃ pavattemi. ^b^akitti nāma tāpaso^eb^ti  evaṃnāmako tāpaso hutvā yadā ahaṃ tasmiṃ araññe viharāmīti attho.  satthā tadā attano akittitāpasabhāvaṃ dhammasenāpatissa vadati.  tatrāyaṃ anupubbikathā --<br/><br/>[03] atīte kira imasmiṃyeva bhaddakappe bārāṇasiyaṃ brahmadatte nāma  rājini rajjaṃ kārente bodhisatto asītikoṭivibhavassa  brāhmaṇamahāsālassa kule nibbatti, ``akittī''tissa nāmaṃ kariṃsu.  tassa padasā gamanakāle bhaginīpi jāyi. ``yasavatī''tissā nāmaṃ  kariṃsu. so soḷasavassakāle takkasilaṃ gantvā sabbasippāni  uggahetvā paccāgamāsi. athassa mātāpitaro kālamakaṃsu. so tesaṃ  petakiccāni kāretvā katipayadivasātikkamena ratanāvalokanaṃ  āyuttakapurisehi kārayamāno ``ettakaṃ mattikaṃ, ettakaṃ pettikaṃ, ettakaṃ  pitāmaha''nti sutvā saṃviggamānaso hutvā ``idaṃ dhanameva paññāyati,  na dhanassa saṃhārakā, sabbe imaṃ dhanaṃ pahāyeva gatā, ahaṃ pana naṃ  ādāya gamissāmī''ti rājānaṃ āpucchitvā bheriṃ carāpesi --  ``dhanena atthikā akittipaṇḍitassa gehaṃ āgacchantū''ti.<br/><br/>[03] so ^a^M0.0022^ea^ ^a^V0.0021^ea^ sattāhaṃ mahādānaṃ pavattetvā dhane akhīyamāne ``kiṃ me  imāya dhanakīḷāya, atthikā gaṇhissantī''ti nivesanadvāraṃ vivaritvā  hiraññasuvaṇṇādibharite sāragabbhe vivarāpetvā ``dinnaṃyeva harantū''ti  gehaṃ pahāya ñātiparivaṭṭassa paridevantassa bhaginiṃ gahetvā bārāṇasito  nikkhamitvā ^a^P0.0022^ea^ nadiṃ uttaritvā dve tīṇi yojanāni  gantvā pabbajitvā ramaṇīye bhūmibhāge paṇṇasālaṃ karitvā vasati.  yena pana dvārena tadā nikkhami, taṃ akittidvāraṃ nāma jātaṃ. yena  titthena nadiṃ otiṇṇo, taṃ akittititthaṃ nāma jātaṃ. tassa  pabbajitabhāvaṃ sutvā bahū manussā gāmanigamarājadhānivāsino tassa  guṇehi ākaḍḍhiyamānahadayā anupabbajiṃsu. mahāparivāro ahosi,  mahālābhasakkāro nibbatti, buddhuppādo viya ahosi. atha mahāsatto  ``ayaṃ lābhasakkāro mahā, parivāropi mahanto, kāyavivekamattampi  idha na labhati, mayā ekākinā viharituṃ vaṭṭatī''ti cintetvā  paramappicchabhāvato vivekaninnatāya ca kassaci ajānāpetvā ekakova  nikkhamitvā anupubbena damiḷaraṭṭhaṃ patvā kāvīrapaṭṭanasamīpe uyyāne  viharanto jhānābhiññāyo nibbattesi. tatrāpissa mahālābhasakkāro  uppajji. so taṃ jigucchanto chaḍḍetvā ākāsena gantvā kāradīpe  otari. tadā kāradīpo ahidīpo nāma. so tattha mahantaṃ  kārarukkhaṃ upanissāya paṇṇasālaṃ māpetvā vāsaṃ kappesi.  appicchatāya pana katthaci agantvā tassa rukkhassa phalakāle phalāni  khādanto phale asati pattāni udakasittāni khādanto  jhānasamāpattīhi vītināmesi.<br/><br/>[03] tassa sīlatejena sakkassa paṇḍukambalasilāsanaṃ uṇhākāraṃ  dassesi. sakko ``ko nu kho maṃ imamhā ṭhānā cāvetukāmo''ti  āvajjento paṇḍitaṃ disvā ``kimatthaṃ nu kho ayaṃ tāpaso evaṃ dukkaraṃ  tapaṃ carati, sakkattaṃ nu kho pattheti, udāhu aññaṃ, vīmaṃsissāmi naṃ.  ayañhi suvisuddhakāyavacīmanosamācāro jīvite nirapekkho  udakasittāni kārapattāni khādati, sace sakkattaṃ pattheti attano  sittāni kārapattāni mayhaṃ dassati, no ce, na dassatī''ti  brāhmaṇavaṇṇena tassa santikaṃ agamāsi ^a^P0.0023^ea^.  bodhisattopi kārapattāni sedetvā ``sītalībhūtāni khādissāmī''ti  paṇṇasāladvāre nisīdi. athassa purato sakko brāhmaṇarūpena  ^a^M0.0023^ea^ bhikkhāya atthiko hutvā aṭṭhāsi. mahāsatto taṃ disvā ``lābhā  vata me, suladdhaṃ vata me, cirassaṃ vata me yācako diṭṭho''ti  somanassappatto hutvā ``ajja mama manorathaṃ matthakaṃ pāpetvā dānaṃ  dassāmī''ti pakkabhājaneneva ādāya gantvā dānapāramiṃ āvajjetvā  attano asesetvāva tassa bhikkhābhājane pakkhipi. sakko taṃ gahetvā  thokaṃ gantvā antaradhāyi. mahāsattopi tassa datvā puna pariyeṭṭhiṃ  anāpajjitvā teneva pītisukhena vītināmesi.<br/><br/>[03] dutiyadivase ^a^V0.0022^ea^ pana kārapattāni pacitvā ``hiyyo dakkhiṇeyyaṃ  alabhiṃ, ajja nu kho katha''nti paṇṇasāladvāre nisīdi. sakkopi  tatheva āgami. mahāsatto punapi tatheva datvā vītināmesi.  tatiyadivase ca tatheva datvā ``aho vata me lābhā, bahuṃ vata puññaṃ  pasavāmi, sacāhaṃ dakkhiṇeyyaṃ labheyyaṃ, evameva māsampi dvemāsampi  dānaṃ dadeyya''nti cintesi. tīsupi divasesu ``tena dānena na  lābhasakkārasilokaṃ na cakkavattisampattiṃ na sakkasampattiṃ na brahmasampattiṃ  na sāvakabodhiṃ na paccekabodhiṃ patthemi, api ca idaṃ me dānaṃ  sabbaññutaññāṇassa paccayo hotū''ti yathādhikāraṃ cittaṃ ṭhapesi. tena  vuttaṃ -- <br/><br/>[03] 4^b^.^eb^ <br/><br/>[21] ``tadā maṃ tapatejena, santatto tidivābhibhū. <br/><br/>[22] dhārento brāhmaṇavaṇṇaṃ, bhikkhāya maṃ upāgami.. <br/><br/>[03] 5^b^.^eb^ <br/><br/>[21] ``pavanā ābhataṃ paṇṇaṃ, atelañca aloṇikaṃ. <br/><br/>[22] mama dvāre ṭhitaṃ disvā, sakaṭāhena ākiriṃ.. <br/><br/>[03] 6^b^.^eb^ <br/><br/>[21] ``tassa datvānahaṃ paṇṇaṃ, nikujjitvāna bhājanaṃ. <br/><br/>[22] punesanaṃ jahitvāna, pāvisiṃ paṇṇasālakaṃ.. <br/><br/>[03] 7^b^.^eb^ <br/><br/>[21] ``dutiyampi tatiyampi, upagañchi mamantikaṃ. <br/><br/>[22] akampito anolaggo, evamevamadāsahaṃ.. <br/><br/>[03] 8^b^.^eb^ <br/><br/>[21] ``na me tappaccayā atthi, sarīrasmiṃ vivaṇṇiyaṃ. <br/><br/>[22] pītisukhena ratiyā, vītināmemi taṃ divaṃ.. <br/><br/>[03] 9^b^.^eb^ <br/><br/>[21] ``yadi māsampi dvemāsaṃ, dakkhiṇeyyaṃ varaṃ labhe. <br/><br/>[22] akampito anolīno, dadeyyaṃ dānamuttamaṃ.. <br/><br/>[03] 10^b^.^eb^ <br/><br/>[21] ``na ^a^M0.0024^ea^ ^a^P0.0024^ea^ tassa dānaṃ dadamāno, yasaṃ  lābhañca patthayiṃ. <br/><br/>[22] sabbaññutaṃ patthayāno, tāni kammāni ācari''nti..<br/><br/>[03] tattha ^b^tadā^eb^ti yadā ahaṃ akittināmako tāpaso hutvā  tasmiṃ dīpe kārāraññe viharāmi, tadā ^a^V0.0023^ea^. ^b^ma^eb^nti mama.  ^b^tapatejenā^eb^ti sīlapāramitānubhāvena. sīlañhi  duccaritasaṃkilesassa tapanato ``tapo''ti vuccati,  nekkhammavīriyapāramitānubhāvena vā. tāpi hi taṇhāsaṃkilesassa  kosajjassa ca tapanato ``tapo''ti vuccati, ukkaṃsagatā ca tā  bodhisattassa imasmiṃ attabhāveti. khantisaṃvarassa cāpi  paramukkaṃsagamanato ``khantipāramitānubhāvenā''tipi vattuṃ vaṭṭateva.  ``khantī paramaṃ tapo''ti (dī0 ni0 2.90; dha0 pa0 184) hi  vuttaṃ. ^b^santatto^eb^ti yathāvuttaguṇānubhāvajanitena dhammatāsiddhena  paṇḍukambalasilāsanassa uṇhākārena santāpito.  ^b^tidivābhibhū^eb^ti devalokādhipati, sakkoti attho. paṇṇasālāya  samīpe gahitampi kārapaṇṇaṃ paṇṇasālāya araññamajjhagatattā  ^b^``pavanā ābhata''^eb^nti vuttaṃ.<br/><br/>[03] ^b^atelañca aloṇika^eb^nti deyyadhammassa anuḷārabhāvepi  ajjhāsayasampattiyā dānadhammassa mahājutikabhāvaṃ dassetuṃ vuttaṃ.  ^b^mama dvāre^eb^ti mayhaṃ paṇṇasālāya dvāre. ^b^sakaṭāhena  ākiri^eb^nti iminā attano kiñcipi asesetvā dinnabhāvaṃ dasseti.<br/><br/>[03] ^b^punesanaṃ jahitvānā^eb^ti ``ekadivasaṃ dvikkhattuṃ ghāsesanaṃ  na sallekha''nti cintetvā dānapītiyā titto viya hutvā tasmiṃ  divase puna āhārapariyeṭṭhiṃ akatvā.<br/><br/>[03] ^b^akampito^eb^ti sudūravikkhambhitattā macchariyena acalito  dānajjhāsayato calanamattampi akārito. ^b^anolaggo^eb^ti  lobhavasena īsakampi alaggo. ^b^tatiyampī^eb^ti ^b^pi^eb^-saddena  dutiyampīti imaṃ sampiṇḍeti. ^b^evamevamadāsaha^eb^nti yathā paṭhamaṃ,  evamevaṃ dutiyampi, tatiyampi adāsiṃ ahaṃ.<br/><br/>[03] ^b^na me tappaccayā^eb^ti gāthāya vuttamevatthaṃ pākaṭaṃ karoti.  tattha ^b^tappaccayā^eb^ti dānapaccayā tīsu divasesu chinnāhāratāya  sarīrasmiṃ yena vevaṇṇiyena bhavitabbaṃ, tampi me ^b^sarīrasmiṃ  vivaṇṇiyaṃ^eb^ dānapaccayāyeva natthi ^a^M0.0025^ea^. kasmā? dānavisayena  ^b^pītisukhena^eb^ dānavisayāya eva ca ^b^ratiyā. vītināmemi taṃ  diva^eb^nti taṃ sakalaṃ timattadivasaṃ vītināmemi, na kevalañca tīṇi  eva divasāni, atha kho māsadvimāsamattampi kālaṃ, evameva dātuṃ  pahomīti dassetuṃ ^a^P0.0025^ea^ ^b^``yadi māsampī''^eb^tiādi  vuttaṃ. ^b^anolīno^eb^ti alīnacitto, dāne asaṅkucitacittoti  attho.<br/><br/>[03] ^b^tassā^eb^ti brāhmaṇarūpena āgatassa sakkassa.  ^b^yasa^eb^nti kittiṃ, parivārasampattiṃ vā. ^b^lābhañcā^eb^ti  devamanussesu cakkavattiādibhāvena laddhabbaṃ lābhaṃ vā ^b^na patthayiṃ^eb^.  atha kho sabbaññutaṃ sammāsambodhiṃ ^b^patthayāno^eb^ ākaṅkhamāno  ^b^tāni^eb^ tīsu divasesu anekavāraṃ uppannāni dānamayāni ^a^V0.0024^ea^  puñña^b^kammāni^eb^ dānassa vā parivārabhūtāni kāyasucaritādīni  puññakammāni ^b^ācariṃ^eb^ akāsinti.<br/><br/>[03] iti bhagavā tasmiṃ attabhāve attano sudukkaraṃ puññacaritamattameva  idha mahātherassa pakāsesi. ^b^jātakadesanāyaṃ^eb^ pana catutthadivase  sakkassa upasaṅkamitvā bodhisattassa ajjhāsayajānanaṃ varena  upanimantanā bodhisattassa varasampaṭicchanasīsena dhammadesanā  deyyadhammadakkhiṇeyyānaṃ puna sakkassa anāgamanassa ca ākaṅkhamānatā  ca pakāsitā. vuttañhetaṃ -- <br/><br/>[21] ``akittiṃ disvāna sammantaṃ, sakko bhūtapatī bravi. <br/><br/>[22] kiṃ patthayaṃ mahābrahme, eko sammasi ghammani.. <br/><br/>[21] ``dukkho punabbhavo sakka, sarīrassa ca bhedanaṃ. <br/><br/>[22] sammohamaraṇaṃ dukkhaṃ, tasmā sammāmi, vāsava.. <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ kassapa te dammi, yaṃ kiñci manasicchasi.. <br/><br/>[21] ``varañce me ado sakka, sabbabhūtānamissara. <br/><br/>[21] yena putte ca dāre ca, dhanadhaññaṃ piyāni ca. <br/><br/>[22] laddhā narā na tappanti, so lobho na mayī vase.. <br/><br/>[22] etasmiṃ te sulapite...pe0... manasicchasi.. <br/><br/>[21] ``varañce ^a^M0.0026^ea^ me ado sakka, sabbabhūtānamissara. <br/><br/>[21] khettaṃ vatthuṃ hiraññañca, gavāssaṃ dāsaporisaṃ. <br/><br/>[22] yena jātena jīyanti, so doso na mayī vase.. <br/><br/>[22] ``etasmiṃ te sulapite...pe0... manasicchasi.. <br/><br/>[21] ``varañce ^a^V0.0025^ea^ me ado sakka, sabbabhūtānamissara. <br/><br/>[21] bālaṃ na passe na suṇe, na ca bālena saṃvase. <br/><br/>[22] bālenallāpasallāpaṃ, na kare na ca rocaye.. <br/><br/>[21] ``kiṃ ^a^P0.0026^ea^ nu te akaraṃ bālo, vada kassapa  kāraṇaṃ. <br/><br/>[22] kena kassapa bālassa, dassanaṃ nābhikaṅkhasi.. <br/><br/>[21] ``anayaṃ nayati dummedho, adhurāyaṃ niyuñjati. <br/><br/>[21] dunnayo seyyaso hoti, sammā vutto pakuppati. <br/><br/>[22] vinayaṃ so na jānāti, sādhu tassa adassanaṃ.. <br/><br/>[22] ``etasmiṃ te sulapite...pe0... manasicchasi.. <br/><br/>[21] ``varañce me ado sakka, sabbabhūtānamissara. <br/><br/>[21] dhīraṃ passe suṇe dhīraṃ, dhīrena saha saṃvase. <br/><br/>[22] dhīrenallāpasallāpaṃ, taṃ kare tañca rocaye.. <br/><br/>[21] ``kiṃ nu te akaraṃ dhīro, vada kassapa kāraṇaṃ. <br/><br/>[22] kena kassapa dhīrassa, dassanaṃ abhikaṅkhasi.. <br/><br/>[21] ``nayaṃ nayati medhāvī, adhurāyaṃ na yuñjati. <br/><br/>[21] sunayo seyyaso hoti, sammā vutto na kuppati. <br/><br/>[22] vinayaṃ so pajānāti, sādhu tena samāgamo.. <br/><br/>[22] ``etasmiṃ te sulapite...pe0... manasicchasi.. <br/><br/>[21] ``varañce me ado sakka, sabbabhūtānamissara. <br/><br/>[21] tato ratyā vivasāne, sūriyuggamanaṃ pati. <br/><br/>[22] dibbā bhakkhā pātubhaveyyuṃ, sīlavanto ca yācakā.. <br/><br/>[21] ``dadato ^a^V0.0026^ea^ me na khīyetha, datvā nānutapeyyahaṃ. <br/><br/>[22] dadaṃ cittaṃ pasādeyyaṃ, etaṃ sakka varaṃ vare.. <br/><br/>[26] ``etasmiṃ te sulapite...pe0... manasicchasi.. <br/><br/>[21] ``varañce ^a^M0.0027^ea^ me ado sakka, sabbabhūtānamissara. <br/><br/>[22] na maṃ puna upeyyāsi, etaṃ sakka varaṃ vare.. <br/><br/>[21] ``bahūhi vatacariyāhi, narā ca atha nāriyo. <br/><br/>[22] dassanaṃ abhikaṅkhanti, kiṃ nu me dassane bhayaṃ.. <br/><br/>[21] ``taṃ tādisaṃ devavaṇṇaṃ, sabbakāmasamiddhinaṃ. <br/><br/>[22] disvā tapo pamajjeyyaṃ, etaṃ te dassane bhaya''nti..  (jā0 1.13.83-103).<br/><br/>[03] atha sakko ``sādhu, bhante, na te ito paṭṭhāya santikaṃ  āgamissāmī''ti taṃ abhivādetvā pakkāmi. mahāsatto yāvajīvaṃ  tattheva vasanto āyupariyosāne brahmaloke nibbatti.<br/><br/>[03] anuruddhatthero tadā sakko ahosi, lokanātho akittipaṇḍito.<br/><br/>[03] tassa mahābhinikkhamanasadisaṃ nikkhantattā  ^b^nekkhammapāramī^eb^. suvisuddhasīlācāratāya ^b^sīlapāramī^eb^.  kāmavitakkādīnaṃ ^a^P0.0027^ea^ suṭṭhu vikkhambhitattā  ^b^vīriyapāramī^eb^. khantisaṃvarassa paramukkaṃsagamanato  ^b^khantipāramī^eb^. paṭiññānurūpaṃ paṭipattiyā ^b^saccapāramī^eb^.  sabbattha acalasamādānādhiṭṭhānena ^b^adhiṭṭhānapāramī^eb^. sabbasattesu  hitajjhāsayena ^b^mettāpāramī^eb^. sattasaṅkhārakatavippakāresu  majjhattabhāvappattiyā ^b^upekkhāpāramī^eb^. tāsaṃ upakārānupakāre  dhamme jānitvā anupakāre dhamme pahāya upakāradhammesu pavattāpanapurecarā  sahajātā ca upāyakosallabhūtā atisallekhavuttisādhanī ca paññā  ^b^paññāpāramī^eb^ti imāpi dasa pāramiyo labbhanti.<br/><br/>[03] dānajjhāsayassa ^a^V0.0027^ea^ pana atiuḷārabhāvena dānamukhena desanā pavattā.  tasmā sabbattha samakā mahākaruṇā, dvepi puññañāṇasambhārā,  kāyasucaritādīni tīṇi bodhisattasucaritāni, saccādhiṭṭhānādīni  cattāri adhiṭṭhānāni, ussāhādayo catasso buddhabhūmiyo, saddhādayo  pañca mahābodhiparipācanīyā dhammā, alobhajjhāsayādayo cha  bodhisattānaṃ ajjhāsayā, tiṇṇo tāressāmītiādayo satta paṭiññā  dhammā, appicchassāyaṃ dhammo, nāyaṃ dhammo mahicchassātiādayo  (dī0 ni0 3.358; a0 ni0  8.30) aṭṭha mahāpurisavitakkā  (dī0 ni0 3.358), nava yonisomanasikāramūlakā dhammā,  dānajjhāsayādayo dasa mahāpurisajjhāsayā, dānasīlādayo dasa  puññakiriyavatthūnīti evamādayo ye anekasatānekasahassappabhedā  bodhisambhārabhūtā ^a^M0.0028^ea^ mahābodhisattaguṇā. te sabbepi yathārahaṃ idha  niddhāretvā vattabbā.<br/><br/>[03] api cettha mahantaṃ bhogakkhandhaṃ mahantañca ñātiparivaṭṭaṃ pahāya  mahābhinikkhamanasadisaṃ gehato nikkhamanaṃ, nikkhamitvā pabbajitassa  bahujanasammatassa sato paramappicchabhāvena kulesu gaṇesu ca alaggatā,  accantameva lābhasakkārasilokajigucchā, pavivekābhirati,  kāyajīvitanirapekkho pariccāgo, anāhārasseva sato divasattayampi  dānapītiyā parituṭṭhassa nibbikārasarīrayāpanaṃ, māsadvimāsamattampi  kālaṃ yācake sati āhāraṃ tatheva datvā ``dānagateneva pītisukhena  sarīraṃ yāpessāmī''ti pariccāge anolīnavuttisādhako uḷāro  dānajjhāsayo, dānaṃ datvā puna ^a^P0.0028^ea^ āhārapariyeṭṭhiyā  akaraṇahetubhūtā paramasallekhavuttīti evamādayo mahāsattassa guṇānubhāvā  veditabbā. tenetaṃ vuccati -- <br/><br/>[21] ``evaṃ acchariyā hete, abbhutā ca mahesino. <br/><br/>[22] mahākāruṇikā dhīrā, sabbalokekabandhavā.. <br/><br/>[21] ``acinteyyānubhāvā ca, sadā saddhammagocarā. <br/><br/>[22] bodhisattā mahāsattā, sucisallekhavuttino.. <br/><br/>[21] ``mahāvātasamuddhata-vīcimālo mahodadhi. <br/><br/>[22] api laṅgheyya velantaṃ, bodhisattā na dhammataṃ.. <br/><br/>[21] ``loke ^a^V0.0028^ea^ sañjātavaddhāpi, na te bhāvitabhāvino. <br/><br/>[22] limpanti lokadhammehi, toyena padumaṃ yathā.. <br/><br/>[21] ``yesaṃ ve attani sneho, nihīyati yathā yathā. <br/><br/>[22] sattesu karuṇāsneho, vaḍḍhateva tathā tathā.. <br/><br/>[21] ``yathā cittaṃ vase hoti, na ca cittavasānugā. <br/><br/>[22] tathā kammaṃ vase hoti, na ca kammavasānugā.. <br/><br/>[21] ``dosehi nābhibhūyanti, samugghātenti vā na te. <br/><br/>[22] carantā bodhipariyeṭṭhiṃ, purisājāniyā budhā.. <br/><br/>[21] ``tesu ^a^M0.0029^ea^ cittappasādopi, dukkhato parimocaye. <br/><br/>[22] pagevānukiriyā tesaṃ, dhammassa anudhammato''ti.. <br/><br/>[06] paramatthadīpaniyā cariyāpiṭakasaṃvaṇṇanāya <br/><br/>[06] akitticariyāvaṇṇanā niṭṭhitā. 


volume: 109
item: 3
title: nidānakathā^akittivaggo^akitticariyāvaṇṇanā^saṅkhabrāhmaṇacariyāvaṇṇanā^
content:
  [03] 11-12^b^.^eb^ dutiyasmiṃ ^b^punāpara^eb^nti puna aparaṃ, na  kevalamidaṃ akitticariyameva, atha kho puna aparaṃ aññaṃ  saṅkhacariyampi pavakkhissaṃ, suṇohīti adhippāyo. ito paresupi  eseva nayo. ^b^saṅkhasavhayo^eb^ti saṅkhanāmo. ^b^mahāsamuddaṃ  taritukāmo^eb^ti suvaṇṇabhūmiṃ gantuṃ nāvāya mahāsamuddaṃ taritukāmo.  ^b^upagacchāmi paṭṭana^eb^nti tāmalittipaṭṭanaṃ uddissa gacchāmi.  sayambhuñāṇena paccekabodhiyā adhigatattā sayameva bhūtanti ^b^sayambhuṃ^eb^.  kilesamārādīsu kenacipi na parājitanti ^b^aparājitaṃ,^eb^ tiṇṇaṃ  mārānaṃ matthakaṃ madditvā ṭhitanti attho. ^b^tattāya  kaṭhinabhūmiyā^eb^ti ghammasantāpena santattāya sakkharavālukānicitattā  kharāya kakkhaḷāya bhūmiyā ^a^P0.0029^ea^. <br/><br/>[03] 13^b^.^eb^ ^b^ta^eb^nti taṃ paccekabuddhaṃ. ^b^imamattha^eb^nti imaṃ  idāni vakkhamānaṃ ``idaṃ khetta''ntiādikaṃ ^a^V0.0029^ea^ atthaṃ.  ^b^vicintayi^eb^nti tadā saṅkhabrāhmaṇabhūto cintesinti satthā  vadati. tatrāyaṃ anupubbikathā --<br/><br/>[03] atīte ayaṃ bārāṇasī moḷinī nāma ahosi. moḷinīnagare  brahmadatte rajjaṃ kārente bodhisatto saṅkho nāma brāhmaṇo hutvā aḍḍho  mahaddhano catūsu nagaradvāresu nagaramajjhe attano nivesanadvāreti chasu  ṭhānesu cha dānasālāyo kāretvā devasikaṃ chasatasahassāni  vissajjento kapaṇaddhikādīnaṃ mahādānaṃ pavattesi. so ekadivasaṃ  cintesi -- ``ahaṃ gehe dhane khīṇe dānaṃ dātuṃ na sakkhissāmi,  aparikkhīṇeyeva dhane nāvāya suvaṇṇabhūmiṃ gantvā dhanaṃ  āharissāmī''ti. so nāvaṃ bhaṇḍassa pūrāpetvā puttadāraṃ āmantetvā  ``yāvāhaṃ āgacchissāmi, tāva me dānaṃ anupacchindantā  pavatteyyāthā''ti vatvā dāsakammakaraparivuto upāhanaṃ āruyha chattena  dhāriyamānena paṭṭanagāmābhimukho pāyāsi.<br/><br/>[03] tasmiṃ ^a^M0.0030^ea^ khaṇe gandhamādane eko paccekabuddho sattāhaṃ  nirodhasamāpattiṃ samāpajjitvā nirodhasamāpattito vuṭṭhāya lokaṃ  volokento taṃ dhanāharaṇatthaṃ gacchantaṃ disvā ``mahāpuriso dhanaṃ  āharituṃ gacchati, bhavissati nu kho assa mahāsamudde antarāyo,  no''ti āvajjetvā ``bhavissatī''ti ñatvā ``esa maṃ disvā  chattañca upāhanañca mayhaṃ datvā upāhanadānanissandena samudde bhinnāya  nāvāya patiṭṭhaṃ labhissati, karissāmissa anuggaha''nti ākāsena  gantvā tassa avidūre otaritvā majjhanhikasamaye caṇḍavātātapena  aṅgārasanthatasadisaṃ uṇhavālukaṃ maddanto tassa abhimukhaṃ āgañchi.  so taṃ disvāva haṭṭhatuṭṭho ``puññakkhettaṃ me āgataṃ, ajja mayā ettha  bījaṃ ropetuṃ vaṭṭatī''ti cintesi. tena vuttaṃ ``tamahaṃ paṭipathe  disvā, imamatthaṃ vicintayi''ntiādi.<br/><br/>[03] tattha ^b^idaṃ khetta^eb^ntiādi cintitākāradassanaṃ.  ^b^khetta^eb^nti ^a^P0.0030^ea^ khittaṃ bījaṃ mahapphalabhāvakaraṇena  tāyatīti khettaṃ, pubbaṇṇāparaṇṇaviruhanabhūmi. idha pana khettaṃ viyāti  khettaṃ, aggadakkhiṇeyyo paccekabuddho. tenevāha ``puññakāmassa  jantuno''ti. <br/><br/>[03] 14^b^.^eb^ ^b^mahāgama^eb^nti vipulaphalāgamaṃ,  sassasampattidāyakanti attho. ^b^bījaṃ na ropetī^eb^ti bījaṃ na  vapati. <br/><br/>[03] 15^b^.^eb^ <br/><br/>[04] ^b^khettavaruttama^eb^nti khettavaresupi uttamaṃ.  sīlādiguṇasampannā hi visesato ariyasāvakā ^a^V0.0030^ea^ khettavarā, tatopi  aggabhūto paccekabuddho khettavaruttamo. ^b^kāra^eb^nti sakkāraṃ. yadi  na karomīti sambandho. idaṃ vuttaṃ hoti -- idamīdisaṃ anuttaraṃ  puññakkhettaṃ labhitvā tattha pūjāsakkāraṃ yadi na karomi, puññena  atthiko nāmāhaṃ na bhaveyyanti. <br/><br/>[03] 16-17^b^.^eb^ ^b^yathā amacco^eb^tiādīnaṃ dvinnaṃ gāthānaṃ ayaṃ  saṅkhepattho -- ^b^yathā^eb^ nāma yo koci raññā muddādhikāre ṭhapito  lañchanadharo amaccapuriso senāpati vā so ^b^antepure jane^eb^  bahiddhā ca balakāyādīsu ^b^rañño^eb^ yathānusiṭṭhaṃ na paṭipajjati  ^b^na tesaṃ dhanadhaññaṃ deti,^eb^ taṃ taṃ kattabbaṃ vattaṃ parihāpeti. so  ^b^muddito^eb^ parihāyati muddādhikāraladdhavibhavato ^a^M0.0031^ea^ paridhaṃsati,  ^b^evameva^eb^ ahampi puññakammassa rato laddhabbapuññaphalasaṅkhātaṃ  ^b^puññakāmo^eb^ dakkhiṇāya vipulaphalabhāvakaraṇena ^b^vipulaṃ  disvāna^eb^ taṃ ^b^dakkhiṇaṃ^eb^ uḷāraṃ dakkhiṇeyyaṃ labhitvā ^b^tassa  dānaṃ yadi na dadāmi puññato^eb^ āyatiṃ puññaphalato ca paridhaṃsāmi.  tasmā idha mayā puññaṃ kātabbamevāti.<br/><br/>[03] evaṃ pana cintetvā mahāpuriso dūratova upāhanā orohitvā  vegena upasaṅkamitvā vanditvā ``bhante, mayhaṃ anuggahatthāya imaṃ  rukkhamūlaṃ upagacchathā''ti vatvā tasmiṃ rukkhamūlaṃ upasaṅkamante tattha  vālukaṃ ussāpetvā uttarāsaṅgaṃ paññāpetvā paccekabuddhe tattha nisinne  vanditvā vāsitaparissāvitena udakena tassa pāde dhovitvā,  gandhatelena makkhetvā, attano upāhanaṃ puñchitvā, gandhatelena  makkhetvā, tassa pāde paṭimuñcitvā ``bhante, imaṃ upāhanaṃ āruyha,  imaṃ chattaṃ matthake katvā gacchathā''ti chattupāhanaṃ adāsi. sopissa  anuggahatthāya taṃ gahetvā pasādasaṃvaḍḍhanatthaṃ passantasseva vehāsaṃ  uppatitvā gandhamādanaṃ agamāsi. tena vuttaṃ -- <br/><br/>[03] 18^b^.^eb^ <br/><br/>[21] ``evāhaṃ ^a^P0.0031^ea^ cintayitvāna, orohitvā  upāhanā. <br/><br/>[22] tassa pādāni vanditvā, adāsiṃ chattupāhana''nti..<br/><br/>[03] bodhisatto taṃ disvā ativiya pasannacitto paṭṭanaṃ gantvā nāvaṃ  abhiruhi. athassa mahāsamuddaṃ tarantassa sattame divase nāvā  vivaramadāsi. udakaṃ ussiñcituṃ nāsakkhiṃsu. mahājano  maraṇabhayabhīto attano attano devatā namassitvā mahāviravaṃ viravi.  bodhisatto ekaṃ upaṭṭhākaṃ gahetvā sakalasarīraṃ telena makkhetvā  sappinā saddhiṃ sakkharacuṇṇāni yāvadatthaṃ khāditvā tampi khādāpetvā  tena saddhiṃ kūpakayaṭṭhimatthakaṃ āruyha ``imāya disāya amhākaṃ  nagara''nti disaṃ vavatthapetvā macchakacchapaparipanthato attānaṃ  saccādhiṭṭhānena pamocento tena saddhiṃ usabhamattaṭṭhānaṃ atikkamitvā  patitvā samuddaṃ tarituṃ ārabhi. mahājano pana tattheva vināsaṃ ^a^V0.0031^ea^   pāpuṇi. tassa tarantasseva satta divasā gatā. so tasmimpi  kāle loṇodakena mukhaṃ vikkhāletvā uposathiko ahosiyeva.<br/><br/>[03] tadā ^a^M0.0032^ea^ pana īdisānaṃ purisavisesānaṃ rakkhaṇatthāya catūhi  lokapālehi ṭhapitā maṇimekhalā nāma devadhītā attano issariyena  sattāhaṃ pamajjitvā sattame divase taṃ disvā ``sacāyaṃ idha marissa,  ativiya gārayhā abhavissa''nti saṃviggahadayā suvaṇṇapātiyā  dibbabhojanassa pūretvā vegenāgantvā ``brāhmaṇa, idaṃ dibbabhojanaṃ  bhuñjā''ti āha. so taṃ ulloketvā ``nāhaṃ bhuñjāmi,  uposathikomhī''ti paṭikkhipitvā taṃ pucchanto -- <br/><br/>[21] ``yaṃ tvaṃ sukhenābhisamekkhase maṃ, bhuñjassu bhattaṃ iti  maṃ vadesi. <br/><br/>[22] pucchāmi taṃ nāri mahānubhāve, devī nusi tvaṃ uda  mānusī nū''ti.. (jā0 1.10.42) -- <br/><br/>[25] āha. sā tassa paṭivacanaṃ dentī -- <br/><br/>[21] ``devī ahaṃ saṅkha mahānubhāvā, idhāgatā  sāgaravārimajjhe. <br/><br/>[22] anukampikā no ca paduṭṭhacittā, taveva atthāya  idhāgatāsmi.. <br/><br/>[21] ``idhannapānaṃ sayanāsanañca, yānāni nānāvividhāni  saṅkha. <br/><br/>[22] sabbassa ^a^P0.0032^ea^ tyāhaṃ paṭipādayāmi, yaṃ  kiñci tuyhaṃ manasābhipatthita''nti.. (jā0 1.10.43-44) -- <br/><br/>[25] imā gāthā abhāsi. taṃ sutvā mahāsatto ``ayaṃ  devadhītā samuddapiṭṭhe mayhaṃ `idañcidañca dammī'ti vadati, yañcesā  mayhaṃ deti, tampi mama puññeneva, taṃ pana puññaṃ ayaṃ devadhītā jānāti  nu kho, udāhu na jānāti, pucchissāmi tāva na''nti cintetvā  pucchanto imaṃ gāthamāha -- <br/><br/>[21] ``yaṃ kiñci yiṭṭhañca hutañca mayhaṃ, sabbassa no  issarā tvaṃ sugatte. <br/><br/>[22] sussoṇi subbhūru vilaggamajjhe, kissa me kammassa  ayaṃ vipāko''ti.. (jā0 1.10.45).<br/><br/>[03] tattha ^a^M0.0033^ea^ ^a^V0.0032^ea^ ^b^yiṭṭha^eb^nti dānavasena yajitaṃ. ^b^huta^eb^nti  āhunapāhunavasena dinnaṃ. ^b^sabbassa no issarā tva^eb^nti amhākaṃ  puññakammassa sabbassa tvaṃ issarā, ``ayaṃ imassa vipāko, ayaṃ  imassā''ti byākarituṃ samatthā. ^b^sussoṇī^eb^ti sundarajaghane.  ^b^subbhūrū^eb^ti sundarehi bhamukehi ūrūhi ca samannāgate.  ^b^vilaggamajjhe^eb^ti vilaggatanumajjhe. ^b^kissa me^eb^ti mayā  katakammesu katara^b^kammassa ayaṃ vipāko,^eb^ yenāhaṃ appatiṭṭhe  mahāsamudde ajja patiṭṭhaṃ labhāmīti.<br/><br/>[03] taṃ sutvā devadhītā ``ayaṃ brāhmaṇo `yaṃ attanā kusalakammaṃ  kataṃ, taṃ kammaṃ na jānātī'ti saññāya pucchati maññe, kathessāmi  na''nti nāvābhiruhanadivase paccekabuddhassa chattupāhanadānapuññameva tassa  kāraṇanti kathentī -- <br/><br/>[21] ``ghamme pathe brāhmaṇa ekabhikkhuṃ, ugghaṭṭapādaṃ tasitaṃ  kilantaṃ. <br/><br/>[22] paṭipādayī saṅkha upāhanāni, sā dakkhiṇā kāmaduhā  tavajjā''ti.. (jā0 1.10.46) -- <br/><br/>[25] gāthamāha.<br/><br/>[03] tattha ^b^ekabhikkhu^eb^nti ekaṃ paccekabuddhaṃ sandhāyāha.  ^b^ugghaṭṭapāda^eb^nti uṇhavālukāya ghaṭṭapādaṃ, vibādhitapādanti ^a^P0.0033^ea^  attho. ^b^tasita^eb^nti pipāsitaṃ. ^b^paṭipādayī^eb^ti  paṭipādesi yojesi. ^b^kāmaduhā^eb^ti sabbakāmadāyikā.<br/><br/>[03] taṃ sutvā mahāsatto ``evarūpepi nāma appatiṭṭhe mahāsamudde  mayā dinnaṃ chattupāhanadānaṃ mama sabbakāmadadaṃ jātaṃ aho sudinna''nti  tuṭṭhacitto -- <br/><br/>[21] ``sā hotu nāvā phalakūpapannā, anavassutā  erakavātayuttā. <br/><br/>[22] aññassa yānassa na hettha bhūmi, ajjeva maṃ moḷiniṃ  pāpayassū''ti.. (jā0 1.10.47) -- <br/><br/>[25] gāthamāha.<br/><br/>[03] tattha ^a^M0.0034^ea^ ^a^V0.0033^ea^ ^b^phalakūpapannā^eb^ti mahānāvatāya bahūhi phalakehi upetā.  udakappavesanābhāvena ^b^anavassutā^eb^. sammā gahetvā  gamanakavātena ^b^erakavātayuttā^eb^.<br/><br/>[03] devadhītā tassa vacanaṃ sutvā tuṭṭhahaṭṭhā dīghato aṭṭhausabhaṃ  vitthārato catūsabhaṃ gambhīrato vīsatiyaṭṭhikaṃ sattaratanamayaṃ nāvaṃ  māpetvā kūpaphiyārittayuttāni indanīlarajatasuvaṇṇamayādīni  nimminitvā sattannaṃ ratanānaṃ pūretvā brāhmaṇaṃ āliṅgetvā nāvaṃ  āropesi, upaṭṭhākaṃ panassa na olokesi. brāhmaṇo attanā  katakalyāṇato tassa pattiṃ adāsi, so anumodi. atha devadhītā  tampi āliṅgetvā nāvāya patiṭṭhāpetvā taṃ nāvaṃ moḷinīnagaraṃ netvā  brāhmaṇassa ghare dhanaṃ patiṭṭhāpetvā attano vasanaṭṭhānameva agamāsi.  tenāha bhagavā -- <br/><br/>[21] ``sā tattha vittā sumanā patītā, nāvaṃ sucittaṃ  abhinimminitvā. <br/><br/>[22] ādāya saṅkhaṃ purisena saddhiṃ, upānayī nagaraṃ  sādhuramma''nti.. (jā0 1.10.48).<br/><br/>[03] mahāpurisassa hi cittasampattiyā paccekabuddhassa ca nirodhato  vuṭṭhitabhāvena sattasu cetanāsu ādicetanā diṭṭhadhammavedanīyā  atiuḷāraphalā ca jātā. idampi tassa dānassa ^a^P0.0034^ea^  appamattaphalanti daṭṭhabbaṃ. aparimāṇaphalañhi taṃ dānaṃ bodhisambhārabhūtaṃ.  tena vuttaṃ -- <br/><br/>[03] 19^b^.^eb^ <br/><br/>[21] ``tenevāhaṃ sataguṇato, sukhumālo sukhedhito. <br/><br/>[22] api ca dānaṃ paripūrento, evaṃ tassa adāsaha''nti..<br/><br/>[03] tattha ^b^tenā^eb^ti tato paccekabuddhato, ^b^sataguṇato^eb^ti  sataguṇena ^b^ahaṃ^eb^ tadā saṅkhabhūto ^b^sukhumālo,^eb^ tasmā  ^b^sukhedhito^eb^ sukhasaṃvaḍḍho, ^b^api ca^eb^ evaṃ santepi ^b^dānaṃ  paripūrento, evaṃ^eb^ mayhaṃ dānapāramī paripūretūti ^b^tassa^eb^  paccekabuddhassa attano sarīradukkhaṃ anapekkhitvā chattupāhanaṃ  ^b^adāsi^eb^nti attano dānajjhāsayassa uḷārabhāvaṃ satthā pavedesi.<br/><br/>[03] bodhisattopi ^a^M0.0035^ea^ yāvajīvaṃ amitadhanagehaṃ ajjhāvasanto  bhiyyosomattāya dānāni datvā sīlāni rakkhitvā āyupariyosāne  sapariso devanagaraṃ pūresi.<br/><br/>[03] tadā devadhītā uppalavaṇṇā ahosi, puriso ānandatthero,  lokanātho saṅkhabrāhmaṇo.<br/><br/>[03] tassa ^a^V0.0034^ea^ suvisuddhaniccasīlauposathasīlādivasena sīlapāramī  dānasīlādīnaṃ paṭipakkhato nikkhantattā kusaladhammavasena  nekkhammapāramī, dānādinipphādanatthaṃ abbhussahanavasena tathā  mahāsamuddataraṇavāyāmavasena ca vīriyapāramī, tadatthaṃ  adhivāsanakhantivasena khantipāramī, paṭiññānurūpappaṭipattiyā  saccapāramī, sabbattha acalasamādānādhiṭṭhānavasena adhiṭṭhānapāramī,  sabbasattesu hitajjhāsayavasena mettāpāramī, sattasaṅkhārakatavippakāresu  majjhattabhāvappattiyā upekkhāpāramī, sabbapāramīnaṃ upakārānupakāre  dhamme jānitvā anupakāre dhamme pahāya upakāradhammesu pavattāpanapurecarā  sahajātā ca upāyakosallabhūtā paññā paññāpāramīti imāpi pāramiyo  labbhanti.<br/><br/>[03] dānajjhāsayassa pana atiuḷārabhāvena dānapāramīvasena desanā  pavattā. yasmā cettha dasa pāramiyo labbhanti, tasmā heṭṭhā vuttā  mahākaruṇādayo bodhisattaguṇā idhāpi yathārahaṃ niddhāretabbā. tathā  attano bhogasukhaṃ anapekkhitvā mahākaruṇāya ``dānapāramiṃ  pūressāmī''ti dānasambhārasaṃharaṇatthaṃ samuddataraṇaṃ, tattha ca  samuddapatitassapi uposathādhiṭṭhānaṃ, sīlakhaṇḍabhayena devadhītāyapi  upagatāya āhārānāharaṇanti evamādayo mahāsattassa guṇā veditabbā.  idāni vakkhamānesu sesacaritesu imināva nayena guṇaniddhāraṇaṃ  veditabbaṃ ^a^P0.0035^ea^. tattha tattha visesamattameva vakkhāma.  tenetaṃ vuccati -- <br/><br/>[21] ``evaṃ acchariyā hete, abbhutā ca mahesino...pe0.... <br/><br/>[22] pagevānukiriyā tesaṃ, dhammassa anudhammato''ti.. <br/><br/>[06] saṅkhabrāhmaṇacariyāvaṇṇanā niṭṭhitā. 


volume: 109
item: 4
title: akittivaggo^akitticariyāvaṇṇanā^saṅkhabrāhmaṇacariyāvaṇṇanā^kururājacariyāvaṇṇanā^
content:
  [03] 20^b^.^eb^ <br/><br/>[04] tatiye ^a^M0.0036^ea^ ^b^indapatthe puruttame^eb^ti indapatthanāmake  kururaṭṭhassa puravare uttamanagare. ^b^rājā^eb^ti dhammena samena catūhi  saṅgahavatthūhi parisaṃ rañjetīti rājā. ^b^kusale dasahupāgato^eb^ti  kusalehi ^a^V0.0035^ea^ dasahi samannāgato, dānādīhi dasahi puññakiriyavatthūhi,  dasahi kusalakammapathehi vā yuttoti attho. <br/><br/>[03] 21^b^.^eb^ ^b^kaliṅgaraṭṭhavisayā^eb^ti kaliṅgaraṭṭhasaṅkhātavisayā.  ^b^brāhmaṇā upagañchu ma^eb^nti kaliṅgarājena uyyojitā aṭṭha brāhmaṇā  maṃ upasaṅkamiṃsu. upasaṅkamitvā ca pana ^b^āyācuṃ maṃ  hatthināga^eb^nti hatthibhūtaṃ mahānāgaṃ maṃ āyāciṃsu. ^b^dhañña^eb^nti  dhanāyitabbasirisobhaggappattaṃ lakkhaṇasampannaṃ. ^b^maṅgalasammata^eb^nti  tāyayeva lakkhaṇasampattiyā maṅgalaṃ abhivuḍḍhikāraṇanti abhisammataṃ  janehi. <br/><br/>[03] 22^b^.^eb^ ^b^avuṭṭhiko^eb^ti vassarahito. ^b^dubbhikkho^eb^ti  dullabhabhojano. ^b^chātako mahā^eb^ti mahatī jighacchābādhā vattatīti  attho. ^b^dadāhī^eb^ti dehi. ^b^nīla^eb^nti nīlavaṇṇaṃ.  ^b^añjanasavhaya^eb^nti añjanasaddena avhātabbaṃ, añjananāmakanti attho.  idaṃ vuttaṃ hoti -- amhākaṃ kaliṅgaraṭṭhaṃ avuṭṭhikaṃ, tena idāni  mahādubbhikkhaṃ tattha mahantaṃ chātakabhayaṃ uppannaṃ, tassa vūpasamatthāya imaṃ  añjanagirisaṅkāsaṃ tuyhaṃ añjananāmakaṃ maṅgalahatthiṃ dehi, imasmiñhi  tattha nīte devo vassissati, tena taṃ sabbabhayaṃ vūpasammissatīti.  tatrāyaṃ anupubbikathā --<br/><br/>[03] atīte kururaṭṭhe indapatthanagare bodhisatto kururājassa  aggamahesiyā kucchimhi paṭisandhiṃ gahetvā anupubbena viññutaṃ patto,  takkasilaṃ gantvā yogavihitāni sippāyatanāni vijjāṭṭhānāni ca  uggahetvā paccāgato pitarā uparajje ṭhapito, aparabhāge pitu accayena  rajjaṃ patvā dasa rājadhamme ^a^P0.0036^ea^ akopento dhammena rajjaṃ  kāresi dhanañjayo nāma nāmena. so catūsu nagaradvāresu nagaramajjhe  nivesanadvāreti cha dānasālāyo kāretvā devasikaṃ chasatasahassaṃ dhanaṃ  vissajjento sakalajambudīpaṃ unnaṅgalaṃ katvā dānaṃ adāsi. tassa  dānajjhāsayatā dānābhirati sakalajambudīpaṃ patthari.<br/><br/>[03] tasmiṃ ^a^M0.0037^ea^ kāle kaliṅgaraṭṭhe dubbhikkhabhayaṃ chātakabhayaṃ rogabhayanti  tīṇi bhayāni uppajjiṃsu. sakalaraṭṭhavāsino dantapuraṃ gantvā  rājabhavanadvāre ukkuṭṭhimakaṃsu ``devaṃ vassāpehi devā''ti. rājā taṃ  sutvā ``kiṃkāraṇā ete viravantī''ti amacce pucchi. amaccā  rañño tamatthaṃ ārocesuṃ. rājā porāṇakarājāno deve avassante kiṃ  karontīti. ``devo vassatū''ti dānaṃ datvā uposathaṃ adhiṭṭhāya  samādinnasīlā sirigabbhaṃ pavisitvā dabbasanthare sattāhaṃ nipajjantīti.  taṃ sutvā tathā akāsi. devo na vassi, evaṃ rājā ahaṃ mayā  kattabbakiccaṃ akāsiṃ, devo na vassati, kinti karomāti. deva,  indapatthanagare dhanañjayassa nāma kururājassa maṅgalahatthimhi ānīte  devo vassissatīti ^a^V0.0036^ea^. so rājā balavāhanasampanno duppasaho,  kathamassa hatthiṃ ānessāmāti. mahārāja, tena saddhiṃ yuddhakiccaṃ  natthi, dānajjhāsayo so rājā dānābhirato yācito samāno  alaṅkatasīsampi chinditvā pasādasampannāni akkhīnipi uppāṭetvā  sakalarajjampi niyyātetvā dadeyya, hatthimhi vattabbameva natthi,  avassaṃ yācito samāno dassatīti. ke pana yācituṃ samatthāti?  brāhmaṇā, mahārājāti. rājā aṭṭha brāhmaṇe pakkosāpetvā sakkārasammānaṃ  katvā paribbayaṃ datvā hatthiyācanatthaṃ pesesi. te sabbattha  ekarattivāsena turitagamanaṃ gantvā katipāhaṃ nagaradvāre dānasālāsu  bhuñjantā sarīraṃ santappetvā rañño dānaggaṃ āgamanapathe kālaṃ  āgamayamānā pācīnadvāre aṭṭhaṃsu.<br/><br/>[03] bodhisattopi pātova nhātānulitto sabbālaṅkārappaṭimaṇḍito  alaṅkatavaravāraṇakhandhagato mahantena rājānubhāvena dānasālaṃ gantvā  otaritvā sattaṭṭhajanānaṃ sahatthena dānaṃ datvā ``imināva nīhārena  dethā''ti vatvā hatthiṃ abhiruhitvā ^a^P0.0037^ea^ dakkhiṇadvāraṃ  agamāsi. brāhmaṇā pācīnadvāre ārakkhassa balavatāya okāsaṃ  alabhitvā dakkhiṇadvāraṃ gantvā rājānaṃ āgacchantaṃ ullokayamānā  dvārato nātidūre unnataṭṭhāne ṭhitā sampattaṃ rājānaṃ hatthe ukkhipitvā  jayāpesuṃ. rājā vajiraṅkusena vāraṇaṃ nivattetvā tesaṃ santikaṃ gantvā  te brāhmaṇe ``kiṃ icchathā''ti pucchi. brāhmaṇā ``kaliṅgaraṭṭhaṃ  dubbhikkhabhayena chātakabhayena rogabhayena ca upaddutaṃ. so upaddavo  imasmiṃ tava maṅgalahatthimhi nīte ^a^M0.0038^ea^ vūpasammissati. tasmā imaṃ  añjanavaṇṇaṃ nāgaṃ amhākaṃ dehī''ti āhaṃsu. tamatthaṃ pakāsento satthā  āha ``kaliṅgaraṭṭhavisayā...pe0... añjanasavhaya''nti. tassattho  vutto eva.<br/><br/>[03] atha bodhisatto ``na metaṃ patirūpaṃ, yaṃ me yācakānaṃ  manorathavighāto siyā, mayhañca samādānabhedo siyā''ti  hatthikkhandhato otaritvā ``sace analaṅkataṭṭhānaṃ atthi, alaṅkaritvā  dassāmī''ti samantato oloketvā analaṅkataṭṭhānaṃ adisvā soṇḍāya  naṃ gahetvā brāhmaṇānaṃ hatthesu ṭhapetvā ratanabhiṅgārena pupphagandhavāsitaṃ  udakaṃ pātetvā adāsi. tena vuttaṃ -- <br/><br/>[03] 23^b^.^eb^ <br/><br/>[21] ``na me yācakamanuppatte, paṭikkhepo anucchavo. <br/><br/>[22] mā me bhijji samādānaṃ, dassāmi vipulaṃ gajaṃ.. <br/><br/>[03] 24^b^.^eb^ <br/><br/>[21] ``nāgaṃ gahetvā soṇḍāya, bhiṅgāre ratanāmaye. <br/><br/>[22] jalaṃ hatthe ākiritvā, brāhmaṇānaṃ adaṃ gaja''nti..<br/><br/>[03] tattha ^a^V0.0037^ea^ ^b^yācakamanuppatte^eb^ti yācake anuppatte.  ^b^anucchavo^eb^ti anucchaviko patirūpo. ^b^mā me bhijji  samādāna^eb^nti sabbaññutaññāṇatthāya sabbassa yācakassa sabbaṃ  anavajjaṃ icchitaṃ dadanto dānapāramiṃ pūressāmīti yaṃ mayhaṃ samādānaṃ,  taṃ mā bhijji. tasmā ^b^dassāmi vipulaṃ gaja^eb^nti mahantaṃ imaṃ  maṅgalahatthiṃ dassāmīti. ^b^ada^eb^nti adāsiṃ. <br/><br/>[03] 25^b^.^eb^ <br/><br/>[04] tasmiṃ pana hatthimhi dinne amaccā bodhisattaṃ etadavocuṃ  -- ``kasmā, mahārāja, maṅgalahatthiṃ dadattha, nanu añño hatthī  dātabbo, raññā nāma evarūpo opavayho maṅgalahatthī issariyaṃ  abhivijayañca ākaṅkhantena na dātabbo''ti ^a^P0.0038^ea^.  mahāsatto yaṃ maṃ yācakā yācanti, tadeva mayā dātabbaṃ, sace pana maṃ  rajjaṃ yāceyyuṃ, rajjampi tesaṃ dadeyyaṃ, mayhaṃ rajjatopi jīvitatopi  sabbaññutaññāṇameva piyataraṃ, tasmā taṃ hatthiṃ adāsinti āha. tena  vuttaṃ ^b^``tassa nāge padinnamhī''^eb^tiādi. tattha ^b^tassā^eb^ti  tassa tena, tasmiṃ ^b^nāge^eb^ hatthimhi dinne. <br/><br/>[03] 26^b^.^eb^ ^b^maṅgalasampanna^eb^nti maṅgalaguṇehi samannāgataṃ.  ^b^saṅgāmavijayuttama^eb^nti saṅgāmavijayā uttamaṃ, saṅgāmavijaye vā  uttamaṃ padhānaṃ pavaraṃ nāgaṃ. ^b^kiṃ te rajjaṃ^eb^ ^a^M0.0039^ea^ ^b^karissatī^eb^ti tasmiṃ  nāge apagate tava rajjaṃ kiṃ karissati, rajjakiccaṃ na karissati,  rajjampi apagatamevāti dasseti. <br/><br/>[03] 27^b^.^eb^ ^b^rajjampi me dade sabba^eb^nti tiṭṭhatu nāgo  tiracchānagato, idaṃ me sabbaṃ kururaṭṭhampi yācakānaṃ dadeyyaṃ.  ^b^sarīraṃ dajjamattano^eb^ti rajjepi vā kiṃ vattabbaṃ, attano sarīrampi  yācakānaṃ dadeyyaṃ, sabbopi hi me ajjhattikabāhiro pariggaho  lokahitatthameva mayā pariccatto. yasmā ^b^sabbaññutaṃ piyaṃ mayhaṃ^eb^  sabbaññutā ca dānapāramiṃ ādiṃ katvā sabbapāramiyo apūrentena na  sakkā laddhuṃ, tasmā nāgaṃ adāsiṃ ahanti dasseti.<br/><br/>[03] evampi tasmiṃ nāge ānīte kaliṅgaraṭṭhe devo na vassateva.  kaliṅgarājā ``idānipi na vassati, kiṃ nu kho kāraṇa''nti  pucchitvā ``kururājā garudhamme rakkhati, tenassa raṭṭhe anvaddhamāsaṃ  anudasāhaṃ devo vassati, rañño guṇānubhāvo esa, na imassa  tiracchānagatassā''ti jānitvā ``mayampi garudhamme rakkhissāma,  gacchatha dhanañcayakorabyassa santike te suvaṇṇapaṭṭe likhāpetvā  ānethā''ti amacce pesesi. garudhammā vuccanti pañca sīlāni,  tāni bodhisatto suparisuddhāni katvā rakkhati, yathā ca bodhisatto.  evamassa mātā ^a^V0.0038^ea^ aggamahesī, kaniṭṭhabhātā uparājā, purohito  brāhmaṇo, rajjuggāhako amacco, sārathi seṭṭhi, doṇamāpako dovāriko,  nagarasobhinī vaṇṇadāsīti. tena vuttaṃ -- <br/><br/>[21] ``rājā mātā mahesī ca, uparājā purohito. <br/><br/>[27] rajjuggāho sārathī seṭṭhi, doṇo dovāriko tathā. <br/><br/>[22] gaṇikā te ekādasa, garudhamme patiṭṭhitā''ti..<br/><br/>[03] te ^a^P0.0039^ea^ amaccā bodhisattaṃ upasaṅkamitvā vanditvā  tamatthaṃ ārocesuṃ. mahāsatto ``mayhaṃ garudhamme kukkuccaṃ atthi, mātā  pana me surakkhitaṃ rakkhati, tassā santike gaṇhathā''ti vatvā tehi  ``mahārāja, kukkuccaṃ nāma sikkhākāmassa sallekhavuttino hoti, detha  no''ti yācito ``pāṇo na hantabbo, adinnaṃ na ādātabbaṃ,  kāmesumicchācāro na caritabbo, musā na bhaṇitabbaṃ, majjaṃ na  pātabba''nti suvaṇṇapaṭṭe likhāpetvā ``evaṃ santepi mātu santike  gaṇhathā''ti āha.<br/><br/>[03] dūtā ^a^M0.0040^ea^ rājānaṃ vanditvā tassā santikaṃ gantvā ``devi, tumhe  kira garudhammaṃ rakkhatha, taṃ no dethā''ti vadiṃsu. bodhisattassa  mātāpi tatheva attano kukkuccassa atthibhāvaṃ vatvāva tehi yācitā  adāsi. tathā mahesiādayopi. te sabbesampi santike suvaṇṇapaṭṭe  garudhamme likhāpetvā dantapuraṃ gantvā kaliṅgarañño datvā taṃ pavattiṃ  ārocesuṃ. sopi rājā tasmiṃ dhamme vattamāno pañca sīlāni  pūresi. tato sakalakaliṅgaraṭṭhe devo vassi. tīṇi bhayāni  vūpasantāni. raṭṭhaṃ khemaṃ subhikkhaṃ ahosi. bodhisatto yāvajīvaṃ  dānādīni puññāni katvā sapariso saggapuraṃ pūresi.<br/><br/>[03] tadā gaṇikādayo uppalavaṇṇādayo ahesuṃ. vuttañhetaṃ -- <br/><br/>[21] ``gaṇikā uppalavaṇṇā, puṇṇo dovāriko tadā. <br/><br/>[22] rajjuggāho ca kaccāno, doṇamāpako ca kolito.. <br/><br/>[21] ``sāriputto tadā seṭṭhi, anuruddho ca sārathi. <br/><br/>[22] brāhmaṇo kassapo thero, uparājānandapaṇḍito.. <br/><br/>[21] ``mahesī ^a^V0.0039^ea^ rāhulamātā, māyādevī janettikā. <br/><br/>[22] kururājā bodhisatto, evaṃ dhāretha jātaka''nti..  (dha0 pa0 aṭṭha0 2.361 haṃsaghātakabhikkhuvatthu).<br/><br/>[03] idhāpi nekkhammapāramiādayo sesadhammā ca vuttanayeneva  niddhāretabbāti. <br/><br/>[06] kururājacariyāvaṇṇanā niṭṭhitā. 


volume: 109
item: 5
title: akitticariyāvaṇṇanā^saṅkhabrāhmaṇacariyāvaṇṇanā^kururājacariyāvaṇṇanā^mahāsudassanacariyāvaṇṇanā^
content:
  [03] 28^b^.^eb^ catutthe ^a^P0.0040^ea^ ^b^kusāvatimhi nagare^eb^ti  kusāvatīnāmake nagare, yasmiṃ ṭhāne etarahi kusinārā niviṭṭhā.  ^b^mahīpatī^eb^ti khattiyo, nāmena ^b^mahāsudassano^eb^ nāma.  ^b^cakkavattī^eb^ti cakkaratanaṃ vatteti catūhi vā sampatticakkehi vattati,  tehi ca paraṃ pavatteti, parahitāya ca iriyāpathacakkānaṃ vatto etasmiṃ  atthītipi cakkavattī. atha vā catūhi acchariyadhammehi saṅgahavatthūhi  ca samannāgatena, parehi anabhibhavanīyassa anatikkamanīyassa  āṇāsaṅkhātassa cakkassa vatto etasmiṃ atthītipi ^b^cakkavattī^eb^.  pariṇāyakaratanapubbaṅgamena ^a^M0.0041^ea^ hatthiratanādipamukhena mahābalakāyena  puññānubhāvanibbattena kāyabalena ca samannāgatattā ^b^mahabbalo.  yadā āsi^eb^nti sambandho. tatrāyaṃ anupubbikathā --<br/><br/>[03] atīte kira mahāpuriso sudassanattabhāvato tatiye attabhāve  gahapatikule nibbatto dharamānakassa buddhassa sāsane ekaṃ theraṃ  araññavāsaṃ vasantaṃ attano kammena araññaṃ paviṭṭho rukkhamūle nisinnaṃ  disvā ``idha mayā ayyassa paṇṇasālaṃ kātuṃ vaṭṭatī''ti cintetvā  attano kammaṃ pahāya dabbasambhāraṃ chinditvā nivāsayoggaṃ paṇṇasālaṃ  katvā dvāraṃ yojetvā kaṭṭhattharaṇaṃ katvā ``karissati nu kho  paribhogaṃ, na nu kho karissatī''ti ekamante nisīdi. thero  antogāmato āgantvā paṇṇasālaṃ pavisitvā kaṭṭhattharaṇe nisīdi.  mahāsattopi naṃ upasaṅkamitvā ``phāsukā, bhante, paṇṇasālā''ti  pucchi. phāsukā, bhaddamukha, pabbajitasāruppāti. vasissatha, bhante,  idhāti? āma, upāsakāti. so adhivāsanākāreneva  ``vasissatī''ti ñatvā ``nibaddhaṃ mayhaṃ gharadvāraṃ āgantabba''nti  paṭijānāpetvā niccaṃ attano ^a^V0.0040^ea^ ghareyeva bhattavissaggaṃ kārāpesi. so  paṇṇasālāyaṃ kaṭasārakaṃ pattharitvā mañcapīṭhaṃ paññapesi, apassenaṃ  nikkhipi, pādakaṭhalikaṃ ṭhapesi, pokkharaṇiṃ khaṇi, caṅkamaṃ katvā  vālukaṃ okiri, parissayavinodanatthaṃ paṇṇasālaṃ kaṇṭakavatiyā  parikkhipi, tathā pokkharaṇiṃ caṅkamañca. tesaṃ antovatipariyante  tālapantiyo ropesi. evamādinā ^a^P0.0041^ea^ āvāsaṃ niṭṭhāpetvā  therassa ticīvaraṃ ādiṃ katvā sabbaṃ samaṇaparikkhāraṃ adāsi.  therassa hi tadā bodhisattena  ticīvarapiṇḍapātapattathālakaparissāvanadhamakaraṇaparibhogabhājanachattupāhanaudakatumbasūcikattara-  yaṭṭhiārakaṇṭakapipphalinakhacchedanapadīpeyyādi pabbajitānaṃ  paribhogajātaṃ adinnaṃ nāma nāhosi. so pañca sīlāni rakkhanto  uposathaṃ karonto yāvajīvaṃ theraṃ upaṭṭhahi. thero tattheva vasanto  arahattaṃ patvā parinibbāyi. <br/><br/>[03] 29^b^.^eb^ bodhisattopi yāvatāyukaṃ puññaṃ katvā devaloke  nibbattitvā tato cuto manussalokaṃ āgacchanto kusāvatiyā  rājadhāniyā nibbattitvā mahāsudassano nāma rājā ahosi cakkavattī.  tassissariyānubhāvo ``bhūtapubbaṃ, ānanda, rājā mahāsudassano  nāma ahosi khattiyo ^a^M0.0042^ea^ muddhāvasitto''tiādinā (dī0 ni0  2.242) nayena sutte āgato eva. tassa kira caturāsīti  nagarasahassāni kusāvatīrājadhānippamukhāni, caturāsīti  pāsādasahassāni dhammapāsādappamukhāni, caturāsīti  kūṭāgārasahassāni mahābyūhakūṭāgārappamukhāni, tāni sabbāni tassa  therassa katāya ekissā paṇṇasālāya nissandena nibbattāni,  caturāsīti pallaṅkasahassāni nāgasahassāni assasahassāni  rathasahassāni tassa dinnassa mañcapīṭhassa, caturāsīti  maṇisahassāni tassa dinnassa padīpassa, caturāsīti  pokkharaṇisahassāni ekapokkharaṇiyā, caturāsīti itthisahassāni  puttasahassāni gahapatisahassāni ca pattathālakādiparibhogārahassa  pabbajitaparikkhāradānassa, caturāsīti dhenusahassāni  pañcagorasadānassa, caturāsīti vatthakoṭṭhasahassāni  nivāsanapārupanadānassa, caturāsīti thālipākasahassāni  bhojanadānassa nissandena nibbattāni. so sattahi ratanehi catūhi  iddhīhi ca samannāgato rājādhirājā hutvā sakalaṃ sāgarapariyantaṃ  pathavimaṇḍalaṃ dhammena abhivijiya ajjhāvasanto anekasatesu ṭhānesu  dānasālāyo kāretvā mahādānaṃ paṭṭhapesi. divasassa tikkhattuṃ nagare  bheriṃ carāpesi ``yo yaṃ icchati, so dānasālāsu āgantvā taṃ  gaṇhātū''ti. tena vuttaṃ ^b^``tatthāhaṃ divase tikkhattuṃ, ghosāpemi  tahiṃ tahi''^eb^ntiādi.<br/><br/>[03] tattha ^b^tatthā^eb^ti tasmiṃ nagare. ``tadāha''ntipi pāṭho,  tassa tadā ahaṃ, mahāsudassanakāleti ^a^V0.0041^ea^ attho. ^b^tahiṃ tahi^eb^nti  tasmiṃ tasmiṃ ṭhāne, tassa tassa pākārassa anto ca bahi cāti  ^a^P0.0042^ea^ attho. ^b^ko kiṃ icchatī^eb^ti brāhmaṇādīsu yo  koci satto annādīsu deyyadhammesu yaṃ kiñci icchati.  ^b^patthetī^eb^ti tasseva vevacanaṃ. ^b^kassa kiṃ dīyatu dhana^eb^nti  anekavāraṃ pariyāyantarehi ca dānaghosanāya pavattitabhāvadassanatthaṃ  vuttaṃ, etena dānapāramiyā sarūpaṃ dasseti.  deyyadhammapaṭiggāhakavikapparahitā hi bodhisattānaṃ dānapāramīti. <br/><br/>[03] 30^b^.^eb^ idāni dānaghosanāya tassa tassa deyyadhammassa  anucchavikapuggalaparikittanaṃ dassetuṃ ^b^``ko chātako''^eb^tiādi  vuttaṃ.<br/><br/>[03] tattha ^a^M0.0043^ea^ ^b^chātako^eb^ti jighacchito. ^b^tasito^eb^ti  pipāsito. ^b^ko mālaṃ ko vilepana^eb^ntipi ``icchatī''ti padaṃ  ānetvā yojetabbaṃ. ^b^naggo^eb^ti vatthavikalo, vatthena atthikoti  adhippāyo. ^b^paridahissatī^eb^ti nivāsissati. <br/><br/>[03] 31^b^.^eb^ ^b^ko pathe chattamādetī^eb^ti ko pathiko pathe magge  attano vassavātātaparakkhaṇatthaṃ chattaṃ gaṇhāti, chattena atthikoti  attho. ^b^kopāhanā mudū subhā^eb^ti dassanīyatāya subhā  sukhasamphassatāya mudū upāhanā attano pādānaṃ cakkhūnañca rakkhaṇatthaṃ.  ^b^ko ādetī^eb^ti ko tāhi atthikoti adhippāyo.  ^b^sāyañca pāto cā^eb^ti ettha ^b^ca^eb^-saddena majjhanhike cāti  āharitvā vattabbaṃ. ``divase tikkhattuṃ ghosāpemī''ti hi vuttaṃ. <br/><br/>[03] 32^b^.^eb^ ^b^na taṃ dasasu ṭhānesū^eb^ti taṃ dānaṃ na dasasu  ṭhānesu paṭiyattanti yojanā. ^b^napi ṭhānasatesu^eb^ vā  ^b^paṭiyattaṃ,^eb^ api ca kho anekasatesu ṭhānesu paṭiyattaṃ.  ^b^yācake dhana^eb^nti yācake uddissa dhanaṃ paṭiyattaṃ upakkhaṭaṃ.  dvādasayojanāyāme hi nagare sattayojanavitthate sattasu pākārantaresu  satta tālapantiparikkhepā, tāsu tālapantīsu caturāsīti  pokkharaṇisahassāni pāṭiyekkaṃ pokkharaṇitīre mahādānaṃ paṭṭhapitaṃ.  vuttañhetaṃ bhagavatā -- <br/><br/>[02] ``paṭṭhapesi kho, ānanda, rājā mahāsudassano tāsaṃ  pokkharaṇīnaṃ tīre evarūpaṃ dānaṃ annaṃ annatthikassa, pānaṃ  pānatthikassa, vatthaṃ vatthatthikassa, yānaṃ yānatthikassa, sayanaṃ  sayanatthikassa, itthiṃ itthitthikassa, hiraññaṃ hiraññatthikassa,  suvaṇṇaṃ suvaṇṇatthikassā''ti (dī0 ni0 2.254). <br/><br/>[03] 33^b^.^eb^ tatthāyaṃ ^a^V0.0042^ea^ dānassa pavattitākāro -- mahāpuriso hi  itthīnañca purisānañca anucchavike alaṅkāre kāretvā itthimattameva  tattha paricāravasena sesañca sabbaṃ pariccāgavasena ^a^P0.0043^ea^  ṭhapetvā ``rājā mahāsudassano dānaṃ deti, taṃ yathāsukhaṃ  paribhuñjathā''ti bheriṃ carāpesi. mahājanā pokkharaṇitīraṃ gantvā  nhatvā vatthādīni nivāsetvā mahāsampattiṃ anubhavitvā yesaṃ  tādisāni atthi, te pahāya gacchanti ^a^M0.0044^ea^. yesaṃ natthi, te gahetvā  gacchanti. ye hatthiyānādīsupi nisīditvā yathāsukhaṃ vicaritvā  varasayanesupi sayitvā sampattiṃ anubhavitvā itthīhipi saddhiṃ sampattiṃ  anubhavitvā sattavidharatanapasādhanāni pasādhetvā sampattiṃ anubhavitvā  yaṃ yaṃ atthikā, taṃ taṃ gahetvā gacchanti, anatthikā ohāya gacchanti.  tampi dānaṃ uṭṭhāya samuṭṭhāya devasikaṃ dīyateva. tadā  jambudīpavāsīnaṃ aññaṃ kammaṃ natthi, dānaṃ paribhuñjantā sampattiṃ  anubhavantā vicaranti. na tassa dānassa kālaparicchedo ahosi.  rattiñcāpi divāpi yadā yadā atthikā āgacchanti, tadā tadā  dīyateva. evaṃ mahāpuriso yāvajīvaṃ sakalajambudīpaṃ unnaṅgalaṃ katvā  mahādānaṃ pavattesi. tena vuttaṃ ^b^``divā vā yadi vā rattiṃ, yadi  eti vanibbako''^eb^tiādi.<br/><br/>[03] tattha ^b^divā vā yadi vā rattiṃ, yadi etī^eb^ti etenassa  yathākālaṃ dānaṃ dasseti. yācakānañhi lābhāsāya upasaṅkamanakālo  eva bodhisattānaṃ dānassa kālo nāma. ^b^vanibbako^eb^ti yācako.  ^b^laddhā yadicchakaṃ bhoga^eb^nti etena yathābhirucitaṃ dānaṃ. yo  yo hi yācako yaṃ yaṃ deyyadhammaṃ icchati, tassa tassa taṃtadeva  bodhisatto deti. na tassa mahagghadullabhādibhāvaṃ attano uparodhaṃ  cintesi. ^b^pūrahatthova gacchatī^eb^ti etena yāvadicchakaṃ dānaṃ  dasseti, yattakañhi yācakā icchanti, tattakaṃ aparihāpetvāva mahāsatto  deti uḷārajjhāsayatāya ca mahiddhikatāya ca. <br/><br/>[03] 34^b^.^eb^ ^b^``yāvajīvika''^eb^nti etena dānassa  kālapariyantābhāvaṃ dasseti. samādānato paṭṭhāya hi mahāsattā  yāvapāripūri vemajjhe na kālaparicchedaṃ karonti, bodhisambhārasambharaṇe  saṅkocābhāvena antarantarā avosānāpattito maraṇenapi anupacchedo  eva, tato parampi tatheva paṭipajjanato, ``yāvajīvika''nti pana  mahāsudassanacaritassa vasena vuttaṃ. ^b^napāhaṃ dessaṃ dhanaṃ dammī^eb^ti  idaṃ dhanaṃ nāma mayhaṃ ^a^P0.0044^ea^ na dessaṃ amanāpanti evarūpaṃ  mahādānaṃ dento gehato ca dhanaṃ nīharāpemi. ^b^napi natthi nicayo  mayī^eb^ti mama samīpe dhananicayo dhanasaṅgaho nāpi natthi,  sallekhavuttisamaṇo viya asaṅgahopi na homīti attho. idaṃ yena  ajjhāsayena tassidaṃ mahādānaṃ pavattitaṃ, taṃ dassetuṃ vuttaṃ. <br/><br/>[03] 35^b^.^eb^ idāni ^a^M0.0045^ea^ ^a^V0.0043^ea^ taṃ upamāya vibhāvetuṃ ^b^``yathāpi āturo  nāmā''^eb^tiādimāha. tatthidaṃ upamāsaṃsandanena saddhiṃ atthadassanaṃ  -- yathā nāma ^b^āturo^eb^ rogābhibhūto puriso rogato attānaṃ  parimocetukāmo ^b^dhanena^eb^ hiraññasuvaṇṇādinā ^b^vejjaṃ^eb^  tikicchakaṃ ^b^tappetvā^eb^ ārādhetvā yathāvidhi paṭipajjanto tato  ^b^rogato^eb^ vimuccati. <br/><br/>[03] 36^b^.^eb^ ^b^tatheva^eb^ evameva ahampi aṭṭabhūtaṃ sakalalokaṃ  kilesarogato sakalasaṃsāradukkharogato ca parimocetukāmo tassa tato  parimocanassa ayaṃ sabbasāpateyyapariccāgo dānapāramiupāyoti  ^b^jānamāno^eb^ bujjhamāno ^b^asesato^eb^ deyyadhammassa  paṭiggāhakānañca vasena anavasesato mahādānassa vasena sattānaṃ  ajjhāsayaṃ ^b^paripūretuṃ^eb^ attano ca na mayhaṃ dānapāramī paripuṇṇā,  tasmā ^b^ūnamana^eb^nti pavattaṃ ūnaṃ manaṃ ^b^pūrayituṃ^eb^ pavattayituṃ  ^b^vanibbake^eb^ yācake ^b^adāsiṃ taṃ dānaṃ^eb^ evarūpaṃ mahādānaṃ  dadāmi, tañca kho tasmiṃ dānadhamme tassa ca phale ^b^nirālayo^eb^  anapekkho ^b^apaccāso^eb^ kiñcipi apaccāsīsamāno kevalaṃ  ^b^sambodhimanupattiyā^eb^ sabbaññutaññāṇameva adhigantuṃ ^b^demī^eb^ti.<br/><br/>[03] evaṃ mahāsatto mahādānaṃ pavattento attano puññānubhāvanibbattaṃ  dhammapāsādaṃ abhiruyha mahābyūhakūṭāgāradvāre eva kāmavitakkādayo  nivattetvā tattha sovaṇṇamaye rājapallaṅke nisinno jhānābhiññāyo  nibbattetvā tato nikkhamitvā sovaṇṇamayaṃ kūṭāgāraṃ pavisitvā tattha  rajatamaye pallaṅke nisinno cattāro brahmavihāre bhāvetvā caturāsīti  vassasahassāni jhānasamāpattīhi vītināmetvā maraṇasamaye dassanāya  upagatānaṃ subhaddādevīpamukhānaṃ caturāsītiyā itthāgārasahassānaṃ  amaccapārisajjādīnañca -- <br/><br/>[21] ``aniccā ^a^P0.0045^ea^ vata saṅkhārā,  uppādavayadhammino. <br/><br/>[22] uppajjitvā nirujjhanti, tesaṃ vūpasamo sukho''ti..  (dī0 ni0 2.221, 272; saṃ0 ni0  1.186;  2.143)  -- <br/><br/>[25] imāya gāthāya ovaditvā āyupariyosāne  brahmalokaparāyano ahosi.<br/><br/>[03] tadā subhaddādevī rāhulamātā ahosi, pariṇāyakaratanaṃ rāhulo,  sesaparisā buddhaparisā, mahāsudassano pana lokanātho.<br/><br/>[03] idhāpi ^a^M0.0046^ea^ ^a^V0.0044^ea^ dasa pāramiyo sarūpato labbhanti eva,  dānajjhāsayassa pana uḷāratāya dānapāramī eva ^b^pāḷiyaṃ^eb^ āgatā.  sesadhammā heṭṭhā vuttanayā eva. tathā uḷāre sattaratanasamujjale  catudīpissariyepi ṭhitassa tādisaṃ bhogasukhaṃ analaṅkaritvā  kāmavitakkādayo dūrato vikkhambhetvā tathārūpe mahādāne pavattentasseva  caturāsīti vassasahassāni samāpattīhi vītināmetvā  aniccatādipaṭisaṃyuttaṃ dhammakathaṃ katvāpi vipassanāya anussukkanaṃ  sabbattha anissaṅgatāti evamādayo guṇānubhāvā niddhāretabbāti. <br/><br/>[06] mahāsudassanacariyāvaṇṇanā niṭṭhitā. 


volume: 109
item: 6
title:
  saṅkhabrāhmaṇacariyāvaṇṇanā^kururājacariyāvaṇṇanā^mahāsudassanacariyāvaṇṇanā^mahāgovindacariyāvaṇṇanā^

content:
  [03] pañcame ^b^sattarājapurohito^eb^ti sattabhūādīnaṃ sattannaṃ rājūnaṃ  sabbakiccānusāsakapurohito. ^b^pūjito naradevehī^eb^ti tehi eva  aññehi ca jambudīpe sabbeheva khattiyehi catupaccayapūjāya  sakkārasammānena ca pūjito. ^b^mahāgovindabrāhmaṇo^eb^ti  mahānubhāvatāya govindassābhisekena abhisittatāya ca  ``mahāgovindo''ti saṅkhaṃ gato brāhmaṇo, abhisittakālato paṭṭhāya  hi bodhisattassa ayaṃ samaññā jātā, nāmena pana ^b^jotipālo^eb^  nāma. tassa kira jātadivase sabbāvudhāni jotiṃsu. rājāpi  paccūsasamaye attano maṅgalāvudhaṃ pajjalitaṃ disvā bhīto attano  purohitaṃ bodhisattassa pitaraṃ upaṭṭhānaṃ āgataṃ pucchitvā ``mā bhāyi,  mahārāja, mayhaṃ putto jāto, tassānubhāvena na kevalaṃ rājageheyeva,  sakalanagarepi āvudhāni pajjaliṃsu, na ^a^P0.0046^ea^ taṃ nissāya  tuyhaṃ antarāyo atthi, sakalajambudīpe pana paññāya tena samo na  bhavissati, tassetaṃ pubbanimitta''nti purohitena samassāsito  tuṭṭhacitto ``kumārassa khīramūlaṃ hotū''ti sahassaṃ datvā  ``vayappattakāle mayhaṃ dassethā''ti āha. so vuddhippatto aparabhāge  alamatthadasso sattannaṃ rājūnaṃ sabbakiccānusāsako hutvā pabbajitvā  ca satte diṭṭhadhammikasamparāyikehi anatthehi pāletvā atthehi  niyojesi. iti jotitattā pālanasamatthatāya ^a^M0.0047^ea^ ca  ``jotipālo''tissa nāmaṃ akaṃsu. tena vuttaṃ ``nāmena jotipālo  nāmā''ti (dī0 ni0 2.304).<br/><br/>[03] tattha bodhisatto disampatissa nāma rañño purohitassa  govindabrāhmaṇassa putto hutvā attano pitu tassa ca rañño accayena  tassa putto reṇu, sahāyā cassa sattabhū, brahmadatto, vessabhū ^a^V0.0045^ea^, bharato, dve  ca dhataraṭṭhāti ime satta rājāno yathā aññamaññaṃ na vivadanti.  evaṃ rajje patiṭṭhāpetvā tesaṃ atthadhamme anusāsanto jambudīpatale  sabbesaṃ rājūnaṃ aññesañca brāhmaṇānaṃ devanāgagahapatikānaṃ sakkato  garukato mānito pūjito apacito uttamaṃ gāravaṭṭhānaṃ patto ahosi.  tassa atthadhammesu kusalatāya ``mahāgovindo''tveva samaññā udapādi.  yathāha ``govindo vata, bho brāhmaṇo, mahāgovindo vata, bho  brāhmaṇo''ti (dī0 ni0 2.305). tena vuttaṃ -- <br/><br/>[03] 37^b^.^eb^ <br/><br/>[21] ``punāparaṃ yadā homi, sattarājapurohito. <br/><br/>[22] pūjito naradevehi, mahāgovindabrāhmaṇo''ti..<br/><br/>[03] atha bodhisattassa puññānubhāvasamussāhitehi rājūhi tesaṃ  anuyuttehi khattiyehi brāhmaṇagahapatikehi negamajānapadehi ca uparūpari  upanīto samantato mahogho viya ajjhottharamāno aparimeyyo uḷāro  lābhasakkāro uppajji, yathā taṃ aparimāṇāsu jātīsu  upacitavipulapuññasañcayassa uḷārābhijātassa parisuddhasīlācārassa  pesalassa pariyodātasabbasippassa sabbasattesu  puttasadisamahākaruṇāvipphārasiniddhamuduhadayassa. so cintesi --  ``etarahi kho mayhaṃ mahālābhasakkāro, yaṃnūnāhaṃ iminā sabbasatte  santappetvā dānapāramiṃ paripūreyya''nti. so nagarassa majjhe catūsu  dvāresu attano nivesanadvāreti cha dānasālāyo kāretvā devasikaṃ  aparimitadhanapariccāgena mahādānaṃ ^a^P0.0047^ea^ pavattesi. yaṃ yaṃ  upāyanaṃ ānīyati, yañca attano atthāya abhisaṅkharīyati, sabbaṃ taṃ  dānasālāsu eva pesesi. evaṃ divase divase mahāpariccāgaṃ  karontassa cassa cittassa titti vā santoso vā nāhosi, kuto  pana saṅkoco. dānaggañcassa lābhāsāya āgacchantehi deyyadhammaṃ  gahetvā gacchantehi ca mahāsattassa ca guṇavisese kittayantehi  mahājanakāyehi antonagaraṃ bahinagarañca ^a^M0.0048^ea^ samantato ekoghabhūtaṃ  kappavuṭṭhānamahāvāyusaṅghaṭṭaparibbhamitaṃ viya mahāsamuddaṃ ekakolāhalaṃ  ekaninnādaṃ ahosi. tena vuttaṃ -- <br/><br/>[03] 38^b^.^eb^ <br/><br/>[21] ``tadāhaṃ sattarajjesu, yaṃ me āsi upāyanaṃ. <br/><br/>[22] tena demi mahādānaṃ, akkhobhaṃ sāgarūpama''nti..<br/><br/>[03] tattha ^b^tadāha^eb^nti yadā sattarājapurohito  mahāgovindabrāhmaṇo homi, tadā ahaṃ. ^b^sattarajjesū^eb^ti reṇuādīnaṃ  sattannaṃ rājūnaṃ rajjesu. ^b^akkhobha^eb^nti abbhantarehi ca bāhirehi  ca paccatthikehi ^a^V0.0046^ea^ appaṭisedhanīyatāya kenaci akkhobhanīyaṃ.  ``accubbha''ntipi pāṭho. atipuṇṇadānajjhāsayassa deyyadhammassa ca  uḷārabhāvena vipulabhāvena ca ativiya paripuṇṇanti attho.  ^b^sāgarūpama^eb^nti sāgarasadisaṃ, yathā sāgare udakaṃ sakalenapi  lokena harantena khepetuṃ na sakkā, evaṃ tassa dānagge deyyadhammanti. <br/><br/>[03] 39^b^.^eb^ osānagāthāya ^b^varaṃ dhana^eb^nti uttamaṃ icchitaṃ vā  dhanaṃ. sesaṃ vuttanayameva. <br/><br/>[01] evaṃ mahāsatto paṭhamakappikamahāmegho viya mahāvassaṃ  avibhāgena mahantaṃ dānavassaṃ vassāpento dānabyāvaṭo hutvāpi sesaṃ  sattannaṃ rājūnaṃ atthadhamme appamatto anusāsati. satta ca  brāhmaṇamahāsāle vijjāsippaṃ sikkhāpeti, satta ca nhātakasatāni  mante vāceti. tassa aparena samayena evaṃ kalyāṇo kittisaddo  abbhuggato ``sakkhi mahāgovindo brāhmaṇo brahmānaṃ passati, sakkhi  mahāgovindo brāhmaṇo brahmunā sākaccheti sallapati mantetī''ti (dī0  ni0 2.312). so cintesi -- ``etarahi kho mayhaṃ ayaṃ  abhūto kittisaddo abbhuggato `brahmānaṃ passati, sakkhi mahāgovindo  brāhmaṇo brahmunā sākaccheti sallapati mantetī'ti, yaṃnūnāhaṃ imaṃ bhūtaṃ  eva kareyya''nti. so ``te satta rājāno satta ca brāhmaṇamahāsāle  satta ca nhātakasatāni attano puttadārañca āpucchitvā brahmānaṃ  ^a^P0.0048^ea^ passeyya''nti cittaṃ paṇidhāya vassike cattāro māse  brahmavihārabhāvanamanuyuñji. tassa cetasā cetoparivitakkamaññāya brahmā  sanaṅkumāro purato pāturahosi. taṃ disvā mahāpuriso pucchi -- <br/><br/>[21] ``vaṇṇavā ^a^M0.0049^ea^ yasavā sirimā, ko nu tvamasi mārisa. <br/><br/>[22] ajānantā taṃ pucchāma, kathaṃ jānemu taṃ maya''nti..  (dī0 ni0 2.318).<br/><br/>[03] tassa brahmā attānaṃ jānāpento -- <br/><br/>[21] ``maṃ ve kumāraṃ jānanti, brahmaloke sanantanaṃ. <br/><br/>[22] sabbe jānanti maṃ devā, evaṃ govinda jānāhī''ti..  (dī0 ni0 2.318) -- <br/><br/>[25] vatvā tena -- <br/><br/>[21] ``āsanaṃ ^a^V0.0047^ea^ udakaṃ pajjaṃ, madhusākañca brahmuno. <br/><br/>[22] agghe bhavantaṃ pucchāma, agghaṃ kurutu no bhava''nti..  (dī0 ni0 2.318) -- <br/><br/>[25] upanītaṃ atithisakkāraṃ anatthikopi brahmā tassa  cittasampahaṃsanatthaṃ vissāsakaraṇatthañca sampaṭicchanto ``paṭiggaṇhāma  te agghaṃ, yaṃ, tvaṃ govinda, bhāsasī''ti. vatvā okāsadānatthaṃ -- <br/><br/>[21] ``diṭṭhadhammahitatthāya, samparāyasukhāya ca. <br/><br/>[22] katāvakāso pucchassu, yaṃkiñci abhipatthita''nti..  (dī0 ni0 2.318) -- <br/><br/>[25] okāsamakāsi.<br/><br/>[03] atha naṃ mahāpuriso samparāyikaṃ eva atthaṃ -- <br/><br/>[21] ``pucchāmi brahmānaṃ sanaṅkumāraṃ, kaṅkhī akaṅkhiṃ  paravediyesu. <br/><br/>[22] katthaṭṭhito kimhi ca sikkhamāno, pappoti macco  amataṃ brahmaloka''nti.. (dī0 ni0 2.319) -- <br/><br/>[25] pucchi.<br/><br/>[03] tassa brahmā byākaronto -- <br/><br/>[21] ``hitvā mamattaṃ manujesu brahme, ekodibhūto  karuṇedhimutto. <br/><br/>[27] nirāmagandho virato methunasmā, etthaṭṭhito ettha ca  sikkhamāno. <br/><br/>[22] pappoti macco amataṃ brahmaloka''nti.. (dī0 ni0  2.319) -- <br/><br/>[25] brahmalokagāmimaggaṃ kathesi. <br/><br/>[01] tattha ^a^M0.0050^ea^ ^a^P0.0049^ea^ ^b^maṃ ve kumāraṃ jānantī^eb^ti ve  ekaṃsena maṃ ``kumāro''ti jānanti. ^b^brahmaloke^eb^ti seṭṭhaloke.  ^b^sanantana^eb^nti ciratanaṃ porāṇaṃ. ^b^evaṃ, govinda,  jānāhī^eb^ti, govinda, evaṃ maṃ dhārehi.<br/><br/>[03] ^b^āsana^eb^nti ^a^V0.0048^ea^ idaṃ bhoto brahmuno nisīdanatthāya āsanaṃ  paññattaṃ. idaṃ ^b^udakaṃ^eb^ paribhojanīyaṃ pādānaṃ dhovanatthaṃ pānīyaṃ  pipāsaharaṇatthāya. idaṃ ^b^pajjaṃ^eb^ parissamavinodanatthaṃ  pādabbhañjanatelaṃ. idaṃ ^b^madhusākaṃ^eb^ atakkaṃ aloṇikaṃ adhūpanaṃ  udakena seditaṃ sākaṃ sandhāya vadati. tadā hi bodhisattassa taṃ  catumāsaṃ brahmacariyaṃ abhisallekhavuttiparamukkaṭṭhaṃ ahosi. tassime sabbe  ^b^agghe^eb^ katvā ^b^pucchāma,^eb^ tayidaṃ ^b^agghaṃ kurutu^eb^  paṭiggaṇhātu ^b^no bhavaṃ^eb^ idaṃ agghanti vuttaṃ hoti. iti  mahāpuriso brahmuno nesaṃ aparibhuñjanaṃ jānantopi vattasīse ṭhatvā  attano āciṇṇaṃ atithipūjanaṃ dassento evamāha. brahmāpissa  adhippāyaṃ jānanto ``paṭiggaṇhāma te agghaṃ, yaṃ tvaṃ, govinda,  bhāsasī''ti āha.<br/><br/>[03] tattha tassa te āsane mayaṃ nisinnā nāma homa, pādodakena  pādā dhotā nāma hontu, pānīyaṃ pītā nāma homa, pādabbhañjanena  pādā makkhitā nāma hontu, udakasākampi paribhuttaṃ nāma hotūti  attho.<br/><br/>[03] ^b^kaṅkhī akaṅkhiṃ paravediyesū^eb^ti ahaṃ savicikiccho  parena sayaṃ abhisaṅkhatattā parassa pākaṭesu paravediyesu pañhesu  nibbicikicchaṃ.<br/><br/>[03] ^b^hitvā mamatta^eb^nti ``idaṃ mama, idaṃ mamā''ti pavattanakaṃ  upakaraṇataṇhaṃ cajitvā. ^b^manujesū^eb^ti sattesu. ^b^brahme^eb^ti  bodhisattaṃ ālapati. ^b^ekodibhūto^eb^ti eko udeti pavattatīti  ekodibhūto ekībhūto, ekena kāyavivekaṃ dasseti. atha vā eko  udetīti ekodi, samādhi. taṃ bhūto pattoti ^b^ekodibhūto,^eb^  upacārappanāsamādhīhi samāhitoti attho. etaṃ ekodibhāvaṃ  karuṇābrahmavihāravasena dassento ^b^``karuṇedhimutto''^eb^ti āha.  karuṇajjhāne adhimutto, taṃ jhānaṃ nibbattetvāti attho.  ^b^nirāmagandho^eb^ti kilesasaṅkhātavissagandharahito.  ^b^etthaṭṭhito^eb^ti etesu dhammesu ṭhito, ete dhamme sampādetvā.  ^b^ettha ca sikkhamāno^eb^ti etesu dhammesu sikkhamāno ^a^M0.0051^ea^, etaṃ  brahmavihārabhāvanaṃ bhāventoti attho. ayamettha saṅkhepo, vitthāro  pana ^b^pāḷiyaṃ^eb^ (dī0 ni0 2.293 ādayo) āgatoyevāti.<br/><br/>[03] atha mahāpuriso tassa brahmuno vacanaṃ sutvā āmagandhe  jigucchanto ``idānevāhaṃ pabbajissāmī''ti āha. brahmāpi ^a^P0.0050^ea^  ``sādhu, mahāpurisa, pabbajassu. evaṃ sati mayhampi tava  santike āgamanaṃ svāgamanameva bhavissati, tvaṃ, tāta, sakalajambudīpe  aggapuriso paṭhamavaye ṭhito, evaṃ mahantaṃ nāma sampattiṃ issariyañca  pahāya pabbajanaṃ nāma gandhahatthino ayobandhanaṃ chinditvā ^a^V0.0049^ea^ vanagamanaṃ  viya atiuḷāraṃ, buddhatanti nāmesā''ti mahābodhisattassa daḷhīkammaṃ  katvā brahmalokameva gato. mahāsattopi ``mama ito nikkhamitvā  pabbajanaṃ nāma na yuttaṃ, ahaṃ rājakulānaṃ atthaṃ anusāsāmi, tasmā  tesaṃ ārocetvā sace tepi pabbajanti sundarameva, no ce purohitaṭṭhānaṃ  niyyātetvā pabbajissāmī''ti cintetvā reṇussa tāva rañño  ārocetvā tena bhiyyosomattāya kāmehi nimantiyamāno attano  saṃvegahetuṃ ekantena pabbajitukāmatañcassa nivedetvā tena ``yadi evaṃ  ahampi pabbajissāmī''ti vutte ``sādhū''ti sampaṭicchitvā eteneva  nayena sattabhūādayo cha khattiye, satta ca brāhmaṇamahāsāle, satta ca  nhātakasatāni, attano bhariyāyo ca āpucchitvā sattāhamattameva tesaṃ  cittānurakkhaṇatthaṃ ṭhatvā mahābhinikkhamanasadisaṃ nikkhamitvā pabbaji.<br/><br/>[03] tassa te sattarājāno ādiṃ katvā sabbeva anupabbajiṃsu. sā  ahosi mahatī parisā. anekayojanavitthārāya parisāya parivuto  mahāpuriso dhammaṃ desento gāmanigamajanapadarājadhānīsu cārikaṃ  carati, mahājanaṃ puññe patiṭṭhāpeti. gatagataṭṭhāne buddhakolāhalaṃ viya  hoti. manussā ``govindapaṇḍito kira āgacchatī''ti sutvā  puretarameva maṇḍapaṃ kāretvā taṃ alaṅkārāpetvā paccuggantvā maṇḍapaṃ  pavesetvā nānaggarasabhojanena patimānenti. mahālābhasakkāro mahogho  viya ajjhottharanto uppajji. mahāpuriso mahājanaṃ puññe patiṭṭhāpesi  sīlasampadāya indriyasaṃvare bhojane mattaññutāya jāgariyānuyoge  kasiṇaparikamme jhānesu abhiññāsu aṭṭhasamāpattīsu brahmavihāresūti.  buddhuppādakālo viya ahosi.<br/><br/>[03] bodhisatto ^a^M0.0052^ea^ yāvatāyukaṃ pāramiyo pūrento samāpattisukhena  vītināmetvā āyupariyosāne brahmaloke nibbatti. tassa taṃ  brahmacariyaṃ iddhañceva phītañca vitthārikaṃ bāhujaññaṃ puthubhūtaṃ yāva  devamanussehi suppakāsitaṃ ciraṃ dīghamaddhānaṃ pavattittha. tassa  ^a^P0.0051^ea^ ye sāsanaṃ sabbena sabbaṃ ājāniṃsu, te kāyassa bhedā  paraṃ maraṇā sugatiṃ brahmalokaṃ upapajjiṃsu. ye na ājāniṃsu, te  appekacce paranimmitavasavattīnaṃ devānaṃ sahabyataṃ upapajjiṃsu.  appekacce nimmānaratīnaṃ...pe0... tusitānaṃ yāmānaṃ tāvatiṃsānaṃ  cātumahārājikānaṃ devānaṃ sahabyataṃ upapajjiṃsu. ye sabbanihīnā, te  gandhabbakāyaṃ paripūresuṃ. iti mahājano yebhuyyena brahmalokūpago  saggūpago ca ahosi. tasmā devabrahmalokā paripūriṃsu. cattāro  apāyā suññā viya ahesuṃ.<br/><br/>[03] idhāpi ^a^V0.0050^ea^ ^b^akittijātake^eb^ (jā0 1.13.83 ādayo) viya  bodhisambhāraniddhāraṇā veditabbā -- tadā satta rājāno mahātherā  ahesuṃ, sesaparisā buddhaparisā, mahāgovindo lokanātho. tathā  reṇuādīnaṃ sattannaṃ rājūnaṃ aññamaññāvirodhena yathā sakarajje  patiṭṭhāpanaṃ, tathā mahati sattavidhe rajje tesaṃ atthadhammānusāsane  appamādo, ``brahmunāpi sākacchaṃ samāpajjatī''ti pavattasambhāvanaṃ  yathābhūtaṃ kātuṃ cattāro māse paramukkaṃsagato brahmacariyavāso. tena  brahmuno attani samāpajjanaṃ, brahmuno ovāde ṭhatvā sattahi rājūhi  sakalena ca lokena upanītaṃ lābhasakkāraṃ kheḷapiṇḍaṃ viya chaḍḍetvā  aparimāṇāya khattiyabrāhmaṇādiparisāya anupabbajjānimittāya  pabbajjāya anuṭṭhānaṃ, buddhānaṃ sāsanassa viya attano sāsanassa  cirakālānuppabandhoti evamādayo guṇānubhāvā vibhāvetabbāti. <br/><br/>[06] mahāgovindacariyāvaṇṇanā niṭṭhitā. 


volume: 109
item: 7
title: kururājacariyāvaṇṇanā^mahāsudassanacariyāvaṇṇanā^mahāgovindacariyāvaṇṇanā^nimirājacariyāvaṇṇanā^
content:
  [03] 40^b^.^eb^ chaṭṭhe ^b^mithilāyaṃ puruttame^eb^ti mithilānāmake  videhānaṃ uttamanagare. ^b^nimi nāma mahārājā^eb^ti nemiṃ ghaṭento  viya uppanno ``nimī''ti laddhanāmo, mahantehi  dānasīlādiguṇavisesehi mahatā ca ^a^M0.0053^ea^ rājānubhāvena samannāgatattā mahanto  rājāti mahārājā. ^b^paṇḍito kusalatthiko^eb^ti attano ca  paresañca puññatthiko.<br/><br/>[03] atīte kira videharaṭṭhe mithilānagare amhākaṃ bodhisatto  ^a^P0.0052^ea^ maghadevo nāma rājā ahosi. so caturāsīti  vassasahassāni kumārakīḷaṃ kīḷitvā caturāsīti vassahassāni  uparajjaṃ kāretvā caturāsīti vassasahassāni rajjaṃ kārento ``yadā  me sirasmiṃ palitāni passeyyāsi, tadā me āroceyyāsī''ti  kappakassa vatvā aparabhāge tena palitāni disvā ārocite  suvaṇṇasaṇḍāsena uddharāpetvā hatthe patiṭṭhāpetvā palitaṃ oloketvā  ``pātubhūto kho mayhaṃ devadūto''ti saṃvegajāto ``idāni mayā  pabbajituṃ vaṭṭatī''ti cintetvā satasahassuṭṭhānakaṃ gāmavaraṃ kappakassa  datvā jeṭṭhakumāraṃ pakkosāpetvā tassa -- <br/><br/>[21] ``uttamaṅgaruhā mayhaṃ, ime jātā vayoharā. <br/><br/>[22] pātubhūtā devadūtā, pabbajjāsamayo mamā''ti.. (jā0  1.1.9) -- <br/><br/>[25] vatvā ^a^V0.0051^ea^ sādhukaṃ rajje samanusāsitvā yadipi attano  aññānipi caturāsīti vassasahassāni āyu atthi, evaṃ santepi  maccuno santike ṭhitaṃ viya attānaṃ maññamāno saṃviggahadayo pabbajjaṃ  roceti. tena vuttaṃ -- <br/><br/>[21] ``sirasmiṃ palitaṃ disvā, maghadevo disampati. <br/><br/>[22] saṃvegaṃ alabhī dhīro, pabbajjaṃ samarocayī''ti.. (ma0  ni0 aṭṭha0 2.309).<br/><br/>[03] so puttaṃ ``imināva nīhārena vatteyyāsi yathā mayā paṭipannaṃ,  mā kho tvaṃ antimapuriso ahosī''ti ovaditvā nagarā nikkhamma  bhikkhupabbajjaṃ pabbajitvā caturāsīti vassasahassāni jhānasamāpattīhi  vītināmetvā āyupariyosāne brahmalokaparāyano ahosi. puttopissa  bahūni vassasahassāni dhammena rajjaṃ kāretvā teneva upāyena  pabbajitvā brahmalokaparāyano ahosi. tathā tassa putto, tathā tassa  puttoti evaṃ dvīhi ūnāni caturāsīti khattiyasahassāni sīse  palitaṃ disvāva pabbajitāni. atha bodhisatto brahmaloke ṭhitova  ``pavattati nu kho mayā manussaloke kataṃ kalyāṇaṃ na pavattatī''ti  āvajjento addasa ^a^M0.0054^ea^ ``ettakaṃ addhānaṃ pavattaṃ, idāni nappavattissatī''ti.  so ``na kho panāhaṃ mayhaṃ paveṇiyā ucchijjituṃ dassāmī''ti  attano vaṃse jātarañño eva aggamahesiyā kucchimhi paṭisandhiṃ  gaṇhitvā attano vaṃsassa nemiṃ ghaṭento viya nibbatto. tena vuttaṃ  ``nemiṃ ghaṭento viya uppannoti ^a^P0.0053^ea^ nimīti  laddhanāmo''ti.<br/><br/>[03] tassa hi nāmaggahaṇadivase pitarā ānītā lakkhaṇapāṭhakā.  lakkhaṇāni oloketvā ``mahārāja, ayaṃ kumāro tumhākaṃ vaṃsaṃ  paggaṇhāti, pitupitāmahehipi mahānubhāvo mahāpuñño''ti byākariṃsu.  taṃ sutvā rājā yathāvuttenatthena ``nimī''tissa nāmaṃ akāsi, so  daharakālato paṭṭhāya sīle uposathakamme ca yuttappayutto ahosi.  athassa pitā purimanayeneva palitaṃ disvā kappakassa gāmavaraṃ datvā  puttaṃ rajje samanusāsitvā nagarā nikkhamma pabbajitvā jhānāni  nibbattetvā brahmalokaparāyano ahosi.<br/><br/>[03] nimirājā pana dānajjhāsayatāya catūsu nagaradvāresu nagaramajjhe  cāti pañca dānasālāyo kāretvā mahādānaṃ pavattesi. ekekāya  dānasālāya satasahassaṃ satasahassaṃ katvā devasikaṃ pañcasatasahassāni  pariccaji, pañca sīlāni rakkhi, pakkhadivasesu uposathakammaṃ  samādiyi ^a^V0.0052^ea^, mahājanampi dānādīsu puññesu samādapesi, saggamaggaṃ  ācikkhi, nirayabhayena tajjesi, pāpato nivāresi. tassa ovāde  ṭhatvā mahājano dānādīni puññāni katvā tato cuto devaloke  nibbatti, devaloko paripūri, nirayo tuccho viya ahosi. tadā  pana attano dānajjhāsayassa uḷārabhāvaṃ savisesaṃ dānapāramiyā  pūritabhāvañca pavedento satthā -- <br/><br/>[03] 41^b^.^eb^ <br/><br/>[21] ``tadāhaṃ māpayitvāna, catussālaṃ catummukhaṃ. <br/><br/>[22] tattha dānaṃ pavattesiṃ, migapakkhinarādina''nti.. --  ādimāha.<br/><br/>[03] tattha ^b^tadā^eb^ti tasmiṃ nimirājakāle.  ^b^māpayitvānā^eb^ti kārāpetvā. ^b^catussāla^eb^nti catūsu disāsu  sambandhasālaṃ. ^b^catummukha^eb^nti catūsu disāsu catūhi dvārehi yuttaṃ.  dānasālāya hi mahantabhāvato deyyadhammassa yācakajanassa ca  bahubhāvato na sakkā ekeneva dvārena ^a^M0.0055^ea^ dānadhammaṃ pariyantaṃ kātuṃ  deyyadhammañca pariyosāpetunti sālāya catūsu disāsu cattāri  mahādvārāni kārāpesi. tattha dvārato paṭṭhāya yāva koṇā deyyadhammo  rāsikato tiṭṭhati. aruṇuggaṃ ādiṃ katvā yāva pakatiyā  saṃvesanakālo, tāva dānaṃ pavatteti. itarasmimpi kāle anekasatā  padīpā jhāyanti. yadā yadā atthikā āgacchanti, tadā tadā  dīyateva. tañca dānaṃ na kapaṇaddhikavanibbakayācakānaññeva ^a^P0.0054^ea^,  atha kho aḍḍhānaṃ mahābhogānampi upakappanavasena  mahāsudassanadānasadisaṃ uḷāratarapaṇītatarānaṃ deyyadhammānaṃ  pariccajanato sabbepi sakalajambudīpavāsino manussā paṭiggahesuñceva  paribhuñjiṃsu ca. sakalajambudīpañhi unnaṅgalaṃ katvā mahāpuriso tadā  mahādānaṃ pavattesi. yathā ca manussānaṃ, evaṃ migapakkhike ādiṃ  katvā tiracchānagatānampi dānasālāya bahi ekamante tesaṃ  upakappanavasena dānaṃ pavattesi. tena vuttaṃ -- ``tattha dānaṃ  pavattesiṃ, migapakkhinarādina''nti. na kevalañca tiracchānānameva,  petānampi divase divase pattiṃ dāpesi. yathā ca ekissā  dānasālāya, evaṃ pañcasupi dānasālāsu dānaṃ pavattittha.  ^b^pāḷiyaṃ^eb^ pana ``tadāhaṃ māpayitvāna, catussālaṃ catummukha''nti  ekaṃ viya vuttaṃ, taṃ nagaramajjhe dānasālaṃ sandhāya vuttaṃ. <br/><br/>[03] 42^b^.^eb^ idāni tattha deyyadhammaṃ ekadesena dassento  ^b^``acchādanañca sayanaṃ, annaṃ pānañca bhojana''^eb^nti āha.<br/><br/>[03] tattha ^b^acchādana^eb^nti  khomasukhumādinānāvidhanivāsanapārupanaṃ. ^b^sayana^eb^nti  mañcapallaṅkādiñceva gonakacittakādiñca anekavidhaṃ sayitabbakaṃ,  āsanampi cettha sayanaggahaṇeneva ^a^V0.0053^ea^ gahitanti daṭṭhabbaṃ. ^b^annaṃ pānañca  bhojana^eb^nti tesaṃ tesaṃ sattānaṃ yathābhirucitaṃ nānaggarasaṃ annañceva  pānañca avasiṭṭhaṃ nānāvidhabhojanavikatiñca. ^b^abbocchinnaṃ  karitvānā^eb^ti ārambhato paṭṭhāya yāva āyupariyosānā ahorattaṃ  avicchinnaṃ katvā. <br/><br/>[03] 43-4^b^.^eb^ idāni tassa dānassa sammāsambodhiṃ ārabbha  dānapāramibhāvena pavattitabhāvaṃ dassento yathā tadā attano ajjhāsayo  pavatto, taṃ upamāya dassetuṃ ^b^``yathāpi sevako''^eb^tiādimāha.  tassattho -- yathā nāma sevakapuriso attano sāmikaṃ kālānukālaṃ  sevanavasena ^a^M0.0056^ea^ upagato laddhabbadhanahetu kāyena vācāya manasā sabbathāpi  kāyavacīmanokammehi yathā so ārādhito hoti, evaṃ  ^b^ārādhanīyaṃ^eb^ ārādhanameva ^b^esati^eb^ gavesati, tathā  ^b^ahampi^eb^ bodhisattabhūto sadevakassa lokassa sāmibhūtaṃ anuttaraṃ  buddhabhāvaṃ ^b^sevetukāmo^eb^ tassa ārādhanatthaṃ ^b^sabbabhave^eb^ sabbasmiṃ  ^a^P0.0055^ea^ nibbattanibbattabhave dānapāramiparipūraṇavasena  ^b^dānena^eb^ sabba^b^satte^eb^ santappetvā bodhisaṅkhātato  ariyamaggañāṇato jātattā ^b^``bodhija''^eb^nti laddhanāmaṃ  sabbaññutaññāṇaṃ parato sabbathā nānūpāyehi esissāmi gavesissāmi,  taṃ ^b^uttamaṃ bodhiṃ^eb^ sammāsambodhiṃ jīvitapariccāgādiṃ yaṃkiñci  katvā ^b^icchāmi^eb^ abhipatthemīti.<br/><br/>[03] evamidha dānajjhāsayassa uḷārabhāvaṃ dassetuṃ dānapāramivaseneva  desanā katā. ^b^jātakadesanāyaṃ^eb^ panassa sīlapāramiādīnampi  paripūraṇaṃ vibhāvitameva, tathā hissa heṭṭhā vuttanayeneva sīlādiguṇehi  attānaṃ alaṅkaritvā mahājanaṃ tattha patiṭṭhapentassa ovāde ṭhatvā  nibbattadevatā sudhammāyaṃ devasabhāyaṃ sannipatitā ``aho amhākaṃ  nimirājānaṃ nissāya mayaṃ imaṃ sampattiṃ pattā, evarūpāpi nāma  anuppanne buddhe mahājanassa buddhakiccaṃ sādhayamānā acchariyamanussā  loke uppajjantī''ti mahāpurisassa guṇe vaṇṇentā abhitthaviṃsu. tena  vuttaṃ -- <br/><br/>[21] ``accheraṃ vata lokasmiṃ, uppajjanti vicakkhaṇā. <br/><br/>[22] yadā ahu nimirājā, paṇḍito kusalatthiko''ti..  (jā0 2.22.421) -- <br/><br/>[25] ādi.<br/><br/>[03] taṃ sutvā sakkaṃ devānamindaṃ ādiṃ katvā sabbe devā bodhisattaṃ  daṭṭhukāmā ahesuṃ. athekadivasaṃ ^a^V0.0054^ea^ mahāpurisassa uposathikassa  uparipāsādavaragatassa pacchimayāme pallaṅkaṃ ābhujitvā nisinnassa evaṃ  cetaso parivitakko udapādi ``dānaṃ nu kho varaṃ, udāhu  brahmacariya''nti. so taṃ attano kaṅkhaṃ chindituṃ nāsakkhi.  tasmiṃ khaṇe sakkassa bhavanaṃ uṇhākāraṃ dassesi. sakko taṃ kāraṇaṃ  āvajjento bodhisattaṃ tathā vitakkentaṃ disvā ``handassa vitakkaṃ  chindissāmī''ti āgantvā purato ṭhito tena ``kosi tva''nti puṭṭho  attano devarājabhāvaṃ ārocetvā ^a^M0.0057^ea^ ``kiṃ, mahārāja, cintesī''ti vutte  tamatthaṃ ārocesi. sakko brahmacariyameva uttamaṃ katvā dassento -- <br/><br/>[21] ``hīnena brahmacariyena, khattiye upapajjati. <br/><br/>[22] majjhimena ca devattaṃ, uttamena visujjhati.. <br/><br/>[21] ``na ^a^P0.0056^ea^ hete sulabhā kāyā, yācayogena  kenaci. <br/><br/>[22] ye kāye upapajjanti, anagārā tapassino''ti..  (jā0 2.22.429-430) -- <br/><br/>[25] āha.<br/><br/>[03] tattha puthutitthāyatanesu methunaviratimattaṃ ^b^hīnaṃ brahmacariyaṃ^eb^  nāma, tena khattiyakule upapajjati. jhānassa upacāramattaṃ  ^b^majjhimaṃ^eb^ nāma, tena devattaṃ upapajjati. aṭṭhasamāpattinibbattanaṃ  pana ^b^uttamaṃ^eb^ nāma, tena brahmaloke nibbattati. tañhi bāhirakā  ``nibbāna''nti kathenti. tenāha ``visujjhatī''ti. sāsane pana  parisuddhasīlassa bhikkhuno aññataraṃ devanikāyaṃ patthentassa  brahmacariyacetanā hīnatāya ^b^hīnaṃ^eb^ nāma, tena yathāpatthite devaloke  nibbattati. parisuddhasīlassa aṭṭhasamāpattinibbattanaṃ ^b^majjhimaṃ^eb^  nāma, tena brahmaloke nibbattati. parisuddhasīlassa pana vipassanaṃ  vaḍḍhetvā arahattappatti ^b^uttamaṃ^eb^ nāma, tena visujjhatīti. iti  sakko ``mahārāja, dānato brahmacariyavāsova sataguṇena sahassaguṇena  satasahassaguṇena mahapphalo''ti vaṇṇesi. ^b^kāyā^eb^ti brahmagaṇā.  ^b^yācayogenā^eb^ti yācanayuttena. ``yājayogenā''tipi pāḷi,  yajanayuttena, dānayuttenāti attho. ^b^tapassino^eb^ti  tapanissitakā. imāyapi gāthāya brahmacariyavāsasseva mahānubhāvataṃ  dīpeti. evañca pana vatvā ``kiñcāpi, mahārāja, dānato  brahmacariyameva mahapphalaṃ, dvepi panete mahāpurisakattabbāva ^a^V0.0055^ea^. dvīsupi  appamatto hutvā dānañca dehi sīlañca rakkhāhī''ti vatvā taṃ  ovaditvā sakaṭṭhānameva gato.<br/><br/>[03] atha naṃ devagaṇo ``mahārāja, kuhiṃ gatatthā''ti āha. sakko  ``mithilāyaṃ nimirañño kaṅkha chinditu''nti tamatthaṃ pakāsetvā  bodhisattassa guṇe vitthārato vaṇṇesi. taṃ sutvā devā ``mahārāja,  mayhaṃ nimirājānaṃ daṭṭhukāmamhā, sādhu naṃ pakkosāpehī''ti vadiṃsu.  sakko ``sādhū''ti sampaṭicchitvā mātaliṃ āmantesi -- ``gaccha  nimirājānaṃ vejayantaṃ āropetvā ānehī''ti ^a^M0.0058^ea^. so ``sādhū''ti  sampaṭicchitvā rathena gantvā tattha mahāsattaṃ āropetvā tena yācito  yathākammaṃ pāpakammīnaṃ puññakammīnañca ṭhānāni ācikkhanto  anukkamena devalokaṃ nesi ^a^P0.0057^ea^. devāpi kho  ``nimirājā āgato''ti sutvā dibbagandhavāsapupphahatthā yāva  cittakūṭadvārakoṭṭhakā paccuggantvā mahāsattaṃ dibbagandhādīhi pūjentā  sudhammaṃ devasabhaṃ ānayiṃsu. rājā rathā otaritvā devasabhaṃ  pavisitvā sakkena saddhiṃ ekāsane nisīditvā tena dibbehi kāmehi  nimantiyamāno ``alaṃ, mahārāja, mayhaṃ imehi yācitakūpamehi  kāmehī''ti paṭikkhipitvā anekapariyāyena dhammaṃ desetvā  manussagaṇanāya sattāhameva ṭhatvā ``gacchāmahaṃ manussalokaṃ, tattha  dānādīni puññāni karissāmī''ti āha. sakko ``nimirājānaṃ  mithilaṃ nehī''ti mātaliṃ āṇāpesi. so taṃ vejayantarathaṃ  āropetvā pācīnadisābhāgena mithilaṃ pāpuṇi. mahājano dibbarathaṃ  disvā rañño paccuggamanaṃ akāsi. mātali sīhapañjare mahāsattaṃ  otāretvā āpucchitvā sakaṭṭhānameva gato. mahājanopi rājānaṃ  parivāretvā ``kīdiso, deva, devaloko''ti pucchi. rājā  devalokasampattiṃ vaṇṇetvā ``tumhepi dānādīni puññāni karotha, evaṃ  tasmiṃ devaloke uppajjissathā''ti dhammaṃ desesi. so aparabhāge  pubbe vuttanayena palitaṃ disvā puttassa rajjaṃ paṭicchāpetvā kāme pahāya  pabbajitvā cattāro brahmavihāre bhāvetvā brahmalokūpago ahosi.<br/><br/>[03] tadā sakko anuruddho ahosi. mātali ānando.  caturāsīti rājasahassāni buddhaparisā. nimirājā lokanātho.<br/><br/>[03] tassa idhāpi heṭṭhā vuttanayeneva bodhisambhārā niddhāretabbā.  tathā brahmalokasampattiṃ pahāya pubbe attanā pavattitaṃ kalyāṇavattaṃ  anuppabandhessāmīti mahākaruṇāya manussaloke nibbattanaṃ, uḷāro  dānajjhāsayo, tadanurūpā dānādīsu paṭipatti, mahājanassa ca tattha  patiṭṭhāpanaṃ, yāva devamanussānaṃ patthaṭayasatā, sakkassa devarājassa  upasaṅkamane ativimhayatā, tena dibbasampattiyā nimantiyamānopi ^a^V0.0056^ea^ taṃ  analaṅkaritvā puññasambhāraparibrūhanatthaṃ puna manussavāsūpagamanaṃ,  lābhasampattīsu sabbattha alaggabhāvoti evamādayo guṇānubhāvā  niddhāretabbāti. <br/><br/>[06] nimirājacariyāvaṇṇanā niṭṭhitā. 


volume: 109
item: 8
title: mahāsudassanacariyāvaṇṇanā^mahāgovindacariyāvaṇṇanā^nimirājacariyāvaṇṇanā^candakumāracariyāvaṇṇanā^
content:
  [03] 45^b^.^eb^ sattame ^a^M0.0059^ea^ ^a^P0.0058^ea^ ^b^ekarājassa atrajo^eb^ti  ekarājassa nāma kāsirañño orasaputto. ^b^nagare  pupphavatiyā^eb^ti pupphavatināmake nagare. ^b^candasavhayo^eb^ti  candasaddena avhātabbo, candanāmoti attho.<br/><br/>[03] atīte kira ayaṃ bārāṇasī pupphavatī nāma ahosi. tattha  vasavattirañño putto ekarājā nāma rajjaṃ kāresi. bodhisatto tassa  gotamiyā nāma aggamahesiyā kucchimhi paṭisandhiṃ aggahesi.  ``candakumāro''tissa nāmamakaṃsu. tassa padasā gamanakāle aparopi  putto uppanno, tassa ``sūriyakumāro''ti nāmamakaṃsu. tassa padasā  gamanakāle ekā dhītā uppannā, ``selā''tissā nāmamakaṃsu.  vemātikā ca nesaṃ bhaddaseno sūro cāti dve bhātaro ahesuṃ.  bodhisatto anupubbena vuddhippatto sippesu ca vijjāṭṭhānesu ca pāraṃ  agamāsi. tassa rājā anucchavikaṃ candaṃ nāma rājadhītaraṃ ānetvā  uparajjaṃ adāsi. bodhisattassa eko putto uppanno, tassa  ``vāsulo''ti nāmamakaṃsu. tassa pana rañño khaṇḍahālo nāma  purohito, taṃ rājā vinicchaye ṭhapesi. so lañjavittako hutvā lañjaṃ  gahetvā assāmike sāmike karoti, sāmike ca assāmike karoti.  athekadivasaṃ aṭṭaparājito eko puriso vinicchayaṭṭhāne upakkosento  nikkhamitvā rājūpaṭṭhānaṃ gacchantaṃ bodhisattaṃ disvā tassa pādesu  nipatitvā ``sāmi khaṇḍahālo vinicchaye vilopaṃ khādati, ahaṃ  tena lañjaṃ gahetvā parājayaṃ pāpito''ti aṭṭassaramakāsi. bodhisatto  ``mā bhāyī''ti taṃ assāsetvā vinicchayaṃ netvā sāmikameva  sāmikaṃ akāsi. mahājano mahāsaddena sādhukāramadāsi.<br/><br/>[03] rājā ``bodhisattena kira aṭṭo suvinicchito''ti sutvā taṃ  āmantetvā ``tāta, ito paṭṭhāya ^a^V0.0057^ea^ tvameva aṭṭakaraṇe vinicchayaṃ  vinicchināhī''ti vinicchayaṃ bodhisattassa adāsi. khaṇḍahālassa  āyo pacchijji. so tato paṭṭhāya bodhisatte āghātaṃ bandhitvā  ^a^P0.0059^ea^ otārāpekkho vicari. so pana rājā mudhappasanno.  so ekadivasaṃ supinantena devalokaṃ passitvā tattha gantukāmo  hutvā ``purohitaṃ ^a^M0.0060^ea^ brahmalokagāmimaggaṃ ācikkhā''ti āha. so  ``atidānaṃ dadanto sabbacatukkena yaññaṃ yajassū''ti vatvā raññā  ``kiṃ atidāna''nti puṭṭho ``attano piyaputtā piyabhariyā  piyadhītaro mahāvibhavaseṭṭhino maṅgalahatthiassādayoti ete cattāro  cattāro katvā dvipadacatuppade yaññatthāya pariccajitvā tesaṃ  galalohitena yajanaṃ atidānaṃ nāmā''ti saññāpesi. iti so  ``saggamaggaṃ ācikkhissāmī''ti nirayamaggaṃ ācikkhi.<br/><br/>[03] rājāpi tasmiṃ paṇḍitasaññī hutvā ``tena vuttavidhi  saggamaggo''ti saññāya taṃ paṭipajjitukāmo mahantaṃ yaññāvāṭaṃ  kārāpetvā tattha bodhisattādike cattāro rājakumāre ādiṃ katvā  khaṇḍahālena vuttaṃ sabbaṃ dvipadacatuppadaṃ yaññapasutaṭṭhāne nethāti  āṇāpesi. sabbañca yaññasambhāraṃ upakkhaṭaṃ ahosi. taṃ sutvā  mahājano mahantaṃ kolāhalaṃ akāsi. rājā vippaṭisārī hutvā  khaṇḍahālena upatthambhito punapi tathā taṃ āṇāpesi. bodhisatto  ``khaṇḍahālena vinicchayaṭṭhānaṃ alabhantena mayi āghātaṃ bandhitvā  mameva maraṇaṃ icchantena mahājanassa anayabyasanaṃ uppādita''nti  jānitvā nānāvidhehi upāyehi rājānaṃ tato duggahitaggāhato vivecetuṃ  vāyamitvāpi nāsakkhi. mahājano paridevi, mahantaṃ kāruññamakāsi.  mahājanassa paridevantasseva yaññāvāṭe sabbakammāni niṭṭhāpesi.  rājaputtaṃ netvā gīvāya nāmetvā nisīdāpesuṃ. khaṇḍahālo  suvaṇṇapātiṃ upanāmetvā khaggaṃ ādāya ``tassa gīvaṃ  chindissāmī''ti aṭṭhāsi. taṃ disvā candā nāma rājaputtassa devī  ``aññaṃ me paṭisaraṇaṃ natthi, attano saccabalena sāmikassa sotthiṃ  karissāmī''ti añjaliṃ paggayha parisāya antare vicarantī ``idaṃ  ekanteneva pāpakammaṃ, yaṃ khaṇḍahālo saggamaggoti karoti. iminā  mayhaṃ saccavacanena mama sāmikassa sotthi hotu. <br/><br/>[21] ``yā devatā idha loke, sabbā tā saraṇaṃ gatā. <br/><br/>[22] anāthaṃ tāyatha mamaṃ, yathāhaṃ patimā siya''nti.. --<br/><br/>[03] saccakiriyamakāsi. sakko ^a^P0.0060^ea^ devarājā tassā  paridevanasaddaṃ sutvā taṃ pavattiṃ ñatvā jalitaṃ ayokūṭaṃ ādāya  āgantvā rājānaṃ tāsetvā ^a^M0.0061^ea^ sabbe vissajjāpesi. sakkopi tadā  attano dibbarūpaṃ dassetvā sampajjalitaṃ sajotibhūtaṃ vajiraṃ  paribbhamanto ``are, pāparāja kāḷakaṇṇi, kadā tayā pāṇātipātena  sugatigamanaṃ diṭṭhapubbaṃ, candakumāraṃ sabbañca imaṃ janaṃ bandhanato ^a^V0.0058^ea^   mocehi, no ce mocessasi, ettheva te imassa ca duṭṭhabrāhmaṇassa sīsaṃ  phālessāmī''ti ākāse aṭṭhāsi. taṃ acchariyaṃ disvā rājā  brāhmaṇo ca sīghaṃ sabbe bandhanā mocesuṃ.<br/><br/>[03] atha mahājano ekakolāhalaṃ katvā sahasā yaññāvāṭaṃ  ajjhottharitvā khaṇḍahālassa ekekaṃ leḍḍuppahāraṃ dento tattheva naṃ  jīvitakkhayaṃ pāpetvā rājānampi māretuṃ ārabhi. bodhisatto  puretarameva pitaraṃ palissajitvā ṭhito māretuṃ na adāsi. mahājano  ``jīvitaṃ tāvassa pāparañño dema, chattaṃ panassa na dassāma, nagare  vāsaṃ vā na dassāma, taṃ caṇḍālaṃ katvā bahinagare vāsāpessāmā''ti  rājavesaṃ hāretvā kāsāvaṃ nivāsāpetvā haliddipilotikāya sīsaṃ  veṭhetvā caṇḍālaṃ katvā caṇḍālagāmaṃ pahiṇiṃsu. ye pana taṃ  pasughātayaññaṃ yajiṃsu ceva yajāpesuñca anumodiṃsu ca, sabbe te  nirayaparāyanā ahesuṃ. tenāha bhagavā -- <br/><br/>[21] ``sabbe patiṭṭhā nirayaṃ, yathā taṃ pāpakaṃ karitvāna. <br/><br/>[22] na hi pāpakammaṃ katvā, labbhā sugatiṃ ito gantu''nti..  (jā0 2.22.1143).<br/><br/>[03] atha sabbāpi rājaparisā nāgarā ceva jānapadā ca samāgantvā  bodhisattaṃ rajje abhisiñciṃsu. so dhammena rajjaṃ anusāsanto taṃ  attano mahājanassa ca akāraṇeneva uppannaṃ anayabyasanaṃ anussaritvā  saṃvegajāto puññakiriyāsu bhiyyosomattāya ussāhajāto mahādānaṃ  pavattesi, sīlāni rakkhi, uposathakammaṃ samādiyi. tena vuttaṃ -- <br/><br/>[03] 46^b^.^eb^ <br/><br/>[21] ``tadāhaṃ yajanā mutto, nikkhanto yaññavāṭato. <br/><br/>[22] saṃvegaṃ janayitvāna, mahādānaṃ pavattayi''nti.. --  ādi.<br/><br/>[03] tattha ^a^M0.0062^ea^ ^a^P0.0061^ea^ ^b^yajanā mutto^eb^ti khaṇḍahālena  vihitayaññavidhito vuttanayena ghātetabbato mutto. ^b^nikkhanto  yaññavāṭato^eb^ti abhisekakaraṇatthāya ussāhajātena mahājanena saddhiṃ  tato yaññabhūmito niggato. ^b^saṃvegaṃ janayitvānā^eb^ti evaṃ  ``bahuantarāyo lokasannivāso''ti ativiya saṃvegaṃ uppādetvā.  ^b^mahādānaṃ pavattayi^eb^nti cha dānasālāyo kārāpetvā mahatā  dhanapariccāgena vessantaradānasadisaṃ ^a^V0.0059^ea^ mahādānamadāsiṃ. etena  abhisekakaraṇato paṭṭhāya tassa mahādānassa pavattitabhāvaṃ dasseti. <br/><br/>[03] 47^b^.^eb^ ^b^dakkhiṇeyye adatvānā^eb^ti dakkhiṇārahe puggale  deyyadhammaṃ apariccajitvā. ^b^api chappañca rattiyo^eb^ti appekadā  chapi pañcapi rattiyo attano pivanakhādanabhuñjanāni na karomīti  dasseti.<br/><br/>[03] tadā kira bodhisatto sakalajambudīpaṃ unnaṅgalaṃ katvā mahāmegho  viya abhivassanto mahādānaṃ pavattesi. tattha kiñcāpi dānasālāsu  annapānādiuḷāruḷārapaṇītapaṇītameva yācakānaṃ yathārucitaṃ divase  divase dīyati, tathāpi attano sajjitaṃ āhāraṃ rājārahabhojanampi  yācakānaṃ adatvā na bhuñjati, taṃ sandhāya vuttaṃ ^b^``nāhaṃ  pivāmī''^eb^tiādi. <br/><br/>[03] 48^b^.^eb^ idāni tathā yācakānaṃ dāne kāraṇaṃ dassento upamaṃ  tāva āharati ^b^``yathāpi vāṇijo nāmā''^eb^tiādinā.  tassattho -- yathā nāma vāṇijo bhaṇḍaṭṭhānaṃ gantvā appena pābhatena  bahuṃ bhaṇḍaṃ vikkiṇitvā vipulaṃ bhaṇḍasannicayaṃ katvā desakālaṃ jānanto  ^b^yattha^eb^ssa ^b^lābho^eb^ udayo ^b^mahā hoti, tattha^eb^ dese kāle  vā ^b^taṃ^eb^ bhaṇḍaṃ ^b^harati^eb^ upaneti vikkiṇāti. <br/><br/>[03] 49^b^.^eb^ ^b^sakabhuttāpī^eb^ti sakabhuttatopi attanā paribhuttatopi.  ``sakaparibhuttāpī''tipi pāṭho. ^b^pare^eb^ti parasmiṃ  paṭiggāhakapuggale. ^b^satabhāgo^eb^ti anekasatabhāgo āyatiṃ  bhavissati. idaṃ vuttaṃ hoti -- yathā vāṇijena kītabhaṇḍaṃ tattheva  avikkiṇitvā tathārūpe dese kāle ca vikkiṇiyamānaṃ bahuṃ udayaṃ  vipulaṃ phalaṃ hoti, tatheva attano santakaṃ attanā anupabhuñjitvā  parasmiṃ paṭiggāhakapuggale dinnaṃ mahapphalaṃ anekasatabhāgo bhavissati,  tasmā attanā ^a^M0.0063^ea^ abhuñjitvāpi parassa dātabbamevāti. vuttañhetaṃ bhagavatā  -- ``tiracchānagate dānaṃ datvā sataguṇā ^a^P0.0062^ea^ dakkhiṇā  pāṭikaṅkhitabbā. puthujjanadussīle dānaṃ datvā sahassaguṇā''ti  (ma0 ni0 3.379) vitthāro. aparampi vuttaṃ ``evaṃ ce,  bhikkhave, sattā jāneyyuṃ dānasaṃvibhāgassa vipākaṃ, yathāhaṃ jānāmi,  na adatvā bhuñjeyyuṃ, na ca nesaṃ maccheramalaṃ cittaṃ pariyādāya tiṭṭheyya.  yopi nesaṃ assa carimo ālopo carimaṃ kabaḷaṃ, tatopi na  asaṃvibhajitvā bhuñjeyyu''ntiādi (itivu0 26). <br/><br/>[03] 50^b^.^eb^ ^b^etamatthavasaṃ ñatvā^eb^ti etaṃ dānassa  mahapphalabhāvasaṅkhātañceva sammāsambodhiyā paccayabhāvasaṅkhātañca ^a^V0.0060^ea^  atthavasaṃ kāraṇaṃ jānitvā. ^b^na paṭikkamāmi dānato^eb^ti  dānapāramito īsakampi na nivattāmi abhikkamāmi eva. kimatthaṃ?  ^b^sambodhimanupattiyā^eb^ti sambodhiṃ sabbaññutaññāṇaṃ anuppattiyā  anuppattiyatthaṃ, adhigantunti attho.<br/><br/>[03] tadā bodhisatto mahājanena pitari caṇḍālagāmaṃ pavesite  dātabbayuttakaṃ paribbayaṃ dāpesi nivāsanāni pārupanāni ca. sopi  nagaraṃ pavisituṃ alabhanto bodhisatte uyyānakīḷādiatthaṃ bahigate  upasaṅkamati, puttasaññāya pana na vandati, na añjalikammaṃ karoti,  ``ciraṃ jīva, sāmī''ti vadati. bodhisattopi diṭṭhadivase  atirekasammānaṃ karoti. so evaṃ dhammena rajjaṃ kāretvā  āyupariyosāne sapariso devalokaṃ pūresi.<br/><br/>[03] tadā khaṇḍahālo devadatto ahosi, gotamī devī mahāmāyā,  candā rājadhītā rāhulamātā, vāsulo rāhulo, selā uppalavaṇṇā,  sūro mahākassapo, bhaddaseno mahāmoggallāno, sūriyakumāro sāriputto,  candarājā lokanātho.<br/><br/>[03] tassa idhāpi pubbe vuttanayeneva yathārahaṃ sesapāramiyo  niddhāretabbā. tadā khaṇḍahālassa kakkhaḷapharusabhāvaṃ jānantopi  ajjhupekkhitvā dhammena samena aṭṭassa vinicchayo, attānaṃ  māretukāmasseva khaṇḍahālassa tathā yaññavidhānaṃ jānitvāpi tassa  upari cittappakopābhāvo, attano parisaṃ gahetvā pitu sattu bhavituṃ  samatthopi ``mādisassa nāma garūhi virodho na yutto''ti attānaṃ  purisapasuṃ katvā ghātāpetukāmassa pitu āṇāyaṃ avaṭṭhānaṃ, kosiyā  asiṃ gahetvā sīsaṃ ^a^M0.0064^ea^ chindituṃ upakkamante ^a^P0.0063^ea^ purohite  attano pitari putte sabbasattesu ca mettāpharaṇena samacittatā, mahājane  pitaraṃ māretuṃ upakkamante sayaṃ palissajitvā tassa jīvitadānañca,  divase divase vessantaradānasadisaṃ mahādānaṃ dadatopi dānena  atittabhāvo, mahājanena caṇḍālesu vāsāpitassa pitu dātabbayuttakaṃ  datvā posanaṃ, mahājanaṃ puññakiriyāsu patiṭṭhāpananti evamādayo  guṇānubhāvā niddhāretabbāti. <br/><br/>[06] candakumāracariyāvaṇṇanā niṭṭhitā. 


volume: 109
item: 9
title: mahāgovindacariyāvaṇṇanā^nimirājacariyāvaṇṇanā^candakumāracariyāvaṇṇanā^sivirājacariyāvaṇṇanā^
content:
  [03] 51^b^.^eb^ aṭṭhame ^a^V0.0061^ea^ ^b^ariṭṭhasavhaye nagare^eb^ti ariṭṭhapuranāmake nagare.  ^b^sivi nāmāsi khattiyo^eb^ti sivīti gottato evaṃnāmako  rājā ahosi.<br/><br/>[03] atīte kira siviraṭṭhe ariṭṭhapuranagare sivirāje rajjaṃ kārente  mahāsatto tassa putto hutvā nibbatti. ``sivikumāro''tissa  nāmamakaṃsu. so vayappatto takkasilaṃ gantvā uggahitasippo āgantvā  pitu sippaṃ dassetvā uparajjaṃ labhitvā aparabhāge pitu accayena rājā  hutvā agatigamanaṃ pahāya dasa rājadhamme akopetvā rajjaṃ kārento  nagarassa catūsu dvāresu nagaramajjhe nivesanadvāreti cha dānasālāyo  kāretvā devasikaṃ chasatasahassapariccāgena mahādānaṃ pavattesi.  aṭṭhamīcātuddasīpannarasīsu sayaṃ dānasālaṃ gantvā dānaggaṃ oloketi.<br/><br/>[03] so ekadā puṇṇamadivase pātova samussitasetacchatte rājapallaṅke  nisinno attanā dinnadānaṃ āvajjento bāhiravatthuṃ attanā adinnaṃ  nāma adisvā ``na me bāhirakadānaṃ tathā cittaṃ toseti, yathā  ajjhattikadānaṃ, aho vata mama dānasālaṃ gatakāle koci yācako  bāhiravatthuṃ ayācitvā ^a^P0.0064^ea^ ajjhattikameva yāceyya, sace  hi me koci sarīre maṃsaṃ vā lohitaṃ vā sīsaṃ vā hadayamaṃsaṃ vā  akkhīni vā upaḍḍhasarīraṃ vā sakalameva vā attabhāvaṃ dāsabhāvena  yāceyya, taṃtadevassa ^a^M0.0065^ea^ adhippāyaṃ pūrento dātuṃ sakkomī''ti cintesi.  ^b^pāḷiyaṃ^eb^ pana akkhīnaṃ eva vasena āgatā. tena vuttaṃ -- <br/><br/>[22] ``nisajja pāsādavare, evaṃ cintesahaṃ tadā''.. <br/><br/>[03] 52^b^.^eb^ <br/><br/>[21] ``yaṃkiñci mānusaṃ dānaṃ, adinnaṃ me na vijjati. <br/><br/>[22] yopi yāceyya maṃ cakkhuṃ, dadeyyaṃ avikampito''ti..<br/><br/>[03] tattha ^b^mānusaṃ dāna^eb^nti pakatimanussehi dātabbadānaṃ  annapānādi. evaṃ pana mahāsattassa uḷāre dānajjhāsaye uppanne  sakkassa paṇḍukambalasilāsanaṃ uṇhākāraṃ dassesi. so tassa kāraṇaṃ  āvajjento bodhisattassa ajjhāsayaṃ disvā ``sivirājā ajja  sampattayācakā cakkhūni ce yācanti, cakkhūni uppāṭetvā nesaṃ  dassāmīti cintesī''ti sakko devaparisāya ^a^V0.0062^ea^ vatvā ``so  sakkhissati nu kho taṃ dātuṃ, udāhu noti vīmaṃsissāmi tāva  na''nti bodhisatte soḷasahi gandhodakaghaṭehi nhatvā sabbālaṅkārehi  paṭimaṇḍite alaṅkatahatthikkhandhavaragate dānaggaṃ gacchante jarājiṇṇo  andhabrāhmaṇo viya hutvā tassa cakkhupathe ekasmiṃ unnatappadese ubho  hatthe pasāretvā rājānaṃ jayāpetvā ṭhito bodhisattena tadabhimukhaṃ  vāraṇaṃ pesetvā ``brāhmaṇa, kiṃ icchasī''ti pucchito ``tava  dānajjhāsayaṃ nissāya samuggatena kittighosena sakalalokasannivāso  nirantaraṃ phuṭo, ahañca andho, tasmā taṃ yācāmī''ti upacāravasena  ekaṃ cakkhuṃ yāci. tena vuttaṃ -- <br/><br/>[03] 53^b^.^eb^ <br/><br/>[21] ``mama saṅkappamaññāya, sakko devānamissaro. <br/><br/>[22] nisinno devaparisāya, idaṃ vacanamabravi.. <br/><br/>[03] 54^b^.^eb^ <br/><br/>[21] ``nisajja pāsādavare, sivirājā mahiddhiko. <br/><br/>[22] cintento vividhaṃ dānaṃ, adeyyaṃ so na passati.. <br/><br/>[03] 55^b^.^eb^ <br/><br/>[21] ``tathaṃ nu vitathaṃ netaṃ, handa vīmaṃsayāmi taṃ. <br/><br/>[22] muhuttaṃ āgameyyātha, yāva jānāmi taṃ manaṃ.. <br/><br/>[03] 56^b^.^eb^ <br/><br/>[21] ``pavedhamāno palitasiro, valigatto jarāturo. <br/><br/>[22] andhavaṇṇova hutvāna, rājānaṃ upasaṅkami.. <br/><br/>[03] 57^b^.^eb^ <br/><br/>[21] ``so ^a^M0.0066^ea^ tadā paggahetvāna, vāmaṃ dakkhiṇabāhu ca. <br/><br/>[22] sirasmiṃ añjaliṃ katvā, idaṃ vacanamabravi.. <br/><br/>[03] 58^b^.^eb^ <br/><br/>[21] ```yācāmi taṃ mahārāja, dhammika raṭṭhavaḍḍhana. <br/><br/>[22] tava dānaratā kitti, uggatā devamānuse.. <br/><br/>[03] 59^b^.^eb^ <br/><br/>[21] ```ubhopi nettā nayanā, andhā upahatā mama. <br/><br/>[22] ekaṃ me nayanaṃ dehi, tvampi ekena yāpayā'''ti..<br/><br/>[03] tattha ^b^cintento vividhaṃ dāna^eb^nti attanā dinnaṃ vividhaṃ  dānaṃ cintento, āvajjento dānaṃ vā attanā dinnaṃ vividhaṃ bāhiraṃ  deyyadhammaṃ cintento. ^b^adeyyaṃ so na passatī^eb^ti bāhiraṃ viya  ajjhattikavatthumpi adeyyaṃ dātuṃ asakkuṇeyyaṃ na passati,  ``cakkhūnipi uppāṭetvā dassāmī''ti cintesīti ^a^V0.0063^ea^ adhippāyo.  ^b^tathaṃ nu vitathaṃ neta^eb^nti etaṃ ajjhattikavatthunopi ^a^P0.0065^ea^  adeyyassa adassanaṃ deyyabhāveneva dassanaṃ cintanaṃ saccaṃ nu kho,  udāhu, asaccanti attho. ^b^so tadā paggahetvāna, vāmaṃ  dakkhiṇabāhu cā^eb^ti vāmabāhuṃ dakkhiṇabāhuñca tadā paggahetvā, ubho  bāhū ukkhipitvāti attho. ^b^raṭṭhavaḍḍhanā^eb^ti raṭṭhavaḍḍhīkara.  ^b^tvampi ekena yāpayā^eb^ti ekena cakkhunā samavisamaṃ passanto  sakaṃ attabhāvaṃ tvaṃ yāpehi, ahampi bhavato laddhena ekena yāpemīti  dasseti.<br/><br/>[03] taṃ sutvā mahāsatto tuṭṭhamānaso ``idānevāhaṃ pāsāde nisinno  evaṃ cintetvā āgato, ayañca me cittaṃ ñatvā viya cakkhuṃ yācati,  aho vata me lābhā, ajja me manoratho matthakaṃ pāpuṇissati,  adinnapubbaṃ vata dānaṃ dassāmī''ti ussāhajāto ahosi. tamatthaṃ  pakāsento satthā āha -- <br/><br/>[03] 60^b^.^eb^ <br/><br/>[21] ``tassāhaṃ vacanaṃ sutvā, haṭṭho saṃviggamānaso. <br/><br/>[22] katañjalī vedajāto, idaṃ vacanamabraviṃ.. <br/><br/>[03] 61^b^.^eb^ <br/><br/>[21] ```idānāhaṃ cintayitvāna, pāsādato idhāgato. <br/><br/>[22] tvaṃ mama cittamaññāya, nettaṃ yācitumāgato.. <br/><br/>[03] 62^b^.^eb^ <br/><br/>[21] ```aho ^a^M0.0067^ea^ me mānasaṃ siddhaṃ, saṅkappo paripūrito. <br/><br/>[22] adinnapubbaṃ dānavaraṃ, ajja dassāmi yācake'''ti..<br/><br/>[03] tattha ^b^tassā^eb^ti tassa brāhmaṇarūpadharassa sakkassa.  ^b^haṭṭho^eb^ti tuṭṭho. ^b^saṃviggamānaso^eb^ti mama cittaṃ jānitvā  viya iminā brāhmaṇena cakkhu yācitaṃ, ettakaṃ kālaṃ evaṃ acintetvā  pamajjito vatamhīti saṃviggacitto. ^b^vedajāto^eb^ti  jātapītipāmojjo. ^b^abravi^eb^nti abhāsiṃ. ^b^mānasa^eb^nti  manasi bhavaṃ mānasaṃ, dānajjhāsayo, ``cakkhuṃ dassāmī''ti  uppannadānajjhāsayoti attho. ^b^saṅkappo^eb^ti manoratho.  ^b^paripūrito^eb^ti paripuṇṇo.<br/><br/>[03] atha bodhisatto cintesi -- ``ayaṃ brāhmaṇo mama cittācāraṃ  ñatvā viya duccajampi cakkhuṃ maṃ yācati, siyā nu kho kāyaci  devatāya anusiṭṭho bhavissati, pucchissāmi tāva na''nti cintetvā  taṃ brāhmaṇaṃ pucchi. tenāha bhagavā ^b^jātakadesanāyaṃ^eb^ -- <br/><br/>[21] ``kenānusiṭṭho ^a^V0.0064^ea^ idhamāgatosi, vanibbaka cakkhupathāni  yācituṃ. <br/><br/>[22] suduccajaṃ ^a^P0.0066^ea^ yācasi uttamaṅgaṃ, yamāhu nettaṃ  purisena duccaja''nti..(jā0 1.15.53).<br/><br/>[03] taṃ sutvā brāhmaṇarūpadharo sakko āha -- <br/><br/>[21] ``yamāhu devesu sujampatīti, maghavāti naṃ āhu  manussaloke. <br/><br/>[22] tenānusiṭṭho idhamāgatosmi, vanibbako cakkhupathāni  yācituṃ.. <br/><br/>[21] ``vanibbato mayhaṃ vaniṃ anuttaraṃ, dadāhi te  cakkhupathāni yācito. <br/><br/>[22] dadāhi me cakkhupathaṃ anuttaraṃ, yamāhu nettaṃ purisena  duccaja''nti.. (jā0 1.15.54-55). <br/><br/>[01] mahāsatto āha -- <br/><br/>[21] ``yena atthena āgacchi, yamatthamabhipatthayaṃ. <br/><br/>[22] te te ijjhantu saṅkappā, labha cakkhūni brāhmaṇa.. <br/><br/>[21] ``ekaṃ ^a^M0.0068^ea^ te yācamānassa, ubhayāni dadāmahaṃ. <br/><br/>[27] sa cakkhumā gaccha janassa pekkhato, <br/><br/>[22] yadicchase tvaṃ tada te samijjhatū''ti.. (jā0  1.15.56-57).<br/><br/>[03] tattha ^b^vanibbakā^eb^ti taṃ ālapati. ^b^cakkhupathānī^eb^ti  dassanassa pathabhāvato cakkhūnamevetaṃ nāmaṃ. ^b^yamāhū^eb^ti yaṃ loke  ``duccaja''nti kathenti. ^b^vanibbato^eb^ti yācantassa.  ^b^vani^eb^nti yācanaṃ. ^b^te te^eb^ti te tava tassa andhassa  saṅkappā. ^b^sa cakkhumā^eb^ti so tvaṃ mama cakkhūhi cakkhumā  hutvā. ^b^tada te samijjhatū^eb^ti yaṃ tvaṃ mama santikā icchasi, taṃ  te samijjhatūti.<br/><br/>[03] rājā ettakaṃ kathetvā ``ayaṃ brāhmaṇo sakkena anusiṭṭho  idhāgatosmīti bhaṇati, nūna imassa iminā upāyena cakkhu  sampajjissatī''ti ñatvā ``idheva mayā cakkhūni uppāṭetvā dātuṃ  asāruppa''nti cintetvā brāhmaṇaṃ ādāya antepuraṃ gantvā rājāsane  nisīditvā sivakaṃ nāma vejjaṃ pakkosāpesi. atha ``amhākaṃ kira  rājā akkhīni uppāṭetvā brāhmaṇassa dātukāmo''ti sakalanagare  ekakolāhalaṃ ^a^P0.0067^ea^ ahosi. atha naṃ rañño  ñātisenāpatiādayo rājavallabhā ^a^V0.0065^ea^ amaccā pārisajjā nāgarā orodhā  ca sabbe sannipatitvā nānāupāyehi nivāresuṃ. rājāpi ne  anuvāresi tenāha -- <br/><br/>[21] ``mā no deva adā cakkhuṃ, mā no sabbe parākari. <br/><br/>[22] dhanaṃ dehi mahārāja, muttā veḷuriyā bahū.. <br/><br/>[21] ``yutte deva rathe dehi, ājānīye calaṅkate. <br/><br/>[22] nāge dehi mahārāja, hemakappanavāsase.. <br/><br/>[21] ``yathā taṃ sivayo sabbe, sayoggā sarathā sadā. <br/><br/>[22] samantā parikireyyuṃ, evaṃ dehi rathesabhā''ti.. (jā0  1.15.58-60).<br/><br/>[03] atha rājā tisso gāthā abhāsi -- <br/><br/>[21] ``yo ve dassanti vatvāna, adāne kurute mano. <br/><br/>[22] bhūmyaṃ so patitaṃ pāsaṃ, gīvāyaṃ paṭimuñcati.. <br/><br/>[21] ``yo ^a^M0.0069^ea^ ve dassanti vatvāna, adāne kurute mano. <br/><br/>[22] pāpā pāpataro hoti, sampatto yamasādhanaṃ.. <br/><br/>[21] ``yañhi yāce tañhi dade, yaṃ na yāce na taṃ dade. <br/><br/>[22] svāhaṃ tameva dassāmi, yaṃ maṃ yācati brāhmaṇo''ti..  (jā0 1.15.61-63). <br/><br/>[01] tattha ^b^mā no, devā^eb^ti ^b^no^eb^ti nipātamattaṃ.  deva, mā ^b^cakkhuṃ^eb^ adāsi. ^b^mā no sabbe parākarī^eb^ti amhe  sabbe mā pariccaji. akkhīsu hi dinnesu tvaṃ rajjaṃ na karissasi,  evaṃ tayā mayaṃ pariccattā nāma bhavissāmāti adhippāyena evamāhaṃsu.  ^b^parikireyyu^eb^nti parivāreyyuṃ. ^b^evaṃ dehī^eb^ti yathā taṃ  avikalacakkhuṃ sivayo ciraṃ parivāreyyuṃ, evaṃ dehi dhanamevassa dehi,  mā akkhīni, akkhīsu hi dinnesu na taṃ sivayo parivāressantīti  dasseti.<br/><br/>[03] ^b^paṭimuñcatī^eb^ti paṭipaveseti. ^b^pāpā pāpataro  hotī^eb^ti lāmakā lāmakataro nāma hoti. ^b^sampatto  yamasādhana^eb^nti yamassa āṇāpavattiṭṭhānaṃ ussadanirayaṃ esa patto nāma  hoti. ^b^yañhi yāce^eb^ti ^a^V0.0066^ea^ yaṃ vatthuṃ yācako yācati, dāyakopi  tadeva dadeyya, na ayācitaṃ, ayañca brāhmaṇo cakkhuṃ maṃ yācati, na  muttādikaṃ dhanaṃ, taṃ dassāmīti vadati.<br/><br/>[03] atha ^a^P0.0068^ea^ naṃ ``āyuādīsu kiṃ patthetvā cakkhūni  desi devā''ti pucchiṃsu. mahāpuriso ``nāhaṃ diṭṭhadhammikaṃ  samparāyikaṃ vā sampattiṃ patthetvā demi, api ca bodhisattānaṃ  āciṇṇasamāciṇṇo porāṇakamaggo esa, yadidaṃ dānapāramipūraṇaṃ  nāmā''ti āha. tena vuttaṃ -- <br/><br/>[21] ``āyuṃ nu vaṇṇaṃ nu sukhaṃ balaṃ nu, kiṃ patthayāno nu  janinda desi. <br/><br/>[22] kathañhi rājā sivinaṃ anuttaro, cakkhūni dajjā  paralokahetu.. <br/><br/>[21] ``na vāhametaṃ yasasā dadāmi, na puttamicche na dhanaṃ  na raṭṭhaṃ. <br/><br/>[22] satañca dhammo carito purāṇo, icceva dāne ramate mano  mamā''ti.. (jā0 1.15.64-65).<br/><br/>[03] tattha ^a^M0.0070^ea^ ^b^paralokahetū^eb^ti, mahārāja, kathaṃ nāma tumhādiso  paṇḍitapuriso sakkasampattisadisaṃ sandiṭṭhikaṃ issariyaṃ pahāya  paralokahetu cakkhūni dadeyyāti.<br/><br/>[03] ^b^na vāha^eb^nti na ve ahaṃ. ^b^yasasā^eb^ti dibbassa vā  mānusassa vā issariyassa kāraṇā, apica ^b^sataṃ^eb^ bodhisattānaṃ  ^b^dhammo^eb^ buddhakārako ^b^carito^eb^ ācarito āciṇṇo purātano  ^b^icceva^eb^ iminā kāraṇena ^b^dāne^eb^yeva īdiso ^b^mama mano^eb^  niratoti. <br/><br/>[01] evañca pana vatvā rājā amacce saññāpetvā sivakaṃ  vejjaṃ āṇāpesi -- ``ehi, sivaka, mama ubhopi akkhīni imassa  brāhmaṇassa dātuṃ sīghaṃ uppāṭetvā hatthe patiṭṭhapehī''ti. tena vuttaṃ -- <br/><br/>[03] 63^b^.^eb^ <br/><br/>[21] ``ehi sivaka uṭṭhehi, mā dandhayi mā pavedhayi. <br/><br/>[22] ubhopi nayanaṃ dehi, uppāṭetvā vanibbake.. <br/><br/>[03] 64^b^.^eb^ <br/><br/>[21] ``tato so codito mayhaṃ, sivako vacanaṃkaro. <br/><br/>[22] uddharitvāna pādāsi, tālamiñjaṃva yācake''ti..<br/><br/>[03] tattha ^a^V0.0067^ea^ ^b^uṭṭhehī^eb^ti uṭṭhānavīriyaṃ karohi. imasmiṃ mama  cakkhudāne sahāyakiccaṃ karohīti dasseti. ^b^mā dantayī^eb^ti mā  cirāyi. ayañhi atidullabho cirakālaṃ patthito mayā uttamo  dānakkhaṇo paṭiladdho, so mā virajjhīti adhippāyo. ^b^mā  pavedhayī^eb^ti ``amhākaṃ rañño cakkhūni uppāṭemī''ti cittutrāsavasena  mā vedhayi sarīrakampaṃ mā āpajji. ^b^ubhopi^eb^ ^a^P0.0069^ea^  ^b^nayana^eb^nti ubhopi nayane. ^b^vanibbake^eb^ti yācakassa  ^b^mayha^eb^nti mayā. ^b^uddharitvāna pādāsī^eb^ti so vejjo rañño  akkhikūpato ubhopi akkhīni uppāṭetvā rañño hatthe adāsi.<br/><br/>[03] dento ca na satthakena uddharitvā adāsi. so hi cintesi  -- ``ayuttaṃ mādisassa susikkhitavejjassa rañño akkhīsu  satthapātana''nti bhesajjāni ghaṃsetvā bhesajjacuṇṇena nīluppalaṃ  paribhāvetvā dakkhiṇakkhiṃ upasiṅghāpesi, akkhi parivatti, dukkhā  vedanā uppajji. so paribhāvetvā punapi upasiṅghāpesi, akkhi  akkhikūpato mucci, balavatarā vedanā udapādi, tatiyavāre kharataraṃ  paribhāvetvā upanāmesi, akkhi osadhabalena paribbhamitvā  akkhikūpato nikkhamitvā nhārusuttakena olambamānaṃ aṭṭhāsi,  adhimattā ^a^M0.0071^ea^ vedanā udapādi, lohitaṃ pagghari, nivatthasāṭakāpi  lohitena temiṃsu. orodhā ca amaccā ca rañño pādamūle patitvā  ``deva, akkhīni mā dehi, deva, akkhīni mā dehī''ti  mahāparidevaṃ parideviṃsu.<br/><br/>[03] rājā vedanaṃ adhivāsetvā ``tāta, mā papañcaṃ karī''ti āha.  so ``sādhu, devā''ti vāmahatthena akkhiṃ dhāretvā dakkhiṇahatthena  satthakaṃ ādāya akkhisuttakaṃ chinditvā akkhiṃ gahetvā mahāsattassa  hatthe ṭhapesi. so vāmakkhinā dakkhiṇakkhiṃ oloketvā  pariccāgapītiyā abhibhuyyamānaṃ dukkhavedanaṃ vedento ``ehi,  brāhmaṇā''ti brāhmaṇaṃ pakkosāpetvā ``mama ito cakkhuto sataguṇena  sahassaguṇena satasahassaguṇena samantacakkhumeva piyataraṃ, tassa me idaṃ  akkhidānaṃ paccayo hotū''ti brāhmaṇassa akkhiṃ adāsi. so taṃ  ukkhipitvā attano akkhimhi ṭhapesi, taṃ tassānubhāvena  vikasitanīluppalaṃ viya hutvā upaṭṭhāsi. mahāsatto vāmakkhinā  tassa taṃ akkhiṃ disvā ``aho sudinnaṃ mayā akkhī''ti  antosamuggatāya pītiyā nirantaraṃ phuṭasarīro hutvā aparampi adāsi.  sakkopi taṃ ^a^P0.0070^ea^ tatheva katvā rājanivesanā  nikkhamitvā mahājanassa olokentasseva nagarā nikkhamitvā  devalokameva gato.<br/><br/>[03] rañño nacirasseva akkhīni āvāṭabhāvaṃ appattāni  kambalageṇḍukaṃ viya uggatena maṃsapiṇḍena pūretvā cittakammarūpassa  viya ruhiṃsu, vedanā pacchijji. atha mahāsatto katipāhaṃ pāsāde  vasitvā ``kiṃ andhassa rajjenāti amaccānaṃ rajjaṃ niyyātetvā  uyyānaṃ gantvā pabbajitvā samaṇadhammaṃ ^a^V0.0068^ea^ karissāmī''ti cintetvā  amaccānaṃ tamatthaṃ ārocetvā ``mukhadhovanādidāyako eko puriso  mayhaṃ santike hotu, sarīrakiccaṭṭhānesupi me rajjukaṃ bandhathā''ti vatvā  sivikāya gantvā pokkharaṇitīre rājapallaṅke nisīdi. amaccāpi  vanditvā paṭikkamiṃsu. bodhisattopi attano dānaṃ āvajjesi.  tasmiṃ khaṇe sakkassa āsanaṃ uṇhākāraṃ dassesi. sakko taṃ disvā  ``mahārājassa varaṃ datvā cakkhuṃ paṭipākatikaṃ karissāmī''ti  bodhisattassa samīpaṃ gantvā padasaddamakāsi. mahāsattena ca ``ko  eso''ti vutte -- <br/><br/>[21] ``sakkohamasmi ^a^M0.0072^ea^ devindo, āgatosmi tavantike. <br/><br/>[22] varaṃ varassu rājīsi, yaṃ kiñci manasicchasī''ti..  (jā0 1.15.71) -- <br/><br/>[25] vatvā tena -- <br/><br/>[21] ``pahūtaṃ me dhanaṃ sakka, balaṃ koso canappako. <br/><br/>[22] andhassa me sato dāni, maraṇaññeva ruccatī''ti..  (jā0 1.15.72) -- <br/><br/>[25] vutte atha naṃ sakko āha -- ``sivirāja, kiṃ pana tvaṃ  maritukāmo hutvā maraṇaṃ rocesi, udāhu andhabhāvenā''ti.  andhabhāvena, devāti. ``mahārāja, dānaṃ nāma na kevalaṃ  samparāyatthameva diyyati, diṭṭhadhammatthāyapi paccayo hoti, tasmā tava  dānapuññameva nissāya saccakiriyaṃ karohi, tassa baleneva te cakkhu  uppajjissatī''ti vutte ``tena hi mayā mahādānaṃ sudinna''nti vatvā  saccakiriyaṃ karonto -- <br/><br/>[21] ``ye ^a^P0.0071^ea^ maṃ yācitumāyanti, nānāgottā  vanibbakā. <br/><br/>[27] yopi maṃ yācate tattha, sopi me manaso piyo. <br/><br/>[22] etena saccavajjena, cakkhu me upapajjathā''ti.. (jā0  1.15.74) -- <br/><br/>[25] āha.<br/><br/>[03] tattha ^b^ye ma^eb^nti ye maṃ yācitumāgacchanti, tesupi āgatesu  ^b^yo^eb^ imaṃ nāma dehīti vācaṃ nicchārento ^a^V0.0069^ea^ ^b^maṃ yācate, sopi  me manaso piyo. etenā^eb^ti sace mayhaṃ sabbepi yācakā piyā,  saccamevetaṃ mayā vuttaṃ, etena ^b^me^eb^ saccavacanena ekaṃ ^b^cakkhu  upapajjatha^eb^ uppajjatūti.<br/><br/>[03] athassa vacanasamanantarameva paṭhamaṃ cakkhu udapādi. tato  dutiyassa uppajjanatthāya -- <br/><br/>[21] ``yaṃ maṃ so yācituṃ āgā, dehi cakkhunti brāhmaṇo. <br/><br/>[22] tassa cakkhūni pādāsiṃ, brāhmaṇassa vanibbato.. <br/><br/>[21] ``bhiyyo maṃ āvisī pīti, somanassañcanappakaṃ. <br/><br/>[22] etena saccavajjena, dutiyaṃ me upapajjathā''ti.. (jā0  1.15.75-76) -- <br/><br/>[25] āha.<br/><br/>[03] tattha ^b^yaṃ ma^eb^nti yo maṃ. ^b^so^eb^ti so cakkhuyācako  ^b^brāhmaṇo. āgā^eb^ti āgato. ^b^vanibbato^eb^ti yācantassa.  ^b^maṃ āvisī^eb^ti brāhmaṇassa ^a^M0.0073^ea^ cakkhūni datvā andhakālepi tathārūpaṃ  vedanaṃ agaṇetvā ``aho sudinnaṃ me dāna''nti paccavekkhantaṃ maṃ  ^b^bhiyyo^eb^ atirekatarā pīti āvisi.  ^b^somanassañcanappaka^eb^nti aparimāṇaṃ somanassaṃ uppajji.  ^b^etenā^eb^ti sace tadā mama anappakaṃ pītisomanassaṃ uppannaṃ,  saccamevetaṃ mayā vuttaṃ, etena ^b^me^eb^ saccavacanena dutiyampi cakkhu  upapajjatūti.<br/><br/>[03] taṃkhaṇaññeva dutiyampi cakkhu udapādi. tāni panassa  cakkhūni neva pākatikāni, na dibbāni. sakkabrāhmaṇassa hi dinnaṃ  cakkhuṃ puna pākatikaṃ kātuṃ na sakkā, upahatacakkhuno ca dibbacakkhu  nāma nuppajjati, vuttanayena panassa ādimajjhapariyosānesu aviparītaṃ  attano dānapītiṃ upādāya pītipharaṇavasena nibbattāni  ``saccapāramitācakkhūnī''ti vuttāni. tena vuttaṃ -- <br/><br/>[03] 65^b^.^eb^ <br/><br/>[21] ``dadamānassa ^a^P0.0072^ea^ dentassa, dinnadānassa  me sato. <br/><br/>[22] cittassa aññathā natthi, bodhiyāyeva kāraṇā''ti..<br/><br/>[03] tattha ^b^dadamānassā^eb^ti cakkhūni dātuṃ vejjena uppāṭentassa.  ^b^dentassā^eb^ti uppāṭitāni tāni sakkabrāhmaṇassa ^a^V0.0070^ea^ hatthe ṭhapentassa.  ^b^dinnadānassā^eb^ti cakkhudānaṃ dinnavato. ^b^cittassa  aññathā^eb^ti dānajjhāsayassa aññathābhāvo. ^b^bodhiyāyeva  kāraṇā^eb^ti tañca sabbaññutaññāṇasseva hetūti attho. <br/><br/>[03] 66^b^.^eb^ sabbaññutaññāṇassa sudullabhatāya evaṃ sudukkaraṃ mayā  katanti na cakkhūnaṃ na attabhāvassapi appiyatāyāti dassento  ^b^``na me dessā''^eb^ti osānagāthamāha. tattha ^b^attā na me  na dessiyo^eb^ti paṭhamo ^b^na^eb^-kāro nipātamatto. attā na me  kujjhitabbo, na appiyoti attho. ``attānaṃ me na  dessiya''ntipi pāṭho. tassattho -- me attānaṃ ahaṃ na dessiyaṃ na  kujjheyyaṃ na kujjhituṃ arahāmi na so mayā kujjhitabboti.  ``attāpi me na dessiyo''tipi paṭhanti. ^b^adāsaha^eb^nti  adāsiṃ ahaṃ. ``adāsiha''ntipi pāṭho.<br/><br/>[03] tadā pana bodhisattassa saccakiriyāya cakkhūsu uppannesu  sakkānubhāvena sabbā rājaparisā sannipatitāva ahosi. athassa  sakko mahājanamajjhe ākāse ṭhatvā -- <br/><br/>[21] ``dhammena ^a^M0.0074^ea^ bhāsitā gāthā, sivīnaṃ raṭṭhavaḍḍhana. <br/><br/>[22] etāni tava nettāni, dibbāni paṭidissare.. <br/><br/>[21] ``tirokuṭṭaṃ tiroselaṃ, samatiggayha pabbataṃ. <br/><br/>[22] samantā yojanasataṃ, dassanaṃ anubhontu te''ti..  (jā0 1.15.77-78) -- <br/><br/>[25] imāhi gāthāhi thutiṃ katvā devalokameva gato.  bodhisattopi mahājanaparivuto mahantena sakkārena nagaraṃ pavisitvā  rājagehadvāre susajjite mahāmaṇḍape samussitasetacchatte rājapallaṅke  nisinno cakkhupaṭilābhena tuṭṭhahaṭṭhapamuditānaṃ daṭṭhuṃ āgatānaṃ nāgarānaṃ  jānapadānaṃ rājaparisāya ca dhammaṃ desento -- <br/><br/>[21] ``ko nīdha vittaṃ na dadeyya yācito, api visiṭṭhaṃ  supiyampi attano. <br/><br/>[22] tadiṅgha sabbe sivayo samāgatā, dibbāni nettāni  mamajja passatha.. <br/><br/>[21] ``tirokuṭṭaṃ ^a^P0.0073^ea^ tiroselaṃ, samatiggayha  pabbataṃ. <br/><br/>[22] samantā yojanasataṃ, dassanaṃ anubhonti me.. <br/><br/>[21] ``na ^a^V0.0071^ea^ cāgamattā paramatthi kiñci, maccānaṃ idha jīvite. <br/><br/>[22] datvāna mānusaṃ cakkhuṃ, laddhaṃ me cakkhu amānusaṃ.. <br/><br/>[21] ``etampi disvā sivayo, detha dānāni bhuñjatha. <br/><br/>[22] datvā ca bhutvā ca yathānubhāvaṃ, aninditā saggamupetha  ṭhāna''nti.. (jā0 1.15.79-82) -- <br/><br/>[25] imā gāthā abhāsi. tattha ^b^dhammena bhāsitā^eb^ti,  mahārāja, imā te gāthā dhammena sabhāveneva bhāsitā.  ^b^dibbānī^eb^ti dibbānubhāvayuttāni. ^b^paṭidissare^eb^ti  paṭidissanti. ^b^tirokuṭṭa^eb^nti parakuṭṭaṃ. ^b^tirosela^eb^nti  paraselaṃ. ^b^samatiggayhā^eb^ti atikkamitvā. ^b^samantā^eb^  dasadisā ^b^yojanasataṃ^eb^ rūpa^b^dassanaṃ anubhontu^eb^ sādhentu.<br/><br/>[03] ^b^ko nīdhā^eb^ti ko nu idha. ^b^api visiṭṭha^eb^nti  uttamampi samānaṃ. ^b^na cāgamattā^eb^ti cāgappamāṇato aññaṃ varaṃ  nāma natthi. ^b^idha jīvite^eb^ti imasmiṃ ^a^M0.0075^ea^ jīvaloke. ``idha  jīvata''ntipi paṭhanti. imasmiṃ loke jīvamānānanti attho.  ^b^amānusa^eb^nti dibbacakkhu mayā ^b^laddhaṃ,^eb^ iminā kāraṇena  veditabbametaṃ ``cāgato uttamaṃ nāma natthī''ti. ^b^etampi  disvā^eb^ti etaṃ mayā laddhaṃ dibbacakkhuṃ disvāpi.<br/><br/>[03] iti imāhi catūhi gāthāhi na kevalaṃ tasmiṃyeva khaṇe, atha  kho anvaddhamāsampi uposathe mahājanaṃ sannipātetvā dhammaṃ desesi.  taṃ sutvā mahājano dānādīni puññāni katvā devalokaparāyano  ahosi.<br/><br/>[03] tadā vejjo ānandatthero ahosi, sakko anuruddhatthero,  sesaparisā buddhaparisā, sivirājā lokanātho.<br/><br/>[03] tassa idhāpi vuttanayeneva yathārahaṃ pāramiyo niddhāretabbā.  tathā divase divase yathā adinnapubbaṃ bāhiradeyyadhammavatthu na hoti,  evaṃ aparimitaṃ mahādānaṃ pavattentassa tena aparituṭṭhassa kathaṃ nu kho  ahaṃ ajjhattikavatthukaṃ dānaṃ dadeyyaṃ, kadā nu kho maṃ koci āgantvā  ^a^P0.0074^ea^ ajjhattikaṃ deyyadhammaṃ yāceyya, sace hi koci  yācako me hadayamaṃsassa nāmaṃ gaṇheyya, kaṇayena naṃ nīharitvā  pasannaudakato sanāḷaṃ padumaṃ uddharanto viya lohitabinduṃ paggharantaṃ ^a^V0.0072^ea^   hadayaṃ nīharitvā dassāmi. sace sarīramaṃsassa nāmaṃ gaṇheyya,  avalekhanena tālaguḷapaṭalaṃ uppāṭento viya sarīramaṃsaṃ uppāṭetvā  dassāmi. sace lohitassa nāmaṃ gaṇheyya, asinā vijjhitvā  yantamukhe vā patitvā upanītaṃ bhājanaṃ pūretvā lohitaṃ dassāmi.  sace pana koci ``gehe me kammaṃ nappavattati, tattha me dāsakammaṃ  karohī''ti vadeyya, rājavesaṃ apanetvā tassa attānaṃ sāvetvā  dāsakammaṃ karissāmi. sace vā pana koci akkhīnaṃ nāmaṃ gaṇheyya,  tālamiñjaṃ nīharanto viya akkhīni uppāṭetvā tassa dassāmīti evaṃ  anaññasādhāraṇavasībhāvappattānaṃ mahābodhisattānaṃyeva āveṇikā  uḷāratarā parivitakkuppatti, cakkhuyācakaṃ labhitvā  amaccapārisajjādīhi nivāriyamānassāpi tesaṃ vacanaṃ anādiyitvā  attano parivitakkānurūpaṃ paṭipattiyā ca paramā pītipaṭisaṃvedanā,  tassā pītimanatāya avitathabhāvaṃ nissāya sakkassa purato  saccakiriyākaraṇaṃ, tena ca attano cakkhūnaṃ paṭipākatikabhāvo,  tesañca dibbānubhāvatāti evamādayo mahāsattassa guṇānubhāvā  veditabbāti. <br/><br/>[06] sivirājacariyāvaṇṇanā niṭṭhitā. 


volume: 109
item: 10
title: nimirājacariyāvaṇṇanā^candakumāracariyāvaṇṇanā^sivirājacariyāvaṇṇanā^vessantaracariyāvaṇṇanā^
content:
  [03] 67^b^.^eb^ navame ^a^M0.0076^ea^ ^b^yā me ahosi janikā^eb^ti ettha ^b^me^eb^ti  vessantarabhūtaṃ attānaṃ sandhāya satthā vadati. tenevāha -- ``phussatī  nāma khattiyā''ti. tadā hissa mātā ``phussatī''ti evaṃnāmikā  khattiyānī ahosi. ^b^sā atītāsu jātīsū^eb^ti sā tato  anantarātītajātiyaṃ. ekatthe hi etaṃ bahuvacanaṃ. ^b^sakkassa  mahesī piyā^eb^ ahosīti sambandho. atha vā yā me ahosi  janikā imasmiṃ carimattabhāve, sā atītāsu jātīsu phussatī nāma,  tattha atītāya jātiyā khattiyā, yatthāhaṃ tassā kucchimhi  vessantaro ^a^P0.0075^ea^ hutvā nibbattiṃ, tato anantarātītāya  sakkassa mahesī piyā ahosīti. tatrāyaṃ anupubbikathā --<br/><br/>[03] ito hi ekanavute kappe vipassī nāma satthā loke udapādi.  tasmiṃ bandhumatīnagaraṃ upanissāya kheme migadāye viharante bandhumā  rājā kenaci raññā pesitaṃ mahagghaṃ candanasāraṃ attano ^a^V0.0073^ea^ jeṭṭhadhītāya  adāsi. sā tena sukhumaṃ candanacuṇṇaṃ kāretvā samuggaṃ pūretvā  vihāraṃ gantvā satthu suvaṇṇavaṇṇaṃ sarīraṃ pūjetvā sesacuṇṇāni  gandhakuṭiyaṃ vikiritvā ``bhante, anāgate tumhādisassa buddhassa mātā  bhaveyya''nti patthanaṃ akāsi. sā tato cutā tassā  candanacuṇṇapūjāya phalena rattacandanaparipphositena viya sarīrena devesu  ca manussesu ca saṃsarantī tāvatiṃsabhavane sakkassa devarañño  aggamahesī hutvā nibbatti. athassā āyupariyosāne pubbanimittesu  uppannesu sakko devarājā tassā parikkhīṇāyukataṃ ñatvā tassā  anukampāya ``bhadde, phussati dasa te vare dammi, te gaṇhassū''ti  āha. tena vuttaṃ -- <br/><br/>[03] 68^b^.^eb^ <br/><br/>[21] ``tassā āyukkhayaṃ ñatvā, devindo etadabravi. <br/><br/>[22] `dadāmi te dasa vare, vara bhadde yadicchasī'''ti..<br/><br/>[03] tattha ^b^varā^eb^ti varassu varaṃ gaṇha. ^b^bhadde,  yadicchasī^eb^ti, bhadde, phussati yaṃ icchasi yaṃ tava piyaṃ, taṃ dasahi  koṭṭhāsehi ``varaṃ varassu paṭiggaṇhāhī''ti vadati. <br/><br/>[03] 69^b^.^eb^ ^b^punidamabravī^eb^ti puna idaṃ sā attano cavanadhammataṃ  ajānantī ^b^``kiṃ nu me aparādhatthī''^eb^tiādikaṃ abhāsi. sā  hi pamattā hutvā attano āyukkhayaṃ ^a^M0.0077^ea^ ajānantī ayaṃ ``varaṃ gaṇhā''ti  vadanto ``katthaci mama uppajjanaṃ icchatī''ti ñatvā evamāha. tattha  ^b^aparādhatthī^eb^ti aparādho atthi. ^b^kiṃ nu dessā ahaṃ  tavā^eb^ti kiṃ kāraṇaṃ ahaṃ tava dessā kujjhitabbā appiyā jātā.  ^b^rammā cāvesi maṃ ṭhānā^eb^ti ramaṇīyā imasmā ṭhānā cāvesi.  ^b^vātova dharaṇīruha^eb^nti yena balavā māluto viya rukkhaṃ  ummūlento imamhā devalokā cāvetukāmosi kiṃ nu kāraṇanti taṃ  pucchati. <br/><br/>[03] 70^b^.^eb^ ^b^tassida^eb^nti tassā idaṃ. ^b^na ceva te kataṃ  pāpa^eb^nti na ceva tayā kiñci pāpaṃ kataṃ yena te aparādho ^a^P0.0076^ea^  siyā. ^b^na ca me tvaṃsi appiyā^eb^ti mama tvaṃ na cāpi  appiyā, yena dessā nāma mama appiyāti adhippāyo. <br/><br/>[03] 71^b^.^eb^ idāni yena adhippāyena vare dātukāmo, taṃ dassento  ^b^``ettakaṃyeva te āyu, cavanakālo bhavissatī''^eb^ti vatvā vare  gaṇhāpento ^b^``paṭiggaṇha mayā dinne, vare dasa varuttame''^eb^ti āha.<br/><br/>[03] tattha ^b^varuttame^eb^ti varesu uttame aggavare. <br/><br/>[03] 72^b^.^eb^ ^b^dinnavarā^eb^ti ^a^V0.0074^ea^ ``vare dassāmī''ti  paṭiññādānavasena dinnavarā. ^b^tuṭṭhahaṭṭhā^eb^ti icchitalābhaparitosena  tuṭṭhā ceva tassa ca sikhāppattidassanena hāsavasena haṭṭhā ca.  ^b^pamoditā^eb^ti balavapāmojjena pamuditā. ^b^mamaṃ abbhantaraṃ  katvā^eb^ti tesu varesu maṃ abbhantaraṃ karitvā. ^b^dasa vare varī^eb^ti  sā attano khīṇāyukabhāvaṃ ñatvā sakkena varadānatthaṃ katokāsā  sakalajambudīpatalaṃ olokentī attano anucchavikaṃ sivirañño  nivesanaṃ disvā tattha tassa aggamahesibhāvo nīlanettatā  nīlabhamukatā phussatītināmaṃ guṇavisesayuttaputtapaṭilābho  anunnatakucchibhāvo alambatthanatā apalitabhāvo sukhumacchavitā  vajjhajanānaṃ mocanasamatthatā cāti ime dasa vare gaṇhi.<br/><br/>[03] iti sā dasa vare gahetvā tato cutā maddarañño aggamahesiyā  kucchimhi nibbatti. jāyamānā ca sā candanacuṇṇaparipphositena  viya sarīrena jātā. tenassā nāmaggahaṇadivase ``phussatī'' tveva  nāmaṃ kariṃsu. sā mahantena parivārena vaḍḍhitvā soḷasavassakāle  uttamarūpadharā ^a^M0.0078^ea^ ahosi. atha naṃ jetuttaranagare sivimahārājā puttassa  sañjayakumārassatthāya ānetvā setacchattaṃ ussāpetvā taṃ soḷasannaṃ  itthisahassānaṃ jeṭṭhakaṃ katvā aggamahesiṭṭhāne ṭhapesi. tena vuttaṃ  -- <br/><br/>[03] 73^b^.^eb^ <br/><br/>[21] ``tato cutā sā phussatī, khattiye upapajjatha. <br/><br/>[22] jetuttaramhi nagare, sañjayena samāgamī''ti..<br/><br/>[03] sā sañjayarañño piyā ahosi manāpā. atha sakko  āvajjento ``mayā phussatiyā dinnavaresu nava varā samiddhā''ti  disvā ``puttavaro na samiddho, tampissā samijjhāpessāmī''ti  cintetvā bodhisattaṃ tadā tāvatiṃsadevaloke khīṇāyukaṃ disvā tassa  santikaṃ gantvā ``mārisa, tayā manussaloke ^a^P0.0077^ea^  sivisañjayarañño aggamahesiyā kucchimhi paṭisandhiṃ gaṇhituṃ  vaṭṭatī''ti tassa ceva aññesañca cavanadhammānaṃ saṭṭhisahassānaṃ  devaputtānaṃ paṭiññaṃ gahetvā sakaṭṭhānameva gato. mahāsattopi tato  cavitvā tatthuppanno. sesā devaputtāpi saṭṭhisahassānaṃ amaccānaṃ gehesu  nibbattiṃsu. mahāsatte kucchigate phussatidevī catūsu nagaradvāresu  nagaramajjhe nivesanadvāreti cha dānasālāyo kāretvā devasikaṃ  chasatasahassāni vissajjetvā dānaṃ dātuṃ dohaḷinī ahosi. rājā  tassā dohaḷaṃ sutvā nemittake brāhmaṇe pakkosāpetvā pucchitvā  ``mahārāja, deviyā kucchimhi dānābhirato uḷāro satto uppanno,  dānena tittiṃ na pāpuṇissatī''ti sutvā tuṭṭhamānaso vuttappakāraṃ dānaṃ  paṭṭhapesi. samaṇabrāhmaṇajiṇṇāturakapaṇaddhikavanibbakayācake ^a^V0.0075^ea^ santappesi.  bodhisattassa paṭisandhiggahaṇato paṭṭhāya rañño āyassa pamāṇaṃ  nāhosi. tassa puññānubhāvena sakalajambudīpe rājāno paṇṇākāraṃ  pahiṇanti. tena vuttaṃ -- <br/><br/>[03] 74^b^.^eb^ <br/><br/>[21] ``yadāhaṃ phussatiyā kucchiṃ, okkanto piyamātuyā. <br/><br/>[22] mama tejena me mātā, tadā dānaratā ahu.. <br/><br/>[03] 75^b^.^eb^ <br/><br/>[21] ``adhane ^a^M0.0079^ea^ āture jiṇṇe, yācake addhike jane. <br/><br/>[22] samaṇe brāhmaṇe khīṇe, deti dānaṃ akiñcane''ti.<br/><br/>[03] tattha ^b^mama tejenā^eb^ti mama dānajjhāsayānubhāvena.  ^b^khīṇe^eb^ti bhogādīhi parikkhīṇe pārijuññappatte.  ^b^akiñcane^eb^ti apariggahe. sabbattha visaye bhummaṃ. adhanādayo  hi dānadhammassa pavattiyā visayo.<br/><br/>[03] devī mahantena parihārena gabbhaṃ dhārentī dasamāse paripuṇṇe  nagaraṃ daṭṭhukāmā hutvā rañño ārocesi. rājā devanagaraṃ viya nagaraṃ  alaṅkārāpetvā deviṃ rathavaraṃ āropetvā nagaraṃ padakkhiṇaṃ kāresi.  tassā vessavīthiyā majjhappattakāle kammajavātā caliṃsu. amaccā  rañño ārocesuṃ. so vessavīthiyaṃyevassā sūtigharaṃ kāretvā ^a^P0.0078^ea^  ārakkhaṃ gaṇhāpesi. sā tattha puttaṃ vijāyi. tenāha -- <br/><br/>[03] 76^b^.^eb^ <br/><br/>[21] ``dasamāse dhārayitvāna, karonte puraṃ padakkhiṇaṃ. <br/><br/>[22] vessānaṃ vīthiyā majjhe, janesi phussatī mamaṃ.. <br/><br/>[03] 77^b^.^eb^ ``na mayhaṃ mattikaṃ nāmaṃ, nāpi pettikasambhavaṃ. <br/><br/>[22] jātettha vessavīthiyaṃ, tasmā vessantaro ahū''ti..<br/><br/>[03] tattha ^b^karonte puraṃ padakkhiṇa^eb^nti deviṃ gahetvā  sañjayamahārāje nagaraṃ padakkhiṇaṃ kurumāne. ^b^vessāna^eb^nti  vāṇijānaṃ.<br/><br/>[03] ^b^na mattikaṃ nāma^eb^nti na mātuāgataṃ mātāmahādīnaṃ nāmaṃ.  ^b^pettikasambhava^eb^nti pitu idanti pettikaṃ ^a^V0.0076^ea^, sambhavati etasmāti  sambhavo, taṃ pettikaṃ sambhavo etassāti pettikasambhavaṃ, nāmaṃ.  mātāpitusambandhavasena na katanti dasseti. ^b^jātetthā^eb^ti jāto  ettha. ``jātomhī''tipi pāṭho. ^b^tasmā vessantaro ahū^eb^ti  yasmā tadā vessavīthiyaṃ jāto, tasmā vessantaro nāma ahosi,  vessantaroti nāmaṃ akaṃsūti attho.<br/><br/>[03] mahāsatto mātu kucchito nikkhamanto visado hutvā akkhīni  ummīletvāva nikkhami. nikkhantamatte eva mātu hatthaṃ pasāretvā  ``amma, dānaṃ dassāmi, atthi kiñcī''ti āha. athassa mātā  ``tāta, yathājjhāsayaṃ dānaṃ dehī''ti hatthasamīpe sahassatthavikaṃ  ṭhapesi. bodhisatto hi ^b^ummaṅgajātake^eb^ ^a^M0.0080^ea^ (jā0 2.22.590  ādayo) imasmiṃ ^b^jātake^eb^ pacchimattabhāveti tīsu ṭhānesu  jātamattova kathesi. rājā mahāsattassa atidīghādidosavivajjitā  madhurakhīrā catusaṭṭhidhātiyo upaṭṭhāpesi. tena saddhiṃ jātānaṃ saṭṭhiyā  dārakasahassānampi dhātiyo dāpesi. so saṭṭhidārakasahassehi saddhiṃ  mahantena parivārena vaḍḍhati. tassa rājā satasahassagghanakaṃ  kumārapiḷandhanaṃ kārāpetvā adāsi. so catupañcavassikakāle taṃ  omuñcitvā dhātīnaṃ datvā puna tāhi dīyamānaṃ na gaṇhāti. taṃ  ^a^P0.0079^ea^ sutvā rājā ``mama puttena dinnaṃ sudinna''nti vatvā  aparampi kāresi. tampi deti. dārakakāleyeva dhātīnaṃ navavāre  piḷandhanaṃ adāsi.<br/><br/>[03] aṭṭhavassikakāle pana sayanapīṭhe nisinno cintesi -- ``ahaṃ  bāhirakadānaṃ demi, na taṃ maṃ paritoseti, ajjhattikadānaṃ  dātukāmomhi. sace hi maṃ koci hadayaṃ yāceyya, hadayaṃ nīharitvā  dadeyyaṃ. sace akkhīni yāceyya, akkhīni uppāṭetvā dadeyyaṃ.  sace sakalasarīre maṃsaṃ rudhirampi vā yāceyya, sakalasarīrato maṃsaṃ  chinditvā rudhirampi asinā vijjhitvā dadeyyaṃ. athāpi koci  `dāso me hohī'ti vadeyya, attānaṃ tassa sāvetvā dadeyya''nti.  tassevaṃ sabhāvaṃ sarasaṃ cintentassa  catunahutādhikadviyojanasatasahassabahalā ayaṃ mahāpathavī udakapariyantaṃ  katvā kampi. sinerupabbatarājā onamitvā jetuttaranagarābhimukho  aṭṭhāsi. tena vuttaṃ -- <br/><br/>[03] 78^b^.^eb^ <br/><br/>[21] ``yadāhaṃ dārako homi, jātiyā aṭṭhavassiko. <br/><br/>[22] tadā nisajja pāsāde, dānaṃ dātuṃ vicintayiṃ.. <br/><br/>[03] 79^b^.^eb^ <br/><br/>[21] ``hadayaṃ ^a^V0.0077^ea^ dadeyyaṃ cakkhuṃ, maṃsampi rudhirampi ca. <br/><br/>[22] dadeyyaṃ kāyaṃ sāvetvā, yadi koci yācaye mamaṃ.. <br/><br/>[03] 80^b^.^eb^ <br/><br/>[21] ``sabhāvaṃ cintayantassa, akampitamasaṇṭhitaṃ. <br/><br/>[22] akampi tattha pathavī, sineruvanavaṭaṃsakā''ti..<br/><br/>[03] tattha ^b^sāvetvā^eb^ti ``ajja paṭṭhāya ahaṃ imassa dāso''ti  dāsabhāvaṃ sāvetvā. ^b^yadi koci yācaye mama^eb^nti koci maṃ  yadi yāceyya. ^b^sabhāvaṃ cintayantassā^eb^ti aviparītaṃ attano  yathābhūtaṃ sabhāvaṃ atittimaṃ ^a^M0.0081^ea^ yathājjhāsayaṃ cintentassa mama, mayi  cintenteti attho. ^b^akampita^eb^nti kampitarahitaṃ.  ^b^asaṇṭhita^eb^nti saṅkocarahitaṃ. yena hi lobhādinā  abodhisattānaṃ cakkhādidāne cittutrāsasaṅkhātaṃ kampitaṃ  saṅkocasaṅkhātaṃ saṇṭhitañca siyā, tena vināti attho.  ^b^akampī^eb^ti acali. ^b^sineruvanavaṭaṃsakā^eb^ti sinerumhi  uṭṭhitanandanavanaphārusakavanamissakavanacittalatāvanādikappakataruvanaṃ  sineruvanaṃ. atha vā sineru ca jambudīpādīsu ramaṇīyavanañca  sineruvanaṃ ^a^P0.0080^ea^, taṃ vanaṃ vaṭaṃsakaṃ etissāti  sineruvanavaṭaṃsakā.<br/><br/>[03] evañca pathavikampane vattamāne madhuragambhīradevo gajjanto  khaṇikavassaṃ vassi, vijjulatā nicchariṃsu, mahāsamuddo ubbhijji,  sakko devarājā apphoṭesi, mahābrahmā sādhukāramadāsi, yāva brahmalokā  ekakolāhalaṃ ahosi. mahāsatto soḷasavassakāleyeva sabbasippānaṃ  nipphattiṃ pāpuṇi. tassa pitā rajjaṃ dātukāmo mātarā saddhiṃ  mantetvā maddarājakulato mātuladhītaraṃ maddiṃ nāma rājakaññaṃ ānetvā  soḷasannaṃ itthisahassānaṃ jeṭṭhakaṃ aggamahesiṃ katvā mahāsattaṃ rajje  abhisiñci. mahāsatto rajje patiṭṭhitakālato paṭṭhāya devasikaṃ  chasatasahassāni vissajjetvā mahādānaṃ pavattento anvaddhamāsaṃ dānaṃ  oloketuṃ upasaṅkamati. aparabhāge maddidevī puttaṃ vijāyi. taṃ  kañcanajālena sampaṭicchiṃsu, tenassa ``jālikumāro''tveva nāmaṃ  kariṃsu. tassa padasā gamanakāle sā dhītaraṃ vijāyi. taṃ  kaṇhājinena sampaṭicchiṃsu, tenassā ``kaṇhājinā''tveva nāmaṃ kariṃsu.  tena vuttaṃ -- <br/><br/>[03] 81^b^.^eb^ <br/><br/>[21] ``anvaddhamāse pannarase, puṇṇamāse uposathe. <br/><br/>[22] paccayaṃ nāgamāruyha, dānaṃ dātuṃ upāgami''nti..<br/><br/>[03] tattha ^b^anvaddhamāse^eb^ti anuaddhamāse, addhamāse addhamāseti  attho. ^b^puṇṇamāse^eb^ti puṇṇamāsiyaṃ, māsaparipūriyā ^a^V0.0078^ea^   candaparipūriyā ca samannāgate pannarase dānaṃ dātuṃ upāgaminti  sambandho. tatrāyaṃ yojanā -- ^b^paccayaṃ nāgamāruyha^eb^ addhamāse  addhamāse ^b^dānaṃ dātuṃ^eb^ dānasālaṃ ^b^upāgamiṃ,^eb^ evaṃ upagacchanto  ca yadā ekasmiṃ pannarase puṇṇamāsiuposathe dānaṃ dātuṃ upāgamiṃ, tadā  ^b^kaliṅgaraṭṭhavisayā brāhmaṇā upagañchu^eb^ ^a^M0.0082^ea^ ^b^ma^eb^nti tattha ^b^paccayaṃ  nāga^eb^nti paccayanāmakaṃ maṅgalahatthiṃ. bodhisattassa hi jātadivase  ekā ākāsacārinī kareṇukā abhimaṅgalasammataṃ sabbasetahatthipotakaṃ  ānetvā maṅgalahatthiṭṭhāne ṭhapetvā pakkāmi. tassa mahāsattaṃ ^a^P0.0081^ea^  paccayaṃ katvā laddhattā ``paccayo''tveva nāmaṃ kariṃsu. taṃ  paccayanāmakaṃ opavayhaṃ hatthināgaṃ āruyha dānaṃ dātuṃ upāgaminti.  tena vuttaṃ -- <br/><br/>[03] 82^b^.^eb^ <br/><br/>[21] ``kaliṅgaraṭṭhavisayā, brāhmaṇā upagañchu maṃ. <br/><br/>[22] ayācuṃ maṃ hatthināgaṃ, dhaññaṃ maṅgalasammataṃ.. <br/><br/>[03] 83^b^.^eb^ <br/><br/>[21] ``avuṭṭhiko janapado, dubbhikkho chātako mahā. <br/><br/>[22] dadāhi pavaraṃ nāgaṃ, sabbasetaṃ gajuttama''nti..<br/><br/>[03] tattha ^b^``kaliṅgaraṭṭhavisayā''^eb^tiādigāthā heṭṭhā  ^b^kururājacaritepi^eb^ (cariyā0 1.21-22) āgatā eva, tasmā  tāsaṃ attho kathāmaggo ca tattha vuttanayeneva veditabbo. idha pana  maṅgalahatthino setattā ^b^``sabbasetaṃ gajuttama''^eb^nti vuttaṃ.  bodhisatto hatthikkhandhavaragato -- <br/><br/>[03] 84^b^.^eb^ <br/><br/>[21] ``dadāmi na vikampāmi, yaṃ maṃ yācanti brāhmaṇā. <br/><br/>[22] santaṃ nappaṭigūhāmi, dāne me ramate mano''ti.. -- <br/><br/>[25] attano dānābhiratiṃ pavedento -- <br/><br/>[03] 85^b^.^eb^ <br/><br/>[21] ``na me yācakamanuppatte, paṭikkhepo anucchavo. <br/><br/>[22] mā me bhijji samādānaṃ, dassāmi vipulaṃ gaja''nti..  (cariyā0 1.23) -- <br/><br/>[25] paṭijānitvā hatthikkhandhato oruyha analaṅkataṭṭhānaṃ  olokanatthaṃ anupariyāyitvā analaṅkataṭṭhānaṃ adisvā  kusumamissagandhodakabharitaṃ suvaṇṇabhiṅgāraṃ gahetvā ``bhonto ito  ethā''ti ^a^V0.0079^ea^ alaṅkatarajatadāmasadisaṃ hatthisoṇḍaṃ tesaṃ hatthe ṭhapetvā udakaṃ  pātetvā alaṅkatavāraṇaṃ adāsi. tena vuttaṃ -- <br/><br/>[03] 86^b^.^eb^ <br/><br/>[21] ``nāgaṃ gahetvā soṇḍāya, bhiṅgāre ratanāmaye. <br/><br/>[22] jalaṃ hatthe ākiritvā, brāhmaṇānaṃ adaṃ gaja''nti..  (cariyā0 1.24).<br/><br/>[03] tattha ^a^M0.0083^ea^ ^b^santa^eb^nti vijjamānaṃ deyyadhammaṃ.  ^b^nappaṭigūhāmī^eb^ti na paṭicchādemi. yo hi attano santakaṃ  ``mayhameva hotū''ti cinteti, yācito vā paṭikkhipati, so  yācakānaṃ abhimukhe ṭhitampi atthato paṭicchādeti nāma. mahāsatto  pana attano sīsaṃ ādiṃ katvā ajjhattikadānaṃ dātukāmova, kathaṃ  bāhiraṃ paṭikkhipati, tasmā āha ``santaṃ nappaṭigūhāmī''ti.  tenevāha ``dāne me ramate mano''ti. sesaṃ heṭṭhā vuttatthameva.<br/><br/>[03] tassa pana hatthino catūsu pādesu alaṅkārā cattāri  satasahassāni ^a^P0.0082^ea^ agghanti, ubhosu passesu alaṅkārā dve  satasahassāni, heṭṭhā udare kambalaṃ satasahassaṃ, piṭṭhiyaṃ muttājālaṃ  maṇijālaṃ kañcanajālanti tīṇi jālāni tīṇi satasahassāni, ubho  kaṇṇālaṅkārā dve satasahassāni, piṭṭhiyaṃ atthatakambalaṃ satasahassaṃ,  kumbhālaṅkāro satasahassaṃ, tayo vaṭaṃsakā tīṇi satasahassāni,  kaṇṇacūḷālaṅkāro satasahassaṃ, dvinnaṃ dantānaṃ alaṅkārā dve  satasahassāni, soṇḍāya sovatthikālaṅkāro satasahassaṃ,  naṅguṭṭhālaṅkāro satasahassaṃ, ārohaṇanisseṇi satasahassaṃ, bhuñjanakaṭāhaṃ  satasahassaṃ, ṭhapetvā anagghabhaṇḍaṃ idaṃ tāva ettakaṃ catuvīsati  satasahassāni agghati. chattapiṇḍiyaṃ pana maṇi, cūḷāmaṇi,  muttāhāre maṇi, aṅkuse maṇi, hatthikaṇṭhaveṭhanamuttāhāre maṇi,  hatthikumbhe maṇīti imāni cha anagghāni, hatthīpi anaggho evāti  hatthinā saddhiṃ satta anagghāni, tāni sabbāni brāhmaṇānaṃ adāsi.  tathā hatthino paricārakāni pañca kulasatāni hatthimeṇḍahatthigopakehi  saddhiṃ adāsi. saha dānena panassa heṭṭhā vuttanayeneva bhūmikampādayo  ahesuṃ. tena vuttaṃ -- <br/><br/>[03] 87^b^.^eb^ <br/><br/>[21] ``punāparaṃ dadantassa, sabbasetaṃ gajuttamaṃ. <br/><br/>[22] tadāpi pathavī kampi, sineruvanavaṭaṃsakā''ti..<br/><br/>[03] ^b^jātakepi^eb^ (jā0 2.22.1673) vuttaṃ -- <br/><br/>[21] ``tadāsi ^a^V0.0080^ea^ yaṃ bhiṃsanakaṃ, tadāsi lomahaṃsanaṃ. <br/><br/>[22] hatthināge padinnamhi, medanī sampakampathā''ti.. <br/><br/>[03] 88^b^.^eb^ ^b^tassa^eb^ ^a^M0.0084^ea^ ^b^nāgassa dānenā^eb^ti chahi anagghehi saddhiṃ  catuvīsatisatasahassagghanikālaṅkārabhaṇḍasahitassa tassa  maṅgalahatthissa pariccāgena. ^b^sivayo^eb^ti sivirājakumārā ceva  siviraṭṭhavāsino ca. ``sivayo''ti ca desanāsīsametaṃ. tattha hi  amaccā pārisajjā brāhmaṇagahapatikā negamajānapadā nāgarā  sakalaraṭṭhavāsino ca sañjayamahārājaṃ phussatideviṃ maddideviñca ṭhapetvā  sabbe eva. ^b^kuddhā^eb^ti devatāvattanena bodhisattassa kuddhā.  ^b^samāgatā^eb^ti sannipatitā. te ^a^P0.0083^ea^ kira brāhmaṇā  hatthiṃ labhitvā taṃ abhiruhitvā mahādvārena pavisitvā nagaramajjhena  pāyiṃsu. mahājanena ca ``ambho brāhmaṇā, amhākaṃ hatthī kuto  abhiruḷho''ti vutte ``vessantaramahārājena no hatthī dinno, ke  tumhe''ti hatthavikārādīhi ghaṭṭentā agamaṃsu. atha amacce ādiṃ  katvā mahājanā rājadvāre sannipatitvā ``raññā nāma brāhmaṇānaṃ dhanaṃ  vā dhaññaṃ vā khettaṃ vā vatthu vā dāsidāsaparicārikā vā dātabbā  siyā, kathañhi nāmāyaṃ vessantaramahārājā rājārahaṃ maṅgalahatthiṃ  dassati, na idāni evaṃ rajjaṃ vināsetuṃ dassāmā''ti ujjhāyitvā  sañjayamahārājassa tamatthaṃ ārocetvā tena anunīyamānā ananuyantā  agamaṃsu. kevalaṃ pana -- <br/><br/>[21] ``mā naṃ daṇḍena satthena, na hi so bandhanāraho. <br/><br/>[22] pabbājehi ca naṃ raṭṭhā, vaṅke vasatu pabbate''ti..  (jā0 2.22.1687) -- <br/><br/>[25] vadiṃsu. tena vuttaṃ -- <br/><br/>[22] ``pabbājesuṃ sakā raṭṭhā, vaṅkaṃ gacchatu pabbata''nti.. <br/><br/>[22] tattha ^b^pabbājesu^eb^nti rajjato bahi vāsatthāya  ussukkamakaṃsu. -- <br/><br/>[25] rājāpi ``mahā kho ayaṃ paṭipakkho, handa mama putto  katipāhaṃ rajjato bahi vasatū''ti cintetvā -- <br/><br/>[21] ``eso ^a^V0.0081^ea^ ce sivīnaṃ chando, chandaṃ nappanudāmase. <br/><br/>[22] imaṃ so vasatu rattiṃ, kāme ca paribhuñjatu.. <br/><br/>[21] ``tato ratyā vivasāne, sūriyuggamanaṃ pati. <br/><br/>[22] samaggā sivayo hutvā, raṭṭhā pabbājayantu na''nti..  (jā0 2.22.1688-1689) -- <br/><br/>[25] vatvā ^a^M0.0085^ea^ puttassa santike kattāraṃ pesesi ``imaṃ pavattiṃ  mama puttassa ārocehī''ti. so tathā akāsi.<br/><br/>[03] mahāsattopi taṃ sutvā -- <br/><br/>[21] ``kismiṃ me sivayo kuddhā, nāhaṃ passāmi dukkaṭaṃ. <br/><br/>[22] taṃ me katte viyācikkha, kasmā pabbājayanti ma''nti..  (jā0 2.22.1701) -- <br/><br/>[25] kāraṇaṃ pucchi. tena ``tumhākaṃ hatthidānenā''ti vutte  somanassappatto hutvā -- <br/><br/>[21] ``hadayaṃ cakkhumpahaṃ dajjaṃ, kiṃ me bāhirakaṃ dhanaṃ. <br/><br/>[22] hiraññaṃ vā suvaṇṇaṃ vā, muttā veḷuriyā maṇi.. <br/><br/>[21] ``dakkhiṇaṃ ^a^P0.0084^ea^ vāpahaṃ bāhuṃ, disvā  yācakamāgate. <br/><br/>[22] dadeyyaṃ na vikampeyyaṃ, dāne me ramate mano.. <br/><br/>[21] ``kāmaṃ maṃ sivayo sabbe, pabbājentu hanantu vā. <br/><br/>[22] neva dānā viramissaṃ, kāmaṃ chindantu sattadhā''ti..  (jā0 2.22.1703-1705) -- <br/><br/>[25] vatvā ``nāgarā me ekadivasaṃ dānaṃ dātuṃ okāsaṃ  dentu, sve dānaṃ datvā tatiyadivase gamissāmī''ti vatvā kattāraṃ tesaṃ  santike pesetvā ``ahaṃ sve sattasatakaṃ nāma mahādānaṃ dassāmi ^a^V0.0082^ea^,  sattahatthisatāni sattāssasatāni sattarathasatāni sattaitthisatāni  sattadāsasatāni sattadāsisatāni sattadhenusatāni paṭiyādehi,  nānappakārañca annapānādiṃ sabbaṃ dātabbayuttakaṃ upaṭṭhapehī''ti  sabbakammikaṃ amaccaṃ āṇāpetvā ekakova maddideviyā vasanaṭṭhānaṃ  gantvā ``bhadde maddi, anugāmikanidhiṃ nidahamānā, sīlavantesu  dadeyyāsī''ti tampi dāne niyojetvā tassā attano gamanakāraṇaṃ  ācikkhitvā ``ahaṃ vanaṃ vasanatthāya gamissāmi, tvaṃ idheva  anukkaṇṭhitā vasāhī''ti āha. sā ``nāhaṃ, mahārāja, tumhehi  vinā ekadivasampi vasissāmī''ti āha.<br/><br/>[03] dutiyadivase sattasatakaṃ mahādānaṃ pavattesi. tassa sattasatakaṃ  dānaṃ dentasseva sāyaṃ ahosi. alaṅkatarathena mātāpitūnaṃ vasanaṭṭhānaṃ  gantvā ``ahaṃ sve gamissāmī''ti te āpucchitvā akāmakānaṃ tesaṃ  assumukhānaṃ rodantānaṃyeva vanditvā padakkhiṇaṃ katvā tato  nikkhamitvā ^a^M0.0086^ea^ taṃ divasaṃ attano nivesane vasitvā punadivase  ``gamissāmī''ti pāsādato otari. maddidevī sassusasurehi  nānānayehi yācitvā nivattiyamānāpi tesaṃ vacanaṃ anādiyitvā te  vanditvā padakkhiṇaṃ katvā sesitthiyo apaloketvā dve putte ādāya  vessantarassa paṭhamataraṃ gantvā rathe aṭṭhāsi.<br/><br/>[03] mahāpuriso rathaṃ abhiruhitvā rathe ṭhito mahājanaṃ āpucchitvā  ``appamattā dānādīni puññāni karothā''ti ovādamassa datvā  nagarato nikkhami. bodhisattassa mātā ``putto me dānavittako  dānaṃ detū''ti ābharaṇehi saddhiṃ sattaratanapūrāni sakaṭāni ubhosu  passesu pesesi. sopi attano kāyāruḷhameva ābharaṇabhaṇḍaṃ  sampattayācakānaṃ ^a^P0.0085^ea^ aṭṭhārasa vāre datvā sesaṃ sabbamadāsi.  nagarā nikkhamitvāva nivattitvā oloketukāmo ahosi.  athassa puññānubhāvena rathappamāṇe ṭhāne mahāpathavī bhijjitvā  parivattitvā rathaṃ nagarābhimukhaṃ akāsi. so mātāpitūnaṃ vasanaṭṭhānaṃ  olokesi. tena kāruññena pathavikampo ahosi. tena vuttaṃ  ^b^``tesaṃ nicchubhamānāna''^eb^ntiādi. <br/><br/>[03] 89-90^b^.^eb^ tattha ^b^nicchubhamānāna^eb^nti tesu sivīsu  nikkaḍḍhantesu, pabbājentesūti attho. tesaṃ vā nikkhamantānaṃ.  ^b^mahādānaṃ pavattetu^eb^nti sattasatakamahādānaṃ dātuṃ.  ^b^āyācissa^eb^nti yāciṃ. ^b^sāvayitvā^eb^ti ghosāpetvā.  ^b^kaṇṇabheri^eb^nti yugalamahābheriṃ. ^b^dadāmaha^eb^nti dadāmi ahaṃ. <br/><br/>[03] 91^b^.^eb^ ^b^athetthā^eb^ti athevaṃ dāne dīyamāne etasmiṃ  dānagge. ^b^tumūlo^eb^ti ekakolāhalībhūto. ^b^bheravo^eb^ti  ^a^V0.0083^ea^ bhayāvaho. mahāsattañhi ṭhapetvā aññesaṃ so bhayaṃ janeti, tassa  bhayajananākāraṃ dassetuṃ. ^b^``dānenima''^eb^ntiādi vuttaṃ. imaṃ  vessantaramahārājānaṃ dānena hetunā sivayo raṭṭhato nīharanti  pabbājenti, tathāpi puna ca evarūpaṃ dānaṃ deti ayanti. <br/><br/>[03] 92-94^b^.^eb^ idāni taṃ dānaṃ dassetuṃ ^b^``hatthi''^eb^nti  gāthamāha. tattha ^b^gava^eb^nti dhenuṃ. ^b^catuvāhiṃ rathaṃ datvā^eb^ti  vahantīti vāhino, assā, caturo ājaññasindhave ^a^M0.0087^ea^ rathañca brāhmaṇānaṃ  datvāti attho. mahāsatto hi tathā nagarato nikkhamanto sahajāte  saṭṭhisahasse amacce sesajanañca assupuṇṇamukhaṃ anubaddhantaṃ nivattetvā  rathaṃ pājento maddiṃ āha -- ``sace, bhadde, pacchato yācakā  āgacchanti, upadhāreyyāsī''ti. sā olokentī nisīdi.  athassa sattasatakamahādānaṃ gamanakāle katadānañca sampāpuṇituṃ  asakkontā cattāro brāhmaṇā āgantvā ``vessantaro kuhi''nti  pucchitvā ``dānaṃ datvā rathena gato''ti vutte ``asse  yācissāmā''ti anubandhiṃsu. maddī te āgacchante disvā  ``yācakā, devā''ti ārocesi. mahāsatto rathaṃ ṭhapesi. te  āgantvā asse yāciṃsu. mahāsatto asse adāsi. te te gahetvā  gatā. assesu ^a^P0.0086^ea^ pana dinnesu rathadhuraṃ ākāseyeva  aṭṭhāsi. atha cattāro devaputtā rohitamigavaṇṇenāgantvā rathadhuraṃ  sampaṭicchitvā agamaṃsu. mahāsatto tesaṃ devaputtabhāvaṃ ñatvā -- <br/><br/>[21] ``iṅgha maddi nisāmehi, cittarūpaṃva dissati. <br/><br/>[22] migarohiccavaṇṇena, dakkhiṇassā vahanti ma''nti..  (jā0 2.22.1864) -- <br/><br/>[25] maddiyā āha.<br/><br/>[03] tattha ^b^cittarūpaṃvā^eb^ti acchariyarūpaṃ viya.  ^b^dakkhiṇassā^eb^ti susikkhitāssā viya ^b^maṃ vahanti^eb^.<br/><br/>[03] atha naṃ evaṃ gacchantaṃ aparo brāhmaṇo āgantvā rathaṃ yāci.  mahāsatto puttadāraṃ otāretvā rathaṃ adāsi. rathe pana dinne devaputtā  antaradhāyiṃsu. tato paṭṭhāya pana sabbepi pattikāva ahesuṃ. atha  mahāsatto ``maddi, tvaṃ kaṇhājinaṃ gaṇhāhi, ahaṃ jālikumāraṃ  gaṇhāmī''ti ubhopi dve dārake aṅkenādāya aññamaññaṃ piyasallāpā  paṭipathaṃ āgacchante manusse vaṅkapabbatassa maggaṃ pucchantā sayameva  onatesu phalarukkhesu phalāni dārakānaṃ dadantā atthakāmāhi ^a^V0.0084^ea^ devatāhi  maggassa saṅkhipitattā tadaheva cetaraṭṭhaṃ sampāpuṇiṃsu. tena vuttaṃ  ^b^``catuvāhiṃ rathaṃ datvā''^eb^tiādi.<br/><br/>[03] tattha ^b^ṭhatvā cātummahāpathe^eb^ti attano gamanamaggena passato  āgatena tena brāhmaṇena āgatamaggena ca vinivijjhitvā gataṭṭhānattā  catukkasaṅkhāte ^a^M0.0088^ea^ catumahāpathe ṭhatvā tassa brāhmaṇassa rathaṃ datvā.  ^b^ekākiyo^eb^ti amaccasevakādisahāyābhāvena ekako. tenevāha  ^b^``adutiyo''^eb^ti. ^b^maddideviṃ idamabravī^eb^ti maddideviṃ idaṃ  abhāsi. <br/><br/>[03] 96-99^b^.^eb^ ^b^padumaṃ puṇḍarīkaṃvā^eb^ti padumaṃ viya,  puṇḍarīkaṃ viya ca. ^b^kaṇhājinaggahī^eb^ti kaṇhājinaṃ aggahesi.  ^b^abhijātā^eb^ti jātisampannā. ^b^visamaṃ sama^eb^nti visamaṃ  samañca bhūmippadesaṃ. ^b^entī^eb^ti āgacchanti. ^b^anumagge  paṭippathe^eb^ti anumagge vā paṭipathe vāti ^b^vā^eb^-saddassa lopo  daṭṭhabbo. ^b^karuṇa^eb^nti bhāvanapuṃsakaniddeso, karuṇāyitattanti  attho. ^b^dukkhaṃ te paṭivedentī^eb^ti ime evaṃ sukhumālā padasā  gacchanti, dūreva ito vaṅkapabbatoti te tadā amhesu kāruññavasena  attanā dukkhaṃ paṭilabhanti, tathā attano ^a^P0.0087^ea^ uppannadukkhaṃ  paṭivedenti vāti attho. <br/><br/>[03] 100-1^b^.^eb^ ^b^pavane^eb^ti mahāvane. ^b^phaline^eb^ti  phalavante. ^b^ubbiddhā^eb^ti uddhaṃ uggatā uccā. ^b^upagacchanti  dārake^eb^ti yathā phalāni dārakānaṃ hatthūpagayhakāni honti, evaṃ  rukkhā sayameva sākhāhi onamitvā dārake upenti. <br/><br/>[03] 102^b^.^eb^ ^b^acchariya^eb^nti accharāyoggaṃ, accharaṃ paharituṃ yuttaṃ.  abhūtapubbaṃ bhūtanti ^b^abbhutaṃ^eb^. lomānaṃ haṃsanasamatthatāya  ^b^lomahaṃsanaṃ. sāhukāra^eb^nti sādhukāraṃ, ayameva vā pāṭho.  itthiratanabhāvena sabbehi aṅgehi avayavehi sobhatīti  ^b^sabbaṅgasobhanā^eb^. <br/><br/>[03] 103-4^b^.^eb^ ^b^accheraṃ vatā^eb^ti acchariyaṃ vata.  ^b^vessantarassa tejenā^eb^ti vessantarassa puññānubhāvena.  ^b^saṅkhipiṃsu pathaṃ yakkhā^eb^ti devatā mahāsattassa puññatejena  coditā taṃ maggaṃ parikkhayaṃ pāpesuṃ, appakaṃ akaṃsu, taṃ pana dārakesu  karuṇāya kataṃ viya katvā vuttaṃ ^b^``anukampāya dārake''^eb^ti.  jetuttaranagarato hi suvaṇṇagiritālo nāma pabbato pañca yojanāni,  tato kontimārā nāma nadī pañca yojanāni, tato mārañjanāgiri  nāma pabbato pañca yojanāni, tato daṇḍabrāhmaṇagāmo nāma pañca  yojanāni, tato mātulanagaraṃ dasa ^a^V0.0085^ea^ yojanāni, iti taṃ raṭṭhaṃ  jetuttaranagarato tiṃsa yojanāni hoti. devatā ^a^M0.0089^ea^ bodhisattassa  puññatejena coditā maggaṃ parikkhayaṃ pāpesuṃ. taṃ sabbaṃ ekāheneva  atikkamiṃsu. tena vuttaṃ ^b^``nikkhantadivaseneva,  cetaraṭṭhamupāgamu''^eb^nti.<br/><br/>[03] evaṃ mahāsatto sāyanhasamayaṃ cetaraṭṭhe mātulanagaraṃ patvā tassa  nagarassa dvārasamīpe sālāyaṃ nisīdi. athassa maddidevī pādesu  rajaṃ puñchitvā pāde sambāhitvā ``vessantarassa āgatabhāvaṃ  jānāpessāmī''ti sālato nikkhamitvā tassa cakkhupathe sāladvāre  aṭṭhāsi. nagaraṃ pavisantiyo ca nikkhamantiyo ca itthiyo taṃ  disvā parivāresuṃ. mahājano tañca vessantarañca putte cassa tathā  āgate disvā rājūnaṃ ācikkhi. saṭṭhisahassā rājāno rodantā  paridevantā tassa santikaṃ āgantvā maggaparissamaṃ vinodetvā  ^a^P0.0088^ea^ tathā āgamanakāraṇaṃ pucchiṃsu.<br/><br/>[03] mahāsatto hatthidānaṃ ādiṃ katvā sabbaṃ kathesi. taṃ sutvā te  attano rajjena nimantayiṃsu. mahāpuriso ``mayā tumhākaṃ rajjaṃ  paṭiggahitameva hotu, rājā pana maṃ raṭṭhā pabbājeti, tasmā  vaṅkapabbatameva gamissāmī''ti vatvā tehi nānappakāraṃ tattha vāsaṃ  yāciyamānopi taṃ analaṅkaritvā tehi gahitārakkho taṃ rattiṃ  sālāyameva vasitvā punadivase pātova nānaggarasabhojanaṃ bhuñjitvā  tehi parivuto nikkhamitvā pannarasayojanamaggaṃ gantvā vanadvāre ṭhatvā  te nivattetvā purato pannarasayojanamaggaṃ tehi ācikkhitaniyāmeneva  agamāsi. tena vuttaṃ -- <br/><br/>[03] 105^b^.^eb^ <br/><br/>[21] ``saṭṭhirājasahassāni, tadā vasanti mātule. <br/><br/>[22] sabbe pañjalikā hutvā, rodamānā upāgamuṃ.. <br/><br/>[03] 106^b^.^eb^ <br/><br/>[21] ``tattha vattetvā sallāpaṃ, cetehi cetaputtehi. <br/><br/>[22] te tato nikkhamitvāna, vaṅkaṃ agamu pabbata''nti.. <br/><br/>[01] tattha ^b^tattha vattetvā sallāpa^eb^nti tattha tehi rājūhi  samāgamehi saddhiṃ paṭisammodamānā kathaṃ pavattetvā.  ^b^cetaputtehī^eb^ti cetarājaputtehi. ^b^te tato nikkhamitvānā^eb^ti  te rājāno tato vanadvāraṭṭhāne nivattetvā. ^b^vaṅkaṃ agamu  pabbata^eb^nti amhe cattāro janā vaṅkapabbataṃ uddissa agamamhā.<br/><br/>[03] atha ^a^M0.0090^ea^ mahāsatto tehi ācikkhitamaggena gacchanto  gandhamādanapabbataṃ patvā taṃ divasaṃ tattha ^a^V0.0086^ea^ vasitvā tato  uttaradisābhimukho vepullapabbatapādena gantvā ketumatīnadītīre  nisīditvā vanacarakena dinnaṃ madhumaṃsaṃ khāditvā tassa suvaṇṇasūciṃ  datvā nhatvā pivitvā paṭippassaddhadaratho nadiṃ uttaritvā  sānupabbatasikhare ṭhitassa nigrodhassa mūle thokaṃ nisīditvā uṭṭhāya  gacchanto nālikapabbataṃ pariharanto mucalindasaraṃ gantvā saratīrena  pubbuttarakaṇṇaṃ patvā ekapadikamaggeneva vanaghaṭaṃ pavisitvā taṃ  atikkamma girividuggānaṃ nadīpabhavānaṃ purato caturassapokkharaṇiṃ  pāpuṇi. <br/><br/>[03] 107^b^.^eb^ tasmiṃ ^a^P0.0089^ea^ khaṇe sakko āvajjento  ``mahāsatto himavantaṃ paviṭṭho, vasanaṭṭhānaṃ laddhuṃ vaṭṭatī''ti cintetvā  vissakammaṃ pesesi -- ``gaccha vaṅkapabbatakucchimhi ramaṇīye ṭhāne  assamapadaṃ māpehī''ti. so tattha dve paṇṇasālāyo dve caṅkame dve ca  rattiṭṭhānadivāṭṭhānāni māpetvā tesu tesu ṭhānesu nānāpupphavicitte  rukkhe phalite rukkhe pupphagacche kadalivanādīni ca dassetvā sabbe  pabbajitaparikkhāre paṭiyādetvā ``yekeci pabbajitukāmā, te  gaṇhantū''ti akkharāni likhitvā amanusse ca bheravasadde  migapakkhino ca paṭikkamāpetvā sakaṭṭhānameva gato.<br/><br/>[03] mahāsatto ekapadikamaggaṃ disvā ``pabbajitānaṃ vasanaṭṭhānaṃ  bhavissatī''ti maddiñca putte ca tattheva ṭhapetvā assamapadaṃ pavisitvā  akkharāni oloketvā ``sakkena dinnosmī''ti paṇṇasāladvāraṃ  vivaritvā paviṭṭho khaggañca dhanuñca apanetvā sāṭake omuñcitvā  isivesaṃ gahetvā kattaradaṇḍaṃ ādāya nikkhamitvā paccekabuddhasadisena  upasamena dārakānaṃ santikaṃ agamāsi. maddidevīpi mahāsattaṃ disvā  pādesu patitvā roditvā teneva saddhiṃ assamaṃ pavisitvā attano  paṇṇasālaṃ gantvā isivesaṃ gaṇhi. pacchā puttepi tāpasakumārake  kariṃsu. bodhisatto maddiṃ varaṃ yāci ``mayaṃ ito paṭṭhāya pabbajitā  nāma, itthī ca nāma brahmacariyassa malaṃ, mā dāni akāle mama  santikaṃ āgacchā''ti. sā ``sādhū''ti sampaṭicchitvā mahāsattampi  varaṃ yāci ``deva, tumhe putte gahetvā idheva hotha, ahaṃ phalāphalaṃ  āharissāmī''ti. sā tato paṭṭhāya araññato phalāphalāni  āharitvā tayo jane paṭijaggi. iti cattāro khattiyā  vaṅkapabbatakucchiyaṃ sattamāsamattaṃ vasiṃsu. tena vuttaṃ  ^b^``āmantayitvā devindo, vissakammaṃ mahiddhika''^eb^ntiādi.<br/><br/>[03] tattha ^a^M0.0091^ea^ ^b^āmantayitvā^eb^ti pakkosāpetvā. ^b^mahiddhika^eb^nti  mahatiyā deviddhiyā samannāgataṃ. ^b^assamaṃ sukata^eb^nti assamapadaṃ  sukataṃ katvā. ^b^rammaṃ^eb^ vessantarassa vasanānucchavikaṃ  ^b^paṇṇasālaṃ. sumāpayā^eb^ti suṭṭhu māpaya. āṇāpesīti vacanaseso.  ^b^sumāpayī^eb^ti sammā māpesi. <br/><br/>[03] 111^b^.^eb^ ^b^asuñño^eb^ti ^a^V0.0087^ea^ yathā so assamo asuñño hoti,  evaṃ tassa asuññabhāvakaraṇena ^a^P0.0090^ea^ asuñño homi.  ``asuññe''ti vā pāṭho, mama vasaneneva asuññe assame dārake  anurakkhanto vasāmi tattha tiṭṭhāmi. bodhisattassa mettānubhāvena  samantā tiyojane sabbe tiracchānāpi mettaṃ paṭilabhiṃsu.<br/><br/>[03] evaṃ tesu tattha vasantesu kaliṅgaraṭṭhavāsī ^b^jūjako^eb^ nāma  brāhmaṇo ^b^amittatāpanāya^eb^ nāma bhariyāya ``nāhaṃ te niccaṃ  dhaññakoṭṭanaudakāharaṇayāgubhattapacanādīni kātuṃ sakkomi, paricārakaṃ me  dāsaṃ vā dāsiṃ vā ānehī''ti vutte ``kutohaṃ te bhoti duggato  dāsaṃ vā dāsiṃ vā labhissāmī''ti vatvā tāya ``esa vessantaro  rājā vaṅkapabbate vasati. tassa putte mayhaṃ paricārake yācitvā  ānehī''ti vutte kilesavasena tassā paṭibaddhacittatāya tassā vacanaṃ  atikkamituṃ asakkonto pātheyyaṃ paṭiyādāpetvā anukkamena jetuttaranagaraṃ  patvā ``kuhiṃ vessantaramahārājā''ti pucchi.<br/><br/>[03] mahājano ``imesaṃ yācakānaṃ atidānena amhākaṃ rājā raṭṭhā  pabbājito, evaṃ amhākaṃ rājānaṃ nāsetvā punapi idheva āgacchatī''ti  leḍḍudaṇḍādihattho upakkosanto brāhmaṇaṃ anubandhi. so  devatāviggahito hutvā tato nikkhamitvā vaṅkapabbatagāmimaggaṃ  abhiruḷho anukkamena vanadvāraṃ patvā mahāvanaṃ ajjhogāhetvā  maggamūḷho hutvā vicaranto tehi rājūhi bodhisattassa  ārakkhaṇatthāya ṭhapitena cetaputtena samāgañchi. tena ``kahaṃ, bho  brāhmaṇa, gacchasī''ti puṭṭho ``vessantaramahārājassa santika''nti vutte  ``addhā ayaṃ brāhmaṇo tassa putte vā deviṃ vā yācituṃ gacchatī''ti  cintetvā ``mā kho, tvaṃ brāhmaṇa, tattha gañchi, sace gacchasi,  ettheva te sīsaṃ chinditvā mayhaṃ sunakhānaṃ ghāsaṃ karissāmī''ti tena  santajjito maraṇabhayabhīto ``ahamassa pitarā pesito dūto, `taṃ  ānessāmī'ti āgato''ti musāvādaṃ abhāsi. taṃ sutvā cetaputto  tuṭṭhahaṭṭho brāhmaṇassa ^a^M0.0092^ea^ sakkārasammānaṃ katvā vaṅkapabbatagāmimaggaṃ  ācikkhi. so tato paraṃ gacchanto antarāmagge accutena nāma  tāpasena saddhiṃ samāgantvā tampi maggaṃ pucchitvā tenāpi magge  ācikkhite tena ācikkhitasaññāya maggaṃ gacchanto anukkamena  bodhisattassa assamapadaṭṭhānasamīpaṃ gantvā maddideviyā phalāphalatthaṃ  ^a^P0.0091^ea^ gatakāle bodhisattaṃ upasaṅkamitvā ubho dārake yāci.  tena vuttaṃ -- <br/><br/>[03] 112^b^.^eb^ <br/><br/>[21] ``pavane vasamānassa, addhiko maṃ upāgami. <br/><br/>[26] ayāci puttake mayhaṃ, jāliṃ kaṇhājinaṃ cubho''ti..<br/><br/>[03] evaṃ ^a^V0.0088^ea^ brāhmaṇena dārakesu yācitesu mahāsatto ``cirassaṃ vata me  yācako adhigato, ajjāhaṃ anavasesato dānapāramiṃ pūressāmī''ti  adhippāyena somanassajāto pasāritahatthe sahassatthavikaṃ ṭhapento viya  brāhmaṇassa cittaṃ paritosento sakalañca taṃ pabbatakucchiṃ unnādento  ``dadāmi tava mayhaṃ puttake, api ca maddidevī pana pātova  phalāphalatthāya vanaṃ gantvā sāyaṃ āgamissati, tāya āgatāya te  puttake dassetvā tvañca mūlaphalāphalaṃ khāditvā ekarattiṃ vasitvā  vigataparissamo pātova gamissasī''ti āha. brāhmaṇo ``kāmañcesa  uḷārajjhāsayatāya puttake dadāti, mātā pana vacchagiddhā āgantvā  dānassa antarāyampi kareyya, yaṃnūnāhaṃ imaṃ nippīḷetvā dārake gahetvā  ajjeva gaccheyya''nti cintetvā ``puttā ce te mayhaṃ dinnā, kiṃ dāni  mātaraṃ dassetvā pesitehi, dārake gahetvā ajjeva gamissāmī''ti āha.  ``sace, tvaṃ brāhmaṇa, rājaputtiṃ mātaraṃ daṭṭhuṃ na icchasi, ime dārake  gahetvā jetuttaranagaraṃ gaccha, tattha sañjayamahārājā dārake gahetvā  mahantaṃ te dhanaṃ dassati, tena dāsadāsiyo gaṇhissasi, sukhañca  jīvissasi, aññathā ime sukhumālā rājadārakā, kiṃ te veyyāvaccaṃ  karissantī''ti āha.<br/><br/>[03] brāhmaṇo ``evampi mayā na sakkā kātuṃ, rājadaṇḍato bhāyāmi,  mayhameva gāmaṃ nessāmī''ti āha. imaṃ tesaṃ kathāsallāpaṃ sutvā  dārakā ``pitā no kho amhe brāhmaṇassa dātukāmo''ti pakkamitvā  pokkharaṇiṃ gantvā paduminigacche nilīyiṃsu. brāhmaṇo te adisvāva  ``tvaṃ ^a^M0.0093^ea^ `dārake dadāmī'ti vatvā te apakkamāpesi, eso te  sādhubhāvo''ti āha. atha mahāsatto sahasāva uṭṭhahitvā dārake  gavesanto paduminigacche nilīne disvā ``etha, tātā, mā mayhaṃ  dānapāramiyā antarāyaṃ akattha, mama dānajjhāsayaṃ matthakaṃ pāpetha,  ayañca brāhmaṇo tumhe gahetvā tumhākaṃ ayyakassa sañjayamahārājassa  santikaṃ gamissati ^a^P0.0092^ea^, tāta jāli, tvaṃ bhujisso  hotukāmo brāhmaṇassa nikkhasahassaṃ datvā bhujisso bhaveyyāsi,  kaṇhājine tvaṃ dāsasataṃ dāsisataṃ hatthisataṃ assasataṃ usabhasataṃ  nikkhasatanti sabbasataṃ datvā bhujissā bhaveyyāsī''ti kumāre  agghāpetvā samassāsetvā gahetvā assamapadaṃ gantvā kamaṇḍalunā udakaṃ  gahetvā sabbaññutaññāṇassa paccayaṃ katvā brāhmaṇassa hatthe udakaṃ  pātetvā ativiya pītisomanassajāto hutvā pathaviṃ unnādento  piyaputtadānaṃ adāsi. idhāpi pubbe vuttanayeneva pathavikampādayo  ahesuṃ. tena vuttaṃ -- <br/><br/>[03] 113^b^.^eb^ <br/><br/>[21] ``yācakaṃ upagataṃ disvā, hāso me upapajjatha. <br/><br/>[26] ubho putte gahetvāna, adāsiṃ brāhmaṇe tadā.. <br/><br/>[03] 114^b^.^eb^ <br/><br/>[21] ``sake ^a^V0.0089^ea^ putte cajantassa, jūjake brāhmaṇe yadā. <br/><br/>[26] tadāpi pathavī kampi, sineruvanavaṭaṃsakā''ti..<br/><br/>[03] atha brāhmaṇo dārake agantukāme latāya hatthesu bandhitvā  ākaḍḍhi. tesaṃ bandhaṭṭhāne chaviṃ chinditvā lohitaṃ pagghari. so  latādaṇḍena paharanto ākaḍḍhi. te pitaraṃ oloketvā. <br/><br/>[21] ``ammā ca tāta nikkhantā, tvañca no tāta dassasi. <br/><br/>[27] mā no tvaṃ tāta adadā, yāva ammāpi etu no. <br/><br/>[22] tadāyaṃ brāhmaṇo kāmaṃ, vikkiṇātu hanātu vā''ti..  (jā0 2.22.2126) -- <br/><br/>[25] vatvā punapi ayaṃ evarūpo ghoradassano kurūrakammanto  -- <br/><br/>[21] ``manusso udāhu yakkho, maṃsalohitabhojano. <br/><br/>[27] gāmā araññamāgamma, dhanaṃ taṃ tāta yācati. <br/><br/>[22] nīyamāne pisācena, kiṃ nu tāta udikkhasī''ti..  (jā0 2.22.2130-2131) -- <br/><br/>[25] ādīni vadantā parideviṃsu. tattha ^b^dhana^eb^nti  puttadhanaṃ.<br/><br/>[03] jūjako ^a^M0.0094^ea^ dārake tathā paridevanteyeva pothentova gahetvā pakkāmi.  mahāsattassa dārakānaṃ karuṇaṃ paridevitena tassa ca brāhmaṇassa  akāruññabhāvena balavasoko uppajji, vippaṭisāro ca udapādi. so  taṅkhaṇaññeva bodhisattānaṃ paveṇiṃ anussari. ``sabbeva hi  bodhisattā pañca mahāpariccāge pariccajitvā buddhā bhavissanti, ahampi  ^a^P0.0093^ea^ tesaṃ abbhantaro, puttadānañca mahāpariccāgānaṃ aññataraṃ,  tasmā vessantara dānaṃ datvā pacchānutāpo na te anucchaviko''ti  attānaṃ paribhāsetvā ``dinnakālato paṭṭhāya mama te na kiñci  hontī''ti attānaṃ upatthambhetvā daḷhasamādānaṃ adhiṭṭhāya paṇṇasāladvāre  pāsāṇaphalake kañcanapaṭimā viya nisīdi.<br/><br/>[03] atha maddidevī araññato phalāphalaṃ gahetvā nivattantī ``mā  mahāsattassa dānantarāyo hotū''ti ^a^V0.0090^ea^ vāḷamigarūpadharāhi devatāhi  uparuddhamaggā tesu apagatesu cirena assamaṃ patvā ``ajja me  dussupinaṃ diṭṭhaṃ, dunnimittāni ca uppannāni, kiṃ nu kho  bhavissatī''ti cintentī assamaṃ pavisitvā puttake apassantī  bodhisattassa santikaṃ gantvā ``deva, na kho amhākaṃ puttake  passāmi, kuhiṃ te gatā''ti āha. so tuṇhī ahosi. sā puttake  upadhārentī tahiṃ tahiṃ upadhāvitvā gavesantī adisvā punapi gantvā  pucchi. bodhisatto ``kakkhaḷakathāya naṃ puttasokaṃ jahāpessāmī''ti  cintetvā -- <br/><br/>[21] ``nūna maddī varārohā, rājaputtī yasassinī. <br/><br/>[22] pāto gatāsi uñchāya, kimidaṃ sāyamāgatā''ti..  (jā0 2.22.2225) -- <br/><br/>[25] vatvā tāya cirāyanakāraṇe kathite punapi dārake  sandhāya na kiñci āha. sā puttasokena te upadhārentī punapi  vātavegena vanāni vicari. tāya ekarattiyaṃ vicaritaṭṭhānaṃ  pariggaṇhantaṃ pannarasayojanamattaṃ ahosi. atha vibhātāya rattiyā  mahāsattassa santikaṃ gantvā ṭhitā dārakānaṃ adassanena  balavasokābhibhūtā tassa pādamūle chinnakadalī viya bhūmiyaṃ visaññī  hutvā pati. so ``matā''ti saññāya kampamāno  uppannabalavasokopi satiṃ paccupaṭṭhapetvā ``jānissāmi tāva jīvati,  na jīvatī''ti sattamāse kāyasaṃsaggaṃ anāpannapubbopi ^a^M0.0095^ea^ aññassa  abhāvena tassā sīsaṃ ukkhipitvā ūrūsu ṭhapetvā udakena  paripphositvā urañca mukhañca hadayañca parimajji. maddīpi kho  thokaṃ vītināmetvā satiṃ paṭilabhitvā hirottappaṃ paccupaṭṭhapetvā ``deva,  dārakā te kuhiṃ gatā''ti pucchi. so āha -- ``devi, ekassa me  brāhmaṇassa maṃ yācitvā āgatassa dāsatthāya dinnā''ti vatvā tāya  ``kasmā, deva, putte brāhmaṇassa ^a^P0.0094^ea^ datvā mama sabbarattiṃ  paridevitvā vicarantiyā nācikkhī''ti vutte ``paṭhamameva vutte tava  cittadukkhaṃ bahu bhavissati, idāni pana sarīradukkhena tanukaṃ  bhavissatī''ti vatvā -- <br/><br/>[21] ``maṃ passa maddi mā putte, mā bāḷhaṃ paridevasi. <br/><br/>[22] lacchāma putte jīvantā, arogā ca bhavāmase''ti.. (jā0  2.22.2260) -- <br/><br/>[25] so samassāsetvā puna -- <br/><br/>[21] ``putte ^a^V0.0091^ea^ pasuñca dhaññañca, yañca aññaṃ ghare dhanaṃ. <br/><br/>[27] dajjā sappuriso dānaṃ, disvā yācakamāgataṃ. <br/><br/>[22] anumodāhi me maddi, puttake dānamuttama''nti.. (jā0  2.22.2261) -- <br/><br/>[25] vatvā attano puttadānaṃ taṃ anumodāpesi.<br/><br/>[03] sāpi -- <br/><br/>[21] ``anumodāmi te deva, puttake dānamuttamaṃ. <br/><br/>[22] datvā cittaṃ pasādehi, bhiyyo dānaṃ dado bhavā''ti..  (jā0 2.22.2262) -- <br/><br/>[25] vatvā anumodi.<br/><br/>[03] evaṃ tesu aññamaññaṃ sammodanīyaṃ kathaṃ kathentesu sakko  cintesi -- ``mahāpuriso hiyyo jūjakassa pathaviṃ unnādetvā dārake  adāsi. idāni naṃ koci hīnapuriso upasaṅkamitvā maddideviṃ  yācitvā gahetvā gaccheyya, tato rājā nippaccayo bhaveyya, handāhaṃ  brāhmaṇavaṇṇena naṃ upasaṅkamitvā maddiṃ yācitvā pāramikūṭaṃ gāhāpetvā  kassaci avissajjiyaṃ katvā puna naṃ tasseva datvā āgamissāmī''ti.  so sūriyuggamanavelāyaṃ brāhmaṇavaṇṇena tassa santikaṃ agamāsi.  taṃ disvā mahāpuriso ``atithi no āgato''ti pītisomanassajāto  tena saddhiṃ madhurapaṭisanthāraṃ katvā ``brāhmaṇa, kenatthena  idhāgatosī''ti ^a^M0.0096^ea^ pucchi. atha naṃ sakko maddideviṃ yāci. tena vuttaṃ  -- <br/><br/>[03] 115^b^.^eb^ <br/><br/>[21] ``punadeva sakko oruyha, hutvā brāhmaṇasannibho. <br/><br/>[26] ayāci maṃ maddideviṃ, sīlavantiṃ patibbata''nti..<br/><br/>[03] tattha ^b^punadevā^eb^ti dārake dinnadivasato pacchā eva.  tadanantaramevāti attho. ^b^oruyhā^eb^ti devalokato otaritvā.  ^b^brāhmaṇasannibho^eb^ti brāhmaṇasamānavaṇṇo.<br/><br/>[03] atha ^a^V0.0092^ea^ mahāsatto ``hiyyo me dvepi dārake brāhmaṇassa dinnā,  ahampi araññe ekakova, kathaṃ te maddiṃ sīlavantiṃ ^a^P0.0095^ea^  patibbataṃ dassāmī''ti avatvāva pasāritahatthe anaggharatanaṃ ṭhapento  viya asajjitvā abajjhitvā anolīnamānaso ``ajja me dānapāramī  matthakaṃ pāpuṇissatī''ti haṭṭhatuṭṭho giriṃ unnādento viya -- <br/><br/>[21] ``dadāmi na vikampāmi, yaṃ maṃ yācasi brāhmaṇa. <br/><br/>[22] santaṃ nappaṭigūhāmi, dāne me ramatī mano''ti..  (jā0 2.22.2278) -- <br/><br/>[25] vatvā sīghameva kamaṇḍalunā udakaṃ āharitvā brāhmaṇassa  hatthe udakaṃ pātetvā bhariyamadāsi. tena vuttaṃ -- <br/><br/>[03] 116^b^.^eb^ <br/><br/>[21] ``maddiṃ hatthe gahetvāna, udakañjali pūriya. <br/><br/>[22] pasannamanasaṅkappo, tassa maddiṃ adāsaha''nti..<br/><br/>[03] tattha ^b^udakañjalī^eb^ti udakaṃ añjaliṃ, ``udaka''nti ca  karaṇatthe paccattavacanaṃ, udakena tassa brāhmaṇassa añjaliṃ  pasāritahatthatalaṃ pūretvāti attho. ^b^pasannamanasaṅkappo^eb^ti  ``addhā iminā pariccāgena dānapāramiṃ matthakaṃ pāpetvā  sammāsambodhiṃ adhigamissāmī''ti upannasaddhāpasādena  pasannacittasaṅkappo. taṅkhaṇaññeva heṭṭhā vuttappakārāni  sabbapāṭihāriyāni pāturahesuṃ. ``idānissa na dūre  sammāsambodhī''ti devagaṇā brahmagaṇā ativiya pītisomanassajātā  ahesuṃ. tena vuttaṃ -- <br/><br/>[03] 117^b^.^eb^ <br/><br/>[21] ``maddiyā dīyamānāya, gagane devā pamoditā. <br/><br/>[22] tadāpi pathavī kampi, sineruvanavaṭaṃsakā''ti..<br/><br/>[03] tato ^a^M0.0097^ea^ pana dīyamānāya maddiyā deviyā ruṇṇaṃ vā dummukhaṃ vā  bhākuṭimattaṃ vā nāhosi, evaṃ cassā ahosi ``yaṃ devo icchati, taṃ  karotū''ti. <br/><br/>[21] ``komārī ^a^V0.0093^ea^ yassāhaṃ bhariyā, sāmiko mama issaro. <br/><br/>[22] yassicche tassa maṃ dajjā, vikkiṇeyya haneyya vā''ti..  (jā0 2.22.2282) -- <br/><br/>[25] āha.<br/><br/>[03] mahāpurisopi ``ambho, brāhmaṇa, maddito me sataguṇena  sahassaguṇena satasahassaguṇena sabbaññutaññāṇameva piyataraṃ, idaṃ me  dānaṃ sabbaññutaññāṇappaṭivedhassa paccayo hotū''ti vatvā adāsi.  tena vuttaṃ -- <br/><br/>[03] 118^b^.^eb^ <br/><br/>[21] ``jāliṃ kaṇhājinaṃ dhītaṃ, maddideviṃ patibbataṃ. <br/><br/>[22] cajamāno na cintesiṃ, bodhiyāyeva kāraṇā.. <br/><br/>[03] 119^b^.^eb^ <br/><br/>[21] na ^a^P0.0096^ea^ me dessā ubho puttā, maddidevī na  dessiyā. <br/><br/>[22] sabbaññutaṃ piyaṃ mayhaṃ, tasmā piye adāsaha''nti..<br/><br/>[03] tattha ^b^cajamāno na cintesi^eb^nti pariccajanto  santāpavasena na cintesiṃ, vissaṭṭho hutvā pariccajinti attho.<br/><br/>[03] etthāha -- kasmā panāyaṃ mahāpuriso attano puttadāre  jātisampanne khattiye parassa dāsabhāvena pariccaji, na hi yesaṃ  kesañcipi bhujissānaṃ abhujissabhāvakaraṇaṃ sādhudhammoti? vuccate --  anudhammabhāvato. ayañhi buddhakārake dhamme anugatadhammatā, yadidaṃ  sabbassa attaniyassa mamanti pariggahitavatthuno anavasesapariccāgo,  na hi deyyadhammapaṭiggāhakavikapparahitaṃ dānapāramiṃ paripūretuṃ  ussukkamāpannānaṃ bodhisattānaṃ mamanti pariggahitavatthuṃ yācantassa  yācakassa na pariccajituṃ yuttaṃ, porāṇopi cāyamanudhammo.  sabbesañhi bodhisattānaṃ ayaṃ āciṇṇasamāciṇṇadhammo kulavaṃso  kulappaveṇī, yadidaṃ sabbassa pariccāgo. tattha ca visesato  piyataravatthupariccāgo, na hi keci bodhisattā vaṃsānugataṃ  rajjissariyādidhanapariccāgaṃ, attano sīsanayanādiaṅgapariccāgaṃ,  piyajīvitapariccāgaṃ, kulavaṃsapatiṭṭhāpakapiyaputtapariccāgaṃ,  manāpacārinīpiyabhariyāpariccāganti ^a^M0.0098^ea^ ime pañca mahāpariccāge  apariccajitvā buddhā nāma bhūtapubbā atthi. tathā hi maṅgale  bhagavati bodhisattabhūte ^a^V0.0094^ea^ bodhipariyesanaṃ caramāne ca carimattabhāvato  tatiye attabhāve saputtadāre ekasmiṃ pabbate vasante kharadāṭhiko nāma  yakkho mahāpurisassa dānajjhāsayataṃ sutvā brāhmaṇavaṇṇena  upasaṅkamitvā mahāsattaṃ dve dārake yāci.<br/><br/>[03] mahāsatto ``dadāmi brāhmaṇassa puttake''ti haṭṭhapahaṭṭho  udakapariyantaṃ pathaviṃ kampento dvepi dārake adāsi. yakkho  caṅkamanakoṭiyaṃ ālambanaphalakaṃ nissāya ṭhito mahāsattassa  passantasseva muḷālakalāpaṃ viya dve dārake khādi. aggijālaṃ viya  lohitadhāraṃ uggiramānaṃ yakkhassa mukhaṃ olokentassa mahāpurisassa  ``vañcesi vata maṃ yakkho''ti uppajjanakacittuppādassa okāsaṃ  adentassa upāyakosallassa subhāvitattā atītadhammānaṃ ^a^P0.0097^ea^  appaṭisandhisabhāvato aniccādivasena saṅkhārānaṃ suparimadditabhāvato  ca evaṃ ittaraṭṭhitikena pabhaṅgunā asārena saṅkhārakalāpena ``pūritā  vata me dānapāramī, mahantaṃ vata me atthaṃ sādhetvā idaṃ adhigata''nti  somanassameva uppajji. so idaṃ anaññasādhāraṇaṃ tasmiṃ khaṇe  attano cittācāraṃ ñatvā ``imassa nissandena anāgate imināva  nīhārena sarīrato rasmiyo nikkhamantū''ti patthanamakāsi. tassa  taṃ patthanaṃ nissāya buddhabhūtassa sarīrappabhā niccameva  dasasahassilokadhātuṃ pharitvā aṭṭhāsi (dha0 sa0 aṭṭha0 nidānakathā).  evaṃ aññepi bodhisattā attano piyataraṃ puttadāraṃ pariccajitvā  sabbaññutaññāṇaṃ paṭivijjhiṃsu.<br/><br/>[03] api ca yathā nāma koci puriso kassaci santike gāmaṃ vā  janapadaṃ vā keṇiyā gahetvā kammaṃ karonto attano antevāsikānaṃ vā  pamādena pūtibhūtaṃ dhanaṃ dhāreyya, tamenaṃ so gāhāpetvā bandhanāgāraṃ  paveseyya. tassa evamassa ``ahaṃ kho imassa rañño kammaṃ karonto  ettakaṃ nāma dhanaṃ dhāremi, tenāhaṃ raññā bandhanāgāre pavesito, sacāhaṃ  idheva homi, attānañca jīyeyya, puttadārakammakaraporisā ca me  jīvikāpagatā mahantaṃ anayabyasanaṃ āpajjeyyuṃ. yaṃnūnāhaṃ rañño  ārocetvā attano puttaṃ vā kaniṭṭhabhātaraṃ vā idha ṭhapetvā nikkhameyyaṃ ^a^M0.0099^ea^.  evāhaṃ ito bandhanato mutto nacirasseva yathāmittaṃ yathāsandiṭṭhaṃ dhanaṃ  saṃharitvā rañño datvā tampi bandhanato mocemi, appamattova hutvā  uṭṭhānabalena attano sampattiṃ paṭipākatikaṃ karissāmī''ti. so  tathā kareyya. evaṃ sampadamidaṃ daṭṭhabbaṃ.<br/><br/>[03] tatridaṃ opammasaṃsandanaṃ -- rājā viya kammaṃ, bandhanāgāro  viya saṃsāro, raññā bandhanāgāre ṭhapitapuriso viya kammavasena  saṃsāracārake ṭhito mahāpuriso, tassa bandhanāgāre ṭhitapurisassa tattha  puttassa vā bhātuno vā parādhīnabhāvakaraṇena tesaṃ attano ca  dukkhappamocanaṃ ^a^V0.0095^ea^ viya mahāpurisassa attano puttādike paresaṃ datvā  sabbaññutaññāṇappaṭilābhena sabbasattānaṃ vaṭṭadukkhappamocanaṃ, tassa  vigatadukkhassa tehi saddhiṃ yathādhippetasampattiyaṃ patiṭṭhānaṃ viya  mahāpurisassa arahattamaggena ^a^P0.0098^ea^ apagatavaṭṭadukkhassa  buddhabhāvena dasabalādisabbaññutaññāṇasampattisamannāgamo attano  vacanakārakānaṃ vijjattayādisampattisamannāgamo cāti evaṃ  anavajjasabhāvo eva mahāpurisānaṃ puttadārapariccāgo. eteneva nayena  nesaṃ aṅgajīvitapariccāge yā codanā, sāpi visodhitāti  veditabbāti.<br/><br/>[03] evaṃ pana mahāsattena maddideviyā dinnāya sakko  acchariyabbhutacittajāto hutvā -- <br/><br/>[21] ``sabbe jitā te paccūhā, ye dibbā ye ca mānusā. <br/><br/>[22] ninnāditā te pathavī, saddo te tidivaṃ gato.. (jā0  2.22.2283-2284). <br/><br/>[21] ``duddadaṃ dadamānānaṃ, dukkaraṃ kamma kubbataṃ. <br/><br/>[22] asanto nānukubbanti, sataṃ dhammo durannayo.. <br/><br/>[21] ``tasmā satañca asataṃ, nānā hoti ito gati. <br/><br/>[22] asanto nirayaṃ yanti, santo saggaparāyanā''ti..  (jā0 2.22.2286-2287) -- <br/><br/>[25] ādinā nayena mahāpurisassa dānānumodanavasena thutiṃ  akāsi.<br/><br/>[03] tattha ^b^paccūhā^eb^ti paccatthikā. ^b^dibbā^eb^ti  dibbayasapaṭibāhakā. ^b^mānusā^eb^ti manussayasapaṭibāhakā. ke  pana teti? macchariyadhammā, te sabbe puttadāraṃ dentena mahāsattena  jitāti dasseti. ^b^duddada^eb^nti puttadārādiduddadaṃ ^b^dadamānānaṃ^eb^ ^a^M0.0100^ea^  tameva ^b^dukkaraṃ kubbataṃ^eb^ tumhādisānaṃ kammaṃ aññe  sāvakapaccekabodhisattā nānukubbanti, pageva asanto maccharino.  tasmā ^b^sataṃ dhammo durannayo^eb^ sādhūnaṃ mahābodhisattānaṃ  paṭipattidhammo aññehi duranugamo.<br/><br/>[03] evaṃ sakko mahāpurisassa anumodanavasena thutiṃ katvā maddideviṃ  niyyātento -- <br/><br/>[21] ``dadāmi ^a^V0.0096^ea^ bhoto bhariyaṃ, maddiṃ sabbaṅgasobhanaṃ. <br/><br/>[22] tvañceva maddiyā channo, maddī ca patino tavā''ti..  (jā0 2.22.2289) -- <br/><br/>[25] vatvā taṃ maddiṃ paṭidatvā dibbattabhāvena jalanto  taruṇasūriyo viya ākāse ṭhatvā attānaṃ ācikkhanto -- <br/><br/>[21] ``sakkohamasmi ^a^P0.0099^ea^ devindo, āgatosmi  tavantike. <br/><br/>[22] varaṃ varassu rājisi, vare aṭṭha dadāmi te''ti..  (jā0 2.22.2292) -- <br/><br/>[25] vatvā varehi nimantesi. mahāsattopi ``pitā maṃ  punadeva rajje patiṭṭhāpetu, vajjhappattaṃ vadhato moceyyaṃ, sabbasattānaṃ  avassayo bhaveyyaṃ, paradāraṃ na gaccheyyaṃ, itthīnaṃ vasaṃ na gaccheyyaṃ,  putto me dīghāyuko siyā, annapānādideyyadhammo bahuko siyā, tañca  aparikkhayaṃ pasannacitto dadeyyaṃ, evaṃ mahādānāni pavattetvā devalokaṃ  gantvā tato idhāgato sabbaññutaṃ pāpuṇeyya''nti ime aṭṭha vare yāci.  sakko ``nacirasseva pitā sañjayamahārājā idheva āgantvā taṃ  gahetvā rajje patiṭṭhāpessati, itaro ca sabbo te manoratho matthakaṃ  pāpuṇissati, mā cintayi, appamatto hohī''ti ovaditvā  sakaṭṭhānameva gato. bodhisatto ca maddidevī ca sammodamānā  sakkadattiye assame vasiṃsu.<br/><br/>[03] jūjakepi kumāre gahetvā gacchante devatā ārakkhamakaṃsu.  divase divase ekā devadhītā rattibhāge āgantvā maddivaṇṇena kumāre  paṭijaggi. so devatāviggahito hutvā ``kaliṅgaraṭṭhaṃ  gamissāmī''ti aḍḍhamāsena jetuttaranagarameva sampāpuṇi. rājā  vinicchaye nisinno brāhmaṇena saddhiṃ dārake rājaṅgaṇena gacchante  disvā sañjānitvā brāhmaṇena ^a^M0.0101^ea^ saddhiṃ te pakkosāpetvā taṃ pavattiṃ sutvā  bodhisattena kathitaniyāmeneva dhanaṃ datvā kumāre kiṇitvā nhāpetvā  bhojetvā sabbālaṅkārapaṭimaṇḍite katvā rājā dārakaṃ phussatidevī  dārikaṃ ucchaṅge katvā bodhisattassa rājaputtiyā ca pavattiṃ suṇiṃsu.<br/><br/>[03] taṃ sutvā rājā ``bhūnahaccaṃ vata mayā kata''nti saṃviggamānaso  tāvadeva dvādasākkhobhanīparimāṇaṃ senaṃ sannayhitvā vaṅkapabbatābhimukho  pāyāsi saddhiṃ phussatideviyā ceva ^a^V0.0097^ea^ dārakehi ca. anukkamena gantvā  puttena ca suṇisāya ca samāgañchi. vessantaro piyaputte disvā  sokaṃ sandhāretuṃ asakkonto visaññī hutvā tattheva pati, tathā maddī  mātāpitaro sahajātā saṭṭhisahassā ca amaccā. taṃ kāruññaṃ  passantesu ekopi sakabhāvena sandhāretuṃ ^a^P0.0100^ea^ nāsakkhi,  sakalaṃ assamapadaṃ yugandharavātapamadditaṃ viya sālavanaṃ ahosi. sakko  devarājā tesaṃ visaññibhāvavinodanatthaṃ pokkharavassaṃ vassāpesi,  temetukāmā tementi, pokkhare patitavassaṃ viya vinivattitvā udakaṃ  gacchati. sabbe saññaṃ paṭilabhiṃsu. tadāpi pathavikampādayo heṭṭhā  vuttappakārā acchariyā pāturahesuṃ. tena vuttaṃ -- <br/><br/>[03] 120^b^.^eb^ <br/><br/>[21] ``punāparaṃ brahāraññe, mātāpitusamāgame. <br/><br/>[22] karuṇaṃ paridevante, sallapante sukhaṃ dukhaṃ.. <br/><br/>[03] 121^b^.^eb^ <br/><br/>[21] ``hirottappena garunā, ubhinnaṃ upasaṅkami. <br/><br/>[22] tadāpi pathavī kampi, sineruvanavaṭaṃsakā''ti..<br/><br/>[03] tattha ^b^karuṇaṃ paridevante^eb^ti mātāpitaro ādiṃ katvā  sabbasmiṃ āgatajane karuṇaṃ paridevamāne. ^b^sallapante sukhaṃ  dukha^eb^nti sukhadukkhaṃ pucchitvā paṭisanthāravasena ālāpasallāpaṃ  karonte. ^b^hirottappena garunā ubhinna^eb^nti ime sivīnaṃ vacanaṃ  gahetvā adūsakaṃ dhamme ṭhitaṃ maṃ pabbājayiṃsūti cittappakopaṃ akatvā  ubhosu etesu mātāpitūsu dhammagāravasamussitena hirottappeneva  yathārūpe ^b^upasaṅkami^eb^. tena me dhammatejena ^b^tadāpi pathavī  kampi^eb^. <br/><br/>[01] atha ^a^M0.0102^ea^ sañjayamahārājā bodhisattaṃ khamāpetvā rajjaṃ  paṭicchāpetvā taṅkhaṇaññeva kesamassukammādīni kārāpetvā nhāpetvā  sabbābharaṇavibhūsitaṃ devarājānamiva virocamānaṃ saha maddideviyā rajje  abhisiñcitvā tāvadeva ca tato paṭṭhāya dvādasākkhobhanīparimāṇāya  caturaṅginiyā senāya ca puttaṃ parivārayitvā vaṅkapabbatato yāva  jetuttaranagarā saṭṭhiyojanamaggaṃ alaṅkārāpetvā dvīhi māsehi sukheneva  nagaraṃ pavesesi. mahājano uḷāraṃ pītisomanassaṃ paṭisaṃvedesi.  celukkhepādayo pavattiṃsu. nagare ca nandibheriṃ carāpesuṃ. antamaso  biḷāre upādāya sabbesaṃ bandhane ṭhitānaṃ bandhanamokkho ahosi.  so nagaraṃ paviṭṭhadivaseyeva paccūsakāle cintesi -- ``sve vibhātāya  rattiyā mamāgatabhāvaṃ sutvā yācakā āgamissanti, tesāhaṃ kiṃ  dassāmī''ti. tasmiṃ khaṇe sakkassa āsanaṃ uṇhākāraṃ dassesi.  so āvajjento ^a^P0.0101^ea^ taṃ kāraṇaṃ ñatvā ^a^V0.0098^ea^ tāvadeva  rājanivesanassa purimavatthuṃ pacchimavatthuñca kaṭippamāṇaṃ pūrento  ghanamegho viya sattaratanavassaṃ vassāpesi. sakalanagare jaṇṇuppamāṇaṃ  vassāpesīti. tena vuttaṃ -- <br/><br/>[03] 122^b^.^eb^ <br/><br/>[21] ``punāparaṃ brahāraññā, nikkhamitvā sañātibhi. <br/><br/>[22] pavisāmi puraṃ rammaṃ, jetuttaraṃ puruttamaṃ.. <br/><br/>[03] 123^b^.^eb^ <br/><br/>[21] ``ratanāni satta vassiṃsu, mahāmegho pavassatha. <br/><br/>[22] tadāpi pathavī kampi, sineruvanavaṭaṃsakā.. <br/><br/>[03] 124^b^.^eb^ <br/><br/>[21] ``acetanāyaṃ pathavī, aviññāya sukhaṃ dukhaṃ. <br/><br/>[22] sāpi dānabalā mayhaṃ, sattakkhattuṃ pakampathā''ti..<br/><br/>[03] evaṃ sattaratanavasse vuṭṭhe punadivase mahāsatto ``yesaṃ kulānaṃ  purimapacchimavatthūsu vuṭṭhadhanaṃ, tesaññeva hotū''ti dāpetvā avasesaṃ  āharāpetvā attano gehavatthusmiṃ dhanena saddhiṃ koṭṭhāgāresu okirāpetvā  mahādānaṃ pavattesi. ^b^acetanāyaṃ pathavī^eb^ti cetanārahitā ayaṃ  mahābhūtā pathavī, devatā pana cetanāsahitā. ^b^aviññāya sukhaṃ  dukha^eb^nti acetanattā eva sukhaṃ dukkhaṃ ajānitvā. satipi  sukhadukkhapaccayasaṃyoge ^a^M0.0103^ea^ taṃ nānubhavantī. ^b^sāpi dānabalā  mayha^eb^nti evaṃbhūtāpi sā mahāpathavī mama dānapuññānubhāvahetu.  ^b^sattakkhattuṃ pakampathā^eb^ti aṭṭhavassikakāle hadayamaṃsādīnipi  yācakānaṃ dadeyyanti dānajjhāsayuppāde maṅgalahatthidāne pabbājanakāle  pavattitamahādāne puttadāne bhariyādāne vaṅkapabbate ñātisamāgame nagaraṃ  paviṭṭhadivase ratanavassakāleti imesu ṭhānesu sattavāraṃ akampittha.  evaṃ ekasmiṃyeva attabhāve sattakkhattuṃ  mahāpathavikampanādiacchariyapātubhāvahetubhūtāni yāvatāyukaṃ mahādānāni  pavattetvā mahāsatto āyupariyosāne tusitapure uppajji. tenāha  bhagavā -- <br/><br/>[21] ``tato vessantaro rājā, dānaṃ datvāna khattiyo. <br/><br/>[22] kāyassa bhedā sappañño, saggaṃ so upapajjathā''ti..  (jā0 2.22.2440).<br/><br/>[03] tadā jūjako devadatto ahosi, amittatāpanā ciñcamāṇavikā  ^a^P0.0102^ea^, cetaputto channo, accutatāpaso ^a^V0.0099^ea^ sāriputto, sakko  anuruddho, maddī rāhulamātā, jālikumāro rāhulo, kaṇhājinā  uppalavaṇṇā, mātāpitaro mahārājakulāni, sesaparisā buddhaparisā,  vessantaro rājā lokanātho.<br/><br/>[03] idhāpi heṭṭhā vuttanayeneva yathārahaṃ sesapāramiyo niddhāretabbā.  tathā mahāsatte kucchigate mātu devasikaṃ chasatasahassāni vissajjetvā  dānaṃ dātukāmatādohaḷo, tathā dīyamānepi dhanassa parikkhayābhāvo,  jātakkhaṇe eva hatthaṃ pasāretvā ``dānaṃ dassāmi, atthi kiñcī''ti  vācānicchāraṇaṃ, catupañcavassikakāle attano alaṅkārassa dhātīnaṃ  hatthagatassa puna aggahetukāmatā, aṭṭhavassikakāle hadayamaṃsādikassa  attano sarīrāvayavassa dātukāmatāti evamādikā sattakkhattuṃ  mahāpathavikampanādianekacchariyapātubhāvahetubhūtā idha mahāpurisassa  guṇānubhāvā vibhāvetabbā. tenetaṃ vuccati -- <br/><br/>[21] ``evaṃ acchariyā hete, abbhutā ca mahesino...pe0.... <br/><br/>[27] tesu cittappasādopi, dukkhato parimocaye. <br/><br/>[22] pagevānukiriyā tesaṃ, dhammassa anudhammato''ti.. <br/><br/>[06] vessantaracariyāvaṇṇanā niṭṭhitā. 


volume: 109
item: 11
title: candakumāracariyāvaṇṇanā^sivirājacariyāvaṇṇanā^vessantaracariyāvaṇṇanā^sasapaṇḍitacariyāvaṇṇanā^
content:
  [03] 125-6^b^.^eb^ dasame ^a^M0.0104^ea^ ^b^yadā homi, sasako^eb^ti ahaṃ,  sāriputta, bodhipariyesanaṃ caramāno yadā sasapaṇḍito homi.  bodhisattā hi kammavasippattāpi tādisānaṃ tiracchānānaṃ  anuggaṇhanatthaṃ tiracchānayoniyaṃ nibbattanti. ^b^pavanacārako^eb^ti  mahāvanacārī. dabbāditiṇāni rukkhagacchesu paṇṇāni yaṃkiñci  sākaṃ rukkhato patitaphalāni ca bhakkho etassāti  ^b^tiṇapaṇṇasākaphalabhakkho. paraheṭhanavivajjito^eb^ti  parapīḷāvirahito. ^b^suttapoto cā^eb^ti uddapoto ca. ^b^ahaṃ  tadā^eb^ti yadāhaṃ sasako homi, tadā ete makkaṭādayo tayo sahāye  ovadāmi. <br/><br/>[03] 127^b^.^eb^ ^b^kiriye kalyāṇapāpake^eb^ti kusale ceva akusale  ca kamme. ^b^pāpānī^eb^ti anusāsanākāradassanaṃ. tattha  ^b^pāpāni^eb^ ^a^P0.0103^ea^ ^b^parivajjethā^eb^ti  pāṇātipāto...pe0... micchādiṭṭhīti imāni pāpāni parivajjetha.  ^b^kalyāṇe abhinivissathā^eb^ti dānaṃ sīlaṃ...pe0... diṭṭhujukammanti  idaṃ ^a^V0.0100^ea^ kalyāṇaṃ, imasmiṃ kalyāṇe attano kāyavācācittāni  abhimukhabhāvena nivissatha, imaṃ kalyāṇapaṭipattiṃ paṭipajjathāti attho.<br/><br/>[03] evaṃ mahāsatto tiracchānayoniyaṃ nibbattopi ñāṇasampannatāya  kalyāṇamitto hutvā tesaṃ tiṇṇaṃ janānaṃ kālena kālaṃ upagatānaṃ  ovādavasena dhammaṃ desesi. te tassa ovādaṃ sampaṭicchitvā attano  vasanaṭṭhānaṃ pavisitvā vasanti. evaṃ kāle gacchante bodhisatto  ākāsaṃ oloketvā candapāripūriṃ disvā ``uposathakammaṃ karothā''ti  ovadi. tenāha -- <br/><br/>[03] 128^b^.^eb^ <br/><br/>[21] ``uposathamhi divase, candaṃ disvāna pūritaṃ. <br/><br/>[22] etesaṃ tattha ācikkhiṃ, divaso ajjuposatho.. <br/><br/>[03] 129^b^.^eb^ <br/><br/>[21] ``dānāni paṭiyādetha, dakkhiṇeyyassa dātave. <br/><br/>[22] datvā dānaṃ dakkhiṇeyye, upavassathuposatha''nti..<br/><br/>[03] tattha ^b^candaṃ disvā na pūrita^eb^nti juṇhapakkhacātuddasiyaṃ  īsakaṃ aparipuṇṇabhāvena candaṃ na paripūritaṃ disvā tato vibhātāya  rattiyā aruṇuggamanavelāyameva ^b^uposathamhi divase^eb^ pannarase  ^b^etesaṃ^eb^ makkaṭādīnaṃ mayhaṃ ^a^M0.0105^ea^ sahāyānaṃ ^b^divaso ajjuposatho^eb^.  tasmā ^b^``dānāni paṭiyādethā''^eb^tiādinā tattha uposathadivase  paṭipattividhānaṃ ^b^ācikkhi^eb^nti yojetabbaṃ. tattha  ^b^dānānī^eb^ti deyyadhamme. ^b^paṭiyādethā^eb^ti yathāsatti yathābalaṃ  sajjetha. ^b^dātave^eb^ti dātuṃ. ^b^upavassathā^eb^ti uposathakammaṃ  karotha, uposathasīlāni rakkhatha, sīle patiṭṭhāya dinnadānaṃ mahapphalaṃ  hoti, tasmā yācake sampatte tumhehi khāditabbāhārato datvā  khādeyyāthāti dasseti.<br/><br/>[03] te ``sādhū''ti bodhisattassa ovādaṃ sirasā sampaṭicchitvā  uposathaṅgāni adhiṭṭhahiṃsu. tesu uddapoto pātova ``gocaraṃ  pariyesissāmī''ti nadītīraṃ gato. atheko bāḷisiko satta  rohitamacche uddharitvā valliyā āvuṇitvā nadītīre vālukāya  paṭicchādetvā macche gaṇhanto nadiyā adho sotaṃ ^a^P0.0104^ea^  bhassi. uddo macchagandhaṃ ghāyitvā vālukaṃ viyūhitvā macche disvā  nīharitvā ``atthi nu kho etesaṃ sāmiko''ti tikkhattuṃ ghosetvā  sāmikaṃ apassanto valliyaṃ ḍaṃsitvā attano vasanagumbe ṭhapetvā  ``velāyameva khādissāmī''ti attano sīlaṃ āvajjento nipajji.  siṅgālopi gocaraṃ pariyesanto ekassa khettagopakassa kuṭiyaṃ dve  maṃsasūlāni ekaṃ godhaṃ ekañca dadhivārakaṃ disvā ``atthi nu kho  etesaṃ sāmiko''ti tikkhattuṃ ^a^V0.0101^ea^ ghosetvā sāmikaṃ adisvā  dadhivārakassa uggahaṇarajjukaṃ gīvāyaṃ pavesetvā maṃsasūle ca godhañca  mukhena ḍaṃsitvā attano vasanagumbe ṭhapetvā ``velāyameva  khādissāmī''ti attano sīlaṃ āvajjento nipajji. makkaṭopi  vanasaṇḍaṃ pavisitvā ambapiṇḍaṃ āharitvā attano vasanagumbe ṭhapetvā  ``velāyameva khādissāmī''ti attano sīlaṃ āvajjento nipajji.  tiṇṇampi ``aho idha nūna yācako āgaccheyyā''ti cittaṃ uppajji.  tena vuttaṃ -- <br/><br/>[03] 130^b^.^eb^ <br/><br/>[21] ``te me sādhūti vatvāna, yathāsatti yathābalaṃ. <br/><br/>[22] dānāni paṭiyādetvā, dakkhiṇeyyaṃ gavesisu''nti..<br/><br/>[03] bodhisatto pana ``velāyameva nikkhamitvā dabbāditiṇāni  khādissāmī''ti attano vasanagumbeyeva nisinno cintesi -- ``mama  santikaṃ āgatānaṃ yācakānaṃ tiṇāni khādituṃ na sakkā,  tilataṇḍulādayopi mayhaṃ ^a^M0.0106^ea^ natthi, sace me santikaṃ yācako  āgamissati, ahaṃ tiṇena yāpemi, attano sarīramaṃsaṃ dassāmī''ti.  tenāha bhagavā -- <br/><br/>[03] 131^b^.^eb^ <br/><br/>[21] ``ahaṃ nisajja cintesiṃ, dānaṃ dakkhiṇanucchavaṃ. <br/><br/>[22] yadihaṃ labhe dakkhiṇeyyaṃ, kiṃ me dānaṃ bhavissati.. <br/><br/>[03] 132^b^.^eb^ <br/><br/>[21] ``na me atthi tilā muggā, māsā vā taṇḍulā ghataṃ. <br/><br/>[22] ahaṃ tiṇena yāpemi, na sakkā tiṇa dātave.. <br/><br/>[03] 133^b^.^eb^ <br/><br/>[21] ``yadi koci eti dakkhiṇeyyo, bhikkhāya mama  santike. <br/><br/>[22] dajjāhaṃ sakamattānaṃ, na so tuccho gamissatī''ti..<br/><br/>[03] tattha ^a^P0.0105^ea^ ^b^dānaṃ dakkhiṇanucchava^eb^nti  dakkhiṇābhāvena anucchavikaṃ dānaṃ dakkhiṇeyyassa dātabbaṃ deyyadhammaṃ  ^b^cintesiṃ. yadihaṃ labhe^eb^ti yadi ahaṃ kiñci dakkhiṇeyyaṃ ajja  labheyyaṃ. ^b^kiṃ me dānaṃ bhavissatī^eb^ti kiṃ mama dātabbaṃ  bhavissati. ^b^na sakkā tiṇa dātave^eb^ti yadi dakkhiṇeyyassa  dātuṃ tilamuggādikaṃ mayhaṃ natthi, yaṃ pana mama āhārabhūtaṃ, taṃ na  sakkā tiṇaṃ dakkhiṇeyyassa dātuṃ. ^b^dajjāhaṃ sakamattāna^eb^nti kiṃ  vā mayhaṃ etāya deyyadhammacintāya, nanu idameva mayhaṃ anavajjaṃ  aparādhīnatāya sulabhaṃ paresañca paribhogārahaṃ sarīraṃ sace ^b^koci  dakkhiṇeyyo^eb^ ^a^V0.0102^ea^ mama santikaṃ āgacchati, tayidaṃ sakamattānaṃ tassa  dajjāmahaṃ. evaṃ sante ^b^na so tuccho^eb^ mama santikaṃ āgato  arittahattho hutvā ^b^gamissatī^eb^ti.<br/><br/>[03] evaṃ mahāpurisassa yathābhūtasabhāvaṃ parivitakkentassa  parivitakkānubhāvena sakkassa paṇḍukambalasilāsanaṃ uṇhākāraṃ dassesi.  so āvajjento imaṃ kāraṇaṃ disvā ``sasarājaṃ vīmaṃsissāmī''ti  paṭhamaṃ uddassa vasanaṭṭhānaṃ gantvā brāhmaṇavesena aṭṭhāsi. tena  ``kimatthaṃ, brāhmaṇa, ṭhitosī''ti ca vutte sace kañci āhāraṃ  labheyyaṃ, uposathiko hutvā samaṇadhammaṃ kareyyanti. so ``sādhūti  te āhāraṃ dassāmī''ti āha. tena vuttaṃ -- <br/><br/>[21] ``satta me rohitā macchā, udakā thalamubbhatā. <br/><br/>[22] idaṃ brāhmaṇa me atthi, etaṃ bhutvā vane vasā''ti..  (jā0 1.4.61).<br/><br/>[03] brāhmaṇo ^a^M0.0107^ea^ ``pageva tāva hotu, pacchā jānissāmī''ti tatheva  siṅgālassa makkaṭassa ca santikaṃ gantvā tehipi attano vijjamānehi  deyyadhammehi nimantito ``pageva tāva hotu, pacchā jānissāmī''ti  āha. tena vuttaṃ -- <br/><br/>[21] ``dussa me khettapālassa, rattibhattaṃ apābhataṃ. <br/><br/>[27] maṃsasūlā ca dve godhā, ekañca dadhivārakaṃ. <br/><br/>[22] idaṃ brāhmaṇa me atthi, etaṃ bhutvā vane vasā''ti.. <br/><br/>[21] ``ambapakkaṃ dakaṃ sītaṃ, sītacchāyā manoramā. <br/><br/>[22] idaṃ brāhmaṇa me atthi, etaṃ bhutvā vane vasā''ti..  (jā0 1.4.62-63).<br/><br/>[03] tattha ^b^dussā^eb^ti amussa. ^b^rattibhattaṃ apābhata^eb^nti  rattibhojanato apanītaṃ. ^b^maṃsasūlā ca dve godhā^eb^ti  aṅgārapakkāni ^a^P0.0106^ea^ dve maṃsasūlāni ekā ca godhā.  ^b^dadhivāraka^eb^nti dadhivārako. <br/><br/>[03] 134^b^.^eb^ atha brāhmaṇo sasapaṇḍitassa santikaṃ gato. tenāpi  ``kimatthamāgatosī''ti vutte tathevāha. tena vuttaṃ ^b^``mama  saṅkappamaññāyā''^eb^tiādi.<br/><br/>[03] tattha ^a^V0.0103^ea^ ^b^mama saṅkappamaññāyā^eb^ti pubbe vuttappakāraṃ parivitakkaṃ  jānitvā. ^b^brāhmaṇavaṇṇinā^eb^ti brāhmaṇarūpavatā attabhāvena.  ^b^āsaya^eb^nti vasanagumbaṃ. <br/><br/>[03] 135-7^b^.^eb^ ^b^santuṭṭho^eb^ti samaṃ sabbabhāgeneva tuṭṭho.  ^b^ghāsahetū^eb^ti āhārahetu. ^b^adinnapubba^eb^nti yehi kehici  abodhisattehi adinnapubbaṃ. ^b^dānavara^eb^nti uttamadānaṃ.  ^b^``ajja dassāmi te aha''^eb^nti vatvā ^b^tuvaṃ sīlaguṇūpeto,  ayuttaṃ te paraheṭhana^eb^nti taṃ pāṇātipātato apanetvā idāni tassa  paribhogayoggaṃ attānaṃ katvā dātuṃ ^b^``ehi aggiṃ  padīpehī''^eb^tiādimāha.<br/><br/>[03] tattha ^b^ahaṃ pacissamattāna^eb^nti tayā kate aṅgāragabbhe  ahameva patitvā attānaṃ pacissaṃ. ^b^pakkaṃ tvaṃ bhakkhayissasī^eb^ti  tathā pana pakkaṃ tvaṃ khādissasi. <br/><br/>[03] 138-9^b^.^eb^ ^b^nānākaṭṭhe^eb^ ^a^M0.0108^ea^ ^b^samānayī^eb^ti so  brāhmaṇavesadhārī sakko nānādārūni samānento viya ahosi.  ^b^mahantaṃ akāsi citakaṃ, katvā aṅgāragabbhaka^eb^nti vītaccikaṃ  vigatadhūmaṃ aṅgārabharitabbhantaraṃ samantato jalamānaṃ mama sarīrassa  nimujjanappahonakaṃ taṅkhaṇaññeva mahantaṃ citakaṃ akāsi, sahasā  iddhiyā abhinimminīti adhippāyo. tenāha ^b^``aggiṃ tattha  padīpesi, yathā so khippaṃ mahābhave''^eb^ti.<br/><br/>[03] tattha ^b^so^eb^ti so aggikkhandho sīghaṃ mahanto yathā  bhaveyya, tathā ^b^padīpesi. phoṭetvā rajagate gatte^eb^ti ``sace  lomantaresu pāṇakā atthi, te mā mariṃsū''ti paṃsugate mama gatte  tikkhattuṃ vidhunitvā. ^b^ekamantaṃ upāvisi^eb^nti na tāva kaṭṭhāni  ādittānīti tesaṃ ādīpanaṃ udikkhanto thokaṃ ekamantaṃ nisīdiṃ. <br/><br/>[03] 140^b^.^eb^ ^b^yadā mahākaṭṭhapuñjo, āditto dhamadhamāyatī^eb^ti  yadā pana so dārurāsi samantato āditto vāyuvegasamuddhaṭānaṃ  jālasikhānaṃ vasena ``dhamadhamā''ti evaṃ karoti. ^b^taduppatitvā  patati, majjhe jālasikhantare^eb^ti tadā tasmiṃ kāle ``mama sarīrassa  jhāpanasamattho ayaṃ aṅgārarāsī''ti cintetvā uppatitvā ullaṅghitvā  jālasikhānaṃ ^a^P0.0107^ea^ abbhantarabhūte tassa aṅgārarāsissa  majjhe padumapuñje rājahaṃso viya pamuditacitto sakalasarīraṃ dānamukhe  datvā patati. <br/><br/>[03] 141-2^b^.^eb^ ^b^paviṭṭhaṃ yassa kassacī^eb^ti yathā ghammakāle  sītalaṃ udakaṃ yena kenaci paviṭṭhaṃ tassa ^a^V0.0104^ea^ darathapariḷāhaṃ vūpasameti,  assādaṃ pītiñca uppādeti. ^b^tatheva jalitaṃ aggi^eb^nti evaṃ  tathā pajjalitaṃ aṅgārarāsi tadā mama paviṭṭhassa usumamattampi nāhosi.  aññadatthu dānapītiyā sabbadarathapariḷāhavūpasamo eva ahosi.  cirassaṃ vata me chavicammādiko sabbo sarīrāvayavo dānamukhe  juhitabbataṃ upagato abhipatthito manoratho matthakaṃ pattoti. tena  vuttaṃ -- <br/><br/>[03] 143^b^.^eb^ <br/><br/>[21] ``chaviṃ cammaṃ maṃsaṃ nhāruṃ, aṭṭhiṃ hadayabandhanaṃ. <br/><br/>[22] kevalaṃ sakalaṃ kāyaṃ, brāhmaṇassa adāsaha''nti..<br/><br/>[03] tattha ^b^hadayabandhana^eb^nti hadayamaṃsapesi. tañhi hadayavatthuṃ  bandhitvā viya ṭhitattā ``hadayabandhana''nti vuttaṃ. atha vā  ^b^hadayabandhana^eb^nti hadayañca bandhanañca, hadayamaṃsañceva ^a^M0.0109^ea^ taṃ bandhitvā  viya ṭhitayakanamaṃsañcāti attho. ^b^kevalaṃ sakalaṃ kāya^eb^nti  anavasesaṃ sabbaṃ sarīraṃ.<br/><br/>[03] evaṃ tasmiṃ aggimhi attano sarīre lomakūpamattampi uṇhaṃ  kātuṃ asakkonto bodhisattopi himagabbhaṃ paviṭṭho viya hutvā  brāhmaṇarūpadharaṃ sakkaṃ evamāha -- ``brāhmaṇa, tayā kato aggi  atisītalo, kiṃ nāmeta''nti? paṇḍita, nāhaṃ brāhmaṇo,  sakkohamasmi, tava vīmaṃsanatthaṃ āgato evamakāsinti. ``sakka, tvaṃ  tāva tiṭṭhatu, sakalopi ce loko maṃ dānena vīmaṃseyya, neva me  adātukāmataṃ kathañcipi uppādeyya passetha na''nti bodhisatto  sīhanādaṃ nadi.<br/><br/>[03] atha naṃ sakko ``sasapaṇḍita, tava guṇā sakalakappampi pākaṭā  hontū''ti pabbataṃ pīḷetvā pabbatarasaṃ ādāya candamaṇḍale sasalakkhaṇaṃ  ālikhitvā bodhisattaṃ tasmiṃ ^a^P0.0108^ea^ vanasaṇḍe tattheva  vanagumbe taruṇadabbatiṇapīṭhe nipajjāpetvā attano devalokameva gato.  tepi cattāro paṇḍitā samaggā sammodamānā niccasīlaṃ  uposathasīlañca pūretvā yathārahaṃ puññāni katvā yathākammaṃ gatā.<br/><br/>[03] tadā uddo āyasmā ānando ahosi, siṅgālo  mahāmoggallāno, makkaṭo sāriputto, sasapaṇḍito pana lokanātho.<br/><br/>[03] tassa idhāpi sīlādipāramiyo heṭṭhā vuttanayeneva yathārahaṃ  niddhāretabbā. tathā satipi tiracchānupapattiyaṃ kusalādidhamme  kusalādito yathābhūtāvabodho, tesu aṇumattampi vajjaṃ bhayato disvā ^a^V0.0105^ea^   suṭṭhu akusalato oramaṇaṃ, sammadeva ca kusaladhammesu attano  patiṭṭhāpanaṃ, paresañca ``ime nāma pāpadhammā te evaṃ gahitā evaṃ  parāmaṭṭhā evaṃgatikā bhavanti evaṃabhisamparāyā''ti ādīnavaṃ dassetvā  tato viramaṇe niyojanaṃ, idaṃ dānaṃ nāma, idaṃ sīlaṃ nāma, idaṃ  uposathakammaṃ nāma, ettha patiṭṭhitānaṃ devamanussasampattiyo hatthagatā  evātiādinā puññakammesu ānisaṃsaṃ dassetvā patiṭṭhāpanaṃ, attano  sarīrajīvitanirapekkhaṃ, paresaṃ sattānaṃ anuggaṇhanaṃ, uḷāro ca  dānajjhāsayoti evamādayo idha bodhisattassa guṇānubhāvā  vibhāvetabbā. tenetaṃ vuccati -- ``evaṃ acchariyā hete...pe0...  dhammassa anudhammato''ti. <br/><br/>[06] sasapaṇḍitacariyāvaṇṇanā niṭṭhitā.<br/><br/>[03] idāni ^a^M0.0110^ea^ ^b^``akittibrāhmaṇo''^eb^tiādinā yathāvutte dasapi  cariyāvisese udānetvā nigameti. tattha ^b^ahameva tadā āsiṃ,  yo te dānavare adā^eb^ti yo tāni uttamadānāni adāsi, so  akittibrāhaṇādiko ahameva tadā tasmiṃ kāle ahosiṃ, na aññoti.  iti tesu attabhāvesu satipi sīlādipāramīnaṃ yathārahaṃ pūritabhāve  attano pana tadā dānajjhāsayassa ativiya uḷārabhāvaṃ sandhāya  dānapāramivaseneva desanaṃ āropesi. ^b^ete dānaparikkhārā, ete  dānassa pāramī^eb^ti ye ime ^a^P0.0109^ea^  ^b^akittijātakā^eb^dīsu (jā0 1.13.83 ādayo)  anekākāravokārā mayā pavattitā deyyadhammapariccāgā mama  sarīrāvayavaputtadārapariccāgā paramakoṭikā, kiñcāpi te  karuṇūpāyakosallapariggahitattā sabbaññutaññāṇameva uddissa pavattitattā  dānassa paramukkaṃsagamanena dānapāramī eva, tathāpi mama dānassa  paramatthapāramibhūtassa parikkharaṇatosantānassa paribhāvanāvasena  abhisaṅkharaṇato ete dānaparikkhārā nāma. yassa panete  parikkhārā, taṃ dassetuṃ ^b^``jīvitaṃ yācake datvā, imaṃ pārami  pūrayi''^eb^nti vuttaṃ. ettha hi ṭhapetvā sasapaṇḍitacariyaṃ sesāsu  navasu cariyāsu yathārahaṃ dānapāramidānaupapāramiyo veditabbā,  ^b^sasapaṇḍitacariye^eb^ (cariyā0 1.125 ādayo) pana  dānaparamatthapāramī. tena vuttaṃ -- <br/><br/>[21] ``bhikkhāya upagataṃ disvā, sakattānaṃ pariccajiṃ. <br/><br/>[22] dānena me samo natthi, esā me dānapāramī''ti..  (cariyā0 1ṭassuddāna).<br/><br/>[03] kiñcāpi hi mahāpurisassa yathāvutte akittibrāhmaṇādikāle  aññasmiñca mahājanakamahāsutasomādikāle ^a^V0.0106^ea^ dānapāramiyā  pūritattabhāvānaṃ parimāṇaṃ nāma natthi, tathāpi ekanteneva  sasapaṇḍitakāle dānapāramiyā paramatthapāramibhāvo vibhāvetabboti. <br/><br/>[06] paramatthadīpaniyā cariyāpiṭakasaṃvaṇṇanāya <br/><br/>[06] dasavidhacariyāsaṅgahassa visesato<br/><br/>[03] dānapāramivibhāvanassa <br/><br/>[06] paṭhamavaggassa atthavaṇṇanā niṭṭhitā. 


volume: 109
item: 12
title: sivirājacariyāvaṇṇanā^vessantaracariyāvaṇṇanā^hatthināgavaggo^mātuposakacariyāvaṇṇanā^
content:
  [03] 1^b^.^eb^ dutiyavaggassa ^a^M0.0111^ea^ ^a^V0.0107^ea^ ^a^P0.0110^ea^ paṭhame  ^b^kuñjaro^eb^ti hatthī. ^b^mātuposako^eb^ti andhāya jarājiṇṇāya  mātuyā paṭijagganako. ^b^mahiyā^eb^ti bhūmiyaṃ. ^b^guṇenā^eb^ti  sīlaguṇena, tadā ^b^mama^eb^ sadiso natthi.<br/><br/>[03] bodhisatto hi tadā himavantappadese hatthiyoniyaṃ nibbatti.  so sabbaseto abhirūpo lakkhaṇasampanno mahāhatthī  anekahatthisatasahassaparivāro ahosi. mātā panassa andhā. so  madhuraphalāphalāni hatthīnaṃ hatthesu datvā mātu peseti. hatthino  tassā adatvā sayaṃ khādanti. so pariggaṇhanto taṃ pavattiṃ ñatvā  ``yūthaṃ pahāya mātarameva posessāmī''ti rattibhāge aññesaṃ hatthīnaṃ  ajānantānaṃ mātaraṃ gahetvā caṇḍoraṇapabbatapādaṃ gantvā ekaṃ naḷiniṃ  upanissāya ṭhitāya pabbataguhāya mātaraṃ ṭhapetvā posesi. <br/><br/>[03] 2-3^b^.^eb^ ^b^pavane disvā vanacaro^eb^ti eko vanacarako  puriso tasmiṃ mahāvane vicaranto maṃ disvā. ^b^rañño maṃ  paṭivedayī^eb^ti bārāṇasirañño maṃ ārocesi.<br/><br/>[03] so hi maggamūḷho disaṃ vavatthapetuṃ asakkonto mahantena saddena  paridevi. bodhisattopi tassa saddaṃ sutvā ``ayaṃ puriso anātho,  na kho panetaṃ patirūpaṃ, yaṃ esa mayi ṭhite idha vinasseyyā''ti  tassa santikaṃ gantvā taṃ ^a^P0.0111^ea^ bhayena palāyantaṃ disvā  ``ambho purisa, natthi te maṃ nissāya bhayaṃ, mā palāyi, kasmā tvaṃ  paridevanto vicarasī''ti pucchitvā ``sāmi, ahaṃ maggamūḷho ajja  me sattamo divaso''ti vutte ``bho purisa, mā bhāyi, ahaṃ taṃ  manussapathe ṭhapessāmī''ti taṃ attano piṭṭhiyaṃ nisīdāpetvā araññato  nīharitvā nivatti. sopi pāpo ``nagaraṃ gantvā rañño  ārocessāmī''ti rukkhasaññaṃ pabbatasaññañca karontova nikkhamitvā  bārāṇasiṃ agamāsi. tasmiṃ kāle rañño maṅgalahatthī mato ^a^V0.0108^ea^. so  puriso rājānaṃ upasaṅkamitvā mahāpurisassa attano diṭṭhabhāvaṃ  ārocesi. tena vuttaṃ ^b^``tavānucchavo, mahārāja, gajo vasati  kānane''^eb^tiādi.<br/><br/>[03] tattha ^a^M0.0112^ea^ ^b^tavānucchavo^eb^ti tava opavayhaṃ kātuṃ anucchaviko  yutto. ^b^na tassa parikkhāyattho^eb^ti tassa gahaṇe  gamanupacchedanatthaṃ samantato khaṇitabbaparikkhāya vā kareṇuyā  kaṇṇapuṭena attānaṃ paṭicchādetvā khittapāsarajjuyā  bandhitabba^b^āḷaka^eb^saṅkhātāalānena vā yattha paviṭṭho katthaci  gantuṃ na sakkoti, tādisavañcanakāsuyā vā attho payojanaṃ natthi.  ^b^sahagahite^eb^ti gahaṇasamakālaṃ eva. ^b^ehitī^eb^ti āgamissati.<br/><br/>[03] rājā imaṃ maggadesakaṃ katvā araññaṃ gantvā ``iminā vuttaṃ  hatthināgaṃ ānehī''ti hatthācariyaṃ saha parivārena pesesi. so tena  saddhiṃ gantvā bodhisattaṃ naḷiniṃ pavisitvā gocaraṃ gaṇhantaṃ passi.  tena vuttaṃ -- <br/><br/>[03] 4^b^.^eb^ <br/><br/>[21] ``tassa taṃ vacanaṃ sutvā, rājāpi tuṭṭhamānaso. <br/><br/>[22] pesesi hatthidamakaṃ, chekācariyaṃ susikkhitaṃ.. <br/><br/>[03] 5^b^.^eb^ <br/><br/>[21] ``gantvā so hatthidamako, addasa padumassare. <br/><br/>[22] bhisamuḷālaṃ uddharantaṃ, yāpanatthāya mātuyā''ti..<br/><br/>[03] tattha ^b^chekācariya^eb^nti hatthibandhanādividhimhi kusalaṃ  hatthācariyaṃ. ^b^susikkhita^eb^nti hatthīnaṃ sikkhāpanavijjāya  niṭṭhaṅgamanena suṭṭhu sikkhitaṃ. <br/><br/>[03] 6^b^.^eb^ ^b^viññāya me sīlaguṇa^eb^nti ``bhaddo ayaṃ  hatthājānīyo na mando, na caṇḍo, na vomissasīlo vā''ti mama  sīlaguṇaṃ jānitvā. kathaṃ? ^b^lakkhaṇaṃ^eb^ ^a^P0.0112^ea^  ^b^upadhārayī^eb^ti susikkhitahatthisippattā mama lakkhaṇaṃ samantato  upadhāresi. tena so ^b^ehi puttāti vatvāna, mama soṇḍāya  aggahi^eb^. <br/><br/>[03] 7^b^.^eb^ bodhisatto hatthācariyaṃ disvā -- ``idaṃ bhayaṃ  mayhaṃ etassa purisassa santikā uppannaṃ, ahaṃ kho pana mahābalo  hatthisahassampi viddhaṃsetuṃ samattho, pahomi kujjhitvā saraṭṭhakaṃ  senāvāhanaṃ nāsetuṃ, sace pana kujjhissāmi, sīlaṃ me bhijjissati,  tasmā sattīhi koṭṭiyamānopi ^a^V0.0109^ea^ na kujjhissāmī''ti cittaṃ adhiṭṭhāya  sīsaṃ onāmetvā niccalova aṭṭhāsi. tenāha bhagavā ^b^``yaṃ me  tadā pākatikaṃ, sarīrānugataṃ bala''^eb^ntiādi.<br/><br/>[03] tattha ^a^M0.0113^ea^ ^b^pākatika^eb^nti sabhāvasiddhaṃ. ^b^sarīrānugata^eb^nti  sarīrameva anugataṃ kāyabalaṃ, na upāyakusalatāsaṅkhātañāṇānugatanti  adhippāyo. ^b^ajja nāgasahassāna^eb^nti ajjakāle anekesaṃ  hatthisahassānaṃ samuditānaṃ. ^b^balena samasādisa^eb^nti tesaṃ  sarīrabalena samasamameva hutvā sadisaṃ, na upamāmattena.  maṅgalahatthikule hi tadā bodhisatto uppannoti. <br/><br/>[03] 8^b^.^eb^ ^b^yadihaṃ tesaṃ pakuppeyya^eb^nti maṃ gahaṇāya  upagatānaṃ tesaṃ ahaṃ yadi kujjheyyaṃ, tesaṃ jīvitamaddane paṭibalo  bhaveyyaṃ. na kevalaṃ tesaññeva, atha kho ^b^yāva rajjampi  mānusa^eb^nti yato rajjato tesaṃ āgatānaṃ manussānaṃ sabbampi rajjaṃ  pothetvā cuṇṇavicuṇṇaṃ kareyyaṃ. <br/><br/>[03] 9^b^.^eb^ ^b^api cāhaṃ sīlarakkhāyā^eb^ti evaṃ  samatthopi ca ahaṃ attani patiṭṭhitāya sīlarakkhāya sīlaguttiyā  gutto bandho viya. ^b^na karomi citte aññathatta^eb^nti tassa  sīlassa aññathattabhūtaṃ tesaṃ sattānaṃ pothanādividhiṃ mayhaṃ citte na  karomi, tattha cittampi na uppādemi. ^b^pakkhipantaṃ mamāḷake^eb^ti  ālānatthambhe pakkhipantaṃ, ``disvāpī''ti vacanaseso. kasmāti  ce, sīlapāramipūriyā īdisesu ṭhānesu sīlaṃ akhaṇḍentassa me  nacirasseva sīlapāramī paripūressatīti sīlapāramiparipūraṇatthaṃ tassa  aññathattaṃ citte na karomīti yojanā. <br/><br/>[03] 10^b^.^eb^ ^b^``yadi te ma''^eb^nti gāthāyapi  sīlarakkhāya daḷhaṃ katvā sīlassa ^a^P0.0113^ea^ adhiṭṭhitabhāvameva  dasseti. tattha ^b^koṭṭeyyu^eb^nti bhindeyyuṃ. ^b^sīlakhaṇḍabhayā  mamā^eb^ti mama sīlassa khaṇḍanabhayena.<br/><br/>[03] evaṃ pana cintetvā bodhisatte niccale ṭhite hatthācariyo  padumasaraṃ otaritvā tassa lakkhaṇasampattiṃ disvā ``ehi puttā''ti  rajatadāmasadisāya soṇḍāya gahetvā sattame divase bārāṇasiṃ pāpuṇi.  so antarāmagge vattamānova rañño sāsanaṃ pesesi. rājā nagaraṃ  alaṅkārāpesi. hatthācariyo bodhisattaṃ katagandhaparibhaṇḍaṃ  alaṅkatapaṭiyattaṃ hatthisālaṃ netvā vicitrasāṇiyā parikkhipāpetvā  rañño ārocesi. rājā nānaggarasabhojanaṃ ādāya gantvā  bodhisattassa ^a^V0.0110^ea^ dāpesi. so ``mātaraṃ vinā gocaraṃ na  gaṇhissāmī''ti piṇḍaṃ na gaṇhi. yācitopi aggahetvā -- <br/><br/>[21] ``sā ^a^M0.0114^ea^ nūnasā kapaṇikā, andhā apariṇāyikā. <br/><br/>[22] khāṇuṃ pādena ghaṭṭeti, giriṃ caṇḍoraṇaṃ patī''ti.. -- <br/><br/>[25] āha. taṃ sutvā rājā -- <br/><br/>[21] ``kā nu te sā mahānāga, andhā apariṇāyikā. <br/><br/>[22] khāṇuṃ pādena ghaṭṭeti, giriṃ caṇḍoraṇaṃ patī''ti.. --  pucchitvā -- <br/><br/>[21] ``mātā me sā mahārāja, andhā apariṇāyikā. <br/><br/>[22] khāṇuṃ pādena ghaṭṭeti, giriṃ caṇḍoraṇaṃ patī''ti.. -- <br/><br/>[25] vutte ajja sattamo divaso ``mātā me gocaraṃ na  labhitthā''ti vadato imassa gocaraṃ agaṇhantassa. tasmā -- <br/><br/>[21] ``muñcathetaṃ mahānāgaṃ, yoyaṃ bharati mātaraṃ. <br/><br/>[22] sametu mātarā nāgo, saha sabbehi ñātibhī''ti.. --  vatvā muñcāpesi -- <br/><br/>[21] ``mutto ca bandhanā nāgo, muttadāmāya kuñjaro. <br/><br/>[22] muhuttaṃ assāsayitvā, agamā yena pabbato''ti..<br/><br/>[03] tattha ^b^kapaṇikā^eb^ti varākā. ^b^khāṇuṃ pādena ghaṭṭetī^eb^ti  andhatāya puttaviyogadukkhena ca paridevamānā tattha tattha  rukkhakaḷiṅgare pādena ghaṭṭeti. ^b^caṇḍoraṇaṃ patī^eb^ti  caṇḍoraṇapabbatābhimukhī, tasmiṃ pabbatapāde paribbhamamānāti attho.  ^b^agamā yena pabbato^eb^ti so hatthināgo ^a^P0.0114^ea^ bandhanā  mutto thokaṃ vissamitvā rañño dasarājadhammagāthāhi dhammaṃ desetvā  ``appamatto hohi, mahārājā''ti ovādaṃ datvā mahājanena  gandhamālādīhi pūjiyamāno nagarā nikkhamitvā tadaheva mātarā  samāgantvā sabbaṃ pavattiṃ ācikkhi. sā tuṭṭhamānasā -- <br/><br/>[21] ``ciraṃ ^a^V0.0111^ea^ jīvatu so rājā, kāsīnaṃ raṭṭhavaḍḍhano. <br/><br/>[22] yo me puttaṃ pamocesi, sadā vuddhāpacāyika''nti..  (jā0 1.11.12) -- <br/><br/>[25] rañño anumodanaṃ akāsi. rājā bodhisattassa guṇe  pasīditvā naḷiniyā avidūre gāmaṃ māpetvā bodhisattassa mātu cassa  nibaddhaṃ vattaṃ paṭṭhapesi ^a^M0.0115^ea^. aparabhāge bodhisatto mātari matāya tassā  sarīraparihāraṃ katvā kuraṇḍakāssamapadaṃ nāma gato. tasmiṃ pana  ṭhāne himavantato otaritvā pañcasatā isayo vasiṃsu. taṃ vattaṃ tesaṃ  datvā rājā bodhisattassa samānarūpaṃ silāpaṭimaṃ kāretvā mahāsakkāraṃ  pavattesi. jambudīpavāsino anusaṃvaccharaṃ sannipatitvā hatthimahaṃ  nāma kariṃsu.<br/><br/>[03] tadā rājā ānando ahosi, hatthinī mahāmāyā, vanacarako  devadatto, mātuposakahatthināgo lokanātho.<br/><br/>[03] idhāpi dānapāramiādayo yathārahaṃ niddhāretabbā. sīlapāramī  pana atisayavatīti sā eva desanaṃ āsnḷahā. tathā  tiracchānayoniyaṃ uppannopi brahmapubbadevapubbācariyāahuneyyādibhāvena  sabbaññubuddhenapi pasatthabhāvānurūpaṃ mātuyā garucittaṃ upaṭṭhapetvā ``mātā  nāmesā puttassa bahūpakārā, tasmā mātupaṭṭhānaṃ nāma paṇḍitena  paññatta''nti manasi katvā anekesaṃ hatthisahassānaṃ issarādhipati  mahānubhāvo yūthapati hutvā tehi anuvattiyamāno ekakavihāre antarāyaṃ  agaṇetvā yūthaṃ pahāya ekako hutvā upakārikhettaṃ pūjessāmīti  mātuposanaṃ, maggamūḷhapurisaṃ disvā anukampāya taṃ gahetvā  manussagocarasampāpanaṃ, tena ca katāparādhasahanaṃ ^a^P0.0115^ea^,  hatthācariyappamukhānaṃ attānaṃ bandhituṃ āgatapurisānaṃ samatthopi  samāno santāsanamattenapi tesaṃ pīḷanā bhavissati, mayhañca sīlassa  khaṇḍādibhāvoti tathā akatvā sudantena opavayho viya sukheneva  gahaṇūpagamanaṃ, mātaraṃ vinā na kañci ajjhoharissāmīti sattāhampi  anāhāratā, imināpāhaṃ bandhāpitoti cittaṃ anuppādetvā rājānaṃ  mettāya pharaṇaṃ, tassa ca nānānayehi dhammadesanāti evamādayo idha  mahāpurisassa guṇānubhāvā vibhāvetabbā. tena vuttaṃ -- ``evaṃ  acchariyā ete, abbhutā ca mahesino...pe0... dhammassa  anudhammato''ti. <br/><br/>[06] mātuposakacariyāvaṇṇanā niṭṭhitā. 


