# pali

volume: 151
item: 16
title:
  vedanākkhandhakathāvaṇṇanā^saññākkhandhakathāvaṇṇanā^saṅkhārakkhandhakathāvaṇṇanā^atītādivibhāgakathāvaṇṇanā^

content:
  [03] abhidhammantogadhampi ^a^V2.0144^ea^ suttantabhājanīyaṃ suttantanayo eva, ekantābhidhammanayo pana abhidhammabhājanīyanti  āha ^b^``abhidhamme padabhājanīyanayenā''^eb^ti. <br/><br/>[03] 493^b^.^eb^ bhagavatā pana evaṃ khandhā vitthāritāti sambandho. tasmā imāyapi pāḷiyā vasena  khandhānaṃ saṃvaṇṇanaṃ karissāmāti adhippāyo. ^b^yaṃ kiñcī^eb^ti ettha ^b^ya^eb^nti sāmaññena  aniyamadassanaṃ. ^b^kiñcī^eb^ti pakārabhedaṃ āmasitvā aniyamadassanaṃ. ubhayenāpi atītaṃ  vā...pe0... santike vā appaṃ vā bahuṃ vā yādisaṃ vā tādisaṃ vā napuṃsakaniddesārahaṃ  sabbaṃ byāpetvā gaṇhātīti āha ^b^``anavasesapariyādāna''^eb^nti. evaṃ pana aññesupi  napuṃsakaniddesārahesu pasaṅgaṃ disvā tattha adhippetatthaṃ aticca pavattanato atippasaṅgassa  niyamanatthaṃ rūpanti vuttanti dassento ^b^``rūpanti atippasaṅganiyamana''^eb^nti āha. ^b^yaṃ  kiñcī^eb^ti ca ^b^yaṃ^eb^-saddaṃ ekaṃ padaṃ, sanipātaṃ ^b^kiṃ^eb^-saddañca ekaṃ padanti gahetvā  aniyamekatthadīpanato ^b^``padadvayenāpī''^eb^ti vuttaṃ. ^b^assā^eb^ti rūpassa. ^b^atītādinā  vibhāgaṃ ārabhati^eb^ atītānāgatapaccuppannantiādinā. <br/><br/>[03] 494^b^.^eb^ ^b^addhāsantatisamayakhaṇavasenā^eb^ti ettha cutipaṭisandhiparicchinne kāle ^b^addhā^eb^-saddo  vattatīti ``ahosiṃ nu kho ahamatītamaddhāna''ntiādisuttavasena (ma0 ni0 1.18; saṃ0  ni0  2.20) viññāyati. tathā hi ^b^bhaddekarattasutte^eb^pi ``atītaṃ nānvāgameyyā''tiādinā  (ma0 ni0 3.272, 275, 276, 277) addhāvaseneva atītādibhāvo vutto. ``tayome,  ^a^M2.0155^ea^ bhikkhave, addhā, katame tayo? atīto addhā anāgato addhā paccuppanno addhā''ti  (dī0 ni0 3.305; itivu0 63) pana paramatthato paricchijjamāno addhā ^b^niruttipathasutta^eb^vasena  khaṇaparicchinno vutto. tattha hi ``yaṃ, bhikkhave, rūpaṃ jātaṃ...pe0... pātubhūtaṃ.  atthīti tassa saṅkhā''ti (saṃ0 ni0  3.62) vijjamānassa paccuppannatā, tato pubbe,  pacchā ca atītānāgatatā vuttā. tadaññasuttesu pana yebhuyyena cutipaṭisandhiparicchinno  atītādiko addhā vuttoti so eva idhāpi ``addhāvasenā''ti vutto.<br/><br/>[03] sītaṃ sītassa sabhāgo, tathā uṇhaṃ uṇhassa. yaṃ pana sītaṃ, uṇhaṃ  vā sarīre sannipatitaṃ ^a^V2.0145^ea^  santānavasena pavattamānaṃ anūnaṃ anadhikaṃ ekākāraṃ, taṃ eko utūti vuccatīti  sabhāgautuno anekattā ^b^eka^eb^-ggahaṇaṃ kataṃ, evaṃ āhārepi. ^b^ekavīthiekajavanasamuṭṭhāna^eb^nti  pañcachaṭṭhadvāravasena vuttaṃ. santatisamayakathā vipassakānaṃ upakāratthāya aṭṭhakathāsu kathitā.  janako hetu, upathambhako paccayo, tesaṃ uppādanaṃ, upatthambhanañca kiccaṃ. yathā bījassa  aṅkuruppādanaṃ, pathavīādīnañca tadupatthambhanaṃ, kammassa kaṭattārūpavipākuppādanaṃ, āhārādīnaṃ  tadupatthambhanaṃ, evaṃ ekekassa kalāpassa, cittuppādassa ca janakānaṃ kammānantarādipaccayabhūtānaṃ,  upatthambhakānañca sahajātapurejātapacchājātānaṃ kiccaṃ yathāsambhavaṃ yojetabbaṃ. evaṃ  utuādīnaṃ sabhāgavisabhāgatāsambhavato taṃsamuṭṭhānānaṃ rūpānaṃ santativasena atītādivibhāgo  vutto, kammassa pana ekabhavanibbattakassa sabhāgavisabhāgatā natthīti taṃsamuṭṭhānānaṃ rūpānaṃ  santativasena atītādivibhāgaṃ avatvā upatthambhakavaseneva vutto. yadā pana liṅgaparivattanaṃ  hoti, tadā balavatā akusalena purisaliṅgaṃ antaradhāyati, dubbalena kusalena itthiliṅgaṃ  pātubhavati. dubbalena ca akusalena itthiliṅgaṃ antaradhāyati, balavatā kusalena purisaliṅgaṃ  pātubhavatīti kammasamuṭṭhānarūpānampi attheva visabhāgatāti tesampi santativasena atītādivibhāgo  sambhavati, so pana na sabbakālikoti na gahito.<br/><br/>[03] ^b^taṃtaṃsamaya^eb^nti ekamuhuttādiko so so samayo etassāti taṃtaṃsamayaṃ, rūpaṃ, taṃtaṃsamayavantanti  attho.<br/><br/>[03] ^b^tato^eb^ ^a^M2.0156^ea^ ^b^pubbe^eb^ti tato khaṇattayassa pariyāpattito pubbe. anuppannattā  ^b^anāgataṃ. pacchā^eb^ti tato pacchā. khaṇattayaṃ atikkantattā ^b^atītaṃ^eb^. yassa hetukiccaṃ,  paccayakiccañca niṭṭhitattā atikkantaṃ, taṃ ^b^atītaṃ^eb^ uppādakkhaṇe hetukiccaṃ, uppannaphalattā  niṭṭhitañcāti daṭṭhabbaṃ. tīsupi khaṇesu paccayakiccaṃ. pathavīādīnaṃ sandhāraṇādikaṃ,  phassādīnaṃ phusanādikañca attano kiccaṃ sakiccaṃ, sakiccassa karaṇakkhaṇo ^b^sakiccakkhaṇo,^eb^  saha vā kiccena sakiccaṃ, yasmiṃ khaṇe sakiccaṃ rūpaṃ vā arūpaṃ vā hoti, so  ^b^sakiccakkhaṇo,^eb^ tasmiṃ khaṇe paccuppannaṃ. ettha ca khaṇādikathāyaṃ ^b^``tato pubbe  anāgataṃ, pacchā atīta''^eb^nti vacanaṃ addhādīsu viya bhedābhāvato nippariyāyaṃ. addhādivasena  hi aññeva dhammā atītā aññe anāgatā aññe paccuppannā labbhanti, khaṇādivasena pana  natthi dhammato bhedo, kālato eva bhedo. uppādato pubbe anāgato ^a^V2.0146^ea^, khaṇattaye vattamāno,  tato paraṃ atītoti nippariyāyā, addhāpaccuppannādi viya kenaci pariyāyena atītamanāgatanti  ca vattabbatābhāvato. <br/><br/>[03] 495^b^.^eb^ heṭṭhā vuttaṃ ajjhattikabāhirabhedaṃ sandhāya ^b^``vuttanayo evā''^eb^ti vatvā tena  aparitussamānena yadipi tattha ajjhattameva ajjhattikanti saddattho labbhati, tathāpi attheva  ajjhattājjhattikasaddānaṃ, bahiddhābāhirasaddānañca aññamaññaṃ atthabhedo. tathā hi ajjhattikasaddo  saparasantānikesu cakkhādīsu rūpādīsu bāhirasaddo viya pavattati, ajjhattasaddo pana tassa  tassa sattassa sasantānikesveva cakkhurūpādīsu tato aññesu bahiddhāsaddo viya pavattati.  tasmā tamatthaṃ dassetuṃ ^b^``apicā''^eb^tiādi vuttaṃ. tattha ^b^idhā^eb^ti imasmiṃ suttantanaye.  niyakajjhattampi na pubbe vuttājjhattikameva, parapuggalikampi na pubbe vuttabāhiramevāti  adhippāyo. <br/><br/>[03] 496^b^.^eb^ hīnapaṇītabhedo pariyāyato, nippariyāyato ca veditabboti sambandho. ^b^tadeva^eb^  sudassīnaṃ rūpaṃ. ^b^yatthā^eb^ti yasmiṃ ārammaṇabhūte. yaṃ ārammaṇaṃ katvā akusalavipākaviññāṇaṃ  uppajjati, ^b^taṃ hīnaṃ^eb^ aniṭṭhabhāvato. yaṃ ^b^kusalavipākaṃ, taṃ paṇītaṃ^eb^ iṭṭhabhāvato.  yathā hi akusalavipāko sayaṃ aniṭṭho aniṭṭhe eva uppajjati, na iṭṭhe, evaṃ kusalavipākopi  sayaṃ iṭṭho iṭṭhe eva uppajjati, na aniṭṭhe. tathā hi vuttaṃ ^b^aṭṭhakathāyaṃ^eb^ -- <br/><br/>[02] ``akusalakammajavasena ^a^M2.0157^ea^ aniṭṭhā pañca kāmaguṇā vibhattā, kusalakammajaṃ  pana aniṭṭhaṃ nāma natthi, sabbaṃ iṭṭhameva. kusalakammajavasena iṭṭhā pañca kāmaguṇā vibhattā.  kusalakammajañhi aniṭṭhaṃ nāma natthi, sabbaṃ iṭṭhamevā''ti (vibha0 aṭṭha0 6) ca.<br/><br/>[03] tattha manāpānipi kānici hatthirūpādīni akusalakammanibbattāni santi, na pana tāni  tesaṃyeva hatthiādīnaṃ sukhassa hetubhāvaṃ gacchanti. tassa tasseva hi sattassa attanā  katena kusalena nibbattaṃ sukhassa paccayo hoti, akusalena nibbattaṃ dukkhassa. tasmā  kammajānaṃ iṭṭhāniṭṭhatā kammakārakasattassa vasena yojanārahā siyā. tattha yaṃ vuttaṃ ``kusalakammajaṃ  aniṭṭhaṃ nāma natthī''ti, na ca vuttaṃ ``akusalakammajaṃ iṭṭhaṃ nāma natthī''ti, tena  ^a^V2.0147^ea^ akusalakammajampi sobhanaṃ parasattānaṃ iṭṭhaṃ atthīti anuññātaṃ bhavissati, kusalakammajaṃ  pana sabbesaṃ iṭṭhamevāti.<br/><br/>[03] tiracchānagatānaṃ pana kesañci manussarūpaṃ amanāpaṃ, yato te disvāva palāyanti, manussā  ca devatārūpaṃ passitvā bhāyanti, tesampi vipākaviññāṇaṃ taṃ rūpaṃ ārabbha kusalavipākameva  uppajjati, tādisassa pana puññassa abhāvā na tesaṃ tattha abhirati hoti. kusalakammajassa  pana aniṭṭhassa abhāvo viya akusalakammajassa ca iṭṭhassa abhāvo vattabbo. hatthiādīnampi  hi akusalakammajaṃ manussānaṃ akusalavipākasseva ārammaṇaṃ, kusalakammajaṃ pana  pavatte samuṭṭhitaṃ kusalavipākassa. iṭṭhārammaṇena pana vomissakattā appakaṃ akusalakammajaṃ  bahulaṃ akusalavipākuppattiyā kāraṇaṃ na bhavissatīti sakkā viññātuṃ, vipākaṃ  pana na sakkā vañcetunti vipākavasena iṭṭhāniṭṭhārammaṇavavatthānaṃ suṭṭhu yujjati. yaṃ  pana vuttaṃ ``aniṭṭhā pañca kāmaguṇā''ti, taṃ rūpādibhāvasāmaññato kāmaguṇasadisatāya  taṃsadisesu tabbohārena vuttaṃ. iṭṭhāneva hi rūpādīni ``kāmaguṇā''ti pāḷiyaṃ  (ma0 ni0 1.164-165, 177-178, 287; 2.155, 280; 3.57, 190; saṃ0 ni0  5.30)  vuttāni. kāmaguṇavisabhāgā vā rūpādayo ``kāmaguṇā''ti vuttā asive sivoti  vohāro viya, sabbāni vā iṭṭhāniṭṭhāni rūpādīni taṇhāvatthubhāvato kāmaguṇā eva.  vuttañhi ``rūpā loke piyarūpaṃ sātarūpa''ntiādi (dī0 ni0 2.400; ma0 ni0 1.133).  atisayena pana kamanīyattā ^b^suttesu^eb^ kāmaguṇāti iṭṭharūpādīni vuttāni.<br/><br/>[03] ^b^vuttanayamevā^eb^ti ^a^M2.0158^ea^ abhidesena lakkhaṇato dūrasantikaṃ dassitanti āha ^b^``okāsatopettha  upādāyupādāya dūrasantikatā veditabbā''^eb^ti. tattha kittakato paṭṭhāya rūpaṃ okāsavasena  santike nāma, kittakato pana paṭṭhāya dūre nāma? pakatikathāya kathentānaṃ dvādasa  hatthā savanūpacāro nāma, tassa orato santike, parato dūre. tattha sukhumarūpaṃ dūre  hontaṃ lakkhaṇatopi okāsatopi dūre hoti, santike hontaṃ pana okāsatova santike  hoti, na lakkhaṇato. oḷārikarūpaṃ santike hontaṃ lakkhaṇatopi okāsatopi santike  hoti, dūre hontaṃ okāsatova hoti, na lakkhaṇato. ``upādāyupādāyā''ti pana  vuttattā attano rūpaṃ santike nāma, antokucchigatassāpi parassa dūre. antokucchigatassa  santike, bahi ṭhitassa dūreti ^a^V2.0148^ea^ evaṃ antogabbhapamukhapariveṇasaṅghārāmasīmāgāmakhettajanapadarajjasamuddacakkavāḷesu  tadantogatabahigatānaṃ vasena dūrasantikatā veditabbā. <br/><br/>[03] 497^b^.^eb^ ^b^tadekajjha^eb^nti taṃ ekajjhaṃ ekato. ^b^abhisaṃyūhitvā^eb^ti saṃharitvā, samūhaṃ  vā katvā. ^b^abhisaṅkhipitvā^eb^ti saṅkhipitvā saṅkhepaṃ katvā. ^b^``sabbampi rūpaṃ...pe0...  dassitaṃ hotī''^eb^ti iminā rūpakhandhasaddānaṃ samānādhikaraṇasamāsabhāvaṃ dasseti. tenevāha  ^b^``na hi rūpato añño rūpakkhandho nāma atthī''^eb^ti. <br/><br/>[03] 498^b^.^eb^ rāsibhāvūpagamanena vedanākkhandhādayoti dassitā hontīti ānetvā sambandhitabbaṃ.<br/><br/>[03] ^b^santativasena, khaṇādivasena cā^eb^ti ettha addhāsamayavasena atītādivibhāgassa avacanaṃ sukhādivasena  bhinnāya atītādibhāvavacanato. na hi sukhā eva addhāvasena, samayavasena ca atītādikā  hoti, tathā dukkhā eva, adukkhamasukhā eva ca kāyikacetasikādibhāvena bhinnā,  tena vedanāsamudāyo addhāsamayavasena atītādibhāvena vattabbataṃ arahati samudāyassa tehi  paricchinditabbattā, vedanekadesā pana gayhamānā santatikhaṇehi paricchedaṃ arahanti  tathā paricchinditvā gahetabbato. ekasantatiyaṃ pana sukhādīsu anekabhedabhinnesu yo  bhedo paricchinditabbabhāvena gahito, tassa ekappakārassa ^a^M2.0159^ea^ pākaṭassa paricchedikā  taṃsahitadvārālambanappavattā, avicchedena taduppādakekavidhavisayasamāyogappavattā ca  santati bhavituṃ arahatīti tassā bhedantaraṃ anāmasitvā paricchedakabhāvena gahaṇaṃ kataṃ,  lahuparivattino vā arūpadhammā parivattaneneva paricchedena paricchindanaṃ arahantīti santatikhaṇavaseneva  paricchedo vutto. ekavidhavisayasamāyogappavattā divasampi buddharūpaṃ passantassa, dhammaṃ  suṇantassa pavattasaddhādisahitavedanā ^b^paccuppannā. ``pubbantāparantamajjhattagatā''^eb^ti etena  hetupaccayakiccavasena vuttanayaṃ dasseti. <br/><br/>[03] 499^b^.^eb^ sabyāpārasaussāhasavipākatā kusalādīhi tīhipi sādhāraṇāti asādhāraṇameva  dassetuṃ ^b^``sāvajjakiriyahetuto''^eb^tiādi vuttaṃ. tattha ^b^sāvajjakiriyahetuto^eb^ti  pāṇātipātādigārayhakiriyānimittato. ^b^kilesasantāpabhāvato^eb^ti kilesapariḷāhena  sadarathabhāvato ^a^V2.0149^ea^. vūpasantasabhāvāya kusalāya vedanāya ^b^oḷārikā. sabyāpārato^eb^ti  saīhato. tena yathā pavattamānāyassā vipākena bhavitabbaṃ, tathā pavattiṃ vadanto vipākuppādanayogyatamāha.  ^b^saussāhato^eb^ti sasattito, tena vipākuppādanasamatthataṃ. ^b^savipākato^eb^ti vipākasabbhāvato,  tena paccayantarasamavāyenassā vipākanibbattanaṃ. tīhipi padehi vipākadhammataṃyeva dasseti.  kāyakammādibyāpārasabbhāvato vā ^b^sabyāpārato,^eb^ javanussāhavasena ^b^saussāhato,^eb^ vipākuppādanasamatthatāvasena  ^b^savipākato^eb^ti evamettha attho veditabbo. vipākaṃ anuppādentīpi kiriyā  kusalā viya sabyāpārā, saussāhā eva ca hotīti tadubhayaṃ anāmasitvā kiriyābyākatavāre  ``savipākato'' icceva vuttaṃ. ^b^sabyābajjhato^eb^ti kilesadukkhena sadukkhato. ^b^vuttavipariyāyato^eb^ti  anavajjakiriyahetuto, kilesasantāpābhāvato, abyābajjhato ca vūpasantavuttīti evaṃ  akusalāya vuttavipallāsato. ^b^yathāyoga^eb^nti yogānurūpaṃ. tīsu kāraṇesu yaṃ yaṃ  yassā yassā yujjati, tadanurūpanti attho. kusalākusalavedanāhi vipākabyākatāya  tīhipi kāraṇehi ^b^oḷārikā^eb^. kiriyābyākatāya savipākato savipākatāvisiṭṭhasabyāpārasaussāhato  vāti. ^b^vuttapariyāyenā^eb^ti vipākabyākatā abyāpārato ^a^M2.0160^ea^, anussāhato,  avipākato ca tāhi kusalākusalavedanāhi sukhumā. kiriyābyākatā avipākato,  avipākatāvisiṭṭhasabyāpārasaussāhato vāti evaṃ kusalākusalāya vuttavipallāsena.  kammavegakkhittā hi kammapaṭibimbabhūtā ca kāyakammādibyāpāravirahato nirussāhā  vipākā. saussāhā ca kiriyā avipākadhammā. savipākadhammā hi sagabbhā viya  oḷārikāti. <br/><br/>[03] 500^b^.^eb^ ^b^nirassādato^eb^ti assādābhāvato sukhapaṭikkhepato. ^b^savipphārato^eb^ti saparipphandato,  anupasantatoti attho. ^b^abhibhavanato^eb^ti ajjhottharaṇato. sukhāya majjhattatā natthi, upekkhāya  sātatā. santatādayo pana sabbattha sukhupekkhāsu labbhantīti ^b^``yathāyoga''^eb^nti vuttaṃ.  ^b^pākaṭato^eb^ti sukhito dukkhitoti disvāpi jānitabbattā vibhūtabhāvato. ^b^sā^eb^ adukkhamasukhā  vedanā. <br/><br/>[03] 501^b^.^eb^ ^b^asamāpannasamāpanna^eb^-ggahaṇena cettha bhūmivasenāpi vedanānaṃ oḷārikasukhumatā  vuttāti veditabbā. ^b^itarā^eb^ samāpannassa vedanā.<br/><br/>[03] ^b^oghaniyato^eb^ti ^a^V2.0150^ea^ oghehi ārammaṇaṃ katvā atikkamitabbato. tathā ^b^yoganiyato, ganthaniyato  cā^eb^ti etthāpi ganthova ganthanaṃ, tassa hitaṃ ārammaṇabhāvena sambandhanatoti ^b^ganthaniyaṃ^eb^.  evaṃ ^b^nīvaraṇiyaṃ, upādāniyañca^eb^ veditabbaṃ. saṃkilese niyuttā, saṃkilesaṃ vā  arahantīti ^b^saṃkilesikā. sā^eb^ anāsavā. <br/><br/>[03] 502^b^.^eb^ ^b^tatthā^eb^ti yathāvuttāya oḷārikasukhumatāya. ^b^sambhedo^eb^ti saṅkaro. ``oḷārikā,  sukhumā''ti ca vuttānampi jātiādivasena puna sukhumoḷārikabhāvāpattidoso yathā  na hoti, tathā ^b^pariharitabbo^eb^. jātivasena sukhumāya vedanāya sabhāvapuggalalokiyavasena  oḷārikataṃ pāḷivasena dassetuṃ ^b^``vuttañheta''^eb^ntiādi vuttaṃ. ^b^evaṃ sukhādayopī^eb^ti  ettha akusalā vedanā ^b^jātivasena oḷārikā, sabhāvavasena sukhumā^eb^. kusalajjhānasahagatā  sukhā vedanā jātivasena oḷārikā, samāpannassa vedanāti katvā puggalavasena  sukhumāti evamādinā yojetabbā. ^b^``na parāmasitabbo''^eb^ti etena jātiādayo   ^a^M2.0161^ea^ cattāro koṭṭhāsā aññamaññaṃ avomissakā eva gahetabbā. evaṃ sambhedassa  parihāro, na aññathāti dasseti. yathā abyākatamukhena, evaṃ kusalākusalamukhenapi,  yathā ca jātimukhena, evaṃ sabhāvādimukhenapi dassetabbanti imamatthaṃ ^b^``esa nayo sabbatthā''^eb^ti  atidisati.<br/><br/>[03] idāni jātiādikoṭṭhāsesupi mitho akusalādīnaṃ upādāyupādāya oḷārikasukhumataṃ  dassetuṃ ^b^``apicā''^eb^tiādi āraddhaṃ. ^b^``nissayadahanato''^eb^ti iminā dosasahagatāya  pākaṭaṃ kurūrappavattiṃ dasseti. ^b^niyatā^eb^ti micchattaniyāmena niyatā, ānantariyabhāvappattā  kappatiṭṭhanakavipākatāya ^b^kappaṭṭhitikā^eb^ devadattādīnaṃ viya. ^b^asaṅkhārikā^eb^ sabhāvatikhiṇatāya  ^b^oḷārikā. diṭṭhisampayuttā^eb^ mahāsāvajjatāya ^b^oḷārikā. sāpi^eb^ diṭṭhisampayuttā  ^b^niyatā oḷārikā,^eb^ tato ^b^kappaṭṭhitikā,^eb^ tato ^b^asaṅkhārikā^eb^ti tividhāpi  heṭṭhā vuttanayattā ekajjhaṃ vuttā visuṃ visuṃyeva yojetabbā. tenāha ^b^``itarā sukhumā''^eb^ti.  ^b^avisesenā^eb^ti dosasahagatā, lobhasahagatāti abhedena. ^b^akusalā bahuvipākā^eb^ dosussannatāya  ^b^oḷārikā^eb^. tathā ^b^kusalā appavipākā^eb^. mandadosattā akusalā ^b^appavipākā  sukhumā^eb^. tathā ^b^kusalā bahuvipākā^eb^.<br/><br/>[03] oḷārikasukhumanikantivatthubhāvato kāmāvacarādīnaṃ oḷārikasukhumatā, lokuttarā  pana ekantasukhumāva. tatthāpi ca vibhāgaṃ parato vakkhati. ^b^bhāvanāmayāpī^eb^ti bhāvanāmayāya  bhedanena ^a^V2.0151^ea^ dānasīlamayānampi bhedanaṃ nayato dassitanti veditabbaṃ. bhāvanāya paguṇabalavakālādīsu  kadāci ñāṇavippayuttacittenapi manasikāro hotīti vuttaṃ ^b^``bhāvanāmayāpi duhetukā''^eb^ti.  ^b^taṃtaṃbhūmivipākakiriyāvedanāsū^eb^ti ettha ``kāmāvacaravipākā oḷārikā,  rūpāvacarā sukhumā''tiādinā yāva arahattaphalā netabbaṃ. ``kāmāvacarakiriyā oḷārikā,  rūpāvacarakiriyā sukhumā''tiādinā kāmāvacarā ca ``dānākārappavattā oḷārikā,  sīlākārappavattā sukhumā''tiādinā yāva nevasaññānāsaññāyatanā netabbaṃ. yathā  ca jātikoṭṭhāse ayaṃ vibhāgo, evaṃ sabhāvakoṭṭhāsādīsupīti dassetuṃ ^b^``dukkhādī''^eb^tiādi  vuttaṃ.<br/><br/>[03] sabbo ^a^M2.0162^ea^ cāyaṃ vibhāgo lakkhaṇasannissito vuttoti katvā āha ^b^``okāsavasena  cāpī''^eb^tiādi. ^b^sukhāpī^eb^ti ^b^pi^eb^-saddena adukkhamasukhaṃ sampiṇḍeti. ^b^sabbatthā^eb^ti  sabbāsu bhūmīsu. ^b^yathānurūpa^eb^nti yā yā vedanā yattha yattha labbhati, tadanurūpaṃ. ^b^vatthuvasenā^eb^ti  yaṃ vatthuṃ ārabbha vedanā pavattati, tassa vasenāpi. ^b^hīnavatthukā^eb^ti hīnaṃ vatthuṃ  ārammaṇaṃ katvā kaṅgubhattaṃ bhuñjantassa vedanā hīnavatthukatāya ^b^oḷārikā^eb^. sālimaṃsodanaṃ  bhuñjantassa paṇītavatthukatāya ^b^sukhumā^eb^ti. <br/><br/>[03] 503^b^.^eb^ ^b^ādinā nayenā^eb^ti sabbaṃ pāḷigatiṃ āmasati. jātiādivasena asamānakoṭṭhāsatā  ^b^visabhāgatā^eb^. dukkhavipākatādivasena asadisakiccatā ^b^asaṃsaṭṭhatā,^eb^ na asampayogo.  yadi siyā, dūravipariyāyena santikaṃ hotīti saṃsaṭṭhatā santikatā āpajjati, na ca vedanāya  vedanāsampayogo atthi. santikapadavaṇṇanāya ca ``sabhāgato ca sarikkhato cā''ti  vakkhatīti vuttanayeneva attho veditabbo. asadisasabhāvatā ^b^asarikkhatā. sabbavāresū^eb^ti  oḷārikasukhumabhede vuttanayānusārena vattabbesu sabbesu vāresu. jātiādivasena  samānakoṭṭhāsatā ^b^sabhāgatā,^eb^ dukkhavipākatādivasena pana sadisasabhāvatā ^b^sarikkhatā^eb^.  tenāha ^b^``akusalā pana...pe0... santike''^eb^ti. <br/><br/>[06] iti vedanākkhandhassa atītādivibhāge vitthārakathāmukhavaṇṇanā. 


volume: 151
item: 17
title:
  saññākkhandhakathāvaṇṇanā^saṅkhārakkhandhakathāvaṇṇanā^atītādivibhāgakathāvaṇṇanā^kamādivinicchayakathāvaṇṇanā^

content:
  [03] 504^b^.^eb^ ^b^eta^eb^nti ^a^V2.0152^ea^ evaṃ atītādivibhāge vitthārakathāmukhaṃ. ^b^ñāṇabhedattha^eb^nti nānappakāraṃ  ñāṇappabhedatthaṃ. ^b^kamato^eb^ti desanākkamato, yena kāraṇenāyaṃ desanākkamo kato,  tatoti attho. ^b^visesato^eb^ti bhedato, khandhupādānakkhandhavibhāgatoti attho. ^b^anūnādhikato^eb^ti  pañcabhāvato. ^b^upamāto^eb^ti upamāhi upametabbato. ^b^daṭṭhabbato dvidhā^eb^ti dvīhi ākārehi  ñāṇena passitabbato. ^b^passantassatthasiddhito^eb^ti ^a^M2.0163^ea^ yathā passantassa yathādhippetatthanipphattito.  ^b^vibhāvinā^eb^ti paññavatā.<br/><br/>[03] ^b^uppattikkamo^eb^ti yathāpaccayaṃ uppajjantānaṃ uppajjanapaṭipāṭi. ``dassanenapahātabbā''tiādinā  (dha0 sa0 tikamātikā 8, 9) paṭhamaṃ pahātabbā paṭhamaṃ vuttā, dutiyaṃ pahātabbā dutiyaṃ  vuttāti ayaṃ ^b^pahānakkamo^eb^. sīlavisuddhiṃ paṭipajja cittavisuddhi paṭipajjitabbā, tathā  tato parāpīti āha ^b^``sīlavisuddhi...pe0... paṭipattikkamo''^eb^ti, anupubbapaṇītā  bhūmiyo anupubbena vavatthitāti ayaṃ ^b^bhūmikkamo^eb^. ``cattāro satipaṭṭhānā''tiādiko  (vibha0 355) ekakkhaṇepi satipaṭṭhānādisambhavato ^b^desanākkamo^eb^ ca. dānakathādayo anupubbukkaṃsato  kathitā, uppattiādivavatthānābhāvato pana dānādīnaṃ idha desanākkamavacanaṃ. uppattiādivavatthānahetukatāya  hi ``paṭhamaṃ kalalaṃ hotī''tiādikā (saṃ0 ni0  1.235; kathā0 692) desanāpi  samānā uppattiādikamabhāveneva vuttā. yathāvuttavavatthānābhāvena pana anekesaṃ vacanānaṃ  sahapavattiyā asambhavato yena kenaci pubbāpariyena desetabbatāya tena tena adhippāyena  desanāmattasseva kamo ^b^desanākkamo^eb^ daṭṭhabbo. ^b^pubbāpariyavavatthānenā^eb^ti paṭhamaṃ  rūpakkhandho, tato vedanākkhandhoti evaṃ pubbāpariyavavatthānena anuppattito. ^b^appahātabbato^eb^ti  khandhesu ekaccānaṃ pahātabbatāva natthi, kuto pahānakkamo. sati hi sabbesaṃ pahātabbatāya  pahānakkamena nesaṃ desanā siyā. ^b^appaṭipajjanīyato^eb^ti sammāpaṭipattivasena na paṭipajjitabbato.  ^b^``catubhūmipariyāpannattā''^eb^ti iminā vedanādīnaṃ aniyatabhūmikataṃ dasseti. niyatabhūmikānañhi  bhūmikkamo sambhaveyya.<br/><br/>[03] ^b^abhedenā^eb^ti rūpādīnaṃ bhedaṃ vibhāgaṃ akatvā ekajjhaṃ piṇḍaggahaṇena. ^b^attagāhapatita^eb^nti  attagāhasaṅkhāte diṭṭhoghe nipatitaṃ. ^b^samūhaghanavinibbhogadassanenā^eb^ti rūpato arūpaṃ vivecento  rūpārūpasamūhe ^a^V2.0153^ea^ ghanavinibbhujjanadassanena. ^b^cakkhuādīnampi visayabhūta^eb^nti ekadesena  samudāyabhūtaṃ rūpakkhandhaṃ vadati. yā ettha iṭṭhaṃ, aniṭṭhañca rūpaṃ saṃvedeti, ayaṃ vedanākkhandhoti  iṭṭhāniṭṭharūpasaṃvedanikaṃ vedanaṃ desesīti sambandho. evaṃ sabbattha. iṭṭhamajjhattāniṭṭhamajjhattānampi  iṭṭhāniṭṭhasabhāvattā iṭṭhāniṭṭhaggahaṇeneva gahaṇaṃ daṭṭhabbaṃ. ^b^eva^eb^nti yathāvuttanayena. saññāya  gahitākāre ^a^M2.0164^ea^ visaye abhisaṅkhārappavattīti āha ^b^``saññāvasena abhisaṅkhārake''^eb^ti.  yathā viññāṇassa sampayuttadhammānaṃ nissayabhāvo pākaṭo, na tathā vedanādīnanti āha  ^b^``vedanādīnaṃ nissaya''^eb^nti. ``manopubbaṅgamā dhammā (dha0 pa0 1-2), cittānuparivattino  dhammā (dha0 sa0 dukamātikā 62), chadvārādhipati rājā''ti (dha0 pa0 aṭṭha0 2.181 erakapatthanāgarājavatthu)  vacanato ^b^viññāṇaṃ^eb^ adhipati. <br/><br/>[03] 505^b^.^eb^ rūpakkhandhe ^b^``sāsavaṃ upādāniya''^eb^nti vacanaṃ anāsavānaṃ dhammānaṃ sabbhāvato rūpakkhandhassa  taṃsabhāvatānivattanatthaṃ, na anāsavarūpanivattanatthaṃ.<br/><br/>[03] ^b^anāsavāva khandhesu vuttā^eb^ti ettha aṭṭhānappayutto ^b^eva^eb^-saddo, anāsavā khandhesveva vuttāti  attho. ^b^idha pana^eb^ visuddhimagge ^b^sabbepete^eb^ khandhāpi upādānakkhandhāpi. <br/><br/>[03] 506^b^.^eb^ sabbasaṅkhatānaṃ sabhāgena ekajjhaṃ saṅgaho ^b^sabbasaṅkhatasabhāgekasaṅgaho^eb^. sabhāgasabhāvena hi  saṅgayhamānā sabbasaṅkhatā pañcakkhandhā honti. tattha ruppanādisāmaññena samānakoṭṭhāsā sabhāgāti  veditabbā. tesu saṅkhatābhisaṅkharaṇakiccaṃ āyūhanarasāya cetanāya balavanti sā ``saṅkhārakkhandho''ti  vuttā. aññe ca ruppanādivisesalakkhaṇarahitā phassādayo saṅkhatābhisaṅkharaṇasāmaññenāti  daṭṭhabbā, phusanādayo pana sabhāvā visuṃ khandhasaddavacanīyā na hontīti dhammasabhāvaññunā  tathāgatena phassakkhandhādayo na vuttāti veditabbā. ``ye hi keci, bhikkhave, samaṇā  vā brāhmaṇā vā sassatavādā sassataṃ attānañca lokañca paññapenti, sabbe te ime eva  pañcupādānakkhandhe nissāya paṭicca, etesaṃ vā aññatara''nti evamādisuttānañca vasena  attattaniyagāhassa etapparamatā daṭṭhabbā. etena ca vakkhamānasuttavasena ca khandhe eva nissāya  parittārammaṇādivasena na vattabbā ca diṭṭhi uppajjati khandhanibbānavajjassa sabhāvadhammassa abhāvatoti  vuttaṃ hoti. ^b^rūpa^eb^nti ruppanasabhāvaṃ dhammajātamāha. ^b^vedana^eb^ntiādīsupi eseva nayo.  ``sīlakkhandho samādhikkhandho''tiādi (dī0 ni0 3.355) vacanato ^a^V2.0154^ea^ aññesañca khandhasaddavacanīyānaṃ  ^a^M2.0165^ea^ sīlakkhandhādīnaṃ sabbhāvato na pañcevāti codanaṃ nivattetumāha ^b^``aññesaṃ  tadavarodhato''^eb^ti. <br/><br/>[03] 507^b^.^eb^ pavattiṭṭhānabhūtaṃ vasanaṭṭhānaṃ viya hotīti vuttaṃ ^b^``nivāsaṭṭhānato''^eb^ti. dukkhadukkhavipariṇāmadukkhasaṅkhāradukkhatāvasena  vedanāya ābādhakattaṃ daṭṭhabbaṃ. rāgādisampayuttassa vipariṇāmādidukkhassa itthipurisādiākāragāhikā  taṃtaṃsaṅkappamūlabhūtā saññā ^b^samuṭṭhānaṃ^eb^. pittādi viya rogassa āsannakāraṇaṃ ^b^samuṭṭhānaṃ^eb^.  utubhojanavisamatāvisamaparihārādi viya mūlakāraṇaṃ ^b^nidānaṃ^eb^. cittassa aṅgabhūtā  cetasikāti viññāṇaṃ gilānūpamaṃ vuttaṃ. kuṭṭharogavato siniyhanaṃ tassa bhiyyobhāvāya  viya bālassa puññābhisaṅkhārādivasena pavatti vedanādukkhāvahā asappāyasevanasadisī.  ^b^vedanattāyā^eb^ti vedanāsabhāvatthaṃ, vedanattalābhāyāti attho. kāraṇaṭṭhānatāya, bhojanādhāratāya  ca ^b^cārakūpamaṃ, bhājanūpama^eb^ñca rūpaṃ. subhasaññādivasena vedanākāraṇassa hetubhāvato,  vedanābhojanassa chādāpanato ca ^b^aparādhūpamā, byañjanūpamā^eb^ ca saññā. vedanāhetuto ^b^kāraṇakārakūpamo,  parivesakūpamo^eb^ ca saṅkhārakkhandho. bhattakāro eva yebhuyyena parivisatīti parivesakaggahaṇaṃ.  vedanāya vibādhitabbato, anuggahetabbato ca ^b^aparādhikūpamaṃ, bhuñjakūpama^eb^ñca viññāṇaṃ  vuttaṃ. <br/><br/>[03] 508^b^.^eb^ ``pañca vadhakā paccatthikā ukkhittāsikāti kho, bhikkhave, pañcannetaṃ upādānakkhandhānaṃ  adhivacana''nti ^b^āsīvisūpame^eb^ (saṃ0 ni0  4.238) vadhakāti vuttā, ``bhāroti  kho, bhikkhave, pañcannetaṃ upādānakkhandhānaṃ adhivacana''nti ^b^bhārasutte^eb^ (saṃ0 ni0  3.22)  bhārāti, ``atītampāhaṃ addhānaṃ evameva rūpena khajjiṃ, seyyathāpi etarahi paccuppannena  rūpena khajjāmi. ahañceva kho pana anāgataṃ rūpaṃ abhinandeyyaṃ, anāgatampāhaṃ addhānaṃ  evameva rūpena khajjeyyaṃ, seyyathāpi...pe0... khajjāmī''tiādinā (saṃ0 ni0  3.79)  ^b^khajjanīyapariyāye^eb^ khādakāti, ``so aniccaṃ rūpaṃ `aniccaṃ rūpa'nti yathābhūtaṃ  nappajānātī''tiādinā (saṃ0 ni0  3.85) ^b^yamakasutte^eb^ aniccādikāti. yadipi  ``idha pana sabbepete ekajjhaṃ katvā khandhāti adhippetā''ti vuttaṃ, bāhullena pana  upādānakkhandhānaṃ tadantogadhānaṃ daṭṭhabbatā veditabbā. vipassanāya bhūmivicāro hesoti.<br/><br/>[03] ^b^pheṇapiṇḍo^eb^ ^a^M2.0166^ea^ ^b^viyā^eb^tiādīsu rūpādīnaṃ evaṃ pheṇapiṇḍādisadisatā  daṭṭhabbā, yathā pheṇapiṇḍo ^a^V2.0155^ea^ nissāro paridubbalo agayhupago; gahitopi kiñci atthaṃ  na sādheti, chiddāvachiddo anekasandhisaṅghaṭito bahūnaṃ pāṇakānaṃ āvāso anupubbūpacito  sabbāvatthanipātī avassaṃbhedī, evaṃ rūpampi niccasārādivirahato nissāraṃ pheggu  viya, sukhabhañjanīyato dubbalaṃ, niccanti vā dhuvanti vā ahanti vā mamanti vā na  gahetabbaṃ, gahitampi tathā na hoti, bahuchiddaṃ asītisatasandhisaṅghaṭitaṃ anekakimikulāvāsaṃ  kalalādivasena anupubbūpacitaṃ kalalakālato paṭṭhāya sabbāsupi avatthāsu vinassati,  avassameva ca bhijjati. ^b^aṭṭhakathāyaṃ^eb^ (saṃ0 ni0 aṭṭha0 2.3.95; vibha0 aṭṭha0 26 kamādivinicchayakathā)  pana parimaddanāsahanameva upamūpameyyasambandho vutto.<br/><br/>[03] yathā pubbuḷo nissāro paridubbalo agayhupago, gahitopi na kiñci atthaṃ sādheti,  na ciraṭṭhitiko, tathā vedanāpi. yathā ca pubbuḷo, udakatalaṃ, udakabinduṃ, udakajallikaṃ  saṅkaḍḍhitvā puṭaṃ katvā gahaṇavātañcāti cattāri kāraṇāni paṭicca jāyati, evaṃ vedanāpi  vatthuṃ, ārammaṇaṃ, kilesajallaṃ, phassasaṅghaṭṭanañcāti cattāri kāraṇāni paṭicca uppajjati.  yathā hi udakatale bindunipātajanito vāto udakajallikasaṅkhātaṃ udakalasikaṃ saṅkaḍḍhitvā  puṭaṃ katvā pubbuḷaṃ nāma karoti, evaṃ vatthumhi ārammaṇāpāthagamanajanito phasso anupacchinnaṃ  kilesajallaṃ sahakārīpaccayabhāvena saṅkaḍḍhitvā vedanaṃ nāma karoti. idañca kilesehi  mūlakāraṇabhūtehi, ārammaṇassādanabhūtehi ca nibbattaṃ vaṭṭagataṃ vedanaṃ sandhāya vuttaṃ.  ukkaṭṭhaparicchedena vā cattāro paccayā vuttā, ūnehipi pana uppajjateva. idha muhuttaramaṇīyatā  upamopameyyasambandho vutto.<br/><br/>[03] yathā pana ^b^marīcikā^eb^ asārā agayhupagā. na hi taṃ gahetvā pātuṃ vā nhāyituṃ  vā bhājanaṃ vā pūretuṃ sakkā, evaṃ saññāpi asārā agayhupagā. yathā ca marīcikā  vipphandamānā sañjātūmivegā viya khāyantī mahājanaṃ vippalambeti, evaṃ saññāpi ``nīlaṃ  pītaṃ dīghaṃ rassa''ntiādinā ārammaṇe pavattamānā sabhāvamatte aṭṭhatvā ``subhaṃ sukhaṃ  nicca''ntiādimicchāgāhassa kāraṇabhāvena lokaṃ vippalambeti.<br/><br/>[03] yathā ^a^M2.0167^ea^ ^b^kadalikkhandho^eb^ asāro agayhupago. na hi taṃ gahetvā gopānasīādīnaṃ  atthāya upanetuṃ sakkā, upanītampi tathā na hoti, bahuvaṭṭisamodhāno ca hoti, evaṃ  saṅkhārakkhandhopi ^a^V2.0156^ea^ asāro agayhupago. na hi taṃ niccādivasena gahetuṃ sakkā, gahitampi  tathā na hoti, bahudhammasamodhāno ca. aññadeva hi phassassa lakkhaṇaṃ, aññaṃ cetanādīnaṃ,  te pana sabbe samodhānetvā saṅkhārakkhandhoti vuccati.<br/><br/>[03] yathā ca ^b^māyā^eb^ asārā agayhupagā. na hi taṃ gahetvā kiñci atthaṃ kiccaṃ sādhetuṃ  sakkā, ittarā lahupaccupaṭṭhānā amaṇiādimeva maṇiādirūpena dassentī mahājanaṃ vañceti,  evaṃ viññāṇampi asāraṃ ittaraṃ lahupaccupaṭṭhānaṃ, teneva cittena āgacchantaṃ viya,  gacchantaṃ viya, ṭhitaṃ viya, nisinnaṃ viya ca katvā gāhāpeti, aññadeva cittaṃ āgamane,  aññaṃ gamanādīsūti. evaṃ viññāṇaṃ māyāsadisaṃ.<br/><br/>[03] pañcapi upādānakkhandhā asubhādisabhāvā eva saṃkilesāsucivatthubhāvāditoti asubhādito  daṭṭhabbā eva, tathāpi katthaci koci viseso sukhaggahaṇīyo hotīti āha ^b^``visesato  cā''^eb^tiādi. tattha cattāro satipaṭṭhānā catuvipallāsappahānakarāti tesaṃ gocarabhāvena  rūpakkhandhādīsu asubhādibhāvena daṭṭhabbatā vuttā. <br/><br/>[03] 509^b^.^eb^ ^b^khandhehi na vihaññati^eb^ parividitasabhāvattā. vipassakopi tesaṃ vipattiyaṃ na  dukkhamāpajjati, khīṇāsavesu pana vattabbameva natthi. te hi āyatimpi khandhehi na bādhīyantīti.<br/><br/>[03] ^b^kabaḷīkārāhāraṃ parijānātī^eb^ti ``āhārasamudayā rūpasamudayo''ti (saṃ0 ni0  3.56,57)  vacanato ajjhattikarūpe chandarāgaṃ pajahanto tassa samudayabhūte kabaḷīkārāhārepi chandarāgaṃ  pajahatīti attho. ayaṃ ^b^pahānapariññā^eb^. ajjhattikarūpaṃ pana pariggaṇhanto tassa paccayabhūtaṃ  kabaḷīkārāhāraṃ pariggaṇhātīti ^b^ñātapariññā^eb^. tassa ca udayabbayānupassī hotīti  ^b^tīraṇapariññā^eb^ ca yojetabbā. evaṃ pariññattaye sijjhante ime vipallāsādayo vidhamīyanti  evāti āha ^b^``asubhe subhanti vipallāsaṃ pajahatī''^eb^tiādi. tattha kāmarāgabhūtaṃ abhijjhaṃ  sandhāyāha ^b^``abhijjhākāyagantha''^eb^nti. asubhānupassanāya hi kāmarāgappahānaṃ hoti  ^a^M2.0168^ea^, kāmarāgamukhena vā sabbalobhappahānaṃ vadati. ^b^na upādiyati^eb^ na gaṇhati  na uppādeti.<br/><br/>[03] ``phassapaccayā ^a^V2.0157^ea^ vedanā''ti (ma0 ni0 3.126; saṃ0 ni0  2.39; mahāva0 1; udā0 1;  netti0 24) vuttattā ``vedanāya chandarāgaṃ pajahanto tassā paccayabhūte phassāhārepi  chandarāgaṃ pajahatī''tiādinā āhāraparijānane vuttanayena phassaparijānanaṃ yojetabbaṃ.  vedanāya dukkhato dassanena tattha ^b^sukhanti vipallāsaṃ pajahati^eb^. sukhatthameva bhavapatthanā  hotīti vedanāya taṇhaṃ pajahanto ^b^bhavoghaṃ uttarati^eb^. tato eva ^b^bhavayogena visaṃyujjati.  bhavāsavena ca anāsavo hoti,^eb^ sabbavedanaṃ dukkhato passanto attano parena apubbaṃ dukkhaṃ  uppāditaṃ, sukhaṃ vā vināsitaṃ na cinteti, tato ``anatthaṃ me acarī''tiādi  (dha0 sa0 1237; vibha0 909) āghātavatthuppahānato ^b^byāpādakāyaganthaṃ bhindati^eb^. ``sukhabahule  sugatibhave suddhī''ti aggahetvā gosīlagovatādīhi suddhiṃ parāmasanto sukhapatthanāvaseneva  parāmasatīti vedanāya taṇhaṃ pajahantopi ^b^sīlabbatupādānaṃ na upādiyati^eb^.<br/><br/>[03] manosañcetanā saṅkhārakkhandho, saññā pana taṃsampayuttāti saññāsaṅkhāre anattato passanto manosañcetanāya  chandarāgaṃ pajahati, tañca pariggaṇhāti, tīreti cāti ^b^``saññaṃ saṅkhāre...pe0... parijānātī''^eb^ti  vuttaṃ. saññāsaṅkhāre anattāti passanto attadiṭṭhimūlakattā sabbadiṭṭhīnaṃ attadiṭṭhiṃ  viya sabbadiṭṭhiyopi vidhamatīti dassento ^b^``diṭṭhoghaṃ uttarati...pe0... attavādupādānaṃ  na upādiyatī''^eb^ti āha.<br/><br/>[03] ^b^viññāṇaṃ aniccato passanto^eb^ aniccānupassanāmukhena tissopi anupassanā ussukkanto  tīhipi pariññāhi ^b^viññāṇāhāraṃ parijānāti^eb^. visesato panettha ^b^anicce niccanti  vipallāsaṃ pajahati^eb^. tattha niccaggāhabāhullato avijjāya viññāṇe ghanagahaṇaṃ hotīti  ghanavinibbhogaṃ katvā taṃ aniccato passanto ^b^avijjoghaṃ uttarati^eb^. tato eva avijjāyogena  visaṃyutto ^b^avijjāsavena anāsavo ca hoti^eb^. mohabaleneva sīlabbataparāmasanaṃ hotīti  taṃ pajahanto ^b^``sīlabbataparāmāsakāyaganthaṃ bhindati^eb^. <br/><br/>[02] ``yañca ^a^M2.0169^ea^ kho idaṃ, bhikkhave, vuccati cittaṃ itipi, mano itipi, viññāṇaṃ  itipi, tatrāssutavā puthujjano nālaṃ nibbindituṃ, nālaṃ virajjituṃ, nālaṃ vimuccituṃ.  taṃ kissa hetu? dīgharattaṃ hetaṃ, bhikkhave, assutavato puthujjanassa ajjhositaṃ  mamāyitaṃ ^a^V2.0158^ea^ parāmaṭṭhaṃ `etaṃ mama, esohamasmi, eso me attā'''tiādi (saṃ0 ni0  2.62) --<br/><br/>[03] vacanato yathā viññāṇaṃ niccato passanto diṭṭhupādānaṃ upādiyati, evaṃ taṃ aniccato  passanto ^b^diṭṭhupādānaṃ na upādiyatī^eb^ti.<br/><br/>[03] ^b^evaṃ mahānisaṃsanti^eb^ vuttappakārena vipallāsādisakalasaṃkilesavidhamanupāyabhāvato evaṃ  vipuludayaṃ. ^b^vadhakādivasenā^eb^ti ukkhittāsikavadhakādivasena. ^b^passeyyā^eb^ti ñāṇadassanena  paccakkhato passeyya. <br/><br/>[06] khandhaniddesavaṇṇanā niṭṭhitā. <br/><br/>[06] iti cuddasamaparicchedavaṇṇanā. 


volume: 151
item: 18
title: āyatanadhātuniddesavaṇṇanā^^^āyatanavitthārakathāvaṇṇanā^
content:
  [03] 510^b^.^eb^ ``khandhāyatanā''tiādinā ^a^M2.0170^ea^ ^a^V2.0159^ea^ heṭṭhā uddiṭṭhāni paduddhāravasena ``āyatanānī''ti  vatvā gaṇanaparicchedenāha ^b^``dvādasāyatanānī''^eb^ti. tattha vattabbaṃ parato sayameva vakkhati.  ^b^cakkhāyatana^eb^ntiādi nesaṃ sarūpadassanaṃ. <br/><br/>[01] ^b^attho^eb^ nāma saddattho, bhāvattho pana ^b^lakkhaṇameva^eb^. so pana saddattho duvidho -- asādhāraṇo  sādhāraṇoti. tattha asādhāraṇo cakkhādisaddattho, sādhāraṇo āyatanasaddattho dvādasannampi  samānattā.<br/><br/>[03] tesu asādhāraṇaṃ tāva dassento ^b^``visesato tāvā''^eb^tiādimāha. tattha ^b^visesato^eb^ti  visesatthato, cakkhādisaddatthatoti attho. ^b^assādetī^eb^ti cakkhati-saddo ``madhuṃ cakkhati,  byañjanaṃ cakkhatī''ti rasasāyanattho atthīti tassa vasena atthaṃ vadati. ``cakkhuṃ kho  pana, māgaṇḍiya, rūpārāmaṃ rūparataṃ rūpasammudita''nti (ma0 ni0 2.209) vacanato cakkhu  ^b^rūpaṃ assādeti^eb^. satipi sotādīnaṃ saddārāmatādibhāve yo ``yaṃ cakkhu catunnaṃ  mahābhūtānaṃ upādāya pasādo''tiādinā (dha0 sa0 597) pāḷiyaṃ, ``rūpābhighātārahabhūtappasādalakkhaṇa''ntiādinā  (dha0 sa0 aṭṭha0 600; visuddhi0 2.433) aṭṭhakathāyañca vutto atthaviseso, tattheva niruḷhattā  cakkhumhi eva cakkhusaddo pavattati gavādīsu gosaddādi viyāti daṭṭhabbaṃ.<br/><br/>[03] ^b^vibhāveti cā^eb^ti saddalakkhaṇasiddhassa cakkhati-saddassa vasena atthaṃ vadati. ^b^cakkhatī^eb^ti hi  ācikkhati, abhibyattaṃ vadatīti attho. nettassa ca vadantassa  viya samavisamavibhāvanameva ^a^V2.0160^ea^  ācikkhananti katvā āha ^b^``vibhāveti cāti attho''^eb^ti, anekatthattā vā dhātūnaṃ  vibhāvanatthatā ca cakkhati-saddassa daṭṭhabbā. rattaduṭṭhādikālesu kakaṇṭakarūpaṃ viya, uddarūpaṃ  viya ca vaṇṇavikāraṃ āpajjamānaṃ rūpaṃ hadayaṅgatabhāvaṃ rūpayati rūpamiva pakāsaṃ karoti,  saviggahamiva katvā dassetīti attho. vitthāraṇaṃ vā ^a^M2.0171^ea^ rūpasaddassa attho,  vitthāraṇañca pakāsanamevāti āha ^b^``pakāsetīti attho''^eb^ti. anekatthattā vā  dhātūnaṃ pakāsanattho eva rūpasaddo daṭṭhabbo. vaṇṇavācakassa rūpasaddassa rūpayatīti nibbacanaṃ,  rūpakkhandhavācakassa ruppatīti ayaṃ viseso. ^b^udāharīyatī^eb^ti vuccatīti atthe vacanasaddo  eva gahito siyā, na ca vacanasaddo evettha saddo, atha kho sabbopi sotaviññeyyoti. ^b^sappatī^eb^ti  sakehi paccayehi sappīyati, sotaviññeyyabhāvaṃ gamīyatīti attho.<br/><br/>[03] ^b^sūcayatī^eb^ti attano vatthuṃ apākaṭaṃ gandhavasena ``idaṃ sugandhaṃ, duggandha''nti pakāseti,  paṭicchannaṃ vā pupphādivatthuṃ ``ettha pupphamatthi, campakādiphalamatthi, ambādī''ti  pesuññaṃ karontaṃ viya hotīti attho. rasaggahaṇamūlakattā ajjhoharaṇassa jīvitahetumhi  āhārarase ninnatāya ^b^jīvitaṃ avhayatīti jivhā^eb^ niruttilakkhaṇena. ^b^kucchitānaṃ  sāsavadhammānaṃ āyo^eb^ti visesena ^b^kāyo^eb^ vutto anuttariyahetubhāvaṃ anāgacchantesu  kāmarāganidānakammajanitesu, kāmarāgassa ca visesapaccayesu ghānajivhākāyesu kāyassa  visesatarasāsavapaccayattā. tena hi phoṭṭhabbasukhaṃ assādentā sattā methunampi sevanti.  ^b^uppattideso^eb^ti uppattiṭṭhānanti attho, kāyindriyavatthukā vā cattāro khandhā balavakāmāsavādihetubhāvato  visesena sāsavāti vuttāti tesaṃ uppattiṭṭhānanti attho.<br/><br/>[03] ^b^munātī^eb^ti nāḷiyā minamāno viya, mahātulāya dhārayamāno viya ca ārammaṇaṃ vijānātīti  attho. manate iti vā ^b^mano,^eb^ taṃ taṃ ārammaṇaṃ paricchedavasena jānātīti vuttaṃ  hoti. ^b^attano lakkhaṇaṃ dhārentī^eb^ti ye visesalakkhaṇena āyatanasaddaparā vattabbā, te  cakkhādayo tathā vuttāti tato aññe manogocarabhūtā dhammā sāmaññalakkhaṇeneva ekāyatanabhāvaṃ  upanetvā vuttā. yathā hi oḷārikavatthārammaṇamananasaṅkhātehi visayavisayībhāvehi purimāni  pākaṭāni, tathā apākaṭā ca aññe manogocarā na attano sabhāvaṃ na dhārentīti imassa  atthassa dīpanattho dhammasaddo. dhārīyanti sāmaññarūpena avadhārīyantīti vā ^b^dhammā^eb^. yathā  hi rūpādayo cakkhuviññāṇādīhi asādhāraṇato eva yathāsakaṃ ^a^V2.0261^ea^ sabhāvato viññāyanti ^a^M2.0172^ea^,  na evamete, ete pana anekadhammabhāvato, sādhāraṇato, sabhāvasāmaññatopi manasā viññāyantīti. <br/><br/>[03] 511^b^.^eb^ ^b^sena senā^eb^ti sakena sakena. ^b^uṭṭhahantī^eb^ti uṭṭhānaṃ karonti. ^b^vāyamantī^eb^ti  ussahanti, attano kiccaṃ karonticceva attho. imasmiṃ ca atthe āyatanti etthāti  āyatanānīti adhikaraṇattho āyatanasaddo, dutiyatatiyesu kattuattho. ^b^te cā^eb^ti cittacetasike  dhamme. te hi taṃtaṃdvārārammaṇesu ayanti gacchanti pavattantīti ^b^āyā. vitthārentī^eb^ti  pubbe anuppannattā līnāni apākaṭāni pubbantato uddhaṃ pattharenti pākaṭāni  karonti, uppādentīti attho. ^b^idañca^eb^ saṃsāradukkhaṃ. ^b^na nivattatī^eb^ti anuppādanirodhavasena  na nirujjhati. ^b^āyatanaṃ āyatana^eb^nti āmeḍitavacanaṃ assā samaññāya cakkhādīsu niruḷhabhāvadassanatthaṃ. <br/><br/>[03] 512^b^.^eb^ evaṃ avayavabhedavasena āyatanasaddassa atthaṃ vatvā idāni tattha pariyāyatopi dassetuṃ  ^b^``apicā''^eb^tiādi āraddhaṃ. sādhuphalabharitatāya, aparissayatāya ca ^b^manoramme^eb^.<br/><br/>[03] tattha ^b^nivasantī^eb^ti nivasantā viya honti. tenāha ^b^``tadāyattavuttitāyā''^eb^ti. yattha  suvaṇṇaratanādīni nivutthāni viya ākiṇṇāni tiṭṭhanti, so padeso tesaṃ ^b^ākaro,^eb^  evaṃ cittacetasikā cakkhādīsūti te tesaṃ ākaroti dassento āha ^b^``cakkhādīsu  ca...pe0... ākaro''^eb^ti. ^b^tannissitattā^eb^ti ettha mano manoviññāṇādīnaṃ cittacetasikānaṃ  nissayapaccayo na hotīti tassa tesaṃ dvārabhāvo nissayabhāvoti daṭṭhabbo. ahutvā eva  paccayasāmaggivasena uppajjantāpi cittacetasikā aneke ekajjhaṃ tattha labbhamānā samosaṭā  viya hontīti vuttaṃ ^b^``vatthudvārārammaṇavasena samosaraṇato''^eb^ti. na hi dhammānaṃ anāgataddhe  vijjamānatālesopi atthi. tenāha ``puñjo natthi anāgate''ti (mahāni0 10).  ^b^tattheva uppattito^eb^ti tesu cakkhādīsu eva uppattito. uppattiyā paccayabhūte cakkhādike  uppattiṭṭhānaṃ viya katvā upacāravasena vuttaṃ. na hi arūpadhammānaṃ nippariyāyato uppattideso  nāma atthi. yadaggena vā te ^a^M2.0173^ea^ tesaṃ nissayārammaṇabhūtā, tadaggena ^b^sañjātideso^eb^.  na hi paccayabhāvamantarena rūpadhammānampi ādhārādheyyabhāvo atthi. tenāha ^b^``nissayārammaṇabhāvenā''^eb^ti.  byatirekapadhānatāya kāraṇalakkhaṇassa ^b^``tesaṃ abhāve abhāvato''^eb^ iccevāha, na ``bhāve  bhāvato''ti.<br/><br/>[03] ^b^yathāvuttenatthenā^eb^ti ^a^V2.0162^ea^ ``cakkhatī''tiādinā, ``āyatanato āyānaṃ tananato''tiādinā,  ``nivāsaṭṭhāna''ntiādinā ca vuttappakārena atthena. dhammāyatanapariyāpannānaṃ dhammānaṃ  bahubhāvato yebhuyyena ca te bahū eva hutvā kiccakarāti ^b^``dhammā ca te āyatanañcā''^eb^ti  bahuvacananiddeso. <br/><br/>[03] 513^b^.^eb^ tathā tathā lakkhitabbato lakkhīyati etenāti vā ^b^lakkhaṇaṃ,^eb^ sabhāvo.<br/><br/>[03] ^b^tāvabhāvato^eb^ti tattakato, tena anūnādhikabhāvaṃ dasseti. tattha dvādasāyatanavinimuttassa  kassaci dhammassa abhāvā adhikabhāvato codanā natthi, salakkhaṇadhāraṇaṃ pana sabbesaṃ sāmaññalakkhaṇanti  ūnacodanā sambhavatīti taṃ dassento āha ^b^``cakkhādayopi hī''^eb^tiādi. ^b^bhavaṅgamanasaṅkhāto^eb^ti  dvikkhattuṃ calitvā pavattabhavaṅgamanasaṅkhāto. calanavasena bhavaṅgappavattiyā sati eva āvajjanuppatti,  na aññatthāti āvajjanassāpi kāraṇabhūtanti katvā vuttaṃ ^b^``bhavaṅgamanasaṅkhāto...pe0...  uppattidvāra''^eb^nti. ^b^asādhāraṇa^eb^nti cakkhuviññāṇādīnaṃ asādhāraṇaṃ. satipi asādhāraṇabhāve  cakkhādīnaṃ dvārabhāvena gahitattā dhammāyatanena aggahaṇaṃ daṭṭhabbaṃ. dvārārammaṇabhāvehi vā  asādhāraṇataṃ sandhāya ``asādhāraṇa''nti vuttaṃ. <br/><br/>[03] 514^b^.^eb^ yebhuyyasahuppattiādīhi uppattikkamādīsu ayutti yojetabbā. yebhuyyena  hi cakkhāyatanādīni kassaci kadāci ekato uppajjanti. tathā hi vuttaṃ ``kāmadhātuyā  upapattikkhaṇe kassaci ekādasāyatanāni pātubhavantī''tiādi (yama0 aṭṭha0 āyatanayamaka  18-21). tasmā āyatanānaṃ uppattikkamo tāva na yujjati, na pahānakkamo kusalābyākatānaṃ  appahātabbato, na paṭipattikkamo akusalānaṃ ekaccābyākatānañca appaṭipajjanīyato   ^a^M2.0174^ea^, na bhūmikkamo aḍḍhekādasannaṃ āyatanānaṃ ekantakāmāvacarattā, itaresañca  catubhūmipariyāpannattā, ekaccassa lokuttarabhāvato cāti. ^b^``ajjhattikesu hī''^eb^ti  etena ajjhattikabhāvena, visayībhāvena ca ajjhattikānaṃ paṭhamaṃ desetabbataṃ dasseti,  tesupi paṭhamaṃ desetabbesu pākaṭattā paṭhamataraṃ cakkhāyatanaṃ desitanti.<br/><br/>[03] ^b^tato ghānāyatanādīnī^eb^ti ettha bahupakārattābhāvena cakkhusotehi purimataraṃ adesetabbāni,  saha vattuṃ asakkuṇeyyattā ekena kamena desetabbānīti ghānādikkamena desitānīti  adhippāyo ^a^V2.0163^ea^. aññathāpi hi desitesu na na sakkā codetuṃ, na ca sakkā bodhetabbāni  na desetunti. paccuppannārammaṇattā vā cakkhādīni paṭhamaṃ vuttāni ārammaṇato supākaṭānīti,  manāyatanaṃ pana kiñci paccunnārammaṇaṃ...pe0... kiñci yāva navattabbārammaṇanti pacchā  vuttaṃ. paccuppannārammaṇesupi upādārūpārammaṇāni cattāri paṭhamaṃ vuttāni, tato  bhūtarūpārammaṇaṃ. upādārūpārammaṇesupi dūratare dūre, sīghataraṃ sīghañca ārammaṇasampaṭicchanadīpanatthaṃ  cakkhādīnaṃ desanākkamo. cakkhusotadvayañhi dūragocaranti paṭhamaṃ vuttaṃ, tatrāpi cakkhu  dūrataragocaranti sabbapaṭhamaṃ vuttaṃ. passantopi hi dūratare nadīsotaṃ, na tassa sotapaṭighātasaddaṃ  suṇāti. ghānajivhāsupi ghānaṃ sīghataravuttīti paṭhamaṃ vuttaṃ purato ṭhapitamattassapi  bhojanassa gandho gayhatīti. yathāṭhānaṃ vā tesaṃ desanākkamo. imasmiñhi sarīre  sabbupari cakkhussa adhiṭṭhānaṃ, tassa adho sotassa, tassa adho ghānassa, tassa adho jivhāya,  tathā kāyassa yebhuyyato, mano pana arūpibhāvato sabbapacchā vutto. taṃtaṃgocarattā  tassa tassa anantaraṃ bāhirāyatanāni vuttānīti vuttovāyamatthoti evampi imesaṃ kamo  veditabbo. gocaro visayo etassāti ^b^gocaravisayo,^eb^ mano. kassa pana gocaro etassa  visayo? cakkhādīnaṃ pañcannampi. ^b^viññāṇuppattikāraṇavavatthānato^eb^ti cakkhuviññāṇādīnaṃ  uppattikāraṇassa vavatthitabhāvato savibhattibhāvato. etena cakkhādianantaraṃ rūpādivacanassa  ca kāraṇamāha. <br/><br/>[03] 515^b^.^eb^ ^b^saṅgahitattā^eb^ti gaṇanasaṅgahavasena saṅgahitattā. ^b^jātivasenā^eb^ti cakkhubhāvasamānatāvasena.  ^b^paccayabhedo^eb^ kammādibhedo. dānādipāṇātipātādibhedabhinnassa ^a^M2.0175^ea^ hi  kusalākusalakammassa, tassa ca sahakārīkāraṇabhūtānaṃ abbhantarānaṃ, bāhirānañca paccayānaṃ  bhedena cakkhāyatanaṃ bhinnaṃ visadisaṃ hotīti. nirayādiko, apadādigatinānākaraṇañca  ^b^gatibhedo^eb^ gatīnaṃ, gatīsu vā bhedoti katvā. hatthiassādiko, khattiyādiko  ca ^b^nikāyabhedo^eb^. taṃtaṃsattasantānabhedo ^b^puggalabhedo^eb^. yā cakkhādīnaṃ vatthūnaṃ anantappabhedatā  vuttā, so eva hadayavatthussa bhedo tādisabhedānātivattanato. tato manāyatanassa anantappabhedatā  yojetabbā. yasmā jhānavirahitaṃ nāma lokuttaraṃ natthi, tasmā pañcannaṃ jhānānaṃ  vasena aṭṭha lokuttaracittāni cattālīsaṃ hontīti tāni ekāsītiyā lokiyacittesu  pakkhipitvā āha ^b^``ekavīsuttarasatappabhedañcā''^eb^ti. ^b^vatthū^eb^ti cakkhādivatthu.  tappabhedena viññāṇaṃ ^b^anantappabhedaṃ. paṭipadā^eb^ dukkhāpaṭipadādi. ^b^ādi^eb^-saddena jhānādhipatibhūmiārammaṇādīnaṃ  saṅgaho daṭṭhabbo. nīlaṃ nīlassa sabhāgaṃ, aññaṃ ^b^visabhāgaṃ. paccayo^eb^ kammādi. tatthāpi  kusalasamuṭṭhānāditā, sītautusamuṭṭhānāditā ^a^V2.0164^ea^ ca bhedo veditabbo. ^b^ādi^eb^saddena gatinikāyabhedo.  ^b^sabhāvanānattabhedato^eb^ti sukhā dukkhā adukkhamasukhāti evamādiko ^b^sabhāvabhedo^eb^. cakkhusamphassajā  sotasamphassajāti evamādikaṃ ^b^nānattaṃ^eb^. <br/><br/>[03] 516^b^.^eb^ ``anāgamanato aniggamanato''ti saṅkhepena vuttamatthaṃ vivarituṃ ^b^``na hī''^eb^tiādi  vuttaṃ. pubbantāparantesu avijjamānasarūpattā udayato pubbe kutoci nāgacchanti,  vayato ca uddhaṃ na katthaci gacchanti, vijjamānakkhaṇepi ittarakālatāya aniccā dukkhā  vipariṇāmadhammā. tenāha ^b^``atha kho''^eb^tiādi. saparipphandakiriyāvasena īhanaṃ īhā,  cintanavasena byāpāranaṃ byāpāro, tattha byāpāraṃ dassento āha ^b^``na hi cakkhurūpādīnaṃ  evaṃ hotī''^eb^ti. īhaṃ dassento ^b^``na ca tānī''^eb^tiādi. ubhayampi pana īhā  ca hoti byāpāro cāti uppaṭipāṭivacanaṃ. ^b^dhammatāvā^eb^ti sabhāvo eva, kāraṇasamatthatā  vā īhābyāpārarahitānaṃ dvārādibhāvo ^b^dhammatā^eb^. imasmiñca atthe ^b^``ya''^eb^nti  etassa yasmāti attho. purimasmiṃ sambhavanavisesanaṃ yaṃ-saddo. ``suñño gāmoti  kho, bhikkhave, channetaṃ ajjhattikānaṃ āyatanānaṃ adhivacana''nti (saṃ0 ni0  4.238)  vacanato ^b^suññagāmo^eb^ ^b^viya^eb^ ^a^M2.0176^ea^ ^b^daṭṭhabbāni^eb^. annapānasahitanti gahite suññagāme  yaṃ yadeva bhājanaṃ parāmasīyati, taṃ taṃ rittakaṃyeva parāmasīyati, evaṃ dhuvādibhāvena  gahitāni yoniso upaparikkhiyamānāni rittakāneva etāni dissantīti. tenāha  ^b^``dhuvasubhasukhattabhāvavirahitattā''^eb^ti. cakkhādidvāresu abhijjhādomanassuppādakabhāvena  rūpādīni cakkhādīnaṃ abhighātakānīti vuttāni. ahisusumārapakkhīkukkurasiṅgālamakkaṭā  ^b^cha pāṇakā^eb^. visamabilākāsagāmasusānavanāni ^b^tesaṃ gocarā^eb^. tattha visamādiajjhāsayehi  cakkhādīhi visamabhāvabilākāsagāmasusānasannissitasadisūpādinnadhammavanabhāvehi abhiramitattā  rūpādīnaṃ visamādisadisatā yojetabbā. <br/><br/>[06] iti āyatanānaṃ vitthārakathāmukhavaṇṇanā. 


volume: 151
item: 19
title: ^^āyatanavitthārakathāvaṇṇanā^dhātuvitthārakathāvaṇṇanā^
content:
  [03] 517^b^.^eb^ ^b^cakkhussa viññāṇa^eb^nti cakkhussa kāraṇabhūtassa viññāṇaṃ.  kāmaṃ rūpālokamanasikārādayopi ^a^V2.0165^ea^  tassa viññāṇassa kāraṇā, te pana sādhāraṇakāraṇaṃ, cakkhu asādhāraṇanti asādhāraṇakāraṇenāyaṃ  niddeso yathā bherisaddo, yavaṅkuroti. tathā hi cakkhu puggalantarāsādhāraṇaṃ, nīlādisabbarūpasādhāraṇañcāti  sāmibhāvena niddiṭṭhaṃ. <br/><br/>[01] ^b^vidahatī^eb^ti evaṃ evañca tayā pavattitabbanti viniyuñjamānaṃ viya uppādetīti attho.  ^b^vidahatī^eb^ti ca dhātvattho eva visiṭṭho upasaggena dīpīyatīti vināpi upasaggena ^b^dhātū^eb^ti  esa saddo tamatthaṃ vadatīti daṭṭhabbo. kattukammabhāvakaraṇādhikaraṇesu ca dhātusaddasiddhi  hotīti pañcāpi te atthā vuttā. lokuttarā dhātuyo saṃsāradukkhaṃ na vidahanti,  aññadatthu vidhaṃsentīti katvā ^b^``lokiyā''^eb^ti visesitaṃ. ^b^vavatthitā^eb^ti avatthitā,  aññamaññaṃ vā asaṃkiṇṇā. ^b^suvaṇṇarajatādidhātuyo^eb^ suvaṇṇādīnaṃ bījabhūtā selādayo.  ^b^yathāsambhava^eb^nti ettha keci ``lokiyalokuttarāsu dhātūsu yo yo attho sambhavati,  tadanurūpa''nti atthaṃ vadanti, tadayuttaṃ ``lokiyā hi dhātuyo''ti visesetvā  vuttattā. atthavasena cetaṃ yathāsambhavaggahaṇaṃ kataṃ, na dhātuvasena ^a^M2.0177^ea^. kāmaṃ  pañcapi atthā cakkhādīnaṃ sabbesaṃ icchitabbā, tathāpi cakkhādīsu yassa yassa dhammassa yadā  kattuvacanicchā, na tadā kammabhāvo. yadā pana kammavacanicchā, na tadā kattubhāvo. evaṃ  sesesupīti yathāsambhavaggahaṇaṃ. tenāha ^b^``iti cakkhādīsū''^eb^tiādi. <br/><br/>[03] 518^b^.^eb^ ^b^attano sabhāvaṃ dhārentīti dhātuyo^eb^ti etthāpi dhātīti dhātūti padasiddhi  veditabbā dhāraṇattho dhā-saddoti katvā. kattuatthopi cāyaṃ purimena asadiso  vidhānadhāraṇatthānaṃ bhinnasabhāvattā. nissattasabhāvamattadhāraṇañca dhātusaddassa padhāno atthoti  visuṃ vutto. ^b^dhātuyo viya dhātuyo^eb^ti ettha sīhasaddo viya kesarimhi niruḷhā  purise selāvayavesu niruḷho dhātusaddo cakkhādīsu upacaritoti daṭṭhabbo. ñāṇañca  ñeyyañca ñāṇañeyyāni, tesaṃ avayavā tappabhedabhūtā dhātuyo ^b^ñāṇañeyyāvayavā^eb^. tattha  ^b^ñāṇappabhedo^eb^ dhammadhātuekadeso, ^b^ñeyyappabhedo^eb^ aṭṭhārasāpīti ñāṇañeyyāvayavamattā  dhātuyo hontīti. atha vā ñāṇena ñātabbo sabhāvo aviparīto dhātusaddena vuccamāno  ^b^ñāṇañeyyo,^eb^ na diṭṭhiādīhi viparītaggāhakehi ñeyyoti attho, tassa ñāṇañeyyassa  ^b^avayavā^eb^ cakkhādayo, visabhāgalakkhaṇāvayavesu rasādīsu niruḷho dhātusaddo tādisesu  aññāvayavesu cakkhādīsu upacaritoti daṭṭhabbo. rasādīsu viya vā cakkhādīsupi niruḷho  eva. ^b^``nijjīvamattassetaṃ adhivacana''^eb^nti etena nijjīvamattapadatthe dhātusaddassa niruḷhataṃ  dasseti. cha dhātuyo etassāti ^b^chadhāturo^eb^. yo loke  purisoti dhammasamudāyo ^a^V2.0166^ea^  vuccati, so chadhāturo channaṃ pathavīādīnaṃ nijjīvamattānaṃ sabhāvānaṃ samudāyamatto,  na ettha jīvo vā puriso vā atthīti attho. <br/><br/>[03] 519^b^.^eb^ cakkhādīnaṃ kamo pubbe vuttoti idhekekasmiṃ tike tiṇṇaṃ dhātūnaṃ kamaṃ  dassento āha ^b^``hetuphalānupubbavavatthānavasenā''^eb^ti. hetuphalānaṃ anupubbavavatthānaṃ  hetuphalabhāvo eva, manodhammadhātūnañca manoviññāṇassa hetubhāvo yathāsambhavaṃ yojetabbo.  kiriyamanodhātu manoviññāṇassa upanissayakoṭiyā, vipākamanodhātu vipākamanoviññāṇassa  anantarādināpi, itarassa sabbāpi upanissayakoṭiyā ^a^M2.0178^ea^ ca, dhammadhātu pana  vedanādikā sahajātā sahajātādinā, asahajātā anantarādinā, upanissayena, ārammaṇādinā  ca manoviññāṇassa paccayo hotīti dvārabhūtamanovasena vā. dvārabhūtamanopi hi suttesu  manodhātūti vuccatīti tassā vā manodhātuyā manoviññāṇassa hetubhāvo yathāsambhavaṃ  yojetabbo. tattha ^b^hetū^eb^ti paccayo adhippeto, ^b^phala^eb^nti paccayuppannanti āha ^b^``cakkhudhātū''^eb^tiādi. <br/><br/>[03] 520^b^.^eb^ ^b^sabbāsaṃ vasenā^eb^ti yathāvuttānaṃ ābhādhātuādīnaṃ pañcatiṃsāya dhātūnaṃ vasena.  aparamatthasabhāvassa paramatthasabhāvesu na kadāci antogadhatā atthīti āha ^b^``sabhāvato vijjamānāna''^eb^nti.<br/><br/>[03] candābhāsūriyābhādikā vaṇṇanibhā evāti āha ^b^``rūpadhātuyeva hi ābhādhātū''^eb^ti.  ^b^rūpādipaṭibaddhā^eb^ti rāgavatthubhāvena gahetabbākāro subhanimittanti katvā ``rūpādayo  evā''ti avatvā paṭibaddhavacanaṃ vuttaṃ. asatipi rāgavatthubhāve kusalavipākārammaṇaṃ  ^b^subhadhātū^eb^ti dutiyo vikappo vutto. ^b^sesā^eb^ti manoviññāṇadhātusampayuttā. ^b^dhātudvayanirodhamatta^eb^nti  manoviññāṇadhātūnaṃ nirodhamattaṃ catutthāruppacittuppādanirodhabhāvato. tadaññaviññāṇanirodho  viya hi viññāṇadhātumanodhātūnaṃ nirodho samāpattibalasiddhoti katvā dhātudvayaggahaṇaṃ.<br/><br/>[03] ^b^``dhammadhātumatta''^eb^nti idaṃ kāmadhātuyā dhammadhātupariyāpannattā vuttaṃ. ^b^kāmapaṭisaṃyutto^eb^ti  kāmarāgasampayutto, ārammaṇakaraṇena vā kāmaguṇopasaṃhito. ^b^yaṃ etasmiṃ antare^eb^ti  ye etasmiṃ avīciparanimmitavasavattiparicchinne okāse. ogāḷhā hutvā adhobhāge  ca okāse carantīti ^b^etthāvacarā^eb^. aññattha carantāpi yathāvutte eva ṭhāne pariyāpannāti  ^b^ettha pariyāpannā^eb^. <br/><br/>[01] ^b^nekkhammadhātu^eb^ ^a^V2.0167^ea^ ^b^dhammadhātu eva^eb^ vitakkapakkhe. ^b^sabbepi kusalā dhammā^eb^ti dānamayapuññakiriyato,  sīlamayapuññakiriyato, pabbajjato ca paṭṭhāya yāva aggamaggādhigamā pavattā sabbepi anavajjadhammā.  ^b^vihiṃsādhātu^eb^ cetanā, paraviheṭhanacchando vā. ^b^avihiṃsā^eb^ karuṇā.<br/><br/>[03] ^b^hīnā^eb^ti ^a^M2.0179^ea^ hīḷitā. ^b^paṇītā^eb^ti sambhāvitā. ``nātihīḷitā nātisambhāvitā  majjhimā''ti ^b^khandhaniddese^eb^ āgatā hīnadukato eva nīharitvā ^b^majjhimā^eb^ dhātu vuttāti  veditabbā. ^b^ubhopī^eb^ti dhammadhātumanoviññāṇadhātuyo.<br/><br/>[03] viññāṇadhātu yadipi chaviññāṇadhātuvasena vibhattā, tathāpi viññāṇadhātuggahaṇena tassa purecārikapacchācārikattā  manodhātu gahitāva hotīti āha ^b^``viññāṇadhātu cakkhuviññāṇādisattaviññāṇadhātu saṅkhepoyevā''^eb^ti.  anekesaṃ cakkhudhātuādīnaṃ, tāsu ca ekekissā nānappakāratāya nānādhātūnaṃ vasena  ^b^anekadhātu nānādhātu loko^eb^ vuttoti āha ^b^``aṭṭhārasadhātuppabhedamattamevā''^eb^ti. <br/><br/>[03] 521^b^.^eb^ ^b^cakkhusotaghānajivhākāyamanodhātumanoviññāṇadhātubhedenā^eb^ti bahūsu potthakesu  likhitaṃ, kesuci ``cakkhusotaghānajivhākāyamanomanoviññāṇadhātubhedenā''ti. tattha  na cakkhādīnaṃ kevalena dhātusaddena sambandho adhippeto vijānanasabhāvassa pabhedavacanato.  viññāṇadhātusaddena ca sambandhe kariyamāne dve manogahaṇāni na kātabbāni. na hi dve  manoviññāṇadhātuyo santi. antarā vā manodhātugahaṇaṃ akatvā ``cakkhu...pe0...  kāyamanoviññāṇadhātumanodhātū''ti vattabbaṃ atulyayoge dvandasamāsābhāvato. ayaṃ panettha  pāṭho siyā ``cakkhu...pe0... kāyaviññāṇamanomanoviññāṇadhātubhedenā''ti. ^b^tassa^eb^  viññāṇassa yebhuyyena attavādino tassa ekamekassa attassa advayataṃ, niccattañca pavedentīti  anekatāniccatāpakāsanaṃ tesaṃ jīvasaññāsamūhananāya hoti. khandhāyatanadesanā ^b^saṅkhepadesanā,^eb^  indriyadesanā ^b^vitthāradesanā,^eb^ tadubhayaṃ apekkhitvā ayaṃ ^b^anatisaṅkhepavitthārā^eb^ dhātudesanā.  abhidhamme vā ^b^suttantabhājanīye^eb^ (vibha0 172 ādayo) vuttā dhātudesanā atisaṅkhepadesanā,  ābhādhātuādīnaṃ anekadhātunānādhātuantānaṃ vasena desetabbā ativitthāradesanā,  tadubhayaṃ apekkhitvā ayaṃ anatisaṅkhepavitthārā.<br/><br/>[03] ^b^assa^eb^ ^a^V2.0168^ea^ bhagavato. saddhammatejasā vihataṃ ^b^saddhammatejavihataṃ^eb^. <br/><br/>[03] 522^b^.^eb^ ^b^saṅkhato^eb^ti ^a^M2.0180^ea^ gaṇanato. ^b^jātito^eb^ti cakkhubhāvasāmaññato. atha vā  ^b^jātito^eb^ti cakkhusabhāvato. tenāha ^b^``cakkhupasādo''^eb^ti. ^b^vīsati dhammāti  saṅkhaṃ gacchati^eb^ vedanādīnaṃ abhinditvā gahaṇato. ^b^sesakusalākusalābyākataviññāṇavasenā^eb^ti  ettha abyākatāpekkhāya sesaggahaṇaṃ, kusalākusalaṃ pana sabbaso aggahitamevāti. <br/><br/>[03] 523^b^.^eb^ ^b^tā ca^eb^ cakkhuviññāṇadhātuādayo ^b^pañcapi^eb^.<br/><br/>[03] ^b^purimehevā^eb^ti anantarādīhi eva. javanamanoviññāṇadhātu pana javanamanoviññāṇadhātuyā  āsevanapaccayenāpi paccayo hotīti vuttovāyamattho. ^b^dhammadhātū^eb^ti pana sahajāto  vedanādikkhandho adhippeto. tenāha ^b^``sahajāta...pe0... paccayo hotī''^eb^ti. ^b^avigatādīhī^eb^ti  ettha ^b^ādi^eb^-saddena manoviññāṇadhātuyā yathārahaṃ hetuadhipatikammavipākāhārindriyajhānamaggapaccayabhāvo  saṅgayhati. tenāha ^b^``bahudhā paccayo hotī''^eb^ti. ^b^ekaccā ca dhammadhātu^eb^ sukhumarūpanibbānappakārā,  yā ca sampayogānantarabhāvādīnaṃ abhāvena ārammaṇakaraṇe yogyā. pañcadvārikavipākavajjanatthaṃ  ^b^``ekaccāya manoviññāṇadhātuyā''^eb^ti vuttaṃ, manodvārikā pana vipākāpi tadārammaṇabhūtā  ekaccaṃ dhammadhātuṃ ārabbha pavattatīti. atha vā ^b^``ekaccāya manoviññāṇadhātuyā''^eb^ti  idaṃ sabbaṃ kāmāvacarakusalaṃ kāmāvacarakiriyaṃ abhiññādvayaṃ āruppadvayanti evarūpaṃ  manoviññāṇadhātuṃ sandhāya vuttaṃ, lokuttaramanoviññāṇadhātuyā pana ekaccā dhammadhātu  ārammaṇapaccayoti pākaṭoyamattho. cakkhuviññāṇadhātuādīnaṃ cakkhādīnaṃ yathāvuttapaccayadhammato  atirekepi paccayadhamme dassetuṃ ^b^``na kevala''^eb^ntiādi āraddhaṃ. tattha ^b^ālokādayo^eb^ti  āloko nāma sūriyālokādi. tassa suttantanayena upanissayabhāvo veditabbo, evaṃ  sesānipi.<br/><br/>[03] ^b^vivaraṃ^eb^ nāma visesato sotabilaṃ. ^b^vāyu^eb^ gandhūpasaṃharaṇakavāto. ^b^āpo^eb^ mukhe  pakkhittāahārassa temanakaudakaṃ. ^b^pathavī^eb^ kāyappasādassa nissayabhūtā pathavīdhātu.  ^b^bhavaṅgamanaṃ^eb^ dvikkhattuṃ calitaṃ bhavaṅgacittaṃ. sabbattha ^b^manasikāro^eb^ āvajjanamanasikāro. <br/><br/>[03] 524^b^.^eb^ avisesato ^a^M2.0181^ea^ ^a^V2.0169^ea^ daṭṭhabbākārassa vuccamānattā āha ^b^``sabbā evā''^eb^ti.  visesato vipassanāya bhūmivicāro esoti ^b^``saṅkhatā''^eb^ti visesitaṃ. ^b^pubbantāparantavivittato^eb^ti  ettha ``^b^pubbanto^eb^nāma atīto addhā, ^b^aparanto^eb^ nāma anāgato. ubhayattha ca saṅkhatā dhātuyo  sabhāvavivittā anupalabbhamānasabhāvattā. ^b^pubbanto^eb^ vā sabhāvadhammassa udayo tato pubbe  avijjamānattā. ^b^aparanto^eb^ vayo tato paraṃ abhāvato. tasmā ^b^pubbantāparantavivittato^eb^ti  pākābhāvato viddhaṃsābhāvatoti vuttaṃ hoti.<br/><br/>[03] ^b^bheritalaṃ viya cakkhudātu^eb^ saddassa viya viññāṇassa nissayabhāvato. ādāsatalādīsupi  eseva nayo. ^b^yantaṃ^eb^ nāma ucchuyantaṃ. ^b^cakkayaṭṭhī^eb^ti tilamanthaṃ āha. so hi acakkabaṇdhopi  taṃsadisatāya cakkayaṭṭhītveva vuccati, cakkabandhameva vā sandhāya tathā vuttaṃ. imāhi  ca upamāhi nijjīvāna. bheritaladaṇḍādīnaṃ samāyoge, nijjīvānaṃ saddādīnaṃ viya nijjīvānaṃ  cakkhurūpādīnaṃ samāyoge nijjīvānaṃ cakkhuviññāṇādīnaṃ pavattīti kāraṇaphalānaṃ dhātumattataṃ,  kārakavedakavirahañca dasseti.<br/><br/>[03] ^b^purecarānucarā viyā^eb^ti nijjīvassa kassaci keci nijjīvā purecarānucarā viyāti  attho. manodhātuyeva vā attano khaṇaṃ anativattantī attano khaṇa anativattantānaṃyeva  cakkhuviññāṇādīnaṃ avijjamānāyapi purecarānucarābhisandhiyaṃ anantarapubbakālāparakālatāya  purecarānucarā viya daṭṭhabbā.<br/><br/>[03] channañhi viññāṇadhātūnaṃ ekajjhaṃ anekānantarapaccayābhāvato ekajjhaṃ uppattiabhāvo viya  aññamaññānantarapaccayatābhāvato anantaruppattipi natthi. yadi siyā, chaḷārammaṇasannidhāne  manasikāramantarenāpi chaḷārammaṇūpaladdhi siyā, na ca hoti, tasmā dassanādianantaraṃ savanādīnaṃ  abhāvo viya manoviññāṇadhātānantaraṃ na dassanādīni, na ca dassanādianantaraṃ manoviññāṇadhātu  hoti. tattha bhavaṅgassa, dassanādīnañca bhinnārammaṇatāya manoviññāṇadhātānantaraṃ dassanādīni,  dassanādīnaṃ anantarañca savanādīni na uppajjantīti yuttametaṃ. dassanādīnaṃ, pana santīramaṇassa  ca abhinnavisayatāya dassanādianantaraṃ na manāviññāṇadātu hotīti ayuttanti ^a^M2.0182^ea^?  nayidamevaṃ niyatāniyatavisayānaṃ bhinnavisayabhāvupapattito. yadi ca dassanādianantaraṃ kāci  viññāṇadhātu uppajjeyya, sāpi dassanādidvāratāya ^a^V2.0170^ea^ dassanādiviññāṇadhātu eva siyā, na  manoviññāṇadhātu, tato ca dassanādikiccavidhuraṃ cintanaṃ manananti manodvārappavattānaṃ  mananakiccāpariccāgo viya dassanaviññāṇadhātuyā dassanakiccāpariccāgo āpajjati. tathā  tadanantarassāti sabbāyapi dassanaviññāṇabhāvato ca viññāṇakāyā na bhaveyyuṃ.<br/><br/>[03] yathā pana manoviññāṇadhātānantaraṃ manodhātu, tato cakkhuviññāṇādīni, evaṃ dassanaviññāṇadhātānantaraṃ  manodhātu, tato sotaviññāṇādīni hontīti ce? na, manodhātuyā dassanadhātubhāvappasaṅgato.  yathā hi manaso nibbisesāvatthā mananamattatāya manodhātu, evaṃ dassanassa nibbisesāvatthā  dassanamattatāya dassanadhātu siyā. tañca cakkhūviññāṇaṃ rūpavisayanti saddādivisayābhogābhāvato  savanaviññāṇādīnaṃ asambhavo. tato ca rūpārammaṇapasutameva viññāṇaṃ siyā manoviññāṇānaṃ  viya dassanaviññāṇādīnaṃ samānavatthubhāvappasaṅgato, aññavatthusannissitañca viññāṇaṃ na  siyā, na cetaṃ yuttaṃ. tasmā sukhadukkhānaṃ viya upekkhā cakkhuviññāṇādīnaṃ, manoviññāṇassa  ca byavadhāyikā ^b^manodhātu^eb^ daṭṭhabbā, na cassā upekkhāya viya adukkhamasukhatā adassanādiamananatā,  ata kho mananakiccāvisesato manoviññāṇasabhāgatā. mano hi hadayavatthumhi vattamāno  aññavatthusannissitānaṃ viññāṇānaṃ visayaṃ dassetvā nivattamāno aggi viya usumamatte  mananamatte ṭhatvā nivattati, aññavatthusannissitaviññāṇanirodhe ca uṭṭhahanto aggi viya  usumamatte uṭṭhahati. paccayānurūpapavattikāni ca mananamattāni manoviññāṇadhātuyā antāni  honti. paṭighasaññāsahagatānañhi pañcannaṃ viññāṇānaṃ indriyārammanapaṭighātajatāya abhinipātamattakiccaṃ,  mananalakkhaṇindriyasamuppannassa ca manoviññāṇassa visayavicintanāsambhūtatāya tadanurūpācintanā.  tasmā abhinipātappaccayapaṭighaṭṭanānighaṃsabalena bhavaṅgalakkhaṇaṃ cittaṃ calanāvatthaṃ hutvā nivattamānaṃ  cintanāvisesavirahato abhinipātānuguṇaṃ cintanāvasānaṃ mananamattaṃ uppādeti.<br/><br/>[03] dassanādipi ^a^M2.0183^ea^ abhinipātamattaṃ dutiyaṃ khaṇaṃ anativattamānaṃ attānuguṇaṃ  cintanāmananasamaññāvirahato dassanādiabhinipātavisesavicittaṃ cittabhāvādinā samānaṃ  cintanādimananamattaṃ aññavatthusmiṃ nibbatteti, tasmā vatthukiccehi taṃ manoviññāṇakāyasaṅgahitāpi  manodhātu manodvāranikkhamapavesabhūtā ārammaṇantare dvārantaramanasikāratabbisayasampaṭicchanabhāvena  ^a^V2.0171^ea^ pañcannaṃ viññāṇadhātūnaṃ yathākkamaṃ purecarā, anucarāti ca vuttā. sā panāyaṃ satipi  viññāṇabhāve manaso sambhūya visiṭṭhamananakiccābhāvato dhātubhāvasāmaññena manomattā dhātu  ^b^manodhātū^eb^ti vuccati.<br/><br/>[03] yathāvutteneva ca hetunā matta-saddalopaṃ katvā viññāṇaṭṭhayogato manomattaṃ viññāṇanti manoviññāṇakāyasaṅgahopi  cassā yujjati eva. aññaviññāṇehi pana dvārārammaṇehi ca visesanatthaṃ ``manodhātū''ti  vuttāti. ^b^manoviññāṇadhātū^eb^ti pana viññāṇadhātuvisesanaṃ manogahaṇaṃ. dhātuvisesanatthe  ca manoviññāṇaggahaṇe viññāṇavisesanaṃ dvārabhūtamanodassanamevāti dvārasamaññārahattā na  manodhātūti vuccati. tañhi manodvārantogadhaṃ, na ca dassanādipurecarānucaranti manaso  viññāṇadhātu, manaso viññāṇanti ca manodvārasamaññārahaṃ, savisesañca tassa mananakiccaṃ,  viññāṇakiccañcāti mattasaddassa lopamantarena ``manoviññāṇa''nti, nijjīvabhāvavibhāvanatthaṃ  ``manoviññāṇadhātū''ti ca vuccatīti.<br/><br/>[03] ^b^sallamiva sūlamiva^eb^ tividhadukkhatāsamāyogato ^b^daṭṭhabbo. vedanāsallasūlayogā^eb^ti vedanāsaṅkhātasallasūlayogato.  ^b^āturā viyā^eb^ti tena āturibhūtā puggalā viya. āsāyeva dukkhaṃ ^b^āsādukkhaṃ,^eb^  āsāvighātaṃ dukkhaṃ vā. saññā hi asubhādikampi subhādito sajjānantī āsaṃ,  tassā ca vighātaṃ āsīsitasubhādiasiddhiyā janetīti. vanamigo tiṇapurisaṃ purisoti  gaṇhanto ^b^ayathābhūccanimittaggāhako,^eb^ tathā saññāpīti āha ^b^``vanamigo viyā''^eb^ti.  kammapadhānā saṅkhārāti ^b^``paṭisandhiyaṃ pakkhipanato''^eb^tiādi vuttaṃ. ^b^jātidukkhānubandhato^eb^ti  attanā nibbattiyamānena jātidukkhena anubandhatā. bhavapaccayā jāti hi jātidukkhanti.  padumaṃ viya dissamānaṃ khuracakkaṃ viya rūpampi ^a^M2.0184^ea^ itthiādibhāvena dissamānaṃ  nānāvidhupaddavaṃ janeti. sabbe anatthā rāgādayo, jātiādayo ca visayabhūtā, anupasantā,  sappaṭibhayā cāti. tappaṭipakkhabhūtattā ^b^asaṅkhatā dhātu amatādito^eb^ daṭṭhabbā.<br/><br/>[03] ^b^vavatthānābhāvo^eb^ ``idameva imassa ārammaṇa''nti niyamābhāvo, tena yathā araññamakkaṭo  kenaci anivārito gahitaṃ ekaṃ rukkhasākhaṃ muñcitvā aññaṃ gaṇhāti, tampi muñcitvā  aññanti katthaci anavaṭṭhito paribbhamati, evaṃ gahitaṃ ekaṃ ārammaṇaṃ muñcitvā aññaṃ,  tampi muñcitvā aññanti anavaṭṭhitatā, ārammaṇaṃ aggahetvā pavattituṃ asamatthatā ca  makkaṭasamānatāti ^a^V2.0172^ea^ dasseti. aṭṭhivedhaviddhopi uppathaṃ anugaccchanto duṭṭhasso ^b^assakhaḷuṅko.  yatthakāmanipātito^eb^ti yattha katthaci icchitārammaṇe nipātibhāvato. nānāvesadhārī  ^b^raṅganaṭo^eb^. <br/><br/>[06] āyatanadātuniddesavaṇṇanā niṭṭhitā. <br/><br/>[06] iti pannarasamaparicchedavaṇṇanā. 


volume: 151
item: 20
title: indriyasaccaniddesavaṇṇanā^^^indriyavitthārakathāvaṇṇanā^
content:
  [03] 525^b^.^eb^ ^b^bāvīsatī^eb^ti ^a^M2.0185^ea^ ^a^V2.0173^ea^ gaṇanaparicchedo. ^b^indriyānī^eb^ti paricchinnadhammanidassanaṃ.  ^b^cakkhundriya^eb^ntiādi tesaṃ sarūpadassanaṃ. tattha cakkhudvāre indaṭṭhaṃ kāreti cakkhudvārabhāve  taṃdvārikehi attano indabhāvaṃ paramissarabhāvaṃ kārayatīti ^b^cakkhundriyaṃ^eb^. tañhi  te rūpaggahaṇe attānaṃ anuvatteti, te ca taṃ anuvattanti. sesesupi eseva nayo. tasmā  sotaghānajivhākāyadvāre indaṭṭhaṃ kāretīti. ^b^kāyindriyaṃ^eb^. vijānanalakkhaṇe indaṭṭhaṃ  kāretīti ^b^manindriyaṃ^eb^. itthibhāvalakkhaṇe, parisabhāvalakkhaṇe, anupālanalakkhaṇe, sukhalakkhaṇe,  dukkhalakkhaṇe, somanassalakkhaṇe, domanassalakkhaṇe, upekkhālakkhaṇe, adhimokkhalakkhaṇe, paggahalakkhaṇe,  upaṭṭhānalakkhaṇe, avikkhepalakkhaṇe, dassanalakkhaṇe, anaññātaṃ ñassāmīti pavatte jānanalakkhaṇe,  ñātānaṃ eva dhammānaṃ puna ājānane aññātāvibhāve indaṭṭhaṃ kāretīti ^b^aññātāvindriyaṃ^eb^.<br/><br/>[03] ^b^vijāniyā^eb^ti vijāneyya. ^b^bhūmito cā^eb^ti ^b^ca^eb^-saddo avuttasampipaṇḍanattho, tena  tāvatvaṃ saṅgaṇhāti, taṃ pana tāvatvaṃ parato vaṇṇayissāma. asammasanupagānampi atthibhāvato  daṭṭhabbatā idha na gahitā.<br/><br/>[03] ^b^pubbabhāge^eb^ti ariyamaggato pubbabhāge. ^b^anaññāta^eb^nti na aññātaṃ na adhigataṃ. niccatāya  natthi etassa mataṃ bhaṅgo, na vā etasmiṃ adhigate maraṇanti amataṃ, pajjitabbato padañcāti  ^b^amatapadaṃ^eb^ nibbānaṃ. ^b^``evaṃ paṭipannassa uppajjanato''^eb^ti etena pubbabhāgavasenetaṃ  indriyaṃ evaṃ voharīyatīti dasseti. ^b^ājānanato^eb^ti paṭhamamaggena diṭṭhamariyādaṃ anatikkamitvāva  jānanato. yena taṃsamaṅgipuggalo, taṃsampayuttadhammā vā aññātāvino honti  ^a^V2.0174^ea^, so aññātāvibhāvo  pariniṭṭhitakiccajānanakhīṇāsavassa bhāvabhūto hutvā uppattito ^b^``khīṇāsavassa uppajjanato''^eb^ti  vuttaṃ.<br/><br/>[03] liṅgeti gameti ñāpetīti liṅgaṃ, liṅgīyati vā etenāti liṅgaṃ. kiṃ liṅgeti, kiṃ  vā liṅgīyatīti? indaṃ, indo vā. indassa liṅga indaliṅgaṃ, indaliṅgassa attho taṃsabhāvo  ^b^indaliṅgaṭṭho,^eb^ indaliṅgameva vā indriyasaddassa ^a^M2.0186^ea^ atthoti ^b^indaliṅgaṭṭho^eb^.  sajjitaṃ uppāditanti siṭṭhaṃ, indena siṭṭhaṃ ^b^indasiṭṭhaṃ. juṭṭhaṃ^eb^ sevitaṃ. kammasaṅkhātassa  indassa liṅgāni, tena ca siṭṭhānīti kammajāneva yojetabbāni, na aññāni, te ca dve  atthā kamme eva yojetabbā, itare ca bhagavati evāti āha ^b^``yathāyoga''^eb^nti. ^b^tenā^eb^ti  bhagavato, kammassa ca indattā. ^b^etthā^eb^ti etesu indriyesu. ^b^ulliṅgenti^eb^ ñāpenti  pakāsenti phalasampattivipattīhi kāraṇasampattivipattiavabodhato. ``so taṃ nimittaṃ  āsevatī''tiādīsu (a0 ni0  9.35) gocarakaraṇampi āsevanā vuttāti āha ^b^``kānici  gocarāsevanāyā''^eb^ti. tattha sabbesaṃ gocarikātabbattepi ``kānicī''ti vacanaṃ avipassitabbānaṃ  bahulaṃ manasikaraṇena anāsevanīyattā. paccavekkhanāmattameva hi tesu hotīti. ``tassa  taṃ maggaṃ āsevato''tiādīsu (a0 ni0  4.170) bhāvanā āsevanāti vuttāti bhāvetabbāni  saddhādīni sandhāyāha ^b^``kānici bhāvanāsevanāyā''^eb^ti.<br/><br/>[03] ^b^ādhipaccaṃ^eb^ indriyapaccayabhāvo. asatipi ca indriyapaccayabhāve itthipurisindriyānaṃ,  attano attano paccayavasena pavattamāne taṃsahitasantāne aññākārena appavattamānehi liṅgādīhi  anuvattanīyabhāve ādhipaccaṃ. imasmiṃ ca atthe indanti parimissariyaṃ karonticceva  ^b^indriyāni^eb^. cakkhādīsu dassitena nayena aññesañca jīvitādīnaṃ tadanuvattīsu ādhipaccaṃ  yathārahaṃ yojetabbaṃ.<br/><br/>[03] ^b^amohoyeva^eb^ na visuṃ cattāro dhammā, tasmā tassa saṅkhārakkhandhakathāyaṃ vibhāvitāni lakkhaṇādīni  tesañca veditabbānīti adhippāyo. ^b^sesāni tattha^eb^ khandhaniddese lakkhaṇādīhi ^b^arūpeneva  āgatāni^eb^. <br/><br/>[03] 526^b^.^eb^ sattānaṃ ariyabhūmipaṭilābho bhagavato desanāya sādhāraṇaṃ,  padānañca payojananti ^a^V2.0175^ea^ āha  ^b^``ajjhattadhamme pariññāyā''^eb^tiādi. aññesampi indriyānaṃ attabhāvapariyāpannatāya  satipi attabhāvapaññāpanāya mūlabhāvato cakkhādīnaṃ sātisayā attabhāvapariyāpannāti vuttaṃ  ^b^``attabhāvapariyāpannāni cakkhundiyādīnī''^eb^ti (vibha0 aṭṭha0 219).^b^ abhidhammaṭṭhakathāyaṃ ^eb^itthipurisindriyānantaraṃ jīvitindriyadesanākkamo vuttoti ^a^M2.0187^ea^ idhāpi  ^b^``tato jīvitindriya''^eb^nti vuttaṃ. taṃ indriyayamakadesanāya (yama0 3.indriyayamaka.1  ādayo) sameti. ^b^indriyavibhaṅge^eb^ (vibha0 219 ādayo) pana manindriyānantaraṃ jīvitindriyaṃ  vuttaṃ, taṃ purimapacchimānaṃ ajjhāttikabāhirānaṃ anupālakabhāvadīpanatthaṃ tesa majjhe  vuttanti veditabbaṃ. ^b^yañca kiñci vedayitaṃ, sabbaṃ taṃ dukkhaṃ^eb^. yāva ca duvidhattabhāvānupālakassa  jīvitindriyassa pavatti, tāva dukkhabhūtānaṃ etesaṃ vedayitānaṃ anivattīti ñāpanatthaṃ,  tena ca cakkhādīnaṃ dukkhānubandhatāya pariññeyyataṃ ñāpeti. ^b^paṭipattidassanattha^eb^nti pubbabhāgapaṭipattidassanatthaṃ.  ^b^tassevā^eb^ti anaññātaññassāmītindriyasseva. ^b^tato anantaraṃ bhāvetabbattā^eb^ti bhāvanāmaggasampayuttaṃ  aññindriyaṃ sandhāya vuttaṃ. dassanāntarā hi bhāvanāti.<br/><br/>[03] ^b^bhedo^eb^ti idha sabhāvato bhedo adhippeto, na bhūmipuggalādivasenāti āha ^b^``sesānaṃ  abhedo''^eb^ti. nanu ca jīvitindriyassa anupālanalakkhaṇaṃ sabhāvo, tenassa duvidhassāpi  abhedoti? saccametaṃ, tassa pana rūpārūpasabhāvakato bhedo gahito, na evaṃ sesānaṃ  koci bhedo atthīti tesaṃ abhedoti bhedābhāvo vutto. nanu cettha vedanā, paññā  ca bhinditvā vuttāti? na, yathā desitesu bāvīsatiyā indriyesu bhedābhedassa adhippetattā. <br/><br/>[03] 527^b^.^eb^ cakkhundriyādīnaṃ satipi purejātādipaccayabhāve indriyapaccayabhāvena sādhetabbameva  kiccaṃ ^b^kicca^eb^nti vuttaṃ tassa anaññasādhāraṇattā, indriyakathāya ca adhikatattā.  attano tikkhamandādiākāro attākāro, tassa anuvattāpanaṃ ^b^attākārānuvattāpanaṃ^eb^.  tenāha ^b^``tikkhamandādisaṅkhātāttākārānuvattāpana''^eb^nti. atha vā tikkhamandādisaṅkhātassa  ca attākārassa ca anuvattāpanaṃ ^b^tikkha...pe0... vattāpanaṃ^eb^. visuṃ attākāraggahaṇena  cettha rūpāvabhāsanādikassa saṅgaho daṭṭhabbo. cakkhundriyassa hi rūpābhihananayogyatāsaṅkhāte rūpāvabhāsanasāmatthiye  asati na kadācipi cakkhuviññāṇassa dassanakiccaṃ sambhavati. esa nayo sotindriyādīsupi.  pubbaṅgamabhāvena manindriyassa ^b^vasāvattāpanaṃ^eb^ hoti, na aññesaṃ. taṃsampayuttānipi  hi indriyāni tabbaseneva hutvā attano attano  indriyakiccaṃ sādhenti cetasikabhāvato ^a^V2.0176^ea^,  na tesaṃ vasena manindriyaṃ ^a^M2.0188^ea^. ayañhissa pubbaṅgamatā. sabbattha ca indriyapaccayabhāvena  sādhetabbanti adhikāro anuvattatīti daṭṭhabbo. satipi anuppādane, anupatthambhane ca  tappaccayānaṃ tappavattane nimittabhāvo ^b^anuvidhānaṃ^eb^.<br/><br/>[03] chādetvā pharitvā uppajjamānā sukhadukkhavedanā sahajātadhamme abhibhavitvā ajjottharitvā  sayameva pākaṭā hoti, sahajātadhammā ca tassā vasena sukhadukkhabāvappatā viya hontīti  āha ^b^``yathāsakaṃ oḷārikākārānupāpana''^eb^nti. asantassa, apaṇītassapi akusalatabbipākādisampayuttassa  yathārahaṃ ^b^majjhattākārānupāpanaṃ^eb^ yojetabbaṃ. samānajātiyehi vā sukhadukkhehi ^b^santapaṇītākārānupāpanaṃ^eb^  daṭṭhabbaṃ. ^b^paṭipakkhābhibhavana^eb^nti assaddhiyādipaṭipakkhābhibhavanaṃ. ^b^pasannākārādā^eb^ti  pasannapaggahitaupaṭṭhitasamāhitadassanākārānupāpanaṃ yathākkamaṃ saddhādīnaṃ. ^b^byāpādādī^eb^ti  ^b^ādi^eb^-saddena uddhambhāgiyasaṃyojanāni gahitāni. maggasampayuttasseva ca aññindriyassa  kiccaṃ dassitaṃ. teneva ca phalasampayuttassa taṃtaṃsaṃyojanappaṭippassaddhipahānakiccatā  dassitā hotīti. katasabbakiccassa aññātāvindriyaṃ aññassa kātabbassa abhāvā amatābhimukhameva  tabbhāvapaccayo ca hoti, na itarāni viya kiccantarapasutaṃ. tenāha^b^ ``amatābhimukhabhāvapaccayatā  cā''^eb^ti. <br/><br/>[03] 528^b^.^eb^ ^b^bhūmito^eb^ vinicchayo uttānattho eva. etthāha -- kasmā pana ettakeneva indriyāni  vuttāni, etāni eva ca vuttānīti? ādhipaccaṭṭhavasena, ^b^ādhipaccaṃ^eb^ nāma issariyanti  vuttamevetaṃ. tayidaṃ ādhipaccaṃ attano attano kicce, phale cāti aññesampi sabhāvadhammānaṃ  kasmā na labbhati? paccayādhīnavuttikā hi paccayuppannāti siyā phalahetudhammesu anuvattanānuvattanīyatāti?  saccametaṃ, tathāpi atthi tesaṃ viseso. svāyaṃ ``cakkhuviññāṇādippavattiyañhi cakkhādīnaṃ  siddhamādhipacca''ntiādinā (vibha0 aṭṭha0 219) ^b^aṭṭhakathāyaṃ^eb^ dassitoyeva. apica khandhapañcake  yāyaṃ sattapaññatti, tassā visesanissayo ``cha ajjhattikāni āyatanānī''ti tāni  tāva ādhipaccattaṃ upādāya ``cakkhundriyaṃ...pe0..ṃanindriya''ntiādito (vibha0  219) vuttāni. svāyaṃ attabhāvo imesaṃ vasena ``itthī puriso''ti samaññaṃ labhatīti  dassanatthaṃ ^a^M2.0189^ea^ bhāvadvayaṃ. tayime upādinnadhammā yena dhammena pavattanti, ayaṃ  so dhammo tesaṃ ṭhitihetūti dassanatthaṃ jīvitindriyaṃ. svāyaṃ sattasaññito dhammapuñjo  pabandhavasena pavattamāno imāhi vedanāhi saṃkilissatīti ^a^V2.0177^ea^ dassanatthaṃ vedanāpañcakaṃ.  tato visuddhikāmānaṃ vodānasambhāradassanatthaṃ saddhādipañcakaṃ. sambhavavodānasambhārā  imehi visujjanti, visuddhippattā niṭṭhitakiccāva hontīti dassanatthaṃ anaññātaññassāmītindriyādīni  tīṇi vuttāni. sabbattha ``ādhipaccattaṃ upādāyā''ti padaṃ yojetabbaṃ. ettāvatā  adhippetatthasiddhīti aññesaṃ aggahaṇaṃ.<br/><br/>[03] atha vā pavattinivattīnaṃ nissarādidassanattampi etāniyeva vuttāni. pavattiyā hi visesato  mūlanissayabhūtāni cha ajjhattikāyatanāni. yathāha ``chasu loko samuppanno''tiādi  (su0 ni0 171). tassa uppatti itthipurisindriyehi visabhāgavatthusarāganimittehi yebhuyyena  sattakāyassa abhinibbatti. vuttañhetaṃ ``tiṇṇaṃ kho, mahārāja, sannipātā gabbhassa avakkanti  hoti mātā ca utunī hoti, gandhabbo ca paccupaṭṭhito hoti, mātāpitaro ca sannipatitā  hontī''tiādi (ma0 ni0 1.408; mi0 pa0 4.1.6). avaṭṭhānaṃ jīvitindriyena tena  anupāletabbato. tenāha ``āyu ṭhiti yapanā yāpanā''tiādi (dha0 sa0 19). upabhogo  vedanāhi. vedanāvasena hi iṭṭhādisabbavisayūpabhogo. yathāha ``vedayati vedayatīti  kho, bhikkhave, tasmā vedanāti vuccatī''ti (ma0 ni0 1.450). evaṃ pavattiyā nissayasamuppādaṭṭhitisambhogadassanattaṃ  cakkhundriyaṃ yāva upekkhindriyanti cuddasindriyāni desitāni. yathā cetāni pavattiyā,  evaṃ itarāni nivattiyā. vivaṭṭasannissitena hi nibbattitāni saddhādīni pañcindriyāni  nivattiyā nissayo. uppādo anaññātaññassāmītindriyena tassa nivattivasena paṭhamaṃ  uppajjanato. avaṭṭhānaṃ aññindriyena, upabhogo aññātāvindriyena aggaphalasamupabhogato.  khīṇāsavāhi visavitāya nibbutisukhaṃ paribhujjanti. evampi etāni eva indriyāni  desitāni. ettāvatā yathādhippetatthasiddhito aññesaṃ aggahaṇaṃ. imināva nesaṃ desanākkamopi  saṃvaṇṇitoti veditabboti. <br/><br/>[06] indriyaniddesavaṇṇanā niṭṭhitā. 


volume: 151
item: 21
title: ^^indriyavitthārakathāvaṇṇanā^saccavitthārakathāvaṇṇanā^
content:
  [03] 529^b^.^eb^ ariyasaddena ^a^M2.0190^ea^ ^a^V2.0178^ea^ visesanaṃ akatvā kevalaṃ saccasaddena uddhiṭṭhānipi ariyasaccāni  evāti dassento ^b^``saccānīti cattāri ariyasaccānī''^eb^ti āda. samāññajotanā hi  visese avatiṭṭhati, visesatthinā ca viseso anupayujjitabboti. ariyasaccesu vā  vicāritesu itarānipi atthato vicāritāneva hontīti vipassanāya ca bhūmibhūtāni,  ariyasaccānevāti ca katvā ``saccānī''ti uddharitvāpi ^b^``cattāri ariyasaccānī''^eb^ti  vuttaṃ. <br/><br/>[01] ^b^sāsanakkamo^eb^ti ariyasaccāni vuccanti, ariyasaccadesanā vā. sakalañhi sāsanaṃ bhagavato  vacanaṃ saccavinimuttaṃ natthi pavattinivattitadubhayahetusandassanavasena pavattanato. tasmā  saccesu kamati, sīlasamādhipañmāsaṅkhātaṃ vā sāsanaṃ etesu kamati, pariññādikiccasādhanavasena  pavattati, tasmā kamati etthāti kamo, kiṃ kamati? sāsanaṃ. sāsanassa kamo ^b^``sāsanakkamo''^eb^ti  saccāni sāsanappavattiṭṭhānāni vuccanti, taṃdesanā ca tabbohārenāti.<br/><br/>[03] ^b^tathā^eb^ti taṃsabhāvā dukkhādisabhāvā. ^b^avitathā^eb^ti amusāsabhāvā bādhanādibhāvena bhūtasabhāvā.  ^b^anaññathā^eb^ti aññākārarahitā abādhanādiākāravivittā. dukkhadukkhatātannimittatāhi  adhiṭṭhitattā ^b^pīḷanaṭṭho^eb^. samecca sambhūya paccayehi katabhāvo ^b^saṅkhataṭṭho^eb^. dukkhadukkhatātannimittatāhi  paridahanaṃ, kilesadāhasamāyogo vā ^b^santāpaṭṭho^eb^. jarāya, maraṇena cāti dvedā vipariṇāmetabbatā  ^b^vipariṇāmaṭṭho^eb^. ettha ca pīḷanaṭṭho dukkhassa saraseneva āvibhavanākāro, itare yathākkamaṃ  samudayamagganirodhadassanehi āvibhavanākārāti ayaṃ catunnampi viseso. tatratrābhinandanavasena  byāpitvā ūhanaṃ rāsikaraṇaṃ dukkhassa nibbattanaṃ ^b^āyūhanaṃ^eb^ ākārassa byāpanatthattā.  āgacchati samudayatoti vā āyaṃ, dukkhaṃ, tassa ūhanaṃ pavattanaṃ ^b^āyūhanaṃ,^eb^ ayaṃ  saraseneva āvibhavanākāro. nidadāti dukkhanti ^b^nidānaṃ,^eb^ ``idaṃ taṃ dukkha''nti  sampaṭicchāpentaṃ viya samuṭṭhāpetīti attho. ayaṃ ^b^nidānaṭṭho^eb^ dukkhadassanena āvibhavanākāro.  saṃsāradukkhena saṃyojanaṃ ^b^saṃyogaṭṭho^eb^ ^a^M2.0191^ea^. maggādhigamananivāraṇaṃ ^b^palibodhaṭṭho^eb^.  ime ca saṃyogapalibodhaṭṭhā nirodhamaggadassanehi āvibhavanākārā. nissaranti sattā  ettha, sayameva vā nissaṭaṃ visaṃyuttaṃ sabbasaṅkhatehi sabbūpadhipaṭinissaggabhāvatoti ^b^nissaranaṃ^eb^.  ayamassa ^a^V2.0179^ea^ sabhāvena āvibhavanākāro, itare vivekāsaṅkhātāmataṭṭā, samudayakkharāpaccayāvināsitā  vā samudayamaggadukkhadassanena āvibhavanākārā.<br/><br/>[03] saṃsārato niggamanaṃ ^b^niyyānaṃ^eb^. ayamassa sarasena āvibhavanākāro. paribodhūpacchedanena  nibbānādhigamova nibbānanimittattā maggassa ^b^hetuṭṭho^eb^. paññāpadhānattā cassa nibbānadassanaṃ,  catusaccadassanaṃ vā ^b^dassanaṭṭho^eb^. catusaccadassane, kilesadukkhasantāpavūpasamane ca  ādhipaccaṃ karonti maggadhammā sampayuttadhammesūti so maggassa ^b^ādhipateyyaṭṭho^eb^. visesato  vā ālambanādhipatibhūtā maggadhammā honti ``maggādhipatino''ti (dha0 sa0 tikamātikā  16) vacanatoti so tesaṃ ākāro ^b^ādhipateyyaṭṭho^eb^. ete hetudassanādhipateyyaṭṭhā  samudayanirodhadukkhadassanehi āvibhavanākārā. evamādi āhāti sambandho. ^b^abhisamayaṭṭho^eb^ti  abhisametabbaṭṭho. abhisamayassa vā visayabhūto attho abhisamayaṭṭho. atha vā abhisamayassa pavattiākāro  ^b^abhisamayaṭṭho^eb^. so cettha abhisametabbena pīḷanādinā dassitoti daṭṭhabbo. <br/><br/>[03] 530^b^.^eb^ kucchitaṃ khaṃ ^b^dukkhaṃ,^eb^ gārayhaṃ hutvā asāranti attho. <br/><br/>[01] ^b^``samāgamo sameta''^eb^ntiādīsu kevalassa ^b^āgama^eb^saddassa, ^b^eta^eb^-saddassa ca payoge  saṃyogatthassa anupalabbhanato, ^b^saṃ^eb^-saddassa ca saṃyoge upalabbhanato ^b^``saṃyogaṃ dīpetī''^eb^ti  āha anvayato, byatirekato ca tadatthajotakatāsiddhito. ^b^uppannaṃ udita^eb^nti etthāpi  eseva nayo. ^b^aya^eb^-saddo gatiatthe siddho hetusaddoviya kāraṇaṃ dīpeti. attano phalanipphādanena  ayati pavattati, eti vā etasmā phalanti ^b^ayo^eb^ti, ^b^saṃyoge uppattikāraṇaṃ samudayo^eb^ti.  ettha visuṃ payujjamānāpi upasaggasaddā sadhātukaṃ saṃyogatthaṃ, uppādatthañca dīpenti,  kiriyāvisesakattāti veditabbā.<br/><br/>[03] ^b^``abhāvo^eb^ ^a^M2.0192^ea^ ^b^ettha rodhassāti nirodho''^eb^ti etena nibbānassa dukkhavivittabhāvaṃ  dasseti. ^b^samadhigate^eb^ tasmiṃ tadadhigamato puggalassa rodhābhāvo pavattisaṅkhātassa rodhassa  paṭipakkhabhūtāya nivattiyā adhigatattāti. etasmiñca atthe abhāvo etasmiṃ rodhassāti  ^b^nirodho^eb^ icceva padasamāso. dukkhābhāvo panettha puggalassa, na nibbānasseva. anuppādo  eva nirodho ^b^anuppādanirodho^eb^. āyatiṃ bhavādīsu appavatti, na pana bhaṅgoti bhaṅgavācakaṃ  nirodhasaddaṃ nivattetvā ^a^V2.0180^ea^ anuppādavācakaṃ gaṇhāti. etasmiṃ atthe kāraṇe phalūpacāraṃ  katvā nirodhapaccayo nirodhoti vutto.<br/><br/>[03] ^b^paṭipadā ca hoti^eb^ puggalassa dukkhanirodappattiyā. nanu ca sā eva dukkhanirodappattīti  tassā eva sā paṭipadāti na yujjatīti? na puggalādhigamassa pattibhāvena, yehi so  adhigacchati, tesaṃ kāraṇabhūtānaṃ paṭipadābhāvena ca vuttattā. sacchi kiriyāsacchikaraṇadhammānañhi  aññatthābhāvepi puggalasacchikiriyādhammabhāvehi nānattaṃ katvā niddeso katoti.  atha vā yaṃ dukkhanirodhappattiyā niṭṭhānaṃ phalaṃ, sayañca dukkhanirodhappattibhūtaṃ, tassa  abhisamayabhūtāya dukkhanirodhappattiyā paṭipadatā daṭṭhabbā. <br/><br/>[03] 531^b^.^eb^ ^b^buddhādayo ariyā paṭivijjhantī^eb^ti ettha paṭividdhakāle pavattaṃ buddhādivohāraṃ  ``agamā rājagahaṃ buddho''tiādīsu (su0 ni0 410) viya bhāvini bhūte viya upacāroti  purimakālepi āropetvā ``buddhādayo''ti vuttaṃ. te hi buddhādayo catūhi maggehi  paṭivijjhantīti. ^b^tasmā ariyasaccānīti vuccantī^eb^ti ettha ariyapaṭivijjhitabbāni saccāni  ariyasaccānīti purimapade uttarapadalopo ariyasaccānīti vuccantīti attho. tathāgatena  hi sayaṃ adhigatattā, paveditattā, tato eva ca aññehi adhigamanīrattā tāni tassa hontīti.  ^b^ariyabhāvasiddhitopī^eb^ti ettha ariyasādhakāni saccāni ariyasaccānīti pubbe viya uttarapadalopo  daṭṭhabbo. ^b^ariyāni saccānītipī^eb^ti ettha avitathabhāvena araṇīyattā adhigantabbattā  ariyāni, ariyasamaññā vā avisaṃvādake avitathe niruḷhā daṭṭhabbā. <br/><br/>[03] 532^b^.^eb^ ^b^bādhanalakkhaṇa^eb^nti ^a^M2.0193^ea^ ettha dukkhadukkhatannimittabhāvo, udayavayapaṭipīḷitabhāvo  vā bādhanaṃ. bhavādīsu jātiādivasena, cakkhurogādivasena ca anekadā dukkhassa pavattanameva  puggalassa santāpanaṃ, tadassa kiccaṃ rasoti ^b^santāpanarasaṃ^eb^. pavattinivattīsu saṃsāravimokkhesu  pavatti hutvā gayhatīti ^b^pavattipaccupaṭṭhānaṃ^eb^. pabhavati etasmā dukkhaṃ nibbattati,  purimabhavena pacchimabhavo ghaṭito saṃyutto hutvā pavattatīti ^b^pabhāvo^eb^. ``evampi  taṇhānusaye anūhate, nibbattati dukkhamidaṃ punappuna''nti (dha0 pa0 338; netti0  30) evaṃ punappunaṃ uppādanaṃ ^b^anupacchedakaraṇaṃ^eb^. bhavanissaraṇanivāraṇaṃ ^b^palibodho^eb^.  taṇhakkhayādibhāvena sabbadukkhasantatā ^b^santi. accutirasa^eb^nti accutisampattikaṃ  acavanakiccaṃ vā. ^b^kicca^eb^nti ca cavanābhāvaṃ ^a^V2.0181^ea^ kiccamiva katvā pariyāyena vuttaṃ,  acavanañcassa sabhāvāpariccajanaṃ avikāritā daṭṭhabbā. pañcakkhandhanimittasuññatāya aviggahaṃ  hutvā gayhatīti ^b^animittapaccupaṭṭhānaṃ^eb^. anusayasamucchindanena saṃsāracārakato niggamanūpāyabhāvo  ^b^niyyānaṃ^eb^. sabbakilesānaṃ anuppādanirodhanaṃ ^b^kilesappahānakaraṇaṃ^eb^. nimittato,  pavattato ca cittassa vuṭṭhānaṃ hutvā gayhatīti ^b^vuṭṭhānapaccupaṭṭhānaṃ^eb^. <br/><br/>[03] 533^b^.^eb^ asuvaṇṇādi suvaṇṇādi viya dissamānaṃ ^b^māyā^eb^ti vatthusabbhāvā tassā viparītatā  vuttā. udakaṃ viya dissamānā pana ^b^marīci^eb^ upagatānaṃ tucchā. vatthumattampi tassā  na dissatīti ^b^visaṃvādikā^eb^ vuttā. marīcimāyāattavidhuro bhāvo ^b^tacchāviparītabhūtabhāvo.  ariyañāṇassā^eb^ti ariyassa avitathaggāhakassa ñāṇassa, tena paṭivedhañāṇaṃ viya  paccavekkhaṇañāṇampi gahitaṃ hoti. tesaṃ gocarabhāvo paṭivijjitabbatā, ārammaṇabhāvo  ca daṭṭhabbo. ^b^aggilakkhaṇaṃ^eb^ uṇhattaṃ. tañhi katthaci kaṭṭhādiupādānabhede visaṃvādakaṃ,  viparītaṃ, abhūtaṃ vākadācipi na hoti. ``jātidhammā jarādhammā, atho maraṇadhammino''ti  (a0 ni0  3.39;  5.57) evaṃ vuttā jātiādikā ^b^lokapakati^eb^. ekaccānaṃ  tiracchānānaṃ tiriyaṃ dīghatā, manussādīnaṃ uddhaṃ dīghatā, vuddhiniṭṭhaṃ pattānaṃ puna  avaḍḍhananti evamādikā ca ^b^lokapakatī^eb^ti vadanti. tacchāviparītabhūtabhāvesu pacchimo  ^b^tathatā^eb^. paṭhamo ^b^avitathatā,^eb^ majjhimo ^b^anaññatatā^eb^ti ayametesaṃ viseso,<br/><br/>[03] ^b^dukkhā^eb^ ^a^M2.0194^ea^ ^b^aññaṃ na bādhaka^eb^ nti kasmā vuttaṃ, nanu taṇhāpi jāti  viya dukkhanimittatāya bādhikāti? na, bādhakappabhavabhāvena visuṃ gahitattā. evamhi  pavatti, pavattihetu ca asaṅkarato bodhitā honti. atha vā jātiādīnaṃ viya dukkhassa  adhiṭṭhānabhāvo, dukkhadukkhatā ca bādhakatā, na dukkhappabhavatāti natthi taṇhāya pabhavabhāvena  visuṃ gahitāya bādhakabhāvapasaṅgo. tenāha ^b^``dukkhā aññaṃ na bādhaka''^eb^nti. ^b^bādhakattaniyāmenā^eb^ti  dukkhaṃ bādhakameva, dukkhameva bādhakanti evaṃ dvidhāpi bādhakattāvadhāranenāti attho.  ^b^bādhakattaniyāmenā^eb^ti hi bādhakassa, bādhakatte ca niyāmena. yatā bādhakattassa dukkhe  niyatatā, evaṃ dukkhassa ca bādhakatte niyatatāti.<br/><br/>[03] ^b^taṃ vinā nāññato^eb^ti  satipi avasesakilesāvasesākusalasāsavakusalamūlāvasesasāsavakusaladhammānaṃ  ^a^V2.0182^ea^  dukkhahetubhāve na taṇhāya vinā tesaṃ dukkhahetubhāvo atthi, tehi pana vināpi taṇhāya  dukkhahetubhāvo atthi kusalehi vinā akusalehi rūpāvacarādikusalehi vinā kāmāvacarādīhi  ca taṇhāya dukkhanibbattakattā. santabhāvassa, santabhāve vā niyāmo santabhāvaniyāmo, tena  ^b^santabhāvaniyāmena. tacchaniyyānabhāvattā^eb^ti dvidhāpi niyāmena taccho niyyānabhāvo  etassa, na micchāmaggassa viya viparītatāya, na lokiyamaggassa viya vā anekantikatāya  atacchoti tacchaniyyānabhāvo, maggo, tassa bhāvo tacchaniyyānabhāvattaṃ, tasmā tacchaniyyānabhāvattā.  sabbattha dvidhāpi niyāmena tacchāviparītabhūtabhāvo vuttoti āha ^b^``iti tacchāvipallāsā''^eb^tiādi. <br/><br/>[03] 534^b^.^eb^ saccasaddassa sambhavantānaṃ atthānaṃ uddharaṇaṃ, sambhavante vā atthe vatvā adhippetassa  atthassa uddharaṇaṃ niddhāraṇaṃ ^b^atthudvāro. viratisacce^eb^ti musāvādaviratiyaṃ. na hi  aññaviratīsu saccasaddo niruḷho. ye pana ``viratisaccaṃ samādānaviratī''ti vadanti,  tesampi na samādānamattaṃ viratisaccaṃ, atha kho samādānāvisaṃvādanaṃ. taṃ pana paṭiññāsaccaṃ  musāvādaviratiyeva hoti. ``idameva saccaṃ, moghamañña''nti (ma0 ni0 2.187,  202-203, 427; 3.27-29) pavattā diṭṭhi ``sacca''nti abhinivisanavuttiyā ^b^diṭṭhisaccaṃ^eb^.  amosadhammattā nibbānaṃ ^b^paramatthasaccaṃ^eb^. ``amosadhammaṃ nibbānaṃ, tadariyā saccato  vidū''ti (su0 ni0 763) hi vuttaṃ, tassa pana taṃsampāpakassa ^a^M2.0195^ea^ ca maggassa  pajānanā paṭivedho avivādakāraṇanti dvayampi ``ekaṃ hi saccaṃ na dutiyamatthi, yasmiṃ  pajā no vivade pajāna''nti imissā (su0 ni0 890; mahāni0 119) gāthāya ``sacca''nti  vuttaṃ. <br/><br/>[03] 535^b^.^eb^ ``netaṃ dukkhaṃ ariyasaccanti āgaccheyya, netaṃ ṭhānaṃ vijjatī''ti etena jātiādīnaṃ  dukkhāriyasaccabhāve aviparītataṃ dasseti ekanteneva bādhakabhāvato. ``aññaṃ dukkhaṃ  ariyasaccanti āgaccheyya, netaṃ ṭhānaṃ vijjatī''ti iminā dukkhāriyasaccabhāvassa jātiādīsu  niyatataṃ dasseti anaññatthabhāvato. sacepi kathañci koci evaṃcitto āgaccheyya, paññāpane  pana sahadhammena ñāpane attano vādassa patiṭṭhāpane samattho natthīti dassetuṃ ^b^``ahametaṃ...pe0...  paññapessāmīti āgaccheyya, netaṃ ṭhānaṃ vijjatī''^eb^ti vuttaṃ. jātiādīnaṃ anaññathatā  aññassa ca tatābhūtassa abhāvoyevettha ṭhānābhāvo. sacepi koci āgaccheyya āgacchatu,  ṭhānaṃ pana natthīti ayamettha suttattho. esa nayo dutiyasuttepi.  tattha pana ^a^V2.0183^ea^ attabhāvapaṭilābheneva  sattānaṃ jātiādīnaṃ patti, sammukhībhāvo ca hotīti sampattattā, paccakkhatā ca paṭhamatā,  yato taṃ bhagavatā paṭhamaṃ desitaṃ, tannimittatā dutiyatā, tadupasamatā tatiyatā, taṃsampāpakatā  catutthatāti daṭṭhabbā.<br/><br/>[03] ^b^``etaparamato''^eb^ti etena catūhi ariyasaccehi pavattiādīnaṃ anavasesapariyādānamāha.  nibbutikāmena parijānanādīhi aññaṃ kiñci kiccaṃ kātabbaṃ natti, dhammañāṇakiccaṃ  vā ito aññaṃ natthi, pariññeyyādīni ca etaparamānevāti cattāriyeva vuttāni. taṇhāya  ādīnavadassāvīnaṃ vasena taṇhāvatthuādīnaṃ etaparamatāyāti vuttaṃ. tathā ālaye pañcakāmaguṇasaṅkhāte,  sakalavatthukāmasaṅkhāte, bhavattayasaṅkhāte vā dukkhe dosadassāvīnaṃ vasena ālayādīnaṃ eteparamatāyāti  vuttaṃ. <br/><br/>[03] 536^b^.^eb^ ^b^``oḷārikattā''^eb^ti idaṃ jātiādīnaṃ dukkhabhāvassa pacurajanapākaṭatāmattaṃ  sandhāya vuttaṃ, na ariyena ñāṇena paṭivijjhitabbākāraṃ. ^b^ta^eb^nti dukkhaṃ. ^b^akata^eb^nti  anibbattitaṃ, anipphāditakāraṇanti adhippāyo. kāraṇe hi siddhe phalaṃ siddhameva  hoti. ^b^``neva akataṃ āgacchatī''^eb^ti ca iminā ahetuvādaṃ ^a^M2.0196^ea^ paṭikkhipati.  ^b^``na issaranimmānādito''^eb^ti etena pajāpatipurisapakatikālādivāde paṭikkhipati.  yaṃ panettha vattabbaṃ, taṃ parato āvi bhavissati. ^b^``sahetukena dukkhenā''^eb^ti etena  dukkhadassanena janitassa saṃvegassa saṃvaḍḍhanamāha. dukkhassa hi sahetukabhāvasavasena balavasaṃvego  jāyati yāvāyaṃ hetu, tāva idaṃ dukkhaṃ avicchedena pavattatīti. ^b^assāsajananatthaṃ  nirodha^eb^nti saṃvegajātassa assāsaṃ janetuṃ nirodhasaccamāha. nibbinnasaṃsāradukkhassa  hi nirodhakathā vuccamānā ativiya ativiya assāsaṃ sañjaneti. <br/><br/>[03] 537^b^.^eb^ ye te jātiādayo dhammā bhagavatā vuttāti sambandho. kasmā panettha byādhi na  gahitoti? anekantabhāvato. tathā hi so kadāci, kesañci ca natthi. yathāha ``tayo  rogā pure āsuṃ, icchā anasanaṃ jarā''ti (su0 ni0 313). bākulatterādīnaṃ so  nāhosiyeva, dukkhaggahaṇena vā byādhi ettha hitovāti daṭṭhabbaṃ. paramatthato hi dhātukkhobhapaccayaṃ  kāyikaṃ dukkhaṃ byādhīti. upādānakkhandhapañcakaṃ ekaṃ koṭṭhāsaṃ katvā ^b^``dvādasa  dhammā''^eb^ti vuttaṃ. kāmataṇhābhāvasāmaññena ekajjhaṃ katvā ``dukkhasamudayo  ariyasacca''nti ^a^V2.0184^ea^  aññe antogadhabhede anāmasitvā ekarūpena gahitāpi taṇhā sassatadiṭṭhisahagatā, ucchedadiṭṭhisahagatā,  diṭṭhivirahitā kevalaṃ kāmassādabhūtā cāti tidhāva bhinditvā vuttā. ^b^``ayameva  ariyo aṭṭhaṅgiko maggo''^eb^ti maggasaccabhāvena ekajjhaṃ katvā vuttāpi sabhāvato  bhinnā eva te dhammāti āha ^b^``aṭṭha dhammā''^eb^ti. <br/><br/>[06] saccaniddesavaṇṇanā niṭṭhitā. 


volume: 151
item: 22
title: ^indriyavitthārakathāvaṇṇanā^saccavitthārakathāvaṇṇanā^dukkhaniddesakathāvaṇṇanā^jātiniddesavaṇṇanā
content:
  [03] ^b^bhave^eb^ti ādānanikkhepaparicchinno dhammappabandho bhavo, tasmiṃ bhave. so hi jāyati  ettha yonigatiādivibhāgoti jātīti vuccati, jāyanti ettha sattā samānanvayāti ^b^jāti,^eb^  nikāyo. ^b^saṅkhatalakkhaṇe^eb^ti yattha katthaci uppāde. so hi jananaṭṭhena jāti. ^b^paṭisandhiya^eb^nti  paṭisandhicittakkhaṇe ^a^M2.0197^ea^. ^b^sampātijāto^eb^ti ettha jātisaddena labbhamānaṃ mātukucchito  nikkhamanasaṅkhātaṃ jāyanatthaṃ sandhāyāha ^b^``pasūtiya''^eb^nti, abhijātiyanti attho. jāyati  etāya khattiyādisamaññāti ^b^jāti,^eb^ kulaṃ. <br/><br/>[03] 538^b^.^eb^ sayanti etthāti seyyā, mātukucchisaṅkhāto gabbho seyyā etesanti ^b^gabbhaseyyakā,^eb^  aṇḍajā, jalābujā ca. ^b^itaresa^eb^nti saṃsedajānaṃ, opapātikānañca. ^b^ayampi cā^eb^ti  ``paṭisandhikhandhesvevā''ti anantaraṃ vuttakathāpi, pageva ``paṭisandhito paṭṭhāyā''ti  vuttakathāyaṃ. tenāha ^b^``tesaṃ tesaṃ paṭhamapātubhāvo jātī''^eb^ti.<br/><br/>[03] ummujjanavasena gayhatīti ^b^ummujjanapaccupaṭṭhānaṃ^eb^. vakkhamānavibhāgaṃ dukkhavicittataṃ paccupaṭṭhapetīti  ^b^dukkhavicittatāpaccupaṭṭhānā^eb^. <br/><br/>[03] 539^b^.^eb^ ^b^``kasmā panā''^eb^ti vadato codakassāyamadhippāyo -- ekantadukkhe niraye tāva  jātidukkhā hotu, aññāsupi vā  duggatīsu pāpakammasamuṭṭhānato sukhasaṃvattaniyakammasamuṭṭhānāsu ^a^V2.0185^ea^  pana sugatīsu kathanti. itaro ``nāyaṃ jāti sabhāvadukkhavasena dukkhāti vuttā, na  hi kāci paṭisandhi dukkhavedanāsampayuttā atthi, atha kho dukkhassa adhiṭṭhānabhāvato''ti  dassento ^b^``anekesaṃ dukkhānaṃ vatthubhāvato''^eb^tiādimāha. adukkhasabhāvampi pariyāyato  dukkhanti vuccatīti dukkhasabhāvaṃ dukkhasaddena visesetvā vuttaṃ ^b^``dukkhadukkha''^eb^nti  yathā rūparūpanti.<br/><br/>[03] ^b^dukkhuppattihetuto^eb^ti ``ahu vata me, taṃ vata nāhosī''ti cetasikadukkhuppattihetuto.<br/><br/>[03] ``yadaniccaṃ, taṃ dukkha''nti (saṃ0 ni0  3.15, 45, 76, 77, 85; 2.4.1, 4) vacanato  tebhūmakā saṅkhārā saṅkhāradukkhaṃ, tattha kāraṇamāha ^b^``udayabbayappaṭipāḷitattā''^eb^ti. yañhi  abhiṇhaṃ paṭipīḷitaṃ, taṃ dukkhamanatāya dukkhanti, vipassanācārassa adhippetattā tebhūmakaggahaṇaṃ.<br/><br/>[03] ^b^dukkhadukkha^eb^nti dukkhadomassupāyāse vadati. ``jātipi dukkhā''tiādinā (vibha0  190) ^b^dukkhasaccavibhaṅge^eb^ āgataṃ.<br/><br/>[03] ^b^bhagavatāpī^eb^ti ^a^M2.0198^ea^ anāvaraṇañāṇavatā accariyāparimeyyadesanākosallavatā bhagavatāpi.  ^b^upamāvasena^eb^ti aṅgārakāsūpamādiupamāvasena. <br/><br/>[03] 540^b^.^eb^ ^b^puṇḍarīkādīsū^eb^ti ^b^ādi^eb^-saddena na maṇikanakarajatapavāḷādiratanasanniccaye, nāpi  aṇḍajameṇḍajavāyajātike subhamanuññasayanatale, nāpi ratanamayakuṭṭimamanohare pāsādatale,  nāpi sittasammaṭṭhakusumopahāravati pāsādūpacāre, nāpi muttājālasadisavālikāvikiṇṇe  viviṭaṅgaṇe, nāpi haritakambalasadisamudusaddalasamotale bhūmibhāgeti evamādīnaṃ saṅgaho  daṭṭhabbo. ^b^paramasambādhe^eb^ti ativiya sambādhe. ^b^tibbandhakāre^eb^ti bahalandhakāre.  pittasemhapubbaruhiragūthodariyādi ^b^nānākuṇapasambādhe^eb^. mātā yadi vīsativassā,  atha tiṃsa, cattālīsādivassā, tattakaṃ kālaṃ adhotavaccakūpasadisatāya ^b^adhimattajegucche.  pūtimacchā^eb^ di sabbaṃ na sadisūpammaṃ tassa vātādivasena ekaccaduggandhāpagamasabbhāvato.  ^b^dasa māse^eb^ti accantasaṃyoge upayogavacanaṃ, yebhuyyavasena vuttaṃ tato bhiyyopi ekaccānaṃ  tatthāvaṭṭhānasambhavato ^a^V2.0186^ea^. attano adhomukhaṃ ṭhapitasaṅacitahatthadvayassa ukkuṭikasseva nisīdato  ^b^samijjanappasāraṇādirahito^eb^.<br/><br/>[03] abhimukhaṃ kaḍḍhanaṃ ^b^ākaḍḍhanaṃ^eb^. parito samantato kaḍḍhanaṃ ^b^parikaḍḍhanaṃ^eb^. heṭṭhā dhunanaṃ  ^b^odhūnanaṃ^eb^. nidhāya nidhāya dhūnanaṃ ^b^niddhūnanaṃ^eb^. ākaḍḍhanādisadisañcettha ^b^``ākaḍḍhanādī''^eb^ti  vuttaṃ. taruṇavaṇasadisaṃ ativiya sukhumālaṃ gabbhagataṃ sarīraṃ sītādiappakampi na  sahatīti sītanarakūpapannatādi nidassitaṃ. tañhi tassa ativiya sītaṃ, ativiya uṇhañca  hutvā upatiṭṭhati. sarīraṃ vāsiyādīhi tacchetvā khārāvasecanakaraṇaṃ ^b^khārāpaṭicchakaṃ.  dukkhuppattiṭṭhāne^eb^ti gabbhāsayasaññitaṃ tatiyaṃ āvaṭṭaṃ sandhāyāha.<br/><br/>[03] ^b^parivattetvā^eb^ti uddhaṃpādādhosīsabhāvena parivattetvā. ^b^idaṃ vijāyanamūlakaṃ dukkhaṃ,^eb^  yena maraṇadukkhena ca aṭṭitā vedanāppattā sattā katipayamāsamattātikkantampi pavattiṃ  vissaranti, mahandhakāraṃ mahāviduggaṃ pakkhandhā viya honti.<br/><br/>[03] ^b^vadhentassā^eb^ti ^a^M2.0199^ea^ socanaparidevanasīsapaṭihananādinā bādhentassa. khuppipāsā  hi ātapāvaṭṭhānādinā ca ^b^ātāpanaṃ^eb^. pañcaggitāpanādinā ^b^paritāpanaṃ^eb^.<br/><br/>[03] ^b^imassā^eb^ti yathāvuttassa sattavidhassa. ^b^sabbassāpī^eb^ti gabbhakālādīsu tāpanamaddanādinirayaggidāhādisañjanitassa  sakalassāpi. ^b^vatthumeva hoti^eb^ tadabhāve abhāvato. tenevāha ^b^``jāyetha no ce''^eb^tiādi. <br/><br/>[03] 541^b^.^eb^ ^b^vicitta^eb^nti vividhaṃ, acchariyaṃ vā. <br/><br/>[06] iti jātiniddesavaṇṇanā. 


volume: 151
item: 23
title:
  indriyavitthārakathāvaṇṇanā^saccavitthārakathāvaṇṇanā^dukkhaniddesakathāvaṇṇanā^jātiniddesavaṇṇanā^jarāniddesavaṇṇanā

content:
  [03] 542^b^.^eb^ ^b^saṅkhātalakkhaṇa^eb^nti ^a^V2.0187^ea^ ``ṭhitassa aññathatta''nti (saṃ0 ni0  3.38; a0 ni0  3.47;  kathā0 214) vuttaṃ khaṇikajaraṃ sandhāyāha. ^b^khaṇḍiccādisammato^eb^ti khaṇḍiccapāliccavalittacatādinā  samaññato. ^b^sā^eb^ti khandhapurāṇabhāvasaññitā pākaṭajarā. ^b^khandhaparipāko^eb^ ekabhavapariyāpannānaṃ  khandhānaṃ purāṇabhāvo. <br/><br/>[06] iti jarāniddesavaṇṇanā. 


volume: 151
item: 24
title:
  saccavitthārakathāvaṇṇanā^dukkhaniddesakathāvaṇṇanā^jātiniddesavaṇṇanā^jarāniddesavaṇṇanā^maraṇaniddesavaṇṇanā

content:
  [03] 543^b^.^eb^ ^b^saṅkhatalakkhaṇa^eb^nti saṅkhārānaṃ vayasaññitaṃ khaṇikamaraṇamāha. ^b^yaṃ sandhāyā^eb^ti yaṃ khaṇikamaraṇaṃ  sandhāya, ``jīrāmaraṇaṃ dvīhi khandhehi saṅgahita''nti (dhātu0 71) ettha ``maraṇa''nti  vuttanti attho. ^b^ta^eb^nti jīvitindriyupaccedasaññitaṃ pākaṭamaraṇaṃ. ``cavana''nti  lakkhitabbatāya ^b^cutilakkhaṇaṃ. viyogarasa^eb^nti yathādhigatehi sattasaṅkhārehi viyojanarasaṃ.  yathūpapannāya gatiyā vippavāsavasena gayhatīti ^b^gativippavāsapaccupaṭṭhānaṃ^eb^.<br/><br/>[03] ^b^pāpassā^eb^ti pāpayogena pāpassa, upacitapāpakammassāti attho. ^b^pāpakammādinimitta^eb^nti  pāpakammakammanimittagatinimittasaṅkhātaṃ maraṇakāle upaṭṭhitaṃ ^a^M2.0200^ea^ akusalavipākārammaṇaṃ.  tamhi passantasseva kassaci anubhavantassa viya mahādukkhaṃ hoti. ^b^bhaddassā^eb^ti bhaddakammassa,  katakusalassāti attho. tassa pana kāmaṃ iṭṭhameva ārammaṇaṃ upaṭṭhāti, piyavippayogavatthukaṃ  pana mahantaṃ dukkhaṃ ārammaṇaṃ upaṭṭhāti, piyavippayogavatthukaṃ pana mahantaṃ dukkhaṃ uppajjatīti  āha ^b^``asahantassa viyogaṃ piyavatthuka''^eb^nti. ^b^avisesato^eb^ti pāpassa, bhaddassa ca sāmaññato.  ``avisesato''ti vatvāpi ``sabbesa''nti vacanaṃ taṃ idaṃ dukkhaṃ parimadditasaṅkhārānaṃ  ekaccānaṃ khīṇāsavānampi hotiyevāti dassanatthaṃ. ^b^vitujjamānamammāna^eb^nti sandhibandhanāvacchedakavāyunā  vijjhiyamānamammaṭṭhānānaṃ. <br/><br/>[06] iti maraṇaniddesavaṇṇanā. 


volume: 151
item: 25
title:
  dukkhaniddesakathāvaṇṇanā^jātiniddesavaṇṇanā^jarāniddesavaṇṇanā^maraṇaniddesavaṇṇanā^sokaniddesavaṇṇanā

content:
  [03] 544^b^.^eb^ ^b^so^eb^ti ^a^V2.0188^ea^ soko. ^b^atthato domanassameva hoti^eb^ cetasikantarābhāvato. domanassaviseso  pana hoti visayavisese pavattiākāravisesasabbhāvatoti taṃ visesaṃ lakkhaṇādito dassetuṃ  ^b^``evaṃ santepī''^eb^tiādi vuttaṃ. ^b^anto nijjhānaṃ^eb^ cittasantāpo. ^b^parijjhāpanaṃ^eb^  rāgadosapariḷāhavisiṭṭhaṃ dahanaṃ. katākatakusalākusalavisayaṃ vippaṭisārākārena pavattaṃ  anusocanaṃ ^b^kukkuccaṃ,^eb^ ñātibyasanādivisayaṃ kevalaṃ cittasanthāpabhūtaṃ anusocanaṃ  ^b^soko^eb^ti anusocanapaccupaṭṭhānattepi ayametesaṃ viseso. <br/><br/>[01] visapītaṃ sallaṃ ^b^visasallaṃ^eb^. sokavasena atisārādi byādhipi hoti, sokabahulassa  sarīraṃ na cirasseva jīrati, balavasokābhibhūto maraṇampi pāpuṇātīti āha ^b^``samāvahati  ca byādhijarāmaraṇabhedana''^eb^nti. <br/><br/>[06] iti sokaniddesavaṇṇanā. 


volume: 151
item: 26
title:
  jātiniddesavaṇṇanā^jarāniddesavaṇṇanā^maraṇaniddesavaṇṇanā^sokaniddesavaṇṇanā^paridevaniddesavaṇṇanā

content:
  [03] 545^b^.^eb^ ^b^vacīpalāpo^eb^ti vācāvippalāpo, so atthato saddo eva. ^b^bhiyyo^eb^ti sokadukkhato  upari. sokasamuṭṭhāno hi ^b^paridevo^eb^. <br/><br/>[06] iti paridevaniddesavaṇṇanā. 


volume: 151
item: 27
title:
  jarāniddesavaṇṇanā^maraṇaniddesavaṇṇanā^sokaniddesavaṇṇanā^paridevaniddesavaṇṇanā^dukkhaniddesavaṇṇanā

content:
  [03] 546^b^.^eb^ jātiādīnampi ^a^M2.0201^ea^ yathārahaṃ dukkhavatthudukkhadukkhatāhi satipi dukkhabhāve  kāyassa pīḷanavasena idaṃ savisesaṃ dukkhamanti āha ^b^``dukkhanti visesato vutta''^eb^nti. <br/><br/>[06] iti dukkhaniddesavaṇṇanā. 


volume: 151
item: 28
title:
  maraṇaniddesavaṇṇanā^sokaniddesavaṇṇanā^paridevaniddesavaṇṇanā^dukkhaniddesavaṇṇanā^domanassaniddesavaṇṇanā

content:
  [03] 547^b^.^eb^ ^b^manovighātarasa^eb^nti ^a^V2.0189^ea^ byāpādasampayogavasena manaso vihaññanakiccaṃ. ^b^cetodukkhasamappitā^eb^ti  cetasikadukkhasamaṅgino. ^b^āvaṭṭantī^eb^ti āmukhaṃ vaṭṭanti, yaṃdisābhimukhaṃ patitā,  taṃdisābhimukhā eva vaṭṭanti. ^b^vivaṭṭantī^eb^ti viparivattanavasena vaṭṭanti. ^b^uddhaṃpādaṃ  papatantī^eb^ti uddhaṃmukhapādā hutvā patanti. ^b^satthaṃ āharantī^eb^ti attano sarīrassa  vijjhanabhedanavasena satthaṃ upanenti. <br/><br/>[06] iti domanassaniddesavaṇṇanā. 


volume: 151
item: 29
title:
  sokaniddesavaṇṇanā^paridevaniddesavaṇṇanā^dukkhaniddesavaṇṇanā^domanassaniddesavaṇṇanā^upāyāsaniddesavaṇṇanā

content:
  [03] 548^b^.^eb^ ^b^dosoyevā^eb^ti kāyacittānaṃ āyāsanavasena dosasseva pavattiākāroti attho,  yato bhuso āyāsoti upāyāsoti vuccati yathā bhusamādānaṃ upādānanti. ^b^eko  dhammo^eb^ti cuddasahi akusalacetasikehi añño eko cetasikadhammo, yaṃ ``visādo''ti  ca vadanti. nitthunanavasena sampajjanato ^b^nitthunanaraso,^eb^ kāye vā nitthunanakaraṇakicco.  ``saṅkhāradukkhabhāvato''ti vatvā so panettha sātisayoti dassento ^b^``cittaparidahanato,  kāyavisādanato cā''^eb^ti āha.<br/><br/>[03] ete ca sokaparidevupāyāsā viññattiyā vinā, saha ca yathāpaccayaṃ domanassacittuppādassa  pavattiākāravisesoti dassetuṃ ^b^``ettha cā''^eb^tiādi vuttaṃ. tattha ^b^pāko viyā^eb^ti  rajanādino pacitabbavatthuno pāko viya. <br/><br/>[06] iti upāyāsaniddesavaṇṇanā. 


volume: 151
item: 30
title:
  paridevaniddesavaṇṇanā^dukkhaniddesavaṇṇanā^domanassaniddesavaṇṇanā^upāyāsaniddesavaṇṇanā^appiyasampayoganiddesavaṇṇanā

content:
  [03] 549^b^.^eb^ ^b^samodhānaṃ^eb^ ^a^M2.0202^ea^ ^a^V2.0190^ea^ samāgamo. kāyikadukkhacittavighātādianatthānaṃ  atthibhāvassa paccupaṭṭhāno ^b^anatthabhāvapaccupaṭṭhāno^eb^.<br/><br/>[03] tesaṃ appiyānaṃ kāyikavācasikapayogasaṅkhāto upakkamo tadupakkamo, tato sambhūto ^b^tadupakkamasambhūto^eb^. <br/><br/>[06] iti appiyasampayoganiddesavaṇṇanā. 


volume: 151
item: 31
title:
  dukkhaniddesavaṇṇanā^domanassaniddesavaṇṇanā^upāyāsaniddesavaṇṇanā^appiyasampayoganiddesavaṇṇanā^piyavippayoganiddesavaṇṇanā

content:
  [03] 550^b^.^eb^ upaddavabhāvena paccupatiṭṭhatīti ^b^byasanapaccupaṭṭhāno^eb^. <br/><br/>[06] iti piyavippayoganiddesavaṇṇanā. 


volume: 151
item: 32
title:
  domanassaniddesavaṇṇanā^upāyāsaniddesavaṇṇanā^appiyasampayoganiddesavaṇṇanā^piyavippayoganiddesavaṇṇanā^icchitālābhaniddesavaṇṇanā

content:
  [03] 551^b^.^eb^ icchitālābho nāma yassa kassaci attanā icchitassa vatthuno alābho. ``yampicchaṃ  na labhatī''ti hi vuttaṃ. matthakappattaṃ pana icchitālābhaṃ dassetuṃ pāḷiyaṃ ``jātidhammānaṃ  sattāna''ntiādinā niddiṭṭhanti tameva dassetuṃ ^b^``aho vatā''^eb^tiādi vuttaṃ.  ^b^icchāvā^eb^ti ettha icchāsahito alābhovāti ca vadanti. ^b^tappariyesanarasā^eb^ti tesaṃ  alabbhaneyyavatthūnaṃ pariyesanarasā. ^b^appatti^eb^ alābho. <br/><br/>[06] iti icchitālābhaniddesavaṇṇanā. 


volume: 151
item: 33
title:
  upāyāsaniddesavaṇṇanā^appiyasampayoganiddesavaṇṇanā^piyavippayoganiddesavaṇṇanā^icchitālābhaniddesavaṇṇanā^pañcupādānakkhandhaniddesavaṇṇanā

content:
  [03] 552^b^.^eb^ ^b^yaṃ^eb^ ^a^V2.0191^ea^ ^b^vuttamidhā^eb^ti idha saccaniddese yaṃ sarūpato vuttaṃ. ^b^avutta^eb^nti aññattha  ^b^dukkhakkhandhabālapaṇḍitasuttā^eb^dīsu vuttampi idha sarūpato avuttaṃ. tañca sabbaṃ ime  upādānakkhandhe vinā na labbhatīti tattha khandhasannissayameva dukkhaṃ khandhe vibādhatīti dassetuṃ  ^b^``indanamiva pāvako''^eb^ti vuttaṃ. yathā ^a^M2.0203^ea^ vā lakkhaṃ paharaṇapahārassa vatthu,  evaṃ khandhā saṃsāradukkhassa. yathā ca gorūpaṃ ḍaṃsamakasādivibādhāya, yathā ca khettaṃ  nipphannasassalāyanassa, gāmo ca gāmaghātakavibādhāya, evaṃ khandhā jātiādidukkhassa vatthūti  dassetuṃ ^b^``lakkhamivā''^eb^tiādi vuttaṃ. yebhuyyena loke vibādhakā vibādhetabbādhīnā  na honti, ime pana vibādhetabbādhīnā evāti dassetuṃ ^b^``tiṇalatādīnī''^eb^ti vuttaṃ.  kāmaṃ anādimati saṃsāre ādi nāma kassaci natthi, ekabhavaparicchinnassa pana khandhasantānassa  vasena vuttaṃ ^b^``ādidukkhaṃ jātī''^eb^ti. tenevāha ^b^``pariyosānadukkhaṃ maraṇa''^eb^nti.  na hettha samucchedamaraṇameva adhippetaṃ. maraṇassa antike āsanne jātaṃ dukkhaṃ ^b^māraṇantikadukkhaṃ.  paridayhanaṃ^eb^ cittasantāpo. ^b^lālappanaṃ^eb^ ativiya vippalāpo. ^b^anutthunanaṃ^eb^  anto nijjhāyanaṃ. ^b^ekameka^eb^nti jātiādīnaṃ antarabhedabhinnānaṃ, jātiādīnameva  vā upādānakkhandhapañcakānaṃ vā ekamekaṃ. ^b^saṅkhipitvā^eb^ti samāsetvā, sāmaññaniddesena  vā saṅkhepaṃ katvā. <br/><br/>[06] iti dukkhaniddesakathāvaṇṇanā. 


volume: 151
item: 34
title:
  appiyasampayoganiddesavaṇṇanā^piyavippayoganiddesavaṇṇanā^icchitālābhaniddesavaṇṇanā^samudayaniddesakathāvaṇṇanā^

content:
  [03] 553^b^.^eb^ ^b^punabbhavakaraṇaṃ punabbhavo^eb^ uttarapadalopena, yathā vā apūpabhakkhanasīlo āpūpiko,  evaṃ punabbhavakaraṇasīlā, punabbhavaṃ vā phalaṃ arahati, so vā etissā payojananti ^b^ponobhavikā^eb^.  nandanato, rañjanato ca nandīrāgabhāvaṃ sabbāsu avatthāsu apaccakkhāya vuttiyā ^b^nandīrāgasahagatā^eb^.  tāya ca sattā tattha tattha bhavādike kimikīṭapaṭaṅgādiattabhāvepi nandanti, rūpābhinandanādibhūtāya  rañjanti cāti ^b^tatratatrābhinandinī^eb^. tenāha ^b^``nandīrāgena sahagatā''^eb^tiādi. tabbhāvattho  hi esa sahagatasaddo. kāmabhavavibhavabhedavasena ^a^V2.0192^ea^ pavattiyā kāmataṇhā, bhavataṇhā, vibhavataṇhā  ca veditabbā. kāmataṇhādibhedaṃ anāmasitvā kevalaṃ taṇhābhāveneva ekabhāvaggahaṇena  ekattaṃ upanetvā kassacipi sattassa kenaci sadisatābhāvato taṃtaṃvicittabhāvajanakakammanipphādanena  ^a^M2.0204^ea^ ativicittasabhāvā sakalassa dukkhassa hetubhāvato ^b^dukkhasamudayo ariyasaccaṃ^eb^.<br/><br/>[03] kasmā panettha taṇhāva samudayasaccaṃ vuttāti? visesahetubhāvato. avijjā hi bhavesu  ādīnavaṃ paṭicchādentī, diṭṭhiādiupādānañca tattha tattha abhinivisamānaṃ taṇhaṃ abhivaḍḍhentī  dosādayopi kammassa kāraṇaṃ honti, taṇhā pana taṃtaṃbhavayonigativiññāṇaṭṭhitisattāvāsasattanikāyakulabhogissariyādivicittataṃ  abhipatthentī, kammavicittatāya upanissayataṃ kammassa ca sahāyabhāvaṃ upagacchantī bhavādivicittataṃ  niyameti, tasmā dukkhassa visesahetubhāvato aññesupi avijjāupādānakammādīsu  sutte (dī0 ni0 2.400; ma0 ni0 1.133; 3.374) abhidhamme (vibha0 203) ca avasesakilesākusalamūlādīsu  vuttesu dukkhahetūsu vijjamānesu taṇhāva samudayasaccanti vuttāti veditabbaṃ. <br/><br/>[06] iti samudayaniddesakathāvaṇṇanā. 


volume: 151
item: 35
title:
  piyavippayoganiddesavaṇṇanā^icchitālābhaniddesavaṇṇanā^samudayaniddesakathāvaṇṇanā^nirodhaniddesakathāvaṇṇanā^

content:
  [03] 554^b^.^eb^ ^b^tassāyevā^eb^ti yadaggena taṇhā samudayasaccanti vuttā, tadaggena tassāyevāti  avadhāraṇaṃ. sati hi padhānahetunirodhe tadaññahetū niruddhāyeva hontīti byādhinimittavūpasamanena  byādhivūpasamo viya hetunirodhena phalanirodhoti āha ^b^``samudayanirodhena dukkhanirodho''^eb^ti.  ^b^na aññathā^eb^ti yathāvuttassa atthassa ekantikataṃ dasseti.<br/><br/>[03] ^b^anupaddave^eb^ti pāṇakavijjhanasatthappahārādiupaddavarahite. tato eva ^b^daḷhe^eb^ thire. sākhādichedanena  ^b^chinnopi. taṇhānusaye^eb^ti kāmarāgabhavarāgānusaye. ^b^anūhate^eb^ti asamupaghāṭite. <br/><br/>[01] yathā sīho yenattani saro khitto, tattheva attano balaṃ dasseti, na sare, tathā buddhānaṃ  kāraṇe ^a^V2.0193^ea^ paṭipatti, na phale. yathā pana sārameyyā kenaci leḍḍuppahāre dinne bhussantā  leḍḍuṃ khādanti, na ^a^M2.0205^ea^ pahāradāyake uṭṭhahanti, evaṃ aññatitthiyā dukkhaṃ nirodhetukāmā  kāyacchedamanuyuñjanti, na kilesanirodhananti imamatthaṃ dassetuṃ ^b^``sīhasamānavuttino''^eb^tiādi  vuttaṃ. <br/><br/>[03] 555^b^.^eb^ virajjati palujjati chijjati samudayo etenāti ^b^virāgo vuccati maggo^eb^. virajjanaṃ  palujjanaṃ samucchindanaṃ ^b^virāgoti pahānaṃ vuccati. tasmā^eb^ti yasmā pahānapariyāyo  virāgasaddo, nirodhasaddo ca, tasmā. anusayasamugghātato aseso virāgo aseso nirodhoti  sambandhanīyaṃ. cāgādipadānipi gahetvā vadati ^b^sabbāneva etānī^eb^ti. yasmā ^b^nibbānaṃ  vuccati,^eb^ na dukkhassa nirujjhanamattaṃ, tasmā taṇhāya asesavirāganirodhādipadānipi nibbānavevacanānīti.  vuttamevatthaṃ samattheti ^b^``yasmā panā''^eb^tiādi. yathā virāgādipadāni nibbāne yujjanti,  taṃdassanaṃ. tattha ^b^taṃ āgammā^eb^ti taṃ nibbānaṃ ārammaṇakaraṇavasena patvā. ^b^taṇhā virajjatī^eb^ti  ariyamaggena accantavirāgavasena taṇhā virajjīyati. ^b^nirujjhatī^eb^ti nirodhīyati, tena  virāganirodhasaddānaṃ adhikaraṇasādhanatamāha. ^b^tadevā^eb^ti nibbānameva. ^b^cāgādayo hontī^eb^ti  cāgādihetuṃ phalavohārena vadati. ^b^``kāmaguṇālayesū''^eb^ti potthakesu likhanti,  ``kāmaguṇālayādīsū''ti pana pāṭho. <br/><br/>[03] 556^b^.^eb^ ^b^tayida^eb^ntiādi na porāṇapāṭho, ^b^saccatthadīpane^eb^ pana vuttaniyāmena tato ānetvā  pacchā ṭhapitaṃ. tathā hi pubbe vuttānipi lakkhaṇādīni punapi vuttāni. saṃsāradukkhato  nibbinnamānasassa assāsaṃ karonto viya hotīti ^b^assāsakaraṇarasaṃ^eb^. rāgādisabbapapañcavūpasamanimittatāya  nippapañcataṃ paccupaṭṭhapetīti ^b^nippapañcapaccupaṭṭhānaṃ^eb^. <br/><br/>[03] 557^b^.^eb^ ^b^nattheva nibbāna^eb^nti yadi sāmaññato paṭiññā, attanā adhippetanibbānassapi  abhāvo āpajjati, tathā sati paṭiññāvirodho. atha parābhimataṃ nibbānaṃ pati, evaṃ  sati dhammiasiddhi, tato ca nissayāsiddho hetu. ^b^anupalabbhanīyato^eb^ti kiṃ paccakkhato,  udāhu anumānato? purimasmiṃ pakkhe cakkhādīhi anekantikatā, dutiyasmiṃ paraṃ  pati asiddho hetu. tenāha ^b^``na, upāyena upalabbhanīyato''^eb^tiādi. tattha yathā cetopariyañāṇalābhino  eva ariyā paresaṃ lokuttaracittaṃ jānanti, tatthāpi ca arahā eva sabbesaṃ, na sabbe,  evaṃ nibbānampi ^a^M2.0206^ea^ ^a^V2.0194^ea^ sīlasamādhipaññāsaṅkhātasammāpaṭipattibhūtena upāyena upalabbhatīti  atthavacanaṃ cetaṃ daṭṭhabbaṃ, na payogavacanaṃ. taṃ parato āvi bhavissati. <br/><br/>[03] 558^b^.^eb^ ^b^natthīti na vattabbaṃ,^eb^ ariyehi upalabbhanīyatoti adhippāyo. saṃsārato saṃviggamānasā  sammāpaṭipattiyā nibbānaṃ adhigacchantīti sabbasamayasiddhoyaṃ nayo. tattha sāsanikameva  nissāya vadati ^b^``paṭipattiyā vañcubhāvāpajjanato''^eb^ti. tenāha ^b^``asati hī''^eb^tiādi.  ^b^sammādiṭṭhipurejavāyā^eb^ti sammādiṭṭhipubbaṅgamāya. pubbaṅgamatā cassā padhānabhāvato. tathā  hi sā paṭhamaṃ desanāruḷhā, na sabbapaṭhamaṃ uppajjanato. ^b^na cāyaṃ^eb^ sammāpaṭipatti vañjhā,  ^b^nibbānapāpanato^eb^ nibbānassa sampāpakato. tava matena pana nibbānasseva abhāvato vañjhabhāvo  āpajjatīti yojanā. ^b^abhāvapāpakattā^eb^ti sammāpaṭipattiyā kilesasamucchindanamukhena  khandhānaṃ abhāvasampāpakabhāvato, na vañjhabhāvāpattīti ce vadeyyāsīti attho. ^b^na^eb^ iti  paṭikkhepe. yaṃ tayā ``abhāvapāpakattā''ti vadantena khandhābhāvo nibbānanti paṭiññātaṃ,  taṃ na. kasmā? ^b^atītānāgatābhāvepi nibbānappattiyā abhāvato^eb^. atītānāgatā hi  khandhā na santīti tasmiṃ abhāve nibbānaṃ adhigataṃ nāma siyā, so pana natthīti.  na kevalaṃ atītānāgatānameva, atha kho vattamānānampīti tiyaddhagatānaṃ sabbesaṃ khandhānaṃ  abhāvo nibbānaṃ. na hi taṃ ekadesābhāvo bhavituṃ yuttanti vattamānā ce, na na santi,  na santi ce, na vattamānāti ``vattamānā, na santi cā''ti vippaṭisiddhametanti āha  ^b^``na, tesaṃ...pe0... pajjanato''^eb^ti.<br/><br/>[03] kiñca bhiyyo -- yadi vattamānābhāvo nibbānaṃ, yadā ariyamaggo vattati, tadā tassa nissayabhūtā  khandhā vattamānāti katvā tadā nibbānassa abhāvo siyā. tathā ca sati maggakkhaṇepi  nibbānasacchikiriyāya abhāvo āpajjatīti dassento ^b^``vattamāna...pe0... dosato''^eb^ti  āha. na mayaṃ sabbesaṃyeva avattamānatāya nibbānaṃ vadāma. kiñcarahīti, ^b^tadā^eb^  maggakkhaṇe ^b^kilesānaṃ avattamānattā,^eb^ tasmā ^b^na doso^eb^ yathāvuttadosābhāvoti? yadi  kilesānaṃ avattamānatāsaṅkhāto abhāvo nibbānaṃ, evaṃ sati ariyamaggassa niratthakatā  āpajjati ^a^M2.0207^ea^ maggakkhaṇato pubbepi tadabhāvasiddhito. tenāha ^b^``ariyamaggassā''^eb^tiādi.  ^b^tasmā akāraṇameta^eb^nti yasmā na nibbānassa anupalabbhanīyatā, abhāvamattatā, paṭipattiyā  vañjhabhāvo, atītānāgatābhāve nibbānādhigamo ca āpajjati,  vattamānānaṃ abhāvopi na sambhavati ^a^V2.0195^ea^,  pageva kilesānaṃ avattamānatā, ariyamaggassa ca niratthakabhāvāpatti, tasmā nibbānassa  abhāvasādhanatthaṃ yadidaṃ ``anupalabbhanīyato, abhāvapāpakattā, tadā kilesānaṃ avattamānattā''ti  ca kāraṇaṃ vuttaṃ, akāraṇametaṃ, ayuttiresāti attho. <br/><br/>[03] 559^b^.^eb^ ^b^ādivacanato^eb^ti ^b^ādi^eb^-saddena avasiṭṭhaṃ jambukhādakasuttapadesaṃ (saṃ0 ni0  4.314  ādayo), aññampi asaṅkhatāya dhātuyā niddesapāḷiṃ saṅgaṇhāti. tathā hi ``nibbānaṃ  nibbānanti, āvuso sāriputta, vuccati, katamaṃ nu kho, āvuso, nibbānanti?  yo kho, āvuso, rāgakkhayo dosakkhayo mohakkhayo, idaṃ vuccati nibbāna''nti ^b^jambukhādakasutte^eb^  (saṃ0 ni0  4.314 ādayo), ``tattha katamā asaṅkhatā dhātu? rāgakkhayo dosakkhayo  mohakkhayo''ti (vibha0 184) ^b^āyatanavibhaṅge^eb^ vuttaṃ. tatrāyamattho -- nibbānaṃ asaṅkhatā  dhātu asaṅkhatasabhāvo dhammo. yasmā taṃ āgamma rāgādayo khīyanti, tasmā rāgakkhayo,  dosakkhayo, mohakkhayoti ca vuccatīti. ^b^āgammā^eb^ti ca sabbasaṅkhārehi nibbinnassa visaṅkhāraninnassa  gotrabhunā vivaṭṭitamānasassa maggena sacchikaraṇenāti attho. sacchikiriyamānañhi taṃ  adhigantvā ārammaṇapaccayabhūtañca paṭicca adhipatipaccayabhūte ca tasmiṃ paramassāsabhāvena vinimuttasaṅkhārassa  paramagatibhāvena ca patiṭṭhānabhūte patiṭṭhāya khayasaṅkhāto maggo rāgādayo khepetīti taṃsacchikaraṇābhāve  rāgādīnaṃ anuppattinirodhagamanābhāvā taṃ āgamma rāgādayo khīyantīti vuccanti.  ekaṃsena cetaṃ evaṃ sampaṭicchitabbaṃ, itarathā yathārutavasena pāḷiyā atthe gayhamāne bahū  dosā āpajjantīti te dassetuṃ ^b^``arahattassāpī''^eb^tiādi vuttaṃ. arahattañhi  aggaphalapamukhā cattāro khandhāti na tassa rāgādikhayamattatā yuttā. ^b^tampi hi...pe0...  niddiṭṭhaṃ^eb^. tattha yathā rāgādīnaṃ khīṇante uppannattā arahattaṃ ^b^``rāgakkhayo''^eb^tiādinā  niddiṭṭhanti suttassa neyyatthattā. evaṃ nibbānaṃ āgamma rāgādayo khīyantīti nibbānaṃ  ``rāgakkhayo''tiādinā niddiṭṭhanti ^a^M2.0208^ea^ imassāpi suttassa neyyatthatā veditabbā.  nibbānassa rāgādikkhayamattatāya bahūdosā āpajjantīti dassetuṃ ^b^``kiñca bhiyyo''^eb^tiādi  āraddhaṃ.<br/><br/>[03] tattha ^b^ittarakālādippattidosato^eb^ti rāgādīnaṃ khayamattatāya parittakālatā, saṅkhatalakkhaṇatā,  payogena vinā saraseneva adhigandhabbatā, rāgādīhi aparimuttatā, ādittatā, dukkhatā,  anupasantatā, bahubhāvo, oḷārikatā, gotrabhumaggānaṃ anārammaṇatāti evamādidosāpajjanato  ^a^V2.0196^ea^.  rāgasseva khayo ^b^rāgakkhayo,^eb^ na dosādīnaṃ. tathā dosakkhayādayopīti añño rāgakkhayo,  añño dosakkhayo, añño mohakkhayoti tiṇṇaṃ akusalamūlānaṃ khayabhūtāni tīṇi nibbānāni,  catunnaṃ upādānānaṃ khaye cattāri, pañcannaṃ nīvaraṇānaṃ khaye pañca, channaṃ taṇhākāyānaṃ  khaye cha, sattannaṃ anusayānaṃ khaye satta, aṭṭhannaṃ micchattānaṃ khaye aṭṭha, navannaṃ taṇhāmūlakānaṃ  khaye nava, dasannaṃ saṃyojanānaṃ khaye dasa, diyaḍḍhakilesasahassassa khaye pāṭiyekkaṃ nibbānanti  bahūni nibbānāni honti. rāgādikkhayo nāma andhabālānampi pākaṭo, antamaso dīpimigamakkaṭādīnampi  suviññeyyoti oḷārikaṃ nibbānaṃ hoti. gotrabhukkhaṇe kilesakkhayassa abhāvato,  maggakkhaṇe ca akhīṇattā, ārammaṇakaraṇassa ca asambhavo eva. ^b^tassa nibbānabhāvato^eb^ti sabbapariyosānassa  rāgādikkhayassa nibbānabhāvato. yato khayato paṭṭhāya rāgādīnaṃ pavatti na hoti, so ``ayaṃ  nāmā''ti niyametabbo maggaphalañāṇānaṃ ārammaṇabhūto natthīti āha ^b^``na tādisassa  khayassa abhāvato''^eb^ti.<br/><br/>[03] kiñca bhiyyo -- yo pacchimabhavato tatiyattabhāveyeva rāgādīsu ādīnavaṃ disvā jhānabhāvanāya  te vikkhambhetvā aparihīnajjhāno kālaṃ katvā brahmalokaṃ upapanno, tattha yāvatāyukaṃ  ṭhatvā idhāgatopi kāmesu vītarāgova hutvā pabbajitvā arahattaṃ patto, yo ca paṭhamavaye  eva rāgādito nibbinno te ca jhānena vikkhambhetvā pacchimavaye arahattaṃ patto, tesaṃ  rāgādīnaṃ vikkhambhanato paṭṭhāya anuppajjanato nirodhasadisatāya anuppattiyeva nirodho.  te nibbānappattā nāma siyuṃ, na ca honti, tasmā na tādisassa khayassa nibbānabhāvo.  tassāpi ittarakālatādidosasamāyogo evāti āha ^b^``bhāvepi^eb^ ^b^cā''^eb^tiādi ^a^M2.0209^ea^.<br/><br/>[03] yadi ``khayo''ti vacanato yato khayato paṭṭhāya rāgādīnaṃ appavatti, taṃ khayamattaṃ nibbānaṃ  maññasi, evaṃ sati ``khaye ñāṇa''ntiādīsu (dha0 sa0 dukamātikā 142; 1382) ``khayo''ti  vuttattā taduppattito paṭṭhāya ca rāgādīnaṃ anuppattīti maggassāpi nibbānabhāvāpattīti  dassento ^b^``ariyamaggassa cā''^eb^tiādimāha.<br/><br/>[03] yathā niruddhā na santi, evaṃ anuppannāpīti abhāvasāmaññato nirodhasadisatāya anuppatti  eva nirodho ^b^anuppattinirodho^eb^. ayañhi maggena khepetabbākāro, yadidaṃ uppajjanārahassa  anuppattidhammatāpādananti ``khayo''ti ca vuccatīti. taṃ itarakhayato visesento ^b^``anuppattinirodhasaṅkhātassa  pana khayassā''^eb^ti āha. anipphannatā pana tassa khayassa ^a^V2.0197^ea^ ^b^pariyāyena upanissayattā^eb^ti  vuttaṃ. anuppattinirodhakkhayakarassa hi maggassa ārammaṇabhūtaṃ nibbānaṃ atthato tassa  upanissayo viyāti vattabbataṃ labhati. ^b^tadupacārenā^eb^ti atthato phalabhūtakhayavohārena.  phalūpacārena hi kāraṇaṃ voharīyati yathā ``āyu ghataṃ, semho guḷo''ti ca.<br/><br/>[03] ^b^assā^eb^ti nibbānassa. ``idampi kho ṭhānaṃ sududdasa''ntiādinā (dī0 ni0 2.64,  66-67; ma0 ni0 2.337; saṃ0 ni0  1.172; mahāva0 7-8) paccavekkhato bhagavato appossukkabhāvāvahanato.  ``tañhi te, māgaṇḍiya, ariyaṃ cakkhuṃ natthi, yena tvaṃ ariyena cakkhunā ārogyaṃ  jāneyyāsi, nibbānaṃ passeyyāsī''ti (ma0 ni0 2.218) vacanato ariyena cakkhunā  passitabbaṃ. <br/><br/>[03] 560^b^.^eb^ yadi nibbānaṃ nāma sabhāvadhammo atthi sattasantānapariyāpanno ca, atha kasmā catumahāpathe  sabhā viya sabbasādhāraṇā na labbhatīti āha ^b^``maggasamaṅginā pattabbato asādhāraṇa''^eb^nti.  ``asukassa sammāsambuddhassa kāle uppanna''nti evaṃ purimāya koṭiyā abhāvato ^b^appabhavaṃ.  maggabhāve^eb^ti ariyamaggassa atthibhāve. ^b^bhāvato^eb^ vijjamānato laddhabbato.<br/><br/>[03] ^b^aṇuādīna^eb^nti aṇupakatikālapurisādīnaṃ. ^b^niccabhāvāpattī^eb^ti sassatabhāvasiddhi.  kūṭaṭṭhaniccatā hi idhādhippetā. ^b^hetuno abhāvā^eb^ti upapattiyā sādhanahetuno abhāvā.  ^b^niccā te^eb^ aṇuādayo. ^b^nibbānassa^eb^ ^a^M2.0210^ea^ ^b^niccattā^eb^ti apekkhadhammattāti  hetulakkhaṇānupapatti. ^b^``aṇuādīnaṃ asiddhattā''^eb^ti etena ``niccā aṇuādayo''ti  paṭiññāya dhammiasiddhi, tato ca nissayāsiddho hetūti dasseti. <br/><br/>[03] 561^b^.^eb^ ^b^yathāvuttayuttisabbhāvato^eb^ti ``appabhavattā''ti attanā vuttaṃ hetuṃ sandhāyāha.  appabhavatā cassa apaccayatāya daṭṭhabbā, tāya tassa purimāya koṭiyā abhāvo. ^b^``rūpasabhāvātikkamato''^eb^ti  etena yathā rūpadhammānaṃ ruppanasabhāvo, paṭighātavantatāya kalāpaso vuttiyā padesasambandho  ca sabhāvo, evaṃ nibbānassa katthaci paṭighāto, sappadesatā ca natthīti dasseti. na  hi nibbānaṃ ``asukadisāya, asukadese''ti vā niddisīyati, yato taṃ appatiṭṭhamevāti.<br/><br/>[03] ^b^``asithila^eb^ ^a^V2.0198^ea^ ^b^...pe0... gamanīyato''^eb^ti etena nibbānassa ariyānaṃ paccakkhasiddhataṃ dasseti.  ^b^``sabbaññuvacanato''^eb^ti etena tadaññesaṃ anumānasiddhataṃ, tadubhayena ``anupalabbhanīyato''ti  panassa hetuno asiddhataṃ dasseti. ^b^paramatthena nāvijjamānaṃ^eb^ vijjamānamevāti yathāraddhamatthaṃ  nigametvā tadatthasādhanaṃ āgamaṃ dassento ^b^``vuttañheta''^eb^nti-. ādimāha.<br/><br/>[03] tattha ajātaṃ abhūtaṃ akataṃ asaṅkhatanti (udā0 73; netti0 41) cattāripi padāni  aññamaññavevacanāni. atha vā vedanādayo viya hetupaccayasamavāyasaṅkhātāya kāraṇasāmaggiyā  na jātaṃ na nibbattanti ^b^ajātaṃ^eb^. kāraṇena vinā, sayameva ca na bhūtaṃ na pātubhūtaṃ  na uppannanti ^b^abhūtaṃ^eb^. evaṃ ajātattā, abhūtattā ca yena kenaci kāraṇena na katanti  ^b^akataṃ^eb^. jātabhūtakatabhāvo ca nāma rūpādīnaṃ saṅkhatadhammānaṃ hoti, na asaṅkhatabhāvassa  nibbānassāti dassanatthaṃ ^b^``asaṅkhata''^eb^nti vuttaṃ. paṭilomato vā samecca sambhūya  paccayehi katanti saṅkhataṃ, tathā na saṅkhataṃ saṅkhatalakkhaṇarahitanti ca ^b^asaṅkhata^eb^nti evaṃ anekehi  kāraṇehi nibbattitabhāve paṭisiddhe ``pakativādīnaṃ pakati viya siyā nu kho ekeneva  kāraṇena etaṃ kata''nti āsaṅkāyaṃ kenaci na katanti dassanatthaṃ ^b^``akata''^eb^nti vuttaṃ.  evaṃ apaccayampi samānaṃ ``sayameva nu kho idaṃ bhūtaṃ pātubhūta''nti ^a^M2.0211^ea^ āsaṅkāyaṃ  taṃ nivattanatthaṃ ^b^``abhūta''^eb^nti vuttaṃ. ayañcetassa asaṅkhatākatābhūtabhāvo sabbena  sabbaṃ ajātidhammattāti dassetuṃ ^b^``ajāta''^eb^nti vuttaṃ.<br/><br/>[03] evamettha satthā paramatthato nibbānassa atthibhāvaṃ pavedesi. pavedento ca ``ahaṃ dhammissaro  dhammassāmī''ti na attano āṇāmattena pavedesi, apica kho pana padaparame anukampamāno  yuttitopi pavedesi. yathāha -- <br/><br/>[02] ``no cetaṃ, bhikkhave, abhavissa ajātaṃ abhūtaṃ akataṃ asaṅkhataṃ, nayidha jātassa  bhūtassa katassa saṅkhatassa nissaraṇaṃ paññāyetha. yasmā ca kho, bhikkhave, atthi ajātaṃ  abhūtaṃ akataṃ asaṅkhataṃ, tasmā jātassa bhūtassa katassa saṅkhatassa nissaraṇaṃ paññāyatī''ti  (udā0 73; netti0 41).<br/><br/>[03] tassattho ^a^V2.0199^ea^ -- bhikkhave, yadi ajātādisabhāvā asaṅkhatā dhātu na abhavissa na siyā, idha loke  jātādisabhāvassa rūpādikkhandhapañcakasaṅkhātassa saṅkhatassa nissaraṇaṃ anavasesavūpasamo na paññāyeyya  na upalabbheyya na sambhaveyya. nibbānañhi ārammaṇaṃ katvā pavattamānā sammādiṭṭhiādayo  ariyamaggadhammā anavasesaṃ saṃkilese samucchindanti, tenettha sabbassāpi vaṭṭadukkhassa  apagamo nissaraṇaṃ paññāyati. evaṃ byatirekavasena nibbānassa atthibhāvaṃ dassetvā idāni  anugamanavasenapi taṃ dassetvā nigametuṃ ^b^``yasmā ca kho''^eb^tiādi vuttaṃ. tassattho  vuttanayeneva veditabbo.<br/><br/>[03] ettha ca yasmā ``appaccayā dhammā asaṅkhatā dhammā (dha0 sa0 dukamātikā 7-8). atthi,  bhikkhave, tadāyatanaṃ, yattha neva pathavī (udā0 71). idampi kho ṭhānaṃ sududdasaṃ, yadidaṃ  sabbasaṅkhārasamatho sabbūpadhipaṭinissaggo (dī0 ni0 2.64, 67; ma0 ni0 2.337; saṃ0 ni0   2.172; mahāva0 7-8). asaṅkhatañca vo, bhikkhave, dhammaṃ desessāmi asaṅkhatagāminiñca  paṭipada''ntiādīhi (saṃ0 ni0  4.366) anekehi suttapadehi ``atthi, bhikkhave,  ajāta''nti (udā0 73; netti0 41) iminā ca suttapadena nibbānadhātuyā paramatthato  sabbhāvo sabbalokaṃ anukampamānena sammāsambuddhena pakāsito, tasmā ^a^M2.0212^ea^ yadipi  kattha apaccakkhakārīnampi sāsane abhippasannānaṃ viññūnaṃ saṃsayo natthiyeva. ye pana  paraneyyabuddhino puggalā, tesaṃ vimativinodanatthaṃ ayamettha adhippāyaniddhāraṇamukhena yuttivicāraṇā.<br/><br/>[03] yathā pariññeyyatāya sauttarānaṃ kāmānaṃ, rūpānañca paṭipakkhabhūtaṃ tabbidhurasabhāvaṃ nissaraṇaṃ  paññāyati, evaṃ sabhāvānaṃ sabbesampi saṅkhatadhammānaṃ paṭipakkhabhūtena tabbidhurasabhāvena nissaraṇena  bhavitabbaṃ. yañca taṃ nissaraṇaṃ, sā asaṅkhatā dhātu. kiñca bhiyyo -- saṅkhatadhammārammaṇavipassanāñāṇaṃ,  apica anulomañāṇaṃ kilese tadaṅgavasena pajahati, na samucchedavasena pajahituṃ sakkoti.  tathā sammutisaccārammaṇaṃ paṭhamajjhānādīsu ñāṇaṃ vikkhambhanavaseneva kilese pajahati,  na samucchedavasena. iti saṅkhatadhammārammaṇassa, sammutisaccārammaṇassa ca ñāṇassa kilesānaṃ  samucchedappahāne asamatthabhāvato tesaṃ samucchedappahānakarassa ariyamaggañāṇassa tadubhayaviparītasabhāvena  ārammaṇena bhavitabbaṃ, sā asaṅkhatā dhātu.<br/><br/>[03] tathā ^a^V2.0200^ea^ ``atthi, bhikkhave, ajātaṃ abhūtaṃ akataṃ asaṅkhata''nti (udā0 73; netti0  41) evamādi nibbānassa paramatthato atthibhāvajotakavacanaṃ aviparītatthaṃ bhagavatā bhāsitattā.  yañhi bhagavatā bhāsitaṃ, taṃ aviparītatthaṃ yathā taṃ ``sabbe saṅkhārā aniccā, sabbe saṅkhārā  dukkhā, sabbe dhammā anattā''ti (ma0 ni0 1.353, 356; dha0 pa0 277-279; theragā0  676-678; netti0 5), tathā nibbānasaddo katthaci visaye yathābhūtaparamatthavisayo upacāravuttisabbhāvato.  seyyathāpi sīhasaddoti evamādīhi nayehi yuttitopi asaṅkhatāya dhātuyā paramatthato atthibhāvo  veditabbo.<br/><br/>[03] aparo nayo -- yadi pana nibbānaṃ abhāvamattameva siyā, tassa ``gambhīro duddaso duranubodho  santo paṇīto atakkāvacaro nipuṇo paṇḍitavedanīyo''ti (dī0 ni0 2.64, 67; ma0  ni0 2.337; saṃ0 ni0  1.172; mahāva0 7-8) gambhīrāditā, ``asaṅkhatañca vo, bhikkhave,  dhammaṃ desessāmī''tiādinā (saṃ0 ni0  4.366) asaṅkhatāditā, ``abyākatā dhammā  apaccayādhammā''tiādinā abyākatadhammāditā ca na vattabbā siyā. na hi abhāvassa ^a^M2.0213^ea^  koci sabhāvo atthi, yena so gambhīrāsaṅkhatādiākārato viññāyeyya. abhāvo hi abhāvo  eva, kuto tassa gambhīrāsaṅkhātādibhāvasambandho. kiñcāyamabhāvo sabbesaṃ kilesānaṃ  sabbasattasantānagatānaṃ eko vā bhaveyya aneko vā. yadi eko, ekeneva maggena  sabbakilesābhāvo kato, sacchikato cāti aññassa, aññesañca maggānaṃ niratthakatāti  na siyā maggabahutā, ekajjhañca sabbasattānaṃ nibbānādhigamo āpajjati. siyā panevaṃ  eko eva so nibbānasaññito kilesābhāvo, so pana na maggehi kātabbo, atha kho  sacchikātabboti. evaṃ sati visesato maggassa niratthakatā āpajjati, kilesānaṃ  appahānatoti ekopi maggo na siyā. asati ca kilesappahāne dukkhassa anupacchedanato  kilesābhāvasacchikiriyā kimatthiyā siyā, atha pana maggānaṃ santānagatasaṃyojanattayappahānādipaṭiniyatakiccatāya  catūsu maggesu pāṭiyekkaṃ kilesābhāvo. evaṃ sati sabhāvapabhedena vinā na bahubhāvoti  so kilesakkhayapariyāyena vutto sabhāvadhammo eva siyā.<br/><br/>[03] yesaṃ abhāvo, tappabhedena abhāve bhedopacāroti ce? yesaṃ abhāvo, tesaṃ sasabhāvatāya  tassa sabhāvopacāropi siyā. tathā ca te  saṃkilesasaṅkhatatādito kilesasaṅkhatatādiupacārāpi ^a^V2.0201^ea^  siyuṃ. no ce te icchitā, tappabhedena bhedopacāropi na icchitabbo. na ca pahoti  upacarito bahubhāvo atthato bahubhāvāya. na hi jalaṃ analanti upacaritaṃ dahati, pacati  vā. ekattapañhampi cāyamabhāvo asabhāvatāya na sahatīti na sakkā vattuṃ natthibhāvasāmaññato  abhedavohāro yuttarūpoti. ekatte ca pubbe vuttā eva dosā, bahubhāve pana sati  vuttanayeneva siddhā sabhāvadhammatā. sabhāvadhammattepi ca bahubhāvo viya bhāvaṃ bhāvopi bahubhāvaṃ  na byabhicareyyāti nibbānassa bahubhāvapasaṅgo siyāti ce? na bahubhāvasseva abhāvappasaṅgato.  yadi hi yathā kakkhaḷatā bhāvaṃ, evaṃ bhāvopi kakkhaḷataṃ na byabhicareyya. evaṃ sati sabbesaṃ  bhāvānaṃ pathavībhāvāpattito kuto bhāvassa bahubhāvo, tasmā lokavohārānaṃ vicittatāya  yadipi bahutā bhāvāpekkhā, bhāvatā pana na bahutāpekkhāti na bhāvassa sato nibbānassa  bahubhāvo ``ekā niṭṭhā ^a^M2.0214^ea^ na puthu niṭṭhā''ti vacanato. ekasmiṃyeva ca  dassanabhāvanādvayaṃ sambhavati.<br/><br/>[03] parinibbutānaṃ paccekaṃ nibbānabhāve sattasantānaniyataṃ nāma nibbānaṃ siyā. tathā  ca sati saṅkhatatādidosānativattiyeva, kilesappahānaṃ vā maggakiccaṃ kilesānaṃ abhāvo.  tassa ca ekatte na maggabahutā kiccantarassa kattabbassa abhāvato. maggabahubhāvo ca maggehi  sacchikātabbe ekasmiṃ dhamme indriyānaṃ apāṭavapāṭavapāṭavatarapāṭavatamabhāvena sacchikiriyāvisesena  kilesānaṃ pahānabhedena hotīti nibbānassa sabhāvadhammatte eva siyā. abhāvopi ca  kilesānaṃ maggena sakiccakatāya kātabbo eva siyā, na sacchikātabbo. ko hi  sabhāvo abhāvassa? yo sacchikātabbo siyā, so ce nibbānaṃ ekeneva maggena sabbakilesānaṃ  abhāvo eko abhinno kātabbo āpanno. aññathā maggavasena catubbidhabhāve nibbānassa  catubbidhabhāvappasaṅgo, nibbānavisesappasaṅgo ca āpajjeyyāti maggakiccassa ekattena maggabahutā  siyā. bahubhāve pana tesaṃ so vuttanayena ekasmiṃ dhamme sacchikiriyāvisesatoti  siddhā nibbānassa sabhāvadhammatā. khayādhigantabbatāya panetaṃ ``khayo''ti vuttaṃ. ``khaye  ñāṇa''nti (dha0 sa0 dukamātikā 142; 1382) hi vacanato ariyamaggo khayo nāma.  tena cetaṃ adhigantabbaṃ sacchikātabbaṃ, tasmā ``khayo''ti vuttanti. <br/><br/>[06] iti nirodhaniddesakathāvaṇṇanā. 


volume: 151
item: 36
title:
  icchitālābhaniddesavaṇṇanā^samudayaniddesakathāvaṇṇanā^nirodhaniddesakathāvaṇṇanā^magganiddesakathāvaṇṇanā^

content:
  [03] 562^b^.^eb^ ^b^aṭṭha^eb^ ^a^V2.0202^ea^ ^b^dhammā^eb^ti ``katamaṃ dukkhanirodhagāminī paṭipadā ariyasacca''nti ārabhitvā  ``sammādiṭṭhī''tiādinā ^b^pāḷiyaṃ^eb^ (vibha0 205) dukkhanirodhagāminipaṭipadāniddese  āgatā, tameva ca pāḷiṃ ānetvā uddesavasena idha ca vuttā sammādiṭṭhiādayo aṭṭha dhammā  atthato pakāsitā, na maggasaccaniddesavasenāti adhippāyo. yadi atthato pakāsitā,  kimatthiyaṃ pana idha kathananti āha ^b^``idha panā''^eb^tiādi. tattha ^b^``ekakkhaṇe pavattamānāna''^eb^nti  idaṃ lokiyakusalacittuppādesu viratiyo nānākkhaṇikā eva ^a^M2.0215^ea^ hontīti  katvā vuttaṃ. sesamaggadhammā pana tatthāpi ekajjhaṃ uppajjantiyeva. ^b^visesāvabodhanattha^eb^nti  paṭipakkhasamugghātādipavattiākāravisesassa avabodhanatthaṃ. vitthārato maggakathā parato  āvi bhavissatīti āha ^b^``saṅkhepato''^eb^ti. ^b^catusaccapaṭivedhāya paṭipannassā^eb^ti yathā  catusaccābhisamayo hoti, evaṃ sabbaso pubbabhāgapaṭipattiyā paripūraṇavasena paṭipannassa.  ariyamaggasaṅkhātassa yogassa sabbhāvato ^b^yogino^eb^. kāmaṃ avijjānusayasamugghāte tadekaṭṭhakilesānaṃ  lesopi nāvasissati, vijjāya pana avijjā ujuvipaccanīkadhammoti dassanatthaṃ ^b^``avijjānusayasamugghātaka''^eb^nti  vuttaṃ. parato micchāsaṅkappādiggahaṇepi eseva nayo. ^b^dhātuppakāsanarasā^eb^ti paramatthapakāsanarasā,  catusaccavibhāvanakiccāti attho. maggadhammānaṃ paṭipakkhavidhamanākāro sātisayaṃ pākaṭo  hutvā upaṭṭhātīti avijjānusayasamugghātakataṃ sammādiṭṭhiyā vatvāpi ^b^avijjandhakāraviddhaṃsanapaccupaṭṭhānatā^eb^  vuttā.<br/><br/>[03] ^b^tathā sampannadiṭṭhino^eb^ti yathā avijjānusayasamugghāto hoti, tathā maggasammādiṭṭhiyā  sampannadiṭṭhino. evañhi catusaccapaṭivedhāya paṭipannassa yoginoti imamatthaṃ tathā-saddo  upasaṃharati. nibbānārammaṇatā pana taṃsampayuttavacaneneva bodhitā. ^b^micchāsaṅkappanighātaka^eb^nti  kāmasaṅkappādimicchāsaṅkappasamucchedakaṃ. ^b^appanāraso^eb^ti nibbānārammaṇe maggacittassa  samuppādavasena pavattanato appanākicco.<br/><br/>[03] ^b^tathā passato vitakkayato cā^eb^ti vuttappakārāya sammādiṭṭhiyā passato, nibbānārammaṇe  ca sammāsaṅkappena cittaṃ abhiniropayato. ^b^vacīduccaritasamugghātikā^eb^ti catubbidhassapi  vacīduccaritassa samucchedikā. musāvādādīnaṃ visaṃvādanādikiccatāya lūkhānaṃ apariggāhakānaṃ  ^a^V2.0203^ea^ paṭipakkhabhāvato siniddhabhāvena sampayuttadhammānaṃ pariggāhakasabhāvā sammāvācāti āha ^b^``sā  pariggahalakkhaṇā''^eb^ti. kāyikakiriyā kiñci kattabbaṃ samuṭṭhāpeti, sayañca samuṭṭhahanaṃ  ghaṭanaṃ hotīti sammākammantasaṅkhātā viratipi samuṭṭhānasabhāvā vuttā. sampayuttadhammānaṃ  vā ukkhipanaṃ ^b^samuṭṭhāpanaṃ^eb^ kāyikakiriyāya bhārukkhipanaṃ viya.<br/><br/>[03] ^b^assā^eb^ti yogino. tasmiṃ sati visujjhanato ^b^visuddhibhūtā^eb^. jīvamānassa sattassa,  sampayuttadhammānaṃ vā suddhi ^b^vodānaṃ,^eb^ ājīvasseva vā jīvitindriyavuttiyā ^a^M2.0216^ea^.  ñāyājīvassa abuddhapaṭikuṭṭhāya sammājīvikāya pavattihetutāya ^b^ñāyājīvapavattiraso^eb^.  imassa hi pavattito paṭṭhāya micchājīvo na pavattatīti.<br/><br/>[03] sabbākusalaviddhaṃsakopi sammāvāyāmo ujupaṭipakkhadassanavasena ^b^kosajjasamucchedako^eb^  vutto. saṃkilesapakkhatopi tassa paggaṇhanaṃ ^b^paggaho^eb^. kāyādīsu subhādiākārupadhāraṇavasena  pavattā subhasaññādipubbaṅgamā akusalakkhandhā micchāsati, tassā viddhaṃsano ^b^micchāsativiniddhunano.  asammoso^eb^ti sammosaviddhaṃsanato tappaṭipakkho. ārammaṇassa yathāsabhāvasallakkhaṇaṃ ^b^upaṭṭhānaṃ^eb^.  ``ārakkhapaccupaṭṭhānā''ti, ``satārakkhena cetasā''ti (dī0 ni0 3.348) ca vacanato  visesato sati kusalacittassa ārakkhāti āha ^b^``satiyā saṃrakkhiyamānacittassā''^eb^ti. <br/><br/>[03] 563^b^.^eb^ ^b^saccañāṇassā^eb^ti saccāni ārabbha pavattanakañāṇassa, na paṭivedhañāṇaṃ viya sakideva  bujjhati, atha kho punappunaṃ uppajjanato anu anu bodho anubodho, anussavākāraparivitakkadiṭṭhinijjhānakkhantianugato  vā bodho anubodho, tadeva ñāṇanti ^b^anubodhañāṇaṃ^eb^. na hi taṃ paccakkhato bujjhati,  anussavādivasena pana kappanamukhena bujjhati. ^b^kiccato^eb^ti parijānanādito. taṃkiccakaraṇeneva  hi pariññeyyādīni viya tānipi tassa pākaṭāni honti. vivaṭṭānupassanāya hi saṅkhārehi  patilīyamānamānasassa uppajjamānaṃ maggañāṇaṃ visaṅkhāraṃ dukkhanissaraṇaṃ ārammaṇaṃ katvā dukkhaṃ  paricchindati, dukkhagatañca taṇhaṃ pajahati, nirodhañca sacchikaroti phusati. ādicco  viya pabhāya sammāsaṅkappādīhi saha samuppannaṃ taṃ maggaṃ bhāveti, na ca saṅkhāre amuñcitvā  pavattamānena ñāṇena etaṃ sabbaṃ kātuṃ sakkā nimittapavattehi avuṭṭhitattā. tasmā  etāni kiccāni karontaṃ taṃ ñāṇaṃ dukkhādīni vibhāveti ^a^V2.0204^ea^ tattha sammohanivattanenāti  ^b^``cattāripi saccāni paṭivijjhatī''^eb^ti vuttaṃ, ekapaṭivedhenāti adhippāyo.<br/><br/>[03] ^b^dukkhasamudayampi so passatī^eb^ti kālantaradassanaṃ sandhāya vuttanti ce? na, ``yo  nu kho, āvuso, dukkhaṃ passati, dukkhasamudayampi so passatī''tiādinā (saṃ0 ni0   5.1100) ekadassino aññattayadassitāvicāraṇāyaṃ taṃsādhanatthaṃ āyasmatā ^a^M2.0217^ea^  ^b^gavampati^eb^ttherena imassa ^b^suttassa^eb^ ānītattā, paccekañca saccesu dissamānesu aññattayadassanassa  yojitattā. aññathā anupubbābhisamaye purimadiṭṭhassa pacchā adassanato samudayādidassino  dukkhādidassitā na yojetabbā siyā. yojitā ca sā ``yo dukkhasamudayaṃ passati,  dukkhampi so passatī''tiādinā (saṃ0 ni0  5.1100). ^b^lokiyaṃ^eb^ saccañāṇaṃ.  ^b^tattha^eb^ lokiyañāṇe. pariyuṭṭhānasaṅkhāto abhibhavo ^b^pariyuṭṭhānābhibhavo,^eb^ tassa vasena.  suddhasaṅkhārapuñjamattadassanato sakkāyadiṭṭhipariyuṭṭhānaṃ nivatteti. ``lokasamudayaṃ kho,  kaccāna, yathābhūtaṃ sammappaññāya passato yā loke natthitā, sā na hotī''ti (saṃ0  ni0  2.15) vacanato samudayadassanaṃ hetuphalapabandhāvicchedadassanato pariyuṭṭhānābhibhavavasena  pavattamānaṃ ucchedadiṭṭhiṃ nivatteti. ``lokanirodhaṃ kho...pe0... passato yā loke  atthitā, sā na hotī''ti (saṃ0 ni0  2.15) vacanato nirodhadassanaṃ hetunirodhā  phalanirodhadassanato sassatadiṭṭhiṃ nivatteti. attakārassa paccakkhadassanato maggadassanaṃ ``natthi  attakāre, natthi parakāre, natthi purisakāre''tiādikaṃ (dī0 ni0 1.168)  akiriyadiṭṭhiṃ pajahati. ``natthi hetu, natthi paccayo sattānaṃ saṃkilesāya, ahetū  appaccayā sattā saṃkilissanti, natthi hetu...pe0... visuddhiyā, ahetū appaccayā  sattā visujjhantī''tiādikā (dī0 ni0 1.168; ma0 ni0 2.101, 227; saṃ0 ni0   3.212) ahetukadiṭṭhi ca idha akiriyādiṭṭhiggahaṇeneva gahitāti daṭṭhabbā. sāpi hi  visuddhimaggadassanena pahīyatīti. dukkhe ñāṇaṃ samudayaphalassa dukkhassa addhuvādibhāvaṃ  passatīti ^b^phale vippaṭipattiṃ^eb^ nivatteti.<br/><br/>[03] issaro lokaṃ pavatteti sajjeti nivatteti saṃharatīti ^b^issarakāraṇino^eb^ vadanti.  padhānato loko āvi bhavati, tattheva ca patilīyatīti ^b^padhānakāraṇino^eb^. <br/><br/>[21] ``kālo ^a^V2.0205^ea^ karoti bhūtāni, kālo saṃharatī pajā. <br/><br/>[22] kālo sutte jāgarati, kālo hi duratikkamo''ti.. -- <br/><br/>[25] ^b^kālavādino^eb^. kaṇṭakassa tikhiṇabhāvo viya, kapiṭṭhaphalādīnaṃ parimaṇḍalatā viya,  migapakkhisarīsapādīnaṃ vicittatā viya ca sabhāveneva loko sambhoti, vibhoti cāti  ^b^sabhāvavādino. ādi^eb^-saddena aṇūhi ^a^M2.0218^ea^ loko pavattati, sabbaṃ pubbekatahetu,  loko niyato acchejjasuttāvutābhejjamaṇisadiso, na ettha kassaci purisakāroti ^b^niyativādino^eb^. <br/><br/>[21] ``yadicchāya pavattanti, yadicchāya nivattare. <br/><br/>[22] yadicchāya sukhaṃ dukkhaṃ, tasmā yādicchakī pajā''ti.. -- <br/><br/>[25] ^b^yadicchāvādino,^eb^ ye ^b^adhiccasamuppattivādino^eb^ti ca vuccanti. evamādiakāraṇavādasaṅgaho  daṭṭhabbo. rāmudakāaḷārādīnaṃ viya, arūpaloke nigaṇṭhānaṃ viya ca lokathūpikāyaṃ  apavaggo mokkhoti gahaṇaṃ ^b^apavaggagāho. ādi^eb^-saddena padhānassa appavatti, guṇaviyuttassa  attano sakattani avaṭṭhānaṃ, brahmunā salokatā, samīpatā, saṃyogo, diṭṭhadhammanibbānavādāti  evamādīnaṃ gahaṇaṃ daṭṭhabbaṃ. ettha ca ^b^padhānassa appavatti^eb^ mahatādibhāvena apariṇāmo,  anabhibyatti vā. ``ahamañño, pakati aññā''ti evaṃ pavattapakatipurisantarajānanena  attasukhadukkhamohesu avibhāgaggahaṇe kira nivattite vuttanayena padhānaṃ nappavattati,  so vimokkhoti kāpilā. ^b^guṇaviyuttassā^eb^ti buddhisukhadukkhaicchādosappayattadhammādhammasaṅkhārehi  navahi attaguṇehi viyuttassāti kaṇādamatānusārino. ^b^salokatā^eb^ brahmunā samānalokatā.  ^b^samīpatā^eb^ tassa samīpappavattitā. ^b^saṃyogo^eb^ tena ekībhāvūpagamanaṃ. ``indriyatappanaputtamukhadassanādīhi  vinā apavaggo natthī''ti gahetvā tathā pavattanaṃ ^b^kāmasukhallikānuyogo^eb^. anasanakesaluñcanāditapacariyāya  naggasīlagosīlakukkurasīlādīhi ca attaparitāpanena mokkho hotīti ^b^attakilamatho^eb^. <br/><br/>[01] svāyaṃ sabbo micchāgāho saccañāṇe sati patiṭṭhaṃ na labhatīti vuttamevatthaṃ saṅgaṇhanto  ^b^``loke lokappabhave''^eb^ti gāthamāhāti. <br/><br/>[06] ñāṇakiccato vinicchayavaṇṇanā niṭṭhitā. <br/><br/>[03] 564^b^.^eb^ ^b^sesā^eb^ ^a^M2.0219^ea^ ^a^V2.0206^ea^ ^b^sabbadhammā^eb^ti sesā ekāsīti lokiyadhammā. ajjhattikabāhiresu  dvādasasu āyatanesu kāmabhavavibhavataṇhāvasena dvādasatikā ^b^chattiṃsa taṇhāvicaritāni,^eb^  khuddakavatthuvibhaṅge vā āgatanayena kālavibhāgaṃ anāmasitvā vuttāni. tadāmasane hi  aṭṭhasataṃ honti. ^b^asammissa^eb^nti ekakattā kenaci asammissaṃ, kuto tadantogadhappabhedoti  adhippāyo. vīmaṃsiddhipādādīnaṃ bodhipakkhiyānaṃ satipi kiccanānatte atthato ekattā  sammādiṭṭhiyā saṅgahoti sammādiṭṭhimukhena tadantogadhatā vuttā.<br/><br/>[03] ^b^tayo nekkhammavitakkādayo^eb^ti lokiyakkhaṇe alobhamettākaruṇāsampayogavasena bhinnā,  maggakkhaṇe lobhabyāpādavihiṃsāsamucchedanavasena tayoti ekopi vutto. esa nayo ^b^sammāvācā^eb^dīsu.  appicchatāsantuṭṭhitānaṃ pana bhāve sammāājīvasambhavato tena tesaṃ saṅgaho daṭṭhabbo. bhavantarepi  jīvitahetupi ariyehi avītikkamanīyattā ^b^ariyakantānaṃ^eb^ sammāvācādisīlānaṃ  gahaṇena yena saddhāhatthena tāni gahetabbāni, so saddhāhattho gahito eva hotīti tato anaññāni  saddhindriyasaddhābalāni tattha antogadhāni vuttāni. chando pana saddhānuguṇoti katvā chandiddhipādassāpi  tadantogadhatā vuttā. ^b^tesaṃ atthitāyā^eb^ti saddhindriyasaddhābalachandiddhipādānaṃ atthitāya  sīlassa atthibhāvato tividhenāpi sīlena te tayopi gahitāti tattha antogadhā. ^b^cittasamādhī^eb^ti  cittiddhipādaṃ vadati. ``cittaṃ paññañca bhāvaya''nti (saṃ0 ni0  1.23, 192; peṭako0  22; mi0 pa0 2.1.9) hi cittamukhena samādhi vuttoti samādhimukhena cittampi vattabbataṃ  arahati. cittiddhipādabhāvanāya pana samādhipi adhimatto hotīti vīmaṃsiddhipādādivacanaṃ  viya cittiddhipādoti avatvā idha ``cittasamādhī''ti vuttaṃ. ``pītimanassa kāyo  passambhati, passaddhakāyo sukhaṃ vedeti, sukhino cittaṃ samādhiyatī''ti (dī0  ni0 1.466; 3.359; saṃ0 ni0  5.376; a0 ni0  3.96;  11.12) vacanato samādhiupakārā  ^b^pītipassaddhiyo,^eb^ tasmā samādhiggahaṇena gahitā. upekkhā pana samādhiupakārakato, taṃsadisakiccato  ca. tasmā samādhisīsena etesaṃ antogadhatā daṭṭhabbā. <br/><br/>[06] antogadhānaṃ pabhedavinicchayavaṇṇanā niṭṭhitā. <br/><br/>[03] 565^b^.^eb^ ^b^bhāro^eb^ ^a^M2.0220^ea^ ^b^viya dukkhasaccaṃ^eb^ vighātakattā, saṃharaṇīyavasena vihantabhāvatoti  attho. ^b^bhārādānamiva^eb^ tattha tattha bhave uppajjanakavighātassa hetubhāvato. ^b^bhāranikkhepanamiva^eb^  pavattidukkhavūpasamabhāvato ^a^V2.0207^ea^. ^b^rogo viya, dubbhikkhamiva^eb^ ca bādhakattā. ^b^roganidānaṃ  viya, dubbuṭṭhi viya^eb^ ca pabhavalakkhaṇattā. ^b^dubbuṭṭhī^eb^ti ca avassanaṃ vā ativassanaṃ vā.  ^b^rogavūpasamo viya, subhikkhamiva^eb^ ca santilakkhaṇattā, sukhabhāvato. ``nibbānaṃ paramaṃ  sukha''nti (dha0 pa0 203-204) hi vuttaṃ. ^b^bhesajjamiva, suvuṭṭhi viya^eb^ ca dukkhassa  hetupacchedato, tassa ca apagamūpāyabhāvato. niyyānalakkhaṇañhi maggasaccaṃ. aniṭṭhabhāvato,  sāsaṅkasappaṭibhayato ca dukkhaṃ verivisarukkhabhayaorimatīrūpamaṃ. ^b^veraṃ^eb^ byāpādo,  paccatthikabhāvo vā. ^b^verasamugghāto^eb^ veravūpasamo mettā. ^b^verasamugghātupāyo^eb^  saṅgahavatthūni. <br/><br/>[06] upamāto vinicchayavaṇṇanā niṭṭhitā. <br/><br/>[03] 566^b^.^eb^ ^b^esa nayo samudayādīsū^eb^ti atthi cettha samudayo, na ariyasaccaṃ, atthi ariyasaccaṃ,  na samudayo, atthi samudayo ceva ariyasaccañca, atthi neva samudayo na ariyasaccanti.  sesasaccadvayepi eseva nayo. ^b^na ariyasaccaṃ^eb^ pariññeyyapahātabbāsaṅkhataniyyānabhāvābhāvato.  ^b^itaraṃ pana ariyasaccadvaya^eb^nti samudayamaggasaccadvayamāha. ^b^siyā dukkhaṃ^eb^ saṅkhāradukkhatāya.  tenāha ^b^``aniccato''^eb^ti. ^b^tathattenā^eb^ti tathasabhāvena, pariññeyyabhāvenāti attho.  etena taṃ ariyasaccadvayaṃ ``siyā dukkhaṃ, na ariyasaccaṃ, siyā ariyasaccaṃ, na dukkha''nti  imamatthaṃ dasseti. ariyasaccasaddaparā hi dukkhādisaddā pariññeyyādibhāvaṃ vadanti.  teneva ariyasaccasaddānapekkhaṃ dukkhasaddaṃ sandhāya maggasampayuttasāmaññaphaladhammānaṃ ādipadasaṅgaho  vutto, ariyasaccasaddāpekkhaṃ pana sandhāya catutthapadasaṅgaho.<br/><br/>[03] ^b^sabbākārenā^eb^ti sabbappakārena. yathā maggasampayuttadhammādayo ekaṅgavikalā, evaṃ ahutvā  sabbaṅgayogena dukkhatāya ceva ariyasaccatāya cāti attho. ``upādānakkhandhapañcaka''nti vutte  taṇhāyapi saṅgaho siyāti taṃnivattanatthaṃ ^b^``aññatra taṇhāyā''^eb^ti vuttaṃ tassā visuṃ  ariyasaccabhāvato. samudayādīsu avasesakilesādayo pabhavaṭṭhena samudayo, na ariyasaccaṃ  suttantasaṃvaṇṇanā ayanti katvā ^a^M2.0221^ea^. nirodho ariyasaccaṃ, na samudayo. itaraṃ  pana ariyasaccadvayaṃ siyā samudayo attano phalassa paccayaṭṭhena, na pana yassa pahānāya bhagavati  brahmacariyaṃ vussati tathattena, sabbākārena pana taṇhāsamudayo ceva ariyasaccañca. maggasampayuttadhammā,  sāmaññaphalāni ca yassa pahānāya bhagavati brahmacariyaṃ vussati tathattena neva samudayo, na  ariyasaccaṃ. saṅkhāranirodho, nirodhasamāpatti ca nirodho, na  ariyasaccaṃ. samudayo ^a^V2.0208^ea^  ariyasaccaṃ, na nirodho. itaraṃ pana ariyasaccadvayaṃ siyā nirodho khaṇanirodhasabbhāvato, na  pana yassa sacchikiriyāya bhagavati brahmacariyaṃ vussati tathattena. sabbākārena pana asaṅkhatā  dhātu nirodho ceva ariyasaccañca. sesaṃ vuttanayameva. ariyamaggato aññāni maggāni  maggo, na ariyasaccaṃ. nirodho ariyasaccaṃ, na maggo. itaraṃ pana saccadvayaṃ siyā maggo  bhavagāminipaṭipadābhāvato, na pana yassa bhāvanāya bhagavati brahmacariyaṃ vussati tathattena,  sabbākārena pana nirodhagāminipaṭipadā maggo ceva ariyasaccañca. sesaṃ vuttanayameva. <br/><br/>[06] catukkato vinicchayavaṇṇanā niṭṭhitā. <br/><br/>[03] 567^b^.^eb^ ^b^suññānī^eb^ti vedakādīhi bāhirakaparikappitehīti adhippāyo. dukkhañhi  vedanīyampi santaṃ vedakarahitaṃ, kevalaṃ pana tasmiṃ attano paccayehi pavattamāne dukkhaṃ  vedetīti vohāramattaṃ hoti. esa nayo itaresupi.<br/><br/>[03] ``dukkhamevā''ti avadhāraṇena nivattitamatthaṃ dassetuṃ ^b^``na koci dukkhito''^eb^ti vuttaṃ.  ^b^kiriyāva vijjatī^eb^ti samudayasaccaṃ sandhāya vadati. purimasaccadvayassa vipākavaṭṭakammavaṭṭasaṅgahato  kārakassa vā dukkhasaccasabhāvamāha. kātabbāpi hi kiriyā kārakarahitā kevalaṃ  attano paccayehi tāya pavattamānāya dukkhasaññite dhammappabandhe kiriyaṃ karotīti vohāramattaṃ  hoti. nibbutagamakesupi eseva nayo. ``maggo atthī''ti vattabbe ^b^``maggamatthī''^eb^ti  okārassa abhāvo katoti daṭṭhabbaṃ. ^b^gamako^eb^ti nibbutiṃ gantā.<br/><br/>[03] kilesāsucipaggharaṇaṭṭhena sāsavatā ^b^asubhatā^eb^ti katvā anāsavattā nirodhamaggā subhā  eva. dukkhādīnaṃ pariyāyena samudayādibhāvo ca atthi ^a^M2.0222^ea^, na pana nirodhabhāvo,  nirodhassa vā na dukkhādibhāvoti nirodhāvasesattayānaṃ na aññamaññasamaṅgitāti āha ^b^``nirodhasuññāni  vā''^eb^tiādi.<br/><br/>[03] ^b^samudaye dukkhassābhāvato^eb^ti ponobhavikāya taṇhāya punabbhavassa abhāvato. yathā vā pakativādīnaṃ  vikārā avikāribhāvato, pubbe patipalīnā ca pakatibhāveneva tiṭṭhanti, na evaṃ  samudayasampayuttampi dukkhaṃ samudayabhāvena tiṭṭhatīti āha   ``samudaye dukkhassābhāvato''ti ^a^V2.0209^ea^.  magge ca nirodhassa abhāvatoti sambandho. yathā avibhattehi vikārehi mahāhaṅkāratammattavisesindriyabhūtavisesehi  pakatibhāveneva ṭhitehi pakati sagabbhā icchitā pakativādīhi, evaṃ na phalena sagabbho  hetūti attho. ^b^``dukkhasamudayānaṃ nirodhamaggānañca asamavāyā''^eb^ti etaṃ vivaranto  āha ^b^``na hetusamavetaṃ hetuphala''^eb^ntiādi. tattha ``idha tantūsu paṭo, kapālesu  ghaṭo, bīraṇesu kaṭo dvīsu aṇūsu dviaṇuka''ntiādinā idha vuddhivohārajanako avisuṃ  siddhānaṃ sambandho samavāyo, tena samavāyena kāraṇesu dvīsu aṇūsu dviaṇukaṃ phalaṃ  samavetaṃ ekībhūtamiva sambaddhaṃ, tīsu aṇūsu tiaṇukanti evaṃ mahāpathavīmahāudakamahāaggimahāvātakkhandhapariyantaṃ  phalaṃ attano kāraṇesu samavetanti ^b^samavāyavādino^eb^ vadanti. evaṃ pana vadantehi aparimāṇesu  kāraṇesu mahāparimāṇaṃ ekaṃ phalaṃ samavetaṃ attano antogadhehi kāraṇehi sagabbhaṃ  asuññanti vuttaṃ hoti. evamidha samavāyābhāvā phale hetu natthīti hetusuññaṃ  phalanti attho. <br/><br/>[06] suññato vinicchayavaṇṇanā niṭṭhitā. <br/><br/>[06] iti magganiddesakathāvaṇṇanā. 


volume: 151
item: 37
title:
  samudayaniddesakathāvaṇṇanā^nirodhaniddesakathāvaṇṇanā^magganiddesakathāvaṇṇanā^ekavidhādivinicchayakathāvaṇṇanā^

content:
  [03] 568^b^.^eb^ ^b^pavattibhāvato^eb^ti saṃsārassa pavattibhāvato. ^b^catuāhārabhedato^eb^ti catuāhārappaccayavisesato.  etena cattāro kabaḷīkārādiāhāravisese, ajjhoharaṇīyavatthu, saḷāyatana, avijjā,  abhisaṅkhārasaṅkhāte tappaccayabhūtadhammavisese ca saṅgaṇhāti ^a^M2.0223^ea^, ojaṭṭhamakarūpa, vedanā,  paṭisandhiviññāṇa, nāmarūpasaṅkhāte tannibbattadhammavisese ca.<br/><br/>[03] ^b^pavattakabhāvato^eb^ pavattidukkhassa. ^b^rūpābhinandanādibhedo^eb^ rūpakkhandhādiabhinandanabhedo,  rūpārammaṇādivasenāpīti vadanti. rūpataṇhādīnaṃ paccekaṃ anekabhedattā ^b^cha taṇhākāyā,^eb^  tesaṃ ^b^bhedato^eb^.<br/><br/>[03] upādānehi upādīyatīti upādi, upādānakkhandhapañcakaṃ. tannissaraṇabhūtaṃ nibbānaṃ,  tassa vūpasamo taṃsantīti katvā tassa yāva pacchimaṃ cittaṃ, tāva sesataṃ, tato paraṃ  anavasesatañca ^a^V2.0210^ea^ upādāya ^b^saupādisesanibbānadhātu, nirupādisesanibbānadhātū^eb^ti dvidhā  voharīyati. yathā cāyaṃ bhedo vohārato, evamitarepīti te katipaye dassetuṃ ^b^``tividho''^eb^tiādi  vuttaṃ. aññathā ekassa sato nibbānassa kuto bhedoti.<br/><br/>[03] ^b^samathavipassanābhedato^eb^ti ettha sammādiṭṭhisammāsaṅkappā vipassanā, itare samathāti vadanti.  sīlampi hi samathassa upakārakattā samathaggahaṇena gayhatīti tesaṃ adhippāyo. atha vā yānadvayassa  vasena laddho maggo samatho vipassanāti āgamanavasena vuttoti daṭṭhabbo. ^b^aya^eb^nti ariyamaggo.  ^b^sappadesattā^eb^ti sīlakkhandhādīnaṃ ekadesattāti attho. ekadeso hi padissati avayavabhāvena  apadisīyatīti padeso, attano samudāyaṃ pati saha padesenāti ^b^sappadeso^eb^ti vuccati  yathā ``sanidassanā dhammā''ti (dha0 sa0 dukamātikā 9), sīlakkhandhādayo ca sabbalokiyalokuttarasīlādisaṅgāhakā,  ariyamaggo lokuttaro evāti tadekadeso hoti.<br/><br/>[03] ^b^sajātito^eb^ti samānajātito, vacīduccaritaviratiādibhedesu samānāya sīlajātiyāti  attho.<br/><br/>[03] ^b^onatasahāyo viya vāyāmo^eb^ paggahakiccasāmaññato. ^b^aṃsakūṭaṃ datvā ṭhitasahāyo viya  sati^eb^ apilāpanavasena niccalabhāvakaraṇasāmaññato. ^b^sajātito^eb^ti savitakkasavicārādibhedesu  samānāya samādhijātiyāti attho. ^b^kiriyato^eb^ti samādhianurūpakiriyato. tato eva  hi ``cattāro satipaṭṭhānā samādhinimittā, cattāro sammappadhānā ^a^M2.0224^ea^ samādhiparikkhārā''ti  (ma0 ni0 1.46) sativāyāmānaṃ samādhissa nimittaparikkhārabhāvo vutto.<br/><br/>[03] ^b^ākoṭentena viyā^eb^ti ``aniccaṃ anicca''ntiādinā paññākiccasadisena kiccena  samantato koṭentena viya, ``aniccaṃ khayaṭṭhena, dukkhaṃ bhayaṭṭhenā''tiādinā (paṭi0  ma0 1.48) ^b^parivattentena^eb^ viya ca ādāya ūhitvā dinnameva paññā paṭivijjhati. dvinnaṃ  samānakālattepi paccayabhāvena sammāsaṅkappassa purimakālassa viya niddeso kato. ^b^sajātito^eb^ti  ``dukkhe ñāṇa''ntiādīsu (saṃ0 ni0  5.8) samānāya paññājātiyā. ^b^kiriyato^eb^ti  ettha paññāsadisaṃ kiccaṃ ``kiriyā''ti vuttaṃ, pubbe pana samādhiupakārakaṃ  tadanurūpakiccanti ayamettha viseso.<br/><br/>[03] ``sabbaṃ ^a^V2.0211^ea^, bhikkhave, abhiññeyya''nti (saṃ0 ni0  4.46) vacanato cattāripi abhimukhaṃ  paccakkhato ñātabbāni, abhivisiṭṭhena vā ñāṇena ñātabbānīti ^b^abhiññeyyāni^eb^. <br/><br/>[03] 569^b^.^eb^ ^b^aññamaññaṃ sabhāgānī^eb^ti aññamaññasamānabhāgāni, sadisarūpānīti attho.<br/><br/>[03] ^b^durabhisambhavatara^eb^nti abhisambhavituṃ sādhetuṃ asakkuṇeyyataraṃ, sattivighātena duradhigamanti  attho. ^b^asana^eb^nti kaṇḍaṃ. ^b^atipāteyyā^eb^ti khipeyya. ^b^koṭiyā^eb^ti kaṇḍassa  koṭiyā vālaggena. ^b^koṭi^eb^nti vālasseva koṭiṃ. ^b^paṭivijjheyyā^eb^ti paṭimukhabhāvena  vijjheyya.<br/><br/>[03] bādhakapabhavasantiniyyānalakkhaṇehi vavatthānaṃ ^b^salakkhaṇavavatthānaṃ. duravagāhatthena gambhīrattā^eb^ti  oḷārikā dukkhasamudayā. tiracchānagatānampi hi dukkhaṃ, āhārādīsu ca abhilāso  pākaṭo. pīḷanādiāyūhanādivasena pana ``idaṃ dukkhaṃ, idamassa kāraṇa''nti yāthāvato  ogāhituṃ asakkuṇeyyattā ^b^gambhīrā^eb^. saṇhasukhumadhammattā nirodhamaggā sabhāvato  eva ^b^gambhīraṭṭhena duravagāhā^eb^. teneva uppanne magge natthi nirodhamaggānaṃ anavagāhoti.  nibbānampi maggena adhigantabbattā tassa phalanti apadisīyatīti āha ^b^``phalāpadesato''^eb^ti.  vuttañhetaṃ ``dukkhanirodhe ñāṇaṃ atthapaṭisambhidā''ti (vibha0 719). maggopi  nirodhassa sampāpakabhāvato ``hetū''ti ^a^M2.0225^ea^ apadisīyatīti āha ^b^``hetuapadesato''^eb^ti.  vuttampi cetaṃ ``dukkhanirodhagāminiyā paṭipadāya ñāṇaṃ dhammapaṭisambhidā''ti (vibha0  719).<br/><br/>[03] ^b^iti evaṃ pakārehī^eb^ti iti vijaññāti sambandho. tattha itisaddena vijānanakkamaṃ dasseti.  ^b^evaṃ pakārehī^eb^ti evaṃ-saddena vijānanakāraṇabhūtena eva. <br/><br/>[06] sabhāgavisabhāgatovinicchayavaṇṇanā niṭṭhitā. <br/><br/>[06] indriyasaccaniddesavaṇṇanā niṭṭhitā. <br/><br/>[06] iti soḷasamaparicchedavaṇṇanā. 


volume: 151
item: 38
title: paññābhūminiddesavaṇṇanā^^^paṭiccasamuppādakathāvaṇṇanā^
content:
  [03] 570^b^.^eb^ ^b^imissā^eb^ ^a^M2.0226^ea^ ^a^V2.0212^ea^ ^b^paññāyā^eb^ti imissā yathādhigatāya vipassanāya. ^b^bhūmibhūtesū^eb^ti  pavattiṭṭhānabhūtesu. kāmañcāyaṃ paṭiccasamuppādapaṭiccasamuppannasamaññā pitāputtasamaññā  viya apekkhāsiddhā, hetuphaladhammesu pana yathākkamaṃ vavatthitāvāti ^b^``paṭiccasamuppādo  cevā''^eb^tiādinā vibhajja vuttaṃ. ^b^ādisaddenā^eb^ti ``paṭiccasamuppādādibhedā''ti  ettha vuttāadisaddena. ^b^avasesā honti,^eb^ saṃvaṇṇanāvasenāti adhippāyo. tenāha  ^b^``tesaṃ vaṇṇanākkamo anuppatto''^eb^ti.<br/><br/>[03] ^b^avijjādayo dhammā paṭiccasamuppādo,^eb^ na samuppattimattaṃ. svāyamattho iminā suttapadena  veditabboti dassento ^b^``vuttañheta''^eb^ntiādiṃ vatvā paṭiccasamuppanne pana dassetuṃ  ^b^``jarāmaraṇādayo panā''^eb^tiādi āraddhaṃ. kasmā panettha anulomato paṭiccasamuppādadhammā  dassitā, paṭilomato paṭiccasamuppannā dhammāti? yato te paccayato uppannā, tassa  samanantaradassanatthaṃ.<br/><br/>[03] na niccaṃ na sassatanti ^b^aniccaṃ^eb^. samecca sambhūya paccayehi katanti ^b^saṅkhataṃ^eb^. paṭicca  paccayārahaṃ paccayaṃ nissāya sahitameva uppannanti ^b^paṭiccasamuppannaṃ^eb^. khayanasabhāvaṃ  ^b^khayadhammaṃ^eb^. vayanasabhāvaṃ ^b^vayadhammaṃ^eb^. virajjanasabhāvaṃ palujjanasabhāvaṃ ^b^virāgadhammaṃ^eb^.  nirujjhanasabhāvaṃ ^b^nirodhadhammaṃ^eb^. sesaṃ yadettha vattabbaṃ, taṃ parato āvi bhavissati. <br/><br/>[03] 571^b^.^eb^ ^b^etthā^eb^ti etesu yathāvuttesu suttapadesu. ^b^saṅkhepo^eb^ti atthasaṅkhepo.<br/><br/>[03] ^b^jātipaccayā^eb^ti jātisaṅkhātā paccayā. hetumhi nissakkavacanaṃ. ^b^ṭhitāva sā dhātū^eb^ti  yāyaṃ jarāmaraṇassa idappaccayatā ``jātipaccayā jarāmaraṇa''nti, esā dhātu esa sabhāvo.  sā ^a^V2.0213^ea^ tathāgatānaṃ uppādato pubbe, uddhañca aviññāyamāno, majjhe ca viññāyamāno, na tathāgatehi  uppādito, atha kho sambhavantassa jarāmaraṇassa sabbakālaṃ jātipaccayato sambhavoti ṭhitā  eva. kevalaṃ pana sayambhūñāṇena ^a^M2.0227^ea^ abhisambujjhanato, ``ayaṃ dhammo tathāgatena  adhigato''ti pavedanato ca tathāgato ``dhammassāmī''ti vuccati na apubbassa uppādanato.  tena vuttaṃ ``ṭhitāva sā dhātū''ti. sā eva ^b^jātipaccayā jarāmaraṇa^eb^nti ettha  vipallāsābhāvato evaṃ avabujjhamānassa etassa sabhāvassa, hetuno vā tatheva bhāvato ṭhitatāti  ^b^dhammaṭṭhitatā^eb^. jāti vā jarāmaraṇassa uppādaṭṭhiti pavattāayūhanasaṃyogapalibodhasamudayahetupaccayaṭṭhitīti  taduppādādibhāvenassā ṭhitatā ^b^``dhammaṭṭhitatā''^eb^ti phalaṃ patisāmatthiyato hetumeva  vadati.<br/><br/>[03] atha vā dhārīyati paccayehīti dhammo, tiṭṭhati tattha tadāyattavuttitāya phalanti ṭhiti, dhammassa  ṭhiti ^b^dhammaṭṭhiti. dhammo^eb^ti vā kāraṇaṃ, paccayoti attho. dhammassa ṭhitisabhāvo,  dhammato ca añño sabhāvo natthīti ^b^dhammaṭṭhiti,^eb^ paccayo. tenāha ``paccayapariggahe paññā  dhammaṭṭhitiñāṇa''nti (paṭi0 ma0 1.45). dhammaṭṭhiti eva ^b^dhammaṭṭhitatā^eb^. sā eva dhātu  ``jātipaccayā jarāmaraṇa''nti imassa sabhāvassa, hetuno vā aññathattābhāvato ``na jātipaccayā  jarāmaraṇa''nti viññāyamānassa tabbhāvābhāvato niyāmatā vavatthitabhāvoti ^b^dhammaniyāmatā^eb^.  phalassa vā jarāmaraṇassa jātiyā sati sambhavo dhamme hetumhi ṭhitatāti ^b^dhammaṭṭhitatā^eb^.  asati asambhavo dhamme niyatatāti ^b^dhammaniyāmatā^eb^ti evaṃ phalena hetuṃ vibhāveti.  ^b^taṃ^eb^ ``ṭhitāva sā dhātū''tiādinā (saṃ0 ni0  2.20) vuttaṃ idappaccayataṃ ^b^abhisambujjhati^eb^  paccakkhakaraṇena abhimukhaṃ bujjhati yāthāvato paṭivijjhati. ^b^abhisametī^eb^ti tassa vevacanaṃ.  ādito kathento ^b^ācikkhati,^eb^ uddisatīti attho. tameva uddesaṃ pariyosāpento ^b^deseti^eb^.  yathāuddiṭṭhamatthaṃ niddisanavasena pakārehi ñāpentā ^b^paññapeti^eb^. pakārehiyeva patiṭṭhapento  ^b^paṭṭhapeti^eb^. yathāniddiṭṭhamatthaṃ paṭiniddisanavasena ^b^vivarati vibhajati,^eb^ vivaṭañhi vibhattañca  atthaṃ hetudhāraṇadassanehi pākaṭaṃ karonto ^b^uttānīkaroti^eb^. uttānīkaronto  tathāpaccakkhabhūtaṃ katvā nigamanavasena ^b^passathāti cāha^eb^. <br/><br/>[03] 572^b^.^eb^ ^b^paccayalakkhaṇo^eb^ti paccayabhāvalakkhaṇo, paccayoti vā  lakkhitabbo. pavattidukkhassa ^a^V2.0214^ea^ anubandhāpanakiccatāya  ^b^dukkhānubandhanaraso^eb^. nibbānagāmimaggassa uppathabhāvato ^b^kummaggapaccupaṭṭhāno^eb^.<br/><br/>[03] ^b^so^eb^ ^a^M2.0228^ea^ ^b^panāyaṃ^eb^ paṭiccasamuppādo. yāvattakehi paccayehi yaṃ phalaṃ  uppajjanārahaṃ, avikaleheva tehi tassa uppatti, tadaññena ca tassa payojanaṃ natthīti āha  ^b^``anūnādhikehevā''^eb^ti. yathā taṃ cakkhurūpālokamanasikārehi cakkhuviññāṇassa,  etena taṃtaṃphalanipphādanena tassā paccayasāmaggiyā tapparatā ^b^tathatā^eb^ti dasseti. ^b^sāmaggi^eb^nti  samodhānaṃ, samavāyanti attho. ^b^asambhavābhāvato^eb^ti anuppajjanassa abhāvato. paccayasāmaggiyañhi  sati anuppajjane tassā vitathatā siyā. ^b^aññadhammappaccayehī^eb^ti aññassa phaladhammassa  paccayehi. ^b^aññadhammānuppattito^eb^ti tato aññassa phaladhammassa anuppajjanato. na hi  kadāci cakkhurūpālokamanasikārehi sotaviññāṇassa sambhavo atthi, yadi siyā, tassā  sāmaggiyā aññathatā nāma siyā, na cetaṃ atthīti ^b^``anaññathatā''^eb^ti vuttaṃ. ^b^paccayato^eb^ti  paccayabhāvato. ^b^paccayasamūhato^eb^ti etthāpi eseva nayo. <br/><br/>[03] 573^b^.^eb^ ^b^idappaccayā eva idappaccayatā^eb^ti ^b^tā^eb^-saddena padaṃ vaḍḍhitaṃ, na kiñci atthantaraṃ  yathā devo eva devatāti. ^b^idappaccayānaṃ vā samūho idappaccayatā^eb^ti samūhatthaṃ  ^b^tā^eb^-saddamāha yathā ``janānaṃ samūho janatā''ti. nanu ca ``atthi idappaccayā jarāmaraṇanti  iti puṭṭhena satā, ānanda, atthītissa vacanīyaṃ. kiṃ paccayā jarāmaraṇanti iti ce  vadeyya, jātipaccayā jarāmaraṇanti iccassa vacanīya''nti (dī0 ni0 2.96) jātisaddapaccayasaddasamānādhikaraṇena  kiṃ-saddena idaṃsaddassa samānādhikaraṇatādassanato idappaccayasaddassa kammadhārayasamāso dissati,  na hettha ``imassa paccayā idappaccayā''ti jarāmaraṇassa, aññassa vā paccayato jarāmaraṇasambhavapucchā  sambhavati viditabhāvato, asambhavato ca, jarāmaraṇassa pana paccayapucchā sambhavati. paccaya-saddena  ca samānādhikaraṇatāya idaṃ-saddassa imasmā paccayāti paccayapucchā yujjati. sā ca samānādhikaraṇatā  bāhiratthasamāsepi labbhati. tato ca aññapadatthavacanicchābhāve kammadhārayasamāso labbhati.<br/><br/>[03] sāmivacanasamāse pana samānādhikaraṇatā natthīti na kathañci kammadhārayasamāsasambhavoti? nayidamevaṃ  vacanicchantarabhāvato. paṭiccasamuppādavacanicchā hesā ``idappaccayatā ^a^V2.0215^ea^ paṭiccasamuppādo''ti  ettha. ``atthi idappaccayā ^a^M2.0229^ea^ jarāmaraṇa''nti ettha pana jarāmaraṇassa paccayamattaparipucchā,  tasmā yathā idaṃ-saddassa paṭiccasamuppādavisesanatā, pucchitabbapaccayavisesanatā ca hoti,  tathā samāsavikappo ettha, tattha ca kātabboti na samāsantaradassanaṃ sāmivacanasamāsabādhakaṃ.  kasmā panetthāpi kammadhārayasamāso na icchitoti? hetuppabhavānaṃ hetu paṭiccasamuppādoti  imassatthassa kammadhārayasamāse asambhavato, ``imassa attano paccayānurūpassa anurūpo paccayo  idappaccayo''ti imassa ca atthassa icchitattā. yo panettha idaṃ-saddena gahito attho, so  ``atthi idappaccayā jarāmaraṇa''nti ettha jarāmaraṇaggahaṇeneva gahitoti idaṃ-saddo paṭiccasamuppannato  abhassitvā aññāsambhavato paccaye avatiṭṭhati, tasmā tattha kammadhārayasamāso. ettha pana  idaṃ-saddassa tato pariccajanakāraṇaṃ natthīti sāmivacanasamāso eva. evampi na idappaccayo  eva idappaccayabhāvo bhavituṃ yuttoti idappaccayatāya paṭiccasamuppādatānupapattīti? nāyaṃ  doso atthantarābhāvatoti vuttovāyamattho.<br/><br/>[03] atha vā pana hotu idappaccayabhāvo idappaccayatāti. ^b^bhāvo^eb^ti cettha avinābhāviphalaṃ  pati hetuno satvaṃ. tathā hi idappaccaya-saddo jātiādīsu niruḷho. tañca idappaccayasatvaṃ  idappaccayato aññaṃ natthi. yadi aññaṃ siyā, taṃ avijjamānaṃ siyā. na hi satā aññaṃ  vijjamānaṃ hoti. atha satvaṃ saṃ nāma, yassa sato bhāvo, taṃ asaṃ nāma siyā. na hi  taṃ satvaṃ sabhāvaṃ satvato aññattā, tasmā sato bhāvo satvanti niddeso na yujjati. na  ca saṃ-sambandhena asaṃ saṃ nāma hoti, pageva saṃ-sambandhena. asati ca saditiggahaṇaṃ viparītaggāhoti  na gahaṇato saṃsiddhi. sadisakappanāyañca māṇavakassa sīhabhāvo viya na asato saṃ-sabhāvatā.  yasmā pana idappaccayabhāvo yathāvuttaṃ satvaṃ, na asatvaṃ. nāpi yassa taṃ satvaṃ, tadasaṃ,  tasmā idappaccayabhāvo idappaccayasarūpaṃ sabhāvantarehi vinivattabhāvadassanatthaṃ imassāyanti  visesetvā idappaccayatāti vuttanti na idappaccayatāya paṭiccasamuppādabhāvāsambhavo.<br/><br/>[03] paṭicca samuppajjati etasmāti paṭiccasamuppādoti tassāpi hetuatthabhāvato jātiādipadānaṃ  evameva hetubhāvavācakatāya hetupadhānatā yojetabbā hetuppabhavānaṃ hetu paṭiccasamuppādoti  katvā ^a^M2.0230^ea^. tathā hi ``dasabalasamannāgato, bhikkhave,  tathāgato catūhi vesārajjehi ^a^V2.0216^ea^  samannāgato āsabhaṃ ṭhānaṃ paṭijānāti, parisāsu sīhanādaṃ nadati, brahmacakkaṃ pavatteti,  imasmiṃ sati idaṃ hoti yāva `evametassa kevalassa dukkhakkhandhassa nirodho hotī'''ti  (saṃ0 ni0  2.21-22) anena ^b^sīhanādasuttena^eb^ pakāsito evamattho. ``kiṃ vādī  panāyasmato satthā kimakkhāyī''ti puṭṭhena āyasmatā ^b^assaji^eb^ttherena -- <br/><br/>[21] ``ye dhammā hetuppabhavā, tesaṃ hetuṃ tathāgato āha. <br/><br/>[22] tesañca yo nirodho, evaṃvādī mahāsamaṇo''ti.. (mahāva0 60; apa0 thera 1.1.286) -- <br/><br/>[25] vutto. tena viññāyati hetuppabhavānaṃ hetu paṭiccasamuppādoti. sesamettha  vattabbaṃ parato āvi bhavissati. <br/><br/>[03] 574^b^.^eb^ ^b^paṭiccā^eb^ti taṃ taṃ kāraṇaṃ nissāya. ^b^sammā^eb^ti aviparītaṃ aniccato aniccassa  uppādoti katvā. niccato hi kāraṇato phalassa uppādo viparīto. tenāha ^b^``titthiya...pe0...  nirapekkho''^eb^ti. ``uppādo paññāyatī''ti (saṃ0 ni0  3.38; a0 ni0  3.47;  kathā0 214) evaṃ vuttasaṅkhatalakkhaṇato añño ``paccayato khaṇato''ti ettha vuttapaccayalakkhaṇo  eko ākāro uppādoti tesaṃ adhippāyo. yaṃ sandhāya te ``jātiādīnaṃ hetavo  jātiādayo''ti vadanti, taṃ tesaṃ matimattaṃ, nibbattilakkhaṇavinimuttassa tādisassa  kassaci abhāvato. tenāha ^b^``taṃ na yujjatī''^eb^tiādi. ^b^gambhīranayāsambhavato^eb^ti gambhīrānaṃ  nayānañca asambhavato. ^b^saddabhedato^eb^ti saddavināsato saddāyogato. ^b^suttaṃ natthi^eb^ ``paṭiccasamuppādaṃ  vo, bhikkhave, desessāmī''tiādisuttapadehi (saṃ0 ni0  2.1, 20) uppādamattassa  appakāsitattā. ayameva hi attho heṭṭhā dassito idānipi dassīyati. ^b^taṃ^eb^ uppādamattaṃ.  ^b^viharāmi^eb^ tasmiṃ paṭhamābhisambuddhakāleti adhippāyo. ^b^viharāmī^eb^ti vā kālavipallāsena  vuttaṃ, vihāsinti attho. ^b^tatrā^eb^ti tasmiṃ padesavihāre. ^b^paccayākāradassanenā^eb^ti  yenākārena paccayadhammo paccayuppannassa paccayo hoti, so paccayākāro paccayabhāvo, tassa  dassanena. idha pana vedanānaṃ paccayabhāvo adhippeto. tenāha ^a^M2.0231^ea^ ^b^``micchādiṭṭhipaccayāpi  vedayita''^eb^ntiādi. vedanānaṃyeva hi paccayaṃ passantena vuttavihāro paṭiccasamuppādassa  ekadesameva passato vihāroti ^a^V2.0217^ea^ katvā padesavihāro jāto, anantanayasamantapaṭṭhānamanasikāro  paṭhamābhisambuddhavihāro. tañhi nippadesato paccayākāradassananti eke. ^b^padesavihārasuttavirodho  āpajjati^eb^ tassa vedanānaṃ paccayadhammamanasikāravibhāvanato.<br/><br/>[03] loko samudeti etasmāti ^b^lokasamudayo,^eb^ avijjādiko paccayagaṇo, na lokasamudayamattaṃ.  tenāha ^b^``anulomapaṭiccasamuppādo''^eb^ti. ^b^natthitā^eb^ti sabbaso abhāvo, naranvayavināso  ucchedoti attho. natthitāsahacaraṇato pana ucchedadiṭṭhi natthitāti adhippetā. ^b^paccayānuparamo^eb^  paccayānaṃ avicchedo. yathā hi atītahetupañcakasannissayena etarahiphalapañcakaṃ viya  hetupañcakampi hoti, evaṃ etarahihetupañcakasannissayena āyatiṃphalapañcakampi bhavissati.  tenāha ^b^``paccayānuparame phalānuparamato''^eb^ti.<br/><br/>[03] ^b^taṃ^eb^ gambhīrattaṃ ^b^uppādamatte natthi^eb^ asabhāvadhammattā. ekattanayādayo nayā sabhāvadhammesu  labbhamānato uppādamatte kathañcipi na labbheyyunti āha ^b^``nayacatukkaṃ uppādamatte natthī''^eb^ti. <br/><br/>[03] 575^b^.^eb^ ^b^samāne kattarī^eb^ti ekasmiṃyeva kattari uppajjanakiriyāya yo kattā, tasmiṃyeva  paccayanakiriyāya ca kattubhūteti attho. yathā ``nhatvā bhuñjati, bhutvā sayatī''ti.  ^b^``pubbakāle''^eb^ti idañca tvāsaddantānaṃ padānaṃ yebhuyyena purimakālakiriyāya dīpanato  vuttaṃ, na idha paṭiccasaddassa purimakālatthattā. evañhi ``cakkhuṃ paṭiccā''ti nidassanavacanaṃ  nidassitabbena saṃsandeyya. atha vā kāmañcettha ubhinnaṃ kiriyānaṃ samakālatā uppajjanakiriyāya  pubbe paccayanakiriyāya asambhavato, tathāpi phalakiriyāya hetukiriyā purimakālo  viya voharituṃ yuttā. evamettha hetuphalavavatthānaṃ supākaṭaṃ hotīti upacārasiddhaṃ  purimakālaṃ gahetvā vuttaṃ ^b^``pubbakāle''^eb^ti. ^b^atthasiddhikaro^eb^ti vākyatthapaṭiviññattikaro.  paṭiccasamuppādoti hi ettha vākyatthāvabodho idha atthasiddhīti adhippeto. ^b^payujjamāno^eb^  paṭiccasaddo uppādasaddena vuccamānassa ^a^M2.0232^ea^ samānassa ``kattu abhāvato''ti  padaṃ ānetvā yojetabbaṃ. ayañhettha attho ``cakkhuñca paṭicca rūpe ca uppajjati cakkhuviññāṇa''ntiādīsu  (ma0 ni0 1.204, 400; 3.421, 425-426; saṃ0 ni0  2.43-44; 2.4.60; kathā0  465) paccayanakiriyāya, uppajjanakiriyāya ca viññāṇameva kattāti samānakattukatā  labbhati.<br/><br/>[03] ``paṭiccasamuppādo''ti ^a^V2.0218^ea^ ettha pana uppādasaddassa bhāvasādhanatāya kiriyāva vuttāti samānakattulakkhaṇo  saddappayogo na sambhavatīti. tenāha ^b^``saddabhedaṃ gacchatī''^eb^ti, apasaddappayogo hotīti  attho. na cettha parāvarayogo (pāṇinī 3.4.20) ``appatvā nadiṃ pabbato, atikkamma  pabbataṃ nadī''tiādīsu viya, nāpi lakkhaṇahetuādipayogo ``sīhaṃ disvā bhayaṃ hoti,  ghataṃ pivitvā balaṃ jāyate, `dha'nti katvā daṇḍo patito''tiādīsu viya. nevettha  saddabhedo. na hi hatthatale āmalakaṃ viya sabbaññeyyaṃ paccakkhaṃ katvā ṭhitānaṃ mahesīnaṃ  vacane akkharacintakānaṃ vippalāpo avasaraṃ labhati. labhatu, vākyatthena saddasiddhito ``nhatvā  gamanaṃ, bhutvā sayana''ntiādīsu viyāti. evampi na ca kiñci atthaṃ sādheti.  yadipi paccekaṃ padattho labbhati, vākyattho pana na yujjati, tasmā dasadāḷimādivākyāni  viya asambandhatthatāya niratthakaṃ hotīti adhippāyo.<br/><br/>[03] nāmapade vutte appayuttānipi ``atthi, hoti, vijjatī''ti evarūpāni kiriyāpadāni  ānetvā sambandhitabbānīti ñāyaṃ sandhāyāha ^b^``hotisaddena saddhiṃ yojayissāmā''^eb^ti.  ^b^imesū^eb^ti yathāvuttesu desanāpaṭiññāpucchānigamanavasena vuttesu paṭiccasamuppādapadesu.  nidassanamattañcetaṃ, aññesupi ``paṭiccasamuppādameva sādhukaṃ yoniso manasi kāroti.  yadidaṃ idappaccayatā paṭiccasamuppādo (dī0 ni0 2.67; ma0 ni0 2.337; sa0 ni0   1.172; mahāva0 7). gambhīro cāyaṃ, ānanda, paṭiccasamuppādo''ti (dī0 ni0  2.95; saṃ0 ni0  2.60) evamādīsupi ekenapi saddhiṃ hoti-saddo sambandhaṃ na gacchati.  ^b^yogaṃ na gacchati^eb^ tathā sambandhavasena avuttattā. ^b^``na ca uppādo hotī''^eb^ti idaṃ  asabhāvadhammattā uppādassa nibbattilakkhaṇāyogaṃ sandhāya vuttaṃ. yathā hi vināsassa vināso  natthi, evaṃ uppādassa vināso viya uppādopi natthi. yadi siyā, yena uppādena uppādo  uppādavā, sopi uppādavāti ^a^M2.0233^ea^ anavaṭṭhānameva āpajjeyyāti vuttovāyamattho.  tenāha ^b^``sace heyyā''^eb^tiādi. yadi evaṃ, kathaṃ samudayo hotīti? nāyaṃ doso  nibbattiyā anadhippetattā. evaṃ dukkhakkhandhassa samudayo pātubhāvo sambhavatīti ayañhettha  attho, idha pana paṭiccasamuppādo hotīti tassa atthibhāvacodanāti katvā hoti, jāyatīti  nibbatticodanā katā siyāti adhippāyena vuttaṃ ^b^``na uppādo hotī''^eb^ti. <br/><br/>[03] 576^b^.^eb^ imesaṃ saṅkhārādīnaṃ paccayā idappaccayā, avijjādayo, tesaṃ  bhāvo ^b^idappaccayatā^eb^ ^a^V2.0219^ea^.  ko pana so bhāvoti āha ^b^``bhāvo ca nāmā''^eb^tiādi. tassattho -- yenākārena avijjādayo  saṅkhārādipātubhāvahetū honti, tasmiṃ avijjādīnaṃ pavattiākāravisese vikāre  paṭiccasamuppādoti ayaṃ samaññāti. ^b^tesaṃ^eb^ vādīnaṃ ^b^taṃ^eb^ maññanaṃ. ^b^hetuvacanato^eb^ti  hetubhāvavacanato. <br/><br/>[03] 577^b^.^eb^ ^b^etthā^eb^ti paṭiccasamuppādapade. samuppādapadhānavacanaviññeyyo sasattiko hetu  paṭiccasamuppādoti aviparītaṃ atthaṃ ajānantānaṃ aññattha samuppādasaddassa bhāvasādhanassa  dassanato tathā idhāpi ^b^byañjanacchāyāya uppādoyevāyaṃ^eb^ vutto, na hetūti yā ^b^saññā  uppajjati, sā imassa^eb^ paṭiccasamuppādapadassa evaṃ idāni vuccamānākārena atthaṃ gahetvā  vūpasametabbā vinodetabbā.<br/><br/>[03] ^b^dvedhā^eb^ti gāthāya ayaṃ saṅkhepattho -- yasmā attano paccayavasena pavatto paccayuppannadhammasamūho  paccetabbato paṭicco ca so saha uppajjanato samuppādo ca, paṭicca vā kāraṇasāmaggiṃ  apaccakkhāya saha uppajjanato evāti ca evaṃ dvedhā ``paṭiccasamuppādo''ti idaṃ vacanaṃ  icchitabbaṃ, tasmā tassa paccayadhammopi phalūpacārena paṭiccasamuppādo icceva vuttoti.<br/><br/>[03] ^b^paccayatāyā^eb^ti paccayasamūhato. ^b^pavatto^eb^ti nibbatto. ^b^dhammasamūho^eb^ti paccayuppannadhammapuñjo.  ^b^patīyamāno^eb^ti ñāṇagatiyā abhimukhaṃ upeyamāno, abhisamiyamānoti attho. ^b^hitāya  sukhāya cā^eb^ti lokuttarahitāya, lokuttarasukhāya ca. ^b^saha uppajjati^eb^ ekekassa  kadācipi ^a^M2.0234^ea^ uppattiyā abhāvato. ^b^sammā uppajjati^eb^ ahetuto, visamahetuto  ca anuppajjanato. ^b^saha uppajjatī^eb^ti ekajjhaṃ uppajjati antamaso aṭṭhannaṃ dhammānaṃ uppajjanato.  ^b^na paccakkhāyā^eb^ti apaṭikkhipitvā, attano paccayabhūtadhammasamudāyena kenaci na vināti  attho. ^b^tassā^eb^ti yvāyaṃ ``paṭiccasamuppādo''ti vutto paccayuppannadhammasamūho, tassa  ayaṃ avijjādiko hetusamūho. ^b^``tappaccayattā''^eb^ti etena paṭiccasamuppādapaccaye  paṭicca samuppādasamaññāti dasseti. tenāha ^b^``yathā loke''^eb^tiādi. yathā hi  loke ``pittaṃ mathitaṃ, sūrā dadhi, tipusaṃ jaro, semho guḷo, āyu ghata''nti ca  paccayo phalavohārena vuccati, evaṃ phalūpacārena paṭiccasamuppādo vuttoti veditabbo. <br/><br/>[03] 578^b^.^eb^ paṭicca-sadde ^a^V2.0220^ea^ paṭi-saddo abhimukhattho, icca-saddo gammatthoti dassento āha ^b^``paṭimukhamito''^eb^ti.  kassa pana paṭimukhaṃ, kena vā ito, ko vā itoti codanattaye pacchimaṃ vissajjento  ^b^``hetusamūho''^eb^ti āha. tasmiñhi vissaṭṭhe hetusamūho nāma paccayasāmaggīti tattha  aññamaññassa paṭimukhaṃ, aññamaññeneva ca itoti vissaṭṭhovāyamattho hotīti. ^b^sahite^eb^ti  samudite avinibbhutte. ^b^so^eb^ti hetusamūho. samuppādo iti vuttoti yojanā.<br/><br/>[03] ^b^pātubhāvāyā^eb^ti uppādāya. kāmaṃ ^b^pāḷiyaṃ^eb^ ``avijjāpaccayā saṅkhārā''ti (saṃ0  ni0  2.1; udā0 1; mahāva0 1; netti0 24; vibha0 225) avijjāva paccayabhāvena  vuttā, tathāpi na avijjā ekāva paccayo hoti, atha kho sahajātadhammavatthuārammaṇādayo,  yonisomanasikārādayo, taṇhupādānādayo ca dhammā yathārahaṃ saṅkhāruppādane avijjāya  sahakārīkāraṇaṃ hontiyeva. evaṃ saṅkhārādayopi viññāṇādīnanti āha ^b^``avijjādiekekahetusīsena  niddiṭṭho hetusamūho''^eb^ti. ^b^sādhāraṇaphalanipphādakaṭṭhenā^eb^ti taṃsamūhapariyāpannānaṃ  hetudhammānaṃ sādhāraṇassa phalassa nibbattakabhāvena. ^b^avekallaṭṭhenā^eb^ti anūnabhāvena.  tasmiñhi hetusamūhe ekaccāsādhāraṇañcetaṃ phalaṃ, ekacceheva ca nibbattetabbaṃ siyā,  sabbesaṃ tesaṃ paccayadhammānaṃ aññamaññāpekkhā natthīti paṭimukhagamanābhāvato paṭiccattho  na paripūreyyāti. ^b^sāmaggiaṅgāna^eb^nti paccayasāmaggiyā aṅgabhūtānaṃ, samūhīnanti  attho ^a^M2.0235^ea^. niddhāraṇe cetaṃ sāmivacanaṃ. phaladhammānaṃ sahitatā nāma visuṃ  abhāvo, na hetudhammānaṃ viya aññamaññāpekkhāti āha ^b^``aññamaññaṃ avinibbhogavuttidhamme''^eb^ti  avinibbhogaggahaṇañcettha rūpadhammānampi saṅgaṇhanatthaṃ. aññathā sampayuttadhammeti vucceyya. <br/><br/>[03] 579^b^.^eb^ ^b^paccayatā^eb^ti ayaṃ avijjādiko paccayasamūho. ^b^aññoñña^eb^nti aññamaññaṃ. ^b^paṭiccā^eb^ti  nissāya sahakārīkāraṇaṃ laddhā. ^b^sama^eb^nti avisamaṃ avekallena. ^b^sahā^eb^ti ekajjhaṃ.  ^b^dhamme^eb^ti attano paccayuppannadhamme. yasmā uppādeti, ^b^tatopi^eb^ tasmāpi. evaṃ  paṭiccasamuppādoti muninā bhagavatā bhāsitāti yojanā. ^b^na apaṭicca^eb^ paṭiccevāti  avadhāraṇatthaṃ dassento gāthāyaṃ eva-kāro luttaniddiṭṭhoti dasseti.<br/><br/>[03] ^b^ekekadesa^eb^nti phalasamudāyassa ekadesekadesaṃ, bhāgasoti attho. ^b^pubbāparabhāvenā^eb^ti  paṭipāṭiyā ^a^V2.0221^ea^. sabbametaṃ rūpārūpakalāpuppādanaṃ sandhāya vuttaṃ. ^b^atthānusāravohārakusalenā^eb^ti  paramatthadhammānugatavohāranipuṇena. <br/><br/>[03] 580^b^.^eb^ purimena padenāti yojanā. ^b^sassatādīna^eb^nti sassatabhāvādīnaṃ, sassatavādādīnaṃ  vā. sassatasahacaritā hi vādāpi sassatādayoti vuccanti yathā ``dukkhadesanā dukkha''nti.  ^b^ucchedādī^eb^ti etthāpi eseva nayo. ^b^vighāto^eb^ vināso, pahānanti attho. ^b^ñāyo^eb^ti  antadvayavirahitā majjhimā paṭipatti.<br/><br/>[03] ^b^pavattidhammāna^eb^nti pavattibhūtānaṃ dhammānaṃ, kilesavaṭṭādīnanti attho. ``sassato attā  ca loko cā''tiādinayappavatto (dī0 ni0 1.31) ^b^sassatavādo^eb^. ``natthi hetu,  natthi paccayo sattānaṃ saṃkilesāyā''tiādinayappavatto (dī0 ni0 1.168; ma0 ni0  2.101, 227; saṃ0 ni0  3.212) ^b^ahetuvādo^eb^. pakati aṇukālādivasena loko  pavattatīti evaṃ pavatto ^b^visamahetuvādo^eb^. issarapurisapajāpativādā ^b^vasavattivādā^eb^.  ahetuvādaggahaṇeneva cettha sabhāvaniyati yadicchāvādānampi saṅgaho daṭṭhabbo. keci pana  ``cakkhu eva cakkhussa kāraṇa''nti evamādiko ^b^visamahetuvādo^eb^. issarādivādo  ahetuvādantogadho. sabhāveneva dhammā pavattantīti vādo ^b^``vasavattivādo''^eb^ti vadanti.  kiṃ ^a^M2.0236^ea^ hi paccayasāmaggiyā payojananti adhippāyo. samuppādapadena paridīpito  hotīti yojanā. paridīpanassa pana aviparītakāraṇaṃ dassetuṃ ^b^``paccayasāmaggiyaṃ dhammānaṃ  uppattito''^eb^ti vuttaṃ. ^b^vihatā^eb^ti abbhāhatā. ^b^``purimapurimapaccayavasenā''^eb^ti  iminā avicchedavasena pavattamānaṃ ucchedadiṭṭhinivattakaṃ hetuphalapabandhaṃ dasseti.  tenāha ^b^``kuto ucchedo''^eb^ti. ucchedābhāvakathaneneva cettha ucchedavādassāpi abhāvaṃ  dassetīti daṭṭhabbaṃ.<br/><br/>[03] ^b^tassā tassā paccayasāmaggiyā^eb^ti tasmiṃ tasmiṃ hetupaccayasamavāye. ^b^santatiṃ avicchinditvā^eb^ti  hetuphalapabandhasaṅkhātassa santānassa avicchindanena. ^b^tesaṃ tesaṃ^eb^ paccayuppannadhammānaṃ  sambhavato uppajjanato sassatucchedasaṅkhātaṃ antadvayaṃ anupaggamma yathāsakaṃ paccayehi anurūpaphaluppatti  idha majjhimapaṭipadāti adhippetā. kammavaṭṭassa, vipākavaṭṭassa ca bhinnasabhāvattā, bhinnakālattā  ca ^b^so karoti so paṭisaṃvedetīti vādappahānaṃ^eb^. kusalākusalakkhandhappavattiyañhi  kārakavohāro, vipākakkhandhapavattiyaṃ vedakavohāroti. yasmiṃ santāne ^a^V2.0222^ea^ kammaṃ  nibbattaṃ, tattheva tassa phalassa nibbattanato ^b^añño karoti añño paṭisaṃvedetīti  vādappahānaṃ^eb^. na hi katassa vināso, akatassa vā abbhāgamo atthi. ``itthī, purisā''ti  vohārena janapadanirutti. tattha yasmā paṇḍitāpi loke ``pañcakkhandhe ānetu, nāmarūpaṃ  āgacchatū''ti avatvā itthī, purisotveva voharanti, tasmā ``itthī evāyaṃ, puriso  evāyanti apariññātavatthukānaṃ hoti abhiniveso. viddasuno pana paṭiccasamuppādaṃ jānantassa  tathā tathā pavattamāne dhamme upādāya paññattimattato tattha paramatthato na abhinivesoti  āha ^b^``janapadaniruttiyā anabhiniveso''^eb^ti. ^b^samaññāyā^eb^ti lokasamaññāya. ^b^anatidhāvana^eb^nti  anatikkamanaṃ. ``satto''ti hi vutte ``ko ettha satto, kiṃ rūpaṃ, udāhu vedanādayo''ti  vibhāgaṃ akatvā lokasamaññāvaseneva lokiyehi viya lokiyo attho samaññaṃ avilaṅghantena  voharitabbo.<br/><br/>[03] aparo nayo -- paccetumarahatīti paṭicco. yo hi naṃ pacceti abhisameti, tassa accantameva  dukkhavūpasamāya saṃvattati. sammā, saha ca uppādetīti samuppādo. paccayadhammo hi  attano phalaṃ uppādento sampuṇṇameva ^a^M2.0237^ea^ uppādeti, na vikalaṃ. ye  ca dhamme uppādeti, te sabbe saheva uppādeti, na ekekaṃ. iti paṭicco ca so samuppādo  cāti ^b^paṭiccasamuppādo^eb^. atha vā paṭicca paṭimukhaṃ itvā kāraṇasāmaggiṃ appaṭikkhipitvā  sahite uppādetīti ^b^paṭiccasamuppādo^eb^. paṭimukhagamanañca paccayassa kāraṇasāmaggiyā  aṅgabhāvena phalassa uppādanameva. ^b^appaṭikkhipitvā^eb^ti ca na vinā tāya kāraṇasāmaggiyā,  aṅgabhāvaṃ agantvā sayameva na uppādetīti attho. etena kāraṇabahutā dassitā, ^b^``sahite''^eb^ti  iminā paccayuppannadhammabahutā. ubhayenāpi ``ekaṃ na ekato''tiādinā (visuddhi0  2.617) parato vuccamāno sāsananayo dīpito hoti.<br/><br/>[03] atha vā paṭicca paccetabbaṃ paccayaṃ paṭigantvā na vinā tena sambandhassa uppādo ^b^paṭiccasamuppādo^eb^  (udā0 aṭṭha0 1). paṭiccasamuppādoti cettha samuppādappadhānavacanaviññeyyo sasattiko  hetūti veditabbo. tattha ``paṭiccā''ti vutte kiṃ paṭiccāti vattabbanti āha  ^b^``paccetabba''^eb^nti. so ca paccayadhammoti katvā vuttaṃ ^b^``paccaya''^eb^nti. idāni  paṭiccasaddassa atthamāha ^b^``paṭigantvā''^eb^ti. kāraṇassa sabhāvena tappaṭilābhagatiyā patvā.  kathaṃ na vinā tena? sati eva tasmiṃ, tassa ca phalassa uppādato eva, na aññathā. asati,  nirodhato cāti ^a^V2.0223^ea^ ayaṃ paccayaṭṭhiti paṭiccasaddassa attho. tenāyaṃ paṭiccasaddo yathā ``imasmiṃ  sati imassuppādo''ti ete saddā bhummanissakkavacanajotanīyena idaṃ-saddavacanīyassa hetumato  hetuāyattabhāvena bhāvuppāduttarakiriyāpekkhena yāyassa tadāyattatā, tāya samatthatāya  hetuṃ vadanti, evaṃ gantvā-saddantaravacanīyena taṃviññeyyasseva paccayanakiriyākattuhetumato  hetupaccayanena hetuāyattabhāvena samuppāduttarakiriyāpekkhena yāyassa tadāyattatā,  tāya samatthatāya hetumāha. evañca katvā ``avijjā paṭicca, saṅkhārā paṭiccasamuppannā''tiādi  (paṭi0 ma0 1.46) saṅkhārapiṭake vuttaṃ. ^b^samatthatā^eb^ cettha nidānādibhāvo. so ca  tadavinābhāviphalaṃ pati satvameva. ^b^sambandhassā^eb^ti ca saṃyojanānurūpatāvasena jātiādinā  sambandhassa jarāmaraṇādipaccayuppannassa. ^b^uppādo^eb^ti uppajjanaṃ. yadi evaṃ kathaṃ paṭiccasaddappayogo,  nanu samānakattukānaṃ pubbakāle īdiso saddappayogoti? ``bhutvā gacchati, kasitvā  vapatī''tiādīsu saccametaṃ, taṃ pana yebhuyyavasena daṭṭhabbaṃ ^a^M2.0238^ea^ samānāparakāle,  asamānakattuke ca dassanato. samānakāle tāva -- <br/><br/>[21] ``andhakāraṃ nihantvāna, uditāyaṃ divākaro. <br/><br/>[22] vaṇṇapaññāvabhāsehi, obhāsetvā samuggato''ti.. -- <br/><br/>[25] udāharaṇaṃ. keci pana ``mukhaṃ byādāya sayati, akkhīni parivattetvā passatī''ti  udāharanti. apare ``nisajja adhīte, ṭhatvā kathetī''ti.<br/><br/>[03] tattha byādānaparivattanuttarakālabhāvisayanadassanakiriyāpekkhā pubbuttarakālatā atthi,  sā ca bhedānupalakkhaṇā kehici na lakkhīyati. ``nisajja adhīte, ṭhatvā kathetī''ti  ca samānakālatāyapi ajjhenakathanehi pubbepi nisajjaṭṭhānāni hontīti sakkā pubbuttarakālatā  sambhāvetuṃ, tasmā purimāniyeva udāharaṇāni yuttāni. udayasamakālameva hi tannivattaniyanivattananti.  aparakāle ``dvāramāvaritvā pavisati, āvaritvā nikkhamatī''ti. keci pana ``ḍakkacca  patito daṇḍo''ti udāharanti. abhighātabhūtasahajātāya pana abhighātajasaddassa samānakālatā  ettha labbhati, tasmā idhāpi purimāniyeva udāharaṇāni yuttāni. purimatāvacanicchāvaseneva  pana lakkhaṇahetukiriyānaṃ lakkhaṇahetubhāvavacanicchāti lakkhaṇabhāvato purimakālo icceva  ``nihantvānā''ti saddasiddhi icchitā, evañca paccayanakiriyā ^a^V2.0224^ea^ samuppajjanakiriyāya purimikāvāti  paṭicca-saddasiddhi. tattha yuttaṃ paccakkhato kattudassanato. idha pana tadabhāvato na yuttanti  ce? nāyaṃ doso. idhāpi anumānato siddho. jarāmaraṇādiko kattā attheva ``ñatvā  kiriyato vaya''nti evamādipayogadassanato avassaṃ anumiyamānena kattunā īdiso  saddapayogo icchitabbo. asamāne pana kattari ``pisācaṃ disvā bhayaṃ hoti, paññāya  cassa disvā āsavā parikkhīṇā hontī''ti (ma0 ni0 1.271; 2.182; pu0 pa0 204)  evamādi veditabbaṃ. yathā ca tattha pisācadassanādipurisabyāpāro, evamidhāpi paccayanaṃ  paccayabyāpāro attano phaluppādanaṃ, tañca satvaṃ samuppādovāti ``paccaye sati, paccayassa  uppādā''ti paccayanassa samuppādahetutāya gamako samānassa kattu abhāvepi paṭicca-saddo  siddhoti veditabbo. yadi paṭiccasambandhassa uppādo paṭiccasamuppādo, kathaṃ paccayo  ^a^M2.0239^ea^ paṭiccasamuppādoti? heṭṭhā vicāritovāyamattho. apica yoyaṃ samuppāda-saddavibhāvitānaṃ  paccayuppannānaṃ paṭiccasaddavibhāvito sasattiko hetu adhippeto, tassa samuppādābhimukhatāya  padhānavacanaviññeyyasabhāvattā tathā vuttoti.<br/><br/>[03] kiṃ pana kāraṇaṃ samuppādapadhānena vacanena samuppādassa hetu veditabbo, na pana sahetuko  samuppādo evāti? vuccate -- diṭṭhassa dukkhassa yo paccayo paccayaniddesena tassa vibhāvitattā.  kathaṃ? yathāha -- <br/><br/>[02] ``idha, bhikkhave, bhikkhu parivīmaṃsamāno parivīmaṃsati `yaṃ kho idaṃ anekavidhaṃ nānappakārakaṃ  dukkhaṃ loke uppajjati jarāmaraṇaṃ, idaṃ nu kho dukkhaṃ kiṃ nidānaṃ kiṃ samudayaṃ  kiṃ jātikaṃ kiṃ pabhavaṃ, kismiṃ sati jarāmaraṇaṃ hoti, kismiṃ asati jarāmaraṇaṃ  na hotī'ti. so parivīmaṃsamāno evaṃ pajānāti `yaṃ kho idaṃ...pe0... idaṃ kho  dukkhaṃ jātinidāna'''miccādinā (saṃ0 ni0  2.51) -- <br/><br/>[25] diṭṭhassa dukkhassa nidānaṃ ^b^parivīmaṃsasutte^eb^ vuttaṃ. taṃ pajānanañca nidānampi viññātabbanti.  yathā cāha -- <br/><br/>[02] ``pubbe me, bhikkhave, sambodhā anabhisambuddhassa  bodhisattasseva sato etadahosi `kicchaṃ ^a^V2.0225^ea^  vatāyaṃ loko āpanno jāyati ca jīyati ca mīyati ca cavati ca upapajjati ca, atha ca panimassa  dukkhassa nissaraṇaṃ nappajānāti jarāmaraṇassa. kudāssu nāma imassa dukkhassa nissaraṇaṃ  paññāyissati jarāmaraṇassā'ti...pe0... tassa mayhaṃ, bhikkhave, yoniso manasikārā  ahu paññāya abhisamayo `jātiyā kho sati jarāmaraṇaṃ hoti, jātipaccayā jarāmaraṇa'''nti  (saṃ0 ni0  2.10) -- <br/><br/>[25] ādinā diṭṭhassa dukkhassa paccayavīmaṃsābhisamayā vuttā. paccayo hi ñātabbo. tadabhisamayāyattañca  dukkhanissaraṇapajānananti yo ca ñātabbo, so pavedetabboti paṭiccasamuppādasaddo yaṃ yadidaṃ  samuppādasaddavibhāvitaṃ diṭṭhaṃ dukkhaṃ, taṃ paccayaṃ paṭicceva, na aññathāti evaṃ paccayavibhāvanatthaṃ  vuccati. bhavati hi ñātuṃ, pavedetuñca icchitabhāvena padhānassāpi kenaci visesena  ñātabbatāya appadhānabhāvena niddeso yathā ^a^M2.0240^ea^ ``ko sotāpanno, yassa tīṇi  saṃyojanāni pahīnāni. ko devadatto, yassa uccatarāni gehānī''ti, evamidhāpi paccayapaccayanapavedanaṭṭhena  niddese sattivisesena attano phalena paccanīyatāya ñātabbabhāvena ``paṭiccā''ti pariyāyena  paccayo vutto.<br/><br/>[03] yo cāyaṃ ``avijjāpaccayā saṅkhārā''tiādiko niddeso, so ca sakalassa dukkhakkhandhassa  mūlato paṭṭhāya paccayānaṃ pavedanāya niddiṭṭhoti pariyosānepi ``evametassa kevalassa  dukkhakkhandhassa samudayo hotī''ti evaṃ-saddena samugghātaṃ dukkhaṃ dassetvā tassa yathāvutte  paccaye taṃsamudayābhimukhe katvā nigamitā paccayā. ^b^paṭipadāsuttepi^eb^ (saṃ0 ni0  2.3)  ``avijjāpaccayā...pe0... samudayo hotī''ti vatvā ``ayaṃ vuccati, bhikkhave, micchāpaṭipadā''ti  vuttaṃ. na ca paṭiccasamuppannabhāvena gahitaṃ dukkhaṃ micchāpaṭipadaṃ, atha kho dukkhasamudayabhūtā  paccayāti. yathā ca ``pañcaṅgiko sammāsamādhi (dī0 ni0 3.335), pañcañāṇiko sammāsamādhī''ti  (dī0 ni0 3.355) aṅgañāṇapaṭivedanatthattā desanāya sammāsamādhipadhānehi saddehi aṅgañāṇapaṭivedanaṃ  kataṃ, evamidhāpi samuppādapadhānena saddena paccayapaṭivedanaṃ katanti veditabbaṃ. <br/><br/>[03] 581^b^.^eb^ yā panāyaṃ tantīti sambandho. ^b^nikkhittā^eb^ti ṭhapitā, desitāti attho.  yathādhippetassa atthassa tananato tanti, gantho. ``kiṃ vādī, bhante, sammāsambuddho''ti  pucchitena ^a^V2.0226^ea^ ``vibhajjavādī, mahārājā''ti (pārā0 aṭṭha0 1ṭatiyasaṅgītikathā; kathā0  aṭṭha0 nidānakathā) moggaliputtatissattherena vuttattā sammāsambuddhasāvakā vibhajjavādino.  te hi satthārā venayikādibhāvaṃ vibhajja vuttaṃ anuvadanti, somanassādīnaṃ, cīvarādīnañca  sevitabbāsevitabbabhāvaṃ. sassatucchedavāde vā vibhajja vadanti. ``sassato attā ca  loko cā''tiādīnaṃ (dī0 ni0 1.31) ṭhapanīyānaṃ ṭhapanato, rāgādikkhayassa sassatassa,  rāgādikāyaduccaritādiucchedassa ca vacanato, na pana ekaṃsabyākaraṇīyādike tayo pañhe  apanetvā vibhajjabyākaraṇīyameva vadanti. vibhajjavādīnaṃ maṇḍalaṃ samūho ^b^vibhajjavādimaṇḍalaṃ^eb^.  vibhajjavādino vā bhagavato parisā ^b^vibhajjavādimaṇḍala^eb^ntipi vadanti, vibhajja vā sassatucchede  ubho ante anupagamma majjhimapaṭipadābhūtassa paṭiccasamuppādassa desanato bhagavā, tadanuvādato  tassa sāvakā ca ^b^vibhajjavādino^eb^ti. sesaṃ purimasadisaṃ.<br/><br/>[03] ^b^otaritvā^eb^ti ^a^M2.0241^ea^ ogāhetvā, vibhajjavādī hutvāti attho. na hi sayaṃ  avibhajjavādī samāno vibhajjavādīnaṃ antare ṭhānamattena vibhajjavādimaṇḍalaṃ otiṇṇo  nāma hoti. ācariyehi avuttaviparītatthadīpanena te ^b^nābbhacikkhantena^eb^. avijjā  puññāneñjābhisaṅkhārānampi hetu paccayo hotīti vadanto, kathāvatthumhi paṭikkhitte  puggalavādādike ca vadanto sakasamayaṃ vokkamati nāma, tathā ^b^avokkamantena. parasamayaṃ^eb^  dosāropanabyāpāravirahena ^b^anāyūhantena^eb^. ``idampi suttaṃ gahetabba''nti parasamayaṃ  asampiṇḍentenāti keci vadanti. ``tathāhaṃ bhagavatā dhammaṃ desitaṃ ājānāmi, yathā  tadevidaṃ viññāṇaṃ sandhāvati saṃsarati anañña''ntiādīni (ma0 ni0 1.396) vadanto  suttaṃ paṭibāhati nāma, tathā ^b^apaṭibāhantena^eb^. ``tathāhaṃ bhagavatā dhammaṃ desitaṃ ājānāmi,  yathā yeme antarāyikā dhammā vuttā bhagavatā, te paṭisevato nālaṃ antarāyāya (ma0  ni0 1.234; pāci0 417, 418), supinante kato vītikkamo āpattikaro hotī''ti  ca evamādiṃ vadanto vinayaṃ paṭilometi nāma, tabbipariyāyena taṃ ^b^anulomentena^eb^.  paṭilomento hi kammantaraṃ bhindanto, dhammatañca vilomento kuto kilesavinayaṃ  anulometi. ^b^sutte^eb^ (dī0 ni0 2.187 ādayo; a0 ni0  4.180) vutte cattāro  mahāpadese, ^b^aṭṭhakathāya^eb^ñca vutte suttasuttānulomāacariyavādāttanomatimahāpadese ^b^olokentena^eb^.  tadolokanena hi sutte, vinaye ca santiṭṭhati nātidhāvati.<br/><br/>[03] ^b^dhamma^eb^nti ^a^V2.0227^ea^ paṭiccasamuppādapāḷiṃ. ^b^attha^eb^nti tadatthaṃ. hetu, hetuphalāni vā ayamettha  hetu ^b^dhammo,^eb^ idamettha hetuphalaṃ ^b^attho^eb^ti. ^b^dhamma^eb^nti vā dhammataṃ. yathā eke  ``uppādā vā tathāgatānaṃ anuppādā vā tathāgatānaṃ ṭhitāva sā dhātū''ti (saṃ0 ni0   2.20) suttapadassa atthaṃ micchā gāhentā ``nicco paṭiccasamuppādo''ti paccayākāradhammaṃ  micchā dīpenti, evaṃ adīpetvā heṭṭhā vuttanayeneva attano phalaṃ pati kāraṇassa vavatthitasabhāvaṃ  dīpentena. yathā ca eke ``anirodhaṃ anuppāda''ntiādinā paṭiccasamuppādassa atthaṃ  micchā gāhenti, evaṃ gāhe akatvā vuttanayeneva aviparītaṃ ^b^atthaṃ saṅgāhentena^eb^.  ``dukkhādīsu aññāṇaṃ avijjā''ti vuttamatthaṃ parivattetvā puna ``pubbante aññāṇa''ntiādīhi  (dha0 sa0 1067) ^b^aparehipi pariyāyehi^eb^ ^b^niddisantena^eb^ ^a^M2.0242^ea^. ``saṅkhārā  iminā pariyāyena bhavoti vuccanti, taṇhā iminā pariyāyena upādāna''ntiādinā  niddisantenāti ca vadanti. ^b^pakatiyā^eb^ti yathāvuttavidhānaṃ anāmasitvā kevalameva.<br/><br/>[03] ^b^sacca^eb^nti catusaccaṃ. ^b^satto^eb^ti sattasuññatāti vadanti, sattasuññesu pana saṅkhāresu  sattavohāro, sattatthakiccasiddhi ca. ^b^paccayākārameva cā^eb^ti paccayākāro eva ca,  ^b^ma^eb^-kāro padasandhikaro. paccayadhammānaṃ attanoyeva phalassa paccayabhāvo paṭiccasamuppādoti  attho.<br/><br/>[03] ^b^tasmā^eb^ti vuttanayena atthavaṇṇanāya kātabbattā, dukkarattā ca ^b^patiṭṭhaṃ nādhigacchāmī^eb^ti  yattha ṭhitassa vaṇṇanā sukarā hoti, tassā patiṭṭhābhūtaṃ taṃ nayaṃ attanoyeva ñāṇabalena  nādhigacchāmīti attho. nissayaṃ pana ācikkhanto ^b^``sāsanaṃ panida''^eb^ntiādimāha.  idha ^b^sāsana^eb^nti pāḷidhammamāha, paṭiccasamuppādameva vā. so hi anulomapaṭilomādinānādesanānayapaṭimaṇḍito  abbocchinno ajjāpi pavattatīti nissayo hoti. tadaṭṭhakathāsaṅkhāto ca ^b^pubbācariyamaggo^eb^.  ``taṃ suṇātha samāhitā''ti ādarajanane, ussāhane ca kiṃ payojananti ce, taṃ dassento  āha ^b^``vuttañheta''^eb^ntiādi. ^b^aṭṭhi katvā^eb^ti atthaṃ katvā. yathā vā na nassati,  evaṃ aṭṭhigataṃ viya karonto aṭṭhiṃ katvā. pubbakālato aparakāle bhavaṃ ^b^pubbāpariyaṃ.  visesa^eb^nti paṭhamārambhato pabhuti khaṇe khaṇe ñāṇavisesaṃ, kilesakkhayavisesañca labhatīti  attho. <br/><br/>[03] 582^b^.^eb^ ^b^desanābhedato^eb^ti desanāvisesato. atthato, lakkhaṇādito,  ekavidhādito ca ^b^atthalakkhaṇekavidhādito^eb^ ^a^V2.0228^ea^.  ^b^aṅgānañca vavatthānā^eb^ti avijjādīnaṃ dvādasannaṃ aṅgānaṃ vavatthānadassanato. <br/><br/>[01] kammavipākakilesavaṭṭānaṃ mūlakāraṇattā, ādito vuttattā ca avijjā paṭiccasamuppādassa  mūlaṃ. tattha valliyā mūle diṭṭhe tato pabhuti valliharaṇaṃ viya paṭiccasamuppādassa mūle  diṭṭhe tato pabhuti paṭiccasamuppādadesanāti upamāsaṃsandanā na kātabbā. na hi bhagavato  idameva diṭṭhaṃ, idaṃ adiṭṭhanti vibhajanīyaṃ atthi sabbassa diṭṭhattā. mūlato pabhuti pana  valliharaṇaṃ viya mūlato pabhuti paṭiccasamuppādadesanā katāti idamettha sāmaññaṃ ^a^M2.0243^ea^  adhippetaṃ, bodhaneyyajjhāsayavasena vā bodhetabbabhāvena mūlādidassanasāmaññaṃ yojetabbaṃ.<br/><br/>[03] ^b^tassā^eb^ti -- <br/><br/>[02] ``sa kho so, bhikkhave, kumāro vuddhimanvāya indriyānaṃ paripākamanvāya pañcahi  kāmaguṇehi samappito...pe0... rajanīyehi. so cakkhunā rūpaṃ disvā piyarūpe rūpe  sārajjati, appiyarūpe rūpe byāpajjati, anupaṭṭhitakāyasati ca viharati parittacetaso,  tañca cetovimuttiṃ paññāvimuttiṃ yathābhūtaṃ nappajānāti, yatthassa te pāpakā  akusalā dhammā aparisesā nirujjhanti. so evaṃ anurodhavirodhaṃ samāpanno yaṃ kiñci  vedanaṃ vedeti sukhaṃ vā dukkhaṃ vā adukkhamasukhaṃ vā, so taṃ vedanaṃ abhinandati  abhivadati, ajjhosāya tiṭṭhatī''ti (ma0 ni0 1.408) -- <br/><br/>[25] evaṃ vuttassa. evaṃ sotadvārādīsupi. tassa ^b^abhinandato^eb^ti sappītikataṇhāya abhimukhabhāvena  nandato. ^b^abhivadato^eb^ti ``aho sukhaṃ, aho sukha''nti vacībhedakaraṇapavattāya balavataṇhāya  ``ahaṃ, mamā''ti abhivadato. tato balavatiyā mocetuṃ asakkuṇeyyatāya ^b^ajjhosāya  tiṭṭhato^eb^. tatopi balavatī pana upādānabhūtā taṇhā ^b^nandī^eb^. ettha ca abhinandanādinā taṇhā  vuttā, nandivacanena tappaccayaṃ upādānaṃ catubbidhampi nanditātadavippayogatāhi, taṇhādiṭṭhābhinandanabhāvehi  cāti veditabbaṃ.<br/><br/>[03] ^b^jātipaccayā jarāmaraṇa^eb^ntiādikañca tattheva ^b^mahātaṇhāsaṅkhayasutte^eb^ vuttaṃ.<br/><br/>[03] vipākavaṭṭabhūte ^a^V2.0229^ea^ paṭisandhipavattiphassādike kammasamuṭṭhānañca ojaṃ sandhāya ^b^``cattāro  āhārā taṇhānidānā''^eb^tiādi vuttaṃ. vaṭṭūpathambhakā pana itarepi āhārā taṇhāpabhave  tasmiṃ avijjamāne na vijjantīti ^b^``taṇhānidānā''^eb^ti vattuṃ vaṭṭanti. <br/><br/>[03] 583^b^.^eb^ ^b^tato^eb^ ^a^M2.0244^ea^ ^b^tato^eb^ti catubbidhāsu desanāsu tato tato desanato. ^b^ñāyappaṭivedhāya  saṃvattatī^eb^ti ^b^ñāyo^eb^ti maggo, so eva vā paṭiccasamuppādo ``ariyo cassa ñāyo  paññāya sudiṭṭho hotī''ti (saṃ0 ni0  2.41;  5.1024) vacanato. sayameva hi so  samantabhaddakattā tathā tathā paṭivijjhitabbattā tāya tāya desanāya attano paṭivedhāya  saṃvattati. ^b^catubbidhagambhīrabhāvappattiyā^eb^ti dhammatthadesanāpaṭivedhagambhīresu patiṭṭhādhigamanena  patiṭṭhitattāti attho.<br/><br/>[03] samantabhaddakatā, desanāvilāsappatti ca catunnampi desanānaṃ samānaṃ kāraṇanti visesakāraṇaṃ  vattukāmo āha ^b^``visesato''^eb^ti. ^b^assā^eb^ti assa bhagavato desanā, ^b^assa^eb^ vā  paṭiccasamuppādassa desanāti yojetabbaṃ. ^b^pavattikāraṇavibhāgo^eb^ avibhattasabhāvā avijjādayova,  kāraṇanti vā gahitānaṃ pakatiādīnaṃ, avijjādīnañca akāraṇatā, kāraṇatā ca. tattha  sammūḷhā keci akāraṇaṃ kāraṇanti gaṇhanti, keci na kiñci kāraṇaṃ bujjhantīti  tesaṃ yathāsakehi anurūpehi kāraṇehi saṅkhārādi^b^pavattisandassanatthaṃ,^eb^ saṃsārappavattisandassanatthanti  attho. pavattiādīnavapaṭicchādikā avijjā ādi, tato saṅkhārā uppajjanti, tato viññāṇanti  evaṃ pavattiyā ^b^uppattikkamasandassanatthaṃ,^eb^ gabbhaseyyakādivasena vā tattha tattha bhave  attabhāvassa uppajjanānupubbisandassanatthañca anulomadesanā pavattāti. itarāsaṃ tadatthatāsambhavepi  na tāsaṃ tadatthameva pavatti atthantarasabbhāvato. ayaṃ pana tadatthā evāti etissā tadatthatā  vuttā.<br/><br/>[03] ^b^anuvilokayato^eb^ yo sambodhito pubbabhāge taṃtaṃpaccayuppannāvabodhasaṅkhāto pubbabhāgapaṭivedho  pavatto, tadanusārena tadanugamena jarāmaraṇādikassa jātiādikāraṇaṃ yaṃ adhigataṃ, tassa  sandassanatthaṃ ayaṃ paṭilomadesanā pavattā. anuvilokayato paṭilomadesanā pavattāti  vā sambandho. desentopi hi bhagavā kicchāpannaṃ lokaṃ anuviloketvā pubbabhāga...pe0...  sandassanatthaṃ desesīti. āhārataṇhādayo paccuppannaddhā, saṅkhārāvijjā atītaddhāti iminā  adhippāyenāha ^a^V2.0230^ea^ ^b^``yāva atītaṃ addhānaṃ atiharitvā''^eb^ti. āhārā vā taṇhāya  pabhāvetabbā anāgato addhā, taṇhādayo paccuppanno ^a^M2.0245^ea^, saṅkhārāvijjā atītoti.  paccakkhaṃ pana phalaṃ dassetvā tannidānadassanavasena phalakāraṇaparamparadassanaṃ yujjatīti  āhārā purimataṇhāya uppāditā paccuppanno addhā, taṇhādayo atīto, saṅkhārāvijjā tatopi  atītataro saṃsārassa anādibhāvadassanatthaṃ vuttoti. ^b^yāva atītaddhāna^eb^nti yāva  atītataraṃ addhānanti attho yuttoti. āyatiṃ punabbhavābhinibbattiāhārakā vā cattāro  āhārā ``āhāretītāhaṃ na vadāmi...pe0... evaṃ pana maṃ avadantaṃ yo evaṃ puccheyya  `kissa nu kho, bhante, viññāṇāhāro'ti, esa kallo pañho, tatra kallaṃ veyyākaraṇaṃ,  viññāṇāhāro āyatiṃ punabbhavābhinibbattiyā''ti (saṃ0 ni0  2.12) vacanato, taṃsampayuttattā  phassacetanānaṃ, tappavattihetuttā ca kabaḷīkārāhārassa. tena hi upatthambhitarūpakāyassa,  tañca icchantassa kāmaviññāṇāyūhanaṃ hoti. bhojanañhi saddhādīnaṃ, rāgādīnañca upanissayoti  vuttaṃ. tasmā te kammavaṭṭasaṅgahitā āhārā paccuppanno addhāti imasmiṃ pariyāye  purimoyeva attho yutto.<br/><br/>[03] ^b^atītaddhato pabhuti^eb^ ``iti kho, bhikkhave, avijjāpaccayā saṅkhārā''tiādinā (saṃ0 ni0   2.2) atīte, tato parañca hetuphalapaṭipāṭiṃ paccakkhabhūtānaṃ āhārānaṃ nidānadassanavasena  ārohitvā nivattanena vinā abujjhantānaṃ taṃsandassanatthaṃ sā ayaṃ desanā pavattāti  attho. ^b^anāgataddhahetusamuṭṭhānato pabhutī^eb^ti anāgatassa bhavassa hetubhūtānaṃ dhammānaṃ uppattito  paṭṭhāya. ^b^anāgataddhasandassanattha^eb^nti anāgataddhuno appaṭivijjhantānaṃ apassantānaṃ paccakkhaṃ  paccuppannaṃ hetuṃ dassetvā hetuphalaparamparāya tassa sandassanatthanti attho. ettha ca ādito  paṭṭhāya yāva pariyosānā, pariyosānato ca paṭṭhāya yāva ādi pavattā desanā dvādasaṅgā,  tato eva tisandhi catusaṅkhepā. majjhato paṭṭhāya yāva ādi pavattā desanā aṭṭhaṅgā dvisandhi  tisaṅkhepā. majjhato pana paṭṭhāya yāva pariyosānā pavattā desanā chaḷaṅgā dvisandhi tisaṅkhepā.  ``saṃyojaniyesu, bhikkhave, dhammesu assādānupassino viharato taṇhā pavaḍḍhati, taṇhāpaccayā  upādāna''ntiādinā (saṃ0 ni0  2.53, 57) majjhato paṭṭhāya yāva pariyosānā pavattā  desanā ekasandhi dvisaṅkhepā. evaṃ ayaṃ anekaṅgā eva ^a^M2.0246^ea^ paṭiccasamuppādadesanā  āgatā. ekaṅgavasenāpi ca paṭiccasamuppādadesanā labbhateva. yathāha -- <br/><br/>[02] ``tatra, bhikkhave, sutavā ariyasāvako paṭiccasamuppādaṃyeva sādhukaṃ yoniso manasi  ^a^V2.0231^ea^ karoti `iti imasmiṃ sati idaṃ hoti, imassuppādā idaṃ uppajjati. imasmiṃ asati  idaṃ na hoti, imassa nirodhā idaṃ nirujjhatī'ti. sukhavedaniyaṃ, bhikkhave, phassaṃ  paṭicca uppajjati sukhavedanā''ti (saṃ0 ni0  2.62) -- <br/><br/>[25] ādi. ettha hi ``phassapaccayā''ti ettako eva paṭiccasamuppādo vutto. tenetaṃ  viññāyati ``ekaṅgapaṭiccasamuppādo''ti.<br/><br/>[03] tattha ^b^imasmiṃ sati idaṃ hotī^eb^ti imasmiṃ avijjādike paccaye sati idaṃ saṅkhārādikaṃ  phalaṃ hoti. ^b^imassuppādā idaṃ uppajjatī^eb^ti imassa avijjādikassa paccayassa uppādā  idaṃ saṅkhārādikaṃ phalaṃ uppajjatīti attho. ^b^imasmiṃ asati idaṃ na hoti, imassa  nirodhā idaṃ nirujjhatī^eb^ti avijjādīnaṃ abhāve saṅkhārādīnaṃ abhāvassa, avijjādīnaṃ  nirodhā saṅkhārādīnaṃ nirodhassa ca vacanena purimasmiṃ paccayalakkhaṇe niyamo dassito hoti  ``imasmiṃ sati eva, na asati, imassa uppādā eva, na nirodhā''ti. tenetaṃ lakkhaṇaṃ  antogadhaniyamaṃ idha paṭiccasamuppādassa vuttanti daṭṭhabbaṃ.<br/><br/>[03] ^b^nirodho^eb^ti ca avijjādīnaṃ virāgādhigamena āyatiṃ anuppādo appavatti. tathā hi  vuttaṃ ``avijjāyatveva asesavirāganirodhā''tiādi (mahāva0 1; udā0 3). nirodhavirodhī  ca uppādo, yena so uppādavirodhibhāvena vutto ``imassa nirodhā idaṃ nirujjhatī''ti,  tenetaṃ dasseti ``anirodho uppādo nāma, so cettha atthibhāvotipi vuccatī''ti.  ``imasmiṃ sati idaṃ hotī''ti idameva hi lakkhaṇaṃ pariyāyantarena ``imassuppādā  idaṃ uppajjatī''ti vadantena parena purimaṃ visesitaṃ hoti, tasmā na dharamānataṃyeva sandhāya  ``imasmiṃ satī''ti vuttaṃ, atha kho maggena aniruddhabhāvañcāti viññāyati. yasmā  ca ``imasmiṃ asati idaṃ na hoti, imassa nirodhā idaṃ nirujjhatī''ti (udā0 2) dvidhāpi  uddiṭṭhalakkhaṇassa nirodhassa niddesaṃ vadantena ``avijjāyatveva asesavirāganirodhā saṅkhāranirodho''tiādinā  (mahāva0 1; udā0 3) nirodho ^a^M2.0247^ea^ eva vutto, tasmā natthibhāvopi nirodho  evāti natthibhāvaviruddho atthibhāvo anirodhoti dassitaṃ hoti. tena anirodhasaṅkhātena  atthibhāvena uppādaṃ viseseti. tato na idha attalābhamattaṃ uppādoti adhippeto,  atha kho anirodhasaṅkhāto atthibhāvo cāti ayamattho vibhāvitoti ^a^V2.0232^ea^ evametaṃ lakkhaṇadvayavacanaṃ aññamaññaṃ  visesanavisesitabbabhāvena sātthakanti veditabbaṃ.<br/><br/>[03] ko panāyaṃ anirodho nāma, yo atthibhāvo, uppādoti ca vuccatīti? appahīnabhāvo,  anibbattitaphalatāppahīnārahatāhi phaluppādanārahatā ca. ye tehi pahātabbā akusalā  dhammā, tesaṃ ariyamaggena asamugghātitabhāvo, ye pana na pahātabbā kusalābyākatā  dhammā, yāni tesu saṃyojanāni akhīṇāsavānaṃ, tesaṃ aparikkhīṇatā ca. asamugghātitānusayatāya  hi sasaṃyojanākhandhappavatti paṭiccasamuppādo. tathā hi vuttaṃ -- <br/><br/>[02] ``yāya ca, bhikkhave, avijjāya nivutassa bālassa, yāya ca taṇhāya sampayuttassa ayaṃ  kāyo samudāgato, sā ceva avijjā bālassa appahīnā, sā ca taṇhā aparikkhīṇā. taṃ  kissa hetu? na, bhikkhave, bālo acari brahmacariyaṃ sammā dukkhakkhayāya, tasmā bālo  kāyassa bhedā kāyūpago hoti, so kāyūpago samāno na parimuccati jātiyā jarāmaraṇenā''ti  (saṃ0 ni0  2.19) -- <br/><br/>[25] ādi. khīṇasaṃyojanānaṃ pana avijjāya abhāvato saṅkhārānaṃ, taṇhupādānānaṃ abhāvato  upādānabhavānaṃ na sambhavoti vaṭṭassa upacchedo paññāyati. tenevāha -- <br/><br/>[02] ``channantveva, phagguna, phassāyatanānaṃ asesavirāganirodhā phassanirodho, phassanirodhā  vedanānirodho''ti (saṃ0 ni0  2.12) -- <br/><br/>[25] ādi. na hi aggamaggādhigamato uddhaṃ yāva parinibbānā saḷāyatanādīnaṃ appavatti,  atha kho natthitā, nirodhasaddavacanīyatā, khīṇasaṃyojanatāti nirodho vutto. apica cirakatampi  kammaṃ anibbattitaphalatāya, appahīnārahatāya ca phalārahaṃ santaṃ eva nāma hoti, na nibbattitaphalaṃ,  nāpi ^a^M2.0248^ea^ pahīnārahanti phaluppattipaccayānaṃ avijjāsaṅkhārādīnaṃ vuttanayena  phalārahabhāvo anirodhoti veditabbaṃ. evaṃ aniruddhabhāveneva hi yena vinā phalaṃ na sambhavati,  taṃ kāraṇaṃ atītādipi ``imasmiṃ satī''ti iminā vacanena vuttaṃ. tato eva ca  avusitabrahmacariyassa appavattidhammataṃ anāpanno paccayuppādo  kālabhedaṃ anāmasitvā anivattitāya ^a^V2.0233^ea^  eva ``imassuppādā''ti vutto. atha vā avasesapaccayasamavāye avijjamānassāpi  vijjamānassa viya pageva vijjamānassa yā phaluppattiabhimukhatā, sā ``imassuppādā''ti  vuttā. tadā hi tato phalaṃ uppajjatīti tadavatthaṃ kāraṇaṃ phalassa uppādanabhāvena  upaṭṭhitaṃ uppatitaṃ nāma hoti, na vijjamānampi atadavatthanti tadavatthatā uppādoti veditabbā.<br/><br/>[03] tattha ^b^``satī''^eb^ti iminā vijjamānatāmattena paccayabhāvaṃ vadanto abyāpārataṃ paṭiccasamuppādassa  dasseti. ^b^uppādā^eb^ti uppattidhammataṃ, asabbakālabhāvitaṃ, phaluppattiabhimukhatañca  dīpento aniccataṃ paṭiccasamuppādassa dasseti. ``sati, na asati, uppādā, na  nirodhā''ti pana hetuatthehi bhummanissakkavacanehi samatthitaṃ nidānasamudayajātipabhavabhāvaṃ  paṭiccasamuppādassa dasseti. hetuatthatā cettha bhummavacane yassa bhāvena tadavinābhāviphalassa  bhāvo lakkhīyati, tattha pavattiyā veditabbā, yathā adhanānaṃ dhane ananuppadīyamāne dāliddiyaṃ  vepullamagamāsi (dī0 ni0 3.91), nipphanne sasse subhikkhaṃ jāyatīti ca. nissakkavacanassāpi  hetuatthatā phalassa pabhave pakatiyañca pavattiyā, yathā ``kalalā hoti abbudaṃ, abbudā  jāyate pesī''ti (saṃ0 ni0  1.235; kathā0 692), ``himavatā gaṅgā pabhavati, siṅgato  saro jāyatī''ti ca. avijjādibhāvena ca tadavinābhāvisaṅkhārādibhāvo lakkhīyati, avijjādīhi  ca saṅkhārādayo pabhavanti, pakarīyanti cāti tesaṃ pabhavo, pakati ca, tasmā tadatthadīpanatthaṃ  ``imasmiṃ sati imassuppādā''ti hetuatthā bhummanissakkaniddesā katā.<br/><br/>[03] yasmā cettha ``imasmiṃ sati idaṃ hoti, imassuppādā idaṃ uppajjatī''ti saṅkhepena uddiṭṭhassa  paṭiccasamuppādassa ``avijjāpaccayā saṅkhārā''tiādiko niddeso, tasmā yathāvutto  atthibhāvo, uppādo ca tesaṃ ^a^M2.0249^ea^ tesaṃ paccayuppannadhammānaṃ paccayabhāvoti viññāyati.  na hi aniruddhatāsaṅkhātaṃ atthibhāvaṃ, uppādañca anivattasabhāvatāsaṅkhātaṃ, udayāvatthatāsaṅkhātaṃ  vā ``satiyeva, na asati, uppādā eva, na nirodhā''ti antogadhaniyamehi vacanehi  pakāsitaṃ muñcitvā añño paccayabhāvo nāma atthi, tasmā yathāvutto atthibhāvo, uppādo  ca paccayabhāvoti veditabbo. yepi hi paṭṭhāne āgatā hetuādayo catuvīsati paccayā,  tepi etasseva paccayabhāvassa visesāti veditabbā.  tathā yvāyaṃ mūlahetunidānasambhavapabhavādipariyāyehi ^a^V2.0234^ea^,  uppādaṭṭhiti pavattaṭṭhiti nimittaṭṭhiti āyūhanaṭṭhiti saṃyogaṭṭhiti palibodhaṭṭhitītiādipariyāyehi  ca pakāsito kāraṇattho, sopi ettheva antogadhoti daṭṭhabbo. <br/><br/>[03] 584^b^.^eb^ mūlakāraṇasaddaṃ apekkhitvā ^b^na akāraṇa^eb^nti napuṃsakaniddeso, akāraṇāti attho.  akāraṇaṃ yadi siyā, suttaṃ paṭibāhitaṃ siyāti dassento ^b^``āsavasamudayā''^eb^ti  suttaṃ āharati. ^b^pariyāyo^eb^ kāraṇaṃ. ^b^vaṭṭakathāya sīsabhāvo^eb^ vaṭṭahetuno kammassāpi  hetubhāvo. tattha bhavataṇhāyapi hetubhūtā avijjā, tāya paṭicchāditādīnave bhave  taṇhāya uppajjanato avijjā visesena sīsabhūtāti ^b^``mūlakāraṇa''^eb^nti vuttā.<br/><br/>[03] purimāya koṭiyā apaññāyamānāya uppādavirahato niccataṃ gaṇheyyāti āha ^b^``evaṃ cetaṃ,  bhikkhave, vuccatī''^eb^tiādi. tena ito pubbe uppannapubbatā natthīti apaññāyanato  purimakoṭiapaññāyanaṃ vuttanti imamatthaṃ dasseti. <br/><br/>[03] 585^b^.^eb^ avijjātaṇhāhetukkamena phalesu vattabbesu ^b^``sugatiduggatigāmino''^eb^ti  vacanaṃ saddalakkhaṇāvirodhanatthaṃ. pūjitassa hi dvande pubbanipāto. savarā kira maṃsassa  aṭṭhinā alagganatthaṃ punappunaṃ tāpetvā koṭṭetvā uṇhodakaṃ pāyetvā virittaṃ sūnaṃ  aṭṭhito muttamaṃsaṃ gāviṃ mārenti. tenāha ^b^``aggisantāpā''^eb^tiādi. tattha yathā  vajjhagāvī ca avijjābhibhūtatāya yathāvuttaṃ uṇhodakapānaṃ ārabhati, evaṃ puthujjano  yathāvuttaṃ duggatigāmikammaṃ. yathā pana sā uṇhodakapāne ādīnavaṃ disvā taṇhāvasena  sītudakapānaṃ ārabhati, evaṃ puthujjano avijjāya nātibalavabhāvato duggatigāmikamme  ādīnavaṃ disvā taṇhāvasena ^a^M2.0250^ea^ sugatigāmikammaṃ ārabhati. dukkhe hi avijjaṃ  taṇhā anuvattati, sukhe taṇhaṃ avijjāti. <br/><br/>[03] 586^b^.^eb^ ^b^katthaci^eb^ sutte. ^b^ekadhammamūlikaṃ desana^eb^nti avijjātaṇhāsu ekoyeva dhammo  mūlaṃ etissāti ekadhammamūlikā, taṃ, tattha ekaṃ eva dhammaṃ mūlaṃ katvā paṭiccasamuppādadesanaṃ  desetīti attho. upanisīdati phalaṃ etthāti upanisā, kāraṇaṃ, avijjā upanisā  etesanti ^b^avijjūpanisā. assādānupassino^eb^ti upādāniyesu tebhūmakadhammesu visayabhūtesu  assādetabbato assādasaññitaṃ ^a^V2.0235^ea^ sukhasomanassaṃ anupassanasīlassa. appahīnāvijjatāya bālalakkhaṇayogena  ^b^bālassa. eva^eb^nti avijjānivutattā, taṇhāsaṃyuttattā ca. ^b^ayaṃ kāyo^eb^ti  ayaṃ mamañceva tumhākañca paccakkhabhūto saviññāṇakakāyo khandhapañcakaṃ. ``saḷāyatanapaccayā  phasso''ti (mahāva0 1; udā0 1) vacanato phassakāraṇañcetaṃ vuccatīti āyatanacchakkaṃ  vā. ^b^samudāgato^eb^ti uppanno. ^b^bahiddhā ca nāmarūpa^eb^nti bahiddhā saviññāṇakakāyo  khandhapañcakaṃ, saḷāyatanāni vā. ^b^ittheta^eb^nti itthaṃ etaṃ. attano ca paresañca pañcakkhandhā  dvādasāyatanāni dvārālambanabhāvena vavatthitāni ^b^dvayaṃ^eb^ nāmāti attho. ^b^dvayaṃ paṭicca phasso^eb^ti  aññattha cakkhurūpādīni dvayāni paṭicca cakkhusamphassādayo vuttā, idha pana ajjhattikabāhirāni  āyatanāni, mahādvayaṃ nāma kiretanti vuttaṃ. ayamettha adhippāyo -- aññattha ``cakkhuñca  paṭicca rūpe ca uppajjati cakkhuviññāṇaṃ, tiṇṇaṃ saṅgati phasso''tiādinā (ma0 ni0 1.204,  400; 3.421, 425, 426; saṃ0 ni0  2.44;  4.60; kathā0 465) cakkhu ceva  rūpā ca...pe0... mano ceva dhammā cāti vuttāni dvayāni paṭicca cakkhusamphassādayo vuttā.  idha pana ``ayañceva kāyo''ti cakkhādinissaye sesadhamme cakkhādinissite eva katvā  vuttaṃ cakkhādikāyaṃ ekattena ``ajjhattikāyatana''nti gahetvā, ``bahiddhā ca nāmarūpa''nti  vuttaṃ rūpādiārammaṇaṃ ekatteneva ``bāhirāyatana''nti tāni ajjhattikabāhirāni  āyatanāni paṭicca phasso vutto, tasmā mahādvayametanti.<br/><br/>[03] evañca katvā attano ca parassa ca pañcahi khandhehi, chahi āyatanehi cāti ayamattho dīpetabbovāti  vuttaṃ. ``ayaṃ kāyo''ti hi vuttāni sanissayāni cakkhādīni attano pañcakkhandhā,  ``bahiddhā nāmarūpa''nti vuttāni rūpādīni ^a^M2.0251^ea^ paresaṃ. tathā ayaṃ kāyo  attano cha ajjhattikāni āyatanāni, bahiddhā nāmarūpaṃ paresaṃ bāhirānīti. aññathā  ajjhattikāyatanamatte eva ``ayaṃ kāyo''ti vuttena ajjhattikāyatanāneva attano pañcakkhandhā  hontīti attano ca paresañca pañcahi khandhehi dīpanā na sambhaveyyāti. ^b^saḷevāyatanānī^eb^ti  saḷeva phassakāraṇāni, yehi kāraṇabhūtehi āyatanehi uppannena phassena phuṭṭho bālo  sukhadukkhaṃ paṭisaṃvedeti. ^b^ādi^eb^-saddena ``etesaṃ vā aññatarena. avijjānīvaraṇassa,  bhikkhave, paṇḍitassa taṇhāya sampayuttassā''tiādi (saṃ0 ni0  2.19) yojetabbaṃ.  imasmiñhi sutte saṅkhāre avijjātaṇhānissite eva katvā kāyaggahaṇena viññāṇanāmarūpasaḷāyatanāni  gahetvā tasmiṃ kāye saḷāyatanānaṃ phassaṃ taṃnissitameva ^a^V2.0236^ea^ katvā vedanāya visesapaccayabhāvaṃ  dassentena bhagavatā bālapaṇḍitānaṃ atītaddhāvijjātaṇhāmūlako vedanānto paṭiccasamuppādo  dassito. puna ca bālapaṇḍitānaṃ visesaṃ dassentena -- <br/><br/>[02] ``yāya ca, bhikkhave, avijjāya nivutassa bālassa, yāya ca taṇhāya sampayuttassa ayaṃ  kāyo samudāgato, sā ceva avijjā bālassa appahīnā, sā ca taṇhā aparikkhīṇā. taṃ  kissa hetu? na, bhikkhave, bālo acari brahmacariyaṃ sammā dukkhakkhayāya. tasmā  bālo kāyassa bhedā kāyūpago hoti, so kāyūpago samāno na parimuccati jātiyā...pe0...  dukkhasmāti vadāmī''ti (saṃ0 ni0  2.19) -- <br/><br/>[25] vedanāpabhavaṃ sāvijjaṃ taṇhaṃ dassetvā, upādānabhave ca tannissite katvā ``kāyūpago  hotī''tiādinā jātiādike dassentena paccuppannahetusamuṭṭhānato pabhuti ubhayamūlavasena  paṭiccasamuppādo vutto, tabbipariyāyena ca paṇḍitassa paccuppannahetuparikkhayato pabhuti  ubhayamūlako paṭilomapaṭiccasamuppādoti. <br/><br/>[03] 587^b^.^eb^ ^b^pūretu^eb^nti vaḍḍhetuṃ, upacinitunti attho. duggatigāmikammassa visesapaccayattā  avijjā ^b^``avindiyaṃ vindatī''^eb^ti vuttā, tathā visesapaccayo vindiyassa na  hotīti ^b^``vindiyaṃ na vindatī''^eb^ti ca. attanissitāni katvā ^a^M2.0252^ea^ cakkhuviññāṇādīnaṃ  pavattanaṃ uppādanaṃ ^b^āyatanaṃ^eb^. sammohabhāveneva anabhisamayabhūtattā ^b^aviditaṃ^eb^ aññātaṃ  ^b^karoti. antavirahite javāpetī^eb^ti vaṇṇāgamavipariyāyavikāravināsadhātuatthavisesayogehi  pañcavidhassa niruttilakkhaṇassa vasena a-kāra vi-kāra ja-kāre gahetvā aññesaṃ vaṇṇānaṃ  lopaṃ, ja-kārassa ca dutiyassāgamaṃ katvā ^b^``avijjā''^eb^ti vuttaṃ. byañjanatthaṃ  vatvā sabhāvatthaṃ dassetuṃ ^b^``apicā''^eb^tiādi vuttaṃ. cakkhuviññāṇādīnaṃ vatthārammaṇāni  ``idaṃ vatthu, idaṃ ārammaṇa''nti avijjāya ñātuṃ na sakkāti avijjā tappaṭicchādikā  vuttā. vatthārammaṇasabhāvachādanato eva avijjādīnaṃ paṭiccasamuppādabhāvassa, jarāmaraṇādīnaṃ  paṭiccasamuppannabhāvassa ca chādanato paṭiccasamuppādapaṭiccasamuppannacchādanaṃ veditabbaṃ.<br/><br/>[03] ^b^apaccakkhitvā^eb^ti ^a^V2.0237^ea^ paccakkhānaṃ akatvā apaṭikkhipitvā. ^b^upakārakaṭṭho paccayaṭṭho^eb^ yathā  piṇḍapātādi sarīrassa.<br/><br/>[03] ^b^saṅkhatamabhisaṅkharontī^eb^ti yathā saṅkhataṃ hoti, evaṃ abhisaṅkharonti. saṅkhārasaddaggahaṇena āgatā  saṅkhārā ^b^saṅkhārasaddena āgatasaṅkhārā^eb^. yadipi avijjāpaccayā saṅkhārāpi saṅkhārasaddena āgatā,  te pana imissā desanāya padhānāti visuṃ vuttā, tasmā ^b^``duvidhā''^eb^ti ettha saṅkhārasaddena  āgatasaṅkhāresu abhisaṅkharaṇakasaṅkhāraṃ vajjetvā tadaññe saṅkhārasaddena āgatasaṅkhārā yojetabbā.  ^b^saṅkhārasaddena āgatasaṅkhārā^eb^ti vā samudāyo vutto. tadekadesā ca idha vaṇṇetabbabhāvena  gahitā avijjāpaccayā saṅkhārā, tasmā vaṇṇetabbasabbasaṅgāhakavasena duvidhatā vuttāti  veditabbā. ``paṭhamaṃ nirujjhati vacīsaṅkhāro''tiādinā (ma0 ni0 1.464) vitakkavicārāssāsapassāsasaññāvedanāvacīsaṅkhārādayo  vuttā, na avijjāpaccayā saṅkhāresu vuttā kāyasañcetanādayo.<br/><br/>[03] ^b^saṅkhatasaṅkhārā^eb^ nāma yathāsakaṃ paccayehi saṅkhatattā. satipi paccayanibbattānaṃ sabbesampi  saṅkhatabhāve ``mametaṃ phala''nti tatthābhimukhena viya kammunā nibbattitattā tebhūmakavipākakaṭattārūpesu  sātisayo saṅkhatabhāvoti adhippāyena ^b^aṭṭhakathāyaṃ^eb^ (visuddhi0 2.587) kammanibbattānaṃ  abhisaṅkhatasaṅkhāratā vuttā. ^b^pāḷiyaṃ^eb^ pana tathā āgataṭṭhānassa abhāvato ^b^``tepi^eb^ ^a^M2.0253^ea^  ^b^  ...pe0... ettheva saṅgahaṃ gacchantī''^eb^ti vuttaṃ. ^b^aniccā vata saṅkhārā^eb^ti vuttā  ubhuādisamuṭṭhānāpi sabbadhammā. ^b^abhisaṅkharaṇakasaṅkhāroti vuccati^eb^ attano phalassa abhisaṅkharaṇato.  kāyapayogasamuṭṭhāpanavīriyaṃ ^b^kāyikavīriyaṃ. abhisaṅkhārassā^eb^ti payogavegassa.<br/><br/>[03] vācaṃ saṅkharotīti ^b^vacīsaṅkhāro^eb^. kāyena saṅkharīyatīti ^b^kāyasaṅkhāro^eb^. cittena saṅkharīyati,  cittaṃ vā saṅkharotīti ^b^cittasaṅkhāro^eb^. saṅkhepato pana sabbepi yathārahaṃ saṅkharonti, saṅkharīyantīti  ca saṅkhārāti veditabbā. ^b^vutta^eb^nti saṅkhāraṭṭhapaccayaṭṭhādimāha. <br/><br/>[01] ^b^namatī^eb^ti ekantasārammaṇatāya ārammaṇābhimukhaṃ namati. ^b^paritassatī^eb^ti pipāsati,  taṇhāparitāpatāya vā vicalati. ^b^upādiyatī^eb^ti daḷhaṃ ādiyati. ^b^bhavatī^eb^ti upapattibhavaṃ  sandhāyāha. ^b^bhāvayatī^eb^ti kammabhavaṃ. cuti khandhānaṃ maraṇanti ^b^``maranti etenā''^eb^ti  vuttaṃ. dukkhā vedanā ^a^V2.0238^ea^ uppādadukkhā, ṭhitidukkhāti ca katvā ^b^``dvedhā khaṇatī''^eb^ti  vuttaṃ. ^b^āyāso^eb^ parissamo visādo.<br/><br/>[03] ^b^niddiṭṭhanayadassana^eb^nti yathāniddiṭṭhavidhisandassanaṃ. ^b^kevala^eb^-saddo asammissavācako ca hoti  ``kevalā sālayo''tiādīsu, niravasesavācako ca ``kevalā aṅgamagadhā''tiādīsu,  tasmā dvidhāpi atthaṃ vadati. tattha ^b^asammissassā^eb^ti sukharahitassa. na hi ettha kiñci  uppādavayarahitaṃ atthi. ^b^sakalassā^eb^ti sabbabhavādigatassa, sabbakālikassa ca. <br/><br/>[03] 588^b^.^eb^ ``lakkhaṇekavidhādito''ti ettha ^b^ādi^eb^-saddo paccekaṃ parisamāpetabboti dassento  āha ^b^``lakkhaṇādito''^eb^ti. sampayutte, taṃsamaṅgipuggale vā sammohayatīti ^b^sammohanarasā^eb^.  ārammaṇasabhāvassa chādanaṃ hutvā gayhatīti ^b^chādanapaccupaṭṭhānā^eb^. ``āsavasamudayā avijjāsamudayo''ti  (ma0 ni0 1.103) vacanato ^b^āsavapadaṭṭhānā^eb^. paṭisandhijananatthaṃ āyūhanti byāpāraṃ  karontīti ^b^āyūhanarasā^eb^. rāsikaraṇaṃ vā ^b^āyūhanaṃ^eb^. cetanāsabhāvattā cetanā  hutvā gayhatīti ^b^cetanāpaccupaṭṭhānā^eb^. nāmarūpassa purecārikabhāvena pavattatīti ^b^pubbaṅgamarasaṃ^eb^.  purimabhavena saddhiṃ ghaṭanaṃ hutvā gayhatīti ^b^paṭisandhipaccupaṭṭhānaṃ^eb^. viññāṇena saha,  aññamaññañca sampayujjatīti ^b^sampayogarasaṃ^eb^. samaṃ pakārehi yogo ^a^M2.0254^ea^ ^b^sampayogo^eb^.  visuṃ abhāvo ^b^avinibbhogo^eb^. rūpaṃ sampayogābhāvato vikiratīti ^b^vikiraṇarasaṃ^eb^.  tato eva hi pisiyamānā taṇḍulādayo vikiranti, cuṇṇībhūtā viddhaṃsanti, nāmassa  kadāci kusalādibhāvopi atthīti tato visesanatthaṃ ^b^``abyākatapaccupaṭṭhāna''^eb^nti  vuttaṃ. ``acetano abyākato''ti (visuddhi0 1.311; vibha0 aṭṭha0 173) ettha viya  anārammaṇatā vā abyākatatā daṭṭhabbā. ^b^āyatanalakkhaṇa^eb^nti ghaṭṭanalakkhaṇaṃ, āyānaṃ tananalakkhaṇaṃ  vā. dassanassa yathāsakaṃ visayaggahaṇassa karaṇato ^b^dassanarasaṃ^eb^. ``dassanādirasa''nti  pana ^b^sammohavinodaniyaṃ^eb^ vuttaṃ. ^b^vatthudvārabhāvapaccupaṭṭhānaṃ^eb^ yathārahaṃ viññāṇamanoviññāṇadhātūnanti  adhippāyo. vatthuggahaṇañcettha cakkhādipañcakāpekkhaṃ. akusalavipākupekkhāya aniṭṭhabhāvato  dukkhena, itarāya iṭṭhabhāvato sukhena saṅgahitattā ^b^``sukhadukkhapaccupaṭṭhānā''^eb^ti vuttaṃ.  dukkhasamudayattā ^b^hetulakkhaṇā taṇhā^eb^. ``tatratatrābhinandinī''ti (ma0 ni0 1.91,  460; saṃ0 ni0  5.1081; vibha0 203; mahāva0 14) vacanato ^b^abhinandanarasā^eb^. cittassa,  puggalassa vā rūpādīsu atittabhāvo hutvā gayhatīti ^b^atittabhāvapaccupaṭṭhānā. amuñcanarasaṃ^eb^  taṇhādiṭṭhābhinivesavasena. taṇhādaḷhattaṃ ^a^V2.0239^ea^ hutvā kāmupādānaṃ, sesāni diṭṭhi hutvā  upaṭṭhahantīti ^b^taṇhādaḷhattadiṭṭhipaccupaṭṭhānaṃ^eb^. kammupapattibhavavasena bhavassa lakkhaṇādayo yojetabbā. <br/><br/>[03] 589^b^.^eb^ ^b^mohādibhāvato^eb^ti ettha ^b^ādi^eb^-saddena ananubodhādīnaṃ saṅgaho. dukkhādīsu aññāṇavasena  ^b^appaṭipatti,^eb^ asubhādīsu subhādivipallāsavasena ^b^micchāpaṭipatti^eb^. diṭṭhivippayuttavasena  vā ^b^appaṭipatti,^eb^ diṭṭhisampayuttavasena ^b^micchāpaṭipatti. dvārārammaṇato^eb^ti dvārato,  ārammaṇato ca chasu dvāresu, chasu ārammaṇesu ca pavattanato. ayaṃ pana vibhāgo na avijjāya  eva, aññesupi paṭiccasamuppādaṅgesu arūpadhammānaṃ labbhatīti āha ^b^``sabbesupī''^eb^ti.<br/><br/>[03] ^b^vipākadhammadhammādibhāvato^eb^ti ettha ^b^ādi^eb^-saddena nevasekkhānāsekkhasaṃyojaniyādibhāve  saṅgaṇhāti. ^b^catuyonisaṃvattanato^eb^ti catuyonipariyāpannattabhāvanibbattanato.<br/><br/>[03] ^b^lokiyavibhāgādibhāvato^eb^ti ^a^M2.0255^ea^ ettha ^b^ādi^eb^-saddena abyākatasappaccayasaṅkhatādibhāve  saṅgaṇhāti. ^b^sahetukāhetukādito^eb^ti ^b^ādi^eb^-saddena sasaṅkhārāsaṅkhārādibhede saṅgaṇhāti.<br/><br/>[03] kāmaṃ nāmarūpaṃ paccuppannaddhavasena vuccati, tathāpi yathā paccuppannaṃ, evaṃ atītānāgatampīti  addhadvayapariyāpannassāpi nayato gahetabbattā vuttaṃ ^b^``atītādito tividha''^eb^nti.<br/><br/>[03] ^b^sañjātisamosaraṇaṭṭhānato^eb^ti viññāṇataṃsampayuttadhammānaṃ uppattipavattidesabhāvato. ^b^``bhūtappasādaviññāṇato''^eb^ti  pāṭho yutto. ``viññāṇādito''ti pana paṭhanti. ekasesanayena bāhirāyatanassāpi  saṅgahe sati ādi-saddena tassa saṅgahitatā daṭṭhabbā. ^b^nobhayagocara^eb^nti manāyatanamāha. na  hi arūpadhammānaṃ desavasena āsannatā, dūratā vā atthi aviggahattā, tasmā manāyatanassa  gocaro manāyatanaṃ sampatto, asampatto vāti na vuccati. ^b^phassādīnampī^eb^ti ettha  phasso tāva phusanasabhāvato, lokiyasāsavādibhāvato ca ekavidho. paṭighasamphassādhivacanasamphassabhedato,  sahetukādibhāvato ca duvidho. bhavattayapariyāpannato, vedanāttayasampayogato ^a^V2.0240^ea^, ahetukaduhetukatihetukato  ca tividho. yonigativasena catubbidho, pañcavidho ca.<br/><br/>[03] ^b^vedanā^eb^ anubhavanalakkhaṇato, lokiyasāsavādibhāvato ca ekavidhā. pañcadvārikamanodvārikabhedato  duvidhā. sukhādibhedato tividhā. yonigativasena catubbidhā, pañcavidhā ca. chaḷārammaṇabhedato  chabbidhā.<br/><br/>[03] ^b^taṇhā^eb^ lokassa samudayabhāvato ekavidhā. duvidhā diṭṭhisampayuttavippayuttabhāvato.  tividhā kāmabhavavibhavataṇhābhedato. catubbidhā catumaggapaheyyato. pañcavidhā rūpābhinandanādibhāvato.  chabbidhā chataṇhākāyabhedato.<br/><br/>[03] ^b^upādānaṃ^eb^ ekavidhaṃ daḷhaggāhabhāvato. duvidhaṃ taṇhādiṭṭhibhedato. tividhaṃ bhavattayūpanissayabhāvato.  catubbidhaṃ kāmupādānādibhedato. pañcavidhaṃ pañcagatisaṃvattanato.<br/><br/>[03] ^b^bhavo^eb^ ^a^M2.0256^ea^ ekavidho lokiyasāsavādibhāvato. duvidho kammupapattibhedato.  tividho kāmabhavādibhedato. catubbidho caturupādānapaccayato. pañcavidho pañcagatisaṃvattanato.  chabbidho kāmakammabhavādibhedato. sattavidho sattaviññāṇaṭṭhitisaṅgahato. aṭṭhavidho caturupādānapaccayakammabhavādibhedato.  navavidho kāmabhavādibhedato.<br/><br/>[03] ^b^jāti^eb^ ekavidhā tattha tattha bhave paṭhamābhinibbattibhāvato. duvidhā rūpakkhandhasaṅkhārakkhandhasaṅgahato.  tividhā bhavattayapariyāpannato. yonigativasena catubbidhā, pañcavidhā ca. iminā nayena  jarāmaraṇādīnampi ekavidhādibhāvo veditabbo. <br/><br/>[03] 590^b^.^eb^ sokādīnampi gahitattā aṅgabahuttappasaṅge ``dvādasevā''ti aṅgavavatthānaṃ veditabbaṃ.  na hi sokādayo aṅgabhāvena vuttā, phalena pana kāraṇaṃ avijjaṃ mūlaṅgaṃ dassetuṃ  te vuttā. jarāmaraṇabbhāhatassa hi bālassa te sambhavantīti sokādīnaṃ jarāmaraṇakāraṇatā  vuttā, na pana ``kāyikāya dukkhāya vedanāya phuṭṭho''ti ca sutte jarāmaraṇanimittañca  dukkhaṃ saṅgahitanti taṃ tannimittānaṃ jarāmaraṇabbhāhatassa sambhave sādhakabhāvena vuttaṃ.  yasmā pana jarāmaraṇeneva ^a^V2.0241^ea^ sokādīnaṃ ekasaṅkhepo kato, tasmā tesaṃ jātipaccayatā yujjati.  jarāmaraṇapaccayabhāve hi avijjāya ekasaṅkhepo kātabbo siyā. jātipaccayā pana jarāmaraṇaṃ  ^a^M2.0257^ea^, sokādayo ca sambhavantīti tattha jarāmaraṇaṃ ekantikaṃ aṅgabhāvena gahitaṃ.  sokādayo pana rūpabhavādīsu abhāvato anekantikā kevalaṃ pākaṭena phalena avijjānidassanatthaṃ  gahitā. tena anāgate jātiyā sati tato parāya paṭisandhiyā hetuhetubhūtā avijjā  dassitāti bhavacakkassa avicchedo dassito hotīti. suttañca sokādīnaṃ avijjā  kāraṇanti etasseva atthassa sādhakaṃ daṭṭhabbaṃ, na sokādīnaṃ bālassa jarāmaraṇanimittatāmattassa.  ``assutavā puthujjano''ti hi vacanena avijjā sokādīnaṃ kāraṇanti dassitā,  na ca jarāmaraṇanimittameva dukkhaṃ dukkhanti.<br/><br/>[03] aparo nayo jarāmaraṇampi paccayo, aññathā dvādasaṅgāni na paripūrenti. kassa pana so paccayo?  sokādīnaṃ. yadi evaṃ kasmā ``jarāmaraṇapaccayā sokādayo sambhavantī''ti avatvā  ``jātipaccayā jarāmaraṇaṃ, sokādayo ca sambhavantī''ti vuttanti? yasmā tadaññenapi  dukkhadhammena phuṭṭhassa te sambhavanti, tasmā appahīnasaṃyojanassāpi tesaṃ tappaccayatā na  ekaṃsikāti jātipaccayatāva vuttā. atha vā jarāmaraṇaggahaṇena upapattibhavo saṅgahito.  upādinnakkhandhaparipāko hi āyuno saṃhāni, indriyānaṃ paripāko ca jarā, tesañca  bhedo maraṇanti. sati ca upapattibhave tattha katupacitaṃ, porāṇaṃ vā kammaṃ ^b^kammabhavo,^eb^  kammādiupaṭṭhāne cutianantaraṃ paṭisandhiṃ janetīti ^b^upapattibhavo^eb^ jātiyā paccayo, tasmā  jarāmaraṇampi jātiyā paccayatāya paṭiccasamuppādo. yasmā pana ``bhavapaccayā jātī''ti  ettheva upapattibhavassa jātiyā paccayatā saṅgahitā, tasmā vuttapariyāyasaṅgahato ca ``jarāmaraṇapaccayā  jātī''ti na vuttaṃ. evaṃ jarāmaraṇassāpi paccayabhāvasiddhito paṭiccasamuppādatāti dvādasaṅgatā  vavatthitāti veditabbā. tenāha ^b^``dvādasevā''^eb^tiādi. ^b^ayaṃ tāvā^eb^ti ``desanābhedato''tiādinā  vuttaṃ atthasaṃvaṇṇanaṃ sandhāyāha. 


volume: 151
item: 39
title: ^^paṭiccasamuppādakathāvaṇṇanā^avijjāpaccayāsaṅkhārapadakathāvaṇṇanā^
content:
  [03] 591^b^.^eb^ ^b^ayaṃ panā^eb^ti idāni vakkhamānaṃ. ``katamā ca,  bhikkhave, avijjā dukkhe aññāṇa''ntiādinā  (ma0 ni0 1.103) suttantesu catuṭṭhānikā avijjā vuttāti ^b^``suttantapariyāyenā''^eb^ti  ^a^V2.0242^ea^ vuttaṃ. ^b^nikkhepakaṇḍe^eb^ (dha0 sa0 1106) pana suttantesu catūsu ṭhānesu kathitāya  eva avijjāya aṭṭhasu ṭhānesu kiccajātito kathitattā tadatthavaṇṇanāvasena vibhāvanaṃ kātuṃ  ^b^``abhidhammapariyāyenā''^eb^ti ārabhitvā ^b^``vuttañheta''^eb^ntiādi vuttaṃ. ahāpetvā  vibhajitabbaṃ. vibhajanañhi abhidhammapariyāyo. ``aṭṭhasu ṭhānesu aññāṇa''nti ānetvā  taṃ sambandhitabbaṃ. ^b^sesaṭṭhānesū^eb^ti dukkhasamudayesu, pubbantādīsu ca. ^b^ārammaṇavasenā^eb^ti  ārammaṇakaraṇavasenāpi. ^b^idhā^eb^ti imasmiṃ ``dukkhe aññāṇa''ntiādike pāṭhe.  ^b^sā^eb^ti avijjā. ^b^uppannā^eb^ti asamūhatuppannā, pageva paccuppannā. ``paṭicchādetvā''ti  ettha vuttaṃ paṭicchādanākāraṃ dassetuṃ ^b^``yāthāvasarasalakkhaṇaṃ paṭivijjhituṃ na detī''^eb^ti  vuttaṃ. rasitabbo paṭivijjhitabbo sabhāvo raso, attano raso saraso, yāthāvo yathābhūto  saraso yāthāvasaraso, yo ``pīḷanaṭṭho''tiādinā (paṭi0 ma0 2.8) vutto ^a^M2.0258^ea^  dukkhasaccappabhedā eva ca pubbantādayo, so eva lakkhitabbattā ^b^yāthāvasarasalakkhaṇaṃ^eb^. taṃ  ^b^paṭivijjhituṃ^eb^ paccakkhato jānituṃ ^b^na deti^eb^. <br/><br/>[01] ^b^tadubhaya^eb^nti pubbantañceva aparantañca atītaṃ, anāgatañca khandhapañcakaṃ. pubbantāparantabhāgavantatāya  vā paccuppannaddhabhūto majjhanto pubbantāparanto. ^b^ayaṃ avijjā ime saṅkhārā^eb^ti  idappaccayatāpaṭiccasamuppannadhammesu paccakkhato jānanākāradassanaṃ. ^b^etthā^eb^ti etesu dukkhādīsu.  yadipi avijjā dukkhādīsu ārammaṇakaraṇavasenapi pavattati, yathā pana nirodhamagge ārammaṇaṃ  kātuṃ asakkontī te jānitukāmassa tappaṭicchādanavasena, anirodhamaggesu nirodhamaggaggahaṇakāraṇabhāvena  ca pavattamānā te yāthāvato paṭivijjhituṃ na deti, evaṃ dukkhādīsupīti veditabbaṃ.  tathā hi vuttaṃ ``paṭicchādanavaseneva idhādhippetā''ti. dukkhādivisayo andhatamakaro,  lobhādīnañca andhatamakarānaṃ paccayabhūto adassanākāro ^b^aññāṇaṃ^eb^. <br/><br/>[03] 592^b^.^eb^ ^b^puññādayo^eb^ti puññābhisaṅkhārādayo. tattha punāti attano santānaṃ apuññaphalato,  dukkhasaṃkilesato ca sodhetīti puññaṃ. hitasukhajjhāsayena puññaṃ karotīti tannipphādanena  kārakassa ajjhāsayaṃ pūreti, pujjabhavaṃ nibbattetīti vā puññaṃ. iti pūrako, pujjanibbattako  ca niruttinayena puññanti veditabbo. puññañca so attano phalassa abhisaṅkharaṇaṭṭhena  abhisaṅkhāro cāti ^b^puññābhisaṅkhāro^eb^. puññapaṭipakkhato apuññanti vuttavipariyāyena  ^b^apuññābhisaṅkhāro^eb^ veditabbo. samādhipaccanīkānaṃ  atidūratāya na iñjati, aniñjañca ^a^V2.0243^ea^  bhavaṃ abhisaṅkharotīti ^b^āneñjābhisaṅkhāro^eb^. kāyena pavattito, kāyato vā pavatto,  kāyassa vā saṅkhāroti ^b^kāyasaṅkhāro^eb^. vacīcittasaṅkhāresupi eseva nayo. tattha paṭhamattiko  ^b^parivīmaṃsanasuttā^eb^divasena gahito. tattha hi ``puññaṃ ce saṅkhāraṃ abhisaṅkharoti, puññūpagaṃ  hoti viññāṇa''ntiādinā (saṃ0 ni0  2.51) āgataṃ. dutiyattiko ^b^vibhaṅgasutta^eb^vasena.  tattha hi ``tayome, bhikkhave, saṅkhārā. katame tayo? kāyasaṅkhāro vacīsaṅkhāro cittasaṅkhāro''ti  (saṃ0 ni0  2.28) vuttaṃ.<br/><br/>[03] ^b^vitthārato panā^eb^tiādi puññābhisaṅkhārādīnaṃ sarūpato, pabhedato ca vibhāvanaṃ. ^b^bhāvanāvaseneva  pavattā,^eb^ na dānasīlavasenāti tattha labbhamānaṃ puññakiriyavatthuṃ dasseti. evañca  katvā arūpāvacaracetanāpi ^b^``bhāvanāvaseneva^eb^ ^a^M2.0259^ea^ ^b^pavattā''^eb^ti vuttā.  ye pana ``bhāvanāvasenevā''ti avadhāraṇena abhiññācetanaṃ nivattetīti vadanti, tadayuttaṃ  tāsampi avijjāpaccayatāya viya puññābhisaṅkhārabhāvassa ca icchitattā. aññathā abhiññācittuppādassa  puññakiriyavatthūsu asaṅgaho eva siyā, na ca yuttaṃ ``kusalañca puññakiriyavatthuñca  na hotī''ti. ^b^pāṇātipātādī^eb^ti ^b^ādi^eb^-saddena na tadavasiṭṭhākusalakammapathānaṃyeva  gahaṇaṃ, atha kho anavasesākusalakammassāpi gahaṇaṃ daṭṭhabbaṃ.<br/><br/>[03] ^b^itaresu panā^eb^ti kāyasaṅkhārādīsu. puññābhisaṅkhārādayo pavattamānā imehi dvārehi  pavattantīti ^b^dvārato pavattidassanatthaṃ^eb^. ``samavīsati cetanā''ti kasmā vuttaṃ,  yadi kāyavacīviññattiyo samuṭṭhāpentiyo kusalākusalacetanā kāyasaṅkhāro, vacīsaṅkhāroti  ca vuccanti, evaṃ sante abhiññācetanāyapi kusalāya tathā pavattāya vacīsaṅkhārabhāvo  vattabboti codanaṃ sandhāyāha ^b^``abhiññācetanā''^eb^tiādi. ^b^etthā^eb^ti kāyavacīsaṅkhāraggahaṇe,  kāyavacīsañcetanāggahaṇe vā. ^b^na gahitā^eb^ti aṭṭhakathāyaṃ na gahitā ``abhiññācetanā viññāṇassa  paccayo na hotī''ti. kasmā pana na hoti, nanu sāpi kusalā, vipākadhammā cāti?  saccametaṃ, anupacchinnataṇhāvijjamāne pana santāne sabyāpārappavattiyā tassā kusalatā,  vipākadhammatā ca vuttā, na vipākuppādanena. sā pana vipākaṃ uppādentī rūpāvacarameva  uppādeyya. na hi aññabhūmikaṃ kammaṃ aññabhūmikaṃ vipākaṃ uppādetīti. attanā  sadisārammaṇaṃ tiṭṭhānikameva ca uppādeyya ^b^cittuppādakaṇḍe^eb^ rūpāvacaravipākassa  kammasadisārammaṇasseva vuttattā. na ca rūpāvacaravipāko parittādiārammaṇo atthi,  abhiññācetanā ^a^V2.0244^ea^ ca parittādiārammaṇāva hoti. tasmā vipākaṃ na uppādetīti viññāyati.  kasiṇesu ca uppāditassa catutthajjhānasamādhissa ānisaṃsabhūtā abhiññā. yathāha ``so  evaṃ samāhite citte''tiādi (dī0 ni0 1.244-245; ma0 ni0 1.384-386, 431-433;  pārā0 12). tasmā samādhiphalasadisā sā, na ca phalaṃ deti. dānasīlānisaṃsabhūto  tasmiṃ bhave paccayalābho viyāti sāpi vipākaṃ na uppādetīti.<br/><br/>[03] ^b^``yathā ca abhiññācetanā, evaṃ uddhaccacetanāpi na hotī''^eb^ti idaṃ uddhaccasahagatadhamme visuṃ  uddharitvā ``tesaṃ vipāke ñāṇaṃ atthapaṭisambhidā''ti (vibha0 725) vuttattā   ^a^M2.0260^ea^ vicāretabbaṃ. sā pana vicāraṇā heṭṭhā khandhaniddesavaṇṇanāyaṃ akusalakathāyaṃ  vicāritā evāti tattha vicāritanayeneva veditabbā. apicettha yadeke vibhajja vadanti,  dassanabhāvanānaṃ abhāvepi yesaṃ puthujjanānaṃ, sekkhānañca dassanabhāvanāhi bhavitabbaṃ,  tesaṃ taduppattikāle tehi pahātuṃ sakkuṇeyyā akusalā dassanena pahātabbā, bhāvanāya  pahātabbāti ca vuccanti. puthujjanānaṃ pana bhāvanāya abhāvā bhāvanāya pahātabbacintā natthi.  tena tesaṃ pavattamānā dassanena pahātuṃ asakkuṇeyyāpi bhāvanāya pahātabbāti na vuccanti.  yadi vucceyyuṃ, dassanenapahātabbā bhāvanāyapahātabbānaṃ kesañci kenaci kadāci  ārammaṇāarammaṇādhipatiupanissayapaccayehi paccayo bhaveyyuṃ? na ca paṭṭhāne dassanenapahātabbā  bhāvanāyapahātabbānaṃ kenaci paccayena paccayoti vuttā. sekkhānaṃ pana vijjamānā bhāvanāya  pahātuṃ sakkuṇeyyāti bhāvanāya pahātabbā. teneva sekkhānaṃ dassanena pahātabbā, cattattā  vantattā muttattā pahīnattā paṭinissaṭṭhattā ukkheṭitattā samukkheṭitattā assāditabbā,  abhinanditabbā ca na honti. pahīnatāya eva somanassahetubhūtā, avikkhepahetubhūtā  ca na domanassaṃ, uddhaccañca uppādentīti na te tesaṃ ārammaṇāarammaṇādhipatibhāvaṃ, pakatūpanissayabhāvañca  gacchanti. na hi pahīne upanissāya ariyo rāgādikilese uppādeti.<br/><br/>[03] vuttañhetaṃ ``sotāpattimaggena ye kilesā pahīnā, te kilese na puneti na pacceti  na paccāgacchati...pe0... arahattamaggena...pe0... paccāgacchatī''ti (mahāni0 80;  cūḷani0 mettagūmāṇavapucchāniddesa 27). na ca puthujjanānaṃ dassanena pahātuṃ sakkuṇeyyā,  itaresaṃ na kenaci paccayena paccayo hontīti na sakkā vattuṃ ``diṭṭhiṃ assādeti  abhinandati, taṃ ārabbha rāgo uppajjati, diṭṭhi, vicikicchā, uddhaccaṃ uppajjati.  vicikicchaṃ ārabbha vicikicchā ^a^V2.0245^ea^, diṭṭhi, uddhaccaṃ uppajjatī''ti (paṭṭhā0 1.1.407)  diṭṭhivicikicchānaṃ uddhaccārammaṇapaccayabhāvassa vuttattā. ettha hi ^b^uddhacca^eb^nti uddhaccasahagatacittuppādaṃ  sandhāya vuttaṃ. evañca katvā adhipatipaccayaniddese ``diṭṭhiṃ garuṃ katvā assādeti  abhinandati, taṃ garuṃ katvā rāgo uppajjati, diṭṭhi uppajjatī''ti (paṭṭhā0 1.1.415)  ettakameva ^a^M2.0261^ea^ vuttaṃ, na vuttaṃ ``uddhaccaṃ uppajjatī''ti. tasmā dassanabhāvanāhi  pahātabbānaṃ atītādibhāvena na vattabbattepi yādisānaṃ tāhi anuppattidhammatā āpādetabbā,  tesu puthujjanesu vattamānā dassanaṃ apekkhitvā tena pahātuṃ sakkuṇeyyā dassanena  pahātabbā, sekkhesu vattamānā bhāvanaṃ apekkhitvā tāya pahātuṃ sakkuṇeyyā bhāvanāya  pahātabbā.<br/><br/>[03] tesu bhāvanāya pahātabbā sahāyavirahā vipākaṃ na janayantīti bhāvanāya pahātabbacetanāya  nānākkhaṇikakammapaccayabhāvo na vutto, apekkhitabbadassanabhāvanārahitānaṃ pana puthujjanesu  uppajjamānānaṃ sakabhaṇḍe chandarāgādīnaṃ, uddhaccasahagatacittuppādassa ca saṃyojanattayatadekaṭṭhakilesānaṃ  anupacchinnatāya aparikkhīṇasahāyānaṃ vipākuppādanaṃ na sakkā paṭisedhitunti uddhaccasahagatadhammānaṃ  vipāko vibhaṅge vutto. yadi evaṃ, apekkhitabbadassanabhāvanārahitānaṃ akusalānaṃ  nevadassanena-nabhāvanāyapahātabbatāya navattabbatā āpajjatīti? nāpajjati, appahātabbānaṃ  ``nevadassanena-nabhāvanāya pahātabbā''ti (dha0 sa0 tikamātikā 9) vuttattā, appahātabbaviruddhasabhāvattā  ca akusalānaṃ.<br/><br/>[03] evampi te imasmiṃ tike ``navattabbā''ti vattabbā āpajjantīti? nāpajjanti, cittuppādakaṇḍe  dassitānaṃ dvādasākusalacittuppādānaṃ dvīhi padehi saṅgahitattā. yathā hi dhammavasena  sabbe saṅkhatadhammā saṅgahitāti uppannattike kālavasena asaṅgahitāpi atītā ``navattabbā''ti  na vuttā cittuppādarūpabhāvena gahitesu navattabbassa abhāvā, evamidhāpi cittuppādabhāvena  gahitesu navattabbassa asaṅgahitassa abhāvā navattabbatā navuttāti veditabbā. yattha hi  cittuppādo koci niyogato navattabbo atthi, tattha tesaṃ catuttho koṭṭhāso atthīti  yathāvuttapadesu viya tatthāpi bhinditvā bhajāpetabbacittuppāde bhinditvā bhajāpeti  ``siyā navattabbā parittārammaṇā''tiādinā (dha0 sa0 1422). tadabhāvā uppannattike,  idha ca tathā na vuttā. <br/><br/>[01] atha ^a^V2.0246^ea^ vā yathā sappaṭighehi samānasabhāvattā rūpadhātuyaṃ tayo mahābhūtā sappaṭighāti vuttā.  yathāha ``asaññasattānaṃ anidassanasappaṭighaṃ ekaṃ mahābhūtaṃ paṭicca dve mahābhūtā, dve  mahābhūte paṭicca ekaṃ mahābhūta''nti ^a^M2.0262^ea^, evaṃ puthujjanānaṃ pavattamānā  bhāvanāya pahātabbasamānasabhāvā bhāvanāya pahātabbāti vucceyyunti? natthi navattabbatāpasaṅgo.  evañca sati puthujjanānaṃ pavattamānāpi bhāvanāya pahātabbā sakabhaṇḍe chandarāgādayo parabhaṇḍe  chandarāgādīnaṃ upanissayapaccayo, rāgo ca rāgadiṭṭhīnaṃ adhipatipaccayoti ayamattho  laddho hoti. yathā pana aphoṭṭhabbattā rūpadhātuyaṃ tayo mahābhūtā na paramatthato sappaṭighā,  evaṃ apekkhitabbabhāvanārahitā puthujjanesu vattamānā sakabhaṇḍe chandarāgādayo na paramatthato  bhāvanāya pahātabbāti bhāvanāya pahātabbānaṃ nānākkhaṇikakammapaccayatā na vuttā. na ca  dassanenapahātabbā bhāvanāyapahātabbānaṃ kenaci paccayena paccayoti vuttā. ye hi dassanena  pahātabbapaccayā kilesā, na te dassanato uddhaṃ pavattanti. dassanena pahātabbapaccayassapi  pana uddhaccasahagatassa sahāyavekallamattameva dassanena kataṃ, na tassa koci bhāvo dassanena  anuppattidhammataṃ āpāditoti tassa ekantabhāvanāyapahātabbatā vuttā. tasmā tassa tādisasseva  sati sahāye vipākuppādanavacanaṃ, asati ca vipākānuppādanavacanaṃ na virujjhatīti.<br/><br/>[03] tayidaṃ sabbaṃ tesaṃ ācariyānaṃ ahopurisikāmattanti apare. kasmā? uddhaccasahagatassa  ekantena bhāvanāya pahātabbattā. evañhi vuttaṃ bhagavatā ``katame dhammā bhāvanāya pahātabbā?  uddhaccasahagato cittuppādo''ti (dha0 sa0 1406). yadi hi taṃ icchitaṃ siyā, yathā atītārammaṇattike  ``niyogā anāgatārammaṇā natthī''ti (dha0 sa0 1433) vatvā vibhajja vuttaṃ, evamidhāpi  ``niyogā bhāvanāya pahātabbā natthī''ti vatvā ``uddhaccasahagato siyā bhāvanāya pahātabbo,  siyā na vattabbo''ti vadeyya. yā ca taṃ samatthentena ``yadi vucceyyu''ntiādinā  yutti vuttā, sāpi ayutti. kasmā? yasmā dassanena pahātabbārammaṇānaṃ rāgadiṭṭhivicikicchāuddhaccānaṃ  dassanena pahātabbabhāvo eva icchitoti. yaṃ pana uddhaccaggahaṇena ^b^pāḷiyaṃ^eb^ uddhaccasahagato  cittuppādo vuttoti vatvā taṃ sādhetuṃ adhipatipaccayaniddese uddhaccassa anuddharaṇaṃ  nibandhanaṃ vuttaṃ, tampi anibandhanaṃ paṭṭhāne sāvasesapāṭhadassanato. tathā hi ``atīto  dhammo paccuppannassa dhammassa, anāgato dhammo paccuppannassa dhammassa ārammaṇapaccayena paccayo''ti  ^a^M2.0263^ea^ (paṭṭhā0 2.18.2) etesaṃ vibhaṅge cetopariyañāṇaggahaṇaṃ ^a^V2.0247^ea^ katvā ``paccuppanno  dhammo paccuppannassa dhammassā''ti etassa ^b^vibhaṅge^eb^ labbhamānampi na uddhaṭaṃ.<br/><br/>[03] bhāvanāya pahātabbassa vipākadānaṃ pati dassanena pahātabbassa sahāyabhāvūpagamanaṃ vicāretabbaṃ.  kiṃ avijjādi viya dānasīlādīnaṃ uppattiyāyeva vipākadānasāmatthiyā ṭhānavasena  dassanenapahātabbaṃ bhāvanāyapahātabbassa sahāyabhāvaṃ upagacchati, udāhu kilesā viya  kammassa paṭisandhidānaṃ patīti? kiñcettha -- yadi tāva purimo pakkho pahīnadassanappahātabbattā  sekkhasantāne pavattino bhāvanāpahātabbassa kiriyabhāvo āpajjati pahīnāvijjātaṇhāmāne  santāne pavattadānādi viya. atha dutiyo, tassāpi dassanenapahātabbatā āpajjati apāyagamanīyasabhāvānativattanato,  tasmā heṭṭhā vicāritanayeneva uddhaccasahagatassa vipākadānaṃ pati pāḷiyā, aṭṭhakathāya ca  avirujjhanavasenettha atthavinicchayo veditabbo.<br/><br/>[03] ^b^sāpī^eb^ti uddhaccacetanāpi. ^b^viññāṇassa paccayabhāve^eb^ti sampuṇṇassa vipākaviññāṇassa  paccayabhāve. yadi apanetabbā, kasmā ``samavīsati cetanā''ti vuttanti tassa kāraṇaṃ  dassento āha ^b^``avijjāpaccayā pana sabbāpetā hontī''^eb^ti. abhiññācetanāyapi  paccayabhāvaṃ dasseti. yadi evaṃ abhiññācetanāya saha ekavīsatīti vattabbaṃ, na, tathā  avacanassa vuttakāraṇattā. taṃ pana itarāvacanassāpi kāraṇanti samānarūpāya ekissā  avacane yaṃ kāraṇaṃ apekkhitvā ekā na vuttā, tena kāraṇena vuttāyapi avattabbataṃ  dasseti. ^b^ayaṃ tiko^eb^ti kāyasaṅkhārattiko. ^b^purimattika^eb^nti puññābhisaṅkhārattikaṃ.  ^b^pavisatī^eb^ti kathaṃ pavisati. puññābhisaṅkhāro hi aṭṭhakāmāvacaracetanāpabhedo kāyaduccaritato  viramantassa siyā kāyasaṅkhāro, vacīduccaritato viramantassa siyā vacīsaṅkhāro, manodvāre  pana uppannā terasapi cetanā puññābhisaṅkhāro ca hoti cittasaṅkhāro ca. apuññābhisaṅkhāropi  kāyaduccaritavasena pavattiyaṃ siyā kāyasaṅkhāro, vacīduccaritavasena pavattiyaṃ siyā  vacīsaṅkhāro, dve dvārāni muñcitvā manodvāre pavattiyaṃ siyā cittasaṅkhāro, āneñjābhisaṅkhāro  cāti evaṃ dutiyattiko purimattikameva ^a^M2.0264^ea^ pavisati. tena vuttaṃ ^b^``atthato  puññābhisaṅkhārādīnaṃyeva vasena avijjāya paccayabhāvo veditabbo''^eb^ti.   <br/><br/>[03] 593^b^.^eb^ ^b^avijjābhāve^eb^ ^a^V2.0248^ea^ ^b^bhāvato^eb^ti avijjāya atthibhāve saṅkhārānaṃ bhāvato. na hi avijjāya  asati kadāci saṅkhārā sambhavanti. idāni taṃ avijjāya bhāvaṃ dassento ^b^``aññāṇaṃ  appahīnaṃ hotī''^eb^ti āha. tena maggena anirodho idha avijjāya atthibhāvo, na dharamānatā  evāti dasseti. svāyamattho heṭṭhā vibhāvitoyeva. ^b^``avijjāsaṅkhāta''^eb^nti ca iminā  ñāṇābhāvādiṃ nivatteti. ayañhi ^b^a^eb^-kāro ``ahetukā dhammā (dha0 sa0 dukamātikā  2) abhikkhuko āvāso''tiādīsu (cūḷava0 76) taṃyoganivattiyaṃ dissati. abhāvo  hettha dīpito. ``appaccayā dhammā''ti (dha0 sa0 dukamātikā 7) taṃsambandhitānivattiyaṃ.  paccayuppannañhi paccayasambandhīti appaccayuppannattāti taṃsambandhitā ettha jotīyati.  ``anidassanā dhammā''ti (dha0 sa0 dukamātikā 9) taṃsabhāvanivattiyaṃ. nidassanañhi  daṭṭhabbatā. atha cakkhuviññāṇaṃ nidassanaṃ na passatīti taggahetabbatānivattiyaṃ. tathā  ``anāsavā dhammā''ti (dha0 sa0 dukamātikā 15). ``appaṭighā dhammā (dha0 sa0  dukamātikā 10), anārammaṇā dhammā''ti (dha0 sa0 dukamātikā 55) taṃkiccanivattiyaṃ.  ``arūpino dhammā (dha0 sa0 tikamātikā 11), acetasikā dhammā''ti (dha0 sa0 dukamātikā  57) tabbhāvanivattiyaṃ. tadaññathā hi ettha pakāsīyati. ``amanusso''ti (dī0 ni0  2.321) tabbhāvamattanivattiyaṃ. manussattamattaṃ natthi, aññaṃ samānanti sadisatā hettha  sūcīyati. ``assamaṇo samaṇapaṭiñño (a0 ni0  3.13, 27; pu0 pa0 91, 124), aputto''ti  tathā sambhāvanīyaguṇanivattiyaṃ. garahā hi ettha ñāyati. ``kacci bhoto anāmayaṃ (jā0  1.15.146; 2.20.129), anudarā kaññā''ti tadanappabhāvanivattiyaṃ. ``anuppannā dhammā''ti  (dha0 sa0 tikamātikā 17) taṃsadisabhāvanivattiyaṃ. atītānañhi uppannapubbattā,  uppādidhammānañca paccayekadesanibbattiyā āraddhuppādabhāvā, kālavinimuttassa ca vijjamānattā  uppannānukūlatā, pageva paccuppannānanti tabbidhurabhāvo ettha viññāyati. ``asekkhā  dhammā''ti (dha0 sa0 tikamātikā 11) tadapariyosānanivattiyaṃ. tanniṭṭhānañhettha pakāsīyati.  imesaṃ pana atthānaṃ asambhavato pārisesena yathā kusalapaṭipakkhā dhammā akusalā, evaṃ  vijjāpaṭipakkhā avijjāti katvā ñāṇapaṭipakkho dhammo aññāṇanti veditabbaṃ.<br/><br/>[03] ^b^sukhasaññāya^eb^ ^a^M2.0265^ea^ ^b^gahetvā^eb^ dukkhadukkhavipariṇāmadukkhasaṅkhāradukkhatāhi viññūhi  dukkhantveva gahetabbaṃ saṃsāradukkhaṃ sukhanti saññāya abhinivisitvā, etena tattha  taṇhāpavattiṃ dasseti. ^b^ārabhatī^eb^ti ^a^V2.0249^ea^ nibbatteti. ^b^taṇhāparikkhāre^eb^ti taṇhāya ``sukhaṃ  subha''ntiādinā saṅkhate parikkhate, alaṅkateti attho. taṇhā hi dukkhassa samudayoti  ajānanto bālo ``aho vatāhaṃ kāyassa bhedā paraṃ maraṇā khattiyamahāsālānaṃ sahabyataṃ  upapajjeyya''ntiādinā (ma0 ni0 1.442) paritassanto kāyasaṅkhāre parikkharoti.  ^b^taṇhāparikkhāre^eb^ti vā taṇhāya parivārabhūte. taṇhāvatthuṃ hi cakkhādiṃ, rūpādiñca abhisaṅkharitvā  taṃsamaṅgīnaṃ dentā saṅkharā taṇhāya upanentā tassā parivārā viya hontīti. ^b^gativisese^eb^  brahmalokādike. anekasatapasubaddhabhiṃsano vājapeyyādiko ^b^yañño^eb^. amaraṇatthāti  gahitā dukkarakiriyā ^b^amaratapo^eb^. amaro vā devo vā bhaveyyaṃ, devaññataro vāti  pavattitā vatacariyā ^b^amaratapo^eb^. dukkhattā vā maro mārako tapo ^b^amaratapo^eb^. diṭṭhe  adiṭṭhasaddo viya mare amarasaddo daṭṭhabbo.<br/><br/>[03] jātiādipapātadukkhajananato maruppapātasadisatā puññābhisaṅkhārassa vuttā. ^b^``mahāpariḷāhajanika''^eb^nti  iminā anudahanaṭṭhena tiṇukkāsadisataṃ puññaphalassa dasseti. ^b^appassādatañcā^eb^ti ^b^ca^eb^-saddena  adhikuṭṭanavinivijjhanāṅgapaccaṅgapalibhañjanādiṃ saṅgaṇhāti. ^b^tappaccaya^eb^nti tassa vipariṇāmadukkhasabhāvassa  sugatiphalassa paccayabhūtaṃ. ramaṇīyabhāvena ca assādabhāvena ca gayhamānaṃ puññaphalaṃ dīpasikhāmadhulittasatthadhārāsadisaṃ.  tadattho ca puññābhisaṅkhāro taṃnipātalehanasadiso vutto. ``sukho imissā paribbājikāya  taruṇāya mudukāya lomasāya bāhāya samphasso''tiādinā (ma0 ni0 1.469) sukhasaññāya  asubhabhāvassa asallakkhaṇeneva ekaccakāmaparibhogoti bālo viya gūthakīḷanaṃ, kilesābhibhūtatāya  kodhāratiabhibhūto asavaso maritukāmo viya visakhādanaṃ sampati kiriyākhaṇe, āyatiṃ  phalakkhaṇe ca jigucchanīyaṃ, dukkhañca apuññābhisaṅkhāraṃ ārabhati. lobhasahagatassa vā gūthakīḷanasadisatā,  dosasahagatassa visakhādanasadisatā yojetabbā. sabhayassāpi pisācanagarassa kāmaguṇasamiddhiyā  sukhavipallāsahetubhāvo viya āruppavipākānaṃ ^a^M2.0266^ea^ nirantaratāya, anupalakkhiyamānauppādavayānaṃ  dīghasantānatāya agayhamānavipariṇāmānaṃ saṅkhāravipariṇāmadukkhabhūtānampi niccādivipallāsahetubhāvoti,  tesaṃ pisācanagarasadisatā, tadabhimukhagamanasadisatā ca āneñjābhisaṅkhārassa yojetabbā.<br/><br/>[03] avijjābhāvatova saṅkhārabhāvo, na abhāvatoti saṅkhārānaṃ avijjāpaccayabhāve saṅkhepena anvayato,  byatirekato ca vuttamatthaṃ suttena samatthetuṃ ^b^``vuttampi ceta''^eb^ntiādinā suttapadaṃ  ābhataṃ ^a^V2.0250^ea^. tattha ^b^avidvā^eb^ti aviddasu. ^b^avijjāgato^eb^ti avijjāya samannāgato, appahīnāvijjoti  adhippāyo. 


volume: 151
item: 40
title: ^paṭiccasamuppādakathāvaṇṇanā^avijjāpaccayāsaṅkhārapadakathāvaṇṇanā^paṭṭhānapaccayakathāvaṇṇanā^
content:
  [03] 594^b^.^eb^ ^b^tāvā^eb^ti vattabbantarāpekkho nipāto, tena ``avijjā saṅkhārānaṃ paccayo''ti  idaṃ tāva siddhaṃ, idaṃ pana aparaṃ vattabbanti dasseti. ``idaṃ pana vattabba''nti yamatthaṃ  sandhāya vuttaṃ, taṃ dassetuṃ paccayadhammā nāma yesaṃ paccayā honti, yathā vā paccayā  honti, tadubhayesaṃ bahubhāvato anekadhāva paccayā hontīti avijjāyapi taṃ āsaṅkanto  pucchi ^b^``katamesaṃ saṅkhārānaṃ kathaṃ paccayo hotī''^eb^ti, puññābhisaṅkhārādayo bahū  saṅkhārā vuttā. avijjā ca tesaṃ paccayo hoti, na sabbesaṃ ekadhāva hoti, tasmā  imesaṃ saṅkhārānaṃ evaṃ paccayo hotīti idaṃ vattabbanti attho. ^b^tatrā^eb^ti tasmiṃ paccayabhāve.  yadipi ``katamesaṃ saṅkhārāna''ntiādinā asādhāraṇato pucchā āraddhā, ekadesena pana  samudāyopalakkhaṇametanti dvādasannaṃ paṭiccasamuppādaṅgānaṃ yathāsakaṃ paccayuppannānaṃ paccayabhāvo  vattabboti taṃ dassetuṃ, avijjāya vā paccayabhāve pucchite tappasaṅgena sabbesampi paccayadhammānaṃ  paccayabhāvaṃ visajjetukāmo paccaye tāva pāḷinayeneva dassetuṃ ^b^``bhagavatā hī''^eb^tiādi  āraddhaṃ. tattha ca bhagavatā catuvīsati paccayā vuttāti sambandho. tesaṃ vasena avijjādīnaṃ  paccayabhāvo veditabboti adhippāyo.<br/><br/>[03] ``hetu ca so paccayo cā''ti iminā vacanena hetuno, adhipatipaccayādibhūtassa ca gahaṇaṃ  siyāti taṃ nivārento āha ^b^``hetu hutvā paccayo''^eb^ti. evampi so eva doso  āpajjatīti puna āha ^b^``hetubhāvena paccayoti vuttaṃ hotī''^eb^ti. tena na idha hetusaddena  dhammaggahaṇaṃ ^a^M2.0267^ea^ kataṃ, atha kho dhammassa sattiviseso gahitoti dasseti.  tassa hi paccayasaddassa ca samānādhikaraṇataṃ sandhāya ``hetu ca so paccayo ca, hetu hutvā  paccayo''ti ca vuttaṃ. evañca katvā parato pāḷiyaṃ ``hetū hetu...pe0... hetupaccayena  paccayo''tiādinā (paṭṭhā0 1.1.1) tena tena hetubhāvādiupakārena tassa tassa dhammassa  upakārakattaṃ vuttaṃ. ^b^abhidhammaṭṭhakathāyaṃ^eb^ pana ``yo hi dhammo yaṃ dhammaṃ appaccakkhāya  tiṭṭhati vā uppajjati vā, so tassa paccayo''ti (paṭṭhā0 aṭṭha0 paccayuddesavaṇṇanā), ``mūlaṭṭhena  upakārako dhammo hetupaccayo''ti (paṭṭhā0 aṭṭha0 paccayuddesavaṇṇanā) ca  evamādinā dhammapaṭṭhānaniddesena ^a^V2.0251^ea^  dhammato aññā dhammasatti nāma natthīti dhammeheva dhammasattivibhāvanaṃ katanti daṭṭhabbaṃ.  idhāpi vā ``hetu ca so paccayo cā''ti dhammeneva dhammasattiṃ dasseti. na hi ``hetupaccayo''tiādiko  uddeso kusalādiuddeso viya dhammappadhāno, atha kho dhammānaṃ upakārakabhāvappadhānoti.<br/><br/>[03] ^b^``eseva nayo''^eb^ti iminā tabbhāvena paccayabhāvaṃ ārammaṇādīsu atidisati ``ārammaṇañca  taṃ paccayo cāti ārammaṇapaccayo, ārammaṇaṃ hutvā paccayo, ārammaṇabhāvena paccayoti  attho''ti, na kammadhārayamattaṃ. <br/><br/>[03] 595^b^.^eb^ ^b^vacanāvayavo^eb^ti sādhanāvayavaṃ sandhāyāha. vacanasabhāvañhi sādhanaṃ paresaṃ aviditatthañāpanato  loke sādhananti pākaṭaṃ paññātaṃ. tathā hi naṃ avayavalakkhaṇaṃ, vacanasabhāvañca sādhanaṃ,  avayavapakkhādīni vacanāni sādhananti ca ñāyavādino vadanti. ^b^paṭiññā, hetūtiādīsū^eb^ti  paṭiññā, hetu, udāharaṇa, upanaya, nigamanāni. udāharaṇasādhammiyā sādhyasādhanaṃ ^b^hetu^eb^.  virūpo hetūti ca evamādīsu kāraṇaṃ yaṃ kiñci kāraṇalakkhaṇaṃ, sampāpakalakkhaṇampi  vā. ^b^ādi^eb^-saddena tassāpi saṅgahetabbatāya, ñāpakalakkhaṇaṃ pana vacanāvayavaggahaṇena gahitaṃ.  kāmaṃ mūlampi kāraṇalakkhaṇaṃ kāraṇameva, kāraṇanti panettha paccayahetu gahito. mūlanti  hetuhetūti kāraṇavisesavisayattā mūlassa visuṃ gahaṇaṃ. ^b^etī^eb^ti etassa atthavacanaṃ  vattatīti, tañca uppattiṭṭhitīnaṃ sādhāraṇavacanaṃ. tenevāha ^b^``tiṭṭhati vā uppajjati  vā''^eb^ti. ekacco hi paccayo ṭhitiyā eva upakārako hoti yathā pacchājātapaccayo,  ekacco ^a^M2.0268^ea^ uppattiyā eva yathā anantarādiko, ekacco ubhayassa yathā hetuādayo.<br/><br/>[03] ^b^upakārakalakkhaṇo^eb^ti ca dhammena dhammasattiṃ upakāraṃ dassetīti daṭṭhabbaṃ. hinoti patiṭṭhāti  etthāti ^b^hetu,^eb^ anekatthattā dhātusaddānaṃ hi-saddo mūlasaddo viya patiṭṭhattho veditabbo.  hinoti vā etena kammanidānabhūtena uddhaṃ ojaṃ atiharantena mūlena viya pādapo tappaccayaṃ  phalaṃ gacchati pavattati vuddhiṃ viruḷhiṃ āpajjatīti ^b^hetu^eb^. attano phalaṃ karotīti  ^b^kāraṇaṃ^eb^. nidadāti dassentaṃ viya hotīti ^b^nidānaṃ^eb^. sambhavati taṃ etasmāti  ^b^sambhavo^eb^. pabhavati etasmāti ^b^pabhavo^eb^ti paccayahetusaddehi itaresampi samānatthatā veditabbā.  evaṃ santepi kāraṇavisesavisayo ^a^V2.0252^ea^ hetusaddo, kāraṇasāmaññavisayo paccayasaddoti dassento  ^b^``mūlaṭṭhenā''^eb^tiādimāha. hetuattho, paccayaṭṭho ca heṭṭhā papañcavasena vuttoti taṃ  saṅkhippaṃ dassento āha ^b^``saṅkhepato...pe0... hetupaccayo''^eb^ti. <br/><br/>[01] yathā sālivīhibījādīni taṃtaṃosadhīnaṃ sālivīhiādibhāvassa sādhakāni, maṇiādippabhāvatthūni  ca nīlādivaṇṇāni nīlādippabhāsādhakāni, evaṃ hetupaccayo yathārahaṃ attanā sampayuttadhammānaṃ  kusalādibhāvassa sādhakoti imamatthaṃ dasseti ^b^``so sāliādīna''^eb^ntiādinā. ^b^ācariyāna^eb^nti  ca revatācariyaṃ sandhāyāha. ^b^evaṃ sante^eb^ti hetupaccayo yadi kusalādibhāvasādhako,  evaṃ sati. ^b^na sampajjati^eb^ na sijjhati. yathā kusalākusalahetu taṃsamuṭṭhānarūpassa kusalākusalabhāvāya  na pariyatto, evaṃ abyākatopi hetu taṃsamuṭṭhānarūpassa abyākatabhāvāya. sabhāveneva  hi taṃ abyākatanti āha ^b^``na hi so tesaṃ kusalādibhāvaṃ sādhetī''^eb^ti. hetupaccayo  ca tesaṃ hotiyevāti āha ^b^``na ca paccayo na hotī''^eb^ti. idāni tamatthaṃ pāḷiyā  samatthetuṃ ^b^``vuttañheta''^eb^ntiādi vuttaṃ. ^b^vinā etenā^eb^ti etena hetunā abyākatabhāvasādhakena  vinā ahetukattā, abyākatabhāvo siddho sabhāvenevāti adhippāyo.<br/><br/>[03] ``yoniso, bhikkhave, manasi karoto anuppannā ceva kusalā dhammā uppajjanti, uppannā  ca kusalā dhammā abhivaḍḍhantī''tiādi (a0 ni0  1.67) vacanehi kusalabhāvassa ^a^M2.0269^ea^  yonisomanasikārappaṭibaddhatā siddhāti āha ^b^``yonisomanasikārappaṭibaddho kusalabhāvo''^eb^ti.  eteneva akusalābyākatabhāvāpi kusalabhāvo viya na hetupaṭibaddhāti dassitaṃ hoti.  yaṃ paneke maññeyyuṃ ``ahetukahetussa akusalabhāvo viya sahetukahetūnampi sabhāvatova  kusalādibhāvo, aññesaṃ taṃsampayuttānaṃ hetupaṭibaddho''ti, tassa uttaraṃ vattuṃ ^b^``yadi  cā''^eb^tiādimāha. ^b^alobho kusalo vā siyā abyākato vā^eb^ti yadi alobho sabhāvato  kusalo, so kusalasabhāvattā abyākato na siyā. atha abyākato taṃsabhāvattā kusalo  na siyā alobhasabhāvassa adosattābhāvo viya. yasmā pana ubhayathāpi hoti, tasmā yathā  ubhayathā hontesu saddhādīsu sampayuttesu hetupaṭibaddhaṃ kusalādibhāvaṃ pariyesetha, na  sabhāvato, evaṃ hetūsupi kusalāditā aññapaṭibaddhā pariyesitabbā, na sabhāvatoti yaṃ  vuttaṃ ``sampayuttahetūsu sabhāvatova kusalādibhāvo''ti, taṃ na yujjati. sā pana  pariyesiyamānā yonisomanasikārādipaṭibaddhā ^a^V2.0253^ea^ hotīti hetūsu viya sampayuttesupi  yonisomanasikārādipaṭibaddho kusalādibhāvo, na hetupaṭibaddhoti siddhaṃ hotīti adhippāyo.<br/><br/>[03] ^b^viruḷhamūlā viyā^eb^ti etena mūlāni viya mūlānīti dasseti. tenevāha ^b^``suppatiṭṭhitabhāvasādhanenā''^eb^ti.  svāyaṃ ``kusalo dhammo kusalassa, kusalo dhammo abyākatassa, kusalo dhammo kusalābyākatassa,  akusalo dhammo akusalassa, akusalo dhammo abyākatassa, akusalo dhammo akusalābyākatassa,  abyākato dhammo abyākatassā''ti evaṃ sattadhā ^b^pañhāvāre^eb^ niddiṭṭho. yaṃ pana vuttaṃ  hetukiccaṃ dassentena ``hetū hetusampayuttakānaṃ dhammānaṃ, taṃsamuṭṭhānānañca rūpānaṃ  hetupaccayena paccayo''ti (paṭṭhā0 1.1.1), tattha paṭhamo hetusaddo paccattaniddiṭṭho paccayadhammaniddeso,  tenassa hetubhāvena upakārakatā hetupaccayatāti dasseti. dutiyo paccayuppannavisesanaṃ,  tena na yesaṃ kesañci sampayuttakānaṃ hetū hetupaccayena paccayo, atha kho hetunā sampayuttānamevāti  dasseti. nanu ca sampayuttasaddassa ^a^M2.0270^ea^ sāpekkhattā dutiye hetusadde avijjamānepi  aññassa apekkhitabbassa aniddiṭṭhattā hetū attanāva sampayuttakānaṃ hetupaccayena paccayoti  ayamattho viññāyatīti? nāyamekanto. hetusaddo hi paccattaniddiṭṭho ``hetupaccayena  paccayo''ti ettheva byāvaṭo yadā gayhati, na tadā sampayuttavisesanaṃ hotīti sampayuttāvisiṭṭhā  ye keci gahitā bhaveyyunti. nanu ca yathā ``arūpino āhārā sampayuttakānaṃ dhammānaṃ,  arūpino indriyā sampayuttakānaṃ dhammāna''nti ca vutte dutiyena āhāraggahaṇena, indriyaggahaṇena  ca vināpi āhārindriyasampayuttakāva gayhanti, evamidhāpi siyāti? na, āhārindriyāsampayuttassa  vajjetabbassa abhāvato. vajjetabbābhāvato hi tattha dutiye āhārindriyaggahaṇe asatipi  taṃsampayuttakāva gayhantīti taṃ na kataṃ, idha pana vajjetabbaṃ atthīti kattabbaṃ dutiyaṃ  hetuggahaṇaṃ. evampi ``hetū hetusampayuttakāna''nti ettha hetusampayuttakānaṃ so  eva sampayuttakahetūti visesanassa akatattā yo koci hetu yassa kassaci hetusampayuttassa  hetupaccayena paccayoti āpajjatīti? nāpajjati, paccattaniddiṭṭhasseva hetuno puna sampayuttavisesanabhāvena  vuttattā. etadatthameva hi vināpi dutiyena hetusaddena hetusampayuttabhāve siddhepi  tassa gahaṇaṃ kataṃ.<br/><br/>[03] atha vā asati dutiye hetusadde hetusampayuttakānaṃ hetupaccayena paccayo, na pana hetūnanti  evampi gahaṇaṃ siyāti tannivāraṇatthaṃ so vutto. tena hetusampayuttabhāvaṃ ye labhanti,  tesaṃ ^a^V2.0254^ea^ sabbesaṃ hetūnaṃ, aññesampi hetū hetupaccayena paccayoti dassitaṃ hoti. yasmā  pana hetujhānamaggā patiṭṭhāmattādibhāvena aññadhammanirapekkhā, na āhārindriyā viya sāpekkhā  eva, tasmā etesveva dutiyaṃ hetādiggahaṇaṃ kataṃ. āhārindriyā pana āharitabbaīsitabbāpekkhā  eva, tasmā te vināpi dutiyena āhārindriyaggahaṇena attanā eva āharitabbe, īsitabbe  ca āhārindriyabhūte, aññe ca sampayuttake paricchindantīti taṃ tattha na kataṃ. idha  ca dutiyena hetuggahaṇena paccayuppannānaṃ hetunā, paccayabhūteneva ca sampayuttānaṃ hetūnaṃ,  aññesañca paricchinnattā puna visesena kiccaṃ natthīti pañhāvāre ``kusalā ^a^M2.0271^ea^  hetū sampayuttakānaṃ khandhāna''ntiādīsu dutiyaṃ hetuggahaṇaṃ na katanti daṭṭhabbaṃ. <br/><br/>[03] 596^b^.^eb^ ^b^ārammaṇabhāvenā^eb^ti visayabhāvena, ālambitabbabhāvenāti attho. ^b^ārabhitvāpī^eb^ti  ^b^pi^eb^-saddena imamatthaṃ dasseti -- rūpāyatanādimatte yasmiṃ kismiñci ekasmiṃ aṭṭhatvā  ``yaṃ yaṃ dhammaṃ ārabbhā''ti (paṭṭhā 1.1.2) aniyamena sabbarūpāyatanānaṃ...pe0... sabbadhammāyatanānañca  ārammaṇapaccayabhāvassa vuttattā rūpādibhedena chabbidhesu saṅkhatāsaṅkhatapaññattidhammesu na  koci dhammo ārammaṇapaccayo na hotīti. svāyaṃ ārammaṇapaccayabhāvo heṭṭhā vibhāvito  eva. ^b^ālambitvā^eb^ti gahetvā. ekantasārammaṇabhāvato anārabbha pavatti eva natthīti  āha ^b^``ārabbhevā''^eb^ti. svāyaṃ ``kusalo dhammo kusalassa, kusalo dhammo akusalassa,  kusalo dhammo abyākatassa, akusalo dhammo akusalassa, kusalassa, abyākatassa, abyākato  dhammo abyākatassa, kusalassa, akusalassā''ti evaṃ navappakāro veditabbo. <br/><br/>[03] 597^b^.^eb^ ^b^jeṭṭhakaṭṭhenā^eb^ti pamukhabhāvena. attādhīnānañhi patibhūto dhammo adhipati. so  tesaṃ pamukhabhāvena pavattati. ``chandavato kiṃ nāma na sijjhatī''tiādikaṃ purimābhisaṅkhārūpanissayaṃ  labhitvā uppajjamāne cittuppāde chandādayo dhurabhūtā jeṭṭhakabhūtā sampayuttadhamme sādhayamānā  vase vattayamānā hutvā pavattanti, sampayuttadhammā ca tesaṃ vasena vattanti hīnādibhāvena  tadanuvattanato, tena te adhipatipaccayā honti. garukātabbampi ārammaṇaṃ tanninnapoṇapabbhārānaṃ  assādanapaccavekkhaṇamaggaphalānaṃ attano vase vattayamānaṃ viya paccayo hoti. tasmā ayaṃ  attādhīnānaṃ patibhāvena upakārakattā adhipatipaccayoti daṭṭhabbo. ^b^chandādhipatī^eb^ti  chandasaṅkhāto adhipati, chandaṃ dhuraṃ chandaṃ jeṭṭhakaṃ katvā cittuppattikāle uppannassa  kattukamyatāchandassetaṃ nāmaṃ. sesesupi eseva nayo.  kasmā pana yathā hetupaccayaniddese ^a^V2.0255^ea^  ``hetū hetusampayuttakāna''nti (paṭṭhā0 1.1.1) vuttaṃ, evamidha ``adhipatī adhipatisampayuttakāna''nti  avatvā ``chandādhipati chandasampayuttakāna''ntiādinā (paṭṭhā0 1.1.3) nayena vuttanti?  ekakkhaṇe ^a^M2.0272^ea^ abhāvato. hetavo hi dve tayopi ekakkhaṇe hetupaccayā honti,  mūlaṭṭhena upakārakabhāvassa avijahanato. adhipati pana jeṭṭhakaṭṭhena upakārako, na ca ekakkhaṇe  bahū jeṭṭhakā honti. tasmā ekato uppannānampi tesaṃ ekakkhaṇe adhipatipaccayabhāvo  natthīti ``adhipatī adhipatisampayuttakāna''nti avatvā ``chandādhipati chandasampayuttakāna''ntiādinā  nayena vuttaṃ.<br/><br/>[03] ^b^yaṃ yaṃ dhamma^eb^nti yaṃ yaṃ ārammaṇadhammaṃ. ^b^garuṃ katvā^eb^ti garukāracittīkāravasena  vā assādanavasena vā garukārikaṃ laddhabbaṃ avijahitabbaṃ anavaññātaṃ katvā. ^b^te  te dhammā^eb^ti te te garukātabbā dhammā. ^b^tesaṃ tesa^eb^nti taṃtaṃgarukārakadhammānaṃ.  ^b^adhipatipaccayenā^eb^ti ārammaṇādhipatipaccayena. svāyaṃ ``kusalo dhammo kusalassa  sahajātārammaṇehi, akusalassa ārammaṇeneva, abyākatassa sahajātārammaṇehi, kusalābyākatassa  sahajātenevāti kusalamūlā cattāro, akusalo dhammo akusalassa sahajātārammaṇehi,  abyākatassa sahajāteneva, tathā akusalābyākatassāti akusalamūlā tayo, abyākato  dhammo abyākatassa sahajātārammaṇehi, kusalassa ārammaṇeneva, tathā akusalassāti abyākatamūlā  tayo''ti saṅkhepato dasappakāro adhipatipaccayo. ettha ca sattadhā sahajātādhipati, sattadhā  ārammaṇādhipati veditabbo. <br/><br/>[03] 598^b^.^eb^ antarāyatīti antaraṃ, byavadhāyakanti attho. nāssa antaraṃ vijjatīti anantaro,  anantaro ca so paccayo cāti ^b^anantarapaccayo^eb^. ``atthānantaratā anantarapaccayo, kālānantaratā  samanantarapaccayo''tiādinā bahudhā papañcayanti, asāraṃ ganthavitthāraṃ karonti. yathā  pavattiokāsadānavisesabhāvena natthivigatapaccayā vuttā, na evaṃ anantarasamanantarapaccayā,  ete pana cittaniyamahetubhāvena vuttāti taṃ cittaniyamahetubhāvaṃ dassetuṃ ^b^``yo  hi esā''^eb^tiādi āraddhaṃ. tattha ^b^manoviññāṇadhātūtiādi cittaniyamo^eb^ti ettha ^b^ādi^eb^-saddena  santīraṇānantarā voṭṭhabbanaṃ, cutianantarā paṭisandhīti yassa yassa cittassa anantarā yaṃ yaṃ  cittaṃ uppajjati, tassa tassa tadanantaruppādaniyamo taṃtaṃsahakāripaccayavisiṭṭhassa purimapurimacittasseva  vasena ijjhatīti dasseti.<br/><br/>[03] ^b^atthānantaratāyā^eb^ti ^a^M2.0273^ea^ atthena kenaci dhammena anantaratāya. ^b^kālānantaratāyā^eb^ti  kālabhedena anantaratāya ^a^V2.0256^ea^. ^b^ācariyāna^eb^nti idhāpi ^b^revatācariya^eb^meva sandhāya vuttaṃ.  ^b^tatthā^eb^ti tasmiṃ kālānantaratāya samanantarapaccayabhāve, tasmiṃ vā yathāvuttavirodhe.  ^b^bhāvanābalena pana vāritattā^eb^ti ettha yathā rukkhassa vedhe dinne pupphituṃ samatthasseva  pupphanaṃ na hoti, vedhe pana apanīte tāya eva samatthatāya pupphanaṃ hoti, evamidhāpi  bhāvanābalena vāritattā samuṭṭhāpanasamatthasseva asamuṭṭhāpanaṃ, tasmiñca apagate tāya eva samatthatāya  samuṭṭhāpanaṃ hotīti adhippāyo. tampi vacanaṃ ^b^kālānantaratā natthi^eb^ sattāhādinā  kālena antaritabhāvato. ^b^etadeva^eb^ ``kālantaritatā atthi'' icceva ^b^vadāma^eb^. nanu  ca kālo nāma koci paramatthato natthīti vadeyyāti āsaṅkanto āha ^b^``kālānantara...pe0...  laddhī''^eb^ti.<br/><br/>[03] ^b^byañjanamattatovettha nānākaraṇaṃ paccetabbaṃ, na atthato^eb^ti upacayasantatiadhivacananiruttipadānaṃ  viya saddatthamattato nānākaraṇaṃ, na vacanīyatthatoti adhippāyo. teneva saddatthavisesaṃ dassetuṃ  ^b^``katha''^eb^ntiādimāha. tattha purimapacchimānaṃ nirodhuppādantarābhāvato nirantaruppādanasamatthatā  anantarapaccayabhāvo. rūpakalāpānaṃ viya saṇṭhānābhāvato, paccayapaccayuppannānaṃ sahāvaṭṭhānābhāvato  ca ``idamito heṭṭhā, uddhaṃ, tiriya''nti vibhāgābhāvā attanā ekattamiva upanetvā  suṭṭhu anantarabhāvena uppādanasamatthatā samanantarapaccayatā. ^b^uppādanasamatthatā^eb^ti ca abyāpārattā  dhammānaṃ yasmiṃ yadākāre niruddhe, vattamāne vā sati taṃtaṃvisesavanto dhammā honti,  tassa sova ākāro vuccatīti daṭṭhabbo. dhammānaṃ pavattimattameva ca upādāya kālavohāroti  nirodhā vuṭṭhahantassa nevasaññānāsaññāyatanaphalasamāpattīnaṃ ^a^M2.0274^ea^ asaññabhavā cavantassa,  purimacutipacchimapaṭisandhīnañca nirodhuppādanirantaratāya kālantaratā natthi. na hi tesaṃ  antarā arūpadhammappavatti atthi, yaṃ upādāya kālantaratā vucceyya, na ca rūpadhammappavatti  arūpadhammappavattiyā antaraṃ karoti aññasantānattā. rūpārūpasantatiyo hi dve aññamaññaṃ  visadisasabhāvattā aññamaññūpakārabhāvena pavattamānāpi visuṃyeva honti. ekasantatiyañca  purimapacchimānaṃ majjhe pavattamānaṃ taṃsantatipariyāpannatāya antarakārakaṃ hoti. tādisañca  kiñci nevasaññānāsaññāyatanaphalasamāpattīnaṃ majjhe natthi, na ca abhāvo antarakārako  hoti abhāvattā eva. tasmā javanānantarassa javanassa viya, bhavaṅgānantarassa bhavaṅgassa viya ca  nirantaratā suṭṭhu anantaratā hotīti tathā uppādanasamatthatā nevasaññānāsaññāyatanacutīnampi  daṭṭhabbā. uppattiyā paccayabhāvo cettha anantarapaccayādīnaṃ pākaṭoti uppādanasamatthatāva  vuttā ^a^V2.0257^ea^. paccuppannānaṃ pana dhammānaṃ pubbantāparantaparicchedena gahitānaṃ uppajjatīti  vacanaṃ alabhantānaṃ ``atīto dhammo paccuppannassa dhammassa anantarapaccayena paccayo''tiādinā  (paṭṭhā0 2.18.4) anantarādipaccayabhāvo vuttoti na so uppattiyā evāti viññāyati.  na hi kusalādiggahaṇaṃ viya paccuppannaggahaṇaṃ aparicchedaṃ. yato uppattimattasamaṅgino  eva gahaṇaṃ siyā. teneva ca atītattike paṭiccavārādayo na santīti. tassa ``kusalo  dhammo kusalassa, kusalo dhammo abyākatassa, akusalo dhammo akusalassa, akusalo  dhammo abyākatassa, abyākato dhammo abyākatassa, abyākato dhammo kusalassa, abyākato  dhammo akusalassā''ti sattadhā bhedo veditabbo. <br/><br/>[03] 599^b^.^eb^ ^b^uppajjamānova saha uppādanabhāvenā^eb^ti etthāpi uppattiyā paccayabhāvena pākaṭena  ṭhitiyāpi paccayabhāvaṃ nidassetīti daṭṭhabbaṃ, aññathā padīpanidassanaṃ na yujjeyya.  padīpo hi pabhāsassa ṭhitiyāpi paccayo, na uppattiyā eva. paccayuppannānaṃ sahajātabhāvena  upakārakatā sahajātapaccayatā. ^b^okkantikkhaṇe^eb^ti paṭisandhikkhaṇe. tasmiṃ hi khaṇe  nāmarūpaṃ okkantaṃ viya paralokato āgantvā idha mātukucchiādiṃ pavisantaṃ viya  uppajjati, tasmā so khaṇo okkantikkhaṇoti vuccati. ettha ca ^b^rūpa^eb^nti hadayavatthuyeva  adhippetaṃ. tañhi nāmassa, nāmañca tassa sahajātapaccayo hoti. ^b^cittacetasikā^eb^ti  pavattiyaṃ cattāro khandhā paṭisandhikkhaṇe cittasamuṭṭhānānaṃ abhāvato. ^b^rūpino dhammā^eb^ti  hadayavatthuṃ sandhāyāha. tattha yadipi pubbe ``okkantikkhaṇe nāmarūpa''nti vuttaṃ,  tathāpi tena khaṇantare sahajātapaccayabhāvo rūpadhammānaṃ na nivāritoti tannivāraṇatthamidaṃ  vuttanti gahetabbaṃ. ^b^kiñci kāle^eb^ti keci kismiñci kāleti attho, tena  rūpino dhammā keci vatthubhūtā kismiñci paṭisandhikāleti aññesaṃ rūpadhammānaṃ, vatthuno  ca pavattiyaṃ arūpadhammānaṃ ^a^M2.0275^ea^ sahajātapaccayabhāvaṃ pubbe anivāritaṃ nivāreti.  evañca katvā ``kiñci kāla''nti vā ``kismiñci kāle''ti vā vattabbe tathā  avatvā vibhattivipallāsaṃ katvā vuttaṃ. tena ^b^kiñcī^eb^ti upayogekavacanaṃ. ^b^``rūpino  dhammā''^eb^ti etena sambandhe paccattabahuvacanaṃ jāyati. ^b^``kāle''^eb^ti etena sambandhe  bhummekavacananti dīpitanti veditabbaṃ. purimena ca ``eko khandho, vatthu ca tiṇṇannaṃ  khandhāna''nti (paṭṭhā0 1.1.419) ādivacanena nāmasahitaṃ eva vatthu nāmassa paccayoti vattabbe  āpanne itarena kevalassa ca tathāvattabbataṃ dasseti. svāyaṃ sahajātapaccayo ``kusalo dhammo  kusalassa, abyākatassa, kusalābyākatassa, akusalo dhammo akusalassa ^a^V2.0258^ea^, abyākatassa,  akusalābyākatassa, abyākato dhammo abyākatassa, kusalābyākato dhammo abyākatassa,  akusalābyākato dhammo abyākatassā''ti (paṭṭhā0 1.1.419) navavidho veditabbo. <br/><br/>[03] 600^b^.^eb^ attano upakārakassa upakārakatā aññamaññapaccayatā. tathā hissa tidaṇḍaṃ nidassitaṃ.  upakārakatā ca aññamaññatāvaseneva daṭṭhabbā, na sahajātatādivasena. sahajātādipaccayo  hontoyeva hi koci aññamaññapaccayo na hoti, na ca sahajātādipaccayadhammehi vinā imassa  pavatti atthi. tathā hi sahajātādipaccayo ca hontoyeva hi koci aññamaññapaccayo  hoti. yadi ca attano upakārakassa upakārakatāmattaṃ aññamaññapaccayo siyā, purejātapacchājātabhāvena  upakārassa upakārakā vatthukhandhā aññamaññapaccayā siyuṃ, na ca taṃ icchitaṃ. tena  vuttaṃ ``upakārakatā ca aññamaññavaseneva daṭṭhabbā''ti. ayañca uppattiyā, ṭhitiyā  ca upakārakoti veditabbo. ayaṃ pana ``kusalo dhammo kusalassa, akusalo dhammo  akusalassa, abyākato dhammo abyākatassā''ti tividho veditabbo. <br/><br/>[03] 601^b^.^eb^ taruādīnaṃ pathavī viya adhiṭṭhānākārena pathavīdhātu sesadhātūnaṃ, cakkhādayo cakkhuviññāṇādīnaṃ  upakārakā cittakammassa paṭādayo viya nissayākārena khandhādayo taṃtaṃnissayānaṃ khandhādīnaṃ.  pathavīdhātuyaṃ patiṭṭhāya eva hi sesadhātuyo upādārūpāni viya yathāsakaṃ kiccaṃ karonti. <br/><br/>[01] ^b^adhiṭṭhānākārenā^eb^ti ^a^M2.0276^ea^ ādhārākārena. ādhārākāro cettha tesaṃ  sātisayaṃ tadadhīnavuttitāya veditabbo. yato bhūtāni aniddisitabbaṭṭhānāni vuccanti,  evañca katvā cakkhādīnampi adhiṭṭhānākārena upakārakatā suṭṭhu yujjati. na hi yathāvuttaṃ  tadadhīnavuttitāvisesaṃ muñcitvā añño cakkhādīsu adesakānaṃ arūpadhammānaṃ adhiṭṭhānākāro  sambhavati. yadipi yaṃ yaṃ dhammaṃ paṭicca ye ye dhammā uppajjanti, tesaṃ sabbesaṃ tadadhīnavuttibhāvo.  yena pana paccayabhāvavisesena cakkhādīnaṃ paṭumandabhāvesu cakkhuviññāṇādayo tadanuvidhānākāreneva  pavattanti, svāyamidha tesaṃ tadadhīnavuttitāsiddho visesoti. evañhi paccayabhāvasāmaññe  satipi ārammaṇapaccayato nissayapaccayassa viseso vibhāvito hoti. svāyaṃ nayo heṭṭhā  pakāsitova. ^b^chaṭṭho panā^eb^ti ettha ``rūpino ^a^V2.0259^ea^ dhammā arūpīnaṃ dhammānaṃ kismiñci kāle''ti  idaṃ na labbhati. yaṃ panettha labbhati ``rūpino dhammā kecī''ti, tattha te eva dhamme  dassetuṃ ^b^``cakkhāyatana''^eb^ntiādi niddiṭṭhaṃ. ^b^yaṃ rūpa^eb^nti hadayavatthuṃ sandhāya vuttaṃ.  ayaṃ pana nissayapaccayo terasavidho. kathaṃ? sahajātato kusalamūlā tayo, tathā akusalamūlā,  abyākatamūlesu pana purejātaṃ labbhati. abyākatañhi abyākatassa sahajātampi paccayo  hoti, purejātampi kusalassa purejātameva, tathā akusalassa, kusalābyākataṃ sahajātapurejātato  kusalassa, sahajātato eva abyākatassa, tathā akusalābyākata''nti evaṃ terasa. <br/><br/>[03] 602^b^.^eb^ ^b^tadadhīnavuttitāya attano phalena nissito^eb^ti yaṃ kiñci kāraṇaṃ nissayoti  vatvā tattha yo bhuso nissayo, taṃ ^b^upanissayo^eb^ti niddhāreti. ^b^balavakāraṇabhāvena  upakārako^eb^ti ārammaṇabhāvavasena anantaraṃ anurūpacittuppādanasamatthatāvasena, kevalañca  balavantaṃ kāraṇaṃ hutvā upakārako. tenāha ^b^``so''^eb^tiādi.<br/><br/>[03] tattha ^b^dānaṃ datvā^eb^ti deyyadhammaṃ cajitvā. yāya vā cetanāya so diyyati, sā cetanā  dānaṃ. ^b^datvā^eb^ti taṃ cetanaṃ pariyodapetvā visuddhaṃ katvā. ^b^sīlaṃ samādiyitvā^eb^ti  pañcaṅgadasaṅgādivasena niccasīlaṃ gaṇhitvā. iminā samādānaviratiyeva dassitā, sampattaviratisamucchedaviratiyo  pana loke ``sīla''nti apākaṭattā na vuttā. kiñcāpi na vuttā, ārammaṇapaccayo  ^a^M2.0277^ea^ pana hontiyeva. tattha samucchedavirati sekkhānaṃyeva kusalassa ārammaṇaṃ  hoti, na itaresaṃ. ^b^uposathakamma^eb^nti ``pāṇaṃ na hane, na cādinnamādiye''ti (su0  ni0 402) evaṃ vuttaṃ uposathasīlaṃ. ^b^taṃ garuṃ katvā paccavekkhatī^eb^ti taṃ yathāvuttaṃ  kusalaṃ sekkhopi puthujjanopi paccavekkhati, arahāpi taṃ paccavekkhateva. arahatopi  hi pubbe kataṃ kusalaṃ kusalameva. yena pana cittena paccavekkhati, taṃ kiriyacittaṃ  nāma hoti. tasmā ``kusalo kusalassā''ti imasmiṃ adhikāre na labbhati. ^b^pubbe  suciṇṇānī^eb^ti ``datvā katvā''ti hi āsannakatāni vuttāni, iminā na āsannakatānīti  veditabbāni, dānādīhi vā sesāni kāmāvacarakusalāni dassetuṃ idaṃ vuttaṃ.  ^b^jhānā vuṭṭhahitvā^eb^ti jhānaṃ samāpanno jhānato vuṭṭhahitvā. ``jhānaṃ vuṭṭhahitvā''tipi  pāḷi. ^b^sekkhā gotrabhu^eb^nti sotāpannaṃ sandhāya vuttaṃ. so hi gotrabhuṃ paccavekkhati.  ^b^``vodāna''^eb^nti idaṃ pana sakadāgāmianāgāmino sandhāya vuttaṃ. tesañhi taṃ cittaṃ  vodānaṃ nāma hoti. ^b^sekkhā^eb^ti sotāpannasakadāgāmianāgāmino ^a^V2.0260^ea^. ^b^maggā vuṭṭhahitvā^eb^ti  maggaphalabhavaṅgātikkamavasena attanā paṭiladdhamaggā vuṭṭhahitvā, suddhamaggatoyeva pana vuṭṭhāya  paccavekkhaṇaṃ nāma natthi. ^b^ādi^eb^-saddena ``kusalaṃ aniccato dukkhato anattato vipassantī''ti  (paṭṭhā0 1.1.404) evamādiṃ saṅgaṇhāti. yadipi nānattaṃ akatvāva vibhatto, tathāpi  idampi ārammaṇādhipatiārammaṇūpanissayānaṃ visesoti dassetuṃ ^b^``tatthā''^eb^tiādi  vuttaṃ.<br/><br/>[03] ^b^nesaṃ^eb^ cittacetasikānaṃ anantarapaccayānantarūpanissayānaṃ nikkhepaviseso atthi. yasmā  purimo abyākatadhammavasena pavatto, itaro kusalādivasenapīti sopi nikkhepaviseso  ^b^atthato ekībhāvameva gacchati^eb^ sabbesupi cittuppādesu tadubhayassa icchitabbattā.  ^b^evaṃ santepī^eb^tiādi anantarānantarūpanissayānaṃ visesadassanaṃ. ^b^yathā hī^eb^tiādi  anantarūpanissayassa sambhavadassanaṃ.<br/><br/>[03] ^b^pakato^eb^ti ettha ^b^pa^eb^-kāro upasaggo, so attano phalassa uppādanasamatthabhāvena suṭṭhukatataṃ  dīpeti. tathā ca kataṃ attano santāne kataṃ hotīti āha ^b^``attano santāne''^eb^tiādi.  karaṇañca duvidhaṃ nipphādanaṃ, upasevanañcāti taṃ dassetuṃ ^b^``nipphādito vā''^eb^tiādi  vuttaṃ. tattha ^b^nipphādanaṃ^eb^ ^a^M2.0278^ea^ hetupaccayasamodhānena phalassa nibbattanaṃ.  ^b^upasevanaṃ^eb^ pana kāye allīyāpanavasena upayogūpasevanaṃ, vijānanasañjānanādīnaṃ vasena  ārammaṇūpasevanañca. teneva anāgatānampi utusampadādīnaṃ ārammaṇūpasevanena upasevitānaṃ  pakatūpanissayatā vuttā hoti, pageva atītapaccuppannānaṃ. paccuppannassāpi hi ``paccuppannaṃ  utubhojanaṃ senāsanaṃ upanissāya jhānaṃ uppādetī''tiādivacanato (paṭṭhā0 2.18.8)  pakatūpanissayabhāvo labbhatīti. ^b^pakatiyā evā^eb^ti paccayantarasaṅkararahitena attano sabhāveneva.  ^b^upanissayo^eb^ti balavakāraṇaṃ katvā. ^b^anekappakārato pabhedo veditabbo^eb^ pañhāvāre  āgatanayena. paccayavāre pana -- <br/><br/>[02] ``purimā purimā kusalā dhammā pacchimānaṃ pacchimānaṃ kusalānaṃ dhammānaṃ upanissayapaccayena  paccayo, purimā purimā kusalā dhammā pacchimānaṃ pacchimānaṃ akusalānaṃ dhammānaṃ  kesañci, kusalā abyākatānaṃ, akusalā akusalānaṃ, kusalānaṃ kesañci, akusalā  abyākatānaṃ, abyākatā abyākatānaṃ, abyākatā kusalānaṃ, abyākatā akusalānaṃ  ^a^V2.0261^ea^, puggalopi, senāsanampi upanissayapaccayena paccayo''ti (paṭṭhā0 1.1.9).<br/><br/>[03] tattha ye purimā yesaṃ pacchimānaṃ anantarūpanissayo honti, te tesaṃ sabbesampi ekanteneva  honti, na kesañci kadāci. tasmā yesu padesu anantarūpanissayo labbhati, tesu  ``kesañcī''ti na sakkā vattunti na vuttaṃ. ye pana purimā yesaṃ pacchimānaṃ ārammaṇūpanissayo  vā pakatūpanissayo vā honti, te tesaṃ, na sabbesaṃ ekantena honti. yesaṃ uppattivibandhakā  paccayā balavanto honti, tesaṃ na bhavanti, itaresaṃ bhavanti. tasmā yesu padesu anantarapaccayo  na labbhati, tesu ``kesañcī''ti vuttaṃ. siddhānaṃ paccayadhammānaṃ yehi paccayuppannehi  bhavitabbaṃ, tesaṃ ``kesañcī''ti ayamettha attho.<br/><br/>[03] kasiṇapaññattiyā ārammaṇūpanissayatābhāvato ekaccāya paññattiyā saddhiṃ sabbo dhammo ārammaṇūpanissayo,  anantarātīto cittacetasikarāsi anantarūpanissayo, kusalākusalavipākakiriyārūpavasena  pañcavidho ^a^M2.0279^ea^ pakatūpanissayoti ayamettha saṅkhepo. vitthāro pana ^b^paṭṭhānaṭṭhakathāyaṃ^eb^  veditabbo. <br/><br/>[03] 603^b^.^eb^ ^b^paṭhamatara^eb^nti paccayuppannato puretaraṃ. ayañhi purejātapaccayo rūpadhammavaseneva  labbhati. paccayuppanno ca arūpadhammāyeva. tenāha ^b^``vattamānabhāvena upakārako''^eb^ti.  nissayārammaṇākārādīhi visiṭṭhā purejātabhāvena vinā upakārakabhāvaṃ agacchantānaṃ  vatthārammaṇānaṃ purejātākārena upakārakatā purejātapaccayatā. evaṃ vatthārammaṇavasena  duvidhe purejātapaccaye ^b^``cakkhāyatana''^eb^ntiādi vatthuvasena vuttaṃ, ^b^``rūpārammaṇa''^eb^ntiādi  ārammaṇavasena.<br/><br/>[03] ^b^yaṃ rūpa^eb^nti hadayavatthuṃ sandhāyāha. tattha ^b^``kiñci kāle''^eb^ti pavattikālavasena  vuttaṃ. ^b^``kiñci kālena''^eb^ iti paṭisandhikālavasena. yāni ārammaṇapurejātena  vinā na vattanti, tesaṃ cakkhuviññāṇādīnaṃ ārammaṇapurejātadassanena manodvārepi yaṃ  yaṃ ārammaṇapurejātena vattati, tassa tassa ārammaṇapaccayabhūtaṃ sabbaṃ rūparūpaṃ ārammaṇapurejātanti  dassitameva hoti. tathā hi vuttaṃ ^b^pañhāvāre^eb^ ``ārammaṇapurejātaṃ sekkhā vā  puthujjanā vā cakkhuṃ aniccato ^a^V2.0262^ea^ dukkhato anattato vipassantī''tiādi (paṭṭhā0 1.1.424).  ``abyākato dhammo abyākatassa dhammassa purejātapaccayena paccayo, abyākato dhammo  kusalassa dhammassa purejātapaccayena paccayo, abyākato dhammo akusalassa dhammassa purejātapaccayena  paccayo''ti (paṭṭhā0 1.1.424) abyākatamūlakā tayova vārā. te ca paccekaṃ vatthupurejātaṃ,  ārammaṇapurejātanti dvidhā vibhattā. <br/><br/>[03] 604^b^.^eb^ paccayuppannadhammassa puretaraṃ siddhabhāve sati paccayadhammassa pacchājātatāti vuttaṃ  ^b^``purejātāna''^eb^nti. ayañca nayo rūpadhammesu eva labbhati, na arūpadhammesūti vuttaṃ  ^b^``rūpadhammāna''^eb^nti. yadi paccayuppannadhammā puretarameva jātā, kathaṃ paccayabhāvoti  āha ^b^``upathambhakattenā''^eb^ti. pacchājātena hi vinā santānāvicchedahetubhāvaṃ agacchantānaṃ  dhammānaṃ ye pacchājātākārena upakārakā, tesaṃ sā vippayuttākārādīhi visiṭṭhā  upakārakatā ^a^M2.0280^ea^ pacchājātapaccayatā. evaṃ sabbapaccayānaṃ paccayantarākāravisiṭṭhā  upakārakatā yojetabbā. ^b^``gijjhapotakasarīrānaṃ āhārāsācetanā viyā''^eb^ti etena  manosañcetanāhāravasena pavattamānehi arūpadhammehi rūpakāyassa upatthambhitabhāvaṃ dasseti.  teneva ``āhārāsā viyā''ti avatvā cetanāggahaṇaṃ kataṃ. ^b^kāyassā^eb^ti catusamuṭṭhānikabhūtupādāyarūpasaṅkhātassa  rūpakāyassa. saṅkhepato ṭhapetvā rūpadhamme avisiṭṭho arūpakkhandho pacchājātapaccayo. so  jātivasena kusalo, akusalo, vipāko, kiriyāti catubbidhoti veditabbaṃ. <br/><br/>[03] 605^b^.^eb^ kusalādibhāvena attanā sadisassa payogena karaṇīyassa punappunaṃ karaṇaṃ pavattanaṃ  ^b^āsevanaṭṭho,^eb^ attasadisasabhāvatāpādanaṃ vāsanaṃ vā. ^b^purimapurimābhiyogo viyā^eb^ti  uggahaṇasavanadhāraṇādipurimāpurimāsevanā viya. tīsu pana etesu ^b^purimā purimā^eb^ti  samanantarātītā daṭṭhabbā. kasmā panettha anantarapaccaye viya ``purimā purimā kusalā  dhammā pacchimānaṃ pacchimānaṃ abyākatāna''ntiādinā bhinnajātiyehi saddhiṃ niddeso  na katoti? attano gatiṃ gāhetuṃ asamatthattā. bhinnajātikā hi bhinnajātikānaṃ  āsevanaguṇena paguṇabalavabhāvaṃ sampādentā attanova kusalādibhāvasaṅkhātaṃ gatiṃ gāhetuṃ  na sakkuṇanti. tasmā tehi saddhiṃ niddesaṃ akatvā ye yesaṃ vāsanāsaṅkhātena āsevanaguṇena  paguṇabalavabhāvavisiṭṭhaṃ attano kusalādibhāvasaṅkhātaṃ gatiṃ gāhetuṃ samatthā, tesaṃ tehi  samānajātikeheva saddhiṃ niddeso katoti daṭṭhabbo.<br/><br/>[03] atha ^a^V2.0263^ea^ vipākābyākataṃ kasmā na gahitaṃ? āsevanābhāvato. vipākābyākatañhi kammavasena  vipākabhāvappattaṃ kammapariṇāmitaṃ hutvā pavattamānaṃ nirussāhaṃ dubbalaṃ santaṃ āsevanaguṇena  attano sabhāvaṃ gāhetvā paribhāvetvā neva aññaṃ vipākaṃ pavatteti, na ca purimavipākānubhāvaṃ  gahetvā uppajjati, atha kho kammavegakkhittaṃ patitaṃ viya hutvā uppajjati. tasmā  sabbathāpi vipāke āsevanā natthīti na gahitaṃ. kusalākusalakiriyānantaraṃ uppajjamānampi  sakammapaṭibaddhavuttitāya āsevanaguṇaṃ na gaṇhātīti kusalādayopi tassa āsevanapaccayo  na honti. nānājātikattāpi cete tassa āsevanādhānaṃ na ^a^M2.0281^ea^ karonteva.  bhūmito, pana ārammaṇato vā nānājātikatā nāma natthīti parittakusalakiriyā mahaggatakusalakiriyānaṃ,  saṅkhārārammaṇañca kusalaṃ nibbānārammaṇassa āsevanapaccayo hotiyeva. svāyaṃ ``kusalo  dhammo kusalassa, akusalo dhammo akusalassa, abyākato dhammo abyākatassa āsevanapaccayena  paccayo''ti (paṭṭhā0 1.1.426) tidhāva vutto. abyākataggahaṇena āvajjanavajjitā kiriyadhammā  gahitā. <br/><br/>[03] 606^b^.^eb^ ^b^cittapayogo^eb^ cittakiriyā, āyūhananti attho. yathā hi kāyavacīpayogo  viññatti, evaṃ cittapayogo cetanā. tena hi sā uppannakiriyatāvisiṭṭhe santāne  sesapaccayasamāgame pavattamānānaṃ vipākakaṭattārūpānampi teneva santānavisesena kiriyābhāvena  upakārikā hoti. tassa hi kiriyābhāvassa pavattattā tesaṃ pavatti, na aññathā.  sahajātānaṃ pana āyūhanakiriyābhāvena pavattamānā upakārikāti kiṃ vattabbaṃ. ^b^kamma^eb^nti  ca cetanākammameva adhippetaṃ. na hi cetanāsampayuttaṃ kammaṃ abhijjhādi kammapaccayo  hoti. satipi vipākadhammabhāve cetanāvajjānaṃ ataṃsabhāvattā vipākāpi cetanā sahajātakammapaccayo  hotiyeva, svāyaṃ kammapaccayo jātivasena catubbidhoti sabbaṃ vattabbaṃ. <br/><br/>[03] 607^b^.^eb^ ^b^``nirussāhasantabhāvenā''^eb^ti etena saussāhehi vipākadhammadhammehi kusalākusalehi  sārammaṇādibhāvena sadisānampi asadisaṃ vipākabhāvaṃ dasseti. so hi vipākānaṃ  payogena asādhetabbatāya payogena, aññathā vā sesapaccayesu siddhesu kammassa kaṭattā  eva sijjhanato nirussāho santabhāvo hoti, na kilesavūpasantabhāvo. tathāsantabhāvato  eva hi bhavaṅgādayo duviññeyyā. pañcadvārepi hi javanappavattiyā rūpādīnaṃ gahitatā viññāyati,  abhinipātasampaṭicchanasantīraṇamattā pana vipākā duviññeyyā eva. ^b^nirussāhasantabhāvāyā^eb^ti  ^a^V2.0264^ea^ nirussāhasantabhāvatthāya. etena tappaccayavantānaṃ avipākānampi rūpadhammānaṃ vipākānukūlaṃ  pavattiṃ dasseti. ^b^pavatte^eb^tiādi pañhāvāranayaṃ gahetvā vuttaṃ. paṭiccavāre pana  ``vipākā cattāro ^a^M2.0282^ea^ khandhā arūpino aññamaññaṃ vipākapaccayena paccayo''tiādinā  (paṭṭhā0 1.1.14) āgatā. ettha ca yesaṃ ekantena vipāko vipākapaccayo hoti,  tesaṃ vasena nayadassanaṃ katanti daṭṭhabbaṃ. na hi āruppe kāmarūpabhūmīsu viya vipāko  rūpassa paccayo hoti. <br/><br/>[03] 608^b^.^eb^ satipi janakabhāve upatthambhakattaṃ āhārānaṃ padhānakiccanti āha ^b^``rūpārūpānaṃ  upatthambhakattenā''^eb^ti. upatthambhakattañhi satipi janakatte arūpīnaṃ āhārānaṃ, āhārajarūpasamuṭṭhāpakarūpāhārassa  ca hoti. asatipi catusamuṭṭhānikarūpūpatthambhakarūpāhārassa, asati pana upatthambhakatte  āhārānaṃ janakattaṃ natthīti upatthambhakattaṃ padhānaṃ. atha vā janayamānopi āhāro avicchedavasena  upatthambhento janetīti upatthambhanabhāvo eva āhārabhāvoti ^b^``upatthambhakattenā''^eb^ti  vuttaṃ. keci pana ``rūpāhāro attanā janitassa āhārapaccayo na hoti, aññena janitassa  hoti, tasmā ^b^`upatthambhakattenā'^eb^ti vutta''nti vadanti. taṃ ``āhāro rūpassa paccayo  honto āhārapaccayo na hotīti viruddhameta''nti apare nānujānanti. rūpāhāro cettha  rūpadhammānaṃ eva āhārapaccayo hoti. arūpāhārā pana rūpadhammānampi āhārapaccayo honti.  tañca kho na kevalaṃ cittasamuṭṭhānānaṃ rūpānameva, atha kho kadāci kaṭattārūpānampīti dassetuṃ  ^b^``pañhāvāre panā''^eb^tiādi vuttaṃ. <br/><br/>[03] 609^b^.^eb^ ^b^adhipatiyaṭṭhenā^eb^ti ettha na adhipatipaccayadhammānaṃ viya pavattinivārake abhibhavitvā  pavattanena garubhāvo adhipatiyaṭṭho, atha kho dassanādikiccesu cakkhuviññāṇādīhi,  jīvane kammajarūpehi arūpadhammehi ca jīvantehi, manane sampayuttadhammehi, sukhitādibhāve  sukhitādīhi, adhimokkhapaggahūpaṭṭhānāvikkhepapajānanesu, ``anaññātaṃ ñassāmī''ti pavattiyaṃ  ājānane, aññātāvibhāve ca saddhādisahajātehīti evaṃ taṃtaṃkiccesu cakkhādipaccayehi  dhammehi cakkhādīnaṃ anuvattanīyatā. tesu hi kiccesu cakkhādīnaṃ issariyaṃ, tappaccayānañca  tadanuvattanena tattha pavatti. kasmā panettha itthipurisindriyadvayaṃ na gahitaṃ, nanu cetampi  liṅgādīhi anuvattīyatīti? saccaṃ anuvattīyati, na pana paccayabhāvato. yathā hi jīvitāhārā  ^a^M2.0283^ea^ yesaṃ paccayā honti, tesaṃ anupālakaupatthambhakā ^a^V2.0265^ea^, atthiavigatapaccayabhūtā  ca honti, na evaṃ itthipurisabhāvā liṅgādīnaṃ kenaci pakārena upakārakā honti.  yato paccayā siyuṃ, kevalaṃ pana yathāsakehi eva paccayehi pavattamānānaṃ liṅgādīnaṃ  yathā itthiādiggahaṇassa paccayabhāvo hoti, tato aññenākārena taṃsahitasantāne appavattito  liṅgādīhi anuvattanīyatā, indriyatā ca tesaṃ vuccati. tasmā na tesaṃ indriyapaccayabhāvo  vutto. ^b^cakkhādayo arūpadhammānaṃyevā^eb^ti ettha sukhindriyadukkhindriyānipi cakkhādiggahaṇena  gahitānīti daṭṭhabbāni. <br/><br/>[03] 610^b^.^eb^ lakkhaṇārammaṇūpanijjhānabhūtānaṃ vitakkādīnaṃ vitakkanādivasena ārammaṇaṃ upagantvā  nijjhānaṃ pekkhanaṃ, cintanaṃ vā vitakkādīnaṃyeva āveṇiko byāpāro ^b^upanijjhāyanaṭṭho^eb^.  ``ṭhapetvā dvipañcaviññāṇe sukhadukkhavedanādvaya''nti vatvāpi ^b^``satta jhānaṅgānī''^eb^ti  vacanena ajhānaṅgānaṃ upekkhācittekaggatānaṃ nivattanaṃ katanti daṭṭhabbaṃ. yadi evaṃ ``satta  jhānaṅgānī''ti eteneva siddhe ^b^``ṭhapetvā sukhadukkhavedanādvaya''^eb^nti kasmā  vuttaṃ? vedanābhedesu pañcasu sukhadukkhadvayassa ekantena ajhānaṅgabhāvadassanatthaṃ jhānaṅgaṭṭhāne  niddiṭṭhattā, satipi vā jhānaṅgavohāre vedanābhedadvayassa ekantena jhānapaccayattābhāvadassanatthaṃ.  upekkhācittekaggatānaṃ pana yadipi jhānapaccayattābhāvo atthi, najhānapaccayabhāvo pana  natthīti ^b^sabbānipi satta jhānaṅgānī^eb^ti ettha gahaṇaṃ kataṃ. tattha ^b^``sabbānipī''^eb^ti  vacanaṃ sabbakusalādibhedasaṅgaṇhanatthaṃ, na pana sabbacittuppādagatasaṅgaṇhanatthanti daṭṭhabbaṃ.  yesaṃ pana ``ṭhapetvā dvipañcaviññāṇe vedanāttaya''nti pāṭho, tesaṃ yathāvutto vicāro  cittekaggatāvaseneva veditabbo. <br/><br/>[03] 611^b^.^eb^ ^b^yato tato vā^eb^ti sammā vā micchā vāti attho. ^b^pañhāvāre panā^eb^tiādi yadipi  paccayaniddese taṃsamuṭṭhānaggahaṇena so attho ñāpito eva, pañhāvāre pana sarūpeneva gahitoti  dassanatthaṃ vuttaṃ. ^b^ete pana dvepi...pe0... na labbhanti^eb^ ``yathāsaṅkhya''nti vacanaseso  veditabbo. ^b^paṭṭhānaṭṭhakathāyaṃ^eb^ pana ``dvepi jhānamaggapaccayā ahetukacittesu na labbhantī''ti  vuttaṃ. tenassa kathamavirodhoti? adhippāyavasena ^a^M2.0284^ea^. ayañhi tattha adhippāyo --  ahetukacittesu eva jhānamaggapaccayā na labbhanti, na sahetukacittesūti sahetukacittesu  alābhābhāvadassanatthaṃ vuttaṃ, na ahetukacittesu lābhābhāvadassanatthanti. evañhi atthe  gayhamāne ahetukacittesu katthaci kassaci lābho na nivāritoti viññāyati. tena  savitakkāhetukacittesu jhānapaccayassa sambhavo anuññāto hoti. tattha hi yena alābhena  dhammasaṅgaṇiyaṃ ^a^V2.0266^ea^ manodhātuādīnaṃ saṅgahasuññatavāresu jhānaṃ na uddhaṭaṃ, taṃ alābhaṃ sandhāya  jhānapaccayassapi ahetukacittesu alābho vutto. yathā hi sahetukacittuppādesu vitakkādīnaṃ  sahajāte saṅkaḍḍhitvā ekattagatabhāvakaraṇaṃ upanijjhāyanabyāpāro balavā, na tathā ahetukacittuppādesūti.  idha pana dubbalampi upanijjhāyanaṃ yadi kiñcimattampi atthi, na tena upakārakatā na  hotīti savitakkāhetukacittesupi jhānapaccayaṃ anujānantena ^b^``ete pana dvepi jhānamaggapaccayā  dvipañcaviññāṇāhetukacittesu na labbhantī''^eb^ti (paṭṭhā0 aṭṭha0 paccayuddesavaṇṇanā) vuttaṃ.  paccayakathā nāma samantapaṭṭhānanissitā, na dhammasaṅgaṇīnissitāti. <br/><br/>[03] 612^b^.^eb^ samaṃ avisamaṃ, sammā, saha vā pakārehi yuttatāya ekībhāvūpagamena viya upakārakatā  sampayuttapaccayatā. kā pana sā pakārehi yuttatāti āha ^b^``ekavatthukaekārammaṇaekuppādekanirodhasaṅkhātenā''^eb^ti.  tattha ye ekavatthukā, te sampayuttāti ettake vuccamāne avinibbhogarūpesu ekaṃ  mahābhūtaṃ sesamahābhūtupādārūpānaṃ nissayapaccayo hoti, tena tāni ekavatthukāni, cakkhādinissayabhūtāni  vā bhūtāni ekaṃ vatthu etesu nissitanti ekavatthukānīti kappentassa tesaṃ  sampayuttatāpatti siyāti tannivāraṇatthaṃ ekārammaṇaggahaṇaṃ. ye ekavatthukā, ekārammaṇā  ca, te sampayuttāti evampi cutiāsannānaṃ sampaṭicchanasantīraṇādīnaṃ sampayuttatā āpajjeyyāti  ekuppādaggahaṇaṃ. ye ekavatthukekārammaṇekuppādā, te sampayuttāti kiṃ pana  nānānirodhāpi evaṃtividhalakkhaṇā honti, udāhu ekanirodhā evāti vicāraṇāyaṃ ekanirodhā  eva evaṃlakkhaṇā hontīti dassanatthaṃ ``ekanirodhā''ti vuttaṃ.<br/><br/>[03] paṭilomato vā ekanirodhā sampayuttāti vuccamāne ekasmiṃ khaṇe nirujjhamānānaṃ rūpārūpadhammānaṃ  sampayuttatā āpajjeyyāti ``ekuppādā''ti ^a^M2.0285^ea^ vuttaṃ. evampi avinibbhogarūpānaṃ  atthi ekuppādekanirodhatāti tesampi sampayuttatā āpajjeyyāti tannivāraṇatthaṃ  ekārammaṇaggahaṇaṃ. ye ekārammaṇā hutvā ekuppādekanirodhā, te sampayuttāti  ayañca nayo ekavatthukesu eva labbhati, na nānāvatthukesūti dassanatthaṃ ekavatthukaggahaṇaṃ.  ye ekavatthukekārammaṇekuppādekanirodhā, te sampayuttāti pañcavokārabhavāpekkhāya  cetaṃ ekavatthukaggahaṇaṃ. āruppe pana vatthuyeva natthīti kuto ekavatthukaggahaṇassa  avasaro. <br/><br/>[03] 613^b^.^eb^ aññamaññaṃ ^a^V2.0267^ea^ sambandhatāya yuttānampi samānānaṃ vippayuttabhāvena visaṃsaṭṭhatāya nānattūpagamena  upakārakatā vippayuttapaccayatā. ayañca vippayuttatā na sampayuttapaccayatāya viya aññamaññaṃ  paccayapaccayuppannadhammavasena gahetabbā, atha kho visuṃyeva. tattha hi arūpadhammānaṃ samānajātiyatāya  samadhuraṃ, idha rūpārūpadhammānaṃ vijātiyatāya vidhuraṃ. tena vuttaṃ ``yuttānampi...pe0...  vippayuttapaccayatā''ti. na hi vatthusahajātapacchājātavasena ayuttānaṃ rūpādīnaṃ ārammaṇādibhāvena  upakārakānaṃ vippayuttānampi vippayuttapaccayatā atthi. yathā hi ``vatthu khandhānaṃ  vippayuttapaccayena paccayo, sahajātā kusalā khandhā cittasamuṭṭhānānaṃ rūpānaṃ, pacchājātā  kusalā khandhā purejātassa imassa kāyassa vippayuttapaccayena paccayo''tiādivacanato  (paṭṭhā0 1.1.434) vatthunā, sahajātapacchājātavasena ca yuttānaṃ atthi vippayuttapaccayabhāvo,  na evaṃ ayuttānaṃ atthīti. yadi evaṃ rūpānaṃ rūpehi kasmā vippayuttapaccayo na vuttoti?  rūpānaṃ rūpehi satipi avinibbhoge sampayogo viya vippayogo (dhātu0 3) natthīti na  tesaṃ vippayuttapaccayatā. vuttañhi ``catūhi sampayogo, catūhi vippayogo''ti.  sampayujjamānānañhi arūpānaṃ rūpehi, rūpānañca tehi siyā sampayogāsaṅkāti tesaṃ aññamaññaṃ  vippayuttapaccayatā vuttā. rūpānaṃ pana rūpehi sampayogo natthīti na tesaṃ vippayuttapaccayatā  vuttā. <br/><br/>[01] ^b^rūpino dhammā arūpīnaṃ dhammānaṃ, arūpinopi rūpīna^eb^nti ettha arūpaggahaṇaṃ catunnaṃ khandhānaṃ  vasena veditabbaṃ. arūpadhammesu hi cattāro eva khandhā sahajātapurejātānaṃ rūpadhammānaṃ  vippayuttapaccayā honti. nibbānaṃ pana yathā ^a^M2.0286^ea^ arūpadhammānaṃ sampayuttapaccayo  na hoti, evaṃ rūpadhammānaṃ vippayuttapaccayo na hoti. ``catūhi sampayogo, catūhi vippayogo''ti  (dhātu0 3) hi vuttaṃ. tasmā arūpadhammesu catunnaṃ khandhānameva vippayuttapaccayatā.  vuttañca ^b^pañhāvāre^eb^ ``sahajātā kusalā khandhā cittasamuṭṭhānānaṃ rūpānaṃ vippayuttapaccayena  paccayo''tiādi (paṭṭhā0 1.1.434). ^b^rūpino dhammā^eb^ti cetaṃ hadayavatthuno ceva  cakkhādīnañca vasena veditabbaṃ. rūpadhammesu hi cha vatthūniyeva arūpakkhandhānaṃ vippayuttapaccayo.  rūpāyatanādayo pana ārammaṇadhammā kiñcāpi vippayuttadhammā, vippayuttapaccayo pana na  honti. kiṃ kāraṇā? sampayogāsaṅkābhāvato. arūpakkhandhā hi cakkhādīnaṃ vatthūnaṃ abbhantarato  nikkhamantā viya uppajjantīti siyā tattha āsaṅkā ``kiṃ nu kho ime imehi sampayuttā,  udāhu vippayuttā''ti? ārammaṇadhammā pana vatthusannissayena uppajjamānānaṃ ārammaṇamattaṃ  hontīti natthi tesu sampayogāsaṅkāti ^a^V2.0268^ea^ na te vippayuttā. sampayogāsaṅkāsabbhāvato vatthūniyeva  vippayuttapaccayā honti. vuttampi cetaṃ ^b^pañhāvāre^eb^ ``vatthu kusalānaṃ khandhānaṃ  vippayuttapaccayena paccayo, vatthu akusalānaṃ khandhānaṃ, cakkhāyatanaṃ cakkhuviññāṇadhātuyā''tiādi.  svāyaṃ vippayuttapaccayo ``sahajātapacchājātato kusalena abyākataṃ, tathā akusalena  abyākataṃ, sahajātapurejātapacchājātato abyākatena abyākataṃ, vatthupurejātato  abyākatena kusalaṃ, tathā akusalanti kusalamūlamekaṃ, akusalamūlamekaṃ, abyākatamūlāni  tīṇī''ti pañcavidho veditabbo. <br/><br/>[03] 614^b^.^eb^ ^b^paccuppannalakkhaṇenā^eb^ti paccuppannasabhāvena. tena ``atthi me pāpakammaṃ kataṃ,  atthi puggalo attahitāya paṭipanno''ti (pu0 pa0 catukkauddesa 24) ca evamādīsu  vuttaṃ nibbattitūpalabbhamānatālakkhaṇaṃ atthibhāvaṃ nivāreti. satipi janakatte upatthambhakattappadhānā  atthibhāvena upakārakatāti āha ^b^``upatthambhakattenā''^eb^ti. idañca upatthambhakattaṃ  vatthārammaṇasahajātādīnaṃ sādhāraṇaṃ atthibhāvena upakārakattanti daṭṭhabbaṃ. ``sattadhā  mātikā nikkhittā''ti vuttamatthaṃ pāḷiyā eva dassetuṃ ^b^``yathāhā''^eb^tiādi vuttaṃ.  tattha ^b^``cattāro khandhā arūpino''^eb^tiādinā sahajātavasena atthipaccayodassito ^a^M2.0287^ea^,  ^b^``cakkhāyatana''^eb^ntiādinā purejātavasena, ^b^``yaṃ rūpaṃ nissāyā''^eb^tiādinā sahajātapurejātavasena.  evamayaṃ pāṭho sahajātapurejātātthipaccayavaseneva āgato.<br/><br/>[03] aññattha pana tato aññathāpi āgatoti dassetuṃ ^b^``pañhāvāre panā''^eb^tiādimāha. taṃ  tena pacchājātāhārindriyavasenāpi atthipaccayattaṃ vibhāveti. purimapāṭhe pana sāvasesā  desanā katāti veditabbaṃ. sati ca yesaṃ paccayā honti, tehi ekato, puretaraṃ,  pacchā ca uppannabhāve sahajātādipaccayattābhāvato āhāro, indriyañca sahajātādibhedaṃ  na labhanti, tadabhāvo ca tesaṃ dhammasabhāvavasena daṭṭhabbo. svāyaṃ atthipaccayo ``sahajātato  kusalena kusalaṃ, sahajātapacchājātato kusalena abyākataṃ, sahajātato eva kusalena  kusalābyākatanti kusalamūlā tayo, tathā akusalamūlā. sahajātapurejātapacchājātāhārindriyato  pana abyākatena abyākataṃ, vatthārammaṇapurejātato abyākatena kusalaṃ, tathā akusalaṃ.  sahajātapurejātato kusalañca abyākatañca kusalassa, sahajātapurejātapacchājātāhārindriyato  kusalañca abyākatañca abyākatassa, sahajātapurejātato akusalañca abyākatañca akusalassa,  sahajātapurejātapacchājātāhārindriyato ^a^V2.0269^ea^ akusalañca abyākatañca abyākatassā''ti evaṃ  terasavidho. saṅkhepena kusalākusalavipākakiriyarūpavasena pañcavidho atthipaccayo,  na nibbānaṃ. yo hi atthibhāvābhāvena anupakārako atthibhāvaṃ labhitvā upakārako  hoti, so atthipaccayo hoti. nibbānañca nibbānārammaṇānaṃ na attano atthibhāvābhāvena  anupakārakaṃ hutvā atthibhāvalābhena upakārakaṃ hotīti, uppādādiyuttānaṃ vā  natthibhāvopakārakatāviruddho upakārakabhāvo atthipaccayatāti, na nibbānaṃ atthipaccayo  hoti. <br/><br/>[03] 615^b^.^eb^ ārammaṇe phusanādivasena pavattamānānaṃ phassādīnaṃ anekesaṃ sahabhāvo natthīti  ekasmiṃ phassādisamudāye sati dutiyo na hoti, asati pana hotīti tena natthibhāvena  upakārakatā ^b^natthipaccayatā^eb^. satipi purimataracittānaṃ natthibhāve na tena tāni natthibhāvena  upakārakāni, anantarameva pana attano atthibhāvena pavattiokāsaṃ ^a^M2.0288^ea^ alabhamānaṃ  natthibhāvena okāsaṃ dadamānaṃ viya upakārakaṃ hotīti ^b^``pavattiokāsadānena upakārakā''^eb^ti  āha. ^b^paṭuppannāna^eb^nti paccuppannānaṃ.<br/><br/>[03] ^b^``te evā''^eb^ti etena natthivigatapaccayānaṃ dhammato visesābhāvamāha. evaṃ santepi abhāvamattena  upakārakatā okāsadānaṃ natthipaccayatā, sabhāvāvigamena appavattamānānaṃ sabhāvavigamena  upakārakatā vigatapaccayatā. ^b^natthitā^eb^ ca nirodhānantarā suññatā, ^b^vigatatā^eb^ nirodhappattatāti  ayametesaṃ viseso.<br/><br/>[03] ^b^atthipaccayadhammā eva cā^eb^ti ^b^ca^eb^-saddo sampiṇḍanattho. tena na kevalaṃ natthivigatapaccayā  eva dhammato avisiṭṭhā, atha kho atthiavigatapaccayāpīti imamatthaṃ dīpeti. yadipime  paccayā dhammato avisiṭṭhā, tathāpi atthitāya sasabhāvatāya upakārakatā atthipaccayatā, sabhāvāvigamena  nirodhassa appattiyā upakārakatā avigatapaccayatāti paccayabhāvaviseso dhammāvisesepi  veditabbo. dhammānañhi samatthatāvisesaṃ sabbaṃ yāthāvato abhisambujjhitvā bhagavatā catuvīsatipaccayavisesā  vuttāti dhammassāmimhi saddhāya ``evaṃ visesā ete dhammā''ti sutamayañāṇaṃ uppādetvā  cintābhāvanāmayehi tadabhisamayāya yogo karaṇīyo.<br/><br/>[03] ettha ^a^V2.0270^ea^ ca ārammaṇānantarasamanantaraupanissayapurejātāasevanasampayuttanatthivigatapaccayā arūpadhammānaṃyeva,  pacchājātapaccayo rūpadhammānaṃyeva, itare cuddasa rūpārūpadhammānaṃ.<br/><br/>[03] hetuanantarasamanantarāsevanapacchājātakammavipākajhānamaggasampayuttanatthivigatapaccayā arūpadhammā  eva, purejātapaccayo rūpameva, ubhayaṃ ārammaṇūpanissaye ṭhapetvā sesā, te dve paññattisabhāvāpi  honti.<br/><br/>[03] anantarasamanantarāsevananatthivigatapaccayā atītā eva. ārammaṇārammaṇādhipatiārammaṇūpanissayā  tikālikā, kālavinimuttā ca. kammapaccayo atītapaccuppannavasena dvikāliko.  sesā pañcadasa paccuppannāva.<br/><br/>[03] tathā anantarasamanantarānantarūpanissayapakatūpanissayāsevanapaccayā, nānākkhaṇikakammapaccayo,  natthivigatapaccayā cāti ime paccayā janakā eva, na upatthambhakā. pacchājātapaccayo upatthambhako  eva, na janako ^a^M2.0289^ea^. sesā janakā ca upatthambhakā cāti ayampi viseso veditabbo. 


volume: 151
item: 41
title:
  paṭiccasamuppādakathāvaṇṇanā^avijjāpaccayāsaṅkhārapadakathāvaṇṇanā^paṭṭhānapaccayakathāvaṇṇanā^avijjāpaccayāsaṅkhārapadavitthārakathāvaṇṇanā^

content:
  [03] 616^b^.^eb^ ^b^paccayesū^eb^ti niddhāraṇe bhummaṃ. ^b^duvidhā^eb^ dvippakārena. ^b^anekadhā^eb^ti sattarasadhā  ārammaṇapaccayādivasena.<br/><br/>[03] ^b^abhiññācittenā^eb^ti cetopariyapubbenivāsānāgataṃsañāṇasaṅkhātāhi abhiññāhi sahagatacittena.  ^b^samohacittajānanakāle^eb^ti paresaṃ, attano ca samohassa cittassa jānanakāle. avijjāpubbaṅgamā  akusalappavattiyo yā kāci vipattiyo, sabbā tā mohamūlikāti ca avijjāya ādīnavadassanena  ^b^avijjāsamatikkamatthāya^eb^ vivaṭṭābhipatthanāyāti attho. ^b^dvinnampi tesaṃ^eb^ puññābhisaṅkhārānaṃ.  ^b^avijjāsammūḷhattā^eb^ti bhavādīnavappaṭicchādikāya avijjāya sammūḷhattā. ^b^tāneva  puññānī^eb^ti tāneva yathāvuttāni kāmāvacararūpāvacarapuññāni. upanissayapaccayena paccayo  hotīti sambandho.<br/><br/>[03] ^b^rāgādīna^eb^nti ^a^V2.0271^ea^ rāgadiṭṭhivicikicchuddhaccadomanassānaṃ. avijjāsampayuttattā rāgādīnaṃ  rāgādiassādanakālesu avijjaṃ ārabbha uppatti veditabbā. garuṃ katvā assādanaṃ  rāgadiṭṭhisampayuttāya eva avijjāya yojetabbaṃ. assādanañca rāgo, tadaviyuttā ca diṭṭhīti  assādanavacaneneva yathāvuttaṃ avijjaṃ garuṃ karontī diṭṭhi ca vuttāti veditabbā.  rāgādīhi ca pāḷiyaṃ sarūpato vuttehi taṃsampayuttasaṅkhārassa avijjārammaṇāditaṃ dasseti.  ^b^anādīnavadassāvino^eb^ti pāṇātipātādīsu na ādīnavadassino. avijjāya anārammaṇassa,  paṭhamajavanassa ca ārammaṇādhipatianantarādipaccayavacanesu avuttassa, vuttassa ca sabbassa saṅgaṇhanatthaṃ  ^b^``yaṃ kiñcī''^eb^ti āha.<br/><br/>[03] ^b^vuttanayenā^eb^ti samatikkamabhavapatthanāvasena puññābhisaṅkhāre vuttanayena. <br/><br/>[03] 617^b^.^eb^ ^b^kiṃ panāya^eb^ntiādinā codakassa ayamadhippāyo -- ``avijjāpaccayā saṅkhārā sambhavantī''ti  ettha sambhavanti evāti avadhāraṇaṃ na yujjati ^a^M2.0290^ea^, avasesapaccayasamavāyābhāve saṅkhārānaṃ  sambhavābhāvato. tathā saṅkhārā evāti avadhāraṇampi na yujjati. kasmā? aññesañca paccayuppannadhammānaṃ  sambhavassa tato icchitabbattā. vākyassa avadhāraṇaphalattā avijjāpaccayā eva saṅkhārā sambhavantīti  avadhāraṇe gayhamānepi ayaṃ doso. kasmā? yasmā lobhādikammanidānaupādānavatthārammaṇamanasikārādayo  aññepi paccayā labbhantiyevāti. tattha ^b^ekā^eb^ti asahāyā, kāraṇantaranirapekkhāti  attho. ^b^aññepi paccayā^eb^ sahakārikāraṇabhūtā. dosamettha vattukāmo codako pucchatīti  ñatvā ācariyo āha ^b^``kiṃ panetthā''^eb^ti. ettha avijjāya paccayantarena rahitabhāve  ca sahitabhāve ca kiṃ pana vattabbaṃ, asamattā te codanā, avasiṭṭhañca tāva kathehīti vuttaṃ  hoti. ^b^ekakāraṇavādo āpajjatī^eb^ti dosappasaṅgo vutto. aniṭṭho hi ekakāraṇavādo  sabbattha sabbakālaṃ sambhavāpattito, ekasadisāsabhāvāpattito ca.<br/><br/>[03] ^b^yasmā ekaṃ na ekato^eb^tiādīsu tīsu pakāresu avijjamānesu pārisesena anekato  anekamevāti etasmiṃ catutthe eva pakāre vijjamāne ekahetuphaladīpane attho atthi,  tasmā na nupapajjati upapajjatiyeva. ekaṃ phalaṃ ekato natthi, anekampi ekato natthi.  anekatopi ekaṃ phalaṃ no atthīti sambandho.<br/><br/>[03] ^b^ekekahetuphaladīpana^eb^nti ^a^V2.0272^ea^ ``avijjāpaccayā saṅkhārā''ti ekahetudīpanaṃ, ``saṅkhārapaccayā  viññāṇa''nti ekaphaladīpananti evaṃ tattha tattha ekekahetuphaladīpanaṃ kataṃ.<br/><br/>[03] ^b^veneyyānaṃ anurūpato^eb^ti veneyyānaṃ ajjhāsayassa anurūpato. ekasseva hetuno, phalassa  ca dīpanā satthu desanāvilāsato vā veneyyapuggalānaṃ ajjhāsayato vā. tadubhayassa panettha  kāraṇaṃ tattha tattha desetabbassa atthassa padhānatā, pākaṭatā, asādhāraṇatā ca. desanāvilāsappattā  ca buddhā bhagavanto te desetabbe atthe bahūsupi pariyāyesu labbhamānesu yathārucitaṃ  gahetvā dhammaṃ desenti, sā ^b^desanāvilāsānurūpatā^eb^. tattha pana yena pariyāyena ye  veneyyā bujjhanti, teneva tesaṃ bodhanaṃ, sā ^b^veneyyajjhāsayānurūpatā^eb^.<br/><br/>[03] ^b^yathāphassaṃ^eb^ ^a^M2.0291^ea^ ^b^vedanāvavatthānato^eb^ti ``sukhavedanīyaṃ, bhikkhave, phassaṃ  paṭicca uppajjati sukhā vedanā''tiādinā (saṃ0 ni0  4.129), ``cakkhuñca paṭicca  rūpe ca uppajjati cakkhuviññāṇaṃ, tiṇṇaṃ saṅgati phasso, phassapaccayā vedanā''tiādinā  (ma0 ni0 1.204, 400; 3.421, 425, 426; saṃ0 ni0  2.43-44; 2.4.60; kathā0  465, 467) ca sukhavedanīyaphassādicakkhusamphassādianurūpena sukhavedanādicakkhusamphassajāvedanādīnaṃ  vavatthānato. samānesupi hi cakkhurūpādīsu phassavasena sukhādivipariyāyābhāvato,  samānesu rūpamanasikārādīsu cakkhādisaṅghaṭṭanavasena cakkhusamphassajādivipariyāyābhāvato,  aññapaccayasāmaññepi cakkhusamphassavasena sukhādicakkhusamphassajādīnaṃ oḷārikasukhumādisaṅkarābhāvato  cāti attho. yathāvuttaphassassa sukhādīnaṃ aviparīto paccayabhāvo eva ^b^yathāvedanaṃ  phassavavatthānaṃ^eb^. kāraṇaphalavisesena vā phalakāraṇavisesanicchayo hotīti ubhayatthāpi  nicchayo pavatthānanti vutto.<br/><br/>[03] ^b^kammādayo^eb^ti kammāahārautuādayo apākaṭā semhapaṭikārena rogavūpasamanato. semhassa  mandabhāvādinā ca semhaṃyeva pākaṭaṃ kāraṇaṃ. ayamidha avijjā saṅkhārānaṃ hetubhāvena  dīpitāti sambandho. ^b^assādānupassino taṇhā pavaḍḍhatīti vacanato^eb^ti ``saṃyojaniyesu,  bhikkhave, dhammesu assādānupassino taṇhā pavaḍḍhati, taṇhāpaccayā upādānaṃ, upādānapaccayā  bhavo''ti (saṃ0 ni0  2.53) iminā suttena taṇhāya saṅkhārakāraṇabhāvassa vuttattāti  attho. puna tassāpi avijjāya kāraṇanti dassanatthaṃ ^b^``avijjāsamudayā āsavasamudayoti  ca vacanato''^eb^ti āha ^a^V2.0273^ea^. taṇhā vā caturupādānabhūtā kāmāsavadiṭṭhāsavā ca saṅkhārassa  kāraṇanti pākaṭā avijjāhetukāti suttadvayenāpi avijjāya pākaṭaṃ saṅkhārānaṃ  kāraṇabhāvameva dasseti. ``assādānupassino''ti (saṃ0 ni0  2.53) hi vacanena bhavādīnavappaṭicchādanakiccā  avijjā taṇhāya kāraṇanti dassitā hoti. yasmā avidvā, tasmā puññābhisaṅkhārādike  abhisaṅkharotīti avijjāya saṅkhārakāraṇabhāvassa pākaṭattā aviddasubhāvova saṅkhārakāraṇabhāvena  vutto. khīṇāsavassa saṅkhārābhāvato, asādhāraṇattā ca puññābhisaṅkhārādīnaṃ sādhāraṇakāraṇāni  vatthārammaṇādīnīti ^a^M2.0292^ea^ puññabhavādīnavappaṭicchādikā avijjā puññābhisaṅkhārādīnaṃ  asādhāraṇaṃ kāraṇanti vā attho daṭṭhabbo. eteneva ``avijjāpaccayā saṅkhārā, saṅkhārapaccayā  viññāṇa''nti (ma0 ni0 3.126; saṃ0 ni0  2.1; udā0 1; mahāva0 1; netti0 24)  ettha pana padhānattā, pākaṭattā, asādhāraṇattāti ekekahetuphaladīpanaparihāravacanena sabbattha  ``phassapaccayā vedanā, vedanāpaccayā taṇhā''tiādīsu bodhaneyyajjhāsayavasena dhammassa  bodhanasaṅkhātaṃ payojanaṃ veditabbaṃ. <br/><br/>[03] 618^b^.^eb^ ^b^``ekantāniṭṭhaphalāyā''^eb^ti etena viruddhabhāvaṃ, ^b^``sāvajjāyā''^eb^ti etena vijātiyabhāvaṃ  avijjāya joteti. puññāneñjābhisaṅkhārā hi iṭṭhavipākatāya, anavajjasabhāvatāya ca tassā  viruddhā, vijātiyā cāti. ^b^kathaṃ na yujjissatī^eb^tiādi samādhānaṃ, tena yvāyaṃ  ekantāniṭṭhaphalatādihetupadeso, tassa anekantikataṃ dasseti. ayaṃ hettha adhippāyo --  yāyaṃ tayā codanā ``evaṃ santepī''tiādinā katā, sā yuttā vipākaṃ pati. na  hi aniṭṭhavepakkaṃ kāraṇaṃ iṭṭhaṃ phalati, iṭṭhavepakkaṃ vā aniṭṭhaṃ. yasmā panettha paccayuppannadhammānaṃ  paccayabhāvalakkhaṇadhammānaṃ dhammatā adhippetā, tatra cāyaṃ niyamo natthi vicittarūpattā tassāti.  tenāha ^b^``viruddho cā''^eb^tiādi.<br/><br/>[03] tattha ^b^dhammāna^eb^nti sabhāvadhammānaṃ. ^b^ṭhāna^eb^nti avaṭṭhānaṃ. tasmā ^b^ṭhānaviruddho^eb^ti atthitāviruddho.  keci pana ``paṭisandhiādīniṭhānānī''ti vadanti. evaṃ sati ``purimacittaṃ pacchimacittassa  ṭhānaviruddho paccayo''ti nayidaṃ ekantikaṃ siyā. bhavaṅgampi hi bhavaṅgassa anantarapaccayo,  javanaṃ javanassa, na ca sippādīnaṃ paṭisandhiādiṭṭhānaṃ atthi, tasmā na taṃ idha adhippetaṃ.  ^b^kammaṃ rūpassa^eb^ namanaruppanavirodhā, sārammaṇānārammaṇādivirodhā ^b^ca  sabhāvaviruddho paccayo ^a^V2.0274^ea^.  khīrādīni dadhiādīnaṃ^eb^ madhurambilarasādisabhāvavirodhā. avijānanakicco ^b^āloko^eb^  vijānanakiccassa ^b^viññāṇassa^eb^. amadanakiccā ca ^b^guḷādayo^eb^ madanakiccassa ^b^āsavassa^eb^.<br/><br/>[03] ^b^golomāvilomādī^eb^tiādīsu golomāvilomāni dubbāya, ^b^avī^eb^ti ca rattā eḷakā  veditabbā. ^b^visāṇaṃ^eb^ sarassa. ^b^dadhitilapiṭṭha^eb^guḷāni bhūtiṇakassa. sevālaṃ taṇḍuleyyakassa,  kharavaḷavā assatarassāti evamādi ^b^ādi^eb^-saddena saṅgahito. yasmā vipākā eva na, tasmā  dukkhavipākāyapi ^a^M2.0293^ea^ avijjāya adukkhavipākānaṃ puññāneñjābhisaṅkhārānaṃ  paccayattaṃ na na yujjatīti attho.<br/><br/>[03] tadavipākattepi sāvajjatāya tadaviruddhānaṃ, taṃsadisānañca apuññābhisaṅkhārānameva paccayo,  na itaresanti etassa pasaṅgassa nivāraṇatthaṃ ``viruddho cāviruddho ca, sadisāsadiso tathā.  dhammānaṃ paccayo siddho''ti vuttaṃ. tasmā tamatthaṃ pākaṭaṃ karonto ^b^``iti ayaṃ  avijjā''^eb^tiādimāha. <br/><br/>[03] 619^b^.^eb^ ^b^sabbattha khandhānaṃ bhedo maraṇanti cutiṃ aggaṇhanto^eb^ti idha cuti nāma tattha tattha  bhavādīsu rūpādīnaṃ khandhānaṃ maraṇasaññito carimo bhedoti yāthāvato ajānanto. ^b^sattassa^eb^  sato vijjamānasseva. ^b^dehantarasaṅkamanaṃ^eb^ aññena kāyena samāgamo.<br/><br/>[03] ^b^sabbattha khandhānaṃ pātubhāvo^eb^ti tattha tattha bhavādīsu khandhānaṃ paṭhamābhinibbatti. ^b^navasarīrapātubhāvo^eb^ti  idha jiṇṇassa sarīrassa nikkhepe paralokapariyāpannassa navakāyassa uppādo. yatheke  vadanti -- <br/><br/>[21] ``vatthāni jiṇṇāni yathā pahāya, <br/><br/>[27] navāni gaṇhāti naro parāni. <br/><br/>[26] nikkhippa dehaṃ idha jiṇṇamevaṃ, <br/><br/>[22] gaṇhāti attābhinavaṃ sukhesī''ti..<br/><br/>[03] ^b^ayaṃ satto^eb^ti ayamattā, yo sāmī, nivāsī, kārako, vedako cāti adhippeto.  ^b^satto^eb^ ^a^V2.0275^ea^ ^b^marati, satto upapajjatī^eb^ti etthāpi eseva nayo. tīsupi ṭhānesu ^b^ādi^eb^-saddena  issarakuttabrahmakuttādivikappanaṃ saṅgaṇhāti.<br/><br/>[03] ^b^sabhāvalakkhaṇa^eb^nti'ruppanānubhavanādiṃ, kakkhaḷaphusanādisabhāvameva vā. ^b^sāmaññalakkhaṇa^eb^nti  aniccatādiṃ. ^b^saṅkhāre attato attaniyato^eb^ti rūpādīsu ekaccaṃ attato, tadaññaṃ attaniyato.<br/><br/>[03] ^b^attā jānāti vā^eb^ti vikappeti kāpilādayo viya. ^b^na jānāti vā^eb^ti kāṇādājīvikādayo  viya. kāṇādopi hi attā sabhāvena na jānāti. yadā buddhiguṇena saṃyujjati, tadā  jānātīti icchati. ^b^so eva karoti ca kāreti cā^eb^ti yo parattha sukhadukkhaṃ anubhavati,  so eva puññāpuññaṃ sayaṃ karoti, aññañca kāreti, na aññoti adhippāyo ^a^M2.0294^ea^.  ^b^saṇṭhapentā^eb^ti dviaṇukādiuppādanavasena, icchāvasena ca sampādentā. ^b^so^eb^ti attasaññito  satto. ^b^indriyasampanno^eb^ti cakkhādīhi indriyehi samannāgato, tena saḷāyatanappavattiṃ  dasseti. sabbañhetaṃ yathāpaccayaṃ pavattamānānaṃ avijjādīnaṃ kiccaṃ attano byāpāraṃ  katvā diṭṭhigatiko vimuyhatīti dassanavasena vuttaṃ. acchejjasuttāvutābhejjamaṇīnaṃ  viya pubbāpariyavavatthānaṃ niyati, niyatiyā, niyati eva vā saṅgati samāgamo niyatisaṅgati,  tāya bhāvesu pariṇatā manussadevavihaṅgādibhāvaṃ pattā ^b^niyatisaṅgatibhāvapariṇatā^eb^. niyatiyā,  saṅgatiyā, bhāvasaṅkhātena sabhāvena ca pariṇatā nānappakārataṃ pattā ^b^niyatisaṅgatibhāvapariṇatā^eb^ti  ca atthaṃ vadanti.<br/><br/>[03] etehi ca vikappanehi avijjā akusalaṃ cittaṃ katvā satte puññādīsu saṅkhāresu  yattha katthaci pavattetīti imamatthaṃ dassento āha ^b^``so avijjāya andhīkato''^eb^tiādi.  ^b^paṭipajjatī^eb^ti upasaṅkamati.<br/><br/>[03] ^b^apariṇāyako^eb^ti arahattamaggasampaṭipādakakalyāṇamittarahito, arahattamaggañāṇāvasānaṃ vā  ñāṇaṃ samavisamaṃ dassetvā satte nibbānaṃ nayatīti pariṇāyakaṃ, tena rahito apariṇāyako.  ^b^dhammaṃ ñatvā^eb^ti sappurisūpassayena catusaccappakāsakaṃ suttādidhammaṃ ñatvā, maggañāṇeneva  vā sabbadhammapavaraṃ nibbānadhammaṃ ñatvā. taṃjānanāyattaṃ pana sesasaccattayābhisamayaṃ  ^a^V2.0276^ea^ samānakālampi  taṃ purimakālaṃ viya katvā vuttaṃ. ^b^upasanto carissatī^eb^ti aggamaggādhigamena sabbaso  avijjūpasamā upasanto saupādisesanibbānadhātuyaṃ ṭhito yāva anupādisesanibbānadhātupatti,  tāva sattānaṃ hitacariyāya attabhāvaṃ pavattento carissati, diṭṭhadhammasukhavihārehi viharissatīti  attho. 


volume: 151
item: 42
title:
  avijjāpaccayāsaṅkhārapadakathāvaṇṇanā^paṭṭhānapaccayakathāvaṇṇanā^avijjāpaccayāsaṅkhārapadavitthārakathāvaṇṇanā^saṅkhārapaccayāviññāṇapadavitthārakathāvaṇṇanā^

content:
  [03] 620^b^.^eb^ yathāvuttasaṅkhārapaccayā uppajjamānaṃ taṃ kammanibbattameva bhavituṃ arahatīti ^b^``bāttiṃsa  lokiyavipākaviññāṇāni saṅgahitānī''^eb^ti āha. ^b^dhātukathāyaṃ^eb^ pana vippayuttena  saṅgahitāsaṅgahitapadaniddese ``saṅkhārapaccayā viññāṇena ye dhammā, saḷāyatanapaccayā phassena  ye dhammā, phassapaccayā vedanāya ye dhammā vippayuttā, te ^a^M2.0295^ea^ dhammā katihi  khandhehi...pe0... saṅgahitā? te dhammā asaṅkhataṃ khandhato ṭhapetvā ekena khandhena, ekādasahi  āyatanehi, ekādasahi dhātūhi saṅgahitā. katihi asaṅgahitā? catūhi khandhehi, ekenāyatanena,  sattahi dhātūhi asaṅgahitā''ti (dhātu0 466) vacanato sabbaviññāṇaphassavedanāpariggaho  kato. yadi hi ettha viññāṇaphassavedanā sappadesā siyuṃ, ``vipākā dhammā''ti  (dha0 sa0 tikamātikā 3) imassa viya visajjanaṃ siyā. tasmā tattha abhidhammabhājanīyavasena  saṅkhārapaccayā viññāṇādayo gahitāti adhippāyo veditabbo. avijjāpaccayā saṅkhāro  ca abhidhammabhājanīye (vibha0 243) catubhūmakakusalasaṅkhāro, akusalasaṅkhāro ca vuttoti  eso eva dhātukathāyaṃ gahitoti daṭṭhabbo. bhavo pana ^b^dhātukathāyaṃ^eb^ kammūpapattibhavavisesadassanatthaṃ  na abhidhammabhājanīyavasena gahito, evañca katvā tattha ``upādānapaccayā bhavo''ti anuddharitvā  ``kammabhavo''tiādinā (dhātu0 66) nayena bhavo uddhaṭo.<br/><br/>[03] lokiyavipākamanoviññāṇameva sandhāyāha ^b^``bāvīsatividhaṃ hotī''^eb^ti. ^b^chahi viññāṇehī^eb^ti  yathāadhikatehi cakkhuviññāṇādīhi chahi viññāṇehi. kasmā panettha lokiyavipākaviññāṇasseva  gahaṇaṃ katanti āha ^b^``lokuttarāni pana vaṭṭakathāya na yujjantī''^eb^ti. yadi evaṃ  kasmā dhātukathāyaṃ ``saṅkhārapaccayā viññāṇena ye dhammā vippayuttā''tiādīsu (dhātu0  362) lokuttaravipākānampi gahaṇaṃ katanti? taṃ yathādhammasāsanattā abhidhammadesanāya  ^b^vipākattike^eb^ (dha0 sa0 tikamātikā 3) viya anavasesavipākadhammasaṅgaṇhanavasena  ^a^V2.0277^ea^ vuttaṃ.  suttantadesanā pana yathānulomadesanāti tattha pavattinivattiyo asaṅkarato dassetabbā. tasmā  tadatthasaṃvaṇṇanāti katvā pavattikathāyaṃ lokiyavipākaviññāṇāniyeva gahitāni. tenevāha  ^b^``vaṭṭakathāya na yujjantīti na gahitānī''^eb^ti.<br/><br/>[03] yathā kataṃ kammaṃ phaladāne samatthaṃ hoti, tathā kataṃ ``upacita''nti vuccatīti vipākadānayogyameva  saṅkhāraṃ gaṇhanto ^b^``upacitakammābhāve''^eb^ti āha. hetu nāma byatirekappadhānanti  ^b^abhāva^eb^-ggahaṇaṃ, tena kamme sati bhāvato, asati abhāvatoti ayamettha adhippāyo  ^a^M2.0296^ea^. yathā panassa viññāṇassa saṅkhārapaccayatā na siddhā, na evaṃ vipākabhāvo.  so pana siddhoti katvā āha ^b^``vipākaṃheta''^eb^nti. tena viññāṇassa vipākabhāvena  saṅkhārapaccayattaṃ sādheti. tassa pana sādhanatthaṃ ``upacitakammābhāve vipākābhāvato''ti  vuttanti taṃ vivaranto ^b^``vipākañcā''^eb^tiādimāha. ^b^yadi uppajjeyyā^eb^ti yadi  kammanirapekkho vipāko uppajjeyya. ^b^sabbesaṃ^eb^ sattānaṃ brahmattaṃ upagatānaṃ ghānādiviññāṇāni  mahāvipākaviññāṇānīti tassa tassa vipākassa anokāse ṭhitānampi. ^b^vipākānī^eb^ti  viññāṇāpekkhāya napuṃsakaniddeso, sabbavipākaviññāṇānīti attho.<br/><br/>[03] saṅkhārā bahū ekūnatiṃsacetanābhedato, viññāṇāni ca bahūni bāttiṃsavidhattā, na ca sabbato  sabbānīti āha ^b^``katarasaṅkhārapaccayā kataraviññāṇanti ce''^eb^ti. ^b^``viññāṇa''^eb^nti  ca idaṃ viññāṇasāmaññaṃ gahetvā vuttaṃ. kāmaṃ ^b^khandhaniddesepi^eb^ (visuddhi0 2.451  ādayo) imāni viññāṇāni niddiṭṭhāni, taṃ pana atisaṃkhittaṃ, na ca tattha nesaṃ saṅkhārapaccayatā  vibhāvitāti taṃ pavattiyaṃ, paṭisandhiyañca bhavādīsu pavattanākāravasena vitthārato dassetuṃ  ^b^``kāmāvacarapuññābhisaṅkhārapaccayā''^eb^tiādi āraddhaṃ. ^b^manoviññāṇe^eb^ti niddhāraṇe bhūmmaṃ.  ^b^mahāvipākānī^eb^ti viññāṇāpekkhāya napuṃsakaniddeso. ^b^mahāvipākā^eb^ti pana pāṭhe  manoviññāṇadhātuyoti ānetvā sambandhitabbaṃ. <br/><br/>[03] 621^b^.^eb^ ^b^yaṃsaṅkhārapaccayā^eb^ti yassa yassa saṅkhārassa paccayabhāvena. ^b^yaṃ viññāṇa^eb^nti ``yaṃ  yaṃ viññāṇa''nti evaṃ ubhayattha āmeḍitalopo daṭṭhabbo. ^b^``hotī''^eb^ti iminā kāraṇabhāve  viññāṇassa sabbhāvamattaṃ paveditaṃ, na pavattivisesoti taṃ dassento ^b^``evaṃ pavatti  veditabbā''^eb^ti āha ^a^V2.0278^ea^. brahmānampi aniṭṭharūpādiāpāthagamane akusalavipākacakkhuviññāṇādīni  kadāci uppajjantīti ^b^``imāni terasa...pe0... pavattantī''^eb^ti vuttaṃ. tattha pañcannaṃ  khandhānaṃ vokāro vitthāro etthāti pañcavokāro, so eva bhavo, etasmiṃ ^b^pañcavokārabhave^eb^.  hoti hi bhinnādhikaraṇānampi aññapadatthasamāso yathā ``urasilomo''ti. atha vā yathāpaccayaṃ  pavattamānehi pañcahi khandhehi vokarīyatīti pañcavokāro, so eva bhavoti sabbaṃ pubbe  viya.<br/><br/>[03] ``pavattiyaññeva ^a^M2.0297^ea^ pavattantī''ti saṅkhepato vuttamatthaṃ vivarituṃ ^b^``katha''^eb^ntiādi  āraddhaṃ.<br/><br/>[03] ^b^``yebhuyyena lobhasampayuttajavanāvasāne''^eb^ti idaṃ paṭighavicikicchuddhaccasampayuttānantaraṃ  somanassasahagatassa anuppajjanatoti keci, taṃ na gahetabbaṃ. ``cakkhuṃ assādeti abhinandati,  taṃ ārabbha rāgo uppajjati, diṭṭhi uppajjati...pe0... vicikicchā uppajjati,  uddhaccaṃ uppajjati, akusale niruddhe vipāko tadārammaṇatā uppajjatī''ti vacanato. iṭṭhaṃ  ce ārammaṇaṃ, somanassatadārammaṇaṃ na na uppajjatīti. javanena tadārammaṇaniyame somanassasahagatānantaraṃ  somanassasahagatāneva sandhāya vuttanti apare, taṃ vicāretabbaṃ upekkhāsahagatakusalākusalajavanānantarampi  somanassatadārammaṇassa icchitabbattā. upekkhāsahagatakiriyājavanānantarameva hi somanassatadārammaṇaṃ  na icchanti.<br/><br/>[03] yasmā pana tihetukajavanāvasāne ca kadāci ahetukaṃ tadārammaṇaṃ hoti, tasmā ^b^``yebhuyyenā''^eb^ti  vuttaṃ. yasmā ekacittakkhaṇāyukaṃ javanārammaṇaṃ hoti, tadā tattha ekameva tadārammaṇaṃ  hotīti katvā ^b^``sakiṃ vā''^eb^ti vuttanti keci. apare pana tadārammaṇaṃ nāma  javanārammaṇānubhavanakiccaṃ, taṃ ekacittakkhaṇike tathā āsannabhede ārammaṇe nuppajjati.  tasmā ^b^``sakiṃ vā''^eb^ti idaṃ dirattatirattādi viya vacanasiliṭṭhatāvasena vuttanti  veditabbaṃ, dvikkhattumeva pana uppajjatīti. ``dirattatiratta''nti (pāci0 50) ettha  hi vā-saddassa abhāvā vacanasiliṭṭhatāmattena dirattaggahaṇaṃ katanti yujjati. ``nirantaraṃ  tirattadassanatthaṃ vā''ti idha pana vā-saddo vikappattho vuttoti sakiṃ eva ca kadāci  pavattiṃ sandhāya ^b^``sakiṃ vā''^eb^ti vuttanti daṭṭhabbaṃ. teneva hi ^b^sammohavinodaniyaṃ^eb^  sakiṃ tadārammaṇappavattiyā vicāretabbataṃ dassentena ``cittappavattigaṇanāyaṃ pana sabbadvāresu  tadārammaṇe dve eva cittavārā āgatā''ti (vibha0 aṭṭha0 227) vuttaṃ.<br/><br/>[03] tattha ^a^V2.0279^ea^ ^b^cittappavattigaṇanāya^eb^nti vipākakathāyaṃ balavarūpādiārammaṇe vuttaṃ cittappavattigaṇanaṃ  sandhāyāha. tattha hi dveva tadārammaṇuppattivārā vuttā ^a^M2.0298^ea^. tadeva hi sandhāya  idhāpi vuttaṃ ^b^``abhidhammaṭṭhakathāyaṃ pana tadārammaṇe dve cittavārā āgatā''^eb^ti. abhidhammaṭṭhakathāyaṃ  aniyatārammaṇaṭṭhānakiccā hutvā pavattantīti (vibha0 aṭṭha0 227) dvāraṃ anāmasitvā eva  vuttaṃ, taṃ anantaraṃ parato vuttasahetukavipākaviññāṇānaṃ sadisasaṃvaṇṇanaṃ kātukāmatādhippāyena  vuttaṃ. ahetukadvayādīnañhi bhavaṅgabhūtānaṃ sayameva dvārattā, cutipaṭisandhibhūtānañca bhavaṅgasaṅkhātena,  aññena ca dvārena anuppattito niyataṃ, aniyataṃ vā dvāraṃ etesanti na sakkā vattunti.<br/><br/>[03] ahetukadvayassa pana santīraṇatadārammaṇabhūtassa dvāraṃ labbhati, tañca aniyatanti tampi gaṇhanto  ^b^``aniyatadvārārammaṇaṭṭhānakiccā hutvā pavattantī''^eb^ti āha. teneva cettha mahāvipākānampi  tadārammaṇabhūtānaṃ dvāraṃ labbhatīti tatthāpi dvāraggahaṇaṃ kataṃ.<br/><br/>[03] ekassa sattassa pavatto rūpāvacaravipāko pathavīkasiṇādīsu yasmiṃ ārammaṇe pavatto, tato  aññasmiṃ tassa pavatti natthīti rūpāvacarānaṃ niyatārammaṇatā vuttā. ^b^itarāni^eb^ āruppavipākaviññāṇāni.  niyataṃ avatthukānīti ^b^niyatāvatthukāni^eb^. kasiṇugghāṭimākāsādīsuyeva ārammaṇesu  pavattanato ^b^niyatārammaṇāni. tatrā^eb^ti pavattiyaṃ. ^b^assā^eb^ti bāttiṃsavidhassa vipākaviññāṇassa.  ^b^te te saṅkhārā^eb^ti yathāvuttā puññābhisaṅkhārādisaṅkhārā. ^b^kammapaccayenā^eb^ti  nānākkhaṇikakammapaccayena. ^b^upanissayapaccayenā^eb^ti pakatūpanissayapaccayena. <br/><br/>[03] 622^b^.^eb^ evaṃ pavattiyaṃ viññāṇappavattiṃ dassetvā paṭisandhiyaṃ dassetuṃ ^b^``yaṃ pana  vutta''^eb^ntiādimāha. tattha ^b^anurūpāya paṭisandhiyā^eb^ti anurūpena paṭisandhikiccena.  taṃ pana anurūpataṃ sayameva vakkhati. bhavantarena bhavantarassa sandhānaṃ idha paṭisandhīti taṃ  acittakampi atthevāti katvā ``kati paṭisandhiyo''ti pucchaṃ katvāpi ^b^``kati  paṭisandhicittānī''^eb^ti pucchā katā. ^b^``kena katthā''^eb^ti kena cittena kasmiṃ  bhave.<br/><br/>[03] ^b^tatthā^eb^ti tesu ekūnavīsatiyā paṭisandhicittesu. kusalavipākāya ahetukamanoviññāṇadhātuyāti  ^a^V2.0280^ea^ sambandho. natthi devesu ahetukā paṭisandhīti ^b^``manussaloke''^eb^ti visesanaṃ.  ^b^napuṃsakādīna^eb^nti ^b^ādi^eb^saddena ^a^M2.0299^ea^ mammādīnaṃ saṅgaho. keci pana ekacce  ahetukapaṭisandhikā avikalindriyā hutvā thokaṃ vicāraṇapakatikāpi hontiyeva,  tasmā tādisānampi idha ādisaddena saṅgahoti vadanti. ^b^saṅkhepato^eb^ti samāsato, asukāya  paṭisandhiyā asukaṃ ārammaṇanti vibhāgaṃ akatvāti attho.<br/><br/>[03] ^b^sesāna^eb^nti rūpāvacarā pañca, paṭhamatatiyāruppā dveti imāsaṃ vuttāvasesānaṃ sattannaṃ  paṭisandhīnaṃ. ^b^paccuppannārammaṇaṃ cuticittaṃ nāma natthi^eb^ paṭisandhiārammaṇe eva pavattanato.  ^b^dvīsu ārammaṇesū^eb^ti atītanavattabbavasena dvīsu ārammaṇesu. <br/><br/>[03] 623^b^.^eb^ ^b^tānī^eb^ti pubbe katāni kammāni. ^b^assā^eb^ti āsannamaraṇassa puggalassa. ^b^olambantī^eb^ti  sāyanhe mahantānaṃ pabbatakūṭānaṃ chāyā viya bhūmiyaṃ tassa citte avalambanti upatiṭṭhanti.  ^b^tasmiṃ niruddhe^eb^ti tasmiṃ cuticitte niruddhamatte tassa nirodhasamanantarameva. ^b^tadevā^eb^ti  taṃyeva yathāvuttajavanavīthiyā ārammaṇabhūtaṃ. avijjātaṇhādīsu kilesesu anupacchinnesveva  kammādino upaṭṭhānaṃ, tañca ārabbha cittasantānassa bhavantaraninnapoṇapabbhāratā hotīti  āha ^b^``anupacchinnakilesabalavināmita''^eb^nti. santāne hi vināmite tadekadesabhūtaṃ  paṭisandhicittañca vināmitameva hoti, na ca ekadesavināmitabhāvena vinā santānassa  vināmitatā atthīti. sabbattha pana duggatipaṭisandhininnāya cutiyā purimajavanāni akusalāni,  itarāya ca kusalānīti nicchinanti. ``nimittassādagadhitaṃ vā, bhikkhave, viññāṇaṃ  tiṭṭhamānaṃ tiṭṭhati, anubyañjanassādagadhitaṃ vā, tasmiṃ ce samaye kālaṃ karoti, ṭhānametaṃ  vijjati, yaṃ dvinnaṃ gatīnaṃ aññataraṃ gatiṃ upapajjeyya nirayaṃ vā tiracchānayoniṃ vā''ti  (saṃ0 ni0  4.235) hi vuttaṃ, tasmā akusalaṃ duggatiyaṃ, kusalañca sugatiyaṃ  paṭisandhiyā upanissayo hotīti. arahato pana sabbaso kilesānaṃ upacchinnattā paṭippassaddhasabbabhavussukkatāya  kammādinimittaṃ na upaṭṭhahati, tato vijjamānampi kammaṃ aladdhasahāyattā paṭisandhiṃ na  janeti. <br/><br/>[01] ^b^vuttappakārakammavasenā^eb^ti pāpakammavasena, tadupaṭṭhāpitanti adhippāyo. ^b^``narakādīsu  aggijālavaṇṇādika''^eb^nti idaṃ taṃsadisatāvasena vuttaṃ. na ^a^M2.0300^ea^ hi so  eva nirayaggivaṇṇādi tadā tassa ^a^V2.0281^ea^ āpāthaṃ āgacchati. tattha ^b^aggijālavaṇṇādika^eb^nti ^b^ādi^eb^-saddena  vettaraṇīsimbaliasipattavanādivaṇṇaṃ saṅgaṇhāti. ^b^narakādīsū^eb^ti pana ^b^ādi^eb^-saddena  petatiracchānānaṃ nibaddhasañcaraṇaṭṭhānapariyāpannavaṇṇaṃ. ^b^manodvāre āpāthamāgacchatī^eb^ti  kammabalena upaṭṭhāpitavaṇṇāyatanaṃ supinaṃ passantassa viya, dibbacakkhussa viya ca manodvāre  eva gocarabhāvaṃ gacchati. ekaṃ āvajjanaṃ, pañca javanāni, dve tadārammaṇānīti tīṇi vīthicittāni. <br/><br/>[01] ^b^rāgādihetubhūtaṃ hīnamārammaṇa^eb^nti akusalavipākassa ārammaṇaṃ bhavituṃ yuttaṃ aniṭṭhamārammaṇamāha.  tampi hi saṅkappanavasena rāgassāpi hetu hotīti. akusalavipākajanakakammasahajātānaṃ  vā taṃsadisāsannacutijavanacetanāsahajātānañca rāgādīnaṃ hetubhāvo eva hīnatā. tañhi  pacchānutāpajanakakammānamārammaṇaṃ kammavasena aniṭṭhaṃ akusalavipākassa ārammaṇaṃ bhaveyya.  aññathā ca iṭṭhārammaṇe pavattassa akusalakammassa vipāko akusalakammanimittārammaṇo  na bhaveyya. na hi akusalavipāko iṭṭhārammaṇo bhavituṃ arahatīti.<br/><br/>[03] pañcadvāre ca āpāthaṃ āgacchantaṃ paccuppannaṃ kammanimittaṃ āsannakatakammārammaṇasantatiyaṃ  uppannaṃ, taṃsadisañca daṭṭhabbaṃ. aññathā tadeva paṭisandhiārammaṇūpaṭṭhāpakaṃ, tadeva ca paṭisandhijanakaṃ  bhaveyya. na ca paṭisandhiyā upacārabhūtāni viya, etasmiṃ tayā pavattitabbanti paṭisandhiyā  ārammaṇaṃ anuppādentāni viya ca pavattāni cutiāsannāni javanāni paṭisandhijanakāni  bhaveyyuṃ. ``katattā upacitattā''ti (dha0 sa0 431) hi vuttaṃ. tadā ca taṃsamānavīthiyaṃ  viya pavattamānāni kathaṃ katūpacitāni siyuṃ? tadā na assāditāni. na ca lokiyāni  lokuttarāni viya samānavīthiphalāni honti. ``pubbe vāssa taṃ kataṃ hoti pāpakammaṃ  dukkhavedanīyaṃ, pacchā vāssa taṃ kataṃ hoti pāpakammaṃ dukkhavedanīyaṃ, maraṇakāle  vāssa hoti micchādiṭṭhi samattā hoti samādinnā. tena so kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapajjatī''tiādinā (ma0 ni0 3.303) sutte  maraṇakāle samattāya samādinnāya micchādiṭṭhiyā, sammādiṭṭhiyā ca sahajātacetanāya paṭisandhidānaṃ  vuttaṃ, na ca dubbalehi pañcadvārikajavanehi micchādiṭṭhi, sammādiṭṭhi ^a^M2.0301^ea^  vā samattā hoti samādinnā. tathā hi vuttaṃ ^b^sammohavinodaniyaṃ^eb^ ``sabbampi hetaṃ  kusalākusaladhammapaṭivijānanādicavanapariyosānaṃ kiccaṃ manodvārikacitteneva hoti,  na pañcadvārikenāti ^a^V2.0282^ea^ sabbassapetassa kiccassa karaṇe sahajavanakāni vīthicittāni paṭikkhittānī''ti  (vibha0 aṭṭha0 766).<br/><br/>[03] tattha hi ^b^na kiñci dhammaṃ paṭivijānātī^eb^ti ``manopubbaṅgamā dhammā''ti (dha0 pa0 1-2)  evaṃ vuttaṃ ekampi kusalaṃ vā akusalaṃ vā na paṭivijānātīti ca vuttaṃ. yesaṃ  paṭivibhāvanappavattiyā sukhaṃ vā dukkhaṃ vā anveti, tesaṃ sā pavatti pañcadvāre  paṭikkhittā. kusalākusalakammasamādānañca tādisamevāti. tadārammaṇānantaraṃ pana  cavanaṃ, tadanantarā ca upapatti manodvārikā eva hoti, na sahajavanakavīthicittapariyāpannāti  iminā adhippāyena idha pañcadvārikatadārammaṇānantarā cuti, tadanantarā paṭisandhi ca vuttāti  daṭṭhabbā. tattha avasesapañcacittakkhaṇāyuke rūpādimhi uppannaṃ paṭisandhiṃ sandhāya ``paccuppannārammaṇaṃ  upapatticittaṃ paccuppannārammaṇassa bhavaṅgassa anantarapaccayena paccayo''ti, avasesaekacittakkhaṇāyuke  ca uppannaṃ paṭisandhiṃ sandhāya ``paccuppannārammaṇaṃ upapatticittaṃ atītārammaṇassa bhavaṅgassa  anantarapaccayena paccayo''ti ca vuttanti veditabbaṃ. <br/><br/>[03] 624^b^.^eb^ ^b^kaṇhapakkhe sukkapakkhaṃ ṭhapetvā^eb^ti ettha yathā pubbe ``pāpakammaṃ vā kammanimittaṃ  vā''ti vutte kaṇhapakkhe ``anavajjakammaṃ vā kammanimittaṃ vā''ti sukkapakkho  vutto, evaṃ ``duggatipariyāpannaṃ paṭisandhicittaṃ, narakādīsu aggijālavaṇṇādikaṃ  duggatinimitta''nti ca vutte kaṇhapakkhe ``sugatipariyāpannaṃ paṭisandhicittaṃ, manussaloke  rattakambalasadisamātukucchivaṇṇasaṅkhātaṃ, devaloke vā uyyānavimānakapparukkhādivaṇṇasaṅkhātaṃ  sugatinimitta''nti evaṃ sukkapakkhaṃ ṭhapetvā sesaṃ sabbaṃ purimanayeneva veditabbaṃ.  ^b^atītapaccuppannārammaṇāyā^eb^ti kammakammanimittavasena atītārammaṇāya, mātukucchivaṇṇādisugatinimittavasena  paccuppannārammaṇāya. <br/><br/>[03] 625^b^.^eb^ ^b^tañca kho^eb^ti yadetaṃ ``anavajjakammaṃ vā kammanimittaṃ vā''ti aniyamanaṃ  kataṃ, tañca kho. ^b^kammanimittameva āpāthamāgacchati^eb^ ekantato ^a^M2.0302^ea^ attano  kammārammaṇatāya mahaggatavipākassa. ^b^suddhāya vā^eb^ti mahaggatakammanimittārammaṇāya ^b^javanavīthiyā,^eb^  tadārammaṇarahitāyāti attho, sā pana javanavīthi mahaggatavipākassa upacāro viya daṭṭhabbā.  keci pana tañca vīthiṃ mahaggatāvasānaṃ vadanti. ^b^``navattabbārammaṇā vā''^eb^ti  idaṃ rūpāvacarapaṭisandhiṃ,  āruppesu ^a^V2.0283^ea^ ca paṭhamaṃ, tatiyañca sandhāya vuttaṃ. dutiyacatutthā pana atītārammaṇavacaneneva  gahitā.<br/><br/>[03] ^b^mātukucchivaṇṇasaṅkhāta^eb^ntiādinā vaṇṇo eva gatinimittabhāvena āgato. tattha saddo  tāva anupādinnabhāvena sugatipariyāpannatāya gatinimittabhāvena aṭṭhakathāsu nāgatoti  yuttametaṃ, gandhādīnaṃ pana anāgamane kāraṇaṃ vīmaṃsitabbaṃ.<br/><br/>[03] ^b^ayaṃ tāta tavatthāya buddhapūjā karīyatī^eb^tiādīsu pubbacetanāvasena puññaṃ hoti.  sabbantimajavane vattamānassāpīti vadanti. <br/><br/>[03] 626^b^.^eb^ ^b^``etenānusārena āruppacutiyāpi anantarā paṭisandhi veditabbā''^eb^ti idaṃ  kasmā vuttaṃ, nanu ``pathavīkasiṇajjhānādivasena paṭiladdhamahaggatassa sugatiyaṃ ṭhitassā''ti  evamādike eva naye ayampi paṭisandhi avaruddhāti? na, tattha rūpāvacaracutianantarāya eva  paṭisandhiyā vuttattā. tattha hi ``pathavīkasiṇādikaṃ vā nimittaṃ mahaggatacittaṃ vā  manodvāre āpāthaṃ āgacchati, cakkhusotānaṃ vā''tiādinā tena vacanena rūpāvacaracutiyā  eva anantarā paṭisandhi vuttāti viññāyati. athāpi yathāsambhavayojanāya ayampi paṭisandhi  tattheva avaruddhā, arūpāvacaracutianantarā pana rūpāvacarapaṭisandhi natthi. arūpāvacare ca  uparūpari cutiyā anantarā heṭṭhimā heṭṭhimā paṭisandhi natthīti catutthāruppacutiyā navattabbārammaṇapaṭisandhi  natthi. tena tato tattheva atītārammaṇā, kāmāvacare ca atītapaccuppannārammaṇā paṭisandhi.  itarāhi ca yathāsambhavaṃ atītanavattabbārammaṇā āruppapaṭisandhi, atītapaccuppannārammaṇā  ca kāmāvacarapaṭisandhi yojetabbāti imassa visesassa dassanatthaṃ visuṃ uddharaṇaṃ kataṃ. <br/><br/>[03] 627^b^.^eb^ evaṃ ārammaṇavasena ekavidhāya kāmāvacarasugaticutiyā duvidhā duggatipaṭisandhi,  duggaticutiyā duvidhā sugatipaṭisandhi, kāmāvacarasugaticutiyā dviekadvippakārānaṃ  kāmarūpārūpānaṃ vasena pañcavidhā sugatipaṭisandhi ^a^M2.0303^ea^, rūpāvacaracutiyā tatheva  pañcavidhā, duvidhāya āruppacutiyā paccekaṃ dvinnaṃ dvinnaṃ kāmāruppānaṃ vasena aṭṭhavidhā  ca paṭisandhi ^a^V2.0284^ea^ dassitā. duggaticutiyā pana ekavidhāya duggatipaṭisandhi duvidhā na  dassitā, taṃ dassetuṃ ^b^``duggatiyaṃ ṭhitassa panā''^eb^tiādi vuttaṃ. yathā vuttā  pana -- <br/><br/>[21] dve dve pañcātha pañcaṭṭha, dve bhavālambabhedato. <br/><br/>[22] cutiyā tādisāyetā, catuvīsati sandhiyo.. (vibha0 mūlaṭī0 227). <br/><br/>[03] 628^b^.^eb^ ``kāmāvacarassa kusalassa kammassa katattā''tiādinā (dha0 sa0 431) nānākkhaṇikakammapaccayabhāvo  heṭṭhā dassitappakāroti upanissayabhāvameva dassento ^b^``vuttañheta''^eb^ntiādimāha.<br/><br/>[03] nissayapaccayabhūtena rūpena sahapavattiyevettha viññāṇassa tena ^b^missitā,^eb^ tadabhāvo ^b^amissitā^eb^.  yavanti ettha sattā ekajātisamanvayena aññamaññamissitā hontīti ^b^yoniyo^eb^. sucaritaduccaritavasena  gantabbā pāpuṇitabbāti ^b^gatiyo^eb^. tiṭṭhati etthāti ṭhiti, viññāṇassa ṭhiti ^b^viññāṇaṭṭhiti^eb^.  nānattakāyanānattasaññītiādiāvāso eva sattehi āvasitabbato ^b^sattāvāso^eb^. asaññasattāvāsassa  idha asambhavato ^b^``sattāvāsavasena aṭṭhavidhaṃ hotī''^eb^ti vuttaṃ. <br/><br/>[03] 629^b^.^eb^ ^b^aññatra jātipaṇḍakapaṭisandhiyā^eb^ti ettha paṭhamakappikapaṭisandhiyāpīti vattabbaṃ.  sāpi hi bhāvena vināva uppajjatīti.<br/><br/>[03] ^b^omato^eb^ti avamato, avakaṃsatoti attho. ^b^ādinā^eb^ti ``missaṃ amissa''nti etasmiṃ  duke ādimhi vuttena missaviññāṇena. ^b^omato dve vā tayo vā dasakā uppajjantī^eb^ti  gabbhaseyyakānaṃ vasena vuttaṃ. aññattha pana aneke kalāpā saha uppajjanti. brahmattabhāvepi  hi anekagāvutappamāṇena aneke kalāpā saha uppajjantīti tiṃsato adhikāneva rūpāni  honti. tadahujātaeḷakassa lomaṃ ^b^jātiuṇṇā^eb^ti keci. himavantappadese jātimantaeḷakalomaṃ  ^b^jātiuṇṇā^eb^ti apare. gabbhaṃ phāletvā gahitaeḷakalomaṃ ^b^jātiuṇṇā^eb^ti aññe.  imāsu gatīsu imā yoniyo sambhavanti, imāsu na sambhavantīti evaṃ ^b^yonīnaṃ gativasena  sambhavabhedo^eb^. <br/><br/>[03] 630^b^.^eb^ ^b^bhummavajjesū^eb^ti ^a^M2.0304^ea^ bhummadevānaṃ vajjanaṃ yonivibhāgaṃ pati tesaṃ  manussasadisattā. ^b^yoniyo^eb^ ^a^V2.0285^ea^ ^b^tisso purimikā na hontī^eb^ti yonittayapaṭikkhepena pacchimā  yoni anuññātāti atthato āpannameva hoti. ^b^gatittaye^eb^ti manussapetatiracchānasaññite  gatittaye. tañhi ettha pubbe anāmaṭṭhaṃ.<br/><br/>[03] ca-saddo avuttasamuccayatthoti dassetuṃ ^b^``ca-saddenā''^eb^tiādi vuttaṃ. kasmā pana nijjhāmataṇhikapetesu  purimikā tisso yoniyo na santīti? asambhavato. tāsañhi niccāturabhāvato  kāmasevā natthīti na tā aṇḍajādayo honti. kucchiyaṃ tāsaṃ gabbho nāvatiṭṭhati jālasabbhāvatoti  keci. aggijālāya santappamānasarīrā etā nibbattantīti allaṭṭhānesu, pupphādīsu  ca sambhavābhāvato saṃsedajatāpi tāsaṃ natthevāti vadanti. tenāha ^b^``opapātikā eva  hi te hontī''^eb^ti.<br/><br/>[03] ^b^rūpībrahmesu tāva opapātikayonikesū^eb^ti opapātikayonikehi rūpībrahme niddhāreti.  ^b^rūpībrahmesū^eb^ti hi adhikaraṇe bhummaṃ, opapātikesūti niddhāraṇe. tena ``opapātikayonikesū''ti  sāmaññato vuttarāsito ``rūpībrahmesū''ti visesena tadekadesaṃ niddhāreti. ^b^cakkhusotavatthudasakānaṃ,  jīvitanavakassa cā^eb^ti ettha keci ``cakkhusotavatthusattakānaṃ, jīvitachakkassa cāti  catunnaṃ kalāpānaṃ vasena rūpabhave paṭisandhiviññāṇena saha sattavīsati rūpāni uppajjanti,  tattha gandharasāhārānaṃ paṭikkhittattā''ti kāraṇaṃ vatvā taṃ samatthentā ``pāḷiyañhi  `rūpadhātuyā upapattikkhaṇe ṭhapetvā aññasattānaṃ devānaṃ pañcāyatanāni pātubhavanti, pañca  dhātuyo pātubhavantī'ti (vibha0 1015-1016) vuttaṃ, tathā `rūpadhātuyā cha āyatanāni,  nava dhātuyo'ti sabbasaṅgahakavasena tattha vijjamānāyatanadhātuyo dassetuṃ vuttaṃ. kathāvatthumhi  ca ghānāyatanādīnaṃ viya gandhāyatanādīnañca tattha bhāvo paṭikkhitto `atthi tattha ghānāyatananti?  āmantā. atthi tattha gandhāyatananti? na hevaṃ vattabbe'tiādinā (kathā0 520). na  ca aphoṭṭhabbāyatanānaṃ pathavīdhātuādīnaṃ viya agandharasāyatanānaṃ gandharasānaṃ tattha bhāvo sakkā  vattuṃ, phusituṃ sakkuṇeyyatāvinimuttassa pathavīādisabhāvassa viya gandharasāyatanabhāvavinimuttassa  gandharasasabhāvassa ^a^M2.0305^ea^ abhāvā. yadi ca ghānasamphassādīnaṃ kāraṇabhāvo natthīti  `āyatanānī'ti te na vucceyyuṃ, dhātusaddo pana nissattanijjīvavācakoti `gandhadhātu  rasadhātū'ti avacane kāraṇaṃ natthi, dhammabhāvo ca tesaṃ ekantena icchitabbo sabhāvadhāraṇādilakkhaṇato  aññassa abhāvā. dhammānañca āyatanabhāvo ekantiko ^a^V2.0286^ea^ ^b^yamake^eb^ vutto `dhammo āyatananti?  āmantā'ti (yama0 1.āyatanayamaka.13). tasmā tesaṃ gandharasāyatanabhāvābhāvepi koci  āyatanabhāvo vattabbo. yadi ca phoṭṭhabbabhāvato añño pathavīādibhāvo viya gandharasabhāvato  añño tesaṃ koci sabhāvo siyā, tesaṃ dhammāyatanasaṅgaho. gandharasabhāve pana āyatanabhāve  ca sati `gandho ca so āyatanañca gandhāyatanaṃ, raso ca so āyatanañca rasāyatana'nti idamāpannamevāti  gandharasāyatanabhāvo ca na sakkā nivāretuṃ. `tayo āhārā'ti ca vacanato kabaḷīkārāhārassa  tattha abhāvo viññāyati. tasmā yathā pāḷiyā avirodho hoti, tathā rūpagaṇanā kātabbā.  evañhi dhammatā na vilomitā hotī''ti vadanti.<br/><br/>[03] ettha vuccate -- rūpāvacarasattānaṃ ghānajivhāyatanābhāvato vijjamānāpi gandharasā āyatanakiccaṃ  na karontīti te anāmasitvā pāḷiyaṃ ``pañcāyatanāni pātubhavantī''ti (vibha0 1015),  ``cha āyatanānī''ti (vibha0 992) ca ādi vuttaṃ, ``tayo āhārā''ti ca ajjhoharitabbassa  āhārassa abhāvena ojaṭṭhamakarūpasamuṭṭhāpanasaṅkhātassa āhārakiccassa akaraṇato, na sabbena sabbaṃ  gandharasānaṃ, ojāya ca abhāvato. iti visayino, kiccassa ca abhāvena visayo, kiccavā  ca dhammo na vutto. yasmiñhi bhave visayī natthi, tasmiṃ taṃhetuko nippariyāyena  visayassa āyatanabhāvo natthīti vijjamānassāpi avacanaṃ yathā tattheva rūpabhave pathavītejovāyodhātūnaṃ  phoṭṭhabbāyatanabhāvena. yassa pana yattha vacanaṃ, tassa tattha visayīsabbhāvahetuko nippariyāyena  āyatanabhāvo vutto yathā tattheva rūpāyatanassa.<br/><br/>[03] yadi visayīsabbhāvahetuko visayassa nippariyāyena āyatanabhāvo, kathamasaññasattānaṃ dve  āyatanāni pātubhavantīti, asaññasattānañhi ^a^M2.0306^ea^ cakkhāyatanaṃ natthi, acakkhāyatanabhāvena  ca nesaṃ rūpāyatanaṃ aññesaṃ avisayoti? nāyaṃ virodho. yena adhippāyena rūpadhātuyaṃ  saññīnaṃ gandhāyatanādīnaṃ avacanaṃ, tena rūpāyatanassāpi avacananti asaññīnaṃ ekaṃ āyatanaṃ  vattabbaṃ. yathāsakañhi indriyagocarabhāvāpekkhāya yesaṃ nippariyāyena āyatanabhāvo atthi,  tesu niddisiyamānesu tadabhāvato rūpadhātuyaṃ saññīnaṃ gandhādike visuṃ āyatanabhāvena  avatvā dhammasabhāvānativattanato, manoviññāṇassa ca visayabhāvūpagamanato dhammāyatanantogadhe  katvā ^a^V2.0287^ea^ ``pañcāyatanānī''ti ^b^pāḷiyaṃ^eb^ (vibha0 1015) vuttaṃ. etadatthañhi ``dhammāyatana''nti  sāmaññato nāmakaraṇaṃ, piṭṭhivaṭṭakāni vā tāni katvā ``pañcāyatanānī''ti vuttaṃ.<br/><br/>[03] yena ca pana adhippāyena asaññīnaṃ rūpāyatanaṃ vuttaṃ, tena saññīnampi gandhādīnaṃ visuṃ  gahaṇaṃ kātabbanti imassa nayassa dassanatthaṃ ``asaññasattānaṃ devānaṃ dve āyatanāni pātubhavantī''ti  (vibha0 1017) vuttaṃ. asatipi hi tattha attano indriye rūpassa vaṇṇāyatanasabhāvātikkamo  natthevāti taṃ rūpāyatanantveva vuccati. iminā ca nayadassanena gandhādīni tīṇi pakkhipitvā  saññīnaṃ aṭṭha āyatanāni, asaññīnaṃ pañcāti ayamattho dassito hoti. evañcetaṃ sampaṭicchitabbaṃ,  aññathā rūpaloke phusituṃ asakkuṇeyyatāya pathavīādīnaṃ brahmānaṃ vacīghoso eva na  siyā. na hi paṭighaṭṭanānighaṃsamantarena saddappavatti atthi, na ca phusanasabhāvānaṃ katthaci  aphusanabhāvatā sakkā viññātuṃ, phoṭṭhabbāyatanasaṅkhātassa ca bhūtattayassa abhāve rūpabhave rūpāyatanādīnampi  sambhavo eva na siyā. tasmā phusituṃ sakkuṇeyyatāyapi pathavīādīnaṃ tattha kāyindriyābhāvena  tesaṃ phoṭṭhabbabhāvo na vutto. evañca katvā rūpadhātuyaṃ tesaṃ sappaṭighavacanañca samatthitaṃ  hoti. vuttañhi ``asaññasattānaṃ anidassanasappaṭighaṃ ekaṃ mahābhūtaṃ paṭicca dve mahābhūtā''tiādi  (paṭṭhā0 2.22.20).<br/><br/>[03] paṭigho ca nāma bhūtattayassa kāyappasādaṃ pati tannissayabhūtaghaṭṭanādvārena abhimukhabhāvo, idha  pana taṃsabhāvatā. so ca phusituṃ asakkuṇeyyasabhāvassa ghaṭṭanāya abhāvato natthi. yadi  tattha asatipi visayini rūpāyatanaṃ gahetvā ``dve āyatanānī''ti vuttaṃ, atha kasmā ^a^M2.0307^ea^  gandhāyatanādīni gahetvā ``pañcāyatanānī''ti na vuttanti? nayadassanavasena desanā pavattāti  vuttovāyamattho. atha vā tattha rūpāyatanasseva vacanaṃ kadāci aññabhūmikānaṃ pasādassa  visayabhāvaṃ sandhāya, na pana itaresaṃ abhāvato, nāpi pariyāyenapi āyatanabhāvābhāvato.  asaññīnañhi rūpāyatanaṃ samānatalavāsīnaṃ vehapphalānaṃ, uparibhūmikānañca suddhāvāsānaṃ  pasādassa visayabhāvaṃ gacchati, na pana gandharasāti tesaṃyeva tattha avacanaṃ yuttaṃ. ^b^kathāvatthumhi^eb^  ca nippariyāyena gandhāyatanādīnaṃ atthibhāvaṃ paṭijānantaṃ sandhāya paṭisedho kato. <br/><br/>[01] yadipi ^a^V2.0288^ea^ cetaṃ vacanaṃ tattha gandhāyatanādīnaṃ abhāvavibhāvanaṃ na hoti, atthibhāvadīpanampi  pana aññavacanaṃ natthevāti? nayidamevaṃ, aṭṭhakathāsu tattha nesaṃ atthibhāvassa niddhāretvā  vuttattā. yañhi aṭṭhakathāvacanaṃ pāḷiyā na virujjhati, taṃ pāḷi viya pamāṇabhūtaṃ agarahitāya  ācariyaparamparāya yāvajjatanā āgatattā. tattha siyā -- yaṃ pāḷiyā na virujjhati aṭṭhakathāvacanaṃ,  taṃ pamāṇaṃ, idaṃ pana virujjhatīti? nayidamevaṃ, yathā na virujjhati, tathā paṭipāditattā.  cakkhādīnaṃ āyatanānaṃ, tannissayānañca viññāṇānaṃ sattasuññatāsandassanatthaṃ bhagavato dhātudesanāti  āyatanabhāvena vuttānaṃyeva dhātubhāvadīpanato dhātubhāvassāpi tesaṃ avacanaṃ yujjati  eva. tasmā yathā pāḷiyā avirodho hoti, tathā cakkhudasakādivasena idha rūpagaṇanā katāti  na ettha dhammatāvilomanāsaṅkāya okāsoti veditabbaṃ.<br/><br/>[03] ^b^aññesu saṃsedajaopapātikayonikesū^eb^ti rūpībrahme pana ṭhapetvā aññesu opapātikesu,  saṃsedajesu cāti evamettha sambandho veditabbo. opapātikavisesanañhettha aññaggahaṇaṃ,  na saṃsedajavisesanaṃ asambhavato. sati hi sambhave, byabhicāre ca visesanavisesitabbatā  hoti. kāmāvacaradevesu sabbakālaṃ paṭisandhipavattīsu yathāvuttāya santatiyā rūpānaṃ  labbhanato vuttaṃ ^b^``tāni ca niccaṃ devesū''^eb^ti. na hi te kadācipi vikalindriyā,  abhāvakā ca hontīti. cakkhu nesaṃ dasannaṃ pūraṇoti katvā ^b^cakkhudasako^eb^ nāma,  asādhāraṇena vā cakkhunā lakkhito dasako ^b^cakkhudasako. evaṃ sesā^eb^ti yathā cakkhudasako  vutto, evaṃ sesāpi dasakā yojetvā veditabbā. ``saṃsedajūpapātayonīsu ^a^M2.0308^ea^,  avakaṃsato tiṃsā''ti saṅkhepena vuttamatthaṃ vivaranto ^b^``avakaṃsato panā''^eb^tiādimāha,  taṃ panetaṃ pāḷiyā na sameti. na hi pāḷiyaṃ kāmāvacarānaṃ saṃsedajopapātikānaṃ  aghānakānaṃ upapatti vuttā. ^b^dhammahadayavibhaṅge^eb^ hi ``kāmadhātuyā upapattikkhaṇe kassaci  ekādasāyatanāni pātubhavanti, kassaci dasāyatanāni, kassaci aparāni dasāyatanāni,  kassaci navāyatanāni, kassaci sattāyatanāni pātubhavantī''ti vuttaṃ, na vuttaṃ ``aṭṭhāyatanāni  pātubhavantī''ti (vibha0 1007). yadi hi aghānakassāpi upapatti siyā, tikkhattuṃ  ``dasāyatanāni pātubhavantī''ti vattabbaṃ siyā, tikkhattuñca ``navāyatanāni pātubhavantī''ti,  na ca taṃ vuttaṃ.<br/><br/>[03] tattha ^b^upapattikkhaṇe^eb^ti paṭisandhikkhaṇe. ^b^ekādasā^eb^ti paripuṇṇāyatanassa saddāyatanavajjāni  ekādasa āyatanāni. ^b^kassaci dasāyatanānī^eb^ti andhassa cakkhāyatanavajjāni. ^b^aparāni  dasāyatanānī^eb^ti ^a^V2.0289^ea^ badhirassa sotāyatanavajjāni. ^b^navāyatanānī^eb^ti andhabadhirassa cakkhusotāyatanavajjāni.  ^b^sattāyatanānī^eb^ti gabbhaseyyakassa rūpagandharasakāyaphoṭṭhabbamanodhammāyatanavasena vuttaṃ.  yadi cakkhusotaghānavikalopi uppajjeyya, tassa aṭṭhevāyatanāni siyuṃ, na ca vuttaṃ ``aṭṭhāyatanāni  pātubhavantī''ti. tasmā nattheva cakkhusotaghānavikalo. sati ca aghānakūpapattiyaṃ  punapi ``kassaci aparānipi dasāyatanāni pātubhavantī''ti vattabbaṃ siyā. tathā  ca sati yathā andhabadhirassa vasena ``kassaci navāyatanāni pātubhavantī''ti ekavāraṃ vuttaṃ,  evaṃ andhāghānakassa, badhirāghānakassa ca vasena ``kassaci aparāni navāyatanāni, kassaci  aparānipi navāyatanāni pātubhavantī''ti vattabbaṃ siyāti attho. evaṃ dhātupātubhāvādipañhānipi  vattabbānīti vadanti. ettha ca yathā ``sattati ukkaṃsatotha rūpānī''ti padaṃ ``saṃsedajūpapātayonīsū''ti  ettha yonidvayavasena yojīyati, na evaṃ ``avakaṃsato tiṃsā''ti idaṃ. idaṃ pana saṃsedajayonivaseneva  yojetabbaṃ. ekayoganiddiṭṭhassāpi ekadeso sambandhaṃ labhatīti saṃsedajassa jaccandhabadhirāghānakanapuṃsakassa  jivhākāyavatthudasakānaṃ vasena tiṃsa rūpāni uppajjantīti vuttaṃ, na opapātikassāti  ayamettha aṭṭhakathāyamadhippāyo.<br/><br/>[03] ye ^a^M2.0309^ea^ pana ``opapātikassa jaccandhabadhirāghānakanapuṃsakassa jivhākāyavatthudasakānaṃ  vasena tiṃsa rūpāni uppajjantīti mahāaṭṭhakathāyaṃ vutta''nti vadanti, taṃ na gahetabbaṃ.  so hi pamādapāṭho. evañca katvā ^b^āyatanayamakavaṇṇanāyaṃ^eb^ ``kāmadhātuyaṃ pana aghānako  opapātiko natthi. yadi bhaveyya, `kassaci aṭṭhāyatanāni pātubhavantī'ti vadeyyā''ti  (yama0 aṭṭha0 āyatanayamaka 18-21) vuttaṃ. apare panāhu ``kassaci ekādasāyatanāni  pātubhavantīti yāva `kassaci navāyatanānī'ti pāḷi opapātike sandhāya vuttā. tasmā  pubbenāparaṃ aṭṭhakathāyaṃ avirodho siddho. tathā ca yathāvuttapāḷiyā ayamatthavaṇṇanā aññadatthu  saṃsandati sametiyevā''ti. yaṃ paneke vadanti ``opapātikaggahaṇena saṃsedajāpi saṅgayhanti.  tathā hi ^b^dhammahadayavibhaṅge^eb^ `kāmadhātuyā upapattikkhaṇe kassaci ekādasāyatanāni pātubhavantī'tiādīnaṃ  (vibha0 1007) ^b^niddese^eb^ `opapātikānaṃ petāna'ntiādinā (vibha0 1009) opapātikaggahaṇameva  kataṃ, na saṃsedajaggahaṇa''nti, taṃ paripuṇṇāyatanānaṃyeva saṃsedajānaṃ opapātikesu  saṅgahaṇavasena vuttanti veditabbaṃ. tathā hi vuttaṃ ^b^aṭṭhakathāyaṃ^eb^ ``saṃsedajayonikā  paripuṇṇāyatanāparipuṇṇāyatanabhāvena opapātikasaṅgahaṃ katvā vuttā''ti, padhānāya  ^a^V2.0290^ea^ vā yoniyā sabbaṃ paripuṇṇāyatanayoniṃ dassetuṃ ``opapātikānanti vutta''nti ca,  idha pana yonidvayaṃ sarūpeneva pakāsetuṃ, saṃsedajayonivaseneva ca avakaṃsato rūpapavattiṃ  dassetuṃ opapātikayoniyā itaraṃ asaṅgahetvā ``saṃsedajūpapātayonīsū''ti vuttaṃ.  taṃ sabbaṃ vīmaṃsitvā gahetabbaṃ.<br/><br/>[03] ^b^ukkaṃsāvakaṃsānaṃ pana antare^eb^ti ``sattati, tiṃsā''ti evaṃ vuttānaṃ rūpassa ukkaṃsāvakaṃsaparicchedānaṃ  majjhe. ^b^anurūpato vikappo veditabbo^eb^ti apāyesu andhassa cha cakkhudasakābhāvato,  tathā badhirassa sotadasakābhāvato, andhabadhirassa pana pañca cakkhusotadasakābhāvatoti evamādinā  nayena veditabbo. yaṃ panettha vattabbaṃ, taṃ vuttamevāti. <br/><br/>[03] 631^b^.^eb^ cutipaṭisandhīnaṃ khandhādīhi aññamaññasamānatā ^b^abhedo^eb^. asamānatā ^b^bhedo^eb^.<br/><br/>[03] ^b^ārammaṇatopi^eb^ ^a^M2.0310^ea^ ^b^abhinnā^eb^ti catūsu āruppesu tato tato cavitvā tattha  tattheva upapajjantassa vasena vuttaṃ. tatheva pana heṭṭhā, rūpabhave vā upapatti natthi. arūpabhūmito  cavitvā heṭṭhā upapatti nāma kāmabhave eva, tatthāpi tihetukapaṭisandhi eva. rūpabhavato  pana cuto duhetukopi hotīti vadanti. ^b^amahaggatabahiddhārammaṇāya^eb^ cutiyā anantarā  ^b^mahaggatājjhattārammaṇā^eb^ dutiyacatutthāruppapaṭisandhi. evaṃ nayamattassa dassitattā vuttaṃ,  avuttañca sabbaṃ saṅgahetvā āha ^b^``ayaṃ tāva arūpabhūmīsuyeva nayo''^eb^ti. rūpārūpāvacarānaṃ  upacārassa balavatāya tato cavitvā duggatiyaṃ upapatti natthīti ^b^``ekaccasugaticutiyā''^eb^ti  āha. ^b^ekaccaduggatipaṭisandhī^eb^ti ettha ekaccaggahaṇassa payojanaṃ maggitabbaṃ. ayaṃ  panettha adhippāyo siyā -- nānattakāyanānattasaññīsu vuttā ekacce ca vinipātikā  tihetukādipaṭisandhikā, tesaṃ paṭisandhiṃ vinipātikabhāvena ``duggatipaṭisandhī''ti  gahetvā sabbasugaticutiyā ca sā paṭisandhi hoti, na ekaccasugaticutiyā evāti tannivattanatthaṃ  ekaccaduggatiggahaṇaṃ kataṃ. apāyapaṭisandhi eva hi ekaccasugaticutiyā hoti, na sabbasugaticutiyāti.  atha vā duggatipaṭisandhi duvidhā ekaccasugaticutiyā anantarā, duggaticutiyā cāti.  tattha pacchimaṃ vajjetvā purimaṃyeva gahetuṃ vuttaṃ ^b^``ekaccaduggatipaṭisandhī''^eb^ti.  ^b^ahetukacutiyā sahetukapaṭisandhī^eb^ti duhetukā ca tihetukā ca yojetabbā.  maṇḍūkadevaputtādīnaṃ viya hi ahetukacutiyā tihetukapaṭisandhipi hotīti.<br/><br/>[03] ^b^tassa^eb^ ^a^V2.0291^ea^ ^b^tassa viparītato ca yathāyogaṃ yojetabba^eb^nti ``ekaccasugaticutiyā ekaccaduggatipaṭisandhī''tiādīsu  bhedavisesesu ``ekaccaduggaticutiyā ekaccaduggatipaṭisandhī''tiādinā yaṃ yaṃ  yujjati, taṃ taṃ yojetabbanti attho. yujjamānamattāpekkhanavasena napuṃsakaniddeso  kato. ^b^yojetabba^eb^nti vā bhāvatthatā daṭṭhabbā. ``amahaggatabahiddhārammaṇāya mahaggatājjhattārammaṇā''tiādīsu  pana viparītayojanā na kātabbā. na hi mahaggatājjhattārammaṇāya cutiyā arūpabhūmīsu  amahaggatabahiddhārammaṇā paṭisandhi atthi. ``catukkhandhāya āruppacutiyā anantarā pañcakkhandhā  kāmāvacarapaṭisandhī''ti etassa vipariyāyo sayameva yojito. ``atītārammaṇāya cutiyā  paccuppannārammaṇā paṭisandhī''ti ^a^M2.0311^ea^ etassa ca vipariyāyo natthi eva. bhedaviseso  eva ca evaṃ vitthārena dassito, abhedaviseso pana ekekasmiṃ bhede tattha tattheva cutipaṭisandhiyojanāvasena  veditabbo ``pañcakkhandhāya kāmāvacaracutiyā pañcakkhandhā kāmāvacarā...pe0... avitakkāvicārāya  avitakkāvicārā''ti. catukkhandhāya pana catukkhandhā sayameva yojitā. eteneva nayena  sakkā viññātunti pañcakkhandhādīsu abhedaviseso na dassitoti. <br/><br/>[03] 632^b^.^eb^ ^b^itī^eb^ti evaṃ vuttappakārena. etaṃ viññāṇaṃ avijjādisahakārikāraṇasahitassa  saṅkhārassa vasena ^b^laddhappaccayaṃ^eb^. bāhirakakappitassa adhipatiṭṭhanakassa abhāvato ^b^rūpārūpadhammamattaṃ^eb^.  tenāha ^b^``na satto na jīvo''^eb^ti. ^b^upetīti vuccati^eb^ tathāvohāramattaṃ, atthato  pana paccayasāmaggiyā bhavantarabhāvena uppajjanamattanti adhippāyo. tenāha ^b^``tassa cā''^eb^tiādi.  ^b^tato hetuṃ vinā^eb^ti tattha hetuṃ vinā. ^b^manussacutipaṭisandhikkamenā^eb^ti manussacutito  manussapaṭisandhikkamena. evañhi pākaṭaggahaṇaṃ ubhayavisesanaṃ hoti. pākaṭatā cettha  tadāsannakkhandhavasena veditabbā ``cavamāne upapajjamāne''tiādīsu (dī0 ni0 1.247)  viya. ^b^manussacutipaṭisandhikkamenā^eb^ti vā manussacutito yassa kassaci paṭisandhikkamena.  tathā hi vakkhati ``nissayaṃ assādayamānaṃ vā anāssādayamānaṃ vā''ti (visuddhi0 2.632).<br/><br/>[03] ^b^sarasenā^eb^ti sabhāvena, parikkhīṇāyusaṅkhāratāyāti attho. ^b^upakkamenā^eb^ti attanā,  parena vā katena sīsacchedanādiupakkamena. sabbesaṃ aṅgapaccaṅgasandhīnaṃ  bandhanāni ^b^sabbaṅgapaccaṅgasandhibandhanāni,^eb^  tesaṃ ^b^chedakānaṃ. sannipāta^eb^nti patanaṃ pavatti. hadayappadesopi anukkamena  ^a^V2.0292^ea^  sussitvā appāvaseso hoti, pageva kāyoti āha ^b^``kamena upasussamāne sarīre''^eb^ti.  tenevāha ``taṅkhaṇāvasesahadayavatthusannissita''nti. ^b^``niruddhesu cakkhādīsū''^eb^ti idaṃ  gabbhaseyyakānaṃ āyatanānaṃ anupubbuppatti viya nirodhopi anupubbato hotīti adhippāyena  vuttaṃ, atimandabhāvūpagamanataṃ vā sandhāya ^b^``niruddhesū''^eb^ti vuttaṃ, na anavasesanirodhaṃ.  pañcadvārikaviññāṇānantarampi hi pubbe cuti dassitā. ^b^yamake^eb^ ca ``yassa cakkhāyatanaṃ  nirujjhati, tassa manāyatanaṃ nirujjhatīti? āmantā. yassa ^a^M2.0312^ea^ vā pana manāyatanaṃ  nirujjhati, tassa cakkhāyatanaṃ nirujjhatīti? sacittakānaṃ acakkhukānaṃ cavantānaṃ tesaṃ  manāyatanaṃ nirujjhati, no ca tesaṃ cakkhāyatanaṃ nirujjhati. sacakkhukānaṃ cavantānaṃ tesaṃ  manāyatanañca nirujjhati, cakkhāyatanañca nirujjhatī''tiādinā (yama0 1.āyatanayamaka.120)  cakkhāyatanādīnaṃ cuticittena saha nirodho vuttoti.<br/><br/>[03] ^b^hadayavatthumatte^eb^ti hadayavatthupadesamatte. na hi hadayavatthuṃ nissāya kāyindriyaṃ pavattati.  hadayavatthupi tadā ātape pakkhittaharitatālapaṇṇaṃ viya appāvasesaṃ hotīti ^b^``taṅkhaṇāvasesahadayavatthusannissita''^eb^nti  vuttanti vadanti. itaravatthūnaṃ pana sakiccāsamatthatāya kevalaṃ hadayavatthusannissitameva,  tadā viññāṇaṃ hotīti vuttaṃ ^b^``taṅkhaṇāvasesahadayavatthusannissita''^eb^nti. mātughātādi,  mahaggatamaññaṃ vā tādisaṃ ^b^garukaṃ^eb^ nāma. ^b^samāsevitaṃ^eb^ abhiṇhaso kataṃ. ^b^āsannaṃ^eb^  maraṇakāle kataṃ, yadā tadā vā katampi paribyattaṃ hutvā anussaritaṃ. ^b^pubbakataṃ^eb^  aparāpariyāyavedanīyaṃ. laddho avaseso avijjādiko viññāṇassa paccayo etenāti ^b^laddhāvasesapaccayo,^eb^  saṅkhāro. etena vipaccituṃ katokāsaṃ yathūpacitaṃ kusalākusalacetanamāha. ^b^kammanimittaṃ^eb^  nāma yaṃ vatthuṃ ārammaṇaṃ katvā āyūhanakāle kammaṃ āyūhati, taṃ. atīte kappakoṭisatasahassamatthakepi  hi kamme kate vipaccanakāle āgantvā kammaṃ vā kammanimittaṃ vā upatiṭṭhati.  ^b^gatinimittaṃ^eb^ nāma nibbattanakaokāse eko vaṇṇo. so ca niraye nibbattanārahassa  ``aggijālavaṇṇādiko''tiādinā heṭṭhā vuttoyeva. ^b^avijjāpaṭicchāditādīnave tasmiṃ^eb^  kammādivisaye paṭisandhiviññāṇassa ārammaṇabhāvena uppattiṭṭhānabhūte.<br/><br/>[03] taṇhāya appahīnattā eva, purimuppannāya ca santatiyā tathāpariṇatattā paṭisandhiṭṭhānābhimukhaṃ  viññāṇaṃ ninnapoṇapabbhāraṃ hutvā pavattatīti āha ^b^``taṇhā  nāmetī''^eb^ti. ^b^sahajātasaṅkhārā^eb^ti ^a^V2.0293^ea^  cutiāsannajavanaviññāṇasahajātā cetanā, sabbepi vā phassādayo. tasmiṃ paṭisandhiṭṭhāne  kammādivisaye viññāṇaṃ ^b^khipanti^eb^. khipantā viya tasmiṃ visaye paṭisandhivasena  viññāṇapatiṭṭhānassa hetubhāvena pavattantīti attho. ^b^ta^eb^nti taṃ viññāṇaṃ. cutipaṭisandhitadāsannaviññāṇānaṃ  ^b^santativasena^eb^ viññāṇanti upanītekattaṃ ^a^M2.0313^ea^. ^b^taṇhāya nāmiyamānaṃ...pe0...  pavattatī^eb^ti namanakhipanapurimanissayajahanāparanissayassādananissayarahitapavattanāni santativasena  tassevekassa viññāṇassa honti, na aññassāti dasseti. ^b^santativasenā^eb^ti ca vadanto  ``tadevidaṃ viññāṇaṃ sandhāvati saṃsarati anañña''nti (ma0 ni0 1.396) imañca micchāgāhaṃ  paṭikkhipati. sati hi nānattanaye santativasena ekattanayo hotīti. ettha ca orimatīrarukkhavinibaddharajju  viya purimabhavattabhāvavinibaddhaṃ kammādiārammaṇaṃ daṭṭhabbaṃ, puriso viya viññāṇaṃ,  tassa mātikātikkamanicchā viya taṇhā, atikkamanapayogo viya khipanakasaṅkhārā, yathā  ca so puriso paratīre patiṭṭhahamāno paratīrarukkhavinibaddhaṃ kiñci assādayamāno vā  anassādayamāno vā kevalaṃ pathaviyaṃ sakabalapayogeheva patiṭṭhāti, evamidampi bhavantarattabhāvavinibaddhaṃ  hadayavatthusaṅkhātaṃ nissayaṃ pañcavokārabhave assādayamānaṃ, catuvokārabhave anassādayamānaṃ  vā kevalaṃ ārammaṇasampayuttakammeheva pavattati. tattha ^b^assādayamāna^eb^nti pāpuṇantaṃ,  paṭilabhamānanti attho.<br/><br/>[03] ^b^bhavantarādipaṭisandhānato^eb^ti bhavantarassa aññabhavassa ādipaṭisandhānabhāvato. bhavantarādayo  vā bhavayonigativiññāṇaṭṭhitisattāvāsantarāni, tesaṃ paṭisandhānatoti attho. tadetaṃ viññāṇaṃ  nāpi idhāgataṃ imasmiṃyeva bhave uppannattā. ^b^kamma^eb^nti paṭisandhijanakaṃ kammaṃ.  ^b^saṅkhārā^eb^ti cutiāsannajavanaviññāṇasahagatā khipanakasaṅkhārā. ^b^natī^eb^ti namanavasena pavattataṇhā.  ^b^visayo^eb^ kammādi. <br/><br/>[03] 633^b^.^eb^ saddapaṭighosādīnaṃ satipi paccayapaccayuppannabhāve santānabandho na pākaṭoti tesaṃ  ekattanānattabhāvaṃ anāmasitvā anāgamanātītahetusamuppādameva dassento ^b^``ettha cā''^eb^tiādimāha.  ^b^saddādihetukā^eb^ti ettha ^b^paṭighoso^eb^ saddahetuko. ^b^padīpo^eb^ padīpantarādihetuko.  ^b^muddā^eb^ lañchanahetukā. ^b^chāyā^eb^ ādāsādiabhimukhamukhādihetukā. ^b^honti aññatra  agantvā^eb^ti saddādipaccayadesaṃ anupagantvā saddādihetukā honti tato pubbe abhāvā.  evaṃ idampi paṭisandhiviññāṇaṃ na hetudesaṃ gantvā taṃhetukaṃ hoti tato pubbe abhāvā.  tasmā na idaṃ hetudesato ^a^V2.0294^ea^ purimabhavato idhāgataṃ paṭighosādayo viya saddādidesato, nāpi  tattha hetunā vinā uppannaṃ saddādīhi vinā ^a^M2.0314^ea^ paṭighosādayo viyāti attho.  atha vā ^b^honti aññatra agantvā^eb^ti pubbe paccayadese sannihitā hutvā tato aññatra  gantvā tappaccayā na honti uppattito pubbe abhāvā, nāpi saddādipaccayā na honti,  evaṃ idampīti vuttanayeneva yojetabbaṃ. <br/><br/>[01] ^b^natthi ekatā^eb^ ekasantānekattepi aññasseva viññāṇassa pātubhavanato. ^b^nāpi nānatā^eb^  santānabandhato padīpo viya. khaṇikāya hi padīpajālāya santānekattaṃ upādāya so  evāti vuccati, atthakiccañca sādheti, evamidhāpi daṭṭhabbaṃ. ^b^``yadi hī''^eb^tiādinā  santānabandhe ekantaṃ ekatāya, nānatāya ca aggahetabbataṃ, gahaṇe ca dosaṃ dasseti.  ^b^esa nayo^eb^ti atidesena bījaṅkurādīsu sabbahetuhetusamuppannesu yathāsambhavaṃ yojanā  kātabbāti dasseti. idhāpi hi hetuhetusamuppannaviññāṇānaṃ ekantamekatte sati  na manussagatito devagati sambhūtā siyā. ekantanānatte na kammavato phalaṃ siyā, tato  ``rattassa bījaṃ rattassa phala''ntiādikassa viya ``bhūtapubbāhaṃ, bhante, rohitasso  nāma isi ahosi''ntiādikassa (saṃ0 ni0  1.107) vohārassa lopo siyā, tasmā  ettha santānabandhesu hetuhetusamuppannesu na ekantamekatā vā nānatā vā upagantabbā  na gahetabbā. ettha ca ekantaekatāpaṭisedhena ``sayaṃkataṃ sukhaṃ dukkha''nti (vibha0  mūlaṭī0 227) imaṃ diṭṭhiṃ nivāreti, ekantanānatāpaṭisedhena ``paraṃkataṃ sukhaṃ  dukkha''nti (vibha0 mūlaṭī0 227), hetuhetusamuppannatāvacanena ``adhiccasamuppanna''nti  (vibha0 mūlaṭī0 227) imaṃ diṭṭhiṃ nivāreti. <br/><br/>[03] 634^b^.^eb^ ^b^tatthā^eb^ti phaluppattiṭṭhāne. ^b^aññassā^eb^ti yena taṃ kammaṃ kataṃ, tato aññassa.  ^b^aññato^eb^ti yaṃ taṃ kammaṃ nibbattitaṃ, tato aññato. ``dhammamattaṃ bhavantaramupetī''ti  (visuddhi0 2.632; vibha0 aṭṭha0 227; mahāni0 aṭṭha0 27; paṭi0 ma0 aṭṭha0 1.1.105) vuttattā  phalassa ^b^upabhuñjake ca asati kassa taṃ phalaṃ siyā^eb^ti anuyuñjeti. ^b^tatrā^eb^ti  tasmiṃ yathāvutte anuyoge.<br/><br/>[03] ^b^tatthā^eb^ti ekasantāne. yasmiṃ dhammapuñje kammaṃ nibbattaṃ, tasseva santāneti attho.  ^b^etassa atthassā^eb^ti hetuphalānaṃ atthato aññattepi teneva ^a^M2.0315^ea^ hetuphalabhāvena  sambandhattā taṃ phalaṃ ``aññassa, aññato''ti vā na vattabbanti etassa atthassa. catumadhurālattakarasādibhāvanā  ambamātuluṅgādibījānaṃ ^a^V2.0295^ea^ ^b^abhisaṅkhāro^eb^. ettha ca abhisaṅkhataṃ bījaṃ viya kammavā satto,  abhisaṅkhāro viya kammaṃ, bījassa aṅkurādippabandho viya sattassa paṭisandhiviññāṇādippabandho.  tatthuppannassa madhurassa rattakesarassa vā phalassa vā tasseva bījassa, tato eva ca abhisaṅkhārato  bhāvo viya kammakārakasseva sattassa, taṃkammato eva ca phalassa bhāvo veditabbo.  bālasarīre kataṃ vijjāpariyāpuṇanaṃ, sippasikkhanaṃ, osadhappayogo ca na vuḍḍhasarīraṃ  gacchanti. atha ca tannimittaṃ vijjāpāṭavaṃ sippajānanaṃ, anāmayatā ca vuḍḍhasarīre honti,  na ca tāni aññassa honti taṃsantatipariyāpanne eva vuḍḍhasarīre uppajjanato, na ca yathāpayuttena  vijjāpariyāpuṇanādinā vinā tāni aññato honti tadabhāve abhāvato, evaṃ idhāpi santāne  yaṃ phalaṃ, etaṃ nāññassa. na ca aññatoti yojetabbaṃ. etena ca saṅkhārābhāve phalābhāvameva  dasseti, na aññapaccayanivāraṇaṃ karoti.<br/><br/>[03] yampi vuttaṃ, tattha vadāmāti vacanaseso. tattha vā upabhuñjake asati siddhā bhuñjakasammutīti  sambandho. phalatīti sammuti ^b^phalatisammuti^eb^.<br/><br/>[03] ^b^rukkhasaṅkhātānaṃ dhammāna^eb^nti rukkhapaññattiyā upādānabhūtānaṃ bhūtupādāyadhammānaṃ. ^b^tasmā^eb^ti  yasmā yathā khandhasantāne kusalākusalacetanuppattiyaṃ ``puññaṃ karoti, pāpaṃ karotī''ti  kattuvohāro, evaṃ tassa phaluppattiyaṃ ``sukhaṃ anubhavati, dukkhaṃ anubhavatī''ti  upabhuñjakavohāro, tasmā na ettha khandhavinimuttena aññena upabhuñjakena nāma koci  attho atthīti. <br/><br/>[03] 635^b^.^eb^ ^b^evaṃ santepī^eb^ti asaṅkantipātubhāve tattha ca yathāvuttadosapariharaṇe sati, siddheti  attho. ^b^pavattikkhaṇeyevā^eb^ti saṅkhārānaṃ pavattamānakkhaṇe eva. ^b^pavattito pubbe^eb^ti  kammāyūhanakkhaṇato pubbe, avijjamānatāya samānattā evaṃ vuttaṃ. ^b^pacchā cā^eb^ti vipaccanappapattito  pacchā ca.<br/><br/>[03] avipakkavipākā katattā ce paccayā, vipakkavipākānampi katattaṃ samānanti tesampi  phalāvahatā siyāti āsaṅkānivattanatthaṃ āha ^b^``na ca niccaṃ phalāvahā''^eb^ti.<br/><br/>[03] ^b^``na^eb^ ^a^M2.0316^ea^ ^a^V2.0296^ea^ ^b^vijjamānattā avijjamānattā vā''^eb^ti etena vijjamānattaṃ, avijjamānattañca  nissāya vuttadose pariharati. tassā pāṭibhogakiriyāya, bhaṇḍakīṇanakiriyāya, iṇaggahaṇakiriyāya  vā karaṇamattaṃ ^b^taṃkiriyākaraṇamattaṃ,^eb^ tadeva ^b^tadatthaniyyātane^eb^ paṭibhaṇḍadāne, iṇadāne  ca paccayo hoti, aphalitaniyyātanādiphalanti attho. <br/><br/>[03] 636^b^.^eb^ ^b^sammohavighātattha^eb^nti bāttiṃsāya viññāṇesu yathāvuttasaṅkhārānaṃ paṭisandhiyaṃ,  pavattiyañca paccayabhāve vibhajja avibhāvite pavattanakasammohassa apanayanatthaṃ.<br/><br/>[03] ^b^puññābhisaṅkhāre^eb^ti niddhāraṇe bhummaṃ. ^b^avisesenā^eb^ti ``tihetuko tihetukassā''tiādikaṃ  bhedaṃ akatvā sāmaññato, piṇḍavasenāti attho. sabbattha upanissayapaccayo balavakammassa  vasena yojetabbo. ``dubbalañhi kammaṃ upanissayapaccayo na hotī''ti ^b^paṭṭhānasaṃvaṇṇanāya^eb^  dassitametaṃ. ^b^rūpāvacarapañcakusalacetanābhedo^eb^ti ``ṭhapetvā abhiññāppatta''nti visesetvā  vattabbaṃ, na vā vattabbaṃ vipākassa paccayabhāvakathāya avipākārahassa pasaṅgābhāvato.  abhiññācetanāya hi avipākatā heṭṭhā vibhāvitā eva. ^b^avisesena panā^eb^ti etthāpi  eseva nayo. pañcannaṃ vipākaviññāṇānanti ānetvā sambandhitabbaṃ.<br/><br/>[03] ^b^pañcanna^eb^nti cakkhusotaviññāṇānaṃ, sampaṭicchanamanodhātuyā, dvinnaṃ santīraṇamanoviññāṇadhātūnañcāti  etesaṃ pañcannaṃ. ^b^tathevā^eb^ti dvedhā eva. kathaṃ pana iṭṭhārammaṇeyeva pavattanakāni  kusalavipākaviññāṇāni duggatiyaṃ pavattantīti āha ^b^``niraye mahāmoggallānattherassā''^eb^tiādi.  thero hi tattha iddhiyā vassaṃ nimminitvā katipayaṃ velaṃ nirayaggiṃ vūpasametvā  tesaṃ dhammaṃ deseti.<br/><br/>[03] ^b^sveva^eb^ kāmāvacaro puññābhisaṅkhāro. ^b^avisesena pana puññābhisaṅkhāro^eb^ti kāmāvacaraṃ,  rūpāvacarañcāti duvidhampi puññābhisaṅkhāraṃ ekajjhaṃ saṅgaṇhāti.<br/><br/>[03] ^b^dvādasākusalacetanābhedo^eb^ti ettha uddhaccasahagatacetanāya gahaṇe kāraṇaṃ na dissati, vicāretabbametaṃ.  ekassa viññāṇassa tatheva ^a^M2.0317^ea^ paccayo paṭisandhiyaṃ, no pavatteti ekasseva  paccayabhāvaniyamo paṭisandhiyaṃ, no pavatte. pavatte hi sattannampi paccayoti adhippāyo.<br/><br/>[03] ^b^rūpabhave^eb^ ^a^V2.0297^ea^ ^b^catunna^eb^nti akusalavipākānaṃ cakkhusotaviññāṇasampaṭicchanasantīraṇānaṃ. tāni  pana ekantato aniṭṭhārammaṇāni, rūpabhave ca kathaṃ aniṭṭhārammaṇasamāyogoti āha ^b^``so ca  kho''^eb^tiādi. ^b^``tathā kāmāvacaradevalokepi aniṭṭharūpādayo natthī''^eb^ti idaṃ yebhuyyavasena  vuttaṃ. bahulañhi tesaṃ iṭṭhā eva rūpādayo upaṭṭhahanti, kadāci aniṭṭhaṃ. devānañhi  kesañcideva pubbanimittapātubhāvakālādīsu milātamālādianiṭṭhārammaṇasamāyogo hotīti. <br/><br/>[03] 637^b^.^eb^ yattha vitthārappakāsanaṃ kataṃ, tato bhavato paṭṭhāya mukhamattappakāsanaṃ kātukāmo  āha ^b^``ādito paṭṭhāyā''^eb^ti. teneva ``dvīsu bhavesū''tiādi vuttaṃ. manussāpi  keci aṇḍajā, saṃsedajā ca hontīti tadapekkhāya ^b^``catūsu yonīsū''^eb^ti vuttaṃ.  ekattakāyaekattasaññitāsāmaññena catutthajhānabhūmikāpi asaññāruppavajjā catutthiṃyeva  viññāṇaṭṭhitiṃ bhajanti. ^b^esa^eb^ puññābhisaṅkhāro. ^b^vuttanayenevā^eb^ti ``nānākkhaṇikakammapaccayena  ceva upanissayapaccayena cā''ti vuttanayeneva. ^b^yathāsambhava^eb^nti ekavīsatikāmāvacararūpāvacarakusalavipākesu  cuddasannaṃ paṭisandhiyaṃ, pavatte ca, sattannaṃ pavatte evāti ayaṃ yathāsambhavo.<br/><br/>[03] ^b^tādiseyevā^eb^ti nānattakāyaekattasaññīsaṅkhāteyeva.<br/><br/>[03] ^b^catunnaṃ viññāṇāna^eb^nti bhavādayo apekkhitvā vuttaṃ. catūsu antogadhānaṃ pana tiṇṇaṃ  viññāṇānaṃ tīsu viññāṇaṭṭhitīsu paccayabhāvo yojetabbo. aviññāṇake sattāvāse  saṅkhārapaccayā viññāṇe alabbhamānepi tassa saṅkhārahetukattaṃ labbhateva. tathā hi tattha  puññābhisaṅkhāro kaṭattārūpānaṃ nānākkhaṇikakammapaccayena paccayo hoti. etasmiñca  mukhamattappakāsane puññābhisaṅkhārādīnaṃ duggatiādīsu pavattiyaṃ kusalavipākādiviññāṇānaṃ  paccayabhāvo bhavesu vuttanayeneva viññāyatīti na vuttoti veditabbo. 


volume: 151
item: 43
title:
  paṭṭhānapaccayakathāvaṇṇanā^avijjāpaccayāsaṅkhārapadavitthārakathāvaṇṇanā^saṅkhārapaccayāviññāṇapadavitthārakathāvaṇṇanā^viññāṇapaccayānāmarūpapadavitthārakathāvaṇṇanā^

content:
  [03] 638^b^.^eb^ ^b^vibhāgā^eb^ ^a^M2.0318^ea^ ^b^nāmarūpāna^eb^nti nāmassa, rūpassa ca pabhedato. <br/><br/>[01] tattha nāmassa tāva pabhedaṃ dassentena kāmaṃ viññāṇampi nāmameva, paccayapaccayuppanne  pana asaṅkarato ^a^V2.0298^ea^ dassetuṃ ^b^``ārammaṇābhimukhaṃ namanato vedanādayo tayo khandhā''^eb^ti vuttaṃ.  nibbānassa panettha pavattikathāyaṃ appaccayattā, namanaṭṭhābhāvato ca pasaṅgo eva natthi. nāmanaṭṭhena  hi taṃ nāmaṃ, na namanaṭṭhena. ^b^tesaṃ^eb^ nāmarūpānaṃ sukhādivasena, pathavīādivasena ca ^b^vibhāgo^eb^. <br/><br/>[01] ^b^ekaṃ sattāvāsa^eb^nti asaññasattāvāsaṃ. purimesu catūsu, asaññasattāvāse cāti  ^b^pañcasu^eb^.<br/><br/>[03] gabbhaseyyaggahaṇena jalābujā gahitāti ^b^``aṇḍajānañcā''^eb^ti vuttaṃ. aṇḍajānañca abhāvakānanti  yojetabbaṃ. ^b^santatisīsānī^eb^ti kalāpasantānamūlāni. yadipi vikārarūpāni paṭisandhikkhaṇe  na santi, lakkhaṇaparicchedarūpāni pana santīti tāni paramatthato aparinipphannānīti  vajjento āha ^b^``rūparūpato''^eb^ti. phassādike saṅkhārakkhandhabhāvena ekattaṃ netvā ^b^``tevīsati  dhammā''^eb^ti vuttaṃ. ^b^apanetvā^eb^ti kalāpantaragate pathavīādike samānalakkhaṇatāya  aggahetvā.<br/><br/>[03] ^b^tesa^eb^nti brahmakāyikādīnaṃ. ^b^vitthārenā^eb^ti catūsupi santatisīsesu rūpānaṃ asaṅkhipanena.<br/><br/>[03] ^b^kāmabhave pana yasmā sesaopapātikāna^eb^nti ettha kiñcāpi kāmabhave opapātikā vuttā  na santi, yena sesaggahaṇaṃ sātthakaṃ bhaveyya, aṇḍajagabbhaseyyakehi pana opapātikasaṃsedajā  sesā hontīti sesaggahaṇaṃ katanti veditabbaṃ. atha vā brahmakāyikādikehi opapātikehi  vuttehi sese sandhāya ^b^``sesaopapātikāna''^eb^nti āha. te pana arūpinopi santīti  ^b^``kāmabhave''^eb^ti vuttaṃ. aparipuṇṇāyatanānaṃ pana nāmarūpaṃ yathāsambhavaṃ rūpamissakaviññāṇaniddese  vuttanayena sakkā dhammagaṇanato viññātunti na vuttanti daṭṭhabbaṃ.<br/><br/>[03] ^b^paṭisandhicittena saha pavattaututo^eb^ti paṭisandhicittena saha uppannarūpesu tejodhātuto.  hadayavatthuno taṅkhaṇuppannattā paṭisandhicittassa ^b^vatthudubbalatā^eb^. tesaṃ ajjhoharitāhārena  anugate sarīre ^a^M2.0319^ea^ āhārasamuṭṭhānaṃ suṭṭhaddhakanti sambandho. ^b^naro^eb^ti teneva  mātukucchigatabhāvena tirokkho. avakaṃsato dve aṭṭhakāneva utucittasamuṭṭhānāni hontīti  sasaddakālaṃ sandhāya ^b^``ukkaṃsato dvinnaṃ navakāna''^eb^nti vuttaṃ. ^b^pubbe^eb^ti yaṃ pubbe  santatidvayādikaṃ sattakapariyosānaṃ rūpaṃ idha vuttaṃ, taṃ ekekassa ^a^V2.0299^ea^ cittassa tīsu  tīsu khaṇesu uppajjamānameva vuttanti katvā āha ^b^``pubbe...pe0... sattatividha''^eb^nti.  ^b^duvidhampi ta^eb^nti utusamuṭṭhānaṃ, cittasamuṭṭhānañcāti duvidhampi taṃ saddaṃ.<br/><br/>[03] ^b^saṇṭhātu^eb^nti addhaniyabhāvena ṭhātuṃ, attano pana khaṇamattaṃ tiṭṭhateva. ^b^catuddisā vavatthāpitā^eb^ti  aññamaññaṃ saṃsaṭṭhasīsā mūlena catūsu disāsu vavatthāpitā. aññamaññaṃ āliṅgetvā ṭhitā  ^b^bhinnavāhanikā viya^eb^ ca. <br/><br/>[03] 639^b^.^eb^ ^b^pañcavokārabhave ca pavattiya^eb^nti rūpājanakakammajapañcaviññāṇappavattikālaṃ, sahajātaviññāṇapaccayañca  sandhāyāha. tadā hi tato nāmameva hotīti. kammaviññāṇapaccayā pana tadāpi ubhayaṃ  hotīti sakkā vattuṃ, pacchājātaviññāṇapaccayā ca rūpaṃ upatthaddhaṃ hotīti. ^b^asaññesū^eb^tiādi  kammaviññāṇapaccayaṃ sandhāya vuttaṃ. ^b^pañcavokārabhave ca pavattiya^eb^nti bhavaṅgādijanakakammato  aññena rūpuppattikālaṃ, nirodhasamāpattikālaṃ, bhavaṅgādiuppattikālato aññakālañca  sandhāya vuttanti yuttaṃ. bhavaṅgādiuppattikāle hi taṃjanakena kammunā uppajjamānaṃ  rūpaṃ, so ca vipāko kammaviññāṇapaccayo hotīti sakkā vattuṃ. sahajātaviññāṇapaccayānapekkhampi  hi pavattiyaṃ kammena pavattamānaṃ rūpaṃ, nāmañca na kammaviññāṇānapekkhaṃ hotīti.  ^b^sabbatthā^eb^ti paṭisandhiyaṃ, pavatte ca. sahajātaviññāṇapaccayā nāmarūpaṃ, kammaviññāṇapaccayā  nāmarūpañca yathāsambhavaṃ yojetabbaṃ. ^b^nāmañca rūpañca nāmarūpañcā^eb^ti ettha nāmarūpasaddo attano  ekadesena nāmasaddena nāmasaddassa sarūpo, rūpasaddena ca rūpasaddassa, tasmā sarūpānaṃ ekasesoti  ^b^ekadesasarūpekaseso,^eb^ nāmarūpasaddassa ṭhānaṃ itaresañca nāmarūpasaddānaṃ adassananti attho.<br/><br/>[03] vipākato aññaṃ ^b^avipākaṃ^eb^. yato dvidhā mataṃ, tato yuttameva idanti yojetabbaṃ.<br/><br/>[03] ^b^kusalādicittakkhaṇe^eb^ti ^a^M2.0320^ea^ ^b^ādi^eb^-saddena akusalakiriyacittakkhaṇe viya  vipākacittakkhaṇepi vipākājanakakammasamuṭṭhānaṃ saṅgahitanti veditabbaṃ. vipākacittakkhaṇe  pana abhisaṅkhāraviññāṇapaccayā pubbe vuttanayena ubhayañca labbhatīti tādisavipākacittakkhaṇavajjanatthaṃ  ^b^``kusalādicittakkhaṇe''^eb^ti vuttaṃ. <br/><br/>[03] 640^b^.^eb^ ^b^suttantikapariyāyato^eb^ti ^a^V2.0300^ea^ paṭṭhāne rūpānaṃ upanissayapaccayassa avuttattā vuttaṃ.  suttante pana yasmiṃ sati yaṃ hoti, asati ca na hoti, so tassa upanissayo nidānaṃ  hetu pabhavoti katvā ``viññāṇūpanisaṃ nāmarūpa''nti rūpassa ca viññāṇūpanissayatā  vuttā. vanapatthapariyāye ca vanapatthagāmanigamanagarajanapadapuggalūpanissayo iriyāpathavihāro,  tato ca cīvarādīnaṃ jīvitaparikkhārānaṃ kasirena, appakasirena ca samudāgamanaṃ vuttaṃ,  na ca vanapatthādayo ārammaṇūpanissayādibhāvaṃ iriyāpathānaṃ, cīvarādisamudāgamanassa ca  bhajanti. tasmā vinā abhāvo eva suttantikapariyāyato upanissayabhāvo daṭṭhabbo. nāmassa  abhisaṅkhāraviññāṇaṃ kammārammaṇapaṭisandhiādikāle ārammaṇapaccayova hotīti vattabbameva  natthīti rūpasseva suttantikapariyāyato ekadhāva paccayabhāvo vutto. sasaṃsayassa hi  rūpassetaṃ paccayo hotīti vutte nāmassa hotīti vattabbameva natthīti.<br/><br/>[03] pavattassa pākaṭattā apākaṭaṃ paṭisandhiṃ gahetvā pucchati ^b^``kathaṃ paneta''^eb^ntiādinā.  suttato nāmaṃ, yuttito rūpaṃ viññāṇapaccayā hotīti jānitabbaṃ.<br/><br/>[03] yuttito sādhetvā suttena taṃ daḷhaṃ karonto ^b^``kammasamuṭṭhānassāpi hī''^eb^tiādimāha.  ^b^cittasamuṭṭhānassevā^eb^ti cittasamuṭṭhānassa viya. ettha ca ``viññāṇapaccayā nāmarūpa''nti  (ma0 ni0 3.126; saṃ0 ni0  2.1, 39; mahāva0 1; udā0 1) bhāsamānena bhagavatā yasmā  upaparikkhamānānaṃ paṇḍitānaṃ paramatthato nāmarūpamattameva pavattamānaṃ dissati, na satto,  na jīvo, tasmā kenaci appaṭivattiyaṃ anuttaraṃ dhammacakkaṃ pavattitaṃ hoti. suññatappakāsanañhi  dhammacakkappavattananti. atha vā nāmarūpamattatāvacanena pavattiyā dukkhasaccamattatā vuttā.  dukkhasaccappakāsanena ca tassa samudayo, tassa ca nirodho, nirodhagāminipaṭipadā ca   ^a^M2.0321^ea^ pakāsitā eva hoti. ahetukassa dukkhassa, hetunirodhā anirujjhanakassa  ca abhāvā, nirodhassa ca upāyena vinā anadhigantabbattāti catusaccappakāsanaṃ dhammacakkappavattanaṃ  niddhāretabbaṃ.   


volume: 151
item: 44
title:
  avijjāpaccayāsaṅkhārapadavitthārakathāvaṇṇanā^saṅkhārapaccayāviññāṇapadavitthārakathāvaṇṇanā^viññāṇapaccayānāmarūpapadavitthārakathāvaṇṇanā^nāmarūpapaccayāsaḷāyatanapadavitthārakathāvaṇṇanā^

content:
  [03] 641^b^.^eb^ ^b^ta^eb^nti ^a^V2.0301^ea^ nāmarūpaṃ. ^b^tassā^eb^ti saḷāyatanassa. ^b^tādisassevā^eb^ti katekasesasseva.<br/><br/>[03] idhāpi ^b^nāma^eb^nti khandhattayasseva gahaṇe kāraṇaṃ vuttanayameva. ^b^niyamato^eb^ti idañca catunnaṃ  bhūtānaṃ, channaṃ vatthūnaṃ, jīvitassa ca yathāsambhavaṃ sahajātanissayapurejātaindriyādinā saḷāyatanassa  pavattamānassa ekantena paccayabhāvaṃ sandhāya vuttaṃ. rūpāyatanādīnaṃ pana sahajātanissayānupālanabhāvo  natthīti aggahaṇaṃ veditabbaṃ. ārammaṇārammaṇapurejātādibhāvo ca tesaṃ na sasantatipariyāpannānameva,  na ca cakkhādīnaṃ viya ekappahārenevāti aniyamato paccayabhāvo. ^b^niyamato...pe0...  jīvitindriyanti eva^eb^nti ettha ^b^evaṃ^eb^-saddena vā rūpāyatanādīnampi saṅgaho daṭṭhabbo. ^b^chaṭṭhāyatanañca  saḷāyatanañca saḷāyatana^eb^nti ettha yadipi chaṭṭhāyatanasaḷāyatanasaddānaṃ saddato sarūpatā natthi,  atthato pana saḷāyatanekadesova chaṭṭhāyatananti ekadesasarūpatā atthīti ekadesasarūpekaseso  katoti veditabbo. atthatopi hi sarūpānaṃ ekadesasarūpekasesaṃ icchanti ``vaṅko ca  kuṭilo ca kuṭilā''ti. tasmā atthato ekadesasarūpānañca ekasesena bhavitabbanti.<br/><br/>[03] atha vā chaṭṭhāyatanañca manāyatanañca chaṭṭhāyatananti vā manāyatananti vā chaṭṭhāyatanañca chaṭṭhāyatanañca chaṭṭhāyatananti  vā manāyatanañca manāyatanañca manāyatananti vā ekasesaṃ katvā cakkhādīhi saddhiṃ ``saḷāyatana''nti  vuttanti tameva ekasesaṃ nāmamattapaccayassa, nāmarūpapaccayassa ca manāyatanassa vasena kataṃ  atthato dassento āha ^b^``chaṭṭhāyatanañca saḷāyatanañca saḷāyatananti evaṃ katekasesassā''^eb^ti.  yathāvuttopi hi ekaseso atthato chaṭṭhāyatanañca saḷāyatanañcāti evaṃ kato nāma ^a^M2.0322^ea^  hotīti. sabbattha ca ekasese kate ekavacananiddeso katekasesānaṃ saḷāyatanādisaddavacanīyatāsāmaññavasena  katoti daṭṭhabbo.<br/><br/>[03] ^b^``na aññathā''^eb^ti etena tassa tassa nāmassa, rūpassa ca abhāve taṃ taṃ āyatanaṃ na hotīti  byatirekaṃ vibhāveti.<br/><br/>[03] ^b^ya^eb^nti ^a^V2.0302^ea^ yaṃ yaṃ nāmaṃ, rūpañca. ^b^yassā^eb^ti yassa yassa āyatanassa. ^b^yathā^eb^ti sahajātādinā  yena yena pakārena. ^b^neyya^eb^nti ñeyyaṃ.<br/><br/>[03] ^b^tassa vasenā^eb^ti tassa hetuādipaccayassa vasena. ^b^ukkaṃsāvakaṃso^eb^ti ettha sattadhā  paccayabhāvato ukkaṃso aṭṭhadhā paccayabhāvo, tato navadhā, tato dasadhāti ayaṃ ukkaṃso. avakaṃso  pana dasadhā paccayabhāvato navadhā paccayabhāvo, tato aṭṭhadhā, tato sattadhāti evaṃ veditabbo,  na pana sattadhā paccayabhāvato eva dvepi ukkaṃsāvakaṃsā yojetabbā, tato avakaṃsābhāvatoti.<br/><br/>[03] vipākaṃ nāmanti sambandho. ^b^vuttanayenevā^eb^ti sahajātādivasena, sattadhā, hetuādivasena  ca. ^b^itara^eb^nti avipākaṃ nāmaṃ.<br/><br/>[03] ^b^``hadayavatthuno sahāyaṃ hutvā''^eb^ti etena arūpe viya asahāyaṃ nāmaṃ na hoti, hadayavatthu  ca nāmena saha chaṭṭhāyatanassa paccayo hotīti ettakameva dasseti, na pana yathā hadayavatthu  paccayo hoti, tathā nāmampīti ayamattho adhippeto. vatthu hi nāmassa vippayuttapaccayo  hoti, na nāmaṃ. nāmañca vipākahetādipaccayo hoti, na vatthūti. pavatte arūpadhammā  kammajarūpassa ṭhitippattasseva paccayā honti, na uppajjamānassāti vippayuttātthiavigatā  ca pacchājātavippayuttādayo eva cakkhādīnaṃ yojetabbā.<br/><br/>[03] ``tatthevā''ti iminā ``pavatte''ti idaṃ paccāmaṭṭhanti āha ^b^``tattheva hi pavatte''^eb^ti.  ``pañcavokārabhave''ti pana idaṃ ``pañcanna''nti iminā dīpitamevāti. pavattiyaṃ  cakkhāyatanādikassa nāmaṃ vipākapaccayo na hoti, attanā janitarūpasseva hoti. paṭisandhiyaṃ  pana kammasamuṭṭhānaṃ cittasamuṭṭhānasadisaṃ, tasmā vatthunopi vipākapaccayo hotiyeva.<br/><br/>[03] ^b^rūpato^eb^ti ^a^M2.0323^ea^ rūpesu. ^b^yaṃ yaṃ āyatanaṃ uppajjatī^eb^ti paṭisandhiyaṃ aṇḍajajalābujānaṃ  pañcasu āyatanesu kāyāyatanameva uppajjati. itaresaṃ yathārahaṃ itarānipi.<br/><br/>[03] ^b^avasesamanāyatanassā^eb^ti ettha ``pañcakkhandhabhave panā''ti etassa anuvattamānattā pañcavokārabhave  ^a^V2.0303^ea^ eva pavattamānaṃ pañcaviññāṇehi avasesaṃ manāyatanaṃ vuttanti daṭṭhabbaṃ. nāmarūpassa sahajātādisādhāraṇapaccayabhāvo,  sampayuttādiasādhāraṇapaccayabhāvo ca yathāsambhavaṃ yojetabbo. ``rūpapaccayā pañcāyatanānī''ti  ayampi nayo labbhati nirodhasamāpannānaṃ vasena, so pana apacurabhāvato yebhuyyena ca paṭisandhiyaṃ  paccayabhūtasseva nāmarūpassa pavattiyaṃ paccayabhāvo vibhāvitoti na dassitoti veditabbaṃ. 


volume: 151
item: 45
title:
  saṅkhārapaccayāviññāṇapadavitthārakathāvaṇṇanā^viññāṇapaccayānāmarūpapadavitthārakathāvaṇṇanā^nāmarūpapaccayāsaḷāyatanapadavitthārakathāvaṇṇanā^saḷāyatanapaccayāphassapadavitthārakathāvaṇṇanā^

content:
  [03] 642^b^.^eb^ bāvīsatiyā lokiyavipākaviññāṇehi sampayuttā ^b^bāvīsatilokiyaviññāṇasampayuttā^eb^.  tato eva ^b^bāvīsati^eb^.<br/><br/>[03] ^b^tatthā^eb^ti tasmiṃ saḷāyatane, tesu chasu āyatanesūti attho. ^b^ajjhatta^eb^nti sasantatipariyāpannameva  gaṇhāti. tañhi sasantatipariyāpannakammanibbattaṃ tādisassa phassassa paccayo hoti.  rūpādīni, pana bahiddhā anupādinnāni ca phassassa ārammaṇaṃ honti, na tāni cakkhādīni  viya sasantatipariyāpannakammakilesanimittappavattibhāvena phassassa paccayā hontīti paṭhamācariyavāde  na gahitāni, dutiyācariyavāde pana yathā tathā vā paccayabhāve sati na sakkā vajjetunti  gahitāni.<br/><br/>[03] ^b^tatthā^eb^ti saḷāyatanapaccayā phassapade. ye tāva ācariyā mahāvihāravāsinova yathā viññāṇaṃ,  evaṃ nāmarūpaṃ, saḷāyatanaṃ, phassaṃ, vedanañca paccayaṃ, paccayuppannañca sasantatipariyāpannaṃ  dīpentā vipākameva icchanti. ``chaṭṭhāyatanapaccayā phasso''ti ^b^abhidhammabhājanīya^eb^pāḷi  (vibha0 243) āruppaṃ sandhāya vuttāti ^b^``chaṭṭhāyatanapaccayā phassoti pāḷianusārato''^eb^ti  vuttaṃ.<br/><br/>[03] sabbe phassā na sambhontīti yojanā. yadi sabbāyatanehi eko phasso sambhaveyya, ``saḷāyatanapaccayā  phasso''ti ekassa vacanaṃ yujjeyya ^a^M2.0324^ea^, athāpi ekamhā āyatanā sabbe  phassā sambhaveyyuṃ, tathāpi sabbāyatanehi sabbaphassasambhavato āyatanabhedena phassabhedo  natthīti tadabhedavasena ekassa vacanaṃ yujjeyya, tathā pana asambhavato na yuttanti codeti  ^b^``na sabbāyatanehī''^eb^tiādinā ^a^V2.0304^ea^. aññassāpi vā asambhavantassa vidhānassa bodhanatthametaṃ  vuttaṃ ^b^``nāpi ekamhā āyatanā sabbe phassā''^eb^ti. ``na sabbāyatanehi eko  phasso sambhotī''ti idameva pana ekaphassavacanassāyuttattadīpakaṃ kāraṇanti veditabbaṃ.  nidassanavasena vā etaṃ vuttaṃ. nāpi ekamhā āyatanā sabbe phassā sambhonti, evaṃ  na sabbāyatanehi eko phasso sambhoti. tasmā ekassa vacanaṃ ayuttanti. parihāraṃ pana  anekāyatanehi ekaphassassa sambhavatoti dassento ^b^``tatridaṃ vissajjana''^eb^ntiādimāha.  ^b^avasesasampayuttadhammāyatanā^eb^ phassavajjitā taṃsampayuttacetasikā dhammā.<br/><br/>[03] ekopi anekāyatanappabhavo ^b^ekopanekāyatanappabhavo^eb^.<br/><br/>[03] chadhā paccayatte pañca vibhāvaye, ekaṃ navadhā paccayatte, bāhirāni cha āyatanāni ārammaṇādinā  yathāsambhavaṃ paccayatte vibhāvayeti sambandho.<br/><br/>[03] ^b^anekabhedassā^eb^ti kusalavipākādipañcadvārādivasena anekavidhassa dvipañcaviññāṇasampayuttavajjassa  vipākaphassassa. ^b^tāni cā^eb^ti rūpāyatanādīni. ``mano ca nesaṃ gocaravisayaṃ paccanubhotī''ti  (ma0 ni0 1.455) hi vuttaṃ. ^b^tathā cā^eb^ti paccuppannāni rūpādīni paccuppannañca  dhammāyatanapariyāpannaṃ rūparūpaṃ sandhāya vuttaṃ. ^b^ārammaṇapaccayamattenā^eb^ti taṃ sabbaṃ apaccuppannaṃ,  aññañca dhammāyatanaṃ sandhāya vuttaṃ. 


volume: 151
item: 46
title:
  viññāṇapaccayānāmarūpapadavitthārakathāvaṇṇanā^nāmarūpapaccayāsaḷāyatanapadavitthārakathāvaṇṇanā^saḷāyatanapaccayāphassapadavitthārakathāvaṇṇanā^phassapaccayāvedanāpadavitthārakathāvaṇṇanā^

content:
  [03] 643^b^.^eb^ ^b^dvārato saḷevā^eb^ti pabhavasāmaññato ekavidhāpi uppattidvārato cha eva hontīti chaḷeva  vedanā vuttā.<br/><br/>[03] cittabhedena ekūnanavutividhāpi idhādhippetā eva dassetuṃ ^b^``vedanāsu panā''^eb^tiādi  vuttaṃ. ``sesāna''nti ettha sampaṭicchanasampayuttāya cakkhusamphassādayo pañca yadipi  anantarādīhi paccayā honti, anantarādīnaṃ pana ^a^M2.0325^ea^ upanissaye antogadhattā  santīraṇatadārammaṇānañca sādhāraṇassa tassa vasena ^b^``ekadhā''^eb^ti vuttaṃ. ekekasmiṃ  dvāre hi cakkhudvārādīsu uppannacakkhuviññāṇādīhi ^a^V2.0305^ea^ sahajātā phassā sakasakavīthīsu  sampaṭicchanādīhi sampayuttavedanānaṃ, manodvāre tadārammaṇavaseneva pavattānaṃ tebhūmakavipākavedanānampi  sahajātamanosamphassasaṅkhāto so phasso aṭṭhadhā paccayo hotīti yojetabbaṃ.<br/><br/>[03] rūpārūpāvacaravipākavedanā paṭisandhiādivaseneva pavattanti, kāmāvacarāpi ekaccāti  ^b^``tebhūmakavipākavedanānampī''^eb^ti vuttaṃ. tāsampi hi sahajātamanosamphasso aṭṭhadhāva  paccayo hoti. paccayaṃ anupādinnampi keci icchantīti ^b^``yā panā''^eb^tiādinā  manodvārāvajjanasampayuttaphassassa paccayabhāvo vutto. tañca mukhamattadassanaṃ daṭṭhabbaṃ. etena  nayena sabbassa anantarassa, anānantarassa ca phassassa tassā tassā vipākavedanāya upanissayatā  yojetabbāti. 


volume: 151
item: 47
title:
  nāmarūpapaccayāsaḷāyatanapadavitthārakathāvaṇṇanā^saḷāyatanapaccayāphassapadavitthārakathāvaṇṇanā^phassapaccayāvedanāpadavitthārakathāvaṇṇanā^vedanāpaccayātaṇhāpadavitthārakathāvaṇṇanā^

content:
  [03] 644^b^.^eb^ ^b^idhā^eb^ti imasmiṃ loke, imasmiṃ vā sāsane cha taṇhā dīpitā. ^b^idhā^eb^ti vā  imasmiṃ vedanāpaccayā taṇhāpade. ^b^tatthā^eb^ti tāsu chasu taṇhāsu.<br/><br/>[03] ekekāya sassatadiṭṭhisahagatāya, ucchedadiṭṭhisahagatāya ca taṇhāya tadabhinandanānuguṇo rūpādīsu  pavattiākāro, kevalaṃ kāmassādavasena pavattiyā visiṭṭhākārattā vuttappavattiākārato  taṇhāya tividhatā.<br/><br/>[03] ^b^mamattenā^eb^ti sampiyāyanena, assādanataṇhāya icceva vuttaṃ hoti. tattha putto viya  vedanā daṭṭhabbā, khīrādayo viya vedanāya paccayabhūtā rūpādayo, khīrādidāyikā dhāti viya  rūpādichaḷārammaṇadāyakā cittakārādayo cha. tattha sukhasamphassavatthadāyako tantavāyo,  vejjo rasāyatanojāvasena, tadupatthambhitajīvitavasena ca dhammārammaṇassa dāyakoti daṭṭhabbo.  ^b^sabbāpesā^eb^ aṭṭhasatappabhedāpi.<br/><br/>[03] ārammaṇapaccayo uppajjamānāya ārammaṇamattameva hoti, na upanissayo viya uppādakoti uppādakassa  upanissayasseva vasena ^b^``ekadhāvā''^eb^ti ^a^M2.0326^ea^ vuttaṃ. upanissayena  vā ārammaṇūpanissayo ^a^V2.0306^ea^  saṅgahito. tena ca ārammaṇabhāvena taṃsabhāgo aññopi ārammaṇapaccayabhāvo dīpito hotīti  upanissayavaseneva paccayabhāvo vuttoti veditabbo.<br/><br/>[03] ^b^``yasmā vā''^eb^tiādinā na kevalaṃ vipākasukhavedanā eva, tissopi pana vedanā vipākā  visesena taṇhāya upanissayapaccayo, avisesena itarā cāti dasseti. ^b^upekkhā pana  santattā, sukhamicceva bhāsitā^eb^ti tasmā sāpi bhiyyo icchanavasena taṇhāya upanissayoti  adhippāyo. upekkhā pana akusalavipākabhūtā aniṭṭhattā dukkhe avarodhetabbā, itarā  iṭṭhattā sukheti sā dukkhaṃ viya, sukhaṃ viya ca upanissayapaccayo hotīti sakkā  vattuṃ. ``vedanāpaccayā taṇhā''ti vacanena sabbassa vedanāvato paccayassa atthitāya  taṇhuppattippasaṅge tannivāraṇatthamāha ^b^``vedanāpaccayā cāpī''^eb^tiādi.<br/><br/>[03] nanu ``anusayasahāyā vedanā taṇhāya paccayo''ti vacanassa abhāvā atippasaṅganivattiṃ na sakkā  kātunti? na, vaṭṭakathāya pavattattā. vaṭṭassa ca anusayavirahe abhāvato anusayasahitāva  paccayoti atthato vuttamevetaṃ hotīti. atha vā ``avijjāpaccayā''ti anuvattamānattā  anusayasahitāva paccayoti viññāyati. ^b^vedanāpaccayā taṇhā^eb^ti cettha vedanāpaccayā  eva taṇhā, na vedanāya vināti ayaṃ niyamo icchito, na vedanāpaccayā taṇhā hotiyevāti,  tasmā atippasaṅgo ettha natthi evāti.<br/><br/>[03] ^b^vusīmato^eb^ti vusitavato, vusitabrahmacariyavāsassāti attho. vussatīti vā vusīti  maggo vuccati, so etassa vuttho atthīti ^b^vusīmā,^eb^ ukkaṭṭhaniddesena arahā. aggaphalaṃ  vā pariniṭṭhitavāsattā ``vusī''ti vuccati, taṃ etassa atthīti ^b^vusīmā^eb^. 


volume: 151
item: 48
title:
  saḷāyatanapaccayāphassapadavitthārakathāvaṇṇanā^phassapaccayāvedanāpadavitthārakathāvaṇṇanā^vedanāpaccayātaṇhāpadavitthārakathāvaṇṇanā^taṇhāpaccayāupādānapadavitthārakathāvaṇṇanā^

content:
  [03] 645^b^.^eb^ ^b^atthavibhāgo^eb^ atthassa vibhajanā. ^b^vatthusaṅkhātaṃ kāma^eb^nti kāmaguṇasaññitaṃ rūpādiārammaṇamāha.  ^b^upādiyatī^eb^ti kāmavasena gaṇhāti, daḷhaṃ assādetīti attho. ^b^kāmaṃ upādiyatī^eb^ti  ettha kammasādhano kāmasaddo ^a^M2.0327^ea^, ^b^kāmo ca so^eb^ti ettha kattusādhano kilesakāmassa  adhippetattā. upādānasaddo pana ubhayatthāpi kattusādhanova. ^b^daḷhattho^eb^ bhusattho.  yathā bhuso āyāso ^a^V2.0307^ea^ upāyāso, bhusaṃ kuṭṭhaṃ upakuṭṭhaṃ, evaṃ idhāpīti āha ^b^``upāyāsaupakuṭṭhādīsu  viyā''^eb^ti. ^b^purimadiṭṭhiṃ uttaradiṭṭhi upādiyatī^eb^ti purimadiṭṭhiṃ sassatabhāvena gaṇhantī  upādiyati, purimadiṭṭhiākārena vā uttaradiṭṭhi uppajjamānā teneva purimadiṭṭhiṃ daḷhaṃ  karontī taṃ upādiyatīti vuttā. atha vā ^b^purimadiṭṭhiṃ uttaradiṭṭhi upādiyatī^eb^ti  ``sassato attā''ti (dī0 ni0 1.31) idaṃ purimadiṭṭhiṃ upādiyamānaṃ uttaradiṭṭhiṃ  nidassetuṃ vuttaṃ. yathā hi esā daḷhīkaraṇavasena purimaṃ uttarā upādiyati, evaṃ  ``natthi dinna''ntiādikāpīti (ma0 ni0 1.445; 2.94; 3.91, 116, 136; dha0 sa0  1221; vibha0 938). ^b^atta^eb^ggahaṇaṃ pana attavādupādānanti na idaṃ diṭṭhupādānadassananti  daṭṭhabbaṃ. ^b^loko cā^eb^ti vā attaggahaṇavinimuttaṃ gahaṇaṃ diṭṭhupādānabhūtaṃ idha purimadiṭṭhiuttaradiṭṭhivacanehi  vuttanti veditabbaṃ.<br/><br/>[03] ^b^sīlabbataṃ upādiyatī^eb^ti ettha asuddhimaggagosīlādisamādānavasena sīlaṃ, avītikkamanavasena  vataṃ. ubhayathāpi vā sīlaṃ, tapokammabhāvena gahitatāya vataṃ, gavādipakatibhāvanā. attano  vā gavādibhāvādhiṭṭhānaṃ sīlaṃ, ``gacchanto bhakkheti, tiṭṭhanto muttetī''tiādinā gavādikiriyākaraṇaṃ  vataṃ. taṃtaṃakiccasammatato vā nivatti sīlaṃ, taṃsamādānavatovesa bhojanakiccakaraṇādivisesapaṭipatti  vataṃ, taṃ sīlabbataṃ asuddhimaggaṃ ``suddhimaggo''ti parāmasanto tathā abhinivisanto  upādiyati, taṃ gāhaṃ daḷhaṃ gaṇhātīti attho. sīlabbatasahacaritaṃ parāmāsaṃ sīlabbatanti  gahetvā āha ^b^``sīlabbatañca taṃ upādānañcā''^eb^ti. ^b^gosīlagovatādīnī^eb^ti ca tathābhūtaṃ  diṭṭhiṃ vadati. tenevāha ^b^``sayameva upādānānī''^eb^ti. ^b^abhinivesato^eb^ti abhinivesabhāvato,  abhinivisanato vā. ^b^attavādupādāna^eb^nti ``attā''ti vādassa paññāpanassa, gahaṇassa  ca kāraṇabhūtā diṭṭhīti attho. ^b^attavādamattamevā^eb^ti attassa abhāvā ``attā''ti idaṃ  vacanamattameva. ^b^upādiyantī^eb^ti daḷhaṃ gaṇhanti. kathaṃ? ``attā''ti. ``attā''ti  hi abhinivisantā vacanamattameva daḷhaṃ katvā gaṇhantīti atthoti. evaṃ ``attavādamattameva  upādiyantī''ti vuttaṃ ^a^M2.0328^ea^. ^b^attavādamatta^eb^nti vā vācāvatthumattamevāha.  vācāvatthumattameva hi ``attā''ti upādiyanti attassa abhāvāti.<br/><br/>[03] ``dhammasaṅkhepavitthāre pana kāmupādānaṃ saṅkhepato taṇhādaḷhattaṃ, sesupādānattayaṃ diṭṭhimattameva,  vitthārato panā''ti evaṃ dhammasaṅkhepavitthārasamudāyato tadavayavabhūtaṃ saṅkhepaṃ, vitthārañca  niddhāretīti. ^b^dhammasaṅkhepavitthāre^eb^ti niddhāraṇe bhummaṃ daṭṭhabbaṃ. ^b^kāmesū^eb^ti pañcasu  kāmaguṇesu ^a^V2.0308^ea^. ^b^kāmacchando^eb^ti kāmasaṅkhāto chando, na kattukamyatāchando, na ca dhammacchando.  kāmanavasena, rañjanavasena ca kāmoyeva rāgo ^b^kāmarāgo,^eb^ evaṃ sabbattha kāmatthaṃ  viditvā kāmo eva nandanaṭṭhena ^b^kāmanandī,^eb^ taṇhāyanaṭṭhena kāmoyeva ^b^kāmataṇhā,^eb^  sinehanaṭṭhena kāmo eva ^b^kāmasneho,^eb^ paridayhanaṭṭhena ^b^kāmapariḷāho,^eb^ mucchanaṭṭhena  ^b^kāmamucchā,^eb^ gilitvā pariniṭṭhāpanaṭṭhena ^b^kāmajjhosānaṃ^eb^ veditabbaṃ. ^b^appattavisayapatthanā  taṇhā^eb^ ārammaṇe paritassanabhāvato, ^b^sampattavisayaggahaṇaṃ upādānaṃ^eb^ ārammaṇe daḷhaggāhabhāvato.  ^b^appicchatāpaṭipakkhā taṇhā^eb^ visayābhimukhabhāvato, ^b^santuṭṭhipaṭipakkhā upādānaṃ^eb^ taṇhādaḷhattaṃ  hutvā atricchatābhāvato. ^b^pariyesanadukkhamūlā taṇhā^eb^ appattavisayapatthanābhāvato, ^b^ārakkhadukkhamūlaṃ  upādānaṃ^eb^ sampattavisayaggahaṇabhāvato.<br/><br/>[03] ^b^natthi dinna^eb^ntiādīsu ^b^dinna^eb^nti dānamāha, taṃ aphalattā rūpaṃ viya dānaṃ nāma  na hotīti paṭikkhipati. ^b^yiṭṭhaṃ^eb^ vuccati mahāvijitayaññasadiso mahāyāgo. ^b^huta^eb^nti  āhunapāhunamaṅgalakiriyā. tattha āmantetvā havanaṃ dānaṃ ^b^āhunaṃ,^eb^ pāhunānaṃ atithīnaṃ  atithikiriyā ^b^pāhunaṃ,^eb^ āvāhādīsu maṅgalatthaṃ dānaṃ ^b^maṅgalakiriyā,^eb^ dasa kusalakammapathā  ^b^sukatakammāni^eb^ nāma, dasa akusalakammapathā ^b^dukkaṭakammāni^eb^ nāma, ^b^phalaṃ vipāko^eb^ti  nissandādiphalañceva nippariyāyavipāko ca natthīti yojanā. yathā cettha, evaṃ ``natthi  dinna''ntiādīsupi phalavipākapaṭikkhepova daṭṭhabbo. ^b^natthi ayaṃ loko^eb^ti paraloke  ṭhito imaṃ lokaṃ ``natthī''ti gaṇhāti. imaṃ hi lokaṃ avekkhitvā paraloko, parañca  lokaṃ avekkhitvā ayaṃ loko hoti gantabbato, āgantabbato cāti paralokato idhāgamanassa  abhāvā tattheva ucchijjanato cittena paraloke ṭhito imaṃ lokaṃ ``natthī''ti gaṇhātīti  attho. na hi ayaṃ diṭṭhi paraloke ṭhitasseva hotīti. ^b^natthi paraloko^eb^ti idhaloke  ^a^M2.0329^ea^ ṭhito paralokaṃ ``natthī''ti gaṇhāti. idhāpi vuttanayeneva attho veditabbo.  ayaṃ vā ettha attho -- saṃsaraṇappadeso idhaloko, paraloko ca nāma koci natthi saṃsaraṇassa  abhāvā tattha tattheva ucchijjanatoti.<br/><br/>[03] purimabhavato pacchimabhave upapatanaṃ upapāto, so yesaṃ sīlaṃ, te ^b^opapātikā^eb^. te  pana cavanakaupapajjanakasattā natthīti dassento āha ^b^``natthi sattā opapātikā''^eb^ti.  ^b^natthi loke samaṇa...pe0... pavedentī^eb^ti anulomapaṭipadaṃ paṭipannattā sammaggatā  sammāpaṭipannā dhammikasamaṇabrāhmaṇā ^a^V2.0309^ea^ lokasmiṃ natthi, ye imañca lokaṃ, parañca lokaṃ  attanā eva abhivisiṭṭhena ñāṇena paccakkhato ñatvā pavedanasamatthā sabbaññubuddhā nāma natthīti  dasseti. ^b^rūpaṃ attato samanupassatī^eb^tiādīsu vattabbaṃ heṭṭhā vuttameva.<br/><br/>[03] pakatiaṇuādīnaṃ sassataggāhapubbaṅgamo, sarīrassa ucchedaggāhapubbaṅgamo ca tesaṃ gāhānaṃ  sāmibhūto koci sassato, ucchijjamāno vā attā atthīti attaggāho kadāci hotīti  ^b^``yebhuyyenā''^eb^ti vuttaṃ. svāyaṃ attaggāho atthato khandhārammaṇo eva daṭṭhabbo.  yebhuyyena paṭhamaṃ attavādupādānantiādināva sambandho. yadipi bhavarāgajavanavīthi paṭhamaṃ  pavattati gahitapaṭisandhikassa bhavanikantiyā pavattitabbattā, so pana bhavarāgo taṇhādaḷhattaṃ  na hotīti maññamāno na kāmupādānassa paṭhamuppattimāha. <br/><br/>[01] taṇhā kāmupādānanti pana vibhāgassa akaraṇe sabbāpi taṇhā ^b^kāmupādānaṃ,^eb^ karaṇepi  vā kāmarāgato aññāpi taṇhā daḷhabhāvaṃ pattā ^b^kāmupādāna^eb^nti tassa arahattamaggavajjhatā  vuttā. <br/><br/>[01] uppattiṭṭhānabhūtā cittuppādā ^b^visayo^eb^. pañcupādānakkhandhā ^b^ālayo^eb^. tattha ramatīti  ^b^ālayarāmā,^eb^ pajā. teneva sā ālayarāmatā sasantāne, parasantāne ca pākaṭā hoti.  ^b^kāmāna^eb^nti vatthukāmānaṃ. ``sukhadukkhaṃ kammunā hotī''ti aggahetvā ^b^kotūhalamaṅgalādibahulo  hoti. sā^eb^ kotūhalamaṅgalādibahulatā. ^b^assa^eb^ kāmupādānavato. ^b^ta^eb^nti diṭṭhupādānaṃ,  anattani dhammamatte ``attā''ti micchābhinivesassa sukhumataradhammupādānatāya sukhumatā  vuttā. upanissayavacanena ārammaṇānantarapakatūpanissayā ^a^M2.0330^ea^ vuttāti anantarapaccayādīnampi  saṅgaho kato hoti. 


volume: 151
item: 49
title:
  phassapaccayāvedanāpadavitthārakathāvaṇṇanā^vedanāpaccayātaṇhāpadavitthārakathāvaṇṇanā^taṇhāpaccayāupādānapadavitthārakathāvaṇṇanā^upādānapaccayābhavapadavitthārakathāvaṇṇanā^

content:
  [03] 646^b^.^eb^ ^b^atthato^eb^ti vacanatthato. ^b^dhammato^eb^ti sabhāvadhammato. ^b^sātthato^eb^ti sātthakato,  pubbe vuttassapi puna vacanassa sappayojanato. ^b^bhedasaṅgahā^eb^ti bhedato saṅgahato, vibhāgato  ceva vibhattassa saṅkhipanato cāti attho. ^b^yaṃ yassa paccayo^eb^ti yaṃ yaṃ upādānaṃ yassa  yassa bhavassa paccayo hoti, tato cāti attho.<br/><br/>[03] ^b^bhavatīti^eb^ ^a^V2.0310^ea^ ^b^bhavo^eb^ti phalavohārena kammabhavo vutto. upapattibhavanibbacanameva hi dvayassapi  sādhāraṇaṃ katvā vuttaṃ, bhavati etasmā upapattibhavoti vā. dutiyo pana kammabhavo  sattassa punabbhavabhāvena savisesaṃ bhavatīti ^b^bhavo^eb^. tato eva na sabbassa bhavantarassa, taṃhetuno  vā bhavabhāvappasaṅgo. ^b^duvidhenā^eb^ti dvīhi ākārehi pavattitoti attho. ^b^duvidhenā^eb^ti  vā paccattatthe karaṇavacanaṃ, duvidhoti vuttaṃ hoti. ^b^atthī^eb^ti saṃvijjati. <br/><br/>[03] 647^b^.^eb^ attano paccayehi karīyatīti kammaṃ, attano phalaṃ karotīti kammanti keci,  ``kamma''nti evaṃ vattabbā ^b^kammasaṅkhātā. parittabhūmako^eb^ti kāmabhūmako. ^b^mahābhūmako^eb^ti  mahaggatabhūmako. ^b^sabba^eb^nti anavasesaṃ. bhavaṃ gacchati, gameti cāti ^b^bhavagāmi^eb^. gacchatīti  ca nipphādanasamatthatāvasena, attano pavattikāle bhavābhimukhaṃ hutvā pavattatīti attho,  nibbattanameva vā gamanaṃ adhippetaṃ. ^b^``bhavagāmī''^eb^ti ca etena kammakkhayakaraṃ kammaṃ  nivatteti. ayañhi vaṭṭakathā, tañca vivaṭṭanissitanti. ^b^apuññābhisaṅkhāroti dvādasa  cetanā^eb^ti uddhaccasahagatacetanāyapi gahaṇaṃ ``avijjāpaccayā saṅkhārā''ti ettha viya  veditabbaṃ. ``bhavapaccayā jātī''ti ettha pana ``saṅkhārapaccayā viññāṇa''nti (ma0 ni0  3.126; mahāva0 1; saṃ0 ni0  2.1; udā0 1; netti0 24) ettha viya sāpi apanetabbā.  ^b^mandabahuvipākatā^eb^ti appamahāvipākatā.<br/><br/>[03] ^b^``sabbampi bhavagāmikammanti iminā cetanāsampayuttā abhijjhādayo vuttā''^eb^ti etena  ācayagāmitāya tesaṃ kammasaṅkhātatā vuttāti kammabhavapariyāpannataṃ ^a^M2.0331^ea^ pariyāyena  vadati, nippariyāyena pana cetanāva kammabhavo. vuttañhi ``kammabhavo tīhi khandhehi  ekenāyatanena ekāya dhātuyā sampayutto, ekena khandhena ekenāyatanena ekāya dhātuyā  kehici sampayutto''ti (dhātu0 244). upapattibhavo tīhipi tikehi vutto upādinnakkhandhova.  yathāha ``upapattibhavo... kāmabhavo... saññābhavo... pañcavokārabhavo pañcahi khandhehi  ekādasahāyatanehi sattarasahi dhātūhi saṅgahito''tiādi (dhātu0 67). yadi hi anupādinnakānampi  gahaṇaṃ siyā, ``dvādasahi āyatanehi aṭṭhārasahi dhātūhī''ti vattabbaṃ siyāti. kāmataṇhāya  kāmetabbato kāmanissayatāya bhogā viya, kāmasahacaritatāya ``kuntā pacarantī''ti  viya, kāmārammaṇatāya ``sukhaṃ rūpa''nti viya, kāmapaccayaṭṭhānatāya ``sukho saggo''ti  viya kāmāti avīciparanimmitavasavattiparicchinnā upādinnakkhandhā vuccanti  ^a^V2.0311^ea^. rūpāvirāgato  yaṃ nissitā, tadupacārena ``mañcā ghosantī''ti viya, ``phandanadevatā''ti viya ca  ``rūpa''nti vuccanti brahmakāyikākaniṭṭhaparicchinnā upādinnakkhandhā.<br/><br/>[03] rūpameva bhavo ^b^rūpabhavo,^eb^ tathā arūpanti ākāsānañcāyatanabhavaggaparicchinnā cattāro upādinnakkhandhā  vuccanti. arūpameva bhavo ^b^arūpabhavo^eb^. kāmo eva bhavoti kāmabhavo, so pana yasmā  yathāvuttenatthena ``kāmo''ti vattabbo hoti, tasmā ^b^``kāmasaṅkhāto bhavo''^eb^ti  vuttaṃ. kāmāvacarasaññito vā bhavo ^b^``kāmasaṅkhāto bhavo''^eb^ti vutto. tathā  rūpārūpabhavoti āha ^b^``esa nayo rūpārūpabhavesū''^eb^ti. ^b^saññāvataṃ bhavo^eb^ti ettha vantu-saddassa  lopo daṭṭhabbo. tassa vā atthe akāraṃ katvā ``saññabhavo''tipi pāṭho. tenāha ^b^``saññāvā''^eb^tiādi.  ^b^vokiṇṇo^eb^ti etena vokārasaddassa kammasādhanatamāha. vokirīyati pasārīyati vitthārīyatīti  vokāro, vokiraṇaṃ vā vokāro, so ekasseva khandhassa vasena pavattattā ^b^``eko  vokāro''^eb^ti vutto, pasaṭuppattīti attho. <br/><br/>[03] 648^b^.^eb^ kiñcāpi bhavaniddese ``sabbampi bhavagāmikammaṃ kammabhavo''ti (vibha0 234)  iminā cetanāsampayuttadhammāpi vuttā. ^b^puññābhisaṅkhārādayovā^eb^ti pana avadhāraṇaṃ ^a^M2.0332^ea^  paccayadhammavisesepi atthappabhedena saṅkhārabhavaggahaṇesu attheva visesoti dassanatthaṃ kataṃ.  tenāha ^b^``evaṃ santepī''^eb^tiādi. saṅkhārabhavānaṃ dhammabhedato na saṅkhārā eva puna vuttāti  ^b^``sātthakamevidaṃ punavacana''^eb^nti etaṃ ayuttanti ce? na, bhavekadesabhāvena saṅkhārānaṃ  bhavoti puna vuttattā. parena vā dhammavisesaṃ aggahetvā punavacanaṃ coditanti codakābhilāsavasena  ^b^``sātthakamevidaṃ punavacana''^eb^nti vuttaṃ. <br/><br/>[03] 649^b^.^eb^ kāmabhavādinibbattakassa kammassa kāmabhavādibhāvo phalavohārena aṭṭhakathāyaṃ vutto.  sahajātaviññāṇassapi paccayabhūtaṃ avijjāhetukaṃ saṅkhāraggahaṇena yaṃ kiñci kammaṃ pubbe  vuttaṃ, idha pana ``sabbampi bhavagāmikamma''nti (vibha0 234) vacanato bhavassa nibbattakaṃ  upādānahetukaṃ vipaccanāya katokāsameva bhavoti adhippeto. yaṃ kāmupādānapaccayā  rūpabhavanibbattakaṃ, arūpabhavanibbattakañca kammaṃ karīyati, so kammabhavo, tadabhinibbattā  khandhā upapattibhavoti imamatthaṃ ^b^``esa nayo rūpārūpabhavesū''^eb^ti atidisati. ^b^dve  kāmabhavā^eb^ti ^a^V2.0312^ea^ kāmakammabhavo, kāmūpapattibhavoti dve kāmabhavā. evaṃ ^b^``dve rūpabhavā,  dve arūpabhavā''^eb^ti etthāpi. antogadhe hi visuṃ aggahetvā abbhantaragate eva katvā  kāmabhavādike kammūpapattibhavavasena duguṇe katvā āha ^b^``cha bhavā''^eb^ti.<br/><br/>[03] ^b^avisesenā^eb^ti upādānavasena bhedaṃ akatvā. upādānabhedākaraṇeneva ca dvādasappabhedassa  saṅgahavasena saṅgahato ^b^``cha bhavā''^eb^ti vuttaṃ. ^b^anupagammā^eb^ti anissāya, anāmasitvāti  attho. <br/><br/>[03] 650^b^.^eb^ gosīlena, kukkurasīlena ca samattena samādinnena gunnaṃ, kukkurānañca sahabyatā  vuttāti ``sīlabbatupādānavato jhānabhāvanā na ijjhatī''ti maññamānā tena rūpārūpabhavā  na hontīti keci vadanti. vakkhamānena pana pakārena paccayabhāvato ^b^``taṃ na gahetabba''^eb^nti  āha. asuddhimagge ca suddhimaggaparāmasanaṃ sīlabbatupādānanti suddhimaggaparāmasanena  rūpārūpāvacarajjhānānaṃ nibbattanaṃ na na yujjatīti.<br/><br/>[03] ^b^anussavavasenā^eb^ti ``setavadhayajjaṃ ālabhate bhūtikāmo''ti ādinnānussavavasena,  yathā ime manussaloke kāmā samiddhā, evaṃ devaloke ^a^M2.0333^ea^ ito samiddhatarāti  diṭṭhānusārena vā. purāṇabhāratasītāharaṇapasubandhavidhiādisavanaṃ ^b^assaddhammassavanaṃ. ādi^eb^-saddena  asappurisūpanissayaṃ pubbe ca akatapuññataṃ, attamicchāpaṇidhiñca saṅgaṇhāti. ^b^kāyaduccaritādīnipī^eb^ti  attano adhippetānaṃ kāmānaṃ anupāyabhūtānipi kāyaduccaritādīni ^b^karoti,^eb^ cirasaggādiatthaṃ  yuddhādivasenāti adhippāyo. ^b^sandiṭṭhike vā pana^eb^ rajjasenāpatiṭṭhānādisaṅgahe ^b^kāme.  tadantogadhā evā^eb^ti tasmiṃ duccaritanibbatte, sucaritanibbatte ca kāmabhave antogadhā evāti  attho. ^b^antogadhā^eb^ti ca saññābhavapañcavokārabhavānaṃ ekadesena antogadhattā vuttaṃ.  na hi te niravasesā kāmabhave antogadhāti.<br/><br/>[03] ^b^sappabhedassā^eb^ti sugatiduggatimanussādippabhedavato.<br/><br/>[03] kāmāvacarasampattibhave paṭhamadutiyaucchedavādavasena, rūpabhave tatiyaucchedavādavasena, arūpabhave  sesaucchedavādavasena ayamattā sūcchinno hotīti tadupagaṃ kammaṃ karotīti āha  ^b^``ayaṃ^eb^  ^a^V2.0313^ea^ ^b^attā nāmā''^eb^tiādi. tattha ^b^sūcchinno^eb^ti sakalavaṭṭadukkhasamucchedena suṭṭhu ucchinno,  apunabbhavuppattiko hotīti attho.<br/><br/>[03] ^b^``kāmāvacarasampattibhave''^eb^ti idaṃ paṭhamadiṭṭhadhammanibbānavādavasena vuttaṃ, sesaṃ itaradiṭṭhadhammanibbānavādavasena.  tattha kiñcāpi ^b^pāḷiyaṃ^eb^ (dī0 ni0 1.93 ādayo) rūpāvacarajjhānavaseneva upari cattāro  diṭṭhadhammanibbānavādā āgatā, diṭṭhigatiko pana yaṃ kiñci gahetvā yathā tathā abhinivisatīti  arūpabhavaggahaṇaṃ, arūpajjhānānampi vā catutthajhānasaṅgahato arūpabhavaggahaṇaṃ, santasukhatāya vā  taṃsamaṅgino sukhitabhāvasāmaññato. ^b^vigatapariḷāho^eb^ti yathābhilāsitavisayūpahārena,  pahānena ca vūpasantakāmarāgapariḷāho, diṭṭheva dhamme nibbānappattoti attho.<br/><br/>[03] suddhimaggaparāmasanavasena pavattitaṃ yaṃ kiñci lokiyaṃ sīlaṃ, jhānañca sīlabbatamicceva  idhādhippetanti āha ^b^``idaṃ sīlabbataṃ nāmā''^eb^tiādi. kamena avatvā sīlabbatupādānassa  ante bhavapaccayatāvacanaṃ attavādupādānaṃ viya abhiṇhaṃ asamudācārato, attavādupādānanimittattā  ca.<br/><br/>[03] ^b^kammabhave^eb^ti ^a^M2.0334^ea^ niddhāraṇe bhummaṃ. ^b^hetupaccayappabhedehī^eb^ti ettha maggapaccayo  ca vattabbo. diṭṭhupādānādīni hi sahajātakammabhavassa maggapaccayā hontīti, tasmā tāni  sahajātādīsu hetupaccayaṃ apanīya maggapaccayaṃ pakkhipitvā sattadhā paccayā hontīti veditabbāni.  sabbāni pana anantarasamanantarānantarūpanissayanatthivigatāsevanapaccayehi paccayā honti.  nānantarassa upanissayapaccayena paccayā honti. kadāci ārammaṇapaccayādināpi, taṃ pana  upanissayapaccayeneva saṅgahetvā vuttaṃ ^b^``vippayuttassa pana upanissayapaccayenevā''^eb^ti. 


volume: 151
item: 50
title:
  vedanāpaccayātaṇhāpadavitthārakathāvaṇṇanā^taṇhāpaccayāupādānapadavitthārakathāvaṇṇanā^upādānapaccayābhavapadavitthārakathāvaṇṇanā^bhavapaccayājātiādipadavitthārakathāvaṇṇanā^

content:
  [03] 651^b^.^eb^ ^b^jātītiādīsū^eb^ti ^b^ādi^eb^-saddena ``jātipaccayā jarāmaraṇaṃ sokaparidevadukkhadomanassupāyāsā  sambhavantī''ti (ma0 ni0 3.126; saṃ0 ni0  2.1; mahāva0 1; udā0 1; netti0 24)  sabbaṃ saṅgaṇhāti. tenāha ^b^``jātiādīna''^eb^ntiādi. upapattibhavuppattiyeva  ^a^V2.0314^ea^ jātīti  āha ^b^``na upapattibhavo''^eb^ti. jāyamānassa pana jāti jātīti upapattibhavopi asati  abhāvā jātiyā paccayoti sakkā vattuṃ. jāyamānarūpapadaṭṭhānatāpi hi rūpajātiyā vuttā  ``upacitarūpapadaṭṭhāno upacayo, anuppabandharūpapadaṭṭhānā santatī''ti (dha0 sa0 aṭṭha0 641).<br/><br/>[03] jātānaṃ khandhānaṃ uññātatā, abhimatatā ca ^b^hīnapaṇītatā^eb^. aniṭṭhañhi hīnaṃ, iṭṭhaṃ paṇītaṃ.  ^b^ādi^eb^-saddena suvaṇṇadubbaṇṇahīnuttamādiṃ saṅgaṇhāti. ^b^yamakānampi sata^eb^nti yamakabhāvena  nibbattānampi samānānaṃ. ^b^so ca^eb^ sattānaṃ viseso. bhinnasantānikassa visesakāraṇassa  sabbena sabbaṃ abhāvato ^b^``ajjhattasantāne''^eb^ti vuttaṃ. ^b^aññassa kāraṇassa abhāvato^eb^ti  attasantānagatato aññassa visesakāraṇassa anupalabbhamānattā, sati ca tasmiṃ sabbadā sabbesaṃ  abhāvatoti pasaṅgassa dunnivāraṇato kāraṇe avisiṭṭhe phalavisesassa ayujjamānakattā.  tenāha ^b^``kammabhavahetukovā''^eb^ti.<br/><br/>[03] ^b^tena tenā^eb^ti ñātibyasanādinā jarāmaraṇato aññena dukkhadhammena. jarāmaraṇanimittañhi  uppannā sokādayo jarāmaraṇābhisambandhā, tadaññe anabhisambandhā. ^b^upanissayakoṭiyā^eb^ti  upanissayaṃsena, upanissayalesenāti ^a^M2.0335^ea^ attho. yo hi paṭṭhāne anāgato sati  bhāvā, asati ca abhāvā suttantapariyāyena upanissayo, so ``upanissayakoṭī''ti  vuccati. paccayamahāpadeso kireso, yadidaṃ upanissayoti. 


volume: 151
item: 51
title:
  taṇhāpaccayāupādānapadavitthārakathāvaṇṇanā^upādānapaccayābhavapadavitthārakathāvaṇṇanā^bhavapaccayājātiādipadavitthārakathāvaṇṇanā^bhavacakkakathāvaṇṇanā^

content:
  [03] 652^b^.^eb^ na kevalaṃ sokādīnaṃyeva jāti paccayo hoti, sokādīnaṃ pana paccayattā avijjāyapi  paccayo evāti dassetuṃ ^b^``yasmā panā''^eb^tiādi āraddhaṃ. ^b^etthā^eb^ti paṭiccasamuppādadesanāyaṃ.  ^b^aviditādi mida^eb^nti ^b^ma^eb^-kāro padasandhikaro. ^b^satata^eb^nti sabbakālaṃ yāva aggamaggādhigamā.  ^b^samita^eb^nti saṅgataṃ, abbocchinnanti attho.<br/><br/>[03] ^b^tesū^eb^ti sokādīsu. ^b^siddhesū^eb^ti labbhamānesu. ^b^siddhā hoti avijjā^eb^ avinābhāvato.<br/><br/>[03] ^b^kāmayānassā^eb^ti ^a^V2.0315^ea^ kāmayamānassa, kāmo vā yānaṃ etassāti ^b^kāmayāno,^eb^ tassa kāmavasena  yāyamānassāti attho. ^b^chandajātassā^eb^ti jātataṇhāchandassa. ^b^parihāyantī^eb^ti vigacchanti.  ^b^ruppatī^eb^ti sokādinā kuppati.<br/><br/>[03] pariyuṭṭhānatāya tiṭṭhanasīlo ^b^pariyuṭṭhānaṭṭhāyī^eb^. ``pariyuṭṭhaṭṭhāyino''ti vā pāṭho. tattha  pariyuṭṭhātīti pariyuṭṭhaṃ, diṭṭhipariyuṭṭhānaṃ, tena tiṭṭhatīti pariyuṭṭhaṭṭhāyīti attho daṭṭhabbo.<br/><br/>[03] ^b^pañca pubbanimittānī^eb^ti ``mālā milāyanti, vatthāni kilissanti, kacchehi sedā  muccanti, kāye vevaṇṇiyaṃ okkamati, devo devāsane nābhiramatī''ti (itivu0  83) vuttāni pañca maraṇapubbanimittānīti attho. tāni hi disvā kammanibbattakkhandhasaṅkhāte  upapattibhave bhavacchandabalena devānaṃ balavasoko uppajjatīti.<br/><br/>[03] ^b^bālo^eb^ti avidvā. tena avijjāya kāraṇabhāvaṃ dasseti. ^b^tividhaṃ dukkha^eb^nti tassāruppakathāsavana,  kammakāraṇādassana, maraṇakālakammopaṭṭhānanidānaṃ sokādidukkhaṃ.<br/><br/>[03] ^b^āsave sādhentī^eb^ti āsave gamenti bodhentīti attho. <br/><br/>[01] ^b^evaṃ^eb^ ^a^M2.0336^ea^ ^b^satī^eb^ti evaṃ bhavacakkassa aviditāditāya anādibhāve sati.  ^b^ādimattakathana^eb^nti avijjāvasena ādisabbhāvakathanaṃ. ādi etassa atthīti hi ādimaṃ,  bhavacakkaṃ. tassa bhāvo ādimattaṃ, tassa kathanaṃ ādimattakathanaṃ. visesanivattiattho  vā mattasaddo, sati anādibhāve avijjā ādimhi, majjhe, pariyosāne ca sabbattha siyāti  ādimattāya avijjāya kathanaṃ virujjhatīti attho. ``avijjā padhānā''ti vatvā  tassā padhānabhāvaṃ dassetuṃ ^b^``avijjāggahaṇenā''^eb^tiādi āraddhaṃ. tattha ^b^avijjāggahaṇenā^eb^ti  avijjāya uppādanena, appahānena vā, attano santāne sannihitabhāvakaraṇenāti attho.  ^b^kammādīnī^eb^ti kammavipākavaṭṭāni. ^b^palibodhentī^eb^ti nānādukkhaparibyūḷhe saṃsāracārake  nirodhenti. ^b^tehī^eb^ti kilesakammavipākavaṭṭehi. vaṭṭassa kāraṇabhāvena padhānattā  ^b^``padhānadhammo''^eb^ti avijjā kathitā.<br/><br/>[03] ^b^tato^eb^ avijjādito. ^b^brahmādinā^eb^ti ^b^ādi^eb^-saddena pajāpatissarapurisādike saṅgaṇhāti.  vadatīti ^a^V2.0316^ea^ ^b^vado,^eb^ taṃ taṃ hitāhitaṃ pavattāti attho. vedeti, vediyatīti vā ^b^vedeyyo,^eb^  sukhādiṃ anubhavati, sabbavisaye vā jānāti, ``sukhito dukkhito''tiādinā attanā,  parehi ca jānāti, ñāyati cāti attho. ^b^brahmādinā vā attanā vā^eb^ti ^b^vā^eb^-saddo  ^b^ca^eb^-saddattho. tenāha ^b^``kārakavedakarahita''^eb^nti ca-saddatthasamāsaṃ.<br/><br/>[03] ^b^dvādasavidhasuññatāsuñña^eb^nti avijjādīnaṃ dvādasannaṃ suññasabhāvānaṃ suññatāya suññaṃ  dvādasavidhasuññatāsuññaṃ, dhuvabhāvādisuññatāya vā catubbidhampi suññataṃ ekaṃ katvā  dvādasaṅgagatattā dvādasavidhāti tāya dvādasasuññatāya suññanti attho. <br/><br/>[03] 653^b^.^eb^ ^b^pubbantāharaṇato^eb^ti pubbantato atītakoṭṭhāsato paccuppannavipākassa āharaṇato.  vedanāvasānaṃ paricchinnaṃ ekaṃ bhavacakkaṃ hoti. bhavacakkekadesopi hi bhavacakkanti  vuccati. vedanā vā taṇhāsahāyāya avijjāya paccayo hotīti vedanāto avijjā,  avijjāto saṅkhārāti sambajjhanato vedanāvasānaṃ bhavacakkaṃ paripuṇṇamevāti ^a^M2.0337^ea^  daṭṭhabbaṃ. avijjāggahaṇena vā taṇhupādānāni tadavinābhāvato. saṅkhāraggahaṇena bhavo,  viññāṇādiggahaṇena jātijarāmaraṇāni, sokādayo ca gahitāti evampi vedanāvasānaṃ bhavacakkanti  yuttamevetaṃ. evaṃ taṇhāmūlake ca yojetabbaṃ. dvinnampi hi aññamaññānuppaveso  hotīti. avijjā dhammasabhāvaṃ paṭicchādetvā viparītābhinivesaṃ kārentī diṭṭhicarite  saṃsāre nayati, tesaṃ vā saṃsāraṃ saṅkhārādipavattiṃ nayati pavattetīti ^b^saṃsāranāyikā^eb^  vuttā. taṇhāya taṇhācaritānaṃ saṃsāranāyikābhāve vattabbameva natthi.<br/><br/>[03] ^b^paṭhamaṃ^eb^ bhavacakkaṃ. ^b^phaluppattiyā^eb^ti kattuatthe karaṇavacanaṃ, karaṇatthe eva vā.  viññāṇādipaccuppannaphaluppatti hi idha diṭṭhā, adiṭṭhānaṃ purimabhave attano hetūnaṃ  avijjāsaṅkhārānaṃ phalaṃ anuppādetvā anupacchijjanaṃ pakāseti, pakāsanassa vā karaṇaṃ  hotīti. atha vā purimabhavacakkaṃ dutiyena sambandhaṃ vuttanti vedanāsaṅkhātassa phalassa  uppattiyā taṇhādīnaṃ hetūnaṃ anupacchedaṃ pakāseti, tasmā phaluppattiyā kāraṇabhūtāya  paṭhamassa bhavacakkassa hetūnaṃ anupacchedappakāsanatoti attho. saṅkhārādīnameva vā phalānaṃ  uppattiyā avijjādīnaṃ hetūnaṃ phalaṃ ajanetvā anupacchedameva, viññāṇādihetūnaṃ  vā saṅkhārādīnaṃ anuppabandhameva pakāseti paṭhamaṃ bhavacakkaṃ, na dutiyaṃ viya pariyosānampīti  ^b^``phaluppattiyā hetūnaṃ^eb^ ^a^V2.0317^ea^ ^b^anupacchedappakāsanato''^eb^ti vuttaṃ. ^b^anupubbapavattidīpanatoti^eb^  ``saṅkhārapaccayā viññāṇaṃ, viññāṇapaccayā nāmarūpa''ntiādinā (ma0 ni0 3.126;  saṃ0 ni0  2.1; udā0 1) dhammānaṃ anupubbato pavattiyā dīpanato. ``viññāṇapaccayā  nāmarūpa''nti hi ettha aparipuṇṇāyatanaṃ kalalarūpaṃ vatvā tato uddhaṃ ``nāmarūpapaccayā  saḷāyatana''nti saḷāyatanappavatti vuttā. ^b^sahuppattidīpanato^eb^ti ``upādānapaccayā  bhavo, bhavapaccayā jātī''ti vā upapattikkhandhānaṃ ekajjhaṃ uppattiyā dīpanato. na  hi ettha paṭhame viya bhavacakke āyatanānaṃ kamena uppatti vuttā. <br/><br/>[03] 654^b^.^eb^ hetuādipubbakā tayo sandhī etassāti ^b^hetuphalahetupubbakatisandhi,^eb^ bhavacakkaṃ.  hetuphalahetuphalavasena catuppabhedo aṅgānaṃ saṅgaho etassāti ^b^catubhedasaṅgahaṃ^eb^. sarūpato  avuttāpi tasmiṃ ^a^M2.0338^ea^ tasmiṃ saṅgahe ākirīyanti avijjāsaṅkhārādiggahaṇehi  pakāsīyantīti ^b^ākārā^eb^. atītahetuādīnaṃ vā pakārā ^b^ākārā^eb^. kilesakammavipākā  vipākakilesakammehi sambandhā hutvā punappunaṃ parivattantīti tesu vaṭṭanāmaṃ āropetvā  ^b^``tivaṭṭa''^eb^nti vuttaṃ, vaṭṭekadesattā vā ``vaṭṭānī''ti vuttāni.<br/><br/>[03] ^b^sandhīnaṃ ādipariyosānavavatthitā^eb^ti sandhīnaṃ pubbāparavavatthitāti attho.<br/><br/>[03] ^b^paritassatī^eb^ti taṃ taṃ vatthuṃ pariggahakaraṇavasena tassati, taṇhāyatīti attho. ^b^upādiyatī^eb^ti  daḷhagāhaṃ gaṇhāti. ^b^purimakammabhavasmi^eb^nti purimakammabhave sati.<br/><br/>[03] tassa ca sabbhāvo kariyamānatā evāti āha ^b^``kammabhave kariyamāneti attho''^eb^ti.  ^b^dukkhādīsu moho^eb^ti dukkhādīnaṃ ādīnavapaṭicchādako appahīno moho. ^b^āyūhanā^eb^ti  sampiṇḍanakā dānādikiriyāya pavattanakā. ekaṃ āvajjanaṃ etesanti ekāvajjanā,  tesu ^b^ekāvajjanesu. sattame^eb^ cetanā ^b^bhavo. ``yā kāci vā pana cetanā bhavo,  sampayuttā āyūhanā saṅkhārā''^eb^ti idaṃ yathādassitāya dhammaṭṭhitiñāṇabhājanīye vuttāya  paṭisambhidāpāḷiyā (paṭi0 ma0 1.45) vasena vuttaṃ. tattha hi ``cetanā bhavo''ti  āgatā. bhavaniddese pana ^b^``sātthato''^eb^ti ettha ``cetanāva saṅkhārā, bhavo pana cetanāsampayuttāpī''ti  ^b^vibhaṅgapāḷi^eb^vasena dassitaṃ. ``tattha katamo puññābhisaṅkhāro? kusalā cetanā kāmāvacarā''tiādinā  hi saṅkhārānaṃ ^a^V2.0318^ea^ cetanābhāvo ^b^vibhaṅgapāḷiyaṃ^eb^ (vibha0 226) vutto. tattha ^b^paṭisambhidāpāḷiyaṃ^eb^  ``cetanāsampayuttā vipākadhammattā savipākena āyūhanasaṅkhātena saṅkhatābhisaṅkharaṇakiccena  saṅkhārā''ti vuttā. ^b^vibhaṅgapāḷiyaṃ^eb^ ``sabbampi bhavagāmikammaṃ kammabhavo''ti  (vibha0 234) bhavassa paccayabhāvena bhavagāmibhāvato, kammasaṃsaṭṭhasahāyatāya kammabhāvato  ca upapattibhavaṃ bhāventīti ``bhavo''ti vuttā. upapattibhavabhāvanākiccaṃ pana cetanāya  sātisayanti paṭisambhidāpāḷiyā cetanā ``bhavo''ti vuttā. bhavābhisaṅkharaṇakiccaṃ  cetanāya sātisayanti vibhaṅgapāḷiyaṃ ``kusalā cetanā''tiādinā (vibha0 226)  cetanā ``saṅkhārā''ti vuttā. tasmā tena tena pariyāyena ^a^M2.0339^ea^ ubhayaṃ ubhayattha  vattuṃ yuttanti natthettha virodho. ^b^tassa phale upapattibhave nikāmanā^eb^ti ``tassa  sutaṃ hoti `cātumahārājikā devā dīghāyukā vaṇṇavanto sukhabahulā'ti''ādisutānusārena  bhāvini upapattibhave abhikaṅkhanā. ^b^gahaṇa^eb^nti kāmupādānaṃ kiccenāha. ^b^parāmasana^eb^nti  itarāni. ^b^āyūhanāvasāne^eb^ti tīsupi atthavikappesu vuttassa āyūhanassa avasāne.<br/><br/>[03] ^b^idhā^eb^ti imasmiṃ paccuppannabhave. bhavantarassa atītabhavassa iminā paccuppannabhavena paṭisandhānaṃ  ^b^bhavantarapaṭisandhānaṃ,^eb^ bhavantarabhāvena vā paṭisandhānaṃ ^b^bhavantarapaṭisandhānaṃ,^eb^ tassa  vasena. yaṃ paṭisandhīti vuccati, taṃ viññāṇanti sambandho. tathā hi viññāṇaṃ ``paṭisandhānapaccupaṭṭhāna''nti  vuccati. ^b^gabbhe^eb^ti mātukucchiyaṃ, gabbhāvatthāyaṃ vā.<br/><br/>[03] dvīsu atthavikappesu vutte āyūhanasaṅkhāre ^b^``tassa pubbabhāgā''^eb^ti āha, tatiye atthavikappe  vutte ^b^``taṃsampayuttā''^eb^ti. taṃsampayuttā avijjā gahitāva hotīti sambandho.  daharassa cittappavatti bhavaṅgabahulā yebhuyyena bhavantarajanakakammāyūhanasamatthā na hotīti  ^b^``idha paṭipakkattā āyatanāna''^eb^nti vuttaṃ. ^b^``kammakaraṇakāle sammoho dassito''^eb^ti  etena kammassa paccayabhūtaṃ sammohaṃ dasseti, na kammasampayuttameva.<br/><br/>[03] ``tattha purimabhavasmiṃ pañca kammasambhārā, etarahi pañca vipākadhammā, etarahi pañca kammasambhārā,  anāgate pañca vipākadhammāti dasa dhammā kammaṃ, dasa dhammā vipāko, iti dvīsu ṭhānesu  kammaṃ, kammavaṭṭaṃ, dvīsu ṭhānesu vipāko, vipākavaṭṭanti  kammasaṅkhepo ca vipākasaṅkhepo ^a^V2.0319^ea^  ca, kammabhavo ca vipākabhavo ca kammavaṭṭañca vipākavaṭṭañca, kammapavattañca vipākapavattañca,  kammasantati ca vipākasantati ca, kiriyā ceva kiriyāphalañcāti -- <br/><br/>[21] ``evaṃ samuppannamidaṃ sahetukaṃ, <br/><br/>[27] dukkhaṃ aniccaṃ calamittaraddhuvaṃ. <br/><br/>[26] dhammehi dhammā pabhavanti hetuso, <br/><br/>[22] na hettha attāva parova vijjati.. <br/><br/>[21] ``dhammā dhamme sañjanenti, hetusambhārapaccayā. <br/><br/>[22] hetūnañca nirodhāya, dhammo buddhena desito.. <br/><br/>[21] ``hetūsu ^a^M2.0340^ea^ uparuddhesu, chinnaṃ vaṭṭaṃ na vaṭṭati. <br/><br/>[27] evaṃ dukkhantakiriyāya, brahmacariyidha vijjati. <br/><br/>[22] satte ca nupalabbhante, nevucchedo na sassata''nti.. (vibha0 aṭṭha0 242).<br/><br/>[03] tattha kammāneva vipākaṃ sambharanti vaḍḍhentīti ^b^kammasambhārā,^eb^ kammaṃ vā saṅkhārabhavā,  tadupakārakāni avijjātaṇhupādānāni ^b^kammasambhārā^eb^. paṭisandhidāyako vā bhavo  kammaṃ, tadūpakārakā yathāvuttā āyūhanasaṅkhārā, avijjādayo ca ^b^kammasambhārā^eb^ti kammañca  kammasambhārā ca ^b^kammasambhārā^eb^ti ekasesavasena kammasambhāraggahaṇaṃ veditabbaṃ. ^b^dasa  dhammā kamma^eb^nti avijjādayopi kammasahāyatāya kammasarikkhakā, tadūpakārā cāti  ``kamma''nti vuttā. saṅkhippanti ettha avijjādayo, viññāṇādayo cāti ^b^saṅkhepo,^eb^  kammaṃ, vipāko ca. ``kammaṃ vipāko''ti evaṃ saṅkhipīyatīti vā ^b^saṅkhepo,^eb^ avijjādayo,  viññāṇādayo ca. saṅkhepabhāvasāmaññena pana ekavacanaṃ katanti daṭṭhabbaṃ, saṅkhepasaddo vā bhāgādhivacananti  kammabhāgo ^b^kammasaṅkhepo^eb^.<br/><br/>[03] ^b^evaṃ samuppanna^eb^nti kammatopi vipāko. tatthāpi ``avijjāto saṅkhārā''ti evaṃ  samuppannaṃ, tisandhiādivasena vā samuppannaṃ idaṃ bhavacakkanti attho. ^b^ittara^eb^nti  gamanadhammaṃ, vinassadhammanti ^a^V2.0320^ea^ attho. tena uppādavayavantatādīpakena ^b^anicca^eb^saddena, vikārāpattidīpakena  ^b^cala^eb^saddena ca adīpitaṃ kālantaraṭṭhāyitābhāvaṃ vibhāveti. ^b^addhuva^eb^nti etena thirabhāvābhāvanissārataṃ.  hetu eva sambhārā ^b^hetusambhārā^eb^. ``ṭhānaso hetuso''ti (kathā0 355; paṭi0  ma0 1.44) ettha evaṃ vuttaṃ vā ṭhānaṃ, aññampi tassa tassa sādhāraṇaṃ kāraṇaṃ ^b^sambhāro,^eb^  asādhāraṇaṃ ^b^hetu. eva^eb^nti evaṃ hetuto dhammamattasambhave, hetunirodhā ca vaṭṭacchede  dhamme ca taṃnirodhāya desite satīti attho. brahmacariyaṃ idha ^b^brahmacariyidha satte cā^eb^ti  ettha ^b^ca^eb^-saddo ``evaṃ brahmacariyañca vijjati, sassatucchedā ca na hontī''ti samuccayattho.  evañhi hetuāyatte dhammamattasambhave satto nupalabbhati, tasmiñca upalabbhante sassato, ucchedo  vā siyāti nupalabbhante tasmiṃ neva ucchedo na sassatanti vuttaṃ hoti. <br/><br/>[03] 655^b^.^eb^ ^b^saccappabhavato^eb^ti saccato, saccānaṃ vā pabhavato ca.<br/><br/>[03] ^b^kusalākusalaṃ^eb^ ^a^M2.0341^ea^ ^b^kamma^eb^nti vaṭṭakathāya vattamānattā sāsavanti viññāyati.  ^b^avisesenā^eb^ti ``cetanā cetanāsampayuttakā''ti visesaṃ akatvā, sabbampi taṃ kusalākusalaṃ  kammaṃ samudayasaccanti vuttanti attho. ``taṇhā ca...pe0... avasesā ca sāsavā  kusalā dhammā''ti (vibha0 208-210) hi cetanācetanāsampayuttavisesaṃ akatvā vuttanti,  ariyasaccavisesaṃ vā akatvā samudayasaccanti vuttanti attho. ^b^saccavibhaṅge^eb^ hi sabbepi  kilesā sabbampi bhavagāmikammaṃ ``samudayasacca''nti vuttaṃ. dutiyasaccaṃ pabhavo  etassāti ^b^dutiyasaccapabhavaṃ^eb^. upādānapaccayā bhavoti upapattibhavassa, kammabhavassa ca  adhippetattā vuttaṃ ^b^``paṭhamadutiyasaccadvaya''^eb^nti. <br/><br/>[03] 656^b^.^eb^ ^b^vatthūsū^eb^ti ārammaṇesu, dukkhādīsu vā paṭicchādetabbesu vatthūsu. ^b^sammohetī^eb^ti  dhammasabhāvaṃ jānituṃ paṭivijjhituṃ adentī tassa paṭicchādanavasena sammoheti. ^b^vatthu^eb^nti  idha ārammaṇaṃ adhippetaṃ. ^b^aññamaññañca upatthambheti^eb^ aññamaññasannissayena vinā  ṭhātuṃ asakkontā dve naḷakalāpā viya. ^b^savisaye^eb^ti yathāsakaṃ visaye rūpāyatanādike.  jāyamānānaṃ khandhānaṃ vikārabhāvena labbhamānā jāti te janentī viya hotīti vuttaṃ  ^b^``khandhe ca janetī''^eb^ti. tenāha ^b^``tesaṃ abhinibbattibhāvena pavattattā''^eb^ti.  ^b^pākabhedabhāvañca adhitiṭṭhatī^eb^ti etthāpi ``khandhe janetī''ti ettha vuttanayeneva attho  gahetabbo. pākabhedavasena vattaticceva attho ^a^V2.0321^ea^. paccatīti pāko, bhijjatīti bhedo,  pāko ca bhedo ca ^b^pākabhedaṃ,^eb^ tassa bhāvaṃ paccanaṃ, bhijjanañcāti attho. ^b^sokādīnaṃ  adhiṭṭhānattā^eb^ti tesaṃ kāraṇattā, tehi siddhāya avijjāya sahitehi saṅkhārehi paccayo  ca hoti bhavantarapātubhāvāyāti adhippāyo. cuticittaṃ vā paṭisandhiviññāṇassa anantarapaccayo  hotīti ^b^``paccayo ca hoti bhavantarapātubhāvāyā''^eb^ti vuttaṃ. taṃ pana cuticittaṃ  avijjāsaṅkhārarahitaṃ bhavantarassa paccayo na hotīti sasahāyattadassanatthamāha ^b^``sokādīnaṃ  adhiṭṭhānattā''^eb^ti. ^b^dvedhā^eb^ti attano attano sarasena, dhammantarapaccayabhāvena cāti  dvedhā dvedhā. byāpanicchālopena hi niddeso. <br/><br/>[03] 657^b^.^eb^ ^b^``avijjāpaccayā^eb^ ^a^M2.0342^ea^ ^b^saṅkhārā''^eb^ti etena saṅkhārānaṃ paccayuppannatādassanena  ``ko nu kho abhisaṅkharotīti esa no kallo pañho''ti dasseti, tenetaṃ kārakadassananivāraṇaṃ.  attā bhavato bhavantaraṃ saṅkamatīti dassanaṃ ^b^attasaṅkantidassanaṃ,^eb^ taṃ saṅkhārapaccayā viññāṇuppattivacanena  nivāritaṃ hoti. pañcannaṃ khandhānaṃ abhedato eko attāti gahaṇaṃ ^b^ghanasaññā,^eb^ taṃ  yamakatālakandaṃ bhindantena viya ``viññāṇapaccayā nāmarūpamattameta''nti vacanena nivāritaṃ  hoti. ^b^``evamādidassananivāraṇa''^eb^nti etena ``socati paridevati dukkhito''tiādidassananivāraṇamāha.  sokādayopi hi paccayāyattā avasavattinoti ``jātipaccayā jarāmaraṇaṃ soka...pe0...  sambhavantī''ti (ma0 ni0 3.126; saṃ0 ni0  2.1; udā0 1) etena vuttamevāti.  ^b^micchādassananivāraṇatopī^eb^ti kārakadassanādinānāvidhamicchābhinivesanivāraṇatopi. <br/><br/>[03] 658^b^.^eb^ ^b^``salakkhaṇasāmaññalakkhaṇavasenā''^eb^ti etena sabbappakārena dhammānaṃ yāthāvato adassanamāha  tadubhayavinimuttassa dhammesu paramatthato passitabbabhāvassa abhāvato. ^b^upakkhalanaṃ viya^eb^  dukkhuppattihetuto. ^b^patanaṃ viya^eb^ bhavantarapapātato. ^b^gaṇḍapātubhāvo viya^eb^ dukkhatāsūlayogato,  kilesāsucipaggharaṇato ca. ^b^gaṇḍabhedapīḷakā viyā^eb^ti bhedanatthaṃ paccamāne gaṇḍe tassa  upari jāyamānā khuddakapīḷakā viya, gaṇḍassa vā anekadhābhede pīḷakā viya. ^b^ghaṭṭanaṃ  viya^eb^ saṅghaṭṭanarasatāya phasso. ^b^ghaṭṭanadukkhaṃ viyā^eb^ti ghaṭṭanato jātaṃ dukkhaṃ viya tividhadukkhatāvasena  tissannampi vedanānaṃ dukkhabhāvato. ^b^paṭikārābhilāso viyā^eb^ti samudāyassa ekadesanidassanabhāvenāha.  ^b^asappāyaggahaṇaṃ viya^eb^ bahuvidhānatthuppattinimittato. ^b^asappāyalepanaṃ viya^eb^ dukkhahetuno  sasantāne sannidhāpanato. ^b^gaṇḍavikārapātubhāvo viya^eb^  attabhāvagaṇḍassa nibbattivikārabhāvato ^a^V2.0322^ea^,  tannimittañcassa sūnabhāvādisambhavato. sūnatāsarāgapubbaggahaṇādayo hi ^b^gaṇḍavikārā^eb^.  sarasato gaṇḍassa bhijjanaṃ pākena vinā na hotīti bhedaggahaṇenevassa pākopi gahitoti  katvā āha ^b^``gaṇḍabhedo viya jarāmaraṇa''^eb^nti. gaṇḍassa vā visadisāpatti, bhijjanañca  ^b^gaṇḍabhedo,^eb^ tattha visadisāpatti pākoti veditabbaṃ.<br/><br/>[03] upamāhi ^a^M2.0343^ea^ bhavacakkaṃ viññāpentena ekādhiṭṭhānehi upamāvisesehi taṃ  viññāpetvā idāni nānādhiṭṭhānehi viññāpetuṃ ^b^``yasmā vā''^eb^tiādi vuttaṃ.  tattha paṭalābhibhūtacakkhuko rūpāni na passati, kiñci passantopi viparītaṃ passati,  evaṃ avijjābhibhūto dukkhādīni na paṭipajjati na passati, micchā vā paṭipajjatīti ^b^paṭalaṃ  viya avijjā. kosakārakimi viya^eb^ attanāva katattā, vaṭṭassa attano eva paribbhamanakāraṇattā  ca ^b^kosappadesā viya saṅkhārā^eb^. saṅkhārapariggahaṃ vinā patiṭṭhaṃ alabhamānaṃ ^b^viññāṇaṃ^eb^  pariṇāyakapariggahaṃ vinā patiṭṭhaṃ alabhamāno ^b^rājakumāro viyā^eb^ti pariggahena vinā  patiṭṭhālābho ettha upamopameyyasāmaññaṃ. ^b^upapattinimitta^eb^nti kammādiārammaṇamāha.  ^b^parikappanato^eb^ti ārammaṇakaraṇato, sampayuttena vā vitakkena vitakkanato. devamanussamigavihaṅgādivividhappakāratāya  ^b^māyā viya nāmarūpaṃ^eb^. patiṭṭhāvisesena vuddhivisesāpattito ^b^vanappagumbo viya saḷāyatanaṃ^eb^.  āyatanānaṃ visayivisayabhūtānaṃ aññamaññābhimukhabhāvo ^b^āyatanaghaṭṭanaṃ^eb^. tato āyatanaghaṭṭanato  dvayasaṅghaṭṭanuppattito, vedanādukkhahetuto ca ^b^aggi viya phasso^eb^. sapariḷāhato ^b^dāho  viya vedanā^eb^. uparūpari taṇhāpavaḍḍhanato loṇūdakapānaṃ viya visayānubhavanaṃ. ārammaṇe  pātukamyatābhāvato ^b^pipāsā viya taṇhā. tadassupādāna^eb^nti taṃ abhilāsakaraṇaṃ taṇhādiṭṭhābhinandanaṃ  assa taṃsamaṅgino puggalassa, tadassa vā bhaveyya upādānaṃ. byasanāvahatāya ajānanato bhavupādānaṃ  macchassa baḷisupādānaṃ viya. ettha ca saṅkhārādīnaṃ kosappadesapariṇāyakādīhi dvīhi dvīhi  sadisatāya dve dve upamā vuttāti veditabbā. <br/><br/>[03] 659^b^.^eb^ koci agambhīro eva gambhīro viya khāyati purāṇatiṇapaṇṇādibharito pabbatasaṅkhepe  jalāsayo viya, na evamayaṃ. ayaṃ pana gambhīrova hutvā obhāsati pakāsati dissatīti  ^b^gambhīrāvabhāso. yathāraha^eb^nti atthādivasena yathānurūpaṃ. <br/><br/>[01] jātito jarāmaraṇaṃ na na hoti, hoti evāti avadhāraṇe siddhe ``siyā  nu kho jarāmaraṇaṃ ^a^V2.0323^ea^  jātito, aññatopī''ti āsaṅkāyaṃ tadāsaṅkānivattanatthaṃ ^b^``na ca jātiṃ vinā aññato  hotī''^eb^ti vuttaṃ. tattha aññaggahaṇaṃ jātiyā paṭiyogīvisayaṃ, na aññamattavisayaṃ  ^a^M2.0344^ea^ ``jātiṃ vinā''ti vacanato. tenassa nāññaṃ jātiyā sahakārīkāraṇabhūtaṃ  nivattitaṃ hoti. esa nayo ito paresupi. ^b^ittha^eb^nti idaṃ pakāraṃ, iminā pakārenāti  attho. ^b^jātipaccayasambhūtasamudāgataṭṭho^eb^ti jātipaccayasambhūtaṃ hutvā sahitassa attano paccayānurūpassa  uddhaṃ uddhaṃ āgatabhāvo, anuppavattaṭṭhoti attho. atha vā sambhūtaṭṭho ca samudāgataṭṭho ca ^b^sambhūtasamudāgataṭṭho^eb^.  ``na jātito jarāmaraṇaṃ na hoti, na ca jātiṃ vinā aññato hotī''ti hi jātipaccayasambhūtaṭṭho  vutto. ^b^itthañca jātito samudāgacchatī^eb^ti jātipaccayasamudāgataṭṭho, yā yā jāti  yathā yathā paccayo hoti, tadanurūpapātubhāvoti attho.<br/><br/>[03] tattha ``na jātito jarāmaraṇaṃ na hotī''ti iminā jarāmaraṇassa jātipaccayatāya avitathataṃ  dasseti, ``na jātiṃ vinā aññato jarāmaraṇaṃ hotī''ti iminā anaññathattaṃ, ``itthañca  jātito samudāgacchatī''ti iminā tathataṃ. tena ca yathā paccayadhammā attano paccayuppannānaṃ  paccayabhāve, tathā avitathā anaññathā, evaṃ paccayuppannadhammāpi tabbhāveti dasseti.  esa nayo sesesupi. ``hetuphale ñāṇaṃ atthapaṭisambhidā''ti etena vacanena atthassa  hetuphalabhāvo kathaṃ ñātabboti? ``atthapaṭisambhidā''ti etassa samāsapadassa avayavapadatthaṃ  dassentena ``hetuphale ñāṇa''nti vuttattā. ``atthe paṭisambhidā atthapaṭisambhidā''ti  ettha hi ``atthe''ti etassa atthaṃ dassentena ``hetuphale''ti vuttaṃ, ``paṭisambhidā''ti  etassa atthaṃ dassentena ``ñāṇa''nti, tasmā hetuphalātthasaddā ekatthā, ñāṇapaṭisambhidā  cāti imamatthaṃ vadantena sādhito atthassa hetuphalabhāvo.<br/><br/>[03] ^b^yenākārenā^eb^ti yena pavattiākārena. sabhāvadhammā hi paccayavisesasiddhena pavattiākārena  visiṭṭhākārā honti. tenāha ``sabbe dhammā sabbākārena buddhassa bhagavato ñāṇamukhe  āpāthamāgacchantī''ti (mahāni0 156; cūḷani0 mogharājamāṇavapucchāniddesa 85). ^b^yadavatthā^eb^ti  yāya avatthāya avatthitā. avatthāvisesavanto hi dhammā tena tena avatthāvisesena taṃ  taṃ atthakiccaṃ sādhetuṃ samatthā honti. svāyaṃ pavattiākāro, avatthāviseso ca  avijjāyapi anupacitakusalasambhārehi duravabodhato eva ñāṇena alabbhaneyyapatiṭṭho ^a^M2.0345^ea^  ^a^V2.0324^ea^  cāti āha ^b^``tassa...pe0... gambhīro''^eb^ti. ^b^tassa^eb^ ākārassa, avatthāya ca. ^b^hetumhi  ñāṇa^eb^nti ettha hetuno dhammapariyāyatā vuttanayeneva veditabbā.<br/><br/>[03] ^b^assā^eb^ti paṭiccasamuppādassa. ^b^tena tena kāraṇenā^eb^ti tena tena veneyyānaṃ bujjhanānuguṇatāsaṅkhātena  kāraṇena. ^b^tatthā^eb^ti tasmiṃ desanappakāre. ^b^anulomapaṭilomato^eb^ti nayidha paccayuppādā  paccayuppannuppādasaṅkhātaṃ anulomaṃ, paccayanirodhā paccayuppannanirodhasaṅkhātañca paṭilomamāha.  ādito pana antagamanamanulomaṃ, antato ca ādigamanaṃ paṭilomamāha. ādito paṭṭhāya anulomadesanāya,  antato paṭṭhāya paṭilomadesanāya ca ^b^tisandhicatusaṅkhepaṃ^eb^. ``ime cattāro āhārā kiṃnidānā''tiādikāya  (saṃ0 ni0  2.11) vemajjhato paṭṭhāya paṭilomadesanāya, ``cakkhuñca paṭicca rūpe ca uppajjati  cakkhuviññāṇaṃ, tiṇṇaṃ saṅgati phasso, phassapaccayā vedanā''tiādikāya (ma0 ni0  1.204, 400; ma0 ni0 3.421, 425-426; saṃ0 ni0  2.43-45; 2.4.60; kathā0 465,  467) anulomadesanāya ca ^b^dvisandhitisaṅkhepaṃ^eb^. ``saṃyojanīyesu, bhikkhave, dhammesu assādānupassino  viharato taṇhā pavaḍḍhati, taṇhāpaccayā upādāna''ntiādīsu (saṃ0 ni0  2.53, 57) ^b^ekasandhidvisaṅkhepaṃ^eb^.  katthaci ekaṅgopi ca paṭiccasamuppādo desito, so ``tatra, bhikkhave, sutavā ariyasāvako''tiādinā  (saṃ0 ni0  2.62) dassito eva.<br/><br/>[03] avijjādīnaṃ sabhāvo paṭivijjhīyatīti ^b^paṭivedho^eb^. vuttaṃ hetaṃ ^b^aṭṭhakathāyaṃ^eb^ ``tesaṃ  tesaṃ vā tattha tattha vuttadhammānaṃ paṭivijjhitabbo salakkhaṇasaṅkhāto aviparītasabhāvo paṭivedho''ti  (dha0 sa0 aṭṭha0 nidānakathā). jānanalakkhaṇassa ñāṇassa paṭipakkhabhūto avijjāya ^b^aññāṇaṭṭho^eb^.  ārammaṇassa paccakkhakaraṇena dassanabhūtassa paṭipakkhabhūto ^b^adassanaṭṭho^eb^. yena panesā dukkhādīnaṃ  yāthāvasarasaṃ paṭivijjhituṃ na deti, chādetvā pariyonandhitvā tiṭṭhati, so tassā ^b^saccāsampaṭivedhaṭṭho^eb^.  apuññābhisaṅkhārekadeso ^b^sarāgo,^eb^ añño ^b^virāgo^eb^. rāgassa vā apaṭipakkhabhāvato  rāgapavaḍḍhako apuññābhisaṅkhāro sabbopi ^b^sarāgo,^eb^ itaro ^a^M2.0346^ea^ tappaṭipakkhabhāvato  ^b^virāgo^eb^. ``dīgharattaṃ hetaṃ, bhikkhave, assutavato puthujjanassa ajjhositaṃ mamāyitaṃ  parāmaṭṭhaṃ `etaṃ mama, esohamasmi, eso me attā''ti (saṃ0 ni0  2.62) attaparāmāsassa  viññāṇaṃ visesato vatthu vuttanti viññāṇassa ^b^suññataṭṭho^eb^ gambhīro. attā vijānāti  saṃsaratīti sabyāpāratāsaṅkanti abhinivesabalavatāya ^b^abyāpāraṭṭhāsaṅkantipaṭisandhipātubhāvaṭṭhā^eb^  ^a^V2.0325^ea^ ca gambhīrā. ^b^nāmarūpassa^eb^ paṭisandhikkhaṇe ^b^ekuppādo,^eb^ pavattiyaṃ visuṃ visuṃ  yathārahaṃ ^b^ekuppādo,^eb^ nāmassa rūpena, rūpassa ca nāmena asampayogato ^b^vinibbhogo,^eb^  nāmassa nāmena, rūpassa ca rūpena, ekaccassa ekaccena ^b^avinibbhogo^eb^ yojetabbo.  ekuppādekanirodhe hi avinibbhoge adhippete so rūpassa ca ekakalāpavuttino labbhati.  atha vā ekacatuvokārabhavesu nāmarūpānaṃ asahavattanato aññamaññavinibbhogo, pañcavokārabhave  sahavattanato avinibbhogo ca veditabbo.<br/><br/>[03] ^b^adhipatiyaṭṭho^eb^ nāma idha indriyapaccayabhāvo. ``lokopeso dvārāpesā khettampeta''nti  (dha0 sa0 598-599) vuttā ^b^lokādiatthā^eb^ cakkhādīsu pañcasu yojetabbā. manāyatanassāpi  lujjanato, manosamphassādīnaṃ dvārakhettabhāvato ca ete atthā sambhavanti eva. āpāthagatānaṃ  rūpādīnaṃ pakāsanayogyatālakkhaṇaṃ obhāsanaṃ cakkhādīnaṃ ^b^visayibhāvo,^eb^ manāyatanassa vijānanaṃ.  ^b^saṅghaṭṭanaṭṭho^eb^ visesato cakkhusamphassādīnaṃ pañcannaṃ, itare channampi yojetabbā. phusanañca  phassassa sabhāvo, saṅghaṭṭanaṃ raso, itare upaṭṭhānākārā. ^b^ārammaṇarasānubhavanaṭṭho^eb^ rasavasena  vutto, ^b^vedayitaṭṭho^eb^ lakkhaṇavasena. sukhadukkhamajjhattabhāvā yathākkamaṃ tissannaṃ vedanānaṃ  sabhāvavasena vuttā. attā vedayatīti abhinivesassa balavatāya ^b^nijjīvaṭṭho^eb^ vedanāya  gambhīro. nijjīvāya vā vedanāya vedayitaṃ nijjīvavedayitaṃ, nijjīvavedayitameva attho  ^b^nijjīvavedayitaṭṭho^eb^. sappītikataṇhāya ^b^abhinanditaṭṭho,^eb^ balavatarataṇhāya gilitvā pariniṭṭhāpanaṃ  ^b^ajjhosānaṭṭho^eb^. itaro sādhāraṇavasena veditabbo. ^b^ādānaggahaṇābhinivesaṭṭhā^eb^ catunnampi  upādānānaṃ samānā, ^b^parāmāsaṭṭho^eb^ vutto diṭṭhupādānādīnameva, tathā ^b^duratikkamaṭṭho^eb^.  ``diṭṭhikantāro''ti (dha0 sa0 392) hi vacanato diṭṭhīnaṃ duratikkamatā, daḷhaggahaṇattā  ^a^M2.0347^ea^ vā catunnampi ^b^duratikkamaṭṭho^eb^ yojetabbo. duratikkamatāyapi hi  taṇhāya ^b^samuddaṭṭho^eb^ vutto. ^b^yonigatiṭhitinivāsesukhipana^eb^nti samāse bhummavacanassa  alopo daṭṭhabbo. evañhi tena āyūhanābhisaṅkharaṇapadānaṃ samāso hoti. jarāmaraṇaṅgaṃ maraṇappadhānanti  maraṇaṭṭhā eva ^b^khayādayo^eb^ gambhīrāti dassitā. navanavānañhi khayena khaṇḍiccādiparipakkappavatti  jarāti, khayaṭṭho vā jarāya vuttoti daṭṭhabbo. navabhāvāpagamo hi khayoti vattuṃ yuttoti.  ^b^vipariṇāmaṭṭho^eb^ dvinnampi. santativasena vā jarāya khayavayabhāvo, sammutikhaṇikavasena  maraṇassa bhedavipariṇāmatā yojetabbā. <br/><br/>[03] 660^b^.^eb^ ^b^atthanayā^eb^ti atthānaṃ nayā, avijjādiatthehi ekattādī sakena bhāvena nayanti  gamentīti ^a^V2.0326^ea^ ekattādayo, tesaṃ nayāti vuttā. nīyantīti hi nayāti. atthā eva vā  ekattādibhāvena nīyamānā ñāyamānā ^b^atthanayā^eb^ti vuttā. nīyanti etehīti vā  nayā, ekattādīhi ca atthā ``eka''ntiādinā nīyanti, tasmā ekattādayo atthānaṃ  nayāti ^b^atthanayā^eb^.<br/><br/>[03] ^b^aṅkurādibhāvenā^eb^ti aṅkurapattanāḷakhandhasākhāpallavapalāsādibhāvena pavattamāne avayave ekajjhaṃ  gahetvā santānānupacchedena bījaṃ rukkhabhāvaṃ pattaṃ rukkhabhāvena pavattaṃ tañca ekattena  vuccatīti ^b^santānānupacchedo^eb^ yathā ekattaṃ, evaṃ idhāpi avijjāsaṅkhārādihetuhetusamuppannānaṃ  santānānupacchedo ekasantatipatitatā ^b^ekattanayo^eb^ti dasseti. ^b^``hetuphalasambandhenā''^eb^ti  etena santānānupacchedaṃ vibhāveti. satipi hi hetuphalānaṃ paramatthato bhede hetubhāvena,  phalabhāvena ca tesaṃ sambandhabhāvoyevettha ^b^santānānupacchedo,^eb^ yato yasmiṃ santāne kammaṃ  nibbattaṃ, tattheva phaluppattīti katassa vināso, akatassa abbhāgamo ca natthīti.  ^b^ekattaggahaṇato^eb^ti hetuphalānaṃ bhedaṃ anupadhāretvā hetuṃ, phalañca abhinnaṃ katvā  ubhinnaṃ ekabhāvassa abhedassa gahaṇena. ``tadeva viññāṇaṃ sandhāvati saṃsaratī''tiādinā  ^b^sassatadiṭṭhiṃ upādiyati^eb^.<br/><br/>[03] ^b^lakkhaṇavavatthāna^eb^nti sabhāvavavatthānaṃ hetuno, phalassa ca bhinnasabhāvatāvabodho. ^b^bhinnasantānassevā^eb^ti  sambandharahitassa nānattassa gahaṇato ^a^M2.0348^ea^ añño mato, añño jāto, tasmā ``sattantaro  ucchinno, sattantaro uppanno''ti gaṇhanto ^b^ucchedadiṭṭhiṃ upādiyati^eb^.<br/><br/>[03] amhehi uppādetabbanti ānetvā sambandho. ^b^byāpārābhāvo^eb^ anabhisandhitāya abyāvaṭatā.  ^b^sammā passanto^eb^ti ``nirīhā nijjīvā dhammamattā''ti passanto. sabhāvo eva niyamo  ^b^sabhāvaniyamo^eb^ ``sasambhāraggino uddhamukhatā, sasambhāravāyuno tiriyagamana''nti evamādi  viya. tena siddho yathāsakaṃ paccayuppannassa ^b^hetubhāvo^eb^. ``kassaci kattuno abhāvā  na kāci kiriyā phalapabandhinī''ti ^b^akiriyadiṭṭhiṃ upādiyati^eb^.<br/><br/>[03] ``khīrato dadhi, na udakato, tilato telaṃ, na vālikato''ti sabbato sabbasambhavābhāvadassanena  ^b^ahetukadiṭṭhiṃ^eb^ hetuanurūpameva phalaṃ passanto ^b^akiriyadiṭṭhiṃ pajahati. yato  kutocī^eb^ti yadi aññasmā aññassa uppatti siyā, vālikato telassa, ucchuto khīrassa  ^a^V2.0327^ea^ kasmā uppatti na siyā, tasmā na koci kassaci hetu atthīti ^b^ahetukadiṭṭhiṃ,^eb^  avijjamānepi hetumhi niyatatāya tilagāvīsukkasoṇitādīhi telakhīrasarīrādīni pavattantīti  ^b^niyativādañca upādiyatī^eb^ti viññātabbaṃ yathārahaṃ. <br/><br/>[03] 661^b^.^eb^ kasmā? yasmā idañhi bhavacakkaṃ apadāletvā saṃsārabhayamatīto na koci supinantarepi  atthīti sambandho. ^b^agādhaṃ^eb^ appatiṭṭhaṃ ^b^duratiyānaṃ^eb^ duratikkamaṃ. ^b^asanivicakkamivā^eb^ti  asanimaṇḍalamiva. tañhi nimmathanameva, nānimmathanaṃ pavattati, evaṃ bhavacakkampi ekantadukkhuppādanatova  ^b^``niccanimmathana''^eb^nti vuttaṃ.<br/><br/>[03] ñāṇāsinā apadāletvā saṃsārabhayamatīto natthīti etassa sādhakasuttaṃ dassento ^b^``vuttampi  ceta''^eb^ntiādimāha. tantūnaṃ ākulakaṃ tantākulakaṃ, tantākulakamiva jātā  ^b^tantākulakajātā,^eb^ kilesakammavipākehi ativiya jaṭitāti attho. kuliyā  sakuṇiyā nīḍaṃ kulikaṃ, taṃ viya jātā ^b^kulikuṇḍikajātā^eb^. muñcā viya,  pabbajā viya ca bhūtā jātā ^b^muñjapabbajabhūtā^eb^. tadubhayaṃ ^a^M2.0349^ea^ kira tiṇaṃ  ākulaṃ jaṭitaṃ hutvā vaḍḍhati. vaḍḍhiyā abhāvato ^b^apāyaṃ,^eb^ dukkhagatibhāvato ^b^duggatiṃ,^eb^  sukhasamussayato vinipatitattā ^b^vinipātañca,^eb^ catubbidhaṃ apāyaṃ ``khandhānañca paṭipāṭī''tiādinā  (visuddhi0 2.619; dī0 ni0 aṭṭha0 2.95 āpasādanāvaṇṇanā; saṃ0 ni0 aṭṭha0 2.2.60;  a0 ni0 aṭṭha0 2.4.199; vibha0 aṭṭha0 226 saṅkhārapadaniddesa; dha0 sa0 aṭṭha0 nidānakathā; su0  ni0 aṭṭha0 2.523; udā0 aṭṭha0 39; itivu0 aṭṭha0 14, 58; theragā0 aṭṭha0 1.67, 99; paṭi0  ma0 aṭṭha0 2.1.117; cūḷani0 aṭṭha0 6; bu0 vaṃ0 aṭṭha0 2.58) vuttaṃ ^b^saṃsārañca nātivattati^eb^.  saṃsāro eva vā sabbo idha vaḍḍhiapagamādiatthehi apāyādināmako vutto kevalaṃ dukkhakkhandhabhāvato. <br/><br/>[06] paññābhūminiddesavaṇṇanā niṭṭhitā. <br/><br/>[06] iti sattarasamaparicchedavaṇṇanā. 


volume: 151
item: 52
title: diṭṭhivisuddhiniddesavaṇṇanā^^^nāmarūpapariggahakathāvaṇṇanā^
content:
  [03] 662^b^.^eb^ yā ^a^M2.0350^ea^ ^a^V2.0328^ea^ visuddhiyo sampādetabbāti sambandho. ^b^imesu^eb^ yathāvicāritesu  khandhādīsu vipassanāya ^b^bhūmibhūtesu dhammesu^eb^. ganthassa uggaṇhanaṃ vācuggatakaraṇaṃ  ^b^uggaho,^eb^ parito sabbathāpi atthassa ñātumicchā ^b^paripucchā,^eb^ savanupaparikkhādivasena  tadatthassa manasikāravidhi, tadubhayavasena yasmā tatthapi ñāṇaṃ svāsevitaṃ hoti, tasmā  vuttaṃ ^b^``uggahaparipucchāvasena ñāṇaparicayaṃ katvā''^eb^ti, khandhādīsu sutamayaṃ ñāṇaṃ  uppādetvāti attho. ^b^vitthāritameva,^eb^ tasmā tattha vitthāritanayānusārena sīlavisuddhi  sampādetabbāti adhippāyo. upacārasamādhipi appanāsamādhi viya vipassanāya adhiṭṭhānabhāvato  cittavisuddhiyevāti āha ^b^``saupacārā''^eb^ti. ^b^veditabbā^eb^ti attano santāne nibbattanavaseneva  veditabbā. evañhi tā paccakkhato viditā nāma honti, tasmā veditabbā sampādetabbāti  vuttaṃ hoti. ^b^veditabbā^eb^ti vā samāpattisukhādhigamavasena anubhavitabbāti attho.  na hi kevalena jānanamattena cittavisuddhiyaṃ patiṭṭhito nāma hoti, na ca tattha apatiṭṭhāya  uparivisuddhiṃ sampādetuṃ sakkāti.<br/><br/>[03] ^b^nāmarūpānaṃ yāthāvadassana^eb^nti nāmassa, rūpassa ca vibhajja yathābhūtasabhāvadassanaṃ. nāmaggahaṇena  cettha vedanādīnaṃ catunnaṃ tebhūmakānaṃ khandhānaṃ gahaṇaṃ, na ``viññāṇapaccayā nāmarūpa''nti  ettha viya viññāṇaṃ vinā, nāpi ``nāmañca rūpañcā''ti (dī0 ni0 3.304, 352;  dha0 sa0 dukamātikā 109) ettha viya sanibbānehi lokuttarakkhandhehi saddhinti daṭṭhabbaṃ. <br/><br/>[03] 663^b^.^eb^ yāti pajjati etenāti yānaṃ, samathova yānaṃ samathayānaṃ, taṃ etassa atthīti samathayāniko.  jhāne, jhānūpacāre vā patiṭṭhāya vipassanaṃ anuyuñjantassetaṃ nāmaṃ, tena  ^b^samathayānikena^eb^ ^a^V2.0329^ea^.  ^b^``ṭhapetvā nevasaññānāsaññāyatana''^eb^nti idaṃ bhavaggadhammānaṃ ādikammikassa duppariggahatāya  vuttaṃ. ^b^lakkhaṇarasādivasena pariggahetabbā^eb^ ñāṇena paricchijja gahetabbā, pariggahavidhi  pana ^b^khandhaniddese^eb^ (visuddhi0 2.421 ādayo) vuttā evāti adhippāyo. ārammaṇābhimukhanamanaṃ  ārammaṇena vinā appavatti, tena namanaṭṭhena, nāmakaraṇaṭṭhena ^a^M2.0351^ea^ vā. vedanādayo  hi arūpadhammā sabbadāpi ca phassādināmakattā pathavīādayo viya kesakumbhādināmantarānāpajjanato  attanāva katanāmatāya nāmakaraṇaṭṭhena ^b^``nāma''^eb^nti vuccanti. atha vā adhivacanasamphasso  viya adhivacanaṃ nāmaṃ antarena anupacitasambhārānaṃ gahaṇaṃ na gacchantīti nāmāyattaggahaṇatāya  vedanādayo ^b^``nāma''^eb^nti vuccanti, rūpaṃ pana vināpi nāmasavanaṃ attano ruppanasabhāveneva  gahaṇaṃ gacchati. ^b^vavatthāpetabba^eb^nti asaṅkarato ṭhapetabbaṃ, aññamaññaṃ, rūpena ca amissitaṃ  katvā citte ṭhapetabbanti attho.<br/><br/>[03] nāmarūpapariggaho ca nāma yāvadeva tassa paṭinissajjanatthanti tadanurūpameva nidassanaṃ dassento  ^b^``yathā nāmā''^eb^tiādimāha. ^b^ruppanato^eb^ti ettha ruppanaṭṭho ``sītādivirodhipaccayasannipāte  visadisuppattī''tiādinā (visuddhi0 mahāṭī0 2.432) ^b^khandhaniddesavaṇṇanāyaṃ^eb^ vuttoyeva.  evaṃ visuṃ nāmapariggahaṃ, rūpapariggahañca dassetvā idāni ekajjhaṃ nāmarūpapariggahaṃ  dassetuṃ ^b^``tato namanalakkhaṇa''^eb^ntiādi vuttaṃ. <br/><br/>[03] 664^b^.^eb^ iti arūpamukhena vipassanābhinivesaṃ dassetvā idāni rūpamukhena taṃ dassento ^b^``suddhavipassanāyāniko  panā''^eb^tiādimāha. tattha samathayānikassa samathamukhena vipassanābhiniveso, vipassanāyānikassa  pana samathaṃ anissāyāti āha ^b^``suddhavipassanāyāniko''^eb^ti, samathabhāvanāya amissitavipassanāyānavāti  attho. ^b^ayameva vā samathayāniko^eb^ti yathāvutto samathayāniko eva vā. tena samathayānikassāpi  rūpamukhena vipassanābhiniveso labbhati, na arūpamukhenevāti dasseti. ^b^tesaṃ tesaṃ  dhātupariggahamukhāna^eb^nti ``yaṃ thaddhalakkhaṇaṃ, ayaṃ pathavīdhātū''tiādinā (visuddhi0 1.308)  saṅkhepamanasikārādivasena vuttesu terasasu dhātupariggahamukhesu. kammasamuṭṭhāno nāma  keso cammabbhantaragato. ^b^tatthevā^eb^ti tasmiṃyeva kammasamuṭṭhāne kese. kāyappasādassa  viya bhāvassāpi sakalasarīrabyāpitāya ^b^``bhāvassa atthitāyā''^eb^ti vuttaṃ. puna ^b^tatthevā^eb^ti  tasmiṃyeva kesasaññite rūpasamudāye. ^b^aparānipī^eb^ti pubbe vuttāni kammasamuṭṭhānāni  vīsati, imāni āhārasamuṭṭhānādīni catuvīsati ^a^V2.0330^ea^ rūpānīti sabbānipi ^b^catucattālīsa,^eb^  tañca ^a^M2.0352^ea^ kho tattha labbhamānasantatisīsasāmaññena veditabbaṃ. ^b^``catucattālīsā''^eb^ti  ca idaṃ saddassa aniyatattā vuttaṃ. na hi sabbakālaṃ utucittato rūpaṃ uppajjantaṃ sasaddameva  uppajjatīti. ^b^eva^eb^nti yathā kese, evaṃ lomādīsu catusamuṭṭhānikesu. ^b^catuvīsatikoṭṭhāsesū^eb^ti  dvattiṃsāya koṭṭhāsesu vakkhamāne aṭṭha koṭṭhāse apanetvā catuvīsatikoṭṭhāsesu. sedādīnaṃ  ātapūpatāpādinā, cittavikārena ca uppajjanato te ^b^utucittasamuṭṭhānā^eb^ vuttā.<br/><br/>[03] dvattiṃsakoṭṭhāsagatesu rūpesu pākaṭesu jātesu tadaññānipi pākaṭāni hontīti tānipi  dassetuṃ ^b^``apare''^eb^tiādi vuttaṃ. tattha ^b^apare dasa ākārā^eb^ti tejovāyokoṭṭhāsavasena  apare dasa ākārā. ^b^kammaje^eb^ti bhūtakathanaṃ, na visesanaṃ asitādiparipācakassa  tejassa akammajassa abhāvato. ^b^tathā cittaje^eb^ti ca ekantacittasamuṭṭhānattā assāsapassāsānanti  keci, taṃ na, acittajasantāne pavattānaṃ utujabhāvato. abbhantaraṭṭhā eva hi te cittajā,  na bahiddhā, tasmā tattha ^b^``cittaje''^eb^ti idaṃ visesanameva, ayañca attho heṭṭhā ānāpānakathāyaṃ  vuttoyeva. ^b^sesesū^eb^ti santappanādivasena ceva uddhaṅgamādivasena ca pavattesu tejovāyokoṭṭhāsesu.<br/><br/>[03] cakkhudasakādīsu padhānarūpaṃ cakkhādayoti tesu labbhamānaṃ vatthudvārabhāvaṃ avayavakiccaṃ samudāye  āropetvā vuttaṃ ^b^``vatthudvāravasena pañca cakkhudasakādayo''^eb^ti. vatthuvasena hadayavatthudasakañcāti  yojetabbaṃ, ekayoganiddiṭṭhānampi ekadeso anuvattatīti. ^b^sabbānipī^eb^ti yathāvuttagaṇanāyaṃ  catunnavuticatusatādhikāni sahassarūparūpāni. koṭṭhāsāvayavānaṃ pana tadavayavakalāpānañca  bhede gayhamāne ativiya tato bahutaro rūpabhedo hoti, so pana bhedo idha ādikammikassa  duppariggahoti na gahetabbo.<br/><br/>[03] kāmaṃ vatthuvasenāpi arūpadhammā pākaṭā honti, dvāravasena pana pariggaho anākuloti  katvā vuttaṃ ^b^``dvāravasena arūpadhammā pākaṭā^eb^ ^b^hontī''^eb^ti ^a^M2.0353^ea^. sabbasaṅgāhikavasena  ^b^``ekāsīti lokiyacittānī''^eb^ti vuttaṃ, lābhino eva pana mahaggatacittāni supākaṭāni  honti. ^b^avisesenā^eb^ti sādhāraṇato. phassādayo hi satta cetasikā cakkhuviññāṇādīhipi  uppajjanato sabbacittuppādasādhāraṇā. ^b^sabbepi te^eb^ti ekāsīti lokiyacittāni,  taṃsampayuttaphassādayoti ^a^V2.0331^ea^ sabbepi te arūpadhamme. ārammaṇādivibhāgena pana cittuppādabhede  gayhamāne tato bahutaro eva hoti, so pana idha nādhippeto. <br/><br/>[03] 665^b^.^eb^ assa cakkhupasādassa nissayabhūtā pana catasso dhātuyoti sambandho. sahajātarūpāni  tassa cakkhupasādassa icceva sambandho. ^b^tatthevā^eb^ti tasmiṃyeva sasambhāracakkhupadese.  ^b^anupādinnarūpānī^eb^ti pubbe vuttarūpānaṃ upādinnarūpattā vuttaṃ, akammajarūpānīti  attho. ^b^sesānī^eb^ti paṭhamaṃ cakkhuno vuttattā tato sesāni, tena pana saddhiṃ catupaññāsa  rūpāni honti. cakkhudasakādīsu ekassapi aggahetabbato ^b^``avasesāni tecattālīsa  rūpānī''^eb^ti vuttaṃ. saddassa aniyatattā taṃ aggahetvā ``tecattālīsa rūpānī''ti  vatvā puna utucittasamuṭṭhāne dve sadde gahetvā ^b^``pañcacattālīsā''^eb^ti kecivādo  dassito.<br/><br/>[03] ^b^avasesarūpānī^eb^ti ``dasa dhātuyo''ti vutte dvādasa rūpadhamme ṭhapetvā avasesāni cha nipphannarūpāni.  rūparūpāneva hi idha pariggayhanti, na rūpaparicchedavikāralakkhaṇāni. cakkhusannissayarūpārammaṇabhāvasāmaññena,  cittabhāvasāmaññena ca kusalākusalavipākatāya duvidhampi cakkhuviññāṇaṃ cittantveva  vuttaṃ. ^b^eva^eb^nti iminā ``cakkhuṃ nissāyā''tiādinā vuttaṃ, avuttañca ``sotaṃ  nissāyā''tiādikaṃ saṅgaṇhāti. ^b^manoviññāṇadhātū^eb^ti etthapi ``ekā''ti padaṃ  ānetvā sambandhitabbaṃ ``ekā manoviññāṇadhātū''ti. aḍḍhena ekādasa ^b^aḍḍhekādasa,^eb^  aḍḍhaṃ vā ekādasamaṃ etāsanti ^b^aḍḍhekādasa. aḍḍhaṭṭhamā^eb^ti etthāpi eseva nayo. <br/><br/>[03] 666^b^.^eb^ ^b^cakkhudhātuyaṃ vuttanayenevā^eb^ti ``yaṃ loko setakaṇhamaṇḍalavicitta''ntiādinā  (visuddhi0 2.665) vuttanayena. <br/><br/>[03] 667^b^.^eb^ ^b^idha bhikkhu imasmiṃ sarīre^eb^ti ajjhattaṃ vipassanābhinivesadassanavasena vuttaṃ.  teneva hi ekasseva bhāvassa gahitattā ^b^``sattarasa^eb^ ^a^M2.0354^ea^ ^b^rūpāni sammasanupagānī''^eb^ti  āha. sammasituṃ sakkuṇeyyāni sammasanaṃ upagacchantīti ^b^sammasanupagāni,^eb^ sammasanīyānīti  attho. ^b^ākāra^eb^-ggahaṇena viññattidvayaṃ vuttaṃ, ^b^vikāra^eb^-ggahaṇena lahutādittayaṃ,  itarena ākāsadhātūti vadanti. ^b^ākāra^eb^-ggahaṇena pana viññattidvayena saddhiṃ lakkhaṇarūpamāha.  tampi hi rūpānaṃ uppajjanādiākāramattanti. ^b^antaraparicchedo^eb^ti taṃtaṃkalāpānaṃ  asaṅkarakāraṇatāya antarabhūto paricchedo ^a^V2.0332^ea^. yadi na sammasanupagāni, ākārādimattāni ca,  kathaṃ rūpānīti āha ^b^``apica kho''^eb^tiādi. <br/><br/>[03] 668^b^.^eb^ evaṃ dvācattālīsāya koṭṭhāsānaṃ vasena vitthārato rūpapariggahaṃ tadanusārena vitthārato  eva nāmapariggahaṃ vibhāvetvā tato saṃkhittasaṃkhittatarasaṃkhittatamavasena, aṭṭhārasadhātuvasena,  dvādasāyatanavasena, pañcakkhandhavasena ca rūpārūpapariggahaṃ dassetvā atisaṃkhittanayenāpi dassetuṃ  ^b^``yaṃ kiñci rūpa''^eb^ntiādi vuttaṃ.<br/><br/>[03] yathā ca dhātuādivasena, evaṃ indriyasaccapaṭiccasamuppādavasenapi rūpārūpapariggaho veditabbo.  kathaṃ? indriyavasena tāva cakkhādīni pañca, itthipurisindriyāni cāti satta indriyāni  rūpaṃ, manindriyaṃ, pañca vedanindriyāni, saddhādīni pañca cāti ekādasa nāmaṃ, jīvitindriyaṃ  nāmañca rūpañca, pacchimāni tīṇi idha anadhippetāni lokuttarattā. dukkhasaccaṃ nāmañca  rūpañca, samudayasaccaṃ nāmaṃ, itarāni idha nādhippetāni lokuttarattā. paccayākāre  ādito tīṇi aṅgāni nāmaṃ, catutthapañcamāni nāmañca rūpañca, chaṭṭhasattamāṭṭhamanavamāni nāmaṃ,  dasamaṃ nāmañceva nāmarūpañca, pacchimāni dve paccekaṃ nāmañca rūpañcāti evaṃ tattha tattha  vuttanayānusārena indriyasaccapaccayākāravasenapi nāmarūpapariggaho kātabbo. evaṃ pana  nāmarūpapariggahassa vibhāgena kathane payojanaṃ heṭṭhā vuttameva. <br/><br/>[03] 669^b^.^eb^ kāmaṃ vedanādīsu arūpadhammesu na uttaruttarā viya purimapurimā sukhumā, tathāpi  saṅghaṭṭanena vikārāapajjanake rūpadhamme upādāya sabbepi te sukhumā evāti āha ^b^``sukhumattā  arūpaṃ na upaṭṭhātī''^eb^ti. ^b^sammasitabba^eb^nti sammadeva lakkhaṇādito vīmaṃsitabbaṃ. ^b^manasikātabba^eb^nti  tathā citte ṭhapetabbaṃ. ^b^pariggahetabba^eb^nti paricchedakārikāya paññāya paricchijja  gahetabbaṃ. ^b^vavatthapetabba^eb^nti aññamaññaṃ asaṅkarato vinicchitabbaṃ. ^b^assā^eb^ti yogino  ^a^M2.0355^ea^. ^b^suvikkhālita^eb^nti suvisodhitaṃ. ādikammikassa hi kammaṭṭhānaṃ  pariggaṇhantassa yāva dhammā suparibyattaṃ na upatiṭṭhanti, tāva te tappaṭicchādakasammohabalena  abhibhūtā avisuddhā nāma honti, asaṅkarato upaṭṭhānābhāvato aññamaññañca jaṭitā. yadā  pana sammasanādividhinā taṃ vibhūtaṃ hoti, tadā te suvikkhālitā, nijjaṭā ca nāma  honti. tenāha ^b^``yathā yathā hī''^eb^tiādi. ādikammikassa arūpadhammā yebhuyyena  rūpadhamme ārabbha pavattanākārena ^a^V2.0333^ea^ gahaṇaṃ gacchantīti katvā vuttaṃ ^b^``tadārammaṇā arūpadhammā''^eb^ti.  teneva hi heṭṭhā ``tassevaṃ pariggahitarūpassa dvāravasena arūpadhammā pākaṭā hontī''ti  vuttaṃ, na vatthuvasenāti.<br/><br/>[03] idāni rūpapariggaho arūpapariggahassa upāyo, upatthambho cāti yathāvuttamatthaṃ upamāhi pakāsetuṃ  ^b^``yathā hī''^eb^tiādi vuttaṃ. ^b^mukhanimitta^eb^nti mukhassa paṭibimbaṃ. tatridaṃ upamāsaṃsandanaṃ --  cakkhumā puriso viya yogāvacaro, tassa cakkhu viya yogino kammaṭṭhānapariggāhakañāṇaṃ,  ādāsaṃ viya rūpapariggaho, mukhanimittaṃ viya arūpapariggaho, ādāsassa aparisuddhakālo  viya rūpapariggahassa avikkhālitakālo, tadā mukhanimittassa apaññāyanaṃ viya rūpapariggahassa  avisuddhatāya arūpadhammānaṃ anupaṭṭhānaṃ, ādāsassa punappunaṃ parimajjanaṃ viya rūpapariggahassa  punappunaṃ visodhanaṃ, suparimajjite ādāse subyattaṃ mukhanimittassa paññāyanaṃ viya  suvikkhālite nijjaṭe rūpapariggahe arūpadhammānaṃ suṭṭhu upaṭṭhānanti. iminā nayena ^b^telatthikopamā^eb^dīsupi  yathārahaṃ upamāsaṃsandanaṃ veditabbaṃ. ^b^tilapiṭṭha^eb^nti tilacuṇṇaṃ. ^b^katakaṭṭhi^eb^nti  katakabījaṃ. ^b^kalalakaddama^eb^nti tanukaddamaṃ.<br/><br/>[03] ^b^tappaccanīkakilesā^eb^ti tassa arūpadhammapariggāhakañāṇassa vibandhabhāvena paṭipakkhabhūtā  sammohādikilesā. ^b^ucchu^eb^ādiupamāsu idaṃ mukhamattassa dassanaṃ -- yathā ucchurasaṃ gahetukāmo  ucchūni ucchuyante pakkhipitvā ekavāraṃ dvivāraṃ yantakkamanamattena ucchurase anikkhamante  na ucchūni chaḍḍetvā gacchati, yathā vā core gahetvā tehi katakammaṃ jānitukāmo  dvattippahāramattena tesu tamatthaṃ akathentesu na te muñcati, yathā vā pana godammako goṇaṃ  dametukāmo dhure taṃ yojetvā ekavāraṃ dvivāraṃ tasmiṃ pathena agacchante na vissajjeti,  yathā ^a^M2.0356^ea^ ca dadhiṃ manthetvā navanītaṃ gahetukāmo dadhikalasiyaṃ manthaṃ pakkhipitvā  sakiṃ, dvikkhattuṃ vā manthassa bhamanamattena navanīte anuppajjante na dadhiṃ chaḍḍeti, yathā  vā pana macche pacitvā khāditukāmo ekavāraṃ dvivāraṃ aggidānamattena macchesu apaccantesu  na te chaḍḍeti. ``atha kho naṃ punappunaṃ parimajjatī''ti ettha vuttanayānusārena ``atha  kho naṃ ucchuyante punappunaṃ uppīḷetī''tiādinā sabbattha upamattho yojetabbo. 


