# pali

volume: 111
item: 427
title:
  [] . sulasājātakavaṇṇanā^[] . sumaṅgalajātakavaṇṇanā^[] . gaṅgamālajātakavaṇṇanā^[] . cetiyajātakavaṇṇanā^

content:
  [03] ^b^dhammo have hato hantī^eb^ti idaṃ satthā jetavane viharanto devadattassa pathavipavesanaṃ  ārabbha kathesi. tasmiñhi divase bhikkhū dhammasabhāyaṃ kathaṃ samuṭṭhāpesuṃ ``āvuso, devadatto  musāvādaṃ katvā pathaviṃ paviṭṭho avīciparāyaṇo jāto''ti. satthā āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya nāmā''ti vutte ``na, bhikkhave,  idāneva, pubbepi pathaviṃ paviṭṭhoyevā''ti vatvā atītaṃ āhari.<br/><br/>[03] atīte paṭhamakappe mahāsammato nāma rājā asaṅkhyeyyāyuko ahosi. tassa putto rojo  nāma, tassa putto vararojo nāma, tassa putto kalyāṇo nāma, kalyāṇassa putto varakalyāṇo  nāma, varakalyāṇassa putto uposatho nāma, uposathassa ^a^V3.0401^ea^ putto varauposatho nāma,  varauposathassa putto mandhātā nāma, mandhātussa putto varamandhātā nāma, varamandhātussa putto varo  nāma, varassa putto upavaro nāma ahosi, uparivarotipi tasseva nāmaṃ. so cetiyaraṭṭhe  sotthiyanagare rajjaṃ kāresi, catūhi rājiddhīhi samannāgato ahosi uparicaro ākāsagāmī,  cattāro naṃ devaputtā catūsu disāsu khaggahatthā rakkhanti, kāyato candanagandho vāyati, mukhato  uppalagandho. tassa kapilo nāma brāhmaṇo ^a^M3.0432^ea^ purohito ahosi.  kapilabrāhmaṇassa pana kaniṭṭho korakalambo nāma raññā saddhiṃ ekācariyakule uggahitasippo  bālasahāyo. so tassa kumārakāleyeva ``ahaṃ rajjaṃ patvā tuyhaṃ ^a^P3.0455^ea^ purohitaṭṭhānaṃ  dassāmī''ti paṭijāni. so rajjaṃ patvā pitu purohitaṃ kapilabrāhmaṇaṃ purohitaṭṭhānato cāvetuṃ  nāsakkhi. purohite pana attano upaṭṭhānaṃ āgacchante tasmiṃ gāravena apacitākāraṃ dassesi.  brāhmaṇo taṃ sallakkhetvā ``rajjaṃ nāma samavayehi saddhiṃ suparihāraṃ hoti, ahaṃ rājānaṃ āpucchitvā  pabbajissāmī''ti cintetvā ``deva, ahaṃ mahallako, gehe kumārako atthi, taṃ purohitaṃ karohi,  ahaṃ pabbajissāmī''ti rājānaṃ anujānāpetvā puttaṃ purohitaṭṭhāne ṭhapāpetvā rājuyyānaṃ pavisitvā  isipabbajjaṃ pabbajitvā jhānābhiññāyo nibbattetvā puttaṃ nissāya tattheva vāsaṃ kappesi.<br/><br/>[03] korakalambo ``ayaṃ pabbajantopi na mayhaṃ ṭhānantaraṃ dāpesī''ti bhātari āghātaṃ bandhitvā  ekadivasaṃ sukhakathāya nisinnasamaye raññā ``korakalamba kiṃ tvaṃ purohitaṭṭhānaṃ na karosī''ti  vutte ``āma, deva, na karomi, bhātā me karotī''ti āha. ``nanu te bhātā pabbajito''ti?  ``āma pabbajito, ṭhānantaraṃ pana puttassa dāpesī''ti. ``tena hi tvaṃ karohī''ti? ``deva,  paveṇiyā āgataṃ ṭhānantaraṃ mama bhātaraṃ apanetvā na sakkā mayā kātu''nti. ``evaṃ sante ahaṃ taṃ  mahallakaṃ katvā bhātaraṃ te kaniṭṭhaṃ karissāmī''ti. ``kathaṃ, devā''ti? ``musāvādaṃ katvā''ti.  ``kiṃ deva, na jānātha, yadā mama bhātā mahantena abbhutadhammena samannāgato vijjādharo, so  abbhutadhammena tumhe vañcessati, cattāro devaputte antarahite viya karissati, kāyato ca mukhato  ca sugandhaṃ duggandhaṃ viya karissati, tumhe ākāsā otāretvā bhūmiyaṃ ṭhite viya karissati,  tumhe pathaviṃ pavisantā viya bhavissatha, tadā tumhākaṃ kathāya patiṭṭhātuṃ na sakkhissathā''ti.  ``tvaṃ evaṃ saññaṃ mā kari, ahaṃ kātuṃ sakkhissāmī''ti. ``kadā karissatha, devā''ti?  ``ito ^a^P3.0456^ea^ sattame divase''ti. sā kathā sakalanagare pākaṭā ahosi.  ``rājā kira musāvādaṃ katvā mahallakaṃ khuddakaṃ, khuddakaṃ mahallakaṃ karissati, ṭhānantaraṃ khuddakassa  dāpessati, kīdiso nu kho musāvādo nāma, kiṃ nīlako, udāhu ^a^M3.0433^ea^ pītakādīsu  aññataravaṇṇo''ti evaṃ mahājanassa vitakko udapādi ^a^V3.0402^ea^. tadā kira lokassa  saccavādīkālo, ``musāvādo nāma evarūpo''ti na jānanti.<br/><br/>[03] purohitaputtopi taṃ kathaṃ sutvā pitu santikaṃ gantvā kathesi ``tāta, rājā kira musāvādaṃ  katvā tumhe khuddake katvā amhākaṃ ṭhānantaraṃ mama cūḷapitussa dassatī''ti. ``tāta, rājā  musāvādaṃ katvāpi amhākaṃ ṭhānantaraṃ harituṃ na sakkhissati. kataradivase pana karissatī''ti?  ``ito kira sattame divase''ti. ``tena hi tadā mayhaṃ āroceyyāsī''ti. sattame divase  mahājanā ``musāvādaṃ passissāmā''ti rājaṅgaṇe sannipatitvā mañcātimañce bandhitvā aṭṭhaṃsu.  kumāro gantvā pitu ārocesi. rājā alaṅkatapaṭiyatto nikkhamma mahājanamajjhe rājaṅgaṇe  ākāse aṭṭhāsi. tāpaso ākāsenāgantvā rañño purato nisīdanacammaṃ attharitvā ākāse  pallaṅkena nisīditvā ``saccaṃ kira tvaṃ mahārāja, musāvādaṃ katvā khuddakaṃ mahallakaṃ katvā tassa  ṭhānantaraṃ dātukāmosī''ti? ``āma ācariya, evaṃ me kathita''nti. atha naṃ so ovadanto  ``mahārāja, musāvādo nāma bhāriyo guṇaparidhaṃsako catūsu apāyesu nibbattāpeti. rājā nāma  musāvādaṃ karonto dhammaṃ hanati, so dhammaṃ hanitvā sayameva haññatī''ti vatvā paṭhamaṃ gāthamāha -- <br/><br/>[40] 45^b^.^eb^ <br/><br/>[21] ``dhammo have hato hanti, nāhato hanti kiñcanaṃ. <br/><br/>[22] tasmā hi dhammaṃ na hane, mā tvaṃ dhammo hato hanī''ti..<br/><br/>[03] tattha ^a^P3.0457^ea^ ^b^dhammo^eb^ti jeṭṭhāpacāyanadhammo idhādhippeto.<br/><br/>[03] atha naṃ uttaripi ovadanto ``sace, mahārāja, musāvādaṃ karissasi, catasso iddhiyo  antaradhāyissantī''ti vatvā dutiyaṃ gāthamāha -- <br/><br/>[40] 46^b^.^eb^ <br/><br/>[21] ``alikaṃ bhāsamānassa, apakkamanti devatā. <br/><br/>[27] pūtikañca mukhaṃ vāti, sakaṭṭhānā ca dhaṃsati. <br/><br/>[22] yo jānaṃ pucchito pañhaṃ, aññathā naṃ viyākare''ti..<br/><br/>[03] tattha ^a^M3.0434^ea^ ^b^apakkamanti devatā^eb^ti mahārāja, sace alikaṃ bhaṇissasi,  cattāro devaputtā ārakkhaṃ ^a^V3.0403^ea^ chaḍḍetvā antaradhāyissantīti adhippāyenetaṃ vadati.  ^b^pūtikañca mukhaṃ vātī^eb^ti mukhañca te kāyo ca ubho pūtigandhaṃ vāyissantīti sandhāyāha.  ^b^sakaṭṭhānā ca dhaṃsatī^eb^ti ākāsato bhassitvā pathaviṃ pavisissasīti dīpento evamāha.<br/><br/>[03] taṃ sutvā rājā bhīto korakalambaṃ olokesi. atha naṃ so ``mā bhāyi, mahārāja, nanu  mayā paṭhamameva tumhākaṃ etaṃ kathita''nti āha. rājā kapilassa vacanaṃ sutvāpi anādiyitvā  attanā kathitameva purato karonto ``tvaṃsi, bhante, kaniṭṭho, korakalambo jeṭṭho''ti āha.  athassa saha musāvādena cattāro devaputtā ``tādisassa musāvādino ārakkhaṃ na gaṇhissāmā''ti  khagge pādamūle chaḍḍetvā antaradhāyiṃsu, mukhaṃ bhinnakukkuṭaṇḍapūti viya, kāyo vivaṭavaccakuṭī viya  duggandhaṃ vāyi, ākāsato bhassitvā pathaviyaṃ patiṭṭhahi, catassopi iddhiyo parihāyiṃsu. atha naṃ  mahāpurohito ``mā bhāyi, mahārāja, sace saccaṃ bhaṇissasi, sabbaṃ te pākatikaṃ karissāmī''ti  vatvā tatiyaṃ gāthamāha -- <br/><br/>[40] 47^b^.^eb^ <br/><br/>[21] ``sace hi saccaṃ bhaṇasi, hohi rāja yathā pure. <br/><br/>[22] musā ce bhāsase rāja, bhūmiyaṃ tiṭṭha cetiyā''ti..<br/><br/>[03] tattha ^a^P3.0458^ea^ ^b^bhūmiyaṃ tiṭṭhā^eb^ti bhūmiyaṃyeva patiṭṭha, puna ākāsaṃ laṅghituṃ na  sakkhissasīti attho.<br/><br/>[03] so ``passa, mahārāja, paṭhamaṃ musāvādeneva te catasso iddhiyo antarahitā, sallakkhehi,  idānipi sakkā pākatikaṃ kātu''nti vuttopi ``evaṃ vatvā tumhe maṃ vañcetukāmā''ti dutiyampi  musāvādaṃ bhaṇitvā yāva gopphakā pathaviṃ pāvisi. atha naṃ punapi brāhmaṇo ``sallakkhehi,  mahārāja, idānipi sakkā pākatikaṃ kātu''nti vatvā catutthaṃ gāthamāha -- <br/><br/>[40] 48^b^.^eb^ <br/><br/>[21] ``akāle vassatī tassa, kāle tassa na vassati. <br/><br/>[22] yo jānaṃ pucchito pañhaṃ, aññathā naṃ viyākare''ti..<br/><br/>[03] tattha ^a^M3.0435^ea^ ^b^tassā^eb^ti yo jānanto pucchitaṃ pañhaṃ musāvādaṃ katvā  aññathā byākaroti, tassa rañño vijite devo yuttakāle avassitvā akāle vassatīti attho.<br/><br/>[03] atha ^a^V3.0404^ea^ naṃ punapi musāvādaphalena yāva jaṅghā pathaviṃ paviṭṭhaṃ ``sallakkhehi,  mahārājā''ti vatvā pañcamaṃ gāthamāha -- <br/><br/>[40] 49^b^.^eb^ <br/><br/>[21] ``sace hi saccaṃ bhaṇasi, hohi rāja yathā pure. <br/><br/>[22] musā ce bhāsase rāja, bhūmiṃ pavisa cetiyā''ti..<br/><br/>[03] so tatiyampi ``tvaṃsi, bhante, kaniṭṭho, jeṭṭho korakalambo''ti musāvādameva katvā yāva  jāṇukā pathaviṃ pāvisi. atha naṃ punapi ``sallakkhehi, mahārājā''ti vatvā dve gāthā abhāsi  -- <br/><br/>[40] 50^b^.^eb^ <br/><br/>[21] ``jivhā tassa dvidhā hoti, uragasseva disampati. <br/><br/>[22] yo jānaṃ pucchito pañhaṃ, aññathā naṃ viyākare.. <br/><br/>[40] 51^b^.^eb^ <br/><br/>[21] ``sace hi saccaṃ bhaṇasi, hohi rāja yathā pure. <br/><br/>[22] musā ce bhāsase rāja, bhiyyo pavisa cetiyā''ti..<br/><br/>[03] imā dve gāthā vatvā ``idāni sakkā pākatikaṃ kātu''nti āha. rājā tassa vacanaṃ  sutvāpi anādiyitvā ``tvaṃsi, bhante, kaniṭṭho, jeṭṭho korakalambo''ti catutthampi musāvādaṃ  katvā ^a^P3.0459^ea^ yāva kaṭito pathaviṃ pāvisi. atha naṃ brāhmaṇo ``sallakkhehi,  mahārājā''ti vatvā puna dve gāthā abhāsi -- <br/><br/>[40] 52^b^.^eb^ <br/><br/>[21] ``jivhā tassa na bhavati, macchasseva disampati. <br/><br/>[22] yo jānaṃ pucchito pañhaṃ, aññathā naṃ viyākare.. <br/><br/>[40] 53^b^.^eb^ <br/><br/>[21] ``sace hi saccaṃ bhaṇasi, hohi rāja yathā pure. <br/><br/>[22] musā ce bhāsase rāja, bhiyyo pavisa cetiyā''ti..<br/><br/>[03] tattha ^b^macchassevā^eb^ti nibbattanibbattaṭṭhāne musāvādino macchassa viya kathanasamatthā  jivhā na hoti, mūgova hotīti attho.<br/><br/>[03] so ^a^V3.0405^ea^ pañcamampi ``tvaṃsi kaniṭṭho, jeṭṭho korakalambo''ti musāvādaṃ katvā  yāva nābhito pathaviṃ pāvisi. atha naṃ brāhmaṇo punapi ``sallakkhehi, mahārājā''ti vatvā dve  gāthā abhāsi -- <br/><br/>[40] 54^b^.^eb^ <br/><br/>[21] ``thiyova ^a^M3.0436^ea^ tassa jāyanti, na pumā jāyare kule. <br/><br/>[22] yo jānaṃ pucchito pañhaṃ, aññathā naṃ viyākare.. <br/><br/>[40] 55^b^.^eb^ <br/><br/>[21] ``sace hi saccaṃ bhaṇasi, hohi rāja yathā pure. <br/><br/>[22] musā ce bhāsase rāja, bhiyyo pavisa cetiyā''ti..<br/><br/>[03] tattha ^b^thiyovā^eb^ti nibbattanibbattaṭṭhāne musāvādissa dhītarova jāyanti, puttā na  jāyantīti attho.<br/><br/>[03] rājā tassa vacanaṃ anādiyitvā chaṭṭhampi tatheva musāvādaṃ bhaṇitvā yāva thanā pathaviṃ  pāvisi. atha naṃ punapi brāhmaṇo ``sallakkhehi, mahārājā''ti vatvā dve gāthā abhāsi -- <br/><br/>[40] 56^b^.^eb^ <br/><br/>[21] ``puttā tassa na bhavanti, pakkamanti disodisaṃ. <br/><br/>[22] yo jānaṃ pucchito pañhaṃ, aññathā naṃ viyākare.. <br/><br/>[40] 57^b^.^eb^ <br/><br/>[21] ``sace hi saccaṃ bhaṇasi, hohi rāja yathā pure. <br/><br/>[22] musā ce bhāsase rāja, bhiyyo pavisa cetiyā''ti..<br/><br/>[03] tattha ^b^pakkamantī^eb^ti sace musāvādissa puttā bhavanti, mātāpitūnaṃ anupakārā hutvā  palāyantīti attho.<br/><br/>[03] so pāpamittasaṃsaggadosena tassa vacanaṃ anādiyitvā sattamampi tatheva musāvādaṃ akāsi.  athassa pathavī vivaraṃ adāsi, avīcito jālā uṭṭhahitvā gaṇhi. <br/><br/>[40] 58^b^.^eb^ <br/><br/>[21] ``sa ^a^P3.0460^ea^ rājā isinā satto, antalikkhacaro pure. <br/><br/>[22] pāvekkhi pathaviṃ cecco, hīnatto patva pariyāyaṃ.. <br/><br/>[40] 59^b^.^eb^ <br/><br/>[21] tasmā ^a^V3.0406^ea^ hi chandāgamanaṃ, nappasaṃsanti paṇḍitā. <br/><br/>[22] aduṭṭhacitto bhāseyya, giraṃ saccūpasaṃhita''nti.. -- <br/><br/>[25] imā dve abhisambuddhagāthā honti.<br/><br/>[03] tattha ^b^sa rājā^eb^ti bhikkhave, so rājā cetiyo pubbe antalikkhacaro hutvā pacchā  isinā abhisatto parihīnasabhāvo hutvā. ^b^patva pariyāya^eb^nti attano kālapariyāyaṃ patvā  pathaviṃ pāvisīti attho. ^b^tasmā^eb^ti ^a^M3.0437^ea^ yasmā cetiyarājā chandāgamanena  avīciparāyaṇo jāto, tasmā. ^b^aduṭṭhacitto^eb^ti chandādīhi adūsitacitto hutvā saccameva  bhāseyya.<br/><br/>[03] mahājano ``cetiyarājā isiṃ akkositvā musāvādaṃ katvā avīciṃ paviṭṭho''ti bhayappatto  ahosi. rañño pañca puttā āgantvā brāhmaṇassa pādesu patitvā ``amhākaṃ avassayo hohī''ti  vadiṃsu. brāhmaṇo ``tātā, tumhākaṃ pitā dhammaṃ nāsetvā musāvādaṃ katvā isiṃ akkositvā  avīciṃ upapanno, dhammo nāmesa hato hanati, tumhehi na sakkā idha vasitu''nti vatvā tesu  sabbajeṭṭhakaṃ ``ehi tvaṃ, tāta, pācīnadvārena nikkhamitvā ujukaṃ gacchanto sabbasetaṃ sattapatiṭṭhaṃ  hatthiratanaṃ passissasi, tāya saññāya tattha nagaraṃ māpetvā vasa, taṃ nagaraṃ ^b^hatthipuraṃ^eb^ nāma  bhavissatī''ti āha. dutiyaṃ āmantetvā ``tvaṃ, tāta, dakkhiṇadvārena nikkhamitvā ujukameva  gacchanto sabbasetaṃ assaratanaṃ passissasi, tāya saññāya tattha nagaraṃ māpetvā vasa, taṃ nagaraṃ  ^b^assapuraṃ^eb^ nāma bhavissatī''ti āha. tatiyaṃ āmantetvā ``tvaṃ, tāta, pacchimadvārena  nikkhamitvā ujukameva gacchanto kesarasīhaṃ passissasi, tāya saññāya tattha nagaraṃ māpetvā  vasa, taṃ nagaraṃ ^b^sīhapuraṃ^eb^ nāma bhavissatī''ti āha. catutthaṃ āmantetvā ``tvaṃ, tāta,  uttaradvārena nikkhamitvā ujukameva gacchanto sabbaratanamayaṃ cakkapañjaraṃ passissasi, tāya saññāya  tattha ^a^P3.0461^ea^ nagaraṃ māpetvā vasa, taṃ nagaraṃ ^b^uttarapañcālaṃ^eb^ nāma bhavissatī''ti  āha. pañcamaṃ āmantetvā ``tāta, tayā imasmiṃ ṭhāne vasituṃ na sakkā, imasmiṃ nagare mahāthūpaṃ  katvā nikkhamitvā pacchimuttarāya disāya ujukameva gacchanto dve pabbate aññamaññaṃ paharitvā  paharitvā daddarasaddaṃ karonte passissasi, tāya saññāya tattha nagaraṃ māpetvā vasa, taṃ nagaraṃ  ^b^daddarapuraṃ^eb^ nāma bhavissatī''ti āha. te pañcapi janā tāya tāya saññāya gantvā tasmiṃ  tasmiṃ ṭhāne nagarāni māpetvā vasiṃsu.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepi devadatto musāvādaṃ  katvā ^a^V3.0407^ea^ pathaviṃ paviṭṭho''ti vatvā jātakaṃ samodhānesi -- ``tadā cetiyarājā  devadatto ahosi, kapilabrāhmaṇo pana ahameva ahosi''nti. <br/><br/>[06] cetiyajātakavaṇṇanā chaṭṭhā. 


volume: 111
item: 428
title:
  [] . sumaṅgalajātakavaṇṇanā^[] . gaṅgamālajātakavaṇṇanā^[] . cetiyajātakavaṇṇanā^[] . indriyajātakavaṇṇanā^

content:
  [03] ^b^yo^eb^ ^a^M3.0438^ea^ ^b^indriyāna^eb^nti idaṃ satthā jetavane viharanto  purāṇadutiyikāpalobhanaṃ ārabbha kathesi. sāvatthiyaṃ kireko kulaputto satthu dhammadesanaṃ sutvā  ``na sakkā agāramajjhe vasantena ekantaparipuṇṇaṃ ekantaparisuddhaṃ brahmacariyaṃ carituṃ,  niyyānikasāsane pabbajitvā dukkhassantaṃ karissāmī''ti ghare vibhavaṃ puttadārassa niyyādetvā  nikkhamitvā satthāraṃ pabbajjaṃ yāci. satthāpissa pabbajjaṃ dāpesi. tassa ācariyupajjhāyehi  saddhiṃ piṇḍāya carato navakattā ceva bhikkhūnaṃ bahubhāvena ca kulaghare vā āsanasālāya vā āsanaṃ  na pāpuṇāti, saṅghanavakānaṃ koṭiyaṃ pīṭhakaṃ vā phalakaṃ vā pāpuṇāti. āhāropi uḷuṅkapiṭṭhena  ghaṭṭitā bhinnasitthakayāgu vā pūtisukkhakhajjakaṃ vā jhāmasukkhakūro vā pāpuṇāti, yāpanapamāṇaṃ na  hoti. so attanā ^a^P3.0462^ea^ laddhaṃ gahetvā purāṇadutiyikāya santikaṃ gacchati.  athassa sā pattaṃ gahetvā vanditvā pattato bhattaṃ nīharitvā susampāditāni yāgubhattasūpabyañjanāni  deti. mahallako rasataṇhāya bajjhitvā purāṇadutiyikaṃ jahituṃ na sakkoti. sā cintesi  ``baddho nu kho, noti vīmaṃsissāmi na''nti.<br/><br/>[03] athekadivasaṃ janapadamanussaṃ setamattikāya nhāpetvā gehe nisīdāpetvā aññepissa katipaye  parivāramanusse āṇāpetvā thokathokaṃ pānabhojanaṃ dāpesi. te khādantā bhuñjantā nisīdiṃsu.  gehadvāre ca cakkesu goṇe bandhāpetvā ekaṃ sakaṭampi ṭhapāpesi, sayaṃ pana piṭṭhigabbhe nisīditvā pūve  paci. mahallako āgantvā dvāre aṭṭhāsi. taṃ disvā eko mahallakapuriso ``ayye, eko thero  dvāre ṭhito''ti āha. ``vanditvā aticchāpehī''ti. so ``aticchatha, bhante''ti punappunaṃ  kathetvāpi taṃ agacchantaṃ disvā ``ayye, thero na gacchatī''ti āha. sā āgantvā sāṇiṃ  ukkhipitvā oloketvā ``ambho ayaṃ mama dārakapitā''ti vatvā nikkhamitvā pattaṃ gahetvā gehaṃ  pavesetvā parivisitvā bhojanapariyosāne vanditvā ``bhante, tumhe idheva parinibbāyatha, mayaṃ  ettakaṃ kālaṃ aññaṃ kulaṃ na gaṇhimha, asāmike pana ghare gharāvāso na saṇṭhāti, mayaṃ aññaṃ kulaṃ  gaṇhāma, dūraṃ janapadaṃ ^a^V3.0408^ea^ gacchissāma, tumhe appamattā hotha, sace me doso atthi,  khamathā''ti āha. mahallakassa hadayaphālanakālo viya ahosi. atha naṃ ``ahaṃ ^a^M3.0439^ea^  taṃ jahituṃ na sakkomi, mā gaccha, vibbhamissāmi, asukaṭṭhāne me sāṭakaṃ pesehi,  pattacīvaraṃ paṭicchāpetvā āgacchissāmī''ti āha. sā ``sādhū''ti sampaṭicchi. mahallako  vihāraṃ gantvā ācariyupajjhāye pattacīvaraṃ paṭicchāpento ``kasmā, āvuso, evaṃ karosī''ti  vutto ``purāṇadutiyikaṃ jahituṃ na sakkomi vibbhamissāmī''ti āha. atha naṃ te  anicchantaññeva satthu santikaṃ netvā ``kiṃ, bhikkhave, imaṃ anicchantaññeva ānayitthā''ti vutte  ``bhante, ayaṃ ukkaṇṭhitvā vibbhamitukāmo''ti vadiṃsu. atha naṃ satthā ``saccaṃ kira tvaṃ  bhikkhu ukkaṇṭhitosī''ti pucchi. ``saccaṃ, bhante''ti. ``ko taṃ ukkaṇṭhāpesī''ti?  ``purāṇadutiyikā bhante''ti vutte ``bhikkhu na idāneva sā itthī tuyhaṃ anatthakārikā, pubbepi  tvaṃ taṃ nissāya catūhi jhānehi parihīno mahādukkhaṃ patvā maṃ nissāya tamhā dukkhā muccitvā  naṭṭhajjhānaṃ paṭilabhī''ti vatvā atītaṃ āhari.<br/><br/>[03] atīte ^a^P3.0463^ea^ bārāṇasiyaṃ brahmadatte rajjaṃ kārente bodhisatto tassa purohitaṃ  paṭicca tassa brāhmaṇiyā kucchimhi nibbatti. jātadivase cassa sakalanagare āvudhāni  pajjaliṃsu, tenassa ``jotipālakumāro''ti nāmaṃ kariṃsu. so vayappatto takkasilāyaṃ  sabbasippāni uggaṇhitvā rañño sippaṃ dassetvā issariyaṃ pahāya kañci ajānāpetvā aggadvārena  nikkhamitvā araññaṃ pavisitvā sakkadattiye kaviṭṭhakāssame isipabbajjaṃ pabbajitvā  jhānābhiññāyo nibbattesi. taṃ tattha vasantaṃ anekāni isisatāni parivāresuṃ, mahāsamāgamo  ahosi. so sarabhaṅgasatthā nāma ahosi, tassa satta antevāsikajeṭṭhakā ahesuṃ. tesu  sālissaro nāma isi kaviṭṭhakāssamā nikkhamitvā suraṭṭhajanapade puratthimajanapade sātodikāya  nāma nadiyā tīre anekasahassaisiparivāro vasi. meṇḍissaro nāma isi  pajjotakapañcālarañño vijite kalabbacūḷakaṃ nāma nigamaṃ nissāya anekasahassaisiparivāro vasi.  pabbato nāma isi ekaṃ aṭavijanapadaṃ nissāya anekasahassaisiparivāro vasi. kāḷadevilo  nāma isi avantidakkhiṇāpathe ekagghanaselaṃ nissāya anekasahassaisiparivāro vasi.  kisavaccho nāma isi ekakova daṇḍakirañño kumbhavatīnagaraṃ nissāya uyyāne vasi.  anupiyatāpaso pana bodhisattassa upaṭṭhāko tassa santike ^a^M3.0440^ea^ vasi. nārado  nāma isi kāḷadevilassa kaniṭṭho majjhimadese ārañjaragirimhi pabbatajālantare ekakova ekasmiṃ  guhāleṇe vasi.<br/><br/>[03] ārañjaragirino nāma avidūre eko ākiṇṇamanusso nigamo atthi, tesaṃ antare mahatī  ^a^V3.0409^ea^ nadī atthi, taṃ nadiṃ bahū manussā otaranti. uttamarūpadharā vaṇṇadāsiyopi  purise palobhayamānā tassā nadiyā tīre nisīdanti. nāradatāpaso tāsu ekaṃ disvā  paṭibaddhacitto hutvā jhānaṃ antaradhāpetvā nirāhāro parisussanto ^a^P3.0464^ea^ kilesavasaṃ  gantvā sattāhaṃ vasitvā nipajji. athassa bhātā kāḷadevilo āvajjento taṃ kāraṇaṃ ñatvā  ākāsenāgantvā leṇaṃ pāvisi. nārado taṃ disvā ``kasmā bhavaṃ āgatosī''ti āha. ``bhavaṃ  `akallako'ti bhavantaṃ paṭijaggituṃ āgatomhī''ti. atha naṃ so ``abhūtaṃ kathaṃ kathesi, alikaṃ  tucchaṃ kathesī''ti musāvādena niggaṇhi. so ``netaṃ pahātuṃ vaṭṭatī''ti sālissaraṃ ānesi,  meṇḍissaraṃ ānesi, pabbatampi ānesi. itaropi te tayo musāvādena niggaṇhi. kāḷadevilo  ``sarabhaṅgasatthāraṃ ānessāmī''ti ākāsenāgantvā taṃ ānesi. so āgantvā taṃ disvā  ``indriyavasaṃ gato''ti ñatvā ``kacci nārada, indriyānaṃ vasaṃ gato''ti pucchi. itarena taṃ  sutvāva uṭṭhāya vanditvā ``āma, ācariyā''ti vutte ``nārada, indriyavasaṃ gatā nāma imasmiṃ  attabhāve sussantā dukkhaṃ anubhavitvā dutiye attabhāve niraye nibbattantī''ti vatvā paṭhamaṃ  gāthamāha -- <br/><br/>[40] 60^b^.^eb^ <br/><br/>[21] ``yo indriyānaṃ kāmena, vasaṃ nārada gacchati. <br/><br/>[22] so pariccajjubho loke, jīvantova visussatī''ti..<br/><br/>[03] tattha ^b^yo indriyāna^eb^nti nārada, yo puriso rūpādīsu subhākāraṃ gahetvā  kilesakāmavasena channaṃ indriyānaṃ vasaṃ gacchati. ^b^pariccajjubho loke^eb^ti so manussalokañca  devalokañcāti ubholoke pariccajitvā nirayādīsu nibbattantīti attho. ^b^jīvantova  visussatī^eb^ti jīvantoyeva attanā icchitaṃ kilesavatthuṃ alabhanto sokena visussati, mahādukkhaṃ  pāpuṇātīti.<br/><br/>[03] taṃ sutvā nārado ``ācariya, kāmasevanaṃ nāma sukhaṃ, evarūpaṃ sukhaṃ kiṃ sandhāya  dukkhanti vadasī''ti pucchi. athassa sarabhaṅgo ``tena hi suṇāhī''ti dutiyaṃ gāthamāha -- <br/><br/>[40] 61^b^.^eb^ <br/><br/>[21] ``sukhassānantaraṃ ^a^M3.0441^ea^ dukkhaṃ, dukkhassānantaraṃ sukhaṃ. <br/><br/>[22] sosi patto sukhā dukkhaṃ, pāṭikaṅkha varaṃ sukha''nti..<br/><br/>[03] tattha ^a^P3.0465^ea^ ^b^sukhassānantara^eb^nti kāmasukhassa anantaraṃ nirayadukkhaṃ.  ^b^dukkhassā^eb^ti sīlarakkhaṇadukkhassa ^a^V3.0410^ea^ anantaraṃ dibbamānusakasukhañceva  nibbānasukhañca. idaṃ vuttaṃ hoti -- nārada, ime hi sattā kāmasevanasamaye kālaṃ katvā  ekantadukkhe niraye nibbattanti, sīlaṃ rakkhantā vipassanāya kammaṃ karontā ca pana kilamanti,  te dukkhena sīlaṃ rakkhitvā sīlabalena vuttappakāraṃ sukhaṃ labhanti, idaṃ dukkhaṃ sandhāyāhaṃ evaṃ  vadāmīti. ^b^sosi patto^eb^ti so tvaṃ nārada, idāni jhānasukhaṃ nāsetvā tato sukhā mahantaṃ  kāmanissitaṃ cetasikadukkhaṃ patto. ^b^pāṭikaṅkhā^eb^ti idaṃ kilesadukkhaṃ chaḍḍetvā puna tadeva  varaṃ uttamaṃ jhānasukhaṃ iccha patthehīti.<br/><br/>[03] nārado ``idaṃ ācariya, dukkhaṃ dussahaṃ, na taṃ adhivāsetuṃ sakkomī''ti āha. atha naṃ  mahāsatto ``nārada, dukkhaṃ nāma uppannaṃ adhivāsetabbamevā''ti vatvā tatiyaṃ gāthamāha -- <br/><br/>[40] 62^b^.^eb^ <br/><br/>[21] ``kicchakāle kicchasaho, yo kicchaṃ nātivattati. <br/><br/>[22] sa kicchantaṃ sukhaṃ dhīro, yogaṃ samadhigacchatī''ti..<br/><br/>[03] tattha ^b^nātivattatī^eb^ti nānuvattati, ayameva vā pāṭho. idaṃ vuttaṃ hoti -- nārada, yo  kāyikacetasikadukkhasaṅkhātassa kicchassa uppannakāle appamatto tassa kicchassa haraṇūpāyaṃ  karonto kicchasaho hutvā taṃ kicchaṃ nānuvattati, tassa vase avattitvā tehi tehi upāyehi taṃ  kicchaṃ abhibhavati vināseti, so dhīro kicchassa antimasaṅkhātaṃ nirāmisasukhasaṅkhātaṃ  jhānasukhaṃ adhigacchati, taṃ vā kicchantaṃ yogasukhaṃ adhigacchati, akilamantova pāpuṇātīti.<br/><br/>[03] so ``ācariya, kāmasukhaṃ nāma uttamasukhaṃ, na taṃ jahituṃ sakkomī''ti āha. atha naṃ  mahāsatto ``nārada, dhammo nāma na kenaci kāraṇena nāsetabbo''ti vatvā catutthaṃ gāthamāha -- <br/><br/>[40] 63^b^.^eb^ <br/><br/>[21] ``na ^a^P3.0466^ea^ heva kāmāna kāmā, nānatthā nātthakāraṇā. <br/><br/>[22] na katañca niraṅkatvā, dhammā cavitumarahasī''ti..<br/><br/>[03] tattha ^a^M3.0442^ea^ ^b^kāmāna kāmā^eb^ti kāmānaṃ kāmā, vatthukāmānaṃ patthanāyāti  attho. ^b^nānatthā nātthakāraṇā^eb^ti na anatthato na atthakāraṇā. ^b^na katañca  niraṅkatvā^eb^ti katañca nipphāditaṃ jhānaṃ ^a^V3.0411^ea^ niraṃkatvā. idaṃ vuttaṃ hoti -- nārada, na  heva vatthukāmapatthanāya dhammā cavitumarahasi, ekasmiṃ anatthe uppanne taṃ paṭihanitukāmo nānatthā  na atthenapi kāraṇabhūtena dhammā cavitumarahasi, ``asuko nāma me attho uppajjissatī''ti  evampi atthakāraṇāpi na dhammā cavitumarahasi, kataṃ pana nipphāditaṃ jhānasukhaṃ niraṃkatvā  vināsetvā neva dhammā cavitumarahasīsi.<br/><br/>[03] evaṃ sarabhaṅgena catūhi gāthāhi dhamme desite kāḷadevilo attano kaniṭṭhaṃ ovadanto pañcamaṃ  gāthamāha -- <br/><br/>[40] 64^b^.^eb^ <br/><br/>[21] ``dakkhaṃ gahapatī sādhu, saṃvibhajjañca bhojanaṃ. <br/><br/>[22] ahāso atthalābhesu, atthabyāpatti abyatho''ti..<br/><br/>[03] tattha ^b^dakkhaṃ gahapatī^eb^ti nārada gharāvāsaṃ vasantānaṃ gahapatīnaṃ bhoguppādanatthāya  analasyachekakusalabhāvasaṅkhātaṃ dakkhaṃ nāma sādhu, dakkhabhāvo bhaddako. ^b^saṃvibhajjañca  bhojana^eb^nti dukkhena uppāditabhogānaṃ dhammikasamaṇabrāhmaṇehi saddhiṃ saṃvibhajitvā paribhogakaraṇaṃ  dutiyaṃ sādhu. ^b^ahāso atthalābhesū^eb^ti mahante issariye uppanne appamādavasena ahāso  anuppilāvitattaṃ tatiyaṃ sādhu. ^b^atthabyāpattī^eb^ti yadā pana attano atthabyāpatti  yasavināso hoti, tadā ^b^abyatho^eb^ akilamanaṃ catutthaṃ sādhu, tasmā tvaṃ, nārada, ``jhānaṃ me  antarahita''nti mā soci, sace indriyānaṃ vasaṃ na gamissasi, naṭṭhampi te jhānaṃ puna  pākatikameva bhavissatīti.<br/><br/>[03] taṃ puna kāḷadevilena nāradassa ovaditabhāvaṃ ñatvā satthā abhisambuddho hutvā chaṭṭhaṃ  gāthamāha -- <br/><br/>[40] 65^b^.^eb^ <br/><br/>[21] ``ettāvatetaṃ paṇḍiccaṃ, api so devilo bravi. <br/><br/>[22] na yito kiñci pāpiyo, yo indriyānaṃ vasaṃ vaje''ti..<br/><br/>[03] tassattho ^a^P3.0467^ea^ -- bhikkhave, ettakaṃ etaṃ paṇḍiccaṃ soyaṃ devilo abravi.  yo pana kilesavasena indriyānaṃ vasaṃ vajati, ito añño pāpiyo natthīti.<br/><br/>[03] atha ^a^V3.0412^ea^ ^a^M3.0443^ea^ naṃ sarabhaṅgo āmantetvā ``nārada, idaṃ tāva suṇa,  yo hi paṭhamameva kattabbayuttakaṃ na karoti, so araññaṃ paviṭṭhamāṇavako viya socati  paridevatī''ti vatvā atītaṃ āhari.<br/><br/>[03] atīte ekasmiṃ kāsinigame eko brāhmaṇamāṇavo abhirūpo ahosi thāmasampanno nāgabalo.  so cintesi -- ``kiṃ me kasikammādīni katvā mātāpitūhi puṭṭhehi, kiṃ puttadārena, kiṃ  dānādīhi puññehi katehi, kañci aposetvā kiñci puññaṃ akatvā araññaṃ pavisitvā mige  māretvā attānaṃyeva posessāmī''ti? so pañcāvudhasannaddho himavantaṃ gantvā nānāmige vadhitvā  khādanto antohimavante vidhavāya nāma nadiyā tīre giriparikkhittaṃ mahantaṃ pabbatajālaṃ patvā  tattha mige vadhitvā aṅgāre pakkamaṃsaṃ khādanto vāsaṃ kappesi. so cintesi ``ahaṃ sabbadā  thāmasampanno na bhavissāmi, dubbalakāle araññe carituṃ na sakkhissāmi, idāneva nānāvaṇṇe  mige pabbatajālaṃ pavesetvā dvāraṃ yojetvā araññaṃ anāhiṇḍantova yathāruciyā mige vadhitvā  khādissāmī''ti tathā akāsi. athassa kāle atikkante taṃ kammaṃ matthakappattaṃ diṭṭhadhammavedanīyaṃ  jātaṃ, attano hatthapādehi na labhi gantuṃ, aparāparaṃ parivattetuṃ nāsakkhi, neva kiñci khādanīyaṃ  bhojanīyaṃ, na pānīyaṃ passi, sarīraṃ milāyi, manussapeto ahosi, gimhakāle pathavī viya  sarīraṃ bhijjitvā rājiyo dassesi, so durūpo dussaṇṭhito mahādukkhaṃ anubhavi.<br/><br/>[03] evaṃ addhāne gate siviraṭṭhe sivirājā nāma ``araññe aṅgārapakkamaṃsaṃ khādissāmī''ti  amaccānaṃ rajjaṃ niyyādetvā pañcāvudhasannaddho araññaṃ pavisitvā mige vadhitvā maṃsaṃ khādamāno  anupubbena taṃ padesaṃ patvā taṃ purisaṃ disvā bhītopi satiṃ upaṭṭhapetvā ``kosi tvaṃ ambho  purisā''ti pucchi. ``sāmi, manussapeto ahaṃ, attano katakammassa phalaṃ anubhomi, tvaṃ pana  kosī''ti? ``sivirājāhamasmī''ti. ``atha kasmā idhāgatosī''ti? ``migamaṃsaṃ ^a^P3.0468^ea^  khādanatthāyā''ti. athassa so ``ahampi mahārāja, imināva kāraṇena āgantvā  manussapeto jāto''ti sabbaṃ vitthārena kathetvā attano dukkhitabhāvaṃ rañño ācikkhanto  sesagāthā āha -- <br/><br/>[40] 66^b^.^eb^ <br/><br/>[21] ``amittānaṃva ^a^M3.0444^ea^ hatthatthaṃ, sivi pappoti māmiva. <br/><br/>[27] kammaṃ vijjañca dakkheyyaṃ, vivāhaṃ sīlamaddavaṃ. <br/><br/>[22] ete ca yase hāpetvā, nibbatto sehi kammehi.. <br/><br/>[40] 67^b^.^eb^ <br/><br/>[21] ``sohaṃ ^a^V3.0413^ea^ sahassajīnova, abandhu aparāyaṇo. <br/><br/>[22] ariyadhammā apakkanto, yathā peto tathevahaṃ.. <br/><br/>[40] 68^b^.^eb^ <br/><br/>[21] ``sukhakāme dukkhāpetvā, āpannosmi padaṃ imaṃ. <br/><br/>[22] so sukhaṃ nādhigacchāmi, ṭhito bhāṇumatāmivā''ti..<br/><br/>[03] tattha ^b^amittānaṃva hatthattha^eb^nti amittānaṃ hatthe atthaṃ vināsaṃ viya. ^b^sivī^eb^ti  rājānaṃ ālapati. ^b^pappoti māmivā^eb^ti mādiso pāpakammena pāpuṇāti, attanova kammena  vināsaṃ pāpuṇātīti vuttaṃ hoti. ^b^kamma^eb^nti kasikammādibhedaṃ ājīvasādhakaṃ kiccaṃ.  ^b^vijja^eb^nti nānappakārakaṃ hatthisippādikaṃ sippaṃ. ^b^dakkheyya^eb^nti nānappakārena  bhoguppādanakosallaṃ. ^b^vivāha^eb^nti āvāhavivāhasambandhaṃ. ^b^sīlamaddava^eb^nti  pañcavidhasīlañceva muduvacanaṃ hitakāmaṃ pāpanivāraṇaṃ kalyāṇamittatañca. so hi idha maddavoti  adhippeto. ^b^ete ca yase hāpetvā^eb^ti ete ettake yasadāyake dhamme hāpetvā ca.  ^b^nibbatto sehi kammehī^eb^ti attano kammehi nibbatto. idaṃ vuttaṃ hoti -- ahaṃ, mahārāja,  imasmiṃ loke issariyadāyakaṃ kattabbayuttakaṃ kammaṃ akatvā sippaṃ asikkhitvā upāyena bhoge  anuppādetvā āvāhavivāhaṃ akatvā sīlaṃ arakkhitvā maṃ akiccaṃ karontaṃ pāpanivāraṇasamatthe  kalyāṇamitte abhajitvā ime ettake yasadāyakattā ``yase''ti saṅkhyaṃ gate lokappavattidhamme  hāpetvā chaḍḍetvā imaṃ araññaṃ pavisitvā sayaṃ katehi pāpakammehi idāni manussapeto hutvā  nibbattosmīti.<br/><br/>[03] ^b^sahassajīnovā^eb^ti sahassajīnapuriso viyāti attho. svāhaṃ sammā paṭipajjitvā  bhoge uppādeyyaṃ, tehi anekasahassehi bhogehi jitotipi attho. ^b^aparāyaṇo^eb^ti asaraṇo,  nippatiṭṭhoti attho. ^b^ariyadhammā^eb^ti sappurisadhammato. ^b^yathā^eb^ ^a^P3.0469^ea^  ^b^peto^eb^ti yathā mato peto hutvā uppajjeyya, jīvamānoyeva tathā ^a^M3.0445^ea^ manussapeto  jātosmīti attho. ^b^sukhakāme dukkhāpetvā^eb^ti sukhakāme satte dukkhāpetvā.  ``sukhakāmo''tipi pāṭho, sayaṃ sukhakāmo paraṃ dukkhāpetvāti attho. ^b^āpannosmi padaṃ  ima^eb^nti evarūpaṃ koṭṭhāsaṃ pattosmi. pathantipi pāṭho, idaṃ dukkhassa pathabhūtaṃ attabhāvaṃ  pattosmīti attho. ^b^ṭhito bhāṇumatāmivā^eb^ti bhāṇumā vuccati aggi, vītaccikaṅgārehi  samantā parikiṇṇo viya sarīre uṭṭhitena mahādāhena dayhanto kāyikacetasikasukhaṃ na vindāmīti  vadati.<br/><br/>[03] evañca pana vatvā ``ahaṃ, mahārāja, sukhakāmo paraṃ dukkhāpetvā diṭṭheva dhamme manussapeto  ^a^V3.0414^ea^ jāto, tasmā tvaṃ pāpaṃ mā kari, attano nagaraṃ gantvā dānādīni puññāni  karohī''ti āha. rājā tathā katvā saggapuraṃ pūresi. sarabhaṅgasatthā imaṃ kāraṇaṃ āharitvā  tāpasaṃ saññāpesi. so tassa dhammakathāya saṃvegaṃ paṭilabhitvā taṃ vanditvā khamāpetvā  kasiṇaparikammaṃ katvā naṭṭhaṃ jhānaṃ paṭipākatikaṃ akāsi. sarabhaṅgo tassa tattha vasituṃ adatvā  taṃ ādāya attano assamaṃ gato.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  ukkaṇṭhitabhikkhu sotāpattiphale patiṭṭhahi.<br/><br/>[03] tadā nārado ukkaṇṭhitabhikkhu ahosi, nagarasobhiṇī purāṇadutiyikā, sālissaro  sāriputto, meṇḍissaro kassapo, pabbato anuruddho, kāḷadevilo kaccāyano, anupiyo ānando,  kisavaccho mahāmoggallāno, sarabhaṅgo pana ahameva ahosinti. <br/><br/>[06] indriyajātakavaṇṇanā sattamā. 


volume: 111
item: 429
title:
  [] . gaṅgamālajātakavaṇṇanā^[] . cetiyajātakavaṇṇanā^[] . indriyajātakavaṇṇanā^[] . ādittajātakavaṇṇanā^

content:
  [03] ^b^ādittasmi^eb^nti idaṃ satthā jetavane viharanto asadisadānaṃ ārabbha kathesi.  asadisadānaṃ ^b^mahāgovindasuttavaṇṇanāto^eb^ (dī0 ni0 aṭṭha0 2.296) vitthāretvā kathetabbaṃ.  tassa pana dinnadivasato dutiyadivase dhammasabhāyaṃ kathaṃ samuṭṭhāpesuṃ ``āvuso, kosalarājā  vicinitvāva ^a^P3.0470^ea^, puññakkhettaṃ ñatvā buddhappamukhassa ^a^M3.0446^ea^  ariyasaṅghassa asadisadānaṃ adāsī''ti. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte ``anacchariyaṃ, bhikkhave, rañño  vicinitvā anuttare puññakkhette dānapatiṭṭhāpanaṃ, porāṇakapaṇḍitāpi vicinitvāva mahādānaṃ  adaṃsū''ti vatvā atītaṃ āhari.<br/><br/>[03] atīte siviraṭṭhe roruvanagare roruvamahārājā nāma dasa rājadhamme akopetvā catūhi  saṅgahavatthūhi janaṃ saṅgaṇhanto mahājanassa mātāpituṭṭhāne ṭhatvā kapaṇaddhikavanibbakayācakādīnaṃ  mahādānaṃ pavattesi. tassa samuddavijayā nāma aggamahesī ahosi paṇḍitā ñāṇasampannā. so  ekadivasaṃ dānaggaṃ olokento ``mayhaṃ dānaṃ dussīlā lolasattā bhuñjanti, taṃ maṃ na hāseti,  ahaṃ kho pana sīlavantānaṃ aggadakkhiṇeyyānaṃ paccekabuddhānaṃ dātukāmo, te ca himavantapadese  ^a^V3.0415^ea^ vasanti, ko nu kho te nimantetvā ānessati, kaṃ pesessāmī''ti cintetvā tamatthaṃ  deviyā ārocesi. atha naṃ sā āha ``mahārāja, mā cintayittha, amhākaṃ dātabbadānabalena  sīlabalena saccabalena pupphāni pesetvā paccekabuddhe nimantetvā tesaṃ āgatakāle  sabbaparikkhārasampannadānaṃ dassāmā''ti. rājā ``sādhū''ti sampaṭicchitvā  ``sakalanagaravāsino sīlaṃ samādiyantū''ti nagare bheriṃ carāpetvā sayampi saparijano  uposathaṅgāni adhiṭṭhāya mahādānaṃ pavattetvā sumanapupphapuṇṇaṃ suvaṇṇasamuggaṃ gāhāpetvā pāsādā  oruyha rājaṅgaṇe ṭhatvā pañcaṅgāni pathaviyaṃ patiṭṭhāpetvā pācīnadisābhimukho vanditvā  ``pācīnadisāya arahante vandāmi, sace amhākaṃ koci guṇo atthi, amhesu anukampaṃ katvā  amhākaṃ bhikkhaṃ gaṇhathā''ti vatvā satta pupphamuṭṭhiyo khipi. pācīnadisāya paccekabuddhānaṃ  abhāvena punadivase nāgamiṃsu. dutiyadivase dakkhiṇadisaṃ namassi, tatopi nāgatā.  tatiyadivase pacchimadisaṃ ^a^P3.0471^ea^ namassi, tatopi nāgatā. catutthadivase uttaradisaṃ  namassi, namassitvā ca pana ``uttarahimavantapadesavāsino paccekabuddhā amhākaṃ bhikkhaṃ  gaṇhantū''ti satta pupphamuṭṭhiyo vissajjesi. pupphāni gantvā nandamūlakapabbhāre pañcannaṃ  paccekabuddhasatānaṃ upari patiṃsu.<br/><br/>[03] te ^a^M3.0447^ea^ āvajjamānā raññā attano nimantitabhāvaṃ ñatvā punadivase satta  paccekabuddhe āmantetvā ``mārisā, rājā vo nimanteti, tassa saṅgahaṃ karothā''ti vadiṃsu. satta  paccekabuddhā ākāsenāgantvā rājadvāre otariṃsu. te disvā rājā somanassajāto vanditvā  pāsādaṃ āropetvā mahantaṃ sakkāraṃ katvā dānaṃ datvā bhattakiccapariyosāne punadivasatthāya  punadivasatthāyāti evaṃ cha divase nimantetvā sattame divase sabbaparikkhāradānaṃ sajjetvā  sattaratanakhacitāni mañcapīṭhādīni paññapetvā ticīvarādike sabbasamaṇaparibhoge sattannaṃ  paccekabuddhānaṃ santike ṭhapetvā ``mayaṃ ime parikkhāre tumhākaṃ demā''ti vatvā tesaṃ  bhattakiccapariyosāne rājā ca devī ca ubhopi namassamānā aṭṭhaṃsu. atha nesaṃ anumodanaṃ  karonto saṅghatthero dve gāthā abhāsi -- <br/><br/>[40] 69^b^.^eb^ <br/><br/>[21] ``ādittasmiṃ agārasmiṃ, yaṃ nīharati bhājanaṃ. <br/><br/>[22] taṃ tassa hoti atthāya, no ca yaṃ tattha ḍayhati.. <br/><br/>[40] 70^b^.^eb^ <br/><br/>[21] ``evamādīpito loko, jarāya maraṇena ca. <br/><br/>[22] nīharetheva dānena, dinnaṃ hoti sunīhata''nti..<br/><br/>[03] tattha ^a^V3.0416^ea^ ^b^ādittasmi^eb^nti taṅkhaṇe pajjalite. ^b^bhājana^eb^nti upakaraṇaṃ.  ^b^no ca yaṃ tattha ḍayhatī^eb^ti yaṃ pana tattha ḍayhati, antamaso tiṇasanthāropi, sabbaṃ tassa  anupakaraṇameva hoti. ^b^jarāya maraṇena cā^eb^ti desanāsīsametaṃ, atthato panesa ekādasahi  aggīhi ādīpito nāma. ^b^nīharethevā^eb^ti ^a^P3.0472^ea^ tato ekādasati aggīhi  pajjalitalokā dasavidhadānavatthubhedaṃ taṃ taṃ parikkhāradānaṃ cetanāya nikkaḍḍhetheva. ^b^dinnaṃ  hotī^eb^ti appaṃ vā bahuṃ vā yaṃ dinnaṃ, tadeva sunīhataṃ nāma hotīti.<br/><br/>[03] evaṃ saṅghatthero anumodanaṃ katvā ``appamatto hohi, mahārājā''ti rañño ovādaṃ datvā  ākāse uppatitvā pāsādakaṇṇikaṃ dvidhā katvā gantvā nandamūlakapabbhāreyeva otari. tassa  dinnaparikkhāropi teneva saddhiṃ uppatitvā nandamūlakapabbhāreyeva otari. rañño ca deviyā ca  sakalasarīraṃ pītiyā puṇṇaṃ ahosi. evaṃ tasmiṃ gate avasesāpi -- <br/><br/>[40] 71^b^.^eb^ <br/><br/>[21] ``yo ^a^M3.0448^ea^ dhammaladdhassa dadāti dānaṃ, uṭṭhānavīriyādhigatassa jantu. <br/><br/>[22] atikkamma so vetaraṇiṃ yamassa, dibbāni ṭhānāni upeti macco.. <br/><br/>[40] 72^b^.^eb^ <br/><br/>[21] ``dānañca yuddhañca samānamāhu, appāpi santā bahuke jinanti. <br/><br/>[22] appampi ce saddahāno dadāti, teneva so hoti sukhī parattha.. <br/><br/>[40] 73^b^.^eb^ <br/><br/>[21] ``viceyya dānaṃ sugatappasatthaṃ, ye dakkhiṇeyyā idha jīvaloke. <br/><br/>[22] etesu dinnāni mahapphalāni, bījāni vuttāni yathā sukhette.. <br/><br/>[40] 74^b^.^eb^ <br/><br/>[21] ``yo pāṇabhūtāni aheṭhayaṃ caraṃ, parūpavādā na karoti pāpaṃ. <br/><br/>[22] bhīruṃ pasaṃsanti na tattha sūraṃ, bhayā hi santo na karonti pāpaṃ.. <br/><br/>[40] 75^b^.^eb^ <br/><br/>[21] ``hīnena brahmacariyena, khattiye upapajjati. <br/><br/>[22] majjhimena ca devattaṃ, uttamena visujjhati.. <br/><br/>[40] 76^b^.^eb^ <br/><br/>[21] ``addhā hi dānaṃ bahudhā pasatthaṃ, dānā ca kho dhammapadaṃva seyyo. <br/><br/>[22] pubbeva ^a^P3.0473^ea^ hi pubbatareva santo, nibbānamevajjhagamuṃ sapaññā''ti..  -- <br/><br/>[25] evamekekāya gāthāya anumodanaṃ katvā tatheva agamiṃsu saddhiṃ parikkhārehi.<br/><br/>[03] tattha ^a^V3.0417^ea^ ^b^dhammaladdhassā^eb^ti khīṇāsavaṃ ādiṃ katvā yāva  sukkhavipassakayogāvacaro puggalo dhammassa laddhattā dhammaladdho nāma. sveva uṭṭhānavīriyena  tassa dhammassa adhigatattā uṭṭhānavīriyādhigato nāma. tassa puggalassa yo jantu dadāti  dānanti attho, dhammena laddhassa uṭṭhānasaṅkhātena vīriyena ^a^M3.0449^ea^ adhigatassa  deyyadhammassa aggaṃ gahetvā yo jantu sīlavantesu dānaṃ dadātītipi attho. upayogatthe vā  sāmivacanaṃ katvāpettha attho veditabbo. ^b^vetaraṇi^eb^nti desanāsīsametaṃ, aṭṭha mahāniraye  soḷasa ca ussade atikkamitvāti attho. ^b^dibbāni ṭhānāni upetī^eb^ti devaloke uppajjati.<br/><br/>[03] ^b^samānamāhū^eb^ti sadisaṃ vadanti. khayabhīrukassa hi dānaṃ natthi, bhayabhīrukassa yuddhaṃ  natthi. jīvite ālayaṃ vijahitvā yujjantova yujjhituṃ sakkoti, bhogesu ālayaṃ vijahitvā  dāyako dātuṃ sakkoti, teneva taṃ ubhayaṃ ``samāna''nti vadanti. ^b^appāpi santā^eb^ti thokāpi  samānā pariccattajīvitā bahuke jinanti, evameva appāpi muñcacetanā bahumpi maccheracittaṃ  lobhādiṃ vā kilesagahanaṃ jināti. ^b^appampi ce^eb^ti thokampi ce deyyadhammaṃ kammañca  phalañca saddahanto deti. ^b^teneva so^eb^ti tena parittadeyyadhammavatthukena parittakenāpi cāgena  so parattha sukhī hoti, mahārājāti.<br/><br/>[03] ^b^viceyya dāna^eb^nti dakkhiṇañca dakkhiṇeyyañca vicinitvā dinnadānaṃ. tattha yaṃ vā  taṃ vā adatvā aggaṃ paṇītaṃ deyyadhammaṃ vicinitvā dadanto dakkhiṇaṃ vicināti nāma, yesaṃ tesaṃ  vā adatvā sīlādiguṇasampanne vicinitvā tesaṃ dadanto dakkhiṇeyyaṃ vicināti nāma.  ^b^sugatappasattha^eb^nti evarūpaṃ dānaṃ buddhehi pasatthaṃ. tattha dakkhiṇeyyavicinanaṃ dassetuṃ  ^b^``ye dakkhiṇeyyā''^eb^tiādi vuttaṃ. tattha ^b^dakkhiṇeyyā^eb^ti dakkhiṇāya anucchavikā  buddhādayo.<br/><br/>[03] ^b^pāṇabhūtānī^eb^ti pāṇasaṅkhātāni bhūtāni. ^b^aheṭhayaṃ cara^eb^nti kāruññena  aviheṭhayanto caramāno. ^b^parūpavādā^eb^ti parūpavādabhayena pāpaṃ na karoti. ^b^bhīru^eb^nti  upavādabhīrukaṃ. ^b^na tattha sūra^eb^nti yo pana ayonisomanasikārena tasmiṃ upavāde sūro  hoti, taṃ paṇḍitā nappasaṃsanti. ^b^bhayā hī^eb^ti upavādabhayena hi paṇḍitā pāpaṃ na karonti.<br/><br/>[03] ^b^hīnena brahmacariyenā^eb^ti bāhiratitthāyatane tāva methunaviratisīlamattakaṃ ^a^P3.0474^ea^  hīnaṃ brahmacariyaṃ nāma, tena khattiyakule uppajjati. jhānassa upacāramattaṃ majjhimaṃ,  tena devaloke uppajjati. aṭṭha samāpattiyo uttamaṃ, tena ^a^M3.0450^ea^ brahmaloke uppajjanto  visujjhati nāma. sāsane pana ^a^V3.0418^ea^ sīlavantasseva ekaṃ devanikāyaṃ paṇidhāya brahmacariyaṃ  hīnaṃ nāma, parisuddhasīlasseva samāpattinibbattanaṃ majjhimaṃ nāma, parisuddhasīle ṭhatvā vipassanaṃ  vaḍḍhetvā arahattuppatti uttamaṃ nāma.<br/><br/>[03] osānagāthāya ayamattho -- mahārāja, kiñcāpi ekaṃseneva dānaṃ bahudhā pasatthaṃ vaṇṇitaṃ,  dānato pana samathavipassanāsaṅkhātaṃ nibbānasaṅkhātañca dhammakoṭṭhāsabhūtaṃ dhammapadameva uttaritaraṃ.  kiṃkāraṇā? pubbeva hi imasmiṃ kappe kassapadasabalādayo pubbatareva vessabhūdasabalādayo santo  sappurisā sapaññā samathavipassanaṃ bhāvetvā nibbānameva ajjhagamuṃ adhigatāti.<br/><br/>[03] evaṃ satta paccekabuddhā anumodanāya rañño amatamahānibbānaṃ vaṇṇetvā rājānaṃ appamādena  ovaditvā vuttanayeneva attano vasanaṭṭhānameva gatā. rājāpi saddhiṃ aggamahesiyā dānaṃ datvā  yāvajīvaṃ ṭhatvā tato cavitvā saggapuraṃ pūresi.<br/><br/>[03] satthā imaṃ dhammadesanaṃ āharitvā ``evaṃ pubbepi paṇḍitā viceyya dānaṃ adaṃsū''ti vatvā  jātakaṃ samodhānesi -- ``tadā paccekabuddhā parinibbāyiṃsu, samuddavijayā rāhulamātā ahosi,  roruvamahārājā pana ahameva ahosi''nti. <br/><br/>[06] ādittajātakavaṇṇanā aṭṭhamā. 


volume: 111
item: 430
title:
  [] . cetiyajātakavaṇṇanā^[] . indriyajātakavaṇṇanā^[] . ādittajātakavaṇṇanā^[] . aṭṭhānajātakavaṇṇanā^

content:
  [03] ^b^gaṅgā kumudinī^eb^ti idaṃ satthā jetavane viharanto ekaṃ ukkaṇṭhitabhikkhuṃ ārabbha  kathesi. tañhi bhikkhuṃ satthā ``saccaṃ kira tvaṃ bhikkhu ukkaṇṭhitosī''ti pucchitvā ``saccaṃ,  bhante''ti vutte ``kiṃkāraṇā''ti vatvā ``kilesavasenā''ti vutte ``bhikkhu mātugāmo nāma  akataññū mittadubbhī avissāsanīyo. atīte paṇḍitā devasikaṃ sahassaṃ dentāpi mātugāmaṃ  tosetuṃ nāsakkhiṃsu. sā ekadivasamattaṃ sahassaṃ alabhitvāva ^a^M3.0451^ea^ te gīvāyaṃ  gāhāpetvā nīharāpesi ^a^P3.0475^ea^, evaṃ akataññū mātugāmo, mā tassa kāraṇā  kilesavasaṃ gacchā''ti vatvā atītaṃ āhari.<br/><br/>[03] atīte ^a^V3.0419^ea^ bārāṇasiyaṃ brahmadatte rajjaṃ kārente tassa ca putto brahmadattakumāro,  bārāṇasiseṭṭhino ca putto mahādhanakumāro nāma. te ubhopi sahapaṃsukīḷakā sahāyakā ahesuṃ,  ekācariyakuleyeva sippaṃ gaṇhiṃsu. rājakumāro pitu accayena rajje patiṭṭhāsi, seṭṭhiputtopissa  santikeyeva ahosi. bārāṇasiyañca ekā nagarasobhiṇī vaṇṇadāsī abhirūpā ahosi  sobhaggappattā. seṭṭhiputto devasikaṃ sahassaṃ datvā niccakāle tāyeva saddhiṃ abhiramanto pitu  accayena seṭṭhiṭṭhānaṃ labhitvāpi na taṃ vijahi, tatheva devasikaṃ sahassaṃ datvā abhirami. seṭṭhiputto  divasassa tayo vāre rājupaṭṭhānaṃ gacchati. athassa ekadivasaṃ rājupaṭṭhānaṃ gatassa raññā saddhiṃ  samullapantasseva sūriyo atthaṅgami, andhakāraṃ jātaṃ. so rājakulā nikkhamitvā ``idāni gehaṃ  gantvā āgamanavelā natthi, nagarasobhiṇiyāyeva gehaṃ gamissāmī''ti upaṭṭhāke uyyojetvā ekakova  tassā gehaṃ pāvisi. atha naṃ sā disvā ``ayyaputta, sahassaṃ ābhata''nti āha. ``bhadde,  ahaṃ ajjeva ativikālo jāto, tasmā gehaṃ agantvā manusse uyyojetvā ekakova paviṭṭhosmi,  sve pana te dve sahassāni dassāmī''ti.<br/><br/>[03] sā cintesi ``sacāhaṃ ajja okāsaṃ karissāmi, aññesupi divasesu tucchahatthakova  āgamissati, evaṃ me dhanaṃ parihāyissati, na dānissa okāsaṃ karissāmī''ti. atha naṃ  evamāha ``sāmi, mayaṃ vaṇṇadāsiyo nāma, amhākaṃ sahassaṃ adatvā keḷi nāma natthī''ti.  ``bhadde, sve diguṇaṃ āharissāmī''ti punappunaṃ ^a^P3.0476^ea^ yāci. nagarasobhiṇī  dāsiyo āṇāpesi ``etassa idha ṭhatvā maṃ oloketuṃ mā adattha, gīvāyaṃ taṃ gahetvā nīharitvā  dvāraṃ pidahathā''ti. taṃ sutvā dāsiyo tathā kariṃsu. atha so cintesi ``ahaṃ imāya saddhiṃ  asītikoṭidhanaṃ khādiṃ, sā maṃ ekadivasaṃ tucchahatthaṃ disvā gīvāyaṃ gahetvā nīharāpesi, aho  mātugāmo nāma pāpo nillajjo akataññū mittadubbhī''ti. so mātugāmassa aguṇaṃ anussarantova  virajji, paṭikūlasaññaṃ paṭilabhi, gharāvāsepi ukkaṇṭhito ^a^M3.0452^ea^ ``kiṃ me gharāvāsena,  ajjeva nikkhamitvā pabbajissāmī''ti puna gehaṃ agantvā rājānampi adisvāva nagarā  nikkhamitvā araññaṃ pavisitvā gaṅgātīre assamaṃ māpetvā isipabbajjaṃ pabbajitvā jhānābhiññāyo  uppādetvā vanamūlaphalāhāro tattha vāsaṃ kappesi.<br/><br/>[03] rājā taṃ apassanto ``kahaṃ mama sahāyo''ti pucchi. nagarasobhiṇiyāpi katakammaṃ  sakalanagare pākaṭaṃ jātaṃ. athassa tamatthaṃ ācikkhitvā ``iti te deva, sahāyo lajjāya  gharampi agantvā araññaṃ pavisitvā pabbajito bhavissatī''ti āhaṃsu. rājā taṃ sutvā  nagarasobhiṇiṃ ^a^V3.0420^ea^ pakkosāpetvā ``saccaṃ kira tvaṃ ekadivasaṃ sahassaṃ alabhitvā mama  sahāyaṃ gīvāyaṃ gāhāpetvā nīharāpesī''ti pucchi. ``saccaṃ, devā''ti. ``pāpe jammī, sīghaṃ  mama sahāyassa gataṭṭhānaṃ gantvā taṃ ānehi, no ce ānessasi, jīvitaṃ te natthī''ti. sā  rañño vacanaṃ sutvā bhītā rathaṃ āruyha mahantena parivārena nagarā nikkhamitvā tassa vasanaṭṭhānaṃ  pariyesantī sutavasena taṃ ṭhānaṃ sutvā tattha gantvā vanditvā ``ayya, mayā andhabālabhāvena kataṃ  dosaṃ khamatha, ahaṃ na punevaṃ karissāmī''ti yācitvā ``sādhu, khamāmi te, natthi me tayi  āghāto''ti vutte ``sace me khamatha, mayā saddhiṃ rathaṃ abhiruhatha, nagaraṃ gacchissāma, gatakāle  ^a^P3.0477^ea^ yaṃ mama ghare dhanaṃ atthi, sabbaṃ dassāmī''ti āha. so tassā vacanaṃ  sutvā ``bhadde, idāni tayā saddhiṃ gantuṃ na sakkā, yadā pana imasmiṃ loke yena na bhavitabbaṃ, taṃ  bhavissati, api nāma tadā gaccheyya''nti vatvā paṭhamaṃ gāthamāha -- <br/><br/>[40] 77^b^.^eb^ <br/><br/>[21] ``gaṅgā kumudinī santā, saṅkhavaṇṇā ca kokilā. <br/><br/>[22] jambū tālaphalaṃ dajjā, atha nūna tadā siyā''ti..<br/><br/>[03] tassattho -- bhadde, yathā hi kumudasarā kumudehi sañchannā tiṭṭhanti, tatheva sace sakalāpi  mahāgaṅgā kumudinī sīghasotaṃ pahāya santā upasantā siyā, sabbe kokilā ca saṅkhavaṇṇā  bhaveyyuṃ, sabbo jamburukkho ca tālaphalaṃ dadeyya. ^b^atha nūna tadā siyā^eb^ti atha tādise  kāle amhākampi samāgamo nūna siyā, bhaveyya nāmāti vuttaṃ hoti. <br/><br/>[01] evañca ^a^M3.0453^ea^ vatvā punapi tāya ``ehi, ayya, gacchāmā''ti vutte  ``gacchissāmā''ti vatvā ``kasmiṃ kāle''ti vutte ``asukasmiñca asukasmiñcā''ti vatvā  sesagāthā abhāsi -- <br/><br/>[40] 78^b^.^eb^ <br/><br/>[21] ``yadā kacchapalomānaṃ, pāvāro tividho siyā. <br/><br/>[22] hemantikaṃ pāvuraṇaṃ, atha nūna tadā siyā.. <br/><br/>[40] 79^b^.^eb^ <br/><br/>[21] ``yadā makasapādānaṃ, aṭṭālo sukato siyā. <br/><br/>[22] daḷho ca avikampī ca, atha nūna tadā siyā.. <br/><br/>[40] 80^b^.^eb^ <br/><br/>[21] ``yadā sasavisāṇānaṃ, nisseṇī sukatā siyā. <br/><br/>[22] saggassārohaṇatthāya, atha nūna tadā siyā.. <br/><br/>[40] 81^b^.^eb^ <br/><br/>[21] ``yadā ^a^V3.0421^ea^ nisseṇimāruyha, candaṃ khādeyyu mūsikā. <br/><br/>[22] rāhuñca paripāteyyuṃ, atha nūna tadā siyā.. <br/><br/>[40] 82^b^.^eb^ <br/><br/>[21] ``yadā surāghaṭaṃ pitvā, makkhikā gaṇacāriṇī. <br/><br/>[22] aṅgāre vāsaṃ kappeyyuṃ, atha nūna tadā siyā.. <br/><br/>[40] 83^b^.^eb^ <br/><br/>[21] ``yadā bimboṭṭhasampanno, gadrabho sumukho siyā. <br/><br/>[22] kusalo naccagītassa, atha nūna tadā siyā.. <br/><br/>[40] 84^b^.^eb^ <br/><br/>[21] ``yadā kākā ulūkā ca, mantayeyyuṃ rahogatā. <br/><br/>[22] aññamaññaṃ pihayyeyyuṃ, atha nūna tadā siyā.. <br/><br/>[40] 85^b^.^eb^ <br/><br/>[21] ``yadā ^a^P3.0478^ea^ muḷālapattānaṃ, chattaṃ thirataraṃ siyā. <br/><br/>[22] vassassa paṭighātāya, atha nūna tadā siyā.. <br/><br/>[40] 86^b^.^eb^ <br/><br/>[21] ``yadā kulako sakuṇo, pabbataṃ gandhamādanaṃ. <br/><br/>[22] tuṇḍenādāya gaccheyya, atha nūna tadā siyā.. <br/><br/>[40] 87^b^.^eb^ <br/><br/>[21] ``yadā sāmuddikaṃ nāvaṃ, sayantaṃ savaṭākaraṃ. <br/><br/>[22] ceṭo ādāya gaccheyya, atha nūna tadā siyā''ti..<br/><br/>[03] tattha ^a^M3.0454^ea^ ^b^tividho^eb^ti eko kacchapalomamayena pupphena, eko tūlena,  eko ubhayenāti evaṃ tippakāro. ^b^hemantikaṃ pāvuraṇa^eb^nti himapātasamaye pāvuraṇāya bhavituṃ  samattho. ^b^atha nūna tadā siyā^eb^ti atha tasmiṃ kāle mama tayā saddhiṃ ekaṃseneva saṃsaggo  siyā. evaṃ sabbattha pacchimapadaṃ yojetabbaṃ. ^b^aṭṭālo sukato^eb^ti abhiruhitvā yujjhantaṃ  purisasataṃ dhāretuṃ yathā sakkoti, evaṃ sukato. ^b^paripāteyyu^eb^nti palāpeyyuṃ. ^b^aṅgāre^eb^ti  vītaccikaṅgārasanthare. ^b^vāsaṃ kappeyyu^eb^nti ekekaṃ surāghaṭaṃ pivitvā mattā vaseyyuṃ.  ^b^bimboṭṭhasampanno^eb^ti bimbaphalasadisehi oṭṭhehi samannāgato. ^b^sumukho^eb^ti  suvaṇṇāadāsasadiso mukho. ^b^pihayeyyu^eb^nti aññamaññassa sampattiṃ icchantā pihayeyyuṃ  pattheyyuṃ. ^b^muḷālapattāna^eb^nti saṇhānaṃ muḷālagacchapattānaṃ. ^b^kulako^eb^ti eko  khuddakasakuṇo. ^b^sāmuddika^eb^nti samuddapakkhandanamahānāvaṃ. ^b^sayantaṃ savaṭākara^eb^nti yantena  ceva vaṭākarena ^a^V3.0422^ea^ ca saddhiṃ sabbasambhārayuttaṃ. ^b^ceṭo ādāyā^eb^ti yadā evarūpaṃ  nāvaṃ khuddako gāmadārako hatthena gahetvā gaccheyyāti attho.<br/><br/>[03] iti mahāsatto iminā aṭṭhānaparikappena ekādasa gāthā abhāsi. taṃ sutvā nagarasobhiṇī  mahāsattaṃ khamāpetvā nagaraṃ gantvā rañño taṃ kāraṇaṃ ārocetvā attano jīvitaṃ yācitvā gaṇhi.<br/><br/>[03] satthā imaṃ dhammadesanaṃ āharitvā ``evaṃ bhikkhu mātugāmo nāma akataññū mittadubbhī''ti  vatvā saccāni pakāsetvā jātakaṃ samodhānesi, saccapariyosāne ukkaṇṭhitabhikkhu sotāpattiphale  patiṭṭhahi. tadā rājā ānando ahosi, tāpaso pana ahameva ahosinti. <br/><br/>[06] aṭṭhānajātakavaṇṇanā navamā. 


volume: 111
item: 431
title:
  [] . indriyajātakavaṇṇanā^[] . ādittajātakavaṇṇanā^[] . aṭṭhānajātakavaṇṇanā^[] . dīpijātakavaṇṇanā^

content:
  [03] ^b^khamanīyaṃ^eb^ ^a^P3.0479^ea^ ^a^M3.0455^ea^ ^b^yāpanīya^eb^nti idaṃ satthā  veḷuvane viharanto ekaṃ eḷikaṃ ārabbha kathesi. ekasmiñhi samaye mahāmoggallānatthero  giriparikkhitte ekadvāre giribbajasenāsane vihāsi. dvārasamīpeyevassa caṅkamo ahosi. tadā  eḷakapālakā ``eḷakā ettha carantū''ti giribbajaṃ pavesetvā kīḷantā viharanti. tesu  ekadivasaṃ sāyaṃ āgantvā eḷake gahetvā gacchantesu ekā eḷikā dūre caramānā eḷake  nikkhamante adisvā ohīyi. taṃ pacchā nikkhamantiṃ eko dīpiko disvā ``khādissāmi  na''nti giribbajadvāre aṭṭhāsi. sāpi ito cito ca olokentī taṃ disvā ``esa maṃ māretvā  khāditukāmatāya ṭhito, sace nivattitvā palāyissāmi, jīvitaṃ me natthi, ajja mayā purisakāraṃ  kātuṃ vaṭṭatī''ti cintetvā siṅgāni ukkhipitvā tassa abhimukhaṃ vegena pakkhanditvā dīpikassa  ``ito gaṇhissāmi, ito gaṇhissāmī''ti vipphandatova gahaṇaṃ anupagantvā vegena palāyitvā  eḷakānaṃ antaraṃ pāvisi. atha thero taṃ tesaṃ kiriyaṃ disvā punadivase gantvā tathāgatassa  ārocetvā ``evaṃ bhante, sā eḷikā attano upāyakusalatāya parakkamaṃ katvā dīpikato muccī''ti  āha. satthā ``moggallāna, idāni tāva so dīpiko taṃ gahetuṃ nāsakkhi, pubbe pana naṃ  viravantiṃ māretvā khādī''ti vatvā tena yācito atītaṃ āhari.<br/><br/>[03] atīte ^a^V3.0423^ea^ magadharaṭṭhe bodhisatto ekasmiṃ gāme mahābhogakule nibbattitvā vayappatto  kāme pahāya isipabbajjaṃ pabbajitvā jhānābhiññāyo nibbattetvā ciraṃ himavante vasitvā  loṇambilasevanatthāya rājagahaṃ gantvā ekasmiṃyeva giribbaje paṇṇasālaṃ māpetvā vāsaṃ kappesi.  tadā imināva niyāmena eḷakapālakesu eḷake carantesu ekadivasaṃ evameva ekaṃ eḷikaṃ pacchā  nikkhamantiṃ disvā eko dīpiko ``khādissāmi na''nti dvāre aṭṭhāsi. sāpi taṃ disvā  ``ajja mayhaṃ jīvitaṃ natthi, ekenupāyena iminā saddhiṃ madhurapaṭisanthāraṃ katvā hadayamassa mudukaṃ  janetvā ^a^P3.0480^ea^ jīvitaṃ rakkhissāmī''ti cintetvā dūratova tena saddhiṃ paṭisanthāraṃ  karontī āgacchamānā paṭhamaṃ gāthamāha -- <br/><br/>[40] 88^b^.^eb^ <br/><br/>[21] ``khamanīyaṃ ^a^M3.0456^ea^ yāpanīyaṃ, kacci mātula te sukhaṃ. <br/><br/>[22] sukhaṃ te ammā avaca, sukhakāmāva te maya''nti..<br/><br/>[03] tattha ^b^sukhaṃ te ammā^eb^ti mayhaṃ mātāpi ``tumhākaṃ sukhaṃ puccheyyāsī''ti ajja maṃ  avacāti attho. ^b^maya^eb^nti mātula mayampi tumhākaṃ sukhaṃ eva icchāmāti.<br/><br/>[03] taṃ sutvā dīpiko ``ayaṃ dhuttikā maṃ mātulavādena vañcetukāmā, na me kakkhaḷabhāvaṃ  jānātī''ti cintetvā dutiyaṃ gāthamāha -- <br/><br/>[40] 89^b^.^eb^ <br/><br/>[21] ``naṅguṭṭhaṃ me avakkamma, heṭhayitvāna eḷike. <br/><br/>[22] sājja mātulavādena, muñcitabbā nu maññasī''ti..<br/><br/>[03] tassattho -- tvaṃ mama naṅguṭṭhamaṇḍalaṃ akkamitvā heṭhayitvā āgacchasi, sā tvaṃ ``ajja  mātulavādena muñcitabbāhamasmī''ti maññasi nu, evaṃ maññasi maññeti.<br/><br/>[03] taṃ sutvā itarā ``mātula, mā evaṃ karī''ti vatvā tatiyaṃ gāthamāha -- <br/><br/>[40] 90^b^.^eb^ <br/><br/>[21] ``puratthāmukho nisinnosi, ahaṃ te mukhamāgatā. <br/><br/>[22] pacchato tuyhaṃ naṅguṭṭhaṃ, kathaṃ khvāhaṃ avakkami''nti..<br/><br/>[03] tattha ^a^V3.0424^ea^ ^b^mukha^eb^nti abhimukhaṃ. ^b^kathaṃ khvāhaṃ avakkami^eb^nti tava pacchato  ṭhitaṃ ahaṃ kathaṃ avakkaminti attho.<br/><br/>[03] atha naṃ so ``kiṃ kathesi eḷike, mama naṅguṭṭhassa aṭṭhitaṭṭhānaṃ nāma natthī''ti vatvā  catutthaṃ gāthamāha -- <br/><br/>[40] 91^b^.^eb^ <br/><br/>[21] ``yāvatā ^a^P3.0481^ea^ caturo dīpā, sasamuddā sapabbatā. <br/><br/>[22] tāvatā mayhaṃ naṅguṭṭhaṃ, kathaṃ kho taṃ vivajjayī''ti..<br/><br/>[03] tattha tāvatāti ettakaṃ ṭhānaṃ mama naṅguṭṭhaṃ parikkhipitvā gatanti vadati.<br/><br/>[03] taṃ sutvā eḷikā ``ayaṃ pāpo madhurakathāya na allīyati, paṭisattu hutvā tassa  kathessāmī''ti vatvā pañcamaṃ gāthamāha -- <br/><br/>[40] 92^b^.^eb^ <br/><br/>[21] ``pubbeva ^a^M3.0457^ea^ metamakkhiṃsu, mātā pitā ca bhātaro. <br/><br/>[22] dīghaṃ duṭṭhassa naṅguṭṭhaṃ, sāmhi vehāyasāgatā''ti..<br/><br/>[03] tattha ^b^akkhiṃsū^eb^ti pubbeva me etaṃ mātā ca pitā ca bhātaro ca ācikkhiṃsu.  ^b^sāmhī^eb^ti sā ahaṃ ñātakānaṃ santikā tava naṅguṭṭhassa dīghabhāvaṃ sutvā tava naṅguṭṭhaṃ pariharantī  ^b^vehāyasā^eb^ ākāsena āgatāti.<br/><br/>[03] atha naṃ so ``jānāmi te ahaṃ ākāsena āgatabhāvaṃ, evaṃ āgacchantī pana mayhaṃ bhakkhe  nāsetvā āgatāsī''ti vatvā chaṭṭhaṃ gāthamāha -- <br/><br/>[40] 93^b^.^eb^ <br/><br/>[21] ``tañca disvāna āyantiṃ, antalikkhasmi eḷike. <br/><br/>[22] migasaṅgho palāyittha, bhakkho me nāsito tayā''ti..<br/><br/>[03] taṃ sutvā itarā maraṇabhayabhītā aññaṃ kāraṇaṃ āharituṃ asakkontī ``mātula, mā evarūpaṃ  kakkhaḷakammaṃ kari, jīvitaṃ me dehī''ti vilapi. itaropi naṃ vilapantiññeva khandhe gahetvā  māretvā khādi. <br/><br/>[40] 94^b^.^eb^ <br/><br/>[21] ``iccevaṃ ^a^V3.0425^ea^ vilapantiyā, eḷakiyā ruhagghaso. <br/><br/>[22] galakaṃ anvāvamaddi, natthi duṭṭhe subhāsitaṃ.. <br/><br/>[40] 95^b^.^eb^ <br/><br/>[21] ``neva duṭṭhe nayo atthi, na dhammo na subhāsitaṃ. <br/><br/>[22] nikkamaṃ duṭṭhe yuñjetha, so ca sabbhiṃ na rañjatī''ti.. -- <br/><br/>[25] imā dve abhisambuddhagāthā --<br/><br/>[03] tattha ^a^P3.0482^ea^ ^b^ruhagghaso^eb^ti ruhirabhakkho lohitapāyī sāhasikadīpiko.  ^b^galakaṃ anvāvamaddī^eb^ti gīvaṃ maddi, ḍaṃsitvā phālesīti attho. ^b^nayo^eb^ti kāraṇaṃ.  ^b^dhammo^eb^ti sabhāvo. ^b^subhāsita^eb^nti sukathitavacanaṃ, sabbametaṃ duṭṭhe natthīti attho.  ^b^nikkamaṃ duṭṭhe yuñjethā^eb^ti bhikkhave, duṭṭhapuggale parakkamameva yuñjeyya. ^b^so ca sabbhiṃ na  rañjatī^eb^ti so pana puggalo sabbhiṃ sundaraṃ subhāsitaṃ na rañjati, na piyāyatīti attho.  tāpaso tesaṃ kiriyaṃ sabbaṃ addasa.<br/><br/>[03] satthā ^a^M3.0458^ea^ imaṃ dhammadesanaṃ āharitvā jātakaṃ samodhānesi -- ``tadā  eḷikāva etarahi eḷikā ahosi, dīpikopi etarahi dīpikova, tāpaso pana ahameva  ahosi''nti. <br/><br/>[06] dīpijātakavaṇṇanā dasamā. <br/><br/>[01] jātakuddānaṃ -- <br/><br/>[21] kaccānī aṭṭhasaddañca, sulasā ca sumaṅgalaṃ. <br/><br/>[27] gaṅgamālañca cetiyaṃ, indriyañceva ādittaṃ. <br/><br/>[22] aṭṭhānañceva dīpi ca, dasa aṭṭhanipātake.. <br/><br/>[06] aṭṭhakanipātavaṇṇanā niṭṭhitā.<br/><br/>[03]  


volume: 111
item: 432
title: [] . ādittajātakavaṇṇanā^navakanipāto^^[] . gijjhajātakavaṇṇanā^
content:
  [03] ^b^parisaṅkupatho^eb^ ^a^V3.0426^ea^ ^a^P3.0483^ea^ ^a^M3.0459^ea^ ^b^nāmā^eb^ti idaṃ  satthā jetavane viharanto ekaṃ dubbacabhikkhuṃ ārabbha kathesi. so kira eko kulaputto  niyyānikasāsane pabbajitvāpi atthakāmehi ācariyupajjhāyehi ceva sabrahmacārīhi ca ``evaṃ te  abhikkamitabbaṃ, evaṃ paṭikkamitabbaṃ, evaṃ ālokitabbaṃ, evaṃ vilokitabbaṃ, evaṃ samiñjitabbaṃ, evaṃ  pasāritabbaṃ, evaṃ nivāsetabbaṃ, evaṃ pārupitabbaṃ, evaṃ patto gahetabbo, yāpanamattaṃ bhattaṃ gahetvā  paccavekkhitvāva paribhuñjitabbaṃ, indriyesu guttadvārena bhojane mattaññunā jāgariyamanuyuttena  bhavitabbaṃ, idaṃ āgantukavattaṃ nāma jānitabbaṃ, idaṃ gamikavattaṃ nāma, imāni cuddasa  khandhakavattāni, asīti mahāvattāni. tattha te sammā vattitabbaṃ, ime terasa dhutaṅgaguṇā nāma,  ete samādāya vattitabba''nti ovadiyamāno dubbaco ahosi akkhamo appadakkhiṇaggāhī  anusāsaniṃ. ``ahaṃ tumhe na vadāmi, tumhe pana maṃ kasmā vadatha, ahameva attano atthaṃ vā  anatthaṃ vā jānissāmī''ti attānaṃ avacanīyaṃ akāsi. athassa dubbacabhāvaṃ ñatvā bhikkhū  dhammasabhāyaṃ aguṇakathaṃ kathentā nisīdiṃsu. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte taṃ bhikkhuṃ pakkosāpetvā ``saccaṃ kira  tvaṃ bhikkhu dubbacosī''ti pucchitvā ``sacca''nti vutte ``kasmā bhikkhu evarūpe  niyyānikasāsane pabbajitvā ^a^P3.0484^ea^ atthakāmānaṃ vacanaṃ na karosi, pubbepi tvaṃ  paṇḍitānaṃ vacanaṃ akatvā verambhavātamukhe cuṇṇavicuṇṇo jāto''ti vatvā atītaṃ āhari.<br/><br/>[03] atīte gijjhakūṭe pabbate bodhisatto gijjhayoniyaṃ nibbatti. putto panassa supatto nāma  gijjharājā anekasahassagijjhaparivāro thāmasampanno ahosi. so mātāpitaro posesi,  thāmasampannattā pana atidūraṃ uppatati. atha naṃ pitā ``tāta, ettakaṃ nāma ṭhānaṃ atikkamitvā na  gantabba''nti ovadi. so ``sādhū''ti vatvāpi ekadivasaṃ pana ^a^M3.0460^ea^ vuṭṭhe deve  gijjhehi ^a^V3.0427^ea^ saddhiṃ uppatitvā sese ohāya atibhūmiṃ gantvā verambhavātamukhaṃ patvā  cuṇṇavicuṇṇabhāvaṃ pāpuṇi. satthā tamatthaṃ dassento abhisambuddho hutvā imā gāthā abhāsi -- <br/><br/>[40] 1^b^.^eb^ <br/><br/>[21] ``parisaṅkupatho nāma, gijjhapantho sanantano. <br/><br/>[27] tatrāsi mātāpitaro, gijjho posesi jiṇṇake. <br/><br/>[22] tesaṃ ajagaramedaṃ, accahāsi bahuttaso.. <br/><br/>[40] 2^b^.^eb^ <br/><br/>[21] ``pitā ca puttaṃ avaca, jānaṃ uccaṃ papātinaṃ. <br/><br/>[22] supattaṃ thāmasampannaṃ, tejassiṃ dūragāminaṃ.. <br/><br/>[40] 3^b^.^eb^ <br/><br/>[21] ``pariplavantaṃ pathaviṃ, yadā tāta vijānahi. <br/><br/>[27] sāgarena parikkhittaṃ, cakkaṃva parimaṇḍalaṃ. <br/><br/>[22] tato tāta nivattassu, māssu etto paraṃ gami.. <br/><br/>[40] 4^b^.^eb^ <br/><br/>[21] ``udapattosi vegena, balī pakkhī dijuttamo. <br/><br/>[22] olokayanto vakkaṅgo, pabbatāni vanāni ca.. <br/><br/>[40] 5^b^.^eb^ <br/><br/>[21] ``addassa pathaviṃ gijjho, yathāsāsi pitussutaṃ. <br/><br/>[22] sāgarena parikkhittaṃ, cakkaṃva parimaṇḍalaṃ.. <br/><br/>[40] 6^b^.^eb^ <br/><br/>[21] ``tañca so samatikkamma, paramevaccavattatha. <br/><br/>[22] tañca vātasikhā tikkhā, accahāsi baliṃ dijaṃ.. <br/><br/>[40] 7^b^.^eb^ <br/><br/>[21] ``nāsakkhātigato poso, punadeva nivattituṃ. <br/><br/>[22] dijo byasanamāpādi, verambhānaṃ vasaṃ gato.. <br/><br/>[40] 8^b^.^eb^ <br/><br/>[21] ``tassa ^a^P3.0485^ea^ puttā ca dārā ca, ye caññe anujīvino. <br/><br/>[22] sabbe byasanamāpāduṃ, anovādakare dije.. <br/><br/>[40] 9^b^.^eb^ <br/><br/>[21] ``evampi ^a^V3.0428^ea^ idha vuḍḍhānaṃ, yo vākyaṃ nāvabujjhati. <br/><br/>[27] atisīmacaro ditto, gijjhovātītasāsano. <br/><br/>[22] sa ve byasanaṃ pappoti, akatvā vuḍḍhasāsana''nti..<br/><br/>[03] tattha ^b^parisaṅkupatho^eb^ti saṅkupatho. manussā hiraññasuvaṇṇatthāya gacchantā tasmiṃ padese  khāṇuke koṭṭetvā tesu rajjuyo bandhitvā gacchanti, tena so gijjhapabbate jaṅghamaggo  ``saṅkupatho''ti vuccati. ^b^gijjhapantho^eb^ti ^a^M3.0461^ea^ gijjhapabbatamatthake mahāmaggo.  ^b^sanantano^eb^ti porāṇo. ^b^tatrāsī^eb^ti tasmiṃ gijjhapabbatamatthake saṅkupathe eko gijjho  āsi, so jiṇṇake mātāpitaro posesi. ^b^ajagarameda^eb^nti ajagarānaṃ medaṃ.  ^b^accahāsī^eb^ti ativiya āhari. ^b^bahuttaso^eb^ti bahuso. ^b^jānaṃ uccaṃ papātina^eb^nti  ``putto te atiuccaṃ ṭhānaṃ laṅghatī''ti sutvā ``ucce papātī aya''nti jānanto.  ^b^tejassi^eb^nti purisatejasampannaṃ. ^b^dūragāmina^eb^nti teneva tejena dūragāmiṃ.  ^b^pariplavanta^eb^nti uppalapattaṃ viya udake uplavamānaṃ. ^b^vijānahī^eb^ti vijānāsi.  ^b^cakkaṃva parimaṇḍala^eb^nti yasmiṃ te padese ṭhitassa samuddena paricchinno jambudīpo cakkamaṇḍalaṃva  paññāyati, tato tāta nivattāhīti ovadanto evamāha.<br/><br/>[03] ^b^udapattosī^eb^ti pitu ovādaṃ akatvā ekadivasaṃ gijjhehi saddhiṃ uppatito te ohāya  pitarā kathitaṭṭhānaṃ agamāsi. ^b^olokayanto^eb^ti taṃ ṭhānaṃ patvā heṭṭhā olokento.  ^b^vakkaṅgo^eb^ti vaṅkagīvo. ^b^yathāsāsi pitussuta^eb^nti yathāssa pitu santikā sutaṃ āsi,  tatheva addasa, ``yathāssāsī''tipi pāṭho. ^b^paramevaccavattathā^eb^ti pitarā akkhātaṭṭhānato paraṃ  ativattova. ^b^tañca vātasikhā tikkhā^eb^ti taṃ anovādakaṃ balimpi samānaṃ dijaṃ  tikhiṇaverambhavātasikhā accahāsi atihari, cuṇṇavicuṇṇaṃ akāsi. ^b^nāsakkhātigato^eb^ti  nāsakkhi atigato. ^b^poso^eb^ti satto. ^b^anovādakare^eb^ti tasmiṃ dije paṇḍitānaṃ  ovādaṃ akaronte sabbepi te mahādukkhaṃ pāpuṇiṃsu. ^b^akatvā vuḍḍhasāsana^eb^nti vuḍḍhānaṃ  hitakāmānaṃ vacanaṃ akatvā evameva byasanaṃ mahādukkhaṃ pāpuṇāti. tasmā ^a^P3.0486^ea^ tvaṃ  bhikkhu mā gijjhasadiso bhava, atthakāmānaṃ vacanaṃ karohīti. so satthārā evaṃ ovadito  tato paṭṭhāya suvaco ahosi.<br/><br/>[03] satthā imaṃ dhammadesanaṃ āharitvā jātakaṃ samodhānesi -- ``tadā dubbacagijjho etarahi  dubbacabhikkhu ahosi, gijjhapitā pana ahameva ahosi''nti. <br/><br/>[06] gijjhajātakavaṇṇanā paṭhamā. 


volume: 111
item: 433
title: navakanipāto^^[] . gijjhajātakavaṇṇanā^[] . kosambiyajātakavaṇṇanā^
content:
  [03] ^b^puthusaddo^eb^ti ^a^V3.0429^ea^ ^a^M3.0462^ea^ idaṃ satthā kosambiṃ nissāya  ghositārāme viharanto kosambiyaṃ bhaṇḍanakārake bhikkhū ārabbha kathesi. vatthu  ^b^kosambakakkhandhake^eb^ (mahāva0 451 ādayo) āgatameva, ayaṃ panettha saṅkhepo. tadā kira  dve bhikkhū ekasmiṃ āvāse vasiṃsu vinayadharo ca suttantiko ca. tesu suttantiko ekadivasaṃ  sarīravalañjaṃ katvā udakakoṭṭhake ācamanaudakāvasesaṃ bhājane ṭhapetvā nikkhami. pacchā  vinayadharo tattha paviṭṭho taṃ udakaṃ disvā nikkhamitvā itaraṃ pucchi ``āvuso, tayā udakaṃ  ṭhapita''nti. ``āmāvuso''ti. ``kiṃ panettha āpattibhāvaṃ na jānāsī''ti? ``āmāvuso  na jānāmī''ti. ``hoti, āvuso, ettha āpattī''ti? ``tena hi paṭikarissāmi na''nti.  ``sace pana te, āvuso, asañcicca asatiyā kataṃ, natthi āpattī''ti. so tassā  āpattiyā anāpattidiṭṭhi ahosi. vinayadharopi attano nissitakānaṃ ``ayaṃ suttantiko  āpattiṃ āpajjamānopi na jānātī''ti ārocesi. te tassa nissitake disvā ``tumhākaṃ  upajjhāyo āpattiṃ āpajjitvāpi āpattibhāvaṃ na jānātī''ti āhaṃsu. te gantvā attano  upajjhāyassa ārocesuṃ. so evamāha -- ``ayaṃ vinayadharo pubbe `anāpattī'ti vatvā idāni  `āpattī'ti vadati, musāvādī eso''ti. te gantvā ``tumhākaṃ upajjhāyo musāvādī''ti evaṃ  aññamaññaṃ kalahaṃ vaḍḍhayiṃsu. tato vinayadharo okāsaṃ labhitvā tassa āpattiyā adassanena  ukkhepanīyakammaṃ akāsi. tato paṭṭhāya tesaṃ paccayadāyakā upāsakāpi dve koṭṭhāsā ahesuṃ.  ovādapaṭiggāhikā bhikkhuniyopi ārakkhadevatāpi dve koṭṭhāsā ahesuṃ. tāsaṃ sandiṭṭhasambhattā  ākāsaṭṭhadevatāpi yāva ^a^P3.0487^ea^ brahmalokā sabbe puthujjanā dve pakkhā ahesuṃ. yāva  akaniṭṭhabhavanā pana idaṃ kolāhalaṃ agamāsi.<br/><br/>[03] atheko bhikkhu tathāgataṃ upasaṅkamitvā ukkhepakānaṃ ``dhammikeneva kammena ayaṃ ukkhitto,  ukkhittānuvattakānaṃ adhammikena kammena ukkhitto''ti laddhiṃ, ukkhepakehi vāriyamānānampi tesaṃ  taṃ anuparivāretvā caraṇabhāvañca satthu ārocesi. bhagavā ``samaggā kira hontū''ti dve vāre  pesetvā ``na icchanti bhante samaggā bhavitu''nti sutvā ^a^M3.0463^ea^ tatiyavāre ``bhinno  bhikkhusaṅgho''ti tesaṃ santikaṃ gantvā ukkhepakānaṃ ukkhepane, itaresañca asañcicca āpattiyā  adassane ādīnavaṃ vatvā pakkāmi. puna tesaṃ tattheva ekasīmāyaṃ uposathādīni kāretvā  bhattaggādīsu bhaṇḍanajātānaṃ ``āsanantarikāya nisīditabba''nti bhattagge vattaṃ paññāpetvā  ``idānipi bhaṇḍanajātā viharantī''ti sutvā tattha gantvā ``alaṃ, bhikkhave, mā  bhaṇḍana''ntiādīni ^a^V3.0430^ea^ vatvā aññatarena bhikkhunā dhammavādinā bhagavato vihesaṃ  anicchantena ``āgametu, bhante, bhagavā dhammasāmi, appossukko bhante, bhagavā diṭṭhadhammasukhavihāraṃ  anuyutto viharatu, mayaṃ tena bhaṇḍanena kalahena viggahena vivādena paññāyissāmā''ti vutte --<br/><br/>[03] bhūtapubbaṃ, bhikkhave, bārāṇasiyaṃ brahmadatto nāma kāsirājā ahosīti brahmadattena  dīghītissa kosalarañño rajjaṃ acchanditvā aññātakavesena vasantassa māritabhāvañceva  dīghāvukumārena attano jīvite dinne tato paṭṭhāya tesaṃ samaggabhāvañca kathetvā ``tesañhi nāma,  bhikkhave, rājūnaṃ ādinnadaṇḍānaṃ ādinnasatthānaṃ evarūpaṃ khantisoraccaṃ bhavissati. idha kho taṃ,  bhikkhave, sobhetha, yaṃ tumhe evaṃ svākkhāte dhammavinaye pabbajitā samānā khamā ca bhaveyyātha  soratā cā''ti ovaditvā dutiyampi tatiyampi ``alaṃ, bhikkhave, mā bhaṇḍana''nti vāretvā  anoramante disvā ``pariyādiṇṇarūpā kho ime moghapurisā, na yime sukarā saññāpetu''nti  pakkamitvā punadivase piṇḍapātapaṭikkanto gandhakuṭiyā thokaṃ vissamitvā senāsanaṃ saṃsāmetvā  attano pattacīvaramādāya saṅghamajjhe ākāse ṭhatvā imā gāthā abhāsi -- <br/><br/>[40] 10^b^.^eb^ <br/><br/>[21] ``puthusaddo ^a^P3.0488^ea^ samajano, na bālo koci maññatha. <br/><br/>[22] saṅghasmiṃ bhijjamānasmiṃ, nāññaṃ bhiyyo amaññaruṃ.. <br/><br/>[40] 11^b^.^eb^ <br/><br/>[21] ``parimuṭṭhā paṇḍitābhāsā, vācāgocarabhāṇino. <br/><br/>[22] yāvicchanti mukhāyāmaṃ, yena nītā na taṃ vidū.. <br/><br/>[40] 12^b^.^eb^ <br/><br/>[21] ``akkocchi maṃ avadhi maṃ, ajini maṃ ahāsi me. <br/><br/>[22] ye ca taṃ upanayhanti, veraṃ tesaṃ na sammati.. <br/><br/>[40] 13^b^.^eb^ <br/><br/>[21] ``akkocchi ^a^M3.0464^ea^ maṃ avadhi maṃ, ajini maṃ ahāsi me. <br/><br/>[22] ye ca taṃ nupanayhanti, veraṃ tesūpasammati.. <br/><br/>[40] 14^b^.^eb^ <br/><br/>[21] ``na hi verena verāni, sammantīdha kudācanaṃ. <br/><br/>[22] averena ca sammanti, esa dhammo sanantano.. <br/><br/>[40] 15^b^.^eb^ <br/><br/>[21] ``pare ^a^V3.0431^ea^ ca na vijānanti, mayamettha yamāmase. <br/><br/>[22] ye ca tattha vijānanti, tato sammanti medhagā.. <br/><br/>[40] 16^b^.^eb^ <br/><br/>[21] ``aṭṭhicchinnā pāṇaharā, gavāssadhanahārino. <br/><br/>[27] raṭṭhaṃ vilumpamānānaṃ, tesampi hoti saṅgati. <br/><br/>[22] kasmā tumhāka no siyā.. <br/><br/>[40] 17^b^.^eb^ <br/><br/>[21] ``sace labhetha nipakaṃ sahāyaṃ, saddhiṃcaraṃ sādhuvihāridhīraṃ. <br/><br/>[22] abhibhuyya sabbāni parissayāni, careyya tenattamano satīmā.. <br/><br/>[40] 18^b^.^eb^ <br/><br/>[21] ``no ce labhetha nipakaṃ sahāyaṃ, saddhiṃcaraṃ sādhuvihāridhīraṃ. <br/><br/>[22] rājāva raṭṭhaṃ vijitaṃ pahāya, eko care mātaṅgaraññeva nāgo.. <br/><br/>[40] 19^b^.^eb^ <br/><br/>[21] ``ekassa caritaṃ seyyo, natthi bāle sahāyatā. <br/><br/>[22] eko care na pāpāni kayirā, appossukko mātaṅgaraññeva nāgo''ti..<br/><br/>[03] tattha puthu mahāsaddo assāti ^b^puthusaddo. samajano^eb^ti samāno ekasadiso jano,  sabbovāyaṃ bhaṇḍanakārakajano samantato saddanicchāraṇena puthusaddo ceva sadiso cāti vuttaṃ hoti.  ^b^na bālo koci maññathā^eb^ti tattha koci ekopi ``ahaṃ bālo''ti ^a^M3.0465^ea^ na  maññittha, sabbe paṇḍitamānino, sabbovāyaṃ bhaṇḍanakārako janoyeva. ^b^nāññaṃ bhiyyo  amaññaru^eb^nti koci ekopi ``ahaṃ bālo''ti na maññittha, bhiyyo ca saṅghasmiṃ bhijjamāne  aññampi ekaṃ ``mayhaṃ kāraṇā saṅgho bhijjatī''ti idaṃ kāraṇaṃ na maññitthāti attho.<br/><br/>[03] ^b^parimuṭṭhā^eb^ti muṭṭhassatino. ^b^paṇḍitābhāsā^eb^ti attano paṇḍitamānena ^a^P3.0489^ea^  paṇḍitasadisā. ^b^vācāgocarabhāṇino^eb^ti rā-kārassa rassādeso kato, vācāgocarā  ca na satipaṭṭhānādiariyadhammagocarā, bhāṇino ca. kathaṃ bhāṇino? ^b^yāvicchanti  mukhāyāma^eb^nti, yāva mukhaṃ pasāretuṃ icchanti, tāva pasāretvā aggapādehi ṭhatvā bhāṇino,  ekopi saṅghagāravena mukhasaṅkocanaṃ na karotīti attho. ^b^yena nītā^eb^ti yena bhaṇḍanena imaṃ  nillajjabhāvaṃ nītā. ^b^na taṃ vidū^eb^ti evaṃ ``ādīnavaṃ ida''nti taṃ na jānanti.<br/><br/>[03] ^b^ye^eb^ ^a^V3.0432^ea^ ^b^ca taṃ upanayhantī^eb^ti taṃ ``akkocchi ma''ntiādikaṃ ākāraṃ ye  upanayhanti. ^b^sanantano^eb^ti porāṇo. ^b^pare^eb^ti paṇḍite ṭhapetvā tato aññe  bhaṇḍanakārakā pare nāma. te ettha saṅghamajjhe kolāhalaṃ karontā ``mayaṃ yamāmase upayamāma  nassāma, satataṃ samitaṃ maccusantikaṃ gacchāmā''ti na jānanti. ^b^ye ca tattha vijānantī^eb^ti  ye tattha paṇḍitā ``mayaṃ maccusamīpaṃ gacchāmā''ti vijānanti. ^b^tato sammanti medhagā^eb^ti  bhikkhave, evañhi te jānantā yonisomanasikāraṃ uppādetvā medhagānaṃ kalahānaṃ vūpasamāya  paṭipajjanti.<br/><br/>[03] ^b^aṭṭhicchinnā^eb^ti ayaṃ gāthā brahmadattañca dīghāvukumārañca sandhāya vuttā. tesampi hoti  saṅgati. kasmā tumhākaṃ na hoti? yesaṃ vo neva mātāpitūnaṃ aṭṭhīni chinnāni, na pāṇā  haṭā, na gavāssadhanāni haṭāni. idaṃ vuttaṃ hoti -- bhikkhave, tesañhi nāma ādinnadaṇḍānaṃ  ādinnasatthānaṃ rājūnaṃ evarūpā saṅgati samāgamo āvāhavivāhasambandhaṃ katvā ekato pānabhojanaṃ  hoti, tumhe evarūpe sāsane pabbajitvā attano veramattampi jahituṃ na sakkotha, ko tumhākaṃ  bhikkhubhāvoti.<br/><br/>[03] ^b^sace^eb^ ^a^M3.0466^ea^ ^b^labhethā^eb^tiādigāthāyo paṇḍitasahāyassa ca  bālasahāyassa ca vaṇṇāvaṇṇadīpanatthaṃ vuttā. ^b^abhibhuyya sabbāni parissayānī^eb^ti sabbe  pākaṭaparissaye ca paṭicchannaparissaye ca abhibhavitvā tena saddhiṃ attamano satimā careyya.  ^b^rājāva raṭṭhaṃ vijitaṃ pahāyā^eb^ti yathā attano vijitaṃ raṭṭhaṃ mahājanakarājā ca arindamarājā  ca pahāya ekakova cariṃsu, evaṃ careyyāti attho. ^b^mātaṅgaraññeva nāgo^eb^ti mātaṅgo araññe  nāgova. ^b^mātaṅgo^eb^ti hatthī vuccati, ^b^nāgo^eb^ti mahantādhivacanametaṃ. yathā hi  mātuposako mātaṅganāgo araññe ekako cari, na ca pāpāni akāsi, yathā ca sīlavahatthināgo.  yathā ca pālileyyako, evaṃ eko care, na ca pāpāni kayirāti vuttaṃ hoti.<br/><br/>[03] satthā evaṃ kathetvāpi te bhikkhū samagge kātuṃ asakkonto bālakaloṇakagāmaṃ gantvā  bhaguttherassa ekībhāve ānisaṃsaṃ kathetvā tato tiṇṇaṃ kulaputtānaṃ vasanaṭṭhānaṃ gantvā tesaṃ  sāmaggivāse ānisaṃsaṃ kathetvā tato pālileyyakavanasaṇḍaṃ gantvā tattha ^a^P3.0490^ea^ temāsaṃ  vasitvā puna kosambiṃ agantvā sāvatthimeva agamāsi. kosambivāsinopi upāsakā ``ime  kho ayyā, kosambakā bhikkhū bahuno amhākaṃ anatthassa kārakā, imehi ubbāḷho bhagavā  pakkanto, imesaṃ neva abhivādanādīni karissāma, na upagatānaṃ piṇḍapātaṃ dassāma, evaṃ ime  ^a^V3.0433^ea^ pakkamissanti vā veraṃ viramissanti vā bhagavantaṃ vā pasādessantī''ti  sammantayitvā tatheva akaṃsu. te tena daṇḍakammena pīḷitā sāvatthiṃ gantvā bhagavantaṃ khamāpesuṃ.<br/><br/>[03] satthā imaṃ dhammadesanaṃ āharitvā jātakaṃ samodhānesi -- ``pitā suddhodanamahārājā  ahosi, mātā mahāmāyā, dīghāvukumāro pana ahameva ahosi''nti. <br/><br/>[06] kosambiyajātakavaṇṇanā dutiyā. 


volume: 111
item: 434
title: ^[] . gijjhajātakavaṇṇanā^[] . kosambiyajātakavaṇṇanā^[] . mahāsuvajātakavaṇṇanā^
content:
  [03] ^b^dumo^eb^ ^a^M3.0467^ea^ ^b^yadā hotī^eb^ti idaṃ satthā jetavane viharanto aññataraṃ  bhikkhuṃ ārabbha kathesi. so kira satthu santike kammaṭṭhānaṃ gahetvā kosalajanapade aññataraṃ  paccantagāmaṃ upanissāya araññe vihāsi. manussā tassa rattiṭṭhānadivāṭṭhānāni sampādetvā  gamanāgamanasampanne ṭhāne senāsanaṃ katvā sakkaccaṃ upaṭṭhahiṃsu. tassa vassūpagatassa paṭhamamāseyeva  so gāmo jhāyi, manussānaṃ bījamattampi avasiṭṭhaṃ nāhosi. te tassa paṇītaṃ piṇḍapātaṃ dātuṃ  nāsakkhiṃsu. so sappāyasenāsanepi piṇḍapātena kilamanto maggaṃ vā phalaṃ vā nibbattetuṃ  nāsakkhi. atha naṃ temāsaccayena satthāraṃ vandituṃ āgataṃ satthā paṭisanthāraṃ katvā ``kacci  bhikkhu piṇḍapātena na kilamantosi, senāsanasappāyañca ahosī''ti pucchi. so tamatthaṃ  ārocesi. satthā ``tassa senāsanaṃ sappāya''nti ñatvā ``bhikkhu samaṇena nāma  senāsanasappāye sati loluppacāraṃ pahāya kiñcideva yathāladdhaṃ paribhuñjitvā santuṭṭhena samaṇadhammaṃ  kātuṃ vaṭṭati. porāṇakapaṇḍitā tiracchānayoniyaṃ nibbattitvā attano nivāsasukkharukkhe cuṇṇaṃ  ^a^P3.0491^ea^ khādantāpi loluppacāraṃ pahāya santuṭṭhā mittadhammaṃ abhinditvā aññattha na  gamiṃsu, tvaṃ pana kasmā `piṇḍapāto paritto lūkho'ti sappāyasenāsanaṃ pariccajī''ti vatvā tena  yācito atītaṃ āhari.<br/><br/>[03] atīte himavante gaṅgātīre ekasmiṃ udumbaravane anekasatasahassā sukā vasiṃsu. tatra  eko suvarājā attano nivāsarukkhassa phalesu khīṇesu yadeva avasiṭṭhaṃ hoti aṅkuro vā pattaṃ vā  taco vā papaṭikā vā, taṃ khāditvā gaṅgāya pānīyaṃ pivitvā paramappicchasantuṭṭho hutvā aññattha  na gacchati. tassa appicchasantuṭṭhabhāvaguṇena sakkassa bhavanaṃ kampi. sakko āvajjamāno taṃ  disvā tassa vīmaṃsanatthaṃ attano ānubhāvena taṃ rukkhaṃ sukkhāpesi. rukkho ^a^V3.0434^ea^  khāṇukamatto hutvā chiddāvachiddo vāte paharante ākoṭiyamāno viya aṭṭhāsi. tassa chiddehi  cuṇṇāni nikkhamanti. suvarājā tāni cuṇṇāni khāditvā gaṅgāya pānīyaṃ pivitvā aññattha  agantvā vātātapaṃ agaṇetvā udumbarakhāṇuke nisīdi. sakko tassa paramappicchabhāvaṃ ñatvā  ``mittadhammaguṇaṃ kathāpetvā varamassa datvā udumbaraṃ ^a^M3.0468^ea^ amataphalaṃ karitvā  āgamissāmī''ti eko haṃsarājā hutvā sujaṃ asurakaññaṃ purato katvā taṃ udumbaravanaṃ gantvā  avidūre ekarukkhassa sākhāya nisīditvā tena saddhiṃ kathaṃ samuṭṭhāpento paṭhamaṃ gāthamāha -- <br/><br/>[40] 20^b^.^eb^ <br/><br/>[21] ``dumo yadā hoti phalūpapanno, bhuñjanti naṃ vihaṅgamā sampatantā. <br/><br/>[22] khīṇanti ñatvāna dumaṃ phalaccaye, disodisaṃ yanti tato vihaṅgamā''ti..<br/><br/>[03] tassattho -- suvarāja, rukkho nāma yadā phalasampanno hoti, tadā taṃ sākhato sākhaṃ  sampatantāva vihaṅgamā bhuñjanti, taṃ pana khīṇaṃ ñatvā phalānaṃ accayena tato rukkhato disodisaṃ  vihaṅgamā gacchantīti.<br/><br/>[03] evañca ^a^P3.0492^ea^ pana vatvā tato naṃ uyyojetuṃ dutiyaṃ gāthamāha -- <br/><br/>[40] 21^b^.^eb^ <br/><br/>[21] ``cara cārikaṃ lohitatuṇḍa mā mari, kiṃ tvaṃ suva sukkhadumamhi jhāyasi. <br/><br/>[22] tadiṅgha maṃ brūhi vasantasannibha, kasmā suva sukkhadumaṃ na riñcasī''ti..<br/><br/>[03] tattha ^a^M3.0469^ea^ ^b^jhāyasī^eb^ti kiṃkāraṇā sukkhakhāṇumatthake jhāyanto  pajjhāyanto tiṭṭhasi. ^b^iṅghā^eb^ti codanatthe nipāto. ^b^vasantasannibhā^eb^ti vasantakāle  vanasaṇḍo suvagaṇasamokiṇṇo viya nīlobhāso hoti, tena taṃ ``vasantasannibhā''ti ālapati.  ^b^na riñcasī^eb^ti na chaḍḍesi.<br/><br/>[03] atha naṃ suvarājā ``ahaṃ haṃsa attano kataññukataveditāya imaṃ rukkhaṃ na jahāmī''ti vatvā  dve gāthā abhāsi -- <br/><br/>[40] 22^b^.^eb^ <br/><br/>[21] ``ye ve sakhīnaṃ sakhāro bhavanti, pāṇaccaye dukkhasukhesu haṃsa. <br/><br/>[22] khīṇaṃ akhīṇampi na taṃ jahanti, santo sataṃ dhammamanussarantā.. <br/><br/>[40] 23^b^.^eb^ <br/><br/>[21] ``sohaṃ ^a^V3.0435^ea^ sataṃ aññatarosmi haṃsa, ñātī ca me hoti sakhā ca rukkho. <br/><br/>[22] taṃ nussahe jīvikattho pahātuṃ, khīṇanti ñatvāna na hesa dhammo''ti..<br/><br/>[03] tattha ^b^ye ve sakhīnaṃ sakhāro bhavantī^eb^ti ye sahāyānaṃ sahāyā honti. ^b^khīṇaṃ  akhīṇampī^eb^ti paṇḍitā nāma attano sahāyaṃ bhogaparikkhayena khīṇampi akhīṇampi na jahanti.  ^b^sataṃ dhammamanussarantā^eb^ti paṇḍitānaṃ paveṇiṃ anussaramānā. ^b^ñātī ca me^eb^ti haṃsarāja,  ayaṃ rukkho sampiyāyanatthena mayhaṃ ñāti ca samāciṇṇacaraṇatāya sakhā ca.  ^b^jīvikattho^eb^ti tamahaṃ jīvikāya atthiko hutvā pahātuṃ na sakkomi.<br/><br/>[03] sakko tassa vacanaṃ sutvā tuṭṭho pasaṃsitvā varaṃ dātukāmo dve gāthā abhāsi -- <br/><br/>[40] 24^b^.^eb^ <br/><br/>[21] ``sādhu ^a^P3.0493^ea^ sakkhi kataṃ hoti, metti saṃsati santhavo. <br/><br/>[22] sacetaṃ dhammaṃ rocesi, pāsaṃsosi vijānataṃ.. <br/><br/>[40] 25^b^.^eb^ <br/><br/>[21] ``so te suva varaṃ dammi, pattayāna vihaṅgama. <br/><br/>[22] varaṃ varassu vakkaṅga, yaṃ kiñci manasicchasī''ti..<br/><br/>[03] tattha ^b^sādhū^eb^ti sampahaṃsanaṃ. ^b^sakkhi kataṃ hoti, metti saṃsati santhavo^eb^ti  sakhibhāvo ca metti ca parisamajjhe santhavo cāti tayā mittaṃ kataṃ sādhu hoti laddhakaṃ bhaddakameva.  ^b^sacetaṃ dhamma^eb^nti sace etaṃ mittadhammaṃ. ^b^vijānata^eb^nti evaṃ sante viññūnaṃ  pasaṃsitabbayuttakosīti attho. ^b^so te^eb^ti so ahaṃ tuyhaṃ. ^b^varassū^eb^ti icchassu.  ^b^yaṃ kiñci manasicchasī^eb^ti yaṃ kiñci manasā icchasi, sabbaṃ taṃ varaṃ dadāmi teti.<br/><br/>[03] taṃ sutvā suvarājā varaṃ gaṇhanto sattamaṃ gāthamāha -- <br/><br/>[40] 26^b^.^eb^ <br/><br/>[21] ``varañca me haṃsa bhavaṃ dadeyya, ayañca rukkho punarāyuṃ labhetha. <br/><br/>[22] so sākhavā phalimā saṃvirūḷho, madhutthiko tiṭṭhatu sobhamāno''ti..<br/><br/>[03] tattha ^b^sākhavā^eb^ti sākhasampanno. ^b^phalimā^eb^ti phalena upeto.  ^b^saṃvirūḷho^eb^ti samantato virūḷhapatto ^a^V3.0436^ea^ taruṇapattasampanno hutvā.  ^b^madhutthiko^eb^ti saṃvijjamānamadhuraphalesu pakkhittamadhu viya madhuraphalo hutvāti attho.<br/><br/>[03] athassa ^a^M3.0470^ea^ sakko varaṃ dadamāno aṭṭhamaṃ gāthamāha -- <br/><br/>[40] 27^b^.^eb^ <br/><br/>[21] ``taṃ passa samma phalimaṃ uḷāraṃ, sahāva te hotu udumbarena. <br/><br/>[22] so sākhavā phalimā saṃvirūḷho, madhutthiko tiṭṭhatu sobhamāno''ti..<br/><br/>[03] tattha ^b^sahāva te hotu udumbarenā^eb^ti tava udumbarena saddhiṃ saha ekatova vāso hotu.<br/><br/>[03] evañca ^a^P3.0494^ea^ pana vatvā sakko taṃ attabhāvaṃ vijahitvā attano ca sujāya ca  ānubhāvaṃ dassetvā gaṅgāto hatthena udakaṃ gahetvā udumbarakhāṇukaṃ pahari. tāvadeva  sākhāviṭapasacchanno madhuraphalo rukkho uṭṭhahitvā muṇḍamaṇipabbato viya vilāsasampanno aṭṭhāsi.  suvarājā taṃ disvā somanassappatto sakkassa thutiṃ karonto navamaṃ gāthamāha -- <br/><br/>[40] 28^b^.^eb^ <br/><br/>[21] ``evaṃ sakka sukhī hohi, saha sabbehi ñātibhi. <br/><br/>[22] yathāhamajja sukhito, disvāna saphalaṃ duma''nti..<br/><br/>[03] sakkopi tassa varaṃ datvā udumbaraṃ amataphalaṃ katvā saddhiṃ sujāya attano ṭhānameva gato.  tamatthaṃ dīpayamānā osāne abhisambuddhagāthā ṭhapitā -- <br/><br/>[40] 29^b^.^eb^ <br/><br/>[21] ``suvassa ca varaṃ datvā, katvāna saphalaṃ dumaṃ. <br/><br/>[22] pakkāmi saha bhariyāya, devānaṃ nandanaṃ vana''nti.. <br/><br/>[01] satthā imaṃ dhammadesanaṃ āharitvā ``evaṃ bhikkhu porāṇakapaṇḍitā tiracchānayoniyaṃ  nibbattāpi aloluppacārā ahesuṃ. tvaṃ pana kasmā evarūpe sāsane pabbajitvā loluppacāraṃ  carasi, gaccha tattheva vasāhī''ti kammaṭṭhānamassa kathetvā jātakaṃ samodhānesi. so bhikkhu  tattha gantvā vipassanaṃ vaḍḍhento arahattaṃ pāpuṇi. tadā sakko anuruddho ahosi, suvarājā pana  ahameva ahosinti. <br/><br/>[06] mahāsuvajātakavaṇṇanā tatiyā. 


volume: 111
item: 435
title:
  [] . gijjhajātakavaṇṇanā^[] . kosambiyajātakavaṇṇanā^[] . mahāsuvajātakavaṇṇanā^[] . cūḷasuvajātakavaṇṇanā^

content:
  [03] ^b^santi^eb^ ^a^V3.0437^ea^ ^a^M3.0471^ea^ ^b^rukkhā^eb^ti idaṃ satthā sāvatthiyaṃ  jetavane viharanto verañjakaṇḍaṃ ārabbha kathesi. satthari verañjāyaṃ vassaṃ vasitvā anupubbena  sāvatthiṃ anuppatte bhikkhū dhammasabhāyaṃ kathaṃ samuṭṭhāpesuṃ ``āvuso, tathāgato khattiyasukhumālo  buddhasukhumālo mahantena iddhānubhāvena samannāgatopi verañjabrāhmaṇena nimantito temāsaṃ vasanto  mārāvaṭṭanavasena tassa santikā ekadivasampi bhikkhaṃ alabhitvā loluppacāraṃ pahāya temāsaṃ  patthapulakapiṭṭhodakena yāpento aññattha na agamāsi, aho tathāgatānaṃ ^a^P3.0495^ea^  appicchasantuṭṭhabhāvo''ti. satthā āgantvā ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte ``anacchariyaṃ, bhikkhave, tathāgatassa idāni  loluppacārappahānaṃ, pubbepi tiracchānayoniyaṃ nibbattopi loluppacāraṃ pahāsi''nti vatvā atītaṃ  āhari. sabbampi vatthu purimanayeneva vitthāretabbaṃ. <br/><br/>[40] 30^b^.^eb^ <br/><br/>[21] ``santi rukkhā haripattā, dumā nekaphalā bahū. <br/><br/>[22] kasmā nu sukkhe koḷāpe, suvassa nirato mano.. <br/><br/>[40] 31^b^.^eb^ <br/><br/>[21] ``phalassa upabhuñjimhā, nekavassagaṇe bahū. <br/><br/>[22] aphalampi viditvāna, sāva metti yathā pure.. <br/><br/>[40] 32^b^.^eb^ <br/><br/>[21] ``sukkhañca rukkhaṃ koḷāpaṃ, opattamaphalaṃ dumaṃ. <br/><br/>[22] ohāya sakuṇā yanti, kiṃ dosaṃ passase dija.. <br/><br/>[40] 33^b^.^eb^ <br/><br/>[21] ``ye phalatthā sambhajanti, aphaloti jahanti naṃ. <br/><br/>[22] attatthapaññā dummedhā, te honti pakkhapātino.. <br/><br/>[40] 34^b^.^eb^ <br/><br/>[21] ``sādhu sakkhi kataṃ hoti, metti saṃsati santhavo. <br/><br/>[22] sacetaṃ dhammaṃ rocesi, pāsaṃsosi vijānataṃ.. <br/><br/>[40] 35^b^.^eb^ <br/><br/>[21] ``so te suva varaṃ dammi, pattayāna vihaṅgama. <br/><br/>[22] varaṃ varassu vakkaṅga, yaṃ kiñci manasicchasi.. <br/><br/>[40] 36^b^.^eb^ <br/><br/>[21] ``api ^a^V3.0438^ea^ ^a^M3.0472^ea^ nāma naṃ passeyyaṃ, sapattaṃ saphalaṃ dumaṃ. <br/><br/>[22] daliddova nidhiṃ laddhā, nandeyyāhaṃ punappunaṃ.. <br/><br/>[40] 37^b^.^eb^ <br/><br/>[21] ``tato amatamādāya, abhisiñci mahīruhaṃ. <br/><br/>[22] tassa sākhā virūhiṃsu, sītacchāyā manoramā.. <br/><br/>[40] 38^b^.^eb^ <br/><br/>[21] ``evaṃ sakka sukhī hohi, saha sabbehi ñātibhi. <br/><br/>[22] yathāhamajja sukhito, disvāna saphalaṃ dumaṃ.. <br/><br/>[40] 39^b^.^eb^ <br/><br/>[21] ``suvassa ca varaṃ datvā, katvāna saphalaṃ dumaṃ. <br/><br/>[22] pakkāmi saha bhariyāya, devānaṃ nandanaṃ vana''nti.. -- <br/><br/>[25] pañhapaṭipañhāpi atthopi purimanayeneva veditabbā, anuttānapadameva pana  vaṇṇayissāma.<br/><br/>[03] ^b^haripattā^eb^ti nīlapattasacchannā. ^b^koḷāpe^eb^ti vāte paharante ākoṭitasaddaṃ ^a^P3.0496^ea^  viya muñcamāne nissāre. ^b^suvassā^eb^ti āyasmato suvarājassa kasmā evarūpe  rukkhe mano nirato. ^b^phalassā^eb^ti phalaṃ assa rukkhassa. ^b^nekavassagaṇe^eb^ti  anekavassagaṇe. ^b^bahū^eb^ti samānepi anekasate na dve tayo, atha kho bahūva.  ^b^viditvānā^eb^ti haṃsarāja idāni amhākaṃ imaṃ rukkhaṃ aphalaṃ viditvāpi yathā pure etena saddhiṃ  metti, sāva metti, tañhi mayaṃ na bhindāma, mettiṃ bhindantā hi anariyā asappurisā nāma  hontīti pakāsento evamāha.<br/><br/>[03] ^b^opatta^eb^nti avapattaṃ nippattaṃ patitapattaṃ. ^b^kiṃ dosaṃ passase^eb^ti aññe sakuṇā etaṃ  ohāya aññattha gacchanti, tvaṃ evaṃ gamane kiṃ nāma dosaṃ passasi. ^b^ye phalatthā^eb^ti ye  pakkhino phalatthāya phalakāraṇā sambhajanti upagacchanti, aphaloti ñatvā etaṃ jahanti.  ^b^attatthapaññā^eb^ti attano atthāya paññā, paraṃ anoloketvā attaniyeva vā ṭhitā etesaṃ  paññāti attatthapaññā. ^b^pakkhapātino^eb^ti te attanoyeva vuḍḍhiṃ paccāsīsamānā mittapakkhaṃ  pātenti nāsentīti pakkhapātino nāma honti. attapakkheyeva vā patantīti ^b^pakkhapātino^eb^.<br/><br/>[03] ^b^api^eb^ ^a^M3.0473^ea^ ^b^nāma na^eb^nti haṃsarāja, sace me manoratho nipphajjeyya,  tayā dinno varo sampajjeyya, api nāma ahaṃ imaṃ rukkhaṃ sapattaṃ saphalaṃ puna passeyyaṃ, tato  daliddo nidhiṃ ^a^V3.0439^ea^ labhitvāva punappunaṃ etaṃ abhinandeyyaṃ, taṃ disvāva pamodeyyaṃ.  ^b^amatamādāyā^eb^ti attano ānubhāvena ṭhito gaṅgodakaṃ gahetvā abhisiñcayīti attho.  imasmiṃ jātake imāya saddhiṃ dve abhisambuddhagāthā honti.<br/><br/>[03] satthā imaṃ dhammadesanaṃ āharitvā jātakaṃ samodhānesi -- ``tadā sakko anuruddho ahosi,  suvarājā pana ahameva ahosi''nti. <br/><br/>[06] cūḷasuvajātakavaṇṇanā catutthā. 


volume: 111
item: 436
title:
  [] . kosambiyajātakavaṇṇanā^[] . mahāsuvajātakavaṇṇanā^[] . cūḷasuvajātakavaṇṇanā^[] . haritacajātakavaṇṇanā^

content:
  [03] ^b^sutaṃ metaṃ mahābrahme^eb^ti idaṃ satthā jetavane viharanto ukkaṇṭhitabhikkhuṃ ārabbha kathesi.  tañhi bhikkhuṃ ekaṃ alaṅkatamātugāmaṃ disvā ukkaṇṭhitaṃ dīghakesanakhalomaṃ vibbhamitukāmaṃ  ācariyupajjhāyehi aruciyā ānītaṃ. satthā ``saccaṃ kira tvaṃ bhikkhu ukkaṇṭhitosī''ti  pucchitvā ``saccaṃ, bhante''ti vutte ``kiṃkāraṇā''ti vatvā ``alaṅkatamātugāmaṃ disvā  kilesavasena, bhante''ti ^a^P3.0497^ea^ vutte ``bhikkhu kileso nāma guṇaviddhaṃsako  appassādo niraye nibbattāpeti, esa pana kileso kiṃkāraṇā taṃ na kilamessati? na hi  sineruṃ paharitvā paharaṇavāto purāṇapaṇṇassa lajjati, imañhi kilesaṃ nissāya bodhiñāṇassa  anupadaṃ caramānā pañcābhiññāṭṭhasamāpattilābhino visuddhamahāpurisāpi satiṃ upaṭṭhapetuṃ asakkontā  jhānaṃ antaradhāpesu''nti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto ekasmiṃ nigame asītikoṭivibhave  brāhmaṇakule nibbatti, kañcanachavitāya panassa ``haritacakumāro''ti nāmaṃ kariṃsu. so  vayappatto takkasilaṃ gantvā uggahitasippo kuṭumbaṃ saṇṭhapetvā mātāpitūnaṃ accayena dhanavilokanaṃ  katvā ``dhanameva paññāyati, dhanassa uppādakā na paññāyanti, mayāpi maraṇamukhe cuṇṇavicuṇṇena  bhavitabba''nti maraṇabhayabhīto mahādānaṃ datvā ^a^M3.0474^ea^ himavantaṃ pavisitvā isipabbajjaṃ  pabbajitvā sattame divase abhiññā ca samāpattiyo ca nibbattetvā tattha ciraṃ vanamūlaphalāhāro  yāpetvā loṇambilasevanatthāya pabbatā otaritvā anupubbena bārāṇasiṃ patvā rājuyyāne vasitvā  punadivase bārāṇasiyaṃ bhikkhāya caranto rājadvāraṃ sampāpuṇi. rājā taṃ disvā pasannacitto  pakkosāpetvā samussitasetacchatte rājapallaṅke nisīdāpetvā ^a^V3.0440^ea^ nānaggarasabhojanaṃ bhojetvā  anumodanāvasāne atirekataraṃ pasīditvā ``kahaṃ, bhante, gacchathā''ti vatvā ``vassāvāsaṭṭhānaṃ  upadhārema, mahārājā''ti vutte ``sādhu, bhante''ti bhuttapātarāso taṃ ādāya uyyānaṃ gantvā tattha  rattiṭṭhānadivāṭṭhānādīni kārāpetvā uyyānapālaṃ paricārakaṃ katvā datvā vanditvā nikkhami.  mahāsatto tato paṭṭhāya nibaddhaṃ rañño gehe bhuñjanto dvādasa vassāni tattha vasi.<br/><br/>[03] athekadivasaṃ rājā paccantaṃ kupitaṃ vūpasametuṃ gacchanto ^a^P3.0498^ea^ ``amhākaṃ  puññakkhettaṃ mā pamajjī''ti mahāsattaṃ deviyā niyyādetvā agamāsi. tato paṭṭhāya sā mahāsattaṃ  sahatthā parivisati. athekadivasaṃ sā bhojanaṃ sampādetvā tasmiṃ cirāyamāne gandhodakena nhatvā  saṇhaṃ maṭṭhasāṭakaṃ nivāsetvā sīhapañjaraṃ vivarāpetvā sarīre vātaṃ paharāpentī khuddakamañcake nipajji.  mahāsattopi divātaraṃ sunivattho supāruto bhikkhābhājanaṃ ādāya ākāsenāgantvā sīhapañjaraṃ  pāpuṇi. deviyā tassa vākacirasaddaṃ sutvā vegena uṭṭhahantiyā maṭṭhasāṭako bhassi, mahāsattassa  visabhāgārammaṇaṃ cakkhuṃ paṭihaññi. athassa anekavassakoṭisatasahassakāle abbhantare  nivutthakileso karaṇḍake sayitāasīviso viya uṭṭhahitvā jhānaṃ antaradhāpesi. so satiṃ  upaṭṭhāpetuṃ asakkonto gantvā deviṃ hatthe gaṇhi, tāvadeva sāṇiṃ parikkhipiṃsu. so tāya saddhiṃ  lokadhammaṃ sevitvā bhuñjitvā uyyānaṃ gantvā tato paṭṭhāya devasikaṃ tatheva akāsi. tassa tāya  saddhiṃ lokadhammapaṭisevanaṃ sakalanagare pākaṭaṃ jātaṃ. amaccā ``haritacatāpaso evamakāsī''ti  rañño paṇṇaṃ pahiṇiṃsu. rājā ``maṃ bhinditukāmā evaṃ vadantī''ti asaddahitvā paccantaṃ  vūpasametvā bārāṇasiṃ paccāgantvā nagaraṃ padakkhiṇaṃ katvā deviyā santikaṃ gantvā ``saccaṃ, kira  mama ayyo ^a^M3.0475^ea^ haritacatāpaso tayā saddhiṃ lokadhammaṃ paṭisevatī''ti pucchi.  ``saccaṃ, devā''ti. so tassāpi asaddahitvā ``tameva paṭipucchissāmī''ti uyyānaṃ gantvā  vanditvā ekamantaṃ nisīditvā taṃ pucchanto paṭhamaṃ gāthamāha -- <br/><br/>[40] 40^b^.^eb^ <br/><br/>[21] ``sutaṃ metaṃ mahābrahme, kāme bhuñjati hārito. <br/><br/>[22] kaccetaṃ vacanaṃ tucchaṃ, kacci suddho iriyyasī''ti..<br/><br/>[03] tattha ^b^kacceta^eb^nti kacci etaṃ ``hārito kāme paribhuñjatī''ti amhehi sutaṃ vacanaṃ  tucchaṃ abhūtaṃ, kacci tvaṃ suddho iriyyasi viharasīti.<br/><br/>[03] so ^a^V3.0441^ea^ ^a^P3.0499^ea^ cintesi -- ``ayaṃ rājā `nāhaṃ paribhuñjāmī'ti  vuttepi mama saddahissateva, imasmiṃ loke saccasadisī patiṭṭhā nāma natthi. ujjhitasaccā hi  bodhimūle nisīditvā bodhiṃ pāpuṇituṃ na sakkonti, mayā saccameva kathetuṃ vaṭṭatī''ti.  bodhisattassa hi ekaccesu ṭhānesu pāṇātipātopi adinnādānampi kāmesumicchācāropi  surāmerayamajjapānampi hotiyeva, atthabhedakavisaṃvādanaṃ purakkhatvā musāvādo nāma na hoti, tasmā  so saccameva kathento dutiyaṃ gāthamāha -- <br/><br/>[40] 41^b^.^eb^ <br/><br/>[21] ``evametaṃ mahārāja, yathā te vacanaṃ sutaṃ. <br/><br/>[22] kummaggaṃ paṭipannosmi, mohaneyyesu mucchito''ti..<br/><br/>[03] tattha ^b^mohaneyyesū^eb^ti kāmaguṇesu. kāmaguṇesu hi loko muyhati, te ca lokaṃ  mohayanti, tasmā te ``mohaneyyā''ti vuccantīti.<br/><br/>[03] taṃ sutvā rājā tatiyaṃ gāthamāha -- <br/><br/>[40] 42^b^.^eb^ <br/><br/>[21] ``adu paññā kimatthiyā, nipuṇā sādhucintinī. <br/><br/>[22] yāya uppatitaṃ rāgaṃ, kiṃ mano na vinodaye''ti..<br/><br/>[03] tattha ^b^adū^eb^ti nipāto. idaṃ vuttaṃ hoti -- bhante, gilānassa nāma bhesajjaṃ,  pipāsitassa pānīyaṃ paṭisaraṇaṃ, tumhākaṃ panesā nipuṇā sādhūnaṃ atthānaṃ cintinī paññā  kimatthiyā, yāya puna uppatitaṃ rāgaṃ ^b^kiṃ mano na vinodaye,^eb^ kiṃ cittaṃ vinodetuṃ  nāsakkhīti.<br/><br/>[03] athassa ^a^M3.0476^ea^ kilesabalaṃ dassento hārito catutthaṃ gāthamāha -- <br/><br/>[40] 43^b^.^eb^ <br/><br/>[21] ``cattārome mahārāja, loke atibalā bhusā. <br/><br/>[22] rāgo doso mado moho, yattha paññā na gādhatī''ti..<br/><br/>[03] tattha ^a^P3.0500^ea^ ^b^yatthā^eb^ti yesu pariyuṭṭhānaṃ pattesu mahoghe patitā viya paññā  gādhaṃ patiṭṭhaṃ na labhati.<br/><br/>[03] taṃ ^a^V3.0442^ea^ sutvā rājā pañcamaṃ gāthamāha -- <br/><br/>[40] 44^b^.^eb^ <br/><br/>[21] ``arahā sīlasampanno, suddho carati hārito. <br/><br/>[22] medhāvī paṇḍito ceva, iti no sammato bhava''nti..<br/><br/>[03] tattha ^b^iti no sammato^eb^ti evaṃ amhākaṃ sammato sambhāvito bhavaṃ.<br/><br/>[03] tato hārito chaṭṭhamaṃ gāthamāha -- <br/><br/>[40] 45^b^.^eb^ <br/><br/>[21] ``medhāvīnampi hiṃsanti, isiṃ dhammaguṇe rataṃ. <br/><br/>[22] vitakkā pāpakā rāja, subhā rāgūpasaṃhitā''ti..<br/><br/>[03] tattha ^b^subhā^eb^ti subhanimittaggahaṇena pavattāti.<br/><br/>[03] atha naṃ kilesappahāne ussāhaṃ kārento rājā sattamaṃ gāthamāha -- <br/><br/>[40] 46^b^.^eb^ <br/><br/>[21] ``uppannāyaṃ sarīrajo, rāgo vaṇṇavidūsano tava. <br/><br/>[22] taṃ pajaha bhaddamatthu te, bahunnāsi medhāvisammato''ti..<br/><br/>[03] tattha ^b^vaṇṇavidūsano tavā^eb^ti tava sarīravaṇṇassa ca guṇavaṇṇassa ca vidūsano.  ^b^bahunnāsī^eb^ti bahūnaṃ āsi medhāvīti sammato.<br/><br/>[03] tato mahāsatto satiṃ labhitvā kāmesu ādīnavaṃ sallakkhetvā aṭṭhamaṃ gāthamāha -- <br/><br/>[40] 47^b^.^eb^ <br/><br/>[21] ``te andhakārake kāme, bahudukkhe mahāvise. <br/><br/>[22] tesaṃ mūlaṃ gavesissaṃ, checchaṃ rāgaṃ sabandhana''nti..<br/><br/>[03] tattha ^a^M3.0477^ea^ ^b^andhakārake^eb^ti paññācakkhuvināsanato andhabhāvakare.  ^b^bahudukkhe^eb^ti ettha ``appassādā kāmā''tiādīni (ma0 ni0 1.234; pāci0 417;  cūḷava0 65) suttāni haritvā tesaṃ bahudukkhatā dassetabbā. ^b^mahāvise^eb^ti  sampayuttakilesavisassa ceva vipākavisassa ^a^V3.0443^ea^ ca mahantatāya mahāvise. ^b^tesaṃ  mūla^eb^nti te vuttappakāre kāme pahātuṃ tesaṃ mūlaṃ ^a^P3.0501^ea^ gavesissaṃ pariyesissāmi.  kiṃ pana tesaṃ mūlanti? ayonisomanasikāro. ^b^checchaṃ rāgaṃ sabandhana^eb^nti mahārāja,  idāneva paññākhaggena paharitvā subhanimittabandhanena sabandhanaṃ rāgaṃ chindissāmīti.<br/><br/>[03] idañca pana vatvā ``mahārāja, okāsaṃ tāva me karohī''ti okāsaṃ kāretvā paṇṇasālaṃ  pavisitvā kasiṇamaṇḍalaṃ oloketvā puna naṭṭhajjhānaṃ uppādetvā paṇṇasālato nikkhamitvā ākāse  pallaṅkena nisīditvā rañño dhammaṃ desetvā ``mahārāja, ahaṃ aṭṭhāne vutthakāraṇā mahājanamajjhe  garahappatto, appamatto hohi, puna dāni ahaṃ anitthigandhavanasaṇḍameva gamissāmī''ti rañño  rodantassa paridevantassa himavantameva gantvā aparihīnajjhāno brahmalokūpago ahosi.<br/><br/>[03] satthā taṃ kāraṇaṃ ñatvā -- <br/><br/>[40] 48^b^.^eb^ <br/><br/>[21] ``idaṃ vatvāna hārito, isi saccaparakkamo. <br/><br/>[22] kāmarāgaṃ virājetvā, brahmalokūpago ahū''ti.. -- <br/><br/>[25] abhisambuddho hutvā imaṃ gāthaṃ vatvā saccāni pakāsetvā jātakaṃ samodhānesi,  saccapariyosāne ukkaṇṭhitabhikkhu arahatte patiṭṭhahi.<br/><br/>[03] tadā rājā ānando ahosi, haritacatāpaso pana ahameva ahosinti. <br/><br/>[06] haritacajātakavaṇṇanā pañcamā. 


volume: 111
item: 437
title:
  [] . mahāsuvajātakavaṇṇanā^[] . cūḷasuvajātakavaṇṇanā^[] . haritacajātakavaṇṇanā^[] . padakusalamāṇavajātakavaṇṇanā^

content:
  [03] ^b^bahussuta^eb^nti idaṃ satthā jetavane viharanto ekaṃ dārakaṃ ārabbha kathesi. so kira  sāvatthiyaṃ kuṭumbikaputto sattavassakāleyeva padakusalo ahosi. athassa pitā ``imaṃ  vīmaṃsissāmī''ti tassa ajānantasseva ^a^M3.0478^ea^ mittagharaṃ agamāsi. so pitu  gataṭṭhānaṃ apucchitvāva tassa padānusārena gantvā pitu santike aṭṭhāsi. atha naṃ pitā ekadivasaṃ  pucchi ^a^V3.0444^ea^ ``tāta, tvaṃ mayi taṃ ajānāpetvā gatepi mama gataṭṭhānaṃ kiṃ jānāsī''ti?  ``tāta ^a^P3.0502^ea^, padaṃ te sañjānāmi, padakusalo aha''nti. athassa vīmaṃsanatthāya  pitā bhuttapātarāso gharā nikkhamitvā anantaraṃ paṭivissakagharaṃ gantvā tato dutiyaṃ, tato tatiyaṃ  gharaṃ pavisitvā tatiyagharā nikkhamitvā puna attano gharaṃ āgantvā tato uttaradvārena nikkhamitvā  nagaraṃ vāmaṃ karonto jetavanaṃ gantvā satthāraṃ vanditvā dhammaṃ suṇanto nisīdi. dārako ``kahaṃ  me pitā''ti pucchitvā ``na jānāmā''ti vutte tassa padānusārena anantarapaṭivissakassa gharaṃ  ādiṃ katvā pitu gatamaggeneva jetavanaṃ gantvā satthāraṃ vanditvā pitu santike aṭṭhāsi. pitarā  ca ``kathaṃ tāta, mama idhāgatabhāvaṃ aññāsī''ti puṭṭho ``padaṃ te sañjānitvā padānusārena  āgatomhī''ti āha. satthā ``kiṃ kathesi upāsakā''ti pucchitvā ``bhante, ayaṃ dārako  padakusalo, ahaṃ imaṃ vīmaṃsanto iminā nāma upāyena āgato, ayampi maṃ gehe adisvā mama  padānusārena āgato''ti vutte ``anacchariyaṃ, upāsaka, bhūmiyaṃ padasañjānanaṃ, porāṇakapaṇḍitā  ākāse padaṃ sañjāniṃsū''ti vatvā tena yācito atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente tassa aggamahesī aticaritvā raññā pucchitā  ``sace ahaṃ tumhe aticarāmi, assamukhī yakkhinī homī''ti sapathaṃ katvā tato kālaṃ katvā  ekasmiṃ pabbatapāde assamukhī yakkhinī hutvā leṇaguhāyaṃ vasamānā mahāaṭaviyaṃ pubbantato  aparantaṃ gamanamagge anusañcarante manusse gahetvā khādati. sā kira tīṇi vassāni vessavaṇaṃ  upaṭṭhahitvā āyāmato tiṃsayojane vitthārato pañcayojane ṭhāne manusse khādituṃ labhi.  athekadivasaṃ eko aḍḍho mahaddhano mahābhogo abhirūpo brāhmaṇo bahūhi manussehi parivuto taṃ  maggaṃ abhiruhi. taṃ disvā yakkhinī tussitvā pakkhandi, taṃ disvā parivāramanussā palāyiṃsu.  sā vātavegena gantvā brāhmaṇaṃ gahetvā piṭṭhiyā ^a^P3.0503^ea^ nipajjāpetvā guhaṃ gacchantī  purisasamphassaṃ paṭilabhitvā kilesavasena tasmiṃ sinehaṃ uppādetvā taṃ akhāditvā attano sāmikaṃ  akāsi. te ubhopi samaggasaṃvāsaṃ vasiṃsu ^a^M3.0479^ea^ tato paṭṭhāya yakkhinī manusse  gaṇhantī vatthataṇḍulatelādīnipi gahetvā tassa nānaggarasabhojanaṃ upanetvā attanā manussamaṃsaṃ  khādati. gamanakāle tassa palāyanabhayena mahatiyā silāya guhādvāraṃ pidahitvā gacchati. evaṃ  tesu sammodamānesu vasantesu bodhisatto nibbattaṭṭhānā cavitvā brāhmaṇaṃ paṭicca tassā kucchimhi  paṭisandhiṃ gaṇhi. sā dasamāsaccayena puttaṃ vijāyitvā putte ca brāhmaṇe ca balavasinehā hutvā  ubhopi posesi. sā aparabhāge putte vuḍḍhippatte puttampi pitarā saddhiṃ antoguhāyaṃ pavesetvā dvāraṃ  pidahi.<br/><br/>[03] athekadivasaṃ ^a^V3.0445^ea^ bodhisatto tassā gatakālaṃ ñatvā silaṃ apanetvā pitaraṃ bahi  akāsi. sā āgantvā ``kena silā apanītā''ti vatvā ``amma, mayā apanītā, andhakāre  nisīdituṃ na sakkomī''ti vutte puttasinehena na kiñci avoca. athekadivasaṃ bodhisatto pitaraṃ  pucchi ``tāta, mayhaṃ mātu mukhaṃ aññādisaṃ, tumhākaṃ mukhaṃ aññādisaṃ, kiṃ nu kho kāraṇa''nti?  ``tāta, tava mātā manussamaṃsakhādikā yakkhinī, mayaṃ ubho manussā''ti. ``tāta, yadi  evaṃ, idha kasmā vasāma, ehi manussapathaṃ gacchāmā''ti. ``tāta, sace mayaṃ palāyissāma,  ubhopi amhe tava mātā khādissatī''ti. bodhisatto ``mā bhāyi, tāta, tava  manussapathasampāpanaṃ mama bhāro''ti pitaraṃ samassāsetvā punadivase mātari gatāya pitaraṃ gahetvā  palāyi. yakkhinī āgantvā te adisvā vātavegena pakkhanditvā te gahetvā ``brāhmaṇa, kiṃ  palāyasi, kiṃ te idha natthī''ti vatvā ``bhadde, mā mayhaṃ kujjhi, putto te maṃ ^a^P3.0504^ea^  gahetvā palāyatī''ti vutte puttasinehena kiñci avatvā te assāsetvā attano  vasanaṭṭhānaññeva te gahetvā gantvā evaṃ punapi katipaye divase palāyante ānesi.<br/><br/>[03] bodhisatto cintesi ``mayhaṃ mātu paricchinnena okāsena bhavitabbaṃ, yaṃnūnāhaṃ imissā  āṇāpavattiṭṭhānasīmaṃ puccheyyaṃ, atha naṃ atikkamitvā palāyissāmā''ti. so ekadivasaṃ mātaraṃ  gahetvā ekamantaṃ nisinno ``amma, mātusantakaṃ nāma puttānaṃ pāpuṇāti, akkhāhi tāva me  attano santakāya bhūmiyā pariccheda''nti āha. sā sabbadisāsu pabbatanadīnimittādīni  kathetvā āyāmato tiṃsayojanaṃ, vitthārato pañcayojanaṃ puttassa kathetvā ``idaṃ ettakaṃ ṭhānaṃ  sallakkhehi puttā''ti āha. so ^a^M3.0480^ea^ dve tayo divase atikkamitvā mātu  aṭavigatakāle pitaraṃ khandhaṃ āropetvā tassā dinnasaññāya vātavegena pakkhando paricchedanadītīraṃ  sampāpuṇi. sāpi āgantvā te apassantī anubandhi. bodhisatto pitaraṃ gahetvā nadīmajjhaṃ  agamāsi. sā āgantvā nadītīre ṭhatvā attano paricchedaṃ atikkantabhāvaṃ ñatvā tattheva ṭhatvā  ``tāta, pitaraṃ gahetvā ehi, ko mayhaṃ doso, tumhākaṃ maṃ nissāya kiṃ nāma na sampajjati,  nivatta, sāmī''ti puttañca patiñca yāci. atha brāhmaṇo nadiṃ uttari. sā puttameva yācantī  ``tāta, mā evaṃ kari, nivattāhī''ti āha. ``amma, mayaṃ manussā, tvaṃ yakkhinī, na sakkā  sabbakālaṃ tava santike vasitu''nti. ``neva nivattissasi, tātā''ti. ``āma, ammā''ti.  ``tāta, yadi na nivattissasi, manussaloke jīvitaṃ nāma dukkhaṃ, sippaṃ ajānantā jīvituṃ  na sakkonti, ahaṃ ekaṃ cintāmaṇiṃ nāma vijjaṃ jānāmi, tassānubhāvena dvādasasaṃvaccharamatthake  haṭabhaṇḍampi padānupadaṃ gantvā ^a^V3.0446^ea^ sakkā jānituṃ. ayaṃ te jīvikā bhavissati, uggaṇha,  tāta, anagghaṃ manta''nti tathārūpena dukkhena abhibhūtāpi puttasinehena mantaṃ ^a^P3.0505^ea^  adāsi.<br/><br/>[03] bodhisatto nadiyā ṭhitakova mātaraṃ vanditvā atisakkaccaṃ sutaṃ katvā mantaṃ gahetvā mātaraṃ  vanditvā ``gacchatha, ammā''ti āha. ``tāta, tumhesu anivattantesu mayhaṃ jīvitaṃ natthī''ti  vatvā -- <br/><br/>[21] ``ehi putta nivattassu, mā anāthaṃ karohi me. <br/><br/>[22] ajja puttaṃ apassantī, yakkhinī maraṇaṃ gatā''ti..<br/><br/>[03] yakkhinī uraṃ pahari, tāvadevassā puttasokena hadayaṃ phali. sā maritvā tattheva patitā.  tadā bodhisatto tassā matabhāvaṃ ñatvā pitaraṃ pakkositvā mātu santikaṃ gantvā citakaṃ katvā  jhāpetvā āḷāhanaṃ nibbāpetvā nānāvaṇṇehi pupphehi pūjetvā vanditvā roditvā paridevitvā pitaraṃ  ādāya bārāṇasiṃ gantvā rājadvāre ṭhatvā ``padakusalo māṇavo dvāre ṭhito''ti rañño paṭivedetvā  ``tena hi āgacchatū''ti vutte pavisitvā rājānaṃ vanditvā ``tāta, kiṃ sippaṃ jānāsī''ti  vutte ``deva, dvādasasaṃvaccharamatthake haṭabhaṇḍaṃ padānupadaṃ gantvā gaṇhituṃ ^a^M3.0481^ea^  jānāmī''ti āha. ``tena hi maṃ upaṭṭhāhī''ti. ``deva, devasikaṃ sahassaṃ labhanto  upaṭṭhahissāmī''ti. ``sādhu tāta, upaṭṭhahā''ti. rājā devasikaṃ sahassaṃ dāpesi.<br/><br/>[03] athekadivasaṃ purohito rājānaṃ āha -- ``mahārāja, mayaṃ tassa māṇavassa sippānubhāvena  kassaci kammassa akatattā `sippaṃ atthi vā natthi vā'ti na jānāma, vīmaṃsissāma tāva  na''nti. rājā ``sādhū''ti sampaṭicchitvā ubhopi janā nānāratanagopakānaṃ saññaṃ datvā  ratanasārabhaṇḍikaṃ gahetvā pāsādā oruyha rājanivesanantare tikkhattuṃ āvijjhitvā nisseṇiṃ  attharitvā pākāramatthakena bahi otaritvā vinicchayasālaṃ pavisitvā tattha nisīditvā puna  gantvā nisseṇiṃ attharitvā pākāramatthakena otaritvā antepure pokkharaṇiyā tīraṃ gantvā  pokkharaṇiṃ tikkhattuṃ padakkhiṇaṃ katvā otaritvā antopokkharaṇiyaṃ bhaṇḍikaṃ ṭhapetvā pāsādaṃ  abhiruhiṃsu. punadivase ``rājanivesanato ^a^P3.0506^ea^ kira ratanaṃ hariṃsū''ti  ekakolāhalaṃ ahosi. rājā ajānanto viya hutvā bodhisattaṃ pakkosāpetvā ``tāta,  rājanivesanato bahuratanabhaṇḍaṃ haṭaṃ, handa naṃ anuvicinituṃ vaṭṭatī''ti āha ^a^V3.0447^ea^.  ``mahārāja, dvādasasaṃvaccharamatthake haṭabhaṇḍaṃ corānaṃ padānupadaṃ gantvā āharaṇasamatthassa mama  anacchariyaṃ ajja rattiṃ haṭabhaṇḍaṃ āharituṃ, āharissāmi taṃ, mā cintayitthā''ti. ``tena hi  āharā''ti. so ``sādhu, devā''ti vatvā mātaraṃ vanditvā mantaṃ parivattetvā mahātale ṭhitova  ``mahārāja, dvinnaṃ corānaṃ padaṃ paññāyatī''ti vatvā rañño ca purohitassa ca padānusārena  sirigabbhaṃ pavisitvā tato nikkhamitvā pāsādā oruyha rājanivesanantare tikkhattuṃ parigantvā  padānusāreneva pākārasamīpaṃ gantvā pākāre ṭhatvā ``mahārāja, imasmiṃ ṭhāne pākārato muccitvā  ākāse padaṃ paññāyati, nisseṇiṃ attharāpetvā dethā''ti nisseṇiṃ pākāramatthakena otaritvā  padānusāreneva vinicchayasālaṃ gantvā puna rājanivesanaṃ āgantvā nisseṇiṃ attharāpetvā  pākāramatthakena oruyha pokkharaṇiṃ gantvā tikkhattuṃ padakkhiṇaṃ katvā ``mahārāja, corā imaṃ  pokkharaṇiṃ otiṇṇā''ti vatvā attanā ṭhapitaṃ viya bhaṇḍikaṃ nīharitvā ^a^M3.0482^ea^ rañño  datvā ``mahārāja, ime dve corā abhiññātamahācorā iminā maggena rājanivesanaṃ abhiruḷhā''ti  āha. mahājanā tuṭṭhapahaṭṭhā aṅguliyo phoṭesuṃ, celukkhepā pavattiṃsu.<br/><br/>[03] rājā cintesi -- ``ayaṃ māṇavo padānusārena gantvā corehi ṭhapitabhaṇḍaṭṭhānameva maññe  jānāti, core pana gaṇhituṃ na sakkotī''ti. atha naṃ āha ``corehi haṭabhaṇḍaṃ tāva no tayā  āhaṭaṃ, corā pana na āhaṭā''ti. ``mahārāja, idheva corā, na dūre''ti. ``ko ^a^P3.0507^ea^  ca ko cā''ti. ``yo mahārāja, icchati, sova coro hoti, tato tumhākaṃ  bhaṇḍikassa laddhakālato paṭṭhāya corehi ko attho, mā pucchitthā''ti. ``tāta, ahaṃ tuyhaṃ  devasikaṃ sahassaṃ dammi, core me gahetvā dehī''ti. ``mahārāja, dhane laddhe kiṃ corehī''ti.  ``dhanatopi no, tāta, core laddhuṃ vaṭṭatī''ti. ``tena hi, mahārāja, `ime nāma corā'ti  tumhākaṃ na kathessāmi, atīte pavattakāraṇaṃ pana te āharissāmi, sace tumhe paññavanto, taṃ  kāraṇaṃ jānāthā''ti so evaṃ vatvā atītaṃ āhari.<br/><br/>[03] atīte bārāṇasito avidūre nadītīragāmake pāṭali nāma eko naṭo vasati. so  ekasmiṃ ussavadivase bhariyamādāya bārāṇasiṃ pavisitvā naccitvā vīṇaṃ vāditvā gāyitvā dhanaṃ  labhitvā ussavapariyosāne bahuṃ surābhattaṃ gāhāpetvā attano gāmaṃ gacchanto nadītīraṃ patvā  navodakaṃ āgacchantaṃ disvā bhattaṃ bhuñjanto suraṃ pivanto nisīditvā matto hutvā attano balaṃ  ajānanto ``mahāvīṇaṃ gīvāya bandhitvā nadiṃ uttaritvā gamissāmī''ti bhariyaṃ hatthe gahetvā  nadiṃ otari. vīṇāchiddehi udakaṃ pāvisi. atha naṃ sā vīṇā udake osīdāpesi  ^a^V3.0448^ea^. bhariyā panassa osīdanabhāvaṃ ñatvā taṃ vissajjetvā uttaritvā tīre aṭṭhāsi.  naṭapāṭali sakiṃ ummujjati, sakiṃ nimujjati, udakaṃ pavisitvā uddhumātaudaro ahosi. athassa  bhariyā cintesi ``mayhaṃ sāmiko idāni marissati, ekaṃ naṃ gītakaṃ yācitvā parisamajjhe taṃ  gāyantī jīvikaṃ kappessāmī''ti cintetvā ``sāmi, tvaṃ udake nimujjasi, ekaṃ me gītakaṃ  dehi, tena jīvikaṃ kappessāmī''ti vatvā gāthamāha -- <br/><br/>[40] 49^b^.^eb^ <br/><br/>[21] ``bahussutaṃ ^a^M3.0483^ea^ cittakathiṃ, gaṅgā vahati pāṭaliṃ. <br/><br/>[22] vuyhamānaka bhaddante, ekaṃ me dehi gāthaka''nti..<br/><br/>[03] tattha ^b^gāthaka^eb^nti khuddakaṃ gāthaṃ.<br/><br/>[03] atha ^a^P3.0508^ea^ naṃ naṭapāṭali ``bhadde, kathaṃ tava gītakaṃ dassāmi, idāni  mahājanassa paṭisaraṇabhūtaṃ udakaṃ maṃ māretī''ti vatvā gāthamāha -- <br/><br/>[40] 50^b^.^eb^ <br/><br/>[21] ``yena siñcanti dukkhitaṃ, yena siñcanti āturaṃ. <br/><br/>[22] tassa majjhe marissāmi, jātaṃ saraṇato bhaya''nti..<br/><br/>[03] bodhisatto imaṃ gāthaṃ vatvā ``mahārāja, yathā udakaṃ mahājanassa paṭisaraṇaṃ, tathā  rājānopi, tesaṃ santikā bhaye uppanne taṃ bhayaṃ ko paṭibāhissatī''ti vatvā ``mahārāja, idaṃ  kāraṇaṃ paṭicchannaṃ, mayā pana paṇḍitavedanīyaṃ katvā kathitaṃ, jānāhi, mahārājā''ti āha.  ``tāta ahaṃ evarūpaṃ paṭicchannakathaṃ na jānāmi, core me gahetvā dehī''ti. athassa mahāsatto  ``tena hi, mahārāja, idaṃ sutvā jānāhī''ti aparampi kāraṇaṃ āhari. deva, pubbe imissāva  bārāṇasiyā dvāragāme eko kumbhakāro bhājanatthāya mattikaṃ āharanto ekasmiṃyeva ṭhāne nibaddhaṃ  gaṇhitvā antopabbhāraṃ mahantaṃ āvāṭaṃ khaṇi. athekadivasaṃ tassa mattikaṃ gaṇhantassa  akālamahāmegho uṭṭhahitvā mahāvuṭṭhiṃ pātesi. udakaṃ avattharamānaṃ āvāṭaṃ pātesi, tenassa matthako  bhijji. so paridevanto gāthamāha -- <br/><br/>[40] 51^b^.^eb^ <br/><br/>[21] ``yattha bījāni rūhanti, sattā yattha patiṭṭhitā. <br/><br/>[22] sā me sīsaṃ nipīḷeti, jātaṃ saraṇato bhaya''nti..<br/><br/>[03] tattha ^a^V3.0449^ea^ ^b^nipīḷetī^eb^ti nipatitvā pīḷeti bhindati.<br/><br/>[03] yathā hi deva, mahājanassa paṭisaraṇabhūtā mahāpathavī kumbhakārassa sīsaṃ bhindi, evameva  mahāpathavīsame sabbalokassa paṭisaraṇe narinde uṭṭhāya corakammaṃ karonte ko bāhissati,  sakkhissasi, mahārāja, evaṃ paṭicchādetvā ^a^P3.0509^ea^ kathitaṃ coraṃ jānitunti. tāta,  mayhaṃ paṭicchannena kāraṇaṃ natthi, ayaṃ coroti evaṃ me coraṃ gahetvā dehīti. so rājānaṃ  rakkhanto ``tvaṃ coro''ti avatvā aparampi udāharaṇaṃ āhari. mahārāja, pubbe imasmiṃyeva  nagare ekassa purisassa gehaṃ ādittaṃ. so ^a^M3.0484^ea^ ``anto pavisitvā bhaṇḍakaṃ  nīharā''ti aññaṃ āṇāpesi. tasmiṃ pavisitvā nīharante gehadvāraṃ pidahi. so dhūmandho hutvā  nikkhamanamaggaṃ alabhanto uppannaḍāhadukkho hutvā anto ṭhitova paridevanto gāthamāha -- <br/><br/>[40] 52^b^.^eb^ <br/><br/>[21] ``yena bhattāni paccanti, sītaṃ yena vihaññati. <br/><br/>[22] so maṃ ḍahati gattāni, jātaṃ saraṇato bhaya''nti..<br/><br/>[03] tattha ^b^so maṃ ḍahatī^eb^ti so me ḍahati, ayameva vā pāṭho.<br/><br/>[03] ``mahārāja, aggi viya mahājanassa paṭisaraṇabhūto eko manusso ratanabhaṇḍikaṃ hari, mā  maṃ coraṃ pucchā''ti. ``tāta, mayhaṃ coraṃ dehiyevā''ti. so rājānaṃ ``tvaṃ coro''ti avatvā  aparampi udāharaṇaṃ āhari. deva, pubbe imasmiṃyeva nagare eko puriso atibahuṃ bhuñjitvā  jīrāpetuṃ asakkonto vedanāppatto hutvā paridevanto gāthamāha -- <br/><br/>[40] 53^b^.^eb^ <br/><br/>[21] ``yena bhuttena yāpanti, puthū brāhmaṇakhattiyā. <br/><br/>[22] so maṃ bhutto byāpādeti, jātaṃ saraṇato bhaya''nti..<br/><br/>[03] tattha ^b^so maṃ bhutto byāpādetī^eb^ti so odano bhutto maṃ byāpādeti māreti.<br/><br/>[03] ``mahārāja, bhattaṃ viya mahājanassa paṭisaraṇabhūto eko bhaṇḍaṃ hari, tasmiṃ laddhe kiṃ coraṃ  pucchasī''ti? ``tāta, sakkonto coraṃ me dehī''ti. so tassa saññāpanatthaṃ aparampi  udāharaṇaṃ āhari. mahārāja ^a^P3.0510^ea^, pubbepi imasmiṃyeva nagare ekassa vāto  uṭṭhahitvā gattāni bhañji. so paridevanto gāthamāha -- <br/><br/>[40] 54^b^.^eb^ <br/><br/>[21] ``gimhānaṃ ^a^V3.0450^ea^ pacchime māse, vātamicchanti paṇḍitā. <br/><br/>[22] so maṃ bhañjati gattāni, jātaṃ saraṇato bhaya''nti..<br/><br/>[03] iti mahārāja, saraṇato bhayaṃ uppannaṃ, jānāhi taṃ kāraṇanti. tāta, coraṃ me dehīti.  so tassa saññāpanatthaṃ aparampi udāharaṇaṃ āhari. deva, atīte himavantapadese  sākhāviṭapasampanno mahārukkho ahosi pupphaphalasampanno anekasahassānaṃ sakuṇānaṃ nivāso  ^a^M3.0485^ea^ tassa dve sākhā aññamaññaṃ saṅghaṭṭesuṃ, tato dhūmo uppajji, aggicuṇṇāni  patiṃsu. taṃ disvā sakuṇajeṭṭhako gāthamāha -- <br/><br/>[40] 55^b^.^eb^ <br/><br/>[21] ``yaṃ nissitā jagatiruhaṃ, svāyaṃ aggiṃ pamuñcati. <br/><br/>[22] disā bhajatha vakkaṅgā, jātaṃ saraṇato bhaya''nti..<br/><br/>[03] tattha ^b^jagatiruha^eb^nti mahīruhaṃ.<br/><br/>[03] yathā hi, deva, rukkho pakkhīnaṃ paṭisaraṇaṃ, evaṃ rājā mahājanassa paṭisaraṇaṃ, tasmiṃ  corikaṃ karonte ko paṭibāhissati, sallakkhehi, devāti. tāta, mayhaṃ corameva dehīti.  athassa so aparampi udāharaṇaṃ āhari. mahārāja, ekasmiṃ kāsigāme aññatarassa kulagharassa  pacchimabhāge kakkhaḷā susumāranadī atthi, tassa ca kulassa ekova putto. so pitari  kālakate mātaraṃ paṭijaggi. tassa mātā anicchamānasseva ekaṃ kuladhītaraṃ ānesi. sā  pubbabhāge sassuṃ sampiyāyitvā pacchā puttadhītāhi vaḍḍhamānā taṃ nīharitukāmā ahosi. tassā  pana mātāpi tasmiṃyeva ghare vasati. sā sāmikassa santike sassuyā nānappakāraṃ dosaṃ vatvā  paribhinditvā ``ahaṃ te mātaraṃ posetuṃ na sakkomi, mārehi na''nti vatvā ``manussamāraṇaṃ nāma  ^a^P3.0511^ea^ bhāriyaṃ, kathaṃ naṃ māremī''ti vutte ``niddokkamanakāle naṃ mañcakeneva saddhiṃ  gahetvā susumāranadiyaṃ khipissāma, atha naṃ susamārā khādissantī''ti āha. ``tuyhaṃ pana  mātā kaha''nti? ``tassāyeva santike supatī''ti. ``tena hi gaccha, tassā nipannamañcake  rajjuṃ bandhitvā saññaṃ karohī''ti. sā tathā katvā ``katā me saññā''ti āha. itaro  ``thokaṃ adhivāsehi, manussā tāva niddāyantū''ti niddāyanto viya nipajjitvā gantvā taṃ rajjukaṃ  bhariyāya mātu mañcake bandhitvā bhariyaṃ pabodhetvā ubhopi gantvā taṃ mañcakeneva saddhiṃ  ukkhipitvā nadiyaṃ khipiṃsu. tattha naṃ niddāyamānaṃ susumārā viddhaṃsetvā khādiṃsu.<br/><br/>[03] sā ^a^V3.0451^ea^ punadivase mātu parivattitabhāvaṃ ñatvā ``sāmi, mama mātāva māritā,  idāni tava mātaraṃ mārehī''ti vatvā ``tena hi sādhū''ti vutte ``susāne citakaṃ katvā  aggimhi naṃ pakkhipitvā māressāmā''ti āha. atha naṃ niddāyamānaṃ ubhopi susānaṃ netvā  ṭhapayiṃsu. tattha sāmiko ^a^M3.0486^ea^ bhariyaṃ āha ``aggi te ābhato''ti?  ``pamuṭṭhāsmi, sāmī''ti. ``tena hi gantvā ānehī''ti. ``na sakkomi sāmi, gantuṃ, tayi  gatepi ṭhātuṃ na sakkhissāmi, ubhopi mayaṃ gacchissāmā''ti. tesu gatesu mahallikā sītavātena  pabodhitā susānabhāvaṃ ñatvā ``ime maṃ māretukāmā aggiatthāya gatā''ti ca upadhāretvā ``na  me balaṃ jānantī''ti ekaṃ matakaḷevaraṃ gahetvā mañcake nipajjāpetvā upari pilotikāya  paṭicchādetvā sayaṃ palāyitvā tattheva leṇaguhaṃ pāvisi. itare aggiṃ āharitvā ``mahallikā''ti  saññāya kaḷevaraṃ jhāpetvā pakkamiṃsu. ekena corena tasmiṃ guhāleṇe pubbe bhaṇḍikā ṭhapitā, so  ``taṃ gaṇhissāmī''ti āgantvā mahallikaṃ disvā ``ekā yakkhinī bhavissati, bhaṇḍikā me  amanussapariggahitā''ti ekaṃ bhūtavejjaṃ ānesi. vejjo mantaṃ karonto guhaṃ pāvisi.<br/><br/>[03] atha naṃ sā āha ``nāhaṃ yakkhinī, ehi ubhopi imaṃ dhanaṃ bhājessāmā''ti. ``kathaṃ  saddahitabba''nti? ``tava jivhaṃ mama jivhāya ṭhapehī''ti. so tathā akāsi. athassa sā  jivhaṃ ḍaṃsitvā chinditvā pātesi. bhūtavejjo ``addhā esā yakkhinī''ti jivhāya lohitaṃ  paggharantiyā viravamāno ^a^P3.0512^ea^ palāyi. mahallikā punadivase maṭṭhasāṭakaṃ nivāsetvā  nānāratanabhaṇḍikaṃ gahetvā gharaṃ agamāsi. suṇisā taṃ disvā ``kahaṃ te, amma, idaṃ laddha''nti  pucchi. ``amma, etasmiṃ susāne dārucitakāya jhāpitā evarūpaṃ labhantī''ti. ``amma,  mayāpi sakkā laddhu''nti. ``mādisī hutvā labhissasī''ti. sā laddhabhaṇḍikalobhena  sāmikassa kathetvā tattha attānaṃ jhāpesi. atha naṃ punadivase sāmiko apassanto ``amma,  imāyapi velāya tvaṃ āgatā, suṇisā te nāgacchatī''ti āha. sā taṃ sutvā ``are pāpapurisa,  kiṃ matā nāma āgacchantī''ti taṃ tajjetvā gāthamāha -- <br/><br/>[40] 56^b^.^eb^ <br/><br/>[21] ``yamānayiṃ somanassaṃ, māliniṃ candanussadaṃ. <br/><br/>[22] sā maṃ gharā nicchubhati, jātaṃ saraṇato bhaya''nti..<br/><br/>[03] tattha ^b^somanassa^eb^nti somanassaṃ uppādetvā. ``somanassā''tipi pāṭho,  somanassavatī hutvāti attho. idaṃ vuttaṃ hoti -- yamahaṃ ``imaṃ ^a^M3.0487^ea^ me  nissāya putto puttadhītāhi vaḍḍhissati, mañca ^a^V3.0452^ea^ mahallikakāle posessatī''ti  māliniṃ candanussadaṃ katvā alaṅkaritvā somanassajātā ānesiṃ. sā maṃ ajja gharā nīharati,  saraṇatoyeva me bhayaṃ uppannanti.<br/><br/>[03] ``mahārāja, suṇisā viya sassuyā mahājanassa rājā paṭisaraṇaṃ, tato bhaye uppanne kiṃ  sakkā kātuṃ, sallakkhehi, devā''ti. taṃ sutvā rājā ``tāta, nāhaṃ tayā ānītakāraṇāni  jānāmi, corameva me dehī''ti āha. so ``rājānaṃ rakkhissāmī''ti aparampi udāharaṇaṃ  āhari. deva, pubbe imasmiṃyeva nagare eko puriso patthanaṃ katvā puttaṃ labhi. so  puttajātakāle ``putto me laddho''ti somanassajāto taṃ posetvā vayappattakāle dārena saṃyojetvā  aparabhāge jaraṃ patvā kammaṃ adhiṭṭhātuṃ nāsakkhi. atha naṃ putto ``tvaṃ kammaṃ kātuṃ na sakkosi,  ito nikkhamā''ti gehato nīhari ^a^P3.0513^ea^. so kicchena kasirena jīvikaṃ kappento  paridevamāno gāthamāha --<br/><br/>[03]  <br/><br/>[40] 57^b^.^eb^ <br/><br/>[21] ``yena jātena nandissaṃ, yassa ca bhavamicchisaṃ. <br/><br/>[22] so maṃ gharā nicchubhati, jātaṃ saraṇato bhaya''nti..<br/><br/>[03] tattha ^b^so ma^eb^nti so putto maṃ gharato nicchubhati nīharati. svāhaṃ bhikkhaṃ caritvā  dukkhena jīvāmi, saraṇatoyeva me bhayaṃ uppannanti.<br/><br/>[03] ``mahārāja, yathā pitā nāma mahallako paṭibalena puttena rakkhitabbo, evaṃ sabbopi  janapado raññā rakkhitabbo, idañca bhayaṃ uppajjamānaṃ sabbasatte rakkhantassa rañño santikā  uppannaṃ, iminā kāraṇena `asuko nāma coro'ti jānāhi, devā''ti. ``tāta, nāhaṃ kāraṇaṃ vā  akāraṇaṃ vā jānāmi, coraṃ vā me dehi, tvaññeva vā coro hohī''ti evaṃ rājā punappunaṃ māṇavaṃ  anuyuñji. atha naṃ so evamāha ``kiṃ pana, mahārāja, ekaṃsena coragahaṇaṃ rocethā''ti?  ``āma, tātā''ti. tena hi ``asuko ca asuko ca coro''ti parisamajjhe pakāsemīti.  ``evaṃ karohi, tātā''ti. so tassa vacanaṃ sutvā ``ayaṃ rājā attānaṃ rakkhituṃ na deti,  gaṇhissāmi dāni cora''nti sannipatite mahājane āmantetvā imā gāthā āha -- <br/><br/>[40] 58^b^.^eb^ <br/><br/>[21] ``suṇantu ^a^M3.0488^ea^ me jānapadā, negamā ca samāgatā. <br/><br/>[22] yatodakaṃ tadādittaṃ, yato khemaṃ tato bhayaṃ.. <br/><br/>[40] 59^b^.^eb^ <br/><br/>[21] ``rājā ^a^V3.0453^ea^ vilumpate raṭṭhaṃ, brāhmaṇo ca purohito. <br/><br/>[22] attaguttā viharatha, jātaṃ saraṇato bhaya''nti..<br/><br/>[03] tattha ^b^yatodakaṃ tadāditta^eb^nti yaṃ udakaṃ tadeva ādittaṃ. ^b^yato khema^eb^nti yato  rājato khemena bhavitabbaṃ, tatova bhayaṃ uppannaṃ. ^b^atthaguttā viharathā^eb^ti tumhe idāni anāthā  jātā, attānaṃ mā vināsetha, attanāva ^a^P3.0514^ea^ guttā hutvā attano santakaṃ dhanadhaññaṃ  rakkhatha, rājā nāma mahājanassa paṭisaraṇaṃ, tato tumhākaṃ bhayaṃ uppannaṃ, rājā ca purohito ca  vilopakhādakacorā, sace core gaṇhitukāmattha, ime dve gahetvā kammakaraṇaṃ karothāti.<br/><br/>[03] te tassa kathaṃ sutvā cintayiṃsu ``ayaṃ rājā rakkhaṇārahopi samāno idāni aññassa  upari dosaṃ āropetvā attano bhaṇḍikaṃ sayameva pokkharaṇiyaṃ ṭhapetvā coraṃ pariyesāpeti, ito  dāni paṭṭhāya puna corakammassa akaraṇatthāya mārema naṃ pāparājāna''nti. te daṇḍamuggarādihatthā  uṭṭhāya tattheva rājānañca purohitañca pothetvā jīvitakkhayaṃ pāpetvā mahāsattaṃ abhisiñcitvā rajje  patiṭṭhapesuṃ.<br/><br/>[03] satthā imaṃ dhammadesanaṃ āharitvā ``anacchariyaṃ, upāsaka, pathaviyaṃ padasañjānanaṃ,  porāṇakapaṇḍitā evaṃ ākāse padaṃ sañjāniṃsū''ti vatvā saccāni pakāsetvā jātakaṃ samodhānesi,  saccapariyosāne upāsako ca putto ca sotāpattiphale patiṭṭhitā. tadā pitā kassapo ahosi,  padakusalamāṇavo pana ahameva ahosinti. <br/><br/>[06] padakusalamāṇavajātakavaṇṇanā chaṭṭhā. 


volume: 111
item: 438
title:
  [] . cūḷasuvajātakavaṇṇanā^[] . haritacajātakavaṇṇanā^[] . padakusalamāṇavajātakavaṇṇanā^[] . lomasakassapajātakavaṇṇanā^

content:
  [03] ^b^assa indasamo rājā^eb^ti idaṃ satthā jetavane viharanto ekaṃ ukkaṇṭhitabhikkhuṃ ārabbha  kathesi. tañhi bhikkhuṃ satthā ``saccaṃ kira tvaṃ bhikkhu ukkaṇṭhitosī''ti pucchitvā  ``sacca''nti vutte ``bhikkhu sinerukampanavāto kiṃ ^a^M3.0489^ea^ purāṇapaṇṇāni na  kampessati, yasasamaṅginopi sappurisā āyasakyaṃ pāpuṇanti, kilesā nāmete parisuddhasattepi  saṃkiliṭṭhe karonti, pageva tādisa''nti vatvā tena yācito atītaṃ āhari.<br/><br/>[03] atīte ^a^V3.0454^ea^ bārāṇasiyaṃ brahmadatte rajjaṃ kārente brahmadattassa putto brahmadattakumāro  nāma purohitaputto ca kassapo nāma dve sahāyakā ^a^P3.0515^ea^ hutvā ekācariyakule  sabbasippāni uggaṇhiṃsu. aparabhāge brahmadattakumāro pitu accayena rajje patiṭṭhāsi. kassapo  cintesi ``mayhaṃ sahāyo rājā jāto, idāni me mahantaṃ issariyaṃ dassati, kiṃ me issariyena,  ahaṃ mātāpitaro ca rājānañca āpucchitvā pabbajissāmī''ti. so rājānañca mātāpitaro ca  āpucchitvā himavantaṃ pavisitvā isipabbajjaṃ pabbajitvā sattame divase abhiññā ca samāpattiyo  ca nibbattetvā uñchācariyāya yāpento vihāsi. pabbajitaṃ pana naṃ ``lomasakassapo''ti  sañjāniṃsu. so paramajitindriyo ghoratapo tāpaso ahosi. tassa tejena sakkassa bhavanaṃ  kampi. sakko āvajjento taṃ disvā cintesi ``ayaṃ tāpaso ativiya uggatejo sakkabhāvāpi  maṃ cāveyya, bārāṇasiraññā saddhiṃ ekato hutvā tapamassa bhindissāmī''ti. so sakkānubhāvena  aḍḍharattasamaye bārāṇasirañño sirigabbhaṃ pavisitvā sakalagabbhaṃ sarīrappabhāya obhāsetvā rañño  santike ākāse ṭhito ``uṭṭhehi, mahārājā''ti rājānaṃ pabodhesi. ``kosi tva''nti vutte  ``sakkohamasmī''ti āha. ``kimatthaṃ āgatosī''ti? ``mahārāja, sakalajambudīpe ekarajjaṃ  icchasi, na icchasī''ti? ``kissa na icchāmī''ti? atha naṃ sakko ``tena hi  lomasakassapaṃ ānetvā pasughātayaññaṃ yajāpehi, sakkasamo ajarāmaro hutvā sakalajambudīpe rajjaṃ  kāressasī''ti vatvā paṭhamaṃ gāthamāha -- <br/><br/>[40] 60^b^.^eb^ <br/><br/>[21] ``assa indasamo rāja, accantaṃ ajarāmaro. <br/><br/>[22] sace tvaṃ yaññaṃ yājeyya, isiṃ lomasakassapa''nti..<br/><br/>[03] tattha ^b^assā^eb^ti bhavissasi. ^b^yājeyyā^eb^ti sace tvaṃ araññāyatanato isiṃ  lomasakassapaṃ ānetvā yaññaṃ yajeyyāsīti.<br/><br/>[03] tassa ^a^M3.0490^ea^ vacanaṃ sutvā rājā ``sādhū''ti sampaṭicchi. sakko ``tena hi  mā papañcaṃ karī''ti vatvā pakkāmi. rājā punadivase ^a^P3.0516^ea^ seyyaṃ nāma amaccaṃ  pakkosāpetvā ``samma, mayhaṃ piyasahāyakassa lomasakassapassa santikaṃ gantvā mama vacanena evaṃ  vadehi `rājā kira tumhehi pasughātayaññaṃ yajāpetvā sakalajambudīpe ekarājā bhavissati,  tumhākampi yattakaṃ padesaṃ icchatha, tattakaṃ dassati, mayā saddhiṃ yaññaṃ yajituṃ āgacchathā'''ti āha.  so ``sādhu, devā''ti tāpasassa vasanokāsajānanatthaṃ nagare bheriṃ carāpetvā ekena vanacarakena  ``ahaṃ ^a^V3.0455^ea^ jānāmī''ti vutte taṃ purato katvā mahantena parivārena tattha gantvā isiṃ  vanditvā ekamantaṃ nisinno taṃ sāsanaṃ ārocesi. atha naṃ so ``seyya kiṃ nāmetaṃ  kathesī''ti vatvā paṭikkhipanto catasso gāthā abhāsi -- <br/><br/>[40] 61^b^.^eb^ <br/><br/>[21] ``sasamuddapariyāyaṃ, mahiṃ sāgarakuṇḍalaṃ. <br/><br/>[22] na icche saha nindāya, evaṃ seyya vijānahi.. <br/><br/>[40] 62^b^.^eb^ <br/><br/>[21] ``dhiratthu taṃ yasalābhaṃ, dhanalābhañca brāhmaṇa. <br/><br/>[22] yā vutti vinipātena, adhammacaraṇena vā.. <br/><br/>[40] 63^b^.^eb^ <br/><br/>[21] ``api ce pattamādāya, anagāro paribbaje. <br/><br/>[22] sāyeva jīvikā seyyo, yā cādhammena esanā.. <br/><br/>[40] 64^b^.^eb^ <br/><br/>[21] ``api ce pattamādāya, anagāro paribbaje. <br/><br/>[22] aññaṃ ahiṃsayaṃ loke, api rajjena taṃ vara''nti..<br/><br/>[03] tattha ^b^sasamuddapariyāya^eb^nti sasamuddaparikkhepaṃ. ^b^sāgarakuṇḍala^eb^nti cattāro dīpe  parikkhipitvā ṭhitasāgarehi kaṇṇavaliyā ṭhapitakuṇḍalehi viya samannāgataṃ. ^b^saha  nindāyā^eb^ti ``iminā pasughātakammaṃ kata''nti imāya nindāya saha cakkavāḷapariyantaṃ mahāpathaviṃ  na icchāmīti vadati. ^b^yā vutti vinipātenā^eb^ti narake vinipātakammena yā ca  jīvitavutti hoti, taṃ dhiratthu, garahāmi taṃ vuttinti dīpeti. ^b^sāyeva jīvikā^eb^ti  pabbajitassa mattikāpattaṃ ādāya paragharāni upasaṅkamitvā āhārapariyesanajīvikāva  yasadhanalābhato sataguṇena sahassaguṇena varatarāti attho ^a^M3.0491^ea^ ^b^api rajjena taṃ  vara^eb^nti taṃ anagārassa sato aññaṃ avihiṃsantassa paribbajanaṃ sakalajambudīparajjenapi varanti  attho.<br/><br/>[03] amacco tassa kathaṃ sutvā gantvā rañño ārocesi. taṃ sutvā rājā ``anāgacchante kiṃ  sakkā kātu''nti tuṇhī ahosi. puna sakko aḍḍharattasamaye ^a^P3.0517^ea^ āgantvā ākāse  ṭhatvā ``kiṃ, mahārāja, lomasakassapaṃ ānetvā yaññaṃ na yajāpesī''ti āha. ``mayā  pesitopi nāgacchatī''ti. ``tena hi, mahārāja, attano dhītaraṃ candavatiṃ kumārikaṃ  alaṅkaritvā seyyaṃ tatheva pesetvā `sace kira āgantvā yaññaṃ yajissasi, rājā te imaṃ  kumārikaṃ ^a^V3.0456^ea^ dassatī'ti vadāpehi, addhā so kumārikāya paṭibaddhacitto hutvā  āgacchissatī''ti. rājā ``sādhū''ti sampaṭicchitvā punadivase seyyassa hatthe dhītaraṃ adāsi.  so rājadhītaraṃ gahetvā tattha gantvā isiṃ vanditvā paṭisanthāraṃ katvā devaccharapaṭibhāgaṃ  rājadhītaraṃ tassa dassetvā ekamantaṃ aṭṭhāsi. atha isi indriyāni bhinditvā taṃ olokesi,  saha olokaneneva paṭibaddhacitto hutvā jhānā parihāyi. amacco tassa paṭibaddhacittabhāvaṃ ñatvā  ``bhante, sace kira yaññaṃ yajissatha, rājā te imaṃ dārikaṃ pādaparicārikaṃ katvā dassatī''ti  āha. so kilesavasena kampanto ``imaṃ kira me dassatī''ti āha. ``āma, yaññaṃ  yajantassa te dassatī''ti. so ``sādhu imaṃ labhanto yajissāmī''ti vatvā taṃ gahetvā saheva  jaṭāhi alaṅkatarathaṃ abhiruyha bārāṇasiṃ agamāsi. rājāpi ``āgacchati kirā''ti sutvā  yaññāvāṭe kammaṃ paṭṭhapesi. atha naṃ āgataṃ disvā ``sve yaññaṃ yajāhi, ahaṃ indasamo  bhavissāmi, yaññapariyosāne te dhītaraṃ dassāmī''ti āha. kassapo ``sādhū''ti sampaṭicchi.  atha naṃ rājā punadivase taṃ ādāya candavatiyā saddhiṃyeva yaññāvāṭaṃ gato. tattha  hatthiassausabhādisabbacatuppadā paṭipāṭiyā ṭhapitāva ahesuṃ. kassapo te sabbe hanitvāva  ghātetvā yaññaṃ yajituṃ ārabhi. atha naṃ tattha sannipatito mahājano disvā ``idaṃ te ^a^P3.0518^ea^  lomasakassapa ayuttaṃ appatirūpaṃ, kiṃ nāmetaṃ karosī''ti vatvā paridevanto dve gāthā  abhāsi -- <br/><br/>[40] 65^b^.^eb^ <br/><br/>[21] ``balaṃ ^a^M3.0492^ea^ cando balaṃ suriyo, balaṃ samaṇabrāhmaṇā. <br/><br/>[22] balaṃ velā samuddassa, balātibalamitthiyo.. <br/><br/>[40] 66^b^.^eb^ <br/><br/>[21] ``yathā uggatapaṃ santaṃ, isiṃ lomasakassapaṃ. <br/><br/>[22] pitu atthā candavatī, vājapeyyaṃ ayājayī''ti..<br/><br/>[03] tattha ^b^balaṃ cando balaṃ suriyo^eb^ti mahandhakāravidhamane aññaṃ balaṃ nāma natthi,  candimasūriyāvettha balavantoti attho. ^b^samaṇabrāhmaṇā^eb^ti iṭṭhāniṭṭhavisayavegasahane  khantibalañāṇabalena samannāgatā samitapāpabāhitapāpā samaṇabrāhmaṇā. ^b^balaṃ velā  samuddassā^eb^ti mahāsamuddassa uttarituṃ adatvā udakaṃ āvaritvā vināsetuṃ samatthatāya velā balaṃ  nāma. ^b^balātibalamitthiyo^eb^ti itthiyo pana visadañāṇepi avītarāge attano vasaṃ ānetvā  vināsetuṃ samatthatāya tehi sabbehi balehipi atibalā nāma, sabbabalehi itthibalameva mahantanti  attho. ^b^yathā^eb^ti yasmā. ^b^pitu atthā^eb^ti pitu vuḍḍhiatthāya. idaṃ vuttaṃ hoti --  yasmā imaṃ uggatapaṃ samānaṃ ^a^V3.0457^ea^ sīlādiguṇānaṃ esitattā isiṃ ayaṃ candavatī nissīlaṃ  katvā pitu vuḍḍhiatthāya vājapeyyaṃ yaññaṃ yājeti, tasmā jānitabbametaṃ  ``balātibalamitthiyo''ti.<br/><br/>[03] tasmiṃ samaye kassapo yaññaṃ yajanatthāya ``maṅgalahatthiṃ gīvāyaṃ paharissāmī''ti  khaggaratanaṃ ukkhipi. hatthī taṃ disvā maraṇabhayatajjito mahāravaṃ ravi. tassa ravaṃ sutvā  sesāpi hatthiassausabhādayo maraṇabhayatajjitā bhayena viraviṃsu. mahājanopi viravi. kassapo  taṃ mahāviravaṃ sutvā saṃvegappatto hutvā attano jaṭādīni olokesi. athassa  jaṭāmassukacchalomāni pākaṭāni ahesuṃ. so vippaṭisārī hutvā ``ananurūpaṃ vata me pāpakammaṃ  kata''nti saṃvegaṃ pakāsento aṭṭhamaṃ gāthamāha -- <br/><br/>[40] 67^b^.^eb^ <br/><br/>[21] ``taṃ ^a^P3.0519^ea^ lobhapakataṃ kammaṃ, kaṭukaṃ kāmahetukaṃ. <br/><br/>[22] tassa mūlaṃ gavesissaṃ, checchaṃ rāgaṃ sabandhana''nti..<br/><br/>[03] tassattho -- mahārāja, yaṃ etaṃ mayā candavatiyā lobhaṃ uppādetvā tena lobhena pakataṃ  kāmahetukaṃ pāpakaṃ, taṃ kaṭukaṃ tikhiṇavipākaṃ. tassāhaṃ ayonisomanasikārasaṅkhātaṃ mūlaṃ  gavesissaṃ, alaṃ ^a^M3.0493^ea^ me iminā khaggena, paññākhaggaṃ nīharitvā subhanimittabandhanena  saddhiṃ sabandhanaṃ rāgaṃ chindissāmīti.<br/><br/>[03] atha naṃ rājā ``mā bhāyi samma, idāni te candavatiṃ kumāriñca raṭṭhañca  sattaratanarāsiñca dassāmi, yajāhi yañña''nti āha. taṃ sutvā kassapo ``na me, mahārāja,  iminā kilesena attho''ti vatvā osānagāthamāha -- <br/><br/>[40] 68^b^.^eb^ <br/><br/>[21] ``dhiratthu kāme subahūpi loke, tapova seyyo kāmaguṇehi rāja. <br/><br/>[22] tapo karissāmi pahāya kāme, taveva raṭṭhaṃ candavatī ca hotū''ti..<br/><br/>[03] tattha ^b^subahūpī^eb^ti atibahukepi. ^b^tapo karissāmī^eb^ti sīlasaṃyamatapameva  karissāmi.<br/><br/>[03] so evaṃ vatvā kasiṇaṃ samannāharitvā naṭṭhaṃ visesaṃ uppādetvā ākāse pallaṅkena nisīditvā  rañño dhammaṃ desetvā ``appamatto hohī''ti ovaditvā yaññāvāṭaṃ viddhaṃsāpetvā mahājanassa  ^a^V3.0458^ea^ abhayadānaṃ dāpetvā rañño yācantasseva uppatitvā attano vasanaṭṭhānameva gantvā  yāvajīvaṃ ṭhatvā āyupariyosāne brahmalokaparāyaṇo ahosi.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  ukkaṇṭhitabhikkhu sotāpattiphale patiṭṭhahi. tadā seyyo mahāamacco sāriputto ahosi,  lomasakassapo pana ahameva ahosinti. <br/><br/>[06] lomasakassapajātakavaṇṇanā sattamā. 


volume: 111
item: 439
title:
  [] . haritacajātakavaṇṇanā^[] . padakusalamāṇavajātakavaṇṇanā^[] . lomasakassapajātakavaṇṇanā^[] . cakkavākajātakavaṇṇanā^

content:
  [03] ^b^kāsāyavatthe^eb^ti ^a^P3.0520^ea^ idaṃ satthā jetavane viharanto ekaṃ lolabhikkhuṃ  ārabbha kathesi. so kira lolo ahosi paccayaluddho, ācariyupajjhāyavattādīni chaḍḍetvā  pātova sāvatthiṃ pavisitvā visākhāya ^a^M3.0494^ea^ gehe anekakhādanīyaparivāraṃ yāguṃ  pivitvā nānaggarasasālimaṃsodanaṃ bhuñjitvāpi tena atitto tato cūḷānāthapiṇḍikassa  mahāanāthapiṇḍikassa kosalaraññoti tesaṃ tesaṃ nivesanāni sandhāya vicari. athekadivasaṃ  tassa lolabhāvaṃ ārabbha dhammasabhāyaṃ kathaṃ samuṭṭhāpesuṃ. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte taṃ bhikkhuṃ pakkosāpetvā  ``saccaṃ kira tvaṃ bhikkhu lolo''ti pucchitvā ``saccaṃ, bhante''ti vutte ``bhikkhu kasmā  lolosi, pubbepi tvaṃ lolabhāvena bārāṇasiyaṃ hatthikuṇapādīni khāditvā vicaranto tehi  atitto tato nikkhamitvā gaṅgātīre vicaranto himavantaṃ pavaṭṭho''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente eko lolakāko bārāṇasiyaṃ hatthikuṇapādīni  khāditvā vicaranto tehi atitto ``gaṅgākūle macchamataṃ khādissāmī''ti gantvā tattha matamacche  khādanto katipāhaṃ vasitvā himavantaṃ pavisitvā nānāphalāphalāni khādanto bahumacchakacchapaṃ  mahantaṃ padumasaraṃ patvā tattha suvaṇṇavaṇṇe dve cakkavāke sevālaṃ khāditvā vasante disvā ``ime  ativiya vaṇṇasampannā sobhaggappattā, imesaṃ bhojanaṃ manāpaṃ bhavissati, imesaṃ bhojanaṃ pucchitvā  ahampi tadeva bhuñjitvā suvaṇṇavaṇṇo bhavissāmī''ti cintetvā tesaṃ santikaṃ gantvā paṭisanthāraṃ  katvā ekasmiṃ sākhapariyante nisīditvā tesaṃ pasaṃsanapaṭisaṃyuttaṃ kathaṃ kathento paṭhamaṃ gāthamāha -- <br/><br/>[40] 69^b^.^eb^ <br/><br/>[21] ``kāsāyavatthe ^a^V3.0459^ea^ sakuṇe vadāmi, duve duve nandamane carante. <br/><br/>[22] kaṃ aṇḍajaṃ aṇḍajā mānusesu, jātiṃ pasaṃsanti tadiṅgha brūthā''ti..<br/><br/>[03] tattha ^a^P3.0521^ea^ ^b^kāsāyavatthe^eb^ti suvaṇṇavaṇṇe kāsāyavatthe viya. ^b^duve  duve^eb^ti dve dve hutvā. ^b^nandamane^eb^ti tuṭṭhacitte. ^b^kaṃ aṇḍajaṃ aṇḍajā mānusesu jātiṃ  pasaṃsantī^eb^ti ambho aṇḍajā tumhe manussesu pasaṃsantā kaṃ aṇḍajaṃ jātiṃ kataraṃ nāma aṇḍajanti  vatvā pasaṃsanti, kaṃ sakuṇaṃ ^a^M3.0495^ea^ nāmāti vatvā tumhe manussānaṃ antare vaṇṇentīti  attho. ``kaṃ aṇḍajaṃ aṇḍajamānusesū''tipi pāṭho. tassattho -- tumhe aṇḍajesu ca mānusesu  ca kataraṃ aṇḍajanti vatvā pasaṃsantīti.<br/><br/>[03] taṃ sutvā cakkavāko dutiyaṃ gāthamāha -- <br/><br/>[40] 70^b^.^eb^ <br/><br/>[21] ``amhe manussesu manussahiṃsa, anubbate cakkavāke vadanti. <br/><br/>[22] kalyāṇabhāvamhe dijesu sammatā, abhirūpā vicarāma aṇṇave''ti..<br/><br/>[03] tattha ^b^manussahiṃsā^eb^ti kāko manusse hiṃsati viheṭheti, tena naṃ evaṃ ālapati.  ^b^anubbate^eb^ti aññamaññaṃ anugate sammodamāne viyasaṃvāse. ^b^cakkavāke^eb^ti cakkavākā nāma  sā aṇḍajajātīti pasaṃsanti vaṇṇenti kathenti. ^b^dijesū^eb^ti yattakā pakkhino nāma, tesu  mayaṃ ``kalyāṇabhāvā''tipi manussesu sammatā. dutiye atthavikappe manussesu amhe  ``cakkavākā''tipi vadanti, dijesu pana mayaṃ ``kalyāṇabhāvā''ti sammatā, ``kalyāṇabhāvā''ti  no dijā vadantīti attho. ^b^aṇṇave^eb^ti imasmiṃ ṭhāne saro ``aṇṇavo''ti vutto, imasmiṃ  padumasare mayameva dve janā paresaṃ ahiṃsanato abhirūpā vicarāmāti attho. imissāya pana  gāthāya catutthapadaṃ ``na ghāsahetūpi karoma pāpa''nti paṭhanti. tassattho -- yasmā mayaṃ  ghāsahetūpi pāpaṃ na karoma, tasmā ``kalyāṇabhāvā''ti amhe manussesu ca dijesu ca sammatā.<br/><br/>[03] taṃ sutvā kāko tatiyaṃ gāthamāha -- <br/><br/>[40] 71^b^.^eb^ <br/><br/>[21] ``kiṃ aṇṇave kāni phalāni bhuñje, maṃsaṃ kuto khādatha cakkavākā. <br/><br/>[22] kiṃ bhojanaṃ bhuñjatha vo anomā, balañca vaṇṇo ca anapparūpā''ti..<br/><br/>[03] tattha ^a^V3.0460^ea^ ^b^ki^eb^nti pucchāvasena ālapanaṃ, kiṃ bho cakkavākāti vuttaṃ hoti.  ^b^aṇṇave^eb^ti imasmiṃ sare. ^b^bhuñje^eb^ti bhuñjatha, kiṃ bhuñjathāti attho ^a^M3.0496^ea^  ^b^maṃsaṃ kuto khādathā^eb^ti katarapāṇānaṃ sarīrato maṃsaṃ khādatha. ^b^bhuñjatha vo^eb^ti ^a^P3.0522^ea^  ^b^vo^eb^kāro nipātamattaṃ, parapadena vāssa sambandho ``balañca vā vaṇṇo ca  anapparūpā''ti.<br/><br/>[03] tato cakkavāko catutthaṃ gāthamāha -- <br/><br/>[40] 72^b^.^eb^ <br/><br/>[21] ``na aṇṇave santi phalāni dhaṅka, maṃsaṃ kuto khādituṃ cakkavāke. <br/><br/>[22] sevālabhakkhamha apāṇabhojanā, na ghāsahetūpi karoma pāpa''nti..<br/><br/>[03] tattha ^b^cakkavāke^eb^ti cakkavākassa. ^b^apāṇabhojanā^eb^ti pāṇakarahitaudakabhojanā.  amhākañhi sevālañceva udakañca bhojananti dasseti. ^b^na ghāsahetū^eb^ti tumhādisā viya mayaṃ  ghāsahetu pāpaṃ na karomāti.<br/><br/>[03] tato kāko dve gāthā abhāsi -- <br/><br/>[40] 73^b^.^eb^ <br/><br/>[21] ``na me idaṃ ruccati cakkavāka, asmiṃ bhave bhojanasannikāso. <br/><br/>[22] ahosi pubbe tato me aññathā, icceva me vimati ettha jātā.. <br/><br/>[40] 74^b^.^eb^ <br/><br/>[21] ``ahampi maṃsāni phalāni bhuñje, annāni ca loṇiyateliyāni. <br/><br/>[27] rasaṃ manussesu labhāmi bhottuṃ, sūrova saṅgāmamukhaṃ vijetvā. <br/><br/>[22] na ca me tādiso vaṇṇo, cakkavāka yathā tavā''ti..<br/><br/>[03] tattha ^b^ida^eb^nti idaṃ tumhākaṃ bhuñjanabhojanaṃ mayhaṃ na ruccati. ^b^asmiṃ bhave  bhojanasannikāso^eb^ti imasmiṃ bhave bhojanasannikāso yaṃ imasmiṃ cakkavākabhave bhojanaṃ, tvaṃ tena  sannikāso taṃsadiso tadanurūpo ahosi, ativiya pasannasarīrosīti attho. ^b^tato me  aññathā^eb^ti ^a^M3.0497^ea^ yaṃ mayhaṃ pubbe tumhe disvāva ete ettha nānāvidhāni phalāni  ceva macchamaṃsañca khādanti, tena evaṃ sobhaggappattāti ahosi, idāni me tato aññathā hotīti  attho. ^b^icceva me^eb^ti eteneva me kāraṇena ettha tumhākaṃ sarīravaṇṇe ^a^P3.0523^ea^  vimati jātā ``kathaṃ nu kho ete evarūpaṃ lūkhabhojanaṃ bhuñjantā vaṇṇavanto jātā''ti.  ^b^ahampī^eb^ti ahañhi, ayameva vā pāṭho ^a^V3.0461^ea^. ^b^bhuñje^eb^ti bhuñjāmi. ^b^annāni  cā^eb^ti bhojanāni ca. ^b^loṇiyateliyānī^eb^ti loṇatelayuttāni. ^b^rasa^eb^nti manussesu  paribhogaṃ paṇītarasaṃ. ^b^vijetvā^eb^ti yathā sūro vīrayodho saṅgāmamukhaṃ vijetvā vilumpitvā  paribhuñjati, tathā vilumpitvā paribhuñjāmīti attho. ^b^yathā tavā^eb^ti evaṃ paṇītaṃ bhojanaṃ  bhuñjantassapi mama tādiso vaṇṇo natthi, yādiso tava vaṇṇo, tena tava vacanaṃ na saddahāmīti  dīpeti.<br/><br/>[03] athassa vaṇṇasampattiyā abhāvakāraṇaṃ attano ca bhāvakāraṇaṃ kathento cakkavāko sesagāthā  abhāsi -- <br/><br/>[40] 75^b^.^eb^ <br/><br/>[21] ``asuddhabhakkhosi khaṇānupātī, kicchena te labbhati annapānaṃ. <br/><br/>[22] na tussasī rukkhaphalehi dhaṅka, maṃsāni vā yāni susānamajjhe.. <br/><br/>[40] 76^b^.^eb^ <br/><br/>[21] ``yo sāhasena adhigamma bhoge, paribhuñjati dhaṅka khaṇānupātī. <br/><br/>[22] tato upakkosati naṃ sabhāvo, upakkuṭṭho vaṇṇabalaṃ jahāti.. <br/><br/>[40] 77^b^.^eb^ <br/><br/>[21] ``appampi ce nibbutiṃ bhuñjatī yadi, asāhasena aparūpaghātī. <br/><br/>[22] balañca vaṇṇo ca tadassa hoti, na hi sabbo āhāramayena vaṇṇo''ti..<br/><br/>[03] tattha ^b^asuddhabhakkhosī^eb^ti tvaṃ thenetvā vañcetvā bhakkhanato asuddhabhakkho asi.  ^b^khaṇānupātī^eb^ti pamādakkhaṇe anupatanasīlo. ^b^kicchena^eb^ ^a^M3.0498^ea^ ^b^te^eb^ti  tayā dukkhena annapānaṃ labbhati. ^b^maṃsāni vā yānī^eb^ti yāni vā susānamajjhe maṃsāni,  tehi na tussasi. ^b^tato^eb^ti pacchā. ^b^upakkosati naṃ sabhāvo^eb^ti attāva taṃ puggalaṃ  garahi. ^b^upakkuṭṭho^eb^ti attanāpi parehipi upakkuṭṭho garahito vippaṭisāritāya vaṇṇañca balañca  jahāsi. ^b^nibbutiṃ bhuñjatī yadī^eb^ti yadi pana paraṃ aviheṭhetvā appakampi dhammaladdhaṃ  nibbutibhojanaṃ bhuñjati. ^b^tadassa hotī^eb^ti tadā assa paṇḍitassa sarīre balañca ^a^P3.0524^ea^  vaṇṇo ca hoti. ^b^āhāramayenā^eb^ti nānappakārena āhāreneva. idaṃ vuttaṃ hoti  -- bho kāka, vaṇṇo nāmesa catusamuṭṭhāno, so na āhāramatteneva hoti, utucittakammehipi  hotiyevāti.<br/><br/>[03] evaṃ cakkavāko anekapariyāyena kākaṃ garahi. kāko harāyitvā ``na mayhaṃ tava vaṇṇena  attho, kā kā''ti vassanto palāyi.<br/><br/>[03] satthā ^a^V3.0462^ea^ imaṃ dhammadesanaṃ āharitvā saccāni pakāsetvā jātakaṃ samodhānesi,  saccapariyosāne lolabhikkhu anāgāmiphale patiṭṭhahi. tadā kāko lolabhikkhu ahosi,  cakkavākī rāhulamātā, cakkavāko pana ahameva ahosinti. <br/><br/>[06] cakkavākajātakavaṇṇanā aṭṭhamā. 


volume: 111
item: 440
title:
  [] . padakusalamāṇavajātakavaṇṇanā^[] . lomasakassapajātakavaṇṇanā^[] . cakkavākajātakavaṇṇanā^[] . haliddirāgajātakavaṇṇanā^

content:
  [03] ^b^sutitikkha^eb^nti idaṃ satthā jetavane viharanto thullakumārikāpalobhanaṃ ārabbha kathesi.  vatthu terasakanipāte ^b^cūḷanāradajātake^eb^ (jā0 1.13.40 ādayo) āvi bhavissati.  atītavatthumhi pana sā kumārikā tassa tāpasakumārassa sīlaṃ bhinditvā attano vase ṭhitabhāvaṃ  ñatvā ``imaṃ vañcetvā manussapathaṃ nessāmī''ti cintetvā ``rūpādikāmaguṇavirahite araññe  rakkhitasīlaṃ nāma na mahapphalaṃ hoti, manussapathe rūpādīnaṃ paccupaṭṭhāne mahapphalaṃ hoti, ehi mayā  saddhiṃ tattha gantvā sīlaṃ rakkhāhi, kiṃ te araññenā''ti vatvā paṭhamaṃ gāthamāha -- <br/><br/>[40] 78^b^.^eb^ <br/><br/>[21] ``sutitikkhaṃ ^a^M3.0499^ea^ araññamhi, pantamhi sayanāsane. <br/><br/>[22] ye ca gāme titikkhanti, te uḷāratarā tayā''ti..<br/><br/>[03] tattha ^b^sutitikkha^eb^nti suṭṭhu adhivāsanaṃ. ^b^titikkhantī^eb^ti sītādīni  adhivāsenti.<br/><br/>[03] taṃ sutvā tāpasakumāro ``pitā me araññaṃ gato, tasmiṃ āgate taṃ āpucchitvā  gamissāmī''ti āha. sā cintesi ``pitā kirassa ^a^P3.0525^ea^ atthi, sace maṃ so  passissati, kājakoṭiyā maṃ pothetvā vināsaṃ pāpessati, mayā paṭhamameva gantabba''nti. atha naṃ  sā ``tena hi ahaṃ maggasaññaṃ kurumānā paṭhamataraṃ gamissāmi, tvaṃ pacchā āgacchāhī''ti vatvā  agamāsi. so tassā gatakāle neva dārūni āhari, na pānīyaṃ, na paribhojanīyaṃ upaṭṭhāpesi,  kevalaṃ pajjhāyantova nisīdi, pitu āgamanakāle paccuggamanaṃ nākāsi. atha naṃ pitā  ``itthīnaṃ vasaṃ gato eso''ti ñatvāpi ``kasmā tāta, neva dārūni āhari, na pānīyaṃ, na  paribhojanīyaṃ upaṭṭhāpesi, pajjhāyantoyeva pana nisinnosī''ti āha. atha naṃ tāpasakumāro  ``tāta, araññe kira rakkhitasīlaṃ nāma na mahapphalaṃ hoti, manussapathe mahapphalaṃ ^a^V3.0463^ea^,  ahaṃ tattha gantvā sīlaṃ rakkhissāmi, sahāyo me maṃ `āgaccheyyāsī'ti vatvā purato gato, ahaṃ  teneva saddhiṃ gamissāmi, tattha pana vasantena mayā kataro puriso sevitabbo''ti pucchanto dutiyaṃ  gāthamāha -- <br/><br/>[40] 79^b^.^eb^ <br/><br/>[21] ``araññā gāmamāgamma, kiṃsīlaṃ kiṃvataṃ ahaṃ. <br/><br/>[22] purisaṃ tāta seveyyaṃ, taṃ me akkhāhi pucchito''ti..<br/><br/>[03] athassa pitā kathento sesagāthā abhāsi -- <br/><br/>[40] 80^b^.^eb^ <br/><br/>[21] ``yo te vissāsaye tāta, vissāsañca khameyya te. <br/><br/>[22] sussūsī ca titikkhī ca, taṃ bhajehi ito gato.. <br/><br/>[40] 81^b^.^eb^ <br/><br/>[21] ``yassa kāyena vācāya, manasā natthi dukkaṭaṃ. <br/><br/>[22] urasīva patiṭṭhāya, taṃ bhajehi ito gato.. <br/><br/>[40] 82^b^.^eb^ <br/><br/>[21] ``yo ca dhammena carati, carantopi na maññati. <br/><br/>[22] visuddhakāriṃ sappaññaṃ, taṃ bhajehi ito gato.. <br/><br/>[40] 83^b^.^eb^ <br/><br/>[21] ``haliddirāgaṃ ^a^M3.0500^ea^ kapicittaṃ, purisaṃ rāgavirāginaṃ. <br/><br/>[22] tādisaṃ tāta mā sevi, nimmanussampi ce siyā.. <br/><br/>[40] 84^b^.^eb^ <br/><br/>[21] ``āsīvisaṃva kupitaṃ, mīḷhalittaṃ mahāpathaṃ. <br/><br/>[22] ārakā parivajjehi, yānīva visamaṃ pathaṃ.. <br/><br/>[40] 85^b^.^eb^ <br/><br/>[21] ``anatthā ^a^P3.0526^ea^ tāta vaḍḍhanti, bālaṃ accupasevato. <br/><br/>[22] māssu bālena saṃgacchi, amitteneva sabbadā.. <br/><br/>[40] 86^b^.^eb^ <br/><br/>[21] ``taṃ tāhaṃ tāta yācāmi, karassu vacanaṃ mama. <br/><br/>[22] māssu bālena saṃgacchi, dukkho bālehi saṅgamo''ti..<br/><br/>[03] tattha ^a^V3.0464^ea^ ^b^yo te vissāsaye^eb^ti yo tava vissāseyya. ^b^khameyya te^eb^ti  yo ca tava attani tayā kataṃ vissāsaṃ khameyya. ^b^sussūsī ca titikkhī cā^eb^ti tava  vacanaṃ sussūsāya ceva vacanādhivāsanena ca samannāgato bhaveyyāti attho. ^b^urasīva  patiṭṭhāyā^eb^ti yathā mātu urasi putto patiṭṭhāti, evaṃ patiṭṭhahitvā attano mātaraṃ viya maññamāno  taṃ bhajeyyāsīti vadati. ^b^yo ca dhammena caratī^eb^ti yo tividhena sucaritena dhammena  iriyati. ^b^na maññatī^eb^ti tathā carantopi ``ahaṃ dhammaṃ carāmī''ti mānaṃ na karoti.  ^b^visuddhakāri^eb^nti visuddhānaṃ dasakusalakammapathānaṃ kārakaṃ.<br/><br/>[03] ^b^rāgavirāgina^eb^nti rāginañca virāginañca rajjitvā taṃkhaṇaññeva virajjanasabhāvaṃ.  ^b^nimmanussampi ce siyā^eb^ti sacepi sakalajambudīpatalaṃ nimmanussaṃ hoti, soyeva eko  manusso tiṭṭhati, tathāpi tādisaṃ mā sevi. ^b^mahāpatha^eb^nti gūthamakkhitaṃ maggaṃ viya.  ^b^yānīvā^eb^ti yānena gacchanto viya. ^b^visama^eb^nti ninnaunnatakhāṇupāsāṇādivisamaṃ.  ^b^bālaṃ accupasevato^eb^ti bālaṃ appaññaṃ atisevantassa. ^b^sabbadā^eb^ti tāta, bālena saha  saṃvāso nāma amittasaṃvāso viya sabbadā niccakālameva dukkho. ^b^taṃ tāha^eb^nti tena  kāraṇena taṃ ahaṃ.<br/><br/>[03] so evaṃ pitarā ovadito ``tāta, ahaṃ manussapathaṃ gantvā tumhādise paṇḍite na  labhissāmi, tattha gantuṃ bhāyāmi, idheva tumhākaṃ santike vasissāmī''ti āha. athassa  bhiyyopi ovādaṃ datvā kasiṇaparikammaṃ ^a^M3.0501^ea^ ācikkhi. so na cirasseva  abhiññāsamāpattiyo nibbattetvā saddhiṃ pitarā brahmalokaparāyaṇo ahosi.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  ukkaṇṭhitabhikkhu sotāpattiphale patiṭṭhahi.<br/><br/>[03] tadā tāpasakumāro ukkaṇṭhitabhikkhu ahosi, kumārikā thullakumārikāva, pitā tāpaso pana  ahameva ahosinti. <br/><br/>[06] haliddirāgajātakavaṇṇanā navamā. 


volume: 111
item: 441
title:
  [] . lomasakassapajātakavaṇṇanā^[] . cakkavākajātakavaṇṇanā^[] . haliddirāgajātakavaṇṇanā^[] . samuggajātakavaṇṇanā^

content:
  [03] ^b^kuto^eb^ ^a^V3.0465^ea^ ^a^P3.0527^ea^ ^b^nu āgacchathā^eb^ti idaṃ satthā jetavane  viharanto ukkaṇṭhitabhikkhuṃ ārabbha kathesi. tañhi satthā ``saccaṃ kira tvaṃ bhikkhu  ukkaṇṭhitosī''ti pucchitvā ``saccaṃ, bhante''ti vutte ``kasmā bhikkhu mātugāmaṃ patthesi,  mātugāmo nāmesa asabbho akataññū, pubbe dānavarakkhasā gilitvā kucchinā pariharantāpi  mātugāmaṃ rakkhituṃ ekapurisanissitaṃ kātuṃ nāsakkhiṃsu, tvaṃ kathaṃ sakkhissasī''ti vatvā atītaṃ  āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto kāme pahāya himavantaṃ pavisitvā  isipabbajjaṃ pabbajitvā abhiññā ca samāpattiyo ca nibbattetvā phalāphalena yāpento vihāsi.  tassa paṇṇasālāya avidūre eko dānavarakkhaso vasati. so antarantarā mahāsattaṃ  upasaṅkamitvā dhammaṃ suṇāti, aṭaviyaṃ pana manussānaṃ sañcaraṇamagge ṭhatvā āgatāgate manusse  gahetvā khādati. tasmiṃ kāle ekā kāsiraṭṭhe kuladhītā uttamarūpadharā aññatarasmiṃ paccantagāme  nivutthā hoti. tassā ekadivasaṃ mātāpitūnaṃ dassanatthāya gantvā paccāgamanakāle  parivāramanusse disvā so dānavo bheravarūpena pakkhandi. manussā bhītā gahitagahitāvudhāni  chaḍḍetvā palāyiṃsu. dānavo yāne nisinnaṃ abhirūpaṃ mātugāmaṃ disvā paṭibaddhacitto hutvā taṃ  attano guhaṃ netvā bhariyaṃ akāsi. tato paṭṭhāya sappitelataṇḍulamacchamaṃsādīni ceva  madhuraphalāphalāni ca āharitvā taṃ posesi, vatthālaṅkārehi ca naṃ alaṅkaritvā rakkhaṇatthāya  ekasmiṃ karaṇḍake pakkhipitvā ^a^M3.0502^ea^ karaṇḍakaṃ gilitvā kucchinā pariharati. so  ekadivasaṃ nhāyitukāmatāya ekaṃ saraṃ gantvā karaṇḍakaṃ uggilitvā taṃ tato nīharitvā nhāpetvā  vilimpetvā alaṅkāretvā ``thokaṃ tava sarīraṃ utuṃ gaṇhāpehī''ti taṃ karaṇḍakasamīpe ṭhapetvā sayaṃ  nhānatitthaṃ otaritvā taṃ anāsaṅkamāno thokaṃ dūraṃ gantvā ^a^P3.0528^ea^ nhāyi.<br/><br/>[03] tasmiṃ samaye vāyussaputto nāma vijjādharo sannaddhakhaggo ākāsena gacchati. sā taṃ  disvā ``ehī''ti hatthamuddaṃ akāsi, vijjādharo khippaṃ otari. atha naṃ sā karaṇḍake  pakkhipitvā dānavassa āgamanaṃ olokentī karaṇḍakūpari nisīditvā taṃ āgacchantaṃ disvā tassa  attānaṃ dassetvā tasmiṃ karaṇḍakasamīpaṃ asampatteyeva karaṇḍakaṃ vivaritvā anto pavisitvā  vijjādharassa upari nipajjitvā attano sāṭakaṃ pārupi. dānavo āgantvā karaṇḍakaṃ asodhetvā  ``mātugāmoyeva me''ti saññāya karaṇḍakaṃ gilitvā attano guhaṃ gacchanto ^a^V3.0466^ea^  antarāmagge cintesi ``tāpaso me ciraṃ diṭṭho, ajja tāva naṃ gantvā vandissāmī''ti. so  tassa santikaṃ agamāsi. tāpasopi naṃ dūratova āgacchantaṃ disvā dvinnaṃ janānaṃ kucchigatabhāvaṃ  ñatvā sallapanto paṭhamaṃ gāthamāha -- <br/><br/>[40] 87^b^.^eb^ <br/><br/>[21] ``kuto nu āgacchatha bho tayo janā, svāgatā etha nisīdathāsane. <br/><br/>[22] kaccittha, bhonto kusalaṃ anāmayaṃ, cirassamabbhāgamanañhi vo idhā''ti..<br/><br/>[03] tattha ^b^bho^eb^ti ālapanaṃ. ^b^kaccitthā^eb^ti kacci hotha bhavatha vijjatha.  ^b^bhonto^eb^ti puna ālapanto āha. ^b^kusalaṃ anāmaya^eb^nti kacci tumhākaṃ kusalaṃ ārogyaṃ.  ^b^cirassamabbhāgamanañhi vo idhā^eb^ti ajja tumhākaṃ idha abbhāgamanañca ciraṃ jātaṃ.<br/><br/>[03] taṃ sutvā dānavo ``ahaṃ imassa tāpasassa santikaṃ ekakova āgato, ayañca tāpaso  `tayo janā'ti vadati, kiṃ nāmesa katheti, kiṃ nu kho sabhāvaṃ ñatvā katheti, udāhu ummattako  hutvā vilapatī''ti cintetvā tāpasaṃ upasaṅkamitvā vanditvā ekamantaṃ nisīditvā tena saddhiṃ  sallapanto dutiyaṃ gāthamāha -- <br/><br/>[40] 88^b^.^eb^ <br/><br/>[21] ``ahameva ^a^P3.0529^ea^ ^a^M3.0503^ea^ eko idha majja patto, na cāpi me  dutiyo koci vijjati. <br/><br/>[22] kimeva sandhāya te bhāsitaṃ ise, kuto nu āgacchatha bho tayo janā''ti..<br/><br/>[03] tattha ^b^idha majjā^eb^ti idha ajja. ^b^kimeva sandhāya te bhāsitaṃ ise^eb^ti bhante, isi  kiṃ nāmetaṃ sandhāya tayā bhāsitaṃ, pākaṭaṃ tāva me katvā kathehīti.<br/><br/>[03] tāpaso ``ekaṃsenevāvuso sotukāmosī''ti pucchitvā ``āma, bhante''ti vutte ``tena hi  suṇāhī''ti vatvā tatiyaṃ gāthamāha -- <br/><br/>[40] 89^b^.^eb^ <br/><br/>[21] ``tuvañca eko bhariyā ca te piyā, samuggapakkhittanikiṇṇamantare. <br/><br/>[22] sā rakkhitā kucchigatāva te sadā, vāyussaputtena sahā tahiṃ ratā''ti..<br/><br/>[03] tattha ^b^tuvañca eko^eb^ti paṭhamaṃ tāva tvaṃ eko jano. ^b^pakkhittanikiṇṇamantare^eb^ti  pakkhittānikiṇṇāntare taṃ tattha bhariyaṃ rakkhitukāmena sadā tayā samugge pakkhittā saddhiṃ  samuggena ^a^V3.0467^ea^ nikiṇṇā antare, antokucchiyaṃ ṭhapitāti attho. ^b^vāyussaputtena  sahā^eb^ti evaṃnāmakena vijjādharena saddhiṃ. ^b^tahiṃ ratā^eb^ti tattha tava antokucchiyaññeva  kilesaratiyā ratā. so dāni tvaṃ mātugāmaṃ ``ekaṃ purisanissitaṃ karissāmī''ti kucchināpi  pariharanto tassā jāraṃ ukkhipitvā carasīti.<br/><br/>[03] taṃ sutvā dānavo ``vijjādharā nāma bahumāyā honti, sacassa khaggo hatthagato  bhavissati, kucchiṃ me phāletvāpi palāyissatī''ti bhītatasito hutvā khippaṃ karaṇḍakaṃ  uggilitvā purato ṭhapesi. satthā abhisambuddho hutvā taṃ pavattiṃ pakāsento catutthaṃ gāthamāha -- <br/><br/>[40] 90^b^.^eb^ <br/><br/>[21] ``saṃviggarūpo ^a^M3.0504^ea^ isinā viyākato, so dānavo tattha  samuggamuggili. <br/><br/>[22] addakkhi ^a^P3.0530^ea^ bhariyaṃ sucimāladhāriniṃ, vāyussaputtena sahā tahiṃ  rata''nti..<br/><br/>[03] tattha ^b^addakkhī^eb^ti so karaṇḍakaṃ vivaritvā addasa.<br/><br/>[03] karaṇḍake pana vivaṭamatteyeva vijjādharo vijjaṃ jappitvā khaggaṃ gahetvā ākāsaṃ pakkhandi.  taṃ disvā dānavo mahāsattassa tussitvā thutipubbaṅgamā sesagāthā abhāsi -- <br/><br/>[40] 91^b^.^eb^ <br/><br/>[21] ``sudiṭṭharūpamuggatapānuvattinā, hīnā narā ye pamadāvasaṃ gatā. <br/><br/>[22] yathā have pāṇarivettha rakkhitā, duṭṭhā mayī aññamabhippamodayi.. <br/><br/>[40] 92^b^.^eb^ <br/><br/>[21] ``divā ca ratto ca mayā upaṭṭhitā, tapassinā jotirivā vane vasaṃ. <br/><br/>[22] sā dhammamukkamma adhammamācari, akiriyarūpo pamadāhi santhavo.. <br/><br/>[40] 93^b^.^eb^ <br/><br/>[21] ``sarīramajjhamhi ṭhitāti maññahaṃ, mayhaṃ ayanti asatiṃ asaññataṃ. <br/><br/>[22] sā dhammamukkamma adhammamācari, akiriyarūpo pamadāhi santhavo.. <br/><br/>[40] 94^b^.^eb^ <br/><br/>[21] ``surakkhitaṃ meti kathaṃ nu vissase, anekacittāsu na hatthi rakkhaṇā. <br/><br/>[22] etā hi pātālapapātasannibhā, etthappamatto byasanaṃ nigacchati.. <br/><br/>[40] 95^b^.^eb^ <br/><br/>[21] ``tasmā ^a^V3.0468^ea^ hi te sukhino vītasokā, ye mātugāmehi caranti nissaṭā. <br/><br/>[22] etaṃ sivaṃ uttamamābhipatthayaṃ, na mātugāmehi kareyya santhava''nti..<br/><br/>[03] tattha ^a^P3.0531^ea^ ^a^M3.0505^ea^ ^b^sudiṭṭharūpamuggatapānuvattinā^eb^ti bhante, isi  uggatapānuvattinā tayā sudiṭṭharūpaṃ idaṃ kāraṇaṃ. ^b^hīnā^eb^ti nīcā. ^b^yathā have  pāṇarivettha rakkhitā^eb^ti ayaṃ mayā attano pāṇā viya ettha antokucchiyaṃ pariharantena  rakkhitā. ^b^duṭṭhā mayī^eb^ti idāni mayi mittadubbhikammaṃ katvā duṭṭhā aññaṃ purisaṃ  abhippamodati. ^b^jotirivā vane vasa^eb^nti vane vasantena tapassinā aggi viya mayā  upaṭṭhitā paricaritā. ^b^sā dhammamukkammā^eb^ti sā esā dhammaṃ okkamitvā atikkamitvā.  ^b^akiriyarūpo^eb^ti akattabbarūpo. ^b^sarīramajjhamhi ṭhitāti maññahaṃ, mayhaṃ ayanti asatiṃ  asaññata^eb^nti imaṃ asatiṃ asappurisadhammasamannāgataṃ asaññataṃ dussīlaṃ ``mayhaṃ sarīramajjhamhi  ṭhitā''ti ca ``mayhaṃ aya''nti ca maññāmi. <br/><br/>[01] ^b^surakkhitaṃ meti kathaṃ nu vissase^eb^ti ayaṃ mayā surakkhitāti kathaṃ paṇḍito  vissāseyya, yatra hi nāma mādisopi antokucchiyaṃ rakkhanto rakkhituṃ nāsakkhi.  ^b^pātālapapātasannibhā^eb^ti lokassādena duppūraṇīyattā mahāsamudde pātālasaṅkhātena papātena  sadisā. ^b^etthappamatto^eb^ti etāsu evarūpāsu nigguṇāsu pamatto puriso mahābyasanaṃ  pāpuṇāti. ^b^tasmā hī^eb^ti yasmā mātugāmavasaṃ gatā mahāvināsaṃ pāpuṇanti, tasmā ye  mātugāmehi nissaṭā hutvā caranti, te sukhino. ^b^etaṃ siva^eb^nti yadetaṃ mātugāmato  nissaṭānaṃ visaṃsaṭṭhānaṃ caraṇaṃ, etaṃ jhānasukhameva sivaṃ khemaṃ uttamaṃ abhipatthetabbaṃ, etaṃ patthayamāno  mātugāmehi saddhiṃ santhavaṃ na kareyyāti.<br/><br/>[03] evañca pana vatvā dānavo mahāsattassa pādesu nipatitvā ``bhante, tumhe nissāya mayā  jīvitaṃ laddhaṃ, ahaṃ imāya pāpadhammāya vijjādharena mārāpito''ti mahāsattaṃ abhitthavi. sopissa  dhammaṃ desetvā ``imissā mā kiñci pāpaṃ akāsi, sīlāni gaṇhāhī''ti taṃ pañcasu sīlesu  patiṭṭhāpesi. dānavo ``ahaṃ kucchinā pariharantopi taṃ rakkhituṃ na sakkomi, añño ko  rakkhissatī''ti taṃ uyyojetvā attano araññameva agamāsi. <br/><br/>[01] satthā ^a^M3.0506^ea^ imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne ukkaṇṭhitabhikkhu sotāpattiphale patiṭṭhahi. tadā  dibbacakkhukatāpaso ahameva ahosinti. <br/><br/>[06] samuggajātakavaṇṇanā dasamā. 


volume: 111
item: 442
title:
  [] . cakkavākajātakavaṇṇanā^[] . haliddirāgajātakavaṇṇanā^[] . samuggajātakavaṇṇanā^[] . pūtimaṃsajātakavaṇṇanā^

content:
  [03] ^b^na^eb^ ^a^V3.0469^ea^ ^a^P3.0532^ea^ ^b^kho me ruccatī^eb^ti idaṃ satthā jetavane  viharanto indriyāsaṃvaraṃ ārabbha kathesi. ekasmiñhi samaye bahū bhikkhū indriyesu aguttadvārā  ahesuṃ. satthā ``ime bhikkhū ovadituṃ vaṭṭatī''ti ānandattherassa vatvā aniyamavasena  bhikkhusaṅghaṃ sannipātāpetvā alaṅkatapallaṅkavaramajjhagato bhikkhū āmantetvā ``na, bhikkhave,  bhikkhunā nāma rūpādīsu subhanimittavasena nimittaṃ gahetuṃ vaṭṭati, sace hi tasmiṃ samaye kālaṃ  karoti, nirayādīsu nibbattati, tasmā rūpādīsu subhanimittaṃ mā gaṇhatha. bhikkhunā nāma  rūpādigocarena na bhavitabbaṃ, rūpādigocarā hi diṭṭheva dhamme mahāvināsaṃ pāpuṇanti, tasmā varaṃ,  bhikkhave, tattāya ayosalākāya ādittāya sampajjalitāya sajotibhūtāya cakkhundriyaṃ  sampalimaṭṭha''nti vitthāretvā ``tumhākaṃ rūpaṃ olokanakālopi atthi anolokanakālopi.  olokanakāle subhavasena anoloketvā asubhavaseneva olokeyyātha, evaṃ attano gocarā na  parihāyissatha. ko pana tumhākaṃ gocaroti? cattāro satipaṭṭhānā, cattāro sammappadhānā,  cattāro iddhipādā, ariyo aṭṭhaṅgiko maggo, nava lokuttaradhammā. etasmiñhi vo gocare  carantānaṃ na lacchati māro otāraṃ, sace pana kilesavasikā hutvā subhanimittavasena  olokessatha, pūtimaṃsasiṅgālo viya attano gocarā parihāyissathā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente himavantapadese araññāyatane pabbataguhāyaṃ  anekasatā eḷakā vasanti. tesaṃ vasanaṭṭhānato avidūre ekissā guhāya pūtimaṃso nāma  siṅgālo veṇiyā nāma bhariyāya saddhiṃ vasati. so ekadivasaṃ bhariyāya saddhiṃ vicaranto  ^a^M3.0507^ea^ te eḷake disvā ``ekena upāyena imesaṃ maṃsaṃ khādituṃ vaṭṭatī''ti cintetvā  upāyena ekekaṃ eḷakaṃ māresi. te ubhopi eḷakamaṃsaṃ khādantā thāmasampannā thūlasarīrā ahesuṃ.  anupubbena eḷakā parikkhayaṃ agamaṃsu. tesaṃ antare meṇḍamātā ^a^P3.0533^ea^ nāma ekā  eḷikā byattā ahosi upāyakusalā. siṅgālo taṃ māretuṃ asakkonto ekadivasaṃ bhariyāya saddhiṃ  sammantento ``bhadde, eḷakā khīṇā, imaṃ eḷikaṃ ekena upāyena khādituṃ vaṭṭati, ayaṃ panettha  upāyo, tvaṃ ekikāva gantvā etāya saddhiṃ sakhī hohi, atha te tāya saddhiṃ vissāse uppanne ahaṃ  matālayaṃ karitvā nipajjissāmi, tvaṃ etaṃ upasaṅkamitvā `eḷike sāmiko me mato, ahañca  anāthā, ṭhapetvā taṃ añño me ñātako natthi, ehi roditvā kanditvā tassa sarīrakiccaṃ  karissāmā'ti vatvā taṃ gahetvā āgaccheyyāsi, atha naṃ ahaṃ uppatitvā gīvāya ḍaṃsitvā  māressāmī''ti āha.<br/><br/>[03] sā ^a^V3.0470^ea^ ``sādhū''ti sampaṭicchitvā tāya saddhiṃ sakhibhāvaṃ katvā vissāse  uppanne eḷikaṃ tathā avoca. eḷikā ``āḷi siṅgāli tava sāmikena sabbe mama ñātakā  khāditā, bhāyāmi na sakkomi gantu''nti āha. ``āḷi, mā bhāyi, matako kiṃ  karissatī''ti? ``kharamanto te sāmiko, bhāyāmevāha''nti sā evaṃ vatvāpi tāya punappunaṃ  yāciyamānā ``addhā mato bhavissatī''ti sampaṭicchitvā tāya saddhiṃ pāyāsi. gacchantī pana  ``ko jānāti, kiṃ bhavissatī''ti tasmiṃ āsaṅkāya siṅgāliṃ purato katvā siṅgālaṃ  pariggaṇhantīyeva gacchati. siṅgālo tāsaṃ padasaddaṃ sutvā ``āgatā nu kho eḷikā''ti sīsaṃ  ukkhipitvā akkhīni parivattetvā olokesi. eḷikā taṃ tathā karontaṃ disvā ``ayaṃ  pāpadhammo maṃ vañcetvā māretukāmo matālayaṃ dassetvā nipanno''ti nivattitvā palāyantī  siṅgāliyā ``kasmā palāyasī''ti vutte taṃ kāraṇaṃ kathentī paṭhamaṃ gāthamāha -- <br/><br/>[40] 96^b^.^eb^ <br/><br/>[21] ``na ^a^P3.0534^ea^ kho me ruccati āḷi, pūtimaṃsassa pekkhanā. <br/><br/>[22] etādisā sakhārasmā, ārakā parivajjaye''ti..<br/><br/>[03] tattha ^a^M3.0508^ea^ ^b^āḷī^eb^ti ālapanaṃ, sakhi sahāyiketi attho.  ^b^etādisā sakhārasmā^eb^ti evarūpā sahāyakā apakkamitvā taṃ sahāyakaṃ ārakā parivajjeyyāti  attho.<br/><br/>[03] evañca pana vatvā sā nivattitvā attano vasanaṭṭhānameva gatā. siṅgālī taṃ nivattetuṃ  asakkontī tassā kujjhitvā attano sāmikasseva santikaṃ gantvā pajjhāyamānā nisīdi. atha  naṃ siṅgālo garahanto dutiyaṃ gāthamāha -- <br/><br/>[40] 97^b^.^eb^ <br/><br/>[21] ``ummattikā ayaṃ veṇī, vaṇṇeti patino sakhiṃ. <br/><br/>[22] pajjhāyi paṭigacchantiṃ, āgataṃ meṇḍamātara''nti..<br/><br/>[03] tattha ^b^veṇī^eb^ti tassā nāmaṃ. ^b^vaṇṇeti patino sakhi^eb^nti paṭhamameva attano  sakhiṃ eḷikaṃ ``mayi sinehā vissāsikā āgamissati no santikaṃ, matālayaṃ karohī''ti  patino santike vaṇṇeti. atha naṃ sā idāni āgataṃ mama santikaṃ anāgantvāva paṭigacchantiṃ  meṇḍamātaraṃ pajjhāyati anusocatīti.<br/><br/>[03] taṃ sutvā siṅgālī tatiyaṃ gāthamāha -- <br/><br/>[40] 98^b^.^eb^ <br/><br/>[21] ``tvaṃ ^a^V3.0471^ea^ khosi samma ummatto, dummedho avicakkhaṇo. <br/><br/>[22] yo tvaṃ matālayaṃ katvā, akālena vipekkhasī''ti..<br/><br/>[03] tattha ^b^avicakkhaṇo^eb^ti vicāraṇapaññārahito. ^b^akālena vipekkhasī^eb^ti eḷikāya  attano santikaṃ anāgatāyeva olokesīti attho. <br/><br/>[40] 99^b^.^eb^ <br/><br/>[21] ``na akāle vipekkhayya, kāle pekkheyya paṇḍito. <br/><br/>[22] pūtimaṃsova pajjhāyi, yo akāle vipekkhatī''ti.. -- ayaṃ abhisambuddhagāthā.<br/><br/>[03] tattha ^b^akāle^eb^ti kāmaguṇe ārabbha subhavasena cittuppādakāle. ayañhi bhikkhuno  rūpaṃ oloketuṃ akālo nāma. ^b^kāle^eb^ti asubhavasena anussativasena kasiṇavasena vā  rūpaggahaṇakāle. ayañhi ^a^M3.0509^ea^ bhikkhuno rūpaṃ oloketuṃ kālo nāma. tattha  akāle sārattakāle rūpaṃ olokentā mahāvināsaṃ pāpuṇantīti  haritacajātakalomasakassapajātakādīhi dīpetabbaṃ. kāle asubhavasena olokentā arahatte  patiṭṭhahantīti asubhakammikatissattheravatthunā kathetabbaṃ. ^b^pūtimaṃsova pajjhāyī^eb^ti bhikkhave,  yathā pūtimaṃsasiṅgālo akāle eḷikaṃ oloketvā attano ^a^P3.0535^ea^ gocarā parihīno  pajjhāyati, evaṃ bhikkhu akāle subhavasena rūpaṃ oloketvā satipaṭṭhānādigocarā parihīno  diṭṭhadhamme samparāyepi socati pajjhāyati kilamatīti.<br/><br/>[03] veṇīpi kho siṅgālī pūtimaṃsaṃ assāsetvā ``sāmi, mā cintesi, ahaṃ taṃ punapi  upāyena ānessāmi, tvaṃ āgatakāle appamatto gaṇheyyāsī''ti vatvā tassā santikaṃ gantvā  ``āḷi, tava āgatakāleyeva no attho jāto, tava āgatakālasmiṃyeva hi me sāmiko satiṃ  paṭilabhi, idāni jīvati, ehi tena saddhiṃ paṭisanthāraṃ karohī''ti vatvā pañcamaṃ gāthamāha -- <br/><br/>[40] 100^b^.^eb^ <br/><br/>[21] ``piyaṃ kho āḷi me hotu, puṇṇapattaṃ dadāhi me. <br/><br/>[22] pati sañjīvito mayhaṃ, eyyāsi piyapucchikā''ti..<br/><br/>[03] tattha ^b^puṇṇapattaṃ dadāhi me^eb^ti piyakkhānaṃ akkhāyikā mayhaṃ tuṭṭhidānaṃ dehi. ^b^pati  sañjīvito mayha^eb^nti mama sāmiko sañjīvito uṭṭhito arogoti attho. ^b^eyyāsī^eb^ti  mayā saddhiṃ āgaccha.<br/><br/>[03] eḷikā ^a^V3.0472^ea^ ``ayaṃ pāpadhammā maṃ vañcetukāmā, ayuttaṃ kho pana paṭipakkhakaraṇaṃ,  upāyeneva naṃ vañcessāmī''ti cintetvā chaṭṭhaṃ gāthamāha -- <br/><br/>[40] 101^b^.^eb^ <br/><br/>[21] ``piyaṃ kho āḷi te hotu, puṇṇapattaṃ dadāmi te. <br/><br/>[22] mahatā parivārena, essaṃ kayirāhi bhojana''nti..<br/><br/>[03] tattha ^b^essa^eb^nti āgamissāmi. āgacchamānā ca attano ārakkhaṃ katvā mahantena  parivārena āgamissāmīti.<br/><br/>[03] atha ^a^M3.0510^ea^ naṃ siṅgālī parivāraṃ pucchantī sattamaṃ gāthamāha -- <br/><br/>[40] 102^b^.^eb^ <br/><br/>[21] ``kīdiso tuyhaṃ parivāro, yesaṃ kāhāmi bhojanaṃ. <br/><br/>[22] kiṃ nāmakā ca te sabbe, te me akkhāhi pucchitā''ti..<br/><br/>[03] sā ācikkhantī aṭṭhamaṃ gāthamāha -- <br/><br/>[40] 103^b^.^eb^ <br/><br/>[21] ``māliyo caturakkho ca, piṅgiyo atha jambuko. <br/><br/>[22] ediso mayhaṃ parivāro, tesaṃ kayirāhi bhojana''nti..<br/><br/>[03] tattha ^a^P3.0536^ea^ ^b^te me^eb^ti te parivāre mayhaṃ ācikkhi.  ^b^māliyo^eb^tiādīni catunnaṃ sunakhānaṃ nāmāni. ``tattha ekekassa pañca pañca  sunakhasatāni parivārenti, evaṃ dvīhi sunakhasahassehi parivāritā āgamissāmī''ti vatvā  ``sace te bhojanaṃ na labhissanti, tumhe dvepi jane māretvā khādissantī''ti āha.<br/><br/>[03] taṃ sutvā siṅgālī bhītā ``alaṃ imissā tattha gamanena, upāyenassā anāgamanameva  karissāmī''ti cintetvā navamaṃ gāthamāha -- <br/><br/>[40] 104^b^.^eb^ <br/><br/>[21] ``nikkhantāya agārasmā, bhaṇḍakampi vinassati. <br/><br/>[22] ārogyaṃ āḷino vajjaṃ, idheva vasa māgamā''ti..<br/><br/>[03] tassattho ^a^V3.0473^ea^ -- āḷi, tava gehe bahubhaṇḍakaṃ atthi, taṃ te nikkhantāya  agārasmā anārakkhaṃ bhaṇḍakaṃ vinassati, ahameva te āḷino sahāyakassa ārogyaṃ vajjaṃ  vadissāmi, tvaṃ idheva vasa māgamāti.<br/><br/>[03] evañca pana vatvā maraṇabhayabhītā vegena sāmikassa santikaṃ gantvā taṃ gahetvā palāyi.  te puna taṃ ṭhānaṃ āgantuṃ nāsakkhiṃsu.<br/><br/>[03] satthā imaṃ dhammadesanaṃ āharitvā jātakaṃ samodhānesi ``tadā ahaṃ tasmiṃ ṭhāne  vanajeṭṭhakarukkhe nibbattadevatā ahosi''nti. <br/><br/>[06] pūtimaṃsajātakavaṇṇanā ekādasamā. 


volume: 111
item: 443
title:
  [] . haliddirāgajātakavaṇṇanā^[] . samuggajātakavaṇṇanā^[] . pūtimaṃsajātakavaṇṇanā^[] . daddarajātakavaṇṇanā^

content:
  [03] ^b^yo^eb^ ^a^M3.0511^ea^ ^b^te puttake^eb^ti idaṃ satthā gijjhakūṭe viharanto devadattassa  vadhāya parisakkanaṃ ārabbha kathesi. tasmiñhi samaye dhammasabhāyaṃ kathaṃ samuṭṭhāpesuṃ ``aho  āvuso devadatto nillajjo anariyo evaṃ uttamaguṇadharassa sammāsambuddhassa ajātasattunā saddhiṃ  ekato hutvā dhanuggahapayojanasilāpavijjhananāḷāgirivissajjanehi vadhāya upāyaṃ karotī''ti.  satthā āgantvā ``kāya nuttha, bhikkhave, etarahi kathāya sannisinnā''ti pucchitvā ``imāya  nāmā''ti ^a^P3.0537^ea^ vutte ``na, bhikkhave, idāneva, pubbepi devadatto mayhaṃ vadhāya  parisakki, idāni pana me tāsamattampi kātuṃ nāsakkhī''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente eko disāpāmokkho ācariyo pañcasatānaṃ  māṇavakānaṃ sippaṃ vācento ekadivasaṃ cintesi ``mayhaṃ idha vasantassa palibodho hoti,  māṇavakānampi sippaṃ na niṭṭhāti, himavantapadese araññāyatanaṃ pavisitvā tattha vasanto  vācessāmī''ti. so māṇavakānaṃ kathetvā tilataṇḍulatelavatthādīni gāhāpetvā araññaṃ pavisitvā  maggato avidūre ṭhāne paṇṇasālaṃ kāretvā nivāsaṃ kappesi, māṇavāpi attano paṇṇasālaṃ kariṃsu.  māṇavakānaṃ ñātakā telataṇḍulādīni pesenti. raṭṭhavāsinopi ``disāpāmokkho ācariyo  kira araññe asukaṭṭhāne nāma vasanto sippaṃ uggaṇhāpetī''ti tassa taṇḍulādīni abhiharanti,  kantārappaṭipannāpi denti, aññataropi puriso khīrapānatthāya savacchaṃ ^a^V3.0474^ea^ dhenuṃ adāsi.  ācariyassa paṇṇasālāya santike dvīhi potakehi saddhiṃ ekā godhā vasati, sīhabyagghāpissa  upaṭṭhānaṃ āgacchanti. eko tittiropi tattha nibaddhavāso ahosi. so ācariyassa māṇavānaṃ  mante vācentassa saddaṃ sutvā tayopi vede uggaṇhi. māṇavā tena saddhiṃ ativissāsikā ahesuṃ.<br/><br/>[03] aparabhāge māṇavesu nipphattiṃ appattesuyeva ācariyo kālamakāsi. māṇavā tassa sarīraṃ  jhāpetvā vālukāya thūpaṃ katvā nānāpupphehi pūjetvā rodanti paridevanti. atha ne tittiro  ``kasmā ^a^M3.0512^ea^ rodathā''ti āha. ``ācariyo no sippe aniṭṭhiteyeva kālakato,  tasmā rodāmā''ti. ``evaṃ sante mā socittha, ahaṃ vo sippaṃ vācessāmī''ti. ``tvaṃ kathaṃ  jānāsī''ti? ``ahaṃ ācariye tumhākaṃ vācente saddaṃ sutvā tayo vede paguṇe akāsinti.  tena hi attano paguṇabhāvaṃ amhe jānāpehī''ti. tittiro ^a^P3.0538^ea^ ``tena hi  suṇāthā''ti tesaṃ gaṇṭhiṭṭhānameva pabbatamatthakā nadiṃ otaranto viya osāresi. māṇavā haṭṭhatuṭṭhā  hutvā tittirapaṇḍitassa santike sippaṃ paṭṭhapesuṃ. sopi disāpāmokkhācariyassa ṭhāne ṭhatvā tesaṃ  sippaṃ vācesi. māṇavā tassa suvaṇṇapañjaraṃ karitvā upari vitānaṃ bandhitvā suvaṇṇataṭṭake  madhulājādīni upaharantā nānāvaṇṇehi pupphehi pūjentā mahantaṃ sakkāraṃ kariṃsu. ``tittiro kira  araññāyatane pañcasate māṇavake mantaṃ vācetī''ti sakalajambudīpe pākaṭo ahosi.<br/><br/>[03] tadā jambudīpe giraggasamajjasadisaṃ mahantaṃ chaṇaṃ ghosayiṃsu. māṇavānaṃ mātāpitaro  ``chaṇadassanatthāya āgacchantū''ti pesesuṃ. māṇavā tittirassa ārocetvā tittirapaṇḍitaṃ  sabbañca assamapadaṃ godhaṃ paṭicchāpetvā attano attano nagarameva agamiṃsu. tadā eko  nikkāruṇiko duṭṭhatāpaso tattha tattha vicaranto taṃ ṭhānaṃ sampāpuṇi. godhā taṃ disvā paṭisanthāraṃ  katvā ``asukaṭṭhāne taṇḍulā, asukaṭṭhāne telādīni atthi, bhattaṃ pacitvā bhuñjāhī''ti vatvā  gocaratthāya gatā. tāpaso pātova bhattaṃ pacitvā dve godhāputtake māretvā khādi, divā  tittirapaṇḍitañca vacchakañca māretvā khādi, sāyaṃ dhenuṃ āgacchantaṃ disvā tampi māretvā maṃsaṃ  khāditvā rukkhamūle nipajjitvā ghurughurāyanto niddaṃ okkami. godhā sāyaṃ āgantvā puttake  apassantī upadhārayamānā vicari. rukkhadevatā godhaṃ puttake adisvā kampamānaṃ oloketvā  khandhaviṭapabbhantare dibbānubhāvena ṭhatvā ``godhe mā kampi, iminā pāpapurisena tava puttakā ca  tittiro ca vaccho ca dhenu ca māritā, gīvāya naṃ ḍaṃsitvā jīvitakkhayaṃ pāpehī''ti sallapantī  paṭhamaṃ gāthamāha -- <br/><br/>[40] 105^b^.^eb^ <br/><br/>[21] ``yo ^a^V3.0475^ea^ ^a^P3.0539^ea^ te puttake akhādi, dinnabhatto adūsake. <br/><br/>[22] tasmiṃ dāṭhaṃ nipātehi, mā te muccittha jīvato''ti..<br/><br/>[03] tattha ^a^M3.0513^ea^ ^b^dinnabhatto^eb^ti bhattaṃ pacitvā bhuñjāhīti tayā dinnabhatto.  ^b^adūsake^eb^ti niddose niraparādhe. ^b^tasmiṃ dāṭhaṃ nipātehī^eb^ti tasmiṃ pāpapurise catassopi  dāṭhā nipātehīti adhippāyo. ^b^mā te muccittha jīvato^eb^ti jīvanto sajīvo hutvā tava  hatthato eso pāpadhammo mā muccittha, mokkhaṃ mā labhatu, jīvitakkhayaṃ pāpehīti attho.<br/><br/>[03] tato godhā dve gāthā abhāsi -- <br/><br/>[40] 106^b^.^eb^ <br/><br/>[21] ``ākiṇṇaluddo puriso, dhāticelaṃva makkhito. <br/><br/>[22] padesaṃ taṃ na passāmi, yattha dāṭhaṃ nipātaye.. <br/><br/>[40] 107^b^.^eb^ <br/><br/>[21] ``akataññussa posassa, niccaṃ vivaradassino. <br/><br/>[22] sabbaṃ ce pathaviṃ dajjā, neva naṃ abhirādhaye''ti..<br/><br/>[03] tattha ^b^ākiṇṇaluddo^eb^ti gāḷhaluddo. ^b^vivaradassino^eb^ti chiddaṃ otāraṃ  pariyesantassa. ^b^neva naṃ abhirādhaye^eb^ti evarūpaṃ puggalaṃ sakalapathaviṃ dentopi tosetuṃ na  sakkuṇeyya, kimaṅgaṃ panāhaṃ bhattamattadāyikāti dasseti.<br/><br/>[03] godhā evaṃ vatvā ``ayaṃ pabujjhitvā mampi khādeyyā''ti attano jīvitaṃ rakkhamānā  palāyi. tepi pana sīhabyagghā tittirassa sahāyakāva, kadāci te āgantvā tittiraṃ passanti,  kadāci so gantvā tesaṃ dhammaṃ desetvā āgacchati, tasmiṃ pana divase sīho byagghaṃ āha --  ``samma, ciraṃ diṭṭho no tittiro, ajja sattaṭṭhadivasā honti, gaccha, tāvassa pavattiṃ ñatvā  ehī''ti. byaggho ``sādhū''ti sampaṭicchitvā godhāya palāyanakāle taṃ ṭhānaṃ patvā taṃ  pāpapurisaṃ niddāyantaṃ passi. tassa jaṭantare tittirapaṇḍitassa lomāni ^a^P3.0540^ea^  paññāyanti, dhenuyā ca vacchakassa ca aṭṭhīni paññāyanti. byaggharājā taṃ sabbaṃ disvā  suvaṇṇapañjare ca tittirapaṇḍitaṃ adisvā ``iminā pāpapurisena ete māritā bhavissantī''ti taṃ  pādena paharitvā uṭṭhāpesi. sopi taṃ disvā bhītatasito ahosi. atha naṃ byaggho ``tvaṃ ete  māretvā khādasī''ti pucchi. ``neva māremi, na khādāmī''ti. ``pāpadhamma tayi amārente  añño ^a^V3.0476^ea^ ko māressati, kathehi tāva kāraṇaṃ, akathentassa jīvitaṃ te natthī''ti.  so maraṇabhayabhīto ``āma, sāmi, godhāputtake ca vacchakañca dhenuñca māretvā khādāmi, tittiraṃ  pana ^a^M3.0514^ea^ na māremī''tiāha. so tassa bahuṃ kathentassapi asaddahitvā ``tvaṃ  kuto āgatosī''ti pucchitvā ``sāmi, kaliṅgaraṭṭhato vāṇijakānaṃ bhaṇḍaṃ vahanto jīvikahetu  idañcidañca kammaṃ katvā idānimhi idhāgato''ti tena sabbasmiṃ attanā katakamme kathite  ``pāpadhamma tayi tittiraṃ amārente añño ko māressati, ehi sīhassa migarañño santikaṃ taṃ  nessāmī''ti taṃ purato katvā tāsento agamāsi. sīharājā taṃ ānentaṃ byagghaṃ pucchanto catutthaṃ  gāthamāha -- <br/><br/>[40] 108^b^.^eb^ <br/><br/>[21] ``kiṃ nu subāhu taramānarūpo, paccāgatosi saha māṇavena. <br/><br/>[22] kiṃ kiccamatthaṃ idhamatthi tuyhaṃ, akkhāhi me pucchito etamattha''nti..<br/><br/>[03] tattha ^b^subāhū^eb^ti byagghaṃ nāmenālapati. byagghassa hi purimakāyo manāpo hoti, tena  taṃ evamāha. ^b^kiṃ kiccamatthaṃ idhamatthi tuyha^eb^nti kiṃ karaṇīyaṃ atthasaññitaṃ iminā māṇavena  idha atthi. ``tuyhaṃ kiṃ kiccamattha''ntipi pāṭho, ayamevattho.<br/><br/>[03] taṃ ^a^P3.0541^ea^ sutvā byaggho pañcamaṃ gāthamāha -- <br/><br/>[40] 109^b^.^eb^ <br/><br/>[21] ``yo te sakhā daddaro sādhurūpo, tassa vadhaṃ parisaṅkāmi ajja. <br/><br/>[22] purisassa kammāyatanāni sutvā, nāhaṃ sukhiṃ daddaraṃ ajja maññe''ti..<br/><br/>[03] tattha ^b^daddaro^eb^ti tittiro. ^b^tassa vadha^eb^nti tassa tittirapaṇḍitassa imamhā  purisamhā ajja vadhaṃ parisaṅkāmi. ^b^nāhaṃ sukhi^eb^nti ahaṃ ajja daddaraṃ sukhiṃ arogaṃ na  maññāmi.<br/><br/>[03] atha naṃ sīho chaṭṭhaṃ gāthamāha -- <br/><br/>[40] 110^b^.^eb^ <br/><br/>[21] ``kānissa kammāyatanāni assu, purisassa vuttisamodhānatāya. <br/><br/>[22] kaṃ vā paṭiññaṃ purisassa sutvā, parisaṅkasi daddaraṃ māṇavenā''ti..<br/><br/>[03] tattha ^a^M3.0515^ea^ ^b^assū^eb^ti assosi. ^b^vuttisamodhānatāyā^eb^ti  jīvitavuttisamodhānatāya, kāni nāma iminā ^a^V3.0477^ea^ attano kammāni tuyhaṃ kathitānīti  attho. ^b^māṇavenā^eb^ti kiṃ sutvā iminā māṇavena māritaṃ parisaṅkasi.<br/><br/>[03] athassa kathento byaggharājā sesagāthā abhāsi -- <br/><br/>[40] 111^b^.^eb^ <br/><br/>[21] ``ciṇṇā kaliṅgā caritā vaṇijjā, vettācaro saṅkupathopi ciṇṇo. <br/><br/>[22] naṭehi ciṇṇaṃ saha vākurehi, daṇḍena yuddhampi samajjamajjhe.. <br/><br/>[40] 112^b^.^eb^ <br/><br/>[21] ``baddhā kulīkā mitamāḷakena, akkhā jitā saṃyamo abbhatīto. <br/><br/>[22] abbāhitaṃ pubbakaṃ aḍḍharattaṃ, hatthā daḍḍhā piṇḍapaṭiggahena.. <br/><br/>[40] 113^b^.^eb^ <br/><br/>[21] ``tānissa ^a^P3.0542^ea^ kammāyatanāni assu, purisassa vuttisamodhānatāya. <br/><br/>[22] yathā ayaṃ dissati lomapiṇḍo, gāvo hatā kiṃ pana daddarassā''ti..<br/><br/>[03] tattha ^b^ciṇṇā kaliṅgā^eb^ti vāṇijakānaṃ bhaṇḍaṃ vahantena kira tena kaliṅgaraṭṭhe ciṇṇā.  ^b^caritā vaṇijjā^eb^ti vaṇijjāpi tena katā. ^b^vettācaro^eb^ti vettehi sañcaritabbo.  ^b^saṅkupathopi ciṇṇo^eb^ti khāṇukamaggopi valañjito. ^b^naṭehī^eb^ti jīvikahetuyeva naṭehipi  saddhiṃ. ^b^ciṇṇaṃ saha vākurehī^eb^ti vākuraṃ vahantena vākurehi saddhiṃ caritaṃ. ^b^daṇḍena  yuddha^eb^nti daṇḍena yuddhampi kira tena yujjhitaṃ.<br/><br/>[03] ^b^baddhā kulīkā^eb^ti sakuṇikāpi kira tena baddhā. ^b^mitamāḷakenā^eb^ti  dhaññamāpakakammampi kira tena kataṃ. ^b^akkhā jitā^eb^ti akkhadhuttānaṃ veyyāvaccaṃ karontena  ^a^M3.0516^ea^ akkhā haṭā. ^b^saṃyamo abbhatīto^eb^ti jīvitavuttiṃ nissāya pabbajanteneva  sīlasaṃyamo atikkanto. ^b^abbāhita^eb^nti apaggharaṇaṃ kataṃ. ^b^pubbaka^eb^nti lohitaṃ. idaṃ  vuttaṃ hoti -- iminā kira jīvikaṃ nissāya rājāparādhikānaṃ hatthapāde chinditvā te ānetvā  sālāya nipajjāpetvā vaṇamukhehi paggharantaṃ lohitaṃ aḍḍharattasamaye tattha gantvā kuṇḍakadhūmaṃ datvā  ṭhapitanti. ^b^hatthā daḍḍhā^eb^ti ājīvikapabbajjaṃ pabbajitakāle uṇhapiṇḍapātapaṭiggahaṇe hatthāpi  kirassa daḍḍhā.<br/><br/>[03] ^b^tānissa kammāyatanānī^eb^ti tāni assa kammāni. ^b^assū^eb^ti assosiṃ.  ^b^yathā aya^eb^nti yathā esa etassa jaṭantare tittiralomapiṇḍopi dissati, iminā kāraṇena  veditabbametaṃ ``eteneva ^a^V3.0478^ea^ so mārito''ti. ^b^gāvo hatā kiṃ pana daddarassā^eb^ti  gāvopi etena hatā, daddarassa pana kiṃ na hanitabbaṃ, kasmā esa taṃ na māressatīti.<br/><br/>[03] sīho taṃ purisaṃ pucchi ``mārito te tittirapaṇḍito''ti? ``āma, sāmī''ti.  athassa saccavacanaṃ sutvā sīho taṃ vissajjetukāmo ahosi. byaggharājā pana ``māretabbayuttako  eso''ti vatvā tattheva naṃ dāṭhāhi paharitvā māretvā āvāṭaṃ khaṇitvā ^a^P3.0543^ea^  pakkhipi. māṇavā āgantvā tittirapaṇḍikaṃ adisvā roditvā paridevitvā nivattiṃsu.<br/><br/>[03] satthā imaṃ dhammadesanaṃ āharitvā ``evaṃ, bhikkhave, devadatto pubbepi mayhaṃ vadhāya  parisakkī''ti vatvā jātakaṃ samodhānesi -- ``tadā kūṭajaṭilo devadatto ahosi, godhā  uppalavaṇṇā, byaggho moggallāno, sīho sāriputto, disāpāmokkho ācariyo mahākassapo,  tittirapaṇḍito pana ahameva ahosi''nti. <br/><br/>[06] daddarajātakavaṇṇanā dvādasamā. <br/><br/>[01] jātakuddānaṃ -- <br/><br/>[21] gijjhakosambī ^a^M3.0517^ea^ suvañca, cūḷasūvaṃ harittacaṃ. <br/><br/>[22] kusalaṃ lomakassapaṃ, cakkavākaṃ haliddi ca.. <br/><br/>[21] samuggaṃ pūtimaṃsañca, daddarañceva dvādasa. <br/><br/>[22] jātake navanipāte, gīyiṃsu gītikārakā.. <br/><br/>[06] navakanipātavaṇṇanā niṭṭhitā. <br/><br/>[06] (tatiyo bhāgo niṭṭhito.)


volume: 111
item: 444
title: catuttho bhāgo^dasakanipāto^^[] . catudvārajātakavaṇṇanā^
content:
  [03] ^b^catudvāramidaṃ^eb^ ^a^V4.0001^ea^ ^a^P4.0001^ea^ ^a^M4.0001^ea^ ^b^nagara^eb^nti idaṃ satthā jetavane viharanto  ekaṃ dubbacabhikkhuṃ ārabbha kathesi. paccuppannavatthu navakanipātassa paṭhamajātake vitthāritameva.  idha pana satthā taṃ bhikkhuṃ ``saccaṃ kira tvaṃ bhikkhu dubbaco''ti pucchitvā ``saccaṃ, bhante''ti  vutte ``pubbepi tvaṃ bhikkhu dubbacatāya paṇḍitānaṃ vacanaṃ akatvā khuracakkaṃ āpādesī''ti vatvā  atītaṃ āhari.<br/><br/>[03] atīte ^a^V4.0002^ea^ kassapadasabalassa kāle bārāṇasiyaṃ asītikoṭivibhavassa seṭṭhino eko putto  mittavindako nāma ahosi. tassa mātāpitaro sotāpannā ahesuṃ, so pana dussīlo assaddho.  atha naṃ aparabhāge pitari kālakate mātā kuṭumbaṃ vicārentī āha -- ``tāta, tayā dullabhaṃ  manussattaṃ laddhaṃ, dānaṃ dehi, sīlaṃ rakkhāhi, uposathakammaṃ karohi, dhammaṃ suṇāhī''ti. amma,  na mayhaṃ dānādīhi attho, mā maṃ kiñci avacuttha, ahaṃ yathākammaṃ gamissāmīti. evaṃ  vadantampi naṃ ekadivasaṃ ^a^M4.0002^ea^ puṇṇamuposathadivase mātā āha -- ``tāta, ajja  abhilakkhito mahāuposathadivaso, ajja uposathaṃ samādiyitvā vihāraṃ gantvā sabbarattiṃ dhammaṃ  sutvā ehi, ahaṃ te sahassaṃ dassāmī''ti. so ``sādhū''ti dhanalobhena uposathaṃ samādiyitvā  bhuttapātarāso vihāraṃ gantvā divasaṃ vītināmetvā rattiṃ yathā ekampi dhammapadaṃ kaṇṇaṃ na paharati,  tathā ekasmiṃ ^a^P4.0002^ea^ padese nipajjitvā niddaṃ okkamitvā punadivase pātova mukhaṃ  dhovitvā gehaṃ gantvā nisīdi.<br/><br/>[03] mātā panassa ``ajja me putto dhammaṃ sutvā pātova dhammakathikattheraṃ ādāya  āgamissatī''ti yāguṃ khādanīyaṃ bhojanīyaṃ paṭiyādetvā āsanaṃ paññapetvā tassāgamanaṃ  paṭimānentī taṃ ekakaṃ āgataṃ disvā ``tāta, dhammakathiko kena na ānīto''ti vatvā ``na  mayhaṃ dhammakathikena attho''ti vutte ``tena hi yāguṃ pivā''ti āha. so ``tumhehi mayhaṃ  sahassaṃ paṭissutaṃ, taṃ tāva me detha, pacchā pivissāmī''ti āha. ``piva, tāta, pacchā  dassāmī''ti. ``gahetvāva pivissāmī''ti. athassa mātā sahassabhaṇḍikaṃ purato ṭhapesi.  so yāguṃ pivitvā sahassabhaṇḍikaṃ gahetvā vohāraṃ karonto na cirasseva vīsasatasahassaṃ uppādesi.  athassa etadahosi -- ``nāvaṃ upaṭṭhapetvā vohāraṃ karissāmī''ti. so nāvaṃ upaṭṭhapetvā  ``amma, ahaṃ nāvāya vohāraṃ karissāmī''ti āha. atha naṃ mātā ``tvaṃ tāta, ekaputtako,  imasmiṃ ghare dhanampi bahu, samuddo anekādīnavo, mā gamī''ti nivāresi. so ``ahaṃ  gamissāmeva, na sakkā maṃ nivāretu''nti vatvā ``ahaṃ taṃ, tāta, vāressāmī''ti mātarā hatthe  gahito hatthaṃ vissajjāpetvā mātaraṃ paharitvā pātetvā antaraṃ katvā gantvā nāvāya samuddaṃ  pakkhandi.<br/><br/>[03] nāvā sattame divase mittavindakaṃ nissāya samuddapiṭṭhe niccalā aṭṭhāsi.  kāḷakaṇṇisalākā kariyamānā mittavindakasseva hatthe tikkhattuṃ pati. athassa uḷumpaṃ datvā  ``imaṃ ekaṃ nissāya bahū mā nassantū''ti taṃ samuddapiṭṭhe khipiṃsu. tāvadeva nāvā javena  mahāsamuddaṃ pakkhandi. sopi uḷumpe nipajjitvā ekaṃ dīpakaṃ pāpuṇi. tattha phalikavimāne  catasso ^a^V4.0003^ea^ vemānikapetiyo addasa. tā sattāhaṃ dukkhaṃ ^a^P4.0003^ea^ anubhavanti, sattāhaṃ sukhaṃ  ^a^M4.0003^ea^. so tāhi saddhiṃ sattāhaṃ dibbasampattiṃ anubhavi. atha naṃ tā  dukkhānubhavanatthāya gacchamānā ``sāmi, mayaṃ sattame divase āgamissāma, yāva mayaṃ āgacchāma,  tāva anukkaṇṭhamāno idheva vasā''ti vatvā agamaṃsu. so taṇhāvasiko hutvā tasmiṃyeva phalake  nipajjitvā puna samuddapiṭṭhena gacchanto aparaṃ dīpakaṃ patvā tattha rajatavimāne aṭṭha vemānikapetiyo  disvā eteneva upāyena aparasmiṃ dīpake maṇivimāne soḷasa, aparasmiṃ dīpake kanakavimāne  dvattiṃsa vemānikapetiyo disvā tāhi saddhiṃ dibbasampattiṃ anubhavitvā tāsampi dukkhaṃ anubhavituṃ  gatakāle puna samuddapiṭṭhena gacchanto ekaṃ pākāraparikkhittaṃ catudvāraṃ nagaraṃ addasa. ussadanirayo  kiresa, bahūnaṃ nerayikasattānaṃ kammakaraṇānubhavanaṭṭhānaṃ mittavindakassa alaṅkatapaṭiyattanagaraṃ viya  hutvā upaṭṭhāsi.<br/><br/>[03] so ``imaṃ nagaraṃ pavisitvā rājā bhavissāmī''ti cintetvā khuracakkaṃ ukkhipitvā sīse  paccamānaṃ nerayikasattaṃ addasa. athassa taṃ tassa sīse khuracakkaṃ padumaṃ viya hutvā upaṭṭhāsi.  ure pañcaṅgikabandhanaṃ uracchadapasādhanaṃ hutvā sīsato galantaṃ lohitaṃ lohitacandanavilepanaṃ viya  hutvā paridevanasaddo madhurasaro gītasaddo viya hutvā upaṭṭhāsi. so tassa santikaṃ gantvā  ``bho purisa, ciraṃ tayā padumaṃ dhāritaṃ, dehi me eta''nti āha. ``samma, nayidaṃ padumaṃ,  khuracakkaṃ eta''nti. ``tvaṃ mayhaṃ adātukāmatāya evaṃ vadasī''ti. nerayikasatto cintesi  ``mayhaṃ kammaṃ khīṇaṃ bhavissati, imināpi mayā viya mātaraṃ paharitvā āgatena bhavitabbaṃ,  dassāmissa khuracakka''nti. atha naṃ ``ehi bho, gaṇha ima''nti vatvā khuracakkaṃ tassa sīse  khipi, taṃ tassa matthakaṃ pisamānaṃ bhassi. tasmiṃ khaṇe mittavindako ^a^P4.0004^ea^ tassa  khuracakkabhāvaṃ ñatvā ``tava khuracakkaṃ gaṇha, tava khuracakkaṃ gaṇhā''ti vedanāppatto paridevi, itaro  antaradhāyi. tadā bodhisatto rukkhadevatā hutvā mahantena parivārena ussadacārikaṃ caramāno taṃ  ṭhānaṃ pāpuṇi. mittavindako taṃ oloketvā ``sāmi devarāja, idaṃ maṃ cakkaṃ saṇhakaraṇiyaṃ viya  tilāni pisamānaṃ otarati, kiṃ nu kho mayā pāpaṃ pakata''nti pucchanto dve gāthā abhāsi -- <br/><br/>[40] 1^b^.^eb^ <br/><br/>[21] ``catudvāramidaṃ ^a^M4.0004^ea^ nagaraṃ, āyasaṃ daḷhapākāraṃ. <br/><br/>[22] oruddhapaṭiruddhosmi, kiṃ pāpaṃ pakataṃ mayā.. <br/><br/>[40] 2^b^.^eb^ <br/><br/>[21] ``sabbe ^a^V4.0004^ea^ apihitā dvārā, oruddhosmi yathā dijo. <br/><br/>[22] kimādhikaraṇaṃ yakkha, cakkābhinihato aha''nti..<br/><br/>[03] tattha ^b^daḷhapākāra^eb^nti thirapākāraṃ. ``daḷhatoraṇa''ntipi pāṭho, thiradvāranti attho.  ^b^oruddhapaṭiruddhosmī^eb^ti anto katvā samantā pākārena ruddho, palāyanaṭṭhānaṃ na paññāyati.  ^b^kiṃ pāpaṃ pakata^eb^nti kiṃ nu kho mayā pāpakammaṃ kataṃ. ^b^apihitā^eb^ti thakitā.  ^b^yathā dijo^eb^ti pañjare pakkhitto sakuṇo viya. ^b^kimādhikaraṇa^eb^nti kiṃ kāraṇaṃ.  ^b^cakkābhinihato^eb^ti cakkena abhinihato.<br/><br/>[03] athassa devarājā kāraṇaṃ kathetuṃ cha gāthā abhāsi -- <br/><br/>[40] 3^b^.^eb^ <br/><br/>[21] ``laddhā satasahassāni, atirekāni vīsati. <br/><br/>[22] anukampakānaṃ ñātīnaṃ, vacanaṃ samma nākari.. <br/><br/>[40] 4^b^.^eb^ <br/><br/>[21] ``laṅghiṃ samuddaṃ pakkhandi, sāgaraṃ appasiddhikaṃ. <br/><br/>[22] catubbhi aṭṭhajjhagamā, aṭṭhāhipi ca soḷasa.. <br/><br/>[40] 5^b^.^eb^ <br/><br/>[21] ``soḷasāhi ca bāttiṃsa, aticchaṃ cakkamāsado. <br/><br/>[22] icchāhatassa posassa, cakkaṃ bhamati matthake.. <br/><br/>[40] 6^b^.^eb^ <br/><br/>[21] ``uparivisālā duppūrā, icchā visaṭagāminī. <br/><br/>[22] ye ca taṃ anugijjhanti, te honti cakkadhārino.. <br/><br/>[40] 7^b^.^eb^ <br/><br/>[21] ``bahubhaṇḍaṃ avahāya, maggaṃ appaṭivekkhiya. <br/><br/>[22] yesañcetaṃ asaṅkhātaṃ, te honti cakkadhārino.. <br/><br/>[40] 8^b^.^eb^ <br/><br/>[21] ``kammaṃ ^a^P4.0005^ea^ samekkhe vipulañca bhogaṃ, icchaṃ na seveyya anatthasaṃhitaṃ. <br/><br/>[22] kareyya vākyaṃ anukampakānaṃ, taṃ tādisaṃ nātivatteyya cakka''nti..<br/><br/>[03] tattha ^b^laddhā satasahassāni, atirekāni vīsatī^eb^ti tvaṃ uposathaṃ katvā mātu santikā  sahassaṃ ^a^V4.0005^ea^ gahetvā vohāraṃ karonto satasahassāni ^a^M4.0005^ea^ ca atirekāni vīsatisahassāni  labhitvā. ^b^nākarī^eb^ti tena dhanena asantuṭṭho nāvāya samuddaṃ pavisanto samudde ādīnavañca  kathetvā mātuyā vāriyamānopi anukampakānaṃ ñātīnaṃ vacanaṃ na karosi, sotāpannaṃ mātaraṃ  paharitvā antaraṃ katvā nikkhantoyevāsīti dīpeti.<br/><br/>[03] ^b^laṅghi^eb^nti nāvaṃ ullaṅghanasamatthaṃ. ^b^pakkhandī^eb^ti pakkhandosi.  ^b^appasiddhika^eb^nti mandasiddhiṃ vināsabahulaṃ. ^b^catubbhi aṭṭhā^eb^ti atha naṃ nissāya ṭhitāya  nāvāya phalakaṃ datvā samudde khittopi tvaṃ mātaraṃ nissāya ekadivasaṃ katassa uposathakammassa  nissandena phalikavimāne catasso itthiyo labhitvā tato rajatavimāne aṭṭha, maṇivimāne  soḷasa, kanakavimāne dvattiṃsa adhigatosīti. ^b^aticchaṃ cakkamāsado^eb^ti atha tvaṃ yathāladdhena  asantuṭṭho ``atra uttaritaraṃ labhissāmī''ti evaṃ laddhaṃ laddhaṃ atikkamanalobhasaṅkhātāya aticchāya  samannāgatattā aticcho pāpapuggalo tassa uposathakammassa khīṇattā dvattiṃsa itthiyo atikkamitvā  imaṃ petanagaraṃ āgantvā tassa mātupahāradānākusalassa nissandena idaṃ khuracakkaṃ sampattosi.  ``atriccha''ntipi pāṭho, atra atra icchamānoti attho. ``atricchā''tipi pāṭho,  atricchāyāti attho. ^b^bhamatī^eb^ti tassa te icchāhatassa posassa idaṃ cakkaṃ matthakaṃ pisamānaṃ  idāni kumbhakāracakkaṃ viya matthake bhamatīti attho.<br/><br/>[03] ^b^ye ca taṃ anugijjhantī^eb^ti taṇhā nāmesā gacchantī uparūpari visālā hoti, samuddo  viya ca duppūrā, rūpādīsu tassa tassa icchanaicchāya visaṭagāminī, taṃ evarūpaṃ taṇhaṃ ye ca  anugijjhanti giddhā gadhitā hutvā punappunaṃ allīyanti. ^b^te honti cakkadhārino^eb^ti te evaṃ  paccantā khuracakkaṃ dhārenti. ^b^bahubhaṇḍa^eb^nti mātāpitūnaṃ santakaṃ bahudhanaṃ ohāya.  ^b^magga^eb^nti gantabbaṃ appasiddhikaṃ samuddamaggaṃ apaccavekkhitvā yathā tvaṃ paṭipanno, evameva  aññesampi yesañcetaṃ asaṅkhātaṃ avīmaṃsitaṃ, te yathā tvaṃ tatheva taṇhāvasikā hutvā dhanaṃ pahāya  gamanamaggaṃ anapekkhitvā paṭipannā cakkadhārino honti. ^b^kammaṃ samekkhe^eb^ti tasmā paṇḍito  puriso attanā kattabbakammaṃ ``sadosaṃ nu kho, niddosa''nti samekkheyya ^a^M4.0006^ea^  paccavekkheyya. ^b^vipulañca^eb^ ^a^P4.0006^ea^ ^b^bhoga^eb^nti attano dhammaladdhaṃ dhanarāsimpi  samekkheyya. ^b^nātivatteyyā^eb^ti taṃ tādisaṃ puggalaṃ idaṃ cakkaṃ na ativatteyya nāvatthareyya.  ``nātivattetī''tipi pāṭho, nāvattharatīti attho.<br/><br/>[03] taṃ ^a^V4.0006^ea^ sutvā mittavindako ``iminā devaputtena mayā katakammaṃ tathato ñātaṃ, ayaṃ mayhaṃ  paccanapamāṇampi jānissati, pucchāmi na''nti cintetvā navamaṃ gāthamāha -- <br/><br/>[40] 9^b^.^eb^ <br/><br/>[21] ``kīvaciraṃ nu me yakkha, cakkaṃ sirasi ṭhassati. <br/><br/>[22] kati vassasahassāni, taṃ me akkhāhi pucchito''ti..<br/><br/>[03] athassa kathento mahāsatto dasamaṃ gāthamāha -- <br/><br/>[40] 10^b^.^eb^ <br/><br/>[21] ``atisaro paccasaro, mittavinda suṇohi me. <br/><br/>[22] cakkaṃ te sirasi māviddhaṃ, na taṃ jīvaṃ pamokkhasī''ti..<br/><br/>[03] tattha ^b^atisaro^eb^ti atisarītipi atisaro, atisarissatītipi atisaro.  ^b^paccasaro^eb^ti tasseva vevacanaṃ. idaṃ vuttaṃ hoti -- samma mittavindaka, suṇohi me vacanaṃ,  tvañhi atidāruṇassa kammassa katattā atisaro, tassa pana na sakkā vassagaṇanāya vipāko  paññāpetunti aparimāṇaṃ atimahantaṃ vipākadukkhaṃ sarissasi paṭipajjissasīti atisaro. tena  te ``ettakāni vassasahassānī''ti vattuṃ na sakkomi. ^b^sirasimāviddha^eb^nti yaṃ pana te idaṃ  cakkaṃ sirasmiṃ āviddhaṃ kumbhakāracakkamiva bhamati. ^b^na taṃ jīvaṃ pamokkhasī^eb^ti taṃ tvaṃ yāva  te kammavipāko na khīyati, tāva jīvamāno na pamokkhasi, kammavipāke pana khīṇe idaṃ cakkaṃ  pahāya yathākammaṃ gamissasīti.<br/><br/>[03] idaṃ vatvā devaputto attano devaṭṭhānameva gato, itaropi mahādukkhaṃ paṭipajji.<br/><br/>[03] satthā imaṃ dhammadesanaṃ āharitvā jātakaṃ samodhānesi -- ``tadā mittavindako ayaṃ  dubbacabhikkhu ahosi, devarājā pana ahameva ahosi''nti. <br/><br/>[06] catudvārajātakavaṇṇanā paṭhamā. 


volume: 111
item: 445
title: dasakanipāto^^[] . catudvārajātakavaṇṇanā^[] . kaṇhajātakavaṇṇanā^
content:
  [03] ^b^kaṇho^eb^ ^a^V4.0007^ea^ ^a^M4.0007^ea^ ^b^vatāyaṃ puriso^eb^ti idaṃ satthā kapilavatthuṃ upanissāya  nigrodhārāme viharanto sitapātukammaṃ ārabbha kathesi. tadā kira satthā sāyanhasamaye ^a^P4.0007^ea^  nigrodhārāme bhikkhusaṅghaparivuto jaṅghavihāraṃ anucaṅkamamāno aññatarasmiṃ padese sitaṃ  pātvākāsi. ānandatthero ``ko nu kho hetu, ko paccayo bhagavato sitassa pātukammāya, na  ahetu tathāgatā sitaṃ pātukaronti, pucchissāmi tāvā''ti añjaliṃ paggayha sitakāraṇaṃ pucchi.  athassa satthā ``bhūtapubbaṃ, ānanda, kaṇho nāma isi ahosi, so imasmiṃ bhūmippadese vihāsi  jhāyī jhānarato, tassa sīlatejena sakkassa bhavanaṃ kampī''ti sitakāraṇaṃ vatvā tassa vatthuno  apākaṭattā therena yācito atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bārāṇasiyaṃ ekena asītikoṭivibhavena  aputtakena brāhmaṇena sīlaṃ samādiyitvā putte patthite bodhisatto tassa brāhmaṇiyā kucchimhi  nibbatti. kāḷavaṇṇattā panassa nāmaggahaṇadivase ``kaṇhakumāro''ti nāmaṃ akaṃsu. so  soḷasavassakāle maṇipaṭimā viya sobhaggappatto hutvā pitarā sippuggahaṇatthāya pesito  takkasilāyaṃ sabbasippāni uggahetvā paccāgacchi. atha naṃ pitā anurūpena dārena saṃyojesi.  so aparabhāge mātāpitūnaṃ accayena sabbissariyaṃ paṭipajji. athekadivasaṃ ratanakoṭṭhāgārāni  viloketvā varapallaṅkamajjhagato suvaṇṇapaṭṭaṃ āharāpetvā ``ettakaṃ dhanaṃ asukena uppāditaṃ, ettakaṃ  asukenā''ti pubbañātīhi suvaṇṇapaṭṭe likhitāni akkharāni disvā cintesi ``yehi imaṃ dhanaṃ  uppāditaṃ, te na paññāyanti, dhanameva paññāyati, ekopi idaṃ dhanaṃ gahetvā gato nāma natthi, na  kho pana sakkā dhanabhaṇḍikaṃ bandhitvā paralokaṃ gantuṃ. pañcannaṃ verānaṃ sādhāraṇabhāvena hi  asārassa dhanassa dānaṃ sāro, bahurogasādhāraṇabhāvena asārassa sarīrassa sīlavantesu  abhivādanādikammaṃ sāro, aniccābhibhūtabhāvena asārassa ^a^M4.0008^ea^ jīvitassa  aniccādivasena vipassanāyogo sāro, tasmā asārehi bhogehi sāraggahaṇatthaṃ dānaṃ dassāmī''ti.<br/><br/>[03] so āsanā vuṭṭhāya rañño santikaṃ gantvā rājānaṃ āpucchitvā mahādānaṃ pavattesi. yāva  sattamā divasā dhanaṃ aparikkhīyamānaṃ ^a^P4.0008^ea^ disvā ``kiṃ me dhanena, yāva maṃ jarā  nābhibhavati, tāvadeva pabbajitvā abhiññā ca samāpattiyo ca nibbattetvā brahmalokaparāyaṇo  bhavissāmī''ti cintetvā gehe sabbadvārāni vivarāpetvā ``dinnaṃ me, harantū''ti asuciṃ viya  jigucchanto ^a^V4.0008^ea^ vatthukāme pahāya mahājanassa rodantassa paridevantassa nagarā nikkhamitvā  himavantapadesaṃ pavisitvā isipabbajjaṃ pabbajitvā attano vasanatthāya ramaṇīyaṃ bhūmibhāgaṃ  olokento imaṃ ṭhānaṃ patvā ``idha vasissāmī''ti ekaṃ indavāruṇīrukkhaṃ gocaragāmaṃ adhiṭṭhāya  tasseva rukkhassa mūle vihāsi. gāmantasenāsanaṃ pahāya āraññiko ahosi, paṇṇasālaṃ akatvā  rukkhamūliko ahosi, abbhokāsiko nesajjiko. sace nipajjitukāmo, bhūmiyaṃyeva nipajjati,  dantamūsaliko hutvā anaggipakkameva khādati, thusaparikkhittaṃ kiñci na khādati, ekadivasaṃ  ekavārameva khādati, ekāsaniko ahosi. khamāya pathavīāpatejavāyusamo hutvā ete ettake  dhutaṅgaguṇe samādāya vattati, imasmiṃ kira jātake bodhisatto paramappiccho ahosi. so na  cirasseva abhiññā ca samāpattiyo ca nibbattetvā jhānakīḷaṃ kīḷanto tattheva vasati,  phalāphalatthampi aññattha na gacchati, rukkhassa phalitakāle phalaṃ khādati, pupphitakāle pupphaṃ  khādati, sapattakāle pattāni khādati, nippattakāle papaṭikaṃ khādati. evaṃ paramasantuṭṭho hutvā  imasmiṃ ṭhāne ciraṃ vasati.<br/><br/>[03] so ekadivasaṃ pubbaṇhasamaye tassa rukkhassa pakkāni phalāni gaṇhi, gaṇhanto pana  loluppacārena uṭṭhāya aññasmiṃ padese na gaṇhāti, yathānisinnova hatthaṃ pasāretvā  hatthappasāraṇaṭṭhāne ṭhitāni phalāni saṃharati, tesupi manāpāmanāpaṃ avicinitvā sampattasampattameva  gaṇhāti. evaṃ paramasantuṭṭhassa tassa sīlatejena sakkassa paṇḍukambalasilāsanaṃ uṇhākāraṃ dassesi.  taṃ kira sakkassa āyukkhayena vā uṇhaṃ hoti puññakkhayena ^a^M4.0009^ea^ vā, aññasmiṃ  ^a^P4.0009^ea^ vā mahānubhāvasatte taṃ ṭhānaṃ patthente, dhammikānaṃ vā mahiddhikasamaṇabrāhmaṇānaṃ  sīlatejena uṇhaṃ hoti. sakko ``ko nu kho maṃ ṭhānā cāvetukāmo''ti āvajjetvā imasmiṃ  padese vasantaṃ kaṇhaṃ isiṃ rukkhaphalāni uccinantaṃ disvā cintesi ``ayaṃ isi ghoratapo  paramajitindriyo, imaṃ dhammakathāya sīhanādaṃ nadāpetvā sukāraṇaṃ sutvā varena santappetvā imamassa  rukkhaṃ dhuvaphalaṃ katvā āgamissāmī''ti. so mahantenānubhāvena sīghaṃ otaritvā tasmiṃ  rukkhamūle tassa piṭṭhipasse ṭhatvā ``attano avaṇṇe kathite kujjhissati nu kho, no''ti  vīmaṃsanto paṭhamaṃ gāthamāha -- <br/><br/>[40] 11^b^.^eb^ <br/><br/>[21] ``kaṇho vatāyaṃ puriso, kaṇhaṃ bhuñjati bhojanaṃ. <br/><br/>[22] kaṇhe bhūmipadesasmiṃ, na mayhaṃ manaso piyo''ti..<br/><br/>[03] tattha ^b^kaṇho^eb^ti kāḷavaṇṇo. ^b^bhojana^eb^nti rukkhaphalabhojanaṃ.<br/><br/>[03] kaṇho ^a^V4.0009^ea^ isi sakkassa vacanaṃ sutvā ``ko nu kho mayā saddhiṃ kathetī''ti dibbacakkhunā  upadhārento ``sakko''ti ñatvā anivattitvā anoloketvāva dutiyaṃ gāthamāha -- <br/><br/>[40] 12^b^.^eb^ <br/><br/>[21] ``na kaṇho tacasā hoti, antosāro hi brāhmaṇo. <br/><br/>[22] yasmiṃ pāpāni kammāni, sa ve kaṇho sujampatī''ti..<br/><br/>[03] tattha ^b^tacasā^eb^ti tacena kaṇho nāma na hotīti attho. ^b^antosāro^eb^ti  abbhantare sīlasamādhipaññāvimuttivimuttiñāṇadassanasārehi samannāgato. evarūpo hi  bāhitapāpattā brāhmaṇo nāma hoti. ^b^sa ve^eb^ti yasmiṃ pana pāpāni kammāni atthi, so  yattha katthaci kule jātopi yena kenaci sarīravaṇṇena samannāgatopi kāḷakova.<br/><br/>[03] evañca pana vatvā imesaṃ sattānaṃ kaṇhabhāvakarāni pāpakammāni ekavidhādibhedehi  vitthāretvā sabbānipi tāni garahitvā sīlādayo guṇe pasaṃsitvā ākāse candaṃ uṭṭhāpento viya  ^a^P4.0010^ea^ sakkassa dhammaṃ desesi. sakko tassa dhammakathaṃ sutvā pamudito somanassajāto  mahāsattaṃ varena nimantento tatiyaṃ gāthamāha -- <br/><br/>[40] 13^b^.^eb^ <br/><br/>[21] ``etasmiṃ ^a^M4.0010^ea^ te sulapite, patirūpe subhāsite. <br/><br/>[22] varaṃ brāhmaṇa te dammi, yaṃ kiñci manasicchasī''ti..<br/><br/>[03] tattha ^b^etasmi^eb^nti yaṃ idaṃ tayā sabbaññubuddhena viya sulapitaṃ, tasmiṃ sulapite  tumhākameva anucchavikattā patirūpe subhāsite yaṃ kiñci manasā icchasi, sabbaṃ te yaṃ varaṃ  icchitaṃ patthitaṃ, taṃ dammīti attho.<br/><br/>[03] taṃ sutvā mahāsatto cintesi ``ayaṃ kiṃ nu kho attano avaṇṇe kathite kujjhissati,  noti maṃ vīmaṃsanto mayhaṃ chavivaṇṇañca bhojanañca vasanaṭṭhānañca garahitvā idāni mayhaṃ  akuddhabhāvaṃ ñatvā pasannacitto varaṃ deti, maṃ kho panesa `sakkissariyabrhmissariyānaṃ atthāya  brahmacariyaṃ caratī'tipi maññeyya, tatrassa nikkaṅkhabhāvatthaṃ mayhaṃ paresu kodho vā doso vā mā  uppajjatu, parasampattiyaṃ lobho vā paresu sineho vā mā uppajjatu, majjhattova bhaveyyanti ime  mayā cattāro vare gahetuṃ vaṭṭatī''ti. so tassa nikkaṅkhabhāvatthāya cattāro vare gaṇhanto catutthaṃ  gāthamāha -- <br/><br/>[40] 14^b^.^eb^ <br/><br/>[21] ``varañce ^a^V4.0010^ea^ me ado sakka, sabbabhūtānamissara. <br/><br/>[27] sunikkodhaṃ suniddosaṃ, nillobhaṃ vuttimattano. <br/><br/>[22] nisnehamabhikaṅkhāmi, ete me caturo vare''ti..<br/><br/>[03] tattha ^b^varañce me ado sakkā^eb^ti sace tvaṃ mayhaṃ varaṃ adāsi. ^b^sunikkodha^eb^nti  akujjhanavasena suṭṭhu nikkodhaṃ. ^b^suniddosa^eb^nti adussanavasena suṭṭhu niddosaṃ.  ^b^nillobha^eb^nti parasampattīsu nillobhaṃ. ^b^vuttimattano^eb^ti evarūpaṃ attano vuttiṃ.  ^b^nisneha^eb^nti puttadhītādīsu vā saviññāṇakesu dhanadhaññādīsu vā aviññāṇakesu attano  santakesupi nisnehaṃ apagatalobhaṃ. ^b^abhikaṅkhāmī^eb^ti evarūpaṃ imehi catūhaṅgehi samannāgataṃ  attano vuttiṃ abhikaṅkhāmi. ^b^ete me caturo vare^eb^ti ete nikkodhādike caturo mayhaṃ vare  dehīti.<br/><br/>[03] kiṃ panesa na jānāti ``yathā na sakkā sakkassa santike varaṃ gahetvā varena kodhādayo  hanitu''nti. no na jānāti, sakke kho pana varaṃ ^a^P4.0011^ea^ dente na gaṇhāmīti vacanaṃ  na yuttanti tassa ca nikkaṅkhabhāvatthāya gaṇhi ^a^M4.0011^ea^. tato sakko cintesi  ``kaṇhapaṇḍito varaṃ gaṇhanto ativiya anavajje vare gaṇhi, etesu varesu guṇadosaṃ etameva  pucchissāmī''ti. atha naṃ pucchanto pañcamaṃ gāthamāha -- <br/><br/>[40] 15^b^.^eb^ <br/><br/>[21] ``kiṃnu kodhe vā dose vā, lobhe snehe ca brāhmaṇa. <br/><br/>[22] ādīnavaṃ tvaṃ passasi, taṃ me akkhāhi pucchito''ti..<br/><br/>[03] tassattho -- brāhmaṇa kiṃ nu kho tvaṃ kodhe dose lobhe snehe ca ādīnavaṃ passasi, taṃ  tāva me pucchito akkhāhi, na hi mayaṃ ettha ādīnavaṃ jānāmāti.<br/><br/>[03] atha naṃ mahāsatto ``tena hi suṇāhī''ti vatvā catasso gāthā abhāsi -- <br/><br/>[40] 16^b^.^eb^ <br/><br/>[21] ``appo hutvā bahu hoti, vaḍḍhate so akhantijo. <br/><br/>[22] āsaṅgī bahupāyāso, tasmā kodhaṃ na rocaye.. <br/><br/>[40] 17^b^.^eb^ <br/><br/>[21] ``duṭṭhassa ^a^V4.0011^ea^ pharusā vācā, parāmāso anantarā. <br/><br/>[27] tato pāṇi tato daṇḍo, satthassa paramā gati. <br/><br/>[22] doso kodhasamuṭṭhāno, tasmā dosaṃ na rocaye.. <br/><br/>[40] 18^b^.^eb^ <br/><br/>[21] ``ālopasāhasākārā, nikatī vañcanāni ca. <br/><br/>[22] dissanti lobhadhammesu, tasmā lobhaṃ na rocaye.. <br/><br/>[40] 19^b^.^eb^ <br/><br/>[21] ``snehasaṅgathitā ganthā, senti manomayā puthū. <br/><br/>[22] te bhusaṃ upatāpenti, tasmā snehaṃ na rocaye''ti..<br/><br/>[03] tattha ^b^akhantijo^eb^ti so anadhivāsakajātikassa akhantito jāto kodho paṭhamaṃ  paritto hutvā pacchā bahu hoti aparāparaṃ vaḍḍhati. tassa vaḍḍhanabhāvo ^b^khantivādījātakena^eb^  (jā0 1.4.49 ādayo) ceva ^b^cūḷadhammapālajātakena^eb^ (jā0 1.5.44 ādayo) ca  vaṇṇetabbo. apica tissāmaccassapettha bhariyaṃ ādiṃ katvā sabbaṃ saparijanaṃ māretvā pacchā  attano māritavatthu kathetabbaṃ. ^b^āsaṅgī^eb^ti āsaṅgakaraṇo. yassa uppajjati, taṃ āsattaṃ  laggitaṃ karoti, taṃ vatthuṃ vissajjetvā ^a^M4.0012^ea^ gantuṃ na deti, nivattitvā  akkosanādīni kāreti. ^b^bahupāyāso^eb^ti bahunā kāyikacetasikadukkhasaṅkhātena upāyāsena  kilamathena samannāgato. kodhaṃ nissāya hi kodhavasena ariyādīsu katavītikkamā diṭṭhadhamme ceva  samparāye ca vadhabandhavippaṭisārādīni ^a^P4.0012^ea^ ceva pañcavidhabandhanakammakaraṇādīni ca  bahūni dukkhāni anubhavantīti kodho bahupāyāso nāma. ^b^tasmā^eb^ti yasmā esa evaṃ  anekādīnavo, tasmā kodhaṃ na rocemi.<br/><br/>[03] ^b^duṭṭhassā^eb^ti kujjhanalakkhaṇena kodhena kujjhitvā aparabhāge dussanalakkhaṇena dosena  duṭṭhassa paṭhamaṃ tāva ``are, dāsa, pessā''ti pharusavācā niccharati, vācāya anantarā  ākaḍḍhanavikaḍḍhanavasena hatthaparāmāso, tato anantarā upakkamanavasena pāṇi pavattati, tato  daṇḍo, daṇḍappahāre atikkamitvā pana ekatodhāraubhatodhārassa satthassa paramā gati, sabbapariyantā  satthanipphatti hoti. yadā hi satthena paraṃ jīvitā voropetvā pacchā teneva satthena attānaṃ  jīvitā voropeti, tadā doso matthakappatto hoti. ^b^doso kodhasamuṭṭhāno^eb^ti yathā  anambilaṃ takkaṃ vā kañjikaṃ vā pariṇāmavasena parivattitvā ambilaṃ hoti, taṃ ekajātikampi  samānaṃ ambilaṃ anambilanti nānā vuccati, tathā pubbakāle kodho pariṇamitvā  ^a^V4.0012^ea^ aparabhāge doso  hoti. so akusalamūlattena ekajātikopi samāno kodho dosoti nānā vuccati. yathā  anambilato ambilaṃ, evaṃ sopi kodhato samuṭṭhātīti kodhasamuṭṭhāno. ^b^tasmā^eb^ti yasmā evaṃ  anekādīnavo doso, tasmā dosampi na rocemi.<br/><br/>[03] ^b^ālopasāhasākārā^eb^ti divā divasseva gāmaṃ paharitvā vilumpanāni ca āvudhaṃ sarīre  ṭhapetvā ``idaṃ nāma me dehī''ti sāhasākārā ca. ^b^nikatī vañcanāni cā^eb^ti patirūpakaṃ  dassetvā parassa haraṇaṃ nikati nāma, sā asuvaṇṇameva ``suvaṇṇa''nti kūṭakahāpaṇaṃ  ``kahāpaṇo''ti datvā parasantakaggahaṇe daṭṭhabbā. paṭibhānavasena pana upāyakusalatāya  parasantakaggahaṇaṃ vañcanaṃ nāma. tassevaṃ pavatti daṭṭhabbā -- eko kira ujujātiko gāmikapuriso  araññato sasakaṃ ānetvā nadītīre ṭhapetvā nhāyituṃ otari. atheko dhutto taṃ sasakaṃ sīse  katvā nhāyituṃ otiṇṇo. itaro uttaritvā sasakaṃ apassanto ito cito ca vilokesi.  tamenaṃ dhutto ``kiṃ bho vilokesī''ti vatvā ``imasmiṃ me ṭhāne sasako ṭhapito, taṃ na  passāmī''ti vutte ``andhabāla, tvaṃ na jānāsi, sasakā nāma nadītīre ṭhapitā palāyanti,  passa ahaṃ attano sasakaṃ ^a^M4.0013^ea^ sīse ṭhapetvāva nhāyāmī''ti āha. so  appaṭibhānatāya ``evaṃ bhavissatī''ti pakkāmi. ekakahāpaṇena migapotakaṃ gahetvā puna taṃ datvā  dvikahāpaṇagghanakassa migassa gahitavatthupettha kathetabbaṃ. ^b^dissanti lobhadhammesū^eb^ti sakka,  ime ālopādayo pāpadhammā lobhasabhāvesu lobhābhibhūtesu sattesu dissanti. na hi aluddhā  evarūpāni kammāni karonti. evaṃ lobho anekādīnavo, tasmā lobhampi na rocemi.<br/><br/>[03] ^b^snehasaṅgathitā ganthā^eb^ti ārammaṇesu allīyanalakkhaṇena snehena saṅgathitā punappunaṃ  uppādavasena ghaṭitā suttena pupphāni ^a^P4.0013^ea^ viya baddhā nānappakāresu ārammaṇesu  pavattamānā abhijjhākāyaganthā. ^b^senti manomayā puthū^eb^ti te puthūsu ārammaṇesu uppannā  suvaṇṇādīhi nibbattāni suvaṇṇādimayāni ābharaṇādīni viya manena nibbattattā manomayā  abhijjhākāyaganthā tesu ārammaṇesu senti anusenti. ^b^te bhusaṃ upatāpentī^eb^ti te evaṃ  anusayitā balavatāpaṃ janentā bhusaṃ upatāpenti atikilamenti. tesaṃ pana bhusaṃ upatāpane  ``sallaviddhova ruppatī''ti (su0 ni0 773) gāthāya vatthu, ``piyajātikā hi gahapati,  sokaparidevadukkhadomanassupāyāsā piyappabhutikā'' (ma0 ni0 2.353), ``piyato jāyatī  soko''tiādīni (dha0 pa0 212) suttāni ca āharitabbāni. apica maṅgalabodhisattassa  dārake datvā balavasokena hadayaṃ phali, vessantarabodhisattassa mahantaṃ domanassaṃ udapādi. evaṃ  pūritapāramīnaṃ ^a^V4.0013^ea^ mahāsattānaṃ pemaṃ upatāpaṃ karotiyeva. ayaṃ snehe ādīnavo, tasmā snehampi na  rocemīti.<br/><br/>[03] sakko pañhavissajjanaṃ sutvā ``kaṇhapaṇḍita tayā ime pañhā buddhalīḷāya sādhukaṃ kathitā,  ativiya tuṭṭhosmi te, aparampi varaṃ gaṇhāhī''ti vatvā dasamaṃ gāthamāha -- <br/><br/>[40] 20^b^.^eb^ <br/><br/>[21] ``etasmiṃ ^a^M4.0014^ea^ te sulapite, patirūpe subhāsite. <br/><br/>[22] varaṃ brāhmaṇa te dammi, yaṃ kiñci manasicchasī''ti..<br/><br/>[03] tato bodhisatto anantaragāthamāha -- <br/><br/>[40] 21^b^.^eb^ <br/><br/>[21] ``varañce me ado sakka, sabbabhūtānamissara. <br/><br/>[27] araññe me viharato, niccaṃ ekavihārino. <br/><br/>[22] ābādhā mā uppajjeyyuṃ, antarāyakarā bhusā''ti..<br/><br/>[03] tattha ^b^antarāyakarā bhusā^eb^ti imassa me tapokammassa antarāyakarā.<br/><br/>[03] taṃ sutvā sakko ``kaṇhapaṇḍito varaṃ gaṇhanto na āmisasannissitaṃ gaṇhāti,  tapokammanissitameva gaṇhātī''ti cintetvā bhiyyosomattāya pasanno aparampi varaṃ dadamāno itaraṃ  gāthamāha -- <br/><br/>[40] 22^b^.^eb^ <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ brāhmaṇa te dammi, yaṃ kiñci manasicchasī''ti..<br/><br/>[03] bodhisattopi varaggahaṇāpadesena tassa dhammaṃ desento osānagāthamāha -- <br/><br/>[40] 23^b^.^eb^ <br/><br/>[21] ``varañce ^a^P4.0014^ea^ me ado sakka, sabbabhūtānamissara. <br/><br/>[27] na mano vā sarīraṃ vā, maṃ-kate sakka kassaci. <br/><br/>[22] kadāci upahaññetha, etaṃ sakka varaṃ vare''ti..<br/><br/>[03] tattha ^a^V4.0014^ea^ ^b^mano vā^eb^ti manodvāraṃ vā. ^b^sarīraṃ vā^eb^ti kāyadvāraṃ vā, vacīdvārampi  etesaṃ gahaṇena gahitamevāti veditabbaṃ. ^b^maṃ-kate^eb^ti mama kāraṇā. ^b^upahaññethā^eb^ti  upaghātaṃ āpajjeyya aparisuddhaṃ assa. idaṃ vuttaṃ hoti -- sakka devarāja, mama kāraṇā maṃ  nissāya mama anatthakāmatāya kassaci sattassa kismiñci kāle idaṃ tividhampi kammadvāraṃ na  upahaññetha, pāṇātipātādīhi dasahi akusalakammapathehi vimuttaṃ parisuddhameva bhaveyyāti.<br/><br/>[03] iti ^a^M4.0015^ea^ mahāsatto chasupi ṭhānesu varaṃ gaṇhanto nekkhammanissitameva gaṇhi,  jānāti cesa ``sarīraṃ nāma byādhidhammaṃ, na taṃ sakkā sakkena abyādhidhammaṃ kātu''nti.  sattānañhi tīsu dvāresu parisuddhabhāvo asakkāyattova, evaṃ santepi tassa dhammadesanatthaṃ ime vare  gaṇhi. sakkopi taṃ rukkhaṃ dhuvaphalaṃ katvā mahāsattaṃ vanditvā sirasi añjaliṃ patiṭṭhapetvā  ``arogā idheva vasathā''ti vatvā sakaṭṭhānameva gato. bodhisattopi aparihīnajjhāno  brahmalokūpago ahosi.<br/><br/>[03] satthā imaṃ dhammadesanaṃ āharitvā ``ānanda, pubbe mayā nivutthabhūmippadeso ceso''ti  vatvā jātakaṃ samodhānesi -- ``tadā sakko anuruddho ahosi, kaṇhapaṇḍito pana ahameva  ahosi''nti. <br/><br/>[06] kaṇhajātakavaṇṇanā dutiyā. 


volume: 111
item: 446
title: ^[] . catudvārajātakavaṇṇanā^[] . kaṇhajātakavaṇṇanā^[] . catuposathikajātakavaṇṇanā^
content:
  [40] 24-38^b^.^eb^ ^b^yo kopaneyyo^eb^ti idaṃ catuposathikajātakaṃ ^b^puṇṇakajātake^eb^ āvi bhavissati. <br/><br/>[06] catuposathikajātakavaṇṇanā tatiyā. 


volume: 111
item: 447
title:
  [] . catudvārajātakavaṇṇanā^[] . kaṇhajātakavaṇṇanā^[] . catuposathikajātakavaṇṇanā^[] . saṅkhajātakavaṇṇanā^

content:
  [03] ^b^bahussuto^eb^ti ^a^P4.0015^ea^ idaṃ satthā jetavane viharanto sabbaparikkhāradānaṃ  ārabbha kathesi. sāvatthiyaṃ kireko upāsako tathāgatassa dhammadesanaṃ sutvā pasannacitto  svātanāya nimantetvā attano gharadvāre maṇḍapaṃ kāretvā alaṅkaritvā punadivase tathāgatassa kālaṃ  ārocāpesi. satthā ^a^V4.0015^ea^ pañcasatabhikkhuparivāro tattha gantvā paññatte āsane nisīdi. upāsako  saputtadāro saparijano buddhappamukhassa bhikkhusaṅghassa mahādānaṃ datvā puna svātanāyāti evaṃ  sattāhaṃ nimantetvā mahādānaṃ pavattetvā sattame divase sabbaparikkhāraṃ adāsi. taṃ pana dadamāno  upāhanadānaṃ ussannaṃ katvā adāsi. dasabalassa dinno upāhanasaṅghāṭo sahassagghanako ^a^M4.0016^ea^  ahosi, dvinnaṃ aggasāvakānaṃ pañcasatagghanako, sesānaṃ pañcannaṃ bhikkhusatānaṃ satagghanako.  iti so sabbaparikkhāradānaṃ datvā attano parisāya saddhiṃ bhagavato santike nisīdi.  athassa satthā madhurena sarena anumodanaṃ karonto ``upāsaka, uḷāraṃ te sabbaparikkhāradānaṃ,  attamano hohi, pubbe anuppanne buddhe paccekabuddhassa ekaṃ upāhanasaṅghāṭaṃ datvā nāvāya bhinnāya  appatiṭṭhe mahāsamuddepi upāhanadānanissandena patiṭṭhaṃ labhiṃsu, tvaṃ pana buddhappamukhassa  bhikkhusaṅghassa sabbaparikkhāradānaṃ adāsi, tassa te upāhanadānassa phalaṃ kasmā na patiṭṭhā  bhavissatī''ti vatvā tena yācito atītaṃ āhari.<br/><br/>[03] atīte ayaṃ bārāṇasī moḷinī nāma ahosi. moḷininagare brahmadatte rajjaṃ kārente  saṅkho nāma brāhmaṇo aḍḍho mahaddhano mahābhogo pahūtavittupakaraṇo pahūtadhanadhaññasuvaṇṇarajato  catūsu nagaradvāresu nagaramajjhe nivesanadvāre cāti chasu ṭhānesu cha dānasālāyo kāretvā devasikaṃ  chasatasahassāni vissajjento kapaṇaddhikānaṃ mahādānaṃ pavattesi. so ekadivasaṃ cintesi ``ahaṃ  gehe dhane khīṇe dātuṃ na sakkhissāmi, aparikkhīṇeyeva dhane nāvāya suvaṇṇabhūmiṃ gantvā dhanaṃ  āharissāmī''ti. so nāvaṃ bandhāpetvā bhaṇḍassa pūrāpetvā puttadāraṃ āmantetvā ``yāvāhaṃ  āgacchāmi ^a^P4.0016^ea^, tāva me dānaṃ anupacchinditvā pavatteyyāthā''ti vatvā  dāsakammakaraparivuto chattaṃ ādāya upāhanaṃ āruyha majjhanhikasamaye paṭṭanagāmābhimukho pāyāsi.  tasmiṃ khaṇe gandhamādane eko paccekabuddho āvajjetvā taṃ dhanāharaṇatthāya gacchantaṃ disvā  ``mahāpuriso dhanaṃ āharituṃ gacchati, bhavissati nu kho assa samudde antarāyo, no''ti  āvajjetvā ``bhavissatī''ti ñatvā ``esa maṃ disvā chattañca upāhanañca mayhaṃ datvā  upāhanadānanissandena samudde bhinnāya nāvāya patiṭṭhaṃ labhissati, karissāmissa anuggaha''nti  ākāsenāgantvā tassāvidūre otaritvā caṇḍavātātape aṅgārasantharasadisaṃ uṇhavālukaṃ maddanto  tassa abhimukho āgacchi.<br/><br/>[03] so taṃ disvāva ``puññakkhettaṃ me āgataṃ, ajja mayā ettha dānabījaṃ ropetuṃ vaṭṭatī''ti  tuṭṭhacitto vegena taṃ upasaṅkamitvā vanditvā ``bhante, mayhaṃ anuggahatthāya thokaṃ maggā okkamma  imaṃ rukkhamūlaṃ upasaṅkamathā''ti vatvā ^a^M4.0017^ea^ tasmiṃ rukkhamūlaṃ upasaṅkamante rukkhamūle  ^a^V4.0016^ea^ vālukaṃ ussāpetvā uttarāsaṅgaṃ paññapetvā paccekabuddhaṃ nisīdāpetvā vanditvā vāsitaparissāvitena  udakena pāde dhovitvā gandhatelena makkhetvā attano upāhanā omuñcitvā papphoṭetvā gandhatelena  makkhetvā tassa pādesu paṭimuñcitvā ``bhante, imā upāhanā āruyha chattaṃ matthake katvā  gacchathā''ti chattupāhanaṃ adāsi. so assa anuggahatthāya taṃ gahetvā pasādasaṃvaḍḍhanatthaṃ  passantassevassa uppatitvā gandhamādanameva agamāsi. bodhisattopi taṃ disvā ativiya  pasannacitto paṭṭanaṃ gantvā nāvaṃ abhiruhi. athassa mahāsamuddaṃ paṭipannassa sattame divase nāvā  vivaraṃ adāsi, udakaṃ ussiñcituṃ nāsakkhiṃsu. mahājano maraṇabhayabhīto attano attano devatā  namassitvā mahāviravaṃ viravi. mahāsatto ekaṃ upaṭṭhākaṃ ^a^P4.0017^ea^ gahetvā sakalasarīraṃ  telena makkhetvā sappinā saddhiṃ sakkharacuṇṇaṃ yāvadatthaṃ khāditvā tampi khādāpetvā tena saddhiṃ  kūpakayaṭṭhimatthakaṃ āruyha ``imāya disāya amhākaṃ nagara''nti disaṃ vavatthapetvā  macchakacchapaparipanthato attānaṃ mocento tena saddhiṃ usabhamattaṃ atikkamitvā pati. mahājano  vināsaṃ pāpuṇi. mahāsatto pana upaṭṭhākena saddhiṃ samuddaṃ tarituṃ ārabhi. tassa tarantasseva  sattamo divaso jāto. so tasmimpi kāle loṇodakena mukhaṃ vikkhāletvā uposathiko  ahosiyeva.<br/><br/>[03] tadā pana catūhi lokapālehi maṇimekhalā nāma devadhītā ``sace samudde nāvāya bhinnāya  tisaraṇagatā vā sīlasampannā vā mātāpitupaṭṭhākā vā manussā dukkhappattā honti, te  rakkheyyāsī''ti samudde ārakkhaṇatthāya ṭhapitā hoti. sā attano issariyena  sattāhamanubhavitvā pamajjitvā sattame divase samuddaṃ olokentī sīlācārasaṃyuttaṃ saṅkhabrāhmaṇaṃ  disvā ``imassa sattamo divaso samudde patitassa, sace so marissati ativiya gārayhā me  bhavissatī''ti saṃviggamānahadayā hutvā ekaṃ suvaṇṇapātiṃ nānaggarasabhojanassa pūretvā vātavegena  tattha gantvā tassa purato ākāse ṭhatvā ``brāhmaṇa, tvaṃ sattāhaṃ nirāhāro, idaṃ dibbabhojanaṃ  bhuñjā''ti āha. so taṃ oloketvā ``apanehi tava bhattaṃ, ahaṃ uposathiko''ti āha. athassa  ^a^M4.0018^ea^ upaṭṭhāko pacchato āgato devataṃ adisvā saddameva sutvā ``ayaṃ brāhmaṇo  pakatisukhumālo sattāhaṃ nirāhāratāya dukkhito maraṇabhayena vilapati maññe, assāsessāmi  na''nti cintetvā paṭhamaṃ gāthamāha -- <br/><br/>[40] 39^b^.^eb^ <br/><br/>[21] ``bahussuto sutadhammosi saṅkha, diṭṭhā tayā samaṇabrāhmaṇā ca. <br/><br/>[22] athakkhaṇe ^a^P4.0018^ea^ dassayase vilāpaṃ, añño nu ko te paṭimantako  mayā''ti..<br/><br/>[03] tattha ^a^V4.0017^ea^ ^b^sutadhammosī^eb^ti dhammopi tayā dhammikasamaṇabrāhmaṇānaṃ santike suto asi.  ^b^diṭṭhā tayā^eb^ti tesaṃ paccaye dentena veyyāvaccaṃ karontena dhammikasamaṇabrāhmaṇā ca tayā diṭṭhā.  evaṃ akaronto hi passantopi te na passatiyeva. ^b^athakkhaṇe^eb^ti atha akkhaṇe  sallapantassa kassaci abhāvena vacanassa anokāse. ^b^dassayase^eb^ti ``ahaṃ uposathiko''ti  vadanto vilāpaṃ dassesi. ^b^paṭimantako^eb^ti mayā añño ko tava paṭimantako  paṭivacanadāyako, kiṃkāraṇā evaṃ vippalapasīti?<br/><br/>[03] so tassa vacanaṃ sutvā ``imassa devatā na paññāyati maññe''ti cintetvā ``samma, nāhaṃ  maraṇassa bhāyāmi, atthi pana me añño paṭimantako''ti vatvā dutiyaṃ gāthamāha -- <br/><br/>[40] 40^b^.^eb^ <br/><br/>[21] ``subbhū subhā suppaṭimukkakambu, paggayha sovaṇṇamayāya pātiyā. <br/><br/>[22] `bhuñjassu bhattaṃ' iti maṃ vadeti, saddhāvittā, tamahaṃ noti brūmī''ti..<br/><br/>[03] tattha ^b^subbhū^eb^ti subhamukhā. ^b^subhā^eb^ti pāsādikā uttamarūpadharā.  ^b^suppaṭimukkakambū^eb^ti paṭimukkasuvaṇṇālaṅkārā. ^b^paggayhā^eb^ti suvaṇṇapātiyā bhattaṃ gahetvā  ukkhipitvā. ^b^saddhāvittā^eb^ti saddhā ceva tuṭṭhacittā ca. ``saddhaṃ citta''ntipi pāṭho,  tassattho ^b^saddha^eb^nti saddahantaṃ, ^b^citta^eb^nti tuṭṭhacittaṃ. ^b^tamahaṃ^eb^ ^a^M4.0019^ea^  ^b^notī^eb^ti tamahaṃ devataṃ uposathikattā paṭikkhipanto noti brūmi, na vippalapāmi sammāti.<br/><br/>[03] athassa so tatiyaṃ gāthamāha -- <br/><br/>[40] 41^b^.^eb^ <br/><br/>[21] ``etādisaṃ brāhmaṇa disvāna yakkhaṃ, puccheyya poso sukhamāsisāno. <br/><br/>[22] uṭṭhehi naṃ pañjalikābhipuccha, devī nusi tvaṃ uda mānusī nū''ti..<br/><br/>[03] tattha ^b^sukhamāsisāno^eb^ti etādisaṃ yakkhaṃ disvā attano sukhaṃ āsīsanto paṇḍito  puriso ``amhākaṃ sukhaṃ bhavissati, na bhavissatī''ti puccheyya. ^b^uṭṭhehī^eb^ti udakato  uṭṭhānākāraṃ dassento uṭṭhaha. ^b^pañjalikābhipucchā^eb^ti añjaliko ^a^P4.0019^ea^ hutvā  abhipuccha. ^b^uda mānusī^eb^ti udāhu mahiddhikā mānusī tvanti.<br/><br/>[03] bodhisatto ``yuttaṃ kathesī''ti taṃ pucchanto catutthaṃ gāthamāha -- <br/><br/>[40] 42^b^.^eb^ <br/><br/>[21] ``yaṃ ^a^V4.0018^ea^ tvaṃ sukhenābhisamekkhase maṃ, bhuñjassu bhattaṃ iti maṃ vadesi. <br/><br/>[22] pucchāmi taṃ nāri mahānubhāve, devī nusi tvaṃ uda mānusī nū''ti..<br/><br/>[03] tattha ^b^yaṃ tva^eb^nti yasmā tvaṃ sukhena maṃ abhisamekkhase, piyacakkhūhi olokesi.  ^b^pucchāmi ta^eb^nti tena kāraṇena taṃ pucchāmi.<br/><br/>[03] tato devadhītā dve gāthā abhāsi -- <br/><br/>[40] 43^b^.^eb^ <br/><br/>[21] ``devī ahaṃ saṅkha mahānubhāvā, idhāgatā sāgaravārimajjhe. <br/><br/>[22] anukampikā no ca paduṭṭhacittā, taveva atthāya idhāgatāsmi.. <br/><br/>[40] 44^b^.^eb^ <br/><br/>[21] ``idhannapānaṃ sayanāsanañca, yānāni nānāvividhāni saṅkha. <br/><br/>[22] sabbassa tyāhaṃ paṭipādayāmi, yaṃ kiñci tuyhaṃ manasābhipatthita''nti..<br/><br/>[03] tattha ^a^M4.0020^ea^ ^b^idhā^eb^ti imasmiṃ mahāsamudde. ^b^nānāvividhānī^eb^ti bahūni  ca anekappakārāni ca hatthiyānāssayānādīni atthi. ^b^sabbassa tyāha^eb^nti tassa  annapānādino sabbassa sāmikaṃ katvā taṃ te annapānādiṃ paṭipādayāmi dadāmi. ^b^yaṃ  kiñcī^eb^ti aññampi yaṃ kiñci manasā icchitaṃ, taṃ sabbaṃ te dammīti.<br/><br/>[03] taṃ sutvā mahāsatto ``ayaṃ devadhītā samuddapiṭṭhe mayhaṃ `idañcidañca dammī'ti vadati, kiṃ  nu kho esā mayā katena puññakammena dātukāmā, udāhu attano balena, pucchissāmi tāva  na''nti cintetvā pucchanto sattamaṃ gāthamāha -- <br/><br/>[40] 45^b^.^eb^ <br/><br/>[21] ``yaṃ kiñci yiṭṭhañca hutañca mayhaṃ, sabbassa no issarā tvaṃ sugatte. <br/><br/>[22] sussoṇi subbhamu suvilaggamajjhe, kissa me kammassa ayaṃ vipāko''ti..<br/><br/>[03] tattha ^a^P4.0020^ea^ ^b^yiṭṭha^eb^nti dānavasena yajitaṃ. ^b^huta^eb^nti āhunapāhunavasena  dinnaṃ. ^b^sabbassa no issarā tva^eb^nti tassa amhākaṃ puññakammassa tvaṃ issarā, ``imassa  ayaṃ vipāko, imassa aya''nti byākarituṃ samatthāti attho. ^b^sussoṇī^eb^ti  sundaraūrulakkhaṇe. ^b^subbhamū^eb^ti sundarabhamuke ^a^V4.0019^ea^. ^b^suvilaggamajjhe^eb^ti  suṭṭhuvilaggitatanumajjhe. ^b^kissa me^eb^ti mayā katakammesu katarakammassa ayaṃ vipāko, yenāhaṃ  appatiṭṭhe samudde patiṭṭhaṃ labhāmīti.<br/><br/>[03] taṃ sutvā devadhītā ``ayaṃ brāhmaṇo `yaṃ tena kusalaṃ kataṃ, taṃ kammaṃ na jānātī'ti  aññāya pucchati maññe, kathayissāmi dānissā''ti taṃ kathentī aṭṭhamaṃ gāthamāha -- <br/><br/>[40] 46^b^.^eb^ <br/><br/>[21] ``ghamme pathe brāhmaṇa ekabhikkhuṃ, ugghaṭṭapādaṃ tasitaṃ kilantaṃ. <br/><br/>[22] paṭipādayī saṅkha upāhanāni, sā dakkhiṇā kāmaduhā tavajjā''ti..<br/><br/>[03] tattha ^b^ekabhikkhu^eb^nti ekaṃ paccekabuddhaṃ sandhāyāha. ^b^ugghaṭṭapāda^eb^nti uṇhavālukāya  ghaṭṭitapādaṃ. ^b^tasita^eb^nti pipāsitaṃ. ^b^paṭipādayī^eb^ti paṭipādesi, yojesīti attho.  ^b^kāmaduhā^eb^ti sabbakāmadāyikā.<br/><br/>[03] taṃ ^a^M4.0021^ea^ sutvā mahāsatto ``evarūpepi nāma appatiṭṭhe mahāsamudde mayā  dinnaupāhanadānaṃ mama sabbakāmadadaṃ jātaṃ, aho sudinnaṃ me paccekabuddhassa dāna''nti tuṭṭhacitto  navamaṃ gāthamāha -- <br/><br/>[40] 47^b^.^eb^ <br/><br/>[21] ``sā hotu nāvā phalakūpapannā, anavassutā erakavātayuttā. <br/><br/>[22] aññassa yānassa na hettha bhūmi, ajjeva maṃ moḷiniṃ pāpayassū''ti..<br/><br/>[03] tassattho -- devate, evaṃ sante mayhaṃ ekaṃ nāvaṃ māpehi, khuddakaṃ pana ekadoṇikanāvaṃ  māpehi, yaṃ nāvaṃ māpessasi, sā hotu nāvā bahūhi susibbitehi phalakehi upapannā,  udakapavesanassābhāvena anavassutā, erakena sammā ^a^P4.0021^ea^ gahetvā gacchantena vātena  yuttā, ṭhapetvā dibbanāvaṃ aññassa yānassa ettha bhūmi natthi, tāya pana dibbanāvāya ajjeva maṃ  moḷininagaraṃ pāpayassūti.<br/><br/>[03] devadhītā tassa vacanaṃ sutvā tuṭṭhacittā sattaratanamayaṃ nāvaṃ māpesi. sā dīghato aṭṭhausabhā  ahosi vitthārato catūsabhā, gambhīrato vīsatiyaṭṭhikā. tassā indanīlamayā tayo kūpakā,  sovaṇṇamayāni yottāni rajatamayāni pattāni sovaṇṇamayāni ca phiyārittāni ahesuṃ. devatā  taṃ nāvaṃ sattannaṃ ratanānaṃ pūretvā brāhmaṇaṃ āliṅgitvā alaṅkatanāvāya  ^a^V4.0020^ea^ āropesi, upaṭṭhākaṃ panassa  na olokesi. brāhmaṇo attanā katakalyāṇato tassa pattiṃ adāsi, so anumodi. tadā  devatā tampi āliṅgitvā nāvāya patiṭṭhāpesi. atha naṃ nāvaṃ moḷininagaraṃ netvā brāhmaṇassa  ghare dhanaṃ patiṭṭhāpetvā attano vasanaṭṭhānameva agamāsi. satthā abhisambuddho hutvā -- <br/><br/>[40] 48^b^.^eb^ <br/><br/>[21] ``sā tattha vittā sumanā patītā, nāvaṃ sucittaṃ abhinimminitvā. <br/><br/>[22] ādāya saṅkhaṃ purisena saddhiṃ, upānayī nagaraṃ sādhuramma''nti.. -- <br/><br/>[25] imaṃ osānagāthaṃ abhāsi.<br/><br/>[03] tattha ^a^M4.0022^ea^ ^b^sā^eb^ti bhikkhave, sā devatā tattha samuddamajjhe tassa vacanaṃ  sutvā vittisaṅkhātāya pītiyā samannāgatattā ^b^vittā. sumanā^eb^ti sundaramanā pāmojjena  patītacittā hutvā vicitranāvaṃ nimminitvā brāhmaṇaṃ paricārakena saddhiṃ ādāya ^b^sādhurammaṃ^eb^  atiramaṇīyaṃ nagaraṃ upānayīti.<br/><br/>[03] brāhmaṇopi yāvajīvaṃ aparimitadhanaṃ gehaṃ ajjhāvasanto dānaṃ datvā sīlaṃ rakkhitvā  jīvitapariyosāne sapariso devanagaraṃ paripūresi.<br/><br/>[03] satthā ^a^P4.0022^ea^ imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne upāsako sotāpattiphale patiṭṭhahi.<br/><br/>[03] tadā devadhītā uppalavaṇṇā ahosi, upaṭṭhākapuriso ānando, saṅkhabrāhmaṇo pana ahameva  ahosinti. <br/><br/>[06] saṅkhajātakavaṇṇanā catutthā. 


volume: 111
item: 448
title:
  [] . kaṇhajātakavaṇṇanā^[] . catuposathikajātakavaṇṇanā^[] . saṅkhajātakavaṇṇanā^[] . cūḷabodhijātakavaṇṇanā^

content:
  [01] ^b^yo te imaṃ visālakkhi^eb^nti idaṃ satthā jetavane viharanto ekaṃ kodhanaṃ  bhikkhuṃ ārabbha kathesi. so kira bhikkhu niyyānike buddhasāsane pabbajitvāpi kodhaṃ niggahetuṃ  nāsakkhi, kodhano ahosi upāyāsabahulo, appampi vutto samāno abhisajji kuppi byāpajji  ^a^V4.0021^ea^ patiṭṭhayi. satthā tassa kodhanabhāvaṃ sutvā pakkosāpetvā ``saccaṃ kira tvaṃ kodhano''ti pucchitvā  ``saccaṃ bhante''ti vutte ``bhikkhu kodho nāma vāretabbo, evarūpo hi idhaloke ca paraloke ca  anatthakārako, tvaṃ nikkodhassa buddhassa sāsane pabbajitvā kasmā kujjhasi, porāṇakapaṇḍitā  bāhirasāsane pabbajitvāpi kodhaṃ na kariṃsū''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente aññatarasmiṃ kāsinigame eko brāhmaṇo aḍḍho  mahaddhano mahābhogo aputtako ahosi, tassa brāhmaṇī puttaṃ patthesi. tadā bodhisatto brahmalokā  cavitvā tassā kucchiyaṃ nibbatti, tassa nāmaggahaṇadivase ``bodhikumāro''ti nāmaṃ kariṃsu.  tassa vayappattakāle takkasilaṃ gantvā ^a^M4.0023^ea^ sabbasippāni uggaṇhitvā paccāgatassa  anicchantasseva mātāpitaro samānajātikā kulā kumārikaṃ ānesuṃ. sāpi brahmalokā cutāva  uttamarūpadharā devaccharapaṭibhāgā. tesaṃ anicchamānānaññeva aññamaññaṃ āvāhavivāhaṃ kariṃsu.  ubhinnaṃ panetesaṃ kilesasamudācāro nāma na bhūtapubbo, saṃrāgavasena aññamaññassa olokanaṃ nāma  nāhosi, supinepi methunadhammo nāma na diṭṭhapubbo, evaṃ parisuddhasīlā ahesuṃ.<br/><br/>[03] athāparabhāge mahāsatto mātāpitūsu kālakatesu tesaṃ sarīrakiccaṃ katvā taṃ pakkositvā  ``bhadde, tvaṃ imaṃ ^a^P4.0023^ea^ asītikoṭidhanaṃ gahetvā sukhena jīvāhī''ti āha. ``kiṃ  karissatha tumhe pana, ayyaputtā''ti? ``mayhaṃ dhanena kiccaṃ natthi, himavantapadesaṃ pavisitvā  isipabbajjaṃ pabbajitvā attano patiṭṭhaṃ karissāmī''ti. ``kiṃ pana ayyaputta pabbajjā nāma  purisānaññeva vaṭṭatī''ti? ``itthīnampi vaṭṭati, bhadde''ti. ``tena hi ahaṃ tumhehi chaṭṭitakheḷaṃ  na gaṇhissāmi, mayhampi dhanena kiccaṃ natthi, ahampi pabbajissāmī''ti. ``sādhu, bhadde''ti.  te ubhopi mahādānaṃ datvā nikkhamitvā ramaṇīye bhūmibhāge assamaṃ katvā pabbajitvā  uñchācariyāya phalāphalehi yāpentā tattha dasamattāni saṃvaccharāni vasiṃsu, jhānaṃ pana nesaṃ na  tāva uppajjati. te tattha pabbajjāsukheneva dasa saṃvacchare vasitvā loṇambilasevanatthāya  janapadacārikaṃ carantā anupubbena bārāṇasiṃ patvā rājuyyāne vasiṃsu.<br/><br/>[03] athekadivasaṃ rājā uyyānapālaṃ paṇṇākāraṃ ādāya āgataṃ disvā ``uyyānakīḷikaṃ  kīḷissāma, uyyānaṃ sodhehī''ti vatvā tena sodhitaṃ sajjitaṃ uyyānaṃ mahantena parivārena  agamāsi. tasmiṃ khaṇe te ubhopi janā uyyānassa ekapasse pabbajjāsukhena vītināmetvā  nisinnā ^a^V4.0022^ea^ honti. atha rājā uyyāne vicaranto te ubhopi nisinnake disvā paramapāsādikaṃ  uttamarūpadharaṃ paribbājikaṃ olokento paṭibaddhacitto ahosi. so kilesavasena kampanto  ``pucchissāmi tāva, ayaṃ paribbājikā imassa kiṃ hotī''ti bodhisattaṃ upasaṅkamitvā  ``pabbajita ayaṃ te paribbājikā kiṃ hotī''ti pucchi. mahārāja, kiñci na hoti, kevalaṃ  ekapabbajjāya pabbajitā, apica kho pana me gihikāle pādaparicārikā ahosīti. taṃ sutvā  rājā ``ayaṃ kiretassa kiñci na hoti, apica kho pana gihikāle pādaparicārikā kirassa  ahosi ^a^M4.0024^ea^, sace panāhaṃ issariyabalena gahetvā gaccheyyaṃ, kiṃ nu kho esa  karissati, pariggaṇhissāmi tāva na''nti cintetvā upasaṅkamitvā paṭhamaṃ gāthamāha -- <br/><br/>[40] 49^b^.^eb^ <br/><br/>[21] ``yo ^a^P4.0024^ea^ te imaṃ visālakkhiṃ, piyaṃ saṃmhitabhāsiniṃ. <br/><br/>[22] ādāya balā gaccheyya, kiṃ nu kayirāsi brāhmaṇā''ti..<br/><br/>[03] tattha ^b^saṃmhitabhāsini^eb^nti mandahasitabhāsiniṃ. ^b^balā gaccheyyā^eb^ti balakkārena  ādāya gaccheyya. ^b^kiṃ nu kayirāsī^eb^ti tassa tvaṃ brāhmaṇa kiṃ kareyyāsīti?<br/><br/>[03] athassa kathaṃ sutvā mahāsatto dutiyaṃ gāthamāha -- <br/><br/>[40] 50^b^.^eb^ <br/><br/>[21] ``uppajje me na mucceyya, na me mucceyya jīvato. <br/><br/>[22] rajaṃva vipulā vuṭṭhi, khippameva nivāraye''ti..<br/><br/>[03] tassattho -- mahārāja, sace imaṃ gahetvā gacchante kismiñci mama abbhantare kopo  uppajjeyya, so me anto uppajjitvā na mucceyya, yāvāhaṃ jīvāmi, tāva me na mucceyya. nāssa  anto ghanasannivāsena patiṭṭhātuṃ dassāmi, atha kho yathā uppannaṃ rajaṃ vipulā meghavuṭṭhi khippaṃ  nivāreti, tathā khippameva naṃ mettābhāvanāya niggahetvā vāressāmīti.<br/><br/>[03] evaṃ mahāsatto sīhanādaṃ nadi. rājā panassa kathaṃ sutvāpi andhabālatāya paṭibaddhaṃ  attano cittaṃ nivāretuṃ asakkonto aññataraṃ amaccaṃ āṇāpesi ``imaṃ paribbājikaṃ rājanivesanaṃ  nehī''ti. so ``sādhū''ti paṭissuṇitvā ``adhammo loke vattati, ayutta''ntiādīni  ^a^V4.0023^ea^ vatvā  paridevamānaṃyeva naṃ ādāya pāyāsi. bodhisatto tassā paridevanasaddaṃ sutvā ekavāraṃ oloketvā  puna na olokesi. taṃ rodantiṃ paridevantiṃ rājanivesanameva nayiṃsu. sopi bārāṇasirājā  uyyāne papañcaṃ akatvāva sīghataraṃ gantvā taṃ paribbājikaṃ pakkosāpetvā mahantena yasena nimantesi.  sā yasassa aguṇaṃ pabbajāya eva guṇaṃ kathesi. rājā kenaci pariyāyena tassā manaṃ  alabhanto taṃ ekasmiṃ gabbhe kāretvā cintesi ``ayaṃ paribbājikā evarūpaṃ yasaṃ na icchati,  sopi tāpaso evarūpaṃ mātugāmaṃ gahetvā gacchante kujjhitvā olokitamattampi ^a^M4.0025^ea^  na akāsi, pabbajitā kho pana bahumāyā honti, kiñci payojetvā anatthampi me kareyya,  gacchāmi ^a^P4.0025^ea^ tāva jānāmi kiṃ karonto nisinno''ti saṇṭhātuṃ asakkonto uyyānaṃ  agamāsi. bodhisattopi cīvaraṃ sibbanto nisīdi. rājā mandaparivārova padasaddaṃ akaronto  saṇikaṃ upasaṅkami. bodhisatto rājānaṃ anoloketvā cīvarameva sibbi. rājā ``ayaṃ  kujjhitvā mayā saddhiṃ na sallapatī''ti maññamāno ``ayaṃ kūṭatāpaso `kodhassa uppajjituṃ na  dassāmi, uppannampi naṃ khippameva niggaṇhissāmī'ti paṭhamameva gajjitvā idāni kodhena thaddho  hutvā mayā saddhiṃ na sallapatī''ti saññāya tatiyaṃ gāthamāha -- <br/><br/>[40] 51^b^.^eb^ <br/><br/>[21] ``yaṃ nu pubbe vikatthittho, balamhiva apassito. <br/><br/>[22] svajja tuṇhikato dāni, saṅghāṭiṃ sibbamacchasī''ti..<br/><br/>[03] tattha ^b^balamhiva apassito^eb^ti balanissito viya hutvā. ^b^tuṇhikato^eb^ti kiñci  avadanto. ^b^sibbamacchasī^eb^ti sibbanto acchasi.<br/><br/>[03] taṃ sutvā mahāsatto ``ayaṃ rājā kodhavasena maṃ nālapatīti maññati, kathessāmi dānissa  uppannassa kodhassa vasaṃ agatabhāva''nti cintetvā catutthaṃ gāthamāha -- <br/><br/>[40] 52^b^.^eb^ <br/><br/>[21] ``uppajji me na muccittha, na me muccittha jīvato. <br/><br/>[22] rajaṃva vipulā vuṭṭhi, khippameva nivārayi''nti..<br/><br/>[03] tassattho -- mahārāja, uppajji me, na na uppajji, na pana me muccittha, nāssa pavisitvā  hadaye ṭhātuṃ adāsiṃ, iti so mama jīvato na muccittheva, rajaṃ vipulā vuṭṭhi viya khippameva naṃ  nivāresinti.<br/><br/>[03] taṃ ^a^V4.0024^ea^ sutvā rājā ``kiṃ nu kho esa kopameva sandhāya vadati, udāhu aññaṃ kiñci sippaṃ  sandhāya kathesi, pucchissāmi tāva na''nti cintetvā pucchanto pañcamaṃ gāthamāha -- <br/><br/>[40] 53^b^.^eb^ <br/><br/>[21] ``kiṃ te uppajji no mucci, kiṃ te na mucci jīvato. <br/><br/>[22] rajaṃva vipulā vuṭṭhi, katamaṃ taṃ nivārayī''ti..<br/><br/>[03] tattha ^a^P4.0026^ea^ ^b^kiṃ te uppajji no muccī^eb^ti kiṃ tava uppajji ceva na mucci  ca.<br/><br/>[03] taṃ ^a^M4.0026^ea^ sutvā bodhisatto ``mahārāja, evaṃ kodho bahuādīnavo  mahāvināsadāyako, eso mama uppajji, uppannañca naṃ mettābhāvanāya nivāresi''nti kodhe  ādīnavaṃ pakāsento -- <br/><br/>[40] 54^b^.^eb^ <br/><br/>[21] ``yamhi jāte na passati, ajāte sādhu passati. <br/><br/>[22] so me uppajji no mucci, kodho dummedhagocaro.. <br/><br/>[40] 55^b^.^eb^ <br/><br/>[21] ``yena jātena nandanti, amittā dukkhamesino. <br/><br/>[22] so me uppajji no mucci, kodho dummedhagocaro.. <br/><br/>[40] 56^b^.^eb^ <br/><br/>[21] ``yasmiñca jāyamānamhi, sadatthaṃ nāvabujjhati. <br/><br/>[22] so me uppajji no mucci, kodho dummedhagocaro.. <br/><br/>[40] 57^b^.^eb^ <br/><br/>[21] ``yenābhibhūto kusalaṃ jahāti, parakkare vipulañcāpi atthaṃ. <br/><br/>[22] sa bhīmaseno balavā pamaddī, kodho mahārāja na me amuccatha.. <br/><br/>[40] 58^b^.^eb^ <br/><br/>[21] ``kaṭṭhasmiṃ matthamānasmiṃ, pāvako nāma jāyati. <br/><br/>[22] tameva kaṭṭhaṃ ḍahati, yasmā so jāyate gini.. <br/><br/>[40] 59^b^.^eb^ <br/><br/>[21] ``evaṃ mandassa posassa, bālassa avijānato. <br/><br/>[22] sārambhā jāyate kodho, sopi teneva ḍayhati.. <br/><br/>[40] 60^b^.^eb^ <br/><br/>[21] ``aggīva ^a^V4.0025^ea^ tiṇakaṭṭhasmiṃ, kodho yassa pavaḍḍhati. <br/><br/>[22] nihīyati tassa yaso, kāḷapakkheva candimā.. <br/><br/>[40] 61^b^.^eb^ <br/><br/>[21] ``anedho dhūmaketūva, kodho yassūpasammati. <br/><br/>[22] āpūrati tassa yaso, sukkapakkheva candimā''ti.. -- imā gāthā āha.<br/><br/>[03] tattha ^b^na passatī^eb^ti attatthampi na passati, pageva paratthaṃ. ^b^sādhu passatī^eb^ti  attatthaṃ paratthaṃ ubhayatthampi sādhu passati. ^b^dummedhagocaro^eb^ti nippaññānaṃ ādhārabhūto gocaro.  ^b^dukkhamesino^eb^ti dukkhaṃ icchantā. ^b^sadattha^eb^nti attano ^a^M4.0027^ea^ atthabhūtaṃ  atthato ceva dhammato ca vuddhiṃ. ^b^parakkare^eb^ti vipulampi atthaṃ uppannaṃ parato kāreti, apanetha,  na me iminā atthoti vadati. ^b^sa bhīmaseno^eb^ti so kodho bhīmāya bhayajananiyā mahatiyā  kilesasenāya ^a^P4.0027^ea^ samannāgato. ^b^pamaddī^eb^ti attano balavabhāvena uḷārepi satte  gahetvā attano vase karaṇena maddanasamattho. ^b^na me amuccathā^eb^ti mama santikā mokkhaṃ na  labhati, hadaye vā pana me khīraṃ viya muhuttaṃ dadhibhāvena na patiṭṭhahitthātipi attho.<br/><br/>[03] ^b^kaṭṭhasmiṃ matthamānasmi^eb^nti araṇīsahitena matthiyamāne, ``maddamānasmi''ntipi pāṭho.  ^b^yasmā^eb^ti yato kaṭṭhā jāyati, tameva ḍahati. ^b^ginī^eb^ti aggi. ^b^bālassa  avijānato^eb^ti bālassa avijānantassa. ^b^sārambhā jāyate^eb^ti ahaṃ tvanti  ākaḍḍhanavikaḍḍhanaṃ karontassa karaṇuttariyalakkhaṇā sārambhā araṇīmatthanā viya pāvako kodho  jāyati. ^b^sopi tenevā^eb^ti sopi bālo teneva kodhena kaṭṭhaṃ viya agginā ḍayhati.  ^b^anedho dhūmaketūvā^eb^ti anindhano aggi viya. ^b^tassā^eb^ti tassa adhivāsanakhantiyā  samannāgatassa puggalassa sukkapakkhe cando viya laddho yaso aparāparaṃ āpūratīti.<br/><br/>[03] rājā mahāsattassa dhammakathaṃ sutvā tuṭṭho ekaṃ amaccaṃ āṇāpetvā paribbājikaṃ āharāpetvā  ``bhante nikkodhatāpasa, ubhopi tumhe pabbajjāsukhena vītināmentā idheva uyyāne vasatha, ahaṃ vo  dhammikaṃ rakkhāvaraṇaguttiṃ karissāmī''ti vatvā khamāpetvā vanditvā pakkāmi. te ubhopi tattheva  vasiṃsu. aparabhāge paribbājikā kālamakāsi. bodhisatto tassā kālakatāya himavantaṃ  pavisitvā abhiññā ca samāpattiyo ca nibbattetvā cattāro brahmavihāre bhāvetvā brahmalokaparāyaṇo  ahosi.<br/><br/>[03] satthā ^a^V4.0026^ea^ imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  kodhano bhikkhu anāgāmiphale patiṭṭhahi.<br/><br/>[03] tadā paribbājikā rāhulamātā ahosi, rājā ānando, paribbājako pana ahameva  ahosinti. <br/><br/>[06] cūḷabodhijātakavaṇṇanā pañcamā. 


volume: 111
item: 449
title:
  [] . catuposathikajātakavaṇṇanā^[] . saṅkhajātakavaṇṇanā^[] . cūḷabodhijātakavaṇṇanā^[] . kaṇhadīpāyanajātakavaṇṇanā^

content:
  [03] ^b^sattāhamevāha^eb^nti ^a^M4.0028^ea^ idaṃ satthā jetavane viharanto ekaṃ ukkaṇṭhitabhikkhuṃ  ārabbha kathesi. vatthu ^b^kusajātake^eb^ (jā0 2.20.1 ādayo) āvi bhavissati. satthā  taṃ bhikkhuṃ ``saccaṃ kira tvaṃ bhikkhu ukkaṇṭhitosī''ti pucchitvā ``saccaṃ bhante''ti ^a^P4.0028^ea^  vutte ``bhikkhu porāṇakapaṇḍitā anuppanne buddhe bāhirakapabbajjaṃ pabbajitvā  atirekapaññāsavassāni anabhiratā brahmacariyaṃ carantā hirottappabhedabhayena attano ukkaṇṭhitabhāvaṃ na  kassaci kathesuṃ, tvaṃ kasmā evarūpe niyyānikasāsane pabbajitvā mādisassa garuno buddhassa  sammukhe ṭhatvā catuparisamajjhe ukkaṇṭhitabhāvaṃ āvi karosi, kimatthaṃ attano hirottappaṃ na  rakkhasī''ti vatvā atītaṃ āhari.<br/><br/>[03] atīte vaṃsaraṭṭhe kosambiyaṃ nāma nagare kosambako nāma rājā rajjaṃ kāresi. tadā  aññatarasmiṃ nigame dve brāhmaṇā asītikoṭidhanavibhavā aññamaññaṃ piyasahāyakā kāmesu dosaṃ  disvā mahādānaṃ pavattetvā ubhopi kāme pahāya mahājanassa rodantassa paridevantassa nikkhamitvā  himavantapadese assamapadaṃ katvā pabbajitvā uñchācariyāya vanamūlaphalāphalena yāpentā paṇṇāsa  vassāni vasiṃsu, jhānaṃ uppādetuṃ nāsakkhiṃsu. te paṇṇāsavassaccayena loṇambilasevanatthāya  janapadaṃ carantā kāsiraṭṭhaṃ sampāpuṇiṃsu. tatra aññatarasmiṃ nigamagāme dīpāyanatāpasassa  gihisahāyo maṇḍabyo nāma atthi, te ubhopi tassa santikaṃ agamaṃsu. so te disvāva  attamano paṇṇasālaṃ kāretvā ubhopi te catūhi paccayehi upaṭṭhahi. te tattha tīṇi cattāri  vassāni vasitvā taṃ āpucchitvā cārikaṃ carantā bārāṇasiṃ patvā atimuttakasusāne vasiṃsu.  tattha dīpāyano yathābhirantaṃ viharitvā puna tasseva sahāyassa santikaṃ gato. maṇḍabyatāpaso  tattheva vasi.<br/><br/>[03] athekadivasaṃ ^a^V4.0027^ea^ eko coro antonagare corikaṃ katvā dhanasāraṃ ādāya nikkhanto  ``coro''ti ñatvā paṭibuddhehi gharassāmikehi ceva ārakkhamanussehi ca anubaddho niddhamanena  nikkhamitvā vegena susānaṃ pavisitvā tāpasassa paṇṇasāladvāre bhaṇḍikaṃ chaṭṭetvā palāyi ^a^M4.0029^ea^.  manussā bhaṇḍikaṃ disvā ``are duṭṭhajaṭila, tvaṃ rattiṃ corikaṃ katvā ^a^P4.0029^ea^  divā tāpasarūpena carasī''ti tajjetvā pothetvā taṃ ādāya netvā rañño dassayiṃsu.  rājā anupaparikkhitvāva ``gacchatha, naṃ sūle uttāsethā''ti āha. te taṃ susānaṃ netvā  khadirasūlaṃ āropayiṃsu, tāpasassa sarīre sūlaṃ na pavisati. tato nimbasūlaṃ āhariṃsu, tampi  na pavisati. ayasūlaṃ āhariṃsu, tampi na pavisati. tāpaso ``kiṃ nu kho me  pubbakamma''nti olokesi, athassa jātissarañāṇaṃ uppajji, tena pubbakammaṃ oloketvā addasa.  kiṃ panassa pubbakammanti? koviḷārasūle makkhikāvedhanaṃ. so kira purimabhave vaḍḍhakiputto  hutvā pitu rukkhatacchanaṭṭhānaṃ gantvā ekaṃ makkhikaṃ gahetvā koviḷārasalākāya sūle viya vijjhi.  tamenaṃ pāpakammaṃ imaṃ ṭhānaṃ patvā gaṇhi. so ``na sakkā ito pāpā mayā muccitu''nti ñatvā  rājapurise āha ``sace maṃ sūle uttāsetukāmattha, koviḷārasūlaṃ āharathā''ti. te tathā katvā  taṃ sūle uttāsetvā ārakkhaṃ datvā pakkamiṃsu.<br/><br/>[03] ārakkhakā paṭicchannā hutvā tassa santikaṃ āgacchante olokenti. tadā dīpāyano  ``ciradiṭṭho me sahāyo''ti maṇḍabyassa santikaṃ āgacchanto ``sūle uttāsito''ti taṃ  divasaññeva antarāmagge sutvā taṃ ṭhānaṃ gantvā ekamantaṃ ṭhito ``kiṃ samma kārakosī''ti  pucchitvā ``akārakomhī''ti vutte ``attano manopadosaṃ rakkhituṃ sakkhi, nāsakkhī''ti pucchi.  ``samma, yehi ahaṃ gahito, neva tesaṃ, na rañño upari mayhaṃ manopadoso atthī''ti.  ``evaṃ sante tādisassa sīlavato chāyā mayhaṃ sukhā''ti vatvā dīpāyano sūlaṃ nissāya  nisīdi. athassa sarīre maṇḍabyassa sarīrato lohitabindūni patiṃsu. tāni  suvaṇṇavaṇṇasarīre patitapatitāni sussitvā kāḷakāni uppajjiṃsu. tato paṭṭhāyeva so  kaṇhadīpāyano nāma ahosi. so sabbarattiṃ tattheva nisīdi.<br/><br/>[03] punadivase ārakkhapurisā āgantvā taṃ pavattiṃ rañño ārocesuṃ. rājā ``anisāmetvāva  me kata''nti vegena tattha gantvā ^a^P4.0030^ea^ ``pabbajita, kasmā sūlaṃ nissāya  nisinnosī''ti dīpāyanaṃ pucchi. mahārāja, imaṃ tāpasaṃ rakkhanto nisinnomhi. kiṃ pana tvaṃ  mahārāja, imassa kārakabhāvaṃ vā akārakabhāvaṃ vā ñatvā evaṃ kāresīti? so kammassa  asodhitabhāvaṃ ācikkhi. athassa ^a^M4.0030^ea^ so ``mahārāja, raññā nāma  nisammakārinā bhavitabbaṃ ^a^V4.0028^ea^, alaso gihī kāmabhogī na sādhū''tiādīni vatvā dhammaṃ desesi.  rājā maṇḍabyassa niddosabhāvaṃ ñatvā ``sūlaṃ harathā''ti āṇāpesi. sūlaṃ harantā harituṃ na  sakkhiṃsu. maṇḍabyo āha -- ``mahārāja, ahaṃ pubbe katakammadosena evarūpaṃ bhayaṃ sampatto,  mama sarīrato sūlaṃ harituṃ na sakkā, sace mayhaṃ jīvitaṃ dātukāmo, kakacaṃ āharāpetvā imaṃ sūlaṃ  cammasamaṃ chindāpehī''ti. rājā tathā kāresi. antosarīre sūlo antoyeva ahosi. tadā  kira so sukhumaṃ koviḷārasalākaṃ gahetvā makkhikāya vaccamaggaṃ pavesesi, taṃ tassa  antosarīreyeva ahosi. so tena kāraṇena amaritvā attano āyukkhayeneva mari, tasmā  ayampi na mato. rājā tāpase vanditvā khamāpetvā ubhopi uyyāne vasāpento paṭijaggi, tato  paṭṭhāya maṇḍabyo āṇimaṇḍabyo nāma jāto. so rājānaṃ upanissāya tattheva vasi, dīpāyano  pana tassa vaṇaṃ phāsukaṃ katvā attano gihisahāyamaṇḍabyassa santikameva gato.<br/><br/>[03] taṃ paṇṇasālaṃ pavisantaṃ disvā eko puriso sahāyassa ārocesi. so sutvāva tuṭṭhacitto  saputtadāro bahū gandhamālatelaphāṇitādīni ādāya taṃ paṇṇasālaṃ gantvā dīpāyanaṃ vanditvā pāde  dhovitvā telena makkhetvā pānakaṃ pāyetvā āṇimaṇḍabyassa pavattiṃ suṇanto nisīdi. athassa  putto yaññadattakumāro nāma caṅkamanakoṭiyaṃ geṇḍukena kīḷi, tatra cekasmiṃ vammike āsīviso  vasati. kumārassa bhūmiyaṃ pahaṭageṇḍuko gantvā vammikabile āsīvisassa matthake pati. so  ajānanto bile hatthaṃ pavesesi. atha naṃ kuddho āsīviso hatthe ḍaṃsi. so visavegena  mucchito tattheva pati. athassa mātāpitaro ^a^P4.0031^ea^ sappena ḍaṭṭhabhāvaṃ ñatvā kumārakaṃ  ukkhipitvā tāpasassa santikaṃ ānetvā pādamūle nipajjāpetvā ``bhante, pabbajitā nāma osadhaṃ  vā parittaṃ vā jānanti, puttakaṃ no ārogaṃ karothā''ti āhaṃsu. ahaṃ osadhaṃ na jānāmi, nāhaṃ  vejjakammaṃ karissāmīti. ``tena hi bhante, imasmiṃ kumārake mettaṃ katvā saccakiriyaṃ  karothā''ti ^a^M4.0031^ea^ vutte tāpaso ``sādhu, saccakiriyaṃ karissāmī''ti vatvā  yaññadattassa sīse hatthaṃ ṭhapetvā paṭhamaṃ gāthamāha -- <br/><br/>[40] 62^b^.^eb^ <br/><br/>[21] ``sattāhamevāhaṃ pasannacitto, puññatthiko ācariṃ brahmacariyaṃ. <br/><br/>[27] athāparaṃ yaṃ caritaṃ mamedaṃ, vassāni paññāsa samādhikāni. <br/><br/>[26] akāmakovāpi ahaṃ carāmi, etena saccena suvatthi hotu. <br/><br/>[22] hataṃ visaṃ jīvatu yaññadatto''ti..<br/><br/>[03] tattha ^a^V4.0029^ea^ ^b^athāparaṃ yaṃ carita^eb^nti tasmā sattāhā uttari yaṃ mama brahmacariyaṃ.  ^b^akāmakovāpī^eb^ti pabbajjaṃ anicchantoyeva. ^b^etena saccena suvatthi hotū^eb^ti sace  atirekapaṇṇāsavassāni anabhirativāsaṃ vasantena mayā kassaci anārocitabhāvo saccaṃ, etena  saccena yaññadattakumārassa sotthibhāvo hotu, jīvitaṃ paṭilabhatūti.<br/><br/>[03] athassa saha saccakiriyāya yaññadattassa thanappadesato uddhaṃ visaṃ bhassitvā pathaviṃ pāvisi.  kumāro akkhīni ummīletvā mātāpitaro oloketvā ``ammatātā''ti vatvā parivattitvā  nipajji. athassa pitaraṃ kaṇhadīpāyano āha -- ``mayā tāva mama balaṃ kataṃ, tvampi attano  balaṃ karohī''ti. so ``ahampi saccakiriyaṃ karissāmī''ti puttassa ure hatthaṃ ṭhapetvā dutiyaṃ  gāthamāha -- <br/><br/>[40] 63^b^.^eb^ <br/><br/>[21] ``yasmā dānaṃ nābhinandiṃ kadāci, disvānahaṃ atithiṃ vāsakāle. <br/><br/>[27] na ^a^P4.0032^ea^ cāpi me appiyataṃ aveduṃ, bahussutā samaṇabrāhmaṇā ca. <br/><br/>[26] akāmakovāpi ahaṃ dadāmi, etena saccena suvatthi hotu. <br/><br/>[22] hataṃ visaṃ jīvatu yaññadatto''ti..<br/><br/>[03] tattha ^b^vāsakāle^eb^ti vasanatthāya gehaṃ āgatakāle. ^b^na cāpi me appiyataṃ  avedu^eb^nti bahussutāpi samaṇabrāhmaṇā ``ayaṃ neva dānaṃ abhinandati ^a^M4.0032^ea^ na  amhe''ti imaṃ mama appiyabhāvaṃ neva jāniṃsu. ahañhi te piyacakkhūhiyeva olokemīti dīpeti.  ^b^etena saccenā^eb^ti sace ahaṃ dānaṃ dadamāno vipākaṃ asaddahitvā attano anicchāya dammi,  anicchanabhāvaṃ mama pare na jānanti, etena saccena suvatthi hotūti attho. <br/><br/>[01] evaṃ tassa saccakiriyāya saha kaṭito uddhaṃ visaṃ bhassitvā pathaviṃ pāvisi.  kumāro uṭṭhāya nisīdi, ṭhātuṃ pana na sakkoti. athassa pitā mātaraṃ āha ``bhadde, mayā  attano balaṃ kataṃ, tvaṃ idāni saccakiriyaṃ katvā puttassa uṭṭhāya gamanabhāvaṃ karohī''ti.  ``sāmi, atthi mayhaṃ ekaṃ saccaṃ, tava pana santike kathetuṃ na sakkomī''ti. ``bhadde, yathā  tathā me puttaṃ arogaṃ karohī''ti. sā ``sādhū''ti sampaṭicchitvā saccaṃ karontī tatiyaṃ  gāthamāha -- <br/><br/>[40] 64^b^.^eb^ <br/><br/>[21] ``āsīviso ^a^V4.0030^ea^ tāta pahūtatejo, yo taṃ aḍaṃsī bilarā udicca. <br/><br/>[27] tasmiñca me appiyatāya ajja, pitarañca te natthi koci viseso. <br/><br/>[22] etena saccena suvatthi hotu, hataṃ visaṃ jīvatu yaññadatto''ti..<br/><br/>[03] tattha ^b^tātā^eb^ti puttaṃ ālapati. ^b^pahūtatejo^eb^ti balavaviso. ^b^bilarā^eb^ti  vivarā, ayameva vā pāṭho. ^b^udiccā^eb^ti uṭṭhahitvā, vammikabilato uṭṭhāyāti attho.  ^b^pitarañca te^eb^ti pitari ca te. aṭṭhakathāyaṃ pana ayameva pāṭho. idaṃ vuttaṃ hoti --  ``tāta, yaññadatta tasmiñca āsīvise tava pitari ^a^P4.0033^ea^ ca appiyabhāvena mayhaṃ  koci viseso natthi. tañca pana appiyabhāvaṃ ṭhapetvā ajja mayā koci jānāpitapubbo nāma  natthi, sace etaṃ saccaṃ, etena saccena tava sotthi hotū''ti.<br/><br/>[03] saha ca saccakiriyāya sabbaṃ visaṃ bhassitvā pathaviṃ pāvisi. yaññadatto nibbisena  sarīrena uṭṭhāya kīḷituṃ āraddho. evaṃ putte uṭṭhite maṇḍabyo dīpāyanassa ajjhāsayaṃ pucchanto  catutthaṃ gāthamāha -- <br/><br/>[40] 65^b^.^eb^ <br/><br/>[21] ``santā ^a^M4.0033^ea^ dantāyeva paribbajanti, aññatra kaṇhā natthākāmarūpā. <br/><br/>[22] dīpāyana kissa jigucchamāno, akāmako carasi brahmacariya''nti.. <br/><br/>[01] tassattho -- ye keci khattiyādayo kāme pahāya idha loke pabbajanti, te aññatra  kaṇhā bhavantaṃ kaṇhaṃ ṭhapetvā aññe akāmarūpā nāma natthi, sabbe jhānabhāvanāya kilesānaṃ  samitattā santā, cakkhādīni dvārāni yathā nibbisevanāni honti, tathā tesaṃ damitattā dantā  hutvā abhiratāva brahmacariyaṃ caranti, tvaṃ pana bhante dīpāyana, kiṃkāraṇā tapaṃ jigucchamāno  akāmako hutvā brahmacariyaṃ carasi, kasmā puna na agārameva ajjhāvasasīti.<br/><br/>[03] athassa so kāraṇaṃ kathento pañcamaṃ gāthamāha -- <br/><br/>[40] 66^b^.^eb^ <br/><br/>[21] ``saddhāya nikkhamma punaṃ nivatto, so eḷamūgova bālo vatāyaṃ. <br/><br/>[27] etassa vādassa jigucchamāno, akāmako carāmi brahmacariyaṃ. <br/><br/>[22] viññuppasatthañca satañca ṭhānaṃ, evampahaṃ puññakaro bhavāmī''ti..<br/><br/>[03] tassattho ^a^V4.0031^ea^ -- kaṇho kammañca phalañca saddahitvā tāva mahantaṃ vibhavaṃ pahāya agārā  nikkhamitvā yaṃ jahi, puna tadatthameva nivatto. so ayaṃ eḷamūgo gāmadārako viya bālo  vatāti imaṃ vādaṃ jigucchamāno ahaṃ attano hirottappabhedabhayena anicchamānopi brahmacariyaṃ carāmi.  kiñca bhiyyo pabbajjāpuññañca nāmetaṃ viññūhi buddhādīhi pasatthaṃ, tesaṃyeva ca sataṃ nivāsaṭṭhānaṃ.  evaṃ imināpi kāraṇena ahaṃ puññakaro bhavāmi, assumukhopi rudamāno brahmacariyaṃ  carāmiyevāti.<br/><br/>[03] evaṃ ^a^P4.0034^ea^ so attano ajjhāsayaṃ kathetvā puna maṇḍabyaṃ pucchanto chaṭṭhaṃ  gāthamāha -- <br/><br/>[40] 67^b^.^eb^ <br/><br/>[21] ``samaṇe ^a^M4.0034^ea^ tuvaṃ brāhmaṇe addhike ca, santappayāsi annapānena  bhikkhaṃ. <br/><br/>[27] opānabhūtaṃva gharaṃ tava yidaṃ, annena pānena upetarūpaṃ. <br/><br/>[22] atha kissa vādassa jigucchamāno, akāmako dānamimaṃ dadāsī''ti..<br/><br/>[03] tattha ^b^bhikkha^eb^nti bhikkhāya carantānaṃ bhikkhañca sampādetvā dadāsi.  ^b^opānabhūtaṃvā^eb^ti catumahāpathe khatasādhāraṇapokkharaṇī viya.<br/><br/>[03] tato maṇḍabyo attano ajjhāsayaṃ kathento sattamaṃ gāthamāha -- <br/><br/>[40] 68^b^.^eb^ <br/><br/>[21] ``pitaro ca me āsuṃ pitāmahā ca, saddhā ahuṃ dānapatī vadaññū. <br/><br/>[27] taṃ kullavattaṃ anuvattamāno, māhaṃ kule antimagandhano ahuṃ. <br/><br/>[22] etassa vādassa jigucchamāno, akāmako dānamimaṃ dadāmī''ti..<br/><br/>[03] tattha ``āsu''nti padassa ``saddhā''ti iminā sambandho, saddhā ahesunti attho.  ^b^ahu^eb^nti saddhā hutvā tato uttari dānajeṭṭhakā ceva ``detha karothā''ti vuttavacanassa  atthajānanakā ca ahesuṃ. ^b^taṃ kullavatta^eb^nti taṃ kulavattaṃ, aṭṭhakathāyaṃ pana ayameva pāṭho.  ^b^māhaṃ kule antimagandhano ahu^eb^nti ``ahaṃ attano kule sabbapacchimako ceva kulapalāpo ca  mā ahu''nti sallakkhetvā etaṃ ``kulāntimo kulapalāpo''ti vādaṃ jigucchamāno dānaṃ  anicchantopi idaṃ dānaṃ dadāmīti dīpeti.<br/><br/>[03] evañca pana vatvā maṇḍabyo attano bhariyaṃ pucchamāno aṭṭhamaṃ gāthamāha -- <br/><br/>[40] 69^b^.^eb^ <br/><br/>[21] ``dahariṃ ^a^V4.0032^ea^ ^a^P4.0035^ea^ ^a^M4.0035^ea^ kumāriṃ asamatthapaññaṃ, yaṃ tānayiṃ  ñātikulā sugatte. <br/><br/>[27] na cāpi me appiyataṃ avedi, aññatra kāmā paricārayantā. <br/><br/>[22] atha kena vaṇṇena mayā te bhoti, saṃvāsadhammo ahu evarūpo''ti..<br/><br/>[03] tattha ^b^asamatthapañña^eb^nti kuṭumbaṃ vicāretuṃ appaṭibalapaññaṃ atitaruṇiññeva samānaṃ.  ^b^yaṃ tānayi^eb^nti yaṃ taṃ ānayiṃ, ahaṃ daharimeva samānaṃ taṃ ñātikulato ānesinti vuttaṃ hoti.  ^b^aññatra kāmā paricārayantā^eb^ti ettakaṃ kālaṃ vinā kāmena anicchāya maṃ paricārayantāpi  attano appiyataṃ maṃ na jānāpesi, sampiyāyamānarūpāva paricari. ^b^kena vaṇṇenā^eb^ti kena  kāraṇena. ^b^bhotī^eb^ti taṃ ālapati. ^b^evarūpo^eb^ti āsīvisasamānapaṭikūlabhāvena mayā  saddhiṃ tava saṃvāsadhammo evarūpo piyasaṃvāso viya kathaṃ jātoti.<br/><br/>[03] athassa sā kathentī navamaṃ gāthamāha -- <br/><br/>[40] 70^b^.^eb^ <br/><br/>[21] ``ārā dūre nayidha kadāci atthi, paramparā nāma kule imasmiṃ. <br/><br/>[27] taṃ kullavattaṃ anuvattamānā, māhaṃ kule antimagandhinī ahuṃ. <br/><br/>[22] etassa vādassa jigucchamānā, akāmikā paddhacarāmhi tuyha''nti..<br/><br/>[03] tattha ^b^ārā dūre^eb^ti aññamaññavevacanaṃ. atidūreti vā dassentī evamāha.  ^b^idhā^eb^ti nipātamattaṃ, na kadācīti attho. ^b^paramparā^eb^ti purisaparamparā. idaṃ vuttaṃ  hoti -- sāmi, imasmiṃ amhākaṃ ñātikule dūrato paṭṭhāya yāva sattamā kulaparivaṭṭā purisaparamparā  nāma na kadāci atthi, ekitthiyāpi sāmikaṃ chaḍḍetvā añño puriso gahitapubbo nāma natthīti.  ^b^taṃ kullavatta^eb^nti ahampi taṃ kulavattaṃ kulapaveṇiṃ anuvattamānā attano kule pacchimikā  palālabhūtā mā ahunti sallakkhetvā etaṃ kulāntimā ^a^M4.0036^ea^ kulagandhinīti vādaṃ  jigucchamānā akāmikāpi tuyhaṃ paddhacarāmhi veyyāvaccakārikā pādaparicārikā jātāmhīti.<br/><br/>[03] evañca ^a^P4.0036^ea^ pana vatvā ``mayā sāmikassa santike abhāsitapubbaṃ guyhaṃ  bhāsitaṃ, kujjheyyapi me ayaṃ, amhākaṃ kulūpakatāpasassa sammukheyeva khamāpessāmī''ti cintetvā  khamāpentī dasamaṃ gāthamāha -- <br/><br/>[40] 71^b^.^eb^ <br/><br/>[21] ``maṇḍabya ^a^V4.0033^ea^ bhāsiṃ yamabhāsaneyyaṃ, taṃ khamyataṃ puttakahetu majja. <br/><br/>[22] puttapemā na idha paratthi kiñci, so no ayaṃ jīvati yaññadatto''ti..<br/><br/>[03] tattha ^b^taṃ khamyata^eb^nti taṃ khamayatu. ^b^puttakahetu majjā^eb^ti taṃ mama bhāsitaṃ ajja  imassa puttassa hetu khamayatu. ^b^so no aya^eb^nti yassa puttassa kāraṇā mayā etaṃ bhāsitaṃ,  so no putto jīvati, imassa jīvitalābhabhāvena me khama sāmi, ajjato paṭṭhāya tava vasavattinī  bhavissāmīti.<br/><br/>[03] atha naṃ maṇḍabyo ``uṭṭhehi bhadde, khamāmi te, ito pana paṭṭhāya mā pharusacittā ahosi,  ahampi te appiyaṃ na karissāmī''ti āha. bodhisatto maṇḍabyaṃ āha -- ``āvuso, tayā  dussaṅgharaṃ dhanaṃ saṅgharitvā kammañca phalañca asaddahitvā dānaṃ dadantena ayuttaṃ kataṃ, ito paṭṭhāya  dānaṃ saddahitvā dehī''ti. so ``sādhū''ti sampaṭicchitvā bodhisattaṃ āha -- ``bhante, tayā  amhākaṃ dakkhiṇeyyabhāve ṭhatvā anabhiratena brahmacariyaṃ carantena ayuttaṃ kataṃ, ito paṭṭhāya idāni  yathā tayi katakārā mahapphalā honti, evaṃ cittaṃ pasādetvā suddhacitto abhirato hutvā brahmacariyaṃ  carāhī''ti. te mahāsattaṃ vanditvā uṭṭhāya agamaṃsu. tato paṭṭhāya bhariyā sāmike sasnehā  ahosi, maṇḍabyo pasannacitto saddhāya dānaṃ adāsi. bodhisatto anabhiratiṃ vinodetvā  jhānābhiññaṃ uppādetvā brahmalokaparāyaṇo ahosi. <br/><br/>[01] satthā imaṃ dhammadesanaṃ āharitvā saccāni pakāsetvā jātakaṃ samodhānesi,  saccapariyosāne ukkaṇṭhito bhikkhu sotāpattiphale patiṭṭhahi ^a^M4.0037^ea^. tadā maṇḍabyo  ānando ahosi, bhariyā ^a^P4.0037^ea^ visākhā, putto rāhulo, āṇimaṇḍabyo sāriputto,  kaṇhadīpāyano pana ahameva ahosinti. <br/><br/>[06] kaṇhadīpāyanajātakavaṇṇanā chaṭṭhā. 


volume: 111
item: 450
title:
  [] . saṅkhajātakavaṇṇanā^[] . cūḷabodhijātakavaṇṇanā^[] . kaṇhadīpāyanajātakavaṇṇanā^[] . nigrodhajātakavaṇṇanā^

content:
  [03] ^b^na vāhametaṃ jānāmī^eb^ti idaṃ satthā veḷuvane viharanto devadattaṃ ārabbha kathesi.  ekadivasañhi bhikkhū tena ``āvuso devadatta, satthā tava bahūpakāro, tvañhi satthāraṃ nissāya  pabbajjaṃ labhi upasampadaṃ labhi, tepiṭakaṃ buddhavacanaṃ uggaṇhi, jhānaṃ uppādesi, lābhasakkāropi  ^a^V4.0034^ea^ te  dasabalasseva santako''ti bhikkhūhi vutte tiṇasalākaṃ ukkhipitvā ``ettakampi samaṇena gotamena  mayhaṃ kataṃ guṇaṃ na passāmī''ti vutte dhammasabhāyaṃ kathaṃ samuṭṭhāpesuṃ. satthā āgantvā ``kāya  nuttha, bhikkhave, etarahi kathāya sannisinnā''ti pucchitvā ``imāya nāmā''ti vutte ``na,  bhikkhave, idāneva, pubbepi devadatto akataññū mittadubbhī''ti vatvā tehi yācito atītaṃ āhari.<br/><br/>[03] atīte rājagahe magadhamahārājā nāma rajjaṃ kāresi. tadā rājagahaseṭṭhi attano puttassa  janapadaseṭṭhino dhītaraṃ ānesi, sā vañjhā ahosi. athassā aparabhāge sakkāro parihāyi.  ``amhākaṃ puttassa gehe vañjhitthiyā vasantiyā kathaṃ kulavaṃso vaḍḍhissatī''ti yathā sā  suṇāti, evampi kathaṃ samuṭṭhāpenti. sā taṃ sutvā ``hotu gabbhiniālayaṃ katvā ete  vañcessāmī''ti cintetvā attano atthacārikaṃ dhātiṃ āha ``amma, gabbhiniyo nāma kiñca  kiñca karontī''ti gabbhiniparihāraṃ pucchitvā utunikāle paṭicchādetvā ambilādirucikā hutvā  hatthapādānaṃ uddhumāyanakāle hatthapādapiṭṭhiyo koṭṭāpetvā bahalaṃ kāresi, divase divasepi  pilotikāveṭhanena ca udaravaḍḍhanaṃ vaḍḍhesi, thanamukhāni kāḷāni kāresi, sarīrakiccaṃ karontīpi  aññatra tassā dhātiyā aññesaṃ sammukhaṭṭhāne na karoti. sāmikopissā gabbhaparihāraṃ adāsi.  evaṃ nava māse vasitvā ``idāni janapade pitu gharaṃ gantvā vijāyissāmī''ti sasure  āpucchitvā rathamāruhitvā mahantena parivārena ^a^P4.0038^ea^ rājagahā nikkhamitvā ^a^M4.0038^ea^  maggaṃ paṭipajji. tassā pana purato eko sattho gacchati. satthena vasitvā gataṭṭhānaṃ  esā pātarāsakāle pāpuṇāti.<br/><br/>[03] athekadivasaṃ tasmiṃ satthe ekā duggatitthī rattiyā ekasmiṃ nigrodhamūle puttaṃ vijāyitvā  pātova satthe gacchante ``ahaṃ vinā satthena gantuṃ na sakkhissāmi, sakkā kho pana jīvantiyā  puttaṃ labhitu''nti nigrodhamūlajāle jalābuñceva gabbhamalañca attharitvā puttaṃ chaṭṭetvā agamāsi.  dārakassapi devatā ārakkhaṃ gaṇhiṃsu. so hi na yo vā so vā, bodhisattoyeva. so pana  tadā tādisaṃ paṭisandhiṃ gaṇhi. itarā pātarāsakāle taṃ ṭhānaṃ patvā ``sarīrakiccaṃ  karissāmī''ti tāya dhātiyā saddhiṃ nigrodhamūlaṃ gatā suvaṇṇavaṇṇaṃ dārakaṃ disvā ``amma,  nipphannaṃ no kicca''nti pilotikāyo apanetvā ucchaṅgapadesaṃ lohitena ca gabbhamalena ca  makkhetvā attano gabbhavuṭṭhānaṃ ārocesi. tāvadeva naṃ sāṇiyā parikkhipitvā haṭṭhatuṭṭho  saparijano rājagahaṃ paṇṇaṃ pesesi. athassā sassusasurā vijātakālato paṭṭhāya ``pitu kule kiṃ  karissati, idheva āgacchatū''ti pesayiṃsu. sā paṭinivattitvā ^a^V4.0035^ea^ rājagahameva pāvisi. tattha taṃ  sampaṭicchitvā dārakassa nāmaṃ karontā nigrodhamūle jātattā ``nigrodhakumāro''ti nāmaṃ kariṃsu.  taṃ divasaññeva anuseṭṭhisuṇisāpi vijāyanatthāya kulagharaṃ gacchantī antarāmagge ekissā  rukkhasākhāya heṭṭhā puttaṃ vijāyi, tassa ``sākhakumāro''ti nāmaṃ kariṃsu. taṃ divasaññeva seṭṭhiṃ  nissāya vasantassa tunnakārassa bhariyāpi pilotikantare puttaṃ vijāyi, tassa ``pottiko''ti  nāmaṃ kariṃsu.<br/><br/>[03] mahāseṭṭhi ubhopi te dārake ``nigrodhakumārassa jātadivasaññeva jātā''ti āṇāpetvā  teneva saddhiṃ saṃvaḍḍhesi. te ekato vaḍḍhitvā vayappattā takkasilaṃ gantvā sippaṃ uggaṇhiṃsu.  ubhopi seṭṭhiputtā ācariyassa dve sahassāni adaṃsu. nigrodhakumāro ^a^P4.0039^ea^  pottikassa attano santike sippaṃ paṭṭhapesi. te nipphannasippā ācariyaṃ āpucchitvā nikkhantā  ``janapadacārikaṃ carissāmā''ti anupubbena bārāṇasiṃ patvā ekasmiṃ rukkhamūle nipajjiṃsu.  tadā bārāṇasirañño kālakatassa sattamo divaso, ``sve phussarathaṃ yojessāmā''ti nagare bheriṃ  carāpesuṃ. tesupi sahāyesu rukkhamūle nipajjitvā niddāyantesu pottiko ^a^M4.0039^ea^  paccūsakāle uṭṭhāya nigrodhakumārassa pāde parimajjanto nisīdi. tasmiṃ rukkhe vutthakukkuṭesu  uparikukkuṭo heṭṭhākukkuṭassa sarīre vaccaṃ pātesi. atha naṃ so ``kenetaṃ pātita''nti āha.  ``samma, mā kujjhi, mayā ajānantena pātita''nti āha. ``are, tvaṃ mama sarīraṃ attano  vaccaṭṭhānaṃ maññasi, kiṃ mama pamāṇaṃ na jānāsī''ti. atha naṃ itaro ``are tvaṃ `ajānantena  me kata'nti vuttepi kujjhasiyeva, kiṃ pana te pamāṇa''nti āha. ``yo maṃ māretvā maṃsaṃ  khādati, so pātova sahassaṃ labhati, tasmā ahaṃ mānaṃ karomī''ti. atha naṃ itaro ``are  ettakamattena tvaṃ mānaṃ karosi, maṃ pana māretvā yo thūlamaṃsaṃ khādati, so pātova rājā hoti,  yo majjhimamaṃsaṃ khādati, so senāpati, yo aṭṭhinissitaṃ khādati, so bhaṇḍāgāriko hotī''ti  āha.<br/><br/>[03] pottiko tesaṃ kathaṃ sutvā ``kiṃ no sahassena, rajjameva vara''nti saṇikaṃ rukkhaṃ  abhiruhitvā uparisayitakukkuṭaṃ gahetvā māretvā aṅgāre pacitvā thūlamaṃsaṃ nigrodhassa adāsi,  majjhimamaṃsaṃ sākhassa adāsi, aṭṭhimaṃsaṃ attanā khādi. khāditvā pana ``samma nigrodha, tvaṃ  ajja rājā bhavissasi, samma sākha, tvaṃ senāpati bhavissasi, ahaṃ pana bhaṇḍāgāriko  bhavissāmī''ti vatvā ``kathaṃ jānāsī''ti puṭṭho taṃ pavattiṃ ārocesi. te tayopi janā  pātarāsavelāya bārāṇasiṃ pavisitvā ekassa brāhmaṇassa gehe sappisakkarayuttaṃ pāyāsaṃ bhuñjitvā  nagarā nikkhamitvā uyyānaṃ ^a^P4.0040^ea^ pavisiṃsu. nigrodhakumāro silāpaṭṭe nipajji  ^a^V4.0036^ea^,  itare dve bahi nipajjiṃsu. tasmiṃ samaye pañca rājakakudhabhaṇḍāni anto ṭhapetvā phussarathaṃ  vissajjesuṃ. tattha vitthārakathā ^b^mahājanakajātake^eb^ (jā0 2.22.123 ādayo) āvi  bhavissati. phussaratho uyyānaṃ gantvā nivattitvā ārohanasajjo hutvā aṭṭhāsi. purohito  ``uyyāne puññavatā sattena bhavitabba''nti uyyānaṃ pavisitvā kumāraṃ disvā pādantato sāṭakaṃ  apanetvā pādesu lakkhaṇāni upadhāretvā ``tiṭṭhatu bārāṇasiyaṃ rajjaṃ, sakalajambudīpassa  adhipatirājā bhavituṃ yutto''ti sabbatālāvacare paggaṇhāpesi. nigrodhakumāro pabujjhitvā mukhato  sāṭakaṃ apanetvā mahājanaṃ oloketvā parivattitvā nipanno thokaṃ vītināmetvā silāpaṭṭe pallaṅkena  nisīdi. atha ^a^M4.0040^ea^ naṃ purohito jaṇṇunā patiṭṭhāya ``rajjaṃ te deva pāpuṇātī''ti  vatvā ```sādhū''ti vutte tattheva ratanarāsimhi ṭhapetvā abhisiñci. so rajjaṃ patvā sākhassa  senāpatiṭṭhānaṃ datvā mahantena sakkārena nagaraṃ pāvisi, pottikopi tehi saddhiññeva agamāsi.  tato paṭṭhāya mahāsatto bārāṇasiyaṃ dhammena rajjaṃ kāresi.<br/><br/>[03] so ekadivasaṃ mātāpitūnaṃ saritvā sākhaṃ āha -- ``samma, na sakkā mātāpitūhi vinā  vattituṃ, mahantena parivārena gantvā mātāpitaro no ānehī''ti. sākho ``na me tattha  gamanakammaṃ atthī''ti paṭikkhipi. tato pottikaṃ āṇāpesi. so ``sādhū''ti tattha gantvā  nigrodhassa mātāpitaro ``putto vo rajje patiṭṭhito, etha gacchāmā''ti āha. te ``atthi no  tāva vibhavamattaṃ, alaṃ tattha gamanenā''ti paṭikkhipiṃsu. sākhassapi mātāpitaro avoca, tepi  na icchiṃsu. attano mātāpitaro avoca, ``mayaṃ tāta tunnakārakammena jīvissāma ala''nti  paṭikkhipiṃsu. so tesaṃ manaṃ alabhitvā bārāṇasimeva paccāgantvā ``senāpatissa ghare  maggakilamathaṃ vinodetvā pacchā nigrodhasahāyaṃ passissāmī''ti cintetvā tassa nivesanadvāraṃ  gantvā ``sahāyo kira ^a^P4.0041^ea^ te pottiko nāma āgatoti senāpatissa  ārocehī''ti dovārikaṃ āha, so tathā akāsi. sākho pana ``ayaṃ mayhaṃ rajjaṃ adatvā  sahāyanigrodhassa adāsī''ti tasmiṃ veraṃ bandhi. so taṃ kathaṃ sutvāva kuddho āgantvā ``ko  imassa sahāyo ummattako dāsiputto, gaṇhatha na''nti vatvā hatthapādajaṇṇukapparehi koṭṭāpetvā  gīvāyaṃ gāhāpetvā nīharāpesi.<br/><br/>[03] so cintesi ``sākho mama santikā senāpatiṭṭhānaṃ labhitvā akataññū mittadubbhī, maṃ  koṭṭāpetvā nīharāpesi, nigrodho pana paṇḍito kataññū sappuriso, tasseva santikaṃ  gamissāmī''ti. so rājadvāraṃ gantvā ``deva, pottiko kira nāma te sahāyo dvāre ṭhito''ti  ^a^V4.0037^ea^ rañño ārocāpesi. rājā pakkosāpetvā taṃ āgacchantaṃ disvā āsanā vuṭṭhāya paccuggantvā  paṭisanthāraṃ katvā massukammādīni kārāpetvā sabbālaṅkārapaṭimaṇḍitena paribhuttanānaggarasabhojanena  tena saddhiṃ sukhanisinno mātāpitūnaṃ pavattiṃ pucchitvā anāgamanabhāvaṃ suṇi. sākhopi  ``pottiko maṃ rañño santike paribhindeyya ^a^M4.0041^ea^, mayi pana gate kiñci vattuṃ na  sakkhissatī''ti tattheva agamāsi. pottiko tassa santikeyeva rājānaṃ āmantetvā ``deva, ahaṃ  maggakilanto `sākhassa gehaṃ gantvā vissamitvā idhāgamissāmī'ti agamiṃ. atha maṃ sākho  `nāhaṃ taṃ jānāmī'ti vatvā koṭṭāpetvā gīvāyaṃ gāhāpetvā nīharāpesīti saddaheyyāsi tvaṃ  eta''nti vatvā tisso gāthā abhāsi -- <br/><br/>[40] 72^b^.^eb^ <br/><br/>[21] ``na vāhametaṃ jānāmi, ko vāyaṃ kassa vāti vā. <br/><br/>[22] yathā sākho vadi eva, nigrodha kinti maññasi.. <br/><br/>[40] 73^b^.^eb^ <br/><br/>[21] ``tato galavinītena, purisā nīhariṃsu maṃ. <br/><br/>[22] datvā mukhapahārāni, sākhassa vacanaṃkarā.. <br/><br/>[40] 74^b^.^eb^ <br/><br/>[21] ``etādisaṃ dummatinā, akataññuna dubbhinā. <br/><br/>[22] kataṃ anariyaṃ sākhena, sakhinā te janādhipā''ti..<br/><br/>[03] tattha ^a^P4.0042^ea^ ^b^kinti maññasī^eb^ti yathā maṃ sākho acari, kiṃ tvampi  evameva maññasi, udāhu aññathā maññasi, maṃ sākho evaṃ vadeyyāti saddahasi, taṃ na saddahasīti  adhippāyo. ^b^galavinītenā^eb^ti galaggāhena. ^b^dubbhinā^eb^ti mittadubbhinā.<br/><br/>[03] taṃ sutvā nigrodho catasso gāthā abhāsi -- <br/><br/>[40] 75^b^.^eb^ <br/><br/>[21] ``na vāhametaṃ jānāmi, napi me koci saṃsati. <br/><br/>[22] yaṃ me tvaṃ samma akkhāsi, sākhena kāraṇaṃ kataṃ.. <br/><br/>[40] 76^b^.^eb^ <br/><br/>[21] ``sakhīnaṃ sājīvakaro, mama sākhassa cūbhayaṃ. <br/><br/>[27] tvaṃ nosissariyaṃ dātā, manussesu mahantataṃ. <br/><br/>[22] tayāmā labbhitā iddhī, ettha me natthi saṃsayo.. <br/><br/>[40] 77^b^.^eb^ <br/><br/>[21] ``yathāpi ^a^V4.0038^ea^ bījamaggimhi, ḍayhati na virūhati. <br/><br/>[22] evaṃ kataṃ asappurise, nassati na virūhati.. <br/><br/>[40] 78^b^.^eb^ <br/><br/>[21] ``kataññumhi ca posamhi, sīlavante ariyavuttine. <br/><br/>[22] sukhette viya bījāni, kataṃ tamhi na nassatī''ti..<br/><br/>[03] tattha ^a^M4.0042^ea^ ^b^saṃsatī^eb^ti ācikkhati. ^b^kāraṇaṃ kata^eb^nti  ākaḍḍhanavikaḍḍhanapothanakoṭṭanasaṅkhātaṃ kāraṇaṃ katanti attho. ^b^sakhīnaṃ sājīvakaro^eb^ti  samma, pottika tvaṃ sahāyakānaṃ suājīvakaro jīvikāya uppādetā. ^b^mama sākhassa  cūbhaya^eb^nti mayhañca sākhassa ca ubhinnampi sakhīnanti attho. ^b^tvaṃ nosissariya^eb^nti tvaṃ  no asi issariyaṃ dātā, tava santikā imā sampattī amhehi laddhā. ^b^mahantata^eb^nti  mahantabhāvaṃ.<br/><br/>[03] evañca pana vatvā ettakaṃ kathente nigrodhe sākho tattheva aṭṭhāsi. atha naṃ rājā  ``sākha imaṃ pottikaṃ sañjānāsī''ti pucchi. so tuṇhī ahosi. athassa rājā daṇḍaṃ  āṇāpento aṭṭhamaṃ gāthamāha -- <br/><br/>[40] 79^b^.^eb^ <br/><br/>[21] ``imaṃ jammaṃ nekatikaṃ, asappurisacintakaṃ. <br/><br/>[22] hanantu sākhaṃ sattīhi, nāssa icchāmi jīvita''nti..<br/><br/>[03] tattha ^b^jamma^eb^nti lāmakaṃ. ^b^nekatika^eb^nti vañcakaṃ.<br/><br/>[03] taṃ sutvā pottiko ``mā esa bālo maṃ nissāya nassatū''ti cintetvā navamaṃ gāthamāha  -- <br/><br/>[40] 80^b^.^eb^ <br/><br/>[21] ``khamatassa ^a^P4.0043^ea^ mahārāja, pāṇā na paṭiānayā. <br/><br/>[22] khama deva asappurisassa, nāssa icchāmahaṃ vadha''nti..<br/><br/>[03] tattha ^b^khamatassā^eb^ti khamataṃ assa, etassa asappurisassa khamathāti attho. ^b^na  paṭiānayā^eb^ti matassa nāma pāṇā paṭiānetuṃ na sakkā.<br/><br/>[03] rājā tassa vacanaṃ sutvā sākhassa khami, senāpatiṭṭhānampi pottikasseva dātukāmo  ahosi ^a^V4.0039^ea^, so pana na icchi. athassa sabbasenānīnaṃ vicāraṇārahaṃ bhaṇḍāgārikaṭṭhānaṃ nāma adāsi.  pubbe kiretaṃ ṭhānantaraṃ nāhosi, tato paṭṭhāya jātaṃ. aparabhāge pottiko bhaṇḍāgāriko  puttadhītāhi vaḍḍhamāno attano puttadhītānaṃ ovādavasena osānagāthamāha -- <br/><br/>[40] 81^b^.^eb^ <br/><br/>[21] ``nigrodhameva seveyya, na sākhamupasaṃvase. <br/><br/>[22] nigrodhasmiṃ mataṃ seyyo, yañce sākhasmi jīvita''nti..<br/><br/>[03] satthā ^a^M4.0043^ea^ imaṃ dhammadesanaṃ āharitvā ``evaṃ, bhikkhave, devadatto pubbepi  akataññūyevā''ti vatvā jātakaṃ samodhānesi -- ``tadā sākho devadatto ahosi, pottiko  ānando, nigrodho pana ahameva ahosi''nti. <br/><br/>[06] nigrodhajātakavaṇṇanā sattamā. 


volume: 111
item: 451
title:
  [] . cūḷabodhijātakavaṇṇanā^[] . kaṇhadīpāyanajātakavaṇṇanā^[] . nigrodhajātakavaṇṇanā^[] . takkalajātakavaṇṇanā^

content:
  [03] ^b^na takkalā santi na āluvānī^eb^ti idaṃ satthā jetavane viharanto ekaṃ pituposakaṃ  upāsakaṃ ārabbha kathesi. so kira daliddakule paccājāto mātari kālakatāya pātova uṭṭhāya  dantakaṭṭhamukhodakadānādīni karonto bhatiṃ vā kasiṃ vā katvā laddhavibhavānurūpena yāgubhattādīni  sampādetvā pitaraṃ posesi. atha naṃ pitā āha -- ``tāta, tvaṃ ekakova anto ca bahi ca  kattabbaṃ karosi, ekaṃ te kuladārikaṃ ānessāmi, sā te gehe kattabbaṃ karissatī''ti. ``tāta,  itthiyo nāma gharaṃ āgatā neva mayhaṃ, na tumhākaṃ cittasukhaṃ karissanti, mā evarūpaṃ  cintayittha, ahaṃ yāvajīvaṃ tumhe posetvā tumhākaṃ ^a^P4.0044^ea^ accayena jānissāmī''ti.  athassa pitā anicchamānasseva ekaṃ kumārikaṃ ānesi. sā sasurassa ca sāmikassa ca  upakārikā ahosi nīcavutti. sāmikopissā ``mama pitu upakārikā''ti tussitvā laddhaṃ  laddhaṃ manāpaṃ āharitvā deti, sāpi taṃ sasurasseva upanāmesi. sā aparabhāge cintesi ``mayhaṃ  sāmiko laddhaṃ laddhaṃ pitu adatvā mayhameva deti, addhā pitari nisneho jāto, imaṃ mahallakaṃ  ekenupāyena mama sāmikassa paṭikkūlaṃ katvā gehā nikkaḍḍhāpessāmī''ti.<br/><br/>[03] sā tato paṭṭhāya udakaṃ atisītaṃ vā accuṇhaṃ vā, āhāraṃ atiloṇaṃ vā aloṇaṃ vā  ^a^V4.0040^ea^, bhattaṃ  uttaṇḍulaṃ vā atikilinnaṃ vāti evamādīni tassa kodhuppattikāraṇāni katvā tasmiṃ kujjhante  ``ko imaṃ mahallakaṃ upaṭṭhātuṃ sakkhissatī''ti pharusāni vatvā kalahaṃ vaḍḍhesi. tattha tattha  kheḷapiṇḍādīni chaḍḍetvāpi sāmikaṃ ujjhāpesi ``passa pitu kammaṃ, `idañcidañca mā karī'ti  vutte kujjhati, imasmiṃ gehe pitaraṃ vā vasāpehi maṃ vā''ti. atha naṃ so ``bhadde, tvaṃ daharā  yattha katthaci jīvituṃ sakkhissasi, mayhaṃ ^a^M4.0044^ea^ pitā mahallako, tvaṃ tassa asahantī  imamhā gehā nikkhamā''ti āha. sā bhītā ``ito paṭṭhāya evaṃ na karissāmī''ti sasurassa  pādesu patitvā khamāpetvā pakatiniyāmeneva paṭijaggituṃ ārabhi. atha so upāsako  purimadivasesu tāya ubbāḷho satthu santikaṃ dhammassavanāya agantvā tassā pakatiyā  patiṭṭhitakāle agamāsi. atha naṃ satthā ``kiṃ, upāsaka, sattaṭṭha divasāni dhammassavanāya  nāgatosī''ti pucchi. so taṃ kāraṇaṃ kathesi. satthā ``idāni tāva tassā kathaṃ aggahetvā  pitaraṃ na nīharāpesi, pubbe pana etissā kathaṃ gahetvā pitaraṃ āmakasusānaṃ netvā āvāṭaṃ  khaṇitvā tattha naṃ pakkhipitvā māraṇakāle ahaṃ sattavassiko hutvā mātāpitūnaṃ guṇaṃ kathetvā  pitughātakakammā nivāresiṃ, tadā tvaṃ mama kathaṃ sutvā tava pitaraṃ yāvajīvaṃ paṭijaggitvā  saggaparāyaṇo jāto, svāyaṃ mayā dinno ovādo bhavantaragatampi na vijahati, iminā kāraṇena  tassā kathaṃ aggahetvā idāni tayā pitā na nīhaṭo''ti vatvā tena yācito atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente aññatarasmiṃ kāsigāme ekassa kulassa ghare  ekaputtako ahosi nāmena saviṭṭhako nāma. so mātāpitaro paṭijagganto ^a^P4.0045^ea^  aparabhāge mātari kālakatāya pitaraṃ posesīti sabbaṃ vatthu paccuppannavatthuniyāmeneva kathetabbaṃ.  ayaṃ panettha viseso. tadā sā itthī ``passa pitu kammaṃ, `idañcidañca mā karī'ti vutte  kujjhatī''ti vatvā ``sāmi, pitā te caṇḍo pharuso niccaṃ kalahaṃ karoti, jarājiṇṇo  byādhipīḷito na cirasseva marissati, ahañca etena saddhiṃ ekagehe vasituṃ na sakkomi,  sayampesa katipāhena marissatiyeva, tvaṃ etaṃ āmakasusānaṃ netvā āvāṭaṃ khaṇitvā tattha naṃ  pakkhipitvā kuddālena sīsaṃ chinditvā jīvitakkhayaṃ pāpetvā upari paṃsunā chādetvā  āgacchāhī''ti āha. so tāya punappunaṃ vuccamāno ``bhadde, purisamāraṇaṃ nāma bhāriyaṃ, kathaṃ naṃ  māressāmī''ti āha. ``ahaṃ te upāyaṃ ācikkhissāmī''ti. ``ācikkha tāvā''ti.  ``sāmi, tvaṃ paccūsakāle pitu nisinnaṭṭhānaṃ gantvā yathā sabbe suṇanti, evaṃ mahāsaddaṃ katvā  `tāta, asukagāme tumhākaṃ uddhāraṇako ^a^M4.0045^ea^ atthi, mayi gate na deti, tumhākaṃ  accayena na dassateva, sve yānake nisīditvā pātova gacchissāmā'ti vatvā tena vuttavelāyameva  ^a^V4.0041^ea^ uṭṭhāya yānakaṃ yojetvā tattha nisīdāpetvā āmakasusānaṃ netvā āvāṭaṃ khaṇitvā corehi  acchinnasaddaṃ katvā māretvā āvāṭe pakkhipitvā sīsaṃ chinditvā nhāyitvā āgacchā''ti.<br/><br/>[03] saviṭṭhako ``atthesa upāyo''ti tassā vacanaṃ sampaṭicchitvā yānakaṃ gamanasajjaṃ akāsi.  tassa paneko sattavassiko putto atthi paṇḍito byatto. so mātu vacanaṃ sutvā ``mayhaṃ mātā  pāpadhammā pitaraṃ me pitughātakammaṃ kāreti, ahaṃ imassa pitughātakammaṃ kātuṃ na dassāmī''ti  saṇikaṃ gantvā ayyakena saddhiṃ nipajji. saviṭṭhakopi itarāya vuttavelāya yānakaṃ yojetvā  ``ehi, tāta, uddhāraṃ sodhessāmā''ti pitaraṃ yānake nisīdāpesi. kumāropi paṭhamataraṃ yānakaṃ  abhiruhi. saviṭṭhako taṃ ^a^P4.0046^ea^ nivāretuṃ asakkonto teneva saddhiṃ āmakasusānaṃ  gantvā pitarañca kumārakena saddhiṃ ekamante ṭhapetvā sayaṃ otaritvā kuddālapiṭakaṃ ādāya ekasmiṃ  paṭicchannaṭṭhāne caturassāvāṭaṃ khaṇituṃ ārabhi. kumārako otaritvā tassa santikaṃ gantvā  ajānanto viya kathaṃ samuṭṭhāpetvā paṭhamaṃ gāthamāha -- <br/><br/>[40] 82^b^.^eb^ <br/><br/>[21] ``na takkalā santi na āluvāni, na biḷāliyo na kaḷambāni tāta. <br/><br/>[22] eko araññamhi susānamajjhe, kimatthiko tāta khaṇāsi kāsu''nti..<br/><br/>[03] tattha ^b^na takkalā santī^eb^ti piṇḍālukandā na santi. ^b^āluvānī^eb^ti āluvakandā.  ^b^biḷāliyo^eb^ti biḷārivallikandā. ^b^kaḷambānī^eb^ti tālakandā.<br/><br/>[03] athassa pitā dutiyaṃ gāthamāha -- <br/><br/>[40] 83^b^.^eb^ <br/><br/>[21] ``pitāmaho tāta sudubbalo te, anekabyādhīhi dukhena phuṭṭho. <br/><br/>[22] tamajjahaṃ nikhaṇissāmi sobbhe, na hissa taṃ jīvitaṃ rocayāmī''ti..<br/><br/>[03] tattha ^a^M4.0046^ea^ ^b^anekabyādhīhī^eb^ti anekehi byādhīhi uppannena dukkhena phuṭṭho.  ^b^na hissa ta^eb^nti ahañhi tassa tava pitāmahassa taṃ dujjīvitaṃ na icchāmi, ``evarūpā  jīvitā maraṇamevassa vara''nti maññamāno taṃ sobbhe nikhaṇissāmīti.<br/><br/>[03] taṃ sutvā kumāro upaḍḍhaṃ gāthamāha -- <br/><br/>[40] 84^b^.^eb^ <br/><br/>[21] ``saṅkappametaṃ ^a^V4.0042^ea^ paṭiladdha pāpakaṃ, accāhitaṃ kamma karosi ludda''nti..<br/><br/>[03] tassattho -- tāta, tvaṃ ``pītaraṃ dukkhā pamocessāmī''ti maraṇadukkhena yojento etaṃ  pāpakaṃ saṅkappaṃ paṭiladdhā tassa ca saṅkappavasena hitaṃ atikkamma ṭhitattā accāhitaṃ kammaṃ karosi  luddanti.<br/><br/>[03] evañca pana vatvā kumāro pitu hatthato kuddālaṃ gahetvā avidūre aññataraṃ āvāṭaṃ khaṇituṃ  ārabhi. atha naṃ pitā upasaṅkamitvā ^a^P4.0047^ea^ ``kasmā, tāta, āvāṭaṃ khaṇasī''ti  pucchi. so tassa kathento tatiyaṃ gāthamāha -- <br/><br/>[21] ``mayāpi tāta paṭilacchase tuvaṃ, etādisaṃ kamma jarūpanīto. <br/><br/>[22] taṃ kullavattaṃ anuvattamāno, ahampi taṃ nikhaṇissāmi sobbhe''ti..<br/><br/>[03] tassattho -- tāta, ahampi etasmiṃ sobbhe taṃ mahallakakāle nikhaṇissāmi, iti kho  tāta, mayāpi kate imasmiṃ sobbhe tuvaṃ jarūpanīto etādisaṃ kammaṃ paṭilacchase, yaṃ etaṃ tayā  pavattitaṃ kulavattaṃ, taṃ anuvattamāno vayappatto bhariyāya saddhiṃ vasanto ahampi taṃ nikhaṇissāmi  sobbheti.<br/><br/>[03] athassa pitā catutthaṃ gāthamāha -- <br/><br/>[40] 85^b^.^eb^ <br/><br/>[21] ``pharusāhi vācāhi pakubbamāno, āsajja maṃ tvaṃ vadase kumāra. <br/><br/>[22] putto mamaṃ orasako samāno, ahītānukampī mama tvaṃsi puttā''ti..<br/><br/>[03] tattha ^b^pakubbamāno^eb^ti abhibhavanto. ^b^āsajjā^eb^ti ghaṭṭetvā.<br/><br/>[03] evaṃ ^a^M4.0047^ea^ vutte paṇḍitakumārako ekaṃ paṭivacanagāthaṃ, dve udānagāthāti tisso  gāthā abhāsi -- <br/><br/>[40] 86^b^.^eb^ <br/><br/>[21] ``na tāhaṃ tāta ahitānukampī, hitānukampī te ahampi tāta. <br/><br/>[22] pāpañca taṃ kamma pakubbamānaṃ, arahāmi no vārayituṃ tato.. <br/><br/>[40] 87^b^.^eb^ <br/><br/>[21] ``yo ^a^V4.0043^ea^ mātaraṃ vā pitaraṃ saviṭṭha, adūsake hiṃsati pāpadhammo. <br/><br/>[22] kāyassa bhedā abhisamparāyaṃ, asaṃsayaṃ so nirayaṃ upeti.. <br/><br/>[40] 88^b^.^eb^ <br/><br/>[21] ``yo mātaraṃ vā pitaraṃ saviṭṭha, annena pānena upaṭṭhahāti. <br/><br/>[22] kāyassa ^a^P4.0048^ea^ bhedā abhisamparāyaṃ, asaṃsayaṃ so sugatiṃ upetī''ti..  -- <br/><br/>[25] imaṃ pana puttassa dhammakathaṃ sutvā pitā aṭṭhamaṃ gāthamāha -- <br/><br/>[40] 89^b^.^eb^ <br/><br/>[21] ``na me tvaṃ putta ahitānukampī, hitānukampī me tvaṃsi putta. <br/><br/>[22] ahañca taṃ mātarā vuccamāno, etādisaṃ kamma karomi ludda''nti..<br/><br/>[03] tattha ^b^ahañca taṃ mātarā^eb^ti ahañca te mātarā, ayameva vā pāṭho.<br/><br/>[03] taṃ sutvā kumāro ``tāta, itthiyo nāma uppanne dose aniggayhamānā punappunaṃ pāpaṃ  karonti, mama mātā yathā puna evarūpaṃ na karoti, tathā naṃ paṇāmetuṃ vaṭṭatī''ti navamaṃ gāthamāha  -- <br/><br/>[40] 90^b^.^eb^ <br/><br/>[21] ``yā te sā bhariyā anariyarūpā, mātā mamesā sakiyā janetti. <br/><br/>[22] niddhāpaye tañca sakā agārā, aññampi te sā dukhamāvaheyyā''ti..<br/><br/>[03] saviṭṭhako ^a^M4.0048^ea^ paṇḍitaputtassa kathaṃ sutvā somanassajāto hutvā ``gacchāma,  tātā''ti saddhiṃ puttena ca pitarā ca yānake nisīditvā pāyāsi. sāpi kho anācārā  ``nikkhantā no gehā kāḷakaṇṇī''ti haṭṭhatuṭṭhā allagomayena gehaṃ upalimpetvā pāyāsaṃ pacitvā  āgamanamaggaṃ olokentī te āgacchante disvā ``nikkhantaṃ kāḷakaṇṇiṃ puna gahetvā āgato''ti  kujjhitvā ``are nikatika, nikkhantaṃ kāḷakaṇṇiṃ puna ādāya āgatosī''ti paribhāsi.  saviṭṭhako kiñci avatvā yānakaṃ mocetvā ``anācāre kiṃ vadesī''ti taṃ sukoṭṭitaṃ koṭṭetvā  ``ito paṭṭhāya mā imaṃ gehaṃ pāvisī''ti pāde gahetvā nikkaḍḍhi. tato pitarañca puttañca  nhāpetvā sayampi nhāyitvā tayopi ^a^P4.0049^ea^ pāyāsaṃ paribhuñjiṃsu. sāpi pāpadhammā  katipāhaṃ aññasmiṃ gehe vasi. tasmiṃ kāle putto pitaraṃ āha -- ``tāta, mama mātā ettakena  na bujjhati, tumhe mama mātu maṅkubhāvakaraṇatthaṃ `asukagāmake mama mātuladhītā atthi  ^a^V4.0044^ea^, sā mayhaṃ  pitarañca puttañca mañca paṭijaggissati, taṃ ānessāmī'ti vatvā mālāgandhādīni ādāya  yānakena nikkhamitvā khettaṃ anuvicaritvā sāyaṃ āgacchathā''ti. so tathā akāsi.<br/><br/>[03] paṭivissakakule itthiyo ``sāmiko kira te aññaṃ bhariyaṃ ānetuṃ asukagāmaṃ nāma  gato''ti tassā ācikkhiṃsu. sā ``dānimhi naṭṭhā, natthi me puna okāso''ti bhītā  tasitā hutvā ``puttameva yācissāmī''ti paṇḍitaputtassa santikaṃ gantvā tassa pādesu patitvā  ``tāta, taṃ ṭhapetvā añño mama paṭisaraṇaṃ natthi, ito paṭṭhāya tava pitarañca pitāmahañca  alaṅkatacetiyaṃ viya paṭijaggissāmi, puna mayhaṃ imasmiṃ ghare pavesanaṃ karohī''ti āha. so  ``sādhu, amma, sace puna evarūpaṃ na karissatha, karissāmi, appamattā hothā''ti vatvā pitu  āgatakāle dasamaṃ gāthamāha -- <br/><br/>[40] 91^b^.^eb^ <br/><br/>[21] ``yā te sā bhariyā anariyarūpā, mātā mamesā sakiyā janetti. <br/><br/>[22] dantā kareṇūva vasūpanītā, sā pāpadhammā punarāvajātū''ti..<br/><br/>[03] tattha ^a^M4.0049^ea^ ^b^kareṇūvā^eb^ti tāta, idāni sā āneñjakāraṇaṃ kārikā hatthinī  viya dantā vasaṃ upanītā nibbisevanā jātā. ^b^punarāgajātū^eb^ti puna imaṃ gehaṃ āgacchatūti. <br/><br/>[01] evaṃ so pitu dhammaṃ kathetvā gantvā mātaraṃ ānesi. sā sāmikañca sasurañca  khamāpetvā tato paṭṭhāya dantā dhammena samannāgatā hutvā sāmikañca sasurañca puttañca paṭijaggi.  ubhopi ca puttassa ovāde ṭhatvā dānādīni puññāni karitvā saggaparāyaṇā ahesuṃ.<br/><br/>[03] satthā ^a^P4.0050^ea^ imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne pituposako sotāpattiphale patiṭṭhahi. tadā pitā ca putto ca  suṇisā ca teyeva ahesuṃ, paṇḍitakumāro pana ahameva ahosinti. <br/><br/>[06] takkalajātakavaṇṇanā aṭṭhamā. 


volume: 111
item: 452
title:
  [] . kaṇhadīpāyanajātakavaṇṇanā^[] . nigrodhajātakavaṇṇanā^[] . takkalajātakavaṇṇanā^[] . mahādhammapālajātakavaṇṇanā^

content:
  [03] ^b^kiṃ^eb^ ^a^V4.0045^ea^ ^b^te vata^eb^nti idaṃ satthā paṭhamagamanena kapilapuraṃ gantvā nigrodhārāme viharanto  pitu nivesane rañño asaddahanaṃ ārabbha kathesi. tadā hi suddhodanamahārājā  vīsatisahassabhikkhuparivārassa bhagavato attano nivesane yāgukhajjakaṃ datvā antarābhatte  sammodanīyaṃ kathaṃ kathento ``bhante, tumhākaṃ padhānakāle devatā āgantvā ākāse ṭhatvā `putto te  siddhatthakumāro appāhāratāya mato'ti mayhaṃ ārocesu''nti āha. satthārā ca ``saddahi,  mahārājā''ti vutte ``na saddahiṃ, bhante, ākāse ṭhatvā kathentiyopi devatā, `mama puttassa  bodhitale buddhattaṃ appatvā parinibbānaṃ nāma natthī'ti paṭikkhipi''nti āha. ``mahārāja,  pubbepi tvaṃ mahādhammapālakālepi `putto te mato imānissa aṭṭhīnī'ti dassetvā vadantassapi  disāpāmokkhācariyassa `amhākaṃ kule taruṇakāle kālakiriyā nāma natthī'ti na saddahi,  idāni pana kasmā saddahissasī''ti vatvā tena yācito atītaṃ āhari.<br/><br/>[03] atīte ^a^M4.0050^ea^ bārāṇasiyaṃ brahmadatte rajjaṃ kārente kāsiraṭṭhe dhammapālagāmo nāma  ahosi. so dhammapālakulassa vasanatāya etaṃ nāmaṃ labhi. tattha dasannaṃ kusalakammapathānaṃ  pālanato ``dhammapālo''tveva paññāto brāhmaṇo paṭivasati, tassa kule antamaso dāsakammakarāpi  dānaṃ denti, sīlaṃ rakkhanti, uposathakammaṃ karonti. tadā bodhisatto tasmiṃ kule nibbatti,  ``dhammapālakumāro''tvevassa nāmaṃ kariṃsu. atha naṃ vayappattaṃ pitā sahassaṃ datvā  sippuggahaṇatthāya takkasilaṃ pesesi. so tattha gantvā disāpāmokkhācariyassa santike sippaṃ  uggaṇhi, pañcannaṃ māṇavakasatānaṃ jeṭṭhantevāsiko ahosi. tadā ācariyassa jeṭṭhaputto  kālamakāsi. ācariyo māṇavakaparivuto ^a^P4.0051^ea^ ñātigaṇena saddhiṃ rodanto kandanto  susāne tassa sarīrakiccaṃ kāreti. tattha ācariyo ca ñātivaggo cassa antevāsikā ca  rodanti paridevanti, dhammapāloyeveko na rodati na paridevati. apica kho pana tesu  pañcasatesu māṇavesu susānā āgamma ācariyassa santike nisīditvā ``aho evarūpo nāma  ācārasampanno taruṇamāṇavo taruṇakāleyeva mātāpitūhi vippayutto maraṇappatto''ti vadantesu  ``sammā, tumhe `taruṇo'ti bhaṇatha, atha kasmā taruṇakāleyeva marati, nanu ayuttaṃ taruṇakāle  maritu''nti āha.<br/><br/>[03] atha naṃ te āhaṃsu ``kiṃ pana samma, tvaṃ imesaṃ sattānaṃ maraṇabhāvaṃ na jānāsī''ti?  jānāmi, taruṇakāle pana na maranti, mahallakakāleyeva marantīti. nanu aniccā sabbe saṅkhārā  ^a^V4.0046^ea^ hutvā abhāvinoti? ``saccaṃ aniccā, daharakāle pana sattā na maranti, mahallakakāle maranti,  aniccataṃ pāpuṇantī''ti. ``kiṃ samma, dhammapāla, tumhākaṃ gehe na keci marantī''ti?  ``daharakāle pana na maranti, mahallakakāleyeva marantī''ti. ``kiṃ panesā tumhākaṃ  kulapaveṇī''ti? ``āma kulapaveṇī''ti. māṇavā taṃ tassa kathaṃ ācariyassa ārocesuṃ.  atha naṃ so pakkosāpetvā pucchi ``saccaṃ kira tāta dhammapāla, tumhākaṃ kule daharakāle na  mīyantī''ti? ``saccaṃ ācariyā''ti. so tassa vacanaṃ sutvā cintesi ``ayaṃ ativiya  acchariyaṃ vadati, imassa pitu santikaṃ gantvā pucchitvā sace etaṃ saccaṃ, ahampi tameva ^a^M4.0051^ea^  dhammaṃ pūressāmī''ti. so puttassa kattabbakiccaṃ katvā sattaṭṭhadivasaccayena dhammapālaṃ  pakkosāpetvā ``tāta, ahaṃ khippaṃ āgamissāmi, yāva mamāgamanā ime māṇave sippaṃ vācehī''ti  vatvā ekassa eḷakassa ^a^P4.0052^ea^ aṭṭhīni gahetvā dhovitvā pasibbake katvā ekaṃ  cūḷupaṭṭhākaṃ ādāya takkasilato nikkhamitvā anupubbena taṃ gāmaṃ patvā ``kataraṃ mahādhammapālassa  geha''nti pucchitvā gantvā dvāre aṭṭhāsi. brāhmaṇassa dāsamanussesu yo yo paṭhamaṃ addasa, so  so ācariyassa hatthato chattaṃ gaṇhi, upāhanaṃ gaṇhi, upaṭṭhākassapi hatthato pasibbakaṃ gaṇhi.  ``puttassa vo dhammapālakumārassa ācariyo dvāre ṭhitoti kumārassa pitu ārocethā''ti ca vuttā  ``sādhū''ti gantvā ārocayiṃsu. so vegena dvāramūlaṃ gantvā ``ito ethā''ti taṃ gharaṃ  abhinetvā pallaṅke nisīdāpetvā sabbaṃ pādadhovanādikiccaṃ akāsi.<br/><br/>[03] ācariyo bhuttabhojano sukhakathāya nisinnakāle ``brāhmaṇa, putto te dhammapālakumāro  paññavā tiṇṇaṃ vedānaṃ aṭṭhārasannañca sippānaṃ nipphattiṃ patto, apica kho panekena aphāsukena  jīvitakkhayaṃ patto, sabbe saṅkhārā aniccā, mā socitthā''ti āha. brāhmaṇo pāṇiṃ paharitvā  mahāhasitaṃ hasi. ``kiṃ nu brāhmaṇa, hasasī''ti ca vutte ``mayhaṃ putto na marati, añño  koci mato bhavissatī''ti āha. ``brāhmaṇa, puttoyeva te mato, puttasseva te aṭṭhīni disvā  saddahā''ti aṭṭhīni nīharitvā ``imāni te puttassa aṭṭhīnī''ti āha. etāni eḷakassa vā  sunakhassa vā bhavissanti, mayhaṃ pana putto na marati, amhākāñhi kule yāva sattamā  kulaparivaṭṭā taruṇakāle matapubbā nāma natthi, tvaṃ musā bhaṇasīti. tasmiṃ khaṇe sabbepi pāṇiṃ  paharitvā mahāhasitaṃ hasiṃsu. ācariyo taṃ acchariyaṃ disvā somanassappatto hutvā ``brāhmaṇa,  tumhākaṃ kulapaveṇiyaṃ daharānaṃ amaraṇena na sakkā ahetukena bhavituṃ, kena vo kāraṇena daharā na  mīyantī''ti pucchanto paṭhamaṃ gāthamāha -- <br/><br/>[40] 92^b^.^eb^ <br/><br/>[21] ``kiṃ ^a^V4.0047^ea^ te vataṃ kiṃ pana brahmacariyaṃ, kissa suciṇṇassa ayaṃ vipāko. <br/><br/>[22] akkhāhi me brāhmaṇa etamatthaṃ, kasmā nu tumhaṃ daharā na mīyare''ti..<br/><br/>[03] tattha ^a^P4.0053^ea^ ^a^M4.0052^ea^ ^b^vata^eb^nti vatasamādānaṃ. ^b^brahmacariya^eb^nti  seṭṭhacariyaṃ. ^b^kissa suciṇṇassā^eb^ti tumhākaṃ kule daharānaṃ amaraṇaṃ nāma katarasucaritassa  vipākoti.<br/><br/>[03] taṃ sutvā brāhmaṇo yesaṃ guṇānaṃ ānubhāvena tasmiṃ kule daharā na mīyanti, te vaṇṇayanto  -- <br/><br/>[40] 93^b^.^eb^ <br/><br/>[21] ``dhammaṃ carāma na musā bhaṇāma, pāpāni kammāni parivajjayāma. <br/><br/>[22] anariyaṃ parivajjemu sabbaṃ, tasmā hi amhaṃ daharā na mīyare.. <br/><br/>[40] 94^b^.^eb^ <br/><br/>[21] ``suṇoma dhammaṃ asataṃ satañca, na cāpi dhammaṃ asataṃ rocayāma. <br/><br/>[22] hitvā asante na jahāma sante, tasmā hi amhaṃ daharā na mīyare.. <br/><br/>[40] 95^b^.^eb^ <br/><br/>[21] ``pubbeva dānā sumanā bhavāma, dadampi ve attamanā bhavāma. <br/><br/>[22] datvāpi ve nānutappāma pacchā, tasmā hi amhaṃ daharā na mīyare.. <br/><br/>[40] 96^b^.^eb^ <br/><br/>[21] ``samaṇe mayaṃ brāhmaṇe addhike ca, vanibbake yācanake dalidde. <br/><br/>[22] annena pānena abhitappayāma, tasmā hi amhaṃ daharā na mīyare.. <br/><br/>[40] 97^b^.^eb^ <br/><br/>[21] ``mayañca bhariyaṃ nātikkamāma, amhe ca bhariyā nātikkamanti. <br/><br/>[22] aññatra tāhi brahmacariyaṃ carāma, tasmā hi amhaṃ daharā na mīyare.. <br/><br/>[40] 98^b^.^eb^ <br/><br/>[21] ``pāṇātipātā ^a^M4.0053^ea^ viramāma sabbe, loke adinnaṃ parivajjayāma. <br/><br/>[22] amajjapā nopi musā bhaṇāma, tasmā hi amhaṃ daharā na mīyare.. <br/><br/>[40] 99^b^.^eb^ <br/><br/>[21] ``etāsu ve jāyare suttamāsu, medhāvino honti pahūtapaññā. <br/><br/>[22] bahussutā vedaguno ca honti, tasmā hi amhaṃ daharā na mīyare.. <br/><br/>[40] 100^b^.^eb^ <br/><br/>[21] ``mātā ^a^V4.0048^ea^ pitā ca bhaginī bhātaro ca, puttā ca dārā ca mayañca sabbe. <br/><br/>[22] dhammaṃ carāma paralokahetu, tasmā hi amhaṃ daharā na mīyare.. <br/><br/>[40] 101^b^.^eb^ <br/><br/>[21] ``dāsā ca dāsyo anujīvino ca, paricārakā kammakarā ca sabbe. <br/><br/>[22] dhammaṃ ^a^P4.0054^ea^ caranti paralokahetu, tasmā hi amhaṃ daharā na mīyare''ti..  -- <br/><br/>[25] imā gāthā āha.<br/><br/>[03] tattha ^b^dhammaṃ carāmā^eb^ti dasakusalakammapathadhammaṃ carāma, attano jīvitahetu antamaso  kunthakipillikampi jīvitā na voropema, parabhaṇḍaṃ lobhacittena na olokemāti sabbaṃ vitthāretabbaṃ.  musāvādo cettha musāvādissa akaraṇapāpaṃ nāma natthīti ussannavasena puna vutto. te kira  hasādhippāyenapi musā na bhaṇanti. ^b^pāpānī^eb^ti sabbāni nirayagāmikammāni.  ^b^anariya^eb^nti ariyagarahitaṃ sabbaṃ asundaraṃ aparisuddhaṃ kammaṃ parivajjayāma. ^b^tasmā hi  amha^eb^nti ettha ^b^hi^eb^-kāro nipātamatto, tena kāraṇena amhākaṃ daharā na mīyanti, antarā  akālamaraṇaṃ nāma no natthīti attho. ``tasmā amha''ntipi pāṭho. ^b^suṇomā^eb^ti mayaṃ  kiriyavādānaṃ sappurisānaṃ kusaladīpanampi asappurisānaṃ akusaladīpanampi dhammaṃ suṇoma ^a^M4.0054^ea^,  so pana no sutamattakova hoti, taṃ na rocayāma. tehi pana no saddhiṃ viggaho vā  vivādo vā mā hotūti dhammaṃ suṇāma, sutvāpi hitvā asante sante vattāma, ekampi khaṇaṃ na  jahāma sante, pāpamitte pahāya kalyāṇamittasevinova homāti.<br/><br/>[03] ^b^samaṇe mayaṃ brāhmaṇe^eb^ti mayaṃ samitapāpe bāhitapāpe paccekabuddhasamaṇabrāhmaṇepi  avasesadhammikasamaṇabrāhmaṇepi addhikayācake sesajanepi annapānena abhitappemāti attho. pāḷiyaṃ  pana ayaṃ gāthā ``pubbeva dānā''ti gāthāya pacchato āgatā. ^b^nātikkamāmā^eb^ti attano  bhariyaṃ atikkamitvā bahi aññaṃ micchācāraṃ na karoma. ^b^aññatra tāhī^eb^ti tā attano  bhariyā ṭhapetvā sesaitthīsu brahmacariyaṃ carāma, amhākaṃ bhariyāpi sesapurisesu evameva vattanti.  ^b^jāyare^eb^ti jāyanti. ^b^suttamāsū^eb^ti susīlāsu uttamitthīsu. idaṃ vuttaṃ hoti -- ye  etāsu sampannasīlāsu uttamitthīsu amhākaṃ puttā jāyanti, te medhāvinoti evaṃpakārā honti,  kuto tesaṃ antarā maraṇaṃ, tasmāpi amhākaṃ kule daharā na marantīti. ^b^dhammaṃ carāmā^eb^ti  paralokatthāya tividhasucaritadhammaṃ carāma. ^b^dāsyo^eb^ti dāsiyo.<br/><br/>[03] avasāne ^a^V4.0049^ea^ -- <br/><br/>[40] 102^b^.^eb^ <br/><br/>[21] ``dhammo have rakkhati dhammacāriṃ, dhammo suciṇṇo sukhamāvahati. <br/><br/>[22] esānisaṃso dhamme suciṇṇe, na duggatiṃ gacchati dhammacārī.. <br/><br/>[40] 103^b^.^eb^ <br/><br/>[21] ``dhammo ^a^P4.0055^ea^ have rakkhati dhammacāriṃ, chattaṃ mahantaṃ viya vassakāle. <br/><br/>[22] dhammena gutto mama dhammapālo, aññassa aṭṭhīni sukhī kumāro''ti.. -- <br/><br/>[25] imāhi dvīhi gāthāhi dhammacārīnaṃ guṇaṃ kathesi.<br/><br/>[03] tattha ^b^rakkhatī^eb^ti dhammo nāmeso rakkhito attano rakkhitaṃ paṭirakkhati.  ^b^sukhamāvahatī^eb^ti devamanussasukhañceva nibbānasukhañca āvahati. ^b^na^eb^ ^a^M4.0055^ea^  ^b^duggati^eb^nti nirayādibhedaṃ duggatiṃ na gacchati. evaṃ brāhmaṇa, mayaṃ dhammaṃ rakkhāma,  dhammopi amhe rakkhatīti dasseti. ^b^dhammena gutto^eb^ti mahāchattasadisena attanā  gopitadhammena gutto. ^b^aññassa aṭṭhīnī^eb^ti tayā ānītāni aṭṭhīni aññassa eḷakassa vā  sunakhassa vā aṭṭhīni bhavissanti, chaḍḍethetāni, mama putto sukhī kumāroti.<br/><br/>[03] taṃ sutvā ācariyo ``mayhaṃ āgamanaṃ suāgamanaṃ, saphalaṃ, no nipphala''nti  sañjātasomanasso dhammapālassa pitaraṃ khamāpetvā ``mayā āgacchantena tumhākaṃ vīmaṃsanatthāya  imāni eḷakāṭṭhīni ābhatāni, putto te arogoyeva, tumhākaṃ rakkhitadhammaṃ mayhampi dethā''ti  paṇṇe likhitvā katipāhaṃ tattha vasitvā takkasilaṃ gantvā dhammapālaṃ sabbasippāni sikkhāpetvā  mahantena parivārena pesesi.<br/><br/>[03] satthā suddhodanamahārājassa imaṃ dhammadesanaṃ āharitvā saccāni pakāsetvā jātakaṃ  samodhānesi, saccapariyosāne rājā anāgāmiphale patiṭṭhahi. tadā mātāpitaro mahārājakulāni  ahesuṃ, ācariyo sāriputto, parisā buddhaparisā, dhammapālakumāro pana ahameva ahosinti. <br/><br/>[06] mahādhammapālajātakavaṇṇanā navamā. 


volume: 111
item: 453
title:
  [] . nigrodhajātakavaṇṇanā^[] . takkalajātakavaṇṇanā^[] . mahādhammapālajātakavaṇṇanā^[] . kukkuṭajātakavaṇṇanā^

content:
  [01] ^b^nāsmase^eb^ ^a^V4.0050^ea^ ^b^katapāpamhī^eb^ti idaṃ satthā veḷuvane viharanto devadattassa vadhāya  parisakkanaṃ ārabbha kathesi. dhammasabhāyañhi bhikkhū devadattassa aguṇakathaṃ samuṭṭhāpesuṃ ``āvuso,  devadatto dhanuggahādipayojanena dasabalassa vadhatthameva upāyaṃ karotī''ti. satthā ^a^P4.0056^ea^  āgantvā ``kāya nuttha, bhikkhave, etarahi kathāya sannisinnā''ti pucchitvā ``imāya  nāmā''ti vutte ``na, bhikkhave, idāneva, pubbepi esa mayhaṃ vadhāya parisakkiyevā''ti vatvā  atītaṃ āhari.<br/><br/>[03] atīte kosambiyaṃ kosambako nāma rājā rajjaṃ kāresi. tadā bodhisatto ekasmiṃ  veḷuvane kukkuṭayoniyaṃ nibbattitvā anekasatakukkuṭaparivāro araññe vasati, tassāvidūre eko seno  vasati ^a^M4.0056^ea^. so upāyena ekekaṃ kukkuṭaṃ gahetvā khādanto ṭhapetvā bodhisattaṃ sese  khādi, bodhisatto ekakova ahosi. so appamatto velāya gocaraṃ gahetvā veḷuvanaṃ pavisitvā  vasati. so seno taṃ gaṇhituṃ asakkonto ``ekena naṃ upāyena upalāpetvā gaṇhissāmī''ti  cintetvā tassāvidūre sākhāya nilīyitvā ``samma kukkuṭarāja, tvaṃ mayhaṃ kasmā bhāyasi, ahaṃ  tayā saddhiṃ vissāsaṃ kattukāmo, asukasmiṃ nāma padese sampannagocaro, tattha ubhopi gocaraṃ  gahetvā aññamaññaṃ piyasaṃvāsaṃ vasissāmā''ti āha. atha naṃ bodhisatto āha ``samma, mayhaṃ  tayā saddhiṃ vissāso nāma natthi, gaccha tva''nti. ``samma, tvaṃ mayā pubbe katapāpatāya na  saddahasi, ito paṭṭhāya evarūpaṃ na karissāmī''ti. ``na mayhaṃ tādisena sahāyenattho, gaccha  tva''nti. iti naṃ yāvatatiyaṃ paṭikkhipitvā ``etehi aṅgehi samannāgatena puggalena saddhiṃ  vissāso nāma kātuṃ na vaṭṭatī''ti vanaghaṭaṃ unnādento devatāsu sādhukāraṃ dadamānāsu dhammakathaṃ  samuṭṭhāpento -- <br/><br/>[40] 104^b^.^eb^ <br/><br/>[21] ``nāsmase katapāpamhi, nāsmase alikavādine. <br/><br/>[22] nāsmase attatthapaññamhi, atisantepi nāsmase.. <br/><br/>[40] 105^b^.^eb^ <br/><br/>[21] ``bhavanti heke purisā, gopipāsikajātikā. <br/><br/>[22] ghasanti maññe mittāni, vācāya na ca kammunā.. <br/><br/>[40] 106^b^.^eb^ <br/><br/>[21] ``sukkhañjalipaggahitā ^a^V4.0051^ea^, vācāya paliguṇṭhitā. <br/><br/>[22] manussapheggū nāsīde, yasmiṃ natthi kataññutā.. <br/><br/>[40] 107^b^.^eb^ <br/><br/>[21] ``na ^a^P4.0057^ea^ hi aññaññacittānaṃ, itthīnaṃ purisāna vā. <br/><br/>[22] nānāvikatvā saṃsaggaṃ, tādisampi ca nāsmase.. <br/><br/>[40] 108^b^.^eb^ <br/><br/>[21] ``anariyakammamokkantaṃ, athetaṃ sabbaghātinaṃ. <br/><br/>[22] nisitaṃva paṭicchannaṃ, tādisampi ca nāsmase.. <br/><br/>[40] 109^b^.^eb^ <br/><br/>[21] ``mittarūpenidhekacce, sākhalyena acetasā. <br/><br/>[22] vividhehi upāyanti, tādisampi ca nāsmase.. <br/><br/>[40] 110^b^.^eb^ <br/><br/>[21] ``āmisaṃ ^a^M4.0057^ea^ vā dhanaṃ vāpi, yattha passati tādiso. <br/><br/>[22] dubbhiṃ karoti dummedho, tañca hantvāna gacchatī''ti.. -- imā gāthā āha.<br/><br/>[03] tattha ^b^nāsmase^eb^ti nāssase. ayameva vā pāṭho, na vissaseti vuttaṃ hoti.  ^b^katapāpamhī^eb^ti paṭhamaṃ katapāpe puggale. ^b^alikavādine^eb^ti musāvādimhipi na vissase.  tassa hi akattabbaṃ nāma pāpaṃ natthi. ^b^nāsmase attatthapaññamhī^eb^ti attano atthāya eva  yassa paññā snehavasena na bhajati, dhanatthikova bhajati, tasmiṃ attatthapaññepi na vissase.  ^b^atisante^eb^ti anto upasame avijjamāneyeva ca bahi upasamadassanena atisante viya  paṭicchannakammantepi bilapaṭicchannāasīvisasadise kuhakapuggale. ^b^gopipāsikajātikā^eb^ti  gunnaṃ pipāsakajātikā viya, pipāsitagosadisāti vuttaṃ hoti. yathā pipāsitagāvo titthaṃ  otaritvā mukhapūraṃ udakaṃ pivanti, na pana udakassa kattabbayuttakaṃ karonti, evameva ekacce  ``idañcidañca karissāmā''ti madhuravacanena mittāni ghasanti, piyavacanānucchavikaṃ pana na  karonti, tādisesu vissāso mahato anatthāya hotīti dīpeti.<br/><br/>[03] ^b^sukkhañjalipaggahitā^eb^ti paggahitatucchāñjalino. ^b^vācāya paliguṇṭhitā^eb^ti  ``idaṃ dassāma, idaṃ karissāmā''ti vacanena paṭicchādikā. ^b^manussapheggū^eb^ti evarūpā  asārakā manussā manussapheggū nāma. ^b^nāsīde^eb^ti na āsīde evarūpe na upagaccheyya.  ^b^yasmiṃ natthī^eb^ti yasmiñca puggale kataññutā natthi, tampi nāsīdeti attho.  ^b^aññaññacittāna^eb^nti aññenaññena cittena samannāgatānaṃ ^a^V4.0052^ea^, lahucittānanti attho. evarūpānaṃ  itthīnaṃ vā purisānaṃ vā na vissaseti dīpeti. ^b^nānāvikatvā saṃsagga^eb^nti yopi na sakkā  anupagantvā etassa antarāyaṃ kātunti antarāyakaraṇatthaṃ nānākāraṇehi saṃsaggamāvikatvā daḷhaṃ  karitvā pacchā antarāyaṃ karoti, tādisampi puggalaṃ nāsmase na vissaseyyāti dīpeti.<br/><br/>[03] ^b^anariyakammamokkanta^eb^ti anariyānaṃ dussīlānaṃ kammaṃ otaritvā ṭhitaṃ.  ^b^atheta^eb^nti athiraṃ appatiṭṭhitavacanaṃ. ^b^sabbaghātina^eb^nti okāsaṃ labhitvā sabbesaṃ  ^a^M4.0058^ea^ upaghātakaraṃ. ^b^nisitaṃva^eb^ ^a^P4.0058^ea^ ^b^paṭicchanna^eb^nti kosiyā  vā pilotikāya vā paṭicchannaṃ nisitakhaggamiva. ^b^tādisampī^eb^ti evarūpampi amittaṃ  mittapatirūpakaṃ na vissaseyya. ^b^sākhalyenā^eb^ti maṭṭhavacanena. ^b^acetasā^eb^ti acittakena.  vacanameva hi nesaṃ maṭṭhaṃ, cittaṃ pana thaddhaṃ pharusaṃ. ^b^vividhehī^eb^ti vividhehi upāyehi  otārāpekkhā upagacchanti. ^b^tādisampī^eb^ti yo etehi amittehi mittapatirūpakehi sadiso  hoti, tampi na vissaseti attho. ^b^āmisa^eb^nti khādanīyabhojanīyaṃ. ^b^dhana^eb^nti  mañcapaṭipādakaṃ ādiṃ katvā avasesaṃ. ^b^yattha passatī^eb^ti sahāyakagehe yasmiṃ ṭhāne passati.  ^b^dubbhiṃ karotī^eb^ti dubbhicittaṃ uppādeti, taṃ dhanaṃ harati. ^b^tañca hantvānā^eb^ti tañca  sahāyakampi chetvā gacchati. iti imā satta gāthā kukkuṭarājā kathesi. <br/><br/>[40] 111^b^.^eb^ <br/><br/>[21] ``mittarūpena bahavo, channā sevanti sattavo. <br/><br/>[22] jahe kāpurise hete, kukkuṭo viya senakaṃ.. <br/><br/>[40] 112^b^.^eb^ <br/><br/>[21] ``yo ca uppatitaṃ atthaṃ, na khippamanubujjhati. <br/><br/>[22] amittavasamanveti, pacchā ca manutappati.. <br/><br/>[40] 113^b^.^eb^ <br/><br/>[21] ``yo ca uppatitaṃ atthaṃ, khippameva nibodhati. <br/><br/>[22] muccate sattusambādhā, kukkuṭo viya senakā.. <br/><br/>[40] 114^b^.^eb^ <br/><br/>[21] ``taṃ tādisaṃ kūṭamivoḍḍitaṃ vane, adhammikaṃ niccavidhaṃsakārinaṃ. <br/><br/>[22] ārā vivajjeyya naro vicakkhaṇo, senaṃ yathā kukkuṭo vaṃsakānane''ti.. -- <br/><br/>[25] imā catasso dhammarājena bhāsitā abhisambuddhagāthā.<br/><br/>[03] tattha ^a^V4.0053^ea^ ^b^jahe kāpurise hete^eb^ti bhikkhave, ete kāpurise paṇḍito jaheyya. ^b^ha^eb^-kāro  panettha nipātamattaṃ. ^b^pacchā ca manutappatī^eb^ti pacchā ca anutappati. ^b^kūṭamivoḍḍita^eb^nti  vane migānaṃ bandhanatthāya kūṭapāsaṃ viya oḍḍitaṃ. ^b^niccavidhaṃsakārina^eb^nti niccaṃ  viddhaṃsanakaraṃ. ^b^vaṃsakānane^eb^ti yathā vaṃsavane kukkuṭo senaṃ vivajjeti, evaṃ vicakkhaṇo  pāpamitte vivajjeyya.<br/><br/>[03] sopi ^a^M4.0059^ea^ tā gāthā vatvā senaṃ āmantetvā ``sace imasmiṃ ṭhāne  vasissasi, jānissāmi te kattabba''nti tajjesi. seno tato palāyitvā aññatra gato.<br/><br/>[03] satthā ^a^P4.0059^ea^ imaṃ dhammadesanaṃ āharitvā ``evaṃ bhikkhave devadatto pubbepi mayhaṃ  vadhāya parisakkī''ti vatvā jātakaṃ samodhānesi -- ``tadā seno devadatto ahosi, kukkuṭo pana  ahameva ahosi''nti. <br/><br/>[06] kukkuṭajātakavaṇṇanā dasamā. 


volume: 111
item: 454
title:
  [] . takkalajātakavaṇṇanā^[] . mahādhammapālajātakavaṇṇanā^[] . kukkuṭajātakavaṇṇanā^[] . maṭṭhakuṇḍalījātakavaṇṇanā^

content:
  [03] ^b^alaṅkato maṭṭhakuṇḍalī^eb^ti idaṃ satthā jetavane viharanto ekaṃ mataputtaṃ kuṭumbikaṃ ārabbha  kathesi. sāvatthiyaṃ kirekassa buddhupaṭṭhākassa kuṭumbikassa piyaputto kālamakāsi. so  puttasokasamappito na nhāyati na bhuñjati na kammante vicāreti, na buddhupaṭṭhānaṃ gacchati, kevalaṃ  ``piyaputtaka, maṃ ohāya paṭhamataraṃ gatosī''tiādīni vatvā vippalapati. satthā paccūsasamaye  lokaṃ olokento tassa sotāpattiphalūpanissayaṃ disvā punadivase bhikkhusaṅghaparivuto sāvatthiyaṃ  piṇḍāya caritvā katabhattakicco bhikkhū uyyojetvā ānandattherena pacchāsamaṇena tassa gharadvāraṃ  agamāsi. satthu āgatabhāvaṃ kuṭumbikassa ārocesuṃ. athassa gehajano āsanaṃ paññapetvā  satthāraṃ nisīdāpetvā kuṭumbikaṃ pariggahetvā satthu santikaṃ ānesi. taṃ vanditvā ekamantaṃ  nisinnaṃ satthā karuṇāsītalena vacanena āmantetvā ``kiṃ, upāsaka, puttakaṃ anusocasī''ti  pucchitvā ``āma, bhante''ti vutte ``upāsaka, porāṇakapaṇḍitā putte kālakate sokasamappitā  vicarantāpi paṇḍitānaṃ kathaṃ sutvā `alabbhanīyaṭṭhāna'nti tathato ñatvā appamattakampi sokaṃ na  kariṃsū''ti vatvā tena yācito atītaṃ āhari.<br/><br/>[03] atīte ^a^V4.0054^ea^ ^a^M4.0060^ea^ bārāṇasiyaṃ brahmadatte rajjaṃ kārente ekassa mahāvibhavassa  brāhmaṇassa putto pañcadasasoḷasavassakāle ekena byādhinā phuṭṭho kālaṃ katvā devaloke nibbatti.  brāhmaṇo tassa kālakiriyato paṭṭhāya susānaṃ gantvā chārikapuñjaṃ āvijjhanto paridevati,  sabbakammante pariccajitvā sokasamappito vicarati. tadā devaputto anuvicaranto taṃ disvā  ``ekaṃ upamaṃ katvā sokaṃ harissāmī''ti tassa susānaṃ gantvā paridevanakāle tasseva puttavaṇṇī  hutvā sabbābharaṇapaṭimaṇḍito ekasmiṃ padese ṭhatvā ubho hatthe sīse ṭhapetvā ^a^P4.0060^ea^  mahāsaddena paridevi. brāhmaṇo saddaṃ sutvā taṃ oloketvā puttapemaṃ paṭilabhitvā tassa santike  ṭhatvā ``tāta māṇava, imasmiṃ susānamajjhe kasmā paridevasī''ti pucchanto paṭhamaṃ gāthamāha -- <br/><br/>[40] 115^b^.^eb^ <br/><br/>[21] ``alaṅkato maṭṭhakuṇḍalī, māladhārī haricandanussado. <br/><br/>[22] bāhā paggayha kandasi, vanamajjhe kiṃ dukkhito tuva''nti..<br/><br/>[03] tattha ^b^alaṅkato^eb^ti nānābharaṇavibhūsito. ^b^maṭṭhakuṇḍalī^eb^ti karaṇapariniṭṭhitehi  maṭṭhehi kuṇḍalehi samannāgato. ^b^māladhārī^eb^ti vicitrakusumamāladharo.  ^b^haricandanussado^eb^ti suvaṇṇavaṇṇena candanena anulitto. ^b^vanamajjhe^eb^ti susānamajjhe.  ^b^kiṃ dukkhito tuva^eb^nti kiṃkāraṇā dukkhito tvaṃ, ācikkha, ahaṃ te yaṃ icchasi, taṃ  dassāmīti āha.<br/><br/>[03] athassa kathento māṇavo dutiyaṃ gāthamāha -- <br/><br/>[40] 116^b^.^eb^ <br/><br/>[21] ``sovaṇṇamayo pabhassaro, uppanno rathapañjaro mama. <br/><br/>[22] tassa cakkayugaṃ na vindāmi, tena dukkhena jahāmi jīvita''nti.. <br/><br/>[25] brāhmaṇo sampaṭicchanto tatiyaṃ gāthamāha -- <br/><br/>[40] 117^b^.^eb^ <br/><br/>[21] ``sovaṇṇamayaṃ maṇīmayaṃ, lohamayaṃ atha rūpiyāmayaṃ. <br/><br/>[22] pāvada rathaṃ karissāmi te, cakkayugaṃ paṭipādayāmi ta''nti..<br/><br/>[03] tattha ^a^M4.0061^ea^ ^b^pāvadā^eb^ti yādisena te attho yādisaṃ rocesi, tādisaṃ vada,  ahaṃ te ratha karissāmi. ^b^paṭipādayāmi ta^eb^nti taṃ pañjarānurūpaṃ cakkayugaṃ adhigacchāpemi.<br/><br/>[03] taṃ ^a^V4.0055^ea^ sutvā māṇavena kathitāya gāthāya paṭhamapādaṃ satthā abhisambuddho hutvā kathesi, sesaṃ  māṇavo. <br/><br/>[40] 118^b^.^eb^ <br/><br/>[21] ``so māṇavo tassa pāvadi, candasūriyā ^a^P4.0061^ea^ ubhayettha bhātaro. <br/><br/>[22] sovaṇṇamayo ratho mama, tena cakkayugena sobhatī''ti..<br/><br/>[03] brāhmaṇo tadanantaraṃ āha -- <br/><br/>[40] 119^b^.^eb^ <br/><br/>[21] ``bālo kho tvaṃsi māṇava, yo tvaṃ patthayasi apatthiyaṃ. <br/><br/>[22] maññāmi tuvaṃ marissasi, na hi tvaṃ lacchasi candasūriye''ti.. -- <br/><br/>[25] brāhmaṇena vuttagāthāya ^b^apatthiya^eb^nti apatthetabbaṃ.<br/><br/>[03] tato māṇavo āha -- <br/><br/>[40] 120^b^.^eb^ <br/><br/>[21] ``gamanāgamanampi dissati, vaṇṇadhātu ubhayettha vīthiyo. <br/><br/>[22] peto pana neva dissati, ko nu kho kandataṃ bālyataro''ti..<br/><br/>[03] māṇavena vuttagāthāya ^b^gamanāgamana^eb^nti uggamanañca atthagamanañca. vaṇṇoyeva vaṇṇadhātu.  ^b^ubhayettha vīthiyo^eb^ti ettha ākāse ``ayaṃ candassa vīthi, ayaṃ sūriyassa vīthī''ti  evaṃ ubhayagamanāgamanabhūmiyopi paññāyanti. ^b^peto panā^eb^ti paralokaṃ gatasatto pana na  dissateva. ^b^ko nu kho^eb^ti evaṃ sante amhākaṃ dvinnaṃ kandantānaṃ ko nu kho bālyataroti.<br/><br/>[03] evaṃ ^a^M4.0062^ea^ māṇave kathente brāhmaṇo sallakkhetvā gāthamāha -- <br/><br/>[40] 121^b^.^eb^ <br/><br/>[21] ``saccaṃ kho vadesi māṇava, ahameva kandataṃ bālyataro. <br/><br/>[22] candaṃ viya dārako rudaṃ, petaṃ kālakatābhipatthaye''ti..<br/><br/>[03] tattha ^b^candaṃ viya dārako^eb^ti yathā daharo gāmadārako ``candaṃ dethā''ti candassatthāya  rodeyya, evaṃ ahampi petaṃ kālakataṃ abhipatthemīti.<br/><br/>[03] iti ^a^V4.0056^ea^ brāhmaṇo māṇavassa kathāya nissoko hutvā tassa thutiṃ karonto sesagāthā abhāsi  -- <br/><br/>[40] 122^b^.^eb^ <br/><br/>[21] ``ādittaṃ vata maṃ santaṃ, ghatasittaṃva pāvakaṃ. <br/><br/>[22] vārinā viya osiñcaṃ, sabbaṃ nibbāpaye daraṃ.. <br/><br/>[40] 123^b^.^eb^ <br/><br/>[21] ``abbahī ^a^P4.0062^ea^ vata me sallaṃ, yamāsi hadayassitaṃ. <br/><br/>[22] yo me sokaparetassa, puttasokaṃ apānudi.. <br/><br/>[40] 124^b^.^eb^ <br/><br/>[21] ``sohaṃ abbūḷhasallosmi, vītasoko anāvilo. <br/><br/>[22] na socāmi na rodāmi, tava sutvāna māṇavā''ti..<br/><br/>[03] atha naṃ māṇavo ``brāhmaṇa, yassatthāya tvaṃ rodasi, ahaṃ te putto, ahaṃ devaloke nibbatto,  ito paṭṭhāya mā maṃ anusoci, dānaṃ dehi, sīlaṃ rakkhāhi, uposathaṃ karohī''ti ovaditvā  sakaṭṭhānameva gato. brāhmaṇopi tassovāde ṭhatvā dānādīni puññāni katvā kālakato devaloke  nibbatti.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānehi, saccapariyosāne  kuṭumbiko sotāpattiphale patiṭṭhahiṭadā dhammadesakadevaputto ahameva ahosinti. <br/><br/>[06] maṭṭhakuṇḍalījātakavaṇṇanā ekādasamā. 


volume: 111
item: 455
title:
  [] . mahādhammapālajātakavaṇṇanā^[] . kukkuṭajātakavaṇṇanā^[] . maṭṭhakuṇḍalījātakavaṇṇanā^[] . bilārakosiyajātakavaṇṇanā^

content:
  [03] ^b^apacantāpī^eb^ti ^a^M4.0063^ea^ idaṃ satthā jetavane viharanto ekaṃ dānavittaṃ bhikkhuṃ  ārabbha kathesi. so kira bhagavato dhammadesanaṃ sutvā sāsane pabbajitvā pabbajitakālato paṭṭhāya  dānavitto ahosi dānajjhāsayo, pattapariyāpannampi piṇḍapātaṃ aññassa adatvā na bhuñji,  antamaso pānīyampi labhitvā aññassa adatvā na pivi, evaṃ dānābhirato ahosi. athassa  dhammasabhāyaṃ bhikkhū guṇakathaṃ kathesuṃ. satthā āgantvā ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte taṃ bhikkhuṃ pakkosāpetvā ``saccaṃ kira tvaṃ  ^a^V4.0057^ea^ bhikkhu dānavitto dānajjhāsayo''ti pucchitvā ``saccaṃ, bhante''ti vutte ``bhikkhave ayaṃ pubbe  assaddho ahosi appasanno, tiṇaggena telabindumpi uddharitvā kassaci na adāsi, atha naṃ ahaṃ  dametvā nibbisevanaṃ katvā dānaphalaṃ ñāpesiṃ, tameva dānaninnaṃ cittaṃ bhavantarepi na pajahatī''ti  vatvā bhikkhūhi yācito atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto seṭṭhikule nibbattitvā vayappatto  kuṭumbaṃ saṇṭhapetvā pitu accayena seṭṭhiṭṭhānaṃ patvā ekadivasaṃ dhanavilokanaṃ katvā ``dhanaṃ  paññāyati, etassa ^a^P4.0063^ea^ uppādakā na paññāyanti, imaṃ dhanaṃ vissajjetvā mahādānaṃ  dātuṃ vaṭṭatī''ti dānasālaṃ kāretvā yāvajīvaṃ mahādānaṃ pavattetvā āyupariyosāne ``idaṃ dānavattaṃ  mā upacchindī''ti puttassa ovādaṃ datvā tāvatiṃsabhavane sakko hutvā nibbatti. puttopissa  tatheva dānaṃ datvā puttaṃ ovaditvā āyupariyosāne cando devaputto hutvā nibbatti, tassa putto  sūriyo hutvā nibbatti, tassapi putto mātalisaṅgāhako hutvā nibbatti, tassa putto pañcasikho  gandhabbadevaputto hutvā nibbatti. chaṭṭho pana assaddho ahosi thaddhacitto nisneho maccharī,  dānasālaṃ viddhaṃsetvā jhāpetvā yācake pothetvā nīharāpesi, kassaci tiṇaggena uddharitvā  telabindumpi na deti. tadā sakko devarājā attano pubbakammaṃ oloketvā ``pavattati nu kho  me dānavaṃso, udāhu no''ti upadhārento ``putto me dānaṃ pavattetvā ^a^M4.0064^ea^ cando  hutvā nibbatti, tassa putto sūriyo, tassa putto mātali, tassa putto pañcasikho gandhabbadevaputto  hutvā nibbatti, chaṭṭho pana taṃ vaṃsaṃ upacchindī''ti passi.<br/><br/>[03] athassa etadahosi ``imaṃ pāpadhammaṃ dametvā dānaphalaṃ jānāpetvā āgamissāmī''ti. so  candasūriyamātalipañcasikhe pakkosāpetvā ``sammā, amhākaṃ vaṃse chaṭṭho kulavaṃsaṃ samucchinditvā  dānasālaṃ jhāpetvā yācake nīharāpesi, na kassaci kiñci deti, etha naṃ damessāmā''ti tehi  saddhiṃ bārāṇasiṃ agamāsi. tasmiṃ khaṇe seṭṭhi rājupaṭṭhānaṃ katvā āgantvā sattame dvārakoṭṭhake  antaravīthiṃ olokento caṅkamati. sakko ``tumhe mama paviṭṭhakāle pacchato paṭipāṭiyā  āgacchathā''ti vatvā gantvā seṭṭhissa santike ṭhatvā ``bho mahāseṭṭhi, bhojanaṃ me dehī''ti āha.  ``brāhmaṇa natthi tava idha bhattaṃ, aññattha gacchā''ti. ``bho mahāseṭṭhi, brāhmaṇehi bhatte  yācite ^a^P4.0064^ea^ na dātuṃ na labbhatī''ti. ``brāhmaṇa, mama gehe pakkampi pacitabbampi  bhattaṃ natthi, aññattha gacchā''ti. ``mahāseṭṭhi, ekaṃ te silokaṃ kathessāmi, taṃ suṇāhī''ti.  ``natthi mayhaṃ tava silokenattho, mā idha tiṭṭhā''ti. sakko tassa kathaṃ asuṇanto viya dve  gāthā abhāsi -- <br/><br/>[40] 125^b^.^eb^ <br/><br/>[21] ``apacantāpi ^a^V4.0058^ea^ dicchanti, santo laddhāna bhojanaṃ. <br/><br/>[22] kimeva tvaṃ pacamāno, yaṃ na dajjā na taṃ samaṃ.. <br/><br/>[40] 126^b^.^eb^ <br/><br/>[21] ``maccherā ca pamādā ca, evaṃ dānaṃ na dīyati. <br/><br/>[22] puññaṃ ākaṅkhamānena, deyyaṃ hoti vijānatā''ti..<br/><br/>[03] tāsaṃ attho -- mahāseṭṭhi apacantāpi santo sappurisā bhikkhācariyāya laddhampi bhojanaṃ  dātuṃ icchanti, na ekakā paribhuñjanti. kimeva tvaṃ pacamāno yaṃ na dadeyyāsi, na taṃ samaṃ, taṃ  tava anurūpaṃ anucchavikaṃ na hoti. dānañhi maccherena ca pamādena cāti dvīhi dosehi na  dīyati, puññaṃ ākaṅkhamānena vijānatā paṇḍitamanussena dātabbameva hotīti.<br/><br/>[03] so tassa vacanaṃ sutvā ``tena hi gehaṃ pavisitvā nisīda, thokaṃ lacchasī''ti āha.  sakko pavisitvā te siloke sajjhāyanto nisīdi. atha naṃ cando āgantvā bhattaṃ yāci.  ``natthi te bhattaṃ, gacchā''ti ca ^a^M4.0065^ea^ vutto ``mahāseṭṭhi anto eko brāhmaṇo  nisinno, brāhmaṇavācanakaṃ maññe bhavissati, ahampi bhavissāmī''ti vatvā ``natthi  brāhmaṇavācanakaṃ, nikkhamā''ti vuccamānopi ``mahāseṭṭhi iṅgha tāva silokaṃ suṇāhī''ti dve  gāthā abhāsi -- <br/><br/>[40] 127^b^.^eb^ <br/><br/>[21] ``yasseva bhīto na dadāti maccharī, tadevādadato bhayaṃ. <br/><br/>[27] jighacchā ca pipāsā ca, yassa bhāyati maccharī. <br/><br/>[22] tameva bālaṃ phusati, asmiṃ loke paramhi ca.. <br/><br/>[40] 128^b^.^eb^ <br/><br/>[21] ``tasmā vineyya maccheraṃ, dajjā dānaṃ malābhibhū. <br/><br/>[22] puññāni paralokasmiṃ, patiṭṭhā honti pāṇina''nti..<br/><br/>[03] tattha ^b^yassa bhāyatī^eb^ti ``ahaṃ aññesaṃ datvā sayaṃ jighacchito ca pipāsito ca  bhavissāmī''ti yassā jighacchāya pipāsāya bhāyati. ^b^tamevā^eb^ti ^a^P4.0065^ea^ taññeva  jighacchāpipāsāsaṅkhātaṃ bhayaṃ etaṃ bālaṃ nibbattanibbattaṭṭhāne idhaloke paraloke ca phusati pīḷeti,  accantadāliddiyaṃ pāpuṇāti. ^b^malābhibhū^eb^ti macchariyamalaṃ abhibhavanto.<br/><br/>[03] tassapi vacanaṃ sutvā ``tena hi pavisa, thokaṃ labhissasī''ti āha. sopi pavisitvā  ^a^V4.0059^ea^ sakkassa santike nisīdi. tato thokaṃ vītināmetvā sūriyo āgantvā bhattaṃ yācanto dve gāthā  abhāsi -- <br/><br/>[40] 129^b^.^eb^ <br/><br/>[21] ``duddadaṃ dadamānānaṃ, dukkaraṃ kamma kubbataṃ. <br/><br/>[22] asanto nānukubbanti, sataṃ dhammo durannayo.. <br/><br/>[40] 130^b^.^eb^ <br/><br/>[21] ``tasmā satañca asataṃ, nānā hoti ito gati. <br/><br/>[22] asanto nirayaṃ yanti, santo saggaparāyaṇā''ti.. <br/><br/>[01] tattha ^b^duddada^eb^nti dānaṃ nāma duddadaṃ maccheraṃ abhibhavitvā dātabbato, taṃ  dadamānānaṃ. ^b^dukkara^eb^nti tadeva dānakammaṃ dukkaraṃ yuddhasadisaṃ, taṃ kubbataṃ.  ^b^nānukubbantī^eb^ti asappurisā dānaphalaṃ ajānantā tesaṃ gatamaggaṃ nānugacchanti. ^b^sataṃ  dhammo^eb^ti sappurisānaṃ bodhisattānaṃ dhammo aññehi duranugamo. ^b^asanto^eb^ti macchariyavasena  dānaṃ adatvā asappurisā nirayaṃ yanti.<br/><br/>[03] seṭṭhi ^a^M4.0066^ea^ gahetabbagahaṇaṃ apassanto ``tena hi pavisitvā brāhmaṇānaṃ santike  nisīda, thokaṃ lacchasī''ti āha. tato thokaṃ vītināmetvā mātali āgantvā bhattaṃ yācitvā  ``natthī''ti vacanamattakālameva sattamaṃ gāthamāha -- <br/><br/>[40] 131^b^.^eb^ <br/><br/>[21] ``appasmeke pavecchanti, bahuneke na dicchare. <br/><br/>[22] appasmā dakkhiṇā dinnā, sahassena samaṃ mitā''ti..<br/><br/>[03] tattha ^b^appasmeke pavecchantī^eb^ti mahāseṭṭhi ekacce paṇḍitapurisā appasmimpi deyyadhamme  pavecchanti, dadantiyevāti attho. bahunāpi deyyadhammena samannāgatā eke sattā ^b^na dicchare^eb^  na dadanti. ^b^dakkhiṇā^eb^ti kammañca phalañca saddahitvā dinnadānaṃ. ^b^sahassena samaṃ  mitā^eb^ti evaṃ dinnā kaṭacchubhattamattāpi dakkhiṇā sahassadānena saddhiṃ mitā, mahāphalattā  sahassadānasadisāva hotīti attho.<br/><br/>[03] tampi ^a^P4.0066^ea^ so ``tena hi pavisitvā nisīdā''ti āha. tato thokaṃ  vītināmetvā pañcasikho āgantvā bhattaṃ yācitvā ``natthi gacchā''ti vutte ``ahaṃ na gatapubbo,  imasmiṃ gehe brāhmaṇavācanakaṃ bhavissati maññe''ti tassa dhammakathaṃ ārabhanto aṭṭhamaṃ gāthamāha -- <br/><br/>[40] 132^b^.^eb^ <br/><br/>[21] ``dhammaṃ ^a^V4.0060^ea^ care yopi samuñchakaṃ care, dārañca posaṃ dadamappakasmiṃ. <br/><br/>[22] sataṃ sahassānaṃ sahassayāginaṃ, kalampi nāgghanti tathāvidhassa te''ti..<br/><br/>[03] tattha ^b^dhamma^eb^nti tividhasucaritadhammaṃ. ^b^samuñchaka^eb^nti gāme vā  āmakapakkabhikkhācariyaṃ araññe vā phalāphalaharaṇasaṅkhātaṃ uñchaṃ yo careyya, sopi dhammameva care.  ^b^dārañca posa^eb^nti attano ca puttadāraṃ posentoyeva. ^b^dadamappakasmi^eb^nti paritte vā  deyyadhamme dhammikasamaṇabrāhmaṇānaṃ dadamāno dhammaṃ careti attho. ^b^sataṃ sahassānaṃ  sahassayāgina^eb^nti paraṃ pothetvā viheṭhetvā sahassena yāgaṃ yajantānaṃ sahassayāgīnaṃ issarānaṃ  satasahassampi. ^b^kalampi nāgghanti tathāvidhassa te^eb^ti tesaṃ satasahassasaṅkhātānaṃ  sahassayāgīnaṃ yāgā tathāvidhassa dhammena samena ^a^M4.0067^ea^ deyyadhammaṃ uppādetvā dentassa  duggatamanussassa soḷasiṃ kalaṃ na agghantīti.<br/><br/>[03] seṭṭhi pañcasikhassa kathaṃ sutvā sallakkhesi. atha naṃ anagghakāraṇaṃ pucchanto navamaṃ  gāthamāha -- <br/><br/>[40] 133^b^.^eb^ <br/><br/>[21] ``kenesa yañño vipulo mahagghato, samena dinnassa na agghameti. <br/><br/>[22] kathaṃ sataṃ sahassānaṃ sahassayāginaṃ, kalampi nāgghanti tathāvidhassa te''ti..<br/><br/>[03] tattha ^b^yañño^eb^ti dānayāgo satasahassapariccāgavasena vipulo, vipulattāva mahagghato.  ^b^samena dinnassā^eb^ti dhammena dinnassa kena kāraṇena agghaṃ na upeti. ^b^kathaṃ sataṃ  sahassāna^eb^nti brāhmaṇa, kathaṃ ^a^P4.0067^ea^ sahassayāgīnaṃ purisānaṃ bahūnaṃ sahassānaṃ  satasahassasaṅkhātā issarā tathāvidhassa dhammena uppādetvā dāyakassa ekassa duggatamanussassa  kalaṃ nāgghantīti.<br/><br/>[03] athassa kathento pañcasikho osānagāthamāha -- <br/><br/>[40] 134^b^.^eb^ <br/><br/>[21] ``dadanti heke visame niviṭṭhā, chetvā vadhitvā atha socayitvā. <br/><br/>[27] sā dakkhiṇā assumukhā sadaṇḍā, samena dinnassa na agghameti. <br/><br/>[22] evaṃ sataṃ sahassānaṃ sahassayāginaṃ, kalampi nāgghanti tathāvidhassa te''ti..<br/><br/>[03] tattha ^b^visame^eb^ti visame kāyakammādimhi niviṭṭhā. ^b^chetvā^eb^ti kilametvā.  ^b^vadhitvā^eb^ti māretvā. ^b^socayitvā^eb^ti sasoke katvā.<br/><br/>[03] so ^a^V4.0061^ea^ pañcasikhassa dhammakathaṃ sutvā ``tena hi gaccha, gehaṃ pavisitvā nisīda, thokaṃ  lacchasī''ti āha. sopi gantvā tesaṃ santike nisīdi. tato bilārakosiyo seṭṭhi ekaṃ  dāsiṃ āmantetvā ``etesaṃ brāhmaṇānaṃ palāpavīhīnaṃ nāḷiṃ nāḷiṃ dehī''ti āha. sā vīhī  gahetvā brāhmaṇe ^a^M4.0068^ea^ upasaṅkamitvā ``ime ādāya yattha katthaci pacāpetvā  bhuñjathā''ti āha. ``na amhākaṃ vīhinā attho, na mayaṃ vīhiṃ āmasāmā''ti. ``ayya,  vīhiṃ kirete nāmasantī''ti? ``tena hi tesaṃ taṇḍule dehī''ti. sā taṇḍule ādāya gantvā  ``brāhmaṇā taṇḍule gaṇhathā''ti āha. ``mayaṃ āmakaṃ na paṭiggaṇhāmā''ti. ``ayya, āmakaṃ  kira na gaṇhantī''ti. ``tena hi tesaṃ karoṭiyaṃ vaḍḍhetvā gobhattaṃ dehī''ti. sā tesaṃ  karoṭiyaṃ vaḍḍhetvā mahāgoṇānaṃ pakkabhattaṃ āharitvā adāsi. pañcapi janā kabaḷe vaḍḍhetvā mukhe  pakkhipitvā gale laggāpetvā akkhīni parivattetvā vissaṭṭhasaññā matā viya nipajjiṃsu. dāsī  te disvā ``matā bhavissantī''ti bhītā gantvā seṭṭhino ārocesi ``ayya, te brāhmaṇā gobhattaṃ  gilituṃ asakkontā ^a^P4.0068^ea^ matā''ti.<br/><br/>[03] so cintesi ``idāni ayaṃ pāpadhammo sukhumālabrāhmaṇānaṃ gobhattaṃ dāpesi, te taṃ gilituṃ  asakkontā matāti maṃ garahissantī''ti. tato dāsiṃ āha -- ``khippaṃ gantvā etesaṃ  karoṭikesu bhattaṃ haritvā nānaggarasaṃ sālibhattaṃ vaḍḍhehī''ti. sā tathā akāsi. seṭṭhi  antarapīthiṃ paṭipannamanusse pakkosāpetvā ``ahaṃ mama bhuñjananiyāmena etesaṃ brāhmaṇānaṃ bhattaṃ  dāpesiṃ, ete lobhena mahante piṇḍe katvā bhuñjamānā gale laggāpetvā matā, mama niddosabhāvaṃ  jānāthā''ti vatvā parisaṃ sannipātesi. mahājane sannipatite brāhmaṇā uṭṭhāya mahājanaṃ  oloketvā ``passathimassa seṭṭhissa musāvāditaṃ, `amhākaṃ attano bhuñjanabhattaṃ dāpesi'nti  vadati, paṭhamaṃ gobhattaṃ amhākaṃ datvā amhesu matesu viya nipannesu imaṃ bhattaṃ vaḍḍhāpesī''ti vatvā  attano mukhehi gahitabhattaṃ bhūmiyaṃ pātetvā dassesuṃ. mahājano seṭṭhiṃ garahi ``andhabāla, attano  kulavaṃsaṃ nāsesi, dānasālaṃ jhāpesi, yācake gīvāyaṃ gahetvā nīharāpesi, idāni imesaṃ  sukhumālabrāhmaṇānaṃ bhattaṃ dento gobhattaṃ dāpesi, paralokaṃ gacchanto tava ghare vibhavaṃ gīvāyaṃ  bandhitvā gamissasi maññe''ti.<br/><br/>[03] tasmiṃ khaṇe sakko mahājanaṃ pucchi ``jānātha, tumhe imasmiṃ gehe dhanaṃ kassa santaka''nti?  ``na jānāmā''ti. ``imasmiṃ nagare asukakāle bārāṇasiyaṃ ^a^M4.0069^ea^ mahāseṭṭhi  nāma dānasālaṃ kāretvā mahādānaṃ pavattayī''ti sutapubbaṃ tumhehīti. ``āma suṇāmā''ti.  ``ahaṃ so seṭṭhi, dānaṃ datvā sakko devarājā hutvā puttopi me taṃ vaṃsaṃ avināsetvā dānaṃ datvā  cando ^a^V4.0062^ea^ devaputto hutvā nibbatto, tassa putto sūriyo, tassa putto mātali, tassa putto pañcasikho  gandhabbadevaputto hutvā nibbatto. tesu ayaṃ cando, ayaṃ sūriyo, ayaṃ mātalisaṅgāhako, ayaṃ  imassa ^a^P4.0069^ea^ pāpadhammassa pitā pañcasikho gandhabbadevaputto, evaṃ bahuguṇaṃ etaṃ dānaṃ  nāma, kattabbameva kusalaṃ paṇḍitehī''ti kathentā mahājanassa kaṅkhacchedanatthaṃ ākāse uppatitvā  mahantenānubhāvena mahantena parivārena jalamānasarīrā aṭṭhaṃsu, sakalanagaraṃ pajjalantaṃ viya ahosi.  sakko mahājanaṃ āmantetvā ``mayaṃ attano dibbasampattiṃ pahāya āgacchantā imaṃ  kulavaṃsanāsakaraṃ pāpadhammabilārakosiyaṃ nissāya āgatā, ayaṃ pāpadhammo attano kulavaṃsaṃ  nāsetvā dānasālaṃ jhāpetvā yācake gīvāyaṃ gahetvā nīharāpetvā amhākaṃ vaṃsaṃ samucchindi, `ayaṃ  adānasīlo hutvā niraye nibbatteyyā'ti imassa anukampāya āgatāmhā''ti vatvā dānaguṇaṃ  pakāsento mahājanassa dhammaṃ desesi. bilārakosiyo sirasmiṃ añjaliṃ patiṭṭhapetvā ``deva, ahaṃ  ito paṭṭhāya porāṇakulavaṃsaṃ anāsāpetvā dānaṃ pavattessāmi, ajja ādiṃ katvā antamaso  udakadantaponaṃ upādāya attano laddhāhāraṃ parassa adatvā na khādissāmī''ti sakkassa paṭiññaṃ  adāsi. sakko taṃ dametvā nibbisevanaṃ katvā pañcasu sīlesu patiṭṭhapetvā cattāro devaputte  ādāya sakaṭṭhānameva gato. sopi seṭṭhi yāvajīvaṃ dānaṃ datvā tāvatiṃsabhavane nibbatti.<br/><br/>[03] satthā imaṃ dhammadesanaṃ āharitvā ``evaṃ, bhikkhave, ayaṃ bhikkhu pubbe assaddho ahosi  kassaci kiñci adātā, ahaṃ pana naṃ dametvā dānaphalaṃ jānāpesiṃ, tameva cittaṃ bhavantaragatampi na  jahātī''ti vatvā jātakaṃ samodhānesi -- ``tadā seṭṭhi ayaṃ dānapatiko bhikkhu ahosi, cando  sāriputto, sūriyo moggallāno, mātali kassapo, pañcasikho ānando, sakko pana ahameva  ahosi''nti. <br/><br/>[06] bilārakosiyajātakavaṇṇanā dvādasamā. 


volume: 111
item: 456
title:
  [] . kukkuṭajātakavaṇṇanā^[] . maṭṭhakuṇḍalījātakavaṇṇanā^[] . bilārakosiyajātakavaṇṇanā^[] . cakkavākajātakavaṇṇanā^

content:
  [03] ^b^vaṇṇavā^eb^ ^a^P4.0070^ea^ ^a^M4.0070^ea^ ^b^abhirūposī^eb^ti idaṃ satthā jetavane  viharanto ekaṃ lolabhikkhuṃ ārabbha kathesi. so kira cīvarādīhi atitto ``kahaṃ saṅghabhattaṃ,  kahaṃ nimantana''nti pariyesanto vicarati, āmisakathāyameva abhiramati. athaññe pesalā bhikkhū  tassānuggahena satthu ārocesuṃ. satthā taṃ pakkosāpetvā ``saccaṃ kira tvaṃ bhikkhu lolo''ti  pucchitvā ``saccaṃ, bhante''ti ^a^V4.0063^ea^ vutte ``bhikkhu kasmā evarūpe niyyānikasāsane pabbajitvā lolo  ahosi, lolabhāvo ca nāma pāpako, pubbepi tvaṃ lolabhāvaṃ nissāya bārāṇasiyaṃ  hatthikuṇapādīhi atitto mahāaraññaṃ paviṭṭho''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente eko lolakāko bārāṇasiyaṃ hatthikuṇapādīhi  atitto ``araññaṃ nu kho kīdisa''nti araññaṃ gantvā tatthapi phalāphalehi asantuṭṭho gaṅgāya  tīraṃ gantvā vicaranto jayampatike cakkavāke disvā ``ime sakuṇā ativiya sobhanti, ime  imasmiṃ gaṅgātīre bahuṃ macchamaṃsaṃ khādanti maññe, ime paṭipucchitvā mayāpi imesaṃ bhojanaṃ gocaraṃ  khāditvā vaṇṇavantena bhavituṃ vaṭṭatī''ti tesaṃ avidūre nisīditvā cakkavākaṃ pucchanto dve gāthā  abhāsi -- <br/><br/>[40] 135^b^.^eb^ <br/><br/>[21] ``vaṇṇavā abhirūposi, ghano sañjātarohito. <br/><br/>[22] cakkavāka surūposi, vippasannamukhindriyo.. <br/><br/>[40] 136^b^.^eb^ <br/><br/>[21] ``pāṭhīnaṃ pāvusaṃ macchaṃ, balajaṃ muñjarohitaṃ. <br/><br/>[22] gaṅgāya tīre nisinno, evaṃ bhuñjasi bhojana''nti..<br/><br/>[03] tattha ^b^ghano^eb^ti ghanasarīro. ^b^sañjātarohito^eb^ti uttattasuvaṇṇaṃ viya  suṭṭhujātarohitavaṇṇo. ^b^pāṭhīna^eb^nti pāṭhīnanāmakaṃ pāsāṇamacchaṃ. ^b^pāvusa^eb^nti  mahāmukhamacchaṃ, ``pāhusa''ntipi pāṭho. ^b^balaja^eb^nti balajamacchaṃ. ^b^muñjarohita^eb^nti  muñjamacchañca rohitamacchañca. ^b^evaṃ bhuñjasī^eb^ti evarūpaṃ bhojanaṃ maññe bhuñjasīti pucchati.<br/><br/>[03] cakkavāko ^a^M4.0071^ea^ tassa vacanaṃ paṭikkhipanto tatiyaṃ gāthamāha -- <br/><br/>[40] 137^b^.^eb^ <br/><br/>[21] ``na ^a^P4.0071^ea^ vāhametaṃ bhuñjāmi, jaṅgalānodakāni vā. <br/><br/>[22] aññatra sevālapaṇakā, etaṃ me samma bhojana''nti..<br/><br/>[03] tassattho -- ahaṃ samma, aññatra sevālā ca paṇakā ca sesāni jaṅgalāni vā odakāni  vā maṃsāni ādāya etaṃ bhojanaṃ na bhuñjāmi, yaṃ panetaṃ sevālapaṇakaṃ, etaṃ me samma, bhojananti.<br/><br/>[03] tato ^a^V4.0064^ea^ kāko dve gāthā abhāsi -- <br/><br/>[40] 138^b^.^eb^ <br/><br/>[21] ``na vāhametaṃ saddahāmi, cakkavākassa bhojanaṃ. <br/><br/>[22] ahampi samma bhuñjāmi, gāme loṇiyateliyaṃ.. <br/><br/>[40] 139^b^.^eb^ <br/><br/>[21] ``manussesu kataṃ bhattaṃ, suciṃ maṃsūpasecanaṃ. <br/><br/>[22] na ca me tādiso vaṇṇo, cakkavāka yathā tuva''nti..<br/><br/>[03] tattha ^b^yathā tuva^eb^nti yathā tuvaṃ sobhaggappatto sarīravaṇṇo, tādiso mayhaṃ vaṇṇo  natthi, etena kāraṇena ahaṃ tava ``sevālapaṇakaṃ mama bhojana''nti vadantassa vacanaṃ na  saddahāmīti.<br/><br/>[03] athassa cakkavāko dubbaṇṇakāraṇaṃ kathetvā dhammaṃ desento sesagāthā abhāsi -- <br/><br/>[40] 140^b^.^eb^ <br/><br/>[21] ``sampassaṃ attani veraṃ, hiṃsayaṃ mānusiṃ pajaṃ. <br/><br/>[22] utrasto ghasasī bhīto, tena vaṇṇo tavediso.. <br/><br/>[40] 141^b^.^eb^ <br/><br/>[21] ``sabbalokaviruddhosi, dhaṅka pāpena kammunā. <br/><br/>[22] laddho piṇḍo na pīṇeti, tena vaṇṇo tavediso.. <br/><br/>[40] 142^b^.^eb^ <br/><br/>[21] ``ahampi samma bhuñjāmi, ahiṃsaṃ sabbapāṇinaṃ. <br/><br/>[22] appossukko nirāsaṅkī, asoko akutobhayo.. <br/><br/>[40] 143^b^.^eb^ <br/><br/>[21] ``so karassu ānubhāvaṃ, vītivattassu sīliyaṃ. <br/><br/>[22] ahiṃsāya cara loke, piyo hohisi maṃmiva.. <br/><br/>[40] 144^b^.^eb^ <br/><br/>[21] ``yo ^a^M4.0072^ea^ na hanti na ghāteti, na jināti na jāpaye. <br/><br/>[22] mettaṃso sabbabhūtesu, veraṃ tassa na kenacī''ti..<br/><br/>[03] tattha ^b^sampassa^eb^nti samma kāka tvaṃ paresu uppannaṃ attani veracittaṃ sampassamāno  mānusiṃ pajaṃ hiṃsanto viheṭhento. ^b^utrasto^eb^ti bhīto. ^b^ghasasī^eb^ti bhuñjasi. tena te  ediso bībhacchavaṇṇo ^a^V4.0065^ea^ jāto. ^b^dhaṅkā^eb^ti kākaṃ ālapati. ^b^piṇḍo^eb^ti bhojanaṃ.  ^b^ahiṃsaṃ sabbapāṇina^eb^nti ahaṃ pana sabbasatte ahiṃsanto ^a^P4.0072^ea^ bhuñjāmīti vadati.  ^b^so karassu ānubhāva^eb^nti so tvampi vīriyaṃ karohi, attano sīliyasaṅkhātaṃ  dussīlabhāvaṃ vītivattassu. ^b^ahiṃsāyā^eb^ti ahiṃsāya samannāgato hutvā loke cara.  ^b^piyo hohisi maṃmivā^eb^ti evaṃ sante mayā sadisova lokassa piyo hohisi. ^b^na  jinātī^eb^ti dhanajāniṃ na karoti. ^b^na jāpaye^eb^ti aññepi na kāreti. ^b^mettaṃso^eb^ti  mettakoṭṭhāso mettacitto. ^b^na kenacī^eb^ti kenaci ekasattenapi saddhiṃ tassa veraṃ nāma natthīti.<br/><br/>[03] tasmā sace lokassa piyo bhavituṃ icchasi, sabbaverehi viramāhīti evaṃ cakkavāko  kākassa dhammaṃ desesi. kāko ``tumhe attano gocaraṃ mayhaṃ na kathetha, kā kā''ti vassanto  uppatitvā bārāṇasiyaṃ ukkārabhūmiyaññeva otari.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  lolabhikkhu anāgāmiphale patiṭṭhahi. tadā kāko lolabhikkhu ahosi, cakkavākī rāhulamātā,  cakkavāko pana ahameva ahosinti. <br/><br/>[06] cakkavākajātakavaṇṇanā terasamā. 


volume: 111
item: 457
title:
  [] . maṭṭhakuṇḍalījātakavaṇṇanā^[] . bilārakosiyajātakavaṇṇanā^[] . cakkavākajātakavaṇṇanā^[] . bhūripaññajātakavaṇṇanā^

content:
  [40] 145-154^b^.^eb^ ^b^saccaṃ kirā^eb^ti idaṃ bhūripaññajātakaṃ ^b^mahāumaṅgajātake^eb^ (jā0 2.22.590  ādayo) āvi bhavissati. <br/><br/>[06] bhūripaññajātakavaṇṇanā cuddasamā. 


volume: 111
item: 458
title:
  [] . bilārakosiyajātakavaṇṇanā^[] . cakkavākajātakavaṇṇanā^[] . bhūripaññajātakavaṇṇanā^[] . mahāmaṅgalajātakavaṇṇanā^

content:
  [03] ^b^kiṃsu^eb^ ^a^M4.0073^ea^ ^b^naro^eb^ti idaṃ satthā jetavane viharanto  ^b^mahāmaṅgalasuttaṃ^eb^ (khu0 pā0 5.1 ādayo) ārabbha kathesi. rājagahanagarasmiñhi  kenacideva karaṇīyena santhāgāre sannipatitassa mahājanassa majjhe eko puriso ``ajja me  maṅgalakiriyā atthī''ti uṭṭhāya agamāsi. aparo tassa vacanaṃ sutvā ``ayaṃ `maṅgala'nti  vatvāva gato, kiṃ etaṃ maṅgalaṃ nāmā''ti āha ^a^V4.0066^ea^. tamañño ``abhimaṅgalarūpadassanaṃ maṅgalaṃ nāma.  ekacco hi kālasseva uṭṭhāya sabbasetaṃ usabhaṃ vā passati, gabbhinitthiṃ vā rohitamacchaṃ vā  puṇṇaghaṭaṃ vā navanītaṃ vā gosappiṃ vā ahatavatthaṃ vā pāyāsaṃ vā passati, ito uttari maṅgalaṃ  nāma natthī''ti āha. tena kathitaṃ ekacce ``sukathita''nti abhinandiṃsu. aparo ``netaṃ  ^a^P4.0073^ea^ maṅgalaṃ, sutaṃ nāma maṅgalaṃ. ekacco hi `puṇṇā'ti vadantānaṃ suṇāti, tathā  `vaḍḍhā'ti `vaḍḍhamānā'ti suṇāti, `bhuñjā'ti `khādā'ti vadantānaṃ suṇāti, ito uttari maṅgalaṃ  nāma natthī''ti āha. tena kathitampi ekacce ``sukathita''nti abhinandiṃsu. aparo ``na  etaṃ maṅgalaṃ, mutaṃ nāma maṅgalaṃ. ekacco hi kālasseva uṭṭhāya pathaviṃ āmasati, haritatiṇaṃ  allagomayaṃ parisuddhasāṭakaṃ rohitamacchaṃ suvaṇṇarajatabhājanaṃ āmasati, ito uttari maṅgalaṃ nāma  natthī''ti āha. tena kathitampi ekacce ``sukathita''nti abhinandiṃsu. evaṃ diṭṭhamaṅgalikā  sutamaṅgalikā mutamaṅgalikāti tissopi parisā hutvā aññamaññaṃ saññāpetuṃ nāsakkhiṃsu,  bhummadevatā ādiṃ katvā yāva brahmalokā ``idaṃ maṅgala''nti tathato na jāniṃsu.<br/><br/>[03] sakko cintesi ``imaṃ maṅgalapañhaṃ sadevake loke aññatra bhagavatā añño kathetuṃ samattho  nāma natthi, bhagavantaṃ upasaṅkamitvā imaṃ pañhaṃ pucchissāmī''ti. so rattibhāge satthāraṃ  upasaṅkamitvā vanditvā añjaliṃ paggayha ``bahū devā manussā cā''ti pañhaṃ pucchi. athassa  satthā dvādasahi gāthāhi aṭṭhatiṃsa mahāmaṅgalāni kathesi. maṅgalasutte vinivaṭṭanteyeva  koṭisatasahassamattā devatā arahattaṃ pāpuṇiṃsu, sotāpannādīnaṃ gaṇanapatho natthi. sakko maṅgalaṃ  sutvā sakaṭṭhānameva gato. satthārā maṅgale kathite sadevako loko ``sukathita''nti abhinandi.  tadā ^a^M4.0074^ea^ dhammasabhāyaṃ tathāgatassa guṇakathaṃ samuṭṭhāpesuṃ ``āvuso, satthā aññesaṃ  avisayaṃ maṅgalapañhaṃ sadevakassa lokassa cittaṃ gahetvā kukkuccaṃ chinditvā gaganatale candaṃ  uṭṭhāpento viya kathesi, evaṃ mahāpañño, āvuso, tathāgato''ti. satthā āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya nāmā''ti vutte ``anacchariyaṃ,  bhikkhave, idāneva sambodhippattassa mama maṅgalapañhakathanaṃ, svāhaṃ bodhisattacariyaṃ carantopi  devamanussānaṃ kaṅkhaṃ chinditvā maṅgalapañhaṃ kathesi''nti vatvā atītaṃ āhari.<br/><br/>[03] atīte ^a^P4.0074^ea^ bārāṇasiyaṃ brahmadatte rajjaṃ kārente bodhisatto ekasmiṃ gāme  vibhavasampannassa brāhmaṇassa kule nibbatti, ``rakkhitakumāro''tissa nāmaṃ akaṃsu. so  vayappatto takkasilāyaṃ uggahitasippo katadārapariggaho mātāpitūnaṃ accayena ratanavilokanaṃ katvā  saṃviggamānaso mahādānaṃ pavattetvā kāme pahāya himavantapadese pabbajitvā jhānābhiññaṃ nibbattetvā  ^a^V4.0067^ea^ vanamūlaphalāhāro ekasmiṃ padese vāsaṃ kappesi. anupubbenassa parivāro mahā ahosi, pañca  antevāsikasatāni ahesuṃ. athekadivasaṃ te tāpasā bodhisattaṃ upasaṅkamitvā vanditvā  ``ācariya, vassārattasamaye himavantato otaritvā loṇambilasevanatthāya janapadacārikaṃ gacchāma,  evaṃ no sarīrañca thiraṃ bhavissati, jaṅghavihāro ca kato bhavissatī''ti āhaṃsu. te ``tena  hi tumhe gacchatha, ahaṃ idheva vasissāmī''ti vutte taṃ vanditvā himavantā otaritvā cārikaṃ  caramānā bārāṇasiṃ patvā rājuyyāne vasiṃsu. tesaṃ mahāsakkārasammāno ahosi. athekadivasaṃ  bārāṇasiyaṃ santhāgāre sannipatite mahājanakāye maṅgalapañho samuṭṭhāti. sabbaṃ  paccuppannavatthunayeneva veditabbaṃ.<br/><br/>[03] tadā pana manussānaṃ kaṅkhaṃ chinditvā maṅgalapañhaṃ kathetuṃ samatthaṃ apassanto mahājano  uyyānaṃ gantvā isigaṇaṃ maṅgalapañhaṃ pucchi. isayo rājānaṃ āmantetvā ``mahārāja, mayaṃ etaṃ  kathetuṃ na sakkhissāma, apica kho amhākaṃ ācariyo rakkhitatāpaso nāma mahāpañño himavante  vasati, so sadevakassa lokassa cittaṃ gahetvā etaṃ maṅgalapañhaṃ kathessatī''ti vadiṃsu. rājā  ``bhante, himavanto ^a^M4.0075^ea^ nāma dūre duggamova, na sakkhissāma mayaṃ tattha gantuṃ,  sādhu vata tumheyeva ācariyassa santikaṃ gantvā pucchitvā uggaṇhitvā punāgantvā amhākaṃ  kathethā''ti āha. te ``sādhū''ti sampaṭicchitvā ācariyassa santikaṃ gantvā vanditvā  katapaṭisanthārā ācariyena rañño dhammikabhāve janapadacāritte ca pucchite taṃ diṭṭhamaṅgalādīnaṃ  uppattiṃ ādito paṭṭhāya kathetvā ^a^P4.0075^ea^ rañño yācanāya ca attano pañhasavanatthaṃ  āgatabhāvaṃ pakāsetvā ``sādhu no bhante, maṅgalapañhaṃ pākaṭaṃ katvā kathethā''ti yāciṃsu. tato  jeṭṭhantevāsiko ācariyaṃ pucchanto paṭhamaṃ gāthamāha -- <br/><br/>[40] 155^b^.^eb^ <br/><br/>[21] ``kiṃsu naro jappamadhicca kāle, kaṃ vā vijjaṃ katamaṃ vā sutānaṃ. <br/><br/>[22] so macco asmiñca paramhi loke, kathaṃ karo sotthānena gutto''ti.. <br/><br/>[01] tattha ^b^kāle^eb^ti maṅgalapatthanakāle. ^b^vijja^eb^nti vedaṃ. ^b^sutāna^eb^nti  sikkhitabbayuttakapariyattīnaṃ. ^b^asmiñcā^eb^ti ettha ^b^cā^eb^ti nipātamattaṃ.  ^b^sotthānenā^eb^ti sotthibhāvāvahena maṅgalena. idaṃ vuttaṃ hoti -- ``ācariya, puriso maṅgalaṃ  icchanto maṅgalakāle kiṃsu nāma jappanto tīsu vedesu kataraṃ vā vedaṃ kataraṃ vā sutānaṃ antare  sutapariyattiṃ adhīyitvā so macco imasmiñca loke paramhi ca kathaṃ karo etesu jappādīsu kiṃ  kena niyāmena karonto sotthānena niraparādhamaṅgalena gutto rakkhito hoti, taṃ ubhayalokahitaṃ  gahetvā ṭhitamaṅgalaṃ amhākaṃ kathehī''ti.<br/><br/>[03] evaṃ ^a^V4.0068^ea^ jeṭṭhantevāsikena maṅgalapañhaṃ puṭṭho mahāsatto devamanussānaṃ kaṅkhaṃ chindanto  ``idañcidañca maṅgala''nti buddhalīḷāya maṅgalaṃ kathento āha -- <br/><br/>[40] 156^b^.^eb^ <br/><br/>[21] ``yassa ^a^M4.0076^ea^ devā pitaro ca sabbe, sarīsapā sabbabhūtāni cāpi. <br/><br/>[22] mettāya niccaṃ apacitāni honti, bhūtesu ve sotthānaṃ tadāhū''ti..<br/><br/>[03] tattha ^b^yassā^eb^ti yassa puggalassa. ^b^devā^eb^ti bhummadeve ādiṃ katvā sabbepi  kāmāvacaradevā. ^b^pitaro cā^eb^ti tatuttari rūpāvacarabrahmāno. ^b^sarīsapā^eb^ti dīghajātikā.  ^b^sabbabhūtāni cāpī^eb^ti vuttāvasesāni ca sabbānipi bhūtāni. ^b^mettāya niccaṃ  apacitāni hontī^eb^ti ete sabbe sattā dasadisāpharaṇavasena pavattāya appanāppattāya mettābhāvanāya  apacitā honti. ^b^bhūtesu ve^eb^ti taṃ tassa puggalassa sabbasattesu sotthānaṃ nirantaraṃ pavattaṃ  niraparādhamaṅgalaṃ ^a^P4.0076^ea^ āhu. mettāvihārī hi puggalo sabbesaṃ piyo hoti  parūpakkamena avikopiyo. iti so iminā maṅgalena rakkhito gopito hotīti.<br/><br/>[03] iti mahāsatto paṭhamaṃ maṅgalaṃ kathetvā dutiyādīni kathento -- <br/><br/>[40] 157^b^.^eb^ <br/><br/>[21] ``yo sabbalokassa nivātavutti, itthīpumānaṃ sahadārakānaṃ. <br/><br/>[22] khantā duruttānamappaṭikūlavādī, adhivāsanaṃ sotthānaṃ tadāhu.. <br/><br/>[40] 158^b^.^eb^ <br/><br/>[21] ``yo nāvajānāti sahāyamatte, sippena kulyāhi dhanena jaccā. <br/><br/>[22] rucipañño atthakāle matīmā, sahāyesu ve sotthānaṃ tadāhu.. <br/><br/>[40] 159^b^.^eb^ <br/><br/>[21] ``mittāni ve yassa bhavanti santo, saṃvissatthā avisaṃvādakassa. <br/><br/>[22] na mittadubbhī saṃvibhāgī dhanena, mittesu ve sotthānaṃ tadāhu.. <br/><br/>[40] 160^b^.^eb^ <br/><br/>[21] ``yassa ^a^M4.0077^ea^ bhariyā tulyavayā samaggā, anubbatā dhammakāmā  pajātā. <br/><br/>[22] koliniyā sīlavatī patibbatā, dāresu ve sotthānaṃ tadāhu.. <br/><br/>[40] 161^b^.^eb^ <br/><br/>[21] ``yassa rājā bhūtapati yasassī, jānāti soceyyaṃ parakkamañca. <br/><br/>[22] advejjhatā suhadayaṃ mamanti, rājūsu ve sotthānaṃ tadāhu.. <br/><br/>[40] 162^b^.^eb^ <br/><br/>[21] ``annañca ^a^V4.0069^ea^ pānañca dadāti saddho, mālañca gandhañca vilepanañca. <br/><br/>[22] pasannacitto anumodamāno, saggesu ve sotthānaṃ tadāhu.. <br/><br/>[40] 163^b^.^eb^ <br/><br/>[21] ``yamariyadhammena punanti vuddhā, ārādhitā samacariyāya santo. <br/><br/>[22] bahussutā ^a^P4.0077^ea^ isayo sīlavanto, arahantamajjhe sotthānaṃ tadāhū''ti..  -- <br/><br/>[25] imā gāthā abhāsi.<br/><br/>[03] tattha ^b^nivātavuttī^eb^ti muducittatāya sabbalokassa nīcavutti hoti. ^b^khantā  duruttāna^eb^nti parehi vuttānaṃ duṭṭhavacanānaṃ adhivāsako hoti. ^b^appaṭikūlavādī^eb^ti  ``akkocchi maṃ, avadhi ma''nti yugaggāhaṃ akaronto anukūlameva vadati. ^b^adhivāsana^eb^nti  idaṃ adhivāsanaṃ tassa sotthānaṃ niraparādhamaṅgalaṃ paṇḍitā vadanti.<br/><br/>[03] ^b^sahāyamatte^eb^ti sahāye ca sahāyamatte ca. tattha sahapaṃsukīḷitā sahāyā nāma, dasa  dvādasa vassāni ekato vutthā sahāyamattā nāma, te sabbepi ``ahaṃ sippavā, ime nisippā''ti  evaṃ sippena vā ``ahaṃ kulīno, ime na kulīnā''ti evaṃ kulasampattisaṅkhātāhi kulyāhi vā,  ``ahaṃ aḍḍho, ime duggatā''ti evaṃ dhanena vā, ``ahaṃ jātisampanno, ime dujjātā''ti evaṃ  jaccā vā nāvajānāti. ^b^rucipañño^eb^ti sādhupañño sundarapañño ^a^M4.0078^ea^.  ^b^atthakāle^eb^ti kassacideva atthassa kāraṇassa uppannakāle. ^b^matīmā^eb^ti taṃ taṃ atthaṃ  paricchinditvā vicāraṇasamatthatāya matimā hutvā te sahāye nāvajānāti. ^b^sahāyesū^eb^ti taṃ  tassa anavajānanaṃ sahāyesu sotthānaṃ nāmāti porāṇakapaṇḍitā āhu. tena hi so  niraparādhamaṅgalena idhaloke ca paraloke ca gutto hoti. tattha paṇḍite sahāye nissāya  sotthibhāvo ^b^kusanāḷijātakena^eb^ (jā0 1.1.121 ādayo) kathetabbo.<br/><br/>[03] ^b^santo^eb^ti paṇḍitā sappurisā yassa mittāni bhavanti. ^b^saṃvissatthā^eb^ti gharaṃ  pavisitvā icchiticchitasseva gahaṇavasena vissāsamāpannā. ^b^avisaṃvādakassā^eb^ti  avisaṃvādanasīlassa. ^b^na mittadubbhī^eb^ti yo ca mittadubbhī na hoti. ^b^saṃvibhāgī  dhanenā^eb^ti attano dhanena mittānaṃ saṃvibhāgaṃ karoti. ^b^mittesū^eb^ti mitte nissāya laddhabbaṃ  tassa taṃ mittesu sotthānaṃ nāma hoti. so hi evarūpehi mittehi rakkhito sotthiṃ pāpuṇāti.  tattha mitte nissāya sotthibhāvo ^b^mahāukkusajātakā^eb^dīhi (jā0 1.14.44 ādayo)  kathetabbo.<br/><br/>[03] ^b^tulyavayā^eb^ti ^a^V4.0070^ea^ samānavayā. ^b^samaggā^eb^ti samaggavāsā. ^b^anubbatā^eb^ti  anuvattitā. ^b^dhammakāmā^eb^ti tividhasucaritadhammaṃ roceti. ^b^pajātā^eb^ti vijāyinī, na  vañjhā. ^b^dāresū^eb^ti etehi sīlaguṇehi samannāgate mātugāme gehe vasante sāmikassa sotthi  hotīti paṇḍitā kathenti. tattha sīlavantaṃ mātugāmaṃ nissāya sotthibhāvo  ^b^maṇicorajātaka-^eb^ (jā0 1.2.87 ādayo) ^b^sambūlajātaka-^eb^ (jā0 1.16.297  ādayo) ^b^khaṇḍahālajātakehi^eb^ (jā0 2.22.982 ādayo) kathetabbo.<br/><br/>[03] ^b^soceyya^eb^nti sucibhāvaṃ. ^b^advejjhatā^eb^ti advejjhatāya na esa mayā saddhiṃ  bhijjitvā dvidhā bhavissatīti evaṃ advejjhabhāvena yaṃ jānāti. ^b^suhadayaṃ mama^eb^nti suhado  ayaṃ mamanti ca yaṃ jānāti. ^b^rājūsu ve^eb^ti evaṃ rājūsu sevakānaṃ sotthānaṃ nāmāti  paṇḍitā kathenti. ^b^dadāti^eb^ ^a^P4.0078^ea^ ^b^saddho^eb^ti kammañca phalañca saddahitvā  dadāti. ^b^saggesu ve^eb^ti evaṃ sagge devaloke sotthānaṃ niraparādhamaṅgalanti paṇḍitā kathenti,  taṃ petavatthuvimānavatthūhi vitthāretvā kathetabbaṃ.<br/><br/>[03] ^b^punanti^eb^ ^a^M4.0079^ea^ ^b^vuddhā^eb^ti yaṃ puggalaṃ ñāṇavuddhā ariyadhammena punanti  parisodhenti. ^b^samacariyāyā^eb^ti sammāpaṭipattiyā. ^b^bahussutā^eb^ti paṭivedhabahussutā.  ^b^isayo^eb^ti esitaguṇā. ^b^sīlavanto^eb^ti ariyasīlena samannāgatā.  ^b^arahantamajjhe^eb^ti arahantānaṃ majjhe paṭilabhitabbaṃ taṃ sotthānanti paṇḍitā kathenti.  arahanto hi attanā paṭividdhamaggaṃ ācikkhitvā paṭipādentā ārādhakaṃ puggalaṃ ariyamaggena  punanti, sopi arahāva hoti.<br/><br/>[03] evaṃ mahāsatto arahattena desanāya kūṭaṃ gaṇhanto aṭṭhahi gāthāhi aṭṭha mahāmaṅgalāni kathetvā  tesaññeva maṅgalānaṃ thutiṃ karonto osānagāthamāha -- <br/><br/>[40] 164^b^.^eb^ <br/><br/>[21] ``etāni kho sotthānāni loke, viññuppasatthāni sukhudrayāni. <br/><br/>[22] tānīdha sevetha naro sapañño, na hi maṅgale kiñcanamatthi sacca''nti..<br/><br/>[03] tattha ^b^na hi maṅgale^eb^ti tasmiṃ pana diṭṭhasutamutappabhede maṅgale kiñcanaṃ ekamaṅgalampi  saccaṃ nāma natthi, nibbānameva panekaṃ paramatthasaccanti.<br/><br/>[03] isayo tāni maṅgalāni sutvā sattaṭṭhadivasaccayena ācariyaṃ āpucchitvā tattheva agamaṃsu.  rājā tesaṃ santikaṃ gantvā pucchi. te tassa ācariyena kathitaniyāmena maṅgalapañhaṃ  ^a^V4.0071^ea^ kathetvā  himavantameva āgamaṃsu. tato paṭṭhāya loke maṅgalaṃ pākaṭaṃ ahosi. maṅgalesu vattitvā matamatā  saggapathaṃ pūresuṃ. bodhisatto cattāro brahmavihāre bhāvetvā isigaṇaṃ ādāya brahmaloke nibbatti.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepāhaṃ maṅgalapañhaṃ  kathesi''nti vatvā jātakaṃ samodhānesi -- ``tadā isigaṇo buddhaparisā ahosi ^a^P4.0079^ea^,  maṅgalapañhapucchako jeṭṭhantevāsiko sāriputto, ācariyo pana ahameva ahosi''nti. <br/><br/>[06] mahāmaṅgalajātakavaṇṇanā pannarasamā. 


volume: 111
item: 459
title:
  [] . cakkavākajātakavaṇṇanā^[] . bhūripaññajātakavaṇṇanā^[] . mahāmaṅgalajātakavaṇṇanā^[] . ghaṭapaṇḍitajātakavaṇṇanā^

content:
  [03] ^b^uṭṭhehi^eb^ ^a^M4.0080^ea^ ^b^kaṇhā^eb^ti idaṃ satthā jetavane viharanto mataputtaṃ  kuṭumbikaṃ ārabbha kathesi. vatthu maṭṭhakuṇḍalisadisameva. idha pana satthā taṃ upāsakaṃ ``kiṃ,  upāsaka, socasī''ti vatvā ``āma, bhante''nti vutte ``upāsaka, porāṇakapaṇḍitā paṇḍitānaṃ  kathaṃ sutvā mataputtaṃ nānusociṃsū''ti vatvā tena yācito atītaṃ āhari.<br/><br/>[03] atīte uttarapathe kaṃsabhoge asitañjananagare mahākaṃso nāma rājā rajjaṃ kāresi. tassa  kaṃso ca, upakaṃso cāti dve puttā ahesuṃ, devagabbhā nāma ekā dhītā. tassā jātadivase  nemittakā brāhmaṇā ``etissā kucchiyaṃ nibbattaputtā kaṃsagottaṃ kaṃsavaṃsaṃ nāsessantī''ti  byākariṃsu. rājā balavasinehena dhītaraṃ vināsetuṃ nāsakkhi, ``bhātaro jānissantī''ti  yāvatāyukaṃ ṭhatvā kālamakāsi. tasmiṃ kālakate kaṃso rājā ahosi, upakaṃso uparājā. te  cintayiṃsu ``sace mayaṃ bhaginiṃ nāsessāma, gārayhā bhavissāma, etaṃ kassaci adatvā  nissāmikaṃ katvā paṭijaggissāmā''ti. te ekathūṇakaṃ pāsādaṃ kāretvā taṃ tattha vasāpesuṃ.  nandigopā nāma tassā paricārikā ahosi. andhakaveṇḍo nāma dāso tassā sāmiko  ārakkhamakāsi.<br/><br/>[03] tadā uttaramadhurāya mahāsāgaro nāma rājā rajjaṃ kāresi. tassa sāgaro, upasāgaro cāti  dve puttā ahesuṃ. tesu pitu accayena sāgaro rājā ahosi, upasāgaro uparājā. so  upakaṃsassa sahāyako ekācariyakule ekato uggahitasippo. so sāgarassa bhātu antepure  ^a^V4.0072^ea^ dubbhitvā bhāyamāno palāyitvā kaṃsabhoge upakaṃsassa santikaṃ agamāsi. upakaṃso taṃ rañño  dassesi, rājā tassa ^a^P4.0080^ea^ mahantaṃ yasaṃ adāsi. so rājupaṭṭhānaṃ gacchanto  devagabbhāya nivāsaṃ ekathambhaṃ pāsādaṃ disvā ``kasseso nivāso''ti pucchitvā taṃ kāraṇaṃ sutvā  devagabbhāya paṭibaddhacitto ahosi. devagabbhāpi ekadivasaṃ taṃ upakaṃsena saddhiṃ rājupaṭṭhānaṃ  āgacchantaṃ disvā ``ko eso''ti pucchitvā ``mahāsāgarassa putto upasāgaro nāmā''ti  nandigopāya ^a^M4.0081^ea^ santikā sutvā tasmiṃ paṭibaddhacittā ahosi. upasāgaro  nandigopāya lañjaṃ datvā ``bhagini, sakkhissasi me devagabbhaṃ dassetu''nti āha. sā ``na  etaṃ sāmi, garuka''nti vatvā taṃ kāraṇaṃ devagabbhāya ārocesi. sā pakatiyāva tasmiṃ  paṭibaddhacittā taṃ vacanaṃ sutvā ``sādhū''ti sampaṭicchitvā nandigopā upasāgarassa saññaṃ datvā  rattibhāge taṃ pāsādaṃ āropesi. so devagabbhāya saddhiṃ saṃvāsaṃ kappesi. atha nesaṃ punappunaṃ  saṃvāsena devagabbhā gabbhaṃ paṭilabhi.<br/><br/>[03] aparabhāge tassā gabbhapatiṭṭhānaṃ pākaṭaṃ ahosi. bhātaro nandigopaṃ pucchiṃsu, sā abhayaṃ  yācitvā taṃ antaraṃ kathesi. te sutvā ``bhaginiṃ nāsetuṃ na sakkā, sace dhītaraṃ vijāyissati,  tampi na nāsessāma, sace pana putto bhavissati, nāsessāmā''ti cintetvā devagabbhaṃ  upasāgarasseva adaṃsu. sā paripuṇṇagabbhā dhītaraṃ vijāyi. bhātaro sutvā haṭṭhatuṭṭhā tassā  ``añjanadevī''ti nāmaṃ kariṃsu. tesaṃ bhogavaḍḍhamānaṃ nāma bhogagāmaṃ adaṃsu. upasāgaro  devagabbhaṃ gahetvā bhogavaḍḍhamānagāme vasi. devagabbhāya punapi gabbho patiṭṭhāsi, nandigopāpi taṃ  divasameva gabbhaṃ paṭilabhi. tāsu paripuṇṇagabbhāsu ekadivasameva devagabbhā puttaṃ vijāyi,  nandigopā dhītaraṃ vijāyi. devagabbhā puttassa vināsanabhayena puttaṃ nandigopāya rahassena pesetvā  tassā dhītaraṃ āharāpesi. tassā vijātabhāvaṃ bhātikānaṃ ārocesuṃ. te ``puttaṃ vijātā,  dhītara''nti pucchitvā ``dhītara''nti ^a^P4.0081^ea^ vutte ``tena hi posethā''ti āhaṃsu.  etenupāyena devagabbhā dasa putte vijāyi, dasa dhītaro nandigopā vijāyi. dasa puttā  nandigopāya santike vaḍḍhanti, dhītaro devagabbhāya. taṃ antaraṃ koci na jānāti. devagabbhāya  jeṭṭhaputto vāsudevo nāma ahosi, dutiyo baladevo, tatiyo candadevo, catuttho sūriyadevo,  pañcamo aggidevo, chaṭṭho varuṇadevo, sattamo ajjuno, aṭṭhamo pajjuno, navamo ghaṭapaṇḍito, dasamo  aṅkuro nāma ahosi. te andhakaveṇḍadāsaputtā dasa bhātikā ceṭakāti pākaṭā ahesuṃ.<br/><br/>[03] te aparabhāge vuddhimanvāya thāmabalasampannā kakkhaḷā pharusā hutvā vilopaṃ karontā  vicaranti ^a^V4.0073^ea^, rañño gacchante paṇṇākārepi vilumpanteva. manussā ^a^M4.0082^ea^ sannipatitvā  ``andhakaveṇḍadāsaputtā dasa bhātikā raṭṭhaṃ vilumpantī''ti rājaṅgaṇe upakkosiṃsu. rājā  andhakaveṇḍaṃ pakkosāpetvā ``kasmā puttehi vilopaṃ kārāpesī''ti tajjesi. evaṃ dutiyampi  tatiyampi manussehi upakkose kate rājā taṃ santajjesi. so maraṇabhayabhīto rājānaṃ abhayaṃ  yācitvā ``deva, ete na mayhaṃ puttā, upasāgarassa puttā''ti taṃ antaraṃ ārocesi. rājā bhīto  ``kena te upāyena gaṇhāmā''ti amacce pucchitvā ``ete, deva, mallayuddhavittakā, nagare yuddhaṃ  kāretvā tattha ne yuddhamaṇḍalaṃ āgate gāhāpetvā māressāmā''ti vutte cārurañca, muṭṭhikañcāti dve  malle posetvā ``ito sattame divase yuddhaṃ bhavissatī''ti nagare bheriṃ carāpetvā rājaṅgaṇe  yuddhamaṇḍalaṃ sajjāpetvā akkhavāṭaṃ kāretvā yuddhamaṇḍalaṃ alaṅkārāpetvā dhajapaṭākaṃ bandhāpesi.  sakalanagaraṃ saṅkhubhi. cakkāticakkaṃ mañcātimañcaṃ bandhitvā cāruramuṭṭhikā yuddhamaṇḍalaṃ āgantvā  vaggantā gajjantā apphoṭentā vicariṃsu. dasa bhātikāpi āgantvā rajakavīthiṃ vilumpitvā  vaṇṇasāṭake nivāsetvā gandhāpaṇesu gandhaṃ ^a^P4.0082^ea^, mālākārāpaṇesu mālaṃ vilumpitvā  vilittagattā māladhārino katakaṇṇapūrā vaggantā gajjantā apphoṭentā yuddhamaṇḍalaṃ pavisiṃsu.<br/><br/>[03] tasmiṃ khaṇe cāruro apphoṭento vicarati. baladevo taṃ disvā ``na naṃ hatthena  chupissāmī''ti hatthisālato mahantaṃ hatthiyottaṃ āharitvā vaggitvā gajjitvā yottaṃ khipitvā  cāruraṃ udare veṭhetvā dve yottakoṭiyo ekato katvā vattetvā ukkhipitvā sīsamatthake bhametvā  bhūmiyaṃ pothetvā bahi akkhavāṭe khipi. cārure mate rājā muṭṭhikamallaṃ āṇāpesi. so uṭṭhāya  vaggitvā gajjitvā apphoṭesi. baladevo taṃ pothetvā aṭṭhīni sañcuṇṇetvā ``amallomhi,  amallomhī''ti vadantameva ``nāhaṃ tava mallabhāvaṃ vā amallabhāvaṃ vā jānāmī''ti hatthe gahetvā  bhūmiyaṃ pothetvā jīvitakkhayaṃ pāpetvā bahi akkhavāṭe khipi. muṭṭhiko maranto ``yakkho hutvā  taṃ khādituṃ labhissāmī''ti patthanaṃ paṭṭhapesi. so kālamattikāṭaviyaṃ nāma yakkho hutvā  nibbatti. rājā ``gaṇhatha dasa bhātike ceṭake''ti uṭṭhahi ^a^M4.0083^ea^. tasmiṃ khaṇe  vāsudevo cakkaṃ khipi. taṃ dvinnampi bhātikānaṃ sīsāni pātesi. mahājano bhītatasito  ``avassayā no hothā''ti tesaṃ pādesu patitvā nipajji. te dvepi mātule māretvā  asitañjananagare rajjaṃ gahetvā mātāpitaro tattha katvā ``sakalajambudīpe rajjaṃ gaṇhissāmā''ti  nikkhamitvā anupubbena kālayonakarañño nivāsaṃ ayujjhanagaraṃ gantvā taṃ parikkhipitvā ṭhitaṃ  parikhārukkhagahanaṃ viddhaṃsetvā pākāraṃ bhinditvā rājānaṃ ^a^V4.0074^ea^ gahetvā taṃ rajjaṃ attano hatthagataṃ katvā  dvāravatiṃ pāpuṇiṃsu. tassa pana nagarassa ekato samuddo ekato pabbato, amanussapariggahitaṃ  kira taṃ ahosi.<br/><br/>[03] tassa ārakkhaṃ gahetvā ṭhitayakkho paccāmitte disvā gadrabhavesena gadrabharavaṃ ravati. tasmiṃ  khaṇe yakkhānubhāvena ^a^P4.0083^ea^ sakalanagaraṃ uppatitvā mahāsamudde ekasmiṃ dīpake tiṭṭhati.  paccāmittesu gatesu punāgantvā sakaṭṭhāneyeva patiṭṭhāti. tadāpi so gadrabho tesaṃ dasannaṃ  bhātikānaṃ āgamanaṃ ñatvā gadrabharavaṃ ravi. nagaraṃ uppatitvā dīpake patiṭṭhāya tesu nagaraṃ adisvā  nivattantesu punāgantvā sakaṭṭhāne patiṭṭhāsi. te puna nivattiṃsu, punapi gadrabho tatheva akāsi.  te dvāravatinagare rajjaṃ gaṇhituṃ asakkontā kaṇhadīpāyanassa isino santikaṃ gantvā vanditvā  ``bhante, mayaṃ dvāravatiyaṃ rajjaṃ gahetuṃ na sakkoma, ekaṃ no upāyaṃ karothā''ti pucchitvā  ``parikhāpiṭṭhe asukasmiṃ nāma ṭhāne eko gadrabho carati. so hi amitte disvā viravati,  tasmiṃ khaṇe nagaraṃ uppatitvā gacchati, tumhe tassa pāde gaṇhatha, ayaṃ vo nipphajjanūpāyo''ti vutte  tāpasaṃ vanditvā gantvā gadrabhassa pādesu gahetvā nipatitvā ``sāmi, ṭhapetvā tumhe añño  amhākaṃ avassayo natthi, amhākaṃ nagaraṃ gaṇhanakāle mā ravitthā''ti yāciṃsu. gadrabho ``na  sakkā na viravituṃ, tumhe pana paṭhamataraṃ āgantvā cattāro janā mahantāni ayanaṅgalāni gahetvā  catūsu nagaradvāresu mahante ayakhāṇuke bhūmiyaṃ ākoṭetvā nagarassa uppatanakāle naṅgalāni gahetvā  naṅgalabaddhaṃ ayasaṅkhalikaṃ ayakhāṇuke bandheyyātha, nagaraṃ uppatituṃ na sakkhissatī''ti āha.<br/><br/>[03] te ^a^M4.0084^ea^ ``sādhū''ti vatvā tasmiṃ aviravanteyeva naṅgalāni ādāya catūsu  nagaradvāresu khāṇuke bhūmiyaṃ ākoṭetvā aṭṭhaṃsu. tasmiṃ khaṇe gadrabho viravi, nagaraṃ  uppatitumārabhi. catūsu dvāresu ṭhitā catūhi ayanaṅgalehi gahetvā naṅgalabaddhā ayasaṅkhalikā  khāṇukesu bandhiṃsu, nagaraṃ uppatituṃ nāsakkhi. dasa bhātikā tato nagaraṃ pavisitvā rājānaṃ  māretvā rajjaṃ gaṇhiṃsu. evaṃ te sakalajambudīpe tesaṭṭhiyā ^a^P4.0084^ea^ nagarasahassesu  sabbarājāno cakkena jīvitakkhayaṃ pāpetvā dvāravatiyaṃ vasamānā rajjaṃ dasa koṭṭhāse katvā  vibhajiṃsu, bhaginiṃ pana añjanadeviṃ na sariṃsu. tato puna ``ekādasa koṭṭhāse karomā''ti vutte  aṅkuro ``mama koṭṭhāsaṃ tassā detha, ahaṃ vohāraṃ katvā jīvissāmi, kevalaṃ tumhe attano janapade  mayhaṃ suṅkaṃ vissajjethā''ti āha. te ``sādhū''ti sampaṭicchitvā tassa koṭṭhāsaṃ bhaginiyā  datvā saddhiṃ tāya nava rājāno dvāravatiyaṃ vasiṃsu. aṅkuro pana vaṇijjamakāsi. evaṃ tesu  aparāparaṃ puttadhītāhi vaḍḍhamānesu addhāne gate mātāpitaro kālamakaṃsu.<br/><br/>[03] tadā ^a^V4.0075^ea^ kira manussānaṃ vīsativassasahassāyukakālo ahosi. tadā vāsudevamahārājassa  eko putto kālamakāsi. rājā sokapareto sabbakiccāni pahāya mañcassa aṭaniṃ pariggahetvā  vilapanto nipajji. tasmiṃ kāle ghaṭapaṇḍito cintesi ``ṭhapetvā maṃ añño koci mama bhātu  sokaṃ harituṃ samattho nāma natthi, upāyenassa sokaṃ harissāmī''ti. so ummattakavesaṃ gahetvā  ``sasaṃ me detha, sasaṃ me dethā''ti ākāsaṃ ullokento sakalanagaraṃ vicari. ``ghaṭapaṇḍito  ummattako jāto''ti sakalanagaraṃ saṅkhubhi. tasmiṃ kāle rohiṇeyyo nāma amacco  vāsudevarañño santikaṃ gantvā tena saddhiṃ kathaṃ samuṭṭhāpento paṭhamaṃ gāthamāha -- <br/><br/>[40] 165^b^.^eb^ <br/><br/>[21] ``uṭṭhehi kaṇha kiṃ sesi, ko attho supanena te. <br/><br/>[27] yopi tuyhaṃ sako bhātā, hadayaṃ cakkhu ca dakkhiṇaṃ. <br/><br/>[22] tassa vātā balīyanti, ghaṭo jappati kesavā''ti..<br/><br/>[03] tattha ^a^M4.0085^ea^ ^b^kaṇhā^eb^ti gottenālapati, kaṇhāyanagotto kiresa. ^b^ko  attho^eb^ti katarā nāma vaḍḍhi. ^b^hadayaṃ cakkhu ca dakkhiṇa^eb^nti hadayena ceva  dakkhiṇacakkhunā ca samānoti attho. ^b^tassa vātā balīyantī^eb^ti tassa hadayaṃ  apasmāravātā avattharantīti attho. ^b^jappatī^eb^ti ``sasaṃ me dethā''ti vippalapati.  ^b^kesavā^eb^ti so kira kesasobhanatāya ``kesavā''ti paññāyittha, tena taṃ nāmenālapati.<br/><br/>[03] evaṃ ^a^P4.0085^ea^ amaccena vutte tassa ummattakabhāvaṃ ñatvā satthā abhisambuddho hutvā  dutiyaṃ gāthamāha -- <br/><br/>[40] 166^b^.^eb^ <br/><br/>[21] ``tassa taṃ vacanaṃ sutvā, rohiṇeyyassa kesavo. <br/><br/>[22] taramānarūpo vuṭṭhāsi, bhātusokena aṭṭito''ti..<br/><br/>[03] rājā uṭṭhāya sīghaṃ pāsādā otaritvā ghaṭapaṇḍitassa santikaṃ gantvā ubhosu hatthesu daḷhaṃ  gahetvā tena saddhiṃ sallapanto tatiyaṃ gāthamāha -- <br/><br/>[40] 167^b^.^eb^ <br/><br/>[21] ``kiṃ nu ummattarūpova, kevalaṃ dvārakaṃ imaṃ. <br/><br/>[22] saso sasoti lapasi, ko nu te sasamāharī''ti..<br/><br/>[03] tattha ^a^V4.0076^ea^ ^b^kevalaṃ dvārakaṃ ima^eb^nti kasmā ummattako viya hutvā sakalaṃ imaṃ dvāravatinagaraṃ  vicaranto ``saso saso''ti lapasi. ko tava sasaṃ hari, kena te saso gahitoti pucchati.<br/><br/>[03] so raññā evaṃ vuttepi punappunaṃ tadeva vacanaṃ vadati. rājā puna dve gāthā abhāsi -- <br/><br/>[40] 168^b^.^eb^ <br/><br/>[21] ``sovaṇṇamayaṃ maṇīmayaṃ, lohamayaṃ atha rūpiyāmayaṃ. <br/><br/>[22] saṅkhasilāpavāḷamayaṃ, kārayissāmi te sasaṃ.. <br/><br/>[40] 169^b^.^eb^ <br/><br/>[21] ``santi aññepi sasakā, araññe vanagocarā. <br/><br/>[22] tepi te ānayissāmi, kīdisaṃ sasamicchasī''ti..<br/><br/>[03] tatrāyaṃ saṅkhepattho -- tesu suvaṇṇamayādīsu yaṃ icchasi, taṃ vada, ahaṃ te kāretvā  dassāmi, athāpi te na rocesi, aññepi araññe ^a^M4.0086^ea^ vanagocarā sasakā atthi,  tepi te ānayissāmi, vada bhadramukha, kīdisaṃ sasamicchasīti.<br/><br/>[03] rañño kathaṃ sutvā ghaṭapaṇḍito chaṭṭhaṃ gāthamāha -- <br/><br/>[40] 170^b^.^eb^ <br/><br/>[21] ``na cāhamete icchāmi, ye sasā pathavissitā. <br/><br/>[22] candato sasamicchāmi, taṃ me ohara kesavā''ti..<br/><br/>[03] tattha ^b^oharā^eb^ti otārehi.<br/><br/>[03] rājā tassa kathaṃ sutvā ``nissaṃsayaṃ me bhātā ummattakova jāto''ti domanassappatto  sattamaṃ gāthamāha -- <br/><br/>[40] 171^b^.^eb^ <br/><br/>[21] ``so ^a^P4.0086^ea^ nūna madhuraṃ ñāti, jīvitaṃ vijahissasi. <br/><br/>[22] apatthiyaṃ yo patthayasi, candato sasamicchasī''ti..<br/><br/>[03] tattha ^a^V4.0077^ea^ ^b^ñātī^eb^ti kaniṭṭhaṃ ālapanto āha. idaṃ vuttaṃ hoti -- ``tāta, mayhaṃ piyañāti  so tvaṃ nūna atimadhuraṃ attano jīvitaṃ vijahissasi, yo apatthetabbaṃ patthayasī''ti.<br/><br/>[03] ghaṭapaṇḍito rañño vacanaṃ sutvā niccalo ṭhatvā ``bhātika, tvaṃ candato sasakaṃ patthentassa  taṃ alabhitvā jīvitakkhayabhāvaṃ jānanto kiṃ kāraṇā mataputtaṃ anusocasī''ti vatvā aṭṭhamaṃ  gāthamāha -- <br/><br/>[40] 172^b^.^eb^ <br/><br/>[21] ``evaṃ ce kaṇha jānāsi, yadaññamanusāsasi. <br/><br/>[22] kasmā pure mataṃ puttaṃ, ajjāpi manusocasī''ti..<br/><br/>[03] tattha ^b^eva^eb^nti idaṃ alabbhaneyyaṭṭhānaṃ nāma na patthetabbanti yadi evaṃ jānāsi.  ^b^yadaññamanusāsasī^eb^ti evaṃ jānantova yadi aññaṃ anusāsasīti attho. ^b^pure^eb^ti atha  kasmā ito catumāsamatthake mataputtaṃ ajjāpi anusocasīti vadati.<br/><br/>[03] evaṃ so antaravīthiyaṃ ṭhitakova ``bhātika, ahaṃ tāva paññāyamānaṃ patthemi, tvaṃ pana  apaññāyamānassa socasī''ti vatvā tassa dhammaṃ desento puna dve gāthā abhāsi -- <br/><br/>[40] 173^b^.^eb^ <br/><br/>[21] ``yaṃ ^a^M4.0087^ea^ na labbhā manussena, amanussena vā puna. <br/><br/>[22] jāto me mā marī putto, kuto labbhā alabbhiyaṃ.. <br/><br/>[40] 174^b^.^eb^ <br/><br/>[21] ``na mantā mūlabhesajjā, osadhehi dhanena vā. <br/><br/>[22] sakkā ānayituṃ kaṇha, yaṃ petamanusocasī''ti..<br/><br/>[03] tattha ^b^ya^eb^nti bhātika yaṃ evaṃ jāto me putto mā marīti manussena vā devena vā puna  na labbhā na sakkā laddhuṃ, taṃ tvaṃ patthesi, tadetaṃ kuto labbhā kena kāraṇena sakkā laddhuṃ, na  sakkāti dīpeti. kasmā? yasmā alabbhiyaṃ, alabbhaneyyaṭṭhānañhi nāmetanti attho.  ^b^mantā^eb^ti mantapayogena. ^b^mūlabhesajjā^eb^ti mūlabhesajjena. ^b^osadhehī^eb^ti  nānāvidhosadhehi. ^b^dhanena vā^eb^ti koṭisatasaṅkhyenapi dhanena vā. idaṃ vuttaṃ hoti --  ``yaṃ tvaṃ petamanusocasi, taṃ etehi mantapayogādīhi ānetuṃ na sakkā''ti.<br/><br/>[03] rājā ^a^V4.0078^ea^ taṃ sutvā ``yuttaṃ, tāta, sallakkhitaṃ me, mama sokaharaṇatthāya tayā idaṃ kata''nti  ghaṭapaṇḍitaṃ vaṇṇento catasso gāthā abhāsi -- <br/><br/>[40] 175^b^.^eb^ <br/><br/>[21] ``yassa ^a^P4.0087^ea^ etādisā assu, amaccā purisapaṇḍitā. <br/><br/>[22] yathā nijjhāpaye ajja, ghaṭo purisapaṇḍito.. <br/><br/>[40] 176^b^.^eb^ <br/><br/>[21] ``ādittaṃ vata maṃ santaṃ, ghatasittaṃva pāvakaṃ. <br/><br/>[22] vārinā viya osiñcaṃ, sabbaṃ nibbāpaye daraṃ.. <br/><br/>[40] 177^b^.^eb^ <br/><br/>[21] ``abbahī vata me sallaṃ, yamāsi hadayassitaṃ. <br/><br/>[22] yo me sokaparetassa, puttasokaṃ apānudi.. <br/><br/>[40] 178^b^.^eb^ <br/><br/>[21] ``sohaṃ abbūḷhasallosmi, vītasoko anāvilo. <br/><br/>[22] na socāmi na rodāmi, tava sutvāna māṇavā''ti..<br/><br/>[03] tattha paṭhamagāthāya saṅkhepattho -- yathā yena kāraṇena ajja maṃ puttasokaparetaṃ ghaṭo  purisapaṇḍito sokaharaṇatthāya nijjhāpaye nijjhāpesi bodhesi. yassa aññassapi etādisā  purisapaṇḍitā amaccā assu, tassa kuto sokoti. sesagāthā vuttatthāyeva.<br/><br/>[03] avasāne ^a^M4.0088^ea^ -- <br/><br/>[40] 179^b^.^eb^ <br/><br/>[21] ``evaṃ karonti sappaññā, ye honti anukampakā. <br/><br/>[22] nivattayanti sokamhā, ghaṭo jeṭṭhaṃva bhātara''nti.. -- <br/><br/>[25] ayaṃ abhisambuddhagāthā uttānatthāyeva.<br/><br/>[03] evaṃ ghaṭakumārena vītasoke kate vāsudeve rajjaṃ anusāsante dīghassa addhuno accayena  dasabhātikaputtā kumārā cintayiṃsu ``kaṇhadīpāyanaṃ `dibbacakkhuko'ti vadanti, vīmaṃsissāma  tāva na''nti. te ekaṃ daharakumāraṃ alaṅkaritvā gabbhiniākārena dassetvā udare masūrakaṃ  bandhitvā tassa santikaṃ netvā ``bhante, ayaṃ kumārikā kiṃ vijāyissatī''ti pucchiṃsu.  tāpaso ``dasabhātikarājūnaṃ vināsakālo patto, mayhaṃ nu kho āyusaṅkhāro kīdiso  ^a^V4.0079^ea^ hotī''ti  olokento ``ajjeva maraṇaṃ bhavissatī''ti ñatvā ``kumārā iminā tumhākaṃ ko attho''ti  vatvā ``kathetheva no, bhante''ti nibaddho ``ayaṃ ito sattame divase khadiraghaṭikaṃ  vijāyissati, tāya vāsudevakulaṃ nassissati, apica kho pana tumhe taṃ khadiraghaṭikaṃ gahetvā  jhāpetvā chārikaṃ nadiyaṃ pakkhipeyyāthā''ti āha. atha naṃ te ``kūṭajaṭila, puriso  vijāyanako nāma natthī''ti vatvā tantarajjukaṃ nāma kammakaraṇaṃ katvā tattheva jīvitakkhayaṃ  pāpayiṃsu. rājāno kumāre pakkosāpetvā ``kiṃ kāraṇā tāpasaṃ mārayitthā''ti ^a^P4.0088^ea^  pucchitvā sabbaṃ sutvā bhītā tassa ārakkhaṃ datvā sattame divase tassa kucchito nikkhantaṃ  khadiraghaṭikaṃ jhāpetvā chārikaṃ nadiyaṃ khipiṃsu. sā nadiyā vuyhamānā mukhadvāre ekapasse  laggi, tato erakaṃ nibbatti.<br/><br/>[03] athekadivasaṃ te rājāno ``samuddakīḷaṃ kīḷissāmā''ti mukhadvāraṃ gantvā mahāmaṇḍapaṃ  kārāpetvā alaṅkatamaṇḍape khādantā pivantā kīḷāvaseneva pavattahatthapādaparāmāsā dvidhā bhijjitvā  mahākalahaṃ kariṃsu. atheko aññaṃ muggaraṃ alabhanto erakavanato ekaṃ erakapattaṃ gaṇhi. taṃ  gahitamattameva khadiramusalaṃ ahosi. so tena mahājanaṃ pothesi ^a^M4.0089^ea^. athaññehi  sabbehi gahitagahitaṃ khadiramusalameva ahosi. te aññamaññaṃ paharitvā mahāvināsaṃ pāpuṇiṃsu.  tesu mahāvināsaṃ vinassantesu vāsudevo ca baladevo ca bhaginī añjanadevī ca purohito cāti  cattāro janā rathaṃ abhiruhitvā palāyiṃsu, sesā sabbepi vinaṭṭhā. tepi cattāro rathena palāyantā  kāḷamattikāṭaviṃ pāpuṇiṃsu. so hi muṭṭhikamallo patthanaṃ katvā yakkho hutvā tattha nibbatto  baladevassa āgatabhāvaṃ ñatvā tattha gāmaṃ māpetvā mallavesaṃ gahetvā ``ko yujjhitukāmo''ti  vagganto gajjanto apphoṭento vicari. baladevo taṃ disvāva ``bhātika, ahaṃ iminā saddhiṃ  yujjhissāmī''ti vatvā vāsudeve vārenteyeva rathā oruyha tassa santikaṃ gantvā vagganto gajjanto  apphoṭesi. atha naṃ so pasāritahattheyeva gahetvā mūlakandaṃ viya khādi. vāsudevo tassa  matabhāvaṃ ñatvā bhaginiñca purohitañca ādāya sabbarattiṃ gantvā sūriyodaye ekaṃ paccantagāmaṃ patvā  ``āhāraṃ pacitvā āharathā''ti bhaginiñca purohitañca gāmaṃ pahiṇitvā sayaṃ ekasmiṃ gacchantare  paṭicchanno nipajji.<br/><br/>[03] atha naṃ jarā nāma eko luddako gacchaṃ calantaṃ disvā ``sūkaro ettha bhavissatī''ti  saññāya sattiṃ khipitvā pāde vijjhitvā ``ko maṃ vijjhī''ti vutte manussassa viddhabhāvaṃ ñatvā  bhīto palāyituṃ ārabhi ^a^P4.0089^ea^. rājā satiṃ paccupaṭṭhapetvā uṭṭhāya ``mātula, mā bhāyi,  ehī''ti pakkositvā āgataṃ ``kosi nāma tva''nti pucchitvā ``ahaṃ sāmi, jarā nāmā''ti  ^a^V4.0080^ea^ vutte ``jarāya viddho marissatīti kira maṃ porāṇā byākariṃsu, nissaṃsayaṃ ajja mayā  maritabba''nti ñatvā ``mātula, mā bhāyi, ehi pahāraṃ me bandhā''ti tena pahāramukhaṃ bandhāpetvā  taṃ uyyojesi. balavavedanā pavattiṃsu, itarehi ābhataṃ āhāraṃ paribhuñjituṃ nāsakkhi. atha te  āmantetvā ``ajja ahaṃ marissāmi, tumhe pana sukhumālā aññaṃ kammaṃ katvā jīvituṃ na  sakkhissatha, imaṃ vijjaṃ sikkhathā''ti ekaṃ vijjaṃ sikkhāpetvā te uyyojetvā tattheva  jīvitakkhayaṃ pāpuṇi. evaṃ añjanadeviṃ ṭhapetvā sabbeva vināsaṃ pāpuṇiṃsūti.<br/><br/>[03] satthā imaṃ dhammadesanaṃ āharitvā ``upāsaka, evaṃ porāṇakapaṇḍitā paṇḍitānaṃ kathaṃ sutvā  attano puttasokaṃ hariṃsu, mā cintayī''ti vatvā ^a^M4.0090^ea^ saccāni pakāsetvā jātakaṃ  samodhānesi, saccapariyosāne upāsako sotāpattiphale patiṭṭhahi. tadā rohiṇeyyo ānando  ahosi, vāsudevo sāriputto, avasesā buddhaparisā, ghaṭapaṇḍito pana ahameva ahosinti. <br/><br/>[06] ghaṭapaṇḍitajātakavaṇṇanā soḷasamā. <br/><br/>[06] iti soḷasajātakapaṭimaṇḍitassa <br/><br/>[06] dasakanipātajātakassa atthavaṇṇanā niṭṭhitā.<br/><br/>[03] jātakuddānaṃ -- <br/><br/>[21] catudvāro kaṇhuposo, saṅkha bodhi dīpāyano. <br/><br/>[27] nigrodha takkala dhamma-pālo kukkuṭa kuṇḍalī. <br/><br/>[22] bilāra cakka bhūri ca, maṅgala ghaṭa soḷasa.. <br/><br/>[06] dasakanipātavaṇṇanā niṭṭhitā. 


volume: 111
item: 460
title: [] . bhūripaññajātakavaṇṇanā^ekādasakanipāto^^[] . mātuposakajātakavaṇṇanā^
content:
  [03] ^b^tassa^eb^ ^a^V4.0081^ea^ ^a^P4.0090^ea^ ^a^M4.0091^ea^ ^b^nāgassa vippavāsenā^eb^ti idaṃ satthā jetavane  viharanto mātuposakabhikkhuṃ ārabbha kathesi. paccuppannavatthu sāmajātakavatthusadisameva. satthā  pana bhikkhū āmantetvā ``mā bhikkhave, etaṃ bhikkhuṃ ujjhāyittha, porāṇakapaṇḍitā  tiracchānayoniyaṃ nibbattāpi mātarā viyuttā sattāhaṃ nirāhāratāya sussamānā rājārahaṃ bhojanaṃ  labhitvāpi `mātarā vinā na bhuñjissāmā'ti mātaraṃ disvāva gocaraṃ gaṇhiṃsū''ti vatvā tehi  yācito atītamāhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto himavantapadese hatthiyoniyaṃ  nibbattitvā sabbaseto ahosi abhirūpo dassanīyo pāsādiko lakkhaṇasampanno  asītihatthisahassaparivāro. so jarājiṇṇaṃ mātaraṃ posesi, mātā panassa andhā. so  madhuramadhurāni phalāphalāni hatthīnaṃ datvā mātu santikaṃ pesesi. hatthī tassā adatvā attanāva  khādanti. so pariggaṇhanto taṃ pavattiṃ ñatvā ``yūthaṃ chaḍḍetvā mātarameva posessāmī''ti  rattibhāge aññesaṃ hatthīnaṃ ajānantānaṃ mātaraṃ gahetvā caṇḍoraṇapabbatapādaṃ gantvā ekaṃ naḷiniṃ  upanissāya ṭhitāya pabbataguhāyaṃ mātaraṃ ṭhapetvā posesi. atheko bārāṇasivāsī vanacarako  maggamūḷho disaṃ vavatthapetuṃ asakkonto mahantena ^a^P4.0091^ea^ saddena paridevi. bodhisatto  tassa saddaṃ sutvā ``ayaṃ puriso anātho, na kho pana metaṃ patirūpaṃ, yaṃ esa mayi ṭhite idha  vinasseyyā''ti tassa santikaṃ gantvā taṃ bhayena palāyantaṃ disvā ``ambho purisa, natthi te maṃ  nissāya bhayaṃ, mā palāyi, kasmā tvaṃ paridevanto vicarasī''ti pucchitvā ``sāmi, ahaṃ  maggamūḷho, ajja me sattamo divaso''ti vutte ``bho purisa, mā bhāyi, ahaṃ taṃ manussapathe  ṭhapessāmī''ti taṃ attano piṭṭhiyaṃ nisīdāpetvā araññā nīharitvā nivatti. sopi pāpo  ``nagaraṃ gantvā rañño ārocessāmī''ti rukkhasaññaṃ pabbatasaññaṃ karontova nikkhamitvā  bārāṇasiṃ agamāsi.<br/><br/>[03] tasmiṃ ^a^V4.0082^ea^ ^a^M4.0092^ea^ kāle rañño maṅgalahatthī kālamakāsi. rājā ``sace kenaci  katthaci opavayhaṃ kātuṃ yuttarūpo hatthī diṭṭho atthi, so ācikkhatū''ti bheriṃ carāpesi. so  puriso rājānaṃ upasaṅkamitvā ``mayā, deva, tumhākaṃ opavayho bhavituṃ yuttarūpo sabbaseto  sīlavā hatthirājā diṭṭho, ahaṃ maggaṃ dassessāmi, mayā saddhiṃ hatthācariye pesetvā taṃ  gaṇhāpethā''ti āha. rājā ``sādhū''ti ``imaṃ maggadesakaṃ katvā araññaṃ gantvā iminā vuttaṃ  hatthināgaṃ ānethā''ti tena saddhiṃ mahantena parivārena hatthācariyaṃ pesesi. so tena saddhiṃ  gantvā bodhisattaṃ naḷiniṃ pavisitvā gocaraṃ gaṇhantaṃ passi. bodhisattopi hatthācariyaṃ disvā  ``idaṃ bhayaṃ na aññato uppannaṃ, tassa purisassa santikā uppannaṃ bhavissati, ahaṃ kho pana  mahābalo hatthisahassampi viddhaṃsetuṃ samattho homi, kujjhitvā saraṭṭhakaṃ senāvāhanaṃ nāsetuṃ, sace  pana kujjhissāmi, sīlaṃ me bhijjissati, tasmā ajja sattīhi koṭṭiyamānopi na  kujjhissāmī''ti adhiṭṭhāya sīsaṃ nāmetvā niccalova aṭṭhāsi. hatthācariyo padumasaraṃ otaritvā  tassa lakkhaṇasampattiṃ disvā ``ehi puttā''ti rajatadāmasadisāya soṇḍāya gahetvā sattame  divase bārāṇasiṃ pāpuṇi. bodhisattamātā pana putte anāgacchante ``putto me  rājarājamahāmattādīhi nīto ^a^P4.0092^ea^ bhavissati, idāni tassa vippavāsena ayaṃ  vanasaṇḍo vaḍḍhissatī''ti paridevamānā dve gāthā abhāsi -- <br/><br/>[40] 1^b^.^eb^ <br/><br/>[21] ``tassa nāgassa vippavāsena, virūḷho sallakī ca kuṭajā ca. <br/><br/>[22] kuruvindakaravīrā bhisasāmā ca, nivāte pupphitā ca kaṇikārā.. <br/><br/>[40] 2^b^.^eb^ <br/><br/>[21] ``kocideva suvaṇṇakāyurā, nāgarājaṃ bharanti piṇḍena. <br/><br/>[22] yattha rājā rājakumāro vā, kavacamabhihessati achambhito''ti.. <br/><br/>[01] tattha ^a^M4.0093^ea^ ^b^virūḷhā^eb^ti vaḍḍhitā nāma, natthettha saṃsayoti  asaṃsayavasenevamāha. ^b^sallakī ca kuṭajā cā^eb^ti indasālarukkhā ca kuṭajarukkhā ca.  ^b^kuruvindakaravīrā bhisasāmā cā^eb^ti kuruvindarukkhā ca karavīranāmakāni mahātiṇāni ca  bhisāni ca sāmākāni cāti attho. ete ca sabbe idāni vaḍḍhissantīti paridevati.  ^b^nivāte^eb^ti pabbatapāde. ^b^pupphitā^eb^ti mama puttena sākhaṃ bhañjitvā akhādiyamānā  kaṇikārāpi pupphitā bhavissantīti vuttaṃ hoti. ^b^kocidevā^eb^ti katthacideva gāme vā nagare  vā. ^b^suvaṇṇakāyurā^eb^ti suvaṇṇābharaṇā rājarājamahāmattā. ^b^bharanti piṇḍenā^eb^ti ajja  mātuposakaṃ nāgarājaṃ rājārahassa bhojanassa suvaḍḍhitena piṇḍena posenti. ^b^yatthā^eb^ti yasmiṃ  nāgarāje rājā nisīditvā. ^b^kavacamabhihessatī^eb^ti ^a^V4.0083^ea^ saṅgāmaṃ pavisitvā paccāmittānaṃ kavacaṃ  abhihanissati bhindissati. idaṃ vuttaṃ hoti -- ``yattha mama putte nisinno rājā vā  rājakumāro vā achambhito hutvā sapattānaṃ kavacaṃ hanissati, taṃ me puttaṃ nāgarājānaṃ  suvaṇṇābharaṇā ajja piṇḍena bharantī''ti.<br/><br/>[03] hatthācariyopi antarāmaggeva rañño sāsanaṃ pesesi. taṃ sutvā rājā nagaraṃ alaṅkārāpesi.  hatthācariyo bodhisattaṃ katagandhaparibhaṇḍaṃ alaṅkatapaṭiyattaṃ hatthisālaṃ netvā vicitrasāṇiyā  parikkhipāpetvā rañño ārocāpesi. rājā nānaggarasabhojanaṃ ādāya gantvā bodhisattassa  dāpesi. so ``mātaraṃ vinā gocaraṃ na gaṇhissāmī''ti piṇḍaṃ na gaṇhi. atha naṃ yācanto  rājā tatiyaṃ gāthamāha -- <br/><br/>[40] 3^b^.^eb^ <br/><br/>[21] ``gaṇhāhi ^a^P4.0093^ea^ nāga kabaḷaṃ, mā nāga kisako bhava. <br/><br/>[22] bahūni rājakiccāni, tāni nāga karissasī''ti..<br/><br/>[03] taṃ sutvā bodhisatto catutthaṃ gāthamāha -- <br/><br/>[40] 4^b^.^eb^ <br/><br/>[21] ``sā nūnasā kapaṇikā, andhā apariṇāyikā. <br/><br/>[22] khāṇuṃ pādena ghaṭṭeti, giriṃ caṇḍoraṇaṃ patī''ti..<br/><br/>[03] tattha ^b^sā nūnasā^eb^ti mahārāja, nūna sā esā. ^b^kapaṇikā^eb^ti puttaviyogena  kapaṇā. ^b^khāṇu^eb^nti tattha tattha patitaṃ rukkhakaliṅgaraṃ. ^b^ghaṭṭetī^eb^ti paridevamānā tattha  tattha pādena pothentī nūna pādena hanati ^a^M4.0094^ea^. ^b^giriṃ caṇḍoraṇaṃ patī^eb^ti  caṇḍoraṇapabbatābhimukhī, pabbatapāde paripphandamānāti attho.<br/><br/>[03] atha naṃ pucchanto rājā pañcamaṃ gāthamāha -- <br/><br/>[40] 5^b^.^eb^ <br/><br/>[21] ``kā nu te sā mahānāga, andhā apariṇāyikā. <br/><br/>[22] khāṇuṃ pādena ghaṭṭeti, giriṃ caṇḍoraṇaṃ patī''ti.. <br/><br/>[22]<br/><br/>[03] bodhisatto ^a^V4.0084^ea^ chaṭṭhaṃ gāthamāha -- <br/><br/>[40] 6^b^.^eb^ <br/><br/>[21] ``mātā me sā mahārāja, andhā apariṇāyikā. <br/><br/>[22] khāṇuṃ pādena ghaṭṭeti, giriṃ caṇḍoraṇaṃ patī''ti..<br/><br/>[03] rājā chaṭṭhagāthāya tamatthaṃ sutvā muñcāpento sattamaṃ gāthamāha -- <br/><br/>[40] 7^b^.^eb^ <br/><br/>[21] ``muñcathetaṃ mahānāgaṃ, yoyaṃ bharati mātaraṃ. <br/><br/>[22] sametu mātarā nāgo, saha sabbehi ñātibhī''ti.. <br/><br/>[01] tattha ^b^yoyaṃ bharatī^eb^ti ayaṃ nāgo ``ahaṃ, mahārāja, andhaṃ mātaraṃ posemi,  mayā vinā mayhaṃ mātā jīvitakkhayaṃ pāpuṇissati, tāya vinā mayhaṃ issariyena attho natthi,  ajja me mātu gocaraṃ alabhantiyā sattamo divaso''ti vadati, tasmā yo ayaṃ mātaraṃ bharati, etaṃ  mahānāgaṃ khippaṃ muñcatha. ^b^sabbehi ñātibhī^eb^ti saddhiṃ esa mātarā sametu samāgacchatūti.<br/><br/>[03] aṭṭhamanavamā abhisambuddhagāthā honti -- <br/><br/>[40] 8^b^.^eb^ <br/><br/>[21] ``mutto ca bandhanā nāgo, muttamādāya kuñjaro. <br/><br/>[22] muhuttaṃ assāsayitvā, agamā yena pabbato.. <br/><br/>[40] 9^b^.^eb^ <br/><br/>[21] ``tato ^a^P4.0094^ea^ so naḷiniṃ gantvā, sītaṃ kuñjarasevitaṃ. <br/><br/>[22] soṇḍāyūdakamāhatvā, mātaraṃ abhisiñcathā''ti..<br/><br/>[03] so kira nāgo bandhanā mutto thokaṃ vissamitvā rañño dasarājadhammagāthāya dhammaṃ desetvā  ``appamatto hohi, mahārājā''ti ovādaṃ ^a^M4.0095^ea^ datvā mahājanena gandhamālādīhi  pūjiyamāno nagarā nikkhamitvā tadaheva taṃ padumasaraṃ patvā ``mama mātaraṃ gocaraṃ gāhāpetvāva  sayaṃ gaṇhissāmī''ti bahuṃ bhisamuḷālaṃ ādāya soṇḍapūraṃ udakaṃ gahetvā guhāleṇato nikkhamitvā  guhādvāre nisinnāya mātuyā santikaṃ gantvā sattāhaṃ nirāhāratāya mātu sarīrassa phassapaṭilābhatthaṃ  ^a^V4.0085^ea^ upari udakaṃ siñci, tamatthaṃ āvikaronto satthā dve gāthā abhāsi. bodhisattassa mātāpi  ``devo vassatī''ti saññāya taṃ akkosantī dasamaṃ gāthamāha -- <br/><br/>[40] 10^b^.^eb^ <br/><br/>[21] ``koyaṃ anariyo devo, akālenapi vassati. <br/><br/>[22] gato me atrajo putto, yo mayhaṃ paricārako''ti..<br/><br/>[03] tattha ^b^atrajo^eb^ti attato jāto.<br/><br/>[03] atha naṃ samassāsento bodhisatto ekādasamaṃ gāthamāha -- <br/><br/>[40] 11^b^.^eb^ <br/><br/>[21] ``uṭṭhehi amma kiṃ sesi, āgato tyāhamatrajo. <br/><br/>[22] muttomhi kāsirājena, vedehena yasassinā''ti..<br/><br/>[03] tattha ^b^āgato tyāha^eb^nti āgato te ahaṃ. ^b^vedehenā^eb^ti ñāṇasampannena.  ^b^yasassinā^eb^ti mahāparivārena tena raññā maṅgalahatthibhāvāya gahitopi ahaṃ mutto, idāni tava  santikaṃ āgato uṭṭhehi gocaraṃ gaṇhāhīti.<br/><br/>[03] sā tuṭṭhamānasā rañño anumodanaṃ karontī osānagāthamāha -- <br/><br/>[40] 12^b^.^eb^ <br/><br/>[21] ``ciraṃ jīvatu so rājā, kāsīnaṃ raṭṭhavaḍḍhano. <br/><br/>[22] yo me puttaṃ pamocesi, sadā vuddhāpacāyika''nti..<br/><br/>[03] tadā rājā bodhisattassa guṇe pasīditvā naḷiniyā avidūre gāmaṃ māpetvā bodhisattassa  ca mātu cassa nibaddhaṃ vattaṃ paṭṭhapesi. aparabhāge bodhisatto mātari kālakatāya tassā  sarīraparihāraṃ katvā ^a^P4.0095^ea^ kāraṇḍakāssamapadaṃ nāma gato. tasmiṃ pana ṭhāne  himavantato otaritvā pañcasatā isayo vasiṃsu, taṃ vattaṃ tesaṃ adāsi. rājā bodhisattassa  samānarūpaṃ silāpaṭimaṃ kāretvā mahāsakkāraṃ pavattesi ^a^M4.0096^ea^. sakalajambudīpavāsino  anusaṃvaccharaṃ sannipatitvā hatthimahaṃ nāma kariṃsu.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  ^a^V4.0086^ea^ mātuposakabhikkhu sotāpattiphale patiṭṭhahi. tadā rājā ānando ahosi, pāpapuriso devadatto,  hatthācariyo sāriputto, mātā hatthinī mahāmāyā, mātuposakanāgo pana ahameva ahosinti. <br/><br/>[06] mātuposakajātakavaṇṇanā paṭhamā. 


volume: 111
item: 461
title: ekādasakanipāto^^[] . mātuposakajātakavaṇṇanā^[] . juṇhajātakavaṇṇanā^
content:
  [03] ^b^suṇohi mayhaṃ vacanaṃ janindā^eb^ti idaṃ satthā jetavane viharanto ānandattherena laddhavare  ārabbha kathesi. paṭhamabodhiyañhi vīsati vassāni bhagavato anibaddhupaṭṭhākā ahesuṃ. ekadā  thero nāgasamālo, ekadā nāgito, ekadā upavāṇo, ekadā sunakkhatto, ekadā cundo, ekadā  nando, ekadā sāgato, ekadā meghiyo bhagavantaṃ upaṭṭhahi. athekadivasaṃ bhagavā bhikkhū āmantesi  ``bhikkhave, idānimhi mahallako, ekacce bhikkhū `iminā maggena gacchāmā'ti vutte aññena  gacchanti, ekacce mayhaṃ pattacīvaraṃ bhūmiyaṃ nikkhipanti, nibaddhupaṭṭhākaṃ me ekaṃ bhikkhuṃ  jānāthā''ti. ``bhante, ahaṃ upaṭṭhahissāmi, ahaṃ upaṭṭhahissāmī''ti sirasi añjaliṃ katvā  uṭṭhite sāriputtattherādayo ``tumhākaṃ patthanā matthakaṃ pattā, ala''nti paṭikkhipi. tato bhikkhū  ānandattheraṃ ``tvaṃ āvuso, upaṭṭhākaṭṭhānaṃ yācāhī''ti āhaṃsu. thero ``sace me bhante, bhagavā  attanā laddhacīvaraṃ na dassati, piṇḍapātaṃ na dassati, ekagandhakuṭiyaṃ vasituṃ na dassati, maṃ  gahetvā nimantanaṃ na gamissati, sace pana bhagavā mayā gahitaṃ nimantanaṃ gamissati, sace ahaṃ  tiroraṭṭhā tirojanapadā bhagavantaṃ daṭṭhuṃ āgataṃ parisaṃ āgatakkhaṇeyeva dassetuṃ labhissāmi ^a^P4.0096^ea^,  yadā me kaṅkhā uppajjati, tasmiṃ khaṇeyeva bhagavantaṃ upasaṅkamituṃ labhissāmi, sace yaṃ  bhagavā mama parammukhā dhammaṃ katheti, taṃ āgantvā mayhaṃ kathessati, evāhaṃ ^a^M4.0097^ea^  bhagavantaṃ upaṭṭhahissāmī''ti ime cattāro paṭikkhepe catasso ca āyācanāti aṭṭha vare yāci,  bhagavāpissa adāsi.<br/><br/>[03] so tato paṭṭhāya pañcavīsati vassāni nibaddhupaṭṭhāko ahosi. so pañcasu ṭhānesu  etadagge ṭhapanaṃ patvā āgamasampadā, adhigamasampadā, pubbahetusampadā, attatthaparipucchāsampadā,  titthavāsasampadā, yonisomanasikārasampadā, buddhūpanissayasampadāti imāhi sattahi sampadāhi  samannāgato buddhassa santike aṭṭhavaradāyajjaṃ labhitvā buddhasāsane paññāto gaganamajjhe cando viya  pākaṭo ahosi. athekadivasaṃ bhikkhū dhammasabhāyaṃ kathaṃ samuṭṭhāpesuṃ ``āvuso, tathāgato  ānandattheraṃ ^a^V4.0087^ea^ varadānena santappesī''ti. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte ``na, bhikkhave, idāneva, pubbepāhaṃ  ānandaṃ varena santappesiṃ, pubbepāhaṃ yaṃ yaṃ esa yāci, taṃ taṃ adāsiṃyevā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto tassa putto juṇhakumāro nāma hutvā  takkasilāyaṃ sippaṃ uggahetvā ācariyassa anuyogaṃ datvā rattibhāge andhakāre ācariyassa gharā  nikkhamitvā attano nivāsaṭṭhānaṃ vegena gacchanto aññataraṃ brāhmaṇaṃ bhikkhaṃ caritvā attano  nivāsaṭṭhānaṃ gacchantaṃ apassanto bāhunā paharitvā tassa bhattapātiṃ bhindiṃ, brāhmaṇo patitvā  viravi. kumāro kāruññena nivattitvā taṃ hatthe gahetvā uṭṭhāpesi. brāhmaṇo ``tayā, tāta,  mama bhikkhābhājanaṃ bhinnaṃ, bhattamūlaṃ me dehī''ti āha. kumāro ``brāhmaṇa, na dānāhaṃ tava  bhattamūlaṃ dātuṃ sakkomi, ahaṃ kho pana kāsikarañño putto juṇhakumāro nāma, mayi rajje patiṭṭhite  āgantvā maṃ dhanaṃ yāceyyāsī''ti vatvā niṭṭhitasippo ācariyaṃ vanditvā bārāṇasiṃ gantvā pitu  sippaṃ dassesi. pitā ``jīvantena me putto diṭṭho, rājabhūtampi naṃ passissāmī''ti rajje  abhisiñci. so ^a^P4.0097^ea^ juṇharājā nāma hutvā dhammena rajjaṃ kāresi. brāhmaṇo taṃ  pavattiṃ sutvā ``idāni mama bhattamūlaṃ āharissāmī''ti bārāṇasiṃ gantvā rājānaṃ alaṅkatanagaraṃ  padakkhiṇaṃ karontameva disvā ekasmiṃ unnatappadese ṭhito hatthaṃ pasāretvā jayāpesi. atha naṃ  rājā anoloketvāva atikkami. brāhmaṇo tena adiṭṭhabhāvaṃ ñatvā kathaṃ samuṭṭhāpento paṭhamaṃ gāthamāha  -- <br/><br/>[40] 13^b^.^eb^ <br/><br/>[21] ``suṇohi ^a^M4.0098^ea^ mayhaṃ vacanaṃ janinda, atthena juṇhamhi idhānupatto. <br/><br/>[22] na brāhmaṇe addhike tiṭṭhamāne, gantabbamāhu dvipadinda seṭṭhā''ti..<br/><br/>[03] tattha ^b^juṇhamhī^eb^ti mahārāja, tayi juṇhamhi ahaṃ ekena atthena idhānuppatto, na  nikkāraṇā idhāgatomhīti dīpeti. ^b^addhike^eb^ti addhānaṃ āgate. ^b^gantabba^eb^nti taṃ  addhikaṃ addhānamāgataṃ yācamānaṃ brāhmaṇaṃ anoloketvāva gantabbanti paṇḍitā na āhu na kathentīti.<br/><br/>[03] rājā tassa vacanaṃ sutvā hatthiṃ vajiraṅkusena niggahetvā dutiyaṃ gāthamāha -- <br/><br/>[40] 14^b^.^eb^ <br/><br/>[21] ``suṇomi ^a^V4.0088^ea^ tiṭṭhāmi vadehi brahme, yenāsi atthena idhānupatto. <br/><br/>[22] kaṃ vā tvamatthaṃ mayi patthayāno, idhāgamo brahme tadiṅgha brūhī''ti..<br/><br/>[03] tattha ^b^iṅghā^eb^ti codanatthe nipāto.<br/><br/>[03] tato paraṃ brāhmaṇassa ca rañño ca vacanapaṭivacanavasena sesagāthā kathitā -- <br/><br/>[40] 15^b^.^eb^ <br/><br/>[21] ``dadāhi me gāmavarāni pañca, dāsīsataṃ satta gavaṃsatāni. <br/><br/>[22] parosahassañca suvaṇṇanikkhe, bhariyā ca me sādisī dve dadāhi.. <br/><br/>[40] 16^b^.^eb^ <br/><br/>[21] ``tapo ^a^P4.0098^ea^ nu te brāhmaṇa bhiṃsarūpo, mantā nu te brāhmaṇa cittarūpā. <br/><br/>[22] yakkhā nu te assavā santi keci, atthaṃ vā me abhijānāsi kattaṃ.. <br/><br/>[40] 17^b^.^eb^ <br/><br/>[21] ``na ^a^M4.0099^ea^ me tapo atthi na cāpi mantā, yakkhāpi me assavā  natthi keci. <br/><br/>[22] atthampi te nābhijānāmi kattaṃ, pubbe ca kho saṅgatimattamāsi.. <br/><br/>[40] 18^b^.^eb^ <br/><br/>[21] ``paṭhamaṃ idaṃ dassanaṃ jānato me, na tābhijānāmi ito puratthā. <br/><br/>[22] akkhāhi me pucchito etamatthaṃ, kadā kuhiṃ vā ahu saṅgamo no.. <br/><br/>[40] 19^b^.^eb^ <br/><br/>[21] ``gandhārarājassa puramhi ramme, avasimhase takkasīlāyaṃ deva. <br/><br/>[22] tatthandhakāramhi timīsikāyaṃ, aṃsena aṃsaṃ samaghaṭṭayimha.. <br/><br/>[40] 20^b^.^eb^ <br/><br/>[21] ``te tattha ṭhatvāna ubho janinda, sārāṇiyaṃ vītisārayimha tattha. <br/><br/>[22] sāyeva no saṅgatimattamāsi, tato na pacchā na pure ahosi.. <br/><br/>[40] 21^b^.^eb^ <br/><br/>[21] ``yadā kadāci manujesu brahme, samāgamo sappurisena hoti. <br/><br/>[22] na paṇḍitā saṅgatisanthavāni, pubbe kataṃ vāpi vināsayanti.. <br/><br/>[40] 22^b^.^eb^ <br/><br/>[21] ``bālāva kho saṅgatisanthavāni, pubbe kataṃ vāpi vināsayanti. <br/><br/>[22] bahumpi bālesu kataṃ vinassati, tathā hi bālā akataññurūpā.. <br/><br/>[40] 23^b^.^eb^ <br/><br/>[21] ``dhīrā ^a^V4.0089^ea^ ca kho saṅgatisanthavāni, pubbe kataṃ vāpi na nāsayanti. <br/><br/>[22] appampi ^a^P4.0099^ea^ dhīresu kataṃ na nassati, tathā hi dhīrā sukataññurūpā.. <br/><br/>[40] 24^b^.^eb^ <br/><br/>[21] ``dadāmi ^a^M4.0100^ea^ te gāmavarāni pañca, dāsīsataṃ satta gavaṃsatāni. <br/><br/>[22] parosahassañca suvaṇṇanikkhe, bhariyā ca te sādisī dve dadāmi.. <br/><br/>[40] 25^b^.^eb^ <br/><br/>[21] ``evaṃ sataṃ hoti samecca rāja, nakkhattarājāriva tārakānaṃ. <br/><br/>[22] āpūratī kāsipatī tathāhaṃ, tayāpi me saṅgamo ajja laddho''ti..<br/><br/>[03] tattha ^b^sādisī^eb^ti rūpavaṇṇajātikulapadesena mayā sādisī ekasadisā dve mahāyasā  bhariyā ca me dehīti attho. ^b^bhiṃsarūpo^eb^ti kiṃ nu te brāhmaṇa  balavarūpasīlācāraguṇasaṅkhātaṃ tapokammaṃ atthīti pucchati. ^b^mantā nu te^eb^ti udāhu  vicitrarūpā sabbatthasādhakā mantā te atthi. ^b^assavā^eb^ti vacanakārakā  icchiticchitadāyakā yakkhā vā te keci santi. ^b^katta^eb^nti kataṃ, udāhu tayā kataṃ kiñci  mama atthaṃ abhijānāsīti pucchati. ^b^saṅgatimatta^eb^nti samāgamamattaṃ tayā saddhiṃ pubbe mama  āsīti vadati. ^b^jānato me^eb^ti jānantassa mama idaṃ paṭhamaṃ tava dassanaṃ. ^b^na  tābhijānāmī^eb^ti na taṃ abhijānāmi. ^b^timīsikāya^eb^nti bahalatimirāyaṃ rattiyaṃ. ^b^te  tattha ṭhatvānā^eb^ti te mayaṃ tasmiṃ aṃsena aṃsaṃ ghaṭṭitaṭṭhāne ṭhatvā ^b^vītisārayimha tatthā^eb^ti  tasmiṃyeva ṭhāne saritabbayuttakaṃ kathaṃ vītisārayimha, ahaṃ ``bhikkhābhājanaṃ me tayā bhinnaṃ,  bhattamūlaṃ me dehī''ti avacaṃ, tvaṃ ``idānāhaṃ tava bhattamūlaṃ dātuṃ na sakkomi, ahaṃ kho pana  kāsikarañño putto juṇhakumāro nāma, mayi rajje patiṭṭhite āgantvā maṃ dhanaṃ yāceyyāsī''ti  avacāti imaṃ sāraṇīyakathaṃ karimhāti āha. ^b^sāyeva no saṅgatimattamāsī^eb^ti deva, amhākaṃ  sāyeva aññamaññaṃ saṅgatimattamāsi, ekamuhuttikamahosīti dīpeti. ^b^tato^eb^ti tato pana  taṃmuhuttikamittadhammato pacchā vā pure vā kadāci amhākaṃ saṅgati nāma na bhūtapubbā.<br/><br/>[03] ^b^na paṇḍitā^eb^ti brāhmaṇa paṇḍitā nāma taṃmuhuttikaṃ saṅgatiṃ vā cirakālasanthavāni vā  yaṃ kiñci pubbe kataguṇaṃ vā na nāsenti. ^b^bahumpī^eb^ti bahukampi ^a^M4.0101^ea^.  ^b^akataññurūpā^eb^ti yasmā bālā akataññusabhāvā, tasmā tesu bahumpi kataṃ nassatīti attho.  ^b^sukataññurūpā^eb^ti suṭṭhu kataññusabhāvā. etthāpi tatthāpi ^b^tathā hī^eb^ti ^b^hi^eb^-kāro  kāraṇattho. ^b^dadāmi te^eb^ti brāhmaṇena yācitayācitaṃ dadanto evamāha. ^b^evaṃ sata^eb^nti  brāhmaṇo rañño ^a^P4.0100^ea^ anumodanaṃ karonto vadati, sataṃ  ^a^V4.0090^ea^ sappurisānaṃ ekavārampi  samecca saṅgati nāma evaṃ hoti. ^b^nakkhattarājārivā^eb^ti ettha ^b^ra^eb^-kāro nipātamattaṃ.  ^b^tārakāna^eb^nti tārakagaṇamajjhe. ^b^kāsipatī^eb^ti rājānamālapati. idaṃ vuttaṃ hoti --  ``deva, kāsiraṭṭhādhipati yathā cando tārakānaṃ majjhe ṭhito tārakagaṇaparivuto pāṭipadato paṭṭhāya  yāva puṇṇamā āpūrati, tathā ahampi ajja tayā dinnehi gāmavarādīhi āpūrāmī''ti.  ^b^tayāpi me^eb^ti mayā pubbe tayā saddhiṃ laddhopi saṅgamo aladdhova, ajja pana mama manorathassa  nipphannattā mayā tayā saha saṅgamo laddho nāmāti nipphannaṃ me tayā saddhiṃ mittaphalanti vadati.  bodhisatto tassa mahantaṃ yasaṃ adāsi. <br/><br/>[01] satthā imaṃ dhammadesanaṃ āharitvā ``na, bhikkhave, idāneva, pubbepāhaṃ ānandaṃ varena  santappesiṃ yevā''ti vatvā jātakaṃ samodhānesi -- ``tadā brāhmaṇo ānando ahosi, rājā pana  ahameva ahosi''nti. <br/><br/>[06] juṇhajātakavaṇṇanā dutiyā. 


volume: 111
item: 462
title: ^[] . mātuposakajātakavaṇṇanā^[] . juṇhajātakavaṇṇanā^[] . dhammadevaputtajātakavaṇṇanā^
content:
  [03] ^b^yasokaro puññakarohamasmī^eb^ti idaṃ satthā jetavane viharanto devadattassa pathavipavesanaṃ  ārabbha kathesi. tadā hi bhikkhū dhammasabhāyaṃ kathaṃ samuṭṭhāpesuṃ ``āvuso, devadatto tathāgatena  saddhiṃ paṭivirujjhitvā pathaviṃ paviṭṭho''ti. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte ``na idānevesa, bhikkhave, mama  jinacakke pahāraṃ datvā pathaviṃ paviṭṭho, pubbepi dhammacakke ^a^M4.0102^ea^ pahāraṃ datvā pathaviṃ  pavisitvā avīciparāyaṇo jātoyevā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto kāmāvacaradevaloke dhammo nāma  devaputto hutvā nibbatti, devadatto adhammo nāma. tesu dhammo dibbālaṅkārapaṭimaṇḍito  dibbarathavaramabhiruyha accharāgaṇaparivuto manussesu sāyamāsaṃ bhuñjitvā attano attano gharadvāre  sukhakathāya nisinnesu puṇṇamuposathadivase gāmanigamajanapadarājadhānīsu ākāse ṭhatvā  ``pāṇātipātādīhi dasahi akusalakammapathehi viramitvā mātupaṭṭhānadhammaṃ pitupaṭṭhānadhammaṃ  tividhasucaritadhammañca pūretha ^a^P4.0101^ea^, evaṃ saggaparāyaṇā hutvā mahantaṃ yasaṃ  anubhavissathā''ti manusse dasa kusalakammapathe samādapento jambudīpaṃ padakkhiṇaṃ karoti.  adhammo pana devaputto ``pāṇaṃ hanathā''tiādinā nayena dasa akusalakammapathe samādapento  jambudīpaṃ vāmaṃ karoti. atha tesaṃ ^a^V4.0091^ea^ ākāse rathā sammukhā ahesuṃ. atha nesaṃ parisā ``tumhe  kassa, tumhe kassā''ti pucchitvā ``mayaṃ dhammassa, mayaṃ adhammassā''ti vatvā maggā okkamitvā  dvidhā jātā. dhammopi adhammaṃ āmantetvā ``samma, tvaṃ adhammo, ahaṃ dhammo, maggo mayhaṃ  anucchaviko, tava rathaṃ okkāmetvā mayhaṃ maggaṃ dehī''ti paṭhamaṃ gāthamāha -- <br/><br/>[40] 26^b^.^eb^ <br/><br/>[21] ``yasokaro puññakarohamasmi, sadātthuto samaṇabrāhmaṇānaṃ. <br/><br/>[22] maggāraho devamanussapūjito, dhammo ahaṃ dehi adhamma magga''nti..<br/><br/>[03] tattha ^b^yasokaro^eb^ti ahaṃ devamanussānaṃ yasadāyako. dutiyapadepi eseva nayo.  ^b^sadātthuto^eb^ti sadā thuto niccapasattho. tato parā -- <br/><br/>[40] 27^b^.^eb^ <br/><br/>[21] ``adhammayānaṃ daḷhamāruhitvā, asantasanto balavāhamasmi. <br/><br/>[22] sa kissa hetumhi tavajja dajjaṃ, maggaṃ ahaṃ dhamma adinnapubbaṃ.. <br/><br/>[40] 28^b^.^eb^ <br/><br/>[21] ``dhammo ^a^M4.0103^ea^ have pāturahosi pubbe, pacchā adhammo udapādi loke. <br/><br/>[22] jeṭṭho ca seṭṭho ca sanantano ca, uyyāhi jeṭṭhassa kaniṭṭha maggā.. <br/><br/>[40] 29^b^.^eb^ <br/><br/>[21] ``na yācanāya napi pātirūpā, na arahatā tehaṃ dadeyyaṃ maggaṃ. <br/><br/>[22] yuddhañca ^a^P4.0102^ea^ no hotu ubhinnamajja, yuddhamhi yo jessati tassa  maggo.. <br/><br/>[40] 30^b^.^eb^ <br/><br/>[21] ``sabbā disā anuvisaṭohamasmi, mahabbalo amitayaso atulyo. <br/><br/>[22] guṇehi sabbehi upetarūpo, dhammo adhamma tvaṃ kathaṃ vijessasi.. <br/><br/>[40] 31^b^.^eb^ <br/><br/>[21] ``lohena ve haññati jātarūpaṃ, na jātarūpena hananti lohaṃ. <br/><br/>[22] sace adhammo hañchati dhammamajja, ayo suvaṇṇaṃ viya dassaneyyaṃ.. <br/><br/>[40] 32^b^.^eb^ <br/><br/>[21] ``sace tuvaṃ yuddhabalo adhamma, na tuyha vuḍḍhā ca garū ca atthi. <br/><br/>[22] maggañca te dammi piyāppiyena, vācāduruttānipi te khamāmī''ti.. -- <br/><br/>[25] imā cha gāthā tesaññeva vacanapaṭivacanavasena kathitā.<br/><br/>[03] tattha ^a^V4.0092^ea^ ^b^sa kissa hetumhi tavajja dajja^eb^nti somhi ahaṃ adhammo adhammayānaṃ rathaṃ  āruḷho abhīto balavā. kiṃkāraṇā ajja bho dhamma, kassaci adinnapubbaṃ maggaṃ tuyhaṃ dammīti.  ^b^pubbe^eb^ti paṭhamakappikakāle imasmiṃ loke dasakusalakammapathadhammo ca pubbe pāturahosi,  pacchā adhammo. ^b^jeṭṭho cā^eb^ti pure nibbattabhāvena ahaṃ jeṭṭho ca seṭṭho ca porāṇako ca, tvaṃ  pana kaniṭṭho, tasmā maggā uyyāhīti vadati. ^b^napi^eb^ ^a^M4.0104^ea^ pātirūpāti  ahañhi te neva yācanāya na patirūpavacanena maggārahatāya maggaṃ dadeyyaṃ. ^b^anuvisaṭo^eb^ti  ahaṃ catasso disā catasso anudisāti sabbā disā attano guṇena patthaṭo paññāto pākaṭo.  ^b^lohenā^eb^ti ayamuṭṭhikena. ^b^hañchatī^eb^ti hanissati. ^b^tuvaṃ yuddhabalo adhammā^eb^ti  sace tvaṃ yuddhabalosi adhamma. ^b^vuḍḍhā ca garū cā^eb^ti yadi tuyhaṃ ``ime vuḍḍhā, ime garū  paṇḍitā''ti evaṃ natthi. ^b^piyāppiyenā^eb^ti piyenāpi appiyenāpi dadanto piyena viya te  maggaṃ dadāmīti attho.<br/><br/>[03] bodhisattena ^a^P4.0103^ea^ pana imāya gāthāya kathitakkhaṇeyeva adhammo rathe ṭhātuṃ  asakkonto avaṃsiro pathaviyaṃ patitvā pathaviyā vivare dinne gantvā avīcimhiyeva nibbatti.  etamatthaṃ viditvā bhagavā abhisambuddho hutvā sesagāthā abhāsi -- <br/><br/>[40] 33^b^.^eb^ <br/><br/>[21] ``idañca sutvā vacanaṃ adhammo, avaṃsiro patito uddhapādo. <br/><br/>[22] yuddhatthiko ce na labhāmi yuddhaṃ, ettāvatā hoti hato adhammo.. <br/><br/>[40] 34^b^.^eb^ <br/><br/>[21] ``khantībalo yuddhabalaṃ vijetvā, hantvā adhammaṃ nihanitva bhūmyā. <br/><br/>[22] pāyāsi vitto abhiruyha sandanaṃ, maggeneva atibalo saccanikkamo.. <br/><br/>[40] 35^b^.^eb^ <br/><br/>[21] ``mātā pitā samaṇabrāhmaṇā ca, asammānitā yassa sake agāre. <br/><br/>[27] idheva nikkhippa sarīradehaṃ, kāyassa bhedā nirayaṃ vajanti te. <br/><br/>[22] yathā adhammo patito avaṃsiro.. <br/><br/>[40] 36^b^.^eb^ <br/><br/>[21] ``mātā pitā samaṇabrāhmaṇā ca, susammānitā yassa sake agāre. <br/><br/>[27] idheva nikkhippa sarīradehaṃ, kāyassa bhedā sugatiṃ vajanti te. <br/><br/>[22] yathāpi dhammo abhiruyha sandana''nti..<br/><br/>[03] tattha ^a^M4.0105^ea^ ^b^yuddhatthiko ce^eb^ti ayaṃ tassa vilāpo, so kirevaṃ  vilapantoyeva patitvā pathaviṃ paviṭṭho ^a^V4.0093^ea^. ^b^ettāvatā^eb^ti bhikkhave, yāvatā pathaviṃ paviṭṭho,  tāvatā adhammo hato nāma hoti. ^b^khantībalo^eb^ti bhikkhave, evaṃ adhammo pathaviṃ paviṭṭho  adhivāsanakhantībalo taṃ yuddhabalaṃ vijetvā vadhitvā bhūmiyaṃ nihanitvā pātetvā vittajātatāya  ^b^vitto^eb^ attano rathaṃ āruyha maggeneva ^b^saccanikkamo^eb^ tathaparakkamo dhammadevaputto pāyāsi.  ^b^asammānitā^eb^ti asakkatā. ^b^sarīradeha^eb^nti imasmiṃyeva loke sarīrasaṅkhātaṃ dehaṃ  nikkhipitvā. ^b^nirayaṃ vajantī^eb^ti yassa pāpapuggalassa ete sakkārārahā gehe asakkatā,  tathārūpā yathā adhammo patito avaṃsiro, evaṃ avaṃsirā ^a^P4.0104^ea^ nirayaṃ vajantīti  attho. ^b^sugatiṃ vajantī^eb^ti yassa panete sakkatā, tādisā paṇḍitā yathāpi dhammo sandanaṃ  abhiruyha devalokaṃ gato, evaṃ sugatiṃ vajantīti.<br/><br/>[03] satthā evaṃ dhammaṃ desetvā ``na, bhikkhave, idāneva, pubbepi devadatto mayā saddhiṃ  paṭivirujjhitvā pathaviṃ paviṭṭho''ti vatvā jātakaṃ samodhānesi -- ``tadā adhammo devaputto  devadatto ahosi, parisāpissa devadattaparisā, dhammo pana ahameva, parisā buddhaparisāyevā''ti. <br/><br/>[06] dhammadevaputtajātakavaṇṇanā tatiyā. 


volume: 111
item: 463
title:
  [] . mātuposakajātakavaṇṇanā^[] . juṇhajātakavaṇṇanā^[] . dhammadevaputtajātakavaṇṇanā^[] . udayajātakavaṇṇanā^

content:
  [03] ^b^ekā nisinnā^eb^ti idaṃ satthā jetavane viharanto ekaṃ ukkaṇṭhitabhikkhuṃ ārabbha kathesi.  vatthu ^b^kusajātake^eb^ (jā0 2.20.1 ādayo) āvi bhavissati. satthā pana taṃ bhikkhuṃ  ``saccaṃ kira tvaṃ ukkaṇṭhitosī''ti pucchitvā ``saccaṃ, bhante''ti vutte ``bhikkhu kasmā  kilesavasena evarūpe niyyānikasāsane pabbajitvā ukkaṇṭhitosi? porāṇakapaṇḍitā samiddhe  dvādasayojanike surundhananagare rajjaṃ kārentā devaccharapaṭibhāgāya itthiyā saddhiṃ satta vassasatāni  ekagabbhe vasantāpi indriyāni bhinditvā lobhavasena na olokesu''nti vatvā atītaṃ āhari.<br/><br/>[03] atīte ^a^M4.0106^ea^ kāsiraṭṭhe surundhananagare kāsirājā rajjaṃ kāresi, tassa neva  putto, na dhītā ahosi. so attano deviyo ``putte patthethā''ti āha. aggamahesīpi rañño  vacanaṃ sampaṭicchitvā tathā akāsi. tadā bodhisatto brahmalokā cavitvā tasseva rañño  aggamahesiyā kucchimhi nibbatti. athassa mahājanassa hadayaṃ vaḍḍhetvā jātabhāvena  ``udayabhaddo''ti ^a^V4.0094^ea^ nāmaṃ kariṃsu. kumārassa padasā caraṇakāle aññopi satto brahmalokā cavitvā  tasseva rañño aññatarāya deviyā kucchimhi kumārikā hutvā nibbatti, tassāpi  ``udayabhaddā''ti nāmaṃ kariṃsu. kumāro vayappatto sabbasippanipphattiṃ pāpuṇi ^a^P4.0105^ea^,  jātabrahmacārī pana ahosi, supinantenapi methunadhammaṃ na jānāti, na tassa kilesesu  cittaṃ allīyi. rājā puttaṃ rajje abhisiñcitukāmo ``kumārassa idāni rajjasukhasevanakālo,  nāṭakāpissa paccupaṭṭhāpessāmī''ti sāsanaṃ pesesi. bodhisatto ``na mayhaṃ rajjenattho, kilesesu  me cittaṃ na allīyatī''ti paṭikkhipitvā punappunaṃ vuccamāno rattajambunadamayaṃ itthirūpaṃ kāretvā  ``evarūpaṃ itthiṃ labhamāno rajjaṃ sampaṭicchissāmī''ti mātāpitūnaṃ pesesi. te taṃ suvaṇṇarūpakaṃ  sakalajambudīpaṃ parihārāpetvā tathārūpaṃ itthiṃ alabhantā udayabhaddaṃ alaṅkāretvā tassa santike  ṭhapesuṃ. sā taṃ suvaṇṇarūpakaṃ abhibhavitvā aṭṭhāsi. atha nesaṃ anicchamānānaññeva vemātikaṃ  bhaginiṃ udayabhaddakumāriṃ aggamahesiṃ katvā bodhisattaṃ rajje abhisiñciṃsu. te pana dvepi  brahmacariyavāsameva vasiṃsu.<br/><br/>[03] aparabhāge mātāpitūnaṃ accayena bodhisatto rajjaṃ kāresi. ubho ekagabbhe vasamānāpi  lobhavasena indriyāni bhinditvā aññamaññaṃ na olokesuṃ, apica kho pana ``yo amhesu  paṭhamataraṃ kālaṃ karoti, so nibbattaṭṭhānato āgantvā `asukaṭṭhāne nibbattosmī'ti ārocetū''ti  saṅgaramakaṃsu. atha kho bodhisatto abhisekato sattavassasataccayena kālamakāsi. añño rājā  nāhosi, udayabhaddāyayeva āṇā pavatti. amaccā rajjaṃ anusāsiṃsu. bodhisattopi cutikkhaṇe  tāvatiṃsabhavane sakkattaṃ patvā yasamahantatāya sattāhaṃ anussarituṃ nāsakkhi. iti so  manussagaṇanāya sattavassasataccayena āvajjetvā ``udayabhaddaṃ rājadhītaraṃ dhanena vīmaṃsitvā sīhanādaṃ  nadāpetvā dhammaṃ desetvā saṅgaraṃ mocetvā āgamissāmī''ti cintesi. tadā ^a^M4.0107^ea^  kira manussānaṃ dasavassasahassāyukakālo hoti. rājadhītāpi taṃ divasaṃ rattibhāge pihitesu  dvāresu ṭhapitāarakkhe sattabhūmikapāsādavaratale alaṅkatasirigabbhe ekikāva niccalā attano  ^a^P4.0106^ea^ sīlaṃ āvajjamānā nisīdi. atha sakko suvaṇṇamāsakapūraṃ ekaṃ suvaṇṇapātiṃ  ādāya āgantvā sayanagabbheyeva pātubhavitvā ekamantaṃ ṭhito tāya saddhiṃ sallapanto paṭhamaṃ gāthamāha  -- <br/><br/>[40] 37^b^.^eb^ <br/><br/>[21] ``ekā nisinnā suci saññatūrū, pāsādamāruyha aninditaṅgī. <br/><br/>[22] yācāmi taṃ kinnaranettacakkhu, imekarattiṃ ubhayo vasemā''ti..<br/><br/>[03] tattha ^a^V4.0095^ea^ ^b^sucī^eb^ti sucivatthanivatthā. ^b^saññatūrū^eb^ti suṭṭhu ṭhapitaūrū, iriyāpathaṃ  saṇṭhapetvā sucivatthā ekikāva nisinnāsīti vuttaṃ hoti. ^b^aninditaṅgī^eb^ti pādantato yāva  kesaggā aninditasarīrā paramasobhaggappattasarīrā. ^b^kinnaranettacakkhū^eb^ti tīhi maṇḍalehi  pañcahi ca pasādehi upasobhitattā kinnarānaṃ nettasadisehi cakkhūhi samannāgate.  ^b^imekaratti^eb^nti imaṃ ekarattaṃ ajja imasmiṃ alaṅkatasayanagabbhe ekato vaseyyāmāti yācati.<br/><br/>[03] tato rājadhītā dve gāthā abhāsi -- <br/><br/>[40] 38^b^.^eb^ <br/><br/>[21] ``okiṇṇantaraparikhaṃ, daḷhamaṭṭālakoṭṭhakaṃ. <br/><br/>[22] rakkhitaṃ khaggahatthehi, duppavesamidaṃ puraṃ.. <br/><br/>[40] 39^b^.^eb^ <br/><br/>[21] ``daharassa yuvino cāpi, āgamo ca na vijjati. <br/><br/>[22] atha kena nu vaṇṇena, saṅgamaṃ icchase mayā''ti..<br/><br/>[03] tattha ^b^okiṇṇantaraparikha^eb^nti idaṃ dvādasayojanikaṃ surundhanapuraṃ antarantarā  udakaparikhānaṃ kaddamaparikhānaṃ sukkhaparikhānaṃ okiṇṇattā okiṇṇantaraparikhaṃ.  ^b^daḷhamaṭṭālakoṭṭhaka^eb^nti thiratarehi aṭṭālakehi dvārakoṭṭhakehi ca samannāgataṃ.  ^b^khaggahatthehī^eb^ti āvudhahatthehi dasahi yodhasahassehi rakkhitaṃ. ^b^duppavesamidaṃ pura^eb^nti  idaṃ sakalapurampi tassa anto māpitaṃ mayhaṃ nivāsapurampi ubhayaṃ kassaci pavisituṃ na sakkā.  ^b^āgamo cā^eb^ti idha imāya ^a^M4.0108^ea^ velāya taruṇassa vā yobbanappattassa vā  thāmasampannayodhassa vā aññassa vā mahantampi paṇṇākāraṃ gahetvā āgacchantassa āgamo nāma  natthi. ^b^saṅgama^eb^nti atha tvaṃ kena kāraṇena imāya velāya mayā saha samāgamaṃ icchasīti.<br/><br/>[03] atha sakko catutthaṃ gāthamāha -- <br/><br/>[40] 40^b^.^eb^ <br/><br/>[21] ``yakkhohamasmi ^a^P4.0107^ea^ kalyāṇi, āgatosmi tavantike. <br/><br/>[22] tvaṃ maṃ nandaya bhaddante, puṇṇakaṃsaṃ dadāmi te''ti..<br/><br/>[03] tassattho -- kalyāṇi, sundaradassane ahameko devaputto devatānubhāvena idhāgato, tvaṃ ajja  maṃ nandaya tosehi, ahaṃ te imaṃ suvaṇṇamāsakapuṇṇaṃ suvaṇṇapātiṃ dadāmīti.<br/><br/>[03] taṃ ^a^V4.0096^ea^ sutvā rājadhītā pañcamaṃ gāthamāha -- <br/><br/>[40] 41^b^.^eb^ <br/><br/>[21] ``devaṃva yakkhaṃ atha vā manussaṃ, na patthaye udayamaticca aññaṃ. <br/><br/>[22] gaccheva tvaṃ yakkha mahānubhāva, mā cassu gantvā punarāvajitthā''ti..<br/><br/>[03] tassattho -- ahaṃ devarāja, devaṃ vā yakkhaṃ vā udayaṃ atikkamitvā aññaṃ na patthemi, so  tvaṃ gaccheva, mā idha aṭṭhāsi, na me tayā ābhatena paṇṇākārena attho, gantvā ca mā imaṃ ṭhānaṃ  punarāvajitthāti.<br/><br/>[03] so tassā sīhanādaṃ sutvā aṭṭhatvā gatasadiso hutvā tattheva antarahito aṭṭhāsi. so  punadivase tāya velāyameva suvaṇṇamāsakapūraṃ rajatapātiṃ ādāya tāya saddhiṃ sallapanto chaṭṭhaṃ  gāthamāha -- <br/><br/>[40] 42^b^.^eb^ <br/><br/>[21] ``yā sā rati uttamā kāmabhoginaṃ, yaṃhetu sattā visamaṃ caranti. <br/><br/>[22] mā taṃ ratiṃ jīyi tuvaṃ sucimhite, dadāmi te rūpiyaṃ kaṃsapūra''nti..<br/><br/>[03] tassattho ^a^M4.0109^ea^ -- bhadde, rājadhīte yā esā kāmabhogisattānaṃ ratīsu  methunakāmarati nāma uttamā rati, yassā ratiyā kāraṇā sattā kāyaduccaritādivisamaṃ caranti, taṃ  ratiṃ tvaṃ bhadde, sucimhite manāpahasite mā jīyi, ahampi āgacchanto na tucchahattho āgato,  hiyyo suvaṇṇamāsakapūraṃ suvaṇṇapātiṃ āhariṃ, ajja rūpiyapātiṃ, imaṃ te ahaṃ rūpiyapātiṃ  suvaṇṇapūraṃ dadāmīti.<br/><br/>[03] rājadhītā cintesi ``ayaṃ kathāsallāpaṃ labhanto punappunaṃ āgamissati, na dāni tena  saddhiṃ kathessāmī''ti. sā kiñci na ^a^P4.0108^ea^ kathesi.<br/><br/>[03] sakko tassā akathitabhāvaṃ ñatvā tattheva antarahito hutvā punadivase tāyameva velāya  lohapātiṃ kahāpaṇapūraṃ ādāya ``bhadde, tvaṃ maṃ kāmaratiyā santappehi, imaṃ te kahāpaṇapūraṃ  lohapātiṃ dassāmī''ti āha. taṃ disvā rājadhītā sattamaṃ gāthamāha -- <br/><br/>[40] 43^b^.^eb^ <br/><br/>[21] ``nāriṃ ^a^V4.0097^ea^ naro nijjhapayaṃ dhanena, ukkaṃsatī yattha karoti chandaṃ. <br/><br/>[22] vipaccanīko tava devadhammo, paccakkhato thokatarena esī''ti..<br/><br/>[03] tassattho -- bho purisa, tvaṃ jaḷo. naro hi nāma nāriṃ kilesaratikāraṇā dhanena  nijjhāpento saññāpento yattha nāriyā chandaṃ karoti, taṃ ukkaṃsati vaṇṇetvā thometvā bahutarena  dhanena palobheti, tuyhaṃ paneso devasabhāvo vipaccanīko, tvañhi mayā paccakkhato thokatarena esi,  paṭhamadivase suvaṇṇapūraṃ suvaṇṇapātiṃ āharitvā, dutiyadivase suvaṇṇapūraṃ rūpiyapātiṃ, tatiyadivase  kahāpaṇapūraṃ lohapātiṃ āharasīti.<br/><br/>[03] taṃ sutvā sakko ``bhadde rājakumāri, ahaṃ chekavāṇijo na niratthakena atthaṃ nāsemi, sace  tvaṃ āyunā vā vaṇṇena vā vaḍḍheyyāsi, ahaṃ te paṇṇākāraṃ vaḍḍhetvā āhareyyaṃ, tvaṃ pana  parihāyaseva, tenāhampi dhanaṃ parihāpemī''ti vatvā tisso gāthā abhāsi -- <br/><br/>[40] 44^b^.^eb^ <br/><br/>[21] ``āyu ^a^M4.0110^ea^ ca vaṇṇo ca manussaloke, nihīyati manujānaṃ sugatte. <br/><br/>[22] teneva vaṇṇena dhanampi tuyhaṃ, nihīyati jiṇṇatarāsi ajja.. <br/><br/>[40] 45^b^.^eb^ <br/><br/>[21] ``evaṃ me pekkhamānassa, rājaputti yasassini. <br/><br/>[22] hāyateva tava vaṇṇo, ahorattānamaccaye.. <br/><br/>[40] 46^b^.^eb^ <br/><br/>[21] ``imināva tvaṃ vayasā, rājaputti sumedhase. <br/><br/>[22] brahmacariyaṃ careyyāsi, bhiyyo vaṇṇavatī siyā''ti..<br/><br/>[03] tattha ^b^nihīyatī^eb^ti parissāvane āsittaudakaṃ viya parihāyati. manussalokasmiñhi  sattā jīvitena vaṇṇena cakkhupasādādīhi ca dine dine parihāyanteva. ^b^jiṇṇatarāsī^eb^ti  ^a^P4.0109^ea^ mama paṭhamaṃ āgatadivase pavattañhi te āyu hiyyo divasaṃ na pāpuṇi,  kuṭhāriyā chinnaṃ viya tattheva nirujjhi, hiyyo pavattampi ajjadivasaṃ na pāpuṇi, hiyyova  kuṭhāriyā chinnaṃ viya nirujjhi, tasmā ajja jiṇṇatarāsi jātā. ^b^evaṃ me^eb^ti tiṭṭhatu  hiyyo ca parahiyyo ca, ajjeva pana mayhaṃ evaṃ pekkhamānasseva hāyateva tava vaṇṇo.  ^b^ahorattānamaccaye^eb^ti ito paṭṭhāya rattindivesu vītivattesu ahorattānaṃ accayena  apaṇṇattikabhāvameva gamissasīti dasseti. ^b^imināvā^eb^ti tasmā bhadde, sace tvaṃ iminā  vayeneva imasmiṃ suvaṇṇavaṇṇe sarīre rajāya ^a^V4.0098^ea^ avilutteyeva seṭṭhacariyaṃ careyyāsi, pabbajitvā  samaṇadhammaṃ kareyyāsi. ^b^bhiyyo vaṇṇavatī siyā^eb^ti atirekataravaṇṇā bhaveyyāsīti.<br/><br/>[03] tato rājadhītā itaraṃ gāthamāha -- <br/><br/>[40] 47^b^.^eb^ <br/><br/>[21] ``devā na jīranti yathā manussā, gattesu tesaṃ valiyo na honti. <br/><br/>[22] pucchāmi taṃ yakkha mahānubhāva, kathaṃ nu devāna sarīradeho''ti..<br/><br/>[03] tattha ^a^M4.0111^ea^ ^b^sarīradeho^eb^ti sarīrasaṅkhāto deho, devānaṃ sarīraṃ kathaṃ na  jīrati, idaṃ ahaṃ taṃ pucchāmīti vadati.<br/><br/>[03] athassā kathento sakko itaraṃ gāthamāha -- <br/><br/>[40] 48^b^.^eb^ <br/><br/>[21] ``devā na jīranti yathā manussā, gattesu tesaṃ valiyo na honti. <br/><br/>[22] suve suve bhiyyatarova tesaṃ, dibbo ca vaṇṇo vipulā ca bhogā''ti..<br/><br/>[03] tattha ^b^yathā manussā^eb^ti yathā manussā jīrantā rūpena vaṇṇena bhogena  cakkhupasādādīhi ca jīranti, na evaṃ devā. tesañhi gattesu valiyopi na santi,  maṭṭhakañcanapaṭṭamiva sarīraṃ hoti. ^b^suve suve^eb^ti divase divase. ^b^bhiyyatarovā^eb^ti  atirekatarova tesaṃ dibbo ca vaṇṇo vipulā ca bhogā honti, manussesu hi rūpaparihāni  cirajātabhāvassa sakkhi, devesu atirekarūpasampatti ca atirekaparivārasampatti ca. evaṃ  aparihānadhammo nāmesa devaloko ^a^P4.0110^ea^. tasmā tvaṃ jaraṃ appatvāva nikkhamitvā  pabbaja, evaṃ parihāniyasabhāvā manussalokā cavitvā aparihāniyasabhāvaṃ evarūpaṃ devalokaṃ  gamissasīti.<br/><br/>[03] sā devalokassa vaṇṇaṃ sutvā tassa gamanamaggaṃ pucchantī itaraṃ gāthamāha -- <br/><br/>[40] 49^b^.^eb^ <br/><br/>[21] ``kiṃsūdha bhītā janatā anekā, maggo ca nekāyatanaṃ pavutto. <br/><br/>[22] pucchāmi taṃ yakkha mahānubhāva, katthaṭṭhito paralokaṃ na bhāye''ti..<br/><br/>[03] tattha ^b^kiṃsūdha bhītā^eb^ti devarāja, ayaṃ khattiyādibhedā anekā janatā kiṃbhītā kassa  bhayena ^a^V4.0099^ea^ parihāniyasabhāvā manussalokā devalokaṃ na gacchatīti pucchati. ^b^maggo^eb^ti  devalokagāmimaggo. idha pana ``ki''nti āharitvā ``ko''ti pucchā kātabbā. ayañhettha  attho ``anekatitthāyatanavasena paṇḍitehi pavutto devalokamaggo ko kataro''ti vutto.  ^b^katthaṭṭhito^eb^ti paralokaṃ gacchanto katarasmiṃ magge ṭhito na bhāyatīti.<br/><br/>[03] athassā ^a^M4.0112^ea^ kathento sakko itaraṃ gāthamāha -- <br/><br/>[40] 50^b^.^eb^ <br/><br/>[21] ``vācaṃ manañca paṇidhāya sammā, kāyena pāpāni akubbamāno. <br/><br/>[27] bahunnapānaṃ gharamāvasanto, saddho mudū saṃvibhāgī vadaññū. <br/><br/>[22] saṅgāhako sakhilo saṇhavāco, etthaṭṭhito paralokaṃ na bhāye''ti..<br/><br/>[03] tassattho -- bhadde, udaye vācaṃ manañca sammā ṭhapetvā kāyena pāpāni akaronto ime dasa  kusalakammapathe samādāya vattanto bahuannapāne pahūtadeyyadhamme ghare vasanto ``dānassa vipāko  atthī''ti saddhāya samannāgato muducitto dānasaṃvibhāgatāya ^b^saṃvibhāgī^eb^ pabbajitā bhikkhāya  caramānā vadanti nāma, tesaṃ paccayadānena tassa vādassa jānanato ^b^vadaññū^eb^ catūhi  saṅgahavatthūhi saṅgahatāya ^b^saṅgāhako^eb^ piyavāditāya ^b^sakhilo^eb^ maṭṭhavacanatāya  ^b^saṇhavāco ettha^eb^ ettake guṇarāsimhi ṭhito paralokaṃ gacchanto na bhāyatīti.<br/><br/>[03] tato ^a^P4.0111^ea^ rājadhītā taṃ tassa vacanaṃ sutvā thutiṃ karontī itaraṃ gāthamāha  -- <br/><br/>[40] 51^b^.^eb^ <br/><br/>[21] ``anusāsasi maṃ yakkha, yathā mātā yathā pitā. <br/><br/>[22] uḷāravaṇṇa pucchāmi, ko nu tvamasi subrahā''ti..<br/><br/>[03] tassattho -- yathā mātāpitaro puttake anusāsanti, tathā maṃ anusāsasi. uḷāravaṇṇa  sobhaggappattarūpadāraka ko nu asi tvaṃ evaṃ accuggatasarīroti.<br/><br/>[03] tato bodhisatto itaraṃ gāthamāha -- <br/><br/>[40] 52^b^.^eb^ <br/><br/>[21] ``udayohamasmi kalyāṇi, saṅgarattā idhāgato. <br/><br/>[22] āmanta kho taṃ gacchāmi, muttosmi tava saṅgarā''ti..<br/><br/>[03] tassattho ^a^V4.0100^ea^ ^a^M4.0113^ea^ -- kalyāṇadassane ahaṃ purimabhave tava sāmiko udayo nāma  tāvatiṃsabhavane sakko hutvā nibbatto, idhāgacchanto na kilesavasenāgato, taṃ vīmaṃsitvā pana  saṅgaraṃ mocessāmīti saṅgarattā pubbe saṅgarassa katattā āgatosmi, idāni taṃ āmantetvā  gacchāmi, muttosmi tava saṅgarāti.<br/><br/>[03] rājadhītā assasitvā ``sāmi, tvaṃ udayabhaddarājā''ti assudhārā pavattayamānā ``ahaṃ  tumhehi vinā vasituṃ na sakkomi, yathā tumhākaṃ santike vasāmi, tathā maṃ anusāsathā''ti vatvā  itaraṃ gāthaṃ abhāsi -- <br/><br/>[40] 53^b^.^eb^ <br/><br/>[21] ``sace kho tvaṃ udayosi, saṅgarattā idhāgato. <br/><br/>[22] anusāsa maṃ rājaputta, yathāssa puna saṅgamo''ti..<br/><br/>[03] atha naṃ anusāsanto mahāsatto catasso gāthā abhāsi -- <br/><br/>[40] 54^b^.^eb^ <br/><br/>[21] ``atipatati vayo khaṇo tatheva, ṭhānaṃ natthi dhuvaṃ cavanti sattā. <br/><br/>[22] parijīyati addhuvaṃ sarīraṃ, udaye mā pamāda carassu dhammaṃ.. <br/><br/>[40] 55^b^.^eb^ <br/><br/>[21] ``kasiṇā pathavī dhanassa pūrā, ekasseva siyā anaññadheyyā. <br/><br/>[22] taṃ cāpi jahati avītarāgo, udaye mā pamāda carassu dhammaṃ.. <br/><br/>[40] 56^b^.^eb^ <br/><br/>[21] ``mātā ^a^P4.0112^ea^ ca pitā ca bhātaro ca, bhariyā yāpi dhanena hoti  kītā. <br/><br/>[22] te cāpi jahanti aññamaññaṃ, udaye mā pamāda carassu dhammaṃ.. <br/><br/>[40] 57^b^.^eb^ <br/><br/>[21] ``kāyo ^a^M4.0114^ea^ parabhojananti ñatvā, saṃsāre sugatiñca duggatiñca. <br/><br/>[22] ittaravāsoti jāniyāna, udaye mā pamāda carassu dhamma''nti..<br/><br/>[03] tattha ^b^atipatatī^eb^ti ativiya patati, sīghaṃ atikkamati. ^b^vayo^eb^ti  paṭhamavayāditividhopi vayo. ^b^khaṇo tathevā^eb^ti uppādaṭṭhitibhaṅgakkhaṇopi tatheva atipatati.  ubhayenapi bhinno imesaṃ sattānaṃ āyusaṅkhāro nāma sīghasotā nadī viya anivattanto sīghaṃ  atikkamatīti dasseti. ^b^ṭhānaṃ natthī^eb^ti ``uppannā saṅkhārā abhijjitvā tiṭṭhantū''ti  patthanāyapi ^a^V4.0101^ea^ tesaṃ ṭhānaṃ nāma natthi, dhuvaṃ ekaṃseneva buddhaṃ bhagavantaṃ ādiṃ katvā sabbepi sattā  cavanti, ``dhuvaṃ maraṇaṃ, addhuvaṃ jīvita''nti evaṃ maraṇassatiṃ bhāvehīti dīpeti.  ^b^parijīyatī^eb^ti idaṃ suvaṇṇavaṇṇampi sarīraṃ jīrateva, evaṃ jānāhi. ^b^mā pamāda^eb^nti  tasmā tvaṃ udayabhadde mā pamādaṃ āpajji, appamattā hutvā dasakusalakammapathadhammaṃ carāhīti.<br/><br/>[03] ^b^kasiṇā^eb^ti sakalā. ^b^ekassevā^eb^ti yadi ekasseva rañño, tasmiṃ ekasmiṃyeva  anaññādhīnā assa. ^b^taṃ cāpi jahati avītarāgo^eb^ti taṇhāvasiko puggalo ettakenapi  yasena atitto maraṇakāle avītarāgova taṃ vijahati. evaṃ taṇhāya apūraṇīyabhāvaṃ jānāhīti  dīpeti. ^b^te cāpī^eb^ti mātā puttaṃ, putto mātaraṃ, pitā puttaṃ, putto pitaraṃ, bhātā bhaginiṃ,  bhaginī bhātaraṃ, bhariyā sāmikaṃ, sāmiko bhariyanti ete aññamaññaṃ jahanti, nānā honti.  evaṃ sattānaṃ nānābhāvavinābhāvaṃ jānāhīti dīpeti.<br/><br/>[03] ^b^parabhojana^eb^nti vividhānaṃ kākādīnaṃ parasattānaṃ bhojanaṃ. ^b^ittaravāso^eb^ti yā esā  imasmiṃ saṃsāre manussabhūtā suggati ca tiracchānabhūtā duggati ca, etaṃ ubhayampi  ``ittaravāso''ti jānitvā mā pamādaṃ, carassu dhammaṃ. imesaṃ sattānaṃ nānāṭhānato āgantvā  ekasmiṃ ṭhāne samāgamo paritto, ime sattā appakasmiṃyeva kāle ekato vasanti, tasmā appamattā  hohīti.<br/><br/>[03] evaṃ ^a^M4.0115^ea^ mahāsatto tassā ovādamadāsi. sāpi tassa dhammakathāya  pasīditvā thutiṃ karontī osānagāthamāha -- <br/><br/>[40] 58^b^.^eb^ <br/><br/>[21] ``sādhu ^a^P4.0113^ea^ bhāsatiyaṃ yakkho, appaṃ maccāna jīvitaṃ. <br/><br/>[27] kasirañca parittañca, tañca dukkhena saṃyutaṃ. <br/><br/>[22] sāhaṃ ekā pabbajissāmi, hitvā kāsiṃ surundhana''nti..<br/><br/>[03] tattha ^b^sādhū^eb^ti ``appaṃ maccāna jīvita''nti bhāsamāno ayaṃ devarājā sādhu bhāsati.  kiṃkāraṇā? idañhi kasirañca dukkhaṃ assādarahitaṃ, parittañca na bahukaṃ ittarakālaṃ. sace  hi kasirampi samānaṃ dīghakālaṃ pavatteyya, parittakampi samānaṃ sukhaṃ bhaveyya, idaṃ pana kasirañceva  parittañca sakalena vaṭṭadukkhena saṃyutaṃ sannihitaṃ. ^b^sāha^eb^nti sā ahaṃ. ^b^surundhana^eb^nti  surundhananagarañca kāsiraṭṭhañca chaḍḍetvā ekikāva pabbajissāmīti āha.<br/><br/>[03] bodhisatto ^a^V4.0102^ea^ tassā ovādaṃ datvā sakaṭṭhānameva gato. sāpi punadivase amacce rajjaṃ  paṭicchāpetvā antonagareyeva ramaṇīye uyyāne isipabbajjaṃ pabbajitvā dhammaṃ caritvā  āyupariyosāne tāvatiṃsabhavane bodhisattassa pādaparicārikā hutvā nibbatti.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  ukkaṇṭhitabhikkhu sotāpattiphale patiṭṭhahi. tadā rājadhītā rāhulamātā ahosi, sakko pana ahameva  ahosinti. <br/><br/>[06] udayajātakavaṇṇanā catutthā. 


volume: 111
item: 464
title:
  [] . juṇhajātakavaṇṇanā^[] . dhammadevaputtajātakavaṇṇanā^[] . udayajātakavaṇṇanā^[] . pānīyajātakavaṇṇanā^

content:
  [03] ^b^mitto mittassā^eb^ti idaṃ satthā jetavane viharanto kilesaniggahaṃ ārabbha kathesi.  ekasmiñhi samaye sāvatthivāsino pañcasatā gihisahāyakā tathāgatassa dhammadesanaṃ sutvā  pabbajitvā upasampannā antokoṭisanthāre vasantā aḍḍharattasamaye kāmavitakkaṃ vitakkesuṃ. sabbaṃ  ^a^M4.0116^ea^ heṭṭhā vuttanayeneva veditabbaṃ. bhagavato āṇattiyā panāyasmatā ānandena  bhikkhusaṅghe sannipātite satthā paññattāsane nisīditvā anodissakaṃ katvā ``kāmavitakkaṃ  vitakkayitthā''ti avatvā sabbasaṅgāhikavaseneva ``bhikkhave, kileso khuddako nāma natthi,  bhikkhunā nāma uppannuppannā kilesā niggahetabbā, porāṇakapaṇḍitā anuppannepi buddhe kilese  niggahetvā paccekabodhiñāṇaṃ pattā''ti vatvā atītaṃ āhari.<br/><br/>[03] atīte ^a^P4.0114^ea^ bārāṇasiyaṃ brahmadatte rajjaṃ kārente kāsiraṭṭhe ekasmiṃ gāmake dve  sahāyakā pānīyatumbāni ādāya khettaṃ gantvā ekamantaṃ ṭhapetvā khettaṃ koṭṭetvā pipāsitakāle  āgantvā pānīyaṃ pivanti. tesu eko pānīyatthāya āgantvā attano pānīyaṃ rakkhanto itarassa  tumbato pivitvā sāyaṃ araññā nikkhamitvā nhāyitvā ṭhito ``atthi nu kho me kāyadvārādīhi  ajja kiñci pāpaṃ kata''nti upadhārento thenetvā pānīyassa pivitabhāvaṃ disvā saṃvegappatto hutvā  ``ayaṃ taṇhā vaḍḍhamānā maṃ apāyesu khipissati, imaṃ kilesaṃ niggaṇhissāmī''ti pānīyassa  thenetvā pivitabhāvaṃ ārammaṇaṃ katvā vipassanaṃ vaḍḍhetvā paccekabodhiñāṇaṃ nibbattetvā paṭiladdhaguṇaṃ  āvajjento aṭṭhāsi. atha naṃ itaro nhāyitvā uṭṭhito ``ehi, samma, gharaṃ gacchāmā''ti āha.  ``gaccha tvaṃ, mama gharena kiccaṃ natthi, paccekabuddhā ^a^V4.0103^ea^ nāma maya''nti. ``paccekabuddhā nāma  tumhādisā na hontī''ti. ``atha kīdisā paccekabuddhā hontī''ti? ``dvaṅgulakesā  kāsāyavatthavasanā uttarahimavante nandamūlakapabbhāre vasantī''ti. so sīsaṃ parāmasi, taṃ  khaṇaññevassa gihiliṅgaṃ antaradhāyi, surattadupaṭṭaṃ nivatthameva, vijjulatāsadisaṃ kāyabandhanaṃ  baddhameva, alattakapāṭalavaṇṇaṃ uttarāsaṅgacīvaraṃ ekaṃsaṃ katameva, meghavaṇṇaṃ paṃsukūlacīvaraṃ  dakkhiṇāṃsakūṭe ṭhapitameva, bhamaravaṇṇo mattikāpatto vāmāṃsakūṭe laggitova ahosi. so  ākāse ṭhatvā dhammaṃ desetvā uppatitvā nandamūlakapabbhāreyeva otari.<br/><br/>[03] aparopi kāsigāmeyeva kuṭumbiko āpaṇe nisinno ekaṃ purisaṃ attano bhariyaṃ ādāya  gacchantaṃ disvā taṃ uttamarūpadharaṃ itthiṃ indriyāni bhinditvā oloketvā puna cintesi ``ayaṃ  lobho vaḍḍhamāno maṃ ^a^M4.0117^ea^ apāyesu khipissatī''ti saṃviggamānaso vipassanaṃ  vaḍḍhetvā paccekabodhiñāṇaṃ nibbattetvā ākāse ṭhito dhammaṃ desetvā nandamūlakapabbhārameva ^a^P4.0115^ea^  gato.<br/><br/>[03] aparepi kāsigāmavāsinoyeva dve pitāputtā ekato maggaṃ paṭipajjiṃsu. aṭavīmukhe pana  corā uṭṭhitā honti. te pitāputte labhitvā puttaṃ gahetvā ``dhanaṃ āharitvā tava puttaṃ gaṇhā''ti  pitaraṃ vissajjenti, dve bhātaro labhitvā kaniṭṭhaṃ gahetvā jeṭṭhaṃ vissajjenti, ācariyantevāsike  labhitvā ācariyaṃ gahetvā antevāsikaṃ vissajjenti, antevāsiko sippalobhena dhanaṃ āharitvā  ācariyaṃ gaṇhitvā gacchati. atha te pitāputtāpi tattha corānaṃ uṭṭhitabhāvaṃ ñatvā ``tvaṃ maṃ  `pitā'ti mā vada, ahampi taṃ `putto'ti na vakkhāmī''ti katikaṃ katvā corehi gahitakāle  ``tumhe aññamaññaṃ kiṃ hothā''ti puṭṭhā ``na kiñci homā''ti sampajānamusāvādaṃ kariṃsu. tesu  aṭavito nikkhamitvā sāyaṃ nhāyitvā ṭhitesu putto attano sīlaṃ sodhento taṃ musāvādaṃ disvā  ``idaṃ pāpaṃ vaḍḍhamānaṃ maṃ apāyesu khipissati, imaṃ kilesaṃ niggaṇhissāmī''ti vipassanaṃ  vaḍḍhetvā paccekabodhiñāṇaṃ nibbattetvā ākāse ṭhito pitu dhammaṃ desetvā nandamūlakapabbhārameva gato.<br/><br/>[03] aparopi kāsigāmeyeva pana eko gāmabhojako māghātaṃ kārāpesi. atha naṃ balikammakāle  mahājano sannipatitvā āha ``sāmi, mayaṃ migasūkarādayo māretvā yakkhānaṃ balikammaṃ  karissāma, balikammakālo eso''ti. tumhākaṃ pubbe karaṇaniyāmeneva karothāti manussā bahuṃ  pāṇātipātamakaṃsu. so bahuṃ macchamaṃsaṃ disvā ``ime manussā ettake pāṇe mārentā mamevekassa  vacanena mārayiṃsū''ti kukkuccaṃ katvā vātapānaṃ nissāya ṭhitakova vipassanaṃ   ^a^V4.0104^ea^ vaḍḍhetvā  paccekabodhiñāṇaṃ nibbattetvā ākāse ṭhito mahājanassa dhammaṃ desetvā nandamūlakapabbhārameva gato.<br/><br/>[03] aparopi kāsiraṭṭheyeva gāmabhojako majjavikkayaṃ vāretvā ``sāmi, pubbe imasmiṃ kāle  surāchaṇo nāma hoti, kiṃ karomā''ti mahājanena vutto ``tumhākaṃ porāṇakaniyāmeneva  karothā''ti ^a^P4.0116^ea^ ^a^M4.0118^ea^ āha. manussā chaṇaṃ katvā suraṃ pivitvā kalahaṃ  karontā hatthapāde bhañjitvā sīsaṃ bhinditvā kaṇṇe chinditvā bahudaṇḍena bajjhiṃsu. gāmabhojako  te disvā cintesi ``mayi ananujānante ime imaṃ dukkhaṃ na vindeyyu''nti. so ettakena  kukkuccaṃ katvā vātapānaṃ nissāya ṭhitakova vipassanaṃ vaḍḍhetvā paccekabodhiñāṇaṃ nibbattetvā  ``appamattā hothā''ti ākāse ṭhatvā dhammaṃ desetvā nandamūlakapabbhārameva gato.<br/><br/>[03] aparabhāge te pañca paccekabuddhā bhikkhācāratthāya bārāṇasidvāre otaritvā sunivatthā  supārutā pāsādikehi abhikkamādīhi piṇḍāya carantā rājadvāraṃ sampāpuṇiṃsu. rājā te disvā  pasannacitto rājanivesanaṃ pavesetvā pāde dhovitvā gandhatelena makkhetvā paṇītena khādanīyena  bhojanīyena parivisitvā ekamantaṃ nisīditvā ``bhante, tumhākaṃ paṭhamavaye pabbajjā sobhati,  imasmiṃ vaye pabbajantā kathaṃ kāmesu ādīnavaṃ passittha, kiṃ vo ārammaṇaṃ ahosī''ti pucchi.  te tassa kathentā -- <br/><br/>[40] 59^b^.^eb^ <br/><br/>[21] ``mitto mittassa pānīyaṃ, adinnaṃ paribhuñjisaṃ. <br/><br/>[27] tena pacchā vijigucchiṃ, taṃ pāpaṃ pakataṃ mayā. <br/><br/>[22] mā puna akaraṃ pāpaṃ, tasmā pabbajito ahaṃ.. <br/><br/>[40] 60^b^.^eb^ <br/><br/>[21] ``paradārañca disvāna, chando me udapajjatha. <br/><br/>[27] tena pacchā vijigucchiṃ, taṃ pāpaṃ pakataṃ mayā. <br/><br/>[22] mā puna akaraṃ pāpaṃ, tasmā pabbajito ahaṃ.. <br/><br/>[40] 61^b^.^eb^ <br/><br/>[21] ``pitaraṃ me mahārāja, corā agaṇhu kānane. <br/><br/>[22] tesāhaṃ pucchito jānaṃ, aññathā naṃ viyākariṃ.. <br/><br/>[40] 62^b^.^eb^ <br/><br/>[21] ``tena ^a^V4.0105^ea^ pacchā vijigucchiṃ, taṃ pāpaṃ pakataṃ mayā. <br/><br/>[22] mā puna akaraṃ pāpaṃ, tasmā pabbajito ahaṃ.. <br/><br/>[40] 63^b^.^eb^ <br/><br/>[21] ``pāṇātipātamakaruṃ, somayāge upaṭṭhite. <br/><br/>[22] tesāhaṃ samanuññāsiṃ.. <br/><br/>[40] 64^b^.^eb^ <br/><br/>[21] ``tena ^a^M4.0119^ea^ pacchā vijigucchiṃ, taṃ pāpaṃ pakataṃ mayā. <br/><br/>[22] mā puna akaraṃ pāpaṃ, tasmā pabbajito ahaṃ.. <br/><br/>[40] 65^b^.^eb^ <br/><br/>[21] ``surāmerayamādhukā, ye janā paṭhamāsu no. <br/><br/>[27] bahūnaṃ te anatthāya, majjapānamakappayuṃ. <br/><br/>[22] tesāhaṃ ^a^P4.0117^ea^ samanuññāsiṃ.. <br/><br/>[40] 66^b^.^eb^ <br/><br/>[21] ``tena pacchā vijigucchiṃ, taṃ pāpaṃ pakataṃ mayā. <br/><br/>[22] mā puna akaraṃ pāpaṃ, tasmā pabbajito aha''nti.. -- <br/><br/>[25] imā paṭipāṭiyā pañca gāthā abhāsiṃsu. rājāpi ekamekassa byākaraṇaṃ sutvā  ``bhante, ayaṃ pabbajjā tumhākaṃ yevānucchavikā''ti thutimakāsi.<br/><br/>[03] tattha ^b^mitto mittassā^eb^ti mahārāja, ahaṃ ekassa mitto hutvā tassa mittassa santakaṃ  pānīyaṃ iminā niyāmeneva paribhuñjiṃ. ^b^tasmā^eb^ti yasmā puthujjanā nāma pāpakammaṃ karonti,  tasmā ahaṃ ^b^mā puna akaraṃ pāpaṃ,^eb^ taṃ pāpaṃ ārammaṇaṃ katvā pabbajitomhi. ^b^chando^eb^ti  mahārāja, imināva niyāmena mama paradāraṃ disvā kāme chando uppajji. ^b^agaṇhū^eb^ti  agaṇhiṃsu. ^b^jāna^eb^nti tesaṃ corānaṃ ``ayaṃ kiṃ te hotī''ti pucchito jānantoyeva ``na  kiñci hotī''ti aññathā byākāsiṃ. ^b^somayāge^eb^ti navacande uṭṭhite somayāgaṃ nāma  yakkhabaliṃ kariṃsu, tasmiṃ upaṭṭhite. ^b^samanuññāsi^eb^nti samanuñño āsiṃ.  ^b^surāmerayamādhukā^eb^ti piṭṭhasurādisurañca pupphāsavādimerayañca pakkamadhu viya madhuraṃ maññamānā.  ^b^ye janā paṭhamāsu no^eb^ti ye no gāme janā paṭhamaṃ evarūpā āsuṃ ahesuṃ. ^b^bahūnaṃ te^eb^ti  te ekadivasaṃ ekasmiṃ chaṇe patte bahūnaṃ anatthāya majjapānaṃ akappayiṃsu.<br/><br/>[03] rājā ^a^V4.0106^ea^ tesaṃ dhammaṃ sutvā pasannacitto cīvarasāṭake ca bhesajjāni ca datvā paccekabuddhe  uyyojesi. tepi tassa anumodanaṃ katvā tattheva agamaṃsu. tato paṭṭhāya rājā vatthukāmesu  viratto anapekkho hutvā ^a^M4.0120^ea^ nānaggarasabhojanaṃ bhuñjitvā itthiyo anālapitvā  anoloketvā virattacitto uṭṭhāya sirigabbhaṃ pavisitvā nisinno setabhittiyaṃ kasiṇaparikammaṃ  katvā jhānaṃ nibbattesi. so jhānappatto kāme garahanto -- <br/><br/>[40] 67^b^.^eb^ <br/><br/>[21] ``dhiratthu subahū kāme, duggandhe bahukaṇṭake. <br/><br/>[22] ye ahaṃ paṭisevanto, nālabhiṃ tādisaṃ sukha''nti.. -- gāthamāha.<br/><br/>[03] tattha ^b^bahukaṇṭake^eb^ti bahū paccāmitte. ^b^ye aha^eb^nti yo ahaṃ, ayameva vā pāṭho.  ^b^tādisa^eb^nti etādisaṃ kilesarahitaṃ jhānasukhaṃ.<br/><br/>[03] athassa ^a^P4.0118^ea^ aggamahesī ``ayaṃ rājā paccekabuddhānaṃ dhammakathaṃ sutvā  ukkaṇṭhitarūpo ahosi, amhehi saddhiṃ akathetvāva sirigabbhaṃ paviṭṭho, pariggaṇhissāmi tāva  na''nti cintetvā sirigabbhadvāre ṭhitā rañño kāmesu garahantassa udānaṃ sutvā ``mahārāja, tvaṃ  kāme garahasi, kāmasukhasadisaṃ nāma sukhaṃ natthī''ti kāme vaṇṇentī itaraṃ gāthamāha -- <br/><br/>[40] 68^b^.^eb^ <br/><br/>[21] ``mahassādā sukhā kāmā, natthi kāmā paraṃ sukhaṃ. <br/><br/>[22] ye kāme paṭisevanti, saggaṃ te upapajjare''ti..<br/><br/>[03] tattha ^b^mahassādā^eb^ti mahārāja, ete kāmā nāma mahāassādā, ito uttariṃ aññaṃ sukhaṃ  natthi. kāmasevino hi apāye anupagamma sagge nibbattantīti attho.<br/><br/>[03] taṃ sutvā bodhisatto tassā ``nassa vasali, kiṃ kathesi, kāmesu sukhaṃ nāma kuto  atthi, vipariṇāmadukkhā ete''ti garahanto sesagāthā abhāsi -- <br/><br/>[40] 69^b^.^eb^ <br/><br/>[21] ``appassādā dukhā kāmā, natthi kāmā paraṃ dukhaṃ. <br/><br/>[22] ye kāme paṭisevanti, nirayaṃ te upapajjare.. <br/><br/>[40] 70^b^.^eb^ <br/><br/>[21] ``asī ^a^V4.0107^ea^ yathā sunisito, nettiṃsova supāyiko. <br/><br/>[22] sattīva urasi khittā, kāmā dukkhatarā tato.. <br/><br/>[40] 71^b^.^eb^ <br/><br/>[21] ``aṅgārānaṃva ^a^M4.0121^ea^ jalitaṃ, kāsuṃ sādhikaporisaṃ. <br/><br/>[22] phālaṃva divasaṃtattaṃ, kāmā dukkhatarā tato.. <br/><br/>[40] 72^b^.^eb^ <br/><br/>[21] ``visaṃ yathā halāhalaṃ, telaṃ pakkuthitaṃ yathā. <br/><br/>[22] tambalohavilīnaṃva, kāmā dukkhatarā tato''ti..<br/><br/>[03] tattha ^b^nettiṃso^eb^ti nikkaruṇo, idampi ekassa khaggassa nāmaṃ. ^b^dukkhatarā^eb^ti evaṃ  jalitaṅgārakāsuṃ vā divasaṃ tattaṃ phālaṃ vā paṭicca yaṃ dukkhaṃ uppajjati, tatopi kāmāyeva  dukkhatarāti attho. anantaragāthāya yathā etāni visādīni dukkhāvahanato dukkhāni, evaṃ  kāmāpi dukkhā, taṃ pana kāmadukkhaṃ itarehi dukkhehi dukkhataranti attho.<br/><br/>[03] evaṃ ^a^P4.0119^ea^ mahāsatto deviyā dhammaṃ desetvā amacce sannipātetvā ``bhonto  amaccā, tumhe rajjaṃ paṭipajjatha, ahaṃ pabbajissāmī''ti vatvā mahājanassa rodantassa paridevantassa  uṭṭhāya ākāse ṭhatvā ovādaṃ datvā anilapatheneva uttarahimavantaṃ gantvā ramaṇīye padese assamaṃ  māpetvā isipabbajjaṃ pabbajitvā āyupariyosāne brahmalokaparāyaṇo ahosi.<br/><br/>[03] satthā imaṃ dhammadesanaṃ āharitvā ``bhikkhave, kileso khuddako nāma natthi,  appamattakopi paṇḍitehi niggahitabboyevā''ti vatvā saccāni pakāsetvā jātakaṃ samodhānesi,  saccapariyosāne pañcasatā bhikkhū arahatte patiṭṭhahiṃsu. tadā paccekabuddhā parinibbāyiṃsu, devī  rāhulamātā ahosi, rājā pana ahameva ahosinti. <br/><br/>[06] pānīyajātakavaṇṇanā pañcamā. 


volume: 111
item: 465
title:
  [] . dhammadevaputtajātakavaṇṇanā^[] . udayajātakavaṇṇanā^[] . pānīyajātakavaṇṇanā^[] . yudhañcayajātakavaṇṇanā^

content:
  [03] ^b^mittāmaccaparibyūḷha^eb^nti ^a^V4.0108^ea^ idaṃ satthā jetavane viharanto mahābhinikkhamanaṃ ārabbha  kathesi. ekadivasañhi dhammasabhāyaṃ sannipatitā bhikkhū ``āvuso, sace dasabalo agāraṃ  ajjhāvasissa, sakalacakkavāḷagabbhe cakkavattirājā abhavissa sattaratanasamannāgato caturiddhīhi  samiddho parosahassaputtaparivāro ^a^M4.0122^ea^, so evarūpaṃ sirivibhavaṃ pahāya kāmesu dosaṃ  disvā aḍḍharattasamaye channasahāyova kaṇṭakamāruyha nikkhamitvā anomanadītīre pabbajitvā  chabbassāni dukkarakārikaṃ katvā sammāsambodhiṃ patto''ti satthu guṇakathaṃ kathayiṃsu. satthā  āgantvā ``kāya nuttha, bhikkhave, etarahi kathāya sannisinnā''ti pucchitvā ``imāya nāmā''ti  vutte ``na, bhikkhave, tathāgato idāneva mahābhinikkhamanaṃ nikkhanto, pubbepi dvādasayojanike  bārāṇasinagare rajjaṃ pahāya nikkhantoyevā''ti vatvā atītaṃ āhari.<br/><br/>[03] atīte rammanagare sabbadatto nāma rājā ahosi. ayañhi bārāṇasī ^b^udayajātake^eb^  (jā0 1.11.37 ādayo) ^b^surundhananagaraṃ^eb^ nāma jātā, ^b^cūḷasutasomajātake^eb^ (jā0  2.17.195 ādayo) ^b^sudassanaṃ^eb^ nāma, ^b^soṇanandajātake^eb^ (jā0 2.20.92 ādayo)  ^b^brahmavaḍḍhanaṃ^eb^ nāma, ^b^khaṇḍahālajātake^eb^ (jā0 2.22.982 ādayo) ^b^pupphavatī^eb^  ^a^P4.0120^ea^ nāma, ^b^saṅkhabrāhmaṇajātake^eb^ (jā0 1.10.39 ādayo) ^b^moḷinī^eb^  nāma, imasmiṃ pana yudhañcayajātake ^b^rammanagaraṃ^eb^ nāma ahosi. evamassā kadāci nāmaṃ  parivattati. tattha sabbadattarañño puttasahassaṃ ahosi. yudhañcayassa nāma jeṭṭhaputtassa uparajjaṃ  adāsi. so divase divase mahādānaṃ pavattesi. evaṃ gacchante kāle bodhisatto ekadivasaṃ  pātova rathavaramāruyha mahantena sirivibhavena uyyānakīḷaṃ gacchanto  rukkhaggatiṇaggasākhaggamakkaṭakasuttajālādīsu muttājālākārena laggitaussavabindūni disvā  ``samma sārathi, kiṃ nāmeta''nti pucchitvā ``ete deva, himasamaye patanakaussavabindūni  nāmā''ti sutvā divasabhāgaṃ uyyāne kīḷitvā sāyanhakāle paccāgacchanto te adisvāva ``samma  sārathi, kahaṃ nu kho ete ussavabindū, na te idāni passāmī''ti pucchi. ``deva, te sūriye  uggacchante sabbeva bhijjitvā pathaviyaṃ patantī''ti sutvā saṃvegappatto hutvā ``imesaṃ sattānaṃ  jīvitasaṅkhārāpi tiṇagge ussavabindusadisāva, mayā byādhijarāmaraṇehi apīḷiteyeva  mātāpitaro āpucchitvā pabbajituṃ vaṭṭatī''ti ussavabindumeva ārammaṇaṃ katvā āditte viya tayo  bhave passanto attano gehaṃ agantvā alaṅkatapaṭiyattāya vinicchayasālāya nisinnassa pitu  santikaṃyeva gantvā pitaraṃ vanditvā ekamantaṃ ṭhito pabbajjaṃ yācanto paṭhamaṃ gāthamāha -- <br/><br/>[40] 73^b^.^eb^ <br/><br/>[21] ``mittāmaccaparibyūḷhaṃ ^a^V4.0109^ea^ ^a^M4.0123^ea^, ahaṃ vande rathesabhaṃ. <br/><br/>[22] pabbajissāmahaṃ rāja, taṃ devo anumaññatū''ti..<br/><br/>[03] tattha ^b^paribyūḷha^eb^nti parivāritaṃ. ^b^taṃ devo^eb^ti taṃ mama pabbajjaṃ devo  anujānātūti attho.<br/><br/>[03] atha naṃ rājā nivārento dutiyaṃ gāthamāha -- <br/><br/>[40] 74^b^.^eb^ <br/><br/>[21] ``sace te ūnaṃ kāmehi, ahaṃ paripūrayāmi te. <br/><br/>[22] yo taṃ hiṃ sati vāremi, mā pabbaja yudhañcayā''ti..<br/><br/>[03] taṃ ^a^P4.0121^ea^ sutvā kumāro tatiyaṃ gāthamāha -- <br/><br/>[40] 75^b^.^eb^ <br/><br/>[21] ``na matthi ūnaṃ kāmehi, hiṃsitā me na vijjati. <br/><br/>[22] dīpañca kātumicchāmi, yaṃ jarā nābhikīratī''ti..<br/><br/>[03] tattha ^b^dīpañcā^eb^ti tāta neva mayhaṃ kāmehi ūnaṃ atthi, na maṃ hiṃsanto koci  vijjati, ahaṃ pana paralokagamanāya attano patiṭṭhaṃ kātumicchāmi. kīdisaṃ? ^b^yaṃ jarā  nābhikīrati^eb^ na viddhaṃseti, tamahaṃ kātumicchāmi, amatamahānibbānaṃ gavesissāmi, na me  kāmehi attho, anujānātha maṃ, mahārājāti vadati.<br/><br/>[03] iti punappunaṃ kumāro pabbajjaṃ yāci, rājā ``mā pabbajā''ti vāreti.  tamatthamāvikaronto satthā upaḍḍhaṃ gāthamāha -- <br/><br/>[40] 76^b^.^eb^ <br/><br/>[21] ``putto vā pitaraṃ yāce, pitā vā puttamorasa''nti..<br/><br/>[03] tattha ^b^vā^eb^-kāro sampiṇḍanattho. idaṃ vuttaṃ hoti -- ``evaṃ, bhikkhave, putto ca  pitaraṃ yācati, pitā ca orasaṃ puttaṃ yācatī''ti.<br/><br/>[03] sesaṃ upaḍḍhagāthaṃ rājā āha -- <br/><br/>[22] ``negamo ^a^V4.0110^ea^ taṃ yāce tāta, mā pabbaja yudhañcayā''ti..<br/><br/>[03] tassattho -- ayaṃ te tāta nigamavāsimahājano yācati, nagarajanopi mā tvaṃ pabbajāti.<br/><br/>[03] kumāro punapi pañcamaṃ gāthamāha -- <br/><br/>[40] 77^b^.^eb^ <br/><br/>[21] ``mā ^a^M4.0124^ea^ maṃ deva nivārehi, pabbajantaṃ rathesabha. <br/><br/>[22] māhaṃ kāmehi sammatto, jarāya vasamanvagū''ti..<br/><br/>[03] tattha ^b^vasamanvagū^eb^ti mā ahaṃ kāmehi sammatto pamatto jarāya vasagāmī nāma homi,  vaṭṭadukkhaṃ pana khepetvā yathā ca sabbaññutaññāṇappaṭivijjhanako homi,. tathā maṃ olokehīti  adhippāyo.<br/><br/>[03] evaṃ vutte rājā appaṭibhāṇo ahosi. mātā panassa ``putto te, devi, pitaraṃ pabbajjaṃ  anujānāpetī''ti sutvā ``kiṃ tumhe kathethā''ti nirassāsena mukhena suvaṇṇasivikāya  nisīditvā sīghaṃ vinicchayaṭṭhānaṃ gantvā yācamānā chaṭṭhaṃ gāthamāha -- <br/><br/>[40] 78^b^.^eb^ <br/><br/>[21] ``ahaṃ taṃ tāta yācāmi, ahaṃ putta nivāraye. <br/><br/>[22] ciraṃ taṃ daṭṭhumicchāmi, mā pabbaja yudhañcayā''ti..<br/><br/>[03] taṃ ^a^P4.0122^ea^ sutvā kumāro sattamaṃ gāthamāha -- <br/><br/>[40] 79^b^.^eb^ <br/><br/>[21] ``ussāvova tiṇaggamhi, sūriyuggamanaṃ pati. <br/><br/>[22] evamāyu manussānaṃ, mā maṃ amma nivārayā''ti..<br/><br/>[03] tassattho -- amma, yathā tiṇagge ussavabindu sūriyassa uggamanaṃ patiṭṭhātuṃ na sakkoti,  pathaviyaṃ patati, evaṃ imesaṃ sattānaṃ jīvitaṃ parittaṃ tāvakālikaṃ aciraṭṭhitikaṃ, evarūpe  lokasannivāse kathaṃ tvaṃ ciraṃ maṃ passasi, mā maṃ nivārehīti.<br/><br/>[03] evaṃ ^a^V4.0111^ea^ vuttepi sā punappunaṃ yāciyeva. tato mahāsatto pitaraṃ āmantetvā aṭṭhamaṃ gāthamāha -- <br/><br/>[40] 80^b^.^eb^ <br/><br/>[21] ``taramāno imaṃ yānaṃ, āropetu rathesabha. <br/><br/>[22] mā me mātā tarantassa, antarāyakarā ahū''ti..<br/><br/>[03] tassattho -- tāta rathesabha, imaṃ mama mātaraṃ taramāno puriso suvaṇṇasivikāyānaṃ  āropetu, mā me jātijarābyādhimaraṇakantāraṃ tarantassa atikkamantassa mātā antarāyakarā ahūti.<br/><br/>[03] rājā ^a^M4.0125^ea^ puttassa vacanaṃ sutvā ``gaccha, bhadde, tava sivikāya nisīditvā  rativaḍḍhanapāsādaṃ abhiruhā''ti āha. sā tassa vacanaṃ sutvā ṭhātuṃ asakkontī nārīgaṇaparivutā  gantvā pāsādaṃ abhiruhitvā ``kā nu kho puttassa pavattī''ti vinicchayaṭṭhānaṃ olokentī aṭṭhāsi.  bodhisatto mātu gatakāle puna pitaraṃ yāci. rājā paṭibāhituṃ asakkonto ``tena hi tāta,  tava manaṃ matthakaṃ pāpehi, pabbajāhī''ti anujāni. rañño anuññātakāle bodhisattassa kaniṭṭho  yudhiṭṭhilakumāro nāma pitaraṃ vanditvā ``tāta, mayhaṃ pabbajjaṃ anujānāthā''ti anujānāpesi.  ubhopi bhātaro pitaraṃ vanditvā kāme pahāya mahājanaparivutā vinicchayato nikkhamiṃsu. devīpi  mahāsattaṃ oloketvā ``mama putte pabbajite rammanagaraṃ tucchaṃ bhavissatī''ti paridevamānā  gāthādvayamāha -- <br/><br/>[40] 81^b^.^eb^ <br/><br/>[21] ``abhidhāvatha bhaddante, suññaṃ hessati rammakaṃ. <br/><br/>[22] yudhañcayo anuññāto, sabbadattena rājinā.. <br/><br/>[40] 82^b^.^eb^ <br/><br/>[21] ``yohu ^a^P4.0123^ea^ seṭṭho sahassassa, yuvā kañcanasannibho. <br/><br/>[22] soyaṃ kumāro pabbajito, kāsāyavasano balī''ti..<br/><br/>[03] tattha ^b^abhidhāvathā^eb^ti parivāretvā ṭhitā nāriyo sabbā vegena dhāvathāti āṇāpeti.  ^b^bhaddante^eb^ti evaṃ gantvā ``bhaddaṃ tava hotū''ti vadatha. ^b^rammaka^eb^nti rammanagaraṃ sandhāyāha.  ^b^yohu seṭṭho^eb^ti yo rañño putto sahassassa seṭṭho ahosi, so pabbajitoti pabbajjāya  gacchantaṃ sandhāyevamāha.<br/><br/>[03] bodhisattopi ^a^V4.0112^ea^ na tāva pabbajati. so hi mātāpitaro vanditvā kaniṭṭhaṃ yudhiṭṭhilakumāraṃ  gahetvā nagarā nikkhamma mahājanaṃ nivattetvā ubhopi bhātaro himavantaṃ pavisitvā manorame ṭhāne  assamapadaṃ karitvā isipabbajjaṃ pabbajitvā jhānābhiññaṃ nibbattetvā vanamūlaphalādīhi yāvajīvaṃ  yāpetvā brahmalokaparāyaṇā ahesuṃ. tamatthaṃ osāne abhisambuddhagāthāya dīpeti -- <br/><br/>[40] 83^b^.^eb^ <br/><br/>[21] ``ubho kumārā pabbajitā, yudhañcayo yudhiṭṭhilo. <br/><br/>[22] pahāya mātāpitaro, saṅgaṃ chetvāna maccuno''ti..<br/><br/>[03] tattha ^a^M4.0126^ea^ ^b^maccuno^eb^ti mārassa. idaṃ vuttaṃ hoti -- bhikkhave,  yudhañcayo ca yudhiṭṭhilo ca te ubhopi kumārā mātāpitaro pahāya mārassa santakaṃ  rāgadosamohasaṅgaṃ chinditvā pabbajitāti.<br/><br/>[03] satthā imaṃ dhammadesanaṃ āharitvā saccāni pakāsetvā ``na bhikkhave, idāneva, pubbepi  tathāgato rajjaṃ chaḍḍetvā pabbajitoyevā''ti vatvā jātakaṃ samodhānesi -- ``tadā mātāpitaro  mahārājakulāni ahesuṃ, yudhiṭṭhilakumāro ānando, yudhañcayo pana ahameva ahosi''nti. <br/><br/>[06] yudhañcayajātakavaṇṇanā chaṭṭhā. 


volume: 111
item: 466
title:
  [] . udayajātakavaṇṇanā^[] . pānīyajātakavaṇṇanā^[] . yudhañcayajātakavaṇṇanā^[] . dasarathajātakavaṇṇanā^

content:
  [03] ^b^etha lakkhaṇa sītā cā^eb^ti idaṃ satthā jetavane viharanto ekaṃ matapitikaṃ kuṭumbikaṃ  ārabbha kathesi. so hi pitari kālakate sokābhibhūto sabbakiccāni pahāya sokānuvattakova  ahosi. satthā paccūsasamaye lokaṃ olokento tassa sotāpattiphalūpanissayaṃ disvā punadivase  sāvatthiyaṃ piṇḍāya caritvā katabhattakicco bhikkhū uyyojetvā ekaṃ pacchāsamaṇaṃ ^a^P4.0124^ea^  gahetvā tassa gehaṃ gantvā vanditvā nisinnaṃ madhuravacanena ālapanto ``kiṃ socasi  upāsakā''ti vatvā ``āma, bhante, pitusoko maṃ bādhatī''ti vutte ``upāsaka, porāṇakapaṇḍitā  aṭṭhavidhe lokadhamme tathato jānantā pitari kālakate appamattakampi sokaṃ na kariṃsū''ti vatvā  tena yācito atītaṃ āhari.<br/><br/>[03] atīte bārāṇasiyaṃ dasarathamahārājā nāma agatigamanaṃ pahāya dhammena rajjaṃ kāresi. tassa  ^a^V4.0113^ea^ soḷasannaṃ itthisahassānaṃ jeṭṭhikā aggamahesī dve putte ekañca dhītaraṃ vijāyi. jeṭṭhaputto  rāmapaṇḍito nāma ahosi, dutiyo lakkhaṇakumāro nāma, dhītā sītā devī nāma. aparabhāge  mahesī kālamakāsi. rājā tassā kālakatāya cirataraṃ sokavasaṃ gantvā amaccehi saññāpito  tassā kattabbaparihāraṃ ^a^M4.0127^ea^ katvā aññaṃ aggamahesiṭṭhāne ṭhapesi. sā rañño piyā  ahosi manāpā. sāpi aparabhāge gabbhaṃ gaṇhitvā laddhagabbhaparihārā puttaṃ vijāyi,  ``bharatakumāro''tissa nāmaṃ akaṃsu. rājā puttasinehena ``bhadde, varaṃ te dammi, gaṇhāhī''ti  āha. sā gahitakaṃ katvā ṭhapetvā kumārassa sattaṭṭhavassakāle rājānaṃ upasaṅkamitvā ``deva,  tumhehi mayhaṃ puttassa varo dinno, idānissa varaṃ dethā''ti āha. gaṇha, bhaddeti. ``deva,  puttassa me rajjaṃ dethā''ti vutte rājā accharaṃ paharitvā ``nassa, vasali, mayhaṃ dve puttā  aggikkhandhā viya jalanti, te mārāpetvā tava puttassa rajjaṃ yācasī''ti tajjesi. sā bhītā  sirigabbhaṃ pavisitvā aññesupi divasesu rājānaṃ punappunaṃ rajjameva yāci.<br/><br/>[03] rājā tassā taṃ varaṃ adatvāva cintesi ``mātugāmo nāma akataññū mittadubbhī, ayaṃ me  kūṭapaṇṇaṃ vā kūṭalañjaṃ vā katvā putte ghātāpeyyā''ti. so putte pakkosāpetvā tamatthaṃ ārocetvā  ``tātā, tumhākaṃ idha vasantānaṃ antarāyopi bhaveyya, tumhe sāmantarajjaṃ vā araññaṃ vā gantvā  mama maraṇakāle āgantvā kulasantakaṃ rajjaṃ gaṇheyyāthā''ti vatvā puna nemittake brāhmaṇe  pakkosāpetvā attano āyuparicchedaṃ pucchitvā ``aññāni dvādasa vassāni ^a^P4.0125^ea^  pavattissatī''ti sutvā ``tātā, ito dvādasavassaccayena āgantvā chattaṃ ussāpeyyāthā''ti āha.  te ``sādhū''ti vatvā pitaraṃ vanditvā rodantā pāsādā otariṃsu. sītā devī ``ahampi  bhātikehi saddhiṃ gamissāmī''ti pitaraṃ vanditvā rodantī nikkhami. tayopi janā  mahāparivārā nikkhamitvā mahājanaṃ nivattetvā anupubbena himavantaṃ pavisitvā sampannodake  sulabhaphalāphale padese assamaṃ māpetvā phalāphalena yāpentā vasiṃsu.<br/><br/>[03] lakkhaṇapaṇḍito ca sītā ca rāmapaṇḍitaṃ yācitvā ``tumhe amhākaṃ pituṭṭhāne ṭhitā, tasmā  assameyeva hotha, mayaṃ phalāphalaṃ āharitvā tumhe posessāmā''ti paṭiññaṃ gaṇhiṃsu. tato paṭṭhāya  rāmapaṇḍito tattheva hoti. itare dve phalāphalaṃ āharitvā taṃ paṭijaggiṃsu. evaṃ tesaṃ phalāphalena  yāpetvā vasantānaṃ dasarathamahārājā puttasokena navame saṃvacchare kālamakāsi. tassa sarīrakiccaṃ  kāretvā ^a^M4.0128^ea^ devī ``attano puttassa bharatakumārassa chattaṃ ussāpethā''ti āha.  amaccā pana ``chattassāmikā araññe vasantī''ti na adaṃsu. bharatakumāro   ^a^V4.0114^ea^ ``mama bhātaraṃ  rāmapaṇḍitaṃ araññato ānetvā chattaṃ ussāpessāmī''ti pañcarājakakudhabhaṇḍāni gahetvā  caturaṅginiyā senāya tassa vasanaṭṭhānaṃ patvā avidūre khandhāvāraṃ katvā tattha nivāsetvā  katipayehi amaccehi saddhiṃ lakkhaṇapaṇḍitassa ca sītāya ca araññaṃ gatakāle assamapadaṃ  pavisitvā assamapadadvāre ṭhapitakañcanarūpakaṃ viya rāmapaṇḍitaṃ nirāsaṅkaṃ sukhanisinnaṃ  upasaṅkamitvā vanditvā ekamantaṃ ṭhito rañño pavattiṃ ārocetvā saddhiṃ amaccehi pādesu patitvā  rodati. rāmapaṇḍito pana neva soci, na paridevi, indriyavikāramattampissa nāhosi.  bharatassa pana roditvā nisinnakāle sāyanhasamaye itare dve phalāphalaṃ ādāya āgamiṃsu.  rāmapaṇḍito cintesi ``ime daharā mayhaṃ viya pariggaṇhanapaññā etesaṃ natthi, sahasā ^a^P4.0126^ea^  `pitā vo mato'ti vutte sokaṃ sandhāretuṃ asakkontānaṃ hadayampi tesaṃ phaleyya, upāyena  te udakaṃ otāretvā etaṃ pavattiṃ ārocessāmī''ti. atha nesaṃ purato ekaṃ udakaṭṭhānaṃ dassetvā  ``tumhe aticirena āgatā, idaṃ vo daṇḍakammaṃ hotu, imaṃ udakaṃ otaritvā tiṭṭhathā''ti  upaḍḍhagāthaṃ tāva āha -- <br/><br/>[40] 84^b^.^eb^ <br/><br/>[21] ``etha lakkhaṇa sītā ca, ubho otarathodaka''nti.. <br/><br/>[22] tassattho -- etha lakkhaṇa sītā ca āgacchatha, ubhopi otaratha udakanti.<br/><br/>[03] te ekavacaneneva otaritvā aṭṭhaṃsu. atha nesaṃ pitu pavattiṃ ārocento sesaṃ  upaḍḍhagāthamāha -- <br/><br/>[21] ``evāyaṃ bharato āha, rājā dasaratho mato''ti..<br/><br/>[03] te pitu matasāsanaṃ sutvāva visaññā ahesuṃ. punapi nesaṃ kathesi, punapi te visaññā  ahesunti evaṃ yāvatatiyaṃ visaññitaṃ patte te amaccā ukkhipitvā udakā nīharitvā thale  nisīdāpetvā laddhassāsesu tesu ^a^M4.0129^ea^ sabbe aññamaññaṃ roditvā paridevitvā  nisīdiṃsu. tadā bharatakumāro cintesi -- ``mayhaṃ bhātā lakkhaṇakumāro ca bhaginī ca sītā  devī pitu matasāsanaṃ sutvāva sokaṃ sandhāretuṃ na sakkonti, rāmapaṇḍito pana neva socati, na  paridevati, kiṃ nu kho tassa asocanakāraṇaṃ, pucchissāmi na''nti. so taṃ pucchanto dutiyaṃ  gāthamāha -- <br/><br/>[40] 85^b^.^eb^ <br/><br/>[21] ``kena ^a^V4.0115^ea^ rāmappabhāvena, socitabbaṃ na socasi. <br/><br/>[22] pitaraṃ kālakataṃ sutvā, na taṃ pasahate dukha''nti..<br/><br/>[03] tattha ^b^pabhāvenā^eb^ti ānubhāvena. ^b^na taṃ pasahate dukha^eb^nti evarūpaṃ dukkhaṃ kena  kāraṇena taṃ na pīḷeti, kiṃ te asocanakāraṇaṃ, kathehi tāva nanti.<br/><br/>[03] athassa rāmapaṇḍito attano asocanakāraṇaṃ kathento -- <br/><br/>[40] 86^b^.^eb^ <br/><br/>[21] ``yaṃ na sakkā nipāletuṃ, posena lapataṃ bahuṃ. <br/><br/>[22] sa kissa viññū medhāvī, attānamupatāpaye.. <br/><br/>[40] 87^b^.^eb^ <br/><br/>[21] ``daharā ^a^P4.0127^ea^ ca hi vuddhā ca, ye bālā ye ca paṇḍitā. <br/><br/>[22] aḍḍhā ceva daliddā ca, sabbe maccuparāyaṇā.. <br/><br/>[40] 88^b^.^eb^ <br/><br/>[21] ``phalānamiva pakkānaṃ, niccaṃ patanato bhayaṃ. <br/><br/>[22] evaṃ jātāna maccānaṃ, niccaṃ maraṇato bhayaṃ.. <br/><br/>[40] 89^b^.^eb^ <br/><br/>[21] ``sāyameke na dissanti, pāto diṭṭhā bahujjanā. <br/><br/>[22] pāto eke na dissanti, sāyaṃ diṭṭhā bahujjanā.. <br/><br/>[40] 90^b^.^eb^ <br/><br/>[21] ``paridevayamāno ce, kiñcidatthaṃ udabbahe. <br/><br/>[22] sammūḷho hiṃsamattānaṃ, kayirā taṃ vicakkhaṇo.. <br/><br/>[40] 91^b^.^eb^ <br/><br/>[21] ``kiso vivaṇṇo bhavati, hiṃsamattānamattano. <br/><br/>[22] na tena petā pālenti, niratthā paridevanā.. <br/><br/>[40] 92^b^.^eb^ <br/><br/>[21] ``yathā saraṇamādittaṃ, vārinā parinibbaye. <br/><br/>[27] evampi dhīro sutavā, medhāvī paṇḍito naro. <br/><br/>[22] khippamuppatitaṃ sokaṃ, vāto tūlaṃva dhaṃsaye.. <br/><br/>[40] 93^b^.^eb^ <br/><br/>[21] ``macco ^a^V4.0116^ea^ ^a^M4.0130^ea^ ekova acceti, ekova jāyate kule. <br/><br/>[22] saṃyogaparamātveva, sambhogā sabbapāṇinaṃ.. <br/><br/>[40] 94^b^.^eb^ <br/><br/>[21] ``tasmā hi dhīrassa bahussutassa, sampassato lokamimaṃ parañca. <br/><br/>[22] aññāya dhammaṃ hadayaṃ manañca, sokā mahantāpi na tāpayanti.. <br/><br/>[40] 95^b^.^eb^ <br/><br/>[21] ``sohaṃ dassañca bhokkhañca, bharissāmi ca ñātake. <br/><br/>[22] sesañca pālayissāmi, kiccametaṃ vijānato''ti.. -- <br/><br/>[25] imāhi dasahi gāthāhi aniccataṃ pakāseti.<br/><br/>[03] tattha ^b^nipāletu^eb^nti rakkhituṃ. ^b^lapata^eb^nti lapantānaṃ. idaṃ vuttaṃ hoti --  ``tāta bharata, yaṃ sattānaṃ jīvitaṃ bahumpi vilapantānaṃ purisānaṃ ekenāpi mā ucchijjīti na  sakkā rakkhituṃ, so dāni mādiso aṭṭha lokadhamme tathato jānanto viññū medhāvī paṇḍito  maraṇapariyosānajīvitesu sattesu kissa attānamupatāpaye, kiṃkāraṇā anupakārena sokadukkhena  attānaṃ santāpeyyā''ti.<br/><br/>[03] ^b^daharā cā^eb^ti gāthā ``maccu nāmesa tāta bharata, neva ^a^P4.0128^ea^  suvaṇṇarūpakasadisānaṃ daharānaṃ khattiyakumārakādīnaṃ, na vuddhippattānaṃ mahāyodhānaṃ, na bālānaṃ  puthujjanasattānaṃ, na buddhādīnaṃ paṇḍitānaṃ, na cakkavattiādīnaṃ issarānaṃ, na niddhanānaṃ daliddādīnaṃ  lajjati, sabbepime sattā maccuparāyaṇā maraṇamukhe saṃbhaggavibhaggā bhavantiyevā''ti dassanatthaṃ vuttā. <br/><br/>[01] ^b^niccaṃ patanato^eb^ti idaṃ vuttaṃ hoti -- yathā hi tāta bharata, pakkānaṃ phalānaṃ  pakkakālato paṭṭhāya ``idāni vaṇṭā chijjitvā patissanti, idāni patissantī''ti patanato bhayaṃ  niccaṃ dhuvaṃ ekaṃsikameva bhavati, evaṃ āsaṅkanīyato evaṃ jātānaṃ maccānampi ekaṃsikaṃyeva maraṇato  bhayaṃ, natthi so khaṇo vā layo vā yattha tesaṃ maraṇaṃ na āsaṅkitabbaṃ bhaveyyāti.<br/><br/>[03] ^b^sāya^eb^nti ^a^M4.0131^ea^ vikāle. iminā rattibhāge ca diṭṭhānaṃ divasabhāge  adassanaṃ, divasabhāge ca diṭṭhānaṃ rattibhāge adassanaṃ dīpeti. ^b^kiñcidattha^eb^nti ``pitā me,  putto me''tiādīhi paridevamānova poso sammūḷho attānaṃ hiṃsanto kilamento appamattakampi  atthaṃ āhareyya. ^b^kayirā^eb^ ^a^V4.0117^ea^ ^b^taṃ vicakkhaṇo^eb^ti atha paṇḍito puriso evaṃ paridevaṃ kareyya,  yasmā pana paridevanto mataṃ vā ānetuṃ aññaṃ vā tassa vaḍḍhiṃ kātuṃ na sakkoti, tasmā  niratthakattā paridevitassa paṇḍitā na paridevanti.<br/><br/>[03] ^b^attānamattano^eb^ti attano attabhāvaṃ sokaparidevadukkhena hiṃsanto. ^b^na tenā^eb^ti  tena paridevena paralokaṃ gatā sattā na pālenti na yāpenti. ^b^niratthā^eb^ti tasmā tesaṃ  matasattānaṃ ayaṃ paridevanā niratthakā. ^b^saraṇa^eb^nti nivāsagehaṃ. idaṃ vuttaṃ hoti -- yathā  paṇḍito puriso attano vasanāgāre āditte muhuttampi vosānaṃ anāpajjitvā ghaṭasatena ghaṭasahassena  vārinā nibbāpayateva, evaṃ dhīro uppatitaṃ sokaṃ khippameva nibbāpaye. tūlaṃ viya ca vāto  yathā saṇṭhātuṃ na sakkoti, evaṃ dhaṃsaye viddhaṃseyyāti attho.<br/><br/>[03] ^b^macco ekova accetī^eb^ti ettha tāta bharata, ime sattā kammassakā nāma, tathā hi  ito paralokaṃ gacchanto satto ekova acceti atikkamati, khattiyādikule jāyamānopi ekova  gantvā jāyati. tattha tattha pana ñātimittasaṃyogena ``ayaṃ me pitā, ayaṃ me mātā, ayaṃ me  mitto''ti saṃyogaparamātveva sambhogā sabbapāṇīnaṃ, paramatthena pana tīsupi bhavesu kammassakāvete  sattāti attho.<br/><br/>[03] ^b^tasmā^eb^ti yasmā etesaṃ sattānaṃ ñātimittasaṃyogaṃ ñātimittaparibhogamattaṃ ṭhapetvā ito  paraṃ aññaṃ natthi, tasmā. ^b^sampassato^eb^ti imañca parañca lokaṃ nānābhāvavinābhāvameva sammā  passato. ^b^aññāya dhamma^eb^nti aṭṭhavidhalokadhammaṃ jānitvā. ^b^hadayaṃ manañcā^eb^ti ^a^P4.0129^ea^  idaṃ ubhayampi cittasseva nāmaṃ. idaṃ vuttaṃ hoti -- <br/><br/>[21] ``lābho ^a^M4.0132^ea^ alābho yaso ayaso ca, nindā pasaṃsā ca sukhañca  dukkhaṃ. <br/><br/>[22] ete aniccā manujesu dhammā, mā soca kiṃ socasi poṭṭhapādā''ti.. (jā0  1.4.114) -- <br/><br/>[25] imesaṃ aṭṭhannaṃ lokadhammānaṃ yena kenaci cittaṃ pariyādīyati, tassa ca aniccataṃ  ñatvā ṭhitassa dhīrassa pituputtamaraṇādivatthukā mahantāpi sokā hadayaṃ na tāpayantīti. etaṃ vā  aṭṭhavidhaṃ lokadhammaṃ ñatvā ṭhitassa hadayavatthuñca manañca mahantāpi sokā na tāpayantīti  evampettha attho daṭṭhabbo.<br/><br/>[03] ^b^sohaṃ^eb^ ^a^V4.0118^ea^ ^b^dassañca bhokkhañcā^eb^ti gāthāya -- tāta bharata, andhabālānaṃ sattānaṃ viya mama  rodanaparidevanaṃ nāma na anucchavikaṃ, ahaṃ pana pitu accayena tassa ṭhāne ṭhatvā kapaṇādīnaṃ  dānārahānaṃ dānaṃ, ṭhānantarārahānaṃ ṭhānantaraṃ, yasārahānaṃ yasaṃ dassāmi, pitarā me paribhuttanayena  issariyaṃ paribhuñjissāmi, ñātake ca posessāmi, avasesañca antoparijanādikaṃ janaṃ  pālessāmi, dhammikasamaṇabrāhmaṇānaṃ dhammikaṃ rakkhāvaraṇaguttiṃ karissāmīti evañhi jānato  paṇḍitapurisassa anurūpaṃ kiccanti attho.<br/><br/>[03] parisā imaṃ rāmapaṇḍitassa aniccatāpakāsanaṃ dhammadesanaṃ sutvā nissokā ahesuṃ. tato  bharatakumāro rāmapaṇḍitaṃ vanditvā ``bārāṇasirajjaṃ sampaṭicchathā''ti āha. tāta lakkhaṇañca,  sītādeviñca gahetvā gantvā rajjaṃ anusāsathāti. tumhe pana, devāti. tāta, mama pitā  ``dvādasavassaccayena āgantvā rajjaṃ kāreyyāsī''ti maṃ avoca, ahaṃ idāneva gacchanto tassa  vacanakaro nāma na homi, aññānipi tīṇi vassāni atikkamitvā āgamissāmīti. ``ettakaṃ  kālaṃ ko rajjaṃ kāressatī''ti? ``tumhe kārethā''ti. ``na mayaṃ kāressāmā''ti. ``tena  hi yāva mamāgamanā imā pādukā kāressantī''ti attano tiṇapādukā omuñcitvā adāsi. te  tayopi janā pādukā gahetvā rāmapaṇḍitaṃ vanditvā mahājanaparivutā bārāṇasiṃ agamaṃsu. tīṇi  saṃvaccharāni pādukā rajjaṃ kāresuṃ. amaccā tiṇapādukā rājapallaṅke ṭhapetvā ^a^M4.0133^ea^  aḍḍaṃ vinicchinanti. sace dubbinicchito hoti, pādukā aññamaññaṃ ^a^P4.0130^ea^  paṭihaññanti. tāya saññāya puna vinicchinanti. sammā vinicchitakāle pādukā nissaddā  sannisīdanti. rāmapaṇḍito tiṇṇaṃ saṃvaccharānaṃ accayena araññā nikkhamitvā bārāṇasinagaraṃ  patvā uyyānaṃ pāvisi. tassa āgamanabhāvaṃ ñatvā kumārā amaccagaṇaparivutā uyyānaṃ gantvā  sītaṃ aggamahesiṃ katvā ubhinnampi abhisekaṃ akaṃsu. evaṃ abhisekappatto mahāsatto alaṅkatarathe  ṭhatvā mahantena parivārena nagaraṃ pavisitvā padakkhiṇaṃ katvā candakapāsādavarassa mahātalaṃ  abhiruhi. tato paṭṭhāya soḷasa vassasahassāni dhammena rajjaṃ kāretvā āyupariyosāne saggapuraṃ  pūresi. <br/><br/>[40] 96^b^.^eb^ <br/><br/>[21] ``dasa vassasahassāni, saṭṭhi vassasatāni ca. <br/><br/>[22] kambugīvo mahābāhu, rāmo rajjamakārayī''ti.. -- <br/><br/>[25] ayaṃ abhisambuddhagāthā tamatthaṃ dīpeti.<br/><br/>[03] tattha ^a^V4.0119^ea^ ^b^kambugīvo^eb^ti suvaṇṇāḷiṅgasadisagīvo. suvaṇṇañhi kambūti vuccati.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  kuṭumbiko sotāpattiphale patiṭṭhahi. tadā dasarathamahārājā suddhodanamahārājā ahosi, mātā  mahāmāyādevī, sītā rāhulamātā, bharato ānando, lakkhaṇo sāriputto, parisā buddhaparisā,  rāmapaṇḍito pana ahameva ahosinti. <br/><br/>[06] dasarathajātakavaṇṇanā sattamā. 


