# pali

volume: 58
item: 74
title: ānandavaggo^channasuttaṃ^ājīvakasuttaṃ^mahānāmasakkasuttaṃ^nigaṇṭhasuttaṃ
content:
  [03] 75^b^.^eb^ ekaṃ ^a^T1.0284^ea^ samayaṃ āyasmā ānando vesāliyaṃ  viharati mahāvane kūṭāgārasālāyaṃ. atha kho abhayo ca licchavi  paṇḍitakumārako ca licchavi yenāyasmā ānando tenupasaṅkamiṃsu;  upasaṅkamitvā āyasmantaṃ ānandaṃ abhivādetvā ekamantaṃ nisīdiṃsu.  ekamantaṃ nisinno kho abhayo licchavi āyasmantaṃ ānandaṃ  etadavoca -- ``nigaṇṭho, bhante, nāṭaputto {nāthaputto (sī0 pī0)} sabbaññū sabbadassāvī  aparisesaṃ ñāṇadassanaṃ paṭijānāti -- `carato ca me tiṭṭhato ca  suttassa ca jāgarassa ca satataṃ samitaṃ ñāṇadassanaṃ paccupaṭṭhita'nti.  so purāṇānaṃ kammānaṃ tapasā byantībhāvaṃ paññapeti navānaṃ kammānaṃ  akaraṇā setughātaṃ ^a^P1.0221^ea^. iti kammakkhayā  dukkhakkhayo, dukkhakkhayā vedanākkhayo, vedanākkhayā sabbaṃ dukkhaṃ  nijjiṇṇaṃ bhavissati -- evametissā sandiṭṭhikāya nijjarāya  ^a^M1.0222^ea^ visuddhiyā samatikkamo hoti. idha, bhante, bhagavā kimāhā''ti?<br/><br/>[03] ``tisso kho imā, abhaya, nijjarā visuddhiyo tena bhagavatā  jānatā passatā arahatā sammāsambuddhena sammadakkhātā sattānaṃ  visuddhiyā sokaparidevānaṃ samatikkamāya dukkhadomanassānaṃ  atthaṅgamāya ñāyassa adhigamāya nibbānassa sacchikiriyāya.  katamā tisso? idha, abhaya, bhikkhu sīlavā hoti...pe0...  samādāya sikkhati sikkhāpadesu. so navañca kammaṃ na karoti,  purāṇañca kammaṃ phussa phussa byantīkaroti. sandiṭṭhikā nijjarā  akālikā ehipassikā opaneyyikā paccattaṃ veditabbā viññūhīti.<br/><br/>[03] ``sa ^a^V1.0252^ea^ kho so, abhaya, bhikkhu evaṃ sīlasampanno vivicceva  kāmehi vivicca akusalehi dhammehi savitakkaṃ savicāraṃ vivekajaṃ  pītisukhaṃ paṭhamaṃ jhānaṃ upasampajja viharati. vitakkavicārānaṃ  vūpasamā ajjhattaṃ sampasādanaṃ cetaso ekodibhāvaṃ avitakkaṃ avicāraṃ  samādhijaṃ pītisukhaṃ dutiyaṃ jhānaṃ upasampajja viharati. pītiyā ca  virāgā upekkhako ca viharati sato ca sampajāno, sukhañca kāyena  paṭisaṃvedeti yaṃ taṃ ariyā ācikkhanti -- `upekkhako satimā  sukhavihārī'ti tatiyaṃ jhānaṃ upasampajja viharati. sukhassa ca  pahānā dukkhassa ca pahānā, pubbeva somanassadomanassānaṃ atthaṅgamā  adukkhamasukhaṃ upekkhāsatipārisuddhiṃ catutthaṃ jhānaṃ upasampajja ^a^T1.0285^ea^ viharati.  so navañca kammaṃ na karoti, purāṇañca kammaṃ phussa phussa  byantīkaroti. sandiṭṭhikā nijjarā akālikā ehipassikā  opaneyyikā paccattaṃ veditabbā viññūhīti.<br/><br/>[03] ``sa kho so, abhaya, bhikkhu evaṃ samādhisampanno {evaṃ sīlasampanno evaṃ  samādhisampanno (sī0 syā0 kaṃ0)} āsavānaṃ  khayā anāsavaṃ cetovimuttiṃ paññāvimuttiṃ diṭṭheva dhamme sayaṃ abhiññā  sacchikatvā upasampajja viharati. so navañca kammaṃ na karoti,  purāṇañca kammaṃ phussa phussa byantīkaroti. sandiṭṭhikā nijjarā  akālikā ehipassikā opaneyyikā paccattaṃ veditabbā viññūhīti.  imā kho, abhaya, tisso nijjarā visuddhiyo tena bhagavatā jānatā  passatā arahatā sammāsambuddhena sammadakkhātā sattānaṃ visuddhiyā  sokaparidevānaṃ samatikkamāya dukkhadomanassānaṃ atthaṅgamāya ñāyassa  adhigamāya nibbānassa sacchikiriyāyā''ti.<br/><br/>[03] evaṃ vutte paṇḍitakumārako licchavi abhayaṃ licchaviṃ etadavoca  -- ``kiṃ pana tvaṃ, samma abhaya, āyasmato ānandassa subhāsitaṃ  subhāsitato nābbhanumodasī''ti? ``kyāhaṃ, samma paṇḍitakumāraka,  āyasmato ānandassa subhāsitaṃ subhāsitato ^a^P1.0222^ea^  nābbhanumodissāmi! muddhāpi tassa vipateyya yo āyasmato  ānandassa subhāsitaṃ subhāsitato nābbhanumodeyyā''ti. catutthaṃ. 


volume: 58
item: 75
title: channasuttaṃ^ājīvakasuttaṃ^mahānāmasakkasuttaṃ^nigaṇṭhasuttaṃ^nivesakasuttaṃ
content:
  [03] 76^b^.^eb^ atha ^a^M1.0223^ea^ kho āyasmā ānando yena bhagavā  tenupasaṅkami; upasaṅkamitvā bhagavantaṃ abhivādetvā ^a^V1.0253^ea^ ekamantaṃ nisīdi.  ekamantaṃ nisinnaṃ kho āyasmantaṃ ānandaṃ bhagavā etadavoca --<br/><br/>[03] ``ye, ānanda, anukampeyyātha ye ca sotabbaṃ maññeyyuṃ mittā  vā amaccā vā ñātī vā ^a^T1.0286^ea^ sālohitā vā te vo, ānanda, tīsu  ṭhānesu samādapetabbā {samādāpetabbā (?)} nivesetabbā patiṭṭhāpetabbā. katamesu tīsu?  buddhe aveccappasāde samādapetabbā nivesetabbā patiṭṭhāpetabbā --  `itipi so bhagavā arahaṃ sammāsambuddho vijjācaraṇasampanno sugato  lokavidū anuttaro purisadammasārathi; satthā devamanussānaṃ, buddho  bhagavā'ti, dhamme aveccappasāde samādapetabbā nivesetabbā patiṭṭhāpetabbā  -- `svākkhāto bhagavatā dhammo sandiṭṭhiko akāliko ehipassiko  opaneyyiko paccattaṃ veditabbo viññūhī'ti, saṅghe aveccappasāde  samādapetabbā nivesetabbā patiṭṭhāpetabbā -- `suppaṭipanno bhagavato  sāvakasaṅgho ujuppaṭipanno bhagavato sāvakasaṅgho ñāyappaṭipanno  bhagavato sāvakasaṅgho sāmīcippaṭipanno bhagavato sāvakasaṅgho,  yadidaṃ cattāri purisayugāni aṭṭha purisapuggalā esa bhagavato  sāvakasaṅgho āhuneyyo pāhuneyyo dakkhiṇeyyo añjalikaraṇīyo  anuttaraṃ puññakkhettaṃ lokassā'''ti.<br/><br/>[03] ``siyā, ānanda, catunnaṃ mahābhūtānaṃ aññathattaṃ --  pathavīdhātuyā āpodhātuyā tejodhātuyā vāyodhātuyā, na tveva buddhe  aveccappasādena samannāgatassa ariyasāvakassa siyā aññathattaṃ tatridaṃ  aññathattaṃ. so vatānanda, buddhe aveccappasādena samannāgato  ariyasāvako nirayaṃ vā tiracchānayoniṃ vā pettivisayaṃ vā  upapajjissatīti netaṃ ṭhānaṃ vijjati.<br/><br/>[03] ``siyā ^a^P1.0223^ea^, ānanda, catunnaṃ mahābhūtānaṃ  aññathattaṃ -- pathavīdhātuyā āpodhātuyā tejodhātuyā vāyodhātuyā, na  tveva dhamme...pe0... na tveva saṅghe aveccappasādena ^a^T1.0287^ea^ samannāgatassa  ariyasāvakassa siyā aññathattaṃ tatridaṃ aññathattaṃ. so vatānanda,  saṅghe aveccappasādena samannāgato ^a^M1.0224^ea^ ariyasāvako nirayaṃ vā  tiracchānayoniṃ vā pettivisayaṃ vā upapajjissatīti netaṃ ṭhānaṃ  vijjati.<br/><br/>[03] ``ye, ānanda, anukampeyyātha ye ca sotabbaṃ maññeyyuṃ mittā  vā amaccā vā ñātī vā ^a^V1.0254^ea^ sālohitā vā te vo, ānanda, imesu tīsu  ṭhānesu samādapetabbā nivesetabbā patiṭṭhāpetabbā''ti. pañcamaṃ. 


volume: 58
item: 76
title: ājīvakasuttaṃ^mahānāmasakkasuttaṃ^nigaṇṭhasuttaṃ^nivesakasuttaṃ^paṭhamabhavasuttaṃ
content:
  [03] 77^b^.^eb^ atha kho āyasmā ānando yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinno kho āyasmā ānando bhagavantaṃ etadavoca --  ``bhavo, bhavoti, bhante, vuccati. kittāvatā nu kho, bhante, bhavo  hotī''ti?<br/><br/>[03] ``kāmadhātuvepakkañca, ānanda, kammaṃ nābhavissa, api nu kho  kāmabhavo paññāyethā''ti? ``no hetaṃ, bhante''. ``iti kho,  ānanda, kammaṃ khettaṃ, viññāṇaṃ bījaṃ, taṇhā sneho {sineho (sī0 syā0 kaṃ0  pī0)}.  avijjānīvaraṇānaṃ sattānaṃ taṇhāsaṃyojanānaṃ hīnāya dhātuyā viññāṇaṃ  patiṭṭhitaṃ evaṃ āyatiṃ {āyati (sī0)} punabbhavābhinibbatti hoti. ( )  {(evaṃ kho ānanda bhavo hotīti) (ka0) dutiyasutte pana idaṃ  pāṭhanānattaṃ natthi}<br/><br/>[03] ``rūpadhātuvepakkañca, ānanda, kammaṃ nābhavissa, api nu kho  rūpabhavo paññāyethā''ti? ``no hetaṃ, bhante''. ``iti kho  ānanda, kammaṃ khettaṃ, viññāṇaṃ bījaṃ, taṇhā sneho.  avijjānīvaraṇānaṃ sattānaṃ taṇhāsaṃyojanānaṃ majjhimāya dhātuyā  viññāṇaṃ patiṭṭhitaṃ evaṃ āyatiṃ punabbhavābhinibbatti   hoti. ( ) {(evaṃ kho ānanda bhavo hotīti) (ka0) dutiyasutte pana idaṃ  pāṭhanānattaṃ natthi}<br/><br/>[03] ``arūpadhātuvepakkañca, ānanda, kammaṃ nābhavissa, api ^a^T1.0288^ea^ nu kho  arūpabhavo paññāyethā''ti? ``no ^a^P1.0224^ea^ hetaṃ, bhante''.  ``iti kho, ānanda, kammaṃ khettaṃ, viññāṇaṃ bījaṃ, taṇhā sneho.  avijjānīvaraṇānaṃ sattānaṃ taṇhāsaṃyojanānaṃ paṇītāya dhātuyā  viññāṇaṃ patiṭṭhitaṃ evaṃ āyatiṃ punabbhavābhinibbatti hoti. evaṃ  kho, ānanda, bhavo hotī''ti. chaṭṭhaṃ. 


volume: 58
item: 77
title: mahānāmasakkasuttaṃ^nigaṇṭhasuttaṃ^nivesakasuttaṃ^paṭhamabhavasuttaṃ^dutiyabhavasuttaṃ
content:
  [03] 78^b^.^eb^ atha ^a^V1.0255^ea^ ^a^M1.0225^ea^ kho āyasmā ānando yena bhagavā  tenupasaṅkami...pe0... āyasmā ānando bhagavantaṃ etadavoca --  ``bhavo, bhavoti, bhante, vuccati. kittāvatā nu kho, bhante, bhavo  hotī''ti?<br/><br/>[03] ``kāmadhātuvepakkañca, ānanda, kammaṃ nābhavissa, api nu kho  kāmabhavo paññāyethā''ti? ``no hetaṃ bhante''. ``iti kho,  ānanda, kammaṃ khettaṃ, viññāṇaṃ bījaṃ, taṇhā sneho.  avijjānīvaraṇānaṃ sattānaṃ taṇhāsaṃyojanānaṃ hīnāya dhātuyā cetanā  patiṭṭhitā patthanā patiṭṭhitā evaṃ āyatiṃ punabbhavābhinibbatti hoti''.<br/><br/>[03] ``rūpadhātuvepakkañca, ānanda, kammaṃ nābhavissa, api nu kho  rūpabhavo paññāyethā''ti? ``no hetaṃ, bhante''. ``iti kho,  ānanda, kammaṃ khettaṃ, viññāṇaṃ bījaṃ, taṇhā sneho.  avijjānīvaraṇānaṃ sattānaṃ taṇhāsaṃyojanānaṃ majjhimāya dhātuyā cetanā  patiṭṭhitā patthanā patiṭṭhitā evaṃ āyatiṃ punabbhavābhinibbatti hoti''.<br/><br/>[03] ``arūpadhātuvepakkañca, ānanda, kammaṃ nābhavissa, api nu kho  arūpabhavo paññāyethā''ti? ``no hetaṃ, bhante''. ``iti kho,  ānanda, kammaṃ ^a^T1.0289^ea^ khettaṃ, viññāṇaṃ bījaṃ, taṇhā sneho.  avijjānīvaraṇānaṃ sattānaṃ taṇhāsaṃyojanānaṃ paṇītāya dhātuyā cetanā  patiṭṭhitā patthanā patiṭṭhitā evaṃ āyatiṃ punabbhavābhinibbatti hoti.  evaṃ kho, ānanda, bhavo hotī''ti. sattamaṃ. 


volume: 58
item: 78
title: nigaṇṭhasuttaṃ^nivesakasuttaṃ^paṭhamabhavasuttaṃ^dutiyabhavasuttaṃ^sīlabbatasuttaṃ
content:
  [03] 79^b^.^eb^ atha kho āyasmā ānando yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ ^a^P1.0225^ea^ nisinnaṃ kho āyasmantaṃ ānandaṃ  bhagavā etadavoca -- ``sabbaṃ nu kho, ānanda, sīlabbataṃ jīvitaṃ  brahmacariyaṃ upaṭṭhānasāraṃ saphala''nti? ``na khvettha, bhante,  ekaṃsenā''ti. ``tena hānanda, vibhajassū''ti.<br/><br/>[03] ``yañhissa ^a^V1.0256^ea^ {yathārūpaṃ hissa (?)   sevitabbāsevitabbasuttānurūpaṃ}, bhante, sīlabbataṃ jīvitaṃ brahmacariyaṃ upaṭṭhānasāraṃ  sevato akusalā dhammā abhivaḍḍhanti kusalā dhammā parihāyanti,  evarūpaṃ sīlabbataṃ jīvitaṃ ^a^M1.0226^ea^ brahmacariyaṃ upaṭṭhānasāraṃ aphalaṃ. yañca  khvāssa {yañhissa (ka0), yathārūpañca khvāssa (?)}, bhante, sīlabbataṃ   jīvitaṃ brahmacariyaṃ upaṭṭhānasāraṃ sevato  akusalā dhammā parihāyanti, kusalā dhammā abhivaḍḍhanti, evarūpaṃ  sīlabbataṃ jīvitaṃ brahmacariyaṃ upaṭṭhānasāraṃ saphala''nti. idamavoca  āyasmā ānando; samanuñño satthā ahosi.<br/><br/>[03] atha kho āyasmā ānando ``samanuñño me satthā''ti,  uṭṭhāyāsanā bhagavantaṃ abhivādetvā padakkhiṇaṃ katvā pakkāmi. atha  kho bhagavā acirapakkante āyasmante ānande bhikkhū āmantesi --  ``sekho, bhikkhave, ānando; na ca panassa sulabharūpo samasamo  paññāyā''ti. aṭṭhamaṃ. 


volume: 58
item: 79
title: nivesakasuttaṃ^paṭhamabhavasuttaṃ^dutiyabhavasuttaṃ^sīlabbatasuttaṃ^gandhajātasuttaṃ
content:
  [03] 80^b^.^eb^ atha ^a^T1.0290^ea^ kho āyasmā ānando yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinno kho āyasmā ānando bhagavantaṃ etadavoca --<br/><br/>[03] ``tīṇimāni, bhante, gandhajātāni, yesaṃ anuvātaṃyeva gandho  gacchati, no paṭivātaṃ. katamāni tīṇi? mūlagandho, sāragandho,  pupphagandho -- imāni kho, bhante, tīṇi gandhajātāni, yesaṃ  anuvātaṃyeva gandho gacchati, no paṭivātaṃ. atthi nu kho, bhante,  kiñci gandhajātaṃ yassa anuvātampi gandho gacchati, paṭivātampi  gandho gacchati, anuvātapaṭivātampi gandho gacchatī''ti?<br/><br/>[03] ``atthānanda, kiñci gandhajātaṃ {atthānanda gandhajātaṃ (sī0 syā0 kaṃ0 pī0)} yassa   anuvātampi gandho  gacchati ^a^P1.0226^ea^, paṭivātampi gandho gacchati,  anuvātapaṭivātampi gandho gacchatī''ti. ``katamañca pana, bhante,  gandhajātaṃ yassa anuvātampi gandho gacchati, paṭivātampi gandho  gacchati, anuvātapaṭivātampi gandho gacchatī''ti?<br/><br/>[03] ``idhānanda ^a^V1.0257^ea^, yasmiṃ gāme vā nigame vā itthī vā puriso vā  buddhaṃ saraṇaṃ gato hoti, dhammaṃ saraṇaṃ gato hoti, saṅghaṃ saraṇaṃ gato  hoti, pāṇātipātā paṭivirato hoti, adinnādānā paṭivirato hoti,  kāmesumicchācārā paṭivirato hoti, musāvādā paṭivirato hoti,  surāmerayamajjapamādaṭṭhānā paṭivirato hoti ^a^M1.0227^ea^, sīlavā hoti  kalyāṇadhammo, vigatamalamaccherena cetasā agāraṃ ajjhāvasati  muttacāgo payatapāṇi vossaggarato yācayogo dānasaṃvibhāgarato.<br/><br/>[03] ``tassa disāsu samaṇabrāhmaṇā vaṇṇaṃ bhāsanti -- `amukasmiṃ  {asukasmiṃ (sī0 syā0 kaṃ0 pī0)} nāma gāme vā nigame vā   itthī vā puriso vā buddhaṃ saraṇaṃ gato  hoti, dhammaṃ ^a^T1.0291^ea^ saraṇaṃ gato hoti, saṅghaṃ saraṇaṃ gato hoti,  pāṇātipātā paṭivirato hoti, adinnādānā paṭivirato hoti,  kāmesumicchācārā paṭivirato hoti, musāvādā paṭivirato hoti,  surāmerayamajjapamādaṭṭhānā paṭivirato hoti, sīlavā hoti  kalyāṇadhammo, vigatamalamaccherena cetasā agāraṃ ajjhāvasati  muttacāgo payatapāṇi vossaggarato yācayogo dānasaṃvibhāgarato'''ti.<br/><br/>[03] ``devatāpissa {devatāpissa amanussā (sī0 pī0), devatāpissa amanussāpi  (ka0), devatāpissa...pe0... manussāpissa (?)} vaṇṇaṃ   bhāsanti -- `amukasmiṃ nāma gāme vā  nigame vā itthī vā puriso vā buddhaṃ saraṇaṃ gato hoti, dhammaṃ saraṇaṃ  gato hoti, saṅghaṃ saraṇaṃ gato hoti, pāṇātipātā paṭivirato  hoti...pe0... surāmerayamajjapamādaṭṭhānā paṭivirato hoti, sīlavā  hoti kalyāṇadhammo, vigatamalamaccherena cetasā agāraṃ ajjhāvasati  muttacāgo payatapāṇi vossaggarato yācayogo dānasaṃvibhāgarato'ti.  idaṃ kho taṃ, ānanda, gandhajātaṃ yassa anuvātampi gandho gacchati,  paṭivātampi gandho gacchati, anuvātapaṭivātampi gandho gacchatī''ti. <br/><br/>[21] ``na pupphagandho paṭivātameti, <br/><br/>[27] na candanaṃ tagaramallikā {taggaramallikā (pī0)} vā. <br/><br/>[26] satañca gandho paṭivātameti, <br/><br/>[22] sabbā disā sappuriso pavāyatī''ti.. navamaṃ. 


volume: 58
item: 80
title: paṭhamabhavasuttaṃ^dutiyabhavasuttaṃ^sīlabbatasuttaṃ^gandhajātasuttaṃ^cūḷanikāsuttaṃ
content:
  [03] 81^b^.^eb^ atha kho āyasmā ānando yena bhagavā  tenupasaṅkami; upasaṅkamitvā bhagavantaṃ abhivādetvā ^a^V1.0258^ea^ ekamantaṃ nisīdi  ^a^P1.0227^ea^. ekamantaṃ nisinno kho āyasmā ānando  bhagavantaṃ etadavoca -- ``sammukhāmetaṃ, bhante, bhagavato ^a^M1.0228^ea^ sutaṃ sammukhā  paṭiggahitaṃ -- `bhagavato, ānanda, sikhissa abhibhū nāma sāvako  brahmaloke ṭhito sahassilokadhātuṃ {sahassīlokadhātuṃ (pī0) saṃ0 ni0  1.185 vitthāro} sarena viññāpesī'ti. bhagavā  pana, bhante, arahaṃ sammāsambuddho kīvatakaṃ pahoti sarena ^a^T1.0292^ea^  viññāpetu''nti? ``sāvako so, ānanda, appameyyā tathāgatā''ti.<br/><br/>[03] dutiyampi kho āyasmā ānando bhagavantaṃ etadavoca --  ``sammukhā metaṃ, bhante, bhagavato sutaṃ sammukhā paṭiggahitaṃ --  `bhagavato, ānanda, sikhissa abhibhū nāma sāvako brahmaloke ṭhito  sahassilokadhātuṃ sarena viññāpesī'ti. bhagavā pana, bhante, arahaṃ  sammāsambuddho kīvatakaṃ pahoti sarena viññāpetu''nti? ``sāvako  so, ānanda, appameyyā tathāgatā''ti.<br/><br/>[03] tatiyampi kho āyasmā ānando bhagavantaṃ etadavoca --  ``sammukhāmetaṃ, bhante, bhagavato sutaṃ sammukhā paṭiggahitaṃ --  `bhagavato, ānanda, sikhissa abhibhū nāma sāvako brahmaloke ṭhito  sahassilokadhātuṃ sarena viññāpesī'ti. bhagavā pana, bhante, arahaṃ  sammāsambuddho kīvatakaṃ pahoti sarena viññāpetu''nti? ``sutā te,  ānanda, sahassī cūḷanikā lokadhātū''ti? ``etassa, bhagavā,  kālo; etassa, sugata, kālo! yaṃ bhagavā bhāseyya. bhagavato  sutvā bhikkhū dhāressantī''ti. ``tenahānanda, suṇāhi sādhukaṃ  manasi karohi, bhāsissāmī''ti. ``evaṃ, bhante''ti kho āyasmā  ānando bhagavato paccassosi. bhagavā etadavoca --<br/><br/>[03] ``yāvatā, ānanda, candimasūriyā {candimasuriyā (sī0 syā0 kaṃ0 pī0)} pariharanti,   disā bhanti  virocanā, tāva sahassadhā loko. tasmiṃ sahassadhā loke   sahassaṃ {tasmiṃ sahassaṃ (syā0 kaṃ0 pī0)}  candānaṃ, sahassaṃ sūriyānaṃ, sahassaṃ sinerupabbatarājānaṃ, sahassaṃ  jambudīpānaṃ, sahassaṃ aparagoyānānaṃ, sahassaṃ uttarakurūnaṃ, sahassaṃ  pubbavidehānaṃ, cattāri mahāsamuddasahassāni, cattāri  mahārājasahassāni, sahassaṃ cātumahārājikānaṃ, sahassaṃ tāvatiṃsānaṃ ^a^T1.0293^ea^,  sahassaṃ yāmānaṃ ^a^P1.0228^ea^, sahassaṃ tusitānaṃ, sahassaṃ  nimmānaratīnaṃ, sahassaṃ paranimmitavasavattīnaṃ, sahassaṃ brahmalokānaṃ --  ayaṃ vuccatānanda, sahassī cūḷanikā lokadhātu.<br/><br/>[03] ``yāvatānanda ^a^V1.0259^ea^ ^a^M1.0229^ea^, sahassī cūḷanikā lokadhātu tāva sahassadhā  loko. ayaṃ vuccatānanda, dvisahassī majjhimikā lokadhātu.<br/><br/>[03] ``yāvatānanda, dvisahassī majjhimikā lokadhātu tāva  sahassadhā loko. ayaṃ vuccatānanda, tisahassī mahāsahassī  lokadhātu.<br/><br/>[03] ``ākaṅkhamāno, ānanda, tathāgato  tisahassimahāsahassilokadhātuṃ {tisahassi mahāsahassiṃ lokadhātuṃ (syā0  kaṃ0), tisahassīmahāsahassīlokadhātuṃ (pī0)} sarena viññāpeyya, yāvatā pana  ākaṅkheyyā''ti.<br/><br/>[03] ``yathā kathaṃ pana, bhante, bhagavā  tisahassimahāsahassilokadhātuṃ sarena viññāpeyya, yāvatā pana  ākaṅkheyyā''ti? ``idhānanda, tathāgato  tisahassimahāsahassilokadhātuṃ obhāsena phareyya. yadā te sattā taṃ  ālokaṃ sañjāneyyuṃ, atha tathāgato ghosaṃ kareyya saddamanussāveyya.  evaṃ kho, ānanda, tathāgato tisahassimahāsahassilokadhātuṃ sarena  viññāpeyya, yāvatā pana ākaṅkheyyā''ti.<br/><br/>[03] evaṃ vutte āyasmā ānando (āyasmantaṃ udāyiṃ) {(bhagavantaṃ) (sī0), ( )  natthi syā0 kaṃ0 potthakesu. aṭṭhakathāya sameti} etadavoca --  ``lābhā vata me, suladdhaṃ vata me, yassa me satthā evaṃmahiddhiko  evaṃmahānubhāvo''ti. evaṃ vutte āyasmā udāyī āyasmantaṃ ānandaṃ  etadavoca -- ``kiṃ tuyhettha, āvuso ānanda, yadi te satthā  evaṃmahiddhiko evaṃmahānubhāvo''ti? evaṃ vutte bhagavā āyasmantaṃ  udāyiṃ etadavoca -- ``mā hevaṃ, udāyi, mā hevaṃ, udāyi. sace,  udāyi, ānando avītarāgo kālaṃ kareyya, tena cittappasādena  sattakkhattuṃ devesu devarajjaṃ kāreyya, sattakkhattuṃ ^a^T1.0294^ea^ imasmiṃyeva jambudīpe  mahārajjaṃ kāreyya. api ca, udāyi, ānando diṭṭheva dhamme  parinibbāyissatī''ti. dasamaṃ. <br/><br/>[06] ānandavaggo tatiyo. <br/><br/>[01] tassuddānaṃ -- <br/><br/>[21] channo ājīvako sakko, nigaṇṭho ca nivesako. <br/><br/>[22] duve bhavā sīlabbataṃ, gandhajātañca cūḷanīti.. 


volume: 58
item: 81
title: dutiyabhavasuttaṃ^sīlabbatasuttaṃ^gandhajātasuttaṃ^samaṇavaggo^samaṇasuttaṃ
content:
  [03] 82^b^.^eb^ ``tīṇimāni ^a^V1.0260^ea^ ^a^P1.0229^ea^  ^a^M1.0230^ea^, bhikkhave, samaṇassa samaṇiyāni samaṇakaraṇīyāni. katamāni tīṇi?  adhisīlasikkhāsamādānaṃ, adhicittasikkhāsamādānaṃ,  adhipaññāsikkhāsamādānaṃ -- imāni kho, bhikkhave, tīṇi  samaṇassa samaṇiyāni samaṇakaraṇīyāni.<br/><br/>[03] ``tasmātiha, bhikkhave, evaṃ sikkhitabbaṃ -- `tibbo no  chando bhavissati adhisīlasikkhāsamādāne, tibbo no chando  bhavissati adhicittasikkhāsamādāne, tibbo no chando bhavissati  adhipaññāsikkhāsamādāne'ti. evañhi vo, bhikkhave,  sikkhitabba''nti. paṭhamaṃ. 


volume: 58
item: 82
title: sīlabbatasuttaṃ^gandhajātasuttaṃ^samaṇavaggo^samaṇasuttaṃ^gadrabhasuttaṃ
content:
  [03] 83^b^.^eb^ ``seyyathāpi, bhikkhave, gadrabho gogaṇaṃ  piṭṭhito piṭṭhito anubandho hoti -- `ahampi dammo, ahampi  dammo'ti {ahampi go amhā ahampi go amhāti (sī0), ahampi amhā ahampi  amhāti (syā0 kaṃ0 pī0), ahampi go ahampi goti (?)}. tassa   na tādiso vaṇṇo hoti seyyathāpi gunnaṃ, na  tādiso saro hoti seyyathāpi gunnaṃ, na tādisaṃ padaṃ hoti seyyathāpi  gunnaṃ. so gogaṇaṃyeva piṭṭhito piṭṭhito anubandho hoti -- `ahampi  dammo, ahampi dammo'''ti.<br/><br/>[03] ``evamevaṃ ^a^T1.0295^ea^ kho, bhikkhave, idhekacco bhikkhu bhikkhusaṅghaṃ  piṭṭhito piṭṭhito anubandho hoti -- `ahampi bhikkhu, ahampi  bhikkhū'ti. tassa na tādiso chando hoti  adhisīlasikkhāsamādāne seyyathāpi aññesaṃ bhikkhūnaṃ, na tādiso  chando hoti adhicittasikkhāsamādāne seyyathāpi aññesaṃ bhikkhūnaṃ,  na tādiso chando hoti adhipaññāsikkhāsamādāne seyyathāpi  aññesaṃ bhikkhūnaṃ. so bhikkhusaṅghaṃyeva piṭṭhito piṭṭhito anubandho  hoti -- `ahampi bhikkhu, ahampi bhikkhū'''ti.<br/><br/>[03] ``tasmātiha ^a^V1.0261^ea^ ^a^M1.0231^ea^, bhikkhave, evaṃ sikkhitabbaṃ -- `tibbo no  chando bhavissati adhisīlasikkhāsamādāne, tibbo no chando  bhavissati adhicittasikkhāsamādāne, tibbo no chando bhavissati  adhipaññāsikkhāsamādāne'ti. evañhi vo, bhikkhave,  sikkhitabba''nti. dutiyaṃ. 


volume: 58
item: 83
title: gandhajātasuttaṃ^samaṇavaggo^samaṇasuttaṃ^gadrabhasuttaṃ^khettasuttaṃ
content:
  [03] 84^b^.^eb^ ``tīṇimāni, bhikkhave, kassakassa  gahapatissa pubbe karaṇīyāni. katamāni tīṇi? idha, bhikkhave,  kassako gahapati paṭikacceva {paṭigacceva (sī0 pī0)} khettaṃ sukaṭṭhaṃ   karoti sumatikataṃ {sumattikataṃ (ka0), ettha matisaddo kaṭṭhakhettassa  samīkaraṇasādhane dārubhaṇḍe vattatīti sakkatābhidhānesu āgataṃ. taṃ  ``matiyā suṭṭhu samīkata''nti aṭṭhakathāya sameti}.  paṭikacceva khettaṃ sukaṭṭhaṃ karitvā sumatikataṃ kālena bījāni  patiṭṭhāpeti. kālena bījāni patiṭṭhāpetvā samayena udakaṃ abhinetipi  apanetipi. imāni ^a^P1.0230^ea^ kho, bhikkhave, tīṇi  kassakassa gahapatissa pubbe karaṇīyāni.<br/><br/>[03] ``evamevaṃ kho, bhikkhave, tīṇimāni bhikkhussa pubbe  karaṇīyāni. katamāni tīṇi? adhisīlasikkhāsamādānaṃ,  adhicittasikkhāsamādānaṃ, adhipaññāsikkhāsamādānaṃ -- imāni kho,  bhikkhave, tīṇi bhikkhussa pubbe karaṇīyāni.<br/><br/>[03] ``tasmātiha, bhikkhave, evaṃ sikkhitabbaṃ -- `tibbo no  chando bhavissati adhisīlasikkhāsamādāne, tibbo ^a^T1.0296^ea^ no chando  bhavissati adhicittasikkhāsamādāne, tibbo no chando bhavissati  adhipaññāsikkhāsamādāne'ti. evañhi vo, bhikkhave,  sikkhitabba''nti. tatiyaṃ. 


volume: 58
item: 84
title: samaṇavaggo^samaṇasuttaṃ^gadrabhasuttaṃ^khettasuttaṃ^vajjiputtasuttaṃ
content:
  [03] 85^b^.^eb^ ekaṃ samayaṃ bhagavā vesāliyaṃ viharati mahāvane  kūṭāgārasālāyaṃ. atha kho aññataro vajjiputtako bhikkhu yena  bhagavā tenupasaṅkami; upasaṅkamitvā bhagavantaṃ abhivādetvā ekamantaṃ  nisīdi. ekamantaṃ nisinno kho so vajjiputtako bhikkhu bhagavantaṃ  etadavoca -- ``sādhikamidaṃ, bhante, diyaḍḍhasikkhāpadasataṃ  {diyaḍḍhaṃ sikkhāpadasataṃ (sī0)} anvaddhamāsaṃ uddesaṃ āgacchati.   nāhaṃ ^a^V1.0262^ea^ ^a^M1.0232^ea^, bhante, ettha sakkomi  sikkhitu''nti. ``sakkhissasi pana tvaṃ, bhikkhu, tīsu sikkhāsu  sikkhituṃ -- adhisīlasikkhāya, adhicittasikkhāya  adhipaññāsikkhāyā''ti? ``sakkomahaṃ, bhante, tīsu sikkhāsu  sikkhituṃ -- adhisīlasikkhāya, adhicittasikkhāya,  adhipaññāsikkhāyā''ti. ``tasmātiha tvaṃ, bhikkhu, tīsu  sikkhāsu sikkhassu -- adhisīlasikkhāya, adhicittasikkhāya,  adhipaññāsikkhāya''.<br/><br/>[03] ``yato kho tvaṃ, bhikkhu, adhisīlampi sikkhissasi,  adhicittampi sikkhissasi, adhipaññampi sikkhissasi, tassa tuyhaṃ  bhikkhu adhisīlampi sikkhato adhicittampi sikkhato adhipaññampi  sikkhato rāgo pahīyissati, doso pahīyissati, moho  pahīyissati. so tvaṃ rāgassa pahānā dosassa pahānā mohassa  pahānā yaṃ akusalaṃ na taṃ karissasi, yaṃ pāpaṃ na taṃ sevissasī''ti.<br/><br/>[03] atha kho so bhikkhu aparena samayena adhisīlampi sikkhi,  adhicittampi sikkhi, adhipaññampi sikkhi. tassa adhisīlampi  ^a^P1.0231^ea^ sikkhato adhicittampi sikkhato adhipaññampi ^a^T1.0297^ea^  sikkhato rāgo pahīyi, doso pahīyi, moho pahīyi. so rāgassa  pahānā dosassa pahānā mohassa pahānā yaṃ akusalaṃ taṃ nākāsi, yaṃ  pāpaṃ taṃ na sevīti. catutthaṃ. 


volume: 58
item: 85
title: samaṇasuttaṃ^gadrabhasuttaṃ^khettasuttaṃ^vajjiputtasuttaṃ^sekkhasuttaṃ
content:
  [03] 86^b^.^eb^ atha kho aññataro bhikkhu yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinno kho so bhikkhu bhagavantaṃ etadavoca --<br/><br/>[03] ```sekho, sekho'ti, bhante, vuccati. kittāvatā nu kho,  bhante, sekho hotī''ti? ``sikkhatīti kho, bhikkhu, tasmā  sekhoti vuccati. kiñca sikkhati? adhisīlampi sikkhati,  adhicittampi sikkhati, adhipaññampi sikkhati. sikkhatīti kho,  bhikkhu, tasmā sekhoti vuccatī''ti. <br/><br/>[21] ``sekhassa ^a^V1.0263^ea^ sikkhamānassa, ujumaggānusārino. <br/><br/>[22] khayasmiṃ paṭhamaṃ ñāṇaṃ, tato aññā anantarā.. <br/><br/>[21] ``tato aññāvimuttassa {aññāvimuttiyā (ka0)}, ñāṇaṃ   ve {ñāṇañca (ka0)} hoti tādino. <br/><br/>[22] akuppā me vimuttīti, bhavasaṃyojanakkhaye''ti..  pañcamaṃ. ( ) {(aṭṭhamaṃ bhāṇavāraṃ niṭṭhitaṃ) (ka0)} 


volume: 58
item: 86
title: gadrabhasuttaṃ^khettasuttaṃ^vajjiputtasuttaṃ^sekkhasuttaṃ^paṭhamasikkhāsuttaṃ
content:
  [03] 87^b^.^eb^ ``sādhikamidaṃ ^a^M1.0233^ea^, bhikkhave,  diyaḍḍhasikkhāpadasataṃ anvaddhamāsaṃ uddesaṃ āgacchati, yattha attakāmā  kulaputtā sikkhanti. tisso imā, bhikkhave, sikkhā yatthetaṃ sabbaṃ  samodhānaṃ gacchati. katamā tisso? adhisīlasikkhā,  adhicittasikkhā adhipaññāsikkhā -- imā kho, bhikkhave, tisso  sikkhā, yatthetaṃ sabbaṃ samodhānaṃ gacchati.<br/><br/>[03] ``idha, bhikkhave, bhikkhu sīlesu paripūrakārī hoti  samādhismiṃ mattaso kārī paññāya ^a^T1.0298^ea^ mattaso kārī. so yāni tāni  khuddānukhuddakāni sikkhāpadāni tāni āpajjatipi vuṭṭhātipi. taṃ  kissa hetu? na hi mettha, bhikkhave, abhabbatā vuttā. yāni ca  kho tāni sikkhāpadāni ādibrahmacariyakāni brahmacariyasāruppāni,  tattha dhuvasīlo {dhuvasīlī (sī0) pu0 pa0 127-129 (thokaṃ visadisaṃ)} ca   hoti ṭhitasīlo {ṭhitasīlī (sī0)} ca, samādāya sikkhati  sikkhāpadesu. so tiṇṇaṃ saṃyojanānaṃ parikkhayā ^a^P1.0232^ea^  sotāpanno hoti avinipātadhammo niyato sambodhiparāyaṇo.<br/><br/>[03] ``idha pana, bhikkhave, bhikkhu sīlesu paripūrakārī hoti  samādhismiṃ mattaso kārī paññāya mattaso kārī. so yāni tāni  khuddānukhuddakāni sikkhāpadāni tāni āpajjatipi vuṭṭhātipi. taṃ  kissa hetu? na hi mettha, bhikkhave, abhabbatā vuttā. yāni ca  kho tāni sikkhāpadāni ādibrahmacariyakāni brahmacariyasāruppāni  tattha dhuvasīlo ca hoti ṭhitasīlo ca, samādāya sikkhati  sikkhāpadesu. so tiṇṇaṃ saṃyojanānaṃ parikkhayā rāgadosamohānaṃ  tanuttā sakadāgāmī hoti, sakideva imaṃ lokaṃ āgantvā dukkhassantaṃ  karoti.<br/><br/>[03] ``idha pana, bhikkhave, bhikkhu sīlesu paripūrakārī hoti  samādhismiṃ paripūrakārī paññāya ^a^V1.0264^ea^ mattaso kārī. so yāni tāni  khuddānukhuddakāni sikkhāpadāni tāni āpajjatipi vuṭṭhātipi. taṃ  kissa hetu? na hi mettha, bhikkhave, abhabbatā vuttā. yāni ca  kho tāni sikkhāpadāni ādibrahmacariyakāni brahmacariyasāruppāni  tattha dhuvasīlo ca hoti ṭhitasīlo ca, samādāya sikkhati  sikkhāpadesu. so pañcannaṃ orambhāgiyānaṃ ^a^M1.0234^ea^ saṃyojanānaṃ parikkhayā  opapātiko hoti tattha parinibbāyī ^a^T1.0299^ea^ anāvattidhammo tasmā lokā.<br/><br/>[03] ``idha pana, bhikkhave, bhikkhu sīlesu paripūrakārī hoti  samādhismiṃ paripūrakārī paññāya paripūrakārī. so yāni tāni  khuddānukhuddakāni sikkhāpadāni tāni āpajjatipi vuṭṭhātipi. taṃ  kissa hetu? na hi mettha, bhikkhave, abhabbatā vuttā. yāni ca  kho tāni sikkhāpadāni ādibrahmacariyakāni brahmacariyasāruppāni  tattha dhuvasīlo ca hoti ṭhitasīlo ca, samādāya sikkhati  sikkhāpadesu. so āsavānaṃ khayā anāsavaṃ cetovimuttiṃ  paññāvimuttiṃ diṭṭheva dhamme sayaṃ abhiññā sacchikatvā upasampajja  viharati.<br/><br/>[03] ``iti kho, bhikkhave, padesaṃ padesakārī ārādheti paripūraṃ  paripūrakārī. avañjhāni tvevāhaṃ {avañcuvanevāhaṃ (ka0)}, bhikkhave, sikkhāpadāni  vadāmī''ti. chaṭṭhaṃ. 


volume: 58
item: 87
title: khettasuttaṃ^vajjiputtasuttaṃ^sekkhasuttaṃ^paṭhamasikkhāsuttaṃ^dutiyasikkhāsuttaṃ
content:
  [03] 88^b^.^eb^ ``sādhikamidaṃ, bhikkhave,  diyaḍḍhasikkhāpadasataṃ anvaddhamāsaṃ uddesaṃ āgacchati yattha attakāmā  kulaputtā ^a^P1.0233^ea^ sikkhanti. tisso imā, bhikkhave,  sikkhā yatthetaṃ sabbaṃ samodhānaṃ gacchati. katamā tisso?  adhisīlasikkhā, adhicittasikkhā, adhipaññāsikkhā -- imā kho,  bhikkhave, tisso sikkhā yatthetaṃ sabbaṃ samodhānaṃ gacchati.<br/><br/>[03] ``idha, bhikkhave, bhikkhu sīlesu paripūrakārī hoti  samādhismiṃ mattaso kārī paññāya mattaso kārī. so yāni tāni  khuddānukhuddakāni sikkhāpadāni tāni āpajjatipi vuṭṭhātipi. taṃ  kissa hetu? na hi mettha, bhikkhave, abhabbatā vuttā. yāni ca  kho tāni sikkhāpadāni ādibrahmacariyakāni brahmacariyasāruppāni  tattha dhuvasīlo ca hoti ṭhitasīlo ca, samādāya sikkhati ^a^T1.0300^ea^  sikkhāpadesu. so tiṇṇaṃ saṃyojanānaṃ parikkhayā sattakkhattuparamo  hoti ^a^V1.0265^ea^. sattakkhattuparamaṃ deve ca manusse ca sandhāvitvā saṃsaritvā  dukkhassantaṃ karoti. so tiṇṇaṃ saṃyojanānaṃ parikkhayā kolaṃkolo  hoti, dve vā tīṇi vā kulāni sandhāvitvā saṃsaritvā dukkhassantaṃ  karoti. so tiṇṇaṃ ^a^M1.0235^ea^ saṃyojanānaṃ parikkhayā ekabījī hoti,  ekaṃyeva mānusakaṃ bhavaṃ nibbattetvā dukkhassantaṃ karoti. so tiṇṇaṃ  saṃyojanānaṃ parikkhayā rāgadosamohānaṃ tanuttā sakadāgāmī hoti,  sakideva imaṃ lokaṃ āgantvā dukkhassantaṃ karoti.<br/><br/>[03] ``idha pana, bhikkhave, bhikkhu sīlesu paripūrakārī hoti  samādhismiṃ paripūrakārī paññāya mattaso kārī. so yāni tāni  khuddānukhuddakāni sikkhāpadāni tāni āpajjatipi vuṭṭhātipi. taṃ  kissa hetu? na hi mettha, bhikkhave, abhabbatā vuttā. yāni ca  kho tāni sikkhāpadāni ādibrahmacariyakāni brahmacariyasāruppāni  tattha dhuvasīlo ca hoti ṭhitasīlo ca, samādāya sikkhati  sikkhāpadesu. so pañcannaṃ orambhāgiyānaṃ saṃyojanānaṃ parikkhayā  uddhaṃsoto akaniṭṭhagāmī. so pañcannaṃ orambhāgiyānaṃ saṃyojanānaṃ  parikkhayā sasaṅkhāraparinibbāyī hoti. so pañcannaṃ  orambhāgiyānaṃ saṃyojanānaṃ parikkhayā asaṅkhāraparinibbāyī hoti.  so pañcannaṃ orambhāgiyānaṃ saṃyojanānaṃ parikkhayā  upahaccaparinibbāyī hoti. so pañcannaṃ orambhāgiyānaṃ saṃyojanānaṃ  parikkhayā antarāparinibbāyī hoti.<br/><br/>[03] ``idha pana, bhikkhave, bhikkhu sīlesu paripūrakārī hoti  samādhismiṃ paripūrakārī ^a^T1.0301^ea^ paññāya paripūrakārī. so yāni tāni  ^a^P1.0234^ea^ dhuvasīlo ca hoti ṭhitasīlo ca, samādāya  sikkhati sikkhāpadesu. so āsavānaṃ khayā anāsavaṃ cetovimuttiṃ  paññāvimuttiṃ diṭṭheva dhamme sayaṃ abhiññā sacchikatvā upasampajja  viharati.<br/><br/>[03] ``iti kho, bhikkhave, padesaṃ padesakārī ārādheti, paripūraṃ  paripūrakārī, avañjhāni tvevāhaṃ, bhikkhave, sikkhāpadāni  vadāmī''ti. sattamaṃ. 


volume: 58
item: 88
title: vajjiputtasuttaṃ^sekkhasuttaṃ^paṭhamasikkhāsuttaṃ^dutiyasikkhāsuttaṃ^tatiyasikkhāsuttaṃ
content:
  [03] 89^b^.^eb^ ``sādhikamidaṃ ^a^V1.0266^ea^, bhikkhave,  diyaḍḍhasikkhāpadasataṃ anvaddhamāsaṃ uddesaṃ āgacchati yattha attakāmā  kulaputtā sikkhanti. tisso imā, bhikkhave, sikkhā ^a^M1.0236^ea^ yatthetaṃ sabbaṃ  samodhānaṃ gacchati. katamā tisso? adhisīlasikkhā,  adhicittasikkhā, adhipaññāsikkhā -- imā kho, bhikkhave, tisso  sikkhā yatthetaṃ sabbaṃ samodhānaṃ gacchati.<br/><br/>[03] ``idha, bhikkhave, bhikkhu sīlesu paripūrakārī hoti  samādhismiṃ paripūrakārī paññāya paripūrakārī. so yāni tāni  khuddānukhuddakāni sikkhāpadāni tāni āpajjatipi vuṭṭhātipi. taṃ  kissa hetu? na hi mettha, bhikkhave, abhabbatā vuttā. yāni ca  kho tāni sikkhāpadāni ādibrahmacariyakāni brahmacariyasāruppāni  tattha dhuvasīlo ca hoti ṭhitasīlo ca, samādāya sikkhati  sikkhāpadesu. so āsavānaṃ khayā anāsavaṃ cetovimuttiṃ  paññāvimuttiṃ ^a^T1.0302^ea^ diṭṭheva dhamme sayaṃ abhiññā sacchikatvā upasampajja  viharati. taṃ vā pana anabhisambhavaṃ appaṭivijjhaṃ pañcannaṃ  orambhāgiyānaṃ saṃyojanānaṃ parikkhayā antarāparinibbāyī hoti.  taṃ vā pana anabhisambhavaṃ appaṭivijjhaṃ pañcannaṃ orambhāgiyānaṃ  saṃyojanānaṃ parikkhayā upahaccaparinibbāyī hoti. taṃ vā pana  anabhisambhavaṃ appaṭivijjhaṃ pañcannaṃ orambhāgiyānaṃ saṃyojanānaṃ  parikkhayā asaṅkhāraparinibbāyī hoti. taṃ vā pana anabhisambhavaṃ  appaṭivijjhaṃ pañcannaṃ orambhāgiyānaṃ saṃyojanānaṃ parikkhayā  sasaṅkhāraparinibbāyī hoti. taṃ vā pana anabhisambhavaṃ  appaṭivijjhaṃ pañcannaṃ orambhāgiyānaṃ saṃyojanānaṃ parikkhayā uddhaṃsoto  hoti akaniṭṭhagāmī taṃ vā pana anabhisambhavaṃ appaṭivijjhaṃ tiṇṇaṃ  saṃyojanānaṃ parikkhayā, rāgadosamohānaṃ tanuttā sakadāgāmī hoti,  sakideva imaṃ lokaṃ ^a^P1.0235^ea^ āgantvā dukkhassantaṃ karoti.  taṃ vā pana anabhisambhavaṃ appaṭivijjhaṃ tiṇṇaṃ saṃyojanānaṃ  parikkhayā ekabījī hoti, ekaṃyeva mānusakaṃ bhavaṃ nibbattetvā  dukkhassantaṃ karoti. taṃ vā pana anabhisambhavaṃ appaṭivijjhaṃ tiṇṇaṃ  saṃyojanānaṃ parikkhayā kolaṃkolo hoti, dve vā tīṇi vā kulāni  sandhāvitvā saṃsaritvā dukkhassantaṃ karoti. taṃ vā pana  anabhisambhavaṃ appaṭivijjhaṃ tiṇṇaṃ saṃyojanānaṃ parikkhayā  sattakkhattuparamo hoti, sattakkhattuparamaṃ deve ca manusse ca  sandhāvitvā saṃsaritvā dukkhassantaṃ karoti.<br/><br/>[03] ``iti ^a^V1.0267^ea^ kho, bhikkhave, paripūraṃ paripūrakārī ārādheti padesaṃ  padesakārī. avañjhānitvevāhaṃ ^a^T1.0303^ea^, bhikkhave, sikkhāpadāni vadāmī''ti.  aṭṭhamaṃ. 


volume: 58
item: 89
title: sekkhasuttaṃ^paṭhamasikkhāsuttaṃ^dutiyasikkhāsuttaṃ^tatiyasikkhāsuttaṃ^paṭhamasikkhattayasuttaṃ
content:
  [03] 90^b^.^eb^ ``tisso ^a^M1.0237^ea^ imā, bhikkhave, sikkhā. katamā  tisso? adhisīlasikkhā, adhicittasikkhā, adhipaññāsikkhā.<br/><br/>[03] ``katamā ca, bhikkhave, adhisīlasikkhā? idha, bhikkhave,  bhikkhu sīlavā hoti...pe0... samādāya sikkhati sikkhāpadesu.  ayaṃ vuccati, bhikkhave, adhisīlasikkhā.<br/><br/>[03] ``katamā ca, bhikkhave, adhicittasikkhā? idha, bhikkhave,  bhikkhu vivicceva kāmehi...pe0...  catutthaṃ jhānaṃ upasampajja viharati. ayaṃ vuccati, bhikkhave,  adhicittasikkhā.<br/><br/>[03] ``katamā ca, bhikkhave, adhipaññāsikkhā? idha, bhikkhave,  bhikkhu `idaṃ dukkha'nti yathābhūtaṃ pajānāti...pe0...  `ayaṃ dukkhanirodhagāminī paṭipadā'ti yathābhūtaṃ pajānāti. ayaṃ  vuccati, bhikkhave, adhipaññāsikkhā. imā kho, bhikkhave, tisso  sikkhā''ti. navamaṃ. 


volume: 58
item: 90
title:
  paṭhamasikkhāsuttaṃ^dutiyasikkhāsuttaṃ^tatiyasikkhāsuttaṃ^paṭhamasikkhattayasuttaṃ^dutiyasikkhattayasuttaṃ

content:
  [03] 91^b^.^eb^ ``tisso ^a^V1.0268^ea^ imā, bhikkhave, sikkhā. katamā  tisso? adhisīlasikkhā, adhicittasikkhā, adhipaññāsikkhā.<br/><br/>[03] ``katamā ca, bhikkhave, adhisīlasikkhā? idha, bhikkhave,  bhikkhu sīlavā hoti...pe0... samādāya sikkhati sikkhāpadesu.  ayaṃ vuccati, bhikkhave, adhisīlasikkhā.<br/><br/>[03] ``katamā ca, bhikkhave, adhicittasikkhā? idha, bhikkhave,  bhikkhu vivicceva kāmehi...pe0...  catutthaṃ jhānaṃ ^a^P1.0236^ea^ upasampajja viharati. ayaṃ vuccati,  bhikkhave, adhicittasikkhā.<br/><br/>[03] ``katamā ca, bhikkhave, adhipaññāsikkhā? idha, bhikkhave,  bhikkhu āsavānaṃ khayā anāsavaṃ cetovimuttiṃ paññāvimuttiṃ diṭṭheva  dhamme sayaṃ abhiññā sacchikatvā upasampajja viharati. ayaṃ vuccati,  bhikkhave, adhipaññā sikkhā. imā ^a^T1.0304^ea^ kho, bhikkhave, tisso  sikkhā''ti. <br/><br/>[21] ``adhisīlaṃ ^a^M1.0238^ea^ adhicittaṃ, adhipaññañca vīriyavā. <br/><br/>[22] thāmavā dhitimā jhāyī, sato guttindriyo {uppattindriyo (ka0)} care.. <br/><br/>[21] ``yathā pure tathā pacchā, yathā pacchā tathā pure. <br/><br/>[22] yathā adho tathā uddhaṃ, yathā uddhaṃ tathā adho.. <br/><br/>[21] ``yathā ^a^V1.0269^ea^ divā tathā rattiṃ, yathā rattiṃ tathā divā. <br/><br/>[22] abhibhuyya disā sabbā, appamāṇasamādhinā.. <br/><br/>[21] ``tamāhu sekhaṃ paṭipadaṃ {pāṭipadaṃ (?) ma0 ni0 2.27 passitabbaṃ},  atho saṃsuddhacāriyaṃ {saṃsuddhacāraṇaṃ (sī0 pī0), saṃsuddhacārinaṃ  (syā0 kaṃ0)}. <br/><br/>[22] tamāhu loke sambuddhaṃ, dhīraṃ paṭipadantaguṃ.. <br/><br/>[21] ``viññāṇassa nirodhena, taṇhākkhayavimuttino. <br/><br/>[22] pajjotasseva nibbānaṃ, vimokkho hoti cetaso''ti..  dasamaṃ. 


volume: 58
item: 91
title:
  dutiyasikkhāsuttaṃ^tatiyasikkhāsuttaṃ^paṭhamasikkhattayasuttaṃ^dutiyasikkhattayasuttaṃ^saṅkavāsuttaṃ

content:
  [03] 92^b^.^eb^ ekaṃ samayaṃ bhagavā kosalesu cārikaṃ caramāno  mahatā bhikkhusaṅghena saddhiṃ yena saṅkavā {paṅkadhā (sī0 syā0 kaṃ0 pī0)} nāma   kosalānaṃ nigamo  tadavasari. tatra sudaṃ bhagavā saṅkavāyaṃ viharati. tena kho pana  samayena kassapagotto nāma bhikkhu saṅkavāyaṃ āvāsiko hoti. tatra  sudaṃ bhagavā sikkhāpadapaṭisaṃyuttāya dhammiyā kathāya bhikkhū  sandasseti samādapeti samuttejeti sampahaṃseti. atha kho  kassapagottassa bhikkhuno bhagavati sikkhāpadapaṭisaṃyuttāya dhammiyā  kathāya bhikkhū sandassente samādapente samuttejente sampahaṃsente ahudeva  akkhanti ahu appaccayo -- ``adhisallikhatevāyaṃ {adhisallekhatevāyaṃ (syā0  kaṃ0 ka0)} samaṇo''ti.  atha kho bhagavā saṅkavāyaṃ yathābhirantaṃ ^a^T1.0305^ea^ viharitvā yena rājagahaṃ tena  cārikaṃ pakkāmi. anupubbena cārikaṃ caramāno yena rājagahaṃ  tadavasari. tatra ^a^P1.0237^ea^ sudaṃ bhagavā rājagahe viharati.<br/><br/>[03] atha kho kassapagottassa bhikkhuno acirapakkantassa bhagavato  ahudeva kukkuccaṃ ahu vippaṭisāro -- ``alābhā vata me, na vata me  lābhā ^a^M1.0239^ea^; dulladdhaṃ vata me, na vata me suladdhaṃ; yassa me bhagavati  sikkhāpadapaṭisaṃyuttāya dhammiyā kathāya bhikkhū sandassente  samādapente samuttejente sampahaṃsente ahudeva akkhanti ahu appaccayo  -- `adhisallikhatevāyaṃ samaṇo'ti. yaṃnūnāhaṃ yena bhagavā  tenupasaṅkameyyaṃ; upasaṅkamitvā bhagavato santike accayaṃ accayato  deseyya''nti. atha kho kassapagotto bhikkhu senāsanaṃ saṃsāmetvā  pattacīvaramādāya yena rājagahaṃ tena pakkāmi. anupubbena yena rājagahaṃ  yena gijjhakūṭo pabbato yena bhagavā tenupasaṅkami ^a^V1.0270^ea^; upasaṅkamitvā  bhagavantaṃ abhivādetvā ekamantaṃ nisīdi. ekamantaṃ nisinno kho  kassapagotto bhikkhu bhagavantaṃ etadavoca --<br/><br/>[03] ``ekamidaṃ, bhante, samayaṃ bhagavā saṅkavāyaṃ viharati, saṅkavā  nāma kosalānaṃ nigamo. tatra, bhante, bhagavā sikkhāpadapaṭisaṃyuttāya  dhammiyā kathāya bhikkhū sandassesi samādapesi samuttejesi  sampahaṃsesi. tassa mayhaṃ bhagavati sikkhāpadapaṭisaṃyuttāya dhammiyā  kathāya bhikkhū sandassente samādapente samuttejente sampahaṃsente ahudeva  akkhanti ahu appaccayo ^a^T1.0306^ea^ -- `adhisallikhatevāyaṃ samaṇo'ti. atha  kho bhagavā saṅkavāyaṃ yathābhirantaṃ viharitvā yena rājagahaṃ tena  cārikaṃ pakkāmi. ( ) {(anupubbena cārikaṃ caramāno yena rājagahaṃ tadavasari.  tatra sudaṃ bhagavā rājagahe viharati. atha kho (ka0)} tassa mayhaṃ, bhante, acirapakkantassa bhagavato  ahudeva kukkuccaṃ ahu vippaṭisāro -- alābhā vata me, na vata me  lābhā; dulladdhaṃ vata me, na vata me suladdhaṃ; yassa me bhagavati  sikkhāpadapaṭisaṃyuttāya dhammiyā kathāya bhikkhū sandassente  samādapente samuttejente sampahaṃsente ahudeva akkhanti ahu appaccayo  -- `adhisallikhatevāyaṃ samaṇo'ti. yaṃnūnāhaṃ yena bhagavā  tenupasaṅkameyyaṃ; upasaṅkamitvā bhagavato santike accayaṃ accayato  deseyyanti. accayo maṃ, bhante ^a^P1.0238^ea^, accagamā  yathābālaṃ yathāmūḷhaṃ yathāakusalaṃ yassa me bhagavati  sikkhāpadapaṭisaṃyuttāya dhammiyā kathāya bhikkhū sandassente  samādapente samuttejente sampahaṃsente ahudeva akkhanti ahu appaccayo  -- `adhisallikhatevāyaṃ samaṇo'ti. tassa ^a^M1.0240^ea^ me, bhante, bhagavā accayaṃ  accayato paṭiggaṇhātu, āyatiṃ saṃvarāyā''ti.<br/><br/>[03] ``taggha taṃ {taggha tvaṃ (sī0 pī0)}, kassapa, accayo accagamā yathābālaṃ yathāmūḷhaṃ  yathāakusalaṃ, yassa te mayi sikkhāpadapaṭisaṃyuttāya dhammiyā kathāya  bhikkhū sandassente samādapente samuttejente sampahaṃsente ahudeva  akkhanti ahu appaccayo -- `adhisallikhatevāyaṃ samaṇo'ti. yato  ca kho tvaṃ, kassapa, accayaṃ accayato disvā yathādhammaṃ paṭikarosi,  taṃ te mayaṃ paṭiggaṇhāma. vuddhihesā, kassapa, ariyassa vinaye yo  accayaṃ accayato disvā yathādhammaṃ paṭikaroti, āyatiṃ saṃvaraṃ  āpajjati.<br/><br/>[03] ``thero cepi ^a^T1.0307^ea^, kassapa, bhikkhu hoti na sikkhākāmo na  sikkhāsamādānassa vaṇṇavādī, ye caññe bhikkhū na sikkhākāmā te  ca na sikkhāya samādapeti, ye caññe bhikkhū ^a^V1.0271^ea^ sikkhākāmā tesañca  na vaṇṇaṃ bhaṇati bhūtaṃ tacchaṃ kālena, evarūpassāhaṃ, kassapa, therassa  bhikkhuno na vaṇṇaṃ bhaṇāmi. taṃ kissa hetu? satthā hissa vaṇṇaṃ  bhaṇatīti aññe naṃ {taṃ (sī0 pī0)} bhikkhū bhajeyyuṃ, ye naṃ bhajeyyuṃ tyāssa diṭṭhānugatiṃ  āpajjeyyuṃ, yyāssa diṭṭhānugatiṃ āpajjeyyuṃ tesaṃ taṃ assa dīgharattaṃ  ahitāya dukkhāyāti. tasmāhaṃ, kassapa, evarūpassa therassa  bhikkhuno na vaṇṇaṃ bhaṇāmi. <br/><br/>[01] ``majjhimo cepi, kassapa, bhikkhu hoti...pe0...  navo cepi, kassapa, bhikkhu hoti na sikkhākāmo na  sikkhāsamādānassa vaṇṇavādī, ye caññe bhikkhū na sikkhākāmā te  ca na sikkhāya samādapeti, ye caññe bhikkhū sikkhākāmā tesañca  na vaṇṇaṃ bhaṇati bhūtaṃ tacchaṃ kālena, evarūpassāhaṃ, kassapa, navassa  bhikkhuno na vaṇṇaṃ bhaṇāmi. taṃ kissa hetu? satthā hissa vaṇṇaṃ  bhaṇatīti aññe naṃ bhikkhū bhajeyyuṃ, ye naṃ bhajeyyuṃ ^a^P1.0239^ea^  tyāssa diṭṭhānugatiṃ āpajjeyyuṃ, yyāssa diṭṭhānugatiṃ āpajjeyyuṃ tesaṃ taṃ  assa dīgharattaṃ ahitāya dukkhāyāti. tasmāhaṃ, kassapa, evarūpassa  navassa bhikkhuno na vaṇṇaṃ bhaṇāmi.<br/><br/>[03] ``thero ^a^M1.0241^ea^ cepi, kassapa, bhikkhu hoti sikkhākāmo  sikkhāsamādānassa vaṇṇavādī, ye caññe bhikkhū na sikkhākāmā te  ca sikkhāya samādapeti, ye caññe bhikkhū sikkhākāmā tesañca  vaṇṇaṃ bhaṇati ^a^T1.0308^ea^ bhūtaṃ tacchaṃ kālena, evarūpassāhaṃ, kassapa, therassa  bhikkhuno vaṇṇaṃ bhaṇāmi. taṃ kissa hetu? satthā hissa vaṇṇaṃ  bhaṇatīti aññe naṃ bhikkhū bhajeyyuṃ, ye naṃ bhajeyyuṃ tyāssa diṭṭhānugatiṃ  āpajjeyyuṃ, yyāssa diṭṭhānugatiṃ āpajjeyyuṃ tesaṃ taṃ assa dīgharattaṃ  hitāya sukhāyāti. tasmāhaṃ, kassapa, evarūpassa therassa bhikkhuno  vaṇṇaṃ bhaṇāmi.<br/><br/>[03] ``majjhimo cepi, kassapa, bhikkhu hoti  sikkhākāmo...pe0... navo cepi, kassapa, bhikkhu hoti  sikkhākāmo sikkhāsamādānassa vaṇṇavādī, ye caññe bhikkhū na  sikkhākāmā te ca sikkhāya samādapeti, ye caññe bhikkhū  sikkhākāmā tesañca vaṇṇaṃ bhaṇati bhūtaṃ tacchaṃ kālena, evarūpassāhaṃ,  kassapa, navassa bhikkhuno vaṇṇaṃ bhaṇāmi. taṃ kissa hetu? satthā  hissa vaṇṇaṃ bhaṇatīti aññe naṃ bhikkhū bhajeyyuṃ, ye naṃ bhajeyyuṃ  tyāssa ^a^V1.0272^ea^ diṭṭhānugatiṃ āpajjeyyuṃ, yyāssa diṭṭhānugatiṃ āpajjeyyuṃ tesaṃ taṃ  assa dīgharattaṃ hitāya sukhāyāti. tasmāhaṃ, kassapa, evarūpassa  navassa bhikkhuno vaṇṇaṃ bhaṇāmī''ti. ekādasamaṃ. <br/><br/>[06] samaṇavaggo navamo. <br/><br/>[01] tassuddānaṃ -- <br/><br/>[21] samaṇo gadrabho khettaṃ, vajjiputto ca sekkhakaṃ. <br/><br/>[22] tayo ca sikkhanā vuttā, dve sikkhā saṅkavāya cāti.. 


volume: 58
item: 92
title: tatiyasikkhāsuttaṃ^paṭhamasikkhattayasuttaṃ^dutiyasikkhattayasuttaṃ^loṇakapallavaggo^accāyikasuttaṃ
content:
  [03] 93^b^.^eb^ ``tīṇimāni ^a^V1.0273^ea^ ^a^T1.0309^ea^, bhikkhave, kassakassa  gahapatissa accāyikāni karaṇīyāni. katamāni tīṇi? idha,  bhikkhave, kassako gahapati sīghaṃ sīghaṃ khettaṃ sukaṭṭhaṃ karoti  sumatikataṃ. sīghaṃ sīghaṃ khettaṃ sukaṭṭhaṃ karitvā ^a^M1.0242^ea^ sumatikataṃ sīghaṃ sīghaṃ  bījāni patiṭṭhāpeti. sīghaṃ sīghaṃ bījāni patiṭṭhāpetvā sīghaṃ sīghaṃ  udakaṃ abhinetipi ^a^P1.0240^ea^ apanetipi. imāni kho,  bhikkhave, tīṇi kassakassa gahapatissa accāyikāni karaṇīyāni.  tassa kho taṃ, bhikkhave, kassakassa gahapatissa natthi sā iddhi vā  ānubhāvo vā -- `ajjeva me dhaññāni jāyantu, sveva gabbhīni  hontu, uttarasveva paccantū'ti. atha kho, bhikkhave, hoti so  samayo yaṃ tassa kassakassa gahapatissa tāni dhaññāni  utupariṇāmīni jāyantipi gabbhīnipi honti paccantipi.<br/><br/>[03] ``evamevaṃ kho, bhikkhave, tīṇimāni bhikkhussa  accāyikāni karaṇīyāni. katamāni tīṇi?  adhisīlasikkhāsamādānaṃ, adhicittasikkhāsamādānaṃ,  adhipaññāsikkhāsamādānaṃ -- imāni kho, bhikkhave, tīṇi  bhikkhussa accāyikāni karaṇīyāni. tassa kho taṃ, bhikkhave,  bhikkhuno natthi sā iddhi vā anubhāvo vā -- `ajjeva me  anupādāya āsavehi cittaṃ vimuccatu sve vā uttarasve vā'ti. atha  kho, bhikkhave, hoti so samayo yaṃ tassa bhikkhuno adhisīlampi  sikkhato adhicittampi sikkhato adhipaññampi sikkhato anupādāya  āsavehi cittaṃ vimuccati.<br/><br/>[03] ``tasmātiha, bhikkhave, evaṃ sikkhitabbaṃ -- `tibbo no  chando bhavissati adhisīlasikkhāsamādāne, tibbo chando  bhavissati adhicittasikkhāsamādāne ^a^T1.0310^ea^, tibbo chando bhavissati  adhipaññāsikkhāsamādāne'ti. evañhi vo, bhikkhave,  sikkhitabba''nti. paṭhamaṃ. 


volume: 58
item: 93
title: paṭhamasikkhattayasuttaṃ^dutiyasikkhattayasuttaṃ^loṇakapallavaggo^accāyikasuttaṃ^pavivekasuttaṃ
content:
  [03] 94^b^.^eb^ ``tīṇimāni ^a^V1.0274^ea^, bhikkhave, aññatitthiyā  paribbājakā pavivekāni paññāpenti. katamāni tīṇi?  cīvarapavivekaṃ, piṇḍapātapavivekaṃ, senāsanapavivekaṃ.<br/><br/>[03] ``tatridaṃ, bhikkhave, aññatitthiyā paribbājakā  cīvarapavivekasmiṃ paññāpenti, sāṇānipi dhārenti, masāṇānipi  dhārenti, chavadussānipi dhārenti, paṃsukūlānipi dhārenti,  tirīṭānipi dhārenti, ajinampi dhārenti, ajinakkhipampi dhārenti,  kusacīrampi dhārenti, vākacīrampi dhārenti, phalakacīrampi dhārenti,  kesakambalampi dhārenti, vālakambalampi dhārenti ^a^P1.0241^ea^,  ulūkapakkhikampi ^a^M1.0243^ea^ dhārenti. idaṃ kho, bhikkhave, aññatitthiyā  paribbājakā cīvarapavivekasmiṃ paññāpenti.<br/><br/>[03] ``tatridaṃ, bhikkhave, aññatitthiyā paribbājakā  piṇḍapātapavivekasmiṃ paññāpenti. sākabhakkhāpi honti,  sāmākabhakkhāpi honti, nīvārabhakkhāpi honti, daddulabhakkhāpi  honti, haṭabhakkhāpi honti, kaṇabhakkhāpi honti, ācāmabhakkhāpi  honti, piññākabhakkhāpi honti, tiṇabhakkhāpi honti,  gomayabhakkhāpi honti, vanamūlaphalāhārā yāpenti pavattaphalabhojī.  idaṃ kho, bhikkhave, aññatitthiyā paribbājakā piṇḍapātapavivekasmiṃ  paññāpenti.<br/><br/>[03] ``tatridaṃ, bhikkhave, aññatitthiyā paribbājakā  senāsanapavivekasmiṃ paññāpenti araññaṃ rukkhamūlaṃ susānaṃ {rukkhamūlaṃ bhusāgāraṃ  susānaṃ (ka0)} vanapatthaṃ  abbhokāsaṃ palālapuñjaṃ bhusāgāraṃ {suññāgāraṃ (ka0)}. idaṃ kho, bhikkhave, aññatitthiyā  paribbājakā senāsanapavivekasmiṃ paññāpenti. imāni kho,  bhikkhave, tīṇi ^a^T1.0311^ea^ aññatitthiyā paribbājakā pavivekāni paññāpenti.<br/><br/>[03] ``tīṇi kho panimāni, bhikkhave, imasmiṃ dhammavinaye  bhikkhuno pavivekāni. katamāni tīṇi? idha, bhikkhave, bhikkhu  sīlavā ca hoti, dussīlyañcassa pahīnaṃ hoti, tena ca vivitto  hoti; sammādiṭṭhiko ca hoti, micchādiṭṭhi cassa pahīnā hoti,  tāya ca vivitto hoti; khīṇāsavo ca hoti, āsavā cassa pahīnā  honti, tehi ca vivitto hoti ^a^V1.0275^ea^. yato kho, bhikkhave, bhikkhu  sīlavā hoti, dussīlyañcassa pahīnaṃ hoti, tena ca vivitto hoti;  sammādiṭṭhiko ca hoti, micchādiṭṭhi cassa pahīnā hoti, tāya ca  vivitto hoti; khīṇāsavo ca hoti, āsavā cassa pahīnā honti,  tehi ca vivitto hoti. ayaṃ vuccati, bhikkhave, `bhikkhu  aggappatto sārappatto suddho sāre patiṭṭhito'''.<br/><br/>[03] ``seyyathāpi, bhikkhave, kassakassa gahapatissa sampannaṃ  sālikkhettaṃ. tamenaṃ kassako gahapati sīghaṃ sīghaṃ {sīghasīghaṃ (sī0 syā0 kaṃ0  pī0)} lavāpeyya. sīghaṃ  sīghaṃ lavāpetvā sīghaṃ sīghaṃ saṅgharāpeyya. sīghaṃ sīghaṃ saṅgharāpetvā  sīghaṃ sīghaṃ ^a^M1.0244^ea^ ubbahāpeyya ^a^P1.0242^ea^ {ubbāhāpeyya (syā0 kaṃ0)}. sīghaṃ sīghaṃ  ubbahāpetvā sīghaṃ sīghaṃ puñjaṃ kārāpeyya. sīghaṃ sīghaṃ puñjaṃ kārāpetvā  sīghaṃ sīghaṃ maddāpeyya. sīghaṃ sīghaṃ maddāpetvā sīghaṃ sīghaṃ palālāni  uddharāpeyya. sīghaṃ sīghaṃ palālāni uddharāpetvā sīghaṃ sīghaṃ bhusikaṃ  uddharāpeyya. sīghaṃ sīghaṃ bhusikaṃ uddharāpetvā sīghaṃ sīghaṃ opunāpeyya.  sīghaṃ sīghaṃ opunāpetvā sīghaṃ sīghaṃ atiharāpeyya. sīghaṃ sīghaṃ  atiharāpetvā sīghaṃ ^a^T1.0312^ea^ sīghaṃ koṭṭāpeyya. sīghaṃ sīghaṃ koṭṭāpetvā sīghaṃ  sīghaṃ thusāni uddharāpeyya. evamassu {evassu (ka0)} tāni, bhikkhave, kassakassa  gahapatissa dhaññāni aggappattāni sārappattāni suddhāni sāre  patiṭṭhitāni.<br/><br/>[03] ``evamevaṃ kho, bhikkhave, yato bhikkhu sīlavā ca hoti,  dussīlyañcassa pahīnaṃ hoti, tena ca vivitto hoti; sammādiṭṭhiko  ca hoti, micchādiṭṭhi cassa pahīnā hoti, tāya ca vivitto hoti;  khīṇāsavo ca hoti, āsavā cassa pahīnā honti, tehi ca vivitto  hoti. ayaṃ vuccati, bhikkhave, `bhikkhu aggappatto sārappatto suddho  sāre patiṭṭhito'''ti. dutiyaṃ. 


volume: 58
item: 94
title: dutiyasikkhattayasuttaṃ^loṇakapallavaggo^accāyikasuttaṃ^pavivekasuttaṃ^saradasuttaṃ
content:
  [03] 95^b^.^eb^ ``seyyathāpi, bhikkhave, saradasamaye viddhe  vigatavalāhake deve ādicco nabhaṃ abbhussakkamāno {abbhussukkamāno (sī0   pī0)} sabbaṃ ākāsagataṃ  tamagataṃ abhivihacca bhāsate ca tapate ca virocati ca.<br/><br/>[03] ``evamevaṃ kho, bhikkhave, yato ariyasāvakassa virajaṃ  vītamalaṃ dhammacakkhuṃ uppajjati {udapādi (sabbattha)}, saha ^a^V1.0276^ea^ dassanuppādā, bhikkhave,  ariyasāvakassa tīṇi saṃyojanāni pahīyanti -- sakkāyadiṭṭhi,  vicikicchā, sīlabbataparāmāso.<br/><br/>[03] ``athāparaṃ dvīhi dhammehi niyyāti abhijjhāya ca byāpādena  ca. so vivicceva kāmehi vivicca akusalehi dhammehi savitakkaṃ  savicāraṃ vivekajaṃ pītisukhaṃ paṭhamaṃ jhānaṃ upasampajja viharati.  tasmiṃ ce, bhikkhave, samaye ariyasāvako kālaṃ kareyya, natthi   taṃ {tassa (ka0)}  saṃyojanaṃ yena ^a^M1.0245^ea^ saṃyojanena saṃyutto ariyasāvako puna   imaṃ {punayimaṃ (syā0 kaṃ0 ka0)} lokaṃ āgaccheyyā''ti. tatiyaṃ. 


volume: 58
item: 95
title: loṇakapallavaggo^accāyikasuttaṃ^pavivekasuttaṃ^saradasuttaṃ^parisāsuttaṃ
content:
  [03] 96^b^.^eb^ ``tisso ^a^T1.0313^ea^ imā, bhikkhave, parisā. katamā  tisso? aggavatī parisā, vaggā parisā, samaggā parisā.<br/><br/>[03] ``katamā ^a^P1.0243^ea^ ca, bhikkhave, aggavatī parisā?  idha, bhikkhave, yassaṃ parisāyaṃ therā bhikkhū na bāhulikā honti  na sāthalikā, okkamane nikkhittadhurā paviveke pubbaṅgamā, vīriyaṃ  ārabhanti appattassa pattiyā anadhigatassa adhigamāya asacchikatassa  sacchikiriyāya, tesaṃ pacchimā janatā diṭṭhānugatiṃ āpajjati. sāpi  hoti na bāhulikā na sāthalikā okkamane nikkhittadhurā paviveke  pubbaṅgamā, vīriyaṃ ārabhati appattassa pattiyā anadhigatassa  adhigamāya asacchikatassa sacchikiriyāya. ayaṃ vuccati,  bhikkhave, aggavatī parisā.<br/><br/>[03] ``katamā ca, bhikkhave, vaggā parisā? idha, bhikkhave,  yassaṃ parisāyaṃ bhikkhū bhaṇḍanajātā kalahajātā vivādāpannā  aññamaññaṃ mukhasattīhi vitudantā viharanti, ayaṃ vuccati, bhikkhave,  vaggā parisā.<br/><br/>[03] ``katamā ca, bhikkhave, samaggā parisā? idha, bhikkhave,  yassaṃ parisāyaṃ bhikkhū samaggā sammodamānā avivadamānā  khīrodakībhūtā aññamaññaṃ piyacakkhūhi sampassantā viharanti, ayaṃ  vuccati, bhikkhave, samaggā parisā.<br/><br/>[03] ``yasmiṃ ^a^V1.0277^ea^, bhikkhave, samaye bhikkhū samaggā sammodamānā  avivadamānā khīrodakībhūtā aññamaññaṃ piyacakkhūhi sampassantā  viharanti, bahuṃ, bhikkhave, bhikkhū tasmiṃ samaye puññaṃ pasavanti.  brahmaṃ, bhikkhave, vihāraṃ tasmiṃ samaye bhikkhū viharanti, yadidaṃ  muditāya cetovimuttiyā. pamuditassa pīti jāyati, pītimanassa  kāyo passambhati, passaddhakāyo sukhaṃ vediyati, sukhino cittaṃ ^a^T1.0314^ea^  samādhiyati.<br/><br/>[03] ``seyyathāpi, bhikkhave, uparipabbate thullaphusitake deve  vassante taṃ udakaṃ yathāninnaṃ pavattamānaṃ pabbatakandarapadarasākhā  paripūreti, pabbatakandarapadarasākhā paripūrā kusobbhe {kussumbhe (sī0 pī0),  kusumbhe (syā0 kaṃ0 ka0)} paripūrenti,  kusobbhā paripūrā mahāsobbhe ^a^M1.0246^ea^ paripūrenti, mahāsobbhā paripūrā  kunnadiyo paripūrenti, kunnadiyo paripūrā mahānadiyo paripūrenti,  mahānadiyo paripūrā samuddaṃ {samuddasāgare (ka0)} paripūrenti.<br/><br/>[03] ``evamevaṃ kho, bhikkhave, yasmiṃ samaye bhikkhū samaggā  sammodamānā avivadamānā khīrodakībhūtā aññamaññaṃ piyacakkhūhi  ^a^P1.0244^ea^ sampassantā viharanti, bahuṃ, bhikkhave, bhikkhū  tasmiṃ samaye puññaṃ pasavanti. brahmaṃ, bhikkhave, vihāraṃ tasmiṃ samaye  bhikkhū viharanti, yadidaṃ muditāya cetovimuttiyā. pamuditassa  pīti jāyati, pītimanassa kāyo passambhati, passaddhakāyo sukhaṃ  vediyati, sukhino cittaṃ samādhiyati. imā kho, bhikkhave,  tisso parisā''ti. catutthaṃ. 


volume: 58
item: 96
title: accāyikasuttaṃ^pavivekasuttaṃ^saradasuttaṃ^parisāsuttaṃ^paṭhamāajānīyasuttaṃ
content:
  [03] 97^b^.^eb^ ``tīhi, bhikkhave, aṅgehi samannāgato rañño  bhadro {bhaddo (ka0)} assājānīyo rājāraho hoti rājabhoggo, rañño aṅganteva  saṅkhyaṃ {saṅkhaṃ (sī0 syā0 kaṃ0 pī0)} gacchati. katamehi tīhi? idha, bhikkhave, rañño bhadro  assājānīyo vaṇṇasampanno ca hoti balasampanno ca javasampanno ca.  imehi kho, bhikkhave, tīhi aṅgehi samannāgato rañño bhadro  assājānīyo rājāraho hoti rājabhoggo, rañño aṅganteva saṅkhyaṃ  gacchati. evamevaṃ kho, bhikkhave, tīhi dhammehi samannāgato bhikkhu  āhuneyyo hoti pāhuneyyo dakkhiṇeyyo añjalikaraṇīyo anuttaraṃ  puññakkhettaṃ ^a^V1.0278^ea^ lokassa. katamehi tīhi ^a^T1.0315^ea^? idha, bhikkhave, bhikkhu  vaṇṇasampanno ca hoti balasampanno ca javasampanno ca.<br/><br/>[03] ``kathañca, bhikkhave, bhikkhu vaṇṇasampanno hoti? idha,  bhikkhave, bhikkhu sīlavā hoti, pātimokkhasaṃvarasaṃvuto viharati  ācāragocarasampanno aṇumattesu vajjesu bhayadassāvī, samādāya  sikkhati sikkhāpadesu. evaṃ kho, bhikkhave, bhikkhu vaṇṇasampanno  hoti.<br/><br/>[03] ``kathañca, bhikkhave, bhikkhu balasampanno hoti? idha,  bhikkhave, bhikkhu āraddhavīriyo viharati akusalānaṃ dhammānaṃ  pahānāya kusalānaṃ dhammānaṃ ^a^M1.0247^ea^ upasampadāya thāmavā daḷhaparakkamo  anikkhittadhuro kusalesu dhammesu. evaṃ kho, bhikkhave, bhikkhu  balasampanno hoti.<br/><br/>[03] ``kathañca, bhikkhave, bhikkhu javasampanno hoti? idha,  bhikkhave, bhikkhu `idaṃ dukkha'nti yathābhūtaṃ pajānāti; `ayaṃ  dukkhasamudayo'ti yathābhūtaṃ pajānāti; `ayaṃ ^a^P1.0245^ea^  dukkhanirodho'ti yathābhūtaṃ pajānāti; `ayaṃ dukkhanirodhagāminī  paṭipadā'ti yathābhūtaṃ pajānāti. evaṃ kho, bhikkhave, bhikkhu  javasampanno hoti. imehi kho, bhikkhave, tīhi dhammehi samannāgato  bhikkhu āhuneyyo hoti pāhuneyyo dakkhiṇeyyo añjalikaraṇīyo  anuttaraṃ puññakkhettaṃ lokassā''ti. pañcamaṃ. 


volume: 58
item: 97
title: pavivekasuttaṃ^saradasuttaṃ^parisāsuttaṃ^paṭhamāajānīyasuttaṃ^dutiyāajānīyasuttaṃ
content:
  [03] 98^b^.^eb^ ``tīhi, bhikkhave, aṅgehi samannāgato rañño  bhadro assājānīyo rājāraho hoti rājabhoggo, rañño aṅganteva  saṅkhayaṃ gacchati. katamehi tīhi? idha, bhikkhave, rañño bhadro  assājānīyo vaṇṇasampanno ca hoti balasampanno ca javasampanno ca.  imehi kho, bhikkhave, tīhi aṅgehi samannāgato rañño bhadro  assājānīyo rājāraho ^a^T1.0316^ea^ hoti rājabhoggo, rañño aṅganteva saṅkhyaṃ  gacchati. evamevaṃ kho, bhikkhave, tīhi dhammehi samannāgato bhikkhu  āhuneyyo hoti...pe0... anuttaraṃ puññakkhettaṃ lokassa. katamehi  tīhi? idha, bhikkhave, bhikkhu vaṇṇasampanno ca hoti balasampanno  ca javasampanno ca.<br/><br/>[03] ``kathañca ^a^V1.0279^ea^, bhikkhave, bhikkhu vaṇṇasampanno hoti? idha,  bhikkhave, bhikkhu sīlavā hoti...pe0... samādāya sikkhati  sikkhāpadesu. evaṃ kho, bhikkhave, bhikkhu vaṇṇasampanno hoti.<br/><br/>[03] ``kathañca, bhikkhave, bhikkhu balasampanno hoti? idha,  bhikkhave, bhikkhu āraddhavīriyo viharati akusalānaṃ dhammānaṃ  pahānāya kusalānaṃ dhammānaṃ upasampadāya thāmavā daḷhaparakkamo  anikkhittadhuro kusalesu dhammesu. evaṃ kho, bhikkhave, bhikkhu  balasampanno hoti.<br/><br/>[03] ``kathañca, bhikkhave, bhikkhu javasampanno hoti? idha,  bhikkhave, bhikkhu pañcannaṃ orambhāgiyānaṃ saṃyojanānaṃ parikkhayā  opapātiko hoti tattha parinibbāyī ^a^M1.0248^ea^ anāvattidhammo tasmā lokā.  evaṃ kho, bhikkhave, bhikkhu javasampanno hoti. imehi kho,  bhikkhave, tīhi dhammehi samannāgato bhikkhu āhuneyyo hoti...pe0...  anuttaraṃ puññakkhettaṃ lokassā''ti. chaṭṭhaṃ. 


volume: 58
item: 98
title: saradasuttaṃ^parisāsuttaṃ^paṭhamāajānīyasuttaṃ^dutiyāajānīyasuttaṃ^tatiyāajānīyasuttaṃ
content:
  [03] 99^b^.^eb^ ``tīhi, bhikkhave, aṅgehi samannāgato rañño  bhadro assājānīyo rājāraho hoti rājabhoggo, rañño aṅganteva  saṅkhayaṃ gacchati. katamehi tīhi? idha ^a^P1.0246^ea^,  bhikkhave, rañño bhadro assājānīyo vaṇṇasampanno ca hoti  balasampanno ca javasampanno ca. imehi kho, bhikkhave, tīhi aṅgehi  samannāgato rañño bhadro assājānīyo rājāraho ^a^T1.0317^ea^ hoti rājabhoggo,  rañño aṅganteva saṅkhyaṃ gacchati. evamevaṃ kho, bhikkhave, tīhi  dhammehi samannāgato bhikkhu āhuneyyo hoti pāhuneyyo dakkhiṇeyyo  añjalikaraṇīyo anuttaraṃ puññakkhettaṃ lokassa. katamehi tīhi?  idha, bhikkhave, bhikkhu vaṇṇasampanno ca hoti balasampanno ca  javasampanno ca.<br/><br/>[03] ``kathañca, bhikkhave, bhikkhu vaṇṇasampanno hoti? idha,  bhikkhave, bhikkhu sīlavā hoti ^a^V1.0280^ea^, pātimokkhasaṃvarasaṃvuto viharati  ācāragocarasampanno aṇumattesu vajjesu bhayadassāvī, samādāya  sikkhati sikkhāpadesu. evaṃ kho, bhikkhave, bhikkhu vaṇṇasampanno  hoti.<br/><br/>[03] ``kathañca, bhikkhave, bhikkhu balasampanno hoti? idha,  bhikkhave, bhikkhu āraddhavīriyo viharati akusalānaṃ dhammānaṃ  pahānāya kusalānaṃ dhammānaṃ upasampadāya thāmavā daḷhaparakkamo  anikkhittadhuro kusalesu dhammesu. evaṃ kho, bhikkhave, bhikkhu  balasampanno hoti.<br/><br/>[03] ``kathañca, bhikkhave, bhikkhu javasampanno hoti? idha,  bhikkhave, bhikkhu āsavānaṃ khayā anāsavaṃ cetovimuttiṃ paññāvimuttiṃ  diṭṭheva dhamme sayaṃ abhiññā sacchikatvā upasampajja viharati. evaṃ  kho, bhikkhave, bhikkhu javasampanno hoti. imehi kho, bhikkhave,  tīhi dhammehi samannāgato bhikkhu āhuneyyo hoti...pe0... anuttaraṃ  puññakkhettaṃ lokassā''ti. sattamaṃ. 


volume: 58
item: 99
title: parisāsuttaṃ^paṭhamāajānīyasuttaṃ^dutiyāajānīyasuttaṃ^tatiyāajānīyasuttaṃ^potthakasuttaṃ
content:
  [03] 100^b^.^eb^ ``navopi ^a^M1.0249^ea^, bhikkhave, potthako dubbaṇṇo ca  hoti dukkhasamphasso ca appaggho ca; majjhimopi, bhikkhave,  potthako dubbaṇṇo ca hoti dukkhasamphasso ca appaggho ca;  jiṇṇopi, bhikkhave, potthako dubbaṇṇo ca hoti dukkhasamphasso ca  appaggho ca. jiṇṇampi, bhikkhave, potthakaṃ ukkhaliparimajjanaṃ vā  karonti saṅkārakūṭe ^a^T1.0318^ea^ vā naṃ {taṃ (sī0), ṭhāne (ka0)} chaḍḍenti.<br/><br/>[03] ``evamevaṃ kho, bhikkhave, navo cepi bhikkhu hoti dussīlo  pāpadhammo. idamassa dubbaṇṇatāya vadāmi. seyyathāpi ^a^P1.0247^ea^  so, bhikkhave, potthako dubbaṇṇo tathūpamāhaṃ, bhikkhave,  imaṃ puggalaṃ vadāmi. ye kho panassa sevanti bhajanti payirupāsanti  diṭṭhānugatiṃ āpajjanti, tesaṃ taṃ hoti dīgharattaṃ ahitāya dukkhāya.  idamassa dukkhasamphassatāya vadāmi. seyyathāpi so, bhikkhave,  potthako dukkhasamphasso tathūpamāhaṃ, bhikkhave, imaṃ puggalaṃ vadāmi.  yesaṃ kho pana so {yesaṃ kho pana (sī0 syā0 kaṃ0 pī0), yesaṃ so (ka0)  pu0 pa0 116 passitabbaṃ} paṭiggaṇhāti  cīvarapiṇḍapātasenāsanagilānappaccayabhesajjaparikkhāraṃ, tesaṃ taṃ na  mahapphalaṃ hoti na mahānisaṃsaṃ. idamassa appagghatāya vadāmi  ^a^V1.0281^ea^. seyyathāpi so, bhikkhave, potthako appaggho tathūpamāhaṃ, bhikkhave, imaṃ  puggalaṃ vadāmi. majjhimo cepi, bhikkhave, bhikkhu hoti...pe0...  thero cepi, bhikkhave, bhikkhu hoti dussīlo pāpadhammo, idamassa  dubbaṇṇatāya vadāmi. seyyathāpi so, bhikkhave, potthako dubbaṇṇo  tathūpamāhaṃ, bhikkhave, imaṃ puggalaṃ vadāmi. ye kho panassa sevanti  bhajanti payirupāsanti diṭṭhānugatiṃ āpajjanti, tesaṃ taṃ hoti dīgharattaṃ  ahitāya dukkhāya. idamassa dukkhasamphassatāya vadāmi.  seyyathāpi so, bhikkhave, potthako dukkhasamphasso tathūpamāhaṃ,  bhikkhave, imaṃ puggalaṃ vadāmi. yesaṃ kho pana so paṭiggaṇhāti  cīvarapiṇḍapātasenāsanagilānappaccayabhesajjaparikkhāraṃ, tesaṃ taṃ na  mahapphalaṃ hoti na mahānisaṃsaṃ. idamassa appagghatāya vadāmi.  seyyathāpi so, bhikkhave, potthako appaggho ^a^T1.0319^ea^ tathūpamāhaṃ, bhikkhave, imaṃ  puggalaṃ vadāmi.<br/><br/>[03] ``evarūpo cāyaṃ, bhikkhave, thero bhikkhu saṅghamajjhe bhaṇati.  tamenaṃ bhikkhū evamāhaṃsu -- `kiṃ nu kho tuyhaṃ bālassa  abyattassa bhaṇitena, tvampi nāma bhaṇitabbaṃ maññasī'ti! so  kupito anattamano tathārūpiṃ vācaṃ nicchāreti ^a^M1.0250^ea^ yathārūpāya vācāya  saṅgho taṃ ukkhipati, saṅkārakūṭeva naṃ potthakaṃ.<br/><br/>[03] ``navampi, bhikkhave, kāsikaṃ vatthaṃ vaṇṇavantañceva hoti  sukhasamphassañca mahagghañca; majjhimampi, bhikkhave ^a^P1.0248^ea^,  kāsikaṃ vatthaṃ vaṇṇavantañceva hoti sukhasamphassañca  mahagghañca; jiṇṇampi, bhikkhave, kāsikaṃ vatthaṃ vaṇṇavantañceva hoti  sukhasamphassañca mahagghañca. jiṇṇampi, bhikkhave, kāsikaṃ vatthaṃ  ratanapaliveṭhanaṃ vā karoti gandhakaraṇḍake vā naṃ pakkhipanti.<br/><br/>[03] ``evamevaṃ kho, bhikkhave, navo cepi bhikkhu hoti sīlavā  kalyāṇadhammo, idamassa suvaṇṇatāya vadāmi. seyyathāpi taṃ,  bhikkhave, kāsikaṃ vatthaṃ vaṇṇavantaṃ tathūpamāhaṃ, bhikkhave, imaṃ puggalaṃ  vadāmi. ye kho panassa sevanti bhajanti payirupāsanti diṭṭhānugatiṃ  āpajjanti, tesaṃ taṃ hoti dīgharattaṃ hitāya sukhāya. idamassa  sukhasamphassatāya vadāmi. seyyathāpi taṃ, bhikkhave, kāsikaṃ vatthaṃ  sukhasamphassaṃ tathūpamāhaṃ, bhikkhave, imaṃ puggalaṃ vadāmi. yesaṃ kho  pana so paṭiggaṇhāti  cīvarapiṇḍapātasenāsanagilānappaccayabhesajjaparikkhāraṃ ^a^V1.0282^ea^, tesaṃ taṃ mahapphalaṃ  hoti mahānisaṃsaṃ. idamassa mahagghatāya vadāmi. seyyathāpi taṃ,  bhikkhave, kāsikaṃ vatthaṃ mahagghaṃ tathūpamāhaṃ, bhikkhave, imaṃ puggalaṃ  vadāmi. majjhimo ^a^T1.0320^ea^ cepi, bhikkhave, bhikkhu hoti...pe0... thero  cepi, bhikkhave, bhikkhu hoti...pe0... puggalaṃ vadāmi.<br/><br/>[03] ``evarūpo cāyaṃ, bhikkhave, thero bhikkhu saṅghamajjhe bhaṇati  ^a^P1.0249^ea^. tamenaṃ bhikkhū evamāhaṃsu -- `appasaddā  āyasmanto hotha, thero bhikkhu dhammañca vinayañca bhaṇatī'ti.  tasmātiha, bhikkhave, evaṃ sikkhitabbaṃ -- `kāsikavatthūpamā  bhavissāma, na potthakūpamā'ti {kāsikaṃ vatthaṃ tathūpamāhaṃ bhavissāmi, na  potthakūpamāhanti (ka0)}. evañhi vo, bhikkhave,  sikkhitabba''nti. aṭṭhamaṃ. 


volume: 58
item: 100
title: paṭhamāajānīyasuttaṃ^dutiyāajānīyasuttaṃ^tatiyāajānīyasuttaṃ^potthakasuttaṃ^loṇakapallasuttaṃ
content:
  [03] 101^b^.^eb^ ``yo {yo kho (syā0 kaṃ0), yo ca kho (ka0)},   bhikkhave, evaṃ vadeyya -- `yathā  yathāyaṃ puriso kammaṃ karoti tathā tathā taṃ paṭisaṃvediyatī'ti, evaṃ  santaṃ, bhikkhave, brahmacariyavāso na hoti, okāso na paññāyati  sammā dukkhassa antakiriyāya ^a^M1.0251^ea^. yo ca kho, bhikkhave, evaṃ vadeyya  -- `yathā yathā vedanīyaṃ ayaṃ puriso kammaṃ karoti tathā tathāssa  vipākaṃ paṭisaṃvediyatī'ti, evaṃ santaṃ, bhikkhave, brahmacariyavāso  hoti, okāso paññāyati sammā dukkhassa ^a^T1.0321^ea^ antakiriyāya. idha,  bhikkhave, ekaccassa puggalassa appamattakampi pāpakammaṃ {pāpaṃ kammaṃ (sī0  pī0)} kataṃ tamenaṃ  nirayaṃ upaneti. idha pana, bhikkhave, ekaccassa puggalassa  tādisaṃyeva appamattakaṃ pāpakammaṃ kataṃ diṭṭhadhammavedanīyaṃ hoti, nā'ṇupi  khāyati, kiṃ bahudeva.<br/><br/>[03] ``kathaṃrūpassa, bhikkhave, puggalassa appamattakampi pāpakammaṃ  kataṃ tamenaṃ nirayaṃ upaneti? idha pana, bhikkhave, ekacco puggalo  abhāvitakāyo hoti abhāvitasīlo abhāvitacitto abhāvitapañño  paritto appātumo appadukkhavihārī. evarūpassa, bhikkhave,  puggalassa appamattakampi pāpakammaṃ kataṃ tamenaṃ nirayaṃ upaneti.<br/><br/>[03] ``kathaṃrūpassa, bhikkhave, puggalassa tādisaṃyeva appamattakaṃ  pāpakammaṃ kataṃ diṭṭhadhammavedanīyaṃ hoti, nā'ṇupi khāyati, kiṃ bahudeva?  idha, bhikkhave, ekacco puggalo bhāvitakāyo ^a^V1.0283^ea^ hoti bhāvitasīlo  bhāvitacitto bhāvitapañño aparitto mahatto {mahattā (sī0 syā0 kaṃ0 pī0)} appamāṇavihārī.  evarūpassa, bhikkhave, puggalassa tādisaṃyeva appamattakaṃ pāpakammaṃ kataṃ  diṭṭhadhammavedanīyaṃ hoti, nāṇupi khāyati, kiṃ bahudeva.<br/><br/>[03] ``seyyathāpi ^a^P1.0250^ea^, bhikkhave, puriso  loṇakapallaṃ {loṇaphalaṃ (sī0 syā0 kaṃ0 pī0)} paritte udakamallake  {udakakapallake (ka0)} pakkhipeyya. taṃ kiṃ maññatha,  bhikkhave, api nu taṃ parittaṃ udakaṃ {udakamallake udakaṃ (sī0 syā0 kaṃ0 pī0)} amunā   loṇakapallena loṇaṃ assa  apeyya''nti? ``evaṃ, bhante''. ``taṃ kissa hetu''? ``aduñhi,  bhante, parittaṃ udakakapallake udakaṃ, taṃ amunā loṇakapallena loṇaṃ  assa apeyya''nti. ``seyyathāpi, bhikkhave, puriso ^a^T1.0322^ea^ loṇakapallakaṃ  gaṅgāya nadiyā pakkhipeyya. taṃ kiṃ maññatha, bhikkhave, api nu sā  gaṅgā nadī amunā loṇakapallena loṇaṃ assa apeyyā''ti? ``no  hetaṃ, bhante''. ``taṃ kissa hetu''? ``asu hi, bhante, gaṅgāya  nadiyā mahā udakakkhandho so amunā loṇakapallena loṇo na assa  apeyyo''ti {loṇaṃ nevassa apeyyanti (sī0), na loṇo assa apeyyoti  (pī0)}.<br/><br/>[03] ``evamevaṃ ^a^M1.0252^ea^ kho, bhikkhave, idhekaccassa puggalassa  appamattakampi pāpakammaṃ kataṃ tamenaṃ nirayaṃ upaneti. idha, bhikkhave,  ekaccassa puggalassa tādisaṃyeva appamattakaṃ pāpakammaṃ kataṃ  diṭṭhadhammavedanīyaṃ hoti, nāṇupi khāyati, kiṃ bahudeva.<br/><br/>[03] ``kathaṃrūpassa, bhikkhave, puggalassa appamattakampi pāpakammaṃ  kataṃ tamenaṃ nirayaṃ upaneti? idha, bhikkhave, ekacco puggalo  abhāvitakāyo hoti abhāvitasīlo abhāvitacitto abhāvitapañño  paritto appātumo appadukkhavihārī. evarūpassa, bhikkhave,  puggalassa appamattakampi pāpakammaṃ kataṃ tamenaṃ nirayaṃ upaneti.<br/><br/>[03] ``kathaṃrūpassa, bhikkhave, puggalassa tādisaṃyeva appamattakaṃ  pāpakammaṃ kataṃ diṭṭhadhammavedanīyaṃ hoti, nāṇupi khāyati, kiṃ bahudeva?  idha, bhikkhave, ekacco puggalo bhāvitakāyo hoti bhāvitasīlo  bhāvitacitto bhāvitapañño aparitto mahatto appamāṇavihārī.  evarūpassa, bhikkhave, puggalassa tādisaṃyeva appamattakaṃ pāpakammaṃ kataṃ  diṭṭhadhammavedanīyaṃ hoti, nāṇupi khāyati, kiṃ bahudeva.<br/><br/>[03] ``idha ^a^V1.0284^ea^, bhikkhave, ekacco aḍḍhakahāpaṇenapi bandhanaṃ  nigacchati, kahāpaṇenapi bandhanaṃ nigacchati, kahāpaṇasatenapi ^a^P1.0251^ea^  bandhanaṃ nigacchati. idha, bhikkhave, ekacco  aḍḍhakahāpaṇenapi na bandhanaṃ nigacchati, kahāpaṇenapi na ^a^T1.0323^ea^ bandhanaṃ  nigacchati, kahāpaṇasatenapi na bandhanaṃ nigacchati.<br/><br/>[03] ``kathaṃrūpo, bhikkhave, aḍḍhakahāpaṇenapi bandhanaṃ nigacchati,  kahāpaṇenapi bandhanaṃ nigacchati, kahāpaṇasatenapi bandhanaṃ nigacchati?  idha, bhikkhave, ekacco daliddo hoti appassako appabhogo.  evarūpo, bhikkhave, aḍḍhakahāpaṇenapi bandhanaṃ nigacchati, kahāpaṇenapi  bandhanaṃ nigacchati, kahāpaṇasatenapi bandhanaṃ nigacchati.<br/><br/>[03] ``kathaṃrūpo, bhikkhave, aḍḍhakahāpaṇenapi na bandhanaṃ  nigacchati, kahāpaṇenapi na bandhanaṃ nigacchati, kahāpaṇasatenapi na  bandhanaṃ nigacchati? idha, bhikkhave, ekacco aḍḍho hoti mahaddhano  mahābhogo. evarūpo, bhikkhave, aḍḍhakahāpaṇenapi na bandhanaṃ  nigacchati, kahāpaṇenapi na bandhanaṃ nigacchati, kahāpaṇasatenapi na  bandhanaṃ nigacchati. evamevaṃ kho, bhikkhave, idhekaccassa puggalassa  appamattakaṃ pāpakammaṃ kataṃ. tamenaṃ nirayaṃ upaneti. idha ^a^M1.0253^ea^, bhikkhave,  ekaccassa puggalassa tādisaṃyeva appamattakaṃ pāpakammaṃ kataṃ  diṭṭhadhammavedanīyaṃ hoti, nāṇupi khāyati, kiṃ bahudeva.<br/><br/>[03] ``kathaṃrūpassa, bhikkhave, puggalassa appamattakaṃ pāpakammaṃ kataṃ,  tamenaṃ nirayaṃ upaneti? idha, bhikkhave, ekacco puggalo  abhāvitakāyo hoti abhāvitasīlo abhāvitacitto abhāvitapañño  paritto appātumo appadukkhavihārī. evarūpassa, bhikkhave,  puggalassa tādisaṃyeva appamattakaṃ pāpakammaṃ kataṃ tamenaṃ nirayaṃ upaneti.<br/><br/>[03] ``kathaṃrūpassa, bhikkhave, puggalassa tādisaṃyeva appamattakaṃ  pāpakammaṃ kataṃ diṭṭhadhammavedanīyaṃ hoti, nāṇupi khāyati, kiṃ bahudeva?  idha, bhikkhave, ekacco puggalo bhāvitakāyo hoti bhāvitasīlo  bhāvitacitto bhāvitapañño aparitto mahatto appamāṇavihārī.  evarūpassa, bhikkhave, puggalassa tādisaṃyeva appamattakaṃ pāpakammaṃ kataṃ  diṭṭhadhammavedanīyaṃ hoti, nāṇupi khāyati, kiṃ bahudeva.<br/><br/>[03] ``idha ^a^V1.0285^ea^, bhikkhave, ekacco puggalo bhāvitakāyo hoti  bhāvitasīlo bhāvitacitto bhāvitapañño aparitto mahatto  appamāṇavihārī. evarūpassa, bhikkhave, puggalassa tādisaṃyeva  appamattakaṃ pāpakammaṃ kataṃ diṭṭhadhammavedanīyaṃ hoti, nāṇupi khāyati,  kiṃ bahudeva. seyyathāpi, bhikkhave, orabbhiko vā urabbhaghātako vā  ^a^P1.0252^ea^ appekaccaṃ urabbhaṃ adinnaṃ ādiyamānaṃ pahoti hantuṃ  vā bandhituṃ vā jāpetuṃ vā yathāpaccayaṃ vā kātuṃ, appekaccaṃ urabbhaṃ  adinnaṃ ādiyamānaṃ nappahoti hantuṃ vā bandhituṃ vā jāpetuṃ vā  yathāpaccayaṃ vā kātuṃ.<br/><br/>[03] ``kathaṃrūpaṃ, bhikkhave, orabbhiko vā urabbhaghātako vā urabbhaṃ  adinnaṃ ādiyamānaṃ pahoti hantuṃ vā bandhituṃ vā jāpetuṃ vā  yathāpaccayaṃ vā kātuṃ? idha, bhikkhave, ekacco daliddo hoti  appassako appabhogo. evarūpaṃ ^a^T1.0324^ea^, bhikkhave, orabbhiko vā  urabbhaghātako vā urabbhaṃ adinnaṃ ādiyamānaṃ pahoti hantuṃ vā bandhituṃ  vā jāpetuṃ vā yathāpaccayaṃ vā kātuṃ.<br/><br/>[03] ``kathaṃrūpaṃ, bhikkhave, orabbhiko vā urabbhaghātako vā urabbhaṃ  adinnaṃ ādiyamānaṃ nappahoti hantuṃ vā bandhituṃ vā jāpetuṃ vā  yathāpaccayaṃ vā kātuṃ ^a^M1.0254^ea^. idha, bhikkhave, ekacco aḍḍho hoti mahaddhano  mahābhogo rājā vā rājamahāmatto vā. evarūpaṃ, bhikkhave,  orabbhiko vā urabbhaghātako vā urabbhaṃ adinnaṃ ādiyamānaṃ nappahoti  hantuṃ vā bandhituṃ vā jāpetuṃ vā yathāpaccayaṃ vā kātuṃ. aññadatthu  pañjalikova {pañjaliko (ka0)} naṃ {paraṃ (ka0)} yācati -- `dehi   me, mārisa, urabbhaṃ vā urabbhadhanaṃ  vā'ti. evamevaṃ kho, bhikkhave, idhekaccassa puggalassa tādisaṃyeva  appamattakampi pāpakammaṃ kataṃ tamenaṃ nirayaṃ upaneti. idha pana,  bhikkhave, ekaccassa puggalassa tādisaṃyeva appamattakaṃ pāpakammaṃ kataṃ  diṭṭhadhammavedanīyaṃ hoti, nāṇupi khāyati, kiṃ bahudeva.<br/><br/>[03] ``kathaṃrūpassa, bhikkhave, puggalassa appamattakampi pāpakammaṃ  kataṃ tamenaṃ nirayaṃ upaneti? idha, bhikkhave, ekacco puggalo  abhāvitakāyo hoti abhāvitasīlo abhāvitacitto abhāvitapañño  paritto appātumo appadukkhavihārī. evarūpassa, bhikkhave,  puggalassa ^a^P1.0253^ea^ appamattakampi pāpakammaṃ kataṃ tamenaṃ  nirayaṃ upaneti.<br/><br/>[03] ``kathaṃrūpassa ^a^V1.0286^ea^, bhikkhave, puggalassa tādisaṃyeva appamattakaṃ  pāpakammaṃ kataṃ diṭṭhadhammavedanīyaṃ hoti, nāṇupi khāyati, kiṃ bahudeva?  idha, bhikkhave, ekacco puggalo bhāvitakāyo hoti bhāvitasīlo  bhāvitacitto bhāvitapañño aparitto mahatto appamāṇavihārī.  evarūpassa, bhikkhave, puggalassa tādisaṃyeva appamattakaṃ pāpakammaṃ kataṃ  diṭṭhadhammavedanīyaṃ hoti, nāṇupi khāyati, kiṃ bahudeva.<br/><br/>[03] ``yo, bhikkhave, evaṃ vadeyya -- `yathā yathāyaṃ puriso kammaṃ  karoti tathā tathā taṃ paṭisaṃvedetī'ti, evaṃ santaṃ, bhikkhave,  brahmacariyavāso na hoti, okāso na paññāyati sammā dukkhassa  antakiriyāya. yo ca kho, bhikkhave, evaṃ vadeyya -- `yathā yathā  vedanīyaṃ ayaṃ puriso kammaṃ karoti tathā tathā tassa vipākaṃ  paṭisaṃvedetī'ti, evaṃ santaṃ, bhikkhave, brahmacariyavāso hoti,  okāso paññāyati sammā dukkhassa antakiriyāyā''ti. navamaṃ. 


volume: 58
item: 101
title: dutiyāajānīyasuttaṃ^tatiyāajānīyasuttaṃ^potthakasuttaṃ^loṇakapallasuttaṃ^paṃsudhovakasuttaṃ
content:
  [03] 102^b^.^eb^ ``santi ^a^M1.0255^ea^, bhikkhave, jātarūpassa oḷārikā  upakkilesā paṃsuvālukā ^a^T1.0325^ea^ {paṃsuvālikā (sī0 syā0 kaṃ0 pī0)} sakkharakaṭhalā. tamenaṃ paṃsudhovako vā  paṃsudhovakantevāsī vā doṇiyaṃ ākiritvā dhovati sandhovati  niddhovati. tasmiṃ pahīne tasmiṃ byantīkate santi jātarūpassa  majjhimasahagatā upakkilesā sukhumasakkharā thūlavālukā {thūlavālikā (sī0  pī0), thullavālikā (syā0 kaṃ0)}. tamenaṃ  paṃsudhovako vā paṃsudhovakantevāsī vā dhovati sandhovati niddhovati.  tasmiṃ pahīne tasmiṃ byantīkate santi jātarūpassa sukhumasahagatā  upakkilesā sukhumavālukā kāḷajallikā. tamenaṃ paṃsudhovako vā  paṃsudhovakantevāsī vā dhovati sandhovati niddhovati. tasmiṃ pahīne  tasmiṃ byantīkate athāparaṃ suvaṇṇasikatāvasissanti  {suvaṇṇajātarūpakāvasissanti (ka0)}. tamenaṃ  suvaṇṇakāro vā suvaṇṇakārantevāsī vā jātarūpaṃ mūsāyaṃ pakkhipitvā  dhamati sandhamati niddhamati ^a^P1.0254^ea^. taṃ hoti jātarūpaṃ  dhantaṃ sandhantaṃ {adhantaṃ asandhantaṃ (syā0 kaṃ0)} niddhantaṃ   aniddhantakasāvaṃ {aniddhantaṃ anihitaṃ aninnītakasāvaṃ (sī0 syā0 kaṃ0 pī0)},   na ceva mudu hoti na ca  kammaniyaṃ, na ca pabhassaraṃ pabhaṅgu ca, na ca sammā upeti kammāya.  hoti so, bhikkhave, samayo yaṃ suvaṇṇakāro vā suvaṇṇakārantevāsī  vā taṃ jātarūpaṃ dhamati sandhamati niddhamati. taṃ hoti jātarūpaṃ  dhantaṃ sandhantaṃ niddhantaṃ niddhantakasāvaṃ {nihitaṃ ninnītakasāvaṃ (sī0 syā0 kaṃ0  pī0)}, mudu ca hoti kammaniyañca  pabhassarañca, na ca pabhaṅgu, sammā ^a^V1.0287^ea^ upeti kammāya. yassā yassā ca  pilandhanavikatiyā ākaṅkhati -- yadi paṭṭikāya {muddikāya (a0 ni0  5.23}, yadi kuṇḍalāya,  yadi gīveyyake {gīveyyakena (ka0), gīveyyakāya (?)}, yadi suvaṇṇamālāya --   tañcassa atthaṃ anubhoti.<br/><br/>[03] ``evamevaṃ kho, bhikkhave, santi adhicittamanuyuttassa  bhikkhuno oḷārikā upakkilesā kāyaduccaritaṃ vacīduccaritaṃ  manoduccaritaṃ, tamenaṃ sacetaso bhikkhu dabbajātiko pajahati  vinodeti ^a^T1.0326^ea^ byantīkaroti anabhāvaṃ gameti. tasmiṃ pahīne tasmiṃ  byantīkate santi adhicittamanuyuttassa bhikkhuno majjhimasahagatā  upakkilesā kāmavitakko byāpādavitakko vihiṃsāvitakko, tamenaṃ  sacetaso bhikkhu dabbajātiko pajahati vinodeti byantīkaroti  anabhāvaṃ gameti. tasmiṃ ^a^M1.0256^ea^ pahīne tasmiṃ byantīkate santi  adhicittamanuyuttassa bhikkhuno sukhumasahagatā upakkilesā ñātivitakko  janapadavitakko anavaññattipaṭisaṃyutto vitakko, tamenaṃ sacetaso bhikkhu  dabbajātiko pajahati vinodeti byantīkaroti anabhāvaṃ gameti.  tasmiṃ pahīne tasmiṃ byantīkate athāparaṃ dhammavitakkāvasissati  {dhammavitakkovasissati (ka0)}. so  hoti samādhi na ceva santo na ca paṇīto nappaṭippassaddhaladdho na  ekodibhāvādhigato sasaṅkhāraniggayhavāritagato {sasaṅkhāraniggayhavāritavato  (sī0 syā0 kaṃ0 pī0), sasaṅkhāraniggayhavārivāvato (ka0),  sasaṅkhāraniggayhavāriyādhigato (?) a0 ni0  9.37; dī0 ni0 3.355} hoti. so,  bhikkhave, samayo yaṃ taṃ cittaṃ ajjhattaṃyeva santiṭṭhati sannisīdati  ekodi hoti {ekodibhāvaṃ gacchati (sī0), ekodibhāvo hoti (syā0 kaṃ0  ka0), ekodihoti (pī0)} samādhiyati. so hoti samādhi santo paṇīto  paṭippassaddhiladdho ekodibhāvādhigato na sasaṅkhāraniggayhavāritagato.  yassa yassa ca abhiññā sacchikaraṇīyassa dhammassa cittaṃ  abhininnāmeti ^a^P1.0255^ea^ abhiññā sacchikiriyāya tatra  tatreva sakkhibhabbataṃ pāpuṇāti sati satiāyatane.<br/><br/>[03] ``so sace ākaṅkhati -- `anekavihitaṃ iddhividhaṃ  paccanubhaveyyaṃ -- ekopi hutvā bahudhā assaṃ, bahudhāpi hutvā eko  assaṃ; āvibhāvaṃ, tirobhāvaṃ; tirokuṭṭaṃ tiropākāraṃ tiropabbataṃ  asajjamāno gaccheyyaṃ, seyyathāpi ākāse; pathaviyāpi ummujjanimujjaṃ  kareyyaṃ, seyyathāpi udake; udakepi abhijjamāne {abhijjamāno (sī0 pī0  ka0)} gaccheyyaṃ, seyyathāpi  pathaviyaṃ; ākāsepi pallaṅkena kameyyaṃ ^a^T1.0327^ea^, seyyathāpi pakkhī sakuṇo;  imepi candimasūriye evaṃmahiddhike evaṃmahānubhāve pāṇinā parimaseyyaṃ  parimajjeyyaṃ; yāva brahmalokāpi kāyena vasaṃ vatteyya'nti, tatra tatreva  sakkhibhabbataṃ pāpuṇāti sati satiāyatane.<br/><br/>[03] ``so sace ākaṅkhati -- `dibbāya sotadhātuyā visuddhāya  atikkantamānusikāya ubho sadde ^a^V1.0288^ea^ suṇeyyaṃ dibbe ca mānuse ca ye dūre  santike cā'ti, tatra tatreva sakkhibhabbataṃ pāpuṇāti sati  satiāyatane.<br/><br/>[03] ``so ^a^M1.0257^ea^ sace ākaṅkhati -- `parasattānaṃ parapuggalānaṃ cetasā  ceto paricca pajāneyyaṃ -- sarāgaṃ vā cittaṃ sarāgaṃ cittanti  pajāneyyaṃ, vītarāgaṃ vā cittaṃ vītarāgaṃ cittanti pajāneyyaṃ; sadosaṃ  vā cittaṃ sadosaṃ cittanti pajāneyyaṃ, vītadosaṃ vā cittaṃ vītadosaṃ  cittanti pajāneyyaṃ; samohaṃ vā cittaṃ samohaṃ cittanti pajāneyyaṃ,  vītamohaṃ vā cittaṃ vītamohaṃ cittanti pajāneyyaṃ; saṃkhittaṃ vā cittaṃ  saṃkhittaṃ cittanti pajāneyyaṃ, vikkhittaṃ vā cittaṃ vikkhittaṃ cittanti  pajāneyyaṃ; mahaggataṃ vā cittaṃ mahaggataṃ cittanti pajāneyyaṃ, amahaggataṃ  vā cittaṃ amahaggataṃ cittanti pajāneyyaṃ; sauttaraṃ vā cittaṃ sauttaraṃ  cittanti pajāneyyaṃ, anuttaraṃ vā cittaṃ anuttaraṃ cittanti pajāneyyaṃ;  samāhitaṃ vā cittaṃ samāhitaṃ cittanti pajāneyyaṃ, asamāhitaṃ vā  cittaṃ asamāhitaṃ cittanti pajāneyyaṃ; vimuttaṃ vā cittaṃ vimuttaṃ  cittanti pajāneyyaṃ, avimuttaṃ vā cittaṃ avimuttaṃ cittanti  pajāneyya'nti, tatra tatreva sakkhibhabbataṃ pāpuṇāti sati satiāyatane.<br/><br/>[03] ``so sace ākaṅkhati ^a^T1.0328^ea^ -- `anekavihitaṃ pubbenivāsaṃ  anussareyyaṃ, seyyathidaṃ -- ekampi jātiṃ dvepi jātiyo tissopi  jātiyo catassopi jātiyo pañcapi jātiyo dasapi jātiyo  vīsampi jātiyo tiṃsampi jātiyo cattālīsampi jātiyo  paññāsampi jātiyo jātisatampi jātisahassampi jātisatasahassampi  anekepi saṃvaṭṭakappe anekepi vivaṭṭakappe anekepi saṃvaṭṭavivaṭṭakappe --  amutrāsiṃ evaṃnāmo ^a^P1.0256^ea^ evaṃgotto evaṃvaṇṇo  evamāhāro evaṃsukhadukkhappaṭisaṃvedī evamāyupariyanto, so tato cuto  amutra udapādiṃ; tatrāpāsiṃ evaṃnāmo evaṃgotto evaṃvaṇṇo evamāhāro  evaṃsukhadukkhappaṭisaṃvedī evamāyupariyanto, so tato cuto  idhūpapannoti, iti sākāraṃ sauddesaṃ anekavihitaṃ pubbenivāsaṃ  anussareyya'nti, tatra tatreva sakkhibhabbataṃ pāpuṇāti sati  satiāyatane.<br/><br/>[03] ``so sace ākaṅkhati -- `dibbena cakkhunā visuddhena  atikkantamānusakena satte passeyyaṃ cavamāne upapajjamāne hīne paṇīte  suvaṇṇe dubbaṇṇe, sugate duggate yathākammūpage satte pajāneyyaṃ -- ime  vata bhonto sattā kāyaduccaritena samannāgatā vacīduccaritena  samannāgatā ^a^V1.0289^ea^ manoduccaritena samannāgatā ariyānaṃ upavādakā  micchādiṭṭhikā micchādiṭṭhikammasamādānā ^a^M1.0258^ea^, te kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapannā; ime vā pana bhonto  sattā kāyasucaritena samannāgatā vacīsucaritena samannāgatā  manosucaritena samannāgatā ariyānaṃ anupavādakā sammādiṭṭhikā  sammādiṭṭhikammasamādānā, te kāyassa bhedā ^a^T1.0329^ea^ paraṃ maraṇā sugatiṃ saggaṃ  lokaṃ upapannāti, iti dibbena cakkhunā visuddhena atikkantamānusakena  satte passeyyaṃ cavamāne upapajjamāne hīne paṇīte suvaṇṇe dubbaṇṇe,  sugate duggate yathākammūpage satte pajāneyya'nti, tatra tatreva  sakkhibhabbataṃ pāpuṇāti sati satiāyatane.<br/><br/>[03] ``so sace ākaṅkhati -- `āsavānaṃ khayā anāsavaṃ  cetovimuttiṃ paññāvimuttiṃ diṭṭheva dhamme sayaṃ abhiññā sacchikatvā  upasampajja vihareyya'nti, tatra tatreva sakkhibhabbataṃ pāpuṇāti sati  satiāyatane''ti. dasamaṃ. 


volume: 58
item: 102
title: tatiyāajānīyasuttaṃ^potthakasuttaṃ^loṇakapallasuttaṃ^paṃsudhovakasuttaṃ^nimittasuttaṃ
content:
  [03] 103^b^.^eb^ ``adhicittamanuyuttena, bhikkhave, bhikkhunā  tīṇi nimittāni kālena kālaṃ manasi kātabbāni -- kālena kālaṃ  samādhinimittaṃ manasi kātabbaṃ, kālena kālaṃ paggahanimittaṃ manasi  kātabbaṃ, kālena kālaṃ upekkhānimittaṃ manasi kātabbaṃ. sace,  bhikkhave, adhicittamanuyutto bhikkhu ekantaṃ samādhinimittaṃyeva  manasi kareyya, ṭhānaṃ taṃ cittaṃ kosajjāya saṃvatteyya. sace,  bhikkhave, adhicittamanuyutto bhikkhu ekantaṃ paggahanimittaṃyeva manasi  kareyya, ṭhānaṃ taṃ cittaṃ uddhaccāya saṃvatteyya. sace, bhikkhave ^a^P1.0257^ea^,  adhicittamanuyutto bhikkhu ekantaṃ upekkhānimittaṃyeva  manasi kareyya, ṭhānaṃ taṃ cittaṃ na sammā samādhiyeyya āsavānaṃ  khayāya. yato ca kho, bhikkhave, adhicittamanuyutto bhikkhu kālena  kālaṃ samādhinimittaṃ manasi karoti, kālena kālaṃ paggahanimittaṃ  manasi karoti, kālena kālaṃ upekkhānimittaṃ manasi karoti, taṃ  hoti cittaṃ muduñca kammaniyañca pabhassarañca, na ca ^a^T1.0330^ea^ pabhaṅgu, sammā  samādhiyati āsavānaṃ khayāya.<br/><br/>[03] ``seyyathāpi, bhikkhave, suvaṇṇakāro vā suvaṇṇakārantevāsī  vā ukkaṃ bandheyya {bandhati... ālimpati (visuddhi0 1.181 taṃṭīkāyaṃ ca)  ma0 ni0 aṭṭha0 1.76; ma0 ni0 3.360 taṃaṭṭhakathāṭīkāsu ca passitabbaṃ},  ukkaṃ ^a^V1.0290^ea^ bandhitvā   ukkāmukhaṃ ālimpeyya, ukkāmukhaṃ  ālimpetvā saṇḍāsena ^a^M1.0259^ea^ jātarūpaṃ gahetvā ukkāmukhe   pakkhipeyya {pakkhipati (visuddhi0 1.181)},  ukkāmukhe pakkhipitvā kālena kālaṃ abhidhamati, kālena kālaṃ  udakena paripphoseti, kālena kālaṃ ajjhupekkhati. sace, bhikkhave,  suvaṇṇakāro vā suvaṇṇakārantevāsī vā taṃ jātarūpaṃ ekantaṃ  abhidhameyya, ṭhānaṃ taṃ jātarūpaṃ ḍaheyya. sace, bhikkhave, suvaṇṇakāro  vā suvaṇṇakārantevāsī vā taṃ jātarūpaṃ ekantaṃ udakena paripphoseyya,  ṭhānaṃ taṃ jātarūpaṃ nibbāpeyya {nibbāyeyya (sī0)}. sace, bhikkhave, suvaṇṇakāro vā  suvaṇṇakārantevāsī vā taṃ jātarūpaṃ ekantaṃ ajjhupekkheyya, ṭhānaṃ taṃ  jātarūpaṃ na sammā paripākaṃ gaccheyya. yato ca kho, bhikkhave,  suvaṇṇakāro vā suvaṇṇakārantevāsī vā taṃ jātarūpaṃ kālena kālaṃ  abhidhamati, kālena kālaṃ udakena paripphoseti, kālena kālaṃ  ajjhupekkhati, taṃ hoti jātarūpaṃ muduñca kammaniyañca pabhassarañca,  na ca pabhaṅgu, sammā upeti kammāya. yassā yassā ca  pilandhanavikatiyā ākaṅkhati -- yadi paṭṭikāya, yadi kuṇḍalāya,  yadi gīveyyake, yadi suvaṇṇamālāya -- tañcassa atthaṃ anubhoti.<br/><br/>[03] ``evamevaṃ kho, bhikkhave, adhicittamanuyuttena bhikkhunā tīṇi  nimittāni kālena kālaṃ manasi kātabbāni -- kālena kālaṃ  samādhinimittaṃ manasi kātabbaṃ, kālena kālaṃ paggahanimittaṃ manasi  kātabbaṃ, kālena kālaṃ upekkhānimittaṃ manasi kātabbaṃ. sace,  bhikkhave, adhicittamanuyutto ^a^T1.0331^ea^ bhikkhu ekantaṃ samādhinimittaṃyeva  manasi kareyya ^a^P1.0258^ea^, ṭhānaṃ taṃ cittaṃ kosajjāya  saṃvatteyya. sace, bhikkhave, adhicittamanuyutto bhikkhu ekantaṃ  paggahanimittaṃyeva manasi kareyya, ṭhānaṃ taṃ cittaṃ uddhaccāya saṃvatteyya.  sace, bhikkhave, adhicittamanuyutto bhikkhu ekantaṃ upekkhānimittaṃyeva  manasi kareyya, ṭhānaṃ taṃ cittaṃ na sammā samādhiyeyya āsavānaṃ  khayāya. yato ca kho, bhikkhave, adhicittamanuyutto bhikkhu kālena  kālaṃ samādhinimittaṃ manasi karoti, kālena kālaṃ paggahanimittaṃ  manasi karoti, kālena kālaṃ upekkhānimittaṃ manasi karoti, taṃ  hoti cittaṃ muduñca kammaniyañca pabhassarañca, na ca pabhaṅgu, sammā  samādhiyati āsavānaṃ khayāya. yassa yassa ca  abhiññāsacchikaraṇīyassa dhammassa cittaṃ abhininnāmeti  abhiññāsacchikiriyāya, tatra tatreva sakkhibhabbataṃ pāpuṇāti sati  satiāyatane.<br/><br/>[03] ``so ^a^M1.0260^ea^ sace ākaṅkhati -- `anekavihitaṃ iddhividhaṃ  paccanubhaveyyaṃ...pe0... (cha abhiññā vitthāretabbā) ^a^V1.0291^ea^ āsavānaṃ  khayā...pe0... sacchikatvā upasampajja vihareyya'nti, tatra tatreva  sakkhibhabbataṃ pāpuṇāti sati satiāyatane''ti. ekādasamaṃ. <br/><br/>[06] loṇakapallavaggo {loṇaphalavaggo (sī0 syā0 kaṃ0 pī0)} pañcamo. <br/><br/>[01] tassuddānaṃ -- <br/><br/>[21] accāyikaṃ pavivekaṃ, sarado parisā tayo. <br/><br/>[22] ājānīyā potthako ca, loṇaṃ dhovati nimittānīti.. <br/><br/>[06] dutiyo paṇṇāsako samatto. 


volume: 58
item: 103
title: potthakasuttaṃ^loṇakapallasuttaṃ^tatiyapaṇṇāsakaṃ^sambodhavaggo^pubbevasambodhasuttaṃ
content:
  [03] 104^b^.^eb^ ``pubbeva ^a^T1.0332^ea^ ^a^V1.0292^ea^ ^a^M1.0261^ea^ me, bhikkhave, sambodhā  anabhisambuddhassa bodhisattasseva sato etadahosi -- `ko nu kho  loke assādo, ko ādīnavo, kiṃ nissaraṇa'nti? tassa mayhaṃ,  bhikkhave, etadahosi -- `yaṃ kho lokaṃ {loke (sī0 syā0 kaṃ0 pī0)} paṭicca   uppajjati sukhaṃ  somanassaṃ, ayaṃ loke assādo. yaṃ loko {loke (pī0 ka0)} anicco dukkho  vipariṇāmadhammo, ayaṃ loke ādīnavo. yo loke chandarāgavinayo  chandarāgappahānaṃ, idaṃ loke nissaraṇa'nti {lokanissaraṇaṃ (aṭṭha0)   ``loke nissaraṇa''nti padena saṃsanditabbaṃ}. yāvakīvañcāhaṃ,  bhikkhave, evaṃ lokassa assādañca assādato ^a^P1.0259^ea^  ādīnavañca ādīnavato nissaraṇañca nissaraṇato yathābhūtaṃ  nābbhaññāsiṃ, neva tāvāhaṃ, bhikkhave, sadevake loke samārake sabrahmake  sassamaṇabrāhmaṇiyā pajāya sadevamanussāya `anuttaraṃ sammāsambodhiṃ  abhisambuddho'ti {abhisambuddho (sī0 syā0 kaṃ0 ka0)} paccaññāsiṃ.   yato ca khvāhaṃ {kho ahaṃ (sī0 pī0), khohaṃ (syā0 kaṃ0 ka0)}, bhikkhave, evaṃ  lokassa assādañca assādato ādīnavañca ādīnavato nissaraṇañca  nissaraṇato yathābhūtaṃ abbhaññāsiṃ, athāhaṃ, bhikkhave, sadevake loke  samārake sabrahmake sassamaṇabrāhmaṇiyā pajāya sadevamanussāya `anuttaraṃ  sammāsambodhiṃ abhisambuddho'ti paccaññāsiṃ. ñāṇañca pana me dassanaṃ  udapādi -- `akuppā me vimutti {cetovimutti (sī0 pī0 ka0)}, ayamantimā jāti, natthi dāni  punabbhavo'''ti. paṭhamaṃ. 


volume: 58
item: 104
title: loṇakapallasuttaṃ^tatiyapaṇṇāsakaṃ^sambodhavaggo^pubbevasambodhasuttaṃ^paṭhamāssādasuttaṃ
content:
  [03] 105^b^.^eb^ ``lokassāhaṃ ^a^T1.0333^ea^, bhikkhave, assādapariyesanaṃ  acariṃ. yo loke assādo tadajjhagamaṃ. yāvatako loke  assādo, paññāya me so sudiṭṭho. lokassāhaṃ, bhikkhave,  ādīnavapariyesanaṃ acariṃ ^a^M1.0262^ea^. yo loke ādīnavo tadajjhagamaṃ.  yāvatako loke ādīnavo, paññāya ^a^V1.0293^ea^ me so sudiṭṭho. lokassāhaṃ,  bhikkhave, nissaraṇapariyesanaṃ acariṃ. yaṃ loke nissaraṇaṃ  tadajjhagamaṃ. yāvatakaṃ loke nissaraṇaṃ, paññāya me taṃ sudiṭṭhaṃ.  yāvakīvañcāhaṃ, bhikkhave, lokassa assādañca assādato ādīnavañca  ādīnavato nissaraṇañca nissaraṇato yathābhūtaṃ nābbhaññāsiṃ, neva  tāvāhaṃ, bhikkhave, sadevake loke samārake sabrahmake  sassamaṇabrāhmaṇiyā pajāya sadevamanussāya `anuttaraṃ sammāsambodhiṃ  abhisambuddho'ti paccaññāsiṃ. yato ca khvāhaṃ, bhikkhave, lokassa  assādañca assādato ādīnavañca ādīnavato nissaraṇañca  nissaraṇato yathābhūtaṃ abbhaññāsiṃ, athāhaṃ, bhikkhave, sadevake loke  samārake sabrahmake sassamaṇabrāhmaṇiyā pajāya sadevamanussāya `anuttaraṃ  sammāsambodhiṃ abhisambuddho'ti paccaññāsiṃ. ñāṇañca pana me dassanaṃ  udapādi -- `akuppā me vimutti, ayamantimā jāti, natthi dāni  punabbhavo'''ti. dutiyaṃ. 


volume: 58
item: 105
title: tatiyapaṇṇāsakaṃ^sambodhavaggo^pubbevasambodhasuttaṃ^paṭhamāssādasuttaṃ^dutiyāssādasuttaṃ
content:
  [03] 106^b^.^eb^ ``no ^a^P1.0260^ea^ cedaṃ {no cetaṃ (syā0 kaṃ0 pī0 ka0)  saṃ0 ni0  3.28 passitabbaṃ}, bhikkhave,  loke assādo abhavissa, nayidaṃ sattā loke sārajjeyyuṃ. yasmā ca  kho, bhikkhave, atthi loke assādo, tasmā sattā loke sārajjanti.  no cedaṃ, bhikkhave, loke ādīnavo ^a^T1.0334^ea^ abhavissa, nayidaṃ sattā  loke nibbindeyyuṃ. yasmā ca kho, bhikkhave, atthi loke  ādīnavo, tasmā sattā loke nibbindanti. no cedaṃ, bhikkhave,  loke nissaraṇaṃ abhavissa, nayidaṃ sattā lokamhā {loke (ka0)} nissareyyuṃ.  yasmā ca kho, bhikkhave, atthi loke nissaraṇaṃ, tasmā sattā  lokamhā nissaranti. yāvakīvañca, bhikkhave, sattā lokassa  assādañca assādato ādīnavañca ādīnavato nissaraṇañca  nissaraṇato yathābhūtaṃ nābbhaññāsuṃ {nābbhaññaṃsu (saṃ0 ni0  3.28}, neva tāva, bhikkhave, sattā  sadevakā lokā samārakā sabrahmakā sassamaṇabrāhmaṇiyā pajāya  sadevamanussāya nissaṭā visaṃyuttā vippamuttā {vippayuttā (ka0)}   vimariyādīkatena {vimariyādikatena (sī0 pī0 ka0)}  cetasā vihariṃsu. yato ca kho, bhikkhave, sattā lokassa  ^a^M1.0263^ea^ assādañca assādato ādīnavañca ādīnavato nissaraṇañca  nissaraṇato yathābhūtaṃ abbhaññāsuṃ, atha, bhikkhave, sattā sadevakā  lokā samārakā sabrahmakā sassamaṇabrāhmaṇiyā pajāya sadevamanussāya  nissaṭā visaṃyuttā vippamuttā vimariyādīkatena cetasā viharantī''ti.  tatiyaṃ. 


volume: 58
item: 106
title: sambodhavaggo^pubbevasambodhasuttaṃ^paṭhamāssādasuttaṃ^dutiyāssādasuttaṃ^samaṇabrāhmaṇasuttaṃ
content:
  [03] 107^b^.^eb^ ``ye ^a^V1.0294^ea^ keci, bhikkhave, samaṇā vā brāhmaṇā vā  lokassa assādañca assādato ādīnavañca ādīnavato nissaraṇañca  nissaraṇato yathābhūtaṃ nappajānanti, na me te {na te (ka0)}, bhikkhave, samaṇā vā  brāhmaṇā vā samaṇesu vā samaṇasammatā brāhmaṇesu vā brāhmaṇasammatā,  na ca pana te āyasmanto sāmaññatthaṃ vā brahmaññatthaṃ vā diṭṭheva dhamme  sayaṃ abhiññā sacchikatvā upasampajja viharanti. ye ca kho keci ^a^T1.0335^ea^,  bhikkhave, samaṇā vā brāhmaṇā vā lokassa assādañca assādato  ādīnavañca ādīnavato nissaraṇañca nissaraṇato yathābhūtaṃ  pajānanti, te kho, bhikkhave, samaṇā vā brāhmaṇā vā samaṇesu vā  samaṇasammatā brāhmaṇesu vā brāhmaṇasammatā, te ca panāyasmanto  sāmaññatthañca brahmaññatthañca diṭṭheva dhamme sayaṃ abhiññā sacchikatvā  upasampajja viharantī''ti {viharissanti (sī0 pī0)}. catutthaṃ. 


volume: 58
item: 107
title: pubbevasambodhasuttaṃ^paṭhamāssādasuttaṃ^dutiyāssādasuttaṃ^samaṇabrāhmaṇasuttaṃ^ruṇṇasuttaṃ
content:
  [03] 108^b^.^eb^ ``ruṇṇamidaṃ ^a^P1.0261^ea^, bhikkhave,  ariyassa vinaye yadidaṃ gītaṃ. ummattakamidaṃ, bhikkhave, ariyassa  vinaye yadidaṃ naccaṃ. komārakamidaṃ, bhikkhave, ariyassa vinaye  yadidaṃ ativelaṃ dantavidaṃsakahasitaṃ {dantavidaṃsakaṃ hasitaṃ (sī0 pī0)}. tasmātiha,   bhikkhave, setughāto  gīte, setughāto nacce, alaṃ vo dhammappamoditānaṃ sataṃ sitaṃ  sitamattāyā''ti. pañcamaṃ. 


volume: 58
item: 108
title: paṭhamāssādasuttaṃ^dutiyāssādasuttaṃ^samaṇabrāhmaṇasuttaṃ^ruṇṇasuttaṃ^atittisuttaṃ
content:
  [03] 109^b^.^eb^ ``tiṇṇaṃ, bhikkhave, paṭisevanāya natthi titti.  katamesaṃ tiṇṇaṃ? soppassa, bhikkhave, paṭisevanāya natthi titti.  surāmerayapānassa, bhikkhave, paṭisevanāya ^a^M1.0264^ea^ natthi titti.  methunadhammasamāpattiyā, bhikkhave, paṭisevanāya natthi titti. imesaṃ,  bhikkhave, tiṇṇaṃ paṭisevanāya natthi tittī''ti. chaṭṭhaṃ. 


volume: 58
item: 109
title: dutiyāssādasuttaṃ^samaṇabrāhmaṇasuttaṃ^ruṇṇasuttaṃ^atittisuttaṃ^arakkhitasuttaṃ
content:
  [03] 110^b^.^eb^ atha ^a^V1.0295^ea^ kho anāthapiṇḍiko gahapati yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinnaṃ kho anāthapiṇḍikaṃ gahapatiṃ bhagavā etadavoca --  ``citte, gahapati, arakkhite kāyakammampi arakkhitaṃ hoti,  vacīkammampi arakkhitaṃ hoti ^a^T1.0336^ea^, manokammampi arakkhitaṃ hoti.  tassa arakkhitakāyakammantassa arakkhitavacīkammantassa  arakkhitamanokammantassa kāyakammampi avassutaṃ hoti, vacīkammampi  avassutaṃ hoti, manokammampi avassutaṃ hoti. tassa  avassutakāyakammantassa avassutavacīkammantassa  avassutamanokammantassa kāyakammampi pūtikaṃ hoti, vacīkammampi  pūtikaṃ hoti, manokammampi pūtikaṃ hoti. tassa  pūtikāyakammantassa pūtivacīkammantassa pūtimanokammantassa na bhaddakaṃ  maraṇaṃ hoti, na bhaddikā kālaṅkiriyā.<br/><br/>[03] ``seyyathāpi, gahapati, kūṭāgāre ducchanne kūṭampi arakkhitaṃ  hoti, gopānasiyopi arakkhitā honti, bhittipi arakkhitā hoti;  kūṭampi avassutaṃ hoti, gopānasiyopi avassutā honti, bhittipi  avassutā hoti; kūṭampi pūtikaṃ hoti, gopānasiyopi pūtikā  honti, bhittipi pūtikā hoti.<br/><br/>[03] ``evamevaṃ kho, gahapati, citte ^a^P1.0262^ea^ arakkhite  kāyakammampi arakkhitaṃ hoti, vacīkammampi arakkhitaṃ hoti,  manokammampi arakkhitaṃ hoti. tassa arakkhitakāyakammantassa  arakkhitavacīkammantassa arakkhitamanokammantassa kāyakammampi  avassutaṃ hoti, vacīkammampi avassutaṃ hoti, manokammampi avassutaṃ  hoti. tassa avassutakāyakammantassa avassutavacīkammantassa  avassutamanokammantassa kāyakammampi pūtikaṃ hoti, vacīkammampi  pūtikaṃ hoti, manokammampi pūtikaṃ hoti. tassa  pūtikāyakammantassa pūtivacīkammantassa pūtimanokammantassa na bhaddakaṃ  maraṇaṃ hoti, na bhaddikā kālaṅkiriyā.<br/><br/>[03] ``citte ^a^M1.0265^ea^, gahapati, rakkhite kāyakammampi rakkhitaṃ hoti,  vacīkammampi rakkhitaṃ hoti, manokammampi rakkhitaṃ hoti. tassa  rakkhitakāyakammantassa rakkhitavacīkammantassa  rakkhitamanokammantassa kāyakammampi anavassutaṃ hoti, vacīkammampi  anavassutaṃ hoti, manokammampi anavassutaṃ ^a^V1.0296^ea^ hoti. tassa  anavassutakāyakammantassa anavassutavacīkammantassa  anavassutamanokammantassa kāyakammampi apūtikaṃ hoti, vacīkammampi  apūtikaṃ hoti, manokammampi apūtikaṃ hoti. tassa  apūtikāyakammantassa apūtivacīkammantassa apūtimanokammantassa  bhaddakaṃ maraṇaṃ hoti, bhaddikā kālaṅkiriyā.<br/><br/>[03] ``seyyathāpi, gahapati ^a^T1.0337^ea^, kūṭāgāre succhanne kūṭampi rakkhitaṃ  hoti, gopānasiyopi rakkhitā honti, bhittipi rakkhitā hoti;  kūṭampi anavassutaṃ hoti, gopānasiyopi anavassutā honti,  bhittipi anavassutā hoti; kūṭampi apūtikaṃ hoti, gopānasiyopi  apūtikā honti, bhittipi apūtikā hoti. <br/><br/>[01] evamevaṃ kho, gahapati, citte rakkhite kāyakammampi  rakkhitaṃ hoti, vacīkammampi rakkhitaṃ hoti, manokammampi rakkhitaṃ  hoti. tassa rakkhitakāyakammantassa rakkhitavacīkammantassa  rakkhitamanokammantassa kāyakammampi anavassutaṃ hoti, vacīkammampi  anavassutaṃ hoti, manokammampi anavassutaṃ hoti. tassa  anavassutakāyakammantassa anavassutavacīkammantassa  anavassutamanokammantassa kāyakammampi apūtikaṃ hoti, vacīkammampi  apūtikaṃ hoti, manokammampi apūtikaṃ hoti. tassa  apūtikāyakammantassa apūtivacīkammantassa apūtimanokammantassa  bhaddakaṃ maraṇaṃ hoti, bhaddikā kālaṅkiriyā''ti. sattamaṃ. 


volume: 58
item: 110
title: samaṇabrāhmaṇasuttaṃ^ruṇṇasuttaṃ^atittisuttaṃ^arakkhitasuttaṃ^byāpannasuttaṃ
content:
  [03] 111^b^.^eb^ ekamantaṃ nisinnaṃ kho anāthapiṇḍikaṃ gahapatiṃ  bhagavā etadavoca -- ``citte, gahapati, byāpanne kāyakammampi byāpannaṃ  hoti, vacīkammampi byāpannaṃ hoti, manokammampi byāpannaṃ hoti.  tassa byāpannakāyakammantassa byāpannavacīkammantassa  byāpannamanokammantassa na bhaddakaṃ maraṇaṃ hoti, na bhaddikā  kālaṅkiriyā. seyyathāpi, gahapati, kūṭāgāre ducchanne kūṭampi  byāpannaṃ hoti, gopānasiyopi byāpannā honti, bhittipi byāpannā  ^a^M1.0266^ea^ hoti; evamevaṃ kho, gahapati, citte byāpanne kāyakammampi byāpannaṃ  hoti, vacīkammampi byāpannaṃ hoti, manokammampi byāpannaṃ hoti.  tassa byāpannakāyakammantassa byāpannavacīkammantassa  byāpannamanokammantassa na bhaddakaṃ maraṇaṃ hoti, na bhaddikā  kālaṅkiriyā.<br/><br/>[03] ``citte ^a^V1.0297^ea^, gahapati, abyāpanne kāyakammampi abyāpannaṃ hoti,  vacīkammampi abyāpannaṃ hoti, manokammampi abyāpannaṃ hoti. tassa  abyāpannakāyakammantassa abyāpannavacīkammantassa  abyāpannamanokammantassa bhaddakaṃ maraṇaṃ hoti, bhaddikā kālaṅkiriyā.  seyyathāpi, gahapati, kūṭāgāre succhanne kūṭampi abyāpannaṃ hoti,  gopānasiyopi ^a^P1.0263^ea^ abyāpannā honti, bhittipi  abyāpannā hoti; evamevaṃ kho, gahapati, citte abyāpanne kāyakammampi  abyāpannaṃ hoti, vacīkammampi abyāpannaṃ hoti, manokammampi  abyāpannaṃ hoti. tassa abyāpannakāyakammantassa...pe0...  abyāpannamanokammantassa bhaddakaṃ maraṇaṃ hoti, bhaddikā ^a^T1.0338^ea^  kālaṅkiriyā''ti. aṭṭhamaṃ. 


volume: 58
item: 111
title: ruṇṇasuttaṃ^atittisuttaṃ^arakkhitasuttaṃ^byāpannasuttaṃ^paṭhamanidānasuttaṃ
content:
  [03] 112^b^.^eb^ ``tīṇimāni, bhikkhave, nidānāni kammānaṃ  samudayāya. katamāni tīṇi? lobho nidānaṃ kammānaṃ samudayāya,  doso nidānaṃ kammānaṃ samudayāya, moho nidānaṃ kammānaṃ samudayāya.  yaṃ, bhikkhave, lobhapakataṃ kammaṃ lobhajaṃ lobhanidānaṃ lobhasamudayaṃ,  taṃ kammaṃ akusalaṃ taṃ kammaṃ sāvajjaṃ taṃ kammaṃ dukkhavipākaṃ, taṃ kammaṃ  kammasamudayāya saṃvattati, na taṃ kammaṃ kammanirodhāya saṃvattati. yaṃ,  bhikkhave, dosapakataṃ kammaṃ dosajaṃ dosanidānaṃ dosasamudayaṃ, taṃ kammaṃ  akusalaṃ taṃ kammaṃ sāvajjaṃ taṃ kammaṃ dukkhavipākaṃ, taṃ kammaṃ  kammasamudayāya saṃvattati, na taṃ kammaṃ kammanirodhāya saṃvattati. yaṃ,  bhikkhave, mohapakataṃ kammaṃ mohajaṃ mohanidānaṃ mohasamudayaṃ, taṃ kammaṃ  akusalaṃ taṃ kammaṃ sāvajjaṃ taṃ kammaṃ dukkhavipākaṃ, taṃ kammaṃ  kammasamudayāya saṃvattati, na taṃ kammaṃ kammanirodhāya saṃvattati.  imāni kho, bhikkhave, tīṇi nidānāni kammānaṃ samudayāya.<br/><br/>[03] ``tīṇimāni, bhikkhave, nidānāni kammānaṃ samudayāya.  katamāni tīṇi? alobho nidānaṃ kammānaṃ samudayāya, adoso  nidānaṃ kammānaṃ samudayāya, amoho nidānaṃ kammānaṃ samudayāya.  yaṃ, bhikkhave, alobhapakataṃ kammaṃ alobhajaṃ alobhanidānaṃ  alobhasamudayaṃ, taṃ ^a^M1.0267^ea^ kammaṃ kusalaṃ taṃ ^a^T1.0339^ea^ kammaṃ anavajjaṃ taṃ kammaṃ  sukhavipākaṃ, taṃ kammaṃ kammanirodhāya saṃvattati, na taṃ kammaṃ  kammasamudayāya saṃvattati. yaṃ, bhikkhave, adosapakataṃ kammaṃ adosajaṃ  adosanidānaṃ adosasamudayaṃ, taṃ kammaṃ kusalaṃ taṃ kammaṃ anavajjaṃ taṃ  kammaṃ sukhavipākaṃ, taṃ ^a^V1.0298^ea^ kammaṃ kammanirodhāya saṃvattati, na taṃ kammaṃ  kammasamudayāya saṃvattati. yaṃ, bhikkhave, amohapakataṃ kammaṃ amohajaṃ  amohanidānaṃ amohasamudayaṃ, taṃ kammaṃ kusalaṃ taṃ kammaṃ anavajjaṃ taṃ  kammaṃ sukhavipākaṃ, taṃ kammaṃ kammanirodhāya saṃvattati, na taṃ kammaṃ  kammasamudayāya saṃvattati. imāni kho, bhikkhave, tīṇi nidānāni  kammānaṃ samudayāyā''ti. navamaṃ. 


volume: 58
item: 112
title: atittisuttaṃ^arakkhitasuttaṃ^byāpannasuttaṃ^paṭhamanidānasuttaṃ^dutiyanidānasuttaṃ
content:
  [03] 113^b^.^eb^ ``tīṇimāni ^a^P1.0264^ea^, bhikkhave,  nidānāni kammānaṃ samudayāya. katamāni tīṇi? atīte,  bhikkhave, chandarāgaṭṭhāniye dhamme ārabbha chando jāyati; anāgate,  bhikkhave, chandarāgaṭṭhāniye dhamme ārabbha chando jāyati; paccuppanne,  bhikkhave, chandarāgaṭṭhāniye dhamme ārabbha chando jāyati. kathañca,  bhikkhave, atīte chandarāgaṭṭhāniye dhamme ārabbha chando jāyati?  atīte, bhikkhave, chandarāgaṭṭhāniye dhamme ārabbha cetasā anuvitakketi  anuvicāreti. tassa atīte chandarāgaṭṭhāniye dhamme ārabbha cetasā  anuvitakkayato anuvicārayato chando jāyati. chandajāto tehi  dhammehi saṃyutto hoti. etamahaṃ, bhikkhave, saṃyojanaṃ vadāmi yo  cetaso sārāgo. evaṃ kho, bhikkhave, atīte chandarāgaṭṭhāniye dhamme  ārabbha chando jāyati. <br/><br/>[01] ``kathañca, bhikkhave, anāgate chandarāgaṭṭhāniye ^a^T1.0340^ea^ dhamme  ārabbha chando jāyati? anāgate, bhikkhave, chandarāgaṭṭhāniye dhamme  ārabbha cetasā anuvitakketi anuvicāreti. tassa anāgate  chandarāgaṭṭhāniye dhamme ārabbha cetasā anuvitakkayato anuvicārayato  chando jāyati. chandajāto tehi dhammehi saṃyutto hoti. etamahaṃ,  bhikkhave, saṃyojanaṃ vadāmi yo cetaso sārāgo. evaṃ kho,  bhikkhave, anāgate chandarāgaṭṭhāniye dhamme ārabbha chando jāyati.<br/><br/>[03] ``kathañca, bhikkhave, paccuppanne chandarāgaṭṭhāniye dhamme ārabbha  chando jāyati? paccuppanne, bhikkhave, chandarāgaṭṭhāniye dhamme ārabbha  cetasā anuvitakketi ^a^M1.0268^ea^ anuvicāreti. tassa paccuppanne chandarāgaṭṭhāniye  dhamme ārabbha cetasā anuvitakkayato anuvicārayato chando jāyati.  chandajāto tehi dhammehi saṃyutto hoti. etamahaṃ, bhikkhave, saṃyojanaṃ  vadāmi yo cetaso ^a^V1.0299^ea^ sārāgo. evaṃ kho, bhikkhave, paccuppanne  chandarāgaṭṭhāniye dhamme ārabbha chando jāyati. imāni kho,  bhikkhave, tīṇi nidānāni kammānaṃ samudayāya. <br/><br/>[01] ``tīṇimāni ^a^P1.0265^ea^, bhikkhave,  nidānāni kammānaṃ samudayāya. katamāni tīṇi? atīte,  bhikkhave, chandarāgaṭṭhāniye dhamme ārabbha chando na jāyati; anāgate  bhikkhave, chandarāgaṭṭhāniye dhamme ārabbha chando na jāyati; paccuppanne,  bhikkhave, chandarāgaṭṭhāniye dhamme ārabbha chando na jāyati.  kathañca, bhikkhave, atīte chandarāgaṭṭhāniye dhamme ārabbha chando na  jāyati? atītānaṃ, bhikkhave, chandarāgaṭṭhāniyānaṃ dhammānaṃ āyatiṃ  vipākaṃ pajānāti. āyatiṃ vipākaṃ viditvā tadabhinivatteti.  tadabhinivattetvā {tadabhinivajjeti, tadabhinivajjetvā (sī0 syā0 kaṃ0)} cetasā   abhinivijjhitvā {abhivirājetvā (sī0 syā0 kaṃ0 pī0)} paññāya   ativijjha {abhinivijjha (ka0)} passati.  evaṃ kho, bhikkhave, atīte chandarāgaṭṭhāniye dhamme ārabbha chando  na jāyati. <br/><br/>[01] ``kathañca, bhikkhave, anāgate chandarāgaṭṭhāniye dhamme  ārabbha chando na jāyati? anāgatānaṃ, bhikkhave,  chandarāgaṭṭhāniyānaṃ dhammānaṃ āyatiṃ vipākaṃ pajānāti. āyatiṃ  vipākaṃ viditvā tadabhinivatteti. tadabhinivattetvā cetasā  abhinivijjhitvā paññāya ativijjha passati. evaṃ kho, bhikkhave,  anāgate chandarāgaṭṭhāniye dhamme ārabbha chando na jāyati.<br/><br/>[03] ``kathañca, bhikkhave, paccuppanne chandarāgaṭṭhāniye dhamme ārabbha  chando na jāyati? paccuppannānaṃ, bhikkhave, chandarāgaṭṭhāniyānaṃ  dhammānaṃ āyatiṃ vipākaṃ pajānāti, āyatiṃ vipākaṃ ^a^T1.0341^ea^ viditvā  tadabhinivatteti, tadabhinivattetvā cetasā abhinivijjhitvā paññāya  ativijjha passati. evaṃ kho, bhikkhave, paccuppanne chandarāgaṭṭhāniye  dhamme ārabbha chando na jāyati. imāni kho, bhikkhave, tīṇi  nidānāni kammānaṃ samudayāyā''ti. dasamaṃ. <br/><br/>[06] sambodhavaggo paṭhamo. <br/><br/>[01] tassuddānaṃ -- <br/><br/>[21] pubbeva ^a^M1.0269^ea^ duve assādā, samaṇo ruṇṇapañcamaṃ. <br/><br/>[22] atitti dve ca vuttāni, nidānāni apare duveti.. 


volume: 58
item: 113
title: arakkhitasuttaṃ^byāpannasuttaṃ^paṭhamanidānasuttaṃ^āpāyikavaggo^āpāyikasuttaṃ
content:
  [03] 114^b^.^eb^ ``tayome ^a^V1.0300^ea^ ^a^T1.0342^ea^, bhikkhave, āpāyikā nerayikā  idamappahāya. katame tayo? yo ^a^P1.0266^ea^ ca abrahmacārī  brahmacāripaṭiñño, yo ca suddhaṃ brahmacariyaṃ carantaṃ amūlakena {abhūtena (ka0)}  abrahmacariyena anuddhaṃseti, yo cāyaṃ evaṃvādī evaṃdiṭṭhi -- `natthi  kāmesu doso'ti, so tāya kāmesu pātabyataṃ āpajjati. ime kho,  bhikkhave, tayo āpāyikā nerayikā idamappahāyā''ti. paṭhamaṃ. 


volume: 58
item: 114
title: byāpannasuttaṃ^paṭhamanidānasuttaṃ^āpāyikavaggo^āpāyikasuttaṃ^dullabhasuttaṃ
content:
  [03] 115^b^.^eb^ ``tiṇṇaṃ, bhikkhave, pātubhāvo dullabho  lokasmiṃ. katamesaṃ tiṇṇaṃ? tathāgatassa, bhikkhave, arahato  sammāsambuddhassa pātubhāvo dullabho lokasmiṃ, tathāgatappaveditassa  dhammavinayassa desetā puggalo dullabho lokasmiṃ, kataññū katavedī  puggalo dullabho lokasmiṃ. imesaṃ kho, bhikkhave, tiṇṇaṃ pātubhāvo  dullabho lokasmi''nti. dutiyaṃ. 


volume: 58
item: 115
title: paṭhamanidānasuttaṃ^āpāyikavaggo^āpāyikasuttaṃ^dullabhasuttaṃ^appameyyasuttaṃ
content:
  [03] 116^b^.^eb^ ``tayome, bhikkhave, puggalā santo  saṃvijjamānā lokasmiṃ. katame tayo? suppameyyo, duppameyyo,  appameyyo. katamo ca, bhikkhave, puggalo suppameyyo? idha,  bhikkhave, ekacco puggalo uddhato hoti unnaḷo capalo mukharo  vikiṇṇavāco muṭṭhassati asampajāno asamāhito vibbhantacitto  pākatindriyo. ayaṃ vuccati, bhikkhave, puggalo suppameyyo. <br/><br/>[01] ``katamo ^a^V1.0301^ea^ ^a^M1.0270^ea^ ca, bhikkhave, puggalo duppameyyo? idha,  bhikkhave, ekacco puggalo anuddhato hoti anunnaḷo acapalo  amukharo avikiṇṇavāco upaṭṭhitassati sampajāno samāhito  ekaggacitto saṃvutindriyo. ayaṃ ^a^T1.0343^ea^ vuccati, bhikkhave, puggalo  duppameyyo.<br/><br/>[03] ``katamo ca, bhikkhave, puggalo appameyyo? idha, bhikkhave,  bhikkhu arahaṃ hoti khīṇāsavo. ayaṃ vuccati, bhikkhave, puggalo  appameyyo. ime kho, bhikkhave, tayo puggalā santo saṃvijjamānā  lokasmi''nti. tatiyaṃ. 


volume: 58
item: 116
title: āpāyikavaggo^āpāyikasuttaṃ^dullabhasuttaṃ^appameyyasuttaṃ^āneñjasuttaṃ
content:
  [03] 117^b^.^eb^ ``tayome ^a^P1.0267^ea^, bhikkhave,  puggalā santo saṃvijjamānā lokasmiṃ. katame tayo? idha,  bhikkhave, ekacco puggalo sabbaso rūpasaññānaṃ samatikkamā  paṭighasaññānaṃ atthaṅgamā nānattasaññānaṃ amanasikārā `ananto  ākāso'ti ākāsānañcāyatanaṃ upasampajja viharati. so  tadassādeti taṃ nikāmeti tena ca vittiṃ āpajjati, tatra ṭhito  tadadhimutto tabbahulavihārī aparihīno kālaṃ kurumāno  ākāsānañcāyatanūpagānaṃ devānaṃ sahabyataṃ upapajjati.  ākāsānañcāyatanūpagānaṃ, bhikkhave, devānaṃ vīsati kappasahassāni  āyuppamāṇaṃ. tattha puthujjano yāvatāyukaṃ ṭhatvā yāvatakaṃ tesaṃ devānaṃ  āyuppamāṇaṃ taṃ sabbaṃ khepetvā nirayampi gacchati tiracchānayonimpi  gacchati pettivisayampi gacchati. bhagavato pana sāvako tattha  yāvatāyukaṃ ṭhatvā yāvatakaṃ tesaṃ devānaṃ āyuppamāṇaṃ taṃ sabbaṃ khepetvā  tasmiṃyeva bhave parinibbāyati. ayaṃ kho, bhikkhave, viseso ayaṃ  adhippayāso idaṃ nānākaraṇaṃ sutavato ariyasāvakassa assutavatā  puthujjanena, yadidaṃ gatiyā upapattiyā.<br/><br/>[03] ``puna caparaṃ, bhikkhave, idhekacco puggalo sabbaso  ākāsānañcāyatanaṃ samatikkamma `anantaṃ viññāṇa'nti  viññāṇañcāyatanaṃ upasampajja viharati. so tadassādeti taṃ ^a^T1.0344^ea^  nikāmeti tena ca vittiṃ āpajjati, tatra ṭhito tadadhimutto  tabbahulavihārī aparihīno kālaṃ kurumāno viññāṇañcāyatanūpagānaṃ  devānaṃ sahabyataṃ upapajjati. viññāṇañcāyatanūpagānaṃ, bhikkhave,  devānaṃ cattārīsaṃ kappasahassāni āyuppamāṇaṃ. tattha ^a^M1.0271^ea^ puthujjano  ^a^V1.0302^ea^ yāvatāyukaṃ ṭhatvā yāvatakaṃ tesaṃ devānaṃ āyuppamāṇaṃ taṃ sabbaṃ khepetvā  nirayampi gacchati tiracchānayonimpi gacchati pettivisayampi  gacchati. bhagavato pana sāvako tattha yāvatāyukaṃ ṭhatvā yāvatakaṃ  tesaṃ devānaṃ āyuppamāṇaṃ taṃ sabbaṃ khepetvā tasmiṃyeva bhave  parinibbāyati. ayaṃ kho, bhikkhave, viseso ayaṃ adhippayāso idaṃ  nānākaraṇaṃ ^a^P1.0268^ea^ sutavato ariyasāvakassa assutavatā  puthujjanena, yadidaṃ gatiyā upapattiyā.<br/><br/>[03] ``puna caparaṃ, bhikkhave, idhekacco puggalo sabbaso  viññāṇañcāyatanaṃ samatikkamma `natthi kiñcī'ti ākiñcaññāyatanaṃ  upasampajja viharati. so tadassādeti taṃ nikāmeti tena ca vittiṃ  āpajjati, tatra ṭhito tadadhimutto tabbahulavihārī aparihīno kālaṃ  kurumāno ākiñcaññāyatanūpagānaṃ devānaṃ sahabyataṃ upapajjati.  ākiñcaññāyatanūpagānaṃ, bhikkhave, devānaṃ saṭṭhi kappasahassāni  āyuppamāṇaṃ. tattha puthujjano yāvatāyukaṃ ṭhatvā yāvatakaṃ tesaṃ devānaṃ  āyuppamāṇaṃ taṃ sabbaṃ khepetvā nirayampi gacchati tiracchānayonimpi  gacchati pettivisayampi gacchati. bhagavato pana sāvako tattha  yāvatāyukaṃ ṭhatvā yāvatakaṃ tesaṃ devānaṃ āyuppamāṇaṃ taṃ sabbaṃ khepetvā  tasmiṃyeva bhave parinibbāyati. ayaṃ kho, bhikkhave, viseso ^a^T1.0345^ea^, ayaṃ  adhippayāso idaṃ nānākaraṇaṃ sutavato ariyasāvakassa assutavatā  puthujjanena, yadidaṃ gatiyā upapattiyā. `ime kho, bhikkhave, tayo  puggalā santo saṃvijjamānā lokasmi'''nti. catutthaṃ. 


volume: 58
item: 117
title: āpāyikasuttaṃ^dullabhasuttaṃ^appameyyasuttaṃ^āneñjasuttaṃ^vipattisampadāsuttaṃ
content:
  [03] 118^b^.^eb^ ``tisso imā, bhikkhave, vipattiyo.  katamā tisso? sīlavipatti, cittavipatti, diṭṭhivipatti. katamā  ca, bhikkhave, sīlavipatti? idha, bhikkhave, ekacco pāṇātipātī  hoti, adinnādāyī hoti, kāmesumicchācārī hoti, musāvādī  hoti, pisuṇavāco hoti, pharusavāco hoti, samphappalāpī hoti.  ayaṃ vuccati, bhikkhave, sīlavipatti.<br/><br/>[03] ``katamā ca, bhikkhave, cittavipatti? idha, bhikkhave,  ekacco abhijjhālu hoti byāpannacitto. ayaṃ vuccati, bhikkhave,  cittavipatti.<br/><br/>[03] ``katamā ^a^V1.0303^ea^ ^a^M1.0272^ea^ ca, bhikkhave, diṭṭhivipatti? idha, bhikkhave,  ekacco micchādiṭṭhiko hoti viparītadassano -- `natthi dinnaṃ,  natthi yiṭṭhaṃ, natthi hutaṃ, natthi sukatadukkaṭānaṃ ^a^P1.0269^ea^,  kammānaṃ phalaṃ vipāko, natthi ayaṃ loko, natthi paro loko, natthi  mātā, natthi pitā, natthi sattā opapātikā, natthi loke  samaṇabrāhmaṇā sammaggatā sammāpaṭipannā ye imañca lokaṃ parañca lokaṃ  sayaṃ abhiññā sacchikatvā pavedentī'ti. ayaṃ vuccati, bhikkhave,  diṭṭhivipatti. sīlavipattihetu vā, bhikkhave, sattā kāyassa bhedā  paraṃ maraṇā apāyaṃ duggatiṃ vinipātaṃ nirayaṃ upapajjanti;  cittavipattihetu vā, bhikkhave, sattā kāyassa bhedā paraṃ maraṇā apāyaṃ  duggatiṃ vinipātaṃ nirayaṃ upapajjanti; diṭṭhivipattihetu vā, bhikkhave,  sattā ^a^T1.0346^ea^ kāyassa bhedā paraṃ maraṇā apāyaṃ duggatiṃ vinipātaṃ nirayaṃ  upapajjanti. imā kho, bhikkhave, tisso vipattiyoti.<br/><br/>[03] ``tisso imā, bhikkhave, sampadā. katamā tisso?  sīlasampadā, cittasampadā, diṭṭhisampadā. katamā ca, bhikkhave,  sīlasampadā? idha, bhikkhave, ekacco pāṇātipātā paṭivirato  hoti, adinnādānā paṭivirato hoti, kāmesumicchācārā paṭivirato  hoti, musāvādā paṭivirato hoti, pisuṇāya vācāya paṭivirato  hoti, pharusāya vācāya paṭivirato hoti, samphappalāpā paṭivirato  hoti. ayaṃ vuccati, bhikkhave, sīlasampadā.<br/><br/>[03] ``katamā ca, bhikkhave, cittasampadā? idha, bhikkhave,  ekacco anabhijjhālu hoti abyāpannacitto. ayaṃ vuccati, bhikkhave,  cittasampadā.<br/><br/>[03] ``katamā ca, bhikkhave, diṭṭhisampadā? idha, bhikkhave,  ekacco sammādiṭṭhiko hoti aviparītadassano -- `atthi dinnaṃ,  atthi yiṭṭhaṃ, atthi hutaṃ, atthi sukatadukkaṭānaṃ kammānaṃ phalaṃ vipāko,  atthi ayaṃ loko, atthi paro loko, atthi mātā, atthi pitā,  atthi sattā opapātikā, atthi loke samaṇabrāhmaṇā sammaggatā  sammāpaṭipannā ye imañca lokaṃ parañca lokaṃ sayaṃ abhiññā  sacchikatvā pavedentī'ti. ayaṃ vuccati, bhikkhave, diṭṭhisampadā.  sīlasampadāhetu ^a^P1.0270^ea^ vā, bhikkhave, sattā kāyassa  bhedā paraṃ maraṇā sugatiṃ saggaṃ lokaṃ upapajjanti; cittasampadāhetu vā,  bhikkhave, sattā kāyassa bhedā paraṃ maraṇā sugatiṃ saggaṃ  ^a^V1.0304^ea^ lokaṃ upapajjanti ^a^M1.0273^ea^; diṭṭhisampadāhetu vā, bhikkhave,  sattā kāyassa bhedā paraṃ maraṇā sugatiṃ saggaṃ ^a^T1.0347^ea^ lokaṃ upapajjanti.  imā kho, bhikkhave, tisso sampadā''ti. pañcamaṃ. 


volume: 58
item: 118
title: dullabhasuttaṃ^appameyyasuttaṃ^āneñjasuttaṃ^vipattisampadāsuttaṃ^apaṇṇakasuttaṃ
content:
  [03] 119^b^.^eb^ ``tisso imā, bhikkhave, vipattiyo.  katamā tisso? sīlavipatti, cittavipatti, diṭṭhivipatti. katamā  ca, bhikkhave, sīlavipatti? idha, bhikkhave, ekacco pāṇātipātī  hoti...pe0... samphappalāpī hoti. ayaṃ vuccati, bhikkhave,  sīlavipatti.<br/><br/>[03] ``katamā ca, bhikkhave, cittavipatti? idha, bhikkhave,  ekacco abhijjhālu hoti byāpannacitto. ayaṃ vuccati, bhikkhave,  cittavipatti.<br/><br/>[03] ``katamā ca, bhikkhave, diṭṭhivipatti? idha, bhikkhave,  ekacco micchādiṭṭhiko hoti viparītadassano -- `natthi dinnaṃ,  natthi yiṭṭhaṃ...pe0... ye imañca lokaṃ parañca lokaṃ sayaṃ abhiññā  sacchikatvā pavedentī'ti. ayaṃ vuccati, bhikkhave, diṭṭhivipatti.  sīlavipattihetu vā, bhikkhave...pe0... diṭṭhivipattihetu vā, bhikkhave,  sattā kāyassa bhedā paraṃ maraṇā apāyaṃ duggatiṃ vinipātaṃ nirayaṃ  upapajjanti. seyyathāpi, bhikkhave, apaṇṇako maṇi uddhaṃ khitto  yena yeneva patiṭṭhāti suppatiṭṭhitaṃyeva patiṭṭhāti; evamevaṃ kho,  bhikkhave, sīlavipattihetu vā sattā...pe0... upapajjanti. imā kho,  bhikkhave, tisso vipattiyoti.<br/><br/>[03] ``tisso imā, bhikkhave, sampadā. katamā tisso?  sīlasampadā, cittasampadā, diṭṭhisampadā ^a^T1.0348^ea^. katamā ca, bhikkhave,  sīlasampadā? idha, bhikkhave, ekacco pāṇātipātā paṭivirato  hoti...pe0... ayaṃ vuccati, bhikkhave, sīlasampadā.<br/><br/>[03] ``katamā ca, bhikkhave, cittasampadā? idha, bhikkhave,  ekacco anabhijjhālu hoti abyāpannacitto. ayaṃ vuccati, bhikkhave,  cittasampadā.<br/><br/>[03] ``katamā ca, bhikkhave, diṭṭhisampadā? idha, bhikkhave,  ekacco sammādiṭṭhiko hoti aviparītadassano -- `atthi dinnaṃ,  atthi yiṭṭhaṃ...pe0... ye imañca lokaṃ parañca lokaṃ sayaṃ abhiññā  sacchikatvā pavedentī'ti. ayaṃ vuccati, bhikkhave, diṭṭhisampadā.  sīlasampadāhetu vā ^a^V1.0305^ea^, bhikkhave, sattā kāyassa bhedā paraṃ maraṇā sugatiṃ  saggaṃ lokaṃ upapajjanti. cittasampadāhetu vā...pe0...  diṭṭhisampadāhetu ^a^M1.0274^ea^ vā, bhikkhave, sattā kāyassa bhedā paraṃ maraṇā sugatiṃ  saggaṃ lokaṃ upapajjanti. seyyathāpi, bhikkhave, apaṇṇako maṇi uddhaṃ  khitto yena yeneva patiṭṭhāti suppatiṭṭhitaṃyeva patiṭṭhāti; evamevaṃ kho,  bhikkhave, sīlasampadāhetu vā sattā kāyassa bhedā paraṃ maraṇā sugatiṃ  saggaṃ lokaṃ upapajjanti, cittasampadāhetu vā sattā...pe0...  diṭṭhisampadāhetu vā sattā kāyassa bhedā paraṃ maraṇā sugatiṃ saggaṃ  lokaṃ upapajjanti. imā kho, bhikkhave, tisso sampadā''ti. chaṭṭhaṃ. 


volume: 58
item: 119
title: appameyyasuttaṃ^āneñjasuttaṃ^vipattisampadāsuttaṃ^apaṇṇakasuttaṃ^kammantasuttaṃ
content:
  [03] 120^b^.^eb^ ``tisso imā, bhikkhave, vipattiyo.  katamā tisso? kammantavipatti, ājīvavipatti, diṭṭhivipatti.  katamā ca, bhikkhave, kammantavipatti? idha, bhikkhave, ekacco  pāṇātipātī hoti...pe0... samphappalāpī hoti ^a^T1.0349^ea^. ayaṃ vuccati,  bhikkhave, kammantavipatti.<br/><br/>[03] ``katamā ca, bhikkhave, ājīvavipatti? idha, bhikkhave,  ekacco micchāājīvo hoti, micchāājīvena jīvikaṃ {jīvitaṃ (syā0 kaṃ0  ka0)} kappeti. ayaṃ vuccati, bhikkhave, ājīvavipatti.<br/><br/>[03] ``katamā ca, bhikkhave, diṭṭhivipatti? idha ^a^P1.0271^ea^,  bhikkhave, ekacco micchādiṭṭhiko hoti viparītadassano  -- `natthi dinnaṃ, natthi yiṭṭhaṃ...pe0... ye imañca lokaṃ parañca lokaṃ  sayaṃ abhiññā sacchikatvā pavedentī'ti. ayaṃ vuccati, bhikkhave,  diṭṭhivipatti. imā kho, bhikkhave, tisso vipattiyoti. <br/><br/>[01] ``tisso imā, bhikkhave, sampadā. katamā tisso?  kammantasampadā, ājīvasampadā, diṭṭhisampadā. katamā ca,  bhikkhave, kammantasampadā? idha, bhikkhave, ekacco pāṇātipātā  paṭivirato hoti...pe0... samphappalāpā paṭivirato hoti. ayaṃ  vuccati, bhikkhave, kammantasampadā.<br/><br/>[03] ``katamā ^a^V1.0306^ea^ ca, bhikkhave, ājīvasampadā? idha, bhikkhave,  ekacco sammāājīvo hoti, sammāājīvena jīvikaṃ kappeti. ayaṃ  vuccati, bhikkhave, ājīvasampadā.<br/><br/>[03] ``katamā ca, bhikkhave, diṭṭhisampadā? idha, bhikkhave,  ekacco sammādiṭṭhiko hoti aviparītadassano -- `atthi dinnaṃ,  atthi yiṭṭhaṃ...pe0... ye imañca lokaṃ parañca ^a^M1.0275^ea^ lokaṃ sayaṃ abhiññā  sacchikatvā pavedentī'ti. ayaṃ vuccati, bhikkhave, diṭṭhisampadā.  imā kho, bhikkhave, tisso sampadā''ti. sattamaṃ. 


volume: 58
item: 120
title: āneñjasuttaṃ^vipattisampadāsuttaṃ^apaṇṇakasuttaṃ^kammantasuttaṃ^paṭhamasoceyyasuttaṃ
content:
  [03] 121^b^.^eb^ ``tīṇimāni, bhikkhave, soceyyāni.  katamāni tīṇi? kāyasoceyyaṃ, vacīsoceyyaṃ, manosoceyyaṃ.  katamañca, bhikkhave, kāyasoceyyaṃ? idha, bhikkhave, ekacco  pāṇātipātā paṭivirato hoti, adinnādānā paṭivirato ^a^T1.0350^ea^ hoti,  kāmesumicchācārā paṭivirato hoti. idaṃ vuccati, bhikkhave,  kāyasoceyyaṃ.<br/><br/>[03] ``katamañca, bhikkhave, vacīsoceyyaṃ? idha, bhikkhave,  ekacco musāvādā paṭivirato hoti, pisuṇāya vācāya paṭivirato  hoti, pharusāya vācāya paṭivirato hoti, samphappalāpā paṭivirato  hoti. idaṃ vuccati bhikkhave, vacīsoceyyaṃ.<br/><br/>[03] ``katamañca, bhikkhave, manosoceyyaṃ? idha, bhikkhave,  ekacco anabhijjhālu hoti abyāpannacitto sammādiṭṭhiko. idaṃ  ^a^P1.0272^ea^ vuccati, bhikkhave, manosoceyyaṃ. imāni kho,  bhikkhave, tīṇi soceyyānī''ti. aṭṭhamaṃ. 


volume: 58
item: 121
title: vipattisampadāsuttaṃ^apaṇṇakasuttaṃ^kammantasuttaṃ^paṭhamasoceyyasuttaṃ^dutiyasoceyyasuttaṃ
content:
  [03] 122^b^.^eb^ ``tīṇimāni, bhikkhave, soceyyāni.  katamāni tīṇi? kāyasoceyyaṃ, vacīsoceyyaṃ, manosoceyyaṃ.  katamañca, bhikkhave, kāyasoceyyaṃ? idha, bhikkhave, bhikkhu  pāṇātipātā ^a^V1.0307^ea^ paṭivirato hoti, adinnādānā paṭivirato hoti,  abrahmacariyā paṭivirato hoti. idaṃ vuccati, bhikkhave, kāyasoceyyaṃ.<br/><br/>[03] ``katamañca, bhikkhave, vacīsoceyyaṃ? idha, bhikkhave,  bhikkhu musāvādā paṭivirato hoti, pisuṇāya vācāya paṭivirato  hoti, pharusāya vācāya paṭivirato hoti, samphappalāpā paṭivirato  hoti. idaṃ vuccati, bhikkhave, vacīsoceyyaṃ. <br/><br/>[01] ``katamañca, bhikkhave, manosoceyyaṃ? idha, bhikkhave,  bhikkhu santaṃ vā ajjhattaṃ kāmacchandaṃ -- `atthi me ajjhattaṃ  kāmacchando'ti pajānāti; asantaṃ vā ajjhattaṃ kāmacchandaṃ --  `natthi me ajjhattaṃ kāmacchando'ti pajānāti; yathā ca anuppannassa  kāmacchandassa ^a^M1.0276^ea^ uppādo hoti, tañca pajānāti; yathā ca uppannassa  kāmacchandassa pahānaṃ hoti ^a^T1.0351^ea^, tañca pajānāti; yathā ca pahīnassa  kāmacchandassa āyatiṃ anuppādo hoti, tañca pajānāti; santaṃ vā  ajjhattaṃ byāpādaṃ -- `atthi me ajjhattaṃ byāpādo'ti pajānāti;  asantaṃ vā ajjhattaṃ byāpādaṃ -- `natthi me ajjhattaṃ byāpādo'ti  pajānāti; yathā ca anuppannassa byāpādassa uppādo hoti, tañca  pajānāti; yathā ca uppannassa byāpādassa pahānaṃ hoti, tañca  pajānāti; yathā ca pahīnassa byāpādassa āyatiṃ anuppādo hoti,  tañca pajānāti; santaṃ vā ajjhattaṃ thinamiddhaṃ -- `atthi me ajjhattaṃ  thinamiddha'nti pajānāti; asantaṃ vā ajjhattaṃ thinamiddhaṃ -- `natthi  me ajjhattaṃ thinamiddha'nti pajānāti; yathā ca anuppannassa  thinamiddhassa uppādo hoti, tañca pajānāti; yathā ca uppannassa  thinamiddhassa pahānaṃ hoti, tañca pajānāti; yathā ca pahīnassa  thinamiddhassa āyatiṃ anuppādo hoti, tañca pajānāti; santaṃ vā  ajjhattaṃ uddhaccakukkuccaṃ -- `atthi me ajjhattaṃ uddhaccakukkucca'nti  pajānāti; asantaṃ vā ajjhattaṃ ^a^P1.0273^ea^ uddhaccakukkuccaṃ --  `natthi me ajjhattaṃ uddhaccakukkucca'nti pajānāti; yathā ca anuppannassa  uddhaccakukkuccassa uppādo hoti, tañca pajānāti; yathā ca uppannassa  uddhaccakukkuccassa pahānaṃ hoti, tañca pajānāti; yathā ca pahīnassa  uddhaccakukkuccassa āyatiṃ anuppādo hoti, tañca pajānāti; santaṃ vā  ajjhattaṃ vicikicchaṃ -- `atthi me ajjhattaṃ vicikicchā'ti  pajānāti; asantaṃ vā ajjhattaṃ vicikicchaṃ -- `natthi me ajjhattaṃ ^a^T1.0352^ea^  vicikicchā'ti pajānāti; yathā ca anuppannāya vicikicchāya  uppādo hoti, tañca pajānāti; yathā ca uppannāya vicikicchāya  pahānaṃ hoti, tañca ^a^V1.0308^ea^ pajānāti; yathā ca pahīnāya vicikicchāya  āyatiṃ anuppādo hoti, tañca pajānāti. idaṃ vuccati, bhikkhave,  manosoceyyaṃ. imāni kho, bhikkhave, tīṇi soceyyānīti. <br/><br/>[21] {itivu0 66} ``kāyasuciṃ vacīsuciṃ, cetosuciṃ anāsavaṃ. <br/><br/>[22] suciṃ soceyyasampannaṃ, āhu ninhātapāpaka''nti..  navamaṃ. 


volume: 58
item: 122
title: apaṇṇakasuttaṃ^kammantasuttaṃ^paṭhamasoceyyasuttaṃ^dutiyasoceyyasuttaṃ^moneyyasuttaṃ
content:
  [03] 123^b^.^eb^ ``tīṇimāni, bhikkhave, moneyyāni.  katamāni tīṇi? kāyamoneyyaṃ, vacīmoneyyaṃ, manomoneyyaṃ.  katamañca, bhikkhave, kāyamoneyyaṃ ^a^M1.0277^ea^? idha, bhikkhave, bhikkhu  pāṇātipātā paṭivirato hoti, adinnādānā paṭivirato hoti,  abrahmacariyā paṭivirato hoti. idaṃ vuccati, bhikkhave, kāyamoneyyaṃ.<br/><br/>[03] ``katamañca, bhikkhave, vacīmoneyyaṃ? idha, bhikkhave, bhikkhu  musāvādā paṭivirato hoti, pisuṇāya vācāya paṭivirato hoti,  pharusāya vācāya paṭivirato hoti, samphappalāpā paṭivirato hoti.  idaṃ vuccati, bhikkhave, vacīmoneyyaṃ.<br/><br/>[03] ``katamañca, bhikkhave, manomoneyyaṃ? idha, bhikkhave,  bhikkhu āsavānaṃ khayā anāsavaṃ cetovimuttiṃ paññāvimuttiṃ diṭṭheva  dhamme sayaṃ abhiññā sacchikatvā upasampajja viharati. idaṃ vuccati,  bhikkhave, manomoneyyaṃ. imāni kho, bhikkhave, tīṇi  moneyyānī''ti. <br/><br/>[21] ``kāyamuniṃ vacīmuniṃ, cetomuniṃ anāsavaṃ. <br/><br/>[22] muniṃ moneyyasampannaṃ, āhu sabbappahāyina''nti..  dasamaṃ. <br/><br/>[06] āpāyikavaggo dvādasamo. <br/><br/>[01] tassuddānaṃ -- <br/><br/>[21] āpāyiko ^a^T1.0353^ea^ dullabho appameyyaṃ, āneñjavipattisampadā. <br/><br/>[22] apaṇṇako ca kammanto, dve soceyyāni moneyyanti.. 


volume: 58
item: 123
title: kammantasuttaṃ^paṭhamasoceyyasuttaṃ^dutiyasoceyyasuttaṃ^kusināravaggo^kusinārasuttaṃ
content:
  [03] 124^b^.^eb^ ekaṃ ^a^V1.0309^ea^ ^a^P1.0274^ea^ samayaṃ bhagavā  kusinārāyaṃ viharati baliharaṇe vanasaṇḍe. tatra kho bhagavā bhikkhū  āmantesi -- ``bhikkhavo''ti. ``bhadante''ti te bhikkhū bhagavato  paccassosuṃ. bhagavā etadavoca --<br/><br/>[03] ``idha, bhikkhave, bhikkhu aññataraṃ gāmaṃ vā nigamaṃ vā  upanissāya viharati. tamenaṃ gahapati vā gahapatiputto vā  upasaṅkamitvā svātanāya bhattena nimanteti ^a^M1.0278^ea^. ākaṅkhamāno,  bhikkhave, bhikkhu adhivāseti. so tassā rattiyā accayena  pubbaṇhasamayaṃ nivāsetvā pattacīvaramādāya yena tassa gahapatissa vā  gahapatiputtassa vā nivesanaṃ tenupasaṅkamati; upasaṅkamitvā paññatte  āsane nisīdati. tamenaṃ so gahapati vā gahapatiputto vā paṇītena  khādanīyena bhojanīyena sahatthā santappeti sampavāreti. <br/><br/>[01] ``tassa evaṃ hoti -- `sādhu vata myāyaṃ gahapati vā  gahapatiputto vā paṇītena khādanīyena bhojanīyena sahatthā santappeti  sampavāretī'ti. evampissa hoti -- `aho vata māyaṃ gahapati vā  gahapatiputto vā āyatimpi evarūpena paṇītena khādanīyena  bhojanīyena sahatthā santappeyya ^a^T1.0354^ea^ sampavāreyyā'ti! so taṃ piṇḍapātaṃ  gathito {gadhito (syā0 kaṃ0 ka0)} mucchito ajjhosanno {ajjhāpanno (sī0  ka0) ajjhopanno (ṭīkā)} anādīnavadassāvī anissaraṇapañño  paribhuñjati. so tattha kāmavitakkampi vitakketi, byāpādavitakkampi  vitakketi, vihiṃsāvitakkampi vitakketi. evarūpassāhaṃ, bhikkhave,  bhikkhuno dinnaṃ na mahapphalanti vadāmi. taṃ kissa hetu? pamatto  hi, bhikkhave, bhikkhu viharati.<br/><br/>[03] ``idha pana, bhikkhave, bhikkhu aññataraṃ gāmaṃ vā nigamaṃ vā  upanissāya viharati. tamenaṃ gahapati vā gahapatiputto vā  upasaṅkamitvā svātanāya bhattena nimanteti. ākaṅkhamāno,  bhikkhave, bhikkhu adhivāseti. so tassā rattiyā accayena  pubbaṇhasamayaṃ nivāsetvā ^a^V1.0310^ea^ pattacīvaramādāya yena tassa gahapatissa vā  gahapatiputtassa vā nivesanaṃ tenupasaṅkamati; upasaṅkamitvā paññatte  āsane nisīdati. tamenaṃ so gahapati vā gahapatiputto vā paṇītena  khādanīyena bhojanīyena sahatthā santappeti sampavāreti. <br/><br/>[01] ``tassa na evaṃ hoti -- `sādhu vata myāyaṃ gahapati  vā ^a^P1.0275^ea^ gahapatiputto vā paṇītena khādanīyena  bhojanīyena sahatthā santappeti sampavāretī'ti. evampissa na hoti  -- `aho vata māyaṃ gahapati vā gahapatiputto vā āyatimpi  evarūpena paṇītena khādanīyena bhojanīyena sahatthā santappeyya  sampavāreyyā'ti! so taṃ piṇḍapātaṃ agathito amucchito  anajjhosanno ādīnavadassāvī nissaraṇapañño paribhuñjati. so  tattha nekkhammavitakkampi ^a^M1.0279^ea^ vitakketi, abyāpādavitakkampi vitakketi,  avihiṃsāvitakkampi vitakketi. evarūpassāhaṃ, bhikkhave, bhikkhuno  dinnaṃ mahapphalanti ^a^T1.0355^ea^ vadāmi. taṃ kissa hetu? appamatto hi,  bhikkhave, bhikkhu viharatī''ti. paṭhamaṃ. 


volume: 58
item: 124
title: paṭhamasoceyyasuttaṃ^dutiyasoceyyasuttaṃ^kusināravaggo^kusinārasuttaṃ^bhaṇḍanasuttaṃ
content:
  [03] 125^b^.^eb^ ``yassaṃ, bhikkhave, disāyaṃ bhikkhū  bhaṇḍanajātā kalahajātā vivādāpannā aññamaññaṃ mukhasattīhi vitudantā  viharanti, manasi kātumpi me esā, bhikkhave, disā na phāsu  hoti, pageva gantuṃ! niṭṭhamettha gacchāmi -- `addhā te āyasmanto  tayo dhamme pajahiṃsu, tayo dhamme bahulamakaṃsu {bahulīmakaṃsu (syā0 kaṃ0 pī0)}.   katame tayo dhamme  pajahiṃsu? nekkhammavitakkaṃ, abyāpādavitakkaṃ, avihiṃsāvitakkaṃ -- ime  tayo dhamme pajahiṃsu. katame tayo dhamme bahulamakaṃsu? kāmavitakkaṃ,  byāpādavitakkaṃ, vihiṃsāvitakkaṃ -- ime tayo dhamme bahulamakaṃsu'.  yassaṃ, bhikkhave, disāyaṃ bhikkhū bhaṇḍanajātā kalahajātā vivādāpannā  aññamaññaṃ mukhasattīhi vitudantā viharanti, manasi kātumpi me  esā, bhikkhave, disā na phāsu hoti, pageva gantuṃ! niṭṭhamettha  gacchāmi -- `addhā te āyasmanto ime tayo dhamme pajahiṃsu, ime  tayo dhamme bahulamakaṃsu'''.<br/><br/>[03] ``yassaṃ pana, bhikkhave, disāyaṃ bhikkhū samaggā sammodamānā  avivadamānā khīrodakībhūtā aññamaññaṃ piyacakkhūhi sampassantā  viharanti, gantumpi me esā, bhikkhave, disā phāsu hoti, pageva  manasi kātuṃ! niṭṭhamettha gacchāmi -- `addhā te āyasmanto tayo  dhamme ^a^V1.0311^ea^ pajahiṃsu, tayo dhamme bahulamakaṃsu. katame tayo dhamme pajahiṃsu?  kāmavitakkaṃ ^a^P1.0276^ea^, byāpādavitakkaṃ, vihiṃsāvitakkaṃ --  ime tayo dhamme pajahiṃsu. katame tayo dhamme bahulamakaṃsu?  nekkhammavitakkaṃ, abyāpādavitakkaṃ, avihiṃsāvitakkaṃ -- ime tayo dhamme  bahulamakaṃsu'. yassaṃ ^a^T1.0356^ea^, bhikkhave, disāyaṃ bhikkhū samaggā  sammodamānā avivadamānā khīrodakībhūtā aññamaññaṃ piyacakkhūhi  sampassantā viharanti, gantumpi me esā, bhikkhave, disā phāsu  hoti, pageva manasi kātuṃ! niṭṭhamettha gacchāmi -- `addhā te  āyasmanto ime tayo dhamme pajahiṃsu, ime tayo dhamme  bahulamakaṃsū'''ti. dutiyaṃ. 


volume: 58
item: 125
title: dutiyasoceyyasuttaṃ^kusināravaggo^kusinārasuttaṃ^bhaṇḍanasuttaṃ^gotamakacetiyasuttaṃ
content:
  [03] 126^b^.^eb^ ekaṃ ^a^M1.0280^ea^ samayaṃ bhagavā vesāliyaṃ viharati gotamake  cetiye. tatra kho bhagavā bhikkhū āmantesi -- ``bhikkhavo''ti.  ``bhadante''ti te bhikkhū bhagavato paccassosuṃ. bhagavā etadavoca --<br/><br/>[03] ``abhiññāyāhaṃ, bhikkhave, dhammaṃ desemi, no anabhiññāya.  sanidānāhaṃ, bhikkhave, dhammaṃ desemi, no anidānaṃ.  sappāṭihāriyāhaṃ, bhikkhave, dhammaṃ desemi, no appāṭihāriyaṃ. tassa  mayhaṃ, bhikkhave, abhiññāya dhammaṃ desayato no anabhiññāya,  sanidānaṃ dhammaṃ desayato no anidānaṃ, sappāṭihāriyaṃ dhammaṃ desayato  no appāṭihāriyaṃ, karaṇīyo ovādo, karaṇīyā anusāsanī.  alañca pana vo, bhikkhave, tuṭṭhiyā, alaṃ attamanatāya, alaṃ  somanassāya -- `sammāsambuddho bhagavā, svākkhāto dhammo,  suppaṭipanno saṅgho'''ti.<br/><br/>[03] idamavoca bhagavā. attamanā te bhikkhū bhagavato bhāsitaṃ  abhinandunti. imasmiñca pana veyyākaraṇasmiṃ bhaññamāne sahassī  lokadhātu akampitthāti. tatiyaṃ. 


volume: 58
item: 126
title: kusināravaggo^kusinārasuttaṃ^bhaṇḍanasuttaṃ^gotamakacetiyasuttaṃ^bharaṇḍukālāmasuttaṃ
content:
  [03] 127^b^.^eb^ ekaṃ samayaṃ bhagavā kosalesu cārikaṃ caramāno  yena kapilavatthu tadavasari. assosi kho mahānāmo sakko --  ``bhagavā kira kapilavatthuṃ ^a^T1.0357^ea^ anuppatto''ti. atha kho mahānāmo  ^a^V1.0312^ea^ sakko yena bhagavā tenupasaṅkami; upasaṅkamitvā bhagavantaṃ abhivādetvā  ekamantaṃ aṭṭhāsi. ekamantaṃ ṭhitaṃ kho mahānāmaṃ sakkaṃ bhagavā  etadavoca --<br/><br/>[03] ``gaccha, mahānāma, kapilavatthusmiṃ, tathārūpaṃ āvasathaṃ jāna  yatthajja mayaṃ ekarattiṃ vihareyyāmā''ti. ``evaṃ ^a^P1.0277^ea^,  bhante''ti kho mahānāmo sakko bhagavato paṭissutvā  kapilavatthuṃ pavisitvā kevalakappaṃ kapilavatthuṃ anvāhiṇḍanto {āhiṇḍanto (syā0  kaṃ0)} nāddasa  kapilavatthusmiṃ tathārūpaṃ āvasathaṃ yatthajja bhagavā ekarattiṃ vihareyya.<br/><br/>[03] atha kho mahānāmo sakko yena bhagavā tenupasaṅkami;  upasaṅkamitvā bhagavantaṃ etadavoca -- ``natthi, bhante, kapilavatthusmiṃ  tathārūpo āvasatho ^a^M1.0281^ea^ yatthajja bhagavā ekarattiṃ vihareyya. ayaṃ, bhante,  bharaṇḍu kālāmo bhagavato purāṇasabrahmacārī. tassajja bhagavā assame  ekarattiṃ viharatū''ti. ``gaccha, mahānāma, santharaṃ paññapehī''ti.  ``evaṃ, bhante''ti kho mahānāmo sakko bhagavato paṭissutvā yena  bharaṇḍussa kālāmassa assamo tenupasaṅkami; upasaṅkamitvā santharaṃ  paññāpetvā udakaṃ ṭhapetvā pādānaṃ dhovanāya yena bhagavā tenupasaṅkami;  upasaṅkamitvā bhagavantaṃ etadavoca -- ``santhato, bhante, santhāro,  udakaṃ ṭhapitaṃ pādānaṃ dhovanāya. yassadāni, bhante, bhagavā kālaṃ  maññatī''ti.<br/><br/>[03] atha kho bhagavā yena bharaṇḍussa kālāmassa assamo  tenupasaṅkami; upasaṅkamitvā paññatte āsane nisīdi. nisajja kho  bhagavā pāde pakkhālesi. atha kho mahānāmassa sakkassa etadahosi  -- ``akālo kho ajja bhagavantaṃ payirupāsituṃ. kilanto ^a^T1.0358^ea^ bhagavā.  sve dānāhaṃ bhagavantaṃ payirupāsissāmī''ti bhagavantaṃ abhivādetvā  padakkhiṇaṃ katvā pakkāmi.<br/><br/>[03] atha kho mahānāmo sakko tassā rattiyā accayena yena bhagavā  tenupasaṅkami; upasaṅkamitvā ekamantaṃ nisīdi. ekamantaṃ nisinnaṃ  kho mahānāmaṃ sakkaṃ bhagavā etadavoca -- ``tayo khome, mahānāma,  satthāro santo saṃvijjamānā lokasmiṃ. katame tayo? idha,  mahānāma, ekacco satthā kāmānaṃ pariññaṃ paññāpeti; na rūpānaṃ  pariññaṃ paññāpeti, na vedanānaṃ pariññaṃ paññāpeti. idha pana,  mahānāma, ekacco satthā kāmānaṃ pariññaṃ paññāpeti ^a^V1.0313^ea^, rūpānaṃ pariññaṃ  paññāpeti; na vedanānaṃ ^a^P1.0278^ea^ pariññaṃ paññāpeti. idha  pana, mahānāma, ekacco satthā kāmānaṃ pariññaṃ paññāpeti, rūpānaṃ  pariññaṃ paññāpeti, vedanānaṃ pariññaṃ paññāpeti. ime kho, mahānāma,  tayo satthāro santo saṃvijjamānā lokasmiṃ. `imesaṃ, mahānāma,  tiṇṇaṃ satthārānaṃ ekā niṭṭhā udāhu puthu niṭṭhā'''ti?<br/><br/>[03] evaṃ vutte bharaṇḍu kālāmo mahānāmaṃ sakkaṃ etadavoca --  ``ekāti, mahānāma, vadehī''ti. evaṃ vutte bhagavā mahānāmaṃ sakkaṃ  etadavoca -- ``nānāti, mahānāma, vadehī''ti. dutiyampi kho  bharaṇḍu kālāmo mahānāmaṃ sakkaṃ etadavoca -- ``ekāti, mahānāma,  vadehī''ti. dutiyampi kho bhagavā mahānāmaṃ sakkaṃ etadavoca --  ``nānāti, mahānāma, vadehī''ti. tatiyampi kho bharaṇḍu kālāmo  mahānāmaṃ sakkaṃ etadavoca -- ``ekāti, mahānāma ^a^M1.0282^ea^, vadehī''ti.  tatiyampi kho bhagavā mahānāmaṃ sakkaṃ ^a^T1.0359^ea^ etadavoca -- ``nānāti,  mahānāma, vadehī''ti.<br/><br/>[03] atha kho bharaṇḍu kālāmassa etadahosi -- ``mahesakkhassa  vatamhi mahānāmassa sakkassa sammukhā samaṇena gotamena yāvatatiyaṃ  apasādito. yaṃnūnāhaṃ kapilavatthumhā pakkameyya''nti. atha kho  bharaṇḍu kālāmo kapilavatthumhā pakkāmi. yaṃ kapilavatthumhā pakkāmi  tathā pakkantova ahosi na puna paccāgacchīti. catutthaṃ. 


volume: 58
item: 127
title: kusinārasuttaṃ^bhaṇḍanasuttaṃ^gotamakacetiyasuttaṃ^bharaṇḍukālāmasuttaṃ^hatthakasuttaṃ
content:
  [03] 128^b^.^eb^ ekaṃ samayaṃ bhagavā sāvatthiyaṃ viharati jetavane  anāthapiṇḍikassa ārāme. atha kho hatthako devaputto abhikkantāya  rattiyā abhikkantavaṇṇo kevalakappaṃ jetavanaṃ obhāsetvā yena bhagavā  tenupasaṅkami; upasaṅkamitvā -- ``bhagavato purato ṭhassāmī''ti  osīdatimeva saṃsīdatimeva {osīdati ceva saṃsīdati ca (sī0 pī0),  osīdati saṃsīdati (syā0 kaṃ0)}, na sakkoti saṇṭhātuṃ. seyyathāpi nāma  sappi vā telaṃ vā vālukāya āsittaṃ osīdatimeva saṃsīdatimeva, na  saṇṭhāti; evamevaṃ hatthako devaputto -- ``bhagavato purato  ṭhassāmī''ti osīdatimeva saṃsīdatimeva, na sakkoti saṇṭhātuṃ.<br/><br/>[03] atha ^a^P1.0279^ea^ kho bhagavā hatthakaṃ devaputtaṃ etadavoca  -- ``oḷārikaṃ, hatthaka, attabhāvaṃ abhinimmināhī''ti ^a^V1.0314^ea^. ``evaṃ,  bhante''ti, kho hatthako devaputto bhagavato paṭissutvā oḷārikaṃ  attabhāvaṃ abhinimminitvā bhagavantaṃ abhivādetvā ekamantaṃ aṭṭhāsi.  ekamantaṃ ṭhitaṃ kho hatthakaṃ devaputtaṃ bhagavā etadavoca --<br/><br/>[03] ``ye te, hatthaka, dhammā pubbe manussabhūtassa pavattino ahesuṃ,  api nu te te dhammā etarahi pavattino''ti? ``ye ca me, bhante,  dhammā pubbe manussabhūtassa pavattino ahesuṃ, te ca me dhammā etarahi  pavattino; ye ca me, bhante, dhammā pubbe manussabhūtassa ^a^T1.0360^ea^ nappavattino  ahesuṃ, te ca me dhammā etarahi pavattino. seyyathāpi, bhante, bhagavā  etarahi ākiṇṇo viharati bhikkhūhi bhikkhunīhi upāsakehi  upāsikāhi rājūhi ^a^M1.0283^ea^ rājamahāmattehi titthiyehi titthiyasāvakehi;  evamevaṃ kho ahaṃ, bhante, ākiṇṇo viharāmi devaputtehi. dūratopi,  bhante, devaputtā āgacchanti hatthakassa devaputtassa santike `dhammaṃ  sossāmā'ti. tiṇṇāhaṃ, bhante, dhammānaṃ atitto appaṭivāno  kālaṅkato. katamesaṃ tiṇṇaṃ? bhagavato ahaṃ, bhante, dassanassa  atitto appaṭivāno kālaṅkato; saddhammasavanassāhaṃ, bhante, atitto  appaṭivāno kālaṅkato; saṅghassāhaṃ, bhante, upaṭṭhānassa atitto  appaṭivāno kālaṅkato. imesaṃ kho ahaṃ, bhante, tiṇṇaṃ dhammānaṃ  atitto appaṭivāno kālaṅkato''ti. <br/><br/>[21] ``nāhaṃ bhagavato dassanassa, tittimajjhagā {titti tittisambhavaṃ (ka0)} kudācanaṃ. <br/><br/>[22] saṅghassa upaṭṭhānassa, saddhammasavanassa ca.. <br/><br/>[21] ``adhisīlaṃ sikkhamāno, saddhammasavane rato. <br/><br/>[22] tiṇṇaṃ dhammānaṃ atitto, hatthako avihaṃ gato''ti..  pañcamaṃ. 


volume: 58
item: 128
title: bhaṇḍanasuttaṃ^gotamakacetiyasuttaṃ^bharaṇḍukālāmasuttaṃ^hatthakasuttaṃ^kaṭuviyasuttaṃ
content:
  [03] 129^b^.^eb^ ekaṃ samayaṃ bhagavā bārāṇasiyaṃ viharati  isipatane migadāye. atha kho bhagavā pubbaṇhasamayaṃ nivāsetvā  pattacīvaramādāya bārāṇasiṃ piṇḍāya pāvisi. addasā ^a^P1.0280^ea^  kho bhagavā goyogapilakkhasmiṃ {goyogamilakkhasmiṃ (syā0 kaṃ0 ka0)} piṇḍāya   caramāno {caramānaṃ (ka0)} aññataraṃ  bhikkhuṃ rittassādaṃ bāhirassādaṃ muṭṭhassatiṃ ^a^V1.0315^ea^ asampajānaṃ asamāhitaṃ  vibbhantacittaṃ pākatindriyaṃ. disvā taṃ bhikkhuṃ etadavoca ^a^T1.0361^ea^ --<br/><br/>[03] ``mā kho tvaṃ, bhikkhu, attānaṃ kaṭuviyamakāsi. taṃ vata  bhikkhu kaṭuviyakataṃ attānaṃ āmagandhena {āmagandhe (sī0 syā0 kaṃ0 pī0)} avassutaṃ makkhikā  nānupatissanti nānvāssavissantīti {nānubandhissanti (ka0)}, netaṃ   ṭhānaṃ vijjatī''ti. atha  kho so bhikkhu bhagavatā iminā ovādena ovadito saṃvegamāpādi.  atha kho bhagavā bārāṇasiyaṃ piṇḍāya caritvā pacchābhattaṃ  piṇḍapātapaṭikkanto bhikkhū āmantesi --<br/><br/>[03] ``idhāhaṃ, bhikkhave, pubbaṇhasamayaṃ nivāsetvā pattacīvaramādāya  bārāṇasiṃ ^a^M1.0284^ea^ piṇḍāya pāvisiṃ. addasaṃ kho ahaṃ, bhikkhave,  goyogapilakkhasmiṃ piṇḍāya caramāno aññataraṃ bhikkhuṃ rittassādaṃ  bāhirassādaṃ muṭṭhassatiṃ asampajānaṃ asamāhitaṃ vibbhantacittaṃ  pākatindriyaṃ. disvā taṃ bhikkhuṃ etadavocaṃ --<br/><br/>[03] ```mā kho tvaṃ, bhikkhu, attānaṃ kaṭuviyamakāsi. taṃ vata  bhikkhu kaṭuviyakataṃ attānaṃ āmagandhena avassutaṃ makkhikā  nānupatissanti nānvāssavissantīti, netaṃ ṭhānaṃ vijjatī'ti. atha  kho, bhikkhave, so bhikkhu mayā iminā ovādena ovadito  saṃvegamāpādī''ti. evaṃ vutte aññataro bhikkhu bhagavantaṃ etadavoca  -- ``kiṃ nu kho, bhante, kaṭuviyaṃ? ko āmagandho? kā  makkhikā''ti?<br/><br/>[03] ``abhijjhā kho, bhikkhu, kaṭuviyaṃ; byāpādo āmagandho;  pāpakā akusalā vitakkā makkhikā. taṃ vata, bhikkhu, kaṭuviyakataṃ  attānaṃ āmagandhena avassutaṃ makkhikā nānupatissanti  nānvāssavissantīti, netaṃ ṭhānaṃ vijjatī''ti. <br/><br/>[21] ``aguttaṃ ^a^P1.0281^ea^ cakkhusotasmiṃ, indriyesu  asaṃvutaṃ. <br/><br/>[22] makkhikānupatissanti ^a^T1.0362^ea^, saṅkappā rāganissitā.. <br/><br/>[21] ``kaṭuviyakato ^a^V1.0316^ea^ bhikkhu, āmagandhe avassuto. <br/><br/>[22] ārakā hoti nibbānā, vighātasseva bhāgavā.. <br/><br/>[21] ``gāme vā yadi vāraññe, aladdhā samathamattano {samamattano (sī0 syā0  kaṃ0), sammamattano (pī0)}. <br/><br/>[22] pareti {careti (syā0 ka0)} bālo dummedho, makkhikāhi purakkhato.. <br/><br/>[21] ``ye ca sīlena sampannā, paññāyūpasameratā. <br/><br/>[22] upasantā sukhaṃ senti, nāsayitvāna makkhikā''ti..  chaṭṭhaṃ. 


volume: 58
item: 129
title: gotamakacetiyasuttaṃ^bharaṇḍukālāmasuttaṃ^hatthakasuttaṃ^kaṭuviyasuttaṃ^paṭhamānuruddhasuttaṃ
content:
  [03] 130^b^.^eb^ atha kho āyasmā anuruddho yena bhagavā  tenupasaṅkami; upasaṅkamitvā bhagavantaṃ abhivādetvā ekamantaṃ nisīdi.  ekamantaṃ nisinno kho āyasmā anuruddho bhagavantaṃ etadavoca --  ``idhāhaṃ, bhante, dibbena cakkhunā ^a^M1.0285^ea^ visuddhena atikkantamānusakena  yebhuyyena passāmi mātugāmaṃ kāyassa bhedā paraṃ maraṇā apāyaṃ duggatiṃ  vinipātaṃ nirayaṃ upapajjamānaṃ. katihi nu kho, bhante, dhammehi  samannāgato mātugāmo kāyassa bhedā paraṃ maraṇā apāyaṃ duggatiṃ  vinipātaṃ nirayaṃ upapajjatī''ti?<br/><br/>[03] ``tīhi kho, anuruddha, dhammehi samannāgato mātugāmo  kāyassa bhedā paraṃ maraṇā apāyaṃ duggatiṃ vinipātaṃ nirayaṃ upapajjati.  katamehi tīhi? idha, anuruddha, mātugāmo pubbaṇhasamayaṃ  maccheramalapariyuṭṭhitena cetasā agāraṃ ajjhāvasati, majjhanhikasamayaṃ  issāpariyuṭṭhitena cetasā agāraṃ ajjhāvasati, sāyanhasamayaṃ  kāmarāgapariyuṭṭhitena cetasā agāraṃ ajjhāvasati ^a^T1.0363^ea^. imehi kho,  anuruddha, tīhi dhammehi samannāgato mātugāmo kāyassa bhedā paraṃ  maraṇā apāyaṃ duggatiṃ vinipātaṃ nirayaṃ upapajjatī''ti. sattamaṃ. 


volume: 58
item: 130
title: bharaṇḍukālāmasuttaṃ^hatthakasuttaṃ^kaṭuviyasuttaṃ^paṭhamānuruddhasuttaṃ^dutiyānuruddhasuttaṃ
content:
  [03] 131^b^.^eb^ atha kho āyasmā anuruddho yenāyasmā  sāriputto tenupasaṅkami; upasaṅkamitvā āyasmatā ^a^V1.0317^ea^ sāriputtena saddhiṃ  sammodi. sammodanīyaṃ kathaṃ sāraṇīyaṃ vītisāretvā ^a^P1.0282^ea^  ekamantaṃ nisīdi. ekamantaṃ nisinno kho āyasmā  anuruddho āyasmantaṃ sāriputtaṃ etadavoca -- ``idhāhaṃ, āvuso  sāriputta, dibbena cakkhunā visuddhena atikkantamānusakena sahassaṃ  lokaṃ olokemi. āraddhaṃ kho pana me vīriyaṃ asallīnaṃ, upaṭṭhitā  sati asammuṭṭhā {apammuṭṭhā (sī0), apamuṭṭhā (syā0 kaṃ0)}, passaddho   kāyo asāraddho, samāhitaṃ cittaṃ ekaggaṃ.  atha ca pana me nānupādāya {na anupādāya (sī0 syā0 kaṃ0 pī0)} āsavehi   cittaṃ vimuccatī''ti.<br/><br/>[03] ``yaṃ kho te, āvuso anuruddha, evaṃ hoti -- `ahaṃ dibbena  cakkhunā visuddhena atikkantamānusakena sahassaṃ lokaṃ volokemī'ti,  idaṃ te mānasmiṃ. yampi te, āvuso anuruddha, evaṃ hoti --  `āraddhaṃ kho pana me vīriyaṃ asallīnaṃ, upaṭṭhitā sati asammuṭṭhā,  passaddho kāyo asāraddho, samāhitaṃ cittaṃ ekagga'nti, idaṃ te  uddhaccasmiṃ. yampi te, āvuso anuruddha, evaṃ hoti -- `atha ca  pana me nānupādāya āsavehi cittaṃ vimuccatī'ti, idaṃ ^a^M1.0286^ea^ te kukkuccasmiṃ.  sādhu vatāyasmā anuruddho ime tayo dhamme pahāya, ime tayo dhamme  amanasikaritvā amatāya dhātuyā cittaṃ upasaṃharatū''ti.<br/><br/>[03] atha kho āyasmā anuruddho aparena ^a^T1.0364^ea^ samayena ime tayo dhamme  pahāya, ime tayo dhamme amanasikaritvā amatāya dhātuyā cittaṃ  upasaṃhari {upasaṃhāsi (syā0 kaṃ0 pī0), upasaṃharati (ka0)}. atha   kho āyasmā anuruddho eko vūpakaṭṭho appamatto  ātāpī pahitatto viharanto nacirasseva -- yassatthāya kulaputtā  sammadeva agārasmā anagāriyaṃ pabbajanti, tadanuttaraṃ --  brahmacariyapariyosānaṃ diṭṭheva dhamme sayaṃ abhiññā sacchikatvā  upasampajja vihāsi. ``khīṇā jāti, vusitaṃ brahmacariyaṃ, kataṃ  karaṇīyaṃ, nāparaṃ itthattāyā''ti abbhaññāsi. aññataro ca  panāyasmā anuruddho arahataṃ ahosīti. aṭṭhamaṃ. 


volume: 58
item: 131
title: hatthakasuttaṃ^kaṭuviyasuttaṃ^paṭhamānuruddhasuttaṃ^dutiyānuruddhasuttaṃ^paṭicchannasuttaṃ
content:
  [03] 132^b^.^eb^ ``tīṇimāni, bhikkhave, paṭicchannāni  āvahanti {vahanti (sī0 syā0 kaṃ0 pī0)}, no vivaṭāni. katamāni   tīṇi? mātugāmo, bhikkhave,  paṭicchanno āvahati, no vivaṭo; brāhmaṇānaṃ, bhikkhave, mantā  paṭicchannā āvahanti, no vivaṭā ^a^P1.0283^ea^; micchādiṭṭhi,  bhikkhave, paṭicchannā āvahati, no vivaṭā. imāni kho, bhikkhave,  tīṇi paṭicchannāni āvahanti, no vivaṭāni.<br/><br/>[03] ``tīṇimāni ^a^V1.0318^ea^, bhikkhave, vivaṭāni virocanti, no  paṭicchannāni. katamāni tīṇi? candamaṇḍalaṃ, bhikkhave, vivaṭaṃ  virocati, no paṭicchannaṃ; sūriyamaṇḍalaṃ, bhikkhave, vivaṭaṃ virocati,  no paṭicchannaṃ; tathāgatappavedito dhammavinayo, bhikkhave, vivaṭo  virocati, no paṭicchanno. imāni kho, bhikkhave, tīṇi vivaṭāni  virocanti, no paṭicchannānī''ti. navamaṃ. 


volume: 58
item: 132
title: kaṭuviyasuttaṃ^paṭhamānuruddhasuttaṃ^dutiyānuruddhasuttaṃ^paṭicchannasuttaṃ^lekhasuttaṃ
content:
  [03] 133^b^.^eb^ ``tayome, bhikkhave, puggalā santo  saṃvijjamānā lokasmiṃ. katame tayo? pāsāṇalekhūpamo puggalo,  pathavilekhūpamo puggalo, udakalekhūpamo ^a^T1.0365^ea^ puggalo. katamo ca,  bhikkhave, pāsāṇalekhūpamo puggalo? idha, bhikkhave, ekacco puggalo  abhiṇhaṃ kujjhati. so ca khvassa kodho ^a^M1.0287^ea^ dīgharattaṃ anuseti.  seyyathāpi, bhikkhave, pāsāṇe lekhā na khippaṃ lujjati vātena vā  udakena vā, ciraṭṭhitikā hoti; evamevaṃ kho, bhikkhave, idhekacco  puggalo abhiṇhaṃ kujjhati. so ca khvassa kodho dīgharattaṃ anuseti.  ayaṃ vuccati, bhikkhave, pāsāṇalekhūpamo puggalo.<br/><br/>[03] ``katamo ca, bhikkhave, pathavilekhūpamo puggalo? idha,  bhikkhave, ekacco puggalo abhiṇhaṃ kujjhati. so ca khvassa kodho  na dīgharattaṃ anuseti. seyyathāpi, bhikkhave, pathaviyā lekhā khippaṃ  lujjati vātena vā udakena vā, na ciraṭṭhitikā hoti; evamevaṃ kho,  bhikkhave, idhekacco puggalo abhiṇhaṃ kujjhati. so ca khvassa  kodho na dīgharattaṃ anuseti. ayaṃ vuccati, bhikkhave,  pathavilekhūpamo puggalo.<br/><br/>[03] ``katamo ca, bhikkhave, udakalekhūpamo puggalo? idha,  bhikkhave, ekacco puggalo āgāḷhenapi vuccamāno pharusenapi ^a^P1.0284^ea^  vuccamāno amanāpenapi vuccamāno sandhiyatimeva {... yeva (syā0 kaṃ0)  ... ceva (pī0)}  saṃsandatimeva {... yeva (syā0 kaṃ0) ... ceva (pī0)} sammodatimeva  {... yeva (syā0 kaṃ0) ... ceva (pī0)}. seyyathāpi, bhikkhave, udake lekhā  khippaṃyeva paṭivigacchati, na ciraṭṭhitikā hoti; evamevaṃ kho,  bhikkhave, idhekacco puggalo āgāḷhenapi vuccamāno pharusenapi  vuccamāno amanāpenapi vuccamāno sandhiyatimeva saṃsandatimeva  sammodatimeva. ayaṃ ^a^V1.0319^ea^ vuccati, bhikkhave, udakalekhūpamo puggalo.  ime kho, bhikkhave, tayo puggalā santo saṃvijjamānā lokasmi''nti {pu0 pa0 115}.  dasamaṃ. <br/><br/>[06] kusināravaggo terasamo. <br/><br/>[01] tassuddānaṃ -- <br/><br/>[21] kusinārabhaṇḍanā ^a^T1.0366^ea^ ceva, gotamabharaṇḍuhatthako. <br/><br/>[22] kaṭuviyaṃ dve anuruddhā, paṭicchannaṃ lekhena te dasāti.. 


volume: 58
item: 133
title: paṭhamānuruddhasuttaṃ^dutiyānuruddhasuttaṃ^paṭicchannasuttaṃ^yodhājīvavaggo^yodhājīvasuttaṃ
content:
  [03] 134^b^.^eb^ ``tīhi ^a^V1.0320^ea^, bhikkhave, aṅgehi samannāgato  yodhājīvo rājāraho hoti rājabhoggo, rañño aṅganteva saṅkhyaṃ  gacchati. katamehi tīhi ^a^M1.0288^ea^? idha, bhikkhave, yodhājīvo dūre pātī  ca hoti akkhaṇavedhī ca mahato ca kāyassa padāletā. imehi,  kho, bhikkhave, tīhi aṅgehi samannāgato yodhājīvo rājāraho hoti  rājabhoggo, rañño aṅganteva saṅkhyaṃ gacchati. evamevaṃ kho,  bhikkhave, tīhi aṅgehi samannāgato bhikkhu āhuneyyo hoti...pe0...  anuttaraṃ puññakkhettaṃ lokassa. katamehi tīhi? idha, bhikkhave,  bhikkhu dūre pātī ca hoti akkhaṇavedhī ca mahato ca kāyassa  padāletā.<br/><br/>[03] ``kathañca, bhikkhave, bhikkhu dūre pātī hoti? idha,  bhikkhave, bhikkhu yaṃ kiñci rūpaṃ atītānāgatapaccuppannaṃ ajjhattaṃ vā  bahiddhā vā oḷārikaṃ vā sukhumaṃ vā hīnaṃ vā paṇītaṃ vā yaṃ dūre  santike vā, sabbaṃ rūpaṃ -- `netaṃ mama, nesohamasmi, na meso  attā'ti evametaṃ yathābhūtaṃ sammappaññāya passati. yā kāci vedanā  atītānāgatapaccuppannā ajjhattā vā bahiddhā vā oḷārikā vā sukhumā  vā hīnā vā paṇītā vā yā dūre santike vā, sabbaṃ vedanaṃ ^a^T1.0367^ea^ {sabbā vedanā  (syā0 kaṃ0 pī0 ka0)} -- `netaṃ  mama, nesohamasmsmmi ^a^P1.0285^ea^, na meso attā'ti evametaṃ  yathābhūtaṃ sammappaññāya passati. yā kāci saññā  atītānāgatapaccuppannā ajjhattā vā bahiddhā vā oḷārikā vā sukhumā  vā hīnā vā paṇītā vā yā dūre santike vā, sabbaṃ saññaṃ {sabbā saññā  (syā0 kaṃ0 pī0 ka0)} -- `netaṃ  mama, nesohamasmi, na meso attā'ti evametaṃ yathābhūtaṃ sammappaññāya  passati. ye keci saṅkhārā atītānāgatapaccuppannā ajjhattā vā  bahiddhā vā oḷārikā vā sukhumā vā hīnā vā paṇītā vā ye dūre  santike vā, sabbe saṅkhāre -- `netaṃ mama, nesohamasmi, na meso  attā'ti evametaṃ yathābhūtaṃ sammappaññāya passati. yaṃ kiñci  viññāṇaṃ atītānāgatapaccuppannaṃ ajjhattaṃ vā bahiddhā vā oḷārikaṃ vā  sukhumaṃ vā hīnaṃ vā paṇītaṃ vā yaṃ dūre santike vā, sabbaṃ viññāṇaṃ  ^a^V1.0321^ea^ -- `netaṃ mama, nesohamasmi, na meso attā'ti evametaṃ yathābhūtaṃ  sammappaññāya passati. evaṃ kho, bhikkhave, bhikkhu dūre pātī hoti.<br/><br/>[03] ``kathañca, bhikkhave, bhikkhu akkhaṇavedhī hoti? idha,  bhikkhave, bhikkhu `idaṃ dukkha'nti yathābhūtaṃ pajānāti; `ayaṃ  dukkhasamudayo'ti yathābhūtaṃ pajānāti; `ayaṃ dukkhanirodho'ti  yathābhūtaṃ pajānāti; `ayaṃ dukkhanirodhagāminī ^a^M1.0289^ea^ paṭipadā'ti yathābhūtaṃ  pajānāti. evaṃ kho, bhikkhave, bhikkhu akkhaṇavedhī hoti.<br/><br/>[03] ``kathañca, bhikkhave, bhikkhu mahato kāyassa padāletā hoti?  idha, bhikkhave, bhikkhu mahantaṃ avijjākkhandhaṃ padāleti. evaṃ  kho, bhikkhave, bhikkhu mahato kāyassa padāletā hoti. imehi  kho, bhikkhave, tīhi dhammehi samannāgato bhikkhu ^a^T1.0368^ea^ āhuneyyo  hoti...pe0... anuttaraṃ puññakkhettaṃ lokassā''ti. paṭhamaṃ. 


volume: 58
item: 134
title: dutiyānuruddhasuttaṃ^paṭicchannasuttaṃ^yodhājīvavaggo^yodhājīvasuttaṃ^parisāsuttaṃ
content:
  [03] 135^b^.^eb^ ``tisso imā, bhikkhave, parisā. katamā  tisso? ukkācitavinītā parisā, paṭipucchāvinītā parisā,  yāvatāvinītā {yāvatajjhāvinītā (aṭṭhakathāyaṃ pāṭhantaraṃ)} parisā --   imā kho, bhikkhave, tisso parisā''ti. dutiyaṃ. 


volume: 58
item: 135
title: paṭicchannasuttaṃ^yodhājīvavaggo^yodhājīvasuttaṃ^parisāsuttaṃ^mittasuttaṃ
content:
  [03] 136^b^.^eb^ ``tīhi ^a^P1.0286^ea^, bhikkhave, aṅgehi  samannāgato mitto sevitabbo. katamehi tīhi? ( ) {(idha bhikkhave bhikkhu)  (pī0 ka0)} duddadaṃ dadāti,  dukkaraṃ karoti, dukkhamaṃ khamati -- imehi kho, bhikkhave, tīhi  aṅgehi samannāgato mitto sevitabbo''ti. tatiyaṃ. 


volume: 58
item: 136
title: yodhājīvavaggo^yodhājīvasuttaṃ^parisāsuttaṃ^mittasuttaṃ^uppādāsuttaṃ
content:
  [03] 137^b^.^eb^ ``uppādā vā, bhikkhave, tathāgatānaṃ anuppādā  vā tathāgatānaṃ, ṭhitāva sā dhātu ^a^V1.0322^ea^ dhammaṭṭhitatā dhammaniyāmatā. sabbe  saṅkhārā aniccā. taṃ tathāgato abhisambujjhati abhisameti.  abhisambujjhitvā abhisametvā ācikkhati deseti paññāpeti paṭṭhapeti  vivarati vibhajati uttānīkaroti -- `sabbe saṅkhārā aniccā'ti.  uppādā vā, bhikkhave, tathāgatānaṃ anuppādā vā tathāgatānaṃ ṭhitāva  sā dhātu dhammaṭṭhitatā dhammaniyāmatā. sabbe saṅkhārā dukkhā. taṃ  tathāgato abhisambujjhati abhisameti. abhisambujjhitvā  ^a^M1.0290^ea^ abhisametvā ācikkhati deseti paññāpeti paṭṭhapeti vivarati vibhajati  uttānīkaroti -- `sabbe saṅkhārā dukkhā'ti. uppādā vā,  bhikkhave, tathāgatānaṃ anuppādā vā tathāgatānaṃ ṭhitāva sā dhātu  dhammaṭṭhitatā dhammaniyāmatā. sabbe dhammā anattā. taṃ tathāgato  abhisambujjhati abhisameti. abhisambujjhitvā abhisametvā  ācikkhati deseti paññāpeti paṭṭhapeti vivarati vibhajati  uttānīkaroti -- `sabbe ^a^T1.0369^ea^ dhammā anattā'''ti. catutthaṃ. 


volume: 58
item: 137
title: yodhājīvasuttaṃ^parisāsuttaṃ^mittasuttaṃ^uppādāsuttaṃ^kesakambalasuttaṃ
content:
  [03] 138^b^.^eb^ ``seyyathāpi, bhikkhave, yāni kānici  tantāvutānaṃ vatthānaṃ, kesakambalo tesaṃ paṭikiṭṭho akkhāyati.  kesakambalo, bhikkhave, sīte sīto, uṇhe uṇho, dubbaṇṇo,  duggandho, dukkhasamphasso. evamevaṃ kho, bhikkhave, yāni kānici  puthusamaṇabrāhmaṇavādānaṃ {samaṇappavādānaṃ (sī0 syā0 kaṃ0 pī0)} makkhalivādo   tesaṃ paṭikiṭṭho akkhāyati.<br/><br/>[03] ``makkhali, bhikkhave, moghapuriso evaṃvādī evaṃdiṭṭhi --  `natthi kammaṃ, natthi kiriyaṃ, natthi vīriya'nti. yepi ^a^P1.0287^ea^  te, bhikkhave, ahesuṃ atītamaddhānaṃ arahanto sammāsambuddhā,  tepi bhagavanto kammavādā ceva ahesuṃ kiriyavādā ca vīriyavādā ca.  tepi, bhikkhave, makkhali moghapuriso paṭibāhati -- `natthi  kammaṃ, natthi kiriyaṃ, natthi vīriya'nti. yepi te, bhikkhave,  bhavissanti anāgatamaddhānaṃ arahanto sammāsambuddhā, tepi bhagavanto  kammavādā ceva bhavissanti kiriyavādā ca vīriyavādā ca. tepi,  bhikkhave, makkhali moghapuriso paṭibāhati -- `natthi kammaṃ, natthi  kiriyaṃ, natthi vīriya'nti. ahampi, bhikkhave, etarahi arahaṃ  sammāsambuddho kammavādo ceva kiriyavādo ca vīriyavādo ca.  mampi, bhikkhave, makkhali moghapuriso paṭibāhati -- `natthi kammaṃ,  natthi kiriyaṃ, natthi vīriya'''nti.<br/><br/>[03] ``seyyathāpi ^a^V1.0323^ea^, bhikkhave, nadīmukhe khippaṃ uḍḍeyya {oḍḍeyya (sī0)}   bahūnaṃ {bahunnaṃ (sī0 syā0 kaṃ0 pī0)}  macchānaṃ ahitāya dukkhāya anayāya byasanāya; evamevaṃ kho,  bhikkhave, makkhali moghapuriso manussakhippaṃ maññe loke uppanno  bahūnaṃ sattānaṃ ahitāya dukkhāya anayāya ^a^T1.0370^ea^ byasanāyā''ti. pañcamaṃ. 


volume: 58
item: 138
title: parisāsuttaṃ^mittasuttaṃ^uppādāsuttaṃ^kesakambalasuttaṃ^sampadāsuttaṃ
content:
  [03] 139^b^.^eb^ ``tisso ^a^M1.0291^ea^ imā, bhikkhave, sampadā. katamā  tisso? saddhāsampadā, sīlasampadā, paññāsampadā -- imā kho,  bhikkhave, tisso sampadā''ti. chaṭṭhaṃ. 


volume: 58
item: 139
title: mittasuttaṃ^uppādāsuttaṃ^kesakambalasuttaṃ^sampadāsuttaṃ^vuddhisuttaṃ
content:
  [03] 140^b^.^eb^ ``tisso imā, bhikkhave, vuddhiyo. katamā  tisso? saddhāvuddhi, sīlavuddhi, paññāvuddhi -- imā kho, bhikkhave,  tisso vuddhiyo''ti. sattamaṃ. 


volume: 58
item: 140
title: uppādāsuttaṃ^kesakambalasuttaṃ^sampadāsuttaṃ^vuddhisuttaṃ^assakhaḷuṅkasuttaṃ
content:
  [03] 141^b^.^eb^ ``tayo ca, bhikkhave, assakhaḷuṅke desessāmi  tayo ca purisakhaḷuṅke. taṃ suṇātha, sādhukaṃ manasi karotha;  bhāsissāmī''ti. ``evaṃ, bhante''ti kho te bhikkhū bhagavato  paccassosuṃ. bhagavā etadavoca --<br/><br/>[03] ``katame ca, bhikkhave, tayo assakhaḷuṅkā? idha ^a^P1.0288^ea^,  bhikkhave, ekacco assakhaḷuṅko javasampanno hoti; na  vaṇṇasampanno, na ārohapariṇāhasampanno. idha pana, bhikkhave,  ekacco assakhaḷuṅko javasampanno ca hoti vaṇṇasampanno ca; na  ārohapariṇāhasampanno. idha pana, bhikkhave, ekacco assakhaḷuṅko  javasampanno ca hoti vaṇṇasampanno ca ārohapariṇāhasampanno ca.  ime kho, bhikkhave, tayo assakhaḷuṅkā.<br/><br/>[03] ``katame ca, bhikkhave, tayo purisakhaḷuṅkā? idha, bhikkhave,  ekacco purisakhaḷuṅko javasampanno hoti; na vaṇṇasampanno, na  ārohapariṇāhasampanno. idha pana, bhikkhave, ekacco purisakhaḷuṅko  ^a^T1.0371^ea^ ^a^V1.0324^ea^ javasampanno ca hoti vaṇṇasampanno ca; na ārohapariṇāhasampanno.  idha pana, bhikkhave, ekacco purisakhaḷuṅko javasampanno ca hoti  vaṇṇasampanno ca ārohapariṇāhasampanno ca.<br/><br/>[03] ``kathañca, bhikkhave, purisakhaḷuṅko javasampanno hoti; na  vaṇṇasampanno na ārohapariṇāhasampanno? idha, bhikkhave, bhikkhu  `idaṃ dukkha'nti yathābhūtaṃ pajānāti...pe0...  `ayaṃ dukkhanirodhagāminī paṭipadā'ti yathābhūtaṃ pajānāti.  idamassa javasmiṃ vadāmi. abhidhamme kho pana abhivinaye pañhaṃ  puṭṭho saṃsādeti ^a^M1.0292^ea^ {saṃhīreti (ka0)}, no vissajjeti. idamassa na vaṇṇasmiṃ vadāmi.  na kho pana lābhī hoti  cīvarapiṇḍapātasenāsanagilānappaccayabhesajjaparikkhārānaṃ. idamassa na  ārohapariṇāhasmiṃ vadāmi. evaṃ kho, bhikkhave, purisakhaḷuṅko  javasampanno hoti; na vaṇṇasampanno, na ārohapariṇāhasampanno.<br/><br/>[03] ``kathañca, bhikkhave, purisakhaḷuṅko javasampanno ca hoti  vaṇṇasampanno ca; na ārohapariṇāhasampanno? idha, bhikkhave, bhikkhu  `idaṃ dukkha'nti yathābhūtaṃ pajānāti...pe0...  `ayaṃ dukkhanirodhagāminī paṭipadā'ti yathābhūtaṃ pajānāti.  idamassa javasmiṃ vadāmi. abhidhamme kho pana abhivinaye pañhaṃ  puṭṭho vissajjeti, no saṃsādeti. idamassa vaṇṇasmiṃ vadāmi. na  pana lābhī hoti  cīvarapiṇḍapātasenāsanagilānappaccayabhesajjaparikkhārānaṃ. idamassa na  ārohapariṇāhasmiṃ vadāmi. evaṃ kho ^a^P1.0289^ea^, bhikkhave,  purisakhaḷuṅko javasampanno ca hoti vaṇṇasampanno ca; na  ārohapariṇāhasampanno.<br/><br/>[03] ``kathañca, bhikkhave, purisakhaḷuṅko javasampanno ca hoti  vaṇṇasampanno ca ārohapariṇāhasampanno ca? idha, bhikkhave, bhikkhu  `idaṃ dukkha'nti yathābhūtaṃ pajānāti...pe0...  `ayaṃ ^a^T1.0372^ea^ dukkhanirodhagāminī paṭipadā'ti yathābhūtaṃ pajānāti.  idamassa javasmiṃ vadāmi. abhidhamme kho pana abhivinaye pañhaṃ  puṭṭho vissajjeti, no saṃsādeti. idamassa vaṇṇasmiṃ vadāmi.  lābhī kho pana hoti  cīvarapiṇḍapātasenāsanagilānappaccayabhesajjaparikkhārānaṃ. idamassa  ārohapariṇāhasmiṃ ^a^V1.0325^ea^ vadāmi. evaṃ kho, bhikkhave, purisakhaḷuṅko  javasampanno ca hoti vaṇṇasampanno ca ārohapariṇāhasampanno ca.  ime kho, bhikkhave, tayo purisakhaḷuṅkā''ti. aṭṭhamaṃ. 


volume: 58
item: 141
title: kesakambalasuttaṃ^sampadāsuttaṃ^vuddhisuttaṃ^assakhaḷuṅkasuttaṃ^assaparassasuttaṃ
content:
  [03] 142^b^.^eb^ ``tayo ca, bhikkhave, assaparasse {assasadasse (sī  syā0 kaṃ0 pī0)} desessāmi tayo ca purisaparasse {purisasadasse (sī0 syā0   kaṃ0 pī0)}. taṃ suṇātha, sādhukaṃ manasi karotha;  bhāsissāmī''ti. ``evaṃ, bhante''ti kho te bhikkhū bhagavato  paccassosuṃ. bhagavā etadavoca --<br/><br/>[03] ``katame ^a^M1.0293^ea^ ca, bhikkhave, tayo assaparassā? idha, bhikkhave,  ekacco assaparasso javasampanno hoti; na vaṇṇasampanno na  ārohapariṇāhasampanno. idha pana, bhikkhave, ekacco assaparasso  javasampanno hoti vaṇṇasampanno ca; na ārohapariṇāhasampanno. idha  pana, bhikkhave, ekacco assaparasso javasampanno ca hoti  vaṇṇasampanno ca ārohapariṇāhasampanno ca. ime kho, bhikkhave,  tayo assaparassā. <br/><br/>[01] ``katame ca, bhikkhave, tayo purisaparassā? idha,  bhikkhave, ekacco purisaparasso javasampanno hoti; na vaṇṇasampanno  na ārohapariṇāhasampanno. idha pana, bhikkhave, ekacco  purisaparasso javasampanno ca hoti vaṇṇasampanno ca; na  ārohapariṇāhasampanno. idha pana, bhikkhave ^a^T1.0373^ea^, ekacco purisaparasso  javasampanno ca hoti vaṇṇasampanno ca ārohapariṇāhasampanno ca.<br/><br/>[03] ``kathañca ^a^P1.0290^ea^, bhikkhave, purisaparasso  javasampanno hoti; na vaṇṇasampanno, na ārohapariṇāhasampanno?  idha, bhikkhave, bhikkhu pañcannaṃ orambhāgiyānaṃ saṃyojanānaṃ parikkhayā  opapātiko hoti tattha parinibbāyī anāvattidhammo tasmā lokā.  idamassa javasmiṃ vadāmi. abhidhamme kho pana abhiviniye pañhaṃ  puṭṭho saṃsādeti, no vissajjeti. idamassa na vaṇṇasmiṃ vadāmi.  na kho pana lābhī hoti  cīvarapiṇḍapātasenāsanagilānappaccayabhesajjaparikkhārānaṃ ^a^V1.0326^ea^. idamassa na  ārohapariṇāhasmiṃ vadāmi. evaṃ kho, bhikkhave, purisaparasso  javasampanno hoti; na vaṇṇasampanno, na ārohapariṇāhasampanno.<br/><br/>[03] ``kathañca, bhikkhave, purisaparasso javasampanno ca hoti  vaṇṇasampanno ca, na ārohapariṇāhasampanno? idha, bhikkhave, bhikkhu  pañcannaṃ orambhāgiyānaṃ saṃyojanānaṃ parikkhayā opapātiko hoti  tattha parinibbāyī anāvattidhammo tasmā lokā. idamassa javasmiṃ  vadāmi. abhidhamme kho pana abhivinaye pañhaṃ puṭṭho vissajjeti, no  saṃsādeti. idamassa vaṇṇasmiṃ vadāmi. na kho pana lābhī hoti  cīvarapiṇḍapātasenāsanagilānappaccayabhesajjaparikkhārānaṃ. idamassa na  ārohapariṇāhasmiṃ vadāmi. evaṃ kho, bhikkhave, purisaparasso  javasampanno ca hoti; vaṇṇasampanno ca, na ārohapariṇāhasampanno.<br/><br/>[03] ``kathañca ^a^M1.0294^ea^, bhikkhave, purisaparasso javasampanno ca hoti  vaṇṇasampanno ca ārohapariṇāhasampanno ca? idha, bhikkhave ^a^T1.0374^ea^, bhikkhu  pañcannaṃ orambhāgiyānaṃ saṃyojanānaṃ parikkhayā opapātiko hoti  tattha parinibbāyī anāvattidhammo tasmā lokā. idamassa javasmiṃ  vadāmi. abhidhamme kho pana abhivinaye pañhaṃ puṭṭho vissajjeti, no  saṃsādeti. idamassa vaṇṇasmiṃ vadāmi. lābhī kho pana hoti  cīvarapiṇḍapātasenāsanagilānappaccayabhesajjaparikkhārānaṃ. idamassa  ārohapariṇāhasmiṃ vadāmi. evaṃ kho, bhikkhave, purisaparasso  javasampanno ca hoti vaṇṇasampanno ca ārohapariṇāhasampanno ca.  ime kho, bhikkhave, tayo purisaparassā''ti. navamaṃ. 


volume: 58
item: 142
title: sampadāsuttaṃ^vuddhisuttaṃ^assakhaḷuṅkasuttaṃ^assaparassasuttaṃ^assājānīyasuttaṃ
content:
  [03] 143^b^.^eb^ ``tayo ca, bhikkhave, bhadre assājānīye  desessāmi tayo ca bhadre purisājānīye. taṃ suṇātha, sādhukaṃ manasi  karotha; bhāsissāmī''ti. ``evaṃ, bhante''ti kho te bhikkhū  bhagavato paccassosuṃ. bhagavā etadavoca --<br/><br/>[03] ``katame ^a^P1.0291^ea^ ca, bhikkhave, tayo bhadrā  assājānīyā? idha, bhikkhave, ekacco bhadro  assājānīyo ^a^V1.0327^ea^ ...pe0... javasampanno ca hoti vaṇṇasampanno ca  ārohapariṇāhasampanno ca. ime kho, bhikkhave, tayo bhadrā  assājānīyā.<br/><br/>[03] ``katame ca bhikkhave, tayo bhadrā purisājānīyā? idha,  bhikkhave, ekacco bhadro purisājānīyo...pe0... javasampanno ca hoti  vaṇṇasampanno ca ārohapariṇāhasampanno ca.<br/><br/>[03] ``kathañca, bhikkhave, bhadro purisājānīyo...pe0...  javasampanno ca hoti vaṇṇasampanno ca ārohapariṇāhasampanno ca?  idha, bhikkhave, bhikkhu āsavānaṃ khayā anāsavaṃ cetovimuttiṃ  paññāvimuttiṃ diṭṭheva dhamme sayaṃ ^a^T1.0375^ea^ abhiññā sacchikatvā upasampajja  viharati. idamassa javasmiṃ vadāmi. abhidhamme kho pana  abhivinaye pañhaṃ puṭṭho vissajjeti, no saṃsādeti. idamassa  vaṇṇasmiṃ vadāmi. lābhī kho pana hoti  cīvarapiṇḍapātasenāsanagilānappaccayabhesajjaparikkhārānaṃ. idamassa  ārohapariṇāhasmiṃ vadāmi. evaṃ kho, bhikkhave, bhadro  purisājānīyo javasampanno ca hoti vaṇṇasampanno  ^a^M1.0295^ea^ ca ārohapariṇāhasampanno ca. ime kho, bhikkhave, tayo bhadrā  purisājānīyā''ti. dasamaṃ. 


volume: 58
item: 143
title: vuddhisuttaṃ^assakhaḷuṅkasuttaṃ^assaparassasuttaṃ^assājānīyasuttaṃ^paṭhamamoranivāpasuttaṃ
content:
  [03] 144^b^.^eb^ ekaṃ samayaṃ bhagavā rājagahe viharati  moranivāpe paribbājakārāme. tatra kho bhagavā bhikkhū āmantesi --  ``bhikkhavo''ti. ``bhadante''ti te bhikkhū bhagavato paccassosuṃ.  bhagavā etadavoca --<br/><br/>[03] ``tīhi, bhikkhave, dhammehi samannāgato bhikkhu accantaniṭṭho  hoti accantayogakkhemī accantabrahmacārī accantapariyosāno seṭṭho  devamanussānaṃ. katamehi tīhi? asekkhena sīlakkhandhena,  asekkhena samādhikkhandhena, asekkhena paññākkhandhena. imehi kho,  bhikkhave, tīhi dhammehi samannāgato bhikkhu accantaniṭṭho hoti  accantayogakkhemī accantabrahmacārī accantapariyosāno seṭṭho  devamanussāna''nti. ekādasamaṃ. 


volume: 58
item: 144
title:
  assakhaḷuṅkasuttaṃ^assaparassasuttaṃ^assājānīyasuttaṃ^paṭhamamoranivāpasuttaṃ^dutiyamoranivāpasuttaṃ

content:
  [03] 145^b^.^eb^ ``tīhi, bhikkhave, dhammehi samannāgato  bhikkhu accantaniṭṭho hoti accantayogakkhemī ^a^V1.0328^ea^ accantabrahmacārī  accantapariyosāno seṭṭho devamanussānaṃ. katamehi tīhi?  iddhipāṭihāriyena ^a^P1.0292^ea^, ādesanāpāṭihāriyena,  anusāsanīpāṭihāriyena -- imehi kho, bhikkhave, tīhi dhammehi ^a^T1.0376^ea^  samannāgato bhikkhu accantaniṭṭho hoti accantayogakkhemī  accantabrahmacārī accantapariyosāno seṭṭho devamanussāna''nti.  dvādasamaṃ. 


volume: 58
item: 145
title:
  assaparassasuttaṃ^assājānīyasuttaṃ^paṭhamamoranivāpasuttaṃ^dutiyamoranivāpasuttaṃ^tatiyamoranivāpasuttaṃ

content:
  [03] 146^b^.^eb^ ``tīhi, bhikkhave, dhammehi samannāgato  bhikkhu accantaniṭṭho hoti accantayogakkhemī accantabrahmacārī  accantapariyosāno seṭṭho devamanussānaṃ. katamehi tīhi?  sammādiṭṭhiyā, sammāñāṇena, sammāvimuttiyā -- imehi kho,  bhikkhave, tīhi dhammehi samannāgato bhikkhu accantaniṭṭho  ^a^M1.0296^ea^ hoti accantayogakkhemī accantabrahmacārī accantapariyosāno seṭṭho  devamanussāna''nti. terasamaṃ. <br/><br/>[06] yodhājīvavaggo cuddasamo. <br/><br/>[01] tassuddānaṃ -- <br/><br/>[21] yodho parisamittañca, uppādā kesakambalo. <br/><br/>[22] sampadā vuddhi tayo, assā tayo moranivāpinoti.. 


volume: 58
item: 146
title: assājānīyasuttaṃ^paṭhamamoranivāpasuttaṃ^dutiyamoranivāpasuttaṃ^maṅgalavaggo^akusalasuttaṃ
content:
  [03] 147^b^.^eb^ ``tīhi ^a^V1.0329^ea^, bhikkhave, dhammehi samannāgato  yathābhataṃ nikkhitto evaṃ niraye. katamehi tīhi? akusalena  kāyakammena, akusalena vacīkammena, akusalena manokammena -- imehi  kho, bhikkhave, tīhi dhammehi samannāgato yathābhataṃ nikkhitto evaṃ  niraye.<br/><br/>[03] ``tīhi, bhikkhave, dhammehi samannāgato yathābhataṃ nikkhitto  evaṃ sagge. katamehi tīhi? kusalena kāyakammena, kusalena  vacīkammena, kusalena manokammena -- imehi kho ^a^T1.0377^ea^, bhikkhave, tīhi  dhammehi samannāgato yathābhataṃ nikkhitto evaṃ sagge''ti. paṭhamaṃ. 


volume: 58
item: 147
title: paṭhamamoranivāpasuttaṃ^dutiyamoranivāpasuttaṃ^maṅgalavaggo^akusalasuttaṃ^sāvajjasuttaṃ
content:
  [03] 148^b^.^eb^ ``tīhi, bhikkhave, dhammehi samannāgato  yathābhataṃ nikkhitto evaṃ niraye. katamehi tīhi? sāvajjena  kāyakammena, sāvajjena vacīkammena, sāvajjena manokammena -- imehi  kho, bhikkhave, tīhi dhammehi samannāgato yathābhataṃ nikkhitto evaṃ  niraye.<br/><br/>[03] ``tīhi, bhikkhave, dhammehi samannāgato yathābhataṃ nikkhitto  evaṃ sagge. katamehi tīhi? anavajjena kāyakammena, anavajjena  vacīkammena, anavajjena manokammena -- imehi   kho...pe0... evaṃ sagge''ti. dutiyaṃ. 


volume: 58
item: 148
title: dutiyamoranivāpasuttaṃ^maṅgalavaggo^akusalasuttaṃ^sāvajjasuttaṃ^visamasuttaṃ
content:
  [03] 149^b^.^eb^ ``tīhi ^a^M1.0297^ea^ ^a^P1.0293^ea^,  bhikkhave...pe0... visamena kāyakammena, visamena vacīkammena,  visamena manokammena -- imehi kho...pe0... evaṃ niraye.<br/><br/>[03] ``tīhi ^a^V1.0330^ea^, bhikkhave, dhammehi...pe0... samena kāyakammena,  samena vacīkammena, samena manokammena -- imehi kho...pe0... evaṃ  sagge''ti. tatiyaṃ. 


volume: 58
item: 149
title: maṅgalavaggo^akusalasuttaṃ^sāvajjasuttaṃ^visamasuttaṃ^asucisuttaṃ
content:
  [03] 150^b^.^eb^ ``tīhi, bhikkhave...pe0... asucinā  kāyakammena, asucinā vacīkammena, asucinā manokammena -- imehi  kho...pe0... evaṃ niraye.<br/><br/>[03] ``tīhi, bhikkhave...pe0... sucinā kāyakammena, sucinā  vacīkammena, sucinā manokammena -- imehi kho, bhikkhave, tīhi  dhammehi samannāgato yathābhataṃ nikkhitto evaṃ sagge''ti. catutthaṃ. 


volume: 58
item: 150
title: akusalasuttaṃ^sāvajjasuttaṃ^visamasuttaṃ^asucisuttaṃ^paṭhamakhatasuttaṃ
content:
  [03] 151^b^.^eb^ ``tīhi, bhikkhave, dhammehi samannāgato bālo  abyatto asappuriso khataṃ upahataṃ attānaṃ pariharati, sāvajjo ca  hoti sānuvajjo ca viññūnaṃ, bahuñca apuññaṃ pasavati. katamehi  tīhi? akusalena kāyakammena, akusalena vacīkammena, akusalena  manokammena -- imehi kho, bhikkhave, tīhi dhammehi samannāgato  bālo abyatto asappuriso khataṃ upahataṃ attānaṃ pariharati, sāvajjo  ca hoti sānuvajjo ca viññūnaṃ, bahuñca apuññaṃ pasavati.<br/><br/>[03] ``tīhi, bhikkhave, dhammehi samannāgato ^a^T1.0378^ea^ paṇḍito viyatto  sappuriso akkhataṃ anupahataṃ attānaṃ pariharati, anavajjo ca hoti  ananuvajjo ca viññūnaṃ, bahuñca puññaṃ pasavati. katamehi tīhi?  kusalena kāyakammena, kusalena vacīkammena, kusalena  manokammena...pe0.... pañcamaṃ. 


volume: 58
item: 151
title: sāvajjasuttaṃ^visamasuttaṃ^asucisuttaṃ^paṭhamakhatasuttaṃ^dutiyakhatasuttaṃ
content:
  [03] 152^b^.^eb^ ``tīhi, bhikkhave...pe0... sāvajjena  kāyakammena, sāvajjena vacīkammena, sāvajjena  manokammena...pe0....<br/><br/>[03] ``tīhi ^a^V1.0331^ea^ ^a^M1.0298^ea^, bhikkhave...pe0... anavajjena kāyakammena, anavajjena  vacīkammena, anavajjena manokammena...pe0....  chaṭṭhaṃ. 


volume: 58
item: 152
title: visamasuttaṃ^asucisuttaṃ^paṭhamakhatasuttaṃ^dutiyakhatasuttaṃ^tatiyakhatasuttaṃ
content:
  [03] 153^b^.^eb^ ``tīhi, bhikkhave...pe0... visamena  kāyakammena, visamena vacīkammena, visamena  manokammena...pe0....<br/><br/>[03] ``tīhi ^a^P1.0294^ea^, bhikkhave...pe0... samena  kāyakammena, samena vacīkammena, samena manokammena...pe0....  sattamaṃ. 


volume: 58
item: 153
title: asucisuttaṃ^paṭhamakhatasuttaṃ^dutiyakhatasuttaṃ^tatiyakhatasuttaṃ^catutthakhatasuttaṃ
content:
  [03] 154^b^.^eb^ ``tīhi, bhikkhave...pe0... asucinā  kāyakammena, asucinā vacīkammena, asucinā  manokammena...pe0....<br/><br/>[03] ``tīhi, bhikkhave...pe0... sucinā kāyakammena, sucinā  vacīkammena, sucinā manokammena -- imehi kho, bhikkhave, tīhi  dhammehi samannāgato paṇḍito viyatto sappuriso akkhataṃ anupahataṃ  attānaṃ pariharati, anavajjo ca hoti ananuvajjo ca viññūnaṃ, bahuñca  puññaṃ pasavatī''ti. aṭṭhamaṃ. 


volume: 58
item: 154
title: paṭhamakhatasuttaṃ^dutiyakhatasuttaṃ^tatiyakhatasuttaṃ^catutthakhatasuttaṃ^vandanāsuttaṃ
content:
  [03] 155^b^.^eb^ ``tisso imā, bhikkhave, vandanā. katamā  tisso? kāyena, vācāya, manasā -- imā kho, bhikkhave, tisso  vandanā''ti. navamaṃ. 


volume: 58
item: 155
title: dutiyakhatasuttaṃ^tatiyakhatasuttaṃ^catutthakhatasuttaṃ^vandanāsuttaṃ^pubbaṇhasuttaṃ
content:
  [03] 156^b^.^eb^ ``ye ^a^V1.0332^ea^, bhikkhave, sattā pubbaṇhasamayaṃ kāyena  sucaritaṃ caranti ^a^T1.0379^ea^, vācāya sucaritaṃ caranti, manasā sucaritaṃ caranti,  supubbaṇho, bhikkhave, tesaṃ sattānaṃ.<br/><br/>[03] ``ye, bhikkhave, sattā majjhanhikasamayaṃ kāyena sucaritaṃ  caranti, vācāya sucaritaṃ caranti, manasā sucaritaṃ caranti,  sumajjhanhiko, bhikkhave, tesaṃ sattānaṃ.<br/><br/>[03] ``ye ^a^M1.0299^ea^, bhikkhave, sattā sāyanhasamayaṃ kāyena sucaritaṃ caranti,  vācāya sucaritaṃ caranti, manasā sucaritaṃ caranti, susāyanho,  bhikkhave, tesaṃ sattāna''nti. <br/><br/>[21] ``sunakkhattaṃ sumaṅgalaṃ, suppabhātaṃ suhuṭṭhitaṃ {suvuṭṭhitaṃ (sī0 pī0)}. <br/><br/>[22] sukhaṇo sumuhutto ca, suyiṭṭhaṃ brahmacārisu.. <br/><br/>[21] ``padakkhiṇaṃ kāyakammaṃ, vācākammaṃ padakkhiṇaṃ. <br/><br/>[27] padakkhiṇaṃ manokammaṃ, paṇīdhi te padakkhiṇe {paṇidhiyo padakkhiṇā  (sī0 pī0), paṇidhi te padakkhiṇā (syā0 kaṃ0)}. <br/><br/>[22] padakkhiṇāni katvāna, labhantatthe {labhatatthe (sī0 pī0)} padakkhiṇe.. <br/><br/>[21] ``te atthaladdhā sukhitā, viruḷhā buddhasāsane. <br/><br/>[22] arogā sukhitā hotha, saha sabbehi ñātibhī''ti..  dasamaṃ. <br/><br/>[06] maṅgalavaggo pañcamo. <br/><br/>[01] tassuddānaṃ -- <br/><br/>[21] akusalañca sāvajjaṃ, visamāsucinā saha. <br/><br/>[22] caturo khatā vandanā, pubbaṇhena ca te dasāti.. <br/><br/>[06] tatiyo paṇṇāsako samatto. 


volume: 58
item: 156
title: tatiyakhatasuttaṃ^catutthakhatasuttaṃ^vandanāsuttaṃ^acelakavaggo^
content:
  [03] 157-163^b^.^eb^ ``tisso ^a^T1.0380^ea^ ^a^V1.0333^ea^ ^a^P1.0295^ea^  ^a^M1.0300^ea^ imā, bhikkhave,  paṭipadā. katamā tisso? āgāḷhā paṭipadā, nijjhāmā paṭipadā,  majjhimā paṭipadā. katamā ca, bhikkhave, āgāḷhā paṭipadā?  idha, bhikkhave, ekacco evaṃvādī hoti evaṃdiṭṭhi -- `natthi kāmesu  doso'ti. so kāmesu pātabyataṃ āpajjati. ayaṃ vuccati,  bhikkhave, āgāḷhā paṭipadā.<br/><br/>[03] ``katamā ca, bhikkhave, nijjhāmā paṭipadā? idha, bhikkhave,  ekacco acelako hoti muttācāro, hatthāpalekhano {hatthāvalekhano (syā0 kaṃ0)  dī0 ni0 1.394; ma0 ni0 1.155 passitabbaṃ}, na ehibhadantiko,  na tiṭṭhabhadantiko, nābhihaṭaṃ na uddissakataṃ na nimantanaṃ sādiyati.  so na kumbhimukhā paṭiggaṇhāti, na kaḷopimukhā {khaḷopimukhā (sī0 syā0  kaṃ0)} paṭiggaṇhāti na  eḷakamantaraṃ na daṇḍamantaraṃ na musalamantaraṃ na dvinnaṃ bhuñjamānānaṃ na  gabbhiniyā na pāyamānāya na purisantaragatāya na saṅkittīsu na yattha  sā upaṭṭhito hoti na yattha makkhikā saṇḍasaṇḍacārinī na macchaṃ na  maṃsaṃ na suraṃ na merayaṃ, na thusodakaṃ pivati. so ekāgāriko vā  hoti ekālopiko, dvāgāriko vā hoti dvālopiko... sattāgāriko  vā hoti sattālopiko; ekissāpi dattiyā yāpeti, dvīhipi dattīhi  yāpeti... sattahipi dattīhi yāpeti; ekāhikampi āhāraṃ āhāreti,  dvāhikampi āhāraṃ āhāreti... sattāhikampi āhāraṃ āhāreti --  iti evarūpaṃ addhamāsikampi pariyāyabhattabhojanānuyogamanuyutto  viharati.<br/><br/>[03] so sākabhakkhopi hoti, sāmākabhakkhopi hoti,  nīvārabhakkhopi hoti, daddulabhakkhopi hoti, haṭabhakkhopi hoti ^a^T1.0381^ea^,  kaṇhabhakkhopi hoti, ācāmabhakkhopi hoti, piññākabhakkhopi hoti,  tiṇabhakkhopi hoti, gomayabhakkhopi hoti, vanamūlaphalāhāro yāpeti  pavattaphalabhojī.<br/><br/>[03] so sāṇānipi dhāreti, masāṇānipi dhāreti, chavadussānipi  dhāreti, paṃsukūlānipi dhāreti, tirīṭānipi dhāreti, ajinampi  dhāreti, ajinakkhipampi dhāreti, kusacīrampi dhāreti ^a^V1.0334^ea^, vākacīrampi  dhāreti, phalakacīrampi dhāreti, kesakambalampi dhāreti,  vāḷakambalampi ^a^P1.0296^ea^ dhāreti, ulūkapakkhikampi  ^a^M1.0301^ea^ dhāreti,  kesamassulocakopi hoti kesamassulocanānuyogamanuyutto, ubbhaṭṭhakopi  hoti āsanapaṭikkhitto, ukkuṭikopi hoti ukkuṭikappadhānamanuyutto,  kaṇṭakāpassayikopi hoti kaṇṭakāpassaye seyyaṃ kappeti,  sāyatatiyakampi udakorohanānuyogamanuyutto viharati -- iti evarūpaṃ  anekavihitaṃ kāyassa ātāpanaparitāpanānuyogamanuyutto viharati.  ayaṃ vuccati, bhikkhave, nijjhāmā paṭipadā.<br/><br/>[03] ``katamā ca, bhikkhave, majjhimā paṭipadā? idha, bhikkhave,  bhikkhu kāye kāyānupassī viharati ātāpī sampajāno satimā  vineyya loke abhijjhādomanassaṃ; vedanāsu...pe0...  citte...pe0... dhammesu dhammānupassī viharati ātāpī sampajāno  satimā vineyya loke abhijjhādomanassaṃ. ayaṃ vuccati, bhikkhave,  majjhimā paṭipadā. imā kho, bhikkhave, tisso paṭipadā''ti.<br/><br/>[03] ``tisso imā, bhikkhave, paṭipadā. katamā tisso?  āgāḷhā paṭipadā, nijjhāmā paṭipadā, majjhimā paṭipadā. katamā  ca, bhikkhave, āgāḷhā paṭipadā...pe0... ayaṃ vuccati, bhikkhave,  āgāḷhā paṭipadā.<br/><br/>[03] ``katamā ca, bhikkhave, nijjhāmā paṭipadā...pe0... ayaṃ  vuccati, bhikkhave, nijjhāmā paṭipadā.<br/><br/>[03] ``katamā ^a^T1.0382^ea^ ca, bhikkhave, majjhimā paṭipadā? idha, bhikkhave,  bhikkhu anuppannānaṃ pāpakānaṃ akusalānaṃ dhammānaṃ anuppādāya chandaṃ  janeti vāyamati vīriyaṃ ārabhati cittaṃ paggaṇhāti padahati;  uppannānaṃ pāpakānaṃ akusalānaṃ dhammānaṃ pahānāya chandaṃ janeti  vāyamati vīriyaṃ ārabhati cittaṃ paggaṇhāti padahati; anuppannānaṃ  kusalānaṃ dhammānaṃ uppādāya chandaṃ janeti vāyamati vīriyaṃ ārabhati  cittaṃ paggaṇhāti padahati; uppannānaṃ kusalānaṃ dhammānaṃ ṭhitiyā  asammosāya bhiyyobhāvāya vepullāya bhāvanāya pāripūriyā chandaṃ  ^a^P1.0297^ea^ janeti vāyamati vīriyaṃ ārabhati cittaṃ  paggaṇhāti padahati....<br/><br/>[03] ``chandasamādhipadhānasaṅkhārasamannāgataṃ ^a^V1.0335^ea^ iddhipādaṃ bhāveti  vīriyasamādhi...pe0... cittasamādhi...pe0...  vīmaṃsāsamādhipadhānasaṅkhārasamannāgataṃ iddhipādaṃ bhāveti...pe0....<br/><br/>[03] ``saddhindriyaṃ bhāveti... vīriyindriyaṃ bhāveti... satindriyaṃ  bhāveti... samādhindriyaṃ bhāveti... paññindriyaṃ bhāveti....<br/><br/>[03] ``saddhābalaṃ ^a^M1.0302^ea^ bhāveti... vīriyabalaṃ bhāveti... satibalaṃ  bhāveti... samādhibalaṃ bhāveti... paññābalaṃ bhāveti....<br/><br/>[03] ``satisambojjhaṅgaṃ bhāveti... dhammavicayasambojjhaṅgaṃ  bhāveti... vīriyasambojjhaṅgaṃ bhāveti... pītisambojjhaṅgaṃ bhāveti...  passaddhisambojjhaṅgaṃ bhāveti... samādhisambojjhaṅgaṃ bhāveti...  upekkhāsambojjhaṅgaṃ bhāveti....<br/><br/>[03] ``sammādiṭṭhiṃ bhāveti... sammāsaṅkappaṃ bhāveti... sammāvācaṃ  bhāveti... sammākammantaṃ bhāveti ^a^T1.0383^ea^... sammāājīvaṃ bhāveti...  sammāvāyāmaṃ bhāveti... sammāsatiṃ bhāveti... sammāsamādhiṃ  bhāveti.... ayaṃ vuccati, bhikkhave, majjhimā paṭipadā. imā  kho, bhikkhave, tisso paṭipadā''ti. <br/><br/>[06] acelakavaggo chaṭṭho. <br/><br/>[01] tassuddānaṃ -- <br/><br/>[21] satipaṭṭhānaṃ sammappadhānaṃ, iddhipādindriyena ca. <br/><br/>[22] balaṃ bojjhaṅgo maggo ca, paṭipadāya yojayeti.. 


volume: 58
item: 157
title: catutthakhatasuttaṃ^vandanāsuttaṃ^acelakavaggo^kammapathapeyyālaṃ^
content:
  [03] 164-183^b^.^eb^ ``tīhi ^a^V1.0336^ea^, bhikkhave, dhammehi samannāgato  yathābhataṃ nikkhitto evaṃ niraye. katamehi tīhi? attanā ca  pāṇātipātī hoti, parañca pāṇātipāte samādapeti, pāṇātipāte ca  samanuñño hoti. imehi kho, bhikkhave, tīhi dhammehi samannāgato  yathābhataṃ nikkhitto evaṃ niraye.<br/><br/>[03] ``tīhi, bhikkhave, dhammehi samannāgato yathābhataṃ nikkhitto  evaṃ sagge. katamehi tīhi? attanā ca pāṇātipātā paṭivirato  hoti, parañca pāṇātipātā veramaṇiyā samādapeti, pāṇātipātā  veramaṇiyā ca samanuñño hoti....<br/><br/>[03] ``attanā ca adinnādāyī hoti, parañca adinnādāne  samādapeti, adinnādāne ca samanuñño hoti....<br/><br/>[03] ``attanā ca adinnādānā paṭivirato hoti, parañca  adinnādānā veramaṇiyā samādapeti, adinnādānā veramaṇiyā ca  samanuñño hoti....<br/><br/>[03] ``attanā ^a^M1.0303^ea^ ca kāmesumicchācārī hoti, parañca  kāmesumicchācāre ^a^P1.0298^ea^ samādapeti, kāmesumicchācāre  ca samanuñño hoti....<br/><br/>[03] ``attanā ca kāmesumicchācārā paṭivirato hoti, parañca  kāmesumicchācārā veramaṇiyā samādapeti, kāmesumicchācārā  veramaṇiyā ca samanuñño hoti....<br/><br/>[03] ``attanā ca musāvādī hoti, parañca musāvāde samādapeti,  musāvāde ca samanuñño hoti....<br/><br/>[03] ``attanā ^a^V1.0337^ea^ ca musāvādā paṭivirato hoti, parañca musāvādā  ^a^T1.0384^ea^ veramaṇiyā samādapeti, musāvādā veramaṇiyā ca samanuñño hoti....<br/><br/>[03] ``attanā ca pisuṇavāco hoti, parañca pisuṇāya vācāya  samādapeti, pisuṇāya vācāya ca samanuñño hoti....<br/><br/>[03] ``attanā ca pisuṇāya vācāya paṭivirato hoti, parañca  pisuṇāya vācāya veramaṇiyā samādapeti, pisuṇāya vācāya  veramaṇiyā ca samanuñño hoti....<br/><br/>[03] ``attanā ca pharusavāco hoti, parañca pharusāya vācāya  samādapeti, pharusāya vācāya ca samanuñño hoti....<br/><br/>[03] ``attanā ca pharusāya vācāya paṭivirato hoti, parañca  pharusāya vācāya veramaṇiyā samādapeti, pharusāya vācāya veramaṇiyā  ca samanuñño hoti....<br/><br/>[03] ``attanā ca samphappalāpī hoti, parañca samphappalāpe  samādapeti, samphappalāpe ca samanuñño hoti....<br/><br/>[03] ``attanā ca samphappalāpā paṭivirato hoti, parañca  samphappalāpā veramaṇiyā samādapeti, samphappalāpā veramaṇiyā ca  samanuñño hoti....<br/><br/>[03] ``attanā ca abhijjhālu hoti, parañca abhijjhāya  samādapeti, abhijjhāya ca samanuñño hoti....<br/><br/>[03] ``attanā ca anabhijjhālu hoti, parañca anabhijjhāya  samādapeti, anabhijjhāya ca samanuñño hoti....<br/><br/>[03] ``attanā ^a^V1.0338^ea^ ^a^P1.0299^ea^ ^a^M1.0304^ea^ ca byāpannacitto hoti, parañca  byāpāde samādapeti, byāpāde ca samanuñño hoti....<br/><br/>[03] ``attanā ca abyāpannacitto hoti, parañca abyāpāde  samādapeti, abyāpāde ca samanuñño hoti....<br/><br/>[03] ``attanā ca micchādiṭṭhiko hoti, parañca micchādiṭṭhiyā  samādapeti, micchādiṭṭhiyā ca samanuñño hoti ^a^T1.0385^ea^....<br/><br/>[03] ``attanā ca sammādiṭṭhiko hoti, parañca sammādiṭṭhiyā  samādapeti, sammādiṭṭhiyā ca samanuñño hoti. imehi kho,  bhikkhave, tīhi dhammehi samannāgato yathābhataṃ nikkhitto evaṃ  sagge''ti. <br/><br/>[06] kammapathapeyyālaṃ niṭṭhitaṃ. <br/><br/>[01] tassuddānaṃ -- <br/><br/>[21] pāṇaṃ adinnamicchā ca, musāvādī ca pisuṇā. <br/><br/>[27] pharusā samphappalāpo ca, abhijjhā byāpādadiṭṭhi ca. <br/><br/>[22] kammapathesu peyyālaṃ, tikakena niyojayeti.. 


volume: 58
item: 158
title: vandanāsuttaṃ^acelakavaggo^kammapathapeyyālaṃ^rāgapeyyālaṃ^
content:
  [03] 184^b^.^eb^ ``rāgassa ^a^V1.0339^ea^, bhikkhave, abhiññāya tayo dhammā  bhāvetabbā. katame tayo? suññato samādhi, animitto samādhi,  appaṇihito samādhi -- rāgassa, bhikkhave, abhiññāya ime tayo  dhammā bhāvetabbā. ( ) {(rāgassa bhikkhave abhiññāya tayo dhammā bhāvetabbā.  katame tayo? savitakkasavicāro samādhi, avitakkavicāramatto  samādhi, avitakkāvicāro samādhi. rāgassa bhikkhave abhiññāya  ime tayo dhammā bhāvetabbā.) etthantare pāṭho katthaci dissati,  aṭṭhakathāyaṃ passitabbo}<br/><br/>[03] ``rāgassa ^a^M1.0305^ea^, bhikkhave, pariññāya...pe0... parikkhayāya...  pahānāya... khayāya... vayāya... virāgāya... nirodhāya...  cāgāya... paṭinissaggāya ime tayo dhammā bhāvetabbā.<br/><br/>[03] ``dosassa... mohassa... kodhassa... upanāhassa...  makkhassa... palāsassa... issāya... macchariyassa... māyāya...  sāṭheyyassa... thambhassa... sārambhassa... mānassa... atimānassa...  madassa... pamādassa abhiññāya... pariññāya... parikkhayāya...  pahānāya... khayāya... vayāya... virāgāya... nirodhāya...  cāgāya... paṭinissaggāya ime tayo dhammā bhāvetabbā''ti.<br/><br/>[03] (idamavoca bhagavā. attamanā te bhikkhū bhagavato bhāsitaṃ  abhinandunti.) {( ) etthantare pāṭho syā0 kaṃ0 ka0 potthakesu na dissati} <br/><br/>[06] rāgapeyyālaṃ niṭṭhitaṃ. <br/><br/>[01] tassuddānaṃ -- <br/><br/>[21] {imā uddānagāthāyo sī0 syā0 kaṃ0 pī0 potthakesu na dissanti} rāgaṃ   dosañca mohañca, kodhūpanāhapañcamaṃ. <br/><br/>[22] makkhapaḷāsaissā ca, maccharimāyāsāṭheyyā.. <br/><br/>[21] thambhasārambhamānañca, atimānamadassa ca. <br/><br/>[22] pamādā sattarasa vuttā, rāgapeyyālanissitā.. <br/><br/>[21] ete ^a^V1.0340^ea^ opammayuttena, āpādena abhiññāya. <br/><br/>[27] pariññāya parikkhayā, pahānakkhayabbayena. <br/><br/>[22] virāganirodhacāgaṃ, paṭinissagge ime dasa.. <br/><br/>[21] suññato animitto ca, appaṇihito ca tayo. <br/><br/>[22] samādhimūlakā peyyālesupi vavatthitā cāti.. <br/><br/>[06] tikanipātapāḷi niṭṭhitā.


volume: 59
item: 0
title: ^paṭhamapaṇṇāsakaṃ^bālavaggo^bhayasuttavaṇṇanā^
content:
  [03] 1^b^.^eb^ tikanipātassa ^a^V2.0071^ea^ ^a^M2.0069^ea^ ^a^P2.0167^ea^ paṭhame  ^b^bhayānī^eb^tiādīsu ^b^bhaya^eb^nti cittutrāso. ^b^upaddavo^eb^ti  anekaggatākāro. ^b^upasaggo^eb^ti upasaṭṭhākāro tattha tattha  lagganākāro.<br/><br/>[03] tesaṃ evaṃ nānattaṃ veditabbaṃ -- pabbatavisamanissitā corā  janapadavāsīnaṃ pesenti -- ``mayaṃ asukadivase nāma tumhākaṃ gāmaṃ  paharissāmā''ti. te taṃ pavattiṃ sutakālato paṭṭhāya bhayaṃ ^a^V2.0072^ea^ santāsaṃ  āpajjanti. ayaṃ ^b^cittutrāso^eb^ nāma. ``yathā no te corā  kupitā anatthampi āvaheyyu''nti hatthasāraṃ gahetvā dvipadacatuppadehi  saddhiṃ araññaṃ pavisitvā tattha tattha bhūmiyaṃ nipajjanti  ḍaṃsamakasādīhi khajjamānā, gumbantarāni pavisantā khāṇukaṇṭake  maddanti. tesaṃ evaṃ vicarantānaṃ vikkhittabhāvo ^b^anekaggatākāro^eb^  nāma. tato coresu yathāvutte divase anāgacchantesu ``tucchakasāsanaṃ  bhavissati, gāmaṃ pavisissāmā''ti saparikkhārā gāmaṃ pavisanti.  atha tesaṃ paviṭṭhabhāvaṃ ñatvā gāmaṃ parivāretvā dvāre aggiṃ datvā  manusse ghātetvā corā sabbaṃ vibhavaṃ vilumpitvā gacchanti. tesu  ghātitāvasesā aggiṃ nibbāpetvā koṭṭhakacchāyābhitticchāyādīsu tattha  tattha laggitvā nisīdanti naṭṭhaṃ anusocamānā. ayaṃ  ^b^upasaṭṭhākāro lagganākāro^eb^ nāma.<br/><br/>[03] ^b^naḷāgārā^eb^ti ^a^P2.0168^ea^ naḷehi  channapaṭicchannāgārā. sesasambhārā panettha rukkhamayā honti.  ^b^tiṇāgāre^eb^pi eseva nayo. ^b^kūṭāgārānī^eb^ti kūṭasaṅgahitāni  agārāni. ^b^ullittāvalittānī^eb^ti anto ca bahi ca littāni.  ^b^nivātānī^eb^ti nivāritavātappavesāni. ^b^phusitaggaḷānī^eb^ti  chekehi vaḍḍhakīhi katattā ^a^M2.0070^ea^ piṭṭhasaṅghāṭamhi suṭṭhu phusitakavāṭāni.  ^b^pihitavātapānānī^eb^ti yuttavātapānāni. iminā padadvayena  kavāṭavātapānānaṃ niccapihitataṃ akathetvā sampattiyeva kathitā.  icchiticchitakkhaṇe pana tāni pidhīyanti ca vivarīyanti ca.<br/><br/>[03] ^b^bālato uppajjantī^eb^ti bālameva nissāya uppajjanti.  bālo hi apaṇḍitapuriso rajjaṃ vā oparajjaṃ vā aññaṃ vā pana mahantaṃ  ṭhānaṃ patthento katipaye attanā sadise vidhavaputte mahādhutte gahetvā  ``etha ahaṃ tumhe issare karissāmī''ti pabbatagahanādīni nissāya  antamante gāme paharanto dāmarikabhāvaṃ jānāpetvā anupubbena nigamepi  janapadepi paharati. manussā gehāni chaḍḍetvā khemaṭṭhānaṃ patthayamānā  pakkamanti. te nissāya vasantā bhikkhūpi bhikkhuniyopi attano  attano vasanaṭṭhānāni pahāya pakkamanti. gatagataṭṭhāne bhikkhāpi  senāsanampi dullabhaṃ hoti. evaṃ catunnampi parisānaṃ bhayaṃ āgatameva  hoti. pabbajjitesupi dve bālā bhikkhū aññamaññaṃ vivādaṃ paṭṭhapetvā  codanaṃ ārabhanti. iti kosambivāsikānaṃ viya mahākalaho  uppajjati. catunnaṃ parisānaṃ bhayaṃ āgatameva hotīti evaṃ yāni  kānici bhayāni ^a^P2.0169^ea^ uppajjanti, sabbāni tāni  bālato uppajjantīti yathānusandhinā desanaṃ niṭṭhapesi. 


volume: 59
item: 1
title: paṭhamapaṇṇāsakaṃ^bālavaggo^bhayasuttavaṇṇanā^lakkhaṇasuttavaṇṇanā^
content:
  [03] 2^b^.^eb^ dutiye ^a^V2.0073^ea^ kāyadvārādipavattaṃ kammaṃ lakkhaṇaṃ  sañjānanakāraṇaṃ assāti ^b^kammalakkhaṇo. apadānasobhanī  paññā^eb^ti yā paññā nāma apadānena sobhati, bālā ca paṇḍitā ca  attano attano cariteneva pākaṭā hontīti attho. bālena hi  gatamaggo rukkhagacchagāmanigamādīni jhāpetvā gacchantassa indaggino  gatamaggo viya hoti, jhāmaṭṭhānamattameva aṅgāramasichārikāsamākulaṃ  paññāyati. paṇḍitena gatamaggo kusobbhādayo pūretvā  vividhasassasampadaṃ āvahamānena catudīpikameghena gatamaggo viya hoti.  yathā tena gatamagge udakapūrāni ceva vividhasassaphalāphalāni ca  tāni tāni ṭhānāni paññāyanti, evaṃ paṇḍitena gatamagge sampattiyova  paññāyanti no vipattiyoti. sesamettha uttānatthameva. 


volume: 59
item: 2
title: bālavaggo^bhayasuttavaṇṇanā^lakkhaṇasuttavaṇṇanā^cintīsuttavaṇṇanā^
content:
  [03] 3^b^.^eb^ tatiye ^a^M2.0071^ea^ ^b^bālalakkhaṇānī^eb^ti ``bālo  aya''nti etehi lakkhīyati ñāyatīti bālalakkhaṇāni. tānevassa  sañjānanakāraṇānīti ^b^bālanimittāni. bālāpadānānī^eb^ti  bālassa apadānāni. ^b^duccintitacintī^eb^ti cintayanto  abhijjhābyāpādamicchādassanavasena duccintitameva cinteti.  ^b^dubbhāsitabhāsī^eb^ti bhāsamānopi musāvādādibhedaṃ dubbhāsitameva  bhāsati. ^b^dukkaṭakammakārī^eb^ti karontopi pāṇātipātādivasena  dukkaṭakammameva karoti. ^b^paṇḍitalakkhaṇānī^eb^tiādi  vuttānusāreneva veditabbaṃ. ^b^sucintitacintī^eb^tiādīni cettha  manosucaritādīnaṃ vasena yojetabbāni. 


volume: 59
item: 3
title: bhayasuttavaṇṇanā^lakkhaṇasuttavaṇṇanā^cintīsuttavaṇṇanā^accayasuttavaṇṇanā^
content:
  [03] 4^b^.^eb^ catutthe ^a^P2.0170^ea^ ^b^accayaṃ  accayato na passatī^eb^ti attano aparādhaṃ aparādhato na passati.  ^b^accayato disvā yathādhammaṃ nappaṭikarotī^eb^ti ``aparaddhaṃ  mayā''ti ñatvāpi yo dhammo, taṃ na karoti, daṇḍakammaṃ āharitvā  accayaṃ na deseti nakkhamāpeti. ^b^accayaṃ desentassa yathādhammaṃ  nappaṭiggaṇhātī^eb^ti parassa ``viraddhaṃ mayā''ti ñatvā daṇḍakammaṃ  āharitvā khamāpentassa nakkhamati. sukkapakkho vuttapaṭipakkhato  veditabbo. 


volume: 59
item: 4
title: lakkhaṇasuttavaṇṇanā^cintīsuttavaṇṇanā^accayasuttavaṇṇanā^ayonisosuttavaṇṇanā^
content:
  [03] 5^b^.^eb^ pañcame ^a^V2.0074^ea^ ^b^ayoniso pañhaṃ kattā hotī^eb^ti  ``kati nu kho, udāyi, anussatiṭṭhānānī''ti vutte ``pubbenivāso  anussatiṭṭhānaṃ bhavissatī''ti cintetvā lāḷudāyitthero viya  anupāyacintāya apañhameva pañhanti kattā hoti. ^b^ayoniso  pañhaṃ vissajjetā hotī^eb^ti evaṃ cintitaṃ pana pañhaṃ vissajjentopi  ``idha, bhante, bhikkhu anekavihitaṃ pubbenivāsaṃ anussarati.  seyyathidaṃ, ekampi jāti''ntiādinā nayena soyeva thero viya  ayoniso vissajjetā hoti, apañhameva pañhanti katheti.  ^b^parimaṇḍalehi padabyañjanehī^eb^ti ettha padameva atthassa byañjanato  padabyañjanaṃ. taṃ akkharapāripūriṃ katvā dasavidhaṃ byañjanabuddhiṃ  aparihāpetvā ^a^M2.0072^ea^ vuttaṃ parimaṇḍalaṃ nāma hoti, evarūpehi padabyañjanehīti  attho. ^b^siliṭṭhehī^eb^ti padasiliṭṭhatāya siliṭṭhehi.  ^b^upagatehī^eb^ti atthañca kāraṇañca upagatehi.  ^b^nābbhanumoditā^eb^ti evaṃ yoniso sabbaṃ kāraṇasampannaṃ katvāpi  vissajjitaṃ parassa pañhaṃ nābhinumodati nābhinandati sāriputtattherassa  pañhaṃ lāḷudāyitthero viya. yathāha -- <br/><br/>[02] ``aṭṭhānaṃ kho etaṃ, āvuso sāriputta, anavakāso, yaṃ  so atikkammeva kabaḷīkārāhārabhakkhānaṃ devānaṃ sahabyataṃ aññataraṃ  ^a^P2.0171^ea^ manomayaṃ kāyaṃ upapanno saññāvedayitanirodhaṃ  samāpajjeyyāpi vuṭṭhaheyyāpi, natthetaṃ ṭhāna''nti (a0 ni0   5.166).<br/><br/>[03] ^b^yoniso pañhaṃ kattā^eb^tiādīsu ānandatthero viya  yonisova pañhaṃ cintetvā yoniso vissajjitā hoti. thero hi  ``kati nu kho, ānanda, anussatiṭṭhānānī''ti pucchito ``ayaṃ  pañho bhavissatī''ti yoniso cintetvā yoniso vissajjento āha  -- ``idha, bhante, bhikkhu vivicceva kāmehi...pe0... catutthajjhānaṃ  upasampajja viharati. idaṃ, bhante, anussatiṭṭhānaṃ evaṃbhāvitaṃ  evaṃbahulīkataṃ diṭṭhadhammasukhavihārāya saṃvattatī''ti.  ^b^abbhanumoditā hotī^eb^ti tathāgato viya yoniso abbhanumoditā  hoti. tathāgato hi ānandattherena pañhe vissajjite ``sādhu sādhu,  ānanda, tena hi tvaṃ, ānanda, imampi chaṭṭhaṃ anussatiṭṭhānaṃ dhārehi.  idhānanda, bhikkhu satova abhikkamati satova paṭikkamatī''tiādimāha.  chaṭṭhādīni uttānatthāneva. 


volume: 59
item: 5
title: cintīsuttavaṇṇanā^accayasuttavaṇṇanā^ayonisosuttavaṇṇanā^khatasuttavaṇṇanā^
content:
  [03] 9^b^.^eb^ navame ^a^V2.0075^ea^ sukkapakkho pubbabhāge dasahipi  kusalakammapathehi paricchinno, upari yāva arahattamaggā labbhati.  ^b^bahuñca puññaṃ pasavatī^eb^ti ettha lokiyalokuttaramissakapuññaṃ  kathitaṃ. 


volume: 59
item: 6
title: accayasuttavaṇṇanā^ayonisosuttavaṇṇanā^khatasuttavaṇṇanā^malasuttavaṇṇanā^
content:
  [03] 10^b^.^eb^ dasame dussīlabhāvo dussīlyaṃ, dussīlyameva  malaṃ ^b^dussīlyamalaṃ^eb^. kenaṭṭhena malanti? anudahanaṭṭhena  duggandhaṭṭhena kiliṭṭhakaraṇaṭṭhena ca. tañhi nirayādīsu apāyesu  anudahatīti anudahanaṭṭhenapi malaṃ. tena samannāgato ^a^M2.0073^ea^ puggalo  mātāpitūnampi santike bhikkhusaṅghassāpi antare  bodhicetiyaṭṭhānesupi jigucchanīyo hoti, sabbadisāsu cassa  ``evarūpaṃ kira tena pāpakammaṃ kata''nti avaṇṇagandho vāyatīti  duggandhaṭṭhenapi malaṃ. tena ca samannāgato puggalo gatagataṭṭhāne  upatāpañceva labhati, kāyakammādīni cassa asucīni honti  apabhassarānīti ^a^P2.0172^ea^ kiliṭṭhakaraṇaṭṭhenapi malaṃ.  apica taṃ devamanussasampattiyo ceva nibbānasampattiñca milāpetīti  milāpanaṭṭhenapi malanti veditabbaṃ. issāmalamaccheramalesupi eseva  nayo. <br/><br/>[06] bālavaggo paṭhamo. 


volume: 59
item: 7
title: ayonisosuttavaṇṇanā^khatasuttavaṇṇanā^rathakāravaggo^ñātasuttavaṇṇanā^
content:
  [03] 11^b^.^eb^ dutiyassa ^a^V2.0076^ea^ paṭhame ^b^ñāto^eb^ti paññāto pākaṭo.  ^b^ananulomike^eb^ti sāsanassa na anulometīti ananulomikaṃ,  tasmiṃ ananulomike. ^b^kāyakamme^eb^ti pāṇātipātādimhi  kāyaduccarite. oḷārikaṃ vā etaṃ, na evarūpe samādapetuṃ sakkoti.  disā namassituṃ vaṭṭati, bhūtabaliṃ kātuṃ vaṭṭatīti evarūpe samādapeti  gaṇhāpeti. ^b^vacīkamme^eb^pi musāvādādīni oḷārikāni, attano  santakaṃ parassa adātukāmena ``natthī''ti ayaṃ vañcanamusāvādo nāma  vattuṃ vaṭṭatīti evarūpe samādapeti. ^b^manokamme^eb^pi abhijjhādayo  oḷārikā, kammaṭṭhānaṃ visaṃvādetvā kathento pana ananulomikesu  dhammesu samādapeti nāma dakkhiṇavihāravāsitthero viya. taṃ kira  theraṃ eko upaṭṭhāko amaccaputto upasaṅkamitvā ``mettāyantena paṭhamaṃ  kīdise puggale mettāyitabba''nti pucchi. thero sabhāgavisabhāgaṃ  anācikkhitvā ``piyapuggale''ti āha. tassa ca bhariyā piyā  hoti manāpā, so taṃ ārabbha mettāyanto ummādaṃ pāpuṇi. kathaṃ  panesa bahujanāhitāya paṭipanno hotīti? evarūpassa hi  saddhivihārikādayo ceva upaṭṭhākādayo ca tesaṃ ārakkhadevatā ādiṃ  katvā tāsaṃ tāsaṃ mittabhūtā yāva brahmalokā ^a^M2.0074^ea^ sesadevatā ca ``ayaṃ  bhikkhu na ajānitvā karissatī''ti ^a^P2.0173^ea^ tena  katameva karonti, evamesa bahujanāhitāya paṭipanno hoti.<br/><br/>[03] sukkapakkhe pāṇātipātā veramaṇiādīnaṃyeva vasena  ^b^kāyakammavacīkammāni^eb^ veditabbāni. kammaṭṭhānaṃ pana  avisaṃvādetvā kathento anulomikesu dhammesu samādapeti nāma  koḷitavihāravāsī catunikāyikatissatthero viya. tassa kira  jeṭṭhabhātā nandābhayatthero nāma potaliyavihāre vasanto ekasmiṃ roge  samuṭṭhite kaniṭṭhaṃ pakkosāpetvā āha -- ``āvuso, mayhaṃ sallahukaṃ  katvā ekaṃ kammaṭṭhānaṃ kathehī''ti. kiṃ, bhante, aññena kammaṭṭhānena,  kabaḷīkārāhāraṃ pariggaṇhituṃ vaṭṭatīti? kimatthiko esa, āvusoti?  bhante, kabaḷīkārāhāro upādārūpaṃ, ekasmiñca upādārūpe diṭṭhe  tevīsati upādārūpāni pākaṭāni hontīti ^a^V2.0077^ea^. so ``vaṭṭissati,  āvuso, ettaka''nti taṃ uyyojetvā kabaḷīkārāhāraṃ pariggaṇhitvā  upādārūpaṃ sallakkhetvā vivaṭṭetvā arahattaṃ pāpuṇi. atha naṃ theraṃ  bahivihārā anikkhantameva pakkositvā, ``āvuso, mahāavassayosi  mayhaṃ jāto''ti kaniṭṭhattherassa attanā paṭiladdhaguṇaṃ ārocesi.  ^b^bahujanahitāyā^eb^ti etassapi hi saddhivihārikādayo ``ayaṃ na  ajānitvā karissatī''ti tena katameva karontīti bahujanahitāya  paṭipanno nāma hotīti. 


volume: 59
item: 8
title: khatasuttavaṇṇanā^rathakāravaggo^ñātasuttavaṇṇanā^sāraṇīyasuttavaṇṇanā^
content:
  [03] 12^b^.^eb^ dutiye ^b^khattiyassā^eb^ti jātiyā  khattiyassa. ^b^muddhāvasittassā^eb^ti rājābhisekena muddhani  abhisittassa. ^b^sāraṇīyāni bhavantī^eb^ti saritabbāni  asammussanīyāni honti. ^b^jāto^eb^ti ^a^P2.0174^ea^  nibbatto. ^b^yāvajīvaṃ sāraṇīya^eb^nti daharakāle jānitumpi na  sakkā, aparabhāge pana mātāpituādīhi ñātakehi vā dāsādīhi vā  ``tvaṃ asukajanapade asukanagare asukadivase asukanakkhatte jāto''ti  ācikkhite sutvā tato paṭṭhāya yāvajīvaṃ sarati na sammussati.  tena vuttaṃ -- ``yāvajīvaṃ sāraṇīyaṃ hotī''ti.<br/><br/>[03] ^b^idaṃ^eb^ ^a^M2.0075^ea^, ^b^bhikkhave, dutiya^eb^nti abhisekaṭṭhānaṃ nāma rañño  balavatuṭṭhikaraṃ hoti, tenassa taṃ yāvajīvaṃ sāraṇīyaṃ.  saṅgāmavijayaṭṭhānepi eseva nayo. ettha pana ^b^saṅgāma^eb^nti yuddhaṃ.  ^b^abhivijinitvā^eb^ti jinitvā sattumaddanaṃ katvā. ^b^tameva  saṅgāmasīsa^eb^nti tameva saṅgāmaṭṭhānaṃ. ^b^ajjhāvasatī^eb^ti  abhibhavitvā āvasati.<br/><br/>[03] idāni yasmā sammāsambuddhassa rañño jātiṭṭhānādīhi  kattabbakiccaṃ natthi, imasmiṃ pana sāsane tappaṭibhāge tayo puggale  dassetuṃ idaṃ kāraṇaṃ ābhataṃ, tasmā te dassento ^b^evameva kho,  bhikkhave^eb^tiādimāha. tattha ^b^anagāriyaṃ pabbajito hotī^eb^ti  ettha catupārisuddhisīlampi pabbajjānissitamevāti veditabbaṃ.  ^b^sāraṇīyaṃ hotī^eb^ti ``ahaṃ asukaraṭṭhe asukajanapade asukavihāre  asukamāḷake asukadivāṭṭhāne asukacaṅkame asukarukkhamūle  pabbajito''ti evaṃ yāvajīvaṃ saritabbameva hoti na sammussitabbaṃ.<br/><br/>[03] ^b^idaṃ^eb^ ^a^V2.0078^ea^ ^b^dukkha^eb^nti ettakaṃ dukkhaṃ, na ito uddhaṃ dukkhaṃ atthi.  ^b^ayaṃ dukkhasamudayo^eb^ti ettako dukkhasamudayo, na ito uddhaṃ  dukkhasamudayo atthīti. sesapadadvayepi eseva nayo. evamettha  catūhi saccehi sotāpattimaggo kathito.  kasiṇaparikammavipassanāñāṇāni pana maggasannissitāneva honti.  ^b^sāraṇīyaṃ^eb^ ^a^P2.0175^ea^ ^b^hotī^eb^ti ``ahaṃ  asukaraṭṭhe...pe0... asukarukkhamūle sotāpanno jāto''ti yāvajīvaṃ  sāraṇīyaṃ hoti asammussanīyaṃ.<br/><br/>[03] ^b^āsavānaṃ khayā^eb^ti āsavānaṃ khayena.  ^b^cetovimutti^eb^nti phalasamādhiṃ. ^b^paññāvimutti^eb^nti phalapaññaṃ.  ^b^sayaṃ abhiññā sacchikatvā^eb^ti attanāva abhivisiṭṭhāya paññāya  paccakkhaṃ katvā. ^b^upasampajja viharatī^eb^ti paṭilabhitvā viharati.  ^b^sāraṇīya^eb^nti ``mayā asukaraṭṭhe...pe0... asukarukkhamūle  arahattaṃ patta''nti attano arahattapattiṭṭhānaṃ nāma yāvajīvaṃ sāraṇīyaṃ  hoti asammussanīyanti yathānusandhināva desanaṃ niṭṭhapesi. 


volume: 59
item: 9
title: rathakāravaggo^ñātasuttavaṇṇanā^sāraṇīyasuttavaṇṇanā^āsaṃsasuttavaṇṇanā^
content:
  [03] 13^b^.^eb^ tatiye ^b^santo^eb^ti atthi upalabbhanti.  ^b^saṃvijjamānā^eb^ti tasseva vevacanaṃ. ^b^lokasmi^eb^nti sattaloke.  ^b^nirāso^eb^ti anāso apatthano. ^b^āsaṃso^eb^ti  ^a^M2.0076^ea^ āsaṃsamāno patthayamāno. ^b^vigatāso^eb^ti apagatāso.  ^b^caṇḍālakule^eb^ti caṇḍālānaṃ kule. ^b^venakule^eb^ti  vilīvakārakule. ^b^nesādakule^eb^ti migaluddakānaṃ kule.  ^b^rathakārakule^eb^ti cammakārakule. ^b^pukkusakule^eb^ti  pupphacchaḍḍakakule.<br/><br/>[03] ettāvatā kulavipattiṃ dassetvā idāni yasmā nīcakule  jātopi ekacco aḍḍho hoti mahaddhano, ayaṃ pana na tādiso,  tasmāssa bhogavipattiṃ dassetuṃ ^b^dalidde^eb^tiādimāha. tattha  ^b^dalidde^eb^ti dāliddiyena samannāgate. ^b^appannapānabhojane^eb^ti  parittakānnapānabhojane. ^b^kasiravuttike^eb^ti ^a^P2.0176^ea^  dukkhajīvike, yattha vāyāmena payogena jīvitavuttiṃ sādhenti,  tathārūpeti attho. ^b^yattha kasirena ghāsacchādo labbhatī^eb^ti  yasmiṃ kule dukkhena yāgubhattaghāso ca kopīnamattaṃ acchādanañca  labbhati.<br/><br/>[03] idāni yasmā ekacco nīcakule jātopi upadhisampanno hoti  attabhāvasamiddhiyaṃ ṭhito ^a^V2.0079^ea^, ayañca na tādiso, tasmāssa  sarīravipattimpi dassetuṃ ^b^so ca hoti dubbaṇṇo^eb^tiādimāha.  tattha ^b^dubbaṇṇo^eb^ti paṃsupisācako viya jhāmakhāṇuvaṇṇo.  ^b^duddasiko^eb^ti vijātamātuyāpi amanāpadassano.  ^b^okoṭimako^eb^ti lakuṇḍako. ^b^kāṇo^eb^ti ekakkhikāṇo vā  ubhayakkhikāṇo vā. ^b^kuṇī^eb^ti ekahatthakuṇī vā ubhayahatthakuṇī  vā. ^b^khañjo^eb^ti ekapādakhañjo vā ubhayapādakhañjo vā.  ^b^pakkhahato^eb^ti hatapakkho pīṭhasappī. ^b^padīpeyyassā^eb^ti  vaṭṭitelakapallakādino padīpaupakaraṇassa. ^b^tassa na evaṃ  hotī^eb^ti. kasmā na hoti? nīcakule jātattā.<br/><br/>[03] ^b^jeṭṭho^eb^ti aññasmiṃ jeṭṭhe sati kaniṭṭho āsaṃ na karoti,  tasmā jeṭṭhoti āha. ^b^ābhiseko^eb^ti jeṭṭhopi na abhisekāraho  āsaṃ na karoti, tasmā ābhisekoti āha. ^b^anabhisitto^eb^ti  abhisekārahopi kāṇakuṇiādidosarahito sakiṃ abhisitto puna  abhiseke āsaṃ na karoti, tasmā anabhisittoti āha  ^a^M2.0077^ea^. ^b^acalappatto^eb^ti jeṭṭhopi ābhiseko anabhisitto mando  uttānaseyyako, sopi abhiseke āsaṃ na karoti.  soḷasavassuddesiko pana paññāyamānamassubhedo acalappatto nāma  ^a^P2.0177^ea^ hoti, mahantampi rajjaṃ vicāretuṃ samattho, tasmā  ``acalappatto''ti āha. ^b^tassa evaṃ hotī^eb^ti kasmā hoti?  mahājātitāya.<br/><br/>[03] ^b^dussīlo^eb^ti nissīlo. ^b^pāpadhammo^eb^ti lāmakadhammo.  ^b^asucī^eb^ti asucīhi kāyakammādīhi samannāgato.  ^b^saṅkassarasamācāro^eb^ti saṅkāhi saritabbasamācāro, kiñcideva  asāruppaṃ disvā ``idaṃ iminā kataṃ bhavissatī''ti evaṃ paresaṃ  āsaṅkanīyasamācāro, attanāyeva vā saṅkāhi saritabbasamācāro,  sāsaṅkasamācāroti attho. tassa hi divāṭṭhānādīsu sannipatitvā  kiñcideva mantayante bhikkhū disvā ``ime ekato hutvā mantenti,  kacci nu kho mayā katakammaṃ jānitvā mantentī''ti evaṃ  sāsaṅkasamācāro hoti. ^b^paṭicchannakammanto^eb^ti  paṭicchādetabbayuttakena pāpakammena samannāgato. ^b^assamaṇo  samaṇapaṭiñño^eb^ti assamaṇo hutvāva samaṇapatirūpakatāya ``samaṇo  aha''nti evaṃ paṭiñño. ^b^abrahmacārī brahmacāripaṭiñño^eb^ti aññe  brahmacārino sunivatthe supārute sumbhakapattadhare gāmanigamarājadhānīsu  piṇḍāya caritvā jīvikaṃ kappente disvā sayampi tādisena ākārena  tathā paṭipajjanato ``ahaṃ brahmacārī''ti paṭiññaṃ dento viya hoti.  ``ahaṃ bhikkhū''ti vatvā uposathaggādīni pavisanto pana  brahmacāripaṭiñño hotiyeva, tathā saṅghikaṃ lābhaṃ gaṇhanto.  ^b^antopūtī^eb^ti pūtinā kammena anto ^a^V2.0080^ea^ anupaviṭṭho.  ^b^avassuto^eb^ti rāgādīhi tinto. ^b^kasambujāto^eb^ti  sañjātarāgādikacavaro. ^b^tassa na evaṃ hotī^eb^ti. kasmā na  hoti? lokuttaradhammaupanissayassa natthitāya. ^b^tassa^eb^  ^a^P2.0178^ea^ ^b^evaṃ hotī^eb^ti. kasmā hoti?  mahāsīlasmiṃ paripūrakāritāya. 


volume: 59
item: 10
title: ñātasuttavaṇṇanā^sāraṇīyasuttavaṇṇanā^āsaṃsasuttavaṇṇanā^cakkavattisuttavaṇṇanā^
content:
  [03] 14^b^.^eb^ catutthe catūhi saṅgahavatthūhi janaṃ rañjetīti  ^b^rājā^eb^. cakkaṃ vattetīti ^b^cakkavattī^eb^. vattitaṃ vā anena  cakkanti cakkavattī. dhammo assa ^a^M2.0078^ea^ atthīti ^b^dhammiko^eb^.  dhammeneva dasavidhena cakkavattivattena rājā jātoti ^b^dhammarājā.  sopi na arājaka^eb^nti sopi aññaṃ nissayarājānaṃ alabhitvā cakkaṃ  nāma vattetuṃ na sakkotīti attho. iti satthā desanaṃ paṭṭhapetvā  yathānusandhiṃ apāpetvāva tuṇhī ahosi. kasmā? anusandhikusalā  uṭṭhahitvā anusandhiṃ pucchissanti, bahū hi imasmiṃ ṭhāne tathārūpā  bhikkhū, athāhaṃ tehi puṭṭho desanaṃ vaḍḍhessāmīti. atheko  anusandhikusalo bhikkhu bhagavantaṃ pucchanto ^b^ko pana,  bhante^eb^tiādimāha. bhagavāpissa byākaronto ^b^dhammo  bhikkhū^eb^tiādimāha.<br/><br/>[03] tattha ^b^dhammo^eb^ti dasakusalakammapathadhammo. ^b^dhamma^eb^nti  tameva vuttappakāraṃ dhammaṃ. ^b^nissāyā^eb^ti tadadhiṭṭhānena cetasā  tameva nissayaṃ katvā. ^b^dhammaṃ sakkaronto^eb^ti yathā kato so  dhammo suṭṭhu kato hoti, evametaṃ karonto. ^b^dhammaṃ garuṃ  karonto^eb^ti tasmiṃ gāravuppattiyā taṃ garukaronto. ^b^dhammaṃ  apacāyamāno^eb^ti tasseva dhammassa añjalikaraṇādīhi nīcavuttitaṃ  karonto. ^b^dhammaddhajo dhammaketū^eb^ti taṃ dhammaṃ dhajamiva purakkhatvā  ketumiva ukkhipitvā pavattiyā dhammaddhajo dhammaketu ca hutvāti attho.  ^b^dhammādhipateyyo^eb^ti dhammādhipatibhūtāgatabhāvena dhammavaseneva ca  sabbakiriyānaṃ karaṇena dhammādhipateyyo hutvā. ^b^dhammikaṃ  rakkhāvaraṇaguttiṃ saṃvidahatī^eb^ti dhammo assā ^a^P2.0179^ea^  atthīti dhammikā, rakkhā ca āvaraṇañca gutti ca rakkhāvaraṇagutti.  tattha ``paraṃ rakkhanto attānaṃ rakkhatī''ti vacanato khantiādayo  ^b^rakkhā^eb^. vuttañhetaṃ -- ``kathañca, bhikkhave, paraṃ rakkhanto  attānaṃ rakkhati. khantiyā avihiṃsāya mettacittatāya  anuddayāyā''ti (saṃ0 ni0  5.385). nivāsanapārupanagehādīni  ^b^āvaraṇaṃ^eb^. corādiupaddavanivāraṇatthaṃ gopāyanā ^b^gutti^eb^. taṃ  sabbampi suṭṭhu vidahati pavatteti ṭhapetīti attho.<br/><br/>[03] idāni ^a^V2.0081^ea^ yattha sā saṃvidahitabbā, taṃ dassento  ^b^antojanasmi^eb^ntiādimāha. tatrāyaṃ saṅkhepattho --  antojanasaṅkhātaṃ puttadāraṃ sīlasaṃvare patiṭṭhāpento vatthagandhamālādīni  cassa dadamāno sabbopaddave cassa nivārayamāno dhammikaṃ  rakkhāvaraṇaguttiṃ saṃvidahati nāma. khattiyādīsupi eseva nayo.  ayaṃ pana viseso -- abhisittakhattiyā  bhadrāssājānīyādiratanasampadānenapi ^a^M2.0079^ea^ upagaṇhitabbā, anuyantā  khattiyā tesaṃ anurūpayānavāhanasampadānenapi paritosetabbā, balakāyo  kālaṃ anatikkametvā bhattavetanasampadānenapi anuggahetabbo, brāhmaṇā  annapānavatthādinā deyyadhammena, gahapatikā  bhattabījanaṅgalabalibaddādisampadānena, tathā nigamavāsino ^b^negamā^eb^  janapadavāsino ca ^b^jānapadā^eb^. samitapāpabāhitapāpā pana  ^b^samaṇabrāhmaṇā^eb^ samaṇaparikkhārasampadānena sakkātabbā,  migapakkhino abhayadānena samassāsetabbā.<br/><br/>[03] ^b^dhammeneva cakkaṃ vattetī^eb^ti dasakusalakammapathadhammeneva cakkaṃ  pavatteti. ^b^taṃ hoti cakkaṃ appaṭivattiya^eb^nti taṃ tena evaṃ pavattitaṃ  āṇācakkaṃ appaṭivattiyaṃ hoti. ^b^kenaci^eb^ ^a^P2.0180^ea^  ^b^manussabhūtenā^eb^ti devatā nāma attanā icchiticchitameva karonti,  tasmā tā aggaṇhitvā ``manussabhūtenā''ti vuttaṃ.  ^b^paccatthikenā^eb^ti paṭiatthikena, paṭisattunāti attho.  ^b^dhammiko^eb^ti cakkavattī dasakusalakammapathavasena dhammiko,  tathāgato pana navalokuttaradhammavasena. ^b^dhammarājā^eb^ti navahi  lokuttaradhammehi mahājanaṃ rañjetīti dhammarājā. ^b^dhammaṃyevā^eb^ti  navalokuttaradhammameva nissāya tameva sakkaronto taṃ garukaronto taṃ  apacāyamāno. sovassa dhammo abbhuggataṭṭhena dhajoti  ^b^dhammaddhajo^eb^. sovassa ketūti ^b^dhammaketu^eb^. tameva adhipatiṃ  jeṭṭhakaṃ katvā viharatīti ^b^dhammādhipateyyo. dhammikaṃ  rakkhāvaraṇagutti^eb^nti lokiyalokuttaradhammadāyikarakkhañca āvaraṇañca  guttiñca. ^b^saṃvidahatī^eb^ti ṭhapeti paññapeti. ^b^evarūpa^eb^nti  tividhaṃ kāyaduccaritaṃ na sevitabbaṃ, sucaritaṃ sevitabbanti evaṃ  sabbattha attho veditabbo. ^b^saṃvidahitvā^eb^ti ṭhapetvā kathetvā.  ^b^dhammeneva anuttaraṃ dhammacakkaṃ pavattetī^eb^ti navalokuttaradhammeneva  asadisaṃ dhammacakkaṃ pavatteti. ^b^taṃ hoti cakkaṃ appaṭivattiya^eb^nti  taṃ evaṃ pavattitaṃ dhammacakkaṃ etesu samaṇādīsu ekenapi paṭivattetuṃ  paṭibāhituṃ na sakkā. sesaṃ sabbattha uttānamevāti. 


volume: 59
item: 11
title: sāraṇīyasuttavaṇṇanā^āsaṃsasuttavaṇṇanā^cakkavattisuttavaṇṇanā^sacetanasuttavaṇṇanā^
content:
  [03] 15^b^.^eb^ pañcame ^b^isipatane^eb^ti  buddhapaccekabuddhasaṅkhātānaṃ isīnaṃ dhammacakkappavattanatthāya ceva  uposathakaraṇatthāya ^a^V2.0082^ea^ ca āgantvā patane, sannipātaṭṭhāneti attho.  padanetipi pāṭho, ayameva attho. ^b^migadāye^eb^ti ^a^M2.0080^ea^ migānaṃ  abhayatthāya dinne. ^b^chahi māsehi chārattūnehī^eb^ti so kira  raññā āṇattadivaseyeva ^a^P2.0181^ea^ sabbūpakaraṇāni sajjetvā  antevāsikehi saddhiṃ araññaṃ pavisitvā  gāmadvāragāmamajjhadevakulasusānādīsu ṭhitarukkhe ceva  jhāmapatitasukkharukkhe ca vivajjetvā sampannapadese ṭhite  sabbadosavivajjite nābhiaranemīnaṃ anurūpe rukkhe gahetvā taṃ cakkaṃ  akāsi. tassa rukkhe vicinitvā gaṇhantassa ceva karontassa ca  ettako kālo vītivatto. tena vuttaṃ -- ``chahi māsehi  chārattūnehī''ti. ^b^nānākaraṇa^eb^nti nānattaṃ. ^b^nesa^eb^nti na  esaṃ. ^b^atthesa^eb^nti atthi esaṃ. ^b^abhisaṅkhārassa gatī^eb^ti  payogassa gamanaṃ. ^b^ciṅgulāyitvā^eb^ti paribbhamitvā.  ^b^akkhāhataṃ maññe^eb^ti akkhe pavesetvā ṭhapitamiva.<br/><br/>[03] ^b^sadosā^eb^ti sagaṇḍā uṇṇatoṇataṭṭhānayuttā.  ^b^sakasāvā^eb^ti pūtisārena ceva pheggunā ca yuttā.  ^b^kāyavaṅkā^eb^tiādīni kāyaduccaritādīnaṃ nāmāni. ^b^evaṃ  papatitā^eb^ti evaṃ guṇapatanena patitā. ^b^evaṃ patiṭṭhitā^eb^ti evaṃ  guṇehi patiṭṭhitā. tattha lokiyamahājanā papatitā nāma,  sotāpannādayo patiṭṭhitā nāma. tesupi purimā tayo kilesānaṃ  samudācārakkhaṇe papatitā nāma, khīṇāsavā pana ekanteneva patiṭṭhitā  nāma. ^b^tasmā^eb^ti yasmā appahīnakāyavaṅkādayo papatanti,  pahīnakāyavaṅkādayo patiṭṭhahanti, tasmā. kāyavaṅkādīnaṃ pana evaṃ  pahānaṃ veditabbaṃ -- pāṇātipāto adinnādānaṃ micchācāro musāvādo  pisuṇāvācā micchādiṭṭhīti ime tāva cha sotāpattimaggena pahīyanti,  pharusāvācā byāpādoti dve anāgāmimaggena, abhijjhā samphappalāpoti  dve arahattamaggenāti. 


volume: 59
item: 12
title: āsaṃsasuttavaṇṇanā^cakkavattisuttavaṇṇanā^sacetanasuttavaṇṇanā^apaṇṇakasuttavaṇṇanā^
content:
  [03] 16^b^.^eb^ chaṭṭhe ^b^apaṇṇakapaṭipada^eb^nti aviraddhapaṭipadaṃ  ekaṃsapaṭipadaṃ niyyānikapaṭipadaṃ kāraṇapaṭipadaṃ sārapaṭipadaṃ maṇḍapaṭipadaṃ  apaccanīkapaṭipadaṃ anulomapaṭipadaṃ ^a^P2.0182^ea^  dhammānudhammapaṭipadaṃ paṭipanno hoti, na takkaggāhena vā nayaggāhena vā.  evaṃ gahetvā paṭipanno hi bhikkhu vā bhikkhunī vā upāsako vā  upāsikā vā manussadevanibbānasampattīhi hāyati parihāyati,  apaṇṇakapaṭipadaṃ ^a^M2.0081^ea^ paṭipanno pana tāhi sampattīhi na parihāyati.  atīte kantāraddhānamaggaṃ paṭipannesu dvīsu satthavāhesu yakkhassa vacanaṃ  gahetvā bālasatthavāho saddhiṃ satthena ^a^V2.0083^ea^ anayabyasanaṃ patto, yakkhassa  vacanaṃ aggahetvā ``udakadiṭṭhaṭṭhāne udakaṃ chaḍḍessāmā''ti satthake  saññāpetvā maggaṃ paṭipanno paṇḍitasatthavāho viya. yaṃ sandhāya vuttaṃ  -- <br/><br/>[21] ``apaṇṇakaṃ ṭhānameke, dutiyaṃ āhu takkikā. <br/><br/>[22] etadaññāya medhāvī, taṃ gaṇhe yadapaṇṇaka''nti..  (jā0 1.1.1).<br/><br/>[03] ^b^yoni cassa āraddhā hotī^eb^ti ettha ^b^yonī^eb^ti  khandhakoṭṭhāsassapi kāraṇassapi passāvamaggassapi nāmaṃ. ``catasso  kho imā, sāriputta, yoniyo''tiādīsu (ma0 ni0 1.152) hi  khandhakoṭṭhāso yoni nāma. ``yoni hesā bhūmija phalassa  adhigamāyā''tiādīsu (ma0 ni0 3.226) kāraṇaṃ. ``na cāhaṃ  brāhmaṇaṃ brūmi, yonijaṃ mattisambhava''nti (ma0 ni0 2.457; dha0  pa0 396) ca ``tamenaṃ kammajavātā nivattitvā uddhaṃpādaṃ adhosiraṃ  samparivattetvā mātu yonimukhe sampaṭipādentī''ti ca ādīsu  passāvamaggo. idha pana kāraṇaṃ adhippetaṃ. ^b^āraddhā^eb^ti  paggahitā paripuṇṇā.<br/><br/>[03] ^b^āsavānaṃ khayāyā^eb^ti ettha āsavantīti ^b^āsavā,^eb^  cakkhutopi...pe0... manatopi sandanti pavattantīti vuttaṃ hoti.  dhammato yāva gotrabhu, okāsato yāva bhavaggā savantīti ^a^P2.0183^ea^  vā ^b^āsavā,^eb^ ete dhamme etañca okāsaṃ antokaritvā  pavattantīti attho. antokaraṇattho hi ayaṃ ākāro.  cirapārivāsiyaṭṭhena madirādayo āsavā, āsavā viyātipi  ^b^āsavā^eb^. lokasmimpi hi cirapārivāsikā madirādayo  āsavāti vuccanti, yadi ca cirapārivāsiyaṭṭhena āsavā, eteyeva  bhavitumarahanti. vuttañhetaṃ -- ``purimā, bhikkhave, koṭi na  paññāyati avijjāya, ito pubbe avijjā nāhosī''tiādi (a0  ni0  10.61). āyataṃ vā saṃsāradukkhaṃ savanti pasavantītipi  ^b^āsavā^eb^. purimāni cettha nibbacanāni yattha kilesā  āsavāti āgacchanti, tattha yujjanti, pacchimaṃ kammepi. na  kevalañca kammakilesāyeva āsavā, apica kho nānappakārā upaddavāpi.  suttesu hi ``nāhaṃ, cunda, diṭṭhadhammikānaṃyeva āsavānaṃ saṃvarāya  dhammaṃ ^a^M2.0082^ea^ desemī''ti (dī0 ni0 3.182) ettha vivādamūlabhūtā kilesā  āsavāti āgatā. <br/><br/>[21] ``yena ^a^V2.0084^ea^ devūpapatyassa, gandhabbo vā vihaṅgamo. <br/><br/>[21] yakkhattaṃ yena gaccheyyaṃ, manussattañca abbaje. <br/><br/>[22] te mayhaṃ āsavā khīṇā, viddhastā vinaḷīkatā''ti..  (a0 ni0  4.36) -- <br/><br/>[25] ettha tebhūmakaṃ ca kammaṃ avasesā ca akusalā dhammā.  ``diṭṭhadhammikānaṃ āsavānaṃ saṃvarāya samparāyikānaṃ āsavānaṃ  paṭighātāyā''ti (pārā0 39; a0 ni0  2.202-230) ettha  parūpavādavippaṭisāravadhabandhādayo ceva apāyadukkhabhūtā ca  nānappakārā upaddavā.<br/><br/>[03] te panete āsavā yattha yathā āgatā, tattha tathā veditabbā.  ete hi vinaye tāva ``diṭṭhadhammikānaṃ āsavānaṃ saṃvarāya,  samparāyikānaṃ āsavānaṃ paṭighātāyā''ti (pārā0 39; a0 ni0   2.202-230) dvedhā āgatā. saḷāyatane ``tayo me, āvuso,  āsavā kāmāsavo bhavāsavo avijjāsavo''ti (saṃ0 ni0   4.321) tidhā āgatā. aññesu ca suttantesu (cūḷani0  jatukaṇṇimāṇavapucchāniddeso 69; paṭi0 ma0 1.107) abhidhamme  (dha0 sa0 1102-1106; vibha0 937) ca teyeva diṭṭhāsavena saha  catudhā āgatā. nibbedhikapariyāyena ``atthi, bhikkhave, āsavā  nirayagāminiyā ^a^P2.0184^ea^, atthi āsavā  tiracchānayonigāminiyā, atthi āsavā pettivisayagāminiyā,  atthi āsavā manussalokagāminiyā, atthi āsavā  devalokagāminiyā''ti (a0 ni0  6.63) pañcadhā āgatā.  kammameva cettha āsavāti vuttaṃ. chakkanipāte ``atthi, bhikkhave,  āsavā saṃvarāpahātabbā''tiādinā (a0 ni0  6.58) nayena  chadhā āgatā. sabbāsavapariyāye (ma0 ni0 1.14 ādayo) teyeva  dassanena pahātabbehi saddhiṃ sattadhā āgatā. idha pana  abhidhammanayena cattāro āsavā adhippetāti veditabbā.<br/><br/>[03] ^b^khayāyā^eb^ti ettha pana āsavānaṃ sarasabhedopi  khīṇākāropi maggaphalanibbānānipi ``āsavakkhayo''ti vuccati.  ``yo āsavānaṃ khayo vayo bhedo paribhedo aniccatā  antaradhāna''nti ettha hi āsavānaṃ sarasabhedo ``āsavakkhayo''ti  vutto. ``jānato ahaṃ, bhikkhave, passato ^a^M2.0083^ea^ āsavānaṃ khayaṃ  vadāmī''ti (ma0 ni0 1.15; saṃ0 ni0  2.23; itivu0 102)  ettha ^a^V2.0085^ea^ āsavappahānaṃ āsavānaṃ accantakkhayo asamuppādo khīṇākāro  natthibhāvo ``āsavakkhayo''ti vutto. <br/><br/>[21] ``sekhassa sikkhamānassa, ujumaggānusārino. <br/><br/>[22] khayasmiṃ paṭhamaṃ ñāṇaṃ, tato aññā anantarā''ti..  (itivu0 62) -- <br/><br/>[25] ettha maggo ``āsavakkhayo''ti vutto. ``āsavānaṃ  khayā samaṇo hotī''ti (ma0 ni0 1.438) ettha phalaṃ. <br/><br/>[21] ``paravajjānupassissa, niccaṃ ujjhānasaññino. <br/><br/>[22] āsavā tassa vaḍḍhanti, ārā so āsavakkhayā''ti..  (dha0 pa0 253) -- <br/><br/>[25] ettha nibbānaṃ. imasmiṃ pana sutte phalaṃ sandhāya  ``āsavānaṃ khayāyā''ti āha, arahattaphalatthāyāti attho.<br/><br/>[03] ^b^indriyesu guttadvāro^eb^ti manacchaṭṭhesu indriyesu pihitadvāro.  ^b^bhojane mattaññū^eb^ti bhojanasmiṃ pamāṇaññū,  paṭiggahaṇaparibhogapaccavekkhaṇamattaṃ jānāti pajānātīti attho.  ^b^jāgariyaṃ^eb^ ^a^P2.0185^ea^ ^b^anuyutto^eb^ti rattindivaṃ cha  koṭṭhāse katvā pañcasu koṭṭhāsesu jāgaraṇabhāvaṃ anuyutto, jāgaraṇeyeva  yuttappayuttoti attho.<br/><br/>[03] evaṃ mātikaṃ ṭhapetvā idāni tameva ṭhapitapaṭipāṭiyā vibhajanto  ^b^kathañca, bhikkhave, bhikkhū^eb^tiādimāha. tattha ^b^cakkhunā  rūpaṃ disvā^eb^tiādīnaṃ attho visuddhimagge (visuddhi0 1.15)  vitthārito, tathā ^b^paṭisaṅkhā yoniso āhāraṃ āhāreti neva  davāyā^eb^tiādīnaṃ (visuddhi0 1.18). ^b^āvaraṇīyehi  dhammehī^eb^ti pañcahi nīvaraṇehi dhammehi. nīvaraṇāni hi cittaṃ  āvaritvā tiṭṭhanti, tasmā āvaraṇīyā dhammāti vuccanti.  ^b^sīhaseyyaṃ kappetī^eb^ti sīho viya seyyaṃ kappeti. ^b^pāde pādaṃ  accādhāyā^eb^ti vāmapādaṃ dakkhiṇapāde atiādhāya. samaṃ ṭhapite hi  pāde jāṇukena jāṇukaṃ gopphakena ca gopphakaṃ ghaṭīyati, tato vedanā  uṭṭhahanti. tasmā ^a^V2.0086^ea^ tassa dosassa parivajjanatthaṃ thokaṃ atikkamitvā  esa pādaṃ ṭhapeti. tena vuttaṃ -- ``pāde pādaṃ accādhāyā''ti.<br/><br/>[03] ^b^sato^eb^ ^a^M2.0084^ea^ ^b^sampajāno^eb^ti satiyā ceva sampajaññena ca  samannāgato. kathaṃ panesa niddāyanto sato sampajāno nāma hotīti?  purimappavattivasena. ayaṃ hi caṅkame caṅkamanto niddāya  okkamanabhāvaṃ ñatvā pavattamānaṃ kammaṭṭhānaṃ ṭhapetvā mañce vā phalake vā  nipanno niddaṃ upagantvā puna pabujjhamāno kammaṭṭhānaṃ ṭhitaṭṭhāne  gaṇhantoyeva pabujjhati. tasmā niddāyantopi sato sampajāno nāma  hoti. ayaṃ tāva mūlakammaṭṭhāne nayova. pariggahakammaṭṭhānavasenāpi  panesa sato sampajāno nāma hoti. kathaṃ? ayaṃ hi caṅkamanto  niddāya okkamanabhāvaṃ ñatvā pāsāṇaphalake vā mañce vā dakkhiṇena  passena nipajjitvā paccavekkhati -- ``acetano kāyo acetane  ^a^P2.0186^ea^ mañce patiṭṭhito, acetano mañco acetanāya  pathaviyā, acetanā pathavī acetane udake, acetanaṃ udakaṃ acetane  vāte, acetano vāto acetane ākāse patiṭṭhito. tattha ākāsampi  `ahaṃ vātaṃ ukkhipitvā ṭhita'nti na jānāti, vātopi `ahaṃ ākāse  patiṭṭhito'ti na jānāti. tathā vāto na jānāti. `ahaṃ udakaṃ  ukkhipitvā ṭhito'ti...pe0... mañco na jānāti, `ahaṃ kāyaṃ  ukkhipitvā ṭhito'ti, kāyo na jānāti `ahaṃ mañce patiṭṭhito'ti.  na hi tesaṃ aññamaññaṃ ābhogo vā samannāhāro vā manasikāro  vā cetanā vā patthanā vā atthī''ti. tassa evaṃ paccavekkhato taṃ  paccavekkhaṇacittaṃ bhavaṅge otarati. evaṃ niddāyantopi sato  sampajāno nāma hotīti.<br/><br/>[03] ^b^uṭṭhānasaññaṃ manasikaritvā^eb^ti ``ettakaṃ ṭhānaṃ gate cande  vā tārakāya vā uṭṭhahissāmī''ti uṭṭhānakālaparicchedikaṃ saññaṃ  manasikaritvā, citte ṭhapetvāti attho. evaṃ karitvā sayito hi  yathāparicchinneyeva kāle uṭṭhahati. 


volume: 59
item: 13
title: cakkavattisuttavaṇṇanā^sacetanasuttavaṇṇanā^apaṇṇakasuttavaṇṇanā^attabyābādhasuttavaṇṇanā^
content:
  [03] 17^b^.^eb^ sattame ^b^attabyābādhāyā^eb^ti attadukkhāya.  ^b^parabyābādhāyā^eb^ti paradukkhāya. ^b^kāyasucarita^eb^ntiādīni  pubbabhāge dasakusalakammapathavasena āgatāni, upari pana yāva arahattā  avāritāneva. 


volume: 59
item: 14
title: sacetanasuttavaṇṇanā^apaṇṇakasuttavaṇṇanā^attabyābādhasuttavaṇṇanā^devalokasuttavaṇṇanā^
content:
  [03] 18^b^.^eb^ aṭṭhame ^a^V2.0087^ea^ ^a^M2.0085^ea^ ^b^aṭṭīyeyyāthā^eb^ti aṭṭā pīḷitā  bhaveyyātha. ^b^harāyeyyāthā^eb^ti lajjeyyātha. ^b^jiguccheyyāthā^eb^ti  gūthe viya tasmiṃ vacane sañjātajigucchā bhaveyyātha. ^b^iti  kirā^eb^ti ettha ^b^itī^eb^ti padasandhibyañjanasiliṭṭhatā,  ^b^kirā^eb^ti anussavatthe nipāto. dibbena kira āyunā  aṭṭīyathāti evamassa sambandho veditabbo. ^b^pageva kho panā^eb^ti  paṭhamataraṃyeva. 


volume: 59
item: 15
title: apaṇṇakasuttavaṇṇanā^attabyābādhasuttavaṇṇanā^devalokasuttavaṇṇanā^paṭhamapāpaṇikasuttavaṇṇanā^
content:
  [03] 19^b^.^eb^ navame ^b^pāpaṇiko^eb^ti āpaṇiko, āpaṇaṃ  ugghāṭetvā bhaṇḍavikkāyakassa vāṇijassetaṃ adhivacanaṃ.  ^b^abhabbo^eb^ti abhājanabhūto. ^b^na^eb^ ^a^P2.0187^ea^  ^b^sakkaccaṃ kammantaṃ adhiṭṭhātī^eb^ti yathā adhiṭṭhitaṃ suadhiṭṭhitaṃ hoti,  evaṃ sayaṃ attapaccakkhaṃ karonto nādhiṭṭhāti. tattha paccūsakāle  padasaddena uṭṭhāya dīpaṃ jāletvā bhaṇḍaṃ pasāretvā anisīdanto  pubbaṇhasamayaṃ na sakkaccaṃ kammantaṃ adhiṭṭhāti nāma. ayaṃ hi yaṃ corā  rattiṃ bhaṇḍaṃ haritvā ``idaṃ amhākaṃ hatthato vissajjessāmā''ti  āpaṇaṃ gantvā appena agghena denti, yampi bahuverino manussā rattiṃ  nagare vasitvā pātova āpaṇaṃ gantvā bhaṇḍaṃ gaṇhanti, yaṃ vā pana  janapadaṃ gantukāmā manussā pātova āpaṇaṃ gantvā bhaṇḍaṃ kiṇanti,  tappaccayassa lābhassa assāmiko hoti.<br/><br/>[03] aññesaṃ bhojanavelāya pana bhuñjituṃ āgantvā pātova bhaṇḍaṃ  paṭisāmetvā gharaṃ gantvā bhuñjitvā niddāyitvā sāyaṃ puna āpaṇaṃ  āgacchanto ^b^majjhanhikasamayaṃ na sakkaccaṃ kammantaṃ adhiṭṭhāti^eb^  nāma. so hi yaṃ corā pātova vissajjetuṃ na sampāpuṇiṃsu,  divākāle pana paresaṃ asañcārakkhaṇe āpaṇaṃ gantvā appagghena denti,  yañca bhojanavelāya puññavanto issarā ``āpaṇato idañcidañca laddhuṃ  vaṭṭatī''ti pahiṇitvā āharāpenti, tappaccayassa lābhassa assāmiko  hoti.<br/><br/>[03] yāva yāmabherinikkhamanā pana antoāpaṇe dīpaṃ jālāpetvā  anisīdanto ^b^sāyanhasamayaṃ na sakkaccaṃ kammantaṃ adhiṭṭhāti^eb^ nāma.  so hi yaṃ ^a^M2.0086^ea^ corā pātopi divāpi vissajjetuṃ na sampāpuṇiṃsu  ^a^V2.0088^ea^, sāyaṃ pana āpaṇaṃ gantvā appagghena denti, tappaccayassa lābhassa  assāmiko hoti.<br/><br/>[03] ^b^na sakkaccaṃ samādhinimittaṃ adhiṭṭhātī^eb^ti sakkaccakiriyāya  samādhiṃ na samāpajjati. ettha ca pātova cetiyaṅgaṇabodhiyaṅgaṇesu  vattaṃ katvā senāsanaṃ pavisitvā yāva bhikkhācāravelā, tāva samāpattiṃ  appetvā anisīdanto ^b^pubbaṇhasamayaṃ na sakkaccaṃ samādhinimittaṃ  adhiṭṭhāti^eb^ nāma. pacchābhattaṃ pana piṇḍapātapaṭikkanto  rattiṭṭhānadivāṭṭhānaṃ ^a^P2.0188^ea^ pavisitvā yāva sāyanhasamayā  samāpattiṃ appetvā anisīdanto ^b^majjhanhikasamayaṃ na sakkaccaṃ  samādhinimittaṃ adhiṭṭhāti^eb^ nāma. sāyaṃ pana cetiyaṃ vanditvā  therūpaṭṭhānaṃ katvā senāsanaṃ pavisitvā paṭhamayāmaṃ samāpattiṃ  samāpajjitvā anisīdanto ^b^sāyanhasamayaṃ na sakkaccaṃ  samādhinimittaṃ adhiṭṭhāti^eb^ nāma. sukkapakkho vuttapaṭipakkhanayeneva  veditabbo. apicettha ``samāpattiṃ appetvā''ti vuttaṭṭhāne samāpattiyā  asati vipassanāpi vaṭṭati, samādhinimittanti ca  samādhiārammaṇampi vaṭṭatiyeva. vuttampi cetaṃ -- ``samādhipi  samādhinimittaṃ, samādhārammaṇampi samādhinimitta''nti. 


volume: 59
item: 16
title:
  attabyābādhasuttavaṇṇanā^devalokasuttavaṇṇanā^paṭhamapāpaṇikasuttavaṇṇanā^dutiyapāpaṇikasuttavaṇṇanā^

content:
  [03] 20^b^.^eb^ dasame ^b^cakkhumā^eb^ti paññācakkhunā  cakkhumā hoti. ^b^vidhuro^eb^ti visiṭṭhadhuro uttamadhuro  ñāṇasampayuttena vīriyena samannāgato. ^b^nissayasampanno^eb^ti  avassayasampanno patiṭṭhānasampanno. ^b^paṇiya^eb^nti vikkāyikabhaṇḍaṃ.  ^b^ettakaṃ mūlaṃ bhavissati ettako udayo^eb^ti tasmiṃ ``evaṃ kītaṃ  evaṃ vikkāyamāna''nti vuttapaṇiye yena kayena taṃ kītaṃ, taṃ  kayasaṅkhātaṃ mūlaṃ ettakaṃ bhavissati. yo ca tasmiṃ vikkayamāne  vikkayo, tasmiṃ vikkaye ettako udayo bhavissati, ettikā vaḍḍhīti  attho.<br/><br/>[03] ^b^kusalo hoti paṇiyaṃ ketuñca vikketuñcā^eb^ti sulabhaṭṭhānaṃ  gantvā kiṇanto dullabhaṭṭhānaṃ gantvā vikkiṇanto ca ettha kusalo nāma  hoti, dasaguṇampi vīsatiguṇampi lābhaṃ labhati.<br/><br/>[03] ^b^aḍḍhā^eb^ti ^a^M2.0087^ea^ issarā bahunā nikkhittadhanena samannāgatā.  ^b^mahaddhanā^eb^ti vaḷañjanakavasena mahaddhanā ^a^V2.0089^ea^. ^b^mahābhogā^eb^ti  ^a^P2.0189^ea^ upabhogaparibhogabhaṇḍena mahābhogā.  ^b^paṭibalo^eb^ti kāyabalena ceva ñāṇabalena ca samannāgatattā samattho.  ^b^amhākañca kālena kālaṃ anuppadātu^eb^nti amhākañca  gahitadhanamūlikaṃ vaḍḍhiṃ kālena kālaṃ anuppadātuṃ. ^b^nipatantī^eb^ti  nimantenti. nipātentītipi pāṭho, ayameva attho.<br/><br/>[03] ^b^kusalānaṃ dhammānaṃ upasampadāyā^eb^ti kusaladhammānaṃ  sampādanatthāya paṭilābhatthāya. ^b^thāmavā^eb^ti ñāṇathāmena  samannāgato. ^b^daḷhaparakkamo^eb^ti thirena ñāṇaparakkamena samannāgato.  ^b^anikkhittadhuro^eb^ti ``aggamaggaṃ apāpuṇitvā imaṃ vīriyadhuraṃ  na ṭhapessāmī''ti evaṃ aṭṭhapitadhuro.<br/><br/>[03] ^b^bahussutā^eb^ti ekanikāyādivasena bahu buddhavacanaṃ sutaṃ  etesanti bahussutā. ^b^āgatāgamā^eb^ti eko nikāyo eko  āgamo nāma, dve nikāyā dve āgamā nāma, pañca nikāyā pañca  āgamā nāma, etesu āgamesu yesaṃ ekopi āgamo āgato paguṇo  pavattito, te āgatāgamā nāma. ^b^dhammadharā^eb^ti suttantapiṭakadharā.  ^b^vinayadharā^eb^ti vinayapiṭakadharā. ^b^mātikādharā^eb^ti  dvemātikādharā. ^b^paripucchatī^eb^ti atthānatthaṃ kāraṇākāraṇaṃ  pucchati. ^b^paripañhatī^eb^ti ``imaṃ nāma pucchissāmī''ti  aññāti tuleti pariggaṇhāti. sesamettha uttānatthameva.<br/><br/>[03] imasmiṃ ^a^P2.0190^ea^ pana sutte paṭhamaṃ paññā āgatā,  pacchā vīriyañca kalyāṇamittasevanā ca. tattha paṭhamaṃ arahattaṃ patvā  pacchā vīriyaṃ katvā kalyāṇamittā sevitabbāti na evaṃ attho  daṭṭhabbo, desanāya nāma heṭṭhimena vā paricchedo hoti uparimena vā  dvīhipi vā koṭīhi. idha pana uparimena paricchedo veditabbo.  tasmā kathentena paṭhamaṃ kalyāṇamittaupanissayaṃ dassetvā majjhe vīriyaṃ  dassetvā pacchā arahattaṃ kathetabbanti. <br/><br/>[06] rathakāravaggo dutiyo. 


volume: 59
item: 17
title: devalokasuttavaṇṇanā^paṭhamapāpaṇikasuttavaṇṇanā^puggalavaggo^samiddhasuttavaṇṇanā^
content:
  [03] 21^b^.^eb^ tatiyassa ^a^V2.0090^ea^ ^a^M2.0088^ea^ paṭhame jhānaphassaṃ paṭhamaṃ phusati,  pacchā nirodhaṃ nibbānaṃ sacchikarotīti ^b^kāyasakkhi^eb^. diṭṭhantaṃ  pattoti ^b^diṭṭhippatto^eb^. saddahanto vimuttoti ^b^saddhāvimutto.  khamatī^eb^ti ruccati. ^b^abhikkantataro^eb^ti atisundarataro.  ^b^paṇītataro^eb^ti atipaṇītataro. ^b^saddhindriyaṃ adhimattaṃ  hotī^eb^ti samiddhattherassa kira arahattamaggakkhaṇe saddhindriyaṃ dhuraṃ  ahosi, sesāni cattāri sahajātindriyāni tasseva parivārāni ahesuṃ.  iti thero attanā paṭividdhamaggaṃ kathento evamāha.  mahākoṭṭhikattherassa pana arahattamaggakkhaṇe samādhindriyaṃ dhuraṃ ahosi,  sesāni cattāri indriyāni tasseva parivārāni ahesuṃ. tasmā  sopi samādhindriyaṃ adhimattanti kathento attanā paṭividdhamaggameva  kathesi. sāriputtattherassa pana arahattamaggakkhaṇe paññindriyaṃ dhuraṃ  ahosi. sesāni cattāri indriyāni tasseva parivārāni ahesuṃ.  tasmā sopi paññindriyaṃ adhimattanti kathento attanā  paṭividdhamaggameva kathesi.<br/><br/>[03] ^b^na^eb^ ^a^P2.0191^ea^ ^b^khvetthā^eb^ti na kho ettha.  ^b^ekaṃsena byākātu^eb^nti ekantena byākarituṃ. ^b^arahattāya  paṭipanno^eb^ti arahattamaggasamaṅgiṃ dasseti. evametasmiṃ sutte tīhipi  therehi attanā paṭividdhamaggova kathito, sammāsambuddho pana  bhummantareneva kathesi. 


volume: 59
item: 18
title: paṭhamapāpaṇikasuttavaṇṇanā^puggalavaggo^samiddhasuttavaṇṇanā^gilānasuttavaṇṇanā^
content:
  [03] 22^b^.^eb^ dutiye ^b^sappāyānī^eb^ti hitāni vuddhikarāni.  ^b^patirūpa^eb^nti anucchavikaṃ. ^b^neva vuṭṭhāti tamhā  ābādhā^eb^ti iminā atekicchena vātāpamārādinā rogena samannāgato  niṭṭhāpattagilāno kathito. ^b^vuṭṭhāti tamhā ābādhā^eb^ti iminā  khipitakakacchutiṇapupphakajarādibhedo appamattāabādho kathito.  ^b^labhanto sappāyāni bhojanāni no alabhanto^eb^ti iminā pana  yesaṃ paṭijagganena phāsukaṃ hoti, sabbepi te ābādhā kathitā. ettha  ca ^b^patirūpo upaṭṭhāko^eb^ nāma ^a^V2.0091^ea^ gilānupaṭṭhākāṅgehi samannāgato  paṇḍito dakkho analaso veditabbo. ^b^gilānupaṭṭhāko  anuññāto^eb^ti bhikkhusaṅghena dātabboti anuññāto. tasmiñhi  gilāne attano dhammatāya yāpetuṃ asakkonte bhikkhusaṅghena ^a^M2.0089^ea^ tassa  bhikkhuno eko bhikkhu ca sāmaṇero ca ``imaṃ paṭijaggathā''ti  apaloketvā dātabbā. yāva pana te taṃ paṭijagganti, tāva  gilānassa ca tesañca dvinnaṃ yenattho, sabbaṃ bhikkhusaṅghasseva bhāro.<br/><br/>[03] ^b^aññepi gilānā upaṭṭhātabbā^eb^ti itarepi dve gilānā  upaṭṭhāpetabbā. kiṃ kāraṇā? yopi hi niṭṭhapattagilāno, so  anupaṭṭhiyamāno ``sace maṃ paṭijaggeyyuṃ, phāsukaṃ me bhaveyya. na kho  pana maṃ paṭijaggantī''ti manopadosaṃ katvā apāye nibbatteyya.  paṭijaggiyamānassa panassa evaṃ hoti ``bhikkhusaṅghena yaṃ kātabbaṃ,  taṃ kataṃ. mayhaṃ pana kammavipāko īdiso''ti. so bhikkhusaṅghe  mettaṃ ^a^P2.0192^ea^ paccupaṭṭhāpetvā sagge nibbattissati. yo  pana appamattakena byādhinā samannāgato labhantopi alabhantopi  vuṭṭhātiyeva, tassa vināpi bhesajjena vūpasamanabyādhi bhesajje kate  khippataraṃ vūpasammati. so tato buddhavacanaṃ vā uggaṇhituṃ  sakkhissati, samaṇadhammaṃ vā kātuṃ sakkhissati. iminā kāraṇena  ``aññepi gilānā upaṭṭhātabbā''ti vuttaṃ.<br/><br/>[03] ^b^neva okkamatī^eb^ti neva pavisati. ^b^niyāmaṃ kusalesu  dhammesu sammatta^eb^nti kusalesu dhammesu magganiyāmasaṅkhātaṃ sammattaṃ.  iminā padaparamo puggalo kathito. dutiyavārena ugghaṭitaññū gahito  sāsane nālakattherasadiso buddhantare ekavāraṃ paccekabuddhānaṃ santike  ovādaṃ labhitvā paṭividdhapaccekabodhiñāṇo ca. tatiyavārena  vipañcitaññū puggalo kathito, neyyo pana tannissitova hoti.<br/><br/>[03] ^b^dhammadesanā anuññātā^eb^ti māsassa aṭṭha vāre dhammakathā  anuññātā. ^b^aññesampi dhammo desetabbo^eb^ti itaresampi dhammo  kathetabbo. kiṃ kāraṇā? padaparamassa hi imasmiṃ attabhāve dhammaṃ  paṭivijjhituṃ asakkontassāpi anāgate paccayo bhavissati. yo pana  tathāgatassa rūpadassanaṃ labhantopi alabhantopi dhammavinayañca  savanāya labhantopi alabhantopi dhammaṃ abhisameti, so alabhanto  tāva abhisameti. labhanto pana khippameva abhisamessatīti iminā  kāraṇena ^a^M2.0090^ea^ tesaṃ dhammo desetabbo. tatiyassa pana punappunaṃ desetabbova. 


volume: 59
item: 19
title: puggalavaggo^samiddhasuttavaṇṇanā^gilānasuttavaṇṇanā^saṅkhārasuttavaṇṇanā^
content:
  [03] 23^b^.^eb^ tatiye ^a^V2.0092^ea^ ^b^sabyābajjha^eb^nti sadukkhaṃ.  ^b^kāyasaṅkhāra^eb^nti kāyadvāre cetanārāsiṃ.  ^b^abhisaṅkharotī^eb^ti āyūhati rāsiṃ karoti piṇḍaṃ karoti.  ^b^vacīmanodvāresu^eb^pi eseva nayo. ^b^sabyābajjhaṃ loka^eb^nti  sadukkhaṃ lokaṃ. ^b^sabyābajjhā phassā phusantī^eb^ti sadukkhā  vipākaphassā phusanti. ^b^sabyābajjhaṃ^eb^ ^a^P2.0193^ea^  ^b^vedanaṃ vediyatī^eb^ti sadukkhaṃ vipākavedanaṃ vediyati, sābādhaṃ  nirassādanti attho. ^b^seyyathāpi sattā nerayikā^eb^ti yathā  niraye nibbattasattā ekantadukkhaṃ vedanaṃ vediyanti, evaṃ vediyatīti  attho. kiṃ pana tattha upekkhāvedanā natthīti? atthi,  dukkhavedanāya pana balavabhāvena sā abbohārikaṭṭhāne ṭhitā. iti  nirayova nirayassa upamaṃ katvā āhaṭo. tatra paṭibhāgaupamā nāma  kira esā.<br/><br/>[03] ^b^seyyathāpi devā subhakiṇhā^eb^ti idhāpi devalokova  devalokassa upamaṃ katvā āhaṭo. yasmā pana heṭṭhimesu brahmalokesu  sappītikajjhānavipāko vattati, subhakiṇhesu nippītiko  ekantasukhova, tasmā te aggahetvā subhakiṇhāva kathitā. iti  ayampi tatra paṭibhāgaupamā nāmāti veditabbā.<br/><br/>[03] ^b^vokiṇṇasukhadukkha^eb^nti vomissakasukhadukkhaṃ.  ^b^seyyathāpi manussā^eb^ti manussānaṃ hi kālena sukhaṃ hoti, kālena  dukkhaṃ. ^b^ekacce ca devā^eb^ti kāmāvacaradevā. tesampi kālena  sukhaṃ hoti, kālena dukkhaṃ. tesaṃ hi hīnatarānaṃ mahesakkhatarā  devatā disvā āsanā vuṭṭhātabbaṃ hoti, maggā ukkamitabbaṃ, pārutavatthaṃ  apanetabbaṃ, añjalikammaṃ kātabbanti taṃ sabbampi dukkhaṃ nāma hoti.  ^b^ekacce ca vinipātikā^eb^ti vemānikapetā. te hi kālena  sampattiṃ anubhavanti kālena kammanti vokiṇṇasukhadukkhāva honti.  iti imasmiṃ sutte tīṇi sucaritāni lokiyalokuttaramissakāni  kathitānīti veditabbāni. 


volume: 59
item: 20
title: samiddhasuttavaṇṇanā^gilānasuttavaṇṇanā^saṅkhārasuttavaṇṇanā^bahukārasuttavaṇṇanā^
content:
  [03] 24^b^.^eb^ catutthe ^a^M2.0091^ea^ ^b^tayome, bhikkhave, puggalā^eb^ti tayo  ācariyapuggalā. ^b^puggalassa^eb^ ^a^P2.0194^ea^  ^b^bahukārā^eb^ti antevāsikapuggalassa bahūpakārā. ^b^buddha^eb^nti  sabbaññubuddhaṃ. ^b^saraṇaṃ gato hotī^eb^ti avassayaṃ ^a^V2.0093^ea^ gato hoti.  ^b^dhamma^eb^nti satantikaṃ navalokuttaradhammaṃ. ^b^saṅgha^eb^nti  aṭṭhāriyapuggalasamūhaṃ. idañca pana saraṇagamanaṃ aggahitasaraṇapubbassa  akatābhinivesassa vasena vuttaṃ. iti imasmiṃ sutte saraṇadāyako  sotāpattimaggasampāpako arahattamaggasampāpakoti tayo ācariyā  bahukārāti āgatā, pabbajjādāyako buddhavacanadāyako kammavācācariyo  sakadāgāmimaggasampāpako anāgāmimaggasampāpakoti ime ācariyā na  āgatā, kiṃ ete na bahukārāti? no, na bahukārā. ayaṃ pana  desanā duvidhena paricchinnā. tasmā sabbepete bahukārā. tesu  saraṇagamanasmiṃyeva akatābhiniveso vaṭṭati,  catupārisuddhisīlakasiṇaparikammavipassanāñāṇāni pana  paṭhamamaggasannissitāni honti, upari dve maggā ca phalāni ca  arahattamaggasannissitānīti veditabbāni.<br/><br/>[03] ^b^iminā puggalenā^eb^ti iminā antevāsikapuggalena.  ^b^na suppatikāraṃ vadāmī^eb^ti patikāraṃ kātuṃ na sukaranti vadāmi.  abhivādanādīsu anekasatavāraṃ anekasahassavārampi hi  pañcapatiṭṭhitena nipatitvā vandanto āsanā vuṭṭhāya paccuggacchanto  diṭṭhadiṭṭhakkhaṇe añjaliṃ paggaṇhanto anucchavikaṃ sāmīcikammaṃ karonto  divase divase cīvarasataṃ cīvarasahassaṃ piṇḍapātasataṃ piṇḍapātasahassaṃ  dadamāno cakkavāḷapariyantena sabbaratanamayaṃ āvāsaṃ karonto  sappinavanītādinānappakāraṃ bhesajjaṃ anuppadajjamāno neva sakkoti  ācariyena katassa patikāraṃ nāma kātunti evamattho veditabbo. 


volume: 59
item: 21
title: gilānasuttavaṇṇanā^saṅkhārasuttavaṇṇanā^bahukārasuttavaṇṇanā^vajirūpamasuttavaṇṇanā^
content:
  [03] 25^b^.^eb^ pañcame ^b^arukūpamacitto^eb^ti  purāṇavaṇasadisacitto. ^b^vijjūpamacitto^eb^ti ittarakālobhāsanena  vijjusadisacitto. ^b^vajirūpamacitto^eb^ti ^a^P2.0195^ea^  kilesānaṃ ^a^M2.0092^ea^ mūlaghātakaraṇasamatthatāya vajirena sadisacitto.  ^b^abhisajjatī^eb^ti laggati. ^b^kuppatī^eb^ti kopavasena kuppati.  ^b^byāpajjatī^eb^ti pakatibhāvaṃ pajahati, pūtiko hoti.  ^b^patitthīyatī^eb^ti thinabhāvaṃ thaddhabhāvaṃ āpajjati. ^b^kopa^eb^nti  dubbalakodhaṃ. ^b^dosa^eb^nti dussanavasena tato balavataraṃ.  ^b^appaccaya^eb^nti atuṭṭhākāraṃ domanassaṃ. ^b^duṭṭhāruko^eb^ti  purāṇavaṇo. ^b^kaṭṭhenā^eb^ti daṇḍakakoṭiyā. ^b^kaṭhalenā^eb^ti  kapālena. ^b^āsavaṃ detī^eb^ti aparāparaṃ savati. purāṇavaṇo hi  attano dhammatāyeva pubbaṃ lohitaṃ yūsanti imāni tīṇi savati,  ghaṭṭito pana tāni adhikataraṃ savati.<br/><br/>[03] ^b^evameva^eb^ ^a^V2.0094^ea^ ^b^kho^eb^ti ettha idaṃ opammasaṃsandanaṃ -- duṭṭhāruko  viya hi kodhanapuggalo, tassa attano dhammatāya savanaṃ viya  kodhanassapi attano dhammatāya uddhumātassa viya caṇḍikatassa caraṇaṃ,  kaṭṭhena vā kaṭhalāya vā ghaṭṭanaṃ viya appamattaṃ vacanaṃ, bhiyyosomattāya  savanaṃ viya ``mādisaṃ nāma esa evaṃ vadatī''ti bhiyyosomattāya  uddhumāyanabhāvo daṭṭhabbo.<br/><br/>[03] ^b^rattandhakāratimisāya^eb^nti rattiṃ  cakkhuviññāṇuppattinivāraṇena andhabhāvakaraṇe bahalatame.  ^b^vijjantarikāyā^eb^ti vijjuppattikkhaṇe. idhāpi idaṃ  opammasaṃsandanaṃ -- cakkhumā puriso viya hi yogāvacaro daṭṭhabbo,  andhakāraṃ viya sotāpattimaggavajjhā kilesā, vijjusañcaraṇaṃ viya  sotāpattimaggañāṇassa uppattikālo, vijjantarikāya cakkhumato  purisassa samantā rūpadassanaṃ viya ^a^P2.0196^ea^  sotāpattimaggakkhaṇe nibbānadassanaṃ, puna andhakārāvattharaṇaṃ viya  sakadāgāmimaggavajjhā kilesā, puna vijjusañcaraṇaṃ viya  sakadāgāmimaggañāṇassa uppādo, vijjantarikāya cakkhumato purisassa  samantā rūpadassanaṃ viya sakadāgāmimaggakkhaṇe nibbānadassanaṃ, puna  andhakārāvattharaṇaṃ viya anāgāmimaggavajjhā kilesā, puna  vijjusañcaraṇaṃ viya anāgāmimaggañāṇassa uppādo, vijjantarikāya  cakkhumato purisassa samantā rūpadassanaṃ viya anāgāmimaggakkhaṇe  nibbānadassanaṃ veditabbaṃ.<br/><br/>[03] ^b^vajirūpamacittatāyapi^eb^ ^a^M2.0093^ea^ idaṃ opammasaṃsandanaṃ -- vajiraṃ  viya hi arahattamaggañāṇaṃ daṭṭhabbaṃ, maṇigaṇṭhipāsāṇagaṇṭhi viya  arahattamaggavajjhā kilesā, vajirassa maṇigaṇṭhimpi vā  pāsāṇagaṇṭhimpi vā vinivijjhitvā agamanabhāvassa natthitā viya  arahattamaggañāṇena acchejjānaṃ kilesānaṃ natthibhāvo, vajirena  nibbiddhavedhassa puna apatipūraṇaṃ viya arahattamaggena chinnānaṃ  kilesānaṃ puna anuppādo daṭṭhabboti. 


volume: 59
item: 22
title: saṅkhārasuttavaṇṇanā^bahukārasuttavaṇṇanā^vajirūpamasuttavaṇṇanā^sevitabbasuttavaṇṇanā^
content:
  [03] 26^b^.^eb^ chaṭṭhe ^b^sevitabbo^eb^ti upasaṅkamitabbo.  ^b^bhajitabbo^eb^ti allīyitabbo. ^b^payirupāsitabbo^eb^ti santike  nisīdanavasena punappunaṃ upāsitabbo. ^b^sakkatvā garuṃ katvā^eb^ti  sakkārañceva garukārañca katvā. ^b^hīno hoti sīlenā^eb^tiādīsu  upādāyupādāya hīnatā veditabbā. tattha yo hi pañca sīlāni  rakkhati, so dasa sīlāni rakkhantena na sevitabbo ^a^V2.0095^ea^. yo dasa  sīlāni rakkhati, so catupārisuddhisīlaṃ rakkhantena na sevitabbo.  ^b^aññatra anuddayā aññatra anukampā^eb^ti ṭhapetvā anuddayañca  anukampañca. attano atthāyeva hi evarūpo puggalo na sevitabbo,  anuddayānukampāvasena pana taṃ upasaṅkamituṃ vaṭṭati.<br/><br/>[03] ^b^sīlasāmaññagatānaṃ sata^eb^nti sīlena samānabhāvaṃ gatānaṃ  santānaṃ. ^b^sīlakathā^eb^ ^a^P2.0197^ea^ ^b^ca no  bhavissatī^eb^ti evaṃ samānasīlānaṃ amhākaṃ sīlameva ārabbha kathā  bhavissati. ^b^sā ca no pavattinī bhavissatī^eb^ti sā ca amhākaṃ  kathā divasampi kathentānaṃ pavattissati na paṭihaññissati. ^b^sā  ca no phāsu bhavissatī^eb^ti sā ca divasampi pavattamānā sīlakathā  amhākaṃ phāsuvihāro sukhavihāro bhavissati.  ^b^samādhipaññākathāsu^eb^pi eseva nayo.<br/><br/>[03] ^b^sīlakkhandha^eb^nti sīlarāsiṃ. ^b^tattha tattha paññāya  anuggahessāmī^eb^ti ettha sīlassa asappāye anupakāradhamme vajjetvā  sappāye upakāradhamme sevanto tasmiṃ tasmiṃ ṭhāne sīlakkhandhaṃ paññāya  anuggaṇhāti nāma. ^b^samādhipaññākkhandhesu^eb^pi eseva nayo.  ^b^nihīyatī^eb^ti attano hīnataraṃ puggalaṃ sevanto khāraparissāvane  āsittaudakaṃ viya satataṃ samitaṃ hāyati parihāyati.  ^b^tulyasevī^eb^ti attanā samānasevī. ^b^seṭṭhamupanama^eb^nti seṭṭhaṃ  ^a^M2.0094^ea^ puggalaṃ oṇamanto. ^b^udeti khippa^eb^nti khippameva vaḍḍhati.  ^b^tasmā attano uttariṃ bhajethā^eb^ti yasmā seṭṭhaṃ puggalaṃ upanamanto  udeti khippaṃ, tasmā attano uttaritaraṃ visiṭṭhataraṃ bhajetha. 


volume: 59
item: 23
title: bahukārasuttavaṇṇanā^vajirūpamasuttavaṇṇanā^sevitabbasuttavaṇṇanā^jigucchitabbasuttavaṇṇanā^
content:
  [03] 27^b^.^eb^ sattame ^b^jigucchitabbo^eb^ti gūthaṃ viya  jigucchitabbo. ^b^atha kho na^eb^nti atha kho assa.  ^b^kittisaddo^eb^ti kathāsaddo. ^b^evameva kho^eb^ti ettha gūthakūpo  viya dussīlyaṃ daṭṭhabbaṃ. gūthakūpe patitvā ṭhito dhammaniahi viya  dussīlapuggalo. gūthakūpato uddhariyamānena tena ahinā purisassa  sarīraṃ āruḷhenāpi adaṭṭhabhāvo viya dussīlaṃ sevamānassāpi tassa  kiriyāya akaraṇabhāvo. sarīraṃ gūthena makkhetvā ^a^P2.0198^ea^  ahinā gatakālo viya dussīlaṃ sevamānassa  pāpakittisaddābbhuggamanakālo veditabbo.<br/><br/>[03] ^b^tindukālāta^eb^nti tindukarukkhālātaṃ.  ^b^bhiyyosomattāya cicciṭāyatī^eb^ti taṃ hi jhāyamānaṃ pakatiyāpi  ^a^V2.0096^ea^ papaṭikāyo muñcantaṃ cicciṭāti ``ciṭiciṭā''ti saddaṃ karoti,  ghaṭṭitaṃ pana adhimattaṃ karotīti attho. ^b^evameva kho^eb^ti evamevaṃ  kodhano attano dhammatāyapi uddhato caṇḍikato hutvā carati,  appamattakaṃ pana vacanaṃ sutakāle ``mādisaṃ nāma evaṃ vadati evaṃ  vadatī''ti atirekataraṃ uddhato caṇḍikato hutvā carati.  ^b^gūthakūpo^eb^ti gūthapuṇṇakūpo, gūtharāsiyeva vā. opammasaṃsandanaṃ  panettha purimanayeneva veditabbaṃ. ^b^tasmā evarūpo puggalo  ajjhupekkhitabbo na sevitabbo^eb^ti yasmā kodhano atiseviyamāno  atiupasaṅkamiyamānopi kujjhatiyeva, ``kiṃ iminā''ti  paṭikkamantepi kujjhatiyeva. tasmā palālaggi viya ajjhupekkhitabbo  na sevitabbo na bhajitabbo. kiṃ vuttaṃ hoti? yo hi palālaggiṃ  atiupasaṅkamitvā tappati, tassa sarīraṃ jhāyati. yo  atipaṭikkamitvā tappati, tassa sītaṃ na vūpasammati.  anupasaṅkamitvā apaṭikkamitvā pana majjhattabhāvena tappantassa sītaṃ  vūpasammati, tasmā palālaggi viya kodhano puggalo majjhattabhāvena  ^a^M2.0095^ea^ ajjhupekkhitabbo, na sevitabbo na bhajitabbo na payirupāsitabbo.<br/><br/>[03] ^b^kalyāṇamitto^eb^ti sucimitto. ^b^kalyāṇasahāyo^eb^ti  sucisahāyo. sahāyā nāma sahagāmino saddhiṃcarā.  ^b^kalyāṇasampavaṅko^eb^ti kalyāṇesu sucipuggalesu sampavaṅko,  tanninnatappoṇatappabbhāramānasoti attho. 


volume: 59
item: 24
title: vajirūpamasuttavaṇṇanā^sevitabbasuttavaṇṇanā^jigucchitabbasuttavaṇṇanā^gūthabhāṇīsuttavaṇṇanā^
content:
  [03] 28^b^.^eb^ aṭṭhame ^b^gūthabhāṇī^eb^ti yo gūthaṃ viya  duggandhakathaṃ katheti. ^b^pupphabhāṇī^eb^ti ^a^P2.0199^ea^ yo  pupphāni viya sugandhakathaṃ katheti. ^b^madhubhāṇī^eb^ti yo madhu viya  madhurakathaṃ katheti. ^b^sabhaggato^eb^ti sabhāya ṭhito.  ^b^parisaggato^eb^ti gāmaparisāya ṭhito. ^b^ñātimajjhagato^eb^ti  ñātīnaṃ majjhe ṭhito. ^b^pūgamajjhagato^eb^ti seṇīnaṃ majjhe ṭhito.  ^b^rājakulamajjhagato^eb^ti rājakulassa majjhe mahāvinicchaye ṭhito.  ^b^abhinīto^eb^ti pucchanatthāyānīto. ^b^sakkhipuṭṭho^eb^ti sakkhiṃ  katvā pucchito. ^b^ehambho purisā^eb^ti ālapanametaṃ. ^b^attahetu  vā parahetu vā^eb^ti attano vā parassa vā hatthapādādihetu vā dhanahetu  vā. ^b^āmisakiñcikkhahetu vā^eb^ti ettha ^b^āmisa^eb^nti lañjo  adhippeto. ^b^kiñcikkha^eb^nti yaṃ vā taṃ vā appamattakaṃ antamaso  tittiriyavaṭṭakasappipiṇḍanavanītapiṇḍādimattakassa lañjassa hetūti  attho. ^b^sampajānamusā bhāsitā hotī^eb^ti jānantoyeva musāvādaṃ  kattā hoti.<br/><br/>[03] ^b^nelā^eb^ti ^a^V2.0097^ea^ elaṃ vuccati doso, nāssa elanti nelā,  niddosāti attho. ``nelaṅgo setapacchādo''ti (udā0 65) ettha  vuttasīlaṃ viya. ^b^kaṇṇasukhā^eb^ti byañjanamadhuratāya kaṇṇānaṃ  sukhā, sūcivijjhanaṃ viya kaṇṇasūlaṃ na janeti. atthamadhuratāya  sakalasarīre kopaṃ ajanetvā pemaṃ janetīti ^b^pemanīyā^eb^. hadayaṃ  gacchati appaṭihaññamānā sukhena cittaṃ pavisatīti ^b^hadayaṅgamā^eb^.  guṇaparipuṇṇatāya pure bhavāti ^b^porī^eb^. pure saṃvaḍḍhanārī viya  sukumārātipi porī. purassa esātipi porī. purassa esāti  nagaravāsīnaṃ kathāti attho. nagaravāsino ^a^P2.0200^ea^ hi  yuttakathā honti ^a^M2.0096^ea^, pitimattaṃ pitāti, mātimattaṃ mātāti, bhātimattaṃ  bhātāti vadanti. evarūpī kathā bahuno janassa kantā hotīti  ^b^bahujanakantā^eb^. kantabhāveneva bahuno janassa manāpā  cittavuddhikarāti ^b^bahujanamanāpā^eb^. 


volume: 59
item: 25
title: sevitabbasuttavaṇṇanā^jigucchitabbasuttavaṇṇanā^gūthabhāṇīsuttavaṇṇanā^andhasuttavaṇṇanā^
content:
  [03] 29^b^.^eb^ navame ^b^cakkhu na hotī^eb^ti paññācakkhu na  hoti. ^b^phātiṃ kareyyā^eb^ti phītaṃ vaḍḍhitaṃ kareyya.  ^b^sāvajjānavajje^eb^ti sadosaniddose. ^b^hīnappaṇīte^eb^ti  adhamuttame. ^b^kaṇhasukkasappaṭibhāge^eb^ti kaṇhasukkāyeva aññamaññaṃ  paṭibāhanato paṭipakkhavasena sappaṭibhāgāti vuccanti. ayaṃ panettha  saṅkhepo -- kusale dhamme ``kusalā dhammā''ti jāneyya, akusale  dhamme ``akusalā dhammā''ti jāneyya. sāvajjādīsupi eseva nayo.  kaṇhasukkasappaṭibhāgesu pana kaṇhadhamme ``sukkasappaṭibhāgā''ti  jāneyya, sukkadhamme ``kaṇhasappaṭibhāgā''ti yena paññācakkhunā  jāneyya, tathārūpampissa cakkhu na hotīti. iminā nayena  sesavāresupi attho veditabbo.<br/><br/>[03] ^b^na ceva bhogā tathārūpā^eb^ti tathājātikā bhogāpissa na  honti. ^b^na ca puññāni kubbatī^eb^ti puññāni ca na karoti.  ettāvatā bhoguppādanacakkhuno ca puññakaraṇacakkhuno ca abhāvo vutto.  ^b^ubhayattha kaliggāho^eb^ti idhaloke ca paraloke cāti  ubhayasmimpi aparaddhaggāho, parājayaggāho hotīti attho. atha vā  ^b^ubhayattha kaliggāho^eb^ti ubhayesampi diṭṭhadhammikasamparāyikānaṃ  atthānaṃ kaliggāho, parājayaggāhoti attho. ^b^dhammādhammenā^eb^ti  dasakusalakammapathadhammenapi dasākusalakammapathādhammenapi.  ^b^saṭho^eb^ti kerāṭiko. ^b^bhogāni pariyesatī^eb^ti bhoge gavesati.  ^b^theyyena^eb^ ^a^P2.0201^ea^ ^b^kūṭakammena, musāvādena  cūbhaya^eb^nti theyyādīsu ubhayena pariyesatīti attho. kathaṃ? theyyena  kūṭakammena ca pariyesati, theyyena musāvādena ca pariyesati  ^a^V2.0098^ea^, kūṭakammena musāvādena ca pariyesati. ^b^saṅghātu^eb^nti saṅgharituṃ.  ^b^dhammaladdhehī^eb^ti dasakusalakammapathadhammaṃ akopetvā laddhehi.  ^b^uṭṭhānādhigata^eb^nti vīriyena ^a^M2.0097^ea^ adhigataṃ. ^b^abyagghamānaso^eb^ti  nibbicikicchacitto. ^b^bhaddakaṃ ṭhāna^eb^nti seṭṭhaṃ devaṭṭhānaṃ. ^b^na  socatī^eb^ti yasmiṃ ṭhāne antosokena na socati. 


volume: 59
item: 26
title: jigucchitabbasuttavaṇṇanā^gūthabhāṇīsuttavaṇṇanā^andhasuttavaṇṇanā^avakujjasuttavaṇṇanā^
content:
  [03] 30^b^.^eb^ dasame ^b^avakujjapañño^eb^ti adhomukhapañño.  ^b^ucchaṅgapañño^eb^ti ucchaṅgasadisapañño. ^b^puthupañño^eb^ti  vitthārikapañño. ^b^ādikalyāṇa^eb^ntiādīsu ^b^ādī^eb^ti  pubbapaṭṭhapanā. ^b^majjha^eb^nti kathāvemajjhaṃ. ^b^pariyosāna^eb^nti  sanniṭṭhānaṃ. itissa te dhammaṃ kathentā pubbapaṭṭhapanepi kalyāṇaṃ bhaddakaṃ  anavajjameva katvā kathenti, vemajjhepi pariyosānepi. ettha ca  atthi desanāya ādimajjhapariyosānāni, atthi sāsanassa. tattha  desanāya tāva catuppadikagāthāya paṭhamapadaṃ ādi, dve padāni majjhaṃ,  avasānapadaṃ pariyosānaṃ. ekānusandhikassa suttassa nidānaṃ ādi,  anusandhi majjhaṃ, idamavocāti appanā pariyosānaṃ.  anekānusandhikassa paṭhamo anusandhi ādi, tato paraṃ eko vā  aneke vā majjhaṃ, pacchimo pariyosānaṃ. ayaṃ tāva desanāya nayo.  sāsanassa pana sīlaṃ ādi, samādhi majjhaṃ, vipassanā  pariyosānaṃ. samādhi vā ādi, vipassanā majjhaṃ, maggo  pariyosānaṃ. vipassanā vā ādi, maggo majjhaṃ, phalaṃ pariyosānaṃ.  maggo vā ādi, phalaṃ majjhaṃ, nibbānaṃ pariyosānaṃ. dve dve vā  kayiramāne sīlasamādhayo ādi, vipassanāmaggā majjhaṃ,  phalanibbānāni pariyosānaṃ.<br/><br/>[03] ^b^sāttha^eb^nti ^a^P2.0202^ea^ sātthakaṃ katvā desenti.  ^b^sabyañjana^eb^nti akkharapāripūriṃ katvā desenti.  ^b^kevalaparipuṇṇa^eb^nti sakalaparipuṇṇaṃ anūnaṃ katvā desenti.  ^b^parisuddha^eb^nti parisuddhaṃ nijjaṭaṃ niggaṇṭhiṃ katvā desenti.  ^b^brahmacariyaṃ pakāsentī^eb^ti evaṃ desentā ca seṭṭhacariyabhūtaṃ  sikkhattayasaṅgahitaṃ ariyaṃ aṭṭhaṅgikaṃ maggaṃ pakāsenti. ^b^neva  ādiṃ manasi karotī^eb^ti neva pubbapaṭṭhapanaṃ manasi karoti.<br/><br/>[03] ^b^kumbho^eb^ti ghaṭo. ^b^nikujjo^eb^ti adhomukho ṭhapito.  ^b^evameva kho^eb^ti ettha kumbho nikujjo viya avakujjapañño  puggalo daṭṭhabbo, udakāsiñcanakālo ^a^M2.0098^ea^ viya dhammadesanāya laddhakālo,  udakassa ^a^V2.0099^ea^ vivaṭṭanakālo viya tasmiṃ āsane nisinnassa uggahetuṃ  asamatthakālo, udakassa asaṇṭhānakālo viya vuṭṭhahitvā  asallakkhaṇakālo veditabbo.<br/><br/>[03] ^b^ākiṇṇānī^eb^ti pakkhittāni. ^b^satisammosāya  pakireyyā^eb^ti muṭṭhassatitāya vikireyya. ^b^evameva kho^eb^ti ettha  ucchaṅgo viya ucchaṅgapañño puggalo daṭṭhabbo, nānākhajjakāni viya  nānappakāraṃ buddhavacanaṃ, ucchaṅge nānākhajjakāni khādantassa  nisinnakālo viya tasmiṃ āsane nisinnassa uggaṇhanakālo,  vuṭṭhahantassa satisammosā pakiraṇakālo viya tasmā āsanā vuṭṭhāya  gacchantassa asallakkhaṇakālo veditabbo.<br/><br/>[03] ^b^ukkujjo^eb^ti uparimukho ṭhapito. ^b^saṇṭhātī^eb^ti  patiṭṭhahati. ^b^evameva kho^eb^ti ettha uparimukho ṭhapito kumbho  viya puthupañño puggalo daṭṭhabbo, udakassa āsittakālo viya  desanāya ^a^P2.0203^ea^ laddhakālo, udakassa saṇṭhānakālo viya  tattha nisinnassa uggaṇhanakālo, no vivaṭṭanakālo viya vuṭṭhāya  gacchantassa sallakkhaṇakālo veditabbo.<br/><br/>[03] ^b^dummedho^eb^ti nippañño. ^b^avicakkhaṇo^eb^ti  saṃvidahanapaññāya rahito. ^b^gantā^eb^ti gamanasīlo. ^b^seyyo  etena vuccatī^eb^ti etasmā puggalā uttaritaroti vuccati.  ^b^dhammānudhammappaṭipanno^eb^ti navalokuttaradhammassa anudhammaṃ saha  sīlena pubbabhāgapaṭipadaṃ paṭipanno. ^b^dukkhassā^eb^ti vaṭṭadukkhassa.  ^b^antakaro siyā^eb^ti koṭikaro paricchedakaro parivaṭumakaro  bhaveyyāti. <br/><br/>[06] puggalavaggo tatiyo. 


volume: 59
item: 27
title: gūthabhāṇīsuttavaṇṇanā^andhasuttavaṇṇanā^devadūtavaggo^sabrahmakasuttavaṇṇanā^
content:
  [03] 31^b^.^eb^ catutthassa ^a^V2.0100^ea^ paṭhame ^b^ajjhāgāre^eb^ti sake ghare.  ^b^pūjitā hontī^eb^ti yaṃ ghare atthi, tena paṭijaggitā gopitā  honti. iti mātāpitupūjakāni kulāni mātāpitūhi sabrahmakānīti  pakāsetvā idāni nesaṃ ^a^M2.0099^ea^ sapubbācariyakādibhāvaṃ pakāsento  ^b^sapubbācariyakānī^eb^tiādimāha. tattha ^b^brahmā^eb^tiādīni  tesaṃ brahmādibhāvasādhanatthaṃ vuttāni. ^b^bahukārā^eb^ti puttānaṃ  bahūpakārā. ^b^āpādakā^eb^ti jīvitassa āpādakā. puttakānaṃ hi  mātāpitūhi jīvitaṃ āpāditaṃ pālitaṃ ghaṭitaṃ anuppabandhena pavattitaṃ.  ^b^posakā^eb^ti hatthapāde vaḍḍhetvā hadayalohitaṃ pāyetvā posetāro.  ^b^imassa lokassa dassetāro^eb^ti puttānaṃ hi imasmiṃ loke  iṭṭhāniṭṭhārammaṇassa ^a^P2.0204^ea^ dassanaṃ nāma mātāpitaro  nissāya jātanti imassa lokassa dassetāro nāma.<br/><br/>[03] ^b^brahmāti mātāpitaro^eb^ti seṭṭhādhivacanaṃ. yathā brahmuno  catasso bhāvanā avijahitā honti mettā karuṇā muditā upekkhāti,  evameva mātāpitūnaṃ puttakesu catasso bhāvanā avijahitā honti.  tā tasmiṃ tasmiṃ kāle veditabbā -- kucchigatasmiṃ hi dārake  ``kadā nu kho puttakaṃ arogaṃ paripuṇṇaṅgapaccaṅgaṃ passissāmā''ti  mātāpitūnaṃ mettacittaṃ uppajjati. yadā panesa mando uttānaseyyako  ūkāhi vā maṅkulādīhi pāṇakehi daṭṭho dukkhaseyyāya vā pana  pīḷito parodati viravati, tadāssa saddaṃ sutvā mātāpitūnaṃ kāruññaṃ  uppajjati, ādhāvitvā vidhāvitvā kīḷanakāle pana lobhanīyavayasmiṃ  vā ṭhitakāle dārakaṃ oloketvā mātāpitūnaṃ cittaṃ sappimaṇḍe  pakkhittasatavihatakappāsapicupaṭalaṃ viya mudukaṃ hoti āmoditaṃ  pamoditaṃ, tadā tesaṃ muditā labbhati. yadā panesa putto dārābharaṇaṃ  paccupaṭṭhāpetvā pāṭiyekkaṃ agāraṃ ajjhāvasati, tadā mātāpitūnaṃ  ``sakkoti dāni no puttako attano dhammatāya yāpetu''nti  majjhattabhāvo uppajjati, tasmiṃ kāle upekkhā labbhatīti iminā  kāraṇena ``brahmāti mātāpitaro''ti vuttaṃ.<br/><br/>[03] ^b^pubbācariyāti^eb^ ^a^V2.0101^ea^ ^b^vuccare^eb^ti mātāpitaro hi jātakālato  paṭṭhāya ``evaṃ nisīda, evaṃ tiṭṭha, evaṃ gaccha, evaṃ saya, evaṃ khāda,  evaṃ bhuñja, ayaṃ te, tātāti vattabbo, ayaṃ bhātikāti, ayaṃ  bhaginīti, idaṃ nāma kātuṃ vaṭṭati, idaṃ na vaṭṭati, asukaṃ nāma  upasaṅkamituṃ vaṭṭati, asukaṃ na vaṭṭatī''ti gāhāpenti sikkhāpenti.  athāparabhāge ^a^P2.0205^ea^ aññe ācariyā  hatthisippāssasipparathasippadhanusippatharusippamuddāgaṇanādīni  sikkhāpenti. añño ^a^M2.0100^ea^ saraṇāni deti, añño sīlesu patiṭṭhāpeti,  añño pabbājeti, añño buddhavacanaṃ uggaṇhāpeti, añño upasampādeti,  añño sotāpattimaggādīni pāpeti. iti sabbepi te pacchācariyā  nāma honti, mātāpitaro pana sabbapaṭhamā, tenāha --  ``pubbācariyāti vuccare''ti. tattha ^b^vuccare^eb^ti vuccanti  kathiyanti. ^b^āhuneyyā ca puttāna^eb^nti puttānaṃ āhutaṃ pāhutaṃ  abhisaṅkhataṃ annapānādiṃ arahanti, anucchavikā taṃ paṭiggahetuṃ.  tasmā ``āhuneyyā ca puttāna''nti vuttaṃ. ^b^pajāya  anukampakā^eb^ti paresaṃ pāṇe acchinditvāpi attano pajaṃ paṭijagganti  gopāyanti. tasmā ``pajāya anukampakā''ti vuttaṃ.<br/><br/>[03] ^b^namasseyyā^eb^ti namo kareyya. ^b^sakkareyyā^eb^ti sakkārena  paṭimāneyya. idāni taṃ sakkāraṃ dassento ``annenā''tiādimāha.  tattha ^b^annenā^eb^ti yāgubhattakhādanīyena. ^b^pānenā^eb^ti  aṭṭhavidhapānena. ^b^vatthenā^eb^ti nivāsanapārupanakena vatthena.  ^b^sayanenā^eb^ti mañcapīṭhānuppadānena. ^b^ucchādanenā^eb^ti duggandhaṃ  paṭivinodetvā sugandhakaraṇucchādanena. ^b^nhāpanenā^eb^ti sīte  uṇhodakena, uṇhe sītodakena gattāni parisiñcitvā nhāpanena.  ^b^pādānaṃ dhovanenā^eb^ti uṇhodakasītodakehi pādadhovanena ceva  telamakkhanena ca. ^b^peccā^eb^ti paralokaṃ gantvā. ^b^sagge  pamodatī^eb^ti idha tāva mātāpitūsu pāricariyaṃ disvā  pāricariyakāraṇā taṃ paṇḍitamanussā idheva pasaṃsanti ^a^P2.0206^ea^,  paralokaṃ pana gantvā sagge ṭhito so mātāpitūpaṭṭhāko  dibbasampattīhi āmodati pamodatīti. 


volume: 59
item: 28
title: andhasuttavaṇṇanā^devadūtavaggo^sabrahmakasuttavaṇṇanā^ānandasuttavaṇṇanā^
content:
  [03] 32^b^.^eb^ dutiye ^b^tathārūpo^eb^ti tathājātiko.  ^b^samādhipaṭilābho^eb^ti cittekaggatālābho. ^b^imasmiṃ ca  saviññāṇake^eb^ti ettha attano ca parassa cāti ubhayesampi kāyo  saviññāṇakaṭṭhena ekato katvā imasminti vutto.  ^b^ahaṅkāramamaṅkāramānānusayā^eb^ti ahaṅkāradiṭṭhi ca mamaṅkārataṇhā ca  mānānusayo ^a^V2.0102^ea^ cāti attano ca parassa ^a^M2.0101^ea^ ca kilesā. ^b^nāssū^eb^ti  na bhaveyyuṃ. ^b^bahiddhā ca sabbanimittesū^eb^ti rūpanimittaṃ,  saddanimittaṃ, gandhanimittaṃ, rasanimittaṃ, phoṭṭhabbanimittaṃ,  sassatādinimittaṃ, puggalanimittaṃ dhammanimittanti evarūpesu ca  bahiddhā sabbanimittesu. ^b^cetovimuttiṃ paññāvimutti^eb^nti  phalasamādhiñceva phalañāṇañca. ^b^siyā^eb^ti bhaveyya.<br/><br/>[03] ^b^idhānanda, bhikkhuno^eb^ti, ānanda, imasmiṃ sāsane  bhikkhuno. ^b^etaṃ santaṃ etaṃ paṇīta^eb^nti nibbānaṃ dassento āha.  nibbānaṃ hi kilesānaṃ santatāya santaṃ nāma, nibbānaṃ santanti  samāpattiṃ appetvāva divasampi nisinnassa cittuppādo santanteva  pavattatītipi santaṃ. ^b^paṇīta^eb^nti samāpattiṃ appetvā  nisinnassāpi cittuppādo paṇītanteva pavattatīti nibbānaṃ paṇītaṃ  nāma. ^b^sabbasaṅkhārasamatho^eb^tiādīnipi tasseva vevacanāni.  ``sabbasaṅkhārasamatho''ti samāpattiṃ appetvā nisinnassa hi  divasabhāgampi cittuppādo sabbasaṅkhārasamathoteva pavattati...pe0...  tathā tīsu bhavesu vānasaṅkhātāya taṇhāya abhāvena nibbānanti  laddhanāme tasmiṃ samāpattiṃ ^a^P2.0207^ea^ appetvā nisinnassa  cittuppādo nibbānaṃ nibbānanteva pavattatīti  sabbasaṅkhārasamathotiādīni nāmāni labhati. imasmiṃ pana  aṭṭhavidhe ābhogasamannāhāre imasmiṃ ṭhāne ekopi labbhati, dvepi  sabbepi labbhanteva.<br/><br/>[03] ^b^saṅkhāyā^eb^ti ñāṇena jānitvā. ^b^paroparānī^eb^ti  parāni ca oparāni ca. parāttabhāvasakāttabhāvāni hi parāni ca  oparāni cāti vuttaṃ hoti. ^b^yassā^eb^ti yassa arahato.  ^b^iñjita^eb^nti rāgiñjitaṃ dosamohamānadiṭṭhikilesaduccaritiñjitanti  imāni satta iñjitāni calitāni phanditāni. ^b^natthi  kuhiñcī^eb^ti katthaci ekārammaṇepi natthi. ^b^santo^eb^ti  paccanīkakilesānaṃ santatāya santo. ^b^vidhūmo^eb^ti  kāyaduccaritādidhūmavirahito. ^b^anīgho^eb^ti rāgādīighavirahito.  ^b^nirāso^eb^ti nittaṇho. ^b^atārī^eb^ti tiṇṇo uttiṇṇo  samatikkanto. ^b^so^eb^ti so arahaṃ khīṇāsavo.  ^b^jātijara^eb^nti ettha jātijarāgahaṇeneva byādhimaraṇampi  gahitamevāti veditabbaṃ. iti suttantepi gāthāyapi  arahattaphalasamāpattiyeva kathitāti. 


volume: 59
item: 29
title: devadūtavaggo^sabrahmakasuttavaṇṇanā^ānandasuttavaṇṇanā^sāriputtasuttavaṇṇanā^
content:
  [03] 33^b^.^eb^ tatiye ^a^M2.0102^ea^ ^b^saṃkhittenā^eb^ti mātikāṭhapanena.  ^b^vitthārenā^eb^ti ṭhapitamātikāvibhajanena.  ^b^saṃkhittavitthārenā^eb^ti ^a^V2.0103^ea^ kāle saṃkhittena kāle vitthārena.  ^b^aññātāro ca dullabhā^eb^ti paṭivijjhanakapuggalā pana dullabhā.  idaṃ bhagavā ``sāriputtattherassa ñāṇaṃ ghaṭṭemī''ti adhippāyena kathesi.  taṃ sutvā thero kiñcāpi ``ahaṃ, bhante, ājānissāmī''ti na  vadati, adhippāyena pana ``vissatthā tumhe, bhante, desetha, ahaṃ  tumhehi desitaṃ dhammaṃ nayasatena nayasahassena paṭivijjhissāmi, mamesa  bhāro hotū''ti satthāraṃ desanāya ussāhento ^b^etassa bhagavā  kālo^eb^tiādimāha.<br/><br/>[03] athassa satthā ^b^tasmātihā^eb^ti desanaṃ ārabhi. tattha  ^b^imasmiñca saviññāṇake^eb^tiādi vuttanayameva. ^b^acchecchi^eb^  ^a^P2.0208^ea^ ^b^taṇha^eb^nti maggañāṇasatthena taṇhaṃ chindi.  ^b^vivattayi saṃyojana^eb^nti dasavidhampi saṃyojanaṃ samūlakaṃ ubbattetvā  chaḍḍesi. ^b^sammā mānābhisamayā antamakāsi dukkhassā^eb^ti  sammā upāyena sammā paṭipattiyā navavidhassa mānassa  pahānābhisamayena vaṭṭadukkhassa antamakāsi. ^b^idañca pana metaṃ,  sāriputta, sandhāya bhāsita^eb^nti, sāriputta, mayā pārāyane udayapañhe  idaṃ phalasamāpattimeva sandhāya etaṃ bhāsitaṃ.<br/><br/>[03] idāni yaṃ taṃ bhagavatā bhāsitaṃ, taṃ dassento ^b^pahānaṃ  kāmasaññāna^eb^ntiādi āraddhaṃ. udayapañhe ca etaṃ padaṃ ``pahānaṃ  kāmacchandāna''nti (su0 ni0 1112; cūḷani0  udayamāṇavapucchāniddeso 75) āgataṃ, idha pana aṅguttarabhāṇakehi  ``kāmasaññāna''nti āropitaṃ. tattha byañjanameva nānaṃ, attho pana  ekoyeva. ^b^kāmasaññāna^eb^nti kāme ārabbha uppannasaññānaṃ, aṭṭhahi  vā lobhasahagatacittehi sahajātasaññānaṃ. ^b^domanassāna  cūbhaya^eb^nti etāsañca kāmasaññānaṃ cetasikadomanassānañcāti  ubhinnampi pahānaṃ paṭippassaddhipahānasaṅkhātaṃ arahattaphalaṃ  aññāvimokkhaṃ pabrūmīti attho. niddese pana ``kāmacchandassa ca  domanassassa ca ubhinnaṃ pahānaṃ vūpasamaṃ paṭinissaggaṃ paṭippassaddhiṃ  amataṃ nibbāna''nti (cūḷani0 udayamāṇavapucchāniddeso 75) vuttaṃ,  taṃ atthuddhāravasena vuttaṃ. pahānanti hi khīṇākārasaṅkhāto  vūpasamopi vuccati, kilese paṭinissajjanto maggopi,  kilesapaṭippassaddhisaṅkhātaṃ phalampi ^a^M2.0103^ea^, yaṃ āgamma kilesā pahīyanti,  taṃ amataṃ nibbānampi. tasmā tattha tāni padāni āgatāni.  ``aññāvimokkhaṃ pabrūmī''ti vacanato pana arahattaphalameva adhippetaṃ.  ^b^thinassa^eb^ ^a^P2.0209^ea^ ^b^ca panūdana^eb^ntipi thinassa  ca panūdanante uppannattā arahattaphalameva adhippetaṃ ^a^V2.0104^ea^. ^b^kukkuccānaṃ  nivāraṇa^eb^nti kukkuccanivāraṇassa maggassa anantaraṃ uppannattā phalameva  adhippetaṃ.<br/><br/>[03] ^b^upekkhāsatisaṃsuddha^eb^nti catutthajjhānike phale uppannāya  upekkhāya ca satiyā ca saṃsuddhaṃ. ^b^dhammatakkapurejava^eb^nti  dhammatakko vuccati sammāsaṅkappo, so ādito hoti, purato hoti,  pubbaṅgamo hoti aññāvimokkhassāti dhammatakkapurejavo. taṃ  dhammatakkapurejavaṃ. ^b^aññāvimokkha^eb^nti aññindriyapariyosāne  uppannaṃ vimokkhaṃ, aññāya vā vimokkhaṃ aññāvimokkhaṃ,  paññāvimuttanti attho. ^b^avijjāya pabhedana^eb^nti avijjāya  pabhedanante uppannattā, avijjāya pabhedanasaṅkhātaṃ vā nibbānaṃ ārabbha  uppannattā evaṃladdhanāmaṃ arahattaphalameva. iti sabbehipi imehi  pahānantiādīhi padehi arahattaphalameva pakāsitanti veditabbaṃ. 


volume: 59
item: 30
title: sabrahmakasuttavaṇṇanā^ānandasuttavaṇṇanā^sāriputtasuttavaṇṇanā^nidānasuttavaṇṇanā^
content:
  [03] 34^b^.^eb^ catutthe ^b^nidānānī^eb^ti kāraṇāni.  ^b^kammāna^eb^nti vaṭṭagāmikammānaṃ. ^b^lobho nidānaṃ kammānaṃ  samudayāyā^eb^ti lubbhanapalubbhanasabhāvo lobho vaṭṭagāmikammānaṃ  samudayāya piṇḍakaraṇatthāya nidānaṃ kāraṇaṃ paccayoti attho.  ^b^doso^eb^ti dussanapadussanasabhāvo doso. ^b^moho^eb^ti  muyhanapamuyhanasabhāvo moho.<br/><br/>[03] ^b^lobhapakata^eb^nti lobhena pakataṃ, lobhābhibhūtena luddhena hutvā  katakammanti attho. lobhato jātanti ^b^lobhajaṃ^eb^. lobho  nidānamassāti ^b^lobhanidānaṃ^eb^. lobho samudayo assāti  ^b^lobhasamudayaṃ^eb^. samudayoti paccayo, lobhapaccayanti attho.  ^b^yatthassa attabhāvo nibbattatī^eb^ti yasmiṃ ṭhāne assa  lobhajakammavato ^a^P2.0210^ea^ puggalassa attabhāvo nibbattati,  khandhā pātubhavanti. ^b^tattha taṃ kammaṃ vipaccatī^eb^ti tesu khandhesu  taṃ kammaṃ vipaccati. ^b^diṭṭhe vā dhamme^eb^tiādi yasmā taṃ kammaṃ  diṭṭhadhammavedanīyaṃ vā hoti upapajjavedanīyaṃ vā aparapariyāyavedanīyaṃ  vā, tasmā taṃ pabhedaṃ dassetuṃ vuttaṃ. sesadvayepi eseva nayo.<br/><br/>[03] ^b^akhaṇḍānī^eb^ti ^a^M2.0104^ea^ abhinnāni. ^b^apūtīnī^eb^ti pūtibhāvena  abījattaṃ appattāni. ^b^avātātapahatānī^eb^ti ^a^V2.0105^ea^ na vātena na ca  ātapena hatāni. ^b^sārādānī^eb^ti gahitasārāni sāravantāni na  nissārāni. ^b^sukhasayitānī^eb^ti sannicayabhāvena sukhaṃ  sayitāni. ^b^sukhette^eb^ti maṇḍakhette. ^b^suparikammakatāya  bhūmiyā^eb^ti naṅgalakasanena ceva aṭṭhadantakena ca suṭṭhu parikammakatāya  khettabhūmiyā. ^b^nikkhittānī^eb^ti ṭhapitāni ropitāni.  ^b^anuppaveccheyyā^eb^ti anuppaveseyya. ^b^vuddhi^eb^ntiādīsu  uddhaggamanena ^b^vuddhiṃ,^eb^ heṭṭhā mūlappatiṭṭhānena ^b^virūḷhiṃ,^eb^  samantā vitthārikabhāvena ^b^vepullaṃ^eb^.<br/><br/>[03] yaṃ panettha ^b^diṭṭhe vā dhamme^eb^tiādi vuttaṃ, tattha asammohatthaṃ  imasmiṃ ṭhāne kammavibhatti nāma kathetabbā. suttantikapariyāyena hi  ekādasa kammāni vibhattāni. seyyathidaṃ -- diṭṭhadhammavedanīyaṃ  upapajjavedanīyaṃ aparapariyāyavedanīyaṃ, yaggarukaṃ yabbahulaṃ yadāsannaṃ  kaṭattā vā pana kammaṃ, janakaṃ upatthambhakaṃ upapīḷakaṃ upaghātakanti.  tattha ekajavanavīthiyaṃ sattasu cittesu kusalā vā akusalā vā  paṭhamajavanacetanā ^b^diṭṭhadhammavedanīyakammaṃ^eb^ nāma. taṃ imasmiṃyeva  attabhāve vipākaṃ deti ^a^P2.0211^ea^ kākavaḷiyapuṇṇaseṭṭhīnaṃ viya  kusalaṃ,  nandayakkhanandamāṇavakanandagoghātakakokāliyasuppabuddhadevadattaciñcamāṇavikānaṃ  viya ca akusalaṃ. tathā asakkontaṃ pana ahosikammaṃ nāma hoti,  avipākaṃ sampajjati. taṃ migaluddakopamāya sādhetabbaṃ. yathā hi  migaluddakena migaṃ disvā dhanuṃ ākaḍḍhitvā khitto saro sace na  virajjhati, taṃ migaṃ tattheva pāteti, atha naṃ migaluddako niccammaṃ  katvā khaṇḍākhaṇḍikaṃ chetvā maṃsaṃ ādāya puttadāraṃ tosento gacchati.  sace pana virajjhati, migo palāyitvā puna taṃ disaṃ na  oloketi. evaṃ sampadamidaṃ daṭṭhabbaṃ. sarassa avirajjhitvā  migavijjhanaṃ viya hi diṭṭhadhammavedanīyassa kammassa  vipākavārapaṭilābho, avijjhanaṃ viya avipākabhāvāya sampajjananti.<br/><br/>[03] atthasādhikā pana sattamajavanacetanā ^b^upapajjavedanīyakammaṃ^eb^  nāma. taṃ anantare attabhāve vipākaṃ deti. taṃ panetaṃ kusalapakkhe  aṭṭhasamāpattivasena, akusalapakkhe pañcānantariyakammavasena veditabbaṃ.  tattha aṭṭhasamāpattilābhī ekāya samāpattiyā brahmaloke nibbattati.  pañcannampi ānantariyānaṃ kattā ekena kammena niraye nibbattati,  sesasamāpattiyo ^a^M2.0105^ea^ ca kammāni ca ahosikammabhāvaṃyeva āpajjanti,  avipākāni honti. ayampi attho purimaupamāyayeva dīpetabbo.<br/><br/>[03] ubhinnaṃ ^a^V2.0106^ea^ antare pana pañcajavanacetanā  ^b^aparapariyāyavedanīyakammaṃ^eb^ nāma. taṃ anāgate yadā okāsaṃ  labhati, tadā vipākaṃ deti. sati saṃsārappavattiyā ahosikammaṃ  nāma na hoti. taṃ sabbaṃ sunakhaluddakena dīpetabbaṃ. yathā hi  sunakhaluddakena migaṃ disvā sunakho vissajjito migaṃ anubandhitvā  yasmiṃ ṭhāne pāpuṇāti, tasmiṃ yeva ḍaṃsati; evamevaṃ ^a^P2.0212^ea^  idaṃ kammaṃ yasmiṃ ṭhāne okāsaṃ labhati, tasmiṃyeva vipākaṃ  deti, tena mutto satto nāma natthi.<br/><br/>[03] kusalākusalesu pana garukāgarukesu yaṃ garukaṃ hoti, taṃ  ^b^yaggarukaṃ^eb^ nāma. tadetaṃ kusalapakkhe mahaggatakammaṃ,  akusalapakkhe pañcānantariyakammaṃ veditabbaṃ. tasmiṃ sati sesāni  kusalāni vā akusalāni vā vipaccituṃ na sakkonti, tadeva  duvidhampi paṭisandhiṃ deti. yathā hi sāsapappamāṇāpi sakkharā vā  ayaguḷikā vā udakarahade pakkhittā udakapiṭṭhe uplavituṃ na sakkoti,  heṭṭhāva pavisati; evameva kusalepi akusalepi yaṃ garukaṃ, tadeva  gaṇhitvā gacchati.<br/><br/>[03] kusalākusalesu pana yaṃ bahulaṃ hoti, taṃ ^b^yabbahulaṃ^eb^ nāma.  taṃ dīgharattaṃ laddhāsevanavasena veditabbaṃ. yaṃ vā balavakusalakammesu  somanassakaraṃ, akusalakammesu santāpakaraṃ, etaṃ yabbahulaṃ nāma.  tadetaṃ yathā nāma dvīsu mallesu yuddhabhūmiṃ otiṇṇesu yo balavā, so  itaraṃ pātetvā gacchati; evameva itaraṃ dubbalakammaṃ avattharitvā yaṃ  āsevanavasena vā bahulaṃ, āsannavasena vā balavaṃ, taṃ vipākaṃ deti,  ^b^duṭṭhagāmaṇiabhayarañño^eb^ kammaṃ viya.<br/><br/>[03] so kira cūḷaṅgaṇiyayuddhe parājito vaḷavaṃ āruyha palāyi.  tassa cūḷupaṭṭhāko tissāmacco nāma ekakova pacchato ahosi. so  ekaṃ aṭaviṃ pavisitvā nisinno jighacchāya bādhayamānāya --  ``bhātika tissa, ativiya no jighacchā bādhati, kiṃ  karissāmā''ti āha ^a^M2.0106^ea^. atthi, deva, mayā sāṭakantare ṭhapetvā ekaṃ  suvaṇṇasarakabhattaṃ ābhatanti. tena hi āharāti. so nīharitvā  rañño purato ṭhapesi. rājā disvā, ``tāta, cattāro koṭṭhāse  karohī''ti āha. mayaṃ tayo janā, kasmā devo cattāro koṭṭhāse  kārayatīti? bhātika ^a^P2.0213^ea^ tissa, yato paṭṭhāya ahaṃ  attānaṃ sarāmi, na me ayyānaṃ adatvā āhāro paribhuttapubbo atthi,  svāhaṃ ajjapi adatvā na paribhuñjissāmīti. so cattāro koṭṭhāse  akāsi. rājā ``kālaṃ ghosehī''ti āha. chaḍḍitāraññe kuto,  ayye, labhissāma devāti ^a^V2.0107^ea^. ``nāyaṃ tava bhāro. sace mama saddhā  atthi, ayye, labhissāma, vissattho kālaṃ ghosehī''ti āha. so  ``kālo, bhante, kālo, bhante''ti tikkhattuṃ ghosesi.<br/><br/>[03] athassa bodhimātumahātissatthero taṃ saddaṃ dibbāya sotadhātuyā  sutvā `katthāyaṃ saddo'ti taṃ āvajjento ``ajja  duṭṭhagāmaṇiabhayamahārājā yuddhaparājito aṭaviṃ pavisitvā nisinno  ekaṃ sarakabhattaṃ cattāro koṭṭhāse kāretvā `ekakova na  paribhuñjissāmī'ti kālaṃ ghosāpesī''ti ñatvā ``ajja mayā rañño  saṅgahaṃ kātuṃ vaṭṭatī''ti manogatiyā āgantvā rañño purato aṭṭhāsi.  rājā disvā pasannacitto ``passa, bhātika, tissā''ti vatvā theraṃ  vanditvā ``pattaṃ, bhante, dethā''ti āha. thero pattaṃ nīhari. rājā  attano koṭṭhāsena saddhiṃ therassa koṭṭhāsaṃ patte pakkhipitvā, ``bhante,  āhāraparissayo nāma mā kadāci hotū''ti vanditvā aṭṭhāsi.  tissāmaccopi ``mama ayyaputte passante bhuñjituṃ na  sakkhissāmī''ti attano koṭṭhāsaṃ therasseva patte ākiri. vaḷavāpi  cintesi -- ``mayhampi koṭṭhāsaṃ therasseva dātuṃ vaṭṭatī''ti. rājā  vaḷavaṃ oloketvā ``ayampi attano koṭṭhāsaṃ therasseva patte  pakkhipanaṃ paccāsīsatī''ti ñatvā tampi tattheva pakkhipitvā theraṃ  vanditvā uyyojesi. thero taṃ bhattaṃ ādāya gantvā ādito paṭṭhāya  bhikkhusaṅghassa ālopasaṅkhepena adāsi.<br/><br/>[03] rājāpi cintesi -- ``ativiyamhā jighacchitā, sādhu  vatassa sace atirekabhattasitthāni ^a^P2.0214^ea^ pahiṇeyyā''ti.  thero rañño cittaṃ ñatvā atirekabhattaṃ ^a^M2.0107^ea^ etesaṃ yāpanamattaṃ katvā pattaṃ  ākāse khipi, patto āgantvā rañño hatthe patiṭṭhāsi. bhattaṃ  tiṇṇampi janānaṃ yāvadatthaṃ ahosi. atha rājā pattaṃ dhovitvā  ``tucchapattaṃ na pesissāmī''ti uttarisāṭakaṃ mocetvā udakaṃ puñchitvā  sāṭakaṃ patte ṭhapetvā ``patto gantvā mama ayyassa hatthe patiṭṭhātū''ti  ākāse khipi. patto gantvā therassa hatthe patiṭṭhāsi.<br/><br/>[03] aparabhāge rañño tathāgatassa sarīradhātūnaṃ aṭṭhamabhāgaṃ patiṭṭhāpetvā  vīsaratanasatikaṃ mahācetiyaṃ kārentassa apariniṭṭhiteyeva cetiye  kālakiriyāsamayo anuppatto. athassa mahācetiyassa dakkhiṇapasse  nipannassa pañcanikāyavasena bhikkhusaṅghe sajjhāyaṃ karonte chahi  devalokehi cha rathā āgantvā purato ākāse aṭṭhaṃsu. rājā  ``puññapotthakaṃ āharathā''ti ādito paṭṭhāya puññapotthakaṃ vācāpesi.  atha naṃ kiñci kammaṃ na paritosesi. so ``parato ^a^V2.0108^ea^ vācethā''ti  āha. potthakavācako ``cūḷaṅgaṇiyayuddhe parājitena te deva aṭaviṃ  pavisitvā nisinnena ekaṃ sarakabhattaṃ cattāro koṭṭhāse kāretvā  bodhimātumahātissattherassa bhikkhā dinnā''ti āha. rājā  ``ṭhapehī''ti vatvā bhikkhusaṅghaṃ pucchi, ``bhante, kataro devaloko  ramaṇīyo''ti? sabbabodhisattānaṃ vasanaṭṭhānaṃ tusitabhavanaṃ mahārājāti.  rājā kālaṃ katvā tusitabhavanato āgataratheva patiṭṭhāya tusitabhavanaṃ  agamāsi. idaṃ balavakammassa vipākadāne vatthu.<br/><br/>[03] yaṃ pana kusalākusalesu āsannamaraṇe anussarituṃ sakkoti, taṃ  ^b^yadāsannaṃ^eb^ nāma. tadetaṃ yathā nāma gogaṇaparipuṇṇassa vajassa  dvāre vivaṭe parabhāge dammagavabalavagavesu ^a^P2.0215^ea^ santesupi  yo vajadvārassa āsanno hoti antamaso dubbalajaraggavopi, so eva  paṭhamataraṃ nikkhamati, evameva aññesu kusalākusalesu santesupi  maraṇakālassa āsannattā vipākaṃ deti.<br/><br/>[03] tatrimāni vatthūni -- madhuaṅgaṇagāme kira eko  damiḷadovāriko pātova baḷisaṃ ādāya gantvā macche vadhitvā tayo  koṭṭhāse katvā ^a^M2.0108^ea^ ekena taṇḍulaṃ gaṇhāti, ekena dadhiṃ, ekaṃ pacati.  iminā nīhārena paññāsa vassāni pāṇātipātakammaṃ katvā aparabhāge  mahallako anuṭṭhānaseyyaṃ upagacchati. tasmiṃ khaṇe girivihāravāsī  cūḷapiṇḍapātikatissatthero ``mā ayaṃ satto mayi passante  nassatū''ti gantvā tassa gehadvāre aṭṭhāsi. athassa bhariyā,  ``sāmi, thero āgato''ti ārocesi. ahaṃ paññāsa vassāni  therassa santikaṃ na gatapubbo, katarena me guṇena thero āgamissati,  gacchāti naṃ vadathāti. sā ``aticchatha, bhante''ti āha. thero  ``upāsakassa kā sarīrappavattī''ti pucchi. dubbalo, bhanteti.  thero gharaṃ pavisitvā satiṃ uppādetvā ``sīlaṃ gaṇhissasī''ti āha.  āma, bhante, dethāti. thero tīṇi saraṇāni datvā pañca  sīlāni dātuṃ ārabhi. tassa pañca sīlānīti vacanakāleyeva  jivhā papati. thero ``vaṭṭissati ettaka''nti nikkhamitvā gato.  sopi kālaṃ katvā cātumahārājikabhavane nibbatti. nibbattakkhaṇeyeva  ca ``kiṃ nu kho kammaṃ katvā mayā idaṃ laddha''nti āvajjento theraṃ  nissāya laddhabhāvaṃ ñatvā devalokato āgantvā theraṃ vanditvā ekamantaṃ  aṭṭhāsi. ``ko eso''ti ca vutte ``ahaṃ, bhante,  damiḷadovāriko''ti āha. kuhiṃ nibbattosīti?  cātumahārājikesu, bhante, sace me ayyo pañca sīlāni adassa,  upari ^a^V2.0109^ea^ devaloke nibbatto assaṃ. ahaṃ kiṃ karissāmi, tvaṃ gaṇhituṃ  nāsakkhi, puttakāti. so theraṃ vanditvā devalokameva gato. idaṃ  tāva kusalakamme vatthu.<br/><br/>[03] antaragaṅgāya ^a^P2.0216^ea^ pana mahāvācakālaupāsako  nāma ahosi. so tiṃsa vassāni sotāpattimaggatthāya dvattiṃsākāraṃ  sajjhāyitvā ``ahaṃ evaṃ dvattiṃsākāraṃ sajjhāyanto obhāsamattampi  nibbattetuṃ nāsakkhiṃ, buddhasāsanaṃ aniyyānikaṃ bhavissatī''ti  diṭṭhivipallāsaṃ patvā kālakiriyaṃ katvā mahāgaṅgāya navausabhiko  susumārapeto hutvā nibbatti. ekaṃ samayaṃ kacchakatitthena saṭṭhi  pāsāṇatthambhasakaṭāni agamaṃsu. so sabbepi te goṇe ca pāsāṇe ca  khādi. idaṃ akusalakamme vatthu.<br/><br/>[03] etehi ^a^M2.0109^ea^ pana tīhi muttaṃ aññāṇavasena kataṃ ^b^kaṭattā vā pana  kammaṃ^eb^ nāma. taṃ yathā nāma ummattakena khittadaṇḍaṃ yattha vā tattha  vā gacchati, evameva tesaṃ abhāve yattha katthaci vipākaṃ deti.<br/><br/>[03] ^b^janakaṃ^eb^ nāma ekaṃ paṭisandhiṃ janetvā pavattiṃ na janeti,  pavatte aññaṃ kammaṃ vipākaṃ nibbatteti. yathā hi mātā janetiyeva,  dhātiyeva pana jaggati; evamevaṃ mātā viya paṭisandhinibbattakaṃ  janakakammaṃ, dhāti viya pavatte sampattakammaṃ. ^b^upatthambhakaṃ^eb^ nāma  kusalepi labbhati akusalepi. ekacco hi kusalaṃ katvā sugatibhave  nibbattati. so tattha ṭhito punappunaṃ kusalaṃ katvā taṃ kammaṃ  upatthambhetvā anekāni vassasatasahassāni sugatibhavasmiṃyeva vicarati.  ekacco akusalaṃ katvā duggatibhave nibbattati. so tattha ṭhito  punappunaṃ akusalaṃ katvā taṃ kammaṃ upatthambhetvā bahūni  vassasatasahassāni duggatibhavasmiṃyeva vicarati.<br/><br/>[03] aparo nayo -- ^b^janakaṃ^eb^ nāma kusalampi hoti  akusalampi. taṃ paṭisandhiyampi pavattepi rūpārūpavipākakkhandhe  janeti. ^b^upatthambhakaṃ^eb^ pana vipākaṃ janetuṃ na sakkoti, aññena  kammena dinnāya paṭisandhiyā janite vipāke uppajjanakasukhadukkhaṃ  upatthambheti, addhānaṃ pavatteti. ^b^upapīḷakaṃ^eb^ ^a^P2.0217^ea^  nāma aññena kammena dinnāya paṭisandhiyā janite vipāke  uppajjanakasukhadukkhaṃ pīḷeti bādheti, addhānaṃ pavattituṃ na deti.  tatrāyaṃ nayo -- kusalakamme vipaccamāne akusalakammaṃ ^a^V2.0110^ea^ upapīḷakaṃ hutvā  tassa vipaccituṃ na deti. akusalakamme vipaccamāne kusalakammaṃ  upapīḷakaṃ hutvā tassa vipaccituṃ na deti. yathā vaḍḍhamānakaṃ rukkhaṃ  vā gacchaṃ vā lataṃ vā kocideva daṇḍena vā satthena vā bhindeyya vā  chindeyya vā, atha so rukkho vā gaccho vā latā vā vaḍḍhituṃ na  sakkuṇeyya; evamevaṃ kusalaṃ vipaccamānaṃ akusalena upapīḷitaṃ, akusalaṃ  vā pana vipaccamānaṃ kusalena upapīḷitaṃ vipaccituṃ na sakkoti. tattha  sunakkhattassa akusalakammaṃ kusalaṃ upapīḷesi, coraghātakassa  kusalakammaṃ akusalaṃ upapīḷesi.<br/><br/>[03] rājagahe kira vātakāḷako paññāsa vassāni coraghātakammaṃ  akāsi. atha naṃ rañño ārocesuṃ -- ``deva, vātakāḷako mahallako  core ghātetuṃ na sakkotī''ti. ``apanetha naṃ tasmā ^a^M2.0110^ea^ ṭhānantarāti.  amaccā naṃ apanetvā aññaṃ tasmiṃ ṭhāne ṭhapayiṃsu. vātakāḷakopi  yāva taṃ kammaṃ akāsi, tāva ahatavatthāni vā acchādituṃ  surabhipupphāni vā piḷandhituṃ pāyāsaṃ vā bhuñjituṃ ucchādananhāpanaṃ vā  paccanubhotuṃ nālattha. so ``dīgharattaṃ me kiliṭṭhavesena carita''nti  ``pāyāsaṃ me pacāhī''ti bhariyaṃ āṇāpetvā nhānīyasambhārāni  gāhāpetvā nhānatitthaṃ gantvā sīsaṃ nhatvā ahatavatthāni acchādetvā  gandhe vilimpitvā pupphāni piḷandhitvā gharaṃ āgacchanto  sāriputtattheraṃ disvā ``saṃkiliṭṭhakammato camhi apagato, ayyo ca  me diṭṭho''ti tuṭṭhamānaso theraṃ gharaṃ netvā  navasappisakkaracuṇṇābhisaṅkhatena pāyāsena parivisi. thero tassa  anumodanamakāsi. so anumodanaṃ sutvā anulomikakhantiṃ  paṭilabhitvā ^a^P2.0218^ea^ theraṃ anugantvā nivattamāno  antarāmagge taruṇavacchāya gāviyā madditvā jīvitakkhayaṃ pāpito  gantvā tāvatiṃsabhavane nibbatti. bhikkhū tathāgataṃ pucchiṃsu --  ``bhante, coraghātako ajjeva kiliṭṭhakammato apanīto, ajjeva  kālaṅkato, kahaṃ nu kho nibbatto''ti? tāvatiṃsabhavane, bhikkhaveti.  bhante, coraghātako dīgharattaṃ purise ghātesi, tumhe ca evaṃ vadetha,  natthi nu kho pāpakammassa phalanti. mā, bhikkhave, evaṃ avacuttha,  balavakalyāṇamittūpanissayaṃ labhitvā dhammasenāpatissa piṇḍapātaṃ datvā  anumodanaṃ sutvā anulomikakhantiṃ paṭilabhitvā so tattha nibbattoti. <br/><br/>[21] ``subhāsitaṃ suṇitvāna, nāgariyo coraghātako. <br/><br/>[22] anulomakhantiṃ laddhāna, modatī tidivaṃ gato''ti..<br/><br/>[03] ^b^upaghātakaṃ^eb^ ^a^V2.0111^ea^ pana sayaṃ kusalampi akusalampi samānaṃ aññaṃ  dubbalakammaṃ ghātetvā tassa vipākaṃ paṭibāhitvā attano vipākassa  okāsaṃ karoti. evaṃ pana kammena kate okāse taṃ vipākaṃ uppannaṃ  nāma vuccati. upacchedakantipi etasseva nāmaṃ. tatrāyaṃ nayo --  kusalakammassa vipaccanakāle ekaṃ akusalakammaṃ uṭṭhāya taṃ kammaṃ  chinditvā pāteti. akusalakammassapi vipaccanakāle ekaṃ  kusalakammaṃ uṭṭhāya taṃ kammaṃ chinditvā pāteti. idaṃ upacchedakaṃ nāma.  tattha ajātasattuno kammaṃ kusalacchedakaṃ ^a^M2.0111^ea^ ahosi,  aṅgulimālattherassa akusalacchedakanti. evaṃ suttantikapariyāyena  ekādasa kammāni vibhattāni.<br/><br/>[03] abhidhammapariyāyena pana soḷasa kammāni vibhattāni,  seyyathidaṃ -- ``atthekaccāni pāpakāni kammasamādānāni  gatisampattipaṭibāḷhāni na vipaccanti, atthekaccāni pāpakāni  kammasamādānāni upadhisampattipaṭibāḷhāni na vipaccanti,  atthekaccāni pāpakāni kammasamādānāni kālasampattipaṭibāḷhāni na  vipaccanti, atthekaccāni pāpakāni kammasamādānāni  payogasampattipaṭibāḷhāni na vipaccanti ^a^P2.0219^ea^.  atthekaccāni pāpakāni kammasamādānāni gativipattiṃ āgamma  vipaccanti, upadhivipattiṃ, kālavipattiṃ, payogavipattiṃ āgamma  vipaccanti. atthekaccāni kalyāṇāni kammasamādānāni  gativipattipaṭibāḷhāni na vipaccanti, upadhivipatti, kālavipatti,  payogavipattipaṭibāḷhāni na vipaccanti. atthekaccāni kalyāṇāni  kammasamādānāni gatisampattiṃ āgamma vipaccanti, upadhisampattiṃ,  kālasampattiṃ, payogasampattiṃ āgamma vipaccantī''ti (vibha0 810).<br/><br/>[03] tattha ^b^pāpakānī^eb^ti lāmakāni.  ^b^kammasamādānānī^eb^ti kammaggahaṇāni. gahitasamādinnānaṃ  kammānametaṃ adhivacanaṃ. ^b^gatisampattipaṭibāḷhāni na  vipaccantī^eb^tiādīsu aniṭṭhārammaṇānubhavanārahe kamme vijjamāneyeva  sugatibhave nibbattassa taṃ kammaṃ ^b^gatisampattipaṭibāḷhaṃ na  vipaccati^eb^ nāma. gatisampattiyā patibāhitaṃ hutvā na vipaccatīti  attho. yo pana pāpakammena dāsiyā vā kammakāriyā vā kucchiyaṃ  nibbattitvā upadhisampanno hoti, attabhāvasamiddhiyaṃ tiṭṭhati.  athassa sāmikā tassa rūpasampattiṃ disvā ``nāyaṃ  kiliṭṭhakammassānucchaviko''ti cittaṃ uppādetvā attano jātaputtaṃ viya  bhaṇḍāgārikādiṭṭhānesu ṭhapetvā sampattiṃ yojetvā pariharanti.  evarūpassa kammaṃ ^b^upadhisampattipaṭibāḷhaṃ na vipaccati^eb^ nāma.  yo pana paṭhamakappikakālasadise sulabhasampannarasabhojane subhikkhakāle  ^a^V2.0112^ea^ nibbattati, tassa vijjamānampi pāpakammaṃ ^b^kālasampattipaṭibāḷhaṃ  na vipaccati^eb^ nāma. yo pana sammāpayogaṃ nissāya jīvati,  upasaṅkamitabbayuttakāle upasaṅkamati, paṭikkamitabbayuttakāle  paṭikkamati, palāyitabbayuttakāle palāyati. lañjadānayuttakāle lañjaṃ  deti, corikayuttakāle corikaṃ ^a^M2.0112^ea^ karoti, evarūpassa pāpakammaṃ  ^b^payogasampattipaṭibāḷhaṃ na vipaccati^eb^ nāma.<br/><br/>[03] duggatibhave ^a^P2.0220^ea^ nibbattassa pana pāpakammaṃ  ^b^gativipattiṃ āgamma vipaccati^eb^ nāma. yo pana dāsiyā vā  kammakāriyā vā kucchismiṃ nibbatto dubbaṇṇo hoti dussaṇṭhāno,  ``yakkho nu kho manusso nu kho''ti vimatiṃ uppādeti. so  sace puriso hoti, atha naṃ ``nāyaṃ aññassa kammassa  anucchaviko''ti hatthiṃ vā rakkhāpenti assaṃ vā goṇe vā,  tiṇakaṭṭhādīni vā āharāpenti, kheḷasarakaṃ vā gaṇhāpenti. sace  itthī hoti, atha naṃ hatthiassādīnaṃ bhattamāsādīni vā pacāpenti,  kacavaraṃ vā chaḍḍāpenti, aññaṃ vā pana jigucchanīyakammaṃ kārenti.  evarūpassa pāpakammaṃ ^b^upadhivipattiṃ āgamma vipaccati^eb^ nāma.  yo pana dubbhikkhakāle vā parihīnasampattikāle vā antarakappe vā  nibbattati, tassa pāpakammaṃ ^b^kālavipattiṃ āgamma vipaccati^eb^ nāma.  yo pana payogaṃ sampādetuṃ na jānāti, upasaṅkamitabbayuttakāle  upasaṅkamituṃ na jānāti...pe0... corikayuttakāle corikaṃ kātuṃ na  jānāti, tassa pāpakammaṃ ^b^payogavipattiṃ āgamma vipaccati^eb^ nāma.<br/><br/>[03] yo pana iṭṭhārammaṇānubhavanārahe kamme vijjamāneyeva gantvā  duggatibhave nibbattati, tassa taṃ kammaṃ ^b^gativipattipaṭibāḷhaṃ na  vipaccati^eb^ nāma. yo pana puññānubhāvena rājarājamahāmattādīnaṃ gehe  nibbattitvā kāṇo vā hoti kuṇī vā khañjo vā pakkhahato vā,  tassa oparajjasenāpatibhaṇḍāgārikaṭṭhānādīni na anucchavikānīti na  denti. iccassa taṃ puññaṃ ^b^upadhivipattipaṭibāḷhaṃ na vipaccati^eb^  nāma. yo pana dubbhikkhakāle vā parihīnasampattikāle vā  antarakappe vā manussesu nibbattati, tassa taṃ kalyāṇakammaṃ  ^b^kālavipattipaṭibāḷhaṃ na vipaccati^eb^ nāma. yo heṭṭhā vuttanayeneva  payogaṃ sampādetuṃ na jānāti, tassa kalyāṇakammaṃ  ^b^payogavipattipaṭibāḷhaṃ na vipaccati^eb^ nāma.<br/><br/>[03] kalyāṇakammena pana sugatibhave nibbattassa taṃ kammaṃ  ^b^gatisampattiṃ āgamma vipaccati^eb^ nāma ^a^V2.0113^ea^. rājarājamahāmattādīnaṃ  ^a^P2.0221^ea^ kule nibbattitvā upadhisampattiṃ pattassa  ^a^M2.0113^ea^ attabhāvasamiddhiyaṃ ṭhitassa devanagare samussitaratanatoraṇasadisaṃ  attabhāvaṃ disvā ``imassa oparajjasenāpatibhaṇḍāgārikaṭṭhānādīni  anucchavikānī''ti daharasseva sato tāni ṭhānantarāni denti,  evarūpassa kalyāṇakammaṃ ^b^upadhisampattiṃ āgamma vipaccati^eb^ nāma.  yo paṭhamakappikesu vā sulabhannapānakāle vā nibbattati, tassa  kalyāṇakammaṃ ^b^kālasampattiṃ āgamma vipaccati^eb^ nāma. yo  vuttanayeneva payogaṃ sampādetuṃ jānāti, tassa kammaṃ ^b^payogasampattiṃ  āgamma vipaccati^eb^ nāma. evaṃ abhidhammapariyāyena soḷasa  kammāni vibhattāni.<br/><br/>[03] aparānipi paṭisambhidāmaggapariyāyena dvādasa kammāni  vibhattāni. seyyathidaṃ -- ``ahosi kammaṃ ahosi kammavipāko,  ahosi kammaṃ nāhosi kammavipāko, ahosi kammaṃ atthi  kammavipāko, ahosi kammaṃ natthi kammavipāko, ahosi kammaṃ  bhavissati kammavipāko, ahosi kammaṃ na bhavissati kammavipāko,  atthi kammaṃ atthi kammavipāko, atthi kammaṃ natthi kammavipāko,  atthi kammaṃ bhavissati kammavipāko, atthi kammaṃ na bhavissati  kammavipāko, bhavissati kammaṃ bhavissati kammavipāko, bhavissati  kammaṃ na bhavissati kammavipāko''ti (paṭi0 ma0 1.234).<br/><br/>[03] tattha yaṃ kammaṃ atīte āyūhitaṃ atīteyeva vipākavāraṃ labhi,  paṭisandhijanakaṃ paṭisandhiṃ janesi, rūpajanakaṃ rūpaṃ, taṃ ^b^ahosi  kammaṃ ahosi kammavipāko^eb^ti vuttaṃ. yaṃ pana vipākavāraṃ na labhi,  paṭisandhijanakaṃ paṭisandhiṃ rūpajanakaṃ vā rūpaṃ janetuṃ nāsakkhi, taṃ  ^b^ahosi kammaṃ nāhosi kammavipāko^eb^ti vuttaṃ. yaṃ pana atīte  āyūhitaṃ etarahi laddhavipākavāraṃ paṭisandhijanakaṃ paṭisandhiṃ janetvā  rūpajanakaṃ rūpaṃ janetvā ṭhitaṃ, taṃ ^b^ahosi kammaṃ atthi  kammavipāko^eb^ti vuttaṃ. yaṃ aladdhavipākavāraṃ paṭisandhijanakaṃ vā  paṭisandhiṃ ^a^P2.0222^ea^ rūpajanakaṃ vā rūpaṃ janetuṃ nāsakkhi,  taṃ ^b^ahosi kammaṃ natthi kammavipāko^eb^ti vuttaṃ. yaṃ pana atīte  āyūhitaṃ anāgate vipākavāraṃ labhissati, paṭisandhijanakaṃ paṭisandhiṃ  rūpajanakaṃ rūpaṃ janetuṃ sakkhissati, taṃ ^b^ahosi kammaṃ bhavissati  kammavipāko^eb^ti vuttaṃ. yaṃ anāgate vipākavāraṃ na labhissati,  paṭisandhijanakaṃ paṭisandhiṃ rūpajanakaṃ vā rūpaṃ janetuṃ na  sakkhissati, taṃ ^b^ahosi kammaṃ na bhavissati kammavipāko^eb^ti  vuttaṃ.<br/><br/>[03] yaṃ ^a^V2.0114^ea^ ^a^M2.0114^ea^ pana etarahi āyūhitaṃ etarahiyeva vipākavāraṃ   labhati, taṃ ^b^atthi kammaṃ atthi kammavipāko^eb^ti vuttaṃ. yaṃ pana etarahi  vipākavāraṃ na labhati, taṃ ^b^atthi kammaṃ natthi kammavipāko^eb^ti  vuttaṃ. yaṃ pana etarahi āyūhitaṃ anāgate vipākavāraṃ labhissati,  paṭisandhijanakaṃ paṭisandhiṃ rūpajanakaṃ rūpaṃ janetuṃ sakkhissati, taṃ  ^b^atthi kammaṃ bhavissati kammavipāko^eb^ti vuttaṃ. yaṃ pana  vipākavāraṃ na labhissati, paṭisandhijanakaṃ paṭisandhiṃ rūpajanakaṃ vā  rūpaṃ janetuṃ sakkhissati, taṃ ^b^atthi kammaṃ na bhavissati  kammavipāko^eb^ti vuttaṃ.<br/><br/>[03] yaṃ panānāgate āyūhissati, anāgateyeva vipākavāraṃ  labhissati, paṭisandhijanakaṃ paṭisandhiṃ rūpajanakaṃ vā rūpaṃ janessati,  taṃ ^b^bhavissati kammaṃ bhavissati kammavipāko^eb^ti vuttaṃ. yaṃ pana  vipākavāraṃ na labhissati, paṭisandhijanakaṃ paṭisandhiṃ rūpajanakaṃ vā  rūpaṃ janetuṃ na sakkhissati, taṃ ^b^bhavissati kammaṃ na bhavissati  kammavipāko^eb^ti vuttaṃ. evaṃ paṭisambhidāmaggapariyāyena dvādasa  kammāni vibhattāni.<br/><br/>[03] iti imāni ceva dvādasa abhidhammapariyāyena vibhattāni ca  soḷasa kammāni attano ṭhānā osakkitvā suttantikapariyāyena  vuttāni ekādasa kammāniyeva bhavanti. tānipi tato osakkitvā  tīṇiyeva kammāni honti diṭṭhadhammavedanīyaṃ, upapajjavedanīyaṃ ^a^P2.0223^ea^,  aparapariyāyavedanīyanti. tesaṃ saṅkamanaṃ natthi,  yathāṭhāneyeva tiṭṭhanti. yadi hi diṭṭhadhammavedanīyaṃ kammaṃ  upapajjavedanīyaṃ vā aparapariyāyavedanīyaṃ vā bhaveyya, ``diṭṭhe vā  dhamme''ti satthā na vadeyya. sacepi upapajjavedanīyaṃ  diṭṭhadhammavedanīyaṃ vā aparapariyāyavedanīyaṃ vā bhaveyya, ``upapajja  vā''ti satthā na vadeyya. athāpi aparapariyāyavedanīyaṃ  diṭṭhadhammavedanīyaṃ vā upapajjavedanīyaṃ vā bhaveyya, ``apare vā  pariyāye''ti satthā na vadeyya.<br/><br/>[03] sukkapakkhepi imināva nayena attho veditabbo. ettha pana  ^b^lobhe vigate^eb^ti lobhe apagate niruddhe. ^b^tālavatthukata^eb^nti  tālavatthu viya kataṃ, matthakacchinnatālo viya puna aviruḷhisabhāvaṃ  katanti attho. ^b^anabhāvaṃ kata^eb^nti anuabhāvaṃ kataṃ, yathā puna  nuppajjati, evaṃ katanti attho. ^b^evassū^eb^ti evaṃ bhaveyyuṃ.  ^b^evameva kho^eb^ti ettha bījāni viya kusalākusalaṃ ^a^M2.0115^ea^ kammaṃ daṭṭhabbaṃ,  tāni agginā ḍahanapuriso viya yogāvacaro, aggi viya maggañāṇaṃ  ^a^V2.0115^ea^, aggiṃ datvā bījānaṃ ḍahanakālo viya maggañāṇena kilesānaṃ  daḍḍhakālo, masikatakālo viya pañcannaṃ khandhānaṃ chinnamūlake katvā  ṭhapitakālo, mahāvāte opunitvā nadiyā vā pavāhetvā  appavattikatakālo viya upādinnakasantānassa nirodhena chinnamūlakānaṃ  pañcannaṃ khandhānaṃ appaṭisandhikabhāvena nirujjhitvā puna bhavasmiṃ  paṭisandhiṃ aggahitakālo veditabbo.<br/><br/>[03] ^b^mohajañcāpaviddasū^eb^ti mohajañcāpi aviddasu. idaṃ vuttaṃ  hoti -- yaṃ so avidū andhabālo lobhajañca dosajañca  mohajañcāti kammaṃ karoti, evaṃ karontena yaṃ tena pakataṃ kammaṃ appaṃ  vā yadi vā bahuṃ. ^b^idheva taṃ vedaniya^eb^nti ^a^P2.0224^ea^  taṃ kammaṃ tena bālena idha sake attabhāveyeva vedanīyaṃ, tasseva taṃ  attabhāve vipaccatīti attho. ^b^vatthuṃ aññaṃ na vijjatī^eb^ti tassa  kammassa vipaccanatthāya aññaṃ vatthu natthi. na hi aññena kataṃ  kammaṃ aññassa attabhāve vipaccati. ^b^tasmā lobhañca dosañca,  mohajañcāpi viddasū^eb^ti tasmā yo vidū medhāvī paṇḍito taṃ  lobhajādibhedaṃ kammaṃ na karoti, so ^b^vijjaṃ uppādayaṃ bhikkhu,  sabbā duggatiyo jahe,^eb^ arahattamaggavijjaṃ uppādetvā taṃ vā pana vijjaṃ  uppādento sabbā duggatiyo jahati. desanāsīsamevetaṃ, sugatiyopi  pana so khīṇāsavo jahatiyeva. yampi cetaṃ ``tasmā lobhañca  dosañcā''ti vuttaṃ, etthāpi lobhadosasīsena lobhajañca dosajañca  kammameva niddiṭṭhanti veditabbaṃ. evaṃ suttantesupi gāthāyapi  vaṭṭavivaṭṭameva kathitanti. 


volume: 59
item: 31
title: ānandasuttavaṇṇanā^sāriputtasuttavaṇṇanā^nidānasuttavaṇṇanā^hatthakasuttavaṇṇanā^
content:
  [03] 35^b^.^eb^ pañcame ^b^āḷaviya^eb^nti āḷaviraṭṭhe.  ^b^gomagge^eb^ti gunnaṃ gamanamagge. ^b^paṇṇasanthare^eb^ti sayaṃ  patitapaṇṇasanthare. ^b^athā^eb^ti evaṃ gunnaṃ gamanamaggaṃ ujuṃ mahāpathaṃ  nissāya siṃsapāvane sayaṃ patitapaṇṇāni saṅkaḍḍhitvā katasanthare  sugatamahācīvaraṃ pattharitvā pallaṅkaṃ ābhujitvā nisinne tathāgate.  ^b^hatthako āḷavako^eb^ti hatthato hatthaṃ gatattā evaṃladdhanāmo  āḷavako rājaputto. ^b^etadavocā^eb^ti etaṃ ``kacci, bhante  ^a^M2.0116^ea^, bhagavā''tiādivacanaṃ avoca. kasmā pana sammāsambuddho taṃ ṭhānaṃ  gantvā nisinno, kasmā rājakumāro tattha gatoti? sammāsambuddho  tāva aṭṭhuppattikāya dhammadesanāya samuṭṭhānaṃ disvā tattha nisinno,  rājakumāropi pātova uṭṭhāya pañcahi upāsakasatehi parivuto  buddhupaṭṭhānaṃ gacchanto ^a^P2.0225^ea^ mahāmaggā okkamma gopathaṃ  gahetvā ``buddhānaṃ ^a^V2.0116^ea^ pūjanatthāya missakamālaṃ ocinissāmī''ti  gacchanto satthāraṃ disvā upasaṅkamitvā vanditvā ekamantaṃ nisīdi,  evaṃ so tattha gatoti. ^b^sukhamasayitthā^eb^ti sukhaṃ sayittha.<br/><br/>[03] ^b^antaraṭṭhako^eb^ti māghaphagguṇānaṃ antare aṭṭhadivasaparimāṇo  kālo. māghassa hi avasāne cattāro divasā, phagguṇassa ādimhi  cattāroti ayaṃ ``antaraṭṭhako''ti vuccati. ^b^himapātasamayo^eb^ti  himassa patanasamayo. ^b^kharā^eb^ti pharusā kakkhaḷā vā.  ^b^gokaṇṭakahatā^eb^ti navavuṭṭhe deve gāvīnaṃ akkantakkantaṭṭhāne khurantarehi  kaddamo uggantvā tiṭṭhati, so vātātapena sukkho kakacadantasadiso  hoti dukkhasamphasso. taṃ sandhāyāha -- ``gokaṇṭakahatā bhūmī''ti.  gunnaṃ khurantarehi chinnātipi attho. ^b^verambho vāto  vāyatī^eb^ti catūhi disāhi vāyanto vāto vāyati. ekāya disāya  vā dvīhi vā disāhi tīhi vā disāhi vāyanto vāto verambhoti na  vuccati.<br/><br/>[03] ^b^tena hi rājakumārā^eb^ti idaṃ satthā ``ayaṃ rājakumāro  lokasmiṃ neva sukhavāsino, na dukkhavāsino jānāti,  jānāpessāmi na''nti upari desanaṃ vaḍḍhento āha. tattha ^b^yathā  te khameyyā^eb^ti yathā tuyhaṃ rucceyya. ^b^idhassā^eb^ti imasmiṃ loke  assa. ^b^gonakatthato^eb^ti caturaṅgulādhikalomena kāḷakojavena  atthato. ^b^paṭikatthato^eb^ti uṇṇāmayena setattharaṇena atthato.  ^b^paṭalikatthato^eb^ti ghanapupphena uṇṇāmayāttharaṇena atthato.  ^b^kadalimigapavarapaccattharaṇo^eb^ti ^a^P2.0226^ea^  kadalimigacammamayena uttamapaccattharaṇena atthato. taṃ kira paccattharaṇaṃ  setavatthassa upari kadalimigacammaṃ attharitvā sibbitvā karonti.  ^b^sauttaracchado^eb^ti saha uttaracchadena, upari baddhena rattavitānena  saddhinti attho. ^b^ubhatolohitakūpadhāno^eb^ti sīsūpadhānañca  pādūpadhānañcāti pallaṅkassa ubhato ṭhapitalohitakūpadhāno.  ^b^pajāpatiyo^eb^ti bhariyāyo. ^b^manāpena^eb^ ^a^M2.0117^ea^ ^b^paccupaṭṭhitā   assū^eb^ti manāpena upaṭṭhānavidhānena paccupaṭṭhitā bhaveyyuṃ.<br/><br/>[03] ^b^kāyikā^eb^ti pañcadvārakāyaṃ khobhayamānā.  ^b^cetasikā^eb^ti manodvāraṃ khobhayamānā. ^b^so rāgo tathāgatassa  pahīno^eb^ti tathārūpo rāgo tathāgatassa pahīnoti attho. yo pana  tassa rāgo, na so tathāgatassa pahīno nāma. ^b^dosamohesu^eb^pi  eseva nayo.<br/><br/>[03] ^b^brāhmaṇo^eb^ti bāhitapāpo khīṇāsavabrāhmaṇo.  ^b^parinibbuto^eb^ti kilesaparinibbānena parinibbuto ^a^V2.0117^ea^. ^b^na  limpati kāmesū^eb^ti vatthukāmesu ca kilesakāmesu ca taṇhādiṭṭhilepehi  na limpati. ^b^sītibhūto^eb^ti abbhantare tāpanakilesānaṃ abhāvena  sītibhūto. ^b^nirūpadhī^eb^ti kilesūpadhīnaṃ abhāvena nirūpadhi.  ^b^sabbā āsattiyo chetvā^eb^ti āsattiyo vuccanti taṇhāyo, tā  sabbāpi rūpādīsu ārammaṇesu āsattavisattā āsattiyo chinditvā.  ^b^vineyya hadaye dara^eb^nti hadayanissitaṃ darathaṃ vinayitvā  vūpasametvā. ^b^santiṃ pappuyya cetaso^eb^ti cittassa kilesanibbānaṃ  pāpuṇitvā. karaṇavacanaṃ vā etaṃ ``sabbacetaso  samannāharitvā''tiādīsu viya, cetasā nibbānaṃ pāpuṇitvāti attho. 


volume: 59
item: 32
title: sāriputtasuttavaṇṇanā^nidānasuttavaṇṇanā^hatthakasuttavaṇṇanā^devadūtasuttavaṇṇanā^
content:
  [03] 36^b^.^eb^ chaṭṭhe ^a^P2.0227^ea^ ^b^devadūtānī^eb^ti  devadūtā. ayaṃ panettha vacanattho -- devoti maccu, tassa dūtāti  ^b^devadūtā^eb^. jiṇṇabyādhimatā hi saṃvegajananaṭṭhena ``idāni te  maccusamīpaṃ gantabba''nti codenti viya, tasmā devadūtāti vuccanti.  devā viya dūtātipi ^b^devadūtā^eb^. yathā hi alaṅkatapaṭiyattāya  devatāya ākāse ṭhatvā ``tvaṃ asukadivase marissasī''ti vutte  tassā vacanaṃ saddhātabbaṃ hoti; evamevaṃ jiṇṇabyādhimatāpi dissamānā  ``tvampi evaṃdhammo''ti codenti viya, tesañca taṃ vacanaṃ  anaññathābhāvitāya devatāya byākaraṇasadisameva hotīti devā viya  dūtāti devadūtā. visuddhidevānaṃ dūtātipi ^b^devadūtā^eb^.  sabbabodhisattā hi jiṇṇabyādhimatapabbajite disvāva saṃvegaṃ  āpajjitvā nikkhamma pabbajiṃsu. evaṃ visuddhidevānaṃ dūtātipi  devadūtā. idha pana liṅgavipallāsena ``devadūtānī''ti vuttaṃ.<br/><br/>[03] ^b^kāyena^eb^ ^a^M2.0118^ea^ ^b^duccarita^eb^ntiādi kasmā āraddhaṃ?  devadūtānuyuñjanaṭṭhānupakkamakammadassanatthaṃ. iminā hi kammena ayaṃ  satto niraye nibbattati, atha naṃ tattha yamo rājā devadūte  samanuyuñjati. tattha ^b^kāyena duccaritaṃ caratī^eb^ti kāyadvārena  tividhaṃ duccaritaṃ carati. ^b^vācāyā^eb^ti vacīdvārena catubbidhaṃ  duccaritaṃ carati. ^b^manasā^eb^ti manodvārena tividhaṃ duccaritaṃ carati.<br/><br/>[03] ^b^tamenaṃ, bhikkhave, nirayapālā^eb^ti ettha ekacce therā  ``nirayapālā nāma natthi, yantarūpaṃ viya kammameva kāraṇaṃ  kāretī''ti vadanti. taṃ ``atthi niraye nirayapālāti, āmantā.  atthi ^a^V2.0118^ea^ ca kāraṇikā''tiādinā nayena abhidhamme (kathā0 866)  paṭisedhitameva. yathā hi manussaloke kammakāraṇakārakā atthi,  evameva niraye nirayapālā atthīti. ^b^yamassa^eb^ ^a^P2.0228^ea^  ^b^rañño^eb^ti yamarājā nāma vemānikapetarājā. ekasmiṃ  kāle dibbavimāne  dibbakapparukkhadibbauyyānadibbanāṭakādisabbasampattiṃ anubhavati,  ekasmiṃ kāle kammavipākaṃ, dhammiko rājā, na cesa ekova hoti,  catūsu pana dvāresu cattāro janā honti. ^b^amatteyyo^eb^ti mātu  hito matteyyo, mātari sammā paṭipannoti attho. na matteyyoti  amatteyyo, mātari micchā paṭipannoti attho. sesapadesupi eseva  nayo. ^b^abrahmañño^eb^ti ettha ca khīṇāsavā brāhmaṇā nāma, tesu  micchā paṭipanno abrahmañño nāma.<br/><br/>[03] ^b^samanuyuñjatī^eb^ti anuyogavattaṃ āropento pucchati, laddhiṃ  patiṭṭhāpento pana ^b^samanuggāhati^eb^ nāma, kāraṇaṃ pucchanto  ^b^samanubhāsati^eb^ nāma. ^b^nāddasa^eb^nti attano santike  pahitassa kassaci devadūtassa abhāvaṃ sandhāya evaṃ vadati.<br/><br/>[03] atha naṃ yamo ``nāyaṃ bhāsitassa atthaṃ sallakkhetī''ti ñatvā  atthaṃ sallakkhāpetukāmo ^b^ambho^eb^tiādimāha. tattha  ^b^jiṇṇa^eb^nti jarājiṇṇaṃ. ^b^gopānasivaṅka^eb^nti gopānasī viya  vaṅkaṃ. ^b^bhogga^eb^nti bhaggaṃ. imināpissa vaṅkabhāvameva dīpeti.  ^b^daṇḍaparāyaṇa^eb^nti daṇḍapaṭisaraṇaṃ daṇḍadutiyaṃ. ^b^pavedhamāna^eb^nti  kampamānaṃ. ^b^ātura^eb^nti jarāturaṃ. ^b^khaṇḍadanta^eb^nti  jarānubhāvena khaṇḍitadantaṃ. ^b^palitakesa^eb^nti paṇḍarakesaṃ.  ^b^vilūna^eb^nti luñcitvā gahitakesaṃ viya ^a^M2.0119^ea^ khallāṭaṃ.  ^b^khalitasira^eb^nti mahākhallāṭasīsaṃ. ^b^valita^eb^nti sañjātavaliṃ.  ^b^tilakāhatagatta^eb^nti ^a^P2.0229^ea^  setatilakakāḷatilakehi vikiṇṇasarīraṃ. ^b^jarādhammo^eb^ti  jarāsabhāvo, aparimutto jarāya, jarā nāma mayhaṃ abbhantareyeva  pavattatīti. parato ^b^byādhidhammo maraṇadhammo^eb^ti padadvayepi eseva  nayo.<br/><br/>[03] ^b^paṭhamaṃ devadūtaṃ samanuyuñjitvā^eb^ti ettha jarājiṇṇasatto  atthato evaṃ vadati nāma -- ``passatha, bho, ahampi tumhe viya  taruṇo ahosiṃ ūrubalī bāhubalī javasampanno, tassa me tā  balajavasampattiyo antarahitā, vijjamānāpi me hatthapādā  hatthapādakiccaṃ na karonti, jarāyamhi aparimuttatāya ediso jāto.  na kho panāhameva, tumhepi jarāya aparimuttāva. yatheva hi mayhaṃ,  evaṃ tumhākampi jarā āgamissati. iti tassā pure āgamanāva  kalyāṇaṃ karothā''ti ^a^V2.0119^ea^. tenevesa devadūto nāma jāto.  ^b^ābādhika^eb^nti bādhikaṃ. ^b^dukkhita^eb^nti dukkhappattaṃ.  ^b^bāḷhagilāna^eb^nti adhimattagilānaṃ.<br/><br/>[03] ^b^dutiyaṃ devadūta^eb^nti etthapi gilānasatto atthato evaṃ  vadati nāma -- ``passatha, bho, ahampi tumhe viya nirogo ahosiṃ,  somhi etarahi byādhinā abhihato, sake muttakarīse palipanno,  uṭṭhātumpi na sakkomi. vijjamānāpi me hatthapādā hatthapādakiccaṃ na  karonti, byādhitomhi aparimuttatāya ediso jāto. na kho  panāhameva, tumhepi byādhito aparimuttāva. yatheva hi mayhaṃ, evaṃ  tumhākampi byādhi āgamissati. iti tassa pure āgamanāva  kalyāṇaṃ karothā''ti. tenevesa devadūto nāma jāto.<br/><br/>[03] ^b^ekāhamata^eb^ntiādīsu ekāhaṃ matassa assāti ekāhamato,  taṃ ekāhamataṃ. parato ^a^P2.0230^ea^ padadvayepi eseva nayo.  bhastā viya vāyunā uddhaṃ jīvitapariyādānā yathākkamaṃ samuggatena  sūnabhāvena uddhumātattā ^b^uddhumātakaṃ^eb^. vinīlo vuccati  viparibhinnavaṇṇo, vinīlova vinīlako, taṃ ^b^vinīlakaṃ^eb^.  paṭikūlattā vā kucchitaṃ vinīlanti vinīlakaṃ. ^b^vipubbaka^eb^nti  vissandamānapubbakaṃ, paribhinnaṭṭhāne hi paggharitena pubbena  palimakkhitanti attho.<br/><br/>[03] ^b^tatiyaṃ^eb^ ^a^M2.0120^ea^ ^b^devadūta^eb^nti ettha matakasatto atthato evaṃ vadati  nāma -- ``passatha, bho, maṃ āmakasusāne chaḍḍitaṃ  uddhumātakādibhāvappattaṃ, maraṇatomhi aparimuttatāya ediso jāto.  na kho panāhameva, tumhepi maraṇato aparimuttā. yatheva hi mayhaṃ,  evaṃ tumhākampi maraṇaṃ āgamissati. iti tassa pure āgamanāva  kalyāṇaṃ karothā''ti. tenevassa devadūto nāma jāto.<br/><br/>[03] imaṃ pana devadūtānuyogaṃ ko labhati, ko na labhati? yena  tāva bahuṃ pāpaṃ kataṃ, so gantvā niraye nibbattatiyeva. yena pana  parittaṃ pāpaṃ kataṃ, so labhati. yathā hi sabhaṇḍaṃ coraṃ gahetvā  kattabbameva karonti na vinicchinanti. anuvijjitvā gahitaṃ pana  vinicchayaṭṭhānaṃ nayanti, so vinicchayaṃ labhati. evaṃsampadametaṃ.  parittapāpakammā hi attano dhammatāyapi saranti, sārīyamānāpi  saranti.<br/><br/>[03] tattha ^a^V2.0120^ea^ ^b^dīghajayantadamiḷo^eb^ nāma attano dhammatāya sari.  so kira damiḷo sumanagirimahāvihāre ākāsacetiyaṃ rattapaṭena  pūjesi, atha niraye ussadasāmante nibbatto aggijālasaddaṃ sutvāva  attanā pūjitapaṭaṃ anussari, so gantvā sagge nibbatto. aparopi  puttassa daharabhikkhuno khalisāṭakaṃ dento pādamūle ṭhapesi,  maraṇakālamhi paṭapaṭāti sadde nimittaṃ gaṇhi ^a^P2.0231^ea^,  sopi ussadasāmante nibbatto jālasaddena taṃ sāṭakaṃ anussaritvā  sagge nibbatto. evaṃ tāva attano dhammatāya kusalaṃ kammaṃ saritvā  sagge nibbattatīti.<br/><br/>[03] attano dhammatāya asarante pana tayo devadūte pucchati. tattha  koci paṭhamena devadūtena sarati, koci dutiyatatiyehi, koci  tīhipi nassarati. taṃ yamo rājā disvā sayaṃ sāreti. eko  kira amacco sumanapupphakumbhena mahācetiyaṃ pūjetvā yamassa pattiṃ  adāsi, taṃ akusalakammena niraye nibbattaṃ yamassa santikaṃ nayiṃsu.  tasmiṃ tīhipi devadūtehi kusalaṃ asarante yamo sayaṃ olokento  disvā -- ``nanu tvaṃ mahācetiyaṃ sumanapupphakumbhena pūjetvā mayhaṃ  pattiṃ adāsī''ti sāresi, so tasmiṃ kāle saritvā devalokaṃ gato  ^a^M2.0121^ea^. yamo pana sayaṃ oloketvāpi apassanto -- ``mahādukkhaṃ nāma  anubhavissati ayaṃ satto''ti tuṇhī ahosi.<br/><br/>[03] ^b^tattaṃ ayokhila^eb^nti tigāvutaṃ attabhāvaṃ sampajjalitāya  lohapathaviyā uttānakaṃ nipajjāpetvā dakkhiṇahatthe tālappamāṇaṃ ayasūlaṃ  pavesenti, tathā vāmahatthādīsu. yathā ca taṃ uttānakaṃ nipajjāpetvā,  evaṃ urenapi vāmapassenapi dakkhiṇapassenapi nipajjāpetvā te taṃ  kammakāraṇaṃ karontiyeva. ^b^saṃvesetvā^eb^ti jalitāya lohapathaviyā  tigāvutaṃ attabhāvaṃ nipajjāpetvā. ^b^kuṭhārīhī^eb^ti mahatīhi gehassa  ekapakkhacchadanamattāhi kuṭhārīhi tacchanti, lohitaṃ nadī hutvā  sandati, lohapathavito jālā uṭṭhahitvā tacchitaṭṭhānaṃ gaṇhāti,  mahādukkhaṃ uppajjati. tacchantā pana suttāhataṃ karitvā dāruṃ viya  aṭṭhaṃsampi chaḷaṃsampi karonti. ^b^vāsīhī^eb^ti mahāsuppappamāṇāhi  vāsīhi. ^b^rathe yojetvā^eb^ti saddhiṃ  yugayottapakkharathacakkakubbarapājanehi sabbato pajjalite rathe yojetvā.  ^b^mahanta^eb^nti ^a^P2.0232^ea^ mahākūṭāgārappamāṇaṃ.  ^b^āropentī^eb^ti sampajjalitehi ayamuggarehi pothentā āropenti.  ^b^sakimpi uddha^eb^nti supakkuthitāya ukkhaliyā pakkhittataṇḍulā  viya uddhamadhotiriyañca gacchati. ^b^mahāniraye^eb^ti  avīcimahānirayamhi.<br/><br/>[03] ^b^bhāgaso^eb^ ^a^V2.0121^ea^ ^b^mito^eb^ti bhāge ṭhapetvā vibhatto.  ^b^pariyanto^eb^ti parikkhitto. ^b^ayasā^eb^ti upari ayapaṭṭena  chādito. ^b^samantā yojanasataṃ, pharitvā tiṭṭhatī^eb^ti evaṃ  pharitvā tiṭṭhati, yathā taṃ samantā yojanasate ṭhatvā olokentassa  akkhīni yamakagoḷakā viya nikkhamanti.<br/><br/>[03] ^b^hīnakāyūpagā^eb^ti hīnaṃ kāyaṃ upagatā hutvā.  ^b^upādāne^eb^ti taṇhādiṭṭhiggahaṇe. ^b^jātimaraṇasambhave^eb^ti  jātiyā ca maraṇassa ca kāraṇabhūte. ^b^anupādā^eb^ti catūhi  upādānehi anupādiyitvā. ^b^jātimaraṇasaṅkhaye^eb^ti  jātimaraṇasaṅkhayasaṅkhāte nibbāne vimuccanti.  ^b^diṭṭhadhammābhinibbutā^eb^ti diṭṭhadhamme imasmiṃyeva attabhāve  sabbakilesanibbānena nibbutā. ^b^sabbadukkhaṃ upaccagu^eb^nti  sakalavaṭṭadukkhaṃ atikkantā. 


volume: 59
item: 33
title: nidānasuttavaṇṇanā^hatthakasuttavaṇṇanā^devadūtasuttavaṇṇanā^catumahārājasuttavaṇṇanā^
content:
  [03] 37^b^.^eb^ sattame ^a^M2.0122^ea^ ^b^amaccā pārisajjā^eb^ti  paricārikadevatā. ^b^imaṃ lokaṃ anuvicarantī^eb^ti aṭṭhamīdivase  kira sakko devarājā cattāro mahārājāno āṇāpeti -- ``tātā,  ajja aṭṭhamīdivase manussalokaṃ anuvicaritvā puññāni karontānaṃ  nāmagottaṃ uggaṇhitvā āgacchathā''ti. te gantvā attano paricārake  pesenti -- ``gacchatha, tātā, manussalokaṃ vicaritvā puññakārakānaṃ  nāmagottāni suvaṇṇapaṭṭe likhitvā ānethā''ti. te tathā karonti.  tena vuttaṃ -- ``imaṃ lokaṃ anuvicarantī''ti. ^b^kacci^eb^  ^a^P2.0233^ea^ ^b^bahū^eb^tiādi tesaṃ upaparikkhākāradassanatthaṃ  vuttaṃ. evaṃ upaparikkhantā hi te anuvicaranti. tattha ^b^uposathaṃ  upavasantī^eb^ti māsassa aṭṭhavāre uposathaṅgāni adhiṭṭhahanti.  ^b^paṭijāgarontī^eb^ti paṭijāgarauposathakammaṃ nāma karonti. taṃ  karontā ekasmiṃ addhamāse catunnaṃ uposathadivasānaṃ  paccuggamanānuggamanavasena karonti. pañcamīuposathaṃ paccuggacchantā  catutthiyaṃ uposathikā honti, anugacchantā chaṭṭhiyaṃ. aṭṭhamīuposathaṃ  paccuggacchantā sattamiyaṃ, anugacchantā navamiyaṃ. cātuddasiṃ  paccuggacchantā terasiyaṃ, pannarasīuposathaṃ anugacchantā pāṭipade  uposathikā honti. ^b^puññāni karontī^eb^ti  saraṇagamananiccasīlapupphapūjādhammassavanapadīpasahassāaropanavihārakaraṇādīni  nānappakārāni puññāni karonti. te evaṃ anuvicaritvā  puññakammakārakānaṃ nāmagottāni sovaṇṇamaye paṭṭe likhitvā āharitvā  catunnaṃ mahārājānaṃ denti. ^b^puttā imaṃ lokaṃ anuvicarantī^eb^ti  catūhi mahārājehi ^a^V2.0122^ea^ purimanayeneva pahitattā anuvicaranti.  ^b^tadahū^eb^ti taṃdivasaṃ. ^b^uposathe^eb^ti uposathadivase.<br/><br/>[03] ^b^sace, bhikkhave, appakā hontī^eb^ti catunnaṃ mahārājānaṃ  amaccā pārisajjā tā tā gāmanigamarājadhāniyo upasaṅkamanti, tato  taṃ upanissāya adhivatthā devatā ``mahārājānaṃ amaccā āgatā''ti  paṇṇākāraṃ gahetvā tesaṃ santikaṃ gacchanti. te paṇṇākāraṃ gahetvā  ``kacci nu kho mārisā bahū manussā matteyyā''ti vuttanayena  manussānaṃ puññapaṭipattiṃ pucchitvā ``āma, mārisa, imasmiṃ gāme  asuko ca asuko ca puññāni karontī''ti vutte tesaṃ nāmagottaṃ  likhitvā aññattha ^a^M2.0123^ea^ gacchanti. atha cātuddasiyaṃ catunnaṃ mahārājānaṃ  puttāpi tameva suvaṇṇapaṭṭaṃ gahetvā teneva nayena anuvicarantā  nāmagottāni likhanti. tadahuposathe ^a^P2.0234^ea^ pannarase  cattāropi mahārājāno teneva nayena tasmiṃyeva suvaṇṇapaṭṭe nāmagottāni  likhanti. te suvaṇṇapaṭṭaparimāṇeneva -- ``imasmiṃ kāle manussā  appakā, imasmiṃ kāle bahukā''ti jānanti. taṃ sandhāya ``sace,  bhikkhave, appakā honti manussā''tiādi vuttaṃ. ^b^devānaṃ  tāvatiṃsāna^eb^nti paṭhamaṃ abhinibbatte tettiṃsa devaputte upādāya  evaṃladdhanāmānaṃ. tesaṃ pana uppattikathā dīghanikāye  sakkapañhasuttavaṇṇanāya vitthāritā. ^b^tenā^eb^ti tena ārocanena,  tena vā puññakārakānaṃ appakabhāvena. ^b^dibbā vata, bho, kāyā  parihāyissantī^eb^ti navanavānaṃ devaputtānaṃ apātubhāvena devakāyā  parihāyissanti, ramaṇīyaṃ dasayojanasahassaṃ devanagaraṃ suññaṃ  bhavissati. ^b^paripūrissanti asurakāyā^eb^ti cattāro apāyā  paripūrissanti. iminā ``mayaṃ paripuṇṇe devanagare devasaṅghamajjhe  nakkhattaṃ kīḷituṃ na labhissāmā''ti anattamanā honti.  sukkapakkhepi imināva upāyena attho veditabbo.<br/><br/>[03] ^b^bhūtapubbaṃ, bhikkhave, sakko devānamindo^eb^ti attano  sakkadevarājakālaṃ sandhāya katheti. ekassa vā sakkassa ajjhāsayaṃ  gahetvā kathetīti vuttaṃ. ^b^anunayamāno^eb^ti anubodhayamāno.  ^b^tāyaṃ velāya^eb^nti tasmiṃ kāle.<br/><br/>[03] ^b^pāṭihāriyapakkhañcā^eb^ti ettha pāṭihāriyapakkho nāma  antovasse temāsaṃ nibaddhuposatho, taṃ asakkontassa dvinnaṃ pavāraṇānaṃ  antare ekamāsaṃ nibaddhuposatho, tampi asakkontassa paṭhamapavāraṇato  paṭṭhāya eko addhamāso pāṭihāriyapakkhoyeva nāma.  ^b^aṭṭhaṅgasusamāgata^eb^nti aṭṭhahi ^a^V2.0123^ea^ guṇaṅgehi samannāgataṃ.  ^b^yopissa^eb^ ^a^P2.0235^ea^ ^b^mādiso naro^eb^ti yopi satto  mādiso bhaveyya. sakkopi kira vuttappakārassa uposathakammassa guṇaṃ  jānitvā dve devalokasampattiyo pahāya māsassa aṭṭha vāre uposathaṃ  upavasati. tasmā evamāha. aparo nayo -- ^b^yopissa mādiso  naro^eb^ti yopi satto mādiso assa, mayā pattaṃ ^a^M2.0124^ea^ sampattiṃ pāpuṇituṃ  iccheyyāti attho. sakkā hi evarūpena uposathakammena sakkasampattiṃ  pāpuṇitunti ayamettha adhippāyo.<br/><br/>[03] ^b^vusitavā^eb^ti vutthavāso. ^b^katakaraṇīyo^eb^ti catūhi  maggehi kattabbakiccaṃ katvā ṭhito. ^b^ohitabhāro^eb^ti  khandhabhārakilesabhārābhisaṅkhārabhāre otāretvā ṭhito.  ^b^anuppattasadattho^eb^ti sadattho vuccati arahattaṃ, taṃ anuppatto.  ^b^parikkhīṇabhavasaṃyojano^eb^ti yena saṃyojanena baddho bhavesu  ākaḍḍhīyati, tassa khīṇattā parikkhīṇabhavasaṃyojano.  ^b^sammadaññā vimutto^eb^ti hetunā nayena kāraṇena jānitvā vimutto.  ^b^kallaṃ vacanāyā^eb^ti yuttaṃ vattuṃ.<br/><br/>[03] ^b^yopissa mādiso naro^eb^ti yopi mādiso khīṇāsavo  assa, sopi evarūpaṃ uposathaṃ upavaseyyāti uposathakammassa guṇaṃ  jānanto evaṃ vadeyya. aparo nayo ^b^yopissa mādiso naro^eb^ti  yopi satto mādiso assa, mayā pattaṃ sampattiṃ pāpuṇituṃ iccheyyāti  attho. sakkā hi evarūpena uposathakammena khīṇāsavasampattiṃ  pāpuṇitunti ayamettha adhippāyo. aṭṭhamaṃ uttānatthameva. 


volume: 59
item: 34
title: hatthakasuttavaṇṇanā^devadūtasuttavaṇṇanā^catumahārājasuttavaṇṇanā^sukhumālasuttavaṇṇanā^
content:
  [03] 39^b^.^eb^ navame ^b^sukhumālo^eb^ti niddukkho.  ^b^paramasukhumālo^eb^ti paramaniddukkho. ^b^accantasukhumālo^eb^ti  satataniddukkho. imaṃ ^a^P2.0236^ea^ bhagavā kapilapure  nibbattakālato paṭṭhāya niddukkhabhāvaṃ gahetvā āha, cariyakāle pana  tena anubhūtadukkhassa anto natthīti. ^b^ekatthā^eb^ti ekissā  pokkharaṇiyā. ^b^uppalaṃ vappatī^eb^ti uppalaṃ ropeti. sā  nīluppalavanasañchannā hoti. ^b^paduma^eb^nti paṇḍarapadumaṃ.  ^b^puṇḍarīka^eb^nti rattapadumaṃ. evaṃ itarāpi dve padumapuṇḍarīkavanehi  sañchannā honti. bodhisattassa kira sattaṭṭhavassikakāle rājā  amacce pucchi -- ``taruṇadārakā katarakīḷikaṃ piyāyantī''ti?  udakakīḷikaṃ devāti. tato rājā kuddālakammakārake sannipātetvā  pokkharaṇiṭṭhānāni gaṇhāpesi. atha sakko devarājā āvajjento taṃ  pavattiṃ ^a^V2.0124^ea^ ñatvā -- ``na yutto mahāsattassa mānusakaparibhogo,  dibbaparibhogo yutto''ti vissakammaṃ āmantetvā -- ``gaccha, tāta,  mahāsattassa kīḷābhūmiyaṃ pokkharaṇiyo māpehī''ti āha. kīdisā  hontu ^a^M2.0125^ea^, devāti? apagatakalalakaddamā hontu  vippakiṇṇamaṇimuttapavāḷikā sattaratanamayapākāraparikkhittā  pavāḷamayauṇhīsehi maṇimayasopānabāhukehi  suvaṇṇarajatamaṇimayaphalakehi sopānehi samannāgatā.  suvaṇṇarajatamaṇipavāḷamayā cettha nāvā hontu, suvaṇṇanāvāya  rajatapallaṅko hotu, rajatanāvāya suvaṇṇapallaṅko, maṇināvāya  pavāḷapallaṅko, pavāḷanāvāya maṇipallaṅko, suvaṇṇarajatamaṇipavāḷamayāva  udakasecananāḷikā hontu, pañcavaṇṇehi ca padumehi sañchannā hontūti.  ``sādhu, devā''ti vissakammadevaputto sakkassa paṭissutvā  rattibhāge otaritvā rañño gāhāpitapokkharaṇiṭṭhānesuyeva teneva  niyāmena pokkharaṇiyo māpesi.<br/><br/>[03] nanu cetā ^a^P2.0237^ea^ apagatakalalakaddamā, kathamettha  padumāni pupphiṃsūti? so kira tāsu pokkharaṇīsu tattha tattha  suvaṇṇarajatamaṇipavāḷamayā khuddakanāvāyo māpetvā ``etā  kalalakaddamapūritā ca hontu, pañcavaṇṇāni cettha padumāni pupphantū''ti  adhiṭṭhāsi. evaṃ pañcavaṇṇāni padumāni pupphiṃsu, reṇuvaṭṭiyo  uggantvā udakapiṭṭhaṃ ajjhottharitvā vicaranti. pañcavidhā bhamaragaṇā  upakūjantā vicaranti. evaṃ tā māpetvā vissakammo devapurameva gato.  tato vibhātāya rattiyā mahājano disvā ``mahāpurissassa  māpitā bhavissantī''ti gantvā rañño ārocesi. rājā  mahājanaparivāro gantvā pokkharaṇiyo disvā ``mama puttassa  puññiddhiyā devatāhi māpitā bhavissantī''ti attamano ahosi.  tato paṭṭhāya mahāpuriso udakakīḷikaṃ agamāsi.<br/><br/>[03] ^b^yāvadeva mamatthāyā^eb^ti ettha ^b^yāvadevā^eb^ti  payojanāvadhiniyāmavacanaṃ, yāva mameva atthāya, natthettha aññaṃ  kāraṇanti attho. ^b^na kho panassāha^eb^nti na kho panassa ahaṃ.  ^b^akāsikaṃ candana^eb^nti asaṇhaṃ candanaṃ. ^b^kāsikaṃ,  bhikkhave, su me taṃ veṭhana^eb^nti, bhikkhave, veṭhanampi me kāsikaṃ  hoti. ettha hi ^b^su^eb^iti ca ^b^ta^eb^nti ca nipātamattaṃ,  ^b^me^eb^ti sāmivacanaṃ. veṭhanampi me saṇhameva hotīti dasseti.  ^b^kāsikā kañcukā^eb^ti pārupanakañcukopi saṇhakañcukova.  ^b^setacchattaṃ dhārīyatī^eb^ti mānusakasetacchattampi dibbasetacchattampi  uparidhāritameva hoti. ^b^mā naṃ phusi sītaṃ vā^eb^ti ^a^M2.0126^ea^ mā etaṃ  bodhisattaṃ sītaṃ vā uṇhādīsu vā aññataraṃ phusatūti attho.<br/><br/>[03] ^b^tayo^eb^ ^a^V2.0125^ea^ ^b^pāsādā ahesu^eb^nti bodhisatte kira  soḷasavassuddesike jāte ^a^P2.0238^ea^ suddhodanamahārājā  ``puttassa vasanakapāsāde kāressāmī''ti vaḍḍhakino sannipātāpetvā  bhaddakena nakkhattamuhuttena navabhūmikataparikammaṃ kāretvā tayo pāsāde  kārāpesi. te sandhāyetaṃ vuttaṃ. ^b^hemantiko^eb^tiādīsu yattha  sukhaṃ hemante vasituṃ, ayaṃ hemantiko. itaresupi eseva nayo. ayaṃ  panettha vacanattho -- hemante vāso hemantaṃ, hemantaṃ arahatīti  hemantiko. itaresupi eseva nayo.<br/><br/>[03] tattha ^b^hemantiko^eb^ pāsādo navabhūmako ahosi, bhūmiyo  panassa uṇhautuggāhāpanatthāya nīcā ahesuṃ. tattha dvāravātapānāni  suphusitakavāṭāni ahesuṃ nibbivarāni. cittakammampi karontā tattha  tattha pajjalite aggikkhandheyeva akaṃsu. bhūmattharaṇaṃ panettha  kambalamayaṃ, tathā sāṇivitānanivāsanapārupanaveṭhanāni. vātapānāni  uṇhaggāhāpanatthaṃ divā vivaṭāni rattiṃ pihitāni honti.<br/><br/>[03] ^b^gimhiko^eb^ pana pañcabhūmako ahosi. sītautuggāhāpanatthaṃ  panettha bhūmiyo uccā asambādhā ahesuṃ. dvāravātapānāni  nātiphusitāni savivarāni sajālāni ahesuṃ. cittakamme uppalāni  padumāni puṇḍarīkāniyeva akaṃsu. bhūmattharaṇaṃ panettha dukūlamayaṃ, tathā  sāṇivitānanivāsanapārupanaveṭhanāni. vātapānasamīpesu cettha nava  cāṭiyo ṭhapetvā udakassa pūretvā nīluppalādīhi sañchādenti. tesu  tesu padesesu udakayantāni karonti, yehi deve vassante viya  udakadhārā nikkhamanti. antopāsāde tattha tattha kalalapūrā  doṇiyo ṭhapetvā pañcavaṇṇāni padumāni ropayiṃsu. pāsādamatthake  sukkhamahiṃsacammaṃ bandhitvā yantaṃ parivattetvā yāva chadanapiṭṭhiyā  pāsāṇe āropetvā tasmiṃ vissajjenti. tesaṃ camme pavaṭṭantānaṃ saddo  meghagajjitaṃ viya hoti. dvāravātapānāni ^a^P2.0239^ea^ panettha  divā pihitāni honti rattiṃ vivaṭāni.<br/><br/>[03] ^b^vassiko^eb^ ^a^M2.0127^ea^ sattabhūmako ahosi. bhūmiyo panettha dvinnampi  utūnaṃ gāhāpanatthāya nātiuccā nātinīcā akaṃsu. ekaccāni  dvāravātapānāni suphusitāni, ekaccāni savivarāni. tattha  cittakammampi kesuci ṭhānesu pajjalitāggikkhandhavasena, kesuci  jātassaravasena kataṃ. bhūmattharaṇādīni panettha kambaladukūlavasena  ubhayamissakāni. ekacce dvāravātapānā ^a^V2.0126^ea^ rattiṃ vivaṭā divā pihitā,  ekacce divā vivaṭā rattiṃ pihitā. tayopi pāsādā ubbedhena  samappamāṇā. bhūmikāsu pana nānattaṃ ahosi.<br/><br/>[03] evaṃ niṭṭhitesu pāsādesu rājā cintesi -- ``putto me  vayappatto, chattamassa ussāpetvā rajjasiriṃ passissāmī''ti. so  sākiyānaṃ paṇṇāni pahiṇi -- ``putto me vayappatto, rajje naṃ  patiṭṭhāpessāmi, sabbe attano attano gehesu vayappattā, dārikā imaṃ  gehaṃ pesentū''ti. te sāsanaṃ sutvā -- ``kumāro kevalaṃ  dassanakkhamo rūpasampanno, na kiñci sippaṃ jānāti, dārabharaṇaṃ  kātuṃ na sakkhissati, na mayaṃ dhītaro dassāmā''ti āhaṃsu. rājā  taṃ pavattiṃ sutvā puttassa santikaṃ gantvā ārocesi. bodhisatto  ``kiṃ sippaṃ dassetuṃ vaṭṭati, tātā''ti āha. sahassathāmadhanuṃ  āropetuṃ vaṭṭati, tātāti. tena hi āharāpethāti. rājā  āharāpetvā adāsi. dhanuṃ purisasahassaṃ āropeti, purisasahassaṃ  oropeti. mahāpuriso dhanuṃ āharāpetvā pallaṅke nisinnova jiyaṃ  pādaṅguṭṭhake veṭhetvā kaḍḍhanto pādaṅguṭṭhakeneva dhanuṃ āropetvā vāmena  hatthena daṇḍe gahetvā dakkhiṇena hatthena kaḍḍhitvā jiyaṃ pothesi.  sakalanagaraṃ uppatanākārappattaṃ ahosi. ``kiṃ saddo eso''ti ca  vutte ``devo gajjatī''ti āhaṃsu. athaññe ``tumhe na jānātha, na  devo gajjati, aṅgīrasassa kumārassa sahassathāmadhanuṃ āropetvā jiyaṃ  pothentassa jiyappahārasaddo eso''ti ^a^P2.0240^ea^ āhaṃsu.  sākiyā tāvatakeneva āraddhacittā ahesuṃ.<br/><br/>[03] mahāpuriso ``aññaṃ kiṃ kātuṃ vaṭṭatī''ti āha.  aṭṭhaṅgulamattabahalaṃ ayopaṭṭaṃ kaṇḍena vinivijjhituṃ vaṭṭatīti. taṃ  vinivijjhitvā ``aññaṃ kiṃ kātuṃ vaṭṭatī''ti āha. caturaṅgulabahalaṃ  asanaphalakaṃ vinivijjhituṃ vaṭṭatīti. taṃ vinivijjhitvā ``aññaṃ  kiṃ kātuṃ vaṭṭatī''ti āha. vidatthibahalaṃ udumbaraphalakaṃ  vinivijjhituṃ ^a^M2.0128^ea^ vaṭṭatīti. taṃ vinivijjhitvā ``aññaṃ kiṃ kātuṃ  vaṭṭatī''ti. yante baddhaṃ phalakasataṃ vinivijjhituṃ vaṭṭatīti. taṃ  vinivijjhitvā ``aññaṃ kiṃ kātuṃ vaṭṭatī''ti āha. saṭṭhipaṭalaṃ  sukkhamahiṃsacammaṃ vinivijjhituṃ vaṭṭatīti. tampi vinivijjhitvā  ``aññaṃ kiṃ kātuṃ vaṭṭatī''ti āha. tato vālikasakaṭādīni  ācikkhiṃsu. mahāsatto vālikasakaṭampi palālasakaṭampi  vinivijjhitvā udake ekusabhappamāṇaṃ kaṇḍaṃ pesesi, thale  aṭṭhausabhappamāṇaṃ. atha naṃ ``idāni vātiṅgaṇasaññāya vālaṃ  vijjhituṃ vaṭṭatī''ti āhaṃsu. tena hi bandhāpethāti. saddantare  bajjhatu, tātāti. purato gacchantu, gāvutantare bandhantūti. purato  gacchantu, addhayojane bandhantūti ^a^V2.0127^ea^. purato gacchantu yojane bandhantūti.  bandhāpetha, tātāti yojanamatthake vātiṅgaṇasaññāya vālaṃ bandhāpetvā  rattandhakāre meghapaṭalacchannāsu disāsu kaṇḍaṃ khipi, taṃ gantvā  yojanamatthake vālaṃ phāletvā pathaviṃ pāvisi. na kevalañca  ettakameva, taṃ divasaṃ pana mahāsatto loke vattamānasippaṃ sabbameva  sandassesi. sakyarājāno attano attano dhītaro alaṅkaritvā  pesayiṃsu, cattālīsasahassanāṭakitthiyo ahesuṃ. mahāpuriso tīsu  pāsādesu devo maññe paricārento mahāsampattiṃ anubhavati.<br/><br/>[03] ^b^nippurisehī^eb^ti purisavirahitehi. na kevalaṃ cettha  tūriyāneva nippurisāni, sabbaṭṭhānānipi nippurisāneva.  dovārikāpi itthiyova, nhāpanādiparikammakarāpi itthiyova ^a^P2.0241^ea^.  rājā kira ``tathārūpaṃ issariyasukhasampattiṃ  anubhavamānassa purisaṃ disvā parisaṅkā uppajjati, sā me puttassa mā  ahosī''ti sabbakiccesu itthiyova ṭhapesi. ^b^paricārayamāno^eb^ti  modamāno. ^b^na heṭṭhāpāsādaṃ orohāmī^eb^ti pāsādato heṭṭhā na  otarāmi. iti maṃ cattāro māse añño sikhābaddho puriso nāma  passituṃ nālattha. ^b^yathā^eb^ti yena niyāmena.  ^b^dāsakammakaraporisassā^eb^ti dāsānañceva devasikabhattavetanābhatānaṃ  kammakarānañca nissāya jīvamānapurisānañca. ^b^kaṇājaka^eb^nti  sakuṇḍakabhattaṃ. ^b^bilaṅgadutiya^eb^nti kañjikadutiyaṃ.<br/><br/>[03] ^b^evarūpāya iddhiyā^eb^ti evaṃjātikāya puññiddhiyā  samannāgatassa. ^b^evarūpena ca sukhumālenā^eb^ti evaṃjātikena ca  niddukkhabhāvena. sokhumālenātipi ^a^M2.0129^ea^ pāṭho. evaṃ tathāgato ettakena  ṭhānena attano sirisampattiṃ kathesi. kathento ca na  uppilāvitabhāvatthaṃ kathesi, ``evarūpāyapi pana sampattiyā ṭhito  pamādaṃ akatvā appamattova ahosi''nti appamādalakkhaṇasseva  dīpanatthaṃ kathesi. teneva ^b^assutavā kho puthujjano^eb^tiādimāha.  tattha ^b^para^eb^nti parapuggalaṃ. ^b^jiṇṇa^eb^nti jarājiṇṇaṃ.  ^b^aṭṭīyatī^eb^ti aṭṭo pīḷito hoti. ^b^harāyatī^eb^ti hiriṃ  karoti lajjati. ^b^jigucchatī^eb^ti asuciṃ viya disvā jigucchaṃ  uppādeti. ^b^attānaṃyeva atisitvā^eb^ti jarādhammampi samānaṃ  attānaṃ atikkamitvā aṭṭīyati harāyatīti attho.  ^b^jarādhammo^eb^ti jarāsabhāvo. ^b^jaraṃ anatīto^eb^ti jaraṃ  anatikkanto, anto jarāya vattāmi. ^b^iti paṭisañcikkhato^eb^ti  evaṃ paccavekkhantassa. ^b^yobbanamado^eb^ti yobbanaṃ nissāya  uppajjanako mānamado. ^b^sabbaso^eb^ ^a^P2.0242^ea^  ^b^pahīyī^eb^ti sabbākārena pahīno. maggena pahīnasadiso katvā  dassito. na panesa maggena pahīno, paṭisaṅkhānena pahīnova  kathitoti veditabbo. bodhisattassa hi devatā ^a^V2.0128^ea^ jarāpattaṃ dassesuṃ.  tato paṭṭhāya yāva arahattā antarā mahāsattassa yobbanamado nāma na  uppajjati. sesapadadvayepi eseva nayo. ettha pana  ^b^ārogyamado^eb^ti ahaṃ nirogoti ārogyaṃ nissāya uppajjanako  mānamado. ^b^jīvitamado^eb^ti ahaṃ ciraṃ jīvīti taṃ nissāya  uppajjanako mānamado. ^b^sikkhaṃ paccakkhāyā^eb^ti sikkhaṃ  paṭikkhipitvā. ^b^hīnāyāvattatī^eb^ti hīnāya lāmakāya  gihibhāvāya āvattati.<br/><br/>[03] ^b^yathādhammā^eb^ti byādhiādīhi yathāsabhāvā.  ^b^tathāsantā^eb^ti yathā santā eva aviparītabyādhiādisabhāvāva  hutvāti attho. ^b^jigucchantī^eb^ti parapuggalaṃ jigucchanti.  ^b^mama evaṃ vihārino^eb^ti mayhaṃ evaṃ jigucchāvihārena viharantassa  evaṃ jigucchanaṃ nappatirūpaṃ bhaveyya nānucchavikaṃ. ^b^sohaṃ evaṃ  viharanto^eb^ti so ahaṃ evaṃ paraṃ jigucchamāno viharanto, evaṃ vā  iminā paṭisaṅkhānavihārena viharanto. ^b^ñatvā dhammaṃ  nirūpadhi^eb^nti sabbūpadhivirahitaṃ nibbānadhammaṃ ñatvā. ^b^sabbe  made abhibhosmī^eb^ti sabbe tayopi made abhibhaviṃ samatikkamiṃ.  ^b^nekkhamme daṭṭhu khemata^eb^nti nibbāne khemabhāvaṃ disvā. nekkhammaṃ  daṭṭhu khematotipi pāṭho, nibbānaṃ khemato disvāti attho.  ^b^tassa^eb^ ^a^M2.0130^ea^ ^b^me ahu ussāho^eb^ti tassa mayhaṃ taṃ nekkhammasaṅkhātaṃ  nibbānaṃ abhipassantassa ussāho ahu, vāyāmo ahosīti attho.  ^b^nāhaṃ^eb^ ^a^P2.0243^ea^ ^b^bhabbo etarahi, kāmāni  paṭisevitu^eb^nti ahaṃ dāni duvidhepi kāme paṭisevituṃ abhabbo.  ^b^anivatti bhavissāmī^eb^ti pabbajjato ca sabbaññutaññāṇato ca na  nivattissāmi, anivattako bhavissāmi. ^b^brahmacariyaparāyaṇo^eb^ti  maggabrahmacariyaparāyaṇo jātosmīti attho. iti imāhi gāthāhi  mahābodhipallaṅke attano āgamanīyavīriyaṃ kathesi. 


volume: 59
item: 35
title: devadūtasuttavaṇṇanā^catumahārājasuttavaṇṇanā^sukhumālasuttavaṇṇanā^ādhipateyyasuttavaṇṇanā^
content:
  [03] 40^b^.^eb^ dasame ^b^ādhipateyyānī^eb^ti jeṭṭhakakāraṇato  nibbattāni. ^b^attādhipateyya^eb^ntiādīsu attānaṃ jeṭṭhakaṃ katvā  nibbattitaṃ guṇajātaṃ ^b^attādhipateyyaṃ^eb^. lokaṃ jeṭṭhakaṃ katvā  nibbattitaṃ ^b^lokādhipateyyaṃ^eb^. navavidhaṃ lokuttaradhammaṃ jeṭṭhakaṃ  katvā nibbattitaṃ ^b^dhammādhipateyyaṃ. na iti bhavābhavahetū^eb^ti iti  bhavo, iti bhavoti evaṃ āyatiṃ, na tassa tassa sampattibhavassa hetu.  ^b^otiṇṇo^eb^ti anupaviṭṭho. yassa hi jāti antopaviṭṭhā, so  jātiyā otiṇṇo nāma. ^b^jarā^eb^dīsupi eseva nayo.  ^b^kevalassa dukkhakkhandhassā^eb^ti sakalassa vaṭṭadukkharāsissa.  ^b^antakiriyā^eb^ ^a^V2.0129^ea^ ^b^paññāyethā^eb^ti antakaraṇaṃ paricchedaparivaṭumakaraṇaṃ  paññāyeyya. ^b^ohāyā^eb^ti pahāya. ^b^pāpiṭṭhatare^eb^ti lāmakatare.  ^b^āraddha^eb^nti paggahitaṃ paripuṇṇaṃ, āraddhattāva ^b^asallīnaṃ.  upaṭṭhitā^eb^ti catusatipaṭṭhānavasena upaṭṭhitā. upaṭṭhitattāva ^b^asammuṭṭhā.  passaddho kāyo^eb^ti nāmakāyo ca karajakāyo ca passaddho  vūpasantadaratho. passaddhattāva ^b^asāraddho. samāhitaṃ citta^eb^nti  ārammaṇe cittaṃ sammā āhitaṃ suṭṭhu ṭhapitaṃ. sammā āhitattāva  ^b^ekaggaṃ. adhipatiṃ karitvā^eb^ti jeṭṭhakaṃ katvā. ^b^suddhaṃ^eb^  ^a^P2.0244^ea^ ^b^attānaṃ pariharatī^eb^ti suddhaṃ nimmalaṃ katvā  attānaṃ pariharati paṭijaggati, gopāyatīti attho. ayañca yāva  arahattamaggā pariyāyena suddhamattānaṃ pariharati nāma, phalappattova pana  nippariyāyena suddhamattānaṃ pariharati.<br/><br/>[03] ^b^svākkhāto^eb^tiādīni visuddhimagge (visuddhi0 1.147)  vitthāritāni. ^b^jānaṃ passaṃ viharantī^eb^ti taṃ dhammaṃ jānantā  passantā viharanti. ^b^imāni kho, bhikkhave, tīṇi  ādhipateyyānī^eb^ti ^a^M2.0131^ea^ ettāvatā tīṇi ādhipateyyāni  lokiyalokuttaramissakāni kathitāni.<br/><br/>[03] ^b^pakubbato^eb^ti karontassa. ^b^attā te purisa jānāti,  saccaṃ vā yadi vā musā^eb^ti yaṃ tvaṃ karosi, taṃ yadi vā yathāsabhāvaṃ  yadi vā no yathāsabhāvanti tava attāva jānāti. iminā ca  kāraṇena veditabbaṃ ``pāpakammaṃ karontassa loke paṭicchannaṭṭhānaṃ nāma  natthī''ti. ^b^kalyāṇa^eb^nti sundaraṃ. ^b^atimaññasī^eb^ti  atikkamitvā maññasi. ^b^attānaṃ parigūhasī^eb^ti yathā me attāpi  na jānāti, evaṃ naṃ parigūhāmīti vāyamasi.  ^b^attādhipateyyako^eb^ti attajeṭṭhako. ^b^lokādhipo^eb^ti  lokajeṭṭhako. ^b^nipako^eb^ti paññavā. ^b^jhāyī^eb^ti jhāyanto.  ^b^dhammādhipo^eb^ti dhammajeṭṭhako. ^b^saccaparakkamo^eb^ti thiraparakkamo  bhūtaparakkamo. ^b^pasayha māra^eb^nti māraṃ pasahitvā. ^b^abhibhuyya  antaka^eb^nti idaṃ tasseva vevacanaṃ. ^b^yo ca phusī jātikkhayaṃ  padhānavā^eb^ti yo jhāyī padhānavā māraṃ abhibhavitvā jātikkhayaṃ  arahattaṃ phusi. ^b^so^eb^ ^a^P2.0245^ea^ ^b^tādiso^eb^ti so  tathāvidho tathāsaṇṭhito. ^b^lokavidū^eb^ti tayo loke vidite  pākaṭe katvā ṭhito. ^b^sumedho^eb^ti supañño. ^b^sabbesu dhammesu  atammayo munī^eb^ti sabbe tebhūmakadhamme taṇhāsaṅkhātāya tammayatāya  abhāvena atammayo khīṇāsavamuni kadāci katthaci na hīyati na  parihīyatīti vuttaṃ hotīti. <br/><br/>[06] devadūtavaggo catuttho. 


volume: 59
item: 36
title: catumahārājasuttavaṇṇanā^sukhumālasuttavaṇṇanā^cūḷavaggo^sammukhībhāvasuttavaṇṇanā^
content:
  [03] 41^b^.^eb^ pañcamassa ^a^V2.0130^ea^ paṭhame ^b^sammukhībhāvā^eb^ti  sammukhībhāvena, vijjamānatāyāti attho. ^b^pasavatī^eb^ti  paṭilabhati. ^b^saddhāya sammukhībhāvā^eb^ti yadi hi saddhā na  bhaveyya, deyyadhammo na bhaveyya, dakkhiṇeyyasaṅkhātā  paṭiggāhakapuggalā na bhaveyyuṃ, kathaṃ puññakammaṃ kareyya. tesaṃ pana  sammukhībhāvena sakkā kātunti tasmā ``saddhāya  sammukhībhāvā''tiādimāha. ettha ca dve ^a^M2.0132^ea^ dhammā sulabhā deyyadhammā  ceva dakkhiṇeyyā ca, saddhā pana dullabhā. puthujjanassa hi saddhā  athāvarā padavārena nānā hoti, teneva mahāmoggallānasadisopi  aggasāvako pāṭibhogo bhavituṃ asakkonto āha -- ``dvinnaṃ kho te  ahaṃ, āvuso, dhammānaṃ pāṭibhogo bhogānañca jīvitassa ca, saddhāya  pana tvaṃyeva pāṭibhogo''ti (udā0 18). 


volume: 59
item: 37
title: sukhumālasuttavaṇṇanā^cūḷavaggo^sammukhībhāvasuttavaṇṇanā^tiṭhānasuttavaṇṇanā^
content:
  [03] 42^b^.^eb^ dutiye ^b^vigatamalamaccherenā^eb^ti  vigatamacchariyamalena. ^b^muttacāgo^eb^ti vissaṭṭhacāgo.  ^b^payatapāṇī^eb^ti dhotahattho. assaddho hi satakkhattuṃ hatthe  dhovitvāpi malinahatthova hoti, saddho pana dānābhiratattā  malinahatthopi dhotahatthova. ^b^vossaggarato^eb^ti ^a^P2.0246^ea^  vossaggasaṅkhāte dāne rato. ^b^yācayogo^eb^ti yācituṃ  yutto, yācakehi vā yogo assātipi yācayogo.  ^b^dānasaṃvibhāgarato^eb^ti dānaṃ dadanto saṃvibhāgañca karonto  dānasaṃvibhāgarato nāma hoti.<br/><br/>[03] ^b^dassanakāmo sīlavata^eb^nti dasapi yojanāni vīsampi  tiṃsampi yojanasatampi gantvā sīlasampanne daṭṭhukāmo hoti  ^b^pāṭaliputtakabrāhmaṇo^eb^ viya ^b^saddhātissamahārājā^eb^ viya ca.  pāṭaliputtassa kira nagaradvāre sālāya nisinnā dve brāhmaṇā  kāḷavallimaṇḍapavāsimahānāgattherassa guṇakathaṃ sutvā ``amhehi taṃ  bhikkhuṃ daṭṭhuṃ vaṭṭatī''ti dvepi janā nikkhamiṃsu. eko antarāmagge  kālamakāsi. eko samuddatīraṃ patvā nāvāya mahātitthapaṭṭane oruyha  anurādhapuraṃ ^a^V2.0131^ea^ āgantvā ``kāḷavallimaṇḍapo kuhi''nti pucchi.  rohaṇajanapadeti. so anupubbena therassa vasanaṭṭhānaṃ patvā  cūḷanagaragāme dhuraghare nivāsaṃ gahetvā therassa āhāraṃ sampādetvā  pātova vuṭṭhāya therassa vasanaṭṭhānaṃ pucchitvā gantvā janapariyante ṭhito  theraṃ dūratova āgacchantaṃ disvā sakiṃ tattheva ṭhito vanditvā puna  upasaṅkamitvā gopphakesu daḷhaṃ gahetvā vandanto ``uccā, bhante,  tumhe''ti āha. thero ca nātiucco nātirasso pamāṇayuttova, tena  naṃ puna āha -- ``nātiuccā tumhe, tumhākaṃ ^a^M2.0133^ea^ pana guṇā mecakavaṇṇassa  samuddassa matthakena gantvā sakalajambudīpatalaṃ ajjhottharitvā gatā,  ahampi pāṭaliputtanagaradvāre nisinno tumhākaṃ guṇakathaṃ assosi''nti.  so therassa bhikkhāhāraṃ datvā attano ticīvaraṃ paṭiyādetvā therassa  santike pabbajitvā tassovāde patiṭṭhāya katipāheneva arahattaṃ pāpuṇi.<br/><br/>[03] ^b^saddhātissamahārājā^eb^pi, ``bhante, mayhaṃ vanditabbayuttakaṃ  ^a^P2.0247^ea^ ekaṃ ayyaṃ ācikkhathā''ti pucchi. bhikkhū  ``maṅgalavāsī kuṭṭatissatthero''ti āhaṃsu. rājā mahāparivārena  pañcayojanamaggaṃ agamāsi. thero ``kiṃ saddo eso, āvuso''ti  bhikkhusaṅghaṃ pucchi. ``rājā, bhante, tumhākaṃ dassanatthāya  āgato''ti. thero cintesi -- ``kiṃ mayhaṃ mahallakakāle rājagehe  kamma''nti divāṭṭhāne mañce nipajjitvā bhūmiyaṃ lekhaṃ likhanto acchi.  rājā ``kahaṃ thero''ti pucchitvā ``divāṭṭhāne''ti sutvā tattha  gacchanto theraṃ bhūmiyaṃ lekhaṃ likhantaṃ disvā ``khīṇāsavassa nāma  hatthakukkuccaṃ natthi, nāyaṃ khīṇāsavo''ti avanditvāva nivatti.  bhikkhusaṅgho theraṃ āha -- ``bhante, evaṃvidhassa saddhassa pasannassa  rañño kasmā vippaṭisāraṃ karitthā''ti. ``āvuso, rañño  pasādarakkhanaṃ na tumhākaṃ bhāro, mahallakattherassa bhāro''ti vatvā  aparabhāge anupādisesāya nibbānadhātuyā parinibbāyanto  bhikkhusaṅghaṃ āha -- ``mayhaṃ kūṭāgāramhi aññampi pallaṅkaṃ  attharathā''ti. tasmiṃ atthate thero -- ``idaṃ kūṭāgāraṃ antare  appatiṭṭhahitvā raññā diṭṭhakāleyeva bhūmiyaṃ patiṭṭhātū''ti adhiṭṭhahitvā  parinibbāyi. kūṭāgāraṃ pañcayojanamaggaṃ ākāsena agamāsi.  pañcayojanamagge dhajaṃ dhāretuṃ samatthā rukkhā dhajapaggahitāva ahesuṃ.  gacchāpi gumbāpi sabbe kūṭāgārābhimukhā hutvā aṭṭhaṃsu.<br/><br/>[03] raññopi paṇṇaṃ pahiṇiṃsu ``thero parinibbuto, kūṭāgāraṃ  ākāsena āgacchatī''ti. rājā na saddahi. kūṭāgāraṃ ākāsena  gantvā thūpārāmaṃ padakkhiṇaṃ katvā silācetiyaṭṭhānaṃ agamāsi.  cetiyaṃ saha vatthunā uppatitvā kūṭāgāramatthake aṭṭhāsi,  sādhukārasahassāni pavattiṃsu ^a^V2.0132^ea^. tasmiṃ khaṇe mahābyagghatthero nāma  lohapāsāde sattamakūṭāgāre nisinno bhikkhūnaṃ vinayakammaṃ karonto taṃ  saddaṃ sutvā ``kiṃ saddo ^a^M2.0134^ea^ eso''ti paṭipucchi. bhante, maṅgalavāsī  kuṭṭatissatthero parinibbuto, kūṭāgāraṃ pañcayojanamaggaṃ ākāsena  āgataṃ, tattha so sādhukārasaddoti. āvuso, puññavante nissāya  ^a^P2.0248^ea^ sakkāraṃ labhissāmāti antevāsike khamāpetvā  ākāseneva āgantvā taṃ kūṭāgāraṃ pavisitvā dutiyamañce nisīditvā  anupādisesāya nibbānadhātuyā parinibbāyi. rājā  gandhapupphacuṇṇāni ādāya gantvā ākāse ṭhitaṃ kūṭāgāraṃ disvā  kūṭāgāraṃ pūjesi. tasmiṃ khaṇe kūṭāgāraṃ otaritvā pathaviyaṃ patiṭṭhitaṃ.  rājā mahāsakkārena sarīrakiccaṃ kāretvā dhātuyo gahetvā cetiyaṃ  akāsi. evarūpā sīlavantānaṃ dassanakāmā nāma honti.<br/><br/>[03] ^b^saddhammaṃ sotumicchatī^eb^ti tathāgatappaveditaṃ saddhammaṃ  sotukāmo hoti ^b^piṇḍapātikattherādayo^eb^ viya.  gaṅgāvanavāliaṅgaṇamhi kira tiṃsa bhikkhū vassaṃ upagatā anvaddhamāsaṃ  uposathadivase catupaccayasantosabhāvanārāmamahāariyavaṃsañca (a0 ni0   4.28) kathenti. eko piṇḍapātikatthero pacchābhāgena āgantvā  paṭicchannaṭṭhāne nisīdi. atha naṃ eko gonaso jaṅghapiṇḍimaṃsaṃ  saṇḍāsena gaṇhanto viya ḍaṃsi. thero olokento gonasaṃ disvā  ``ajja dhammassavanantarāyaṃ na karissāmī''ti gonasaṃ gahetvā  thavikāya pakkhipitvā thavikāmukhaṃ bandhitvā avidūre ṭhāne ṭhapetvā  dhammaṃ suṇantova nisīdi. aruṇuggamanañca visaṃ vikkhambhetvā  therassa tiṇṇaṃ phalānaṃ pāpuṇanañca visassa daṭṭhaṭṭhāneneva otaritvā  pathavipavisanañca dhammakathikattherassa dhammakathāniṭṭhāpanañca  ekakkhaṇeyeva ahosi. tato thero āha -- ``āvuso eko me  coro gahito''ti thavikaṃ muñcitvā gonasaṃ vissajjesi. bhikkhū  disvā ``kāya velāya daṭṭhattha, bhante''ti pucchiṃsu. hiyyo  sāyanhasamaye, āvusoti. kasmā, bhante, evaṃ bhāriyaṃ kammaṃ  karitthāti. āvuso, sacāhaṃ dīghajātikena daṭṭhoti vadeyyaṃ, nayimaṃ  ettakaṃ ānisaṃsaṃ ^a^P2.0249^ea^ labheyyanti. idaṃ tāva  piṇḍapātikattherassa vatthu.<br/><br/>[03] dīghavāpiyampi ``mahājātakabhāṇakatthero gāthāsahassaṃ  mahāvessantaraṃ kathessatī''ti tissamahāgāme tissamahāvihāravāsī  eko ^a^M2.0135^ea^ daharo sutvā tato nikkhamitvā ekāheneva navayojanamaggaṃ  āgato. tasmiṃyeva khaṇe thero dhammakathaṃ ārabhi. daharo  dūramaggāgamanena sañjātakāyadarathattā paṭṭhānagāthāya saddhiṃ  avasānagāthaṃyeva vavatthapesi. tato therassa ``idamavocā''ti ^a^V2.0133^ea^ vatvā  uṭṭhāya gamanakāle ``mayhaṃ āgamanakammaṃ moghaṃ jāta''nti rodamāno  aṭṭhāsi. eko manusso taṃ kathaṃ sutvā gantvā therassa ārocesi,  ``bhante, `tumhākaṃ dhammakathaṃ sossāmī'ti eko daharabhikkhu  tissamahāvihārā āgato, so `kāyadarathabhāvena me āgamanaṃ moghaṃ  jāta'nti rodamāno ṭhito''ti. gacchatha saññāpetha naṃ ``puna sve  kathessāmā''ti. so punadivase therassa dhammakathaṃ sutvā  sotāpattiphalaṃ pāpuṇi.<br/><br/>[03] aparāpi ^b^ullakolikaṇṇivāsikā^eb^ ekā itthī puttakaṃ  pāyamānā ``dīghabhāṇakamahāabhayatthero nāma ariyavaṃsapaṭipadaṃ  kathetī''ti sutvā pañcayojanamaggaṃ gantvā divākathikattherassa  nisinnakāleyeva vihāraṃ pavisitvā bhūmiyaṃ puttaṃ nipajjāpetvā  divākathikattherassa ṭhitakāva dhammaṃ assosi. sarabhāṇake there  uṭṭhite dīghabhāṇakamahāabhayatthero  catupaccayasantosabhāvanārāmamahāariyavaṃsaṃ ārabhi. sā ṭhitakāva  paggaṇhāti. thero tayo eva paccaye kathetvā uṭṭhānākāraṃ akāsi.  sā upāsikā āha -- ``ayyo, `ariyavaṃsaṃ kathessāmī'ti  siniddhabhojanaṃ bhuñjitvā madhurapānakaṃ pivitvā yaṭṭhimadhukatelādīhi  bhesajjaṃ katvā kathetuṃ ^a^P2.0250^ea^ yuttaṭṭhāneyeva uṭṭhahatī''ti.  thero ``sādhu, bhaginī''ti vatvā upari bhāvanārāmaṃ paṭṭhapesi.  aruṇuggamanañca therassa ``idamavocā''ti vacanañca upāsikāya  sotāpattiphaluppatti ca ekakkhaṇeyeva ahosi.<br/><br/>[03] aparāpi ^b^kaḷamparavāsikā^eb^ itthī aṅkena puttaṃ ādāya  ``dhammaṃ sossāmī''ti cittalapabbataṃ gantvā ekaṃ rukkhaṃ nissāya  dārakaṃ nipajjāpetvā sayaṃ ṭhitakāva dhammaṃ suṇāti.  rattibhāgasamanantare eko dīghajātiko tassā ^a^M2.0136^ea^ passantiyāyeva samīpe  nipannadārakaṃ catūhi dāṭhāhi ḍaṃsitvā agamāsi. sā cintesi --  ``sacāhaṃ `putto me sappena daṭṭho'ti vakkhāmi, dhammassa antarāyo  bhavissati. anekakkhattuṃ kho pana me ayaṃ saṃsāravaṭṭe vaṭṭantiyā  putto ahosi, dhammameva carissāmī''ti tiyāmarattiṃ ṭhitakāva dhammaṃ  paggaṇhitvā sotāpattiphale patiṭṭhāya aruṇe uggate saccakiriyāya  puttassa visaṃ nimmathetvā puttaṃ gahetvā gatā. evarūpā puggalā dhammaṃ  sotukāmā nāma honti. 


volume: 59
item: 38
title: cūḷavaggo^sammukhībhāvasuttavaṇṇanā^tiṭhānasuttavaṇṇanā^atthavasasuttavaṇṇanā^
content:
  [03] 43^b^.^eb^ tatiye ^a^V2.0134^ea^ ^b^tayo, bhikkhave, atthavase  sampassamānenā^eb^ti tayo atthe tīṇi kāraṇāni passantena.  ^b^alamevā^eb^ti yuttameva. ^b^yo dhammaṃ desetī^eb^ti yo puggalo  catusaccadhammaṃ pakāseti. ^b^atthappaṭisaṃvedī^eb^ti aṭṭhakathaṃ ñāṇena  paṭisaṃvedī. ^b^dhammappaṭisaṃvedī^eb^ti pāḷidhammaṃ paṭisaṃvedī. 


volume: 59
item: 40
title: tiṭhānasuttavaṇṇanā^atthavasasuttavaṇṇanā^kathāpavattisuttavaṇṇanā^paṇḍitasuttavaṇṇanā^
content:
  [03] 45^b^.^eb^ pañcame ^b^paṇḍitapaññattānī^eb^ti paṇḍitehi  paññattāni kathitāni pasatthāni. ^b^sappurisapaññattānī^eb^ti  sappurisehi mahāpurisehi paññattāni kathitāni pasatthāni.  ^b^ahiṃsā^eb^ti karuṇā ceva karuṇāpubbabhāgo ca. ^b^saṃyamo^eb^ti  sīlasaṃyamo. ^b^damo^eb^ti ^a^P2.0251^ea^ indriyasaṃvaro,  uposathavasena vā attadamanaṃ, puṇṇovāde (ma0 ni0 3.395 ādayo;  saṃ0 ni0  4.88 ādayo) damoti vuttā khantipi āḷavake (saṃ0  ni0  1.246; su0 ni0 183 ādayo) vuttā paññāpi imasmiṃ  sutte vaṭṭatiyeva. ^b^mātāpitu upaṭṭhāna^eb^nti mātāpitūnaṃ rakkhanaṃ  gopanaṃ paṭijagganaṃ. ^b^santāna^eb^nti aññattha  buddhapaccekabuddhāriyasāvakā santo nāma, idha pana mātāpitūpaṭṭhākā  adhippetā. tasmā uttamaṭṭhena santānaṃ ^a^M2.0137^ea^, seṭṭhacariyaṭṭhena ^b^brahmacārīnaṃ^eb^.  idaṃ mātāpitūpaṭṭhānaṃ sabbhi upaññātanti evamettha attho daṭṭhabbo.  ^b^sataṃ etāni ṭhānānī^eb^ti santānaṃ uttamapurisānaṃ etāni ṭhānāni  kāraṇāni. ^b^ariyo dassanasampanno^eb^ti idha imesaṃyeva tiṇṇaṃ  ṭhānānaṃ kāraṇena ariyo ceva dassanasampanno ca veditabbo, na  buddhādayo na sotāpannā. atha vā ^b^sataṃ etāni ṭhānānī^eb^ti  mātupaṭṭhānaṃ pitupaṭṭhānanti etāni ṭhānāni santānaṃ uttamapurisānaṃ  kāraṇānīti evaṃ mātāpitūpaṭṭhākavasena imissā gāthāya attho  veditabbo. mātāpitūpaṭṭhākoyeva hi idha ``ariyo  dassanasampanno''ti vutto. ^b^sa lokaṃ bhajate siva^eb^nti so khemaṃ  devalokaṃ gacchatīti. 


volume: 59
item: 41
title: atthavasasuttavaṇṇanā^kathāpavattisuttavaṇṇanā^paṇḍitasuttavaṇṇanā^sīlavantasuttavaṇṇanā^
content:
  [03] 46^b^.^eb^ chaṭṭhe ^a^V2.0135^ea^ ^b^tīhi ṭhānehī^eb^ti tīhi kāraṇehi.  ^b^kāyenā^eb^tiādīsu bhikkhū āgacchante disvā paccuggamanaṃ karontā  gacchante anugacchantā āsanasālāya sammajjanaupalepanādīni karontā  āsanāni paññāpentā pānīyaṃ paccupaṭṭhāpentā kāyena puññaṃ pasavanti  nāma. bhikkhusaṅghaṃ piṇḍāya carantaṃ disvā ``yāguṃ detha, bhattaṃ detha,  sappinavanītādīni detha, gandhapupphādīhi pūjetha, uposathaṃ upavasatha,  dhammaṃ suṇātha, cetiyaṃ vandathā''tiādīni vadantā vācāya puññaṃ  pasavanti nāma. bhikkhū piṇḍāya carante disvā ``labhantū''ti  cintentā manasā puññaṃ pasavanti nāma. ^b^pasavantī^eb^ti  paṭilabhanti. puññaṃ ^a^P2.0252^ea^ panettha  lokiyalokuttaramissakaṃ kathitaṃ. 


volume: 59
item: 42
title: kathāpavattisuttavaṇṇanā^paṇḍitasuttavaṇṇanā^sīlavantasuttavaṇṇanā^saṅkhatalakkhaṇasuttavaṇṇanā^
content:
  [03] 47^b^.^eb^ sattame ^b^saṅkhatassā^eb^ti paccayehi  samāgantvā katassa. ^b^saṅkhatalakkhaṇānī^eb^ti saṅkhataṃ etanti  sañjānanakāraṇāni nimittāni. ^b^uppādo^eb^ti jāti.  ^b^vayo^eb^ti bhedo. ^b^ṭhitassa aññathattaṃ^eb^ nāma jarā. tattha  ^b^saṅkhata^eb^nti tebhūmakā dhammā. maggaphalāni pana  asammasanūpagattā idha na kathīyanti. uppādādayo  ^b^saṅkhatalakkhaṇā^eb^ nāma. tesu uppādakkhaṇe uppādo, ṭhānakkhaṇe  jarā, bhedakkhaṇe vayo. lakkhaṇaṃ na saṅkhataṃ, saṅkhataṃ na lakkhaṇaṃ  ^a^M2.0138^ea^, lakkhaṇena pana saṅkhataṃ paricchinnaṃ. yathā hatthiassagomahiṃsādīnaṃ  sattisūlādīni sañjānanalakkhaṇāni na hatthiādayo, napi  hatthiādayo lakkhaṇāneva, lakkhaṇehi pana te ``asukassa hatthī,  asukassa asso, asukahatthī, asukāsso''ti vā paññāyanti,  evaṃsampadamidaṃ veditabbaṃ. 


volume: 59
item: 43
title:
  paṇḍitasuttavaṇṇanā^sīlavantasuttavaṇṇanā^saṅkhatalakkhaṇasuttavaṇṇanā^asaṅkhatalakkhaṇasuttavaṇṇanā^

content:
  [03] 48^b^.^eb^ aṭṭhame ^b^asaṅkhatassā^eb^ti paccayehi  samāgantvā akatassa. ^b^asaṅkhatalakkhaṇānī^eb^ti asaṅkhataṃ  etanti sañjānanakāraṇāni nimittāni. ^b^na uppādo  paññāyatī^eb^tiādīhi uppādajarābhaṅgānaṃ abhāvo vutto.  uppādādīnañhi abhāvena asaṅkhatanti paññāyati. 


volume: 59
item: 44
title:
  sīlavantasuttavaṇṇanā^saṅkhatalakkhaṇasuttavaṇṇanā^asaṅkhatalakkhaṇasuttavaṇṇanā^pabbatarājasuttavaṇṇanā^

content:
  [03] 49^b^.^eb^ navame ^a^V2.0136^ea^ ^b^mahāsālā^eb^ti mahārukkhā.  ^b^kulapati^eb^nti kulajeṭṭhakaṃ. ^b^selo^eb^ti silāmayo.  ^b^araññasmi^eb^nti agāmakaṭṭhāne. ^b^brahmā^eb^ti mahanto.  ^b^vane^eb^ti aṭaviyaṃ. ^b^vanappatī^eb^ti vanajeṭṭhakā. ^b^idha dhammaṃ  caritvāna, maggaṃ sugatigāmina^eb^nti sugatigāmikamaggasaṅkhātaṃ dhammaṃ  caritvā. 


volume: 59
item: 45
title:
  saṅkhatalakkhaṇasuttavaṇṇanā^asaṅkhatalakkhaṇasuttavaṇṇanā^pabbatarājasuttavaṇṇanā^ātappakaraṇīyasuttavaṇṇanā^

content:
  [03] 50^b^.^eb^ dasame ^a^P2.0253^ea^ ^b^ātappaṃ  karaṇīya^eb^nti vīriyaṃ kātuṃ yuttaṃ. ^b^anuppādāyā^eb^ti  anuppādatthāya, anuppādaṃ sādhessāmīti iminā kāraṇena kattabbanti  attho. paratopi eseva nayo. ^b^sārīrikāna^eb^nti  sarīrasambhavānaṃ. ^b^dukkhāna^eb^nti dukkhamānaṃ. ^b^tibbāna^eb^nti  bahalānaṃ, tāpanavasena vā tibbānaṃ. ^b^kharāna^eb^nti pharusānaṃ.  ^b^kaṭukāna^eb^nti tikhiṇānaṃ. ^b^asātāna^eb^nti amadhurānaṃ.  ^b^amanāpāna^eb^nti manaṃ vaḍḍhetuṃ asamatthānaṃ. ^b^pāṇaharāna^eb^nti  jīvitaharānaṃ. ^b^adhivāsanāyā^eb^ti adhivāsanatthāya sahanatthāya  khamanatthāya.<br/><br/>[03] ettake ^a^M2.0139^ea^ ṭhāne satthā āṇāpetvā āṇattiṃ pavattetvā idāni  samādapento ^b^yato kho, bhikkhave^eb^tiādimāha. tattha  ^b^yato^eb^ti yadā. ^b^ātāpī^eb^ti vīriyavā. ^b^nipako^eb^ti  sappañño. ^b^sato^eb^ti satiyā samannāgato. ^b^dukkhassa  antakiriyāyā^eb^ti vaṭṭadukkhassa paricchedaparivaṭumakiriyāya. ime  ca pana ātāpādayo tayopi lokiyalokuttaramissakā kathitā. 


volume: 59
item: 46
title:
  asaṅkhatalakkhaṇasuttavaṇṇanā^pabbatarājasuttavaṇṇanā^ātappakaraṇīyasuttavaṇṇanā^mahācorasuttavaṇṇanā^

content:
  [03] 51^b^.^eb^ ekādasame ^b^mahācoro^eb^ti mahanto  balavacoro. ^b^sandhi^eb^nti gharasandhiṃ. ^b^nillopa^eb^nti  mahāvilopaṃ. ^b^ekāgārika^eb^nti ekameva gehaṃ parivāretvā  vilumpanaṃ. ^b^paripanthepi tiṭṭhatī^eb^ti panthadūhanakammaṃ karoti.  ^b^nadīvidugga^eb^nti nadīnaṃ duggamaṭṭhānaṃ antaradīpakaṃ, yattha sakkā  hoti dvīhipi tīhipi jaṅghasahassehi saddhiṃ nilīyituṃ.  ^b^pabbatavisama^eb^nti ^a^P2.0254^ea^ pabbatānaṃ visamaṭṭhānaṃ  pabbatantaraṃ, yattha sakkā hoti sattahi vā aṭṭhahi vā jaṅghasahassehi  saddhiṃ nilīyituṃ. ^b^tiṇagahana^eb^nti tiṇena vaḍḍhitvā sañchannaṃ  dvattiyojanaṭṭhānaṃ. ^b^rodha^eb^nti ghanaṃ aññamaññaṃ saṃsaṭṭhasākhaṃ ekābaddhaṃ  ^a^V2.0137^ea^ mahāvanasaṇḍaṃ. ^b^pariyodhāya atthaṃ bhaṇissantī^eb^ti pariyodahitvā  taṃ taṃ kāraṇaṃ pakkhipitvā atthaṃ kathayissanti. ^b^tyāssā^eb^ti te  assa. ^b^pariyodhāya atthaṃ bhaṇantī^eb^ti kismiñci kiñci vattuṃ  āraddheyeva ``mā evaṃ avacuttha, mayaṃ etaṃ kulaparamparāya jānāma, na  esa evarūpaṃ karissatī''ti taṃ taṃ kāraṇaṃ pakkhipitvā mahantampi  dosaṃ harantā atthaṃ bhaṇanti. atha vā ^b^pariyodhāyā^eb^ti  paṭicchādetvātipi attho. te hi tassapi dosaṃ paṭicchādetvā atthaṃ  bhaṇanti. ^b^khataṃ upahata^eb^nti guṇakhananena khataṃ, guṇupaghātena  upahataṃ. ^b^visamena kāyakammenā^eb^ti sampakkhalanaṭṭhena visamena  kāyadvārikakammena. vacīmanokammesupi eseva nayo.  ^b^antaggāhikāyā^eb^ti dasavatthukāya antaṃ gahetvā ṭhitadiṭṭhiyā.  sesaṃ sabbattha uttānatthamevāti. <br/><br/>[06] cūḷavaggo pañcamo. <br/><br/>[06] paṭhamapaṇṇāsakaṃ niṭṭhitaṃ. 


volume: 59
item: 47
title: pabbatarājasuttavaṇṇanā^dutiyapaṇṇāsakaṃ^brāhmaṇavaggo^paṭhamadvebrāhmaṇasuttavaṇṇanā^
content:
  [03] 52^b^.^eb^ brāhmaṇavaggassa ^a^V2.0138^ea^ ^a^M2.0140^ea^ ^a^P2.0255^ea^   paṭhame ^b^jiṇṇā^eb^ti jarājiṇṇā. ^b^vuddhā^eb^ti vayovuddhā.  ^b^mahallakā^eb^ti jātimahallakā. ^b^addhagatā^eb^ti tayo addhe  atikkantā. ^b^vayoanuppattā^eb^ti tatiyaṃ vayaṃ anuppattā. ^b^yena  bhagavā tenupasaṅkamiṃsū^eb^ti puttadāre attano vacanaṃ akaronte disvā  ``samaṇassa gotamassa santikaṃ gantvā niyyānikamaggaṃ  gavesissāmā''ti cintetvā upasaṅkamiṃsu. ^b^mayamassu, bho gotama,  brāhmaṇā^eb^ti; bho gotama, mayaṃ brāhmaṇā na khattiyā nāmaccā na  gahapatikāti brāhmaṇabhāvaṃ jānāpetvā ^b^jiṇṇā^eb^tiādimāhaṃsu.  ^b^akatabhīruttāṇā^eb^ti akatabhayaparittāṇā. avassayabhūtaṃ  patiṭṭhākammaṃ amhehi na katanti dassenti. ^b^tagghā^eb^ti ekaṃsatthe  nipāto, sampaṭicchanatthe vā. ekantena tumhe evarūpā, ahampi kho  etaṃ sampaṭicchāmīti ca dasseti. ^b^upanīyatī^eb^ti upasaṃharīyati.  ayaṃ hi jātiyā jaraṃ upanīyati, jarāya byādhiṃ, byādhinā maraṇaṃ,  maraṇena puna jātiṃ. tena vuttaṃ -- ``upanīyatī''ti.<br/><br/>[03] idāni yasmā te brāhmaṇā mahallakattā pabbajitvāpi vattaṃ pūretuṃ  na sakkhissanti, tasmā ne pañcasu sīlesu patiṭṭhāpento bhagavā  ^b^yodha kāyena saṃyamo^eb^tiādimāha. tattha ^b^kāyena saṃyamo^eb^ti  kāyadvārena saṃvaro. sesesupi eseva nayo. ^b^taṃ tassa  petassā^eb^ti taṃ puññaṃ tassa paralokaṃ gatassa tāyanaṭṭhena ^b^tāṇaṃ,^eb^  nilīyanaṭṭhena ^b^leṇaṃ,^eb^ patiṭṭhānaṭṭhena ^b^dīpo,^eb^ avassayanaṭṭhena  ^b^saraṇaṃ,^eb^ uttamagativasena ^b^parāyaṇañca^eb^ hotīti dasseti.  gāthā uttānatthāyeva. evaṃ ^a^P2.0256^ea^ te brāhmaṇā tathāgatena  pañcasu sīlesu samādapitā yāvajīvaṃ pañca sīlāni rakkhitvā sagge  nibbattiṃsu. 


volume: 59
item: 48
title: dutiyapaṇṇāsakaṃ^brāhmaṇavaggo^paṭhamadvebrāhmaṇasuttavaṇṇanā^dutiyadvebrāhmaṇasuttavaṇṇanā^
content:
  [03] 53^b^.^eb^ dutiye ^a^V2.0139^ea^ ^a^M2.0141^ea^ ^b^bhājana^eb^nti yaṃkiñci bhaṇḍakaṃ.  sesaṃ paṭhame vuttanayeneva veditabbaṃ. 


volume: 59
item: 49
title:
  brāhmaṇavaggo^paṭhamadvebrāhmaṇasuttavaṇṇanā^dutiyadvebrāhmaṇasuttavaṇṇanā^aññatarabrāhmaṇasuttavaṇṇanā^

content:
  [03] 54^b^.^eb^ tatiye ^b^sammodanīya^eb^nti sammodajananiṃ.  ^b^sāraṇīya^eb^nti saritabbayuttakaṃ. ^b^vītisāretvā^eb^ti  pariyosāpetvā. ^b^kittāvatā^eb^ti kittakena. ^b^sandiṭṭhiko  dhammo hotī^eb^ti sāmaṃ passitabbo hoti. ^b^akāliko^eb^ti na  kālantare phaladāyako. ^b^ehipassiko^eb^ti ``ehi passā''ti evaṃ  dassetuṃ sakkāti āgamanīyapaṭipadaṃ pucchati. ^b^opaneyyiko^eb^ti  attano cittaṃ upanetabbo. ^b^paccattaṃ veditabbo^eb^ti sāmaṃyeva  jānitabbo. ^b^viññūhī^eb^ti paṇḍitehi. ^b^pariyādinnacitto^eb^ti  ādinnagahitaparāmaṭṭhacitto hutvā. ^b^cetetī^eb^ti cinteti.  sesamettha uttānameva. imasmiṃ pana sutte brāhmaṇena lokuttaramaggo  pucchito, satthārāpi soyeva kathito. so hi sāmaṃ passitabbattā  sandiṭṭhiko nāmāti. 


volume: 59
item: 50
title:
  paṭhamadvebrāhmaṇasuttavaṇṇanā^dutiyadvebrāhmaṇasuttavaṇṇanā^aññatarabrāhmaṇasuttavaṇṇanā^paribbājakasuttavaṇṇanā^

content:
  [03] 55^b^.^eb^ catutthe ^b^brāhmaṇaparibbājako^eb^ti  brāhmaṇajātiko paribbājako, na khattiyādijātiko.  ^b^attatthampī^eb^ti diṭṭhadhammikasamparāyikaṃ lokiyalokuttaramissakaṃ  attano atthaṃ. 


volume: 59
item: 51
title:
  dutiyadvebrāhmaṇasuttavaṇṇanā^aññatarabrāhmaṇasuttavaṇṇanā^paribbājakasuttavaṇṇanā^nibbutasuttavaṇṇanā^

content:
  [03] 56^b^.^eb^ pañcame ^b^akālika^eb^nti na kālantare pattabbaṃ.  ^b^opaneyyika^eb^nti paṭipattiyā upagantabbaṃ. 


volume: 59
item: 52
title: aññatarabrāhmaṇasuttavaṇṇanā^paribbājakasuttavaṇṇanā^nibbutasuttavaṇṇanā^palokasuttavaṇṇanā^
content:
  [03] 57^b^.^eb^ chaṭṭhe ^b^ācariyapācariyāna^eb^nti  ācariyānañceva ācariyācariyānañca. ^b^avīci maññe phuṭo  ahosī^eb^ti yathā avīci mahānirayo nirantaraphuṭo nerayikasattehi  paripuṇṇo, manussehi ^a^V2.0140^ea^ evaṃ paripuṇṇo hoti. ^b^kukkuṭasaṃpātikā^eb^ti  ekagāmassa chadanapiṭṭhito uppatitvā itaragāmassa ^a^M2.0142^ea^ ^a^P2.0257^ea^  chadanapiṭṭhe patanasaṅkhāto kukkuṭasaṃpāto etāsu atthīti  kukkuṭasaṃpātikā. kukkuṭasaṃpādikātipi pāṭho, gāmantarato gāmantaraṃ  kukkuṭānaṃ padasā gamanasaṅkhāto kukkuṭasaṃpādo etāsu atthīti attho.  ubhayampetaṃ ghananivāsataṃyeva dīpeti. ^b^adhammarāgarattā^eb^ti rāgo  nāma ekanteneva adhammo, attano parikkhāresu pana uppajjamāno na  adhammarāgoti adhippeto, paraparikkhāresu uppajjamānova adhammarāgoti.  ^b^visamalobhābhibhūtā^eb^ti lobhassa samakālo nāma natthi,  ekantaṃ visamova esa. attanā pariggahitavatthumhi pana uppajjamāno  samalobho nāma, parapariggahitavatthumhi uppajjamānova visamoti  adhippeto. ^b^micchādhammaparetā^eb^ti avatthupaṭisevanasaṅkhātena  micchādhammena samannāgatā. ^b^devo na sammā dhāraṃ  anuppavecchatī^eb^ti vassitabbayutte kāle vassaṃ na vassati.  ^b^dubbhikkha^eb^nti dullabhabhikkhaṃ. ^b^dussassa^eb^nti vividhasassānaṃ  asampajjanena dussassaṃ. ^b^setaṭṭhika^eb^nti sasse sampajjamāne  pāṇakā patanti, tehi daṭṭhattā nikkhantanikkhantāni sālisīsāni  setavaṇṇāni honti nissārāni. taṃ sandhāya vuttaṃ ``setaṭṭhika''nti.  ^b^salākāvutta^eb^nti vapitaṃ vapitaṃ sassaṃ salākāmattameva  sampajjati, phalaṃ na detīti attho. ^b^yakkhā^eb^ti yakkhādhipatino.  ^b^vāḷe amanusse ossajjantī^eb^ti caṇḍayakkhe manussapathe  vissajjenti, te laddhokāsā mahājanaṃ jīvitakkhayaṃ pāpenti. 


volume: 59
item: 53
title: paribbājakasuttavaṇṇanā^nibbutasuttavaṇṇanā^palokasuttavaṇṇanā^vacchagottasuttavaṇṇanā^
content:
  [03] 58^b^.^eb^ sattame ^b^mahapphala^eb^nti mahāvipākaṃ.  ^b^dhammassa cānudhammaṃ byākarontī^eb^ti ettha ^b^dhammo^eb^ nāma  kathitakathā, ^b^anudhammo^eb^ nāma kathitassa paṭikathanaṃ.  ^b^sahadhammiko^eb^ti sakāraṇo sahetuko. ^b^vādānupāto^eb^ti  vādassa anupāto, anupatanaṃ pavattīti attho. ^b^gārayhaṃ^eb^ ^a^P2.0258^ea^  ^b^ṭhāna^eb^nti garahitabbayuttaṃ kāraṇaṃ. idaṃ vuttaṃ hoti --  bhotā gotamena vuttā sakāraṇā vādappavatti kiñcipi gārayhaṃ kāraṇaṃ  na āgacchatīti. atha vā tehi parehi vuttā sakāraṇā vādappavatti  kiñci gārayhaṃ kāraṇaṃ na āgacchatīti pucchati.<br/><br/>[03] ^b^antarāyakaro^eb^ ^a^M2.0143^ea^ ^b^hotī^eb^ti antarāyaṃ vināsaṃ kicchalābhakaṃ  vilomakaṃ karoti. ^b^pāripanthiko^eb^ti panthadūhanacoro.  ^b^khato ca hotī^eb^ti guṇakhananena khato hoti. ^b^upahato^eb^ti  guṇupaghāteneva upahato.<br/><br/>[03] ^b^candanikāyā^eb^ti ^a^V2.0141^ea^ asucikalalakūpe. ^b^oligalle^eb^ti  niddhamanakalale. ^b^so cā^eb^ti so sīlavāti vuttakhīṇāsavo.  ^b^sīlakkhandhenā^eb^ti sīlarāsinā. sesapadesupi eseva nayo.  ettha ca vimuttiñāṇadassanaṃ vuccati paccavekkhaṇañāṇaṃ, taṃ asekkhassa  pavattattā asekkhanti vuttaṃ. itarāni sikkhāpariyosānappattatāya  sayampi asekkhāneva. tāni ca pana lokuttarāni, paccavekkhaṇañāṇaṃ  lokiyaṃ.<br/><br/>[03] ^b^rohiṇīsū^eb^ti rattavaṇṇāsu. ^b^sarūpāsū^eb^ti attano  vacchakehi samānarūpāsu. ^b^pārevatāsū^eb^ti kapotavaṇṇāsu.  ^b^danto^eb^ti nibbisevano. ^b^puṅgavo^eb^ti usabho.  ^b^dhorayho^eb^ti dhuravāho. ^b^kalyāṇajavanikkamo^eb^ti kalyāṇena  ujunā javena gantā. ^b^nāssa vaṇṇaṃ parikkhare^eb^ti assa goṇassa  sarīravaṇṇaṃ na upaparikkhanti, dhuravahanakammameva pana upaparikkhanti.  ^b^yasmiṃ kasmiñci jātiye^eb^ti yattha katthaci kulajāte.  ^b^yāsu kāsuci etāsū^eb^ti etāsu khattiyādippabhedāsu yāsu  kāsuci jātīsu.<br/><br/>[03] ^b^brahmacariyassa kevalī^eb^ti brahmacariyassa kevalena  samannāgato, paripuṇṇabhāvena yuttoti attho. khīṇāsavo hi  sakalabrahmacārī nāma hoti. tenetaṃ vuttaṃ. ^b^pannabhāro^eb^ti  ^a^P2.0259^ea^ oropitabhāro, khandhabhāraṃ kilesabhāraṃ  kāmaguṇabhārañca oropetvā ṭhitoti attho. ^b^katakicco^eb^ti  catūhi maggehi kiccaṃ katvā ṭhito. ^b^pāragū sabbadhammāna^eb^nti  sabbadhammā vuccanti pañcakkhandhā dvādasāyatanāni aṭṭhārasa dhātuyo,  tesaṃ sabbadhammānaṃ abhiññāpāraṃ, pariññāpāraṃ, pahānapāraṃ, bhāvanāpāraṃ,  sacchikiriyāpāraṃ, samāpattipārañcāti chabbidhaṃ pāraṃ gatattā pāragū.  ^b^anupādāyā^eb^ti aggahetvā. ^b^nibbuto^eb^ti  kilesasantāparahito. ^b^viraje^eb^ti rāgadosamoharajarahite.<br/><br/>[03] ^b^avijānantā^eb^ti ^a^M2.0144^ea^ khettaṃ ajānantā. ^b^dummedhā^eb^ti  nippaññā. ^b^assutāvino^eb^ti khettavinicchayasavanena rahitā.  ^b^bahiddhā^eb^ti imamhā sāsanā bahiddhā. ^b^na hi sante  upāsare^eb^ti buddhapaccekabuddhakhīṇāsave uttamapurise na upasaṅkamanti.  ^b^dhīrasammate^eb^ti paṇḍitehi sammate sambhāvite. ^b^mūlajātā  patiṭṭhitā^eb^ti iminā sotāpannassa saddhaṃ dasseti. ^b^kule vā idha  jāyare^eb^ti idha vā manussaloke khattiyabrāhmaṇavessakule jāyanti.  ayameva hi tividhā kulasampatti nāma. ^b^anupubbena nibbānaṃ,  adhigacchantī^eb^ti sīlasamādhipaññāti ime guṇe pūretvā anukkamena  nibbānaṃ adhigacchantīti. 


volume: 59
item: 54
title: nibbutasuttavaṇṇanā^palokasuttavaṇṇanā^vacchagottasuttavaṇṇanā^tikaṇṇasuttavaṇṇanā^
content:
  [03] 59^b^.^eb^ aṭṭhame ^a^V2.0142^ea^ ^b^tikaṇṇo^eb^ti tassa nāmaṃ.  ^b^upasaṅkamī^eb^ti ``samaṇo kira gotamo paṇḍito, gacchissāmi  tassa santika''nti cintetvā bhuttapātarāso mahājanaparivuto  upasaṅkami. ^b^bhagavato sammukhā^eb^ti dasabalassa purato  nisīditvā. ^b^vaṇṇaṃ bhāsatī^eb^ti kasmā bhāsati? so kira  ito pubbe tathāgatassa santikaṃ agatapubbo. athassa etadahosi --  ``buddhā nāma durāsadā, mayi paṭhamataraṃ akathente katheyya vā na vā.  sace na kathessati, atha maṃ samāgamaṭṭhāne kathentaṃ ^a^P2.0260^ea^  evaṃ vakkhanti `tvaṃ idha kasmā kathesi, yena te samaṇassa  gotamassa santikaṃ gantvā vacanamattampi na laddha'nti. tasmā `evaṃ  me ayaṃ garahā muccissatī'''ti maññamāno bhāsati. kiñcāpi  brāhmaṇānaṃ vaṇṇaṃ bhāsati, tathāgatassa pana ñāṇaṃ ghaṭṭessāmīti  adhippāyeneva bhāsati. ^b^evampi tevijjā brāhmaṇā^eb^ti  tevijjakabrāhmaṇā evaṃpaṇḍitā evaṃdhīrā evaṃbyattā evaṃbahussutā  evaṃvādino, evaṃsammatāti attho. ^b^itipī^eb^ti iminā tesaṃ  paṇḍitādiākāraparicchedaṃ dasseti. ettakena kāraṇena  paṇḍitā...pe0... ettakena kāraṇena sammatāti ayañhi ettha attho.<br/><br/>[03] ^b^yathā kathaṃ pana brāhmaṇā^eb^ti ettha ^b^yathā^eb^ti  kāraṇavacanaṃ, ^b^kathaṃ panā^eb^ti pucchāvacanaṃ. idaṃ vuttaṃ hoti --  kathaṃ pana, brāhmaṇa, brāhmaṇā tevijjaṃ ^a^M2.0145^ea^ paññāpenti. yathā evaṃ sakkā  hoti jānituṃ, taṃ kāraṇaṃ vadehīti. taṃ sutvā brāhmaṇo  ``jānanaṭṭhāneyeva maṃ sammāsambuddho pucchi, no ajānanaṭṭhāne''ti  attamano hutvā ^b^idha, bho gotamā^eb^tiādimāha. tattha  ^b^ubhato^eb^ti dvīhipi pakkhehi. ^b^mātito ca pitito cā^eb^ti  yassa mātā brāhmaṇī, mātu mātā brāhmaṇī, tassāpi mātā brāhmaṇī.  pitā brāhmaṇo, pitu pitā brāhmaṇo, tassāpi pitā brāhmaṇo, so  ubhato sujāto mātito ca pitito ca. ^b^saṃsuddhagahaṇiko^eb^ti  yassa saṃsuddhā mātu gahaṇī, kucchīti attho. ``samavepākiniyā  gahaṇiyā''ti pana ettha kammajatejodhātu gahaṇīti vuccati.<br/><br/>[03] ^b^yāva sattamā pitāmahayugā^eb^ti ettha pitu pitā pitāmaho,  pitāmahassa yugaṃ pitāmahayugaṃ. ^b^yuga^eb^nti āyuppamāṇaṃ vuccati.  abhilāpamattameva cetaṃ, atthato pana pitāmahoyeva pitāmahayugaṃ. tato  uddhaṃ sabbepi pubbapurisā pitāmahaggahaṇeneva gahitā. evaṃ yāva  sattamo puriso, tāva saṃsuddhagahaṇiko, atha ^a^P2.0261^ea^ vā  akkhitto anupakkuṭṭho jātivādenāti ^a^V2.0143^ea^ dasseti. ^b^akkhitto^eb^ti  ``apanetha etaṃ, kiṃ iminā''ti evaṃ akkhitto anavakkhitto.  ^b^anupakkuṭṭho^eb^ti na upakkuṭṭho, na akkosaṃ vā nindaṃ vā pattapubbo.  kena kāraṇenāti? ^b^jātivādena^eb^. ``itipi hīnajātiko  eso''ti evarūpena vacanenāti attho.<br/><br/>[03] ^b^ajjhāyako^eb^ti idaṃ ``na dānime jhāyanti, na dānime  jhāyantīti kho, vāseṭṭha, ajjhāyakā ajjhāyakāteva tatiyaṃ akkharaṃ  upanibbatta''nti (dī0 ni0 3.132) evaṃ paṭhamakappikakāle  jhānavirahitānaṃ brāhmaṇānaṃ garahavacanaṃ uppannaṃ. idāni pana taṃ  ajjhāyatīti ajjhāyako, mante parivattetīti iminā atthena  pasaṃsāvacanaṃ katvā voharanti. mante dhāretīti ^b^mantadharo^eb^.<br/><br/>[03] ^b^tiṇṇaṃ vedāna^eb^nti irubbedayajubbedasāmabbedānaṃ.  oṭṭhapahatakaraṇavasena pāraṃ gatoti ^b^pāragū^eb^. saha nighaṇḍunā ca  keṭubhena ca ^b^sanighaṇḍukeṭubhānaṃ. nighaṇḍū^eb^ti  nāmanighaṇḍurukkhādīnaṃ vevacanapakāsakasatthaṃ. ^b^keṭubha^eb^nti  kiriyākappavikappo kavīnaṃ upakārāya satthaṃ. saha akkharappabhedena  ^a^M2.0146^ea^ ^b^sākkharappabhedānaṃ. akkharappabhedo^eb^ti sikkhā ca nirutti ca.  ^b^itihāsapañcamāna^eb^nti āthabbaṇavedaṃ catutthaṃ katvā itiha āsa,  itiha āsāti īdisavacanapaṭisaṃyutto purāṇakathāsaṅkhāto  khattavijjāsaṅkhāto vā itihāso pañcamo etesanti itihāsapañcamā.  tesaṃ itihāsapañcamānaṃ vedānaṃ.<br/><br/>[03] padaṃ tadavasesañca byākaraṇaṃ adhīyati vedeti cāti ^b^padako  veyyākaraṇo. lokāyataṃ^eb^ vuccati vitaṇḍavādasatthaṃ.  ^b^mahāpurisalakkhaṇa^eb^nti mahāpurisānaṃ buddhādīnaṃ lakkhaṇadīpakaṃ  dvādasasahassaganthapamāṇaṃ satthaṃ, yattha soḷasasahassagāthāpadaparimāṇā  buddhamantā nāma ahesuṃ, yesaṃ vasena ``iminā lakkhaṇena samannāgatā  buddhā nāma honti ^a^P2.0262^ea^, iminā paccekabuddhā, dve  aggasāvakā, asīti mahāsāvakā, buddhamātā, buddhapitā, aggupaṭṭhākā,  aggupaṭṭhāyikā, rājā cakkavattī''ti ayaṃ viseso ñāyati.  ^b^anavayo^eb^ti imesu lokāyatamahāpurisalakkhaṇesu anūno  paripūrakārī, avayo na hotīti vuttaṃ hoti. avayo nāma yo  tāni atthato ca ganthato ca sandhāretuṃ na sakkoti. atha vā  ^b^anavayo^eb^ti anu avayo, sandhivasena ukāralopo. anu avayo  paripuṇṇasippoti attho.<br/><br/>[03] ^b^tena^eb^ ^a^V2.0144^ea^ ^b^hī^eb^ti idaṃ bhagavā naṃ āyācantaṃ disvā ``idānissa  pañhaṃ kathetuṃ kālo''ti ñatvā āha. tassattho -- yasmā maṃ  āyācasi, tasmā suṇāhīti. ^b^vivicceva kāmehī^eb^tiādi  visuddhimagge (visuddhi0 1.70) vitthāritameva. idha panetaṃ  tissannaṃ vijjānaṃ pubbabhāgapaṭipattidassanatthaṃ vuttanti veditabbaṃ.  tattha dvinnaṃ vijjānaṃ anupadavaṇṇanā ceva bhāvanānayo ca visuddhimagge  (visuddhi0 2.402 ādayo) vitthāritova.<br/><br/>[03] ^b^paṭhamā vijjā^eb^ti paṭhamaṃ uppannāti paṭhamā, viditakaraṇaṭṭhena  vijjā. kiṃ viditaṃ karoti? pubbenivāsaṃ. ^b^avijjā^eb^ti  tasseva pubbenivāsassa aviditakaraṇaṭṭhena tappaṭicchādako moho  vuccati. ^b^tamo^eb^ti sveva moho paṭicchādakaṭṭhena tamoti vuccati.  ^b^āloko^eb^ti sāyeva vijjā obhāsakaraṇaṭṭhena ālokoti  vuccati. ettha ca vijjā adhigatāti ayaṃ attho ^a^M2.0147^ea^. sesaṃ  pasaṃsāvacanaṃ. yojanā panettha ayamassa vijjā adhigatā, athassa  adhigatavijjassa avijjā vihatā vinaṭṭhāti attho. kasmā? yasmā  vijjā uppannā. itarasmimpi padadvaye eseva nayo. ^b^yathā  ta^eb^nti ettha ^b^yathā^eb^ti opammaṃ, ^b^ta^eb^nti nipātamattaṃ.  satiyā avippavāsena ^b^appamattassa^eb^. vīriyātāpena  ^b^ātāpino^eb^. kāye ca jīvite ca anapekkhatāya  ^b^pahitattassa^eb^. pesitattassāti attho. idaṃ vuttaṃ hoti -- yathā  appamattassa ātāpino pahitattassa viharato avijjā vihaññeyya,  vijjā uppajjeyya. tamo vihaññeyya, āloko uppajjeyya, evameva  tassa avijjā vihatā ^a^P2.0263^ea^, vijjā uppannā. tamo  vihato, āloko uppanno. etassa tena padhānānuyogassa anurūpameva  phalaṃ laddhanti.<br/><br/>[03] cutūpapātakathāyaṃ ^b^vijjā^eb^ti dibbacakkhuñāṇavijjā.  ^b^avijjā^eb^ti sattānaṃ cutipaṭisandhippaṭicchādikā avijjā. sesaṃ  vuttanayameva.<br/><br/>[03] tatiyavijjāya ^b^so evaṃ samāhite citte^eb^ti vipassanāpādakaṃ  catutthajjhānacittaṃ veditabbaṃ. ^b^āsavānaṃ khayañāṇāyā^eb^ti  arahattamaggañāṇatthāya. arahattamaggo hi āsavavināsanato āsavānaṃ  khayoti vuccati, tatra cetaṃ ñāṇaṃ tattha pariyāpannattāti. ^b^cittaṃ  abhininnāmetī^eb^ti vipassanācittaṃ abhinīharati. ^b^so idaṃ  dukkha^eb^nti evamādīsu ettakaṃ dukkhaṃ, na ito bhiyyoti sabbampi  dukkhasaccaṃ sarasalakkhaṇappaṭivedhena yathābhūtaṃ pajānāti paṭivijjhati,  tassa ca dukkhassa nibbattikaṃ taṇhaṃ ``ayaṃ dukkhasamudayo''ti,  tadubhayampi yaṃ ṭhānaṃ patvā nirujjhati ^a^V2.0145^ea^, taṃ tesaṃ apavattiṃ nibbānaṃ  ``ayaṃ dukkhanirodho''ti. tassa ca sampāpakaṃ ariyamaggaṃ ``ayaṃ  dukkhanirodhagāminī paṭipadā''ti sarasalakkhaṇappaṭivedhena yathābhūtaṃ  pajānāti paṭivijjhatīti evamattho veditabbo.<br/><br/>[03] evaṃ sarūpato saccāni dassetvā idāni kilesavasena  pariyāyato dassento ^b^ime āsavā^eb^tiādimāha. ^b^tassa evaṃ  jānato evaṃ passato^eb^ti tassa bhikkhuno evaṃ jānantassa evaṃ  passantassa. saha vipassanāya koṭippattaṃ maggaṃ kathesi.  ^b^kāmāsavā^eb^ti kāmāsavato. ^b^vimuccatī^eb^ti iminā  maggakkhaṇaṃ dasseti. maggakkhaṇe hi cittaṃ vimuccati, phalakkhaṇe  ^a^M2.0148^ea^ vimuttaṃ hoti. ^b^vimuttasmiṃ vimuttamiti ñāṇa^eb^nti iminā  paccavekkhaṇañāṇaṃ dasseti. ^b^khīṇā jātī^eb^tiādīhi tassa bhūmiṃ.  tena hi ñāṇena so paccavekkhanto khīṇā jātītiādīni  pajānāti. katamā panassa ^a^P2.0264^ea^ jāti khīṇā,  kathañca naṃ pajānātīti? na tāvassa atītā jāti khīṇā pubbeva  khīṇattā, na anāgatā, anāgate vāyāmābhāvato, na paccuppannā,  vijjamānattā. yā pana maggassa abhāvitattā uppajjeyya  ekacatupañcavokārabhavesu ekacatupañcakkhandhappabhedā jāti, sā maggassa  bhāvitattā anuppādadhammataṃ āpajjanena khīṇā. taṃ so maggabhāvanāya  pahīnakilese paccavekkhitvā kilesābhāve vijjamānampi kammaṃ  āyatiappaṭisandhikaṃ hotīti jānanto pajānāti.<br/><br/>[03] ^b^vusita^eb^nti vutthaṃ parivutthaṃ, kataṃ caritaṃ niṭṭhitanti attho.  ^b^brahmacariya^eb^nti maggabrahmacariyaṃ. puthujjanakalyāṇakena hi  saddhiṃ satta sekkhā brahmacariyavāsaṃ vasanti nāma, khīṇāsavo  vutthavāso. tasmā so attano brahmacariyavāsaṃ paccavekkhanto  ``vusitaṃ brahmacariya''nti pajānāti. ^b^kataṃ karaṇīya^eb^nti catūsu  saccesu catūhi maggehi pariññāpahānasacchikiriyābhāvanābhisamayavasena  soḷasavidhampi kiccaṃ niṭṭhāpitanti attho. puthujjanakalyāṇakādayo  hi taṃ kiccaṃ karonti, khīṇāsavo katakaraṇīyo. tasmā so attano  karaṇīyaṃ paccavekkhanto ``kataṃ karaṇīya''nti pajānāti. ^b^nāparaṃ  itthattāyā^eb^ti puna itthabhāvāya, evaṃ soḷasavidhakiccabhāvāya  kilesakkhayāya vā maggabhāvanākiccaṃ me natthīti pajānāti. atha  vā ^b^itthattāyā^eb^ti itthabhāvato, imasmā evaṃ pakārā idāni  vattamānakkhandhasantānā aparaṃ khandhasantānaṃ mayhaṃ natthi, ime pana  pañcakkhandhā pariññātā tiṭṭhanti chinnamūlakā rukkhā viya. te  carimakaviññāṇanirodhena anupādāno viya jātavedo  nibbāyissantīti pajānāti. idha ^a^V2.0146^ea^ ^b^vijjā^eb^ti  arahattamaggañāṇavijjā. ^b^avijjā^eb^ti catusaccappaṭicchādikā  avijjā. sesaṃ vuttanayameva.<br/><br/>[03] ^b^anuccāvacasīlassā^eb^ti yassa sīlaṃ kālena hāyati,  kālena vaḍḍhati, so uccāvacasīlo nāma hoti. khīṇāsavassa pana  sīlaṃ ^a^P2.0265^ea^ ekantavaḍḍhitameva. tasmā so  anuccāvacasīlo nāma hoti. ^b^vasībhūta^eb^nti ^a^M2.0149^ea^ vasippattaṃ.  ^b^susamāhita^eb^nti suṭṭhu samāhitaṃ, ārammaṇamhi suṭṭhapitaṃ.  ^b^dhīra^eb^nti dhitisampannaṃ. ^b^maccuhāyina^eb^nti maccuṃ jahitvā  ṭhitaṃ. ^b^sabbappahāyina^eb^nti sabbe pāpadhamme pajahitvā ṭhitaṃ.  ^b^buddha^eb^nti catusaccabuddhaṃ. ^b^antimadehina^eb^nti  sabbapacchimasarīradhārinaṃ. ^b^taṃ namassanti gotama^eb^nti taṃ  gotamagottaṃ buddhasāvakā namassanti. atha vā gotamabuddhassa  sāvakopi gotamo, taṃ gotamaṃ devamanussā namassantīti attho.<br/><br/>[03] ^b^pubbenivāsa^eb^nti pubbenivutthakkhandhaparamparaṃ.  ^b^yovetī^eb^ti yo aveti avagacchati. yovedītipi pāṭho. yo  avedi, viditaṃ pākaṭaṃ katvā ṭhitoti attho. ^b^saggāpāyañca  passatī^eb^ti cha kāmāvacare nava brahmaloke cattāro ca apāye passati.  ^b^jātikkhayaṃ patto^eb^ti arahattaṃ patto. ^b^abhiññāvosito^eb^ti  jānitvā kiccavosānena vosito. ^b^munī^eb^ti moneyyena  samannāgato khīṇāsavamuni. ^b^etāhī^eb^ti heṭṭhā niddiṭṭhāhi  pubbenivāsañāṇādīhi. ^b^nāññaṃ lapitalāpana^eb^nti yo panañño  tevijjoti aññehi lapitavacanamattameva lapati, tamahaṃ tevijjoti na  vadāmi, attapaccakkhato ñatvā parassapi tisso vijjā kathentamevāhaṃ  tevijjoti vadāmīti attho. ^b^kala^eb^nti koṭṭhāsaṃ.  ^b^nāgghatī^eb^ti na pāpuṇāti. idāni brāhmaṇo bhagavato kathāya  pasanno pasannākāraṃ karonto ^b^abhikkanta^eb^ntiādimāha. 


volume: 59
item: 55
title: palokasuttavaṇṇanā^vacchagottasuttavaṇṇanā^tikaṇṇasuttavaṇṇanā^jāṇussoṇisuttavaṇṇanā^
content:
  [03] 60^b^.^eb^ navame ^b^yassassū^eb^ti yassa bhaveyyuṃ.  ^b^yañño^eb^tiādīsu yajitabboti yañño, deyyadhammassetaṃ nāmaṃ.  ^b^saddha^eb^nti ^a^P2.0266^ea^ matakabhattaṃ. ^b^thālipāko^eb^ti  varapurisānaṃ dātabbayuttaṃ bhattaṃ. ^b^deyyadhamma^eb^nti vuttāvasesaṃ  yaṃkiñci deyyadhammaṃ nāma. ^b^tevijjesu brāhmaṇesu dānaṃ dadeyyā^eb^ti  sabbametaṃ dānaṃ tevijjesu dadeyya, tevijjā brāhmaṇāva paṭiggahetuṃ yuttāti  dasseti. sesamettha heṭṭhā vuttanayamevāti. 


volume: 59
item: 56
title: vacchagottasuttavaṇṇanā^tikaṇṇasuttavaṇṇanā^jāṇussoṇisuttavaṇṇanā^saṅgāravasuttavaṇṇanā^
content:
  [03] 61^b^.^eb^ dasame ^a^V2.0147^ea^ ^b^saṅgāravo^eb^ti evaṃnāmako  rājagahanagare jiṇṇapaṭisaṅkharaṇakārako āyuttakabrāhmaṇo.  ^b^upasaṅkamī^eb^ti bhuttapātarāso hutvā mahājanaparivuto upasaṅkami.  ^b^mayamassū^eb^ti ettha ^b^assū^eb^ti ^a^M2.0150^ea^ nipātamattaṃ, mayaṃ, bho gotama,  brāhmaṇā nāmāti idameva atthapadaṃ. ^b^yaññaṃ yajāmā^eb^ti  bāhirasamaye sabbacatukkena sabbaṭṭhakena sabbasoḷasakena sabbadvattiṃsāya  sabbacatusaṭṭhiyā sabbasatena sabbapañcasatenāti ca evaṃ  pāṇaghātapaṭisaṃyutto yañño nāma hoti. taṃ sandhāyevamāha.  ^b^anekasārīrika^eb^nti anekasarīrasambhavaṃ. ^b^yadida^eb^nti yā  esā. ^b^yaññādhikaraṇa^eb^nti yajanakāraṇā ceva yājanakāraṇā  cāti attho. ekasmiñhi bahūnaṃ dadantepi dāpentepi bahūsupi bahūnaṃ  dentesupi dāpentesupi puññapaṭipadā anekasārīrikā nāma hoti. taṃ  sandhāyetaṃ vuttaṃ. tuyhañca tuyhañca yajāmīti vadantassāpi tvañca  tvañca yajāhīti āṇāpentassāpi ca anekasārīrikāva hoti.  tampi sandhāyetaṃ vuttaṃ. ^b^yassa vā tassa vā^eb^ti yasmā vā tasmā  vā. ^b^ekamattānaṃ dametī^eb^ti attano indriyadamanavasena ekaṃ  attānameva dameti. ^b^ekamattānaṃ sametī^eb^ti attano  rāgādisamanavasena ekaṃ attānameva sameti. ^b^parinibbāpetī^eb^ti  ^a^P2.0267^ea^ rāgādiparinibbāneneva parinibbāpeti.  ^b^evamassāya^eb^nti evaṃ santepi ayaṃ.<br/><br/>[03] evamidaṃ brāhmaṇassa kathaṃ sutvā satthā cintesi -- ``ayaṃ  brāhmaṇo pasughātakasaṃyuttaṃ mahāyaññaṃ anekasārīrikaṃ puññapaṭipadaṃ  vadeti, pabbajjāmūlakaṃ pana puññuppattipaṭipadaṃ ekasārīrikanti vadeti.  nevāyaṃ ekasārīrikaṃ jānāti, na anekasārīrikaṃ, handassa  ekasārīrikañca anekasārīrikañca paṭipadaṃ desessāmī''ti upari  desanaṃ vaḍḍhento ^b^tena hi brāhmaṇā^eb^tiādimāha. tattha ^b^yathā  te khameyyā^eb^ti yathā tuyhaṃ rucceyya. ^b^idha tathāgato loke  uppajjatī^eb^tiādi visuddhimagge vitthāritameva. ^b^ethāyaṃ  maggo^eb^ti etha tumhe, ahamanusāsāmi, ayaṃ maggo. ^b^ayaṃ  paṭipadā^eb^ti tasseva vevacanaṃ. ^b^yathā paṭipanno^eb^ti yena maggena  paṭipanno. ^b^anuttaraṃ brahmacariyogadha^eb^nti arahattamaggasaṅkhātassa  brahmacariyassa anuttaraṃ ogadhaṃ uttamapatiṭṭhābhūtaṃ nibbānaṃ.  ^b^iccāya^eb^nti iti ayaṃ.<br/><br/>[03] ^b^appaṭṭhatarā^eb^ti yattha bahūhi veyyāvaccakarehi vā upakaraṇehi  vā attho natthi. ^b^appasamārambhatarā^eb^ti yattha bahūnaṃ  kammacchedavasena pīḷāsaṅkhāto ^a^M2.0151^ea^ samārambho natthi. ^b^seyyathāpi  bhavaṃ gotamo ^a^V2.0148^ea^, bhavaṃ cānando, ete me pujjā^eb^ti yathā bhavaṃ gotamo,  bhavañcānando, evarūpā mama pūjitā, tumheyeva dve janā mayhaṃ pujjā ca  pāsaṃsā cāti imamatthaṃ sandhāyetaṃ vadati. tassa kira evaṃ ahosi  -- ``ānandatthero maṃyeva imaṃ pañhaṃ kathāpetukāmo, attano kho pana  vaṇṇe vutte padussanako nāma natthī''ti. tasmā pañhaṃ akathetukāmo  vaṇṇabhaṇanena vikkhepaṃ karonto evamāha.<br/><br/>[03] ^b^na^eb^ ^a^P2.0268^ea^ ^b^kho tyāha^eb^nti na kho te  ahaṃ. theropi kira cintesi -- ``ayaṃ brāhmaṇo pañhaṃ akathetukāmo  parivattati, imaṃ pañhaṃ etaṃyeva kathāpessāmī''ti. tasmā naṃ evamāha.<br/><br/>[03] ^b^sahadhammika^eb^nti sakāraṇaṃ. ^b^saṃsādetī^eb^ti  saṃsīdāpeti. ^b^no vissajjetī^eb^ti na katheti. ^b^yaṃnūnāhaṃ  parimoceyya^eb^nti yaṃnūnāhaṃ ubhopete vihesato parimoceyyaṃ. brāhmaṇo  hi ānandena pucchitaṃ pañhaṃ akathento viheseti, ānandopi brāhmaṇaṃ  akathentaṃ kathāpento. iti ubhopete vihesato mocessāmīti  cintetvā evamāha. ^b^kā nvajjā^eb^ti kā nu ajja.  ^b^antarākathā udapādī^eb^ti aññissā kathāya antarantare katarā  kathā uppajjīti pucchati. tadā kira rājantepure tīṇi  pāṭihāriyāni ārabbha kathā udapādi, taṃ pucchāmīti satthā evamāha.  atha brāhmaṇo ``idāni vattuṃ sakkhissāmī''ti rājantepure uppannaṃ  kathaṃ ārocento ^b^ayaṃ khvajja, bho gotamā^eb^tiādimāha. tattha  ^b^ayaṃ khvajjā^eb^ti ayaṃ kho ajja. ^b^pubbe suda^eb^nti ettha  ^b^suda^eb^nti nipātamattaṃ. ^b^uttari manussadhammā^eb^ti  dasakusalakammapathasaṅkhātā manussadhammā uttariṃ.  ^b^iddhipāṭihāriyaṃ dassesu^eb^nti bhikkhācāraṃ gacchantā ākāseneva  gamiṃsu ceva āgamiṃsu cāti evaṃ pubbe pavattaṃ ākāsagamanaṃ  sandhāyevamāha. ^b^etarahi pana bahutarā ca bhikkhū^eb^ti idaṃ so  brāhmaṇo ``pubbe bhikkhū `cattāro paccaye uppādessāmā'ti maññe  evamakaṃsu, idāni paccayānaṃ uppannabhāvaṃ ñatvā soppena ceva pamādena ca  vītināmentī''ti laddhiyā evamāha.<br/><br/>[03] ^b^pāṭihāriyānī^eb^ti ^a^M2.0152^ea^ paccanīkapaṭiharaṇavasena pāṭihāriyāni.  ^b^iddhipāṭihāriya^eb^nti ijjhanavasena iddhi, paṭiharaṇavasena  pāṭihāriyaṃ, iddhiyeva pāṭihāriyaṃ iddhipāṭihāriyaṃ. itaresupi  ^a^P2.0269^ea^ eseva nayo. ^b^anekavihitaṃ  iddhividha^eb^ntiādīnaṃ attho ceva bhāvanānayo ca visuddhimagge  (visuddhi0 2.365) vitthāritova.<br/><br/>[03] ^b^nimittena^eb^ ^a^V2.0149^ea^ ^b^ādisatī^eb^ti āgatanimittena vā gatanimittena  vā ṭhitanimittena vā ``idaṃ nāma bhavissatī''ti katheti. tatridaṃ  vatthu -- eko kira rājā tisso muttā gahetvā purohitaṃ pucchi  ``kiṃ me, ācariya, hatthe''ti. so ito cito ca olokesi,  tena ca samayena ekā sarabū ``makkhikaṃ gahessāmī''ti pakkhantā,  gahaṇakāle makkhikā palātā. so makkhikāya muttattā ``muttā  mahārājā''ti āha. muttā tāva hontu, kati muttāti. so puna  nimittaṃ olokesi. athāvidūre kukkuṭo tikkhattuṃ saddaṃ nicchāresi.  brāhmaṇo ``tisso mahārājā''ti āha. evaṃ ekacco  āgatanimittena katheti. etenupāyena gataṭhitanimittehipi kathanaṃ  veditabbaṃ. ^b^evampi te mano^eb^ti evaṃ tava mano somanassito  vā domanassito vā kāmavitakkādisaṃyutto vāti. dutiyaṃ tasseva  vevacanaṃ. ^b^itipi te citta^eb^nti itipi tava cittaṃ, imañca  imañca atthaṃ cintayamānaṃ pavattatīti attho. ^b^bahuṃ cepi  ādisatī^eb^ti bahuṃ cepi katheti. ^b^tatheva taṃ hotī^eb^ti yathā  kathitaṃ, tatheva hoti.<br/><br/>[03] ^b^amanussāna^eb^nti yakkhapisācādīnaṃ. ^b^devatāna^eb^nti  cātumahārājikādīnaṃ. ^b^saddaṃ sutvā^eb^ti aññassa cittaṃ ñatvā  kathentānaṃ sutvā. ^b^vitakkavipphārasadda^eb^nti vitakkavipphāravasena  uppannaṃ vippalapantānaṃ suttappamattādīnaṃ saddaṃ. ^b^sutvā^eb^ti taṃ sutvā.  yaṃ vitakkayato tassa so saddo uppanno, tassa vasena ``evampi te  mano''tiādisati.<br/><br/>[03] tatrimāni vatthūni -- eko kira manusso ``aṭṭaṃ  karissāmī''ti gāmā nagaraṃ gacchanto ^a^P2.0270^ea^  nikkhantaṭṭhānato paṭṭhāya ``vinicchayasabhāyaṃ rañño ca  rājamahāmattānañca idaṃ kathessāmi idaṃ kathessāmī''ti vitakkento  rājakulaṃ gato viya rañño purato ṭhito viya aṭṭakārakena saddhiṃ  ^a^M2.0153^ea^ kathento viya ca ahosi, tassa taṃ vitakkavipphāravasena niccharantaṃ  saddaṃ sutvā eko puriso ``kenaṭṭhena gacchasī''ti āha.  aṭṭakammenāti. gaccha, jayo te bhavissatīti. so gantvā aṭṭaṃ  katvā jayameva pāpuṇi.<br/><br/>[03] aparopi thero moḷiyagāme piṇḍāya cari. atha naṃ  nikkhamantaṃ ekā dārikā aññavihitā na addasa. so gāmadvāre  ṭhatvā nivattitvā oloketvā taṃ disvā vitakkento agamāsi.  gacchantoyeva ca ``kiṃ nu kho kurumānā dārikā na addasā''ti  vacībhedaṃ akāsi. passe ṭhito eko puriso sutvā ``tumhe, bhante,  moḷiyagāme caritthā''ti āha.<br/><br/>[03] ^b^manosaṅkhārā^eb^ ^a^V2.0150^ea^ ^b^paṇihitā^eb^ti cittasaṅkhārā suṭṭhapitā.  ^b^vitakkessatī^eb^ti vitakkayissati pavattayissatīti pajānāti.  pajānanto ca āgamanena jānāti, pubbabhāgena jānāti,  antosamāpattiyaṃ cittaṃ apaloketvā jānāti. ^b^āgamanena  jānāti^eb^ nāma kasiṇaparikammakāleyeva ``yenākārenesa  kasiṇabhāvanaṃ āraddho paṭhamajjhānaṃ vā...pe0... catutthajjhānaṃ vā aṭṭha  vā samāpattiyo nibbattessatī''ti jānāti. ^b^pubbabhāgena  jānāti^eb^ nāma paṭhamavipassanāya āraddhāyayeva jānāti,  ``yenākārena esa vipassanaṃ āraddho sotāpattimaggaṃ vā  nibbattessati...pe0... arahattamaggaṃ vā nibbattessatī''ti jānāti.  ^b^antosamāpattiyaṃ cittaṃ oloketvā jānāti^eb^ nāma --  ``yenākārena imassa manosaṅkhārā suṭṭhapitā, imassa nāma cittassa  anantarā imaṃ nāma vitakkaṃ vitakkessati, ito vuṭṭhitassa etassa  hānabhāgiyo vā samādhi bhavissati ^a^P2.0271^ea^ ṭhitibhāgiyo  vā visesabhāgiyo vā nibbedhabhāgiyo vā, abhiññāyo vā  nibbattessatī''ti jānāti. tattha puthujjano cetopariyañāṇalābhī  puthujjanānaṃyeva cittaṃ jānāti, na ariyānaṃ. ariyesupi heṭṭhimo  uparimassa cittaṃ na jānāti, uparimo pana heṭṭhimassa jānāti.  etesu ca sotāpanno sotāpattiphalasamāpattiṃ samāpajjati...pe0...  arahā arahattaphalasamāpattiṃ samāpajjati. uparimo heṭṭhimaṃ na  samāpajjati. tesañhi heṭṭhimā heṭṭhimā samāpatti tatravattiyeva hoti.  ^b^tatheva taṃ^eb^ ^a^M2.0154^ea^ ^b^hotī^eb^ti etaṃ ekaṃsena tatheva hoti.  cetopariyañāṇavasena ñātañhi aññathābhāvi nāma natthi.<br/><br/>[03] ^b^evaṃ vitakkethā^eb^ti evaṃ nekkhammavitakkādayo pavattentā  vitakketha. ^b^mā evaṃ vitakkayitthā^eb^ti evaṃ kāmavitakkādayo  pavattentā mā vitakkayittha. ^b^evaṃ manasi karothā^eb^ti evaṃ  aniccasaññameva, dukkhasaññādīsu vā aññataraṃ manasi karotha.  ^b^mā eva^eb^nti niccantiādinā nayena mā manasā karittha.  ^b^ida^eb^nti idaṃ pañcakāmaguṇarāgaṃ pajahatha. ^b^idañca  upasampajjā^eb^ti idaṃ catumaggaphalappabhedaṃ lokuttaradhammameva upasampajja  pāpuṇitvā nipphādetvā viharatha.<br/><br/>[03] ^b^māyāsahadhammarūpaṃ viya khāyatī^eb^ti māyāya  samānakāraṇajātikaṃ viya hutvā upaṭṭhāti. māyākāropi hi udakaṃ  gahetvā telaṃ karoti, telaṃ gahetvā udakanti evaṃ anekarūpaṃ māyaṃ  dasseti. idampi pāṭihāriyaṃ tathārūpamevāti. ^b^idampi me, bho  gotama, pāṭihāriyaṃ māyāsahadhammarūpaṃ viya khāyatī^eb^ti  cintāmaṇikavijjāsarikkhakataṃ sandhāya evaṃ āha.  cintāmaṇikavijjaṃ ^a^V2.0151^ea^ jānantāpi hi āgacchantameva disvā ``ayaṃ idaṃ  nāma vitakkento āgacchatī''ti jānanti. tathā ``idaṃ nāma  vitakkento ṭhito, idaṃ nāma vitakkento nisinno, idaṃ nāma  vitakkento nipanno''ti jānanti.<br/><br/>[03] ^b^abhikkantatara^eb^nti ^a^P2.0272^ea^ sundarataraṃ.  ^b^paṇītatara^eb^nti uttamataraṃ. ^b^bhavañhi gotamo avitakkaṃ  avicāra^eb^nti idha brāhmaṇo avasesaṃ ādesanāpāṭihāriyaṃ bāhirakanti  na gaṇhi. idañca pana sabbaṃ so brāhmaṇo tathāgatassa vaṇṇaṃ  kathentoyeva āha. ^b^addhā kho tyāya^eb^nti ekaṃseneva tayā ayaṃ.  ^b^āsajja upanīya vācā bhāsitā^eb^ti mama guṇe ghaṭṭetvā mameva  guṇānaṃ santikaṃ upanītā vācā bhāsitā. ^b^apica tyāhaṃ  byākarissāmī^eb^ti apica te ahameva kathessāmīti. sesaṃ  uttānatthamevāti. <br/><br/>[06] brāhmaṇavaggo paṭhamo. 


volume: 59
item: 57
title: tikaṇṇasuttavaṇṇanā^jāṇussoṇisuttavaṇṇanā^mahāvaggo^titthāyatanasuttavaṇṇanā^
content:
  [03] 62^b^.^eb^ dutiyassa ^a^V2.0152^ea^ ^a^M2.0155^ea^ paṭhame ^b^titthāyatanānī^eb^ti  titthabhūtāni āyatanāni, titthiyānaṃ vā āyatanāni. tattha titthaṃ  jānitabbaṃ, titthakarā jānitabbā, titthiyā jānitabbā,  titthiyasāvakā jānitabbā. titthaṃ nāma dvāsaṭṭhi diṭṭhiyo.  titthikarā nāma tāsaṃ diṭṭhīnaṃ uppādakā. titthiyā nāma yesaṃ tā  diṭṭhiyo ruccanti khamanti. titthiyasāvakā nāma tesaṃ paccayadāyakā.  ^b^āyatana^eb^nti ``kambojo assānaṃ āyatanaṃ, gunnaṃ  dakkhiṇāpatho āyatana''nti ettha sañjātiṭṭhānaṃ āyatanaṃ nāma. <br/><br/>[21] ``manorame āyatane, sevanti naṃ vihaṅgamā. <br/><br/>[22] chāyaṃ chāyatthino yanti, phalatthaṃ phalabhojino''ti..  (a0 ni0  5.38) -- <br/><br/>[25] ettha samosaraṇaṭṭhānaṃ. ``pañcimāni, bhikkhave,  vimuttāyatanānī''ti (a0 ni0  5.26) ettha kāraṇaṃ. taṃ  ^a^P2.0273^ea^ idha sabbampi labbhati. sabbepi hi  diṭṭhigatikā sañjāyamānā imesuyeva tīsu ṭhānesu sañjāyanti,  samosaraṇamānāpi etesuyeva tīsu ṭhānesu samosaranti sannipatanti,  diṭṭhigatikabhāve ca nesaṃ etāneva tīṇi kāraṇānīti titthabhūtāni  sañjātiādinā atthena āyatanānītipi titthāyatanāni. tenevatthena  titthiyānaṃ āyatanānītipi titthāyatanāni.  ^b^samanuyuñjiyamānānī^eb^ti kā nāmetā diṭṭhiyoti evaṃ  pucchiyamānāni. ^b^samanugāhiyamānānī^eb^ti kiṃkāraṇā etā  diṭṭhiyo uppannāti evaṃ sammā anuggāhiyamānāni.  ^b^samanubhāsiyamānānī^eb^ti paṭinissajjetha etāni pāpakāni  diṭṭhigatānīti evaṃ sammā anusāsiyamānāni. apica tīṇipi  etāni anuyogapucchāvevacanāneva. tena vuttaṃ aṭṭhakathāyaṃ --  ``samanuyuñjatīti vā samanuggāhatīti vā samanubhāsatīti vā esese  ekaṭṭhe same samabhāge tajjāte taññevā''ti.<br/><br/>[03] ^b^parampi^eb^ ^a^V2.0153^ea^ ^b^gantvā^eb^ti ācariyaparamparā laddhiparamparā  attabhāvaparamparāti etesu yaṃkiñci paramparaṃ gantvāpi.  ^b^akiriyāya saṇṭhahantī^eb^ti akiriyamatte saṃtiṭṭhanti. ``amhākaṃ  ācariyo pubbekatavādī, amhākaṃ pācariyo pubbekatavādī, amhākaṃ  ācariyapācariyo pubbekatavādī. amhākaṃ ācariyo  issaranimmānavādī ^a^M2.0156^ea^, amhākaṃ pācariyo issaranimmānavādī, amhākaṃ  ācariyapācariyo issaranimmānavādī. amhākaṃ ācariyo  ahetuapaccayavādī, amhākaṃ pācariyo ahetuapaccayavādī, amhākaṃ  ācariyapācariyo ahetuapaccayavādī''ti evaṃ gacchantāni hi etāni  ācariyaparamparaṃ gacchanti nāma. ``amhākaṃ ācariyo  pubbekataladdhiko, amhākaṃ pācariyo...pe0... amhākaṃ  ācariyapācariyo ahetuapaccayaladdhiko''ti evaṃ gacchantāni  laddhiparamparaṃ gacchanti nāma. ``amhākaṃ ācariyassa attabhāvo  pubbekatahetu, amhākaṃ pācariyassa...pe0... ^a^P2.0274^ea^  amhākaṃ ācariyapācariyassa attabhāvo ahetu apaccayo''ti evaṃ  gacchantāni attabhāvaparamparaṃ gacchanti nāma. evaṃ pana suvidūrampi  gacchantāni akiriyamatteyeva saṇṭhahanti, ekopi etesaṃ diṭṭhigatikānaṃ  kattā vā kāretā vā na paññāyati.<br/><br/>[03] ^b^purisapuggalo^eb^ti satto. kāmañca purisotipi vutte  puggalotipi vutte sattoyeva vutto hoti, ayaṃ pana sammutikathā nāma  yo yathā jānāti, tassa tathā vuccati. ^b^paṭisaṃvedetī^eb^ti attano  santāne uppannaṃ jānāti paṭisaṃviditaṃ karoti, anubhavati vā.  ^b^pubbekatahetū^eb^ti pubbekatakāraṇā, pubbekatakammapaccayeneva  paṭisaṃvedetīti attho. iminā kammavedanañca kiriyavedanañca  paṭikkhipitvā ekaṃ vipākavedanameva sampaṭicchanti. ye vā ime  pittasamuṭṭhānā ābādhā semhasamuṭṭhānā vātasamuṭṭhānā sannipātikā  utupariṇāmajā visamaparihārajā opakkamikā ābādhā kammavipākajā  ābādhāti aṭṭha rogā vuttā, tesu satta paṭikkhipitvā ekaṃ  vipākavedanaṃyeva sampaṭicchanti. yepime diṭṭhadhammavedanīyaṃ  upapajjavedanīyaṃ aparapariyāyavedanīyanti tayo kammarāsayo vuttā,  tesupi dve paṭibāhitvā ekaṃ aparapariyāyakammaṃyeva sampaṭicchanti.  yepime diṭṭhadhammavedanīyo vipāko upapajjavedanīyo  aparapariyāyavedanīyoti tayo vipākarāsayo vuttā, tesupi dve  paṭibāhitvā ekaṃ aparapariyāyavipākameva sampaṭicchanti. yepime  kusalacetanā akusalacetanā vipākacetanā kiriyacetanāti cattāro  cetanārāsayo vuttā, tesupi tayo paṭibāhitvā ekaṃ vipākacetanaṃyeva  sampaṭicchanti.<br/><br/>[03] ^b^issaranimmānahetū^eb^ti ^a^V2.0154^ea^ issaranimmānakāraṇā, issarena  nimmitattā paṭisaṃvedetīti attho. ayaṃ hi tesaṃ adhippāyo  ^a^P2.0275^ea^ -- imā tisso vedanā ^a^M2.0157^ea^ paccuppanne attanā  katamūlakena vā āṇattimūlakena vā pubbekatena vā ahetuapaccayā vā  paṭisaṃvedituṃ nāma na sakkā, issaranimmānakāraṇāyeva pana imā  paṭisaṃvedetīti. evaṃvādino panete heṭṭhā vuttesu aṭṭhasu rogesu ekampi  asampaṭicchitvā sabbe paṭibāhanti, heṭṭhā vuttesu ca tīsu kammarāsīsu  tīsu vipākarāsīsu catūsu cetanārāsīsu ekampi asampaṭicchitvā  sabbepi paṭibāhanti.<br/><br/>[03] ^b^ahetuapaccayā^eb^ti hetuñca paccayañca vinā, akāraṇeneva  paṭisaṃvedetīti attho. ayañhi nesaṃ adhippāyo -- imā tisso  vedanā paccuppanne attanā katamūlakena vā āṇattimūlakena vā pubbekatena  vā issaranimmānahetunā vā paṭisaṃvedituṃ nāma na sakkā,  ahetuapaccayāyeva pana imā paṭisaṃvedetīti. evaṃvādino panete heṭṭhā  vuttesu rogādīsu ekampi asampaṭicchitvā sabbaṃ paṭibāhanti.<br/><br/>[03] evaṃ satthā mātikaṃ nikkhipitvā idāni taṃ vibhajitvā  dassetuṃ ^b^tatra, bhikkhave^eb^tiādimāha. tattha ^b^evaṃ vadāmī^eb^ti  laddhipatiṭṭhāpanatthaṃ evaṃ vadāmīti dasseti. laddhiñhi appatiṭṭhāpetvā  niggayhamānā laddhito laddhiṃ saṅkamanti, bho gotama, na mayaṃ  pubbekatavādaṃ vadāmātiādīni vadanti. laddhiyā pana patiṭṭhāpitāya  saṅkamituṃ alabhantā suniggahitā honti, iti nesaṃ laddhipatiṭṭhāpanatthaṃ  evaṃ vadāmīti āha. ^b^tenahāyasmanto^eb^ti tena hi āyasmanto.  kiṃ vuttaṃ hoti -- yadi etaṃ saccaṃ, evaṃ sante tena tumhākaṃ vādena.  ^b^pāṇātipātino bhavissanti pubbekatahetū^eb^ti ye keci loke pāṇaṃ  atipātenti, sabbe te pubbekatahetu pāṇātipātino bhavissanti.  kiṃkāraṇā? na hi pāṇātipātakammaṃ attanā katamūlakena na  āṇattimūlakena na issaranimmānahetunā ^a^P2.0276^ea^ na  ahetuapaccayā sakkā paṭisaṃvedetuṃ, pubbekatahetuyeva paṭisaṃvedetīti ayaṃ  vo laddhi. yathā ca pāṇātipātino, evaṃ pāṇātipātā viramantāpi  pubbekatahetuyeva viramissantīti. iti bhagavā tesaṃyeva laddhiṃ gahetvā  tesaṃ niggahaṃ āropeti. iminā nayena  ^b^adinnādāyino^eb^tiādīsupi yojanā veditabbā.<br/><br/>[03] ^b^sārato^eb^ ^a^M2.0158^ea^ ^b^paccāgacchata^eb^nti sārabhāvena gaṇhantānaṃ.  ^b^chando^eb^ti kattukamyatāchando. ^b^idaṃ vā karaṇīyaṃ^eb^ ^a^V2.0155^ea^ ^b^idaṃ vā  akaraṇīya^eb^nti ettha ayaṃ adhippāyo -- idaṃ vā karaṇīyanti  kattabbassa karaṇatthāya, idaṃ vā akaraṇīyanti akattabbassa  akaraṇatthāya kattukamyatā vā paccattapurisakāro vā na hoti.  chandavāyāmesu vā asantesu ``idaṃ kattabba''ntipi ``idaṃ na  kattabba''ntipi na hoti. ^b^iti karaṇīyākaraṇīye kho pana  saccato thetato anupalabbhiyamāne^eb^ti evaṃ kattabbe ca akattabbe ca  bhūtato thirato apaññāyamāne alabbhamāne. yadi hi kattabbaṃ kātuṃ  akattabbato ca viramituṃ labheyya, karaṇīyākaraṇīyaṃ saccato thetato  upalabbheyya. yasmā pana ubhayampi taṃ esa nupalabbhati, tasmā taṃ  saccato thetato na upalabbhati, evaṃ tasmiṃ ca anupalabbhiyamāneti  attho. ^b^muṭṭhassatīna^eb^nti naṭṭhassatīnaṃ vissaṭṭhassatīnaṃ.  ^b^anārakkhānaṃ viharata^eb^nti chasu dvāresu nirārakkhānaṃ viharantānaṃ.  ^b^na hoti paccattaṃ sahadhammiko samaṇavādo^eb^ti evaṃ bhūtānaṃ  tumhākaṃ vā aññesaṃ vā mayaṃ samaṇāti paccattaṃ sakāraṇo samaṇavādo  na hoti na ijjhati. samaṇāpi hi pubbekatakāraṇāyeva honti,  assamaṇāpi pubbekatakāraṇāyevāti. ^b^sahadhammiko^eb^ti sakāraṇo.  ^b^niggaho^eb^ ^a^P2.0277^ea^ ^b^hotī^eb^ti mama niggaho  hoti, te pana niggahitā hontīti.<br/><br/>[03] evaṃ pubbekatavādino niggahetvā idāni issaranimmānavādino  niggahetuṃ ^b^tatra, bhikkhave^eb^tiādimāha. tassattho pubbekatavāde  vuttanayeneva veditabbo, tathā ahetukavādepi.<br/><br/>[03] evaṃ imesaṃ titthāyatanānaṃ parampi gantvā akiriyāya  saṇṭhahanabhāvena tucchabhāvaṃ aniyyānikabhāvaṃ, asārabhāvena  thusakoṭṭanasadisataṃ āpajjanabhāvena aggisaññāya  dhamamānakhajjupanakasarikkhataṃ taṃdiṭṭhikānaṃ purimassapi majjhimassapi  pacchimassapi atthadassanatāya abhāvena andhaveṇūpamataṃ saddamatteneva  tāni gahetvā sāradiṭṭhikānaṃ pathaviyaṃ patitassa beluvapakkassa  daddabhāyitasaddaṃ sutvā ``pathavī saṃvaṭṭamānā āgacchatī''ti saññāya  palāyantena sasakena sarikkhabhāvañca dassetvā idāni attanā  desitassa dhammassa sārabhāvañceva niyyānikabhāvañca dassetuṃ  ^b^ayaṃ^eb^ ^a^M2.0159^ea^ ^b^kho pana, bhikkhave^eb^tiādimāha. tattha   ^b^aniggahito^eb^ti aññehi aniggahito niggahetuṃ asakkuṇeyyo. ^b^asaṃkiliṭṭho^eb^ti  nikkileso parisuddho, ``saṃkiliṭṭhaṃ naṃ karissāmā''ti pavattehipi  tathā kātuṃ asakkuṇeyyo. ^b^anupavajjo^eb^ti upavādavinimutto.  ^b^appaṭikuṭṭho^eb^ti ``kiṃ iminā haratha na''nti evaṃ appaṭibāhito  ^a^V2.0156^ea^, anupakkuṭṭho vā. ^b^viññūhī^eb^ti paṇḍitehi. apaṇḍitānañhi  ajānitvā kathentānaṃ vacanaṃ appamāṇaṃ. tasmā viññūhīti āha.<br/><br/>[03] idāni tassa dhammassa dassanatthaṃ ``katamo ca, bhikkhave''ti  pañhaṃ pucchitvā ``imā cha dhātuyo''tiādinā nayena mātikaṃ  nikkhipitvā yathāpaṭipāṭiyā vibhajitvā dassento puna ^b^imā cha  dhātuyo^eb^tiādimāha. tattha ^b^dhātuyo^eb^ti sabhāvā.  nijjīvanissattabhāvappakāsako hi sabhāvaṭṭho dhātvaṭṭho nāma.  ^b^phassāyatanānī^eb^ti ^a^P2.0278^ea^ vipākaphassānaṃ ākaraṭṭhena  āyatanāni. ^b^manopavicārā^eb^ti vitakkavicārapādehi aṭṭhārasasu  ṭhānesu manassa upavicārā.<br/><br/>[03] ^b^pathavīdhātū^eb^ti patiṭṭhādhātu. ^b^āpodhātū^eb^ti  ābandhanadhātu. ^b^tejodhātū^eb^ti paripācanadhātu.  ^b^vāyodhātū^eb^ti vitthambhanadhātu. ^b^ākāsadhātū^eb^ti asamphuṭṭhadhātu.  ^b^viññāṇadhātū^eb^ti vijānanadhātu. evamidaṃ dhātukammaṭṭhānaṃ  āgataṃ. taṃ kho panetaṃ saṅkhepato āgataṭṭhāne saṅkhepatopi  vitthāratopi kathetuṃ vaṭṭati. vitthārato āgataṭṭhāne saṅkhepato kathetuṃ  na vaṭṭati, vitthāratova vaṭṭati. imasmiṃ pana titthāyatanasutte idaṃ  saṅkhepato chadhātuvasena kammaṭṭhānaṃ āgataṃ. taṃ ubhayathāpi kathetuṃ  vaṭṭati.<br/><br/>[03] saṅkhepato chadhātuvasena kammaṭṭhānaṃ pariggaṇhantopi evaṃ  pariggaṇhāti -- pathavīdhātu āpodhātu tejodhātu vāyodhātūti imāni  cattāri mahābhūtāni, ākāsadhātu upādārūpaṃ. ekasmiṃ ca upādārūpe  diṭṭhe sesāni tevīsati diṭṭhānevāti sallakkhetabbāni.  viññāṇadhātūti cittaṃ viññāṇakkhandho hoti, tena sahajātā vedanā  vedanākkhandho, saññā saññākkhandho, phasso ca cetanā ca  saṅkhārakkhandhoti ime cattāro arūpakkhandhā nāma. cattāri pana  mahābhūtāni catunnañca mahābhūtānaṃ upādārūpaṃ ^a^M2.0160^ea^ rūpakkhandho nāma. tattha  cattāro arūpakkhandhā nāmaṃ, rūpakkhandho rūpanti nāmañca rūpañcāti  dveyeva dhammā honti, tato uddhaṃ satto vā jīvo vā natthīti evaṃ  ekassa bhikkhuno saṅkhepato chadhātuvasena arahattasampāpakaṃ kammaṭṭhānaṃ  veditabbaṃ.<br/><br/>[03] vitthārato pariggaṇhanto pana cattāri mahābhūtāni  pariggaṇhitvā ākāsadhātupariggahānusārena tevīsati upādārūpāni  pariggaṇhāti. atha nesaṃ paccayaṃ upaparikkhanto ^a^V2.0157^ea^ puna cattāreva  mahābhūtāni disvā tesu pathavīdhātu ^a^P2.0279^ea^  vīsatikoṭṭhāsā, āpodhātu dvādasa, tejodhātu cattāro, vāyodhātu  chakoṭṭhāsāti koṭṭhāsavasena samodhānetvā dvācattālīsa mahābhūtāni ca  vavatthapetvā tesu tevīsati upādārūpāni pakkhipitvā pañcasaṭṭhi  rūpāni vavatthapeti. tāni ca vatthurūpena saddhiṃ chasaṭṭhi hontīti  chasaṭṭhi rūpāni passati. viññāṇadhātu pana lokiyacittavasena  ekāsīti cittāni. tāni sabbānipi viññāṇakkhandho nāma hoti.  tehi sahajātā vedanādayopi tattakāyevāti ekāsīti vedanā  vedanākkhandho, ekāsīti saññā saññākkhandho, ekāsīti cetanā  saṅkhārakkhandhoti ime cattāro arūpakkhandhā tebhūmakavasena gayhamānā  catuvīsādhikāni tīṇi dhammasatāni hontīti iti ime ca  arūpadhammā chasaṭṭhi ca rūpadhammāti sabbepi samodhānetvā nāmañca  rūpañcāti dveva dhammā honti, tato uddhaṃ satto vā jīvo vā  natthīti nāmarūpavasena pañcakkhandhe vavatthapetvā tesaṃ paccayaṃ  pariyesanto avijjāpaccayā taṇhāpaccayā kammapaccayā āhārapaccayāti  evaṃ paccayaṃ disvā ``atītepi imehi paccayehi idaṃ vaṭṭaṃ pavattittha,  anāgatepi etehi paccayehi pavattissati, etarahipi etehiyeva  pavattatī''ti tīsu kālesu kaṅkhaṃ vitaritvā anukkamena paṭipajjamāno  arahattaṃ pāpuṇāti. evaṃ vitthāratopi chadhātuvasena arahattasampāpakaṃ  kammaṭṭhānaṃ veditabbaṃ.<br/><br/>[03] ^b^cakkhu phassāyatana^eb^nti suvaṇṇādīnaṃ suvaṇṇādiākaro  viya dve cakkhuviññāṇāni dve sampaṭicchanāni tīṇi santīraṇānīti  imehi sattahi viññāṇehi sahajātānaṃ sattannaṃ phassānaṃ samuṭṭhānaṭṭhena  ākaroti āyatanaṃ. ^b^sotaṃ phassāyatana^eb^ntiādīsupi eseva  nayo. ^b^mano phassāyatana^eb^nti ^a^M2.0161^ea^ ettha pana dvāvīsati vipākaphassā  yojetabbā. iti ^a^P2.0280^ea^ hidaṃ chaphassāyatanānaṃ vasena  kammaṭṭhānaṃ āgataṃ. taṃ saṅkhepatopi vitthāratopi kathetabbaṃ.  saṅkhepato tāva -- ettha hi purimāni pañca āyatanāni upādārūpaṃ,  tesu diṭṭhesu avasesaṃ upādārūpaṃ diṭṭhameva hoti. chaṭṭhaṃ āyatanaṃ cittaṃ,  taṃ viññāṇakkhandho hoti, tena sahajātā vedanādayo sesā tayo  arūpakkhandhāti heṭṭhā vuttanayeneva saṅkhepato ca vitthārato ca  arahattasampāpakaṃ kammaṭṭhānaṃ veditabbaṃ.<br/><br/>[03] ^b^cakkhunā rūpaṃ disvā^eb^ti cakkhuviññāṇena rūpaṃ passitvā.  ^b^somanassaṭṭhāniya^eb^nti somanassassa kāraṇabhūtaṃ.  ^b^upavicaratī^eb^ti tattha manaṃ cārento upavicarati. sesapadesupi  eseva nayo ^a^V2.0158^ea^. ettha ca iṭṭhaṃ vā hotu aniṭṭhaṃ vā, yaṃ rūpaṃ disvā  somanassaṃ uppajjati, taṃ ^b^somanassaṭṭhāniyaṃ^eb^ nāma. yaṃ disvā  domanassaṃ uppajjati, taṃ ^b^domanassaṭṭhāniyaṃ^eb^ nāma. yaṃ disvā  upekkhā uppajjati, taṃ ^b^upekkhāṭṭhāniyaṃ^eb^ nāmāti veditabbaṃ.  ^b^saddā^eb^dīsupi eseva nayo. iti idaṃ saṅkhepato kammaṭṭhānaṃ  āgataṃ. taṃ kho panetaṃ saṅkhepato āgataṭṭhāne saṅkhepatopi  vitthāratopi kathetuṃ vaṭṭati. vitthārato āgataṭṭhāne saṅkhepato kathetuṃ  na vaṭṭati. imasmiṃ pana titthāyatanasutte idaṃ saṅkhepato  aṭṭhārasamanopavicāravasena kammaṭṭhānaṃ āgataṃ. taṃ saṅkhepatopi  vitthāratopi kathetuṃ vaṭṭati.<br/><br/>[03] tattha saṅkhepato tāva -- cakkhu sotaṃ ghānaṃ jivhā kāyo,  rūpaṃ saddo gandho rasoti imāni nava upādārūpāni, tesu diṭṭhesu  sesaṃ upādārūpaṃ diṭṭhameva hoti. phoṭṭhabbaṃ tīṇi mahābhūtāni, tehi  diṭṭhehi catutthaṃ diṭṭhameva hoti. mano viññāṇakkhandho, tena  sahajātā vedanādayo tayo arūpakkhandhāti heṭṭhā vuttanayeneva  saṅkhepato ca vitthārato ca arahattasampāpakaṃ kammaṭṭhānaṃ veditabbaṃ.<br/><br/>[03] ^b^ariyasaccānī^eb^ti ^a^P2.0281^ea^ ariyabhāvakarāni,  ariyapaṭividdhāni vā saccāni. ayamettha saṅkhepo, vitthārato  panetaṃ padaṃ visuddhimagge (visuddhi0 2.529) pakāsitaṃ. ^b^channaṃ,  bhikkhave, dhātūna^eb^nti idaṃ kimatthaṃ āraddhaṃ? sukhāvabodhanatthaṃ.  yassa hi tathāgato dvādasapadaṃ paccayāvaṭṭaṃ kathetukāmo hoti, tassa  gabbhāvakkanti vaṭṭaṃ dasseti. gabbhāvakkanti vaṭṭasmiṃ hi dassite  kathetumpi sukhaṃ hoti ^a^M2.0162^ea^ paraṃ avabodhe utumpīti sukhāvabodhanatthaṃ  idamāraddhanti veditabbaṃ. tattha ^b^channaṃ dhātūna^eb^nti heṭṭhā vuttānaṃyeva  pathavīdhātuādīnaṃ. ^b^upādāyā^eb^ti paṭicca. etena paccayamattaṃ  dasseti. idaṃ vuttaṃ hoti ``chadhātupaccayā gabbhassāvakkanti  hotī''ti. kassa channaṃ dhātūnaṃ paccayena, kiṃ mātu, udāhu pitūti?  na mātu na pitu, paṭisandhiggaṇhanakasattasseva pana channaṃ dhātūnaṃ  paccayena gabbhassāvakkanti nāma hoti. gabbho ca nāmesa nirayagabbho  tiracchānayonigabbho pettivisayagabbho manussagabbho devagabbhoti  nānappakāro hoti. imasmiṃ pana ṭhāne manussagabbho adhippeto.  ^b^avakkanti hotī^eb^ti okkanti nibbatti pātubhāvo hoti, kathaṃ  hotīti? tiṇṇaṃ sannipātena. vuttañhetaṃ -- <br/><br/>[02] ``tiṇṇaṃ kho pana, bhikkhave, sannipātā  gabbhassāvakkanti hoti. katamesaṃ tiṇṇaṃ ^a^V2.0159^ea^? idha mātāpitaro ca  sannipatitā honti, mātā ca na utunī hoti, gandhabbo ca na  paccupaṭṭhito hoti. neva tāva gabbhassāvakkanti hoti. idha  mātāpitaro ca sannipatitā honti, mātā ca utunī hoti, gandhabbo  ca na paccupaṭṭhito hoti, neva tāva gabbhassāvakkanti hoti. yato ca  kho, bhikkhave, mātāpitaro ca sannipatitā honti, mātā ca utunī  hoti, gandhabbo ca paccupaṭṭhito hoti. evaṃ tiṇṇaṃ sannipātā  gabbhassāvakkanti hotī''ti (ma0 ni0 1.408).<br/><br/>[03] ^b^okkantiyā^eb^ ^a^P2.0282^ea^ ^b^sati nāmarūpa^eb^nti  ``viññāṇapaccayā nāmarūpa''nti vuttaṭṭhāne vatthudasakaṃ kāyadasakaṃ  bhāvadasakaṃ tayo arūpino khandhāti tettiṃsa dhammā gahitā, imasmiṃ  pana ``okkantiyā sati nāmarūpa''nti vuttaṭṭhāne viññāṇakkhandhampi  pakkhipitvā gabbhaseyyakānaṃ paṭisandhikkhaṇe catuttiṃsa dhammā gahitāti  veditabbā. ^b^nāmarūpapaccayā saḷāyatana^eb^ntiādīhi yatheva  okkantiyā sati nāmarūpapātubhāvo dassito, evaṃ nāmarūpe sati  saḷāyatanapātubhāvo, saḷāyatane sati phassapātubhāvo, phasse sati  vedanāpātubhāvo dassito.<br/><br/>[03] ^b^vediyamānassā^eb^ti ^a^M2.0163^ea^ ettha vedanaṃ anubhavantopi  vediyamānoti vuccati jānantopi. ``vediyāmahaṃ, bhante,  vediyatīti maṃ saṅgho dhāretū''ti (cūḷava0 aṭṭha0 102) ettha hi  anubhavanto vediyamāno nāma, ``sukhaṃ vedanaṃ vediyamāno sukhaṃ vedanaṃ  vediyāmīti pajānātī''ti (ma0 ni0 1.113; dī0 ni0 2.380;  vibha0 363) ettha jānanto. idhāpi jānantova adhippeto.  ^b^idaṃ dukkhanti paññapemī^eb^ti evaṃ jānantassa sattassa ``idaṃ  dukkhaṃ ettakaṃ dukkhaṃ, natthi ito uddhaṃ dukkha''nti paññapemi bodhemi  jānāpemi. ^b^ayaṃ dukkhasamudayo^eb^tiādīsupi eseva nayo.<br/><br/>[03] tattha dukkhādīsu ayaṃ sanniṭṭhānakathā -- ṭhapetvā hi taṇhaṃ  tebhūmakā pañcakkhandhā dukkhaṃ nāma, tasseva pabhāvikā pubbataṇhā  dukkhasamudayo nāma, tesaṃ dvinnampi saccānaṃ anuppattinirodho  dukkhanirodho nāma, ariyo aṭṭhaṅgiko maggo dukkhanirodhagāminī  paṭipadā nāma. iti bhagavā okkantiyā sati nāmarūpanti  kathentopi vediyamānassa jānamānasseva kathesi, nāmarūpapaccayā  saḷāyatananti kathentopi, saḷāyatanapaccayā phassoti kathentopi,  phassapaccayā vedanāti kathentopi, vediyamānassa kho panāhaṃ,  bhikkhave, idaṃ dukkhanti paññapemīti ^a^V2.0160^ea^ kathentopi ^a^P2.0283^ea^,  ayaṃ dukkhasamudayoti, ayaṃ dukkhanirodhoti, ayaṃ  dukkhanirodhagāminī paṭipadāti paññapemīti kathentopi vediyamānassa  jānamānasseva kathesi.<br/><br/>[03] idāni tāni paṭipāṭiyā ṭhapitāni saccāni vitthārento  ^b^katamañca, bhikkhave^eb^tiādimāha. taṃ sabbaṃ sabbākārena  visuddhimagge (visuddhi0 2.537) vitthāritameva. tattha  vuttanayeneva veditabbaṃ. ayaṃ pana viseso -- tattha ``dukkhasamudayaṃ  ariyasaccaṃ yāyaṃ taṇhā ponobbhavikā''ti (ma0 ni0 1.133; dī0  ni0 2.400; vibha0 203) imāya tantiyā āgataṃ, idha  ``avijjāpaccayā saṅkhārā''ti paccayākāravasena. tattha ca  dukkhanirodhaṃ ariyasaccaṃ ``yo tassāyeva taṇhāya  asesavirāganirodho''ti (ma0 ni0 1.134; dī0 ni0 2.401;  vibha0 204) imāya tantiyā āgataṃ, idha ``avijjāyatveva  asesavirāganirodhā''ti paccayākāranirodhavasena.<br/><br/>[03] tattha ^b^asesavirāganirodhā^eb^ti asesavirāgena ca  asesanirodhena ca. ubhayampetaṃ aññamaññavevacanameva.  ^b^saṅkhāranirodho^eb^ti saṅkhārānaṃ anuppattinirodho ^a^M2.0164^ea^ hoti.  sesapadesupi eseva nayo. imehi pana padehi yaṃ āgamma avijjādayo  nirujjhanti, atthato taṃ nibbānaṃ dīpitaṃ hoti. nibbānañhi  avijjānirodhotipi saṅkhāranirodhotipi evaṃ tesaṃ tesaṃ dhammānaṃ  nirodhanāmena kathīyati. ^b^kevalassā^eb^ti sakalassa.  ^b^dukkhakkhandhassā^eb^ti vaṭṭadukkharāsissa. ^b^nirodho hotī^eb^ti  appavatti hoti. tattha yasmā avijjādīnaṃ nirodho nāma  khīṇākāropi vuccati arahattampi nibbānampi, tasmā idha  khīṇākāradassanavasena dvādasasu ṭhānesu arahattaṃ, dvādasasuyeva nibbānaṃ  kathitanti veditabbaṃ. ^b^idaṃ vuccatī^eb^ti ettha nibbānameva  sandhāya idanti vuttaṃ. ^b^aṭṭhaṅgiko^eb^ti na aṭṭhahi aṅgehi  vinimutto añño maggo nāma atthi. yathā pana pañcaṅgikaṃ  tūriyanti vutte pañcaṅgamattameva ^a^P2.0284^ea^ tūriyanti vuttaṃ  hoti, evamidhāpi aṭṭhaṅgikamattameva maggo hotīti veditabbo.  ^b^aniggahito^eb^ti na niggahito. niggaṇhanto hi hāpetvā vā  dasseti vaḍḍhetvā vā taṃ parivattetvā vā. tattha yasmā cattāri  ariyasaccāni ``na imāni cattāri, dve vā tīṇi vā''ti evaṃ  hāpetvāpi ``pañca vā cha vā''ti evaṃ vaḍḍhetvāpi ``na imāni  cattāri ariyasaccāni, aññāneva cattāri ariyasaccānī''ti dassetuṃ  na sakkā. tasmā ayaṃ dhammo aniggahito nāma. sesaṃ sabbattha  uttānamevāti. 


volume: 59
item: 58
title: jāṇussoṇisuttavaṇṇanā^mahāvaggo^titthāyatanasuttavaṇṇanā^bhayasuttavaṇṇanā^
content:
  [03] 63^b^.^eb^ dutiye ^a^V2.0161^ea^ ^b^amātāputtikānī^eb^ti mātā ca putto  ca mātāputtaṃ, parittātuṃ samatthabhāvena natthi ettha mātāputtanti  amātāputtikāni. ^b^ya^eb^nti yasmiṃ samaye. ^b^tattha mātāpi  puttaṃ nappaṭilabhatī^eb^ti tasmiṃ aggibhaye uppanne mātāpi puttaṃ passituṃ  na labhati, puttopi mātaraṃ passituṃ na labhatīti attho. ^b^bhayaṃ  hotī^eb^ti cittutrāsabhayaṃ hoti. ^b^aṭavisaṅkopo^eb^ti aṭaviyā  saṅkopo. aṭavīti cettha aṭavivāsino corā veditabbā. yadā hi  te aṭavito janapadaṃ otaritvā gāmanigamarājadhāniyo paharitvā  vilumpanti, tadā aṭavisaṅkopo nāma hoti, taṃ sandhāyetaṃ vuttaṃ.  ^b^cakkasamārūḷhā^eb^ti ettha iriyāpathacakkampi vaṭṭati yānacakkampi.  bhayasmiṃ hi sampatte yesaṃ yānakāni atthi, te attano parikkhārabhaṇḍaṃ  tesu āropetvā palāyanti. yesaṃ natthi ^a^M2.0165^ea^, te kājena vā ādāya  sīsena vā ukkhipitvā palāyantiyeva. te cakkasamārūḷhā nāma  honti. ^b^pariyāyantī^eb^ti ito cito ca gacchanti.  ^b^kadācī^eb^ti kismiñcideva kāle. ^b^karahacī^eb^ti tasseva  vevacanaṃ. ^b^mātāpi puttaṃ paṭilabhatī^eb^ti āgacchantaṃ vā gacchantaṃ  vā ekasmiṃ ṭhāne nilīnaṃ vā passituṃ labhati. ^b^udakavāhako^eb^ti  ^a^P2.0285^ea^ nadīpūro. ^b^mātāpi puttaṃ paṭilabhatī^eb^ti kulle  vā uḷumpe vā mattikābhājane vā dārukkhaṇḍe vā laggaṃ vuyhamānaṃ  passituṃ paṭilabhati, sotthinā vā puna uttaritvā gāme vā araññe vā  ṭhitaṃ passituṃ labhatīti.<br/><br/>[03] evaṃ pariyāyato amātāputtikāni bhayāni dassetvā idāni  nippariyāyena dassento ^b^tīṇimānī^eb^tiādimāha. tattha  ^b^jarābhaya^eb^nti jaraṃ paṭicca uppajjanakabhayaṃ. itaresupi eseva nayo.  vuttampi cetaṃ -- ``jaraṃ paṭicca uppajjati bhayaṃ bhayānakaṃ chambhitattaṃ  lomahaṃso cetaso utrāso. byādhiṃ paṭicca, maraṇaṃ paṭicca uppajjati  bhayaṃ bhayānakaṃ chambhitattaṃ lomahaṃso cetaso utrāso''ti (vibha0  921). sesaṃ sabbattha uttānamevāti. 


volume: 59
item: 59
title: mahāvaggo^titthāyatanasuttavaṇṇanā^bhayasuttavaṇṇanā^venāgapurasuttavaṇṇanā^
content:
  [03] 64^b^.^eb^ tatiye ^b^kosalesū^eb^ti evaṃnāmake janapade.  ^b^cārikaṃ caramāno^eb^ti addhānagamanaṃ gacchanto. cārikā ca  nāmesā bhagavato duvidhā hoti turitacārikā ca aturitacārikā  cāti. tattha dūrepi bodhaneyyapuggalaṃ disvā tassa bodhanatthāya  sahasā gamanaṃ ^b^turitacārikā^eb^ nāma ^a^V2.0162^ea^. sā  mahākassapapaccuggamanādīsu daṭṭhabbā. yaṃ pana gāmanigamapaṭipāṭiyā  devasikaṃ yojanāddhayojanavasena piṇḍapātacariyādīhi lokaṃ  anuggaṇhantassa gamanaṃ, ayaṃ ^b^aturitacārikā^eb^ nāma. imaṃ  sandhāyetaṃ vuttaṃ -- ``cārikaṃ caramāno''ti. vitthārena pana  cārikākathā sumaṅgalavilāsiniyā dīghanikāyaṭṭhakathāya  ambaṭṭhasuttavaṇṇanāyaṃ (dī0 ni0 aṭṭha0 1.254) vuttā.  ^b^brāhmaṇagāmo^eb^ti brāhmaṇānaṃ samosaraṇagāmopi brāhmaṇagāmoti  vuccati, brāhmaṇānaṃ bhogagāmopi. idha samosaraṇagāmo  brāhmaṇavasanagāmoti adhippeto. ^b^tadavasarī^eb^ti tattha avasari,  sampattoti attho. vihāro panettha ^a^P2.0286^ea^ aniyāmito.  tasmā tassa avidūre buddhānaṃ ^a^M2.0166^ea^ anucchaviko eko vanasaṇḍo atthi,  satthā taṃ vanasaṇḍaṃ gatoti veditabbo.<br/><br/>[03] ^b^assosu^eb^nti suṇiṃsu upalabhiṃsu,  sotadvārasampattavacananigghosānusārena jāniṃsu. ^b^kho^eb^ti  avadhāraṇatthe, padapūraṇamatte vā nipāto. tattha avadhāraṇatthena  ``assosuṃ eva, na tesaṃ koci savanantarāyo ahosī''ti ayamattho  veditabbo. padapūraṇena byañjanasiliṭṭhatāmattameva.<br/><br/>[03] idāni yamatthaṃ assosuṃ, taṃ pakāsetuṃ ^b^samaṇo khalu, bho,  gotamo^eb^tiādi vuttaṃ. tattha samitapāpattā ^b^samaṇo^eb^ti  veditabbo. ^b^khalū^eb^ti anussavatthe nipāto. ^b^bho^eb^ti tesaṃ  aññamaññaṃ ālapanamattaṃ. ^b^gotamo^eb^ti bhagavato gottavasena  paridīpanaṃ, tasmā ``samaṇo khalu, bho, gotamo''ti ettha samaṇo  kira, bho, gotamagottoti evamattho daṭṭhabbo. ^b^sakyaputto^eb^ti idaṃ  pana bhagavato uccākulaparidīpanaṃ. ^b^sakyakulā pabbajito^eb^ti  saddhāpabbajitabhāvaparidīpanaṃ, kenaci pārijuññena anabhibhūto  aparikkhīṇaṃyeva taṃ kulaṃ pahāya saddhāya pabbajitoti vuttaṃ hoti.  ^b^taṃ kho panā^eb^ti itthambhūtākhyānatthe upayogavacanaṃ, tassa kho pana  bhoto gotamassāti attho. ^b^kalyāṇo^eb^ti  kalyāṇaguṇasamannāgato, seṭṭhoti vuttaṃ hoti. ^b^kittisaddo^eb^ti  kittiyeva, thutighoso vā. ^b^abbhuggato^eb^ti sadevakaṃ lokaṃ  ajjhottharitvā uggato. kinti? ^b^itipi so bhagavā...pe0...  buddho bhagavā^eb^ti. tatrāyaṃ padasambandho -- so bhagavā itipi arahaṃ,  itipi sammāsambuddho...pe0... itipi bhagavāti. iminā ca iminā  ca kāraṇenāti vuttaṃ hoti.<br/><br/>[03] tattha ``ārakattā, arīnaṃ arānañca hatattā, paccayādīnaṃ  arahattā, pāpakaraṇe rahābhāvāti imehi kāraṇehi so bhagavā arahanti  ^a^P2.0287^ea^ veditabbo''tiādinā nayena mātikaṃ  nikkhipitvā ^a^V2.0163^ea^ sabbāneva etāni padāni visuddhimagge (visuddhi0  1.125-127) buddhānussatiniddese vitthāritānīti tato nesaṃ  vitthāro gahetabbo.<br/><br/>[03] ^b^so^eb^ ^a^M2.0167^ea^ ^b^imaṃ loka^eb^nti so bhavaṃ gotamo imaṃ lokaṃ,   idāni vattabbaṃ nidasseti. ^b^sadevaka^eb^nti saha devehi sadevakaṃ. evaṃ  saha mārena ^b^samārakaṃ^eb^. saha brahmunā ^b^sabrahmakaṃ^eb^. saha  samaṇabrāhmaṇehi ^b^sassamaṇabrāhmaṇiṃ^eb^. pajātattā ^b^pajā,^eb^ taṃ  pajaṃ. saha devamanussehi ^b^sadevamanussaṃ^eb^. tattha sadevakavacanena  pañcakāmāvacaradevaggahaṇaṃ veditabbaṃ, samārakavacanena  chaṭṭhakāmāvacaradevaggahaṇaṃ, sabrahmakavacanena brahmakāyikādibrahmaggahaṇaṃ,  sassamaṇabrāhmaṇivacanena sāsanassa  paccatthikapaccāmittasamaṇabrāhmaṇaggahaṇaṃ,  samitapāpabāhitapāpasamaṇabrāhmaṇaggahaṇañca, pajāvacanena  sattalokaggahaṇaṃ, sadevamanussavacanena sammutidevāvasesamanussaggahaṇaṃ.  evamettha tīhi padehi okāsalokena saddhiṃ sattaloko, dvīhi  pajāvasena sattalokova gahitoti veditabbo.<br/><br/>[03] aparo nayo -- sadevakaggahaṇena arūpāvacaraloko gahito,  samārakaggahaṇena chakāmāvacaradevaloko, sabrahmakaggahaṇena  rūpībrahmaloko, sassamaṇabrāhmaṇādiggahaṇena catuparisavasena,  sammutidevehi vā saha manussaloko, avasesasabbasattaloko vā.  porāṇā panāhu -- ^b^sadevaka^eb^nti devatāhi saddhiṃ avasesalokaṃ.  ^b^samāraka^eb^nti mārena saddhiṃ avasesalokaṃ. ^b^sabrahmaka^eb^nti  brahmehi saddhiṃ avasesalokaṃ. evaṃ sabbepi tibhavūpage satte  tīhākārehi tīsu padesu pakkhipitvā puna dvīhi padehi pariyādātuṃ  ^b^sassamaṇabrāhmaṇiṃ pajaṃ sadevamanussa^eb^nti vuttaṃ. evaṃ pañcahi  padehi tena tenākārena tedhātukameva pariyādinnanti.<br/><br/>[03] ^b^sayaṃ abhiññā sacchikatvā pavedetī^eb^ti ^b^saya^eb^nti  sāmaṃ, aparaneyyo hutvā. ^b^abhiññā^eb^ti abhiññāya, adhikena  ñāṇena ñatvāti attho. ^b^sacchikatvā^eb^ti paccakkhaṃ katvā  ^a^P2.0288^ea^, etena anumānādipaṭikkhepo kato.  ^b^pavedetī^eb^ti bodheti ñāpeti pakāseti.<br/><br/>[03] ^b^so dhammaṃ deseti ādikalyāṇaṃ...pe0...  pariyosānakalyāṇa^eb^nti so bhagavā sattesu kāruññataṃ paṭicca hitvāpi  anuttaraṃ vivekasukhaṃ dhammaṃ ^a^M2.0168^ea^ deseti. tañca kho appaṃ vā bahuṃ vā  desento ādikalyāṇādippakārameva deseti, ādimhipi kalyāṇaṃ  bhaddakaṃ anavajjameva katvā ^a^V2.0164^ea^ deseti, majjhepi, pariyosānepi kalyāṇaṃ  bhaddakaṃ anavajjameva katvā desetīti vuttaṃ hoti.<br/><br/>[03] tattha atthi desanāya ādimajjhapariyosānaṃ, atthi sāsanassa.  ^b^desanāya^eb^ tāva catuppadikāyapi gāthāya paṭhamapādo ādi  nāma, tato dve majjhaṃ nāma, ante eko pariyosānaṃ nāma.  ekānusandhikassa suttassa nidānaṃ ādi, idamavocāti pariyosānaṃ,  ubhinnaṃ antarā majjhaṃ. anekānusandhikassa suttassa paṭhamānusandhi  ādi, ante anusandhi pariyosānaṃ, majjhe eko vā dve vā bahū vā  majjhameva.<br/><br/>[03] ^b^sāsanassa^eb^ sīlasamādhivipassanā ādi nāma. vuttampi  cetaṃ -- ``ko cādi kusalānaṃ dhammānaṃ, sīlañca suvisuddhaṃ diṭṭhi ca  ujukā''ti (saṃ0 ni0  5.369). ``atthi, bhikkhave, majjhimā  paṭipadā tathāgatena abhisambuddhā''ti evaṃ vutto pana ariyamaggo  majjhaṃ nāma. phalañceva nibbānañca pariyosānaṃ nāma.  ``tasmātiha tvaṃ, brāhmaṇa, brahmacariyaṃ etaṃpāraṃ etaṃpariyosāna''nti  ettha phalaṃ pariyosananti vuttaṃ. ``nibbānogadhañhi, āvuso  visākha, brahmacariyaṃ vussati nibbānaparāyaṇaṃ nibbānapariyosāna''nti  (ma0 ni0 1.466) ettha nibbānaṃ pariyosānanti vuttaṃ. idha  ^a^P2.0289^ea^ pana desanāya ādimajjhapariyosānaṃ adhippetaṃ.  bhagavā hi dhammaṃ desento ādimhi sīlaṃ dassetvā majjhe maggaṃ  pariyosāne nibbānaṃ dasseti. tena vuttaṃ -- ``so dhammaṃ deseti  ādikalyāṇaṃ majjhekalyāṇaṃ pariyosānakalyāṇa''nti. tasmā  aññopi dhammakathiko dhammaṃ kathento -- <br/><br/>[21] ``ādimhi sīlaṃ dasseyya, majjhe maggaṃ vibhāvaye. <br/><br/>[22] pariyosānamhi nibbānaṃ, esā kathikasaṇṭhitī''ti..<br/><br/>[03] ^b^sātthaṃ sabyañjana^eb^nti yassa hi  yāgubhattaitthipurisādivaṇṇanānissitā desanā hoti, na so sātthaṃ  deseti. bhagavā pana tathārūpaṃ desanaṃ pahāya catusatipaṭṭhānādinissitaṃ  desanaṃ deseti. tasmā ``sātthaṃ desetī''ti ^a^M2.0169^ea^ vuccati. yassa pana  desanā ekabyañjanādiyuttā vā sabbaniroṭṭhabyañjanā vā  sabbavissaṭṭhabyañjanā vā sabbaniggahitabyañjanā vā, tassa  damiḷakirātayavanādimilakkhānaṃ ^a^V2.0165^ea^ bhāsā viya byañjanapāripūriyā  abhāvato abyañjanā nāma desanā hoti. bhagavā pana -- <br/><br/>[21] ``sithilaṃ dhanitañca dīgharassaṃ, lahukaṃ garukañca  niggahītaṃ. <br/><br/>[22] sambandhaṃ vavatthitaṃ vimuttaṃ, dasadhā byañjanabuddhiyā  pabhedo''ti.. -- <br/><br/>[25] evaṃ vuttaṃ dasavidhaṃ byañjanaṃ amakkhetvā  paripuṇṇabyañjanameva katvā dhammaṃ deseti. tasmā ``sabyañjanaṃ katvā  desetī''ti vuccati. ^b^kevalaparipuṇṇa^eb^nti ettha ^b^kevala^eb^nti  sakalādhivacanaṃ. ^b^paripuṇṇa^eb^nti anūnādhikavacanaṃ. idaṃ vuttaṃ  hoti -- sakalaparipuṇṇameva deseti, ekadesanāpi aparipuṇṇā  natthīti. ^b^parisuddha^eb^nti nirupakkilesaṃ. yo hi ``imaṃ  dhammadesanaṃ nissāya lābhaṃ vā sakkāraṃ vā labhissāmī''ti deseti,  tassa aparisuddhā desanā nāma hoti. bhagavā pana  lokāmisanirapekkho ^a^P2.0290^ea^ hitapharaṇeneva mettābhāvanāya  muduhadayo ullumpanasabhāvasaṇṭhitena cittena deseti. tasmā parisuddhaṃ  desetīti vuccati. ^b^brahmacariyaṃ pakāsetī^eb^ti ettha brahmacariyanti  sikkhattayasaṅgahitaṃ sakalaṃ sāsanaṃ. tasmā brahmacariyaṃ pakāsetīti  so dhammaṃ deseti ādikalyāṇaṃ...pe0... parisuddhaṃ, evaṃ desento ca  sikkhattayasaṅgahitaṃ sakalasāsanabrahmacariyaṃ pakāsetīti evamettha attho  daṭṭhabbo. ^b^brahmacariya^eb^nti seṭṭhaṭṭhena brahmabhūtaṃ cariyaṃ, brahmabhūtānaṃ vā  buddhādīnaṃ cariyanti vuttaṃ hoti.<br/><br/>[03] ^b^sādhu kho panā^eb^ti sundaraṃ kho pana, atthāvahaṃ  sukhāvahanti vuttaṃ hoti. ^b^tathārūpānaṃ arahata^eb^nti yathārūpo so  bhavaṃ gotamo, evarūpānaṃ anekehipi kappakoṭisatasahassehi  dullabhadassanānaṃ byāmappabhāparikkhittehi asītianubyañjanapaṭimaṇḍitehi  dvattiṃsamahāpurisalakkhaṇavarehi samākiṇṇamanoramasarīrānaṃ  anappakadassanānaṃ atimadhuradhammanigghosānaṃ yathābhūtaguṇādhigamena loke  arahantoti laddhasaddānaṃ arahataṃ. ^b^dassanaṃ hotī^eb^ti  pasādasommāni akkhīni ummīletvā dassanamattampi sādhu hoti.  sace pana aṭṭhaṅgasamannāgatena brahmassarena dhammaṃ desentassa ekapadampi  sotuṃ labhissāma, sādhutaraṃyeva bhavissatīti ^a^M2.0170^ea^ evaṃ ajjhāsayaṃ katvā.  ^b^yena bhagavā tenupasaṅkamiṃsū^eb^ti sabbakiccāni pahāya tuṭṭhamānasā  agamaṃsu. ^b^añjaliṃ paṇāmetvā^eb^ti ete ubhatopakkhikā, te evaṃ  cintesuṃ -- ``sace no micchādiṭṭhikā codessanti `kasmā tumhe  samaṇaṃ gotamaṃ vanditthā'ti, tesaṃ `kiṃ añjalikaraṇamattenāpi vanditaṃ  hotī'ti vakkhāma ^a^V2.0166^ea^. sace no sammādiṭṭhikā codessanti `kasmā  bhagavantaṃ na vanditthā'ti, `kiṃ sīsena bhūmiṃ paharanteneva vanditaṃ  hoti. nanu añjalikammampi vandanā evā'ti vakkhāmā''ti.<br/><br/>[03] ^b^nāmagotta^eb^nti ^a^P2.0291^ea^, ``bho gotama, ahaṃ  asukassa putto datto nāma mitto nāma idhāgato''ti vadantā nāmaṃ  sāventi nāma. ``bho gotama, ahaṃ vāseṭṭho nāma kaccāno nāma  idhāgato''ti vadantā gottaṃ sāventi nāma. ete kira daliddā  jiṇṇakulaputtā ``parisamajjhe nāmagottavasena pākaṭā bhavissāmā''ti  evaṃ akaṃsu. ye pana ^b^tuṇhībhūtā^eb^ nisīdiṃsu, te kerāṭikā ceva  andhabālā ca. tattha kerāṭikā ``ekaṃ dve kathāsallāpe karonte  vissāsiko hoti, atha vissāse sati ekaṃ dve bhikkhā adātuṃ na  yutta''nti tato attānaṃ mocentā tuṇhībhūtā nisīdanti. andhabālā  aññāṇatāyeva avakkhittamattikāpiṇḍā viya yattha katthaci tuṇhībhūtā  nisīdanti.<br/><br/>[03] ^b^venāgapuriko^eb^ti venāgapuravāsī. ^b^etadavocā^eb^ti  pādantato paṭṭhāya yāva kesaggā tathāgatassa sarīraṃ olokento  asītianubyañjanasamujjalehi dvattiṃsamahāpurisalakkhaṇehi paṭimaṇḍitaṃ  sarīrā nikkhamitvā samantato asītihatthappadesaṃ ajjhottharitvā  ṭhitāhi chabbaṇṇāhi ghanabuddharaṃsīhi samparivāritaṃ tathāgatassa sarīraṃ  disvā sañjātavimhayo vaṇṇaṃ bhaṇanto etaṃ ``acchariyaṃ, bho  gotamā''tiādivacanaṃ avoca.<br/><br/>[03] tattha ^b^yāvañcida^eb^nti adhimattappamāṇaparicchedavacanametaṃ.  tassa vippasannapadena saddhiṃ sambandho. yāvañca vippasannāni  adhimattavippasannānīti attho. ^b^indriyānī^eb^ti cakkhādīni cha  indriyāni. tassa hi pañcannaṃ indriyānaṃ patiṭṭhitokāsassa  vippasannataṃ disvā tesaṃ vippasannatā pākaṭā ahosi. yasmā pana  sā mane vippasanneyeva hoti, avippasannacittānañhi indriyappasādo  nāma natthi, tasmāssa manindriyappasādopi pākaṭo ahosi. taṃ  esa vippasannataṃ ^a^M2.0171^ea^ gahetvā ``vippasannāni indriyānī''ti āha.  ^b^parisuddho^eb^ti nimmalo. ^b^pariyodāto^eb^ti pabhassaro.  ^b^sāradaṃ^eb^ ^a^P2.0292^ea^ ^b^badarapaṇḍu^eb^nti saradakāle jātaṃ  nātisuparipakkaṃ badaraṃ. tañhi parisuddhañceva hoti pariyodātañca.  ^b^tālapakka^eb^nti suparipakkatālaphalaṃ. ^b^sampati bandhanā  pamutta^eb^nti taṃkhaṇaññeva bandhanā pamuttaṃ. tassa hi bandhanamūlaṃ  apanetvā paramukhaṃ katvā phalake ṭhapitassa caturaṅgulamattaṃ ṭhānaṃ  olokentānaṃ parisuddhaṃ pariyodātaṃ hutvā khāyati. taṃ sandhāyevamāha  ^a^V2.0167^ea^. ^b^nekkhaṃ jambonada^eb^nti surattavaṇṇassa jambonadasuvaṇṇassa  ghaṭikā. ^b^dakkhakammāraputtasuparikammakata^eb^nti dakkhena  suvaṇṇakāraputtena suṭṭhu kataparikammaṃ. ^b^ukkāmukhe  sukusalasampahaṭṭha^eb^nti suvaṇṇakārauddhane pacitvā sukusalena  suvaṇṇakārena ghaṭṭanaparimajjanahaṃsanena suṭṭhu pahaṭṭhaṃ suparimadditanti attho.  ^b^paṇḍukambale nikkhitta^eb^nti agginā pacitvā dīpidāṭhāya  ghaṃsitvā gerukaparikammaṃ katvā rattakambale ṭhapitaṃ. ^b^bhāsate^eb^ti  sañjātaobhāsatāya bhāsate. ^b^tapate^eb^ti andhakāraviddhaṃsanatāya  tapate. ^b^virocatī^eb^ti vijjotamānaṃ hutvā virocati, sobhatīti  attho.<br/><br/>[03] ^b^uccāsayanamahāsayanānī^eb^ti ettha atikkantappamāṇaṃ  uccāsayanaṃ nāma, āyatavitthataṃ akappiyabhaṇḍaṃ mahāsayanaṃ nāma.  idāni tāni dassento ^b^seyyathidaṃ, āsandī^eb^tiādimāha. tattha  ^b^āsandī^eb^ti atikkantappamāṇaṃ āsanaṃ. ^b^pallaṅko^eb^ti pādesu  vāḷarūpāni ṭhapetvā kato. ^b^gonako^eb^ti dīghalomako  mahākojavo. caturaṅgulādhikāni kira tassa lomāni.  ^b^cittako^eb^ti vānacittaṃ uṇṇāmayattharaṇaṃ. ^b^paṭikā^eb^ti  uṇṇāmayo setattharako. ^b^paṭalikā^eb^ti ^a^P2.0293^ea^  ghanapuppho uṇṇāmayattharako, yo āmalakapaṭṭotipi vuccati.  ^b^tūlikā^eb^ti tiṇṇaṃ tūlānaṃ aññatarapuṇṇā tūlikā.  ^b^vikatikā^eb^ti sīhabyagghādirūpavicitro uṇṇāmayattharako.  ^b^uddalomī^eb^ti ubhatodasaṃ uṇṇāmayattharaṇaṃ. keci ekato  uggatapupphanti vadanti. ^b^ekantalomī^eb^ti ekatodasaṃ  uṇṇāmayattharaṇaṃ. keci ubhato uggatapupphanti vadanti.  ^b^kaṭṭissa^eb^nti ratanaparisibbitaṃ koseyyakaṭṭissamayaṃ paccattharaṇaṃ.  ^b^koseyya^eb^nti ratanaparisibbitameva kosiyasuttamayaṃ paccattharaṇaṃ.  ^b^kuttaka^eb^nti soḷasannaṃ nāṭakitthīnaṃ ṭhatvā naccanayoggaṃ  uṇṇāmayattharaṇaṃ. ^b^hatthattharā^eb^dayo hatthipiṭṭhādīsu  attharaṇakāttharakā ceva ^a^M2.0172^ea^ hatthirūpādīni dassetvā katāttharakā ca.  ^b^ajinappaveṇī^eb^ti ajinacammehi mañcappamāṇena sibbitvā  katappaveṇī. sesaṃ heṭṭhā vuttatthameva.<br/><br/>[03] ^b^nikāmalābhī^eb^ti atikāmalābhī icchiticchitalābhī.  ^b^akicchalābhī^eb^ti adukkhalābhī. ^b^akasiralābhī^eb^ti  vipulalābhī mahantalābhī, uḷāruḷārāneva labhati maññeti sandhāya  vadati. ayaṃ kira brāhmaṇo sayanagaruko, so bhagavato  vippasannindriyāditaṃ disvā ``addhā esa evarūpesu  uccāsayanamahāsayanesu nisīdati ceva nipajjati ca. tenassa  vippasannāni indriyāni, parisuddho chavivaṇṇo pariyodāto''ti  maññamāno imaṃ senāsanavaṇṇaṃ kathesi.<br/><br/>[03] ^b^laddhā^eb^ ^a^V2.0168^ea^ ^b^ca pana na kappantī^eb^ti ettha kiñci kiñci  kappati. suddhakoseyyañhi mañcepi attharituṃ vaṭṭati, gonakādayo ca  bhūmattharaṇaparibhogena, āsandiyā pāde chinditvā, pallaṅkassa ^a^P2.0294^ea^  vāḷe bhinditvā, tūlikaṃ vijaṭetvā ``bimbohanañca  kātu''nti (cūḷava0 297) vacanato imānipi ekena vidhānena  kappanti. akappiyaṃ pana upādāya sabbāneva na kappantīti vuttāni.<br/><br/>[03] ^b^vanantaññeva pavisāmī^eb^ti araññaṃyeva pavisāmi.  ^b^yadevā^eb^ti yāniyeva. ^b^pallaṅkaṃ ābhujitvā^eb^ti samantato  ūrubaddhāsanaṃ bandhitvā. ^b^ujuṃ kāyaṃ paṇidhāyā^eb^ti aṭṭhārasa  piṭṭhikaṇṭake koṭiyā koṭiṃ paṭipādento ujuṃ kāyaṃ ṭhapetvā.  ^b^parimukhaṃ satiṃ upaṭṭhapetvā^eb^ti kammaṭṭhānābhimukhaṃ satiṃ ṭhapetvā,  pariggahitaniyyānaṃ vā katvāti attho. vuttañhetaṃ -- ``parīti  pariggahaṭṭho. mukhanti niyyānaṭṭho. satīti upaṭṭhānaṭṭho. tena  vuccati parimukhaṃ satiṃ upaṭṭhapetvā''ti (paṭi0 ma0 1.164).  ^b^upasampajja viharāmī^eb^ti paṭilabhitvā paccakkhaṃ katvā viharāmi.  ^b^evaṃbhūto^eb^ti evaṃ paṭhamajjhānādīsu aññatarasamaṅgī hutvā.  ^b^dibbo me eso tasmiṃ samaye caṅkamo hotī^eb^ti cattāri hi  rūpajjhānāni samāpajjitvā caṅkamantassa caṅkamo dibbacaṅkamo nāma  hoti, samāpattito vuṭṭhāya caṅkamantassāpi caṅkamo dibbacaṅkamoyeva.  ṭhānādīsupi eseva nayo. tathā itaresu dvīsu vihāresu.<br/><br/>[03] ^b^so^eb^ ^a^M2.0173^ea^ ^b^evaṃ pajānāmi ``rāgo me pahīno''^eb^ti  mahābodhipallaṅke arahattamaggena pahīnarāgameva dassento ``so evaṃ  pajānāmi rāgo me pahīno''ti āha. sesapadesupi eseva nayo.  iminā pana kiṃ kathitaṃ hotīti? paccavekkhaṇā kathitā,  paccavekkhaṇāya phalasamāpatti kathitā. phalasamāpattiñhi  samāpannassapi samāpattito vuṭṭhitassāpi caṅkamādayo ariyacaṅkamādayo  honti. sesamettha uttānatthamevāti. 


volume: 59
item: 60
title: titthāyatanasuttavaṇṇanā^bhayasuttavaṇṇanā^venāgapurasuttavaṇṇanā^sarabhasuttavaṇṇanā^
content:
  [03] 65^b^.^eb^ catutthe ^a^P2.0295^ea^ ^b^rājagahe^eb^ti  evaṃnāmake nagare. ^b^gijjhakūṭe pabbate^eb^ti gijjhasadisānissa  kūṭāni, gijjhā vā tassa kūṭesu vasantīti gijjhakūṭo, tasmiṃ  gijjhakūṭe pabbate. etenassa rājagahaṃ gocaragāmaṃ katvā viharantassa  vasanaṭṭhānaṃ dassitaṃ. gijjhakūṭasmiñhi tathāgataṃ ^a^V2.0169^ea^ uddissa vihāro  kārito, gijjhakūṭavihārotvevassa nāmaṃ. tatthāyaṃ tasmiṃ samaye  viharatīti. ^b^sarabho nāma paribbājako acirapakkanto hotī^eb^ti  sarabhoti evaṃnāmako paribbājako imasmiṃ sāsane pabbajitvā  nacirasseva pakkanto hoti, adhunā vibbhantoti attho. sammāsambuddhe  hi loke uppanne titthiyā naṭṭhalābhasakkārā ahesuṃ, tiṇṇaṃ ratanānaṃ  mahālābhasakkāro uppajji. yathāha -- <br/><br/>[02] ``tena kho pana samayena bhagavā sakkato hoti garukato  mānito pūjito apacito lābhī  cīvarapiṇḍapātasenāsanagilānapaccayabhesajjaparikkhārānaṃ.  aññatitthiyā pana paribbājakā asakkatā honti agarukatā amānitā  apūjitā na lābhino  cīvarapiṇḍapātasenāsanagilānapaccayabhesajjaparikkhārāna''nti  (udā014; saṃ0ni01.2.70).<br/><br/>[03] te evaṃ parihīnalābhasakkārā pañcasatamattā ekasmiṃ  paribbājakārāme sannipatitvā sammantayiṃsu -- ``bho, mayaṃ samaṇassa  gotamassa uppannakālato paṭṭhāya hatalābhasakkārā jātā, samaṇassa  gotamassa sāvakānañcassa ekaṃ avaṇṇaṃ upadhāretha, avaṇṇaṃ pattharitvā  etassa ^a^M2.0174^ea^ sāsanaṃ garahitvā amhākaṃ lābhasakkāraṃ uppādessāmā''ti. te  vajjaṃ olokentā -- ``tīsu dvāresu ājīve cāti catūsupi ṭhānesu  samaṇassa gotamassa vajjaṃ passituṃ na sakkā, imāni cattāri ṭhānāni  muñcitvā aññattha olokethā''ti ^a^P2.0296^ea^ āhaṃsu. atha  nesaṃ antare eko evamāha -- ``ahaṃ aññaṃ na passāmi, ime  anvaḍḍhamāsaṃ sannipatitvā dvāravātapānāni pidhāya sāmaṇerānampi  pavesanaṃ na denti. jīvitasadisāpi upaṭṭhākā daṭṭhuṃ na labhanti,  āvaṭṭanimāyaṃ osāretvā osāretvā janaṃ āvaṭṭetvā āvaṭṭetvā  khādanti. sace taṃ mayaṃ āharituṃ sakkhissāma, evaṃ no  lābhasakkārauḷāro bhavissatī''ti. aparopi evameva vadanto uṭṭhāsi.  sabbe ekavādā ahesuṃ. tato āhaṃsu -- ``yo taṃ āharituṃ  sakkhissati, taṃ mayaṃ amhākaṃ samaye jeṭṭhakaṃ karissāmā''ti.<br/><br/>[03] tato koṭito paṭṭhāya ``tvaṃ sakkhissasi, tvaṃ  sakkhissasī''ti pucchitvā ``ahaṃ na sakkhissāmi, ahaṃ na  sakkhissāmī''ti bahūhi vutte sarabhaṃ pucchiṃsu -- ``tvaṃ sakkhissasi  ācariyā''ti. so āha -- ``agaru etaṃ āharituṃ, sace tumhe  attano kathāya ṭhatvā maṃ jeṭṭhakaṃ ^a^V2.0170^ea^ karissathā''ti. agaru etamācariya  āhara, tvaṃ katoyevāsi amhehi jeṭṭhakoti. so āha -- ``taṃ  āharantena thenetvā vā vilumpitvā vā āharituṃ na sakkā, samaṇassa  pana gotamassa sāvakasadisena hutvā tassa sāvake vanditvā  vattapaṭivattaṃ katvā tesaṃ patte bhattaṃ bhuñjitvā āharituṃ sakkā. ruccati  vo etassa ettakassa kiriyā''ti. yaṃkiñci katvā āharitvā ca  no dehīti. tena hi maṃ disvā apassantā viya bhaveyyāthāti  paribbājakānaṃ saññaṃ datvā dutiyadivase pātova uṭṭhāya  gijjhakūṭamahāvihāraṃ gantvā diṭṭhadiṭṭhānaṃ bhikkhūnaṃ pañcapatiṭṭhitena pāde  vandi. bhikkhū āhaṃsu -- ``aññe paribbājakā caṇḍā pharusā, ayaṃ  pana saddho bhavissati pasanno''ti. bhante, tumhe ñatvā  yuttaṭṭhānasmiṃyeva pabbajitā, mayaṃ pana anupadhāretvā atittheneva  pakkhantā aniyyānikamagge vicarāmāti. so evaṃ vatvā diṭṭhe diṭṭhe  bhikkhū punappunaṃ vandati, nhānodakādīni paṭiyādeti, dantakaṭṭhaṃ  kappiyaṃ karoti, pāde dhovati makkheti, atirekabhattaṃ labhitvā bhuñjati.<br/><br/>[03] taṃ ^a^M2.0175^ea^ iminā nīhārena vasantaṃ eko mahāthero disvā,  ``paribbājaka, tvaṃ saddho pasanno, kiṃ ^a^P2.0297^ea^ na  pabbajasī''ti. ko maṃ, bhante, pabbājessati. mayañhi cirakālaṃ  bhadantānaṃ paccatthikā hutvā vicarimhāti. thero ``sace tvaṃ  pabbajitukāmo, ahaṃ taṃ pabbājessāmī''ti vatvā pabbājesi. so  pabbajitakālato paṭṭhāya nirantaraṃ vattapaṭivattamakāsi. atha naṃ thero  vatte pasīditvā nacirasseva upasampādesi. so uposathadivase  bhikkhūhi saddhiṃ uposathaggaṃ pavisitvā bhikkhū mahantena ussāhena  pātimokkhaṃ paggaṇhante disvā ``iminā nīhārena osāretvā  osāretvā lokaṃ khādanti, katipāhena harissāmī''ti cintesi.  so pariveṇaṃ gantvā upajjhāyaṃ vanditvā, ``bhante, ko nāmo ayaṃ  dhammo''ti pucchi. pātimokkho nāma, āvusoti. uttamadhammo  esa, bhante, bhavissatīti. āma, āvuso, sakalasāsanadhāraṇī ayaṃ  sikkhāti. bhante, sace esa sikkhādhammo uttamo, imameva paṭhamaṃ  gaṇhāmīti. gaṇhāvusoti thero sampaṭicchi. so gaṇhanto  paribbājake passitvā ``kīdisaṃ ācariyā''ti pucchito,  ``āvuso, mā cintayittha, katipāhena āharissāmī''ti vatvā  nacirasseva uggaṇhitvā upajjhāyaṃ āha -- ``ettakameva, bhante, udāhu  aññampi atthī''ti. ettakameva, āvusoti.<br/><br/>[03] so punadivase yathānivatthapārutova gahitanīhāreneva pattaṃ gahetvā  gijjhakūṭā nikkhamma paribbājakārāmaṃ agamāsi. paribbājakā  disvā ``kīdisaṃ, ācariya, nāsakkhittha maññe āvaṭṭanimāyaṃ  ^a^V2.0171^ea^ āharitu''nti taṃ parivārayiṃsu. mā cintayittha, āvuso, āhaṭā me  āvaṭṭanimāyā, ito paṭṭhāya amhākaṃ lābhasakkāro mahā bhavissati.  tumhe aññamaññaṃ samaggā hotha, mā vivādaṃ akatthāti. sace te,  ācariya, suggahitā, amhepi naṃ vācehīti. so ādito paṭṭhāya  pātimokkhaṃ osāresi. atha te sabbepi -- ``etha, bho, nagare  vicarantā samaṇassa gotamassa avaṇṇaṃ kathessāmā''ti  anugghāṭitesuyeva nagaradvāresu dvārasamīpaṃ gantvā vivaṭena dvārena  ^a^P2.0298^ea^ sabbapaṭhamaṃ pavisiṃsu. evaṃ saliṅgeneva apakkantaṃ  taṃ paribbājakaṃ sandhāya -- ``sarabho nāma paribbājako  acirapakkanto hotī''ti vuttaṃ.<br/><br/>[03] taṃ ^a^M2.0176^ea^ divasaṃ pana bhagavā paccūsasamaye lokaṃ olokento idaṃ  addasa -- ``ajja sarabho paribbājako nagare vicaritvā  pakāsanīyakammaṃ karissati, tiṇṇaṃ ratanānaṃ avaṇṇaṃ kathento visaṃ  siñcitvā paribbājakārāmaṃ gamissati, ahampi tattheva gamissāmi,  catassopi parisā tattheva osarissanti. tasmiṃ samāgame  caturāsīti pāṇasahassāni amatapānaṃ pivissantī''ti. tato  ``tassa okāso hotu, yathāruciyā avaṇṇaṃ pattharatū''ti cintetvā  ānandattheraṃ āmantesi -- ``ānanda, aṭṭhārasasu mahāvihāresu  bhikkhusaṅghassa mayā saddhiṃyeva piṇḍāya carituṃ ārocehī''ti. thero  tathā akāsi. bhikkhū pattacīvaramādāya satthārameva parivārayiṃsu.  satthā bhikkhusaṅghaṃ ādāya dvāragāmasamīpeyeva piṇḍāya cari.  sarabhopi paribbājakehi saddhiṃ nagaraṃ paviṭṭho tattha tattha parisamajjhe  rājadvāravīthicatukkādīsu ca gantvā ``aññāto mayā samaṇānaṃ  sakyaputtiyānaṃ dhammo''tiādīni abhāsi. taṃ sandhāya ^b^so  rājagahe parisati evaṃ vācaṃ bhāsatī^eb^tiādi vuttaṃ. tattha  ^b^aññāto^eb^ti ñāto avabuddho, pākaṭaṃ katvā uggahitoti dīpeti.  ^b^aññāyā^eb^ti jānitvā. ^b^apakkanto^eb^ti saliṅgeneva  apakkanto. sace hi samaṇassa gotamassa sāsane koci sāro  abhavissa, nāhaṃ apakkamissaṃ. tassa pana sāsanaṃ asāraṃ nissāraṃ,  āvaṭṭanimāyaṃ osāretvā samaṇā lokaṃ khādantīti evamatthaṃ dīpento  evamāha.<br/><br/>[03] ^b^atha kho sambahulā bhikkhū^eb^ti atha evaṃ tasmiṃ  paribbājake bhāsamāne araññavāsino pañcasatā bhikkhū ``asukaṭṭhānaṃ  nāma satthā piṇḍāya carituṃ gato''ti ajānantā bhikkhācāravelāyaṃ  rājagahaṃ piṇḍāya pavisiṃsu. te sandhāyetaṃ vuttaṃ. ^b^assosu^eb^nti  suṇiṃsu. ^b^yena^eb^ ^a^P2.0299^ea^ ^b^bhagavā  tenupasaṅkamiṃsū^eb^ti ``imaṃ kāraṇaṃ dasabalassa ārocessāmā''ti  upasaṅkamiṃsu.<br/><br/>[03] ^b^sippinikātīra^eb^nti ^a^V2.0172^ea^ ^b^sippinikā^eb^ti evaṃnāmikāya  nadiyā tīraṃ. ^b^adhivāsesi bhagavā tuṇhībhāvenā^eb^ti  kāyaṅgavācaṅgāni acopetvā abbhantare khantiṃ dhāretvā citteneva  adhivāsesīti attho. evaṃ adhivāsetvā puna cintesi -- ``kiṃ  nu kho ajja mayā sarabhassa vādaṃ maddituṃ gacchantena ekakena gantabbaṃ  ^a^M2.0177^ea^, udāhu bhikkhusaṅghaparivutenā''ti. athassa etadahosi -- sacāhaṃ  bhikkhusaṅghaparivuto gamissāmi, mahājano evaṃ cintessati --  ``samaṇo gotamo vāduppattiṭṭhānaṃ gacchanto pakkhaṃ ukkhipitvā gantvā  parisabalena uppannaṃ vādaṃ maddati, paravādīnaṃ sīsaṃ ukkhipituṃ na  detī''ti. na kho pana mayhaṃ uppanne vāde paraṃ gahetvā maddanakiccaṃ  atthi, ahameva gantvā maddissāmi. anacchariyaṃ cetaṃ yvāhaṃ idāni  buddhabhūto attano uppannaṃ vādaṃ maddeyyaṃ, cariyaṃ caraṇakāle  ahetukapaṭisandhiyaṃ nibbattenāpi hi mayā vahitabbaṃ dhuraṃ añño vahituṃ  samattho nāma nāhosi. imassa panatthassa sādhanatthaṃ -- <br/><br/>[21] ``yato yato garu dhuraṃ, yato gambhīravattanī. <br/><br/>[22] tadāssu kaṇhaṃ yuñjenti, svāssu taṃ vahate dhura''nti..  (jā0 1.1.29) -- <br/><br/>[25] idaṃ kaṇhajātakaṃ āharitabbaṃ. atīte kira eko  satthavāho ekissā mahallikāya gehe nivāsaṃ gaṇhi. athassa  ekissā dhenuyā rattibhāgasamanantare gabbhavuṭṭhānaṃ ahosi. sā ekaṃ  vacchakaṃ vijāyi. mahallikāya vacchakaṃ diṭṭhakālato paṭṭhāya puttasineho  udapādi. punadivase satthavāhaputto -- ``tava gehavetanaṃ gaṇhāhī''ti  āha. mahallikā ``mayhaṃ aññena kiccaṃ na atthi, imameva vacchakaṃ  dehī''ti āha. gaṇha, ammāti. sā taṃ gaṇhitvā khīraṃ pāyetvā  yāgubhattatiṇādīni dadamānā ^a^P2.0300^ea^ posesi. so  vuddhimanvāya paripuṇṇarūpo balavīriyasampanno ahosi sampannācāro,  kāḷako nāma nāmena. athekassa satthavāhassa pañcahi sakaṭasatehi  āgacchantassa udakabhinnaṭṭhāne sakaṭacakkaṃ laggi. so dasapi vīsampi  tiṃsampi yojetvā nīharāpetuṃ asakkonto kāḷakaṃ upasaṅkamitvā āha  -- ``tāta, tava vetanaṃ dassāmi, sakaṭaṃ me ukkhipitvā dehī''ti.  evañca pana vatvā taṃ ādāya -- ``añño iminā saddhiṃ dhuraṃ vahituṃ  samattho natthī''ti dhurasakaṭe yottaṃ bandhitvā taṃ ekakaṃyeva yojesi.  so taṃ sakaṭaṃ ukkhipitvā thale patiṭṭhāpetvā eteneva nihārena pañca  sakaṭasatāni nīhari. so sabbapacchimasakaṭaṃ nīharitvā  mociyamāno ``su''nti katvā sīsaṃ ukkhipi.<br/><br/>[03] satthavāho ^a^V2.0173^ea^ ^a^M2.0178^ea^ ``ayaṃ ettakāni sakaṭāni ukkhipanto   evaṃ na akāsi, vetanatthaṃ maññe karotī''ti sakaṭagaṇanāya kahāpaṇe gahetvā  pañcasatabhaṇḍikaṃ tassa gīvāya bandhāpesi. so aññesaṃ attano  santikaṃ allīyituṃ adento ujukaṃ gehameva agamāsi. mahallikā  disvā mocetvā kahāpaṇabhāvaṃ ñatvā ``kasmā, putta, evamakāsi, mā  tvaṃ `mayā kammaṃ katvā ābhatena ayaṃ jīvissatī'ti  saññamakāsī''ti vatvā goṇaṃ uṇhodakena nhāpetvā telena abbhañjitvā  ``ito paṭṭhāya puna mā evamakāsī''ti ovadi. evaṃ satthā  ``cariyaṃ caraṇakāle ahetukapaṭisandhiyaṃ nibbattenāpi hi mayā  vahitabbadhuraṃ añño vahituṃ samattho nāma nāhosī''ti cintetvā  ekakova agamāsi. taṃ dassetuṃ ^b^atha kho bhagavā sāyanhasamayaṃ  paṭisallānā vuṭṭhito^eb^tiādi vuttaṃ.<br/><br/>[03] tattha ^b^paṭisallānā^eb^ti puthuttārammaṇehi cittaṃ paṭisaṃharitvā  sallānato, phalasamāpattitoti attho. ^b^tenupasaṅkamī^eb^ti  paribbājakesu sakalanagare pakāsanīyakammaṃ katvā nagarā nikkhamma  paribbājakārāme sannipatitvā ``sace, āvuso sarabha, samaṇo  gotamo āgamissati, kiṃ ^a^P2.0301^ea^ karissasī''ti.  samaṇe gotame ekaṃ karonte ahaṃ dve karissāmi, dve karonte cattāri,  cattāri karonte pañca, pañca karonte dasa, dasa karonte vīsati,  vīsati karonte tiṃsaṃ, tiṃsaṃ karonte cattālīsaṃ, cattālīsaṃ karonte  paññāsaṃ, paññāsaṃ karonte sataṃ, sataṃ karonte sahassaṃ karissāmīti  evaṃ aññamaññaṃ sīhanādakathaṃ samuṭṭhāpetvā nisinnesu upasaṅkami.<br/><br/>[03] upasaṅkamanto pana yasmā paribbājakārāmassa nagaramajjheneva  maggo, tasmā surattadupaṭṭaṃ nivāsetvā sugatamahācīvaraṃ pārupitvā  vissaṭṭhabalo rājā viya ekakova nagaramajjhena agamāsi.  micchādiṭṭhikā disvā ``paribbājakā samaṇassa gotamassa  pakāsanīyakammaṃ karontā avaṇṇaṃ patthariṃsu, so ete anuvattitvā  saññāpetuṃ gacchati maññe''ti anubandhiṃsu. sammādiṭṭhikāpi  ``sammāsambuddho pattacīvaraṃ ādāya ekakova nikkhanto, ajja  sarabhena saddhiṃ mahādhammasaṅgāmo bhavissati. mayampi tasmiṃ samāgame  kāyasakkhino bhavissāmā''ti anubandhiṃsu. satthā passantasseva  mahājanassa paribbājakārāmaṃ upasaṅkami.<br/><br/>[03] paribbājakā ^a^M2.0179^ea^ rukkhānaṃ khandhaviṭapasākhantarehi samuggacchantā  chabbaṇṇaghanabuddharasmiyo disvā ``aññadā evarūpo obhāso nāma  natthi, kiṃ nu kho eta''nti ulloketvā ``samaṇo ^a^V2.0174^ea^ gotamo  āgacchatī''ti āhaṃsu. taṃ sutvāva sarabho jāṇukantare sīsaṃ ṭhapetvā  adhomukho nisīdi. evaṃ tasmiṃ samaye bhagavā taṃ ārāmaṃ  upasaṅkamitvā paññatte āsane nisīdi. tathāgato hi jambudīpatale  aggakule jātattā aggāsanārahotissa sabbattha āsanaṃ paññattameva  hoti. evaṃ paññatte mahārahe buddhāsane nisīdi.<br/><br/>[03] ^b^te paribbājakā sarabhaṃ paribbājakaṃ etadavocu^eb^nti  sammāsambuddhe kira sarabhena saddhiṃ ettakaṃ kathenteyeva ^a^P2.0302^ea^  bhikkhusaṅgho satthu padānupadiko hutvā paribbājakārāmaṃ  sampāpuṇi, catassopi parisā paribbājakārāmeyeva osariṃsu. tato  te paribbājakā ``acchariyaṃ samaṇassa gotamassa kammaṃ, sakalanagaraṃ  vicaritvā avaṇṇaṃ pattharitvā pakāsanīyakammaṃ katvā āgatānaṃ verīnaṃ  paṭisattūnaṃ paccāmittānaṃ santikaṃ āgantvā thokampi viggāhikakathaṃ na  kathesi, āgatakālato paṭṭhāya satapākatelena makkhento viya amatapānaṃ  pāyento viya madhurakathaṃ kathetī''ti sabbepi sammāsambuddhaṃ anuvattantā  etadavocuṃ.<br/><br/>[03] ^b^yāceyyāsī^eb^ti āyāceyyāsi pattheyyāsi piheyyāsi.  ^b^tuṇhībhūto^eb^ti tuṇhībhāvaṃ upagato. ^b^maṅkubhūto^eb^ti nittejataṃ  āpanno. ^b^pattakkhandho^eb^ti onatagīvo. ^b^adhomukho^eb^ti  heṭṭhāmukho. ^b^sammāsambuddhassa te paṭijānato^eb^ti ``ahaṃ  sammāsambuddho, sabbe dhammā mayā abhisambuddhā''ti evaṃ paṭijānato  tava. ^b^anabhisambuddhā^eb^ti ime nāma dhammā tayā anabhisambuddhā.  ^b^tatthā^eb^ti tesu anabhisambuddhāti evaṃ dassitadhammesu.  ^b^aññena vā aññaṃ paṭicarissatī^eb^ti aññena vā vacanena aññaṃ  vacanaṃ paṭicchādessati, aññaṃ pucchito aññaṃ kathessatīti adhippāyo.  ^b^bahiddhā kathaṃ apanāmessatī^eb^ti bahiddhā aññaṃ āgantukakathaṃ  āharanto purimakathaṃ apanāmessati. ^b^appaccaya^eb^nti anabhiraddhiṃ  atuṭṭhākāraṃ ^b^pātukarissatī^eb^ti pākaṭaṃ karissati. ettha ca  appaccayena domanassaṃ vuttaṃ, purimehi dvīhi mandabalavabhedo kodhoyeva.<br/><br/>[03] evaṃ ^a^M2.0180^ea^ bhagavā paṭhamavesārajjena sīhanādaṃ naditvā puna dutiyādīhi  nadanto ^b^yo kho maṃ paribbājakā^eb^tiādimāha. tattha ^b^yassa  kho pana te atthāya dhammo desito^eb^ti yassa maggassa ^a^P2.0303^ea^  vā phalassa vā atthāya tayā catusaccadhammo desito.  ^b^so na niyyātī^eb^ti so dhammo na niyyāti na niggacchati, na  taṃ atthaṃ sādhetīti vuttaṃ hoti. ^b^takkarassā^eb^ti yo naṃ karoti,  tassa paṭipattipūrakassa puggalassāti attho. ^b^sammā  dukkhakkhayāyā^eb^ti hetunā nayena kāraṇena sakalassa ^a^V2.0175^ea^ vaṭṭadukkhassa  khayāya. atha vā ^b^yassa kho pana te atthāya dhammo desito^eb^ti  yassa te atthāya dhammo desito. seyyathidaṃ -- rāgapaṭighātatthāya  asubhakammaṭṭhānaṃ, dosapaṭighātatthāya mettābhāvanā, mohapaṭighātatthāya  pañca dhammā, vitakkupacchedāya ānāpānassati. ^b^so na niyyāti  takkarassa sammā dukkhakkhayāyā^eb^ti so dhammo yo naṃ yathādesitaṃ  karoti, tassa takkarassa sammā hetunā nayena kāraṇena  vaṭṭadukkhakkhayāya na niyyāti na niggacchati, taṃ atthaṃ na sādhetīti  ayamettha attho. ^b^seyyathāpi sarabho paribbājako^eb^ti yathā ayaṃ  sarabho paribbājako pajjhāyanto appaṭibhāno nisinno, evaṃ  nisīdissatīti.<br/><br/>[03] evaṃ tīhi padehi sīhanādaṃ naditvā desanaṃ nivattentasseva  tathāgatassa tasmiṃ ṭhāne sannipatitā caturāsītipāṇasahassaparimāṇā  parisā amatapānaṃ pivi, satthā parisāya amatapānassa pītabhāvaṃ ñatvā  vehāsaṃ abbhuggantvā pakkāmi. tamatthaṃ dassetuṃ ^b^atha kho  bhagavā^eb^tiādi vuttaṃ. tattha ^b^sīhanāda^eb^nti seṭṭhanādaṃ abhītanādaṃ  appaṭinādaṃ. ^b^vehāsaṃ pakkāmī^eb^ti abhiññāpādakaṃ catutthajjhānaṃ  samāpajjitvā vuṭṭhāya adhiṭṭhāya saddhiṃ bhikkhusaṅghena ākāsaṃ pakkhandi.  evaṃ pakkhando ca pana taṃkhaṇaññeva gijjhakūṭamahāvihāre patiṭṭhāsi.<br/><br/>[03] ^b^vācāya sannitodakenā^eb^ti vacanapatodena.  ^b^sañjambharimakaṃsū^eb^ti ^a^P2.0304^ea^ sambharitaṃ nirantaraphuṭaṃ  akaṃsu, upari vijjhiṃsūti vuttaṃ hoti. ^b^brahāraññe^eb^ti mahāraññe.  ^b^sīhanādaṃ nadissāmī^eb^ti sīhassa nadato ākāraṃ disvā  ``ayampi tiracchānagato, ahampi, imassa cattāro pādā, mayhampi,  ahampi evameva sīhanādaṃ nadissāmī''ti cintesi. so sīhassa  sammukhā nadituṃ asakkonto ^a^M2.0181^ea^ tasmiṃ gocarāya pakkante ekako nadituṃ  ārabhi. athassa siṅgālasaddoyeva nicchari. tena vuttaṃ --  ^b^siṅgālakaṃyeva nadatī^eb^ti. ^b^bheraṇḍaka^eb^nti tasseva vevacanaṃ.  apica bhinnassaraṃ amanāpasaddaṃ nadatīti vuttaṃ hoti. ^b^evameva kho  tva^eb^nti iminā opammena paribbājakā tathāgataṃ sīhasadisaṃ katvā  sarabhaṃ siṅgālasadisaṃ akaṃsu. ^b^ambukasañcarī^eb^ti  khuddakakukkuṭikā. ^b^purisakaravitaṃ ravissāmī^eb^ti mahākukkuṭaṃ  ravantaṃ disvā ``imassapi dve pādā dve pakkhā, mayhampi tatheva,  ahampi evarūpaṃ ravitaṃ ravissāmī''ti sā tassa sammukhā ravituṃ  asakkontī tasmiṃ pakkante ravamānā kukkuṭikāravaṃyeva ravi. tena vuttaṃ  -- ^b^ambukasañcariravitaṃyeva ravatī^eb^ti. ^b^usabho^eb^ti goṇo.  ^b^suññāyā^eb^ti tucchāya jeṭṭhakavasabhehi virahitāya ^a^V2.0176^ea^. ^b^gambhīraṃ  naditabbaṃ maññatī^eb^ti jeṭṭhakavasabhassa nādasadisaṃ gambhīranādaṃ  naditabbaṃ maññati. sesaṃ sabbattha uttānatthamevāti. 


volume: 59
item: 61
title: bhayasuttavaṇṇanā^venāgapurasuttavaṇṇanā^sarabhasuttavaṇṇanā^kesamuttisuttavaṇṇanā^
content:
  [03] 66^b^.^eb^ pañcame ^b^kālāmānaṃ nigamo^eb^ti kālāmā  nāma khattiyā, tesaṃ nigamo. ^b^kesamuttiyā^eb^ti  kesamuttanigamavāsino. ^b^upasaṅkamiṃsū^eb^ti  sappinavanītādibhesajjāni ceva aṭṭhavidhapānakāni ca gāhāpetvā  upasaṅkamiṃsu. ^b^sakaṃyeva vādaṃ dīpentī^eb^ti attanoyeva laddhiṃ  kathenti. ^b^jotentī^eb^ti pakāsenti. ^b^khuṃsentī^eb^ti ghaṭṭenti.  ^b^vambhentī^eb^ti ^a^P2.0305^ea^ avajānanti.  ^b^paribhavantī^eb^ti lāmakaṃ karonti. ^b^omakkhiṃ karontī^eb^ti  ukkhittakaṃ karonti, ukkhipitvā chaḍḍenti. ^b^aparepi, bhante^eb^ti  so kira aṭavimukhe gāmo, tasmā tattha aṭaviṃ atikkantā ca  atikkamitukāmā ca vāsaṃ kappenti. tesupi paṭhamaṃ āgatā attano  laddhiṃ dīpetvā pakkamiṃsu, pacchā āgatā ``kiṃ te jānanti, amhākaṃ  antevāsikā te, amhākaṃ santike kiñci kiñci sippaṃ  uggaṇhiṃsū''ti attano laddhiṃ dīpetvā pakkamiṃsu. kālāmā  ekaladdhiyampi saṇṭhahituṃ na sakkhiṃsu. te etamatthaṃ dīpetvā bhagavato  evamārocetvā ^b^tesaṃ no, bhante^eb^tiādimāhaṃsu. tattha ^b^hoteva  kaṅkhā^eb^ti hotiyeva kaṅkhā. ^b^vicikicchā^eb^ti tasseva vevacanaṃ.  ^b^ala^eb^nti yuttaṃ.<br/><br/>[03] ^b^mā^eb^ ^a^M2.0182^ea^ ^b^anussavenā^eb^ti anussavakathāyapi mā gaṇhittha.  ^b^mā paramparāyā^eb^ti paramparakathāyapi mā gaṇhittha. ^b^mā  itikirāyā^eb^ti evaṃ kira etanti mā gaṇhittha. ^b^mā  piṭakasampadānenā^eb^ti amhākaṃ piṭakatantiyā saddhiṃ sametīti mā  gaṇhittha. ^b^mā takkahetū^eb^ti takkaggāhenapi mā gaṇhittha. ^b^mā  nayahetū^eb^ti nayaggāhenapi mā gaṇhittha. ^b^mā  ākāraparivitakkenā^eb^ti sundaramidaṃ kāraṇanti evaṃ  kāraṇaparivitakkenapi mā gaṇhittha. ^b^mā  diṭṭhinijjhānakkhantiyā^eb^ti amhākaṃ nijjhāyitvā khamitvā  gahitadiṭṭhiyā saddhiṃ sametītipi mā gaṇhittha. ^b^mā  bhabbarūpatāyā^eb^ti ayaṃ bhikkhu bhabbarūpo, imassa kathaṃ gahetuṃ  yuttantipi mā gaṇhittha. ^b^mā samaṇo no garū^eb^ti ayaṃ samaṇo  amhākaṃ garu, imassa kathaṃ gahetuṃ yuttantipi mā gaṇhittha.  ^b^samattā^eb^ti paripuṇṇā. ^b^samādinnā^eb^ti ^a^P2.0306^ea^  gahitā parāmaṭṭhā. ^b^yaṃsa hotī^eb^ti yaṃ kāraṇaṃ tassa puggalassa  hoti. alobhādayo ^a^V2.0177^ea^ lobhādipaṭipakkhavasena veditabbā.  ^b^vigatābhijjho^eb^tiādīhi mettāya pubbabhāgo kathito.<br/><br/>[03] idāni mettādikaṃ kammaṭṭhānaṃ kathento  ^b^mettāsahagatenā^eb^tiādimāha. tattha kammaṭṭhānakathāya vā  bhāvanānaye vā pāḷivaṇṇanāya vā yaṃ vattabbaṃ siyā, taṃ sabbaṃ  visuddhimagge (visuddhi0 1.240) vuttameva. ^b^evaṃ  averacitto^eb^ti evaṃ akusalaverassa ca puggalaverino ca natthitāya  averacitto. ^b^abyābajjhacitto^eb^ti kodhacittassa abhāvena  niddukkhacitto. ^b^asaṃkiliṭṭhacitto^eb^ti kilesassa natthitāya  asaṃkiliṭṭhacitto. ^b^visuddhacitto^eb^ti kilesamalābhāvena  visuddhacitto hotīti attho. ^b^tassā^eb^ti tassa evarūpassa  ariyasāvakassa. ^b^assāsā^eb^ti avassayā patiṭṭhā. ^b^sace  kho pana atthi paro loko^eb^ti yadi imamhā lokā paraloko nāma  atthi. ^b^athāhaṃ kāyassa bhedā parammaraṇā...pe0...  upapajjissāmī^eb^ti atthetaṃ kāraṇaṃ, yenāhaṃ kāyassa bhedā parammaraṇā  sugatiṃ saggaṃ lokaṃ upapajjissāmīti evaṃ sabbattha nayo veditabbo.  ^b^anīgha^eb^nti niddukkhaṃ. ^b^sukhi^eb^nti sukhitaṃ. ^b^ubhayeneva  visuddhaṃ attānaṃ samanupassāmī^eb^ti yañca pāpaṃ na karomi, yañca  karotopi na karīyati, iminā ubhayenāpi visuddhaṃ attānaṃ  samanupassāmi. sesaṃ sabbattha uttānatthamevāti. 


volume: 59
item: 62
title: venāgapurasuttavaṇṇanā^sarabhasuttavaṇṇanā^kesamuttisuttavaṇṇanā^sāḷhasuttavaṇṇanā^
content:
  [03] 67^b^.^eb^ chaṭṭhe ^a^M2.0183^ea^ ^b^migāranattā^eb^ti migāraseṭṭhino nattā.  ^b^sekhuniyanattā^eb^ti sekhuniyaseṭṭhino nattā.  ^b^upasaṅkamiṃsū^eb^ti bhuttapātarāsā dāsakammakaraparivutā ^a^P2.0307^ea^  upasaṅkamiṃsu. tesaṃ kira purebhatte pubbaṇhasamayeyeva gehe  eko pañho samuṭṭhito, taṃ pana kathetuṃ okāso nāhosi. te ``taṃ  pañhaṃ sossāmā''ti therassa santikaṃ gantvā vanditvā tuṇhī  nisīdiṃsu. thero ``gāme taṃ samuṭṭhitaṃ pañhaṃ sotuṃ āgatā  bhavissantī''ti tesaṃ manaṃ ñatvā tameva pañhaṃ ārabhanto ^b^etha tumhe  sāḷhā^eb^tiādimāha. tattha ^b^atthi lobho^eb^ti lubbhanasabhāvo  lobho nāma atthīti pucchati. ^b^abhijjhāti kho ahaṃ sāḷhā  etamatthaṃ vadāmī^eb^ti etaṃ lobhasaṅkhātaṃ atthaṃ ahaṃ ``abhijjhā''ti  vadāmi, ``taṇhā''ti vadāmīti samuṭṭhitapañhassa atthaṃ dīpento āha.  evaṃ sabbavāresu nayo netabbo.<br/><br/>[03] ^b^so^eb^ ^a^V2.0178^ea^ ^b^evaṃ pajānātī^eb^ti so cattāro brahmavihāre bhāvetvā  ṭhito ariyasāvako samāpattito vuṭṭhāya vipassanaṃ ārabhanto evaṃ  pajānāti. ^b^atthi ida^eb^nti atthi dukkhasaccasaṅkhātaṃ  khandhapañcakaṃ nāmarūpavasena paricchinditvā pajānanto esa ``evaṃ  pajānāti atthi ida''nti vutto. ^b^hīna^eb^nti samudayasaccaṃ.  ^b^paṇīta^eb^nti maggasaccaṃ. ^b^imassa saññāgatassa uttari  nissaraṇa^eb^nti imassa vipassanāsaññāsaṅkhātassa saññāgatassa  uttari nissaraṇaṃ nāma nibbānaṃ, tamatthīti iminā nirodhasaccaṃ  dasseti. ^b^vimuttasmiṃ vimuttamiti ñāṇa^eb^nti ekūnavīsatividhaṃ  paccavekkhaṇañāṇaṃ kathitaṃ. ^b^ahu pubbe lobho^eb^ti pubbe me lobho  ahosi. ^b^tadahu akusala^eb^nti taṃ akusalaṃ nāma ahosi, tadā  vā akusalaṃ nāma ahosi. ^b^iccetaṃ kusala^eb^nti iti etaṃ  kusalaṃ, tasseva akusalassa natthibhāvaṃ kusalaṃ khemanti sandhāya  vadati. ^b^nicchāto^eb^ti nittaṇho. ^b^nibbuto^eb^ti ^a^P2.0308^ea^  abbhantare santāpakarānaṃ kilesānaṃ abhāvena nibbuto.  ^b^sītibhūto^eb^ti sītalībhūto. ^b^sukhappaṭisaṃvedī^eb^ti  kāyikacetasikassa sukhassa paṭisaṃveditā. ^b^brahmabhūtenā^eb^ti  seṭṭhabhūtena. sesaṃ sabbattha uttānatthamevāti. 


volume: 59
item: 63
title: sarabhasuttavaṇṇanā^kesamuttisuttavaṇṇanā^sāḷhasuttavaṇṇanā^kathāvatthusuttavaṇṇanā^
content:
  [03] 68^b^.^eb^ sattame ^a^M2.0184^ea^ ^b^kathāvatthūnī^eb^ti kathākāraṇāni,  kathāya bhūmiyo patiṭṭhāyoti attho. ^b^atītaṃ vā, bhikkhave,  addhāna^eb^nti atītamaddhānaṃ nāma kālopi vaṭṭati khandhāpi.  anāgatapaccuppannesupi eseva nayo. tattha atīte kassapo nāma  sammāsambuddho ahosi, tassa kikī nāma kāsikarājā aggupaṭṭhāko  ahosi, vīsati vassasahassāni āyu ahosīti iminā nayena  kathento ^b^atītaṃ ārabbha kathaṃ katheti^eb^ nāma. anāgate metteyyo  nāma buddho bhavissati, tassa saṅkho nāma rājā aggupaṭṭhāko  bhavissati, asīti vassasahassāni āyu bhavissatīti iminā nayena  kathento ^b^anāgataṃ ārabbha kathaṃ katheti^eb^ nāma. etarahi asuko  nāma rājā dhammikoti iminā nayena kathento ^b^paccuppannaṃ ārabbha  kathaṃ katheti^eb^ nāma.<br/><br/>[03] ^b^kathāsampayogenā^eb^ti kathāsamāgamena. ^b^kaccho^eb^ti  kathetuṃ yutto. ^b^akaccho^eb^ti kathetuṃ na yutto.  ^b^ekaṃsabyākaraṇīyaṃ pañha^eb^ntiādīsu, ``cakkhu, anicca''nti  puṭṭhena, ``āma, anicca''nti ekaṃseneva byākātabbaṃ. eseva nayo  sotādīsu. ayaṃ ^b^ekaṃsabyākaraṇīyo^eb^ pañho. ``aniccaṃ nāma  cakkhū''ti puṭṭhena pana ``na cakkhumeva, sotampi aniccaṃ, ghānampi  anicca''nti evaṃ vibhajitvā ^a^V2.0179^ea^ byākātabbaṃ. ayaṃ  ^b^vibhajjabyākaraṇīyo^eb^ pañho. ``yathā cakkhu, tathā sotaṃ.  yathā sotaṃ, tathā cakkhū''ti puṭṭhena ``kenaṭṭhena pucchasī''ti  paṭipucchitvā ``dassanaṭṭhena pucchāmī''ti vutte ``na hī''ti  byākātabbaṃ. ``aniccaṭṭhena pucchāmī''ti vutte, ``āmā''ti  byākātabbaṃ. ayaṃ ^b^paṭipucchābyākaraṇīyo^eb^ pañho. ``taṃ jīvaṃ  taṃ sarīra''ntiādīni ^a^P2.0309^ea^ puṭṭhena pana ``abyākatametaṃ  bhagavatā''ti ṭhapetabbo, esa pañho na byākātabbo. ayaṃ  ^b^ṭhapanīyo^eb^ pañho.<br/><br/>[03] ^b^ṭhānāṭhāne na saṇṭhātī^eb^ti kāraṇākāraṇe na saṇṭhāti.  tatrāyaṃ nayo -- sassatavādī yuttena kāraṇena pahoti ucchedavādiṃ  niggahetuṃ, ucchedavādī tena niggayhamāno ``kiṃ panāhaṃ ucchedaṃ  vadāmī''ti sassatavādibhāvameva dīpeti, attano vāde patiṭṭhātuṃ na  sakkoti. evaṃ ucchedavādimhi pahonte sassatavādī, puggalavādimhi  pahonte suññatavādī, suññatavādimhi pahonte puggalavādīti evaṃ  ṭhānāṭhāne na saṇṭhāti nāma.<br/><br/>[03] ^b^parikappe^eb^ ^a^M2.0185^ea^ ^b^na saṇṭhātī^eb^ti idaṃ pañhapucchanepi pañhakathanepi  labbhati. kathaṃ? ekacco hi ``pañhaṃ pucchissāmī''ti kaṇṭhaṃ  sodheti, so itarena ``idaṃ nāma tvaṃ pucchissasī''ti vutto  ñātabhāvaṃ ñatvā ``na etaṃ, aññaṃ pucchissāmī''ti vadati. pañhaṃ  puṭṭhopi ``pañhaṃ kathessāmī''ti hanuṃ saṃsodheti, so itarena ``idaṃ  nāma kathessasī''ti vutto ñātabhāvaṃ ñatvā ``na etaṃ, aññaṃ  kathessāmī''ti vadati. evaṃ parikappe na saṇṭhāti nāma.<br/><br/>[03] ^b^aññātavāde na saṇṭhātī^eb^ti aññātavāde jānitavāde na  saṇṭhāti. kathaṃ? ekacco pañhaṃ pucchati, taṃ itaro ``manāpo tayā  pañho pucchito, kahaṃ te esa uggahito''ti vadati. itaro  pucchitabbaniyāmeneva pañhaṃ pucchitvāpi tassa kathāya ``apañhaṃ nu  kho pucchita''nti vimatiṃ karoti. aparo pañhaṃ puṭṭho katheti,  tamañño ``suṭṭhu te pañho kathito, kattha te uggahito, pañhaṃ kathentena  nāma evaṃ kathetabbo''ti vadati. itaro kathetabbaniyāmeneva pañhaṃ  kathetvāpi tassa kathāya ``apañho nu kho mayā kathito''ti vimatiṃ  karoti.<br/><br/>[03] ^b^paṭipadāya na saṇṭhātī^eb^ti paṭipattiyaṃ na tiṭṭhati, vattaṃ  ajānitvā apucchitabbaṭṭhāne pucchatīti attho. ayaṃ pañho ^a^P2.0310^ea^  nāma cetiyaṅgaṇe pucchitena na kathetabbo, tathā  bhikkhācāramagge ^a^V2.0180^ea^ gāmaṃ piṇḍāya caraṇakāle. āsanasālāya  nisinnakāle yāguṃ vā bhattaṃ vā gahetvā nisinnakāle paribhuñjitvā  nisinnakāle divāvihāraṭṭhānagamanakālepi. divāṭṭhāne nisinnakāle  pana okāsaṃ kāretvāva pucchantassa kathetabbo, akāretvā pucchantassa  na kathetabbo. idaṃ vattaṃ ajānitvā pucchanto paṭipadāya na saṇṭhāti  nāma. ^b^evaṃ santāyaṃ, bhikkhave, puggalo akaccho hotī^eb^ti,  bhikkhave, etaṃ imasmiṃ ca kāraṇe sati ayaṃ puggalo na kathetuṃ yutto  nāma hoti.<br/><br/>[03] ^b^ṭhānāṭhāne saṇṭhātī^eb^ti sassatavādī yuttena kāraṇena  pahoti ucchedavādiṃ niggahetuṃ, ucchedavādī tena niggayhamānopi  ``ahaṃ tayā satakkhattuṃ niggayhamānopi ucchedavādīyevā''ti vadati.  iminā nayena sassatapuggalasuññatavādādīsupi nayo netabbo.  evaṃ ṭhānāṭhāne saṇṭhāti ^a^M2.0186^ea^ nāma. ^b^parikappe saṇṭhātī^eb^ti ``pañhaṃ  pucchissāmī''ti kaṇṭhaṃ sodhento ``tvaṃ imaṃ nāma pucchissasī''ti  vutte, ``āma, etaṃyeva pucchissāmī''ti vadati. pañhaṃ kathessāmīti  hanuṃ saṃsodhentopi ``tvaṃ imaṃ nāma kathessasī''ti vutte, ``āma,  etaṃyeva kathessāmī''ti vadati. evaṃ parikappe saṇṭhāti nāma.<br/><br/>[03] ^b^aññātavāde saṇṭhātī^eb^ti imaṃ pañhaṃ pucchitvā ``suṭṭhu te  pañho pucchito, pucchantena nāma evaṃ pucchitabba''nti vutte  sampaṭicchati, vimatiṃ na uppādeti. pañhaṃ kathetvāpi ``suṭṭhu te  pañho kathito, kathentena nāma evaṃ kathetabba''nti vutte sampaṭicchati,  vimatiṃ na uppādeti. ^b^paṭipadāya saṇṭhātī^eb^ti gehe nisīdāpetvā  yāgukhajjakādīni datvā yāva bhattaṃ niṭṭhāti, tasmiṃ antare nisinno  pañhaṃ pucchati ^a^P2.0311^ea^. sappiādīni bhesajjāni  aṭṭhavidhāni pānakāni vatthacchādanamālāgandhādīni vā ādāya vihāraṃ  gantvā tāni datvā divāṭṭhānaṃ pavisitvā okāsaṃ kāretvā pañhaṃ  pucchati. evañhi vattaṃ ñatvā pucchanto paṭipadāya saṇṭhāti nāma.  tassa pañhaṃ kathetuṃ vaṭṭati.<br/><br/>[03] ^b^aññenaññaṃ paṭicaratī^eb^ti aññena vacanena aññaṃ  paṭicchādeti, aññaṃ vā pucchito aññaṃ katheti. ^b^bahiddhā kathaṃ  apanāmetī^eb^ti āgantukakathaṃ otārento purimakathaṃ bahiddhā apanāmeti.  tatridaṃ vatthu -- bhikkhū kira sannipatitvā ekaṃ daharaṃ, ``āvuso,  tvaṃ imañcimañca āpattiṃ āpanno''ti āhaṃsu. so āha --  ``bhante, nāgadīpaṃ gatomhī''ti. āvuso ^a^V2.0181^ea^, na mayaṃ tava  nāgadīpagamanena atthikā, āpattiṃ pana āpannoti pucchāmāti.  bhante, nāgadīpaṃ gantvā macche khādinti. āvuso, tava  macchakhādanena kammaṃ natthi, āpattiṃ kirasi āpannoti. so  ``nātisupakko maccho mayhaṃ aphāsukamakāsi, bhante''ti. āvuso,  tuyhaṃ phāsukena vā aphāsukena vā kammaṃ natthi, āpattiṃ āpannosīti.  bhante, yāva tattha vasiṃ, tāva me aphāsukameva jātanti. evaṃ  āgantukakathāvasena bahiddhā kathaṃ apanāmetīti veditabbaṃ.<br/><br/>[03] ^b^abhiharatī^eb^ti ito cito ca suttaṃ āharitvā avattharati.  ^b^tepiṭakatissatthero^eb^ viya. pubbe kira bhikkhū  mahācetiyaṅgaṇe sannipatitvā saṅghakiccaṃ katvā bhikkhūnaṃ ovādaṃ  datvā aññamaññaṃ pañhasākacchaṃ karonti. tatthāyaṃ thero tīhi  piṭakehi tato tato suttaṃ āharitvā divasabhāge ekampi pañhaṃ  niṭṭhāpetuṃ na deti. ^b^abhimaddatī^eb^ti kāraṇaṃ ^a^M2.0187^ea^ āharitvā maddati.  ^b^anupajagghatī^eb^ti parena pañhe pucchitepi kathitepi pāṇiṃ paharitvā  mahāhasitaṃ hasati, yena parassa ``apucchitabbaṃ nu kho pucchiṃ,  akathetabbaṃ nu kho kathesi''nti vimati uppajjati. ^b^khalitaṃ  gaṇhātī^eb^ti appamattakaṃ mukhadosamattaṃ gaṇhāti ^a^P2.0312^ea^,  akkhare vā pade vā byañjane vā durutte ``evaṃ nāmetaṃ vattabba''nti  ujjhāyamāno vicarati. ^b^saupaniso^eb^ti saupanissayo sapaccayo.<br/><br/>[03] ^b^ohitasoto^eb^ti ṭhapitasoto. ^b^abhijānāti ekaṃ  dhamma^eb^nti ekaṃ kusaladhammaṃ abhijānāti ariyamaggaṃ.  ^b^parijānāti ekaṃ dhamma^eb^nti ekaṃ dukkhasaccadhammaṃ tīraṇapariññāya  parijānāti. ^b^pajahati ekaṃ dhamma^eb^nti ekaṃ sabbākusaladhammaṃ  pajahati vinodeti byantīkaroti. ^b^sacchikaroti ekaṃ dhamma^eb^nti  ekaṃ arahattaphaladhammaṃ nirodhameva vā paccakkhaṃ karoti.  ^b^sammāvimuttiṃ phusatī^eb^ti sammā hetunā nayena kāraṇena  arahattaphalavimokkhaṃ ñāṇaphassena phusati.<br/><br/>[03] ^b^etadatthā, bhikkhave, kathā^eb^ti, bhikkhave, yā esā  kathāsampayogenāti kathā dassitā, sā etadatthā, ayaṃ tassā kathāya  bhūmi patiṭṭhā. idaṃ vatthu yadidaṃ anupādā cittassa vimokkhoti evaṃ  sabbapadesu yojanā veditabbā. ^b^etadatthā mantanā^eb^ti yā ayaṃ  kacchākacchesu puggalesu kacchena saddhiṃ mantanā, sāpi etadatthāyeva.  ^b^etadatthā upanisā^eb^ti ohitasoto saupanisoti evaṃ vuttā  upanisāpi etadatthāyeva. ^b^etadatthaṃ sotāvadhāna^eb^nti tassā  upanisāya sotāvadhānaṃ ^a^V2.0182^ea^, tampi etadatthameva. ^b^anupādā^eb^ti catūhi  upādānehi aggahetvā. ^b^cittassa vimokkho^eb^ti  arahattaphalavimokkho. arahattaphalatthāya hi sabbametanti suttantaṃ  vinivattetvā upari gāthāhi kūṭaṃ gaṇhanto ^b^ye viruddhā^eb^tiādimāha.<br/><br/>[03] tattha ^b^viruddhā^eb^ti virodhasaṅkhātena kopena viruddhā.  ^b^sallapantī^eb^ti sallāpaṃ karonti. ^b^viniviṭṭhā^eb^ti abhiniviṭṭhā  hutvā. ^b^samussitā^eb^ti ^a^P2.0313^ea^ mānussayena suṭṭhu  ussitā. ^b^anariyaguṇamāsajjā^eb^ti anariyaguṇakathaṃ guṇamāsajja  kathenti. guṇaṃ ghaṭṭetvā kathā hi anariyakathā nāma, na ariyakathā,  taṃ ^a^M2.0188^ea^ kathentīti attho. ^b^aññoññavivaresino^eb^ti aññamaññassa  chiddaṃ aparādhaṃ gavesamānā. ^b^dubbhāsita^eb^nti dukkathitaṃ.  ^b^vikkhalita^eb^nti appamattakaṃ mukhadosakhalitaṃ. ^b^sampamohaṃ  parājaya^eb^nti aññamaññassa appamattena mukhadosena sampamohañca  parājayañca. ^b^abhinandantī^eb^ti tussanti. ^b^nācare^eb^ti na  carati na katheti. ^b^dhammaṭṭhapaṭisaṃyuttā^eb^ti yā ca dhamme ṭhitena  kathitakathā, sā dhammaṭṭhā ceva hoti tena ca dhammena paṭisaṃyuttāti  dhammaṭṭhapaṭisaṃyuttā. ^b^anunnatena manasā^eb^ti anuddhatena cetasā.  ^b^apaḷāso^eb^ti yugaggāhapaḷāsavasena apaḷāso hutvā.  ^b^asāhaso^eb^ti rāgadosamohasāhasānaṃ vasena asāhaso hutvā.<br/><br/>[03] ^b^anusūyāyamāno^eb^ti na usūyamāno. ^b^dubbhaṭṭhe  nāpasādaye^eb^ti dukkathitasmiṃ na apasādeyya. ^b^upārambhaṃ na  sikkheyyā^eb^ti kāraṇuttariyalakkhaṇaṃ upārambhaṃ na sikkheyya.  ^b^khalitañca na gāhaye^eb^ti appamattakaṃ mukhakhalitaṃ ``ayaṃ te  doso''ti na gāhayeyya. ^b^nābhihare^eb^ti nāvatthareyya.  ^b^nābhimadde^eb^ti ekaṃ kāraṇaṃ āharitvā na maddeyya. ^b^na^eb^  ^a^P2.0314^ea^ ^b^vācaṃ payutaṃ bhaṇe^eb^ti saccālikapaṭisaṃyuttaṃ  vācaṃ na bhaṇeyya. ^b^aññātattha^eb^nti jānanatthaṃ.  ^b^pasādattha^eb^nti pasādajananatthaṃ. ^b^na samusseyya mantaye^eb^ti na  mānussayena samussito bhaveyya. na hi mānussitā hutvā paṇḍitā  kathayanti, mānena pana anussitova hutvā mantaye katheyya bhāseyyāti. 


