# pali

volume: 2
item: 4
title: bāhiranidānakathā^^paṭhamamahāsaṅgītikathāvaṇṇanā^dutiyasaṅgītikathāvaṇṇanā^
content:
  [03]‘‘Yadā nibbāyiṃsū’’ti sambandho. ^b^Jotayitvā ca sabbadhī^eb^ti tameva saddhammaṃ sabbattha pakāsayitvā. ‘‘Jutimanto’’ti vattabbe gāthābandhavasena ^b^‘‘jutīmanto’’^eb^ti vuttaṃ, paññājotisampannāti attho, tejavantoti vā, mahānubhāvāti vuttaṃ hoti. ^b^Nibbāyiṃsū^eb^ti anupādisesāya ^a^V1.0100^ea^ nibbānadhātuyā parinibbāyiṃsu. Pahīnasabbakilesattā natthi etesaṃ katthaci ālayo taṇhāti ^b^anālayā,^eb^ vītarāgāti vuttaṃ hoti.<br/><br/>[03]^b^Vassasataparinibbute bhagavatī^eb^ti vassasataṃ parinibbutassa assāti vassasataparinibbuto, bhagavā, tasmiṃ parinibbānato vassasate atikkanteti vuttaṃ hoti. ^b^Vesālikā^eb^ti vesālīnivāsino. ^b^Vajjiputtakā^eb^ti vajjiraṭṭhe vesāliyaṃ kulānaṃ puttā. ^b^Kappati siṅgīloṇakappo^eb^ti siṅgena loṇaṃ pariharitvā pariharitvā aloṇakapiṇḍapātena saddhiṃ bhuñjituṃ kappati, na sannidhiṃ karotīti adhippāyo. ^b^Kappati dvaṅgulakappo^eb^ti dvaṅgulaṃ ^a^M1.0112^ea^ atikkantāya chāyāya vikāle bhojanaṃ bhuñjituṃ kappatīti attho. ^b^Kappati gāmantarakappo^eb^ti ‘‘gāmantaraṃ gamissāmī’’ti pavāritena anatirittabhojanaṃ bhuñjituṃ kappatīti attho. ^b^Kappati āvāsakappo^eb^ti ekasīmāyaṃ nānāsenāsanesu visuṃ visuṃ uposathādīni saṅghakammāni kātuṃ vaṭṭatīti attho. ^b^Kappati anumatikappo^eb^ti ‘‘anāgatānaṃ āgatakāle anumatiṃ gahessāmī’’ti tesu anāgatesuyeva vaggena saṅghena kammaṃ katvā pacchā anumatiṃ gahetuṃ kappati, vaggakammaṃ na hotīti adhippāyo. ^b^Kappati āciṇṇakappo^eb^ti ācariyupajjhāyehi āciṇṇo kappatīti attho. So pana ekacco kappati dhammiko, ekacco na kappati adhammikoti veditabbo. ^b^Kappati amathitakappo^eb^ti yaṃ khīraṃ khīrabhāvaṃ vijahitaṃ dadhibhāvaṃ asampattaṃ, taṃ bhuttāvinā pavāritena anatirittaṃ bhuñjituṃ kappatīti attho. ^b^Kappati jalogiṃ pātu^eb^nti ettha ^b^jalogī^eb^ti taruṇasurā. Yaṃ majjasambhāraṃ ekato kataṃ majjabhāvamasampattaṃ, taṃ pātuṃ vaṭṭatīti adhippāyo. ^b^Jātarūparajata^eb^nti sarasato vikāraṃ anāpajjitvā sabbadā jātaṃ rūpameva hotīti jātaṃ rūpametassāti jātarūpaṃ, suvaṇṇaṃ. Dhavalasabhāvatāya rājatīti rajataṃ, rūpiyaṃ. ^b^Susunāgaputto^eb^ti susunāgassa putto.<br/><br/>[03]^b^Kākaṇḍakaputto^eb^ti kākaṇḍakabrāhmaṇassa putto. ^b^Vajjīsū^eb^ti janapadavacanattā bahuvacanaṃ kataṃ. Ekopi hi janapado ruḷhīsaddattā bahuvacanena vuccati. ^b^Yena vesālī, tadavasarī^eb^ti yena disābhāgena vesālī avasaritabbā, yasmiṃ vā padese vesālī, tadavasari, taṃ pattoti attho. ^b^Mahāvane kūṭāgārasālāya^eb^nti ettha ^b^mahāvanaṃ^eb^ nāma sayaṃjātamaropimaṃ saparicchedaṃ mahantaṃ vanaṃ. Kapilavatthusāmantā pana mahāvanaṃ himavantena saha ekābaddhaṃ aparicchedaṃ hutvā mahāsamuddaṃ āhacca ṭhitaṃ, idaṃ tādisaṃ na hotīti saparicchedaṃ mahantaṃ vananti mahāvanaṃ. ^b^Kūṭāgārasālā^eb^ pana mahāvanaṃ nissāya kate ārāme kūṭāgāraṃ anto katvā haṃsavaṭṭakacchannena haṃsamaṇḍalākārena katā.<br/><br/>[03]^b^Tadahuposathe^eb^ti ^a^V1.0101^ea^ ettha ^b^tadahū^eb^ti tasmiṃ ahani, tasmiṃ divaseti attho. Upavasanti etthāti ^b^uposatho,^eb^ upavasitabbadivaso. ^b^Upavasantī^eb^ti ca sīlena vā sabbaso āhārassa ca abhuñjanasaṅkhātena anasanena ^a^M1.0113^ea^ vā khīrapānamadhupānādimattena vā upetā hutvā vasantīti attho. So panesa divaso aṭṭhamīcātuddasīpannarasībhedena tividho. Katthaci pana pātimokkhepi sīlepi upavāsepi paññattiyampi uposathasaddo āgato. Tathā hesa ‘‘āyāmāvuso kappina, uposathaṃ gamissāmā’’tiādīsu pātimokkhuddese āgato. ‘‘Evaṃ aṭṭhaṅgasamannāgato kho visākhe uposatho upavuttho’’tiādīsu (a. ni. 8.43) sīle. ‘‘Suddhassa ve sadā pheggu, suddhassuposatho sadā’’tiādīsu (ma. ni. 1.79) upavāse. ‘‘Uposatho nāma nāgarājā’’tiādīsu (dī. ni. 2.246; ma. ni. 3.258) paññattiyañca āgato. Tattha upecca vasitabbato uposatho pātimokkhuddeso. Upetena samannāgatena hutvā vasitabbato santāne vāsetabbato uposatho sīlaṃ. Asanādisaṃyamādiṃ vā upecca vasantīti uposatho upavāso. Tathārūpe hatthiassavisese uposathoti samaññāmattato uposatho paññatti. Idha pana ‘‘na, bhikkhave, tadahuposathe sabhikkhukā āvāsā’’tiādīsu (mahāva. 181) viya uposathadivaso adhippeto, tasmā tadahuposatheti tasmiṃ uposathadivaseti attho. ^b^Kaṃsapāti^eb^nti suvaṇṇapātiṃ. ^b^Kahāpaṇampī^eb^tiādīsu kahāpaṇassa samabhāgo ^b^aḍḍho. Pādo^eb^ catutthabhāgo. Māsakoyeva ^b^māsakarūpaṃ. Sabbaṃ tāva vattabba^eb^nti iminā sattasatikakkhandhake (cūḷava. 446 ādayo) āgatā sabbāpi pāḷi idha ānetvā vattabbāti dasseti. Sā kuto vattabbāti āha ^b^‘‘yāva imāya pana vinayasaṅgītiyā’’^eb^tiādi. Saṅgāyitasadisameva saṅgāyiṃsūti sambandho.<br/><br/>[03]^b^Pubbe kataṃ upādāyā^eb^ti pubbe kataṃ paṭhamasaṅgītimupādāya. Sā panāyaṃ saṅgītīti sambandho. ^b^Tesū^eb^ti tesu saṅgītikārakesu theresu. ^b^Vissutā^eb^ti gaṇapāmokkhatāya vissutā sabbattha pākaṭā. Tasmiñhi sannipāte aṭṭheva gaṇapāmokkhā mahātherā ahesuṃ, tesu ca vāsabhagāmī sumanoti dve therā anuruddhattherassa saddhivihārikā, avasesā cha ānandattherassa. Ete pana sabbepi aṭṭha mahātherā bhagavantaṃ diṭṭhapubbā. Idāni te there sarūpato dassento āha ^b^‘‘sabbakāmī cā’’^eb^tiādi. ^b^Sāṇasambhūto^eb^ti sāṇadesavāsī sambhūtatthero ^a^M1.0114^ea^. Dutiyo saṅgahoti sambandho. ^b^Pannabhārā^eb^ti patitakkhandhabhārā. ‘‘Bhārā have pañcakkhandhā’’ti (saṃ. ni. 3.22) hi vuttaṃ. ^b^Katakiccā^eb^ti catūsu saccesu catūhi maggehi kattabbassa pariññāpahānasāchakiriyābhāvanāsaṅkhātassa soḷasavidhassapi kiccassa pariniṭṭhitattā katakiccā.<br/><br/>[03]^b^Abbuda^eb^nti upaddavaṃ vadanti corakammampi bhagavato vacanaṃ thenetvā attano vacanassa dīpanato ^a^V1.0102^ea^. ^b^Gaṇṭhipade^eb^ pana ‘‘abbudaṃ gaṇḍo’’ti vuttaṃ. ^b^Ima^eb^nti vakkhamānanidassanaṃ. Sandissamānā mukhā ^b^sammukhā. Uparibrahmalokūpapattiyā bhāvitamagga^eb^nti uparibrahmaloke upapattiyā uppāditajjhānaṃ. Jhānañhi tatrūpapattiyā upāyabhāvato idha ‘‘maggo’’ti vuttaṃ. Upāyo hi ‘‘maggo’’ti vuccati. Vacanattho panettha – taṃ taṃ upapattiṃ maggati gavesati janeti nipphādetīti maggoti evaṃ veditabbo. Atthato cāyaṃ maggo nāma cetanāpi hoti cetanāsampayuttadhammāpi tadubhayampi. ‘‘Nirayañcāhaṃ, sāriputta, jānāmi nirayagāmiñca magga’’nti (ma. ni. 1.153) hi ettha cetanā maggo nāma.<br/><br/>[21]‘‘Saddhā hiriyaṃ kusalañca dānaṃ,<br/><br/>[27]Dhammā ete sappurisānuyātā;<br/><br/>[26]Etañhi maggaṃ diviyaṃ vadanti,<br/><br/>[22]Etena hi gacchati devaloka’’nti. (a. ni. 8.32; kathā. 479) –<br/><br/>[07]Ettha cetanāsampayuttadhammā maggo nāma. ‘‘Ayaṃ bhikkhave maggo ayaṃ paṭipadā’’ti ^b^saṅkhārūpapattisuttā^eb^dīsu (ma. ni. 3.161) cetanāpi cetanāsampayuttadhammāpi maggo nāma. Imasmiṃ ṭhāne jhānassa adhippetattā cetanāsampayuttadhammā gahetabbā.<br/><br/>[03]^b^Moggalibrāhmaṇassā^eb^ti lokasammatassa aputtakassa moggalināmabrāhmaṇassa. Nanu ca kathametaṃ nāma vuttaṃ ‘‘moggalibrāhmaṇassa gehe paṭisandhiṃ gahessatī’’ti. Kiṃ uparūpapattiyā paṭiladdhasamāpattīnampi kāmāvacare uppatti hotīti? Hoti. Sā ca katādhikārānaṃ mahāpuññānaṃ cetopaṇidhivasena hoti, na sabbesanti daṭṭhabbaṃ. Atha mahaggatassa garukakammassa vipākaṃ paṭibāhitvā parittakammaṃ kathamattano vipākassa okāsaṃ karotīti? Ettha ca tāva tīsupi ^b^gaṇṭhipadesu^eb^ idaṃ ^a^M1.0115^ea^ vuttaṃ ‘‘nikantibaleneva jhānā parihāyati, tato parihīnajjhānā nibbattantī’’ti. Keci pana ‘‘anīvaraṇāvatthāya nikantiyā jhānassa parihāni vīmaṃsitvā gahetabbā’’ti vatvā evamettha kāraṇaṃ vadanti ‘‘satipi mahaggatakammuno vipākapaṭibāhanasamatthassa parittakammassapi abhāve ‘ijjhati, bhikkhave, sīlavato cetopaṇidhi visuddhattā’ti (dī. ni. 3.337; a. ni. 8.35; saṃ. ni. 4.352) vacanato kāmabhave cetopaṇidhi mahaggatakammassa vipākaṃ paṭibāhitvā parittakammuno vipākassa okāsaṃ karotī’’ti.<br/><br/>[03]^b^Sādhu^eb^^a^V1.0103^ea^^b^sappurisā^eb^ti ettha ^b^sādhū^eb^ti āyācanatthe nipāto, taṃ yācāmāti attho. ^b^Haṭṭhapahaṭṭho^eb^ti cittapīṇanavasena punappunaṃ santuṭṭho. ^b^Udaggudaggo^eb^ti sarīravikāruppādanapītivasena udaggudaggo. Pītimā hi puggalo kāyacittānaṃ uggatattā abbhuggatattā ‘‘udaggo’’ti vuccati. ^b^Sādhūti paṭissuṇitvā^eb^ti ‘‘sādhū’’ti paṭivacanaṃ datvā. ^b^Tīretvā^eb^ti niṭṭhapetvā. ^b^Puna paccāgamiṃsū^eb^ti puna āgamiṃsu. ^b^Tena kho pana samayenā^eb^ti yasmiṃ samaye dutiyasaṅgītiṃ akaṃsu, tasmiṃ samayeti attho. ^b^Navakā^eb^ti vuttamevatthaṃ vibhāvetuṃ ^b^‘‘daharabhikkhū’’^eb^ti vuttaṃ. ^b^Taṃ adhikaraṇaṃ na sampāpuṇiṃsū^eb^ti taṃ vajjiputtakehi uppāditaṃ adhikaraṇaṃ vinicchinituṃ na sampāpuṇiṃsu nāgamiṃsu. No ahuvatthāti sambandho. ^b^Idaṃ daṇḍakamma^eb^nti idāni vattabbaṃ sandhāya vuttaṃ. Yāvatāyukaṃ ṭhatvā parinibbutāti sambandho, yāva attano attano āyuparimāṇaṃ, tāva ṭhatvā parinibbutāti attho.<br/><br/>[03]Kiṃ pana katvā te therā parinibbutāti āha ^b^‘‘dutiyaṃ saṅgahaṃ katvā’’^eb^tiādi. Anāgatepi saddhammavuḍḍhiyā hetuṃ katvā parinibbutāti sambandho. Idāni ‘‘tepi nāma evaṃ mahānubhāvā therā aniccatāya vasaṃ gatā, kimaṅgaṃ pana aññe’’ti saṃvejetvā ovadanto āha ^b^‘‘khīṇāsavā’’^eb^tiādi. ^b^Aniccatāvasa^eb^nti aniccatāvasattaṃ, aniccatāyattabhāvaṃ aniccatādhīnabhāvanti vuttaṃ hoti. ^b^Jammiṃ^eb^ lāmakaṃ ^b^durabhisambhavaṃ^eb^ anabhibhavanīyaṃ atikkamituṃ asakkuṇeyyaṃ aniccataṃ evaṃ ñatvāti sambandho. Keci pana ‘‘durabhisambhava’’nti ettha ‘‘pāpuṇituṃ asakkuṇeyya’’nti imamatthaṃ gahetvā ‘‘yaṃ durabhisambhavaṃ niccaṃ amataṃ padaṃ, taṃ pattuṃ vāyame dhīro’’ti sambandhaṃ ^a^M1.0116^ea^ vadanti. ^b^Sabbākārenā^eb^ti sabbappakārena vattabbaṃ kiñcipi asesetvā dutiyasaṅgīti saṃvaṇṇitāti adhippāyo.<br/><br/>[06]Iti samantapāsādikāya vinayaṭṭhakathāya sāratthadīpaniyaṃ<br/><br/>[06]Dutiyasaṅgītikathāvaṇṇanā samattā.


volume: 2
item: 5
title: ^paṭhamamahāsaṅgītikathāvaṇṇanā^dutiyasaṅgītikathāvaṇṇanā^tatiyasaṅgītikathāvaṇṇanā^
content:
  [03]Imissā pana saṅgītiyā dhammasaṅgāhakattherehi nikkaḍḍhitā te dasasahassā vajjiputtakā bhikkhū pakkhaṃ pariyesamānā attano attano anurūpaṃ dubbalapakkhaṃ labhitvā visuṃ mahāsaṅghikaṃ ācariyakulaṃ ^a^V1.0104^ea^ nāma akaṃsu, tato bhijjitvā aparāni dve ācariyakulāni jātāni gokulikā ca ekabyohārikā ca. Gokulikanikāyato bhijjitvā aparāni dve ācariyakulāni jātāni paṇṇattivādā ca bāhuliyā ca. Bahussutikātipi tesaṃyeva nāmaṃ, tesaṃyeva antarā cetiyavādā nāma apare ācariyavādā uppannā. Evaṃ mahāsaṅghikācariyakulato dutiye vassasate pañcācariyakulāni uppannāni, tāni mahāsaṅghikehi saddhiṃ cha honti.<br/><br/>[03]Tasmiṃyeva dutiye vassasate theravādato bhijjitvā dve ācariyavādā uppannā mahisāsakā ca vajjiputtakā ca. Tattha vajjiputtakavādato bhijjitvā apare cattāro ācariyavādā uppannā dhammuttarikā bhaddayānikā channāgārikā samitikāti. Puna tasmiṃyeva dutiye vassasate mahisāsakavādato bhijjitvā sabbatthivādā dhammaguttikāti dve ācariyavādā uppannā. Puna sabbatthivādakulato bhijjitvā kassapikā nāma jātā, kassapikesupi bhinnesu apare saṅkantikā nāma jātā, saṅkantikesu bhinnesu suttavādā nāma jātāti theravādato bhijjitvā ime ekādasa ācariyavādā uppannā, te theravādena saddhiṃ dvādasa honti. Iti ime ca dvādasa mahāsaṅghikānañca cha ācariyavādāti sabbe aṭṭhārasa ācariyavādā dutiye vassasate ^a^M1.0117^ea^ uppannā. Aṭṭhārasa nikāyātipi aṭṭhārasācariyakulānītipi etesaṃyeva nāmaṃ. Etesu pana sattarasa vādā bhinnakā, theravādoveko asambhinnakoti veditabbo. Vuttampi cetaṃ dīpavaṃse –<br/><br/>[21]‘‘Nikkaḍḍhitā pāpabhikkhū, therehi vajjiputtakā;<br/><br/>[22]Aññaṃ pakkhaṃ labhitvāna, adhammavādī bahū janā.<br/><br/>[21]‘‘Dasasahassā samāgantvā, akaṃsu dhammasaṅgahaṃ;<br/><br/>[22]Tasmāyaṃ dhammasaṅgīti, mahāsaṅgīti vuccati.<br/><br/>[21]‘‘Mahāsaṅgītikā bhikkhū, vilomaṃ akaṃsu sāsane;<br/><br/>[22]Bhinditvā mūlasaṅgahaṃ, aññaṃ akaṃsu saṅgahaṃ.<br/><br/>[21]‘‘Aññatra saṅgahitaṃ suttaṃ, aññatra akariṃsu te;<br/><br/>[22]Atthaṃ dhammañca bhindiṃsu, vinaye nikāyesu ca pañcasu.<br/><br/>[21]‘‘Pariyāyadesitañcāpi ^a^V1.0105^ea^, atho nippariyāyadesitaṃ;<br/><br/>[22]Nītatthañceva neyyatthaṃ, ajānitvāna bhikkhavo.<br/><br/>[21]‘‘Aññaṃ sandhāya bhaṇitaṃ, aññaṃ atthaṃ ṭhapayiṃsu te;<br/><br/>[22]Byañjanacchāyāya te bhikkhū, bahuṃ atthaṃ vināsayuṃ.<br/><br/>[21]‘‘Chaḍḍetvāna ekadesaṃ, suttaṃ vinayagambhiraṃ;<br/><br/>[22]Patirūpaṃ suttaṃ vinayaṃ, tañca aññaṃ kariṃsu te.<br/><br/>[21]‘‘Parivāraṃ atthuddhāraṃ, abhidhammaṃ chappakaraṇaṃ;<br/><br/>[21]Paṭisambhidañca niddesaṃ, ekadesañca jātakaṃ;<br/><br/>[22]Ettakaṃ vissajjetvāna, aññāni akariṃsu te.<br/><br/>[21]‘‘Nāmaṃ liṅgaṃ parikkhāraṃ, ākappakaraṇāni ca;<br/><br/>[22]Pakatibhāvaṃ vijahitvā, tañca aññaṃ akaṃsu te.<br/><br/>[21]‘‘Pubbaṅgamā bhinnavādā, mahāsaṅgītikārakā;<br/><br/>[22]Tesañca anukārena, bhinnavādā bahū ahu.<br/><br/>[21]‘‘Tato aparakālamhi, tasmiṃ bhedo ajāyatha;<br/><br/>[22]Gokulikā ekabyohāri, dvidhā bhijjittha bhikkhavo.<br/><br/>[21]‘‘Gokulikānaṃ ^a^M1.0118^ea^ dve bhedā, aparakālamhi jāyatha;<br/><br/>[22]Bahussutikā ca paññatti, dvidhā bhijjittha bhikkhavo.<br/><br/>[21]‘‘Cetiyā ca punavādī, mahāsaṅgītibhedakā;<br/><br/>[22]Pañca vādā ime sabbe, mahāsaṅgītimūlakā.<br/><br/>[21]‘‘Atthaṃ dhammañca bhindiṃsu, ekadesañca saṅgahaṃ;<br/><br/>[22]Ganthañca ekadesañhi, chaḍḍetvā aññaṃ akaṃsu te.<br/><br/>[21]‘‘Nāmaṃ ^a^V1.0106^ea^ liṅgaṃ parikkhāraṃ, ākappakaraṇāni ca;<br/><br/>[22]Pakatibhāvaṃ vijahitvā, tañca aññaṃ akaṃsu te.<br/><br/>[21]‘‘Visuddhattheravādamhi, puna bhedo ajāyatha;<br/><br/>[22]Mahisāsakā vajjiputtakā, dvidhā bhijjittha bhikkhavo.<br/><br/>[21]‘‘Vajjiputtakavādamhi, catudhā bhedo ajāyatha;<br/><br/>[22]Dhammatturikā bhaddayānikā, channāgārikā ca samiti.<br/><br/>[21]‘‘Mahisāsakānaṃ dve bhedā, aparakālamhi ajāyatha;<br/><br/>[22]Sabbatthivādā dhammaguttā, dvidhā bhijjittha bhikkhavo.<br/><br/>[21]‘‘Sabbatthivādānaṃ kassapikā, saṅkanti kassapikena ca;<br/><br/>[22]Saṅkantikānaṃ suttavādī, anupubbena bhijjatha.<br/><br/>[21]‘‘Ime ekādasa vādā, pabhinnā theravādato;<br/><br/>[21]Atthaṃ dhammañca bhindiṃsu, ekadesañca saṅgahaṃ;<br/><br/>[22]Ganthañca ekadesañhi, chaḍḍetvā aññaṃ akaṃsu te.<br/><br/>[21]‘‘Nāmaṃ liṅgaṃ parikkhāraṃ, ākappakaraṇāni ca;<br/><br/>[22]Pakatibhāvaṃ vijahitvā, tañca aññaṃ akaṃsu te.<br/><br/>[21]‘‘Sattarasa bhinnavādā, ekavādo abhinnako;<br/><br/>[21]Sabbevaṭṭhārasa honti, bhinnavādena te saha;<br/><br/>[22]Nigrodhova mahārukkho, theravādānamuttamo.<br/><br/>[21]‘‘Anūnaṃ anadhikañca, kevalaṃ jinasāsanaṃ;<br/><br/>[22]Kaṇṭakā viya rukkhamhi, nibbattā vādasesakā.<br/><br/>[21]‘‘Paṭhame ^a^M1.0119^ea^^a^V1.0107^ea^ vassasate natthi, dutiye vassasatantare;<br/><br/>[22]Bhinnā sattarasa vādā, uppannā jinasāsane’’ti.<br/><br/>[03]Aparāparaṃ pana hemavatā rājagirikā siddhatthikā pubbaseliyā aparaseliyā vājiriyāti aññepi cha ācariyavādā uppannā. Purimakānaṃ pana aṭṭhārasannaṃ ācariyavādānaṃ vasena pavattamāne sāsane asoko dhammarājā paṭiladdhasaddho divase divase buddhapūjāya satasahassaṃ, dhammapūjāya satasahassaṃ, saṅghapūjāya satasahassaṃ, attano ācariyassa nigrodhattherassa satasahassaṃ, catūsu dvāresu bhesajjatthāya satasahassanti pañca satasahassāni pariccajanto sāsane uḷāraṃ lābhasakkāraṃ pavattesi. Tadā hatalābhasakkārehi titthiyehi uppāditaṃ anekappakāraṃ sāsanamalaṃ visodhetvā moggaliputtatissatthero tipiṭakapariyattidharānaṃ pabhinnapaṭisambhidānaṃ bhikkhūnaṃ sahassamekaṃ gahetvā yathā mahākassapatthero ca yasatthero ca dhammañca vinayañca saṅgāyiṃsu, evameva saṅgāyanto tatiyasaṅgītiṃ akāsi. Idāni taṃ tatiyasaṅgītiṃ mūlato pabhuti vitthāretvā dassento āha ^b^‘‘tissopi kho mahābrahmā brahmalokato cavitvā moggalibrāhmaṇassa gehe paṭisandhiṃ aggahesī’’^eb^tiādi.<br/><br/>[03]Tattha ^b^gehe paṭisandhiṃ aggahesī^eb^ti moggalibrāhmaṇassa gehe brāhmaṇiyā kucchimhi paṭisandhiṃ aggahesīti attho. Gehassa pana tannissayattā nissite nissayavohāravasena ‘‘gehe paṭisandhiṃ aggahesī’’ti vuttaṃ yathā ‘‘mañcā ukkuṭṭhiṃ karonti, sabbo gāmo āgato’’ti. ^b^Sattavassānī^eb^ti accantasaṃyoge upayogavacanaṃ. ^b^Aticchathā^eb^ti atikkamitvā icchatha, idha bhikkhā na labbhati, ito aññattha gantvā bhikkhaṃ pariyesathāti adhippāyo. ^b^‘‘Bho pabbajitā’’^eb^tiādi brāhmaṇo attano gehe bhikkhālābhaṃ anicchanto āha. ^b^Paṭiyāditabhattato^eb^ti sampādetvā ṭhapitabhattato. ^b^Tadupiya^eb^nti tadanurūpaṃ. ^b^Upasamaṃ disvā^eb^ti therassa kāyacittavūpasamaṃ punappunaṃ disvā, ñatvāti attho. Iriyāpathavūpasamasandassanena hi tannibandhino cittassa yoniso pavattiupasamopi viññāyati. ^b^Bhiyyoso mattāya pasīditvā^eb^ti ^a^M1.0120^ea^ punappunaṃ visesato adhikataraṃ pasīditvā. ^b^Bhattavissaggakaraṇatthāyā^eb^ti bhattakiccakaraṇatthāya. ^b^Adhivāsetvā^eb^ti sampaṭicchitvā.<br/><br/>[03]^b^Soḷasavassuddesiko^eb^ti soḷasavassoti uddisitabbo voharitabboti soḷasavassuddeso, soyeva soḷasavassuddesiko. Soḷasavassoti vā uddisitabbataṃ arahatīti soḷasavassuddesiko, soḷasavassāni vā uddisitabbāni assāti soḷasavassuddesiko, soḷasavassoti uddeso vā assa ^a^V1.0108^ea^ atthīti soḷasavassuddesiko, atthato pana soḷasavassikoti vuttaṃ hoti. ^b^Tiṇṇaṃ vedānaṃ pāragū^eb^ti iruvedayajuvedasāmavedasaṅkhātānaṃ tiṇṇaṃ vedānaṃ paguṇakaraṇavasena pāraṃ gatoti pāragū. Pāragūti cettha niccasāpekkhatāya samāsādikaṃ veditabbaṃ. ^b^Laggetvā^eb^ti olambetvā. ^b^Na ca kācī^eb^ti ettha ^b^ca^eb^-saddo avadhāraṇe, kāci kathā neva uppajjatīti attho. ^b^Pallaṅka^eb^nti nisīditabbāsanaṃ. ^b^Uppajjissatī^eb^ti etthāpi ‘‘kathā’’ti idaṃ ānetvā sambandhitabbaṃ. ^b^Kupito anattamano^eb^ti kopena kupito, anattamano domanassena. Domanassasamaṅgī hi puggalo pītisukhehi na attamano na attacittoti anattamanoti vuccati. Na sakamanoti vā anattamano attano vase aṭṭhitacittattā.<br/><br/>[03]^b^Caṇḍikkabhāve^eb^ti caṇḍiko vuccati caṇḍo thaddhapuggalo, tassa bhāvo caṇḍikkaṃ, thaddhabhāvoti attho. Idha pana ‘‘caṇḍikkabhāve’’ti vuttattā caṇḍikoyeva caṇḍikkanti gahetabbaṃ, tena ‘‘caṇḍikkabhāve’’ti ettha thaddhabhāveti attho veditabbo. ^b^Kiñci manta^eb^nti kiñci vedaṃ. ^b^Aññe ke jānissantī^eb^ti na keci jānissantīti adhippāyo. ^b^Pucchitvā sakkā jānitu^eb^nti attano padesañāṇe ṭhitattā thero evamāha. Sabbaññubuddhā eva hi ‘‘puccha, māṇava, yadākaṅkhasī’’tiādinā paccekabuddhādīhi asādhāraṇaṃ sabbaññupavāraṇaṃ pavārenti. Sāvakā pana padesañāṇe ṭhitattā ‘‘sutvā vedissāmā’’ti vā ‘‘pucchitvā sakkā jānitu’’nti vā vadanti.<br/><br/>[03]^b^Tīsu vedesū^eb^tiādīsu tayo vedā pubbe vuttanayā eva. ^b^Nighaṇḍū^eb^ti nāmanighaṇḍurukkhādīnaṃ vevacanappakāsakaṃ satthaṃ, ^b^vevacanappakāsaka^eb^nti ca pariyāyasaddadīpakanti attho, ekekassa atthassa anekapariyāyavacanavibhāvakanti ^a^M1.0121^ea^ vuttaṃ hoti. Nidassanamattañcetaṃ anekesaṃ atthānaṃ ekasaddassa vacanīyatāvibhāvanavasenapi tassa ganthassa pavattattā. Vacanīyavācakabhāvena atthaṃ saddañca nikhaṇḍeti bhindati vibhajja dassetīti nikhaṇḍu, so eva idha kha-kārassa gha-kāraṃ katvā nighaṇḍūti vutto. ^b^Keṭubha^eb^nti kiriyākappavikappo kavīnaṃ upakārasatthaṃ. Ettha ca ^b^kiriyākappavikappo^eb^ti vacībhedādilakkhaṇā kiriyā kappīyati vikappīyati etenāti kiriyākappo, so pana vaṇṇapadabandhapadatthādivibhāgato bahuvikappoti kiriyākappavikappoti vuccati. Idañca mūlakiriyākappaganthaṃ sandhāya vuttaṃ. So hi satasahassaparimāṇo nayādicariyādikaṃ pakaraṇaṃ. Vacanatthato pana kiṭati gameti kiriyādivibhāgaṃ, taṃ vā anavasesapariyādānato gamento pūretīti keṭubhanti vuccati, saha nighaṇḍunā keṭubhena ca ^b^sanighaṇḍukeṭubhā,^eb^ tayo vedā. Tesu sanighaṇḍukeṭubhesu. Ṭhānakaraṇādivibhāgato ^a^V1.0109^ea^ nibbacanavibhāgato ca akkharā pabhedīyanti etenāti akkharappabhedo, sikkhā ca nirutti ca. Saha akkharappabhedenāti ^b^sākkharappabhedā,^eb^ tesu sākkharappabhedesu. ^b^Itihāsapañcamesū^eb^ti athabbanavedaṃ catutthaṃ katvā ‘‘itiha āsa itiha āsā’’ti īdisavacanapaṭisaṃyutto purāṇakathāsaṅkhāto itihāso pañcamo etesanti itihāsapañcamā, tayo vedā. Tesu itihāsapañcamesu. ^b^Neva attanā passatī^eb^ti neva sayaṃ passati, neva jānātīti attho. ^b^Puccha, byākarissāmī^eb^ti ‘‘sabbāpi pucchā vedesuyeva antogadhā’’ti sallakkhento evamāha.<br/><br/>[03]^b^Yassa citta^eb^ntiādipañhadvayaṃ cuticittasamaṅgino khīṇāsavassa cuticittassa uppādakkhaṇaṃ sandhāya vuttaṃ. Tattha paṭhamapañhe ^b^uppajjatī^eb^ti uppādakkhaṇasamaṅgitāya uppajjati. ^b^Na nirujjhatī^eb^ti nirodhakkhaṇaṃ appattatāya na nirujjhati. ^b^Tassa citta^eb^nti tassa puggalassa tato paṭṭhāya cittaṃ nirujjhissati nuppajjissatīti pucchati. ^b^Yassa vā panā^eb^tiādike pana dutiyapañhe ^b^nirujjhissatī^eb^ti yassa cittaṃ bhaṅgakkhaṇaṃ patvā nirujjhissati. ^b^Nuppajjissatī^eb^ti bhaṅgato parabhāge sayaṃ vā aññaṃ vā nuppajjissati, tassa puggalassa cittaṃ uppajjati na nirujjhatīti pucchati. Imesaṃ pana pañhānaṃ paṭhamo pañho vibhajjabyākaraṇīyo, tasmā ‘‘yassa cittaṃ uppajjati na nirujjhati, tassa cittaṃ nirujjhissati nuppajjissatī’’ti (yama. 2.cittayamaka.63) evaṃ ^a^M1.0122^ea^ puṭṭhena satā evamayaṃ pañho ca vissajjetabbo ‘‘pacchimacittassa uppādakkhaṇe tesaṃ cittaṃ uppajjati na nirujjhati nirujjhissati na uppajjissati, itaresaṃ cittassa uppādakkhaṇe tesaṃ cittaṃ uppajjati na nirujjhati, nirujjhissati ceva uppajjissati cā’’ti (yama. 2.cittayamaka.63). Yesañhi paricchinnavaṭṭadukkhānaṃ khīṇāsavānaṃ sabbapacchimassa cuticittassa uppādakkhaṇe vattati, tesaṃ tadeva cuticittaṃ nirujjhissati nuppajjissatīti. Uppādappattatāya uppajjati nāma, bhaṅgaṃ appattatāya na nirujjhati. Bhaṅgaṃ pana patvā taṃ tesaṃ cittaṃ nirujjhissati, tato appaṭisandhikattā aññaṃ na uppajjissati. Ṭhapetvā pana pacchimacittasamaṅgikhīṇāsavaṃ itaresaṃ sekkhāsekkhaputhujjanānaṃ uppādakkhaṇasamaṅgicittaṃ uppādappattatāya uppajjati nāma, bhaṅgaṃ appattatāya na nirujjhati. Bhaṅgaṃ pana patvā nirujjhissateva, aññaṃ pana tasmiṃ vā aññasmiṃ vā attabhāve uppajjissati ceva nirujjhissati ca. Dutiyo pana pañho arahato cuticittassa uppādakkhaṇe niyamitattā ekaṃsabyākaraṇīyo, tasmā ‘‘yassa vā pana cittaṃ nirujjhissati na uppajjissati, tassa cittaṃ uppajjati na nirujjhatī’’ti puṭṭhena ‘‘āmantā’’ti vattabbaṃ. Khīṇāsavassa hi uppādakkhaṇasamaṅgicuticittaṃ bhaṅgaṃ patvā nirujjhissati ^a^V1.0110^ea^ nāma, tato paraṃ nuppajjissati. Uppādakkhaṇasamaṅgitāya pana uppajjati ceva bhaṅgaṃ appattatāya na nirujjhati cāti vuccati.<br/><br/>[03]Ayaṃ pana māṇavo evamime pañhe vissajjetumasakkonto vighātaṃ pāpuṇi, tasmā vuttaṃ ^b^‘‘māṇavo uddhaṃ vā adho vā harituṃ asakkonto’’^eb^tiādi. Tattha ^b^uddhaṃ vā adho vā harituṃ asakkonto^eb^ti uparimapade vā heṭṭhimapadaṃ, heṭṭhimapade vā uparimapadaṃ atthato samannāharituṃ asakkontoti attho, pubbenāparaṃ yojetvā pañhassa atthaṃ paricchindituṃ asakkontoti vuttaṃ hoti. ^b^Dvattiṃsākārakammaṭṭhānaṃ tāva ācikkhī^eb^ti ‘‘atthi imasmiṃ kāye’’tiādikaṃ dvattiṃsākārakammaṭṭhānaṃ ‘‘mantassa upacāro aya’’nti paṭhamaṃ ācikkhi. Sotāpannānaṃ sīlesu paripūrakāritāya samādinnasīlato natthi parihānīti āha ^b^‘‘abhabbo dāni sāsanato nivattitu’’^eb^nti. ^b^Vaḍḍhetvā^eb^ti uparimaggatthāya kammaṭṭhānaṃ vaḍḍhetvā. ^b^Appossukko bhaveyya buddhavacanaṃ gahetu^eb^nti arahattappattiyā katakiccabhāvatoti ^a^M1.0123^ea^ adhippāyo. Vohāravidhimhi chekabhāvatthaṃ ^b^‘‘upajjhāyo maṃ bhante tumhākaṃ santikaṃ pahiṇī’’^eb^tiādi vuttaṃ.<br/><br/>[03]^b^Udakadantaponaṃ upaṭṭhāpesī^eb^ti paribhogatthāya udakañca dantakaṭṭhañca paṭiyādetvā ṭhapesi. Dante punanti visodhenti etenāti dantaponaṃ vuccati dantakaṭṭhaṃ. Guṇavantānaṃ saṅgahetabbabhāvato thero sāmaṇerassa ca khantivīriyaupaṭṭhānādiguṇe paccakkhakaraṇatthaṃ vināva abhiññāya pakatiyā vīmaṃsamāno puna sammajjanādiṃ akāsi. ‘‘Sāmaṇerassa cittadamanatthaṃ akāsī’’tipi vadanti. ^b^Buddhavacanaṃ paṭṭhapesī^eb^ti buddhavacanaṃ uggaṇhāpetuṃ ārabhi. ^b^Ṭhapetvā vinayapiṭaka^eb^nti ettha ‘‘sāmaṇerānaṃ vinayapariyāpuṇanaṃ cārittaṃ na hotīti ṭhapetvā vinayapiṭakaṃ avasesaṃ buddhavacanaṃ uggaṇhāpesī’’ti tīsupi ^b^gaṇṭhipadesu^eb^ vuttaṃ. ^b^Avassikova samāno^eb^ti upasampadato paṭṭhāya aparipuṇṇaekavassoti adhippāyo. Moggaliputtatissattherassa hadaye patiṭṭhāpitampi buddhavacanaṃ vohāravasena tassa hatthe patiṭṭhāpitaṃ nāma hotīti katvā vuttaṃ ^b^‘‘hatthe sakalaṃ buddhavacanaṃ patiṭṭhāpetvā’’^eb^ti. ^b^Yāvatāyukaṃ ṭhatvā parinibbāyiṃsū^eb^ti moggaliputtatissattherassa hatthe sakalasāsanapatiṭṭhāpanena dutiyasaṅgītikārakāropitadaṇḍakammato muttā hutvā yāvatāyukaṃ ṭhatvā parinibbāyiṃsu.<br/><br/>[03]^b^Bindusārassa rañño ekasataputtā^eb^ti ettha ^b^bindusāro^eb^ nāma sakyakulappasuto candaguttassa nāma rañño putto. Tathā hi viṭaṭūbhasaṅgāme kapilavatthuto nikkhantasakyaputtehi māpite moriyanagare khattiyakulasambhavo candaguttakumāro pāṭaliputte rājā ahosi. Tassa putto bindusāro ^a^V1.0111^ea^ nāma rājakumāro pitu accayena rājā hutvā ekasataputtakānaṃ janako ahosi. ^b^Ekasata^eb^nti ekañca satañca ekasataṃ, ekenādhikaṃ satanti attho. Ekāva mātā assāti ^b^ekamātikaṃ,^eb^ attanā sahodaranti vuttaṃ hoti. Na tāva ekarajjaṃ katanti āha ^b^‘‘anabhisittova rajjaṃ kāretvā’’^eb^ti. ^b^Ekarajjābhiseka^eb^nti sakalajambudīpe ekādhipaccavasena kariyamānaṃ abhisekaṃ. Puññappabhāvena pāpuṇitabbāpi rājiddhiyo arahattamaggena āgatā paṭisambhidādayo ^a^M1.0124^ea^ avasesavisesā viya payogasampattibhūtā abhisekānubhāveneva āgatāti āha ^b^‘‘abhisekānubhāvena cassa imā rājiddhiyo āgatā’’^eb^ti.<br/><br/>[03]Tattha ^b^rājiddhiyo^eb^ti rājabhāvānugatappabhāvā. ^b^Yato^eb^ti yato soḷasaghaṭato. ^b^Sāsane uppannasaddho^eb^ti buddhasāsane paṭiladdhasaddho. ^b^Asandhimittā^eb^ti tassāva nāmaṃ. Tassā kira sarīre sandhayo na paññāyanti, tasmā evaṃnāmikā jātātipi vadanti. Devatā eva divase divase āharantīti sambandho. ^b^Devasika^eb^nti divase divase. ^b^Agadāmalaka^eb^nti appakeneva sarīrasodhanādisamatthaṃ sabbadosaharaṇaṃ osadhāmalakaṃ. ^b^Agadaharītaka^eb^mpi tādisameva harītakaṃ. Tesu kira dvīsu yathākāmamekaṃ paribhuñjati. ^b^Chaddantadahato^eb^ti chaddantadahasamīpe ṭhitadevavimānato kapparukkhato vā. ‘‘Chaddantadahe tādisā rukkhavisesā santi, tato āharantī’’tipi vadanti. ^b^Dibbañca pānaka^eb^nti dibbaphalarasapānakañca. ^b^Asuttamayika^eb^nti kapparukkhato nibbattadibbadussattā suttehi na katanti asuttamayikaṃ. ^b^Sumanapupphapaṭa^eb^nti sabbattha sukhumaṃ hutvā uggatapupphānaṃ atthitāya sumanapupphapaṭaṃ nāma jātaṃ. ^b^Uṭṭhitassa sālino^eb^ti sayaṃjātasālino. Samudāyāpekkhañcettha ekavacanaṃ, sālīnanti attho. ^b^Nava vāhasahassānī^eb^ti ettha ‘‘catasso muṭṭhiyo eko kuḍuvo, cattāro kuḍuvā eko pattho, cattāro patthā eko āḷhako, cattāro āḷhakā ekaṃ doṇaṃ, cattāro doṇā ekamānikā, catasso mānikā ekakhārī, vīsati khāriyo eko vāho, tadeva ekaṃ sakaṭa’’nti suttanipātaṭṭhakathādīsu (su. ni. aṭṭha. 2.kokālikasuttavaṇṇanā; saṃ. ni. aṭṭha. 1.1.181; a. ni. 3.10; 89) vuttaṃ. Idha pana ‘‘dve sakaṭāni eko vāho’’ti vadanti. ^b^Nitthusakaṇe karontī^eb^ti thusakuṇḍakarahite karonti. ^b^Madhuṃ karontī^eb^ti āgantvā samīpaṭṭhāne madhuṃ karonti. ^b^Balikammaṃ karontī^eb^ti sabbattha balikammakārakā raṭṭhavāsino viya madhurasaraṃ vikūjantā baliṃ karonti. ‘‘Āgantvā ākāseyeva saddaṃ katvā attānaṃ ajānāpetvā gacchantī’’ti vadanti.<br/><br/>[03]Suvaṇṇasaṅkhalikāyeva bandhanaṃ ^b^suvaṇṇasaṅkhalikabandhanaṃ^eb^. ^b^Catunnaṃ buddhāna^eb^nti kakusandhādīnaṃ catunnaṃ buddhānaṃ. ^b^Adhigatarūpadassana^eb^nti paṭiladdharūpadassanaṃ. Ayaṃ kira kappāyukattā catunnampi buddhānaṃ ^a^V1.0112^ea^ rūpasampattiṃ paccakkhato addakkhi. ^b^Kāḷaṃ nāma^eb^^a^M1.0125^ea^^b^nāgarājānaṃ ānayitvā^eb^ti ettha so pana nāgarājā gaṅgāyaṃ nikkhittasuvaṇṇasaṅkhalikāya gantvā attano pādesu patitasaññāya āgatoti veditabbo. Nanu ca asokassa rañño āṇā heṭṭhā yojanato upari pavattati, imassa ca vimānaṃ yojanaparicchedato heṭṭhā patiṭṭhitaṃ, tasmā kathaṃ ayaṃ nāgarājā rañño āṇāya āgatoti? Kiñcāpi attano vimānaṃ yojanaparicchedato heṭṭhā patiṭṭhitaṃ, tathāpi rañño āṇāpavattiṭṭhānena saha ekābaddhatāya tassa āṇaṃ akāsi. Yathā hi rajjasīmantaravāsino manussā tehi tehi rājūhi nippīḷiyamānā tesaṃ tesaṃ āṇāya pavattanti, evaṃsampadamidanti vadanti.<br/><br/>[03]^b^Āpāthaṃ karohī^eb^ti sammukhaṃ karohi, gocaraṃ karohīti attho. Tena nimmitaṃ buddharūpaṃ passantoti sambandho. Kīdisaṃ taṃ buddharūpanti āha ^b^‘‘sakalasarīravippakiṇṇā’’^eb^tiādi. Tattha ^b^puññappabhāvanibbatta^eb^ggahaṇaṃ tena nimmitānampi asītianubyañjanapaṭimaṇḍitānaṃ dvattiṃsamahāpurisalakkhaṇānaṃ bhagavato puññappabhāvanibbattāsītianubyañjanādīhi sadisattā katanti daṭṭhabbaṃ. Na hi tena tadā nimmitaṃ anekākāraparipuṇṇaṃ buddharūpaṃ bhagavato puññappabhāvena nibbattanti sakkā vattuṃ. ^b^Asītianubyañjanaṃ^eb^ tambanakhatuṅganāsādi. ^b^Dvattiṃsamahāpurisalakkhaṇaṃ^eb^ suppatiṭṭhitapādatādi. ^b^Vikasita…pe… salilatala^eb^nti sūriyarasmisamphassena vikasitehi vikāsamupagatehi kaṃ alaṅkarotīti ‘‘kamala’’nti laddhanāmehi rattapadumehi nīluppalādibhedehi uppalehi ceva setapadumasaṅkhātehi puṇḍarīkehi ca paṭimaṇḍitaṃ samantato sajjitaṃ jalatalamiva. ^b^Tārāgaṇa…pe… gaganatala^eb^nti sabbattha vippakiṇṇatārakagaṇassa rasmijālavisadehi vipphuritāya bhāsamānāya sobhāya kantiyā samujjalaṃ sammā bhāsamānaṃ gaganatalamiva ākāsatalamiva. ^b^Sañjhāppabhā…pe… kanakagirisikhara^eb^nti sañjhākālasañjātappabhānurāgehi indacāpehi vijjulatāhi ca parikkhittaṃ samantato parivāritaṃ kanakagirisikharamiva suvaṇṇapabbatakūṭamiva. ^b^Vimalaketumālā^eb^ti ettha ‘‘ketumālā nāma sīsato nikkhamitvā upari muddhani puñjo hutvā dissamānarasmirāsī’’ti vadanti. ‘‘Muddhani majjhe paññāyamāno unnatappadesotipi vadantī’’ti tīsupi ^b^gaṇṭhipadesu^eb^ vuttaṃ. Yasmā pana asoko ^a^M1.0126^ea^ dhammarājā sañjātapītisomanasso sattāhaṃ nirāhāro hutvā yathāṭhitova avikkhittacitto pasādasommehi cakkhūhi nirantaraṃ buddharūpameva olokesi, tasmā akkhīhi pūjā katā nāma hotīti āha ^b^‘‘akkhipūjaṃ nāma akāsī’’^eb^ti. Atha vā cakkhūnaṃ tādisassa iṭṭhārammaṇassa upaṭṭhāpanena akkhīnaṃ pūjā katā nāma hotīti vuttaṃ ‘‘akkhipūjaṃ nāma akāsī’’ti.<br/><br/>[03]Iddhivibhāvanādhikārappasaṅgena ^a^V1.0113^ea^ cetaṃ vatthu vuttaṃ, nānukkamena. Ayañhettha anukkamo – asoko kira mahārājā upari vakkhamānānukkamena sīhapañjarena olokento nigrodhasāmaṇeraṃ iriyāpathasampannaṃ nāgarajananayanāni ākaḍḍhantaṃ yugamattaṃ pekkhamānaṃ disvā pasīditvā sañjātapemo sabahumāno āmantāpetvā setacchattassa heṭṭhā sīhāsane nisīdāpetvā bhojetvā sāmaṇerassa vacanādāse dissamānaṃ dasabalassa dhammakāyaṃ disvā ratanattaye pasīditvā sapariso saraṇasīlesu patiṭṭhāya tato paṭṭhāya abhivaḍḍhamānasaddho pubbe bhojiyamānāni titthiyasaṭṭhisahassāni nīharitvā bhikkhūnaṃ saṭṭhisahassānaṃ suvakāhatasālisampāditabhattaṃ paṭṭhapetvā devatopanītaṃ anotattasalilaṃ nāgalatādantakaṭṭhañca upanāmetvā niccasaṅghupaṭṭhānaṃ karonto ekadivasaṃ suvaṇṇasaṅkhalikabandhanaṃ vissajjetvā kāḷaṃ nāgarājānaṃ ānayitvā tena nimmitaṃ vuttappakāraṃ sirīsobhaggasampannaṃ buddharūpaṃ passanto dīghaputhulaniccalanayanappabhāhi sattāhaṃ akkhipūjamakāsi.<br/><br/>[03]Idāni pana yathānusandhiṃ ghaṭetvā anukkamena tassa sāsanāvatāraṃ dassento āha ^b^‘‘rājā kira abhisekaṃ pāpuṇitvā’’^eb^tiādi. ^b^Bāhirakapāsaṇḍa^eb^nti bāhirakappaveditaṃ samayavādaṃ. Bāhirakappaveditā hi samayavādā sattānaṃ taṇhāpāsaṃ diṭṭhipāsañca ḍenti oḍḍentīti ‘‘pāsaṇḍā’’ti vuccanti. ^b^Pariggaṇhī^eb^ti vīmaṃsamāno pariggahesi. ^b^Bindusāro brāhmaṇabhatto ahosī^eb^ti attano pitu candaguttassa kālato paṭṭhāya brāhmaṇesu sambhatto ahosi. Candakena nāma kira brāhmaṇena samussāhito candaguttakumāro tena dinnanaye ṭhatvā sakalajambudīpe ekarajjamakāsi, tasmā tasmiṃ brāhmaṇe sañjātabahumānavasena candaguttakālato paṭṭhāya saṭṭhisahassamattā brāhmaṇajātikā tasmiṃ rājakule ^a^M1.0127^ea^ niccabhattikā ahesuṃ. ^b^Brāhmaṇāna^eb^nti paṇḍaraṅgaparibbājakādibhāvamanupagate dasseti. Paṇḍaraṅgaparibbājakādayo ca brāhmaṇajātivantoti āha ^b^‘‘brāhmaṇajātiyapāsaṇḍāna’’^eb^nti. Ettha pana diṭṭhipāsādīnaṃ oḍḍanato paṇḍaraṅgādayova ‘‘pāsaṇḍā’’ti vuttā. ^b^Sīhapañjare^eb^ti mahāvātapāne. ^b^Upasamaparibāhirenā^eb^ti upasamato paribāhirena, upasamarahitenāti attho. ^b^Antepuraṃ atiharathā^eb^ti antepuraṃ pavesetha, ānethāti vuttaṃ hoti.<br/><br/>[03]Amā saha bhavanti kiccesūti ^b^amaccā,^eb^ rajjakiccavosāpanakā. ^b^Devā^eb^ti rājānaṃ ālapanti. Rājāno hi dibbanti kāmaguṇehi kīḷanti, tesu vā viharanti vijayasamatthatāyogena paccatthike vijetuṃ icchanti, issariyaṭhānādisakkāradānagahaṇaṃ taṃ taṃ atthānusāsanaṃ vā karonti voharanti, puññānubhāvappattāya jutiyā jotantīti vā ‘‘devā’’ti vuccanti ^a^V1.0114^ea^. Tathā hi te catūhi saṅgahavatthūhi janaṃ rañjentā sayaṃ yathāvuttehi visesehi rājanti dippanti sobhantīti ‘‘rājāno’’ti ca vuccanti. ^b^Nigaṇṭhādayo^eb^ti ettha ^b^nigaṇṭho^eb^ nāma ‘‘amhākaṃ gaṇṭhanakileso saṃsāre palibuddhanakicco rāgādikileso khettavatthuputtadārādivisayo natthi, kilesagaṇṭhirahitā maya’’nti evaṃ vāditāya ‘‘nigaṇṭhā’’ti laddhanāmā titthiyā.<br/><br/>[03]^b^Uccāvacānī^eb^ti uccāni ca avacāni ca, mahantāni ceva khuddakāni ca, atha vā visiṭṭhāni ceva lāmakāni cāti attho. ^b^Bhaddapīṭhakesū^eb^ti vettamayapīṭhesu. ^b^Sāro^eb^ti sīlādiguṇasāro. ^b^Rājaṅgaṇenā^eb^ti rājanivesanadvāre vivaṭena bhūmippadesena. Aṅgaṇanti hi katthaci kilesā vuccanti ‘‘rāgo aṅgaṇa’’ntiādīsu (vibha. 924). Rāgādayo hi aṅganti etehi taṃsamaṅgīpuggalā nihīnabhāvaṃ gacchantīti aṅgaṇānīti vuccanti. Katthaci malaṃ vā paṅko vā ‘‘tasseva rajassa vā aṅgaṇassa vā pahānāya vāyamatī’’tiādīsu (ma. ni. 1.184). Añjati sammakkhetīti hi aṅgaṇaṃ, malādi. Katthaci tathārūpo vivaṭappadeso ‘‘cetiyaṅgaṇaṃ bodhiyaṅgaṇa’’ntiādīsu. Añjati tattha ṭhitaṃ atisundaratāya abhibyañjetīti hi aṅgaṇaṃ, vivaṭo bhūmippadeso. Idhāpi soyeva adhippeto. ^b^Danta^eb^ntiādīsu kilesavipphandarahitacittatāya ^b^dantaṃ,^eb^ niccaṃ paccupaṭṭhitasatārakkhatāya ^b^guttaṃ,^eb^ cakkhādīndriyānaṃ ^a^M1.0128^ea^ santatāya ^b^santindriyaṃ,^eb^ pāsādikena iriyāpathena samannāgatattā ^b^sampannairiyāpathaṃ^eb^. Idāni nigrodhasāmaṇeraṃ sarūpato vibhāvetukāmo āha ^b^‘‘ko panāyaṃ nigrodho nāmā’’^eb^tiādi.<br/><br/>[03]^b^Tatrāyaṃ anupubbikathā^eb^ti ettha bindusārassa kira ekasataputtesu moriyavaṃsajāya dhammadeviyā asokatissanāmānaṃ dvinnaṃ puttānaṃ majjhe jeṭṭho asokakumāro avantiraṭṭhaṃ bhuñjati. Pitarā pesito pāṭaliputtato paññāsayojanamatthake viṭaṭūbhabhayāgatānaṃ sākiyānamāvāsaṃ veṭisaṃ nāma nagaraṃ patvā tattha veṭisaṃ nāma seṭṭhidhītaraṃ ādāya ujjenīrājadhāniyaṃ rajjaṃ karonto mahindaṃ nāma kumāraṃ saṅghamittañca kumārikaṃ labhitvā tehi saddhiṃ rajjasukhamanubhavanto pituno gilānabhāvaṃ sutvā ujjeniṃ pahāya sīghaṃ pāṭaliputtaṃ upagantvā pitu upaṭṭhānaṃ katvā tassa accayena rajjaṃ aggahesi. Taṃ sutvā yuvarājā sumanābhidhāno kujjhitvā ‘‘ajja me maraṇaṃ vā hotu rajjaṃ vā’’ti aṭṭhanavutibhātikaparivuto saṃvaṭṭasāgare jalataraṅgasaṅghāto viya ajjhottharanto upagacchati. Tato asoko ujjenīrājā saṅgāmaṃ pakkhanditvā sattumaddanaṃ karonto sumanaṃ nāma rājakumāraṃ gahetvā ghātesi. Tena vuttaṃ ^b^‘‘bindusārarañño kira dubbalakāleyeva asokakumāro attanā laddhaṃ ujjenīrajjaṃ ^a^V1.0115^ea^ pahāya āgantvā sabbanagaraṃ attano hatthagataṃ katvā sumanaṃ nāma rājakumāraṃ aggahesī’’^eb^ti.<br/><br/>[03]^b^Paripuṇṇagabbhā^eb^ti paripakkagabbhā. ^b^Ekaṃ sāla^eb^nti sabbaparicchannaṃ ekaṃ pāsādaṃ. ‘‘Devatāya pana ānubhāvena tasmiṃ pāsāde mahājanena adissamānā hutvā vāsaṃ kappesī’’ti vadanti. ^b^Nibaddhavatta^eb^nti ‘‘ekassa divasassa ettaka’’nti niyāmetvā ṭhapitavattaṃ. ^b^Hetusampada^eb^nti arahattūpanissayapuññasampadaṃ. ^b^Khuraggeyevā^eb^ti khurakammapariyosāneyeva, tacapañcakakammaṭṭhānaṃ gahetvā taṃ pariggaṇhanto antimāya kesavaṭṭiyā voropanāya samakālameva ca arahattaṃ pāpuṇīti vuttaṃ hoti. ^b^Sarīraṃ jaggitvā^eb^ti dantakaṭṭhakhādanamukhadhovanādīhi sarīraparikammaṃ katvā.<br/><br/>[03]^b^Sīhapañjare caṅkamatī^eb^ti sīhapañjarasamīpe aparāparaṃ caṅkamati. ^b^Taṅkhaṇaññevā^eb^ti tasmiṃ khaṇeyeva. ^b^Ayaṃ jano^eb^ti rājaṅgaṇe caramānaṃ janaṃ disvā ^a^M1.0129^ea^ vadati. ^b^Bhantamigappaṭibhāgo^eb^ti anavaṭṭhitattā kāyacāpallena samannāgatattā bhantamigasadiso. Ativiya sobhatīti sambandho. ^b^Ālokitavilokita^eb^nti ettha ^b^ālokitaṃ^eb^ nāma puratopekkhanaṃ. Abhimukholokanañhi ‘‘ālokita’’nti vuccati. ^b^Vilokita^eb^nti anudisāpekkhanaṃ, yaṃ disābhimukhaṃ oloketi, tadanugatadisāpekkhananti attho. ^b^Samiñjanaṃ^eb^ pabbasaṅkocanaṃ. ^b^Pasāraṇañca^eb^ tesaṃyeva pasāraṇaṃ. ^b^Lokuttaradhammo^eb^ti sesajanesu avijjamāno visiṭṭhadhammo. ^b^Pemaṃ saṇṭhahī^eb^ti pemaṃ patiṭṭhāsi, uppajjīti attho. ^b^Vāṇijako ahosī^eb^ti madhuvāṇijako ahosi.<br/><br/>[03]Atīte kira tayo bhātaro madhuvāṇijakā ahesuṃ. Tesu kaniṭṭho madhuṃ vikkiṇāti, itare araññato āharanti. Tadā eko paccekabuddho paṇḍukarogāturo ahosi. Aparo pana paccekabuddho tadatthaṃ madhubhikkhāya caramāno nagaraṃ pāvisi. Paviṭṭhañca taṃ ekā kumbhadāsī udakaharaṇatthaṃ titthaṃ gacchamānā addasa. Disvā ca pucchitvā āgatakāraṇañca ñatvā ‘‘ettha, bhante, madhuvāṇijakā vasanti, tattha gacchathā’’ti hatthaṃ pasāretvā madhuāpaṇaṃ dassesi. So ca tattha agamāsi. Taṃ disvā kaniṭṭho madhuvāṇijo sañjātapītisomanasso ‘‘kenāgatāttha, bhante’’ti pucchitvā tamatthaṃ viditvā pattaṃ gahetvā madhuno pūretvā dadamāno pattapuṇṇaṃ madhuṃ uggantvā mukhato vissanditvā bhūmiyaṃ patamānaṃ disvā pasannamānaso ‘‘imināhaṃ, bhante, puññakammena jambudīpe ekarajjaṃ kareyyaṃ, āṇā ca me ākāse pathaviyañca yojanappamāṇe ṭhāne pharatū’’ti patthanamakāsi. Paccekabuddho ca ‘‘evaṃ hotu upāsakā’’ti vatvā gandhamādanaṃ gantvā paccekabuddhassa bhesajjamakāsi.<br/><br/>[03]Kaniṭṭho ^a^V1.0116^ea^ pana madhuvāṇijo madhuṃ datvā gehe nisinno itare araññato āgate disvā evamāha ‘‘tumhākaṃ bhātaro cittaṃ pasādetha, mamañca tumhākañca madhuṃ gahetvā īdisassa nāma paccekabuddhassa pattaṃ pūretvā adāsi’’nti. Tesu jeṭṭho kujjhitvā evamāha ‘‘caṇḍālāpi kāsāvanivāsino honti, nanu tava hatthato madhuṃ paṭiggahetvā gato caṇḍālo bhavissatī’’ti. Majjhimo pana kujjhitvā ‘‘tava paccekabuddhaṃ gahetvā parasamudde nikkhipāhī’’ti āha. Pacchā pana tepi dve bhātaro kaniṭṭhena vuccamānaṃ ^a^M1.0130^ea^ dānānisaṃsapaṭisaṃyuttakathaṃ sutvā anumodiṃsuyeva. Sāpi ca kumbhadāsī ‘‘tassa madhudāyakassa aggamahesī bhaveyya’’nti patthanamakāsi. Tesu kaniṭṭho asoko dhammarājā ahosi, sā ca kumbhadāsī ativiya rūpasobhaggappattā asandhimittā nāma tassa aggamahesī ahosi. Parasamuddavādī pana majjhimo imasmiṃyeva tambapaṇṇidīpe devānaṃpiyatisso nāma mahānubhāvo rājā ahosi. Jeṭṭho pana caṇḍālavāditāya caṇḍālagāme jāto nigrodho nāma sāmaṇero ahosi. Tena vuttaṃ ^b^‘‘pubbe hi kira puññakaraṇakāle esa rañño jeṭṭhabhātā vāṇijako ahosī’’^eb^ti.<br/><br/>[03]^b^Pubbe va sannivāsenā^eb^ti ettha (jā. aṭṭha. 2.2.174) gāthābandhavasena ^b^vā^eb^-saddassa rassattaṃ katanti veditabbaṃ, pubbe sannivāsena vāti vuttaṃ hoti. Tattha ^b^pubbe^eb^ti atītajātiyaṃ. ^b^Sannivāsenā^eb^ti sahavāsena. Sahasaddattho hi ayaṃ saṃsaddo. ^b^Paccuppannahitena vā^eb^ti paccuppanne vattamānabhave hitacaraṇena vā. Evaṃ imehi dvīhi kāraṇehi sinehasaṅkhātaṃ pemaṃ jāyate uppajjati. Idaṃ vuttaṃ hoti – pemaṃ nāmetaṃ dvīhipi kāraṇehi jāyati, purimabhave mātā vā pitā vā dhītā vā putto vā bhātā vā bhaginī vā pati vā bhariyā vā sahāyo vā mitto vā hutvā yo yena saddhiṃ ekaṭṭhāne nivutthapubbo, tassa iminā pubbe vā sannivāsena bhavantarepi anubandhanto so sineho na vijahati, imasmiṃ attabhāve katena paccuppannena hitena vāti evaṃ imehi dvīhi kāraṇehi taṃ pemaṃ nāma jāyatīti. Kiṃ viyāti āha ^b^‘‘uppalaṃ va yathodake’’^eb^ti. Etthāpi ^b^vā^eb^-saddassa vuttanayeneva rassattaṃ katanti daṭṭhabbaṃ. Avuttasampiṇḍanattho cettha vāsaddo. Tena padumādayo saṅgaṇhāti. ^b^Yathā^eb^-saddo upamāyaṃ. Idaṃ vuttaṃ hoti – yathā uppalañca sesañca padumādi udake jāyamānaṃ dve kāraṇāni nissāya jāyati udakañceva kalalañca, tathā etehi dvīhi kāraṇehi pemaṃ jāyatīti.<br/><br/>[03]^b^Rañño hatthe^eb^ti santikaṃ upagatassa rañño hatthe. ^b^Rañño anurūpa^eb^nti ekūnasatabhātukānaṃ ghātitattā caṇḍapakatitāya rajje ṭhitattā ca ‘‘pamādavihārī aya’’nti maññamāno tadanurūpaṃ dhammapade appamādavaggaṃ desetuṃ ^a^M1.0131^ea^ ārabhi. Tattha (dha. pa. aṭṭha. 1.23) ^b^appamādo^eb^ti satiyā ^a^V1.0117^ea^ avippavāso, niccaṃ upaṭṭhitāya satiyā etaṃ adhivacanaṃ. ^b^Amatapada^eb^nti amataṃ vuccati nibbānaṃ. Tañhi ajātattā na jīyati na mīyati, tasmā ‘‘amata’’nti vuccati. Amatassa padaṃ amatapadaṃ, amatassa adhigamupāyoti vuttaṃ hoti. ^b^Pamādo^eb^ti pamajjanabhāvo, muṭṭhassaccasaṅkhātassa satiyā vossaggassetaṃ nāmaṃ. ^b^Maccuno^eb^ti maraṇassa. ^b^Pada^eb^nti upāyo maggo. Pamatto hi jātiṃ nātivattati, jāto pana jīyati ceva mīyati cāti pamādo maccuno padaṃ nāma hoti, maraṇaṃ upanetīti vuttaṃ hoti.<br/><br/>[03]^b^Aññātaṃ tāta, pariyosāpehī^eb^ti iminā ‘‘sadā appamādena hutvā vattitabbanti ettakeneva mayā ñātaṃ, tumhe dhammadesanaṃ niṭṭhapethā’’ti tasmiṃ dhamme attano paṭipajjitukāmataṃ dīpento dhammadesanāya pariyosānaṃ pāpetvā kathane ussāhaṃ janeti. Keci pana ‘‘abhāsīti ettha ‘bhāsissāmi vitakkemī’ti atthaṃ gahetvā ‘sabbaṃ appamādavaggaṃ bhāsissāmī’ti sallakkhitattā abhāsīti vuttaṃ, raññā pana aḍḍhagāthaṃ sutvāva ‘aññātaṃ tāta, pariyosāpehī’ti vuttattā ‘upari na kathesī’’’ti vadanti. ‘‘Taṃ pana yuttaṃ na hotī’’ti tīsupi ^b^gaṇṭhipadesu^eb^ vuttaṃ. ^b^Dhuvabhattānī^eb^ti niccabhattāni. Vajjāvajjaṃ upanijjhāyatīti upajjhāyoti āha ^b^‘‘vajjāvajjaṃ disvā codetā sāretā cā’’^eb^ti. Tattha ^b^vajjāvajja^eb^nti khuddakaṃ mahantañca vajjaṃ. ^b^Codetā^eb^ti ‘‘idaṃ tayā dukkaṭaṃ, idaṃ dubbhāsita’’ntiādīni vatvā codetā. ^b^Sāretā^eb^ti attano vajjaṃ assarantassa satiṃ uppādetā, sammāpaṭipattiyaṃ vā sāretā, pavattetāti attho.<br/><br/>[03]‘‘Evaṃ tayā buddhavacanaṃ sajjhāyitabbaṃ, evaṃ abhikkamitabbaṃ, evaṃ paṭikkamitabba’’ntiādinā ācārassa sikkhāpanato ācariyo nāmāti āha ^b^‘‘imasmiṃ sāsane sikkhitabbakadhammesu patiṭṭhāpetā’’^eb^ti. Tattha ^b^sikkhitabbakadhammo^eb^ nāma sakalaṃ buddhavacanaṃ sīlādayo ca dhammā. ^b^‘‘Pabbajjā ca upasampadā cā’’^eb^ti idaṃ labbhamānavasena vuttaṃ ^a^M1.0132^ea^. ^b^Ācariyupajjhāyāna^eb^nti iminā pabbajjā upasampadā ca yojetabbā, ^b^mama cā^eb^ti iminā pana pabbajjāva. Tadā sāmaṇerabhūmiyaṃ ṭhitattā nigrodhassa bhāviniṃ vā upasampadaṃ sandhāya ubhayampi yojetabbaṃ. Saraṇagamanavasena pabbajjāsiddhito bhikkhusaṅghassapi pabbajjāya nissayabhāvo veditabbo. Bhaṇḍukammavasenapi nissayabhāvo labbhatevāti gahetabbaṃ. ^b^Divase divase vaḍḍhāpento^eb^ti vuttanayeneva divase divase tato tato diguṇaṃ katvā vaḍḍhāpento. ^b^Pothujjanikenā^eb^ti puthujjanabhāvānurūpena. Nigrodhattherassa ānubhāvakittanādhikārattā pubbe vuttampi pacchā vattabbampi sampiṇḍetvā āha ^b^‘‘puna rājā asokārāmaṃ nāma mahāvihāraṃ kāretvā’’^eb^tiādi ^a^V1.0118^ea^. ^b^Cetiyapaṭimaṇḍitānī^eb^ti ettha cayitabbaṃ pūjetabbanti ^b^cetiyaṃ,^eb^ iṭṭhakādīhi citattā vā cetiyaṃ, cetiyehi paṭimaṇḍitāni vibhūsitānīti cetiyapaṭimaṇḍitāni. ^b^Dhammenā^eb^ti dhammato anapetena.<br/><br/>[03]Vuttamevatthaṃ vitthārato vibhāvento āha ^b^‘‘ekadivasaṃ kirā’’^eb^tiādi. ^b^Asokārāme mahādānaṃ datvā^eb^ti ettha kate ārāme pacchā kārāpakassa rañño nāmavasena niruḷhaṃ nāmapaṇṇattiṃ sandhāya vuttaṃ ^b^‘‘asokārāme’’^eb^ti. Keci pana ‘‘tasmiṃ divase rājā attano ghareyeva sabbaṃ bhikkhusaṅghaṃ nisīdāpetvā bhojetvā imaṃ pañhaṃ pucchī’’ti vadanti. ^b^Mahādānaṃ datvā^eb^ti bhojetvā sabbaparikkhāradānavasena mahādānaṃ datvā. Vuttañhetaṃ ^b^dīpavaṃse^eb^ –<br/><br/>[21]‘‘Nivesanaṃ pavesetvā, nisīdāpetvāna āsane;<br/><br/>[21]Yāguṃ nānāvidhaṃ khajjaṃ, bhojanañca mahārahaṃ;<br/><br/>[22]Adāsi payatapāṇi, yāvadatthaṃ yadicchakaṃ.<br/><br/>[21]‘‘Bhuttāvibhikkhusaṅghassa, onītapattapāṇino;<br/><br/>[22]Ekamekassa bhikkhuno, adāsi yugasāṭakaṃ.<br/><br/>[21]‘‘Pādābbhañjanaṃ telaṃ, chattañcāpi upāhanaṃ;<br/><br/>[22]Sabbaṃ samaṇaparikkhāraṃ, adāsi phāṇitaṃ madhuṃ.<br/><br/>[21]‘‘Abhivādetvā ^a^M1.0133^ea^ nisīdi, asokadhammo mahīpati;<br/><br/>[22]Nisajja rājā pavāresi, bhikkhusaṅghassa paccayaṃ.<br/><br/>[21]‘‘Yāvatā bhikkhū icchanti, tāva demi yadicchakaṃ;<br/><br/>[21]Santappetvā parikkhārena, pavāretvāna paccaye;<br/><br/>[22]Tato apucchi gambhīraṃ, dhammakkhandhaṃ sudesita’’nti.<br/><br/>[03]^b^Aṅgato, mahārāja, nava aṅgānī^eb^tiādi moggaliputtatissattherena vuttanti vadanti. ^b^Navakammādhiṭṭhāyakaṃ adāsī^eb^ti caturāsītivihārasahassesu kattabbassa navakammassa adhiṭṭhāyakaṃ vidhāyakaṃ katvā adāsi. ^b^Ekadivasameva sabbanagarehi paṇṇāni āgamiṃsū^eb^ti sabbavihāresu kira rāhunā ^a^V1.0119^ea^ candassa gahaṇadivase navakammaṃ ārabhitvā puna rāhunā candassa gahaṇadivaseyeva niṭṭhāpesuṃ, tasmā ekadivasameva paṇṇāni āgamiṃsūti vadanti. ^b^Aṭṭha sīlaṅgānī^eb^ti aṭṭha uposathaṅgasīlāni. ^b^‘‘Sabbālaṅkāravibhūsitāyā’’^eb^ti idaṃ asamādinnuposathaṅgānaṃ vasena vuttaṃ. ^b^Amaravatiyā rājadhāniyā^eb^ti tāvatiṃsadevanagare. ^b^Alaṅkatapaṭiyatta^eb^nti alaṅkatakaraṇavasena sabbasajjitaṃ.<br/><br/>[03]Adhikaṃ kāraṃ ^b^adhikāraṃ,^eb^ adhikaṃ kiriyanti vuttaṃ hoti. ^b^Lokavivaraṇaṃ nāma pāṭihāriyaṃ akaṃsū^eb^ti ettha anekasahassasaṅkhyassa okāsalokassa tannivāsīsattalokassa ca vivaṭabhāvakaraṇapāṭihāriyaṃ lokavivaraṇaṃ nāma. Taṃ pana karonto iddhimā andhakāraṃ vā ālokaṃ karoti, paṭicchannaṃ vā vivaṭaṃ, anāpāthaṃ vā āpāthaṃ karoti. Kathaṃ? Ayañhi yathā paṭicchannopi dūre ṭhitopi attā vā paro vā dissati, evaṃ attānaṃ vā paraṃ vā pākaṭaṃ kātukāmo pādakajjhānato vuṭṭhāya ‘‘idaṃ andhakāraṭṭhānaṃ ālokajātaṃ hotū’’ti vā ‘‘idaṃ paṭicchannaṃ vivaṭaṃ hotū’’ti vā ‘‘idaṃ anāpāthaṃ āpāthaṃ hotū’’ti vā āvajjetvā puna pādakajjhānaṃ samāpajjitvā vuṭṭhāya adhiṭṭhāti. Saha adhiṭṭhānena yathādhiṭṭhitameva hoti. Apare dūre ṭhitāpi passanti, sayampi passitukāmo passati bhagavā viya devorohaṇe. Bhagavā hi devaloke abhidhammadesanaṃ niṭṭhapetvā saṅkassanagaraṃ otaranto sinerumuddhani ṭhatvā puratthimaṃ lokadhātuṃ olokesi, anekāni cakkavāḷasahassāni vivaṭāni viya hutvā ekaṅgaṇaṃ ^a^M1.0134^ea^ viya hutvā pakāsiṃsu. Yathā ca puratthimena, evaṃ pacchimenapi uttarenapi dakkhiṇenapi sabbaṃ vivaṭamaddasa. Heṭṭhāpi yāva avīci upari ca yāva akaniṭṭhabhavanaṃ, tāva addasa. Manussāpi deve passanti, devāpi manusse. Tattha neva manussā uddhaṃ ullokenti, na devā adho olokenti, sabbe sammukhasammukhāva aññamaññaṃ passanti, taṃ divasaṃ lokavivaraṇaṃ nāma ahosi.<br/><br/>[03]Apica tambapaṇṇidīpe taḷaṅgaravāsī dhammadinnattheropi imaṃ pāṭihāriyaṃ akāsi. So kira ekadivasaṃ tissamahāvihāre cetiyaṅgaṇamhi nisīditvā ‘‘tīhi, bhikkhave, dhammehi samannāgato bhikkhu apaṇṇakapaṭipadaṃ paṭipanno hotī’’ti ^b^apaṇṇakasuttaṃ^eb^ (a. ni. 3.16) kathento heṭṭhāmukhaṃ bījaniṃ akāsi, yāva avīcito ekaṅgaṇaṃ ahosi, tato uparimukhaṃ akāsi, yāva brahmalokā ekaṅgaṇaṃ ahosi. Thero nirayabhayena tajjetvā saggasukhena ca palobhetvā dhammaṃ desesi. Keci sotāpannā ahesuṃ, keci sakadāgāmī anāgāmī arahantoti evaṃ tasmiṃ divasepi lokavivaraṇaṃ nāma ahosi. Ime pana bhikkhū yathā ^a^V1.0120^ea^ asoko dhammarājā asokārāme ṭhito catuddisā anuvilokento samantato samuddapariyantaṃ jambudīpaṃ passati, caturāsīti ca vihārasahassāni uḷārāya vihāramahapūjāya virocamānāni, evaṃ adhiṭṭhahitvā lokavivaraṇaṃ nāma pāṭihāriyaṃ akaṃsu.<br/><br/>[03]^b^Vihāramahapūjāyā^eb^ti vihāramahasaṅkhātāya pūjāya. ^b^Vibhūti^eb^nti sampattiṃ. ^b^Evarūpaṃ pītipāmojja^eb^nti īdisaṃ pariccāgamūlakaṃ pītipāmojjaṃ. ^b^Moggaliputtatissattherassa bhāramakāsī^eb^ti therassa mahānubhāvattā ‘‘uttaripi ce kathetabbaṃ atthi, tampi soyeva kathessatī’’ti maññamāno bhikkhusaṅgho raññā pucchitapañhassa visajjanaṃ therassa bhāramakāsi. ^b^Sāsanassa dāyādo homi, na homī^eb^ti sāsanassa ñātako abbhantaro homi, na homīti attho. Yesaṃ sāsane pabbajitā puttadhītaro na santi, na te sāsane kattabbakiccaṃ attano bhāraṃ katvā vahantīti imamatthaṃ sandhāya thero evamāha ^b^‘‘na kho, mahārāja, ettāvatā sāsanassa dāyādo hotī’’^eb^ti. ^b^Kathañcarahi, bhante, sāsanassa dāyādo hotī^eb^ti ettha ^b^carahī^eb^ti nipāto akkhantiṃ ^a^M1.0135^ea^ dīpeti. Idaṃ vuttaṃ hoti – yadi evarūpaṃ pariccāgaṃ katvāpi sāsanassa dāyādo na hoti, aññaṃ kiṃ nāma katvā hotīti.<br/><br/>[03]^b^Tissakumārassa pabbajitakālato pabhutī^eb^ti yadā ca tissakumāro pabbajito, yena ca kāraṇena pabbajito, taṃ sabbaṃ vitthārato uttari āvi bhavissati. ^b^Sakkhasī^eb^ti sakkhissasi. ^b^Pāmojjajāto^eb^ti sañjātapāmojjo. ^b^Puttānaṃ manaṃ labhitvā^eb^ti ettha puttīpi sāmaññato puttasaddena vuttāti veditabbā, putto ca dhītā ca puttāti evaṃ ekasesanayena vā evaṃ vuttanti daṭṭhabbaṃ. Dhītusaddena saha payujjamāno hi puttasaddo ekova avasissati, dhītusaddo nivattatīti saddasatthavidū vadanti. ^b^Sikkhāya patiṭṭhāpesu^eb^nti tasmiṃyeva sīmamaṇḍale sikkhāsammutiṃ datvā pāṇātipātāveramaṇiādīsu vikālabhojanāveramaṇipariyosānāsu chasu sikkhāsu samādapanavasena sikkhāya patiṭṭhāpesuṃ. Saṭṭhivassāyapi hi sāmaṇeriyā ‘‘pāṇātipātāveramaṇiṃ dve vassāni avītikkamma samādānaṃ samādiyāmī’’tiādinā (pāci. 1078-1079) cha sikkhāyo samādiyitvā sikkhitabbāyeva. Na hi etāsu chasu sikkhāpadesu dve vassāni asikkhitasikkhaṃ sāmaṇeriṃ upasampādetuṃ vaṭṭati. Cha vassāni abhisekassa assāti ^b^chabbassābhiseko,^eb^ abhisekato paṭṭhāya atikkantachavassoti vuttaṃ hoti.<br/><br/>[03]^b^Sabbaṃ theravāda^eb^nti dve saṅgītiyo āruḷhā pāḷiyevettha ‘‘theravādo’’ti veditabbā. Sā hi ^a^V1.0121^ea^ mahākassapapabhutīnaṃ mahātherānaṃ vādattā ‘‘theravādo’’ti vuccati. ^b^Kontaputtatissatthero^eb^ti ettha kontasakuṇiyo nāma kinnarajātiyo. ‘‘Tāsu ekissā kucchiyaṃ sayito manussajātiko raññā posito kontaputtatissatthero nāmā’’ti tīsupi ^b^gaṇṭhipadesu^eb^ vuttaṃ. ^b^Mahāvaṃse^eb^pi cetaṃ vuttaṃ –<br/><br/>[21]‘‘Pure pāṭaliputtamhā, vane vanacaro caraṃ;<br/><br/>[22]Kontakinnariyā saddhiṃ, saṃvāsaṃ kira kappayi.<br/><br/>[21]‘‘Tena saṃvāsamanvāya, sā putte janayī duve;<br/><br/>[22]Tisso jeṭṭho kaniṭṭho tu, sumitto nāma nāmato.<br/><br/>[21]‘‘Mahāvaruṇattherassa ^a^M1.0136^ea^, kāle pabbaji santike;<br/><br/>[22]Arahattaṃ pāpuṇiṃsu, chaḷabhiññāguṇaṃ ubho’’ti.<br/><br/>[03]Keci pana evaṃ vadanti ‘‘kontā nāma kaṭṭhavāhanarañño vaṃse jātā ekā rājadhītā. Taṃ garuḷayantena araññagataṃ eko vanacarako ānetvā tāya saddhiṃ saṃvāsaṃ kappesi. Sā tassa ubho putte vijāyi. Tatrāyaṃ jeṭṭhako mātunāmena kontaputto nāma jāto’’ti. Kaṭṭhavāhanarañño kira nagare sabbepi vibhavasampannā nadīpabbatakīḷādīsu garuḷasakuṇasadisaṃ yantaṃ kāretvā kaṭṭhavāhanarājā viya garuḷavāhanena vicaranti.<br/><br/>[03]^b^Byādhipaṭikammatthaṃ bhikkhācāravattena āhiṇḍanto pasatamattaṃ sappiṃ alabhitvā^eb^ti tadā kira jeṭṭhassa kontaputtatissattherassa kucchivāto samuṭṭhāsi. Taṃ bāḷhāya dukkhavedanāya pīḷitaṃ kaniṭṭho sumitto nāma thero disvā ‘‘kimettha, bhante, laddhuṃ vaṭṭatī’’ti pucchi. Tissatthero, ‘‘āvuso, pasatamattaṃ sappiṃ laddhuṃ vaṭṭatī’’ti vatvā rañño nivedanaṃ tassa gilānapaccayaṃ pacchābhattaṃ sappiatthāya caraṇañca paṭikkhipitvā ‘‘bhikkhācāravelāyameva piṇḍāya carantena tayā yadi sakkā laddhuṃ, evaṃ vicaritvā yaṃ laddhaṃ, taṃ āharā’’ti āha. Kaniṭṭhopi vuttanayeneva bhikkhācāravattena caranto pasatamattampi sappiṃ nālattha. So pana kucchivāto balavataro sappighaṭasatenapi vūpasametuṃ asakkuṇeyyo ahosi. Thero teneva byādhibalena kālamakāsi. Keci pana ‘‘vicchikanāmakena kīṭavisena ḍaṭṭho thero tassa visavegena adhimattāya ^a^V1.0122^ea^ dukkhavedanāya samannāgato taṃ vūpasametuṃ vuttanayeneva pasatamattaṃ sappiṃ alabhitvā parinibbuto’’ti vadanti. Vuttañhetaṃ ^b^mahāvaṃse^eb^ –<br/><br/>[21]‘‘Pāde kīṭavisenāsi, ḍaṭṭho jeṭṭho savedano;<br/><br/>[22]Āha puṭṭho kaniṭṭhena, bhesajjaṃ pasataṃ ghataṃ.<br/><br/>[21]‘‘Rañño nivedanaṃ thero, gilānapaccayepi ca;<br/><br/>[22]Sappiatthañca caraṇaṃ, pacchābhattaṃ paṭikkhipi.<br/><br/>[21]‘‘Piṇḍāya ^a^M1.0137^ea^ ce caraṃ sappiṃ, labhase tvaṃ tamāhara;<br/><br/>[22]Iccāha tissatthero so, sumittaṃ theramuttamaṃ.<br/><br/>[21]‘‘Piṇḍāya caratā tena, na laddhaṃ pasataṃ ghataṃ;<br/><br/>[22]Sappikumbhasatenāpi, byādhi jāto asādhiyo.<br/><br/>[21]‘‘Teneva byādhinā thero, patto āyukkhayantikaṃ;<br/><br/>[22]Ovaditvappamādena, nibbātuṃ mānasaṃ akā.<br/><br/>[21]‘‘Ākāsamhi nisīditvā, tejodhātuvasena so;<br/><br/>[22]Yathāruci adhiṭṭhāya, sarīraṃ parinibbuto.<br/><br/>[21]‘‘Jālā sarīrā nikkhamma, nimaṃsachārikaṃ ḍahi;<br/><br/>[22]Therassa sakalaṃ kāyaṃ, aṭṭhikāni tu no ḍahī’’ti.<br/><br/>[03]^b^Appamādena ovaditvā^eb^ti ‘‘amhādisānampi evaṃ paccayā dullabhā, tumhe labhamānesu paccayesu appamajjitvā samaṇadhammaṃ karothā’’ti evaṃ appamādena ovaditvā. ^b^Pallaṅkenā^eb^ti samantato ūrubaddhāsanena. Itthambhūtalakkhaṇe cetaṃ karaṇavacanaṃ. ^b^Tejodhātuṃ samāpajjitvā^eb^ti tejodhātukasiṇārammaṇaṃ jhānaṃ samāpajjitvā. ^b^Therassa sakkāraṃ katvā^eb^ti therassa dhātusakkāraṃ katvā. ^b^Catūsu dvāresu pokkharaṇiyo kārāpetvā bhesajjassa pūrāpetvā^eb^ti ekasmiṃ dvāre catasso pokkharaṇiyo ^a^V1.0123^ea^ kārāpetvā tattha ekaṃ pokkharaṇiṃ sappissa pūrāpetvā ekaṃ madhuno, ekaṃ phāṇitassa, ekaṃ sakkarāya pūrāpesi. Sesadvāresupi evameva kārāpesīti vadanti.<br/><br/>[03]^b^Sabhāyaṃ satasahassa^eb^nti nagaramajjhe vinicchayasālāyaṃ satasahassaṃ. Iminā sakalanagarato samuṭṭhitaṃ āyaṃ nidasseti. ^b^Pañcasatasahassāni rañño uppajjantī^eb^ti ca raṭṭhato uppajjanakaṃ āyaṃ ṭhapetvā vuttaṃ. ^b^Tato^eb^ti yathāvuttapañcasatasahassato. ^b^Nigrodhattherassa devasikaṃ satasahassaṃ visajjesī^eb^ti kathaṃ pana therassa satasahassaṃ visajjesi? Rājā kira divasassa tikkhattuṃ sāṭake parivattento ‘‘therassa cīvaraṃ nīta’’nti pucchitvā ‘‘āma nīta’’nti sutvāva parivatteti. Theropi divasassa tikkhattuṃ ticīvaraṃ parivatteti. Tassa hi ticīvaraṃ hatthikkhandhe ṭhapetvā pañcahi ca ^a^M1.0138^ea^ gandhasamuggasatehi pañcahi ca mālāsamuggasatehi saddhiṃ pātova āharīyittha, tathā divā ceva sāyañca. Theropi na bhaṇḍikaṃ bandhitvā ṭhapesi, sampattasabrahmacārīnaṃ adāsi. Tadā kira jambudīpe bhikkhusaṅghassa yebhuyyena nigrodhattherasseva santakaṃ cīvaraṃ ahosi. Evaṃ therassa divase divase satasahassaṃ visajjesi. ^b^Uḷāro lābhasakkāro^eb^ti ettha labbhati pāpuṇīyatīti lābho, catunnaṃ paccayānametaṃ adhivacanaṃ. Sakkaccaṃ kātabbo dātabboti sakkāro, cattāro paccayāyeva. Paccayā eva hi paṇītapaṇītā sundarasundarā abhisaṅkharitvā katā ‘‘sakkāro’’ti vuccanti. Atha vā parehi kātabbagāravakiriyā pupphādīhi pūjā vā sakkāro.<br/><br/>[03]^b^Diṭṭhigatānī^eb^ti ettha diṭṭhiyeva diṭṭhigataṃ ‘‘gūthagataṃ muttagataṃ (ma. ni. 2.119), saṅkhāragata’’ntiādīsu (mahāni. 41) viya. Gantabbābhāvato vā diṭṭhiyā gatamattaṃ diṭṭhigataṃ, diṭṭhiyā gahaṇamattanti attho. Diṭṭhippakāro vā diṭṭhigataṃ, diṭṭhibhedoti vuttaṃ hoti. Lokiyā hi vidhayuttagatappakārasadde samānatthe icchanti. ^b^Na kho panetaṃ sakkā imesaṃ majjhe vasantena vūpasametu^eb^nti tesañhi majjhe vasanto tesuyeva antogadhattā ādeyyavacano na hoti, tasmā evaṃ cintesi. Tadā tasmiṃ ṭhāne vasantassa sukhavihārābhāvato taṃ pahāya icchitabbasukhavihāramattaṃ gahetvā vuttaṃ ^b^‘‘attanā phāsukavihārena viharitukāmo’’^eb^ti. ^b^Ahogaṅgapabbata^eb^nti evaṃnāmakaṃ pabbataṃ. ^b^Dhammena vinayena satthusāsanenā^eb^ti ettha ^b^dhammo^eb^ti bhūtaṃ vatthu. ^b^Vinayo^eb^ti codanā sāraṇā ca. ^b^Satthusāsana^eb^nti ñattisampadā anusāvanasampadā ca, tasmā bhūtena vatthunā codetvā sāretvā ñattisampadāya anusāvanasampadāya ca ukkhepanīyādikammavasena niggayhamānāpīti vuttaṃ hoti. ^b^Abbudaṃ^eb^ thenanaṭṭhena, ^b^malaṃ^eb^ kiliṭṭhabhāvakaraṇaṭṭhena, ^b^kaṇṭakaṃ^eb^ vijjhanaṭṭhena. ^b^Aggiṃ paricarantī^eb^ti aggihuttakā viya aggiṃ pūjenti ^a^V1.0124^ea^. ^b^Pañcātape tappantī^eb^ti catūsu ṭhānesu aggiṃ katvā majjhe ṭhatvā sūriyātapena tappanti. ^b^Ādiccaṃ anuparivattantī^eb^ti udayakālato pabhuti sūriyaṃ olokayamānā yāvatthaṅgamanā sūriyābhimukhāva parivattanti. ^b^Vobhindissāmāti paggaṇhiṃsū^eb^ti vināsessāmāti ussāhamakaṃsu. ^b^Avisahanto^eb^ti asakkonto.<br/><br/>[03]^b^Sattadivasena^eb^^a^M1.0139^ea^^b^rajjaṃ sampaṭicchā^eb^ti sattadivase rajjasukhaṃ tāva anubhava. ^b^Tamatthaṃ saññāpesī^eb^ti kukkuccāyitamatthaṃ bodhesi. Kathaṃ saññāpesīti āha ^b^‘‘so kirā’’^eb^tiādi. ^b^Cittarūpa^eb^nti cittānurūpaṃ, yathākāmanti vuttaṃ hoti. ^b^Kissā^eb^ti kena kāraṇena. ^b^Are tvaṃ nāma paricchinnamaraṇa^eb^nti sattahi divasehi paricchinnamaraṇaṃ. ^b^Vissattho^eb^ti nirāsaṅkacitto, maraṇasaṅkārahito nibbhayoti vuttaṃ hoti. ^b^Assāsapassāsanibaddhaṃ maraṇaṃ pekkhamānā^eb^ti ‘‘aho vatāhaṃ tadantaraṃ jīveyyaṃ, yadantaraṃ assasitvā passasāmi passasitvā vā assasāmi, bhagavato sāsanaṃ manasi kareyyaṃ, bahu vata me kataṃ assā’’ti evaṃ maraṇassatiyā anuyuñjanato assāsapassāsappavattikālapaṭibaddhaṃ maraṇaṃ pekkhamānā. Tattha ^b^assāso^eb^ti bahinikkhamananāsavāto. ^b^Passāso^eb^ti antopavisanavāto. Vuttavipariyāyenapi vadanti.<br/><br/>[03]^b^Migavaṃ nikkhamitvā^eb^ti migamāraṇatthāya ‘‘araññe migapariyesanaṃ carissāmī’’ti nikkhamitvā. Tattha ^b^migava^eb^nti migānaṃ vānanato hesanato bādhanato ‘‘migava’’nti laddhasamaññaṃ migavaṃ. ^b^Yonakamahādhammarakkhitatthera^eb^nti yonakavisaye jātaṃ idhāgantvā pabbajitaṃ dhammarakkhitanāmadheyyaṃ mahātheraṃ. ^b^Hatthināgenā^eb^ti mahāhatthinā. Mahantapariyāyopi hi nāgasaddoti vadanti. Ahināgādito vā visesanatthaṃ ‘‘hatthināgenā’’ti vuttaṃ. ^b^Tassāsayaṃ^eb^ tassa ajjhāsayaṃ. ^b^Tassa passantassevā^eb^ti anādare sāmivacanaṃ, tasmiṃ passanteyevāti attho. ^b^Ākāse uppatitvā^eb^ti ettha ayaṃ vikubbaniddhi na hotīti gihissapi imaṃ iddhipāṭihāriyaṃ dassesi. Sā hi ‘‘pakativaṇṇaṃ vijahitvā kumārakavaṇṇaṃ vā dasseti nāgavaṇṇaṃ vā, vividhampi senābyūhaṃ dassetī’’ti evaṃ āgatā iddhi pakativaṇṇavijahanavikāravasena pavattattā vikubbaniddhi nāma. Adhiṭṭhāniddhiyā pana paṭikkhepo natthi. Tathā ca vakkhati ^b^khuddakavatthukkhandhakavaṇṇanāyaṃ^eb^ (cūḷava. aṭṭha. 252) ‘‘iddhipāṭihāriyanti ettha vikubbaniddhipāṭihāriyaṃ paṭikkhittaṃ, adhiṭṭhāniddhi pana appaṭikkhittāti veditabbā’’ti. ^b^Laggetvā^eb^ti ākāse kāyabandhanaṃ pasāretvā tattha cīvaraṃ laggetvā.<br/><br/>[03]^b^Chaṇavesa^eb^nti ^a^M1.0140^ea^ tuṭṭhijananavesaṃ, ussavavesanti attho. ^b^Paṭiyādesu^eb^nti ‘‘āgatakāle cīvarādīnaṃ ^a^V1.0125^ea^ pariyesanaṃ bhāriya’’nti paṭhamameva pattacīvarāni sampādesuṃ. ^b^Padhānaghara^eb^nti bhāvanānuyogavasena vīriyārambhassa anurūpaṃ vivittasenāsanaṃ. ^b^Sopī^eb^ti rañño bhāgineyyaṃ sandhāya vuttaṃ. ^b^Anupabbajito^eb^ti uḷāravibhavena khattiyajanena anugantvā pabbajito. ^b^Gantvā^eb^ti iddhiyā gantvā. ^b^Kusalādhippāyo^eb^ti manāpajjhāsayo. ^b^Dveḷhakajāto^eb^ti ‘‘ime bhikkhū na ekamaggena kathentī’’ti saṃsayamāpanno. ^b^Ekekaṃ bhikkhusahassaparivāra^eb^nti ekekassa ekekasahassaparicchinnaṃ bhikkhuparivārañca. ^b^Gaṇhitvā āgacchathā^eb^ti vuttepi ‘‘sāsanaṃ paggaṇhituṃ samattho’’ti vuttattā therā bhikkhū ‘‘dhammakamma’’nti maññamānā gatā. Īdisesu hi ṭhānesu kukkuccaṃ na kātabbaṃ. Kappiyasāsanañhetaṃ na gihikammapaṭisaṃyuttaṃ. ^b^Thero nāgacchī^eb^ti kiñcāpi ‘‘rājā pakkosatī’’ti vuttepi dhammakammatthāya āgantuṃ vaṭṭati, dvikkhattuṃ pana pesitepi na āgato kira. Thero hi sabbattha vikhyātavasena sambhāvanuppattito sambhāvitassa ca uddhaṃ kattabbakiccasiddhito asāruppavacanalesena na āgacchīti. ^b^Mahallako nu kho bhante thero^eb^ti kiñcāpi rājā theraṃ diṭṭhapubbo, nāmaṃ pana sallakkhetuṃ asakkonto evaṃ pucchīti vadanti. ^b^Vayha^eb^nti upari maṇḍapasadisaṃ padaracchannaṃ, sabbapaliguṇṭhimaṃ vā chādetvā kataṃ sakaṭavisesaṃ vayhanti vadanti. ^b^Nāvāsaṅghāṭaṃ bandhitvā^eb^ti ettha ^b^nāvā^eb^ti poto. So hi orato pāraṃ patati gacchatīti poto, satte netīti nāvāti ca vuccati. Ekato saṅghaṭitā nāvā nāvāsaṅghāṭaṃ, tathā taṃ bandhitvāti attho.<br/><br/>[03]Sāsanapaccatthikānaṃ bahubhāvato āha ^b^‘‘ārakkhaṃ saṃvidhāyā’’^eb^ti. ^b^Ya^eb^nti yasmā, yena kāraṇenāti attho. ‘‘Āguṃ na karotīti nāgo’’ti (cūḷava. mettagūmāṇavapūcchāniddesa 27) vacanato pāpakaraṇābhāvato samaṇo idha nāgo nāmāti maññamānā ^b^‘‘eko taṃ mahārāja samaṇanāgo dakkhiṇahatthe gaṇhissatī’’^eb^ti byākariṃsu. ^b^Abbāhiṃsū^eb^ti ākaḍḍhiṃsu. ‘‘Rañño hatthaggahaṇaṃ līḷāvasena kataṃ viya hotīti kasmātiādicodanaṃ kata’’nti vadanti. ^b^Bāhirato^eb^ti uyyānassa bāhirato. Passantānaṃ atidukkaraṃ hutvā paññāyatīti āha ^b^‘‘padesapathavīkampanaṃ dukkara’’^eb^nti. Adhiṭṭhāne panettha visuṃ dukkaratā nāma natthi. ^b^Sīmaṃ akkamitvā^eb^ti antosīmaṃ sīmāya ^a^M1.0141^ea^ abbhantaraṃ akkamitvā. ^b^Abhiññāpādaka^eb^nti abhiññāya patiṭṭhābhūtaṃ. Vikubbaniddhiyā eva paṭikkhittattā pathavīcalanaṃ adhiṭṭhahi. ^b^Rathassa antosīmāya ṭhito pādova calī^eb^ti ettha ^b^pādo^eb^ti rathacakkaṃ sandhāya vuttaṃ. Tañhi rathassa gamanakiccasādhanato pādasadisattā idha ‘‘pādo’’ti vuttaṃ. ^b^Sakkhatī^eb^ti sakkhissati. ^b^Etamattha^eb^nti vinā cetanāya pāpassa asambhavasaṅkhātaṃ atthaṃ. ^b^Cetanāha^eb^nti ettha ‘‘cetanaṃ aha’’nti padacchedo kātabbo. ^b^Cetayitvā^eb^ti cetanaṃ pavattayitvā. ^b^Dīpakatittiro^eb^ti attano nisinnabhāvassa dīpanato evaṃladdhanāmo ^a^V1.0126^ea^ tittiro. Yaṃ araññaṃ netvā sākuṇiko tassa saddena āgatāgate tittire gaṇhāti.<br/><br/>[03]^b^Tāpasaṃ pucchī^eb^ti atīte kira ekasmiṃ paccantagāme eko sākuṇiko ekaṃ dīpakatittiraṃ gahetvā suṭṭhu sikkhāpetvā pañjare pakkhipitvā paṭijaggati. So taṃ araññaṃ netvā tassa saddena āgatāgate tittire gaṇhāti. Tittiro ‘‘maṃ nissāya bahū mama ñātakā nassanti, mayhetaṃ pāpa’’nti nissaddo ahosi. So tassa nissaddabhāvaṃ ñatvā veḷupesikāya taṃ sīse paharati. Tittiro dukkhāturatāya saddaṃ karoti. Evaṃ so sākuṇiko taṃ nissāya tittire gahetvā jīvikaṃ kappesi. Atha so tittiro cintesi ‘‘ime marantūti mayhaṃ cetanā natthi, paṭicca kammaṃ pana maṃ phusati. Mayi saddaṃ akaronte hi ete nāgacchanti, karonteyevāgacchanti, āgatāgate ayaṃ gahetvā jīvitakkhayaṃ pāpeti, atthi nu kho ettha mayhaṃ pāpaṃ, natthī’’ti. So tato paṭṭhāya ‘‘ko nu kho me imaṃ kaṅkhaṃ chindeyyā’’ti tathārūpaṃ paṇḍitaṃ upadhārento carati. Athekadivasaṃ so sākuṇiko bahuke tittire gahetvā pacchiṃ pūretvā ‘‘pānīyaṃ pivissāmī’’ti bodhisattassa tāpasapabbajjāya pabbajitvā jhānābhiññāyo nibbattetvā araññe vasantassa assamaṃ gantvā taṃ pañjaraṃ bodhisattassa santike ṭhapetvā pānīyaṃ pivitvā vālikātale nipanno niddaṃ okkami. Tittiro tassa niddamokkantabhāvaṃ ñatvā ‘‘mama kaṅkhaṃ imaṃ tāpasaṃ pucchissāmi, jānanto me kathessatī’’ti pañjare nisinnoyeva –<br/><br/>[21]‘‘Ñātako no nisinnoti, bahu āgacchate jano;<br/><br/>[22]Paṭicca kammaṃ phusati, tasmiṃ me saṅkate mano’’ti. (jā. 1.4.75) –<br/><br/>[07]Tāpasaṃ ^a^M1.0142^ea^ pucchi. Tassattho (jā. aṭṭha. 3.75) – bhante, sacāhaṃ saddaṃ na kareyyaṃ, ayaṃ tittirajano na āgaccheyya, mayi pana saddaṃ karonte ‘‘ñātako no nisinno’’ti ayaṃ bahujano āgacchati, taṃ āgatāgataṃ luddo gahetvā jīvitakkhayaṃ pāpento maṃ paṭicca maṃ nissāya etaṃ pāṇātipātakammaṃ phusati paṭilabhati vindati, tasmiṃ maṃ paṭicca kate pāpe ‘‘mama nu kho etaṃ pāpa’’nti evaṃ me mano saṅkati parisaṅkati kukkuccaṃ āpajjatīti.<br/><br/>[03]^b^Na paṭicca kammaṃ phusatī^eb^tiādikāya pana tāpasena vuttagāthāya ayamattho – yadi tava pāpakiriyāya mano na padussati, tanninno tappoṇo na hoti, evaṃ sante luddena taṃ paṭicca katampi ^a^V1.0127^ea^ pāpakammaṃ taṃ na phusati na allīyati. Pāpakiriyāya hi appossukkassa nirālayassa bhadrassa parisuddhassa sato tava pāṇātipātacetanāya abhāvā taṃ pāpaṃ na upalimpati, tava cittaṃ na allīyatīti.<br/><br/>[03]^b^Samayaṃ uggaṇhāpesī^eb^ti attano sammāsambuddhassa laddhiṃ uggaṇhāpesi. ^b^Sāṇipākāraṃ parikkhipāpetvā^eb^ti ettha ^b^sāṇipākāra^eb^nti karaṇatthe upayogavacanaṃ, attānañca therañca yathā te bhikkhū na passanti, evaṃ sāṇipākārena samantato parikkhipāpetvāti attho, sāṇipākāraṃ vā samantato parikkhipāpetvāti evamettha attho gahetabbo. ^b^Sāṇipākārantare^eb^ti sāṇipākārassa abbhantare. ^b^Ekaladdhike^eb^ti samānaladdhike. Kiṃ vadati sīlenāti ^b^kiṃvādī^eb^. Atha vā ko katamo vādo kiṃvādo, so etassa atthīti ^b^kiṃvādī^eb^. Sassataṃ attānañca lokañca vadanti paññapenti sīlenāti ^b^sassatavādino^eb^. Atha vā vadanti etenāti vādo, diṭṭhiyā etaṃ adhivacanaṃ. Sassato vādo sassatavādo, so etesaṃ atthīti ^b^sassatavādino,^eb^ sassatadiṭṭhinoti attho. Atha sassato vādo etesamatthīti kasmā vuttaṃ, tesañhi attā loko ca sassatoti adhippeto, na vādoti? Saccametaṃ. Sassatasahacaritatāya pana vādopi sassatoti vutto yathā ‘‘kuntā pacarantī’’ti. Sassatoti vādo etesanti vā itisaddalopo daṭṭhabbo. Ye rūpādīsu aññataraṃ attāti ca lokoti ca gahetvā taṃ sassataṃ amataṃ niccaṃ dhuvaṃ paññapenti, te sassatavādinoti veditabbā. Vuttañhetaṃ ^b^niddese paṭisambhidāyañca^eb^ –<br/><br/>[08]‘‘Rūpaṃ ^a^M1.0143^ea^ attā ceva loko ca sassato cāti attānañca lokañca paññapenti. Vedanaṃ… saññaṃ… saṅkhāre… viññāṇaṃ attā ceva loko ca sassato cāti attānañca lokañca paññapentī’’ti.<br/><br/>[03]Ayañca attho ‘‘rūpaṃ attato samanupassati, vedanaṃ… saññaṃ… saṅkhāre… viññāṇaṃ attato samanupassatī’’ti imissā pañcavidhāya sakkāyadiṭṭhiyā vasena vutto. ‘‘Rūpavantaṃ attāna’’ntiādikāya pana pañcadasavidhāya sakkāyadiṭṭhiyā vasena cattāro cattāro khandhe ‘‘attā’’ti gahetvā tadañño lokoti paññapentīti ayañca attho labbhati. Tathā ekaṃ khandhaṃ ‘‘attā’’ti gahetvā añño attano upabhogabhūto lokoti, sasantatipatite vā khandhe ‘‘attā’’ti gahetvā tadañño lokoti paññapentīti evamettha attho veditabbo. Sattesu saṅkhāresu vā ekaccaṃ sassataṃ etassāti ekaccasassato, ekaccasassatavādo. So etesamatthīti ^b^ekaccasassatikā,^eb^ ekaccasassatavādino. Te duvidhā honti sattekaccasassatikā saṅkhārekaccasassatikāti ^a^V1.0128^ea^. Tattha ‘‘issaro nicco, aññe sattā aniccā’’ti evaṃ pavattavādā ^b^sattekaccasassatikā^eb^ seyyathāpi issaravādā. ‘‘Nicco brahmā, aññe sattā aniccā’’ti evaṃ pavattavādāpi sattekaccasassatikāti veditabbā. ‘‘Paramāṇavo niccā, dviaṇukādayo aniccā’’ti evaṃ pavattavādā ^b^saṅkhārekaccasassatikā^eb^ seyyathāpi kaṇādavādādayo. ‘‘Cakkhādayo aniccā, viññāṇaṃ nicca’’nti evaṃvādinopi saṅkhārekaccasassatikāti veditabbā.<br/><br/>[03]Nanu ‘‘ekacce dhammā sassatā, ekacce asassatā’’ti etasmiṃ vāde cakkhādīnaṃ asassatabhāvasanniṭṭhānaṃ yathāsabhāvāvabodho eva, tayidaṃ kathaṃ micchādassananti? Ko vā evamāha – ‘‘cakkhādīnaṃ asassatabhāvasanniṭṭhānaṃ micchādassana’’nti, asassatesuyeva pana kesañci dhammānaṃ sassatabhāvābhiniveso idha micchādassanaṃ. Tena pana ekavāre pavattamānena cakkhādīnaṃ asassatabhāvāvabodho vidūsito saṃsaṭṭhabhāvato, visasaṃsaṭṭho viya sabbo sappimaṇḍo sakiccakaraṇāsamatthatāya sammādassanapakkhe ^a^M1.0144^ea^ ṭhapetabbataṃ nārahatīti. Asassatabhāvena nicchitāpi vā cakkhuādayo samāropitajīvasabhāvā eva diṭṭhigatikehi gayhantīti tadavabodhassa micchādassanabhāvo na sakkā nivāretuṃ. Evañca katvā asaṅkhatāya ca saṅkhatāya ca dhātuyā vasena yathākkamaṃ ekacce dhammā sassatā, ekacce asassatāti evaṃ pavatto vibhajjavādopi ekaccasassatavādo āpajjatīti evaṃpakārā codanā anavakāsā hoti aviparītadhammasabhāvasampaṭipattibhāvato. Kāmañcettha purimasassatavādepi asassatānaṃ dhammānaṃ sassatāti gahaṇaṃ visesato micchādassanaṃ, sassatānaṃ pana sassatāti gāho na micchādassanaṃ yathāsabhāvaggahaṇabhāvato. Asassatesuyeva pana kecideva dhammā sassatāti gahetabbadhammesu vibhāgappavattiyā imassa vādassa vādantaratā vuttā. Na cettha samudāyantogadhattā ekadesassa sappadesasassataggāho nippadesasassataggāhe samodhānaṃ gacchatīti sakkā vattuṃ vāditabbisayavisesavasena vādadvayassa pavattattā. Aññe eva hi diṭṭhigatikā ‘‘sabbe dhammā sassatā’’ti abhiniviṭṭhā, aññe ekaccasassatāti saṅkhārānaṃ anavasesapariyādānaṃ ekadesapariggaho ca vādadvayassa paribyattoyevāti.<br/><br/>[03]^b^Antānantikā^eb^ti ettha amati gacchati ettha sabhāvo osānanti anto, mariyādā. Tappaṭisedhena ananto. Kassa panāyaṃ antānantoti? Lokīyati saṃsāranissaraṇatthikehi diṭṭhigatikehi, lokīyati vā ettha tehi puññāpuññaṃ tabbipāko cāti lokoti saṅkhyaṃ gatassa paṭibhāganimittādisabhāvassa attano. Anto ca ananto ca antānanto ca nevantanānanto cāti antānanto sāmaññaniddesena, ekasesena vā ‘‘nāmarūpapaccayā saḷāyatana’’ntiādīsu ^a^V1.0129^ea^ viya. Antānantasahacarito vādo antānanto yathā ‘‘kuntā pacarantī’’ti. Antānantasannissayo vā yathā ‘‘mañcā ukkuṭṭhiṃ karontī’’ti. So etesamatthīti antānantikā, antānantavādino. ‘‘Antavā ayaṃ loko, ananto ayaṃ loko, antavā ca ayaṃ loko ananto ca, nevāyaṃ loko antavā na panānanto’’ti evaṃ antaṃ vā anantaṃ vā antānantaṃ vā nevantanānantaṃ vā ārabbha pavattavādāti attho. Catubbidhā ^a^M1.0145^ea^ hi antānantavādino antavādī anantavādī antānantavādī nevantanānantavādīti. Tathā hi koci paṭibhāganimittaṃ cakkavāḷapariyantaṃ avaḍḍhetvā taṃ ‘‘loko’’ti gahetvā antasaññī lokasmiṃ hoti. Cakkavāḷapariyantaṃ katvā vaḍḍhitakasiṇe pana anantasaññī hoti. Uddhamadho avaḍḍhetvā pana tiriyaṃ vaḍḍhetvā uddhamadho antasaññī tiriyaṃ anantasaññī hoti. Koci pana yasmā lokasaññito attā adhigatavisesehi mahesīhi kadāci ananto sakkhidiṭṭho anusuyyati, tasmā nevantavā. Yasmā pana tehiyeva kadāci antavā sakkhidiṭṭho anusuyyati, tasmā na pana anantoti evaṃ nevantanānantasaññī lokasmiṃ hoti. Keci pana yadi panāyaṃ attā antavāsiyā, dūradese upapajjamānānussaraṇādikiccanipphatti na siyā. Atha ananto idha ṭhitassa devalokanirayādīsu sukhadukkhānubhavanampi siyā. Sace pana antavā ca ananto ca, tadubhayapaṭisedhadosasamāyogo, tasmā antavā anantoti ca abyākaraṇīyo attāti evaṃ takkanavasena nevantanānantasaññī hotīti vaṇṇayanti.<br/><br/>[03]Ettha ca yuttaṃ tāva purimānaṃ tiṇṇaṃ vādīnaṃ antañca anantañca antānantañca ārabbha pavattavādattā antānantikattaṃ, pacchimassa pana tadubhayapaṭisedhanavasena pavattavādattā kathaṃ antānantikattanti? Tadubhayapaṭisedhanavasena pavattavādattā eva. Yasmā antānantapāsedhavādopi antānantavisayo eva taṃ ārabbha pavattattā. Etadatthameva hi ārabbha ‘‘pavattavādā’’ti heṭṭhā vuttaṃ, evaṃ santepi yuttaṃ tāva pacchimavādadvayassa antānantikattaṃ, antānantānaṃ vasena ubhayavisayattā etesaṃ vādassa, purimavādadvayassa pana kathaṃ visuṃ antānantikattanti? Upacāravuttiyā. Samuditesu hi antānantavādesu pavattamāno antānantikasaddo tattha niruḷhatāya paccekampi antānantavādīsu pavattati yathā arūpajjhānesu paccekaṃ aṭṭhavimokkhapariyāyo, yathā ca loke sattisayoti.<br/><br/>[03]^b^Amarāvikkhepikā^eb^ti ettha na marati na upacchijjatīti amarā. Kā sā? ‘‘Evantipi me no, tathātipi me no, aññathātipi me no, notipi me no, no notipi me ^a^V1.0130^ea^ no’’ti (dī. ni. 1.62) evaṃ pavattavādavasena pariyantarahitā diṭṭhigatikassa diṭṭhi ceva vācā ca. ‘‘Evantipi me no’’tiādinā vividho nānappakāro khepo paravādīnaṃ khipanaṃ vikkhepo, amarāya diṭṭhiyā vācāya vā vikkhepo ^a^M1.0146^ea^ amarāvikkhepo, so etesamatthīti amarāvikkhepikā. Atha vā amarāya diṭṭhiyā vācāya vikkhipantīti amarāvikkhepino, amarāvikkhepino eva ^b^amarāvikkhepikā^eb^. Atha vā amarā nāma macchajāti, sā ummujjananimujjanādivasena udake sandhāvamānā gahetuṃ na sakkā, evameva ayampi vādo ekasmiṃ sabhāve anavaṭṭhānato ito cito ca sandhāvati, gāhaṃ na upagacchatīti amarāya vikkhepo viyāti amarāvikkhepoti vuccati. Ayañhi amarāvikkhepiko ‘‘idaṃ kusala’’nti vā ‘‘akusala’’nti vā puṭṭho na kiñci byākaroti. ‘‘Idaṃ kusala’’nti vā puṭṭho ‘‘evantipi me no’’ti vadati. Tato ‘‘kiṃ akusala’’nti vutte ‘‘tathātipi me no’’ti vadati. ‘‘Kiṃ ubhayato aññathā’’tipi vutte ‘‘aññathātipi me no’’ti vadati. Tato ‘‘tividhenapi na hoti, kiṃ te laddhī’’ti vutte ‘‘notipi me no’’ti vadati. Tato ‘‘kiṃ no no te laddhī’’ti vutte ‘‘no notipi me no’’ti vadati. Evaṃ vikkhepameva āpajjati, ekamekasmimpi pakkhe na tiṭṭhati. Tato ‘‘atthi paro loko’’tiādinā puṭṭhopi evameva vikkhipati, na ekasmiṃ pakkhe tiṭṭhati. So vuttappakāro amarāvikkhepo etesamatthīti amarāvikkhepikā.<br/><br/>[03]Nanu cāyaṃ sabbopi amarāvikkhepiko kusalādayo dhamme paralokatthikādīni ca yathābhūtaṃ anavabujjhamāno tattha tattha pañhaṃ puṭṭho pucchāya vikkhepanamattaṃ āpajjati, tassa kathaṃ diṭṭhigatikabhāvo. Na hi avattukāmassa viya pucchitaṃ ajānantassa vikkhepakaraṇamattena diṭṭhigatikatā yuttāti? Vuccate – na heva kho pucchāya vikkhepakaraṇamattena tassa diṭṭhigatikatā, atha kho micchābhinivesavasena sassatābhinivesato. Micchābhiniviṭṭhoyeva hi puggalo mandabuddhitāya kusalādidhamme paralokatthikādīni ca yāthāvato asampaṭipajjamāno attanā aviññātassa atthassa paraṃ viññāpetuṃ asakkuṇeyyatāya musāvādādibhayena ca vikkhepaṃ āpajjatīti. Tathā ca vuttaṃ ‘‘satteva ucchedadiṭṭhiyo, sesā sassatadiṭṭhiyo’’ti. Atha vā puññapāpānaṃ tabbipākānañca anavabodhena asaddahanena ca tabbisayāya pucchāya vikkhepakaraṇaṃyeva sundaranti khantiṃ ruciṃ uppādetvā abhinivisantassa uppannā visuṃyeva cesā ekā diṭṭhi sattabhaṅgadiṭṭhi viyāti daṭṭhabbaṃ. Tatoyeva ca vuttaṃ ‘‘pariyantarahitā diṭṭhigatikassa diṭṭhi ceva vācā cā’’ti.<br/><br/>[03]^b^Adhiccasamuppannikā^eb^ti ^a^M1.0147^ea^^a^V1.0131^ea^ ettha adhicca yadicchakaṃ yaṃ kiñci kāraṇaṃ vinā samuppanno attā ca loko cāti dassanaṃ adhiccasamuppannaṃ. Attalokasaññitānañhi khandhānaṃ adhiccuppattiākārārammaṇaṃ dassanaṃ tadākārasannissayavasena pavattito tadākārasahacaritatāya ca adhiccasamuppannanti vuccati yathā ‘‘mañcā ghosanti, kuntā pacarantī’’ti ca. Taṃ etesamatthīti adhiccasamuppannikā.<br/><br/>[03]^b^Saññīvādā^eb^ti saññī vādo etesamatthīti saññīvādā ‘‘buddhaṃ assa atthīti buddho’’ti yathā. Atha vā saññīti pavatto vādo saññīsahacaraṇanayena. Saññī vādo yesaṃ te saññīvādā. ‘‘Rūpī attā hoti arogo paraṃ maraṇā, saññīti naṃ paññapenti, arūpī attā hoti, rūpī ca arūpī ca attā hoti, neva rūpī nārūpī ca attā hoti. Antavā attā hoti, anantavā attā hoti, antavā ca anantavā ca attā hoti, nevantavā nānantavā attā hoti. Ekattasaññī attā hoti, nānattasaññī attā hoti. Parittasaññī attā hoti, appamāṇasaññī attā hoti. Ekantasukhī attā hoti, ekantadukkhī attā hoti. Sukhadukkhī attā hoti, adukkhamasukhī attā hoti arogo paraṃ maraṇā, saññīti naṃ paññapentī’’ti (dī. ni. 1.76) evaṃ soḷasavidhena vibhattavādānametaṃ adhivacanaṃ.<br/><br/>[03]^b^Asaññīvādā nevasaññīnāsaññīvādā^eb^ ca saññīvāde vuttanayeneva veditabbā. Kevalañhi ‘‘saññī attā’’ti gaṇhantānaṃ vasena saññīvādā vuttā, ‘‘asaññī’’ti ca ‘‘nevasaññīnāsaññī’’ti ca gaṇhantānaṃ vasena asaññīvādā ca nevasaññīnāsaññīvādā ca vuttāti veditabbā. Tattha asaññīvādā ‘‘rūpī attā hoti arogo paraṃ maraṇā, asaññīti naṃ paññapenti, arūpī attā hoti, rūpī ca arūpī ca attā hoti, neva rūpī nārūpī attā hoti. Antavā attā hoti, anantavā attā hoti, antavā ca anantavā ca attā hoti, nevantavā nānantavā attā hoti arogo paraṃ maraṇā, asaññīti naṃ paññapentī’’ti evaṃ aṭṭhavidhena vibhattā. Nevasaññīnāsaññīvādāpi evameva ‘‘rūpī attā hoti arogo paraṃ maraṇā, nevasaññīnāsaññīti naṃ paññapentī’’tiādinā (dī. ni. 1.82) aṭṭhavidhena vibhattāti veditabbā.<br/><br/>[03]^b^Ucchedavādā^eb^ti ^a^M1.0148^ea^ ‘‘ayaṃ attā rūpī cātumahābhūtiko mātāpettikasambhavo kāyassa bhedā ucchijjati vinassati, na hoti paraṃ maraṇā’’ti (dī. ni. 1.85) evamādinā nayena pavattaṃ ^a^V1.0132^ea^ ucchedadassanaṃ ucchedo sahacaraṇanayena. Ucchedo vādo yesaṃ te ucchedavādā, ucchedavādo vā etesamatthīti ucchedavādā, ucchedaṃ vadantīti vā ucchedavādā.<br/><br/>[03]^b^Diṭṭhadhammanibbānavādā^eb^ti ettha diṭṭhadhammo nāma dassanabhūtena ñāṇena upaladdhadhammo, paccakkhadhammoti attho. Tattha tattha paṭiladdhattabhāvassetaṃ adhivacanaṃ. Diṭṭhadhamme nibbānaṃ diṭṭhadhammanibbānaṃ, imasmiṃyeva attabhāve dukkhavūpasamanti attho. Taṃ vadantīti diṭṭhadhammanibbānavādā. Te pana ‘‘yato kho bho ayaṃ attā pañcahi kāmaguṇehi samappito samaṅgībhūto paricāreti, ettāvatā kho bho ayaṃ attā paramadiṭṭhadhammanibbānappatto hotī’’ti (dī. ni. 1.94) evamādinā nayena diṭṭheva dhamme nibbānaṃ paññapenti. Te hi mandhātukāmaguṇasadise mānusake kāmaguṇe, paranimmitavasavattidevarājassa kāmaguṇasadise dibbe ca kāmaguṇe upagatānaṃ diṭṭheva dhamme nibbānappattiṃ vadanti.<br/><br/>[06]^b^Vibhajjavādī^eb^ti verañjakaṇḍe āgatanayeneva venayikādibhāvaṃ vibhajja vadatīti vibhajjavādī.<br/><br/>[03]Tattha hi bhagavatā ‘‘ahañhi, brāhmaṇa, vinayāya dhammaṃ desemi rāgassā’’tiādiṃ vatvā ‘‘no ca kho yaṃ tvaṃ sandhāya vadesī’’tiādinā verañjabrāhmaṇassa attano venayikādibhāvo vibhajja vuttoti. Apica somanassādīnaṃ cīvarādīnañca sevitabbāsevitabbabhāvaṃ vibhajja vadatīti ^b^vibhajjavādī,^eb^ sassatucchedavāde vā vibhajja vadatīti vibhajjavādī, ‘‘sassato attā ca loko cā’’tiādīnaṃ ṭhapanīyānaṃ pañhānaṃ ṭhapanato rāgādikhayasaṅkhātassa sassatassa rāgādikāyaduccaritādiucchedassa vacanato vibhajjavādī, sassatucchedabhūte ubho ante anupaggamma majjhimapaṭipadābhūtassa paṭiccasamuppādassa desanato vibhajjavādī, bhagavā. ^b^Parappavādaṃ maddanto^eb^ti tasmiṃ tatiyasaṅgītikāle uppannaṃ vādaṃ, tato paṭṭhāya yāva saddhammantaradhānā āyatiṃ uppajjanakavādañca sandhāya vuttaṃ. Tasmiñhi samāgame ayaṃ thero yāni ca tadā uppannāni vatthūni, yāni ca āyatiṃ uppajjissanti, sabbesampi tesaṃ paṭibāhanatthaṃ ^a^M1.0149^ea^ satthārā dinnanayavaseneva tathāgatena ṭhapitamātikaṃ vibhajanto sakavāde pañca suttasatāni, paravāde pañcāti suttasahassaṃ āharitvā tadā uppannavādassa maddanato parappavādamaddanaṃ āyatiṃ uppajjanakavādānaṃ paṭisedhanalakkhaṇabhāvato āyatiṃ paṭisedhalakkhaṇaṃ kathāvatthuppakaraṇaṃ akāsi.<br/><br/>[06]Iti samantapāsādikāya vinayaṭṭhakathāya sāratthadīpaniyaṃ<br/><br/>[06]Tatiyasaṅgītikathāvaṇṇanā samattā.


volume: 2
item: 6
title:
  paṭhamamahāsaṅgītikathāvaṇṇanā^dutiyasaṅgītikathāvaṇṇanā^tatiyasaṅgītikathāvaṇṇanā^ācariyaparamparakathāvaṇṇanā^

content:
  [03]‘‘Kenābhata’’nti ^a^V1.0133^ea^ imaṃ pañhaṃ visajjentena jambudīpe tāva ācariyaparamparā yāva tatiyasaṅgīti, tāva dassetvā idāni sīhaḷadīpe ācariyaparamparaṃ dassetuṃ ^b^‘‘tatiyasaṅgahato pana uddha’’^eb^ntiādi āraddhaṃ. ^b^Imaṃ dīpa^eb^nti imaṃ tambapaṇṇidīpaṃ. ^b^Kañci kāla^eb^nti kismiñci kāle. ^b^Porāṇā^eb^ti aṭṭhakathācariyā. ^b^Bhaddanāmo^eb^ti bhaddasālatthero. Nāmassa ekadesenapi hi vohāro dissati ‘‘devadatto datto’’ti yathā. Āguṃ na karontīti ^b^nāgā^eb^. Vinayapiṭakaṃ vācayiṃsūti sambandho. ^b^Tambapaṇṇiyā^eb^ti bhummavacanaṃ. ^b^Nikāye pañca vācesu^eb^nti vinayābhidhammavajje dīghanikāyādike pañca nikāye ca vācesuṃ. ^b^Satta ceva pakaraṇe^eb^ti dhammasaṅgaṇīvibhaṅgādike satta abhidhammappakaraṇe ca vācesunti attho. Asani viya siluccaye kilese medhati hiṃsatīti medhā, khippaṃ gahaṇadhāraṇaṭṭhena vā medhā, paññā, sā etassa atthīti ^b^medhāvī. Tipeṭako^eb^ti tīṇi piṭakāni etassa atthīti tipeṭako, tepiṭakoti vuttaṃ hoti, tipiṭakapariyattidharoti attho. Tārakānaṃ rājāti ^b^tārakarājā,^eb^ candimā. ^b^Atirocathā^eb^ti ativiya virocittha. ^b^Pupphanāmo^eb^ti mahāpadumatthero. ^b^Saddhammavaṃsakovido^eb^ti saddhammatantiyā kovido. ^b^Pupphanāmo^eb^ti sumanatthero. ^b^Jambudīpe patiṭṭhito^eb^ti sumanatthero kira ekasmiṃ samaye sīhaḷadīpamhi sāsane osakkamāne jambudīpaṃ gantvā uggaṇhitvā sāsanaṃ anurakkhanto tattheva patiṭṭhāsi. ^b^Maggakovidā^eb^ti saggamaggamokkhamaggesu kovidā.<br/><br/>[03]^b^Bhāraṃ^eb^^a^M1.0150^ea^^b^katvā^eb^ti tesaṃ tesaṃ bhikkhūnaṃ sāsanaṃ bhāraṃ katvā, paṭibaddhaṃ katvāti attho. ^b^‘‘Te te bhikkhū tattha tattha pesesī’’^eb^ti saṅkhepato vuttamevatthaṃ vitthāretvā dassento āha ^b^‘‘majjhantikattheraṃ kasmīragandhāraraṭṭhaṃ pesesī’’^eb^tiādi. ^b^Mahiṃsakamaṇḍala^eb^nti andhakaraṭṭhaṃ vadanti. ^b^Vanavāsi^eb^nti vanavāsiraṭṭhaṃ. Attā pañcamo etesanti ^b^attapañcamā,^eb^ taṃ taṃ disābhāgaṃ pañca pañceva bhikkhū agamaṃsūti vuttaṃ hoti.<br/><br/>[03]Idāni tattha tattha gatānaṃ therānaṃ kiccānubhāvaṃ dassetukāmo majjhantikattherassa gataṭṭhāne kiccaṃ tāva dassento ^b^‘‘tena kho pana samayena kasmīragandhāraraṭṭhe’’^eb^tiādimāha. ^b^Karakavassa^eb^nti himapātanakavassaṃ. ^b^Harāpetvā^eb^ti udakoghena harāpetvā. ^b^Aravāḷadahapiṭṭhiya^eb^nti aravāḷadahassa udakapiṭṭhiyaṃ. ^b^Chinnabhinnapaṭadharo^eb^ti satthakena chinnaṃ raṅgena bhinnaṃ vaṇṇavikāramāpannaṃ paṭaṃ dhāretīti chinnabhinnapaṭadharo. Atha vā satthakena chinnānaṃ gihivatthavisabhāgānaṃ kāsāvānaṃ dhāraṇato ^b^chinnabhinnapaṭadharo. Bhaṇḍū^eb^ti muṇḍako. ^b^Kāsāvavasano^eb^ti kāsāvavatthanivattho. ^b^Makkhaṃ asahamāno^eb^ti theraṃ ^a^V1.0134^ea^ paṭicca attano santāne uppannaṃ paresaṃ guṇamakkhanalakkhaṇaṃ makkhaṃ asahamāno sandhāretuṃ adhisahituṃ vūpasametuṃ asakkonto. ^b^Bhiṃsanakānī^eb^ti bheravārammaṇāni. Tāni dassetuṃ ^b^‘‘tato tato bhusā vātā vāyantī’’^eb^tiādimāha. ^b^Bhusā vātā^eb^ti rukkhabhedanapabbatakūṭanipātanasamatthā balavavātā. ^b^Asaniyo phalantī^eb^ti asaniyo bhijjanti, patantīti vuttaṃ hoti. ^b^Paharaṇavuṭṭhiyo^eb^ti anekappakārā āvudhavuṭṭhiyo. ^b^Niddhamathā^eb^ti gahetvā apanetha. ^b^Bhiṃsanaka^eb^nti nāgarājassa kāyikavācasikapayogajanitabhayanimittaṃ vippakāraṃ.<br/><br/>[03]Me bhayabheravaṃ janetuṃ paṭibalo na assa na bhaveyyāti sambandho. Tattha ^b^bhayabheravaṃ^eb^ nāma khuddānukhuddakaṃ bhayaṃ. Atha vā ^b^bhaya^eb^nti cittutrāsabhayaṃ, paṭighabhayassetaṃ adhivacanaṃ. ^b^Bherava^eb^nti bhayajanakamārammaṇaṃ. ^b^Sacepi tvaṃ mahiṃ sabba^eb^nti sacepi tvaṃ mahānāga sabbaṃ mahiṃ samuddena saha ^b^sasamuddaṃ^eb^ pabbatena saha ^b^sapabbataṃ^eb^ ukkhipitvā ^b^mamūpari^eb^ mayhaṃ sīsopari khipeyyāsīti attho. Me bhayabheravaṃ janetuṃ neva sakkuṇeyyāsīti sambandho. ^b^Aññadatthū^eb^ti ekaṃsena. ^b^Tavevassa vighāto uragādhipā^eb^ti uragānaṃ ^a^M1.0151^ea^ nāgānaṃ adhipati rāja tava eva vighāto dukkhaṃ vihiṃsā assa bhaveyyāti attho.<br/><br/>[03]^b^Dhammiyā kathāya sandassetvā^eb^tiādīsu taṅkhaṇānurūpāya dhammadesanāya diṭṭhadhammasamparāyikaṃ atthaṃ sandassetvā kusale dhamme ^b^samādapetvā^eb^ gaṇhāpetvā tattha ca naṃ ^b^samuttejetvā^eb^ saussāhaṃ katvā tāya ca saussāhatāya aññehi ca vijjamānaguṇehi ^b^sampahaṃsetvā^eb^ tosetvāti attho. Therena kataṃ nāgānusāsanaṃ dassento ^b^‘‘athāyasmā’’^eb^tiādimāha. Tattha ^b^ito uddhaṃ yathā pure^eb^ti yathā tumhe ito pure saddhammasavanuppattivirahitakāle parassa kodhaṃ uppādayittha, idāni ito paṭṭhāya uddhaṃ anāgate kodhañca mā janayittha, vijātamātuyāpi putte sinehacchedanaṃ sabbavināsamūlakaṃ sassaghātakañca mā karitthāti attho. ^b^Sukhakāmā hi pāṇino^eb^ti ettha ^b^hi^eb^-saddo kāraṇopadese, yasmā sabbe sattā sukhakāmā, tasmā hitasukhaupacchedakaraṃ sassaghātañca mā karothāti vuttaṃ hoti.<br/><br/>[03]^b^Yathānusiṭṭha^eb^nti yaṃ yaṃ anusiṭṭhaṃ yathānusiṭṭhaṃ, anusiṭṭhaṃ anatikkamma vā yathānusiṭṭhaṃ, therena dinnovādaṃ anatikkammāti vuttaṃ hoti. ^b^Dhammābhisamayo ahosī^eb^ti paṭhamamaggaphalādhigamo ahosīti vadanti. ^b^Kulasatasahassa^eb^nti iminā purisānaṃ satasahassaṃ dasseti. ^b^Kasmīragandhārā^eb^ti kasmīragandhāraraṭṭhavāsino. ^b^Kāsāvapajjotā^eb^ti bhikkhūnaṃ nivatthapārutakāsāvavatthehi obhāsitā. ^b^Isivātapaṭivātā^eb^ti ^a^V1.0135^ea^ bhikkhūnaṃ nivāsanapārupanavātena ceva hatthapādānaṃ samiñjanapasāraṇādivātena ca samantato bījiyamānā ahesuṃ. ^b^Duṭṭha^eb^nti kupitaṃ. ^b^Bandhanā^eb^ti saṃsārabandhanato.<br/><br/>[03]^b^Dhammacakkhu^eb^nti heṭṭhāmaggattaye ñāṇaṃ. Keci panettha ‘‘paṭhamamaggañāṇameva te paṭilabhiṃsū’’ti vadanti. ^b^Codetvā devadūtehī^eb^ti (ma. ni. aṭṭha. 3.263 ādayo) ^b^devadūtasuttantadesanā^eb^vasena (ma. ni. 3.261 ādayo) daharakumāro jarājiṇṇasatto gilānasatto kammakāraṇā kammakāraṇikā vā matasattoti imehi pañcahi devadūtehi codetvā ovaditvā, saṃvegaṃ uppādetvāti attho. Daharakumārādayo ^a^M1.0152^ea^ hi tattha ‘‘devadūtā’’ti vuccanti. Tathā hi daharakumāro atthato evaṃ vadati nāma ‘‘passatha bho mayhampi tumhākaṃ viya hatthapādā atthi, sake panamhi muttakarīse palipanno, attano dhammatāya uṭṭhahitvā nahāyituṃ na sakkomi, ‘ahaṃ kiliṭṭho, nahāpetha ma’nti vattumpi na sakkomi, jātitomhi aparimuttatāya ediso jāto, na kho panāhameva, tumhepi jātito aparimuttāva. Yatheva hi mayhaṃ, evaṃ tumhākampi jāti āgamissati, iti tassā pure āgamanāva kalyāṇaṃ karothā’’ti. Tenesa devadūto nāma jāto.<br/><br/>[03]Jarājiṇṇasattopi atthato evaṃ vadati nāma ‘‘passatha bho ahampi tumhe viya taruṇo ahosiṃ ūrubalabāhubalajavasampanno, tassa me tā balajavasampattiyo antarahitā, hatthapādā hatthapādakiccañca na karonti, jarāyamhi aparimuttatāya ediso jāto, na kho panāhameva, tumhepi jarāya aparimuttāva. Yatheva hi mayhaṃ, evaṃ tumhākampi jarā āgamissati, iti tassā pure āgamanāva kalyāṇaṃ karothā’’ti. Tenesa devadūto nāma jāto.<br/><br/>[03]Gilānasattopi atthato evaṃ vadati nāma ‘‘passatha bho ahampi tumhe viya nirogo ahosiṃ, somhi etarahi byādhinā abhihato sake muttakarīse palipanno, uṭṭhātumpi na sakkomi, vijjamānāpi me hatthapādā hatthapādakiccaṃ na karonti, byādhitomhi aparimuttatāya ediso jāto, na kho panāhameva, tumhepi byādhito aparimuttāva. Yatheva hi mayhaṃ, evaṃ tumhākampi byādhi āgamissati, iti tassa pure āgamanāva kalyāṇaṃ karothā’’ti. Tenesa devadūto nāma jāto.<br/><br/>[03]Kammakāraṇā kammakāraṇikā vā catuttho devadūtoti veditabbā. Tattha kammakāraṇapakkhe dvattiṃsa tāva kammakāraṇā atthato evaṃ vadanti nāma ‘‘mayaṃ nibbattamānā na rukkhe vā pāsāṇe ^a^V1.0136^ea^ vā nibbattāma, tumhādisānaṃ sarīre nibbattāma, iti amhākaṃ pure nibbattitova kalyāṇaṃ karothā’’ti. Tenetā devadūtā nāma jātā. Kammakāraṇikāpi atthato evaṃ vadanti nāma ‘‘mayaṃ dvattiṃsa kammakāraṇā karontā na rukkhādīsu ^a^M1.0153^ea^ karoma, tumhādisesu sattesuyeva karoma, iti amhākaṃ tumhesu pure kammakāraṇākāraṇatova kalyāṇaṃ karothā’’ti. Tenetepi devadūtā nāma jātā.<br/><br/>[03]Matakasattopi atthato evaṃ vadati nāma ‘‘passatha bho maṃ āmakasusāne chaḍḍitaṃ uddhumātakādibhāvaṃ pattaṃ, maraṇatomhi aparimuttatāya ediso jāto, na kho panāhameva, tumhepi maraṇato aparimuttāva. Yatheva hi mayhaṃ, evaṃ tumhākampi maraṇaṃ āgamissati, iti tassa pure āgamanāva kalyāṇaṃ karothā’’ti. Tenesa devadūto nāma jāto. Tasmā daharakumārādayo ettha ‘‘devadūtā’’ti veditabbā.<br/><br/>[03]^b^Anamataggiya^eb^nti anamataggasaṃyuttaṃ (saṃ. ni. 2.124). ^b^Dhammāmataṃ pāyesī^eb^ti lokuttaradhammāmataṃ pānaṃ paṭilābhakaraṇavasena pāyesīti attho. ^b^Samadhikānī^eb^ti sahādhikāni. Sahattho hettha saṃsaddo. ^b^Isī^eb^ti sīlakkhandhādayo dhammakkhandhe esi gavesi pariyesīti isīti vuccati. ^b^Pañca raṭṭhānī^eb^ti pañcavidhacīnaraṭṭhāni. Himavantaṃ gantvā dhammacakkappavattanaṃ pakāsento yakkhasenaṃ pasādayīti yojetabbaṃ.<br/><br/>[03]^b^Tena ca samayenā^eb^ti tasmiṃ samaye tesaṃ gamanato pubbabhāgakāle. ^b^Laddhaṃ bhavissatī^eb^ti vessavaṇasantikā laddhaṃ bhavissati. ^b^Vegasā^eb^ti vegena. ^b^Samantato ārakkhaṃ ṭhapesī^eb^ti ‘‘ito paṭṭhāya mā pavisantū’’ti adhiṭṭhānavasena samantā ārakkhaṃ ṭhapesi. ^b^Aḍḍhuḍḍhāni sahassānī^eb^ti aḍḍhena catutthāni aḍḍhuḍḍhāni, atirekapañcasatāni tīṇi sahassānīti vuttaṃ hoti. ^b^Diyaḍḍhasahassa^eb^nti aḍḍhena dutiyaṃ diyaḍḍhaṃ, atirekapañcasataṃ ekaṃ sahassanti attho. ^b^Soṇuttarā^eb^ti soṇo ca uttaro ca soṇuttarā. ^b^Niddhametvānā^eb^ti palāpetvāna. ^b^Adesisu^eb^nti adesayuṃ.<br/><br/>[03]^b^Ajjhiṭṭho^eb^ti āṇatto. ^b^Puna dānī^eb^ti ettha ^b^dānī^eb^ti nipātamattaṃ, puna āgaccheyyāma vā na vāti attho. ^b^Rājagahanagaraparivattakenā^eb^ti rājagahanagaraṃ parivajjetvā tato bahi taṃ padakkhiṇaṃ katvā gatamaggena gamanena vā. Idāni theramātuyā veṭisanagare nivāsakāraṇaṃ dassetuṃ tassa nagarassa tassā jātibhūmibhāvaṃ therassa ca aṭṭhuppattiṃ dassento ^b^‘‘asoko kira kumārakāle’’^eb^tiādimāha.<br/><br/>[03]Ayaṃ ^a^M1.0154^ea^^a^V1.0137^ea^ panettha anupubbikathā – pubbe kira moriyavaṃse jātassa candaguttassa nāma rañño putto bindusāro nāma kumāro pitu accayena pāṭaliputtamhi nagare rājā ahosi. Tassa dve puttā saudariyā ahesuṃ, tesaṃ ekūnasatamattā vemātikabhātaro ahesuṃ. Rājā pana tesaṃ sabbajeṭṭhakassa asokakumārassa uparajjaṭṭhānañca avantiraṭṭhañca datvā athekadivasaṃ attano upaṭṭhānaṃ āgataṃ disvā ‘‘tāta, uparāja, tava raṭṭhaṃ gantvā tattha ujjenīnagare vasāhī’’ti āṇāpesi. So pitu vacanena taṃ ujjeniṃ gacchanto antarāmagge veṭisagirinagare veṭisanāmakassa seṭṭhissa ghare nivāsaṃ upagantvā tassa seṭṭhissa dhītaraṃ lakkhaṇasampannaṃ yobbanappattaṃ veṭisagiriṃ nāma kumāriṃ disvā tāya paṭibaddhacitto mātāpitūnaṃ kathāpetvā taṃ tehi dinnaṃ paṭilabhitvā tāya saddhiṃ saṃvāsaṃ kappesi. Sā tena saṃvāsena sañjātagabbhā hutvā tato ujjeniṃ nītā mahindakumāraṃ janayi. Tato vassadvaye atikkante saṅghamittañca dhītaraṃ upalabhitvā uparājena saddhiṃ tattha vasati. Uparājassa pana pitā bindusāro maraṇamañce nipanno puttaṃ asokakumāraṃ saritvā taṃ pakkosāpetuṃ ujjeniṃ manusse pesesi. Te tato ujjeniṃ gantvā asokassa taṃ pavattiṃ ārocesuṃ. Tesaṃ vacanena so pitu santikaṃ turitagamanenāgacchanto antarāmagge veṭisagirinagaramhi puttadāre ṭhapetvā pitu santakaṃ pāṭaliputtanagaraṃ gantvā gatasamanantarameva kālakatassa pituno sarīrakiccaṃ kārāpetvā tato ekūnasatamatte vemātikabhātaro ca ghātāpetvā vihatakaṇṭako hutvā tattha chattaṃ ussāpetvā abhisekaṃ gaṇhi. Tadāpi theramātā dārake rañño santikaṃ pesetvā sayaṃ tattheva veṭisagirinagare vasi. Tena vuttaṃ ^b^‘‘sā tassa mātā tena samayena ñātighare vasī’’^eb^ti.<br/><br/>[03]^b^Āropesī^eb^ti paṭipādesi. ^b^Amhākaṃ idha kattabbakiccaṃ niṭṭhita^eb^nti mātu dassanassa katabhāvaṃ sandhāyāha. ^b^Anubhavatu tāva me pitarā pesitaṃ abhiseka^eb^ntiādīsu abhisekapesanādikathā vitthārena uttarato āvi bhavissati. ^b^Chaṇattha^eb^nti chaṇanimittaṃ, chaṇahetūti attho, sayaṃ chaṇakīḷaṃ akātukāmoti vuttaṃ hoti. Tadā kira devānaṃpiyatisso jeṭṭhamūlamāsapuṇṇamiyaṃ nakkhattaṃ ghosāpetvā ‘‘salilakīḷāchaṇaṃ ^a^M1.0155^ea^ karothā’’ti amacce āṇāpetvā sayaṃ migavaṃ kīḷitukāmo missakapabbataṃ agamāsi. ^b^Missakapabbata^eb^nti paṃsupāsāṇamissakattā evaṃladdhanāmaṃ pabbataṃ. ^b^Diṭṭhasacco^eb^ti anāgāmimaggena paṭividdhasacco, anāgāmiphalaṃ pattoti vuttaṃ hoti. So kira therena attano mātudeviyā desitaṃ dhammaṃ sutvā anāgāmiphalaṃ sacchākāsi, so ca therassa bhāgineyyoti veditabbo. Tathā hi therassa mātudeviyā bhaginī tassā dhītā, tassā ayaṃ putto. Vuttañhetaṃ ^b^mahāvaṃse^eb^ –<br/><br/>[21]‘‘Deviyā ^a^V1.0138^ea^ bhaginī dhītu, putto bhaṇḍukanāmako;<br/><br/>[27]Therena deviyā dhammaṃ, sutvā desitameva tu;<br/><br/>[22]Anāgāmiphalaṃ patvā, vasi therassa santike’’ti.<br/><br/>[03]^b^Sammāsambuddhena ca tumhe byākatā^eb^ti bodhimūle eva buddhacakkhunā lokaṃ voloketvā tambapaṇṇidīpaṃ disvā anāgate tassa dīpassa sampattiṃ diṭṭhena sammāsambuddhena ‘‘anāgate mahindo nāma bhikkhu tambapaṇṇidīpaṃ pasādessatī’’ti tumhe byākatā. Tattha ^b^tambapaṇṇidīpa^eb^nti dīpavāsino vuttā. Indriyaparopariyattañāṇaṃ āsayānusayañāṇañca ^b^‘‘buddhacakkhū’’^eb^ti vuccati. Tena pana indriyaparoparādiṃ vinā aññaṃ na sakkā daṭṭhunti ‘‘volokento’’ti avatvā ^b^‘‘voloketvā’’^eb^ti vuttaṃ. ^b^Etamattha^eb^nti ‘‘anāgate mahindo nāma bhikkhu tambapaṇṇidīpaṃ pasādessatī’’ti imamatthaṃ.<br/><br/>[03]^b^Veṭisagirimhi rājagahe^eb^ti deviyā katavihāre. Kālova gamanassa, gacchāma dīpamuttamanti yojetabbaṃ. Idañca tesaṃ parivitakkanidassanaṃ. ^b^Paḷinā^eb^ti ākāsaṃ pakkhandiṃsu. ^b^Ambare^eb^ti ākāse. Evamākāsaṃ pakkhanditvā kiṃ te akaṃsūti cetiyapabbate nipatiṃsūti dassento āha ^b^‘‘evamuppatitā therā, nipatiṃsu naguttame’’^eb^ti. Idāni tassa pabbatassa patiṭṭhitaṭṭhānaṃ therānañca tattha nipatitaṭṭhānaṃ dassetuṃ ^b^‘‘purato puraseṭṭhassā’’^eb^tiādigāthamāha. ^b^Purato^eb^ti pācīnadisābhāge. ^b^Puraseṭṭhassā^eb^ti anurādhapurasaṅkhātassa puravarassa. ^b^Meghasannibhe^eb^ti samantato nīlavaṇṇattā nīlamahāmeghasadise. ^b^Sīlakūṭamhī^eb^ti evaṃnāmake pabbatakūṭe. ^b^Haṃsāva nagamuddhanī^eb^ti pabbatamuddhani haṃsā viya.<br/><br/>[03]Tattha ^a^M1.0156^ea^ pana patiṭṭhahanto kadā patiṭṭhahīti āha ^b^‘‘evaṃ iṭṭiyādīhi saddhi’’^eb^ntiādi. ^b^Parinibbānato^eb^ti parinibbānavassato taṃ avadhibhūtaṃ muñcitvā tato uddhaṃ dvinnaṃ vassasatānaṃ upari chattiṃsatime vasseti attho gahetabbo. Kathaṃ veditabboti āha ^b^‘‘ajātasattussa hī’’^eb^tiādi. ^b^Tasmiṃyeva vasse^eb^ti ettha yasmiṃ saṃvacchare yasmiñca divase bhagavā parinibbuto, tasmiṃ saṃvacchare tasmiṃyeva ca divase vijayakumāro imaṃ dīpamāgatoti vadanti. Vuttañhetaṃ –<br/><br/>[21]‘‘Laṅkāyaṃ vijayasanāmako kumāro,<br/><br/>[27]Otiṇṇo thiramati tambapaṇṇidīpe;<br/><br/>[26]Sālānaṃ ^a^V1.0139^ea^ yamakaguṇānamantarasmiṃ,<br/><br/>[22]Nibbātuṃ sayitadine tathāgatassā’’ti.<br/><br/>[03]^b^Sīhakumārassa putto^eb^ti ettha kāliṅgarājadhītu kucchismiṃ sīhassa jāto kumāro sīhakumāroti veditabbo, pubbe amanussāvāsattā āha ^b^‘‘manussāvāsaṃ akāsī’’^eb^ti. ^b^Cuddasame vasse^eb^ti cuddasame vasse sampatte. ^b^Idha vijayo kālamakāsī^eb^ti imasmiṃ tambapaṇṇidīpe vijayarājakumāro aṭṭhatiṃsa vassāni rajjaṃ kāretvā kālamakāsi. Tathā hi ajātasattu rājā dvattiṃsa vassāni rajjaṃ kāresi, udayabhaddo soḷasa vassāni, tasmā ajātasattussa aṭṭhamavassaṃ idha vijayassa paṭhamavassanti katvā tato uddhaṃ ajātasattussa catuvīsati vassāni udayabhaddassa cuddasa vassānīti vijayassa aṭṭhatiṃsa vassāni paripūriṃsu. Tathā ca vuttaṃ –<br/><br/>[21]‘‘Vijayo laṅkamāgamma, satthu nibbānavāsare;<br/><br/>[22]Aṭṭhatiṃsa samākāsi, rajjaṃ yakkhavimaddako’’ti.<br/><br/>[03]‘‘Udayabhaddassa pañcadasame vasse paṇḍuvāsudevo nāma imasmiṃ dīpe rajjaṃ pāpuṇī’’ti vuttattā udayabhaddassa cuddasamavassasaṅkhātaṃ ekaṃ vassaṃ imasmiṃ dīpe vijayassa paṇḍuvāsudevassa ca antare sīhaḷaṃ arājikaṃ hutvā ṭhitanti veditabbaṃ. Tasmiñhi vasse vijayarājassa amaccā upatissaṃ nāma amaccaṃ jeṭṭhakaṃ katvā tassa nāmena kate upatissagāme vasantā arājikaṃ rajjamanusāsiṃsu. Vuttañhetaṃ –<br/><br/>[21]‘‘Tasmiṃ ^a^M1.0157^ea^ mate amaccā te, pekkhantā khattiyāgamaṃ;<br/><br/>[22]Upatissagāme ṭhatvāna, raṭṭhaṃ samanusāsisuṃ.<br/><br/>[21]‘‘Mate vijayarājamhi, khattiyāgamanā purā;<br/><br/>[22]Ekaṃ vassaṃ ayaṃ laṅkā-dīpo āsi arājiko’’ti.<br/><br/>[03]^b^Tatthā^eb^ti jambudīpe. ^b^Idha paṇḍuvāsudevo kālamakāsī^eb^ti imasmiṃ sīhaḷadīpe paṇḍuvāsudevo tiṃsa vassāni rajjamanusāsitvā kālamakāsi. Tathā hi udayabhaddassa anantaraṃ anuruddho ca muṇḍo ca aṭṭha vassāni rajjamanusāsiṃsu, tadanantaraṃ nāgadāsako catuvīsati vassāni, tasmā ^a^V1.0140^ea^ udayabhaddassa pañcadasamasoḷasamavassehi saddhiṃ anuruddhassa ca muṇḍassa ca aṭṭha vassāni, nāgadāsakassa ca catuvīsativassesu vīsati vassānīti paṇḍuvāsudevassa rañño tiṃsa vassāni paripūriṃsu. Teneva vuttaṃ –<br/><br/>[22]‘‘Tato paṇḍuvāsudevo, rajjaṃ tiṃsa samā akā’’ti;<br/><br/>[03]^b^Tatthā^eb^ti jambudīpe. ^b^Sattarasame vasse^eb^ti sattarasame vasse sampatte. Tathā hi nāgadāsakassa anantarā susunāgo aṭṭhārasa vassāni rajjaṃ kāresi, tasmā nāgadāsakassa catuvīsativassesu vīsati vassāni ṭhapetvā sesehi catūhi vassehi saddhiṃ susunāgassa aṭṭhārasasu vassesu soḷasa vassānīti idha abhayarañño vīsati vassāni paripūriṃsu. Vuttañhetaṃ –<br/><br/>[22]‘‘Abhayo vīsati vassāni, laṅkārajjamakārayī’’ti;<br/><br/>[03]^b^Dāmariko^eb^ti yuddhakārako coro. Paṇḍukābhayo pana abhayassa bhāgineyyo rājāyeva, na coro, balakkārena pana rajjassa gahitattā ‘‘dāmariko’’ti vuttaṃ. ^b^Rajjaṃ aggahesī^eb^ti ekadesassa gahitattā vuttaṃ. Abhayassa hi vīsatime vasse na tāva sabbaṃ rajjamaggahesīti. Tathā hi vīsatimavassato paṭṭhāya abhayassa nava bhātike ^a^M1.0158^ea^ attano mātule tattha tattha yuddhaṃ katvā ghātentassa anabhisittasseva sattarasa vassāni atikkamiṃsu, tatoyeva ca tāni rājasuññāni nāma ahesuṃ. Tathā ca vuttaṃ –<br/><br/>[21]‘‘Paṇḍukābhayarañño ca, abhayassa ca antare;<br/><br/>[22]Rājasuññāni vassāni, ahesuṃ dasa satta cā’’ti.<br/><br/>[03]^b^Tatthā^eb^ti jambudīpe. ^b^Paṇḍukassā^eb^ti paṇḍukābhayassa. Bhavati hi ekadesenapi vohāro ‘‘devadatto datto’’ti yathā. ^b^Sattarasa vassāni paripūriṃsū^eb^ti anabhisittasseva paripūriṃsu. Ettha ca kāḷāsokassa soḷasamavassaṃ ṭhapetvā pannarasa vassāni heṭṭhā susunāgassa sattarasamāṭṭhārasamavassāni ca dve gahetvā sattarasa vassāni gaṇitabbāni. ^b^Tāni heṭṭhā ekena vassena saha aṭṭhārasa hontī^eb^ti tāni rājasuññāni sattarasa vassāni heṭṭhā vijayapaṇḍuvāsudevarājūnamantare arājikena ekena vassena saddhiṃ aṭṭhārasa rājasuññavassāni nāma honti.<br/><br/>[03]^b^Candaguttassa^eb^^a^V1.0141^ea^^b^cuddasame vasse idha paṇḍukābhayo kālamakāsī^eb^ti candaguttassa cuddasame vasse imasmiṃ tambapaṇṇidīpe paṇḍukābhayo nāma rājā sattati vassāni rajjamanusāsitvā kālamakāsi. Tathā hi susunāgassa putto kāḷāsoko aṭṭhavīsati vassāni rajjaṃ kāresi. Tato tassa puttā dasa bhātukā dvevīsati vassāni rajjaṃ kāresuṃ, tesaṃ pacchā nava nandā dvevīsati, candagutto catuvīsati vassāni rajjaṃ kāresi. Tattha kāḷāsokassa aṭṭhavīsativassesu pannarasa vassāni heṭṭhā gahitānīti tāni ṭhapetvā sesāni terasa vassāni, dasabhātukānaṃ dvevīsati, tathā navanandānaṃ dvevīsati, candaguttassa cuddasamavassaṃ ṭhapetvā terasa vassānīti paṇḍukābhayassa sattati vassāni paripūriṃsu. Tathā ca vuttaṃ –<br/><br/>[22]‘‘Paṇḍukābhayanāmassa, rañño vassāni sattatī’’ti;<br/><br/>[03]^b^Tattha asokadhammarājassa sattarasame vasse idha muṭasivarājā kālamakāsī^eb^ti tasmiṃ jambudīpe asokadhammarājassa sattarasame vasse idha muṭasivo nāma rājā saṭṭhi vassāni rajjamanusāsitvā kālamakāsi ^a^M1.0159^ea^. Tathā hi candaguttassa putto bindusāro aṭṭhavīsati vassāni rajjaṃ kāresi, tato tassa putto asokadhammarājā rajjaṃ pāpuṇi, tasmā candaguttassa heṭṭhā vuttesu catuvīsativassesu terasa vassāni gahitānīti tāni ṭhapetvā sesāni ekādasa vassāni, bindusārassa aṭṭhavīsati vassāni, asokassa anabhisittassa cattāri vassāni, abhisittassa sattarasa vassānīti evaṃ saṭṭhi vassāni idha muṭasivassa paripūriṃsu. Tathā ca vuttaṃ –<br/><br/>[22]‘‘Muṭasivo saṭṭhi vassāni, laṅkārajjamakārayī’’ti;<br/><br/>[03]^b^Devānaṃpiyatisso rajjaṃ pāpuṇī^eb^ti asokadhammarājassa aṭṭhārasame vasse pāpuṇi. Idāni parinibbute bhagavati ajātasattuādīnaṃ vassagaṇanāvasena parinibbānato dvinnaṃ vassasatānaṃ upari chattiṃsati vassāni ekato gaṇetvā dassento āha ^b^‘‘parinibbute ca sammāsambuddhe’’^eb^tiādi. Tattha ^b^ajātasattussa catuvīsatī^eb^ti parinibbānavassasaṅkhātaṃ aṭṭhamavassaṃ muñcitvā vuttaṃ. ^b^Asokassa puttakā dasa bhātukarājāno^eb^ti kāḷāsokassa puttā bhaddaseno koraṇḍavaṇṇo maṅkuro sabbañjaho jāliko ubhako sañcayo korabyo nandivaḍḍhano pañcamakoti ime dasa bhātukarājānoti veditabbā. Uggasenanando paṇḍukanando paṇḍugatinando bhūtapālanando raṭṭhapālanando govisāṇakanando saviddhakanando kevaṭṭakanando dhananandoti ime ^b^nava nandā^eb^ti ^a^V1.0142^ea^ veditabbā. ^b^Etena rājavaṃsānusārenā^eb^ti etena jambudīpavāsirājūnaṃ vaṃsānusārena veditabbametanti attho.<br/><br/>[03]Tambapaṇṇidīpavāsīnampi puna rājūnaṃ vasena evaṃ gaṇanā veditabbā – sammāsambuddhassa parinibbānavassaṃ idha vijayassa paṭhamaṃ vassanti katvā taṃ apanetvā parinibbānavassato uddhaṃ vijayassa sattatiṃsa vassāni, tato arājikamekavassaṃ, paṇḍuvāsudevassa tiṃsa vassāni, abhayassa vīsati vassāni, paṇḍukābhayassa abhisekato pubbe sattarasa vassāni, abhisittassa sattati vassāni, muṭasivassa saṭṭhi vassāni, devānaṃpiyatissassa paṭhamaṃ vassanti evaṃ parinibbānato dvinnaṃ vassasatānaṃ upari chattiṃsa vassāni veditabbāni.<br/><br/>[03]Jeṭṭhamāsassa ^a^M1.0160^ea^ puṇṇamiyaṃ jeṭṭhanakkhattaṃ mūlanakkhattaṃ vā hotīti āha ^b^‘‘jeṭṭhamūlanakkhattaṃ nāma hotī’’^eb^ti. Tasmiṃ pana nakkhatte kattabbachaṇampi tannissayattā tameva nāmaṃ labhatīti veditabbaṃ. ^b^Migava^eb^nti migānaṃ vānanato hesanato bādhanato migavanti laddhasamaññaṃ migavaṃ. ^b^Rohitamigarūpa^eb^nti gokaṇṇamigavesaṃ. ^b^Jiya^eb^nti dhanujiyaṃ. ^b^Anubandhanto^eb^ti padasā anudhāvanto. ^b^Mamaṃyeva rājā passatū^eb^ti ettha ‘‘amhesu bahūsu diṭṭhesu rājā ativiya bhāyissatī’’ti iminā kāraṇena attānameva dassetuṃ ‘‘mamaṃyeva passatū’’ti adhiṭṭhāsīti veditabbaṃ. ^b^‘‘Cintesī’’^eb^ti vatvā tassa cintanākāraṃ dassento āha ^b^‘‘imasmiṃ dīpe jāto’’^eb^tiādi. Thero tassa parivitakkaṃ jānitvā attano sabhāvaṃ kathetvā taṃ assāsetukāmo ^b^‘‘samaṇā mayaṃ mahārājā’’^eb^tiādimāha. Mahārāja mayaṃ samaṇā nāma, tvaṃ parivitakkaṃ mā akāsīti vuttaṃ hoti. ^b^Taveva anukampāyā^eb^ti tava anukampatthāya eva āgatā, na vimukhabhāvatthāyāti adhippāyo. ‘‘Ime samaṇā nāmā’’ti ajānantassa ‘‘samaṇā mayaṃ, mahārājā’’ti kasmā thero āhāti ce? Asokadhammarājena pesitasāsaneneva pubbe gahitasamaṇasaññaṃ sāretuṃ evamāhāti. Imamatthaṃ vibhāvetuṃ ^b^‘‘tena ca samayenā’’^eb^tiādi vuttaṃ.<br/><br/>[03]Adiṭṭhā hutvā sahāyakāti ^b^adiṭṭhasahāyakā,^eb^ aññamaññaṃ adisvāva sahāyakabhāvaṃ upagatāti vuttaṃ hoti. ^b^Chātapabbatapāde^eb^ti chātavāhassa nāma pabbatassa pāde. Taṃ kira pabbataṃ anurādhapurā pubbadakkhiṇadisābhāge atirekayojanadvayamatthake tiṭṭhati. Tamhi ṭhāne pacchā saddhātisso nāma mahārājā vihāraṃ kārāpesi, taṃ ‘‘chātavihāra’’nti vohariṃsu. ^b^‘‘Rathayaṭṭhippamāṇā^eb^ti āyāmato ca āvaṭṭato ca rathapatodena samappamāṇā’’ti tīsupi ^b^gaṇṭhipadesu^eb^ vuttaṃ. ^b^Mahāvaṃse^eb^pi vuttaṃ –<br/><br/>[21]‘‘Chātapabbatapādamhi ^a^V1.0143^ea^, tisso ca veḷuyaṭṭhiyo;<br/><br/>[22]Jātā rathapatodena, samānā parimāṇato’’ti.<br/><br/>[07]^b^Gaṇṭhipade^eb^ pana ‘‘rathayaṭṭhippamāṇāti rathassa dhajayaṭṭhippamāṇā’’ti vuttaṃ. ^b^Uppajjiṃsū^eb^ti tassa abhisekasamakālameva uppajjiṃsu. Evamuttaripi vakkhamānānaṃ ^a^M1.0161^ea^ acchariyānaṃ pātubhāvo veditabbo. Tathā ca vuttaṃ ^b^mahāvaṃse^eb^ –<br/><br/>[21]‘‘Devānaṃpiyatisso so, rājāsi pituaccaye;<br/><br/>[22]Tassābhisekena samaṃ, bahūnacchariyānahū’’ti.<br/><br/>[03]^b^Ekā latā yaṭṭhi nāmā^eb^ti kañcanalatāya paṭimaṇḍitattā evaṃladdhanāmā ekā yaṭṭhi ahosi. ^b^Taṃ alaṅkaritvā uppannalatā^eb^ti taṃ rajatavaṇṇaṃ yaṭṭhiṃ alaṅkaritvā tattheva cittakammakatā viya uppannalatā. ^b^Khāyatī^eb^ti dissati. ^b^Kiñjakkhānī^eb^ti kesarāni. Etāni ca pupphayaṭṭhiyaṃ nīlapupphādīni sakuṇayaṭṭhiyañca nānappakārā migapakkhino tattheva cittakammakatā viya paññāyantīti daṭṭhabbaṃ. ^b^Setā rajatayaṭṭhīvā^eb^ti rajatamayayaṭṭhi viya ekā yaṭṭhi setavaṇṇāti attho. ^b^Latā^eb^ti tattheva cittakammakatā viya dissamānalatā. ^b^Nīlādi yādisaṃ puppha^eb^nti yādisaṃ loke nīlādipupphaṃ atthi, tādisaṃ pupphayaṭṭhimhi khāyatīti attho.<br/><br/>[03]^b^Anekavihitaṃ ratanaṃ uppajjī^eb^ti anekappakāraṃ ratanaṃ samuddato sayameva tīraṃ āruhitvā velante ūmivegābhijātamariyādavaṭṭi viya uppajji, uṭṭhahitvā aṭṭhāsīti attho. ^b^Tambapaṇṇiyaṃ pana aṭṭha muttā uppajjiṃsū^eb^ti etthāpi tambapaṇṇiyaṃ samuddato sayameva uṭṭhahitvā jātito aṭṭha muttā samuddatīre vuttanayeneva ṭhitāti veditabbā. Vuttañhetaṃ ^b^mahāvaṃse^eb^ –<br/><br/>[21]‘‘Laṅkādīpamhi sakale, nidhayo ratanāni ca;<br/><br/>[22]Antoṭhitāni uggantvā, pathavītalamāruhuṃ.<br/><br/>[21]‘‘Laṅkādīpasamīpamhi, bhinnanāvāgatāni ca;<br/><br/>[22]Tatra jātāni ca thalaṃ, ratanāni samāruhuṃ.<br/><br/>[21]‘‘Hayagajā ^a^V1.0144^ea^ rathāmalakā, valayaṅguliveṭhakā;<br/><br/>[22]Kakudhaphalā pākatikā, iccetā aṭṭha jātito.<br/><br/>[21]‘‘Muttā samuddā uggantvā, tīre vaṭṭi viya ṭhitā;<br/><br/>[22]Devānaṃpiyatissassa, sabbapuññavijambhita’’nti.<br/><br/>[03]^b^Hayamuttā^eb^ti ^a^M1.0162^ea^ assarūpasaṇṭhānamuttā. ^b^Gajamuttā^eb^ti hatthirūpasaṇṭhānā. Evaṃ sabbattha taṃtaṃsaṇṭhānavasena muttābhedo veditabbo. ^b^Aṅguliveṭhakamuttā^eb^ti aṅgulīyakasaṇṭhānā, muddikāsaṇṭhānāti attho. ^b^Kakudhaphalamuttā^eb^ti kakudharukkhaphalākārā bahū asāmuddikā muttā. ^b^Rājakakudhabhaṇḍānī^eb^ti rājārahauttamabhaṇḍāni. Tāni sarūpena dassento āha ^b^‘‘chattaṃ cāmara’’^eb^ntiādi. Aññañca bahuvidhaṃ paṇṇākāraṃ pahiṇīti sambandho. ^b^Saṅkha^eb^nti abhisekāsiñcanakaṃ sāmuddikaṃ dakkhiṇāvaṭṭaṃ saṅkhaṃ. Anotattodakameva ^b^‘‘gaṅgodaka’’^eb^nti vuttaṃ. ^b^Vaḍḍhamāna^eb^nti alaṅkāracuṇṇaṃ. ‘‘Nahānacuṇṇa’’nti keci. ^b^Vaṭaṃsaka^eb^nti kaṇṇapiḷandhanavaṭaṃsakanti vuttaṃ hoti. ‘‘Vaṭaṃsakaṃ kaṇṇacūḷikaṭṭhāne olambaka’’ntipi vadanti. ^b^Bhiṅgāra^eb^nti suvaṇṇamayaṃ mahābhiṅgāraṃ. ‘‘Makaramukhasaṇṭhānā balikammādikaraṇatthaṃ katā bhājanavikatī’’tipi vadanti. ^b^Nandiyāvaṭṭa^eb^nti kākapadasaṇṭhānā maṅgalatthaṃ katā suvaṇṇabhājanavikati. ^b^Kañña^eb^nti khattiyakumāriṃ. ^b^Adhovimaṃ dussayuga^eb^nti kiliṭṭhe jāte aggimhi pakkhittamatte parisuddhabhāvamupagacchantaṃ adhovimaṃ dussayugaṃ. ^b^Hatthapuñchana^eb^nti pītavaṇṇaṃ mahagghaṃ hatthapuñchanapaṭaṃ. ^b^Haricandana^eb^nti harivaṇṇacandanaṃ, suvaṇṇavaṇṇacandananti attho. Lohitacandanaṃ vā, gositacandananti attho. Taṃ kira uddhane kuthitatelamhi pakkhittamattaṃ sakalampi telaṃ aggiñca nibbāpanasamatthaṃ candanaṃ. Teneva ‘‘gositacandana’’nti vuccati. Gosaddena hi jalaṃ vuccati, taṃ viya sitaṃ candanaṃ gositacandanaṃ. Nāgabhavanasambhavaṃ ^b^aruṇavaṇṇamattikaṃ. Harītakaṃ āmalaka^eb^nti agadaharītakaṃ agadāmalakaṃ. Taṃ khippameva sarīramalasodhanādikaraṇasamatthaṃ hoti.<br/><br/>[03]^b^Uṇhīsa^eb^nti uṇhīsapaṭṭaṃ. ^b^Veṭhana^eb^nti sīsaveṭhanaṃ. ^b^Sārapāmaṅga^eb^nti uttamaṃ ratanapāmaṅgasuttaṃ. ^b^Vatthakoṭika^eb^nti vatthayugameva. ^b^Nāgamāhaṭa^eb^nti nāgehi āhaṭaṃ. ^b^Ma^eb^-kāro padasandhikaro. ^b^Amatosadha^eb^nti evaṃnāmikā guḷikajāti, amatasadisakiccattā evaṃ vuccati. Taṃ kira paripanthaṃ vidhametvā sabbattha sādhentehi agadosadhasambhārehi yojetvā vaṭṭetvā kataṃ guḷikaṃ. Taṃ pana rājūnaṃ mukhasodhananahānapariyosāne mahatā parihārena upanenti. Tena te aṅgarāgaṃ nāma karonti, karontā ca yathārahaṃ dvīhi tīhi agadosadharaṅgatilakāhi nalāṭakāṃsakūṭauramajjhasaṅkhātaṃ ^a^V1.0145^ea^ aṅgaṃ ^a^M1.0163^ea^ sajjetvā aṅgarāgaṃ karontīti veditabbaṃ. Sā pana guḷikā ahivicchikādīnampi visaṃ hanati, tenapi taṃ vuccati ‘‘amatosadha’’nti.<br/><br/>[03]^b^Ahaṃ buddhañcā^eb^tiādīsu sabbadhamme yāthāvato abujjhi paṭibujjhīti buddhoti saṅkhyaṃ gataṃ sammāsambuddhañca, adhigatamagge sacchikatanirodhe yathānusiṭṭhaṃ paṭipajjamāne ca apāyesu apatamāne dhāretīti dhammoti saṅkhyaṃ gataṃ pariyattiyā saddhiṃ nava lokuttaradhammañca, diṭṭhisīlasāmaññena saṃhatattā saṅghoti saṅkhyaṃ gataṃ ariyasāvakasaṅghañca ahaṃ saraṇaṃ gato parāyaṇanti upagato, bhajiṃ sevinti attho. Atha vā hiṃsati tappasādataggarukatāhi vihatakilesena tapparāyaṇatākārappavattena cittuppādena saraṇagatānaṃ teneva saraṇagamanena bhayaṃ santāsaṃ dukkhaṃ duggatiṃ parikilesaṃ hanati vināsetīti ^b^saraṇaṃ,^eb^ ratanattayassetaṃ adhivacanaṃ. Apica sammāsambuddho hite pavattanena ahitā ca nivattanena sattānaṃ bhayaṃ hiṃsatīti saraṇanti vuccati. Dhammopi bhavakantārā uttāraṇena assāsadānena ca sattānaṃ bhayaṃ hiṃsatīti saraṇanti vuccati. Saṅghopi appakānampi kārānaṃ vipulaphalapaṭilābhakaraṇena sattānaṃ bhayaṃ hiṃsatīti saraṇanti vuccati. Iminā atthena saraṇabhūtaṃ ratanattayaṃ teneva kāraṇena saraṇanti gato avagato, jāninti attho. ^b^Upāsakattaṃ desesi^eb^nti ratanattayaṃ upāsatīti upāsakoti evaṃ dassitaṃ upāsakabhāvaṃ mayi abhiniviṭṭhaṃ vācāya pakāsesinti attho, ‘‘upāsakohaṃ ajjatagge pāṇupetaṃ saraṇaṃ gato’’ti evaṃ upāsakattaṃ paṭivedesinti vuttaṃ hoti. ^b^Sakyaputtassa sāsane^eb^ti sakyassa suddhodanassa putto so bhagavā sakyaputto, tassa sakyaputtassa sāsaneti attho. ^b^Saddhā^eb^ti saddhāya, ‘‘sayaṃ abhiññā sacchikatvā’’tiādīsu viya yakāralopo daṭṭhabbo. ^b^Upehī^eb^ti upagaccha.<br/><br/>[03]^b^Asokaraññā pesitena abhisekenā^eb^ti asokaraññā pesitena abhisekupakaraṇena. Yadā hi devānaṃpiyatisso mahārājā attano sahāyassa dhammāsokarañño ito veḷuyaṭṭhiyādayo mahārahe paṇṇākāre pesesi. Tadā sopi te disvā pasīditvā ativiya tuṭṭho ‘‘imehi atirekataraṃ kiṃ nāma mahagghaṃ paṭipaṇṇākāraṃ sahāyassa me pesessāmī’’ti amaccehi saddhiṃ ^a^M1.0164^ea^ mantetvā laṅkādīpe abhisekaparihāraṃ pucchitvā ‘‘na tattha īdiso abhisekaparihāro atthī’’ti sutvā ‘‘sādhu vata me sahāyassa abhisekaparihāraṃ pesessāmī’’ti vatvā sāmuddikasaṅkhādīni tīṇi saṅkhāni ca gaṅgodakañca aruṇavaṇṇamattikañca aṭṭhaṭṭha khattiyabrāhmaṇagahapatikaññāyo ca suvaṇṇarajatalohamattikāmayaghaṭe ca aṭṭhahi seṭṭhikulehi saddhiṃ aṭṭha amaccakulāni cāti evaṃ sabbaṭṭhakaṃ nāma idha pesesi ‘‘imehi me sahāyassa puna abhisekaṃ karothā’’ti, aññañca abhisekatthāya ^a^V1.0146^ea^ bahuṃ paṇṇākāraṃ pesesi. Tena vuttaṃ ‘‘asokaraññā pesitena abhisekenā’’ti. Eko māso abhisittassa assāti ^b^ekamāsābhisitto^eb^. Kathaṃ pana tassa tadā ekamāsābhisittatā viññāyatīti āha ^b^‘‘visākhapuṇṇamāyaṃ hissa abhisekamakaṃsū’’^eb^ti, pubbe katābhisekassapi asokaraññā pesitena anagghena parihārena visākhapuṇṇamāyaṃ puna abhisekamakaṃsūti attho. Vuttañhetaṃ ^b^mahāvaṃse^eb^ –<br/><br/>[21]‘‘Te migasiramāsassa, ādicandodayaṃ dine;<br/><br/>[22]Abhisittañca laṅkindaṃ, amaccā sāmibhattino.<br/><br/>[21]‘‘Dhammāsokassa vacanaṃ, sutvā sāmihite ratā;<br/><br/>[22]Punāpi abhiseciṃsu, laṅkāhitasukhe rata’’nti.<br/><br/>[03]^b^Dīpavaṃse^eb^pi cetaṃ vuttaṃ –<br/><br/>[21]‘‘Visākhamāse dvādasiyaṃ, jambudīpā idhāgatā;<br/><br/>[22]Abhisekaṃ saparivāraṃ, asokadhammena pesitaṃ.<br/><br/>[21]‘‘Dutiyaṃ abhisiñcittha, rājānaṃ devānaṃpiyaṃ;<br/><br/>[22]Abhisitto dutiyābhisekena, visākhamāse uposathe.<br/><br/>[21]‘‘Tato māse atikkamma, jeṭṭhamāse uposathe;<br/><br/>[22]Mahindo sattamo hutvā, jambudīpā idhāgato’’ti.<br/><br/>[03]Tadā pana tassa rañño visākhapuṇṇamāya abhisekassa katattā tato pabhuti yāvajjatanā visākhapuṇṇamāyameva abhisekakaraṇamāciṇṇaṃ. Abhisekavidhānañcettha evaṃ veditabbaṃ – abhisekamaṅgalatthaṃ alaṅkatappaṭiyattassa ^a^M1.0165^ea^ maṇḍapassa anto katassa udumbarasākhamaṇḍapassa majjhe suppatiṭṭhite udumbarabhaddapīṭhamhi abhisekārahaṃ abhijaccaṃ khattiyaṃ nisīdāpetvā paṭhamaṃ tāva maṅgalābharaṇabhūsitā jātisampannā khattiyakaññā gaṅgodakapuṇṇaṃ sāmuddikaṃ dakkhiṇāvaṭṭasaṅkhaṃ ubhohi hatthehi sakkaccaṃ gahetvā sīsopari ussāpetvā tena tassa muddhani abhisekodakaṃ abhisiñcati, evañca vadeti ‘‘deva, taṃ sabbepi khattiyagaṇā attānamārakkhaṇatthaṃ ^a^V1.0147^ea^ iminā abhisekena abhisekikaṃ mahārājaṃ karonti, tvaṃ rājadhammesu ṭhito dhammena samena rajjaṃ kārehi, etesu khattiyagaṇesu tvaṃ puttasinehānukampāya sahitacitto hitasamamettacitto ca bhava, rakkhāvaraṇaguttiyā tesaṃ rakkhito ca bhavāhī’’ti.<br/><br/>[03]Tato puna purohitopi purohiccaṭṭhānānurūpālaṅkārehi alaṅkatappaṭiyatto gaṅgodakapuṇṇaṃ rajatamayasaṅkhaṃ ubhohi hatthehi sakkaccaṃ gahetvā tassa sīsopari ussāpetvā tena tassa muddhani abhisekodakaṃ abhisiñcati, evañca vadeti ‘‘deva, taṃ sabbepi brāhmaṇagaṇā attānamārakkhaṇatthaṃ iminā abhisekena abhisekikaṃ mahārājaṃ karonti, tvaṃ rājadhammesu ṭhito dhammena samena rajjaṃ kārehi, etesu brāhmaṇesu tvaṃ puttasinehānukampāya sahitacitto hitasamamettacitto ca bhava, rakkhāvaraṇaguttiyā tesaṃ rakkhito ca bhavāhī’’ti.<br/><br/>[03]Tato puna seṭṭhipi seṭṭhiṭṭhānānurūpabhūsanabhūsito gaṅgodakapuṇṇaṃ ratanamayasaṅkhaṃ ubhohi hatthehi sakkaccaṃ gahetvā tassa sīsopari ussāpetvā tena tassa muddhani abhisekodakaṃ abhisiñcati, evañca vadeti ‘‘deva taṃ sabbepi gahapatigaṇā attānamārakkhaṇatthaṃ iminā abhisekena abhisekikaṃ mahārājaṃ karonti, tvaṃ rājadhammesu ṭhito dhammena samena rajjaṃ kārehi, etesu gahapatigaṇesu tvaṃ puttasinehānukampāya sahitacitto hitasamamettacitto ca bhava, rakkhāvaraṇaguttiyā tesaṃ rakkhito ca bhavāhī’’ti.<br/><br/>[03]Te pana tassa evaṃ vadantā ‘‘sace tvaṃ amhākaṃ vacanānurūpena rajjaṃ kāressasi, iccetaṃ kusalaṃ. No ce kāressasi, tava muddhā sattadhā phalatū’’ti evaṃ rañño abhisapanti viyāti daṭṭhabbaṃ. Imasmiṃ pana dīpe devānaṃpiyatissassa ^a^M1.0166^ea^ muddhani dhammāsokeneva idha pesitā khattiyakaññāyeva anotattodakapuṇṇena sāmuddikadakkhiṇāvaṭṭasaṅkhena abhisekodakaṃ abhisiñcīti vadanti. Idañca yathāvuttaṃ abhisekavidhānaṃ majjhimanikāye ^b^cūḷasīhanādasuttavaṇṇanāyaṃ^eb^ sīhaḷaṭṭhakathāyampi ‘‘paṭhamaṃ tāva abhisekaṃ gaṇhantānaṃ rājūnaṃ suvaṇṇamayādīni tīṇi saṅkhāni ca gaṅgodakañca khattiyakaññañca laddhuṃ vaṭṭatī’’tiādinā vuttanti vadanti.<br/><br/>[03]^b^Sammodanīyaṃ kathaṃ kathayamāno^eb^ti pītipāmojjasaṅkhātasammodajananato sammodituṃ yuttabhāvato ca sammodanīyaṃ ‘‘kacci bhante khamanīyaṃ, kacci yāpanīyaṃ, kacci vo appābādhaṃ appātaṅkaṃ lahuṭṭhānaṃ balaṃ phāsuvihāro’’ti evamādikathaṃ kathayamāno. ^b^Cha jane dassesī^eb^ti raññā saddhiṃ āgatānaṃ ‘‘na ime yakkhā, manussā ime’’ti sañjānanatthaṃ bhaṇḍukassa ^a^V1.0148^ea^ upāsakassa ānītattā tena saddhiṃ cha jane dassesi. ^b^Tevijjā^eb^ti pubbenivāsadibbacakkhuāsavakkhayasaṅkhātāhi tīhi vijjāhi samannāgatā. ^b^Iddhippattā^eb^ti iddhividhañāṇaṃ pattā. ^b^Cetopariyakovidā^eb^ti paresaṃ cittācāre kusalā. Evamettha pañca abhiññā sarūpena vuttā, dibbasotaṃ pana tāsaṃ vasena āgatameva hoti. ^b^Bahū^eb^ti evarūpā chaḷabhiññā buddhasāvakā bahū gaṇanapathaṃ atikkantā sakalajambudīpaṃ kāsāvapajjotaṃ katvā vicarantīti. Keci pana ‘‘tevijjā iddhippattā ca khīṇāsavā cetopariyakovidā keci khīṇāsavāti visuṃ yojetvā ‘arahanto’ti iminā sukkhavipassakā vuttā’’ti vadanti.<br/><br/>[03]^b^Paññāveyyattiya^eb^nti paññāpāṭavaṃ, paññāya tikkhavisadabhāvanti attho. ^b^Āsanna^eb^nti āsanne ṭhitaṃ. ^b^Sādhu mahārāja paṇḍitosī^eb^ti rājānaṃ pasaṃsati. Puna vīmaṃsanto ^b^‘‘atthi pana te mahārājā’’^eb^tiādimāha. ^b^Cūḷahatthipadopamasuttantaṃ kathesī^eb^ti ‘‘ayaṃ rājā ‘ime samaṇā nāma īdisā, sīlādipaṭipatti ca tesaṃ īdisī’ti ca na jānāti, handa naṃ imāya cūḷahatthipadopamasuttantadesanāya samaṇabhāvūpagamanaṃ samaṇapaṭipattiñca viññāpessāmī’’ti cintetvā paṭhamaṃ ^b^cūḷahatthipadopamasuttantaṃ^eb^ kathesi. Tattha hi –<br/><br/>[08]‘‘Evameva kho, brāhmaṇa, idha tathāgato loke uppajjati arahaṃ sammāsambuddho vijjācaraṇasampanno…pe… sātthaṃ sabyañjanaṃ kevalaparipuṇṇaṃ parisuddhaṃ brahmacariyaṃ pakāseti, taṃ dhammaṃ suṇāti gahapati ^a^M1.0167^ea^ vā gahapatiputto vā aññatarasmiṃ vā kule paccājāto, so taṃ dhammaṃ sutvā tathāgate saddhaṃ paṭilabhati, so tena saddhāpaṭilābhena samannāgato iti paṭisañcikkhati ‘sambādho gharāvāso rajopatho, abbhokāso pabbajjā, nayidaṃ sukaraṃ agāraṃ ajjhāvasatā ekantaparipuṇṇaṃ ekantaparisuddhaṃ saṅkhalikhitaṃ brahmacariyaṃ carituṃ, yannūnāhaṃ kesamassuṃ ohāretvā kāsāyāni vatthāni acchādetvā agārasmā anagāriyaṃ pabbajeyya’nti. So aparena samayena appaṃ vā bhogakkhandhaṃ pahāya mahantaṃ vā bhogakkhandhaṃ pahāya appaṃ vā ñātiparivaṭṭaṃ pahāya mahantaṃ vā ñātiparivaṭṭaṃ pahāya kesamassuṃ ohāretvā kāsāyāni vatthāni acchādetvā agārasmā anagāriyaṃ pabbajati.<br/><br/>[08]‘‘So evaṃ pabbajito samāno bhikkhūnaṃ sikkhāsājīvasamāpanno pāṇātipātaṃ pahāya pāṇātipātā paṭivirato hoti nihitadaṇḍo nihitasattho, lajjī dayāpanno sabbapāṇabhūtahitānukampī viharati.<br/><br/>[08]‘‘Adinnādānaṃ ^a^V1.0149^ea^ pahāya adinnādānā paṭivirato hoti dinnādāyī dinnapāṭikaṅkhī, athenena sucibhūtena attanā viharatī’’ti (ma. ni. 1.291-292) –<br/><br/>[07]Evamādinā sāsane saddhāpaṭilābhaṃ paṭiladdhasaddhehi ca pabbajjupagamanaṃ pabbajitehi ca paṭipajjitabbā sīlakkhandhādayo dhammā pakāsitā.<br/><br/>[03]^b^Rājā suttantaṃ suṇantoyeva aññāsī^eb^ti ‘‘so bījagāmabhūtagāmasamārambhā paṭivirato hoti, ekabhattiko hoti rattuparato virato vikālabhojanā’’ti evaṃ tasmiṃ suttante (ma. ni. 1.293) āgatattā taṃ suṇantoyeva aññāsi. ^b^Idheva vasissāmā^eb^ti na tāva rattiyā upaṭṭhitattā anāgatavacanamakāsi. ^b^Āgataphalo^eb^ti anāgāmiphalaṃ sandhāyāha, sampattānāgāmiphaloti attho. Tatoyeva ca visesato aviparītaviditasatthusāsanattā ^b^viññātasāsano. Idāni pabbajissatī^eb^ti gihiliṅgena ānītakiccassa niṭṭhitattā evamāha. ^b^Acirapakkantassa rañño^eb^ti raññe ^a^M1.0168^ea^ acirapakkanteti attho. ^b^Adhiṭṭhahitvā^eb^ti antotambapaṇṇidīpe samāgatā suṇantūti adhiṭṭhahitvā.<br/><br/>[03]^b^Bhūmattharaṇasaṅkhepenā^eb^ti bhūmattharaṇākārena. ^b^Uppātapāṭhakā^eb^ti nimittapāṭhakā, nemittakāti attho. ^b^Gahitā dāni imehi pathavī^eb^ti āsanānaṃ pathaviyaṃ atthatattā evamāhaṃsu. ^b^Patiṭṭhahissatīti cintento^eb^ti ettha tena kāraṇena sāsanapatiṭṭhānassa abhāvato avassaṃ patiṭṭhahantassa sāsanassa pubbanimittamidanti evaṃ pubbanimittabhāvena sallakkhesīti veditabbaṃ. ^b^Paṇītenā^eb^ti uttamena. ^b^Sahatthā^eb^ti sahatthena ^b^santappetvā^eb^ti suṭṭhu tappetvā, paripuṇṇaṃ suhitaṃ yāvadatthaṃ katvāti attho. ^b^Petavatthuṃ vimānavatthuṃ saccasaṃyuttañca kathesī^eb^ti desanāvidhikusalo thero janassa saṃvegaṃ janetuṃ paṭhamaṃ petavatthuṃ kathetvā tadanantaraṃ saṃvegajātaṃ janaṃ assāsetuṃ saggakathāvasena vimānavatthuñca kathetvā tadanantaraṃ paṭiladdhassāsānaṃ ‘‘mā ettha assādaṃ karotha nibbānaṃ vinā na aññaṃ kiñci saṅkhāragataṃ dhuvaṃ nāma atthi, tasmā paramassāsakaṃ nibbānamadhigantuṃ vāyamathā’’ti saccapaṭivedhatthāya ussāhaṃ janento ante saccasaṃyuttaṃ kathesīti veditabbaṃ.<br/><br/>[03]^b^Tesaṃ sutvā^eb^ti tesaṃ santikā therānaṃ guṇakathaṃ sutvā. ^b^Rañño saṃviditaṃ katvā^eb^ti rañño nivedanaṃ katvā, rājānaṃ paṭivedayitvāti attho. ^b^Alaṃ gacchāmā^eb^ti purassa accāsannattā sāruppaṃ na hotīti paṭipakkhipanto āha. ^b^Meghavanaṃ nāma uyyāna^eb^nti mahāmeghavanuyyānaṃ. Tassa kira ^a^V1.0150^ea^ uyyānassa bhūmiggahaṇadivase akālamahāmegho uṭṭhahitvā sabbataḷākapokkharaṇiyo pūrento gimhābhihatarukkhalatādīnaṃ anuggaṇhantova pāvassi, tena kāraṇena taṃ mahāmeghavanaṃ nāma uyyānaṃ jātaṃ. Vuttañhetaṃ ^b^mahāvaṃse^eb^ –<br/><br/>[21]‘‘Uyyānaṭṭhānaggahaṇe, mahāmegho akālajo;<br/><br/>[22]Pāvassi tena uyyānaṃ, mahāmeghavanaṃ ahū’’ti.<br/><br/>[03]^b^Sukhasayitabhāvaṃ pucchitvā^eb^ti ‘‘kacci, bhante, idha sukhaṃ sayittha, tumhākaṃ idha nivāso sukha’’nti evaṃ sukhasayitabhāvaṃ pucchitvā tato therena ‘‘sukhasayitamhi, mahārāja, bhikkhūnaṃ phāsukamidaṃ uyyāna’’nti vutte ‘‘evaṃ sati ^a^M1.0169^ea^ idaṃ no uyyānaṃ dassāmī’’ti cintetvā ^b^‘‘kappati, bhante, bhikkhusaṅghassa ārāmo’’^eb^ti pucchi. ^b^Imaṃ sutta^eb^nti veḷuvanārāmapaṭiggahaṇe vuttamimaṃ suttaṃ. ^b^Udaka^eb^nti dakkhiṇodakaṃ. ^b^Mahāmeghavanuyyānaṃ adāsī^eb^ti ‘‘imaṃ mahāmeghavanuyyānaṃ saṅghassa dammī’’ti vatvā jeṭṭhamāsassa kāḷapakkhe dutiyadivase adāsi. Mahāvihārassa dakkhiṇodakapāteneva saddhiṃ patiṭṭhitabhāvepi na tāva tattha vihārakammaṃ niṭṭhitanti āha ^b^‘‘idañca paṭhamaṃ vihāraṭṭhānaṃ bhavissatī’’^eb^ti. ^b^Punadivasepī^eb^ti kāḷapakkhassa dutiyadivaseyeva. ^b^Aḍḍhanavamānaṃ pāṇasahassāna^eb^nti aḍḍhena navamānaṃ pāṇasahassānaṃ, pañcasatādhikānaṃ aṭṭhasahassānanti attho. ^b^Jotipātubhāvaṭṭhāna^eb^nti ñāṇālokassa pātubhāvaṭṭhānaṃ. ^b^Appamādasutta^eb^nti aṅguttaranikāye ^b^mahāappamādasuttaṃ,^eb^ rājovādasuttanti vuttaṃ hoti.<br/><br/>[03]^b^Mahacca^eb^nti karaṇatthe paccattavacanaṃ, mahatā rājānubhāvenāti attho. Tumhe jānanatthanti sambandho. ^b^Ariṭṭho nāma amacco^eb^ti rañño bhāgineyyo ariṭṭho nāma amacco. ^b^Pañcapaṇṇāsāyā^eb^ti ettha ‘‘catupaṇṇāsāyā’’ti vattabbaṃ. Evañhi sati upari vuccamānaṃ ‘‘dvāsaṭṭhi arahanto’’ti vacanaṃ sameti. Teneva ca sīhaḷabhāsāya likhite ^b^mahāvaṃse^eb^ ‘‘catupaṇṇāsāya saddhi’’nti vuttaṃ. ^b^Dasabhātikasamākulaṃ rājakula^eb^nti muṭasivassa puttehi abhayo devānaṃpiyatisso mahānāgo uttiyo mattābhayo sūratissoti evamādīhi dasahi bhātikehi samākiṇṇaṃ rājakulaṃ. ^b^Cetiyagirimhi vassaṃ vasiṃsū^eb^ti āsāḷhīpuṇṇamadivase raññā dinnavihāreyeva paṭiggahetvā pāṭipadadivase vassaṃ vasiṃsu. ^b^Pavāretvā^eb^ti mahāpavāraṇāya pavāretvā. ^b^Kattikapuṇṇamāya^eb^nti aparakattikapuṇṇamāyaṃ. Mahāmahindatthero hi purimikāyaṃ upagantvā vutthavasso mahāpavāraṇāya pavāretvā tato ekamāsaṃ atikkamma cātumāsiniyaṃ puṇṇamadivase ariyagaṇaparivuto rājakulaṃ gantvā bhojanāvasāne ‘‘mahārāja, amhehi ciradiṭṭho ^a^V1.0151^ea^ sammāsambuddho’’tiādivacanamabrvi. Evañca katvā vakkhati ‘‘puṇṇamāyaṃ mahāvīro, cātumāsiniyā idhā’’ti. Yaṃ panettha ^b^kenaci^eb^ vuttaṃ ‘‘vutthavasso pavāretvāti cātumāsiniyā pavāraṇāyāti attho, paṭhamapavāraṇāya vā pavāretvā ekamāsaṃ tattheva vasitvā kattikapuṇṇamiyaṃ avoca, aññathā ‘puṇṇamāyaṃ ^a^M1.0170^ea^ mahāvīro’ti vuttattā na sakkā gahetu’’nti, tattha cātumāsiniyā pavāraṇāyāti ayamatthavikappo na yujjati. Na hi purimikāya vassūpagatā cātumāsiniyaṃ pavārenti. ^b^Ciradiṭṭho sammāsambuddho^eb^ti satthussa sarīrāvayavo ca sammāsambuddhoyevāti katvā avayave samudāyavohāravasena evamāhāti daṭṭhabbaṃ yathā ‘‘samuddo diṭṭho’’ti.<br/><br/>[03]Therena vuttampi gamanakāraṇaṃ ṭhapetvā idha vāse payojanameva dassetvā gamanaṃ paṭisedhetukāmo āha ^b^‘‘ahaṃ bhante tumhe’’^eb^tiādi. ^b^Abhivādanā^eb^dīsu ācariyaṃ disvā abhivādanakaraṇaṃ ^b^abhivādanaṃ^eb^ nāma. Yasmiṃ vā disābhāge ācariyo vasati iriyāpathe kappento, tato abhimukhova vanditvā gacchati, vanditvā tiṭṭhati, vanditvā nisīdati, vanditvā nipajjati, idaṃ abhivādanaṃ nāma. Ācariyaṃ pana dūratova disvā paccuṭṭhāya paccuggamanakaraṇaṃ ^b^paccuṭṭhānaṃ^eb^ nāma. Ācariyaṃ pana disvā añjaliṃ paggayha sīse ṭhapetvā ācariyaṃ namassati, yasmiṃ disābhāge so vasati, tadabhimukhopi tatheva namassati, gacchantopi ṭhitopi nisinnopi añjaliṃ paggayha namassatiyevāti idaṃ ^b^añjalikammaṃ^eb^ nāma. Anucchavikakammassa pana karaṇaṃ ^b^sāmīcikaraṇaṃ^eb^ nāma. Cīvarādīsu hi cīvaraṃ dento na yaṃ vā taṃ vā deti, mahagghaṃ satamūlagghampi pañcasatamūlagghampi satasahassamūlagghampi detiyeva. Piṇḍapātādīsupi eseva nayo. Idaṃ sāmīcikaraṇaṃ nāma. ^b^Sarīradhātuyo^eb^ti sarīrāvayavā. ^b^Aññāta^eb^nti aññātaṃ, viditaṃ mayāti attho. ^b^Kuto lacchāmā^eb^ti kuto labhissāma. ^b^Sumanena saddhiṃ mantehī^eb^ti paṭhamameva sāmaṇerassa kathitattā vā ‘‘jānāti esa amhākamadhippāya’’nti ñatvā vā evamāhāti daṭṭhabbaṃ.<br/><br/>[03]^b^Appossukko tvaṃ mahārājā^eb^ti mahārāja tvaṃ dhātūnaṃ paṭilābhe mā ussukkaṃ karohi, mā tvaṃ tattha vāvaṭo bhava, aññaṃ tayā kattabbaṃ karohīti adhippāyo. Idāni tadeva raññā kattabbakiccaṃ dassento ^b^‘‘vīthiyo sodhāpetvā’’^eb^tiādimāha. ^b^Sabbatāḷāvacare upaṭṭhāpetvā^eb^ti kaṃsatāḷāditāḷaṃ avacarati etthāti tāḷāvacaraṃ vuccati ātatavitatādi ^a^M1.0171^ea^ sabbaṃ tūriyabhaṇḍaṃ. Teneva ^b^parinibbānasuttaṭṭhakathāyaṃ^eb^ ‘‘sabbañca tāḷāvacaraṃ sannipātethāti ettha sabbañca tāḷāvacaranti sabbaṃ tūriyabhaṇḍa’’nti vuttaṃ. Ettha pana sahacaraṇanayena sabbatūriyabhaṇḍānaṃ vādakāpi ^a^V1.0152^ea^ gahetuṃ vaṭṭantīti te sabbe upaṭṭhāpetvā sannipātetvāti vuttaṃ hoti. ^b^Lacchasī^eb^ti labhissasi. ^b^Therā cetiyagirimeva agamaṃsū^eb^ti rājanivesanato nikkhamitvā puna cetiyagirimeva agamaṃsu.<br/><br/>[03]^b^Tāvadevā^eb^ti taṃ khaṇaṃyeva. ^b^Pāṭaliputtadvāre^eb^ti pāṭaliputtanagaradvāre. ^b^Kiṃ bhante sumana āhiṇḍasī^eb^ti sumana tvaṃ samaṇadhammaṃ akatvā kasmā vicarasīti pucchati. ^b^Cetiyagirimhiyeva patiṭṭhāpetvā^eb^ti pacchā tattha vihāratthāya ākaṅkhitabbabhāvato cetiyagirimhiyeva patiṭṭhāpetvā. ^b^Vaḍḍhamānakacchāyāyā^eb^ti pacchābhattanti attho. Pacchābhattameva hi chāyā vaḍḍhati. ^b^Athassa etadahosī^eb^ti dhātucaṅkoṭakaṃ disvā evaṃ cintesi. ^b^Chattaṃ apanamatū^eb^ti idaṃ setacchattaṃ sayameva me sīsoparito dhātucaṅkoṭakābhimukhaṃ hutvā namatūti attho. ^b^Mayhaṃ matthake patiṭṭhātū^eb^ti idaṃ dhātucaṅkoṭakaṃ therassa hatthato dhātuyā saha āgantvā sirasmiṃ me patiṭṭhātūti attho. ^b^Pokkharavassaṃ^eb^ nāma pokkharapattappamāṇaṃ valāhakamajjhe uṭṭhahitvā kamena pharitvā temetukāmeyeva temayamānaṃ mahantaṃ hutvā vassati. ^b^Mahāvīro^eb^ti mahāparakkamo. Mahāvīrāvayavattā cettha satthuvohārena dhātuyo eva niddiṭṭhā. Dhātusarīrenāgamanañhi sandhāya ayaṃ gāthā vuttā.<br/><br/>[03]^b^Pacchimadisābhimukhova hutvā apasakkanto^eb^ti piṭṭhito piṭṭhitoyeva pacchimadisābhimukho hutvā osakkanto, gacchantoti attho. Kiñcāpi esa pacchimadisaṃ na oloketi, tathāpi pacchimadisaṃ sandhāya gacchatīti ‘‘pacchimadisābhimukho’’ti vuttaṃ. ^b^Puratthimena dvārena nagaraṃ pavisitvā^eb^ti ettha piṭṭhito piṭṭhitoyeva āgantvā dvāre sampatte parivattetvā ujukeneva nagaraṃ pāvisīti veditabbaṃ. ^b^Mahejavatthu nāmā^eb^ti mahejanāmakena yakkhena pariggahitaṃ ekaṃ devaṭṭhānanti veditabbaṃ ^a^M1.0172^ea^. ^b^Paribhogacetiyaṭṭhāna^eb^nti ettha paribhuttūpakaraṇāni nidahitvā kataṃ cetiyaṃ paribhogacetiyanti daṭṭhabbaṃ. Tividhañhi cetiyaṃ vadanti paribhogacetiyaṃ dhātucetiyaṃ dhammacetiyanti. Tattha ^b^paribhogacetiyaṃ^eb^ vuttanayameva. ^b^Dhātucetiyaṃ^eb^ pana dhātuyo nidahitvā kataṃ. Paṭiccasamuppādādilikhitapotthakaṃ nidahitvā kataṃ pana ^b^dhammacetiyaṃ^eb^ nāma. Sārīrikaṃ paribhogikaṃ uddissakanti evampi tippabhedaṃ cetiyaṃ vadanti. Ayaṃ pana pabhedo paṭimārūpassapi uddissakacetiyeneva saṅgahitattā suṭṭhutaraṃ yujjati.<br/><br/>[03]Kathaṃ pana idaṃ ṭhānaṃ tiṇṇaṃ buddhānaṃ paribhogacetiyaṭṭhānaṃ ahosīti āha ^b^‘‘atīte kirā’’^eb^tiādi. ^b^Pajjarakenā^eb^ti ettha pajjarako nāma rogo vuccati. So ca yakkhānubhāvena samuppannoti ^a^V1.0153^ea^ veditabbo. Tadā kira puṇṇakāḷo nāma yakkho attano ānubhāvena manussānampi sarīre pajjarakaṃ nāma rogaṃ samuṭṭhāpesi. Vuttañhetaṃ ^b^mahāvaṃse^eb^ –<br/><br/>[22]‘‘Rakkhasehi janassettha, rogo pajjarako ahū’’ti;<br/><br/>[07]^b^Dīpavaṃse^eb^pi cetaṃ vuttaṃ –<br/><br/>[21]‘‘Rakkhasā ca bahū tattha, pajjarā ca samuṭṭhitā;<br/><br/>[22]Pajjarena bahū sattā, nassanti dīpamuttame’’ti.<br/><br/>[03]^b^Anayabyasana^eb^nti ettha ^b^anayo^eb^ti avaḍḍhi. Kāyikaṃ cetasikañca sukhaṃ byasati vikkhipati vināsetīti ^b^byasana^eb^nti dukkhaṃ vuccati. Kiñcāpi ‘‘buddhacakkhunā lokaṃ olokento’’ti vuttaṃ, tathāpi ‘‘te satte anayabyasanamāpajjante disvā’’ti vacanato paṭhamaṃ buddhacakkhunā lokaṃ oloketvā pacchā sabbaññutaññāṇena lokaṃ olokento te satte anayabyasanamāpajjante disvāti gahetabbaṃ. Na hi āsayānusayādibuddhacakkhussa te sattā anayabyasanaṃ āpajjantā dissanti. ^b^Dubbuṭṭhikā^eb^ti visamavassādivasena duṭṭhā asobhanā vuṭṭhiyeva dubbuṭṭhikā, sassuppattihetubhūtā kāyasukhuppattisappāyā sattupakārā sammā vuṭṭhi tattha na hotīti adhippāyo. Tatoyeva ca ^b^‘‘dubbhikkhaṃ dussassa’’^eb^nti vuttaṃ. Bhikkhāya abhāvo ^a^M1.0173^ea^, dullabhabhāvo vā ^b^dubbhikkhaṃ,^eb^ sulabhā tattha bhikkhā na hotīti vuttaṃ hoti. Sassānaṃ abhāvo, asampannatā vā ^b^dussassaṃ. Devo^eb^ti meghassetaṃ nāmaṃ. ^b^Sammādhāramanupavecchī^eb^ti udakadhāraṃ sammā vimuñci, sammā anupavassīti vuttaṃ hoti.<br/><br/>[03]^b^Mahāvivādo hotī^eb^ti tasmiṃ kira kāle jayantamahārājena ca tassa rañño kaniṭṭhabhātukena samiddhakumāranāmakena uparājena ca saddhiṃ imasmiṃ dīpe mahāyuddhaṃ upaṭṭhitaṃ. Tenetaṃ vuttaṃ ‘‘tena kho pana samayena maṇḍadīpe mahāvivādo hotī’’ti. ^b^Hotī^eb^ti kiriyā kālamapekkhitvā vattamānapayogo, vivādassa pana atītakālikattaṃ ‘‘tena kho pana samayenā’’ti imināva viññāyati. Saddantarasannidhānena hettha atītakālāvagamo yathā ‘‘bhāsate vaḍḍhate tadā’’ti. Evaṃ sabbattha īdisesu ṭhānesu vattamānapayogo daṭṭhabbo. ^b^Kalahaviggahajātā^eb^ti ettha kalaho nāma matthakappatto kāyakalahopi vācākalahopi. Tattha hatthaparāmāsādivasena kāyena kātabbo kalaho ^b^kāyakalaho^eb^. Mammaghaṭṭanādivasena vācāya kātabbo kalaho ^b^vācākalaho^eb^^a^V1.0154^ea^. Vipaccanīkagahaṇaṃ ^b^viggaho^eb^. Kalahassa pubbabhāge uppanno aññamaññaviruddhagāho. Atha vā kalaho nāma ^b^vācākalaho^eb^. Aññamaññaṃ hatthaparāmāsādivasena virūpaṃ viruddhaṃ vā gahaṇaṃ viggaho ^b^kāyakalaho^eb^. Yathāvutto kalaho ca viggaho ca jāto sañjāto etesanti kalahaviggahajātā, sañjātakalahaviggahāti attho.<br/><br/>[03]^b^Tāni sāsanantaradhānena nassantī^eb^ti pariyattipaṭivedhapaṭipattisaṅkhātassa tividhassapi sāsanassa antaradhānena dhātuparinibbāne sati tāni cetiyāni vinassanti. Tīṇi (dī. ni. aṭṭha. 3.161; vibha. aṭṭha. 809) hi parinibbānāni kilesaparinibbānaṃ khandhaparinibbānaṃ dhātuparinibbānanti, tāni pana amhākaṃ bhagavato vasena evaṃ veditabbāni. Tassa hi ^b^kilesaparinibbānaṃ^eb^ bodhipallaṅke ahosi, ^b^khandhaparinibbānaṃ^eb^ kusinārāyaṃ. ^b^Dhātuparinibbānaṃ^eb^ anāgate bhavissati. Sāsanassa kira osakkanakāle imasmiṃ tambapaṇṇidīpe dhātuyo sannipatitvā ^a^M1.0174^ea^ mahācetiyaṃ gamissanti, mahācetiyato nāgadīpe rājāyatanacetiyaṃ, tato mahābodhipallaṅkaṃ gamissanti, nāgabhavanatopi devalokatopi brahmalokatopi dhātuyo mahābodhipallaṅkameva gamissanti, sāsapamattāpi dhātu na antarā nassissati. Sabbā dhātuyo mahābodhipallaṅke rāsibhūtā suvaṇṇakkhandho viya ekagghanā hutvā chabbaṇṇarasmiyo vissajjessanti, tā dasasahassilokadhātuṃ pharissanti. Tato dasasahassacakkavāḷe devatā sannipatitvā ‘‘ajja satthā parinibbāti, ajja sāsanaṃ osakkati, pacchimadassanaṃ dāni idaṃ amhāka’’nti dasabalassa parinibbutadivasato mahantataraṃ kāruññaṃ karissanti, ṭhapetvā anāgāmikhīṇāsave avasesā sakabhāvena saṇṭhātuṃ na sakkhissanti. Dhātūsu tejodhātu uṭṭhahitvā yāva brahmalokā uggacchissati, sāsapamattiyāpi dhātuyā sati ekajālāva bhavissati, dhātūsu pariyādānaṃ gatāsu paricchijjissati. Evaṃ mahantaṃ ānubhāvaṃ dassetvā dhātūsu antarahitāsu sāsanaṃ antarahitaṃ nāma hoti.<br/><br/>[03]^b^Divā bodhirukkhaṭṭhāne hatthisālāyaṃ tiṭṭhatī^eb^ti divā vatthuvicinanāya okāsaṃ kurumāno tato dhātuṃ gahetvā kumbhe ṭhapetvā sadhātukova hutvā tiṭṭhatīti vadanti. Vuttañhetaṃ ^b^mahāvaṃse^eb^ –<br/><br/>[21]‘‘Rattiṃ nāgonupariyāti, taṃ ṭhānaṃ so sadhātukaṃ;<br/><br/>[22]Bodhiṭṭhānamhi sālāyaṃ, divā ṭhāti sadhātuko’’ti.<br/><br/>[03]^b^Thūpapatiṭṭhānabhūmiṃ pariyāyatī^eb^ti matthakato dhātuṃ tattha patiṭṭhāpetvā sadhātukaṃ thūpapatiṭṭhānabhūmiṃ rattibhāge ^a^V1.0155^ea^ pariyāyati, samantato vicaratīti attho. ^b^Jaṅghappamāṇa^eb^nti pupphaṭṭhānappamāṇaṃ. Thūpakucchito heṭṭhābhāgañhi thūpassa jaṅghāti vadanti. ^b^Dhātuoropanatthāyā^eb^ti hatthikumbhato dhātukaraṇḍakassa oropanatthāya. ^b^Sakalanagarañca janapado cā^eb^ti nagaravāsino janapadavāsino ca abhedato nagarajanapadasaddehi vuttā ‘‘sabbo gāmo āgato, mañcā ukkuṭṭhiṃ karontī’’tiādīsu viya. ^b^Mahājanakāye^eb^ti mahājanasamūhe. Samūhapariyāyo hettha kāyasaddo. Ekekadhātuppadesato tejodakanikkhamanādivasena yamakayamakaṃ hutvā pavattaṃ pāṭihāriyaṃ ^b^yamakapāṭihāriyaṃ^eb^^a^M1.0175^ea^. Channaṃ vaṇṇānaṃ rasmiyo cāti sambandho kātabbo. Channaṃ vaṇṇānaṃ udakadhārā cāti evampettha sambandhaṃ vadanti. Parinibbutepi bhagavati tassānubhāvena evarūpaṃ pāṭihāriyamahosiyevāti dassetuṃ ^b^‘‘evaṃ acintiyā’’^eb^tiādigāthamāha. ^b^Buddhadhammā^eb^ti ettha buddhaguṇā.<br/><br/>[03]^b^Dharamānakālepi tikkhattuṃ āgamāsī^eb^ti bhagavā kira abhisambodhito navame māse phussapuṇṇamadivase yakkhādhivāsaṃ laṅkādīpamupagantvā laṅkāmajjhe tiyojanāyate yojanavitthate mahānāgavanuyyāne mahāyakkhasamāgame upariākāse ṭhatvā kappuṭṭhānasamaye samuṭṭhitavuṭṭhivātanibbisesavassavāyunā ca lokantarikanirayandhakārasadisaghorandhakāranikāyena ca sītanarakanibbisesabahalasītena ca saṃvaṭṭakālasañjātavātasaṅkhubhitehi meghanabhagajjitasadisena gaganamedanīninnādena ca yakkhānaṃ bhayaṃ santāsaṃ janetvā tehi yācitābhayo ‘‘detha me samaggā nisīdanaṭṭhāna’’nti vatvā ‘‘dema te sakaladīpaṃ, dehi no, mārisa, abhaya’’nti vutte sabbaṃ taṃ upaddavaṃ antaradhāpetvā yakkhadattabhūmiyā cammakhaṇḍaṃ pattharitvā tattha nisinno samantato jalamānaṃ cammakhaṇḍaṃ pasāretvā kappuṭṭhānaggisadisadahanābhibhūtānaṃ jaladhisalilabhītānaṃ samantā velante bhamantānaṃ yakkhānaṃ giridīpaṃ dassetvā tesu tattha patiṭṭhitesu taṃ yathāṭhāne patiṭṭhāpetvā cammakhaṇḍaṃ saṅkhipitvā nisinno tadā samāgate anekadevatāsannipāte dhammaṃ desetvā anekapāṇakoṭīnaṃ dhammābhisamayaṃ katvā sumanakūṭavāsinā mahāsumanadevarājena samadhigatasotāpattiphalena yācitapūjanīyo sīsaṃ parāmasitvā muṭṭhimattā nīlāmalakesadhātuyo tassa datvā jambudīpamagamāsi.<br/><br/>[03]Dutiyaṃ abhisambodhito pañcame saṃvacchare cūḷodaramahodarānaṃ jalathalanivāsīnaṃ mātulabhāgineyyānaṃ nāgarājūnaṃ maṇipallaṅkaṃ nissāya upaṭṭhitamahāsaṅgāme nāgānaṃ mahāvināsaṃ disvā cittamāsakāḷapakkhassa uposathadivase pātova samiddhasumanena nāma rukkhadevaputtena chattaṃ katvā dhāritarājāyatano nāgadīpaṃ samāgantvā saṅgāmamajjhe ākāse pallaṅkena nisinno ghorandhakārena ^a^V1.0156^ea^ nāge santāsetvā assāsento ālokaṃ dassetvā sañjātapītisomanassānaṃ upagatanāgānaṃ sāmaggikaraṇīyaṃ dhammaṃ desetvā mātulabhāgineyyehi dvīhi nāgarājūhi ^a^M1.0176^ea^ pūjite pathavītalagate maṇipallaṅke nisinno nāgehi dibbannapānehi santappito jalathalanivāsino asītikoṭināge saraṇesu ca sīlesu ca patiṭṭhāpetvā tehi namassituṃ pallaṅkañca rājāyatanapādapañca tattha patiṭṭhāpetvā jambudīpamagamāsi.<br/><br/>[03]Tatiyampi abhisambodhito aṭṭhame saṃvacchare mahodaramātulena maṇiakkhikanāgarājenābhiyācito visākhapuṇṇamadivase pañcabhikkhusataparivuto kalyāṇīpadese maṇiakkhikassa bhavanamupagantvā tattha māpitaruciraratanamaṇḍape manoharavarapallaṅke nisinno nāgarājena dibbannapānehi santappetvā nāgamāṇavikagaṇaparivutena dibbamālāgandhādīhi pūjito tattha dhammaṃ desetvā vuṭṭhāyāsanā sumanakūṭe padaṃ dassetvā pabbatapāde divāvihāraṃ katvā dīghavāpicetiyaṭṭhāne ca mubhiyaṅgaṇacetiyaṭṭhāne ca kalyāṇīcetiyaṭṭhāne ca mahābodhiṭṭhāne ca thūpārāmaṭṭhāne ca mahācetiyaṭṭhāne ca sasāvako nisīditvā nirodhasamāpattiṃ samāpajjitvā silācetiyaṭṭhāneyeva ṭhatvā devanāge samanusāsitvā jambudīpamagamāsi. Evaṃ bhagavā dharamānakālepi imaṃ dīpaṃ tikkhattuṃ āgamāsīti veditabbaṃ.<br/><br/>[03]Idāni tadeva tikkhattumāgamanaṃ saṅkhepato vibhāvento āha ^b^‘‘paṭhamaṃ yakkhadamanattha’’^eb^ntiādi. ^b^Rakkhaṃ karonto^eb^ti yakkhānaṃ puna apavisanatthāya rakkhaṃ karonto. ^b^Āvijjī^eb^ti samantato vicari. ^b^Mātulabhāgineyyāna^eb^nti cūḷodaramahodarānaṃ. Ettha pana kiñcāpi bhagavā samiddhasumanena nāma devaputtena saddhiṃ āgato, tathāpi pacchāsamaṇena ekenapi bhikkhunā saddhiṃ anāgatattā ^b^‘‘ekakova āgantvā’’^eb^ti vuttaṃ. Tadanurūpassa paripanthassa vihatattā ^b^‘‘pariḷāhaṃ vūpasametvā’’^eb^ti vuttaṃ. ^b^Rañño bhātā^eb^ti rañño kaniṭṭhabhātā. ^b^Abhayo^eb^ti mattābhayo.<br/><br/>[03]^b^Anuḷā devī^eb^ti rañño jeṭṭhabhātujāyā anuḷā devī. ^b^Purimakānaṃ tiṇṇaṃ sammāsambuddhānaṃ bodhi patiṭṭhāsī^eb^ti yadā hi so ^b^kakusandho^eb^ nāma bhagavā imasmiṃ dīpe manusse pajjarakābhibhūte anayabyasanamāpajjante disvā karuṇāya sañcoditahadayo imaṃ dīpamāgato, tadā ^a^M1.0177^ea^ taṃ rogabhayaṃ vūpasametvā sannipatitānaṃ dhammaṃ desento caturāsītiyā pāṇasahassānaṃ dhammābhisamayaṃ katvā sāyanhasamaye bodhipatiṭṭhānārahaṭṭhānaṃ gantvā tattha samāpattiṃ samāpajjitvā vuṭṭhāya ‘‘mama sirīsamahābodhito dakkhiṇamahāsākhamādāya rucanandā bhikkhunī idhāgacchatū’’ti adhiṭṭhāsi ^a^V1.0157^ea^. Sā satthu cittaṃ ñatvā taṅkhaṇaññeva khemavatīrājadhāniyā khemarājānamādāya mahābodhimupagantvā dakkhiṇamahāsākhāya manosilālekhaṃ khemarājena dāpetvā taṃ sayaṃ chijjitvā suvaṇṇakaṭāhe ṭhitaṃ bodhisākhamādāya pañcasatabhikkhunīhi ceva devatāhi ca parivāritā iddhiyā idhānetvā tathāgatena pasārite dakkhiṇahatthe sasuvaṇṇakaṭāhaṃ mahābodhiṃ ṭhapesi. Taṃ tathāgato abhayassa nāma rañño datvā tena tasmiṃ samaye ‘‘mahātitthavana’’nti paññāte mahāmeghavanuyyāne patiṭṭhāpesi.<br/><br/>[03]^b^Koṇāgamano^eb^ ca bhagavā dubbuṭṭhipīḷite dīpavāsino disvā imaṃ dīpamāgato taṃ bhayaṃ vūpasametvā dhammaṃ desento caturāsīti pāṇasahassāni maggaphalesu patiṭṭhāpetvā pubbabodhiṭṭhānaṃ gantvā samāpattipariyosāne ‘‘mama udumbaramahābodhito dakkhiṇamahāsākhamādāya karakanattā bhikkhunī idhāgacchatū’’ti cintesi. Sā bhagavato adhippāyaṃ viditvā taṅkhaṇaññeva sobharājadhāniyā sobharājānamādāya mahābodhimupagantvā dakkhiṇamahāsākhāya manosilālekhaṃ sobharājena dāpetvā taṃ sayaṃ chijjitvā hemakaṭāhe patiṭṭhitaṃ bodhisākhamādāya pañcasatabhikkhunīhi saddhiṃ suragaṇaparivutā iddhiyā idhāharitvā satthārā pasāritadakkhiṇapāṇitale sahemakaṭāhaṃ mahābodhiṃ ṭhapesi. Taṃ tathāgato samiddhassa rañño datvā tena tasmiṃ samaye ‘‘mahānāgavana’’nti saṅkhyaṃ gate mahāmeghavanuyyāne mahābodhiṃ patiṭṭhāpesi.<br/><br/>[03]^b^Kassapo^eb^pi ca bhagavā upaṭṭhitarājūparājayuddhena pāṇino vināsaṃ disvā karuṇāya codito imaṃ dīpamāgantvā taṃ kalahaṃ vūpasametvā dhammaṃ desento caturāsīti pāṇasahassāni maggaphalaṃ pāpetvā mahābodhiṭṭhānaṃ gantvā tattha samāpattiṃ samāpajjitvā vuṭṭhāya ‘‘mama nigrodhamahābodhito dakkhiṇamahāsākhamādāya sudhammā bhikkhunī idhāgacchatū’’ti adhiṭṭhāsi. Sā bhagavato cittaṃ viditvā taṅkhaṇaññeva bārāṇasīrājadhāniyā ^a^M1.0178^ea^ brahmadattarājānamādāya mahābodhimupagantvā dakkhiṇamahāsākhāya manosilālekhaṃ brahmadattena dāpetvā taṃ sayaṃ chijjitvā kanakakaṭāhe ṭhitaṃ bodhisākhamādāya pañcasatabhikkhunīparivārā devagaṇaparivutā iddhiyā ettha ānetvā munindena pasārite dakkhiṇakaratale sasuvaṇṇakaṭāhaṃ mahābodhiṃ ṭhapesi. Taṃ bhagavā jayantarañño datvā tena tasmiṃ samaye ‘‘mahāsālavana’’nti saṅkhyaṃ gate mahāmeghavanuyyāne mahābodhiṃ patiṭṭhāpesi. Evaṃ imasmiṃ dīpe purimakānaṃ tiṇṇaṃ sammāsambuddhānaṃ bodhiṃ patiṭṭhāpesi. Taṃ sandhāya evamāha ‘‘imasmiñca mahārāja dīpe purimakānaṃ tiṇṇaṃ sammāsambuddhānaṃ bodhi patiṭṭhāsī’’ti.<br/><br/>[03]^b^Sarasaraṃsijālavissajjanakenā^eb^ti ^a^V1.0158^ea^ siniddhatāya rasavantaṃ ojavantaṃ abhinavaraṃsijālaṃ vissajjentena. Atha vā ito cito ca saṃsaraṇato sarasaṃ sajīvaṃ jīvamānaṃ viya raṃsijālaṃ vissajjentena. Atha vā sarasakāle dharamānakāle buddhena viya raṃsijālaṃ muñcantenāti evamettha atthaṃ vaṇṇayanti. Ekadivaseneva agamāsīti sambandho. ^b^Pañcahi kaññāsatehī^eb^ti attano paricārikehi pañcahi kaññāsatehi. ^b^Upassayaṃ kārāpetvā^eb^ti bhikkhunupassayaṃ kārāpetvā. ^b^Appesī^eb^ti lekhasāsanaṃ patiṭṭhāpesi. ^b^Evañca avocā^eb^ti rājasandesaṃ appetvā therassa mukhasāsanaṃ viññāpento evaṃ avoca. ^b^Udikkhatī^eb^ti apekkhati pattheti.<br/><br/>[03]^b^Chinnahatthaṃ viyā^eb^ti chinnahatthavantaṃ viya. Chinnā hatthā etassāti chinnahatthoti aññapadatthasamāso daṭṭhabbo. ^b^Pabbajjāpurekkhārā^eb^ti pabbajjābhimukhā, pabbajjāya sañjātābhilāsā ‘‘kadā nu kho pabbajissāmī’’ti tattha ussukkamāpannāti vuttaṃ hoti. ^b^Maṃ paṭimānetī^eb^ti maṃ udikkhati. Satthena ghātaṃ na arahatīti ^b^asatthaghātārahaṃ. Himavalāhakagabbha^eb^nti himapuṇṇavalāhakagabbhaṃ. Pāṭihāriyavasena jātaṃ himameva ‘‘valāhakagabbha’’ntipi vadanti. ^b^Doṇamattā^eb^ti magadhanāḷiyā soḷasanāḷippamāṇā.<br/><br/>[03]^b^Magga^eb^nti sattayojanikaṃ maggaṃ. ^b^Paṭijaggāpetvā^eb^ti sodhāpetvā, khāṇukaṇṭakādīni harāpetvā tattha bahalavipulavālukaṃ okirāpetvāti vuttaṃ hoti. ^b^Kammāravaṇṇa^eb^nti rañño pakatisuvaṇṇakāravaṇṇaṃ. ^b^Navahatthaparikkhepa^eb^nti navahatthappamāṇo parikkhepo assāti navahatthaparikkhepaṃ, parikkhepato ^a^M1.0179^ea^ navahatthappamāṇanti vuttaṃ hoti. ^b^‘‘Pañcahatthubbedha’’^eb^ntiādīsupi imināva nayena attho veditabbo. ^b^Tihatthavikkhambha^eb^nti tihatthappamāṇavitthāraṃ. ^b^Samussitadhajapaṭāka^eb^nti ussāpitanīlapītādivividhadhajapaṭākaṃ. ^b^Nānāratanavicitta^eb^nti tattha tattha racitanānāratanehi suvicittaṃ. ^b^Anekālaṅkārapaṭimaṇḍita^eb^nti pasannajanapūjitehi hatthūpagādīhi nānālaṅkārehi sajjitaṃ. ^b^Nānāvidhakusumasamākiṇṇa^eb^nti upahāravasena upanītehi nānappakārehi vaṇṇagandhasampannehi jalathalapupphehi ākiṇṇaṃ. ^b^Anekatūriyasaṅghuṭṭha^eb^nti ātabhavitatādipañcaṅgikatūriyasaṅghositaṃ. ^b^Avasesaṃ adassanaṃ agamāsī^eb^ti ettha ‘‘handa, mahārāja, tayā gahetabbā ayaṃ sākhā, tassa upanissayabhūto ayaṃ khandho, na mayaṃ tayā gahetabbā’’ti vadantā viya avasesā sākhā satthu tejasā adassanamagamaṃsūti vadanti. ^b^Gavakkhajālasadisa^eb^nti bhāvanapuṃsakaṃ, jālakavāṭasadisaṃ katvāti attho. ^b^Celukkhepasatasahassāni pavattiṃsū^eb^ti tesaṃ tesaṃ janānaṃ sīsopari bhamantānaṃ uttarāsaṅgacelānaṃ ukkhepasatasahassāni pavattiṃsūti ^a^V1.0159^ea^ attho. ^b^Mūlasatenā^eb^ti dasasu lekhāsu ekekāya dasa dasa hutvā nikkhantamūlasatena. ^b^Dasa mahāmūlā^eb^ti paṭhamalekhāya nikkhantadasamahāmūlāni.<br/><br/>[03]^b^Devadundubhiyo phaliṃsū^eb^ti devadundubhiyo thaniṃsu. ^b^Devadundubhī^eb^ti ca na ettha kāci bherī adhippetā, atha kho uppātabhāvena ākāsagato nigghosasaddo. ^b^Devo^eb^ti hi megho. Tassa hi acchabhāvena ākāsavaṇṇassa devassābhāvena sukkhagajjitasaññite sadde niccharante devadundubhīti samaññā, tasmā devadundubhiyo phaliṃsūti devo sukkhagajjitaṃ gajjīti vuttaṃ hoti. ^b^Pabbatānaṃ naccehī^eb^ti pathavīkampena ito cito ca bhamantānaṃ pabbatānaṃ naccehi. ^b^Yakkhānaṃ hiṅkārehī^eb^ti vimhayajātānaṃ yakkhānaṃ vimhayappakāsanavasena pavattehi hiṅkārasaddehi. Yakkhā hi vimhayajātā ‘‘hiṃ hi’’nti saddaṃ nicchārenti. ^b^Thutijappehī^eb^ti pasaṃsāvacanehi. ^b^Brahmānaṃ apphoṭanehī^eb^ti pītisomanassajātānaṃ brahmānaṃ bāhāyaṃ paharaṇasaṅkhātehi apphoṭanehi. Pītisomanassajātā hi brahmāno vāmahatthaṃ samiñjitvā dakkhiṇena hatthena bāhāyaṃ pahāraṃ denti. ^b^Ekakolāhala^eb^nti ekato pavattakolāhalaṃ ^a^M1.0180^ea^. ^b^Ekaninnāda^eb^nti ekato pavattanigghosaṃ. Phalato nikkhantā chabbaṇṇarasmiyo ujukaṃ uggantvā onamitvā cakkavāḷapabbatamukhavaṭṭiṃ āhacca tiṭṭhantīti āha ^b^‘‘sakalacakkavāḷaṃ ratanagopānasīvinaddhaṃ viya kurumānā’’^eb^ti. ^b^Taṅkhaṇato ca pana pabhutī^eb^ti vuttanayena suvaṇṇakaṭāhe patiṭṭhitassa mahābodhissa chabbaṇṇarasmīnaṃ vissajjitakālato pabhuti. ^b^Himavalāhakagabbhaṃ pavisitvā aṭṭhāsī^eb^ti suvaṇṇakaṭāheneva saddhiṃ uggantvā himodakapuṇṇaṃ valāhakagabbhaṃ pavisitvā aṭṭhāsi. Paṭhamaṃ suvaṇṇakaṭāhe patiṭṭhitoyeva hi bodhi pacchā vuttappakārācchariyapaṭimaṇḍito hutvā himavalāhakagabbhaṃ pavisitvā aṭṭhāsi. Teneva vakkhati ‘‘paṭhamaṃ suvaṇṇakaṭāhe patiṭṭhahi, tato himagabbhasattāhaṃ abhisekasattāhañca vītināmetvā’’tiādi. Tatoyeva ca ^b^mahāvaṃse^eb^pi vuttaṃ –<br/><br/>[21]‘‘Evaṃ satena mūlānaṃ, tatthesā gandhakaddame;<br/><br/>[22]Patiṭṭhāsi mahābodhi, pasādentī mahājanaṃ.<br/><br/>[21]‘‘Tassā khandho dasahattho, pañca sākhā manoramā;<br/><br/>[22]Catuhatthā catuhatthā, dasaḍḍhaphalamaṇḍitā.<br/><br/>[21]‘‘Sahassantu pasākhānaṃ, sākhānaṃ tāsamāsi ca;<br/><br/>[22]Evaṃ āsi mahābodhi, manoharasirindharā.<br/><br/>[21]‘‘Kaṭāhamhi ^a^V1.0160^ea^ mahābodhi, patiṭṭhitakkhaṇe mahī;<br/><br/>[22]Akampi pāṭihīrāni, ahesuṃ vividhāni ca.<br/><br/>[21]‘‘Sayaṃ nādehi tūriyānaṃ, devesu mānusesu ca;<br/><br/>[22]Sādhukāraninnādehi, devabrahmagaṇassa ca.<br/><br/>[21]‘‘Meghānaṃ migapakkhīnaṃ, yakkhādīnaṃ ravehi ca;<br/><br/>[22]Ravehi ca mahīkampe, ekakolāhalaṃ ahu.<br/><br/>[21]‘‘Bodhiyā phalapattehi, chabbaṇṇaraṃsiyo subhā;<br/><br/>[22]Nikkhamitvā cakkavāḷaṃ, sakalaṃ sobhayiṃsu ca.<br/><br/>[21]‘‘Sakaṭāhā mahābodhi, uggantvāna tato nabhaṃ;<br/><br/>[22]Aṭṭhāsi himagabbhamhi, sattāhāni adassanā’’ti.<br/><br/>[07]Tasmā ^a^M1.0181^ea^ suvaṇṇakaṭāhe patiṭṭhitoyeva bodhi kaṭāheneva saddhi uggantvā himavalāhakagabbhaṃ pavisitvā aṭṭhāsīti veditabbaṃ.<br/><br/>[03]Heṭṭhā pana bhagavato adhiṭṭhānakkamaṃ dassentena yaṃ vuttaṃ –<br/><br/>[08]‘‘Bhagavā kira mahāparinibbānamañce nipanno laṅkādīpe mahābodhipatiṭṭhāpanatthāya asokamahārājā mahābodhiggahaṇatthaṃ gamissati, tadā mahābodhissa dakkhiṇasākhā sayameva chijjitvā suvaṇṇakaṭāhe patiṭṭhātūti adhiṭṭhāsi, idamekamadhiṭṭhānaṃ.<br/><br/>[08]‘‘Tattha patiṭṭhānakāle ca ‘mahābodhi himavalāhakagabbhaṃ pavisitvā tiṭṭhatū’ti adhiṭṭhāsi, idaṃ dutiyamadhiṭṭhānaṃ.<br/><br/>[08]‘‘Sattame divase himavalāhakagabbhato oruyha suvaṇṇakaṭāhe patiṭṭhahanto pattehi ca phalehi ca chabbaṇṇarasmiyo muñcatūti adhiṭṭhāsi, idaṃ tatiyamadhiṭṭhāna’’nti.<br/><br/>[07]Taṃ ^a^V1.0161^ea^ iminā na sameti. Tattha hi paṭhamaṃ himavalāhakagabbhaṃ pavisitvā pacchā sattame divase himavalāhakagabbhato oruyha chabbaṇṇaraṃsivissajjanaṃ suvaṇṇakaṭāhe patiṭṭhahanañca vuttaṃ, tasmā aṭṭhakathāya pubbenāparaṃ na sameti. ^b^Mahāvaṃse^eb^ pana adhiṭṭhānepi paṭhamaṃ suvaṇṇakaṭāhe patiṭṭhahanaṃ pacchāyeva chabbaṇṇaraṃsivissajjanaṃ himavalāhakagabbhapavisanañca. Vuttañhetaṃ –<br/><br/>[21]‘‘Parinibbānamañcamhi, nipannena jinena hi;<br/><br/>[22]Kataṃ mahāadhiṭṭhānaṃ, pañcakaṃ pañcacakkhunā.<br/><br/>[21]‘‘Gayhamānā mahābodhi-sākhāsokena dakkhiṇā;<br/><br/>[22]Chijjitvāna sayaṃyeva, patiṭṭhātu kaṭāhake.<br/><br/>[21]‘‘Patiṭṭhahitvā sā sākhā, chabbaṇṇarasmiyo subhā;<br/><br/>[22]Rājayantī disā sabbā, phalapattehi muñcatu.<br/><br/>[21]‘‘Sasuvaṇṇakaṭāhā sā, uggantvāna manoramā;<br/><br/>[22]Adissamānā sattāhaṃ, himagabbhamhi tiṭṭhatū’’ti.<br/><br/>[07]^b^Bodhivaṃse^eb^pi ^a^M1.0182^ea^ ca ayameva adhiṭṭhānakkamo vutto, tasmā aṭṭhakathāyaṃ vutto adhiṭṭhānakkamo yathā pubbenāparaṃ na virujjhati, tathā vīmaṃsitvā gahetabbo.<br/><br/>[03]^b^Himañca chabbaṇṇaraṃsiyo ca āvattitvā mahābodhimeva pavisiṃsū^eb^ti mahābodhiṃ paṭicchādetvā ṭhitaṃ himañca bodhito nikkhantachabbaṇṇarasmiyo ca āvattitvā padakkhiṇaṃ katvā bodhimeva pavisiṃsu, bodhipaviṭṭhā viya hutvā antarahitāti vuttaṃ hoti. Ettha pana ‘‘himañca raṃsiyo cā’’ti ayameva pāṭho satasodhitasammate porāṇapotthake sesesu ca sabbapotthakesu dissati. ^b^Mahāvaṃse^eb^pi cetaṃ vuttaṃ –<br/><br/>[21]‘‘Atīte tamhi sattāhe, sabbe himavalāhakā;<br/><br/>[22]Pavisiṃsu mahābodhiṃ, sabbā tā raṃsiyopi cā’’ti.<br/><br/>[07]^b^Kenaci^eb^ pana ‘‘pañca raṃsiyo’’ti pāṭhaṃ parikappetvā yaṃ vuttaṃ ‘‘sabbadisāhi pañca rasmiyo āvattitvāti ^a^V1.0162^ea^ pañcahi phalehi nikkhantattā pañca, tā pana chabbaṇṇāvā’’ti, taṃ tassa sammohavijambhitamattanti daṭṭhabbaṃ. ^b^Paripuṇṇakhandhasākhāpasākhapañcaphalapaṭimaṇḍito^eb^ti paripuṇṇakhandhasākhāpasākhāhi ceva pañcahi ca phalehi paṭimaṇḍito, samantato vibhūsitoti attho. ^b^Abhisekaṃ datvā^eb^ti anotattodakena abhisekaṃ datvā. ^b^Mahābodhiṭṭhāneyeva aṭṭhāsī^eb^ti bodhisamīpeyeva vasi.<br/><br/>[03]^b^Pubbakattikapavāraṇādivase^eb^ti assayujamāsassa juṇhapakkhapuṇṇamiyaṃ. Cātuddasīuposathattā dvisattāhe jāte uposatho sampattoti āha ^b^‘‘kāḷapakkhassa uposathadivase’’^eb^ti, assayujamāsakāḷapakkhassa cātuddasīuposatheti attho. ^b^Pācīnamahāsālamūle ṭhapesī^eb^ti nagarassa pācīnadisābhāge jātassa mahāsālarukkhassa heṭṭhā maṇḍapaṃ kāretvā tattha ṭhapesi. ^b^Sattarasame divase^eb^ti pāṭipadadivasato dutiyadivase. ^b^Kattikachaṇapūjaṃ addasā^eb^ti kattikachaṇavasena bodhissa kariyamānaṃ pūjaṃ sumanasāmaṇero addasa, disvā ca āgato sabbaṃ taṃ pavattiṃ ārocesi. Taṃ sandhāyeva ca thero bodhiāharaṇatthaṃ pesesi.<br/><br/>[03]^b^Aṭṭhārasa devatākulānī^eb^ti mahābodhiṃ parivāretvā ṭhitanāgayakkhādidevatākulāni datvāti sambandho. Amaccakulāni bodhissa kattabbavicāraṇatthāya ^a^M1.0183^ea^ adāsi, brāhmaṇakulāni lokasammatattā udakāsiñcanatthāya adāsi, kuṭumbiyakulāni bodhissa kattabbapūjopakaraṇagopanatthāya adāsi. ‘‘Gopakā rājakammino tathā taracchā’’ti ^b^mahāgaṇṭhipade^eb^ vuttaṃ. ^b^Gaṇṭhipade^eb^ pana ‘‘gopakakulāni bodhisiñcanatthaṃ khīradhenupālanatthāya taracchakulāni kāliṅgakulāni vissāsikāni padhānamanussakulānī’’ti vuttaṃ. ^b^Kāliṅgakulānī^eb^ti ettha ‘‘udakādigāhakā kāliṅgā’’ti ^b^mahāgaṇṭhipade^eb^ vuttaṃ. ‘‘Kaliṅgesu janapade jātisampannakulaṃ kāliṅgakula’’nti keci. ^b^Iminā parivārenā^eb^ti sahatthe karaṇavacanaṃ, iminā vuttappakāraparivārena saddhinti attho. ^b^Viñjhāṭaviṃ samatikkammā^eb^ti rājā sayampi mahābodhissa paccuggamanaṃ karonto senaṅgaparivuto thalapathena gacchanto viñjhāṭaviṃ nāma aṭaviṃ atikkamitvā. ^b^Tāmalittiṃ anuppatto^eb^ti tāmalittiṃ nāma titthaṃ sampatto. ^b^Idamassa tatiya^eb^nti suvaṇṇakaṭāhe patiṭṭhitamahābodhissa rajjasampadānaṃ sandhāya vuttaṃ. Tato pubbe panesa ekavāraṃ saddhāya sakalajambudīparajjena mahābodhiṃ pūjesiyeva, tasmā tena saddhiṃ catutthamidaṃ rajjasampadānaṃ. Mahābodhiṃ pana yasmiṃ yasmiṃ divase rajjena pūjesi, tasmiṃ tasmiṃ divase sakalajambudīparajjato uppannaṃ āyaṃ gahetvā mahābodhipūjaṃ kāresi.<br/><br/>[03]^b^Māgasiramāsassā^eb^ti ^a^V1.0163^ea^ migasiramāsassa. ^b^Paṭhamapāṭipadadivase^eb^ti sukkapakkhapāṭipadadivase. Tañhi kaṇhapakkhapāṭipadadivasaṃ apekkhitvā ‘‘paṭhamapāṭipadadivasa’’nti vuccati. Idañca imasmiṃ dīpe pavattamānavohāraṃ gahetvā vuttaṃ. Tattha pana puṇṇamito paṭṭhāya yāva aparā puṇṇamī, tāva eko māsoti vohārassa pavattattā tena vohārena ‘‘dutiyapāṭipadadivase’’ti vattabbaṃ siyā. Tattha hi kaṇhapakkhapāṭipadadivasaṃ ‘‘paṭhamapāṭipada’’nti vuccati. ^b^Ukkhipitvā^eb^ti mahāsālamūle dinnehi soḷasahi jātisampannakulehi saddhiṃ ukkhipitvāti vadanti. ^b^Gacchati vatare^eb^ti ettha ^b^are^eb^ti khede. Tenevāha ‘‘kanditvā’’ti, bodhiyā adassanaṃ asahamāno roditvā paridevitvāti attho. ^b^Sarasaraṃsijāla^eb^nti ettha pana heṭṭhā vuttanayeneva attho veditabbo. ^b^Mahābodhisamāruḷhā^eb^ti mahābodhinā samāruḷhā. ^b^Passato passato^eb^ti anādare sāmivacanaṃ, passantassevāti attho ^a^M1.0184^ea^. ^b^Mahāsamuddatalaṃ pakkhantā^eb^ti mahāsamuddassa udakatalaṃ pakkhandi. ^b^Samantā yojana^eb^nti samantato ekekena passena yojanappamāṇe padese. Accantasaṃyoge cetaṃ upayogavacanaṃ. ^b^Vīciyo vūpasantā^eb^ti vīciyo na uṭṭhahiṃsu, nāhesunti vuttaṃ hoti. ^b^Pavajjiṃsū^eb^ti viraviṃsu, nādaṃ pavattayiṃsūti attho. ^b^Rukkhādisannissitāhī^eb^ti ettha ^b^ādi^eb^-saddena pabbatādisannissitā devatā saṅgaṇhāti.<br/><br/>[03]^b^Supaṇṇarūpenā^eb^ti supaṇṇasadisena rūpena. ^b^Nāgakulāni santāsesī^eb^ti mahābodhiggahaṇatthaṃ āgatāni nāgakulāni santāsesi, tesaṃ bhayaṃ uppādetvā palāpesīti vuttaṃ hoti. Tadā hi samuddavāsino nāgā mahābodhiṃ gahetuṃ vātavassandhakārādīhi mahantaṃ vikubbanaṃ akaṃsu. Tato saṅghamittattherī garuḷavaṇṇaṃ māpetvā tena garuḷarūpena ākāsaṃ pūrayamānā sikhāmarīcijālena gaganaṃ ekandhakāraṃ katvā pakkhappahāravātena mahāsamuddaṃ āloḷetvā saṃvaṭṭajaladhinādasadisena ravena nāgānaṃ hadayāni bhindantī viya tāsetvā nāge palāpesi. ^b^Te ca utrastarūpā nāgā āgantvā^eb^ti te ca vuttanayena uttāsitā nāgā puna āgantvā. ^b^Taṃ vibhūti^eb^nti taṃ iddhipāṭihāriyasaṅkhātaṃ vibhūtiṃ, taṃ acchariyanti vuttaṃ hoti. ^b^Therī yācitvā^eb^ti ‘‘ayye, amhākaṃ bhagavā mucalindanāgarājassa bhogāvaliṃ attano gandhakuṭiṃ katvā sattāhaṃ tassa saṅgahaṃ akāsi. Abhisambujjhanadivase nerañjarānadītīre attano ucchiṭṭhapattaṃ mahākāḷanāgassa vissajjesi. Uruvelanāgena māpitaṃ visadhūmadahanaṃ agaṇetvā tassa saraṇasīlābharaṇamadāsi. Mahāmoggallānattheraṃ pesetvā nandopanandanāgarājānaṃ dametvā nibbisaṃ akāsi. Evaṃ so lokanāyako amhākaṃ upakārako, tvampi no dosamassaritvā muhuttaṃ mahābodhiṃ vissajjetvā nāgalokassa saggamokkhamaggaṃ sampādehī’’ti evaṃ yācitvā. ^b^Mahābodhiviyogadukkhito^eb^ti mahābodhiviyogena ^a^V1.0164^ea^ dukkhito sañjātamānasikadukkho. ^b^Kanditvā^eb^ti imassa pariyāyavacanamattaṃ ^b^roditvā^eb^ti, guṇakittanavasena vā punappunaṃ roditvā, vilāpaṃ katvāti attho.<br/><br/>[03]^b^Uttaradvārato^eb^ti anurādhapurassa uttaradvārato. ^b^Maggaṃ sodhāpetvā^eb^ti khāṇukaṇṭakādīnaṃ uddharāpanavasena maggaṃ sodhāpetvā. ^b^Alaṅkārāpetvā^eb^ti ^a^M1.0185^ea^ vālukādīnaṃ okirāpanādivasena sajjetvā. ^b^Samuddasālavatthusmi^eb^nti samuddāsannasālāya vatthubhūte padese. Tasmiṃ kira padese ṭhitehi samuddassa diṭṭhattā taṃ acchariyaṃ pakāsetuṃ tattha ekā sālā katā. Sā nāmena ‘‘samuddāsannasālā’’ti pākaṭā jātā. Vuttañhetaṃ –<br/><br/>[21]‘‘Samuddāsannasālāya, ṭhāne ṭhatvā mahaṇṇave;<br/><br/>[22]Āgacchantaṃ mahābodhiṃ, mahātheriddhiyāddasa.<br/><br/>[21]‘‘Tasmiṃ ṭhāne katā sālā, pakāsetuṃ tamabbhutaṃ;<br/><br/>[22]‘Samuddāsannasālā’ti, nāmenāsidha pākaṭā’’ti.<br/><br/>[03]^b^Tāya vibhūtiyā^eb^ti tāya vuttappakārāya pūjāsakkārādisampattiyā. ^b^Therassā^eb^ti mahāmahindattherassa. Maggassa kira ubhosu passesu antarantarā pupphehi kūṭāgārasadisasaṇṭhānāni pupphacetiyāni kārāpesi. Taṃ sandhāyetaṃ vuttaṃ ^b^‘‘antarantare pupphāgghiyāni ṭhapento’’^eb^ti. ^b^Āgato vatare^eb^ti ettha ^b^are^eb^ti pasaṃsāyaṃ, sādhu vatāti attho. ^b^Soḷasahi jātisampannakulehī^eb^ti aṭṭhahi amaccakulehi aṭṭhahi ca brāhmaṇakulehīti evaṃ soḷasahi jātisampannakulehi. ^b^Samuddatīre mahābodhiṃ ṭhapetvā^eb^ti samuddavelātale alaṅkatappaṭiyatte ramaṇīye maṇḍape mahābodhiṃ ṭhapetvā. Evaṃ pana katvā sakalatambapaṇṇirajjena mahābodhiṃ pūjetvā soḷasannaṃ kulānaṃ rajjaṃ niyyātetvā sayaṃ dovārikaṭṭhāne ṭhatvā tayo divase anekappakāraṃ pūjaṃ kārāpesi. Taṃ dassento ^b^‘‘tīṇi divasānī’’^eb^tiādimāha. ^b^Rajjaṃ vicāresī^eb^ti rajjaṃ vicāretuṃ vissajjesi, soḷasahi vā jātisampannakulehi rajjaṃ vicārāpesīti attho. ^b^Catutthe divase^eb^ti migasiramāsassa sukkapakkhadasamiyaṃ. ^b^Anupubbena anurādhapuraṃ sampatto^eb^ti dasamiyaṃ alaṅkatappaṭiyattarathe mahābodhiṃ ṭhapetvā uḷārapūjaṃ kurumāno pācīnapassavihārassa patiṭṭhātabbaṭṭhānamānetvā tattha saṅghassa pātarāsaṃ pavattetvā mahindattherena bhāsitaṃ nāgadīpe dasabalena kataṃ nāgadamanaṃ sutvā ‘‘sammāsambuddhena nisajjādinā paribhuttaṭṭhānesu thūpādīhi sakkāraṃ karissāmī’’ti saññāṇaṃ kāretvā tato āharitvā tavakkabrāhmaṇassa ^a^V1.0165^ea^ gāmadvāre ṭhapetvā pūjetvā evaṃ tasmiṃ tasmiṃ ṭhāne pūjaṃ katvā iminā anukkamena anurādhapuraṃ ^a^M1.0186^ea^ sampatto. ^b^Cātuddasīdivase^eb^ti migasiramāsasseva sukkapakkhacātuddase. ^b^Vaḍḍhamānakacchāyāyā^eb^ti chāyāya vaḍḍhamānasamaye, sāyanhasamayeti vuttaṃ hoti. ^b^Samāpatti^eb^nti phalasamāpattiṃ. ^b^Tilakabhūte^eb^ti alaṅkārabhūte. ^b^Rājavatthudvārakoṭṭhakaṭṭhāne^eb^ti rājuyyānassa dvārakoṭṭhakaṭṭhāne. ‘‘Sakalarajjaṃ mahābodhissa dinnapubbattā upacāratthaṃ rājā dovārikavesaṃ gaṇhī’’ti vadanti.<br/><br/>[03]^b^Anupubbavipassana^eb^nti udayabbayādianupubbavipassanaṃ. ^b^Paṭṭhapetvā^eb^ti ārabhitvā. ^b^Atthaṅgamite^eb^ti atthaṅgate. ‘‘Saha bodhipatiṭṭhānenā’’ti vattabbe vibhattivipariṇāmaṃ katvā ^b^‘‘saha bodhipatiṭṭhānā’’^eb^ti nissakkavacanaṃ kataṃ. Sati hi sahayoge karaṇavacanena bhavitabbaṃ. ^b^Mahāpathavī akampī^eb^ti ca idaṃ mukhamattanidassanaṃ, aññānipi anekāni acchariyāni ahesuṃyeva. Tathā hi saha bodhipatiṭṭhānena udakapariyantaṃ katvā mahāpathavī akampi, tāni mūlāni kaṭāhamukhavaṭṭito uggantvā taṃ kaṭāhaṃ vinandhantā pathavītalamotariṃsu, samantato dibbakusumāni vassiṃsu, ākāse dibbatūriyāni vajjiṃsu, mahāmegho uṭṭhahitvā vuṭṭhidhāramakāsi, ākāsapadesā viraviṃsu, vijjulatā nicchariṃsu. Devatā sādhukāramadaṃsu, samāgatā sakaladīpavāsino gandhamālādīhi pūjayiṃsu, gahitamakarandā mandamārutā vāyiṃsu, samantato ghanasītalahimavalāhakā mahābodhiṃ chādayiṃsu. Evaṃ bodhi pathaviyaṃ patiṭṭhahitvā himagabbhe sannisīditvā sattāhaṃ lokassa adassanaṃ agamāsi. ^b^Himagabbhe sannisīdī^eb^ti himagabbhassa anto aṭṭhāsi. ^b^Vipphurantā^eb^ti vipphurantā ito cito ca saṃsarantā. ^b^Nicchariṃsū^eb^ti nikkhamiṃsu. ^b^Dassiṃsū^eb^ti paññāyiṃsu. ^b^Sabbe dīpavāsino^eb^ti sabbe tambapaṇṇidīpavāsino. ^b^Uttarasākhato ekaṃ phala^eb^nti uttarasākhāya ṭhitaṃ ekaṃ phalaṃ. ‘‘Pācīnasākhāya ekaṃ phala’’ntipi keci. ^b^Mahāāsanaṭṭhāne^eb^ti pubbapasse mahāsilāsanena patiṭṭhitaṭṭhāne. ^b^Issaranimmānavihāre^eb^ti issaranimmānasaṅkhāte kassapagirivihāre. ‘‘Issaranimmānavihāre’’ti hi pubbasaṅketavasena vuttaṃ, idāni pana so vihāro ‘‘kassapagirī’’ti paññāto. ‘‘Issarasamaṇārāme’’tipi keci paṭhanti. Tathā ca vuttaṃ –<br/><br/>[21]‘‘Tavakkabrāhmaṇagāme ^a^M1.0187^ea^, thūpārāme tatheva ca;<br/><br/>[22]Issarasamaṇārāme, paṭhame cetiyaṅgaṇe’’ti.<br/><br/>[03]^b^Yojaniyāarāmesū^eb^ti anurādhapurassa samantā yojanassa anto katāarāmesu. Samantā patiṭṭhite ^a^V1.0166^ea^ mahābodhimhīti sambandho. Anurādhapurassa samantā evaṃ puttanattuparamparāya mahābodhimhi patiṭṭhiteti attho. ^b^Lohapāsādaṭṭhānaṃ pūjesī^eb^ti lohapāsādassa kattabbaṭṭhānaṃ pūjesi. ‘‘Kiñcāpi lohapāsādaṃ devānaṃpiyatissoyeva mahārājā kāressati, tathāpi tasmiṃ samaye abhāvato ‘anāgate’ti vutta’’nti tīsupi ^b^gaṇṭhipadesu^eb^ vuttaṃ. Keci pana ‘‘duṭṭhagāmaṇiabhayeneva kārito lohapāsādo’’ti vadanti. ^b^Mūlāni panassa na tāva otarantī^eb^ti iminā, mahārāja, imasmiṃ dīpe satthusāsanaṃ patiṭṭhitamattameva ahosi, na tāva supatiṭṭhitanti dasseti, assa satthusāsanassa mūlāni pana na tāva otiṇṇānīti evamettha attho veditabbo. ^b^Otarantī^eb^ti hi atītatthe vattamānavacanaṃ. Tenevāha ^b^‘‘kadā pana bhante mūlāni otiṇṇāni nāma bhavissantī’’^eb^ti. Yo amacco catupaṇṇāsāya jeṭṭhakakaniṭṭhabhātukehi saddhiṃ cetiyagirimhi pabbajito, taṃ sandhāya vuttaṃ ^b^‘‘mahāariṭṭho bhikkhū’’^eb^ti. ^b^Meghavaṇṇābhayassa amaccassa pariveṇaṭṭhāne^eb^ti meghavaṇṇābhayassa rañño amaccena kattabbassa pariveṇassa vatthubhūte ṭhāne. ^b^Maṇḍapappakāra^eb^nti maṇḍapasadisaṃ. Sadisatthampi hi pakārasaddaṃ vaṇṇayanti. ^b^Sāsanassa mūlāni otarantāni passissāmī^eb^ti iminā sāsanassa suṭṭhu patiṭṭhānākāraṃ passissāmīti dīpeti.<br/><br/>[03]Meghavirahitassa nimmalasseva ākāsassa viravitattā ^b^‘‘ākāsaṃ mahāviravaṃ ravī’’^eb^ti vuttaṃ. ^b^Paccekagaṇīhī^eb^ti visuṃ visuṃ gaṇācariyehi. Paccekaṃ gaṇaṃ etesaṃ atthīti paccekagaṇino. Yathā vejjo gilānesu karuṇāya tikicchanameva purakkhatvā vigatacchandadoso jigucchanīyesu vaṇesu guyhaṭṭhānesu ca bhesajjalepanādinā tikicchanameva karoti, evaṃ bhagavāpi kilesabyādhipīḷitesu sattesu karuṇāya te satte kilesabyādhidukkhato mocetukāmo avattabbārahāni guyhaṭṭhānanissitānipi asappāyāni vadanto vinayapaññattiyā sattānaṃ kilesabyādhiṃ ^a^M1.0188^ea^ tikicchati. Tena vuttaṃ ^b^‘‘satthu karuṇāguṇaparidīpaka’’^eb^nti. ^b^Anusiṭṭhikarāna^eb^nti anusāsanīkarānaṃ, ye bhagavato anusāsaniṃ sammā paṭipajjanti, tesanti attho. ^b^Kāyakammavacīkammavipphanditavinayana^eb^nti kāyavacīdvāresu ajjhācāravasena pavattassa kilesavipphanditassa vinayanakaraṃ.<br/><br/>[03]^b^Rājino^eb^ti upayogatthe sāmivacanaṃ, rājānamanusāsiṃsūti attho. ^b^Āloka^eb^nti ñāṇālokaṃ. ^b^Nibbāyiṃsu mahesayo^eb^ti ettha mahāmahindatthero dvādasavassiko hutvā tambapaṇṇidīpaṃ sampatto, tattha dve vassāni vasitvā vinayaṃ patiṭṭhapesi. Dvāsaṭṭhivassiko hutvā parinibbutoti vadanti.<br/><br/>[03]^b^Tesaṃ^eb^^a^V1.0167^ea^^b^therānaṃ antevāsikā^eb^ti tesaṃ mahāmahindattherappamukhānaṃ therānaṃ antevāsikā. Tissadattādayo pana mahāariṭṭhattherassa antevāsikā, tasmā tissadattakāḷasumanadīghasumanādayo mahāariṭṭhattherassa antevāsikā cāti yojetabbaṃ. ^b^Antevāsikānaṃ antevāsikā^eb^ti ubhayathā vuttāntevāsikānaṃ antevāsikā. ^b^Pubbe vuttappakārā^eb^ti –<br/><br/>[21]‘‘Tato mahindo iṭṭiyo, uttiyo sambalo tathā;<br/><br/>[22]Bhaddanāmo ca paṇḍito.<br/><br/>[21]‘‘Ete nāgā mahāpaññā, jambudīpā idhāgatā;<br/><br/>[22]Vinayaṃ te vācayiṃsu, piṭakaṃ tambapaṇṇiyā.<br/><br/>[21]‘‘Nikāye pañca vācesuṃ, satta ceva pakaraṇe;<br/><br/>[22]Tato ariṭṭho medhāvī, tissadatto ca paṇḍito.<br/><br/>[22]‘‘Visārado kāḷasumano, thero ca dīghanāmako’’ti. –<br/><br/>[07]Evamādinā pubbe vuttappakārā ācariyaparamparā.<br/><br/>[06]Ācariyaparamparakathāvaṇṇanā niṭṭhitā.


volume: 2
item: 7
title:
  dutiyasaṅgītikathāvaṇṇanā^tatiyasaṅgītikathāvaṇṇanā^ācariyaparamparakathāvaṇṇanā^vinayānisaṃsakathāvaṇṇanā^

content:
  [03]Ettāvatā ^a^M1.0189^ea^ ca ‘‘kenābhata’’nti imaṃ pañhaṃ vitthārato vibhajitvā idāni ‘‘kattha patiṭṭhita’’nti imaṃ pañhaṃ vissajjento āha ^b^‘‘kattha patiṭṭhita’’^eb^ntiādi. Tattha ^b^telamivā^eb^ti sīhatelamiva. ^b^Adhimattasatigatidhītimantesū^eb^ti ettha ^b^satī^eb^ti buddhavacanaṃ uggahetvā dhāraṇakasati. ^b^Gatī^eb^ti uggaṇhanakagati. ^b^Dhītī^eb^ti sanniṭṭhānaṃ katvā gaṇhanakañāṇaṃ. ^b^Gatī^eb^ti vā paññāgati. ^b^Dhītī^eb^ti buddhavacanaṃ uggaṇhanavīriyaṃ sajjhāyanavīriyaṃ dhāraṇavīriyañca. ^b^Lajjīsū^eb^ti pāpajigucchanakalakkhaṇāya lajjāya samannāgatesu. ^b^Kukkuccakesū^eb^ti aṇumattesupi vajjesu dosadassāvitāya ^a^V1.0168^ea^ kappiyākappiyaṃ nissāya kukkuccakārīsu. ^b^Sikkhākāmesū^eb^ti adhisīlāacittādhipaññāvasena tisso sikkhā kāmayamānesu sampiyāyitvā sikkhantesu.<br/><br/>[03]Akattabbato nivāretvā kattabbesu patiṭṭhāpanato ^b^mātāpituṭṭhāniyo^eb^ti vuttaṃ. ^b^Ācāragocarakusalatā^eb^ti veḷudānādimicchājīvassa kāyapāgabbhiyādīnañca akaraṇena sabbaso anācāraṃ vajjetvā ‘‘kāyiko avītikkamo vācasiko avītikkamo’’ti (vibha. 511) evaṃ vuttabhikkhusāruppāacārasampattiyā vesiyādiagocaraṃ vajjetvā piṇḍapātādiatthaṃ upasaṅkamituṃ yuttaṭṭhānasaṅkhātagocarena ca sampannattā samaṇācāresu ceva samaṇagocaresu ca kusalatā. Apica yo bhikkhu satthari sagāravo sappatisso sabrahmacārīsu sagāravo sappatisso hirottappasampanno sunivattho supāruto pāsādikena abhikkantena paṭikkantena ālokitena vilokitena samiñjitena pasāritena okkhittacakkhu iriyāpathasampanno indriyesu guttadvāro bhojane mattaññū jāgariyamanuyutto satisampajaññena samannāgato appiccho santuṭṭho āraddhavīriyo pavivitto asaṃsaṭṭho ābhisamācārikesu sakkaccakārī garucittīkārabahulo viharati, ayaṃ vuccati ^b^ācāro^eb^.<br/><br/>[03]^b^Gocaro^eb^ pana upanissayagocaro ārakkhagocaro upanibandhagocaroti tividho. Tattha dasakathāvatthuguṇasamannāgato kalyāṇamitto, yaṃ nissāya assutaṃ suṇāti, sutaṃ pariyodāpeti, kaṅkhaṃ vitarati ^a^M1.0190^ea^, diṭṭhiṃ ujuṃ karoti, cittaṃ pasādeti, yassa vā pana anusikkhamāno saddhāya vaḍḍhati, sīlena, sutena, cāgena, paññāya vaḍḍhati, ayaṃ ^b^upanissayagocaro^eb^. Yo pana bhikkhu antaragharaṃ paviṭṭho vīthipaṭipanno okkhittacakkhu yugamattadassāvī saṃvuto gacchati, na hatthiṃ olokento, na assaṃ, na rathaṃ, na pattiṃ, na itthiṃ, na purisaṃ olokento, na uddhaṃ olokento, na adho olokento, na disāvidisampi pekkhamāno gacchati, ayaṃ ^b^ārakkhagocaro^eb^. Upanibandhagocaro pana cattāro satipaṭṭhānā, yattha bhikkhu attano cittaṃ upanibandhati. Vuttañhetaṃ bhagavatā – ‘‘ko ca, bhikkhave, bhikkhuno gocaro sako pettiko visayo, yadidaṃ cattāro satipaṭṭhānā’’ti. Ayaṃ ^b^upanibandhagocaro^eb^. Iti iminā ca ācārena iminā ca gocarena samannāgatattā ācāragocarakusalatā. Evaṃ anācāraṃ agocarañca vajjetvā saddhāpabbajitānaṃ yathāvuttāacāragocaresu kusalabhāvo vinayadharāyattoti ayamānisaṃso vinayapariyattiyā dassitoti veditabbo.<br/><br/>[03]^b^Vinayapariyattiṃ nissāyā^eb^ti vinayapariyāpuṇanaṃ nissāya. ^b^Attano sīlakkhandho sugutto hoti^eb^^a^V1.0169^ea^^b^surakkhito^eb^ti kathamassa attano sīlakkhandho sugutto hoti surakkhito? Āpattiñhi āpajjanto chahākārehi āpajjati alajjitā, aññāṇatā, kukkuccapakatatā, akappiye kappiyasaññitā, kappiye akappiyasaññitā, satisammosāti. Vinayadharo pana imehi chahākārehi āpattiṃ nāpajjati.<br/><br/>[03]Kathaṃ ^b^alajjitāya^eb^ nāpajjati? So hi ‘‘passatha bho, ayaṃ kappiyākappiyaṃ jānantoyeva paṇṇattivītikkamaṃ karotī’’ti imaṃ parūpavādaṃ rakkhantopi akappiyabhāvaṃ jānantoyeva madditvā vītikkamaṃ na karoti. Evaṃ alajjitāya nāpajjati. Sahasā āpannampi desanāgāminiṃ desetvā vuṭṭhānagāminiyā vuṭṭhahitvā suddhante patiṭṭhāti, tato –<br/><br/>[21]‘‘Sañcicca āpattiṃ nāpajjati, āpattiṃ na parigūhati;<br/><br/>[22]Agatigamanañca na gacchati, ediso vuccati lajjipuggalo’’ti. (pari. 359) –<br/><br/>[07]Imasmiṃ lajjibhāve patiṭṭhitova hoti.<br/><br/>[03]Kathaṃ ^a^M1.0191^ea^^b^aññāṇatāya^eb^ nāpajjati? So hi kappiyākappiyaṃ jānāti, tasmā kappiyaṃyeva karoti, akappiyaṃ na karoti. Evaṃ aññāṇatāya nāpajjati.<br/><br/>[03]Kathaṃ ^b^kukkuccapakatatāya^eb^ nāpajjati? Kappiyākappiyaṃ nissāya kukkucce uppanne vatthuṃ oloketvā mātikaṃ padabhājanaṃ antarāpattiṃ anāpattiṃ oloketvā kappiyaṃ ce hoti, karoti, akappiyaṃ ce, na karoti. Uppannaṃ pana kukkuccaṃ avinicchinitvāva ‘‘vaṭṭatī’’ti madditvā na vītikkamati. Evaṃ kukkuccapakatatāya nāpajjati.<br/><br/>[03]Kathaṃ ^b^akappiye kappiyasaññitā^eb^dīhi nāpajjati? So hi kappiyākappiyaṃ jānāti, tasmā akappiye kappiyasaññī na hoti, kappiye akappiyasaññī na hoti, supatiṭṭhitā cassa sati hoti, adhiṭṭhātabbaṃ adhiṭṭheti, vikappetabbaṃ vikappeti. Iti imehi chahākārehi āpattiṃ nāpajjati, āpattiṃ anāpajjanto akhaṇḍasīlo hoti parisuddhasīlo. Evamassa attano sīlakkhandho sugutto hoti surakkhito.<br/><br/>[03]^b^Kukkuccapakatāna^eb^nti ^a^V1.0170^ea^ kappiyākappiyaṃ nissāya uppannena kukkuccena abhibhūtānaṃ. Kathaṃ pana kukkuccapakatānaṃ paṭisaraṇaṃ hoti? Tiroraṭṭhesu tirojanapadesu ca uppannakukkuccā bhikkhū ‘‘asukasmiṃ kira vihāre vinayadharo vasatī’’ti dūratopi tassa santikaṃ āgantvā kukkuccaṃ pucchanti. So tehi katakammassa vatthuṃ oloketvā āpattānāpattiṃ garukalahukādibhedaṃ sallakkhetvā desanāgāminiṃ desāpetvā vuṭṭhānagāminiyā vuṭṭhāpetvā suddhante patiṭṭhāpeti. Evaṃ kukkuccapakatānaṃ paṭisaraṇaṃ hoti.<br/><br/>[03]^b^Visārado saṅghamajjhe voharatī^eb^ti vigato sārado bhayaṃ etassāti visārado, abhītoti attho. Avinayadharassa hi saṅghamajjhe kathentassa bhayaṃ sārajjaṃ okkamati, vinayadharassa taṃ na hoti. Kasmā? ‘‘Evaṃ kathentassa doso hoti, evaṃ na doso’’ti ñatvā kathanato.<br/><br/>[03]^b^Paccatthike^eb^^a^M1.0192^ea^^b^sahadhammena suniggahitaṃ niggaṇhātī^eb^ti ettha dvidhā paccatthikā nāma attapaccatthikā ca sāsanapaccatthikā ca. Tattha mettiyabhummajakā ca bhikkhū vaḍḍho ca licchavī amūlakena antimavatthunā codesuṃ, ime ^b^attapaccatthikā^eb^ nāma. Ye vā panaññepi dussīlā pāpadhammā, sabbe te attapaccatthikā. Viparītadassanā pana ariṭṭhabhikkhukaṇṭakasāmaṇeravesālikavajjiputtakā mahāsaṅghikādayo ca abuddhasāsanaṃ ‘‘buddhasāsana’’nti vatvā katapaggahā ^b^sāsanapaccatthikā^eb^ nāma. Te sabbepi sahadhammena sahakāraṇena vacanena yathā taṃ asaddhammaṃ patiṭṭhāpetuṃ na sakkonti, evaṃ suniggahitaṃ katvā niggaṇhāti.<br/><br/>[03]^b^Saddhammaṭṭhitiyā paṭipanno hotī^eb^ti ettha pana tividho saddhammo pariyattipaṭipattiadhigamavasena. Tattha tipiṭakaṃ buddhavacanaṃ ^b^pariyattisaddhammo^eb^ nāma. Terasa dhutaṅgaguṇā cuddasa khandhakavattāni dveasīti mahāvattānīti ayaṃ ^b^paṭipattisaddhammo^eb^ nāma. Cattāro maggā ca cattāri phalāni ca, ayaṃ ^b^adhigamasaddhammo^eb^ nāma. Tattha keci therā ‘‘yo vo, ānanda, mayā dhammo ca vinayo ca desito paññatto, so vo mamaccayena satthā’’ti (dī. ni. 2.216) iminā suttena ‘‘sāsanassa pariyatti mūla’’nti vadanti. Keci therā ‘‘ime ca, subhadda, bhikkhū sammā vihareyyuṃ, asuñño loko arahantehi assā’’ti iminā suttena (dī. ni. 2.214) ‘‘sāsanassa paṭipatti mūla’’nti vatvā ‘‘yāva pañca bhikkhū sammā paṭipannā saṃvijjanti, tāva sāsanaṃ ṭhitaṃ hotī’’ti āhaṃsu. Itare pana therā ‘‘pariyattiyā antarahitāya suppaṭipannassapi dhammābhisamayo natthī’’ti vatvā āhaṃsu. Sacepi pañca bhikkhū cattāri pārājikāni rakkhaṇakā honti, te saddhe kulaputte pabbājetvā paccantime janapade upasampādetvā ^a^V1.0171^ea^ dasavaggagaṇaṃ pūretvā majjhimajanapadepi upasampadaṃ karissanti. Etenupāyena vīsativaggasaṅghaṃ pūretvā attanopi abbhānakammaṃ katvā sāsanaṃ vuḍḍhiṃ viruḷhiṃ gamayissanti. Evamayaṃ vinayadharo tividhassapi saddhammassa ciraṭṭhitiyā paṭipanno hotīti. Evamayaṃ vinayadharo ime pañcānisaṃse paṭilabhatīti veditabbo.<br/><br/>[03]^b^Vinayo saṃvaratthāyā^eb^tiādīsu (pari. aṭṭha. 366) ^b^vinayo^eb^ti vinayassa pariyāpuṇanaṃ, ^b^vinayo^eb^ti vā vinayapaññatti vuttā, tasmā sakalāpi vinayapaññatti vinayapariyāpuṇanaṃ ^a^M1.0193^ea^ vā kāyavacīdvārasaṃvaratthāyāti attho, ājīvapārisuddhipariyosānassa sīlassa upanissayapaccayo hotīti vuttaṃ hoti. ^b^Avippaṭisāro^eb^ti pāpapuññānaṃ katākatānusocanavasena pavattacittavippaṭisārābhāvo. ^b^Pāmojja^eb^nti dubbalā taruṇapīti. ^b^Pītī^eb^ti balavapīti. ^b^Passaddhī^eb^ti kāyacittadarathapaṭippassaddhi. ^b^Sukha^eb^nti kāyikaṃ cetasikañca sukhaṃ. Tañhi duvidhampi samādhissa upanissayapaccayo hoti. ^b^Samādhī^eb^ti cittekaggatā. ^b^Yathābhūtañāṇadassana^eb^nti sappaccayanāmarūpapariggaho. ^b^Nibbidā^eb^ti vipassanā. Atha vā yathābhūtañāṇadassanaṃ taruṇavipassanā, udayabbayañāṇassetaṃ adhivacanaṃ. Cittekaggatā hi taruṇavipassanāya upanissayapaccayo hoti. ^b^Nibbidā^eb^ti sikhāppattā vuṭṭhānagāminibalavavipassanā. ^b^Virāgo^eb^ti ariyamaggo. ^b^Vimuttī^eb^ti arahattaphalaṃ. Catubbidhopi hi ariyamaggo arahattassa upanissayapaccayo hoti. ^b^Vimuttiñāṇadassana^eb^nti paccavekkhaṇañāṇaṃ. ^b^Anupādāparinibbānatthāyā^eb^ti kañci dhammaṃ aggahetvā anavasesetvā parinibbānatthāya, appaccayaparinibbānatthāyāti attho. Appaccayaparinibbānassa hi vimuttiñāṇadassanaṃ paccayo hoti tasmiṃ anuppatte avassaṃ parinibbāyitabbato, na ca paccavekkhaṇañāṇe anuppanne antarā parinibbānaṃ hoti.<br/><br/>[03]^b^Etadatthā kathā^eb^ti ayaṃ vinayakathā nāma etadatthāya, anupādāparinibbānatthāyāti attho. Evaṃ sabbatthapi. ^b^Mantanā^eb^pi vinayamantanāeva, ‘‘evaṃ karissāma, na karissāmā’’ti vinayapaṭibaddhasaṃsandanā. ^b^Etadatthā upanisā^eb^ti upanisīdati ettha phalaṃ tappaṭibaddhavuttitāyāti upanisā vuccati kāraṇaṃ paccayoti. ‘‘Vinayo saṃvaratthāyā’’tiādikā kāraṇaparamparā etadatthāti attho. ^b^Etadatthaṃ sotāvadhāna^eb^nti imissā paramparapaccayakathāya sotāvadhānaṃ imaṃ kathaṃ sutvā yaṃ uppajjati ñāṇaṃ, tampi etadatthaṃ. ^b^Yadidaṃ anupādācittassa vimokkho^eb^ti ^b^yadida^eb^nti nipāto. Sabbaliṅgavibhattivacanesu tādisova tattha tattha atthato pariṇāmetabbo, tasmā evamettha attho veditabbo – yo ayaṃ catūhi upādānehi anupādiyitvā cittassa arahattaphalasaṅkhāto vimokkho, sopi etadatthāya anupādāparinibbānatthāyāti evamettha sambandho veditabbo. Yo ayaṃ ^a^V1.0172^ea^ anupādācittassa vimokkhasaṅkhāto maggo, heṭṭhā vuttaṃ sabbampi etadatthamevāti. Evañca sati iminā mahussāhato sādhitabbaṃ ^a^M1.0194^ea^ niyatappayojanaṃ dassitaṃ hoti. Heṭṭhā ‘‘virāgo…pe… nibbānatthāyā’’ti iminā pana labbhamānānisaṃsaphalaṃ dassitanti veditabbaṃ. ^b^Āyogo^eb^ti uggahaṇacintanādivasena punappunaṃ abhiyogo.<br/><br/>[06]Vinayānisaṃsakathāvaṇṇanā niṭṭhitā.<br/><br/>[06]Iti samantapāsādikāya vinayaṭṭhakathāya sāratthadīpaniyaṃ<br/><br/>[06]Bāhiranidānavaṇṇanā samattā.


volume: 2
item: 8
title: verañjakaṇḍavaṇṇanā^^^^
content:
  [03]^b^1^eb^<br/><br/>[03]^b^.^eb^^b^Seyyathida^eb^nti ^a^M1.0195^ea^^a^V1.0173^ea^ taṃ katamaṃ, taṃ kathanti vā attho. ^b^Aniyamaniddesavacana^eb^nti natthi etassa niyamoti aniyamo, niddisīyati attho etenāti niddeso, vuccati etenāti vacanaṃ, niddesoyeva vacanaṃ niddesavacanaṃ, aniyamassa niddesavacanaṃ aniyamaniddesavacanaṃ, paṭhamaṃ aniyamitassa samayassa niddesavacananti attho. ‘‘Yenāti avatvā tenāti vuttattā aniyamaṃ katvā niddiṭṭhavacanaṃ aniyamaniddesavacana’’ntipi vadanti. Yaṃtaṃsaddānaṃ niccasambandhabhāvato āha ^b^‘‘tassa sarūpena avuttenapī’’^eb^tiādi. Tattha ^b^tassā^eb^ti ‘‘tenā’’ti etassa. ^b^Sarūpena avuttenapī^eb^ti ‘‘yenā’’ti evaṃ sarūpato pāḷiyaṃ avuttenapi. ^b^Atthato siddhenā^eb^ti parabhāge sāriputtattherassa uppajjanakaparivitakkasaṅkhātātthato siddhena. Parivitakke hi siddhe yena samayena parivitakko udapādīti idaṃ atthato siddhameva hoti. Tenevāha ^b^‘‘aparabhāge hi vinayapaññattiyācanahetubhūto āyasmato sāriputtassa parivitakko siddho’’^eb^tiādi. ‘‘Tenā’’ti vatvā tato tadatthameva ‘‘yenā’’ti atthato vuccamānattā ‘‘yenā’’ti ayaṃ ‘‘tenā’’ti etassa paṭiniddeso nāma jāto. ^b^Paṭiniddeso^eb^ti ca vitthāraniddesoti attho.<br/><br/>[03]^b^Aparabhāge hī^eb^ti ettha ^b^hi^eb^-saddo hetumhi, yasmāti attho. ^b^Vinayapaññattiyācanahetubhūto^eb^ti ‘‘etassa bhagavā kālo, etassa sugata kālo, yaṃ bhagavā sāvakānaṃ sikkhāpadaṃ paññapeyya, uddiseyya pātimokkhaṃ. Yathayidaṃ brahmacariyaṃ addhaniyaṃ assa ciraṭṭhitika’’nti evaṃ pavattassa vinayapaññattiyācanassa kāraṇabhūtoti attho. ^b^Parivitakko^eb^ti ‘‘katamesānaṃ kho buddhānaṃ bhagavantānaṃ brahmacariyaṃ na ciraṭṭhitikaṃ ahosi, katamesānaṃ buddhānaṃ bhagavantānaṃ brahmacariyaṃ ciraṭṭhitikaṃ ahosī’’ti evaṃ pavatto parivitakko. Yaṃtaṃsaddānaṃ niccasambandhoti āha ^b^‘‘tasmā yena samayenā’’^eb^tiādi. ^b^Pubbe vā pacchā vā atthato siddhenā^eb^ti pubbe vā pacchā vā uppannātthato siddhena. ^b^Paṭiniddeso kattabbo^eb^ti etassa ‘‘yadida’’nti iminā sambandho. ‘‘Paṭiniddeso kattabbo’’ti yadidaṃ yaṃ idaṃ vidhānaṃ, ayaṃ sabbasmiṃ vinaye yuttīti attho. Atha ^a^V1.0174^ea^ vā ‘‘paṭiniddeso kattabbo’’ti yadidaṃ yā ayaṃ yutti, ayaṃ sabbasmiṃ vinaye yuttīti attho.<br/><br/>[03]^b^Tatridaṃ^eb^^a^M1.0196^ea^^b^mukhamattanidassana^eb^nti tassā yathāvuttayuttiyā paridīpane idaṃ mukhamattanidassanaṃ, upāyamattanidassananti attho. Mukhaṃ dvāraṃ upāyoti hi atthato ekaṃ. ^b^‘‘Tena hi bhikkhave bhikkhūnaṃ sikkhāpadaṃ paññapessāmī’’^eb^ti pāḷiṃ dassetvā tattha paṭiniddesamāha ^b^‘‘yena sudinno’’^eb^tiādinā. Tenāti hetuatthe karaṇavacanattā tassa paṭiniddesopi tādisoyevāti āha ^b^‘‘yasmā paṭisevī’’^eb^ti. ^b^Pubbe atthato siddhenā^eb^ti pubbe uppannamethunadhammapaṭisevanasaṅkhātātthato siddhena. ^b^Pacchā atthato siddhenā^eb^ti raññā adinnaṃ dārūnaṃ ādiyanasaṅkhātapacchāuppannātthato siddhena. ^b^Samayasaddo^eb^ti etassa ‘‘dissatī’’ti iminā sambandho.<br/><br/>[03]^b^Samavāye^eb^ti paccayasāmaggiyaṃ, kāraṇasamavāyeti attho. ^b^Khaṇe^eb^ti okāse. ^b^Assā^eb^ti assa samayasaddassa samavāyo atthoti sambandho. ^b^Appeva nāma svepi upasaṅkameyyāma kālañca samayañca upādāyā^eb^ti ettha ^b^kālo^eb^ nāma upasaṅkamanassa yuttapayuttakālo. ^b^Samayo^eb^ nāma tasseva paccayasāmaggī, atthato tadanurūpaṃ sarīrabalañceva tappaccayaparissayābhāvo ca. ^b^Upādānaṃ^eb^ nāma ñāṇena tesaṃ gahaṇaṃ sallakkhaṇaṃ, tasmā kālañca samayañca paññāya gahetvā upadhāretvāti attho. Idaṃ vuttaṃ hoti – sace amhākaṃ sve gamanassa yuttakālo bhavissati, kāye balamattā ceva pharissati, gamanapaccayā ca añño aphāsuvihāro na bhavissati, athetaṃ kālañca gamanakāraṇasamavāyasaṅkhātaṃ samayañca upadhāretvā api eva nāma sve āgaccheyyāmāti.<br/><br/>[03]^b^Khaṇo^eb^ti okāso. Tathāgatuppādādiko hi maggabrahmacariyassa okāso tappaccayapaṭilābhahetuttā, khaṇo eva ca samayo. Yo khaṇoti ca samayoti ca vuccati, so ekovāti hi attho. ^b^Mahāsamayo^eb^ti mahāsamūho. Pavuddhaṃ vanaṃ ^b^pavanaṃ,^eb^ tasmiṃ pavanasmiṃ, vanasaṇḍeti attho. ^b^Samayopi kho te bhaddāli appaṭividdho ahosī^eb^ti ettha ^b^samayo^eb^ti sikkhāpadapūraṇassa hetu. ^b^Bhaddālī^eb^ti tassa bhikkhuno nāmaṃ. Idaṃ vuttaṃ hoti – bhaddāli tayā paṭivijjhitabbayuttakaṃ etaṃ kāraṇaṃ atthi, tampi te na paṭividdhaṃ na sallakkhitanti. Kiṃ taṃ kāraṇanti āha ^b^‘‘bhagavā kho’’^eb^tiādi.<br/><br/>[03]^b^Uggāhamāno^eb^^a^M1.0197^ea^ tiādīsu ^b^māno^eb^ti tassa paribbājakassa pakatināmaṃ, kiñci kiñci pana uggahetuṃ samatthatāya ‘‘uggāhamāno’’ti naṃ sañjānanti, tasmā ‘‘uggāhamāno’’ti vuccati ^a^V1.0175^ea^. Samaṇamuṇḍikāya putto ^b^samaṇamuṇḍikāputto^eb^. So kira devadattassa upaṭṭhāko. Samayaṃ diṭṭhiṃ pavadanti etthāti ^b^samayappavādako,^eb^ tasmiṃ samayappavādake, diṭṭhippavādaketi attho. Tasmiṃ kira ṭhāne caṅkītārukkhapokkharasātipabhutayo brāhmaṇā nigaṇṭhācelakaparibbājakādayo ca paribbājakā sannipatitvā attano attano samayaṃ diṭṭhiṃ pavadanti kathenti dīpenti, tasmā so ārāmo ‘‘samayappavādako’’ti vuccati, sveva tindukācīrasaṅkhātāya timbarurukkhapantiyā parikkhittattā ^b^‘‘tindukācīra’’^eb^nti vuccati. Ekā sālā etthāti ^b^ekasālako^eb^. Yasmā panettha paṭhamaṃ ekā sālā katā ahosi, pacchā mahāpuññaṃ poṭṭhapādaparibbājakaṃ nissāya bahū sālā katā, tasmā tameva ekaṃ sālamupādāya laddhanāmavasena ‘‘ekasālako’’ti vuccati. Mallikāya pana pasenadirañño deviyā uyyānabhūto so pupphaphalasañchanno ārāmoti katvā ^b^‘‘mallikāya ārāmo’’^eb^ti saṅkhyaṃ gato. Tasmiṃ samayappavādake tindukācīre ekasālake mallikāya ārāme. ^b^Paṭivasatī^eb^ti tasmiṃ vāsaphāsutāya vasati.<br/><br/>[03]^b^Diṭṭhe dhamme^eb^ti paccakkhe attabhāve. ^b^Attho^eb^ti vuḍḍhi. ^b^Samparāyiko^eb^ti kammakilesavasena samparetabbato sampāpuṇitabbato samparāyo, paraloko. Tattha niyutto samparāyiko, paralokattho. ^b^Atthābhisamayā^eb^ti yathāvuttaubhayatthasaṅkhātahitapaṭilābhā. Samparāyikopi hi attho kāraṇassa nipphannattā paṭiladdho nāma hotīti tamatthadvayaṃ ekato katvā ‘‘atthābhisamayā’’ti vuttaṃ. Dhiyā paññāya rāti gaṇhātīti ^b^dhīro^eb^. Atha vā dhī paññā etassa atthīti ^b^dhīro^eb^.<br/><br/>[03]^b^Sammā mānābhisamayā^eb^ti mānassa sammā pahānena. Sammāti iminā mānassa aggamaggañāṇena samucchedappahānaṃ vuttaṃ. ^b^Dukkhassa pīḷanaṭṭho^eb^tiādīsu dukkhasaccassa pīḷanaṃ taṃsamaṅgino hiṃsanaṃ avipphārikatākaraṇaṃ, pīḷanameva attho pīḷanaṭṭho, tthakārassa ṭṭhakāraṃ katvā vuttaṃ. Evaṃ sesesupi. Samecca paccayehi katabhāvo ^b^saṅkhataṭṭho. Santāpo^eb^ dukkhadukkhatādivasena santāpanaṃ paridahanaṃ. ^b^Vipariṇāmo^eb^ jarāya maraṇena ^a^M1.0198^ea^ cāti dvidhā vipariṇāmetabbatā. Abhisametabbo paṭivijjhitabboti abhisamayo, abhisamayova attho ^b^abhisamayaṭṭho,^eb^ pīḷanādīni. Tāni hi abhisametabbabhāvena ekībhāvaṃ upanetvā ‘‘abhisamayaṭṭho’’ti vuttāni, abhisamayassa vā paṭivedhassa visayabhūto attho abhisamayaṭṭhoti tāneva pīḷanādīni abhisamayassa visayabhāvūpagamanasāmaññato ekattena vuttāni.<br/><br/>[03]Ettha ca upasaggānaṃ jotakamattattā tassa tassa atthassa vācako samayasaddo evāti samayasaddassa atthuddhārepi saupasaggo abhisamayasaddo vutto. Tattha sahakārīkāraṇasannijjhaṃ sameti ^a^V1.0176^ea^ samavetīti ^b^samayo,^eb^ samavāyo. Sameti samāgacchati maggabrahmacariyaṃ ettha tadādhārapuggalehīti ^b^samayo,^eb^ khaṇo. Samenti ettha, etena vā saṃgacchanti dhammā sahajātadhammehi uppādādīhi vāti ^b^samayo,^eb^ kālo. Dhammappavattimattatāya atthato abhūtopi hi kālo dhammappavattiyā adhikaraṇaṃ kāraṇaṃ viya ca parikappanāmattasiddhena rūpena voharīyati. Samaṃ, saha vā avayavānaṃ ayanaṃ pavatti avaṭṭhānanti ^b^samayo,^eb^ samūho yathā ‘‘samudāyo’’ti. Avayavena sahāvaṭṭhānameva hi samūho. Paccayantarasamāgame eti phalaṃ etasmā uppajjati pavattati cāti ^b^samayo,^eb^ hetu yathā ‘‘samudayo’’ti. Sameti saṃyojanabhāvato sambandho eti attano visaye pavattati, daḷhaggahaṇabhāvato vā taṃsaṃyuttā ayanti pavattanti sattā yathābhinivesaṃ etenāti ^b^samayo,^eb^ diṭṭhi. Diṭṭhisaṃyojanena hi sattā ativiya bajjhanti. Samiti saṅgati samodhānanti ^b^samayo,^eb^ paṭilābho. Samassa nirodhassa yānaṃ, sammā vā yānaṃ apagamo appavattīti ^b^samayo,^eb^ pahānaṃ. Ñāṇena abhimukhaṃ sammā etabbo adhigantabboti ^b^abhisamayo,^eb^ dhammānaṃ aviparīto sabhāvo. Abhimukhabhāvena sammā eti gacchati bujjhatīti ^b^abhisamayo,^eb^ dhammānaṃ yathābhūtasabhāvāvabodho. Evaṃ tasmiṃ tasmiṃ atthe samayasaddassa pavatti veditabbā.<br/><br/>[03]Nanu ca atthamattaṃ paṭicca saddā abhinivisanti, na ekena saddena aneke atthā abhidhīyantīti? Saccametaṃ saddavisese apekkhite. Saddavisese hi apekkhiyamāne ekena saddena anekatthābhidhānaṃ na sambhavati. Na hi yo kālattho samayasaddo, soyeva samūhādiatthaṃ vadati. Ettha pana tesaṃ tesaṃ atthānaṃ samayasaddavacanīyatāsāmaññamupādāya anekatthatā ^a^M1.0199^ea^ samayasaddassa vuttā. Evaṃ sabbattha atthuddhāre adhippāyo veditabbo. ^b^Idha panassa kālo attho^eb^ti assa samayasaddassa idha kālo attho samavāyādīnaṃ atthānaṃ idha asambhavato desadesakādīnaṃ viya nidānabhāvena kālassa apadisitabbato ca.<br/><br/>[03]Upayogavacanena bhummavacanena ca niddesamakatvā idha karaṇavacanena niddese payojanaṃ niddhāretukāmo parammukhena codanaṃ samuṭṭhāpeti ^b^‘‘etthāhā’’^eb^tiādi. ^b^Ettha^eb^ ‘‘tena samayenā’’ti imasmiṃ ṭhāne vitaṇḍavādī āhāti attho. ^b^Athā^eb^ti codanāya kattukāmataṃ dīpeti, nanūti iminā samānattho. Kasmā karaṇavacanena niddeso katoti sambandho. Bhummavacanena niddeso katoti yojetabbaṃ. Etthāpi ‘‘yathā’’ti idaṃ ānetvā sambandhitabbaṃ. ^b^Tatthā^eb^ti tesu suttābhidhammesu. ^b^Tathā^eb^ti upayogabhummavacanehi. ^b^Idhā^eb^ti imasmiṃ vinaye. ^b^Aññathā^eb^ti karaṇavacanena. ^b^Accantamevā^eb^ti ārambhato paṭṭhāya yāva desanāniṭṭhānaṃ, tāva accantameva, nirantaramevāti ^a^V1.0177^ea^ attho. ^b^Karuṇāvihārenā^eb^ti parahitapaṭipattisaṅkhātena karuṇāvihārena. Tathā hi karuṇānidānattā desanāya idha parahitapaṭipatti ‘‘karuṇāvihāro’’ti vuttā, na pana karuṇāsamāapattivihāro. Na hi desanākāle desetabbadhammavisayassa desanāñāṇassa sattavisayāya mahākaruṇāya sahuppatti sambhavati bhinnavisayattā, tasmā karuṇāvasena pavatto parahitapāpattisaṅkhāto vihāro idha karuṇāvihāroti veditabbo. ^b^Tadatthajotanattha^eb^nti accantasaṃyogatthadīpanatthaṃ upayoganiddeso kato yathā ‘‘māsaṃ ajjhetī’’ti.<br/><br/>[03]^b^Adhikaraṇattho^eb^ti ādhārattho. Bhāvo nāma kiriyā, kiriyāya kiriyantaralakkhaṇaṃ bhāvenabhāvalakkhaṇaṃ, soyevattho ^b^bhāvenabhāvalakkhaṇattho^eb^. Kathaṃ pana abhidhamme yathāvuttātthadvayasambhavoti āha ^b^‘‘adhikaraṇañhī’’^eb^tiādi. Tattha kālasaṅkhāto attho ^b^kālattho,^eb^ samūhasaṅkhāto attho ^b^samūhattho^eb^. Atha vā kālasaddassa attho ^b^kālattho,^eb^ samūhasaddassa attho samūhattho. Ko so? Samayo. Idaṃ vuttaṃ hoti – kālattho samūhattho ca samayo tattha abhidhamme vuttānaṃ phassādidhammānaṃ adhikaraṇaṃ ādhāroti yasmiṃ kāle dhammapuñje vā kāmāvacaraṃ kusalaṃ cittaṃ uppannaṃ hoti, tasmiṃyeva kāle puñje ca phassādayopi hontīti ayañhi tattha attho.<br/><br/>[03]Nanu ^a^M1.0200^ea^ cāyaṃ upādāya paññatto kālo samūho ca vohāramattako, so kathaṃ ādhāro tattha vuttadhammānanti? Nāyaṃ doso. Yathā hi kālo sabhāvadhammaparicchinno sayaṃ paramatthato avijjamānopi ādhārabhāvena paññatto taṅkhaṇappavattānaṃ tato pubbe parato ca abhāvato ‘‘pubbaṇhe jāto sāyanhe gacchatī’’tiādīsu, samūho ca avayavavinimutto avijjamānopi kappanāmattasiddho avayavānaṃ ādhārabhāvena paññapīyati ‘‘rukkhe sākhā, yavarāsimhi sambhūto’’tiādīsu, evamidhāpīti daṭṭhabbaṃ.<br/><br/>[03]Abhidhamme ādhāratthasambhavaṃ dassetvā idāni bhāvenabhāvalakkhaṇatthasambhavaṃ dassento āha ^b^‘‘khaṇasamavāyahetusaṅkhātassā’’^eb^tiādi. Tattha ^b^khaṇo^eb^ nāma aṭṭhakkhaṇavinimutto navamo buddhuppādasaṅkhāto khaṇo, yāni vā panetāni ‘‘cattārimāni, bhikkhave, cakkāni yehi samannāgatānaṃ devamanussānaṃ catucakkaṃ pavattatī’’ti (a. ni. 4.31) ettha patirūpadesavāso, sappurisūpanissayo, attasammāpaṇidhi, pubbe ca katapuññatāti cattāri cakkāni vuttāni, tāni ekajjhaṃ katvā okāsaṭṭhena khaṇoti veditabbo. Tāni hi kusaluppattiyā okāsabhūtāni. ^b^Samavāyo^eb^ nāma ‘‘cakkhuñca paṭicca rūpe ca uppajjati cakkhuviññāṇa’’nti ^a^V1.0178^ea^ (ma. ni. 1.204; 3.421; saṃ. ni. 4.60) evamādinā niddiṭṭhā cakkhuviññāṇādisaṅkhātasādhāraṇaphalanipphādakattena saṇṭhitā cakkhurūpādipaccayasāmaggī. Cakkhurūpādīnañhi cakkhuviññāṇādisādhāraṇaphalaṃ. ^b^Hetū^eb^ti janakahetu. Yathāvuttakhaṇasaṅkhāatassa samavāyasaṅkhātassa hetusaṅkhātassa ca samayassa bhāvena sattāya tesaṃ phassādidhammānaṃ bhāvo sattā lakkhīyati viññāyatīti attho. Idaṃ vuttaṃ hoti – yathā ‘‘gāvīsu duyhamānāsu gato, duddhāsu āgato’’ti dohanakiriyāya gamanakiriyā lakkhīyati, evamidhāpi ‘‘yasmiṃ samaye, tasmiṃ samaye’’ti ca vutte ‘‘satī’’ti ayamattho viññāyamāno eva hoti aññakiriyāya sambandhābhāve padatthassa sattāvirahābhāvatoti samayassa sattākiriyāya cittassa uppādakiriyā phassādibhavanakiriyā ca lakkhīyatīti. Ayañhi tattha attho yasmiṃ yathāvutte khaṇe paccayasamavāye hetumhi ca sati kāmāvacaraṃ kusalaṃ cittaṃ uppannaṃ hoti, tasmiṃyeva khaṇe paccayasamavāye hetumhi ca sati phassādayopi hontīti ^a^M1.0201^ea^. ^b^Tadatthajotanattha^eb^nti adhikaraṇatthassa bhāvenabhāvalakkhaṇatthassa ca dīpanatthaṃ.<br/><br/>[03]^b^Idha panā^eb^ti imasmiṃ vinaye. ^b^Hetuattho karaṇattho ca sambhavatī^eb^ti ‘‘annena vasati, vijjāya vasatī’’tiādīsu viya hetuattho ‘‘pharasunā chindati, kudālena khaṇatī’’tiādīsu viya karaṇattho ca sambhavati. Kathaṃ sambhavatīti āha ^b^‘‘yo hi so’’^eb^tiādi. ^b^Tena samayena hetubhūtena karaṇabhūtenā^eb^ti ettha pana taṃtaṃvatthuvītikkamova sikkhāpadapaññattiyā hetu ceva karaṇañca. Tathā hi yadā bhagavā sikkhāpadapaññattiyā paṭhamameva tesaṃ tesaṃ tattha tattha taṃtaṃsikkhāpadapaññattihetubhūtaṃ vītikkamaṃ apekkhamāno viharati, tadā taṃ taṃ vītikkamaṃ apekkhitvā tadatthaṃ vasatīti siddho vatthuvītikkamassa hetubhāvo ‘‘annena vasati, annaṃ apekkhitvā tadatthāya vasatī’’tiādīsu viya. Sikkhāpadapaññattikāle pana teneva pubbasiddhena vītikkamena sikkhāpadaṃ paññapetīti sikkhāpadapaññattiyā sādhakatamattā karaṇabhāvopi vītikkamasseva siddho ‘‘asinā chindatī’’tiādīsu viya. Vītikkamaṃ pana apekkhamāno teneva saddhiṃ tannissayakālampi apekkhitvā viharatīti kālassapi idha hetubhāvo vutto, sikkhāpadaṃ paññapento ca taṃ taṃ vītikkamakālaṃ anatikkamitvā teneva kālena sikkhāpadaṃ paññapetīti vītikkamanissayassa kālassapi karaṇabhāvo vutto, tasmā iminā pariyāyena kālassapi hetubhāvo karaṇabhāvo ca labbhatīti vuttaṃ ‘‘tena samayena hetubhūtena karaṇabhūtenā’’ti. Nippariyāyato pana vītikkamoyeva hetubhūto karaṇabhūto ca. So hi vītikkamakkhaṇe hetu hutvā pacchā sikkhāpadapaññāpane karaṇampi hotīti.<br/><br/>[03]^b^Sikkhāpadāni^eb^^a^V1.0179^ea^^b^paññāpayanto^eb^ti vītikkamaṃ pucchitvā bhikkhusaṅghaṃ sannipātāpetvā otiṇṇavatthukaṃ puggalaṃ paṭipucchitvā vigarahitvā ca taṃ taṃ vatthuṃ otiṇṇakālaṃ anatikkamitvā teneva kālena karaṇabhūtena sikkhāpadāni paññāpayanto. ^b^Sikkhāpadapaññattihetuñca apekkhamāno^eb^ti tatiyapārājikādīsu viya sikkhāpadapaññattiyā hetubhūtaṃ taṃ taṃ vatthuṃ vītikkamasamayaṃ apekkhamāno tena samayena hetubhūtena bhagavā tattha tattha vihāsīti attho. ‘‘Sikkhāpadāni paññāpayanto sikkhāpadapaññattihetuñca ^a^M1.0202^ea^ apekkhamāno’’ti vacanato ‘‘tena samayena karaṇabhūtena hetubhūtenā’’ti evaṃ vattabbepi paṭhamaṃ ‘‘hetubhūtenā’’ti vacanaṃ idha hetuatthassa adhippetattā vuttaṃ. Bhagavā hi verañjāyaṃ viharanto therassa sikkhāpadapaññattiyācanahetubhūtaṃ parivitakkasamayaṃ apekkhamāno tena samayena hetubhūtena vihāsīti tīsupi ^b^gaṇṭhipadesu^eb^ vuttaṃ. Kiṃ panettha yutticintāya, ācariyassa idha kamavacanicchā natthīti evametaṃ gahetabbaṃ. Teneva ^b^dīghanikāyaṭṭhakathāya^eb^mpi (dī. ni. aṭṭha. 1.paribbājakakathāvaṇṇanā) ‘‘tena samayena hetubhūtena karaṇabhūtenā’’tiādinā ayameva anukkamo vutto. Na hi tattha paṭhamaṃ ‘‘hetubhūtenā’’ti vacanaṃ idha ‘‘tena samayena verañjāyaṃ viharatī’’ti ettha hetuatthassa adhippetabhāvadīpanatthaṃ vuttaṃ. ‘‘Sikkhāpadāni paññāpayanto hetubhūtena karaṇabhūtena samayena vihāsi, sikkhāpadapaññattihetuñca apekkhamāno hetubhūtena samayena vihāsīti evamettha sambandho kātabbo’’tipi vadanti. ^b^Tadatthajotanattha^eb^nti hetuatthassa karaṇatthassa vā dīpanatthaṃ. ^b^Idhā^eb^ti imasmiṃ vinaye. ^b^Hoti cetthā^eb^ti ettha imasmiṃ padese yathāvuttatthasaṅgahavasena ayaṃ gāthā hoti. ^b^Aññatrā^eb^ti suttābhidhammesu.<br/><br/>[03]^b^Porāṇā^eb^ti aṭṭhakathācariyā. ^b^Abhilāpamattabhedo^eb^ti vacanamattena viseso. Tena suttavinayesu vibhattivipariṇāmo katoti dasseti. ^b^Parato atthaṃ vaṇṇayissāmā^eb^ti parato ‘‘itipi so bhagavā’’tiādinā āgataṭṭhāne vaṇṇayissāma. ^b^Verañjāya^eb^nti ettha ‘‘balikaraggahaṇena janassa pīḷābhāvato niddosattā vigato rajo assāti ^b^verañjā,^eb^ serivāṇijajātake devadattassa veruppannapadese katattā veraṃ ettha jātanti verañjā, paviṭṭhapaviṭṭhe naṭasamajjādīhi khādanīyabhojanīyālaṅkārādīhi ca vividhehi upakaraṇehi rañjanato vividhehi rañjayatīti verañjā, paṭipakkhe abhibhavitvā katabhāvato veraṃ abhibhavitvā jātāti verañjā, verañjassa nāma isino assamaṭṭhāne katattā verañjā’’ti evamādinā keci vaṇṇayanti. Kiṃ iminā, nāmamattametaṃ tassa nagarassāti dassento āha ^b^‘‘verañjāti aññatarassa nagarassetaṃ adhivacana’’^eb^nti. ^b^Samīpatthe bhummavacana^eb^nti ‘‘gaṅgāyaṃ gāvo caranti, kūpe gaggakula’’ntiādīsu viya. ^b^Avisesenā^eb^ti ^a^M1.0203^ea^^a^V1.0180^ea^ ‘‘pātimokkhasaṃvarasaṃvuto viharati. Paṭhamaṃ jhānaṃ upasampajja viharati. Mettāsahagatena cetasā ekaṃ disaṃ pharitvā viharati. Sabbanimittānaṃ amanasikārā animittaṃ cetosamādhiṃ samāpajjitvā viharatī’’tiādīsu viya saddantarasannidhānasiddhena visesaparāmasanena vinā. Atha vā ^b^avisesenā^eb^ti na visesena, vihārabhāvasāmaññenāti attho.<br/><br/>[03]^b^Iriyāpatha…pe… vihāresū^eb^ti iriyāpathavihāro dibbavihāro brahmavihāro ariyavihāroti etesu catūsu vihāresu. Tattha iriyanaṃ pavattanaṃ iriyā, kāyappayogo kāyikakiriyā. Tassā pavattanupāyabhāvato iriyāya pathoti iriyāpatho, ṭhānanisajjādi. Na hi ṭhānanisajjādīhi avatthāhi vinā kañci kāyikakiriyaṃ pavattetuṃ sakkā. Ṭhānasamaṅgī vā hi kāyena kiñci kareyya gamanādīsu aññatarasamaṅgī vāti. Viharaṇaṃ, viharati etenāti vā vihāro, iriyāpathova vihāro ^b^iriyāpathavihāro,^eb^ so ca atthato ṭhānanisajjādiākārappavatto catusantatirūpappabandhova. Divi bhavo dibbo, tattha bahulappavattiyā brahmapārisajjādidevalokabhavoti attho. Tattha yo dibbānubhāvo tadatthāya saṃvattatīti vā dibbo, abhiññābhinīhāravasena mahāgatikattā vā dibbo, dibbo ca so vihāro cāti ^b^dibbavihāro,^eb^ dibbabhāvāvaho vā vihāro dibbavihāro, mahaggatajjhānāni. Āruppasamāpattiyopi hi ettheva saṅgahaṃ gacchanti. ^b^Nettiyaṃ^eb^ pana ‘‘catasso āruppasamāpattiyo āneñjavihāro’’ti vuttaṃ, taṃ mettājhānādīnaṃ brahmavihāratā viya tāsaṃ bhāvanāvisesabhāvaṃ sandhāya vuttaṃ. Aṭṭhakathāsu pana dibbabhāvāvahasāmaññato tāpi ‘‘dibbavihārā’’tveva vuttā. Brahmānaṃ vihārā ^b^brahmavihārā,^eb^ brahmāno vā vihārā brahmavihārā, hitūpasaṃharādivasena pavattiyā brahmabhūtā seṭṭhabhūtā vihārāti attho, mettājhānādikā catasso appamaññāyo. Ariyā uttamā vihārāti ^b^ariyavihārā,^eb^ anaññasādhāraṇattā ariyānaṃ vā vihārā ariyavihārā, catasso phalasamāpattiyo. Visesato pana rūpāvacaracatutthajjhānaṃ catasso appamaññāyo catutthajjhānikaphalasamāpatti ca bhagavato dibbabrahmāriyavihārā.<br/><br/>[03]^b^Aññataravihārasamaṅgīparidīpana^eb^nti ^a^M1.0204^ea^ yathāvuttavihāresu aññataravihārasamaṅgībhāvaparidīpanaṃ. Bhagavā hi lobhadosamohussannakāle loke tassa sakāya paṭipattiyā vinayanatthaṃ dibbabrahmāayavihāre upasampajja viharati. Tathā hi yadā sattā kāmesu vippaṭipajjanti, tadā kira bhagavā dibbena vihārena viharati tesaṃ alobhakusalamūluppādanatthaṃ ‘‘appeva ^a^V1.0181^ea^ nāma imaṃ paṭipattiṃ disvā ettha ruciṃ uppādentā kāmesu virajjeyyu’’nti. Yadā pana issariyatthaṃ sattesu vippaṭipajjanti, tadā pana brahmavihārena viharati tesaṃ adosakusalamūluppādanatthaṃ ‘‘appeva nāma imaṃ paṭipattiṃ disvā ettha ruciṃ uppādetvā adosena dosaṃ vūpasameyyu’’nti. Yadā pana pabbajitā dhammādhikaraṇaṃ vivadanti, tadā ariyavihārena viharati tesaṃ amohakusalamūluppādanatthaṃ ‘‘appeva nāma imaṃ paṭipattiṃ disvā tattha ruciṃ uppādetvā amohena mohaṃ vūpasameyyu’’nti. Evañca katvā imehi dibbabrahmāriyavihārehi sattānaṃ vividhaṃ hitasukhaṃ harati upaharati upaneti janeti uppādetīti ‘‘viharatī’’ti vuccati.<br/><br/>[03]Iriyāpathavihārena pana na kadāci na viharati taṃ vinā attabhāvapariharaṇābhāvato, tatoyeva ca dibbavihārādīnampi sādhāraṇo iriyāpathavihāroti āha ^b^‘‘idha panā’’^eb^tiādi. ^b^Iriyāpathasamāyogaparidīpana^eb^nti itaravihārasamāyogaparidīpanassa visesavacanassa abhāvato iriyāpathasamāyogaparidīpanassa ca atthasiddhattā vuttaṃ. Asmiṃ pana pakkhe ^b^viharatī^eb^ti ettha ^b^vi^eb^-saddo vicchedatthajotano, ^b^haratī^eb^ti neti pavattetīti attho, vicchinditvā haratīti vuttaṃ hoti. Tattha kassa kena vicchindanaṃ, kathaṃ kassa pavattananti antolīnacodanaṃ sandhāyāha ^b^‘‘so hī’’^eb^tiādi. ^b^So^eb^ti bhagavā. Yadipi bhagavā ekenapi iriyāpathena cirataraṃ kālaṃ attabhāvaṃ pavattetuṃ sakkoti, tathāpi upādinnakasarīrassa nāma ayaṃ sabhāvoti dassetuṃ ^b^‘‘ekaṃ iriyāpathabādhana’’^eb^ntiādi vuttaṃ. ^b^Aparipatanta^eb^nti apatantaṃ. Yasmā pana bhagavā yattha katthaci vasanto vineyyānaṃ dhammaṃ desento nānāsamāpattīhi ca kālaṃ vītināmento vasatīti sattānaṃ attano ca vividhaṃ hitasukhaṃ harati upaneti, tasmā vividhaṃ haratīti viharatīti evampettha attho veditabbo.<br/><br/>[03]^b^Naḷerupucimandamūle^eb^ti ^a^M1.0205^ea^ ettha vaṇṇayanti – ^b^naḷerū^eb^ti tasmiṃ rukkhe adhivatthayakkhassetaṃ adhivacanaṃ, tasmā tena adhivattho pucimando ‘‘naḷerussa pucimando naḷerupucimando’’ti vuccati. Atha vā naḷe ruhattā jātattā naḷeru. Susiramettha naḷasaddena vuccati, tasmā rukkhasusire jātattā naḷeru ca so pucimando cāti naḷerupucimandoti vuccati. Naḷavane ruhattā jātattā vā naḷeru. Naḷavane kira so pucimandarukkho jāto. Urunaḷo pucimando naḷerupucimando. Urusaddo cettha mahantapariyāyo, naḷasaddo susirapariyāyo, tasmā mahantena susirena samannāgato pucimando naḷerupucimandoti vuccatīti. Ācariyo pana kimettha bahubhāsitenāti ekamevatthaṃ dassento ^b^‘‘naḷeru nāma yakkho’’^eb^tiādimāha.<br/><br/>[03]Mūla-saddo ettha samīpavacano adhippeto, na mūlamūlādīsu vattamānoti dassento āha ^b^‘‘mūlanti samīpa’’^eb^ntiādi. Nippariyāyena sākhādimato saṅghātassa suppatiṭṭhitabhāvasādhane avayavavisese ^a^V1.0182^ea^ pavattamāno mūlasaddo yasmā taṃsadisesu tannissaye padese ca ruḷhīvasena pariyāyato pavattati, tasmā ‘‘mūlāni uddhareyyā’’ti ettha nippariyāyato mūlaṃ adhippetanti ekena mūlasaddena visesetvā āha ^b^‘‘mūlamūle dissatī’’^eb^ti yathā ‘‘dukkhadukkhaṃ, rūparūpa’’nti ca. ^b^Asādhāraṇahetumhī^eb^ti asādhāraṇakāraṇe. Lobho hi lobhasahagatākusalacittuppādasseva hetuttā asādhāraṇo, tasmā lobhasahagatacittuppādānameva āveṇike nesaṃ suppatiṭṭhitabhāvasādhanato mūlaṭṭhena upakārake paccayadhammaviseseti attho. Atha vā yathā alobhādayo kusalābyākatasādhāraṇā, lobhādayo pana tathā na honti akusalasseva sādhāraṇattāti asādhāraṇakāraṇaṃ. Atha vā ^b^ādīsū^eb^ti ettha ^b^ādi^eb^-saddena alobhādīnampi kusalābyākatamūlānaṃ saṅgaho daṭṭhabbo. Tesupi hi alobhādikusalamūlaṃ akusalābyākatehi asādhāraṇattā asādhāraṇakāraṇaṃ, tathā alobhādiabyākatamūlampi itaradvayehi asādhāraṇattāti. ^b^Nivāte^eb^ti vātarahite padese, vātassa abhāve vā. ^b^Patantī^eb^ti nipatanti, ayameva vā pāṭho. ^b^Ramaṇīyo^eb^ti manuñño. ^b^Pāsādiko^eb^ti pasādāvaho, pasādajanakoti attho. Ādhipaccaṃ kurumāno viyāti sambandho.<br/><br/>[03]^b^Tatthā^eb^ti ^a^M1.0206^ea^ ‘‘tena samayena buddho bhagavā verañjāyaṃ viharati naḷerupucimandamūle’’ti yaṃ vuttaṃ, tattha. ^b^Siyā^eb^ti kassaci evaṃ parivitakko siyā, vakkhamānākārena kadāci codeyya vāti attho. ^b^Yadi tāva bhagavā^eb^tiādīsu codakassāyamadhippāyo – ‘‘pāṭaliputte pāsāde vasatī’’tiādīsu viya adhikaraṇādhikaraṇaṃ yadi bhaveyya, tadā ‘‘verañjāyaṃ viharati naḷerupucimandamūle’’ti adhikaraṇadvayaniddeso yutto siyā, imesaṃ pana bhinnadesattā na yutto ubhayaniddesoti. ^b^Atha tattha viharatī^eb^ti yadi naḷerupucimandamūle viharati. ^b^Na vattabba^eb^nti nānāṭhānabhūtattā verañjānaḷerupucimandamūlānaṃ ‘‘tena samayenā’’ti ca vuttattāti adhippāyo. Idāni codako tameva attano adhippāyaṃ ^b^‘‘na hi sakkā’’^eb^tiādinā vivarati. Verañjānaḷerupucimandamūlānaṃ bhūmibhāgavasena bhinnattāyeva hi na sakkā ubhayattha teneva samayena viharituṃ, ‘‘ubhayattha teneva samayenā’’ti ca vuttattā nānāsamaye vihāro avāritoti veditabbo.<br/><br/>[03]Itaro sabbametaṃ aviparītamatthaṃ ajānantena tayā vuttanti dassento ^b^‘‘na kho panetaṃ evaṃ daṭṭhabba’’^eb^ntiādimāha. Tattha ^b^eta^eb^nti ‘‘verañjāyaṃ viharati naḷerupucimandamūle’’ti etaṃ vacanaṃ. ^b^Eva^eb^nti ‘‘yadi tāva bhagavā’’tiādinā yaṃ taṃ bhavatā coditaṃ, taṃ atthato evaṃ na kho pana daṭṭhabbaṃ, na ubhayattha apubbaṃ acarimaṃ vihāradassanatthanti attho. Idāni attanā yathādhippetaṃ ^a^V1.0183^ea^ aviparītamatthaṃ tassa ca paṭikacceva vuttabhāvaṃ tena ca appaṭividdhataṃ pakāsento ^b^‘‘nanu avocumha samīpatthe bhummavacana’’^eb^ntiādimāha. ^b^Goyūthānī^eb^ti gomaṇḍalāni. Evampi naḷerupucimandamūle viharaticceva vattabbaṃ, na verañjāyanti, tasmā samīpādhikaraṇatthavasena ubhayathā nidānakittane kiṃ payojananti codanaṃ manasi nidhāyāha ^b^‘‘gocaragāmanidassanattha’’^eb^ntiādi. ^b^Assā^eb^ti bhagavato.<br/><br/>[03]Avassañcettha gocaragāmakittanaṃ kattabbaṃ. Yathā hi naḷerupucimandamūlakittanaṃ pabbajitānuggahakaraṇādianekappayojanaṃ, evaṃ gocaragāmakittanampi gahaṭṭhānuggahakaraṇādivividhappayojananti dassento ^b^‘‘verañjākittanenā’’^eb^tiādimāha. Tattha ^b^gahaṭṭhānuggahakaraṇa^eb^nti tesaṃ tattha paccayaggahaṇena upasaṅkamanapayirupāsanādīnaṃ okāsadānena dhammadesanāya saraṇesu ^a^M1.0207^ea^ sīlesu ca patiṭṭhāpanena yathūpanissayaṃ uparivisesādhigamāvahanena ca gahaṭṭhānaṃ anuggahakaraṇaṃ. ^b^Pabbajitānuggahakaraṇa^eb^nti uggahaparipucchānaṃ kammaṭṭhānānuyogassa ca anurūpavasanaṭṭhānapariggahenettha pabbajitānaṃ anuggahakaraṇaṃ.<br/><br/>[03]Paccayaggahaṇeneva paccayaparibhogasiddhito āha ^b^‘‘tathā purimena…pe… vivajjana^eb^nti. Tattha ^b^purimenā^eb^ti verañjāvacanena. Āhito ahaṃmāno etthāti attā, attabhāvo. Tassa kilamatho kilantabhāvo attakilamatho, attapīḷā attadukkhanti vuttaṃ hoti, tassa anuyogo karaṇaṃ attakilamathānuyogo, upavāsakaṇṭakāpassayaseyyādinā attano dukkhuppādananti vuttaṃ hoti. Tassa vivajjanaṃ ^b^attakilamathānuyogavivajjanaṃ^eb^. Antogāme vasantānaṃ anicchantānampi visabhāgarūpādiārammaṇadassanādisambhavato bahigāme patirūpaṭṭhāne vasantānaṃ tadabhāvato āha ^b^‘‘pacchimena vatthukāmappahānato’’^eb^tiādi. Tattha ^b^pacchimenā^eb^ti naḷerupucimandamūlavacanena. Kilesakāmassa vatthubhūtattā rūpādayo pañca kāmaguṇā vatthukāmo, tassa pahānaṃ ^b^vatthukāmappahānaṃ. Kāmasukhallikānuyogavivajjanupāyadassana^eb^nti vatthukāmesu kilesakāmasaṃyuttassa sukhassa yogo anuyogo anubhavo, tassa parivajjane upāyadassanaṃ.<br/><br/>[03]Sayameva gocaragāmaṃ upasaṅkamitvā attano dhammassavanānurūpabhabbapuggalānaṃ dassanato dhammadesanāya kālo sampatto nāma hotīti dhammadesanāya abhiyogo viññāyatīti āha ^b^‘‘purimena ca dhammadesanābhiyoga’’^eb^nti. Dhammadesanāya saussāhabhāvo ^b^dhammadesanābhiyogo^eb^. Bahigāme vivittokāse vasantassa ākiṇṇavihārābhāvato kāyavivekādīsu adhimutti tappoṇatā viññāyatīti āha ^b^‘‘pacchimena vivekādhimutti’’^eb^nti.<br/><br/>[03]Dhammadesanābhiyogavivekādhimuttīnaṃ ^a^V1.0184^ea^ hetubhūtā eva karuṇāpaññā dhammadesanāya upagamanassa tato apagamanassa kāraṇabhūtā hontīti āha ^b^‘‘purimena karuṇāya upagamana’’^eb^ntiādi. Karuṇāpaññāyeva hi anantaradukassa hetū honti. Etena ca karuṇāya upagamanaṃ na lābhādinimittaṃ ^a^M1.0208^ea^, paññāya apagamanaṃ na virodhādinimittanti upagamanāpagamanānaṃ nirupakkilesataṃ vibhāvibhanti daṭṭhabbaṃ. ^b^Adhimuttata^eb^nti tanninnabhāvaṃ. ^b^Nirupalepana^eb^nti anupalepanaṃ anallīyanaṃ.<br/><br/>[03]^b^Dhammikasukhāpariccāganimitta^eb^nti ettha dhammikasukhaṃ nāma anavajjasukhaṃ. Tañhi dhammikaṃ lābhaṃ paṭicca uppannattā ‘‘dhammikasukha’’nti vuccati. Uttarimanussadhammābhiyoganimittaṃ phāsuvihāranti sambandho. ^b^Manussānaṃ upakārabahulata^eb^nti paccayapaṭiggahaṇadhammadesanādivasena upakārabahulataṃ. ^b^Devatānaṃ^eb^ upakārabahulataṃ janavivittatāya. Pacurajanavivittañhi ṭhānaṃ devā upasaṅkamitabbaṃ maññanti. ^b^Loke saṃvaḍḍhabhāva^eb^nti āmisopabhogena saṃvaḍḍhitabhāvaṃ.<br/><br/>[03]^b^Ekapuggalo^eb^ti ettha (a. ni. aṭṭha. 1.1.170) ^b^eko^eb^ti dutiyādipaṭikkhepattho gaṇanaparicchedo. ^b^Puggalo^eb^ti sammutikathā, na paramatthakathā. Buddhassa hi bhagavato duvidhā desanā sammutidesanā paramatthadesanā cāti. Ayamattho pana heṭṭhā vitthāritovāti idha na vuccati. Eko ca so puggalo cāti ekapuggalo. Kenaṭṭhena ekapuggalo? Asadisaṭṭhena guṇavisiṭṭhaṭṭhena asamasamaṭṭhena. So hi dasannaṃ pāramīnaṃ paṭipāṭiyā āvajjanaṃ ādiṃ katvā bodhisambhāraguṇehi ceva buddhaguṇehi ca sesamahājanena asadisoti ^b^asadisaṭṭhena^eb^pi ekapuggalo. Ye cassa te guṇā, tepi aññasattānaṃ guṇehi visiṭṭhāti ^b^guṇavisiṭṭhaṭṭhena^eb^pi ekapuggalo. Purimakā sammāsambuddhā sabbasattehi asamā, tehi saddhiṃ ayameva eko rūpakāyaguṇehi ceva nāmakāyaguṇehi ca samoti ^b^asamasamaṭṭhena^eb^pi ekapuggalo. ^b^Loke^eb^ti sattaloke.<br/><br/>[03]^b^Uppajjamāno uppajjatī^eb^ti idaṃ pana ubhayampi vippakatavacanameva. Uppajjanto bahujanahitatthāya uppajjati, na aññena kāraṇenāti evaṃ panettha attho veditabbo. Evarūpañcettha lakkhaṇaṃ na sakkā etaṃ aññena saddalakkhaṇena paṭibāhituṃ. Apica uppajjamāno nāma, uppajjati nāma, uppanno nāmāti ayamettha bhedo veditabbo. Esa hi dīpaṅkarapādamūlato laddhabyākaraṇo buddhakārakadhamme pariyesanto dasa pāramiyo disvā ‘‘ime dhammā mayā pūretabbā’’ti katasanniṭṭhāno dānapāramiṃ ^a^M1.0209^ea^ pūrentopi ^b^uppajjamāno^eb^ nāma. Sīlapāramiṃ…pe… upekkhāpāraminti imā dasa pāramiyo pūrentopi, dasa upapāramiyo pūrentopi ^a^V1.0185^ea^ uppajjamāno nāma. Dasa paramatthapāramiyo pūrentopi uppajjamāno nāma. Pañca mahāpariccāge pariccajantopi uppajjamāno nāma. Ñātatthacariyaṃ lokatthacariyaṃ buddhatthacariyaṃ pūrayamānopi uppajjamāno nāma. Kappasatasahassādhikāni cattāri asaṅkhyeyyāni buddhakārake dhamme matthakaṃ pāpentopi uppajjamāno nāma. Vessantarattabhāvaṃ pahāya tusitapure paṭisandhiṃ gahetvā saṭṭhivassasatasahassādhikā sattapaṇṇāsa vassakoṭiyo tiṭṭhantopi uppajjamāno nāma. Devatāhi yācito pañca mahāvilokanāni viloketvā māyādeviyā kucchismiṃ paṭisandhiṃ gaṇhantopi, anūnādhike dasa māse gabbhavāsaṃ vasantopi uppajjamāno nāma. Ekūnatiṃsa vassāni agāramajjhe tiṭṭhantopi uppajjamāno nāma. Kāmesu ādīnavaṃ nekkhamme ca ānisaṃsaṃ disvā rāhulabhaddassa jātadivase channasahāyo kaṇḍakaṃ assavaramāruyha nikkhamantopi uppajjamāno nāma. Tīṇi rajjāni atikkamanto anomanaditīre pabbajantopi uppajjamāno nāma. Chabbassāni mahāpadhānaṃ karontopi uppajjamāno nāma. Paripākagate ñāṇe oḷārikaṃ āhāraṃ āharantopi uppajjamāno nāma. Sāyanhasamaye visākhapuṇṇamāyaṃ mahābodhimaṇḍaṃ āruyha mārabalaṃ vidhametvā paṭhamayāme pubbenivāsaṃ anussaritvā majjhimayāme dibbacakkhuṃ parisodhetvā pacchimayāmasamanantare dvādasaṅgaṃ paṭiccasamuppādaṃ anulomapaṭilomato sammasitvā sotāpattimaggaṃ paṭivijjhantopi uppajjamāno nāma. Sotāpattiphalakkhaṇepi sakadāgāmiphalakkhaṇepi anāgāmiphalakkhaṇepi uppajjamāno nāma. Arahattamaggakkhaṇe pana ^b^uppajjati^eb^ nāma. Arahattaphalakkhaṇe ^b^uppanno^eb^ nāma. Buddhānañhi sāvakānaṃ viya na paṭipāṭiyā iddhividhañāṇādīni uppajjanti, saheva pana arahattamaggena sakalopi sabbaññutaññāṇādi guṇarāsi āgatova nāma hoti, tasmā nibbattasabbakiccattā arahattaphalakkhaṇe uppanno nāma hoti. Imasmimpi sutte arahattaphalakkhaṇaṃyeva sandhāya ‘‘uppajjatī’’ti vuttaṃ. Uppanno hotīti ayañhettha attho.<br/><br/>[03]^b^Bahujanahitāyā^eb^ti mahājanassa hitatthāya uppajjati. ^b^Bahujanasukhāyā^eb^ti mahājanassa sukhatthāya uppajjati. ^b^Lokānukampāyā^eb^ti sattalokassa ^a^M1.0210^ea^ anukampaṃ paṭicca uppajjati. Katarasattalokassāti? Yo tathāgatassa dhammadesanaṃ sutvā amatapānaṃ pivi, dhammaṃ paṭivijjhi, tassa. Bhagavatā hi mahābodhimaṇḍe sattasattāhaṃ vītināmetvā bodhimaṇḍā isipatanaṃ āgamma ‘‘dveme, bhikkhave, antā pabbajitena na sevitabbā’’ti dhammacakkappavattanasuttante (saṃ. ni. 3.5; mahāva. 13) desite āyasmatā aññāsikoṇḍaññattherena saddhiṃ aṭṭhārasakoṭisaṅkhā brahmāno amatapānaṃ piviṃsu, etassa sattalokassa anukampāya uppanno. Pañcamadivase anattalakkhaṇasuttantapariyosāne pañcavaggiyattherā arahatte patiṭṭhahiṃsu, etassapi sattalokassa anukampāya ^a^V1.0186^ea^ uppanno. Tato yasadārakappamukhe pañcapaṇṇāsa purise arahatte patiṭṭhāpesi, tato kappāsikavanasaṇḍe tiṃsa bhaddavaggiye tayo magge ca phalāni ca sampāpesi, etassapi sattalokassa anukampāya uppanno. Gayāsīse ādittapariyāyapariyosāne (saṃ. ni. 4.28; mahāva. 54) jaṭilasahassaṃ arahatte patiṭṭhāpesi, tato laṭṭhivane bimbisārappamukhā ekādasa nahutā brāhmaṇagahapatikā satthu dhammadesanaṃ sutvā sotāpattiphale patiṭṭhahiṃsu, ekaṃ nahutaṃ saraṇesu patiṭṭhitaṃ. Tirokuṭṭānumodanāvasāne (khu. pā. 7. 1 ādayo) caturāsītiyā pāṇasahassehi amatapānaṃ pītaṃ. Sumanamālākārasamāgame caturāsītiyā, dhanapālasamāgame dasahi pāṇasahassehi, khadiraṅgārajātakasamāgame caturāsītiyā pāṇasahassehi, jambukāajīvakasamāgame caturāsītiyāva, ānandaseṭṭhisamāgame caturāsītiyāva pāṇasahassehi amatapānaṃ pītaṃ. Pāsāṇakacetiye pārāyanasuttakathādivase (su. ni. 982 ādayo) cuddasa koṭiyo amatapānaṃ piviṃsu. Yamakapāṭihāriyadivase vīsati pāṇakoṭiyo, tāvatiṃsabhavane paṇḍukambalasilāyaṃ nisīditvā mātaraṃ kāyasakkhiṃ katvā sattappakaraṇaṃ abhidhammaṃ desentassa asīti pāṇakoṭiyo, devorohaṇe tiṃsa pāṇakoṭiyo, sakkapañhasuttante (dī. ni. 2.344 ādayo) asīti devasahassāni amatapānaṃ piviṃsu. Mahāsamayasuttante (dī. ni. 2.331 ādayo) maṅgalasutte (khu. pā. 5.1 ādayo; su. ni. maṅgalasutta) cūḷarāhulovāde (ma. ni. 3.416 ādayo) samacittapaṭipadāyāti (a. ni. 2.33) imesu catūsu ṭhānesu abhisamayappattasattānaṃ paricchedo natthi, etassapi sattalokassa anukampāya uppannoti. Yāvajjadivasā ito ^a^M1.0211^ea^ parampi anāgate imaṃ sāsanaṃ nissāya saggamokkhamagge patiṭṭhahantānaṃ vasenapi ayamattho veditabbo.<br/><br/>[03]^b^Devamanussāna^eb^nti na kevalaṃ devamanussānaṃyeva, avasesānaṃ nāgasupaṇṇādīnampi atthāya hitāya sukhāyeva uppanno. Sahetukapaṭisandhike pana maggaphalasacchikiriyāya bhabbe puggale dassetuṃ evaṃ vuttaṃ. Tasmā etesampi atthatthāya hitatthāya sukhatthāyeva uppannoti veditabbo.<br/><br/>[03]^b^Katamo ekapuggalo^eb^ti kathetukamyatāpucchā. Idāni tāya pucchāya puṭṭhaṃ ekapuggalaṃ vibhāvento ^b^‘‘tathāgato arahaṃ sammāsambuddho’’^eb^ti āha. ^b^Tadatthaparinipphādana^eb^nti lokatthanipphādanaṃ, buddhakiccasampādananti attho. ^b^Paṭhamaṃ lumbinīvane dutiyaṃ bodhimaṇḍe^eb^ti lumbinīvane rūpakāyena jāto, bodhimaṇḍe dhammakāyena. ^b^Evamādinā^eb^ti ^b^ādi^eb^-saddena verañjākittanato rūpakāyassa anuggaṇhanaṃ dasseti, naḷerupucimandamūlakittanato dhammakāyassa. Tathā purimena parādhīnakiriyākaraṇaṃ, dutiyena attādhīnakiriyākaraṇaṃ. Purimena vā karuṇākiccaṃ, itarena paññākiccaṃ ^a^V1.0187^ea^, purimena cassa paramāya anukampāya samannāgamaṃ, pacchimena paramāya upekkhāya samannāgamanti evamādiṃ saṅgaṇhāti.<br/><br/>[03]^b^Pacchimako^eb^ti guṇena pacchimako. Ānandattheraṃ sandhāyetaṃ vuttaṃ. ^b^Saṅkhyāyapī^eb^ti gaṇanatopi. Diṭṭhisīlasāmaññena saṃhatattā saṅghoti imamatthaṃ vibhāvento āha ^b^‘‘diṭṭhisīlasāmaññasaṅkhātasaṅghātena samaṇagaṇenā’’^eb^ti. Ettha pana ‘‘yāyaṃ diṭṭhi ariyā niyyānikā niyyāti takkarassa sammā dukkhakkhayāya, tathārūpāya diṭṭhiyā diṭṭhisāmaññagato viharatī’’ti (dī. ni. 3.324, 356, ma. ni. 1.492; 3.54) evaṃ vuttāya diṭṭhiyā, ‘‘yāni tāni sīlāni akhaṇḍāni acchiddāni asabalāni akammāsāni bhujissāni viññuppasatthāni aparāmaṭṭhāni samādhisaṃvattanikāni, tathārūpesu sīlesu sīlasāmaññagato viharatī’’ti (dī. ni. 3.324; 356; ma. ni. 1.492; 3.54) evaṃ vuttānañca sīlānaṃ sāmaññasaṅkhātena saṅghato saṅghaṭito sametoti ^b^diṭṭhisīlasāmaññasaṅkhātasaṅghāto,^eb^ samaṇagaṇo. Diṭṭhisīlasāmaññena saṃhatoti vuttaṃ hoti. Tathā hi ‘‘aṭṭhānametaṃ, bhikkhave, anavakāso, yaṃ diṭṭhisampanno puggalo sañcicca pāṇaṃ jīvitā voropeyya, netaṃ ṭhānaṃ vijjatī’’ti ^a^M1.0212^ea^ ādivacanato diṭṭhisīlānaṃ niyatasabhāvattā sotāpannāpi aññamaññaṃ diṭṭhisīlasāmaññena saṃhatā, pageva sakadāgāmiādayo. Ariyapuggalā hi yattha katthaci dūre ṭhitāpi attano guṇasāmaggiyā saṃhatāyeva. ‘‘Tathārūpāya diṭṭhiyā diṭṭhisāmaññagato viharati (dī. ni. 3.324, 356; ma. ni. 1.492; 3.54), tathārūpesu sīlesu sīlasāmaññagato viharatī’’ti (dī. ni. 3.324, 356; ma. ni. 1.492; 3.54) vacanato puthujjanānampi diṭṭhisīlasāmaññena saṃhatabhāvo labbhatiyeva, idha pana ariyasaṅghoyeva adhippeto ‘‘yo tattha pacchimako, so sotāpanno’’ti vacanato. ^b^Etenā^eb^ti ‘‘pañcamattehi bhikkhusatehī’’ti etena vacanena. ^b^Assā^eb^ti pañcamattassa bhikkhusatassa. ^b^Nirabbudo^eb^tiādīnaṃ vacanattho parato eva āvi bhavissati.<br/><br/>[03]^b^Assosī^eb^ti ettha savanamupalabbhoti āha ^b^‘‘assosīti suṇi upalabhī’’^eb^ti, aññāsīti attho. So cāyamupalabbho savanavasenevāti imamatthaṃ dassento āha ^b^‘‘sotadvārasampattavacananigghosānusārena aññāsī’’^eb^ti. Avadhāraṇaphalattā saddappayogassa sabbampi vākyaṃ antogadhāvadhāraṇanti āha ^b^‘‘khoti padapūraṇamatte nipāto’’^eb^ti. ^b^Avadhāraṇatthe^eb^ti pana iminā antogadhāvadhāraṇepi sabbasmiṃ vākye iṭṭhatovadhāraṇatthaṃ khosaddaggahaṇanti dasseti. Tameva iṭṭhatovadhāraṇaṃ dassento āha ^b^‘‘tattha avadhāraṇatthenā’’^eb^tiādi. Atha padapūraṇatthena khosaddena kiṃpayojananti ^a^V1.0188^ea^ āha ^b^‘‘padapūraṇena pana byañjanasiliṭṭhatāmattamevā’’^eb^ti. ‘‘Assosī’’ti hi padaṃ khosadde gahite tena phullitamaṇḍitavibhūsitaṃ viya hontaṃ pūritaṃ nāma hoti, tena ca purimapacchimapadāni siliṭṭhāni honti, na tasmiṃ aggahite, tasmā padapūraṇena byañjanasiliṭṭhatāmattameva payojanaṃ. ^b^Matta^eb^-saddo cettha visesanivattiattho, tenassa anatthantaradīpanataṃ dasseti, ^b^eva^eb^-saddena pana byañjanasiliṭṭhatāya ekantikataṃ.<br/><br/>[03]^b^Verañjo^eb^ti ettha saddalakkhaṇānusārena atthaṃ dassento āha ^b^‘‘verañjāyaṃ jāto’’^eb^tiādi. ^b^Brahmaṃ aṇatī^eb^ti ettha ^b^brahma^eb^nti vedo vuccati, so pana mantabrahmakappavasena tividho. Tattha mantā padhānamūlabhāvatoyeva aṭṭhakādīhi pavuttā, itare pana tannissayena jātā, tena ^a^M1.0213^ea^ padhānasseva gahaṇaṃ. ^b^Mante sajjhāyatī^eb^ti iruvedādike mantasatthe sajjhāyatīti attho. Iruvedādayo hi guttabhāsitabbatāya ‘‘mantā’’ti vuccanti. ^b^Idameva hī^eb^ti avadhāraṇena brahmato jātotiādikaṃ niruttiṃ paṭikkhipati. ^b^Jātibrāhmaṇāna^eb^nti iminā aññepi brāhmaṇā atthīti dasseti. Duvidhā hi brāhmaṇā jātibrāhmaṇā visuddhibrāhmaṇā cāti. Idāni tattha visuddhibrāhmaṇānaṃ niruttiṃ dassento āha ^b^‘‘ariyā panā’’^eb^tiādi.<br/><br/>[03]^b^Samitapāpattā^eb^ti accantaṃ anavasesato savāsanaṃ samitapāpattā. Evañhi bāhirakāvītarāgasekkhāsekkhapāpasamaṇato bhagavato pāpasamaṇaṃ visesitaṃ hoti. Vuttamevatthaṃ udāharaṇena vibhāvento āha ^b^‘‘vuttañheta’’^eb^ntiādi. Ettha pana ^b^‘‘bāhitapāpoti brāhmaṇo, samitapāpattā samaṇoti vuccatī^eb^ti idaṃ bhinnagāthāsannissitapadadvayaṃ ekato gahetvā vutta’’nti vadanti. Vuttañhetaṃ tīsupi ^b^gaṇṭhipadesu^eb^ ‘‘samitattā hi pāpānaṃ, samaṇoti pavuccatīti idaṃ vacanaṃ gahetvā ‘samitattā samaṇoti vuccatī’ti vuttaṃ. Bāhitapāpoti brāhmaṇoti idaṃ pana aññasmiṃ gāthābandhe vuttavacana’’nti. Anekatthattā nipātānaṃ idha anussavanatthe adhippetoti āha ^b^‘‘khalūti anussavanatthe nipāto’’^eb^ti. ^b^Jātisamudāgata^eb^nti jātiyā āgataṃ, jātisiddhanti vuttaṃ hoti. ^b^Ālapanamatta^eb^nti piyālāpavacanamattaṃ. Piyasamudāhārā hete bhoti vā āvusoti vā devānampiyāti vā. ^b^Bhovādī nāma so hotī^eb^ti yo āmantanādīsu ‘‘bho bho’’ti vadanto vicarati, so bhovādī nāma hotīti attho. ^b^Sakiñcano^eb^ti rāgādīhi kiñcanehi sakiñcano. Rāgādayo hi satte kiñcenti maddanti palibundhantīti ‘‘kiñcanānī’’ti vuccanti. Manussā kira goṇehi khalaṃ maddāpentā ‘‘kiñcehi kapila, kiñcehi kāḷakā’’ti vadanti, tasmā maddanaṭṭho kiñcanaṭṭhoti veditabbo.<br/><br/>[03]^b^Gottavasenā^eb^ti ^a^V1.0189^ea^ ettha gaṃ tāyatīti gottaṃ. Gosaddena cettha abhidhānaṃ buddhi ca vuccati, tasmā evamettha attho daṭṭhabbo. Gotamoti pavattamānaṃ abhidhānaṃ buddhiñca ekaṃsikavisayatāya tāyati rakkhatīti gottaṃ. Yathā hi buddhi ārammaṇabhūtena atthena vinā na vattati, evaṃ abhidhānaṃ ^a^M1.0214^ea^ abhidheyyabhūtena, tasmā so gottasaṅkhāto attho tāni buddhiabhidhānāni tāyati rakkhatīti vuccati. So pana aññakulaparamparāya asādhāraṇaṃ tassa kulassa ādipurisasamudāgataṃ taṃkulapariyāpannasādhāraṇaṃ sāmaññarūpanti daṭṭhabbaṃ. Ettha ca ^b^samaṇo^eb^ti iminā sarikkhakajanehi bhagavato bahumatabhāvo dassito samitapāpatākittanato, ^b^gotamo^eb^ti iminā lokiyajanehi uḷārakulasambhūtatādīpanato. Sakyassa suddhodanamahārājassa putto ^b^sakyaputto^eb^. Iminā ca uditoditavipulakhattiyakulavibhāvanato vuttaṃ ^b^‘‘idaṃ pana bhagavato uccākulapādīpana’’^eb^nti. Sabbakhattiyānañhi ādibhūtamahāsammatamahārājato paṭṭhāya asambhinnaṃ uḷāratamaṃ sakyarājakulaṃ. ^b^Kenaci pārijuññena anabhibhūto^eb^ti ñātipārijuññabhogapārijuññādinā kenaci pārijuññena parihāniyā anabhibhūto anajjhotthaṭo. Tathā hi lokanāthassa abhijātiyaṃ tassa kulassa na kiñci pārijuññaṃ, atha kho vaḍḍhiyeva. Abhinikkhamane ca tato samiddhatamabhāvo loke pākaṭo paññāto. Tena ^b^‘‘sakyakulā pabbajito’’^eb^ti idaṃ vacanaṃ bhagavato saddhāpabbajitabhāvaparidīpanatthaṃ vuttaṃ mahantaṃ ñātiparivaṭṭaṃ mahantañca bhogakkhandhaṃ pahāya pabbajitabhāvasiddhito. ^b^Tato para^eb^nti ‘‘verañjāyaṃ viharatī’’tiādi.<br/><br/>[03]^b^Itthambhūtākhyānatthe upayogavacana^eb^nti itthaṃ imaṃ pakāraṃ bhūto āpannoti ittambhūto, tassa ākhyānaṃ itthambhūtākhyānaṃ, soyeva attho itthambhūtākhyānattho. Atha vā itthaṃ evaṃ pakāro bhūto jātoti evaṃ kathanattho itthambhūtākhyānattho, tasmiṃ upayogavacananti attho. Ettha ca ^b^abbhuggato^eb^ti ettha ^b^abhi^eb^-saddo itthambhūtākhyānatthajotako abhibhavitvā uggamanappakārassa dīpanato. Tena yogato ‘‘taṃ kho pana bhavantaṃ gotama’’nti idaṃ upayogavacanaṃ sāmiatthepi samānaṃ itthambhūtākhyānadīpanato ‘‘itthambhūtākhyānatthe’’ti vuttaṃ. Tenevāha ^b^‘‘tassa kho pana bhoto gotamassāti attho’’^eb^ti. Idaṃ vuttaṃ hoti – yathā ‘‘sādhu devadatto mātaramabhī’’ti ettha abhisaddayogato itthambhūtākhyāne upayogavacanaṃ kataṃ, evamidhāpi taṃ kho pana bhavantaṃ gotamaṃ abhi evaṃ kalyāṇo kittisaddo uggatoti abhisaddayogato ^a^M1.0215^ea^ itthambhūtākhyāne upayogavacananti. ‘‘Sādhu devadatto mātaramabhī’’ti ettha hi ‘‘devadatto mātaramabhi mātari visaye mātuyā vā sādhū’’ti evaṃ adhikaraṇatthe sāmiatthe vā bhummavacanassa vā sāmivacanassa vā pasaṅge itthambhūtākhyānatthajotakena abhisaddena yoge upayogavacanaṃ kataṃ. Yathā cettha ‘‘devadatto mātu visaye mātusambandhī vā sādhuttappakārappatto’’ti ayamattho viññāyati ^a^V1.0190^ea^, evamidhāpi ‘‘bhoto gotamassa sambandhī kittisaddo abbhuggato abhibhavitvā uggamanappakārappatto’’ti ayamattho viññāyati. Tattha hi devadattaggahaṇaṃ viya idha kittisaddaggahaṇaṃ, tathā tattha ‘‘mātara’’nti vacanaṃ viya idha ‘‘taṃ kho pana bhavantaṃ gotama’’nti vacanaṃ, tattha sādhusaddaggahaṇaṃ viya idha uggatasaddaggahaṇaṃ veditabbaṃ.<br/><br/>[03]^b^Kalyāṇo^eb^ti bhaddako. Kalyāṇabhāvo cassa kalyāṇaguṇavisayatāyāti āha ^b^‘‘kalyāṇaguṇasamannāgato’’^eb^ti, kalyāṇehi guṇehi samannāgato taṃvisayatāya yuttoti attho. Taṃvisayatā hettha samannāgamo kalyāṇaguṇavisayatāya tannissitoti adhippāyo. ^b^Seṭṭho^eb^ti etthāpi eseva nayo. Seṭṭhaguṇavisayatāya eva hi kittisaddassa seṭṭhatā ‘‘bhagavāti vacanaṃ seṭṭha’’ntiādīsu viya. ‘‘Bhagavā araha’’ntiādinā guṇānaṃ saṃkittanato saddanīyato ca kittisaddo vaṇṇoti āha ^b^‘‘kittisaddoti kitti evā’’^eb^ti. Vaṇṇoyeva hi kittetabbato kittisaddanīyato saddoti ca vuccati. Kittipariyāyo hi saddasaddo yathā ‘‘uḷārasaddā isayo, guṇavanto tapassino’’ti. Abhitthavanavasena pavatto saddo thutighoso, abhitthavudāhāro.<br/><br/>[03]‘‘Abbhuggato’’ti pana etassa attho aṭṭhakathāyaṃ na dassito, tasmā tassattho evaṃ veditabbo – ^b^abbhuggato^eb^ti abhibhavitvā uggato, anaññasādhāraṇaguṇe ārabbha pavattattā sadevakaṃ lokaṃ ajjhottharitvā pavattoti vuttaṃ hoti. Kinti saddo abbhuggatoti āha ^b^‘‘itipi so bhagavā’’^eb^tiādi. Ito paraṃ pana īdisesu ṭhānesu yattha yattha pāḷipāṭhassa attho vattabbo siyā, tattha tattha ‘‘pāḷiyaṃ panā’’ti vatvā atthaṃ dassayissāma, idāni tattha padayojanāpubbakaṃ atthaṃ dassento āha ^b^‘‘itipi so bhagavātiādīsu pana^eb^^a^M1.0216^ea^^b^ayaṃ tāva yojanā’’^eb^tiādi. ^b^So bhagavā^eb^ti yo so samatiṃsa pāramiyo pūretvā sabbakilese bhañjitvā anuttaraṃ sammāsambodhiṃ abhisambuddho devānaṃ atidevo sakkānaṃ atisakko brahmānaṃ atibrahmā lokanātho bhāgyavantatādīhi kāraṇehi bhagavāti laddhanāmo, so bhagavā. Bhagavāti hi idaṃ satthu nāmakittanaṃ. Tenāha āyasmā dhammasenāpati ‘‘bhagavāti netaṃ nāmaṃ mātarā kata’’ntiādi (mahāni. 84). Parato pana bhagavāti guṇakittanameva. Yathā kammaṭṭhānikena ‘‘araha’’ntiādīsu navasu ṭhānesu paccekaṃ itipisaddaṃ yojetvā buddhaguṇā anussarīyanti, evaṃ buddhaguṇasaṃkittakenapīti dassento ^b^‘‘itipi arahaṃ itipi sammāsambuddho…pe… itipi bhagavā’’^eb^ti āha. Evañhi sati ‘‘araha’’ntiādīhi navahi padehi ye sadevake loke ativiya pākaṭā paññātā buddhaguṇā, te nānappakārato vibhāvitā honti. ‘‘Itipetaṃ bhūtaṃ, itipetaṃ taccha’’ntiādīsu (dī. ni. 1.6) viya hi idha ^b^iti^eb^-saddo āsannapaccakkhakāraṇattho ^a^V1.0191^ea^, ^b^pi^eb^-saddo sampiṇḍanattho, tena ca tesaṃ guṇānaṃ bahubhāvo dīpito, tāni ca guṇasallakkhaṇakāraṇāni saddhāsampannānaṃ viññujātikānaṃ paccakkhāni hontīti tāni saṃkittentena viññunā cittassa sammukhībhūtāneva katvā saṃkittetabbānīti dassento ^b^‘‘iminā ca iminā ca kāraṇenāti vuttaṃ hotī’’^eb^ti āha.<br/><br/>[03]‘‘Suttantikānaṃ vacanānamatthaṃ, suttānurūpaṃ paridīpayantī’’ti heṭṭhā vuttattā ^b^visuddhimagge^eb^ (visuddhi. 1.125-128) sabbākārato saṃvaṇṇitampi atthaṃ idhāpi vitthāretvā dassetukāmo tattha payojanamāha ^b^‘‘idāni vinayadharāna’’^eb^ntiādi. Tattha ^b^cittasampahaṃsanattha^eb^nti cittasantosanatthaṃ, cittappasādajananatthanti vuttaṃ hoti. ‘‘Ārakattā’’tiādīsu ^b^ārakattā^eb^ti suvidūrattā. ^b^Arīna^eb^nti kilesārīnaṃ. ^b^Arāna^eb^nti saṃsāracakkassa arānaṃ. ^b^Hatattā^eb^ti viddhaṃsitattā. ^b^Paccayādīna^eb^nti cīvarādipaccayānañceva pūjāvisesānañca.<br/><br/>[03]Idāni yathāvuttamevatthaṃ vibhāvento āha ^b^‘‘ārakā hi so’’^eb^tiādi. Dūratā nāma āsannatā viya upādāyupādāya vuccatīti paramukkaṃsagataṃ dūrabhāvaṃ dassento ^b^‘‘suvidūravidūre ṭhito’’^eb^ti āha, suṭṭhu vidūrabhāveneva vidūre ṭhitoti attho. So panassa kilesehi dūre ^a^M1.0217^ea^ ṭhitabhāvo, na padesavasena, atha kho tesaṃ sabbaso pahīnattāti dassento āha ^b^‘‘maggena kilesānaṃ viddhaṃsitattā’’^eb^ti. Nanu aññesampi khīṇāsavānaṃ te pahīnā evāti anuyogaṃ manasi katvā vuttaṃ ^b^‘‘savāsanāna’’^eb^nti. Na hi ṭhapetvā bhagavantaṃ aññe saha vāsanāya kilese pahātuṃ sakkonti. Etena aññehi asādhāraṇaṃ bhagavato arahattanti dassitaṃ hoti. Kā panāyaṃ vāsanā nāma? Pahīnakilesassapi appahīnakilesassa payogasadisapayogahetubhūto kilesanissito sāmatthiyaviseso āyasmato pilindavacchassa vasalasamudācāranimittaṃ viya. Kathaṃ pana ‘‘ārakā’’ti vutte ‘‘kilesehī’’ti ayamattho labbhatīti sāmaññacodanāya visese avaṭṭhānato visesatthinā ca visesassa anupayujjitabbato ‘‘ārakāssa honti pāpakā akusalā dhammā’’tiādīni (ma. ni. 1.434) suttapadānettha udāharitabbāni. ^b^Ārakā^eb^ti cettha ^b^ā^eb^-kārassa rassattaṃ, ^b^ka^eb^-kārassa ca hakāraṃ sānusāraṃ katvā niruttinayena ‘‘araha’’nti padasiddhi veditabbā. Yathāvuttassevatthassa sukhaggahaṇatthaṃ idamettha vuccati –<br/><br/>[21]‘‘So tato ārakā nāma, yassa yenāsamaṅgitā;<br/><br/>[22]Asamaṅgī ca dosehi, nātho tenārahaṃ mato’’ti. (visuddhi. 1.125);<br/><br/>[03]Anatthacaraṇena ^a^V1.0192^ea^ kilesā eva arayoti ^b^kilesārayo^eb^. Arīnaṃ hatattā arihāti vattabbe niruttinayena ^b^‘‘araha’’^eb^nti vuttaṃ. Etthāpi yathāvuttassatthassa sukhaggahaṇatthaṃ idaṃ veditabbaṃ –<br/><br/>[21]‘‘Yasmā rāgādisaṅkhātā, sabbepi arayo hatā;<br/><br/>[22]Paññāsatthena nāthena, tasmāpi arahaṃ mato’’ti. (visuddhi. 1.126);<br/><br/>[03]Yañcetaṃ saṃsāracakkanti sambandho. Rathacakkassa nābhi viya mūlāvayavabhūtaṃ anto bahi ca samavaṭṭhitaṃ avijjābhavataṇhādvayanti vuttaṃ ^b^‘‘avijjābhavataṇhāmayanābhī’’^eb^ti. Nābhiyā nemiyā ca sambaddhārasadisā paccayaphalabhūtehi avijjātaṇhājarāmaraṇehi sambaddhā puññābhisaṅkhārāpuññābhisaṅkhārāaneñjābhisaṅkhārāti vuttaṃ ^b^‘‘puññādiabhisaṅkhārāra’’^eb^nti. Tattha tattha bhave pariyantabhāvena pākaṭaṃ jarāmaraṇanti taṃ nemiṭṭhāniyaṃ katvā āha ^a^M1.0218^ea^^b^‘‘jarāmaraṇanemī’’^eb^ti. Yathā rathacakkappavattiyā padhānakāraṇaṃ akkho, evaṃ saṃsāracakkappavattiyā āsavasamudayoti āha ^b^‘‘āsavasamudayamayena akkhena vijjhitvā’’^eb^ti. Āsavā eva avijjādīnaṃ kāraṇattā āsavasamudayo. Yathāha ‘‘āsavasamudayā avijjāsamudayo’’ti (ma. ni. 1.103). Vipākakaṭattārūpappabhedo kāmabhavādiko tibhavo eva ratho, tasmiṃ ^b^tibhavarathe^eb^. Attano paccayehi samaṃ, sabbaso vā ādito paṭṭhāya yojitanti ^b^samāyojitaṃ^eb^. Ādirahitaṃ kālaṃ pavattatīti katvā ^b^anādikālappavattaṃ^eb^.<br/><br/>[21]‘‘Khandhānañca paṭipāṭi, dhātuāyatanāna ca;<br/><br/>[22]Abbocchinnaṃ vattamānā, saṃsāroti pavuccatī’’ti. (visuddhi. 2.619; dī. ni. aṭṭha. 2.95 apasādanāvaṇṇanā; saṃ. ni. aṭṭha. 2.2.60; a. ni. aṭṭha. 2.4.199) –<br/><br/>[07]Evaṃ vuttasaṃsārova ^b^saṃsāracakkaṃ. Anenā^eb^ti bhagavatā. ^b^Bodhimaṇḍe^eb^ti bodhisaṅkhātassa ñāṇassa maṇḍabhāvappatte ṭhāne kāle vā. Bodhīti paññā, sā ettha maṇḍā pasannā jātāti ^b^bodhimaṇḍo. Vīriyapādehī^eb^ti saṃkilesavodānapakkhiyesu sannirumbhanasannikkhipanakiccatāya dvidhā pavatteti attano vīriyasaṅkhātehi pādehi. ^b^Sīlapathaviya^eb^nti patiṭṭhānaṭṭhena sīlameva pathavī, tassaṃ. ^b^Patiṭṭhāyā^eb^ti sampādanavasena patiṭṭhahitvā. ^b^Saddhāhatthenā^eb^ti anavajjadhammādānasādhanato saddhāva hattho, tena. ^b^Kammakkhayakara^eb^nti kāyakammādibhedassa sabbassapi kammassa khayakaraṇato kammakkhayakaraṃ. ^b^Ñāṇapharasu^eb^nti samādhisilāyaṃ sunisitaṃ maggañāṇapharasuṃ gahetvā.<br/><br/>[03]Evaṃ ^a^V1.0193^ea^ ‘‘arānaṃ hatattā’’ti ettha vuttaṃ arasaṅkhātaṃ saṃsāraṃ cakkaṃ viya cakkanti gahetvā atthayojanaṃ katvā idāni paṭiccasamuppādadesanākkamenapi taṃ dassetuṃ ^b^‘‘atha vā’’^eb^tiādi vuttaṃ. Tattha ^b^anamataggasaṃsāravaṭṭa^eb^nti anu anu amataggaṃ aviññātapubbakoṭikaṃ saṃsāramaṇḍalaṃ. ^b^Sesā dasa dhammā^eb^ti saṅkhārādayo jātipariyosānā dasa dhammā. Kathaṃ tesaṃ saṅkhārādīnaṃ arabhāvoti āha ^b^‘‘avijjāmūlakattā jarāmaraṇapariyantattā cā’’^eb^ti. Tattha avijjā mūlaṃ padhānakāraṇaṃ yesaṃ saṅkhārādīnaṃ te avijjāmūlakā, tesaṃ bhāvo ^b^avijjāmūlakattaṃ^eb^. Jarāmaraṇaṃ pariyantaṃ ^a^M1.0219^ea^ pariyosānabhūtaṃ etesanti jarāmaraṇapariyantā, saṅkhārādayo dasa dhammā. Tesaṃ bhāvo ^b^jarāmaraṇapariyantattaṃ^eb^. Saṅkhārādijātipariyosānānaṃ dasadhammānaṃ avijjāmūlakattā jarāmaraṇapariyosānattā cāti attho, nābhibhūtāya avijjāya mūlato nemibhūtena jarāmaraṇena antato saṅkhārādīnaṃ sambandhattāti adhippāyo.<br/><br/>[03]^b^Dukkhādīsū^eb^ti dukkhasamudayanirodhamaggesu. ^b^Aññāṇa^eb^nti ñāṇappaṭipakkhattā moho aññāṇaṃ, na pana ñāṇato aññaṃ, napi ñāṇassa abhāvamattaṃ. Tattha dukkhādīsu aññāṇaṃ yathāsabhāvappaṭivedhāppadānato tappaṭicchādanavaseneva. Ettha hi kiñcāpi ṭhapetvā lokuttarasaccadvayaṃ sesaṭṭhānesu ārammaṇavasenapi avijjā uppajjati, evaṃ santepi paṭicchādanavaseneva idha adhippetā. Sā hi uppannā dukkhasaccaṃ paṭicchādetvā tiṭṭhati, yāthāvasarasalakkhaṇaṃ paṭivijjhituṃ na deti, tathā samudayaṃ nirodhaṃ magganti.<br/><br/>[03]^b^Dukkha^eb^nti cettha dukkhaṃ ariyasaccaṃ adhippetanti taṃ kāmabhavādivasena tidhā bhinditvā tathā tappaṭicchādikañca avijjaṃ tidhā katvā avijjādipaccaye tīsu bhavesu saṅkhārādike paṭipāṭiyā dassento ^b^‘‘kāmabhave ca avijjā’’^eb^tiādimāha. Tattha ^b^kāmabhave ca avijjā^eb^ti kāmabhave ādīnavapaṭicchādikā avijjā. ^b^Rūpabhave avijjā arūpabhave avijjā^eb^ti etthāpi eseva nayo. ^b^Kāmabhave saṅkhārāna^eb^nti kāmabhūmipariyāpannānaṃ puññāpuññasaṅkhārānaṃ, kāmabhave vā nipphādetabbā ye puññāpuññasaṅkhārā, tesaṃ kāmabhavūpapattinibbattakasaṅkhārānanti attho. ^b^Saṅkhārā^eb^ti cettha lokiyakusalākusalacetanā veditabbā. ^b^Paccayo hotī^eb^ti puññābhisaṅkhārānaṃ tāva ārammaṇapaccayena ceva upanissayapaccayena cāti dvidhā paccayo hoti, apuññābhisaṅkhāresu sahajātassa sahajātādivasena, asahajātassa anantarasamanantarādivasena, anānantarassa pana ārammaṇavasena ceva upanissayavasena ca paccayo hoti. ^b^Arūpabhave saṅkhārāna^eb^nti āneñjābhisaṅkhārānaṃ. ^b^Paccayo hotī^eb^ti upanissayapaccayavaseneva. Imasmiñca panatthe ettha vitthāriyamāne ^a^V1.0194^ea^ atippapañco hoti, tasmā taṃ nayidha vitthārayissāma. ^b^Itaresū^eb^ti rūpārūpabhavesu.<br/><br/>[03]^b^Tiṇṇaṃ^eb^^a^M1.0220^ea^^b^āyatanāna^eb^nti cakkhusotamanāyatanānaṃ ghānādittayassa tattha asambhavato. ^b^Ekassā^eb^ti manāyatanassa itaresaṃ tattha asambhavato. Iminā nayena ^b^tiṇṇaṃ phassāna^eb^ntiādīsupi attho veditabbo. ^b^Chabbidhassa phassassā^eb^ti cakkhusamphassasotasamphassaghānasamphassajivhāsamphassakāyasamphassamanosamphassānaṃ vasena chabbidhassa phassassa. ^b^Channaṃ vedanāna^eb^nti cakkhusamphassajā vedanā, tathā sotasamphassajā ghānasamphassajā jivhāsamphassajā kāyasamphassajā manosamphassajā vedanāti imāsaṃ channaṃ vedanānaṃ. ^b^Channaṃ taṇhākāyāna^eb^nti rūpataṇhā saddataṇhā gandhataṇhā rasataṇhā phoṭṭhabbataṇhā dhammataṇhāti imesaṃ channaṃ taṇhākāyānaṃ. ^b^Tattha tattha sā sā taṇhā^eb^ti rūpataṇhādibhedā tattha tattha kāmabhavādīsu uppajjanakataṇhā.<br/><br/>[03]Sā taṇhādimūlikā kathā atisaṃkhittāti taṃ upādānabhave ca vibhajitvā vitthāretvā dassetuṃ ^b^‘‘katha’’^eb^ntiādi vuttaṃ. Tattha ^b^kāme paribhuñjissāmī^eb^ti iminā kāmataṇhāpavattimāha, tathā ^b^saggasampattiṃ anubhavissāmī^eb^tiādīhi. Sā pana taṇhā yasmā bhusamādānavasena pavattamānā kāmupādānaṃ nāma hoti, tasmā vuttaṃ ^b^‘‘kāmupādānapaccayā’’^eb^ti. ^b^Tathevā^eb^ti kāmupādānapaccayā eva. ^b^Brahmalokasampatti^eb^nti rūpībrahmaloke sampattiṃ. ‘‘Sabbepi tebhūmakā dhammā kāmanīyaṭṭhena kāmā’’ti vacanato bhavarāgopi kāmupādānamevāti katvā ^b^‘‘kāmupādānapaccayā eva mettaṃ bhāvetī’’^eb^tiādi vuttaṃ. Tattha ^b^mettaṃ bhāvetī^eb^ti mijjati siniyhatīti mettā, taṃ bhāveti vaḍḍhetīti attho. Atha vā mettā etassa atthīti mettaṃ, cittaṃ, taṃsampayuttaṃ jhānaṃ vā, taṃ bhāveti vaḍḍheti uppādeti vāti attho. ^b^Karuṇaṃ bhāvetī^eb^tiādīsupi imināva nayena attho veditabbo.<br/><br/>[03]^b^Sesupādānamūlikāsupī^eb^ti diṭṭhupādānasīlabbatupādānāttavādupādānamūlikāsupi yojanāsu eseva nayoti attho. Tatthāyaṃ yojanā – idhekacco ‘‘natthi paraloko’’ti natthikadiṭṭhiṃ gaṇhāti, so diṭṭhupādānapaccayā kāyena duccaritaṃ caratītiādi vuttanayena yojetabbaṃ. Aparo ‘‘asukasmiṃ sampattibhave attā ucchijjatī’’ti ucchedadiṭṭhiṃ gaṇhāti, so tatrūpapattiyā kāyena sucaritaṃ caratītiādi vuttanayeneva yojetabbaṃ. Aparo ‘‘rūpī manomayo hutvā attā ^a^M1.0221^ea^ ucchijjatī’’ti rūpūpapattiyā maggaṃ bhāveti bhāvanāpāripūriyāti sabbaṃ vuttanayeneva veditabbaṃ. Aparopi ‘‘arūpabhave uppajjitvā attā ucchijjatī’’ti arūpūpapattiyā ^a^V1.0195^ea^ maggaṃ bhāveti bhāvanāpāripūriyāti sabbaṃ vuttanayeneva veditabbaṃ. Etāhiyeva attavādupādānamūlikāpi yojanā saṃvaṇṇitāti daṭṭhabbaṃ. Evaṃ diṭṭhadhammanibbānavādavasenapi yojanā veditabbā. Aparo ‘‘sīlena suddhi, vatena suddhī’’ti asuddhimaggaṃ ‘‘suddhimaggo’’ti parāmasanto sīlabbatupādānapaccayā kāyena duccaritaṃ caratītiādi sabbaṃ vuttanayeneva yojetabbaṃ.<br/><br/>[03]Idāni yvāyaṃ saṃsāracakkaṃ dassentena ‘‘kāmabhave avijjā kāmabhave saṅkhārānaṃ paccayo hotī’’tiādinā avijjādīnaṃ paccayabhāvo saṅkhārādīnaṃ paccayuppannabhāvo ca dassito, tameva ^b^paṭisambhidāmaggapāḷiṃ^eb^ ānetvā nigamanavasena dassento ^b^‘‘evamaya’’^eb^ntiādimāha. Tattha yathā saṅkhārā hetunibbattā, evaṃ avijjāpi kāmāsavādinā sahetukā evāti āha ^b^‘‘ubhopete hetusamuppannā’’^eb^ti. ^b^Paccayapariggahe^eb^ti nāmarūpassa paccayānaṃ avijjādīnaṃ paricchijja gahaṇe. Nipphādetabbe bhummaṃ. ^b^Paññā^eb^ti kaṅkhāvitaraṇavisuddhisaṅkhātā pakārato jānanā. ^b^Dhammaṭṭhitiñāṇa^eb^nti tiṭṭhanti ettha phaladhammā tadāyattavuttitāyāti ṭhiti, kāraṇaṃ, dhammānaṃ ṭhiti dhammaṭṭhiti, dhammaṭṭhitiyā ñāṇaṃ dhammaṭṭhitiñāṇaṃ, paccayañāṇanti attho, paṭiccasamuppādāvabodhoti vuttaṃ hoti. Kāmañcettha paccayapariggahe paññāyeva dhammaṭṭhitiñāṇaṃ, saṅkhāresu pana adiṭṭhesu avijjāya saṅkhārānaṃ paccayabhāvo na sakkā daṭṭhunti ^b^‘‘saṅkhārā hetusamuppannā’’^eb^ti paccayuppannadhammānampi gahaṇaṃ katanti veditabbaṃ. ^b^Ubhopete hetusamuppannā^eb^ti idaṃ pana ubhinnampi paccayuppannabhāvaṃ dassetukāmatāya vuttaṃ. Idañca dhammaṭṭhitiñāṇaṃ yasmā addhattaye kaṅkhāmalavitaraṇavasena pavattati, tasmā ^b^‘‘atītampi addhāna’’^eb^ntiādi vuttaṃ. ^b^Etena nayena sabbapadāni vitthāretabbānī^eb^ti etena nayena ‘‘avijjā hetū’’tiādinā avijjāyaṃ vuttanayena ‘‘saṅkhārā hetu, viññāṇaṃ hetusamuppanna’’ntiādinā sabbapadāni vitthāretabbāni.<br/><br/>[03]Saṃkhippanti ettha avijjādayo viññāṇādayo cāti ^b^saṅkhepo,^eb^ hetu vipāko ca. Atha vā hetuvipākoti saṃkhippatīti saṅkhepo, avijjādayo viññāṇādayo ca. Saṅkhepabhāvasāmaññena pana ekavacanaṃ katanti daṭṭhabbaṃ ^a^M1.0222^ea^. Te pana saṅkhepā atīte hetu, etarahi vipāko, etarahi hetu, āyatiṃ vipākoti evaṃ kālavibhāgena cattāro jātā, tenāha ^b^‘‘purimasaṅkhepo cettha atīto addhā’’^eb^tiādi. Paccuppanno addhāti sambandho. ^b^Taṇhupādānabhavā gahitāva hontī^eb^ti ettha avijjāgahaṇena kilesabhāvasāmaññato taṇhupādānā gahitā, saṅkhāraggahaṇena kammabhāvasāmaññato bhavo gahito, avijjāsaṅkhārānaṃ tehi vinā sakiccākaraṇato ca taṇhupādānabhavā gahitāva honti. Atha vā avidvā paritassati, paritasito ^a^V1.0196^ea^ upādiyati, tassupādānapaccayā bhavo, tasmā taṇhupādānabhavāpi gahitā honti. Tathā ca vuttaṃ –<br/><br/>[08]‘‘Purimakammabhavasmiṃ moho avijjā, āyūhanā saṅkhārā. Nikanti taṇhā, upagamanaṃ upādānaṃ, cetanā bhavo, iti ime pañca dhammā purimakammabhavasmiṃ idha paṭisandhiyā paccayā’’ti (paṭi. ma. 1.47).<br/><br/>[03]Tattha (vibha. aṭṭha. 242; paṭi. ma. aṭṭha. 1.1.47) ^b^purimakammabhavasmi^eb^nti purime kammabhave, atītajātiyaṃ kammabhave kariyamāneti attho. ^b^Moho avijjā^eb^ti yo tadā dukkhādīsu moho yena mūḷho kammaṃ karoti, sā avijjā. ^b^Āyūhanā saṅkhārā^eb^ti taṃ kammaṃ karoto yā purimacetanāyo, yathā ‘‘dānaṃ dassāmī’’ti cittaṃ uppādetvā māsampi saṃvaccharampi dānūpakaraṇāni sajjentassa uppannā purimacetanāyo, paṭiggāhakānaṃ pana hatthe dakkhiṇaṃ patiṭṭhāpayato cetanā bhavoti vuccati. Ekāvajjanesu vā chasu javanesu cetanā āyūhanasaṅkhārā nāma, sattamā bhavo. Yā kāci vā pana cetanā bhavo, sampayuttā āyūhanasaṅkhārā nāma. ^b^Nikanti taṇhā^eb^ti yā kammaṃ karontassa tassa phale upapattibhave nikāmanā patthanā, sā taṇhā nāma. ^b^Upagamanaṃ upādāna^eb^nti yaṃ kammabhavassa paccayabhūtaṃ ‘‘idaṃ katvā asukasmiṃ nāma ṭhāne kāme sevissāmi ucchijjissāmī’’tiādinā nayena pavattaṃ upagamanaṃ gahaṇaṃ parāmasanaṃ, idaṃ upādānaṃ nāma. ^b^Cetanā bhavo^eb^ti ‘‘taṃ kammaṃ karoto yā purimā cetanāyo’’tiādinā heṭṭhā vuttesu tīsu atthavikappesu yā cetanā bhavoti vuttā, sā cetanā bhavoti evamattho veditabbo.<br/><br/>[03]Idāni ^a^M1.0223^ea^ sabbepete avijjādayo dhamme dvīhi vaṭṭehi saṅgahetvā dassetukāmo āha ^b^‘‘ime pañca dhammā atīte kammavaṭṭa’’^eb^nti. Ettha ca nippariyāyato saṅkhārā bhavo ca kammaṃ, avijjādayo pana kammasahāyatāya kammasarikkhakā tadupakārakā cāti kammanti vuttā. Avijjādayo hi vipākadhammadhammatāya kammasarikkhakā sahajātakoṭiyā upanissayakoṭiyā ca kammassa ca upakārakā. Kammameva ca aññamaññasambandhaṃ hutvā punappunaṃ parivattanaṭṭhena kammavaṭṭaṃ. ^b^Viññāṇādayo pañcā^eb^ti viññāṇādayo vedanāpariyantā pañca etarahi idāni imasmiṃ attabhāveti vuttaṃ hoti. ^b^Avijjāsaṅkhārā gahitāva hontī^eb^ti etthāpi pubbe viya kilesakammabhāvasāmaññato taṇhupādānaggahaṇena avijjā gahitā, bhavaggahaṇena saṅkhārā gahitāti daṭṭhabbaṃ. Atha vā bhave gahite tassa pubbabhāgā taṃsampayuttā vā saṅkhārā gahitāva honti ^a^V1.0197^ea^, taṇhupādānaggahaṇena ca taṃsampayuttā yāya vā mūḷho kammaṃ karoti, sā avijjāva hotīti taṇhupādānabhavaggahaṇena avijjāsaṅkhārā gahitāva honti. Teneva vuttaṃ –<br/><br/>[08]‘‘Idha paripakkattā āyatanānaṃ moho avijjā, āyūhanā saṅkhārā, nikanti taṇhā, upagamanaṃ upādānaṃ, cetanā bhavo, iti ime pañca dhammā idha kammabhavasmiṃ āyatiṃ paṭisandhiyā paccayā’’ti (paṭi. ma. 1.47).<br/><br/>[03]Tattha ^b^idha paripakkattā āyatanāna^eb^nti paripakkāyatanassa kammakaraṇakāle sammoho dassito. Sesaṃ heṭṭhā vuttanayameva.<br/><br/>[03]Viññāṇanāmarūpasaḷāyatanaphassavedanānaṃ jātijarābhaṅgāvatthā jātijarāmaraṇanti vuttāti avatthānaṃ gahaṇena avatthāvantā gahitāva honti tadavinābhāvatoti āha ^b^‘‘jātijarāmaraṇāpadesena viññāṇādīnaṃ niddiṭṭhattā’’^eb^ti. ^b^Apadesenā^eb^ti jātijarāmaraṇānaṃ kathanena. ^b^Ime^eb^ti viññāṇādayo. ^b^Āyatiṃ vipākavaṭṭa^eb^nti paccuppannahetuto bhāvīnaṃ anāgatānaṃ gahitattā. ^b^Te^eb^ti avijjādayo. ^b^Ākārato^eb^ti sarūpato avuttāpi tasmiṃ tasmiṃ saṅgahe ākirīyanti avijjāsaṅkhārādiggahaṇehi pakāsīyantīti ākārā, atītahetuādīnaṃ vā pakārā ākārā ^a^M1.0224^ea^. Tato ākārato. ^b^Vīsatividhā hontī^eb^ti atīte hetupañcakādibhedato vīsatividhā honti.<br/><br/>[03]^b^Saṅkhāraviññāṇānañcettha antarā eko sandhī^eb^ti hetuto phalassa avicchedappavattibhāvato hetuphalassa sambandhabhūto eko sandhi, tathā bhavajātīnamantarā. Vedanātaṇhānamantarā pana phalato hetuno avicchedappavattibhāvato phalahetusambandhabhūto eko sandhi. Phalabhūtopi hi dhammo aññassa hetusabhāvassa dhammassa paccayo hotīti.<br/><br/>[03]^b^Itī^eb^ti vuttappakāraparāmasanaṃ. Tenāha ^b^‘‘catusaṅkhepa’’^eb^ntiādi. ^b^Sabbākārato^eb^ti idha vuttehi ca avuttehi ca paṭiccasamuppādavibhaṅge anantanayasamantapaṭṭhānādīsu ca āgatehi sabbehi ākārehi. ^b^Jānātī^eb^ti avabujjhati. ^b^Passatī^eb^ti dassanabhūtena ñāṇacakkhunā paccakkhato passati. ^b^Aññāti paṭivijjhatī^eb^ti tesaṃyeva vevacanaṃ. ^b^Ta^eb^nti taṃ jānanaṃ. ^b^Ñātaṭṭhenā^eb^ti yathāsabhāvato jānanaṭṭhena. ^b^Pajānanaṭṭhenā^eb^ti aniccādīhi pakārehi paṭivijjhanaṭṭhena.<br/><br/>[03]Idāni ^a^V1.0198^ea^ yadatthamidaṃ bhavacakkaṃ idhānītaṃ, taṃ dassetuṃ ^b^‘‘iminā’’^eb^tiādi vuttaṃ. Tattha ^b^te dhamme^eb^ti te avijjādike dhamme. ^b^Yathābhūtaṃ ñatvā^eb^ti mahāvajirañāṇena yāthāvato jānitvā. ^b^Nibbindanto^eb^ti balavavipassanāya nibbindanto. ^b^Virajjanto vimuccanto^eb^ti ariyamaggehi virajjanto vimuccanto. Are hanīti sambandho. Tattha yadā bhagavā virajjati vimuccati, tadā are hanati nāma. Tato paraṃ pana abhisambuddhakkhaṇaṃ gahetvā vuttaṃ ‘‘hani vihani viddhaṃsesī’’ti. ^b^Evampi arānaṃ hatattā araha^eb^nti evaṃ imināpi pakārena yathāvuttasaṃsāracakkassa saṅkhārādiarānaṃ hatattā arahaṃ. Etthedaṃ vuccati –<br/><br/>[21]‘‘Arā saṃsāracakkassa, hatā ñāṇāsinā yato;<br/><br/>[22]Lokanāthena tenesa, ^b^araha^eb^nti pavuccatī’’ti. (visuddhi. 1.128);<br/><br/>[03]^b^Aggadakkhiṇeyyattā^eb^ti uttamadakkhiṇeyyabhāvato. Cakkavattino acetane cakkaratane uppanne tattheva loko pūjaṃ karoti, aññattha pūjāvisesā pacchijjanti, kimaṅgaṃ pana sammāsambuddhe uppanneti dassento ^b^‘‘uppanne^eb^^a^M1.0225^ea^^b^tathāgate’’^eb^tiādimāha. ‘‘Ekekaṃ dhammakkhandhaṃ ekekavihārena pūjessāmī’’ti vuttepi satthāraṃyeva uddissa katattā ^b^‘‘bhagavantaṃ uddissā’’^eb^tiādi vuttaṃ. ^b^Ko pana vādo aññesaṃ pūjāvisesāna^eb^nti yathāvuttato aññesaṃ amahesakkhehi devamanussehi kariyamānānaṃ nātiuḷārānaṃ pūjāvisesānaṃ arahabhāve kā nāma kathā. ^b^Paccayādīnaṃ arahattāpi araha^eb^nti yathāvuttacīvarādipaccayānaṃ pūjāvisesassa ca aggadakkhiṇeyyabhāvena anucchavikattāpi arahaṃ. Imassapi atthassa sukhaggahaṇatthaṃ idaṃ vuccati –<br/><br/>[21]‘‘Pūjāvisesaṃ saha paccayehi,<br/><br/>[27]Yasmā ayaṃ arahati lokanātho;<br/><br/>[26]Atthānurūpaṃ ^b^araha^eb^nti loke,<br/><br/>[22]Tasmā jino arahati nāmameta’’nti. (visuddhi. 1.129);<br/><br/>[03]^b^Asilokabhayenā^eb^ti akittibhayena, ayasabhayena garahābhayenāti vuttaṃ hoti. ^b^Raho pāpaṃ karontī^eb^ti ‘‘mā naṃ koci jaññā’’ti rahasi pāpaṃ karonti. ^b^Evamesa na kadāci karotī^eb^ti esa bhagavā pāpahetūnaṃ bodhimaṇḍeyeva suppahīnattā kadācipi evaṃ na karoti. Hoti cettha –<br/><br/>[21]‘‘Yasmā ^a^V1.0199^ea^ natthi raho nāma, pāpakammesu tādino;<br/><br/>[22]Rahābhāvena tenesa, ^b^arahaṃ^eb^ iti vissuto’’ti. (visuddhi. 1.130);<br/><br/>[03]Idāni sukhaggahaṇatthaṃ yathāvuttamatthaṃ sabbampi saṅgahetvā dassento āha ^b^‘‘hoti cetthā’’^eb^tiādi. ^b^Kilesārīna so munī^eb^ti ettha gāthābandhasukhatthaṃ niggahītalopo daṭṭhabbo, kilesārīnaṃ hatattāti attho. ^b^Paccayādīna cāraho^eb^ti etthāpi niggahītalopo vuttanayeneva daṭṭhabbo.<br/><br/>[03]^b^Araha^eb^nti ettha ayamaparopi nayo daṭṭhabbo – ārakāti ^b^arahaṃ,^eb^ suvidūrabhāvato icceva attho. Kuto pana suvidūrabhāvatoti? Ye abhāvitakāyā abhāvitasīlā abhāvitacittā abhāvitapaññā, tato eva appahīnarāgadosamohā ariyadhammassa akovidā ariyadhamme avinītā ariyadhammassa adassāvino appaṭipannā micchāpaṭipannā ca, tato suvidūrabhāvato. Vuttañhetaṃ bhagavatā –<br/><br/>[08]‘‘Saṅghāṭikaṇṇe ^a^M1.0226^ea^ cepi me, bhikkhave, bhikkhu gahetvā piṭṭhito piṭṭhito anubandho assa pāde pādaṃ nikkhipanto, so ca hoti abhijjhālu kāmesu tibbasārāgo byāpannacitto paduṭṭhamanasaṅkappo muṭṭhassati asampajāno asamāhito vibbhantacitto pākatindriyo, atha kho so ārakāva mayhaṃ, ahañca tassa. Taṃ kissa hetu? Dhammañhi so, bhikkhave, bhikkhu na passati, dhammaṃ apassanto na maṃ passatī’’ti (itivu. 92).<br/><br/>[03]Yathāvuttapuggalā hi sacepi sāyaṃpātaṃ satthu santikāvacarāva siyuṃ, na te tāvatā ‘‘satthu santikā’’ti vattabbā, tathā satthāpi nesaṃ. Iti asappurisānaṃ ārakā dūreti arahaṃ. Tenedaṃ vuccati –<br/><br/>[21]‘‘Sammā na paṭipajjanti, ye nihīnāsayā narā;<br/><br/>[22]Ārakā tehi bhagavā, dūre tenārahaṃ mato’’ti.<br/><br/>[03]Tathā ārakāti ^b^arahaṃ,^eb^ āsannabhāvatoti attho. Kuto pana āsannabhāvatoti? Ye bhāvitakāyā bhāvitasīlā bhāvitacittā bhāvitapaññā, tato eva pahīnarāgadosamohā ariyadhammassa kovidā ^a^V1.0200^ea^ ariyadhamme suvinītā ariyadhammassa dassāvino sammāpaṭipannā, tato āsannabhāvato. Vuttampi cetaṃ bhagavatā –<br/><br/>[08]‘‘Yojanasate cepi me, bhikkhave, bhikkhu vihareyya, so ca hoti anabhijjhālu kāmesu na tibbasārāgo abyāpannacitto apaduṭṭhamanasaṅkappo upaṭṭhitassati sampajāno samāhito ekaggacitto saṃvutindriyo, atha kho so santikeva mayhaṃ, ahañca tassa. Taṃ kissa hetu? Dhammañhi so, bhikkhave, bhikkhu passati, dhammaṃ passanto maṃ passatī’’ti (itivu. 92).<br/><br/>[03]Tathārūpā hi puggalā satthu yojanasatantarikāpi honti, na tāvatā te ‘‘satthu dūracārino’’ti vattabbā, tathā satthāpi nesaṃ. Iti sappurisānaṃ ārakā āsanneti arahaṃ. Tenedaṃ vuccati –<br/><br/>[21]‘‘Ye sammā paṭipajjanti, suppaṇītādhimuttikā;<br/><br/>[22]Ārakā tehi āsanne, tenāpi ^b^arahaṃ^eb^ jino’’ti.<br/><br/>[03]Ye ^a^M1.0227^ea^ ime rāgādayo pāpadhammā yasmiṃ santāne uppajjanti, tassa diṭṭhadhammikampi samparāyikampi anatthaṃ āvahanti, nibbānagāminiyā paṭipadāya ekaṃseneva ujuvipaccanīkabhūtā ca, te attahitaṃ parahitañca paripūretuṃ sammā paṭipajjantehi sādhūhi dūrato rahitabbā pariccajitabbā pahātabbāti rahā nāma, te ca yasmā bhagavato bodhimūleyeva ariyamaggena sabbaso pahīnā susamucchinnā. Yathāha –<br/><br/>[08]‘‘Tathāgatassa kho, brāhmaṇa, rāgo pahīno doso moho, sabbepi pāpakā akusalā dhammā pahīnā ucchinnamūlā tālāvatthukatā anabhāvaṃkatā āyatiṃ anuppādadhammā’’ti (pārā. 9).<br/><br/>[07]Tasmā sabbaso na santi etassa rahāti arahoti vattabbe okārassa sānusāraṃ akārādesaṃ katvā ^b^‘‘araha’’^eb^nti vuttaṃ. Tenedaṃ vuccati –<br/><br/>[21]‘‘Pāpadhammā ^a^V1.0201^ea^ rahā nāma, sādhūhi rahitabbato;<br/><br/>[22]Tesaṃ suṭṭhu pahīnattā, bhagavā ^b^arahaṃ^eb^ mato’’ti.<br/><br/>[03]Ye te sabbaso pariññātakkhandhā pahīnakilesā bhāvitamaggā sacchikatanirodhā arahanto khīṇāsavā, ye ca sekhā appattamānasā anuttaraṃ yogakkhemaṃ patthayamānā viharanti, ye ca parisuddhappayogā kalyāṇajjhāsayā saddhāsīlasutādiguṇasampannā puggalā, tehi na rahitabbo na pariccajitabbo, te ca bhagavatāti ^b^arahaṃ^eb^. Tathā hi ariyapuggalā satthārā diṭṭhadhammassa paccakkhakaraṇato satthu dhammasarīrena avirahitāva honti. Yathāha āyasmā piṅgiyo –<br/><br/>[21]‘‘Passāmi naṃ manasā cakkhunāva,<br/><br/>[27]Rattindivaṃ brāhmaṇa appamatto;<br/><br/>[26]Namassamāno vivasemi rattiṃ,<br/><br/>[22]Teneva maññāmi avippavāsaṃ.<br/><br/>[21]‘‘Saddhā ^a^M1.0228^ea^ ca pīti ca mano sati ca,<br/><br/>[27]Nāpentime gotamasāsanamhā;<br/><br/>[26]Yaṃ yaṃ disaṃ vajati bhūripañño,<br/><br/>[22]Sa tena teneva natohamasmī’’ti. (su. ni. 1148-1149);<br/><br/>[03]Teneva ca te aññaṃ satthāraṃ na uddisanti. Yathāha –<br/><br/>[08]‘‘Aṭṭhānametaṃ, bhikkhave, anavakāso, yaṃ diṭṭhisampanno puggalo aññaṃ satthāraṃ uddiseyya, netaṃ ṭhānaṃ vijjatī’’ti (ma. ni. 3.128; a. ni. 1.276).<br/><br/>[03]Kalyāṇaputhujjanāpi yebhuyyena satthari niccalasaddhā eva honti. Iti suppaṭipannehi purisavisesehi avirahitabbato tesañca avirahanato na santi etassa rahā pariccajanakā, natthi vā etassa rahā sādhūhi pariccajitabbatāti ^b^arahaṃ^eb^. Tenedaṃ vuccati –<br/><br/>[21]‘‘Ye sacchikatasaddhammā, ariyā suddhagocarā;<br/><br/>[22]Na tehi rahito hoti, nātho tenā^b^rahaṃ^eb^ mato’’ti.<br/><br/>[03]^b^Raho^eb^ti ^a^V1.0202^ea^ ca gamanaṃ vuccati, bhagavato ca nānāgatīsu paribbhamanasaṅkhātaṃ saṃsāre gamanaṃ natthi kammakkhayakarena ariyamaggena bodhimūleyeva sabbaso sasambhārassa kammavaṭṭassa viddhaṃsitattā. Yathāha –<br/><br/>[21]‘‘Yena devūpapatyassa, gandhabbo vā vihaṅgamo;<br/><br/>[26]Yakkhattaṃ yena gaccheyyaṃ, manussattañca abbaje;<br/><br/>[22]Te mayhaṃ āsavā khīṇā, viddhastā vinaḷīkatā’’ti. (a. ni. 4.36);<br/><br/>[07]Evaṃ natthi etassa raho gamanaṃ gatīsu paccājātītipi ^b^arahaṃ^eb^. Tenedaṃ vuccati –<br/><br/>[21]‘‘Raho vā gamanaṃ yassa, saṃsāre natthi sabbaso;<br/><br/>[22]Pahīnajātimaraṇo, ^b^arahaṃ^eb^ sugato mato’’ti.<br/><br/>[03]Pāsaṃsattā vā bhagavā ^b^arahaṃ^eb^. Akkharacintakā hi pasaṃsāyaṃ arahasaddaṃ vaṇṇenti. Pāsaṃsabhāvo ca bhagavato anaññasādhāraṇato yathābhuccaguṇādhigato sadevake loke suppatiṭṭhito. Tathā hesa anuttarena sīlena anuttarena samādhinā anuttarāya paññāya anuttarāya ^a^M1.0229^ea^ vimuttiyā asamo asamasamo appaṭimo appaṭibhāgo appaṭipuggaloti evaṃ tasmiṃ tasmiṃ guṇe vibhajitvā vuccamāne paṇḍitapurisehi devehi brahmehi bhagavatā vā pana pariyosāpetuṃ asakkuṇeyyarūpo. Iti pāsaṃsattāpi bhagavā arahaṃ. Tenedaṃ vuccati –<br/><br/>[21]‘‘Guṇehi sadiso natthi, yasmā loke sadevake;<br/><br/>[22]Tasmā pāsaṃsiyattāpi, ^b^arahaṃ^eb^ dvipaduttamo’’ti.<br/><br/>[03]Sabbasaṅgahavasena pana –<br/><br/>[21]Ārakā mandabuddhīnaṃ, ārakā ca vijānataṃ;<br/><br/>[26]Rahānaṃ suppahīnattā, vidūnamaraheyyato;<br/><br/>[22]Bhavesu ca rahābhāvā, pāsaṃsā arahaṃ jinoti.<br/><br/>[07]Ettāvatā ^a^V1.0203^ea^ ca ‘‘araha’’nti padassa sabbaso attho vibhatto hoti.<br/><br/>[03]Idāni ^b^sammāsambuddho^eb^ti imassa atthaṃ vibhajitvā dassento āha ^b^‘‘sammā sāmañcā’’^eb^tiādi. Tattha ^b^sammā^eb^ti aviparītaṃ. ^b^Sāma^eb^nti sayameva, aparaneyyo hutvāti attho. ^b^Sambuddho^eb^ti hi ettha ^b^saṃ^eb^-saddo sayanti etassa atthassa bodhakoti daṭṭhabbo. ^b^Sabbadhammāna^eb^nti anavasesānaṃ neyyadhammānaṃ. Kathaṃ panettha sabbadhammānanti ayaṃ viseso labbhatīti? Ekadesassa aggahaṇato. Padesaggahaṇe hi asati gahetabbassa nippadesatāva viññāyati yathā ‘‘dikkhito na dadātī’’ti. Evañca katvā atthavisesanapekkhā kattari eva buddhasaddasiddhi veditabbā kammavacanicchāya abhāvato. ‘‘Sammā sāmañca buddhattā sammāsambuddho’’ti ettakameva hi idha saddato labbhati, ‘‘sabbadhammāna’’nti idaṃ pana atthato labbhamānaṃ gahetvā vuttaṃ. Na hi bujjhanakiriyā avisayā yujjati.<br/><br/>[03]Idāni tassā visayaṃ ‘‘sabbadhamme’’ti sāmaññato vuttaṃ vibhajitvā dassetuṃ ^b^‘‘abhiññeyye dhamme’’^eb^tiādi vuttaṃ. Tattha ^b^abhiññeyye^eb^ti aniccādito lakkhaṇarasādito ca abhivisiṭṭhena ñāṇena jānitabbe catusaccadhamme. ^b^Abhiññeyyato buddho^eb^ti abhiññeyyabhāvato bujjhi, pubbabhāge vipassanāpaññādīhi adhigamakkhaṇe maggapaññāya aparabhāge sabbaññutaññāṇādīhi aññāsīti attho. Ito paresupi eseva nayo ^a^M1.0230^ea^. ^b^Pariññeyye dhamme^eb^ti aniccādivasena parijānitabbaṃ dukkhaṃ ariyasaccamāha. ^b^Pahātabbe^eb^ti samudayapakkhiye. ^b^Sacchikātabbe^eb^ti nibbānaṃ sandhāyāha. Bahuvacananiddeso panettha sopādisesādikaṃ pariyāyasiddhaṃ bhedamapekkhitvā kato, uddeso vā ayaṃ catusaccadhammānampi. Tathā hi vakkhati ‘‘cakkhu dukkhasacca’’ntiādi. Uddeso ca avinicchitatthaparicchedassa dhammassa vasena karīyati. Uddesena hi uddisiyamānānaṃ atthitāmattaṃ vuccati, na paricchedoti aparicchedena bahuvacanena vuttaṃ yathā ‘‘appaccayā dhammā, asaṅkhatā dhammā’’ti. ^b^Sacchikātabbe^eb^ti vā phalavimuttīnampi gahaṇaṃ, na nibbānassevāti bahuvacananiddeso kato. Evañca ^b^bhāvetabbe^eb^ti ettha jhānānampi gahaṇaṃ daṭṭhabbaṃ. ^b^Teneva cāhā^eb^ti selabrāhmaṇassa attano buddhabhāvaṃ sādhento evamāha.<br/><br/>[03]Kiṃ pana bhagavā sayameva attano sammāsambuddhabhāvaṃ sādhetīti? Sādheti mahākaruṇāya aññesaṃ avisayato. Tattha ‘‘ekomhi sammāsambuddho, sabbābhibhū sabbavidūhamasmī’’tiādīni (ma. ni. 2.341; mahāva. 11) suttapadāni, idameva ca ‘‘abhiññeyya’’ntiādi suttapadaṃ etassa atthassa sādhakaṃ. Tattha ^b^abhiññeyya^eb^nti iminā dukkhasaccamāha, ^b^bhāvetabba^eb^nti maggasaccaṃ. ^a^V1.0204^ea^^b^Ca^eb^-saddo panettha avuttasamuccayattho, tena sacchikātabbassa gahaṇaṃ veditabbaṃ. Atha vā ^b^abhiññeyya^eb^nti imināva pārisesañāyena pariññeyyadhamme sacchikātabbadhamme ca dasseti. ^b^Tasmā buddhosmī^eb^ti yasmā cattāri saccāni mayā buddhāni, saccavinimuttañca kiñci ñeyyaṃ natthi, tasmā sabbampi ñeyyaṃ buddhosmi, abbhaññāsinti attho. ^b^Selasuttaṭṭhakathāyaṃ^eb^ pana idaṃ vuttaṃ –<br/><br/>[08]‘‘Abhiññeyyanti vijjā ca vimutti ca. Bhāvetabbaṃ maggasaccaṃ. Pahātabbaṃ samudayasaccaṃ. Hetuvacanena pana phalasiddhito tesaṃ phalāni nirodhasaccadukkhasaccānipi vuttāneva honti. Evaṃ sacchikātabbaṃ sacchikataṃ, pariññātabbaṃ pariññātanti idampettha saṅgahitamevāti catusaccabhāvanaṃ catusaccabhāvanāphalañca vimuttiṃ dassento ‘bujjhitabbaṃ bujjhitvā buddho jātosmī’ti yuttahetunā buddhabhāvaṃ sādhetī’’ti (ma. ni. aṭṭha. 2.399).<br/><br/>[03]Tattha ^a^M1.0231^ea^^b^vijjā^eb^ti maggavijjā vuttā ukkaṭṭhaniddesena. ^b^Vimuttī^eb^ti phalavimutti. Kāmañcettha maggavijjāpi bhāvetabbabhāvena gahitā, sabbepi pana sabhāvadhammā abhiññeyyāti vijjāya abhiññeyyabhāvo vutto. Imināva nayena sabbesampi abhiññeyyabhāvo vutto evāti daṭṭhabbaṃ. Phalena vinā hetubhāvasseva abhāvato hetuvacanena phalasiddhi vuttāti veditabbaṃ. Nirodhassa hi sampāpanena maggassa hetubhāvo, dukkhassa nibbattanena taṇhāya samudayabhāvoti.<br/><br/>[03]Evaṃ saccavasena sāmaññato vuttamatthaṃ dvārārammaṇehi saddhiṃ dvārappavattadhammehi ceva khandhādīhi ca saccavaseneva vibhajitvā dassetuṃ ^b^‘‘apicā’’^eb^tiādi āraddhaṃ. ^b^Mūlakāraṇabhāvenā^eb^ti santesupi avijjādīsu aññesu kāraṇesu tesampi mūlabhūtakāraṇabhāvena. Taṇhā hi kammassa vicittabhāvahetuto sahāyabhāvūpagamanato ca dukkhavicittatāya padhānakāraṇaṃ. ^b^Samuṭṭhāpikā^eb^ti uppādikā. ^b^Purimataṇhā^eb^ti purimabhavasiddhā taṇhā. ^b^Ubhinna^eb^nti cakkhussa taṃsamudayassa ca. ^b^Appavattī^eb^ti appavattinimittaṃ. ^b^Nirodhappajānanā^eb^ti sacchikiriyābhisamayavasena nirodhassa paṭivijjhanā. ^b^Ekekapaduddhārenā^eb^ti ‘‘cakkhuṃ cakkhusamudayo cakkhunirodho’’tiādinā ekekakoṭṭhāsaniddhāraṇena. Taṇhāyapi pariññeyyabhāvasabbhāvato upādānakkhandhogadhattā saṅkhāradukkhabhāvato ca dukkhasaccasaṅgahaṃ dassetuṃ ^b^‘‘rūpataṇhādayo cha taṇhākāyā’’^eb^ti vuttaṃ, tasmā vattamānabhave taṇhā khandhapariyāpannattā saṅkhāradukkhabhāvato ca dukkhasaccaṃ. Yasmiṃ pana attabhāve ^a^V1.0205^ea^ sā uppajjati, tassa attabhāvassa mūlakāraṇabhāvena samuṭṭhāpikā purimabhavasiddhā taṇhā samudayasaccanti gahetabbā.<br/><br/>[03]^b^Kasiṇānī^eb^ti kasiṇārammaṇikajjhānāni. ^b^Dvattiṃsākārā^eb^ti dvattiṃsa koṭṭhāsā tadārammaṇajjhānāni ca. ^b^Nava bhavā^eb^ti kāmabhavo rūpabhavo arūpabhavo saññībhavo asaññībhavo nevasaññīnāsaññībhavo ekavokārabhavo catuvokārabhavo pañcavokārabhavoti nava bhavā. Tattha bhavatīti bhavo, kāmarāgasaṅkhātena kāmena yutto bhavo, kāmasaṅkhāto vā bhavo ^b^kāmabhavo,^eb^ ekādasa kāmāvacarabhūmiyo. Kāme pahāya rūparāgasaṅkhātena rūpena yutto bhavo, rūpasaṅkhāto vā bhavo ^b^rūpabhavo,^eb^ soḷasa ^a^M1.0232^ea^ rūpāvacarabhūmiyo. Kāmañca rūpañca pahāya arūparāgasaṅkhātena arūpena yutto bhavo, arūpasaṅkhāto vā bhavo ^b^arūpabhavo,^eb^ catasso āruppabhūmiyo. Saññāvataṃ bhavo ^b^saññībhavo,^eb^ saññā vā ettha bhave atthīti saññībhavo, so kāmabhavo ca asaññībhavamutto rūpabhavo ca nevasaññīnāsaññībhavamutto arūpabhavo ca hoti. Na saññībhavo ^b^asaññībhavo,^eb^ so rūpabhavekadeso. Oḷārikattābhāvato nevasaññā, sukhumattassa sabbhāvato nāsaññāti nevasaññānāsaññā, tāya yutto bhavo ^b^nevasaññānāsaññābhavo^eb^. Atha vā oḷārikāya saññāya abhāvā sukhumāya ca bhāvā nevasaññā nāsaññā asmiṃ bhaveti nevasaññānāsaññābhavo, so arūpabhavekadeso. Ekena rūpakkhandhena vokiṇṇo bhavo, ekena vā vokāro assa bhavassāti ^b^ekavokārabhavo,^eb^ so asaññībhavo. Catūhi arūpakkhandhehi vokiṇṇo bhavo, catūhi vā vokāro assa bhavassāti ^b^catuvokārabhavo,^eb^ so arūpabhavo eva. Pañcahi khandhehi vokiṇṇo bhavo, pañcahi vā vokāro assa bhavassāti ^b^pañcavokārabhavo,^eb^ so kāmabhavo ca rūpabhavekadeso ca hoti. ^b^Vokāro^eb^ti vā khandhānametamadhivacanaṃ, tasmā eko vokāro assa bhavassāti ekavokārabhavoti evamādināpettha attho veditabbo. ^b^Cattāri jhānānī^eb^ti aggahitārammaṇavisesāni cattāri rūpāvacarajjhānāni. Vipākajjhānānaṃ vā etaṃ gahaṇaṃ. Ettha ca kusaladhammānaṃ upanissayabhūtā taṇhāsamuṭṭhāpikā purimataṇhāti veditabbā. Kiriyadhammānaṃ pana yattha te kiriyadhammā uppajjanti, tassa attabhāvassa kāraṇabhūtā taṇhā. ^b^Anulomato^eb^ti ettha ‘‘saṅkhārā dukkhasaccaṃ, avijjā samudayasacca’’nti iminā anukkamena yojetabbaṃ.<br/><br/>[03]^b^Anubuddho^eb^ti bujjhitabbadhammassa anurūpato buddho. ^b^Tenā^eb^ti yasmā sāmaññato visesato ca ekekapaduddhārena sabbadhamme buddho, tasmā vuttaṃ. Kiṃ vuttanti āha ^b^‘‘sammā sāmañca sabbadhammānaṃ buddhattā’’^eb^ti, sabbassapi ñeyyassa sabbākārato aviparītaṃ sayameva abhisambuddhattāti ^a^V1.0206^ea^ attho. Imināssa paropadesarahitassa sabbākārena sabbadhammāvabodhanasamatthassa ^a^M1.0233^ea^ ākaṅkhappaṭibaddhavuttino anāvaraṇañāṇasaṅkhātassa sabbaññutaññāṇassa adhigamo dassito.<br/><br/>[03]Nanu ca sabbaññutaññāṇato aññaṃ anāvaraṇañāṇaṃ, aññathā ‘‘cha asādhāraṇañāṇāni buddhañāṇānī’’ti vacanaṃ virujjheyyāti? Na virujjhati visayappavattibhedavasena aññehi asādhāraṇabhāvadassanatthaṃ ekasseva ñāṇassa dvidhā vuttattā. Ekameva hi taṃ ñāṇaṃ anavasesasaṅkhatāsaṅkhatasammutidhammavisayatāya sabbaññutaññāṇaṃ, tattha ca āvaraṇābhāvato nissaṅgacāramupādāya anāvaraṇañāṇanti vuttaṃ. Yathāha ^b^paṭisambhidāyaṃ^eb^ (paṭi. ma. 1.119) ‘‘sabbaṃ saṅkhatamasaṅkhataṃ anavasesaṃ jānātīti sabbaññutaññāṇaṃ, tattha āvaraṇaṃ natthīti anāvaraṇañāṇa’’ntiādi. Tasmā natthi nesaṃ atthato bhedo, ekantena cetaṃ evamicchitabbaṃ. Aññathā sabbaññutānāvaraṇañāṇānaṃ sādhāraṇatā asabbadhammārammaṇatā ca āpajjeyya. Na hi bhagavato ñāṇassa aṇumattampi āvaraṇaṃ atthi, anāvaraṇañāṇassa asabbadhammārammaṇabhāve yattha taṃ na pavattati, tatthāvaraṇasabbhāvato anāvaraṇabhāvoyeva na siyā. Atha vā pana hotu aññameva anāvaraṇañāṇaṃ sabbaññutaññāṇato, idha pana sabbattha appaṭihatavuttitāya anāvaraṇañāṇanti sabbaññutaññāṇameva adhippetaṃ, tassa cādhigamanena bhagavā sabbaññū sabbavidū sammāsambuddhoti ca vuccati na sakiṃyeva sabbadhammāvabodhanato. Tathā ca vuttaṃ ^b^paṭisambhidāyaṃ^eb^ (paṭi. ma. 1.162) ‘‘vimokkhantikametaṃ buddhānaṃ bhagavantānaṃ bodhiyā mūle saha sabbaññutaññāṇassa paṭilābhā sacchikā paññatti yadidaṃ buddho’’ti. Sabbadhammāvabodhanasamatthañāṇasamadhigamena hi bhagavato santāne anavasesadhamme paṭivijjhituṃ samatthatā ahosīti.<br/><br/>[03]Etthāha – kiṃ panidaṃ ñāṇaṃ pavattamānaṃ sakiṃyeva sabbasmiṃ visaye pavattati, udāhu kamenāti. Kiñcettha – yadi tāva sakiṃyeva sabbasmiṃ visaye pavattati, atītānāgatapaccuppannājjhattabahiddhādibhedabhinnānaṃ saṅkhatadhammānaṃ asaṅkhatasammutidhammānañca ekajjhaṃ upaṭṭhāne dūrato cittapaṭaṃ pekkhantassa viya paṭivibhāgenāvabodho na siyā, tathā sati ‘‘sabbe dhammā ^a^M1.0234^ea^ anattā’’ti vipassantānaṃ anattākārena viya sabbadhammā anirūpitarūpena bhagavato ñāṇassa visayā hontīti āpajjati. Yepi ‘‘sabbañeyyadhammānaṃ ṭhitalakkhaṇavisayaṃ vikapparahitaṃ sabbakālaṃ buddhānaṃ ñāṇaṃ pavattati, tena te sabbavidūti vuccanti, evañca katvā ‘caraṃ samāhito nāgo, tiṭṭhantopi samāhito’ti idampi vacanaṃ suvuttaṃ hotī’’ti vadanti, tesampi vuttadosā nātivatti, ṭhitalakkhaṇārammaṇatāya ca atītānāgatasammutidhammānaṃ tadabhāvato ekadesavisayameva bhagavato ñāṇaṃ siyā, tasmā sakiṃyeva ñāṇaṃ pavattatīti na yujjati.<br/><br/>[03]Atha ^a^V1.0207^ea^ kamena sabbasmiṃ visaye ñāṇaṃ pavattatīti. Evampi na yujjati. Na hi jātibhūmisabhāvādivasena disādesakālādivasena ca anekabhedabhinne ñeyye kamena gayhamāne tassa anavasesappaṭivedho sambhavati apariyantabhāvato ñeyyassa. Ye pana ‘‘atthassa avisaṃvādanato ñeyyassa ekadesaṃ paccakkhaṃ katvā sesepi evanti adhimuccitvā vavatthāpanena sabbaññū bhagavā, tañca ñāṇaṃ na anumānañāṇaṃ saṃsayābhāvato. Saṃsayānubaddhañhi loke anumānañāṇa’’nti vadanti, tesampi taṃ na yuttaṃ. Sabbassa hi appaccakkhabhāve atthāvisaṃvādanena ñeyyassa ekadesaṃ paccakkhaṃ katvā sesepi evanti adhimuccitvā vavatthāpanassa asambhavato. Yañhi taṃ sesaṃ, taṃ appaccakkhanti.<br/><br/>[03]Atha tampi paccakkhaṃ tassa sesabhāvo eva na siyāti? Sabbametaṃ akāraṇaṃ. Kasmā? Avisayavicāraṇabhāvato. Vuttañhetaṃ bhagavatā – ‘‘buddhavisayo, bhikkhave, acinteyyo na cintetabbo, yo cinteyya, ummādassa vighātassa bhāgī assā’’ti (a. ni. 4.77). Idaṃ panettha sanniṭṭhānaṃ – yaṃ kiñci bhagavatā ñātuṃ icchitaṃ sakalaṃ ekadeso vā, tattha tattha appaṭihatavuttitāya paccakkhato ñāṇaṃ pavattati niccasamādhānañca vikkhepābhāvato. Ñātuṃ icchitassa ca sakalassa avisayabhāve tassa ākaṅkhappaṭibaddhavuttitā na siyā, ekantenevassā icchitabbā ‘‘sabbe dhammā buddhassa bhagavato āvajjanappaṭibaddhā ākaṅkhappaṭibaddhā manasikārappaṭibaddhā cittuppādappaṭibaddhā’’ti (mahāni. 69; paṭi. ma. 3.5) vacanato. Atītānāgatavisayampi bhagavato ñāṇaṃ anumānāgamatakkagahaṇavirahitattā paccakkhameva.<br/><br/>[03]Nanu ^a^M1.0235^ea^ ca etasmimpi pakkhe yadā sakalaṃ ñātuṃ icchitaṃ, tadā sakiṃyeva sakalavisayatāya anirūpitarūpena bhagavato ñāṇaṃ pavatteyyāti vuttadosā nātivattiyevāti? Na, tassa visodhitattā. Visodhito hi so buddhavisayo acinteyyoti. Aññathā pacurajanañāṇasamānavuttitāya buddhānaṃ bhagavantānaṃ ñāṇassa acinteyyatā na siyā, tasmā sakaladhammārammaṇampi taṃ ekadhammārammaṇaṃ viya suvavatthāpiteyeva te dhamme katvā pavattatīti idamettha acinteyyaṃ, ‘‘yāvatakaṃ ñeyyaṃ, tāvatakaṃ ñāṇaṃ. Yāvatakaṃ ñāṇaṃ, tāvatakaṃ ñeyyaṃ. Ñeyyapariyantikaṃ ñāṇaṃ, ñāṇapariyantikaṃ ñeyya’’nti (paṭi. ma. 3.5) evamekajjhaṃ visuṃ sakiṃ kamena vā icchānurūpaṃ sammā sāmaṃ sabbadhammānaṃ buddhattā sammāsambuddho.<br/><br/>[03]^b^Vijjāhī^eb^ti ettha vindiyaṃ vindatīti vijjā, yāthāvato upalabbhatīti attho. Attano vā ^a^V1.0208^ea^ paṭipakkhassa vijjhanaṭṭhena vijjā, tamokkhandhādikassa padālanaṭṭhenāti attho. Tato eva attano visayassa viditakaraṇaṭṭhenapi vijjā. ^b^Sampannattā^eb^ti samannāgatattā paripuṇṇattā vā, avikalattāti attho. ^b^Tatrā^eb^ti ambaṭṭhasutte. ^b^Manomayiddhiyā^eb^ti ettha ‘‘idha bhikkhu imamhā kāyā aññaṃ kāyaṃ abhinimmināti rūpiṃ manomayaṃ sabbaṅgapaccaṅgaṃ ahīnindriya’’nti (dī. ni. 1.236) iminā nayena āgatā iddhi sarīrabbhantare aññasseva jhānamanena nibbattattā manomayassa sarīrassa nibbattivasena pavattā manomayiddhi nāma. ^b^Cha abhiññā^eb^ti āsavakkhayañāṇena saddhiṃ iddhividhādikā pañcābhiññāyo. Tissannaṃ aṭṭhannañca vijjānaṃ tattha tattha sutte gahaṇaṃ veneyyajjhāsayavasenāti daṭṭhabbaṃ. ^b^Satta saddhammā^eb^ nāma saddhā hirī ottappaṃ bāhusaccaṃ vīriyaṃ sati paññā ca. Ye sandhāya vuttaṃ ‘‘idha bhikkhu saddho hoti, hirimā, ottappī, bahussuto, āraddhavīriyo, upaṭṭhitassati, paññavā hotī’’ti (dī. ni. 3.330). ^b^Cattāri jhānānī^eb^ti yāni kānici cattāri rūpāvacarajjhānāni.<br/><br/>[03]Kasmā panettha sīlādayoyeva pannarasa ‘‘caraṇa’’nti vuttāti codanaṃ sandhāyāha ^b^‘‘imeyeva hī’’^eb^tiādi. Tena tesaṃ sikkhattayasaṅgahato nibbānupagamane ekaṃsato sādhanabhāvamāha. Idāni tadatthasādhanāya āgamaṃ dassento ^b^‘‘yathāhā’’^eb^tiādimāha. ^b^Bhagavā^eb^tiādi ^a^M1.0236^ea^ vuttassevatthassa nigamanavasena vuttaṃ. Nanu cāyaṃ vijjācaraṇasampadā sāvakesupi labbhatīti? Kiñcāpi labbhati, na pana tathā, yathā bhagavatoti dassetuṃ ^b^‘‘tattha vijjāsampadā’’^eb^tiādi vuttaṃ. Āsavakkhayavijjāya sabbaññubhāvasiddhito āha ^b^‘‘vijjāsampadā bhagavato sabbaññutaṃ pūretvā ṭhitā’’^eb^ti. Catūsu jhānesu antogadhabhāvena caraṇadhammapariyāpannattā karuṇābrahmavihārassa yathārahaṃ tassa ca mahākaruṇāsamāpattivasena asādhāraṇasabhāvassa bhagavati upalabbhanato āha ^b^‘‘caraṇasampadā mahākāruṇikataṃ pūretvā ṭhitā’’^eb^ti. Yathā sattānaṃ anatthaṃ parivajjetvā atthe niyojanaṃ paññāya vinā na hoti, evaṃ nesaṃ atthānatthajānanaṃ satthu karuṇāya vinā na hotīti ubhayampi ubhayattha sakiccakameva siyā. Yattha pana yassā padhānabhāvo, taṃ dassetuṃ ^b^‘‘so sabbaññutāyā’’^eb^tiādi vuttaṃ. ^b^Yathā taṃ vijjācaraṇasampanno^eb^ti ettha ^b^ta^eb^nti nipātamattaṃ, yathā aññopi vijjācaraṇasampanno niyojeti, tathā ayanti attho. Tena vijjācaraṇasampannassevāyaṃ āveṇikā paṭipattīti dasseti. Sā panāyaṃ satthu vijjācaraṇasampadā sāsanassa niyyānikatāya sāvakānaṃ sammāpaṭipattiyā ekantakāraṇanti dassetuṃ ^b^‘‘tenassā’’^eb^tiādi vuttaṃ. Tattha ^b^attantapādayo^eb^ti ^b^ādi^eb^-saddena parantapaubhayantapā gahitā. Sesaṃ suviññeyyameva.<br/><br/>[03]Ettha ^a^V1.0209^ea^ ca vijjāsampadāya satthu paññāmahattaṃ pakāsitaṃ hoti, caraṇasampadāya karuṇāmahattaṃ. Tesu paññāya bhagavato dhammarajjappatti, karuṇāya dhammasaṃvibhāgo. Paññāya saṃsāradukkhanibbidā, karuṇāya saṃsāradukkhasahanaṃ. Paññāya paradukkhaparijānanaṃ, karuṇāya paradukkhapatikārārambho. Paññāya parinibbānābhimukhabhāvo, karuṇāya tadadhigamo. Paññāya sayaṃ taraṇaṃ, karuṇāya paresaṃ tāraṇaṃ. Paññāya buddhabhāvasiddhi, karuṇāya buddhakiccasiddhi. Karuṇāya vā bodhisattabhūmiyaṃ saṃsārābhimukhabhāvo, paññāya tattha anabhirati, tathā karuṇāya paresaṃ abhiṃsāpanaṃ, paññāya sayaṃ parehi abhāyanaṃ. Karuṇāya paraṃ rakkhanto attānaṃ rakkhati, paññāya attānaṃ rakkhanto paraṃ rakkhati. Tathā karuṇāya aparantapo, paññāya anattantapo, tena attahitāya paṭipannādīsu catūsu ^a^M1.0237^ea^ puggalesu catutthapuggalabhāvo siddho hoti. Tathā karuṇāya lokanāthatā, paññāya attanāthatā. Karuṇāya cassa ninnatābhāvo, paññāya unnamābhāvo. Tathā karuṇāya sabbasattesu janitānuggaho, paññānugatattā na ca na sabbattha virattacitto, paññāya sabbadhammesu virattacitto, karuṇānugatattā na ca na sabbasattānuggahāya pavatto. Yathā hi karuṇā bhagavato sinehasokavirahitā, evaṃ paññā ahaṃkāramamaṃkāravinimuttāti aññamaññavisodhitā paramavisuddhā guṇavisesā vijjācaraṇasampadāhi pakāsitāti daṭṭhabbaṃ.<br/><br/>[03]Idāni ^b^sugato^eb^ti imassa atthaṃ dassento āha ^b^‘‘sobhanagamanattā’’^eb^tiādi. ‘‘Gate ṭhite’’tiādīsu gamanampi gatanti vuccatīti āha ^b^‘‘gamanampi hi gatanti vuccatī’’^eb^ti. ^b^Sobhana^eb^nti subhaṃ, subhabhāvo visuddhatāya, visuddhatā dosavigamenāti āha ^b^‘‘parisuddhamanavajja’’^eb^nti. Gamanañca nāma bahuvidhanti idhādhippetaṃ gamanaṃ dassento ^b^‘‘ariyamaggo’’^eb^ti āha. So hi nibbānassa gati adhigamoti ca katvā gataṃ gamananti ca vuccati. Idāni tasseva gamane kāraṇaṃ dassetuṃ ^b^‘‘tena hesā’’^eb^tiādi vuttaṃ. ^b^Khemaṃ disa^eb^nti nibbānaṃ. ^b^Asajjamāno^eb^ti paripanthābhāvena sugatigamanepi asajjanto saṅgaṃ akaronto, pageva itarattha. Atha vā ekāsane nisīditvā khippābhiññāvaseneva catunnampi maggānaṃ paṭiladdhabhāvato asajjamāno abajjhanto gato. Yaṃ gamanaṃ gacchanto sabbagamanatthaṃ āvahati, sabbañca anuttaraṃ sampattiṃ āvahati, tadeva sobhanaṃ nāma, tena ca bhagavā gatoti āha ^b^‘‘iti sobhanagamanattā sugato’’^eb^ti sobhanattho susaddoti katvā.<br/><br/>[03]Asundarānaṃ dukkhānaṃ saṅkhārappavattīnaṃ abhāvato accantasukhattā ekantato sundaraṃ nāma asaṅkhatā dhātūti āha ^b^‘‘sundarañcesa ṭhānaṃ gato amataṃ nibbāna’’^eb^nti. Tenāha bhagavā ‘‘nibbānaṃ ^a^V1.0210^ea^ paramaṃ sukha’’nti (ma. ni. 2.215; dha. pa. 203-204). ^b^Sammā^eb^ti suṭṭhu. Suṭṭhu gamanañca nāma paṭipakkhena anabhibhūtassa gamananti āha ^b^‘‘pahīne kilese puna apaccāgacchanto’’^eb^ti, pahīnānaṃ puna asamudācāravasena apaccāgacchanto. Vuttamevatthaṃ āgamaṃ dassetvā vibhāvento āha ^b^‘‘vuttañceta’’^eb^ntiādi. ^b^Eta^eb^nti tena tena maggena pahīnakilesānaṃ puna apaccāgamanaṃ, idañca sikhāppattaṃ sammāgamanaṃ, yāya āgamanīyapaṭipadāya ^a^M1.0238^ea^ siddhaṃ, sāpi sammāgamanamevāti evampi bhagavā sugatoti dassetuṃ ^b^‘‘sammā vā āgato’’^eb^tiādi vuttaṃ. ^b^Sammāpaṭipattiyā^eb^ti sammāsambodhiyā sampāpane aviparītapaṭipattiyā. ^b^Sabbalokassa hitasukhameva karontā^eb^ti etena mahābodhiyā paṭipadā avibhāgena sabbasattānaṃ sabbadā hitasukhāvahabhāveneva pavattatīti dasseti. ^b^Sassataṃ ucchedanti ime ante anupagacchanto gato^eb^ti etena paṭiccasamuppādagatiṃ dasseti. ^b^Kāmasukhaṃ attakilamathanti ime anupagacchanto gato^eb^ti etena ariyamaggagatiṃ dasseti.<br/><br/>[03]^b^Tatrā^eb^ti yuttaṭṭhāne yuttasseva bhāsane. Nipphādetabbe sādhetabbe cetaṃ bhummaṃ. ^b^Abhūta^eb^nti abhūtatthaṃ. Atthamukhena hi vācāya abhūtatā bhūtatā vā. ^b^Ataccha^eb^nti tasseva vevacanaṃ. ^b^Anatthasaṃhita^eb^nti diṭṭhadhammikena samparāyikena vā anatthena saṃhitaṃ ^b^anatthasaṃhitaṃ,^eb^ anatthāvahaṃ. Na atthoti anattho, atthassa paṭipakkho abhāvo ca, tena saṃhitaṃ, pisuṇavācaṃ samphappalāpañcāti attho. Evamettha catubbidhassapi vacīduccaritassa saṅgaho daṭṭhabbo. Ettha ca paṭhamā vācā sīlavantaṃ ‘‘dussīlo’’ti, acaṇḍālādiṃ ‘‘caṇḍālo’’tiādinā bhāsamānassa daṭṭhabbā. Dutiyā dussīlaṃ ‘‘dussīlo’’ti, caṇḍālādimeva ‘‘caṇḍālo’’tiādinā avinayena bhāsamānassa. Tatiyā nerayikādikassa nerayikādibhāvavibhāvanīkathā yathā ‘‘āpāyiko devadatto nerayiko’’tiādikā. Catutthī ‘‘vedavihitena yaññavidhinā pāṇātipātādikataṃ sugatiṃ āvahatī’’ti lokassa byāmohanakathā. Pañcamī bhūtena pesuññupasaṃhārā kathā. Chaṭṭhā yuttapattaṭṭhāne pavattitā dānasīlādikathā veditabbā. ^b^Evaṃ sammā gadattā^eb^ti yathāvuttaṃ abhūtādiṃ vajjetvā bhūtaṃ tacchaṃ atthasaṃhitaṃ piyaṃ manāpaṃ tato eva sammā suṭṭhu gadanato sugato. Āpāthagamanamattena kassaci appiyampi hi bhagavato vacanaṃ piyaṃ manāpameva atthasiddhiyā lokassa hitasukhāvahattā. Ettha pana da-kārassa ta-kāraṃ katvā ‘‘sugato’’ti vuttanti daṭṭhabbaṃ.<br/><br/>[03]Aparo nayo – sobhanaṃ gataṃ gamanaṃ etassāti ^b^sugato^eb^. Bhagavato hi veneyyajanupasaṅkamanaṃ ekantena tesaṃ hitasukhanipphādanato sobhanaṃ bhaddakaṃ. Tathā lakkhaṇānubyañjanappaṭimaṇḍitarūpakāyatāya dutavilambitakhalitānukaḍḍhananippīḷanukkuṭikakuṭilākulatādidosavirahitaṃ ^a^V1.0211^ea^ vilāsitarājahaṃsavasabhavāraṇamigarājagamanaṃ ^a^M1.0239^ea^ kāyagamanaṃ ñāṇagamanañca vipulanimmalakaruṇāsativīriyādiguṇavisesahitamabhinīhārato yāva mahābodhi anavajjatāya sattānaṃ hitasukhāvahatāya ca sobhanameva. Atha vā sayambhūñāṇena sakalampi lokaṃ pariññābhisamayavasena parijānanto sammā gato avagatoti ^b^sugato^eb^. Tathā lokasamudayaṃ pahānābhisamayavasena pajahanto anuppattidhammataṃ āpādento sammā gato atītoti sugato. Lokanirodhaṃ nibbānaṃ sacchikiriyābhisamayavasena sammā gato adhigatoti sugato. Lokanirodhagāminiṃ paṭipadaṃ bhāvanābhisamayavasena sammā gato paṭipannoti sugato. Tathā yaṃ imassa sadevakassa lokassa diṭṭhaṃ sutaṃ mutaṃ viññātaṃ pattaṃ pariyesitaṃ ñātaṃ anuvicaritaṃ manasā, sabbaṃ taṃ hatthatale āmalakaṃ viya sammā paccakkhato gato abbhaññāsīti sugato.<br/><br/>[03]Idāni ^b^lokavidū^eb^ti imassa atthaṃ pakāsento āha ^b^‘‘sabbathā viditalokattā’’^eb^tiādi. Tattha ^b^sabbathā^eb^ti sabbappakārena, yo yo loko yena yena pakārena veditabbo, tena tena pakārenāti attho. Te pana pakāre dassetuṃ ^b^‘‘sabhāvato’’^eb^tiādi vuttaṃ. Tattha ^b^sabhāvato^eb^ti dukkhasabhāvato. Sabbo hi loko dukkhasabhāvo. Yathāha ‘‘saṃkhittena pañcupādānakkhandhā dukkhā’’ti. ^b^Samudayato^eb^ti yato samudeti, tato taṇhādito. ^b^Nirodhato^eb^ti yattha so nirujjhati, tato visaṅkhārato. ^b^Nirodhūpāyato^eb^ti yena vidhinā so nirodho pattabbo, tato ariyamaggato ito aññassa pakārassa abhāvā. Iti ‘‘sabbathā lokaṃ avedī’’ti vatvā tadatthasādhakaṃ suttaṃ dassento ^b^‘‘yattha kho, āvuso’’^eb^tiādimāha. Idañca suttaṃ ‘‘yattha kho, bhante, na jāyati…pe… na upapajjati, sakkā nu kho so, bhante, gamanena lokassa anto ñātuṃ vā daṭṭhuṃ vā pāpuṇituṃ vā’’ti (saṃ. ni. 1.107; a. ni. 4.45) okāsalokassa gatiṃ sandhāya rohitadevaputtena puṭṭho bhagavā abhāsi. Tattha ^b^na jāyatī^eb^tiādinā ujukaṃ jātiādīni paṭikkhipitvā ^b^na cavati na upapajjatī^eb^ti padadvayena aparāparaṃ cavanupapatanāni paṭikkhipati. Keci pana ‘‘na ^a^M1.0240^ea^ jāyatītiādi gabbhaseyyakādivasena vuttaṃ, itaraṃ opapātikavasenā’’ti vadanti. ^b^Ta^eb^nti jātiādirahitaṃ. ^b^Gamanenā^eb^ti padasā gamanena. ^b^Lokassanta^eb^nti saṅkhāralokassa antabhūtaṃ nibbānaṃ. ^b^Ñāteyya^eb^nti jānitabbaṃ. ^b^Daṭṭheyya^eb^nti daṭṭhabbaṃ. ^b^Patteyya^eb^nti pattabbaṃ. ‘‘Ñātāyaṃ diṭṭhāyaṃ pattāya’’nti vā pāṭho, tattha gamanena lokassantaṃ ñātā ayaṃ diṭṭhā ayaṃ pattā ayanti na vadāmīti attho. ^b^Aya^eb^nti nibbānatthiko.<br/><br/>[03]Kāmaṃ padasā gamanena gantvā lokassantaṃ ñātuṃ daṭṭhuṃ pattuṃ vā na sakkā, api ca parimitaparicchinnaṭṭhāne ^a^V1.0212^ea^ taṃ paññāpetvā dassemīti dassento ^b^‘‘api cā’’^eb^tiādimāha. Tattha ^b^byāmamatte kaḷevare^eb^ti byāmappamāṇe attabhāve. Iminā rūpakkhandhaṃ dasseti. ^b^Sasaññimhī^eb^ti saññāya sahite. Iminā saññāsīsena vedanādayo tayo khandhe dasseti saññāsahitattā eva. ^b^Samanake^eb^ti saviññāṇaketi attho. Iminā viññāṇakkhandhaṃ dasseti, aviññāṇake pana utusamuṭṭhānarūpasamudāyamatte paññāpetuṃ na sakkāti adhippāyo. ^b^Loka^eb^nti khandhādilokaṃ. ^b^Lokanirodha^eb^nti tassa lokassa nirujjhanaṃ nibbānameva vā. Nibbānampi hi khandhe paṭicca paññāpanato sarīrasmiṃyeva paññāpeti. Adesampi hi taṃ yesaṃ nirodho, tesaṃ vasena desatopi upacāravasena niddisīyati yathā ‘‘cakkhuṃ loke piyarūpaṃ sātarūpaṃ, etthesā taṇhā pahīyamānā pahīyati, ettha nirujjhamānā nirujjhatī’’ti (dī. ni. 2.401; ma. ni. 1.134; vibha. 204).<br/><br/>[03]^b^Gamanenā^eb^ti pākatikagamanena. ^b^Lokassanto^eb^ti saṅkhāralokassa anto antakiriyāya hetubhūtaṃ nibbānaṃ. ^b^Kudācana^eb^nti kadācipi. ^b^Appatvā^eb^ti aggamaggena anadhigantvā. ^b^Pamocana^eb^nti pamutti nissaraṇaṃ. ^b^Tasmā^eb^ti yasmā lokantaṃ appatvā vaṭṭadukkhato mutti natthi, tasmā. ^b^Have^eb^ti nipātamattaṃ. ^b^Lokavidū^eb^ti sabhāvādito sabbaṃ lokaṃ vijānanto. ^b^Sumedho^eb^ti sundarapañño. ^b^Lokantagū^eb^ti pariññābhisamayena lokaṃ viditvā pahānābhisamayena lokantagū. Maggabrahmacariyassa pariniṭṭhitattā ^b^vusitabrahmacariyo^eb^. Sabbesaṃ kilesānaṃ samitattā catusaccadhammānaṃ vā abhisamitattā ^b^samitāvī^eb^. ^b^Nāsīsatī^eb^ti na pattheti, yathā imaṃ lokaṃ, evaṃ parañca lokaṃ nāsīsati appaṭisandhikattā.<br/><br/>[03]Evaṃ ^a^M1.0241^ea^ yadipi lokavidutā anavasesato dassitā sabhāvādito dassitattā, loko pana ekadeseneva vuttoti taṃ anavasesato dassetuṃ ^b^‘‘api ca tayo lokā’’^eb^tiādi vuttaṃ. Tattha indriyabaddhānaṃ khandhānaṃ samūho santāno ca ^b^sattaloko^eb^. Rūpādīsu sattavisattatāya satto, lokīyati ettha kusalākusalaṃ tabbipāko cāti loko. Anindriyabaddhānaṃ rūpādīnaṃ samūho santāno ca ^b^okāsaloko^eb^ lokīyanti ettha jaṅgamā thāvarā ca tesañca okāsabhūtoti katvā. Tadādhāratāya hesa ‘‘bhājanaloko’’tipi vuccati. Ubhayepi khandhā ^b^saṅkhāraloko^eb^ paccayehi saṅkharīyanti lujjanti palujjanti cāti. ^b^Āhāraṭṭhitikā^eb^ti paccayaṭṭhitikā, paccayāyattavuttikāti attho. Paccayattho hettha āhārasaddo ‘‘ayamāhāro anuppannassa vā kāmacchandassa uppādāyā’’tiādīsu (saṃ. ni. 5.232) viya. Evañhi ‘‘sabbe sattā’’ti iminā asaññasattāpi pariggahitā honti. Sā panāyaṃ āhāraṭṭhitikatā nippariyāyato ^a^V1.0213^ea^ saṅkhāradhammo, na sattadhammoti āha ^b^‘‘āhāraṭṭhitikāti āgataṭṭhāne saṅkhāraloko veditabbo’’^eb^ti.<br/><br/>[03]Yadi evaṃ ‘‘sabbe sattā’’ti idaṃ kathanti? Puggalādhiṭṭhānadesanāti nāyaṃ doso. Kasmā pana bhagavā katthaci puggalādhiṭṭhānaṃ katvā dhammaṃ deseti, katthaci dhammādhiṭṭhānaṃ katvā dhammaṃ desetīti? Desanāvilāsato veneyyajjhāsayato ca. Desanāvilāsappattā hi buddhā bhagavanto, te yathāruci katthaci puggalādhiṭṭhānaṃ katvā katthaci dhammādhiṭṭhānaṃ katvā dhammaṃ desenti. Ye vā pana veneyyā sāsanakkamaṃ anotiṇṇā, tesaṃ puggalādhiṭṭhānaṃ desanaṃ desenti. Ye ca otiṇṇā, tesaṃ dhammādhiṭṭhānaṃ. Sammutisaccavisayā puggalādhiṭṭhānā desanā, itarā paramatthasaccavisayā. Purimā karuṇānukūlā, itarā paññānukūlā. Saddhānusārīgottānaṃ vā purimā. Te hi puggalappamāṇikā, pacchimā dhammānusārīgottānaṃ. Saddhācaritatāya vā lokādhipatīnaṃ vasena puggalādhiṭṭhānā, paññācaritatāya dhammādhipatīnaṃ vasena dhammādhiṭṭhānā. Purimā ca neyyatthā, pacchimā nītatthā. Iti bhagavā taṃ taṃ visesaṃ apekkhitvā tattha tattha duvidhaṃ desanaṃ desetīti veditabbaṃ.<br/><br/>[03]Diṭṭhigatikānaṃ ^a^M1.0242^ea^ sassatādivasena ‘‘attā loko’’ti parikappanā yebhuyyena sattavisayā, na saṅkhāravisayāti āha ^b^‘‘sassato lokoti vā asassato lokoti vāti āgataṭṭhāne sattaloko veditabbo’’^eb^ti. ^b^Yāvatā candimasūriyā pariharantī^eb^ti yattake ṭhāne candimasūriyā parivattanti paribbhamanti. ^b^Disā bhanti virocamānā^eb^ti tesaṃ paribbhamaneneva tā tā disā pabhassarā hutvā virocanti. Atha vā ^b^disā^eb^ti upayogabahuvacanaṃ, tasmā sayaṃ virocamānā candimasūriyā yattakā disā bhanti sobhenti obhāsayantīti attho. ^b^Tāva sahassadhā loko^eb^ti tattakena pamāṇena sahassappakāro okāsaloko, sahassalokadhātuyoti attho. ‘‘Tāvasahassavā’’ti vā pāṭho, tāva tattakaṃ sahassaṃ assa atthīti tāvasahassavā. ^b^Etthā^eb^ti sahassalokadhātusaṅkhāte loke.<br/><br/>[03]^b^Tampī^eb^ti tividhampi lokaṃ. ^b^Sabbathā avedī^eb^ti sabbappakārato paṭivijjhi. Kathaṃ paṭivijjhīti āha ^b^‘‘tathā hī’’^eb^tiādi. ^b^Tathā hissā^eb^ti imassa ‘‘sabbathā vidito’’ti etena sambandho. ^b^Assā^eb^ti anena bhagavatā. ^b^Eko loko sabbe sattā āhāraṭṭhitikā^eb^ti yāya puggalādhiṭṭhānāya kathāya sabbesaṃ saṅkhārānaṃ paccayāyattavuttitā vuttā, tāya sabbo saṅkhāraloko ekavidho pakārantarassa abhāvato. ^b^Dve lokā^eb^tiādīsupi imināva nayena attho veditabbo. Nāmaggahaṇena ^a^V1.0214^ea^ cettha nibbānassa aggahaṇaṃ tassa alokasabhāvattā. Nanu ca ‘‘āhāraṭṭhitikā’’ti ettha paccayāyattavuttitāya maggaphaladhammānampi lokatā āpajjatīti? Nāpajjati pariññeyyānaṃ dukkhasaccadhammānaṃ idha lokoti adhippetattā. Atha vā na lujjati na palujjatīti yo gahito tathā na hoti, so lokoti taṃgahaṇarahitānaṃ lokuttarānaṃ natthi lokatā.<br/><br/>[03]^b^Tisso vedanā^eb^ti sukhadukkhaupekkhāvasena. ^b^Cattāro āhārā^eb^ti kabaḷīkārāhāro phassāhāro manosañcetanāhāro viññāṇāhāroti cattāro āhārā. Tattha kabaḷīkārāhāro ojaṭṭhamakaṃ rūpaṃ āharatīti āhāro. Phasso tisso vedanā āharatīti āhāro. Manosañcetanā tīsu bhavesu paṭisandhiṃ āharatīti āhāro. Viññāṇaṃ paṭisandhikkhaṇe nāmarūpaṃ āharatīti āhāro. Upādānānaṃ ^a^M1.0243^ea^ ārammaṇabhūtā khandhā ^b^upādānakkhandhā. Cha ajjhattikāni āyatanānī^eb^ti cakkhāyatanādimanāyatanapariyantāni. ^b^Satta viññāṇaṭṭhitiyo^eb^ti nānattakāyā nānattasaññino, nānattakāyā ekattasaññino, ekattakāyā nānattasaññino, ekattakāyā ekattasaññino, heṭṭhimā ca tayo āruppāti imā satta ‘‘viññāṇaṃ tiṭṭhati etthāti viññāṇaṭṭhitiyo’’ti vuccanti. Tattha nānattaṃ kāyo etesaṃ, nānatto vā kāyo etesanti nānattakāyā, nānattasaññā etesaṃ atthīti nānattasaññino. Iminā nayena sesapadesupi attho veditabbo.<br/><br/>[03]Sabbe manussā (dī. ni. aṭṭha. 2.127; a. ni. aṭṭha. 3.7.44-45) chakāmāvacarā ca devā ekacce ca vinipātikā ^b^‘‘nānattakāyā nānattasaññino’’^eb^ti vuccanti. Aparimāṇesu hi cakkavāḷesu aparimāṇānaṃ manussānaṃ vaṇṇasaṇṭhānādivasena dvepi ekasadisā natthi. Yepi katthaci yamakabhātaro vaṇṇena vā saṇṭhānena vā ekasadisā honti, tesampi ālokitavilokitakathitahasitagamanaṭhānādīhi viseso hotiyeva, paṭisandhisaññā ca nesaṃ tihetukāpi duhetukāpi ahetukāpi hoti, tasmā sabbepi manussā nānattakāyā nānattasaññino. Chakāmāvacaradevesu ca kesañci kāyo nīlo hoti, kesañci pītādivaṇṇo, paṭisandhisaññā ca nesaṃ duhetukāpi tihetukāpi hoti, tasmā tepi nānattakāyā nānattasaññino. Ekacce vinipātikā pana catuapāyavinimuttakā uttaramātā yakkhinī, piyaṅkaramātā, dhammaguttāti evamādayo daṭṭhabbā. Etesañhi odātakāaḷamaṅguracchavisāmavaṇṇādivasena ceva kisathūlarassadīghādivasena ca kāyo nānā hoti, manussānaṃ viya tihetukaduhetukāhetukavasena paṭisandhisaññāpi, te pana devā viya na mahesakkhā ^a^V1.0215^ea^, kapaṇamanussā viya appesakkhā dullabhaghāsacchādanā dukkhapīḷitā viharanti, ekacce kāḷapakkhe dukkhitā juṇhapakkhe sukhitā honti, tasmā sukhasamussayato vinipatitattā sukhasamussayato vinipāto etesaṃ atthīti vinipātikāti vuttā satipi devabhāve dibbasampattiyā abhāvato. Ye panettha tihetukā, tesaṃ dhammābhisamayopi hoti. Piyaṅkaramātā hi yakkhinī paccūsasamaye anuruddhattherassa dhammaṃ sajjhāyato sutvā –<br/><br/>[21]‘‘Mā ^a^M1.0244^ea^ saddaṃ kari piyaṅkara, bhikkhu dhammapadāni bhāsati;<br/><br/>[22]Apica dhammapadaṃ vijāniya, paṭipajjema hitāya no siyā.<br/><br/>[21]‘‘Pāṇesu ca saṃyamāmase, sampajānamusā na bhaṇāmase;<br/><br/>[22]Sikkhema susīlyamattano, api muccema pisācayoniyā’’ti. (saṃ. ni. 1.240) –<br/><br/>[07]Evaṃ puttakaṃ saññāpetvā taṃ divasaṃ sotāpattiphalaṃ pattā. Uttaramātā pana bhagavato dhammaṃ sutvāva sotāpannā jātā. Evamimepi kāyassa ceva paṭisandhisaññāya ca nānattā ‘‘nānattakāyā nānattasaññino’’tveva saṅkhyaṃ gacchanti.<br/><br/>[03]Brahmapārisajjabrahmapurohitamahābrahmasaṅkhātā pana hīnamajjhimapaṇītabhedabhinnena paṭhamajjhānena nibbattā brahmakāyikā ceva catūsu apāyesu sattā ca ^b^‘‘nānattakāyā ekattasaññino’’^eb^ti vuccanti. Etesu hi brahmakāyikesu brahmapurohitānaṃ kāyo brahmapārisajjehi pamāṇato vipulataro hoti, mahābrahmānaṃ kāyo pana brahmapurohitehipi pamāṇato vipulataro hoti. Kāmañca nesaṃ pabhāvasenapi kāyo heṭṭhimaheṭṭhimehi uḷārataro hoti, taṃ pana idha appamāṇaṃ. Tathā hi parittābhādīnaṃ parittasubhādīnañca kāye satipi pabhāvematte ekattavaseneva vavatthapīyatīti ‘‘ekattakāyā’’tveva te vuccanti. Evamime brahmakāyikā kāyassa nānattā paṭhamajjhānavipākavasena pana paṭisandhisaññāya ca ekattā nānattakāyā ekattasaññino. Yathā ca te, evaṃ catūsu apāyesu sattā. Nirayesu hi kesañci gāvutaṃ, kesañci aḍḍhayojanaṃ, kesañci yojanaṃ attabhāvo hoti, devadattassa pana yojanasatiko jāto. Tiracchānesupi keci khuddakā, keci mahantā, pettivisayepi keci saṭṭhihatthā, keci asītihatthā honti, keci suvaṇṇā, keci dubbaṇṇā, tathā kālakañcikā asurā. Api cettha dīghapiṭṭhikapetā nāma ^a^V1.0216^ea^ saṭṭhiyojanikāpi honti, paṭisandhisaññā pana sabbesampi akusalavipākāhetukāva hoti. Iti āpāyikāpi ‘‘nānattakāyā ekattasaññino’’tveva saṅkhyaṃ gacchanti.<br/><br/>[03]Dutiyajjhānabhūmikā ^a^M1.0245^ea^ pana parittābhā appamāṇābhā ābhassarā ^b^‘‘ekattakāyā nānattasaññino’’^eb^ti vuccanti. Nesañhi sabbesaṃ kāyo ekappamāṇova hoti, paṭisandhisaññā pana dutiyatatiyajjhānavipākavasena nānā hoti.<br/><br/>[03]Parittasubhā appamāṇasubhā subhakiṇhā pana tatiyajjhānabhūmikā ^b^ekattakāyā ekattasaññino^eb^. Tesaṃ vuttanayena kāyassa ceva catutthajjhānavipākavasena paṭisandhisaññāya ca ekattā. ‘‘Vehapphalāpi imaṃyeva catutthaviññāṇaṭṭhitiṃ bhajanti kāyassa ceva pañcamajjhānavipākavasena paṭisandhisaññāya ca ekarūpattā. Suddhāvāsā pana apunarāvattanato vivaṭṭapakkhe ṭhitā, na sabbakālikā. Kappasatasahassampi asaṅkhyeyyampi buddhasuññe loke nuppajjanti, soḷasakappasahassabbhantare buddhesu uppajjantesuyeva uppajjanti, dhammacakkappavattissa bhagavato khandhāvāraṭṭhānasadisā honti, tasmā neva viññāṇaṭṭhitiṃ, na sattāvāsaṃ bhajantī’’ti vadanti. Mahāsīvatthero pana ‘‘na kho pana so sāriputta āvāso sulabharūpo, yo mayā anāvuṭṭhapubbo iminā dīghena addhunā aññatra suddhāvāsehi devehī’’ti (ma. ni. 1.160) iminā suttena ‘‘suddhāvāsāpi catutthaviññāṇaṭṭhitiṃ catutthasattāvāsaṃ bhajantī’’ti vadati, taṃ appaṭibāhiyattā suttassa anuññātaṃ. Tasmā asaññasattaṃ apanetvā parittasubhādīsu akaniṭṭhapariyosānāsu navasu bhūmīsu sattā ‘‘ekattakāyā ekattasaññino’’ti gahetabbā.<br/><br/>[03]Asaññasattā pana viññāṇābhāvā ettha saṅgahaṃ na gacchanti. Tathā hi anuppanne buddhe titthāyatane pabbajitā vāyokasiṇe parikammaṃ katvā catutthajjhānaṃ nibbattetvā tato vuṭṭhāya ‘‘dhī cittaṃ, dhī cittaṃ, cittassa nāma abhāvoyeva sādhu. Cittañhi nissāya vadhabandhādipaccayaṃ dukkhaṃ uppajjati, citte asati nattheta’’nti khantiṃ ruciṃ uppādetvā aparihīnajjhānā kālaṃ katvā rūpapaṭisandhivasena asaññabhave nibbattanti. Yo yassa iriyāpatho manussaloke paṇihito ahosi, so tena iriyāpathena nibbattitvā pañca kappasatāni ṭhito vā nisinno vā nipanno vā hoti. Evaṃ cittavirāgabhāvanāvasena tesaṃ tattha viññāṇuppatti na hotīti viññāṇābhāvato viññāṇaṭṭhitiṃ te na bhajanti. Nevasaññānāsaññāyatanaṃ ^a^M1.0246^ea^ pana yatheva saññāya, evaṃ viññāṇassapi sukhumattā viññāṇaṭṭhitīsu saṅgahaṃ na gacchati. Tañhi saññāya viya viññāṇassapi saṅkhārāvasesasukhumabhāvappattattā paribyattaviññāṇakiccābhāvato neva viññāṇaṃ ^a^V1.0217^ea^, na ca sabbaso aviññāṇaṃ hotīti nevaviññāṇā nāviññāṇaṃ, tasmā paripphuṭaviññāṇakiccavantīsu viññāṇaṭṭhitīsu saṅgahaṃ na gacchati. Tasmā vinipātikehi saddhiṃ chakāmāvacaradevā manussā ca nānattakāyā nānattasaññino, paṭhamajjhānabhūmikā apāyasattā ca nānattakāyā ekattasaññino, dutiyajjhānabhūmikā ekattakāyā nānattasaññino, tatiyajjhānabhūmikā asaññasattaṃ vajjetvā sesā catutthajjhānabhūmikā ca ekattakāyā ekattasaññinoti imā catasso viññāṇaṭṭhitiyo nevasaññānāsaññāyatanaṃ vajjetvā ākāsānañcāyatanādiheṭṭhimāruppattayena saddhiṃ ‘‘satta viññāṇaṭṭhitiyo’’ti veditabbā.<br/><br/>[03]^b^Aṭṭha lokadhammā^eb^ti lābho alābho yaso ayaso nindā pasaṃsā sukhaṃ dukkhanti ime aṭṭha lokassa dhammattā lokadhammā. Ime hi sattalokassa avassaṃbhāvino dhammā, tasmā etehi vinimutto nāma koci satto natthi. Te hi aparāparaṃ kadāci lokaṃ anupatanti, kadāci te loko ca anupatati. Vuttampi cetaṃ ‘‘aṭṭhime, bhikkhave, lokadhammā lokaṃ anuparivattanti, loko ca aṭṭha lokadhamme anuparivattatī’’ti (a. ni. 8.6). Ghāsacchādanādīnaṃ laddhi, tāni eva vā laddhabbato ^b^lābho^eb^. Tadabhāvo ^b^alābho^eb^. Lābhaggahaṇena cettha tabbisayo anurodho gahito, alābhaggahaṇena virodho. Evaṃ ^b^yasā^eb^dīsupi tabbisayānurodhavirodhānaṃ gahaṇaṃ veditabbaṃ. Lābhe pana āgate alābho āgatoyeva hotīti lābho ca alābho ca vutto. ^b^Yasā^eb^dīsupi eseva nayo. Tathā ca lohite sati tadupaghātavasena pubbo viya lābhādīsu anurodhe sati alābhādīsu virodho laddhāvasaro eva hoti.<br/><br/>[03]^b^Nava sattāvāsā^eb^ti heṭṭhā vuttasattaviññāṇaṭṭhitiyo eva asaññasattacatutthāruppehi saddhiṃ ‘‘nava sattāvāsā’’ti vuccanti. Sattā āvasanti etesūti sattāvāsā, nānattakāyanānattasaññīādibhedā sattanikāyā. Te hi sattanikāyā tappariyāpannānaṃ sattānaṃ tāya eva tappariyāpannatāya ^a^M1.0247^ea^ ādhāro viya vattabbataṃ arahanti samudāyādhāratāya avayavassa yathā ‘‘rukkhe sākhā’’ti. Suddhāvāsānampi sattāvāsaggahaṇe kāraṇaṃ heṭṭhā vuttameva.<br/><br/>[03]^b^Dasāyatanānī^eb^ti arūpasabhāvaṃ manāyatanaṃ rūpārūpādimissakaṃ dhammāyatanañca ṭhapetvā kevalaṃ rūpadhammānaṃyeva vasena cakkhāyatanādayo pañca, rūpāyatanādayo pañcāti dasāyatanāni vuttāni, manāyatanadhammāyatanehi pana saddhiṃ tāniyeva ^b^‘‘dvādasāyatanānī’’^eb^ti vuttāni.<br/><br/>[03]Kasmā ^a^V1.0218^ea^ panettha cakkhādayo ‘‘āyatanānī’’ti vuccanti? Āyatanato (vibha. aṭṭha. 154) āyānaṃ vā tananato āyatassa ca nayanato āyatanāni. Cakkhurūpādīsu hi taṃtaṃdvārārammaṇā cittacetasikā dhammā sena sena anubhavanādinā kiccena āyatanti uṭṭhahanti ghaṭanti vāyamanti, te ca pana āyabhūte dhamme etāni tanonti vitthārenti, idañca anamatagge saṃsāre pavattaṃ ativiya āyataṃ saṃsāradukkhaṃ yāva na nivattati, tāva nayanti pavattayanti, tasmā ‘‘āyatanānī’’ti vuccanti. Api ca nivāsaṭṭhānaṭṭhena ākaraṭṭhena samosaraṇaṭṭhena sañjātidesaṭṭhena kāraṇaṭṭhena ca āyatanāni. Tathā hi loke ‘‘issarāyatanaṃ vāsudevāyatana’’ntiādīsu nivāsaṭṭhānaṃ āyatananti vuccati. ‘‘Suvaṇṇāyatanaṃ rajatāyatana’’ntiādīsu ākaro. Sāsane pana ‘‘manorame āyatane, sevanti naṃ vihaṅgamā’’tiādīsu (a. ni. 5.38) samosaraṇaṭṭhānaṃ. ‘‘Dakkhiṇāpatho gunnaṃ āyatana’’ntiādīsu sañjātideso. ‘‘Tatra tatreva sakkhibhabbataṃ pāpuṇāti sati satiāyatane’’tiādīsu (ma. ni. 3.158; a. ni. 3.102; 5.23) kāraṇaṃ āyatananti vuccati. Cakkhuādīsu ca te te cittacetasikā dhammā nivasanti tadāyattavuttitāyāti cakkhādayo tesaṃ nivāsaṭṭhānaṃ. Cakkhādīsu ca te ākiṇṇā tannissitattā tadārammaṇattā cāti cakkhādayova nesaṃ ākaro. Tattha tattha vatthudvārārammaṇavasena samosaraṇato cakkhādayova nesaṃ samosaraṇaṭṭhānaṃ. Tannissayārammaṇabhāvena tattheva uppattito cakkhādayova nesaṃ sañjātideso. Cakkhādīnaṃ abhāve abhāvato cakkhādayova nesaṃ kāraṇanti yathāvuttenatthena cakkhu ca taṃ āyatanañcāti cakkhāyatanaṃ. Evaṃ sesānipi.<br/><br/>[03]Imāneva ^a^M1.0248^ea^ pana dvādasāyatanāni cakkhuviññāṇādichaviññāṇehi saddhiṃ ^b^aṭṭhārasa^eb^ vidahanādito ^b^‘‘dhātuyo’’^eb^ti vuccanti. Tathā hi cakkhādīsu ekeko dhammo yathāsambhavaṃ vidahati, dhīyate, vidhānaṃ, vidhīyate etāya, ettha vā dhīyatīti dhātūti vuccati. Lokiyā hi dhātuyo kāraṇabhāvena vavatthitāva hutvā suvaṇṇarajatādidhātuyo viya suvaṇṇarajatādiṃ, anekappakāraṃ saṃsāradukkhaṃ vidahanti, bhārahārehi ca bhāro viya sattehi dhīyanti dhārīyanti, dukkhavidhānamattameva cetā avasavattanato. Etāhi ca kāraṇabhūtāhi saṃsāradukkhaṃ sattehi anuvidhīyati, tathāvihitañca taṃ etāsveva dhīyati ṭhapīyati, tasmā ‘‘dhātuyo’’ti vuccanti. Api ca yathā titthiyānaṃ attā nāma sabhāvato natthi, na evametā, etā pana attano sabhāvaṃ dhārentīti dhātuyo. Yathā ca loke vicittā haritālamanosilādayo selāvayavā ‘‘dhātuyo’’ti vuccanti, evametāpi dhātuyo viya dhātuyo. Vicittā hetā ñāṇañeyyāvayavāti. Yathā vā sarīrasaṅkhātassa samudāyassa avayavabhūtesu rasasoṇitādīsu aññamaññavisabhāgalakkhaṇaparicchinnesu ^a^V1.0219^ea^ dhātusamaññā, evametesupi pañcakkhandhasaṅkhātassa attabhāvassa avayavesu dhātusamaññā veditabbā. Aññamaññavisabhāgalakkhaṇaparicchinnā hete cakkhādayoti. Api ca ^b^dhātū^eb^ti nijjīvamattassetaṃ adhivacanaṃ. Tathā hi bhagavā ‘‘chadhāturo ayaṃ bhikkhu puriso’’tiādīsu (ma. ni. 3.343) jīvasaññāsamūhananatthaṃ dhātudesanamakāsi. Tasmā nijjīvaṭṭhenapi dhātuyoti vuccanti.<br/><br/>[03]Ettha ca ‘‘āhāraṭṭhitikā’’ti paccayāyattavuttitāvacanena saṅkhārānaṃ aniccatā, tāya ca ‘‘yadaniccaṃ taṃ dukkhaṃ, yaṃ dukkhaṃ tadanattā’’ti (saṃ. ni. 3.15) vacanato dukkhānattatā ca pakāsitā hontīti tīṇipi sāmaññalakkhaṇāni gahitāni. ^b^Nāma^eb^nti cattāro arūpino khandhā, te ca atthato phassādayo. ^b^Rūpa^eb^nti bhūtupādāyarūpāni, tāni ca atthato pathavīādayoti aviseseneva salakkhaṇato saṅkhārā gahitā. Taggahaṇeneva ye te savisesā kusalādayo hetuādayo ca, tepi gahitā eva hontīti āha ^b^‘‘iti ayaṃ saṅkhāralokopi sabbathā vidito’’^eb^ti.<br/><br/>[03]Evaṃ ^a^M1.0249^ea^ saṅkhāralokassa sabbathā viditabhāvaṃ dassetvā idāni sattalokassapi sabbathā viditabhāvaṃ dassento ^b^‘‘yasmā panesā’’^eb^tiādimāha. Tattha ^b^āsayaṃ jānātī^eb^ti āgamma cittaṃ seti etthāti āsayo migāsayo viya. Yathā migo gocarāya gantvā paccāgantvā tattheva vanagahane sayatīti so tassa āsayo, evaṃ aññathā pavattitvāpi cittaṃ āgamma yattha seti, so tassa āsayoti vuccati. So pana sassatadiṭṭhiādivasena catubbidho. Vuttañca –<br/><br/>[21]‘‘Sassatucchedadiṭṭhī ca, khanti cevānulomikā;<br/><br/>[22]Yathābhūtañca yaṃ ñāṇaṃ, etaṃ āsayasaddita’’nti.<br/><br/>[03]Tattha sabbadiṭṭhīnaṃ sassatucchedadiṭṭhīhi saṅgahitattā sabbepi diṭṭhigatikā sattā imā eva dve diṭṭhiyo sannissitā. Yathāha ‘‘dvayanissito khvāyaṃ kaccāna loko yebhuyyena atthitañceva natthitañcā’’ti (saṃ. ni. 2.15). ^b^Atthitā^eb^ti hi sassataggāho adhippeto, ^b^natthitā^eb^ti ucchedaggāho. Ayaṃ tāva vaṭṭanissitānaṃ puthujjanānaṃ āsayo, vivaṭṭanissitānaṃ pana suddhasattānaṃ anulomikā khanti yathābhūtañāṇanti duvidho āsayo. Tattha ‘‘anulomikā khanti vipassanāñāṇaṃ, yathābhūtañāṇaṃ pana maggañāṇa’’nti ^b^sammohavinodaniyā^eb^ vibhaṅgaṭṭhakathāyaṃ (vibha. aṭṭha. 815) vuttaṃ ^a^V1.0220^ea^. Taṃ catubbidhampi sattānaṃ āsayaṃ jānāti, jānanto ca tesaṃ diṭṭhigatānaṃ tesañca ñāṇānaṃ appavattikkhaṇepi jānāti. Vuttañhetaṃ –<br/><br/>[08]‘‘Kāmaṃ sevantaññeva jānāti ‘ayaṃ puggalo kāmagaruko kāmāsayo kāmādhimutto’ti, kāmaṃ sevantaññeva jānāti ‘ayaṃ puggalo nekkhammagaruko nekkhammāsayo nekkhammādhimutto’’’tiādi (paṭi. ma. 1.113).<br/><br/>[03]^b^Anusayaṃ jānātī^eb^ti anu anu sayantīti anusayā, anurūpaṃ kāraṇaṃ labhitvā uppajjantīti attho. Etena nesaṃ kāraṇalābhe uppajjanārahataṃ dasseti. Appahīnā hi kilesā kāraṇalābhe sati uppajjanti. Ke pana te? Kāmarāgādayo satta anāgatā kilesā, atītā paccuppannā ca taṃsabhāvattā tathā vuccanti. Na hi dhammānaṃ kālabhedena sabhāvabhedo ^a^M1.0250^ea^ atthi, taṃ sattavidhaṃ anusayaṃ tassa tassa sattassa santāne paroparabhāvena pavattamānaṃ jānāti.<br/><br/>[03]^b^Caritaṃ jānātī^eb^ti ettha ^b^carita^eb^nti sucaritaduccaritaṃ. Tañhi ^b^vibhaṅge^eb^ (vibha. 814 ādayo) caritaniddese niddiṭṭhaṃ. Atha vā ^b^carita^eb^nti cariyā veditabbā. Tā pana rāgadosamohasaddhābuddhivitakkavasena cha mūlacariyā, tāsaṃ apariyanto antarabhedo, saṃsaggabhedo pana tesaṭṭhividho. Taṃ caritaṃ sabhāvato saṃkilesato vodānato samuṭṭhānato phalato nissandatoti evamādinā pakārena jānāti.<br/><br/>[03]^b^Adhimuttiṃ jānātī^eb^ti ettha ^b^adhimuttī^eb^ti ajjhāsayadhātu. Sā duvidhā hīnādhimutti paṇītādhimuttīti. Yāya hīnādhimuttikā sattā hīnādhimuttikeyeva sevanti, paṇītādhimuttikā ca paṇītādhimuttike eva. Sace hi ācariyupajjhāyā na sīlavanto honti, saddhivihārikā sīlavanto honti, te attano ācariyupajjhāyepi na upasaṅkamanti, attanā sadise sāruppabhikkhūyeva upasaṅkamanti. Sace ācariyupajjhāyā sāruppabhikkhū, itare asāruppā, tepi na ācariyupajjhāye upasaṅkamanti, attanā sadise hīnādhimuttike eva upasaṅkamanti. Tipiṭakacūḷābhayatthero kira nāgadīpe cetiyavandanāya pañcahi bhikkhusatehi saddhiṃ gacchanto ekasmiṃ gāme manussehi nimantito therena ca saddhiṃ eko asāruppabhikkhu atthi, dhuravihārepi eko asāruppabhikkhu atthi, bhikkhusaṅghesu gāmaṃ osarantesu te ubho janā kiñcāpi āgantukena nevāsiko, nevāsikena vā āgantuko na diṭṭhapubbo, evaṃ santepi ekato ^a^V1.0221^ea^ hutvā hasitvā hasitvā kathayamānā aṭṭhaṃsu. Thero disvā ‘‘sammāsambuddhena jānitvā ^b^dhātusaṃyuttaṃ^eb^ (saṃ. ni. 2.85 ādayo) kathita’’nti āha. Evamayaṃ hīnādhimuttikādīnaṃ aññamaññopasevanādiniyāmikā ajjhāsayadhātu ajjhāsayabhāvo adhimuttīti vuccati, taṃ adhimuttiṃ jānāti. ‘‘Imassa adhimutti hīnā, imassa paṇītā. Tatthāpi imassa mudu, imassa mudutarā, imassa mudutamā’’tiādinā paṭivijjhati. Adhimuttiyā pana tikkhamudubhāvādiko indriyānaṃ tikkhamudubhāvādinā veditabbo.<br/><br/>[03]^b^Apparajakkhe^eb^ti ^a^M1.0251^ea^ paññāmaye akkhimhi appaṃ parittaṃ rāgadosamoharajaṃ etesanti apparajakkhā, appaṃ vā rāgādirajaṃ etesanti apparajakkhā, anussadarāgādirajā sattā. Te apparajakkhe. ^b^Mahārajakkhe^eb^ti etthāpi eseva nayo, ussadarāgādirajā mahārajakkhā. ^b^Jānātī^eb^ti ‘‘imassa rāgarajo appo, imassa dosarajo appo’’tiādinā apparajakkhādike jānāti.<br/><br/>[03]^b^Tikkhindriye^eb^ti tikhiṇehi saddhādīhi indriyehi samannāgate. ^b^Mudindriye^eb^ti mudukehi saddhādīhi indriyehi samannāgate. Ubhayatthāpi upanissayabhūtindriyāni adhippetāni. ^b^Svākāre^eb^ti sundarākāre, kalyāṇapakatike vivaṭṭajjhāsayeti attho. Yesaṃ vā āsayādayo ākārā koṭṭhāsā sundarā, te ^b^svākārā^eb^. Viparītā ^b^dvākārā. Suviññāpaye^eb^ti sammattaniyāmaṃ viññāpetuṃ sukare saddhe paññavante ca, ye vā kathitaṃ kāraṇaṃ sallakkhenti, sukhena sakkā honti viññāpetuṃ, te ^b^suviññāpayā^eb^. Viparītā ^b^duviññāpayā. Bhabbe abhabbe^eb^ti ettha ye ariyamaggappaṭivedhassa anucchavikā upanissayasampannā kammāvaraṇakilesāvaraṇavipākāvaraṇarahitā, te ^b^bhabbā^eb^. Viparītā ^b^abhabbā. Tasmā^eb^ti yasmā bhagavā aparimāṇe satte āsayādito anavasesetvā jānāti, tasmā assa bhagavato sattalokopi sabbathā vidito.<br/><br/>[03]Nanu ca sattesu pamāṇādipi jānitabbo atthīti? Atthi, tassa pana jānanaṃ na nibbidāya virāgāya nirodhāyāti idha na gahitaṃ, bhagavato pana tampi suviditaṃ suvavatthāpitameva, payojanābhāvā desanaṃ nāruḷhaṃ. Tena vuttaṃ –<br/><br/>[08]‘‘Atha kho bhagavā parittaṃ nakhasikhāyaṃ paṃsuṃ āropetvā bhikkhū āmantesi – ‘taṃ kiṃ maññatha, bhikkhave, katamaṃ nu kho bahutaraṃ yo vāyaṃ mayā paritto nakhasikhāyaṃ paṃsu āropito, ayaṃ vā mahāpathavī’’’tiādi (saṃ. ni. 5.1121).<br/><br/>[03]Evaṃ ^a^V1.0222^ea^ sattalokassapi sabbathā viditabhāvaṃ dassetvā idāni okāsalokassapi tatheva viditabhāvaṃ dassento āha ^b^‘‘yathā ca^eb^^b^sattaloko’’^eb^tiādi ^a^M1.0252^ea^. Okāsalokopi sabbathā viditoti sambandho. ^b^Cakkavāḷa^eb^nti lokadhātu. Sā hi nemimaṇḍalasadisena cakkavāḷapabbatena samantato parikkhittattā ‘‘cakkavāḷa’’nti vuccati. ^b^Aḍḍhuḍḍhānī^eb^ti upaḍḍhacatutthāni, tīṇi satāni paññāsañcāti attho. ^b^Nahutānī^eb^ti dasasahassāni. ^b^Saṅkhātā^eb^ti kathitā. Yasmā pathavī nāmāyaṃ tiriyaṃ aparicchinnā, tasmā ^b^‘‘ettakaṃ bahalattena, saṅkhātāyaṃ vasundharā’’^eb^ti bahalatoyeva paricchedo vutto. Nanu cakkavāḷapabbatehi taṃtaṃcakkavāḷapathavī paricchinnāti? Na tadaññacakkavāḷapathaviyā ekābaddhabhāvato. Tiṇṇaṃ tiṇṇañhi pattānaṃ antarāḷasadise tiṇṇaṃ tiṇṇaṃ lokadhātūnaṃ antareyeva pathavī natthi lokantaranirayabhāvato, cakkavāḷapabbatānaṃ pana cakkavāḷapabbatantarehi sambaddhaṭṭhāne pathavī ekābaddhāva, vivaṭṭakāle saṇṭhahamānāpi pathavī yathāsaṇṭhitapathaviyā ekābaddhāva saṇṭhahati.<br/><br/>[03]^b^Saṇṭhitī^eb^ti heṭṭhā uparito cāti sabbaso ṭhiti. ^b^Evaṃ saṇṭhite^eb^ti evaṃ avaṭṭhite. ^b^Etthā^eb^ti cakkavāḷe. ^b^Ajjhogāḷho^eb^ti ogāhitvā anupavisitvā ṭhito. ^b^Accuggato tāvadevā^eb^ti tattakameva caturāsīti yojanasatasahassāniyeva uggato. Na kevalañcettha ubbedhova, atha kho āyāmavitthārāpissa tattakāyeva. Vuttañhetaṃ –<br/><br/>[08]‘‘Sineru, bhikkhave, pabbatarājā caturāsīti yojanasahassāni āyāmena, caturāsīti yojanasahassāni vitthārenā’’ti (a. ni. 7.66).<br/><br/>[03]^b^Sinerupabbatuttamo^eb^ti pabbatesu uttamo, pabbatoyeva vā uttamo pabbatuttamo, sinerusaṅkhāto pabbatuttamo sinerupabbatuttamo, sinerupabbatarājāti vuttaṃ hoti. Tassa ca pācīnapassaṃ rajatamayaṃ, tasmā tassa pabhāya ajjhottharantiyā pācīnadisāya samuddodakaṃ khīraṃ viya paññāyati. Dakkhiṇapassaṃ pana indanīlamaṇimayaṃ, tasmā dakkhiṇadisāya samuddodakaṃ yebhuyyena nīlavaṇṇaṃ hutvā paññāyati, tathā ākāsaṃ. Pacchimapassaṃ phalikamayaṃ. Uttarapassaṃ suvaṇṇamayaṃ. Cattāro samuddāpi sinerurasmīhi eva paricchinnā. Tathā hi pubbadakkhiṇapassehi nikkhantā rajatamaṇirasmiyo ekato hutvā mahāsamuddapiṭṭhena gantvā cakkavāḷapabbataṃ āhacca tiṭṭhanti, dakkhiṇapacchimapassehi nikkhantā maṇiphalikarasmiyo, pacchimuttarapassehi ^a^M1.0253^ea^ nikkhantā phalikasuvaṇṇarasmiyo, uttarapācīnapassehi nikkhantā suvaṇṇarajatarasmiyo ekato hutvā ^a^V1.0223^ea^ mahāsamuddapiṭṭhena gantvā cakkavāḷapabbataṃ āhacca tiṭṭhanti, tāsaṃ rasmīnaṃ antaresu cattāro mahāsamuddā honti.<br/><br/>[03]^b^Tato^eb^ti sinerussa heṭṭhā upari ca vuttappamāṇato. ^b^Upaḍḍhupaḍḍhenā^eb^ti upaḍḍhena upaḍḍhena. Idaṃ vuttaṃ hoti – dvācattālīsa yojanasahassāni samudde ajjhogāḷho tattakameva upari uggato ^b^yugandharapabbato,^eb^ ekavīsati yojanasahassāni mahāsamudde ajjhogāḷho tattakameva ca upari uggato ^b^īsadharo^eb^ pabbatoti iminā nayena sesesupi upaḍḍhupaḍḍhappamāṇatā veditabbā. Yathā mahāsamuddo yāva cakkavāḷapādamūlā anupubbaninno, evaṃ yāva sinerupādamūlāti heṭṭhā sineruppamāṇato upaḍḍhappamāṇopi yugandharapabbato pathaviyaṃ suppatiṭṭhito, evaṃ īsadharādayopīti daṭṭhabbaṃ. Vuttañhetaṃ ‘‘mahāsamuddo, bhikkhave, anupubbaninno anupubbapoṇo anupubbapabbhāro’’ti (cūḷava. 184; udā. 45). Sineruyugandharādīnaṃ antare ^b^sīdantarasamuddā^eb^ nāma honti. Tattha kira udakaṃ sukhumaṃ morapattamattampi pakkhittaṃ patiṭṭhātuṃ na sakkoti sīdateva, tasmā te sīdasamuddā nāma vuccanti. Te pana vitthārato yathākkamaṃ sineruādīnaṃ accuggamasamānapāmāṇāti vadanti. ^b^Ajjhogāḷhuggatā^eb^ti ajjhogāḷhā ca uggatā ca. ^b^Brahā^eb^ti mahantā.<br/><br/>[03]^b^Sinerussa samantato^eb^ti parikkhipanavasena sinerussa samantato ṭhitā. Sineruṃ tāva parikkhipitvā ṭhito yugandharo, taṃ parikkhipitvā īsadharo. Evaṃ taṃ taṃ parikkhipitvā ṭhitā ‘‘sinerussa samantato’’ti vuttā. Katthaci pana ‘‘sineruṃ parikkhipitvā assakaṇṇo nāma pabbato patiṭṭhito, taṃ parikkhipitvā vinatako nāma pabbato’’ti evaṃ aññoyeva anukkamo āgato. Tathā hi ^b^nimijātake^eb^ –<br/><br/>[21]‘‘Sahassayuttaṃ hayavāhiṃ, dibbayānamadhiṭṭhito;<br/><br/>[26]Yāyamāno mahārājā, addā sīdantare nage;<br/><br/>[22]Disvānāmantayī sūtaṃ, ime ke nāma pabbatā’’ti. (jā. 2.22.566)<br/><br/>[07]Evaṃ ^a^M1.0254^ea^ nimimahārājena puṭṭhena mātalidevaputtena –<br/><br/>[21]‘‘Sudassano karavīko, īsadharo yugandharo;<br/><br/>[22]Nemindharo vinatako, assakaṇṇo girī brahā.<br/><br/>[21]‘‘Ete ^a^V1.0224^ea^ sīdantare nagā, anupubbasamuggatā;<br/><br/>[22]Mahārājānamāvāsā, yāni tvaṃ rāja passasī’’ti. (jā. 2.22.568-569)<br/><br/>[07]Vuttaṃ.<br/><br/>[03]Tattha aṭṭhakathāyaṃ idaṃ vuttaṃ –<br/><br/>[08]‘‘Ayaṃ, mahārāja, etesaṃ sabbabāhiro sudassano pabbato nāma, tadanantare karavīko nāma, so sudassanato uccataro. Ubhinnampi pana tesaṃ antare ekopi sīdantaramahāsamuddo. Karavīkassa anantare īsadharo nāma, so karavīkato uccataro. Tesampi antare eko sīdantaramahāsamuddo. Īsadharassa anantare yugandharo nāma, so īsadharato uccataro. Tesampi antare eko sīdantaramahāsamuddo. Yugandharassa anantare nemindharo nāma, so yugandharato uccataro. Tesampi antare eko sīdantaramahāsamuddo. Nemindharassa anantare vinatako nāma, so nemindharato uccataro. Tesampi antare eko sīdantaramahāsamuddo. Vinatakassa anantare assakaṇṇo nāma, so vinatakato uccataro. Tesampi antare eko sīdantaramahāsamuddo. Ete sīdantaramahāsamudde satta pabbatā anupaṭipāṭiyā samuggatā sopānasadisā hutvā ṭhitā’’ti (jā. aṭṭha. 6.22.569).<br/><br/>[03]^b^Yojanānaṃ satānucco, himavā pañca pabbato^eb^ti himavā pabbato pañca yojanasatāni ucco, ubbedhoti attho. Tattha ^b^himavā^eb^ti himapātasamaye himayuttatāya himaṃ assa atthīti himavā, gimhakāle himaṃ vamatīti himavā. ^b^Pabbato^eb^ti selo. Selo hi sandhisaṅkhātehi pabbehi sahitattā ‘‘pabbato’’ti vuccati, pasavanādivasena jalassa sārabhūtānaṃ bhesajjādīnaṃ vatthūnañca giraṇato ‘‘girī’’ti ca vuccati. ^b^Yojanānaṃ sahassāni, tīṇi āyatavitthato^eb^ti yojanānaṃ tīṇi sahassāni āyāmato ^a^M1.0255^ea^ ca vitthārato cāti attho, āyāmato ca vitthārato ca tīṇi yojanasahassānīti vuttaṃ hoti.<br/><br/>[03]^b^Caturāsītisahassehi, kūṭehi paṭimaṇḍito^eb^ti sudassanakūṭacitrakūṭādīhi caturāsītikūṭasahassehi paṭimaṇḍito, sobhitoti attho. Apicettha avuttopi ayaṃ viseso veditabbo (ma. ni. aṭṭha. 2.31; a. ni. aṭṭha. 3.8.19; su. ni. aṭṭha. selasuttavaṇṇanā) – ayaṃ ^a^V1.0225^ea^ himavā nāma pabbato samantato sandamānapañcasatanadīvicitto, yattha āyāmavitthārena ceva gambhīratāya ca paṇṇāsa paṇṇāsa yojanā diyaḍḍhayojanasataparimaṇḍalā anotattadaho kaṇṇamuṇḍadaho rathakāradaho chaddantadaho kuṇāladaho mandākinīdaho sīhappapātadahoti satta mahāsarā patiṭṭhitā. Tesu ^b^anotatto^eb^ sudassanakūṭaṃ citrakūṭaṃ kāḷakūṭaṃ gandhamādanakūṭaṃ kelāsakūṭanti imehi pañcahi pabbatehi parikkhitto. Tattha ^b^sudassanakūṭaṃ^eb^ sovaṇṇamayaṃ dviyojanasatubbedhaṃ antovaṅkaṃ kākamukhasaṇṭhānaṃ tameva saraṃ paṭicchādetvā ṭhitaṃ. ^b^Citrakūṭaṃ^eb^ sabbaratanamayaṃ. ^b^Kāḷakūṭaṃ^eb^ añjanamayaṃ. ^b^Gandhamādanakūṭaṃ^eb^ sānumayaṃ abbhantare muggavaṇṇaṃ kāḷānusāriyādimūlagandho candanādisāragandho saralādipheggugandho lavaṅgāditacagandho kapiṭṭhādipapaṭikagandho sajjādirasagandho tamālādipattagandho nāgakuṅkumādipupphagandho jātiphalādiphalagandho sabbathā gandhabhāvato gandhagandhoti imehi dasahi gandhehi ussannaṃ nānappakāraosadhasañchannaṃ kāḷapakkhauposathadivase ādittamiva aṅgāraṃ jalantaṃ tiṭṭhati.<br/><br/>[03]Tattheva nandamūlakaṃ (su. ni. aṭṭha. 1.35) nāma pabbhāraṃ paccekabuddhānaṃ vasanokāso. Tisso guhāyo suvaṇṇaguhā maṇiguhā rajataguhāti. Tattha maṇiguhādvāre mañjūsako nāma rukkho yojanaṃ ubbedhena, yojanaṃ vitthārena, so yattakāni udake vā thale vā pupphāni, sabbāni pupphati visesena paccekabuddhāgamanadivase, tassūparito sabbaratanamāḷo hoti. Tattha sammajjanakavāto kacavaraṃ chaḍḍeti, samakaraṇavāto sabbaratanamayaṃ vālikaṃ samaṃ karoti, siñcanakavāto anotattadahato ānetvā udakaṃ siñcati, sugandhakaraṇavāto sabbesaṃ gandharukkhānaṃ gandhe āneti, ocinakavāto pupphāni ocinitvā pāteti, santharaṇakavāto sabbattha santharati, sadā paññattāneva cettha āsanāni honti. Yesu ^a^M1.0256^ea^ paccekabuddhuppādadivase uposathadivase ca sabbapaccekabuddhā sannipatitvā nisīdanti, ayaṃ tattha pakati. Abhisambuddhapaccekabuddho tattha gantvā paññattāsane nisīdati. Tato sace tasmiṃ kāle aññepi paccekabuddhā saṃvijjanti, tepi taṅkhaṇaṃ sannipatitvā paññattāsanesu nisīdanti, nisīditvā kiñcideva samāpattiṃ samāpajjitvā vuṭṭhahanti. Tato saṅghatthero adhunāgataṃ paccekabuddhaṃ sabbesaṃ anumodanatthāya ‘‘kathamadhigata’’nti kammaṭṭhānaṃ pucchati, tadā so attano udānabyākaraṇagāthaṃ bhāsati. Evamidaṃ gandhamādanakūṭaṃ paccekabuddhānaṃ āvāsaṭṭhānaṃ hotīti veditabbaṃ.<br/><br/>[03]^b^Kelāsakūṭaṃ^eb^ pana rajatamayaṃ. Sabbāni cetāni citrakūṭādīni sudassanena samānubbedhasaṇṭhānāni ^a^V1.0226^ea^ tameva saraṃ paṭicchādetvā ṭhitāni. Sabbāni pana puthulato paññāsayojanāni, āyāmato pana ubbedhato viya dviyojanasatānevāti vadanti. Tāni sabbāni devānubhāvena nāgānubhāvena ca ṭhassanti, nadiyo ca tesu sandanti, taṃ sabbampi udakaṃ anotattameva pavisati, candimasūriyā dakkhiṇena vā uttarena vā gacchantā pabbatantarena tattha obhāsaṃ karonti, ujuṃ gacchantā na karonti, tenevassa ^b^‘‘anotatta’’^eb^nti saṅkhā udapādi. Tattha ratanamayamanuññasopānasilātalāni nimmacchakacchapāni phalikasadisanimmalūdakāni nhānatitthāni tadupabhogīsattānaṃ sādhāraṇakammunāva suppaṭiyattāni susaṇṭhitāni honti, yesu buddhapaccekabuddhakhīṇāsavā ca iddhimanto ca isayo nhāyanti, devayakkhādayo uyyānakīḷaṃ kīḷanti.<br/><br/>[03]Tassa catūsu passesu sīhamukhaṃ hatthimukhaṃ assamukhaṃ usabhamukhanti cattāri mukhāni honti, yehi catasso nadiyo sandanti. Sīhamukhena nikkhantanadītīre sīhā bahutarā honti, hatthimukhādīhi hatthiassausabhā. Puratthimadisato nikkhantanadī anotattaṃ tikkhattuṃ padakkhiṇaṃ katvā itarā tisso nadiyo anupagamma pācīnahimavanteneva amanussapathaṃ gantvā mahāsamuddaṃ pavisati. Pacchimadisato ca uttaradisato ca nikkhantanadiyopi tatheva padakkhiṇaṃ katvā pacchimahimavanteneva uttarahimavanteneva ca amanussapathaṃ gantvā mahāsamuddaṃ pavisanti. Dakkhiṇadisato nikkhantanadī pana taṃ tikkhattuṃ padakkhiṇaṃ katvā dakkhiṇena ujukaṃ pāsāṇapiṭṭheneva saṭṭhi yojanāni gantvā pabbataṃ paharitvā vuṭṭhāya parikkhepena tigāvutappamāṇā udakadhārā hutvā ākāsena saṭṭhi yojanāni gantvā tiyaggaḷe nāma pāsāṇe ^a^M1.0257^ea^ patitā, pāsāṇo udakadhārāvegena bhinno. Tattha paññāsayojanappamāṇā tiyaggaḷā nāma mahāpokkharaṇī jātā, mahāpokkharaṇiyā kūlaṃ bhinditvā pāsāṇaṃ pavisitvā saṭṭhi yojanāni gatā, tato ghanapathaviṃ bhinditvā umaṅgena saṭṭhi yojanāni gantvā viñjhaṃ nāma tiracchānapabbataṃ paharitvā hatthatale pañcaṅgulisadisā pañcadhārā hutvā pavattati. Sā tikkhattuṃ anotattaṃ padakkhiṇaṃ katvā gataṭṭhāne ^b^‘‘āvaṭṭagaṅgā’’^eb^ti vuccati, ujukaṃ pāsāṇapiṭṭhena saṭṭhi yojanāni gataṭṭhāne ^b^‘‘kaṇhagaṅgā’’^eb^ti, ākāsena saṭṭhi yojanāni gataṭṭhāne ^b^‘‘ākāsagaṅgā’’^eb^ti, tiyaggaḷapāsāṇe paññāsayojanokāse ṭhitā ^b^‘‘tiyaggaḷapokkharaṇī’’^eb^ti, kūlaṃ bhinditvā pāsāṇaṃ pavisitvā saṭṭhi yojanāni gataṭṭhāne ^b^‘‘bahalagaṅgā’’^eb^ti, umaṅgena saṭṭhi yojanāni gataṭṭhāne ^b^‘‘umaṅgagaṅgā’’^eb^ti vuccati. Viñjhaṃ nāma tiracchānapabbataṃ paharitvā pañcadhārā hutvā pavattaṭṭhāne pana gaṅgā yamunā aciravatī sarabhū mahīti pañcadhā saṅkhyaṃ gatā. Evametā pañca mahānadiyo himavantato pabhavanti.<br/><br/>[03]Chaddantadahassa ^a^V1.0227^ea^ pana (jā. aṭṭha. 5.16.chaddantajātakavaṇṇanā) majjhe dvādasayojanappamāṇe ṭhāne sevālo vā paṇakaṃ vā natthi, maṇikkhandhavaṇṇaṃ udakameva santiṭṭhati, tadanantaraṃ yojanavitthataṃ suddhakallahāravanaṃ taṃ udakaṃ parikkhipitvā ṭhitaṃ, tadanantaraṃ yojanavitthatameva suddhanīluppalavanaṃ taṃ parikkhipitvā ṭhitaṃ, yojanayojanavitthatāneva rattuppalasetuppalarattapadumasetapadumakumudavanāni purimaṃ purimaṃ parikkhipitvā ṭhitāni, imesaṃ pana sattannaṃ vanānaṃ anantaraṃ sabbesampi kallahārādīnaṃ vasena vomissakavanaṃ yojanavitthatameva tāni parikkhipitvā ṭhitaṃ, tadanantaraṃ nāgānaṃ kaṭippamāṇe udake yojanavitthatameva rattasālivanaṃ, tadanantaraṃ udakapariyante nīlapītalohitodātasurabhisukhumakusumasamākiṇṇaṃ khuddakagacchavananti imāni dasa vanāni yojanayojanavitthatāneva. Tato khuddakarājamāsamahārājamāsamuggavanaṃ, tadanantaraṃ tipusaeḷālukālābukumbhaṇḍavallivanāni, tato pūgarukkhappamāṇaṃ ucchuvanaṃ, tato hatthidantappamāṇaphalaṃ kadalivanaṃ, tato sālavanaṃ, tadanantaraṃ cāṭippamāṇaphalaṃ panasavanaṃ, tato madhuraphalaṃ ambavanaṃ, tato ciñcavanaṃ, tato kapiṭṭhavanaṃ, tato vomissako mahāvanasaṇḍo, tato veṇuvanaṃ, veṇuvanaṃ pana parikkhipitvā satta ^a^M1.0258^ea^ pabbatā ṭhitā, tesaṃ bāhirantato paṭṭhāya paṭhamo cūḷakāḷapabbato nāma, dutiyo mahākāḷapabbato nāma, tato udakapassapabbato nāma, tato candapassapabbato nāma, tato sūriyapassapabbato nāma, tato maṇipassapabbato nāma, sattamo suvaṇṇapassapabbato nāma. So ubbedhato sattayojaniko chaddantadahaṃ parikkhipitvā pattassa mukhavaṭṭi viya ṭhito. Tassa abbhantarimapassaṃ suvaṇṇavaṇṇaṃ, tato nikkhantena obhāsena chaddantadaho samuggatabālasūriyo viya hoti. Bāhirimapabbatesu pana eko ubbedhato cha yojanāni, eko pañca, eko cattāri, eko tīṇi, eko dve, eko yojanaṃ.<br/><br/>[03]Evaṃ sattapabbataparikkhittassa pana tassa dahassa pubbuttarakaṇṇe udakavātappaharaṇokāse mahānigrodharukkho, tassa khandho parikkhepato pañcayojaniko, ubbedhato sattayojaniko. Catūsu disāsu catasso sākhāyo chachayojanikā, uddhaṃ uggatasākhāpi chayojanikāva. Iti so mūlato paṭṭhāya ubbedhena terasayojaniko sākhānaṃ orimantato yāva pārimantā dvādasayojaniko aṭṭhahi pārohasahassehi paṭimaṇḍito muṇḍamaṇipabbato viya vilāsamāno tiṭṭhati. Chaddantadahassa pana pacchimadisābhāge suvaṇṇapabbate dvādasayojanikā kañcanaguhā. Chaddanto nāgarājā vassāratte aṭṭhasahassanāgaparivuto kañcanaguhāyaṃ vasati, gimhakāle udakavātaṃ sampaṭicchamāno mahānigrodhamūle pārohantare tiṭṭhati.<br/><br/>[03]Mandākiniyā ^a^V1.0228^ea^ pana majjhe pañcavīsatiyojanamatte ṭhāne sevālo vā paṇakaṃ vā natthi, phalikavaṇṇaṃ udakameva hoti, tato paraṃ pana nāgānaṃ kaṭippamāṇe udake aḍḍhayojanavitthataṃ setapadumavanaṃ taṃ udakaṃ parikkhipitvā ṭhitaṃ. Tattha muḷālaṃ naṅgalasīsamattaṃ hoti, bhisaṃ mahābheripokkharappamāṇaṃ hoti. Tassa ekekasmiṃ pabbantare āḷhakappamāṇaṃ khīraṃ hoti. Padumānaṃ pupphasamaye vāto reṇuvaṭṭiṃ uṭṭhāpetvā paduminīpattesu ṭhapeti, tattha udakaphusitāni patanti, tato ādiccapākena paccitvā pakkāyoghaṭikā viya pokkharamadhu tiṭṭhati, tadanantaraṃ tāvamahantameva rattapadumavanaṃ, tadanantaraṃ rattakumudavanaṃ, tadanantaraṃ setakumudavanaṃ ^a^M1.0259^ea^, tadanantaraṃ nīluppalavanaṃ, tadanantaraṃ rattuppalavanaṃ, tadanantaraṃ sugandhasālivanaṃ, tadanantaraṃ eḷālukālābukumbhaṇḍādīni madhurarasāni valliphalāni, tadanantaraṃ aḍḍhayojanavitthatameva ucchuvanaṃ, tattha pūgarukkhakkhandhappamāṇaṃ ucchu. Tadanantaraṃ kadalivanaṃ, yato duve pakkāni khādantā kilamanti. Tadanantaraṃ cāṭippamāṇaphalaṃ panasavanaṃ, tadanantaraṃ ambavanaṃ, jambuvanaṃ, kapiṭṭhavananti saṅkhepato tasmiṃ dahe khāditabbayuttakaṃ phalaṃ nāma natthīti na vattabbaṃ. Iti imasmiṃ himavati vijjamānakasattamahāsarappabhutīnaṃ pamāṇasaṇṭhānādibhedaṃ sabbameva visesaṃ bhagavā sabbathā avedi aññāsi paṭivijjhiyevāti daṭṭhabbaṃ.<br/><br/>[03]^b^Tipañcayojanakkhandhaparikkhepā^eb^ti pannarasayojanappamāṇakkhandhaparikkhepā, khandhassa pariṇāho pannarasayojanappamāṇoti vuttaṃ hoti. ^b^Nagavhayā^eb^ti nagasaddena avhātabbā, rukkhābhidhānāti attho. Rukkho hi na gacchatīti nagoti vuccati. Nagavhayā jambūti yojetabbaṃ. ^b^Paññāsayojanakkhandhasākhāyāmā^eb^ti ubbedhato paññāsayojanappamāṇakkhandhāyāmā ubbedhato samantato ca paññāsayojanasākhāyāmā ca. Tato eva ^b^satayojanavitthiṇṇā, tāvadeva ca uggatā^eb^. Jamburukkhassa hi mūlato paṭṭhāya yāva sākhāviṭapā, tāva paṇṇāsa yojanāni, tato parampi ujukaṃ uggatasākhā paṇṇāsa yojanāni, samantato ca ekekā sākhā paṇṇāsa paṇṇāsa yojanāni vaḍḍhitāni. Tāsu pana mahantā mahantā nadiyo sandanti, tāsaṃ nadīnaṃ ubhayatīre jambupakkānaṃ patitaṭṭhāne suvaṇṇaṅkurā uṭṭhahanti, te nadījalena vuyhamānā anupubbena mahāsamuddaṃ pavisanti, tatoyeva jambunadiyaṃ nibbattattā ‘‘jambunada’’nti taṃ suvaṇṇaṃ vuccati.<br/><br/>[03]^b^Yassānubhāvenā^eb^ti yassā mahantatā kappaṭṭhāyikādippakārena pabhāvena. Yañcetaṃ jambuyā pamāṇaṃ, etadeva asurānaṃ cittapāṭaliyā, garuḷānaṃ simbalirukkhassa, aparagoyāne kadambassa, uttarakurūsu kapparukkhassa, pubbavidehe sirīsassa, tāvatiṃsesu pāricchattakassāti. Tenāhu porāṇā –<br/><br/>[21]‘‘Pāṭalī ^a^V1.0229^ea^ simbalī jambū, devānaṃ pārichattako;<br/><br/>[22]Kadambo kapparukkho ca, sirīsena bhavati sattama’’nti. (visuddhi. 1.137; a. ni. aṭṭha. 1.1.322);<br/><br/>[03]Ettha ^a^M1.0260^ea^^b^sirīsena bhavati sattama^eb^nti ettha ^b^sirīsenā^eb^ti paccatte karaṇavacanaṃ. ^b^Sattama^eb^nti liṅgavipallāsena vuttaṃ, sirīso bhavati sattamoti attho.<br/><br/>[03]^b^Cakkavāḷasiluccayo^eb^ti cakkavāḷapabbato. ^b^Parikkhipitvā taṃ sabbaṃ, lokadhātumayaṃ ṭhito^eb^ti heṭṭhā vuttaṃ sabbampi taṃ parikkhipitvā cakkavāḷasiluccayo patiṭṭhito, ayaṃ ekā lokadhātu nāmāti attho. Ma-kāro padasandhivasena āgato. ‘‘Taṃ sabbaṃ lokadhātuṃ parikkhipitvā ayaṃ cakkavāḷasiluccayo ṭhito’’ti evampettha sambandhaṃ vadanti, evaṃ vuttepi cakkavāḷapabbatopi lokadhātuyevāti veditabbaṃ.<br/><br/>[03]^b^Tatthā^eb^ti tissaṃ lokadhātuyaṃ. ^b^Candamaṇḍalaṃ ekūnapaññāsayojana^eb^nti ujukaṃ āyāmato vitthārato ubbedhato ca ekūnapaññāsayojanaṃ, parimaṇḍalato pana tīhi yojanehi ūnadiyaḍḍhasatayojanaṃ. ^b^Sūriyamaṇḍalaṃ paññāsayojana^eb^nti etthāpi candamaṇḍale vuttanayeneva ujukaṃ paññāsayojananti veditabbaṃ, parimaṇḍalato pana diyaḍḍhasatayojanaṃ.<br/><br/>[03]Tesu pana candamaṇḍalaṃ (dī. ni. aṭṭha. 3.121) heṭṭhā, sūriyamaṇḍalaṃ upari, antarā nesaṃ yojanaṃ hoti. Candassa heṭṭhimantato sūriyassa uparimantaṃ yojanasataṃ hoti, candavimānaṃ anto maṇimayaṃ, bahi rajatena parikkhittaṃ, anto ca bahi ca sītalameva hoti. Sūriyavimānaṃ anto kanakamayaṃ, bāhiraṃ phalikaparikkhittaṃ hoti, anto ca bahi ca uṇhameva. Cando ujukaṃ saṇikaṃ gacchati. So hi amāvāsiyaṃ sūriyena saddhiṃ gacchanto divase divase thokaṃ thokaṃ ohīyanto puṇṇamāsiyaṃ upaḍḍhamaggato ohīyati, tiriyaṃ pana sīghaṃ gacchati. Tathā hesa ekasmiṃ māse kadāci dakkhiṇato, kadāci uttarato dissati, candassa ubhosu passesu nakkhattatārakā gacchanti, cando dhenu viya vacchaṃ taṃ taṃ nakkhattaṃ upasaṅkamati, nakkhattāni pana attano gamanaṭṭhānaṃ na vijahanti, attano vīthiyāva gacchanti. Sūriyassa pana ujukaṃ gamanaṃ sīghaṃ, tiriyaṃ gamanaṃ dandhaṃ. Tiriyaṃ gamanaṃ nāma dakkhiṇadisato uttaradisāya, uttaradisato dakkhiṇadisāya gamanaṃ, taṃ dandhaṃ chahi chahi māsehi ijjhanato.<br/><br/>[03]Sūriyo ^a^V1.0230^ea^ kāḷapakkhauposathe candena saheva gantvā tato paraṃ pāṭipadadivase yojanānaṃ satasahassaṃ candamaṇḍalaṃ ohāya gacchati attano ^a^M1.0261^ea^ sīghagāmitāya tassa ca dandhagāmitāya, atha cando lekhā viya paññāyati. Tato parampi pakkhassa dutiyāya yojanānaṃ satasahassaṃ candamaṇḍalaṃ ohāya gacchati. Evaṃ divase divase yāva sukkapakkhauposathadivasā satasahassaṃ satasahassaṃ ohāya gacchati, atha cando anukkamena vaḍḍhitvā uposathadivase paripuṇṇo hoti. Anukkamena vaḍḍhanañcettha uparibhāgato patitasūriyālokatāya heṭṭhato pavattāya sūriyassa dūrabhāvena divase divase anukkamena parihāyamānāya attano chāyāya vasena anukkamena caṇḍamaṇḍalappadesassa vaḍḍhamānassa viya dissamānatāyāti veditabbaṃ, tasmā anukkamena vaḍḍhitvā viya uposathadivase puṇṇamāyaṃ paripuṇṇamaṇḍalo hutvā dissati. Atha sūriyo pāṭipadadivase yojanānaṃ satasahassaṃ dhāvitvā puna candamaṇḍalaṃ gaṇhāti candassa dandhagatitāya attano ca sīghagatitāya, tathā dutiyāya satasahassanti evaṃ yāva uposathadivasā satasahassaṃ satasahassaṃ dhāvitvā gaṇhāti. Atha cando anukkamena hāyitvā kāḷapakkhauposathadivase sabbaso na paññāyati, anukkamena hāyamānatā cettha anukkamena vaḍḍhamānatāya vuttanayena veditabbā. Tattha pana chāyāya hāyamānatāya maṇḍalaṃ vaḍḍhamānaṃ viya dissati, idha ca chāyāya vaḍḍhamānatāya maṇḍalaṃ hāyamānaṃ viya dissati, tasmā anukkamena hāyitvā viya uposathadivase sabbaso na paññāyati. Candaṃ heṭṭhā katvā sūriyo upari hoti, mahatiyā pātiyā khuddakabhājanaṃ viya candamaṇḍalaṃ pidhīyati, majjhanhike gehacchāyā viya candassa chāyā na paññāyati. So chāyāya apaññāyamānāya dūre ṭhitānaṃ divā padīpo viya sayampi na paññāyati.<br/><br/>[03]Imesaṃ pana ajavīthi nāgavīthi govīthīti tisso gamanavīthiyo honti. Tattha ajānaṃ udakaṃ paṭikūlaṃ hoti, hatthināgānaṃ manāpaṃ, gunnaṃ sītuṇhasamatāya phāsu hoti. Tathā ca yāya vīthiyā sūriye gacchante vassavalāhakadevaputtā sūriyābhitāpasantattā attano vimānato na nikkhamanti, kīḷāpasutā hutvā na vicaranti, tadā kira sūriyavimānaṃ pakatimaggato adho otaritvā vicarati, tassa oruyha caraṇeneva candavimānampi adho oruyha carati taggatikattā, tasmā ^a^M1.0262^ea^ sā vīthi udakābhāvena ajānurūpatāya ^b^‘‘ajavīthī’’^eb^ti samaññā gatā. Yāya pana vīthiyā sūriye gacchante vassavalāhakadevaputtā sūriyābhitāpābhāvato abhiṇhaṃ attano vimānato bahi nikkhamitvā kīḷāpasutā hutvā ito cito ca vicaranti, tadā kira sūriyavimānaṃ pakatimaggato uddhaṃ āruhitvā vicarati, tassa uddhaṃ āruyha caraṇeneva candavimānampi uddhaṃ āruyha carati taggatikattā, taggatikatā ca samānagati nāma ^a^V1.0231^ea^ vātamaṇḍalena vimānassa phellitabbattā, tasmā sā vīthi udakabahubhāvena nāgānurūpatāya ^b^‘‘nāgavīthī’’^eb^ti samaññā gatā. Yadā sūriyo uddhaṃ anārohanto adho ca anotaranto pakatimaggeneva gacchati, tadā vassavalāhakā yathākālaṃ yathāruciñca vimānato nikkhamitvā sukhena vicaranti, tena kālena kālaṃ vassanato loke utusamatā hoti, tāya utusamatāya hetubhūtāya sā candimasūriyānaṃ gati gavānurūpatāya ^b^‘‘govīthī’’^eb^ti samaññā gatā. Tasmā yaṃ kālaṃ candimasūriyā ajavīthiṃ āruhanti, tadā devo ekabindumpi na vassati. Yadā nāgavīthiṃ ārohanti, tadā bhinnaṃ viya nabhaṃ paggharati. Yadā govīthiṃ ārohanti, tadā utusamatā sampajjati.<br/><br/>[03]Yadā pana rājāno adhammikā honti, tesaṃ adhammikatāya uparājasenāpatippabhutayo sabbe devā brahmāno ca adhammikā honti, tadā tesaṃ adhammikatāya visamaṃ candimasūriyā parivattanti. Tadā hi bahvābādhatādianiṭṭhaphalūpanissayabhūtassa yathāvuttassa adhammikatāsaññitassa sādhāraṇassa pāpakammassa balena visamaṃ vāyantena vāyunā phelliyamānā candimasūriyā sineruṃ parikkhipantā visamaṃ parivattanti, yathāmaggena na pavattanti. Vāto yathāmaggena na vāyati, ayathāmaggena vāyati, ayathāmaggena vāyanto ākāsaṭṭhavimānāni khobheti, vimānesu khobhitesu devatānaṃ kīḷanatthāya cittāni na namanti, cittesu anamantesu sītuṇhabhedo utu yathākālena na sampajjati, tasmiṃ asampajjante na sammā devo vassati, kadāci vassati, kadāci na vassati, katthaci vassati, katthaci na vassati. Vassantopi vappakāle aṅkurakāle nāḷakāle pupphakāle khīraggahaṇādikālesu yathā yathā ^a^M1.0263^ea^ sassānaṃ upakāro na hoti, tathā tathā vassati ca vigacchati ca. Tena sassāni visamapākāni honti vigatagandharasādisampadāni, ekabhājane pakkhittataṇḍulesupi ekasmiṃ padese bhattaṃ uttaṇḍulaṃ hoti, ekasmiṃ atikilinnaṃ, ekasmiṃ samapākaṃ. Taṃ paribhuttaṃ kucchiyampi sabbaso apariṇataṃ, ekadesena pariṇataṃ, supariṇatanti evaṃ tīhiyeva pakārehi paccati, pakkāsayaṃ na sammā upagacchati. Tena sattā bahvābādhā ceva honti appāyukā ca.<br/><br/>[03]Dhammikānaṃ pana rājūnaṃ kāle vuttavipariyāyena candimasūriyā samaṃ parivattanti, yathāmaggena pavattanti, utusamatā ca sampajjati, candimasūriyā cha māse sineruto bahi nikkhamanti, cha māse anto vicaranti. Tathā hi sinerusamīpena taṃ padakkhiṇaṃ katvā gacchantā cha māse tato gamanavīthito bahi attano tiriyaṃ gamanena cakkavāḷābhimukhā nikkhamanti ^a^V1.0232^ea^. Evaṃ cha māse khaṇe khaṇe sineruto apasakkanavasena tato nikkhamitvā cakkavāḷasamīpaṃ pattā. Tatopi cha māse khaṇe khaṇe apasakkanavasena nikkhamitvā sinerusamīpaṃ pāpuṇantā anto vicaranti. Te hi āsāḷhīmāse sinerusamīpena caranti, tato dve māse nikkhamitvā bahi caranti. Paṭhamakattikamāse majjhena gacchanti, tato cakkavāḷābhimukhā gantvā tayo māse cakkavāḷasamīpena vicaritvā puna nikkhamitvā citramāse majjhena gantvā tato pare dve māse sineruabhimukhā pakkhanditvā puna āsāḷhe sinerusamīpena caranti. Ettha ca sinerussa cakkavāḷassa ca yaṃ ṭhānaṃ vemajjhaṃ, tassa sinerussa ca yaṃ ṭhānaṃ vemajjhaṃ, tena gacchantā sinerusamīpena carantīti veditabbā, na sinerussa aggālindaṃ allīnā, cakkavāḷasamīpena caraṇampi imināva nayena veditabbaṃ. Yadā pana sinerussa cakkavāḷassa ujukaṃ vemajjhena gacchanti, tadā vemajjhena vicarantīti veditabbaṃ.<br/><br/>[03]Evaṃ vicarantā ca ekappahārena tīsupi dīpesu ālokaṃ karonti. Ekekāya disāya nava nava yojanasatasahassāni andhakāraṃ vidhamitvā ālokaṃ dassenti. Kathaṃ? Imasmiñhi dīpe sūriyuggamanakālo pubbavidehe majjhanhiko hoti, uttarakurūsu atthaṅgamanakālo, aparagoyāne majjhimayāmo, pubbavidehamhi uggamanakālo uttarakurūsu majjhanhiko, aparagoyāne atthaṅgamanakālo, idha majjhimayāmo, uttarakurūsu ^a^M1.0264^ea^ uggamanakālo aparagoyāne majjhanhiko, idha atthaṅgamanakālo, pubbavidehe majjhimayāmo, aparagoyānadīpe uggamanakālo idha majjhanhiko, pubbavidehadīpe atthaṅgamanakālo, uttarakurūsu majjhimayāmo. Imasmiñhi dīpe ṭhitamajjhanhikavelāyaṃ pubbavidehavāsīnaṃ atthaṅgamanavasena upaḍḍhaṃ sūriyamaṇḍalaṃ paññāyati, aparagoyānavāsīnaṃ uggamanavasena upaḍḍhaṃ paññāyati. Evaṃ sesadīpesupi. Iti imināva pakārena tīsu dīpesu ekappahāreneva candimasūriyā ālokaṃ dassentīti veditabbaṃ.<br/><br/>[03]Ito aññathā pana dvīsu eva dīpesu ekappahāreneva ālokaṃ dassenti. Yasmiñhi dīpe atthaṅgamanavasena upaḍḍhaṃ sūriyamaṇḍalaṃ paññāyati, atthaṅgamite tattha na paññāyati, ālokaṃ na dasseti, dvīsu eva dīpesu ekappahārena ubhayaṃ. Ekekāya disāya nava nava yojanasatasahassāni andhakāravidhamanampi imināva nayena daṭṭhabbaṃ. Imasmiñhi dīpe ṭhitamajjhanhikavelāyaṃ pubbavidehavāsīnaṃ atthaṅgamanavasena upaḍḍhaṃ sūriyamaṇḍalaṃ paññāyatīti pubbavidehe navayojanasatasahassappamāṇe ṭhāne andhakāraṃ vidhamitvā ālokaṃ dasseti, tathā aparagoyāne uggamanavasena tatthāpi upaḍḍhasseva paññāyamānattā. Pubbavidehānaṃ pana atthaṅgamite na ^a^V1.0233^ea^ paññāyatīti dvīsu dīpesu sabbattha andhakāraṃ vidhamitvā ālokaṃ dasseti aparagoyānepi uggate sūriye sabbattha andhakāravidhamanato.<br/><br/>[03]Pātubhavantā ca candimasūriyā ekatova loke pātubhavanti, tesu sūriyo paṭhamataraṃ paññāyati. Paṭhamakappikānañhi sattānaṃ sayaṃpabhāya antarahitāya andhakāro ahosi. Te bhītatasitā ‘‘bhaddakaṃ vatassa, sace añño āloko bhaveyyā’’ti cintayiṃsu. Tato mahājanassa sūrabhāvaṃ janayamānaṃ sūriyamaṇḍalaṃ uṭṭhahi, tenevassa ^b^‘‘sūriyo’’^eb^ti nāmaṃ ahosi. Tasmiṃ divasaṃ ālokaṃ katvā atthaṅgamite puna andhakāro ahosi. Te bhītatasitā ‘‘bhaddakaṃ vatassa, sace añño āloko uppajjeyyā’’ti cintayiṃsu. Atha nesaṃ chandaṃ ñatvā viya candamaṇḍalaṃ uṭṭhahi, tenevassa ^b^‘‘cando’’^eb^ti nāmaṃ ahosi. Evaṃ candimasūriyesu pātubhūtesu nakkhattāni tārakarūpāni pātubhavanti ^a^M1.0265^ea^, tato pabhuti rattindivā paññāyanti. Anukkamena ca māsaḍḍhamāsautusaṃvaccharā jāyanti. Candimasūriyānaṃ pana pātubhūtadivaseyeva sinerucakkavāḷahimavantapabbatā cattāro ca dīpā pātubhavanti, te ca kho apubbaṃ acarimaṃ phagguṇapuṇṇamadivaseyeva pātubhavantīti veditabbaṃ.<br/><br/>[03]Yasmā cettha ‘‘ekaṃ cakkavāḷaṃ āyāmato ca vitthārato ca yojanānaṃ dvādasa satasahassāni tīṇi sahassāni cattāri satāni paññāsañca yojanānī’’ti ^b^aṭṭhakathāyaṃ^eb^ (pārā. aṭṭha. 1.1 verañjakaṇḍavaṇṇanā) vuttaṃ, tasmā vuttappamāṇato imassa cakkavāḷassa sinerupatiṭṭhitokāse caturāsīti yojanasahassāni parato yāva cakkavāḷapabbatā uttaradisābhāgappamāṇañca pahāya imissā dakkhiṇadisāya –<br/><br/>[21]Sinerucakkavāḷānaṃ, antaraṃ parimāṇato;<br/><br/>[22]Pañca satasahassāni, sahassānūnasaṭṭhi ca.<br/><br/>[21]Satāni satta ñeyyāni, pañcavīsuttarāni ca;<br/><br/>[22]Majjhavīthigato nāma, tattha vemajjhago ravi.<br/><br/>[21]Majjhato yāva merumhā, cakkavāḷānamantare;<br/><br/>[22]Vemajjhago yadā hoti, ubhayantagato tadā.<br/><br/>[21]Majjhato ^a^V1.0234^ea^ yāva merumhā, cakkavāḷā ca pabbatā;<br/><br/>[22]Duve satasahassāni, sahassānūnasīti ca.<br/><br/>[21]Aṭṭhasataṃ duve saṭṭhi, yojanāni dvigāvutaṃ;<br/><br/>[22]Ubhato antato meru-cakkavāḷānamantare.<br/><br/>[21]Ekaṃ satasahassañca, sahassānūnatālīsaṃ;<br/><br/>[22]Navasatānekatiṃsa, yojanāni ca gāvutaṃ.<br/><br/>[21]Pamāṇato samantā ca, maṇḍalaṃ majjhavīthiyā;<br/><br/>[22]Satasahassānūnavīsa, sahassānekatiṃsa ca.<br/><br/>[21]Satamekañca viññeyyaṃ, pañcasattati uttaraṃ;<br/><br/>[22]Dakkhiṇaṃ uttarañcāpi, gacchanto pana bhāṇumā.<br/><br/>[21]Majjhavīthippamāṇena ^a^M1.0266^ea^, maṇḍaleneva gacchati;<br/><br/>[03]Gacchanto ca panevaṃ so, oruyhoruyha heṭṭhato.<br/><br/>[21]Āruyhāruyha uddhañca, yato gacchati sabbadā;<br/><br/>[22]Tato gativasenassa, dūramaddhānamāsi taṃ.<br/><br/>[21]Tiṃsa satasahassāni, yojanāni pamāṇato;<br/><br/>[22]Tasmā so parito yāti, tattakaṃva dine dine.<br/><br/>[21]Sahassamekaṃ pañcasataṃ, catupaññāsayojanaṃ;<br/><br/>[22]Tigāvutaṃ terasūsabhaṃ, tettiṃsa ratanāni ca.<br/><br/>[21]Aṭṭhaṅgulāni ca tiriyaṃ, gacchatekadine ravi;<br/><br/>[22]Chatālīsasahassāni, cha satāni tigāvutaṃ.<br/><br/>[21]Yojanānaṃ ^a^V1.0235^ea^ titālīsaṃ, māsenekena gacchati;<br/><br/>[22]Tenavutisahassāni, dvisataṃ sattasīti ca.<br/><br/>[21]Gāvutāni duve cāpi, dvīhi māsehi gacchati;<br/><br/>[22]Imāya gatiyā anta-vīthito vīthiantimaṃ.<br/><br/>[21]Gacchati chahi māsehi, timāsehi ca majjhimaṃ;<br/><br/>[21]Sinerusantike anta-vīthito pana bhāṇumā;<br/><br/>[22]Āgacchanto dvimāsehi, assa dīpassa majjhago.<br/><br/>[21]Tasmā sīhaḷadīpassa, majjhato meruantaraṃ;<br/><br/>[22]Duve satasahassāni, dvisatenādhikāni tu.<br/><br/>[21]Tettiṃsañca sahassāni, aṭṭhārasa tigāvutaṃ;<br/><br/>[22]Cakkavāḷantarañcassa, dīpasseva ca majjhato.<br/><br/>[21]Tīṇi satasahassāni, sahassāni chavīsati;<br/><br/>[22]Cha uttarāni pañceva, satānekañca gāvutanti.<br/><br/>[07]Evamettha ayampi viseso veditabbo.<br/><br/>[03]^b^Tāvatiṃsabhavanaṃ dasasahassayojana^eb^nti ettha tettiṃsa sahapuññakārino ettha nibbattāti taṃsahacaritaṭṭhānaṃ tettiṃsaṃ, tadeva tāvatiṃsaṃ ^a^M1.0267^ea^, taṃ nivāso etesanti tāvatiṃsā, devā, tesaṃ bhavanaṃ tāvatiṃsabhavanaṃ. Tathā hi maghena māṇavena saddhiṃ macalagāmake kālaṃ katvā tattha uppanne tettiṃsa devaputte upādāya assa devalokassa ayaṃ paṇṇatti jātāti vadanti. Atha vā yasmā sesacakkavāḷesupi cha kāmāvacaradevalokā atthi. Vuttampi cetaṃ ‘‘sahassaṃ cātumahārājikānaṃ sahassaṃ tāvatiṃsāna’’nti. Tasmā nāmapaṇṇattiyevesā tassa devalokassāti veditabbā. ^b^Dasasahassayojana^eb^nti idaṃ pana sakkapuraṃ sandhāya vuttanti veditabbaṃ. Tathā hi tāvatiṃsakāyikā devā atthi pabbataṭṭhakā, atthi ākāsaṭṭhakā, tesaṃ paramparā cakkavāḷapabbataṃ pattā, tathā cātumahārājikānaṃ yāmādīnañca. Ekadevalokepi hi devānaṃ paramparā ^a^V1.0236^ea^ cakkavāḷapabbataṃ appattā nāma natthi. Idaṃ pana tāvatiṃsabhavanaṃ sinerussa uparimatale dasasahassayojanike ṭhāne patiṭṭhitanti veditabbaṃ. Tassa pācīnapacchimadvārānaṃ antarā dasayojanasahassaṃ hoti, tathā dakkhiṇuttaradvārānaṃ. Taṃ kho pana nagaraṃ dvārasahassayuttaṃ ahosi ārāmapokkharaṇīpaṭimaṇḍitaṃ.<br/><br/>[03]Tassa majjhe (dha. pa. aṭṭha. 1.29 maghavatthu) tiyojanasatubbedhehi, dhajehi paṭimaṇḍito sattaratanamayo sattayojanasatubbedho sakkassa ^b^vejayanto^eb^ nāma pāsādo. Tattha suvaṇṇayaṭṭhīsu maṇidhajā ahesuṃ, maṇiyaṭṭhīsu suvaṇṇadhajā, pavāḷayaṭṭhīsu muttadhajā, muttayaṭṭhīsu pavāḷadhajā, sattaratanamayāsu yaṭṭhīsu sattaratanamayā dhajā.<br/><br/>[03]Diyaḍḍhayojanasatāyāmo ^b^vejayantaratho^eb^ (saṃ. ni. aṭṭha. 1.1.249 ādayo). Tassa hi pacchimanto paṇṇāsayojano, majjhe rathapañjaro paṇṇāsayojano, rathasandhito yāva rathasīsā paṇṇāseva yojanāni. Tadeva pamāṇaṃ diguṇaṃ katvā ‘‘tiyojanasatāyāmo’’tipi vadantiyeva. Tasmiṃ yojanikapallaṅko atthato tiṭṭhati. Tattha tiyojanikaṃ setacchattaṃ, ekasmiṃyeva yuge sahassāajaññayuttaṃ. Sesālaṅkārassa pamāṇaṃ natthi. Dhajo panassa aḍḍhatiyāni yojanasatāni uggato, yassa vātāhatassa pañcaṅgikatūriyasseva saddo niccharati.<br/><br/>[03]Sakkassa pana ^b^erāvaṇo^eb^ nāma hatthī diyaḍḍhayojanasatiko, sopi devaputtoyeva. Na hi devalokasmiṃ tiracchānagatā honti, tasmā so ^a^M1.0268^ea^ uyyānakīḷāya nikkhamanakāle attabhāvaṃ vijahitvā diyaḍḍhayojanasatiko erāvaṇo nāma hatthī hoti. So tettiṃsakumbhe māpeti āvaṭṭena gāvutāḍḍhayojanappamāṇe, sabbesaṃ majjhe sakkassa atthāya sudassanaṃ nāma tiṃsayojanikaṃ kumbhaṃ māpeti. Tassa upari dvādasayojaniko ratanamaṇḍapo hoti. Tattha antarantarā sattaratanamayā yojanubbedhā dhajā uṭṭhahanti. Pariyante kiṅkiṇikajālā olambanti, yassa mandavāteritassa pañcaṅgikatūriyasaddasadiso dibbagītasaddo viya ravo niccharati. Maṇḍapamajjhe sakkassa yojaniko maṇipallaṅko paññatto hoti, tattha sakko nisīdati. Tettiṃsāya kumbhānaṃ ekekasmiṃ kumbhe satta satta dante māpeti, tesu ekeko paṇṇāsayojanāyāmo. Ekekasmiñcettha dante satta satta pokkharaṇiyo honti, ekekāya pokkharaṇiyā satta satta paduminīgacchā, ekekasmiṃ gacche satta satta pupphāni honti, ekekassa pupphassa satta satta pattāni, ekekasmiṃ patte satta satta devadhītaro naccanti. Evaṃ samantā paṇṇāsayojanaṭṭhāne hatthidantesuyeva naccanaṭasamajjo hoti.<br/><br/>[03]^b^Nandā^eb^^a^V1.0237^ea^ nāma pana pokkharaṇī paññāsayojanā. ‘‘Pañcasatayojanikā’’tipi vadanti.<br/><br/>[03]^b^Cittalatāvanaṃ^eb^ pana saṭṭhiyojanikaṃ. ‘‘Pañcayojanasatika’’ntipi vadanti. Taṃ pana dibbarukkhasahassapaṭimaṇḍitaṃ, tathā ^b^nandanavanaṃ phārusakavanañca^eb^. Sakko panettha accharāsaṅghaparivuto saṭṭhiyojanikaṃ suvaṇṇamahāvīthiṃ otaritvā nakkhattaṃ kīḷanto nandanavanādīsu vicarati.<br/><br/>[03]^b^Pāricchattako^eb^ pana koviḷāro samantā tiyojanasataparimaṇḍalo pañcadasayojanapariṇāhakkhandho yojanasatubbedho. Tassa mūle saṭṭhiyojanāyāmā paññāsayojanavitthārā pañcadasayojanubbedhā jayasumanapupphakavaṇṇā ^b^paṇḍukambalasilā,^eb^ yassā mudutāya sakkassa nisīdato upaḍḍhakāyo anupavisati, uṭṭhitakāle ūnaṃ paripūrati.<br/><br/>[03]^b^Sudhammā^eb^^a^M1.0269^ea^ nāma devasabhā āyāmato ca vitthārato ca tiyojanasatikā, parikkhepato navayojanasatikā, ubbedhato pañcayojanasatikā, tassā phalikamayā bhūmi, thambhatulāsaṅghāṭādīsu vāḷarūpādisaṅghaṭṭanakāaṇiyo maṇimayā, suvaṇṇamayā thambhā, rajatamayā thambhaghaṭakā ca saṅghāṭañca, pavāḷamayāni vāḷarūpāni, sattaratanamayā gopānasiyo ca pakkhapāsā ca mukhavaṭṭi ca, indanīlaiṭṭhakāhi chadanaṃ, sovaṇṇamayaṃ chadanavidhaṃ, rajatamayā thupikā.<br/><br/>[03]^b^Āsāvatī^eb^ nāma ekā latā atthi, ‘‘sā pupphissatī’’ti devā vassasahassaṃ upaṭṭhānaṃ gacchanti, pāricchattake pupphamāne ekaṃ vassaṃ upaṭṭhānaṃ gacchanti. Te tassa paṇḍupalāsādibhāvato paṭṭhāya attamanā honti. Yathāha –<br/><br/>[08]‘‘Yasmiṃ, bhikkhave, samaye devānaṃ tāvatiṃsānaṃ pāricchattako koviḷāro paṇḍupalāso hoti, attamanā, bhikkhave, devā tāvatiṃsā tasmiṃ samaye honti ‘paṇḍupalāso dāni pāricchattako koviḷāro, na cirasseva dāni pannapalāso bhavissatī’’’tiādi (a. ni. 7.69).<br/><br/>[03]Sabbapāliphullassa pana pāricchattakassa koviḷārassa samantā pañca yojanasatāni ābhā pharati, anuvātaṃ yojanasataṃ gandho gacchati. Pupphite pāricchattake ārohaṇakiccaṃ vā aṅkusaṃ gahetvā nāmanakiccaṃ vā pupphāharaṇatthaṃ caṅkoṭakakiccaṃ vā natthi. Kantanakavāto uṭṭhahitvā ^a^V1.0238^ea^ pupphāni vaṇṭato kantati, sampaṭicchanakavāto sampaṭicchati, pavesanakavāto sudhammadevasabhaṃ paveseti, sammajjanakavāto purāṇapupphāni nīharati, santharaṇakavāto pattakaṇṇikakesarāni racento santharati, majjhaṭṭhāne dhammāsanaṃ hoti yojanappamāṇo ratanapallaṅko, tassa upari dhāriyamānaṃ tiyojanikaṃ setacchattaṃ, tadanantaraṃ sakkassa devarañño āsanaṃ attharīyati, tato bāttiṃsāya devaputtānaṃ, tato aññesaṃ mahesakkhadevatānaṃ. Aññesaṃ devatānaṃ pana pupphakaṇṇikāva āsanaṃ hoti. Devā devasabhaṃ pavisitvā nisīdanti. Tato pupphehi reṇuvaṭṭi uggantvā upari kaṇṇikaṃ āhacca nipatamānā devatānaṃ tigāvutappamāṇaṃ ^a^M1.0270^ea^ attabhāvaṃ lākhāparikammasajjitaṃ viya karoti, tesaṃ sā kīḷā catūhi māsehi pariyosānaṃ gacchati. Iti imāhi sampattīhi samannāgataṃ tāvatiṃsabhavanaṃ bhagavā sabbathā avedīti veditabbaṃ.<br/><br/>[03]^b^Tathā asurabhavana^eb^nti ettha devā viya na suranti na īsaranti na virocantīti asurā. Surā nāma devā, tesaṃ paṭipakkhāti vā asurā. Sakko kira macalagāmake magho nāma māṇavo hutvā tettiṃsa purise gahetvā kalyāṇakammaṃ karonto satta vattapadāni pūretvā tattha kālakato devaloke nibbatti saddhiṃ parisāya. Tato pubbadevā ‘‘āgantukadevaputtā āgatā, sakkāraṃ nesaṃ karomā’’ti vatvā dibbapadumāni upanāmesuṃ, upaḍḍharajjena ca nimantesuṃ. Sakko upaḍḍharajjena asantuṭṭho ahosi, atha nevāsikā ‘‘āgantukadevaputtānaṃ sakkāraṃ karomā’’ti gandhapānaṃ sajjayiṃsu. Sakko sakaparisāya saññaṃ adāsi ‘‘mārisā mā gandhapānaṃ pivittha, pivamānākāramattameva dassethā’’ti. Te tathā akaṃsu. Nevāsikadevatā suvaṇṇasarakehi upanītaṃ gandhapānaṃ yāvadatthaṃ pivitvā mattā tattha tattha suvaṇṇapathaviyaṃ patitvā sayiṃsu. Sakko ‘‘gaṇhatha dhutte, haratha dhutte’’ti te pādesu gāhāpetvā sinerupāde khipāpesi. Sakkassa puññatejena tadanuvattakāpi sabbe tattheva patiṃsu. Atha nesaṃ kammapaccayautusamuṭṭhānaṃ sinerussa heṭṭhimatale dasayojanasahassaṃ asurabhavanaṃ nibbatti pāricchattakapaṭicchannabhūtāya citrapāṭaliyā upasobhitaṃ. Sakko tesaṃ nivattitvā anāgamanatthāya ārakkhaṃ ṭhapesi. Yaṃ sandhāya vuttaṃ –<br/><br/>[21]‘‘Antarā dvinnaṃ ayujjhapurānaṃ, pañcavidhā ṭhapitā abhirakkhā;<br/><br/>[22]Uragakaroṭipayassa ca hārī, madanayutā caturo ca mahatthā’’ti. (saṃ. ni. aṭṭha. 1.1.247; jā. aṭṭha. 1.1.31);<br/><br/>[03]Tattha ^a^V1.0239^ea^^b^dvinnaṃ ayujjhapurāna^eb^nti dvinnaṃ devāsuranagarānaṃ antarāti attho. Dve kira nagarāni yuddhena gahetuṃ asakkuṇeyyatāya ^b^ayujjhapurāni^eb^ nāma jātāni. Yadā hi asurā balavanto honti, atha devehi palāyitvā devanagaraṃ pavisitvā dvāre pihite asurānaṃ satasahassampi kiñci ^a^M1.0271^ea^ kātuṃ na sakkoti. Yadā devā balavanto honti, atha asurehi palāyitvā asuranagaraṃ pavisitvā dvāre pihite sakkānaṃ satasahassampi kiñci kātuṃ na sakkoti. Iti imāni dve nagarāni ayujjhapurāni nāma. Tesaṃ antarā etesu uragādīsu pañcasu ṭhānesu sakkena ārakkhā ṭhapitā. Tattha ^b^uraga^eb^saddena nāgā gahitā. Te udake mahabbalā honti, tasmā sinerussa paṭhamālinde etesaṃ ārakkhā. Sinerussa kira samantato bahalato puthulato ca pañcayojanasahassaparimāṇāni cattāri paribhaṇḍāni tāvatiṃsabhavanassa ārakkhāya nāgehi garuḷehi kumbhaṇḍehi yakkhehi ca adhiṭṭhitāni. Tehi kira sinerussa upaḍḍhaṃ pariyādinnaṃ, etāniyeva ca sinerussa ālindāni mekhalāni ca vuccanti. ^b^Karoṭi^eb^saddena supaṇṇā gahitā. Tesaṃ kira karoṭi nāma pānabhojanaṃ, tena nāmaṃ labhiṃsu, dutiyālinde tesaṃ ārakkhā. ^b^Payassahārī^eb^saddena kumbhaṇḍā gahitā. Dānavarakkhasā kira te, tatiyālinde tesaṃ ārakkhā. ^b^Madanayuta^eb^saddena yakkhā gahitā. Visamacārino kira te yuddhasoṇḍā, catutthālinde tesaṃ ārakkhā. ^b^Caturo ca mahatthā^eb^ti cattāro mahārājāno vuttā. Te hi sinerussa tasmiṃ tasmiṃ passe yugandharādīsu pañcasataparittadīpaparivāre mahādīpe ca sāsitabbassa mahato atthassa vasena ‘‘mahatthā’’ti vuccanti, pañcamālinde tesaṃ ārakkhā.<br/><br/>[03]Te pana asurā āyuvaṇṇayasaissariyasampattīhi tāvatiṃsasadisāva. Tasmā antarā attānaṃ ajānitvā pāṭaliyā pupphitāya ‘‘nayidaṃ devanagaraṃ, tattha pāricchattako pupphati, idha pana cittapāṭalī, jarasakkena mayaṃ suraṃ pāyetvā vañcitā, devanagarañca no gahitaṃ, gacchāma tena saddhiṃ yujjhissāmā’’ti hatthiassarathe āruyha suvaṇṇarajatamaṇiphalakāni gahetvā yuddhasajjā hutvā asurabheriyo vādentā mahāsamudde udakaṃ dvidhā bhinditvā uṭṭhahanti. Te deve vuṭṭhe vammikamakkhikā vammikaṃ viya sineruṃ abhiruhituṃ ārabhanti. Atha nesaṃ paṭhamaṃ nāgehi saddhiṃ yuddhaṃ hoti. Tasmiṃ kho pana yuddhe na kassaci chavi vā cammaṃ vā chijjati, na lohitaṃ uppajjati, kevalaṃ kumārakānaṃ dārumeṇḍakayuddhaṃ viya aññamaññaṃ santāsanamattameva hoti. Koṭisatāpi koṭisahassāpi nāgā tehi saddhiṃ yujjhitvā asurapuraṃyeva pavesetvā ^a^M1.0272^ea^ nivattanti. Sace pana asurā balavanto honti, atha nāgā osakkitvā dutiye ālinde supaṇṇehi saddhiṃ ekato hutvā yujjhanti. Esa nayo supaṇṇādīsupi. Yadā pana tāni pañcapi ṭhānāni asurā maddanti, tadā ekato sampiṇḍitānipi tāni pañca balāni osakkanti ^a^V1.0240^ea^. Atha cattāro mahārājāno gantvā sakkassa pavattiṃ ārocenti. Sakko tesaṃ vacanaṃ sutvā diyaḍḍhayojanasatikaṃ vejayantarathaṃ āruyha sayaṃ vā nikkhamati, ekaṃ vā puttaṃ peseti. Ekasmiṃ pana divase evaṃ nikkhamitvā asure yuddhena abbhuggantvā samudde pakkhipitvā catūsu dvāresu attanā sadisā paṭimā māpetvā ṭhapeti, tasmā asurā nāgādayo jinitvā āgatāpi indapaṭimā disvā ‘‘sakko nikkhanto’’ti palāyanti. Iti surānaṃ paṭipakkhāti asurā, vepacittipahārādādayo, tesaṃ bhavanaṃ asurabhavanaṃ. Taṃ pana āyāmato ca vitthārato ca dasasahassayojananti dassetuṃ ‘‘tathā asurabhavana’’nti vuttaṃ.<br/><br/>[03]^b^Avīcimahānirayo jambudīpo cā^eb^ti etthāpi ^b^tathā^eb^-saddo yojetabbo, avīcimahānirayo jambudīpo ca tathā dasasahassayojanamevāti attho. Ettha ca avīcimahānirayassa abbhantaraṃ āyāmena ca vitthārena ca yojanasataṃ hoti, lohapathavī lohachadanaṃ ekekā ca bhitti navanavayojanikā hoti. Puratthimāya bhittiyā acci uṭṭhahitvā pacchimaṃ bhittiṃ gahetvā taṃ vinivijjhitvā parato yojanasataṃ gacchati. Sesadisāsupi eseva nayo. Iti jālapariyantavasena āyāmavitthārato aṭṭhārasayojanādhikāni tīṇi yojanasatāni honti, parikkhepena nava yojanasatāni catupaṇṇāsañca yojanāni. Samantā pana ussadehi saddhiṃ dasayojanasahassaṃ hoti. Kasmā panesa narako ‘‘avīcī’’ti saṅkhyaṃ gatoti? Vīci nāma antaraṃ vuccati, tattha ca aggijālānaṃ vā sattānaṃ vā dukkhassa vā antaraṃ natthi, tasmā so ‘‘avīcī’’ti saṅkhyaṃ gato. Tassa hi puratthimabhittito jālā uṭṭhahitvā saṃsibbamānayojanasataṃ gantvā bhittiṃ vinivijjhitvā parato yojanasataṃ gacchati. Sesadisāsupi eseva nayo. Evaṃ jālānaṃ nirantaratāya avīci. Abbhantare panassa yojanasatike ṭhāne nāḷiyaṃ koṭṭetvā pūritatipupiṭṭhaṃ viya sattā nirantarā, ‘‘imasmiṃ ṭhāne satto atthi, imasmiṃ ṭhāne ^a^M1.0273^ea^ natthī’’ti na vattabbaṃ, gacchantānaṃ ṭhitānaṃ nisinnānaṃ nipannānañca paccamānānaṃ anto natthi, gacchantā ṭhite vā nisinne vā nipanne vā na bādhenti. Evaṃ sattānaṃ nirantaratāya avīci. Kāyadvāre pana cha upekkhāsahagatāni cittāni uppajjanti, ekaṃ dukkhasahagataṃ. Evaṃ santepi yathā jivhāgge cha madhubindūni ṭhapetvā ekasmiṃ tambalohabindumhi ṭhapite anudahanabalavatāya tadeva paññāyati, itarāni abbohārikāni honti, evaṃ anudahanabalavatāya dukkhamevettha nirantaraṃ, itarāni abbohārikānīti evaṃ dukkhassa nirantaratāya avīcīti vuccati. ‘‘Ayañca avīcimahānirayo jambudīpassa heṭṭhā patiṭṭhito’’ti vadanti.<br/><br/>[03]Jambudīpo ^a^V1.0241^ea^ pana āyāmato ca vitthārato ca dasasahassayojanaparimāṇo. Tattha ca catusahassayojanappamāṇo padeso tadupabhogīsattānaṃ puññakkhayā udakena ajjhotthaṭo ‘‘samuddo’’ti saṅkhyaṃ gato. Tisahassayojanappamāṇe manussā vasanti, tisahassayojanappamāṇe himavā patiṭṭhitoti veditabbo.<br/><br/>[03]^b^Aparagoyānaṃ sattasahassayojana^eb^ntiādīsu āyāmato ca vitthārato ca pamāṇaṃ dassitanti veditabbaṃ. Tattha jambudīpo sakaṭasaṇṭhāno, channavutiyā paṭṭanakoṭisatasahassehi chapaṇṇāsaratanāgārehi navanavutiyā doṇamukhasatasahassehi tikkhattuṃ tesaṭṭhiyā nagarasahassehi ca samannāgato. Jambudīpe kira ādito tesaṭṭhimattāni nagarasahassāni uppannāni, tathā dutiyaṃ, tathā tatiyaṃ. Tāni pana sampiṇḍetvā satasahassaṃ, tato paraṃ asīti sahassāni ca nava sahassāni ca honti. ^b^Doṇamukha^eb^nti ca mahānagarassa āyuppattiṭṭhānabhūtaṃ padhānagharaṃ vuccati. Aparagoyāno ādāsasaṇṭhāno, pubbavideho aḍḍhacandasaṇṭhāno, uttarakuru pīṭhasaṇṭhāno. ‘‘Taṃtaṃnivāsīnaṃ taṃtaṃparivāradīpavāsīnañca manussānaṃ mukhampi taṃtaṃsaṇṭhāna’’nti vadanti.<br/><br/>[03]Api cettha uttarakurukānaṃ puññānubhāvasiddho ayampi viseso veditabbo. Tattha kira tesu tesu padesesu ghananicitapattasañchannasākhāpasākhā kūṭāgārupamā manoramā rukkhā tesaṃ manussānaṃ nivesanakiccaṃ sādhenti. Yattha sukhaṃ nivasanti, aññepi tattha rukkhā sujātā sabbadāpi pupphitaggā tiṭṭhanti. Jalāsayāpi vikasitapadumapuṇḍarīkasogandhikādipupphasañchannā sabbakālaṃ paramasugandhā samantato pavāyantā tiṭṭhanti.<br/><br/>[03]Sarīrampi ^a^M1.0274^ea^ tesaṃ atidīghatādidosarahitaṃ ārohapariṇāhasampannaṃ jarāya anabhibhūtattā valitapalitādidosavirahitaṃ yāvatāyukaṃ aparikkhīṇajavabalaparakkamasobhameva hutvā tiṭṭhati. Anuṭṭhānaphalūpajīvitāya na ca tesaṃ kasivaṇijjādivasena āhārapariyeṭṭhivasena dukkhaṃ atthi, tato eva na dāsadāsīkammakarādipariggaho atthi. Na ca tattha sītuṇhaḍaṃsamakasavātātapasarīsapavāḷādiparissayo atthi. Yathā nāmettha gimhānaṃ pacchime māse paccūsavelāyaṃ samasītuṇho utu hoti, evameva sabbakālaṃ tattha samasītuṇhova utu hoti, na ca nesaṃ koci upaghāto vihesā vā uppajjati.<br/><br/>[03]Akaṭṭhapākimameva sāliṃ akaṇaṃ athusaṃ suddhaṃ sugandhaṃ taṇḍulaphalaṃ niddhūmaṅgārena agginā pacitvā ^a^V1.0242^ea^ paribhuñjanti. Tattha kira jotikapāsāṇā nāma honti, atha te tayo pāsāṇe ṭhapetvā tattha ukkhaliṃ āropenti, pāsāṇehi tejo samuṭṭhahitvā taṃ pāceti, añño sūpo vā byañjano vā na hoti, bhuñjantānaṃ cittānukūloyevassa raso hoti. Taṃ pana bhuñjantānaṃ nesaṃ kuṭṭhaṃ gaṇḍo kilāso soso kāso apamāro jaroti evamādiko na koci rogo uppajjati. Te taṃ ṭhānaṃ sampattānaṃ dentiyeva, macchariyacittaṃ nāma neva hoti, buddhapaccekabuddhādayopi mahiddhikā tattha gantvā piṇḍapātaṃ gaṇhanti. Na ca te khujjā vā vāmanā vā kāṇā vā kuṇī vā khañjā vā pakkhahatā vā vikalaṅgā vā vikalindriyā vā honti.<br/><br/>[03]Itthiyopi tattha nātidīghā nātirassā nātikisā nātithūlā nātikāḷikā nāccodātā sobhaggappattarūpā honti. Tathā hi dīghaṅgulī tambanakhā alambathanā tanumajjhā puṇṇacandamukhī visālakkhī mudugattā sahibhorū odātadantā gambhīranābhī tanujaṅghā dīghanīlavellitakesī puthulasussoṇī nātilomā nālomā subhagā utusukhasamphassā saṇhā sakhilasambhāsā nānābharaṇavibhūsitā vicaranti, sabbadāpi soḷasavassuddesikā viya honti.<br/><br/>[03]Purisāpi pañcavīsativassuddesikā viya, na puttā mātādīsu rajjanti, ayaṃ tattha dhammatā. Sattāhikameva ca tattha itthipurisā kāmaratiyā viharanti ^a^M1.0275^ea^, tato vītarāgā viya yathāsukhaṃ gacchanti, na tattha idha viya gabbhokkantimūlakaṃ gabbhapariharaṇamūlakaṃ vā dukkhaṃ vijāyanamūlakaṃ vā dukkhaṃ hoti, rattakañcukato kañcanapaṭimā viya dārakā mātukucchito amakkhitā eva semhādinā sukheneva nikkhamanti, ayaṃ tattha dhammatā. Mātā pana puttaṃ vā dhītaraṃ vā vijāyitvā tesaṃ vicaraṇakappadese ṭhapetvā anapekkhā yathāruci gacchati. Tesaṃ tattha sayitānaṃ ye passanti purisā vā itthiyo vā, te attano aṅguliyo upanāmenti, tesaṃ kammabalena tato khīraṃ pavattati, tena te dārakā yāpenti. Evaṃ pana vaḍḍhantā katipayadivaseyeva laddhabalā hutvā dārikā itthiyo upagacchanti, dārakā purise.<br/><br/>[03]Kapparukkhato eva ca tesaṃ tattha vatthābharaṇāni nipphajjanti. Nānāvirāgavaṇṇavicittāni hi vatthāni sukhumāni mudusukhasamphassāni tattha tattha kapparukkhesu olambantāni tiṭṭhanti. Nānāvidharaṃsijālasamujjalavividhavaṇṇaratanavinaddhāni anekavidhamālākammalatākammabhittikammavicittāni sīsūpagagīvūpagakaṭūpagahatthūpagapādūpagāni sovaṇṇamayāni ābharaṇāni ca kapparukkhato olambanti. Tathā vīṇāmudiṅgapaṇavasammatāḷasaṅkhavaṃsavetāḷaparivārādīni vallakīpabhautikāni ^a^V1.0243^ea^ tūriyabhaṇḍānipi tato olambanti. Tattha ca bahū phalarukkhā kumbhamattāni phalāni phalanti, madhurarasāni yāni paribhuñjitvā te sattāhampi khuppipāsāhi na bādhīyanti.<br/><br/>[03]Najjopi tattha suvisuddhajalā supatitthā ramaṇīyā akaddamā vālukatalā nātisītā nātiuṇhā surabhigandhīhi jalajapupphehi sañchannā sabbakālaṃ surabhī vāyantiyo sandanti, na tattha kaṇṭakinā kakkhaḷagacchalatā honti, akaṇṭakā pupphaphalasacchannā eva honti, candananāgarukkhā sayameva rasaṃ paggharanti. Nahāyitukāmā ca nadītitthe ekajjhaṃ vatthābharaṇāni ṭhapetvā nadiṃ otaritvā nahāyitvā uttiṇṇā uttiṇṇā upariṭṭhimaṃ upariṭṭhimaṃ vatthābharaṇaṃ gaṇhanti, na tesaṃ evaṃ hoti ‘‘idaṃ mama, idaṃ parassā’’ti. Tato eva na tesaṃ koci viggaho vā vivādo vā, sattāhikā eva ca nesaṃ kāmaratikīḷā hoti, tato vītarāgā viya vicaranti. Yattha ca rukkhe sayitukāmā honti, tattheva sayanaṃ upalabbhati.<br/><br/>[03]Mate ^a^M1.0276^ea^ ca satte na rodanti na socanti, tañca maṇḍayitvā nikkhipanti. Tāvadeva ca tathārūpā sakuṇā upagantvā mataṃ dīpantaraṃ nenti, tasmā susānaṃ vā asuciṭṭhānaṃ vā tattha natthi, na ca tato matā nirayaṃ vā tiracchānayoniṃ vā pettivisayaṃ vā upapajjanti. ‘‘Dhammatāsiddhassa pañcasīlassa ānubhāvena te devaloke nibbattantī’’ti vadanti. Vassasahassameva ca nesaṃ sabbakālaṃ āyuppamāṇaṃ, sabbametaṃ nesaṃ pañcasīlaṃ viya dhammatāsiddhamevāti veditabbaṃ.<br/><br/>[03]^b^Tadantaresū^eb^ti tesaṃ cakkavāḷānaṃ antaresu. ^b^Lokantarikanirayā^eb^ti lokānaṃ lokadhātūnaṃ antaro vivaro lokantaro, tattha bhavā lokantarikā, nirayā. Tiṇṇañhi sakaṭacakkānaṃ pattānaṃ vā aññamaññaṃ āsannabhāvena ṭhapitānaṃ antarasadisesu tiṇṇaṃ tiṇṇaṃ cakkavāḷānaṃ antaresu ekeko lokantarikanirayo. So pana parimāṇato aṭṭhayojanasahassappamāṇo hoti niccavivaṭo heṭṭhā upari ca kenaci na pihito. Yathā hi heṭṭhā udakassa pidhāyikā pathavī natthīti asaṃvutā lokantarikanirayā, evaṃ uparipi cakkavāḷesu viya devavimānānaṃ abhāvato asaṃvutā apihitā cakkhuviññāṇuppattinivāraṇasamatthena ca andhakārena samannāgatā. Tattha kira cakkhuviññāṇaṃ na jāyati ālokassa abhāvato. Tīsu dīpesu ekappahārena ālokakaraṇasamatthāpi candimasūriyā tattha ālokaṃ na dassenti. Te hi yugandharasamappamāṇe ākāsappadese vicaraṇato cakkavāḷapabbatassa vemajjhena vicaranti, cakkavāḷapabbatañca ^a^V1.0244^ea^ atikkamma lokantarikanirayā, tasmā te tattha ālokaṃ na dassentīti cakkhuviññāṇaṃ nuppajjati. Yadā pana sabbaññubodhisattassa paṭisandhiggahaṇādīsu obhāso uppajjati, tadā cakkhuviññāṇaṃ uppajjati. ‘‘Aññepi kira bho santi sattā idhūpapannā’’ti taṃ divasaṃ aññamaññaṃ passanti. Ayaṃ pana obhāso ekaṃ yāgupānamattampi na tiṭṭhati, accharāsaṅghāṭamattameva vijjobhāso viya niccharitvā ‘‘kiṃ ida’’nti bhaṇantānaṃyeva antaradhāyati.<br/><br/>[03]Kiṃ pana kammaṃ katvā tattha sattā nibbattantīti? Bhāriyaṃ dāruṇaṃ garukaṃ mātāpitūnaṃ dhammikasamaṇabrāhmaṇānañca upari aparādhaṃ aññañca divase divase pāṇavadhādiṃ sāhasikakammaṃ katvā uppajjanti tambapaṇṇidīpe abhayacoranāgacorādayo viya. Tesaṃ attabhāvo tigāvutiko hoti, vaggulīnaṃ ^a^M1.0277^ea^ viya dīghanakhā honti. Te rukkhe vagguliyo viya nakhehi cakkavāḷapāde lagganti, yadā saṃsappantā aññamaññassa hatthapāsagatā honti, atha ‘‘bhakkho no laddho’’ti maññamānā khādanatthaṃ gaṇhituṃ upakkamantā viparivattitvā lokasandhārake udake patanti, vāte paharantepi madhukaphalāni viya chijjitvā udake patanti, patitamattāva accantakhāre udake piṭṭhapiṇḍaṃ viya vilīyanti atisītalabhāvato ātapasantāpābhāvena. Atisītalabhāvameva hi sandhāya accantakhāratā vuttā. Na hi taṃ kappasaṇṭhahanaudakaṃ sampattikaramahāmeghavuṭṭhaṃ pathavīsandhārakaṃ kappavināsakaudakaṃ viya khāraṃ bhavituṃ arahati. Tathā hi sati pathavīpi vilīyeyya, tesaṃ vā pāpakammabalena petānaṃ pakatiudakassa pubbakheḷabhāvāpatti viya tassa udakassa tadā khārabhāvappatti hotīti vuttaṃ ‘‘accantakhāre udake piṭṭhapiṇḍaṃ viya vilīyantī’’ti.<br/><br/>[03]^b^Anantānī^eb^ti aparimāṇāni, ‘‘ettakānī’’ti aññehi minituṃ asakkuṇeyyāni. Tāni ca bhagavā anantena buddhañāṇena avedi ‘‘ananto ākāso, ananto sattanikāyo, anantāni cakkavāḷānī’’ti. Tividhampi hi anantaṃ buddhañāṇena paricchindati sayampi anantattā. Yāvatakañhi ñeyyaṃ, tāvatakaṃ ñāṇaṃ. Yāvatakaṃ ñāṇaṃ, tāvatakameva ñeyyaṃ. Ñeyyapariyantikaṃ ñāṇaṃ, ñāṇapariyantikaṃ ñeyyanti. Tena vuttaṃ ^b^‘‘anantena buddhañāṇena avedī’’^eb^tiādi. Anantatā cassa anantañeyyappaṭivijjhaneneva veditabbā tattha appaṭihatacārattā. Idāni yathāvuttamatthaṃ nigamento āha ^b^‘‘evamassa okāsalokopi sabbathā vidito’’^eb^ti.<br/><br/>[03]Api ^a^V1.0245^ea^ cettha vivaṭṭādīnampi viditatā vattabbā, tasmā vivaṭṭādayopi ādito pabhuti evaṃ veditabbā – saṃvaṭṭo saṃvaṭṭaṭṭhāyī vivaṭṭo vivaṭṭaṭṭhāyīti kappassa cattāri asaṅkhyeyyāni. Tattha saṃvaṭṭanaṃ vinassanaṃ ^b^saṃvaṭṭo,^eb^ vinassamāno asaṅkhyeyyakappo. So pana atthato kāloyeva, tadā pavattamānasaṅkhāravasenassa vināso veditabbo. Saṃvaṭṭato uddhaṃ tathāṭhāyīkālo ^b^saṃvaṭṭaṭṭhāyī^eb^. Vivaṭṭanaṃ nibbattanaṃ vaḍḍhanaṃ vā ^b^vivaṭṭo,^eb^ vaḍḍhamāno asaṅkhyeyyakappo. Sopi atthato kāloyeva, tadā pavattamānasaṅkhāravasenassa vaḍḍhi veditabbā. Vivaṭṭato uddhaṃ ^a^M1.0278^ea^ tathāṭhāyīkālo ^b^vivaṭṭaṭṭhāyī^eb^. Tattha tayo saṃvaṭṭā tejosaṃvaṭṭo āposaṃvaṭṭo vāyosaṃvaṭṭoti. Tisso saṃvaṭṭasīmā ābhassarā subhakiṇhā vehapphalāti. Yadā kappo tejena saṃvaṭṭati, tadā ābhassarato heṭṭhā agginā ḍayhati. Yadā āpena saṃvaṭṭati, tadā subhakiṇhato heṭṭhā udakena vilīyati. Yadā vāyunā saṃvaṭṭati, tadā vehapphalato heṭṭhā vātena viddhaṃsati.<br/><br/>[03]Vitthārato pana tīsupi saṃvaṭṭakālesu ekaṃ buddhakkhettaṃ vinassati. Buddhakkhettaṃ nāma tividhaṃ hoti jātikkhettaṃ āṇākkhettaṃ visayakkhettañca. Tattha ^b^jātikkhettaṃ^eb^ dasasahassacakkavāḷapariyantaṃ hoti, yaṃ tathāgatassa paṭisandhiggahaṇādīsu kampati. Yattake hi ṭhāne tathāgatassa paṭisandhiñāṇādiñāṇānubhāvo puññaphalasamuttejito saraseneva paṭivijambhati, taṃ sabbampi buddhaṅkurassa nibbattanakkhettaṃ nāmāti buddhakkhettanti vuccati. ^b^Āṇākkhettaṃ^eb^ pana koṭisatasahassacakkavāḷapariyantaṃ, yattha ratanasuttaṃ (khu. pā. 6.1 ādayo; su. ni. 224 ādayo) khandhaparittaṃ (a. ni. 4.67; jā. 1.2.105-106; cūḷava. 251 ādayo) dhajaggaparittaṃ (saṃ. ni. 1.249) āṭānāṭiyaparittaṃ (dī. ni. 3.275 ādayo) moraparittanti (jā. 1.2.17-18) imesaṃ parittānaṃ ānubhāvo vattati. Iddhimā hi cetovasippatto āṇākkhettapariyāpanne yattha katthaci cakkavāḷe ṭhatvā attano atthāya parittaṃ katvā tattheva aññaṃ cakkavāḷaṃ gatopi kataparitto eva hoti. Ekacakkavāḷe ṭhatvā sabbasattānaṃ atthāya paritte kate āṇākkhette sabbasattānampi abhisambhuṇāteva parittānubhāvo tattha devatāhi parittānaṃ sampaṭicchitabbato, tasmā taṃ āṇākkhettanti vuccati. ^b^Visayakkhettaṃ^eb^ pana anantaṃ aparimāṇaṃ. Anantāparimāṇesu hi cakkavāḷesu yaṃ yaṃ tathāgato ākaṅkhati, taṃ taṃ jānāti ākaṅkhappaṭibaddhavuttitāya buddhañāṇassa. Evametesu tīsu buddhakkhettesu ekaṃ āṇākkhettaṃ vinassati, tasmiṃ pana vinassante jātikkhettaṃ vinaṭṭhameva hoti. Vinassantampi ekatova vinassati, saṇṭhahantampi ekatova saṇṭhahati, tassevaṃ vināso saṇṭhahanañca veditabbaṃ.<br/><br/>[03]Yasmiṃ ^a^V1.0246^ea^ samaye kappo ^b^agginā^eb^ nassati, āditova kappavināsakamahāmegho uṭṭhahitvā koṭisatasahassacakkavāḷe ekaṃ mahāvassaṃ vassati ^a^M1.0279^ea^, manussā tuṭṭhā sabbabījāni nīharitvā vapanti, sassesu pana gokhāyitamattesu jātesu gadrabharavaṃ ravanto ekabindumpi na vassati, tadā pacchinnapacchinnameva hoti vassaṃ. Idaṃ sandhāya hi bhagavatā ‘‘hoti so, bhikkhave, samayo yaṃ bahūni vassāni bahūni vassasatāni bahūni vassasahassāni bahūni vassasatasahassāni devo na vassatī’’ti (a. ni. 7.66) vuttaṃ. Vassūpajīvinopi sattā kālaṃ katvā parittābhādibrahmaloke nibbattanti, pupphaphalūpajīviniyo ca devatā. Evaṃ dīghe addhāne vītivatte tattha tattha udakaṃ parikkhayaṃ gacchati, athānupubbena macchakacchapāpi kālaṃ katvā brahmaloke nibbattanti nerayikasattāpi. Tattha nerayikā sattamasūriyapātubhāve vinassantīti eke.<br/><br/>[03]Jhānaṃ pana vinā natthi brahmaloke nibbatti, etesañca keci dubbhikkhapīḷitā, keci abhabbā jhānādhigamāya, te kathaṃ tattha nibbattantīti? Devaloke paṭiladdhajjhānavasena. Tadā hi ‘‘vassasatasahassassa accayena kappavuṭṭhānaṃ bhavissatī’’ti lokabyūhā nāma kāmāvacaradevā muttasirā vikiṇṇakesā rudammukhā assūni hatthehi puñchamānā rattavatthanivatthā ativiya virūpavesadhārino hutvā manussapathe vicarantā evaṃ ārocenti ‘‘mārisā mārisā ito vassasatasahassassa accayena kappavuṭṭhānaṃ bhavissati, ayaṃ loko vinassissati, mahāsamuddopi ussussissati, ayañca mahāpathavī sineru ca pabbatarājā ḍayhissanti vinassissanti, yāva brahmalokā lokavināso bhavissati, mettaṃ mārisā bhāvetha, karuṇaṃ, muditaṃ, upekkhaṃ mārisā bhāvetha, mātaraṃ upaṭṭhahatha, pitaraṃ upaṭṭhahatha, kule jeṭṭhāpacāyino hothā’’ti. Te pana devā lokaṃ byūhenti sampiṇḍentīti ^b^‘‘lokabyūhā’’^eb^ti vuccanti. Te kira disvā manussā yattha katthaci ṭhitāpi nisinnāpi saṃvegajātā sambhamappattāva hutvā tesaṃ āsanne ṭhāne sannipatanti.<br/><br/>[03]Kathaṃ panete kappavuṭṭhānaṃ jānantīti? ‘‘Dhammatāya sañcoditā’’ti ācariyā. ‘‘Tādisanimittadassanenā’’ti eke. ‘‘Brahmadevatāhi uyyojitā’’ti apare. Tesaṃ pana vacanaṃ sutvā yebhuyyena manussā ca bhummadevatā ca saṃvegajātā aññamaññaṃ muducittā hutvā mettādīni puññāni karitvā devaloke nibbattanti. Tattha dibbasudhābhojanaṃ bhuñjitvā tato vāyokasiṇe ^a^M1.0280^ea^ parikammaṃ katvā jhānaṃ paṭilabhanti. Devānaṃ kira sukhasamphassavātaggahaṇapācayena vāyokasiṇe jhānāni sukheneva ijjhanti. Tadaññe pana āpāyikā sattā aparāpariyavedanīyena ^a^V1.0247^ea^ kammena devaloke nibbattanti. Aparāpariyavedanīyakammarahito hi saṃsāre saṃsaranto nāma satto natthi. Tepi tattha tatheva jhānaṃ paṭilabhanti. Evaṃ devaloke paṭiladdhajjhānavasena sabbepi brahmaloke nibbattanti. Idañca yebhuyyavasena vuttaṃ.<br/><br/>[03]Keci pana ‘‘apāyasattā saṃvaṭṭamānalokadhātūhi aññesu lokadhātūsupi nibbattanti. Na hi sabbe apāyasattā tadā rūpārūpabhavesu uppajjantīti sakkā viññātuṃ apāyesu dīghāyukānaṃ devalokūpapattiyā asambhavato. Niyatamicchādiṭṭhiko pana vinassamānepi kappe nirayato na muccatiyeva, tasmā so tattha anibbattitvā piṭṭhicakkavāḷe nibbattati. Niyatamicchādiṭṭhiyā hi samannāgatassa bhavato vuṭṭhānaṃ nāma natthi. Tāya hi samannāgatassa neva saggo atthi, na maggo, tasmā so saṃvaṭṭamānacakkavāḷato aññattha niraye nibbattitvā paccati. Kiṃ pana piṭṭhicakkavāḷaṃ na jhāyatīti? Jhāyati. Tasmiṃ jhāyamānepi esa ākāse ekasmiṃ padese paccatī’’ti vadanti.<br/><br/>[03]Vassūpacchedato pana uddhaṃ dīghassa addhuno accayena dutiyo sūriyo pātubhavati, pātubhūte pana tasmiṃ neva rattiparicchedo, na divāparicchedo paññāyati. Eko sūriyo uṭṭheti, eko atthaṃ gacchati, avicchinnasūriyasantāpova loko hoti. Yathā ca kappavuṭṭhānakālato pubbe uppannasūriyavimāne sūriyadevaputto hoti, evaṃ kappavināsakasūriye natthi. Kappavuṭṭhānakāle pana yathā aññe kāmāvacaradevā, evaṃ sūriyadevaputtopi jhānaṃ nibbattetvā brahmalokaṃ upapajjati. Sūriyamaṇḍalaṃ pana pabhassaratarañceva tejavantatarañca hutvā pavattati. Taṃ antaradhāyitvā aññameva uppajjatīti apare. Tattha pakatisūriye vattamāne ākāse valāhakāpi dhūmasikhāpi vattanti, kappavināsakasūriye vattamāne vigatadhūmavalāhakaṃ ādāsamaṇḍalaṃ viya nimmalaṃ nabhaṃ hoti. Ṭhapetvā pañca mahānadiyo sesakunnadiādīsu udakaṃ sussati.<br/><br/>[03]Tatopi ^a^M1.0281^ea^ dīghassa addhuno accayena tatiyo sūriyo pātubhavati, yassa pātubhāvā mahānadiyopi sussanti.<br/><br/>[03]Tatopi dīghassa addhuno accayena catuttho sūriyo pātubhavati, yassa pātubhāvā himavati mahānadīnaṃ pabhavā sīhappapātadaho mandākinīdaho kaṇṇamuṇḍadaho rathakāradaho anotattadaho chaddantadaho kuṇāladahoti ime satta mahāsarā sussanti.<br/><br/>[03]Tatopi ^a^V1.0248^ea^ dīghassa addhuno accayena pañcamo sūriyo pātubhavati, yassa pātubhāvā anupubbena mahāsamudde aṅgulipabbatemanamattampi udakaṃ na saṇṭhāti.<br/><br/>[03]Tatopi dīghassa addhuno accayena chaṭṭho sūriyo pātubhavati, yassa pātubhāvā sakalacakkavāḷaṃ ekadhūmaṃ hoti pariyādinnasinehaṃ dhūmena. Yāya hi āpodhātuyā tattha tattha pathavīdhātu ābandhattā sampiṇḍitā hutvā tiṭṭhati, sā chaṭṭhasūriyapātubhāvena parikkhayaṃ gacchati. Yathā cidaṃ, evaṃ koṭisatasahassacakkavāḷānipi.<br/><br/>[03]Tatopi dīghassa addhuno accayena sattamo sūriyo pātubhavati, yassa pātubhāvā sakalacakkavāḷaṃ ekajālaṃ hoti saddhiṃ koṭisatasahassacakkavāḷehi, yojanasatikādibhedāni sinerukūṭāni palujjitvā ākāseyeva antaradhāyanti. Sā aggijālā uṭṭhahitvā cātumahārājike gaṇhāti. Tattha kanakavimānaratanavimānamaṇivimānāni jhāpetvā tāvatiṃsabhavanaṃ gaṇhāti. Etenevūpāyena yāva paṭhamajjhānabhūmiṃ gaṇhāti, tattha tayopi brahmaloke jhāpetvā ābhassare āhacca tiṭṭhati. Sā yāva aṇumattampi saṅkhāragataṃ atthi, tāva na nibbāyati. Sabbasaṅkhāraparikkhayā pana sappitelajjhāpanaggisikhā viya chārikampi anavasesetvā nibbāyati. Heṭṭhāākāsena saha upariākāso eko hoti mahandhakāro.<br/><br/>[03]Evaṃ ekamasaṅkhyeyyaṃ ekaṅgaṇaṃ hutvā ṭhite lokasannivāse lokassa saṇṭhānatthāya devo vassituṃ ārabhati, āditova antaraṭṭhake himapāto viya hoti. Tato kaṇamattā taṇḍulamattā muggamāsabadarāamalakaeḷālukakumbhaṇḍālābumattā udakadhārā hutvā anukkamena ^a^M1.0282^ea^ usabhadveusabhāḍḍhagāvutagāvutāḍḍhayojanayojanadviyojana…pe… yojanasatayojanasahassamattā hutvā koṭisatasahassacakkavāḷagabbhantaraṃ yāva avinaṭṭhabrahmalokā pūretvā antaradhāyati. Taṃ udakaṃ heṭṭhā ca tiriyañca vāto samuṭṭhahitvā ghanaṃ karoti parivaṭumaṃ paduminīpatte udakabindusadisaṃ.<br/><br/>[03]Kathaṃ tāvamahantaṃ udakarāsiṃ ghanaṃ karotīti ce? Vivarasampadānato vātassāti. Tañhissa tahiṃ tahiṃ vivaraṃ deti. Taṃ evaṃ vātena sampiṇḍiyamānaṃ ghanaṃ kariyamānaṃ parikkhayamānaṃ anupubbena heṭṭhā otarati. Otiṇṇe otiṇṇe udake brahmalokaṭṭhāne brahmaloko, uparicatukāmāvacaradevalokaṭṭhāne ca devalokā pātubhavanti. Cātumahārājikatāvatiṃsabhavanāni pana pathavīsambandhatāya na tāva pātubhavanti. Purimapathaviṭṭhānaṃ otiṇṇe pana balavavātā uppajjanti, te taṃ pihitadvāre dhammakaraṇe ṭhitaudakamiva nirussāsaṃ katvā rumbhanti ^a^V1.0249^ea^. Madhurodakaṃ parikkhayaṃ gacchamānaṃ upari rasapathaviṃ samuṭṭhāpeti, udakapiṭṭhe uppalinīpattaṃ viya pathavī saṇṭhāti. Sā vaṇṇasampannā ceva hoti gandharasasampannā ca nirudakapāyāsassa upari paṭalaṃ viya. Ettha pana mahābodhipallaṅkaṭṭhānaṃ vinassamāne loke pacchā vinassati, saṇṭhahamāne paṭhamaṃ saṇṭhahatīti veditabbaṃ.<br/><br/>[03]Tadā ca ābhassarabrahmaloke paṭhamatarābhinibbattā sattā āyukkhayā vā puññakkhayā vā tato cavitvā opapātikā hutvā idhūpapajjanti, te honti sayaṃpabhā antalikkhacarā, te taṃ rasapathaviṃ sāyitvā taṇhābhibhūtā āluppakārakaṃ paribhuñjituṃ upakkamanti. Atha tesaṃ sayaṃpabhā antaradhāyati, andhakāro hoti. Te andhakāraṃ disvā bhāyanti. Tato tesaṃ bhayaṃ nāsetvā sūrabhāvaṃ janayantaṃ paripuṇṇapaññāsayojanaṃ sūriyamaṇḍalaṃ pātubhavati. Te taṃ disvā ‘‘ālokaṃ paṭilabhimhā’’ti haṭṭhatuṭṭhā hutvā ‘‘amhākaṃ bhītānaṃ bhayaṃ nāsetvā sūrabhāvaṃ janayanto uṭṭhito, tasmā sūriyo hotū’’ti ^b^sūriyo^eb^tvevassa nāmaṃ karonti.<br/><br/>[03]Atha sūriye divasaṃ ālokaṃ katvā atthaṅgate ‘‘yampi ālokaṃ labhimha, sopi no naṭṭho’’ti puna bhītā honti. Tesaṃ evaṃ hoti ‘‘sādhu vatassa, sace aññaṃ ālokaṃ labheyyāmā’’ti. Tesaṃ cittaṃ ñatvā viya ekūnapaññāsayojanaṃ candamaṇḍalaṃ pātubhavati. Te taṃ disvā bhiyyoso ^a^M1.0283^ea^ mattāya haṭṭhatuṭṭhā hutvā ‘‘amhākaṃ chandaṃ ñatvā viya uṭṭhito, tasmā cando hotū’’ti ^b^cando^eb^tvevassa nāmaṃ karonti.<br/><br/>[03]Evaṃ candimasūriyesu pātubhūtesu nakkhattāni tārakarūpāni pātubhavanti, tato pabhuti rattindivā paññāyanti, anukkamena ca māsaḍḍhamāsautusaṃvaccharā, candimasūriyānaṃ pātubhūtadivaseyeva sinerucakkavāḷahimavantapabbatā dīpasamuddā ca pātubhavanti. Te ca kho apubbaṃ acarimaṃ phagguṇapuṇṇamadivaseyeva pātubhavanti. Kathaṃ? Yathā nāma kaṅgubhatte paccamāne ekappahāreneva pubbuḷakā uṭṭhahanti, eke padesā thūpathūpā honti, eke ninnaninnā, eke samasamā, evameva thūpathūpaṭṭhāne pabbatā honti, ninnaninnaṭṭhāne samuddā, samasamaṭṭhāne dīpāti.<br/><br/>[03]Atha tesaṃ sattānaṃ rasapathaviṃ paribhuñjantānaṃ kammena ekacce vaṇṇavanto honti, ekacce dubbaṇṇā honti. Tattha vaṇṇavanto dubbaṇṇe atimaññanti, tesaṃ atimānapaccayā sāpi ^b^rasapathavī^eb^ antaradhāyati, ^b^bhūmipappaṭako^eb^ pātubhavati. Atha nesaṃ teneva nayena sopi antaradhāyati, atha ^b^padālatā^eb^ pātubhavati. Teneva nayena sāpi antaradhāyati, akaṭṭhapāko ^b^sāli^eb^^a^V1.0250^ea^ pātubhavati akaṇo athuso sugandho taṇḍulaphalo. Tato nesaṃ bhājanāni uppajjanti. Te sāliṃ bhājane ṭhapetvā pāsāṇapiṭṭhiyaṃ ṭhapenti, sayameva jālasikhā uṭṭhahitvā taṃ pacati. So hoti odano sumanajātipupphasadiso, na tassa sūpena vā byañjanena vā karaṇīyaṃ atthi, yaṃ yaṃ rasaṃ bhuñjitukāmā honti, taṃtaṃrasova hoti. Tesaṃ taṃ oḷārikaṃ āhāraṃ āharayataṃ tato pabhuti muttakarīsaṃ sañjāyati. Tathā hi rasapathavī bhūmipappaṭako padālatāti ime tāva paribhuttā sudhāhāro viya khudaṃ vinodetvā rasaharaṇīhi rasameva paribyūhentā tiṭṭhanti vatthuno sukhumabhāvena, na nissandā, sukhumabhāveneva gahaṇindhanameva ca hoti. Odano pana paribhutto rasaṃ vaḍḍhentopi vatthuno oḷārikabhāveneva nissandaṃ vissajjento passāvaṃ karīsañca uppādeti.<br/><br/>[03]Atha tesaṃ nikkhamanatthāya vaṇamukhāni pabhijjanti. Purisassa purisabhāvo, itthiyā itthibhāvo pātubhavati. Purimattabhāvesu hi pavattaupacārajjhānānubhāvena yāva sattasantānesu kāmarāgo vikkhambhanavegena samito ^a^M1.0284^ea^, na tāva bahalakāmarāgūpanissayāni itthipurisindriyāni pāturahesuṃ. Yadā panassa vicchinnatāya bahalakāmarāgo laddhāvasaro ahosi, tadā tadupanissayāni tāni sattānaṃ attabhāvesu sañjāyiṃsu, tadā itthī purisaṃ, puriso ca itthiṃ ativelaṃ upanijjhāyati. Tesaṃ ativelaṃ upanijjhāyanapaccayā kāmapariḷāho uppajjati, tato ^b^methunaṃ dhammaṃ^eb^ paṭisevanti. Te asaddhammapaṭisevanapaccayā viññūhi garahiyamānā viheṭhiyamānā tassa asaddhammassa paṭicchādanahetu ^b^agārāni^eb^ karonti. Te agāraṃ ajjhāvasamānā anukkamena aññatarassa alasajātikassa sattassa diṭṭhānugatiṃ āpajjantā sannidhiṃ karonti. Tato pabhuti kaṇopi thusopi taṇḍulaṃ pariyonandhanti, lāyitaṭṭhānampi na paṭiviruhati.<br/><br/>[03]Te sannipatitvā anutthunanti ‘‘pāpakā vata bho dhammā sattesu pātubhūtā, mayañhi pubbe manomayā ahumhā’’ti, ^b^aggaññasutte^eb^ (dī. ni. 3.128) vuttanayena vitthāretabbaṃ. Tato mariyādaṃ ṭhapenti, athaññataro satto aññassa bhāgaṃ adinnaṃ ādiyati, taṃ dvikkhattuṃ paribhāsetvā tatiyavāre pāṇileḍḍudaṇḍehi paharanti. Te evaṃ adinnādāne kalahamusāvādadaṇḍādānesu uppannesu ca sannipatitvā cintayanti ‘‘yannūna mayaṃ ekaṃ sattaṃ sammanneyyāma, yo no sammā khīyitabbaṃ khīyeyya, garahitabbaṃ garaheyya, pabbājetabbaṃ pabbājeyya, mayaṃ panassa sālīnaṃ bhāgamanuppadassāmā’’ti. Evaṃ katasanniṭṭhānesu pana sattesu imasmiṃ tāva kappe ayameva bhagavā bodhisattabhūto tena samayena tesu sattesu abhirūpataro ca ^a^V1.0251^ea^ dassanīyataro ca mahesakkhataro ca buddhisampanno paṭibalo niggahapaggahaṃ kātuṃ. Te taṃ upasaṅkamitvā yācitvā sammanniṃsu. So tena mahājanena sammatoti ^b^mahāsammato,^eb^ khettānaṃ adhipatīti ^b^khattiyo,^eb^ dhammena samena paresaṃ rañjetīti ^b^rājā^eb^ti tīhi nāmehi paññāyittha. Yañhi loke acchariyaṭṭhānaṃ, bodhisattova tattha ādipurisoti evaṃ bodhisattaṃ ādiṃ katvā khattiyamaṇḍale saṇṭhite anupubbena brāhmaṇādayopi vaṇṇā saṇṭhahiṃsu.<br/><br/>[03]Tattha kappavināsakamahāmeghato yāva jālopacchedo, idamekamasaṅkhyeyyaṃ ^b^saṃvaṭṭo^eb^ti vuccati. Kappavināsakajālopacchedato yāva ^a^M1.0285^ea^ koṭisatasahassacakkavāḷaparipūrako sampattimahāmegho, idaṃ dutiyamasaṅkhyeyyaṃ ^b^saṃvaṭṭaṭṭhāyī^eb^ti vuccati. Sampattimahāmeghato yāva candimasūriyapātubhāvo, idaṃ tatiyamasaṅkhyeyyaṃ ^b^vivaṭṭo^eb^ti vuccati. Candimasūriyapātubhāvato yāva puna kappavināsakamahāmegho, idaṃ catutthamasaṅkhyeyyaṃ ^b^vivaṭṭaṭṭhāyī^eb^ti vuccati. Vivaṭṭaṭṭhāyīasaṅkhyeyyaṃ catusaṭṭhiantarakappasaṅgahaṃ. ‘‘Vīsatiantarakappasaṅgaha’’nti keci. Sesāsaṅkhyeyyāni kālato tena samappamāṇāneva. Imāni cattāri asaṅkhyeyyāni eko mahākappo hoti. Evaṃ tāva agginā vināso ca saṇṭhahanañca veditabbaṃ.<br/><br/>[03]Yasmiṃ pana samaye kappo ^b^udakena^eb^ nassati, āditova kappavināsakamahāmegho vuṭṭhahitvāti pubbe vuttanayeneva vitthāretabbaṃ. Ayaṃ pana viseso – yathā tattha dutiyasūriyo, evamidha kappavināsako khārudakamahāmegho vuṭṭhāti. So ādito sukhumaṃ sukhumaṃ vassanto anukkamena mahādhārāhi koṭisatasahassacakkavāḷānaṃ pūrento vassati. Khārudakena phuṭṭhaphuṭṭhā pathavīpabbatādayo vilīyanti, udakaṃ samantato vātehi dhārīyati. Pathaviyā heṭṭhimantato pabhuti yāva dutiyajjhānabhūmiṃ udakaṃ gaṇhāti. Tena hi khārudakena phuṭṭhaphuṭṭhā pathavīpabbatādayo udake pakkhittaloṇasakkharā viya vilīyanteva, tasmā pathavīsandhārakaudakena saddhiṃ ekūdakameva taṃ hotīti keci. Apare pana ‘‘pathavīsandhārakaudakaṃ taṃ sandhārakavāyukkhandhañca anavasesato vināsetvā sabbattha sayameva eko ghanabhūto tiṭṭhatī’’ti vadanti, taṃ yuttaṃ. Upari pana chapi brahmaloke vilīyāpetvā subhakiṇhe āhacca tiṭṭhati, taṃ yāva aṇumattampi saṅkhāragataṃ atthi, tāva na vūpasammati, udakānugataṃ pana sabbaṃ saṅkhāragataṃ abhibhavitvā sahasā vūpasammati, antaradhānaṃ gacchati. Heṭṭhāākāsena saha upariākāso eko hoti mahandhakāroti sabbaṃ vuttasadisaṃ. Kevalaṃ panidha ābhassarabrahmalokaṃ ādiṃ katvā loko pātubhavati. Subhakiṇhato cavitvā ābhassaraṭṭhānādīsu sattā nibbattanti. Tattha kappavināsakamahāmeghato yāva kappavināsakakhārudakopacchedo, idamekamasaṅkhyeyyaṃ ^a^V1.0252^ea^. Udakupacchedato yāva sampattimahāmegho, idaṃ dutiyamasaṅkhyeyyaṃ. Sampattimahāmeghato yāva candimasūriyapātubhāvo, idaṃ tatiyamasaṅkhyeyyaṃ. Candimasūriyapātubhāvato ^a^M1.0286^ea^ yāva kappavināsakamahāamegho, idaṃ catutthamasaṅkhyeyyaṃ. Imāni cattāri asaṅkhyeyyāni eko mahākappo hoti. Evaṃ udakena vināso ca saṇṭhahanañca veditabbaṃ.<br/><br/>[03]Yasmiṃ samaye kappo ^b^vātena^eb^ nassati, āditova kappavināsakamahāmegho vuṭṭhahitvāti pubbe vuttanayeneva vitthāretabbaṃ. Ayaṃ pana viseso – yathā tattha dutiyasūriyo, evamidha kappavināsanatthaṃ vāto samuṭṭhāti. So paṭhamaṃ thūlarajaṃ uṭṭhāpeti, tato saṇharajaṃ sukhumavālikaṃ thūlavālikaṃ sakkharapāsāṇādayoti yāvakūṭāgāramatte pāsāṇe visamaṭṭhāne ṭhitamahārukkhe ca uṭṭhāpeti. Te pathavito nabhamuggatā na puna patanti, tattheva cuṇṇavicuṇṇā hutvā abhāvaṃ gacchanti. Athānukkamena heṭṭhā mahāpathaviyā vāto samuṭṭhahitvā pathaviṃ parivattetvā uddhaṃ mūlaṃ katvā ākāse khipati. Yojanasatappamāṇāpi pathavippadesā dviyojanatiyojanacatuyojanapañcayojanachayojanasattayojanappamāṇāpi pabhijjitvā vātavegukkhittā ākāseyeva cuṇṇavicuṇṇā hutvā abhāvaṃ gacchanti. Cakkavāḷapabbatampi sinerupabbatampi vāto ukkhipitvā ākāse khipati. Te aññamaññaṃ abhihantvā cuṇṇavicuṇṇā hutvā vinassanti. Etenevūpāyena bhūmaṭṭhakavimānāni ca ākāsaṭṭhakavimānāni ca vināsento chakāmāvacaradevaloke vināsetvā koṭisatasahassacakkavāḷāni vināseti. Tattha cakkavāḷā cakkavāḷehi, himavantā himavantehi, sinerū sinerūhi aññamaññaṃ samāgantvā cuṇṇavicuṇṇā hutvā vinassanti. Pathavito yāva tatiyajjhānabhūmi vāto gaṇhāti, navapi brahmaloke vināsetvā vehapphale āhacca tiṭṭhati. Evaṃ pathavīsandhārakaudakena taṃsandhārakavātena ca saddhiṃ sabbasaṅkhāragataṃ vināsetvā sayampi vinassati avaṭṭhānassa kāraṇābhāvato. Heṭṭhāākāsena saha upariākāso eko hoti mahandhakāroti sabbaṃ vuttasadisaṃ. Idha pana subhakiṇhabrahmalokaṃ ādiṃ katvā loko pātubhavati. Vehapphalato cavitvā subhakiṇhaṭṭhānādīsu sattā nibbattanti. Tattha kappavināsakamahāmeghato yāva kappavināsakavātupacchedo, idamekamasaṅkhyeyyaṃ. Vātupacchedato yāva sampattimahāmegho, idaṃ dutiyamasaṅkhyeyyantiādi vuttanayameva. Evaṃ vātena vināso ca saṇṭhahanañca veditabbaṃ.<br/><br/>[03]Atha ^a^M1.0287^ea^ kiṃkāraṇā evaṃ loko vinassati. Yadipi hi saṅkhārānaṃ ahetuko sarasanirodho vināsakābhāvato, santānanirodho pana hetuvirahito natthi. Yathā taṃ sattanikāyesūti bhājanalokassapi sahetukena vināsena bhavitabbaṃ, tasmā kimevaṃ lokavināse kāraṇanti? Akusalamūlaṃ ^a^V1.0253^ea^ kāraṇaṃ. Yathā hi tattha nibbattanakasattānaṃ puññabalena paṭhamaṃ loko vivaṭṭati, evaṃ tesaṃ pāpakammabalena saṃvaṭṭati, tasmā akusalamūlesu ussannesu evaṃ loko vinassati. Yathā hi rāgadosamohānaṃ adhikabhāvena yathākkamaṃ rogantarakappo satthantarakappo dubbhikkhantarakappoti ime tividhā antarakappā vivaṭṭaṭṭhāyimhi asaṅkhyeyyakappe jāyanti. Evamete yathāvuttā tayo saṃvaṭṭā rāgādīnaṃ adhikabhāveneva honti.<br/><br/>[03]Tattha rāge ussannatare agginā vinassati, dose ussannatare udakena vinassati. Dose hi ussannatare adhikatarena dosena viya tikkhatarena khārudakena vināso yuttoti. Keci pana ‘‘dose ussannatare agginā, rāge udakenā’’ti vadanti, tesaṃ kira ayamadhippāyo – pākaṭasattusadisassa dosassa aggisadisatā, apākaṭasattusadisassa rāgassa khārudakasadisatā ca yuttāti. Mohe pana ussannatare vātena vinassati. Evaṃ vinassantopi ca nirantarameva satta vāre agginā nassati, aṭṭhame vāre udakena, puna satta vāre agginā, aṭṭhame udakenāti evaṃ aṭṭhame aṭṭhame vāre vinassanto sattakkhattuṃ udakena vinassitvā puna satta vāre agginā nassati. Ettāvatā tesaṭṭhi kappā atītā honti. Etthantare udakena nassanavāraṃ sampattampi paṭibāhitvā laddhokāso vāto paripuṇṇacatusaṭṭhikappāyuke subhakiṇhe viddhaṃsento lokaṃ vināseti. Ettha pana rāgo sattānaṃ bahulaṃ pavattatīti aggivasena bahuso lokavināso veditabbo. Iti evaṃ imehi kāraṇehi vinassitvā saṇṭhahantaṃ saṇṭhahitvā ṭhitañca okāsalokaṃ bhagavā yāthāvato avedīti evampissa sabbathā okāsaloko viditoti daṭṭhabbaṃ.<br/><br/>[03]Yaṃ pana heṭṭhā vuttaṃ ‘‘sabbathā viditalokattā lokavidū’’ti, idāni taṃ nigamento āha ^b^‘‘evaṃ sabbathā viditalokattā lokavidū’’^eb^ti. Tattha ^a^M1.0288^ea^^b^sabbathā^eb^ti lakkhaṇādippabhedato saṅkhāralokassa, āsayādippabhedato sattalokassa, parimāṇasaṇṭhānādippabhedato okāsalokassāti evaṃ sabbappakārena viditalokattāti attho.<br/><br/>[03]Idāni ^b^anuttaro^eb^ti padassa atthaṃ saṃvaṇṇento āha ^b^‘‘attano pana guṇehī’’^eb^tiādi. Tattha ^b^attano^eb^ti nissakkatthe sāmivacanametaṃ, attatoti attho. Guṇehi attano visiṭṭhatarassāti sambandho. Taraggahaṇañcettha ‘‘anuttaro’’ti padassa atthaniddesatāya kataṃ, na visiṭṭhassa kassaci atthitāya. Sadevake hi loke sadisakappopi nāma koci tathāgatassa natthi, kuto sadiso, visiṭṭhe pana kā kathā. ^b^Kassacī^eb^ti kassacipi. ^b^Abhibhavatī^eb^ti sīlasampadāya ^a^V1.0254^ea^ upanissayabhūtānaṃ hirottappamettākaruṇānaṃ visesapaccayānaṃ saddhāsativīriyapaññānañca ukkaṃsappattiyā samudāgamato paṭṭhāya na aññasādhāraṇo savāsanapaṭipakkhassa pahīnattā ukkaṃsapāramippatto satthu sīlaguṇo, tena bhagavā sadevakaṃ lokaṃ aññadatthu abhibhuyya pavattati, na sayaṃ kenaci abhibhuyyatīti adhippāyo. Evaṃ samādhiguṇādīsupi yathārahaṃ vattabbaṃ. Sīlādayo cete lokiyalokuttaramissakā veditabbā, vimuttiñāṇadassanaṃ pana lokiyaṃ kāmāvacarameva.<br/><br/>[03]Yadi evaṃ kathaṃ tena sadevakaṃ lokaṃ abhibhavatīti? Tassapi ānubhāvato asadisattā. Tampi hi visayato pavattito pavattiākārato ca uttaritarameva. Tañhi anaññasādhāraṇaṃ satthu vimuttiguṇaṃ ārabbha pavattati, pavattamānañca atakkāvacaraṃ paramagambhīraṃ saṇhaṃ sukhumaṃ sātisayaṃ paṭipakkhadhammānaṃ suppahīnattā suṭṭhu pākaṭaṃ vibhūtataraṃ katvā pavattati, sammadeva ca vasībhāvassa pāpakattā bhavaṅgaparivāsassa ca atiparittakattā lahu lahu pavattatīti.<br/><br/>[03]Evaṃ sīlādiguṇehi bhagavato uttaritarassa abhāvaṃ dassetvā idāni sadisassapi abhāvaṃ dassetuṃ ^b^‘‘sīlaguṇenapi asamo’’^eb^tiādi vuttaṃ. Tattha ^b^asamo^eb^ti ekasmiṃ kāle natthi etassa sīlādiguṇena samo sadisoti asamo. Tathā asamehi samo ^b^asamasamo^eb^. Asamā vā samā etassāti asamasamo. Sīlādiguṇena natthi etassa ^a^M1.0289^ea^ paṭimāti ^b^appaṭimo^eb^. Sesapadadvayepi eseva nayo. Tattha upamāmattaṃ paṭimā, sadisūpamā paṭibhāgo, yugaggāhavasena ṭhito paṭipuggaloti veditabbo.<br/><br/>[03]^b^Na kho panāhaṃ bhikkhave samanupassāmī^eb^tiādīsu mama samantacakkhunā hatthatale āmalakaṃ viya sabbaṃ lokaṃ passantopi tattha sadevake…pe… pajāya attano attato sīlasampannataraṃ sampannatarasīlaṃ kañcipi puggalaṃ na kho pana passāmi tādisassa abhāvatoti adhippāyo.<br/><br/>[03]^b^Aggappasādasuttādīnī^eb^ti ettha –<br/><br/>[08]‘‘Yāvatā, bhikkhave, sattā apadā vā dvipadā vā catuppadā vā bahuppadā vā rūpino vā arūpino vā saññino vā asaññino vā nevasaññīnāsaññino vā, tathāgato tesaṃ aggamakkhāyati arahaṃ sammāsambuddho. Ye, bhikkhave, buddhe pasannā, agge ^a^V1.0255^ea^ te pasannā. Agge kho pana pasannānaṃ aggo vipāko hotī’’ti (a. ni. 4.34; itivu. 90) –<br/><br/>[07]Idaṃ aggappasādasuttaṃ. ^b^Ādi^eb^-saddena –<br/><br/>[08]‘‘Sadevake, bhikkhave, loke…pe… sadevamanussāya tathāgato abhibhū anabhibhūto aññadatthu daso vasavattī, tasmā tathāgatoti vuccatī’’ti (a. ni. 4.23; dī. ni. 3.188) –<br/><br/>[07]Evamādīni suttapadāni veditabbāni. ^b^Ādikā gāthāyo^eb^ti –<br/><br/>[21]‘‘Ahañhi arahā loke, ahaṃ satthā anuttaro;<br/><br/>[22]Ekomhi sammāsambuddho, sītibhūtosmi nibbuto. (mahāva. 11; ma. ni. 1.285; 2.341);<br/><br/>[21]‘‘Danto damayataṃ seṭṭho, santo samayataṃ isi;<br/><br/>[22]Mutto mocayataṃ aggo, tiṇṇo tārayataṃ varo. (itivu. 112)<br/><br/>[21]‘‘Nayimasmiṃ ^a^M1.0290^ea^ loke parasmiṃ vā pana,<br/><br/>[27]Buddhena seṭṭho sadiso ca vijjati;<br/><br/>[26]Āhuneyyānaṃ paramāhutiṃ gato,<br/><br/>[22]Puññatthikānaṃ vipulapphalesina’’nti. (vi. va. 1047; kathā. 799) –<br/><br/>[07]Evamādikā gāthā vitthāretabbā.<br/><br/>[03]^b^Purisadammasārathī^eb^tiādīsu damitabbāti dammā, damituṃ araharūpā. Purisā ca te dammā cāti purisadammā. Visesanassa cettha paranipātaṃ katvā niddeso, dammapurisāti attho. ‘‘Satipi mātugāmassapi dammabhāve purisaggahaṇaṃ ukkaṭṭhaparicchedavasenā’’ti vadanti. ^b^Sāretī^eb^ti imassa atthaṃ dassento āha ^b^‘‘dametī’’^eb^tiādi. Tattha ^b^dametī^eb^ti sameti, kāyasamādīhi yojetīti ^a^V1.0256^ea^ attho. Taṃ pana kāyasamādīhi yojanaṃ yathārahaṃ tadaṅgavinayādīsu patiṭṭhāpanaṃ hotīti āha ^b^‘‘vinetīti vuttaṃ hotī’’^eb^ti. ^b^Adantā^eb^ti idaṃ sabbena sabbaṃ damataṃ anupagatā purisadammāti vuttāti katvā vuttaṃ. Ye pana vippakatadammabhāvā sabbathā dametabbataṃ nātivattā, tepi purisadammā eva, yato te satthā dameti. Bhagavā hi visuddhasīlassa paṭhamajjhānaṃ ācikkhati, paṭhamajjhānalābhino dutiyajjhānantiādinā tassa tassa uparūpari visesaṃ ācikkhanto ekadesena dantepi sameti. Teneva vuttaṃ ^b^visuddhimagge^eb^ (visuddhi. 1.139) ‘‘api ca so bhagavā visuddhasīlādīnaṃ paṭhamajjhānādīni sotāpannādīnañca uttarimaggappaṭipadaṃ ācikkhanto dantepi dametiyevā’’ti. Atha vā sabbena sabbaṃ adantā ekadesena dantā ca idha adantaggahaṇeneva saṅgahitāti veditabbaṃ. ^b^Dametuṃ yuttā^eb^ti damanārahā.<br/><br/>[03]^b^Tiracchānapurisā^eb^tiādīsu uddhaṃ anuggantvā tiriyaṃ añcitā gatā vaḍḍhitāti tiracchānā, devamanussādayo viya uddhaṃ dīghaṃ ahutvā tiriyaṃ dīghāti attho. Tiracchānāyeva purisā tiracchānapurisā. Manassa ^a^M1.0291^ea^ ussannatāya ^b^manussā^eb^. Satisūrabhāvabrahmacariyayogyatādiguṇavasena upacitamānasā ukkaṭṭhaguṇacittā. Ke pana te? Jambudīpavāsino sattavisesā. Tenāha bhagavā –<br/><br/>[08]‘‘Tīhi, bhikkhave, ṭhānehi jambudīpakā manussā uttarakuruke ca manusse adhiggaṇhanti deve ca tāvatiṃse. Katamehi tīhi? Sūrā satimanto idha brahmacariyavāso’’ti (a. ni. 9.21).<br/><br/>[03]Tathā hi buddhā bhagavanto paccekabuddhā aggasāvakā mahāsāvakā cakkavattino aññe ca mahānubhāvā sattā tattheva uppajjanti. Tehi samānarūpāditāya pana saddhiṃ parittadīpavāsīhi itaramahādīpavāsinopi manussātveva paññāyiṃsūti eke. Apare pana bhaṇanti – lobhādīhi ca alobhādīhi ca sahitassa manassa ussannatāya manussā. Ye hi sattā manussajātikā, tesu visesato lobhādayo alobhādayo ca ussannā, te lobhādiussannatāya apāyamaggaṃ, alobhādiussannatāya sugatimaggaṃ nibbānagāmimaggañca pūrenti, tasmā lobhādīhi alobhādīhi ca sahitassa manassa ussannatāya parittadīpavāsīhi saddhiṃ catumahādīpavāsino sattavisesā manussāti vuccanti. Lokiyā pana ‘‘manuno apaccabhāvena manussā’’ti vadanti. Manu nāma paṭhamakappiko lokamariyādāya ādibhūto hitāhitavidhāyako sattānaṃ pituṭṭhāniyo, yo sāsane mahāsammatoti vuccati, paccakkhato paramparāya ^a^V1.0257^ea^ ca tassa ovādānusāsaniyaṃ ṭhitā tassa puttasadisatāya manussā mānusāti ca vuccanti. Tato eva hi te māṇavā ‘‘manujā’’ti ca voharīyanti, manussā ca te purisā cāti manussapurisā.<br/><br/>[03]^b^Amanussapurisā^eb^ti ettha na manussāti amanussā. Taṃsadisatā ettha jotīyati. Tena manussattamattaṃ natthi, aññaṃ samānanti yakkhādayo amanussāti adhippetā. Na ye keci manussehi aññe, tathā tiracchānapurisānaṃ visuṃ gahaṇaṃ kataṃ. Yakkhādayo eva ca niddiṭṭhā. Apalālo himavantavāsī, cūḷodaramahodarā nāgadīpavāsino, aggisikhadhūmasikhā sīhaḷadīpavāsino nibbisā katā dosavisassa vinodanena. Tenāha ^b^‘‘saraṇesu ca sīlesu ca patiṭṭhāpitā’’^eb^ti. ^b^Kūṭadantādayo^eb^ti ^a^M1.0292^ea^^b^ādi^eb^-saddena ghoramukhaupāligahapatiādīnaṃ saṅgaho daṭṭhabbo. ^b^Sakkādayo^eb^ti ^b^ādi^eb^-saddena ajakalāpayakkhabakabrahmādīnaṃ saṅgaho daṭṭhabbo. Etesaṃ pana damanaṃ tattha tattha vuttanayeneva sakkā viññātunti atippapañcabhāvato idha na vuccati. ^b^Idañcettha suttaṃ vitthāretabba^eb^nti idaṃ kesīsuttaṃ ^b^‘‘vinītā vicitrehi vinayanūpāyehī’’^eb^ti etasmiṃ atthe vitthāretabbaṃ yathārahaṃ saṇhādīhi upāyehi vinayanassa dīpanato.<br/><br/>[03]^b^Atthapada^eb^nti atthābhibyañjanakaṃ padaṃ, vākyanti attho. Vākyena hi atthābhibyatti, na nāmādipadamattena, ekapadabhāvena ca anaññasādhāraṇo satthu purisadammasārathibhāvo dassito hoti. Tenāha ^b^‘‘bhagavā hī’’^eb^tiādi. ^b^Aṭṭha disā^eb^ti aṭṭha samāpattiyo. Tā hi aññamaññaṃ sambandhāpi asaṃkiṇṇabhāvena dissanti apadissanti, disā viyāti vā disā. ^b^Asajjamānā^eb^ti na sajjamānā vasībhāvappattiyā nissaṅgacārā. ^b^Dhāvantī^eb^ti javanavuttiyogato dhāvanti. ^b^Ekaṃyeva disaṃ dhāvatī^eb^ti attano kāyaṃ aparivattantoti adhippāyo, satthārā pana damitā purisadammā ekiriyāpatheneva aṭṭha disā dhāvanti. Tenāha ^b^‘‘ekapallaṅkeneva nisinnā’’^eb^ti. ^b^Aṭṭha disā^eb^ti ca nidassanamattametaṃ lokiyehi agatapubbaṃ nirodhasamāpattidisaṃ amatadisañca pakkhandanato.<br/><br/>[03]^b^Diṭṭhadhammikasamparāyikaparamatthehī^eb^tiādīsu diṭṭhadhammo vuccati paccakkho attabhāvo, tattha niyuttoti diṭṭhadhammiko, idhalokattho. Kammakilesavasena samparetabbato sammā gantabbato samparāyo, paraloko. Tattha niyuttoti samparāyiko, paralokattho. Paramo uttamo attho paramattho, nibbānaṃ. Tehi diṭṭhadhammikasamparāyikaparamatthehi. ^b^Yathāraha^eb^nti yathānurūpaṃ, tesu tesu atthesu yo yo puggalo yaṃ yaṃ arahati, tadanurūpaṃ. ^b^Anusāsatī^eb^ti vineti tasmiṃ tasmiṃ atthe ^a^V1.0258^ea^ patiṭṭhāpeti. Saha atthena vattatīti ^b^sattho,^eb^ bhaṇḍamūlena vaṇijjāya desantaraṃ gacchanto janasamūho. Hitupadesādivasena paripāletabbo sāsitabbo so etassa atthīti ^b^satthā^eb^ satthavāho niruttinayena. So viya bhagavāti āha ^b^‘‘satthā viyāti satthā, bhagavā satthavāho’’^eb^ti.<br/><br/>[03]Idāni ^a^M1.0293^ea^ tamatthaṃ niddesapāḷinayena dassetuṃ ^b^‘‘yathā satthavāho’’^eb^tiādi vuttaṃ. Tattha ^b^satthe^eb^ti satthike jane. Kaṃ udakaṃ tārenti etthāti ^b^kantāro,^eb^ nirudako araññappadeso. Ruḷhīvasena pana itaropi araññappadeso tathā vuccati. ^b^Corakantāra^eb^nti corehi adhiṭṭhitakantāraṃ, tathā ^b^vāḷakantāraṃ^eb^. ^b^Dubbhikkhakantāra^eb^nti dullabhabhikkhaṃ kantāraṃ. ^b^Tāretī^eb^ti akhemantaṭṭhānaṃ atikkāmeti. ^b^Uttāretī^eb^tiādi upasaggena padaṃ vaḍḍhetvā vuttaṃ. Atha vā ^b^uttāretī^eb^ti khemantabhūmiṃ upanento tāreti. ^b^Nittāretī^eb^ti akhemantaṭṭhānato nikkhāmento tāreti. ^b^Patāretī^eb^ti pariggahetvā tāreti, hatthena pariggahetvā tāreti viya tāretīti attho. Sabbampetaṃ tāraṇuttāraṇādi khemaṭṭhāne ṭhapanamevāti āha ^b^‘‘khemantabhūmiṃ sampāpetī’’^eb^ti. ^b^Satte^eb^ti veneyyasatte. Mahāgahanatāya mahānatthatāya dunnittharatāya ca jātiyeva kantāro ^b^jātikantāro,^eb^ taṃ jātikantāraṃ.<br/><br/>[03]^b^Ukkaṭṭhaparicchedavasenā^eb^ti ukkaṭṭhasattaparicchedavasena. Devamanussā eva hi ukkaṭṭhasattā, na tiracchānādayo. ^b^Eta^eb^nti ‘‘devamanussāna’’nti etaṃ vacanaṃ. ^b^Bhabbapuggalaparicchedavasenā^eb^ti sammattaniyāmokkamanassa yogyapuggalassa paricchindanavasena. ^b^Bhagavato^eb^ti nissakke sāmivacanaṃ yathā ‘‘upajjhāyato ajjhetī’’ti. Bhagavato santike vāti attho. ^b^Upanissayasampatti^eb^nti tihetukapaṭisandhiādikaṃ maggaphalādhigamassa balavakāraṇaṃ. ^b^Gaggarāyā^eb^ti gaggarāya nāma rañño deviyā, tāya vā kāritattā ‘‘gaggarā’’ti laddhanāmāya. ^b^Sare nimittaṃ aggahesī^eb^ti ‘‘dhammo eso vuccatī’’ti dhammasaññāya sare nimittaṃ gaṇhi, gaṇhanto ca pasannacitto parisapariyante nipajji. ^b^Sannirumbhitvā aṭṭhāsī^eb^ti tassa sīse daṇḍassa ṭhapitabhāvaṃ apassanto tattha daṇḍaṃ uppīḷetvā aṭṭhāsi. Maṇḍūkopi daṇḍe ṭhapitepi uppīḷitepi dhammagatena pasādena vissaramakarontova kālamakāsi. Devaloke nibbattasattānaṃ ayaṃ dhammatā, yā ‘‘kutohaṃ idha nibbatto, tattha kinnu kho kammamakāsi’’nti āvajjanā. Tasmā attano purimabhavassa diṭṭhattā āha ^b^‘‘are ahampi nāma idha nibbatto’’^eb^ti. ^b^Bhagavato pāde sirasā vandī^eb^ti kataññutāsaṃvaḍḍhitena pemagāravabahumānena vandi.<br/><br/>[03]^b^Jānantova^eb^^a^M1.0294^ea^^a^V1.0259^ea^^b^pucchī^eb^ti mahājanassa kammaphalaṃ buddhānubhāvañca paccakkhaṃ kātukāmo bhagavā ^b^‘‘ko me vandatī’’^eb^ti gāthāya pucchi. Tattha (vi. va. aṭṭha. 857) ^b^ko^eb^ti devanāgayakkhagandhabbādīsu ko, katamoti attho. ^b^Me^eb^ti mama. ^b^Pādānī^eb^ti pāde. ^b^Iddhiyā^eb^ti imāya evarūpāya deviddhiyā. ^b^Yasasā^eb^ti iminā edisena yasena ca parivārena ca. ^b^Jala^eb^nti vijjotamāno. ^b^Abhikkantenā^eb^ti ativiya kantena kāmanīyena sundarena. ^b^Vaṇṇenā^eb^ti chavivaṇṇena sarīravaṇṇanibhāya. ^b^Sabbā obhāsayaṃ disā^eb^ti sabbā dasapi disā pabhāsento, cando viya sūriyo viya ca ekobhāsaṃ ekālokaṃ karontoti attho.<br/><br/>[03]Evaṃ pana bhagavatā pucchito devaputto attānaṃ pavedento ^b^‘‘maṇḍūkohaṃ pure āsi’’^eb^nti gāthamāha. Tattha ^b^pure^eb^ti purimajātiyaṃ. ^b^Udake^eb^ti idaṃ tadā attano uppattiṭṭhānadassanaṃ. ^b^Udake maṇḍūko^eb^ti tena uddhumāyikādikassa thale maṇḍūkassa nivattanaṃ kataṃ hoti. Gāvo caranti etthāti gocaro, gunnaṃ ghāsesanaṭṭhānaṃ. Idha pana gocaro viyāti gocaro, vāri udakaṃ gocaro etassāti ^b^vārigocaro^eb^. Udakacārīpi hi koci kacchapādi avārigocaropi hotīti ‘‘vārigocaro’’ti visesetvā vuttaṃ. ^b^Tava dhammaṃ suṇantassā^eb^ti brahmassarena karavīkarutamañjunā desentassa tava dhammaṃ ‘‘dhammo eso vuccatī’’ti sare nimittaggāhavasena suṇantassa. Anādare cetaṃ sāmivacanaṃ. ^b^Avadhī vacchapālako^eb^ti vacche rakkhanto gopālakadārako mama samīpaṃ āgantvā daṇḍamolubbha tiṭṭhanto mama sīse daṇḍaṃ sannirumbhitvā maṃ māresīti attho.<br/><br/>[03]^b^Sitaṃ katvā^eb^ti ‘‘tathā parittatarenapi puññānubhāvena evaṃ ativiya uḷārā lokiyalokuttarasampattiyo labbhantī’’ti pītisomanassajāto bhāsurataradhavaḷavipphurantadasanakhakiraṇāvaḷīhi bhiyyoso mattāya taṃ padesaṃ obhāsento sitaṃ katvā. Pītisomanassavasena hi so –<br/><br/>[21]‘‘Muhuttaṃ cittapasādassa, iddhiṃ passa yasañca me;<br/><br/>[22]Ānubhāvañca me passa, vaṇṇaṃ passa jutiñca me.<br/><br/>[21]‘‘Ye ^a^M1.0295^ea^ ca te dīghamaddhānaṃ, dhammaṃ assosuṃ gotama;<br/><br/>[22]Pattā te acalaṭṭhānaṃ, yattha gantvā na socare’’ti. (vi. va. 859-860) –<br/><br/>[07]Imā ^a^V1.0260^ea^ dve gāthā vatvā pakkāmi.<br/><br/>[03]^b^Yaṃ pana kiñcī^eb^ti ettha ^b^ya^eb^nti aniyamitavacanaṃ, tathā ^b^kiñcī^eb^ti. ^b^Panā^eb^ti vacanālaṅkāramattaṃ. Tasmā yaṃ kiñcīti ñeyyassa anavasesapariyādānaṃ kataṃ hoti. ^b^Panā^eb^ti vā visesatthadīpako nipāto. Tena ‘‘sammāsambuddho’’ti iminā saṅkhepato vitthārato ca satthu catusaccābhisambodho vutto. ^b^Buddho^eb^ti pana iminā tadaññassapi ñeyyassa avabodho. Purimena vā satthu paṭivedhañāṇānubhāvo, pacchimena desanāñāṇānubhāvo. ^b^Pī^eb^-ti upari vuccamāno viseso jotīyati. ^b^Vimokkhantikañāṇavasenā^eb^ti ettha sabbaso paṭipakkhehi vimuccatīti vimokkho, aggamaggo, tassa anto, aggaphalaṃ, tasmiṃ laddhe laddhabbato tattha bhavaṃ ^b^vimokkhantikaṃ, ñāṇaṃ^eb^ sabbaññutaññāṇena saddhiṃ sabbampi buddhañāṇaṃ.<br/><br/>[03]^b^Evaṃ pavatto^eb^ti ettha –<br/><br/>[08]‘‘Sabbaññutāya buddho, sabbadassāvitāya buddho, anaññaneyyatāya buddho, visavitāya buddho, khīṇāsavasaṅkhātena buddho, nirupalepasaṅkhātena buddho, ekantavītarāgoti buddho, ekantavītadosoti buddho, ekantavītamohoti buddho, ekantanikkilesoti buddho, ekāyanamaggaṃ gatoti buddho, eko anuttaraṃ sammāsambodhiṃ abhisambuddhoti buddho, abuddhivihatattā buddhipaṭilābhā buddho. Buddhoti netaṃ nāmaṃ mātarā kataṃ, na pitarā kataṃ, na bhātarā kataṃ, na bhaginiyā kataṃ, na mittāmaccehi kataṃ, na ñātisālohitehi kataṃ, na samaṇabrāhmaṇehi kataṃ, na devatāhi kataṃ, vimokkhantikametaṃ buddhānaṃ bhagavantānaṃ bodhiyā mūle saha sabbaññutaññāṇassa paṭilābhā sacchikā paññatti yadidaṃ buddho’’ti (mahāni. 192) –<br/><br/>[07]Ayaṃ ^a^M1.0296^ea^ niddesapāḷinayo. Yasmā cettha tassā paṭisambhidāpāḷiyā (paṭi. ma. 1.162) bhedo natthi, tasmā dvīsu ekenapi atthasiddhīti dassanatthaṃ ^b^‘‘paṭisambhidānayo vā’’^eb^ti aniyamattho ^b^vā^eb^saddo vutto.<br/><br/>[03]Tattha (paṭi. ma. aṭṭha. 2.1.162; mahāni. aṭṭha. 192) yathā loke avagantā ‘‘avagato’’ti vuccati, evaṃ ^b^bujjhitā saccānīti buddho^eb^ suddhakattuvasena. Yathā paṇṇasosā vātā ‘‘paṇṇasusā’’ti vuccanti, evaṃ ^b^bodhetā pajāyāti buddho^eb^ hetukattuvasena. Hetuattho cettha antonīto ^a^V1.0261^ea^. ^b^Sabbaññutāya buddho^eb^ti sabbadhammabujjhanasamatthāya buddhiyā buddhoti attho. ^b^Sabbadassāvitāya buddho^eb^ti sabbadhammabodhanasamatthāya buddhiyā buddhoti attho. ^b^Anaññaneyyatāya buddho^eb^ti aññena abodhito sayameva buddhattā buddhoti attho. ^b^Visavitāya buddho^eb^ti nānāguṇavisavanato padumamiva vikasanaṭṭhena buddhoti attho. ^b^Khīṇāsavasaṅkhātena buddho^eb^ti evamādīhi chahi padehi cittasaṅkocakaradhammappahānena niddākkhayavibuddho puriso viya sabbakilesaniddākkhayavibuddhattā buddhoti vuttaṃ hoti. Tattha saṅkhā saṅkhātanti atthato ekattā ^b^saṅkhātenā^eb^ti vacanassa koṭṭhāsenāti attho. Taṇhālepadiṭṭhilepābhāvena ^b^nirupalepasaṅkhātena^eb^. Savāsanānaṃ sabbakilesānaṃ pahīnattā ekantavacaneneva visesetvā ^b^‘‘ekantavītarāgo’’^eb^tiādi vuttaṃ. ^b^Ekantanikkileso^eb^ti rāgadosamohāvasesehi sabbakilesehi nikkileso. ^b^Ekāyanamaggaṃ gatoti buddho^eb^ti gamanatthānaṃ buddhiatthatā viya buddhiatthānampi gamanatthatā labbhatīti ekāyanamaggaṃ gatattā buddhoti vuccatīti attho. ^b^Eko anuttaraṃ sammāsambodhiṃ abhisambuddhoti buddho^eb^ti na parehi buddhattā buddho, atha kho sayameva anuttaraṃ sammāsambodhiṃ abhisambuddhattā buddhoti attho. ^b^Abuddhivihatattā buddhipaṭilābhā buddho^eb^ti buddhi buddhaṃ bodhoti anatthantaraṃ. Tattha yathā rattaguṇayogato ratto paṭo, evaṃ buddhaguṇayogato buddhoti ñāpanatthaṃ vuttaṃ. Tato paraṃ ^b^buddhoti netaṃ nāma^eb^ntiādi atthānugatāyaṃ paññattīti bodhanatthaṃ vuttanti evamettha imināpi kāraṇena bhagavā buddhoti veditabbo.<br/><br/>[03]Idāni ^a^M1.0297^ea^^b^bhagavā^eb^ti imassa atthaṃ dassento āha ^b^‘‘bhagavāti idaṃ panassā’’^eb^tiādi. Tattha ^b^assā^eb^ti bhagavato. ^b^Guṇavisiṭṭhasattuttamagarugāravādhivacana^eb^nti sabbehi sīlādiguṇehi visiṭṭhassa tato eva sabbasattehi uttamassa garuno gāravavasena vuccamānavacanametaṃ bhagavāti. Tathā hi lokanātho aparimitanirupamappabhāvasīlādiguṇavisesasamaṅgitāya sabbānatthaparihārapubbaṅgamāya niravasesahitasukhavidhānatapparāya niratisayāya payogasampattiyā sadevamanussāya pajāya accantupakāritāya ca aparimāṇāsu lokadhātūsu aparimāṇānaṃ sattānaṃ uttamaṃ gāravaṭṭhānanti.<br/><br/>[03]^b^Bhagavāti vacanaṃ seṭṭha^eb^nti seṭṭhavācakaṃ vacanaṃ seṭṭhaguṇasahacaraṇato ‘‘seṭṭha’’nti vuttaṃ. Atha vā vuccatīti vacanaṃ, attho, tasmā yo ‘‘bhagavā’’ti vacanena vacanīyo attho, so seṭṭhoti attho. ^b^Bhagavāti vacanamuttama^eb^nti etthāpi eseva nayo. ^b^Gāravayutto^eb^ti garubhāvayutto garuguṇayogato. Garukaraṇaṃ vā sātisayaṃ arahatīti gāravayutto, gāravārahoti attho. ‘‘Sippādisikkhāpakā garū honti, na ca gāravayuttā, ayaṃ pana tādiso na hoti, tasmā ‘garū’ti vatvā ‘gāravayutto’ti vutta’’nti keci.<br/><br/>[03]Guṇavisesahetukaṃ ^a^V1.0262^ea^ ‘‘bhagavā’’ti idaṃ bhagavato nāmanti saṅkhepato vuttamatthaṃ vitthārato vibhajitukāmo nāmaṃyeva tāva atthuddhāravasena dassento ^b^‘‘catubbidhañhi nāma’’^eb^ntiādimāha. Tattha ^b^āvatthika^eb^nti avatthāya viditaṃ taṃ taṃ avatthaṃ upādāya paññattaṃ voharitaṃ. Tathā ^b^liṅgikaṃ^eb^ tena tena liṅgena voharitaṃ. ^b^Nemittika^eb^nti nimittato āgataṃ. ^b^Adhiccasamuppanna^eb^nti yadicchāya pavattaṃ, yadicchāya āgataṃ yadicchakaṃ. Idāni āvatthikādīni nāmāni sarūpato dassento āha ^b^‘‘tattha vaccho dammo balibaddo’’^eb^tiādi. Tattha paṭhamena ^b^ādi^eb^-saddena bālo yuvā vuḍḍhoti evamādiṃ saṅgaṇhāti, dutiyena muṇḍī jaṭīti evamādiṃ, tatiyena bahussuto dhammakathiko jhāyīti evamādiṃ, catutthena aghapadīpanaṃ pāvacananti evamādiṃ saṅgaṇhāti. Nemittikanti vuttamatthaṃ byatirekavasena patiṭṭhāpetuṃ ^b^‘‘na mahāmāyāyā’’^eb^tiādi vuttaṃ. ^b^Vimokkhantika^eb^nti iminā pana idaṃ nāmaṃ ariyāya jātiyā jātakkhaṇeyeva jātanti dasseti. Yadi ^a^M1.0298^ea^ vimokkhantikaṃ, atha kasmā aññehi khīṇāsavehi asādhāraṇanti āha ^b^‘‘saha sabbaññutaññāṇassa paṭilābhā’’^eb^ti. Buddhānañhi arahattaphalaṃ nipphajjamānaṃ sabbaññutaññāṇādīhi sabbehi buddhaguṇehi saddhiṃyeva nipphajjati. Tena vuttaṃ ‘‘vimokkhantika’’nti. ^b^Sacchikā paññattī^eb^ti sabbadhammānaṃ sacchikiriyāya nimittā paññatti. Atha vā ^b^sacchikā paññattī^eb^ti paccakkhasiddhā paññatti. Yaṃguṇanimittā hi sā, te satthu paccakkhabhūtā, taṃguṇā viya sāpi sacchikatā eva nāma hoti, na paresaṃ vohāramattenāti adhippāyo.<br/><br/>[03]^b^Vadantī^eb^ti mahātherassa garubhāvato bahuvacanenāha, saṅgītikārehi vā katamanuvādaṃ sandhāya. Issariyādibhedo bhago assa atthīti ^b^bhagī^eb^. Maggaphalādiariyadhammaratanaṃ araññavanapatthāni pantāni senāsanāni appasaddādiguṇayuttāni bhaji sevi sīlenāti ^b^bhajī,^eb^ bhajanasīloti attho. ^b^Bhāgī^eb^ti cīvarapiṇḍapātādīnaṃ catunnaṃ paccayānañceva atthadhammavimuttirasassa ca adhisīlādīnañca bhāgīti attho. Vibhaji pavibhaji dhammaratananti ^b^vibhattavā^eb^. ^b^Akāsi bhagga^eb^nti rāgādipāpadhammaṃ bhaggaṃ akāsīti bhagavāti attho. Garupi loke bhagavāti vuccatīti āha ^b^‘‘garū’’^eb^ti. Yasmā garu, tasmāpi bhagavāti vuttaṃ hoti. Hetuattho hi ^b^iti^eb^-saddo. So ca yattha iti-saddo natthi bhagītiādīsu, tattha paccekaṃ yojetabbo. Bhāgyamassa atthīti ^b^bhāgyavā^eb^. ^b^Bahūhi ñāyehī^eb^ti kāyabhāvanādikehi anekehi bhāvanākkamehi. ^b^Subhāvitattano^eb^ti sammadeva bhāvitasabhāvassa. Paccatte cetaṃ sāmivacanaṃ, tena subhāvitattāti vuttaṃ hoti, subhāvitasabhāvoti attho. ^b^Mahāgaṇṭhipade^eb^ pana ‘‘subhāvitattano subhāvitakāyo’’ti vuttaṃ. Bhavānaṃ antaṃ nibbānaṃ gatoti ^b^bhavantago^eb^.<br/><br/>[03]^b^Niddese^eb^^a^V1.0263^ea^^b^vuttanayenā^eb^ti etthāyaṃ niddesanayo –<br/><br/>[08]‘‘Bhagavāti gāravādhivacanametaṃ. Apica bhaggarāgoti bhagavā, bhaggadosoti bhagavā, bhaggamohoti bhagavā, bhaggamānoti bhagavā, bhaggadiṭṭhīti bhagavā, bhaggataṇhoti bhagavā, bhaggakilesoti bhagavā, bhaji vibhaji pavibhaji dhammaratananti bhagavā, bhavānaṃ antakaroti ^a^M1.0299^ea^ bhagavā, bhāvitakāyo bhāvitasīlo bhāvitacitto bhāvitapaññoti bhagavā, bhaji vā bhagavā araññavanapatthāni pantāni senāsanāni appasaddāni appanigghosāni vijanavātāni manussarāhasseyyakāni paṭisallānasāruppānīti bhagavā. Bhāgī vā bhagavā cīvarapiṇḍapātasenāsanagilānapaccayabhesajjaparikkhārānanti bhagavā. Bhāgī vā bhagavā attharasassa dhammarasassa vimuttirasassa adhisīlassa adhicittassa adhipaññāyāti bhagavā. Bhāgī vā bhagavā catunnaṃ jhānānaṃ catunnaṃ appamaññānaṃ catunnaṃ arūpasamāpattīnanti bhagavā. Bhāgī vā bhagavā aṭṭhannaṃ vimokkhānaṃ aṭṭhannaṃ abhibhāyatanānaṃ navannaṃ anupubbavihārasamāpattīnanti bhagavā. Bhāgī vā bhagavā dasannaṃ saññābhāvanānaṃ dasannaṃ kasiṇasamāpattīnaṃ ānāpānassatisamādhissa asubhasamāpattiyāti bhagavā. Bhāgī vā bhagavā catunnaṃ satipaṭṭhānānaṃ catunnaṃ sammappadhānānaṃ catunnaṃ iddhipādānaṃ pañcannaṃ indriyānaṃ pañcannaṃ balānaṃ sattannaṃ bojjhaṅgānaṃ ariyassa aṭṭhaṅgikassa maggassāti bhagavā. Bhāgī vā bhagavā dasannaṃ tathāgatabalānaṃ catunnaṃ vesārajjānaṃ catunnaṃ paṭisambhidānaṃ channaṃ abhiññānaṃ channaṃ buddhadhammānanti bhagavā. Bhagavāti netaṃ nāmaṃ…pe… sacchikā paññatti yadidaṃ bhagavā’’ti (mahāni. 84).<br/><br/>[03]Ettha ca ‘‘gāravādhivacana’’ntiādīni yadipi gāthāyaṃ āgatapadānukkamena na niddiṭṭhāni, yathārahaṃ pana tesaṃ sabbesampi niddesabhāvena veditabbāni. Tattha ^b^gāravādhivacana^eb^nti garūnaṃ garubhāvavācakaṃ vacanaṃ. ^b^Bhajī^eb^ti bhāgaso kathesi. Tenāha ‘‘vibhaji pavibhaji dhammaratana’’nti. Maggaphalādi ariyadhammoyeva ^b^dhammaratanaṃ^eb^. Puna ^b^bhajī^eb^ti imassa sevīti attho. ^b^Bhāgī^eb^ti bhāgābhidheyyavā. Puna ^b^bhāgī^eb^ti ettha bhajanasīloti attho. ^b^Attharasassā^eb^ti atthasannissayassa rasassa. Vimuttāyatanasīse hi ṭhatvā dhammaṃ kathentassa suṇantassa ca tadatthaṃ ārabbha uppajjanakapītisomanassaṃ attharaso. Dhammaṃ ārabbha ^b^dhammaraso^eb^. Yaṃ sandhāya vuttaṃ ‘‘labhati atthavedaṃ, labhati dhammaveda’’nti (a. ni. 6.10). ^b^Vimuttirasassā^eb^ti vimuttibhūtassa vimuttisannissayassa vā rasassa. ^b^Saññābhāvanāna^eb^nti ^a^M1.0300^ea^ aniccasaññādīnaṃ dasannaṃ saññābhāvanānaṃ ^a^V1.0264^ea^. ^b^Channaṃ buddhadhammāna^eb^nti cha asādhāraṇañāṇāni sandhāya vuttaṃ. Tattha tattha bhagavātisaddasiddhi niruttinayeneva veditabbā.<br/><br/>[03]Yadipi ‘‘bhāgyavā’’tiādīhi padehi vuccamāno attho ‘‘bhagī bhajī’’ti (mahāni. 84) niddesagāthāya saṅgahito eva, tathāpi padasiddhiatthavibhāgātthayojanādisahito saṃvaṇṇanānayo tato aññākāroti vuttaṃ ^b^‘‘ayaṃ pana aparo nayo’’^eb^ti. ^b^Vaṇṇavipariyāyoti eta^eb^nti ettha ^b^iti^eb^saddo ādiattho, tena vaṇṇavikāro vaṇṇalopo dhātuatthena niyojanañcāti imaṃ tividhaṃ lakkhaṇaṃ saṅgaṇhāti. ^b^Saddanayenā^eb^ti saddalakkhaṇanayena. Pisodarādīnaṃ saddānaṃ ākatigaṇabhāvato vuttaṃ ^b^‘‘pisodarādipakkhepalakkhaṇaṃ gahetvā’’^eb^ti. Pakkhipanameva lakkhaṇaṃ. Tappariyāpannatākaraṇañhi pakkhipanaṃ. ^b^Pārappatta^eb^nti paramukkaṃsagataṃ pāramībhāvappattaṃ. ^b^Bhāgya^eb^nti kusalaṃ. Tattha maggakusalaṃ lokuttarasukhanibbattakaṃ, itaraṃ lokiyasukhanibbattakaṃ, itarampi vā vivaṭṭupanissayaṃ pariyāyato lokuttarasukhanibbattakaṃ siyā.<br/><br/>[03]Idāni ^b^bhagavā^eb^ti imassa atthaṃ vibhajitvā dassento āha ^b^‘‘yasmā panā’’^eb^tiādi. Tattha lobhādayo ekakavasena gahitā, tathā viparītamanasikāro vipallāsabhāvasāmaññena, ahirikādayo dukavasena. Tattha kujjhanalakkhaṇo ^b^kodho,^eb^ so navavidhāaghātavatthusambhavo. ‘‘Akkocchi maṃ avadhi ma’’ntiādinā (dha. pa. 3-4) punappunaṃ kujjhanavasena cittapariyonandhano ^b^upanāho^eb^. Ubhayampi paṭighoyeva, so pavattinānattato bhinditvā vutto. Sakiṃ uppanno kodho kodhoyeva, taduttari upanāho. Vuttañcetaṃ ‘‘pubbakāle kodho, aparakāle upanāho’’ti (vibha. 891). Agāriyassa (ma. ni. aṭṭha. 1.71) anagāriyassa vā sukatakaraṇavināsano ^b^makkho^eb^. Agāriyopi hi kenaci anukampakena daliddo samāno ucce ṭhāne ṭhapito aparena samayena ‘‘kiṃ tayā mayhaṃ kata’’nti tassa sukatakaraṇaṃ vināseti. Anagāriyopi sāmaṇerakālato pabhuti ācariyena vā upajjhāyena vā catūhi paccayehi uddesaparipucchādīhi ca anuggahetvā dhammakathānayappakaraṇakosallādīni sikkhāpito aparena ^a^M1.0301^ea^ samayena rājarājamahāmattādīhi sakkato garukato ācariyupajjhāyesu acittīkato caramāno ‘‘ayaṃ amhehi daharakāle evaṃ anuggahito saṃvaḍḍhito ca, atha ca panidāni nissineho jāto’’ti vuccamāno ‘‘kiṃ mayhaṃ tumhehi kata’’nti tesaṃ sukatakaraṇaṃ vināseti, tasseso pubbakāritālakkhaṇassa guṇassa vināsano udakapuñchaniyā viya sarīrānugataṃ udakaṃ nipuñchanto makkho. Tathā hi so paresaṃ guṇānaṃ makkhanaṭṭhena ‘‘makkho’’ti vuccati. Paḷāsatīti ^b^paḷāso,^eb^ parassa guṇe dassetvā attano guṇehi same karotīti attho. So pana bahussutepi ^a^V1.0265^ea^ puggale ajjhottharitvā ‘‘īdisassa ca bahussutassa aniyatā gati, tava vā mama vā ko viseso’’ti, rattaññū cirapabbajite puggale ajjhottharitvā ‘‘tvampi imasmiṃ sāsane pabbajito, ahampi pabbajito, tvampi sīlamatte ṭhito, ahampī’’tiādinā nayena uppajjamāno yugaggāho. Yugaggāhalakkhaṇo hi paḷāso.<br/><br/>[03]Paresaṃ sakkārādīni khīyamānā usūyamānā ^b^issā^eb^. Attano sampattiyā nigūhanaṃ parehi sādhāraṇabhāvaṃ asahamānaṃ ^b^macchariyaṃ^eb^. Vañcanikacariyabhūtā ^b^māyā,^eb^ sā sakadosapaṭicchādanalakkhaṇā. Tathā hi sā attano vijjamānadosapaṭicchādanato cakkhumohanamāyā viyāti ‘‘māyā’’ti vuccati. Attano avijjamānaguṇappakāsanalakkhaṇaṃ kerāṭikabhāvena uppajjamānaṃ ^b^sāṭheyyaṃ^eb^. Asantaguṇadīpanañhi ‘‘kerāṭiya’’nti vuccati. Kerāṭiko hi puggalo āyanamaccho viya hoti. Āyanamaccho nāma sappamukhamacchavālā ekā macchajāti. So kira macchānaṃ naṅguṭṭhaṃ dasseti, sappānaṃ sīsaṃ ‘‘tumhākaṃ sadiso aha’’nti jānāpetuṃ, evameva kerāṭiko puggalo yaṃ yaṃ suttantikaṃ vā ābhidhammikaṃ vā upasaṅkamati, taṃ taṃ evaṃ vadati ‘‘ahaṃ tumhākaṃ antevāsī, tumhe mayhaṃ anukampakā, nāhaṃ tumhe muñcāmī’’ti. Evamete ‘‘sagāravo ayaṃ amhesu sappatisso’’ti maññissanti, tassevaṃ kerāṭikabhāvena uppajjamānaṃ sāṭheyyaṃ.<br/><br/>[03]Sabbaso maddavābhāvena vātabharitabhastasadisassa thaddhabhāvassa anonamitadaṇḍasadisatāya paggahitasirānivātavuttikāyassa ca kārako ^a^M1.0302^ea^^b^thambho^eb^. Taduttarikaraṇo ^b^sārambho^eb^. So duvidhena labbhati akusalavasena ceva kusalavasena ca. Tattha agāriyassa parena kataṃ alaṅkārādiṃ disvā taddiguṇataddiguṇakaraṇena uppajjamāno, anagāriyassa ca yattakaṃ yattakaṃ paro pariyāpuṇāti vā katheti vā, mānavasena taddiguṇataddiguṇakaraṇena uppajjamāno akusalo. Tena hi samannāgato puggalo taddiguṇaṃ taddiguṇaṃ karoti. Agāriyo samāno ekenekasmiṃ gharavatthusmiṃ sajjite aparo dve vatthūni sajjeti, aparo cattāro, aparo aṭṭha, aparo soḷasa. Anagāriyo samāno ekenekasmiṃ nikāye gahite ‘‘nāhaṃ etassa heṭṭhā bhavissāmī’’ti aparo dve gaṇhāti, aparo tayo, aparo cattāro, aparo pañca. Sārambhavasena hi gaṇhituṃ na vaṭṭati. Akusalapakkho hesa nirayagāmimaggo. Agāriyassa pana paraṃ ekaṃ salākabhattaṃ dentaṃ disvā attano dve vā tīṇi vā dātukāmatāya uppajjamāno, anagāriyassa ca parena ekanikāye gahite mānaṃ anissāya kevalaṃ taṃ disvā attano ālasiyaṃ abhibhuyya dve nikāye gahetukāmatāya uppajjamāno kusalo. Kusalapakkhavasena hi ekasmiṃ ekaṃ salākabhattaṃ dente dve, dve dente cattāri dātuṃ vaṭṭati. Bhikkhunāpi ^a^V1.0266^ea^ parena ekasmiṃ nikāye gahite ‘‘dve nikāye gahetvā sajjhāyantassa me phāsu hotī’’ti vivaṭṭapakkhe ṭhatvā taduttari gaṇhituṃ vaṭṭati, idha pana akusalapakkhiyo taduttarikaraṇo ‘‘sārambho’’ti vutto.<br/><br/>[03]Jātiādīni nissāya seyyassa ‘‘seyyohamasmī’’tiādinā unnativasena paggaṇhanavasena pavatto ^b^māno^eb^. Abbhunnativasena pavatto ^b^atimāno^eb^. Pubbe kenaci attānaṃ sadisaṃ katvā pacchā tato adhikato dahato uppajjamānako atimānoti veditabbo. Jātiādiṃ paṭicca majjanākāro ^b^mado,^eb^ sopi atthato māno eva. So pana jātimado gottamado ārogyamado yobbanamado jīvitamado lābhamado sakkāramado garukāramado purekkhāramado parivāramado bhogamado vaṇṇamado sutamado paṭibhānamado rattaññumado piṇḍapātikamado anavaññattimado iriyāpathamado iddhimado yasamado sīlamado jhānamado sippamado ārohamado pariṇāhamado saṇṭhānamado pāripūrimadoti anekavidho.<br/><br/>[03]Tattha ^a^M1.0303^ea^ (vibha. aṭṭha. 843-844) jātiṃ nissāya uppanno majjanākārappavatto māno ^b^jātimado,^eb^ so khattiyādīnaṃ catunnampi vaṇṇānaṃ uppajjati. Jātisampanno hi khattiyo ‘‘mādiso añño natthi, avasesā antarā uṭṭhāya khattiyā jātā, ahaṃ pana vaṃsāgatakhattiyo’’ti mānaṃ karoti. Brāhmaṇādīsupi eseva nayo. Gottaṃ nissāya uppanno majjanākārappavatto māno ^b^gottamado,^eb^ sopi khattiyādīnaṃ catunnampi vaṇṇānaṃ uppajjati. Khattiyopi hi ‘‘ahaṃ koṇḍaññagotto, ahaṃ ādiccagotto’’ti mānaṃ karoti. Brāhmaṇopi ‘‘ahaṃ kassapagotto, ahaṃ bhāradvājagotto’’ti mānaṃ karoti. Vessopi suddopi attano attano kulagottaṃ nissāya mānaṃ karoti. Ārogyamadādīsupi ‘‘ahaṃ arogo, sesā rogabahulā, kaṇḍuvanamattampi mayhaṃ byādhi nāma natthī’’ti majjanavasena uppanno māno ^b^ārogyamado^eb^ nāma. ‘‘Ahaṃ taruṇo, avasesasattānaṃ attabhāvo papāte ṭhitarukkhasadiso, ahaṃ pana paṭhamavaye ṭhito’’ti majjanavasena uppanno māno ^b^yobbanamado^eb^. ‘‘Ahaṃ ciraṃ jīviṃ, ciraṃ jīvāmi, ciraṃ jīvissāmi, sukhaṃ jīviṃ, sukhaṃ jīvāmi, sukhaṃ jīvissāmī’’ti majjanavasena uppanno māno ^b^jīvitamado^eb^ nāma. ‘‘Ahaṃ lābhī, avasesā sattā appalābhā, mayhaṃ pana lābhassa pamāṇaṃ natthī’’ti majjanavasena uppanno māno ^b^lābhamado^eb^ nāma.<br/><br/>[03]‘‘Avasesā sattā yaṃ vā taṃ vā labhanti, ahaṃ pana sukataṃ paṇītaṃ cīvarādipaccayaṃ labhāmī’’ti majjanavasena uppanno māno ^b^sakkāramado^eb^ nāma. ‘‘Avasesabhikkhūnaṃ pādapiṭṭhiyaṃ akkamitvā ^a^V1.0267^ea^ gacchantā manussā ‘ayaṃ samaṇo’tipi na vandanti, maṃ pana disvā vandanti, pāsāṇacchattaṃ viya garukaṃ katvā aggikkhandhaṃ viya ca durāsadaṃ katvā maññantī’’ti majjanavasena uppanno māno ^b^garukāramado^eb^ nāma. ‘‘Uppanno pañho mayhameva mukhena chijjati, bhikkhācāraṃ gacchantāpi āgacchantāpi mameva purato katvā parivāretvā gacchantī’’ti majjanavasena uppanno māno ^b^purekkhāramado^eb^ nāma. Agāriyassa tāva mahāparivārassa ‘‘purisasatampi purisasahassampi maṃ parivāretī’’ti, anagāriyassa ‘‘samaṇasatampi samaṇasahassampi maṃ parivāreti, sesā appaparivārā, ahaṃ mahāparivāro ceva suciparivāro cā’’ti majjanavasena uppanno māno ^b^parivāramado^eb^ nāma. ‘‘Avasesā sattā attano ^a^M1.0304^ea^ paribhogamattakampi na labhanti, mayhaṃ pana nidhānagatasseva dhanassa pamāṇaṃ natthī’’ti majjanavasena uppanno māno ^b^bhogamado^eb^ nāma. ‘‘Avasesā sattā dubbaṇṇā durūpā, ahaṃ abhirūpo pāsādiko’’tipi ‘‘avasesasattā nigguṇā patthaṭākittino, mayhaṃ pana kittisaddo devamanussesu pākaṭo ‘itipi thero bahussuto, itipi sīlavā, itipi dhutaguṇayutto’’’ti, evaṃ sarīravaṇṇaṃ guṇavaṇṇañca paṭicca majjanavasena uppanno māno ^b^vaṇṇamado^eb^ nāma.<br/><br/>[03]‘‘Avasesā sattā appassutā, ahaṃ pana bahussuto’’ti majjanavasena uppanno māno ^b^sutamado^eb^ nāma. ‘‘Avasesā sattā appaṭibhānā, mayhaṃ pana paṭibhānassa pamāṇaṃ natthī’’ti majjanavasena uppanno māno ^b^paṭibhānamado^eb^ nāma. ‘‘Ahaṃ rattaññū asukaṃ buddhavaṃsaṃ rājavaṃsaṃ janapadavaṃsaṃ gāmavaṃsaṃ rattindivaparicchedaṃ nakkhattamuhuttayogaṃ jānāmī’’ti majjanavasena uppanno māno ^b^rattaññumado^eb^ nāma. ‘‘Avasesā bhikkhū antarā piṇḍapātikā jātā, ahaṃ pana jātipiṇḍapātiko’’ti majjanavasena uppanno māno ^b^piṇḍapātikamado^eb^ nāma. ‘‘Avasesā sattā uññātā avaññātā, ahaṃ pana anavaññāto’’ti majjanavasena uppanno māno ^b^anavaññattimado^eb^ nāma. ‘‘Avasesānaṃ sattānaṃ iriyāpatho apāsādiko, mayhaṃ pana pāsādiko’’ti majjanavasena uppanno māno ^b^iriyāpathamado^eb^ nāma. ‘‘Avasesā sattā chinnapakkhakākasadisā, ahaṃ pana mahiddhiko mahānubhāvo’’ti vā ‘‘ahaṃ yaṃ yaṃ kammaṃ karomi, taṃ taṃ ijjhatī’’ti vā majjanavasena uppanno māno ^b^iddhimado^eb^ nāma.<br/><br/>[03]^b^Yasamado^eb^ pana agārikenapi anagārikenapi dīpetabbo. Agārikopi hi ekacco aṭṭhārasasu seṇīsu ekissā jeṭṭhako hoti, tassa ‘‘avasese purise ahaṃ paṭṭhapemi, ahaṃ vicāremī’’ti, anagārikopi ekacco katthaci jeṭṭhako hoti, tassa ‘‘avasesā bhikkhū mayhaṃ ovāde vattanti, ahaṃ jeṭṭhako’’ti majjanavasena uppanno māno ^b^yasamado^eb^ nāma. ‘‘Avasesā ^a^V1.0268^ea^ sattā dussīlā, ahaṃ pana sīlavā’’ti majjanavasena uppanno māno ^b^sīlamado^eb^ nāma. ‘‘Avasesānaṃ sattānaṃ kukkuṭassa udakapānamattepi kāle cittekaggatā natthi, ahaṃ pana upacārappanānaṃ lābhī’’ti majjanavasena uppanno māno ^b^jhānamado^eb^ nāma. ‘‘Avasesā sattā nissippā, ahaṃ sippavā’’ti majjanavasena uppanno māno ^a^M1.0305^ea^^b^sippamado^eb^ nāma. ‘‘Avasesā sattā rassā, ahaṃ dīgho’’ti majjanavasena uppanno māno ^b^ārohamado^eb^ nāma. ‘‘Avasesā sattā rassā vā honti dīghā vā, ahaṃ nigrodhaparimaṇḍalo’’ti majjanavasena uppanno māno ^b^pariṇāhamado^eb^ nāma. ‘‘Avasesānaṃ sattānaṃ sarīrasaṇṭhānaṃ virūpaṃ bībhacchaṃ, mayhaṃ pana manāpaṃ pāsādika’’nti majjanavasena uppanno māno ^b^saṇṭhānamado^eb^ nāma. ‘‘Avasesānaṃ sattānaṃ sarīre bahū dosā, mayhaṃ pana sarīre kesaggamattampi vajjaṃ natthī’’ti majjanavasena uppanno māno ^b^pāripūrimado^eb^ nāma. Evamayaṃ sabbopi jātiādiṃ nissāya majjanākāravasappavatto māno idha ‘‘mado’’ti vutto. Kāmaguṇesu cittassa vossaggo ^b^pamādo,^eb^ pañcasu kāmaguṇesu satiyā aniggaṇhitvā cittassa vossajjanaṃ, sativirahoti vuttaṃ hoti. ^b^Taṇhāvijjā^eb^ pākaṭāyeva.<br/><br/>[03]Lobhādayo ca puna ^b^tividhākusalamūla^eb^nti tikavasena gahitā. Duccaritādīsupi ^b^tividha^eb^-saddo paccekaṃ yojetabbo. Tattha kāyaduccaritādīni ^b^tividhaduccaritāni^eb^. Taṇhāsaṃkilesādayo ^b^tividhasaṃkilesā^eb^. Rāgamalādayo malīnabhāvakarattā ^b^tividhamalāni^eb^. Rāgādayo hi cittaṃ malīnaṃ karonti, malaṃ gāhāpenti, tasmā ‘‘malānī’’ti vuccanti. ‘‘Rāgo visamaṃ, doso visamaṃ, moho visama’’nti (vibha. 924) evaṃ vuttā rāgādayo ‘‘kāyavisamaṃ vacīvisamaṃ manovisama’’nti (vibha. 924) evamāgatā kāyaduccaritādayo ca ^b^tividhavisamāni^eb^. Tāni pana yasmā rāgādīsu ceva kāyaduccaritādīsu ca sattā pakkhalanti, pakkhalitā ca sāsanatopi sugatitopi patanti, tasmā pakkhalanapātahetubhāvato ‘‘visamānī’’ti vuccanti. ‘‘Kāmasaññā byāpādasaññā vihiṃsāsaññā’’ti (vibha. 911) evamāgatā kāmādipaṭisaṃyuttā saññā ^b^tividhasaññā^eb^. Tathā ‘‘kāmavitakko byāpādavitakko vihiṃsāvitakko’’ti evamāgatā ^b^tividhavitakkā^eb^. Taṇhāpapañco diṭṭhipapañco mānapapañcoti ime ^b^tividhapapañcā^eb^. Vaṭṭasmiṃ satte papañcentīti taṇhādayo ‘‘papañcā’’ti vuccanti.<br/><br/>[03]^b^Catubbidhavipariyesā^eb^tiādīsu ^b^catubbidha^eb^-saddo paccekaṃ yojetabbo. Tattha aniccādīni vatthūni niccantiādinā nayena viparītato esantīti vipariyesā. ‘‘Anicce niccanti saññāvipariyeso cittavipariyeso diṭṭhivipariyeso ^a^M1.0306^ea^, dukkhe sukhanti saññāvipariyeso cittavipariyeso diṭṭhivipariyeso, asubhe subhanti saññāvipariyeso cittavipariyeso diṭṭhivipariyeso ^a^V1.0269^ea^, anattani attāti saññāvipariyeso cittavipariyeso diṭṭhivipariyeso’’ti evamāgatā dvādasa vipallāsā catunnaṃ aniccādivatthūnaṃ vasena ‘‘catubbidhavipariyesā’’ti vuttā. Ettha pana cittakiccassa dubbalaṭṭhāne diṭṭhivirahitāya akusalasaññāya sakakiccassa balavakāle saññāvipallāso veditabbo, diṭṭhivirahitasseva akusalacittassa sakakiccassa balavakāle cittavipallāso, diṭṭhisampayuttacitte diṭṭhivipallāso. Tasmā sabbadubbalo saññāvipallāso, tato balavataro cittavipallāso, sabbabalavataro diṭṭhivipallāso. Ajātabuddhidārakassa kahāpaṇadassanaṃ viya saññā ārammaṇassa upaṭṭhānākāramattagahaṇato. Gāmikapurisassa kahāpaṇadassanaṃ viya cittaṃ lakkhaṇappaṭivedhassapi sampādanato. Kammārassa mahāsaṇḍāsena ayogahaṇaṃ viya diṭṭhi abhinivesaparāmasanato. Tattha cattāro diṭṭhivipallāsā, aniccānattesu niccantiādivasappavattā cattāro saññācittavipallāsāti ime aṭṭha vipallāsā sotāpattimaggena pahīyanti. Asubhe subhanti saññācittavipallāsā sakadāgāmimaggena tanukā honti, anāgāmimaggena pahīyanti. Dukkhe sukhanti saññācittavipallāsā arahattamaggena pahīyantīti veditabbā.<br/><br/>[03]‘‘Kāmāsavo bhavāsavo diṭṭhāsavo avijjāsavo’’ti (cūḷani. jatukaṇṇimāṇavapucchāniddesa 69) evamāgatā kāmataṇhādayo cattāro āsavanti cakkhuādito sandanti pavattantīti ^b^āsavā^eb^. Kiñcāpi cakkhuādito kusalādīnampi pavatti atthi, kāmāsavādayo eva pana vaṇato yūsaṃ viya paggharaṇakāsucibhāvena sandanti, tasmā te eva ‘‘āsavā’’ti vuccanti. Tattha hi paggharaṇakāsucimhi niruḷho āsavasaddoti. Atha vā dhammato yāva gotrabhuṃ, okāsato yāva bhavaggaṃ savanti gacchanti ārammaṇakaraṇavasena pavattantīti āsavā, ete dhamme etañca okāsaṃ antokaritvā pavattantīti attho. Avadhiattho hi ^b^ā^eb^-kāro. Avadhi ca mariyādābhividhibhedato duvidho. Tattha mariyādaṃ kiriyaṃ bahikatvā pavattati yathā ‘‘āpāṭaliputtaṃ vuṭṭho devo’’ti, abhividhi pana kiriyaṃ byāpetvā pavattati yathā ‘‘ābhavaggaṃ bhagavato ^a^M1.0307^ea^ yaso pavattatī’’ti, abhividhiattho cāyaṃ ^b^ā^eb^-kāro idha gahito, tasmā te dhamme tañca okāsaṃ antokaritvā ārammaṇakaraṇavasena savantīti ‘‘āsavā’’ti vuccanti. Cirapārivāsiyaṭṭhena madirādayo āsavā viyātipi āsavā. Lokasmiñhi cirapārivāsikā madirādayo ‘‘āsavā’’ti vuccanti. Yadi ca cirapārivāsiyaṭṭhena āsavā, eteyeva bhavitumarahanti. Vuttañhetaṃ ‘‘purimā, bhikkhave, koṭi na paññāyati avijjāya, ito pubbe avijjā nāhosī’’tiādi (a. ni. 10.61). Aññesu pana yathāvutte dhamme okāsañca ārammaṇaṃ katvā pavattamānesu mānādīsu ca vijjamānesu attattaniyādiggāhavasena ^a^V1.0270^ea^ abhibyāpanaṃ madanakaraṇavasena āsavasadisatā ca etesaṃyeva, na aññesanti dvīsupi atthavikappesu etesuyeva āsavasaddo niruḷhoti daṭṭhabbo. Āyataṃ vā saṃsāradukkhaṃ savanti pasavantītipi āsavā. Na hi taṃ kiñci saṃsāradukkhaṃ atthi, yaṃ āsavehi vinā uppajjeyya.<br/><br/>[03]‘‘Abhijjhā kāyagantho byāpādo kāyagantho sīlabbataparāmāso kāyagantho idaṃsaccābhiniveso kāyagantho’’ti (saṃ. ni. 5.175; mahāni. 29, 147) evamāgatā abhijjhādayo cattāro yassa saṃvijjanti, taṃ cutipaṭisandhivasena vaṭṭasmiṃ ganthenti ghaṭentīti ^b^ganthā^eb^. ‘‘Kāmogho bhavogho diṭṭhogho avijjogho’’ti (saṃ. ni. 5.172; mahāni. 14; cūḷani. mettagūmāṇavapucchāniddesa 21) evamāgatā cattāro kāmataṇhādayo yassa saṃvijjanti, taṃ vaṭṭasmiṃ ohananti osīdāpentīti ^b^oghā^eb^. Teyeva ‘‘kāmayogo bhavayogo diṭṭhiyogo avijjāyogo’’ti (saṃ. ni. 5.173; a. ni. 4.10) evamāgatā vaṭṭasmiṃ yojentīti ^b^yogā^eb^. Ariyā etāya na gacchantīti ^b^agati,^eb^ sā chandādivasena catubbidhā. ‘‘Cīvarahetu vā bhikkhuno taṇhā uppajjamānā uppajjati, piṇḍapāta, senāsana, itibhavābhavahetu vā bhikkhuno taṇhā uppajjamānā uppajjatī’’ti (a. ni. 4.9) evamāgatā cattāro ^b^taṇhuppādā^eb^. Tattha ^b^itibhavābhavahetū^eb^ti ettha ^b^itī^eb^ti nidassane nipāto, yathā cīvarādihetu, evaṃ bhavābhavahetupīti attho. ^b^Bhavābhavo^eb^ti cettha paṇītapaṇītatarāni telamadhuphāṇitādīni adhippetāni. Kāmupādānādīni cattāri upādānāni.<br/><br/>[03]^b^Pañca cetokhilā^eb^tiādīsu ^a^M1.0308^ea^ ‘‘buddhe kaṅkhati, dhamme, saṅghe, sikkhāya kaṅkhati, sabrahmacārīsu kupito hoti anattamano āhatacitto khilajāto’’ti (ma. ni. 1.185; dī. ni. 3.319) evamāgatāni pañca cetokhilāni, ceto khilayati thaddhabhāvaṃ āpajjati etehīti ^b^cetokhilāni^eb^. ^b^Vinibandhādīsu^eb^pi ^b^pañca^eb^-saddo paccekaṃ yojetabbo. ‘‘Kāme avītarāgo hoti, kāye avītarāgo, rūpe avītarāgo, yāvadatthaṃ udarāvadehakaṃ bhuñjitvā seyyasukhaṃ passasukhaṃ middhasukhaṃ anuyutto viharati, aññataraṃ devanikāyaṃ paṇidhāya brahmacariyaṃ caratī’’ti (ma. ni. 1.186; dī. ni. 3.320) āgatā pañca cittaṃ bandhitvā muṭṭhiyaṃ katvā viya gaṇhantīti ^b^cetovinibandhā^eb^. Ete hi taṇhāppavattibhāvato kusalappavattiyā avasarāppadānavasena cittaṃ bandhaṃ viya samorodhetvā gaṇhanti. Saddatthato pana ceto virūpaṃ nibandhīyati saṃyamīyati etehīti cetovinibandhā. Kāmacchandādīni pañca kusaladhamme nīvārenti āvarantīti ^b^nīvaraṇāni^eb^. Rūpābhinandanādayo ^b^pañcābhinandanā^eb^.<br/><br/>[03]^b^Cha^eb^^a^V1.0271^ea^^b^vivādamūlā^eb^tiādīsu kodho makkho issā sāṭheyyaṃ pāpicchatā sandiṭṭhiparāmāsoti imāni ^b^cha vivādamūlāni^eb^. Yasmā kuddho vā kodhavasena…pe… sandiṭṭhiparāmāsī vā sandiṭṭhiparāmasitāya kalahaṃ viggahaṃ vivādaṃ āpajjati, tasmā kodhādayo ‘‘cha vivādamūlānī’’ti vuccanti. Rūpataṇhāsaddataṇhādayo ^b^cha taṇhākāyā^eb^. Kāmarāgapaṭighadiṭṭhivicikicchābhavarāgamānāvijjā ^b^sattānusayā^eb^. Thāmagataṭṭhena appahīnaṭṭhena ca anusentīti anusayā. Micchādiṭṭhimicchāsaṅkappamicchāvācāmicchākammantamicchāājīvamicchāvāyāmamicchāsatimicchāsamādhī ^b^aṭṭha micchattā^eb^.<br/><br/>[03]‘‘Taṇhaṃ paṭicca pariyesanā, pariyesanaṃ paṭicca lābho, lābhaṃ paṭicca vinicchayo, vinicchayaṃ paṭicca chandarāgo, chandarāgaṃ paṭicca ajjhosānaṃ, ajjhosānaṃ paṭicca pariggaho, pariggahaṃ paṭicca macchariyaṃ, macchariyaṃ paṭicca ārakkho, ārakkhādhikaraṇaṃ daṇḍādānasatthādānakalahaviggahavivādatuvaṃtuvaṃpesuññamusāvādā aneke pāpakā akusalā dhammā sambhavantī’’ti (dī. ni. 2.103; 3.359) evamāgatā pariyesanādayo ^b^nava taṇhāmūlakā^eb^. Tattha (dī. ni. aṭṭha. 2.103) ^b^taṇhaṃ paṭiccā^eb^ti taṇhaṃ nissāya. ^b^Pariyesanā^eb^ti rūpādiārammaṇapariyesanā. Sā ^a^M1.0309^ea^ hi taṇhāya sati hoti. ^b^Lābho^eb^ti rūpādiārammaṇapaṭilābho. So hi pariyesanāya sati hoti. ^b^Vinicchayo^eb^ti idha vitakko adhippeto. Lābhaṃ labhitvā hi iṭṭhāniṭṭhaṃ sundarāsundarañca vitakkeneva vinicchinati ‘‘ettakaṃ me rūpārammaṇatthāya bhavissati, ettakaṃ saddādiārammaṇatthāya, ettakaṃ mayhaṃ bhavissati, ettakaṃ parassa, ettakaṃ paribhuñjissāmi, ettakaṃ nidahissāmī’’ti. Tena vuttaṃ ‘‘lābhaṃ paṭicca vinicchayo’’ti. ^b^Chandarāgo^eb^ti evaṃ akusalavitakkena vitakkite vatthusmiṃ dubbalarāgo ca balavarāgo ca uppajjati. ^b^Chando^eb^ti hi idha dubbalarāgassādhivacanaṃ. ^b^Ajjhosāna^eb^nti ahaṃ mamanti balavasanniṭṭhānaṃ. ^b^Pariggaho^eb^ti taṇhādiṭṭhivasena pariggahakaraṇaṃ. ^b^Macchariya^eb^nti parehi sādhāraṇabhāvassa asahanatā. Tenevassa porāṇā evaṃ vacanatthaṃ vadanti ‘‘idaṃ acchariyaṃ mayhameva hotu, mā aññassa acchariyaṃ hotūti pavattattā macchariyanti vuccatī’’ti. ^b^Ārakkho^eb^ti dvārapidahanamañjusagopanādivasena suṭṭhu rakkhaṇaṃ. Adhikarotīti ^b^adhikaraṇaṃ,^eb^ kāraṇassetaṃ nāmaṃ. ^b^Ārakkhādhikaraṇa^eb^nti bhāvanapuṃsakaṃ, ārakkhahetūti attho. Daṇḍādānādīsu paranisedhanatthaṃ daṇḍassa ādānaṃ ^b^daṇḍādānaṃ^eb^. Ekatodhārādino satthassa ādānaṃ ^b^satthādānaṃ. Kalaho^eb^ti kāyakalahopi vācākalahopi. Purimo purimo virodho ^b^viggaho^eb^. Pacchimo pacchimo ^b^vivādo^eb^. ^b^Tuvaṃ tuva^eb^nti agāravavacanaṃ, tvaṃ tvanti attho.<br/><br/>[03]Pāṇātipātādinnādānakāmesumicchācāramusāvādapisuṇavācāpharusavācāsamphappalāpābhijjhābyāpādamicchādiṭṭhī ^a^V1.0272^ea^^b^dasa akusalakammapathā^eb^. Cattāro sassatavādā cattāro ekaccasassatavādā cattāro antānantikā cattāro amarāvikkhepikā dve adhiccasamuppannikā soḷasa saññīvādā aṭṭha asaññīvādā aṭṭha nevasaññīnāsaññīvādā satta ucchedavādā pañca paramadiṭṭhadhammanibbānavādāti etāni ^b^dvāsaṭṭhi diṭṭhigatāni^eb^. Rūpataṇhādichataṇhāyeva paccekaṃ kāmataṇhābhavataṇhāvibhavataṇhāvasena aṭṭhārasa honti. Tathā hi rūpārammaṇā taṇhā, rūpe vā taṇhāti rūpataṇhā, sā kāmarāgabhāvena rūpaṃ assādentī pavattamānā kāmataṇhā, sassatadiṭṭhisahagatarāgabhāvena ‘‘rūpaṃ niccaṃ dhuvaṃ sassata’’nti evaṃ assādentī pavattamānā bhavataṇhā, ucchedadiṭṭhisahagatarāgabhāvena ‘‘rūpaṃ ucchijjati vinassati pecca na bhavatī’’ti evaṃ assādentī pavattamānā vibhavataṇhāti ^a^M1.0310^ea^ evaṃ tividhā hoti. Yathā ca rūpataṇhā, evaṃ saddataṇhādayopīti etāni aṭṭhārasa taṇhāvicaritāni honti, tāni ajjhattarūpādīsu aṭṭhārasa, bahiddhārūpādīsu aṭṭhārasāti chattiṃsa, iti atītāni chattiṃsa, anāgatāni chattiṃsa, paccuppannāni chattiṃsāti ^b^aṭṭhasatataṇhāvicaritāni,^eb^ aṭṭhuttarasatataṇhāvicaritānīti attho. ^b^Pabheda^eb^-saddo paccekaṃ sambandhitabbo. Tatthāyaṃ yojanā ‘‘lobhappabhedo dosappabhedo yāva aṭṭhasatataṇhāvicaritappabhedo’’ti. ^b^Sabbadarathapariḷāhakilesasatasahassānī^eb^ti sabbāni sattānaṃ darathapariḷāhakarāni kilesānaṃ anekāni satasahassāni. Ārammaṇādivibhāgato hi pavattiākāravibhāgato ca anantappabhedā kilesā.<br/><br/>[03]^b^Saṅkhepato vā^eb^tiādīsu sampati āyatiñca sattānaṃ anatthāvahattā māraṇaṭṭhena vibādhanaṭṭhena kilesāva māroti ^b^kilesamāro^eb^. Vadhakaṭṭhena khandhāva māroti ^b^khandhamāro^eb^. Tathā hi vuttaṃ ‘‘vadhakaṃ rūpaṃ, vadhakaṃ rūpanti yathābhūtaṃ nappajānātī’’tiādi. Jātijarādimahābyasananibbattanena abhisaṅkhārova māro ^b^abhisaṅkhāramāro^eb^. Saṃkilesanimittaṃ hutvā guṇamāraṇaṭṭhena devaputtova māroti ^b^devaputtamāro^eb^. Sattānaṃ jīvitassa jīvitaparikkhārānañca jānikaraṇena mahābādharūpattā maccu eva māroti ^b^maccumāro^eb^. Tattha samucchedappahānavasena sabbaso appavattikaraṇena kilesamāraṃ, samudayappahānapariññāvasena khandhamāraṃ, sahāyavekallakaraṇavasena sabbaso appavattikaraṇena abhisaṅkhāramāraṃ, balavidhamanavisayātikkamanavasena devaputtamaccumārañca abhañji, bhagge akāsīti attho. ^b^Parissayāna^eb^nti upaddavānaṃ.<br/><br/>[03]^b^Satapuññajalakkhaṇadharassā^eb^ti aneka sata puñña nibbattamahā purisalakkhaṇadharassa. Ettha hi ‘‘kevalaṃ satamattena puññakammena ekekalakkhaṇaṃ nibbatta’’nti imamatthaṃ na rocayiṃsu aṭṭhakathācariyā ^a^V1.0273^ea^ ‘‘evaṃ sante yo koci buddho bhaveyyā’’ti, anantāsu pana lokadhātūsu yattakā sattā, tehi sabbehi paccekaṃ satakkhattuṃ katāni dānādīni puññakammāni yattakāni, tato ekekaṃ puññakammaṃ mahāsattena sataguṇaṃ kataṃ satanti adhippetanti imamatthaṃ rocayiṃsu. Tasmā idha ^b^sata^eb^-saddo bahubhāvapariyāyo, na saṅkhyāvisesavacanoti daṭṭhabbo ‘‘satagghaṃ sataṃ devamanussā’’tiādīsu ^a^M1.0311^ea^ viya. ^b^Rūpakāyasampatti dīpitā hoti^eb^ itarāsaṃ phalasampadānaṃ mūlabhāvato adhiṭṭhānabhāvato ca. ^b^Dīpitā hotī^eb^ti idaṃ dhammakāyasampattītiādīsupi yojetabbaṃ. Tattha pahānasampadāpubbakattā ñāṇasampadādīnaṃ dhammakāyasampatti dīpitā hotīti veditabbaṃ. ^b^Lokiyasarikkhakānaṃ bahumatabhāvo^eb^ti ettha bhāgyavantatāya lokiyānaṃ bahumatabhāvo, bhaggadosatāya sarikkhakānaṃ bahumatabhāvoti yojetabbaṃ. Evaṃ ito paresupi yathākkamaṃ yojanā veditabbā.<br/><br/>[03]Puññavantaṃ gahaṭṭhā khattiyādayo abhigacchanti, pahīnadosaṃ dosavinayāya dhammaṃ desetīti pabbajitā tāpasaparibbājakādayo abhigacchantīti āha ^b^‘‘gahaṭṭhapabbajitehi abhigamanīyatā’’^eb^ti. Abhigatānañca tesaṃ kāyacittadukkhāpanayane paṭibalabhāvo āmisadānadhammadānehi upakārasabbhāvato rūpakāyaṃ tassa pasādacakkhunā, dhammakāyaṃ paññācakkhunā disvā dukkhadvayassa paṭippassambhanatoti veditabbo. Bhāgyavantatāya upagatānaṃ āmisadānaṃ deti, bhaggadosatāya dhammadānaṃ detīti āha ^b^‘‘āmisadānadhammadānehi upakāritā’’^eb^ti. ^b^Lokiyalokuttarasukhehi ca saṃyojanasamatthatā dīpitā hotī^eb^ti ‘‘pubbe āmisadānadhammadānehi mayā ayaṃ lokaggabhāvo adhigato, tasmā tumhehipi evameva paṭipajjitabba’’nti evaṃ sammāpaṭipattiyaṃ niyojanena abhigatānaṃ lokiyalokuttarasukhehi saṃyojanasamatthatā ca dīpitā hoti.<br/><br/>[03]^b^Sakacitte issariyaṃ^eb^ nāma attano cittassa vasībhāvāpādanaṃyeva, paṭikūlādīsu appaṭikūlasaññitādivihārasiddhi, adhiṭṭhāniddhiādiko iddhividhopi cittissariyameva cittabhāvanāya vasībhāvappattiyā ijjhanato. ^b^Aṇimālaghimādika^eb^nti ^b^ādi^eb^-saddena mahimā patti pākammaṃ īsitā vasitā yatthakāmāvasāyitāti ime chapi saṅgahitā. Tattha kāyassa aṇubhāvakaraṇaṃ ^b^aṇimā^eb^. Ākāse padasā gamanādīnaṃ arahabhāvena lahubhāvo ^b^laghimā^eb^. Mahattaṃ ^b^mahimā^eb^ kāyassa mahantatāpādanaṃ. Iṭṭhadesassa pāpuṇanaṃ ^b^patti^eb^. Adhiṭṭhānādivasena icchitanipphādanaṃ ^b^pākammaṃ^eb^. Sayaṃvasitā issarabhāvo ^b^īsitā^eb^. Iddhividhe vasībhāvo ^b^vasitā^eb^. Ākāsena vā gacchato aññaṃ vā kiñci karoto yattha katthaci vosānappatti ^a^M1.0312^ea^^b^yatthakāmāvasāyitā^eb^^a^V1.0274^ea^. ‘‘Kumārakarūpādidassana’’ntipi vadanti. Evamidaṃ aṭṭhavidhaṃ lokiyasammataṃ issariyaṃ. Taṃ pana bhagavato iddhividhantogadhaṃ anaññasādhāraṇañcāti āha ^b^‘‘sabbakāraparipūraṃ atthī’’^eb^ti. Tathā lokuttaro dhammo atthīti sambandho. Evaṃ yasādīsupi ^b^atthi^eb^-saddo yojetabbo.<br/><br/>[03]Kesañci yaso padesavutti ayathābhūtaguṇasannissayattā aparisuddho ca hoti, na evaṃ tathāgatassāti dassetuṃ ^b^‘‘lokattayabyāpako’’^eb^ti vuttaṃ. Tattha idha adhigatasatthuguṇānaṃ āruppe uppannānaṃ ‘‘itipi so bhagavā’’tiādinā bhagavato yaso pākaṭo hotīti āha ‘‘lokattayabyāpako’’ti. ^b^Yathābhuccaguṇādhigato^eb^ti yathābhūtaguṇehi adhigato. ^b^Ativiya parisuddho^eb^ti yathābhūtaguṇādhigatattā eva accantaparisuddho. ^b^Sabbākāraparipūrā^eb^ti anavasesalakkhaṇānubyañjanādisampattiyā sabbākārehi paripuṇṇā. ^b^Sabbaṅgapaccaṅgasirī^eb^ti sabbesaṃ aṅgapaccaṅgānaṃ sobhā. ^b^Yaṃ yaṃ etena icchitaṃ patthita^eb^nti ‘‘tiṇṇo tāreyya’’ntiādinā yaṃ yaṃ etena lokanāthena manovacīpaṇidhānavasena icchitaṃ kāyapaṇidhānavasena patthitaṃ. ^b^Tathevā^eb^ti paṇidhānānurūpameva. ^b^Sammāvāyāmasaṅkhāto payatto^eb^ti vīriyapāramibhāvappatto ariyamaggapariyāpanno ca sammāvāyāmasaṅkhāto ussāho.<br/><br/>[03]^b^Kusalādīhi bhedehī^eb^ti sabbattikadukapadasaṅgahitehi kusalādippabhedehi. ^b^Paṭiccasamuppādādīhī^eb^ti ^b^ādi^eb^-saddena na kevalaṃ vibhaṅgapāḷiyaṃ āgatā satipaṭṭhānādayova saṅgahitā, atha kho saṅgahādayo samayavimuttādayo ṭhapanādayo tikapaṭṭhānādayo ca saṅgahitāti veditabbaṃ. ^b^Pīḷanasaṅkhatasantāpavipariṇāmaṭṭhena vā dukkhamariyasacca^eb^ntiādīsu ^b^pīḷanaṭṭho^eb^ taṃsamaṅgino sattassa hiṃsanaṃ avipphārikatākaraṇaṃ. ^b^Saṅkhataṭṭho^eb^ samecca saṅgamma sambhūya paccayehi katabhāvo. ^b^Santāpaṭṭho^eb^ dukkhadukkhatādīhi santāpanaṃ paridahanaṃ. ^b^Vipariṇāmaṭṭho^eb^ jarāya maraṇena cāti dvidhā vipariṇāmetabbatā. Samudayassa ^b^āyūhanaṭṭho^eb^ dukkhassa nibbattanavasena sampiṇḍanaṃ. ^b^Nidānaṭṭho^eb^ ‘‘idaṃ taṃ dukkha’’nti nidassentassa viya samuṭṭhāpanaṃ. ^b^Saṃyogaṭṭho^eb^ saṃsāradukkhena saṃyojanaṃ. ^b^Palibodhaṭṭho^eb^ maggādhigamassa nivāraṇaṃ. Nirodhassa ^b^nissaraṇaṭṭho^eb^ sabbūpadhīnaṃ paṭinissaggasabhāvattā tato ^a^M1.0313^ea^ vinissaṭatā, taṃnissaraṇanimittatā vā. ^b^Vivekaṭṭho^eb^ sabbasaṅkhāravisaṃyuttatā. ^b^Asaṅkhataṭṭho^eb^ kenacipi paccayena anabhisaṅkhatatā. ^b^Amataṭṭho^eb^ niccasabhāvattā maraṇābhāvo, sattānaṃ maraṇābhāvahetutā vā. ^b^Maggassa niyyānaṭṭho^eb^ vaṭṭadukkhato nikkamanaṭṭho. ^b^Hetuattho^eb^ nibbānassa sampāpakabhāvo. ^b^Dassanaṭṭho^eb^ accantasukhumassa nibbānassa sacchikaraṇaṃ. ^b^Ādhipateyyaṭṭho^eb^ catusaccadassane sampayuttānaṃ ādhipaccakaraṇaṃ, ārammaṇādhipatibhāvo vā visesato maggādhipativacanato ^a^V1.0275^ea^. Satipi hi jhānādīnaṃ ārammaṇādhipatibhāve ‘‘jhānādhipatino dhammā’’ti evamādiṃ avatvā ‘‘maggādhipatino dhammā’’icceva vuttaṃ, tasmā viññāyati ‘‘atthi maggassa ārammaṇādhipatibhāve viseso’’ti. Eteyeva ca pīḷanādayo soḷasākārāti vuccanti.<br/><br/>[03]^b^Dibbabrahmāriyavihāre^eb^tiādīsu kasiṇādiārammaṇāni rūpāvacarajjhānāni ^b^dibbavihāro^eb^. Mettādijjhānāni ^b^brahmavihāro^eb^. Phalasamāpatti ^b^ariyavihāro^eb^. Kāmehi vivekaṭṭhakāyatāvasena ekībhāvo ^b^kāyaviveko^eb^. Paṭhamajjhānādinā nīvaraṇādīhi vivittacittatā ^b^cittaviveko^eb^. ^b^Upadhiviveko^eb^ nibbānaṃ. ^b^Upadhī^eb^ti cettha cattāro upadhī kāmupadhi khandhupadhi kilesupadhi abhisaṅkhārupadhīti. Kāmāpi hi ‘‘yaṃ pañca kāmaguṇe paṭicca uppajjati sukhaṃ somanassaṃ, ayaṃ kāmānaṃ assādo’’ti (ma. ni. 1.166) evaṃ vuttassa sukhassa adhiṭṭhānabhāvato upadhīyati ettha sukhanti iminā vacanatthena ‘‘upadhī’’ti vuccanti, khandhāpi khandhamūlakassa dukkhassa adhiṭṭhānabhāvato, kilesāpi apāyadukkhassa adhiṭṭhānabhāvato, abhisaṅkhārāpi bhavadukkhassa adhiṭṭhānabhāvato vuttanayena ‘‘upadhī’’ti vuccanti. Imehi pana catūhi upadhīhi vivittatāya nibbānaṃ ‘‘upadhiviveko’’ti vuccati.<br/><br/>[03]Suññatākārena nibbānaṃ ārammaṇaṃ katvā pavatto ariyamaggo ^b^suññatavimokkho^eb^. So hi suññatāya dhātuyā uppannattā suññato, kilesehi ca vimuttattā vimokkho. Eteneva nayena appaṇihitākārena nibbānaṃ ārammaṇaṃ katvā pavatto ^b^appaṇihitavimokkho^eb^. Animittākārena nibbānaṃ ārammaṇaṃ katvā pavatto ^b^animittavimokkho^eb^. Atha vā suññatānupassanāsaṅkhātāya anattānupassanāya vasena paṭiladdho ariyamaggo āgamanavasena ‘‘suññatavimokkho’’ti vuccati. Tathā appaṇihitānupassanāsaṅkhātāya ^a^M1.0314^ea^ dukkhānupassanāya vasena paṭiladdho appaṇihitavimokkho. Animittānupassanāsaṅkhātāya aniccānupassanāya vasena paṭiladdho ‘‘animittavimokkho’’ti veditabbo. Vuttañhetaṃ –<br/><br/>[08]‘‘Aniccato manasikaronto adhimokkhabahulo animittavimokkhaṃ paṭilabhati, dukkhato manasikaronto passaddhibahulo appaṇihitavimokkhaṃ paṭilabhati, anattato manasikaronto vedabahulo suññatavimokkhaṃ paṭilabhatī’’ti (paṭi. ma. 1.223).<br/><br/>[07]^b^Aññe^eb^ti lokiyābhiññādike.<br/><br/>[03]Kilesābhisaṅkhāravasena ^a^V1.0276^ea^ bhavesu paribbhamanaṃ, tañca taṇhāpadhānanti āha ^b^‘‘taṇhāsaṅkhātaṃ gamana’’^eb^nti. ^b^Vanta^eb^nti ariyamaggamukhena uggiritaṃ puna apaccāgamanavasena chaḍḍitaṃ. Bhagavāti vuccati niruttinayenāti dassento āha ^b^‘‘yathā loke’’^eb^tiādi. Yathā loke niruttinayena ekekapadato ekekamakkharaṃ gahetvā ‘‘mekhalā’’ti vuttaṃ, evamidhāpīti attho. ^b^Mehanassā^eb^ti guyhappadesassa. ^b^Khassā^eb^ti okāsassa.<br/><br/>[03]Aparo nayo (itivu. aṭṭha. nidānavaṇṇanā) – bhāgavāti bhagavā. Bhatavāti bhagavā. Bhāge vanīti bhagavā. Bhage vanīti bhagavā. Bhattavāti bhagavā. Bhage vamīti bhagavā. Bhāge vamīti bhagavā.<br/><br/>[21]Bhāgavā bhatavā bhāge, bhage ca vani bhattavā;<br/><br/>[22]Bhage vami tathā bhāge, vamīti bhagavā jino.<br/><br/>[03]Tattha kathaṃ ^b^bhāgavāti bhagavā^eb^? Ye te sīlādayo dhammakkhandhā guṇakoṭṭhāsā, te anaññasādhāraṇā niratisayā tathāgatassa atthi upalabbhanti. Tathā hissa sīlaṃ samādhi paññā vimutti vimuttiñāṇadassanaṃ, hirī ottappaṃ, saddhā vīriyaṃ, sati sampajaññaṃ, sīlavisuddhi diṭṭhivisuddhi, samatho vipassanā, tīṇi kusalamūlāni, tīṇi sucaritāni, tayo sammāvitakkā, tisso anavajjasaññā, tisso dhātuyo, cattāro satipaṭṭhānā, cattāro sammappadhānā, cattāro iddhipādā, cattāro ariyamaggā, cattāri ariyaphalāni, catasso paṭisambhidā, catuyoniparicchedakañāṇāni, cattāro ariyavaṃsā, cattāri vesārajjañāṇāni, pañca ^a^M1.0315^ea^ padhāniyaṅgāni, pañcaṅgiko sammāsamādhi, pañcañāṇiko sammāsamādhi, pañcindriyāni, pañca balāni, pañca nissāraṇīyā dhātuyo, pañca vimuttāyatanañāṇāni, pañca vimuttiparipācanīyā saññā, cha anussatiṭṭhānāni, cha gāravā, cha nissāraṇīyā dhātuyo, cha satatavihārā, cha anuttariyāni, chanibbedhabhāgiyā saññā, cha abhiññā, cha asādhāraṇañāṇāni, satta aparihānīyā dhammā, satta ariyadhanāni, satta bojjhaṅgāni, satta sappurisadhammā, satta nijjaravatthūni, satta saññā, sattadakkhiṇeyyapuggaladesanā, sattakhīṇāsavabaladesanā, aṭṭhapaññāpaṭilābhahetudesanā, aṭṭha sammattāni, aṭṭhalokadhammātikkamo, aṭṭha ārambhavatthūni, aṭṭhākkhaṇadesanā, aṭṭha mahāpurisavitakkā, aṭṭhābhibhāyatanadesanā, aṭṭha vimokkhā, nava yonisomanasikāramūlakā dhammā, nava pārisuddhipadhāniyaṅgāni, navasattāvāsadesanā, nava āghātappaṭivinayā, nava saññā, nava nānattā, nava anupubbavihārā, dasa nāthakaraṇā ^a^V1.0277^ea^ dhammā, dasa kasiṇāyatanāni, dasa kusalakammapathā, dasa sammattāni, dasa ariyavāsā, dasa asekkhadhammā, dasa tathāgatabalāni, ekādasa mettānisaṃsā, dvādasa dhammacakkākārā, terasa dhutaguṇā, cuddasa buddhañāṇāni, pañcadasa vimuttiparipācanīyā dhammā, soḷasavidhā ānāpānassati, soḷasa aparantapanīyā dhammā, aṭṭhārasa buddhadhammā, ekūnavīsati paccavekkhaṇañāṇāni, catucattālīsa ñāṇavatthūni, paññāsa udayabbayañāṇāni, paropaṇṇāsa kusaladhammā, sattasattati ñāṇavatthūni, catuvīsatikoṭisatasahassasamāpattisañcārimahāvajirañāṇaṃ, anantanayasamantapaṭṭhānapavicayapaccavekkhaṇadesanāñāṇāni, tathā anantāsu lokadhātūsu anantānaṃ sattānaṃ āsayādivibhāvanañāṇāni cāti evamādayo anantāparimāṇabhedā anaññasādhāraṇā niratisayā guṇabhāgā guṇakoṭṭhāsā saṃvijjanti upalabbhanti, tasmā yathāvuttavibhāgā guṇabhāgā assa atthīti bhāgavāti vattabbe ākārassa rassattaṃ katvā ‘‘bhagavā’’ti vutto. Evaṃ tāva bhāgavāti bhagavā.<br/><br/>[21]Yasmā sīlādayo sabbe, guṇabhāgā asesato;<br/><br/>[22]Vijjanti sugate tasmā, bhagavāti pavuccati.<br/><br/>[03]Kathaṃ ^b^bhatavāti bhagavā^eb^? Ye te sabbalokahitāya ussukkamāpannehi manussattādike aṭṭha dhamme samodhānetvā sammāsambodhiyā katamahābhinīhārehi ^a^M1.0316^ea^ mahābodhisattehi paripūretabbā dānapāramī sīlanekkhammapaññāvīriyakhantisaccādhiṭṭhānamettāupekkhāpāramīti dasa pāramiyo dasa upapāramiyo dasa paramatthapāramiyoti samatiṃsa pāramiyo, dānādīni cattāri saṅgahavatthūni, cattāri adhiṭṭhānāni, attapariccāgo nayanadhanarajjaputtadārapariccāgoti pañca mahāpariccāgā, pubbayogo, pubbacariyā, dhammakkhānaṃ, ñātatthacariyā, lokatthacariyā, buddhatthacariyāti evamādayo saṅkhepato vā puññasambhārañāṇasambhārā buddhakarā dhammā, te mahābhinīhārato paṭṭhāya kappānaṃ satasahassādhikāni cattāri asaṅkhyeyyāni yathā hānabhāgiyā saṃkilesabhāgiyā ṭhitibhāgiyā vā na honti, atha kho uttaruttari visesabhāgiyāva honti, evaṃ sakkaccaṃ nirantaraṃ anavasesato bhatā sambhatā assa atthīti bhatavāti bhagavā niruttinayena ta-kārassa ga-kāraṃ katvā. Atha vā ^b^bhatavā^eb^ti teyeva yathāvutte buddhakare dhamme vuttanayena bhari sambhari, paripūresīti attho. Evampi bhatavāti bhagavā.<br/><br/>[21]Yasmā sambodhiyā sabbe, dānapāramiādike;<br/><br/>[22]Sambhāre bhatavā nātho, tasmāpi bhagavā mato.<br/><br/>[03]Kathaṃ ^a^V1.0278^ea^^b^bhāge vanīti bhagavā^eb^? Ye te catuvīsatikoṭisatasahassasaṅkhā devasikaṃ vaḷañjanakasamāpattibhāgā, te anavasesato lokahitatthaṃ attano ca diṭṭhadhammasukhavihāratthaṃ niccakappaṃ vani bhaji sevi bahulamakāsīti bhāge vanīti bhagavā. Atha vā abhiññeyyadhammesu kusalādīsu khandhādīsu ca ye te pariññeyyādivasena saṅkhepato vā catubbidhā abhisamayabhāgā, vitthārato pana ‘‘cakkhu pariññeyyaṃ, sotaṃ pariññeyyaṃ…pe… jarāmaraṇaṃ pariññeyya’’ntiādinā (paṭi. ma. 1.21) aneke pariññeyyabhāgā, ‘‘cakkhussa samudayo pahātabbo…pe… jarāmaraṇassa samudayo pahātabbo’’tiādinā nayena pahātabbabhāgā, ‘‘cakkhussa nirodho…pe… jarāmaraṇassa nirodho sacchikātabbo’’tiādinā sacchikātabbabhāgā, ‘‘cakkhussa nirodhagāminī paṭipadā’’tiādinā ‘‘cattāro satipaṭṭhānā’’tiādinā ca anekabhedā bhāvetabbabhāgā ca dhammā vuttā, te sabbe vani bhaji yathārahaṃ gocarabhāvanāsevanānaṃ vasena sevi. Evampi bhāge vanīti bhagavā. Atha vā ye ime sīlādayo dhammakkhandhā sāvakehi sādhāraṇā ^a^M1.0317^ea^ guṇakoṭṭhāsā guṇabhāgā, kinti nu kho te vineyyasantānesu patiṭṭhapeyyanti mahākaruṇāya vani abhipatthayi, sā cassa abhipatthanā yathādhippetaphalāvahā ahosi. Evampi bhāge vanīti bhagavā.<br/><br/>[21]Yasmā ñeyyasamāpatti-guṇabhāge tathāgato;<br/><br/>[22]Bhaji patthayi sattānaṃ, hitāya bhagavā tato.<br/><br/>[03]Kathaṃ ^b^bhage vanīti bhagavā^eb^? Samāsato tāva katapuññehi payogasampannehi yathāvibhavaṃ bhajīyantīti bhagā, lokiyalokuttarasampattiyo. Tattha lokiye tāva tathāgato sambodhito pubbe bodhisattabhūto paramukkaṃsagate vani bhaji sevi, yattha patiṭṭhāya niravasesato buddhakaradhamme samannānento buddhadhamme paripācesi. Buddhabhūto pana te niravajjasukhūpasaṃhite anaññasādhāraṇe lokuttarepi vani bhaji sevi. Vittārato pana padesarajjaissariyacakkavattisampattidevarajjasampattiādivasena jhānavimokkhasamādhisamāpattiñāṇadassanamaggabhāvanāphalasacchikiriyādiuttarimanussadhammavasena ca anekavihite anaññasādhāraṇe bhage vani bhaji sevi. Evaṃ bhage vanīti bhagavā.<br/><br/>[21]Yā tā sampattiyo loke, yā ca lokuttarā puthu;<br/><br/>[22]Sabbā tā bhaji sambuddho, tasmāpi bhagavā mato.<br/><br/>[03]Kathaṃ ^a^V1.0279^ea^^b^bhattavāti bhagavā^eb^? Bhattā daḷhabhattikā assa bahū atthīti bhattavā. Tathāgato hi mahākaruṇāsabbaññutaññāṇādiaparimitanirupamappabhāvaguṇavisesasamaṅgībhāvato sabbasattāuttamo, sabbānatthaparihārapubbaṅgamāya niravasesahitasukhavidhānatapparāya niratisayāya payogasampattiyā sadevamanussāya pajāya accantupakāritāya dvattiṃsa mahāpurisalakkhaṇāsīti anubyañjana byāmappabhādi anaññasādhāraṇavisesapaṭimaṇḍitarūpakāyatāya yathābhuccaguṇādhigatena ‘‘itipi so bhagavā’’tiādinayappavattena lokattayabyāpinā suvipulena suvisuddhena ca thutighosena samannāgatattā ukkaṃsapāramippattāsu appicchatāsantuṭṭhitāādīsu suppatiṭṭhitabhāvato dasabalacatuvesārajjādiniratisayaguṇavisesasamaṅgībhāvato ca rūpappamāṇo rūpappasanno, ghosappamāṇo ghosappasanno, lūkhappamāṇo lūkhappasanno, dhammappamāṇo dhammappasannoti ^a^M1.0318^ea^ evaṃ catuppamāṇike lokasannivāse sabbathāpi pasādāvahabhāvena samantapāsādikattā aparimāṇānaṃ sattānaṃ sadevamanussānaṃ ādarabahumānagāravāyatanatāya paramapemasambhattiṭṭhānaṃ. Ye cassa ovāde patiṭṭhitā aveccappasādena samannāgatā honti, kenaci asaṃhāriyā tesaṃ sambhatti samaṇena vā brāhmaṇena vā devena vā mārena vā brahmunā vāti. Tathā hi te attano jīvitapāccāgepi tattha pasādaṃ na pariccajanti tassa vā āṇaṃ daḷhabhattibhāvato. Tenevāha –<br/><br/>[21]‘‘Yo ve kataññū katavedi dhīro,<br/><br/>[22]Kalyāṇamitto daḷhabhatti ca hotī’’ti. (jā. 2.17.78);<br/><br/>[08]‘‘Seyyathāpi, bhikkhave, mahāsamuddo ṭhitadhammo velaṃ nātivattati, evameva kho, bhikkhave, yaṃ mayā sāvakānaṃ sikkhāpadaṃ paññattaṃ, taṃ mama sāvakā jīvitahetupi nātikkamantī’’ti (udā. 45; cūḷava. 385) ca.<br/><br/>[07]Evaṃ bhattavāti bhagavā niruttinayena ekassa ta-kārassa lopaṃ katvā itarassa ta-kārassa ga-kāraṃ katvā.<br/><br/>[21]Guṇātisayayuttassa, yasmā lokahitesino;<br/><br/>[22]Sambhattā bahavo satthu, bhagavā tena vuccati.<br/><br/>[03]Kathaṃ ^b^bhage vamīti bhagavā^eb^? Yasmā tathāgato bodhisattabhūtopi purimāsu jātīsu pāramiyo pūrento bhagasaṅkhātaṃ siriṃ issariyaṃ yasañca vami uggiri, kheḷapiṇḍaṃ viya anapekkho ^a^V1.0280^ea^ chaḍḍayi. Tathā hissa ^b^somanassakumārakāle^eb^(jā. 1.15.211 ādayo)^b^ hatthipālakumārakāle ^eb^(jā. 1.15.337 ādayo)^b^ ayogharapaṇḍitakāle^eb^(jā. 1.15.363 ādayo)^b^ mūgapakkhapaṇḍitakāle ^eb^(jā. 2.22.1 ādayo)^b^ cūḷasutasomakāle^eb^ti (jā. 2.17.195 ādayo) evamādīsu nekkhammapāramīpūraṇavasena devarajjasadisāya rajjasiriyā pariccattattabhāvānaṃ pamāṇaṃ natthi, carimattabhāvepi hatthagataṃ cakkavattisiriṃ devalokādhipaccasāsaṃ catudīpissariyaṃ cakkavattisampattisannissayaṃ sattaratanasamujjalaṃ yasañca tiṇāyapi ^a^M1.0319^ea^ amaññamāno nirapekkho pahāya abhinikkhamitvā sammāsambodhiṃ abhisambuddho, tasmā ime siriādike bhage vamīti bhagavā. Atha vā bhāni nāma nakkhattāni, tehi samaṃ gacchanti pavattantīti bhagā, sineruyugandharauttarakuruhimavantādibhājanalokavisesasannissayā sobhā kappaṭṭhāyibhāvato, tepi bhagavā vami taṃnivāsisattāvāsasamatikkamanato tappaṭibaddhachandarāgappahānena pajahīti. Evampi bhage vamīti bhagavā.<br/><br/>[21]Cakkavattisiriṃ yasmā, yasaṃ issariyaṃ sukhaṃ;<br/><br/>[22]Pahāsi lokacittañca, sugato bhagavā tato.<br/><br/>[03]Kathaṃ ^b^bhāge vamīti bhagavā^eb^? Bhāgā nāma sabhāgadhammakoṭṭhāsā, te khandhāyatanadhātādivasena, tatthāpi rūpavedanādivasena atītādivasena ca anekavidhā, te ca bhagavā sabbaṃ papañcaṃ sabbaṃ yogaṃ sabbaṃ ganthaṃ sabbaṃ saṃyojanaṃ samucchinditvā amatadhātuṃ samadhigacchanto vami uggiri, anapekkho chaḍḍayi na paccāgami. Tathā hesa sabbatthakameva pathaviṃ āpaṃ tejaṃ vāyaṃ, cakkhuṃ sotaṃ ghānaṃ jivhaṃ kāyaṃ manaṃ, rūpe sadde gandhe rase phoṭṭhabbe dhamme, cakkhuviññāṇaṃ…pe… manoviññāṇaṃ, cakkhusamphassaṃ…pe… manosamphassaṃ, cakkhusamphassajaṃ vedanaṃ…pe… manosamphassajaṃ vedanaṃ, cakkhusamphassajaṃ saññaṃ…pe… manosamphassajaṃ saññaṃ, cakkhusamphassajaṃ cetanaṃ…pe… manosamphassajaṃ cetanaṃ, rūpataṇhaṃ…pe… dhammataṇhaṃ, rūpavitakkaṃ…pe… dhammavitakkaṃ, rūpavicāraṃ…pe… dhammavicārantiādinā anupadadhammavibhāgavasenapi sabbeva dhammakoṭṭhāse anavasesato vami uggiri, anapekkhapariccāgena chaḍḍayi. Vuttañhetaṃ ‘‘yaṃ taṃ, ānanda, cattaṃ vantaṃ muttaṃ pahīnaṃ paṭinissaṭṭhaṃ, taṃ tathāgato puna paccāgamissatīti netaṃ ṭhānaṃ vijjatī’’ti (dī. ni. 2.183). Evampi bhāge vamīti bhagavā. Atha vā ^b^bhāge vamī^eb^ti sabbepi kusalākusale sāvajjānavajje hīnapaṇīte kaṇhasukkasappaṭibhāge dhamme ariyamaggañāṇamukhena vami uggiri, anapekkho pariccaji pajahi, paresañca tathattāya dhammaṃ desesi. Vuttampi cetaṃ ‘‘dhammāpi vo, bhikkhave ^a^V1.0281^ea^, pahātabbā pageva adhammā (ma. ni. 240). Kullūpamaṃ vo, bhikkhave, dhammaṃ desessāmi nittharaṇatthāya, no gahaṇatthāyā’’tiādi (ma. ni. 1.240). Evampi bhāge vamīti bhagavā.<br/><br/>[21]Khandhāyatanadhātādi ^a^M1.0320^ea^ dhammabhedā mahesinā;<br/><br/>[22]Kaṇhā sukkā yato vantā, tatopi bhagavā mato.<br/><br/>[07]Tena vuttaṃ –<br/><br/>[21]‘‘Bhāgavā bhatavā bhāge, bhage ca vani bhattavā;<br/><br/>[22]Bhage vami tathā bhāge, vamīti bhagavā jino’’ti.<br/><br/>[03]Ettha ca yasmā saṅkhepato attahitasampattiparahitapaṭipattivasena duvidhā buddhaguṇā, tāsu attahitasampatti pahānasampadāñāṇasampadābhedato duvidhā ānubhāvasampadādīnaṃ tadavinābhāvena tadantogadhattā. Parahitapaṭipatti payogāsayabhedato duvidhā. Tattha payogato lābhasakkārādinirapekkhacittassa sabbadukkhaniyyānikadhammūpadeso, āsayato paṭiviruddhesupi niccaṃ hitesitā ñāṇaparipākakālāgamanādiparahitappaṭipatti. Āmisapaṭiggahaṇādināpi atthacariyā parahitapāpatti hotiyeva, tasmā tesampi vibhāvanavasena ^b^pāḷiyaṃ^eb^ ‘‘araha’’ntiādīnaṃ padānaṃ gahaṇaṃ veditabbaṃ.<br/><br/>[03]Tattha ^b^araha^eb^nti iminā padena pahānasampadāvasena bhagavato attahitasampatti vibhāvitā, ^b^sammāsambuddho lokavidū^eb^ti ca imehi padehi ñāṇasampadāvasena. Nanu ca ‘‘lokavidū’’ti imināpi sammāsambuddhatā vibhāvīyatīti? Saccaṃ vibhāvīyati, atthi pana viseso ‘‘sammāsambuddho’’ti iminā sabbaññutaññāṇānubhāvo vibhāvito, ‘‘lokavidū’’ti pana iminā āsayānusayañāṇādīnampi ānubhāvo vibhāvitoti. ^b^Vijjācaraṇasampanno^eb^ti iminā sabbāpi bhagavato attahitasampatti vibhāvitā. ^b^Sugato^eb^ti pana iminā samudāgamato paṭṭhāya bhagavato attahitasampatti parahitapaṭipatti ca vibhāvitā. ^b^Anuttaro purisadammasārathi satthā devamanussāna^eb^nti imehi padehi bhagavato parahitapaṭipatti vibhāvitā. ^b^Buddho^eb^ti iminā bhagavato attahitasampatti parahitapaṭipatti ca vibhāvitā. Evañca katvā ‘‘sammāsambuddho’’ti vatvā ‘‘buddho’’ti vacanaṃ samatthitaṃ hoti. Tenevāha ‘‘attanāpi bujjhi, aññepi satte bodhesī’’tiādi ^a^V1.0282^ea^. ^b^Bhagavā^eb^ti ca imināpi samudāgamato paṭṭhāya bhagavato sabbā attahitasampatti parahitapaṭipatti ca vibhāvitā.<br/><br/>[03]Aparo ^a^M1.0321^ea^ nayo – hetuphalasattupakāravasena saṅkhepato tividhā buddhaguṇā. Tattha ^b^arahaṃ sammāsambuddho vijjācaraṇasampanno lokavidū^eb^ti imehi padehi phalasampattivasena buddhaguṇā vibhāvitā. ^b^Anuttaro purisadammasārathi satthā devamanussāna^eb^nti imehi sattupakāravasena buddhaguṇā pakāsitā. ^b^Buddho^eb^ti iminā phalavasena sattupakāravasena ca buddhaguṇā vibhāvitā. ^b^Sugato bhagavā^eb^ti pana imehi padehi hetuphalasattupakāravasena buddhaguṇā vibhāvitāti veditabbaṃ.<br/><br/>[03]^b^So imaṃ loka^eb^ntiādīsu ^b^so bhagavā^eb^ti yo ‘‘araha’’ntiādinā kittitaguṇo, so bhagavā. ^b^Imaṃ loka^eb^nti nayidaṃ mahājanassa sammukhāmattaṃ sandhāya vuttaṃ, atha kho anavasesaṃ pariyādāyāti dassetuṃ ^b^‘‘sadevaka’’^eb^ntiādi vuttaṃ. Tenāha ^b^‘‘idāni vattabbaṃ nidassetī’’^eb^ti. ^b^Pajātattā^eb^ti yathāsakaṃ kammakilesehi nibbattattā. ^b^Sadevakavacanena pañcakāmāvacaradevaggahaṇaṃ^eb^ pārisesañāyenāti veditabbaṃ itaresaṃ padantarehi saṅgahitattā. ^b^Sadevaka^eb^nti ca avayavena viggaho samudāyo samāsattho. ^b^Samārakavacanena chaṭṭhakāmāvacaradevaggahaṇaṃ^eb^ paccāsattiñāyenāti daṭṭhabbaṃ. Tattha hi so jāto taṃnivāsī ca. ^b^Sabrahmakavacanena brahmakāyikādibrahmaggahaṇa^eb^nti etthāpi eseva nayo. ^b^Paccatthikā…pe… samaṇabrāhmaṇaggahaṇa^eb^nti nidassanamattametaṃ apaccatthikānaṃ asamitābāhitapāpānañca samaṇabrāhmaṇānaṃ sassamaṇabrāhmaṇīvacanena gahitattā. Kāmaṃ ‘‘sadevaka’’ntiādivisesanānaṃ vasena sattavisayo lokasaddoti viññāyati tulyayogavisayattā tesaṃ, ‘‘salomako sapakkhako’’tiādīsu pana atulyayogepi ayaṃ samāso labbhatīti byabhicāradassanato pajāgahaṇanti āha ^b^‘‘pajāvacanena sattalokaggahaṇa’’^eb^nti. Sadevakādivacanena upapattidevānaṃ, sassamaṇabrāhmaṇīvacanena visuddhidevānañca gahitattā āha ^b^‘‘sadevamanussavacanena sammutidevāvasesamanussaggahaṇa’’^eb^nti. Tattha ^b^sammutidevā^eb^ rājāno. ^b^Avasesamanussaggahaṇa^eb^nti samaṇabrāhmaṇehi avasesamanussaggahaṇaṃ. ^b^Tīhi padehī^eb^ti sadevakasamārakasabarhmakavacanehi. ^b^Dvīhī^eb^ti sassamaṇabrāhmaṇiṃ sadevamanussanti imehi dvīhi padehi.<br/><br/>[03]Arūpī ^a^M1.0322^ea^ sattā attano āneñjavihārena viharantā dibbantīti devāti imaṃ nibbacanaṃ labhantīti āha ^b^‘‘sadevakaggahaṇena arūpāvacaraloko gahito’’^eb^ti. Tenevāha bhagavā ‘‘ākāsānañcāyatanūpagānaṃ devānaṃ sahabyata’’ntiādi (a. ni. 3.117). Chakāmāvacaradevalokassa savisesaṃ mārassa vase vattanato āha ^b^‘‘samārakaggahaṇena chakāmāvacaradevaloko’’^eb^ti ^a^V1.0283^ea^. Arūpībrahmalokassa visuṃ gahitattā āha ^b^‘‘rūpī brahmaloko’’^eb^ti. ^b^Catuparisavasenā^eb^ti khattiyaparisā, brāhmaṇagahapatisamaṇacātumahārājikatāvatiṃsamārabrahmaparisāti imāsu aṭṭhasu parisāsu khattiyādicatuparisavasena. Itarā pana catasso parisā samārakaggahaṇena gahitā evāti.<br/><br/>[03]Kathaṃ panettha catuparisavasena manussaloko gahito? ‘‘Sassamaṇabrāhmaṇi’’nti iminā samaṇaparisā brāhmaṇaparisā ca gahitā honti, ‘‘sadevamanussa’’nti iminā khattiyaparisā gahapatiparisā ca gahitā, ‘‘paja’’nti iminā pana imāyeva catasso parisā vuttā, catuparisasaṅkhātaṃ pajanti vuttaṃ hoti, kathaṃ pana sammutidevehi saha manussaloko gahito? Etthāpi ‘‘sassamaṇabrāhmaṇi’’nti iminā samaṇabrāhmaṇā gahitā, ‘‘sadevamanussa’’nti iminā sammutidevasaṅkhātā khattiyā, gahapatisuddasaṅkhātā avasesamanussā ca gahitā honti. Ito pana aññesaṃ manussasattānaṃ abhāvato ‘‘paja’’nti iminā catūhi pakārehi ṭhitā eteyeva manussasattā vuttāti daṭṭhabbaṃ. Evaṃ vikappadvayepi pajāggahaṇena catuparisādivasena ṭhitānaṃ manussānaṃyeva gahitattā idāni ‘‘paja’’nti iminā avasesasatte saṅgahetvā dassetukāmo āha ^b^‘‘avasesasabbasattaloko vā’’^eb^ti. Tattha nāgagaruḷādivasena avasesasattaloko veditabbo. Etthāpi catuparisavasena sammutidevehi vā saha avasesasabbasattaloko vāti yojetabbaṃ. Catuparisasahito avasesasuddhanāgasupaṇṇanerayikādisattaloko, catudhā ṭhitamanussasahito vā avasesanāgasupaṇṇanerayikādisattaloko gahitoti vuttaṃ hoti.<br/><br/>[03]Ettāvatā bhāgaso lokaṃ gahetvā yojanaṃ dassetvā idāni tena tena visesena abhāgaso lokaṃ gahetvā yojanaṃ ^a^M1.0323^ea^ dassetuṃ ^b^‘‘apicetthā’’^eb^tiādi vuttaṃ. Tattha ^b^ukkaṭṭhaparicchedato^eb^ti ukkaṃsagativijānanena. Pañcasu hi gatīsu devagatipariyāpannāva seṭṭhā, tatthāpi arūpino dūrasamussāritakilesadukkhatāya santapaṇītāaneñjavihārasamaṅgitāya ativiya dīghāyukatāyāti evamādīhi visesehi ativiya ukkaṭṭhā. ^b^Brahmā mahānubhāvo^eb^ti dasasahassiyaṃ mahābrahmuno vasena vadati. ‘‘Ukkaṭṭhaparicchedato’’ti hi vuttaṃ. ^b^Anuttara^eb^nti seṭṭhaṃ navalokuttaraṃ. ^b^Anusandhikkamo^eb^ti atthānañceva padānañca anusandhānukkamo. Porāṇā panettha evaṃ vaṇṇayanti – ^b^sadevaka^eb^nti devatāhi saddhiṃ avasesaṃ lokaṃ. ^b^Samāraka^eb^nti mārena saddhiṃ avasesaṃ lokaṃ. ^b^Sabrahmaka^eb^nti brahmehi saddhiṃ avasesaṃ lokaṃ. Evaṃ sabbepi tibhavūpage satte devamārabrahmasahitatāsaṅkhātehi tīhi pakārehi ‘‘sadevaka’’ntiādīsu tīsu padesu pakkhipitvā puna ^a^V1.0284^ea^ dvīhi padehi pariyādiyanto ^b^‘‘sassamaṇabrāhmaṇiṃ pajaṃ sadevamanussa’’^eb^nti āha. Evaṃ pañcahipi padehi sadevakattādinā tena tena pakārena tedhātukameva pariyādinnanti.<br/><br/>[03]^b^Abhiññā^eb^ti yakāralopenāyaṃ niddeso, abhijānitvāti ayamettha atthoti āha ^b^‘‘abhiññāya adhikena ñāṇena ñatvā’’^eb^ti. ^b^Anumānādipaṭikkhepo^eb^ti anumānaupamānātthāpattiādipaṭikkhepo ekappamāṇattā. Sabbattha appaṭihatañāṇacāratāya hi sabbapaccakkhā buddhā bhagavanto. ^b^Anuttaraṃ vivekasukha^eb^nti phalasamāpattisukhaṃ. Tena vīthimissāpi kadāci bhagavato dhammadesanā hotīti ^b^hitvāpī^eb^ti pisaddaggahaṇaṃ. Bhagavā hi dhammaṃ desento yasmiṃ khaṇe parisā sādhukāraṃ vā deti, yathāsutaṃ vā dhammaṃ paccavekkhati, taṃ khaṇaṃ pubbabhāgena paricchinditvā phalasamāpattiṃ samāpajjati, yathāparicchedañca samāpattito vuṭṭhāya ṭhitaṭṭhānato paṭṭhāya dhammaṃ deseti. ^b^Appaṃ vā bahuṃ vā desento^eb^ti ugghaṭitaññussa vasena appaṃ vā, vipañcitaññussa neyyassa vā vasena bahuṃ vā desento. ^b^Ādikalyāṇādippakārameva desetī^eb^ti ādimhipi kalyāṇaṃ bhaddakaṃ anavajjameva katvā deseti. Majjhepi pariyosānepi kalyāṇaṃ bhaddakaṃ anavajjameva katvā desetīti vuttaṃ hoti. Dhammassa hi ^a^M1.0324^ea^ kalyāṇatā niyyānikatāya niyyānikatā ca sabbaso anavajjabhāvena.<br/><br/>[03]^b^Samantabhaddakattā^eb^ti sabbabhāgehi sundarattā. ^b^Dhammassā^eb^ti pariyattidhammassa. Kiñcāpi avayavavinimutto samudāyo nāma paramatthato koci natthi, yesu pana avayavesu samudāyarūpena apekkhitesu gāthāti samaññā, taṃ tato bhinnaṃ viya katvā saṃsāmivohāraṃ āropetvā dassento ^b^‘‘paṭhamapādena ādikalyāṇā’’^eb^tiādimāha. ^b^Ekānusandhika^eb^nti idaṃ nātibahuvibhāgaṃ yathānusandhinā ekānusandhikaṃ sandhāya vuttaṃ. Itarassa pana teneva desetabbadhammavibhāgena ādimajjhapariyosānabhāgā labbhantīti. ^b^Nidānenā^eb^ti ānandattherena ṭhapitakāladesadesakaparisādiapadisanalakkhaṇena nidānaganthena. ^b^Nigamenā^eb^ti ‘‘idamavocā’’tiādikena ‘‘iti yaṃ taṃ vuttaṃ, idametaṃ paṭicca vutta’’nti vā yathāvuttatthanigamanena. Saṅgītikārakehi ṭhapitānipi hi nidānanigamanāni dassetvā tīṇi piṭakāni satthu desanāya anuvidhānato tadantogadhāneva. Teneva ^b^dīghanikāyaṭṭhakathāyaṃ^eb^ ‘‘ekānusandhikassa suttassa nidānaṃ ādi, idamavocāti pariyosānaṃ, ubhinnamantarā majjha’’nti (dī. ni. aṭṭha. 1.190) vuttaṃ.<br/><br/>[03]Evaṃ suttantapiṭakavasena dhammassa ādikalyāṇāditaṃ dassetvā idāni tīṇi piṭakāni ekajjhaṃ gahetvā taṃ dassetuṃ ^b^‘‘sakalopī’’^eb^tiādi vuttaṃ. Tattha ^b^sāsanadhammo^eb^ti –<br/><br/>[21]‘‘Sabbapāpassa ^a^V1.0285^ea^ akaraṇaṃ, kusalassa upasampadā;<br/><br/>[22]Sacittapariyodapanaṃ, etaṃ buddhāna sāsana’’nti. (dī. ni. 2.90; dha. pa. 183; netti. 30, 50) –<br/><br/>[07]Evaṃ vuttassa satthusāsanassa pakāsako pariyattidhammo. Sīlamūlakattā sāsanassa ^b^‘‘sīlena ādikalyāṇo’’^eb^ti vuttaṃ. Samathādīnaṃ sāsanasampattiyā vemajjhabhāvato āha ^b^‘‘samathavipassanāmaggaphalehi majjhekalyāṇo’’^eb^ti. Nibbānādhigamato uttari karaṇīyābhāvato vuttaṃ ^b^‘‘nibbānena pariyosānakalyāṇo’’^eb^ti. Sāsane sammāpaṭipatti nāma paññāya hoti, tassā ca sīlaṃ samādhi ca mūlanti āha ^b^‘‘sīlasamādhīhi^eb^^a^M1.0325^ea^^b^vā ādikalyāṇo’’^eb^ti. Paññā pana anubodhapāvedhavasena duvidhāti tadubhayampi gaṇhanto ^b^‘‘vipassanāmaggehi majjhekalyāṇo’’^eb^ti āha. Tassā nipphattiphalakiccaṃ nibbānasacchikiriyā, tato paraṃ kattabbaṃ natthīti dassento āha ^b^‘‘phalanibbānehi pariyosānakalyāṇo’’^eb^ti. Phalaggahaṇena vā saupādisesaṃ nibbānamāha, itarena itaraṃ tadubhayañca sāsanasampattiyā osānanti āha ‘‘phalanibbānehi pariyosānakalyāṇo’’ti.<br/><br/>[03]^b^Buddhasubodhitāya vā ādikalyāṇo^eb^ti buddhassa subodhitā sammāsambuddhatā, tāya ādikalyāṇo tappabhavattā. Sabbaso saṃkilesappahānaṃ vodānapāripūrī ca dhammasudhammatā, tāya ^b^majjhekalyāṇo^eb^ taṃsarīrattā. Satthārā yathānusiṭṭhaṃ tathā paṭipatti saṅghasuppaṭipatti, tāya ^b^pariyosānakalyāṇo^eb^ tāya sāsanassa loke suppatiṭṭhitabhāvato. ^b^Ta^eb^nti sāsanadhammaṃ. ^b^Tathattāyā^eb^ti yathattāya bhagavatā dhammo desito, tathattāya tathabhāvāya. So pana abhisambodhi paccekabodhi sāvakabodhīti tividho ito aññathā nibbānādhigamassa abhāvato. Tattha sabbaguṇehi aggabhāvato itarabodhidvayamūlatāya ca paṭhamāya bodhiyā ādikalyāṇatā, guṇehi vemajjhabhāvato dutiyāya majjhekalyāṇatā, tadubhayatāya vā vosānatāya ca sāsanadhammassa tatiyāya pariyosānakalyāṇatā vuttā.<br/><br/>[03]^b^Eso^eb^ti sāsanadhammo. ^b^Nīvaraṇavikkhambhanato^eb^ti vimuttāyatanasīse ṭhatvā saddhammaṃ suṇantassa nīvaraṇānaṃ vikkhambhanasabbhāvato. Vuttañhetaṃ –<br/><br/>[08]‘‘Yathā yathāvuso, bhikkhuno satthā vā dhammaṃ deseti, aññataro vā garuṭṭhānīyo sabrahmacārī, tathā tathā so tattha labhati atthavedaṃ labhati dhammaveda’’nti.<br/><br/>[08]‘‘Yasmiṃ ^a^V1.0286^ea^, bhikkhave, samaye ariyasāvako ohitasoto dhammaṃ suṇāti, pañcassa nīvaraṇāni tasmiṃ samaye pahīnāni hontī’’ti –<br/><br/>[07]Ca ādi. ^b^Samathavipassanāsukhāvahanato^eb^ti samathasukhassa vipassanāsukhassa ca sampāpanato. Vuttampi cetaṃ ‘‘so vivicceva kāmehi vivicca akusalehi ^a^M1.0326^ea^ dhammehi savitakkaṃ savicāraṃ vivekajaṃ pītisukha’’ntiādi, tathā –<br/><br/>[21]‘‘Yato yato sammasati, khandhānaṃ udayabbayaṃ;<br/><br/>[27]Labhatī pītipāmojjaṃ, amataṃ taṃ vijānataṃ.<br/><br/>[22]Amānusī ratī hoti, sammā dhammaṃ vipassato’’ti ca. (dha. pa. 374-373);<br/><br/>[07]^b^Tathā paṭipanno^eb^ti yathā samathavipassanāsukhaṃ āvahati, yathā vā satthārā anusiṭṭhaṃ, tathā paṭipanno sāsanadhammo. ^b^Tādibhāvāvahanato^eb^ti chaḷaṅgupekkhāvasena iṭṭhādīsu tādibhāvassa lokadhammehi anupalepassa āvahanato. ^b^Nāthappabhavattā^eb^ti pabhavati etasmāti pabhavo, uppattiṭṭhānaṃ, nāthova pabhavo etassāti nāthappabhavo, tassa bhāvo nāthappabhavattaṃ, tasmā sāsanadhammassa nāthahetukattāti attho. ^b^Atthasuddhiyā majjhekalyāṇo^eb^ti nirupakkilesatāya niyyānikatā atthasuddhi, tāya majjhekalyāṇo. ^b^Kiccasuddhiyā pariyosānakalyāṇo^eb^ti suppaṭipattisaṅkhātakiccassa suddhiyā pariyosānakalyāṇo suppaṭipattipariyosānattā sāsanadhammassa. Yathāvuttamatthaṃ nigamento āha ^b^‘‘tasmā’’^eb^tiādi.<br/><br/>[03]^b^Sāsanabrahmacariya^eb^ntiādīsu avisesena tisso sikkhā sakalo ca tantidhammo sāsanabrahmacariyaṃ. Yaṃ sandhāya vuttaṃ ‘‘katamesānaṃ kho, bhante, buddhānaṃ bhagavantānaṃ brahmacariyaṃ na ciraṭṭhitikamahosī’’tiādi (pārā. 18). Ariyo aṭṭhaṅgiko maggo maggabrahmacariyaṃ. Yaṃ sandhāya vuttaṃ ‘‘khīṇā jāti, vusitaṃ brahmacariyaṃ, kataṃ karaṇīya’’nti (pārā. 14). ^b^Yathānurūpa^eb^nti yathārahaṃ. Sikkhattayasaṅgahañhi sāsanabrahmacariyaṃ atthasampattiyā ^b^sātthaṃ,^eb^ tathā maggabrahmacariyaṃ. Itaraṃ pana tantidhammasaṅkhātaṃ sāsanabrahmacariyaṃ yathāvuttenatthena ^b^sātthaṃ sabyañjanañca. Atthasampattiyā^eb^ti sampannatthatāya. Sampattiattho hi idha sahasaddo. ^b^Byañjanasampattiyā^eb^ti etthāpi eseva nayo. Yassa hi yāgubhattādītthipurisādivaṇṇanānissitā desanā hoti, na so sātthaṃ deseti niyyānatthavirahato tassā desanāya. Bhagavā pana tathārūpaṃ desanaṃ ^a^V1.0287^ea^ pahāya catusatipaṭṭhānādinissitaṃ desanaṃ deseti, tasmā ‘‘atthasampattiyā sātthaṃ desetī’’ti vuccati ^a^M1.0327^ea^. Yassa pana desanā sithiladhanitādibhedesu byañjanesu ekappakāreneva dvippakāreneva vā byañjanena yuttatāya ekabyañjanādiyuttā vā damiḷabhāsā viya, vivaṭakaraṇatāya oṭṭhe aphusāpetvā uccāretabbato sabbaniroṭṭhabyañjanā vā kirātabhāsā viya, sabbattheva vissajjanīyayuttatāya sabbavissaṭṭhabyañjanā vā yavanabhāsā viya, sabbattheva sānusāratāya sabbaniggahītabyañjanā vā pādasikādi milakkhubhāsā viya, tassa byañjanapāripūriyā abhāvato abyañjanā nāma desanā hoti. Sabbāpi hi esā byañjanekadesavaseneva pavattiyā aparipuṇṇabyañjanāti katvā ‘‘abyañjanā’’ti vuccati. Bhagavā pana –<br/><br/>[21]‘‘Sithilaṃ dhanitañca dīgharassaṃ, garukaṃ lahukañca niggahītaṃ;<br/><br/>[22]Sambandhaṃ vavatthitaṃ vimuttaṃ, dasadhā byañjanabuddhiyā pabhedo’’ti. (dī. ni. aṭṭha. 1.190; ma. ni. aṭṭha. 1.291; pari. aṭṭha. 485) –<br/><br/>[07]Evaṃ vuttaṃ dasavidhaṃ byañjanaṃ amakkhetvā paripuṇṇabyañjanameva katvā dhammaṃ deseti, tasmā ‘‘byañjanasampattiyā sabyañjanaṃ desetī’’ti vuccati.<br/><br/>[03]Idāni ‘‘sātthaṃ sabyañjana’’nti ettha nettinayenapi atthaṃ dassetuṃ ^b^‘‘saṅkāsanaṃ…pe… sabyañjana’’^eb^nti vuttaṃ. Tattha yadipi ^b^nettiyaṃ^eb^ ‘‘byañjanamukhena byañjanatthaggahaṇaṃ hotīti akkharaṃ pada’’ntiādinā byañjanapadāni paṭhamaṃ uddiṭṭhāni, idha pana pāḷiyaṃ ‘‘sātthaṃ sabyañjana’’nti āgatattā atthapadāniyeva paṭhamaṃ dassetuṃ ^b^‘‘saṅkāsanapakāsanā’’^eb^tiādi vuttaṃ. Tattha saṅkhepato kāsanaṃ dīpanaṃ ^b^saṅkāsanaṃ. Kāsana^eb^nti ca kāsīyati dīpīyati vibhāvīyatīti attho. ‘‘Maññamāno kho bhikkhu baddho mārassa amaññamāno mutto’’tiādīsu viya saṅkhepena dīpanaṃ saṅkāsanaṃ nāma. Tattakena hi tena bhikkhunā paṭividdhaṃ. Tenāha ‘‘aññātaṃ bhagavā’’tiādi. Paṭhamaṃ kāsanaṃ ^b^pakāsanaṃ^eb^. ‘‘Sabbaṃ, bhikkhave, āditta’’nti evamādīsu pacchā kathitabbamatthaṃ paṭhamaṃ vacanena dīpanaṃ pakāsanaṃ nāma. Ādikammasmiñhi ayaṃ pa-saddo ‘‘paññapeti paṭṭhapetī’’tiādīsu viya. Tikkhindriyāpekkhañcetaṃ padadvayaṃ uddesabhāvato. Tikkhindriyo hi saṅkhepato paṭhamañca vuttamatthaṃ paṭipajjati. Saṃkhittassa vitthāravacanaṃ sakiṃ vuttassa puna vacanañca ^b^vivaraṇavibhajanāni,^eb^ yathā ‘‘kusalā dhammā’’ti saṅkhepato sakiṃyeva ca vuttassa atthassa ‘‘katame ^a^V1.0288^ea^ dhammā kusalā? Yasmiṃ samaye kāmāvacaraṃ kusalaṃ citta’’ntiādinā vitthārato vivaraṇavasena ^a^M1.0328^ea^ vibhajanavasena ca puna vacanaṃ. Majjhimindriyāpekkhametaṃ padadvayaṃ niddesabhāvato. Vivaṭassa vitthāratarābhidhānaṃ vibhattassa ca pakārehi ñāpanaṃ vineyyānaṃ cittaparitosanaṃ ^b^uttānīkaraṇapaññāpanāni,^eb^ yathā ‘‘phasso hotī’’tiādinā vivaṭavibhattassa atthassa ‘‘katamo tasmiṃ samaye phasso hoti? Yo tasmiṃ samaye phasso phusanā saṃphusanā’’tiādinā uttānīkiriyā paññāpanā ca. Mudindriyāpekkhametaṃ padadvayaṃ paṭiniddesabhāvato.<br/><br/>[03]Atha vā ‘‘sabbaṃ, bhikkhave, āditta’’nti evaṃ paṭhamaṃ dīpitamatthaṃ puna pākaṭaṃ katvā dīpanena ‘‘kiñca, bhikkhave, sabbaṃ ādittaṃ? Cakkhu, bhikkhave, ādittaṃ, rūpā ādittā’’ti evamādinā saṃkhittassa vitthārābhidhānena sakiṃ vuttassa punapi abhidhānena vitthāretvā desanaṃ ^b^vivaraṇaṃ^eb^ nāma. ‘‘Kusalā dhammā’’ti saṅkhepena nikkhittassa ‘‘katame dhammā kusalā? Yasmiṃ samaye kāmāvacaraṃ kusalaṃ cittaṃ uppannaṃ hotī’’ti niddesavasena vivarite kusale dhamme ‘‘tasmiṃ samaye phasso hoti vedanā hotī’’ti vibhāgakaraṇaṃ ^b^vibhajanaṃ^eb^ nāma. Vivaṭassa vitthārābhidhānena vibhattassa ca upamābhidhānena uttāniṃ karotīti vivaraṇena vivaritatthassa ‘‘katamo tasmiṃ samaye phasso hoti? Yo tasmiṃ samaye phasso phusanā saṃphusanā’’ti ativivaritvā kathanaṃ, vibhajanena vibhattassa ‘‘seyyathāpi, bhikkhave, gāvī niccammā, evameva khvāyaṃ bhikkhave phassāhāro daṭṭhabboti vadāmī’’ti evamādiupamākathanañca ^b^uttānīkaraṇaṃ^eb^ nāma. Dhammaṃ suṇantānaṃ dhammadesanena vicittena anekavidhena somanassassa uppādanaṃ atikhiṇabuddhīnaṃ anekavidhena ñāṇatikhiṇakaraṇañca ^b^paññatti^eb^ nāma sotūnaṃ cittatosanena cittanisānena ca paññāpanaṃ paññattīti katvā. ^b^Atthapadasamāyogato sāttha^eb^nti pariyattiatthassa saṅkāsanādiatthapadarūpattā yathāvuttachātthapadasamāyogato ^b^sātthaṃ^eb^. Saṅkāsanapakāsanādayo hi atthākārattā ^b^‘‘atthapadānī’’^eb^ti vuccanti. Atthoyeva hi byañjanapadehi saṅkāsīyati pakāsīyati vivarīyati vibhajīyati uttānī karīyati paññāpīyati.<br/><br/>[03]^b^Akkharapadabyañjanākāraniruttiniddesasampattiyā^eb^ti ettha ‘‘saṭṭhi vassasahassānī’’ti evamādīsu sa-kāra du-kāra so-kārādi viya uccāraṇavelāya apariyosite pade vaṇṇo ^b^akkharaṃ^eb^ pariyāyavasena akkharaṇato ^a^M1.0329^ea^ avevacanato. Na hi vaṇṇassa pariyāyo vijjati. Yathā hi padaṃ savevacanatāya atthavasena pariyāyaṃ carantaṃ sañcarantaṃ viya hoti, na evaṃ vaṇṇo avevacanattā. Ekakkharaṃ vā padaṃ akkharaṃ ‘‘mā evaṃ kira ta’’ntiādīsu mā-kārādayo ^a^V1.0289^ea^ viya. Keci pana ‘‘tīsu dvāresu parisuddhapayogabhāvena visuddhakaraṇaṭṭhānānaṃ cittena pavattitadesanāvācāhi akkharaṇato avevacanato akathitattā akkharanti saññitā. Taṃ pārāyanikabrāhmaṇānaṃ manasā pucchitapañhānaṃ vasena bhagavatā ratanaghare nisīditvā sammasitapaṭṭhānamahāpakaraṇavasena ca gahetabba’’nti vadanti. Vibhattiyantaṃ atthassa ñāpanato ^b^padaṃ^eb^. Pajjati attho etenāti hi padaṃ. Taṃ nāmapadaṃ ākhyātapadaṃ upasaggapadaṃ nipātapadanti catubbidhaṃ. Tattha phasso vedanā cittanti evamādikaṃ dabbapadhānaṃ ^b^nāmapadaṃ^eb^. Nāmapadehi dabbamāvibhūtarūpaṃ, kiriyā anāvibhūtarūpā. Phusati vedayati vijānātīti evamādikaṃ kiriyāpadhānaṃ ^b^ākhyātapadaṃ^eb^. Ākhyātapadehi kiriyā āvibhūtarūpā, dabbamanāvibhūtarūpaṃ. Yathā ‘‘cirappavāsi’’nti ettha pa-saddo vasanakiriyāya viyogavisiṭṭhataṃ dīpeti, evaṃ kiriyāvisesadīpanato kiriyāvisesāvabodhanimittaṃ. Pa-iti evamādikaṃ ^b^upasaggapadaṃ^eb^. Kiriyāya dabbassa ca sarūpavisesappakāsanahetubhūtaṃ evanti evamādikaṃ ^b^nipātapadaṃ^eb^. ‘‘Evaṃ manasi karotha, mā evaṃ manasākatthā’’tiādīsu hi kiriyāvisesadīpanato kiriyāvisesassa jotako evaṃsaddo, ‘‘evaṃsīlā evaṃdhammā’’tiādīsu dabbavisesassa. Saṅkhepato vuttaṃ padābhihitaṃ atthaṃ byañjetīti ^b^byañjanaṃ,^eb^ vākyaṃ. ‘‘Cattāro iddhipādā’’ti saṅkhepena kathitamatthaṃ ‘‘katame cattāro? Idha, bhikkhave, bhikkhu chandasamādhipadhānasaṅkhārasamannāgataṃ iddhipādaṃ bhāveti, vīriya, citta, vīmaṃsasamādhipadhānasaṅkhārasamannāgataṃ iddhipādaṃ bhāvetī’’tiādinā pākaṭaṃ karotīti vākyameva byañjanaṃ, taṃ pana atthato padasamudāyoti daṭṭhabbaṃ. Sāakhyātaṃ sanipātaṃ sakārakaṃ savisesanaṃ vākyanti hi vadanti. Nanu ca padenapi attho byañjīyatīti padampi byañjananti āpajjatīti? Taṃ na. Padamattasavanepi hi adhikārādivasena labbhamānehi padantarehi anusandhānaṃ katvāva atthasampaṭipatti hotīti vākyameva atthaṃ byañjayatīti.<br/><br/>[03]Pakārato vākyavibhāgo ^b^ākāro^eb^. ‘‘Tattha katamo chando? Yo chando chandikatā kattukamyatā’’ti evamādīsu kathitasseva vākyassa ^a^M1.0330^ea^ anekavidhena vibhāgakaraṇaṃ ākāro nāma. Ākārābhihitaṃ nibbacanaṃ ^b^nirutti^eb^. ‘‘Phasso vedanā’’ti evamādīsu ākārena kathitaṃ ‘‘phusatīti phasso, vedayatīti vedanā’’ti nīharitvā vitthāravacanaṃ nirutti nāma. ‘‘Nibbānaṃ maggati, nibbānatthikehi vā maggīyati, kilese vā mārento gacchatīti maggo’’tiādinā nibbacanavitthāro niravasesadesanattā ^b^niddeso^eb^. Atha vā vedayatīti vedanāti nibbacanaladdhapadesu sukhadukkhādukkhamasukhāsu sukhayatīti sukhā, dukkhayatīti dukkhā, neva dukkhayati na sukhayatīti adukkhamasukhāti atthavitthāro niravasesena kathitattā ^b^niddeso^eb^ nāma. Etesaṃ akkharādīnaṃ byañjanapadānaṃ sampattiyā sampannatāya ^b^sabyañjanaṃ^eb^.<br/><br/>[03]Evaṃ ^a^V1.0290^ea^ panassa atthapadasamāyogo byañjanapadasampatti ca veditabbā. Tattha bhagavā akkharehi saṅkāseti, padehi pakāseti, byañjanehi vivarati, ākārehi vibhajati, niruttīhi uttāniṃ karoti, niddesehi paññapeti. Tathā hi padāvayavaggahaṇamukhena padaggahaṇaṃ, gahitena ca padena padatthāvabodho gahitapubbasaṅketassa hotīti bhagavā akkharehi saṅkāseti. Yasmā pana akkharehi saṃkhittena dīpiyamāno attho padapariyosāne vākyassa apariyositattā padena paṭhamaṃ pakāsito dīpito hoti, tasmā padehi pakāseti. Vākyapariyosāne pana so attho vivarito vivaṭo kato hotīti byañjanehi vivarati. Yasmā ca pakārehi vākyabhede kate tadattho vibhatto nāma hoti, tasmā ākārehi vibhajati. Tathā vākyāvayavānaṃ paccekaṃ nibbacanavibhāge kate so attho pākaṭo hotīti niruttīhi uttāniṃ karoti. Katanibbacanehi pana vākyāvayavehi vitthāravasena niravasesato desitehi veneyyānaṃ cittaparitosanaṃ buddhinisānañca kataṃ hotīti niddesehi paññapeti. Apica bhagavā akkharehi ugghaṭetvā padehi vineti ugghaṭitaññuṃ, byañjanehi vipañcetvā ākārehi vineti vipañcitaññuṃ, niruttīhi netvā niddesehi vineti neyyaṃ. Evañcāyaṃ dhammo ugghaṭiyamāno ugghaṭitaññuṃ vineti, vipañciyamāno vipañcitaññuṃ, nīyamāno neyyaṃ. Tattha ugghaṭanā ādi, vipañcanā majjhe, nayanaṃ ante. Evaṃ tīsu kālesu tidhā desito dosattayavidhamano guṇattayāvaho tividhavineyyavinayanoti evampi tividhakalyāṇoyaṃ ^a^M1.0331^ea^ dhammo atthabyañjanapāripūriyā sāttho sabyañjanoti veditabbo. Vuttañhetaṃ ^b^nettipakaraṇe^eb^ (netti. 9) –<br/><br/>[08]‘‘Tattha bhagavā akkharehi saṅkāseti, padehi pakāseti, byañjanehi vivarati, ākārehi vibhajati, niruttīhi uttāniṃ karoti, niddesehi paññapeti. Tattha bhagavā akkharehi ca padehi ca ugghaṭeti, byañjanehi ca ākārehi ca vipañceti, niruttīhi ca niddesehi ca vitthāreti. Tattha ugghaṭanā ādi, vipañcanā majjhe, vitthāranā pariyosānaṃ. Soyaṃ dhammavinayo ugghaṭiyanto ugghaṭitaññuṃ puggalaṃ vineti, tena naṃ āhu ādikalyāṇoti. Vipañciyanto vipañcitaññuṃ puggalaṃ vineti, tena naṃ āhu majjhekalyāṇoti. Vitthāriyanto neyyaṃ puggalaṃ vineti, tena naṃ āhu pariyosānakalyāṇotī’’ti.<br/><br/>[03]^b^Atthagambhīratā^eb^tiādīsu ^b^attho^eb^ nāma tantiattho. ^b^Dhammo^eb^ tanti. ^b^Paṭivedho^eb^ tantiyā tantiatthassa ca yathābhūtāvabodho. ^b^Desanā^eb^ nāma manasā vavatthāpitāya tantiyā desanā. Te panete atthādayo yasmā sasādīhi viya mahāsamuddo mandabuddhīhi dukkhogāhā alabbhaneyyapatiṭṭhā ^a^V1.0291^ea^ ca, tasmā ^b^gambhīrā^eb^. Atha vā ^b^attho^eb^ nāma hetuphalaṃ. ^b^Dhammo^eb^ hetu. ^b^Desanā^eb^ paññatti, yathādhammaṃ dhammābhilāpo. Anulomapaṭilomasaṅkhepavitthārādivasena vā kathanaṃ. ^b^Paṭivedho^eb^ abhisamayo, atthānurūpaṃ dhammesu, dhammānurūpaṃ atthesu, paññattipathānurūpaṃ paññattīsu avabodho. Tesaṃ tesaṃ vā dhammānaṃ paṭivijjhitabbo lakkhaṇasaṅkhāto aviparītasabhāvo. Tepi cete atthādayo yasmā anupacitakusalasambhārehi duppaññehi sasādīhi viya mahāsamuddo dukkhogāhā alabbhaneyyapatiṭṭhā ca, tasmā ^b^gambhīrā^eb^. Tesu paṭivedhassapi atthasannissitattā vuttaṃ ^b^‘‘atthagambhīratāpaṭivedhagambhīratāhi sāttha’’^eb^nti atthaguṇadīpanato. Tāsaṃ dhammadesanānaṃ byañjanasannissitattā vuttaṃ ^b^‘‘dhammagambhīratādesanāgambhīratāhi sabyañjana’’^eb^nti tāsaṃ byañjanasampattidīpanato. Atthesu pabhedagataṃ ñāṇaṃ atthapaṭisambhidā, atthadhammaniruttipaṭisambhidāsu pabhedagataṃ ñāṇaṃ paṭibhānapaṭisambhidāti imissāpi paṭisambhidāya atthavisayattā āha ^b^‘‘atthapaṭibhānapaṭisambhidāvisayato sāttha’’^eb^nti atthasampattiyā ^a^M1.0332^ea^ asati tadabhāvato. ^b^Dhammo^eb^ti tanti. ^b^Niruttī^eb^ti tantipadānaṃ niddhāretvā vacanaṃ. Tattha pabhedagatāni ñāṇāni dhammaniruttipaṭisambhidāti āha ^b^‘‘dhammaniruttipaṭisambhidāvisayato sabyañjana’’^eb^nti asati byañjanasampattiyā tadabhāvato.<br/><br/>[03]^b^Parikkhakajanappasādakantī^eb^ti ettha ^b^iti^eb^-saddo hetuattho. Yasmā parikkhakajanānaṃ kiṃkusalagavesīnaṃ pasādāvahaṃ, tasmā ^b^sātthaṃ^eb^. Atthasampannanti phalena hetuno anumānaṃ nadīpūrena viya upari vuṭṭhipavattiyā. Sātthakatā panassa ^b^paṇḍitavedanīyatāya,^eb^ sā paramagambhīrasaṇhasukhumabhāvato veditabbā. Vuttañhetaṃ ‘‘gambhīro duddaso’’tiādi. ^b^Lokiyajanappasādakanti sabyañjana^eb^nti yasmā lokiyajanassa pasādāvahaṃ, tasmā ^b^sabyañjanaṃ^eb^. Lokiyajano hi byañjanasampattiyā tussati. Idhāpi phalena hetuno anumānaṃ. Sabyañjanatā panassa ^b^saddheyyatāya,^eb^ sā ādikalyāṇādibhāvato veditabbā. Atha vā ^b^paṇḍitavedanīyato sāttha^eb^nti paññāpadaṭṭhānatāya atthasampannataṃ āha, tato ^b^parikkhakajanappasādakaṃ saddheyyato sabyañjana^eb^nti saddhāpadaṭṭhānatāya byañjanasampannataṃ, tato lokiyajanappasādatanti evamettha attho daṭṭhabbo. ^b^Gambhīrādhippāyato sāttha^eb^nti adhippāyato agādhāpāratāya atthasampannaṃ aññathā tadabhāvato. ^b^Uttānapadato sabyañjana^eb^nti subodhasaddakatāya byañjanasampannaṃ paramagambhīrassapi atthassa vineyyānaṃ suviññeyyabhāvāpādanato. Sabbopesa atthasampattiyā sātthaṃ, byañjanasampattiyā sabyañjananti sabbapaṭhamaṃ vuttasseva atthadvayassa papañcoti daṭṭhabbo. Tathā ceva tattha tattha saṃvaṇṇitaṃ. Tathā hettha vikappassa samuccayassa vā aggahaṇaṃ. ^b^Upanetabbassa abhāvato^eb^ti pakkhipitabbassa vodānatthassa avuttassa abhāvato. ^b^Kevala^eb^saddo sakalādhivacananti āha ^b^‘‘sakalaparipuṇṇabhāvenā’’^eb^ti ^a^V1.0292^ea^, sabbabhāgehi paripuṇṇatāyāti attho. ^b^Apanetabbassā^eb^ti saṃkilesadhammassa.<br/><br/>[03]^b^Brahmacariyaṃ pakāsetī^eb^ti ettha pana ayaṃ ^b^brahmacariya^eb^-saddo dāne veyyāvacce pañcasikkhāpadasīle appamaññāsu methunaviratiyaṃ sadārasantose vīriye uposathaṅgesu ariyamagge sāsaneti imesu atthesu dissati.<br/><br/>[21]‘‘Kiṃ ^a^M1.0333^ea^ te vataṃ kiṃ pana brahmacariyaṃ,<br/><br/>[27]Kissa suciṇṇassa ayaṃ vipāko;<br/><br/>[26]Iddhī jutī balavīriyūpapatti,<br/><br/>[22]Idañca te nāgamahāvimānaṃ.<br/><br/>[21]‘‘Ahañca bhariyā ca manussaloke,<br/><br/>[27]Saddhā ubho dānapatī ahumhā;<br/><br/>[26]Opānabhūtaṃ me gharaṃ tadāsi,<br/><br/>[22]Santappitā samaṇabrāhmaṇā ca.<br/><br/>[21]‘‘Taṃ me vataṃ taṃ pana brahmacariyaṃ,<br/><br/>[27]Tassa suciṇṇassa ayaṃ vipāko;<br/><br/>[26]Iddhī jutī balavīriyūpapatti,<br/><br/>[22]Idañca me dhīra mahāvimāna’’nti. –<br/><br/>[07]Imasmiñhi ^b^puṇṇakajātake^eb^ (jā. 2.22.1592-1593, 1595) dānaṃ ‘‘brahmacariya’’nti vuttaṃ.<br/><br/>[21]‘‘Kena pāṇi kāmadado, kena pāṇi madhussavo;<br/><br/>[22]Kena te brahmacariyena, puññaṃ pāṇimhi ijjhati.<br/><br/>[21]‘‘Tena pāṇi kāmadado, tena pāṇi madhussavo;<br/><br/>[22]Tena me brahmacariyena, puññaṃ pāṇimhi ijjhatī’’ti. –<br/><br/>[07]Imasmiṃ ^a^V1.0293^ea^^b^aṅkurapetavatthumhi^eb^ (pe. va. 275, 277) veyyāvaccaṃ ‘‘brahmacariya’’nti vuttaṃ. ‘‘Evaṃ kho taṃ bhikkhave tittiriyaṃ nāma brahmacariyaṃ ahosī’’ti (cūḷava. 311) imasmiṃ ^b^tittirajātake^eb^ pañcasikkhāpadasīlaṃ ‘‘brahmacariya’’nti vuttaṃ. ‘‘Taṃ kho pana me pañcasikha brahmacariyaṃ neva nibbidāya na virāgāya na nirodhāya yāvadeva brahmalokūpapattiyā’’ti imasmiṃ ^b^mahāgovindasutte^eb^ (dī. ni. 2.329) catasso appamaññāyo ‘‘brahmacariya’’nti vuttā. ‘‘Pare abrahmacārī bhavissanti, mayamettha brahmacārī bhavissāmā’’ti imasmiṃ ^b^sallekhasutte^eb^ (ma. ni. 1.83) methunavirati ‘‘brahmacariya’’nti vuttā.<br/><br/>[21]‘‘Mayañca ^a^M1.0334^ea^ bhariyā nātikkamāma,<br/><br/>[27]Amhe ca bhariyā nātikkamanti;<br/><br/>[26]Aññatra tāhi brahmacariyaṃ carāma,<br/><br/>[22]Tasmā hi amhaṃ daharā na mīyare’’ti. –<br/><br/>[07]^b^Mahādhammapālajātake^eb^ (jā. 1.10.97) sadārasantoso ‘‘brahmacariya’’nti vutto. ‘‘Abhijānāmi kho panāhaṃ, sāriputta, caturaṅgasamannāgataṃ brahmacariyaṃ caritā, tapassī sudaṃ homī’’ti ^b^lomahaṃsanasutte^eb^ (ma. ni. 1.155) vīriyaṃ ‘‘brahmacariya’’nti vuttaṃ.<br/><br/>[21]‘‘Hīnena brahmacariyena, khattiye upapajjati;<br/><br/>[22]Majjhimena ca devattaṃ, uttamena visujjhatī’’ti. –<br/><br/>[07]Evaṃ (jā. 2.22.429) ^b^nimijātake^eb^ attadamanavasena kato aṭṭhaṅgiko uposatho ‘‘brahmacariya’’nti vutto. ‘‘Idaṃ kho pana me, pañcasikha, brahmacariyaṃ ekantanibbidāya virāgāya…pe… ayameva ariyo aṭṭhaṅgiko maggo’’ti ^b^mahāgovindasuttasmiṃ^eb^yeva (dī. ni. 2.329) ariyamaggo ‘‘brahmacariya’’nti vutto. ‘‘Tayidaṃ brahmacariyaṃ iddhañceva phītañca vitthārikaṃ bāhujaññaṃ puthubhūtaṃ yāvadeva manussehi suppakāsita’’nti ^b^pāsādikasutte^eb^ (dī. ni. 3.174) sikkhattayasaṅgahaṃ sakalasāsanaṃ ‘‘brahmacariya’’nti vuttaṃ. Imasmimpi ṭhāne idameva ‘‘brahmacariya’’nti adhippetanti āha ^b^‘‘sikkhattayapariggahitattā’’^eb^tiādi. ^b^Seṭṭhehī^eb^ti buddhādīhi seṭṭhehi. Seṭṭhaṭṭhena brahmabhūtaṃ vā cariyaṃ ^b^brahmacariyaṃ^eb^.<br/><br/>[03]^b^Sanidāna^eb^nti heṭṭhā vuttalakkhaṇena nidānena sanidānaṃ. ^b^Sauppattika^eb^nti sāṭṭhuppattikaṃ. ^b^Veneyyānaṃ^eb^^a^V1.0294^ea^^b^anurūpato^eb^ti veneyyānaṃ cariyādianurūpato. ^b^Atthassā^eb^ti desiyamānassa sīlādiatthassa. ^b^Hetudāharaṇayuttato^eb^ti ‘‘taṃ kissa hetu seyyathāpi, bhikkhave’’ti ca ādinā tattha tattha hetupamaggahaṇena hetudāharaṇehi yuttato. ^b^Saddhāpaṭilābhenā^eb^ti ‘‘te taṃ dhammaṃ sutvā tathāgate saddhaṃ paṭilabhantī’’tiādinā vuttasaddhāpaṭilābhena. ^b^Paṭipattiyā^eb^ti sīlavisuddhiyādisammāpaṭipattiyā, paṭipattinimittanti attho. ^b^Adhigamabyattito^eb^ti saccappaṭivedhena adhigamaveyyattiyasabbhāvato sātthaṃ kapilamatādi viya tucchaṃ niratthakaṃ ahutvā ^a^M1.0335^ea^ atthasampannanti katvā. ^b^Pariyattiyā^eb^ti pariyattidhammaparicayena. ^b^Āgamabyattito^eb^ti durakkhātadhammesu paricayaṃ karontassa viya sammohaṃ ajanetvā bāhusaccaveyyattiyasabbhāvato ^b^sabyañjanaṃ^eb^. Byañjanasampattiyā hi sati āgamabyattīti. ^b^Sīlādipañcadhammakkhandhayuttato^eb^ti sīlādīhi pañcahi dhammakoṭṭhāsehi avirahitattā. ^b^Kevalaparipuṇṇa^eb^nti anavasesena samantato puṇṇaṃ pūritaṃ. ^b^Nirupakkilesato^eb^ti diṭṭhimānādiupakkilesābhāvato. ^b^Nittharaṇatthāyā^eb^ti vaṭṭadukkhato nissaraṇāya. ^b^Lokāmisanirapekkhato^eb^ti kathañcipi taṇhāsannissayassa anissayato ^b^parisuddhaṃ^eb^. Idaṃ vuttaṃ hoti – yo ‘‘imaṃ dhammadesanaṃ nissāya lābhaṃ vā sakkāraṃ vā labhissāmī’’ti deseti, tassa aparisuddhā desanā hoti. Bhagavā pana lokāmisanirapekkho hitapharaṇena mettābhāvanāya muduhadayo ullumpanasabhāvasaṇṭhitena cittena deseti, tasmā tassa desanā parisuddhāti.<br/><br/>[03]^b^Sādhū^eb^ti ayaṃ saddo ‘‘sādhu me bhante bhagavā saṃkhittena dhammaṃ desetū’’tiādīsu (saṃ. ni. 4.95) āyācane dissati. ‘‘Sādhu bhanteti kho so bhikkhu bhagavato bhāsitaṃ abhinanditvā anumoditvā’’tiādīsu (ma. ni. 3.86) sampaṭicchane. ‘‘Sādhu sādhu sāriputtā’’tiādīsu (dī. ni. 3.349) sampahaṃsane. ‘‘Tena hi brāhmaṇa sādhukaṃ suṇohī’’tiādīsu (ma. ni. 5.192) daḷhīkamme āṇattiyañca dissati.<br/><br/>[21]‘‘Sādhu dhammaruci rājā, sādhu paññāṇavā naro;<br/><br/>[22]Sādhu mittānamaddubbho, pāpassākaraṇaṃ sukha’’nti. –<br/><br/>[07]Ādīsu (jā. 2.18.101) sundare. Idhāpi sundareyeva daṭṭhabboti āha ^b^‘‘sādhu kho panāti sundaraṃ kho panā’’^eb^ti. Tattha ^b^sundara^eb^nti bhaddakaṃ. Bhaddakatā ca passantassa hitasukhāvahabhāvenāti āha ^b^‘‘atthāvahaṃ sukhāvaha’’^eb^nti. Tattha ^b^atthāvaha^eb^nti diṭṭhadhammikasamparāyikaparamatthasaññitahitāvahaṃ. ^b^Sukhāvaha^eb^nti yathāvuttatividhasukhāvahaṃ. ^b^Tathārūpāna^eb^nti tādisānaṃ ^a^V1.0295^ea^. Yādisehi pana guṇehi bhagavā samannāgato, tehi catuppamāṇikassa lokassa sabbakālepi accantāya pasādanīyo tesaṃ yathābhūtasabhāvattāti dassento ^b^‘‘yathārūpo’’^eb^tiādimāha. Tattha ^b^yathābhucca…pe… arahata^eb^nti iminā dhammappamāṇānaṃ lūkhappamāṇānañca sattānaṃ bhagavato ^a^M1.0336^ea^ pasādāvahataṃ dasseti, taṃdassanena ca itaresampi rūpappamāṇaghosappamāṇānaṃ pasādāvahatā dassitā hotīti daṭṭhabbaṃ tadavinābhāvato. Brahmacariyaṃ pakāsetīti kittisaddo abbhuggatoti evamettha sambandhoti āha ^b^‘‘dassanamattampi sādhu hotīti evamajjhāsayaṃ katvā’’^eb^tiādi. Tattha ^b^dassanamattampi sādhu hotī^eb^ti ettha ^b^kosiyasakuṇavatthu^eb^ kathetabbaṃ.<br/><br/>[03]^b^2^eb^^b^.^eb^^b^Yena vā kāraṇenā^eb^ti hetumhi idaṃ karaṇavacanaṃ. Hetuattho hi kiriyākāraṇaṃ, na karaṇaṃ viya kiriyattho, tasmā nānappakāraguṇavisesādhigamatthā idha upasaṅkamanakiriyāti ‘‘annena vasatī’’tiādīsu viya hetuatthamevetaṃ karaṇavacanaṃ yuttaṃ, na karaṇatthaṃ tassa ayujjamānattāti vuttaṃ ‘‘yena vā kāraṇenā’’ti. Avibhāgato hi satatappavattaniratisayasāduvipulāmatarasasaddhammaphalatāyassa sāduphalaniccaphalitamahārukkhena bhagavā upamito. Sāduphalūpabhogādhippāyaggahaṇeneva hi mahārukkhassa sāduphalatā gahitāti. ^b^Upasaṅkamī^eb^ti upasaṅkamanto. Sampattakāmatāya hi kiñci ṭhānaṃ gacchanto taṃtaṃpadesātikkamanena upasaṅkami upasaṅkamantoti vattabbataṃ labhati. Tenāha ^b^‘‘gatoti vuttaṃ hotī’’^eb^ti, upagatoti attho. ^b^Upasaṅkamitvā^eb^ti pubbakālakiriyāniddesoti āha ^b^‘‘upasaṅkamanapariyosānadīpana’’^eb^nti. ^b^Tato^eb^ti yaṃ ṭhānaṃ patto upasaṅkamīti vutto, tato upagataṭṭhānato. ^b^Āsannataraṃ ṭhāna^eb^nti pañhaṃ vā pucchituṃ dhammaṃ vā sotuṃ sakkuṇeyyaṭṭhānaṃ.<br/><br/>[03]^b^Yathā khamanīyādīni pucchanto^eb^ti yathā bhagavā ‘‘kacci te brāhmaṇa khamanīyaṃ, kacci yāpanīya’’ntiādinā khamanīyādīni pucchanto tena brāhmaṇena saddhiṃ samappavattamodo ahosi. Pubbabhāsitāya tadanukaraṇena evaṃ sopi brāhmaṇo bhagavatā saddhiṃ samappavattamodo ahosīti yojanā. Taṃ pana samappavattamodataṃ upamāya dassetuṃ ^b^‘‘sītodakaṃ viyā’’^eb^tiādi vuttaṃ. ^b^Sammodita^eb^nti saṃsanditaṃ. ^b^Ekībhāva^eb^nti sammodanakiriyāya samānataṃ ekarūpataṃ. ^b^Khamanīya^eb^nti ‘‘idaṃ catucakkaṃ navadvāraṃ sarīrayantaṃ dukkhabahulatāya ^a^M1.0337^ea^ sabhāvato dussahaṃ, kacci khamituṃ sakkuṇeyyanti pucchati. ^b^Yāpanīya^eb^nti paccayāyattavuttikaṃ cirappabandhasaṅkhātāya yāpanāya kacci yāpetuṃ sakkuṇeyyaṃ. Sīsarogādiābādhābhāvena ^b^kacci appābādhaṃ^eb^. Dukkhajīvikābhāvena ^b^kacci appātaṅkaṃ^eb^. Taṃtaṃkiccakaraṇe uṭṭhānasukhatāya ^b^kacci lahuṭṭhānaṃ^eb^. Tadanurūpabalayogato ^b^kacci balaṃ^eb^. Sukhavihārasambhavena ^b^kacci phāsuvihāro^eb^ atthīti tattha tattha kaccisaddaṃ yojetvā attho veditabbo ^a^V1.0296^ea^. Balappattā pīti ^b^pīti^eb^yeva. Taruṇapīti ^b^pāmojjaṃ^eb^. Sammodaṃ janeti karotīti sammodanikaṃ, tadeva sammodanīyanti āha ^b^‘‘sammodajananato’’^eb^ti. Sammoditabbato sammodanīyanti idaṃ pana atthaṃ dassento ^b^‘‘sammodituṃ yuttabhāvato’’^eb^ti āha. ^b^Saritabbabhāvato^eb^ti anussaritabbabhāvato. ‘‘Saraṇīya’’nti vattabbe dīghaṃ katvā ^b^‘‘sāraṇīya’’^eb^nti vuttaṃ. ^b^Suyyamānasukhato^eb^ti āpāthamadhuratamāha. ^b^Anussariyamānasukhato^eb^ti vimaddaramaṇīyataṃ. ^b^Byañjanaparisuddhatāyā^eb^ti sabhāvaniruttibhāvena tassā kathāya vacanacāturiyamāha. ^b^Atthaparisuddhatāyā^eb^ti atthassa nirupakkilesataṃ. ^b^Anekehi pariyāyehī^eb^ti anekehi kāraṇehi.<br/><br/>[03]Atidūrāccāsannapaṭikkhepena nātidūranāccāsannaṃ nāma gahitaṃ, taṃ pana avakaṃsato ubhinnaṃ pasāritahatthāsaṅghaṭṭanena daṭṭhabbaṃ. ^b^Gīvaṃ pasāretvā^eb^ti gīvaṃ parivattanavasena pasāretvā. ^b^Me^eb^ti kattuatthe sāmivacananti āha ^b^‘‘mayā suta’’^eb^nti. ^b^Jātibrāhmaṇe^eb^ti jātiyā brāhmaṇe, na bāhitapāpatāyāti vuttaṃ hoti. ^b^Khaṇḍiccādibhāvaṃ āpādite^eb^ti khaṇḍitadantapalitakesādibhāvaṃ sampāpite. ^b^Vuḍḍhimariyādappatte^eb^ti vuḍḍhiparicchedaṃ sampatte, vuḍḍhipariyantappatteti vuttaṃ hoti. ^b^Jātimahallakatāyā^eb^ti uppattiyā mahallakabhāvena. Mahattaṃ lāti gaṇhātīti mahallako, jātiyā mahallako, na vibhavādināti jātimahallako. ^b^Addhāna^eb^nti dīghakālaṃ. Kittako pana soti āha ^b^‘‘dve tayo rājaparivaṭṭe’’^eb^ti, dvinnaṃ tiṇṇaṃ rājūnaṃ rajjapasāsanapaṭipāṭiyoti attho. ‘‘Addhagate’’ti vatvā kathaṃ vayogahaṇaṃ osānavayāpekkhanti āha ^b^‘‘pacchimavayaṃ anuppatte’’^eb^ti. ^b^Pacchimo tatiyabhāgo^eb^ti sattasaṭṭhito paṭṭhāya pacchimavayo koṭṭhāso.<br/><br/>[03]Dutiye ^a^M1.0338^ea^ atthavikappe ^b^jiṇṇe^eb^ti nāyaṃ jiṇṇatā vayomattena, atha kho kulaparivaṭṭena purāṇatāyāti āha ^b^‘‘jiṇṇeti porāṇe’’^eb^tiādi. Tena tesaṃ brāhmaṇānaṃ kulavasena uditoditabhāvamāha. ‘‘Vayoanuppatte’’ti iminā jātivuḍḍhiyā vakkhamānattā guṇavuḍḍhiyā tato sātisayattā ca ^b^‘‘vuḍḍheti sīlācārādiguṇavuḍḍhiyutte’’^eb^ti āha. Tathā jātimahallakatāyapi teneva vakkhamānattā ^b^mahallake^eb^ti padena vibhavamahattatā yojitā. ^b^Maggapaṭipanne^eb^ti brāhmaṇānaṃ paṭipattividhiṃ upagate taṃ avokkamma caraṇato. ^b^Antimavaya^eb^nti pacchimavayaṃ.<br/><br/>[03]Paccuṭṭhānaṃ nāma āsanā vuṭṭhānanti āha ^b^‘‘nāsanā vuṭṭhahatī’’^eb^ti, nisinnāsanato na vuṭṭhātīti attho. Ettha ca jiṇṇe…pe… vayoanuppatteti upayogavacanaṃ āsanā vuṭṭhānakiriyāpekkhaṃ na hoti, tasmā jiṇṇe…pe… vayoanuppatte disvāti ajjhāhāraṃ katvā attho veditabbo. Atha vā paccuggamanakiriyāpekkhaṃ upayogavacanaṃ, tasmā ^b^na paccuṭṭhetī^eb^ti ^a^V1.0297^ea^ uṭṭhāya paccuggamanaṃ na karotīti attho veditabbo. Paccuggamanampi hi paccuṭṭhānanti vuccati. Vuttañhetaṃ ‘‘ācariyaṃ pana dūratova disvā paccuṭṭhāya paccuggamanakaraṇaṃ paccuṭṭhānaṃ nāmā’’ti. Nāsanā vuṭṭhātīti iminā pana paccuggamanābhāvassa upalakkhaṇamattaṃ dassitanti daṭṭhabbaṃ. ^b^Vibhāvane nāma atthe^eb^ti pakativibhāvanasaṅkhāte atthe, ^b^na abhivādeti vā^eb^ti na abhivādetabbanti sallakkhetīti vuttaṃ hoti.<br/><br/>[03]^b^Taṃ aññāṇa^eb^nti ‘‘ayaṃ mama abhivādanādīni kātuṃ araharūpo na hotī’’ti ajānanavasena pavattaṃ aññāṇaṃ. ^b^Olokento^eb^ti ‘‘dukkhaṃ kho agāravo viharati appatisso, kiṃ nu kho ahaṃ samaṇaṃ vā brāhmaṇaṃ vā sakkareyyaṃ, garuṃ kareyya’’ntiādisuttavasena (a. ni. 4.21) ñāṇacakkhunā olokento. ^b^Nipaccakārāraha^eb^nti paṇipātārahaṃ. ^b^Sampatijāto^eb^ti muhuttajāto, jātasamanantaramevāti vuttaṃ hoti. Uttarena mukhoti ^b^uttarābhimukho,^eb^ uttaradisābhimukhoti vuttaṃ hoti. ^b^Sattapadavītihārena gantvā sakalaṃ dasasahassilokadhātuṃ olokesi^eb^nti idaṃ ‘‘dhammatā esā, bhikkhave, sampatijāto bodhisatto samehi pādehi patiṭṭhahitvā uttarābhimukho sattapadavītihārena gacchati, setamhi chatte anudhāriyamāne ^a^M1.0339^ea^ sabbā disā viloketi, āsabhiñca vācaṃ bhāsatī’’ti evaṃ pāḷiyaṃ (dī. ni. 2.31) sattapadavītihārūpariṭṭhitassa viya sabbadisānuvilokanassa kathitattā vuttaṃ, na panetaṃ evaṃ daṭṭhabbaṃ, sattapadavītihārato pageva disāvilokanassa katattā. Mahāsatto hi manussānaṃ hatthato muccitvā puratthimadisaṃ olokesi, anekāni cakkavāḷasahassāni ekaṅgaṇāni ahesuṃ. Tattha devamanussā gandhamālādīhi pūjayamānā ‘‘mahāpurisa idha tumhehi sadisopi natthi, kuto uttaritaro’’ti āhaṃsu. Evaṃ catasso disā catasso anudisā heṭṭhā uparīti dasapi disā anuviloketvā attano sadisaṃ adisvā ‘‘ayaṃ uttarā disā’’ti sattapadavītihārena agamāsīti veditabbo. ^b^Olokesi^eb^nti mama puññānubhāvena lokavivaraṇapāṭihāriye jāte paññāyamānaṃ dasasahassilokadhātuṃ maṃsacakkhunāva olokesinti attho.<br/><br/>[03]^b^Mahāpuriso^eb^ti jātigottakulappadesādivasena mahantapuriso. ^b^Aggo^eb^ti guṇehi sabbapadhāno. ^b^Jeṭṭho^eb^ti guṇavaseneva sabbesaṃ vuḍḍhatamo, guṇehi mahallakatamoti vuttaṃ hoti. ^b^Seṭṭho^eb^ti guṇavaseneva sabbesaṃ pasatthatamo. Atthato pana pacchimāni dve purimasseva vevacanānīti veditabbaṃ. ^b^Tayā^eb^ti nissakke karaṇavacanaṃ. ^b^Uttaritaro^eb^ti adhikataro. ^b^Patimānesī^eb^ti pūjesi. ^b^Āsabhi^eb^nti uttamaṃ. ^b^Mayhaṃ abhivādanādiraho puggalo^eb^ti mayhaṃ abhivādanādikiriyāya araho anucchaviko puggalo. Niccasāpekkhatāya panettha samāso daṭṭhabbo. ^b^Tathāgatā^eb^ti tathāgatato, tathāgatassa ^a^V1.0298^ea^ santikāti vuttaṃ hoti. ^b^Evarūpa^eb^nti abhivādanādisabhāvaṃ. ^b^Paripākasithilabandhana^eb^nti paripākena sithilabandhanaṃ.<br/><br/>[03]^b^3^eb^^b^.^eb^^b^Taṃ vacana^eb^nti ‘‘nāhaṃ taṃ brāhmaṇā’’tiādivacanaṃ. ‘‘Nāhaṃ arasarūpo, mādisā vā arasarūpā’’ti vutte brāhmaṇo thaddho bhaveyya. Tena vuttaṃ ^b^‘‘cittamudubhāvajananattha’’^eb^nti. ^b^Ayañhi pariyāyasaddo desanāvārakāraṇesu vattatī^eb^ti ettha pariyāyeti desetabbamatthaṃ avagameti bodhetīti ^b^pariyāyo,^eb^ desanā. Pariyāyati aparāparaṃ parivattetīti ^b^pariyāyo^eb^^a^M1.0340^ea^, vāro. Pariyāyati attano phalaṃ pariggahetvā vattati, tassa vā kāraṇabhāvaṃ gacchatīti ^b^pariyāyo,^eb^ kāraṇanti evaṃ pariyāyasaddassa desanāvārakāraṇesu pavatti veditabbā. ^b^Aññāya saṇṭhaheyyā^eb^ti arahatte patiṭṭhaheyya. ^b^Katamo pana so^eb^ti pariyāyāpekkho pulliṅganiddeso, katamo so pariyāyoti attho. ^b^Jātivasenā^eb^ti khattiyādijātivasena. ^b^Upapattivasenā^eb^ti devesu upapattivasena. ^b^Seṭṭhasammatānampī^eb^ti ^b^api^eb^-saddena pageva aseṭṭhasammatānanti dasseti. ^b^Abhinandantāna^eb^nti sappītikataṇhāvasena pamodamānānaṃ. ^b^Rajjantāna^eb^nti balavarāgavasena rajjantānaṃ. Rūpādiparibhogena uppannataṇhāyuttasomanassavedanā rūpato nibbattitvā hadayatappanato ambarasādayo viya ^b^‘‘rūparasā’’^eb^ti vuccanti. ^b^Āviñchantī^eb^ti ākaḍḍhanti. ^b^Vatthārammaṇādisāmaggiya^eb^nti vatthuārammaṇādikāraṇasāmaggiyaṃ. ^b^Anukkhipanto^eb^ti attukkaṃsanavasena kathite brāhmaṇassa asappāyabhāvato attānaṃ anukkhipanto anukkaṃsento.<br/><br/>[03]^b^Etasmiṃ panatthe karaṇe sāmivacana^eb^nti ‘‘jahitā’’ti etasmiṃ atthe. ^b^Tathāgatassā^eb^ti karaṇe sāmivacanaṃ, tathāgatena jahitāti attho. ^b^Mūla^eb^nti bhavamūlaṃ. ‘‘Tālavatthuvatthukatā’’ti vattabbe ‘‘oṭṭhamukho’’tiādīsu viya majjhepadalopaṃ katvā akārañca dīghaṃ katvā ‘‘tālāvatthukatā’’ti vuttanti āha ^b^‘‘tālavatthu viya nesaṃ vatthu katanti tālāvatthukatā’’^eb^ti. Tattha tālassa vatthu tālavatthu. Yathā ārāmassa vatthubhūtapubbo padeso ārāmassa abhāve ‘‘ārāmavatthū’’ti vuccati, evaṃ tālassa patiṭṭhitokāso samūlaṃ uddharite tāle padesamatte ṭhite tālassa vatthubhūtapubbattā ‘‘tālavatthū’’ti vuccati. ^b^Nesa^eb^nti rūparasādīnaṃ. Kathaṃ pana tālavatthu viya nesaṃ vatthu katanti āha ^b^‘‘yathā hī’’^eb^tiādi. Rūpādiparibhogena uppannataṇhāyuttasomanassavedanāsaṅkhātarūparasādīnaṃ cittasantānassa adhiṭṭhānabhāvato vuttaṃ ^b^‘‘tesaṃ pubbe uppannapubbabhāvena vatthumatte cittasantāne kate’’^eb^ti. Tattha ^b^pubbe^eb^ti pure, sarāgakāleti vuttaṃ hoti. ^b^Tālāvatthukatāti vuccantī^eb^ti tālavatthu viya attano vatthussa katattā rūparasādayo ‘‘tālāvatthukatā’’ti vuccanti. Etena pahīnakilesānaṃ puna uppattiyā abhāvo dassito.<br/><br/>[03]^b^Aviruḷhidhammattā^eb^ti ^a^M1.0341^ea^^a^V1.0299^ea^ aviruḷhisabhāvatāya. Matthakacchinno tālo pattaphalādīnaṃ avatthubhūto tālāvatthūti āha ^b^‘‘matthakacchinnatālo viya katā’’^eb^ti. Etena ‘‘tālāvatthu viya katāti tālāvatthukatā’’ti ayaṃ viggaho dassito. Ettha pana avatthubhūto tālo viya katāti avatthutālākatāti vattabbe visesanassa padassa paranipātaṃ katvā ‘‘tālāvatthukatā’’ti vuttanti daṭṭhabbaṃ. Iminā panatthena idaṃ dasseti – rūparasādivacanena vipākadhammadhammā hutvā pubbe uppannā kusalākusaladhammā gahitā, te uppannāpi matthakasadisānaṃ taṇhāvijjānaṃ maggasatthena chinnattā āyatiṃ tālapattasadise vipākakkhandhe nibbattetuṃ asamatthā jātā, tasmā tālāvatthu viya katāti tālāvatthukatā rūparasādayoti. Imasmiñhi atthe ‘‘abhinandantāna’’nti iminā padena kusalasomanassampi saṅgahitanti vadanti.<br/><br/>[03]^b^Anabhāvaṃkatā^eb^ti ettha ^b^anu^eb^-saddo pacchā-saddena samānatthoti āha ^b^‘‘yathā nesaṃ pacchābhāvo na hotī’’^eb^tiādi. ^b^Anuabhāvaṃ gatā^eb^ti pacchā anuppattidhammatāvasena abhāvaṃ gatā vināsamupagatā, pahīnāti attho. ‘‘Imā anacchariyā gāthāyo paṭibhaṃsū’’ti (mahāva. 7, 8) ettha anacchariyasaddaṃ udāharaṇavasena dassento āha ^b^‘‘yathā anuacchariyā anacchariyā’’^eb^ti. Tattha ^b^anuacchariyā^eb^ti savanakāle uparūpari vimhayakarāti attho.<br/><br/>[03]^b^Yañca kho tvaṃ vadesi, so pariyāyo na hotī^eb^ti yaṃ vandanādisāmaggirasābhāvasaṅkhātaṃ kāraṇaṃ arasarūpatāya vadesi, taṃ kāraṇaṃ na hoti, na vijjatīti attho. Nanu ca brāhmaṇo yaṃ vandanādisāmaggirasābhāvasaṅkhātaṃ pariyāyaṃ sandhāya ‘‘arasarūpo bhavaṃ gotamo’’ti āha, so pariyāyo natthīti vutte vandanādīni bhagavā karotīti āpajjatīti imaṃ aniṭṭhappasaṅgaṃ dassento āha ^b^‘‘kasmā pana bhagavā evamāhā’’^eb^tiādi.<br/><br/>[03]^b^4^eb^^b^.^eb^^b^Sabbapariyāyesū^eb^ti sabbavāresu. ^b^Sandhāya bhāsitamatta^eb^nti yaṃ sandhāya brāhmaṇo ‘‘nibbhogo bhavaṃ gotamo’’tiādimāha, bhagavā ca yaṃ sandhāya nibbhogatādiṃ attani anujānāti, taṃ sandhāya bhāsitamattaṃ ^a^M1.0342^ea^. ^b^Chandarāgaparibhogo^eb^ti chandarāgavasena paribhogo. ^b^Aparaṃ pariyāya^eb^nti aññaṃ kāraṇaṃ.<br/><br/>[03]^b^5^eb^^b^.^eb^^b^Kulasamudācārakamma^eb^nti kulācārasaṅkhātaṃ kammaṃ, kulacārittanti vuttaṃ hoti. ^b^Akiriya^eb^nti akaraṇabhāvaṃ. Duṭṭhu caritaṃ duccaritaṃ, kāyadvāre bāhullavuttito kāyato pavattaṃ duccaritanti ^b^kāyaduccaritaṃ^eb^. Taṃ sarūpato dassento ^b^‘‘tattha cā’’^eb^tiādimāha. ^b^Pāṇātipātādinnādānamicchācāracetanā^eb^^a^V1.0300^ea^^b^veditabbā^eb^ti ettha (itivu. aṭṭha. 74) ^b^pāṇo^eb^ti paramatthato jīvitindriyaṃ, vohārato satto. Jīvitindriyañcettha rūpārūpavasena veditabbaṃ. Rūpajīvitindriye hi vikopite itarampi taṃsambandhatāya vinassati. ^b^Satto^eb^ti ca khandhasantāno gahetabbo. Tattha hi sattapaññatti. Saraseneva patanasabhāvassa antarā eva atīva pātanaṃ atipāto, saṇikaṃ patituṃ adatvā sīghaṃ pātananti attho. Atikkamma vā satthādīhi abhibhavitvā pātanaṃ atipāto, pāṇassa atipāto ^b^pāṇātipāto,^eb^ pāṇavadho pāṇaghātoti vuttaṃ hoti. Atthato pana pāṇe pāṇasaññino parassa jīvitindriyupacchedakapayogasamuṭṭhāpikā kāyavacīdvārānamaññatarappavattā vadhakacetanā. Yāya hi cetanāya vattamānassa jīvitindriyassa nissayabhūtesu mahābhūtesu upakkamakaraṇahetukamahābhūtapaccayā uppajjanakamahābhūtā nuppajjissanti, sā tādisappayogasamuṭṭhāpikā cetanā pāṇātipāto. Laddhupakkamāni hi bhūtāni itarabhūtāni viya na visadānīti samānajātiyānaṃ kāraṇāni na honti.<br/><br/>[03]Etthāha – khaṇe khaṇe nirujjhanasabhāvesu saṅkhāresu ko hantā, ko vā haññati, yadi cittacetasikasantāno, so arūpatāya na chedanabhedanādivasena vikopanasamattho, napi vikopanīyo. Atha rūpasantāno, so acetanatāya kaṭṭhakaliṅgarūpamoti na tattha chedanādinā pāṇātipāto labbhati yathā matasarīre. Payogopi pāṇātipātassa paharaṇappahārādi atītesu vā saṅkhāresu bhaveyya anāgatesu vā paccuppannesu vā, tattha na tāva atītānāgatesu sambhavati tesaṃ abhāvato, paccuppannesu ca saṅkhārānaṃ khaṇikattā saraseneva ^a^M1.0343^ea^ nirujjhanasabhāvatāya vināsābhimukhesu nippayojano payogo siyā, vināsassa ca kāraṇarahitattā na paharaṇappahārādippayogahetukaṃ maraṇaṃ, nirīhakatāya ca saṅkhārānaṃ kassa so payogo, khaṇikattā vadhādhippāyasamakālabhijjanato kassa kiriyā, pariyosānakālānavaṭṭhānato kassa vā pāṇātipātakammabaddhoti?<br/><br/>[03]Vuccate – yathāvuttavadhakacetanāsahito saṅkhārānaṃ puñjo sattasaṅkhāto hantā. Tena pavattitavadhappayoganimittaṃ apagatusmāviññāṇajīvitindriyo matavohārappavattinibandhano yathāvuttavadhappayogakaraṇe uppajjanāraho rūpārūpadhammasamūho haññati, kevalo vā cittacetasikasantāno. Vadhappayogāvisayabhāvepi tassa pañcavokārabhave rūpasantānādhīnavuttitāya rūpasantāne parena payojitajīvitindriyupacchedakapayogavasena tannibbattivinibandhakavisadisarūpuppattiyā vihate vicchedo hotīti na pāṇātipātassa asambhavo, napi ahetuko pāṇātipāto, na ca payogo nippayojano. Paccuppannesu saṅkhāresu katapayogavasena tadanantaraṃ uppajjanārahassa saṅkhārakalāpassa ^a^V1.0301^ea^ tathā anuppattito khaṇikānaṃ saṅkhārānaṃ khaṇikamaraṇassa idha maraṇabhāvena anadhippetattā santatimaraṇassa ca yathāvuttanayena sahetukabhāvato na ahetukaṃ maraṇaṃ, na ca katturahito pāṇātipātapayogo nirīhakesupi saṅkhāresu sannihitatāmattena upakārakesu attano attano anurūpaphaluppādaniyatesu kāraṇesu kattuvohārasiddhito yathā ‘‘padīpo pakāseti, nisākarova candimā’’ti. Na ca kevalassa vadhādhippāyasahabhuno cittacetasikakalāpassa pāṇātipāto icchitabbo santānavasena avaṭṭhitasseva paṭijānanato. Santānavasena vattamānānañca padīpādīnaṃ atthakiriyā dissatīti attheva pāṇātipātena kammabaddho. Ayañca vicāro adinnādānādīsupi yathāsambhavaṃ vibhāvetabbo.<br/><br/>[03]So (ma. ni. aṭṭha. 1.89; dha. sa. aṭṭha. akusalakammapathakathā) ca pāṇātipāto guṇavirahitesu tiracchānagatādīsu pāṇesu khuddake pāṇe appasāvajjo, mahante mahāsāvajjo. Kasmā? Payogamahantatāya, payogasamattepi vatthumahantatāya. Guṇavantesu manussādīsu ^a^M1.0344^ea^ appaguṇe pāṇe appasāvajjo, mahāguṇe mahāsāvajjo. Sarīraguṇānaṃ pana samabhāve satipi kilesānaṃ upakkamānañca mudutāya appasāvajjo, tibbatāya mahāsāvajjoti veditabbo.<br/><br/>[03]Kāyavācāhi na dinnanti adinnaṃ, parasantakaṃ, tassa ādānaṃ ^b^adinnādānaṃ^eb^. Parassaharaṇaṃ theyyaṃ, corikāti vuttaṃ hoti. Atthato pana parapariggahe parapariggahitasaññino tadādāyakaupakkamasamuṭṭhāpikā kāyavacīdvārānamaññataradvārappavattā theyyacetanā. Taṃ hīne parasantake appasāvajjaṃ, paṇīte mahāsāvajjaṃ. Kasmā? Vatthupaṇītatāya. Vatthusamatte sati guṇādhikānaṃ santake vatthusmiṃ mahāsāvajjaṃ, taṃtaṃguṇādhikaṃ upādāya tato tato hīnaguṇassa santake vatthusmiṃ appasāvajjaṃ.<br/><br/>[03]Micchā caraṇaṃ ^b^micchācāro,^eb^ methunasamācāresu ekantanindito lāmakācāro. So pana lakkhaṇato asaddhammādhippāyena kāyadvārappavattā agamanīyaṭṭhānavītikkamacetanā. So panesa micchācāro sīlādiguṇavirahite agamanīyaṭṭhāne appasāvajjo, sīlādiguṇasampanne mahāsāvajjo. Tassa cattāro sambhārā – agamanīyavatthu, tasmiṃ sevanacittaṃ, sevanapayogo, maggenamaggappaṭipattiadhivāsananti. Eko payogo sāhatthiko eva.<br/><br/>[03]Vacīdvāre bāhullavuttito vācato pavattaṃ duccaritanti ^b^vacīduccaritaṃ^eb^. Taṃ sarūpato dassento ^a^V1.0302^ea^ āha ^b^‘‘musāvādapisuṇavācāpharusavācāsamphappalāpacetanā veditabbā’’^eb^ti. Tattha ^b^musā^eb^ti abhūtaṃ atacchaṃ vatthu. Musā vadīyati vuccati etāyāti ^b^musāvādo,^eb^ atathaṃ vatthuṃ tathato paraṃ viññāpetukāmassa tathāviññattisamuṭṭhāpikā cetanā. So yamatthaṃ bhañjati, tassa appatāya appasāvajjo, mahantatāya mahāsāvajjo. Apica gahaṭṭhānaṃ attano santakaṃ adātukāmatāya natthīti ādinayappavatto appasāvajjo, sakkhinā hutvā atthabhañjanatthaṃ vutto mahāsāvajjo. Pabbajitānaṃ appakampi telaṃ vā sappiṃ vā labhitvā hasādhippāyena ‘‘ajja gāme telaṃ nadī maññe sandatī’’ti pūraṇakathānayena pavatto appasāvajjo, adiṭṭhaṃyeva pana diṭṭhantiādinā nayena vadantānaṃ mahāsāvajjo. Tassa cattāro sambhārā honti – atathaṃ vatthu, visaṃvādanacittaṃ, tajjo vāyāmo, parassa tadatthaviññāpananti. Eko payogo sāhatthikova. So kāyena vā kāyapaṭibaddhena vā vācāya vā paravisaṃvādakakiriyākaraṇe ^a^M1.0345^ea^ daṭṭhabbo. Tāya ce kiriyāya paro tamatthaṃ jānāti, ayaṃ kiriyāsamuṭṭhāpikacetanākkhaṇeyeva musāvādakammunā bajjhati. Yasmā pana yathā kāyakāyapaṭibaddhavācāhi paraṃ visaṃvādeti, tathā ‘‘idamassa bhaṇāhī’’ti āṇāpentopi, paṇṇaṃ likhitvā purato nissajjantopi, ‘‘ayaṃ attho evaṃ veditabbo’’ti kuṭṭādīsu likhitvā ṭhapentopi, tasmā ettha āṇattikanissaggiyathāvarāpi payogā yujjanti. Aṭṭhakathāsu pana anāgatattā vīmaṃsitvā gahetabbā.<br/><br/>[03]Pisatīti ^b^pisuṇā,^eb^ samagge satte avayavabhūte vagge bhinne karotīti attho. Niruttinayena vā piyasuññakaraṇato ^b^pisuṇā^eb^. Yāya hi vācāya yassa taṃ vācaṃ bhāsati, tassa hadaye attano piyabhāvaṃ, parassa ca piyasuññabhāvaṃ karoti, sā ^b^pisuṇavācā^eb^. Lakkhaṇato pana saṃkiliṭṭhacittassa paresaṃ vā bhedāya attano piyakamyatāya vā kāyavacīpayogasamuṭṭhāpikā cetanā pisuṇavācā pisuṇaṃ vadati etāyāti katvā. Sā yassa bhedaṃ karoti, tassa appaguṇatāya appasāvajjā, mahāguṇatāya mahāsāvajjā. Tassā cattāro sambhārā – bhinditabbo paro, ‘‘iti ime nānā bhavissanti vinā bhavissantī’’ti bhedapurekkhāratā vā ‘‘iti ahaṃ piyo bhavissāmi vissāsiko’’ti piyakamyatā vā, tajjo vāyāmo, tassa tadatthavijānananti. Pare pana abhinne kammapathabhedo natthi, bhinne eva hoti.<br/><br/>[03]Pharusayatīti ^b^pharusā,^eb^ vācā. Yāya hi vācāya attānampi parampi pharusaṃ sinehābhāvena lūkhaṃ karoti, sā ^b^pharusavācā^eb^. Atha vā sayampi pharusā domanassasamuṭṭhitattā sabhāvenapi kakkasā neva kaṇṇasukhā na hadayasukhāti ^b^pharusavācā^eb^. Ettha pana paresaṃ mammacchedanavasena pavattiyā ekantaniṭṭhuratāya sabhāvena kāraṇavohārena ca vācāya pharusasaddappavatti ^a^V1.0303^ea^ daṭṭhabbā. Taṃ pharusaṃ vadati etāyāti pharusavācā, parassa mammacchedakakāyavacīpayogasamuṭṭhāpikā ekantapharusā cetanā. Tassā āvibhāvatthamidaṃ vatthu – eko kira dārako mātu vacanaṃ anādiyitvā araññaṃ gacchati, taṃ mātā nivattetuṃ asakkontī ‘‘caṇḍā taṃ mahiṃsī anubandhatū’’ti akkosi. Athassa tatheva araññe mahiṃsī uṭṭhāsi. Dārako ‘‘yaṃ mama mātā mukhena kathesi, taṃ mā hotu. Yaṃ cittena cintesi, taṃ hotū’’ti saccakiriyamakāsi. Mahiṃsī tattheva baddhā viya aṭṭhāsi ^a^M1.0346^ea^. Evaṃ mammacchedakopi payogo cittasaṇhatāya pharusavācā na hoti. Mātāpitaro hi kadāci puttake evampi vadanti ‘‘corā vo khaṇḍākhaṇḍikaṃ karontū’’ti, uppalapattampi ca nesaṃ upari patantaṃ na icchanti. Ācariyupajjhāyā ca kadāci nissitake evaṃ vadanti ‘‘kiṃ ime ahirikā anottappino caranti, niddhamatha ne’’ti. Atha ca nesaṃ āgamādhigamasampattiṃ icchanti, yathā cittasaṇhatāya pharusavācā na hoti, evaṃ vacanasaṇhatāya apharusavācāpi na hoti. Na hi mārāpetukāmassa ‘‘imaṃ sukhaṃ sayāpethā’’ti vacanaṃ apharusavācā hoti, cittapharusatāya pana esā pharusavācāva. Sā yaṃ sandhāya pavattitā, tassa appaguṇatāya appasāvajjā, mahāguṇatāya mahāsāvajjā. Tassā tayo sambhārā – akkositabbo paro, kupitacittaṃ, akkosanāti.<br/><br/>[03]Saṃ sukhaṃ hitañca phalati visarati vināsetīti samphaṃ, attano paresañca anupakārakaṃ yaṃ kiñci, samphaṃ palapati etāyāti ^b^samphappalāpo,^eb^ anatthaviññāpikakāyavacīpayogasamauṭṭhāpikā akusalacetanā. So āsevanamandatāya appasāvajjo, āsevanamahantatāya mahāsāvajjo. Tassa dve sambhārā – bhāratayuddhasītāharaṇādiniratthakakathāpurekkhāratā, tathārūpīkathākathanañca. Pare pana taṃ kathaṃ agaṇhante kammapathabhedo natthi, parena pana samphappalāpe gahiteyeva hoti.<br/><br/>[03]^b^Abhijjhābyāpādamicchādiṭṭhiyo^eb^ti ettha parasampattiṃ abhimukhaṃ jhāyatīti ^b^abhijjhā,^eb^ parasampattīsu lobho. Sā pana ‘‘aho vata idaṃ mamassā’’ti evaṃ parabhaṇḍābhijjhāyanalakkhaṇā. Adinnādānaṃ viya appasāvajjā mahāsāvajjā ca. Tassā dve sambhārā – parabhaṇḍaṃ, attano pariṇāmanañca. Parabhaṇḍavatthuke hi lobhe uppannepi na tāva kammapathabhedo hoti, yāva ‘‘aho vata idaṃ mamassā’’ti attano na pariṇāmeti.<br/><br/>[03]Hitasukhaṃ byāpādeti vināsetīti ^b^byāpādo,^eb^ paṭigho. So paravināsāya manopadosalakkhaṇo ^a^V1.0304^ea^. So pharusavācā viya appasāvajjo mahāsāvajjo ca. Tassa dve sambhārā – parasatto, tassa ca vināsanacintā. Parasattavatthuke hi kodhe uppannepi na tāva kammapathabhedo hoti, yāva ‘‘aho vatāyaṃ ucchijjeyya vinasseyyā’’ti tassa vināsanaṃ na cinteti.<br/><br/>[03]Yathābhuccagahaṇābhāvena ^a^M1.0347^ea^ micchā passatīti ^b^micchādiṭṭhi^eb^. Sā ‘‘natthi dinna’’ntiādinā nayena viparītadassanalakkhaṇā. Samphappalāpo viya appasāvajjā mahāsāvajjā ca. Apica aniyatā appasāvajjā, niyatā mahāsāvajjā. Tassa dve sambhārā – vatthuno gahitākāraviparītatā, yathā ca taṃ gaṇhāti, tathābhāvena tassupaṭṭhānanti. Tattha natthikāhetukāariyadiṭṭhīhi eva kammapathabhedo hoti.<br/><br/>[03]‘‘Anekavihitānaṃ pāpakānaṃ akusalānaṃ dhammāna’’nti sāmaññavacanepi pārisesañāyato vuttāvasesā akusalā dhammā gahetabbāti āha ^b^‘‘ṭhapetvā te dhamme’’^eb^tiādi. Te yathāvuttakāyaduccaritādike akusaladhamme ṭhapetvāti attho. ^b^Anekavihitā^eb^ti anekappakārā.<br/><br/>[03]^b^6^eb^^b^.^eb^^b^Ayaṃ lokatantī^eb^ti ayaṃ vuḍḍhānaṃ abhivādanādikiriyālakkhaṇā lokappaveṇī. Anāgāmibrahmānaṃ alaṅkārādīsu anāgāmibhikkhūnañca cīvarādīsu nikantivasena rāguppatti hotīti anāgāmimaggena pañcakāmaguṇikarāgasseva pahānaṃ veditabbanti āha ^b^‘‘pañcakāmaguṇikarāgassā’’^eb^ti. Rūpādīsu pañcasu kāmaguṇesu vatthukāmakoṭṭhāsesu uppajjamāno rāgo ‘‘pañcakāmaguṇikarāgo’’ti veditabbo. Koṭṭhāsavacano hettha guṇasaddo ‘‘vayoguṇā anupubbaṃ jahantī’’tiādīsu (saṃ. ni. 1.4) viya. ^b^Dvīsu akusalacittesū^eb^ti domanassasahagatesu dvīsu akusalacittesu. Mohassa sabbākusalasādhāraṇattā āha ^b^‘‘sabbākusalasambhavassā’’^eb^ti. ^b^Avasesāna^eb^nti sakkāyadiṭṭhiādīnaṃ.<br/><br/>[03]^b^7^eb^^b^.^eb^^b^Jigucchati maññe^eb^ti ‘‘ahamabhijāto rūpavā paññavā, kathaṃ nāma aññesaṃ abhivādanādiṃ kareyya’’nti jigucchati viya jigucchatīti vā sallakkhemi. ^b^Akosallasambhūtaṭṭhenā^eb^ti aññāṇasambhūtaṭṭhena. Akusale dhamme jigucchamāno tesaṃ samaṅgībhāvampi jigucchatīti vuttaṃ ^b^‘‘akusalānaṃ dhammānaṃ samāpattī’’^eb^ti. ^b^Samāpattī^eb^ti etasseva vevacanaṃ ^b^samāpajjanā samaṅgibhāvo^eb^ti. ^b^Maṇḍanakajātiyo^eb^ti maṇḍanasabhāvo, maṇḍanasīloti attho. ^b^Jegucchita^eb^nti jigucchanasīlataṃ.<br/><br/>[03]^b^8^eb^^b^.^eb^^b^Lokajeṭṭhakakamma^eb^nti ^a^V1.0305^ea^ loke jeṭṭhakānaṃ kattabbakammaṃ, loke vā seṭṭhasammataṃ kammaṃ. ^b^Tatrā^eb^ti yathāvuttesu dvīsupi atthavikappesu. Padābhihito ^a^M1.0348^ea^ attho ^b^padattho,^eb^ byañjanatthoti vuttaṃ hoti. ^b^Vinayaṃ vā arahatī^eb^ti ettha vinayanaṃ vinayo, niggaṇhananti attho. Tenāha ^b^‘‘niggahaṃ arahatīti vuttaṃ hotī’’^eb^ti. Nanu ca paṭhamaṃ vuttesu dvīsupi atthavikappesu sakatthe arahatthe ca bhaddhitapaccayo saddalakkhaṇato dissati, na pana ‘‘vinayāya dhammaṃ desetī’’ti imasmiṃ atthe, tasmā kathamettha taddhitapaccayoti āha ^b^‘‘vicitrā hi taddhitavuttī’’^eb^ti. Vicitratā cettha lokappamāṇato veditabbā. Tathā hi yasmiṃ yasmiṃ atthe taddhitappayogo lokassa, tattha tattha taddhitavutti lokato siddhāti vicitrā taddhitavutti. Tasmā yathā ‘‘mā saddamakāsī’’ti vadanto ‘‘māsaddiko’’ti vuccati, evaṃ vinayāya dhammaṃ desetīti venayikoti vuccatīti adhippāyo.<br/><br/>[03]^b^9^eb^^b^.^eb^^b^Kapaṇapuriso^eb^ti guṇavirahitatāya dīnamanusso. ^b^Byañjanāni avicāretvā^eb^ti tissadattādisaddesu viya ‘‘imasmiṃ atthe ayaṃ nāma paccayo’’ti evaṃ byañjanaṃ vicāraṃ akatvā, anipphannapāṭipadikavasenāti vuttaṃ hoti.<br/><br/>[03]^b^10^eb^^b^.^eb^^b^Devalokagabbhasampattiyā^eb^ti vatvā ṭhapetvā bhummadeve sesesu devesu gabbhaggahaṇassa abhāvato paṭisandhiyevettha gabbhasampattīti veditabbāti vuttamevatthaṃ vivaritvā dassento āha ^b^‘‘devalokapaṭisandhipaṭilābhāya saṃvattatī’’^eb^ti. ^b^Assā^eb^ti abhivādanādisāmīcikammassa. ^b^Mātukucchismiṃ paṭisandhiggahaṇe dosaṃ dassento^eb^ti mātito aparisuddhabhāvaṃ dassento, akkositukāmassa dāsiyā puttoti dāsikucchismiṃ nibbattabhāve dosaṃ dassetvā akkosanaṃ viya bhagavato mātukucchismiṃ paṭisandhiggahaṇe dosaṃ dassetvā akkosantopi evamāhāti adhippāyo. ^b^Gabbhato^eb^ti devalokapaṭisandhito. Tenevāha ^b^‘‘abhabbo devalokūpapattiṃ pāpuṇitunti adhippāyo’’^eb^ti. ^b^Hīno vā gabbho assāti apagabbho^eb^ti imassa viggahassa ekena pariyāyena adhippāyaṃ dassento āha ^b^‘‘devalokagabbhaparibāhirattā āyatiṃ hīnagabbhapaṭilābhabhāgītī’’^eb^ti. ^b^Iti-saddā^eb^^a^M1.0349^ea^e hetuattho, yasmā āyatimpi hīnagabbhapaṭilābhabhāgī, tasmā hīno vā gabbho assāti apagabbhoti adhippāyo.<br/><br/>[03]Puna tasseva viggahassa ^b^kodhavasena…pe… dassento^eb^ti heṭṭhā vuttanayassa anurūpaṃ katvā adhippāyaṃ dassento āha ^b^‘‘hīno vāssa mātukucchismiṃ gabbhavāso ahosīti adhippāyo’’^eb^ti. ^b^Gabbha^eb^-saddo atthi mātukucchipariyāyo ‘‘gabbhe vasati māṇavo’’tiādīsu (jā. 1.15.363) viya ^a^V1.0306^ea^. Atthi mātukucchismiṃ nibbattasattapariyāyo ‘‘antamaso gabbhapātanaṃ upādāyā’’tiādīsu (mahāva. 129) viya. Tattha mātukucchipariyāyaṃ gahetvā atthaṃ dassento āha ^b^‘‘anāgate gabbhaseyyā’’^eb^ti. Gabbhe seyyā ^b^gabbhaseyyā. Anuttarena maggenā^eb^ti aggamaggena. Kammakilesānaṃ maggena vihatattā āha ^b^‘‘vihatakāraṇattā’’^eb^ti. ^b^Itarā tissopī^eb^ti aṇḍajasaṃsedajaopapātikā. Ettha ca yadipi ‘‘apagabbho’’ti imassa anurūpato gabbhaseyyā eva vattabbā, pasaṅgato pana labbhamānaṃ sabbampi vattuṃ vaṭṭatīti punabbhavābhinibbattipi vuttāti veditabbā.<br/><br/>[03]Idāni sattapariyāyassa gabbhasaddassa vasena viggahanānattaṃ dassento āha ^b^‘‘apicā’’^eb^tiādi. Imasmiṃ pana vikappe ^b^gabbhaseyyā punabbhavābhinibbattī^eb^ti ubhayampi gabbhaseyyavaseneva vuttantipi vadanti. Nanu ca ‘‘āyatiṃ gabbhaseyyā pahīnā’’ti (pārā. 10) vuttattā gabbhassa seyyā eva pahīnā, na pana gabbhoti āpajjatīti āha ^b^‘‘yathā cā’’^eb^tiādi. Atha ‘‘abhinibbattī’’ti ettakameva avatvā punabbhavaggahaṇaṃ kimatthanti āha ^b^‘‘abhinibbatti ca nāmā’’^eb^tiādi. ^b^Apunabbhavabhūtā^eb^ti khaṇe khaṇe uppajjamānānaṃ dhammānaṃ abhinibbatti.<br/><br/>[03]^b^11^eb^^b^.^eb^^b^Dhammadhātu^eb^nti ettha dhamme anavasese dhāreti yāthāvato upadhāretīti dhammadhātu, dhammānaṃ yathāsabhāvato avabujjhanasabhāvo, sabbaññutaññāṇassetaṃ adhivacanaṃ. ^b^Paṭivijjhitvā^eb^ti sacchikatvā, paṭilabhitvāti attho, paṭilābhahetūti vuttaṃ hoti. ^b^Desanāvilāsappatto hotī^eb^ti rucivasena parivattetvā desetuṃ samatthatā desanāvilāso, taṃ patto adhigatoti attho. ^b^Karuṇāvipphāra^eb^nti sabbasattesu mahākaruṇāya pharaṇaṃ. Tādiguṇalakkhaṇameva puna upamāya vibhāvetvā ^a^M1.0350^ea^ dassento āha ^b^‘‘pathavīsamacittata’’^eb^nti. Yathā pathavī suciasucinikkhepachedanabhedanādīsu na vikampati, anurodhavirodhaṃ na pāpuṇāti, evaṃ iṭṭhāniṭṭhesu lābhālābhādīsu anurodhavirodhappahānato avikampitacittatāya pathavīsamacittatanti attho. ^b^Akuppadhammata^eb^nti ettha ‘‘akuppadhammo nāma phalasamāpattī’’ti tīsupi ^b^gaṇṭhipadesu^eb^ vuttaṃ. ‘‘Paresu pana akkosantesupi attano pathavīsamacittatālakkhaṇaṃ akujjhanasabhāvatanti evamettha attho gahetabbo’’ti amhākaṃ khanti. ^b^Jarāya anusaṭa^eb^nti jarāya paliveṭhitaṃ. ^b^Vaṭṭakhāṇubhūta^eb^nti anekesaṃ anayabyasanānaṃ nipātalakkhaṇatthambhabhūtatāya saṃsārakhāṇubhūtaṃ. Brāhmaṇassa vuḍḍhatāya āsannavuttimaraṇanti sambhāvanavasena ^b^‘‘ajja maritvā’’^eb^tiādi vuttaṃ. ^b^Mahantena kho pana ussāhenā^eb^ti ‘‘sādhu kho pana tathārūpānaṃ arahataṃ dassanaṃ hotī’’ti evaṃ sañjātamahussāhena. ^b^Appaṭisamaṃ purejātabhāva^eb^nti ^a^V1.0307^ea^ anaññasādhāraṇaṃ purejātabhāvaṃ. Natthi etassa paṭisamoti ^b^appaṭisamo,^eb^ purejātabhāvo.<br/><br/>[03]‘‘Apī’’ti avatvā ‘‘pī’’ti vadanto pi-saddopi visuṃ atthi nipātoti dasseti. ^b^Sambhāvanatthe^eb^ti ‘‘api nāmevaṃ siyā’’ti vikappanattho sambhāvanattho, tasmiṃ jotakatāya pisaddo vattati. ^b^Vacanasiliṭṭhatāyā^eb^ti vacanassa madhurabhāvatthaṃ, mudubhāvatthanti attho. ^b^Evañhi loke siliṭṭhavacanaṃ hotī^eb^ti evaṃ ekameva gaṇanaṃ avatvā aparāya gaṇanāya saddhiṃ vacanaṃ loke siliṭṭhavacanaṃ hoti yathā ‘‘dve vā tīṇi vā udakaphusitānī’’ti. ^b^Sammā adhisayitānī^eb^ti pādādīhi attanā nesaṃ kiñci upaghātaṃ akarontiyā bahivātādiparissayaparihāratthaṃ sammadeva upari sayitāni. Upariattho hettha ^b^adhi^eb^-saddo. ^b^Utuṃ gaṇhāpentiyā^eb^ti tesaṃ allasinehapariyādānatthaṃ attano kāyusmāvasena utuṃ gaṇhāpentiyā. Tenāha ^b^‘‘usmīkatānī’’^eb^ti. ^b^Sammā paribhāvitānī^eb^ti sammadeva sabbaso kukkuṭavāsanāya vāsitāni. Tenāha ^b^‘‘kukkuṭagandhaṃ gāhāpitānī’’^eb^ti.<br/><br/>[03]Ettha ca sammā parisedanaṃ kukkuṭagandhaparibhāvanañca sammā adhisayananipphattiyā ānubhāvanipphāditanti daṭṭhabbaṃ. Sammā adhisayaneneva hi itaradvayaṃ ijjhati ^a^M1.0351^ea^. Na hi sammā adhisayanato visuṃ sammā parisedanassa sammā paribhāvanassa ca karaṇaṃ atthi, tena pana saddhiṃyeva itaresaṃ dvinnampi ijjhanato vuttaṃ ^b^‘‘evaṃ tīhi pakārehi tāni aṇḍāni paripāliyamānānī’’^eb^ti. ^b^Nakhasikhā^eb^ti nakhaggāni. ^b^Mukhatuṇḍaka^eb^nti mukhaggaṃ. ^b^Kapālassa tanukattā^eb^ti ettha yathā kapālassa tanutā ālokassa anto paññāyamānassa kāraṇaṃ, tathā kapālassa tanutāya nakhasikhāmukhatuṇḍakānaṃ kharatāya ca allasinehapariyādānaṃ kāraṇavacananti daṭṭhabbaṃ. ^b^Saṅkuṭitahatthapādā^eb^ti ettha ^b^hatthā^eb^ti pakkhā. Na hi kukkuṭānaṃ pakkhato añño hattho nāma atthi. ^b^Etthā^eb^ti ālokaṭṭhāne. ^b^Pakkhe vidhunantā^eb^ti pakkhe cālentā. ^b^Nikkhamantāna^eb^nti niddhāraṇe sāmivacanaṃ, nikkhamantesūti attho.<br/><br/>[03]^b^So jeṭṭho iti assa vacanīyo^eb^ti yo paṭhamataraṃ aṇḍakosato nikkhanto kukkuṭapotako, soyeva jeṭṭhoti vacanīyo assa, bhaveyyāti attho. ^b^Sampaṭipādento^eb^ti saṃsandento. Tibhūmakapariyāpannāpi sattā avijjākosassa anto paviṭṭhā tattha tattha appahīnāya avijjāya veṭhitattāti āha ^b^‘‘avijjākosassa anto paviṭṭhesu sattesū’’^eb^ti. ^b^Aṇḍakosa^eb^nti bījakapālaṃ. ^b^Lokasannivāse^eb^ti loko eva lokasannivāso. ^b^Sammāsambodhi^eb^nti ettha ^a^V1.0308^ea^^b^sammā^eb^ti aviparītattho, ^b^saṃ^eb^-saddo sāmanti imamatthaṃ dīpeti, tasmā sammā aviparītenākārena sayameva cattāri saccāni bujjhati paṭivijjhatīti sammāsambodhīti maggo vuccati. Tenāha ^b^‘‘sammā sāmañca bodhi’’^eb^nti, sammā sayameva ca bujjhanakanti attho. ^b^Sammā^eb^ti vā pasatthavacano, ^b^saṃ^eb^-saddo sundaravacanoti āha ^b^‘‘atha vā pasatthaṃ sundarañca bodhi’’^eb^nti. Bodhisaddassa anekatthataṃ dassetvā idhādhippetamatthaṃ niddhāretvā dassetukāmo āha ^b^‘‘bodhīti rukkhopi maggopī’’^eb^tiādi. Tattha abujjhi etthāti ^b^rukkho^eb^ bodhi. Sayaṃ bujjhati, bujjhanti vā tena ariyāti ^b^maggo^eb^ bodhi. Sabbadhamme sabbākārato bujjhati paṭivijjhatīti ^b^sabbaññutaññāṇaṃ^eb^ bodhi. Bujjhīyati sacchikarīyatīti ^b^nibbānaṃ^eb^ bodhi. ^b^Antarā ca bodhi^eb^nti dutiyamudāharaṇaṃ vināpi rukkhasaddena bodhisaddassa rukkhe pavattidassanatthaṃ vuttaṃ. ^b^Varabhūrimedhaso^eb^ti mahāpathavī viya patthaṭavarapaññoti attho. ^b^Asabbaguṇadāyakattā^eb^ti sabbaguṇānaṃ adāyakattā. Sabbaguṇe na dadātīti hi ^a^M1.0352^ea^ asabbaguṇadāyako, ayuttasamāsoyaṃ gamakattā yathā ‘‘asūriyaṃpassāni mukhānī’’ti.<br/><br/>[03]^b^Tisso vijjā^eb^ti upanissayavato saheva arahattaphalena tisso vijjā deti. Nanu cettha tīsu vijjāsu āsavakkhayañāṇassa maggapariyāpannattā kathametaṃ yujjati ‘‘maggo tisso vijjā detī’’ti? Nāyaṃ doso. Satipi āsavakkhayañāṇassa maggapariyāpannabhāve aṭṭhaṅgike magge sati maggañāṇena saddhiṃ tisso vijjā paripuṇṇā hontīti ‘‘maggo tisso vijjā detī’’ti vuccati. ^b^Cha abhiññā^eb^ti etthāpi eseva nayo. ^b^Sāvakapāramiñāṇa^eb^nti aggasāvakehi paṭilabhitabbaṃ sabbameva lokiyalokuttarañāṇaṃ. ^b^Paccekabodhiñāṇa^eb^nti etthāpi imināva nayena attho veditabbo. ^b^Abbhaññāsi^eb^nti jāniṃ. Jānanañca na anussavādivasenāti āha ^b^‘‘paṭivijjhi’’^eb^nti, paccakkhamakāsinti attho. Paṭivedhopi na dūre ṭhitassa lakkhaṇappaṭivedho viyāti āha ^b^‘‘pattomhī’’^eb^ti, pāpuṇinti attho. Pāpuṇanañca na sayaṃ gantvāti āha ^b^‘‘adhigatomhī’’^eb^ti, sakasantāne uppādanavasena paṭilabhinti attho.<br/><br/>[03]^b^Opammasampaṭipādana^eb^nti opammatthassa upameyyena sammadeva paṭipādanaṃ. ^b^Atthenā^eb^ti upameyyatthena. Yathā kukkuṭiyā aṇḍesu tividhakiriyākaraṇaṃ kukkuṭacchāpakānaṃ aṇḍakosato nikkhamanassa mūlakāraṇaṃ, evaṃ bodhisattabhūtassa bhagavato tividhānupassanākaraṇaṃ avijjaṇḍakosato nikkhamanassa mūlakāraṇanti āha ^b^‘‘yathā hi tassā kukkuṭiyā…pe… tividhānupassanākaraṇa’’^eb^nti. ‘‘Santāne’’ti vuttattā aṇḍasadisatā santānassa bahi nikkhantakukkuṭacchāpakasadisatā buddhaguṇānaṃ, buddhaguṇāti ca atthato buddhoyeva ‘‘tathāgatassa kho ^a^V1.0309^ea^ etaṃ, vāseṭṭha, adhivacanaṃ dhammakāyo itipī’’ti vacanato. ^b^Avijjaṇḍakosassa tanubhāvo^eb^ti balavavipassanāvasena avijjaṇḍakosassa tanubhāvo, paṭicchādanasāmaññena ca avijjāya aṇḍakosasadisatā. Mudubhūtassapi kharabhāvāpatti hotīti tannivattanatthaṃ ^b^‘‘thaddhakharabhāvo’’^eb^ti vuttaṃ. ^b^Tikkhakharavippasannasūrabhāvo^eb^ti ettha pariggayhamānesu saṅkhāresu vipassanāñāṇassa samādhindriyavasena sukhānuppaveso ^b^tikkhatā,^eb^ anupavisitvāpi satindriyavasena anatikkamanato akuṇṭhatā ^b^kharabhāvo^eb^. Tikkhopi hi ekacco saro lakkhaṃ patvā kuṇṭho hoti, na tathā idaṃ. Satipi kharabhāve sukhumappavattivasena ^a^M1.0353^ea^ kilesasamudācārasaṅkhobharahitatāya saddhindriyavasena ^b^pasannabhāvo,^eb^ satipi ca pasannabhāve antarā anosakkitvā kilesapaccatthikānaṃ suṭṭhu abhibhavanato vīriyindriyavasena ^b^sūrabhāvo^eb^ veditabbo. Evamimehi pakārehi saṅkhārupekkhāñāṇameva gahitanti daṭṭhabbaṃ. ^b^Vipassanāñāṇassa pariṇāmakālo^eb^ti vipassanāya vuṭṭhānagāminibhāvappatti, tadā ca sā maggañāṇagabbhaṃ dhārentī viya hotīti āha ^b^‘‘gabbhaggahaṇakālo’’^eb^ti. ^b^Gabbhaṃ gaṇhāpetvā^eb^ti saṅkhārupekkhāya anantaraṃ sikhāppattānulomavipassanāvasena maggavijāyanatthaṃ gabbhaṃ gaṇhāpetvā. ^b^Anupubbādhigatenā^eb^ti paṭhamamaggapaṭipāṭiyā adhigatena. ^b^Abhiññāpakkhe^eb^ti lokiyābhiññāpakkhe. Lokuttarābhiññā hi avijjaṇḍakosaṃ padālitā. Potthakesu pana katthaci ‘‘chābhiññāpakkhe’’ti likhanti, so apāṭhoti veditabbo. ^b^Jeṭṭho seṭṭho^eb^ti vuddhatamattā ^b^jeṭṭho,^eb^ sabbaguṇehi uttamattā pasatthatamoti ^b^seṭṭho^eb^.<br/><br/>[03]Idāni ‘‘āraddhaṃ kho pana me brāhmaṇa vīriya’’ntiādikāya desanāya anusandhiṃ dassento āha ^b^‘‘evaṃ bhagavā’’^eb^tiādi. Tattha ^b^pubbabhāgato pabhutī^eb^ti bhāvanāya pubbabhāgiyavīriyārambhādito paṭṭhāya. ^b^Cittamevamuppanna^eb^nti evaṃ upari vakkhamānaparivitakkavasena cittamuppannanti attho. ‘‘Cittameva uppanna’’ntipi pāṭho, tattha cittameva uppannaṃ, na tāva bhagavati pasādoti attho. ^b^Muṭṭhassatinā^eb^ti vinaṭṭhassatinā, sativirahitenāti attho. ^b^Sāraddhakāyenā^eb^ti sadarathakāyena. ^b^Bodhimaṇḍe^eb^ti bodhisaṅkhātassa ñāṇassa maṇḍabhāvappatte ṭhāne. Bodhīti hi paññā vuccati, sā ettha maṇḍā pasannā jātāti so padeso ‘‘bodhimaṇḍo’’ti paññāto. ^b^Caturaṅgasamannāgata^eb^nti ‘‘kāmaṃ taco ca nhāru ca aṭṭhi ca avasissatu, sarīre upasussatu maṃsalohita’’nti (ma. ni. 2.184; saṃ. ni. 2.22; a. ni. 2.5; mahāni. 196) evaṃ vuttacaturaṅgasamannāgataṃ vīriyaṃ. Tattha tacoti ekaṃ aṅgaṃ nhāru ekaṃ aṅgaṃ aṭṭhi ekaṃ aṅgaṃ maṃsalohitaṃ ekaṃ aṅganti veditabbaṃ. ^b^Taco ekaṃ aṅga^eb^nti ca tace nirapekkhabhāvo ekaṃ aṅganti gahetabbaṃ. Padhānaṃ anuyuñjantassa hi tace palujjamānepi taṃnimittaṃ avosānāpajjanaṃ tassa vīriyassa ekaṃ aṅgaṃ ekaṃ kāraṇaṃ. Evaṃ sesesupi ^a^V1.0310^ea^ attho veditabbo. ^b^Paggahita^eb^nti ārambhaṃ sithilaṃ ^a^M1.0354^ea^ akatvā daḷhaparakkamasaṅkhātussāhanabhāvena gahitaṃ. Tenāha ^b^‘‘asithilappavattitanti vuttaṃ hotī’’^eb^ti.<br/><br/>[03]^b^Asallīna^eb^nti asaṅkucitaṃ kosajjavasena saṅkocaṃ anāpannaṃ. ^b^Upaṭṭhitā^eb^ti ogāhanasaṅkhātena apilāpabhāvena ārammaṇaṃ upagantvā ṭhitā. Tenāha ^b^‘‘ārammaṇābhimukhībhāvenā’’^eb^ti. Sammosassa viddhaṃsanavasena pavattiyā na sammuṭṭhāti ^b^asammuṭṭhā^eb^. Kiñcāpi cittapassaddhivaseneva cittameva passaddhaṃ, kāyapassaddhivaseneva ca kāyo passaddho hoti, tathāpi yasmā kāyapassaddhi uppajjamānā cittapassaddhiyā saheva uppajjati, na vinā, tasmā vuttaṃ ^b^‘‘kāyacittapassaddhivasenā’’^eb^ti. Kāyapassaddhiyā ubhayesampi kāyānaṃ passambhanāvahattā vuttaṃ ^b^‘‘rūpakāyopi passaddhoyeva hotī’’^eb^ti. ^b^So ca kho^eb^ti so ca kho kāyo. ^b^Vigatadaratho^eb^ti vigatakilesadaratho. Nāmakāye hi vigatadarathe rūpakāyopi vūpasantadarathapariḷāho hoti. ^b^Sammā āhita^eb^nti nānārammaṇesu vidhāvanasaṅkhātaṃ vikkhepaṃ vicchinditvā ekasmiṃyeva ārammaṇe avikkhittabhāvāpādanena sammadeva āhitaṃ ṭhapitaṃ. Tenāha ^b^‘‘suṭṭhu ṭhapita’’^eb^ntiādi. Cittassa anekaggabhāvo vikkhepavasena cañcalatā, sā sati ekaggatāya na hotīti āha ^b^‘‘ekaggaṃ acalaṃ nipphandana’’^eb^nti. ^b^Ettāvatā^eb^ti ‘‘āraddhaṃ kho panā’’tiādinā vīriyasatipassaddhisamādhīnaṃ kiccasiddhidassanena.<br/><br/>[03]Nanu ca saddhāpaññānampi kiccasiddhi jhānassa pubbapaṭipadāya icchitabbāti? Saccaṃ icchitabbā, sā pana nānantarikabhāvena avuttasiddhāti na gahitā. Asati hi saddhāya vīriyārambhādīnaṃ asambhavoyeva, paññāpariggahe ca nesaṃ asati ñāyārambhādibhāvo na siyā, tathā asallīnāsammosatādayo vīriyādīnanti asallīnatādiggahaṇenevettha paññākiccasiddhi gahitāti daṭṭhabbaṃ. Jhānabhāvanāyaṃ vā samādhikiccaṃ adhikaṃ icchitabbanti dassetuṃ samādhipariyosānāva jhānassa pubbapaṭipadā kathitāti daṭṭhabbaṃ.


