# pali

volume: 111
item: 467
title:
  [] . pānīyajātakavaṇṇanā^[] . yudhañcayajātakavaṇṇanā^[] . dasarathajātakavaṇṇanā^[] . saṃvarajātakavaṇṇanā^

content:
  [03] ^b^jānanto no mahārājā^eb^ti idaṃ satthā jetavane viharanto ekaṃ ossaṭṭhavīriyaṃ bhikkhuṃ  ārabbha kathesi. so kira sāvatthivāsī kulaputto satthu dhammadesanaṃ sutvā pabbajitvā  laddhūpasampado ācariyupajjhāyavattaṃ pūrento ubhayāni pātimokkhāni paguṇāni katvā  paripuṇṇapañcavasso ^a^M4.0134^ea^ kammaṭṭhānaṃ gahetvā ``araññe vasissāmī''ti  ācariyupajjhāye āpucchitvā kosalaraṭṭhe ekaṃ paccantagāmaṃ gantvā tattha iriyāpathe pasannamanussehi  ^a^P4.0131^ea^ paṇṇasālaṃ katvā upaṭṭhiyamāno vassaṃ upagantvā yuñjanto ghaṭento vāyamanto  accāraddhena vīriyena temāsaṃ kammaṭṭhānaṃ bhāvetvā obhāsamattampi uppādetuṃ asakkonto cintesi  ``addhā ahaṃ satthārā desitesu catūsu puggalesu padaparamo, kiṃ me araññavāsena, jetavanaṃ gantvā  tathāgatassa rūpasiriṃ passanto madhuradhammadesanaṃ suṇanto vītināmessāmī''ti. so vīriyaṃ  ossajitvā tato nikkhanto anupubbena jetavanaṃ gantvā ācariyupajjhāyehi ceva sandiṭṭhasambhattehi  ca āgamanakāraṇaṃ puṭṭho tamatthaṃ kathetvā tehi ``kasmā evamakāsī''ti garahitvā satthu santikaṃ  netvā ``kiṃ, bhikkhave, anicchamānaṃ bhikkhuṃ ānayitthā''ti vutte ``ayaṃ, bhante, vīriyaṃ  ossajitvā āgato''ti ārocite satthā ``saccaṃ kirā''ti pucchitvā ``saccaṃ, bhante''ti vutte  ``kasmā bhikkhu vīriyaṃ ossaji, imasmiñhi sāsane nibbīriyassa kusītapuggalassa aggaphalaṃ  arahattaṃ nāma natthi, āraddhavīriyā imaṃ dhammaṃ ārādhenti, tvaṃ kho pana pubbe vīriyavā  ovādakkhamo, teneva kāraṇena bārāṇasirañño puttasatassa sabbakaniṭṭho hutvāpi paṇḍitānaṃ ovāde  ṭhatvā setacchattaṃ pattosī''ti vatvā atītaṃ āhari.<br/><br/>[03] atīte ^a^V4.0120^ea^ bārāṇasiyaṃ brahmadatte rajjaṃ kārente saṃvarakumāro nāma puttasatassa sabbakaniṭṭho  ahosi. rājā ekekaṃ puttaṃ ``sikkhitabbayuttakaṃ sikkhāpethā''ti ekekassa amaccassa adāsi.  saṃvarakumārassa ācariyo amacco bodhisatto ahosi paṇḍito byatto rājaputtassa pituṭṭhāne  ṭhito. amaccā sikkhitasippe rājaputte rañño dassesuṃ. rājā tesaṃ janapadaṃ datvā uyyojesi.  saṃvarakumāro sabbasippassa nipphattiṃ patvā bodhisattaṃ pucchi ``tāta, sace maṃ pitā janapadaṃ  peseti, kiṃ karomī''ti? ``tāta, tvaṃ janapade dīyamāne taṃ aggahetvā `deva ahaṃ sabbakaniṭṭho,  mayipi gate tumhākaṃ pādamūlaṃ tucchaṃ bhavissati, ahaṃ tumhākaṃ pādamūleyeva vasissāmī'ti  vadeyyāsī''ti. athekadivasaṃ rājā saṃvarakumāraṃ vanditvā ekamantaṃ ^a^M4.0135^ea^ nisinnaṃ  pucchi ``kiṃ tāta, sippaṃ te niṭṭhita''nti? ``āma, devā''ti. ``tuyhampi janapadaṃ  demī''ti. ``deva tumhākaṃ pādamūlaṃ ^a^P4.0132^ea^ tucchaṃ bhavissati, pādamūleyeva  vasissāmī''ti. rājā tussitvā ``sādhū''ti sampaṭicchi. so tato paṭṭhāya rañño  pādamūleyeva hutvā punapi bodhisattaṃ pucchi ``tāta aññaṃ kiṃ karomī''ti? ``tāta rājānaṃ ekaṃ  purāṇuyyānaṃ yācāhī''ti. so ``sādhū''ti uyyānaṃ yācitvā tattha jātakehi pupphaphalehi nagare  issarajanaṃ saṅgaṇhitvā puna ``kiṃ karomī''ti pucchi. ``tāta, rājānaṃ āpucchitvā  antonagare bhattavetanaṃ tvameva dehī''ti. so tathā katvā antonagare kassaci kiñci ahāpetvā  bhattavetanaṃ datvā puna bodhisattaṃ pucchitvā rājānaṃ viññāpetvā antonivesane dāsaporisānampi  hatthīnampi assānampi balakāyassapi vattaṃ aparihāpetvā adāsi, tirojanapadehi āgatānaṃ  dūtādīnaṃ nivāsaṭṭhānādīni vāṇijānaṃ suṅkanti sabbakaraṇīyāni attanāva akāsi. evaṃ so  mahāsattassa ovāde ṭhatvā sabbaṃ antojanañca bahijanañca nāgare ca raṭṭhavāsino ca āgantuke ca  āyavattane ca tena tena saṅgahavatthunā ābandhitvā saṅgaṇhi, sabbesaṃ piyo ahosi manāpo.<br/><br/>[03] aparabhāge rājānaṃ maraṇamañce nipannaṃ amaccā pucchiṃsu ``deva, tumhākaṃ accayena setacchattaṃ  kassa demā''ti? ``tāta, mama puttā sabbepi setacchattassa sāminova. yo pana tumhākaṃ manaṃ  gaṇhāti, tasseva setacchatthaṃ dadeyyāthā''ti. te tasmiṃ kālakate tassa sarīraparihāraṃ katvā  sattame divase sannipatitvā ``raññā `yo tumhākaṃ manaṃ gaṇhāti, tassa setacchattaṃ  ussāpeyyāthā'ti vuttaṃ, amhākañca ayaṃ saṃvarakumāro manaṃ gaṇhātī''ti ñātakehi parivāritā tassa  kañcanamālaṃ setacchattaṃ ussāpayiṃsu. saṃvaramahārājā bodhisattassa ovāde ṭhatvā dhammena rajjaṃ  kāresi. itare ekūnasatakumārā ``pitā kira no kālakato, saṃvarakumārassa kira setacchattaṃ  ^a^P4.0133^ea^ ussāpesuṃ, so sabbakaniṭṭho, tassa chattaṃ na pāpuṇāti, sabbajeṭṭhakassa   ^a^V4.0121^ea^ chattaṃ ussāpessāmā''ti ekato āgantvā ``chattaṃ vā no detu, yuddhaṃ vā''ti saṃvaramahārājassa paṇṇaṃ  pesetvā nagaraṃ uparundhiṃsu. rājā bodhisattassa taṃ pavattiṃ ārocetvā ``idāni kiṃ karomā''ti  pucchi. mahārāja, tava bhātikehi ^a^M4.0136^ea^ saddhiṃ yujjhanakiccaṃ natthi, tvaṃ pitu  santakaṃ dhanaṃ satakoṭṭhāse kāretvā ekūnasataṃ bhātikānaṃ pesetvā ``imaṃ tumhākaṃ koṭṭhāsaṃ pitu  santakaṃ gaṇhatha, nāhaṃ tumhehi saddhiṃ yujjhāmī''ti sāsanaṃ pahiṇāhīti. so tathā akāsi.  athassa sabbajeṭṭhabhātiko uposathakumāro nāma sese āmantetvā ``tātā, rājānaṃ nāma abhibhavituṃ  samatthā nāma natthi, ayañca no kaniṭṭhabhātiko paṭisattupi hutvā na tiṭṭhati, amhākaṃ pitu  santakaṃ dhanaṃ pesetvā `nāhaṃ tumhehi saddhiṃ yujjhāmī'ti pesesi, na kho pana mayaṃ sabbepi  ekakkhaṇe chattaṃ ussāpessāma, ekasseva chattaṃ ussāpessāma, ayameva rājā hotu, etha taṃ  passitvā rājakuṭumbaṃ paṭicchādetvā amhākaṃ janapadameva gacchāmā''ti āha. atha te sabbepi  kumārā nagaradvāraṃ vivarāpetvā paṭisattuno ahutvā nagaraṃ pavisiṃsu.<br/><br/>[03] rājāpi tesaṃ amaccehi paṇṇākāraṃ gāhāpetvā paṭimaggaṃ peseti. kumārā nātimahantena  parivārena pattikāva āgantvā rājanivesanaṃ abhiruhitvā saṃvaramahārājassa nipaccakāraṃ dassetvā  nīcāsane nisīdiṃsu. saṃvaramahārājā setacchattassa heṭṭhā sīhāsane nisīdi, mahanto yaso  mahantaṃ sirisobhaggaṃ ahosi, olokitolokitaṭṭhānaṃ kampi. uposathakumāro saṃvaramahārājassa  sirivibhavaṃ oloketvā ``amhākaṃ pitā attano accayena saṃvarakumārassa rājabhāvaṃ ñatvā maññe  amhākaṃ janapade datvā imassa na adāsī''ti cintetvā tena saddhiṃ sallapanto tisso gāthā  abhāsi -- <br/><br/>[40] 97^b^.^eb^ <br/><br/>[21] ``jānanto ^a^P4.0134^ea^ no mahārāja, tava sīlaṃ janādhipo. <br/><br/>[22] ime kumāre pūjento, na taṃ kenaci maññatha.. <br/><br/>[40] 98^b^.^eb^ <br/><br/>[21] ``tiṭṭhante no mahārāje, adu deve divaṅgate. <br/><br/>[22] ñātī taṃ samanuññiṃsu, sampassaṃ atthamattano.. <br/><br/>[40] 99^b^.^eb^ <br/><br/>[21] ``kena saṃvara vattena, sañjāte abhitiṭṭhasi. <br/><br/>[22] kena taṃ nātivattanti, ñātisaṅghā samāgatā''ti..<br/><br/>[03] tattha ^a^V4.0122^ea^ ^a^M4.0137^ea^ ^b^jānanto no^eb^ti jānanto nu. ^b^janādhipo^eb^ti amhākaṃ  pitā narindo. ^b^ime^eb^ti ime ekūnasate kumāre. pāḷipotthakesu pana ``aññe kumāre''ti  likhitaṃ. ^b^pūjento^eb^ti tena tena janapadena mānento. ^b^na taṃ kenacī^eb^ti khuddakenāpi  kenaci janapadena taṃ pūjetabbaṃ na maññittha, ``ayaṃ mama accayena rājā bhavissatī''ti ñatvā  maññe attano pādamūleyeva vāsesīti. ^b^tiṭṭhante no^eb^ti tiṭṭhante nu, dharamāneyeva nūti  pucchati, ^b^adu deve^eb^ti udāhu amhākaṃ pitari divaṅgate attano atthaṃ vuḍḍhiṃ passantā saddhiṃ  rājakārakehi negamajānapadehi ñātayo taṃ ``rājā hohī''ti samanuññiṃsu. ^b^vattenā^eb^ti  sīlācārena. ^b^sañjāte abhitiṭṭhasī^eb^ti samānajātike ekūnasatabhātaro abhibhavitvā tiṭṭhasi.  ^b^nātivattantī^eb^ti na abhibhavanti.<br/><br/>[03] taṃ sutvā saṃvaramahārājā attano guṇaṃ kathento cha gāthā abhāsi -- <br/><br/>[40] 100^b^.^eb^ <br/><br/>[21] ``na rājaputta usūyāmi, samaṇānaṃ mahesinaṃ. <br/><br/>[22] sakkaccaṃ te namassāmi, pāde vandāmi tādinaṃ.. <br/><br/>[40] 101^b^.^eb^ <br/><br/>[21] ``te maṃ dhammaguṇe yuttaṃ, sussūsamanusūyakaṃ. <br/><br/>[22] samaṇā manusāsanti, isī dhammaguṇe ratā.. <br/><br/>[40] 102^b^.^eb^ <br/><br/>[21] ``tesāhaṃ vacanaṃ sutvā, samaṇānaṃ mahesinaṃ. <br/><br/>[22] na kiñci atimaññāmi, dhamme me nirato mano.. <br/><br/>[40] 103^b^.^eb^ <br/><br/>[21] ``hatthārohā anīkaṭṭhā, rathikā pattikārakā. <br/><br/>[22] tesaṃ nappaṭibandhāmi, niviṭṭhaṃ bhattavetanaṃ.. <br/><br/>[40] 104^b^.^eb^ <br/><br/>[21] ``mahāmattā ca me atthi, mantino paricārakā. <br/><br/>[22] bārāṇasiṃ voharanti, bahumaṃsasurodanaṃ.. <br/><br/>[40] 105^b^.^eb^ <br/><br/>[21] ``athopi ^a^P4.0135^ea^ vāṇijā phītā, nānāraṭṭhehi āgatā. <br/><br/>[22] tesu me vihitā rakkhā, evaṃ jānāhuposathā''ti..<br/><br/>[03] tattha ^a^M4.0138^ea^ ^b^na rājaputtā^eb^ti ahaṃ rājaputta, kañci sattaṃ ``ayaṃ sampatti  imassa mā ^a^V4.0123^ea^ hotū''ti na usūyāmi. ^b^tādina^eb^nti tādilakkhaṇayuttānaṃ samitapāpatāya  samaṇānaṃ mahantānaṃ sīlakkhandhādīnaṃ guṇānaṃ esitatāya mahesīnaṃ dhammikasamaṇabrāhmaṇānaṃ  pañcapatiṭṭhitena pāde vandāmi, dānaṃ dadanto dhammikañca nesaṃ rakkhāvaraṇaguttiṃ paccupaṭṭhapento sakkaccaṃ  te namassāmi, manena sampiyāyanto ca pūjemīti attho. ^b^te ma^eb^nti te samaṇā maṃ ``ayaṃ  dhammakoṭṭhāse yuttapayutto sussūsaṃ anusūyako''ti tathato ñatvā maṃ dhammaguṇe yuttaṃ sussūsaṃ  anusūyakaṃ anusāsanti, ``idaṃ kara, idaṃ mā karī''ti ovadantīti attho. ^b^tesāha^eb^nti  tesaṃ ahaṃ. ^b^hatthārohā^eb^ti hatthiṃ āruyha yujjhanakā yodhā. ^b^anīkaṭṭhā^eb^ti  hatthānīkādīsu ṭhitā. ^b^rathikā^eb^ti rathayodhā. ^b^pattikārakā^eb^ti pattinova.  ^b^niviṭṭha^eb^nti yaṃ tehi sajjitaṃ bhattañca vetanañca, ahaṃ taṃ nappaṭibandhāmi, aparihāpetvā  dadāmīti attho.<br/><br/>[03] ^b^mahāmattā^eb^ti bhātika, mayhaṃ mahāpaññā mantesu kusalā mahāamaccā ceva  avasesamantino ca paricārakā atthi. iminā imaṃ dasseti ``tumhe mantasampanne paṇḍite  ācariye na labhittha, amhākaṃ pana ācariyā paṇḍitā upāyakusalā, te no setacchattena  yojesu''nti. ^b^bārāṇasi^eb^nti bhātika, mama chattaṃ ussāpitakālato paṭṭhāya ``amhākaṃ rājā  dhammiko anvaddhamāsaṃ devo vassati, tena sassāni sampajjanti, bārāṇasiyaṃ bahuṃ khāditabbayuttakaṃ  macchamaṃsaṃ pāyitabbayuttakaṃ surodakañca jāta''nti evaṃ raṭṭhavāsino bahumaṃsasurodakaṃ katvā bārāṇasiṃ  voharanti. ^b^phītā^eb^ti hatthiratanāssaratanamuttaratanādīni āharitvā nirupaddavā vohāraṃ  karontā phītā samiddhā. ^b^evaṃ jānāhī^eb^ti bhātika uposatha ahaṃ imehi ettakehi kāraṇehi  sabbakaniṭṭhopi hutvā mama bhātike abhibhavitvā setacchattaṃ patto, evaṃ jānāhīti.<br/><br/>[03] athassa guṇaṃ sutvā uposathakumāro dve gāthā abhāsi -- <br/><br/>[40] 106^b^.^eb^ <br/><br/>[21] ``dhammena kira ñātīnaṃ, rajjaṃ kārehi saṃvara. <br/><br/>[22] medhāvī paṇḍito cāsi, athopi ñātinaṃ hito.. <br/><br/>[40] 107^b^.^eb^ <br/><br/>[21] ``taṃ ^a^M4.0139^ea^ taṃ ñātiparibyūḷhaṃ, nānāratanamocitaṃ. <br/><br/>[22] amittā nappasahanti, indaṃva asurādhipo''ti..<br/><br/>[03] tattha ^a^P4.0136^ea^ ^b^dhammena kira ñātīna^eb^nti tāta saṃvara mahārāja, dhammena  kira tvaṃ ekūnasatānaṃ ñātīnaṃ ^a^V4.0124^ea^ attano jeṭṭhabhātikānaṃ ānubhāvaṃ abhibhavasi, ito paṭṭhāya tvameva  rajjaṃ kārehi, tvameva medhāvī ceva paṇḍito ca ñātīnañca hitoti attho. ^b^taṃ ta^eb^nti evaṃ  vividhaguṇasampannaṃ taṃ. ^b^ñātiparibyūḷha^eb^nti amhehi ekūnasatehi ñātakehi parivāritaṃ.  ^b^nānāratanamocita^eb^nti nānāratanehi ocitaṃ sañcitaṃ bahuratanasañcayaṃ. ^b^asurādhipo^eb^ti  yathā tāvatiṃsehi parivāritaṃ indaṃ asurarājā nappasahati, evaṃ amhehi ārakkhaṃ karontehi  parivāritaṃ taṃ tiyojanasatike kāsiraṭṭhe dvādasayojanikāya bārāṇasiyā rajjaṃ kārentaṃ amittā  nappasahantīti dīpeti.<br/><br/>[03] saṃvaramahārājā sabbesampi bhātikānaṃ mahantaṃ yasaṃ adāsi. te tassa santike  māsaḍḍhamāsaṃ vasitvā ``mahārāja janapadesu coresu uṭṭhahantesu mayaṃ jānissāma, tvaṃ rajjasukhaṃ  anubhavā''ti vatvā attano attano janapadaṃ gatā. rājāpi bodhisattassa ovāde ṭhatvā  āyupariyosāne devanagaraṃ pūrento agamāsi.<br/><br/>[03] satthā imaṃ dhammadesanaṃ āharitvā ``bhikkhu evaṃ tvaṃ pubbe ovādakkhamo, idāni kasmā  vīriyaṃ na akāsī''ti vatvā saccāni pakāsetvā jātakaṃ samodhānesi, saccapariyosāne so  bhikkhu sotāpattiphale patiṭṭhahi.<br/><br/>[03] tadā saṃvaramahārājā ayaṃ bhikkhu ahosi, uposathakumāro sāriputto, sesabhātikā  therānutherā, parisā buddhaparisā, ovādadāyako amacco pana ahameva ahosinti. <br/><br/>[06] saṃvarajātakavaṇṇanā aṭṭhamā. 


volume: 111
item: 468
title:
  [] . yudhañcayajātakavaṇṇanā^[] . dasarathajātakavaṇṇanā^[] . saṃvarajātakavaṇṇanā^[] . suppārakajātakavaṇṇanā^

content:
  [03] ^b^ummujjanti nimujjantī^eb^ti idaṃ satthā jetavane viharanto paññāpāramiṃ ārabbha kathesi.  ekadivasañhi sāyanhasamaye tathāgatassa dhammaṃ desetuṃ nikkhamanaṃ āgamayamānā bhikkhū  dhammasabhāyaṃ nisīditvā ``āvuso, aho ^a^M4.0140^ea^ satthā mahāpañño puthupañño  hāsapañño javanapañño tikkhapañño nibbedhikapañño tatra tatra upāyapaññāya samannāgato vipulāya  pathavīsamāya, mahāsamuddo viya gambhīrāya, ākāso viya vitthiṇṇāya, sakalajambudīpasmiñhi  uṭṭhitapañho dasabalaṃ atikkamitvā gantuṃ samattho nāma natthi. yathā mahāsamudde uṭṭhitaūmiyo velaṃ  nātikkamanti, velaṃ patvāva bhijjanti, evaṃ ^a^P4.0137^ea^ na koci pañho dasabalaṃ  atikkamati, satthu pādamūlaṃ ^a^V4.0125^ea^ patvā bhijjatevā''ti dasabalassa mahāpaññāpāramiṃ vaṇṇesuṃ. satthā  āgantvā ``kāya nuttha, bhikkhave, etarahi kathāya sannisinnā''ti pucchitvā ``imāya nāmā''ti  vutte ``na, bhikkhave, tathāgato idāneva paññavā, pubbepi aparipakke ñāṇe paññavāva, andho  hutvāpi mahāsamudde udakasaññāya `imasmiṃ imasmiṃ samudde idaṃ nāma idaṃ nāma ratana'nti  aññāsī''ti vatvā atītaṃ āhari.<br/><br/>[03] atīte kururaṭṭhe kururājā nāma rajjaṃ kāresi, kurukacchaṃ nāma paṭṭanagāmo ahosi. tadā  bodhisatto kurukacche niyāmakajeṭṭhakassa putto hutvā nibbatti pāsādiko suvaṇṇavaṇṇo,  ``suppārakakumāro''tissa nāmaṃ kariṃsu. so mahantena parivārena vaḍḍhanto soḷasavassakāleyeva  niyāmakasippe nipphattiṃ patvā aparabhāge pitu accayena niyāmakajeṭṭhako hutvā niyāmakakammaṃ  akāsi, paṇḍito ñāṇasampanno ahosi. tena āruḷhanāvāya byāpatti nāma natthi. tassa  aparabhāge loṇajalapahaṭāni dvepi cakkhūni nassiṃsu. so tato paṭṭhāya niyāmakajeṭṭhako hutvāpi  niyāmakakammaṃ akatvā ``rājānaṃ nissāya jīvissāmī''ti rājānaṃ upasaṅkami. atha naṃ rājā  agghāpaniyakamme ṭhapesi. so tato paṭṭhāya rañño hatthiratanāssaratanamuttasāramaṇisārādīni  agghāpesi.<br/><br/>[03] athekadivasaṃ ``rañño maṅgalahatthī bhavissatī''ti kāḷapāsāṇakūṭavaṇṇaṃ ekaṃ vāraṇaṃ ānesuṃ.  taṃ disvā rājā ``paṇḍitassa dassethā''ti āha. atha naṃ tassa santikaṃ nayiṃsu. so  hatthena tassa sarīraṃ parimajjitvā ``nāyaṃ maṅgalahatthī bhavituṃ anucchaviko, pādehi vāmanadhātuko  esa, etañhi mātā vijāyamānā aṅkena sampaṭicchituṃ nāsakkhi, tasmā bhūmiyaṃ patitvā  pacchimapādehi vāmanadhātuko hotī''ti ^a^M4.0141^ea^ āha. hatthiṃ gahetvā āgate pucchiṃsu.  te ``saccaṃ paṇḍito kathetī''ti vadiṃsu. taṃ kāraṇaṃ ^a^P4.0138^ea^ rājā sutvā tuṭṭho  tassa aṭṭha kahāpaṇe dāpesi.<br/><br/>[03] punekadivasaṃ ``rañño maṅgalāsso bhavissatī''ti ekaṃ assaṃ ānayiṃsu. tampi rājā  paṇḍitassa santikaṃ pesesi. so tampi hatthena parāmasitvā ``ayaṃ maṅgalāsso bhavituṃ na  yutto, etassa hi jātadivaseyeva mātā mari, tasmā mātu khīraṃ alabhanto na sammā  vaḍḍhito''ti āha. sāpissa kathā saccāva ahosi. tampi sutvā rājā tussitvā aṭṭha  kahāpaṇe dāpesi. athekadivasaṃ ``rañño maṅgalaratho bhavissatī''ti rathaṃ āhariṃsu. tampi  rājā tassa santikaṃ pesesi. so tampi hatthena parāmasitvā ``ayaṃ ratho susirarukkhena kato,  tasmā rañño nānucchaviko''ti āha. sāpissa kathā saccāva ahosi. rājā tampi sutvā  aṭṭheva ^a^V4.0126^ea^ kahāpaṇe dāpesi. athassa mahagghaṃ kambalaratanaṃ āhariṃsu. tampi tasseva pesesi. so  tampi hatthena parāmasitvā ``imassa mūsikacchinnaṃ ekaṭṭhānaṃ atthī''ti āha. sodhentā taṃ  disvā rañño ārocesuṃ. rājā sutvā tussitvā aṭṭheva kahāpaṇe dāpesi.<br/><br/>[03] so cintesi ``ayaṃ rājā evarūpānipi acchariyāni disvā aṭṭheva kahāpaṇe dāpesi,  imassa dāyo nhāpitadāyo, nhāpitajātiko bhavissati, kiṃ me evarūpena rājupaṭṭhānena, attano  vasanaṭṭhānameva gamissāmī''ti. so kurukacchapaṭṭanameva paccāgami. tasmiṃ tattha vasante vāṇijā  nāvaṃ sajjetvā ``kaṃ niyāmakaṃ karissāmā''ti mantesuṃ. ``suppārakapaṇḍitena āruḷhanāvā na  byāpajjati, esa paṇḍito upāyakusalo, andho samānopi suppārakapaṇḍitova uttamo''ti taṃ  upasaṅkamitvā ``niyāmako no hohī''ti vatvā ``tātā, ahaṃ andho, kathaṃ niyāmakakammaṃ  karissāmī''ti vutte ``sāmi, andhāpi tumheyeva amhākaṃ uttamā''ti punappunaṃ yāciyamāno  ``sādhu tātā, tumhehi ārocitasaññāya niyāmako bhavissāmī''ti tesaṃ ^a^P4.0139^ea^  nāvaṃ abhiruhi. te nāvāya mahāsamuddaṃ pakkhandiṃsu. nāvā satta divasāni nirupaddavā  agamāsi, tato akālavātaṃ uppātitaṃ uppajji, nāvā cattāro māse pakatisamuddapiṭṭhe vicaritvā  khuramālīsamuddaṃ nāma pattā. tattha ^a^M4.0142^ea^ macchā manussasamānasarīrā khuranāsā  udake ummujjanimujjaṃ karonti. vāṇijā te disvā mahāsattaṃ tassa samuddassa nāmaṃ pucchantā  paṭhamaṃ gāthamāhaṃsu -- <br/><br/>[40] 108^b^.^eb^ <br/><br/>[21] ``ummujjanti nimujjanti, manussā khuranāsikā. <br/><br/>[22] suppārakaṃ taṃ pucchāma, samuddo katamo aya''nti..<br/><br/>[03] evaṃ tehi puṭṭho mahāsatto attano niyāmakasuttena saṃsanditvā dutiyaṃ gāthamāha -- <br/><br/>[40] 109^b^.^eb^ <br/><br/>[21] ``kurukacchā payātānaṃ, vāṇijānaṃ dhanesinaṃ. <br/><br/>[22] nāvāya vippanaṭṭhāya, khuramālīti vuccatī''ti..<br/><br/>[03] tattha ^b^payātāna^eb^nti kurukacchapaṭṭanā nikkhamitvā gacchantānaṃ. ^b^dhanesina^eb^nti  tumhākaṃ vāṇijānaṃ dhanaṃ pariyesantānaṃ. ^b^nāvāya vippanaṭṭhāyā^eb^ti tāta tumhākaṃ imāya videsaṃ  pakkhandanāvāya kammakārakaṃ pakatisamuddaṃ atikkamitvā sampatto ayaṃ samuddo ``khuramālī''ti  vuccati, evametaṃ paṇḍitā kathentīti.<br/><br/>[03] tasmiṃ ^a^V4.0127^ea^ pana samudde vajiraṃ ussannaṃ hoti. mahāsatto ``sacāhaṃ `ayaṃ vajirasamuddo'ti evaṃ  etesaṃ kathessāmi, lobhena bahuṃ vajiraṃ gaṇhitvā nāvaṃ osīdāpessantī''ti tesaṃ anācikkhitvāva  nāvaṃ laggāpetvā upāyenekaṃ yottaṃ gahetvā macchagahaṇaniyāmena jālaṃ khipāpetvā vajirasāraṃ  uddharitvā nāvāyaṃ pakkhipitvā aññaṃ appagghabhaṇḍaṃ chaḍḍāpesi. nāvā taṃ samuddaṃ atikkamitvā  purato aggimāliṃ nāma gatā. so pajjalitāggikkhandho viya majjhanhikasūriyo viya ca  obhāsaṃ muñcanto aṭṭhāsi. vāṇijā -- <br/><br/>[40] 110^b^.^eb^ <br/><br/>[21] ``yathā aggīva sūriyova, samuddo paṭidissati. <br/><br/>[22] suppārakaṃ taṃ pucchāma, samuddo katamo aya''nti.. -- gāthāya taṃ pucchiṃsu.<br/><br/>[03] mahāsattopi ^a^M4.0143^ea^ tesaṃ anantaragāthāya kathesi -- <br/><br/>[40] 111^b^.^eb^ <br/><br/>[21] ``kurukacchā ^a^P4.0140^ea^ payātānaṃ, vāṇijānaṃ dhanesinaṃ. <br/><br/>[22] nāvāya vippanaṭṭhāya, aggimālīti vuccatī''ti..<br/><br/>[03] tasmiṃ pana samudde suvaṇṇaṃ ussannaṃ ahosi. mahāsatto purimanayeneva tatopi suvaṇṇaṃ  gāhāpetvā nāvāyaṃ pakkhipāpesi. nāvā tampi samuddaṃ atikkamitvā khīraṃ viya dadhiṃ viya ca  obhāsantaṃ dadhimāliṃ nāma samuddaṃ pāpuṇi. vāṇijā -- <br/><br/>[40] 112^b^.^eb^ <br/><br/>[21] ``yathā dadhīva khīraṃva, samuddo paṭidissati. <br/><br/>[22] suppārakaṃ taṃ pucchāma, samuddo katamo aya''nti.. -- <br/><br/>[25] gāthāya tassapi nāmaṃ pucchiṃsu.<br/><br/>[03] mahāsatto anantaragāthāya ācikkhi -- <br/><br/>[40] 113^b^.^eb^ <br/><br/>[21] ``kurukacchā payātānaṃ, vāṇijānaṃ dhanesinaṃ. <br/><br/>[22] nāvāya vippanaṭṭhāya, dadhimālīti vuccatī''ti..<br/><br/>[03] tasmiṃ pana samudde rajataṃ ussannaṃ ahosi. so tampi upāyena gāhāpetvā nāvāyaṃ  pakkhipāpesi ^a^V4.0128^ea^. nāvā tampi samuddaṃ atikkamitvā nīlakusatiṇaṃ viya sampannasassaṃ viya ca  obhāsamānaṃ nīlavaṇṇaṃ kusamāliṃ nāma samuddaṃ pāpuṇi. vāṇijā -- <br/><br/>[40] 114^b^.^eb^ <br/><br/>[21] ``yathā kusova sassova, samuddo paṭidissati. <br/><br/>[22] suppārakaṃ taṃ pucchāma, samuddo katamo aya''nti.. -- <br/><br/>[25] gāthāya tassapi nāmaṃ pucchiṃsu.<br/><br/>[03] so anantaragāthāya ācikkhi -- <br/><br/>[40] 115^b^.^eb^ <br/><br/>[21] ``kurukacchā payātānaṃ, vāṇijānaṃ dhanesinaṃ. <br/><br/>[22] nāvāya vippanaṭṭhāya, kusamālīti vuccatī''ti..<br/><br/>[03] tasmiṃ pana samudde nīlamaṇiratanaṃ ussannaṃ ahosi. so tampi upāyeneva gāhāpetvā  nāvāyaṃ pakkhipāpesi. nāvā tampi samuddaṃ atikkamitvā ^a^M4.0144^ea^ naḷavanaṃ viya  veḷuvanaṃ viya ca khāyamānaṃ naḷamāliṃ nāma samuddaṃ pāpuṇi. vāṇijā -- <br/><br/>[40] 116^b^.^eb^ <br/><br/>[21] ``yathā ^a^P4.0141^ea^ naḷova veḷūva, samuddo paṭidissati. <br/><br/>[22] suppārakaṃ taṃ pucchāma, samuddo katamo aya''nti.. -- <br/><br/>[25] gāthāya tassapi nāmaṃ pucchiṃsu.<br/><br/>[03] mahāsatto anantaragāthāya kathesi -- <br/><br/>[40] 117^b^.^eb^ <br/><br/>[21] ``kurukacchā payātānaṃ, vāṇijānaṃ dhanesinaṃ. <br/><br/>[22] nāvāya vippanaṭṭhāya, naḷamālīti vuccatī''ti..<br/><br/>[03] tasmiṃ pana samudde masāragallaṃ veḷuriyaṃ ussannaṃ ahosi. so tampi upāyena gāhāpetvā  nāvāyaṃ pakkhipāpesi. aparo nayo -- ^b^naḷo^eb^ti vicchikanaḷopi kakkaṭakanaḷopi, so  ^a^V4.0129^ea^ rattavaṇṇo hoti. ^b^veḷū^eb^ti pana pavāḷassetaṃ nāmaṃ, so ca samuddo pavāḷussanno rattobhāso  ahosi, tasmā ``yathā naḷova veḷuvā''ti pucchiṃsu. mahāsatto tato pavāḷaṃ gāhāpesīti.<br/><br/>[03] vāṇijā naḷamāliṃ atikkantā balavāmukhasamuddaṃ nāma passiṃsu. tattha udakaṃ kaḍḍhitvā  kaḍḍhitvā sabbato bhāgena uggacchati. tasmiṃ sabbato bhāgena uggate udakaṃ sabbato bhāgena  chinnapapātamahāsobbho viya paññāyati, ūmiyā uggatāya ekato papātasadisaṃ hoti, bhayajanano  saddo uppajjati sotāni bhindanto viya hadayaṃ phālento viya ca. taṃ disvā vāṇijā  bhītatasitā -- <br/><br/>[40] 118^b^.^eb^ <br/><br/>[21] ``mahabbhayo bhiṃsanako, saddo suyyatimānuso. <br/><br/>[27] yathā sobbho papātova, samuddo paṭidissati. <br/><br/>[22] suppārakaṃ taṃ pucchāma, samuddo katamo aya''nti.. -- <br/><br/>[25] gāthāya tassapi nāmaṃ pucchiṃsu.<br/><br/>[03] tattha ^a^M4.0145^ea^ ^b^suyyatimānuso^eb^ti suyyati amānuso saddo. <br/><br/>[40] 119^b^.^eb^ <br/><br/>[21] ``kurukacchā payātānaṃ, vāṇijānaṃ dhanesinaṃ. <br/><br/>[22] nāvāya vippanaṭṭhāya, balavāmukhīti vuccatī''ti.. -- <br/><br/>[25] bodhisatto anantaragāthāya tassa nāmaṃ ācikkhitvā ``tātā, imaṃ  balavāmukhasamuddaṃ ^a^P4.0142^ea^ patvā nivattituṃ samatthā nāvā nāma natthi, ayaṃ sampattanāvaṃ  nimujjāpetvā vināsaṃ pāpetī''ti āha. tañca nāvaṃ satta manussasatāni abhiruhiṃsu. te sabbe  maraṇabhayabhītā ekappahāreneva avīcimhi paccamānasattā viya atikāruññaṃ ravaṃ muñciṃsu.  mahāsatto ``ṭhapetvā maṃ añño etesaṃ sotthibhāvaṃ kātuṃ samattho nāma natthi, saccakiriyāya tesaṃ  sotthiṃ karissāmī''ti cintetvā te āmantetvā āha -- ``tātā, khippaṃ maṃ gandhodakena  nhāpetvā ahatavatthāni nivāsāpetvā puṇṇapātiṃ sajjetvā nāvāya dhure ṭhapethā''ti. te vegena tathā  kariṃsu. mahāsatto ubhohi hatthehi puṇṇapātiṃ gahetvā nāvāya dhure ṭhito saccakiriyaṃ karonto  osānagāthamāha -- <br/><br/>[40] 120^b^.^eb^ <br/><br/>[21] ``yato ^a^V4.0130^ea^ sarāmi attānaṃ, yato pattosmi viññutaṃ. <br/><br/>[27] nābhijānāmi sañcicca, ekapāṇampi hiṃsitaṃ. <br/><br/>[22] etena saccavajjena, sotthiṃ nāvā nivattatū''ti..<br/><br/>[03] tattha ^b^yato^eb^ti yato paṭṭhāya ahaṃ attānaṃ sarāmi, yato paṭṭhāya camhi viññutaṃ pattoti  attho. ^b^ekapāṇampi hiṃsita^eb^nti etthantare sañcicca ekaṃ kunthakipillikapāṇampi hiṃsitaṃ  nābhijānāmi. desanāmattamevetaṃ, bodhisatto pana tiṇasalākampi upādāya mayā parasantakaṃ na  gahitapubbaṃ, lobhavasena paradāraṃ na olokitapubbaṃ, musā na bhāsitapubbā, tiṇaggenāpi majjaṃ na  pivitapubbanti evaṃ pañcasīlavasena pana saccakiriyaṃ akāsi, katvā ca pana puṇṇapātiyā udakaṃ  nāvāya dhure abhisiñci.<br/><br/>[03] cattāro māse videsaṃ pakkhandanāvā nivattitvā iddhimā viya saccānubhāvena ekadivaseneva  kurukacchapaṭṭanaṃ agamāsi. gantvā ca pana thalepi aṭṭhusabhamattaṃ ṭhānaṃ pakkhanditvā nāvikassa  gharadvāreyeva aṭṭhāsi. mahāsatto tesaṃ vāṇijānaṃ suvaṇṇarajatamaṇipavāḷamuttavajirāni bhājetvā  ^a^M4.0146^ea^ adāsi. ``ettakehi ^a^P4.0143^ea^ vo ratanehi alaṃ, mā puna samuddaṃ  pavisathā''ti tesaṃ ovādaṃ datvā yāvajīvaṃ dānādīni puññāni katvā devapuraṃ pūresi. <br/><br/>[01] satthā imaṃ dhammadesanaṃ āharitvā ``evaṃ, bhikkhave, pubbepi tathāgato  mahāpaññoyevā''ti vatvā jātakaṃ samodhānesi -- ``tadā parisā buddhaparisā ahesuṃ,  suppārakapaṇḍito pana ahameva ahosi''nti. <br/><br/>[06] suppārakajātakavaṇṇanā navamā. <br/><br/>[01] jātakuddānaṃ -- <br/><br/>[21] mātuposaka juṇho ca, dhamma udaya pānīyo. <br/><br/>[27] yudhañcayo dasaratho, saṃvaro ca suppārako. <br/><br/>[22] ekādasanipātamhi, saṅgītā nava jātakā.. <br/><br/>[06] ekādasakanipātavaṇṇanā niṭṭhitā. 


volume: 111
item: 469
title: [] . dasarathajātakavaṇṇanā^dvādasakanipāto^^[] . cūḷakuṇālajātakavaṇṇanā^
content:
  [40] 1-12^b^.^eb^ <br/><br/>[21] ^b^luddhānaṃ^eb^ ^a^V4.0131^ea^ ^a^P4.0144^ea^ ^a^M4.0147^ea^ ^b^lahucittāna^eb^nti idaṃ jātakaṃ  ^b^kuṇālajātake^eb^ (jā0 2.21.kuṇālajātaka) āvi bhavissati. <br/><br/>[06] cūḷakuṇālajātakavaṇṇanā paṭhamā. 


volume: 111
item: 470
title: dvādasakanipāto^^[] . cūḷakuṇālajātakavaṇṇanā^[] . bhaddasālajātakavaṇṇanā^
content:
  [03] ^b^kā tvaṃ suddhehi vatthehī^eb^ti idaṃ satthā jetavane viharanto ñātatthacariyaṃ ārabbha  kathesi. sāvatthiyañhi anāthapiṇḍikassa nivesane pañcannaṃ bhikkhusatānaṃ nibaddhabhojanaṃ pavattati,  tathā visākhāya ca kosalarañño ca. tattha pana kiñcāpi nānaggarasabhojanaṃ dīyati, bhikkhūnaṃ  panettha koci vissāsiko natthi, tasmā bhikkhū rājanivesane na bhuñjanti, bhattaṃ gahetvā  anāthapiṇḍikassa vā visākhāya vā aññesaṃ vā vissāsikānaṃ gharaṃ gantvā bhuñjanti. rājā  ekadivasaṃ paṇṇākāraṃ āhaṭaṃ ``bhikkhūnaṃ dethā''ti bhattaggaṃ pesetvā ``bhattagge bhikkhū natthī''ti  vutte ``kahaṃ gatā''ti pucchitvā ``attano vissāsikagehesu nisīditvā bhuñjantī''ti sutvā  bhuttapātarāso satthu santikaṃ gantvā ``bhante, bhojanaṃ nāma kiṃ parama''nti pucchi.  vissāsaparamaṃ mahārāja, kañjikamattakampi vissāsikena dinnaṃ madhuraṃ hotīti. bhante, kena pana  saddhiṃ bhikkhūnaṃ vissāso hotīti? ``ñātīhi vā sekkhakulehi vā, mahārājā''ti. tato  rājā cintesi ``ekaṃ sakyadhītaraṃ ānetvā aggamahesiṃ karissāmi, evaṃ mayā saddhiṃ bhikkhūnaṃ  ñātake viya ^a^P4.0145^ea^ vissāso bhavissatī''ti. so uṭṭhāyāsanā attano nivesanaṃ  gantvā kapilavatthuṃ dūtaṃ pesesi ``dhītaraṃ me detha, ahaṃ tumhehi saddhiṃ ñātibhāvaṃ icchāmī''ti.<br/><br/>[03] sākiyā ^a^V4.0132^ea^ ^a^M4.0148^ea^ dūtavacanaṃ sutvā sannipatitvā mantayiṃsu ``mayaṃ kosalarañño  āṇāpavattiṭṭhāne vasāma, sace dārikaṃ na dassāma, mahantaṃ veraṃ bhavissati, sace dassāma,  kulavaṃso no bhijjissati, kiṃ nu kho kātabba''nti. atha ne mahānāmo āha -- ``mā  cintayittha, mama dhītā vāsabhakhattiyā nāma nāgamuṇḍāya nāma dāsiyā kucchismiṃ nibbatti.  sā soḷasavassuddesikā uttamarūpadharā sobhaggappattā pitu vaṃsena khattiyajātikā, tamassa  `khattiyakaññā'ti pesessāmā''ti. sākiyā ``sādhū''ti sampaṭicchitvā dūte pakkosāpetvā  ``sādhu, dārikaṃ dassāma, idāneva naṃ gahetvā gacchathā''ti āhaṃsu. dūtā cintesuṃ ``ime  sākiyā nāma jātiṃ nissāya atimānino, `sadisī no'ti vatvā asadisimpi dadeyyuṃ, etehi  saddhiṃ ekato bhuñjamānameva gaṇhissāmā''ti. te evamāhaṃsu ``mayaṃ gahetvā gacchantā yā tumhehi  saddhiṃ ekato bhuñjati, taṃ gahetvā gamissāmā''ti. sākiyā tesaṃ nivāsaṭṭhānaṃ dāpetvā ``kiṃ  karissāmā''ti cintayiṃsu. mahānāmo āha -- ``tumhe mā cintayittha, ahaṃ upāyaṃ  karissāmi, tumhe mama bhojanakāle vāsabhakhattiyaṃ alaṅkaritvā ānetvā mayā ekasmiṃ kabaḷe  gahitamatte `deva, asukarājā paṇṇaṃ pahiṇi, imaṃ tāva sāsanaṃ suṇāthā'ti paṇṇaṃ dasseyyāthā''ti.  te ``sādhū''ti sampaṭicchitvā tasmiṃ bhuñjamāne kumārikaṃ alaṅkariṃsu.<br/><br/>[03] mahānāmo ``dhītaraṃ me ānetha, mayā saddhiṃ bhuñjatū''ti āha. atha naṃ alaṅkaritvā  tāvadeva thokaṃ papañcaṃ katvā ānayiṃsu. sā ``pitarā saddhiṃ bhuñjissāmī''ti ekapātiyaṃ hatthaṃ  otāresi. mahānāmopi tāya saddhiṃ ekapiṇḍaṃ gahetvā mukhe ṭhapesi. dutiyapiṇḍāya hatthe  pasārite ``deva, asukaraññā paṇṇaṃ pahitaṃ, imaṃ tāva sāsanaṃ suṇāthā''ti paṇṇaṃ upanāmesuṃ.  mahānāmo ``amma, tvaṃ bhuñjāhī''ti dakkhiṇahatthaṃ ^a^P4.0146^ea^ pātiyāyeva katvā  vāmahatthena gahetvā paṇṇaṃ olokesi. tassa taṃ sāsanaṃ upadhārentasseva itarā bhuñji. so  tassā bhuttakāle hatthaṃ dhovitvā mukhaṃ vikkhālesi. taṃ disvā dūtā ``nicchayenesā etassa  dhītā''ti niṭṭhamakaṃsu, na taṃ antaraṃ jānituṃ sakkhiṃsu. mahānāmo mahantena parivārena ^a^M4.0149^ea^  dhītaraṃ pesesi. dūtāpi naṃ sāvatthiṃ netvā ``ayaṃ kumārikā jātisampannā  mahānāmassa dhītā''ti vadiṃsu. rājā tussitvā sakalanagaraṃ alaṅkārāpetvā taṃ ratanarāsimhi  ṭhapetvā aggamahesiṭṭhāne abhisiñcāpesi. sā rañño piyā ahosi manāpā.<br/><br/>[03] athassā na cirasseva gabbho patiṭṭhahi. rājā gabbhaparihāramadāsi. sā dasamāsaccayena  suvaṇṇavaṇṇaṃ puttaṃ vijāyi. athassa nāmaggahaṇadivase rājā attano ayyakassa santikaṃ pesesi  ``sakyarājadhītā vāsabhakhattiyā puttaṃ vijāyi, kimassa nāmaṃ karomā''ti. taṃ pana sāsanaṃ  ^a^V4.0133^ea^ gahetvā gato amacco thokaṃ badhiradhātuko, so gantvā rañño ayyakassārocesi. so taṃ sutvā  ``vāsabhakhattiyā puttaṃ avijāyitvāpi sabbaṃ janaṃ abhibhavati, idāni pana ativiya rañño  vallabhā bhavissatī''ti āha. so badhirāmacco ``vallabhā''ti vacanaṃ dussutaṃ sutvā  ``viṭaṭūbho''ti sallakkhetvā rājānaṃ upagantvā ``deva, kumārassa kira `viṭaṭūbho'ti nāmaṃ  karothā''ti āha. rājā ``porāṇakaṃ no kuladattikaṃ nāmaṃ bhavissatī''ti cintetvā  ``viṭaṭūbho''ti nāmaṃ akāsi. tato paṭṭhāya kumāro kumāraparihārena vaḍḍhanto sattavassikakāle  aññesaṃ kumārānaṃ mātāmahakulato hatthirūpakāssarūpakādīni āhariyamānāni disvā mātaraṃ  pucchi ``amma, aññesaṃ mātāmahakulato paṇṇākāro āhariyati, mayhaṃ koci kiñci na pesesi,  kiṃ tvaṃ nimmātā nippitāsī''ti? atha naṃ sā ``tāta, sakyarājāno mātāmahā dūre pana  vasanti, tena te kiñci na pesentī''ti vatvā vañcesi.<br/><br/>[03] puna soḷasavassikakāle ``amma, mātāmahakulaṃ passitukāmomhī''ti vatvā ``alaṃ tāta,  kiṃ tattha gantvā karissasī''ti vāriyamānopi punappunaṃ yāci. athassa mātā ``tena hi  ^a^P4.0147^ea^ gacchāhī''ti sampaṭicchi. so pitu ārocetvā mahantena parivārena  nikkhami. vāsabhakhattiyā puretaraṃ paṇṇaṃ pesesi ``ahaṃ idha sukhaṃ vasāmi, sāmino kiñci  antaraṃ mā dassayiṃsū''ti. sākiyā viṭaṭūbhassa āgamanaṃ ñatvā ``vandituṃ na sakkā''ti tassa  daharadahare kumārake janapadaṃ pahiṇiṃsu. kumāre kapilavatthuṃ sampatte sākiyā santhāgāre  sannipatiṃsu. kumāro santhāgāraṃ ^a^M4.0150^ea^ gantvā aṭṭhāsi. atha naṃ ``ayaṃ te, tāta,  mātāmaho, ayaṃ mātulo''ti vadiṃsu so sabbe vandamāno vicari. so yāvapiṭṭhiyā  rujanappamāṇā vanditvā ekampi attānaṃ vandamānaṃ adisvā ``kiṃ nu kho maṃ vandantā natthī''ti  pucchi. sākiyā ``tāta, tava kaniṭṭhakumārā janapadaṃ gatā''ti vatvā tassa mahantaṃ sakkāraṃ  kariṃsu. so katipāhaṃ vasitvā mahantena parivārena nikkhami. athekā dāsī santhāgāre tena  nisinnaphalakaṃ ``idaṃ vāsabhakhattiyāya dāsiyā puttassa nisinnaphalaka''nti akkositvā  paribhāsitvā khīrodakena dhovi. eko puriso attano āvudhaṃ pamussitvā nivatto taṃ gaṇhanto  viṭaṭūbhakumārassa akkosanasaddaṃ sutvā taṃ antaraṃ pucchitvā ``vāsabhakhattiyā dāsiyā kucchismiṃ  mahānāmasakkassa jātā''ti ñatvā gantvā balakāyassa kathesi. ``vāsabhakhattiyā kira dāsiyā  dhītā''ti mahākolāhalaṃ ahosi.<br/><br/>[03] kumāro taṃ sutvā ``ete tāva mama nisinnaphalakaṃ khīrodakena dhovantu, ahaṃ pana rajje  patiṭṭhitakāle ^a^V4.0134^ea^ etesaṃ galalohitaṃ gahetvā mama nisinnaphalakaṃ dhovissāmī''ti cittaṃ paṭṭhapesi.  tasmiṃ sāvatthiṃ gate amaccā sabbaṃ pavattiṃ rañño ārocesuṃ. rājā ``sabbe mayhaṃ dāsidhītaraṃ  adaṃsū''ti sākiyānaṃ kujjhitvā vāsabhakhattiyāya ca puttassa ca dinnaparihāraṃ acchinditvā  dāsadāsīhi laddhabbaparihāramattameva dāpesi. tato katipāhaccayena satthā rājanivesanaṃ āgantvā  nisīdi. rājā satthāraṃ vanditvā ``bhante, tumhākaṃ kira ñātakehi dāsidhītā mayhaṃ dinnā,  tenassā ahaṃ saputtāya parihāraṃ acchinditvā dāsadāsīhi laddhabbaparihāramattameva dāpesi''nti  āha. satthā ``ayuttaṃ, mahārāja, sākiyehi ^a^P4.0148^ea^ kataṃ, dadantehi nāma  samānajātikā dātabbā assa. taṃ pana mahārāja, vadāmi vāsabhakhattiyā khattiyarājadhītā  khattiyassa rañño gehe abhisekaṃ labhi, viṭaṭūbhopi khattiyarājānameva paṭicca jāto, mātugottaṃ  nāma kiṃ karissati, pitugottameva pamāṇanti porāṇakapaṇḍitā dalidditthiyā kaṭṭhahārikāyapi  aggamahesiṭṭhānaṃ adaṃsu, tassā ca kucchimhi jātakumāro dvādasayojanikāya bārāṇasiyā rajjaṃ  katvā kaṭṭhavāhanarājā nāma jāto''ti ^b^kaṭṭhavāhanajātakaṃ^eb^ (jā0 1.1.7) kathesi ^a^M4.0151^ea^.  rājā satthu dhammakathaṃ sutvā ``pitugottameva kira pamāṇa''nti sutvā tussitvā  mātāputtānaṃ pakatiparihārameva dāpesi.<br/><br/>[03] rañño pana bandhulo nāma senāpati mallikaṃ nāma attano bhariyaṃ vañjhaṃ ``tava kulagharameva  gacchāhī''ti kusinārameva pesesi. sā ``satthāraṃ disvāva gamissāmī''ti jetavanaṃ pavisitvā  tathāgataṃ vanditvā ekamantaṃ ṭhitā ``kahaṃ gacchasī''ti ca puṭṭhā ``sāmiko me, bhante, kulagharaṃ  pesesī''ti vatvā ``kasmā''ti vuttā ``vañjhā aputtikā, bhante''ti vatvā satthārā ``yadi evaṃ  gamanakiccaṃ natthi, nivattāhī''ti vuttā tuṭṭhā satthāraṃ vanditvā nivesanameva puna agamāsi.  ``kasmā nivattasī''ti puṭṭhā ``dasabalena nivattitāmhī''ti āha. senāpati ``diṭṭhaṃ  bhavissati tathāgatena kāraṇa''nti āha. sā na cirasseva gabbhaṃ paṭilabhitvā uppannadohaḷā  ``dohaḷo me uppanno''ti ārocesi. ``kiṃ dohaḷo''ti? ``vesāliyā nagare  licchavirājānaṃ abhisekamaṅgalapokkharaṇiṃ otaritvā nhatvā pānīyaṃ pivitukāmāmhi, sāmī''ti.  senāpati ``sādhū''ti vatvā sahassathāmadhanuṃ gahetvā taṃ rathaṃ āropetvā sāvatthito  nikkhamitvā rathaṃ pājento vesāliṃ pāvisi.<br/><br/>[03] tasmiñca kāle kosalarañño bandhulasenāpatinā saddhiṃ ekācariyakule uggahitasippo  mahāli nāma licchavī andho licchavīnaṃ atthañca dhammañca anusāsanto dvārasamīpe vasati.  so rathassa ummāre paṭighaṭṭanasaddaṃ sutvā ``bandhulamallassa rathapatanasaddo ^a^P4.0149^ea^ eso,  ajja licchavīnaṃ ^a^V4.0135^ea^ bhayaṃ uppajjissatī''ti āha. pokkharaṇiyā anto ca bahi ca ārakkhā  balavā, upari lohajālaṃ patthaṭaṃ, sakuṇānampi okāso natthi. senāpati pana rathā otaritvā  ārakkhake khaggena paharanto palāpetvā lohajālaṃ chinditvā antopokkharaṇiyaṃ bhariyaṃ otāretvā  nhāpetvā pāyetvā sayampi nhatvā mallikaṃ rathaṃ āropetvā nagarā nikkhamitvā āgatamaggeneva  pāyāsi. ārakkhakā gantvā licchavīnaṃ ārocesuṃ. licchavirājāno kujjhitvā pañca  rathasatāni āruyha ``bandhulamallaṃ gaṇhissāmā''ti nikkhamiṃsu. taṃ pavattiṃ mahālissa ārocesuṃ.  mahāli ``mā gamittha, so hi vo sabbe ghātayissatī''ti āha. tepi ``mayaṃ  gamissāmayevā''ti vadiṃsu. tena hi cakkassa yāva nābhito pathaviṃ paviṭṭhaṭṭhānaṃ ^a^M4.0152^ea^  disvā nivatteyyātha, tato anivattantā purato asanisaddaṃ viya suṇissatha, tamhā ṭhānā  nivatteyyātha, tato anivattantā tumhākaṃ rathadhuresu chiddaṃ passissatha, tamhā ṭhānā nivatteyyātha,  purato māgamitthāti. te tassa vacanena anivattitvā taṃ anubandhiṃsuyeva.<br/><br/>[03] mallikā disvā ``rathā, sāmi, paññāyantī''ti āha. tena hi ekassa rathassa viya  paññāyanakāle mama āroceyyāsīti. sā yadā sabbe eko viya hutvā paññāyiṃsu, tadā  ``ekameva sāmi rathasīsaṃ paññāyatī''ti āha. bandhulo ``tena hi imā rasmiyo  gaṇhāhī''ti tassā rasmiyo datvā rathe ṭhitova dhanuṃ āropeti, rathacakkaṃ yāva nābhito pathaviṃ  pāvisi, licchavino taṃ ṭhānaṃ disvāpi na nivattiṃsu. itaro thokaṃ gantvā jiyaṃ pothesi,  asanisaddo viya ahosi. te tatopi na nivattiṃsu, anubandhantā gacchanteva. bandhulo rathe  ṭhitakova ekaṃ saraṃ khipi. so pañcannaṃ rathasatānaṃ rathasīsaṃ chiddaṃ katvā pañca rājasatāni  parikarabandhanaṭṭhāne vijjhitvā pathaviṃ pāvisi. te attano viddhabhāvaṃ ajānitvā ``tiṭṭha re,  tiṭṭha re''ti vadantā anubandhiṃsuyeva. bandhulo rathaṃ ṭhapetvā ``tumhe matakā, matakehi saddhiṃ mayhaṃ  yuddhaṃ nāma natthī''ti āha. te ``matakā nāma amhādisā neva hontī''ti vadiṃsu. ``tena  hi sabbapacchimassa parikaraṃ mocethā''ti. te ^a^P4.0150^ea^ mocayiṃsu. so muttamatteyeva  maritvā patito. atha ne ``sabbepi tumhe evarūpā, attano gharāni gantvā saṃvidhātabbaṃ  saṃvidahitvā puttadāre anusāsitvā sannāhaṃ mocethā''ti āha. te tathā katvā sabbe jīvitakkhayaṃ  pattā.<br/><br/>[03] bandhulopi mallikaṃ sāvatthiṃ ānesi. sā soḷasakkhattuṃ yamake putte vijāyi, sabbepi  sūrā thāmasampannā ahesuṃ, sabbasippe nipphattiṃ pāpuṇiṃsu. ekekassapi purisasahassaparivāro  ahosi ^a^V4.0136^ea^. pitarā saddhiṃ rājanivesanaṃ gacchantehi teheva rājaṅgaṇaṃ paripūri. athekadivasaṃ  vinicchaye kūṭaḍḍaparājitā manussā bandhulaṃ āgacchantaṃ disvā mahāravaṃ viravantā  vinicchayāmaccānaṃ kūṭaḍḍakāraṇaṃ tassa ārocesuṃ. sopi vinicchayaṃ gantvā taṃ aḍḍaṃ tīretvā  sāmikameva sāmikaṃ, assāmikameva assāmikaṃ ^a^M4.0153^ea^ akāsi. mahājano  mahāsaddena sādhukāraṃ pavattesi. rājā ``kimida''nti pucchitvā tamatthaṃ sutvā tussitvā sabbepi  te amacce hāretvā bandhulasseva vinicchayaṃ niyyādesi. so tato paṭṭhāya sammā vinicchini.  tato porāṇakavinicchayikā lañjaṃ alabhantā appalābhā hutvā ``bandhulo rajjaṃ patthetī''ti  rājakule paribhindiṃsu. rājā taṃ kathaṃ gahetvā cittaṃ niggahetuṃ nāsakkhi, ``imasmiṃ idheva  ghātiyamāne garahā me uppajjissatī''ti puna cintetvā ``payuttapurisehi paccantaṃ paharāpetvā te  palāpetvā nivattakāle antarāmagge puttehi saddhiṃ māretuṃ vaṭṭatī''ti bandhulaṃ pakkosāpetvā ``paccanto  kira kupito, tava puttehi saddhiṃ gantvā core gaṇhāhī''ti pahiṇitvā ``etthevassa dvattiṃsāya  puttehi saddhiṃ sīsaṃ chinditvā āharathā''ti tehi saddhiṃ aññepi samatthe mahāyodhe pesesi.  tasmiṃ paccantaṃ gacchanteyeva ``senāpati kira āgacchatī''ti sutvāva payuttakacorā palāyiṃsu.  so taṃ padesaṃ āvāsāpetvā janapadaṃ saṇṭhapetvā nivatti.<br/><br/>[03] athassa nagarato avidūre ṭhāne te yodhā puttehi saddhiṃ sīsaṃ chindiṃsu. taṃ divasaṃ  mallikāya pañcahi bhikkhusatehi saddhiṃ dve aggasāvakā nimantitā honti. athassā pubbaṇhasamaye  ``sāmikassa te saddhiṃ puttehi sīsaṃ chindiṃsū''ti paṇṇaṃ āharitvā adaṃsu. sā taṃ pavattiṃ  ñatvā ^a^P4.0151^ea^ kassaci kiñci avatvā paṇṇaṃ ucchaṅge katvā bhikkhusaṅghameva  parivisi. athassā paricārikā bhikkhūnaṃ bhattaṃ datvā sappicāṭiṃ āharantiyo therānaṃ purato  cāṭiṃ bhindiṃsu. dhammasenāpati ``upāsike, bhedanadhammaṃ bhinnaṃ, na cintetabba''nti āha. sā  ucchaṅgato paṇṇaṃ nīharitvā ``dvattiṃsaputtehi saddhiṃ pitu sīsaṃ chinnanti me imaṃ paṇṇaṃ āhariṃsu,  ahaṃ idaṃ sutvāpi na cintemi, sappicāṭiyā bhinnāya kiṃ cintemi, bhante''ti āha.  dhammasenāpati ``animittamanaññāta''ntiādīni (su0 ni0 579) vatvā dhammaṃ desetvā  uṭṭhāyāsanā vihāraṃ agamāsi. sāpi dvattiṃsa suṇisāyo pakkosāpetvā ``tumhākaṃ sāmikā  attano purimakammaphalaṃ labhiṃsu, tumhe mā socittha mā paridevittha, rañño upari manopadosaṃ mā  karitthā''ti ovadi.<br/><br/>[03] rañño carapurisā taṃ kathaṃ sutvā tesaṃ niddosabhāvaṃ rañño kathayiṃsu. rājā saṃvegappatto  tassā nivesanaṃ gantvā mallikañca suṇisāyo ^a^M4.0154^ea^ cassā khamāpetvā mallikāya  varaṃ adāsi. sā ^a^V4.0137^ea^ ``gahito me hotū''ti vatvā tasmiṃ gate matakabhattaṃ datvā nhatvā rājānaṃ  upasaṅkamitvā vanditvā ``deva, tumhehi me varo dinno, mayhañca aññena attho natthi, dvattiṃsāya  me suṇisānaṃ mama ca kulagharagamanaṃ anujānāthā''ti āha. rājā sampaṭicchi. sā dvattiṃsāya  suṇisānaṃ sakakulaṃ pesetvā sayaṃ kusināranagare attano kulagharaṃ agamāsi. rājā  bandhulasenāpatino bhāgineyyassa dīghakārāyanassa nāma senāpatiṭṭhānaṃ adāsi. so pana  ``mātulo me iminā mārito''ti rañño otāraṃ gavesanto vicarati. rājāpi nipparādhassa  bandhulassa māritakālato paṭṭhāya vippaṭisārī cittassādaṃ na labhati, rajjasukhaṃ nānubhoti.<br/><br/>[03] tadā satthā sākiyānaṃ veḷuṃ nāma nigamaṃ upanissāya viharati. rājā tattha gantvā  ārāmato avidūre khandhāvāraṃ nivāsetvā ``mahantena parivārena satthāraṃ vandissāmā''ti vihāraṃ  gantvā pañca rājakakudhabhaṇḍāni dīghakārāyanassa datvā ekakova gandhakuṭiṃ pāvisi. sabbaṃ  ^b^dhammacetiyasutta^eb^niyāmeneva (ma0 ni0 2.364 ādayo) veditabbaṃ. tasmiṃ gandhakuṭiṃ  paviṭṭhe dīghakārāyano tāni pañca rājakakudhabhaṇḍāni gahetvā viṭaṭūbhaṃ ^a^P4.0152^ea^ rājānaṃ  katvā rañño ekaṃ assaṃ ekañca upaṭṭhānakārikaṃ mātugāmaṃ nivattetvā sāvatthiṃ agamāsi. rājā  satthārā saddhiṃ piyakathaṃ kathetvā nikkhanto senaṃ adisvā taṃ mātugāmaṃ pucchitvā taṃ pavattiṃ sutvā  ``ahaṃ bhāgineyyaṃ ajātasattuṃ ādāya āgantvā viṭaṭūbhaṃ gahessāmī''ti rājagahanagaraṃ gacchanto  vikāle dvāresu pihitesu nagaraṃ pavisitumasakkonto ekissāya sālāya nipajjitvā vātātapena  kilanto rattibhāge tattheva kālamakāsi. vibhātāya rattiyā ``deva kosalanarinda, idāni  anāthosi jāto''ti vilapantiyā tassā itthiyā saddaṃ sutvā rañño ārocesuṃ. so mātulassa  mahantena sakkārena sarīrakiccaṃ kāresi.<br/><br/>[03] viṭaṭūbhopi rajjaṃ labhitvā taṃ veraṃ saritvā ``sabbepi sākiye māressāmī''ti mahatiyā  senāya nikkhami. taṃ divasaṃ satthā paccūsasamaye lokaṃ volokento ñātisaṅghassa vināsaṃ  disvā ``ñātisaṅgahaṃ kātuṃ vaṭṭatī''ti cintetvā pubbaṇhasamaye piṇḍāya caritvā ^a^M4.0155^ea^  piṇḍapātapaṭikkanto gandhakuṭiyaṃ sīhaseyyaṃ kappetvā sāyanhasamaye ākāsena gantvā  kapilavatthusāmante ekasmiṃ kabaracchāye rukkhamūle nisīdi. tato avidūre viṭaṭūbhassa  rajjasīmāya anto sandacchāyo nigrodharukkho atthi, viṭaṭūbho satthāraṃ disvā upasaṅkamitvā  vanditvā ``bhante, kiṃkāraṇā evarūpāya uṇhavelāya imasmiṃ kabaracchāye rukkhamūle nisīdatha,  etasmiṃ sandacchāye nigrodharukkhamūle nisīdatha, bhante''ti vatvā ``hotu, mahārāja, ñātakānaṃ  chāyā ^a^V4.0138^ea^ nāma sītalā''ti vutte ``ñātakānaṃ rakkhaṇatthāya satthā āgato bhavissatī''ti cintetvā  satthāraṃ vanditvā sāvatthimeva paccāgami. satthāpi uppatitvā jetavanameva gato.<br/><br/>[03] rājā sākiyānaṃ dosaṃ saritvā dutiyaṃ nikkhamitvā tatheva satthāraṃ passitvā puna  nivattitvā tatiyavāre nikkhamitvā tattheva satthāraṃ passitvā nivatti. catutthavāre pana tasmiṃ  nikkhante satthā sākiyānaṃ pubbakammaṃ oloketvā tesaṃ nadiyaṃ visapakkhipanapāpakammassa  appaṭibāhirabhāvaṃ ñatvā catutthavāre na agamāsi. viṭaṭūbharājā khīrapāyake dārake ādiṃ katvā  sabbe sākiye ghātetvā galalohitena nisinnaphalakaṃ dhovitvā paccāgami. satthari tatiyavāre  gamanato paccāgantvā punadivase piṇḍāya caritvā ^a^P4.0153^ea^ niṭṭhāpitabhattakicce  gandhakuṭiyaṃ pavisante disāhi sannipatitā bhikkhū dhammasabhāyaṃ nisīditvā ``āvuso, satthā  attānaṃ dassetvā rājānaṃ nivattāpetvā ñātake maraṇabhayā mocesi, evaṃ ñātakānaṃ atthacaro  satthā''ti bhagavato guṇakathaṃ kathayiṃsu. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte ``na, bhikkhave, idāneva tathāgato  ñātakānaṃ atthaṃ carati, pubbepi cariyevā''ti vatvā atītaṃ āhari.<br/><br/>[03] atīte bārāṇasiyaṃ brahmadatto nāma rājā dasa rājadhamme akopetvā dhammena rajjaṃ kārento  ekadivasaṃ cintesi ``jambudīpatale rājāno bahuthambhesu pāsādesu vasanti, tasmā bahūhi thambhehi  pāsādakaraṇaṃ nāma anacchariyaṃ, yaṃnūnāhaṃ ekathambhakaṃ pāsādaṃ kāreyyaṃ, evaṃ sabbarājūnaṃ aggarājā  bhavissāmī''ti. so vaḍḍhakī pakkosāpetvā ``mayhaṃ sobhaggappattaṃ ekathambhakaṃ pāsādaṃ karothā''ti  āha. te ``sādhū''ti ^a^M4.0156^ea^ sampaṭicchitvā araññaṃ pavisitvā ujū mahante  ekathambhakapāsādārahe bahū rukkhe disvā ``ime rukkhā santi, maggo pana visamo, na sakkā  otāretuṃ, rañño ācikkhissāmā''ti cintetvā tathā akaṃsu. rājā ``kenaci upāyena saṇikaṃ  otārethā''ti vatvā ``deva, yena kenaci upāyena na sakkā''ti vutte ``tena hi mama uyyāne  ekaṃ rukkhaṃ upadhārethā''ti āha. vaḍḍhakī uyyānaṃ gantvā ekaṃ sujātaṃ ujukaṃ gāmanigamapūjitaṃ  rājakulatopi laddhabalikammaṃ maṅgalasālarukkhaṃ disvā rañño santikaṃ gantvā tamatthaṃ ārocesuṃ.  rājā ``uyyāne rukkho nāma mama paṭibaddho, gacchatha bho taṃ chindathā''ti āha. te  ``sādhū''ti sampaṭicchitvā gandhamālādihatthā uyyānaṃ gantvā rukkhe gandhapañcaṅgulikaṃ datvā  suttena parikkhipitvā pupphakaṇṇikaṃ bandhitvā dīpaṃ jāletvā balikammaṃ katvā ``ito ^a^P4.0154^ea^  sattame divase āgantvā rukkhaṃ chindissāma, rājā chindāpeti, imasmiṃ rukkhe  nibbattadevatā aññattha gacchatu, amhākaṃ doso natthī''ti sāvesuṃ.<br/><br/>[03] atha ^a^V4.0139^ea^ tasmiṃ nibbatto devaputto taṃ vacanaṃ sutvā ``nissaṃsayaṃ ime vaḍḍhakī imaṃ rukkhaṃ  chindissanti, vimānaṃ me nassissati, vimānapariyantikameva kho pana mayhaṃ jīvitaṃ, imañca  rakkhaṃ parivāretvā ṭhitesu taruṇasālarukkhesu nibbattānaṃ mama ñātidevatānampi bahūni vimānāni  nassissanti. vimānapariyantikameva mama ñātīnaṃ devatānampi jīvitaṃ, na kho pana maṃ tathā  attano vināso bādhati, yathā ñātīnaṃ, tasmā nesaṃ mayā jīvitaṃ dātuṃ vaṭṭatī''ti cintetvā  aḍḍharattasamaye dibbālaṅkārapaṭimaṇḍito rañño sirigabbhaṃ pavisitvā sakalagabbhaṃ ekobhāsaṃ katvā  ussisakapasse rodamāno aṭṭhāsi. rājā taṃ disvā bhītatasito tena saddhiṃ sallapanto paṭhamaṃ  gāthamāha -- <br/><br/>[40] 13^b^.^eb^ <br/><br/>[21] ``kā tvaṃ suddhehi vatthehi, aghe vehāyasaṃ ṭhitā. <br/><br/>[22] kena tyāssūni vattanti, kuto taṃ bhayamāgata''nti..<br/><br/>[03] tattha ^b^kā tva^eb^nti nāgayakkhasupaṇṇasakkādīsu kā nāma tvanti pucchati.  ^b^vatthehī^eb^ti vacanamattamevetaṃ, sabbepi pana dibbālaṅkāre sandhāyevamāha. ^b^aghe^eb^ti appaṭighe  ākāse. ^b^vehāyasa^eb^nti tasseva vevacanaṃ. ^b^kena tyāssūni vattantī^eb^ti kena kāraṇena  tava assūni vattanti. ^b^kuto^eb^ti ñātiviyogadhanavināsādīnaṃ kiṃ nissāya taṃ bhayamāgatanti  pucchati.<br/><br/>[03] tato ^a^M4.0157^ea^ devarājā dve gāthā abhāsi -- <br/><br/>[40] 14^b^.^eb^ <br/><br/>[21] ``taveva deva vijite, bhaddasāloti maṃ vidū. <br/><br/>[22] saṭṭhi vassasahassāni, tiṭṭhato pūjitassa me.. <br/><br/>[40] 15^b^.^eb^ <br/><br/>[21] ``kārayantā nagarāni, agāre ca disampati. <br/><br/>[22] vividhe cāpi pāsāde, na maṃ te accamaññisuṃ.<br/><br/>[03] yatheva maṃ te pūjesuṃ, tatheva tvampi pūjayā''ti..<br/><br/>[03] tattha ^a^P4.0155^ea^ ^b^tiṭṭhato^eb^ti sakalabārāṇasinagarehi ceva gāmanigamehi ca  tayā ca pūjitassa niccaṃ balikammañca sakkārañca labhantassa mayhaṃ imasmiṃ uyyāne tiṭṭhantassa  ettako kālo gatoti dasseti. ^b^nagarānī^eb^ti nagarapaṭisaṅkharaṇakammāni.  ^b^agārecā^eb^ti bhūmigehāni. ^b^disampatī^eb^ti disānaṃ ^a^V4.0140^ea^ pati, mahārāja. ^b^na maṃ te^eb^ti  te nagarapaṭisaṅkharaṇādīni karontā imasmiṃ nagare porāṇakarājāno maṃ nātimaññisuṃ  nātikkamiṃsu na viheṭhayiṃsu, mama nivāsarukkhaṃ chinditvā attano kammaṃ na kariṃsu, mayhaṃ pana  sakkārameva kariṃsūti avaca. ^b^yathevā^eb^ti tasmā yatheva te porāṇakarājāno maṃ pūjayiṃsu,  ekopi imaṃ rukkhaṃ na chindāpesi, tvañcāpi maṃ tatheva pūjaya, mā me rukkhaṃ chedayīti.<br/><br/>[03] tato rājā dve gāthā abhāsi -- <br/><br/>[40] 16^b^.^eb^ <br/><br/>[21] ``taṃ ivāhaṃ na passāmi, thūlaṃ kāyena te dumaṃ. <br/><br/>[22] ārohapariṇāhena, abhirūposi jātiyā.. <br/><br/>[40] 17^b^.^eb^ <br/><br/>[21] ``pāsādaṃ kārayissāmi, ekatthambhaṃ manoramaṃ. <br/><br/>[22] tattha taṃ upanessāmi, ciraṃ te yakkha jīvita''nti..<br/><br/>[03] tattha ^b^kāyenā^eb^ti pamāṇena. idaṃ vuttaṃ hoti -- tava pamāṇena taṃ viya thūlaṃ mahantaṃ  aññaṃ dumaṃ na passāmi, tvaññeva pana ārohapariṇāhena sujātasaṅkhātāya  samasaṇṭhānaujubhāvappakārāya jātiyā ca abhirūpo sobhaggappatto ekathambhapāsādārahoti.  ^b^pāsāda^eb^nti tasmā taṃ chedāpetvā ahaṃ pāsādaṃ kārāpessāmeva. ^b^tattha ta^eb^nti taṃ ^a^M4.0158^ea^  panāhaṃ samma devarāja, tattha pāsāde upanessāmi, so tvaṃ mayā saddhiṃ ekato vasanto  aggagandhamālādīni labhanto sakkārappatto sukhaṃ jīvissasi, nivāsaṭṭhānābhāvena me vināso  bhavissatīti mā cintayi, ciraṃ te yakkha jīvitaṃ bhavissatīti.<br/><br/>[03] taṃ sutvā devarājā dve gāthā abhāsi -- <br/><br/>[40] 18^b^.^eb^ <br/><br/>[21] ``evaṃ cittaṃ udapādi, sarīrena vinābhāvo. <br/><br/>[22] puthuso maṃ vikantitvā, khaṇḍaso avakantatha.. <br/><br/>[40] 19^b^.^eb^ <br/><br/>[21] ``agge ^a^P4.0156^ea^ ca chetvā majjhe ca, pacchā mūlamhi chindatha. <br/><br/>[22] evaṃ me chijjamānassa, na dukkhaṃ maraṇaṃ siyā''ti..<br/><br/>[03] tattha ^a^V4.0141^ea^ ^b^evaṃ cittaṃ udapādī^eb^ti yadi evaṃ cittaṃ tava uppannaṃ. ^b^sarīrena  vinābhāvo^eb^ti yadi te mama sarīrena bhaddasālarukkhena saddhiṃ mama vinābhāvo patthito.  ^b^puthuso^eb^ti bahudhā. ^b^vikantitvā^eb^ti chinditvā. ^b^khaṇḍaso^eb^ti khaṇḍākhaṇḍaṃ katvā  avakantatha. ^b^agge cā^eb^ti avakantantā pana paṭhamaṃ agge, tato majjhe chetvā sabbapacchā mūle  chindatha. evañhi me chijjamānassa na dukkhaṃ maraṇaṃ siyā, sukhaṃ nu khaṇḍaso bhaveyyāti  yācati.<br/><br/>[03] tato rājā dve gāthā abhāsi -- <br/><br/>[40] 20^b^.^eb^ <br/><br/>[21] ``hatthapādaṃ yathā chinde, kaṇṇanāsañca jīvato. <br/><br/>[22] tato pacchā siro chinde, taṃ dukkhaṃ maraṇaṃ siyā.. <br/><br/>[40] 21^b^.^eb^ <br/><br/>[21] ``sukhaṃ nu khaṇḍaso chinnaṃ, bhaddasāla vanappati. <br/><br/>[22] kiṃhetu kiṃ upādāya, khaṇḍaso chinnamicchasī''ti..<br/><br/>[03] tattha ^b^hatthapāda^eb^nti hatthe ca pāde ca. ^b^taṃ dukkha^eb^nti evaṃ paṭipāṭiyā  chijjantassa corassa taṃ maraṇaṃ dukkhaṃ siyā. ^b^sukhaṃ nū^eb^ti samma bhaddasāla, vajjhappattā  corā sukhena maritukāmā sīsacchedaṃ yācanti, na khaṇḍaso chedanaṃ, tvaṃ pana evaṃ yācasi, tena taṃ  pucchāmi ``sukhaṃ nu khaṇḍaso chinna''nti. ^b^kiṃhetū^eb^ti khaṇḍaso chinnaṃ nāma na sukhaṃ,  kāraṇena panettha bhavitabbanti taṃ pucchanto evamāha.<br/><br/>[03] athassa ^a^M4.0159^ea^ ācikkhanto bhaddasālo dve gāthā abhāsi -- <br/><br/>[40] 22^b^.^eb^ <br/><br/>[21] ``yañca hetumupādāya, hetuṃ dhammūpasaṃhitaṃ. <br/><br/>[22] khaṇḍaso chinnamicchāmi, mahārāja suṇohi me.. <br/><br/>[40] 23^b^.^eb^ <br/><br/>[21] ``ñātī me sukhasaṃvaddhā, mama passe nivātajā. <br/><br/>[22] tepihaṃ upahiṃseyya, paresaṃ asukhocita''nti..<br/><br/>[03] tattha ^a^P4.0157^ea^ ^b^hetuṃ dhammūpasaṃhita^eb^nti mahārāja, yaṃ hetusabhāvayuttameva, na  hetupatirūpakaṃ, hetuṃ upādāya ārabbha sandhāyāhaṃ khaṇḍaso chinnamicchāmi, taṃ ohitasoto  suṇohīti attho. ^b^ñātī^eb^ ^a^V4.0142^ea^ ^b^me^eb^ti mama bhaddasālarukkhassa chāyāya sukhasaṃvaddhā mama passe  taruṇasālarukkhesu nibbattā mayā katavātaparittāṇattā nivātajā mama ñātakā devasaṅghā atthi, te  ahaṃ visālasākhaviṭapo mūle chinditvā patanto upahiṃseyyaṃ, saṃbhaggavimāne karonto  vināseyyanti attho. ^b^paresaṃ asukhocita^eb^nti evaṃ sante mayā tesaṃ paresaṃ ñātidevasaṅghānaṃ  asukhaṃ dukkhaṃ ocitaṃ vaḍḍhitaṃ, na cāhaṃ tesaṃ dukkhakāmo, tasmā bhaddasālaṃ khaṇḍaso khaṇḍaso  chindāpemīti ayametthādhippāyo.<br/><br/>[03] taṃ sutvā rājā ``dhammiko vatāyaṃ, devaputto, attano vimānavināsatopi ñātīnaṃ  vimānavināsaṃ na icchati, ñātīnaṃ atthacariyaṃ carati, abhayamassa dassāmī''ti tussitvā  osānagāthamāha -- <br/><br/>[40] 24^b^.^eb^ <br/><br/>[21] ``ceteyyarūpaṃ cetesi, bhaddasāla vanappati. <br/><br/>[22] hitakāmosi ñātīnaṃ, abhayaṃ samma dammi te''ti..<br/><br/>[03] tattha ^b^ceteyyarūpaṃ cetesī^eb^ti ñātīsu muducittatāya cintento cintetabbayuttakameva  cintesi. chedeyyarūpaṃ chedesītipi pāṭho. tassattho -- khaṇḍaso chinnamicchanto  chedetabbayuttakameva chedesīti. ^b^abhaya^eb^nti etasmiṃ te samma, guṇe pasīditvā abhayaṃ dadāmi,  na me pāsādenattho, nāhaṃ taṃ chedāpessāmi, gaccha ñātisaṅghaparivuto sakkatagarukato sukhaṃ jīvāti  āha.<br/><br/>[03] devarājā ^a^M4.0160^ea^ rañño dhammaṃ desetvā agamāsi. rājā tassovāde ṭhatvā  dānādīni puññāni katvā saggapuraṃ pūresi.<br/><br/>[03] satthā imaṃ dhammadesanaṃ āharitvā ``evaṃ, bhikkhave, pubbepi tathāgato ñātatthacariyaṃ  acariyevā''ti vatvā jātakaṃ samodhānesi -- ``tadā rājā ānando ahosi, taruṇasālesu  nibbattadevatā buddhaparisā, bhaddasāladevarājā pana ahameva ahosi''nti. <br/><br/>[06] bhaddasālajātakavaṇṇanā dutiyā. 


volume: 111
item: 471
title: ^[] . cūḷakuṇālajātakavaṇṇanā^[] . bhaddasālajātakavaṇṇanā^[] . samuddavāṇijajātakavaṇṇanā^
content:
  [03] ^b^kasanti^eb^ ^a^V4.0143^ea^ ^a^P4.0158^ea^ ^b^vapanti te janā^eb^ti idaṃ satthā jetavane viharanto  devadattassa pañca kulasatāni gahetvā niraye patitabhāvaṃ ārabbha kathesi. so hi aggasāvakesu  parisaṃ gahetvā pakkantesu sokaṃ sandhāretuṃ asakkonto uṇhalohite mukhato nikkhante  balavavedanāpīḷito tathāgatassa guṇaṃ anussaritvā ``ahameva nava māse tathāgatassa anatthaṃ  cintesiṃ, satthu pana mayi pāpacittaṃ nāma natthi, asītimahātherānampi mayi āghāto nāma  natthi, mayā katakammena ahameva idāni anātho jāto, satthārāpimhi vissaṭṭho mahātherehipi  ñātiseṭṭhena rāhulattherenapi sakyarājakulehipi, gantvā satthāraṃ khamāpessāmī''ti parisāya saññaṃ  datvā attānaṃ pañcakena gāhāpetvā rattiṃ rattiṃ gacchanto kosalaraṭṭhaṃ sampāpuṇi. ānandatthero  satthu ārocesi ``devadatto kira, bhante, tumhākaṃ khamāpetuṃ āgacchatī''ti. ``ānanda,  devadatto mama dassanaṃ na labhissatī''ti.<br/><br/>[03] atha tasmiṃ sāvatthinagaradvāraṃ sampatte puna thero ārocesi, bhagavāpi tatheva avaca. tassa  jetavane pokkharaṇiyā samīpaṃ āgatassa pāpaṃ matthakaṃ pāpuṇi, sarīre ḍāho uppajji, nhatvā  pānīyaṃ pivitukāmo hutvā ``mañcakato maṃ āvuso otāretha, pānīyaṃ pivissāmī''ti āha.  tassa otāretvā bhūmiyaṃ ṭhapitamattassa cittassāde aladdheyeva mahāpathavī vivaramadāsi. tāvadeva  taṃ avīcito ^a^M4.0161^ea^ aggijālā uṭṭhāya parikkhipitvā gaṇhi. so ``pāpakammaṃ me  matthakaṃ patta''nti tathāgatassa guṇe anussaritvā -- <br/><br/>[21] ``imehi aṭṭhīhi tamaggapuggalaṃ, devātidevaṃ naradammasārathiṃ. <br/><br/>[22] samantacakkhuṃ satapuññalakkhaṇaṃ, pāṇehi buddhaṃ saraṇaṃ upemī''ti.. (mi0 pa0  4.1.3) -- <br/><br/>[25] imāya gāthāya saraṇe patiṭṭhahanto avīciparāyaṇo ahosi. tassa pana pañca  upaṭṭhākakulasatāni ahesuṃ. tānipi tappakkhikāni hutvā dasabalaṃ akkositvā avīcimhiyeva  nibbattiṃsu. evaṃ so tāni pañca kulasatāni gaṇhitvā avīcimhi patiṭṭhito.<br/><br/>[03] athekadivasaṃ bhikkhū dhammasabhāyaṃ kathaṃ samuṭṭhāpesuṃ ``āvuso, devadatto pāpo  lābhasakkāragiddhatāya ^a^V4.0144^ea^ ^a^P4.0159^ea^ sammāsambuddhe aṭṭhāne kopaṃ bandhitvā  anāgatabhayamanoloketvā pañcahi kulasatehi saddhiṃ avīciparāyaṇo jāto''ti. satthā āgantvā  ``kāya nuttha, bhikkhave, etarahi kathāya sannisinnā''ti pucchitvā ``imāya nāmā''ti vutte  ``na bhikkhave, idāneva devadatto lābhasakkāragiddho hutvā anāgatabhayaṃ na olokesi, pubbepi  anāgatabhayaṃ anoloketvā paccuppannasukhagiddhena saddhiṃ parisāya mahāvināsaṃ patto''ti vatvā atītaṃ  āhari.<br/><br/>[03] atīte bārāṇasiyaṃ brahmadatte rajjaṃ kārente bārāṇasito avidūre kulasahassanivāso  mahāvaḍḍhakīgāmo ahosi. tattha vaḍḍhakī ``tumhākaṃ mañcaṃ karissāma, pīṭhaṃ karissāma, gehaṃ  karissāmā''ti vatvā manussānaṃ hatthato bahuṃ iṇaṃ gahetvā kiñci kātuṃ na sakkhiṃsu. manussā  diṭṭhadiṭṭhe vaḍḍhakī codenti palibuddhanti. te iṇāyikehi upaddutā sukhaṃ vasituṃ asakkontā  ``videsaṃ gantvā yattha katthaci vasissāmā''ti araññaṃ pavisitvā rukkhe chinditvā mahatiṃ nāvaṃ  bandhitvā nadiṃ otāretvā āharitvā gāmato gāvutaḍḍhayojanamatte ṭhāne ṭhapetvā aḍḍharattasamaye gāmaṃ  āgantvā puttadāramādāya nāvaṭṭhānaṃ gantvā nāvaṃ ^a^M4.0162^ea^ āruyha anukkamena mahāsamuddaṃ  pavisitvā vātavegena vicarantā samuddamajjhe ekaṃ dīpakaṃ pāpuṇiṃsu. tasmiṃ pana dīpake  sayaṃjātasāliucchukadaliambajambupanasatālanāḷikerādīni vividhaphalāni atthi, aññataro  pabhinnanāvo puriso paṭhamataraṃ taṃ dīpakaṃ patvā sālibhattaṃ bhuñjamāno ucchuādīni khādamāno  thūlasarīro naggo parūḷhakesamassu tasmiṃ dīpake paṭivasati.<br/><br/>[03] vaḍḍhakī cintayiṃsu ``sace ayaṃ dīpako rakkhasapariggahito bhavissati, sabbepi amhe  vināsaṃ pāpuṇissāma, pariggaṇhissāma tāva na''nti. atha sattaṭṭha purisā sūrā balavanto  ^a^P4.0160^ea^ sannaddhapañcāvudhā hutvā otaritvā dīpakaṃ pariggaṇhiṃsu. tasmiṃ khaṇe so  puriso bhuttapātarāso ucchurasaṃ pivitvā sukhappatto ramaṇīye padese rajatapaṭṭasadise vālukatale  sītacchāyāya uttānako nipajjitvā ``jambudīpavāsino kasantā vapantā evarūpaṃ sukhaṃ na  labhanti, jambudīpato mayhaṃ ayameva dīpako vara''nti gāyamāno udānaṃ udānesi. atha satthā  bhikkhū āmantetvā ``so bhikkhave puriso imaṃ udānaṃ udānesī''ti dassento paṭhamaṃ gāthamāha  -- <br/><br/>[40] 25^b^.^eb^ <br/><br/>[21] ``kasanti vapanti te janā, manujā kammaphalūpajīvino. <br/><br/>[22] nayimassa dīpakassa bhāgino, jambudīpā idameva no vara''nti..<br/><br/>[03] tattha ^a^V4.0145^ea^ ^b^te janā^eb^ti te jambudīpavāsino janā. ^b^kammaphalūpajīvino^eb^ti  nānākammānaṃ phalūpajīvino sattā.<br/><br/>[03] atha te dīpakaṃ pariggaṇhantā purisā tassa gītasaddaṃ sutvā ``manussasaddo viya suyyati,  jānissāma na''nti saddānusārena gantvā taṃ purisaṃ disvā ``yakkho bhavissatī''ti bhītatasitā  sare sannahiṃsu. sopi te disvā attano vadhabhayena ``nāhaṃ, sāmi, yakkho, purisomhi, jīvitaṃ  me dethā''ti yācanto ``purisā nāma tumhādisā naggā na hontī''ti vutte punappunaṃ yācitvā  manussabhāvaṃ viññāpesi. te taṃ purisaṃ upasaṅkamitvā sammodanīyaṃ kathaṃ sutvā tassa tattha  āgataniyāmaṃ pucchiṃsu. sopi sabbaṃ tesaṃ kathetvā ``tumhe attano puññasampattiyā idhāgatā  ^a^M4.0163^ea^, ayaṃ uttamadīpo, na ettha sahatthena kammaṃ katvā jīvanti,  sayaṃjātasālīnañceva ucchuādīnañcettha anto natthīti anukkaṇṭhantā vasathā''ti āha. idha pana  vasantānaṃ amhākaṃ añño paripantho ^a^P4.0161^ea^ natthi, aññaṃ bhayaṃ ettha natthi, ayaṃ pana  amanussapariggahito, amanussā tumhākaṃ uccārapassāvaṃ disvā kujjheyyuṃ, tasmā taṃ karontā  vālukaṃ viyūhitvā vālukāya paṭicchādeyyātha, ettakaṃ idha bhayaṃ, aññaṃ natthi, niccaṃ appamattā  bhaveyyāthāti. te tattha vāsaṃ upagacchiṃsu. tasmiṃ pana kulasahasse pañcannaṃ pañcannaṃ kulasatānaṃ  jeṭṭhakā dve vaḍḍhakī ahesuṃ. tesu eko bālo ahosi rasagiddho, eko paṇḍito rasesu anallīno.<br/><br/>[03] aparabhāge sabbepi te tattha sukhaṃ vasantā thūlasarīrā hutvā cintayiṃsu ``ciraṃ pītā no  surā, ucchurasena merayaṃ katvā pivissāmā''ti. te merayaṃ kāretvā pivitvā madavasena gāyantā  naccantā kīḷantā pamattā tattha tattha uccārapassāvaṃ katvā appaṭicchādetvā dīpakaṃ jegucchaṃ paṭikūlaṃ  kariṃsu. devatā ``ime amhākaṃ kīḷāmaṇḍalaṃ paṭikūlaṃ karontī''ti kujjhitvā ``mahāsamuddaṃ  uttarāpetvā dīpakadhovanaṃ karissāmā''ti mantetvā ``ayaṃ kāḷapakkho, ajja amhākaṃ samāgamo ca  bhinno, ito dāni pannarasame divase puṇṇamīuposathadivase candassuggamanavelāya samuddaṃ ubbattetvā  sabbepime ghātessāmā''ti divasaṃ ṭhapayiṃsu. atha nesaṃ antare eko dhammiko devaputto ``mā  ime mama passantassa nassiṃsū''ti anukampāya tesu sāyamāsaṃ bhuñjitvā gharadvāre sukhakathāya  nisinnesu sabbālaṅkārapaṭimaṇḍito sakaladīpaṃ ekobhāsaṃ katvā uttarāya disāya ākāse ṭhatvā  ``ambho vaḍḍhakī, devatā tumhākaṃ kuddhā. imasmiṃ ṭhāne mā vasittha, ito aḍḍhamāsaccayena hi  devatā samuddaṃ ubbattetvā ^a^P4.0162^ea^ sabbeva tumhe ghātessanti, ito nikkhamitvā  palāyathā''ti vatvā dutiyaṃ gāthamāha -- <br/><br/>[40] 26^b^.^eb^ <br/><br/>[21] ``tipañcarattūpagatamhi ^a^V4.0146^ea^ cande, vego mahā hehiti sāgarassa. <br/><br/>[22] uplavissaṃ dīpamimaṃ uḷāraṃ, mā vo vadhī gacchatha leṇamañña''nti..<br/><br/>[03] tattha ^a^M4.0164^ea^ ^b^uplavissa^eb^nti imaṃ dīpakaṃ uplavanto ajjhottharanto  abhibhavissati. ^b^mā vo vadhī^eb^ti so sāgaravego tumhe mā vadhi.<br/><br/>[03] iti so tesaṃ ovādaṃ datvā attano ṭhānameva gato. tasmiṃ gate aparo sāhasiko  kakkhaḷo devaputto ``ime imassa vacanaṃ gahetvā palāyeyyuṃ, ahaṃ nesaṃ gamanaṃ nivāretvā sabbepime  mahāvināsaṃ pāpessāmī''ti cintetvā dibbālaṅkārapaṭimaṇḍito sakaladīpaṃ ekobhāsaṃ karonto  āgantvā dakkhiṇāya disāya ākāse ṭhatvā ``eko devaputto idhāgato, no''ti pucchitvā  ``āgato''ti vutte ``so vo kiṃ kathesī''ti vatvā ``imaṃ nāma, sāmī''ti vutte ``so  tumhākaṃ idha nivāsaṃ na icchati, dosena katheti, tumhe aññattha agantvā idheva vasathā''ti vatvā  dve gāthā abhāsi -- <br/><br/>[40] 27^b^.^eb^ <br/><br/>[21] ``na jātuyaṃ sāgaravārivego, uplavissaṃ dīpamimaṃ uḷāraṃ. <br/><br/>[22] taṃ me nimittehi bahūhi diṭṭhaṃ, mā bhetha kiṃ socatha modathavho.. <br/><br/>[40] 28^b^.^eb^ <br/><br/>[21] ``pahūtabhakkhaṃ bahuannapānaṃ, pattattha āvāsamimaṃ uḷāraṃ. <br/><br/>[22] na vo bhayaṃ paṭipassāmi kiñci, āputtaputtehi pamodathavho''ti..<br/><br/>[03] tattha ^a^P4.0163^ea^ ^b^na jātuya^eb^nti na jātu ayaṃ. ^b^mā bhethā^eb^ti mā  bhāyittha. ^b^modathavho^eb^ti pamoditā pītisomanassajātā hotha. ^b^āputtaputtehī^eb^ti yāva  puttānampi puttehi pamodatha, natthi vo imasmiṃ ṭhāne bhayanti.<br/><br/>[03] evaṃ so imāhi dvīhi gāthāhi te assāsetvā pakkāmi. tassa pakkantakāle  dhammikadevaputtassa vacanaṃ anādiyanto bālavaḍḍhakī ``suṇantu me, bhonto, vacana''nti  sesavaḍḍhakī āmantetvā pañcamaṃ gāthamāha -- <br/><br/>[40] 29^b^.^eb^ <br/><br/>[21] ``yo ^a^M4.0165^ea^ devoyaṃ dakkhiṇāyaṃ disāyaṃ, khemanti pakkosati tassa  saccaṃ. <br/><br/>[22] na uttaro vedi bhayābhayassa, mā bhetha kiṃ socatha modathavho''ti..<br/><br/>[03] tattha ^a^V4.0147^ea^ ^b^dakkhiṇāya^eb^nti dakkhiṇāya, ayameva vā pāṭho.<br/><br/>[03] taṃ sutvā rasagiddhā pañcasatā vaḍḍhakī tassa bālassa vacanaṃ ādiyiṃsu. itaro pana  paṇḍitavaḍḍhakī tassa vacanaṃ anādiyanto te vaḍḍhakī āmantetvā catasso gāthā abhāsi -- <br/><br/>[40] 30^b^.^eb^ <br/><br/>[21] ``yathā ime vippavadanti yakkhā, eko bhayaṃ saṃsati khemameko. <br/><br/>[22] tadiṅgha mayhaṃ vacanaṃ suṇātha, khippaṃ lahuṃ mā vinassimha sabbe.. <br/><br/>[40] 31^b^.^eb^ <br/><br/>[21] ``sabbe samāgamma karoma nāvaṃ, doṇiṃ daḷhaṃ sabbayantūpapannaṃ. <br/><br/>[27] sace ayaṃ dakkhiṇo saccamāha, moghaṃ paṭikkosati uttaroyaṃ. <br/><br/>[22] sā ceva no hehiti āpadatthā, imañca dīpaṃ na pariccajema.. <br/><br/>[40] 32^b^.^eb^ <br/><br/>[21] ``sace ca kho uttaro saccamāha, moghaṃ paṭikkosati dakkhiṇoyaṃ. <br/><br/>[22] tameva ^a^P4.0164^ea^ nāvaṃ abhiruyha sabbe, evaṃ mayaṃ sotthi taremu pāraṃ.. <br/><br/>[40] 33^b^.^eb^ <br/><br/>[21] ``na ve sugaṇhaṃ paṭhamena seṭṭhaṃ, kaniṭṭhamāpāthagataṃ gahetvā. <br/><br/>[22] yo cīdha tacchaṃ paviceyya gaṇhati, sa ve naro seṭṭhamupeti ṭhāna''nti..<br/><br/>[03] tattha ^a^M4.0166^ea^ ^b^vippavadantī^eb^ti aññamaññaṃ viruddhaṃ vadanti. ^b^lahu^eb^nti  purimassa atthadīpanaṃ. ^b^doṇi^eb^nti gambhīraṃ mahānāvaṃ. ^b^sabbayantūpapanna^eb^nti sabbehi  phiyārittādīhi yantehi upapannaṃ. ^b^sā ceva no hehiti āpadatthā^eb^ti sā ca no nāvā  pacchāpi uppannāya āpadāya atthā bhavissati, imañca dīpaṃ na pariccajissāma. ^b^taremū^eb^ti  tarissāma. ^b^na ve sugaṇha^eb^nti na ve sukhena gaṇhitabbaṃ. ^b^seṭṭha^eb^nti uttamaṃ tathaṃ saccaṃ.  ^b^kaniṭṭha^eb^nti paṭhamavacanaṃ upādāya pacchimavacanaṃ kaniṭṭhaṃ nāma. idhāpi ``na ve  sugaṇha''nti anuvattateva. idaṃ vuttaṃ hoti -- ambho vaḍḍhakī, yena kenaci paṭhamena vuttavacanaṃ  ``idameva seṭṭhaṃ tathaṃ sacca''nti sukhaṃ na gaṇhitabbameva, yathā ca taṃ, evaṃ kaniṭṭhaṃ gacchā  vuttavacanampi ``idameva tathaṃ sacca''nti na gaṇhitabbaṃ. yaṃ pana sotavisayaṃ āpāthagataṃ hoti, taṃ  āpāthagataṃ gahetvā yo idha paṇḍitapuriso purimavacanañca pacchimavacanañca paviceyya vicinitvā  tīretvā upaparikkhitvā tacchaṃ gaṇhāti, yaṃ tathaṃ saccaṃ sabhāvabhūtaṃ, tadeva paccakkhaṃ katvā gaṇhāti.  ^b^sa ve naro seṭṭhamupeti ṭhāna^eb^nti so uttamaṃ ṭhānaṃ upeti adhigacchati vindati labhatīti.<br/><br/>[03] so ^a^V4.0148^ea^ evañca pana vatvā āha -- ``ambho, mayaṃ dvinnampi devatānaṃ vacanaṃ karissāma, nāvaṃ  tāva sajjeyyāma. sace paṭhamassa vacanaṃ saccaṃ bhavissati, taṃ nāvaṃ abhiruhitvā palāyissāma,  atha itarassa vacanaṃ saccaṃ bhavissati, nāvaṃ ekamante ṭhapetvā idheva vasissāmā''ti. evaṃ vutte  bālavaḍḍhakī ``ambho, tvaṃ udakapātiyaṃ ^a^P4.0165^ea^ susumāraṃ passasi, atīva dīghaṃ  passasi, paṭhamadevaputto amhesu dosavasena kathesi, pacchimo sineheneva, imaṃ evarūpaṃ varadīpaṃ  pahāya kuhiṃ gamissāma, sace pana tvaṃ gantukāmo, tava parisaṃ gaṇhitvā nāvaṃ karohi, amhākaṃ  nāvāya kiccaṃ natthī''ti āha. paṇḍito attano parisaṃ gahetvā nāvaṃ sajjetvā nāvāya  sabbūpakaraṇāni āropetvā sapariso nāvāya aṭṭhāsi.<br/><br/>[03] tato puṇṇamadivase candassa uggamanavelāya samuddato ūmi uttaritvā jāṇukapamāṇā hutvā  dīpakaṃ dhovitvā gatā. paṇḍito samuddassa uttaraṇabhāvaṃ ñatvā nāvaṃ vissajjesi.  bālavaḍḍhakipakkhikāni pañca kulasatāni ``samuddato ūmi dīpadhovanatthāya āgatā, ettakameva  eta''nti kathentā ^a^M4.0167^ea^ nisīdiṃsu. tato paṭipāṭiyā kaṭippamāṇā purisappamāṇā  tālappamāṇā sattatālappamāṇā sāgaraūmi dīpakampi vuyhamānā āgañchi. paṇḍito  upāyakusalatāya rase alaggo sotthinā gato, bālavaḍḍhakī rasagiddhena anāgatabhayaṃ anolokento  pañcahi kulasatehi saddhiṃ vināsaṃ patto.<br/><br/>[03] ito parā sānusāsanī tamatthaṃ dīpayamānā tisso abhisambuddhagāthā honti -- <br/><br/>[40] 34^b^.^eb^ <br/><br/>[21] ``yathāpi te sāgaravārimajjhe, sakammunā sotthi vahiṃsu vāṇijā. <br/><br/>[22] anāgatatthaṃ paṭivijjhiyāna, appampi nācceti sa bhūripañño.. <br/><br/>[40] 35^b^.^eb^ <br/><br/>[21] ``bālā ca mohena rasānugiddhā, anāgataṃ appaṭivijjhiyatthaṃ. <br/><br/>[22] paccuppanne sīdanti atthajāte, samuddamajjhe yathā te manussā.. <br/><br/>[40] 36^b^.^eb^ <br/><br/>[21] ``anāgataṃ ^a^P4.0166^ea^ paṭikayirātha kiccaṃ, `mā maṃ kiccaṃ kiccakāle  byadhesi'. <br/><br/>[22] taṃ tādisaṃ paṭikatakiccakāriṃ, na taṃ kiccaṃ kiccakāle byadhetī''ti..<br/><br/>[03] tattha ^b^sakammunā^eb^ti anāgatabhayaṃ disvā puretaraṃ katena attano kammena. ^b^sotthi  vahiṃsū^eb^ti khemena gamiṃsu. ^b^vāṇijā^eb^ti samudde vicaraṇabhāvena vaḍḍhakī vuttā.  ^b^paṭivijjhiyānā^eb^ti evaṃ, bhikkhave ^a^V4.0149^ea^, paṭhamataraṃ kattabbaṃ anāgataṃ atthaṃ paṭivijjhitvā idhaloke  bhūripañño kulaputto appamattakampi attano atthaṃ na acceti nātivattati, na hāpetīti attho.  ^b^appaṭivijjhiyattha^eb^nti appaṭivijjhitvā atthaṃ, paṭhamameva kattabbaṃ akatvāti attho.  ^b^paccuppanne^eb^ti yadā taṃ anāgataṃ atthajātaṃ uppajjati, tadā tasmiṃ paccuppanne ^b^sīdanti,^eb^  atthe jāte attano patiṭṭhaṃ na labhanti, samudde te bālavaḍḍhakī manussā viya vināsaṃ pāpuṇanti.<br/><br/>[03] ^b^anāgata^eb^nti ^a^M4.0168^ea^ bhikkhave, paṇḍitapuriso anāgataṃ paṭhamataraṃ  kattabbakiccaṃ samparāyikaṃ vā diṭṭhadhammikaṃ vā ^b^paṭikayirātha,^eb^ puretarameva kareyya. kiṃkāraṇā?  ^b^mā maṃ kiccaṃ kiccakāle byadhesi,^eb^ pure kattabbañhi pure akayiramānaṃ pacchā  paccuppannabhāvappattaṃ attano kiccakāle kāyacittābādhena byadheti, taṃ maṃ mā byadhesīti paṭhamameva naṃ  paṇḍito kareyya. ^b^taṃ tādisa^eb^nti yathā paṇḍitaṃ purisaṃ. ^b^paṭikatakiccakāri^eb^nti  paṭikacceva kattabbakiccakārinaṃ. ^b^taṃ kiccaṃ kiccakāle^eb^ti anāgataṃ kiccaṃ kayiramānaṃ pacchā  paccuppannabhāvappattaṃ attano kiccakāle kāyacittābādhakāle tādisaṃ purimaṃ na byadheti na bādhati.  kasmā? pureyeva katattāti.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepi devadatto paccuppannasukhe  laggo anāgatabhayaṃ anoloketvā sapariso vināsaṃ patto''ti vatvā jātakaṃ samodhānesi --  ``tadā bālavaḍḍhakī devadatto ahosi, dakkhiṇadisāya ṭhito adhammikadevaputto kokāliko,  uttaradisāya ṭhito dhammikadevaputto sāriputto, paṇḍitavaḍḍhakī pana ahameva ahosi''nti. <br/><br/>[06] samuddavāṇijajātakavaṇṇanā tatiyā. 


volume: 111
item: 472
title:
  [] . cūḷakuṇālajātakavaṇṇanā^[] . bhaddasālajātakavaṇṇanā^[] . samuddavāṇijajātakavaṇṇanā^[] . kāmajātakavaṇṇanā^

content:
  [03] ^b^kāmaṃ^eb^ ^a^P4.0167^ea^ ^b^kāmayamānassā^eb^ti idaṃ satthā jetavane viharanto  aññataraṃ brāhmaṇaṃ ārabbha kathesi. eko kira sāvatthivāsī brāhmaṇo aciravatītīre  khettakaraṇatthāya araññaṃ koṭesi. satthā tassa upanissayaṃ disvā sāvatthiṃ piṇḍāya pavisanto  maggā okkamma tena saddhiṃ paṭisanthāraṃ katvā ``kiṃ karosi brāhmaṇā''ti vatvā ``khettaṭṭhānaṃ  koṭāpemi bho, gotamā''ti vutte ``sādhu, brāhmaṇa, kammaṃ karohī''ti vatvā agamāsi. eteneva  upāyena chinnarukkhe hāretvā khettassa sodhanakāle kasanakāle kedārabandhanakāle vapanakāleti  punappunaṃ gantvā tena saddhiṃ ^a^V4.0150^ea^ paṭisanthāramakāsi. vapanadivase pana so brāhmaṇo ``ajja, bho  gotama, mayhaṃ vappamaṅgalaṃ, ahaṃ imasmiṃ sasse nipphanne buddhappamukhassa bhikkhusaṅghassa ^a^M4.0169^ea^  mahādānaṃ dassāmī''ti āha. satthā tuṇhībhāvena adhivāsetvā pakkāmi. punekadivasaṃ  brāhmaṇo sassaṃ olokento aṭṭhāsi. satthāpi tattha gantvā ``kiṃ karosi brāhmaṇā''ti  pucchitvā ``sassaṃ olokemi bho gotamā''ti vutte ``sādhu brāhmaṇā''ti vatvā pakkāmi. tadā  brāhmaṇo cintesi ``samaṇo gotamo abhiṇhaṃ āgacchati, nissaṃsayaṃ bhattena atthiko, dassāmahaṃ  tassa bhatta''nti. tassevaṃ cintetvā gehaṃ gatadivase satthāpi tattha agamāsi. atha brāhmaṇassa  ativiya vissāso ahosi. aparabhāge pariṇate sasse ``sve khettaṃ lāyissāmī''ti sanniṭṭhānaṃ  katvā nipanne brāhmaṇe aciravatiyā upari sabbarattiṃ karakavassaṃ vassi. mahogho āgantvā  ekanāḷimattampi anavasesaṃ katvā sabbaṃ sassaṃ samuddaṃ pavesesi. brāhmaṇo oghamhi patite  sassavināsaṃ oloketvā sakabhāvena saṇṭhātuṃ nāhosi, balavasokābhibhūto hatthena uraṃ paharitvā  paridevamāno rodanto nipajji.<br/><br/>[03] satthā paccūsasamaye sokābhibhūtaṃ brāhmaṇaṃ disvā ``brāhmaṇassāvassayo bhavissāmī''ti  punadivase sāvatthiyaṃ piṇḍāya caritvā piṇḍapātapaṭikkanto bhikkhū vihāraṃ pesetvā pacchāsamaṇena  saddhiṃ tassa gehadvāraṃ agamāsi. brāhmaṇo satthu āgatabhāvaṃ ^a^P4.0168^ea^ sutvā  ``paṭisanthāratthāya me sahāyo āgato bhavissatī''ti paṭiladdhassāso āsanaṃ paññapesi. satthā  pavisitvā paññattāsane nisīditvā ``brāhmaṇa, kasmā tvaṃ dummanosi, kiṃ te aphāsuka''nti  pucchi. bho gotama, aciravatītīre mayā rukkhacchedanato paṭṭhāya kataṃ kammaṃ tumhe jānātha, ahaṃ  ``imasmiṃ sasse nipphanne tumhākaṃ dānaṃ dassāmī''ti vicarāmi, idāni me sabbaṃ taṃ sassaṃ  mahogho samuddameva pavesesi, kiñci avasiṭṭhaṃ natthi, sakaṭasatamattaṃ dhaññaṃ vinaṭṭhaṃ, tena me  mahāsoko uppannoti. ``kiṃ pana, brāhmaṇa, socantassa naṭṭhaṃ punāgacchatī''ti. ``no hetaṃ bho  gotamā''ti. ``evaṃ sante kasmā socasi, imesaṃ sattānaṃ dhanadhaññaṃ nāma uppajjanakāle  uppajjati, nassanakāle nassati, kiñci saṅkhāragataṃ anassanadhammaṃ nāma natthi, mā  cintayī''ti. iti naṃ satthā samassāsetvā tassa sappāyadhammaṃ desento ^b^kāmasuttaṃ^eb^ (su0  ni0 772 ādayo) kathesi. suttapariyosāne ^a^M4.0170^ea^ socanto brāhmaṇo  sotāpattiphale patiṭṭhahi. satthā taṃ nissokaṃ katvā uṭṭhāyāsanā vihāraṃ agamāsi. ``satthā  asukaṃ nāma brāhmaṇaṃ sokasallasamappitaṃ nissokaṃ katvā sotāpattiphale patiṭṭhāpesī''ti sakalanagaraṃ  aññāsi. bhikkhū dhammasabhāyaṃ kathaṃ samuṭṭhāpesuṃ ``āvuso, dasabalo brāhmaṇena saddhiṃ mittaṃ  katvā vissāsiko hutvā upāyeneva tassa sokasallasamappitassa dhammaṃ desetvā taṃ  ^a^V4.0151^ea^ nissokaṃ katvā  sotāpattiphale patiṭṭhāpesī''ti. satthā āgantvā ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte ``na, bhikkhave, idāneva, pubbepāhaṃ etaṃ  nissokamakāsi''nti vatvā atītaṃ āhari.<br/><br/>[03] atīte bārāṇasiyaṃ brahmadattassa rañño dve puttā ahesuṃ. so jeṭṭhakassa uparajjaṃ adāsi,  kaniṭṭhassa senāpatiṭṭhānaṃ. aparabhāge brahmadatte kālakate amaccā jeṭṭhakassa abhisekaṃ paṭṭhapesuṃ. so  ``na mayhaṃ rajjenattho, kaniṭṭhassa me dethā''ti vatvā punappunaṃ yāciyamānopi paṭikkhipitvā  kaniṭṭhassa abhiseke kate ``na me issariyenattho''ti uparajjādīnipi na icchi. ``tena hi  sādūni bhojanāni bhuñjanto idheva vasāhī''ti vuttepi ``na me imasmiṃ nagare kiccaṃ atthī''ti  bārāṇasito ^a^P4.0169^ea^ nikkhamitvā paccantaṃ gantvā ekaṃ seṭṭhikulaṃ nissāya sahatthena  kammaṃ karonto vasi. te aparabhāge tassa rājakumārabhāvaṃ ñatvā kammaṃ kātuṃ nādaṃsu,  kumāraparihāreneva taṃ parihariṃsu. aparabhāge rājakammikā khettappamāṇaggahaṇatthāya taṃ gāmaṃ  agamaṃsu. seṭṭhi rājakumāraṃ upasaṅkamitvā ``sāmi, mayaṃ tumhe posema, kaniṭṭhabhātikassa paṇṇaṃ  pesetvā amhākaṃ baliṃ hārethā''ti āha. so ``sādhū''ti sampaṭicchitvā ``ahaṃ asukaseṭṭhikulaṃ  nāma upanissāya vasāmi, maṃ nissāya etesaṃ baliṃ vissajjehī''ti paṇṇaṃ pesesi. rājā  ``sādhū''ti vatvā tathā kāresi.<br/><br/>[03] atha naṃ sakalagāmavāsinopi janapadavāsinopi upasaṅkamitvā ``mayaṃ tumhākaññeva baliṃ  dassāma, amhākampi suṅkaṃ vissajjāpehī''ti āhaṃsu. so tesampi atthāya paṇṇaṃ pesetvā  vissajjāpesi. tato ^a^M4.0171^ea^ paṭṭhāya te tasseva baliṃ adaṃsu. athassa  mahālābhasakkāro ahosi, tena saddhiññevassa taṇhāpi mahatī jātā. so aparabhāgepi sabbaṃ  janapadaṃ yāci, upaḍḍharajjaṃ yāci, kaniṭṭhopi tassa adāsiyeva. so taṇhāya vaḍḍhamānāya  upaḍḍharajjenapi asantuṭṭho ``rajjaṃ gaṇhissāmī''ti janapadaparivuto taṃ nagaraṃ gantvā bahinagare  ṭhatvā ``rajjaṃ vā me detu yuddhaṃ vā''ti kaniṭṭhassa paṇṇaṃ pahiṇi. kaniṭṭho cintesi ``ayaṃ  bālo pubbe rajjampi uparajjādīnipi paṭikkhipitvā idāni `yuddhena gaṇhāmī'ti vadati, sace  kho panāhaṃ imaṃ yuddhena māressāmi, garahā me bhavissati, kiṃ me rajjenā''ti. athassa ``alaṃ  yuddhena, rajjaṃ gaṇhatū''ti pesesi. so rajjaṃ gaṇhitvā kaniṭṭhassa uparajjaṃ datvā tato paṭṭhāya rajjaṃ  kārento taṇhāvasiko hutvā ekena rajjena asantuṭṭho dve tīṇi rajjāni patthetvā ^a^P4.0170^ea^  taṇhāya koṭiṃ nāddasa.<br/><br/>[03] tadā ^a^V4.0152^ea^ sakko devarājā ``ke nu kho loke mātāpitaro upaṭṭhahanti, ke dānādīni puññāni  karonti, ke taṇhāvasikā''ti olokento tassa taṇhāvasikabhāvaṃ ñatvā ``ayaṃ bālo  bārāṇasirajjenapi na tussati, ahaṃ sikkhāpessāmi na''nti māṇavakavesena rājadvāre ṭhatvā  ``eko upāyakusalo māṇavo dvāre ṭhito''ti ārocāpetvā ``pavisatū''ti vutte pavisitvā  rājānaṃ jayāpetvā ``kiṃkāraṇā āgatosī''ti vutte ``mahārāja tumhākaṃ kiñci vattabbaṃ atthi,  raho paccāsīsāmī''ti āha. sakkānubhāvena tāvadeva manussā paṭikkamiṃsu. atha naṃ māṇavo  ``ahaṃ, mahārāja, phītāni ākiṇṇamanussāni sampannabalavāhanāni tīṇi nagarāni passāmi,  ahaṃ te attano ānubhāvena tesu rajjaṃ gahetvā dassāmi, papañcaṃ akatvā sīghaṃ gantuṃ vaṭṭatī''ti  āha. so taṇhāvasiko rājā ``sādhū''ti sampaṭicchitvā sakkānubhāvena ``ko vā tvaṃ, kuto  vā āgato, kiṃ vā te laddhuṃ vaṭṭatī''ti na pucchi. sopi ettakaṃ vatvā tāvatiṃsabhavanameva  agamāsi.<br/><br/>[03] rājā amacce pakkosāpetvā ``eko māṇavo `amhākaṃ tīṇi rajjāni gahetvā dassāmī'ti  āha, taṃ pakkosatha, nagare bheriṃ carāpetvā ^a^M4.0172^ea^ balakāyaṃ sannipātāpetha, papañcaṃ  akatvā tīṇi rajjāni gaṇhissāmī''ti vatvā ``kiṃ pana te, mahārāja, tassa māṇavassa sakkāro  vā kato, nivāsaṭṭhānaṃ vā pucchita''nti vutte ``neva sakkāraṃ akāsiṃ, na nivāsaṭṭhānaṃ pucchiṃ,  gacchatha naṃ upadhārethā''ti āha. upadhārentā naṃ adisvā ``mahārāja, sakalanagare māṇavaṃ na  passāmā''ti ārocesuṃ. taṃ sutvā rājā domanassajāto ``tīsu nagaresu rajjaṃ naṭṭhaṃ, mahantenamhi  yasena parihīno, `neva me paribbayaṃ adāsi, na ca pucchi nivāsaṭṭhāna'nti mayhaṃ kujjhitvā  māṇavo ^a^P4.0171^ea^ anāgato bhavissatī''ti punappunaṃ cintesi. athassa  taṇhāvasikassa sarīre ḍāho uppajji, sarīre pariḍayhante udaraṃ khobhetvā lohitapakkhandikā  udapādi. ekaṃ bhājanaṃ pavisati, ekaṃ nikkhamati, vejjā tikicchituṃ na sakkonti, rājā  kilamati. athassa byādhitabhāvo sakalanagare pākaṭo ahosi.<br/><br/>[03] tadā bodhisatto takkasilato sabbasippāni uggaṇhitvā bārāṇasinagare mātāpitūnaṃ santikaṃ  āgato taṃ rañño pavattiṃ sutvā ``ahaṃ tikicchissāmī''ti rājadvāraṃ gantvā ``eko kira  taruṇamāṇavo tumhe tikicchituṃ āgato''ti ārocāpesi. rājā ``mahantamahantā  disāpāmokkhavejjāpi maṃ tikicchituṃ na sakkonti, kiṃ taruṇamāṇavo sakkhissati, paribbayaṃ  datvā vissajjetha na''nti āha. taṃ sutvā māṇavo ``mayhaṃ vejjakammena vetanaṃ natthi, ahaṃ  tikicchāmi, kevalaṃ bhesajjamūlamattaṃ detū''ti āha. taṃ sutvā ^a^V4.0153^ea^ rājā ``sādhū''ti pakkosāpesi.  māṇavo rājānaṃ vanditvā ``mā bhāyi, mahārāja, ahaṃ te tikicchāmi, apica kho pana me  rogassa samuṭṭhānaṃ ācikkhāhī''ti āha. rājā harāyamāno ``kiṃ te samuṭṭhānena, bhesajjaṃ eva  karohī''ti āha. mahārāja, vejjā nāma ``ayaṃ byādhi imaṃ nissāya samuṭṭhito''ti ñatvā  anucchavikaṃ bhesajjaṃ karontīti. rājā ``sādhu tātā''ti samuṭṭhānaṃ kathento ``ekena māṇavena  āgantvā tīsu nagaresu rajjaṃ gahetvā dassāmī''tiādiṃ katvā sabbaṃ kathetvā ``iti me tāta,  taṇhaṃ nissāya byādhi uppanno, sace tikicchituṃ sakkosi, tikicchāhī''ti āha. kiṃ pana  mahārāja, socanāya tāni nagarāni sakkā laddhunti? ``na sakkā tātā''ti. ``evaṃ sante  kasmā socasi, mahārāja, sabbameva hi saviññāṇakāviññāṇakavatthuṃ ^a^M4.0173^ea^ attano  kāyaṃ ādiṃ katvā pahāya gamanīyaṃ ^a^P4.0172^ea^, catūsu nagaresu rajjaṃ gahetvāpi tvaṃ  ekappahāreneva na catasso bhattapātiyo bhuñjissasi, na catūsu sayanesu sayissasi, na cattāri  vatthayugāni acchādessasi, taṇhāvasikena nāma bhavituṃ na vaṭṭati, ayañhi taṇhā nāma vaḍḍhamānā  catūhi apāyehi muccituṃ na detīti.<br/><br/>[03] iti naṃ mahāsatto ovaditvā athassa dhammaṃ desento imā gāthā abhāsi -- <br/><br/>[40] 37^b^.^eb^ <br/><br/>[21] ``kāmaṃ kāmayamānassa, tassa ce taṃ samijjhati. <br/><br/>[22] addhā pītimano hoti, laddhā macco yadicchati.. <br/><br/>[40] 38^b^.^eb^ <br/><br/>[21] ``kāmaṃ kāmayamānassa, tassa ce taṃ samijjhati. <br/><br/>[22] tato naṃ aparaṃ kāme, ghamme taṇhaṃva vindati.. <br/><br/>[40] 39^b^.^eb^ <br/><br/>[21] ``gavaṃva siṅgino siṅgaṃ, vaḍḍhamānassa vaḍḍhati. <br/><br/>[27] evaṃ mandassa posassa, bālassa avijānato. <br/><br/>[22] bhiyyo taṇhā pipāsā ca, vaḍḍhamānassa vaḍḍhati.. <br/><br/>[40] 40^b^.^eb^ <br/><br/>[21] ``pathabyā sāliyavakaṃ, gavāssaṃ dāsaporisaṃ. <br/><br/>[22] datvā ca nālamekassa, iti vidvā samaṃ care.. <br/><br/>[40] 41^b^.^eb^ <br/><br/>[21] ``rājā pasayha pathaviṃ vijitvā, sasāgarantaṃ mahimāvasanto. <br/><br/>[22] oraṃ samuddassa atittarūpo, pāraṃ samuddassapi patthayetha.. <br/><br/>[40] 42^b^.^eb^ <br/><br/>[21] ``yāva ^a^V4.0154^ea^ anussaraṃ kāme, manasā titti nājjhagā. <br/><br/>[22] tato nivattā paṭikkamma disvā, te ve sutittā ye paññāya tittā.. <br/><br/>[40] 43^b^.^eb^ <br/><br/>[21] ``paññāya tittinaṃ seṭṭhaṃ, na so kāmehi tappati. <br/><br/>[22] paññāya tittaṃ purisaṃ, taṇhā na kurute vasaṃ.. <br/><br/>[40] 44^b^.^eb^ <br/><br/>[21] ``apacinetheva ^a^M4.0174^ea^ kāmānaṃ, appicchassa alolupo. <br/><br/>[22] samuddamatto puriso, na so kāmehi tappati.. <br/><br/>[40] 45^b^.^eb^ <br/><br/>[21] ``rathakārova cammassa, parikantaṃ upāhanaṃ. <br/><br/>[27] yaṃ ^a^P4.0173^ea^ yaṃ cajati kāmānaṃ, taṃ taṃ sampajjate sukhaṃ. <br/><br/>[22] sabbañce sukhamiccheyya, sabbe kāme pariccaje''ti..<br/><br/>[03] tattha ^b^kāma^eb^nti vatthukāmampi kilesakāmampi. ^b^kāmayamānassā^eb^ti patthayamānassa.  ^b^tassa ce taṃ samijjhatī^eb^ti tassa puggalassa taṃ kāmitavatthu samijjhati ce, nipphajjati  ceti attho. ^b^tato naṃ aparaṃ kāme^eb^ti ettha ^b^na^eb^nti nipātamattaṃ. ^b^apara^eb^nti  parabhāgadīpanaṃ. ^b^kāme^eb^ti upayogabahuvacanaṃ. idaṃ vuttaṃ hoti -- sace kāmaṃ kāmayamānassa  taṃ kāmitavatthu samijjhati, tasmiṃ samiddhe tato paraṃ so puggalo kāmayamāno yathā nāma  ^b^ghamme^eb^ gimhakāle vātātapena kilanto ^b^taṇhaṃ vindati,^eb^ pānīyapipāsaṃ paṭilabhati, evaṃ  bhiyyo kāmataṇhāsaṅkhāte kāme vindati paṭilabhati, rūpataṇhādikā taṇhā cassa vaḍḍhatiyevāti.  ^b^gavaṃvā^eb^ti gorūpassa viya. ^b^siṅgino^eb^ti matthakaṃ padāletvā uṭṭhitasiṅgassa.  ^b^mandassā^eb^ti mandapaññassa. ^b^bālassā^eb^ti bāladhamme yuttassa. idaṃ vuttaṃ hoti -- yathā  vacchakassa vaḍḍhantassa sarīreneva saddhiṃ siṅgaṃ vaḍḍhati, evaṃ andhabālassapi appattakāmataṇhā ca  pattakāmapipāsā ca aparāparaṃ vaḍḍhatīti. <br/><br/>[01] ^b^sāliyavaka^eb^nti sālikhettayavakhettaṃ. etena sāliyavādikaṃ sabbaṃ dhaññaṃ  dasseti, dutiyapadena sabbaṃ dvipadacatuppadaṃ dasseti. paṭhamapadena vā sabbaṃ aviññāṇakaṃ, itarena  saviññāṇakaṃ. ^b^datvā cā^eb^ti datvāpi. idaṃ vuttaṃ hoti -- tiṭṭhantu tīṇi rajjāni, sace  so māṇavo aññaṃ vā sakalampi pathaviṃ saviññāṇakāviññāṇakaratanapūraṃ kassaci datvā gaccheyya,  idampi ettakaṃ vatthu ekasseva apariyantaṃ, evaṃ duppūrā esā taṇhā nāma. ^b^iti vidvā samaṃ  care^eb^ti evaṃ jānanto puriso taṇhāvasiko ahutvā kāyasamācārādīni pūrento careyya.<br/><br/>[03] ^b^ora^eb^nti ^a^V4.0155^ea^ ^a^M4.0175^ea^ orimakoṭṭhāsaṃ patvā tena atittarūpo puna samuddapārampi  patthayetha. evaṃ taṇhāvasikasattā nāma duppūrāti dasseti. ^b^yāvā^eb^ti aniyāmitaparicchedo.  ^b^anussara^eb^nti anussaranto. ^b^nājjhagā^eb^ti na vindati. idaṃ vuttaṃ hoti --  mahārāja, puriso apariyantepi kāme ^a^P4.0174^ea^ manasā anussaranto tittiṃ na  vindati, pattukāmova hoti, evaṃ kāmesu sattānaṃ taṇhā vaḍḍhateva. ^b^tato nivattā^eb^ti tato  pana vatthukāmakilesakāmato cittena nivattitvā kāyena paṭikkamma ñāṇena ādīnavaṃ disvā ye  paññāya tittā paripuṇṇā, te tittā nāma.<br/><br/>[03] ^b^paññāya tittinaṃ seṭṭha^eb^nti paññāya tittīnaṃ ayaṃ paripuṇṇaseṭṭho, ayameva vā pāṭho.  ^b^na so kāmehi tappatī^eb^ti ``na hī''tipi pāṭho. yasmā paññāya titto puriso kāmehi  na pariḍayhatīti attho. ^b^na kurute vasa^eb^nti tādisañhi purisaṃ taṇhā vase vattetuṃ na  sakkoti, sveva pana taṇhāya ādīnavaṃ disvā sarabhaṅgamāṇavo viya ca aḍḍhamāsakarājā viya ca  taṇhāvase na pavattatīti attho. ^b^apacinethevā^eb^ti viddhaṃsetheva. ^b^samuddamatto^eb^ti mahatiyā  paññāya samannāgatattā samuddappamāṇo. so mahantena aggināpi samuddo viya kilesakāmehi na  tappati na ḍayhati.<br/><br/>[03] ^b^rathakāro^eb^ti cammakāro. ^b^parikanta^eb^nti parikantanto. idaṃ vuttaṃ hoti -- yathā  cammakāro upāhanaṃ parikantanto yaṃ yaṃ cammassa agayhūpagaṭṭhānaṃ hoti, taṃ taṃ cajitvā upāhanaṃ  katvā upāhanamūlaṃ labhitvā sukhito hoti, evameva paṇḍito cammakārasatthasadisāya paññāya  kantanto yaṃ yaṃ odhiṃ kāmānaṃ cajati, tena tenassa kāmodhinā rahitaṃ taṃ taṃ kāyakammaṃ vacīkammaṃ  manokammañca sukhaṃ sampajjati vigatadarathaṃ, sace pana sabbampi kāyakammādisukhaṃ vigatapariḷāhameva  iccheyya, kasiṇaṃ bhāvetvā jhānaṃ nibbattetvā sabbe kāme pariccajeti.<br/><br/>[03] bodhisattassa pana imaṃ gāthaṃ kathentassa rañño setacchattaṃ ārammaṇaṃ katvā  odātakasiṇajjhānaṃ udapādi, rājāpi arogo ahosi. so tuṭṭho sayanā vuṭṭhahitvā ``ettakā  vejjā maṃ tikicchituṃ nāsakkhiṃsu, ^a^M4.0176^ea^ paṇḍitamāṇavo pana attano ñāṇosadhena maṃ  nirogaṃ akāsī''ti tena saddhiṃ sallapanto dasamaṃ gāthamāha -- <br/><br/>[40] 46^b^.^eb^ <br/><br/>[21] ``aṭṭha ^a^P4.0175^ea^ te bhāsitā gāthā, sabbā honti sahassiyā. <br/><br/>[22] paṭigaṇha mahābrahme, sādhetaṃ tava bhāsita''nti..<br/><br/>[03] tattha ^a^V4.0156^ea^ ^b^aṭṭhā^eb^ti dutiyagāthaṃ ādiṃ katvā kāmādīnavasaṃyuttā aṭṭha. ^b^sahassiyā^eb^ti  sahassārahā. ^b^paṭigaṇhā^eb^ti aṭṭha sahassāni gaṇha. ^b^sādhetaṃ tava bhāsita^eb^nti sādhu etaṃ  tava vacanaṃ.<br/><br/>[03] taṃ sutvā mahāsatto ekādasamaṃ gāthamāha -- <br/><br/>[40] 47^b^.^eb^ <br/><br/>[21] ``na me attho sahassehi, satehi nahutehi vā. <br/><br/>[22] pacchimaṃ bhāsato gāthaṃ, kāme me na rato mano''ti..<br/><br/>[03] tattha ^b^pacchima^eb^nti ``rathakārova cammassā''ti gāthaṃ. ^b^kāme me na rato  mano^eb^ti imaṃ gāthaṃ bhāsamānasseva mama vatthukāmepi kilesakāmepi mano nābhiramāmi. ahañhi  imaṃ gāthaṃ bhāsamāno attanova dhammadesanāya jhānaṃ nibbattesiṃ, mahārājāti.<br/><br/>[03] rājā bhiyyosomattāya tussitvā mahāsattaṃ vaṇṇento osānagāthamāha -- <br/><br/>[40] 48^b^.^eb^ <br/><br/>[21] ``bhadrako vatāyaṃ māṇavako, sabbalokavidū muni. <br/><br/>[22] yo imaṃ taṇhaṃ dukkhajananiṃ, parijānāti paṇḍito''ti..<br/><br/>[03] tattha ^b^dukkhajanani^eb^nti sakalavaṭṭadukkhajananiṃ. ^b^parijānātī^eb^ti parijāni  paricchindi, luñcitvā nīharīti bodhisattaṃ vaṇṇento evamāha.<br/><br/>[03] bodhisattopi ``mahārāja, appamatto hutvā dhammaṃ carā''ti rājānaṃ ovaditvā ākāsena  himavantaṃ gantvā isipabbajjaṃ pabbajitvā yāvatāyukaṃ ṭhatvā brahmavihāre bhāvetvā aparihīnajjhāno  hutvā brahmalokūpago ahosi.<br/><br/>[03] satthā ^a^M4.0177^ea^ imaṃ dhammadesanaṃ āharitvā ``evaṃ, bhikkhave, pubbepāhaṃ etaṃ  brāhmaṇaṃ nissokamakāsi''nti vatvā jātakaṃ samodhānesi -- ``tadā rājā esa brāhmaṇo ahosi,  paṇḍitamāṇavo pana ahameva ahosi''nti. <br/><br/>[06] kāmajātakavaṇṇanā catutthā. 


volume: 111
item: 473
title:
  [] . bhaddasālajātakavaṇṇanā^[] . samuddavāṇijajātakavaṇṇanā^[] . kāmajātakavaṇṇanā^[] . janasandhajātakavaṇṇanā^

content:
  [03] ^b^dasa^eb^ ^a^V4.0157^ea^ ^a^P4.0176^ea^ ^b^khalū^eb^ti idaṃ satthā jetavane viharanto kosalarañño  ovādatthāya kathesi. ekasmiñhi kāle rājā issariyamadamatto kilesasukhanissito  vinicchayampi na paṭṭhapesi, buddhupaṭṭhānampi pamajji. so ekadivase dasabalaṃ anussaritvā  ``satthāraṃ vandissāmī''ti bhuttapātarāso rathavaramāruyha vihāraṃ gantvā satthāraṃ vanditvā nisīdi.  atha naṃ satthā ``kiṃ mahārāja ciraṃ na paññāyasī''ti vatvā ``bahukiccatāya no bhante  buddhupaṭṭhānassa okāso na jāto''ti vutte ``mahārāja, mādise nāma ovādadāyake sabbaññubuddhe  dhuravihāre viharante ayuttaṃ tava pamajjituṃ, raññā nāma rājakiccesu appamattena bhavitabbaṃ,  raṭṭhavāsīnaṃ mātāpitusamena agatigamanaṃ pahāya dasa rājadhamme akopentena rajjaṃ kāretuṃ vaṭṭati,  rañño hi dhammikabhāve sati parisāpissa dhammikā honti, anacchariyaṃ kho panetaṃ, yaṃ mayi  anusāsante tvaṃ dhammena rajjaṃ kāreyyāsi, porāṇakapaṇḍitā anusāsakāacariye avijjamānepi  attano matiyāva tividhasucaritadhamme patiṭṭhāya mahājanassa dhammaṃ desetvā saggapathaṃ pūrayamānā  agamaṃsū''ti vatvā tena yācito atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto tassa aggamahesiyā kucchimhi  nibbatti, ``janasandhakumāro''tissa nāmaṃ kariṃsu. athassa vayappattassa takkasilato  sabbasippāni uggaṇhitvā āgatakāle rājā sabbāni bandhanāgārāni sodhāpetvā uparajjaṃ adāsi.  so aparabhāge pitu accayena rajje patiṭṭhāya catūsu nagaradvāresu ^a^M4.0178^ea^ nagaramajjhe  rājadvāre cāti cha dānasālāyo kārāpetvā divase divase cha satasahassāni pariccajitvā  sakalajambudīpaṃ saṅkhobhetvā mahādānaṃ pavattento bandhanāgārāni niccaṃ vivaṭāni kārāpetvā  dhammabhaṇḍikaṃ sodhāpetvā catūhi saṅgahavatthūhi lokaṃ saṅgaṇhanto pañca sīlāni ^a^P4.0177^ea^  rakkhanto uposathavāsaṃ vasanto dhammena rajjaṃ kāresi. antarantarā ca raṭṭhavāsino  sannipātāpetvā ``dānaṃ detha, sīlaṃ samādiyatha, bhāvanaṃ bhāvetha, dhammena kammante ca vohāre ca  payojetha, daharakāleyeva sippāni uggaṇhatha, dhanaṃ uppādetha, gāmakūṭakammaṃ vā pisuṇavācākammaṃ vā  mā karittha, caṇḍā pharusā mā ahuvattha, mātupaṭṭhānaṃ pitupaṭṭhānaṃ pūretha, kule jeṭṭhāpacāyino  bhavathā''ti dhammaṃ desetvā mahājane sucaritadhamme patiṭṭhāpesi. so ekadivasaṃ pannarasīuposathe  samādinnuposatho ``mahājanassa bhiyyo hitasukhatthāya appamādavihāratthāya dhammaṃ desessāmī''ti  cintetvā nagare bheriṃ carāpetvā attano orodhe ādiṃ katvā sabbanagarajanaṃ sannipātāpetvā  rājaṅgaṇe alaṅkaritvā alaṅkataratanamaṇḍapamajjhe supaññattavarapallaṅke nisīditvā ``ambho,  nagaravāsino tumhākaṃ ^a^V4.0158^ea^ tapanīye ca atapanīye ca dhamme desessāmi, appamattā hutvā ohitasotā  sakkaccaṃ suṇāthā''ti vatvā dhammaṃ desesi.<br/><br/>[03] satthā saccaparibhāvitaṃ mukharatanaṃ vivaritvā taṃ dhammadesanaṃ madhurena sarena kosalarañño  āvi karonto -- <br/><br/>[40] 49^b^.^eb^ <br/><br/>[21] ``dasa khalu imāni ṭhānāni, yāni pubbe akaritvā. <br/><br/>[22] sa pacchā manutappati, iccevāha janasandho.. <br/><br/>[40] 50^b^.^eb^ <br/><br/>[21] ``aladdhā vittaṃ tappati, pubbe asamudānitaṃ. <br/><br/>[22] na pubbe dhanamesissaṃ, iti pacchānutappati.. <br/><br/>[40] 51^b^.^eb^ <br/><br/>[21] ``sakyarūpaṃ pure santaṃ, mayā sippaṃ na sikkhitaṃ. <br/><br/>[22] kicchā vutti asippassa, iti pacchānutappati.. <br/><br/>[40] 52^b^.^eb^ <br/><br/>[21] ``kūṭavedī pure āsiṃ, pisuṇo piṭṭhimaṃsiko. <br/><br/>[22] caṇḍo ca pharuso cāpi, iti pacchānutappati.. <br/><br/>[40] 53^b^.^eb^ <br/><br/>[21] ``pāṇātipātī ^a^P4.0178^ea^ ^a^M4.0179^ea^ pure āsiṃ, luddo cāpi  anāriyo. <br/><br/>[22] bhūtānaṃ nāpacāyissaṃ, iti pacchānutappati.. <br/><br/>[40] 54^b^.^eb^ <br/><br/>[21] ``bahūsu vata santīsu, anāpādāsu itthisu. <br/><br/>[22] paradāraṃ asevissaṃ, iti pacchānutappati.. <br/><br/>[40] 55^b^.^eb^ <br/><br/>[21] ``bahumhi vata santamhi, annapāne upaṭṭhite. <br/><br/>[22] na pubbe adadaṃ dānaṃ, iti pacchānutappati.. <br/><br/>[40] 56^b^.^eb^ <br/><br/>[21] ``mātaraṃ pitaraṃ cāpi, jiṇṇakaṃ gatayobbanaṃ. <br/><br/>[22] pahu santo na posissaṃ, iti pacchānutappati.. <br/><br/>[40] 57^b^.^eb^ <br/><br/>[21] ``ācariyamanusatthāraṃ ^a^V4.0159^ea^, sabbakāmarasāharaṃ. <br/><br/>[22] pitaraṃ atimaññissaṃ, iti pacchānutappati.. <br/><br/>[40] 58^b^.^eb^ <br/><br/>[21] ``samaṇe brāhmaṇe cāpi, sīlavante bahussute. <br/><br/>[22] na pubbe payirupāsissaṃ, iti pacchānutappati.. <br/><br/>[40] 59^b^.^eb^ <br/><br/>[21] ``sādhu hoti tapo ciṇṇo, santo ca payirupāsito. <br/><br/>[22] na ca pubbe tapo ciṇṇo, iti pacchānutappati.. <br/><br/>[40] 60^b^.^eb^ <br/><br/>[21] ``yo ca etāni ṭhānāni, yoniso paṭipajjati. <br/><br/>[22] karaṃ purisakiccāni, sa pacchā nānutappatī''ti.. -- imā gāthā āha.<br/><br/>[03] tattha ^b^ṭhānānī^eb^ti kāraṇāni. ^b^pubbe^eb^ti paṭhamameva akaritvā. ^b^sa pacchā  manutappatī^eb^ti so paṭhamaṃ kattabbānaṃ akārako puggalo pacchā idhalokepi paralokepi tappati  kilamati. ``pacchā vā anutappatī''tipi pāṭho. ^b^iccevāhā^eb^ti iti evaṃ āhāti  padacchedo, iti evaṃ rājā janasandho avoca. iccassuhātipi pāṭho. tattha assu-kāro  nipātamattaṃ iti assu āhāti padacchedo. idāni tāni dasa tapanīyakāraṇāni pakāsetuṃ  bodhisattassa dhammakathā hoti. tattha ^b^pubbe^eb^ti paṭhamameva taruṇakāle parakkamaṃ katvā  ^b^asamudānitaṃ^eb^ asambhataṃ dhanaṃ ^a^M4.0180^ea^ mahallakakāle alabhitvā tappati socati, pare  ca sukhite disvā sayaṃ dukkhaṃ jīvanto ``pubbe dhanaṃ na pariyesissa''nti evaṃ pacchā  anutappati, tasmā mahallakakāle sukhaṃ jīvitukāmā daharakāleyeva dhammikāni kasikammādīni  katvā dhanaṃ pariyesathāti dasseti.<br/><br/>[03] ^b^pure santa^eb^nti pure daharakāle ācariye payirupāsitvā mayā kātuṃ sakyarūpaṃ samānaṃ  hatthisippādikaṃ kiñci sippaṃ na ^a^P4.0179^ea^ sikkhitaṃ. ^b^kicchā^eb^ti mahallakakāle  asippassa dukkhā jīvitavutti, neva sakkā tadā sippaṃ sikkhituṃ, tasmā mahallakakāle sukhaṃ  jīvitukāmā taruṇakāleyeva sippaṃ sikkhathāti dasseti. ^b^kuṭavedī^eb^ti kūṭajānanako  gāmakūṭako vā lokassa anatthakārako vā tulākūṭādikārako vā kūṭaṭṭakārako vāti attho.  ^b^āsi^eb^nti evarūpo ahaṃ pubbe ahosiṃ. ^b^pisuṇo^eb^ti pesuññakāraṇo.  ^b^piṭṭhimaṃsiko^eb^ti lañjaṃ gahetvā asāmike sāmike karonto paresaṃ piṭṭhimaṃsakhādako. ^b^iti  pacchā^eb^ti evaṃ maraṇamañce nipanno anutappati ^a^V4.0160^ea^, tasmā sace niraye na vasitukāmāttha, mā evarūpaṃ  pāpakammaṃ karitthāti ovadati.<br/><br/>[03] ^b^luddo^eb^ti dāruṇo. ^b^anāriyo^eb^ti na ariyo nīcasamācāro.  ^b^nāpacāyissa^eb^nti khantimettānuddayavasena nīcavuttiko nāhosiṃ. sesaṃ purimanayeneva  yojetabbaṃ. ^b^anāpādāsū^eb^ti āpādānaṃ āpādo, pariggahoti attho. natthi āpādo yāsaṃ  tā anāpādā, aññehi akatapariggahāsūti attho. ^b^upaṭṭhite^eb^ti paccupaṭṭhite. ^b^na  pubbe^eb^ti ito pubbe dānaṃ na adadaṃ. ^b^pahu santo^eb^ti dhanabalenāpi kāyabalenāpi posituṃ  samattho paṭibalo samāno. ^b^ācariya^eb^nti ācāre sikkhāpanato idha pitā  ``ācariyo''ti adhippeto. ^b^anusatthāra^eb^nti anusāsakaṃ. ^b^sabbakāmarasāhara^eb^nti  sabbe vatthukāmarase āharitvā positāraṃ. ^b^atimaññissa^eb^nti tassa ovādaṃ agaṇhanto  atikkamitvā maññissaṃ.<br/><br/>[03] ^b^na pubbe^eb^ti ito pubbe dhammikasamaṇabrāhmaṇepi gilānāgilānepi cīvarādīni datvā  appaṭijagganena na payirupāsissaṃ. ^b^tapo^eb^ti sucaritatapo. ^b^santo^eb^ti tīhi dvārehi  upasanto sīlavā. idaṃ vuttaṃ hoti -- tividhasucaritasaṅkhāto ^a^M4.0181^ea^ tapo ciṇṇo  evarūpo ca upasanto payirupāsito nāma sādhu sundaro. ^b^na pubbe^eb^ti mayā daharakāle  evarūpo tapo na ciṇṇo, iti pacchā jarājiṇṇo maraṇabhayatajjito anutappati socati. sace  tumhe evaṃ na socitukāmā, tapokammaṃ karothāti vadati. ^b^yo ca etānī^eb^ti yo pana  etāni dasa kāraṇāni paṭhamameva upāyena paṭipajjati samādāya vattati, purisehi kattabbāni  dhammikakiccāni karonto so appamādavihārī puriso pacchā nānutappati, somanassappattova  hotīti.<br/><br/>[03] iti ^a^P4.0180^ea^ mahāsatto anvaddhamāsaṃ iminā niyāmena mahājanassa dhammaṃ desesi.  mahājanopissa ovāde ṭhatvā tāni dasa ṭhānāni pūretvā saggaparāyaṇova ahosi.<br/><br/>[03] satthā imaṃ dhammadesanaṃ āharitvā ``evaṃ, mahārāja, porāṇakapaṇḍitā anācariyakāpi  attano matiyāva dhammaṃ desetvā mahājanaṃ saggapathe patiṭṭhāpesu''nti vatvā jātakaṃ samodhānesi --  ``tadā parisā buddhaparisā ahesuṃ, janasandharājā pana ahameva ahosi''nti. <br/><br/>[06] janasandhajātakavaṇṇanā pañcamā. 


volume: 111
item: 474
title:
  [] . samuddavāṇijajātakavaṇṇanā^[] . kāmajātakavaṇṇanā^[] . janasandhajātakavaṇṇanā^[] . mahākaṇhajātakavaṇṇanā^

content:
  [03] ^b^kaṇho^eb^ ^a^V4.0161^ea^ ^b^kaṇho cā^eb^ti idaṃ satthā jetavane viharanto lokatthacariyaṃ ārabbha kathesi.  ekadivasañhi bhikkhū dhammasabhāyaṃ nisīditvā ``yāvañcidaṃ, āvuso, satthā bahujanahitāya  paṭipanno attano phāsuvihāraṃ pahāya lokasseva atthaṃ carati, paramābhisambodhiṃ patvā sayaṃ  pattacīvaramādāya aṭṭhārasayojanamaggaṃ gantvā pañcavaggiyattherānaṃ ^b^dhammacakkaṃ^eb^ (saṃ0 ni0   5.1081; mahāva0 13 ādayo; paṭi0 ma0 2.30) pavattetvā pañcamiyā pakkhassa  ^b^anattalakkhaṇasuttaṃ^eb^ (saṃ0 ni0  3.59; mahāva0 20 ādayo) kathetvā sabbesaṃ arahattaṃ  adāsi. uruvelaṃ gantvā tebhātikajaṭilānaṃ aḍḍhuḍḍhāni pāṭihāriyasahassāni dassetvā  pabbājetvā gayāsīse ^b^ādittapariyāyaṃ^eb^ (saṃ0 ni0  4.235; mahāva0 54) kathetvā  jaṭilasahassānaṃ arahattaṃ adāsi, mahākassapassa tīṇi gāvutāni ^a^M4.0182^ea^ paccuggamanaṃ  gantvā tīhi ovādehi upasampadaṃ adāsi. eko pacchābhattaṃ pañcacattālīsayojanamaggaṃ gantvā  pukkusātikulaputtaṃ anāgāmiphale patiṭṭhāpesi, mahākappinassa vīsayojanasataṃ paccuggamanaṃ katvā  arahattaṃ adāsi, eko pacchābhattaṃ tiṃsayojanamaggaṃ gantvā tāva kakkhaḷaṃ pharusaṃ aṅgulimālaṃ  arahatte patiṭṭhāpesi, tiṃsayojanamaggaṃ gantvā āḷavakaṃ yakkhaṃ sotāpattiphale patiṭṭhāpetvā kumārassa  sotthiṃ akāsi. tāvatiṃsabhavane temāsaṃ vasanto asītiyā devatākoṭīnaṃ dhammābhisamayaṃ  sampādesi, brahmalokaṃ gantvā bakabrahmuno diṭṭhiṃ bhinditvā dasannaṃ brahmasahassānaṃ arahattaṃ adāsi,  anusaṃvaccharaṃ tīsu maṇḍalesu cārikaṃ caramāno upanissayasampannānaṃ manussānaṃ saraṇāni ceva  sīlānica maggaphalāni ca deti, nāgasupaṇṇādīnampi ^a^P4.0181^ea^ nānappakāraṃ atthaṃ  caratī''ti dasabalassa lokatthacariyaguṇaṃ kathayiṃsu. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte ``anacchariyaṃ, bhikkhave,  sohaṃ idāni abhisambodhiṃ patvā lokassa atthaṃ careyyaṃ, pubbe sarāgakālepi lokassa atthaṃ  acari''nti vatvā atītaṃ āhari.<br/><br/>[03] atīte kassapasammāsambuddhakāle bārāṇasiyaṃ usīnako nāma rājā rajjaṃ kāresi.  kassapasammāsambuddhe catusaccadesanāya mahājanaṃ kilesabandhanā mocetvā nibbānanagaraṃ pūretvā  parinibbute dīghassa addhuno accayena sāsanaṃ osakki. bhikkhū ekavīsatiyā anesanāhi  jīvikaṃ kappenti, bhikkhū gihisaṃsaggaṃ karonti, puttadhītādīhi vaḍḍhanti. bhikkhuniyopi  gihisaṃsaggaṃ karonti, puttadhītādīhi vaḍḍhanti. bhikkhū bhikkhudhammaṃ, bhikkhuniyo  bhikkhunidhammaṃ, uposakā upāsakadhammaṃ, upāsikā upāsikadhammaṃ, brāhmaṇā brāhmaṇadhammaṃ vissajjesuṃ.  yebhuyyena manussā ^a^V4.0162^ea^ dasa akusalakammapathe samādāya vattiṃsu, matamatā apāyesu paripūresuṃ. tadā  sakko devarājā nave nave deve apassanto manussalokaṃ oloketvā manussānaṃ apāyesu  nibbattitabhāvaṃ ñatvā satthu sāsanaṃ osakkitaṃ disvā ``kiṃ nu karissāmī''ti cintetvā  ``attheko upāyo, mahājanaṃ tāsetvā bhītabhāvaṃ ñatvā pacchā assāsetvā dhammaṃ desetvā osakkitaṃ  sāsanaṃ paggayha aparampi vassasahassaṃ pavattanakāraṇaṃ karissāmī''ti ^a^M4.0183^ea^ sanniṭṭhānaṃ  katvā mātalidevaputtaṃ mocappamāṇadāṭhaṃ catūhi dāṭhāhi viniggatarasmiyā bhayānakaṃ katvā gabbhinīnaṃ  dassaneneva gabbhapātanasamatthaṃ ghorarūpaṃ ājāneyyappamāṇaṃ kāḷavaṇṇaṃ mahākaṇhasunakhaṃ māpetvā  pañcabandhanena bandhitvā rattamālaṃ ^a^P4.0182^ea^ kaṇṭhe piḷandhitvā rajjukoṭikaṃ ādāya sayaṃ  dve kāsāyāni nivāsetvā pacchāmukhe pañcadhā kese bandhitvā rattamālaṃ piḷandhitvā  āropitapavāḷavaṇṇajiyaṃ mahādhanuṃ gahetvā vajiragganārācaṃ nakhena parivaṭṭento vanacarakavesaṃ gahetvā  nagarato yojanamatte ṭhāne otaritvā ``nassati loko, nassati loko''ti tikkhattuṃ saddaṃ  anusāvetvā manusse uttāsetvā nagarūpacāraṃ patvā puna saddamakāsi.<br/><br/>[03] manussā sunakhaṃ disvā utrastā nagaraṃ pavisitvā taṃ pavattiṃ rañño ārocesuṃ. rājā sīghaṃ  nagaradvārāni pidahāpesi. sakkopi aṭṭhārasahatthaṃ pākāraṃ ullaṅghitvā sunakhena saddhiṃ antonagare  patiṭṭhahi. manussā bhītatasitā palāyitvā gehāni pavisitvā nilīyiṃsu. mahākaṇhopi  diṭṭhadiṭṭhe manusse upadhāvitvā santāsento rājanivesanaṃ agamāsi. rājaṅgaṇe manussā bhayena  palāyitvā rājanivesanaṃ pavisitvā dvāraṃ pidahiṃsu. usīnakarājāpi orodhe gahetvā pāsādaṃ  abhiruhi. mahākaṇho sunakho purimapāde ukkhipitvā vātapāne ṭhatvā mahābhussitaṃ bhussi.  tassa saddo heṭṭhā avīciṃ, upari bhavaggaṃ patvā sakalacakkavāḷaṃ ekaninnādaṃ ahosi.  ^b^vidhurajātake^eb^ (jā0 2.22.1346 ādayo) hi puṇṇakayakkharañño, ^b^kusajātake^eb^ (jā0  2.20.1 ādayo) kusarañño, ^b^bhūridattajātake^eb^ (jā0 2.22.784 ādayo)  sudassananāgarañño, imasmiṃ mahākaṇhajātake ayaṃ saddoti ime cattāro saddā jambudipe mahāsaddā  nāma ahesuṃ.<br/><br/>[03] nagaravāsino bhītatasitā hutvā ekapurisopi sakkena saddhiṃ kathetuṃ nāsakkhi, rājāyeva  satiṃ upaṭṭhāpetvā vātapānaṃ nissāya sakkaṃ āmantetvā ``ambho luddaka, kasmā te ^a^P4.0183^ea^  sunakho bhussatī''ti āha. ``chātabhāvena, mahārājā''ti. ``tena hi tassa bhattaṃ  dāpessāmī''ti antojanassa ca attano ca pakkabhattaṃ sabbaṃ dāpesi. taṃ sabbaṃ sunakho ekakabaḷaṃ  viya katvā puna saddamakāsi. puna rājā pucchitvā ``idānipi me sunakho ^a^M4.0184^ea^  chātoyevā''ti ^a^V4.0163^ea^ sutvā hatthiassādīnaṃ pakkabhattaṃ sabbaṃ āharāpetvā dāpesi. tasmiṃ ekappahāreneva  niṭṭhāpite sakalanagarassa pakkabhattaṃ dāpesi. tampi so tatheva bhuñjitvā puna saddamakāsi. rājā  ``na esa sunakho, nissaṃsayaṃ esa yakkho bhavissati, āgamanakāraṇaṃ pucchissāmī''ti  bhītatasito hutvā pucchanto paṭhamaṃ gāthamāha -- <br/><br/>[40] 61^b^.^eb^ <br/><br/>[21] ``kaṇho kaṇho ca ghoro ca, sukkadāṭho pabhāsavā. <br/><br/>[22] baddho pañcahi rajjūhi, kiṃ ravi sunakho tavā''ti..<br/><br/>[03] tattha ^b^kaṇho kaṇho^eb^ti bhayavasena daḷhīvasena vā āmeḍitaṃ. ^b^ghoro^eb^ti  passantānaṃ bhayajanako. ^b^pabhāsavā^eb^ti dāṭhā nikkhantaraṃsipabhāsena pabhāsavā. ^b^kiṃ  ravī^eb^ti kiṃ viravi. tavesa evarūpo kakkhaḷo sunakho kiṃ karoti, kiṃ mige gaṇhāti,  udāhu te amitte, kiṃ te iminā, vissajjehi nanti adhippāyenevamāha.<br/><br/>[03] taṃ sutvā sakko dutiyaṃ gāthamāha -- <br/><br/>[40] 62^b^.^eb^ <br/><br/>[21] ``nāyaṃ migānamatthāya, usīnaka bhavissati. <br/><br/>[22] manussānaṃ anayo hutvā, tadā kaṇho pamokkhatī''ti..<br/><br/>[03] tassattho -- ayañhi ``migamaṃsaṃ khādissāmī''ti idha nāgato, tasmā migānaṃ attho na  bhavissati, manussamaṃsaṃ pana khādituṃ āgato, tasmā tesaṃ anayo mahāvināsakārako hutvā yadā  anena manussā vināsaṃ pāpitā bhavissanti, tadā ayaṃ kaṇho pamokkhati, mama hatthato  muccissatīti.<br/><br/>[03] atha naṃ rājā ``kiṃ pana te bho luddaka-sunakho sabbesaṃyeva manussānaṃ maṃsaṃ khādissati,  udāhu tava amittānaññevā''ti ^a^P4.0184^ea^ pucchitvā ``amittānaññeva me, mahārājā''ti  vutte ``ke pana idha te amittā''ti pucchitvā ``adhammābhiratā visamacārino, mahārājā''ti  vutte ``kathehi tāva ne amhāka''nti pucchi. athassa kathento devarājā dasa gāthā abhāsi -- <br/><br/>[40] 63^b^.^eb^ <br/><br/>[21] ``pattahatthā ^a^M4.0185^ea^ samaṇakā, muṇḍā saṅghāṭipārutā. <br/><br/>[22] naṅgalehi kasissanti, tadā kaṇho pamokkhati.. <br/><br/>[40] 64^b^.^eb^ <br/><br/>[21] ``tapassiniyo ^a^V4.0164^ea^ pabbajitā, muṇḍā saṅghāṭipārutā. <br/><br/>[22] yadā loke gamissanti, tadā kaṇho pamokkhati.. <br/><br/>[40] 65^b^.^eb^ <br/><br/>[21] ``dīghottaroṭṭhā jaṭilā, paṅkadantā rajassirā. <br/><br/>[22] iṇaṃ codāya gacchanti, tadā kaṇho pamokkhati.. <br/><br/>[40] 66^b^.^eb^ <br/><br/>[21] ``adhicca vede sāvittiṃ, yaññatantañca brāhmaṇā. <br/><br/>[22] bhatikāya yajissanti, tadā kaṇho pamokkhati.. <br/><br/>[40] 67^b^.^eb^ <br/><br/>[21] ``mātaraṃ pitaraṃ cāpi, jiṇṇakaṃ gatayobbanaṃ. <br/><br/>[22] pahū santo na bharanti, tadā kaṇho pamokkhati.. <br/><br/>[40] 68^b^.^eb^ <br/><br/>[21] ``mātaraṃ pitaraṃ cāpi, jiṇṇakaṃ gatayobbanaṃ. <br/><br/>[22] bālā tumheti vakkhanti, tadā kaṇho pamokkhati.. <br/><br/>[40] 69^b^.^eb^ <br/><br/>[21] ``ācariyabhariyaṃ sakhiṃ, mātulāniṃ pitucchakiṃ. <br/><br/>[22] yadā loke gamissanti, tadā kaṇho pamokkhati.. <br/><br/>[40] 70^b^.^eb^ <br/><br/>[21] ``asicammaṃ gahetvāna, khaggaṃ paggayha brāhmaṇā. <br/><br/>[22] panthaghātaṃ karissanti, tadā kaṇho pamokkhati.. <br/><br/>[40] 71^b^.^eb^ <br/><br/>[21] ``sukkacchavī vedhaverā, thūlabāhū apātubhā. <br/><br/>[22] mittabhedaṃ karissanti, tadā kaṇho pamokkhati.. <br/><br/>[40] 72^b^.^eb^ <br/><br/>[21] ``māyāvino nekatikā, asappurisacintakā. <br/><br/>[22] yadā loke bhavissanti, tadā kaṇho pamokkhatī''ti..<br/><br/>[03] tattha ^a^P4.0185^ea^ ^b^samaṇakā^eb^ti ``mayaṃ samaṇāmhā''ti paṭiññāmattakena  hīḷitavohārenevamāha. ^b^kasissantī^eb^ti te tadāpi kasantiyeva. ayaṃ pana ^a^M4.0186^ea^  ajānanto viya evamāha. ayañhissa adhippāyo -- ete evarūpā dussīlā mama  amittā, yadā mama sunakhena ete māretvā maṃsaṃ khāditaṃ ^a^V4.0165^ea^ bhavissati, tadā esa kaṇho ito  pañcarajjubandhanā pamokkhatīti. iminā upāyena sabbagāthāsu adhippāyayojanā veditabbā.<br/><br/>[03] ^b^pabbajitā^eb^ti buddhasāsane pabbajitā. ^b^gamissantī^eb^ti agāramajjhe pañca kāmaguṇe  paribhuñjantiyo vicarissanti. ^b^dīghottaroṭṭhā^eb^ti dāṭhikānaṃ vaḍḍhitattā dīghuttaroṭṭhā.  ^b^paṅkadantā^eb^ti paṅkena malena samannāgatadantā. ^b^iṇaṃ codāyā^eb^ti bhikkhācariyāya dhanaṃ  saṃharitvā vaḍḍhiyā iṇaṃ payojetvā taṃ codetvā tato laddhena jīvikaṃ kappentā yadā gacchantīti  attho.<br/><br/>[03] ^b^sāvitti^eb^nti sāvittiñca adhiyitvā. ^b^yaññatantañcā^eb^ti yaññavidhāyakatantaṃ,  yaññaṃ adhiyitvāti attho. ^b^bhatikāyā^eb^ti te te rājarājamahāmatte upasaṅkamitvā ``tumhākaṃ  yaññaṃ yajissāma, dhanaṃ dethā''ti evaṃ bhatiatthāya yadā yaññaṃ yajissanti. ^b^pahū santo^eb^ti  bharituṃ posetuṃ samatthā samānā. ^b^bālā tumhe^eb^ti tumhe bālā na kiñci jānāthāti yadā  vakkhanti. ^b^gamissantī^eb^ti lokadhammasevanavasena gamissanti. ^b^panthaghāta^eb^nti panthe  ṭhatvā manusse māretvā tesaṃ bhaṇḍaggahaṇaṃ. <br/><br/>[01] ^b^sukkacchavī^eb^ti kasāvacuṇṇādighaṃsanena samuṭṭhāpitasukkacchavivaṇṇā.  ^b^vedhaverā^eb^ti vidhavā apatikā, tāhi vidhavāhi veraṃ carantīti vedhaverā. ^b^thūlabāhū^eb^ti  pādaparimaddanādīhi samuṭṭhāpitamaṃsatāya mahābāhū. ^b^apātubhā^eb^ti apātubhāvā, dhanuppādarahitāti  attho. ^b^mittabheda^eb^nti mithubhedaṃ, ayameva vā pāṭho. idaṃ vuttaṃ hoti -- yadā evarūpā  itthidhuttā ``imā amhe na jahissantī''ti sahiraññā vidhavā upagantvā saṃvāsaṃ kappetvā tāsaṃ  santakaṃ khāditvā tāhi saddhiṃ mittabhedaṃ ^a^P4.0186^ea^ karissanti ^a^M4.0187^ea^,  vissāsaṃ bhinditvā aññaṃ sahiraññaṃ gamissanti, tadā esa te core sabbeva khāditvā  muccissati. ^b^asappurisacintakā^eb^ti asappurisacittehi paradukkhacintanasīlā.  ^b^tadā^eb^ti tadā sabbepime ghātetvā khāditamaṃso kaṇho pamokkhatīti.<br/><br/>[03] evañca pana vatvā ``ime mayhaṃ, mahārāja, amittā''ti te te adhammakārake pakkhanditvā  khāditukāmataṃ viya katvā dasseti. so tato mahājanassa utrastakāle sunakhaṃ rajjuyā  ākaḍḍhitvā ṭhapitaṃ viya katvā luddakavesaṃ vijahitvā attano ānubhāvena ākāse jalamāno ṭhatvā  ``mahārāja, ahaṃ sakko devarājā, `ayaṃ loko vinassatī'ti āgato, pamattā hi mahājanā,  adhammaṃ vattitvā matamatā sampati apāye pūrenti, devaloko tuccho viya  ^a^V4.0166^ea^ vito, ito paṭṭhāya adhammikesu kattabbaṃ ahaṃ jānissāmi, tvaṃ appamatto hohi, mahārājā''ti catūhi satārahagāthāhi  dhammaṃ desetvā manussānaṃ dānasīlesu patiṭṭhāpetvā osakkitasāsanaṃ aññaṃ vassasahassaṃ  pavattanasamatthaṃ katvā mātaliṃ ādāya sakaṭṭhānameva gato. mahājanā dānasīlādīni puññāni  katvā devaloke nibbattiṃsu.<br/><br/>[03] satthā imaṃ dhammadesanaṃ āharitvā ``evaṃ bhikkhave pubbepāhaṃ lokassa atthameva carāmī''ti  vatvā jātakaṃ samodhānesi -- ``tadā mātali ānando ahosi, sakko pana ahameva ahosi''nti. <br/><br/>[06] mahākaṇhajātakavaṇṇanā chaṭṭhā. 


volume: 111
item: 475
title:
  [] . kāmajātakavaṇṇanā^[] . janasandhajātakavaṇṇanā^[] . mahākaṇhajātakavaṇṇanā^[] . kosiyajātakavaṇṇanā^

content:
  [40] 73-93^b^.^eb^ kosiyajātakaṃ ^b^sudhābhojanajātake^eb^ (jā0 2.21.192 ādayo) āvi  bhavissati. <br/><br/>[06] kosiyajātakavaṇṇanā sattamā. 


volume: 111
item: 476
title:
  [] . janasandhajātakavaṇṇanā^[] . mahākaṇhajātakavaṇṇanā^[] . kosiyajātakavaṇṇanā^[] . meṇḍakapañhajātakavaṇṇanā^

content:
  [40] 94-105^b^.^eb^ meṇḍakapañhajātakaṃ ^a^M4.0188^ea^ ^b^umaṅgajātake^eb^ (jā0 2.22.590  ādayo) āvi bhavissati. <br/><br/>[06] meṇḍakapañhajātakavaṇṇanā aṭṭhamā. 


volume: 111
item: 477
title:
  [] . mahākaṇhajātakavaṇṇanā^[] . kosiyajātakavaṇṇanā^[] . meṇḍakapañhajātakavaṇṇanā^[] . mahāpadumajātakavaṇṇanā^

content:
  [03] ^b^nādaṭṭhā^eb^ ^a^P4.0187^ea^ ^b^parato dosa^eb^nti idaṃ satthā jetavane viharanto  ciñcamāṇavikaṃ ārabbha kathesi. paṭhamabodhiyañhi dasabalassa puthubhūtesu sāvakesu aparimāṇesu  devamanussesu ariyabhūmiṃ okkantesu patthaṭesu guṇasamudayesu mahālābhasakkāro udapādi. titthiyā  sūriyuggamane khajjopanakasadisā ahesuṃ hatalābhasakkārā. te antaravīthiyaṃ ṭhatvā ``kiṃ samaṇo  gotamova buddho, mayampi buddhā, kiṃ tasseva dinnaṃ mahapphalaṃ, amhākampi dinnaṃ mahapphalameva,  amhākampi ^a^V4.0167^ea^ detha karothā''ti evaṃ manusse viññāpentāpi lābhasakkāraṃ alabhantā raho sannipatitvā  ``kena nu kho upāyena samaṇassa gotamassa manussānaṃ antare avaṇṇaṃ uppādetvā lābhasakkāraṃ  nāseyyāmā''ti mantayiṃsu. tadā sāvatthiyaṃ ciñcamāṇavikā nāmekā paribbājikā uttamarūpadharā  sobhaggappattā devaccharā viya. tassā sarīrato rasmiyo niccharanti. atheko kharamantī  evamāha -- ``ciñcamāṇavikaṃ paṭicca samaṇassa gotamassa avaṇṇaṃ uppādetvā lābhasakkāraṃ  nāsessāmā''ti. te ``attheso upāyo''ti sampaṭicchiṃsu. atha sā titthiyārāmaṃ gantvā  vanditvā aṭṭhāsi, titthiyā tāya saddhiṃ na kathesuṃ. sā ``ko nu kho me doso''ti  yāvatatiyaṃ ``vandāmi ayyā''ti vatvā ``ayyā, ko nu kho me doso, kiṃ mayā saddhiṃ na  kathethā''ti āha. ``bhagini, samaṇaṃ gotamaṃ amhe viheṭhentaṃ hatalābhasakkāre katvā vicarantaṃ na  jānāsī''ti. ``nāhaṃ jānāmi ayyā, mayā kiṃ panettha kattabbanti. sace tvaṃ bhagini,  amhākaṃ sukhamicchasi, attānaṃ paṭicca samaṇasssa gotamassa avaṇṇaṃ uppādetvā lābhasakkāraṃ  nāsehī''ti.<br/><br/>[03] sā ^a^M4.0189^ea^ ``sādhu ayyā, mayhameveso bhāro, mā cintayitthā''ti vatvā  pakkamitvā itthimāyāsu kusalatāya tato paṭṭhāya sāvatthivāsīnaṃ dhammakathaṃ sutvā jetavanā  nikkhamanasamaye indagopakavaṇṇaṃ paṭaṃ pārupitvā gandhamālādihatthā jetavanābhimukhī ^a^P4.0188^ea^  gacchantī ``imāya velāya kuhiṃ gacchasī''ti vutte ``kiṃ tumhākaṃ mama  gamanaṭṭhānenā''ti vatvā jetavanasamīpe titthiyārāme vasitvā pātova ``aggavandanaṃ  vandissāmā''ti nagarā nikkhamante upāsakajane jetavane vutthā viya hutvā nagaraṃ pavisati.  ``kuhiṃ vutthāsī''ti vutte ``kiṃ tumhākaṃ mama vutthaṭṭhānenā''ti vatvā māsaḍḍhamāsaccayena  pucchiyamānā ``jetavane samaṇena gotamena saddhiṃ ekagandhakuṭiyā vutthāmhī''ti āha. puthujjanānaṃ  ``saccaṃ nu kho etaṃ, no''ti kaṅkhaṃ uppādetvā temāsacatumāsaccayena pilotikāhi udaraṃ veṭhetvā  gabbhinivaṇṇaṃ dassetvā upari rattapaṭaṃ pārupitvā ``samaṇaṃ gotamaṃ paṭicca gabbho me laddho''ti  andhabāle gāhāpetvā aṭṭhanavamāsaccayena udare dārumaṇḍalikaṃ bandhitvā upari rattapaṭaṃ pārupitvā  hatthapādapiṭṭhiyo gohanukena koṭṭāpetvā ussade dassetvā kilantindriyā hutvā sāyanhasamaye  tathāgate alaṅkatadhammāsane nisīditvā dhammaṃ desente dhammasabhaṃ gantvā tathāgatassa purato ṭhatvā  ``mahāsamaṇa, mahājanassa tāva dhammaṃ desesi, madhuro te saddo, suphusitaṃ dantāvaraṇaṃ, ahaṃ pana taṃ  paṭicca gabbhaṃ labhitvā paripuṇṇagabbhā jātā, neva me sūtigharaṃ jānāsi, na sappitelādīni, sayaṃ  akaronto upaṭṭhākānampi aññataraṃ kosalarājānaṃ vā anāthapiṇḍikaṃ vā visākhaṃ upāsikaṃ vā  ``imissā ciñcamāṇavikāya kattabbayuttaṃ karohī'ti na vadasi, abhiramituṃyeva   ^a^V4.0168^ea^ jānāsi, gabbhaparihāraṃ na jānāsī''ti gūthapiṇḍaṃ gahetvā candamaṇḍalaṃ dūsetuṃ vāyamantī viya parisamajjhe  tathāgataṃ akkosi. tathāgato dhammakathaṃ ṭhapetvā sīho viya abhinadanto ``bhagini, tayā  kathitassa tathabhāvaṃ vā atathabhāvaṃ vā ahañceva tvañca jānāmā''ti āha. āma, samaṇa, tayā  ca mayā ca ñātabhāvenetaṃ jātanti.<br/><br/>[03] tasmiṃ ^a^M4.0190^ea^ khaṇe sakkassa bhavanaṃ uṇhākāraṃ dassesi. so āvajjamāno  ``ciñcamāṇavikā tathāgataṃ abhūtena akkosatī''ti ñatvā ``imaṃ vatthuṃ sodhessāmī''ti catūhi  devaputtehi saddhiṃ āgami. devaputtā mūsikapotakā hutvā dārumaṇḍalikassa ^a^P4.0189^ea^  bandhanarajjuke ekappahāreneva chindiṃsu, pārutapaṭaṃ vāto ukkhipi, dārumaṇḍalikaṃ patamānaṃ tassā  pādapiṭṭhiyaṃ pati, ubho aggapādā chijjiṃsu. manussā uṭṭhāya ``kāḷakaṇṇi, sammāsambuddhaṃ  akkosasī''ti sīse kheḷaṃ pātetvā leḍḍudaṇḍādihatthā jetavanā nīhariṃsu. athassā tathāgatassa  cakkhupathaṃ atikkantakāle mahāpathavī bhijjitvā vivaramadāsi, avīcito aggijālā uṭṭhahi. sā  kuladattiyaṃ kambalaṃ pārupamānā viya gantvā avīcimhi nibbatti. aññatitthiyānaṃ lābhasakkāro  parihāyi, dasabalassa bhiyyosomattāya vaḍḍhi. punadivase dhammasabhāyaṃ kathaṃ samuṭṭhāpesuṃ  ``āvuso, ciñcamāṇavikā evaṃ uḷāraguṇaṃ aggadakkhiṇeyyaṃ sammāsambuddhaṃ abhūtena akkositvā  mahāvināsaṃ pattā''ti. satthā āgantvā ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte ``na, bhikkhave, idāneva, pubbepi esā maṃ  abhūtena akkositvā mahāvināsaṃ pattā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto tassa aggamahesiyā kucchimhi  nibbatti, phullapadumasassirikamukhattā panassa ``padumakumāro''tveva nāmaṃ kariṃsu. so vayappatto  takkasilāyaṃ gantvā sabbasippāni uggaṇhitvā āgami. athassa mātā kālamakāsi. rājā  aññaṃ aggamahesiṃ katvā puttassa uparajjaṃ adāsi. aparabhāge rājā paccantaṃ kupitaṃ vūpasametuṃ  aggamahesiṃ āha ``bhadde, idheva vasa, ahaṃ paccantaṃ kupitaṃ vūpasametuṃ gacchāmī''ti vatvā ``nāhaṃ  idheva vasissāmi, ahampi gamissāmī''ti vutte yuddhabhūmiyā ādīnavaṃ dassetvā ``yāva  mamāgamanā anukkaṇṭhamānā vasa, ahaṃ padumakumāraṃ yathā tava kattabbakiccesu appamatto hoti, evaṃ  āṇāpetvā gamissāmī''ti vatvā tathā katvā gantvā paccāmitte palāpetvā janapadaṃ santappetvā  paccāgantvā bahinagare khandhāvāraṃ nivāsesi ^a^V4.0169^ea^. bodhisatto pitu āgatabhāvaṃ ñatvā   ^a^M4.0191^ea^  nagaraṃ ^a^P4.0190^ea^ alaṅkārāpetvā rājagehaṃ paṭijaggāpetvā ekakova tassā  santikaṃ agamāsi.<br/><br/>[03] sā tassa rūpasampattiṃ disvā paṭibaddhacittā ahosi. bodhisatto taṃ vanditvā ``amma,  kiṃ amhākaṃ kattabba''nti pucchi. atha naṃ ``ammāti maṃ vadasī''ti uṭṭhāya hatthe gahetvā  ``sayanaṃ abhiruhā''ti āha. ``kiṃkāraṇā''ti? ``yāva rājā na āgacchati, tāva ubhopi  kilesaratiyā ramissāmā''ti. ``amma, tvaṃ mama mātā ca sasāmikā ca, mayā sapariggaho  mātugāmo nāma kilesavasena indriyāni bhinditvā na olokitapubbo, kathaṃ tayā saddhiṃ evarūpaṃ  kiliṭṭhakammaṃ karissāmī''ti. sā dve tayo vāre kathetvā tasmiṃ anicchamāne ``mama vacanaṃ na  karosī''ti āha. ``āma, na karomī''ti. ``tena hi rañño kathetvā sīsaṃ te  chindāpessāmī''ti. mahāsatto ``tava ruciṃ karohī''ti vatvā taṃ lajjāpetvā pakkāmi.<br/><br/>[03] sā bhītatasitā cintesi ``sace ayaṃ paṭhamaṃ pitu ārocessati, jīvitaṃ me natthi,  ahameva puretaraṃ kathessāmī''ti bhattaṃ abhuñjitvā kiliṭṭhalomavatthaṃ nivāsetvā sarīre nakharājiyo  dassetvā ``kuhiṃ devīti rañño pucchanakāle ``gilānā'ti katheyyāthā''ti paricārikānaṃ saññaṃ  datvā gilānālayaṃ katvā nipajji. rājāpi nagaraṃ padakkhiṇaṃ katvā nivesanaṃ āruyha taṃ  apassanto ``kuhiṃ devī''ti pucchitvā ``gilānā''ti sutvā sirigabbhaṃ pavisitvā ``kiṃ te  devi, aphāsuka''nti pucchi. sā tassa vacanaṃ asuṇantī viya hutvā dve tayo vāre pucchitā  ``mahārāja, kasmā kathesi, tuṇhī hohi, sasāmikaitthiyo nāma mādisā na hontī''ti vatvā  ``kena tvaṃ viheṭhitāsi, sīghaṃ me kathehi ^a^P4.0191^ea^, sīsamassa chindissāmī''ti vutte  ``kaṃsi tvaṃ, mahārāja, nagare ṭhapetvā gato''ti vatvā ``padumakumāra''nti vutte ``so mayhaṃ  vasanaṭṭhānaṃ āgantvā `tāta, mā evaṃ karohi, ahaṃ tava mātā'ti vuccamānopi `ṭhapetvā maṃ añño  rājā natthi, ahaṃ taṃ gehe karitvā kilesaratiyā ramissāmī'ti maṃ kesesu ^a^M4.0192^ea^  gahetvā aparāparaṃ luñcitvā attano vacanaṃ akarontiṃ maṃ pātetvā koṭṭetvā gato''ti āha.<br/><br/>[03] rājā anupaparikkhitvāva āsīviso viya kuddho purise āṇāpesi ``gacchatha, bhaṇe,  padumakumāraṃ bandhitvā ānethā''ti. te nagaraṃ avattharantā viya tassa gehaṃ gantvā taṃ bandhitvā  paharitvā pacchābāhaṃ gāḷhabandhanaṃ bandhitvā rattakaṇaveramālaṃ gīvāyaṃ paṭimuñcitvā vajjhaṃ katvā  ānayiṃsu ^a^V4.0170^ea^. so ``deviyā idaṃ kamma''nti ñatvā ``bho purisā, nāhaṃ rañño dosakārako,  nipparādhohamasmī''ti vilapanto āgacchati. sakalanagaraṃ saṃkhubbhitvā ``rājā kira  mātugāmassa vacanaṃ gahetvā mahāpadumakumāraṃ ghātāpesī''ti sannipatitvā rājakumārassa pādamūle  nipatitvā ``idaṃ te sāmi, ananucchavika''nti mahāsaddena paridevi. atha naṃ netvā rañño  dassesuṃ. rājā disvāva cittaṃ niggaṇhituṃ asakkonto ``ayaṃ arājāva rājalīḷaṃ karoti, mama  putto hutvā aggamahesiyā aparajjhati, gacchatha naṃ corapapāte pātetvā vināsaṃ pāpethā''ti āha.  mahāsatto ``na mayhaṃ, tāta, evarūpo aparādho atthi, mātugāmassa vacanaṃ gahetvā mā maṃ  nāsehī''ti pitaraṃ yāci. so tassa kathaṃ na gaṇhi.<br/><br/>[03] tato soḷasasahassā antepurikā ``tāta mahāpadumakumāra, attano ananucchavikaṃ idaṃ  laddha''nti mahāviravaṃ viraviṃsu. sabbe ^a^P4.0192^ea^ khattiyamahāsālādayopi  amaccaparijanāpi ``deva, kumāro sīlācāraguṇasampanno vaṃsānurakkhito rajjadāyādo, mā naṃ  mātugāmassa vacanaṃ gahetvā anupaparikkhitvāva vināsehi, raññā nāma nisammakārinā  bhavitabba''nti vatvā satta gāthā abhāsiṃsu -- <br/><br/>[40] 106^b^.^eb^ <br/><br/>[21] ``nādaṭṭhā parato dosaṃ, aṇuṃ thūlāni sabbaso. <br/><br/>[22] issaro paṇaye daṇḍaṃ, sāmaṃ appaṭivekkhiya.. <br/><br/>[40] 107^b^.^eb^ <br/><br/>[21] ``yo ca appaṭivekkhitvā, daṇḍaṃ kubbati khattiyo. <br/><br/>[22] sakaṇṭakaṃ so gilati, jaccandhova samakkhikaṃ.. <br/><br/>[40] 108^b^.^eb^ <br/><br/>[21] ``adaṇḍiyaṃ ^a^M4.0193^ea^ daṇḍayati, daṇḍiyañca adaṇḍiyaṃ. <br/><br/>[22] andhova visamaṃ maggaṃ, na jānāti samāsamaṃ.. <br/><br/>[40] 109^b^.^eb^ <br/><br/>[21] ``yo ca etāni ṭhānāni, aṇuṃ thūlāni sabbaso. <br/><br/>[22] sudiṭṭhamanusāseyya, sa ve voharitu marahati.. <br/><br/>[40] 110^b^.^eb^ <br/><br/>[21] ``nekantamudunā sakkā, ekantatikhiṇena vā. <br/><br/>[22] attaṃ mahante ṭhapetuṃ, tasmā ubhayamācare.. <br/><br/>[40] 111^b^.^eb^ <br/><br/>[21] ``paribhūto ^a^V4.0171^ea^ mudu hoti, atitikkho ca veravā. <br/><br/>[22] etañca ubhayaṃ ñatvā, anumajjhaṃ samācare.. <br/><br/>[40] 112^b^.^eb^ <br/><br/>[21] ``bahumpi ratto bhāseyya, duṭṭhopi bahu bhāsati. <br/><br/>[22] na itthikāraṇā rāja, puttaṃ ghātetumarahasī''ti..<br/><br/>[03] tattha ^b^nādaṭṭhā^eb^ti na adisvā. ^b^parato^eb^ti parassa. ^b^sabbaso^eb^ti sabbāni.  ^b^aṇuṃthūlānī^eb^ti khuddakamahantāni vajjāni. ^b^sāmaṃ appaṭivekkhiyā^eb^ti parassa vacanaṃ  gahetvā attano paccakkhaṃ akatvā pathavissaro rājā daṇḍaṃ na paṇaye na paṭṭhapeyya.  mahāsammatarājakālasmiñhi satato uttari daṇḍo nāma natthi, tāḷanagarahaṇapabbājanato uddhaṃ  hatthapādacchedanaghātanaṃ nāma natthi, pacchā kakkhaḷarājūnaṃyeva kāle etaṃ uppannaṃ, taṃ sandhāya te  amaccā ``ekanteneva parassa dosaṃ sāmaṃ adisvā kātuṃ na yutta''nti kathentā evamāhaṃsu.<br/><br/>[03] ^b^yo ca appaṭivekkhitvā^eb^ti mahārāja, evaṃ appaṭivekkhitvā dosānucchavike daṇḍe  paṇetabbe yo rājā agatigamane ṭhito taṃ dosaṃ appaṭivekkhitvā hatthacchedādidaṇḍaṃ karoti, so  ^a^P4.0193^ea^ attano dukkhakāraṇaṃ karonto sakaṇṭakaṃ bhojanaṃ gilati nāma, jaccandho viya  ca samakkhikaṃ bhuñjati nāma. ^b^adaṇḍiya^eb^nti yo adaṇḍiyaṃ adaṇḍapaṇetabbañca daṇḍetvā  daṇḍiyañca daṇḍapaṇetabbaṃ adaṇḍetvā attano rucimeva karoti, so andho viya visamaṃ maggaṃ  paṭipanno, na jānāti samāsamaṃ, tato pāsāṇādīsu pakkhalanto andho viya catūsu apāyesu  mahādukkhaṃ pāpuṇātīti ^a^M4.0194^ea^ attho. ^b^etāni ṭhānānī^eb^ti etāni  daṇḍiyādaṇḍiyakāraṇāni ceva daṇḍiyakāraṇesupi aṇuṃthūlāni ca sabbāni sudiṭṭhaṃ disvā  anusāseyya, sa ve voharituṃ rajjamanusāsituṃ arahatīti attho.<br/><br/>[03] ^b^attaṃ mahante ṭhapetu^eb^nti evarūpo anuppanne bhoge uppādetvā uppanne thāvare katvā attānaṃ  mahante uḷāre issariye ṭhapetuṃ na sakkotīti attho. ^b^mudū^eb^ti mudurājā raṭṭhavāsīnaṃ paribhūto  hoti avaññāto, so rajjaṃ niccoraṃ kātuṃ na sakkoti. ^b^veravā^eb^ti atitikkhassa pana  sabbepi raṭṭhavāsino verino hontīti so veravā nāma hoti. ^b^anumajjha^eb^nti anubhūtaṃ  mudutikhiṇabhāvānaṃ majjhaṃ samācare, amudu atikkho hutvā rajjaṃ kāreyyāti attho. ^b^na  itthikāraṇā^eb^ti pāpaṃ lāmakaṃ mātugāmaṃ nissāya vaṃsānurakkhakaṃ chattadāyādaṃ puttaṃ ghātetuṃ nārahasi,  mahārājāti.<br/><br/>[03] evaṃ ^a^V4.0172^ea^ nānākāraṇehi kathentāpi amaccā attano kathaṃ gāhāpetuṃ nāsakkhiṃsu. bodhisattopi  yācanto attano kathaṃ gāhāpetuṃ nāsakkhi. andhabālo pana rājā ``gacchatha naṃ corapapāte  khipathā''ti āṇāpento aṭṭhamaṃ gāthamāha -- <br/><br/>[40] 113^b^.^eb^ <br/><br/>[21] ``sabbova loko ekato, itthī ca ayamekikā. <br/><br/>[22] tenāhaṃ paṭipajjissaṃ, gacchatha pakkhipatheva ta''nti..<br/><br/>[03] tattha ^b^tenāha^eb^nti yena kāraṇena sabbo loko ekato kumārasseva pakkho hutvā ṭhito,  ayañca itthī ekikāva, tena kāraṇena ahaṃ imissā vacanaṃ paṭipajjissaṃ, gacchatha taṃ pabbataṃ  āropetvā papāte khipathevāti.<br/><br/>[03] evaṃ vutte soḷasasahassāsu rājaitthīsu ekāpi sakabhāvena saṇṭhātuṃ nāsakkhi,  sakalanagaravāsino bāhā paggayha kanditvā kese vikirayamānā vilapiṃsu. rājā ``ime imassa  papāte khipanaṃ ^a^P4.0194^ea^ paṭibāheyyu''nti saparivāro gantvā mahājanassa paridevantasseva  naṃ uddhaṃpādaṃ avaṃsiraṃ katvā gāhāpetvā papāte khipāpesi. athassa mettānubhāvena pabbate adhivatthā  devatā ``mā bhāyi mahāpadumā''ti taṃ samassāsetvā ^a^M4.0195^ea^ ubhohi hatthehi gahetvā  hadaye ṭhapetvā dibbasamphassaṃ pharāpetvā otaritvā pabbatapāde patiṭṭhitanāgarājassa phaṇagabbhe ṭhapesi.  nāgarājā bodhisattaṃ nāgabhavanaṃ netvā attano yasaṃ majjhe bhinditvā adāsi. so tattha  ekasaṃvaccharaṃ vasitvā ``manussapathaṃ gamissāmī''ti vatvā ``kataraṃ ṭhāna''nti vutte ``himavantaṃ  gantvā pabbajissāmī''ti āha. nāgarājā ``sādhū''ti taṃ gahetvā manussapathe patiṭṭhāpetvā  pabbajitaparikkhāre datvā sakaṭṭhānameva gato. sopi himavantaṃ pavisitvā isipabbajjaṃ pabbajitvā  jhānābhiññaṃ nibbattetvā vanamūlaphalāhāro tattha paṭivasati. <br/><br/>[01] atheko bārāṇasivāsī vanacarako taṃ ṭhānaṃ patto mahāsattaṃ sañjānitvā ``nanu tvaṃ  deva, mahāpadumakumāro''ti vatvā ``āma, sammā''ti vutte taṃ vanditvā katipāhaṃ tattha vasitvā  bārāṇasiṃ gantvā rañño ārocesi ``deva, putto te himavantapadese isipabbajjaṃ pabbajitvā  paṇṇasālāyaṃ vasati, ahaṃ tassa santike vasitvā āgato''ti. ``paccakkhato te diṭṭho''ti?  ``āma devā''ti. rājā mahābalakāyaparivuto tattha gantvā vanapariyante khandhāvāraṃ bandhitvā  amaccagaṇaparivuto paṇṇasālaṃ gantvā kañcanarūpasadisaṃ paṇṇasāladvāre nisinnaṃ mahāsattaṃ disvā  vanditvā ekamantaṃ nisīdi. amaccāpi vanditvā paṭisanthāraṃ katvā  ^a^V4.0173^ea^ nisīdiṃsu. bodhisattopi rājānaṃ paṭipucchitvā paṭisanthāramakāsi. atha naṃ rājā ``tāta, mayā tvaṃ gambhīre ^a^P4.0195^ea^  papāte khipāpito, kathaṃ sajīvitosī''ti pucchanto navamaṃ gāthamāha -- <br/><br/>[40] 114^b^.^eb^ <br/><br/>[21] ``anekatāle narake, gambhīre ca suduttare. <br/><br/>[22] pātito giriduggasmiṃ, kena tvaṃ tattha nāmarī''ti..<br/><br/>[03] tattha ^b^anekatāle^eb^ti anekatālappamāṇe. ^b^nāmarī^eb^ti na amari.<br/><br/>[03] tatoparaṃ -- <br/><br/>[40] 115^b^.^eb^ <br/><br/>[21] ``nāgo jātaphaṇo tattha, thāmavā girisānujo. <br/><br/>[22] paccaggahi maṃ bhogehi, tenāhaṃ tattha nāmariṃ.. <br/><br/>[40] 116^b^.^eb^ <br/><br/>[21] ``ehi ^a^M4.0196^ea^ taṃ paṭinessāmi, rājaputta sakaṃ gharaṃ. <br/><br/>[22] rajjaṃ kārehi bhaddante, kiṃ araññe karissasi.. <br/><br/>[40] 117^b^.^eb^ <br/><br/>[21] ``yathā gilitvā baḷisaṃ, uddhareyya salohitaṃ. <br/><br/>[22] uddharitvā sukhī assa, evaṃ passāmi attanaṃ.. <br/><br/>[40] 118^b^.^eb^ <br/><br/>[21] ``kiṃ nu tvaṃ baḷisaṃ brūsi, kiṃ tvaṃ brūsi salohitaṃ. <br/><br/>[22] kiṃ nu tvaṃ ubbhataṃ brūsi, taṃ me akkhāhi pucchito.. <br/><br/>[40] 119^b^.^eb^ <br/><br/>[21] ``kāmāhaṃ baḷisaṃ brūmi, hatthiassaṃ salohitaṃ. <br/><br/>[22] cattāhaṃ ubbhataṃ brūmi, evaṃ jānāhi khattiyā''ti.. -- <br/><br/>[25] imāsu pañcasu ekantarikā tisso gāthā bodhisattassa, dve rañño. <br/><br/>[01] tattha ^a^V4.0174^ea^ ^b^paccaggahi ma^eb^nti pabbatapatanakāle devatāya pariggahetvā dibbasamphassena  samassāsetvā upanītaṃ maṃ paṭiggaṇhi, gahetvā ca pana nāgabhavanaṃ ānetvā mahantaṃ yasaṃ datvā  ``manussapathaṃ maṃ nehī''ti vutto maṃ manussapathaṃ ānesi. ahaṃ idhāgantvā pabbajito, iti tena  devatāya ca nāgarājassa ca ānubhāvena ahaṃ tattha nāmarinti sabbaṃ ārocesi.<br/><br/>[03] ^b^ehī^eb^ti rājā tassa vacanaṃ sutvā somanassappatto hutvā ``tāta, ahaṃ bālabhāvena  itthiyā vacanaṃ gahetvā evaṃ sīlācārasampanne tayi aparajjhiṃ, khamāhi me dosa''nti pādesu  nipatitvā ``uṭṭhehi, mahārāja, khamāma te dosaṃ, ito paraṃ puna mā evaṃ anisammakārī  bhaveyyāsī''ti vutte ``tāta, tvaṃ attano kulasantakaṃ setacchattaṃ ussāpetvā rajjaṃ anusāsanto mayhaṃ  khamasi nāmā''ti evamāha.<br/><br/>[03] ^b^uddharitvā^eb^ti ^a^P4.0196^ea^ hadayavakkādīni asampattameva taṃ uddharitvā sukhī  assa. ^b^evaṃ passāmi attana^eb^nti attānaṃ mahārāja, evaṃ ahampi puna sotthibhāvappattaṃ  gilitabaḷisaṃ purisamiva attānaṃ passāmīti. ^b^``kiṃ nu tva''^eb^nti idaṃ rājā tamatthaṃ  vitthārato sotuṃ pucchati. ^b^kāmāha^eb^nti pañca kāmaguṇe ahaṃ. ^b^hatthiassaṃ  salohita^eb^nti evaṃ hatthiassarathavāhanaṃ sattaratanādivibhavaṃ ``salohita''nti brūmi.  ^b^cattāha^eb^nti cattaṃ ahaṃ, yadā taṃ sabbampi cattaṃ hoti pariccattaṃ, taṃ dānāhaṃ ``ubbhata''nti  brūmi.<br/><br/>[03] ``iti ^a^M4.0197^ea^ kho, mahārāja, mayhaṃ rajjena kiccaṃ natthi, tvaṃ pana dasa  rājadhamme akopetvā agatigamanaṃ pahāya dhammena rajjaṃ kārehī''ti mahāsatto pitu ovādaṃ adāsi.  so rājā roditvā paridevitvā nagaraṃ gacchanto antarāmagge amacce pucchi. ``ahaṃ kaṃ  nissāya evarūpena ācāraguṇasampannena puttena viyogaṃ patto''ti? ``aggamahesiṃ, devā''ti.  rājā taṃ uddhaṃpādaṃ gāhāpetvā corapapāte khipāpetvā nagaraṃ pavisitvā dhammena rajjaṃ kāresi.<br/><br/>[03] satthā imaṃ dhammadesanaṃ āharitvā ``evaṃ, bhikkhave, pubbepesā maṃ akkositvā mahāvināsaṃ  pattā''ti vatvā -- <br/><br/>[40] 120^b^.^eb^ <br/><br/>[21] ``ciñcamāṇavikā ^a^V4.0175^ea^ mātā, devadatto ca me pitā. <br/><br/>[27] ānando paṇḍito nāgo, sāriputto ca devatā. <br/><br/>[22] rājaputto ahaṃ āsiṃ, evaṃ dhāretha jātaka''nti.. -- <br/><br/>[25] osānagāthāya jātakaṃ samodhānesi. <br/><br/>[06] mahāpadumajātakavaṇṇanā navamā. 


volume: 111
item: 478
title:
  [] . kosiyajātakavaṇṇanā^[] . meṇḍakapañhajātakavaṇṇanā^[] . mahāpadumajātakavaṇṇanā^[] . mittāmittajātakavaṇṇanā^

content:
  [03] ^b^kāni kammānī^eb^ti idaṃ satthā jetavane viharanto kosalarañño atthacarakaṃ amaccaṃ  ārabbha kathesi. so kira rañño bahūpakāro ahosi. athassa rājā atirekasammānaṃ kāresi.  avasesā naṃ asahamānā ``deva, asuko nāma amacco tumhākaṃ anatthakārako''ti paribhindiṃsu.  rājā taṃ pariggaṇhanto kiñci dosaṃ adisvā ``ahaṃ imassa kiñci dosaṃ na passāmi, kathaṃ  nu kho sakkā mayā imassa mittabhāvaṃ vā amittabhāvaṃ vā jānitu''nti cintetvā ``imaṃ pañhaṃ  ṭhapetvā tathāgataṃ ^a^P4.0197^ea^ añño jānituṃ na sakkhissati, gantvā pucchissāmī''ti  bhuttapātarāso satthāraṃ upasaṅkamitvā ``bhante, kathaṃ nu kho sakkā purisena attano mittabhāvaṃ vā  amittabhāvaṃ vā jānitu''nti pucchi. atha naṃ satthā ``pubbepi mahārāja, paṇḍitā imaṃ pañhaṃ  cintetvā paṇḍite pucchitvā tehi kathitavasena ^a^M4.0198^ea^ ñatvā amitte vajjetvā mitte  seviṃsū''ti vatvā tena yācito atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto tassa atthadhammānusāsako amacco  ahosi. tadā bārāṇasirañño ekaṃ atthacarakaṃ amaccaṃ sesā paribhindiṃsu. rājā tassa dosaṃ  apassanto ``kathaṃ nu kho sakkā mittaṃ vā amittaṃ vā ñātu''nti mahāsattaṃ pucchanto paṭhamaṃ  gāthamāha -- <br/><br/>[40] 121^b^.^eb^ <br/><br/>[21] ``kāni kammāni kubbānaṃ, kathaṃ viññū parakkame. <br/><br/>[22] amittaṃ jāneyya medhāvī, disvā sutvā ca paṇḍito''ti..<br/><br/>[03] tassattho -- kāni kammāni karontaṃ medhāvī paṇḍito puriso cakkhunā disvā vā sotena  ^a^V4.0176^ea^ sutvā vā ``ayaṃ mayhaṃ amitto''ti jāneyya, tassa jānanatthāya kathaṃ viññū parakkameyyāti.<br/><br/>[03] athassa amittalakkhaṇaṃ kathento āha -- <br/><br/>[40] 122^b^.^eb^ <br/><br/>[21] ``na naṃ umhayate disvā, na ca naṃ paṭinandati. <br/><br/>[22] cakkhūni cassa na dadāti, paṭilomañca vattati.. <br/><br/>[40] 123^b^.^eb^ <br/><br/>[21] ``amitte tassa bhajati, mitte tassa na sevati. <br/><br/>[22] vaṇṇakāme nivāreti, akkosante pasaṃsati.. <br/><br/>[40] 124^b^.^eb^ <br/><br/>[21] ``guyhañca tassa nakkhāti, tassa guyhaṃ na gūhati. <br/><br/>[22] kammaṃ tassa na vaṇṇeti, paññassa nappasaṃsati.. <br/><br/>[40] 125^b^.^eb^ <br/><br/>[21] ``abhave nandati tassa, bhave tassa na nandati. <br/><br/>[27] accheraṃ bhojanaṃ laddhā, tassa nuppajjate sati. <br/><br/>[22] tato naṃ nānukampati, aho sopi labheyyito.. <br/><br/>[40] 126^b^.^eb^ <br/><br/>[21] ``iccete soḷasākārā, amittasmiṃ patiṭṭhitā. <br/><br/>[22] yehi amittaṃ jāneyya, disvā sutvā ca paṇḍito''ti..<br/><br/>[03] mahāsatto ^a^M4.0199^ea^ imā pañca gāthā vatvāna puna -- <br/><br/>[40] 127^b^.^eb^ <br/><br/>[21] ``kāni ^a^P4.0198^ea^ kammāni kubbānaṃ, kathaṃ viññū parakkame. <br/><br/>[22] mittaṃ jāneyya medhāvī, disvā sutvā ca paṇḍito''ti.. -- <br/><br/>[25] imāya gāthāya mittalakkhaṇaṃ puṭṭho sesagāthā abhāsi -- <br/><br/>[40] 128^b^.^eb^ <br/><br/>[21] ``pavutthaṃ ^a^V4.0177^ea^ tassa sarati, āgataṃ abhinandati. <br/><br/>[22] tato kelāyito hoti, vācāya paṭinandati.. <br/><br/>[40] 129^b^.^eb^ <br/><br/>[21] ``mitte tasseva bhajati, amitte tassa na sevati. <br/><br/>[22] akkosante nivāreti, vaṇṇakāme pasaṃsati.. <br/><br/>[40] 130^b^.^eb^ <br/><br/>[21] ``guyhañca tassa akkhāti, tassa guyhañca gūhati. <br/><br/>[22] kammañca tassa vaṇṇeti, paññaṃ tassa pasaṃsati.. <br/><br/>[40] 131^b^.^eb^ <br/><br/>[21] ``bhave ca nandati tassa, abhave tassa na nandati. <br/><br/>[27] accheraṃ bhojanaṃ laddhā, tassa uppajjate sati. <br/><br/>[22] tato naṃ anukampati, aho sopi labheyyito.. <br/><br/>[40] 132^b^.^eb^ <br/><br/>[21] ``iccete soḷasākārā, mittasmiṃ suppatiṭṭhitā. <br/><br/>[22] yehi mittañca jāneyya, disvā sutvā ca paṇḍito''ti..<br/><br/>[03] tattha ^b^na naṃ umhayate disvā^eb^ti taṃ mittaṃ mittapatirūpako disvā sitaṃ na karoti,  pahaṭṭhākāraṃ na dasseti. ^b^na ca naṃ paṭinandatī^eb^ti tassa kathaṃ paggaṇhanto na paṭinandati na  tussati. ^b^cakkhūni cassa na dadātī^eb^ti olokentaṃ na oloketi. ^b^paṭilomañcā^eb^ti  tassa kathaṃ paṭippharati paṭisattu hoti. ^b^vaṇṇakāme^eb^ti tassa vaṇṇaṃ bhaṇante.  ^b^nakkhātī^eb^ti attano guyhaṃ tassa na ācikkhati. ^b^kammaṃ tassā^eb^ti tena katakammaṃ na  vaṇṇayati. ^b^paññassā^eb^ti assa paññaṃ nappasaṃsati, ñāṇasampadaṃ na pasaṃsati. ^b^abhave^eb^ti  avaḍḍhiyaṃ. ^b^tassa nuppajjate satī^eb^ti tassa mittapatirūpakassa ``mama mittassapi ito  dassāmī''ti sati na uppajjati. ^b^nānukampatī^eb^ti muducittena na cinteti.  ^b^labheyyito^eb^ti labheyya ito. ^b^ākārā^eb^ti kāraṇāni. ^b^pavuttha^eb^nti videsagataṃ  ^a^M4.0200^ea^. ^b^kelāyito^eb^ti kelāyati mamāyati pattheti piheti icchatīti attho.  ^b^vācāyā^eb^ti madhuravacanena taṃ samudācaranto paṭinandati tussati. sesaṃ vuttapaṭipakkhanayena  veditabbaṃ. rājā ^a^P4.0199^ea^ mahāsattassa kathāya attamano hutvā tassa mahantaṃ yasaṃ  adāsi.<br/><br/>[03] satthā imaṃ dhammadesanaṃ āharitvā ``evaṃ, mahārāja, pubbepesa pañho samuṭṭhahi, paṇḍitāva naṃ  ^a^V4.0178^ea^ kathayiṃsu, imehi dvattiṃsāya ākārehi mittāmitto jānitabbo''ti vatvā jātakaṃ samodhānesi --  ``tadā rājā ānando ahosi, paṇḍitāmacco pana ahameva ahosi''nti. <br/><br/>[06] mittāmittajātakavaṇṇanā dasamā. <br/><br/>[01] jātakuddānaṃ -- <br/><br/>[21] kuṇālaṃ bhaddasālañca, samuddavāṇija paṇḍitaṃ. <br/><br/>[22] janasandhaṃ mahākaṇhaṃ, kosiyaṃ sirimantakaṃ.. <br/><br/>[21] padumaṃ mittāmittañca, iccete dasa jātake. <br/><br/>[22] saṅgāyiṃsu mahātherā, dvādasamhi nipātake.. <br/><br/>[06] dvādasakanipātavaṇṇanā niṭṭhitā. 


volume: 111
item: 479
title: [] . meṇḍakapañhajātakavaṇṇanā^terasakanipāto^^[] . ambajātakavaṇṇanā^
content:
  [03] ^b^ahāsi^eb^ ^a^V4.0179^ea^ ^a^P4.0200^ea^ ^a^M4.0201^ea^ ^b^me ambaphalāni pubbe^eb^ti idaṃ satthā  jetavane viharanto devadattaṃ ārabbha kathesi. devadatto hi ``ahaṃ buddho bhavissāmi, mayhaṃ  samaṇo gotamo neva ācariyo na upajjhāyo''ti ācariyaṃ paccakkhāya jhānaparihīno saṅghaṃ  bhinditvā anupubbena sāvatthiṃ āgacchanto bahijetavane pathaviyā vivare dinne avīciṃ pāvisi.  tadā bhikkhū dhammasabhāyaṃ kathaṃ samuṭṭhāpesuṃ ``āvuso, devadatto ācariyaṃ paccakkhāya mahāvināsaṃ  patto, avīcimahāniraye nibbatto''ti. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte ``na, bhikkhave, idāneva, pubbepi  devadatto ācariyaṃ paccakkhāya mahāvināsaṃ pattoyevā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente tassa purohitakulaṃ ahivātarogena vinassi.  ekova putto bhittiṃ bhinditvā palāto. so takkasilaṃ gantvā disāpāmokkhassācariyassa  santike tayo vede ca avasesasippāni ca uggahetvā ācariyaṃ vanditvā nikkhanto ``desacārittaṃ  jānissāmī''ti caranto ekaṃ paccantanagaraṃ pāpuṇi. taṃ nissāya mahācaṇḍālagāmako ahosi.  tadā bodhisatto tasmiṃ gāme paṭivasati, paṇḍito byatto akāle phalaṃ gaṇhāpanamantaṃ jānāti.  so pātova vuṭṭhāya kājaṃ ādāya tato gāmā nikkhimitvā araññe ekaṃ ambarukkhaṃ upasaṅkamitvā  sattapadamatthake ṭhito taṃ mantaṃ parivattetvā ambarukkhaṃ ekena ^a^P4.0201^ea^ udakapasatena  paharati. rukkhato taṅkhaṇaññeva purāṇapaṇṇāni patanti, navāni uṭṭhahanti, pupphāni pupphitvā  patanti, ambaphalāni uṭṭhāya muhutteneva paccitvā madhurāni ojavantāni dibbarasasadisāni hutvā  rukkhato patanti. mahāsatto tāni uccinitvā yāvadatthaṃ khāditvā kājaṃ pūrāpetvā gehaṃ gantvā  tāni vikkiṇitvā puttadāraṃ posesi.<br/><br/>[03] so ^a^V4.0180^ea^ ^a^M4.0202^ea^ brāhmaṇakumāro mahāsattaṃ akāle ambapakkāni āharitvā vikkiṇantaṃ  disvā ``nissaṃsayena tehi mantabalena uppannehi bhavitabbaṃ, imaṃ purisaṃ nissāya idaṃ anagghamantaṃ  labhissāmī''ti cintetvā mahāsattassa ambāni āharaṇaniyāmaṃ pariggaṇhanto tathato ñatvā tasmiṃ  araññato anāgateyeva tassa gehaṃ gantvā ajānanto viya hutvā tassa bhariyaṃ ``kuhiṃ ayyo,  ācariyo''ti pucchitvā ``araññaṃ gato''ti vutte taṃ āgataṃ āgamayamānova ṭhatvā āgacchantaṃ  disvā hatthato pacchiṃ gahetvā āharitvā gehe ṭhapesi. mahāsatto taṃ oloketvā bhariyaṃ āha --  ``bhadde, ayaṃ māṇavo mantatthāya āgato, tassa hatthe manto nassati, asappuriso eso''ti.  māṇavopi ``ahaṃ imaṃ mantaṃ ācariyassa upakārako hutvā labhissāmī''ti cintetvā tato paṭṭhāya  tassa gehe sabbakiccāni karoti. dārūni āharati, vīhiṃ koṭṭeti, bhattaṃ pacati,  dantakaṭṭhamukhadhovanādīni deti, pādaṃ dhovati.<br/><br/>[03] ekadivasaṃ mahāsattena ``tāta māṇava, mañcapādānaṃ me upadhānaṃ dehī''ti vutte aññaṃ  apassitvā sabbarattiṃ ūrumhi ṭhapetvā nisīdi. aparabhāge mahāsattassa bhariyā puttaṃ vijāyi.  tassā pasūtikāle parikammaṃ sabbamakāsi. sā ekadivasaṃ mahāsattaṃ āha ``sāmi, ayaṃ māṇavo  jātisampanno hutvā mantatthāya amhākaṃ veyyāvaccaṃ karoti, etassa hatthe manto tiṭṭhatu vā mā vā,  detha tassa manta''nti. so ``sādhū''ti sampaṭicchitvā ^a^P4.0202^ea^ tassa mantaṃ datvā  evamāha -- ``tāta, anagghoyaṃ manto, tava imaṃ nissāya mahālābhasakkāro bhavissati, raññā vā  rājamahāmattena vā `ko te ācariyo'ti puṭṭhakāle mā maṃ nigūhittho, sace hi `caṇḍālassa me  santikā manto gahito'ti lajjanto `brāhmaṇamahāsālo me ācariyo'ti kathessasi, imassa  mantassa phalaṃ na labhissasī''ti. so ``kiṃ kāraṇā taṃ nigūhissāmi, kenaci puṭṭhakāle  tumheyeva kathessāmī''ti vatvā taṃ vanditvā caṇḍālagāmato nikkhamitvā mantaṃ vīmaṃsitvā  anupubbena bārāṇasiṃ patvā ambāni vikkiṇitvā bahuṃ dhanaṃ labhi.<br/><br/>[03] athekadivasaṃ uyyānapālo tassa hatthato ambaṃ kiṇitvā rañño adāsi. rājā taṃ  paribhuñjitvā ``kuto samma, tayā evarūpaṃ ambaṃ ^a^M4.0203^ea^ laddha''nti pucchi. deva,  eko māṇavo akālāmbaphalāni ānetvā vikkiṇāti, tato me gahitanti. tena hi ``ito  paṭṭhāya idheva ambāni āharatū''ti naṃ vadehīti. so tathā akāsi. māṇavopi tato paṭṭhāya  ambāni rājakulaṃ harati. atha raññā ``upaṭṭhaha ma''nti vutte rājānaṃ upaṭṭhahanto bahuṃ dhanaṃ  labhitvā anukkamena vissāsiko jāto. atha naṃ ekadivasaṃ rājā pucchi ``māṇava, kuto  akāle evaṃ ^a^V4.0181^ea^ vaṇṇagandharasasampannāni ambāni labhasi, kiṃ te nāgo vā supaṇṇo vā devo vā  koci deti, udāhu mantabalaṃ eta''nti? ``na me mahārāja, koci deti, anaggho pana me  manto atthi, tasseva bala''nti. ``tena hi mayampi te ekadivasaṃ mantabalaṃ daṭṭhukāmā''ti.  ``sādhu, deva, dassessāmī''ti. rājā punadivase tena saddhiṃ uyyānaṃ gantvā ``dassehī''ti  āha. so ``sādhū''ti ambarukkhaṃ upagantvā sattapadamatthake ṭhito mantaṃ parivattetvā rukkhaṃ  udakena pahari. taṅkhaṇaññeva ambarukkho heṭṭhā vuttaniyāmeneva phalaṃ gahetvā ^a^P4.0203^ea^  mahāmegho viya ambavassaṃ vassi. mahājano sādhukāraṃ adāsi, celukkhepā pavattiṃsu.<br/><br/>[03] rājā ambaphalāni khāditvā tassa bahuṃ dhanaṃ datvā ``māṇavaka, evarūpo te  acchariyamanto kassa santike gahito''ti pucchi. māṇavo ``sacāhaṃ `caṇḍālassa santike'ti  vakkhāmi, lajjitabbakaṃ bhavissati, mañca garahissanti, manto kho pana me paguṇo, idāni na  nassissati, disāpāmokkhaṃ ācariyaṃ apadisāmī''ti cintetvā musāvādaṃ katvā ``takkasilāyaṃ  disāpāmokkhācariyassa santike gahito me''ti vadanto ācariyaṃ paccakkhāsi. taṅkhaṇaññeva  manto antaradhāyi. rājā somanassajāto taṃ ādāya nagaraṃ pavisitvā punadivase ``ambāni  khādissāmī''ti uyyānaṃ gantvā maṅgalasilāpaṭṭe nisīditvā māṇava, ambāni āharāti āha.  so ``sādhū''ti ambaṃ upagantvā sattapadamatthake ṭhito ``mantaṃ parivattessāmī''ti mante  anupaṭṭhahante antarahitabhāvaṃ ñatvā lajjito aṭṭhāsi. rājā ``ayaṃ pubbe parisamajjheyeva ambāni  āharitvā amhākaṃ deti, ghanameghavassaṃ viya ambavassaṃ vassāpeti, idāni thaddho viya ṭhito, kiṃ  nu kho kāraṇa''nti cintetvā taṃ pucchanto paṭhamaṃ gāthamāha -- <br/><br/>[40] 1^b^.^eb^ <br/><br/>[21] ``ahāsi ^a^M4.0204^ea^ me ambaphalāni pubbe, aṇūni thūlāni ca brahmacāri. <br/><br/>[22] teheva mantehi na dāni tuyhaṃ, dumapphalā pātubhavanti brahme''ti..<br/><br/>[03] tattha ^b^ahāsī^eb^ti āhari. ^b^dumapphalā^eb^ti rukkhaphalāni.<br/><br/>[03] taṃ sutvā māṇavo ``sace `ajja ambaphalaṃ na gaṇhāmī'ti vakkhāmi, rājā me  kujjhissati, musāvādena naṃ vañcessāmī''ti dutiyaṃ gāthamāha -- <br/><br/>[40] 2^b^.^eb^ <br/><br/>[21] ``nakkhattayogaṃ ^a^V4.0182^ea^ paṭimānayāmi, khaṇaṃ muhuttañca mante na passaṃ. <br/><br/>[22] nakkhattayogañca ^a^P4.0204^ea^ khaṇañca laddhā, addhā harissambaphalaṃ  pahūta''nti..<br/><br/>[03] tattha ^b^addhāharissambaphala^eb^nti addhā ambaphalaṃ āharissāmi.<br/><br/>[03] rājā ``ayaṃ aññadā nakkhattayogaṃ na vadati, kiṃ nu kho eta''nti pucchanto dve gāthā  abhāsi -- <br/><br/>[40] 3^b^.^eb^ <br/><br/>[21] ``nakkhattayogaṃ na pure abhāṇi, khaṇaṃ muhuttaṃ na pure asaṃsi. <br/><br/>[22] sayaṃ harī ambaphalaṃ pahūtaṃ, vaṇṇena gandhena rasenupetaṃ.. <br/><br/>[40] 4^b^.^eb^ <br/><br/>[21] ``mantābhijappena pure hi tuyhaṃ, dumapphalā pātubhavanti brahme. <br/><br/>[22] svājja na pāresi jappampi mantaṃ, ayaṃ so ko nāma tavajja dhammo''ti..<br/><br/>[03] tattha ^b^na pāresī^eb^ti na sakkosi. ^b^jappampī^eb^ti jappantopi parivattentopi.  ^b^ayaṃ so^eb^ti ayameva so tava sabhāvo ajja ko nāma jātoti.<br/><br/>[03] taṃ sutvā māṇavo ``na sakkā rājānaṃ musāvādena vañcetuṃ, sacepi me sabhāve kathite āṇaṃ  kareyya, karotu, sabhāvameva kathessāmī''ti cintetvā dve gāthā abhāsi -- <br/><br/>[40] 5^b^.^eb^ <br/><br/>[21] ``caṇḍālaputto ^a^M4.0205^ea^ mama sampadāsi, dhammena mante pakatiñca saṃsi. <br/><br/>[22] mā cassu me pucchito nāmagottaṃ, guyhittho atthaṃ vijaheyya manto.. <br/><br/>[40] 6^b^.^eb^ <br/><br/>[21] ``sohaṃ janindena janamhi puṭṭho, makkhābhibhūto alikaṃ abhāṇiṃ. <br/><br/>[22] `mantā ime brāhmaṇassā'ti micchā, pahīnamanto kapaṇo rudāmī''ti..<br/><br/>[03] tattha ^b^dhammenā^eb^ti samena kāraṇena appaṭicchādetvāva adāsi. ^b^pakatiñca  saṃsī^eb^ti ``mā me pucchito nāmagottaṃ guyhittho, sace gūhasi ^a^P4.0205^ea^, mantā te  nassissantī''ti tesaṃ nassanapakatiñca mayhaṃ saṃsi. ^b^brāhmaṇassāti micchā^eb^ti  ``brāhmaṇassa santike mayā ime mantā gahitā''ti ^a^V4.0183^ea^ micchāya abhaṇiṃ, tena me te mantā naṭṭhā,  svāhaṃ pahīnamanto idāni kapaṇo rudāmīti.<br/><br/>[03] taṃ sutvā rājā ``ayaṃ pāpadhammo evarūpaṃ ratanamantaṃ na olokesi, evarūpasmiñhi  uttamaratanamante laddhe jāti kiṃ karissatī''ti kujjhitvā tassa garahanto -- <br/><br/>[40] 7^b^.^eb^ <br/><br/>[21] ``eraṇḍā pucimandā vā, atha vā pālibhaddakā. <br/><br/>[22] madhuṃ madhutthiko vinde, so hi tassa dumuttamo.. <br/><br/>[40] 8^b^.^eb^ <br/><br/>[21] ``khattiyā brāhmaṇā vessā, suddā caṇḍālapukkusā. <br/><br/>[22] yamhā dhammaṃ vijāneyya, so hi tassa naruttamo.. <br/><br/>[40] 9^b^.^eb^ <br/><br/>[21] ``imassa daṇḍañca vadhañca datvā, gale gahetvā khalayātha jammaṃ. <br/><br/>[22] yo uttamatthaṃ kasirena laddhaṃ, mānātimānena vināsayitthā''ti.. -- <br/><br/>[25] imā gāthā āha.<br/><br/>[03] tattha ^a^M4.0206^ea^ ^b^madhutthiko^eb^ti madhuatthiko puriso araññe madhuṃ olokento  etesaṃ rukkhānaṃ yato madhuṃ labhati, sova dumo tassa dumuttamo nāma. tatheva khattiyādīsu yamhā  purisā dhammaṃ kāraṇaṃ yuttaṃ atthaṃ vijāneyya, sova tassa uttamo naro nāma. ^b^imassa  daṇḍañcā^eb^ti imassa pāpadhammassa sabbassaharaṇadaṇḍañca veḷupesikādīhi piṭṭhicammaṃ uppāṭetvā  vadhañca datvā imaṃ jammaṃ gale gahetvā khalayātha, khalikārattaṃ pāpetvā niddhamatha nikkaḍḍhatha, kiṃ  iminā idha vasantenāti.<br/><br/>[03] rājapurisā tathā katvā ``tavācariyassa santikaṃ gantvā taṃ ārādhetvāva sace puna mante  labhissasi, idha āgaccheyyāsi, no ce, imaṃ disaṃ mā olokeyyāsī''ti taṃ nibbisayamakaṃsu.  so anātho hutvā ``ṭhapetvā ācariyaṃ na me aññaṃ paṭisaraṇaṃ atthi, tasseva santikaṃ gantvā taṃ  ārādhetvā puna mantaṃ yācissāmī''ti rodanto taṃ gāmaṃ agamāsi. atha ^a^P4.0206^ea^ naṃ  āgacchantaṃ disvā mahāsatto bhariyaṃ āmantetvā ``bhadde, passa taṃ pāpadhammaṃ parihīnamantaṃ puna  āgacchanta''nti āha. so mahāsattaṃ upasaṅkamitvā vanditvā ekamantaṃ  ^a^V4.0184^ea^ nisinno ``kiṃkāraṇā āgatosī''ti puṭṭho ``ācariya, musāvādaṃ katvā ācariyaṃ paccakkhitvā mahāvināsaṃ pattomhī''ti  vatvā accayaṃ dassetvā puna mante yācanto -- <br/><br/>[40] 10^b^.^eb^ <br/><br/>[21] ``yathā samaṃ maññamāno pateyya, sobbhaṃ guhaṃ narakaṃ pūtipādaṃ. <br/><br/>[27] rajjūti vā akkame kaṇhasappaṃ, andho yathā jotimadhiṭṭhaheyya. <br/><br/>[22] evampi maṃ taṃ khalitaṃ sapañña, pahīnamantassa punappadāhī''ti.. -- gāthamāha.<br/><br/>[03] tattha ^b^yathā sama^eb^nti yathā puriso idaṃ samaṃ ṭhānanti maññamāno sobbhaṃ vā guhaṃ vā  bhūmiyā phalitaṭṭhānasaṅkhātaṃ narakaṃ vā pūtipādaṃ vā pateyya. ^b^pūtipādo^eb^ti himavantapadese  mahārukkhe sussitvā mate tassa ^a^M4.0207^ea^ mūlesu pūtikesu jātesu tasmiṃ ṭhāne  mahāāvāṭo hoti, tassa nāmaṃ. ^b^jotimadhiṭṭhaheyyā^eb^ti aggiṃ akkameyya. ^b^evampī^eb^ti  evaṃ ahampi paññācakkhuno abhāvā andho tumhākaṃ visesaṃ ajānanto tumhesu khalito, taṃ maṃ  khalitaṃ viditvā ^b^sapañña^eb^ ñāṇasampanna pahīnamantassa mama punapi dethāti.<br/><br/>[03] atha naṃ ācariyo ``tāta, kiṃ kathesi, andho hi saññāya dinnāya sobbhādīni  pariharati, mayā paṭhamameva tava kathitaṃ, idāni kimatthaṃ mama santikaṃ āgatosī''ti vatvā -- <br/><br/>[40] 11^b^.^eb^ <br/><br/>[21] ``dhammena mantaṃ tava sampadāsiṃ, tuvampi dhammena paṭiggahesi. <br/><br/>[22] pakatimpi te attamano asaṃsiṃ, dhamme ṭhitaṃ taṃ na jaheyya manto.. <br/><br/>[40] 12^b^.^eb^ <br/><br/>[21] ``yo ^a^P4.0207^ea^ bāla-mantaṃ kasirena laddhaṃ, yaṃ dullabhaṃ ajja manussaloke. <br/><br/>[22] kiñcāpi laddhā jīvituṃ appapañño, vināsayī alikaṃ bhāsamāno.. <br/><br/>[40] 13^b^.^eb^ <br/><br/>[21] ``bālassa mūḷhassa akataññuno ca, musā bhaṇantassa asaññatassa. <br/><br/>[22] mante mayaṃ tādisake na dema, kuto mantā gaccha na mayhaṃ ruccasī''ti.. -- <br/><br/>[25] imā gāthā āha.<br/><br/>[03] tattha ^b^dhammenā^eb^ti ahampi tava ācariyabhāgaṃ hiraññaṃ vā suvaṇṇaṃ vā aggahetvā  dhammeneva mantaṃ sampadāsiṃ, tvampi kiñci adatvā dhammena sameneva paṭiggahesi. ^b^dhamme  ṭhita^eb^nti ācariyapūjakadhamme ^a^V4.0185^ea^ ṭhitaṃ. ^b^tādisake^eb^ti tathārūpe akālaphalagaṇhāpake mante na  dema, gaccha na me ruccasīti.<br/><br/>[03] so evaṃ ācariyena uyyojito ``kiṃ mayhaṃ jīvitenā''ti araññaṃ pavisitvā anāthamaraṇaṃ  mari.<br/><br/>[03] satthā ^a^M4.0208^ea^ imaṃ dhammadesanaṃ āharitvā ``na, bhikkhave, idāneva, pubbepi  devadatto ācariyaṃ paccakkhāya mahāvināsaṃ patto''ti vatvā jātakaṃ samodhānesi -- ``tadā  akataññū māṇavo devadatto ahosi, rājā ānando, caṇḍālaputto pana ahameva ahosi''nti. <br/><br/>[06] ambajātakavaṇṇanā paṭhamā. 


volume: 111
item: 480
title: terasakanipāto^^[] . ambajātakavaṇṇanā^[] . phandanajātakavaṇṇanā^
content:
  [03] ^b^kuṭhārihattho puriso^eb^ti idaṃ satthā rohiṇīnadītīre viharanto ñātakānaṃ kalahaṃ  ārabbha kathesi. vatthu pana ^b^kuṇālajātake^eb^ (jā0 2.21.kuṇālajātaka) āvi bhavissati.  tadā pana satthā ñātake āmantetvā -- mahārājā, atīte bārāṇasiyaṃ brahmadatte rajjaṃ kārente  bahinagare vaḍḍhakigāmo ahosi. tatreko brāhmaṇavaḍḍhakī araññato dārūni āharitvā rathaṃ katvā  jīvikaṃ kappesi. tadā himavantapadese mahāphandanarukkho ahosi ^a^P4.0208^ea^. eko  kāḷasīho gocaraṃ pariyesitvā āgantvā tassa mūle nipajji. athassa ekadivasaṃ vāte paharante  eko sukkhadaṇḍako patitvā khandhe avatthāsi. so thokaṃ khandhena rujantena bhītatasito uṭṭhāya  pakkhanditvā puna nivatto āgatamaggaṃ olokento kiñci adisvā ``añño maṃ sīho vā  byaggho vā anubandhanto natthi, imasmiṃ pana rukkhe nibbattadevatā maṃ ettha nipajjantaṃ na sahati  maññe, hotu jānissāmī''ti aṭṭhāne kopaṃ bandhitvā rukkhaṃ paharitvā ``neva tava rukkhassa pattaṃ  khādāmi, na sākhaṃ bhañjāmi, idha aññe mige vasante sahasi, maṃ na sahasi, ko mayhaṃ doso  atthi, katipāhaṃ āgamehi, samūlaṃ te rukkhaṃ uppāṭetvā khaṇḍākhaṇḍikaṃ chedāpessāmī''ti  rukkhadevataṃ tajjetvā ekaṃ purisaṃ upadhārento vicari. tadā so brāhmaṇavaḍḍhakī dve tayo manusse  ādāya rathadārūnaṃ atthāya yānakena taṃ padesaṃ gantvā ekasmiṃ ṭhāne yānakaṃ ṭhapetvā  vāsipharasuhattho rukkhe upadhārento phandanasamīpaṃ agamāsi. kāḷasīho taṃ disvā ``ajja,  mayā paccāmittassa piṭṭhiṃ daṭṭhuṃ vaṭṭatī''ti gantvā rukkhamūle aṭṭhāsi  ^a^V4.0186^ea^. vaḍḍhakī ca ito cito oloketvā ^a^M4.0209^ea^ phandanasamīpena pāyāsi. so ``yāva eso nātikkamati,  tāvadevassa kathessāmī''ti cintetvā paṭhamaṃ gāthamāha -- <br/><br/>[40] 14^b^.^eb^ <br/><br/>[21] ``kuṭhārihattho puriso, vanamogayha tiṭṭhasi. <br/><br/>[22] puṭṭho me samma akkhāhi, kiṃ dāruṃ chetumicchasī''ti..<br/><br/>[03] tattha ^b^puriso^eb^ti tvaṃ kuṭhārihattho eko puriso imaṃ vanaṃ ogayha tiṭṭhasīti.<br/><br/>[03] so tassa vacanaṃ sutvā ``acchariyaṃ vata bho, na vata me ito pubbe migo manussavācaṃ  bhāsanto diṭṭhapubbo, esa rathānucchavikaṃ ^a^P4.0209^ea^ dāruṃ jānissati, pucchissāmi  na''nti cintetvā dutiyaṃ gāthamāha -- <br/><br/>[40] 15^b^.^eb^ <br/><br/>[21] ``isso vanāni carasi, samāni visamāni ca. <br/><br/>[22] puṭṭho me samma akkhāhi, kiṃ dāruṃ nemiyā daḷha''nti..<br/><br/>[03] tattha ^b^isso^eb^ti tvampi eko kāḷasīho vanāni carasi, tvaṃ rathānucchavikaṃ dāruṃ  jānissasīti.<br/><br/>[03] taṃ sutvā kāḷasīho ``idāni me manoratho matthakaṃ pāpuṇissatī''ti cintetvā tatiyaṃ  gāthamāha -- <br/><br/>[40] 16^b^.^eb^ <br/><br/>[21] ``neva sālo na khadiro, nāssakaṇṇo kuto dhavo. <br/><br/>[22] rukkho ca phandano nāma, taṃ dāruṃ nemiyā daḷha''nti..<br/><br/>[03] so taṃ sutvā somanassajāto ``sudivasena vatamhi ajja araññaṃ paviṭṭho, tiracchānagato  me rathānucchavikaṃ dāruṃ ācikkhati, aho sādhū''ti pucchanto catutthaṃ gāthamāha -- <br/><br/>[40] 17^b^.^eb^ <br/><br/>[21] ``kīdisānissa pattāni, khandho vā pana kīdiso. <br/><br/>[22] puṭṭho me samma akkhāhi, yathā jānemu phandana''nti..<br/><br/>[03] athassa ^a^V4.0187^ea^ so ācikkhanto dve gāthā abhāsi -- <br/><br/>[40] 18^b^.^eb^ <br/><br/>[21] ``yassa sākhā palambanti, namanti na ca bhañjare. <br/><br/>[22] so rukkho phandano nāma, yassa mūle ahaṃ ṭhito.. <br/><br/>[40] 19^b^.^eb^ <br/><br/>[21] ``arānaṃ ^a^M4.0210^ea^ cakkanābhīnaṃ, īsānemirathassa ca. <br/><br/>[22] sabbassa te kammaniyo, ayaṃ hessati phandano''ti..<br/><br/>[03] tattha ^b^``arāna''^eb^nti idaṃ so ``kadācesa imaṃ rukkhaṃ na gaṇheyya, guṇampissa  kathessāmī''ti cintetvā evamāha. tattha ^b^īsānemirathassa cā^eb^ti īsāya ca nemiyā ca  sesassa ca rathassa sabbassa te esa kammaniyo kammakkhamo bhavissatīti.<br/><br/>[03] so evaṃ ācikkhitvā tuṭṭhamānaso ekamante vicari, vaḍḍhakīpi rukkhaṃ chindituṃ ārabhi.  rukkhadevatā cintesi ``mayā etassa upari na kiñci pātitaṃ, ayaṃ aṭṭhāne āghātaṃ bandhitvā  mama vimānaṃ nāseti, ahañca vinassissāmi, ekenupāyena ^a^P4.0210^ea^ imañca issaṃ  vināsessāmī''ti. sā vanakammikapuriso viya hutvā tassa santikaṃ āgantvā pucchi ``bho  purisa manāpo te rukkho laddho, imaṃ chinditvā kiṃ karissasī''ti? ``rathanemiṃ  karissāmī''ti. ``iminā rukkhena ratho bhavissatī''ti kena te akkhātanti. ``ekena  kāḷasīhenā''ti. ``sādhu suṭṭhu tena akkhātaṃ, iminā rukkhena ratho sundaro bhavissati,  kāḷasīhassa galacammaṃ uppāṭetvā caturaṅgulamatte ṭhāne ayapaṭṭena viya nemimaṇḍale parikkhitte nemi  ca thirā bhavissati, bahuñca dhanaṃ labhissasī''ti. ``kāḷasīhacammaṃ kuto lacchāmī''ti?  ``tvaṃ bālakosi, ayaṃ tava rukkho vane ṭhito na palāyati, tvaṃ yena te rukkho akkhāto,  tassa santikaṃ gantvā `sāmi tayā dassitarukkhaṃ kataraṭṭhāne chindāmī'ti vañcetvā ānehi, atha  naṃ nirāsaṅkaṃ `idha ca ettha ca chindā'ti mukhatuṇḍaṃ pasāretvā ācikkhantaṃ tikhiṇena  mahāpharasunā koṭṭetvā jīvitakkhayaṃ pāpetvā cammaṃ ādāya varamaṃsaṃ khāditvā rukkhaṃ chindā''ti  veraṃ appesi. tamatthaṃ pakāsento satthā imā gāthā āha -- <br/><br/>[40] 20^b^.^eb^ <br/><br/>[21] ``iti phandanarukkhopi, tāvade ajjhabhāsatha. <br/><br/>[22] mayhampi vacanaṃ atthi, bhāradvāja suṇohi me.. <br/><br/>[40] 21^b^.^eb^ <br/><br/>[21] ``issassa ^a^V4.0188^ea^ upakkhandhamhā, ukkacca caturaṅgulaṃ. <br/><br/>[22] tena nemiṃ pasāresi, evaṃ daḷhataraṃ siyā.. <br/><br/>[40] 22^b^.^eb^ <br/><br/>[21] ``iti phandanarukkhopi, veraṃ appesi tāvade. <br/><br/>[22] jātānañca ajātānaṃ, issānaṃ dukkhamāvahī''ti..<br/><br/>[03] tattha ^a^M4.0211^ea^ ^b^bhāradvājā^eb^ti taṃ gottena ālapati. ^b^upakkhandhamhā^eb^ti  khandhato. ^b^ukkaccā^eb^ti ukkantitvā.<br/><br/>[03] vaḍḍhakī rukkhadevatāya vacanaṃ sutvā ``aho ajja mayhaṃ maṅgaladivaso''ti kāḷasīhaṃ  ghātetvā rukkhaṃ chetvā pakkāmi. tamatthaṃ ^a^P4.0211^ea^ pakāsento satthā āha -- <br/><br/>[40] 23^b^.^eb^ <br/><br/>[21] ``iccevaṃ phandano issaṃ, isso ca pana phandanaṃ. <br/><br/>[22] aññamaññaṃ vivādena, aññamaññamaghātayuṃ.. <br/><br/>[40] 24^b^.^eb^ <br/><br/>[21] ``evameva manussānaṃ, vivādo yattha jāyati. <br/><br/>[22] mayūranaccaṃ naccanti, yathā te issaphandanā.. <br/><br/>[40] 25^b^.^eb^ <br/><br/>[21] ``taṃ vo vadāmi bhaddaṃ vo, yāvantettha samāgatā. <br/><br/>[22] sammodatha mā vivadatha, mā hotha issaphandanā.. <br/><br/>[40] 26^b^.^eb^ <br/><br/>[21] ``sāmaggimeva sikkhetha, buddhehetaṃ pasaṃsitaṃ. <br/><br/>[22] sāmaggirato dhammaṭṭho, yogakkhemā na dhaṃsatī''ti..<br/><br/>[03] tattha ^b^aghātayu^eb^nti ghātāpesuṃ. ^b^mayūranaccaṃ naccantī^eb^ti mahārājā yattha hi  manussānaṃ vivādo hoti, tattha yathā nāma mayūrā naccantā paṭicchādetabbaṃ rahassaṅgaṃ pākaṭaṃ  karonti, evaṃ manussā aññamaññassa randhaṃ pakāsentā mayūranaccaṃ naccanti nāma. yathā te  issaphandanā aññamaññassa randhaṃ pakāsentā nacciṃsu nāma. ^b^taṃ vo^eb^ti tena kāraṇena tumhe  vadāmi. ^b^bhaddaṃ vo^eb^ti bhaddaṃ tumhākaṃ hotu. ^b^yāvantetthā^eb^ti yāvanto ettha  issaphandanasadisā mā ahuvattha. ^b^sāmaggimeva sikkhethā^eb^ti samaggabhāvameva tumhe sikkhatha,  idaṃ paññāvuddhehi paṇḍitehi pasaṃsitaṃ ^a^V4.0189^ea^. ^b^dhammaṭṭho^eb^ti sucaritadhamme ṭhito. ^b^yogakkhemā na  dhaṃsatī^eb^ti yogehi khemā nibbānā na parihāyatīti nibbānena desanākūṭaṃ gaṇhi. sakyarājāno  dhammakathaṃ sutvā samaggā jātā.<br/><br/>[03] satthā imaṃ dhammadesanaṃ āharitvā jātakaṃ samodhānesi ``tadā taṃ kāraṇaṃ viditvā tasmiṃ  vanasaṇḍe nivutthadevatā ahameva ahosi''nti. <br/><br/>[06] phandanajātakavaṇṇanā dutiyā. 


volume: 111
item: 481
title: ^[] . ambajātakavaṇṇanā^[] . phandanajātakavaṇṇanā^[] . javanahaṃsajātakavaṇṇanā^
content:
  [03] ^b^idheva^eb^ ^a^M4.0212^ea^ ^b^haṃsa nipatā^eb^ti idaṃ satthā jetavane viharanto  ^b^daḷhadhammadhanuggahasuttantadesanaṃ^eb^ (saṃ0 ni0  2.228) ārabbha kathesi. bhagavatā hi -- <br/><br/>[02] ``seyyathāpi, bhikkhave, cattāro daḷhadhammā dhanuggahā susikkhitā katahatthā  katūpāsanā catuddisā ṭhitā assu, atha puriso āgaccheyya `ahaṃ imesaṃ catunnaṃ daḷhadhammānaṃ  dhanuggahānaṃ susikkhitānaṃ katahatthānaṃ katūpāsanānaṃ ^a^P4.0212^ea^ catuddisā kaṇḍe khitte  apatiṭṭhite pathaviyaṃ gahetvā āharissāmī'ti. ``taṃ kiṃ maññatha, bhikkhave, `javano puriso  paramena javena samannāgato'ti alaṃ vacanāyā''ti? ``evaṃ bhante''ti. yathā ca, bhikkhave,  tassa purisassa javo, yathā ca candimasūriyānaṃ javo, tato sīghataro. yathā ca, bhikkhave,  tassa purisassa javo, yathā ca candimasūriyānaṃ javo, yathā ca yā devatā candimasūriyānaṃ  purato dhāvanti, tāsaṃ devatānaṃ javo, tato sīghataraṃ āyusaṅkhārā khīyanti, tasmātiha,  bhikkhave, evaṃ sikkhitabbaṃ `appamattā viharissāmā'ti. evañhi vo, bhikkhave,  sikkhitabba''nti -- <br/><br/>[25] imassa suttassa kathitadivasato dutiyadivase bhikkhū dhammasabhāyaṃ kathaṃ samuṭṭhāpesuṃ  ``āvuso, satthā attano buddhavisaye ṭhatvā imesaṃ sattānaṃ āyusaṅkhāre ittare dubbale katvā  paridīpento puthujjanabhikkhū ativiya santāsaṃ pāpesi, aho buddhabalaṃ nāmā''ti. satthā  āgantvā ``kāya nuttha, bhikkhave, etarahi kathāya sannisinnā''ti pucchitvā ``imāya nāmā''ti  vutte ``anacchariyaṃ, bhikkhave, svāhaṃ idāni sabbaññutaṃ patto āyusaṅkhārānaṃ ittarabhāvaṃ dassetvā  bhikkhū saṃvejetvā dhammaṃ desemi, mayā hi pubbe ahetukahaṃsayoniyaṃ nibbattenapi āyusaṅkhārānaṃ  ittarabhāvaṃ ^a^V4.0190^ea^ dassetvā bārāṇasirājānaṃ ādiṃ katvā sakalarājaparisaṃ saṃvejetvā dhammo desito''ti  vatvā atītaṃ āhari.<br/><br/>[03] atīte ^a^M4.0213^ea^ bārāṇasiyaṃ brahmadatte rajjaṃ kārente bodhisatto javanahaṃsayoniyaṃ  nibbattitvā navutihaṃsasahassaparivuto cittakūṭe paṭivasati. so ekadivasaṃ jambudīpatale ekasmiṃ  sare saparivāro sayaṃjātasāliṃ khāditvā ākāse suvaṇṇakilañjaṃ pattharanto viya mahantena  parivārena bārāṇasinagarassa matthakena mandamandāya vilāsagatiyā cittakūṭaṃ gacchati. atha naṃ  bārāṇasirājā disvā ``imināpi mādisena raññā bhavitabba''nti amaccānaṃ vatvā tasmiṃ sinehaṃ  uppādetvā mālāgandhavilepanaṃ gahetvā mahāsattaṃ oloketvā sabbatūriyāni paggaṇhāpesi. mahāsatto  attano sakkāraṃ karontaṃ disvā haṃse pucchi ``rājā ^a^P4.0213^ea^, mama evarūpaṃ sakkāraṃ  karonto kiṃ paccāsīsatī''ti? ``tumhehi saddhiṃ mittabhāvaṃ devā''ti. ``tena hi rañño  amhehi saddhiṃ mittabhāvo hotū''ti raññā saddhiṃ mittabhāvaṃ katvā pakkāmi. athekadivasaṃ rañño  uyyānaṃ gatakāle anotattadahaṃ gantvā ekena pakkhena udakaṃ, ekena candanacuṇṇaṃ ādāya āgantvā  rājānaṃ tena udakena nhāpetvā candanacuṇṇena okiritvā mahājanassa passantasseva saparivāro  cittakūṭaṃ agamāsi. tato paṭṭhāya rājā mahāsattaṃ daṭṭhukāmo hutvā ``sahāyo me ajja  āgamissati, sahāyo me ajja āgamissatī''ti āgamanamaggaṃ olokento acchati.<br/><br/>[03] tadā mahāsattassa kaniṭṭhā dve haṃsapotakā ``sūriyena saddhiṃ javissāmā''ti mantetvā  mahāsattassa ārocesuṃ ``mayaṃ sūriyena saddhiṃ javissāmā''ti. ``tātā, sūriyajavo nāma  sīgho, sūriyena saddhiṃ javituṃ na sakkhissatha, antarāva vinassissatha, mā gamitthā''ti. te  dutiyampi tatiyampi yāciṃsu, bodhisattopi te yāvatatiyaṃ vāresiyeva. te mānathaddhā attano  balaṃ ajānantā mahāsattassa anācikkhitvāva ``sūriyena saddhiṃ javissāmā''ti sūriye  anuggateyeva gantvā yugandharamatthake nisīdiṃsu. mahāsatto te adisvā ``kahaṃ nu kho gatā''ti  pucchitvā taṃ pavattiṃ sutvā cintesi ``te sūriyena saddhiṃ javituṃ na sakkhissanti, antarāva  vinassissanti, jīvitaṃ tesaṃ dassāmī''ti. sopi gantvā yugandharamatthakeyeva nisīdi. atha  uggate sūriyamaṇḍale haṃsapotakā uppatitvā sūriyena saddhiṃ pakkhandiṃsu, mahāsattopi tehi saddhiṃ  pakkhandi. kaniṭṭhabhātiko ^a^M4.0214^ea^ yāva pubbaṇhasamayā javitvā kilami,  pakkhasandhīsu aggiuṭṭhānakālo viya ahosi. so bodhisattassa saññaṃ adāsi ``bhātika, na  sakkomī''ti. atha naṃ mahāsatto ``mā bhāyi, jīvitaṃ te dassāmī''ti pakkhapañjarena  parikkhipitvā ^a^V4.0191^ea^ assāsetvā cittakūṭapabbataṃ netvā haṃsānaṃ majjhe ṭhapetvā puna pakkhanditvā sūriyaṃ  patvā itarena saddhiṃ pāyāsi. sopi yāva upakaṭṭhamajjhanhikā sūriyena ^a^P4.0214^ea^  saddhiṃ javitvā kilami, pakkhasandhīsu aggiuṭṭhānakālo viya ahosi. tadā bodhisattassa  saññaṃ adāsi ``bhātika, na sakkomī''ti. tampi mahāsatto tatheva samassāsetvā  pakkhapañjarenādāya cittakūṭameva agamāsi. tasmiṃ khaṇe sūriyo nabhamajjhaṃ pāpuṇi.<br/><br/>[03] atha mahāsatto ``mama ajja sarīrabalaṃ vīmaṃsissāmī''ti cintetvā ekavegena pakkhanditvā  yugandharamatthake nisīditvā tato uppatitvā ekavegena sūriyaṃ pāpuṇitvā kālena purato, kālena  pacchato javitvā cintesi ``mayhaṃ sūriyena saddhiṃ javanaṃ nāma niratthakaṃ  ayonisomanasikārasambhūtaṃ, kiṃ me iminā, bārāṇasiṃ gantvā mama sahāyakassa rañño atthayuttaṃ  dhammayuttaṃ kathaṃ kathessāmī''ti. so nivattitvā sūriye nabhamajjhaṃ anatikkanteyeva  sakalacakkavāḷagabbhaṃ antantena anusaṃyāyitvā vegaṃ parihāpento sakalajambudīpaṃ antantena  anusaṃyāyitvā bārāṇasiṃ pāpuṇi. dvādasayojanikaṃ sakalanagaraṃ haṃsacchannaṃ viya ahosi, chiddaṃ  nāma na paññāyi, anukkamena vege parihāyante ākāse chiddāni paññāyiṃsu. mahāsatto vegaṃ  parihāpetvā ākāsato otaritvā sīhapañjarassa abhimukhaṭṭhāne aṭṭhāsi. rājā ``āgato me  sahāyo''ti somanassappatto tassa nisīdanatthāya kañcanapīṭhaṃ paññapetvā ``samma, pavisa, idha  nisīdā''ti vatvā paṭhamaṃ gāthamāha -- <br/><br/>[40] 27^b^.^eb^ <br/><br/>[21] ``idheva haṃsa nipata, piyaṃ me tava dassanaṃ. <br/><br/>[22] issarosi anuppatto, yamidhatthi pavedayā''ti..<br/><br/>[03] tattha ^b^``idhā''^eb^ti kañcanapīṭhaṃ sandhāyāha. ^b^nipatā^eb^ti nisīda.  ^b^issarosī^eb^ti tvaṃ imassa ṭhānassa issaro sāmi hutvā āgatosīti vadati.  ^b^yamidhatthi pavedayā^eb^ti ^a^M4.0215^ea^ yaṃ imasmiṃ nivesane atthi, taṃ aparisaṅkanto  amhākaṃ kathehīti.<br/><br/>[03] mahāsatto kañcanapīṭhe nisīdi. rājā satapākasahassapākehi telehi tassa pakkhantarāni  makkhetvā kañcanataṭṭake madhulāje ca madhurodakañca sakkharodakañca dāpetvā madhurapaṭisanthāraṃ katvā  ^a^P4.0215^ea^ ``samma, tvaṃ ekakova āgatosi, kuhiṃ agamitthā''ti pucchi. so taṃ  pavattiṃ vitthārena kathesi. atha naṃ rājā āha ``samma, mamapi sūriyena saddhiṃ javitavegaṃ  dassehī''ti. mahārāja, na sakkā so vego dassetunti. tena hi me sarikkhakamattaṃ   ^a^V4.0192^ea^ dassehīti. sādhu, mahārāja, sarikkhakamattaṃ dassessāmi, akkhaṇavedhī dhanuggahe sannipātehīti. rājā  sannipātesi. mahāsatto cattāro dhanuggahe gahetvā nivesanā oruyha rājaṅgaṇe silāthambhaṃ  nikhaṇāpetvā attano gīvāyaṃ ghaṇṭaṃ bandhāpetvā silāthambhamatthake nisīditvā cattāro dhanuggahe  thambhaṃ nissāya catuddisābhimukhe ṭhapetvā ``mahārāja, ime cattāro janā ekappahāreneva  catuddisābhimukhā cattāri kaṇḍāni khipantu, tāni ahaṃ pathaviṃ appattāneva āharitvā etesaṃ  pādamūle pātessāmi. mama kaṇḍagahaṇatthāya gatabhāvaṃ ghaṇṭasaddasaññāya jāneyyāsi, maṃ pana na  passissasī''ti vatvā tehi ekappahāreneva khittakaṇḍāni āharitvā tesaṃ pādamūle pātetvā  silāthambhamatthake nisinnameva attānaṃ dassetvā ``diṭṭho te, mahārāja, mayhaṃ vego''ti vatvā  ``mahārāja, ayaṃ vego mayhaṃ neva uttamo, majjhimo, paritto lāmakavego esa, evaṃ sīgho,  mahārāja, amhākaṃ vego''ti āha.<br/><br/>[03] atha naṃ rājā pucchi ``samma, atthi pana tumhākaṃ vegato añño sīghataro vego''ti?  ``āma, mahārāja, amhākaṃ uttamavegatopi sataguṇena sahassaguṇena satasahassaguṇena imesaṃ sattānaṃ  āyusaṅkhārā sīghataraṃ khīyanti bhijjanti, khayaṃ gacchantī''ti khaṇikanirodhavasena rūpadhammānaṃ  nirodhaṃ dasseti, tato nāmadhammānaṃ. rājā mahāsattassa kathaṃ sutvā maraṇabhayabhīto satiṃ  paccupaṭṭhāpetuṃ asakkonto bhūmiyaṃ pati, mahājano utrāsaṃ patto ahosi. rañño mukhaṃ udakena  siñcitvā ^a^M4.0216^ea^ satiṃ labhāpesi. atha naṃ mahāsatto ``mahārāja, mā bhāyi,  maraṇassatiṃ ^a^P4.0216^ea^ bhāvehi, dhammaṃ carāhi, dānādīni puññāni karohi, appamatto  hohi, devā''ti ovadi. atha rājā ``sāmi, mayaṃ tumhādisena ñāṇabalasampannena ācariyena  vinā vasituṃ na sakkhissāma, cittakūṭaṃ agantvā mayhaṃ dhammaṃ desento mayhaṃ ovādācariyo hutvā  idheva vasāhī''ti yācanto dve gāthā abhāsi -- <br/><br/>[40] 28^b^.^eb^ <br/><br/>[21] ``savanena ekassa piyā bhavanti, disvā panekassa viyeti chando. <br/><br/>[22] disvā ca sutvā ca piyā bhavanti, kaccinnu me pīyasi dassanena.. <br/><br/>[40] 29^b^.^eb^ <br/><br/>[21] ``savanena piyo mesi, bhiyyo cāgamma dassanaṃ. <br/><br/>[22] evaṃ piyadassano me, vasa haṃsa mamantike''ti..<br/><br/>[03] tāsaṃ attho -- samma haṃsarāja savanena ekassa ekacce piyā honti, ``evaṃ guṇo  nāmā''ti sutvā savanena piyāyati, ekassa pana ekacce disvāva chando vigacchati, pemaṃ  antaradhāyati ^a^V4.0193^ea^, khādituṃ āgatā yakkhā viya upaṭṭhahanti, ekassa ekacce disvā ca sutvā cāti  ubhayathāpi piyā honti, tena taṃ pucchāmi. ^b^kaccinnu me pīyasi dassanenā^eb^ti kacci nu tvaṃ  maṃ piyāyasi, mayhaṃ pana tvaṃ savanena piyova, dassanaṃ panāgamma atipiyova. evaṃ mama  piyadassano samāno cittakūṭaṃ agantvā idha mama santike vasāti.<br/><br/>[03] bodhisatto āha -- <br/><br/>[40] 30^b^.^eb^ <br/><br/>[21] ``vaseyyāma tavāgāre, niccaṃ sakkatapūjitā. <br/><br/>[22] matto ca ekadā vajje, haṃsarājaṃ pacantu me''ti..<br/><br/>[03] tattha ^b^matto ca ekadā^eb^ti mahārāja, mayaṃ tava ghare niccaṃ pūjitā vaseyyāma, tvaṃ pana  kadāci surāmadamatto maṃsakhādanatthaṃ ``haṃsarājaṃ pacantu me''ti vadeyyāsi, atha evaṃ tava  anujīvino maṃ māretvā paceyyuṃ, tadāhaṃ kiṃ karissāmīti.<br/><br/>[03] athassa ^a^P4.0217^ea^ ^a^M4.0217^ea^ rājā ``tena hi majjameva na pivissāmī''ti  paṭiññaṃ dātuṃ imaṃ gāthamāha -- <br/><br/>[40] 31^b^.^eb^ <br/><br/>[21] ``dhiratthu taṃ majjapānaṃ, yaṃ me piyataraṃ tayā. <br/><br/>[22] na cāpi majjaṃ pissāmi, yāva me vacchasī ghare''ti..<br/><br/>[03] tato paraṃ bodhisatto cha gāthā āha -- <br/><br/>[40] 32^b^.^eb^ <br/><br/>[21] ``suvijānaṃ siṅgālānaṃ, sakuṇānañca vassitaṃ. <br/><br/>[22] manussavassitaṃ rāja, dubbijānataraṃ tato.. <br/><br/>[40] 33^b^.^eb^ <br/><br/>[21] ``api ce maññatī poso, ñāti mitto sakhāti vā. <br/><br/>[22] yo pubbe sumano hutvā, pacchā sampajjate diso.. <br/><br/>[40] 34^b^.^eb^ <br/><br/>[21] ``yasmiṃ mano nivisati, avidūre sahāpi so. <br/><br/>[22] santikepi hi so dūre, yasmiṃ nāvisate mano.. <br/><br/>[40] 35^b^.^eb^ <br/><br/>[21] ``antopi ^a^V4.0194^ea^ so hoti pasannacitto, pāraṃ samuddassa pasannacitto. <br/><br/>[22] antopi so hoti paduṭṭhacitto, pāraṃ samuddassa paduṭṭhacitto.. <br/><br/>[40] 36^b^.^eb^ <br/><br/>[21] ``saṃvasantā vivasanti, ye disā te rathesabha. <br/><br/>[22] ārā santo saṃvasanti, manasā raṭṭhavaḍḍhana.. <br/><br/>[40] 37^b^.^eb^ <br/><br/>[21] ``aticiraṃ nivāsena, piyo bhavati appiyo. <br/><br/>[22] āmanta kho taṃ gacchāma, purā te homa appiyā''ti..<br/><br/>[03] tattha ^b^vassita^eb^nti mahārāja, tiracchānagatā ujuhadayā, tena tesaṃ vassitaṃ suvijānaṃ,  manussā pana kakkhaḷā, tasmā tesaṃ vacanaṃ dubbijānataranti attho. ^b^yo pubbe^eb^ti yo  puggalo paṭhamameva attamano hutvā ``tvaṃ mayhaṃ ñātako mitto pāṇasamo sakhā''ti api evaṃ  maññati, sveva pacchā diso verī sampajjati, evaṃ dubbijānaṃ nāma manussahadayanti.  ^b^nivisatī^eb^ti mahārāja, yasmiṃ puggale pemavasena mano nivisati, so dūre ^a^M4.0218^ea^  vasantopi avidūre sahāpi vasatiyeva nāma. yasmiṃ pana puggale mano na nivisati  apeti, so santike vasantopi dūreyeva.<br/><br/>[03] ^b^antopi so hotī^eb^ti mahārāja, yo sahāyo pasannacitto, so cittena allīnattā pāraṃ  samuddassa vasantopi antoyeva ^a^P4.0218^ea^ hoti. yo pana paduṭṭhacitto, so cittena  anallīnattā anto vasantopi pāraṃ samuddassa nāma. ^b^ye disā te^eb^ti ye verino paccatthikā,  te ekato vasantāpi dūre vasantiyeva nāma. santo pana paṇḍitā ārā ṭhitāpi mettābhāvitena  manasā āvajjentā saṃvasantiyeva. ^b^purā te homā^eb^ti yāva tava appiyā na homa, tāvadeva taṃ  āmantetvā gacchāmāti vadati.<br/><br/>[03] atha naṃ rājā āha -- <br/><br/>[40] 38^b^.^eb^ <br/><br/>[21] ``evaṃ ce yācamānānaṃ, añjaliṃ nāvabujjhasi. <br/><br/>[27] paricārakānaṃ sataṃ, vacanaṃ na karosi no. <br/><br/>[22] evaṃ taṃ abhiyācāma, puna kayirāsi pariyāya''nti..<br/><br/>[03] tattha ^a^V4.0195^ea^ ^b^evaṃ ce^eb^ti sace haṃsarāja, evaṃ añjaliṃ paggayha yācamānānaṃ amhākaṃ imaṃ añjaliṃ  nāvabujjhasi, tava paricārakānaṃ samānānaṃ vacanaṃ na karosi, atha naṃ evaṃ yācāma. ^b^puna  kayirāsi pariyāya^eb^nti kālena kālaṃ idha āgamanāya vāraṃ kareyyāsīti attho.<br/><br/>[03] tato bodhisatto āha -- <br/><br/>[40] 39^b^.^eb^ <br/><br/>[21] ``evaṃ ce no viharataṃ, antarāyo na hessati. <br/><br/>[27] tuyhaṃ cāpi mahārāja, mayhañca raṭṭhavaḍḍhana. <br/><br/>[22] appeva nāma passemu, ahorattānamaccaye''ti..<br/><br/>[03] tattha ^b^evaṃ ce no^eb^ti mahārāja, mā cintayittha, sace amhākampi evaṃ viharantānaṃ  jīvitantarāyo na bhavissati, appeva nāma ubho aññamaññaṃ passissāma, apica tvaṃ mayā dinnaṃ  ovādameva mama ṭhāne ṭhapetvā evaṃ ittarajīvite lokasannivāse appamatto hutvā dānādīni  puññāni karonto dasa rājadhamme akopetvā dhammena rajjaṃ kārehi, evañhi ^a^M4.0219^ea^ me  ovādaṃ karonto maṃ passissatiyevāti. evaṃ mahāsatto rājānaṃ ovaditvā cittakūṭapabbatameva  gato.<br/><br/>[03] satthā imaṃ dhammadesanaṃ āharitvā ``evaṃ, bhikkhave, pubbe tiracchānayoniyaṃ nibbattenapi  mayā āyusaṅkhārānaṃ dubbalabhāvaṃ dassetvā dhammo desito''ti vatvā jātakaṃ samodhānesi --  ``tadā rājā ānando ahosi, kaniṭṭho moggallāno, majjhimo sāriputto, sesahaṃsagaṇā  buddhaparisā, javanahaṃso pana ahameva ahosi''nti. <br/><br/>[06] javanahaṃsajātakavaṇṇanā tatiyā. 


volume: 111
item: 482
title:
  [] . ambajātakavaṇṇanā^[] . phandanajātakavaṇṇanā^[] . javanahaṃsajātakavaṇṇanā^[] . cūḷanāradajātakavaṇṇanā^

content:
  [03] ^b^na^eb^ ^a^P4.0219^ea^ ^b^te kaṭṭhāni bhinnānī^eb^ti idaṃ satthā jetavane viharanto  thullakumārikāpalobhanaṃ ārabbha kathesi. sāvatthivāsino kirekassa kulassa  pannarasasoḷasavassuddesikā dhītā ahosi sobhaggappattā, na ca naṃ koci vāresi. athassā mātā  cintesi ``mama dhītā vayappattā, na ca naṃ koci vāreti, āmisena macchaṃ viya etāya ekaṃ  sākiyabhikkhuṃ palobhetvā uppabbājetvā ^a^V4.0196^ea^ taṃ nissāya jīvissāmī''ti. tadā ca sāvatthivāsī  eko kulaputto sāsane uraṃ datvā pabbajitvā upasampannakālato paṭṭhāya sikkhākāmataṃ pahāya  ālasiyo sarīramaṇḍanamanuyutto vihāsi. mahāupāsikā gehe yāgukhādanīyabhojanīyāni  sampādetvā dvāre ṭhatvā antaravīthiyā gacchantesu bhikkhūsu ekaṃ bhikkhuṃ rasataṇhāya bandhitvā gahetuṃ  sakkuṇeyyarūpaṃ upadhārentī tepiṭakāabhidhammikavinayadharānaṃ mahantena parivārena gacchantānaṃ antare  kañci gayhupagaṃ adisvā tesaṃ pacchato gacchantānaṃ madhuradhammakathikānaṃ acchinnavalāhakasadisānaṃ  piṇḍapātikānampi antare kañci adisvāva ekaṃ yāva bahi apaṅgā akkhīni añjetvā kese  osaṇhetvā dukūlantaravāsakaṃ nivāsetvā ghaṭitamaṭṭhaṃ cīvaraṃ pārupitvā maṇivaṇṇapattaṃ ādāya  manoramaṃ chattaṃ dhārayamānaṃ vissaṭṭhindriyaṃ kāyadaḷhibahulaṃ āgacchantaṃ disvā ``imaṃ sakkā  gaṇhitu''nti gantvā vanditvā pattaṃ gahetvā ``etha ^a^M4.0220^ea^, bhante''ti gharaṃ ānetvā  nisīdāpetvā yāguādīhi parivisitvā katabhattakiccaṃ taṃ bhikkhuṃ ``bhante, ito paṭṭhāya  idhevāgaccheyyāthā''ti āha. sopi tato paṭṭhāya tattheva gantvā aparabhāge vissāsiko ahosi.<br/><br/>[03] athekadivasaṃ mahāupāsikā tassa savanapathe ṭhatvā ``imasmiṃ gehe upabhogaparibhogamattā  atthi, tathārūpo pana me putto vā jāmātā vā gehaṃ vicārituṃ samattho natthī''ti āha. so  tassā vacanaṃ sutvā ``kimatthaṃ nu kho kathetī''ti thokaṃ hadaye viddho viya ahosi. sā  dhītaraṃ āha ``imaṃ palobhetvā tava vase vattāpehī''ti. sā tato paṭṭhāya maṇḍitapasādhitā  itthikuttavilāsehi taṃ palobhesi. thullakumārikāti ^a^P4.0220^ea^ na ca thūlasarīrā  daṭṭhabbā, thūlā vā hotu kisā vā, pañcakāmaguṇikarāgena pana thūlatāya ``thullakumārikā''ti  vuccati. so daharo kilesavasiko hutvā ``na dānāhaṃ buddhasāsane patiṭṭhātuṃ sakkhissāmī''ti  cintetvā ``vihāraṃ gantvā pattacīvaraṃ niyyādetvā asukaṭṭhānaṃ nāma gamissāmi, tatra me vatthāni  pesethā''ti vatvā vihāraṃ gantvā pattacīvaraṃ niyyādetvā ``ukkaṇṭhitosmī''ti ācariyupajjhāye  āha. te taṃ ādāya satthu santikaṃ netvā ``ayaṃ bhikkhu ukkaṇṭhito''ti ārocesuṃ. satthā  ``saccaṃ kira tvaṃ bhikkhu ukkaṇṭhitosī''ti pucchitvā ``saccaṃ, bhante''ti vutte ``kena  ukkaṇṭhāpitosī''ti vatvā ``thullakumārikāya, bhante''ti vutte ``bhikkhu pubbepesā tava araññe  vasantassa brahmacariyantarāyaṃ katvā mahantaṃ anatthamakāsi, puna tvaṃ etameva nissāya kasmā  ukkaṇṭhitosī''ti vatvā bhikkhūhi yācito atītaṃ āhari.<br/><br/>[03] atīte ^a^V4.0197^ea^ bārāṇasiyaṃ brahmadatte rajjaṃ kārente bodhisatto kāsiraṭṭhe mahābhoge brāhmaṇakule  nibbattitvā uggahitasippo kuṭumbaṃ saṇṭhapesi, athassa bhariyā ekaṃ puttaṃ vijāyitvā kālamakāsi.  so ``yatheva me piyabhariyāya, evaṃ mayipi maraṇaṃ āgamissati, kiṃ me gharāvāsena,  pabbajissāmī''ti cintetvā kāme pahāya puttaṃ ādāya himavantaṃ pavisitvā tena saddhiṃ isipabbajjaṃ  pabbajitvā jhānābhiññā nibbattetvā vanamūlaphalāhāro araññe vihāsi. tadā paccantavāsino  corā janapadaṃ pavisitvā ^a^M4.0221^ea^ gāmaṃ paharitvā karamare gahetvā bhaṇḍikaṃ  ukkhipāpetvā puna paccantaṃ pāpayiṃsu. tesaṃ antare ekā abhirūpā kumārikā kerāṭikapaññāya  samannāgatā cintesi ``ime amhe gahetvā dāsibhogena paribhuñjissanti, ekena upāyena palāyituṃ  vaṭṭatī''ti. sā ``sāmi, sarīrakiccaṃ kātukāmāmhi, thokaṃ paṭikkamitvā tiṭṭhathā''ti vatvā core  vañcetvā palāyitvā araññaṃ pavisantī bodhisattassa puttaṃ assame ṭhapetvā phalāphalatthāya gatakāle  pubbaṇhasamaye taṃ assamaṃ pāpuṇitvā taṃ tāpasakumāraṃ ^a^P4.0221^ea^ kāmaratiyā palobhetvā  sīlamassa bhinditvā attano vase vattetvā ``kiṃ te araññavāsena, ehi gāmaṃ gantvā vasissāma,  tatra hi rūpādayo kāmaguṇā sulabhā''ti āha. sopi ``sādhū''ti sampaṭicchitvā ``pitā tāva  me araññato phalāphalaṃ āharituṃ gato, taṃ disvā ubhopi ekatova gamissāmā''ti āha.<br/><br/>[03] sā cintesi -- ``ayaṃ taruṇadārako na kiñci jānāti, pitarā panassa mahallakakāle  pabbajitena bhavitabbaṃ, so āgantvā `idha kiṃ karosī'ti maṃ pothetvā pāde gahetvā kaḍḍhetvā  araññe khipissati, tasmiṃ anāgateyeva palāyissāmī''ti. atha naṃ ``ahaṃ purato gacchāmi,  tvaṃ pacchā āgaccheyyāsī''ti vatvā maggasaññaṃ ācikkhitvā pakkāmi. so tassā gatakālato  paṭṭhāya uppannadomanasso yathā pure kiñci vattaṃ akatvā sasīsaṃ pārupitvā antopaṇṇasālāya  pajjhāyanto nipajji. mahāsatto phalāphalaṃ ādāya āgantvā tassā padavalañjaṃ disvā ``ayaṃ  mātugāmassa padavalañjo, ``puttassa mama sīlaṃ bhinnaṃ bhavissatī''ti cintento paṇṇasālaṃ  pavisitvā phalāphalaṃ otāretvā puttaṃ pucchanto paṭhamaṃ gāthamāha -- <br/><br/>[40] 40^b^.^eb^ <br/><br/>[21] ``na te kaṭṭhāni bhinnāni, na te udakamābhataṃ. <br/><br/>[22] aggīpi te na hāpito, kiṃ nu mandova jhāyasī''ti..<br/><br/>[03] tattha ^a^V4.0198^ea^ ^b^aggīpi te na hāpito^eb^ti aggipi te na jālito. ^b^mandovā^eb^ti  nippañño andhabālo viya.<br/><br/>[03] so pitu kathaṃ sutvā uṭṭhāya pitaraṃ vanditvā gāraveneva araññavāse anussāhaṃ pavedento  gāthādvayamāha -- <br/><br/>[40] 41^b^.^eb^ <br/><br/>[21] ``na ^a^M4.0222^ea^ ussahe vane vatthuṃ, kassapāmantayāmi taṃ. <br/><br/>[22] dukkho vāso araññamhi, raṭṭhaṃ icchāmi gantave.. <br/><br/>[40] 42^b^.^eb^ <br/><br/>[21] ``yathā ahaṃ ito gantvā, yasmiṃ janapade vasaṃ. <br/><br/>[22] ācāraṃ brahme sikkheyyaṃ, taṃ dhammaṃ anusāsa ma''nti..<br/><br/>[03] tattha ^a^P4.0222^ea^ ^b^kassapāmantayāmi ta^eb^nti kassapa āmantayāmi taṃ.  ^b^gantave^eb^ti gantuṃ. ^b^ācāra^eb^nti yasmiṃ janapade vasāmi, tattha vasanto yathā ācāraṃ  janapadacārittaṃ sikkheyyaṃ jāneyyaṃ, taṃ dhammaṃ anusāsa ovadāhīti vadati.<br/><br/>[03] mahāsatto ``sādhu, tāta, desacārittaṃ te kathessāmī''ti vatvā gāthādvayamāha -- <br/><br/>[40] 43^b^.^eb^ <br/><br/>[21] ``sace araññaṃ hitvāna, vanamūlaphalāni ca. <br/><br/>[22] raṭṭhe rocayase vāsaṃ, taṃ dhammaṃ nisāmehi me.. <br/><br/>[40] 44^b^.^eb^ <br/><br/>[21] ``visaṃ mā paṭisevittho, papātaṃ parivajjaya. <br/><br/>[22] paṅke ca mā visīdittho, yatto cāsīvise care''ti..<br/><br/>[03] tattha ^b^dhamma^eb^nti sace raṭṭhavāsaṃ rocesi, tena hi tvaṃ janapadacārittaṃ dhammaṃ nisāmehi.  ^b^yatto cāsīvise^eb^ti āsīvisassa santike yatto paṭiyatto careyyāsi, sakkonto āsīvisaṃ  parivajjeyyāsīti attho.<br/><br/>[03] tāpasakumāro saṃkhittena bhāsitassa atthaṃ ajānanto pucchi -- <br/><br/>[40] 45^b^.^eb^ <br/><br/>[21] ``kiṃ ^a^V4.0199^ea^ nu visaṃ papāto vā, paṅko vā brahmacārinaṃ. <br/><br/>[22] kaṃ tvaṃ āsīvisaṃ brūsi, taṃ me akkhāhi pucchito''ti..<br/><br/>[03] itaropissa byākāsi -- <br/><br/>[40] 46^b^.^eb^ <br/><br/>[21] ``āsavo tāta lokasmiṃ, surā nāma pavuccati. <br/><br/>[27] manuñño surabhī vaggu, sādu khuddarasūpamo. <br/><br/>[22] visaṃ tadāhu ariyā se, brahmacariyassa nārada.. <br/><br/>[40] 47^b^.^eb^ <br/><br/>[21] ``itthiyo ^a^M4.0223^ea^ tāta lokasmiṃ, pamattaṃ pamathenti tā. <br/><br/>[27] haranti yuvino cittaṃ, tūlaṃ bhaṭṭhaṃva māluto. <br/><br/>[22] papāto eso akkhāto, brahmacariyassa nārada.. <br/><br/>[40] 48^b^.^eb^ <br/><br/>[21] ``lābho siloko sakkāro, pūjā parakulesu ca. <br/><br/>[22] paṅko eso ca akkhāto, brahmacariyassa nārada.. <br/><br/>[40] 49^b^.^eb^ <br/><br/>[21] ``sasatthā tāta rājāno, āvasanti mahiṃ imaṃ. <br/><br/>[22] te tādise manussinde, mahante tāta nārada.. <br/><br/>[40] 50^b^.^eb^ <br/><br/>[21] ``issarānaṃ ^a^P4.0223^ea^ adhipatīnaṃ, na tesaṃ pādato care. <br/><br/>[22] āsīvisoti akkhāto, brahmacariyassa nārada.. <br/><br/>[40] 51^b^.^eb^ <br/><br/>[21] ``bhattattho bhattakāle ca, yaṃ gehamupasaṅkame. <br/><br/>[22] yadettha kusalaṃ jaññā, tattha ghāsesanaṃ care.. <br/><br/>[40] 52^b^.^eb^ <br/><br/>[21] ``pavisitvā parakulaṃ, pānatthaṃ bhojanāya vā. <br/><br/>[22] mitaṃ khāde mitaṃ bhuñje, na ca rūpe manaṃ kare.. <br/><br/>[40] 53^b^.^eb^ <br/><br/>[21] ``goṭṭhaṃ majjaṃ kirāṭañca, sabhā nikiraṇāni ca. <br/><br/>[22] ārakā parivajjehi, yānīva visamaṃ patha''nti..<br/><br/>[03] tattha ^a^V4.0200^ea^ ^b^āsavo^eb^ti pupphāsavādi. ^b^visaṃ tadāhū^eb^ti taṃ āsavasaṅkhātaṃ suraṃ ariyā  ``brahmacariyassa visa''nti vadanti. ^b^pamatta^eb^nti muṭṭhassatiṃ. ^b^tūlaṃ bhaṭṭhaṃvā^eb^ti rukkhā  bhassitvā patitatūlaṃ viya. ^b^akkhāto^eb^ti buddhādīhi kathito. ^b^siloko^eb^ti  kittivaṇṇo. ^b^sakkāro^eb^ti añjalikammādi. ^b^pūjā^eb^ti gandhamālādīhi pūjā.  ^b^paṅko^eb^ti esa osīdāpanaṭṭhena ``paṅko''ti akkhāto. ^b^mahante^eb^ti mahantabhāvappatte.  ^b^na tesaṃ pādato care^eb^ti tesaṃ santike na care, rājakulūpako na bhaveyyāsīti attho.  rājāno hi āsīvisā viya muhutteneva kujjhitvā anayabyasanaṃ pāpenti. apica  antepurappavesane vuttādīnavavasenapettha attho veditabbo.<br/><br/>[03] ^b^bhattattho^eb^ti ^a^M4.0224^ea^ bhattena atthiko hutvā. ^b^yadettha kusala^eb^nti yaṃ  tesu upasaṅkamitabbesu gehesu kusalaṃ anavajjaṃ pañcāgocararahitaṃ jāneyyāsi, tattha ghāsesanaṃ  careyyāsīti attho. ^b^na ca rūpe manaṃ kare^eb^ti parakule mattaññū hutvā bhojanaṃ bhuñjantopi  tattha itthirūpe manaṃ mā kareyyāsi, mā cakkhuṃ ummīletvā itthirūpe nimittaṃ gaṇheyyāsīti  vadati. ^b^goṭṭhaṃ majjaṃ kirāṭa^eb^nti ayaṃ potthakesu pāṭho, aṭṭhakathāyaṃ pana ``goṭṭhaṃ majjaṃ  kirāsañcā''ti vatvā ^b^``goṭṭha^eb^nti gunnaṃ ṭhitaṭṭhānaṃ. ^b^majja^eb^nti pānāgāraṃ.  ^b^kirāsa^eb^nti dhuttakerāṭikajana''nti vuttaṃ. ^b^sabhā nikiraṇāni cā^eb^ti sabhāyo ca  hiraññasuvaṇṇānaṃ nikiraṇaṭṭhānāni ca. ^b^ārakā^eb^ti etāni sabbāni dūrato parivajjeyyāsi.  ^b^yānīvā^eb^ti sappitelayānena gacchanto visamaṃ maggaṃ viya.<br/><br/>[03] māṇavo pitu kathentasseva satiṃ paṭilabhitvā ``tāta, alaṃ me manussapathenā''ti āha.  athassa pitā ^a^P4.0224^ea^ mettādibhāvanaṃ ācikkhi. so tassovāde ṭhatvā na cirasseva  jhānābhiññā nibbattesi. ubhopi pitāputtā aparihīnajjhānā kālaṃ katvā brahmaloke nibbattiṃsu.<br/><br/>[03] satthā imaṃ dhammadesanaṃ āharitvā jātakaṃ samodhānesi -- ``tadā sā kumārikā ayaṃ  kumārikā ahosi, tāpasakumāro ukkaṇṭhitabhikkhu, pitā pana ahameva ahosi''nti. <br/><br/>[06] cūḷanāradajātakavaṇṇanā catutthā. 


volume: 111
item: 483
title:
  [] . phandanajātakavaṇṇanā^[] . javanahaṃsajātakavaṇṇanā^[] . cūḷanāradajātakavaṇṇanā^[] . dūtajātakavaṇṇanā^

content:
  [03] ^b^dūte te brahme pāhesi^eb^nti idaṃ satthā jetavane viharanto attano paññāpasaṃsanaṃ ārabbha  kathesi. dhammasabhāyaṃ bhikkhū kathaṃ samuṭṭhāpesuṃ ``passatha, āvuso, dasabalassa upāyakosallaṃ,  nandassa ^a^V4.0201^ea^ sakyaputtassa accharāgaṇaṃ dassetvā arahattaṃ adāsi, cūḷapanthakassa pilotikaṃ datvā saha  paṭisambhidāhi arahattaṃ adāsi, kammāraputtassa padumaṃ dassetvā arahattaṃ adāsi, evaṃ nānāupāyehi  satte vinetī''ti ^a^M4.0225^ea^. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte ``na, bhikkhave, tathāgato idāneva  `iminā idaṃ hotī'ti upāyakusalo, pubbepi upāyakusaloyevā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente janapado ahirañño ahosi. so hi janapadaṃ  pīḷetvā dhanameva saṃkaḍḍhi. tadā bodhisatto kāsigāme brāhmaṇakule nibbattitvā vayappatto  takkasilaṃ gantvā ``pacchā dhammena bhikkhaṃ caritvā ācariyadhanaṃ āharissāmī''ti vatvā sippaṃ  paṭṭhapetvā niṭṭhitasippo anuyogaṃ datvā ``ācariya, tumhākaṃ dhanaṃ āharissāmī''ti āpucchitvā  nikkhamma janapade caranto dhammena samena pariyesitvā satta nikkhe labhitvā ``ācariyassa  dassāmī''ti gacchanto antarāmagge gaṅgaṃ otarituṃ nāvaṃ abhiruhi. tassa tattha nāvāya  viparivattamānāya taṃ suvaṇṇaṃ udake pati. so cintesi ``dullabhaṃ hiraññaṃ, janapade puna  ācariyadhane pariyesiyamāne ^a^P4.0225^ea^ papañco bhavissati, yaṃnūnāhaṃ gaṅgātīreyeva  nirāhāro nisīdeyyaṃ, tassa me nisinnabhāvaṃ anupubbena rājā jānissati, tato amacce  pesessati, ahaṃ tehi saddhiṃ na mantessāmi, tato rājā sayaṃ āgamissati, iminā upāyena tassa  santike ācariyadhanaṃ labhissāmī''ti. so gaṅgātīre uttarisāṭakaṃ pārupitvā yaññasuttaṃ bahi  ṭhapetvā rajatapaṭṭavaṇṇe vālukatale suvaṇṇapaṭimā viya nisīdi. taṃ nirāhāraṃ nisinnaṃ disvā  mahājano ``kasmā nisinnosī''ti pucchi, kassaci na kathesi. punadivase dvāragāmavāsino  tassa tattha nisinnabhāvaṃ sutvā āgantvā pucchiṃsu, tesampi na kathesi. te tassa kilamathaṃ  disvā paridevantā pakkamiṃsu. tatiyadivase nagaravāsino āgamiṃsu, catutthadivase nagarato  issarajanā, pañcamadivase rājapurisā. chaṭṭhadivase rājā amacce pesesi, tehipi saddhiṃ na  kathesi. sattamadivase rājā bhayaṭṭito hutvā tassa santikaṃ gantvā pucchanto paṭhamaṃ gāthamāha -- <br/><br/>[40] 54^b^.^eb^ <br/><br/>[21] ``dūte te brahme pāhesiṃ, gaṅgātīrasmi jhāyato. <br/><br/>[22] tesaṃ puṭṭho na byākāsi, dukkhaṃ guyhamataṃ nu te''ti..<br/><br/>[03] tattha ^a^M4.0226^ea^ ^b^dukkhaṃ guyhamataṃ nu te^eb^ti kiṃ nu kho, brāhmaṇa, yaṃ tava  dukkhaṃ uppannaṃ, taṃ te guyhameva mataṃ, na aññassa ācikkhitabbanti.<br/><br/>[03] taṃ ^a^V4.0202^ea^ sutvā mahāsatto ``mahārāja, dukkhaṃ nāma harituṃ samatthasseva ācikkhitabbaṃ, na  aññassā''ti vatvā satta gāthā abhāsi -- <br/><br/>[40] 55^b^.^eb^ <br/><br/>[21] ``sace te dukkhamuppajje, kāsīnaṃ raṭṭhavaḍḍhana. <br/><br/>[22] mā kho naṃ tassa akkhāhi, yo taṃ dukkhā na mocaye.. <br/><br/>[40] 56^b^.^eb^ <br/><br/>[21] ``yo tassa dukkhajātassa, ekaṅgamapi bhāgaso. <br/><br/>[22] vippamoceyya dhammena, kāmaṃ tassa pavedaya.. <br/><br/>[40] 57^b^.^eb^ <br/><br/>[21] ``suvijānaṃ siṅgālānaṃ, sakuṇānañca vassitaṃ. <br/><br/>[22] manussavassitaṃ rāja, dubbijānataraṃ tato.. <br/><br/>[40] 58^b^.^eb^ <br/><br/>[21] ``api ^a^P4.0226^ea^ ce maññatī poso, ñāti mitto sakhāti vā. <br/><br/>[22] yo pubbe sumano hutvā, pacchā sampajjate diso.. <br/><br/>[40] 59^b^.^eb^ <br/><br/>[21] ``yo attano dukkhamanānupuṭṭho, pavedaye jantu akālarūpe. <br/><br/>[22] ānandino tassa bhavanti mittā, hitesino tassa dukhī bhavanti.. <br/><br/>[40] 60^b^.^eb^ <br/><br/>[21] ``kālañca ñatvāna tathāvidhassa, medhāvinaṃ ekamanaṃ viditvā. <br/><br/>[22] akkheyya tibbāni parassa dhīro, saṇhaṃ giraṃ atthavatiṃ pamuñce.. <br/><br/>[40] 61^b^.^eb^ <br/><br/>[21] ``sace ca jaññā avisayhamattano, na te hi mayhaṃ sukhāgamāya. <br/><br/>[22] ekova tibbāni saheyya dhīro, saccaṃ hirottappamapekkhamāno''ti..<br/><br/>[03] tattha ^a^M4.0227^ea^ ^b^uppajje^eb^ti sace tava uppajjeyya. ^b^mā akkhāhī^eb^ti mā  kathehi. ^b^dubbijānataraṃ tato^eb^ti tato tiracchānagatavassitatopi dubbijānataraṃ, tasmā tathato  ajānitvā harituṃ asamatthassa attano dukkhaṃ na kathetabbamevāti. ^b^api ce^eb^ti gāthā  vuttatthāva. ^b^anānupuṭṭho^eb^ti punappunaṃ puṭṭho. ^b^pavedaye^eb^ti katheti. ^b^akālarūpe^eb^ti  akāle. ^b^kāla^eb^nti attano guyhassa kathanakālaṃ. ^b^tathāvidhassā^eb^ti paṇḍitapurisaṃ  attanā saddhiṃ ekamanaṃ viditvā tathāvidhassa ācikkheyya. ^b^tibbānī^eb^ti dukkhāni.<br/><br/>[03] ^b^sace^eb^ti ^a^V4.0203^ea^ yadi attano dukkhaṃ avisayhaṃ attano vā paresaṃ vā purisakārena atekicchaṃ  jāneyya. ^b^te hī^eb^ti te eva lokapaveṇikā, aṭṭhalokadhammāti attho. idaṃ vuttaṃ hoti --  atha ayaṃ lokapaveṇī na mayhaṃ eva sukhāgamāya uppannā, aṭṭhahi lokadhammehi parimutto nāma  natthi, evaṃ sante sukhameva patthentena parassa dukkhāropanaṃ nāma na yuttaṃ, netaṃ hirottappasampannena  kattabbaṃ, atthi ca me hirī ottappanti saccaṃ saṃvijjamānaṃ attani hirottappaṃ apekkhamānova  aññassa anārocetvā ekova tibbāni saheyya dhīroti.<br/><br/>[03] evaṃ ^a^P4.0227^ea^ mahāsatto sattahi gāthāhi rañño dhammaṃ desetvā attano  ācariyadhanassa pariyesitabhāvaṃ dassento catasso gāthā abhāsi -- <br/><br/>[40] 62^b^.^eb^ <br/><br/>[21] ``ahaṃ raṭṭhe vicaranto, nigame rājadhāniyo. <br/><br/>[22] bhikkhamāno mahārāja, ācariyassa dhanatthiko.. <br/><br/>[40] 63^b^.^eb^ <br/><br/>[21] ``gahapatī rājapurise, mahāsāle ca brāhmaṇe. <br/><br/>[27] alatthaṃ satta nikkhāni, suvaṇṇassa janādhipa. <br/><br/>[22] te me naṭṭhā mahārāja, tasmā socāmahaṃ bhusaṃ.. <br/><br/>[40] 64^b^.^eb^ <br/><br/>[21] ``purisā te mahārāja, manasānuvicintitā. <br/><br/>[22] nālaṃ dukkhā pamocetuṃ, tasmā tesaṃ na byāhariṃ.. <br/><br/>[40] 65^b^.^eb^ <br/><br/>[21] ``tvañca ^a^M4.0228^ea^ kho me mahārāja, manasānuvicintito. <br/><br/>[22] alaṃ dukkhā pamocetuṃ, tasmā tuyhaṃ pavedayi''nti..<br/><br/>[03] tattha ^b^bhikkhamāno^eb^ti ete gahapatiādayo yācamāno. ^b^te me^eb^ti te satta  nikkhā mama gaṅgaṃ tarantassa naṭṭhā, gaṅgāyaṃ patitā. ^b^purisā te^eb^ti mahārāja, tava  dūtapurisā. ^b^anuvicintitā^eb^ti ``nālaṃ ime maṃ dukkhā mocetu''nti mayā ñātā.  ^b^tasmā^eb^ti tena kāraṇena tesaṃ attano dukkhaṃ nācikkhiṃ. ^b^pavedayi^eb^nti kathesiṃ.<br/><br/>[03] rājā tassa dhammakathaṃ sutvā ``mā cintayi, brāhmaṇa, ahaṃ te ācariyadhanaṃ dassāmī''ti  dviguṇadhanamadāsi. tamatthaṃ pakāsento satthā osānagāthamāha -- <br/><br/>[40] 66^b^.^eb^ <br/><br/>[21] ``tassādāsi ^a^V4.0204^ea^ pasannatto, kāsīnaṃ raṭṭhavaḍḍhano. <br/><br/>[22] jātarūpamaye nikkhe, suvaṇṇassa catuddasā''ti..<br/><br/>[03] tattha ^b^jātarūpamaye^eb^ti te suvaṇṇassa catuddasa nikkhe jātarūpamayeyeva adāsi, na  yassa vā tassa vā suvaṇṇassāti attho.<br/><br/>[03] mahāsatto rañño ovādaṃ datvā ācariyassa dhanaṃ datvā dānādīni puññāni katvā rājāpi  tassovāde ṭhito dhammena rajjaṃ kāretvā ubhopi yathākammaṃ gatā.<br/><br/>[03] satthā ^a^P4.0228^ea^ imaṃ dhammadesanaṃ āharitvā ``na, bhikkhave, idāneva, pubbepi  tathāgato upāyakusaloyevā''ti vatvā jātakaṃ samodhānesi -- ``tadā rājā ānando ahosi,  ācariyo sāriputto, brāhmaṇamāṇavo pana ahameva ahosi''nti. <br/><br/>[06] dūtajātakavaṇṇanā pañcamā. 


volume: 111
item: 484
title:
  [] . javanahaṃsajātakavaṇṇanā^[] . cūḷanāradajātakavaṇṇanā^[] . dūtajātakavaṇṇanā^[] . kāliṅgabodhijātakavaṇṇanā^

content:
  [03] ^b^rājā kāliṅgo cakkavattī^eb^ti idaṃ satthā jetavane viharanto ānandattherena kataṃ  mahābodhipūjaṃ ārabbha kathesi. veneyyasaṅgahatthāya hi tathāgate janapadacārikaṃ pakkante  sāvatthivāsino gandhamālādihatthā jetavanaṃ gantvā aññaṃ pūjanīyaṭṭhānaṃ alabhitvā gandhakuṭidvāre  pātetvā ^a^M4.0229^ea^ gacchanti, te uḷārapāmojjā na honti. taṃ kāraṇaṃ ñatvā  anāthapiṇḍiko tathāgatassa jetavanaṃ āgatakāle ānandattherassa santikaṃ gantvā ``bhante, ayaṃ  vihāro tathāgate cārikaṃ pakkante nipaccayo hoti, manussānaṃ gandhamālādīhi pūjanīyaṭṭhānaṃ na  hoti, sādhu, bhante, tathāgatassa imamatthaṃ ārocetvā ekassa pūjanīyaṭṭhānassa sakkuṇeyyabhāvaṃ  jānāthā''ti āha. so ``sādhū''ti sampaṭicchitvā tathāgataṃ pucchi ``kati nu kho, bhante,  cetiyānī''ti? ``tīṇi ānandā''ti. ``katamāni, bhante, tīṇī''ti? ``sārīrikaṃ  pāribhogikaṃ uddissaka''nti. ``sakkā pana, bhante, tumhesu dharantesuyeva cetiyaṃ kātu''nti.  ``ānanda, sārīrikaṃ na sakkā kātuṃ. tañhi buddhānaṃ parinibbānakāle hoti, uddissakaṃ  avatthukaṃ mamāyanamattameva hoti, buddhehi paribhutto mahābodhirukkho buddhesu dharantesupi  cetiyamevā''ti. ``bhante, tumhesu pakkantesu jetavanavihāro appaṭisaraṇo hoti, mahājano  pūjanīyaṭṭhānaṃ ^a^V4.0205^ea^ na labhati, mahābodhito bījaṃ āharitvā jetavanadvāre ropessāmi, bhante''ti.  ``sādhu, ānanda, ropehi, evaṃ sante jetavane mama nibaddhavāso viya bhavissatī''ti.<br/><br/>[03] thero kosalanarindassa anāthapiṇḍikassa visākhādīnañca ārocetvā jetavanadvāre  bodhiropanaṭṭhāne āvāṭaṃ khaṇāpetvā mahāmoggallānattheraṃ āha -- ``bhante, ahaṃ jetavanadvāre bodhiṃ  ropessāmi, mahābodhito me bodhipakkaṃ āharathā''ti. thero ``sādhū''ti sampaṭicchitvā  ākāsena bodhimaṇḍaṃ gantvā vaṇṭā parigalantaṃ ^a^P4.0229^ea^ pakkaṃ bhūmiṃ asampattameva cīvarena  sampaṭicchitvā gahetvā ānandattherassa adāsi. ānandatthero ``ajja bodhiṃ ropessāmī''ti  kosalarājādīnaṃ ārocesi. rājā sāyanhasamaye mahantena parivārena sabbūpakaraṇāni gāhāpetvā  āgami, tathā anāthapiṇḍiko visākhā ca añño ca saddho jano. thero mahābodhiropanaṭṭhāne  mahantaṃ suvaṇṇakaṭāhaṃ ṭhapetvā heṭṭhā chiddaṃ kāretvā gandhakalalassa pūretvā ``idaṃ bodhipakkaṃ ropehi,  mahārājā''ti rañño adāsi. so cintesi ``rajjaṃ nāma na sabbakālaṃ amhākaṃ hatthe tiṭṭhati,  idaṃ mayā anāthapiṇḍikena ropāpetuṃ vaṭṭatī''ti ^a^M4.0230^ea^. so taṃ bodhipakkaṃ  mahāseṭṭhissa hatthe ṭhapesi. anāthapiṇḍiko gandhakalalaṃ viyūhitvā tattha pātesi. tasmiṃ tassa  hatthato muttamatteyeva sabbesaṃ passantānaññeva naṅgalasīsappamāṇo bodhikhandho paṇṇāsahatthubbedho  uṭṭhahi, catūsu disāsu uddhañcāti pañca mahāsākhā paṇṇāsahatthāva nikkhamiṃsu. iti so  taṅkhaṇaññeva vanappatijeṭṭhako hutvā aṭṭhāsi. rājā aṭṭhārasamatte suvaṇṇarajataghaṭe gandhodakena  pūretvā nīluppalahatthakādipaṭimaṇḍite mahābodhiṃ parikkhipitvā puṇṇaghaṭe paṭipāṭiyā ṭhapesi,  sattaratanamayaṃ vedikaṃ kāresi, suvaṇṇamissakaṃ vālukaṃ okiri, pākāraparikkhepaṃ kāresi,  sattaratanamayaṃ dvārakoṭṭhakaṃ kāresi, sakkāro mahā ahosi.<br/><br/>[03] thero tathāgataṃ upasaṅkamitvā ``bhante, tumhehi mahābodhimūle samāpannasamāpattiṃ mayā  ropitabodhimūle nisīditvā mahājanassa hitatthāya samāpajjathā''ti āha. ``ānanda, kiṃ  kathesi, mayi mahābodhimūle samāpannasamāpattiṃ samāpajjitvā nisinne añño padeso dhāretuṃ na  sakkotī''ti. ``bhante, mahājanassa hitatthāya imassa bhūmippadesassa dhuvaniyāmena  samāpattisukhena taṃ bodhimūlaṃ paribhuñjathā''ti. satthā ekarattiṃ samāpattisukhena paribhuñji.  thero kosalarājādīnaṃ kathetvā bodhimahaṃ nāma kāresi. sopi kho bodhirukkho ānandattherena  ropitattā ^b^ānandabodhi^eb^yevāti paññāyittha. tadā bhikkhū dhammasabhāyaṃ kathaṃ samuṭṭhāpesuṃ  ``āvuso āyasmā ānando dharanteyeva tathāgate bodhiṃ ropetvā mahāpūjaṃ kāresi ^a^P4.0230^ea^,  aho mahāguṇo thero''ti ^a^V4.0206^ea^. satthā āgantvā ``kāya nuttha, bhikkhave, etarahi kathāya  sannisinnā''ti pucchitvā ``imāya nāmā''ti vutte ``na, bhikkhave, idāneva, pubbepi ānando  saparivāresu catūsu mahādīpesu manusse gahetvā bahugandhamālādīni āharitvā mahābodhimaṇḍe  bodhimahaṃ kāresiyevā''ti vatvā atītaṃ āhari.<br/><br/>[03] atīte kaliṅgaraṭṭhe dantapuranagare kāliṅgo nāma rājā rajjaṃ kāresi. tassa mahākāliṅgo,  cūḷakāliṅgoti dve puttā ahesuṃ. nemittakā ``jeṭṭhaputto pitu accayena rajjaṃ kāressati, kaniṭṭho  pana isipabbajjaṃ ^a^M4.0231^ea^ pabbajitvā bhikkhāya carissati, putto panassa cakkavattī  bhavissatī''ti byākariṃsu. aparabhāge jeṭṭhaputto pitu accayena rājā ahosi, kaniṭṭho pana  uparājā. so ``putto kira me cakkavattī bhavissatī''ti puttaṃ nissāya mānaṃ akāsi. rājā  asahanto ``cūḷakāliṅgaṃ gaṇhā''ti ekaṃ atthacarakaṃ āṇāpesi. so gantvā ``kumāra, rājā taṃ  gaṇhāpetukāmo, tava jīvitaṃ rakkhāhī''ti āha. so attano lañjanamuddikañca sukhumakambalañca  khaggañcāti imāni tīṇi atthacarakāmaccassa dassetvā ``imāya saññāya mama puttassa rajjaṃ  dadeyyāthā''ti vatvā araññaṃ pavisitvā ramaṇīye bhūmibhāge assamaṃ katvā isipabbajjaṃ pabbajitvā  nadītīre vāsaṃ kappesi.<br/><br/>[03] maddaraṭṭhepi sāgalanagare maddarañño aggamahesī dhītaraṃ vijāyi. taṃ nemittakā ``ayaṃ  bhikkhaṃ caritvā jīvikaṃ kappessati, putto panassā cakkavattī bhavissatī''ti byākariṃsu.  sakalajambudīpe rājāno taṃ pavattiṃ sutvā ekappahāreneva āgantvā sāgalanagaraṃ rundhiṃsu. maddarājā  cintesi ``sacāhaṃ imaṃ ekassa dassāmi, sesarājāno kujjhissanti, mama dhītaraṃ  rakkhissāmī''ti dhītarañca bhariyañca gahetvā aññātakavesena palāyitvā araññaṃ pavisitvā  cūḷakāliṅgakumārassa assamapadato uparibhāge assamaṃ ^a^P4.0231^ea^ katvā pabbajitvā  uñchācariyāya jīvikaṃ kappento tattha paṭivasati. mātāpitaro ``dhītaraṃ rakkhissāmā''ti taṃ  assamapade katvā phalāphalatthāya gacchanti. sā tesaṃ gatakāle nānāpupphāni gahetvā pupphacumbaṭakaṃ  katvā gaṅgātīre ṭhapitasopānapanti viya jāto eko supupphito ambarukkho atthi, taṃ  abhiruhitvā kīḷitvā pupphacumbaṭakaṃ udake khipi. taṃ ekadivasaṃ gaṅgāyaṃ nhāyantassa  cūḷakāliṅgakumārassa sīse laggi. so taṃ oloketvā ``idaṃ ekāya itthiyā kataṃ, no ca  kho mahallikāya, taruṇakumārikāya katakammaṃ, vīmaṃsissāmi tāva na''nti kilesavasena uparigaṅgaṃ  gantvā tassā ambarukkhe nisīditvā madhurena sarena gāyantiyā saddaṃ sutvā rukkhamūlaṃ gantvā taṃ  disvā ``bhadde, kā nāma tva''nti āha. ``manussitthīhamasmi sāmī''ti  ^a^V4.0207^ea^. ``tena hi otarāhī''ti. ``na sakkā sāmi, ahaṃ khattiyā''ti. ``bhadde, ahampi khattiyoyeva,  otarāhī''ti. sāmi, na vacanamatteneva khattiyo hoti, yadisi khattiyo, khattiyamāyaṃ ^a^M4.0232^ea^  kathehī''ti. te ubhopi aññamaññaṃ khattiyamāyaṃ kathayiṃsu. rājadhītā otari.<br/><br/>[03] te aññamaññaṃ ajjhācāraṃ cariṃsu. sā mātāpitūsu āgatesu tassa  kāliṅgarājaputtabhāvañceva araññaṃ paviṭṭhakāraṇañca vitthārena tesaṃ kathesi. te ``sādhū''ti  sampaṭicchitvā taṃ tassa adaṃsu. tesaṃ piyasaṃvāsena vasantānaṃ rājadhītā gabbhaṃ labhitvā  dasamāsaccayena dhaññapuññalakkhaṇasampannaṃ puttaṃ vijāyi, ``kāliṅgo''tissa nāmaṃ akaṃsu. so  vayappatto pitu ceva ayyakassa ca santike sabbasippānaṃ nipphattiṃ pāpuṇi. athassa pitā  nakkhattayogavasena bhātu matabhāvaṃ ñatvā ``tāta, mā tvaṃ araññe vasa, petteyyo te mahākāliṅgo  kālakato, tvaṃ dantapuranagaraṃ gantvā kulasantakaṃ sakalarajjaṃ gaṇhāhī''ti vatvā attanā ^a^P4.0232^ea^  ānītaṃ muddikañca kambalañca khaggañca datvā ``tāta, dantapuranagare asukavīthiyaṃ  amhākaṃ atthacarako amacco atthi, tassa gehe sayanamajjhe otaritvā imāni tīṇi ratanāni  tassa dassetvā mama puttabhāvaṃ ācikkha, so taṃ rajje patiṭṭhāpessatī''ti uyyojesi. so  mātāpitaro ca ayyakāyyike ca vanditvā puññamahiddhiyā ākāsena gantvā amaccassa  sayanapiṭṭheyeva otaritvā ``kosi tva''nti puṭṭho ``cūḷakāliṅgassa puttomhī''ti ācikkhitvā  tāni ratanāni dassesi. amacco rājaparisāya ārocesi. amaccā nagaraṃ alaṅkārāpetvā tassa  setacchattaṃ ussāpayiṃsu.<br/><br/>[03] athassa kāliṅgabhāradvājo nāma purohito tassa dasa cakkavattivattāni ācikkhi. so taṃ  vattaṃ pūresi. athassa pannarasauposathadivase cakkadahato cakkaratanaṃ, uposathakulato hatthiratanaṃ,  valāhakakulato assaratanaṃ, vepullapabbatato maṇiratanaṃ āgami,  itthiratanagahapatiratanapariṇāyakaratanāni pātubhavanti. so sakalacakkavāḷagabbhe rajjaṃ gaṇhitvā  ekadivasañca chattiṃsayojanāya parisāya parivuto sabbasetaṃ kelāsakūṭapaṭibhāgaṃ hatthiṃ āruyha  mahantena sirivilāsena mātāpitūnaṃ santikaṃ pāyāsi. athassa sabbabuddhānaṃ jayapallaṅkassa  pathavīnābhibhūtassa mahābodhimaṇḍassa uparibhāge nāgo gantuṃ nāsakkhi. rājā punappunaṃ codesi,  so nāsakkhiyeva. tamatthaṃ pakāsento satthā paṭhamaṃ gāthamāha -- <br/><br/>[40] 67^b^.^eb^ <br/><br/>[21] ``rājā ^a^V4.0208^ea^ ^a^M4.0233^ea^ kāliṅgo cakkavatti, dhammena pathavimanusāsaṃ. <br/><br/>[22] agamā bodhisamīpaṃ, nāgena mahānubhāvenā''ti..<br/><br/>[03] atha rañño purohito raññā saddhiṃ gacchanto ``ākāse āvaraṇaṃ nāma natthi, kiṃ nu kho  rājā hatthiṃ pesetuṃ na sakkoti ^a^P4.0233^ea^, vīmaṃsissāmī''ti ākāsato oruyha  sabbabuddhānaṃyeva jayapallaṅkaṃ pathavīnābhimaṇḍalabhūtaṃ bhūmibhāgaṃ passi. tadā kira tattha  aṭṭharājakarīsamatte ṭhāne kesamassumattampi tiṇaṃ nāma natthi, rajatapaṭṭavaṇṇavālukā vippakiṇṇā  honti, samantā tiṇalatāvanappatiyo bodhimaṇḍaṃ padakkhiṇaṃ katvā āvaṭṭetvā bodhimaṇḍābhimukhāva  aṭṭhaṃsu. brāhmaṇo taṃ bhūmibhāgaṃ oloketvā ``idañhi sabbabuddhānaṃ sabbakilesaviddhaṃsanaṭṭhānaṃ,  imassa uparibhāge sakkādīhipi na sakkā gantu''nti cintetvā kāliṅgarañño santikaṃ gantvā  bodhimaṇḍassa vaṇṇaṃ kathetvā rājānaṃ ``otarā''ti āha. tamatthaṃ pakāsento satthā imā gāthā  āha -- <br/><br/>[40] 68^b^.^eb^ <br/><br/>[21] ``kāliṅgo bhāradvājo ca, rājānaṃ kāliṅgaṃ samaṇakolaññaṃ. <br/><br/>[22] cakkaṃ vattayato pariggahetvā, pañjalī idamavoca.. <br/><br/>[40] 69^b^.^eb^ <br/><br/>[21] ``paccoroha mahārāja, bhūmibhāgo yathā samaṇuggato. <br/><br/>[22] idha anadhivarā buddhā, abhisambuddhā virocanti.. <br/><br/>[40] 70^b^.^eb^ <br/><br/>[21] ``padakkhiṇato āvaṭṭā, tiṇalatā asmiṃ bhūmibhāgasmiṃ. <br/><br/>[22] pathaviyā nābhiyaṃ maṇḍo, iti no sutaṃ mante mahārāja.. <br/><br/>[40] 71^b^.^eb^ <br/><br/>[21] ``sāgarapariyantāya, mediniyā sabbabhūtadharaṇiyā. <br/><br/>[22] pathaviyā ayaṃ maṇḍo, orohitvā namo karohi.. <br/><br/>[40] 72^b^.^eb^ <br/><br/>[21] ``ye te bhavanti nāgā ca, abhijātā ca kuñjarā. <br/><br/>[22] ettāvatā padesaṃ te, nāgā neva mupayanti.. <br/><br/>[40] 73^b^.^eb^ <br/><br/>[21] ``abhijāto nāgo kāmaṃ, pesehi kuñjaraṃ dantiṃ. <br/><br/>[22] ettāvatā padeso, sakkā nāgena mupagantuṃ.. <br/><br/>[40] 74^b^.^eb^ <br/><br/>[21] ``taṃ ^a^V4.0209^ea^ ^a^M4.0234^ea^ sutvā rājā kāliṅgo, veyyañjanikavaco nisāmetvā. <br/><br/>[22] sampesesi nāgaṃ ñassāma, mayaṃ yathimassidaṃ vacanaṃ.. <br/><br/>[40] 75^b^.^eb^ <br/><br/>[21] ``sampesito ca raññā, nāgo koñcova abhinaditvāna. <br/><br/>[22] paṭisakkitvā nisīdi, garuṃva bhāraṃ asahamāno''ti..<br/><br/>[03] tattha ^a^P4.0234^ea^ ^b^samaṇakolañña^eb^nti tāpasānaṃ puttaṃ. ^b^cakkaṃ vattayato^eb^ti  cakkaṃ vattayamānaṃ, cakkavattinti attho. ^b^pariggahetvā^eb^ti bhūmibhāgaṃ vīmaṃsitvā.  ^b^samaṇuggato^eb^ti sabbabuddhehi vaṇṇito. ^b^anadhivarā^eb^ti atulyā appameyyā.  ^b^virocantī^eb^ti vihatasabbakilesandhakārā taruṇasūriyā viya idha nisinnā virocanti.  ^b^tiṇalatā^eb^ti tiṇāni ca latāyo ca. ^b^maṇḍo^eb^ti  catunahutādhikadviyojanasatasahassabahalāya pathaviyā maṇḍo sāro nābhibhūto acalaṭṭhānaṃ, kappe  saṇṭhahante paṭhamaṃ saṇṭhahati, vinassante pacchā vinassati. ^b^iti no suta^eb^nti evaṃ amhehi  lakkhaṇamantavasena sutaṃ. ^b^orohitvā^eb^ti ākāsato otaritvā imassa sabbabuddhānaṃ  kilesaviddhaṃsanaṭṭhānassa ^b^namo karohi,^eb^ pūjāsakkāraṃ karohi.<br/><br/>[03] ^b^ye te^eb^ti ye cakkavattirañño hatthiratanasaṅkhātā uposathakule nibbattanāgā.  ^b^ettāvatā^eb^ti sabbepi te ettakaṃ padesaṃ neva upayanti, koṭṭiyamānāpi na upagacchantiyeva.  ^b^abhijāto^eb^ti gocariyādīni aṭṭha hatthikulāni abhibhavitvā atikkamitvā uposathakule jāto.  ^b^kuñjara^eb^nti uttamaṃ. ^b^ettāvatā^eb^ti ettako padeso sakkā etena nāgena upagantuṃ, ito  uttari na sakkā, abhikaṅkhanto vajiraṅkusena saññaṃ datvā pesehīti. ^b^veyyañjanikavaco  nisāmetvā^eb^ti bhikkhave, so rājā tassa lakkhaṇapāṭhakassa veyyañjanikassa kāliṅgabhāradvājassa  vaco nisāmetvā upadhāretvā ``ñassāma mayaṃ yathā imassa vacanaṃ yadi vā saccaṃ yadi vā  alika''nti vīmaṃsanto nāgaṃ pesesīti attho. ^b^koñcova abhinaditvānā^eb^ti bhikkhave, so  nāgo tena raññā vajiraṅkusena codetvā pesito koñcasakuṇo viya naditvā paṭisakkitvā soṇḍaṃ  ukkhipitvā gīvaṃ unnāmetvā garuṃ bhāraṃ vahituṃ asakkonto viya ākāseyeva nisīdi.<br/><br/>[03] so ^a^M4.0235^ea^ tena punappunaṃ vijjhiyamāno vedanaṃ sahituṃ asakkonto kālamakāsi.  rājā panassa matabhāvaṃ ajānanto piṭṭhe nisinnova ahosi. kāliṅgabhāradvājo ``mahārāja,  tava nāgo niruddho, aññaṃ hatthiṃ saṅkamā''ti āha. tamatthaṃ pakāsento satthā dasamaṃ gāthamāha  -- <br/><br/>[40] 76^b^.^eb^ <br/><br/>[21] ``kāliṅgabhāradvājo ^a^V4.0210^ea^, nāgaṃ khīṇāyukaṃ viditvāna. <br/><br/>[27] rājānaṃ kāliṅgaṃ, taramāno ajjhabhāsittha. <br/><br/>[22] aññaṃ saṅkama nāgaṃ, nāgo khīṇāyuko mahārājā''ti..<br/><br/>[03] tattha ^a^P4.0235^ea^ ^b^nāgo khīṇāyuko^eb^ti nāgo te jīvitakkhayaṃ patto, yaṃ  kiñci karontena na sakkā piṭṭhe nisinnena bodhimaṇḍamatthakena gantuṃ. ^b^aññaṃ nāgaṃ  saṅkamā^eb^ti rañño puññiddhibalena añño nāgo uposathakulato āgantvā piṭṭhiṃ upanāmesi.<br/><br/>[03] rājā tassa piṭṭhiyaṃ nisīdi. tasmiṃ khaṇe matahatthī bhūmiyaṃ pati. tamatthaṃ pakāsento  satthā itaraṃ gāthamāha -- <br/><br/>[40] 77^b^.^eb^ <br/><br/>[21] ``taṃ sutvā kāliṅgo, taramāno saṅkamī nāgaṃ. <br/><br/>[27] saṅkanteva raññe nāgo, tattheva pati bhumyā. <br/><br/>[22] veyyañjanikavaco, yathā tathā ahu nāgo''ti..<br/><br/>[03] atha rājā ākāsato oruyha bodhimaṇḍaṃ oloketvā pāṭihāriyaṃ disvā bhāradvājassa thutiṃ  karonto āha -- <br/><br/>[40] 78^b^.^eb^ <br/><br/>[21] ``kāliṅgo rājā kāliṅgaṃ, brāhmaṇaṃ etadavoca. <br/><br/>[22] tvameva asi sambuddho, sabbaññū sabbadassāvī''ti..<br/><br/>[03] brāhmaṇo taṃ anadhivāsento attānaṃ nīcaṭṭhāne ṭhapetvā buddheyeva ukkhipitvā vaṇṇesi.  tamatthaṃ pakāsento satthā imā gāthā abhāsi -- <br/><br/>[40] 79^b^.^eb^ <br/><br/>[21] ``taṃ anadhivāsento kāliṅga, brāhmaṇo idamavoca. <br/><br/>[22] veyyañjanikā hi mayaṃ, buddhā sabbaññuno mahārāja.. <br/><br/>[40] 80^b^.^eb^ <br/><br/>[21] ``sabbaññū ^a^M4.0236^ea^ sabbavidū ca, buddhā na lakkhaṇena jānanti. <br/><br/>[22] āgamabalasā hi mayaṃ, buddhā sabbaṃ pajānantī''ti..<br/><br/>[03] tattha ^a^V4.0211^ea^ ^b^veyyañjanikā^eb^ti mahārāja, mayaṃ byañjanaṃ disvā byākaraṇasamatthā sutabuddhā nāma,  buddhā pana sabbaññū sabbavidū. buddhā hi atītādibhedaṃ sabbaṃ jānanti ceva passanti ca,  sabbaññutaññāṇena te sabbaṃ jānanti, na lakkhaṇena. mayaṃ pana āgamabalasā attano sippabaleneva  jānāma, tañca ekadesameva, buddhā pana sabbaṃ pajānantīti.<br/><br/>[03] rājā buddhaguṇe sutvā somanassappatto hutvā sakalacakkavāḷavāsikehi bahugandhamālaṃ  āharāpetvā mahābodhimaṇḍe sattāhaṃ vasitvā mahābodhipūjaṃ kāresi. tamatthaṃ ^a^P4.0236^ea^  pakāsento satthā imaṃ gāthādvayamāha -- <br/><br/>[40] 81^b^.^eb^ <br/><br/>[21] ``mahayitvā sambodhiṃ, nānāturiyehi vajjamānehi. <br/><br/>[22] mālāvilepanaṃ abhiharitvā, atha rājā manupāyāsi.. <br/><br/>[40] 82^b^.^eb^ <br/><br/>[21] ``saṭṭhi vāhasahassāni, pupphānaṃ sannipātayi. <br/><br/>[22] pūjesi rājā kāliṅgo, bodhimaṇḍamanuttara''nti..<br/><br/>[03] tattha ^b^manupāyāsī^eb^ti mātāpitūnaṃ santikaṃ agamāsi. so mahābodhimaṇḍe aṭṭhārasahatthaṃ  suvaṇṇatthambhaṃ ussāpesi. tassa sattaratanamayā vedikā kāresi, ratanamissakaṃ vālukaṃ  okirāpetvā pākāraparikkhittaṃ kāresi, sattaratanamayaṃ dvārakoṭṭhakaṃ kāresi, devasikaṃ pupphānaṃ  saṭṭhivāhasahassāni sannipātayi, evaṃ bodhimaṇḍaṃ pūjesi. pāḷiyaṃ pana ``saṭṭhi vāhasahassāni  pupphāna''nti ettakameva āgataṃ.<br/><br/>[03] evaṃ mahābodhipūjaṃ katvā mātāpitaro ayyakāyyike ca ādāya dantapurameva ānetvā  dānādīni puññāni katvā tāvatiṃsabhavane nibbatti.<br/><br/>[03] satthā ^a^M4.0237^ea^ imaṃ dhammadesanaṃ āharitvā ``na, bhikkhave, idāneva, pubbepi  ānando bodhipūjaṃ kāresiyevā''ti vatvā jātakaṃ samodhānesi -- ``tadā māṇavakakāliṅgo  ānando ahosi, kāliṅgabhāradvājo pana ahameva ahosi''nti. <br/><br/>[06] kāliṅgabodhijātakavaṇṇanā chaṭṭhā. 


volume: 111
item: 485
title:
  [] . cūḷanāradajātakavaṇṇanā^[] . dūtajātakavaṇṇanā^[] . kāliṅgabodhijātakavaṇṇanā^[] . akittijātakavaṇṇanā^

content:
  [03] ^b^akittiṃ^eb^ ^a^V4.0212^ea^ ^b^disvā sammanta^eb^nti idaṃ satthā jetavane viharanto ekaṃ sāvatthivāsiṃ  dānapatiṃ upāsakaṃ ārabbha kathesi. so kira satthāraṃ nimantetvā sattāhaṃ buddhappamukhassa  bhikkhusaṅghassa mahādānaṃ datvā pariyosānadivase ariyasaṅghassa sabbaparikkhāre adāsi.  athassa satthā parisamajjheyeva anumodanaṃ karonto ``upāsaka, mahā te pariccāgo, aho dukkaraṃ  tayā kataṃ, ayañhi dānavaṃso nāma porāṇakapaṇḍitānaṃ vaṃso, dānaṃ nāma gihināpi pabbajitenāpi  dātabbameva. porāṇakapaṇḍitā pana pabbajitvā araññe vasantāpi aloṇakaṃ vidhūpanaṃ  udakamattasittaṃ kārapaṇṇaṃ ^a^P4.0237^ea^ khādamānāpi sampattayācakānaṃ yāvadatthaṃ datvā sayaṃ  pītisukhena yāpayiṃsū''ti vatvā ``bhante, idaṃ tāva sabbaparikkhāradānaṃ mahājanassa pākaṭaṃ,  tumhehi vuttaṃ apākaṭaṃ, taṃ no kathethā''ti tena yācito atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto asītikoṭivibhavassa  brāhmaṇamahāsālassa kule nibbatti, ``akittī''tissa nāmaṃ kariṃsu. tassa padasā gamanakāle  bhaginīpi jāyi, ``yasavatī''tissā nāmaṃ kariṃsu. mahāsatto soḷasavassakāle takkasilaṃ  gantvā sabbasippāni uggaṇhitvā paccāgami. athassa mātāpitaro kālamakaṃsu. so tesaṃ  petakiccāni kāretvā dhanavilokanaṃ karonto ``asuko nāma ettakaṃ dhanaṃ saṇṭhapetvā atīto,  asuko ettaka''nti vacanaṃ sutvā saṃviggamānaso hutvā ``idaṃ dhanameva paññāyati, na dhanassa  saṃhārakā, sabbe imaṃ dhanaṃ pahāyeva gatā, ahaṃ pana taṃ ādāya gamissāmī''ti bhaginiṃ pakkosāpetvā  ``tvaṃ imaṃ dhanaṃ paṭipajjāhī''ti āha ^a^M4.0238^ea^. ``tumhākaṃ pana ko ajjhāsayo''ti?  ``pabbajitukāmomhī''ti. ``bhātika, ahaṃ tumhehi chaḍḍitaṃ kheḷaṃ na sirasā sampaṭicchāmi,  na me iminā attho, ahampi pabbajissāmī''ti. so rājānaṃ āpucchitvā bheriṃ carāpesi  ``dhanena atthikā akittipaṇḍitassa gehaṃ āgacchantū''ti.<br/><br/>[03] so sattāhaṃ mahādānaṃ pavattetvā dhane akhīyamāne cintesi ``ime saṅkhārā khīyanti, kiṃ  me dhanakīḷāya, atthikā taṃ gaṇhissantī''ti nivesanadvāraṃ vivaritvā ``dinnaññeva harantū''ti  sahiraññasuvaṇṇaṃ gehaṃ pahāya ñātimaṇḍalassa paridevantassa bhaginiṃ gahetvā bārāṇasito nikkhami.  yena dvārena nikkhami, taṃ akittidvāraṃ nāma jātaṃ, yena titthena nadiṃ otiṇṇo, tampi  akittititthaṃ nāma jātaṃ. so dve tīṇi yojanāni gantvā ramaṇīye ṭhāne paṇṇasālaṃ katvā  bhaginiyā saddhiṃ pabbaji. tassa pabbajitakālato ^a^P4.0238^ea^ paṭṭhāya  bahugāmanigamarājadhānivāsino ^a^V4.0213^ea^ pabbajiṃsu. mahāparivāro ahosi, mahālābhasakkāro nibbatti,  buddhuppādakālo viya pavatti. atha mahāsatto ``ayaṃ lābhasakkāro mahā, parivāropi mahanto,  mayā ekakeneva viharituṃ vaṭṭatī''ti cintetvā avelāya antamaso bhaginimpi ajānāpetvā  ekakova nikkhamitvā anupubbena damiḷaraṭṭhaṃ patvā kāvīrapaṭṭanasamīpe uyyāne viharanto  jhānābhiññāyo nibbattesi. tatrāpissa mahālābhasakkāro uppajji. so taṃ jigucchitvā chaḍḍetvā  ākāsena gantvā nāgadīpasamīpe kāradīpe otari. tadā kāradīpo ahidīpo nāma ahosi.  so tattha mahantaṃ kārarukkhaṃ upanissāya paṇṇasālaṃ māpetvā vāsaṃ kappesi. tattha tassa  vasanabhāvaṃ na koci jānāti. athassa bhaginī bhātaraṃ gavesamānā anupubbena damiḷaraṭṭhaṃ patvā taṃ  adisvā tena vasitaṭṭhāneyeva vasi, jhānaṃ pana nibbattetuṃ nāsakkhi.<br/><br/>[03] mahāsatto appicchatāya katthaci agantvā tassa rukkhassa phalakāle phalāni khādati,  pattakāle pattāni udakasittāni khādati. tassa sīlatejena sakkassa paṇḍukambalasilāsanaṃ  uṇhākāraṃ dassesi. sakko ``ko nu kho maṃ ṭhānā cāvetukāmo''ti āvajjento akittipaṇḍitaṃ  disvā ``kimatthaṃ esa tāpaso sīlāni rakkhati, sakkattaṃ nu kho pattheti, udāhu aññaṃ,  vīmiṃsissāmi naṃ. ayañhi dukkhena jīvikaṃ kappesi, udakasittāni kārapaṇṇāni ^a^M4.0239^ea^  khādati, sace sakkattaṃ pattheti, attano sittapattāni mayhaṃ dassati, no ce, na  dassatī''ti brāhmaṇavaṇṇena tassa santikaṃ agamāsi. bodhisatto kārapaṇṇāni sedetvā  otāretvā ``sītalabhūtāni khādissāmī''ti paṇṇasāladvāre nisīdi. athassa purato sakko  bhikkhāya aṭṭhāsi. mahāsatto taṃ disvā somanassappatto hutvā ``lābhā vata me, yohaṃ yācakaṃ  passāmi, ajja me manorathaṃ matthakaṃ ^a^P4.0239^ea^ pāpetvā dānaṃ dassāmī''ti pakkabhājaneneva  ādāya gantvā ``idaṃ me dānaṃ sabbaññutaññāṇassa paccayo hotū''ti attano asesetvāva tassa  bhājane pakkhipi. brāhmaṇo taṃ gahetvā thokaṃ gantvā antaradhāyi. mahāsattopi tassa datvā puna  apacitvā pītisukheneva vītināmetvā punadivase pacitvā tattheva paṇṇasāladvāre nisīdi.<br/><br/>[03] sakko puna brāhmaṇavesena agamāsi. punapissa datvā mahāsatto tatheva vītināmesi.  tatiyadivasepi tatheva datvā ``aho me lābhā vata, kārapaṇṇāni nissāya mahantaṃ puññaṃ  pasuta''nti somanassappatto tayo divase anāhāratāya dubbalopi samāno majjhanhikasamaye  paṇṇasālato nikkhamitvā dānaṃ āvajjento paṇṇasāladvāre nisīdi. sakkopi cintesi ``ayaṃ  ^a^V4.0214^ea^ brāhmaṇo tayo divase nirāhāro hutvā evaṃ dubbalopi dānaṃ dento tuṭṭhacittova deti, cittassa  aññathattampi natthi, ahaṃ imaṃ `idaṃ nāma patthetvā detī'ti na jānāmi, pucchitvā  ajjhāsayamassa sutvā dānakāraṇaṃ jānissāmī''ti. so majjhanhike vītivatte mahantena  sirisobhaggena gaganatale taruṇasūriyo viya jalamāno āgantvā mahāsattassa puratova ṭhatvā  ``ambho tāpasa, evaṃ uṇhavāte paharante evarūpe loṇajalaparikkhitte araññe kimatthaṃ tapokammaṃ  karosī''ti pucchi. tamatthaṃ pakāsento satthā paṭhamaṃ gāthamāha -- <br/><br/>[40] 83^b^.^eb^ <br/><br/>[21] ``akittiṃ disvā sammantaṃ, sakko bhūtapatī bravi. <br/><br/>[22] kiṃ patthayaṃ mahābrahme, eko sammasi ghammanī''ti..<br/><br/>[03] tattha ^b^kiṃ patthaya^eb^nti kiṃ manussasampattiṃ patthento, udāhu sakkasampattiādīnaṃ  aññataranti.<br/><br/>[03] mahāsatto ^a^M4.0240^ea^ taṃ sutvā sakkabhāvañcassa ñatvā ``nāhaṃ etā sampattiyo  patthemi, sabbaññutaṃ pana patthento tapokammaṃ karomī''ti pakāsetuṃ dutiyaṃ gāthamāha -- <br/><br/>[40] 84^b^.^eb^ <br/><br/>[21] ``dukkho ^a^P4.0240^ea^ punabbhavo sakka, sarīrassa ca bhedanaṃ. <br/><br/>[22] sammohamaraṇaṃ dukkhaṃ, tasmā sammāmi vāsavā''ti..<br/><br/>[03] tattha ^b^tasmā^eb^ti yasmā punappunaṃ jāti khandhānaṃ bhedanaṃ sammohamaraṇañca dukkhaṃ, tasmā  yatthetāni natthi, taṃ nibbānaṃ patthento idha sammāmīti evaṃ attano nibbānajjhāsayataṃ dīpeti.<br/><br/>[03] taṃ sutvā sakko tuṭṭhamānaso ``sabbabhavesu kirāyaṃ ukkaṇṭhito nibbānatthāya araññe  viharati, varamassa dassāmī''ti varena nimantento tatiyaṃ gāthamāha -- <br/><br/>[40] 85^b^.^eb^ <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ kassapa te dammi, yaṃ kiñci manasicchasī''ti..<br/><br/>[03] tattha ^b^yaṃ kiñci manasicchasī^eb^ti yaṃ manasā icchasi, taṃ dammi, varaṃ gaṇhāhīti.<br/><br/>[03] mahāsatto ^a^V4.0215^ea^ varaṃ gaṇhanto catutthaṃ gāthamāha -- <br/><br/>[40] 86^b^.^eb^ <br/><br/>[21] ``varañce me ado sakka, sabbabhūtānamissara. <br/><br/>[27] yena putte ca dāre ca, dhanadhaññaṃ piyāni ca. <br/><br/>[22] laddhā narā na tappanti, so lobho na mayī vase''ti..<br/><br/>[03] tattha ^b^varañce me ado^eb^ti sace varaṃ mayhaṃ desi. ^b^piyāni cā^eb^ti aññāni ca  yāni piyabhaṇḍāni. ^b^na tappantī^eb^ti punappunaṃ puttādayo patthentiyeva, na tittiṃ upagacchanti.  ^b^na mayī vase^eb^ti mayi mā vasatu mā uppajjatu.<br/><br/>[03] athassa sakko tussitvā uttarimpi varaṃ dento mahāsatto ca varaṃ gaṇhanto imā gāthā  abhāsiṃsu -- <br/><br/>[40] 87^b^.^eb^ <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ kassapa te dammi, yaṃ kiñci manasicchasi.. <br/><br/>[40] 88^b^.^eb^ <br/><br/>[21] ``varañce ^a^M4.0241^ea^ me ado sakka, sabbabhūtānamissara. <br/><br/>[27] khettaṃ vatthuṃ hiraññañca, gavāssaṃ dāsaporisaṃ. <br/><br/>[22] yena jātena jīyanti, so doso na mayī vase.. <br/><br/>[40] 89^b^.^eb^ <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ kassapa te dammi, yaṃ kiñci manasicchasi.. <br/><br/>[40] 90^b^.^eb^ <br/><br/>[21] ``varañce me ado sakka, sabbabhūtānamissara. <br/><br/>[27] bālaṃ na passe na suṇe, na ca bālena saṃvase. <br/><br/>[22] bālenallāpasallāpaṃ, na kare na ca rocaye.. <br/><br/>[40] 91^b^.^eb^ <br/><br/>[21] ``kiṃ ^a^P4.0241^ea^ nu te akaraṃ bālo, vada kassapa kāraṇaṃ. <br/><br/>[22] kena kassapa bālassa, dassanaṃ nābhikaṅkhasi.. <br/><br/>[40] 92^b^.^eb^ <br/><br/>[21] ``anayaṃ ^a^V4.0216^ea^ nayati dummedho, adhurāyaṃ niyuñjati. <br/><br/>[27] dunnayo seyyaso hoti, sammā vutto pakuppati. <br/><br/>[22] vinayaṃ so na jānāti, sādhu tassa adassanaṃ.. <br/><br/>[40] 93^b^.^eb^ <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ kassapa te dammi, yaṃ kiñci manasicchasi.. <br/><br/>[40] 94^b^.^eb^ <br/><br/>[21] ``varañce me ado sakka, sabbabhūtānamissara. <br/><br/>[27] dhīraṃ passe suṇe dhīraṃ, dhīrena saha saṃvase. <br/><br/>[22] dhīrenallāpasallāpaṃ, taṃ kare tañca rocaye.. <br/><br/>[40] 95^b^.^eb^ <br/><br/>[21] ``kiṃ nu te akaraṃ dhīro, vada kassapa kāraṇaṃ. <br/><br/>[22] kena kassapa dhīrassa, dassanaṃ abhikaṅkhasi.. <br/><br/>[40] 96^b^.^eb^ <br/><br/>[21] ``nayaṃ nayati medhāvī, adhurāyaṃ na yuñjati. <br/><br/>[27] sunayo seyyaso hoti, sammā vutto na kuppati. <br/><br/>[22] vinayaṃ so pajānāti, sādhu tena samāgamo.. <br/><br/>[40] 97^b^.^eb^ <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ kassapa te dammi, yaṃ kiñci manasicchasi.. <br/><br/>[40] 98^b^.^eb^ <br/><br/>[21] ``varañce ^a^M4.0242^ea^ me ado sakka, sabbabhūtānamissara. <br/><br/>[27] tato ratyā vivasāne, sūriyuggamanaṃ pati. <br/><br/>[22] dibbā bhakkhā pātubhaveyyuṃ, sīlavanto ca yācakā.. <br/><br/>[40] 99^b^.^eb^ <br/><br/>[21] ``dadato me na khīyetha, datvā nānutapeyyahaṃ. <br/><br/>[22] dadaṃ cittaṃ pasādeyyaṃ, etaṃ sakka varaṃ vare.. <br/><br/>[40] 100^b^.^eb^ <br/><br/>[21] ``etasmiṃ te sulapite, patirūpe subhāsite. <br/><br/>[22] varaṃ kassapa te dammi, yaṃ kiñci manasicchasi.. <br/><br/>[40] 101^b^.^eb^ <br/><br/>[21] ``varañce ^a^V4.0217^ea^ me ado sakka, sabbabhūtānamissara. <br/><br/>[22] na maṃ puna upeyyāsi, etaṃ sakka varaṃ vare.. <br/><br/>[40] 102^b^.^eb^ <br/><br/>[21] ``bahūhi vatacariyāhi, narā ca atha nāriyo. <br/><br/>[22] dassanaṃ abhikaṅkhanti, kiṃ nu me dassane bhayaṃ.. <br/><br/>[40] 103^b^.^eb^ <br/><br/>[21] ``taṃ tādisaṃ devavaṇṇaṃ, sabbakāmasamiddhinaṃ. <br/><br/>[22] disvā tapo pamajjeyyaṃ, etaṃ te dassane bhaya''nti..<br/><br/>[03] tattha ^b^yena jātenā^eb^ti yena cittena jātena kuddhā sattā pāṇavadhādīnaṃ katattā  rājadaṇḍavasena visakhādanādīhi vā attano maraṇavasena ^a^P4.0242^ea^ etāni khettādīni  jīyanti, so doso mayi na vaseyyāti yācati. ^b^na suṇe^eb^ti asukaṭṭhāne nāma vasatītipi  imehi kāraṇehi na suṇeyyaṃ. ^b^kiṃ nu te akara^eb^nti kiṃ nu tava bālena mātā māritā,  udāhu tava pitā, aññaṃ vā pana te kiṃ nāma anatthaṃ bālo akaraṃ.<br/><br/>[03] ^b^anayaṃ nayatī^eb^ti akāraṇaṃ ``kāraṇa''nti gaṇhāti, pāṇātipātādīni katvā jīvikaṃ  kappessāmīti evarūpāni anatthakammāni cinteti. ^b^adhurāya^eb^nti  saddhādhurasīladhurapaññādhuresu ayojetvā ayoge niyuñjati. ^b^dunnayo seyyaso hotī^eb^ti  dunnayova tassa seyyo hoti. pañca dussīlakammāni samādāya vattanameva seyyoti gaṇhāti,  hitapaṭipattiyā vā dunnayo hoti netuṃ asakkuṇeyyo. ^b^sammā vutto^eb^ti hetunā ^a^M4.0243^ea^  kāraṇena vutto kuppati. ^b^vinaya^eb^nti ``evaṃ abhikkamitabba''ntiādikaṃ  ācāravinayaṃ na jānāti, ovādañca na sampaṭicchati. ^b^sādhu tassā^eb^ti etehi kāraṇehi  tassa adassanameva sādhu.<br/><br/>[03] ^b^sūriyuggamanaṃ patī^eb^ti sūriyuggamanavelāya. ^b^dibbā bhakkhā^eb^ti dibbabhojanaṃ  ^b^yācakā^eb^ti tassa dibbabhojanassa paṭiggāhakā. ^b^vatacariyāhī^eb^ti  dānasīlauposathakammehi. ^b^dassanaṃ abhikaṅkhantī^eb^ti dassanaṃ mama abhikaṅkhanti. ^b^taṃ  tādisa^eb^nti evarūpaṃ dibbālaṅkāravibhūsitaṃ. ^b^pamajjeyya^eb^nti pamādaṃ āpajjeyyaṃ. tava  sirisampattiṃ pattheyyaṃ, evaṃ nibbānatthāya pavattite tapokamme sakkaṭṭhānaṃ patthento pamatto nāma  bhaveyyaṃ, etaṃ tava dassane mayhaṃ bhayanti.<br/><br/>[03] sakko ``sādhu, bhante, ito paṭṭhāya na te santikaṃ āgamissāmā''ti taṃ vanditvā  khamāpetvā ^a^V4.0218^ea^ pakkāmi. mahāsatto yāvajīvaṃ tattheva vasanto brahmavihāre bhāvetvā brahmaloke nibbatti.<br/><br/>[03] satthā imaṃ dhammadesanaṃ āharitvā jātakaṃ samodhānesi -- ``tadā sakko anuruddho ahosi,  akittipaṇḍito pana ahameva ahosi''nti. <br/><br/>[06] akittijātakavaṇṇanā sattamā. 


volume: 111
item: 486
title:
  [] . dūtajātakavaṇṇanā^[] . kāliṅgabodhijātakavaṇṇanā^[] . akittijātakavaṇṇanā^[] . takkāriyajātakavaṇṇanā^

content:
  [03] ^b^ahameva dubbhāsitaṃ bhāsi bālo^eb^ti idaṃ satthā jetavane viharanto kokālikaṃ ārabbha  kathesi. ekasmiñhi antovasse dve aggasāvakā gaṇaṃ pahāya vivittāvāsaṃ vasitukāmā satthāraṃ  āpucchitvā kokālikaraṭṭhe kokālikassa vasanaṭṭhānaṃ gantvā taṃ evamāhaṃsu ``āvuso kokālika,  taṃ ^a^P4.0243^ea^ nissāya amhākaṃ, amhe ca nissāya tava phāsuvihāro bhavissati, imaṃ  temāsaṃ idha vaseyyāmā''ti. ``ko panāvuso, maṃ nissāya tumhākaṃ phāsuvihāro''ti. sace tvaṃ  āvuso ``dve aggasāvakā idha viharantī''ti kassaci nāroceyyāsi, mayaṃ sukhaṃ vihareyyāma,  ayaṃ taṃ nissāya amhākaṃ phāsuvihāroti. ``atha ^a^M4.0244^ea^ tumhe nissāya mayhaṃ ko  phāsuvihāro''ti? ``mayaṃ tuyhaṃ antotemāsaṃ dhammaṃ vācessāma, dhammakathaṃ kathessāma, esa tuyhaṃ  amhe nissāya phāsuvihāro''ti. ``vasathāvuso, yathājjhāsayenā''ti. so tesaṃ patirūpaṃ  senāsanaṃ adāsi. te phalasamāpattisukhena sukhaṃ vasiṃsu. koci nesaṃ tattha vasanabhāvaṃ na  jānāti.<br/><br/>[03] te vutthavassā pavāretvā ``āvuso, taṃ nissāya sukhaṃ vutthāmha, satthāraṃ vandituṃ  gacchāmā''ti taṃ āpucchiṃsu. so ``sādhū''ti sampaṭicchitvā te ādāya dhuragāme piṇḍāya cari.  therā katabhattakiccā gāmato nikkhamiṃsu. kokāliko te uyyojetvā nivattitvā manussānaṃ  ārocesi ``upāsakā, tumhe tiracchānasadisā, dve aggasāvake temāsaṃ dhuravihāre vasante na  jānittha, idāni te gatā''ti. manussā ``kasmā pana, bhante, amhākaṃ nārocitthā''ti vatvā  bahuṃ sappitelādibhesajjañceva vatthacchādanañca gahetvā there upasaṅkamitvā vanditvā ``khamatha no,  bhante, mayaṃ tumhākaṃ aggasāvakabhāvaṃ na jānāma, ajja no kokālikabhadantassa vacanena ñātā,  amhākaṃ anukampāya imāni bhesajjavatthacchādanāni gaṇhathā''ti āhaṃsu.<br/><br/>[03] kokāliko ^a^V4.0219^ea^ ``therā appicchā santuṭṭhā, imāni vatthāni attanā aggahetvā mayhaṃ  dassantī''ti cintetvā upāsakehi saddhiṃyeva therānaṃ santikaṃ gato. therā bhikkhuparipācitattā  tato kiñci neva attanā gaṇhiṃsu, na kokālikassa dāpesuṃ. upāsakā ``bhante, idāni  agaṇhantā puna amhākaṃ anukampāya idha āgaccheyyāthā''ti yāciṃsu. therā anadhivāsetvā satthu  santikaṃ agamiṃsu. kokāliko ``ime therā attanā agaṇhantā mayhaṃ na dāpesu''nti āghātaṃ  bandhi. therāpi satthu santike thokaṃ vasitvā attano parivāre pañcabhikkhusate ca ādāya  bhikkhusahassena saddhiṃ cārikaṃ caramānā kokālikaraṭṭhaṃ pattā. te upāsakā paccuggamanaṃ katvā there  ādāya tameva vihāraṃ netvā devasikaṃ mahāsakkāraṃ kariṃsu. pahutaṃ bhesajjavatthacchādanaṃ ^a^P4.0244^ea^  uppajji, therehi saddhiṃ āgatabhikkhū cīvarāni vicārentā saddhiṃ āgatānaṃ  bhikkhūnaññeva denti ^a^M4.0245^ea^, kokālikassa na denti, therāpi tassa na dāpenti.  kokāliko cīvaraṃ alabhitvā ``pāpicchā sāriputtamoggallānā, pubbe dīyamānaṃ lābhaṃ aggahetvā  idāni gaṇhanti, pūretuṃ na sakkā, aññe na olokentī''ti there akkosati paribhāsati. therā  ``ayaṃ amhe nissāya akusalaṃ pasavatī''ti saparivārā nikkhamitvā ``aññaṃ, bhante, katipāhaṃ  vasathā''ti manussehi yāciyamānāpi nivattituṃ na icchiṃsu.<br/><br/>[03] atheko daharo bhikkhu āha -- ``upāsakā, kathaṃ therā vasissanti, tumhākaṃ kulūpako  thero idha imesaṃ vāsaṃ na sahatī''ti. te tassa santikaṃ gantvā ``bhante, tumhe kira therānaṃ idha  vāsaṃ na sahatha, gacchatha ne khamāpetvā nivattetha, sace na nivattetha, palāyitvā aññattha  vasathā''ti āhaṃsu. so upāsakānaṃ bhayena gantvā there yāci. therā ``gacchāvuso, na mayaṃ  nivattāmā''ti pakkamiṃsu. so there nivattetuṃ asakkonto vihārameva paccāgato. atha naṃ upāsakā  pucchiṃsu ``nivattitā te, bhante, therā''ti. ``nivattetuṃ nāsakkhiṃ āvuso''ti. atha naṃ  ``imasmiṃ pāpadhamme vasante idha pesalā bhikkhū na vasissanti, nikkaḍḍhāma na''nti cintetvā  ``bhante, mā tvaṃ idha vasi, amhe nissāya tuyhaṃ kiñci natthī''ti āhaṃsu. so tehi  nikkaḍḍhito pattacīvaramādāya jetavanaṃ gantvā satthāraṃ upasaṅkamitvā ``pāpicchā, bhante,  sāriputtamoggallānā, pāpikānaṃ icchānaṃ vasaṃ gatā''ti āha. atha naṃ satthā ``mā hevaṃ  kokālika, avaca, mā hevaṃ kokālika avaca, pasādehi kokālika, sāriputtamoggallānesu cittaṃ,  te pesalā bhikkhū''ti vāreti. vāritopi kokāliko ``tumhe, bhante, tumhākaṃ aggasāvakānaṃ  saddahatha, ahaṃ paccakkhato addasaṃ, pāpicchā ete paṭicchannakammantā dussīlā''ti vatvā yāvatatiyaṃ  satthārā vāritopi tatheva vatvā uṭṭhāyāsanā pakkāmi. tassa pakkantamattasseva sakalasarīre  sāsapamattā piḷakā uṭṭhahitvā anupubbena vaḍḍhitvā ^a^V4.0220^ea^ beḷuvapakkamattā hutvā bhijjitvā pubbalohitāni  pagghariṃsu. so nitthunanto vedanāppatto jetavanadvārakoṭṭhake nipajji. ``kokālikena dve  aggasāvakā akkuṭṭhā''ti yāva brahmalokā ekakolāhalaṃ ahosi.<br/><br/>[03] athassa ^a^M4.0246^ea^ upajjhāyo turū nāma brahmā ^a^P4.0245^ea^ taṃ kāraṇaṃ  ñatvā ``there khamāpessāmī''ti āgantvā ākāse ṭhatvā ``kokālika, pharusaṃ te kammaṃ kataṃ,  aggasāvake pasādehī''ti āha. ``ko pana tvaṃ āvuso''ti? ``turū brahmā nāmāha''nti.  ``nanu tvaṃ, āvuso, bhagavatā anāgāmīti byākato, anāgāmī ca anāvattidhammo asmā  lokāti vuttaṃ, tvaṃ saṅkāraṭṭhāne yakkho bhavissasī''ti mahābrahmaṃ apasādesi. so taṃ attano  vacanaṃ gāhāpetuṃ asakkonto ``tava vācāya tvaññeva paññāyissasī''ti vatvā suddhāvāsameva gato.  kokālikopi kālaṃ katvā padumaniraye uppajji. tassa tattha nibbattabhāvaṃ ñatvā  sahampatibrahmā tathāgatassa ārocesi, satthā bhikkhūnaṃ ārocesi. bhikkhū tassa aguṇaṃ kathentā  dhammasabhāyaṃ kathaṃ samuṭṭhāpesuṃ ``āvuso, kokāliko kira sāriputtamoggallāne akkositvā attano  mukhaṃ nissāya padumaniraye uppanno''ti. satthā āgantvā ``kāya nuttha, bhikkhave, etarahi  kathāya sannisinnā''ti pucchitvā ``imāya nāmā''ti vutte ``na, bhikkhave, idāneva kokāliko  vacanena hato attano mukhaṃ nissāya dukkhaṃ anubhoti, pubbepi esa attano mukhaṃ nissāya dukkhaṃ  anubhosiyevā''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente tassa purohito piṅgalo nikkhantadāṭho ahosi.  tassa brāhmaṇī aññena brāhmaṇena saddhiṃ aticari, sopi tādisova. purohito brāhmaṇiṃ  punappunaṃ vārentopi vāretuṃ asakkonto cintesi ``imaṃ mama veriṃ sahatthā māretuṃ na sakkā,  upāyena naṃ māressāmī''ti. so rājānaṃ upasaṅkamitvā āha ``mahārāja, tava nagaraṃ  sakalajambudīpe agganagaraṃ, tvaṃ aggarājā, evaṃ aggarañño nāma tava dakkhiṇadvāraṃ duyuttaṃ  avamaṅgala''nti. ``ācariya, idāni kiṃ kātabba''nti? ``maṅgalaṃ katvā yojetabba''nti.  ``kiṃ laddhuṃ vaṭṭatī''ti. ``purāṇadvāraṃ hāretvā maṅgalayuttāni dārūni gahetvā nagarapariggāhakānaṃ  bhūtānaṃ baliṃ datvā maṅgalanakkhattena patiṭṭhāpetuṃ vaṭṭatī''ti. ``tena hi evaṃ karothā''ti. tadā  bodhisatto takkāriyo nāma māṇavo ^a^M4.0247^ea^ hutvā ^a^P4.0246^ea^ tassa santike  sippaṃ uggaṇhāti. purohito purāṇadvāraṃ hāretvā navaṃ niṭṭhāpetvā rājānaṃ āha -- ``niṭṭhitaṃ,  deva, dvāraṃ, sve bhaddakaṃ nakkhattaṃ, taṃ anatikkamitvā baliṃ katvā dvāraṃ patiṭṭhāpetuṃ vaṭṭatī''ti.  ``ācariya, balikammatthāya kiṃ laddhuṃ vaṭṭatī''ti? ``deva, mahesakkhaṃ dvāraṃ mahesakkhāhi  devatāhi ^a^V4.0221^ea^ pariggahitaṃ, ekaṃ piṅgalaṃ nikkhantadāṭhaṃ ubhatovisuddhaṃ brāhmaṇaṃ māretvā tassa maṃsalohitena  baliṃ katvā sarīraṃ heṭṭhā khipitvā dvāraṃ patiṭṭhāpetabbaṃ, evaṃ tumhākañca nagarassa ca vuḍḍhi  bhavissatī''ti. ``sādhu ācariya, evarūpaṃ brāhmaṇaṃ māretvā dvāraṃ patiṭṭhāpehī''ti.<br/><br/>[03] so tuṭṭhamānaso ``sve paccāmittassa piṭṭhiṃ passissāmī''ti ussāhajāto attano gehaṃ  gantvā mukhaṃ rakkhituṃ asakkonto turitaturito bhariyaṃ āha -- ``pāpe caṇḍāli ito paṭṭhāya kena  saddhiṃ abhiramissasi, sve te jāraṃ māretvā balikammaṃ karissāmī''ti. ``niraparādhaṃ  kiṃkāraṇā māressasī''ti? rājā ``kaḷārapiṅgalassa brāhmaṇassa maṃsalohitena balikammaṃ katvā  nagaradvāraṃ patiṭṭhāpehī''ti āha, ``jāro ca te kaḷārapiṅgalo, taṃ māretvā balikammaṃ  karissāmī''ti. sā jārassa santikaṃ sāsanaṃ pāhesi ``rājā kira kaḷārapiṅgalaṃ brāhmaṇaṃ  māretvā baliṃ kātukāmo, sace jīvitukāmo, aññepi tayā sadise brāhmaṇe gahetvā kālasseva  palāyassū''ti. so tathā akāsi. taṃ nagare pākaṭaṃ ahosi, sakalanagarato sabbe  kaḷārapiṅgalā palāyiṃsu.<br/><br/>[03] purohito paccāmittassa palātabhāvaṃ ajānitvā pātova rājānaṃ upasaṅkamitvā ``deva,  asukaṭṭhāne kaḷārapiṅgalo brāhmaṇo atthi, taṃ gaṇhāpethā''ti āha. rājā amacce pesesi. te taṃ  apassantā āgantvā ``palāto kirā''ti ārocesuṃ. ``aññattha upadhārethā''ti ^a^P4.0247^ea^  sakalanagaraṃ upadhārentāpi na passiṃsu. tato ``aññaṃ upadhārethā''ti vutte ``deva,  ṭhapetvā purohitaṃ añño evarūpo natthī''ti vadiṃsu. purohitaṃ na sakkā māretunti. ``deva,  kiṃ kathetha, purohitassa kāraṇā ajja dvāre appatiṭṭhāpite nagaraṃ aguttaṃ bhavissati, ācariyo  kathento ``ajja nakkhattaṃ atikkamitvā ito saṃvaccharaccayena nakkhattaṃ labhissatī''ti kathesi,  saṃvaccharaṃ nagare advārake paccatthikānaṃ okāso bhavissati, imaṃ māretvā aññena byattena ^a^M4.0248^ea^  brāhmaṇena balikammaṃ kāretvā dvāraṃ patiṭṭhāpessāmā''ti. ``atthi pana añño  ācariyasadiso paṇḍito brāhmaṇo''ti? ``atthi deva, tassa antevāsī takkāriyamāṇavo nāma,  tassa purohitaṭṭhānaṃ datvā maṅgalaṃ karothā''ti.<br/><br/>[03] rājā taṃ pakkosāpetvā sammānaṃ kāretvā purohitaṭṭhānaṃ datvā tathā kātuṃ āṇāpesi. so  mahantena parivārena nagaradvāraṃ agamāsi. purohitaṃ rājānubhāvena bandhitvā ānayiṃsu. mahāsatto  dvāraṭṭhapanaṭṭhāne āvāṭaṃ khaṇāpetvā sāṇiṃ parikkhipāpetvā ācariyena saddhiṃ antosāṇiyaṃ aṭṭhāsi.  ācariyo āvāṭaṃ oloketvā attano patiṭṭhaṃ alabhanto ``attho tāva  ^a^V4.0222^ea^ me nipphādito ahosi, bālattā pana mukhaṃ rakkhituṃ asakkonto vegena pāpitthiyā kathesiṃ, attanāva attano vadho  ābhato''ti mahāsattaṃ ālapanto paṭhamaṃ gāthamāha -- <br/><br/>[40] 104^b^.^eb^ <br/><br/>[21] ``ahameva dubbhāsitaṃ bhāsi bālo, bhekovaraññe ahimavhāyamāno. <br/><br/>[22] takkāriye sobbhamimaṃ patāmi, na kireva sādhu ativelabhāṇī''ti..<br/><br/>[03] tattha ^a^P4.0248^ea^ ^b^dubbhāsitaṃ bhāsī^eb^ti dubbhāsitaṃ bhāsiṃ. ^b^bhekovā^eb^ti  yathā araññe maṇḍūko vassanto attano khādakaṃ ahiṃ avhāyamāno dubbhāsitaṃ bhāsati nāma, evaṃ  ahameva dubbhāsitaṃ bhāsiṃ. ^b^takkāriye^eb^ti tassa nāmaṃ, takkāriyāti itthiliṅgaṃ nāmaṃ, teneva  taṃ ālapanto evamāha.<br/><br/>[03] taṃ sutvā mahāsatto dutiyaṃ gāthamāha -- <br/><br/>[40] 105^b^.^eb^ <br/><br/>[21] ``pappoti macco ativelabhāṇī, bandhaṃ vadhaṃ sokapariddavañca. <br/><br/>[22] attānameva garahāsi ettha, ācera yaṃ taṃ nikhaṇanti sobbhe''ti..<br/><br/>[03] tattha ^a^M4.0249^ea^ ^b^ativelabhāṇī^eb^ti velātikkantaṃ pamāṇātikkantaṃ katvā kathanaṃ  nāma na sādhu, ativelabhāṇī puriso na sādhūti attho. ^b^sokapariddavañcā^eb^ti ācariya,  evameva ativelabhāṇī puriso vadhaṃ bandhañca sokañca mahantena saddena paridevañca pappoti.  ^b^garahāsī^eb^ti paraṃ agarahitvā attānaṃyeva garaheyyāsi. ^b^etthā^eb^ti etasmiṃ kāraṇe.  ^b^ācera yaṃ ta^eb^nti ācariya, yena kāraṇena taṃ nikhaṇanti sobbhe, taṃ tayāva kataṃ, tasmā  attānameva garaheyyāsīti vadati.<br/><br/>[03] evañca pana vatvā ``ācariya, vācaṃ arakkhitvā na kevalaṃ tvameva dukkhappatto, aññopi  dukkhappattoyevā''ti vatvā atītaṃ āharitvā dassesi.<br/><br/>[03] pubbe kira bārāṇasiyaṃ kāḷī nāma gaṇikā ahosi, tassā tuṇḍilo nāma bhātā.  kāḷī ekadivasaṃ sahassaṃ gaṇhāti. tuṇḍilo pana itthidhutto surādhutto akkhadhutto ahosi.  sā tassa dhanaṃ deti, so laddhaṃ laddhaṃ vināseti. sā taṃ vārentīpi vāretuṃ nāsakkhi. so  ekadivasaṃ jūtaparājito nivatthavatthāni datvā kaṭasārakakhaṇḍaṃ nivāsetvā tassā gehaṃ āgami   ^a^V4.0223^ea^. tāya ca dāsiyo āṇattā honti ``tuṇḍilassa āgatakāle ^a^P4.0249^ea^ kiñci adatvā  gīvāyaṃ naṃ gahetvā nīhareyyāthā''ti. tā tathā kariṃsu. so dvāramūle rodanto aṭṭhāsi.<br/><br/>[03] atheko seṭṭhiputto niccakālaṃ kāḷiyā sahassaṃ āharāpento disvā ``kasmā tuṇḍila  rodasī''ti pucchi. ``sāmi, jūtaparājito mama bhaginiyā santikaṃ āgatomhi, taṃ maṃ  dāsiyo gīvāyaṃ gahetvā nīhariṃsū''ti. ``tena hi tiṭṭha, bhaginiyā te kathessāmī''ti so  gantvā ``bhātā te kaṭasārakakhaṇḍaṃ nivāsetvā dvāramūle ṭhito, vatthānissa kimatthaṃ na desī''ti  āha. ``ahaṃ tāva na demi, sace pana te sineho atthi, tvaṃ dehī''ti. tasmiṃ pana gaṇikāya  ghare idaṃcārittaṃ -- ābhatasahassato pañcasatāni gaṇikāya honti, pañcasatāni  vatthagandhamālamūlāni honti. āgatapurisā tasmiṃ ghare laddhavatthāni nivāsetvā rattiṃ vasitvā  punadivase gacchantā ābhatavatthāneva nivāsetvā gacchanti. tasmā so seṭṭhiputto tāya  dinnavatthāni nivāsetvā attano sāṭake tuṇḍilassa dāpesi. so nivāsetvā nadanto ^a^M4.0250^ea^  gajjanto gantvā surāgehaṃ pāvisi. kāḷīpi dāsiyo āṇāpesi ``sve etassa  gamanakāle vatthāni acchindeyyāthā''ti. tā tassa nikkhamanakāle ito cito ca upadhāvitvā  vilumpamānā sāṭake gahetvā ``idāni yāhi kumārā''ti naggaṃ katvā vissajjesuṃ. so naggova  nikkhami. jano parihāsaṃ karoti. so lajjitvā ``mayāvetaṃ kataṃ, ahameva attano mukhaṃ  rakkhituṃ nāsakkhi''nti paridevi. idaṃ tāva dassetuṃ tatiyaṃ gāthamāha -- <br/><br/>[40] 106^b^.^eb^ <br/><br/>[21] ``kimevahaṃ tuṇḍilamanupucchiṃ, kareyya saṃ bhātaraṃ kāḷikāyaṃ. <br/><br/>[22] naggovahaṃ vatthayugañca jīno, ayampi attho bahutādisovā''ti..<br/><br/>[03] tattha ^a^P4.0250^ea^ ^b^bahutādisovā^eb^ti seṭṭhiputto hi attanā katena dukkhaṃ patto,  tvampi tasmā ayampi tuyhaṃ dukkhappatti attho. bahūhi kāraṇehi tādisova.<br/><br/>[03] aparopi bārāṇasiyaṃ ajapālānaṃ pamādena gocarabhūmiyaṃ dvīsu meṇḍesu yujjhantesu eko  kuliṅgasakuṇo ``ime dāni bhinnehi sīsehi marissanti, vāressāmi teti mātulā mā  yujjhathā''ti vāretvā tesaṃ kathaṃ aggahetvā yujjhantānaññeva piṭṭhiyampi sīsepi nisīditvā  yācitvā vāretuṃ asakkonto ``tena hi maṃ māretvā yujjhathā''ti ubhinnampi sīsantaraṃ pāvisi.  te aññamaññaṃ yujjhiṃsuyeva. so saṇhakaraṇiyaṃ pisito viya attanā kateneva vināsaṃ patto.  idampi aparaṃ kāraṇaṃ dassetuṃ catutthaṃ gāthamāha -- <br/><br/>[40] 107^b^.^eb^ <br/><br/>[21] ``yo ^a^V4.0224^ea^ yujjhamānānamayujjhamāno, meṇḍantaraṃ accupatī kuliṅgo. <br/><br/>[22] so piṃsito meṇḍasirehi tattha, ayampi attho bahutādisovā''ti..<br/><br/>[03] tattha ^b^meṇḍantara^eb^nti meṇḍānaṃ antaraṃ. ^b^accupatī^eb^ti atigantvā uppati, ākāse  sīsānaṃ vemajjhe aṭṭhāsīti attho. ^b^piṃsito^eb^ti pīḷito.<br/><br/>[03] aparepi ^a^M4.0251^ea^ bārāṇasivāsino gopālakā phalitaṃ tālarukkhaṃ disvā ekaṃ  tālaphalatthāya rukkhaṃ āropesuṃ. tasmiṃ phalāni pātente eko kaṇhasappo vammikā nikkhamitvā  tālarukkhaṃ āruhi. heṭṭhā patiṭṭhitā daṇḍehi paharantā nivāretuṃ nāsakkhiṃsu. te ``sappo tālaṃ  abhiruhatī''ti itarassa ācikkhiṃsu. so bhīto mahāviravaṃ viravi. heṭṭhā ṭhitā ekaṃ  thirasāṭakaṃ catūsu kaṇṇesu gahetvā ``imasmiṃ sāṭake patā''ti āhaṃsu. so patanto catunnampi  antare sāṭakamajjhe pati. tassa pana pātanavegena te sandhāretuṃ asakkontā aññamaññaṃ ^a^P4.0251^ea^  sīsehi paharitvā bhinnehi sīsehi jīvitakkhayaṃ pattā. idampi kāraṇaṃ dassento  pañcamaṃ gāthamāha -- <br/><br/>[40] 108^b^.^eb^ <br/><br/>[21] ``caturo janā potthakamaggahesuṃ, ekañca posaṃ anurakkhamānā. <br/><br/>[22] sabbeva te bhinnasirā sayiṃsu, ayampi attho bahutādisovā''ti..<br/><br/>[03] tattha ^b^potthaka^eb^nti sāṇasāṭakaṃ. ^b^sabbeva te^eb^ti tepi cattāro janā attanā  kateneva bhinnasīsā sayiṃsu.<br/><br/>[03] aparepi bārāṇasivāsino eḷakacorā rattiṃ ekaṃ ajaṃ thenetvā ``divā araññe  khādissāmā''ti tassā avassanatthāya mukhaṃ bandhitvā veḷugumbe ṭhapesuṃ. punadivase taṃ khādituṃ  gacchantā āvudhaṃ pamussitvā agamaṃsu. te ``ajaṃ māretvā maṃsaṃ pacitvā khādissāma,  āharathāvudha''nti ekassapi hatthe āvudhaṃ adisvā ``vinā āvudhena etaṃ māretvāpi maṃsaṃ gahetuṃ na  sakkā, vissajjetha naṃ, puññamassa atthī''ti vissajjesuṃ. tadā eko naḷakāro veḷuṃ gahetvā  ``punapi āgantvā gahessāmī''ti naḷakārasatthaṃ veḷugumbantare ṭhapetvā pakkāmi. ajā  ``muttāmhī''ti tussitvā veḷumūle kīḷamānā pacchimapādehi paharitvā taṃ satthaṃ pātesi. corā  satthasaddaṃ sutvā upadhārentā taṃ disvā tuṭṭhamānasā ajaṃ māretvā maṃsaṃ khādiṃsu. iti ``sāpi  ajā attanā kateneva matā''ti dassetuṃ chaṭṭhaṃ gāthamāha -- <br/><br/>[40] 109^b^.^eb^ <br/><br/>[21] ``ajā ^a^V4.0225^ea^ ^a^M4.0252^ea^ yathā veḷugumbasmiṃ baddhā, avakkhipantī  asimajjhagacchi. <br/><br/>[22] teneva tassā galakāvakantaṃ, ayampi attho bahutādisovā''ti..<br/><br/>[03] tattha ^b^avakkhipantī^eb^ti kīḷamānā pacchimapāde khipantī.<br/><br/>[03] evañca ^a^P4.0252^ea^ pana vatvā ``attano vacanaṃ rakkhitvā mitabhāṇino nāma  maraṇadukkhā muccantī''ti dassetvā ^b^kinnaravatthuṃ^eb^ āhari.<br/><br/>[03] bārāṇasivāsī kireko luddako himavantaṃ gantvā ekenupāyena jayampatike dve kinnare gahetvā  ānetvā rañño adāsi. rājā adiṭṭhapubbe kinnare disvā tussitvā ``ludda, imesaṃ ko  guṇo''ti pucchi. ``deva, ete madhurena saddena gāyanti, manuññaṃ naccanti, manussā evaṃ  gāyituñca naccituñca na jānantī''ti. rājā luddassa bahuṃ dhanaṃ datvā kinnare ``gāyatha  naccathā''ti āha. kinnarā ``sace mayaṃ gāyantā byañjanaṃ paripuṇṇaṃ kātuṃ na sakkhissāma,  duggītaṃ hoti, amhe garahissanti vadhissanti, bahuṃ kathentānañca pana musāvādopi hotī''ti  musāvādabhayena raññā punappunaṃ vuttāpi na gāyiṃsu na nacciṃsu. rājā kujjhitvā ``ime māretvā  maṃsaṃ pacitvā āharathā''ti āṇāpento sattamaṃ gāthamāha -- <br/><br/>[40] 110^b^.^eb^ <br/><br/>[21] ``ime na devā na gandhabbaputtā, migā ime atthavasaṃ gatā me. <br/><br/>[22] ekañca naṃ sāyamāse pacantu, ekaṃ punappātarāse pacantū''ti..<br/><br/>[03] tattha ^b^migā ime^eb^ti ime sace devā gandhabbā vā bhaveyyuṃ, nacceyyuñceva gāyeyyuñca, ime  pana migā tiracchānagatā. ^b^atthavasaṃ gatā me^eb^ti atthaṃ paccāsīsantena luddena ānītattā  atthavasena mama hatthaṃ gatā. etesu ekaṃ sāyamāse, ekaṃ pātarāse pacantūti.<br/><br/>[03] kinnarī cintesi ``rājā kuddho nissaṃsayaṃ māressati, idāni kathetuṃ kālo''ti aṭṭhamaṃ  gāthamāha -- <br/><br/>[40] 111^b^.^eb^ <br/><br/>[21] ``sataṃ ^a^M4.0253^ea^ sahassāni dubhāsitāni, kalampi nāgghanti  subhāsitassa. <br/><br/>[22] dubbhāsitaṃ saṅkamāno kileso, tasmā tuṇhī kimpurisā na bālyā''ti..<br/><br/>[03] tattha ^a^V4.0226^ea^ ^a^P4.0253^ea^ ^b^saṅkamāno kileso^eb^ti kadāci ahaṃ bhāsamāno dubbhāsitaṃ  bhāseyyaṃ, evaṃ dubbhāsitaṃ saṅkamāno kilissati kilamati. ^b^tasmā^eb^ti tena kāraṇena  tumhākaṃ na gāyiṃ, na bālabhāvenāti.<br/><br/>[03] rājā kinnariyā tussitvā anantaraṃ gāthamāha -- <br/><br/>[40] 112^b^.^eb^ <br/><br/>[21] ``yā mesā byāhāsi pamuñcathetaṃ, giriñca naṃ himavantaṃ nayantu. <br/><br/>[22] imañca kho dentu mahānasāya, pātova naṃ pātarāse pacantū''ti..<br/><br/>[03] tattha ^b^yā mesā^eb^ti yā me esā. ^b^dentū^eb^ti mahānasatthāya dentu.<br/><br/>[03] kinnaro rañño vacanaṃ sutvā ``ayaṃ maṃ akathentaṃ avassaṃ māressati, idāni kathetuṃ  vaṭṭatī''ti itaraṃ gāthamāha -- <br/><br/>[40] 113^b^.^eb^ <br/><br/>[21] ``pajjunnanāthā pasavo, pasunāthā ayaṃ pajā. <br/><br/>[27] tvaṃ nāthosi mahārāja, nāthohaṃ bhariyāya me. <br/><br/>[22] dvinnamaññataraṃ ñatvā, mutto gaccheyya pabbata''nti..<br/><br/>[03] tattha ^b^pajjunnanāthā pasavo^eb^ti tiṇabhakkhā pasavo meghanāthā nāma. ^b^pasunāthā ayaṃ  pajā^eb^ti ayaṃ pana manussapajā pañcagorasena upajīvantī pasunāthā pasupatiṭṭhā. ^b^tvaṃ  nāthosī^eb^ti tvaṃ mama patiṭṭhā asi. ^b^nāthoha^eb^nti mama bhariyāya ahaṃ nātho, ahamassā  patiṭṭhā. ^b^dvinnamaññataraṃ ñatvā, mutto gaccheyya pabbata^eb^nti amhākaṃ dvinnaṃ antare eko ekaṃ  mataṃ ñatvā sayaṃ maraṇato mutto himavantaṃ gaccheyya, jīvamānā pana mayaṃ aññamaññaṃ na jahāma,  tasmā sacepi imaṃ himavantaṃ pesetukāmo, maṃ paṭhamaṃ māretvā pacchā pesehīti.<br/><br/>[03] evañca ^a^M4.0254^ea^ pana vatvā ``mahārāja, na mayaṃ tava vacanaṃ akātukāmatāya  tuṇhī ahumha, mayaṃ kathāya pana dosaṃ disvā na kathayimhā''ti dīpento imaṃ gāthādvayamāha -- <br/><br/>[40] 114^b^.^eb^ <br/><br/>[21] ``na ve nindā suparivajjayetha, nānā janā sevitabbā janinda. <br/><br/>[22] yeneva ^a^P4.0254^ea^ eko labhate pasaṃsaṃ, teneva añño labhate ninditāraṃ.. <br/><br/>[40] 115^b^.^eb^ <br/><br/>[21] ``sabbo ^a^V4.0227^ea^ loko paricitto aticitto, sabbo loko cittavā samhi citte. <br/><br/>[22] paccekacittā puthu sabbasattā, kassīdha cittassa vasena vatte''ti..<br/><br/>[03] tattha ^b^suparivajjayethā^eb^ti mahārāja, nindā nāma sukhena parivajjetuṃ na sakkā.  ^b^nānā janā^eb^ti nānāchandā janā. ^b^yenevā^eb^ti yena sīlādiguṇena eko pasaṃsaṃ labhati,  teneva añño ninditāraṃ labhati. amhākañhi kinnarānaṃ antare kathanena pasaṃsaṃ labhati,  manussānaṃ antare nindaṃ, iti nindā nāma dupparivajjiyā, svāhaṃ kathaṃ tava santikā pasaṃsaṃ  labhissāmīti.<br/><br/>[03] ^b^sabbo loko paricitto^eb^ti mahārāja, asappuriso nāma pāṇātipātādicittena,  sappuriso pāṇātipātā veramaṇi ādicittena aticittoti, evaṃ sabbo loko paricitto  aticittoti attho. ^b^cittavā samhi citte^eb^ti sabbo pana loko attano hīnena vā  paṇītena vā cittena cittavā nāma. ^b^paccekacittā^eb^ti pāṭiyekkacittā puthuppabhedā sabbe sattā.  tesu kassekassa tava vā aññassa vā cittena kinnarī vā mādiso vā añño vā vatteyya,  tasmā ``ayaṃ mama cittavasena na vattatī''ti, mā mayhaṃ kujjhi. sabbasattā ^a^M4.0255^ea^  hi attano cittavasena gacchanti, devāti. kimpuriso rañño dhammaṃ desesi.<br/><br/>[03] rājā ``sabhāvameva katheti paṇḍito kinnaro''ti somanassappatto hutvā osānagāthamāha -- <br/><br/>[40] 116^b^.^eb^ <br/><br/>[21] ``tuṇhī ahū kimpuriso sabhariyo, yo dāni byāhāsi bhayassa bhīto. <br/><br/>[22] so dāni mutto sukhito arogo, vācākirevatthavatī narāna''nti..<br/><br/>[03] tattha ^b^vācākirevatthavatī narāna^eb^nti vācāgirā eva imesaṃ sattānaṃ atthavatī hitāvahā  hotīti attho.<br/><br/>[03] rājā kinnare suvaṇṇapañjare nisīdāpetvā tameva luddaṃ pakkosāpetvā ``gaccha bhaṇe,  gahitaṭṭhāneyeva vissajjehī''ti vissajjāpesi. mahāsattopi ^a^P4.0255^ea^ ``ācariya, evaṃ  kinnarā vācaṃ rakkhitvā pattakāle kathitena subhāsiteneva muttā, tvaṃ pana dukkathitena mahādukkhaṃ  patto''ti idaṃ udāharaṇaṃ dassetvā ``ācariya, mā bhāyi, jīvitaṃ te ahaṃ dassāmī''ti  assāsesi, ``apica kho pana tumhe maṃ rakkheyyāthā''tivutte ``na tāva nakkhattayogo  labbhatī''ti ^a^V4.0228^ea^ divasaṃ vītināmetvā majjhimayāmasamanantare mataṃ eḷakaṃ āharāpetvā ``brāhmaṇa, yattha  katthaci gantvā jīvāhī''ti kañci ajānāpetvā uyyojetvā eḷakamaṃsena baliṃ katvā dvāraṃ  patiṭṭhāpesi.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepi kokāliko vācāya  hatoyevā''ti vatvā jātakaṃ samodhānesi -- ``tadā kaḷārapiṅgalo kokāliko ahosi,  takkāriyapaṇḍito pana ahameva ahosi''nti. <br/><br/>[06] takkāriyajātakavaṇṇanā aṭṭhamā. 


volume: 111
item: 487
title:
  [] . kāliṅgabodhijātakavaṇṇanā^[] . akittijātakavaṇṇanā^[] . takkāriyajātakavaṇṇanā^[] . rurumigarājajātakavaṇṇanā^

content:
  [03] ^b^tassa^eb^ ^a^M4.0256^ea^ ^b^gāmavaraṃ dammī^eb^ti idaṃ satthā veḷuvane viharanto  devadattaṃ ārabbha kathesi. so kira bhikkhūhi ``bahūpakāro te āvuso, devadattasatthā, tvaṃ  tathāgataṃ nissāya pabbajjaṃ labhi, tīṇi piṭakāni uggaṇhi, lābhasakkāraṃ pāpuṇī''ti vutto  ``āvuso, satthārā mama tiṇaggamattopi upakāro na kato, ahaṃ sayameva pabbajiṃ, sayaṃ tīṇi  piṭakāni uggaṇhiṃ, sayaṃ lābhasakkāraṃ pāpuṇi''nti kathesi. bhikkhū dhammasabhāyaṃ kathaṃ samuṭṭhāpesuṃ  ``akataññū āvuso, devadatto akatavedī''ti. satthā āgantvā ``kāya nuttha, bhikkhave,  etarahi kathāya sannisinnā''ti pucchitvā ``imāya nāmā''ti vutte ``na, bhikkhave, devadatto  idāneva akataññū, pubbepi akataññūyeva, pubbepesa mayā jīvite dinnepi mama guṇamattaṃ na  jānātī''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente eko asītikoṭivibhavo seṭṭhi puttaṃ labhitvā  ``mahādhanako''tissa, nāmaṃ katvā ``sippaṃ uggaṇhanto mama putto kilamissatī''ti na kiñci  sippaṃ uggaṇhāpesi. so gītanaccavāditakhādanabhojanato uddhaṃ na kiñci aññāsi. taṃ  vayappattaṃ patirūpena dārena saṃyojetvā mātāpitaro kālamakaṃsu. so tesaṃ accayena  itthidhuttasurādhuttādīhi parivuto nānābyasanamukhehi ^a^P4.0256^ea^ iṇaṃ ādāya taṃ dātuṃ  asakkonto iṇāyikehi codiyamāno cintesi ``kiṃ mayhaṃ jīvitena, ekenamhi attabhāvena  añño viya jāto, mataṃ me seyyo''ti. so iṇāyike āha -- ``tumhākaṃ iṇapaṇṇāni gahetvā  āgacchatha, gaṅgātīre me nidahitaṃ kulasantakaṃ dhanaṃ atthi, taṃ vo dassāmī''ti. te tena   ^a^V4.0229^ea^ saddhiṃ agamaṃsu. so ``idha dhana''nti nidhiṭṭhānaṃ ācikkhanto viya ``gaṅgāyaṃ patitvā  marissāmī''ti palāyitvā gaṅgāyaṃ pati. so caṇḍasotena vuyhanto kāruññaravaṃ viravi.<br/><br/>[03] tadā mahāsatto rurumigayoniyaṃ nibbattitvā parivāraṃ chaḍḍetvā ekakova gaṅgānivattane  ramaṇīye sālamissake supupphitāmbavane vasati uposathaṃ upavutthāya. tassa sarīracchavi  sumajjitakañcanapaṭṭavaṇṇā ahosi, hatthapādā ^a^M4.0257^ea^ lākhārasaparikammakatā viya,  naṅguṭṭhaṃ cāmarīnaṅguṭṭhaṃ viya, siṅgāni rajatadāmasadisāni, akkhīni sumajjitamaṇiguḷikā viya,  mukhaṃ odahitvā ṭhapitarattakambalageṇḍukaṃ viya. evarūpaṃ tassa rūpaṃ ahosi. so aḍḍharattasamaye  tassa kāruññasaddaṃ sutvā ``manussasaddo sūyati, mā mayi dharante maratu, jīvitamassa  dassāmī''ti cintetvā sayanagumbā uṭṭhāya nadītīraṃ gantvā ``ambho purisa, mā bhāyi, jīvitaṃ  te dassāmī''ti assāsetvā sotaṃ chindanto gantvā taṃ piṭṭhiyaṃ āropetvā tīraṃ pāpetvā attano  vasanaṭṭhānaṃ netvā phalāphalāni datvā dvīhatīhaccayena ``bho purisa, ahaṃ taṃ ito araññato  nīharitvā bārāṇasimagge ṭhapessāmi, tvaṃ sotthinā gamissasi, apica kho pana tvaṃ `asukaṭṭhāne  nāma kañcanamigo vasatī'ti dhanakāraṇā maṃ rañño ceva rājamahāmattassa ca mā ācikkhāhī''ti  āha. so ``sādhu sāmī''ti sampaṭicchi.<br/><br/>[03] mahāsatto tassa paṭiññaṃ gahetvā taṃ attano piṭṭhiyaṃ āropetvā bārāṇasimagge otāretvā  nivatti. tassa bārāṇasipavisanadivaseyeva khemā nāma rañño aggamahesī paccūsakāle supinante  suvaṇṇavaṇṇaṃ migaṃ attano dhammaṃ desentaṃ disvā ^a^P4.0257^ea^ cintesi ``sace evarūpo  migo na bhaveyya, nāhaṃ supine passeyyaṃ, addhā bhavissati, rañño ārocessāmī''ti. sā  rājānaṃ upasaṅkamitvā ``mahārāja, ahaṃ suvaṇṇavaṇṇaṃ migaṃ passituṃ icchāmi, suvaṇṇavaṇṇamigassa  dhammaṃ sotukāmāmhi, labhissāmi ce, jīveyyaṃ, no ce, natthi me jīvita''nti āha. rājā taṃ  assāsetvā ``sace manussaloke atthi, labhissasī''ti vatvā brāhmaṇe pakkosāpetvā  ``suvaṇṇavaṇṇā migā nāma hontī''ti pucchitvā ``āma, deva, hontī''ti sutvā  alaṅkatahatthikkhandhe suvaṇṇacaṅkoṭake sahassathavikaṃ ṭhapetvā yo suvaṇṇavaṇṇaṃ migaṃ  ācikkhissati, tassa saddhiṃ sahassathavikasuvaṇṇacaṅkoṭakena tañca hatthiṃ tato ca uttari  dātukāmo hutvā suvaṇṇapaṭṭe gāthaṃ likhāpetvā ekaṃ amaccaṃ pakkosāpetvā ``ehi tāta, mama vacanena  imaṃ gāthaṃ nagaravāsīnaṃ kathehī''ti imasmiṃ jātake paṭhamaṃ gāthamāha -- <br/><br/>[40] 117^b^.^eb^ <br/><br/>[21] ``tassa ^a^V4.0230^ea^ ^a^M4.0258^ea^ gāmavaraṃ dammi, nāriyo ca alaṅkatā. <br/><br/>[22] yo me taṃ migamakkhāti, migānaṃ migamuttama''nti..<br/><br/>[03] amacco suvaṇṇapaṭṭaṃ gahetvā sakalanagare vācāpesi. atha so seṭṭhiputto bārāṇasiṃ  pavisantova taṃ kathaṃ sutvā amaccassa santikaṃ gantvā ``ahaṃ rañño evarūpaṃ migaṃ  ācikkhissāmi, maṃ rañño dassehī''ti āha. amacco hatthikkhandhato otaritvā taṃ rañño  santikaṃ netvā ``ayaṃ kira, deva, taṃ migaṃ ācikkhissatī''ti dassesi. rājā ``saccaṃ  ambho purisā''ti pucchi. so ``saccaṃ mahārāja, tvaṃ etaṃ yasaṃ mayhaṃ dehī''ti vadanto dutiyaṃ  gāthamāha -- <br/><br/>[40] 118^b^.^eb^ <br/><br/>[21] ``mayhaṃ gāmavaraṃ dehi, nāriyo ca alaṅkatā. <br/><br/>[22] ahaṃ te migamakkhissaṃ, migānaṃ migamuttama''nti..<br/><br/>[03] taṃ sutvā rājā tassa mittadubbhissa tussitvā ``abbho kuhiṃ so migo vasatī''ti  pucchitvā ``asukaṭṭhāne nāma devā''ti vutte tameva maggadesakaṃ katvā mahantena parivārena taṃ ṭhānaṃ  agamāsi. atha naṃ so mittadubbhī ``senaṃ, deva, sannisīdāpehī''ti ^a^P4.0258^ea^ vatvā  sannisinnāya senāya eso, deva, suvaṇṇamigo etasmiṃ vane vasatī''ti hatthaṃ pasāretvā  ācikkhanto tatiyaṃ gāthamāha -- <br/><br/>[40] 119^b^.^eb^ <br/><br/>[21] ``etasmiṃ vanasaṇḍasmiṃ, ambā sālā ca pupphitā. <br/><br/>[22] indagopakasañchannā, ettheso tiṭṭhate migo''ti..<br/><br/>[03] tattha ^b^indagopakasañchannā^eb^ti etassa vanasaṇḍassa bhūmi indagopakavaṇṇāya rattāya  sukhasamphassāya tiṇajātiyā sañchannā, sasakucchi viya mudukā, ettha etasmiṃ ramaṇīye vanasaṇḍe  eso tiṭṭhatīti dasseti.<br/><br/>[03] rājā tassa vacanaṃ sutvā amacce āṇāpesi ``tassa migassa palāyituṃ adatvā khippaṃ  āvudhahatthehi purisehi saddhiṃ vanasaṇḍaṃ parivārethā''ti. te tathā katvā unnadiṃsu. rājā  katipayehi janehi saddhiṃ ekamantaṃ aṭṭhāsi, sopissa avidūre aṭṭhāsi. mahāsatto taṃ saddaṃ sutvā  cintesi ``mahanto balakāyasaddo, tamhā me purisā ^a^M4.0259^ea^ bhayena uppannena  bhavitabba''nti ^a^V4.0231^ea^. so uṭṭhāya sakalaparisaṃ oloketvā rañño ṭhitaṭṭhānaṃ disvā ``rañño  ṭhitaṭṭhāneyeva me sotthi bhavissati, ettheva mayā gantuṃ vaṭṭatī''ti cintetvā rājābhimukho pāyāsi.  rājā taṃ āgacchantaṃ disvā ``nāgabalo migo avattharanto viya āgaccheyya, saraṃ sannayhitvā  imaṃ migaṃ santāsetvā sace palāyati, vijjhitvā dubbalaṃ katvā gaṇhissāmī''ti dhanuṃ āropetvā  bodhisattābhimukho ahosi. tamatthaṃ pakāsento satthā imaṃ gāthādvayamāha -- <br/><br/>[40] 120^b^.^eb^ <br/><br/>[21] ``dhanuṃ advejjhaṃ katvāna, usuṃ sannayhupāgami. <br/><br/>[22] migo ca disvā rājānaṃ, dūrato ajjhabhāsatha.. <br/><br/>[40] 121^b^.^eb^ <br/><br/>[21] ``āgamehi mahārāja, mā maṃ vijjhi rathesabha. <br/><br/>[22] ko nu te idamakkhāsi, ettheso tiṭṭhate migo''ti..<br/><br/>[03] tattha ^a^P4.0259^ea^ ^b^advejjhaṃ katvānā^eb^ti jiyāya ca sarena ca saddhiṃ ekameva  katvā. ^b^sannayhā^eb^ti sannayhitvā. ^b^āgamehī^eb^ti ``tiṭṭha, mahārāja, mā maṃ vijjhi,  jīvaggāhameva gaṇhāhī''ti madhurāya manussavācāya abhāsi.<br/><br/>[03] rājā tassa madhurakathāya bandhitvā dhanuṃ otāretvā gāravena aṭṭhāsi. mahāsattopi rājānaṃ  upasaṅkamitvā madhurapaṭisanthāraṃ katvā ekamantaṃ aṭṭhāsi. mahājanopi sabbāvudhāni chaḍḍetvā  āgantvā rājānaṃ parivāresi. tasmiṃ khaṇe mahāsatto suvaṇṇakiṅkiṇikaṃ cālento viya madhurena  sarena rājānaṃ pucchi ``ko nu te idamakkhāsi, ettheso tiṭṭhate migo''ti? tasmiṃ khaṇe  pāpapuriso thokaṃ paṭikkamitvā sotapatheva aṭṭhāsi. rājā ``iminā me dassito''ti kathento  chaṭṭhaṃ gāthamāha -- <br/><br/>[40] 122^b^.^eb^ <br/><br/>[21] ``esa pāpacaro poso, samma tiṭṭhati ārakā. <br/><br/>[22] soyaṃ me idamakkhāsi, ettheso tiṭṭhate migo''ti..<br/><br/>[03] tattha ^b^pāpacaro^eb^ti vissaṭṭhācāro.<br/><br/>[03] taṃ sutvā mahāsatto taṃ mittadubbhiṃ garahitvā raññā saddhiṃ sallapanto sattamaṃ gāthamāha -- <br/><br/>[40] 123^b^.^eb^ <br/><br/>[21] ``saccaṃ ^a^V4.0232^ea^ ^a^M4.0260^ea^ kireva māhaṃsu, narā ekacciyā idha. <br/><br/>[22] kaṭṭhaṃ niplavitaṃ seyyo, na tvevekacciyo naro''ti..<br/><br/>[03] tattha ^b^niplavita^eb^nti uttāritaṃ. ^b^ekacciyo^eb^ti ekacco pana mittadubbhī  pāpapuggalo udake patantopi uttārito na tveva seyyo. kaṭṭhañhi nānappakārena upakārāya  saṃvattati, mittadubbhī pana pāpapuggalo vināsāya, tasmā tato kaṭṭhameva varataranti porāṇakapaṇḍitā  kathayiṃsu, mayā pana tesaṃ vacanaṃ na katanti.<br/><br/>[03] taṃ sutvā rājā itaraṃ gāthamāha -- <br/><br/>[40] 124^b^.^eb^ <br/><br/>[21] ``kiṃ nu ruru garahasi migānaṃ, kiṃ pakkhīnaṃ kiṃ pana mānusānaṃ. <br/><br/>[22] bhayaṃ ^a^P4.0260^ea^ hi maṃ vindatinapparūpaṃ, sutvāna taṃ mānusiṃ  bhāsamāna''nti..<br/><br/>[03] tattha ^b^migāna^eb^nti migānamaññataraṃ garahasi, udāhu pakkhīnaṃ, mānusānanti pucchi.  ^b^bhayañhi maṃ vindatī^eb^ti bhayaṃ maṃ paṭilabhati, ahaṃ attani anissaro bhayasantako viya homi.  ^b^anapparūpa^eb^nti mahantaṃ.<br/><br/>[03] tato mahāsatto ``mahārāja, na migaṃ, na pakkhiṃ garahāmi, manussaṃ pana garahāmī''ti  dassento navamaṃ gāthamāha -- <br/><br/>[40] 125^b^.^eb^ <br/><br/>[21] ``yamuddhariṃ vāhane vuyhamānaṃ, mahodake salile sīghasote. <br/><br/>[22] tatonidānaṃ bhayamāgataṃ mama, dukkho have rāja asabbhi saṅgamo''ti..<br/><br/>[03] tattha ^b^vāhane^eb^ti patitapatite vahituṃ samatthe gaṅgāvahe. ^b^mahodake salile^eb^ti  mahāudake mahāsalileti attho. ubhayenāpi gaṅgāvahasseva bahūdakataṃ dasseti.  ^b^tatonidāna^eb^nti mahārāja, yo mayhaṃ tayā dassito puriso, eso mayā gaṅgāya vuyhamāno  aḍḍharattasamaye kāruññaravaṃ viravanto uddharito, tatonidānaṃ me idamajja bhayaṃ āgataṃ, asappurisehi  samāgamo nāma dukkho, mahārājāti.<br/><br/>[03] taṃ ^a^V4.0233^ea^ ^a^M4.0261^ea^ sutvā rājā tassa kujjhitvā ``evaṃ bahūpakārassa nāma guṇaṃ na  jānāti, vijjhitvā naṃ jīvitakkhayaṃ pāpessāmī''ti dasamaṃ gāthamāha -- <br/><br/>[40] 126^b^.^eb^ <br/><br/>[21] ``sohaṃ catuppattamimaṃ vihaṅgamaṃ, tanucchidaṃ hadaye ossajāmi. <br/><br/>[22] hanāmi taṃ mittadubbhiṃ akiccakāriṃ, yo tādisaṃ kammakataṃ na jāne''ti..<br/><br/>[03] tattha ^b^catuppatta^eb^nti catūhi vājapattehi samannāgataṃ. ^b^vihaṅgama^eb^nti ākāsagāmiṃ.  ^b^tanucchida^eb^nti sarīrachindanaṃ. ^b^ossajāmī^eb^ti etassa hadaye vissajjemi.<br/><br/>[03] tato mahāsatto ``mā esa maṃ nissāya nassatū''ti cintetvā ekādasamaṃ gāthamāha -- <br/><br/>[40] 127^b^.^eb^ <br/><br/>[21] ``dhīrassa ^a^P4.0261^ea^ bālassa have janinda, santo vadhaṃ nappasaṃsanti  jātu. <br/><br/>[27] kāmaṃ gharaṃ gacchatu pāpadhammo, yañcassa bhaṭṭhaṃ tadetassa dehi. <br/><br/>[22] ahañca te kāmakaro bhavāmī''ti..<br/><br/>[03] tattha ^b^kāma^eb^nti kāmena yathāruciyā attano gharaṃ gacchatu. ^b^yañcassa bhaṭṭhaṃ tadetassa  dehī^eb^ti yañca tassa ``idaṃ nāma te dassāmī''ti tayā kathitaṃ, taṃ tassa dehi.  ^b^kāmakaro^eb^ti icchākaro, yaṃ icchasi, taṃ karohi, maṃsaṃ vā me khāda, kīḷāmigaṃ vā karohi,  sabbattha te anukūlavattī bhavissāmīti attho.<br/><br/>[03] taṃ sutvā rājā tuṭṭhamānaso mahāsattassa thutiṃ karonto anantaraṃ gāthamāha -- <br/><br/>[40] 128^b^.^eb^ <br/><br/>[21] ``addhā rurū aññataro sataṃ so, yo dubbhato mānusassa na dubbhi. <br/><br/>[27] kāmaṃ gharaṃ gacchatu pāpadhammo, yañcassa bhaṭṭhaṃ tadetassa dammi. <br/><br/>[22] ahañca te kāmacāraṃ dadāmī''ti..<br/><br/>[03] tattha ^a^M4.0262^ea^ ^b^sataṃ so^eb^ti addhā tvaṃ sataṃ paṇḍitānaṃ aññataro.  ^b^kāmacāra^eb^nti ahaṃ tava dhammakathāya pasīditvā tuyhaṃ kāmacāraṃ abhayaṃ dadāmi, ito paṭṭhāya  tumhe nibbhayā yathāruciyā viharathāti mahāsattassa varaṃ adāsi.<br/><br/>[03] atha ^a^V4.0234^ea^ naṃ mahāsatto ``mahārāja, manussā nāma aññaṃ mukhena bhāsanti, aññaṃ kāyena  karontī''ti pariggaṇhanto dve gāthā abhāsi -- <br/><br/>[40] 129^b^.^eb^ <br/><br/>[21] ``suvijānaṃ siṅgālānaṃ, sakuṇānañca vassitaṃ. <br/><br/>[22] manussavassitaṃ rāja, dubbijānataraṃ tato.. <br/><br/>[40] 130^b^.^eb^ <br/><br/>[21] ``api ce maññatī poso, ñāti mitto sakhāti vā. <br/><br/>[22] yo pubbe sumano hutvā, pacchā sampajjate diso''ti..<br/><br/>[03] taṃ sutvā rājā ``migarāja, mā maṃ evaṃ maññi, ahañhi rajjaṃ jahantopi na tuyhaṃ dinnavaraṃ  jahissaṃ, saddahatha, mayha''nti ^a^P4.0262^ea^ varaṃ adāsi. mahāsatto tassa santike varaṃ  gaṇhanto attānaṃ ādiṃ katvā sabbasattānaṃ abhayadānaṃ varaṃ gaṇhi. rājāpi taṃ varaṃ datvā  bodhisattaṃ nagaraṃ netvā mahāsattañca nagarañca alaṅkārāpetvā deviyā dhammaṃ desāpesi. mahāsatto  deviṃ ādiṃ katvā rañño ca rājaparisāya ca madhurāya manussabhāsāya dhammaṃ desetvā rājānaṃ dasahi  rājadhammehi ovaditvā mahājanaṃ anusāsitvā araññaṃ pavisitvā migagaṇaparivuto vāsaṃ kappesi.  rājā ``sabbesaṃ sattānaṃ abhayaṃ dammī''ti nagare bheriṃ carāpesi. tato paṭṭhāya migapakkhīnaṃ  koci hatthaṃ pasāretuṃ samattho nāma nāhosi. migagaṇo manussānaṃ sassāni khādati, koci  vāretuṃ na sakkoti. mahājano rājaṅgaṇaṃ gantvā upakkosi. tamatthaṃ pakāsento satthā imaṃ  gāthamāha -- <br/><br/>[40] 131^b^.^eb^ <br/><br/>[21] ``samāgatā jānapadā, negamā ca samāgatā. <br/><br/>[22] migā sassāni khādanti, taṃ devo paṭisedhatū''ti..<br/><br/>[03] tattha ^b^taṃ devo^eb^ti taṃ migagaṇaṃ devo paṭisedhatūti.<br/><br/>[03] taṃ sutvā rājā gāthādvayamāha -- <br/><br/>[40] 132^b^.^eb^ <br/><br/>[21] ``kāmaṃ janapado māsi, raṭṭhañcāpi vinassatu. <br/><br/>[22] na tvevāhaṃ ruruṃ dubbhe, datvā abhayadakkhiṇaṃ.. <br/><br/>[40] 133^b^.^eb^ <br/><br/>[21] ``mā ^a^V4.0235^ea^ ^a^M4.0263^ea^ me janapado āsi, raṭṭhañcāpi vinassatu. <br/><br/>[22] na tvevāhaṃ migarājassa, varaṃ datvā musā bhaṇe''ti..<br/><br/>[03] tattha ^b^māsī^eb^ti kāmaṃ mayhaṃ janapado mā hotu. ^b^ruru^eb^nti na tveva ahaṃ  suvaṇṇavaṇṇassa rurumigarājassa abhayadakkhiṇaṃ datvā dubbhissāmīti.<br/><br/>[03] mahājano rañño vacanaṃ sutvā kiñci vattuṃ avisahanto paṭikkami. sā kathā vitthārikā  ahosi. taṃ sutvā mahāsatto migagaṇaṃ sannipātāpetvā ``ito paṭṭhāya manussānaṃ sassāni mā  khādathā''ti ovaditvā ``attano khettesu paṇṇasaññaṃ bandhantū''ti ^a^P4.0263^ea^ manussānaṃ  ghosāpesi. te tathā bandhiṃsu, tāya saññāya migā yāvajjatanā sassāni na khādanti.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepi devadatto  akataññūyevā''ti vatvā jātakaṃ samodhānesi ``tadā seṭṭhiputto devadatto ahosi, rājā ānando,  rurumigarājā pana ahameva ahosi''nti. <br/><br/>[06] rurumigarājajātakavaṇṇanā navamā. 


volume: 111
item: 488
title:
  [] . akittijātakavaṇṇanā^[] . takkāriyajātakavaṇṇanā^[] . rurumigarājajātakavaṇṇanā^[] . sarabhamigajātakavaṇṇanā^

content:
  [03] ^b^āsīsetheva puriso^eb^ti idaṃ satthā jetavane viharanto attanā saṃkhittena pucchitapañhassa  dhammasenāpatino vitthārena byākaraṇaṃ ārabbha kathesi. kadā pana satthā theraṃ saṃkhittena pañhaṃ  pucchīti? devorohane. tatrāyaṃ saṅkhepato anupubbikathā. rājagahaseṭṭhino hi santake  candanapatte āyasmatā piṇḍolabhāradvājena iddhiyā gahite satthā bhikkhūnaṃ iddhipāṭihāriyakaraṇaṃ  paṭikkhipi. tadā titthiyā ``paṭikkhittaṃ samaṇena gotamena iddhipāṭihāriyakaraṇaṃ, idāni  sayampi na karissatī''ti cintetvā maṅkubhūtehi attano sāvakehi ``kiṃ, bhante, iddhiyā pattaṃ na  gaṇhathā''ti vuccamānā ``netaṃ āvuso, amhākaṃ dukkaraṃ, chavassa pana dārupattassatthāya attano  saṇhasukhumaguṇaṃ ko gihīnaṃ pakāsessatīti na gaṇhimha, samaṇā pana sakyaputtiyā lolatāya iddhiṃ  dassetvā ^a^M4.0264^ea^ gaṇhiṃsu. mā `amhākaṃ iddhikaraṇaṃ bhāro'ti cintayittha, mayañhi  tiṭṭhantu samaṇassa gotamassa sāvakā, ākaṅkhamānā pana ^a^V4.0236^ea^ samaṇena gotamena saddhiṃ iddhiṃ  dassessāma, sace hi samaṇo gotamo ekaṃ pāṭihāriyaṃ karissati, mayaṃ dviguṇaṃ karissāmā''ti  kathayiṃsu.<br/><br/>[03] taṃ sutvā bhikkhū bhagavato ārocesuṃ ``bhante, titthiyā kira pāṭihāriyaṃ karissantī''ti.  satthā ``bhikkhave, karontu, ahampi karissāmī''ti āha. taṃ sutvā bimbisāro āgantvā  bhagavantaṃ pucchi ``bhante, pāṭihāriyaṃ kira karissathā''ti? ``āma, mahārājā''ti. ``nanu,  bhante, sikkhāpadaṃ paññatta''nti. ``mahārāja, taṃ mayā sāvakānaṃ paññattaṃ, buddhānaṃ pana  sikkhāpadaṃ nāma ^a^P4.0264^ea^ natthi. ``yathā hi, mahārāja, tava uyyāne pupphaphalaṃ  aññesaṃ vāritaṃ, na tava, evaṃsampadamidaṃ daṭṭhabba''nti. ``kattha pana, bhante, pāṭihāriyaṃ  karissathā''ti? ``sāvatthinagaradvāre kaṇḍambarukkhamūle''ti. ``amhehi tattha kiṃ kattabba''nti?  ``natthi kiñci mahārājā''ti. punadivase satthā katabhattakicco cārikaṃ pakkāmi. manussā  ``kuhiṃ, bhante, satthā gacchatī''ti pucchanti. ``sāvatthinagaradvāre kaṇḍambarukkhamūle  titthiyamaddanaṃ yamakapāṭihāriyaṃ kātu''nti tesaṃ bhikkhū kathayanti. mahājano ``acchariyarūpaṃ  kira pāṭihāriyaṃ bhavissati, passissāma na''nti gharadvārāni chaḍḍetvā satthārā saddhiṃyeva  agamāsi.<br/><br/>[03] aññatitthiyā ``mayampi samaṇassa gotamassa pāṭihāriyakaraṇaṭṭhāne pāṭihāriyaṃ  karissāmā''ti upaṭṭhākehi saddhiṃ satthārameva anubandhiṃsu. satthā anupubbena sāvatthiṃ gantvā  raññā ``pāṭihāriyaṃ kira, bhante, karissathā''ti pucchito ``karissāmī''ti vatvā ``kadā,  bhante''ti vutte ``ito sattame divase āsāḷhipuṇṇamāsiya''nti āha. ``maṇḍapaṃ karomi  bhante''ti? ``alaṃ mahārāja, mama pāṭihāriyakaraṇaṭṭhāne sakko devarājā dvādasayojanikaṃ  ratanamaṇḍapaṃ karissatī''ti. ``etaṃ kāraṇaṃ nagare ugghosāpemi, bhante''ti? ``ugghosāpehi  mahārājā''ti. rājā dhammaghosakaṃ alaṅkatahatthipiṭṭhiṃ āropetvā ``bhagavā kira sāvatthinagaradvāre  kaṇḍambarukkhamūle titthiyamaddanaṃ pāṭihāriyaṃ karissati ito sattame divase''ti yāva chaṭṭhadivasā  devasikaṃ ghosanaṃ kāresi. titthiyā ``kaṇḍambarukkhamūle kira karissatī''ti sāmikānaṃ dhanaṃ  ^a^M4.0265^ea^ datvā sāvatthisāmante ambarukkhe chindāpayiṃsu. dhammaghosako puṇṇamīdivase  pātova ``ajja, bhagavato pāṭihāriyaṃ bhavissatī''ti ugghosesi. devatānubhāvena sakalajambudīpe  dvāre ṭhatvā ugghositaṃ viya ahosi. ye ye gantuṃ cittaṃ uppādenti, te te sāvatthiṃ pattameva  attānaṃ passiṃsu, dvādasayojanikā parisā ahosi.<br/><br/>[03] satthā ^a^V4.0237^ea^ pātova sāvatthiṃ piṇḍāya pavisituṃ nikkhami. kaṇḍo nāma uyyānapālo  piṇḍipakkameva kumbhapamāṇaṃ mahantaṃ ambapakkaṃ rañño haranto satthāraṃ nagaradvāre disvā ``idaṃ  tathāgatasseva anucchavika''nti adāsi. satthā paṭiggahetvā tattheva ekamantaṃ nisinno  paribhuñjitvā ``ānanda, imaṃ ambaṭṭhiṃ uyyānapālakassa imasmiṃ ṭhāne ropanatthāya dehi, esa  kaṇḍambo ^a^P4.0265^ea^ nāma bhavissatī''ti āha. thero tathā akāsi. uyyānapālo  paṃsuṃ viyūhitvā ropesi. taṅkhaṇaññeva aṭṭhiṃ bhinditvā mūlāni otariṃsu, naṅgalasīsapamāṇo  rattaṅkuro uṭṭhahi, mahājanassa olokentasseva paṇṇāsahatthakkhandho paṇṇāsahatthasākho ubbedhato ca  hatthasatiko ambarukkho sampajji, tāvadevassa pupphāni ca phalāni ca uṭṭhahiṃsu. so  madhukaraparivuto suvaṇṇavaṇṇaphalabharito nabhaṃ pūretvā aṭṭhāsi, vātappaharaṇakāle madhurapakkāni patiṃsu.  pacchā āgacchantā bhikkhū paribhuñjitvāva āgamiṃsu.<br/><br/>[03] sāyanhasamaye sakko devarājā āvajjento ``satthu ratanamaṇḍapakaraṇaṃ amhākaṃ bhāro''ti  ñatvā vissakammadevaputtaṃ pesetvā dvādasayojanikaṃ nīluppalasañchannaṃ sattaratanamaṇḍapaṃ kāresi. evaṃ  dasasahassacakkavāḷadevatā sannipatiṃsu. satthā titthiyamaddanaṃ asādhāraṇaṃ sāvakehi  yamakapāṭihāriyaṃ katvā bahujanassa pasannabhāvaṃ ñatvā oruyha buddhāsane nisinno dhammaṃ desesi.  vīsati pāṇakoṭiyo amatapānaṃ piviṃsu. tato ``purimabuddhā pana pāṭihāriyaṃ katvā kattha  gacchantī''ti āvajjento ``tāvatiṃsabhavana''nti ñatvā buddhāsanā uṭṭhāya dakkhiṇapādaṃ  yugandharamuddhani ṭhapetvā vāmapādena sinerumatthakaṃ akkamitvā pāricchattakamūle paṇḍukambalasilāyaṃ  vassaṃ upagantvā antotemāsaṃ devānaṃ abhidhammapiṭakaṃ kathesi. parisā satthu gataṭṭhānaṃ ajānantī  ^a^M4.0266^ea^ ``disvāva gamissāmā''ti tattheva temāsaṃ vasi. upakaṭṭhāya pavāraṇāya  mahāmoggallānatthero gantvā bhagavato ārocesi. atha naṃ satthā pucchi ``kahaṃ pana etarahi  sāriputto''ti? ``eso, bhante, pāṭihāriye pasīditvā pabbajitehi pañcahi bhikkhusatehi saddhiṃ  saṅkassanagaradvāre vasī''ti. ``moggallāna, ahaṃ ito sattame divase saṅkassanagaradvāre  otarissāmi, tathāgataṃ daṭṭhukāmā saṅkassanagare ekato sannipatantū''ti. thero ``sādhū''ti  paṭissuṇitvā āgantvā parisāya ārocetvā sakalaparisaṃ sāvatthito tiṃsayojanaṃ saṅkassanagaraṃ  ekamuhutteneva pāpesi.<br/><br/>[03] satthā vutthavasso pavāretvā ``mahārāja, manussalokaṃ gamissāmī''ti sakkassa ārocesi.  sakko vissakammaṃ āmantetvā ``dasabalassa manussalokagamanatthāya tīṇi sopānāni  karohī''ti āha. so sinerumatthake sopānasīsaṃ saṅkassanagaradvāre dhurasopānaṃ katvā   ^a^V4.0238^ea^ majjhe maṇimayaṃ, ekasmiṃ passe rajatamayaṃ, ekasmiṃ passe suvaṇṇamayanti ^a^P4.0266^ea^ tīṇi  sopānāni māpesi, sattaratanamayā vedikāparikkhepā. satthā lokavivaraṇaṃ pāṭihāriyaṃ katvā  majjhe maṇimayena sopānena otari. sakko pattacīvaraṃ aggahesi, suyāmo vālabījaniṃ, sahampati  mahābrahmā chattaṃ dhāresi, dasasahassacakkavāḷadevatā dibbagandhamālādīhi pūjayiṃsu. satthāraṃ  dhurasopāne patiṭṭhitaṃ paṭhamameva sāriputtatthero vandi, pacchā sesaparisā. tasmiṃ samāgame satthā  cintesi ``moggallāno ``iddhimā'ti pākaṭo, upāli `vinayadharo'ti. sāriputtassa pana  mahāpaññaguṇo apākaṭo, ṭhapetvā maṃ añño etena sadiso samapañño nāma natthi, paññāguṇamassa  pākaṭaṃ karissāmī''ti paṭhamaṃ tāva puthujjanānaṃ visaye pañhaṃ pucchi, taṃ puthujjanāva kathayiṃsu tato  sotāpannānaṃ visaye pañhaṃ pucchi, tampi sotāpannāva kathayiṃsu, puthujjanā na jāniṃsu. evaṃ  sakadāgāmivisaye anāgāmivisaye khīṇāsavavisaye mahāsāvakavisaye ca pañhaṃ pucchi, tampi  heṭṭhimā heṭṭhimā na jāniṃsu, uparimā uparimāva kathayiṃsu. aggasāvakavisaye puṭṭhapañhampi  aggasāvakāva kathayiṃsu, aññe na jāniṃsu. tato sāriputtattherassa visaye pañhaṃ pucchi, taṃ  therova kathesi, aññe na jāniṃsu.<br/><br/>[03] manussā ^a^M4.0267^ea^ ``ko nāma esa thero satthārā saddhiṃ kathesī''ti pucchitvā  ``dhammasenāpati sāriputtatthero nāmā''ti sutvā ``aho mahāpañño''ti vadiṃsu. tato paṭṭhāya  devamanussānaṃ antare therassa mahāpaññaguṇo pākaṭo jāto. atha naṃ satthā -- <br/><br/>[21] ``ye ca saṅkhātadhammāse, ye ca sekhā puthū idha. <br/><br/>[22] tesaṃ me nipako iriyaṃ, puṭṭho pabrūhi mārisā''ti.. (su0 ni0 1044;  cūḷani0 ajitamāṇavapucchā 63; netti0 14) -- <br/><br/>[25] buddhavisaye pañhaṃ pucchitvā ``imassa nu kho sāriputta, saṃkhittena bhāsitassa kathaṃ  vitthārena attho daṭṭhabbo''ti āha. thero pañhaṃ oloketvā ``satthā maṃ sekhāsekhānaṃ bhikkhūnaṃ  āgamanapaṭipadaṃ pucchatī''ti pañhe nikkaṅkho hutvā ``āgamanapaṭipadā nāma khandhādivasena bahūhi  mukhehi sakkā kathetuṃ, kataṃ nu kho kathento satthu ajjhāsayaṃ gaṇhituṃ sakkhissāmī''ti ajjhāsaye  kaṅkhi. satthā ``sāriputto pañhe nikkaṅkho, ajjhāsaye pana me kaṅkhati, mayā naye adinne  kathetuṃ na sakkhissati, nayamassa dassāmī''ti ^a^P4.0267^ea^ nayaṃ dadanto ``bhūtamidaṃ  sāriputta samanupassā''ti āha. evaṃ kirassa ahosi ``sāriputto mama ajjhāsayaṃ   ^a^V4.0239^ea^ gahetvā kathento khandhavasena kathessatī''ti. therassa saha nayadānena so pañho nayasatena nayasahassena  upaṭṭhāsi. so satthārā dinnanaye ṭhatvā buddhavisaye pañhaṃ kathesi.<br/><br/>[03] satthā dvādasayojanikāya parisāya dhammaṃ desesi. tiṃsa pāṇakoṭiyo amatapānaṃ piviṃsu.  satthā parisaṃ uyyojetvā cārikaṃ caranto anupubbena sāvatthiṃ gantvā punadivase sāvatthiyaṃ  piṇḍāya caritvā piṇḍapātapaṭikkanto bhikkhūhi vatte dassite gandhakuṭiṃ pāvisi. sāyanhasamaye  bhikkhū therassa guṇakathaṃ kathentā dhammasabhāyaṃ nisīdiṃsu ``mahāpañño, āvuso, sāriputto  puthupañño javanapañño tikkhapañño nibbedhikapañño dasabalena saṃkhittena pucchitapañhaṃ vitthārena  kathesī''ti. satthā āgantvā ``kāya nuttha, bhikkhave, etarahi kathāya sannisinnā''ti  pucchitvā ``imāya nāmā''ti vutte ``na, bhikkhave, idāneva, pubbepi esa saṃkhittena bhāsitassa  vitthārena atthaṃ kathesiyevā''ti vatvā atītaṃ āhari.<br/><br/>[03] atīte ^a^M4.0268^ea^ bārāṇasiyaṃ brahmadatte rajjaṃ kārente bodhisatto sarabhamigayoniyaṃ  nibbattitvā araññe vasati. rājā migavittako ahosi thāmasampanno, aññaṃ manussaṃ  ``manusso''tipi na gaṇeti. so ekadivasaṃ migavaṃ gantvā amacce āha -- ``yassa passena  migo palāyati, tena so daṇḍo dātabbo''ti. te cintayiṃsu ``kadāci vemajjhe ṭhitamigaṃ  vijjhanti, kadāci uṭṭhitaṃ, kadāci palāyantampi, ajja pana yena kenaci upāyena rañño  ṭhitaṭṭhānaññeva āropessāmā''ti. cintetvā ca pana katikaṃ katvā rañño dhuramaggaṃ adaṃsu. te  mahantaṃ gumbaṃ parikkhipitvā muggarādīhi bhūmiṃ pothayiṃsu. paṭhamameva sarabhamigo uṭṭhāya tikkhattuṃ  gubbhaṃ anuparigantvā palāyanokāsaṃ olokento sesadisāsu manusse bāhāya bāhaṃ dhanunā dhanuṃ  āhacca nirantare ṭhite disvā rañño ṭhitaṭṭhāneyeva okāsaṃ addasa. so ummīlitesu akkhīsu  ^a^P4.0268^ea^ vālukaṃ khipamāno viya rājānaṃ abhimukho agamāsi. rājā taṃ lahusampattaṃ  disvā saraṃ ukkhipitvā vijjhi. sarabhamigā nāma saraṃ vañcetuṃ chekā honti, sare abhimukhaṃ  āgacchante vegaṃ hāpetvā tiṭṭhanti, pacchato āgacchante vegena purato javanti, uparibhāgenāgacchante  piṭṭhiṃ nāmenti, passenāgacchante thokaṃ apagacchanti, kucchiṃ sandhāyāgacchante parivattitvā patanti,  sare atikkante vātacchinnavalāhakavegena palāyanti.<br/><br/>[03] sopi rājā tasmiṃ parivattitvā patite ``sarabhamigo me viddho''ti nādaṃ muñci. sarabho  uṭṭhāya vātavegena palāyi. balamaṇḍalaṃ bhijjitvā ubhosu passesu ṭhitāmaccā sarabhaṃ palāyamānaṃ  disvā ekato hutvā pucchiṃsu ``migo kassa ṭhitaṭṭhānaṃ abhiruhī''ti? ``rañño ṭhitaṭṭhāna''nti  ^a^V4.0240^ea^. ``rājā `viddho me'ti vadati, konena viddho, nibbirajjho bho amhākaṃ rājā, bhūminena  viddhā''ti te nānappakārena raññā saddhiṃ keḷiṃ kariṃsu. rājā cintesi ``ime maṃ parihasanti,  na mama pamāṇaṃ jānantī''ti gāḷhaṃ nivāsetvā pattikova khaggaṃ ādāya ``sarabhaṃ  gaṇhissāmī''ti vegena pakkhandi. atha naṃ disvā tīṇi yojanāni anubandhi. sarabho araññaṃ  pāvisi, rājāpi pāvisi. tattha sarabhamigassa gamanamagge saṭṭhihatthamatto mahāpūtipādanarakāvāṭo  ^a^M4.0269^ea^ atthi, so tiṃsahatthamattaṃ udakena puṇṇo tiṇehi ca paṭicchanno. sarabho  udakagandhaṃ ghāyitvāva āvāṭabhāvaṃ ñatvā thokaṃ osakkitvā gato. rājā pana ujukameva gacchanto  tasmiṃ pati.<br/><br/>[03] sarabho tassa padasaddaṃ asuṇanto nivattitvā taṃ apassanto ``narakāvāṭe patito  bhavissatī''ti ñatvā āgantvā olokento taṃ gambhīraudake apatiṭṭhaṃ kilamantaṃ disvā tena kataṃ  aparādhaṃ hadaye akatvā ^a^P4.0269^ea^ sañjātakāruñño ``mā mayi passanteva rājā nassatu,  imamhā dukkhā naṃ mocessāmī''ti āvāṭatīre ṭhito ``mā bhāyi, mahārāja, mahantā dukkhā taṃ  mocessāmī''ti vatvā attano piyaputtaṃ uddharituṃ ussāhaṃ karonto viya tassuddharaṇatthāya silāya  yoggaṃ katvāva ``vijjhissāmī''ti āgataṃ rājānaṃ saṭṭhihatthā narakā uddharitvā assāsetvā piṭṭhiṃ  āropetvā araññā nīharitvā senāya avidūre otāretvā ovādamassa datvā pañcasu sīlesu  patiṭṭhāpesi. rājā mahāsattaṃ vinā vasituṃ asakkonto āha ``sāmi sarabhamigarāja, mayā saddhiṃ  bārāṇasiṃ ehi, dvādasayojanikāya te bārāṇasiyaṃ rajjaṃ dammi, taṃ kārehī''ti. ``mahārāja,  mayaṃ tiracchānagatā, na me rajjenattho, sace te mayi sineho atthi, mayā dinnāni sīlāni  rakkhanto raṭṭhavāsinopi sīlaṃ rakkhāpehī''ti taṃ ovaditvā araññameva pāvisi.<br/><br/>[03] so assupuṇṇehi nettehi tassa guṇaṃ sarantova senaṃ pāpuṇitvā senaṅgaparivuto nagaraṃ gantvā  ``ito paṭṭhāya sakalanagaravāsino pañca sīlāni rakkhantū''ti dhammabheriṃ carāpesi. mahāsattena  pana attano kataguṇaṃ kassaci akathetvā sāyanhe nānaggarasabhojanaṃ bhuñjitvā alaṅkatasayane  sayitvā paccūsakāle mahāsattassa guṇaṃ saritvā uṭṭhāya sayanapiṭṭhe pallaṅkena nisīditvā pītipuṇṇena  hadayena chahi gāthāhi udānesi -- <br/><br/>[40] 134^b^.^eb^ <br/><br/>[21] ``āsīsetheva puriso, na nibbindeyya paṇḍito. <br/><br/>[22] passāmi vohaṃ attānaṃ, yathā icchiṃ tathā ahu.. <br/><br/>[40] 135^b^.^eb^ <br/><br/>[21] ``āsīsetheva ^a^V4.0241^ea^ puriso, na nibbindeyya paṇḍito. <br/><br/>[22] passāmi vohaṃ attānaṃ, udakā thalamubbhataṃ.. <br/><br/>[40] 136^b^.^eb^ <br/><br/>[21] ``vāyametheva ^a^M4.0270^ea^ puriso, na nibbindeyya paṇḍito. <br/><br/>[22] passāmi vohaṃ attānaṃ, yathā icchiṃ tathā ahu.. <br/><br/>[40] 137^b^.^eb^ <br/><br/>[21] ``vāyametheva puriso, na nibbindeyya paṇḍito. <br/><br/>[22] passāmi vohaṃ attānaṃ, udakā thalamubbhataṃ.. <br/><br/>[40] 138^b^.^eb^ <br/><br/>[21] ``dukkhūpanītopi naro sapañño, āsaṃ na chindeyya sukhāgamāya. <br/><br/>[22] bahū ^a^P4.0270^ea^ hi phassā ahitā hitā ca, avitakkitā maccumupabbajanti.. <br/><br/>[40] 139^b^.^eb^ <br/><br/>[21] ``acintitampi bhavati, cintitampi vinassati. <br/><br/>[22] na hi cintāmayā bhogā, itthiyā purisassa vā''ti..<br/><br/>[03] tattha ^b^āsīsetheva puriso^eb^ti āsacchedakakammaṃ akatvā attano kammesu āsaṃ karotheva  na ukkaṇṭheyya. ^b^yathā icchi^eb^nti ahañhi saṭṭhihatthā narakā uṭṭhānaṃ icchiṃ, somhi tatheva  jāto, tato uṭṭhitoyevāti dīpeti. ^b^ahitā hitā cā^eb^ti dukkhaphassā ca sukhaphassā ca,  ``maraṇaphassā jīvitaphassā cā''tipi attho, sattānañhi maraṇaphasso ahito jīvitaphasso  hito, tesaṃ avitakkito acintitopi maraṇaphasso āgacchatīti dasseti. ^b^acinti  tampī^eb^ti mayā ``āvāṭe patissāmī''ti na cintitaṃ, ``sarabhaṃ māressāmī''ti cintitaṃ,  idāni pana me cintitaṃ naṭṭhaṃ, acintitameva jātaṃ. ^b^bhogā^eb^ti yasaparivārā. ete  cintāmayā na honti, tasmā ñāṇavatā vīriyameva kātabbaṃ. vīriyavato hi acintitampi  hotiyeva.<br/><br/>[03] tassevaṃ udānaṃ udānentasseva aruṇaṃ uṭṭhahi. purohito ca pātova sukhaseyyapucchanatthaṃ  āgantvā rājadvāre ṭhito tassa udānagītasaddaṃ sutvā cintesi ``rājā hiyyo migavaṃ agamāsi,  tattha sarabhamigaṃ viraddho bhavissati, tato amaccehi avahasiyamāno `māretvā naṃ āharissāmī'ti  khattiyamānena taṃ anubandhanto saṭṭhihatthe narake patito bhavissati, dayālunā sarabharājena rañño  dosaṃ acintetvā rājā uddharito bhavissati, tena maññe udānaṃ udānetī''ti. evaṃ brāhmaṇassa  rañño ^a^M4.0271^ea^ paripuṇṇabyañjanaṃ udānaṃ sutvā sumajjite ādāse mukhaṃ   ^a^V4.0242^ea^ olokentassa chāyā viya raññā ca sarabhena ca katakāraṇaṃ pākaṭaṃ ahosi. so nakhaggena dvāraṃ ākoṭesi.  rājā ``ko eso''ti pucchi. ``ahaṃ deva purohito''ti. athassa dvāraṃ vivaritvā ``ito  ehācariyā''ti āha. so pavisitvā rājānaṃ jayāpetvā ekamantaṃ ṭhito ``ahaṃ, mahārāja, tayā  araññe katakāraṇaṃ jānāmi, tvaṃ ekaṃ sarabhamigaṃ anubandhanto narake patito, atha naṃ so sarabho  silāya yoggaṃ katvā ^a^P4.0271^ea^ narakato uddhari, so tvaṃ tassa guṇaṃ anussaritvā  udānaṃ udānesī''ti vatvā dve gāthā abhāsi -- <br/><br/>[40] 140^b^.^eb^ <br/><br/>[21] ``sarabhaṃ giriduggasmiṃ, yaṃ tvaṃ anusarī pure. <br/><br/>[22] alīnacittassa tuvaṃ, vikkantamanujīvasi.. <br/><br/>[40] 141^b^.^eb^ <br/><br/>[21] ``yo taṃ viduggā narakā samuddhari, silāya yoggaṃ sarabho karitvā. <br/><br/>[22] dukkhūpanītaṃ maccumukhā pamocayi, alīnacittaṃ ta migaṃ vadesī''ti..<br/><br/>[03] tattha ^b^anusarī^eb^ti anubandhi. ^b^vikkanta^eb^nti uddharaṇatthāya kataparakkamaṃ.  ^b^anujīvasī^eb^ti upajīvasi, tassānubhāvena tayā jīvitaṃ laddhanti attho. ^b^samuddharī^eb^ti  uddhari. ^b^ta migaṃ vadesī^eb^ti taṃ suvaṇṇasarabhamigaṃ idha sirisayane nisinno vaṇṇesi.<br/><br/>[03] taṃ sutvā rājā ``ayaṃ mayā saddhiṃ na migavaṃ gato, sabbaṃ pavattiṃ jānāti, kathaṃ nu kho  jānāti, pucchissāmi na''nti cintetvā navamaṃ gāthamāha -- <br/><br/>[40] 142^b^.^eb^ <br/><br/>[21] ``kiṃ tvaṃ nu tattheva tadā ahosi, udāhu te koci naṃ etadakkhā. <br/><br/>[22] vivaṭacchaddo nusi sabbadassī, ñāṇaṃ nu te brāhmaṇa bhiṃsarūpa''nti..<br/><br/>[03] tattha ^b^bhiṃsarūpa^eb^nti kiṃ nu te ñāṇaṃ balavajātikaṃ, tenetaṃ jānāsīti.<br/><br/>[03] brāhmaṇo ^a^M4.0272^ea^ ``nāhaṃ sabbaññubuddho, byañjanaṃ amakkhetvā tayā  kathitagāthānaṃ pana mayhaṃ attho upaṭṭhātī''ti dīpento dasamaṃ gāthamāha -- <br/><br/>[40] 143^b^.^eb^ <br/><br/>[21] ``na cevahaṃ tattha tadā ahosiṃ, na cāpi me koci naṃ etadakkhā. <br/><br/>[22] gāthāpadānañca ^a^P4.0272^ea^ subhāsitānaṃ, atthaṃ tadānenti janinda  dhīrā''ti..<br/><br/>[03] tattha ^a^V4.0243^ea^ ^b^subhāsitāna^eb^nti byañjanaṃ amakkhetvā suṭṭhu bhāsitānaṃ. ^b^atthaṃ tadānentī^eb^ti  yo tesaṃ attho, taṃ ānenti upadhārentīti.<br/><br/>[03] rājā tassa tussitvā bahuṃ dhanaṃ adāsi. tato paṭṭhāya dānādipuññābhirato ahosi,  manussāpi puññābhiratā hutvā matamatā saggameva pūrayiṃsu. athekadivasaṃ rājā ``lakkhaṃ  vijjhissāmī''ti purohitamādāya uyyānaṃ gato. tadā sakko devarājā bahū nave deve ca  devakaññāyo ca disvā ``kiṃ nu kho kāraṇa''nti āvajjento sarabhamigena narakā uddharitvā  rañño sīlesu patiṭṭhāpitabhāvaṃ ñatvā ``rañño ānubhāvena mahājano puññāni karoti, tena  devaloko paripūrati, idāni kho pana rājā lakkhaṃ vijjhituṃ uyyānaṃ gato, taṃ vīmaṃsitvā  sīhanādaṃ nadāpetvā sarabhamigassa guṇaṃ kathāpetvā attano ca sakkabhāvaṃ jānāpetvā ākāse ṭhito  dhammaṃ desetvā mettāya ceva pañcannaṃ sīlānañca guṇaṃ kathetvā āgamissāmī''ti cintetvā uyyānaṃ  agamāsi. rājāpi ``lakkhaṃ vijjhissāmī''ti dhanuṃ āropetvā saraṃ sannayhi. tasmiṃ khaṇe  sakko rañño ca lakkhassa ca antare attano ānubhāvena sarabhaṃ dassesi. rājā taṃ disvā saraṃ  na muñci. atha naṃ sakko purohitassa sarīre adhimuccitvā gāthaṃ abhāsi -- <br/><br/>[40] 144^b^.^eb^ <br/><br/>[21] ``ādāya pattiṃ paraviriyaghātiṃ, cāpe saraṃ kiṃ vicikicchase tuvaṃ. <br/><br/>[22] nunno saro sarabhaṃ hantu khippaṃ, annañhi etaṃ varapañña rañño''ti..<br/><br/>[03] tattha ^a^M4.0273^ea^ ^b^patti^eb^nti vājapattehi samannāgataṃ. ^b^paraviriyaghāti^eb^nti  paresaṃ vīriyaghātakaṃ. ^b^cāpe sara^eb^nti etaṃ pattasahitaṃ saraṃ cāpe ādāya sannayhitvā idāni  tvaṃ kiṃ vicikicchasi. ^b^hantū^eb^ti tayā vissaṭṭho hutvā esa saro ^a^P4.0273^ea^  khippaṃ imaṃ sarabhaṃ hanatu. ^b^annañhi eta^eb^nti varapañña, mahārāja, sarabho nāma rañño āhāro  bhakkhoti attho.<br/><br/>[03] tato rājā gāthamāha -- <br/><br/>[40] 145^b^.^eb^ <br/><br/>[21] ``addhā pajānāmi ahampi etaṃ, annaṃ migo brāhmaṇa khattiyassa. <br/><br/>[22] pubbe katañca apacāyamāno, tasmā migaṃ sarabhaṃ no hanāmī''ti..<br/><br/>[03] tattha ^a^V4.0244^ea^ ^b^pubbe katañcā^eb^ti brāhmaṇa, ahametaṃ ekaṃsena jānāmi yathā migo khattiyassa  annaṃ, pubbe pana iminā mayhaṃ kataguṇaṃ pūjemi, tasmā taṃ na hanāmīti.<br/><br/>[03] tato sakko gāthādvayamāha -- <br/><br/>[40] 146^b^.^eb^ <br/><br/>[21] ``neso migo mahārāja, asureso disampati. <br/><br/>[22] etaṃ hantvā manussinda, bhavassu amarādhipo.. <br/><br/>[40] 147^b^.^eb^ <br/><br/>[21] ``sace ca rājā vicikicchase tuvaṃ, hantuṃ migaṃ sarabhaṃ sahāyakaṃ. <br/><br/>[22] saputtadāro naravīraseṭṭha, gantā tuvaṃ vetaraṇiṃ yamassā''ti..<br/><br/>[03] tattha ^b^asureso^eb^ti asuro eso, asurajeṭṭhako sakko esoti adhippāyena vadati.  ^b^amarādhipo^eb^ti tvaṃ etaṃ sakkaṃ māretvā sayaṃ sakko devarājā hohīti vadati. ^b^vetaraṇiṃ  yamassā^eb^ti ``sace etaṃ `sahāyo me'ti cintetvā na māressasi, saputtadāro yamassa  vetaraṇinirayaṃ gato bhavissasī''ti naṃ tāsesi.<br/><br/>[03] tato ^a^M4.0274^ea^ rājā dve gāthā abhāsi -- <br/><br/>[40] 148^b^.^eb^ <br/><br/>[21] ``kāmaṃ ahaṃ jānapadā ca sabbe, puttā ca dārā ca sahāyasaṅghā. <br/><br/>[22] gacchemu taṃ vetaraṇiṃ yamassa, na tveva hañño mama pāṇado yo.. <br/><br/>[40] 149^b^.^eb^ <br/><br/>[21] ``ayaṃ ^a^P4.0274^ea^ migo kicchagatassa mayhaṃ, ekassa kattā vivanasmi  ghore. <br/><br/>[22] taṃ tādisaṃ pubbakiccaṃ saranto, jānaṃ mahābrahme kathaṃ haneyya''nti..<br/><br/>[03] tattha ^b^mama pāṇado yo^eb^ti brāhmaṇa, yo mama pāṇadado yena me piyaṃ jīvitaṃ dinnaṃ,  narakaṃ pavisantena mayā so na tveva hañño na hanitabbo, avajjho esoti vadati. ^b^ekassa  kattā vivanasmi ghore^eb^ti dāruṇe araññe paviṭṭhassa sato ekassa asahāyakassa mama kattā  kārako jīvitassa dāyako, svāhaṃ taṃ iminā kataṃ tādisaṃ pubbakiccaṃ sarantoyeva taṃ guṇaṃ  jānantoyeva kathaṃ haneyyaṃ.<br/><br/>[03] atha ^a^V4.0245^ea^ sakko purohitassa sarīrato apagantvā sakkattabhāvaṃ māpetvā ākāse ṭhatvā rañño guṇaṃ  pakāsento gāthādvayamāha -- <br/><br/>[40] 150^b^.^eb^ <br/><br/>[21] ``mittābhirādhī cirameva jīva, rajjaṃ imaṃ dhammaguṇe pasāsa. <br/><br/>[22] nārīgaṇehi paricāriyanto, modassu raṭṭhe tidiveva vāsavo.. <br/><br/>[40] 151^b^.^eb^ <br/><br/>[21] ``akkodhano niccapasannacitto, sabbātithī yācayogo bhavitvā. <br/><br/>[22] datvā ca bhutvā ca yathānubhāvaṃ, anindito saggamupehi ṭhāna''nti..<br/><br/>[03] tattha ^a^M4.0275^ea^ ^b^mittābhirādhī^eb^ti mitte ārādhento tosento tesu  adubbhamāno. ^b^sabbātithī^eb^ti sabbe dhammikasamaṇabrāhmaṇe atithī pāhunakeyeva katvā  pariharanto yācitabbayuttako hutvā. ^b^anindito^eb^ti dānādīni puññāni karaṇena pamudito  devalokena abhinandito hutvā saggaṭṭhānaṃ upehīti.<br/><br/>[03] evaṃ ^a^P4.0275^ea^ vatvā sakko ``ahaṃ mahārājaṃ taṃ pariggaṇhituṃ āgato, tvaṃ attānaṃ  pariggaṇhituṃ nādāsi, appamatto hohī''ti taṃ ovaditvā sakaṭṭhānameva gato.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepi sāriputto saṃkhittena  bhāsitassa vitthārena atthaṃ jānātiyevā''ti vatvā jātakaṃ samodhānesi -- ``tadā rājā  ānando ahosi, purohito sāriputto, sarabhamigo pana ahameva ahosi''nti. <br/><br/>[06] sarabhamigajātakavaṇṇanā dasamā. <br/><br/>[01] jātakuddānaṃ -- <br/><br/>[21] amba phandana javana, nārada dūta kaliṅgā. <br/><br/>[22] akitti takkāriyaṃ ruru, sarabhaṃ dasa terase.. <br/><br/>[06] terasakanipātavaṇṇanā niṭṭhitā. 


volume: 111
item: 489
title: [] . takkāriyajātakavaṇṇanā^pakiṇṇakanipāto^^[] . sālikedārajātakavaṇṇanā^
content:
  [03] ^b^sampannaṃ^eb^ ^a^V4.0246^ea^ ^a^P4.0276^ea^ ^a^M4.0276^ea^ ^b^sālikedāra^eb^nti idaṃ satthā jetavane  viharanto mātuposakabhikkhuṃ ārabbha kathesi. paccuppannavatthu ^b^sāmajātake^eb^ (jā0  2.22.296 ādayo) āvi bhavissati. satthā pana taṃ bhikkhuṃ pakkosāpetvā ``saccaṃ kira tvaṃ  bhikkhu gihī posesī''ti pucchitvā ``saccaṃ, bhante''ti vutte ``kiṃ te hontī''ti vatvā  ``mātāpitaro me, bhante''ti vutte ``sādhu bhikkhu, porāṇakapaṇḍitā tiracchānā hutvā  suvayoniyaṃ nibbattitvāpi jiṇṇe mātāpitaro kulāvake nipajjāpetvā mukhatuṇḍakena gocaraṃ  āharitvā posesu''nti vatvā atītaṃ āhari.<br/><br/>[03] atīte rājagahe magadharājā nāma rajjaṃ kāresi. tadā nagarato pubbuttaradisāya sāliddiyo  nāma brāhmaṇagāmo ahosi. tassa pubbuttaradisāya magadhakhettaṃ atthi, tattha kosiyagotto nāma  sāliddiyavāsī brāhmaṇo sahassakarīsamattaṃ khettaṃ gahetvā sāliṃ vapāpesi. uṭṭhite ca pana sasse  vatiṃ thiraṃ kāretvā kassaci paṇṇāsakarīsamattaṃ, kassaci saṭṭhikarīsamattanti evaṃ  pañcasatakarīsamattaṃ khettaṃ attano purisānaṃyeva ārakkhaṇatthāya datvā sesaṃ ^a^P4.0277^ea^  pañcasatakarīsamattaṃ khettaṃ bhatiṃ katvā ekassa bhatakassa adāsi. so tattha kuṭiṃ katvā  rattindivaṃ vasati. khettassa pana pubbuttaradisābhāge ekasmiṃ sānupabbate mahantaṃ simbalivanaṃ  atthi, tattha anekāni suvasatāni vasanti. tadā bodhisatto tasmiṃ suvasaṅghe suvarañño putto  hutvā nibbatti. so vayappatto abhirūpo thāmasampanno sakaṭanābhipamāṇasarīro ahosi.  athassa pitā mahallakakāle ``ahaṃ idāni dūraṃ gantuṃ na sakkomi, tvaṃ imaṃ gaṇaṃ pariharā''ti gaṇaṃ  niyyādesi. so punadivasato paṭṭhāya mātāpitūnaṃ gocaratthāya gantuṃ nādāsi, suvagaṇaṃ pariharanto  himavantaṃ gantvā sayaṃjātasālivane yāvadatthaṃ ^a^M4.0277^ea^ sāliṃ khāditvā āgamanakāle  mātāpitūnaṃ pahonakaṃ gocaraṃ āharitvā mātāpitaro posesi.<br/><br/>[03] athassa ekadivasaṃ suvā ārocesuṃ ``pubbe imasmiṃ kāle magadhakhette sāli paccati,  idāni ^a^V4.0247^ea^ kiṃ nu kho jāta''nti? ``tena hi jānāthā''ti dve suve pahiṇiṃsu. te gantvā  magadhakhette otarantā tassa bhatiyā rakkhaṇapurisassa khette otaritvā sāliṃ khāditvā ekaṃ  sālisīsaṃ ādāya simbalivanaṃ gantvā sālisīsaṃ mahāsattassa pādamūle ṭhapetvā ``tattha evarūpo  sālī''ti vadiṃsu. so punadivase suvagaṇaparivuto tattha gantvā tasmiṃ bhatakassa khette otari.  so pana puriso suve sāliṃ khādante disvā ito cito ca dhāvitvā vārentopi vāretuṃ na  sakkoti. sesā suvā yāvadatthaṃ sāliṃ khāditvā tucchamukhāva gacchanti. suvarājā pana bahūni  sālisīsāni ekato katvā tehi parivuto hutvā āharitvā mātāpitūnaṃ deti. suvā  punadivasato paṭṭhāya tattheva sāliṃ khādiṃsu. atha so puriso ``sace ime aññaṃ ^a^P4.0278^ea^  katipāhaṃ evaṃ khādissanti, kiñci na bhavissati, brāhmaṇo sāliṃ agghāpetvā mayhaṃ  iṇaṃ karissati, gantvā tassa ārocessāmī''ti sālimuṭṭhinā saddhiṃ tathārūpaṃ paṇṇākāraṃ gahetvā  sāliddiyagāmaṃ gantvā brāhmaṇaṃ passitvā vanditvā paṇṇākāraṃ datvā ekamantaṃ ṭhito ``kiṃ, bho  purisa, sampannaṃ sālikhetta''nti puṭṭho ``āma, brāhmaṇa, sampanna''nti vatvā dve gāthā abhāsi -- <br/><br/>[40] 1^b^.^eb^ <br/><br/>[21] ``sampannaṃ sālikedāraṃ, suvā bhuñjanti kosiya. <br/><br/>[22] paṭivedemi te brahme, na ne vāretumussahe.. <br/><br/>[40] 2^b^.^eb^ <br/><br/>[21] ``eko ca tattha sakuṇo, yo nesaṃ sabbasundaro. <br/><br/>[22] bhutvā sāliṃ yathākāmaṃ, tuṇḍenādāya gacchatī''ti..<br/><br/>[03] tattha ^b^sampanna^eb^nti paripuṇṇaṃ avekallaṃ. ^b^sālikedāra^eb^nti sālikhettaṃ.  ^b^sabbasundaro^eb^ti sabbehi koṭṭhāsehi sundaro rattatuṇḍo jiñjukasannibhākkhi rattapādo tīhi  rattarājīhi parikkhittagīvo mahāmayūrapamāṇo so yāvadatthaṃ sāliṃ khāditvā aññaṃ tuṇḍena gahetvā  gacchatīti.<br/><br/>[03] brāhmaṇo ^a^M4.0278^ea^ tassa kathaṃ sutvā suvarāje sinehaṃ uppādetvā khettapālaṃ pucchi  ``ambho purisa, pāsaṃ oḍḍetuṃ jānāsī''ti? ``āma, jānāmī''ti. atha naṃ gāthāya  ajjhabhāsi -- <br/><br/>[40] 3^b^.^eb^ <br/><br/>[21] ``oḍḍentu vālapāsāni, yathā bajjhetha so dijo. <br/><br/>[22] jīvañca naṃ gahetvāna, ānayehi mamantike''ti..<br/><br/>[03] tattha ^a^V4.0248^ea^ ^b^oḍḍentū^eb^ti oḍḍayantu. ^b^vālapāsānī^eb^ti assavālādirajjumayapāsāni.  ^b^jīvañca na^eb^nti jīvantaṃ eva naṃ. ^b^ānayehī^eb^ti ānehi.<br/><br/>[03] taṃ sutvā khettapālo sāliṃ agghāpetvā iṇassa akatabhāvena tuṭṭho gantvā assavāle vaṭṭetvā  ``ajja imasmiṃ ṭhāne otarissatī''ti suvarañño otaraṇaṭṭhānaṃ sallakkhetvā punadivase pātova  cāṭipamāṇaṃ pañjaraṃ katvā pāsañca oḍḍetvā suvānaṃ āgamanaṃ olokento kuṭiyaṃ nisīdi.  suvarājāpi suvagaṇaparivuto āgantvā aloluppacāratāya hiyyo khāditaṭṭhāne ^a^P4.0279^ea^  oḍḍitapāse pādaṃ pavesantova otari. so attano baddhabhāvaṃ ñatvā cintesi ``sacāhaṃ idāneva  baddharavaṃ ravissāmi, ñātakāme bhayatajjitā gocaraṃ aggahetvāva palāyissanti, yāva etesaṃ  gocaraggahaṇaṃ, tāva adhivāsessāmī''ti. so tesaṃ suhitabhāvaṃ ñatvā maraṇabhayatajjito hutvā  tikkhattuṃ baddharavaṃ ravi. atha sabbe te suvā palāyiṃsu. suvarājā ``ettakesu me ñātakesu  nivattitvā olokento ekopi natthi, kiṃ nu kho mayā pāpaṃ kata''nti vilapanto gāthamāha -- <br/><br/>[40] 4^b^.^eb^ <br/><br/>[21] ``ete bhutvā pivitvā ca, pakkamanti vihaṅgamā. <br/><br/>[22] eko baddhosmi pāsena, kiṃ pāpaṃ pakataṃ mayā''ti..<br/><br/>[03] khettapālo suvarājassa baddharavaṃ suvānañca ākāse pakkhandanasaddaṃ sutvā ``kiṃ nu kho''ti  kuṭiyā oruyha pāsāṭṭhānaṃ gantvā suvarājānaṃ disvā ``yasseva me pāso oḍḍito, sveva  baddho''ti tuṭṭhamānaso suvarājānaṃ pāsato mocetvā dve pāde ekato bandhitvā daḷhaṃ ādāya  sāliddiyagāmaṃ ^a^M4.0279^ea^ gantvā suvarājaṃ brāhmaṇassa adāsi. brāhmaṇo balavasinehena  mahāsattaṃ ubhohi hatthehi daḷhaṃ gahetvā aṅke nisīdāpetvā tena saddhiṃ sallapanto dve gāthā abhāsi  -- <br/><br/>[40] 5^b^.^eb^ <br/><br/>[21] ``udaraṃ nūna aññesaṃ, suva accodaraṃ tava. <br/><br/>[22] bhutvā sāliṃ yathākāmaṃ, tuṇḍenādāya gacchasi.. <br/><br/>[40] 6^b^.^eb^ <br/><br/>[21] ``koṭṭhaṃ nu tattha pūresi, suva veraṃ nu te mayā. <br/><br/>[22] puṭṭho me samma akkhāhi, kuhiṃ sāliṃ nidāhasī''ti..<br/><br/>[03] tattha ^a^V4.0249^ea^ ^b^udaraṃ nūnā^eb^ti aññesaṃ udaraṃ udarameva maññe, tava udaraṃ pana atiudaraṃ.  ^b^tatthā^eb^ti tasmiṃ simbalivane. ^b^pūresī^eb^ti vassārattatthāya pūresi. ^b^nidāhasī^eb^ti  nidhānaṃ katvā ṭhapesi, ``nidhīyasī''tipi pāṭho.<br/><br/>[03] taṃ sutvā suvarājā madhurāya manussabhāsāya sattamaṃ gāthamāha -- <br/><br/>[40] 7^b^.^eb^ <br/><br/>[21] ``na ^a^P4.0280^ea^ me veraṃ tayā saddhiṃ, koṭṭho mayhaṃ na vijjati. <br/><br/>[27] iṇaṃ muñcāmiṇaṃ dammi, sampatto koṭasimbaliṃ. <br/><br/>[22] nidhimpi tattha nidahāmi, evaṃ jānāhi kosiyā''ti..<br/><br/>[03] tattha ^b^iṇaṃ muñcāmiṇaṃ dammī^eb^ti tava sāliṃ haritvā iṇaṃ muñcāmi ceva dammi cāti  vadati. ^b^nidhimpī^eb^ti ekaṃ tattha simbalivane anugāmikanidhimpi nidahāmi.<br/><br/>[03] atha naṃ brāhmaṇo pucchi -- <br/><br/>[40] 8^b^.^eb^ <br/><br/>[21] ``kīdisaṃ te iṇadānaṃ, iṇamokkho ca kīdiso. <br/><br/>[22] nidhinidhānamakkhāhi, atha pāsā pamokkhasī''ti..<br/><br/>[03] tattha ^b^iṇadāna^eb^nti iṇassa dānaṃ. ^b^nidhinidhāna^eb^nti nidhino nidhānaṃ.<br/><br/>[03] evaṃ brāhmaṇena puṭṭho suvarājā tassa byākaronto catasso gāthā abhāsi -- <br/><br/>[40] 9^b^.^eb^ <br/><br/>[21] ``ajātapakkhā taruṇā, puttakā mayha kosiya. <br/><br/>[22] te maṃ bhatā bharissanti, tasmā tesaṃ iṇaṃ dade.. <br/><br/>[40] 10^b^.^eb^ <br/><br/>[21] ``mātā pitā ca me vuddhā, jiṇṇakā gatayobbanā. <br/><br/>[22] tesaṃ tuṇḍena hātūna, muñce pubbakataṃ iṇaṃ.. <br/><br/>[40] 11^b^.^eb^ <br/><br/>[21] ``aññepi ^a^V4.0250^ea^ ^a^M4.0280^ea^ tattha sakuṇā, khīṇapakkhā sudubbalā. <br/><br/>[22] tesaṃ puññatthiko dammi, taṃ nidhiṃ āhu paṇḍitā.. <br/><br/>[40] 12^b^.^eb^ <br/><br/>[21] ``īdisaṃ me iṇadānaṃ, iṇamokkho ca īdiso. <br/><br/>[22] nidhinidhānamakkhāmi, evaṃ jānāhi kosiyā''ti..<br/><br/>[03] tattha ^b^hātūnā^eb^ti haritvā. ^b^taṃ nidhi^eb^nti taṃ puññakammaṃ paṇḍitā anugāmikanidhiṃ  nāma kathenti. ^b^nidhinidhāna^eb^nti nidhino nidhānaṃ, ``nidhānanidhi''ntipi pāṭho,  ayamevattho.<br/><br/>[03] brāhmaṇo mahāsattassa dhammakathaṃ sutvā pasannacitto dve gāthā abhāsi. <br/><br/>[40] 13^b^.^eb^ <br/><br/>[21] ``bhaddako vatayaṃ pakkhī, dijo paramadhammiko. <br/><br/>[22] ekaccesu manussesu, ayaṃ dhammo na vijjati.. <br/><br/>[40] 14^b^.^eb^ <br/><br/>[21] ``bhuñja ^a^P4.0281^ea^ sāliṃ yathākāmaṃ, saha sabbehi ñātibhi. <br/><br/>[22] punāpi suva passemu, piyaṃ me tava dassana''nti..<br/><br/>[03] tattha ^b^bhuñja sāli^eb^nti ito paṭṭhāya nibbhayo hutvā bhuñjāti karīsasahassampi tasseva  niyyādento evamāha. ^b^passemū^eb^ti attano ruciyā āgataṃ aññesupi divasesu taṃ  passeyyāmāti.<br/><br/>[03] evaṃ brāhmaṇo mahāsattaṃ yācitvā piyaputtaṃ viya muducittena olokento pādato bandhanaṃ  mocetvā satapākatelena pāde makkhetvā bhaddapīṭhe nisīdāpetvā kañcanataṭṭake madhulāje khādāpetvā  sakkharodakaṃ pāyesi. athassa suvarājā ``appamatto hohi, brāhmaṇā''ti vatvā ovādaṃ dento  āha -- <br/><br/>[40] 15^b^.^eb^ <br/><br/>[21] ``bhuttañca pītañca tavassamamhi, ratī ca no kosiya te sakāse. <br/><br/>[22] nikkhittadaṇḍesu dadāhi dānaṃ, jiṇṇe ca mātāpitaro bharassū''ti..<br/><br/>[03] tattha ^b^tavassamamhī^eb^ti tava nivesane. ^b^ratī^eb^ti abhirati.<br/><br/>[03] taṃ ^a^V4.0251^ea^ ^a^M4.0281^ea^ sutvā brāhmaṇo tuṭṭhamānaso udānaṃ udānento gāthamāha -- <br/><br/>[40] 16^b^.^eb^ <br/><br/>[21] ``lakkhī vata me udapādi ajja, yo addasāsiṃ pavaraṃ dijānaṃ. <br/><br/>[22] suvassa sutvāna subhāsitāni, kāhāmi puññāni anappakānī''ti..<br/><br/>[03] tattha ^b^lakkhī^eb^ti sirīpi puññampi paññāpi.<br/><br/>[03] mahāsatto brāhmaṇena attano dinnaṃ karīsasahassamattaṃ paṭikkhipitvā aṭṭhakarīsameva gaṇhi.  brāhmaṇo thambhe nikhanitvā tassa khettaṃ niyyādetvā gandhamālādīhi pūjetvā khamāpetvā ``gaccha  sāmi, assumukhe rodamāne mātāpitaro assāsehī''ti vatvā taṃ uyyojesi. so tuṭṭhamānaso  sālisīsaṃ ādāya gantvā mātāpitūnaṃ purato nikkhipitvā ``ammatātā, uṭṭhethā''ti āha. te  assumukhā rodamānā uṭṭhahiṃsu, tāvadeva suvagaṇā ^a^P4.0282^ea^ sannipatitvā ``kathaṃ  muttosi, devā''ti pucchiṃsu. so tesaṃ sabbaṃ vitthārato kathesi. kosiyopi suvarañño ovādaṃ  sutvā tato paṭṭhāya dhammikasamaṇabrāhmaṇānaṃ mahādānaṃ paṭṭhapesi. tamatthaṃ pakāsento satthā  osānagāthamāha -- <br/><br/>[40] 17^b^.^eb^ <br/><br/>[21] ``so kosiyo attamano udaggo, annañca pānañcabhisaṅkharitvā. <br/><br/>[22] annena pānena pasannacitto, santappayi samaṇabrāhmaṇe cā''ti..<br/><br/>[03] tattha ^b^santappayī^eb^ti gahitagahitāni bhājanāni pūrento santappesīti.<br/><br/>[03] satthā imaṃ dhammadesanaṃ āharitvā ``evaṃ bhikkhu mātāpitūnaṃ posanaṃ nāma paṇḍitānaṃ  vaṃso''ti vatvā saccāni pakāsetvā jātakaṃ samodhānesi, saccapariyosāne so bhikkhu  sotāpattiphale patiṭṭhahi. tadā suvagaṇā buddhaparisā ahesuṃ, mātāpitaro mahārājakulāni,  khettapālo channo, brāhmaṇo ānando, suvarājā pana ahameva ahosinti. <br/><br/>[06] sālikedārajātakavaṇṇanā paṭhamā. 


volume: 111
item: 490
title: pakiṇṇakanipāto^^[] . sālikedārajātakavaṇṇanā^[] . candakinnarījātakavaṇṇanā^
content:
  [03] ^b^upanīyatidaṃ^eb^ ^a^V4.0252^ea^ ^a^M4.0282^ea^ ^b^maññe^eb^ti idaṃ satthā kapilavatthupuraṃ upanissāya  nigrodhārāme viharanto rājanivesane rāhulamātaraṃ ārabbha kathesi. idaṃ pana jātakaṃ dūrenidānato  paṭṭhāya kathetabbaṃ. sā panesā nidānakathā yāva laṭṭhivane uruvelakassapasīhanādā  ^b^apaṇṇakajātake^eb^ kathitā, tato paraṃ yāva kapilavatthugamanā ^b^vessantarajātake^eb^ āvi  bhavissati. satthā pana pitu nivesane nisīditvā antarabhattasamaye ^b^mahādhammapālajātakaṃ^eb^  (jā0 1.10.92 ādayo) kathetvā katabhattakicco ``rāhulamātu nivesane nisīditvā tassā  guṇaṃ vaṇṇento ^b^candakinnarījātakaṃ^eb^ (jā0 1.14.18 ādayo) kathessāmī''ti rājānaṃ pattaṃ  gāhāpetvā dvīhi aggasāvakehi saddhiṃ rāhulamātu nivesanaṭṭhānaṃ pāyāsi. tadā tassā sammukhā  cattālīsasahassanāṭakitthiyo vasanti tāsu khattiyakaññānaṃyeva navutiadhikasahassaṃ. sā  tathāgatassa āgamanaṃ ñatvā ``sabbā kāsāvāneva nivāsentū''ti tāsaṃ ārocāpesi. tā tathā  kariṃsu. satthā āgantvā paññattāsane ^a^P4.0283^ea^ nisīdi. atha tā sabbāpi  ekappahāreneva viraviṃsu, mahāparidevasaddo ahosi. rāhulamātāpi paridevitvā sokaṃ vinodetvā  satthāraṃ vanditvā rājagatena bahumānena sagāravena nisīdi. rājā tassā guṇakathaṃ ārabhi,  ``bhante, mama suṇhā `tumhehi kāsāvāni nivatthānī'ti sutvā kāsāvāneva nivāsesi,  `mālādīni pariccattānī'ti sutvā mālādīni pariccaji, `bhūmiyaṃ sayatī'ti sutvā bhūmisayanāva  jātā, tumhākaṃ pabbajitakāle vidhavā hutvā aññehi rājūhi pesitaṃ paṇṇākāraṃ na gaṇhi, evaṃ  tumhesu asaṃhīracittā esā''ti nānappakārehi tassā guṇakathaṃ kathesi. satthā ``anacchariyaṃ,  mahārāja, yaṃ esā idāni mama pacchime attabhāve mayi sasinehā asaṃhīracittā anaññaneyyā  bhaveyya. esā tiracchānayoniyaṃ nibbattāpi mayi asaṃhīracittā anaññaneyyā ahosī''ti vatvā  tena yācito atītaṃ āhari.<br/><br/>[03] atīte ^a^M4.0283^ea^ bārāṇasiyaṃ brahmadatte rajjaṃ kārente mahāsatto himavantapadese  kinnarayoniyaṃ nibbatti, candā nāmassa bhariyā. te ubhopi candanāmake rajatapabbate vasiṃsu.  tadā bārāṇasirājā amaccānaṃ rajjaṃ niyyādetvā dve kāsāyāni nivāsetvā sannaddhapañcāvudho  ekakova himavantaṃ pāvisi. so migamaṃsaṃ khādanto ekaṃ khuddakanadiṃ anusañcaranto uddhaṃ  abhiruhi. candapabbatavāsino kinnarā vassārattasamaye anotaritvā pabbateyeva vasanti,  nidāghasamaye otaranti. tadā ca so candakinnaro attano bhariyāya saddhiṃ otaritvā tesu tesu  ṭhānesu gandhe vilimpanto pupphareṇuṃ khādanto pupphapaṭe nivāsento pārupanto latādolāhi kīḷanto  ^a^V4.0253^ea^ madhurassarena gāyanto taṃ khuddakanadiṃ patvā ekasmiṃ nivattanaṭṭhāne otaritvā udake pupphāni  vikiritvā udakakīḷaṃ kīḷitvā pupphapaṭe nivāsetvā pārupitvā rajatapaṭṭavaṇṇāya vālukāya  pupphāsanaṃ paññapetvā ekaṃ veḷu daṇḍakaṃ gahetvā sayane nisīdi ^a^P4.0284^ea^. tato  candakinnaro veḷuṃ vādento madhurasaddena gāyi. candakinnarī muduhatthe nāmetvā tassa avidūre  ṭhitā nacci ceva gāyi ca. so rājā tesaṃ saddaṃ sutvā padasaddaṃ asāvento saṇikaṃ gantvā  paṭicchanne ṭhatvā te kinnare disvā kinnariyā paṭibaddhacitto hutvā ``taṃ kinnaraṃ vijjhitvā  jīvitakkhayaṃ pāpetvā imāya saddhiṃ saṃvāsaṃ kappessāmī''ti ṭhatvā candakinnaraṃ vijjhi. so  vedanāppatto paridevamāno catasso gāthā abhāsi -- <br/><br/>[40] 18^b^.^eb^ <br/><br/>[21] ``upanīyatidaṃ maññe, cande lohitamaddane. <br/><br/>[22] ajja jahāmi jīvitaṃ, pāṇā me cande nirujjhanti.. <br/><br/>[40] 19^b^.^eb^ <br/><br/>[21] ``osīdi me dukkhaṃ hadayaṃ, me ḍayhate nitammāmi. <br/><br/>[22] tava candiyā socantiyā, na naṃ aññehi sokehi.. <br/><br/>[40] 20^b^.^eb^ <br/><br/>[21] ``tiṇamiva vanamiva milāyāmi, nadī aparipuṇṇāva sussāmi. <br/><br/>[22] tava candiyā socantiyā, na naṃ aññehi sokehi.. <br/><br/>[40] 21^b^.^eb^ <br/><br/>[21] ``vassamiva sare pāde, imāni assūni vattare mayhaṃ. <br/><br/>[22] tava candiyā socantiyā, na naṃ aññehi sokehī''ti..<br/><br/>[03] tattha ^a^M4.0284^ea^ ^b^upanīyatī^eb^ti santativicchedaṃ upanīyati. ^b^ida^eb^nti  jīvitaṃ. ^b^pāṇā me^eb^ti bhadde, cande mama jīvitapāṇā nirujjhanti. ^b^osīdi me^eb^ti  jīvitaṃ me osīdati. ^b^nitammāmī^eb^ti atikilamāmi. ^b^tava candiyā^eb^ti idaṃ mama  dukkhaṃ, na naṃ aññehi sokehi, atha kho tava candiyā socantiyā sokahetu yasmā tvaṃ mama  viyogena socissasi, tasmāti attho. ^b^tiṇamiva vanamiva milāyāmī^eb^ti tattapāsāṇe  khittatiṇamiva mūlachinnavanamiva milāyāmīti vadati. ^b^sare pāde^eb^ti yathā nāma pabbatapāde  patitavassaṃ saritvā acchinnadhāraṃ vattati.<br/><br/>[03] mahāsatto imāhi catūhi gāthāhi paridevitvā pupphasayane nipannova satiṃ vissajjetvā  parivatti. rājā patiṭṭhitova. itarā mahāsatte paridevante attano ratiyā mattā hutvā tassa  ^a^P4.0285^ea^ viddhabhāvaṃ ^a^V4.0254^ea^ na jānāti, visaññaṃ pana naṃ parivattitvā nipannaṃ disvā ``kiṃ nu  kho me piyasāmikassa dukkha''nti upadhārentī pahāramukhato paggharantaṃ lohitaṃ disvā piyasāmike  uppannaṃ balavasokaṃ sandhāretuṃ asakkontī mahāsaddena paridevi. rājā ``kinnaro mato  bhavissatī''ti nikkhamitvā attānaṃ dassesi. candā taṃ disvā ``iminā me corena  piyasāmiko viddho bhavissatī''ti kampamānā palāyitvā pabbatamatthake ṭhatvā rājānaṃ paribhāsantī  pañca gāthā abhāsi -- <br/><br/>[40] 22^b^.^eb^ <br/><br/>[21] ``pāpo khosi rājaputta, yo me icchitaṃ patiṃ varākiyā. <br/><br/>[22] vijjhasi vanamūlasmiṃ, soyaṃ viddho chamā seti.. <br/><br/>[40] 23^b^.^eb^ <br/><br/>[21] ``imaṃ mayhaṃ hadayasokaṃ, paṭimuñcatu rājaputta tava mātā. <br/><br/>[22] yo mayhaṃ hadayasoko, kimpurisaṃ avekkhamānāya.. <br/><br/>[40] 24^b^.^eb^ <br/><br/>[21] ``imaṃ mayhaṃ hadayasokaṃ, paṭimuñcatu rājaputta tava jāyā. <br/><br/>[22] yo mayhaṃ hadayasoko, kimpurisaṃ avekkhamānāya.. <br/><br/>[40] 25^b^.^eb^ <br/><br/>[21] ``mā ca puttaṃ mā ca patiṃ, addakkhi rājaputta tava mātā. <br/><br/>[22] yo kimpurisaṃ avadhi, adūsakaṃ mayha kāmā hi.. <br/><br/>[40] 26^b^.^eb^ <br/><br/>[21] ``mā ca puttaṃ mā ca patiṃ, addakkhi rājaputta tava jāyā. <br/><br/>[22] yo kimpurisaṃ avadhi, adūsakaṃ mayha kāmā hī''ti..<br/><br/>[03] tattha ^a^M4.0285^ea^ ^b^varākiyā^eb^ti kapaṇāya. ^b^paṭimuñcatū^eb^ti paṭilabhatu  phusatu pāpuṇātu. ^b^mayha kāmā hī^eb^ti mayhaṃ kāmena.<br/><br/>[03] rājā naṃ pañcahi gāthāhi paribhāsitvā pabbatamatthake ṭhitaṃyeva assāsento gāthamāha -- <br/><br/>[40] 27^b^.^eb^ <br/><br/>[21] ``mā tvaṃ cande rodi mā sopi, vanatimiramattakkhi. <br/><br/>[22] mama tvaṃ hehisi bhariyā, rājakule pūjitā nārībhī''ti..<br/><br/>[03] tattha ^a^V4.0255^ea^ ^a^P4.0286^ea^ ^b^cande^eb^ti mahāsattassa paridevanakāle nāmassa sutattā evamāha.  ^b^vanatimiramattakkhī^eb^ti vanatimirapupphasamānākkhi. ^b^pūjitā nārībhī^eb^ti soḷasannaṃ  itthisahassānaṃ jeṭṭhikā aggamahesī hessasi.<br/><br/>[03] candā tassa vacanaṃ sutvā ``tvaṃ kiṃ maṃ vadesī''ti sīhanādaṃ nadantī anantaragāthamāha -- <br/><br/>[40] 28^b^.^eb^ <br/><br/>[21] ``api nūnahaṃ marissaṃ, nāhaṃ rājaputta tava hessaṃ. <br/><br/>[22] yo kimpurisaṃ avadhi, adūsakaṃ mayha kāmā hī''ti..<br/><br/>[03] tattha ^b^api nūnaha^eb^nti api ekaṃseneva ahaṃ marissaṃ.<br/><br/>[03] so tassā vacanaṃ sutvā nicchandarāgo hutvā itaraṃ gāthamāha -- <br/><br/>[40] 29^b^.^eb^ <br/><br/>[21] ``api bhīruke api jīvitukāmike, kimpurisi gaccha himavantaṃ. <br/><br/>[22] tālīsatagarabhojanā, aññe taṃ migā ramissantī''ti..<br/><br/>[03] tattha ^b^api bhīruke^eb^ti bhīrujātike. ^b^tālīsatagarabhojanā^eb^ti tvaṃ  tālīsapattatagarapattabhojanā migī, tasmā aññe taṃ migā ramissanti, na tvaṃ rājakulārahā,  gacchāti naṃ avaca, vatvā ca pana nirapekkho hutvā pakkāmi.<br/><br/>[03] sā tassa gatabhāvaṃ ñatvā oruyha mahāsattaṃ āliṅgitvā pabbatamatthakaṃ āropetvā pabbatatale  nipajjāpetvā sīsamassa attano ūrūsu katvā balavaparidevaṃ paridevamānā dvādasa gāthā abhāsi -- <br/><br/>[40] 30^b^.^eb^ <br/><br/>[21] ``te ^a^M4.0286^ea^ pabbatā tā ca kandarā, tā ca giriguhāyo tatheva  tiṭṭhanti. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 31^b^.^eb^ <br/><br/>[21] ``te paṇṇasanthatā ramaṇīyā, vāḷamigehi anuciṇṇā. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 32^b^.^eb^ <br/><br/>[21] ``te ^a^V4.0256^ea^ pupphasanthatā ramaṇīyā, vāḷamigehi anuciṇṇā. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 33^b^.^eb^ <br/><br/>[21] ``acchā ^a^P4.0287^ea^ savanti girivananadiyo, kusumābhikiṇṇasotāyo. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 34^b^.^eb^ <br/><br/>[21] ``nīlāni himavato pabbatassa, kūṭāni dassanīyāni. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 35^b^.^eb^ <br/><br/>[21] ``pītāni himavato pabbatassa, kūṭāni dassanīyāni. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 36^b^.^eb^ <br/><br/>[21] ``tambāni himavato pabbatassa, kūṭāni dassanīyāni. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 37^b^.^eb^ <br/><br/>[21] ``tuṅgāni himavato pabbatassa, kūṭāni dassanīyāni. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 38^b^.^eb^ <br/><br/>[21] ``setāni himavato pabbatassa, kūṭāni dassanīyāni. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 39^b^.^eb^ <br/><br/>[21] ``citrāni himavato pabbatassa, kūṭāni dassanīyāni. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 40^b^.^eb^ <br/><br/>[21] ``yakkhagaṇasevite gandhamādane, osadhebhi sañchanne. <br/><br/>[22] tattheva taṃ apassantī, kimpurisa kathaṃ ahaṃ kassaṃ.. <br/><br/>[40] 41^b^.^eb^ <br/><br/>[21] ``kimpurisasevite ^a^M4.0287^ea^ gandhamādane, osadhebhi sañchanne. <br/><br/>[22] tattheva taṃ apassantī, kimpurisa kathaṃ ahaṃ kassa''nti..<br/><br/>[03] tattha ^a^V4.0257^ea^ ^b^te pabbatā^eb^ti yesu mayaṃ ekatova abhiramimha, ime te pabbatā tā ca kandarā  tā ca giriguhāyo tatheva ṭhitā. tesu ahaṃ idāni ^b^taṃ apassantī kathaṃ kassaṃ,^eb^ kiṃ  karissāmi, tesu pupphaphalapallavādisobhaṃ taṃ apassantī kathaṃ adhivāsetuṃ sakkhissāmīti  paridevati. ^b^paṇṇasanthatā^eb^ti tālīsapattādigandhapaṇṇasantharā. ^b^acchā^eb^ti vippasannodakā.  ^b^nīlānī^eb^ti nīlamaṇimayāni. ^b^pītānī^eb^ti sovaṇṇamayāni. ^b^tambānī^eb^ti  manosilamayāni. ^b^tuṅgānī^eb^ti uccāni tikhiṇaggāni. ^b^setānī^eb^ti rajatamayāni.  ^b^citrānī^eb^ti sattaratanamissakāni. ^b^yakkhagaṇasevite^eb^ti bhummadevatāhi sevite.<br/><br/>[03] iti sā dvādasahi gāthāhi paridevitvā mahāsattassa ure hatthaṃ ṭhapetvā santāpabhāvaṃ ñatvā  ``cando jīvatiyeva, devujjhānakammaṃ katvā jīvitamassa dassāmī''ti cintetvā ``kiṃ nu kho  lokapālā nāma natthi, udāhu vippavutthā, adu matā ^a^P4.0288^ea^, te me piyasāmikaṃ na  rakkhantī''ti devujjhānakammaṃ akāsi. tassā sokavegena sakkassa āsanaṃ uṇhaṃ ahosi. sakko  āvajjento taṃ kāraṇaṃ ñatvā brāhmaṇavaṇṇena vegeneva āgantvā kuṇḍikato udakaṃ gahetvā mahāsattaṃ  āsiñci. tāvadeva visaṃ antaradhāyi, vaṇo ruhi, imasmiṃ ṭhāne viddhotipi na paññāyi.  mahāsatto sukhito uṭṭhāsi. candā piyasāmikaṃ arogaṃ disvā somanassappattā sakkassa pāde  vandantī anantaragāthamāha -- <br/><br/>[40] 42^b^.^eb^ <br/><br/>[21] ``vande te ayirabrahme, yo me icchitaṃ patiṃ varākiyā. <br/><br/>[22] amatena abhisiñci, samāgatāsmi piyatamenā''ti..<br/><br/>[03] tattha ^b^amatenā^eb^ti udakaṃ ``amata''nti maññamānā evamāha. ^b^piyatamenā^eb^ti  piyatarena, ayameva vā pāṭho.<br/><br/>[03] sakko tesaṃ ovādamadāsi ``ito paṭṭhāya candapabbatato oruyha manussapathaṃ mā gamittha,  idheva vasathā''ti. evañca pana vatvā te ovaditvā sakaṭṭhānameva ^a^M4.0288^ea^ gato.  candāpi ``kiṃ no sāmi iminā paripanthaṭṭhānena, ehi candapabbatameva gacchāmā''ti vatvā  osānagāthamāha -- <br/><br/>[40] 43^b^.^eb^ <br/><br/>[21] ``vicarāma dāni girivananadiyo, kusumābhikiṇṇasotāyo. <br/><br/>[22] nānādumavasanāyo, piyaṃvadā aññamaññassā''ti..<br/><br/>[03] satthā ^a^V4.0258^ea^ imaṃ dhammadesanaṃ āharitvā ``na idāneva, pubbepesā mayi asaṃhīracittā  anaññaneyyā evā''ti vatvā jātakaṃ samodhānesi -- ``tadā rājā devadatto ahosi, sakko  anuruddho, candā rāhulamātā, candakinnaro pana ahameva ahosi''nti. <br/><br/>[06] candakinnarījātakavaṇṇanā dutiyā. 


volume: 111
item: 491
title: ^[] . sālikedārajātakavaṇṇanā^[] . candakinnarījātakavaṇṇanā^[] . mahāukkusajātakavaṇṇanā^
content:
  [01] ^b^ukkā cilācā bandhantī^eb^ti idaṃ satthā jetavane viharanto mittabandhakaupāsakaṃ  ārabbha kathesi. so kira sāvatthiyaṃ parijiṇṇassa kulassa ^a^P4.0289^ea^ putto sahāyaṃ  pesetvā aññataraṃ kuladhītaraṃ vārāpetvā ``atthi panassa uppannakiccaṃ nittharaṇasamattho mitto vā  sahāyo vā''ti vutte ``natthī''ti vatvā ``tena hi mitte tāva bandhatū''ti vutte tasmiṃ ovāde  ṭhatvā paṭhamaṃ tāva catūhi dovārikehi saddhiṃ mettiṃ akāsi, athānupubbena  nagaraguttikagaṇakamahāmattādīhi saddhiṃ mettiṃ katvā senāpatināpi uparājenāpi saddhiṃ mettiṃ akāsi.  tehi pana saddhiṃ ekato hutvā raññā saddhiṃ mettiṃ akāsi. tato asītiyā mahātherehi saddhiṃ  ānandattherenapi saddhiṃ ekato hutvā tathāgatena saddhiṃ mettiṃ akāsi. atha naṃ satthā saraṇesu ca  sīlesu ca patiṭṭhāpesi, rājāpissa issariyamadāsi. so mittabandhakoyevāti pākaṭo jāto.  athassa rājā mahantaṃ gehaṃ datvā āvāhamaṅgalaṃ kāresi. rājānaṃ ādiṃ katvā mahājano  paṇṇākāre pahiṇi. athassa bhariyā raññā pahitaṃ paṇṇākāraṃ uparājassa, uparājena pahitaṃ  paṇṇākāraṃ senāpatissāti etena upāyena sakalanagaravāsino ābandhitvā gaṇhi. sattame divase  ^a^M4.0289^ea^ mahāsakkāraṃ katvā dasabalaṃ nimantetvā pañcasatassa buddhappamukhassa  bhikkhusaṅghassa mahādānaṃ datvā bhattakiccāvasāne satthārā kathitaṃ anumodanaṃ sutvā ubhopi  jayampatikā sotāpattiphale patiṭṭhahiṃsu.<br/><br/>[03] bhikkhū dhammasabhāyaṃ kathaṃ samuṭṭhāpesuṃ ``āvuso, mittabandhakaupāsako attano bhariyaṃ  nissāya tassā vacanaṃ katvā sabbehi mettiṃ katvā rañño santikā mahantaṃ sakkāraṃ labhi,  tathāgatena pana saddhiṃ mettiṃ katvā ubhopi jayampatikā sotāpattiphale patiṭṭhitā''ti. satthā  āgantvā ``kāya nuttha, bhikkhave, etarahi kathāya sannisinnā''ti pucchitvā ``imāya nāmā''ti  vutte ``na, bhikkhave, idāneva so etaṃ mātugāmaṃ nissāya mahantaṃ yasaṃ sampatto, pubbe  tiracchānayoniyaṃ nibbattopi panesa etissā vacanena bahūhi saddhiṃ mettiṃ katvā puttasokato  muttoyevā''ti vatvā tehi yācito atītaṃ āhari.<br/><br/>[03] atīte ^a^V4.0259^ea^ bārāṇasiyaṃ brahmadatte rajjaṃ kārente ekacce paccantavāsino yattha yattha bahuṃ maṃsaṃ  labhanti, tattha tattha gāmaṃ nivāsetvā araññe caritvā migādayo māretvā maṃsaṃ āharitvā puttadāre  ^a^P4.0290^ea^ posenti. tesaṃ gāmato avidūre mahājātassaro atthi. tassa  dakkhiṇapasse eko senasakuṇo, pacchimapasse ekā senasakuṇī, uttarapasse sīho migarājā,  pācīnapasse ukkusasakuṇarājā vasati. jātassaramajjhe pana unnataṭṭhāne kacchapo vasati. tadā  seno seniṃ ``bhariyā me hohī''ti vadati. atha naṃ sā āha -- ``atthi pana te koci  mitto''ti? ``natthi bhadde''ti. amhākaṃ uppannaṃ bhayaṃ vā dukkhaṃ vā haraṇasamatthaṃ mittaṃ vā  sahāyaṃ vā laddhuṃ vaṭṭati, mitte tāva gaṇhāhīti. ``kehi saddhiṃ mettiṃ karomi bhadde''ti?  pācīnapasse vasantena ukkusarājena, uttarapasse sīhena, jātassaramajjhe kacchapena saddhiṃ mettiṃ  karohīti. so tassā vacanaṃ sampaṭicchitvā tathā akāsi. tadā te ubhopi saṃvāsaṃ kappetvā  tasmiṃyeva sare ekasmiṃ dīpake kadambarukkho atthi samantā udakena parikkhitto, tasmiṃ kulāvakaṃ  katvā paṭivasiṃsu.<br/><br/>[03] tesaṃ ^a^M4.0290^ea^ aparabhāge dve sakuṇapotakā jāyiṃsu. tesaṃ pakkhesu asañjātesuyeva  ekadivasaṃ te jānapadā divasaṃ araññe caritvā kiñci alabhitvā ``na sakkā tucchahatthena gharaṃ  gantuṃ, macche vā kacchape vā gaṇhissāmā''ti saraṃ otaritvā taṃ dīpakaṃ gantvā tassa kadambassa  mūle nipajjitvā makasādīhi khajjamānā tesaṃ palāpanatthāya araṇiṃ manthetvā aggiṃ nibbattetvā  dhūmaṃ kariṃsu. dhumo uggantvā sakuṇe pahari, sakuṇapotakā viraviṃsu. jānapadā taṃ sutvā  ``ambho, sakuṇapotakānaṃ sūyati saddo, uṭṭhetha ukkā bandhatha, chātā sayituṃ na sakkoma, sakuṇamaṃsaṃ  khāditvāva sayissāmā''ti vatvā aggiṃ jāletvā ukkā bandhiṃsu. sakuṇikā tesaṃ saddaṃ sutvā  ``ime amhākaṃ potake khāditukāmā, mayaṃ evarūpassa bhayassa haraṇatthāya mitte gaṇhimha, sāmikaṃ  ukkusarājassa santikaṃ pesessāmī''ti cintetvā ``gaccha, sāmi ^a^P4.0291^ea^, puttānaṃ no  uppannabhayaṃ ukkusarājassa ārocehī''ti vatvā paṭhamaṃ gāthamāha -- <br/><br/>[40] 44^b^.^eb^ <br/><br/>[21] ``ukkā cilācā bandhanti dīpe, pajā mamaṃ khādituṃ patthayanti. <br/><br/>[22] mittaṃ sahāyañca vadehi senaka, ācikkha ñātibyasanaṃ dijāna''nti..<br/><br/>[03] tattha ^b^cilācā^eb^ti jānapadā. ^b^dīpe^eb^ti dīpakamhi. ^b^pajā mama^eb^nti mama  puttake. ^b^senakā^eb^ti senakasakuṇaṃ ^a^V4.0260^ea^ nāmenālapati. ^b^ñātibyasana^eb^nti puttānaṃ byasanaṃ.  ^b^dijāna^eb^nti amhākaṃ ñātīnaṃ dijānaṃ idaṃ byasanaṃ ukkusarājassa santikaṃ gantvā  ācikkhāhīti vadati.<br/><br/>[03] so vegena tassa vasanaṭṭhānaṃ gantvā vassitvā attano āgatabhāvaṃ jānāpetvā katokāso  upasaṅkamitvā vanditvā ``kiṃkāraṇā āgatosī''ti puṭṭho āgatakāraṇaṃ dassento dutiyaṃ gāthamāha  -- <br/><br/>[40] 45^b^.^eb^ <br/><br/>[21] ``dijo dijānaṃ pavarosi pakkhima, ukkusarāja saraṇaṃ taṃ upema. <br/><br/>[22] pajā mamaṃ khādituṃ patthayanti, luddā cilācā bhava me sukhāyā''ti..<br/><br/>[03] tattha ^b^dijo^eb^ti tvaṃ dijo ceva dijānaṃ pavaro ca.<br/><br/>[03] ukkusarājā ^a^M4.0291^ea^ ``senaka mā bhāyī''ti taṃ assāsetvā tatiyaṃ gāthamāha -- <br/><br/>[40] 46^b^.^eb^ <br/><br/>[21] ``mittaṃ sahāyañca karonti paṇḍitā, kāle akāle sukhamesamānā. <br/><br/>[22] karomi te senaka etamatthaṃ, ariyo hi ariyassa karoti kicca''nti..<br/><br/>[03] tattha ^b^kāle akāle^eb^ti divā ca rattiñca. ^b^ariyo^eb^ti idha ācārāriyo  adhippeto. ācārasampanno hi ācārasampannassa kiccaṃ karoteva, kimettha karaṇīyanti vadati.<br/><br/>[03] atha ^a^P4.0292^ea^ naṃ pucchi ``kiṃ, samma, rukkhaṃ abhiruḷhā cilācā''ti? na  tāva abhiruḷhā, ukkāyeva bandhantīti. tena hi tvaṃ sīghaṃ gantvā mama sahāyikaṃ assāsetvā  mamāgamanabhāvaṃ ācikkhāhīti. so tathā akāsi. ukkusarājāpi gantvā kadambassa avidūre  cilācānaṃ abhiruhanaṃ olokento ekasmiṃ rukkhagge nisīditvā ekassa cilācassa  abhiruhanakāle tasmiṃ kulāvakassa avidūraṃ abhiruḷhe sare nimujjitvā pakkhehi ca mukhena ca  udakaṃ āharitvā ukkāya upari āsiñci, sā nibbāyi. cilācā ``imañca senakasakuṇapotake  cassa khādissāmī''ti otaritvā puna ukkaṃ jālāpetvā abhiruhiṃsu. puna so ukkaṃ vijjhāpesi.  etenupāyena baddhaṃ baddhaṃ vijjhāpentassevassa aḍḍharatto jāto. so ativiya kilami, heṭṭhāudare  kilomakaṃ tanutaṃ gataṃ, akkhīni rattāni jātāni. taṃ disvā sakuṇī sāmikaṃ āha --  ``sāmi, ativiya kilanto ^a^V4.0261^ea^ ukkusarājā, etassa thokaṃ vissamanatthāya gantvā kacchaparājassa  kathehī''ti. so tassā vacanaṃ sutvā ukkusaṃ upasaṅkamitvā gāthāya ajjhabhāsi -- <br/><br/>[40] 47^b^.^eb^ <br/><br/>[21] ``yaṃ hoti kiccaṃ anukampakena, ariyassa ariyena kataṃ tayīdaṃ. <br/><br/>[22] attānurakkhī bhava mā aḍayhi, lacchāma putte tayi jīvamāne''ti..<br/><br/>[03] tattha ^b^tayīda^eb^nti tayā idaṃ, ayameva vā pāṭho.<br/><br/>[03] so ^a^M4.0292^ea^ tassa vacanaṃ sutvā sīhanādaṃ nadanto pañcamaṃ gāthamāha -- <br/><br/>[40] 48^b^.^eb^ <br/><br/>[21] ``taveva rakkhāvaraṇaṃ karonto, sarīrabhedāpi na santasāmi. <br/><br/>[22] karonti heke sakhinaṃ sakhāro, pāṇaṃ cajantā satamesa dhammo''ti..<br/><br/>[03] chaṭṭhaṃ ^a^P4.0293^ea^ pana satthā abhisambuddho hutvā tassa guṇaṃ vaṇṇento āha -- <br/><br/>[40] 49^b^.^eb^ <br/><br/>[21] ``sudukkaraṃ kammamakāsi, aṇḍajāyaṃ vihaṅgamo. <br/><br/>[22] atthāya kuraro putte, aḍḍharatte anāgate''ti..<br/><br/>[03] tattha ^b^kuraro^eb^ti ukkusarājā. ^b^putte^eb^ti senakassa putte rakkhanto tesaṃ atthāya  ^b^aḍḍharatte anāgate^eb^ yāva diyaḍḍhayāmā vāyāmaṃ karonto dukkaraṃ akāsi.<br/><br/>[03] senopi ukkusaṃ ``thokaṃ vissamāhi, sammā''ti vatvā kacchapassa santikaṃ gantvā taṃ  uṭṭhāpetvā ``kiṃ, samma, āgatosī''ti vutto ``evarūpaṃ nāma bhayaṃ uppannaṃ, ukkusarājā  paṭhamayāmato paṭṭhāya vāyamanto kilami, tenamhi tava santikaṃ āgato''ti vatvā sattamaṃ gāthamāha  -- <br/><br/>[40] 50^b^.^eb^ <br/><br/>[21] ``cutāpi heke khalitā sakammunā, mittānukampāya patiṭṭhahanti. <br/><br/>[22] puttā mamaṭṭā gatimāgatosmi, atthaṃ caretho mama vāricarā''ti..<br/><br/>[03] tassattho -- sāmi, ekacce hi yasato vā dhanato vā cutāpi sakammunā khalitāpi  mittānaṃ ^a^V4.0262^ea^ anukampāya patiṭṭhahanti, mama ca puttā aṭṭā āturā, tenāhaṃ taṃ gatiṃ paṭisaraṇaṃ katvā  āgatosmi, puttānaṃ jīvitadānaṃ dadanto atthaṃ me carāhi vāricarāti.<br/><br/>[03] taṃ sutvā kacchapo itaraṃ gāthamāha -- <br/><br/>[40] 51^b^.^eb^ <br/><br/>[21] ``dhanena dhaññena ca attanā ca, mittaṃ sahāyañca karonti paṇḍitā. <br/><br/>[22] karomi te senaka etamatthaṃ, ariyo hi ariyassa karoti kicca''nti..<br/><br/>[03] athassa ^a^M4.0293^ea^ putto avidūre nipanno pitu vacanaṃ sutvā ``mā me pitā  kilamatu, ahaṃ pitu kiccaṃ karissāmī''ti cintetvā navamaṃ gāthamāha -- <br/><br/>[40] 52^b^.^eb^ <br/><br/>[21] ``appossukko tāta tuvaṃ nisīda, putto pitu carati atthacariyaṃ. <br/><br/>[22] ahaṃ ^a^P4.0294^ea^ carissāmi tavetamatthaṃ, senassa putte paritāyamāno''ti.. <br/><br/>[25] atha naṃ pitā gāthāya ajjhabhāsi -- <br/><br/>[40] 53^b^.^eb^ <br/><br/>[21] ``addhā hi tāta satamesa dhammo, putto pitu yaṃ care atthacariyaṃ. <br/><br/>[22] appeva maṃ disvāna pavaḍḍhakāyaṃ, senassa puttā na viheṭhayeyyu''nti..<br/><br/>[03] tattha ^b^satamesa dhammo^eb^ti paṇḍitānaṃ esa dhammo. ^b^puttā^eb^ti senassa putte cilācā  na heṭhayeyyunti.<br/><br/>[03] evaṃ vatvā mahākacchapo ``samma, mā bhāyi, tvaṃ purato gaccha, idānāhaṃ āgamissāmī''ti  taṃ uyyojetvā udake patitvā kalalañca sevālañca saṃkaḍḍhitvā ādāya dīpakaṃ gantvā aggiṃ  vijjhāpetvā nipajji. cilācā ``kiṃ no senapotakehi, imaṃ kāḷakacchapaṃ parivattetvā  māressāma, ayaṃ no sabbesaṃ pahossatī''ti valliyo uddharitvā jiyā gahetvā nivatthapilotikāpi  mocetvā tesu tesu ṭhānesu bandhitvā kacchapaṃ parivattetuṃ na sakkonti. kacchapo te ākaḍḍhanto  gantvā gambhīraṭṭhāne udake pati. tepi kacchapalobhena saddhiṃyeva patitvā udakapuṇṇāya kucchiyā  kilantā nikkhamitvā ``bho ekena no ukkusena yāva aḍḍharattā ukkā vijjhāpitā, idāni  iminā kacchapena udake pātetvā udakaṃ pāyetvā mahodarā ^a^V4.0263^ea^ katamha, puna aggiṃ karitvā aruṇe  uggatepi ime senakapotake khādissāmā''ti aggiṃ kātuṃ ārabhiṃsu. sakuṇī tesaṃ kathaṃ sutvā  ``sāmi, ime yāya kāyaci velāya amhākaṃ puttake khāditvā gamissanti, sahāyassa no  sīhassa santikaṃ gacchāhī''ti āha. so taṅkhaṇaññeva sīhassa ^a^P4.0295^ea^ santikaṃ  gantvā ``kiṃ avelāya āgatosī''ti ^a^M4.0294^ea^ vutte ādito paṭṭhāya taṃ pavattiṃ  ārocetvā ekādasamaṃ gāthamāha -- <br/><br/>[40] 54^b^.^eb^ <br/><br/>[21] ``pasū manussā migavīraseṭṭha, bhayaṭṭitā seṭṭhamupabbajanti. <br/><br/>[22] puttā mamaṭṭā gatimāgatosmi, tvaṃ nosi rājā bhava me sukhāyā''ti..<br/><br/>[03] tattha ^b^pasū^eb^ti sabbatiracchāne āha. idaṃ vuttaṃ hoti -- ``sāmi, migesu vīriyena  seṭṭha, sabbalokasmiñhi sabbe tiracchānāpi manussāpi bhayaṭṭitā hutvā seṭṭhaṃ upagacchanti, mama ca  puttā aṭṭā āturā. tasmāhaṃ taṃ gatiṃ katvā āgatomhi, tvaṃ amhākaṃ rājā sukhāya me  bhavāhī''ti.<br/><br/>[03] taṃ sutvā sīho gāthamāha -- <br/><br/>[40] 55^b^.^eb^ <br/><br/>[21] ``karomi te senaka etamatthaṃ, āyāmi te taṃ disataṃ vadhāya. <br/><br/>[22] kathañhi viññū pahu sampajāno, na vāyame attajanassa guttiyā''ti..<br/><br/>[03] tattha ^b^taṃ disata^eb^nti taṃ disasamūhaṃ, taṃ tava paccatthikagaṇanti attho. ^b^pahū^eb^ti  amitte hantuṃ samattho. ^b^sampajāno^eb^ti mittassa bhayuppattiṃ jānanto. ^b^attajanassā^eb^ti  attasamassa aṅgasamānassa janassa, mittassāti attho.<br/><br/>[03] evañca pana vatvā ``gaccha tvaṃ putte samassāsehī''ti taṃ uyyojetvā maṇivaṇṇaṃ udakaṃ  maddamāno pāyāsi. cilācā taṃ āgacchantaṃ disvā ``kurarena tāva amhākaṃ ukkā vijjhāpitā,  tathā kacchapena amhe nivatthapilotikānampi assāmikā katā, idāni pana naṭṭhamhā, sīho no  jīvitakkhayameva pāpessatī''ti maraṇabhayatajjitā yena vā tena vā palāyiṃsu. sīho āgantvā  rukkhamūle na kiñci addasa. atha naṃ kuraro ^a^P4.0296^ea^ ca kacchapo ca seno ca  upasaṅkamitvā vandiṃsu. so tesaṃ mittānisaṃsaṃ kathetvā ``ito paṭṭhāya mittadhammaṃ abhinditvā  appamattā hothā''ti ovaditvā pakkāmi, tepi sakaṭhānāni gatā. senasakuṇī   ^a^V4.0264^ea^ ^a^M4.0295^ea^ attano putte oloketvā ``mitte nissāya amhehi dārakā laddhā''ti sukhanisinnasamaye senena  saddhiṃ sallapantī mittadhammaṃ pakāsamānā cha gāthā abhāsi -- <br/><br/>[40] 56^b^.^eb^ <br/><br/>[21] ``mittañca kayirātha suhadayañca, ayirañca kayirātha sukhāgamāya. <br/><br/>[22] nivatthakocova sarebhihantvā, modāma puttehi samaṅgibhūtā.. <br/><br/>[40] 57^b^.^eb^ <br/><br/>[21] ``sakamittassa kammena, sahāyassāpalāyino. <br/><br/>[22] kūjantamupakūjanti, lomasā hadayaṅgamaṃ.. <br/><br/>[40] 58^b^.^eb^ <br/><br/>[21] ``mittaṃ sahāyaṃ adhigamma paṇḍito, so bhuñjatī putta pasuṃ dhanaṃ vā. <br/><br/>[22] ahañca puttā ca patī ca mayhaṃ, mittānukampāya samaṅgibhūtā.. <br/><br/>[40] 59^b^.^eb^ <br/><br/>[21] ``rājavatā sūravatā ca attho, sampannasakhissa bhavanti hete. <br/><br/>[22] so mittavā yasavā uggatatto, asmiṃdhaloke modati kāmakāmī.. <br/><br/>[40] 60^b^.^eb^ <br/><br/>[21] ``karaṇīyāni mittāni, daliddenāpi senaka. <br/><br/>[22] passa mittānukampāya, samaggamhā sañātake.. <br/><br/>[40] 61^b^.^eb^ <br/><br/>[21] ``sūrena balavantena, yo mitte kurute dijo. <br/><br/>[22] evaṃ so sukhito hoti, yathāhaṃ tvañca senakā''ti..<br/><br/>[03] tattha ^b^mittañcā^eb^ti yaṃkiñci attano mittañca ^b^suhadayañca^eb^ suhadayasahāyañca  sāmikasaṅkhātaṃ ^b^ayirañca^eb^ karotheva. ^b^nivatthakocova sarebhihantvā^eb^ti ettha  ^b^koco^eb^ti kavaco. yathā nāma paṭimukkakavaco sare abhihanati nivāreti, evaṃ mayampi  mittabalena paccatthike abhihantvā ^a^M4.0296^ea^ puttehi saddhiṃ ^a^P4.0297^ea^ modāmāti  vadati. ^b^sakamittassa kammenā^eb^ti sakassa mittassa parakkamena. ^b^sahāyassāpalāyino^eb^ti  sahāyassa apalāyino migarājassa. ^b^lomasā^eb^ti pakkhino amhākaṃ puttakā mañca tañca  kūjantaṃ hadayaṅgamaṃ madhurassaraṃ nicchāretvā upakūjanti. ^b^samaṅgibhūtā^eb^ti ekaṭṭhāne ṭhitā.<br/><br/>[03] ^b^rājavatā sūravatā ca attho^eb^ti yassa sīhasadiso rājā ukkusakacchapasadisā ca sūrā  mittā ^a^V4.0265^ea^ honti, tena rājavatā sūravatā ca attho sakkā pāpuṇituṃ. ^b^bhavanti hete^eb^ti yo ca  sampannasakho paripuṇṇamittadhammo, tassa ete sahāyā bhavanti. ^b^uggatatto^eb^ti sirisobhaggena  uggatasabhāvo. ^b^asmiṃdhaloke^eb^ti idhalokasaṅkhāte asmiṃ loke modati.  ^b^kāmakāmī^eb^ti sāmikaṃ ālapati. so hi kāme kāmanato kāmakāmī nāma.  ^b^samaggamhā^eb^ti samaggā jātamhā. ^b^sañātake^eb^ti ñātakehi puttehi saddhiṃ.<br/><br/>[03] evaṃ sā chahi gāthāhi mittadhammassa guṇakathaṃ kathesi. te sabbepi sahāyakā mittadhammaṃ  abhinditvā yāvatāyukaṃ ṭhatvā yathākammaṃ gatā.<br/><br/>[03] satthā imaṃ dhammadesanaṃ āharitvā ``na, bhikkhave, idāneva so bhariyaṃ nissāya  sukhappatto, pubbepi sukhappattoyevā''ti vatvā jātakaṃ samodhānesi -- ``tadā seno ca senī ca  jayampatikā ahesuṃ, puttakacchapo rāhulo, pitā mahāmoggallāno, ukkuso sāriputto, sīho pana  ahameva ahosi''nti. <br/><br/>[06] mahāukkusajātakavaṇṇanā tatiyā. 


volume: 111
item: 492
title:
  [] . sālikedārajātakavaṇṇanā^[] . candakinnarījātakavaṇṇanā^[] . mahāukkusajātakavaṇṇanā^[] . uddālakajātakavaṇṇanā^

content:
  [03] ^b^kharājinā jaṭilā paṅkadantā^eb^ti idaṃ satthā jetavane viharanto ekaṃ kuhakabhikkhuṃ  ārabbha kathesi. so hi niyyānikasāsane pabbajitvāpi catupaccayatthāya tividhaṃ kuhakavatthuṃ  pūresi. athassa aguṇaṃ pakāsentā bhikkhū dhammasabhāyaṃ kathaṃ samuṭṭhāpesuṃ ``āvuso, asuko nāma  bhikkhu evarūpe niyyānikasāsane pabbajitvā kuhanaṃ nissāya ^a^M4.0297^ea^ jīvikaṃ  kappetī''ti. satthā āgantvā ``kāya nuttha, bhikkhave, etarahi kathāya sannisinnā''ti  pucchitvā ``imāya nāmā''ti vutte ``na, bhikkhave, idāneva, pubbepesa kuhakoyevā''ti vatvā  atītaṃ āhari.<br/><br/>[03] atīte ^a^P4.0298^ea^ bārāṇasiyaṃ brahmadatte rajjaṃ kārente bodhisatto tassa purohito  ahosi paṇḍito byatto. so ekadivasaṃ uyyānakīḷaṃ gato ekaṃ abhirūpaṃ gaṇikaṃ disvā  paṭibaddhacitto tāya saddhiṃ saṃvāsaṃ kappesi. sā taṃ paṭicca gabbhaṃ paṭilabhi. gabbhassa  patiṭṭhitabhāvaṃ ñatvā taṃ āha -- ``sāmi, gabbho me patiṭṭhito, jātakāle nāmaṃ karontī assa  kiṃ nāmaṃ karomī''ti? so ``vaṇṇadāsiyā kucchimhi nibbattattā na sakkā kulanāmaṃ kātu''nti  ^a^V4.0266^ea^ cintetvā ``bhadde, ayaṃ vātaghātarukkho uddālo nāma, idha paṭiladdhattā `uddālako'tissa nāmaṃ  kareyyāsī''ti vatvā aṅgulimuddikaṃ adāsi. ``sace dhītā hoti, imāya naṃ poseyyāsi, sace  putto, atha naṃ vayappattaṃ mayhaṃ dasseyyāsī''ti āha. sā aparabhāge puttaṃ vijāyitvā  ``uddālako''tissa nāmaṃ akāsi.<br/><br/>[03] so vayappatto mātaraṃ pucchi -- ``amma, ko me pitā''ti? ``purohito tātā''ti.  ``yadi evaṃ vede uggaṇhissāmī''ti mātu hatthato muddikañca ācariyabhāgañca gahetvā takkasilaṃ  gantvā disāpāmokkhācariyassa santike sippaṃ uggaṇhanto ekaṃ tāpasagaṇaṃ disvā ``imesaṃ  santike varasippaṃ bhavissati, taṃ uggaṇhissāmī''ti sippalobhena pabbajitvā tesaṃ vattapaṭivattaṃ  katvā ``ācariyā maṃ tumhākaṃ jānanasippaṃ sikkhāpethā''ti āha. te attano attano  jānananiyāmeneva taṃ sikkhāpesuṃ. pañcannaṃ tāpasasatānaṃ ekopi tena atirekapañño nāhosi,  sveva tesaṃ paññāya aggo. athassa te sannipatitvā ācariyaṭṭhānaṃ adaṃsu. atha ne so āha --  ``mārisā, tumhe niccaṃ vanamūlaphalāhārā araññeva vasatha, manussapathaṃ kasmā na gacchathā''ti?  ``mārisa, manussā nāma mahādānaṃ datvā anumodanaṃ kārāpenti, dhammiṃ kathaṃ bhaṇāpenti, pañhaṃ  pucchanti, mayaṃ tena bhayena tattha na gacchāmā''ti. ``mārisā, sacepi cakkavattirājā  bhavissati, manaṃ gahetvā kathanaṃ nāma mayhaṃ bhāro, tumhe mā bhāyathā''ti vatvā tehi saddhiṃ cārikaṃ  caramāno ^a^M4.0298^ea^ anupubbena bārāṇasiṃ patvā ^a^P4.0299^ea^ rājuyyāne vasitvā  punadivase sabbehi saddhiṃ dvāragāme bhikkhāya cari, manussā mahādānaṃ adaṃsu. tāpasā punadivase  nagaraṃ pavisiṃsu manussā mahādānaṃ adaṃsu. uddālakatāpaso dānānumodanaṃ karoti, maṅgalaṃ vadati,  pañhaṃ vissajjeti, manussā pasīditvā bahupaccaye adaṃsu. sakalanagaraṃ ``paṇḍito gaṇasatthā  dhammikatāpaso āgato''ti saṅkhubhi, taṃ raññopi kathayiṃsu.<br/><br/>[03] rājā ``kuhiṃ vasatī''ti pucchitvā ``uyyāne''ti sutvā ``sādhu ajja tesaṃ dassanāya  gamissāmī''ti āha. eko puriso gantvā ``rājā kira vo passituṃ āgacchissatī''ti  uddālakassa kathesi. sopi isigaṇaṃ āmantetvā ``mārisā, rājā kira āgamissati, issare  nāma ekadivasaṃ ārādhetvā yāvajīvaṃ alaṃ hotī''ti. ``kiṃ pana kātabbaṃ ācariyā''ti? so  evamāha -- ``tumhesu ekacce vaggulivataṃ carantu, ekacce ukkuṭikappadhānamanuyuñjantu, ekacce  kaṇṭakāpassayikā bhavantu, ekacce pañcātapaṃ tapantu, ekacce udakorohanakammaṃ karontu, ekacce tattha  tattha mante sajjhāyantū''ti. te tathā kariṃsu. sayaṃ pana aṭṭha vā dasa vā paṇḍitavādino  gahetvā manorame ādhārake ramaṇīyaṃ potthakaṃ ^a^V4.0267^ea^ ṭhapetvā antevāsikaparivuto supaññatte sāpassaye  āsane nisīdi. tasmiṃ khaṇe rājā purohitaṃ ādāya mahantena parivārena uyyānaṃ gantvā te  micchātapaṃ carante disvā ``apāyabhayamhā muttā''ti pasīditvā uddālakassa santikaṃ gantvā  paṭisanthāraṃ katvā ekamantaṃ nisinno tuṭṭhamānaso purohitena saddhiṃ sallapanto paṭhamaṃ gāthamāha -- <br/><br/>[40] 62^b^.^eb^ <br/><br/>[21] ``kharājinā jaṭilā paṅkadantā, dummakkharūpā ye mantaṃ jappanti. <br/><br/>[22] kaccinnu te mānusake payoge, idaṃ vidū parimuttā apāyā''ti..<br/><br/>[03] tattha ^a^P4.0300^ea^ ^b^kharājinā^eb^ti sakhurehi ajinacammehi samannāgatā.  ^b^paṅkadantā^eb^ti dantakaṭṭhassa akhādanena malaggahitadantā. ^b^dummakkharūpā^eb^ti anañjitakkhā  amaṇḍitarūpā ^a^M4.0299^ea^ lūkhasaṅghāṭidharā. ^b^mānusake payoge^eb^ti manussehi  kattabbavīriye. ^b^idaṃ vidū^eb^ti idaṃ tapacaraṇañca mantasajjhāyanañca jānantā.  ^b^apāyā^eb^ti kacci ācariya, ime catūhi apāyehi muttāti pucchati.<br/><br/>[03] taṃ sutvā purohito ``ayaṃ rājā aṭṭhāne pasanno, tuṇhī bhavituṃ na vaṭṭatī''ti cintetvā  dutiyaṃ gāthamāha -- <br/><br/>[40] 63^b^.^eb^ <br/><br/>[21] ``pāpāni kammāni karetha rāja, bahussuto ce na careyya dhammaṃ. <br/><br/>[22] sahassavedopi na taṃ paṭicca, dukkhā pamucce caraṇaṃ apatvā''ti..<br/><br/>[03] tattha ^b^bahussuto ce^eb^ti sace mahārāja, ``ahaṃ bahussutomhī''ti paguṇavedopi  dasakusalakammapathadhammaṃ na careyya, tīhi dvārehi pāpāneva kareyya, tiṭṭhantu tayo vedā,  sahassavedopi samāno taṃ bāhusaccaṃ paṭicca aṭṭhasamāpattisaṅkhātaṃ caraṇaṃ appatvā apāyadukkhato na  mucceyyāti.<br/><br/>[03] tassa vacanaṃ sutvā uddālako cintesi ``rājā yathā vā tathā vā isigaṇassa pasīdi,  ayaṃ pana brāhmaṇo carantaṃ goṇaṃ daṇḍena paharanto viya vaḍḍhitabhatte kacavaraṃ khipanto viya kathesi,  tena saddhiṃ kathessāmī''ti. so tena saddhiṃ kathento tatiyaṃ gāthamāha -- <br/><br/>[40] 64^b^.^eb^ <br/><br/>[21] ``sahassavedopi na taṃ paṭicca, dukkhā pamucce caraṇaṃ apatvā. <br/><br/>[22] maññāmi vedā aphalā bhavanti, sasaṃyamaṃ caraṇaññeva sacca''nti..<br/><br/>[03] tattha ^a^V4.0268^ea^ ^b^aphalā^eb^ti tava vāde vedā ca sesasippāni ca aphalāni āpajjanti, tāni  kasmā uggaṇhanti, sīlasaṃyamena saddhiṃ caraṇaññeva ekaṃ saccaṃ āpajjatīti.<br/><br/>[03] tato ^a^P4.0301^ea^ ^a^M4.0300^ea^ purohito catutthaṃ gāthamāha -- <br/><br/>[40] 65^b^.^eb^ <br/><br/>[21] ``na heva vedā aphalā bhavanti, sasaṃyamaṃ caraṇaññeva saccaṃ. <br/><br/>[22] kittiñhi pappoti adhicca vede, santiṃ puṇāti caraṇena danto''ti..<br/><br/>[03] tattha ^b^na hevā^eb^ti nāhaṃ ``vedā aphalā''ti vadāmi, apica kho pana sasaṃyamaṃ caraṇaṃ  saccameva sabhāvabhūtaṃ uttamaṃ. tena hi sakkā dukkhā muccituṃ. ^b^santiṃ puṇātī^eb^ti  samāpattisaṅkhātena caraṇena danto bhayasantikaraṃ nibbānaṃ pāpuṇātīti.<br/><br/>[03] taṃ sutvā uddālako ``na sakkā iminā saddhiṃ paṭipakkhavasena ṭhātuṃ, `putto tavāha'nti vutte  sinehaṃ akaronto nāma natthi, puttabhāvamassa kathessāmī''ti cintetvā pañcamaṃ gāthamāha -- <br/><br/>[40] 66^b^.^eb^ <br/><br/>[21] ``bhaccā mātā pitā bandhū, yena jāto sayeva so. <br/><br/>[22] uddālako ahaṃ bhoto, sottiyākulavaṃsako''ti..<br/><br/>[03] tattha ^b^bhaccā^eb^ti mātā ca pitā ca sesabandhū ca bharitabbā nāma. yena pana jāto,  soyeva so hoti. attāyeva hi attano jāyati, ahañca tayāva uddālakarukkhamūle janito,  tayā vuttameva nāmaṃ kataṃ, uddālako ahaṃ bhoti.<br/><br/>[03] so ``ekaṃsena tvaṃ uddālakosī''ti vutte ``āmā''ti vatvā ``mayā te mātu saññāṇaṃ  dinnaṃ, taṃ kuhi''nti vutte ``idaṃ brāhmaṇā''ti muddikaṃ tassa hatthe ṭhapesi. brāhmaṇo muddikaṃ  sañjānitvā nicchayena ``tvaṃ brāhmaṇadhammaṃ pajānāsī''ti vatvā brāhmaṇadhammaṃ pucchanto chaṭṭhaṃ  gāthamāha -- <br/><br/>[40] 67^b^.^eb^ <br/><br/>[21] ``kathaṃ ^a^P4.0302^ea^ bho brāhmaṇo hoti, kathaṃ bhavati kevalī. <br/><br/>[22] kathañca parinibbānaṃ, dhammaṭṭho kinti vuccatī''ti..<br/><br/>[03] uddālakopi ^a^V4.0269^ea^ ^a^M4.0301^ea^ tassa ācikkhanto sattamaṃ gāthamāha -- <br/><br/>[40] 68^b^.^eb^ <br/><br/>[21] ``niraṃkatvā aggimādāya brāhmaṇo, āpo siñcaṃ yajaṃ usseti yūpaṃ. <br/><br/>[22] evaṃkaro brāhmaṇo hoti khemī, dhamme ṭhitaṃ tena amāpayiṃsū''ti..<br/><br/>[03] tattha ^b^niraṃkatvā aggimādāyā^eb^ti nirantaraṃ katvā aggiṃ gahetvā paricarati.  ^b^āpo siñcaṃ yajaṃ usseti yūpa^eb^nti abhisecanakakammaṃ karonto sammāpāsaṃ vā vājapeyyaṃ vā  niraggaḷaṃ vā yajanto suvaṇṇayūpaṃ ussāpeti. ^b^khemī^eb^ti khemappatto. ^b^amāpayiṃsū^eb^ti  teneva ca kāraṇena dhamme ṭhitaṃ kathayiṃsu.<br/><br/>[03] taṃ sutvā purohito tena kathitaṃ brāhmaṇadhammaṃ garahanto aṭṭhamaṃ gāthamāha -- <br/><br/>[40] 69^b^.^eb^ <br/><br/>[21] ``na suddhi secanenatthi, nāpi kevalī brāhmaṇo. <br/><br/>[22] na khantī nāpi soraccaṃ, nāpi so parinibbuto''ti..<br/><br/>[03] tattha ^b^secanenā^eb^ti tena vuttesu brāhmaṇadhammesu ekaṃ dassetvā sabbaṃ paṭikkhipati. idaṃ  vuttaṃ hoti -- ``aggiparicaraṇena vā udakasecanena vā pasughātayaññena vā suddhi nāma natthi,  nāpi ettakena brāhmaṇo kevalaparipuṇṇo hoti, na adhivāsanakhanti, na sīlasoraccaṃ, nāpi  kilesaparinibbānena parinibbuto nāma hotī''ti.<br/><br/>[03] tato naṃ uddālako ``yadi evaṃ brāhmaṇo na hoti, atha kathaṃ hotī''ti pucchanto navamaṃ  gāthamāha -- <br/><br/>[40] 70^b^.^eb^ <br/><br/>[21] ``kathaṃ so brāhmaṇo hoti, kathaṃ bhavati kevalī. <br/><br/>[22] kathañca parinibbānaṃ, dhammaṭṭho kinti vuccatī''ti..<br/><br/>[03] purohitopissa ^a^P4.0303^ea^ ^a^M4.0302^ea^ kathento itaraṃ gāthamāha -- <br/><br/>[40] 71^b^.^eb^ <br/><br/>[21] ``akhettabandhū amamo nirāso, nillobhapāpo bhavalobhakhīṇo. <br/><br/>[22] evaṃkaro brāhmaṇo hoti khemī, dhamme ṭhitaṃ tena amāpayiṃsū''ti..<br/><br/>[03] tattha ^a^V4.0270^ea^ ^b^akhettabandhū^eb^ti akkhetto abandhu, khettavatthugāmanigamapariggahena ceva  ñātibandhavagottabandhavamittabandhavasahāyabandhavasippabandhavapariggahena ca rahito. ^b^amamo^eb^ti  sattasaṅkhāresu taṇhādiṭṭhimamāyanarahito. ^b^nirāso^eb^ti lābhadhanaputtajīvitāsāya rahito.  ^b^nillobhapāpo^eb^ti pāpalobhavisamalobhena rahito. ^b^bhavalobhakhīṇo^eb^ti khīṇabhavarāgo.<br/><br/>[03] tato uddālako gāthamāha -- <br/><br/>[40] 72^b^.^eb^ <br/><br/>[21] ``khattiyā brāhmaṇā vessā, suddā caṇḍālapukkusā. <br/><br/>[27] sabbeva soratā dantā, sabbeva parinibbutā. <br/><br/>[22] sabbesaṃ sītibhūtānaṃ, atthi seyyotha pāpiyo''ti..<br/><br/>[03] tattha ^b^atthi seyyotha pāpiyo^eb^ti ete khattiyādayo sabbepi soraccādīhi samannāgatā  honti, evaṃ bhūtānaṃ pana tesaṃ ayaṃ seyyo, ayaṃ pāpiyoti evaṃ hīnukkaṭṭhatā atthi, natthīti  pucchati.<br/><br/>[03] athassa ``arahattuppattito paṭṭhāya hīnukkaṭṭhatā nāma natthī''ti dassetuṃ brāhmaṇo gāthamāha -- <br/><br/>[40] 73^b^.^eb^ <br/><br/>[21] ``khattiyā brāhmaṇā vessā, suddā caṇḍālapukkusā. <br/><br/>[27] sabbeva soratā dantā, sabbeva parinibbutā. <br/><br/>[22] sabbesaṃ sītibhūtānaṃ, natthi seyyotha pāpiyo''ti..<br/><br/>[03] atha naṃ garahanto uddālako gāthādvayamāha -- <br/><br/>[40] 74^b^.^eb^ <br/><br/>[21] ``khattiyā brāhmaṇā vessā, suddā caṇḍālapukkusā. <br/><br/>[22] sabbeva soratā dantā, sabbeva parinibbutā.. <br/><br/>[40] 75^b^.^eb^ <br/><br/>[21] ``sabbesaṃ ^a^M4.0303^ea^ sītibhūtānaṃ, natthi seyyotha pāpiyo. <br/><br/>[22] panaṭṭhaṃ carasi brahmaññaṃ, sottiyākulavaṃsata''nti..<br/><br/>[03] tassattho ^a^V4.0271^ea^ ^a^P4.0304^ea^ -- yadi etehi guṇehi samannāgatānaṃ viseso natthi, eko  vaṇṇova hoti, evaṃ sante tvaṃ ubhato sujātabhāvaṃ nāsento panaṭṭhaṃ carasi brahmaññaṃ, caṇḍālasamo  hosi, sottiyakulavaṃsataṃ nāsesīti.<br/><br/>[03] atha naṃ purohito upamāya saññāpento gāthādvayamāha -- <br/><br/>[40] 76^b^.^eb^ <br/><br/>[21] ``nānārattehi vatthehi, vimānaṃ bhavati chāditaṃ. <br/><br/>[22] na tesaṃ chāyā vatthānaṃ, so rāgo anupajjatha.. <br/><br/>[40] 77^b^.^eb^ <br/><br/>[21] ``evameva manussesu, yadā sujjhanti māṇavā. <br/><br/>[22] te sajātiṃ pamuñcanti, dhammamaññāya subbatā''ti..<br/><br/>[03] tattha ^b^vimāna^eb^nti gehaṃ vā maṇḍapaṃ vā. ^b^chāyā^eb^ti tesaṃ vatthānaṃ chāyā so  nānāvidho rāgo na upeti, sabbā chāyā ekavaṇṇāva honti. ^b^evamevā^eb^ti manussesupi  evameva ekacce aññāṇabrāhmaṇā akāraṇeneva cātuvaṇṇe suddhiṃ paññāpenti, esā atthīti mā gaṇhi.  yadā ariyamaggena māṇavā sujjhanti, tadā tehi paṭividdhaṃ nibbānadhammaṃ jānitvā subbatā  sīlavantā paṇḍitapurisā te sajātiṃ muñcanti. nibbānappattito paṭṭhāya hi jāti nāma  niratthakāti.<br/><br/>[03] uddālako pana paccāharituṃ asakkonto appaṭibhānova nisīdi. atha brāhmaṇo rājānaṃ āha  -- ``sabbe ete, mahārāja, kuhakā sakalajambudīpe kohaññeneva nāsenti, uddālakaṃ uppabbājetvā  upapurohitaṃ karotha, sese uppabbājetvā phalakāvudhāni datvā sevake karothā''ti. ``sādhu,  ācariyā''ti rājā tathā kāresi. te rājānaṃ upaṭṭhahantāva yathākammaṃ gatā.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepesa kuhakoyevā''ti vatvā  jātakaṃ samodhānesi -- ``tadā uddālako ^a^M4.0304^ea^ kuhakabhikkhu ahosi, rājā  ānando, purohito pana ahameva ahosi''nti. <br/><br/>[06] uddālakajātakavaṇṇanā catutthā. 


volume: 111
item: 493
title:
  [] . candakinnarījātakavaṇṇanā^[] . mahāukkusajātakavaṇṇanā^[] . uddālakajātakavaṇṇanā^[] . bhisajātakavaṇṇanā^

content:
  [03] ^b^assaṃ^eb^ ^a^V4.0272^ea^ ^b^gavaṃ rajataṃ jātarūpa^eb^nti idaṃ satthā jetavane viharanto ukkaṇṭhitabhikkhuṃ ārabbha  kathesi. vatthu pana ^b^kusajātake^eb^ (jā0 2.20.1 ādayo) āvi bhavissati. tadā  ^a^P4.0305^ea^ pana satthā ``saccaṃ kira tvaṃ bhikkhu ukkaṇṭhitosī''ti pucchitvā ``saccaṃ,  bhante''ti vutte ``kiṃ paṭiccā''ti vatvā ``kilesaṃ, bhante''ti vutte ``bhikkhu evarūpe  niyyānikasāsane pabbajitvā kasmā kilesaṃ paṭicca ukkaṇṭhitosi, porāṇakapaṇḍitā anuppanne buddhe  bāhirakapabbajjaṃ pabbajitvā vatthukāmakilesakāme ārabbha uppajjanakasaññaṃ sapathaṃ katvā  vihariṃsū''ti vatvā atītaṃ āhari.<br/><br/>[03] atīte bārāṇasiyaṃ brahmadatte rajjaṃ kārente bodhisatto asītikoṭivibhavassa  brāhmaṇamahāsālakulassa putto hutvā nibbatti, ``mahākañcanakumāro''tissa nāmaṃ kariṃsu. athassa  padasā vicaraṇakāle aparopi putto jāyi, ``upakañcanakumāro''tissa nāmaṃ kariṃsu. evaṃ  paṭipāṭiyā satta puttā ahesuṃ. sabbakaniṭṭhā panekā dhītā, tassā ``kañcanadevī''ti nāmaṃ  kariṃsu. mahākañcanakumāro vayappatto takkasilato sabbasippāni uggaṇhitvā āgacchi. atha naṃ  mātāpitaro gharāvāsena bandhitukāmā ``attanā samānajātiyakulato te dārikaṃ ānessāma,  gharāvāsaṃ saṇṭhapehī''ti vadiṃsu. ``ammatātā, na mayhaṃ gharāvāsenattho, mayhañhi tayo bhavā  ādittā viya sappaṭibhayā, bandhanāgāraṃ viya palibuddhā, ukkārabhūmi viya jegucchā hutvā  upaṭṭhahanti, mayā supinenapi methunadhammo na diṭṭhapubbo, aññe vo puttā atthi, te gharāvāsena  nimantethā''ti vatvā punappunaṃ yācitopi sahāye pesetvā tehi yācitopi na icchi.<br/><br/>[03] atha ^a^M4.0305^ea^ naṃ sahāyā ``samma, kiṃ pana tvaṃ patthento kāme paribhuñjituṃ na  icchasī''ti pucchiṃsu. so tesaṃ nekkhammajjhāsayataṃ ārocesi. taṃ sutvā mātāpitaro sesaputte  nimantesuṃ, tepi na icchiṃsu. kañcanadevīpi na icchiyeva. aparabhāge mātāpitaro kālamakaṃsu.  mahākañcanapaṇḍito mātāpitūnaṃ kattabbakiccaṃ katvā asītikoṭidhanena kapaṇaddhikānaṃ mahādānaṃ  datvā cha bhātaro bhaginiṃ ekaṃ dāsaṃ ekaṃ dāsiṃ ekaṃ sahāyakañca ādāya mahābhinikkhamanaṃ  ^a^P4.0306^ea^ nikkhamitvā himavantaṃ pāvisi. te tattha ekaṃ padumasaraṃ nissāya ramaṇīye  bhūmibhāge assamaṃ katvā pabbajitvā vanamūlaphalāhārehi yāpayiṃsu. te araññaṃ gacchantā ekatova  gantvā yattha eko phalaṃ vā pattaṃ vā passati, tattha itarepi pakkositvā diṭṭhasutādīni   ^a^V4.0273^ea^ kathentā uccinanti, gāmassa kammantaṭṭhānaṃ viya hoti. atha ācariyo mahākañcanatāpaso cintesi  ``amhākaṃ asītikoṭidhanaṃ chaḍḍetvā pabbajitānaṃ evaṃ loluppacāravasena phalāphalatthāya vicaraṇaṃ  nāma appatirūpaṃ, ito paṭṭhāya ahameva phalāphalaṃ āharissāmī''ti. so assamaṃ patvā sabbepi  te sāyanhasamaye sannipātetvā tamatthaṃ ārocetvā ``tumhe idheva samaṇadhammaṃ karontā acchatha, ahaṃ  phalāphalaṃ āharissāmī''ti āha. atha naṃ upakañcanādayo ``mayaṃ ācariya, tumhe nissāya  pabbajitā, tumhe idheva samaṇadhammaṃ karotha, bhaginīpi no idheva hotu, dāsīpi tassā santike  acchatu, mayaṃ aṭṭha janā vārena phalāphalaṃ āharissāma, tumhe pana tayo vāramuttāva hothā''ti  vatvā paṭiññaṃ gaṇhiṃsu.<br/><br/>[03] tato paṭṭhāya aṭṭhasupi janesu ekeko vāreneva phalāphalaṃ āharati. sesā attano attano  paṇṇasālāyameva honti, akāraṇena ekato bhavituṃ na labhanti. vārappatto phalāphalaṃ āharitvā  eko māḷako atthi, tattha pāsāṇaphalake ekādasa koṭṭhāse katvā ghaṇḍisaññaṃ katvā attano  koṭṭhāsaṃ ādāya vasanaṭṭhānaṃ pavisati. sesā ghaṇḍisaññāya nikkhamitvā loluppaṃ akatvā  ^a^M4.0306^ea^ gāravaparihārena gantvā attano pāpuṇanakoṭṭhāsaṃ ādāya vasanaṭṭhānaṃ gantvā  paribhuñjitvā samaṇadhammaṃ karonti. te aparabhāge bhisāni āharitvā khādantā tattatapā ghoratapā  paramājitindriyā kasiṇaparikammaṃ karontā vihariṃsu. atha tesaṃ sīlatejena sakkassa bhavanaṃ  kampi. sakkopi āvajjento taṃ kāraṇaṃ ñatvā ``kāmādhimuttā nu kho ime isayo ^a^P4.0307^ea^,  no''ti āsaṅkaṃ karotiyeva. so ``ime tāva isayo pariggaṇhissāmī''ti  cintetvā attano ānubhāvena mahāsattassa koṭṭhāsaṃ tayo divase antaradhāpesi. so paṭhamadivase  koṭṭhāsaṃ adisvā ``mama koṭṭhāsaṃ pamuṭṭho bhavissatī''ti cintesi, dutiyadivase ``mama dosena  bhavitabbaṃ, paṇāmanavasena mama koṭṭhāsaṃ na ṭhapesi maññe''ti cintesi, tatiyadivase ``kena nu  kho kāraṇena mayhaṃ koṭṭhāsaṃ na ṭhapenti, sace me doso atthi, khamāpessāmī''ti sāyanhasamaye  ghaṇḍisaññaṃ adāsi.<br/><br/>[03] sabbe sannipatitvā ``kena ghaṇḍisaññā dinnā''ti āhaṃsu. ``mayā tātā''ti.  ``kiṃkāraṇā ācariyā''ti? ``tātā tatiyadivase kena phalāphalaṃ ābhata''nti? tesu eko  uṭṭhāya ``mayā ācariyā''ti vanditvā aṭṭhāsi. koṭṭhāse karontena te mayhaṃ koṭṭhāso katoti.  ``āma, ācariya, jeṭṭhakakoṭṭhāso me kato''ti. ``hiyyo kenābhata''nti? ``mayā''ti  aparo uṭṭhāya vanditvā aṭṭhāsi. koṭṭhāsaṃ karonto maṃ anussarīti. ``tumhākaṃ me  jeṭṭhakakoṭṭhāso ṭhapito''ti. ``ajja kenābhata''nti. ``mayā''ti aparo uṭṭhāya vanditvā  aṭṭhāsi. koṭṭhāsaṃ karonto maṃ anussarīti. ``tumhākaṃ me   ^a^V4.0274^ea^ jeṭṭhakakoṭṭhāso kato''ti. ``tātā, ajja mayhaṃ koṭṭhāsaṃ alabhantassa tatiyo divaso, paṭhamadivase koṭṭhāsaṃ adisvā  `koṭṭhāsaṃ karonto maṃ pamuṭṭho bhavissatī'ti cintesiṃ, dutiyadivase ``mama koci doso  bhavissatī''ti cintesiṃ, ajja pana ``sace me doso atthi, khamāpessāmī''ti cintetvā  ghaṇḍisaññāya tumhe sannipātesiṃ. ete bhisakoṭṭhāse tumhe ``karimhā''ti vadatha, ahaṃ na  labhāmi, etesaṃ thenetvā khādakaṃ ñātuṃ vaṭṭati, kāme pahāya pabbajitānaṃ bhisamattaṃ ^a^M4.0307^ea^  thenanaṃ nāma appatirūpanti. te tassa kathaṃ sutvā ``aho sāhasikakamma''nti  ^a^P4.0308^ea^ sabbeva ubbegappattā ahesuṃ.<br/><br/>[03] tasmiṃ assamapade vanajeṭṭhakarukkhe nibbattadevatāpi otaritvā āgantvā tesaṃyeva santike  nisīdi. āneñjakaraṇaṃ kāriyamāno dukkhaṃ adhivāsetuṃ asakkonto āḷānaṃ bhinditvā  palāyitvā araññaṃ paviṭṭho eko vāraṇo kālena kālaṃ isigaṇaṃ vandati, sopi āgantvā ekamantaṃ  aṭṭhāsi. sappakīḷāpanako eko vānaro ahituṇḍikassa hatthato muccitvā palāyitvā araññaṃ  pavisitvā tattheva assame vasati. sopi taṃ divasaṃ isigaṇaṃ vanditvā ekamantaṃ nisīdi.  sakko ``isigaṇaṃ pariggaṇhissāmī''ti tesaṃ santike adissamānakāyo aṭṭhāsi. tasmiṃ khaṇeva  bodhisattassa kaniṭṭho upakañcanatāpaso uṭṭhāyāsanā bodhisattaṃ vanditvā sesānaṃ apacitiṃ dassetvā  ``ācariya, ahaṃ aññe apaṭṭhapetvā attānaññeva sodhetuṃ labhāmī''ti pucchi. ``āma,  labhasī''ti. so isigaṇamajjhe ṭhatvā ``sace te mayā bhisāni khāditāni, evarūpo nāma  hotū''ti sapathaṃ karonto paṭhamaṃ gāthamāha -- <br/><br/>[40] 78^b^.^eb^ <br/><br/>[21] ``assaṃ gavaṃ rajataṃ jātarūpaṃ, bhariyañca so idha labhataṃ manāpaṃ. <br/><br/>[22] puttehi dārehi samaṅgi hotu, bhisāni te brāhmaṇa yo ahāsī''ti..<br/><br/>[03] tattha ^b^``assaṃ gava''^eb^nti idaṃ ``so `yattakāni piyavatthūni honti, tehi vippayoge  tattakāni sokadukkhāni uppajjantī'ti vatthukāme garahanto abhāsī''ti veditabbaṃ.<br/><br/>[03] taṃ sutvā isigaṇo ``mārisa, mā evaṃ kathetha, atibhāriyo te sapatho''ti kaṇṇe pidahi.  bodhisattopi naṃ ``tāta, atibhāriyo te sapatho, na tvaṃ khādasi, tava pattāsane nisīdā''ti  ^a^V4.0275^ea^ āha. tasmiṃ paṭhamaṃ sapathaṃ katvā nisinne dutiyopi bhātā sahasā uṭṭhāya mahāsattaṃ vanditvā  sapathena attānaṃ sodhento dutiyaṃ gāthamāha -- <br/><br/>[40] 79^b^.^eb^ <br/><br/>[21] ``mālañca ^a^P4.0309^ea^ ^a^M4.0308^ea^ so kāsikacandanañca, dhāretu puttassa  bahū bhavantu. <br/><br/>[22] kāmesu tibbaṃ kurutaṃ apekkhaṃ, bhisāni te brāhmaṇa yo ahāsī''ti..<br/><br/>[03] tattha ^b^tibba^eb^nti vatthukāmakilesakāmesu bahalaṃ apekkhaṃ karotūti. idaṃ so  ``yassetesu tibbā apekkhā honti, so tehi vippayoge mahantaṃ dukkhaṃ pāpuṇātī''ti  dukkhapaṭikkhepavaseneva āha.<br/><br/>[03] tasmiṃ nisinne sesāpi attano attano ajjhāsayānurūpena taṃ taṃ gāthaṃ abhāsiṃsu -- <br/><br/>[40] 80^b^.^eb^ <br/><br/>[21] ``pahūtadhañño kasimā yasassī, putte gihī dhanimā sabbakāme. <br/><br/>[22] vayaṃ apassaṃ gharamāvasātu, bhisāni te brāhmaṇa yo ahāsi.. <br/><br/>[40] 81^b^.^eb^ <br/><br/>[21] ``so khattiyo hotu pasayhakārī, rājābhirājā balavā yasassī. <br/><br/>[22] sa cāturantaṃ mahimāvasātu, bhisāni te brāhmaṇa yo ahāsi.. <br/><br/>[40] 82^b^.^eb^ <br/><br/>[21] ``so brāhmaṇo hotu avītarāgo, muhuttanakkhattapathesu yutto. <br/><br/>[22] pūjetu naṃ raṭṭhapatī yasassī, bhisāni te brāhmaṇa yo ahāsi.. <br/><br/>[40] 83^b^.^eb^ <br/><br/>[21] ``ajjhāyakaṃ sabbasamantavedaṃ, tapassinaṃ maññatu sabbaloko. <br/><br/>[22] pūjentu naṃ jānapadā samecca, bhisāni te brāhmaṇa yo ahāsi.. <br/><br/>[40] 84^b^.^eb^ <br/><br/>[21] ``catussadaṃ gāmavaraṃ samiddhaṃ, dinnañhi so bhuñjatu vāsavena. <br/><br/>[22] avītarāgo maraṇaṃ upetu, bhisāni te brāhmaṇa yo ahāsi.. <br/><br/>[40] 85^b^.^eb^ <br/><br/>[21] ``so ^a^P4.0310^ea^ ^a^M4.0309^ea^ gāmaṇī hotu sahāyamajjhe, naccehi gītehi  pamodamāno. <br/><br/>[22] so rājato byasana mālattha kiñci, bhisāni te brāhmaṇa yo ahāsi.. <br/><br/>[40] 86^b^.^eb^ <br/><br/>[21] ``yaṃ ^a^V4.0276^ea^ ekarājā pathaviṃ vijetvā, itthīsahassāna ṭhapetu aggaṃ. <br/><br/>[22] sīmantinīnaṃ pavarā bhavātu, bhisāni te brāhmaṇa yā ahāsi.. <br/><br/>[40] 87^b^.^eb^ <br/><br/>[21] ``isīnañhi sā sabbasamāgatānaṃ, bhuñjeyya sāduṃ avikampamānā. <br/><br/>[22] carātu lābhena vikatthamānā, bhisāni te brāhmaṇa yā ahāsi.. <br/><br/>[40] 88^b^.^eb^ <br/><br/>[21] ``āvāsiko hotu mahāvihāre, navakammiko hotu gajaṅgalāyaṃ. <br/><br/>[22] ālokasandhiṃ divasaṃ karotu, bhisāni te brāhmaṇa yo ahāsi.. <br/><br/>[40] 89^b^.^eb^ <br/><br/>[21] ``so bajjhatū pāsasatehi chabbhi, rammā vanā niyyatu rājadhāniṃ. <br/><br/>[22] tuttehi so haññatu pācanehi, bhisāni te brāhmaṇa yo ahāsi.. <br/><br/>[40] 90^b^.^eb^ <br/><br/>[21] ``alakkamālī tipukaṇṇaviddho, laṭṭhīhato sappamukhaṃ upetu. <br/><br/>[22] sakacchabandho visikhaṃ carātu, bhisāni te brāhmaṇa yo ahāsī''ti..<br/><br/>[03] tattha tatiyena vuttagāthāya ^b^kasimā^eb^ti sampannakasikammo. ^b^putte gihī dhanimā  sabbakāme^eb^ti putte labhatu, gihī hotu, sattavidhena ratanadhanena dhanimā hotu, rūpādibhede  sabbakāme labhatu. ^b^vayaṃ apassa^eb^nti mahallakakāle pabbajjānurūpampi attano vayaṃ apassanto  pañcakāmaguṇasamiddhaṃ ^a^M4.0310^ea^ gharameva āvasatūti. idaṃ so ``pañcakāmaguṇagiddho  kāmaguṇavippayogena mahāvināsaṃ pāpuṇātī''ti dassetuṃ kathesi.<br/><br/>[03] catutthena vuttagāthāya ^a^P4.0311^ea^ ^b^rājābhirājā^eb^ti rājūnaṃ antare abhirājāti.  idaṃ so ``issarānaṃ nāma issariye parigalite mahantaṃ dukkhaṃ uppajjatī''ti rajje dosaṃ  dassento kathesi. pañcamena vuttagāthāya ^b^avītarāgo^eb^ti purohitaṭṭhānataṇhāya sataṇhoti.  idaṃ so ``purohitassa purohitaṭṭhāne parigalite mahantaṃ domanassaṃ uppajjatī''ti dassetuṃ kathesi.  chaṭṭhena vuttagāthāya ^b^tapassina^eb^nti tapasīlasampannoti taṃ maññatu. idaṃ so  ``lābhasakkārāpagamena mahantaṃ domanassaṃ uppajjatī''ti lābhasakkāragarahavasena kathesi.<br/><br/>[03] sahāyatāpasena vuttagāthāya ^b^catussada^eb^nti ākiṇṇamanussatāya manussehi, pahūtadhaññatāya  dhaññena, sulabhadārutāya dārūhi, sampannodakatāya udakenāti catūhi ussannaṃ, catussadasamannāgatanti  ^a^V4.0277^ea^ attho. ^b^vāsavenā^eb^ti vāsavena dinnaṃ viya acalaṃ, vāsavato laddhavarānubhāvena ekaṃ rājānaṃ  ārādhetvā tena dinnantipi attho. ^b^avītarāgo^eb^ti kaddame sūkaro viya kāmapaṅke nimuggova  hutvā. iti sopi kāmānaṃ ādīnavaṃ kathento evamāha.<br/><br/>[03] dāsena vuttagāthāya ^b^gāmaṇī^eb^ti gāmajeṭṭhako. ayampi kāme garahantoyeva evamāha.  kañcanadeviyā vuttagāthāya ^b^ya^eb^nti yaṃ itthinti attho. ^b^ekarājā^eb^ti aggarājā.  ^b^itthisahassāna^eb^nti vacanamaṭṭhatāya vuttaṃ, soḷasannaṃ itthisahassānaṃ aggaṭṭhāne ṭhapetūti attho.  ^b^sīmantinīna^eb^nti sīmantadharānaṃ itthīnanti attho. iti sā itthibhāve ṭhatvāpi  duggandhagūtharāsiṃ viya kāme garahantīyeva evamāha. dāsiyā vuttagāthāya ^b^sabbasamāgatāna^eb^nti  sabbesaṃ sannipatitānaṃ majjhe nisīditvā avikampamānā anosakkamānā sādurasaṃ bhuñjatūti attho.  dāsīnaṃ kira sāmikassa santike nisīditvā bhuñjanaṃ nāma appiyaṃ. iti sā attano  appiyatāya evamāha. ^b^carātū^eb^ti caratu. ^b^lābhena vikatthamānā^eb^ti lābhahetu kuhanakammaṃ  karontī lābhasakkāraṃ uppādentī caratūti attho. iminā sā dāsibhāve ṭhitāpi  kilesakāmavatthukāme garahati.<br/><br/>[03] devatāya ^a^M4.0311^ea^ vuttagāthāya ^b^āvāsiko^eb^ti āvāsajagganako.  ^b^gajaṅgalāya^eb^nti evaṃnāmake nagare. tattha kira dabbasambhārā sulabhā. ^b^ālokasandhiṃ  divasa^eb^nti ekadivaseneva vātapānaṃ karotu. so kira devaputto kassapabuddhakāle gajaṅgalanagaraṃ  nissāya yojanike jiṇṇamahāvihāre āvāsikasaṅghatthero hutvā jiṇṇavihāre navakammaṃ  karontoyeva mahādukkhaṃ anubhavi. tasmā tadeva dukkhaṃ ārabbha evamāha. hatthinā vuttagāthāya  ^b^pāsasatehī^eb^ti bahūhi pāsehi. ^b^chabbhī^eb^ti catūsu pādesu gīvāya kaṭibhāge cāti chasu  ṭhānesu. ^b^tuttehī^eb^ti dvikaṇḍakāhi dīghalaṭṭhīhi. ^b^pācanehī^eb^ti dasapācanehi aṅkusehi vā.  so kira attano anubhūtadukkhaññeva ārabbha evamāha.<br/><br/>[03] vānarena vuttagāthāya ^b^alakkamālī^eb^ti ahituṇḍikena kaṇṭhe parikkhipitvā ṭhapitāya  alakkamālāya samannāgato. ^b^tipukaṇṇaviddho^eb^ti tipupiḷandhanena piḷandhakaṇṇo.  ^b^laṭṭhīhato^eb^ti sappakīḷaṃ sikkhāpayamāno laṭṭhiyā hato hutvā. esopi ahituṇḍikassa hatthe  attano anubhūtadukkhameva sandhāya evamāha.<br/><br/>[03] evaṃ ^a^P4.0312^ea^ tehi terasahi janehi sapathe kate mahāsatto cintesi ``kadāci  ime `ayaṃ anaṭṭhameva ^a^V4.0278^ea^ naṭṭhanti kathetī'ti mayi āsaṅkaṃ kareyyuṃ, ahampi sapathaṃ karomī''ti. atha  naṃ karonto cuddasamaṃ gāthamāha -- <br/><br/>[40] 91^b^.^eb^ <br/><br/>[21] ``yo ve anaṭṭhaṃva naṭṭhanti cāha, kāmeva so labhataṃ bhuñjatañca. <br/><br/>[22] agāramajjhe maraṇaṃ upetu, yo vā bhonto saṅkati kañcidevā''ti..<br/><br/>[03] tattha ^b^bhonto^eb^ti ālapanaṃ. idaṃ vuttaṃ hoti -- bhavanto yo anaṭṭhe koṭṭhāse ``naṭṭhaṃ  me''ti vadati, yo vā tumhesu kañci āsaṅkati, so pañca kāmaguṇe labhatu ceva bhuñjatu ca,  ramaṇīyameva pabbajjaṃ alabhitvā agāramajjheyeva maratūti.<br/><br/>[03] evaṃ ^a^M4.0312^ea^ isīhi sapathe kate sakko bhāyitvā ``ahaṃ ime vīmaṃsanto  bhisāni antaradhāpesiṃ. ime ca chaḍḍitakheḷapiṇḍaṃ viya kāme garahantā sapathaṃ karonti, kāme  garahakāraṇaṃ te pucchissāmī''ti cintetvā dissamānarūpo bodhisattaṃ vanditvā pucchanto anantaraṃ  gāthamāha -- <br/><br/>[40] 92^b^.^eb^ <br/><br/>[21] ``yadesamānā vicaranti loke, iṭṭhañca kantañca bahūnametaṃ. <br/><br/>[22] piyaṃ manuññaṃ cidha jīvaloke, kasmā isayo nappasaṃsanti kāme''ti.. <br/><br/>[01] tattha ^b^yadesamānā^eb^ti yaṃ vatthukāmaṃ kilesakāmañca kasigorakkhādīhi  samavisamakammehi pariyesamānā sattā loke vicaranti, etaṃ bahūnaṃ devamanussānaṃ iṭṭhañca kantañca  piyañca manuññañca, kasmā isayo nappasaṃsanti kāmeti attho. ^b^``kāme''^eb^ti iminā taṃ  vatthuṃ sarūpato dasseti.<br/><br/>[03] athassa pañhaṃ vissajjento mahāsatto dve gāthā abhāsi -- <br/><br/>[40] 93^b^.^eb^ <br/><br/>[21] ``kāmesu ve haññare bajjhare ca, kāmesu dukkhañca bhayañca jātaṃ. <br/><br/>[22] kāmesu bhūtādhipatī pamattā, pāpāni kammāni karonti mohā.. <br/><br/>[40] 94^b^.^eb^ <br/><br/>[21] ``te pāpadhammā pasavetva pāpaṃ, kāyassa bhedā nirayaṃ vajanti. <br/><br/>[22] ādīnavaṃ ^a^P4.0313^ea^ kāmaguṇesu disvā, tasmā isayo nappasaṃsanti  kāme''ti..<br/><br/>[03] tattha ^a^V4.0279^ea^ ^b^kāmesū^eb^ti kāmahetu, kāme nissāya kāyaduccaritādīni karontīti attho.  ^b^haññare^eb^ti daṇḍādīhi haññanti. ^b^bajjhare^eb^ti rajjubandhanādīhi bajjhanti.  ^b^dukkha^eb^nti kāyikacetasikaṃ asātaṃ dukkhaṃ. ^b^bhaya^eb^nti attānuvādādikaṃ sabbampi bhayaṃ.  ^b^bhūtādhipatī^eb^ti sakkaṃ ālapati. ^b^ādīnava^eb^nti evarūpaṃ dosaṃ. so panesa ādīnavo  dukkhakkhandhādīhi suttehi (ma0 ni0 1.163-180) dīpetabbo.<br/><br/>[03] sakko ^a^M4.0313^ea^ mahāsattassa kathaṃ sutvā saṃviggamānaso anantaraṃ gāthamāha -- <br/><br/>[40] 95^b^.^eb^ <br/><br/>[21] ``vīmaṃsamāno isino bhisāni, tīre gahetvāna thale nidhesiṃ. <br/><br/>[22] suddhā apāpā isayo vasanti, etāni te brahmacārī bhisānī''ti..<br/><br/>[03] tattha ^b^vimaṃsamāno^eb^ti bhante, ahaṃ ``ime isayo kāmādhimuttā vā, no vā''ti  vīmaṃsanto. ^b^isino^eb^ti tava mahesino santakāni bhisāni. ^b^tīre gahetvānā^eb^ti tīre  nikkhittāni gahetvā thale ekamante nidhesiṃ. ^b^suddhā^eb^ti idāni mayā tumhākaṃ  sapathakiriyāya ñātaṃ ``ime isayo suddhā apāpā hutvā vasantī''ti.<br/><br/>[03] taṃ sutvā bodhisatto gāthamāha -- <br/><br/>[40] 96^b^.^eb^ <br/><br/>[21] ``na te naṭā no pana kīḷaneyyā, na bandhavā no pana te sahāyā. <br/><br/>[22] kismiṃ vupatthambha sahassanetta, isīhi tvaṃ kīḷasi devarājā''ti..<br/><br/>[03] tattha ^b^na te naṭā no^eb^ti devarāja, mayaṃ tava naṭā vā kīḷitabbayuttakā vā keci na  homa, nāpi tava ñātakā, na sahāyā, atha tvaṃ kiṃ vā upatthambhaṃ katvā kiṃ nissāya isīhi  saddhiṃ kīḷasīti attho.<br/><br/>[03] atha naṃ sakko khamāpento vīsatimaṃ gāthamāha -- <br/><br/>[40] 97^b^.^eb^ <br/><br/>[21] ``ācariyo mesi pitā ca mayhaṃ, esā patiṭṭhā khalitassa brahme. <br/><br/>[22] ekāparādhaṃ khama bhūripañña, na paṇḍitā kodhabalā bhavantī''ti..<br/><br/>[03] tattha ^a^V4.0280^ea^ ^b^esā patiṭṭhā^eb^ti esā tava pādacchāyā ajja mama khalitassa aparaddhassa patiṭṭhā  hotu. ^b^kodhabalā^eb^ti paṇḍitā nāma khantibalā bhavanti, na kodhabalāti.<br/><br/>[03] atha ^a^P4.0314^ea^ ^a^M4.0314^ea^ mahāsatto sakkassa devarañño khamitvā sayaṃ  isigaṇaṃ khamāpento itaraṃ gāthamāha -- <br/><br/>[40] 98^b^.^eb^ <br/><br/>[21] ``suvāsitaṃ isinaṃ ekarattaṃ, yaṃ vāsavaṃ bhūtapatiddasāma. <br/><br/>[22] sabbeva bhonto sumanā bhavantu, yaṃ brāhmaṇo paccupādī bhisānī''ti.. <br/><br/>[01] tattha ^b^suvāsitaṃ isinaṃ ekaratta^eb^nti āyasmantānaṃ isīnaṃ ekarattampi imasmiṃ  araññe vasitaṃ suvasitameva. kiṃkāraṇā? yaṃ vāsavaṃ bhūtapatiṃ addasāma, sace hi mayaṃ nagare  avasimha, imaṃ na addasāma. ^b^bhonto^eb^ti bhavanto sabbepi sumanā bhavantu, tussantu, sakkassa  devarañño khamantu. kiṃkāraṇā? ^b^yaṃ brāhmaṇo paccupādī bhisāni,^eb^ yasmā tumhākaṃ ācariyo  bhisāni paṭilabhīti.<br/><br/>[03] sakko isigaṇaṃ vanditvā devalokameva gato. isigaṇopi jhānābhiññāyo nibbattetvā  brahmalokūpago ahosi.<br/><br/>[03] satthā imaṃ dhammadesanaṃ āharitvā ``evaṃ bhikkhu porāṇakapaṇḍitā sapathaṃ katvā kilese  pajahiṃsū''ti vatvā saccāni pakāsesi, saccapariyosāne ukkaṇṭhitabhikkhu sotāpattiphale patiṭṭhahi.  jātakaṃ samodhānento puna satthā tisso gāthā abhāsi -- <br/><br/>[40] 99^b^.^eb^ <br/><br/>[21] ``ahañca sāriputto ca, moggallāno ca kassapo. <br/><br/>[22] anuruddho puṇṇo ānando, tadāsuṃ satta bhātaro.. <br/><br/>[40] 100^b^.^eb^ <br/><br/>[21] ``bhaginī uppalavaṇṇā ca, dāsī khujjuttarā tadā. <br/><br/>[22] citto gahapati dāso, yakkho sātāgiro tadā.. <br/><br/>[40] 101^b^.^eb^ <br/><br/>[21] ``pālileyyo tadā nāgo, madhudo seṭṭhavānaro. <br/><br/>[22] kāḷudāyī tadā sakko, evaṃ dhāretha jātaka''nti.. <br/><br/>[06] bhisajātakavaṇṇanā pañcamā. 


volume: 111
item: 494
title:
  [] . mahāukkusajātakavaṇṇanā^[] . uddālakajātakavaṇṇanā^[] . bhisajātakavaṇṇanā^[] . surucijātakavaṇṇanā^

content:
  [03] ^b^mahesī^eb^ ^a^V4.0281^ea^ ^a^M4.0315^ea^ ^b^surucino bhariyā^eb^ti idaṃ satthā sāvatthiṃ  upanissāya migāramātupāsāde viharanto visākhāya mahāupāsikāya laddhe aṭṭha vare ārabbha  kathesi. sā hi ekadivasaṃ jetavane dhammakathaṃ sutvā bhagavantaṃ saddhiṃ bhikkhusaṅghena svātanāya  nimantetvā pakkāmi. tassā pana rattiyā accayena cātuddīpiko mahāmegho pāvassi ^a^P4.0315^ea^.  bhagavā bhikkhū āmantetvā ``yathā, bhikkhave, jetavane vassati, evaṃ catūsu dīpesu  vassati, ovassāpetha, bhikkhave, kāyaṃ, ayaṃ pacchimako cātuddīpiko mahāmegho''ti vatvā  ovassāpitakāyehi bhikkhūhi saddhiṃ iddhibalena jetavane antarahito visākhāya koṭṭhake pāturahosi.  upāsikā ``acchariyaṃ vata bho, abbhutaṃ vata bho, tathāgatassa mahiddhikatā mahānubhāvatā, yatra  hi nāma jāṇukamattesupi oghesu vattamānesu kaṭimattesupi oghesu vattamānesu na hi nāma  ekabhikkhussapi pādā vā cīvarāni vā allāni bhavissantī''ti haṭṭhā udaggā buddhappamukhaṃ  bhikkhusaṅghaṃ parivisitvā katabhattakiccaṃ bhagavantaṃ etadavoca ``aṭṭhāhaṃ, bhante, bhagavantaṃ varāni  yācāmī''ti. ``atikkantavarā kho, visākhe, tathāgatā''ti. ``yāni ca, bhante, kappiyāni  yāni ca anavajjānī''ti. ``vadehi visākhe''ti. ``icchāmahaṃ, bhante, bhikkhusaṅghassa  yāvajīvaṃ vassikasāṭikaṃ dātuṃ, āgantukabhattaṃ dātuṃ, gamikabhattaṃ dātuṃ, gilānabhattaṃ dātuṃ,  gilānupaṭṭhākabhattaṃ dātuṃ, gilānabhesajjaṃ dātuṃ, dhuvayāguṃ dātuṃ, bhikkhunisaṅghassa yāvajīvaṃ  udakasāṭikaṃ dātu''nti.<br/><br/>[03] satthā ``kaṃ pana tvaṃ, visākhe, atthavasaṃ sampassamānā tathāgataṃ aṭṭha varāni yācasī''ti  pucchitvā tāya varānisaṃse kathite ``sādhu sādhu, visākhe, sādhu kho tvaṃ, visākhe, imaṃ  ānisaṃsaṃ sampassamānā tathāgataṃ aṭṭha varāni yācasī''ti vatvā ``anujānāmi te, visākhe, aṭṭha  varānī''ti aṭṭha vare datvā anumodanaṃ katvā pakkāmi. athekadivasaṃ satthari pubbārāme viharante  bhikkhū dhammasabhāyaṃ kathaṃ samuṭṭhāpesuṃ ``āvuso, visākhā mahāupāsikā mātugāmattabhāve ṭhatvāpi  dasabalassa santike aṭṭha vare labhi, aho mahāguṇā''ti. satthā āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya ^a^M4.0316^ea^ nāmā''ti vutte  ``na, bhikkhave, visākhā idāneva mama santikā vare labhati, pubbepesā labhiyevā''ti vatvā  atītaṃ āhari.<br/><br/>[03] atīte mithilāyaṃ suruci nāma rājā rajjaṃ kārento puttaṃ paṭilabhitvā tassa  ``surucikumāro''tveva ^a^V4.0282^ea^ nāmaṃ akāsi. so vayappatto ``takkasilāyaṃ sippaṃ uggaṇhissāmī''ti  gantvā nagaradvāre sālāyaṃ nisīdi. bārāṇasiraññopi putto brahmadattakumāro ^a^P4.0316^ea^  nāma tatheva gantvā surucikumārassa nisinnaphalakeyeva nisīdi. te aññamaññaṃ pucchitvā  vissāsikā hutvā ekatova ācariyassa santikaṃ gantvā ācariyabhāgaṃ datvā sippaṃ paṭṭhapetvā na  cirasseva niṭṭhitasippā ācariyaṃ āpucchitvā thokaṃ maggaṃ ekatova gantvā dvedhāpathe ṭhitā  aññamaññaṃ āliṅgitvā mittadhammānurakkhaṇatthaṃ katikaṃ kariṃsu ``sace mama putto jāyati, tava  dhītā, tava putto, mama dhītā, tesaṃ āvāhavivāhaṃ karissāmā''ti. tesu rajjaṃ kārentesu  surucimahārājassa putto jāyi, ``surucikumāro''tvevassa nāmaṃ kariṃsu. brahmadattassa dhītā  jāyi, ``sumedhā''tissā nāmaṃ kariṃsu.<br/><br/>[03] surucikumāro vayappatto takkasilāyaṃ gantvā sippaṃ uggaṇhitvā āgacchi. atha naṃ pitā  rajje abhisiñcitukāmo hutvā ``sahāyassa kira me bārāṇasirañño dhītā atthi, tamevassa  aggamahesiṃ karissāmī''ti tassā atthāya bahuṃ paṇṇākāraṃ datvā amacce pesesi. tesaṃ  anāgatakāleyeva bārāṇasirājā deviṃ pucchi ``bhadde, mātugāmassa nāma kiṃ atirekadukkha''nti?  ``sapattirosadukkhaṃ devā''ti. ``tena hi, bhadde, amhākaṃ ekaṃ dhītaraṃ sumedhādeviṃ tamhā dukkhā  mocetvā yo etaṃ ekikameva gaṇhissati, tassa dassāmā''ti āha. so tehi amaccehi  āgantvā tassā nāme gahite ``tātā, kāmaṃ mayā pubbe mayhaṃ sahāyassa paṭiññā katā, imaṃ pana  mayaṃ itthighaṭāya antare na khipitukāmā, yo etaṃ ekikameva gaṇhāti, tassa dātukāmamhā''ti  āha. te rañño santikaṃ pahiṇiṃsu. rājā pana ``amhākaṃ rajjaṃ mahantaṃ, sattayojanikaṃ  mithilanagaraṃ, tīṇi yojanasatāni raṭṭhaparicchedo, heṭṭhimantena soḷasa itthisahassāni laddhuṃ  vaṭṭatī''ti vatvā na rocesi.<br/><br/>[03] surucikumāro ^a^M4.0317^ea^ pana sumedhāya rūpasampadaṃ sutvā savanasaṃsaggena ^a^P4.0317^ea^  bajjhitvā ``ahaṃ taṃ ekikameva gaṇhissāmi, na mayhaṃ itthighaṭāya attho, tameva  ānentū''ti mātāpitūnaṃ pesesi. te tassa manaṃ abhinditvā bahuṃ dhanaṃ pesetvā mahantena  parivārena taṃ ānetvā kumārassa aggamahesiṃ katvā ekatova abhisiñciṃsu. so surucimahārājā  nāma hutvā dhammena rajjaṃ kārento tāya saddhiṃ piyasaṃvāsaṃ vasi. sā pana dasa vassasahassāni  tassa gehe vasantī neva puttaṃ, na dhītaraṃ labhi. atha nāgarā sannipatitvā rājaṅgaṇe upakkositvā  ``kimeta''nti vutte ``rañño doso natthi, vaṃsānupālako pana vo putto na vijjati, tumhākaṃ  ekāva devī, rājakule ca nāma heṭṭhimantena soḷasahi itthisahassehi bhavitabbaṃ, itthighaṭaṃ gaṇha,  deva, addhā tāsu ^a^V4.0283^ea^ puññavatī puttaṃ labhissatī''ti vatvā ``tātā, kiṃ kathetha, `ahaṃ aññaṃ na  gaṇhissāmī'ti paṭiññaṃ datvā mayā esā ānītā, na sakkā musāvādaṃ kātuṃ, na mayhaṃ itthighaṭāya  attho''ti raññā paṭikkhittā pakkamiṃsu.<br/><br/>[03] sumedhā taṃ kathaṃ sutvā ``rājā tāva saccavāditāya aññā itthiyo na ānesi, ahameva  panassa ānessāmī''ti rañño mātusamabhariyaṭṭhāne ṭhatvā attano ruciyāva khattiyakaññānaṃ sahassaṃ,  amaccakaññānaṃ sahassaṃ, gahapatikaññānaṃ sahassaṃ, sabbasamayanāṭakitthīnaṃ sahassanti cattāri  itthisahassāni ānesi. tāpi dasa vassasahassāni rājakule vasitvā neva puttaṃ, na dhītaraṃ  labhiṃsu. etenevupāyena aparānipi tikkhattuṃ cattāri cattāri sahassāni ānesi. tāpi neva  puttaṃ, na dhītaraṃ labhiṃsu. ettāvatā soḷasa itthisahassāni ahesuṃ. cattālīsa vassasahassāni  atikkamiṃsu, tāni tāya ekikāya vutthehi dasahi sahassehi saddhiṃ paññāsa vassasahassāni  honti. atha nāgarā sannipatitvā puna upakkositvā ``kimeta''nti vutte ``deva, tumhākaṃ  itthiyo ^a^P4.0318^ea^ puttaṃ patthetuṃ āṇāpethā''ti vadiṃsu. rājā ``sādhū''ti  sampaṭicchitvā ``tumhe puttaṃ patthethā''ti āha. tā tato paṭṭhāya puttaṃ patthayamānā nānādevatā  namassanti, nānāvatāni caranti, putto nuppajjateva. atha rājā sumedhaṃ āha ``bhadde, tvampi puttaṃ  patthehī''ti. sā ``sādhū''ti pannarasauposathadivase aṭṭhaṅgasamannāgataṃ uposathaṃ samādāya  sirigabbhe sīlāni āvajjamānā kappiyamañcake nisīdi ^a^M4.0318^ea^. sesā  ajavatagovatā hutvā puttaṃ alabhitvā uyyānaṃ agamaṃsu.<br/><br/>[03] sumedhāya sīlatejena sakkassa bhavanaṃ kampi. tadā sakko āvajjento ``sumedhā puttaṃ  pattheti, puttamassā dassāmi, na kho pana sakkā yaṃ vā taṃ vā dātuṃ, anucchavikamassā puttaṃ  upadhāressāmī''ti upadhārento naḷakāradevaputtaṃ passi. so hi puññasampanno satto purimattabhāve  bārāṇasiyaṃ vasanto vappakāle khettaṃ gacchanto ekaṃ paccekabuddhaṃ disvā dāsakammakare ``vapathā''ti  pahiṇi. sayaṃ nivattitvā paccekabuddhaṃ gehaṃ netvā bhojetvā puna gaṅgātīraṃ ānetvā puttena saddhiṃ  ekato hutvā udumbarabhittipādaṃ naḷabhittikaṃ paṇṇasālaṃ katvā dvāraṃ yojetvā caṅkamaṃ katvā  paccekabuddhaṃ tattheva temāsaṃ vasāpetvā vutthavassaṃ dve pitāputtā ticīvarena acchādetvā uyyojesuṃ.  eteneva niyāmena sattaṭṭha paccekabuddhe tāya paṇṇasālāya vasāpetvā ticīvarāni adaṃsu. ``dve  pitāputtā naḷakārā hutvā gaṅgātīre veḷuṃ upadhārentā paccekabuddhaṃ disvā evamakaṃsū''tipi vadantiyeva.<br/><br/>[03] te ^a^V4.0284^ea^ kālaṃ katvā tāvatiṃsabhavane nibbattitvā chasu kāmāvacarasaggesu anulomapaṭilomena  mahantaṃ devissariyaṃ anubhavantā vicaranti. te tato cavitvā uparidevaloke nibbattitukāmā  honti. sakko tathā gatabhāvaṃ ñatvā tesu ekassa ^a^P4.0319^ea^ vimānadvāraṃ gantvā taṃ  āgantvā vanditvā ṭhitaṃ āha -- ``mārisa, tayā manussalokaṃ gantuṃ vaṭṭatī''ti. ``mahārāja,  manussaloko nāma jeguccho paṭikūlo, tattha ṭhitā dānādīni puññāni katvā devalokaṃ patthenti,  tattha gantvā kiṃ karissāmī''ti. ``mārisa, devaloke paribhuñjitabbasampattiṃ manussaloke  paribhuñjissasi, pañcavīsatiyojanubbedhe navayojanāayāme aṭṭhayojanavitthāre ratanapāsāde  vasissasi, adhivāsehī''ti. so adhivāsesi. sakko tassa paṭiññaṃ gahetvā isivesena  rājuyyānaṃ gantvā tāsaṃ itthīnaṃ upari ākāse caṅkamanto attānaṃ dassetvā ``kassāhaṃ puttavaraṃ  dammi, kā puttavaraṃ gaṇhissatī''ti āha. ``bhante, mayhaṃ dehi, mayhaṃ dehī''ti soḷasa  itthisahassāni hatthe ukkhipiṃsu. tato sakko ^a^M4.0319^ea^ āha -- ``ahaṃ sīlavatīnaṃ  puttaṃ dammi, tumhākaṃ kiṃ sīlaṃ, ko ācāro''ti. tā ukkhittahatthe samañchitvā ``sace  sīlavatiyā dātukāmo, sumedhāya santikaṃ gacchāhī''ti vadiṃsu. so ākāseneva gantvā tassā  vāsāgāre sīhapañjare aṭṭhāsi.<br/><br/>[03] athassā tā itthiyo ārocesuṃ ``etha, devi, sakko devarājā `tumhākaṃ puttavaraṃ  dassāmī'ti ākāsenāgantvā sīhapañjare ṭhito''ti. sā garuparihārenāgantvā sīhapañjaraṃ  ugghāṭetvā ``saccaṃ kira, bhante, tumhe sīlavatiyā puttavaraṃ dethā''ti āha. ``āma devī''ti.  ``tena hi mayhaṃ dethā''ti. ``kiṃ pana te sīlaṃ, kathehi, sace me ruccati, dassāmi te  puttavara''nti. sā tassa vacanaṃ sutvā ``tena hi suṇāhī''ti vatvā attano sīlaguṇaṃ kathentī  pannarasa gāthā abhāsi -- <br/><br/>[40] 102^b^.^eb^ <br/><br/>[21] ``mahesī surucino bhariyā, ānītā paṭhamaṃ ahaṃ. <br/><br/>[22] dasa vassasahassāni, yaṃ maṃ surucimānayi.. <br/><br/>[40] 103^b^.^eb^ <br/><br/>[21] ``sāhaṃ brāhmaṇa rājānaṃ, vedehaṃ mithilaggahaṃ. <br/><br/>[27] nābhijānāmi kāyena, vācāya uda cetasā. <br/><br/>[22] suruciṃ atimaññittha, āvi vā yadi vā raho.. <br/><br/>[40] 104^b^.^eb^ <br/><br/>[21] ``etena ^a^V4.0285^ea^ ^a^P4.0320^ea^ saccavajjena, putto uppajjataṃ ise. <br/><br/>[22] musā me bhaṇamānāya, muddhā phalatu sattadhā.. <br/><br/>[40] 105^b^.^eb^ <br/><br/>[21] ``bhattu mama sassu mātā, pitā cāpi ca sassuro. <br/><br/>[22] te maṃ brahme vinetāro, yāva aṭṭhaṃsu jīvitaṃ.. <br/><br/>[40] 106^b^.^eb^ <br/><br/>[21] ``sāhaṃ ahiṃsāratinī, kāmasā dhammacārinī. <br/><br/>[22] sakkaccaṃ te upaṭṭhāsiṃ, rattindivamatanditā.. <br/><br/>[40] 107^b^.^eb^ <br/><br/>[21] ``etena saccavajjena, putto uppajjataṃ ise. <br/><br/>[22] musā me bhaṇamānāya, muddhā phalatu sattadhā.. <br/><br/>[40] 108^b^.^eb^ <br/><br/>[21] ``soḷasitthisahassāni ^a^M4.0320^ea^, sahabhariyāni brāhmaṇa. <br/><br/>[22] tāsu issā vā kodho vā, nāhu mayhaṃ kudācanaṃ.. <br/><br/>[40] 109^b^.^eb^ <br/><br/>[21] ``hitena tāsaṃ nandāmi, na ca me kāci appiyā. <br/><br/>[22] attānaṃvānukampāmi, sadā sabbā sapattiyo.. <br/><br/>[40] 110^b^.^eb^ <br/><br/>[21] ``etena saccavajjena, putto uppajjataṃ ise. <br/><br/>[22] musā me bhaṇamānāya, muddhā phalatu sattadhā.. <br/><br/>[40] 111^b^.^eb^ <br/><br/>[21] ``dāse kammakare pesse, ye caññe anujīvino. <br/><br/>[22] pesemi sahadhammena, sadā pamuditindriyā.. <br/><br/>[40] 112^b^.^eb^ <br/><br/>[21] ``etena saccavajjena, putto uppajjataṃ ise. <br/><br/>[22] musā me bhaṇamānāya, muddhā phalatu sattadhā.. <br/><br/>[40] 113^b^.^eb^ <br/><br/>[21] ``samaṇe brāhmaṇe cāpi, aññe cāpi vanibbake. <br/><br/>[22] tappemi annapānena, sadā payatapāṇinī.. <br/><br/>[40] 114^b^.^eb^ <br/><br/>[21] ``etena ^a^V4.0286^ea^ saccavajjena, putto uppajjataṃ ise. <br/><br/>[22] musā me bhaṇamānāya, muddhā phalatu sattadhā.. <br/><br/>[40] 115^b^.^eb^ <br/><br/>[21] ``cātuddasiṃ pañcaddasiṃ, yā ca pakkhassa aṭṭhamī. <br/><br/>[27] pāṭihāriyapakkhañca, aṭṭhaṅgasusamāgataṃ. <br/><br/>[22] uposathaṃ upavasāmi, sadā sīlesu saṃvutā.. <br/><br/>[40] 116^b^.^eb^ <br/><br/>[21] ``etena saccavajjena, putto uppajjataṃ ise. <br/><br/>[22] musā me bhaṇamānāya, muddhā phalatu sattadhā''ti..<br/><br/>[03] tattha ^b^mahesī^eb^ti aggamahesī. ^b^surucino^eb^ti surucirañño. ^b^paṭhama^eb^nti  soḷasannaṃ itthisahassānaṃ sabbapaṭhamaṃ. ^b^yaṃ ma^eb^nti yasmiṃ kāle maṃ suruci ānayi, tato  paṭṭhāya ahaṃ dasa vassasahassāni ekikāva imasmiṃ gehe vasiṃ. ^b^atimaññitthā^eb^ti muhuttampi  sammukhā vā parammukhā vā atimaññinti idaṃ atikkamitvā maññanaṃ na jānāmi na sarāmi.  ^b^ise^eb^ti taṃ ālapati.<br/><br/>[03] ^b^te^eb^ ^a^M4.0321^ea^ ^b^ma^eb^nti sasuro ca sassu cāti te ubhopi maṃ  ^b^vinetāro,^eb^ tehi vinītā amhi, te ^a^P4.0321^ea^ me yāva jīviṃsu, tāva ovādamadaṃsu.  ^b^ahiṃsāratinī^eb^ti ahiṃsāsaṅkhātāya ratiyā samannāgatā. mayā hi kunthakipillikopi  na hiṃsitapubbo. ^b^kāmasā^eb^ti ekanteneva. ^b^dhammacārinī^eb^ti dasakusalakammapathesu pūremi.  ^b^upaṭṭhāsi^eb^nti pādaparikammādīni kiccāni karontī upaṭṭhahiṃ.<br/><br/>[03] ^b^sahabhariyānī^eb^ti mayā saha ekasāmikassa bhariyabhūtāni. ^b^nāhū^eb^ti kilesaṃ  nissāya issādhammo vā kodhadhammo vā mayhaṃ na bhūtapubbo. ^b^hitenā^eb^ti yaṃ tāsaṃ hitaṃ,  teneva nandāmi, ure vutthadhītaro viya tā disvā tussāmi. ^b^kācī^eb^ti tāsu ekāpi mayhaṃ  appiyā nāma natthi, sabbāpi piyakāyeva. ^b^anukampāmī^eb^ti muducittena sabbā  soḷasasahassāpi tā attānaṃ viya anukampāmi.<br/><br/>[03] ^b^sahadhammenā^eb^ti nayena kāraṇena yo yaṃ kātuṃ sakkoti, taṃ tasmiṃ kamme payojemīti  attho. ^b^pamuditindriyā^eb^ti pesentī ca niccaṃ pamuditindriyāva hutvā pesemi, ``are duṭṭha  dāsa idaṃ ^a^V4.0287^ea^ nāma karohī'ti evaṃ kujjhitvā na me koci katthaci pesitapubbo.  ^b^payatapāṇinī^eb^ti dhotahatthā pasāritahatthāva hutvā. ^b^pāṭihāriyapakkhañcā^eb^ti  aṭṭhamīcātuddasīpannarasīnaṃ paccuggamanānuggamanavasena cattāro divasā. ^b^sadā^eb^ti niccakālaṃ  pañcasu sīlesu saṃvutā, tehi pihitagopitattabhāvāva homīti.<br/><br/>[03] evaṃ tassā gāthāya satenapi sahassenapi vaṇṇiyamānānaṃ guṇānaṃ pamāṇaṃ nāma natthi, tāya  pannarasahi gāthāhi attano guṇānaṃ vaṇṇitakāleyeva sakko attano bahukaraṇīyatāya tassā kathaṃ  avicchinditvā ``pahūtā abbhutāyeva te guṇā''ti taṃ pasaṃsanto gāthādvayamāha -- <br/><br/>[40] 117^b^.^eb^ <br/><br/>[21] ``sabbeva te dhammaguṇā, rājaputti yasassini. <br/><br/>[22] saṃvijjanti tayi bhadde, ye tvaṃ kittesi attani.. <br/><br/>[40] 118^b^.^eb^ <br/><br/>[21] ``khattiyo ^a^M4.0322^ea^ jātisampanno, abhijāto yasassimā. <br/><br/>[22] dhammarājā videhānaṃ, putto uppajjate tavā''ti..<br/><br/>[03] tattha ^b^dhammaguṇā^eb^ti sabhāvaguṇā bhūtaguṇā. ^b^saṃvijjantī^eb^ti ye tayā vuttā, te  sabbeva tayi upalabbhanti. ^b^abhijāto^eb^ti atijāto suddhajāto. ^b^yasassimā^eb^ti  yasasampannena parivārasampannena samannāgato. ^b^uppajjate^eb^ti evarūpo putto tava uppajjissati,  mā cintayīti.<br/><br/>[03] sā tassa vacanaṃ sutvā somanassajātā taṃ pucchantī dve gāthā abhāsi -- <br/><br/>[40] 119^b^.^eb^ <br/><br/>[21] ``dummī ^a^P4.0322^ea^ rajojalladharo, aghe vehāyasaṃ ṭhito. <br/><br/>[22] manuññaṃ bhāsase vācaṃ, yaṃ mayhaṃ hadayaṅgamaṃ.. <br/><br/>[40] 120^b^.^eb^ <br/><br/>[21] ``devatānusi saggamhā, isi vāsi mahiddhiko. <br/><br/>[22] ko vāsi tvaṃ anuppatto, attānaṃ me pavedayā''ti..<br/><br/>[03] tattha ^b^dummī^eb^ti anañjitāmaṇḍito sakko āgacchanto ramaṇīyena tāpasavesena āgato,  pabbajitavesena āgatattā pana sā evamāha. ^b^aghe^eb^ti appaṭighe ṭhāne. ^b^yaṃ mayha^eb^nti yaṃ  etaṃ manuññaṃ ^a^V4.0288^ea^ vācaṃ mayhaṃ bhāsasi, taṃ bhāsamāno tvaṃ devatānusi saggamhā idhāgato. ^b^isi  vāsi mahiddhiko^eb^ti yakkhādīsu ko vā tvaṃ asi idhānuppatto, attānaṃ me pavedaya, yathābhūtaṃ  kathehīti vadati.<br/><br/>[03] sakko tassā kathento cha gāthā abhāsi -- <br/><br/>[40] 121^b^.^eb^ <br/><br/>[21] ``yaṃ devasaṅghā vandanti, sudhammāyaṃ samāgatā. <br/><br/>[22] sohaṃ sakko sahassakkho, āgatosmi tavantike.. <br/><br/>[40] 122^b^.^eb^ <br/><br/>[21] ``itthiyo jīvalokasmiṃ, yā hoti samacārinī. <br/><br/>[22] medhāvinī sīlavatī, sassudevā patibbatā.. <br/><br/>[40] 123^b^.^eb^ <br/><br/>[21] ``tādisāya ^a^M4.0323^ea^ sumedhāya, sucikammāya nāriyā. <br/><br/>[22] devā dassanamāyanti, mānusiyā amānusā.. <br/><br/>[40] 124^b^.^eb^ <br/><br/>[21] ``tvañca bhadde suciṇṇena, pubbe sucaritena ca. <br/><br/>[22] idha rājakule jātā, sabbakāmasamiddhinī.. <br/><br/>[40] 125^b^.^eb^ <br/><br/>[21] ``ayañca te rājaputti, ubhayattha kaṭaggaho. <br/><br/>[22] devalokūpapattī ca, kittī ca idha jīvite.. <br/><br/>[40] 126^b^.^eb^ <br/><br/>[21] ``ciraṃ sumedhe sukhinī, dhammamattani pālaya. <br/><br/>[22] esāhaṃ tidivaṃ yāmi, piyaṃ me tava dassana''nti..<br/><br/>[03] tattha ^b^sahassakkho^eb^ti atthasahassassa taṃmuhuttaṃ dassanavasena sahassakkho.  ^b^itthiyo^eb^ti itthī. ^b^samacārinī^eb^ti tīhi dvārehi samacariyāya samannāgatā.  ^b^tādisāyā^eb^ti tathārūpāya. ^b^sumedhāyā^eb^ti supaññāya. ^b^ubhayattha kaṭaggaho^eb^ti ayaṃ  tava imasmiñca attabhāve anāgate ca jayaggāho. tesu anāgate devalokuppatti ca idha jīvite  pavattamāne kitti cāti ayaṃ ubhayattha kaṭaggaho nāma. ^b^dhamma^eb^nti evaṃ sabhāvaguṇaṃ ciraṃ  attani pālaya. ^b^esāha^eb^nti eso ahaṃ. ^b^piyaṃ me^eb^ti mayhaṃ tava dassanaṃ piyaṃ.<br/><br/>[03] devaloke ^a^V4.0289^ea^ ^a^P4.0323^ea^ pana me kiccakaraṇīyaṃ atthi, tasmā gacchāmi, tvaṃ appamattā  hohīti tassā ovādaṃ datvā pakkāmi. naḷakāradevaputto pana paccūsakāle cavitvā tassā kucchiyaṃ  paṭisandhiṃ gaṇhi. sā gabbhassa patiṭṭhitabhāvaṃ ñatvā rañño ārocesi, rājā gabbhassa parihāraṃ  adāsi. sā dasamāsaccayena puttaṃ vijāyi, ``mahāpanādo''tissa nāmaṃ kariṃsu.  ubhayaraṭṭhavāsino ``sāmiputtassa no khīramūla''nti ekekaṃ kahāpaṇaṃ rājaṅgaṇe khipiṃsu,  mahādhanarāsi ahosi. raññā paṭikkhittāpi ``sāmiputtassa no vaḍḍhitakāle paribbayo  bhavissatī''ti aggahetvāva pakkamiṃsu. kumāro pana mahāparivārena vaḍḍhitvā vayappatto  soḷasavassakāleyeva sabbasippesu nipphattiṃ pāpuṇi. rājā puttassa vayaṃ oloketvā ^a^M4.0324^ea^  deviṃ āha -- ``bhadde, puttassa me rajjābhisekakālo, ramaṇīyamassa pāsādaṃ kāretvā  abhisekaṃ karissāmī''ti. sā ``sādhu devā''ti sampaṭicchi. rājā vatthuvijjācariye  pakkosāpetvā ``tātā, vaḍḍhakiṃ gahetvā amhākaṃ nivesanato avidūre puttassa me pāsādaṃ māpetha,  rajjena naṃ abhisiñcissāmā''ti āha. te ``sādhu, devā''ti bhūmippadesaṃ vīmaṃsanti.<br/><br/>[03] tasmiṃ khaṇe sakkassa bhavanaṃ uṇhākāraṃ dassesi. so taṃ kāraṇaṃ ñatvā vissakammaṃ  āmantetvā ``gaccha, tāta, mahāpanādakumārassa āyāmena navayojanikaṃ, vitthārato aṭṭhayojanikaṃ,  ubbedhena pañcavīsatiyojanikaṃ, ratanapāsādaṃ māpehī''ti pesesi. so vaḍḍhakīvesena vaḍḍhakīnaṃ  santikaṃ gantvā ``tumhe pātarāsaṃ bhuñjitvā ethā''ti te pesetvā daṇḍakena bhūmiṃ pahari, tāvadeva  vuttappakāro sattabhūmiko pāsādo uṭṭhahi. mahāpanādassa pāsādamaṅgalaṃ, chattamaṅgalaṃ,  āvāhamaṅgalanti tīṇi maṅgalāni ekatova ahesuṃ. maṅgalaṭṭhāne ubhayaraṭṭhavāsino sannipatitvā  maṅgalacchaṇena satta vassāni vītināmesuṃ. neva ne rājā uyyojesi, tesaṃ  vatthālaṅkārakhādanīyabhojanīyādi ^a^P4.0324^ea^ sabbaṃ rājakulasantakameva ahosi. te  sattasaṃvaccharaccayena upakkositvā surucimahārājena ``kimeta''nti puṭṭhā ``mahārāja, amhākaṃ  maṅgalaṃ bhuñjantānaṃ satta vassāni gatāni, kadā maṅgalassa osānaṃ bhavissatī''ti āhaṃsu. tato  rājā ``tātā, puttena me ettakaṃ kālaṃ na hasitapubbaṃ, yadā so hasissati, tadā gamissathā''ti  āha. atha mahājano bheriṃ carāpetvā naṭe sannipātesi. cha naṭasahassāni sannipatitvā satta  koṭṭhāsā hutvā naccantā rājānaṃ hasāpetuṃ nāsakkhiṃsu. tassa kira dīgharattaṃ dibbanāṭakānaṃ  diṭṭhattā tesaṃ naccaṃ amanuññaṃ ahosi.<br/><br/>[03] tadā bhaṇḍukaṇḍo ca paṇḍukaṇḍo cāti dve nāṭakajeṭṭhakā ``mayaṃ rājānaṃ hasāpessāmā''ti  rājaṅgaṇaṃ pavisiṃsu. tesu bhaṇḍukaṇḍo tāva rājadvāre mahantaṃ atulaṃ nāma ambaṃ   ^a^V4.0290^ea^ māpetvā suttaguḷaṃ khipitvā tassa sākhāya laggāpetvā suttena atulambaṃ abhiruhi.   atulamboti kira ^a^M4.0325^ea^  vessavaṇassa ambo. atha tampi vessavaṇassa dāsā gahetvā aṅgapaccaṅgāni chinditvā  pātesuṃ, sesanāṭakā tāni samodhānetvā udakena abhisiñciṃsu. so pupphapaṭaṃ nivāsetvā ca  pārupitvā ca naccantova uṭṭhahi. mahāpanādo tampi disvā neva hasi. paṇḍukaṇḍo naṭo  rājaṅgaṇe dārucitakaṃ kāretvā attano parisāya saddhiṃ aggiṃ pāvisi. tasmiṃ nibbute citakaṃ  udakena abhisiñciṃsu. so sapariso pupphapaṭaṃ nivāsetvā ca pārupitvā ca naccantova uṭṭhahi.  tampi disvā rājā neva hasi. iti taṃ hasāpetuṃ asakkontā manussā upaddutā ahesuṃ.<br/><br/>[03] sakko taṃ kāraṇaṃ ñatvā ``gaccha, tāta, mahāpanādaṃ hasāpetvā ehī''ti devanaṭaṃ pesesi.  so āgantvā rājaṅgaṇe ākāse ṭhatvā upaḍḍhāṅgaṃ nāma ^a^P4.0325^ea^ dassesi, ekova  hattho, ekova pādo, ekaṃ akkhi, ekā dāṭhā naccati calati phandati, sesaṃ niccalamahosi.  taṃ disvā mahāpanādo thokaṃ hasitaṃ akāsi. mahājano pana hasanto hasanto hāsaṃ sandhāretuṃ  satiṃ paccupaṭṭhāpetuṃ asakkonto aṅgāni vissajjetvā rājaṅgaṇeyeva pati, tasmiṃ kāle maṅgalaṃ niṭṭhitaṃ.  sesamettha ``panādo nāma so rājā, yassa yūpo suvaṇṇayo''ti mahāpanādajātakena vaṇṇetabbaṃ.  rājā mahāpanādo dānādīni puññāni katvā āyupariyosāne devalokameva gato.<br/><br/>[03] satthā imaṃ dhammadesanaṃ āharitvā ``evaṃ, bhikkhave, visākhā pubbepi mama santikā varaṃ  labhiyevā''ti vatvā jātakaṃ samodhānesi -- ``tadā mahāpanādo bhaddaji ahosi, sumedhādevī  visākhā, vissakammo ānando, sakko pana ahameva ahosi''nti. <br/><br/>[06] surucijātakavaṇṇanā chaṭṭhā. 


volume: 111
item: 495
title:
  [] . uddālakajātakavaṇṇanā^[] . bhisajātakavaṇṇanā^[] . surucijātakavaṇṇanā^[] . pañcuposathajātakavaṇṇanā^

content:
  [03] ^b^appossukko dāni tuvaṃ kapotā^eb^ti idaṃ satthā jetavane viharanto uposathike pañcasate  upāsake ārabbha kathesi. tadā hi satthā dhammasabhāyaṃ catuparisamajjhe alaṅkatabuddhāsane  nisīditvā muducittena parisaṃ oloketvā ``ajja upāsakānaṃ kathaṃ paṭicca desanā ^a^M4.0326^ea^  samuṭṭhahissatī''ti ñatvā upāsake āmantetvā ``uposathikattha upāsakā''ti pucchitvā  ``āma ^a^V4.0291^ea^, bhante''ti vutte ``sādhu vo kataṃ, uposatho nāmesa porāṇakapaṇḍitānaṃ vaṃso,  porāṇakapaṇḍitā hi rāgādikilesaniggahatthaṃ uposathavāsaṃ vasiṃsū''ti vatvā tehi yācito atītaṃ  āhari.<br/><br/>[03] atīte magadharaṭṭhādīnaṃ tiṇṇaṃ raṭṭhānaṃ antare aṭavī ahosi. bodhisatto magadharaṭṭhe  brāhmaṇamahāsālakule nibbattitvā vayappatto kāme pahāya nikkhamitvā taṃ aṭaviṃ pavisitvā assamaṃ  katvā isipabbajjaṃ pabbajitvā vāsaṃ kappesi. tassa pana assamassa avidūre ekasmiṃ veḷugahane  attano bhariyāya saddhiṃ kapotasakuṇo ^a^P4.0326^ea^ vasati, ekasmiṃ vammike ahi,  ekasmiṃ vanagumbe siṅgālo, ekasmiṃ vanagumbe accho. te cattāropi kālena kālaṃ isiṃ  upasaṅkamitvā dhammaṃ suṇanti.<br/><br/>[03] athekadivasaṃ kapoto bhariyāya saddhiṃ kulāvakā nikkhamitvā gocarāya pakkāmi. tassa  pacchato gacchantiṃ kapotiṃ eko seno gahetvā palāyi. tassā viravasaddaṃ sutvā kapoto  nivattitvā olokento taṃ tena hariyamānaṃ passi. senopi naṃ viravantiṃyeva māretvā khādi.  kapoto tāya viyogena rāgapariḷāhena pariḍayhamāno cintesi ``ayaṃ rāgo maṃ ativiya  kilameti, na idāni imaṃ aniggahetvā gocarāya pakkamissāmī''ti. so gocarapathaṃ pacchinditvā  tāpasassa santikaṃ gantvā rāganiggahāya uposathaṃ samādiyitvā ekamantaṃ nipajji.<br/><br/>[03] sappopi ``gocaraṃ pariyesissāmī''ti vasanaṭṭhānā nikkhamitvā paccantagāme gāvīnaṃ  vicaraṇaṭṭhāne gocaraṃ pariyesati. tadā gāmabhojakassa sabbaseto maṅgalausabho gocaraṃ gahetvā  ekasmiṃ vammikapāde jaṇṇunā patiṭṭhāya siṅgehi mattikaṃ gaṇhanto kīḷati, sappo gāvīnaṃ  padasaddena bhīto taṃ vammikaṃ pavisituṃ pakkanto. atha naṃ usabho pādena akkami. so taṃ  kujjhitvā ḍaṃsi, usabho tattheva jīvitakkhayaṃ patto. gāmavāsino ``usabho kira mato''ti  sutvā sabbe ekato āgantvā roditvā kanditvā taṃ gandhamālādīhi pūjetvā āvāṭe nikhaṇitvā  pakkamiṃsu. sappo tesaṃ gatakāle nikkhamitvā ``ahaṃ kodhaṃ nissāya imaṃ jīvitā voropetvā  mahājanassa hadaye sokaṃ pavesesiṃ, na ^a^M4.0327^ea^ dāni imaṃ kodhaṃ aniggahetvā gocarāya  pakkamissāmī''ti cintetvā nivattitvā taṃ assamaṃ gantvā kodhaniggahāya uposathaṃ samādiyitvā  ekamantaṃ nipajji.<br/><br/>[03] siṅgālopi ^a^V4.0292^ea^ gocaraṃ pariyesanto ekaṃ matahatthiṃ disvā ``mahā me gocaro laddho''ti tuṭṭho  gantvā soṇḍāyaṃ ḍaṃsi, thambhe daṭṭhakālo viya ahosi. tattha assādaṃ alabhitvā dante ḍaṃsi,  pāsāṇe daṭṭhakālo viya ahosi. kucchiyaṃ ḍaṃsi, kusule daṭṭhakālo viya ahosi. naṅguṭṭhe ḍaṃsi,  ayasalāke ^a^P4.0327^ea^ daṭṭhakālo viya ahosi. vaccamagge ḍaṃsi, ghatapūve daṭṭhakālo  viya ahosi. so lobhavasena khādanto antokucchiyaṃ pāvisi, tattha chātakāle maṃsaṃ khādati,  pipāsitakāle lohitaṃ pivati, nipajjanakāle antāni ca papphāsañca avattharitvā nipajji. so  ``idheva me annapānañca sayanañca nipphannaṃ, aññattha kiṃ karissāmī''ti cintetvā tattheva  abhirato bahi anikkhamitvā antokucchiyaṃyeva vasi. aparabhāge vātātapena hatthikuṇape  sukkhante karīsamaggo pihito, siṅgālo antokucchiyaṃ nipajjamāno appamaṃsalohito paṇḍusarīro  hutvā nikkhamanamaggaṃ na passi. athekadivasaṃ akālamegho vassi, karīsamaggo temiyamāno mudu  hutvā vivaraṃ dassesi. siṅgālo chiddaṃ disvā ``aticiramhi kilanto, iminā chiddena  palāyissāmī''ti karīsamaggaṃ sīsena pahari. tassa sambādhaṭṭhānena vegena nikkhantassa  sinnasarīrassa sabbāni lomāni karīsamagge laggāni, tālakando viya nillomasarīro hutvā  nikkhami. so ``lobhaṃ nissāya mayā idaṃ dukkhaṃ anubhūtaṃ, na dāni imaṃ aniggahetvā gocaraṃ  gaṇhissāmī''ti cintetvā taṃ assamaṃ gantvā lobhaniggahatthāya uposathaṃ samādiyitvā ekamantaṃ  nipajji.<br/><br/>[03] acchopi araññā nikkhamitvā atricchābhibhūto mallaraṭṭhe paccantagāmaṃ gato. gāmavāsino  ``accho kira āgato''ti dhanudaṇḍādihatthā nikkhamitvā tena paviṭṭhaṃ gumbaṃ parivāresuṃ. so  mahājanena parivāritabhāvaṃ ñatvā nikkhamitvā palāyi, palāyantameva taṃ dhanūhi ceva daṇḍādīhi ca  pothesuṃ. so bhinnena sīsena lohitena galantena attano vasanaṭṭhānaṃ ^a^M4.0328^ea^ gantvā  ``idaṃ dukkhaṃ mama atricchālobhavasena uppannaṃ, na dāni imaṃ aniggahetvā gocaraṃ gaṇhissāmī''ti  cintetvā taṃ assamaṃ gantvā atricchāniggahāya uposathaṃ samādiyitvā ^a^P4.0328^ea^  ekamantaṃ nipajji.<br/><br/>[03] tāpasopi attano jātiṃ nissāya mānavasiko hutvā jhānaṃ uppādetuṃ na sakkoti. atheko  paccekabuddho tassa mānanissitabhāvaṃ ñatvā ``ayaṃ na lāmakasatto, buddhaṅkuro esa, imasmiṃyeva  bhaddakappe sabbaññutaṃ pāpuṇissati, imassa mānaniggahaṃ katvā samāpattinibbattanākāraṃ  karissāmī''ti tasmiṃ paṇṇasālāya nisinneyeva uttarahimavantato āgantvā tassa pāsāṇaphalake  nisīdi. so nikkhamitvā taṃ attano āsane nisinnaṃ disvā ^a^V4.0293^ea^  mānanissitabhāvena anattamano hutvā taṃ upasaṅkamitvā accharaṃ paharitvā ``nassa, vasala, kāḷakaṇṇi, muṇḍaka, samaṇaka,  kimatthaṃ mama nisinnaphalake nisinnosī''ti āha. atha naṃ so ``sappurisa, kasmā  mānanissitosi, ahaṃ paṭividdhapaccekabodhiñāṇo, tvaṃ imasmiṃyeva bhaddakappe sabbaññubuddho  bhavissasi, buddhaṅkurosi, pāramiyo pūretvā āgato aññaṃ ettakaṃ nāma kālaṃ atikkamitvā buddho  bhavissasi, buddhattabhāve ṭhito siddhattho nāma bhavissasī''ti nāmañca gottañca kulañca  aggasāvakādayo ca sabbe ācikkhitvā ``kimatthaṃ tvaṃ mānanissito hutvā pharuso hosi,  nayidaṃ tava anucchavika''nti ovādamadāsi. so tena evaṃ vuttopi neva naṃ vandi, na ca  ``kadāhaṃ buddho bhavissāmī''tiādīni pucchi. atha naṃ paccekabuddho ``tava jātiyā mama  guṇānaṃ mahantabhāvaṃ jāna, sace sakkosi, ahaṃ viya ākāse vicarāhī''ti vatvā ākāse  uppatitvā attano pādapaṃsuṃ tassa jaṭāmaṇḍale vikiranto uttarahimavantameva gato.<br/><br/>[03] tāpaso tassa gatakāle saṃvegappatto hutvā ``ayaṃ samaṇo evaṃ garusarīro vātamukhe  khittatūlapicu viya ākāse pakkhando, ahaṃ jātimānena evarūpassa paccekabuddhassa neva pāde  vandiṃ, na ca ``kadāhaṃ buddho bhavissāmī'ti pucchiṃ, jāti nāmesā kiṃ karissati, imasmiṃ  loke sīlacaraṇameva mahantaṃ, ayaṃ kho pana ^a^P4.0329^ea^ me māno vaḍḍhanto nirayaṃ  upanessati, na idāni imaṃ mānaṃ aniggahetvā phalāphalatthāya gamissāmī''ti paṇṇasālaṃ  pavisitvā mānaniggahāya uposathaṃ samādāya kaṭṭhattharikāya ^a^M4.0329^ea^ nisinno mahāñāṇo  kulaputto mānaṃ niggahetvā kasiṇaṃ vaḍḍhetvā abhiññā ca samāpattiyo ca nibbattetvā nikkhamitvā  caṅkamanakoṭiyaṃ pāsāṇaphalake nisīdi. atha naṃ kapotādayo upasaṅkamitvā vanditvā ekamantaṃ  nisīdiṃsu. mahāsatto kapotaṃ pucchi ``tvaṃ aññesu divasesu na imāya velāya āgacchasi,  gocaraṃ pariyesasi, kiṃ nu kho ajja uposathiko jātosī''ti? ``āma bhante''ti. atha naṃ  ``kena kāraṇenā''ti pucchanto paṭhamaṃ gāthamāha -- <br/><br/>[40] 127^b^.^eb^ <br/><br/>[21] ``appossukko dāni tuvaṃ kapota, vihaṅgama na tava bhojanattho. <br/><br/>[22] khudaṃ pipāsaṃ adhivāsayanto, kasmā bhavaṃposathiko kapotā''ti..<br/><br/>[03] tattha ^b^appossukko^eb^ti nirālayo. ^b^na tava bhojanattho^eb^ti kiṃ ajja tava bhojanena  attho natthi.<br/><br/>[03] taṃ ^a^V4.0294^ea^ sutvā kapoto dve gāthā abhāsi -- <br/><br/>[40] 128^b^.^eb^ <br/><br/>[21] ``ahaṃ pure giddhigato kapotiyā, asmiṃ padesasmimubho ramāma. <br/><br/>[22] athaggahī sākuṇiko kapotiṃ, akāmako tāya vinā ahosiṃ.. <br/><br/>[40] 129^b^.^eb^ <br/><br/>[21] ``nānābhavā vippayogena tassā, manomayaṃ vedana vedayāmi. <br/><br/>[22] tasmā ahaṃposathaṃ pālayāmi, rāgo mamaṃ mā punarāgamāsī''ti..<br/><br/>[03] tattha ^b^ramāmā^eb^ti imasmiṃ bhūmibhāge kāmaratiyā ramāma. ^b^sākuṇiko^eb^ti  senasakuṇo.<br/><br/>[03] kapotena ^a^P4.0330^ea^ attano uposathakamme vaṇṇite mahāsatto sappādīsu ekekaṃ  pucchi. tepi yathābhūtaṃ byākariṃsu -- <br/><br/>[40] 130^b^.^eb^ <br/><br/>[21] ``anujjugāmī ^a^M4.0330^ea^ uragā dujivha, dāṭhāvudho ghoravisosi sappa. <br/><br/>[22] khudaṃ pipāsaṃ adhivāsayanto, kasmā bhavaṃposathiko nu dīgha.. <br/><br/>[40] 131^b^.^eb^ <br/><br/>[21] ``usabho ahū balavā gāmikassa, calakkakū vaṇṇabalūpapanno. <br/><br/>[22] so maṃ akkami taṃ kupito aḍaṃsiṃ, dukkhābhituṇṇo maraṇaṃ upāgā.. <br/><br/>[40] 132^b^.^eb^ <br/><br/>[21] ``tato janā nikkhamitvāna gāmā, kanditvā roditvā apakkamiṃsu. <br/><br/>[22] tasmā ahaṃposathaṃ pālayāmi, kodho mamaṃ mā punarāgamāsi.. <br/><br/>[40] 133^b^.^eb^ <br/><br/>[21] ``matāna maṃsāni bahū susāne, manuññarūpaṃ tava bhojane taṃ. <br/><br/>[22] khudaṃ pipāsaṃ adhivāsayanto, kasmā bhavaṃposathiko siṅgāla.. <br/><br/>[40] 134^b^.^eb^ <br/><br/>[21] ``pavisi kucchiṃ mahato gajassa, kuṇape rato hatthimaṃsesu giddho. <br/><br/>[22] uṇho ca vāto tikhiṇā ca rasmiyo, te sosayuṃ tassa karīsamaggaṃ.. <br/><br/>[40] 135^b^.^eb^ <br/><br/>[21] ``kiso ca paṇḍū ca ahaṃ bhadante, na me ahū nikkhamanāya maggo. <br/><br/>[22] mahā ca megho sahasā pavassi, so temayī tassa karīsamaggaṃ.. <br/><br/>[40] 136^b^.^eb^ <br/><br/>[21] ``tato ^a^V4.0295^ea^ ahaṃ nikkhamisaṃ bhadante, cando yathā rāhumukhā pamutto. <br/><br/>[22] tasmā ^a^P4.0331^ea^ ahaṃposathaṃ pālayāmi, lobho mamaṃ mā punarāgamāsi.. <br/><br/>[40] 137^b^.^eb^ <br/><br/>[21] ``vammīkathūpasmiṃ ^a^M4.0331^ea^ kipillikāni, nippothayanto tuvaṃ pure  carāsi. <br/><br/>[22] khudaṃ pipāsaṃ adhivāsayanto, kasmā bhavaṃposathiko nu accha.. <br/><br/>[40] 138^b^.^eb^ <br/><br/>[21] ``sakaṃ niketaṃ atihīḷayāno, atricchatā mallagāmaṃ agacchiṃ. <br/><br/>[22] tato janā nikkhamitvāna gāmā, kodaṇḍakena paripothayiṃsu maṃ.. <br/><br/>[40] 139^b^.^eb^ <br/><br/>[21] ``so bhinnasīso ruhiramakkhitaṅgo, paccāgamāsiṃ sakaṃ niketaṃ. <br/><br/>[22] tasmā ahaṃposathaṃ pālayāmi, atricchatā mā punarāgamāsī''ti..<br/><br/>[03] tattha ^b^anujjugāmī^eb^tiādīhi taṃ ālapati. ^b^calakkakū^eb^ti calamānakakudho.  ^b^dukkhābhituṇṇo^eb^ti so usabho dukkhena abhituṇṇo āturo hutvā. ^b^bahū^eb^ti bahūni.  ^b^pavisī^eb^ti pāvisiṃ. ^b^rasmiyo^eb^ti sūriyarasmiyo. ^b^nikkhamisa^eb^nti nikkhamiṃ.  ^b^kipillikānī^eb^ti upacikāyo. ^b^nippothayanto^eb^ti khādamāno.  ^b^atihīḷayāno^eb^ti atimaññanto nindanto garahanto. ^b^kodaṇḍakenā^eb^ti dhanudaṇḍakehi ceva  muggarehi ca.<br/><br/>[03] evaṃ te cattāropi attano uposathakammaṃ vaṇṇetvā uṭṭhāya mahāsattaṃ vanditvā ``bhante, tumhe  aññesu divasesu imāya velāya phalāphalatthāya gacchatha, ajja agantvā kasmā uposathikatthā''ti  pucchantā gāthamāhaṃsu -- <br/><br/>[40] 140^b^.^eb^ <br/><br/>[21] ``yaṃ no apucchittha tuvaṃ bhadante, sabbeva byākarimha yathāpajānaṃ. <br/><br/>[22] mayampi pucchāma tuvaṃ bhadante, kasmā bhavaṃposathiko nu brahme''ti..<br/><br/>[03] sopi ^a^P4.0332^ea^ ^a^M4.0332^ea^ nesaṃ byākāsi -- <br/><br/>[40] 141^b^.^eb^ <br/><br/>[21] ``anūpalitto mama assamamhi, paccekabuddho muhuttaṃ nisīdi. <br/><br/>[22] so maṃ avedī gatimāgatiñca, nāmañca gottaṃ caraṇañca sabbaṃ.. <br/><br/>[40] 142^b^.^eb^ <br/><br/>[21] ``evampahaṃ ^a^V4.0296^ea^ na vandi tassa pāde, na cāpi naṃ mānagatena pucchiṃ. <br/><br/>[22] tasmā ahaṃposathaṃ pālayāmi, māno mamaṃ mā punarāgamāsī''ti..<br/><br/>[03] tattha ^b^yaṃ no^eb^ti yaṃ atthaṃ tvaṃ amhe apucchi. ^b^yathāpajāna^eb^nti attano  pajānananiyāmena taṃ mayaṃ byākarimha. ^b^anūpalitto^eb^ti sabbakilesehi alitto. ^b^so maṃ  avedī^eb^ti so mama idāni gantabbaṭṭhānañca gataṭṭhānañca ``anāgate tvaṃ evaṃnāmo buddho bhavissasi  evaṃgotto, evarūpaṃ te sīlacaraṇaṃ bhavissatī''ti evaṃ nāmañca gottañca caraṇañca sabbaṃ maṃ avedi  jānāpesi, kathesīti attho. ^b^evampahaṃ na vandī^eb^ti evaṃ kathentassapi tassa ahaṃ attano  mānaṃ nissāya pāde na vandinti.<br/><br/>[03] evaṃ mahāsatto attano uposathakāraṇaṃ kathetvā te ovaditvā uyyojetvā paṇṇasālaṃ  pāvisi, itarepi yathāṭṭhānāni agamaṃsu. mahāsatto aparihīnajjhāno brahmalokaparāyaṇo ahosi,  itare ca tassovāde ṭhatvā saggaparāyaṇā ahesuṃ.<br/><br/>[03] satthā imaṃ dhammadesanaṃ āharitvā ``evaṃ upāsakā, uposatho nāmesa porāṇakapaṇḍitānaṃ  vaṃso, upavasitabbo uposathavāso''ti vatvā jātakaṃ samodhānesi -- ``tadā kapoto anuruddho  ahosi, accho kassapo, siṅgālo moggallāno, sappo sāriputto, tāpaso pana ahameva  ahosi''nti. <br/><br/>[06] pañcuposathajātakavaṇṇanā sattamā. 


volume: 111
item: 496
title:
  [] . bhisajātakavaṇṇanā^[] . surucijātakavaṇṇanā^[] . pañcuposathajātakavaṇṇanā^[] . mahāmorajātakavaṇṇanā^

content:
  [03] ^b^sace^eb^ ^a^M4.0333^ea^ ^b^hi tyāhaṃ dhanahetu gāhito^eb^ti idaṃ satthā jetavane  viharanto ekaṃ ukkaṇṭhitabhikkhuṃ ārabbha kathesi. tañhi bhikkhuṃ satthā ``saccaṃ kira tvaṃ  ^a^P4.0333^ea^ ukkaṇṭhitosī''ti pucchitvā ``saccaṃ, bhante''ti vutte ``bhikkhu ayaṃ  nandīrāgo tādisaṃ kiṃ nāma nālolessati, na hi sinerūbbāhanakavāto sāmante purāṇapaṇṇassa  lajjati, pubbe satta vassasatāni antokilesasamudācāraṃ vāretvā viharante visuddhasattepesa  ālolesiyevā''ti vatvā atītaṃ āhari.<br/><br/>[03] atīte ^a^V4.0297^ea^ bārāṇasiyaṃ brahmadatte rajjaṃ kārente bodhisatto paccantapadese morasakuṇiyā kucchimhi  paṭisandhiṃ aggahesi. gabbhe paripākagate mātā gocarabhūmiyaṃ aṇḍaṃ pātetvā pakkāmi. aṇḍañca  nāma mātu arogabhāve sati aññasmiṃ dīghajātikādiparipanthe ca avijjamāne na nassati.  tasmā taṃ aṇḍaṃ kaṇikāramakulaṃ viya suvaṇṇavaṇṇaṃ hutvā pariṇatakāle attano dhammatāya bhijji,  suvaṇṇavaṇṇo moracchāpo nikkhami. tassa dve akkhīni jiñjukāphalasadisāni, tuṇḍaṃ  pavāḷavaṇṇaṃ, tisso rattarājiyo gīvaṃ parikkhipitvā piṭṭhimajjhena agamaṃsu. so vayappatto  bhaṇḍasakaṭamattasarīro abhirūpo ahosi. taṃ sabbe nīlamorā sannipatitvā rājānaṃ katvā  parivārayiṃsu.<br/><br/>[03] so ekadivasaṃ udakasoṇḍiyaṃ pānīyaṃ pivanto attano rūpasampattiṃ disvā cintesi ``ahaṃ  sabbamorehi atirekarūpasobho, sacāhaṃ imehi saddhiṃ manussapathe vasissāmi, paripantho me  uppajjissati, himavantaṃ gantvā ekakova phāsukaṭṭhāne vasissāmī''ti. so rattibhāge moresu  paṭisallīnesu kañci ajānāpetvā uppatitvā himavantaṃ pavisitvā tisso pabbatarājiyo atikkamma  catutthāya pabbatarājiyā ekasmiṃ araññe padumasañchanno jātassaro atthi, tassa avidūre ekaṃ  pabbataṃ nissāya ṭhito mahānigrodharukkho atthi, tassa sākhāya nilīyi. tassa pana pabbatassa  vemajjhe manāpā guhā atthi. so tattha vasitukāmo hutvā tassā pamukhe pabbatatale nilīyi.  taṃ pana ṭhānaṃ neva heṭṭhābhāgena ^a^M4.0334^ea^ abhiruhituṃ, na uparibhāgena otarituṃ sakkā,  biḷāladīghajātikamanussabhayehi ^a^P4.0334^ea^ vimuttaṃ. so ``idaṃ me phāsukaṭṭhāna''nti taṃ  divasaṃ tattheva vasitvā punadivase pabbataguhāto uṭṭhāya pabbatamatthake puratthābhimukho nisinno  udentaṃ sūriyamaṇḍalaṃ disvā attano divārakkhāvaraṇatthāya ``udetayaṃ cakkhumā ekarājā''ti  parittaṃ katvā gocarabhūmiyaṃ otaritvā gocaraṃ gahetvā sāyaṃ āgantvā pabbatamatthake pacchābhimukho  nisinno atthaṅgataṃ sūriyamaṇḍalaṃ disvā attano rattirakkhāvaraṇatthāya ``apetayaṃ cakkhumā  ekarājā''ti parittaṃ katvā etenupāyena vasati.<br/><br/>[03] atha naṃ ekadivasaṃ eko luddaputto araññe vicaranto pabbatamatthake nisinnaṃ moraṃ disvā  attano nivesanaṃ āgantvā maraṇāsannakāle puttaṃ āha -- ``tāta, catutthāya pabbatarājiyā araññe  suvaṇṇavaṇṇo moro atthi, sace rājā pucchati, ācikkheyyāsī''ti. athekasmiṃ divase  bārāṇasirañño khemā nāma aggamahesī paccūsakāle supinaṃ passi. evarūpo supino ahosi --  ``suvaṇṇavaṇṇo moro dhammaṃ deseti, sā sādhukāraṃ datvā dhammaṃ suṇāti, moro dhammaṃ desetvā  uṭṭhāya pakkāmi''. sā ``morarājā gacchati, gaṇhatha ^a^V4.0298^ea^ na''nti vadantīyeva pabujjhi, pabujjhitvā  ca pana supinabhāvaṃ ñatvā ``supinoti vutte rājā na ādaraṃ karissati, `dohaḷo me'ti vutte  karissatī''ti cintetvā dohaḷinī viya hutvā nipajji. atha naṃ rājā upasaṅkamitvā pucchi  ``bhadde, kiṃ te aphāsuka''nti. ``dohaḷo me uppanno''ti. ``kiṃ icchasi bhadde''ti?  ``suvaṇṇavaṇṇassa morassa dhammaṃ sotuṃ devā''ti. ``bhadde, kuto evarūpaṃ moraṃ lacchāmī''ti?  ``deva, sace na labhāmi, jīvitaṃ me natthī''ti. ``bhadde, mā cintayi, sace katthaci atthi,  labhissasī''ti rājā naṃ assāsetvā gantvā rājāsane nisinno amacce pucchi ``ambho, devī  suvaṇṇavaṇṇassa morassa dhammaṃ sotukāmā, morā ^a^P4.0335^ea^ nāma suvaṇṇavaṇṇā  hontī''ti? ``brāhmaṇā jānissanti devā''ti.<br/><br/>[03] rājā brāhmaṇe pakkosāpetvā pucchi. brāhmaṇā evamāhaṃsu ``mahārāja jalajesu  macchakacchapakakkaṭakā, thalajesu migā haṃsā morā tittirā ete tiracchānagatā ca manussā ca  suvaṇṇavaṇṇā hontīti amhākaṃ lakkhaṇamantesu āgata''nti. rājā attano vijite luddaputte  sannipātetvā ``suvaṇṇavaṇṇo moro vo diṭṭhapubbo''ti pucchi. sesā ``na ^a^M4.0335^ea^  diṭṭhapubbo''ti āhaṃsu. yassa pana pitarā ācikkhitaṃ, so āha -- ``mayāpi na diṭṭhapubbo,  pitā pana me `asukaṭṭhāne nāma suvaṇṇavaṇṇo moro atthī'ti kathesī''ti. atha naṃ rājā  ``samma, mayhañca deviyā ca jīvitaṃ dinnaṃ bhavissati, gantvā taṃ bandhitvā ānehī''ti bahuṃ dhanaṃ  datvā uyyojesi. so puttadārassa dhanaṃ datvā tattha gantvā mahāsattaṃ disvā pāse oḍḍetvā  ``ajja bajjhissati, ajja bajjhissatī''ti abajjhitvāva mato, devīpi patthanaṃ alabhantī matā.  rājā ``taṃ moraṃ nissāya piyabhariyā me matā''ti kujjhitvā kodhavasiko hutvā ``himavante  catutthāya pabbatarājiyā suvaṇṇavaṇṇo moro carati, tassa maṃsaṃ khāditvā ajarā amarā  hontī''ti suvaṇṇapaṭṭe likhāpetvā taṃ paṭṭaṃ sāramañjūsāyaṃ ṭhapetvā kālamakāsi.<br/><br/>[03] atha añño rājā ahosi. so suvaṇṇapaṭṭe akkharāni disvā ``ajaro amaro  bhavissāmī''ti tassa gahaṇatthāya ekaṃ luddaputtaṃ pesesi. sopi tattheva mato. evaṃ cha  rājaparivaṭṭā gatā, cha luddaputtā himavanteyeva matā. sattamena pana raññā pesito sattamo luddo  ``ajja ajjevā''ti satta saṃvaccharāni bajjhituṃ asakkonto cintesi ``kiṃ nu kho imassa  morarājassa pāde pāsassa asañcaraṇakāraṇa''nti? atha naṃ pariggaṇhanto sāyaṃpātaṃ parittaṃ  karontaṃ disvā ``imasmiṃ ṭhāne añño moro natthi, iminā brahmacārinā bhavitabbaṃ,  brahmacariyānubhāvena ^a^P4.0336^ea^ ceva parittānubhāvena cassa pādo pāse na bajjhatī''ti  nayato pariggahetvā ^a^V4.0299^ea^ paccantajanapadaṃ gantvā ekaṃ moriṃ bandhitvā yathā sā accharāya pahaṭāya  vassati, pāṇimhi pahaṭe naccati, evaṃ sikkhāpetvā ādāya gantvā bodhisattassa parittakaraṇato  puretarameva pāsaṃ oḍḍetvā accharaṃ paharitvā moriṃ vassāpesi. moro tassā saddaṃ suṇi,  tāvadevassa satta vassasatāni sannisinnakileso phaṇaṃ karitvā daṇḍena pahaṭāsīviso viya uṭṭhahi.  so kilesāturo hutvā parittaṃ kātuṃ asakkuṇitvāva vegena tassā santikaṃ gantvā pāse pādaṃ  pavesentoyeva ākāsā otari. satta vassasatāni asañcaraṇakapāso taṅkhaṇaññeva sañcaritvā  pādaṃ bandhi.<br/><br/>[03] atha naṃ luddaputto yaṭṭhiagge olambantaṃ disvā cintesi ``imaṃ morarājaṃ cha luddaputtā  bandhituṃ nāsakkhiṃsu, ahampi satta vassāni nāsakkhiṃ, ajja ^a^M4.0336^ea^ panesa imaṃ  moriṃ nissāya kilesāturo hutvā parittaṃ kātuṃ asakkuṇitvā āgamma pāse baddho heṭṭhāsīsako  olambati, evarūpo me sīlavā kilamito, evarūpaṃ rañño paṇṇākāratthāya netuṃ ayuttaṃ, kiṃ me  raññā dinnena sakkārena, vissajjessāmi na''nti. puna cintesi ``ayaṃ nāgabalo thāmasampanno  mayi upasaṅkamante `esa maṃ māretuṃ āgacchatī'ti maraṇabhayatajjito phandamāno pādaṃ vā pakkhaṃ vā  bhindeyya, anupagantvā pana paṭicchanne ṭhatvā khurappenassa pāsaṃ chindissāmi, tato sayameva  yathāruciyā gamissatī''ti. so paṭicchanne ṭhatvā dhanuṃ āropetvā khurappaṃ sannayhitvā ākaḍḍhi.  moropi ``ayaṃ luddako maṃ kilesāturaṃ katvā baddhabhāvaṃ ñatvā nirāsaṅko āgacchissati, kahaṃ  nu kho so''ti cintetvā ito cito ca viloketvā dhanuṃ āropetvā ṭhitaṃ disvā ``māretvā  ^a^P4.0337^ea^ maṃ ādāya gantukāmo bhavissatī''ti maññamāno maraṇabhayatajjito hutvā  jīvitaṃ yācanto paṭhamaṃ gāthamāha -- <br/><br/>[40] 143^b^.^eb^ <br/><br/>[21] ``sace hi tyāhaṃ dhanahetu gāhito, mā maṃ vadhī jīvagāhaṃ gahetvā. <br/><br/>[22] rañño ca maṃ samma upantikaṃ nehi, maññe dhanaṃ lacchasinapparūpa''nti..<br/><br/>[03] tattha ^b^sace hi tyāha^eb^nti sace hi te ahaṃ. ^b^upantikaṃ nehī^eb^ti upasantikaṃ nehi.  ^b^lacchasinapparūpa^eb^nti lacchasi anappakarūpaṃ.<br/><br/>[03] taṃ sutvā luddaputto cintesi -- ``morarājā, `ayaṃ maṃ vijjhitukāmatāya khurappaṃ  sannayhī'ti maññati, assāsessāmi na''nti. so assāsento dutiyaṃ gāthamāha -- <br/><br/>[40] 144^b^.^eb^ <br/><br/>[21] ``na ^a^V4.0300^ea^ me ayaṃ tuyha vadhāya ajja, samāhito cāpadhure khurappo. <br/><br/>[22] pāsañca tyāhaṃ adhipātayissaṃ, yathāsukhaṃ gacchatu morarājā''ti..<br/><br/>[03] tattha ^b^adhipātayissa^eb^nti chindayissaṃ.<br/><br/>[03] tato ^a^M4.0337^ea^ morarājā dve gāthā abhāsi -- <br/><br/>[40] 145^b^.^eb^ <br/><br/>[21] ``yaṃ satta vassāni mamānubandhi, rattindivaṃ khuppipāsaṃ sahanto. <br/><br/>[22] atha kissa maṃ pāsavasūpanītaṃ, pamuttave icchasi bandhanasmā.. <br/><br/>[40] 146^b^.^eb^ <br/><br/>[21] ``pāṇātipātā virato nusajja, abhayaṃ nu te sabbabhūtesu dinnaṃ. <br/><br/>[22] yaṃ maṃ tuvaṃ pāsavasūpanītaṃ, pamuttave icchasi bandhanasmā''ti..<br/><br/>[03] tattha ^b^ya^eb^nti yasmā maṃ ettakaṃ kālaṃ tvaṃ anubandhi, tasmā taṃ pucchāmi, atha kissa  maṃ pāsavasaṃ upanītaṃ bandhanasmā pamocetuṃ icchasīti attho. ^b^virato nusajjā^eb^ti virato  nusi ajja. ^b^sabbabhūtesū^eb^ti sabbasattānaṃ.<br/><br/>[03] ito ^a^P4.0338^ea^ paraṃ -- <br/><br/>[40] 147^b^.^eb^ <br/><br/>[21] ``pāṇātipātā viratassa brūhi, abhayañca yo sabbabhūtesu deti. <br/><br/>[22] pucchāmi taṃ morarājetamatthaṃ, ito cuto kiṃ labhate sukhaṃ so.. <br/><br/>[40] 148^b^.^eb^ <br/><br/>[21] ``pāṇātipātā viratassa brūmi, abhayañca yo sabbabhūtesu deti. <br/><br/>[22] diṭṭheva dhamme labhate pasaṃsaṃ, saggañca so yāti sarīrabhedā.. <br/><br/>[40] 149^b^.^eb^ <br/><br/>[21] ``na santi devā iti āhu eke, idheva jīvo vibhavaṃ upeti. <br/><br/>[27] tathā phalaṃ sukatadukkaṭānaṃ, dattupaññattañca vadanti dānaṃ. <br/><br/>[22] tesaṃ vaco arahataṃ saddahāno, tasmā ahaṃ sakuṇe bādhayāmī''ti.. -- <br/><br/>[25] imā uttānasambandhagāthā pāḷinayena veditabbā.<br/><br/>[03] tattha ^a^V4.0301^ea^ ^a^M4.0338^ea^ ^b^iti āhu eke^eb^ti ekacce samaṇabrāhmaṇā evaṃ kathenti.  ^b^tesaṃ vaco arahataṃ saddahāno^eb^ti tassa kira kulūpakā ucchedavādino naggasamaṇakā. te taṃ  paccekabodhiñāṇassa upanissayasampannampi sattaṃ ucchedavādaṃ gaṇhāpesuṃ. so tehi saṃsaggena  ``kusalākusalaṃ natthī''ti gahetvā sakuṇe māreti. evaṃ mahāsāvajjā esā asappurisasevanā  nāma. teyeva ayaṃ ``arahanto''ti maññamāno evamāha.<br/><br/>[03] taṃ sutvā mahāsatto ``tasseva paralokassa atthibhāvaṃ kathessāmī''ti pāsayaṭṭhiyaṃ adhosiro  olambamānova imaṃ gāthamāha -- <br/><br/>[40] 150^b^.^eb^ <br/><br/>[21] ``cando ca suriyo ca ubho sudassanā, gacchanti obhāsayamantalikkhe. <br/><br/>[22] imassa lokassa parassa vā te, kathaṃ nu te āhu manussaloke''ti..<br/><br/>[03] tattha ^a^P4.0339^ea^ ^b^imassā^eb^ti kiṃ nu te imassa lokassa santi, udāhu  paralokassāti. bhummatthe vā etaṃ sāmivacanaṃ. ^b^kathaṃ nu te^eb^ti etesu vimānesu  candimasūriyadevaputte kathaṃ nu kathenti, kiṃ atthīti kathenti, udāhu natthīti, kiṃ vā devā,  udāhu manussāti?<br/><br/>[03] luddaputto gāthamāha -- <br/><br/>[40] 151^b^.^eb^ <br/><br/>[21] ``cando ca suriyo ca ubho sudassanā, gacchanti obhāsayamantalikkhe. <br/><br/>[22] parassa lokassa na te imassa, devāti te āhu manussaloke''ti..<br/><br/>[03] atha naṃ mahāsatto āha -- <br/><br/>[40] 152^b^.^eb^ <br/><br/>[21] ``ettheva te nīhatā hīnavādā, ahetukā ye na vadanti kammaṃ. <br/><br/>[22] tathā phalaṃ sukatadukkaṭānaṃ, dattupaññattaṃ ye ca vadanti dāna''nti..<br/><br/>[03] tattha ^a^M4.0339^ea^ ^b^ettheva te nihatā hīnavādā^eb^ti sace candimasūriyā devaloke  ṭhitā, na manussaloke, sace ca te devā, na manussā, ettheva ettake byākaraṇe te tava kulūpakā  hīnavādā nīhatā honti. ^b^ahetukā^eb^ ``visuddhiyā vā saṃkilesassa vā hetubhūtaṃ kammaṃ  natthī''ti evaṃvādā. ^b^dattupaññatta^eb^nti ye ca dānaṃ ``bālakehi paññatta''nti vadanti.<br/><br/>[03] so ^a^V4.0302^ea^ mahāsatte kathente sallakkhetvā gāthādvayamāha -- <br/><br/>[40] 153^b^.^eb^ <br/><br/>[21] ``addhā hi saccaṃ vacanaṃ tavedaṃ, kathañhi dānaṃ aphalaṃ bhaveyya. <br/><br/>[22] tathā phalaṃ sukatadukkaṭānaṃ, dattupaññattañca kathaṃ bhaveyya.. <br/><br/>[40] 154^b^.^eb^ <br/><br/>[21] ``kathaṃkaro kintikaro kimācaraṃ, kiṃ sevamāno kena tapoguṇena. <br/><br/>[22] akkhāhi me morarājetamatthaṃ, yathā ahaṃ no nirayaṃ pateyya''nti..<br/><br/>[03] tattha ^a^P4.0340^ea^ ^b^dattupaññattañcā^eb^ti dānañca dattupaññattaṃ nāma kathaṃ bhaveyyāti  attho. ^b^kathaṃkaro^eb^ti katarakammaṃ karonto. ^b^kintikaro^eb^ti kena kāraṇena karonto  ahaṃ nirayaṃ na gaccheyyaṃ. itarāni tasseva vevacanāni.<br/><br/>[03] taṃ sutvā mahāsatto ``sacāhaṃ imaṃ pañhaṃ na kathessāmi, manussaloko tuccho viya kato  bhavissati, tathevassa dhammikānaṃ samaṇabrāhmaṇānaṃ atthibhāvaṃ kathessāmī''ti cintetvā dve gāthā  abhāsi -- <br/><br/>[40] 155^b^.^eb^ <br/><br/>[21] ``ye keci atthi samaṇā pathabyā, kāsāyavatthā anagāriyā te. <br/><br/>[22] pātova piṇḍāya caranti kāle, vikālacariyā viratā hi santo.. <br/><br/>[40] 156^b^.^eb^ <br/><br/>[21] ``te ^a^M4.0340^ea^ tattha kālenupasaṅkamitvā, pucchāhi yaṃ te manaso piyaṃ  siyā. <br/><br/>[22] te te pavakkhanti yathāpajānaṃ, imassa lokassa parassa cattha''nti..<br/><br/>[03] tattha ^b^santo^eb^ti santapāpā paṇḍitā paccekabuddhā. ^b^yathāpajāna^eb^nti te tuyhaṃ attano  pajānananiyāmena vakkhanti, kaṅkhaṃ te chinditvā kathessanti. ^b^imassa lokassa parassa  cattha^eb^nti iminā nāma kammena manussaloke nibbattanti, iminā devaloke, iminā  nirayādīsūti evaṃ imassa ca parassa ca lokassa atthaṃ ācikkhissanti, te pucchāti.<br/><br/>[03] evañca pana vatvā nirayabhayena tajjesi. so pana pūritapāramī paccekabodhisatto  sūriyarasmisamphassaṃ oloketvā ṭhitaṃ pariṇatapadumaṃ viya paripākagatañāṇo vicarati. so tassa  dhammakathaṃ suṇanto ṭhitapadeneva ṭhito saṅkhāre pariggaṇhitvā tilakkhaṇaṃ sammasanto  paccekabodhiñāṇaṃ ^a^V4.0303^ea^ paṭivijjhi. tassa paṭivedho ca mahāsattassa pāsato mokkho ca ekakkhaṇeyeva  ahosi. paccekabuddho sabbakilese padāletvā bhavapariyante ṭhitova udānaṃ udānanto gāthamāha -- <br/><br/>[40] 157^b^.^eb^ <br/><br/>[21] ``tacaṃva ^a^P4.0341^ea^ jiṇṇaṃ urago purāṇaṃ, paṇḍūpalāsaṃ harito dumova. <br/><br/>[22] esappahīno mama luddabhāvo, jahāmahaṃ luddakabhāvamajjā''ti..<br/><br/>[03] tassattho -- yathā jiṇṇaṃ purāṇaṃ tacaṃ urago jahati, yathā ca harito sampajjamānanīlapatto  dumo katthaci ṭhitaṃ paṇḍupalāsaṃ jahati, evaṃ ahampi ajja luddabhāvaṃ dāruṇabhāvaṃ jahitvā ṭhito, so  dāni esa pahīno mama luddabhāvo, sādhu vata jahāmahaṃ luddakabhāvamajjāti. ^b^jahāmaha^eb^nti  pajahiṃ ahanti attho.<br/><br/>[03] so imaṃ udānaṃ udānetvā ``ahaṃ tāva sabbakilesabandhanehi mutto, nivesane pana me  bandhitvā ṭhapitā bahū sakuṇā atthi, te kathaṃ mocessāmī''ti cintetvā mahāsattaṃ pucchi --  ``morarāja, nivesane me bahū sakuṇā ^a^M4.0341^ea^ baddhā atthi, te kathaṃ mocessāmī''ti?  paccekabuddhatopi sabbaññubodhisattānaññeva upāyapariggahañāṇaṃ mahantataraṃ hoti, tena naṃ āha  ``yaṃ vo maggena kilese khaṇḍetvā paccekabodhiñāṇaṃ paṭividdhaṃ, taṃ ārabbha saccakiriyaṃ karotha,  sakalajambudīpe bandhanagato satto nāma na bhavissatī''ti. so bodhisattena dinnanayadvāre ṭhatvā  saccakiriyaṃ karonto gāthamāha -- <br/><br/>[40] 158^b^.^eb^ <br/><br/>[21] ``ye cāpi me sakuṇā atthi baddhā, satāninekāni nivesanasmiṃ. <br/><br/>[22] tesampahaṃ jīvitamajja dammi, mokkhañca te pattā sakaṃ niketa''nti..<br/><br/>[03] tattha ^b^mokkhañca te pattā^eb^ti svāhaṃ mokkhaṃ patto paccekabodhiñāṇaṃ paṭivijjhitvā  ṭhito, te satte jīvitadānena anukampāmi, etena saccena. ^b^sakaṃ niketa^eb^nti sabbepi te  sattā attano attano vasanaṭṭhānaṃ gacchantūti vadati.<br/><br/>[03] athassa ^a^P4.0342^ea^ saccakiriyāsamakālameva sabbe bandhanā muccitvā tuṭṭhiravaṃ  ravantā sakaṭṭhānameva agamiṃsu. tasmiṃ khaṇe tesaṃ tesaṃ gehesu biḷāle ādiṃ katvā  sakalajambudīpe bandhanagato satto nāma nāhosi. paccekabuddho hatthaṃ ukkhipitvā sīsaṃ parāmasi.  tāvadeva gihiliṅgaṃ ^a^V4.0304^ea^ antaradhāyi, pabbajitaliṅgaṃ pāturahosi. so saṭṭhivassikatthero viya  ākappasampanno aṭṭhaparikkhāradharo hutvā ``tvameva mama patiṭṭhā ahosī''ti morarājassa añjaliṃ  paggayha padakkhiṇaṃ katvā ākāse uppatitvā nandamūlakapabbhāraṃ agamāsi. morarājāpi  yaṭṭhiaggato uppatitvā gocaraṃ gahetvā attano vasanaṭṭhānaṃ gato. idāni luddassa satta vassāni  pāsahatthassa caritvāpi morarājānaṃ nissāya dukkhā muttabhāvaṃ pakāsento satthā osānagāthamāha  -- <br/><br/>[40] 159^b^.^eb^ <br/><br/>[21] ``luddo ^a^M4.0342^ea^ carī pāsahattho araññe, bādhetu morādhipatiṃ yasassiṃ. <br/><br/>[22] bandhitvā morādhipatiṃ yasassiṃ, dukkhā sa pamucci yathāhaṃ pamutto''ti..<br/><br/>[03] tattha ^b^bādhetū^eb^ti māretuṃ, ayameva vā pāṭho. ^b^bandhitvā^eb^ti bandhitvā ṭhitassa  dhammakathaṃ sutvā paṭiladdhasaṃvego hutvāti attho. ^b^yathāha^eb^nti yathā ahaṃ sayambhuñāṇena mutto,  evameva sopi muttoti.<br/><br/>[03] satthā imaṃ dhammadesanaṃ āharitvā saccāni pakāsetvā jātakaṃ samodhānesi, saccapariyosāne  ukkaṇṭhitabhikkhu arahattaṃ pāpuṇi. tadā morarājā ahameva ahosinti. <br/><br/>[06] mahāmorajātakavaṇṇanā aṭṭhamā. 


volume: 111
item: 497
title:
  [] . surucijātakavaṇṇanā^[] . pañcuposathajātakavaṇṇanā^[] . mahāmorajātakavaṇṇanā^[] . tacchasūkarajātakavaṇṇanā^

content:
  [03] ^b^yadesamānā vicarimhā^eb^ti idaṃ satthā jetavane viharanto dve mahallakatthere ārabbha  kathesi. mahākosalo kira rañño bimbisārassa dhītaraṃ dento dhītu nhānīyamūlatthāya  kāsigāmaṃ adāsi. pasenadi rājā ajātasattunā ^a^P4.0343^ea^ pitari mārite taṃ gāmaṃ  acchindi. tesu tassatthāya yujjhantesu paṭhamaṃ ajātasattussa jayo ahosi. kosalarājā  parājayappatto amacce pucchi ``kena nu kho upāyena ajātasattuṃ gaṇheyyāmā''ti. mahārāja,  bhikkhū nāma mantakusalā honti, carapurise pesetvā vihāre bhikkhūnaṃ kathaṃ pariggaṇhituṃ vaṭṭatīti.  rājā ``sādhū''ti paṭissuṇitvā ``etha, tumhe vihāraṃ gantvā paṭicchannā hutvā bhadantānaṃ kathaṃ  pariggaṇhathā''ti carapurise payojesi. jetavanepi bahū rājapurisā pabbajitā honti. tesu dve  mahallakattherā vihārapaccante ^a^V4.0305^ea^ paṇṇasālāyaṃ vasanti, eko dhanuggahatissatthero nāma, eko  mantidattatthero nāma. te sabbarattiṃ supitvā paccūsakāle pabujjhiṃsu.<br/><br/>[03] tesu ^a^M4.0343^ea^ dhanuggahatissatthero aggiṃ jāletvā āha ``bhante,  mantidattattherā''ti. ``kiṃ bhante''ti. ``niddāyatha tumhe''ti. ``na niddāyāmi, kiṃ  kātabba''nti? ``bhante, lālako vatāyaṃ kosalarājā cāṭimattabhojanameva bhuñjituṃ jānātī''ti.  ``atha kiṃ bhante''ti. ``attano kucchimhi pāṇakamattena ajātasattunā parājito rājā''ti.  ``kinti pana bhante kātuṃ vaṭṭatī''ti? ``bhante, mantidattatthera yuddhaṃ nāma  sakaṭabyūhacakkabyūhapadumabyūhavasena tividhaṃ. tesu bhāgineyyaṃ ajātasattuṃ gaṇhantena sakaṭabyūhaṃ katvā  gaṇhituṃ vaṭṭati, asukasmiṃ nāma pabbatakaṇṇe dvīsu passesu sūrapurise ṭhapetvā purato balaṃ dassetvā  anto paviṭṭhabhāvaṃ ñatvā naditvā vaggitvā kumine paviṭṭhamacchaṃ viya antomuṭṭhiyaṃ katvāva naṃ gahetuṃ  sakkā''ti.<br/><br/>[03] payojitapurisā taṃ kathaṃ sutvā rañño ārocesuṃ. rājā mahatiyā senāya gantvā tathā  katvā ajātasattuṃ gahetvā saṅkhalikabandhanena bandhitvā katipāhaṃ nimmadaṃ katvā ``puna evarūpaṃ  mā karī''ti assāsetvā mocetvā dhītaraṃ vajirakumāriṃ nāma tassa datvā mahantena parivārena  vissajjesi. ``kosalaraññā dhanuggahatissattherassa saṃvidhānena ajātasattu gahito''ti bhikkhūnaṃ  antare kathā samuṭṭhahi, dhammasabhāyampi tameva kathaṃ samuṭṭhāpesuṃ. satthā āgantvā ``kāya nuttha,  bhikkhave, etarahi kathāya sannisinnā''ti pucchitvā ``imāya nāmā''ti vutte ``na, bhikkhave,  idāneva, pubbepi dhanuggahatisso yuddhasaṃvidhāne chekoyevā''ti vatvā atītaṃ āhari.<br/><br/>[03] atīte ^a^P4.0344^ea^ bārāṇasinagarassa dvāragāmavāsī eko vaḍḍhakī dāruatthāya  araññaṃ gantvā āvāṭe patitaṃ ekaṃ sūkarapotakaṃ disvā ānetvā ``tacchasūkaro''tissa nāmaṃ katvā  posesi. so tassa upakārako ahosi. tuṇḍena rukkhe parivattetvā deti, dāṭhāya veṭhetvā  kāḷasuttaṃ kaḍḍhati, mukhena ḍaṃsitvā vāsinikhādanamuggare āharati. so vuḍḍhippatto mahābalo  mahāsarīro ahosi. atha vaḍḍhakī tasmiṃ puttapemaṃ paccupaṭṭhāpetvā ``imaṃ idha vasantaṃ kocideva  hiṃseyyā''ti araññe vissajjesi. so cintesi ``ahaṃ imasmiṃ araññe ekakova vasituṃ na  sakkhissāmi, ñātake pariyesitvā tehi ^a^M4.0344^ea^ parivuto vasissāmī''ti. so  vanaghaṭāya sūkare pariyesanto bahū sūkare disvā tussitvā tisso gāthā abhāsi -- <br/><br/>[40] 160^b^.^eb^ <br/><br/>[21] ``yadesamānā ^a^V4.0306^ea^ vicarimha, pabbatāni vanāni ca. <br/><br/>[22] anvesaṃ vicariṃ ñātī, teme adhigatā mayā.. <br/><br/>[40] 161^b^.^eb^ <br/><br/>[21] ``bahuñcidaṃ mūlaphalaṃ, bhakkho cāyaṃ anappako. <br/><br/>[22] rammā cimā girīnajjo, phāsuvāso bhavissati.. <br/><br/>[40] 162^b^.^eb^ <br/><br/>[21] ``idhevāhaṃ vasissāmi, saha sabbehi ñātibhi. <br/><br/>[22] appossukko nirāsaṅkī, asoko akutobhayo''ti..<br/><br/>[03] tattha ^b^yadesamānā^eb^ti yaṃ ñātigaṇaṃ pariyesantā mayaṃ vicarimha. ^b^anvesa^eb^nti ciraṃ  vata anvesanto vicariṃ. ^b^teme^eb^ti te ime. ^b^bhakkho^eb^ti sveva vanamūlaphalasaṅkhāto  bhakkho. ^b^appossukko^eb^ti anussukko hutvā.<br/><br/>[03] sūkarā tassa vacanaṃ sutvā catutthaṃ gāthamāhaṃsu -- <br/><br/>[40] 163^b^.^eb^ <br/><br/>[21] ``aññampi leṇaṃ pariyesa, sattu no idha vijjati. <br/><br/>[22] so taccha sūkare hanti, idhāgantvā varaṃ vara''nti..<br/><br/>[03] tattha ^b^tacchā^eb^ti taṃ nāmenālapanti. ^b^varaṃ vara^eb^nti sūkare hananto thūlamaṃsaṃ varaṃ  varaññeva hanati.<br/><br/>[03] ito paraṃ uttānasambandhagāthā pāḷinayena veditabbā -- <br/><br/>[40] 164^b^.^eb^ <br/><br/>[21] ``ko numhākaṃ idha sattu, ko ñātī susamāgate. <br/><br/>[22] duppadhaṃse padhaṃseti, taṃ me akkhātha pucchitā.. <br/><br/>[40] 165^b^.^eb^ <br/><br/>[21] ``uddhaggarājī ^a^P4.0345^ea^ migarājā, balī dāṭhāvudho migo. <br/><br/>[22] so taccha sūkare hanti, idhāgantvā varaṃ varaṃ.. <br/><br/>[40] 166^b^.^eb^ <br/><br/>[21] ``na ^a^V4.0307^ea^ no dāṭhā na vijjanti, balaṃ kāye samohitaṃ. <br/><br/>[22] sabbe samaggā hutvāna, vasaṃ kāhāma ekakaṃ.. <br/><br/>[40] 167^b^.^eb^ <br/><br/>[21] ``hadayaṅgamaṃ ^a^M4.0345^ea^ kaṇṇasukhaṃ, vācaṃ bhāsasi tacchaka. <br/><br/>[22] yopi yuddhe palāyeyya, tampi pacchā hanāmase''ti..<br/><br/>[03] tattha ^b^ko numhāka^eb^nti ahaṃ tumhe disvāva ``ime sūkarā appamaṃsalohitā, bhayena nesaṃ  bhavitabba''nti cintesiṃ, tasmā me ācikkhatha, ko nu amhākaṃ idha sattu. ^b^uddhaggarājī^eb^ti  uddhaggāhi sarīrarājīhi samannāgato. byagghaṃ sandhāyevamāhaṃsu. ^b^yopī^eb^ti yo amhākaṃ  antare ekopi palāyissati, tampi mayaṃ pacchā hanissāmāti.<br/><br/>[03] tacchasūkaro sabbe sūkare ekacitte katvā pucchi ``kāya velāya byaggho āgamissatī''ti.  ajja pātova ekaṃ gahetvā gato, sve pātova āgamissatīti. so yuddhakusalo ``imasmiṃ  ṭhāne ṭhitena sakkā jetu''nti bhūmisīsaṃ pajānāti, tasmā ekaṃ padesaṃ sallakkhetvā rattimeva sūkare  gocaraṃ gāhāpetvā balavapaccūsato paṭṭhāya ``yuddhaṃ nāma sakaṭabyūhādivasena tividhaṃ hotī''ti vatvā  padumabyūhaṃ saṃvidahati. majjhe ṭhāne khīrapivake sūkarapotake ṭhapesi. te parivāretvā tesaṃ  mātaro, tā parivāretvā vañjhā sūkariyo, tāsaṃ anantarā sūkarapotake, tesaṃ anantarā makuladāṭhe  taruṇasūkare, tesaṃ anantarā mahādāṭhe, tesaṃ anantarā jiṇṇasūkare, tato tattha tattha dasavaggaṃ  vīsativaggaṃ tiṃsavaggañca katvā balagumbaṃ ṭhapesi. attano atthāya ekaṃ āvāṭaṃ, byagghassa  patanatthāya ekaṃ suppasaṇṭhānaṃ pabbhāraṃ katvā khaṇāpesi. dvinnaṃ āvāṭānaṃ antare attano  vasanatthāya pīṭhakaṃ kāresi. so thāmasampanne yodhasūkare gahetvā tasmiṃ tasmiṃ ṭhāne sūkare  assāsento vicari. tassevaṃ ^a^P4.0346^ea^ karontasseva sūriyo uggacchati.<br/><br/>[03] atha byaggharājā kūṭajaṭilassa assamapadā nikkhamitvā pabbatatale aṭṭhāsi. taṃ disvā  sūkarā ``āgato no bhante verī''ti vadiṃsu. mā bhāyatha, yaṃ yaṃ esa karoti, taṃ sabbaṃ  sarikkhā hutvā karothāti. byaggho sarīraṃ vidhunitvā osakkanto viya passāvamakāsi,  sūkarāpi tatheva kariṃsu. byaggho sūkare oloketvā mahānadaṃ nadi, tepi tatheva kariṃsu. so  tesaṃ kiriyaṃ disvā cintesi ``na ime pubbasadisā, ajja ^a^M4.0346^ea^ mayhaṃ paṭisattuno  hutvā vaggavaggā ṭhitā, saṃvidahako nesaṃ senānāyakopi atthi, ajja mayā etesaṃ   ^a^V4.0308^ea^ santikaṃ gantuṃ na vaṭṭatī''ti maraṇabhayatajjito nivattitvā kūṭajaṭilassa santikaṃ gato. atha naṃ so tucchahatthaṃ  disvā navamaṃ gāthamāha -- <br/><br/>[40] 168^b^.^eb^ <br/><br/>[21] ``pāṇātipātā virato nu ajja, abhayaṃ nu te sabbabhūtesu dinnaṃ. <br/><br/>[22] dāṭhā nu te migavadhāya na santi, yo saṅghapatto kapaṇova jhāyasī''ti..<br/><br/>[03] tattha ^b^saṅghapatto^eb^ti yo tvaṃ sūkarasaṅghapatto hutvā kiñci gocaraṃ alabhitvā kapaṇo  viya jhāyasīti.<br/><br/>[03] atha byaggho tisso gāthā abhāsi -- <br/><br/>[40] 169^b^.^eb^ <br/><br/>[21] ``na me dāṭhā na vijjanti, balaṃ kāye samohitaṃ. <br/><br/>[22] ñātī ca disvāna sāmaggī ekato, tasmā ca jhāyāmi vanamhi ekako.. <br/><br/>[40] 170^b^.^eb^ <br/><br/>[21] ``imassudaṃ yanti disodisaṃ pure, bhayaṭṭitā leṇagavesino puthu. <br/><br/>[22] te dāni saṅgamma vasanti ekato, yatthaṭṭhitā duppasahajja te mayā.. <br/><br/>[40] 171^b^.^eb^ <br/><br/>[21] ``pariṇāyakasampannā ^a^P4.0347^ea^, sahitā ekavādino. <br/><br/>[22] te maṃ samaggā hiṃseyyuṃ, tasmā nesaṃ na patthaye''ti..<br/><br/>[03] tattha ^b^sāmaggī ekato^eb^ti sahitā hutvā ekato ṭhite. ^b^imassuda^eb^nti ime sudaṃ  mayā akkhīni ummīletvā olokitamattāva pubbe disodisaṃ gacchanti. ^b^puthū^eb^ti visuṃ  visuṃ. ^b^yatthaṭṭhitā^eb^ti yasmiṃ bhūmibhāge ṭhitā. ^b^pariṇāyakasampannā^eb^ti senānāyakena  sampannā. ^b^tasmā nesaṃ na patthaye^eb^ti tena kāraṇena etesaṃ na patthemi.<br/><br/>[03] taṃ ^a^M4.0347^ea^ sutvā kūṭajaṭilo tassa ussāhaṃ janayanto gāthamāha -- <br/><br/>[40] 172^b^.^eb^ <br/><br/>[21] ``ekova indo asure jināti, ekova seno hanti dije pasayha. <br/><br/>[22] ekova byaggho migasaṅghapatto, varaṃ varaṃ hanti balañhi tādisa''nti..<br/><br/>[03] tattha ^a^V4.0309^ea^ ^b^migasaṅghapatto^eb^ti migagaṇapatto hutvā varaṃ varaṃ migaṃ hanti. ^b^balañhi  tādisa^eb^nti tādisañhi tassa balaṃ.<br/><br/>[03] atha byaggho gāthamāha -- <br/><br/>[40] 173^b^.^eb^ <br/><br/>[21] ``na heva indo na seno, napi byaggho migādhipo. <br/><br/>[22] samagge sahite ñātī, na byagghe kurute vase''ti..<br/><br/>[03] tattha ^b^byagghe^eb^ti byagghasadise hutvā sarīravidhūnanādīni katvā ṭhite vase na kurute,  attano vase vattāpetuṃ na sakkotīti attho.<br/><br/>[03] puna jaṭilo taṃ ussāhento dve gāthā abhāsi -- <br/><br/>[40] 174^b^.^eb^ <br/><br/>[21] ``kumbhīlakā sakuṇakā, saṅghino gaṇacārino. <br/><br/>[22] sammodamānā ekajjhaṃ, uppatanti ḍayanti ca.. <br/><br/>[40] 175^b^.^eb^ <br/><br/>[21] ``tesañca ḍayamānānaṃ, ekettha apasakkati. <br/><br/>[22] tañca seno nitāḷeti, veyyagghiyeva sā gatī''ti..<br/><br/>[03] tattha ^a^P4.0348^ea^ ^b^kumbhīlakā^eb^ti evaṃnāmakā khuddakasakuṇā.  ^b^uppatantī^eb^ti gocaraṃ carantā uppatanti. ^b^ḍayanti cā^eb^ti gocaraṃ gahetvā ākāsena  gacchanti. ^b^ekettha apasakkatī^eb^ti eko etesu osakkitvā vā ekapassena vā visuṃ gacchati.  ^b^nitāḷetī^eb^ti paharitvā gaṇhāti. ^b^veyyagghiyeva sā gatī^eb^ti byagghānaṃ esāti  veyyagghi, samaggānaṃ gacchantānampi esā evarūpā gati byagghānaṃ gatiyeva nāma hoti. na hi  sakkā sabbehi ekatova gantuṃ, tasmā yo evaṃ tattha eko gacchati, taṃ gaṇhāti.<br/><br/>[03] evañca pana vatvā ``byaggharāja tvaṃ attano balaṃ na jānāsi, mā bhāyi, kevalaṃ tvaṃ  naditvā pakkhanda, dve ekato gacchantā nāma na bhavissantī''ti ussāhesi ^a^M4.0348^ea^.  so tathā akāsi. tamatthaṃ pakāsento satthā āha -- <br/><br/>[40] 176^b^.^eb^ <br/><br/>[21] ``ussāhito ^a^V4.0310^ea^ jaṭilena, luddenāmisacakkhunā. <br/><br/>[22] dāṭhī dāṭhīsu pakkhanti, maññamāno yathā pure''ti..<br/><br/>[03] tattha ^b^dāṭhī^eb^ti sayaṃ dāṭhāvudho itaresu dāṭhāvudhesu pakkhandi. ^b^yathā pure^eb^ti yathā  pubbe maññati, tatheva maññamāno.<br/><br/>[03] so kira gantvā pabbatatale tāva aṭṭhāsi. sūkarā ``punāgato sāmi, coro''ti  tacchassa ārocesuṃ. so ``mā bhāyathā''ti te assāsetvā uṭṭhāya dvinnaṃ āvāṭānaṃ antare  pīṭhakāya aṭṭhāsi. byaggho vegaṃ janetvā tacchasūkaraṃ sandhāya pakkhandi. tacchasūkaro  parivattitvā pacchāmukho purimāavāṭe pati. byaggho ca vegaṃ sandhāretuṃ asakkonto gantvā  suppapabbhāre āvāṭe patitvā puñjakitova aṭṭhāsi. tacchasūkaro vegena uṭṭhāya tassa  antarasatthimhi dāṭhaṃ otāretvā yāva hadayā phāletvā maṃsaṃ khāditvā mukhena ḍaṃsitvā bahiāvāṭe  pātetvā ``gaṇhathimaṃ dāsa''nti āha. paṭhamāgatā ^a^P4.0349^ea^ ekavārameva  tuṇḍotāraṇamattaṃ labhiṃsu, pacchā āgatā alabhitvā ``byagghamaṃsaṃ nāma kīdisa''nti vadiṃsu.  tacchasūkaro āvāṭā uttaritvā sūkare oloketvā ``kiṃ nu kho na tussathā''ti āha.  ``sāmi, eko tāva byaggho gahito, añño paneko dasabyagghagghanako atthī''ti? ``ko  nāmeso''ti? ``byagghena ābhatābhatamaṃsaṃ khādako kūṭajaṭilo''ti. ``tena hi etha,  gaṇhissāma na''nti tehi saddhiṃ vegena pakkhandi.<br/><br/>[03] jaṭilo ``byaggho cirāyatī''ti tassa āgamanamaggaṃ olokento bahū sūkare āgacchante  disvā ``ime byagghaṃ māretvā mama māraṇatthāya āgacchanti maññe''ti palāyitvā ekaṃ  udumbararukkhaṃ abhiruhi. sūkarā ``esa rukkhaṃ āruḷho''ti vadiṃsu. ``kiṃ rukkha''nti.  ``udumbararukkha''nti. ``tena hi mā cintayittha, idāni naṃ gaṇhissāmā''ti taruṇasūkare  pakkositvā rukkhamūlatā ^a^M4.0349^ea^ paṃsuṃ apabyūhāpesi, sūkarīhi mukhapūraṃ udakaṃ  āharāpesi, mahādāṭhasūkarehi samantā mūlāni chindāpesi. ekaṃ ujukaṃ otiṇṇamūlameva aṭṭhāsi.  tato sesasūkare ``tumhe apethā''ti ussāretvā jaṇṇukehi patiṭṭhahitvā dāṭhāya mūlaṃ pahari,  pharasunā pahaṭaṃ viya chijjitvā gataṃ. rukkho parivattitvā pati. taṃ kūṭajaṭilaṃ patantameva  sampaṭicchitvā maṃsaṃ bhakkhesuṃ. taṃ acchariyaṃ disvā rukkhadevatā gāthamāha -- <br/><br/>[40] 177^b^.^eb^ <br/><br/>[21] ``sādhu ^a^V4.0311^ea^ sambahulā ñātī, api rukkhā araññajā. <br/><br/>[22] sūkarehi samaggehi, byaggho ekāyane hato''ti..<br/><br/>[03] tattha ^b^ekāyane hato^eb^ti ekagamanasmiṃyeva hato.<br/><br/>[03] ubhinnaṃ pana nesaṃ hatabhāvaṃ pakāsento satthā itaraṃ gāthamāha -- <br/><br/>[40] 178^b^.^eb^ <br/><br/>[21] ``brāhmaṇañceva byagghañca, ubho hantvāna sūkarā. <br/><br/>[22] ānandino pamuditā, mahānādaṃ panādisu''nti..<br/><br/>[03] puna ^a^P4.0350^ea^ tacchasūkaro te pucchi ``aññepi vo amittā atthī''ti?  sūkarā ``natthi, sāmī''ti vatvā ``taṃ abhisiñcitvā rājānaṃ karissāmā''ti udakaṃ  pariyesantā jaṭilassa pānīyasaṅkhaṃ disvā taṃ dakkhiṇāvaṭṭaṃ saṅkharatanaṃ pūretvā udakaṃ  abhiharitvā tacchasūkaraṃ udumbararukkhamūleyeva abhisiñciṃsu. abhisekaudakaṃ āsittaṃ,  sūkarimevassa aggamahesiṃ kariṃsu. tato paṭṭhāya udumbarabhaddapīṭhe nisīdāpetvā  dakkhiṇāvaṭṭasaṅkhena abhisekakaraṇaṃ pavattaṃ. tampi atthaṃ pakāsento satthā osānagāthamāha -- <br/><br/>[40] 179^b^.^eb^ <br/><br/>[21] ``te su udumbaramūlasmiṃ, sūkarā susamāgatā. <br/><br/>[22] tacchakaṃ abhisiñciṃsu, tvaṃ no rājāsi issaro''ti..<br/><br/>[03] tattha ^b^te sū^eb^ti te sūkarā, ^b^su^eb^-kāro nipātamattaṃ. ^b^udumbaramūlasmi^eb^nti  udumbarassa mūle.<br/><br/>[03] satthā imaṃ dhammadesanaṃ āharitvā ``na, bhikkhave, idāneva, pubbepi dhanuggahatissatthero  yuddhasaṃvidahane chekoyevā''ti vatvā jātakaṃ samodhānesi ^a^M4.0350^ea^ -- ``tadā  kūṭajaṭilo devadatto ahosi, tacchasūkaro dhanuggahatisso, rukkhadevatā pana ahameva ahosi''nti.<br/><br/>[03] tacchasūkarajātakavaṇṇanā navamā. 


volume: 111
item: 498
title:
  [] . pañcuposathajātakavaṇṇanā^[] . mahāmorajātakavaṇṇanā^[] . tacchasūkarajātakavaṇṇanā^[] . mahāvāṇijajātakavaṇṇanā^

content:
  [03] ^b^vāṇijā^eb^ ^a^V4.0312^ea^ ^b^samitiṃ katvā^eb^ti idaṃ satthā jetavane viharanto sāvatthivāsino vāṇije  ārabbha kathesi. te kira vohāratthāya gacchantā satthu mahādānaṃ datvā saraṇesu ca sīlesu ca  patiṭṭhāya ``bhante, sace arogā āgamissāma, puna tumhākaṃ pāde vandissāmā''ti vatvā  pañcamattehi sakaṭasatehi nikkhamitvā kantāraṃ patvā maggaṃ asallakkhetvā maggamūḷhā nirudake  nirāhāre araññe vicarantā ekaṃ nāgapariggahitaṃ nigrodharukkhaṃ disvā sakaṭāni mocetvā  rukkhamūle nisīdiṃsu. te tassa udakatintāni viya nīlāni siniddhāni pattāni udakapuṇṇā  viya ca sākhā disvā cintayiṃsu ``imasmiṃ rukkhe udakaṃ sañcarantaṃ viya paññāyati, imassa  purimasākhaṃ chindāma, pānīyaṃ no dassatī''ti. atheko ^a^P4.0351^ea^ rukkhaṃ abhiruhitvā  sākhaṃ chindi, tato tālakkhandhappamāṇā udakadhārā pavatti. te tattha nhatvā pivitvā ca  dakkhiṇasākhaṃ chindiṃsu, tato nānaggarasabhojanaṃ nikkhami. taṃ bhuñjitvā pacchimasākhaṃ  chindiṃsu, tato alaṅkataitthiyo nikkhamiṃsu. tāhi saddhiṃ abhiramitvā uttarasākhaṃ chindiṃsu,  tato satta ratanāni nikkhamiṃsu. tāni gahetvā pañca sakaṭasatāni pūretvā sāvatthiṃ paccāgantvā  dhanaṃ gopetvā gandhamālādihatthā jetavanaṃ gantvā satthāraṃ vanditvā pūjetvā ekamantaṃ nisinnā  dhammakathaṃ sutvā nimantetvā punadivase mahādānaṃ datvā ``bhante, imasmiṃ dāne amhākaṃ  dhanadāyikāya rukkhadevatāya pattiṃ demā''ti pattiṃ adaṃsu. satthā niṭṭhitabhattakicco  ``katararukkhadevatāya pattiṃ dethā''ti pucchi. vāṇijā nigrodharukkhe dhanassa laddhākāraṃ  tathāgatassārocesuṃ. satthā ``tumhe tāva mattaññutāya taṇhāvasikā ahutvā dhanaṃ labhittha, pubbe  pana amattaññutāya taṇhāvasikā dhanañca jīvitañca vijahiṃsū''ti vatvā tehi yācito atītaṃ  āhari.<br/><br/>[03] atīte ^a^M4.0351^ea^ bārāṇasinagare tadeva pana kantāraṃ sveva nigrodho. vāṇijā  maggamūḷhā hutvā tameva nigrodhaṃ passiṃsu. tamatthaṃ satthā abhisambuddho hutvā kathento imā gāthā  āha -- <br/><br/>[40] 180^b^.^eb^ <br/><br/>[21] ``vāṇijā samitiṃ katvā, nānāraṭṭhato āgatā. <br/><br/>[22] dhanāharā pakkamiṃsu, ekaṃ katvāna gāmaṇiṃ.. <br/><br/>[40] 181^b^.^eb^ <br/><br/>[21] ``te taṃ kantāramāgamma, appabhakkhaṃ anodakaṃ. <br/><br/>[22] mahānigrodhamaddakkhuṃ, sītacchāyaṃ manoramaṃ.. <br/><br/>[40] 182^b^.^eb^ <br/><br/>[21] ``te ^a^V4.0313^ea^ ca tattha nisīditvā, tassa rukkhassa chāyayā. <br/><br/>[22] vāṇijā samacintesuṃ, bālā mohena pārutā.. <br/><br/>[40] 183^b^.^eb^ <br/><br/>[21] ``allāyate ayaṃ rukkho, api vārīva sandati. <br/><br/>[22] iṅghassa purimaṃ sākhaṃ, mayaṃ chindāma vāṇijā.. <br/><br/>[40] 184^b^.^eb^ <br/><br/>[21] ``sā ca chinnāva pagghari, acchaṃ vāriṃ anāvilaṃ. <br/><br/>[22] te tattha nhatvā pivitvā, yāvaticchiṃsu vāṇijā.. <br/><br/>[40] 185^b^.^eb^ <br/><br/>[21] ``dutiyaṃ samacintesuṃ, bālā mohena pārutā. <br/><br/>[22] iṅghassa dakkhiṇaṃ sākhaṃ, mayaṃ chindāma vāṇijā.. <br/><br/>[40] 186^b^.^eb^ <br/><br/>[21] ``sā ^a^P4.0352^ea^ ca chinnāva pagghari, sālimaṃsodanaṃ bahuṃ. <br/><br/>[22] appodavaṇṇe kummāse, siṅgiṃ vidalasūpiyo.. <br/><br/>[40] 187^b^.^eb^ <br/><br/>[21] ``te tattha bhutvā khāditvā, yāvaticchiṃsu vāṇijā. <br/><br/>[27] tatiyaṃ samacintesuṃ, bālā mohena pārutā. <br/><br/>[22] iṅghassa pacchimaṃ sākhaṃ, mayaṃ chindāma vāṇijā.. <br/><br/>[40] 188^b^.^eb^ <br/><br/>[21] ``sā ca chinnāva pagghari, nāriyo samalaṅkatā. <br/><br/>[22] vicitravatthābharaṇā, āmuttamaṇikuṇḍalā.. <br/><br/>[40] 189^b^.^eb^ <br/><br/>[21] ``api su vāṇijā ekā, nāriyo paṇṇavīsati. <br/><br/>[27] samantā parivāriṃsu, tassa rukkhassa chāyayā. <br/><br/>[22] te tāhi paricāretvā, yāvaticchiṃsu vāṇijā.. <br/><br/>[40] 190^b^.^eb^ <br/><br/>[21] ``catutthaṃ ^a^M4.0352^ea^ samacintesuṃ, bālā mohena pārutā. <br/><br/>[22] iṅghassa uttaraṃ sākhaṃ, mayaṃ chindāma vāṇijā.. <br/><br/>[40] 191^b^.^eb^ <br/><br/>[21] ``sā ^a^V4.0314^ea^ ca chinnāva pagghari, muttā veḷuriyā bahū. <br/><br/>[22] rajataṃ jātarūpañca, kuttiyo paṭiyāni ca.. <br/><br/>[40] 192^b^.^eb^ <br/><br/>[21] ``kāsikāni ca vatthāni, uddiyāni ca kambalā. <br/><br/>[22] te tattha bhāre bandhitvā, yāvaticchiṃsu vāṇijā.. <br/><br/>[40] 193^b^.^eb^ <br/><br/>[21] ``pañcamaṃ samacintesuṃ, bālā mohena pārutā. <br/><br/>[22] iṅghassa mūlaṃ chindāma, api bhiyyo labhāmase.. <br/><br/>[40] 194^b^.^eb^ <br/><br/>[21] ``athuṭṭhahi satthavāho, yācamāno katañjalī. <br/><br/>[22] nigrodho kiṃ parajjhati, vāṇijā bhaddamatthu te.. <br/><br/>[40] 195^b^.^eb^ <br/><br/>[21] ``vāridā purimā sākhā, annapānañca dakkhiṇā. <br/><br/>[27] nāridā pacchimā sākhā, sabbakāme ca uttarā. <br/><br/>[22] nigrodho kiṃ parajjhati, vāṇijā bhaddamatthu te.. <br/><br/>[40] 196^b^.^eb^ <br/><br/>[21] ``yassa rukkhassa chāyāya, nisīdeyya sayeyya vā. <br/><br/>[22] na tassa sākhaṃ bhañjeyya, mittadubbho hi pāpako.. <br/><br/>[40] 197^b^.^eb^ <br/><br/>[21] ``te ca tassānādiyitvā, ekassa vacanaṃ bahū. <br/><br/>[22] nisitāhi kuṭhārīhi, mūlato naṃ upakkamu''nti..<br/><br/>[03] tattha ^b^samitiṃ katvā^eb^ti bārāṇasiyaṃ samāgamaṃ katvā, bahū ekato hutvāti attho.  ^b^pakkamiṃsū^eb^ti pañcahi sakaṭasatehi bārāṇaseyyakaṃ bhaṇḍaṃ ādāya pakkamiṃsu. ^b^gāmaṇi^eb^nti  ekaṃ paññavantataraṃ satthavāhaṃ katvā ^a^P4.0353^ea^. ^b^chāyayā^eb^ti chāyāya.  ^b^allāyate^eb^ti udakabharito viya allo hutvā paññāyati. ^b^chinnāva paggharī^eb^ti eko  rukkhārohanakusalo abhiruhitvā taṃ chindi, sā chinnamattāva paggharīti dasseti. paratopi eseva  nayo.<br/><br/>[03] ^b^appodavaṇṇe^eb^ ^a^M4.0353^ea^ ^b^kummāse^eb^ti appodakapāyāsasadise kummāse.  ^b^siṅgi^eb^nti siṅgiverādikaṃ uttaribhaṅgaṃ. ^b^vidalasūpiyo^eb^ti muggasūpādayo. ^b^vāṇijā  ekā^eb^ti ekekassa vāṇijassa yattakā vāṇijā ^a^V4.0315^ea^, tesu ekekassa ekekāva, satthavāhassa pana  santike pañcavīsatīti attho. ^b^parivāriṃsū^eb^ti parivāresuṃ. tāhi pana saddhiṃyeva  nāgānubhāvena sāṇivitānasayanādīni pagghariṃsu.<br/><br/>[03] ^b^kuttiyo^eb^ti hatthattharādayo. ^b^paṭiyānicā^eb^ti uṇṇāmayapaccattharaṇāni.  ``setakambalānī''tipi vadantiyeva. ^b^uddiyāni ca kambalā^eb^ti uddiyāni nāma kambalā  atthi. ^b^te tattha bhāre bandhitvā^eb^ti yāvatakaṃ icchiṃsu, tāvatakaṃ gahetvā pañca sakaṭasatāni  pūretvāti attho. ^b^vāṇijā bhaddamatthu te^eb^ti ekekaṃ vāṇijaṃ ālapanto ``bhaddaṃ te atthū''ti  āha. ^b^annapānañcā^eb^ti annañca pānañca adāsi. ^b^sabbakāme cā^eb^ti sabbakāme ca  adāsi. ^b^mittadubbho hī^eb^ti mittānaṃ dubbhanapuriso hi pāpako lāmako nāma.  ^b^anādiyitvā^eb^ti tassa vacanaṃ aggahetvā. ^b^upakkamu^eb^nti mohāva chindituṃ ārabhiṃsu.<br/><br/>[03] atha ne chindanatthāya rukkhaṃ upagate disvā nāgarājā cintesi ``ahaṃ etesaṃ pipāsitānaṃ  pānīyaṃ dāpesiṃ, tato dibbabhojanaṃ, tato sayanādīni ceva paricārikā ca nāriyo, tato  pañcasatasakaṭapūraṃ ratanaṃ, idāni panime ``rukkhaṃ mūlato chindissāmā'ti vadanti, ativiya  luddhā ime, ṭhapetvā satthavāhaṃ avasese māretuṃ vaṭṭatī''ti. so ``ettakā sannaddhayodhā  nikkhamantu, ettakā dhanuggahā, ettakā vammino''ti senaṃ vicāresi. tamatthaṃ pakāsento satthā  gāthamāha -- <br/><br/>[40] 198^b^.^eb^ <br/><br/>[21] ``tato nāgā nikkhamiṃsu, sannaddhā paṇṇavīsati. <br/><br/>[22] dhanuggahānaṃ tisatā, chasahassā ca vammino''ti..<br/><br/>[03] tattha ^b^sannaddhā^eb^ti suvaṇṇarajatādivammakavacikā. ^b^dhanuggahānaṃ tisatā^eb^ti  meṇḍavisāṇadhanuggahānaṃ tīṇi satāni.. ^b^vammino^eb^ti kheṭakaphalakahatthā chasahassā. <br/><br/>[40] 199^b^.^eb^ <br/><br/>[21] ``ete ^a^P4.0354^ea^ ^a^M4.0354^ea^ hanatha bandhatha, mā vo muñcittha jīvitaṃ. <br/><br/>[22] ṭhapetvā satthavāhaṃva, sabbe bhasmaṃ karotha ne''ti.. -- ayaṃ nāgarājena vuttagāthā.<br/><br/>[03] tattha ^b^mā vo muñcittha jīvita^eb^nti kassaci ekassapi jīvitaṃ mā muñcittha.<br/><br/>[03] nāgā ^a^V4.0316^ea^ tathā katvā attharaṇādīni pañcasu sakaṭasatesu āropetvā satthavāhaṃ gahetvā sayaṃ  tāni sakaṭāni pājentā bārāṇasiṃ gantvā sabbaṃ dhanaṃ tassa gehe paṭisāmetvā taṃ āpucchitvā  attano nāgabhavanameva gatā. tamatthaṃ viditvā satthā ovādavasena gāthādvayamāha -- <br/><br/>[40] 200^b^.^eb^ <br/><br/>[21] ``tasmā hi paṇḍito poso, sampassaṃ atthamattano. <br/><br/>[22] lobhassa na vasaṃ gacche, haneyyārisakaṃ manaṃ.. <br/><br/>[40] 201^b^.^eb^ <br/><br/>[21] ``evamādīnavaṃ ñatvā, taṇhā dukkhassa sambhavaṃ. <br/><br/>[22] vītataṇho anādāno, sato bhikkhu paribbaje''ti..<br/><br/>[03] tattha ^b^tasmā^eb^ti yasmā lobhavasikā mahāvināsaṃ pattā, satthavāho uttamasampattiṃ, tasmā.  ^b^haneyyārisakaṃ mana^eb^nti anto uppajjamānānaṃ nānāvidhānaṃ lobhasattūnaṃ santakaṃ manaṃ,  lobhasampayuttacittaṃ haneyyāti attho. ^b^evamādīnava^eb^nti evaṃ lobhe ādīnavaṃ jānitvā.  ^b^taṇhā dukkhassa sambhava^eb^nti jātiādidukkhassa taṇhā sambhavo, tato etaṃ dukkhaṃ nibbattati,  evaṃ taṇhāva dukkhassa sambhavaṃ ñatvā ^b^vītataṇho^eb^ taṇhāādānena ^b^anādāno^eb^ maggena  āgatāya satiyā ^b^sato^eb^ hutvā ^b^bhikkhu paribbaje^eb^ iriyetha vattethāti arahattena desanāya  kūṭaṃ gaṇhi.<br/><br/>[03] imañca pana dhammadesanaṃ āharitvā ``evaṃ upāsakā pubbe lobhavasikā vāṇijā mahāvināsaṃ  pattā, tasmā lobhavasikena na bhavitabba''nti vatvā saccāni pakāsetvā jātakaṃ samodhānesi,  saccapariyosāne te vāṇijā sotāpattiphale patiṭṭhitā. tadā nāgarājā sāriputto ahosi,  satthavāho pana ahameva ahosinti. <br/><br/>[06] mahāvāṇijajātakavaṇṇanā dasamā. 


