# pali

volume: 150
item: 76
title: muñcitukamyatāñāṇakathā^paṭisaṅkhānupassanāñāṇakathā^saṅkhārupekkhāñāṇakathā^anulomañāṇakathā^
content:
  [03] 804^b^.^eb^ tassa taṃ saṅkhārupekkhāñāṇaṃ āsevantassa bhāventassa bahulīkarontassa adhimokkhasaddhā  balavatarā nibbattati, vīriyaṃ supaggahitaṃ hoti, sati sūpaṭṭhitā, cittaṃ susamāhitaṃ,  tikkhatarā saṅkhārupekkhā uppajjati. tassa ``dāni maggo uppajjissatī''ti saṅkhārupekkhā  saṅkhāre aniccāti vā dukkhāti vā anattāti vā sammasitvā bhavaṅgaṃ otarati. bhavaṅgānantaraṃ  saṅkhārupekkhāya katanayeneva saṅkhāre aniccāti vā dukkhāti vā anattāti vā ārammaṇaṃ  kurumānaṃ uppajjati manodvārāvajjanaṃ. tato bhavaṅgaṃ āvaṭṭetvā uppannassa tassa kiriyacittassānantaraṃ  avīcikaṃ cittasantatiṃ anuppabandhamānaṃ tatheva saṅkhāre ārammaṇaṃ katvā uppajjati paṭhamaṃ  javanacittaṃ, yaṃ ^b^parikamma^eb^nti vuccati. tadanantaraṃ tatheva saṅkhāre ārammaṇaṃ katvā  uppajjati dutiyaṃ javanacittaṃ, yaṃ ^b^upacāra^eb^nti vuccati. tadanantarampi tatheva saṅkhāre  ārammaṇaṃ katvā uppajjati tatiyaṃ javanacittaṃ, yaṃ ^b^anuloma^eb^nti vuccati. idaṃ nesaṃ  pāṭiyekkaṃ nāmaṃ.<br/><br/>[03] avisesena pana tividhampetaṃ āsevanantipi parikammantipi upacārantipi anulomantipi  vattuṃ vaṭṭati. kissānulomaṃ? purimabhāgapacchimabhāgānaṃ. tañhi  purimānaṃ aṭṭhannaṃ ^a^V2.0307^ea^  vipassanāñāṇānaṃ tathakiccatāya ca anulometi, upari ca sattatiṃsāya bodhipakkhiyadhammānaṃ.  tañhi aniccalakkhaṇādivasena saṅkhāre ārabbha ^a^M2.0309^ea^ pavattattā, ``udayabbayavantānaṃyeva  vata dhammānaṃ udayabbayañāṇaṃ uppādavaye addasā''ti ca, ``bhaṅgavantānaṃyeva vata bhaṅgānupassanaṃ  bhaṅgaṃ addasā''ti ca, ``sabhayaṃyeva vata bhayatupaṭṭhānassa bhayato upaṭṭhita''nti ca, ``sādīnaveyeva  vata ādīnavānupassanaṃ ādīnavaṃ addasā''ti ca, ``nibbinditabbeyeva vata nibbidāñāṇaṃ  nibbinna''nti ca, ``muñcitabbamhiyeva vata muñcitukamyatāñāṇaṃ muñcitukāmaṃ  jāta''nti ca, ``paṭisaṅkhātabbaṃyeva vata paṭisaṅkhāñāṇena paṭisaṅkhāta''nti ca, ``upekkhitabbaṃyeva  vata saṅkhārupekkhāya upekkhita''nti ca atthato vadamānaṃ viya imesañca aṭṭhannaṃ ñāṇānaṃ  tathakiccatāya anulometi, upari ca sattatiṃsāya bodhipakkhiyadhammānaṃ tāya paṭipattiyā  pattabbattā.<br/><br/>[03] yathā hi dhammiko rājā vinicchayaṭṭhāne nisinno vohārikamahāmattānaṃ vinicchayaṃ sutvā  agatigamanaṃ pahāya majjhatto hutvā ``evaṃ hotū''ti anumodamāno tesañca vinicchayassa  anulometi, porāṇassa ca rājadhammassa, evaṃsampadamidaṃ veditabbaṃ. rājā viya hi anulomañāṇaṃ,  aṭṭha vohārikamahāmattā viya aṭṭha ñāṇāni, porāṇo rājadhammo viya sattatiṃsa bodhipakkhiyā.  tattha yathā rājā ``evaṃ hotū''ti vadamāno vohārikānañca vinicchayassa, rājadhammassa  ca anulometi, evamidaṃ aniccādivasena saṅkhāre ārabbha uppajjamānaṃ aṭṭhannañca ñāṇānaṃ  tathakiccatāya anulometi, upari ca sattatiṃsāya bodhipakkhiyadhammānaṃ. teneva ^b^saccānulomikañāṇa^eb^nti  vuccatīti. <br/><br/>[06] anulomañāṇaṃ niṭṭhitaṃ. 


volume: 150
item: 77
title: paṭisaṅkhānupassanāñāṇakathā^saṅkhārupekkhāñāṇakathā^anulomañāṇakathā^vuṭṭhānagāminīvipassanākathā^
content:
  [03] 805^b^.^eb^ idañca pana anulomañāṇaṃ saṅkhārārammaṇāya vuṭṭhānagāminiyā vipassanāya pariyosānaṃ  hoti. sabbena sabbaṃ pana gotrabhuñāṇaṃ vuṭṭhānagāminiyā vipassanāya pariyosānaṃ.  idāni tassāyeva vuṭṭhānagāminiyā vipassanāya asammohatthaṃ ayaṃ suttasaṃsandanā veditabbā.<br/><br/>[03] seyyathidaṃ ^a^M2.0310^ea^ ^a^V2.0308^ea^ --<br/><br/>[03] ayañhi vuṭṭhānagāminī vipassanā ^b^saḷāyatanavibhaṅgasutte^eb^ ``atammayataṃ, bhikkhave, nissāya  atammayataṃ āgamma yāyaṃ upekkhā ekattā ekattasitā, taṃ pajahatha taṃ samatikkamathā''ti  (ma0 ni0 3.310) evaṃ ^b^atammayatā^eb^ti vuttā.<br/><br/>[03] ^b^alagaddasuttante^eb^ ``nibbindaṃ virajjati, virāgā vimuccatī''ti (ma0 ni0 1.245)  evaṃ ^b^nibbidā^eb^ti vuttā.<br/><br/>[03] ^b^susimasuttante^eb^ ``pubbe kho, susima, dhammaṭṭhitiñāṇaṃ, pacchā nibbāne ñāṇa''nti  (saṃ0 ni0  2.70) evaṃ ^b^dhammaṭṭhitiñāṇa^eb^nti vuttā.<br/><br/>[03] ^b^poṭṭhapādasuttante^eb^ ``saññā kho, poṭṭhapāda, paṭhamaṃ uppajjati, pacchā ñāṇa''nti (dī0  ni0 1.416) evaṃ saññagganti vuttā.<br/><br/>[03] dasuttarasuttante ``paṭipadāñāṇadassanavisuddhi pārisuddhipadhāniyaṅga''nti (dī0 ni0 3.359)  evaṃ ^b^pārisuddhipadhāniyaṅga^eb^nti vuttā.<br/><br/>[03] paṭisambhidāmagge ``yā ca ^b^muñcitukamyatā^eb^ yā ca ^b^paṭisaṅkhānupassanā^eb^ yā ca ^b^saṅkhārupekkhā,^eb^  ime dhammā ekatthā byañjanameva nāna''nti (paṭi0 ma0 1.227) evaṃ tīhi nāmehi  vuttā.<br/><br/>[03] paṭṭhāne ^b^``anulomaṃ gotrabhussa,^eb^ anulomaṃ ^b^vodānassā''^eb^ti (paṭṭhā0 1.1.417)  evaṃ tīhi nāmehi vuttā.<br/><br/>[03] rathavinītasuttante ``kiṃ panāvuso, paṭipadāñāṇadassanavisuddhatthaṃ bhagavati brahmacariyaṃ vussatī''ti  (ma0 ni0 1.257) evaṃ ^b^paṭipadāñāṇadassanavisuddhī^eb^ti vuttā. <br/><br/>[21] itinekehi ^a^M2.0311^ea^ ^a^V2.0309^ea^ nāmehi, kittitā yā mahesinā. <br/><br/>[22] vuṭṭhānagāminī santā, parisuddhā vipassanā.. <br/><br/>[21] vuṭṭhātukāmo saṃsāra-dukkhapaṅkā mahabbhayā. <br/><br/>[22] kareyya satataṃ tattha, yogaṃ paṇḍitajātikoti.. <br/><br/>[06] iti sādhujanapāmojjatthāya kate visuddhimagge <br/><br/>[06] paññābhāvanādhikāre <br/><br/>[06] paṭipadāñāṇadassanavisuddhiniddeso nāma <br/><br/>[06] ekavīsatimo paricchedo. 


volume: 150
item: 78
title: ñāṇadassanavisuddhiniddeso^^^paṭhamamaggañāṇakathā^
content:
  [03] 806^b^.^eb^ ito ^a^M2.0312^ea^ ^a^V2.0310^ea^ paraṃ gotrabhuñāṇaṃ hoti, taṃ maggassa āvajjanaṭṭhāniyattā neva  paṭipadāñāṇadassanavisuddhiṃ na ñāṇadassanavisuddhiṃ bhajati, antarā abbohārikameva hoti.  vipassanāsote patitattā pana vipassanāti saṅkhaṃ gacchati. sotāpattimaggo sakadāgāmimaggo  anāgāmimaggo arahattamaggoti imesu pana catūsu maggesu ñāṇaṃ ñāṇadassanavisuddhi  nāma.<br/><br/>[03] tattha paṭhamamaggañāṇaṃ tāva sampādetukāmena aññaṃ kiñci kātabbaṃ nāma natthi. yañhi  anena kātabbaṃ siyā, taṃ anulomāvasānaṃ vipassanaṃ uppādentena katameva. evaṃ uppannānulomañāṇassa  panassa tehi tīhipi anulomañāṇehi attano balānurūpena thūlathūle saccapaṭicchādake  tamamhi antaradhāpite sabbasaṅkhāragatesu cittaṃ na pakkhandati, na santiṭṭhati, nādhimuccati,  na sajjati, na laggati, na bajjhati. padumapalāsato udakaṃ viya patilīyati patikuṭati pativattati.  sabbaṃ nimittārammaṇampi sabbaṃ pavattārammaṇampi palibodhato upaṭṭhāti. athassa sabbasmiṃ  nimittapavattārammaṇe palibodhato upaṭṭhite anulomañāṇassa āsevanante animittaṃ appavattaṃ  visaṅkhāraṃ nirodhaṃ nibbānaṃ ārammaṇaṃ kurumānaṃ puthujjanagottaṃ puthujjanasaṅkhaṃ puthujjanabhūmiṃ  atikkamamānaṃ ariyagottaṃ ariyasaṅkhaṃ ariyabhūmiṃ okkamamānaṃ nibbānārammaṇe paṭhamāvaṭṭanapaṭhamābhogapaṭhamasamannāhārabhūtaṃ  maggassa anantarasamanantarāsevanaupanissayanatthivigatavasena chahi ākārehi paccayabhāvaṃ sādhayamānaṃ  sikhāppattaṃ vipassanāya muddhabhūtaṃ apunarāvaṭṭakaṃ uppajjati gotrabhuñāṇaṃ.<br/><br/>[03] yaṃ sandhāya vuttaṃ -- <br/><br/>[02] ``kathaṃ ^a^V2.0311^ea^ bahiddhā vuṭṭhānavivaṭṭane paññā gotrabhuñāṇaṃ? uppādaṃ abhibhuyyatīti gotrabhu.  pavattaṃ...pe0... upāyāsaṃ abhibhuyyatīti gotrabhu. bahiddhā saṅkhāranimittaṃ abhibhuyyatīti  gotrabhu. anuppādaṃ pakkhandatīti gotrabhu. appavattaṃ...pe0... anupāyāsaṃ nirodhaṃ  nibbānaṃ pakkhandatīti ^a^M2.0313^ea^ gotrabhu. uppādaṃ abhibhuyyitvā anuppādaṃ pakkhandatīti  gotrabhū''ti (paṭi0 ma0 1.59) sabbaṃ vitthāretabbaṃ. <br/><br/>[03] 807^b^.^eb^ tatrāyaṃ ekāvajjanena ekavīthiyaṃ pavattamānānampi anulomagotrabhūnaṃ nānārammaṇe  pavattanākāradīpikā upamā -- yathā hi mahāmātikaṃ laṅghitvā paratīre patiṭṭhātukāmo  puriso vegena dhāvitvā mātikāya orimatīre rukkhasākhāya bandhitvā olambitaṃ  rajjuṃ vā yaṭṭhiṃ vā gahetvā ullaṅghitvā paratīraninnapoṇapabbhārakāyo hutvā paratīrassa  uparibhāgaṃ patto taṃ muñcitvā vedhamāno paratīre patitvā saṇikaṃ patiṭṭhāti, evamevāyaṃ  yogāvacaropi bhavayonigatiṭṭhitinivāsānaṃ paratīrabhūte nibbāne patiṭṭhātukāmo udayabbayānupassanādinā  vegena dhāvitvā attabhāvarukkhasākhāya bandhitvā olambitaṃ rūparajjuṃ vā vedanādīsu  aññataradaṇḍaṃ vā aniccanti vā dukkhanti vā anattāti vāti anulomāvajjanena gahetvā  taṃ amuñcamānova paṭhamena anulomacittena ullaṅghitvā dutiyena paratīraninnapoṇapabbhārakāyo  viya nibbānaninnapoṇapabbhāramānaso hutvā tatiyena paratīrassa uparibhāgaṃ patto viya  idāni pattabbassa nibbānassa āsanno hutvā tassa cittassa nirodhena taṃ saṅkhārārammaṇaṃ  muñcitvā gotrabhucittena visaṅkhāre paratīrabhūte nibbāne patati. ekārammaṇe pana aladdhāsevanatāya  vedhamāno so puriso viya na tāva suppatiṭṭhito hoti, tato maggañāṇena patiṭṭhātīti. <br/><br/>[03] 808^b^.^eb^ tattha anulomaṃ saccapaṭicchādakaṃ kilesatamaṃ vinodetuṃ sakkoti, na nibbānamārammaṇaṃ  kātuṃ. gotrabhu nibbānameva ārammaṇaṃ kātuṃ sakkoti, na saccapaṭicchādakaṃ tamaṃ  vinodetuṃ. tatrāyaṃ upamā -- eko kira cakkhumā puriso ``nakkhattayogaṃ jānissāmī''ti  rattibhāge nikkhamitvā candaṃ passituṃ uddhaṃ ullokesi, tassa valāhakehi paṭicchannattā  cando na paññāyittha. atheko vāto uṭṭhahitvā thūlathūle valāhake viddhaṃseti. aparo  majjhime, aparo sukhumeti. tato so puriso vigatavalāhake nabhe candaṃ disvā nakkhattayogaṃ  aññāsi.<br/><br/>[03] tattha ^a^M2.0314^ea^ ^a^V2.0312^ea^ tayo valāhakā viya saccapaṭicchādakathūlamajjhimasukhumaṃ kilesandhakāraṃ,  tayo vātā viya tīṇi anulomacittāni, cakkhumā puriso viya gotrabhuñāṇaṃ, cando  viya nibbānaṃ, ekekassa vātassa yathākkamena valāhakaviddhaṃsanaṃ viya ekekassa anulomacittassa  saccapaṭicchādakatamavinodanaṃ, vigatavalāhake nabhe tassa purisassa visuddhacandadassanaṃ viya  vigate saccapaṭicchādake tame gotrabhuñāṇassa visuddhanibbānadassanaṃ.<br/><br/>[03] yatheva hi tayo vātā candapaṭicchādake valāhakeyeva viddhaṃsetuṃ sakkonti, na candaṃ  daṭṭhuṃ, evaṃ anulomāni saccapaṭicchādakaṃ tamaññeva vinodetuṃ sakkonti, na nibbānaṃ  daṭṭhuṃ. yathā so puriso candameva daṭṭhuṃ sakkoti, na valāhake viddhaṃsetuṃ, evaṃ gotrabhuñāṇaṃ  nibbānameva daṭṭhuṃ sakkoti, na kilesatamaṃ vinodetuṃ. teneva cetaṃ maggassa āvajjananti  vuccati. tañhi anāvajjanampi samānaṃ āvajjanaṭṭhāne ṭhatvā ``evaṃ nibbattāhī''ti  maggassa saññaṃ datvā viya nirujjhati. maggopi tena dinnasaññaṃ amuñcitvāva avīcisantativasena  taṃ ñāṇaṃ anuppabandhamāno anibbiddhapubbaṃ apadālitapubbaṃ lobhakkhandhaṃ dosakkhandhaṃ mohakkhandhaṃ  nibbijjhamānova padālayamānova nibbattati. <br/><br/>[03] 809^b^.^eb^ tatrāyaṃ upamā -- eko kira issāso aṭṭhausabhamatte padese phalakasataṃ ṭhapāpetvā  vatthena mukhaṃ veṭhetvā saraṃ sannahitvā cakkayante aṭṭhāsi. añño puriso cakkayantaṃ  āvijjhitvā yadā issāsassa phalakaṃ abhimukhaṃ hoti, tadā tattha daṇḍakena saññaṃ deti.  issāso daṇḍakasaññaṃ amuñcitvāva saraṃ khipitvā phalakasataṃ nibbijjhati. tattha daṇḍakasaññaṃ  viya gotrabhuñāṇaṃ, issāso viya maggañāṇaṃ. issāsassa daṇḍakasaññaṃ amuñcitvāva  phalakasatanibbijjhanaṃ viya maggañāṇassa gotrabhuñāṇena dinnasaññaṃ amuñcitvāva nibbānaṃ  ārammaṇaṃ katvā anibbiddhapubbānaṃ apadālitapubbānaṃ lobhadosamohakkhandhānaṃ nibbijjhanapadālanaṃ. <br/><br/>[03] 810^b^.^eb^ na kevalañcesa maggo lobhakkhandhādīnaṃ nibbijjhanameva karoti, apica kho anamataggasaṃsāravaṭṭadukkhasamuddaṃ  soseti, sabbāpāyadvārāni pidahati, sattannaṃ ariyadhanānaṃ sammukhībhāvaṃ karoti, aṭṭhaṅgikaṃ  micchāmaggaṃ pajahati, sabbaverabhayāni vūpasameti, sammāsambuddhassa orasaputtabhāvaṃ upaneti  ^a^M2.0315^ea^ ^a^V2.0313^ea^, aññesañca anekasatānaṃ ānisaṃsānaṃ paṭilābhāya saṃvattatīti evaṃ  anekānisaṃsadāyakena sotāpattimaggena sampayuttaṃ ñāṇaṃ sotāpattimagge ñāṇanti. <br/><br/>[06] paṭhamamaggañāṇaṃ niṭṭhitaṃ. 


volume: 150
item: 79
title: ^^paṭhamamaggañāṇakathā^sotāpannapuggalakathā^
content:
  [03] 811^b^.^eb^ imassa pana ñāṇassa anantaraṃ tasseva vipākabhūtāni dve tīṇi vā phalacittāni uppajjanti.  anantaravipākattāyeva hi lokuttarakusalānaṃ ``samādhimānantarikaññamāhū''ti (khu0  pā0 6.5) ca ``dandhaṃ ānantarikaṃ pāpuṇāti āsavānaṃ khayāyā''ti (a0 ni0  4.162)  ca ādi vuttaṃ. keci pana ekaṃ dve tīṇi cattāri vā phalacittānīti vadanti,  taṃ na gahetabbaṃ.<br/><br/>[03] anulomassa hi āsevanante gotrabhuñāṇaṃ uppajjati. tasmā sabbantimena paricchedena dvīhi  anulomacittehi bhavitabbaṃ. na hi ekaṃ āsevanapaccayaṃ labhati, sattacittaparamā ca ekāvajjanavīthi.  tasmā yassa dve anulomāni, tassa tatiyaṃ gotrabhu catutthaṃ maggacittaṃ tīṇi phalacittāni  honti. yassa tīṇi anulomāni, tassa catutthaṃ gotrabhu pañcamaṃ maggacittaṃ dve phalacittāni  honti. tena vuttaṃ ``dve tīṇi vā phalacittāni uppajjantī''ti.<br/><br/>[03] keci pana yassa cattāri anulomāni, tassa pañcamaṃ gotrabhu chaṭṭhaṃ maggacittaṃ ekaṃ phalacittanti  vadanti, taṃ pana yasmā catutthaṃ pañcamaṃ vā appeti, na tato paraṃ āsannabhavaṅgattāti paṭikkhittaṃ.  tasmā na sārato paccetabbaṃ. <br/><br/>[03] 812^b^.^eb^ ettāvatā ca panesa ^b^sotāpanno^eb^ nāma dutiyo ariyapuggalo hoti. bhusaṃ pamattopi  hutvā sattakkhattuṃ devesu ca manussesu ca sandhāvitvā saṃsaritvā dukkhassantassa karaṇasamattho  hoti. phalapariyosāne panassa cittaṃ bhavaṅgaṃ otarati, tato bhavaṅgaṃ upacchinditvā maggapaccavekkhaṇatthāya  uppajjati manodvārāvajjanaṃ, tasmiṃ niruddhe paṭipāṭiyā satta maggapaccavekkhaṇajavanānīti.  puna bhavaṅgaṃ otaritvā teneva nayena ^a^M2.0316^ea^ phalādīnaṃ paccavekkhaṇatthāya  āvajjanādīni ^a^V2.0314^ea^  uppajjanti. yesaṃ uppattiyā esa maggaṃ paccavekkhati, phalaṃ paccavekkhati, pahīnakilese  paccavekkhati, avasiṭṭhakilese paccavekkhati, nibbānaṃ paccavekkhati. <br/><br/>[01] so hi ``iminā vatāhaṃ maggena āgato''ti maggaṃ paccavekkhati, tato ``ayaṃ me ānisaṃso  laddho''ti phalaṃ paccavekkhati. tato ``ime nāma me kilesā pahīnā''ti pahīnakilese  paccavekkhati. tato ``ime nāma me kilesā avasiṭṭhā''ti uparimaggattayavajjhe kilese  paccavekkhati. avasāne ca ``ayaṃ me dhammo ārammaṇato paṭividdho''ti amataṃ nibbānaṃ  paccavekkhati. iti sotāpannassa ariyasāvakassa pañca paccavekkhaṇāni honti. yathā ca  sotāpannassa, evaṃ sakadāgāmianāgāmīnampi. arahato pana avasiṭṭhakilesapaccavekkhaṇaṃ  nāma natthīti. evaṃ sabbānipi ekūnavīsati paccavekkhaṇāni nāma.<br/><br/>[03] ukkaṭṭhaparicchedoyeva ceso. pahīnāvasiṭṭhakilesapaccavekkhaṇañhi sekkhānampi hoti vā  na vā. tassa hi paccavekkhaṇassa abhāveneva mahānāmo bhagavantaṃ pucchi ``kosu nāma  me dhammo ajjhattaṃ appahīno, yena me ekadā lobhadhammāpi cittaṃ pariyādāya tiṭṭhantī''ti  (ma0 ni0 1.175) sabbaṃ vitthārato veditabbaṃ. 


volume: 150
item: 80
title: ^paṭhamamaggañāṇakathā^sotāpannapuggalakathā^dutiyamaggañāṇakathā^
content:
  [03] 813^b^.^eb^ evaṃ paccavekkhitvā pana so sotāpanno ariyasāvako tasmiññeva vā āsane  nisinno, aparena vā samayena kāmarāgabyāpādānaṃ tanubhāvāya dutiyāya bhūmiyā pattiyā  yogaṃ karoti. so indriyabalabojjhaṅgāni samodhānetvā tadeva rūpavedanāsaññāsaṅkhāraviññāṇabhedaṃ  saṅkhāragataṃ aniccaṃ dukkhamanattāti ñāṇena parimaddati, parivatteti, vipassanāvīthiṃ ogāhati.  tassevaṃ paṭipannassa vuttanayeneva saṅkhārupekkhāvasāne ekāvajjanena anulomagotrabhuñāṇesu  uppannesu gotrabhuanantaraṃ ^b^sakadāgāmimaggo^eb^ uppajjati. tena sampayuttaṃ ñāṇaṃ ^b^sakadāgāmimagge  ñāṇa^eb^nti. <br/><br/>[06] dutiyañāṇaṃ niṭṭhitaṃ. 


volume: 150
item: 81
title: paṭhamamaggañāṇakathā^sotāpannapuggalakathā^dutiyamaggañāṇakathā^tatiyamaggañāṇakathā^
content:
  [03] 814^b^.^eb^ imassāpi ^a^M2.0317^ea^ ^a^V2.0315^ea^ ñāṇassa anantaraṃ vuttanayeneva phalacittāni veditabbāni.  ettāvatā cesa ^b^sakadāgāmī^eb^ nāma catuttho ariyapuggalo hoti sakiṃdeva imaṃ lokaṃ  āgantvā dukkhassantakaraṇasamattho. tato paraṃ paccavekkhaṇaṃ vuttanayameva.<br/><br/>[03] evaṃ paccavekkhitvā ca so sakadāgāmī ariyasāvako tasmiññeva vā āsane nisinno  aparena vā samayena kāmarāgabyāpādānaṃ anavasesappahānāya tatiyāya bhūmiyā pattiyā  yogaṃ karoti, so indriyabalabojjhaṅgāni samodhānetvā tadeva saṅkhāragataṃ aniccaṃ dukkhamanattāti  ñāṇena parimaddati, parivatteti, vipassanāvīthiṃ ogāhati. tassevaṃ paṭipannassa vuttanayeneva  saṅkhārupekkhāvasāne ekāvajjanena anulomagotrabhuñāṇesu uppannesu gotrabhuanantaraṃ ^b^anāgāmimaggo^eb^  uppajjati, tena sampayuttaṃ ñāṇaṃ ^b^anāgāmimagge ñāṇa^eb^nti. <br/><br/>[06] tatiyañāṇaṃ niṭṭhitaṃ. 


volume: 150
item: 82
title: sotāpannapuggalakathā^dutiyamaggañāṇakathā^tatiyamaggañāṇakathā^catutthamaggañāṇakathā^
content:
  [03] 815^b^.^eb^ imassapi ñāṇassa anantaraṃ vuttanayeneva phalacittāni veditabbāni. ettāvatā  cesa ^b^anāgāmī^eb^ nāma chaṭṭho ariyapuggalo hoti opapātiko tatthaparinibbāyī anāvattidhammo  paṭisandhivasena imaṃ lokaṃ puna anāgantā. tato paraṃ paccavekkhaṇaṃ vuttanayameva.<br/><br/>[03] evaṃ paccavekkhitvā ca so anāgāmī ariyasāvako tasmiññeva vā āsane nisinno,  aparena vā samayena rūpārūparāgamānauddhaccāvijjānaṃ anavasesappahānāya catutthāya bhūmiyā pattiyā  yogaṃ karoti, so indriyabalabojjhaṅgāni samodhānetvā tadeva saṅkhāragataṃ aniccaṃ dukkhamanattāti  ñāṇena parimaddati, parivatteti, vipassanāvīthiṃ ogāhati. tassevaṃ paṭipannassa vuttanayeneva  saṅkhārupekkhāvasāne ekāvajjanena anulomagotrabhuñāṇesu ^a^M2.0318^ea^ uppannesu gotrabhuanantaraṃ  ^b^arahattamaggo^eb^ uppajjati, tena sampayuttaṃ ñāṇaṃ ^b^arahattamagge ñāṇa^eb^nti. <br/><br/>[06] catutthañāṇaṃ niṭṭhitaṃ. 


volume: 150
item: 83
title: dutiyamaggañāṇakathā^tatiyamaggañāṇakathā^catutthamaggañāṇakathā^arahantapuggalakathā^
content:
  [03] 816^b^.^eb^ imassapi ^a^V2.0316^ea^ ñāṇassa anantaraṃ vuttanayeneva phalacittāni veditabbāni. ettāvatā  cesa ^b^arahā^eb^ nāma aṭṭhamo ariyapuggalo hoti mahākhīṇāsavo antimadehadhārī ohitabhāro  anuppattasadattho parikkhīṇabhavasaṃyojano sammādaññā vimutto sadevakassa lokassa aggadakkhiṇeyyoti.<br/><br/>[03] iti yaṃ taṃ vuttaṃ ``sotāpattimaggo sakadāgāmimaggo anāgāmimaggo arahattamaggoti  imesu pana catūsu maggesu ñāṇaṃ ñāṇadassanavisuddhi nāmā''ti, taṃ imāni iminā  anukkamena pattabbāni cattāri ñāṇāni sandhāya vuttaṃ. 


volume: 150
item: 84
title: tatiyamaggañāṇakathā^catutthamaggañāṇakathā^arahantapuggalakathā^bodhipakkhiyakathā^
content:
  [03] 817^b^.^eb^ idāni imissāyeva catuñāṇāya ñāṇadassanavisuddhiyā ānubhāvavijānanatthaṃ -- <br/><br/>[21] paripuṇṇabodhipakkhiya, bhāvo vuṭṭhānabalasamāyogo. <br/><br/>[22] ye yena pahātabbā, dhammā tesaṃ pahānañca.. <br/><br/>[21] kiccāni pariññādīni, yāni vuttāni abhisamayakāle. <br/><br/>[22] tāni ca yathāsabhāvena, jānitabbāni sabbānīti.. <br/><br/>[03] 818^b^.^eb^ tattha ^b^paripuṇṇabodhipakkhiya, bhāvo^eb^ti bodhipakkhiyānaṃ paripuṇṇabhāvo. cattāro  satipaṭṭhānā, cattāro sammappadhānā, cattāro iddhipādā, pañcindriyāni, pañca balāni,  satta bojjhaṅgā, ariyo aṭṭhaṅgiko maggoti hi ime sattatiṃsa dhammā bujjhanaṭṭhena ^b^bodho^eb^ti  laddhanāmassa ariyamaggassa pakkhe bhavattā ^b^bodhipakkhiyā^eb^ nāma. ^b^pakkhe bhavattā^eb^ti upakārabhāve  ṭhitattā. <br/><br/>[03] 819^b^.^eb^ tesu ^a^M2.0319^ea^ tesu ārammaṇesu okkhanditvā pakkhanditvā upaṭṭhānato paṭṭhānaṃ.  satiyeva paṭṭhānaṃ ^b^satipaṭṭhānaṃ^eb^. kāyavedanācittadhammesu  panassā asubha-dukkha-anicca-anattākāragahaṇavasena ^a^V2.0317^ea^  subha-sukha-nicca-atta-saññāpahānakiccasādhanavasena ca pavattito catudhā bhedo hoti.  tasmā cattāro satipaṭṭhānāti vuccanti. <br/><br/>[03] 820^b^.^eb^ padahanti etenāti padhānaṃ. sobhanaṃ padhānaṃ ^b^sammappadhānaṃ^eb^. sammā vā padahanti  etenāti sammappadhānaṃ. sobhanaṃ vā taṃ kilesavirūpattavirahato padhānañca hitasukhanipphādakattena  seṭṭhabhāvāvahanato padhānabhāvakāraṇato cāti sammappadhānaṃ. vīriyassetaṃ adhivacanaṃ.  tayidaṃ uppannānuppannānaṃ akusalānaṃ pahānānuppattikiccaṃ anuppannuppannānañca  kusalānaṃ uppattiṭṭhitikiccaṃ sādhayatīti catubbidhaṃ hoti, tasmā cattāro sammappadhānāti  vuccanti. <br/><br/>[03] 821^b^.^eb^ pubbe vuttena ijjhanaṭṭhena iddhi. tassā sampayuttāya pubbaṅgamaṭṭhena phalabhūtāya pubbabhāgakāraṇaṭṭhena  ca iddhiyā pādoti ^b^iddhipādo^eb^. so chandādivasena catubbidho hoti, tasmā cattāro  iddhipādāti vuccanti. yathāha -- ``cattāro iddhipādā chandiddhipādo cittiddhipādo  vīriyiddhipādo vīmaṃsiddhipādo''ti (vibha0 457). ime lokuttarāva. lokiyā  pana ``chandañce bhikkhu adhipatiṃ karitvā labhati samādhiṃ, labhati cittassa ekaggataṃ.  ayaṃ vuccati chandasamādhī''tiādivacanato (vibha0 432) chandādiadhipativasena paṭiladdhadhammāpi  honti. <br/><br/>[03] 822^b^.^eb^ assaddhiyakosajjapamādavikkhepasammohānaṃ abhibhavanato abhibhavanasaṅkhātena adhipatiyaṭṭhena  ^b^indriyaṃ^eb^. assaddhiyādīhi ca anabhibhavanīyato akampiyaṭṭhena ^b^balaṃ^eb^. tadubhayampi  saddhādivasena pañcavidhaṃ hoti, tasmā pañcindriyāni pañca balānīti vuccanti. <br/><br/>[03] 823^b^.^eb^ bujjhanakasattassa pana aṅgabhāvena satiādayo ^b^satta bojjhaṅgā^eb^. niyyānikaṭṭhena  ca sammādiṭṭhiādayo ^b^aṭṭha maggaṅgā^eb^ honti. tena vuttaṃ ``satta bojjhaṅgā ariyo aṭṭhaṅgiko  maggo''ti. <br/><br/>[03] 824^b^.^eb^ iti ^a^M2.0320^ea^ ime sattatiṃsa bodhipakkhiyadhammā pubbabhāge lokiyavipassanāya  vattamānāya cuddasavidhena kāyaṃ pariggaṇhato ca kāyānupassanāsatipaṭṭhānaṃ, navavidhena vedanaṃ  pariggaṇhato ca vedanānupassanāsatipaṭṭhānaṃ, soḷasavidhena cittaṃ pariggaṇhato ca cittānupassanāsatipaṭṭhānaṃ,  pañcavidhena dhamme pariggaṇhato ca dhammānupassanāsatipaṭṭhānaṃ. imasmiṃ attabhāve  ^a^V2.0318^ea^ anuppannapubbaṃ  parassa uppannaṃ akusalaṃ disvā ``yathā paṭipannassetaṃ uppannaṃ, na tathā paṭipajjissāmi  evaṃ me etaṃ nuppajjissatī''ti, tassa anuppādāya vāyamanakāle paṭhamaṃ sammappadhānaṃ.  attano samudācārappattaṃ akusalaṃ disvā tassa pahānāya vāyamanakāle dutiyaṃ. imasmiṃ  attabhāve anuppannapubbaṃ jhānaṃ vā vipassanaṃ vā uppādetuṃ vāyamantassa tatiyaṃ.  uppannaṃ yathā na parihāyati, evaṃ punappunaṃ uppādentassa catutthaṃ sammappadhānaṃ. chandaṃ  dhuraṃ katvā kusaluppādanakāle chandiddhipādo. micchāvācāya viramaṇakāle sammāvācāti  evaṃ nānācittesu labbhanti. imesaṃ pana catunnaṃ ñāṇānaṃ uppattikāle ekacitte  labbhanti. phalakkhaṇe ṭhapetvā cattāro sammappadhāne avasesā tettiṃsa labbhanti. <br/><br/>[03] 825^b^.^eb^ evaṃ ekacitte labbhamānesu cetesu ekāva nibbānārammaṇā sati kāyādīsu  subhasaññādippahānakiccasādhanavasena cattāro satipaṭṭhānāti vuccati. ekameva ca vīriyaṃ  anuppannānaṃ anuppādādikiccasādhanavasena cattāro sammappadhānāti vuccati. sesesu  pana hāpanavaḍḍhanaṃ natthi. <br/><br/>[03] 826^b^.^eb^ apica tesu -- <br/><br/>[21] nava ekavidhā eko, dvedhātha catu pañcadhā. <br/><br/>[22] aṭṭhadhā navadhā ceva, iti chaddhā bhavanti te..<br/><br/>[03] ^b^nava ekavidhā^eb^ti chando, cittaṃ, pīti, passaddhi, upekkhā, saṅkappo, vācā, kammanto,  ājīvoti ime nava chandiddhipādādivasena ekavidhāva honti, na aññaṃ koṭṭhāsaṃ bhajanti.  ^b^eko dvedhā^eb^ti saddhā indriya, balavasena dvedhā ṭhitā. ^b^atha catu pañcadhā^eb^ti athañño  eko catudhā, añño pañcadhā ṭhitoti attho. tattha samādhi eko indriya, bala, bojjhaṅga,  maggaṅgavasena catudhā ṭhito. paññā tesañca catunnaṃ iddhipādakoṭṭhāsassa ca ^a^M2.0321^ea^  vasena pañcadhā. ^b^aṭṭhadhā navadhā cevā^eb^ti aparo eko aṭṭhadhā, eko navadhā ṭhitoti attho.  catusatipaṭṭhāna, indriya, bala, bojjhaṅga, maggaṅgavasena sati aṭṭhadhā ṭhitā. catusammappadhāna,  iddhipāda, indriya, bala, bojjhaṅga, maggaṅgavasena vīriyaṃ navadhāti. evaṃ -- <br/><br/>[21] cuddaseva ^a^V2.0319^ea^ asambhinnā, hontete bodhipakkhiyā. <br/><br/>[22] koṭṭhāsato sattavidhā, sattatiṃsappabhedato.. <br/><br/>[21] sakiccanipphādanato, sarūpena ca vuttito. <br/><br/>[22] sabbeva ariyamaggassa, sambhave sambhavanti teti.. <br/><br/>[06] evaṃ tāvettha paripuṇṇabodhipakkhiyabhāvo jānitabbo. 


volume: 150
item: 85
title: catutthamaggañāṇakathā^arahantapuggalakathā^bodhipakkhiyakathā^vuṭṭhānabalasamāyogakathā^
content:
  [03] 827^b^.^eb^ ^b^vuṭṭhānabalasamāyogo^eb^ti vuṭṭhānañceva balasamāyogo ca. lokiyavipassanā hi  nimittārammaṇattā ceva pavattikāraṇassa ca samudayassa asamucchindanato neva nimittā  na pavattā vuṭṭhāti. gotrabhuñāṇaṃ samudayassa asamucchindanato pavattā na vuṭṭhāti. nibbānārammaṇato  pana nimittā vuṭṭhātīti ekato vuṭṭhānaṃ hoti. tenāha ``bahiddhāvuṭṭhānavivaṭṭane paññā  gotrabhuñāṇa''nti (paṭi0 ma0 mātikā 1.10). tathā ``uppādā vivaṭṭitvā anuppādaṃ  pakkhandatīti gotrabhu, pavattā vivaṭṭitvā''ti (paṭi0 ma0 1.59) sabbaṃ veditabbaṃ.  imāni pana cattāripi ñāṇāni animittārammaṇattā nimittato vuṭṭhahanti, samudayassa  samucchindanato pavattā vuṭṭhahantīti dubhato vuṭṭhānāni honti. <br/><br/>[01] tena vuttaṃ -- <br/><br/>[01] ``kathaṃ dubhato vuṭṭhānavivaṭṭane paññā magge ñāṇaṃ? <br/><br/>[02] ``sotāpattimaggakkhaṇe dassanaṭṭhena sammādiṭṭhi micchādiṭṭhiyā vuṭṭhāti, tadanuvattakakilesehi  ca khandhehi ca vuṭṭhāti, bahiddhā ca sabbanimittehi vuṭṭhāti. tena vuccati dubhato vuṭṭhānavivaṭṭane  paññā magge ñāṇaṃ. abhiniropanaṭṭhena sammāsaṅkappo micchāsaṅkappā...pe0... pariggahaṭṭhena  sammāvācā micchāvācāya. samuṭṭhānaṭṭhena sammākammanto. vodānaṭṭhena sammāājīvo.  paggahaṭṭhena sammāvāyāmo ^a^M2.0322^ea^. upaṭṭhānaṭṭhena sammāsati. avikkhepaṭṭhena sammāsamādhi  micchāsamādhito vuṭṭhāti, tadanuvattakakilesehi ca ^a^V2.0320^ea^ khandhehi ca vuṭṭhāti, bahiddhā ca  sabbanimittehi vuṭṭhāti. tena vuccati `dubhato vuṭṭhānavivaṭṭane paññā magge ñāṇa'nti. <br/><br/>[02] ``sakadāgāmimaggakkhaṇe dassanaṭṭhena sammādiṭṭhi...pe0... avikkhepaṭṭhena sammāsamādhi  oḷārikā kāmarāgasaṃyojanā paṭighasaṃyojanā oḷārikā kāmarāgānusayā paṭighānusayā  vuṭṭhāti...pe0.... <br/><br/>[02] ``anāgāmimaggakkhaṇe dassanaṭṭhena sammādiṭṭhi...pe0... avikkhepaṭṭhena sammāsamādhi  anusahagatā kāmarāgasaṃyojanā paṭighasaṃyojanā anusahagatā kāmarāgānusayā paṭighānusayā  vuṭṭhāti...pe0.... <br/><br/>[02] ``arahattamaggakkhaṇe dassanaṭṭhena sammādiṭṭhi...pe0... avikkhepaṭṭhena sammāsamādhi rūparāgā  arūparāgā mānā uddhaccā avijjāya mānānusayā bhavarāgānusayā avijjānusayā vuṭṭhāti,  tadanuvattakakilesehi ca khandhehi ca vuṭṭhāti, bahiddhā ca sabbanimittehi vuṭṭhāti.  tena vuccati `dubhato vuṭṭhānavivaṭṭane paññā magge ñāṇa'''nti (paṭi0 ma0 1.61). <br/><br/>[03] 828^b^.^eb^ lokiyānañca aṭṭhannaṃ samāpattīnaṃ bhāvanākāle samathabalaṃ adhikaṃ hoti. aniccānupassanādīnaṃ  bhāvanākāle vipassanābalaṃ. ariyamaggakkhaṇe pana yuganaddhā te dhammā pavattanti aññamaññaṃ  anativattanaṭṭhena. tasmā imesu catūsupi ñāṇesu ubhayabalasamāyogo hoti. yathāha -- <br/><br/>[02] ``uddhaccasahagatakilesehi ca khandhehi ca vuṭṭhahato cittassa ekaggatā avikkhepo samādhi  nirodhagocaro, avijjāsahagatakilesehi ca khandhehi ca vuṭṭhahato anupassanaṭṭhena vipassanā  nirodhagocarā. iti vuṭṭhānaṭṭhena samathavipassanā ekarasā ^a^M2.0323^ea^ honti, yuganaddhā  honti, aññamaññaṃ nātivattantīti. tena vuccati vuṭṭhānaṭṭhena samathavipassanaṃ yuganaddhaṃ  bhāvetī''ti (paṭi0 ma0 2.5). <br/><br/>[06] evamettha vuṭṭhānabalasamāyogo veditabbo. 


volume: 150
item: 86
title: arahantapuggalakathā^bodhipakkhiyakathā^vuṭṭhānabalasamāyogakathā^pahātabbadhammapahānakathā^
content:
  [03] 829^b^.^eb^ ^b^ye^eb^ ^a^V2.0321^ea^ ^b^yena pahātabbā dhammā, tesaṃ pahānañcā^eb^ti imesu pana catūsu ñāṇesu  ye dhammā yena ñāṇena pahātabbā, tesaṃ pahānañca jānitabbaṃ. etāni hi yathāyogaṃ  saṃyojanakilesamicchattalokadhammamacchariyavipallāsaganthāgatiāsavaoghayoganīvaraṇaparāmāsaupādānānusayamalākusalakammapathacittuppādasaṅkhātānaṃ  dhammānaṃ pahānakarāni.<br/><br/>[03] tattha ^b^saṃyojanānī^eb^ti khandhehi khandhānaṃ phalena kammassa dukkhena vā sattānaṃ saṃyojakattā  rūparāgādayo dasa dhammā vuccanti. yāvañhi te, tāva etesaṃ anuparamoti. tatrāpi  rūparāgo arūparāgo māno uddhaccaṃ avijjāti ime pañca uddhaṃnibbattanakakhandhādisaṃyojakattā  ^b^uddhaṃbhāgiyasaṃyojanāni^eb^ nāma. sakkāyadiṭṭhi vicikicchā sīlabbataparāmāso kāmarāgo  paṭighoti ime pañca adhonibbattanakakhandhādisaṃyojakattā ^b^adhobhāgiyasaṃyojanāni^eb^ nāma.<br/><br/>[03] ^b^kilesā^eb^ti sayaṃ saṃkiliṭṭhattā sampayuttadhammānañca saṃkilesikattā lobho doso  moho māno diṭṭhi vicikicchā thinaṃ uddhaccaṃ ahirikaṃ anottappanti ime dasa dhammā.<br/><br/>[03] ^b^micchattā^eb^ti micchāpavattanato micchādiṭṭhi micchāsaṅkappo micchāvācā micchākammanto  micchāājīvo micchāvāyāmo micchāsati micchāsamādhīti ime aṭṭha dhammā. micchāvimuttimicchāñāṇehi  vā saddhiṃ dasa.<br/><br/>[03] ^b^lokadhammā^eb^ti lokappavattiyā sati anuparamadhammakattā lābho alābho yaso ayaso  sukhaṃ dukkhaṃ nindā pasaṃsāti ime aṭṭha. idha pana kāraṇopacārena lābhādivatthukassa  anunayassa alābhādivatthukassa paṭighassa cetaṃ lokadhammaggahaṇena gahaṇaṃ katanti veditabbaṃ.<br/><br/>[03] ^b^macchariyānī^eb^ti ^a^M2.0324^ea^ āvāsamacchariyaṃ kulamacchariyaṃ lābhamacchariyaṃ dhammamacchariyaṃ  vaṇṇamacchariyanti imāsu āvāsādīsu aññesaṃ sādhāraṇabhāvaṃ asahanākārena pavattāni  pañca macchariyāni.<br/><br/>[03] ^b^vipallāsā^eb^ti ^a^V2.0322^ea^ aniccadukkhānattāsubhesuyeva vatthūsu ``niccaṃ sukhaṃ attā subha''nti  evaṃ pavatto saññāvipallāso cittavipallāso diṭṭhivipallāsoti ime tayo.<br/><br/>[03] ^b^ganthā^eb^ti nāmakāyassa ceva rūpakāyassa ca ganthanato abhijjhādayo cattāro. tathā hi  te abhijjhā kāyagantho, byāpādo kāyagantho, sīlabbataparāmāso kāyagantho, idaṃsaccābhiniveso  kāyagantho icceva vuttā.<br/><br/>[03] ^b^agatī^eb^ti chandadosamohabhayehi akattabbakaraṇassa, kattabbākaraṇassa ca adhivacanaṃ. tañhi  ariyehi agantabbattā agatīti vuccati.<br/><br/>[03] ^b^āsavā^eb^ti ārammaṇavasena āgotrabhuto, ābhavaggato ca savanā, asaṃvutehi vā dvārehi  ghaṭachiddehi udakaṃ viya savanato niccapaggharaṇaṭṭhena saṃsāradukkhassa vā savanato kāmarāgabhavarāgamicchādiṭṭhiavijjānametaṃ  adhivacanaṃ.<br/><br/>[03] bhavasāgare ākaḍḍhanaṭṭhena duruttaraṇaṭṭhena ca ^b^oghā^eb^tipi, ārammaṇaviyogassa ceva dukkhaviyogassa  ca appadānato ^b^yogā^eb^tipi tesaññeva adhivacanaṃ.<br/><br/>[03] ^b^nīvaraṇānī^eb^ti cittassa āvaraṇanīvaraṇapaṭicchādanaṭṭhena kāmacchandādayo pañca.<br/><br/>[03] ^b^parāmāso^eb^ti tassa tassa dhammassa sabhāvaṃ atikkamma parato abhūtaṃ sabhāvaṃ āmasanākārena  pavattanato micchādiṭṭhiyā etaṃ adhivacanaṃ.<br/><br/>[03] ^b^upādānānī^eb^ti sabbākārena paṭiccasamuppādaniddese vuttāni kāmupādānādīni  cattāri.<br/><br/>[03] ^b^anusayā^eb^ti thāmagataṭṭhena kāmarāgānusayo, paṭigha, māna, diṭṭhi, vicikicchā, bhavarāga,  avijjānusayoti evaṃ vuttā kāmarāgādayo satta ^a^M2.0325^ea^. te hi thāmagatattā  punappunaṃ kāmarāgādīnaṃ uppattihetubhāvena anusentiyevāti anusayā.<br/><br/>[03] ^b^malā^eb^ti ^a^V2.0323^ea^ telañjanakalalaṃ viya sayañca asuddhattā, aññesañca asuddhabhāvakaraṇato lobhadosamohā  tayo.<br/><br/>[03] ^b^akusalakammapathā^eb^ti akusalakammabhāvena ceva duggatīnañca pathabhāvena pāṇātipāto adinnādānaṃ  kāmesumicchācāro musāvādo pisuṇavācā pharusavācā samphappalāpo abhijjhā  byāpādo micchādiṭṭhīti ime dasa.<br/><br/>[03] ^b^akusalacittuppādā^eb^ti lobhamūlā aṭṭha dosamūlā dve mohamūlā dveti ime dvādasa. <br/><br/>[03] 830^b^.^eb^ iti etesaṃ saṃyojanādīnaṃ dhammānaṃ etāni yathāyogaṃ pahānakarāni. kathaṃ?  saṃyojanesu tāva sakkāyadiṭṭhi vicikicchā sīlabbataparāmāso apāyagamanīyā ca kāmarāgapaṭighāti  ete pañca dhammā paṭhamañāṇavajjhā, sesā kāmarāgapaṭighā oḷārikā dutiyañāṇavajjhā,  sukhumā tatiyañāṇavajjhā, rūparāgādayo pañcapi catutthañāṇavajjhā eva. paratopi ca yattha  yattha evasaddena niyamaṃ na karissāma. tattha tattha yaṃ yaṃ ``upariñāṇavajjho''ti vakkhāma,  so so purimañāṇehi hatāpāyagamanīyādibhāvova hutvā upariñāṇavajjho hotīti veditabbo.<br/><br/>[03] kilesesu diṭṭhivicikicchā paṭhamañāṇavajjhā, doso tatiyañāṇavajjho, lobhamohamānathinauddhaccāhirikānottappāni  catutthañāṇavajjhāni.<br/><br/>[03] micchattesu micchādiṭṭhi musāvādo micchākammanto micchāājīvoti ime paṭhamañāṇavajjhā,  micchāsaṅkappo pisuṇavācā pharusavācāti ime tatiyañāṇavajjhā, cetanāyeva cettha  ^b^vācā^eb^ti veditabbā. samphappalāpamicchāvāyāmasatisamādhivimuttiñāṇāni catutthañāṇavajjhāni.<br/><br/>[03] lokadhammesu paṭigho tatiyañāṇavajjho, anunayo catutthañāṇavajjho, yase ca pasaṃsāya ca anunayo  catutthañāṇavajjhoti eke. macchariyāni paṭhamañāṇavajjhāneva. <br/><br/>[01] vipallāsesu ^a^M2.0326^ea^ ^a^V2.0324^ea^ anicce niccaṃ, anattani attāti ca saññācittadiṭṭhivipallāsā,  dukkhe sukhaṃ, asubhe subhanti diṭṭhivipallāso cāti ime paṭhamañāṇavajjhā, asubhe  subhanti saññācittavipallāsā tatiyañāṇavajjhā, dukkhe sukhanti saññācittavipallāsā  catutthañāṇavajjhā.<br/><br/>[03] ganthesu sīlabbataparāmasaidaṃsaccābhinivesakāyaganthā paṭhamañāṇavajjhā, byāpādakāyagantho  tatiyañāṇavajjho, itaro catutthañāṇavajjho.<br/><br/>[03] agati paṭhamañāṇavajjhāva.<br/><br/>[03] āsavesu diṭṭhāsavo paṭhamañāṇavajjho, kāmāsavo tatiyañāṇavajjho, itare dve catutthañāṇavajjhā.  oghayogesupi eseva nayo.<br/><br/>[03] nīvaraṇesu vicikicchānīvaraṇaṃ paṭhamañāṇavajjhaṃ, kāmacchando byāpādo kukkuccanti  tīṇi tatiyañāṇavajjhāni, thinamiddhauddhaccāni catutthañāṇavajjhāni.<br/><br/>[03] parāmāso paṭhamañāṇavajjhova.<br/><br/>[03] upādānesu sabbesampi lokiyadhammānaṃ vatthukāmavasena kāmāti āgatattā rūpārūparāgopi  kāmupādāne patati, tasmā taṃ catutthañāṇavajjhaṃ, sesāni paṭhamañāṇavajjhāni.<br/><br/>[03] anusayesu diṭṭhivicikicchānusayā paṭhamañāṇavajjhāva, kāmarāgapaṭighānusayā tatiyañāṇavajjhā,  mānabhavarāgāvijjānusayā catutthañāṇavajjhā.<br/><br/>[03] malesu dosamalaṃ tatiyañāṇavajjhaṃ, itarāni catutthañāṇavajjhāni.<br/><br/>[03] akusalakammapathesu pāṇātipāto adinnādānaṃ micchācāro musāvādo micchādiṭṭhīti  ime paṭhamañāṇavajjhā ^a^V2.0325^ea^, pisuṇavācā pharusavācā byāpādoti tayo tatiyañāṇavajjhā, samphappalāpābhijjhā  catutthañāṇavajjhā.<br/><br/>[03] akusalacittuppādesu cattāro diṭṭhigatasampayuttā vicikicchāsampayutto cāti pañca  paṭhamañāṇavajjhāva, dve paṭighasampayuttā tatiyañāṇavajjhā, sesā catutthañāṇavajjhāti.<br/><br/>[03] yañca yena vajjhaṃ, taṃ tena pahātabbaṃ nāma. tena vuttaṃ ``iti etesaṃ saṃyojanādīnaṃ  dhammānaṃ etāni yathāyogaṃ pahānakarānī''ti. <br/><br/>[03] 831^b^.^eb^ kiṃ ^a^M2.0327^ea^ panetāni ete dhamme atītānāgate pajahanti udāhu paccuppanneti.  kiṃ panettha yadi tāva atītānāgate, aphalo vāyāmo āpajjati. kasmā? pahātabbānaṃ  natthitāya. atha paccuppanne, tathāpi aphalo, vāyāmena saddhiṃ pahātabbānaṃ atthitāya,  saṃkilesikā ca maggabhāvanā āpajjati, vippayuttatā vā kilesānaṃ, na ca paccuppannakileso  cittavippayutto nāma atthīti. nāyaṃ āveṇikā codanā. pāḷiyaṃyeva hi ``svāyaṃ  kilese pajahati, atīte kilese pajahati, anāgate kilese pajahati, paccuppanne  kilese pajahatī''ti vatvā, puna ``hañci atīte kilese pajahati, tenahi khīṇaṃ khepeti,  niruddhaṃ nirodheti, vigataṃ vigameti, atthaṅgataṃ atthaṅgameti. atītaṃ yaṃ natthi, taṃ pajahatī''ti  (paṭi0 ma0 3.21) ca vatvā, ``na atīte kilese pajahatī''ti paṭikkhittaṃ.<br/><br/>[03] tathā ``hañci anāgate kilese pajahati, tenahi ajātaṃ pajahati, anibbattaṃ pajahati, anuppannaṃ  pajahati, apātubhūtaṃ pajahati. anāgataṃ yaṃ natthi, taṃ pajahatī''ti ca vatvā, ``na anāgate  kilese pajahatī''ti paṭikkhittaṃ.<br/><br/>[03] tathā ``hañci paccuppanne kilese pajahati, tenahi ratto rāgaṃ pajahati. duṭṭho dosaṃ,  mūḷho mohaṃ, vinibaddho mānaṃ, parāmaṭṭho diṭṭhiṃ, vikkhepagato uddhaccaṃ, aniṭṭhaṅgato  vicikicchaṃ, thāmagato anusayaṃ pajahati. kaṇhasukkā dhammā yuganaddhāva vattanti. saṃkilesikā  maggabhāvanā hotī''ti ca vatvā, ``na atīte kilese pajahati, na anāgate, na paccuppanne  kilese pajahatī''ti sabbaṃ paṭikkhipitvā,  ``tenahi natthi maggabhāvanā, natthi phalasacchikiriyā ^a^V2.0326^ea^,  natthi kilesappahānaṃ, natthi dhammābhisamayo''ti pañhāpariyosāne ``na hi natthi maggabhāvanā...pe0...  natthi dhammābhisamayo''ti paṭijānitvā ``yathā kathaṃ viyā''ti vutte idaṃ vuttaṃ -- <br/><br/>[02] ``seyyathāpi taruṇo rukkho ajātaphalo, tamenaṃ puriso mūle chindeyya, ye tassa  rukkhassa ajātaphalā, te ajātāyeva na jāyanti, anibbattāyeva na nibbattanti, anuppannāyeva  na uppajjanti, apātubhūtāyeva na pātubhavanti, evameva ^a^M2.0328^ea^ uppādo hetu  uppādo paccayo kilesānaṃ nibbattiyāti uppāde ādīnavaṃ disvā anuppāde cittaṃ  pakkhandati, anuppāde cittassa pakkhandattā ye āyūhanapaccayā kilesā nibbatteyyuṃ,  te ajātāyeva na jāyanti...pe0... apātubhūtāyeva na pātubhavanti, evaṃ hetunirodhā  dukkhanirodho. pavattaṃ hetu...pe0... nimittaṃ hetu...pe0... āyūhanā hetu...pe0...  anāyūhane cittassa pakkhandattā ye āyūhanapaccayā kilesā nibbatteyyuṃ, te ajātāyeva...pe0...  apātubhūtāyeva na pātubhavanti, evaṃ hetunirodhā dukkhanirodho. evaṃ atthi maggabhāvanā,  atthi phalasacchikiriyā, atthi kilesappahānaṃ, atthi dhammābhisamayo''ti (paṭi0  ma0 3.21). <br/><br/>[03] 832^b^.^eb^ etena kiṃ dīpitaṃ hoti? bhūmiladdhānaṃ kilesānaṃ pahānaṃ dīpitaṃ hoti.  bhūmiladdhā pana kiṃ atītānāgatā udāhu paccuppannāti. bhūmiladdhuppannā eva nāma te. <br/><br/>[03] 833^b^.^eb^ uppannaṃ hi vattamānabhūtāpagatokāsakatabhūmiladdhavasena anekappabhedaṃ. tattha sabbampi  uppādajarābhaṅgasamaṅgisaṅkhātaṃ ^b^vattamānuppannaṃ^eb^ nāma. ārammaṇarasaṃ anubhavitvā niruddhaṃ  anubhūtāpagatasaṅkhātaṃ kusalākusalaṃ uppādādittayaṃ anuppatvā niruddhaṃ bhūtāpagatasaṅkhātaṃ  sesasaṅkhatañca ^b^bhūtāpagatuppannaṃ^eb^ nāma. ``yānissa tāni pubbekatāni kammānī''ti  (ma0 ni0 3.248) evamādinā nayena vuttaṃ kammaṃ atītampi samānaṃ aññaṃ vipākaṃ  paṭibāhitvā attano vipākassokāsaṃ katvā ṭhitattā tathā katokāsañca vipākaṃ anuppannampi  samānaṃ evaṃ kate okāse ekantena uppajjanato ^b^okāsakatuppannaṃ^eb^ nāma. tāsu  tāsu bhūmīsu asamūhataṃ akusalaṃ ^b^bhūmiladdhuppannaṃ^eb^ nāma. <br/><br/>[03] 834^b^.^eb^ ettha ^a^V2.0327^ea^ ca bhūmiyā bhūmiladdhassa ca nānattaṃ veditabbaṃ. ^b^bhūmī^eb^ti hi vipassanāya  ārammaṇabhūtā tebhūmakā pañcakkhandhā. ^b^bhūmiladdhaṃ^eb^ nāma tesu khandhesu uppattirahaṃ  kilesajātaṃ. tenahi sā bhūmi laddhā nāma hotīti tasmā bhūmiladdhanti vuccati,  sā ca kho na ārammaṇavasena. ārammaṇavasena ^a^M2.0329^ea^ hi sabbepi atītānāgate pariññātepi  ca khīṇāsavānaṃ khandhe ārabbha kilesā uppajjanti mahākaccānauppalavaṇṇādīnaṃ khandhe  ārabbha soreyyaseṭṭhi nandamāṇavakādīnaṃ viya. yadi ca taṃ bhūmiladdhaṃ nāma siyā, tassa  appaheyyato na koci bhavamūlaṃ pajaheyya. vatthuvasena pana bhūmiladdhaṃ veditabbaṃ. yattha  yattha hi vipassanāya apariññātā khandhā uppajjanti, tattha tattha uppādato pabhuti tesu vaṭṭamūlaṃ  kilesajātaṃ anuseti. taṃ appahīnaṭṭhena bhūmiladdhanti veditabbaṃ. <br/><br/>[03] 835^b^.^eb^ tattha ca yassa yesu khandhesu appahīnaṭṭhena anusayitā kilesā, tassa te eva khandhā  tesaṃ kilesānaṃ vatthu, na aññesaṃ santakā khandhā. atītakkhandhesu ca appahīnānusayitānaṃ  kilesānaṃ atītakkhandhāva vatthu, na itare. esa nayo anāgatādīsu. tathā kāmāvacarakkhandhesu  appahīnānusayitānaṃ kilesānaṃ kāmāvacarakkhandhāva vatthu, na itare. esa nayo rūpārūpāvacaresu.  sotāpannādīsu pana yassa yassa ariyapuggalassa khandhesu taṃ taṃ vaṭṭamūlaṃ kilesajātaṃ  tena tena maggena pahīnaṃ, tassa tassa te te khandhā pahīnānaṃ tesaṃ tesaṃ vaṭṭamūlakilesānaṃ  avatthuto bhūmīti saṅkhaṃ na labhanti. puthujjanassa sabbasova vaṭṭamūlakilesānaṃ appahīnattā  yaṃkiñci kariyamānaṃ kammaṃ kusalaṃ akusalaṃ vā hoti. iccassa kammakilesapaccayā  vaṭṭaṃ vaṭṭati. tassetaṃ vaṭṭamūlaṃ rūpakkhandheyeva, na vedanākkhandhādīsu. viññāṇakkhandheyeva  vā, na rūpakkhandhādīsūti na vattabbaṃ. kasmā? avisesena pañcasupi khandhesu anusayitattā. <br/><br/>[03] 836^b^.^eb^ kathaṃ? pathavīrasādi viya rukkhe. yathā hi mahārukkhe pathavītalaṃ adhiṭṭhāya pathavīrasañca  āporasañca nissāya tappaccayā mūlakhandhasākhapasākhapallavapalāsapupphaphalehi vaḍḍhitvā nabhaṃ  pūretvā yāva kappāvasānā bījaparamparāya rukkhapaveṇiṃ santānayamāne ṭhite taṃ pathavīrasādi  mūleyeva, na khandhādīsu...pe0... phaleyeva vā, na mūlādīsūti na vattabbaṃ. kasmā?  avisesena sabbesu mūlādīsu anugatattāti.<br/><br/>[03] yathā ^a^V2.0328^ea^ pana tasseva rukkhassa pupphaphalādīsu nibbinno koci puriso catūsu disāsu  maṇḍūkakaṇṭakaṃ nāma visakaṇṭakaṃ ākoṭeyya, atha so ^a^M2.0330^ea^ rukkho tena  visasamphassena phuṭṭho pathavīrasāaporasānaṃ pariyādiṇṇattā appasavanadhammataṃ āgamma puna  santānaṃ nibbattetuṃ na sakkuṇeyya, evameva khandhapavattiyaṃ nibbinno kulaputto tassa  purisassa catūsu disāsu rukkhe visayojanaṃ viya attano santāne catumaggabhāvanaṃ ārabhati.  athassa so khandhasantāno tena catumaggavisasamphassena sabbaso vaṭṭamūlakakilesānaṃ pariyādiṇṇattā  kiriyabhāvamattaupagatakāyakammādisabbakammappabhedo hutvā āyatiṃ punabbhavānabhinibbattanadhammataṃ  āgamma bhavantarasantānaṃ nibbattetuṃ na sakkoti. kevalaṃ carimaviññāṇanirodhena nirindhano  viya jātavedo anupādāno parinibbāyati, evaṃ bhūmiyā bhūmiladdhassa ca nānattaṃ veditabbaṃ. <br/><br/>[03] 837^b^.^eb^ apica aparampi samudācārāarammaṇādhiggahitāvikkhambhitāsamūhatavasena catubbidhaṃ  uppannaṃ. tattha vattamānuppannameva ^b^samudācāruppannaṃ^eb^. cakkhādīnaṃ pana āpāthagate  ārammaṇe pubbabhāge anuppajjamānampi kilesajātaṃ ārammaṇassa adhiggahitattā eva aparabhāge  ekantena uppattito ^b^ārammaṇādhiggahituppanna^eb^nti vuccati, kalyāṇigāme piṇḍāya  carato mahātissattherassa visabhāgarūpadassanena uppannakilesajātaṃ viya. samathavipassanānaṃ  aññataravasena avikkhambhitaṃ kilesajātaṃ cittasantatimanārūḷhampi uppattinivārakassa  hetuno abhāvā ^b^avikkhambhituppannaṃ^eb^ nāma. samathavipassanāvasena pana vikkhambhitampi ariyamaggena  asamūhatattā uppattidhammataṃ anatītatāya ^b^asamūhatuppanna^eb^nti vuccati, ākāsena gacchantassa  aṭṭhasamāpattilābhino therassa kusumitarukkhe upavane pupphāni uccinantassa madhurena  sarena gāyato mātugāmassa gītasavanena uppannakilesajātaṃ viya. tividhampi cetaṃ ārammaṇādhiggahitāvikkhambhitāsamūhatuppannaṃ  bhūmiladdheneva saṅgahaṃ gacchatīti veditabbaṃ.   <br/><br/>[03] 838^b^.^eb^ iccetasmiṃ vuttappabhede uppanne yadetaṃ vattamānabhūtāpagatokāsakatasamudācārasaṅkhātaṃ  catubbidhaṃ uppannaṃ, taṃ amaggavajjhattā kenacipi ñāṇena pahātabbaṃ na hoti. yaṃ panetaṃ  bhūmiladdhārammaṇādhiggahitāvikkhambhitāsamūhatasaṅkhātaṃ uppannaṃ, tassa taṃ uppannabhāvaṃ vināsayamānaṃ  yasmā taṃ taṃ lokiyalokuttarañāṇaṃ uppajjati, tasmā taṃ sabbampi pahātabbaṃ hotīti.  evamettha ye yena pahātabbā dhammā, tesaṃ pahānañca jānitabbaṃ. 


volume: 150
item: 87
title: bodhipakkhiyakathā^vuṭṭhānabalasamāyogakathā^pahātabbadhammapahānakathā^pariññādikiccakathā^
content:
  [03] 839^b^.^eb^ <br/><br/>[21] kiccāni ^a^M2.0331^ea^ ^a^V2.0329^ea^ pariññādīni, yāni vuttāni abhisamayakāle. <br/><br/>[22] tāni ca yathāsabhāvena, jānitabbāni sabbānīti..<br/><br/>[03] saccābhisamayakālaṃ hi etesu catūsu ñāṇesu ekekassa ekakkhaṇe pariññā pahānaṃ  sacchikiriyā bhāvanāti etāni pariññādīni cattāri kiccāni vuttāni, tāni  yathāsabhāvena jānitabbāni. vuttaṃ hetaṃ porāṇehi --<br/><br/>[03] ``yathā padīpo apubbaṃ acarimaṃ ekakkhaṇe cattāri kiccāni karoti, vaṭṭiṃ jhāpeti,  andhakāraṃ vidhamati, ālokaṃ parividaṃseti, sinehaṃ pariyādiyati, evameva maggañāṇaṃ  apubbaṃ acarimaṃ ekakkhaṇe cattāri saccāni abhisameti, dukkhaṃ pariññābhisamayena  abhisameti, samudayaṃ pahānābhisamayena abhisameti, maggaṃ bhāvanābhisamayena abhisameti,  nirodhaṃ sacchikiriyābhisamayena abhisameti. kiṃ vuttaṃ hoti? nirodhaṃ ārammaṇaṃ  karitvā cattāripi saccāni pāpuṇāti passati paṭivijjhatī''ti.<br/><br/>[03] vuttampi cetaṃ ``yo, bhikkhave, dukkhaṃ passati, dukkhasamudayampi so passati, dukkhanirodhampi  passati, dukkhanirodhagāminiṃ paṭipadampi passatī''ti (saṃ0 ni0  5.1100) sabbaṃ  veditabbaṃ.<br/><br/>[03] aparampi vuttaṃ ``maggasamaṅgissa ñāṇaṃ, dukkhepetaṃ ñāṇaṃ, dukkhasamudayepetaṃ ñāṇaṃ,  dukkhanirodhepetaṃ ñāṇaṃ, dukkhanirodhagāminiyā paṭipadāyapetaṃ ñāṇa''nti (vibha0  794; paṭi0 ma0 1.109).<br/><br/>[03] tattha yathā padīpo vaṭṭiṃ jhāpeti, evaṃ maggañāṇaṃ dukkhaṃ parijānāti. yathā andhakāraṃ  vidhamati, evaṃ samudayaṃ pajahati. yathā ālokaṃ parividaṃseti, evaṃ sahajātādipaccayatāya  sammāsaṅkappādidhammasaṅkhātaṃ maggaṃ bhāveti. yathā sinehaṃ pariyādiyati, evaṃ kilesapariyādānaṃ  nirodhaṃ sacchikarotīti evaṃ upamāsaṃsandanaṃ veditabbaṃ. <br/><br/>[03] 840^b^.^eb^ aparo ^a^V2.0330^ea^ nayo -- yathā sūriyo udayanto apubbaṃ acarimaṃ saha pātubhāvā cattāri  kiccāni karoti, rūpagatāni obhāseti, andhakāraṃ ^a^M2.0332^ea^ vidhamati, ālokaṃ  dasseti, sītaṃ paṭippassambheti, evameva maggañāṇaṃ...pe0... nirodhaṃ sacchikiriyābhisamayena  abhisameti. idhāpi yathā sūriyo rūpagatāni obhāseti, evaṃ maggañāṇaṃ dukkhaṃ  parijānāti. yathā andhakāraṃ vidhamati, evaṃ samudayaṃ pajahati. yathā ālokaṃ dasseti,  evaṃ sahajātādipaccayatāya maggaṃ bhāveti. yathā sītaṃ paṭippassambheti, evaṃ kilesapaṭippassaddhiṃ  nirodhaṃ sacchikarotīti evaṃ upamāsaṃsandanaṃ veditabbaṃ. <br/><br/>[03] 841^b^.^eb^ aparo nayo -- yathā nāvā apubbaṃ acarimaṃ ekakkhaṇe cattāri kiccāni karoti,  orimatīraṃ pajahati, sotaṃ chindati, bhaṇḍaṃ vahati, pārimatīraṃ appeti, evameva maggañāṇaṃ...pe0...  nirodhaṃ sacchikiriyābhisamayena abhisameti. etthāpi yathā nāvā orimatīraṃ pajahati,  evaṃ maggañāṇaṃ dukkhaṃ parijānāti. yathā sotaṃ chindati, evaṃ samudayaṃ pajahati.  yathā bhaṇḍaṃ vahati, evaṃ sahajātādipaccayatāya maggaṃ bhāveti. yathā pārimatīraṃ appeti,  evaṃ pārimatīrabhūtaṃ nirodhaṃ sacchikarotīti evaṃ upamāsaṃsandanaṃ veditabbaṃ. <br/><br/>[03] 842^b^.^eb^ evaṃ saccābhisamayakālasmiṃ ekakkhaṇe catunnaṃ kiccānaṃ vasena pavattañāṇassa panassa  soḷasahākārehi tathaṭṭhena cattāri kiccāni ekapaṭivedhāni honti. yathāha -- <br/><br/>[02] ``kathaṃ tathaṭṭhena cattāri kiccāni ekapaṭivedhāni? soḷasahi ākārehi tathaṭṭhena  cattāri kiccāni ekapaṭivedhāni. ^b^dukkhassa^eb^ pīḷanaṭṭho, saṅkhataṭṭho, santāpaṭṭho, vipariṇāmaṭṭho,  tathaṭṭho. ^b^samudayassa^eb^ āyūhanaṭṭho, nidānaṭṭho, saṃyogaṭṭho, palibodhaṭṭho, tathaṭṭho. ^b^nirodhassa^eb^  nissaraṇaṭṭho, vivekaṭṭho, asaṅkhataṭṭho, amataṭṭho, tathaṭṭho. ^b^maggassa^eb^ niyyānaṭṭho, hetuṭṭho, dassanaṭṭho,  adhipateyyaṭṭho, tathaṭṭho. imehi soḷasahi ākārehi tathaṭṭhena cattāri saccāni ekasaṅgahitāni.  yaṃ ekasaṅgahitaṃ, taṃ ekattaṃ. yaṃ ekattaṃ, taṃ ekena ñāṇena paṭivijjhatīti cattāri  saccāni ekapaṭivedhānī''ti (paṭi0 ma0 2.11). <br/><br/>[03] 843^b^.^eb^ tattha ^a^M2.0333^ea^ siyā yadā dukkhādīnaṃ aññepi rogagaṇḍādayo atthā atthi,  atha kasmā cattāroyeva vuttāti. ettha vadāma, aññasaccadassanavasena āvibhāvato. ``tattha  katamaṃ ^a^V2.0331^ea^ dukkhe ñāṇaṃ? dukkhaṃ ārabbha yā uppajjati paññā pajānanā''tiādinā  (vibha0 794; paṭi0 ma0 1.109) hi nayena ekekasaccārammaṇavasenāpi saccañāṇaṃ vuttaṃ.  ``yo, bhikkhave, dukkhaṃ passati, samudayampi so passatī''tiādinā (saṃ0 ni0   5.1100) nayena ekaṃ saccaṃ ārammaṇaṃ katvā sesesupi kiccanipphattivasenāpi  vuttaṃ.<br/><br/>[03] tattha yadā ekekaṃ saccaṃ ārammaṇaṃ karoti, tadā samudayadassanena tāva sabhāvato pīḷanalakkhaṇassāpi  ^b^dukkhassa,^eb^ yasmā taṃ āyūhanalakkhaṇena samudayena āyūhitaṃ saṅkhataṃ rāsikataṃ, tasmāssa  so saṅkhataṭṭho āvibhavati. yasmā pana maggo kilesasantāpaharo susītalo, tasmāssa maggassa  dassanena santāpaṭṭho āvibhavati āyasmato nandassa accharādassanena sundariyā anabhirūpabhāvo  viya. avipariṇāmadhammassa pana nirodhassa dassanenassa vipariṇāmaṭṭho āvibhavatīti vattabbamevettha  natthi.<br/><br/>[03] tathā sabhāvato āyūhanalakkhaṇassāpi ^b^samudayassa,^eb^ dukkhadassanena nidānaṭṭho āvibhavati asappāyabhojanato  uppannabyādhidassanena bhojanassa byādhinidānabhāvo viya. visaṃyogabhūtassa nirodhassa dassanena  saṃyogaṭṭho. niyyānabhūtassa ca maggassa dassanena palibodhaṭṭhoti.<br/><br/>[03] tathā nissaraṇalakkhaṇassāpi ^b^nirodhassa,^eb^ avivekabhūtassa samudayassa dassanena vivekaṭṭho āvibhavati.  maggadassanena asaṅkhataṭṭho, iminā hi anamataggasaṃsāre maggo nadiṭṭhapubbo, sopi ca sappaccayattā  saṅkhatoyevāti appaccayadhammassa asaṅkhatabhāvo ativiya pākaṭo hoti. dukkhadassanena panassa  amataṭṭho āvibhavati, dukkhaṃ hi visaṃ, amataṃ nibbānanti.<br/><br/>[03] tathā niyyānalakkhaṇassāpi ^b^maggassa,^eb^ samudayadassanena ``nāyaṃ hetu nibbānassa pattiyā,  ayaṃ hetū''ti hetuṭṭho āvibhavati. nirodhadassanena dassanaṭṭho, paramasukhumāni rūpāni  passato ``vippasannaṃ vata me ^a^M2.0334^ea^ cakkhū''nti cakkhussa vippasannabhāvo viya.  dukkhadassanena adhipateyyaṭṭho, anekarogāturakapaṇajanadassanena issarajanassa uḷārabhāvo viyāti  evamettha salakkhaṇavasena ekekassa, aññasaccadassanavasena ca itaresaṃ tiṇṇaṃ tiṇṇaṃ āvibhāvato  ekekassa cattāro cattāro atthā vuttā. maggakkhaṇe pana sabbe cete atthā ekeneva  dukkhādīsu ^a^V2.0332^ea^ catukiccena ñāṇena paṭivedhaṃ gacchantīti. ye pana nānābhisamayaṃ icchanti,  tesaṃ uttaraṃ abhidhamme kathāvatthusmiṃ vuttameva. 


volume: 150
item: 88
title: vuṭṭhānabalasamāyogakathā^pahātabbadhammapahānakathā^pariññādikiccakathā^pariññādippabhedakathā^
content:
  [03] 844^b^.^eb^ idāni yāni tāni pariññādīni cattāri kiccāni vuttāni, tesu -- <br/><br/>[21] tividhā hoti pariññā, tathā pahānampi sacchikiriyāpi. <br/><br/>[22] dve bhāvanā abhimatā, vinicchayo tattha ñātabbo.. <br/><br/>[03] 845^b^.^eb^ ^b^tividhā hoti pariññā^eb^ti ñātapariññā tīraṇapariññā pahānapariññāti  evaṃ pariññā tividhā hoti. tattha ``abhiññāpaññā ñātaṭṭhena ñāṇa''nti (paṭi0  ma0 mātikā 1.20) evaṃ uddisitvā ``ye ye dhammā abhiññātā honti, te te  dhammā ñātā hontī''ti (paṭi0 ma0 1.75) evaṃ saṅkhepato, ``sabbaṃ, bhikkhave, abhiññeyyaṃ.  kiñca, bhikkhave, sabbaṃ abhiññeyyaṃ? cakkhuṃ, bhikkhave, abhiññeyya''ntiādinā  (paṭi0 ma0 1.2) nayena vitthārato vuttā ^b^ñātapariññā^eb^ nāma. tassā sappaccayanāmarūpābhijānanā  āveṇikā bhūmi. <br/><br/>[03] 846^b^.^eb^ ``pariññāpaññā tīraṇaṭṭhena ñāṇa''nti (paṭi0 ma0 mātikā 1.21) evaṃ  uddisitvā pana ``ye ye dhammā pariññātā honti, te te dhammā tīritā hontī''ti  (paṭi0 ma0 1.75) evaṃ saṅkhepato, ``sabbaṃ, bhikkhave, pariññeyyaṃ. kiñca, bhikkhave,  sabbaṃ pariññeyyaṃ? cakkhuṃ, bhikkhave, pariññeyya''ntiādinā (paṭi0 ma0 1.21) nayena  vitthārato vuttā ^b^tīraṇapariññā^eb^ nāma. tassā kalāpasammasanato paṭṭhāya aniccaṃ  dukkhamanattāti tīraṇavasena pavattamānāya yāva anulomā āveṇikā bhūmi. <br/><br/>[03] 847^b^.^eb^ ``pahānapaññā pariccāgaṭṭhena ñāṇa''nti (paṭi0 ma0 mātikā 1.22) evaṃ  pana uddisitvā ``ye ye dhammā pahīnā honti, te te dhammā pariccattā hontī''ti (paṭi0  ma0 1.75) evaṃ vitthārato ^a^M2.0335^ea^ vuttā ``aniccānupassanāya niccasaññaṃ pajahatī''tiādinayappavattā  ^a^V2.0333^ea^ ^b^pahānapariññā^eb^. tassā bhaṅgānupassanato paṭṭhāya yāva maggañāṇā bhūmi, ayaṃ idha adhippetā.<br/><br/>[03] yasmā vā ñātatīraṇapariññāyopi tadatthāyeva, yasmā ca ye dhamme pajahati, te niyamato ñātā  ceva tīritā ca honti, tasmā pariññāttayampi iminā pariyāyena maggañāṇassa kiccanti  veditabbaṃ. <br/><br/>[03] 848^b^.^eb^ ^b^tathā pahānampī^eb^ti pahānampi hi vikkhambhanappahānaṃ tadaṅgappahānaṃ samucchedappahānanti  pariññā viya tividhameva hoti. tattha yaṃ sasevāle udake pakkhittena ghaṭena sevālassa  viya tena tena lokiyasamādhinā nīvaraṇādīnaṃ paccanīkadhammānaṃ vikkhambhanaṃ, idaṃ ^b^vikkhambhanappahānaṃ^eb^  nāma. pāḷiyaṃ pana ``vikkhambhanappahānañca nīvaraṇānaṃ paṭhamaṃ jhānaṃ bhāvayato''ti (paṭi0  ma0 1.24) nīvaraṇānaññeva vikkhambhanaṃ vuttaṃ, taṃ pākaṭattā vuttanti veditabbaṃ.  nīvaraṇāni hi jhānassa pubbabhāgepi pacchābhāgepi na sahasā cittaṃ ajjhottharanti, vitakkādayo  appitakkhaṇeyeva. tasmā nīvaraṇānaṃ vikkhambhanaṃ pākaṭaṃ. <br/><br/>[03] 849^b^.^eb^ yaṃ pana rattibhāge samujjalitena padīpena andhakārassa viya tena tena vipassanāya  avayavabhūtena ñāṇaṅgena paṭipakkhavaseneva tassa tassa pahātabbadhammassa pahānaṃ, idaṃ ^b^tadaṅgappahānaṃ^eb^  nāma. seyyathidaṃ -- nāmarūpaparicchedena tāva sakkāyadiṭṭhiyā. paccayapariggahena ahetuvisamahetudiṭṭhiyā  ceva kaṅkhāmalassa ca. kalāpasammasanena ``ahaṃ mamā''ti samūhagāhassa. maggāmaggavavatthānena  amagge maggasaññāya. udayadassanena ucchedadiṭṭhiyā. vayadassanena sassatadiṭṭhiyā. bhayatupaṭṭhānena  sabhaye abhayasaññāya. ādīnavadassanena assādasaññāya. nibbidānupassanena abhiratisaññāya.  muñcitukamyatāya amuñcitukāmabhāvassa. paṭisaṅkhānena appaṭisaṅkhānassa. upekkhāya anupekkhanassa.  anulomena saccapaṭilomagāhassa pahānaṃ.<br/><br/>[03] yaṃ vā pana aṭṭhārasasu mahāvipassanāsu aniccānupassanāya niccasaññāya. dukkhānupassanāya  sukhasaññāya. anattānupassanāya attasaññāya. nibbidānupassanāya nandiyā. virāgānupassanāya  rāgassa. nirodhānupassanāya ^a^M2.0336^ea^ samudayassa.  paṭinissaggānupassanāya ^a^V2.0334^ea^ ādānassa.  khayānupassanāya ghanasaññāya. vayānupassanāya āyūhanassa. vipariṇāmānupassanāya dhuvasaññāya.  animittānupassanāya nimittassa. appaṇihitānupassanāya paṇidhiyā. suññatānupassanāya  abhinivesassa. adhipaññādhammavipassanāya sārādānābhinivesassa. yathābhūtañāṇadassanena  sammohābhinivesassa. ādīnavānupassanāya ālayābhinivesassa. paṭisaṅkhānupassanāya appaṭisaṅkhāya.  vivaṭṭānupassanāya saṃyogābhinivesassa pahānaṃ. idampi ^b^tadaṅgappahāna^eb^meva. <br/><br/>[03] 850^b^.^eb^ tattha yathā aniccānupassanādīhi sattahi niccasaññādīnaṃ pahānaṃ hoti, taṃ bhaṅgānupassane  vuttameva.<br/><br/>[03] ^b^khayānupassanā^eb^ti pana ghanavinibbhogaṃ katvā aniccaṃ khayaṭṭhenāti evaṃ khayaṃ passato  ñāṇaṃ. tena ghanasaññāya pahānaṃ hoti.<br/><br/>[03] ^b^vayānupassanā^eb^ti -- <br/><br/>[21] ārammaṇānvayena, ubho ekavavatthānā. <br/><br/>[22] nirodhe adhimuttatā, vayalakkhaṇavipassanāti.. -- <br/><br/>[25] evaṃ vuttā paccakkhato ceva anvayato ca saṅkhārānaṃ bhaṅgaṃ disvā tasmiññeva bhaṅgasaṅkhāte  nirodhe adhimuttatā, tāya āyūhanassa pahānaṃ hoti. yesaṃ hi atthāya āyūheyya,  ``te evaṃ vayadhammā''ti vipassato āyūhane cittaṃ na namati.<br/><br/>[03] ^b^vipariṇāmānupassanā^eb^ti rūpasattakādivasena taṃ taṃ paricchedaṃ atikkamma aññathāpavattidassanaṃ.  uppannassa vā jarāya ceva maraṇena ca dvīhākārehi vipariṇāmadassanaṃ, tāya dhuvasaññāya  pahānaṃ hoti.<br/><br/>[03] ^b^animittānupassanā^eb^ti aniccānupassanāva, tāya niccanimittassa pahānaṃ hoti.<br/><br/>[03] ^b^appaṇihitānupassanā^eb^ti dukkhānupassanāva, tāya sukhapaṇidhisukhapatthanāpahānaṃ hoti.<br/><br/>[03] ^b^suññatānupassanā^eb^ti anattānupassanāva, tāya ``atthi attā''ti abhinivesassa pahānaṃ  hoti.<br/><br/>[03] ^b^adhipaññādhammavipassanā^eb^ti ^a^M2.0337^ea^ ^a^V2.0335^ea^ -- <br/><br/>[21] ``ārammaṇañca paṭisaṅkhā, bhaṅgañca anupassati. <br/><br/>[22] suññato ca upaṭṭhānaṃ, adhipaññā vipassanā''ti.. -- <br/><br/>[25] evaṃ vuttā rūpādiārammaṇaṃ jānitvā tassa ca ārammaṇassa tadārammaṇassa ca cittassa  bhaṅgaṃ disvā ``saṅkhārāva bhijjanti, saṅkhārānaṃ maraṇaṃ, na añño koci atthī''ti bhaṅgavasena  suññataṃ gahetvā pavattā vipassanā. sā adhipaññā ca dhammesu ca vipassanāti katvā  adhipaññādhammavipassanāti vuccati, tāya niccasārābhāvassa ca attasārābhāvassa ca suṭṭhu  diṭṭhattā sārādānābhinivesassa pahānaṃ hoti.<br/><br/>[03] ^b^yathābhūtañāṇadassana^eb^nti sappaccayanāmarūpapariggaho, tena ``ahosiṃ nu kho ahaṃ atītamaddhāna''ntiādivasena  ceva, ``issarato loko sambhotī''tiādivasena ca pavattassa sammohābhinivesassa pahānaṃ  hoti.<br/><br/>[03] ^b^ādīnavānupassanā^eb^ti bhayatupaṭṭhānavasena uppannaṃ sabbabhavādīsu ādīnavadassanañāṇaṃ, tena  ``kiñci allīyitabbaṃ na dissatī''ti ālayābhinivesassa pahānaṃ hoti.<br/><br/>[03] ^b^paṭisaṅkhānupassanā^eb^ti muñcanassa upāyakaraṇaṃ paṭisaṅkhāñāṇaṃ, tena appaṭisaṅkhāya pahānaṃ  hoti.<br/><br/>[03] ^b^vivaṭṭānupassanā^eb^ti saṅkhārupekkhā ceva anulomañca. tadā hissa cittaṃ īsakapoṇe  padumapalāse udakabindu viya sabbasmā saṅkhāragatā patilīyati, patikuṭati, pativattatīti  vuttaṃ. tasmā tāya saṃyogābhinivesassa pahānaṃ hoti, kāmasaṃyogādikassa kilesābhinivesassa  kilesappavattiyā pahānaṃ hotīti attho. evaṃ vitthārato tadaṅgappahānaṃ veditabbaṃ.  pāḷiyaṃ pana ``tadaṅgappahānañca diṭṭhigatānaṃ nibbedhabhāgiyaṃ samādhiṃ bhāvayato''ti (paṭi0  ma0 1.24) saṅkhepeneva vuttaṃ. <br/><br/>[03] 851^b^.^eb^ yaṃ ^a^V2.0336^ea^ pana asanivicakkābhihatassa rukkhassa viya ariyamaggañāṇena saṃyojanādīnaṃ dhammānaṃ  yathā na puna pavatti, evaṃ pahānaṃ, idaṃ ^b^samucchedappahānaṃ^eb^ nāma. yaṃ sandhāya vuttaṃ  ``samucchedappahānañca lokuttaraṃ khayagāmimaggaṃ bhāvayato''ti (paṭi0 ma0 1.24)   ^a^M2.0338^ea^. iti imesu tīsu pahānesu samucchedappahānameva idha adhippetaṃ. yasmā  pana tassa yogino pubbabhāge vikkhambhanatadaṅgappahānānipi tadatthāneva, tasmā pahānattayampi  iminā pariyāyena maggañāṇassa kiccanti veditabbaṃ. paṭirājānaṃ vadhitvā rajjaṃ pattena  hi yampi tato pubbe kataṃ, sabbaṃ ``idañcidañca raññā kata''ntiyeva vuccati. <br/><br/>[03] 852^b^.^eb^ ^b^sacchikiriyāpī^eb^ti lokiyasacchikiriyā lokuttarasacchikiriyāti dvedhā  bhinnāpi lokuttarāya dassanabhāvanāvasena bhedato tividhā hoti. tattha ``paṭhamassa jhānassa  lābhīmhi, vasīmhi, paṭhamajjhānaṃ sacchikataṃ mayā''tiādinā (pārā0 203-204) nayena  āgatā paṭhamajjhānādīnaṃ phassanā lokiyasacchikiriyā nāma. ^b^phassanā^eb^ti adhigantvā  ``idaṃ mayā adhigata''nti paccakkhato ñāṇaphassena phusanā. imameva hi atthaṃ sandhāya  ``sacchikiriyā paññā phassanaṭṭhe ñāṇa''nti (paṭi0 ma0 mātikā 1.24) uddisitvā  ``ye ye dhammā sacchikatā honti, te te dhammā phassitā hontī''ti (paṭi0 ma0  1.75) sacchikiriyaniddeso vutto. <br/><br/>[01] apica attano santāne anuppādetvāpi ye dhammā kevalaṃ aparappaccayena ñāṇena ñātā,  te sacchikatā honti. teneva hi ``sabbaṃ, bhikkhave, sacchikātabbaṃ. kiñca, bhikkhave,  sabbaṃ sacchikātabbaṃ? cakkhu, bhikkhave, sacchikātabba''ntiādi (paṭi0 ma0 1.29)  vuttaṃ.<br/><br/>[03] aparampi vuttaṃ ``rūpaṃ passanto sacchikaroti. vedanaṃ...pe0... viññāṇaṃ passanto  sacchikaroti. cakkhuṃ...pe0... jarāmaraṇaṃ...pe0... amatogadhaṃ nibbānaṃ passanto sacchikarotīti.  ye ye dhammā sacchikatā honti, te te dhammā phassitā hontī''ti (paṭi0 ma0 1.29).<br/><br/>[03] paṭhamamaggakkhaṇe pana nibbānadassanaṃ dassanasacchikiriyā. sesamaggakkhaṇesu bhāvanāsacchikiriyāti.  sā duvidhāpi idha adhippetā. tasmā dassanabhāvanāvasena nibbānassa sacchikiriyā  imassa ñāṇassa kiccanti veditabbaṃ. <br/><br/>[03] 853^b^.^eb^ ^b^dve^eb^ ^a^M2.0339^ea^ ^a^V2.0337^ea^ ^b^bhāvanā abhimatā^eb^ti bhāvanā pana lokiyabhāvanā lokuttarabhāvanāti  dveyeva abhimatā. tattha lokiyānaṃ sīlasamādhipaññānaṃ uppādanaṃ, tāhi ca santānavāsanaṃ  lokiyabhāvanā. lokuttarānaṃ uppādanaṃ, tāhi ca santānavāsanaṃ lokuttarabhāvanā.  tāsu idha lokuttarā adhippetā. lokuttarāni hi sīlādīni catubbidhampetaṃ ñāṇaṃ  uppādeti. tesaṃ sahajātapaccayāditāya tehi ca santānaṃ vāsetīti lokuttarabhāvanāvassa  kiccanti.<br/><br/>[03] evaṃ -- <br/><br/>[21] kiccāni pariññādīni, yāni vuttāni abhisamayakāle. <br/><br/>[22] tāni ca yathāsabhāvena, jānitabbāni sabbānīti..<br/><br/>[03] ettāvatā ca -- <br/><br/>[22] ``sīle patiṭṭhāya naro sapañño, cittaṃ paññañca bhāvaya''nti.. --<br/><br/>[03] evaṃ sarūpeneva ābhatāya paññābhāvanāya vidhānadassanatthaṃ yaṃ vuttaṃ ``mūlabhūtā dve visuddhiyo  sampādetvā sarīrabhūtā pañca visuddhiyo sampādentena bhāvetabbā''ti, taṃ vitthāritaṃ  hoti. kathaṃ bhāvetabbāti ayañca pañho vissajjitoti. <br/><br/>[06] iti sādhujanapāmojjatthāya kate visuddhimagge <br/><br/>[06] paññābhāvanādhikāre <br/><br/>[06] ñāṇadassanavisuddhiniddeso nāma <br/><br/>[06] bāvīsatimo paricchedo. 


volume: 150
item: 89
title: paññābhāvanānisaṃsaniddeso^^^ānisaṃsapakāsanā^
content:
  [03] 854^b^.^eb^ yaṃ ^a^M2.0340^ea^ ^a^V2.0338^ea^ pana vuttaṃ ``paññābhāvanāya ko ānisaṃso''ti, tattha vadāma.  ayañhi paññābhāvanā nāma anekasatānisaṃsā. tassā dīghenāpi addhunā na sukaraṃ vitthārato  ānisaṃsaṃ pakāsetuṃ. saṅkhepato panassā nānākilesaviddhaṃsanaṃ, ariyaphalarasānubhavanaṃ,  nirodhasamāpattisamāpajjanasamatthatā, āhuneyyabhāvādisiddhīti ayamānisaṃso veditabbo. 


volume: 150
item: 90
title: ^^ānisaṃsapakāsanā^nānākilesaviddhaṃsanakathā^
content:
  [03] 855^b^.^eb^ tattha yaṃ nāmarūpaparicchedato paṭṭhāya sakkāyadiṭṭhādīnaṃ vasena ^b^nānākilesaviddhaṃsanaṃ^eb^  vuttaṃ, ayaṃ lokikāya paññābhāvanāya ānisaṃso. yaṃ ariyamaggakkhaṇe saṃyojanādīnaṃ  vasena ^b^nānākilesaviddhaṃsanaṃ^eb^ vuttaṃ, ayaṃ lokuttarāya paññābhāvanāya ānisaṃsoti  veditabbo. <br/><br/>[21] bhīmavegānupatitā, asanīva siluccaye. <br/><br/>[22] vāyuvegasamuṭṭhito, araññamiva pāvako.. <br/><br/>[21] andhakāraṃ viya ravi, satejujjalamaṇḍalo. <br/><br/>[22] dīgharattānupatitaṃ, sabbānatthavidhāyakaṃ.. <br/><br/>[21] kilesajālaṃ paññā hi, viddhaṃsayati bhāvitā. <br/><br/>[22] sandiṭṭhikamato jaññā, ānisaṃsamimaṃ idha.. 


volume: 150
item: 91
title: ^ānisaṃsapakāsanā^nānākilesaviddhaṃsanakathā^phalasamāpattikathā^
content:
  [03] 856^b^.^eb^ ^b^ariyaphalarasānubhavana^eb^nti ^a^V2.0339^ea^ na kevalañca kilesaviddhaṃsanaññeva, ariyaphalarasānubhavanampi  paññābhāvanāya ānisaṃso. ariyaphalanti hi sotāpattiphalādi sāmaññaphalaṃ vuccati.  tassa dvīhākārehi rasānubhavanaṃ hoti. maggavīthiyañca phalasamāpattivasena ca pavattiyaṃ.  tatrāssa maggavīthiyaṃ pavatti dassitāyeva. <br/><br/>[03] 857^b^.^eb^ apica ^a^M2.0341^ea^ ye ``saṃyojanappahānamattameva phalaṃ nāma, na koci añño  dhammo atthī''ti vadanti, tesaṃ anunayatthaṃ idaṃ suttampi dassetabbaṃ -- ``kathaṃ payogapaṭippassaddhipaññā  phale ñāṇaṃ? sotāpattimaggakkhaṇe dassanaṭṭhena sammādiṭṭhi micchādiṭṭhiyā vuṭṭhāti, tadanuvattakakilesehi  ca khandhehi ca vuṭṭhāti, bahiddhā ca sabbanimittehi vuṭṭhāti. tampayogapaṭippassaddhattā  uppajjati sammādiṭṭhi, maggassetaṃ phala''nti (paṭi0 ma0 1.63) vitthāretabbaṃ.<br/><br/>[03] ``cattāro maggā apariyāpannā, cattāri ca sāmaññaphalāni, ime dhammā appamāṇārammaṇā''  (dha0 sa0 1422). ``mahaggato dhammo appamāṇassa dhammassa anantarapaccayena paccayo''ti (paṭṭhā0  2.12.62) evamādīnipi cettha sādhakāni. <br/><br/>[03] 858^b^.^eb^ phalasamāpattiyaṃ pavattidassanatthaṃ panassa idaṃ pañhākammaṃ -- kā phalasamāpatti,  ke taṃ samāpajjanti, ke na samāpajjanti, kasmā samāpajjanti, kathañcassā samāpajjanaṃ  hoti, kathaṃ ṭhānaṃ, kathaṃ vuṭṭhānaṃ, kiṃ phalassa anantaraṃ, kassa ca phalaṃ anantaranti? <br/><br/>[03] 859^b^.^eb^ tattha ^b^kā phalasamāpattī^eb^ti yā ariyaphalassa nirodhe appanā. <br/><br/>[03] 860^b^.^eb^ ^b^ke taṃ samāpajjanti, ke na samāpajjantī^eb^ti sabbepi puthujjanā na samāpajjanti.  kasmā? anadhigatattā. ariyā pana sabbepi samāpajjanti. kasmā? adhigatattā.  uparimā pana heṭṭhimaṃ na samāpajjanti, puggalantarabhāvupagamanena paṭippassaddhattā. heṭṭhimā  ca uparimaṃ, anadhigatattā. attano attanoyeva pana phalaṃ samāpajjantīti idamettha sanniṭṭhānaṃ.<br/><br/>[03] keci pana ``sotāpannasakadāgāminopi na samāpajjanti. uparimā dveyeva samāpajjantī''ti  ^a^V2.0340^ea^ vadanti. idañca tesaṃ kāraṇaṃ, ete hi samādhismiṃ paripūrakārinoti. taṃ puthujjanassāpi  attanā paṭiladdhalokiyasamādhisamāpajjanato akāraṇameva. kiñcettha kāraṇākāraṇacintāya.  nanu pāḷiyaṃyeva vuttaṃ -- ``katame dasa gotrabhudhammā vipassanāvasena uppajjanti? sotāpattimaggapaṭilābhatthāya  uppādaṃ pavattaṃ...pe0... upāyāsaṃ bahiddhā saṅkhāranimittaṃ abhibhuyyatīti gotrabhu.  sotāpattiphalasamāpattatthāya sakadāgāmimaggaṃ ^a^M2.0342^ea^ ...pe0... arahattaphalasamāpattatthāya...  suññatavihārasamāpattatthāya... animittavihārasamāpattatthāya uppādaṃ...pe0... bahiddhā  saṅkhāranimittaṃ abhibhuyyatīti gotrabhū''ti (paṭi0 ma0 1.60). tasmā sabbepi ariyā  attano attano phalaṃ samāpajjantīti niṭṭhamettha gantabbaṃ. <br/><br/>[03] 861^b^.^eb^ ^b^kasmā samāpajjantī^eb^ti diṭṭhadhammasukhavihāratthaṃ. yathā hi rājā rajjasukhaṃ, devatā  dibbasukhaṃ anubhavanti, evaṃ ariyā ``ariyaṃ lokuttarasukhaṃ anubhavissāmā''ti  addhānapparicchedaṃ katvā icchiticchitakkhaṇe phalasamāpattiṃ samāpajjanti. <br/><br/>[03] 862^b^.^eb^ ^b^kathañcassā samāpajjanaṃ hoti, kathaṃ ṭhānaṃ, kathaṃ vuṭṭhāna^eb^nti dvīhi tāva ākārehi  assā samāpajjanaṃ hoti -- nibbānato aññassa ārammaṇassa amanasikārā nibbānassa ca  manasikārā. yathāha -- ``dve kho, āvuso, paccayā animittāya cetovimuttiyā samāpattiyā  sabbanimittānañca amanasikāro, animittāya ca dhātuyā manasikāro''ti (ma0 ni0  1.458). <br/><br/>[03] 863^b^.^eb^ ayampanettha samāpajjanakkamo. phalasamāpattatthikena hi ariyasāvakena rahogatena  paṭisallīnena udayabbayādivasena saṅkhārā vipassitabbā. tassa pavattānupubbavipassanassa saṅkhārārammaṇagotrabhuñāṇānantarā  phalasamāpattivasena nirodhe cittaṃ appeti. phalasamāpattininnatāya cettha sekkhassāpi  phalameva uppajjati, na maggo.<br/><br/>[03] ye pana vadanti ``sotāpanno `phalasamāpattiṃ samāpajjissāmī'ti vipassanaṃ paṭṭhapetvā  sakadāgāmī hoti. sakadāgāmī ca anāgāmī''ti, te vattabbā ``evaṃ sati  anāgāmī arahā bhavissati, arahā paccekabuddho, paccekabuddho ca buddho. tasmā  na kiñci etaṃ, pāḷivaseneva ca paṭikkhitta''ntipi na gahetabbaṃ. idameva pana gahetabbaṃ --  sekkhassāpi phalameva ^a^V2.0341^ea^ uppajjati, na maggo. phalañcassa sace anena paṭhamajjhāniko maggo  adhigato hoti. paṭhamajjhānikameva uppajjati. sace dutiyādīsu aññatarajjhāniko, dutiyādīsu  aññatarajjhānikamevāti. evaṃ tāvassā samāpajjanaṃ hoti. <br/><br/>[03] 864^b^.^eb^ ``tayo ^a^M2.0343^ea^ kho, āvuso, paccayā animittāya cetovimuttiyā ṭhitiyā  sabbanimittānañca amanasikāro, animittāya ca dhātuyā manasikāro, pubbe ca abhisaṅkhāro''ti  (ma0 ni0 1.458) vacanato panassā tīhākārehi ṭhānaṃ hoti. tattha ^b^pubbe ca abhisaṅkhāro^eb^ti  samāpattito pubbe kālaparicchedo. ``asukasmiṃ nāma kāle vuṭṭhahissāmī''ti  paricchinnattā hissā yāva so kālo nāgacchati, tāva ṭhānaṃ hoti. evamassā ṭhānaṃ  hotīti. <br/><br/>[03] 865^b^.^eb^ ``dve kho, āvuso, paccayā animittāya cetovimuttiyā vuṭṭhānāya sabbanimittānañca  manasikāro, animittāya ca dhātuyā amanasikāro''ti (ma0 ni0 1.458) vacanato panassā  dvīhākārehi vuṭṭhānaṃ hoti. tattha ^b^sabbanimittāna^eb^nti rūpanimittavedanāsaññāsaṅkhāraviññāṇanimittānaṃ.  kāmañca na sabbānevetāni ekato manasikaroti sabbasaṅgāhikavasena panetaṃ vuttaṃ.  tasmā yaṃ bhavaṅgassa ārammaṇaṃ hoti, taṃ manasikaroto phalasamāpattivuṭṭhānaṃ hotīti evamassā  vuṭṭhānaṃ veditabbaṃ. <br/><br/>[03] 866^b^.^eb^ ^b^kiṃ phalassa anantaraṃ, kassa ca phalaṃ anantara^eb^nti phalassa tāva phalameva vā anantaraṃ  hoti, bhavaṅgaṃ vā. phalaṃ pana atthi maggānantaraṃ, atthi phalānantaraṃ, atthi gotrabhuanantaraṃ,  atthi nevasaññānāsaññāyatanānantaraṃ. tattha maggavīthiyaṃ maggānantaraṃ, purimassa purimassa  pacchimaṃ pacchimaṃ phalānantaraṃ. phalasamāpattīsu purimaṃ purimaṃ gotrabhuanantaraṃ.  ^b^gotrabhū^eb^ti cettha anulomaṃ veditabbaṃ. vuttañhetaṃ paṭṭhāne -- ``arahato anulomaṃ  phalasamāpattiyā anantarapaccayena paccayo. sekkhānaṃ anulomaṃ phalasamāpattiyā anantarapaccayena  paccayo''ti (paṭṭhā0 1.1.417). yena phalena nirodhā vuṭṭhānaṃ hoti, taṃ nevasaññānāsaññāyatanānantaranti.  tattha ṭhapetvā maggavīthiyaṃ uppannaṃ phalaṃ avasesaṃ sabbaṃ phalasamāpattivasena pavattaṃ nāma.  evametaṃ maggavīthiyaṃ phalasamāpattiyaṃ vā uppajjanavasena, <br/><br/>[21] paṭippassaddhadarathaṃ ^a^V2.0342^ea^, amatārammaṇaṃ subhaṃ. <br/><br/>[22] vantalokāmisaṃ santaṃ, sāmaññaphalamuttamaṃ.. <br/><br/>[21] ojavantena sucinā, sukhena abhisanditaṃ. <br/><br/>[22] yena sātātisātena, amatena madhuṃ viya.. <br/><br/>[21] taṃ ^a^M2.0344^ea^ sukhaṃ tassa ariyassa, rasabhūtamanuttaraṃ. <br/><br/>[22] phalassa paññaṃ bhāvetvā, yasmā vindati paṇḍito.. <br/><br/>[21] tasmā ariyaphalassetaṃ, rasānubhavanaṃ idha. <br/><br/>[22] vipassanābhāvanāya, ānisaṃsoti vuccati.. 


volume: 150
item: 92
title: ānisaṃsapakāsanā^nānākilesaviddhaṃsanakathā^phalasamāpattikathā^nirodhasamāpattikathā^
content:
  [03] 867^b^.^eb^ ^b^nirodhasamāpattisamāpajjanasamatthatā^eb^ti na kevalañca ariyaphalarasānubhavanaṃyeva, ayaṃ  pana nirodhasamāpattiyā samāpajjanasamatthatāpi imissā paññābhāvanāya ānisaṃsoti veditabbo.<br/><br/>[03] tatridaṃ nirodhasamāpattiyā vibhāvanatthaṃ pañhākammaṃ -- kā nirodhasamāpatti, ke taṃ  samāpajjanti, ke na samāpajjanti, kattha samāpajjanti, kasmā samāpajjanti, kathañcassā  samāpajjanaṃ hoti, kathaṃ ṭhānaṃ, kathaṃ vuṭṭhānaṃ, vuṭṭhitassa kiṃninnaṃ cittaṃ hoti,  matassa ca samāpannassa ca ko viseso, nirodhasamāpatti kiṃ saṅkhatā asaṅkhatā lokiyā  lokuttarā nipphannā anipphannāti? <br/><br/>[03] 868^b^.^eb^ tattha ^b^kā nirodhasamāpattī^eb^ti yā anupubbanirodhavasena cittacetasikānaṃ  dhammānaṃ appavatti. ^b^ke taṃ samāpajjanti, ke na samāpajjantī^eb^ti sabbepi puthujjanā,  sotāpannā, sakadāgāmino, sukkhavipassakā ca anāgāmino, arahanto na samāpajjanti.  aṭṭhasamāpattilābhino pana anāgāmino, khīṇāsavā ca  samāpajjanti. ``dvīhi balehi samannāgatattā ^a^V2.0343^ea^,  tayo ca saṅkhārānaṃ paṭippassaddhiyā, soḷasahi ñāṇacariyāhi, navahi samādhicariyāhi vasībhāvatā  paññā nirodhasamāpattiyā ñāṇa''nti (paṭi0 ma0 mātikā 1.34) hi vuttaṃ. ayañca  sampadā ṭhapetvā aṭṭhasamāpattilābhino anāgāmikhīṇāsave aññesaṃ natthi. tasmā teyeva  samāpajjanti, na aññe. <br/><br/>[03] 869^b^.^eb^ katamāni panettha dve balāni...pe0... katamā vasībhāvatāti? na ettha kiñci  amhehi vattabbaṃ atthi. sabbamidaṃ etassa uddesassa niddese vuttameva. yathāha -- <br/><br/>[02] ^b^``dvīhi^eb^ ^a^M2.0345^ea^ ^b^balehī^eb^ti dve balāni samathabalaṃ vipassanābalaṃ. katamaṃ  samathabalaṃ? nekkhammavasena cittassa ekaggatā avikkhepo samathabalaṃ. abyāpādavasena... ālokasaññāvasena...  avikkhepavasena...pe0... paṭinissaggānupassiassāsavasena... paṭinissaggānupassipassāsavasena  cittassa ekaggatā avikkhepo samathabalanti. kenaṭṭhena samathabalaṃ? paṭhamajjhānena nīvaraṇe  na kampatīti samathabalaṃ. dutiyajjhānena vitakkavicāre...pe0... nevasaññānāsaññāyatanasamāpattiyā  ākiñcaññāyatanasaññāya na kampatīti samathabalaṃ. uddhacce ca uddhaccasahagatakilese ca khandhe  ca na kampati na calati na vedhatīti samathabalaṃ. idaṃ ^b^samathabalaṃ^eb^. <br/><br/>[02] ``katamaṃ vipassanābalaṃ? aniccānupassanā vipassanābalaṃ. dukkhānupassanā... anattānupassanā...  nibbidānupassanā... virāgānupassanā... nirodhānupassanā... paṭinissaggānupassanā  vipassanābalaṃ. rūpe aniccānupassanā...pe0... rūpe paṭinissaggānupassanā vipassanābalaṃ.  vedanāya... saññāya... saṅkhāresu... viññāṇe... cakkhusmiṃ...pe0... jarāmaraṇe  aniccānupassanā. jarāmaraṇe paṭinissaggānupassanā vipassanābalanti. kenaṭṭhena  vipassanābalaṃ? aniccānupassanāya niccasaññāya na kampatīti vipassanābalaṃ. dukkhānupassanāya  sukhasaññāya na kampatīti... anattānupassanāya attasaññāya na kampatīti... nibbidānupassanāya  nandiyā na kampatīti... virāgānupassanāya rāge na kampatīti... nirodhānupassanāya  samudaye na kampatīti... paṭinissaggānupassanāya ādāne na kampatīti vipassanābalaṃ.  avijjāya ^a^V2.0344^ea^ ca avijjāsahagatakilese ca khandhe ca na kampati na calati na vedhatīti vipassanābalaṃ.  idaṃ ^b^vipassanābalaṃ^eb^. <br/><br/>[02] ^b^``tayo ca saṅkhārānaṃ paṭippassaddhiyā^eb^ti katamesaṃ tiṇṇannaṃ saṅkhārānaṃ paṭippassaddhiyā?  dutiyajjhānaṃ samāpannassa vitakkavicārā vacīsaṅkhārā paṭippassaddhā honti. catutthaṃ  jhānaṃ samāpannassa assāsapassāsā kāyasaṅkhārā paṭippassaddhā honti. saññāvedayitanirodhaṃ  samāpannassa saññā ca vedanā ca cittasaṅkhārā paṭippassaddhā honti. imesaṃ tiṇṇannaṃ  saṅkhārānaṃ paṭippassaddhiyā. <br/><br/>[02] ^b^``soḷasahi^eb^ ^a^M2.0346^ea^ ^b^ñāṇacariyāhī^eb^ti katamāhi soḷasahi ñāṇacariyāhi? aniccānupassanā  ñāṇacariyā. dukkhā... anattā... nibbidā... virāgā... nirodhā... paṭinissaggā...  vivaṭṭānupassanā ñāṇacariyā. sotāpattimaggo ñāṇacariyā. sotāpattiphalasamāpatti  ñāṇacariyā. sakadāgāmimaggo...pe0... arahattaphalasamāpatti ñāṇacariyā. imāhi  soḷasahi ñāṇacariyāhi. <br/><br/>[02] ^b^``navahi samādhicariyāhī^eb^ti katamāhi navahi samādhicariyāhi? paṭhamajjhānaṃ samādhicariyā.  dutiyajjhānaṃ...pe0... nevasaññānāsaññāyatanasamāpatti samādhicariyā. paṭhamajjhānapaṭilābhatthāya  vitakko ca vicāro ca pīti ca sukhañca cittekaggatā ca...pe0... nevasaññānāsaññāyatanasamāpattiṃ  paṭilābhatthāya vitakko ca vicāro ca pīti ca sukhañca cittekaggatā ca. imāhi  navahi samādhicariyāhi. <br/><br/>[02] ^b^``vasī^eb^ti pañca vasiyo -- āvajjanavasī, samāpajjanavasī, adhiṭṭhānavasī, vuṭṭhānavasī,  paccavekkhaṇavasī. paṭhamajjhānaṃ yatthicchakaṃ yadicchakaṃ yāvaticchakaṃ āvajjati, āvajjanāya  dandhāyitattaṃ natthīti āvajjanavasī. paṭhamajjhānaṃ yatthicchakaṃ yadicchakaṃ yāvaticchakaṃ  samāpajjati, samāpajjanāya dandhāyitattaṃ natthīti samāpajjanavasī...pe0... adhiṭṭhāti  adhiṭṭhāne...pe0... vuṭṭhāti vuṭṭhāne...pe0... paccavekkhati paccavekkhaṇāya dandhāyitattaṃ  natthīti paccavekkhaṇavasī. dutiyaṃ...pe0... nevasaññānāsaññāyatanasamāpattiṃ yatthicchakaṃ  yadicchakaṃ yāvaticchakaṃ āvajjati ^a^V2.0345^ea^ ...pe0... paccavekkhati. paccavekkhaṇāya dandhāyitattaṃ  natthīti paccavekkhaṇavasī. imā pañca vasiyo''ti (paṭi0 ma0 1.83). <br/><br/>[03] 870^b^.^eb^ ettha ca ``soḷasahi ñāṇacariyāhī''ti ukkaṭṭhaniddeso esa. anāgāmino pana cuddasahi  ñāṇacariyāhi hoti. yadi evaṃ sakadāgāmino dvādasahi sotāpannassa ca dasahi kiṃ  na hotīti? na hoti, samādhipāribandhikassa pañca kāmaguṇikarāgassa appahīnattā.  tesaṃ hi so appahīno. tasmā samathabalaṃ na paripuṇṇaṃ hoti, tasmiṃ aparipūre dvīhi  balehi samāpajjitabbaṃ nirodhasamāpattiṃ balavekallena samāpajjituṃ na sakkonti.  anāgāmissa pana so pahīno, tasmā esa paripuṇṇabalo ^a^M2.0347^ea^ hoti. paripuṇṇabalattā  sakkoti. tenāha bhagavā -- ``nirodhā vuṭṭhahantassa nevasaññānāsaññāyatanakusalaṃ phalasamāpattiyā  anantarapaccayena paccayo''ti (paṭṭhā0 1.1.417). idañhi paṭṭhāne mahāpakaraṇe anāgāminova  nirodhā vuṭṭhānaṃ sandhāya vuttanti. <br/><br/>[03] 871^b^.^eb^ ^b^kattha samāpajjantī^eb^ti pañcavokārabhave. kasmā? anupubbasamāpattisabbhāvato.  catuvokārabhave pana paṭhamajjhānādīnaṃ uppatti natthi. tasmā na sakkā tattha samāpajjitunti.  keci pana ``vatthussa abhāvā''ti vadanti. <br/><br/>[03] 872^b^.^eb^ ^b^kasmā samāpajjantī^eb^ti saṅkhārānaṃ pavattibhede ukkaṇṭhitvā diṭṭheva dhamme acittakā  hutvā ``nirodhaṃ nibbānaṃ patvā sukhaṃ viharissāmā''ti samāpajjanti. <br/><br/>[03] 873^b^.^eb^ ^b^kathañcassā samāpajjanaṃ hotī^eb^ti samathavipassanāvasena ussakkitvā katapubbakiccassa  nevasaññānāsaññāyatanaṃ nirodhayato, evamassa samāpajjanaṃ hoti. yo hi samathavaseneva ussakkati,  so nevasaññānāsaññāyatanasamāpattiṃ patvā tiṭṭhati. yo pana vipassanāvaseneva ussakkati,  so phalasamāpattiṃ patvā tiṭṭhati. yo pana ubhayavaseneva ussakkitvā pubbakiccaṃ  katvā nevasaññānāsaññāyatanaṃ nirodheti, so taṃ samāpajjatīti ayamettha saṅkhepo. <br/><br/>[03] 874^b^.^eb^ ayaṃ pana vitthāro -- idha bhikkhu nirodhaṃ samāpajjitukāmo  katabhattakicco sudhotahatthapādo ^a^V2.0346^ea^  vivitte okāse supaññattamhi āsane nisīdati pallaṅkaṃ ābhujitvā ujuṃ kāyaṃ  paṇidhāya parimukhaṃ satiṃ upaṭṭhapetvā, so paṭhamaṃ jhānaṃ samāpajjitvā vuṭṭhāya tattha saṅkhāre  aniccato dukkhato anattato vipassati.<br/><br/>[03] vipassanā panesā tividhā hoti -- saṅkhāraparigaṇhanakavipassanā, phalasamāpattivipassanā,  nirodhasamāpattivipassanāti. tattha saṅkhāraparigaṇhanakavipassanā mandā vā hotu tikkhā  vā, maggassa padaṭṭhānaṃ hotiyeva. phalasamāpattivipassanā ^a^M2.0348^ea^ tikkhāva vaṭṭati  maggabhāvanāsadisā. nirodhasamāpattivipassanā pana nātimandanātitikkhā vaṭṭati. tasmā  esa nātimandāya nātitikkhāya vipassanāya te saṅkhāre vipassati.<br/><br/>[03] tato dutiyaṃ jhānaṃ samāpajjitvā vuṭṭhāya tattha saṅkhāre tatheva vipassati. tato tatiyaṃ  jhānaṃ...pe0... tato viññāṇañcāyatanaṃ samāpajjitvā vuṭṭhāya tattha saṅkhāre tatheva vipassati.  tathā ākiñcaññāyatanaṃ samāpajjitvā vuṭṭhāya catubbidhaṃ pubbakiccaṃ karoti -- nānābaddhāvikopanaṃ,  saṅghapaṭimānanaṃ, satthupakkosanaṃ, addhānaparicchedanti. <br/><br/>[03] 875^b^.^eb^ tattha ^b^nānābaddhāvikopana^eb^nti yaṃ iminā bhikkhunā saddhiṃ ekābaddhaṃ na hoti,  nānābaddhaṃ hutvā ṭhitaṃ pattacīvaraṃ vā mañcapīṭhaṃ vā nivāsagehaṃ vā aññaṃ vā pana  kiñci parikkhārajātaṃ, taṃ yathā na vikuppati, aggiudakavātacoraundūrādīnaṃ vasena  na vinassati, evaṃ adhiṭṭhātabbaṃ.<br/><br/>[03] tatridaṃ adhiṭṭhānavidhānaṃ ``idañca idañca imasmiṃ sattāhabbhantare mā agginā jhāyatu, mā  udakena vuyhatu, mā vātena viddhaṃsatu, mā corehi hariyatu, mā undūrādīhi khajjatū''ti.  evaṃ adhiṭṭhite taṃ sattāhaṃ tassa na koci parissayo hoti.<br/><br/>[03] anadhiṭṭhahato pana aggiādīhi vinassati mahānāgattherassa viya. thero kira mātūpāsikāya  gāmaṃ piṇḍāya pāvisi. upāsikā yāguṃ datvā āsanasālāya nisīdāpesi. thero  nirodhaṃ samāpajjitvā nisīdi. tasmiṃ nisinne āsanasālāya agginā gahitāya sesabhikkhū  attano attano nisinnāsanaṃ gahetvā palāyiṃsu. gāmavāsikā sannipatitvā  ^a^V2.0347^ea^ theraṃ  disvā ``alasasamaṇo''ti āhaṃsu. aggi tiṇaveṇukaṭṭhāni jhāpetvā theraṃ parikkhipitvā  aṭṭhāsi. manussā ghaṭehi udakaṃ āharitvā nibbāpetvā chārikaṃ apanetvā paribhaṇḍaṃ  katvā pupphāni vikiritvā namassamānā aṭṭhaṃsu. thero paricchinnakālavasena vuṭṭhāya  te disvā ``pākaṭomhi jāto''ti vehāsaṃ uppatitvā piyaṅgudīpaṃ agamāsi. idaṃ  nānābaddhāvikopanaṃ nāma.<br/><br/>[03] yaṃ ekābaddhaṃ hoti nivāsanapāvuraṇaṃ vā nisinnāsanaṃ vā, tattha visuṃ adhiṭṭhānakiccaṃ  natthi. samāpattivaseneva naṃ rakkhati āyasmato sañjīvassa viya ^a^M2.0349^ea^. vuttampi  cetaṃ ``āyasmato sañjīvassa samādhivipphārā iddhi, āyasmato sāriputtassa samādhivipphārā  iddhī''ti. <br/><br/>[03] 876^b^.^eb^ ^b^saṅghapaṭimānana^eb^nti saṅghassa paṭimānanaṃ udikkhanaṃ. yāva eso bhikkhu āgacchati,  tāva saṅghakammassa akaraṇanti attho. ettha ca na paṭimānanaṃ etassa pubbakiccaṃ, paṭimānanāvajjanaṃ  pana pubbakiccaṃ. tasmā evaṃ āvajjitabbaṃ ``sace mayi sattāhaṃ nirodhaṃ samāpajjitvā  nisinne saṅgho uttikammādīsu kiñcideva kammaṃ kattukāmo hoti, yāva maṃ  koci bhikkhu āgantvā na pakkosati, tāvadeva vuṭṭhahissāmī''ti. evaṃ katvā samāpanno  hi tasmiṃ samaye vuṭṭhātiyeva.<br/><br/>[03] yo pana evaṃ na karoti, saṅgho ca sannipatitvā taṃ apassanto ``asuko bhikkhu kuhi''nti  ``nirodhasamāpanno''ti vutte saṅgho kañci bhikkhuṃ peseti ``gaccha naṃ saṅghassa vacanena  pakkosāhī''ti. athassa tena bhikkhunā savanūpacāre ṭhatvā ``saṅgho taṃ āvuso paṭimānetī''ti  vuttamatteva vuṭṭhānaṃ hoti. evaṃ garukā hi saṅghassa āṇā nāma. tasmā taṃ āvajjitvā  yathā sayameva vuṭṭhāti, evaṃ samāpajjitabbaṃ. <br/><br/>[03] 877^b^.^eb^ ^b^satthupakkosana^eb^nti idhāpi satthupakkosanāvajjanameva imassa kiccaṃ. tasmā tampi  evaṃ āvajjitabbaṃ ``sace mayi sattāhaṃ nirodhaṃ samāpajjitvā nisinne satthā otiṇṇavatthusmiṃ  sikkhāpadaṃ vā paññapeti, tathārūpāya vā atthuppattiyā dhammaṃ  deseti, yāva maṃ ^a^V2.0348^ea^ koci  āgantvā na pakkosati, tāvadeva vuṭṭhahissāmī''ti. evaṃ katvā nisinno hi tasmiṃ  samaye vuṭṭhātiyeva.<br/><br/>[03] yo pana evaṃ na karoti, satthā ca saṅghe sannipatite taṃ apassanto ``asuko bhikkhu  kuhi''nti ``nirodhasamāpanno''ti vutte kañci bhikkhuṃ peseti ``gaccha naṃ mama  vacanena pakkosā''ti. athassa tena bhikkhunā savanūpacāre ṭhatvā ``satthā āyasmantaṃ  āmantetī''ti vuttamatteva vuṭṭhānaṃ hoti. evaṃ garukaṃ hi satthupakkosanaṃ, tasmā  taṃ āvajjitvā yathā sayameva vuṭṭhāti, evaṃ samāpajjitabbaṃ. <br/><br/>[03] 878^b^.^eb^ ^b^addhānaparicchedo^eb^ti jīvitaddhānassa paricchedo. iminā bhikkhunā addhānaparicchede  sukusalena bhavitabbaṃ. attano ``āyusaṅkhārā sattāhaṃ ^a^M2.0350^ea^ pavattissanti  na pavattissantī''ti āvajjitvāva samāpajjitabbaṃ. sace hi sattāhabbhantare nirujjhanake  āyusaṅkhāre anāvajjitvāva samāpajjati, nāssa nirodhasamāpatti maraṇaṃ paṭibāhituṃ  sakkoti. antonirodhe maraṇassa natthitāya antarāva samāpattito vuṭṭhāti. tasmā etaṃ  āvajjitvāva samāpajjitabbaṃ. avasesaṃ hi anāvajjitumpi vaṭṭati. idaṃ pana āvajjitabbamevāti  vuttaṃ. <br/><br/>[03] 879^b^.^eb^ so evaṃ ākiñcaññāyatanaṃ samāpajjitvā vuṭṭhāya imaṃ pubbakiccaṃ katvā nevasaññānāsaññāyatanaṃ  samāpajjati. athekaṃ vā dve vā cittavāre atikkamitvā acittako hoti, nirodhaṃ  phusati. kasmā panassa dvinnaṃ cittānaṃ uparicittāni na pavattantīti? nirodhassa payogattā.  idañhi imassa bhikkhuno dve samathavipassanādhamme yuganaddhe katvā aṭṭha samāpattiārohanaṃ  anupubbanirodhassa payogo, na nevasaññānāsaññāyatanasamāpattiyāti nirodhassa payogattā  dvinnaṃ cittānaṃ upari na pavattanti.<br/><br/>[03] yo pana bhikkhu ākiñcaññāyatanato vuṭṭhāya idaṃ pubbakiccaṃ akatvā nevasaññānāsaññāyatanaṃ  samāpajjati, so parato acittako bhavituṃ na sakkoti, paṭinivattitvā puna ākiñcaññāyataneyeva  patiṭṭhāti. maggaṃ agatapubbapurisūpamā cettha vattabbā --<br/><br/>[03] eko ^a^V2.0349^ea^ kira puriso ekaṃ maggaṃ agatapubbo antarā udakakandaraṃ vā gambhīraṃ udakacikkhallaṃ  atikkamitvā ṭhapitaṃ caṇḍātapasantattapāsāṇaṃ vā āgamma taṃ nivāsanapāvuraṇaṃ asaṇṭhapetvāva  kandaraṃ orūḷho parikkhāratemanabhayena punadeva tīre patiṭṭhāti. pāsāṇaṃ akkamitvāpi  santattapādo punadeva orabhāge patiṭṭhāti. tattha yathā so puriso asaṇṭhapitanivāsanapāvuraṇattā  kandaraṃ otiṇṇamattova, tattapāsāṇaṃ akkantamatto eva ca paṭinivattitvā oratova patiṭṭhāti,  evaṃ yogāvacaropi pubbakiccassa akatattā nevasaññānāsaññāyatanaṃ samāpannamattova  paṭinivattitvā ākiñcaññāyatane patiṭṭhāti.<br/><br/>[03] yathā pana pubbepi taṃ maggaṃ gatapubbapuriso taṃ ṭhānaṃ āgamma ekaṃ sāṭakaṃ daḷhaṃ nivāsetvā  aparaṃ hatthena gahetvā kandaraṃ uttaritvā tattapāsāṇaṃ ^a^M2.0351^ea^ vā akkantamattakameva  karitvā parato gacchati, evamevaṃ katapubbakicco bhikkhu nevasaññānāsaññāyatanaṃ samāpajjitvāva  parato acittako hutvā nirodhaṃ phusitvā viharati. <br/><br/>[03] 880^b^.^eb^ ^b^kathaṃ ṭhāna^eb^nti evaṃ samāpannāya panassā kālaparicchedavasena ceva antarāāyukkhayasaṅghapaṭimānanasatthupakkosanābhāvena  ca ṭhānaṃ hoti. <br/><br/>[03] 881^b^.^eb^ ^b^kathaṃ vuṭṭhāna^eb^nti anāgāmissa anāgāmiphaluppattiyā, arahato arahattaphaluppattiyāti  evaṃ dvedhā vuṭṭhānaṃ hoti. <br/><br/>[03] 882^b^.^eb^ ^b^vuṭṭhitassa kiṃninnaṃ cittaṃ hotī^eb^ti nibbānaninnaṃ. vuttaṃ hetaṃ ``saññāvedayitanirodhasamāpattiyā  vuṭṭhitassa kho, āvuso visākha, bhikkhuno vivekaninnaṃ cittaṃ hoti vivekapoṇaṃ  vivekapabbhāra''nti (ma0 ni0 1.464). <br/><br/>[03] 883^b^.^eb^ ^b^matassa ca samāpannassa ca ko viseso^eb^ti ayampi attho sutte vuttoyeva. yathāha --  ``yvāyaṃ, āvuso, mato kālaṅkato, tassa kāyasaṅkhārā niruddhā paṭippassaddhā, vacīsaṅkhārā...  cittasaṅkhārā niruddhā paṭippassaddhā, āyu parikkhīṇo, usmā vūpasantā, indriyāni paribhinnāni.  yo cāyaṃ bhikkhu saññāvedayitanirodhaṃ samāpanno, tassapi kāyasaṅkhārā ^a^V2.0350^ea^ niruddhā paṭippassaddhā,  vacīsaṅkhārā... cittasaṅkhārā niruddhā paṭippassaddhā, āyu aparikkhīṇo, usmā avūpasantā,  indriyāni aparibhinnānī''ti (ma0 ni0 1.457). <br/><br/>[03] 884^b^.^eb^ ^b^nirodhasamāpatti saṅkhatā^eb^tiādipucchāyaṃ pana saṅkhatātipi asaṅkhatātipi lokiyātipi  lokuttarātipi na vattabbā. kasmā? sabhāvato natthitāya. yasmā panassā samāpajjantassa  vasena samāpannā nāma hoti, tasmā nipphannāti vattuṃ vaṭṭati, no anipphannā. <br/><br/>[21] iti santaṃ samāpattiṃ, imaṃ ariyanisevitaṃ. <br/><br/>[27] diṭṭheva dhamme nibbānamitisaṅkhaṃ upāgataṃ. <br/><br/>[22] bhāvetvā ariyaṃ paññaṃ, samāpajjanti paṇḍitā.. <br/><br/>[21] yasmā tasmā imissāpi, samāpattisamatthatā. <br/><br/>[22] ariyamaggesu paññāya, ānisaṃsoti vuccatīti.. 


volume: 150
item: 93
title: nānākilesaviddhaṃsanakathā^phalasamāpattikathā^nirodhasamāpattikathā^āhuneyyabhāvādisiddhikathā^
content:
  [03] 885^b^.^eb^ ^b^āhuneyyabhāvādisiddhī^eb^ti ^a^M2.0352^ea^ na kevalañca nirodhasamāpattiyā samāpajjanasamatthatāva,  ayaṃ pana āhuneyyabhāvādisiddhipi imissā lokuttarapaññābhāvanāya ānisaṃsoti veditabbo.  avisesena hi catubbidhāyapi etissā bhāvitattā bhāvitapañño puggalo sadevakassa lokassa  āhuneyyo hoti pāhuneyyo dakkhiṇeyyo añjalīkaraṇīyo anuttaraṃ puññakkhettaṃ  lokassa. <br/><br/>[03] 886^b^.^eb^ visesato panettha paṭhamamaggapaññaṃ tāva bhāvetvā mandāya vipassanāya āgato mudindriyopi  ^b^sattakkhattuparamo^eb^ nāma hoti, sattasugatibhave saṃsaritvā dukkhassantaṃ karoti.  majjhimāya vipassanāya āgato majjhimindriyo ^b^kolaṃkolo^eb^ nāma hoti, dve vā tīṇi  vā kulāni ^a^V2.0351^ea^ sandhāvitvā saṃsaritvā dukkhassantaṃ karoti. tikkhāya vipassanāya āgato  tikkhindriyo ^b^ekabījī^eb^ nāma hoti, ekaññeva mānusakaṃ bhavaṃ nibbattetvā dukkhassantaṃ  karoti. <br/><br/>[03] 887^b^.^eb^ dutiyamaggapaññaṃ bhāvetvā ^b^sakadāgāmī^eb^ nāma hoti, sakideva imaṃ lokaṃ āgantvā  dukkhassantaṃ karoti. <br/><br/>[03] 888^b^.^eb^ tatiyamaggapaññaṃ bhāvetvā ^b^anāgāmī^eb^ nāma hoti. so indriyavemattatāvasena  antarāparinibbāyī, upahaccaparinibbāyī, asaṅkhāraparinibbāyī, sasaṅkhāraparinibbāyī,  uddhaṃsoto akaniṭṭhagāmīti pañcadhā. idha vihāyaniṭṭho hoti. tattha ^b^antarāparinibbāyī^eb^ti  yattha katthaci suddhāvāsabhave upapajjitvā āyuvemajjhaṃ appatvāva parinibbāyati. ^b^upahaccaparinibbāyī^eb^ti  āyuvemajjhaṃ atikkamitvā parinibbāyati. ^b^asaṅkhāraparinibbāyī^eb^ti asaṅkhārena appayogena  uparimaggaṃ nibbatteti. ^b^sasaṅkhāraparinibbāyī^eb^ti sasaṅkhārena sappayogena uparimaggaṃ nibbatteti.  ^b^uddhaṃsoto akaniṭṭhagāmī^eb^ti yatthupapanno, tato uddhaṃ yāva akaniṭṭhabhavā āruyha  tattha parinibbāyati. <br/><br/>[03] 889^b^.^eb^ catutthamaggapaññaṃ bhāvetvā koci ^b^saddhāvimutto^eb^ hoti, koci ^b^paññāvimutto^eb^  hoti, koci ^b^ubhatobhāgavimutto^eb^ hoti, koci ^b^tevijjo,^eb^ koci ^b^chaḷabhiñño,^eb^  koci ^b^paṭisambhidappabhedappatto^eb^ mahākhīṇāsavo. yaṃ sandhāya vuttaṃ ``maggakkhaṇe  panesa taṃ jaṭaṃ vijaṭeti nāma ^a^M2.0353^ea^. phalakkhaṇe vijaṭitajaṭo sadevakassa lokassa  aggadakkhiṇeyyo hotī''ti. <br/><br/>[21] evaṃ anekānisaṃsā, ariyapaññāya bhāvanā. <br/><br/>[22] yasmā tasmā kareyyātha, ratiṃ tattha vicakkhaṇo.. <br/><br/>[03] 890^b^.^eb^ ettāvatā ca -- <br/><br/>[21] sīle patiṭṭhāya naro sapañño, cittaṃ paññañca bhāvayaṃ. <br/><br/>[22] ātāpī nipako bhikkhu, so imaṃ vijaṭaye jaṭanti.. --<br/><br/>[03] imissā ^a^V2.0352^ea^ gāthāya sīlasamādhipaññāmukhena desite visuddhimagge sānisaṃsā paññābhāvanā paridīpitā  hotīti. <br/><br/>[06] iti sādhujanapāmojjatthāya kate visuddhimagge <br/><br/>[06] paññābhāvanādhikāre <br/><br/>[06] paññābhāvanānisaṃsaniddeso nāma <br/><br/>[06] tevīsatimo paricchedo. 


volume: 150
item: 94
title: phalasamāpattikathā^nirodhasamāpattikathā^āhuneyyabhāvādisiddhikathā^nigamanakathā^
content:
  [03] 891^b^.^eb^ ettāvatā ^a^M2.0354^ea^ ca -- <br/><br/>[21] ``sīle patiṭṭhāya naro sapañño, cittaṃ paññañca bhāvayaṃ. <br/><br/>[22] ātāpī nipako bhikkhu, so imaṃ vijaṭaye jaṭa''nti.. --<br/><br/>[03] imaṃ gāthaṃ nikkhipitvā yadavocumha -- <br/><br/>[21] ``imissā dāni gāthāya, kathitāya mahesinā. <br/><br/>[22] vaṇṇayanto yathābhūtaṃ, atthaṃ sīlādibhedanaṃ.. <br/><br/>[21] ``sudullabhaṃ labhitvāna, pabbajjaṃ jinasāsane. <br/><br/>[22] sīlādisaṅgahaṃ khemaṃ, ujuṃ maggaṃ visuddhiyā.. <br/><br/>[21] ``yathābhūtaṃ ajānantā, suddhikāmāpi ye idha. <br/><br/>[22] visuddhiṃ nādhigacchanti, vāyamantāpi yogino.. <br/><br/>[21] ``tesaṃ ^a^V2.0353^ea^ pāmojjakaraṇaṃ, suvisuddhavinicchayaṃ. <br/><br/>[22] mahāvihāravāsīnaṃ, desanānayanissitaṃ.. <br/><br/>[21] ``visuddhimaggaṃ bhāsissaṃ, taṃ me sakkacca bhāsato. <br/><br/>[22] visuddhikāmā sabbepi, nisāmayatha sādhavo''ti..<br/><br/>[03] svāyaṃ bhāsito hoti. <br/><br/>[03] 892^b^.^eb^ tattha ca -- <br/><br/>[21] tesaṃ sīlādibhedānaṃ, atthānaṃ yo vinicchayo. <br/><br/>[22] pañcannampi nikāyānaṃ, vutto aṭṭhakathānaye.. <br/><br/>[21] samāharitvā taṃ sabbaṃ, yebhuyyena sanicchayo. <br/><br/>[22] sabbasaṅkaradosehi, mutto yasmā pakāsito.. <br/><br/>[21] tasmā visuddhikāmehi, suddhapaññehi yogihi. <br/><br/>[22] visuddhimagge etasmiṃ, karaṇīyova ādaroti.. <br/><br/>[03] 893^b^.^eb^ <br/><br/>[21] vibhajjavādiseṭṭhānaṃ ^a^M2.0355^ea^, theriyānaṃ yasassinaṃ. <br/><br/>[22] mahāvihāravāsīnaṃ, vaṃsajassa vibhāvino.. <br/><br/>[21] bhadantasaṅghapālassa, sucisallekhavuttino. <br/><br/>[22] vinayācārayuttassa, yuttassa paṭipattiyaṃ.. <br/><br/>[21] khantisoraccamettādi-guṇabhūsitacetaso. <br/><br/>[22] ajjhesanaṃ gahetvāna, karontena imaṃ mayā.. <br/><br/>[21] saddhammaṭṭhitikāmena ^a^V2.0354^ea^, yo patto puññasañcayo. <br/><br/>[22] tassa tejena sabbepi, sukhamedhantu pāṇino.. <br/><br/>[03] 894^b^.^eb^ <br/><br/>[21] visuddhimaggo eso ca, antarāyaṃ vinā idha. <br/><br/>[22] niṭṭhito aṭṭhapaññāsa-bhāṇavārāya pāḷiyā.. <br/><br/>[21] yathā tatheva lokassa, sabbe kalyāṇanissitā. <br/><br/>[22] anantarāyā ijjhantu, sīghaṃ sīghaṃ manorathāti.. <br/><br/>[03] 895^b^.^eb^ parama visuddha saddhā buddhi vīriya paṭimaṇḍitena sīlācārajjava maddavādiguṇasamudayasamuditena  sakasamaya samayantaragahanajjhogāhaṇasamatthena paññāveyyattiyasamannāgatena tipiṭakapariyattibhede  sāṭṭhakathe satthusāsane appaṭihatañāṇappabhāvena mahāveyyākaraṇena  karaṇasampattijanitasukhaviniggatamadhurodāravacanalāvaṇṇayuttena  yuttamuttavādinā vādīvarena mahākavinā chaḷabhiññāpaṭisambhidādi bhedaguṇapaṭimaṇḍite  uttarimanussadhamme appaṭihatabuddhīnaṃ theravaṃsappadīpānaṃ therānaṃ mahāvihāravāsīnaṃ  vaṃsālaṅkārabhūtena vipulavisuddhabuddhinā ^b^buddhaghoso^eb^ti garūhi gahitanāmadheyyena therena  mudantakhedakavattabbena kato visuddhimaggo nāma. <br/><br/>[03] 896^b^.^eb^ <br/><br/>[21] tāva tiṭṭhatu lokasmiṃ, lokanittharaṇesinaṃ. <br/><br/>[22] dassento kulaputtānaṃ, nayaṃ sīlādisuddhiyā.. <br/><br/>[21] yāva ^a^M2.0356^ea^ buddhoti nāmampi, suddhacittassa tādino. <br/><br/>[22] lokamhi lokajeṭṭhassa, pavattati mahesinoti.. <br/><br/>[06] iti sādhujanapāmojjatthāya katā visuddhimaggakathā, <br/><br/>[06] pāḷigaṇanāya pana sā aṭṭhapaññāsabhāṇavārā hotīti. <br/><br/>[06] visuddhimaggapakaraṇaṃ niṭṭhitaṃ.


volume: 151
item: 0
title: iddhividhaniddesavaṇṇanā^^^abhiññākathāvaṇṇanā^
content:
  [03] 365^b^.^eb^ saṃvaṇṇanāvasena ^a^M2.0001^ea^ ^a^V2.0001^ea^ anantarasamādhikathāya āsannapaccakkhataṃ dīpento ^b^``ayaṃ  samādhibhāvanā''^eb^ti āha. ``abhiññā sampādetuṃ yogo kātabbo''ti vatvā  tattha payojanavisese dassetuṃ ^b^``evañhī''^eb^tiādi vuttaṃ. kiñcāpi thiratarabhāvo,  vipassanābhāvanāsukhatā ca samādhibhāvanāya ānisaṃso eva, tathāpi pañca lokiyābhiññā  yathāvuttasamādhibhāvanāya ānisaṃsabhāvena pākaṭā paññātāti tāsaṃyeva vasena yogino  adhigatānisaṃsatā vuttā, cuddasadhā cittaparidamanena thirataratā vuttā. lokiyābhiññāsu  vasībhāvopi samādhisseva vasībhāvo, tathā ca ``samāhito yathābhūtaṃ pajānātī''ti  (saṃ0 ni0  3.5;  4.99;  5.1071; netti0 40; mi0 pa0 2.1.14) vacanato  ^a^V2.0002^ea^ ^b^``sukheneva  paññābhāvanaṃ sampādessatī''^eb^ti vuttaṃ. ^b^tasmā^eb^ti yasmā samādhibhāvanāya ānisaṃsalābho  thirataratā, sukheneva ca paññābhāvanā ijjhati, tasmā abhiññākathaṃ tāva ārabhissāma,  paññābhāvanāya okāse sampattepīti adhippāyo.<br/><br/>[03] bhagavatā pañca lokikābhiññā vuttāti sambandho. na catukkajjhānamattameva idha sāsane  sampādetabbaṃ, napi iddhividhañāṇameva, atha kho aññampi atthīti ^b^uttaruttaripaṇītapaṇītadhammadesanatthañca^eb^.<br/><br/>[03] ^b^iddhivikubbana^eb^nti ^a^M2.0002^ea^ iddhisaṅkhātaṃ pakativaṇṇajahanakiriyaṃ, idaṃ iddhīsu vikubbaniddhiyā  padhānatāya vuttaṃ, iddhiṃ vikubbanañcāti evaṃ vā attho daṭṭhabbo. vikubbanassa visuṃ  gahaṇampi vuttakāraṇeneva daṭṭhabbaṃ. ākāsakasiṇavasena arūpasamāpattiyo na sambhavanti,  ālokakasiṇañca odātakasiṇantogadhaṃ katvā ^b^``odātakasiṇapariyantesū''^eb^ti vuttaṃ  kasiṇānulomādicittaparidamanavidhino adhippetattā, ākāsanimmānādiatthaṃ pana tadubhayampi  icchitabbameva. ^b^aṭṭha aṭṭhā^eb^ti yathāvuttesu kasiṇesu ekekasmiṃ aṭṭha aṭṭha samāpattiyo.  ^b^kasiṇānulomato^eb^ti kasiṇapaṭipāṭito, paṭipāṭi ca desanāvasena veditabbā. ^b^jhānānulomo^eb^  pana paṭipattivasenapi. ukkamanaṃ ukkantaṃ, ukkantameva ukkantikaṃ, jhānassa ukkantikaṃ  ^b^jhānukkantikaṃ,^eb^ tato, jhānalaṅghanatoti attho. ^b^aṅgasaṅkantito^eb^ aṅgātikkamato.  ^b^cittaṃ paridametabbaṃ^eb^ yadicchakaṃ yatthicchakaṃ jhānānaṃ samāpajjanādisukhatthaṃ, tesaṃ ārammaṇānañca  sallakkhaṇatthaṃ. evañhissa tattha visavitā samijjhatīti. <br/><br/>[03] 366^b^.^eb^ ^b^jhānaṃ samāpajjatī^eb^ti kiṃ catubbidhampi jhānaṃ samāpajjati, udāhu ekekanti?  kiñcettha yadi catubbidhampi samāpajjati, aṅgasaṅkantito viseso na siyā, atha ekekaṃ  ārammaṇasaṅkantito. nāyaṃ doso ābhogavasena tesaṃ visesasiddhito. yadā hi kasiṇānulomameva  ābhujitvā tattha tattha kasiṇe jhānāni samāpajjati, na aṅgasaṅkantiṃ, tadā kasiṇānulomo.  yadā pana aṅgasaṅkantiṃ ābhujitvā jhānāni samāpajjati, tadā aṅgasaṅkanti veditabbā.  iminā nayena kasiṇānulomāarammaṇasaṅkantiādīnampi aññamaññaṃ viseso veditabbo. idaṃ  kasiṇānulomaṃ nāma cittaparidamananti adhippāyo.<br/><br/>[03] ^b^tathevā^eb^ti ^a^V2.0003^ea^ ``paṭipāṭiyā aṭṭhasu kasiṇesu satakkhattumpi sahassakkhattumpī''ti etassa  upasaṃhārattho tathā-saddo. paṭilomato cettha paṭipāṭi. tenāha ^b^``paṭilomakkamenā''^eb^ti.  ayañhettha attho -- paṭhamaṃ odātakasiṇe jhānaṃ samāpajjati, tato lohitakasiṇeti yāva  pathavīkasiṇā vattabbā.<br/><br/>[03] ^b^punappunaṃ samāpajjana^eb^nti ``satakkhattuṃ sahassakkhattu''nti vuttaṃ bahulākāramāha.<br/><br/>[03] ^b^tatthevā^eb^ti ^a^M2.0003^ea^ pathavīkasiṇeyeva. ^b^tato^eb^ti pacchā tatiyajjhānato vuṭṭhānantarakālaṃ.  ^b^tadevā^eb^ti pathavīkasiṇameva. ^b^tato ākiñcaññāyatana^eb^nti tato pathavīkasiṇugghāṭimākāse  pavattitāakāsānañcāyatanasamāpattito vuṭṭhāya viññāṇañcāyatanaṃ amanasikaritvā taṃ laṅghitvā  yathāvuttāakāsānañcāyatanaviññāṇassa abhāve pavattitaṃ ākiñcaññāyatanaṃ samāpajjati.  pathavīkasiṇugghāṭimākāsakasiṇaṃ pathavīkasiṇapakkhikameva hotīti vuttaṃ ^b^``kasiṇaṃ  anukkamitvā''^eb^ti. atha vā aṭṭhasu kasiṇesu kassaci ukkamanaṃ idha kasiṇukkantikaṃ  nāmāti āha ^b^``kasiṇaṃ anukkamitvā''^eb^ti. ^b^jhānukkantika^eb^nti ettha icchitaṃ  avadhāraṇena nivattetabbaṃ, ukkamanassa ca sarūpaṃ dassetuṃ ``evaṃ kasiṇa''ntiādiṃ vatvā  puna taṃ pakāraṃ saha nissayena sesakasiṇesu atidisanto ^b^``evaṃ āpokasiṇādi...pe0...  kātabbā''^eb^ti āha. tenāha ^b^``iminā nayenā''^eb^tiādi. yathā paṭhamajjhānamūlakaṃ pathavīkasiṇādīsu  jhānukkantikaṃ dassitaṃ, evaṃ dutiyajjhānādimūlakampi taṃ yathārahaṃ dassetabbaṃ.<br/><br/>[03] ^b^tadevā^eb^ti paṭhamajjhānameva. kasiṇukkantikepi āpokasiṇādimūlikā yojanā vuttanayeneva  kātabbā, tathā yathārahaṃ dutiyajjhānādimūlikā.<br/><br/>[03] ^b^lohitakasiṇato ākiñcaññāyatana^eb^nti lohitakasiṇaṃ āvajjento abhimukhaṃ katvā  tassa ugghāṭanena upaṭṭhite kasiṇugghāṭimākāse amanasikārena ākāsānañcāyatanajjhānaṃ  samāpajjitvā tattha pubbe pavattaviññāṇassa apagamaṃ ārammaṇaṃ katvā ākiñcaññāyatanaṃ  samāpajjati.<br/><br/>[03] ^b^itaresa^eb^nti avasiṭṭharūpāvacarajjhānānaṃ. na hi arūpajjhānesu aṅgasaṅkanti  atthi, nāpi tāni ^a^V2.0004^ea^  pathavīkasiṇe pavattanti. yaṃ pana aṅgārammaṇasaṅkantivacane ``nīlakasiṇaṃ ugghāṭetvā ākāsānañcāyatana''ntiādi  vuttaṃ, taṃ yathālābhavasena vuttaṃ, pariyāyena vāti daṭṭhabbaṃ. nippariyāyato pana yathā  aṅgasaṅkanti rūpajjhānesu eva labbhati, evaṃ arūpajjhānesu eva ārammaṇasaṅkanti. tassa  tasseva hi jhānassa ārammaṇantare pavatti ^b^ārammaṇasaṅkanti^eb^. tenāha ^b^``sabbakasiṇesu  ekasseva jhānassa samāpajjanaṃ ārammaṇasaṅkantikaṃ nāmā''^eb^ti.<br/><br/>[03] yathā ^a^M2.0004^ea^ pana ``sabbakasiṇesū''ti iminā ākāsaviññāṇakasiṇānampi saṅgaho  hotīti na sakkā vattuṃ idha aṭṭhannaṃyeva kasiṇānaṃ adhigatattā, evaṃ sabbampi arūpajjhānaṃ  ``ekaṃ jhāna''nti na sakkā vattuṃ aṭṭhannaṃ samāpattīnaṃ vasena cittaparidamanassa icchitattā.  tasmā āruppajjhānānaṃ vasena aṅgārammaṇasaṅkanti pariyāyena vuttāti veditabbaṃ. tathā  hi pītakasiṇugghāṭimākāse yaṃ paṭhamāruppaviññāṇaṃ, tadārammaṇaṃ viññāṇañcāyatanaṃ sandhāyāha  ^b^``pītakasiṇato viññāṇañcāyatanaṃ samāpajjitvā''^eb^ti. iminā nayena sesadvayepi attho  veditabbo. ^b^ekantarikavasenā^eb^ti aññattho antara-saddo. antarameva antarikaṃ, ekajjhaṃ  antarikaṃ etasminti ekantarikaṃ, jhānasamāpajjanaṃ, tassa vasena. yathā aṅgānaṃ, ārammaṇassa  ca ekajjhaṃ aññathā viseso hoti, tathā samāpajjanavasenāti. so pana viseso heṭṭhimānaṃ  tesaṃ aṅgārammaṇānaṃ samatikkamanavasena hotīti vuttaṃ ^b^``ekantarikavasena aṅgānañca  ārammaṇānañca saṅkamana''^eb^nti. ``idaṃ jhānaṃ pañcaṅgika''ntiādinā aṅgesu, ``idaṃ  pathavīkasiṇa''ntiādinā ārammaṇesu ca vavatthāpitesu ekajjhaṃ tesaṃ vavatthāpane na  koci viseso atthīti aṭṭhakathāsu ayaṃ vidhi nābhato. evañca katvā jhānukkantikādīsu  paṭilomakkamena, anulomapaṭilomakkamena ca ekantarikabhāvena labbhamānampi jhānādīnaṃ  ukkamanaṃ na uddhaṭaṃ, tehi nayehi vināpi cittaparidamanaṃ ijjhatīti papañcaparihāratthaṃ vā  te aṭṭhakathāsu anāgatāti daṭṭhabbaṃ. <br/><br/>[03] 367^b^.^eb^ ^b^abhāvitabhāvano^eb^ jhānābhiññāsu akatādhikāro. tattha upanissayarahitopīti  keci. ādibhūtaṃ yogakammaṃ ādikammaṃ, taṃ etassa atthīti ^b^ādikammiko,^eb^  pubbe akataparicayo bhāvanaṃ anuyuñjanto. tenāha ^b^``yogāvacaro''^eb^ti. ^b^kasiṇaparikammampi  bhāro^eb^ti dosavivajjanādividhinā kasiṇamaṇḍale paṭipatti yāva uggahanimittuppatti  kasiṇaparikammaṃ, tampi nāma bhāro, pageva iddhivikubbanāti adhippāyo. ^b^nimittuppādana^eb^nti  paṭibhāganimittuppādanaṃ ^a^V2.0005^ea^. ^b^taṃ vaḍḍhetvā^eb^ti taṃ nimittaṃ, bhāvanañca vaḍḍhetvā. na  hi bhāvanāya vināva nimittavaḍḍhanaṃ labbhati. keci upacārasamādhiṃ labhitvā appanāsamādhiṃ  adhigantuṃ na sakkonti, tādisāpi bahū hontevāti āha ^b^``appanādhigamo bhāro''^eb^ti.  ^b^appanādhigamo^eb^ti vā aṭṭhannaṃ samāpattīnaṃ adhigamamāha. aññova samāpattīnaṃ upanissayo  ^a^M2.0005^ea^, añño abhiññānanti āha ^b^``paridamitacittassāpi iddhivikubbanaṃ nāma  bhāro''^eb^ti. khippaṃ nisanti nisāmanaṃ jhānacakkhunā pathavīkasiṇādijhānārammaṇassa  dassanaṃ etassāti khippanisanti, sīghataraṃ jhānaṃ samāpajjitā, tassa bhāvo ^b^khippanisantibhāvo^eb^.  ambatarunicitaṃ mahāmahindattherādīhi otiṇṇaṭṭhānaṃ ^b^therambatthalaṃ^eb^. yathā paṭipakkhavijayāya  yodhājīvā nimmalameva asitomarādiṃ gahetvā vicaranti, evaṃ bhikkhunāpi kilesavijayāya  nimmalāva jhānābhiññā vaḷañjitabbāti imamatthaṃ dassetuṃ ^b^``tasmā''^eb^tiādi vuttaṃ.<br/><br/>[03] ^b^patiṭṭhābhāvo^eb^ti idha parassa upaddavūpasamanaṃ adhippetaṃ. taṃ hi khippanisantibhāvatopi  garutaraṃ accāyikakiccasādhanavasena vidhātabbato durabhisambhavatarattā. taṃ pana ^b^rakkhitatthera^eb^nidassaneneva  siddhampi tato garutarena aṅgāravassaparittāṇena vibhāvetuṃ ^b^``giribhaṇḍavāhanapūjāya...pe0...  thero viyā''^eb^ti āha. ^b^giribhaṇḍavāhanapūjā^eb^ nāma cetiyagirimādiṃ katvā sakaladīpe,  samudde ca yāva yojanā mahatī dīpapūjā. ^b^pathaviṃ māpetvā^eb^ti mārena pavattitaṃ aṅgāravassaṃ  phuliṅgamattenapi yāva manusse na pāpuṇāti, tāvadeva ākāse pathaviṃ nimminitvā.<br/><br/>[03] ^b^balavapubbayogāna^eb^nti garutarūpanissayānaṃ, iddhividhādīnaṃ hetubhūtamahābhinīhārānanti  attho. ^b^aggasāvakādīna^eb^nti ^b^ādi^eb^-saddena ekacce mahāsāvake saṅgaṇhāti. ^b^bhāvanānukkamo^eb^  yathāvuttaṃ cittaparidamanaṃ. ^b^paṭisambhidādī^eb^ti ^b^ādi^eb^-saddena ṭhānāṭhānañāṇādīnampi  saṅgaho veditabbo, na sesābhiññānameva. sāvakānampi hi ṭhānāṭhānañāṇādīni padesavasena  ijjhanti. ^b^tasmā^eb^ti yasmā pubbahetusampannasseva yathāvuttaṃ bhāvanānukkamaṃ vinā  abhiññāyo ijjhanti, na itarassa, tasmā. ^b^aggidhamanādīhī^eb^ti aggimhi tāpanakoṭṭanādīhi.  ^b^yathā cā^eb^ti ^b^ca^eb^-saddena lākhākārādīnaṃ lākhākoṭṭanādiṃ avuttampi saṅgaṇhāti. ^b^chanda...pe0...  vasenā^eb^ti ``chandavato ce abhiññā sijjhati, mayhampi sijjhatī''ti kattukamyatāchandaṃ  sīsaṃ dhuraṃ jeṭṭhaṃ pubbaṅgamaṃ katvā, chandaṃ vā uppādetvā taṃ bhāvanāya mukhaṃ katvā  jhānassa samāpajjanavasena. eseva ^a^V2.0006^ea^ nayo sesesupi. ^b^``āvajjanādivasībhāvavasenā''^eb^ti  idaṃ aṭṭhasupi samāpattīsu sātisayaṃ vasībhāvāpādanaṃ sandhāya vuttaṃ. tañca kho ādikammikavasena,  na ^a^M2.0006^ea^ katādhikāravasenāti āha ^b^``pubbahetu...pe0... vaṭṭatī''^eb^ti.  pubbahetusampannassa hi yaṃ jhānaṃ pādakaṃ katvā abhiññā nibbattetabbā, tattheva sātisayaṃ  ciṇṇavasitāpi icchitabbā, na sabbatthevāti adhippāyo. ``catutthajjhānamatte ciṇṇavasinā''ti  vacanato arūpasamāpattiyo vināpi abhiññā ijjhantīti vadanti. tampi yadi pubbahetusampannassa  vasena vuttaṃ, yuttameva. athetarassa, tesaṃ matimattaṃ. ^b^yathā^eb^ti yena pakārena yena  vidhinā. ^b^etthā^eb^ti etasmiṃ iddhividhanipphādane. <br/><br/>[03] 368^b^.^eb^ ^b^tatrā^eb^ti ca tadeva paccāmasati. ^b^pāḷinayānusārenevā^eb^ti pāḷigatiyā anusaraṇeneva,  pāṭhasaṃvaṇṇanānukkamenevāti attho. ``catutthajjhānaṃ upasampajja viharatī''ti vatvā  ``so''ti vuttattā āha ^b^``adhigatacatutthajjhāno yogī''^eb^ti. ``evaṃ samāhite''ti  ettha ^b^evaṃ^eb^-saddo heṭṭhājhānattayādhigamapaṭipāṭisiddhassa catutthajjhānasamādhānassa nidassanatthoti  āha ^b^``evanti catutthajjhānakkamanidassanameta''^eb^nti, catutthajjhānassa, tassa ca adhigamakkamassa  nidassanaṃ. yena samādhānānukkamena catutthajjhānasamādhi laddho, tadubhayanidassananti attho.  tenāha ^b^``iminā...pe0... vuttaṃ hotī''^eb^ti. yadipi ``eva''nti idaṃ āgamanasamādhinā  saddhiṃ catutthajjhānasamādhānaṃ dīpeti. satipārisuddhisamādhi eva pana iddhiyā adhiṭṭhānabhāvato  padhānanti āha ^b^``catutthajjhānasamādhinā samāhite''^eb^ti. ^b^upekkhāsatipārisuddhibhāvenā^eb^ti  upekkhāya janitasatipārisuddhisabbhāvena. sabbapaccanīkadhammūpakkilesaparisuddhāya hi  paccanīkasamanepi abyāvaṭāya pārisuddhiupekkhāya vattamānāya catutthajjhānaṃ, taṃsampayuttadhammā  ca suparisuddhā, suvisadā ca honti, satisīsena pana tattha desanā katāti āha ^b^``upekkhāsatipārisuddhibhāvena  parisuddhe''^eb^ti. parisuddhiyā eva paccayavisesena pavattiviseso pariyodātatā sudhantasuvaṇṇassa  nighaṃsanena pabhassaratā viyāti āha ^b^``parisuddhattāyeva pariyodāte, pabhassareti vuttaṃ  hotī''^eb^ti.<br/><br/>[03] ^b^sukhādīnaṃ paccayānaṃ ghātenā^eb^ti sukhasomanassānaṃ, dukkhadomanassānañca yathākkamaṃ  rāgadosapaccayānaṃ vikkhambhanena. ``sukhaṃ somanassassa paccayo, somanassaṃ rāgassa, dukkhaṃ  domanassassā''ti hi vuttaṃ. yathā rāgādayo cetaso malāsucibhāvena ``aṅgaṇānī''ti  vuccanti, evaṃ upagantvā ^a^M2.0007^ea^ kilesanaṭṭhena upakkilesāti āha ^b^``anaṅgaṇattāyeva  vigatūpakkilese''^eb^ti. tenāha ^b^``aṅgaṇena hi taṃ cittaṃ upakkilissatī''^eb^ti, vibādhīyati  upatāpīyatīti ^a^V2.0007^ea^ attho. ^b^subhāvitattā^eb^ti paguṇabhāvāpādanena suṭṭhu bhāvitattā. tenāha  ^b^``vasībhāvappatte''^eb^ti, āvajjanādinā pañcadhā, cuddasavidhena vā paridamanena vasavattitaṃ  upagateti attho. ^b^vase vattamānaṃ hi cittaṃ^eb^ paguṇabhāvāpattiyā suparimadditaṃ viya  cammaṃ, suparikammakatā viya ca lākhā ^b^mudunti vuccati. kammakkhame^eb^ti vikubbanādīddhikammakkhame.  ^b^tañca ubhaya^eb^nti mudutākammaniyadvayaṃ.<br/><br/>[03] ^b^nāha^eb^ntiādīsu na-kāro paṭisedhattho. ^b^aha^eb^nti satthā attānaṃ niddisati. ^b^bhikkhave^eb^ti  bhikkhū ālapati. ^b^añña^eb^nti idāni vuccamānacittato aññaṃ. ^b^ekadhammampī^eb^ti ekampi  sabhāvadhammaṃ na samanupassāmīti sambandho. ayaṃ hettha attho -- ahaṃ, bhikkhave, sabbaññutaññāṇena  olokentopi aññaṃ ekadhammampi na samanupassāmi. ^b^yaṃ^eb^ vasībhāvāpādanena ^b^bhāvitaṃ,^eb^  tathā punappunaṃ karaṇena ^b^bahulīkataṃ,^eb^ evaṃ savisesamudubhāvappattiyā ^b^muduṃ,^eb^  kammakkhamatāya ^b^kammaniya^eb^ñca hoti. ^b^yathayidaṃ citta^eb^nti attano, tesañca paccakkhatāya  evamāhāti. yathā yathāvuttā parisuddhatādayo na vigacchanti, evaṃ subhāvitaṃ cittaṃ.<br/><br/>[03] tattha avaṭṭhitaṃ idha ``ṭhitaṃ, āneñjappatta''nti ca vuttanti āha ^b^``etesu parisuddhatādīsu  ṭhitattā ṭhite, ṭhitattāyeva āneñjappatte''^eb^ti. yathā mudukammaññatā vasībhāvappattiyā  lakkhīyanti, evaṃ vasībhāvappattipi mudukammaññatāhi lakkhīyatīti, mudukammaññabhāvena  vā attano vase ṭhitattā ``ṭhite''ti vuttaṃ. yathā hi kāraṇena phalaṃ niddharīyati,  evaṃ phalenāpi kāraṇaṃ niddharīyatīti niccalabhāvena avaṭṭhānaṃ āneñjappatti. sā  ca sampayuttadhammesu thirabhāvena, paṭipakkhehi akammaniyatāya ca sambhavantī saddhādibalānaṃ  ānubhāvena hotīti ``saddhādīhi pariggahitattā āneñjappatte''ti saṅkhepato vuttamatthaṃ  vivarituṃ ^b^``saddhāpariggahitaṃ hī''^eb^tiādi vuttaṃ. tattha ^b^saddhāpariggahita^eb^nti evaṃ  subhāvitaṃ vasībhāvappattaṃ etaṃ cittaṃ ekaṃsena abhiññāsacchikaraṇīyānaṃ dhammānaṃ abhiññāsacchikiriyāya  saṃvattatīti evaṃ pavattāya saddhāya pariggahitaṃ yathāvuttasaddhābalena upatthambhitaṃ. ^b^assaddhiyenā^eb^ti  tappaṭipakkhena assaddhiyena hetunā na iñjati na calati na kampati, aññadatthu upari visesāvahabhāveneva  tiṭṭhati. ^b^vīriyapariggahita^eb^ntiādīsupi ^a^M2.0008^ea^ iminā nayena attho veditabbo.  ayaṃ pana viseso -- ^b^vīriyapariggahita^eb^nti vasībhāvāpādanaparidamanasādhanena vīriyena upatthambhitaṃ.  ^b^satipariggahita^eb^nti yathāvutte bhāvanābahulīkāre asammosasādhikāya, kusalānañca  dhammānaṃ gatiyo samannesamānāya satiyā ^a^V2.0008^ea^ upatthambhitaṃ. ^b^samādhipariggahita^eb^nti tattheva  avikkhepasādhanena samādhānena upatthambhitaṃ. ^b^paññāpariggahita^eb^nti tassā eva bhāvanāya  upakārānupakāradhammānaṃ pajānanalakkhaṇāya paññāya upatthambhitaṃ. ^b^obhāsagata^eb^nti ñāṇobhāsasahagataṃ.  obhāsabhūtena hi yathāvuttasamādhānasaṃvaddhitena ñāṇena saṃkilesapakkhaṃ yāthāvato passanto  tato utrasanto ottappanto taṃ adhibhavati, na tena abhibhūyati. tenāha ^b^``kilesandhakārena  na iñjatī''^eb^ti. etena ñāṇapariggahitaṃ hirottappabalaṃ dasseti.<br/><br/>[03] ^b^aṭṭhaṅgasamannāgata^eb^nti catutthajjhānasamādhinā samāhitatā, parisuddhatā, pariyodātatā, anaṅgaṇatā,  vigatūpakkilesatā, mudubhāvo, kammaniyatā, āneñjappattiyā ṭhitatā, samāhitassa vā  cittassa imāni aṅgānīti ``samāhite''ti imaṃ aṅgabhāvena aggahetvā ṭhitiāneñjappattiyo  visuṃ gahetvā imehi aṭṭhahi aṅgehi samannāgataṃ. ^b^abhinīhārakkhama^eb^nti iddhividhādiatthaṃ  abhinīhārakkhamaṃ tadabhimukhaṃ karaṇayoggaṃ. tenāha ^b^``abhiññāsacchikaraṇīyānaṃ dhammānaṃ  abhiññāsacchikiriyāyā''^eb^ti.<br/><br/>[03] kāmaṃ nīvaraṇāni vikkhambhetvā eva paṭhamajjhānasamadhigamo, vitakkādike vūpasame eva ca  dutiyajjhānādisamadhigamo, tathāpi na tathā tehi dūrībhūtā apetā vā yathā catutthajjhānato,  cetaso malīnabhāvasaṅkhātauppilābhogakarehi nīvaraṇādīhi suṭṭhu vimuttiyā tassa parisuddhi,  pariyodātatā ca yuttāti āha ^b^``nīvaraṇa...pe0... pariyodāte''^eb^ti. ^b^jhānapaṭilābhapaccayāna^eb^nti  jhānapaṭilābhahetukānaṃ jhānapaṭilābhaṃ nissāya uppajjanakānaṃ. ^b^pāpakāna^eb^nti lāmakānaṃ.  ^b^icchāvacarāna^eb^nti icchāya avacarānaṃ icchāvasena otiṇṇānaṃ ``aho vata mameva satthā  paṭipucchitvā paṭipucchitvā bhikkhūnaṃ dhammaṃ deseyyā''tiādinayappavattānaṃ mānamāyāsāṭheyyādīnaṃ.  ^b^abhijjhādīna^eb^nti ^b^ādi^eb^-saddenāpi tesaṃyeva saṅgaho. abhijjhā cettha paṭhamajjhānena  avikkhambhaneyyā, mānādayo ca tadekaṭṭhā daṭṭhabbā ^a^M2.0009^ea^ ``jhānapaṭilābhapaccayāna''nti  anuvattamānattā. vikkhambhaneyyā pana nīvaraṇaggahaṇeneva gahitā, kathaṃ pana paṭhamajjhānena  avikkhambhaneyyā idha vigacchantīti? ``sabbe kusalā dhammā sabbākusalānaṃ paṭipakkhā''ti  sallekhapaṭipattivasena evaṃ vuttaṃ jhānassa aparāmaṭṭhabhāvadassanato. ye panettha ``icchāvacarānaṃ  abhijjhādīna''nti imehi padehi kopāpaccayakāamarāgabyāpādādayo gahitāti adhippāyena  ``jhānapaṭilābhapaccayāna''nti pāṭhaṃ paṭikkhipitvā ``jhānapaṭilābhapaccanīkāna''nti  ^a^V2.0009^ea^ pāṭhoti  vadanti, taṃ tesaṃ matimattaṃ tathā pāṭhasseva abhāvato. jhānapaṭilābhapaccanīkā ca nīvaraṇā  ceva tadekaṭṭhā ca tesaṃ dūrībhāvaṃ vatvā puna abhāvavigamacodanāya ayujjamānattā. nanu  ca ^b^anaṅgaṇasutta-^eb^ (ma0 ni0 1.57 ādayo) ^b^vatthasuttesu^eb^ (ma0 ni0 1.70 ādayo) ayamattho  na labbhati, oḷārikānaṃyeva pāpadhammānaṃ tattha adhippetattā? saccametaṃ, idha pana adhigatacatutthajjhānassa  vasena vuttattā sukhumāyeva te gahitā, aṅgaṇūpakkilesatāsāmaññena panettha suttānaṃ  apadisanaṃ. tathā hi ^b^``suttānusārenā''^eb^ti vuttaṃ, na pana suttavasenāti. avassaṃ  ce tamevaṃ sampaṭicchitabbaṃ adhigatajjhānānampi kesañci icchāvacarānaṃ pavattisabbhāvato.<br/><br/>[03] ^b^iddhipādabhāvūpagamenā^eb^ti iddhiyā pādakabhāvassa padaṭṭhānabhāvassa upagamanena. ^b^bhāvanāpāripūriyā^eb^ti  ito paraṃ kattabbassa abhāvavasena abhinīhārakkhamabhāvanāya paripuṇṇattā. ^b^paṇītabhāvūpagamenā^eb^ti  tato eva padhānabhāvaṃ nītatāya uttamaṭṭhena, atittikaraṭṭhena ca paṇītabhāvassa upagamanena.  ubhayañcetaṃ ṭhitiyā kāraṇavacanaṃ paripuṇṇāya bhāvanāya paṇītabhāvappattiyā ^b^``ṭhite''^eb^ti.  ^b^``āneñjappatte''^eb^ti idaṃ ṭhitiyā visesanaṃ. tenāha ^b^``yathā āneñjappattaṃ hoti,  evaṃ ṭhite''^eb^ti. imasmiṃ pakkhe ``ṭhite āneñjappatte''ti ubhayamekaṃ aṅgaṃ,  ``samāhite''ti pana idampi ekamaṅgaṃ. tenevassa paṭhamavikappato visesaṃ sandhāyāha  ^b^``evampi aṭṭhaṅgasamannāgata''^eb^nti. 


volume: 151
item: 1
title: ^^abhiññākathāvaṇṇanā^dasaiddhikathāvaṇṇanā^
content:
  [03] 369^b^.^eb^ ^b^nipphattiatthenā^eb^ti sijjhanaṭṭhena. ^b^paṭilābhaṭṭhenā^eb^ti pāpuṇanaṭṭhena. ^b^ta^eb^nti  kāmitaṃ vatthuṃ. ^b^samijjhatī^eb^ti nipphajjati. pabbajjaṃ ādiṃ katvā yāva jhānamaggā  ^a^M2.0010^ea^ idha ^b^nekkhammaṃ. ijjhatī^eb^ti pāpuṇīyati. ^b^paṭiharatīti pāṭihāriya^eb^nti  yasmā paṭipakkhaṃ harati apaneti, tasmā pāṭihāriyaṃ. attano paṭipakkhaṃ haratīti paṭihāriyaṃ,  nekkhammādi, paṭihāriyameva pāṭihāriyaṃ, yathā ``vekataṃ, vesama''nti ca.<br/><br/>[03] ^b^ijjhanaṭṭhenā^eb^ti nipphajjanaṭṭhena. ^b^upāyasampadāyā^eb^ti sampannaupāyassa, ñāyārambhassāti  attho. ^b^ijjhatī^eb^ti pasaveti. ^b^sīlavā^eb^ti ācārasīlena sīlavā. ^b^kalyāṇadhammo^eb^ti  dasakusalakammapathavasena ^a^V2.0010^ea^ sundaradhammo. sīlasampattiyā vā ^b^sīlavā^eb^. dānādisesapuññakiriyavatthuvasena  ^b^kalyāṇadhammo. paṇidahissatī^eb^ti patthessati.<br/><br/>[03] ^b^ijjhantī^eb^ti vaḍḍhanti, ukkaṃsaṃ pāpuṇantīti attho. sātisayanipphajjanapaṭilābhasijjhanabuddhiatthe  hi iddhi vuttā. ^b^sā dasavidhā^eb^ti sabbā iddhiyo ānetvā atthuddhāravasena idhādhippetaṃ  iddhiṃ dassetuṃ vuttaṃ. bahubhāvādikassa adhiṭṭhānaṃ adhiṭṭhahanaṃ etissā atthīti ^b^adhiṭṭhānā^eb^.  vividhaṃ rūpanimmānasaṅkhātaṃ kubbanaṃ etissā atthīti ^b^vikubbanā. manomayā^eb^ti  jhānamanena nibbattibhāvato manomayā. ñāṇassa vipphāro vegāyitattaṃ etissā atthīti  ^b^ñāṇavipphārā^eb^. ariyānaṃ ayanti ^b^ariyā^eb^. yato kutoci kammavipākato jātā  iddhi ^b^kammavipākajā^eb^. sātisayapuññanibbattā iddhi ^b^puññavato iddhi^eb^. kammavipākajā  iddhi jātito paṭṭhāya hoti, itarā yadā tadā puññassa vipaccanakāleti evaṃ vā imāsaṃ  viseso veditabbo. āthabbanavijjābhinibbattā ^b^vijjāmayā. sammāpayogo^eb^ upāyapayogo  ñāyārambho. <br/><br/>[03] 370^b^.^eb^ ^b^pakatiyā eko^eb^ti sabhāvena eko. ^b^bahuka^eb^nti bahuṃ. tena aggahitaparicchedaṃ  adhiṭṭhātabbassa anekabhāvaṃ dassetvā puna paricchedato dassetuṃ ^b^``sataṃ vā''^eb^tiādi  vuttaṃ. ^b^āvajjatī^eb^ti parikammasaṅkhātena ābhogena ābhujati bhāvirūpe tena parikammamanasikārena  manasi karoti. ^b^ñāṇena adhiṭṭhātī^eb^ti tathā parikammaṃ katvā abhiññāñāṇena yathādhippete  bahuke adhiṭṭhāti, adhiṭṭhānacittena saheva bahubhāvāpattito bahubhāvāpādakaṃ iddhividhañāṇaṃ  pavattento ca tathā adhiṭṭhātīti vuccati. sesesupi eseva nayo. ^b^eva^eb^nti ^a^M2.0011^ea^  pakārattho evaṃ-saddo, tena sabbampi adhiṭṭhānappakāraṃ saṅgaṇhāti. ^b^adhiṭṭhānavasenā^eb^ti  ``ñāṇena adhiṭṭhātī''ti (paṭi0 ma0 3.10) evaṃ vuttādhiṭṭhānavasena nipphannattā. <br/><br/>[03] 371^b^.^eb^ ^b^pakativaṇṇa^eb^nti pakatisaṇṭhānaṃ attano pākatikarūpaṃ. ^b^pakativaṇṇavijahanavikāravasenā^eb^ti  attano pakativaṇṇavijahanapubbakassa kumārakavaṇṇādivaṇṇavikārassa vasena. <br/><br/>[03] 372^b^.^eb^ ^b^imamhā kāyā^eb^ti paccakkhabhāvena ``imamhā''ti vuttā bhikkhussa karajakāyā.  ^b^aññaṃ kāya^eb^nti aññaṃ iddhimayaṃ kāyaṃ. tato eva iddhimayarūpavantatāya ^b^rūpiṃ^eb^. abhiññāmanena  ^a^V2.0011^ea^ nibbattattā ^b^manomayaṃ. nipphattivasenā^eb^ti nipphajjanavasena. abhiññāñāṇassa  hi yathā manomayo kāyo nipphajjati, tathā pavatti ^b^manomayiddhi^eb^. eseva nayo sesesupi.  yadi evaṃ kathamayameva manomayiddhīti? ruḷhīvesā veditabbā yathā ``manomayo attabhāvo''ti,  yathā vā ``gosamaññā visāṇādimati piṇḍe''. atha vā abbhantarato nikkhante, iddhimatā  ca ekantasadise imasmiṃ nimmāne supākaṭo manasā nibbattitabhāvoti yathā sātisayo  manomayavohāro, na tathā aññāsu adhiṭṭhānavikubbaniddhīsu samaññantaravantāsūti veditabbaṃ. <br/><br/>[03] 373^b^.^eb^ ^b^ñāṇuppattito pubbe vā^eb^ti arahattamaggañāṇuppattito pubbe vā vipassanākkhaṇe,  tatopi vā pubbe antimabhavikassa paṭisandhiggahaṇato paṭṭhāya. ^b^pacchā vā^eb^ yāva khandhaparinibbānā.  ^b^taṅkhaṇe vā^eb^ magguppattisamaye. ^b^ñāṇānubhāvanibbatto viseso^eb^ti sūriyassa uṭṭhitaṭṭhāne,  samantato ca ālokakaraṇasamatthatā viya tasseva ñāṇassa ānubhāvena nibbatto sabbaso pahātabbapahānabhāvetabbabhāvanāpāripūrisaṅkhāto  viseso. vatthūni pana anantarāyatāvasena āgatāni. ^b^aniccānupassanāyā^eb^ti saṅkhāre  aniccato anupassantiyā balavavipassanāya. āraddhavipassanassa hi yathāvuttavipassanāya  pavattikkhaṇe tato pubbe, pacchā ca pakiṇṇakasammasanavāre niccasaññāya pahānaṭṭho ijjhati.  eseva nayo sabbattha. kāmaṃ ettakāya saṅkhepakathāyapi adhippetattho pakāsitova ^a^M2.0012^ea^,  vitthārakathāya pana vibhūtataro hotīti āha ^b^``vitthārena kathetabba''^eb^nti.<br/><br/>[03] ^b^gabbhagatassevā^eb^ti anādare sāmivacanaṃ. ^b^vuttanayenā^eb^ti ``pacchimabhavikassā''tiādinā  ^b^bākulattheravatthu^eb^mhi vuttanayena.<br/><br/>[03] ^b^dārubhāraṃ katvā^eb^ti dārubhāraṃ sakaṭe katvā, āropetvāti attho. ^b^ossajjitvā^eb^ti  chaḍḍetvā. ^b^sakaṭamūle^eb^ti sakaṭasamīpe. ^b^vāḷayakkhānucarite^eb^ti kururehi yakkhehi  anuvicaritabbe. yakkhapariggahitañhi rājagahanagaraṃ. <br/><br/>[03] 374^b^.^eb^ ^b^samādhito^eb^ti paṭhamajjhānādisamādhito. ^b^pubbe^eb^ti upacārajjhānakkhaṇe. ^b^pacchā^eb^ti  samāpattiyā ciṇṇapariyante. ^b^taṅkhaṇe^eb^ti samāpannakkhaṇe. ^b^samathānubhāvanibbatto viseso^eb^ti  tasmiṃ tasmiṃ ^a^V2.0012^ea^ jhāne samādhitejena nibbatto nīvaraṇavikkhambhanavitakkādisamatikkamasaññāvedayitanirodhaparissayasahanādiko  viseso.<br/><br/>[03] ^b^kapotakandarāya^eb^nti evaṃnāmake araññavihāre. ^b^juṇhāya rattiyā^eb^ti candālokavatiyā  rattiyā. ^b^navoropitehi kesehī^eb^ti itthambhūtalakkhaṇe karaṇavacanaṃ. ^b^yassā^eb^ti pahārassa.  ^b^tassā^eb^ti yakkhassa. khippanisantibhāvassa ukkaṃsagatattā thero tasmiṃ paharante eva samāpattiṃ  samāpajjīti āha ^b^``paharaṇasamaye samāpattiṃ appesī''^eb^ti. pāḷiyaṃ pana ``nisinno  hoti aññataraṃ samādhiṃ samāpajjitvā''ti (udā0 34) vuttaṃ. ime pana therā samāpattito  vuṭṭhānasamakālaṃ tena pahāro dinnoti vadanti.<br/><br/>[03] ^b^sañjīvatthera^eb^nti kakusandhassa bhagavato dutiyaṃ aggasāvakaṃ mahātheraṃ sandhāyāha. so  hi āyasmā araññādīsu yattha katthaci nisinno appakasireneva nirodhaṃ samāpajjati,  tasmā ekadivasaṃ aññatarasmiṃ rukkhamūle nirodhaṃ samāpajji, taṃ sandhāya vuttaṃ ^b^``nirodhasamāpanna''^eb^ntiādi.  cīvare aṃsumattampi na jhāyittha, sarīre kā kathā. teneva hi thero ``sañjīvo''  tveva paññāyittha. ^b^ayamassā^eb^ti assa āyasmato sañjīvattherassa yo nirodhasamāpattiyaṃ  aggiparissayābhāvo, ayaṃ samādhivipphārā ^a^M2.0013^ea^ iddhīti yojanā. kathaṃ pana  nirodhasamāpattiyaṃ samādhivipphārasambhavoti āha ^b^``anupubba...pe0... nibbattattā''^eb^ti.<br/><br/>[03] ^b^paṭhamaṃ ṭhapitabhaṇḍakassā^eb^ti sabbapaṭhamaṃ ṭhapitabhaṇḍakassa. tañhi gahaṇakāle sabbapacchimaṃ gayhati.  ^b^kālaparicchedavasenā^eb^ti ``ettake kāle gate vuṭṭhahissāmī''ti samāpattito pubbe  katakālaparicchedavasena. ^b^bhītā viraviṃsū^eb^ti rattandhakāre rūpadassanena ``pisāco uṭṭhahatī''ti  maññamānā. ettakehi nāma bhaṇḍakehi ajjhotthaṭo nibbikāro ``aho mahānubhāvo,  aho vivekavāsī''ti ca ^b^theragatena pasādena^eb^.<br/><br/>[03] ^b^tattatelakaṭāha^eb^nti ādhārasīsena ādheyyamāha, kaṭāhe tattatelaṃ kaṭāhena āsiñcīti  adhippāyo. ^b^vivaṭṭamāna^eb^nti katthacipi alagganavasena bhassantaṃ.<br/><br/>[03] ^b^saparivārā^eb^ti pañcahi itthisatehi saparivārā. ^b^rājānaṃ mettāya pharī^eb^ti  odissakamettāsamāpattiyā ^a^V2.0013^ea^ rājānaṃ phusi. ^b^khipitu^eb^nti vijjhituṃ. ^b^oropetu^eb^nti  sarasannāhaṃ paṭisaṃharituṃ. <br/><br/>[03] 375^b^.^eb^ ^b^paṭikkūlādīsū^eb^ti aniṭṭhādīsu. aniṭṭhaṃ hi paṭikkūlaṃ, amanuññampi ``paṭikkūla''nti  vuccati. ^b^ādi^eb^-saddena apaṭikkūlādiṃ saṅgaṇhāti. ^b^tatthā^eb^ti paṭikkūlārammaṇe.  ^b^upekkhako^eb^ti chaḷaṅgupekkhāya upekkhako. ^b^tatthā^eb^ti paṭikkūlāpaṭikkūlabhede vatthusmiṃ.  ^b^sato^eb^ti sativepullappattiyā satimā. ^b^sampajāno^eb^ti paññāvepullappattiyā  sampajānakārī. ^b^aya^eb^nti ayaṃ paṭikkūlādivatthūsu apaṭikkūlasaññīvihārādikā  khīṇāsavānaṃ aggamaggādhigamasiddhā cittissariyatā. tenāha ^b^``cetovasippattānaṃ...pe0...  vuccatī''^eb^ti.<br/><br/>[03] aniṭṭhe vatthusmiṃ sattasaññite ^b^mettāpharaṇaṃ vā^eb^ dhātuso paccavekkhaṇāya ^b^dhātumanasikāraṃ  vā^eb^ gūthādike dhātumanasikāraṃ karontoti yojetabbaṃ. ^b^apaṭikkūlasaññī viharatī^eb^ti  hitesitāya, dhammasabhāvacintanāya ca na paṭikkūlasaññī hutvā iriyāpathavihārena viharati.  ^b^iṭṭhe vatthusmiṃ^eb^ ñātimittādike. kesādiasucikoṭṭhāsamattamevāti ^b^asubhapharaṇaṃ  vā^eb^ asubhamanasikāraṃ vā. tattha rūpadhammajātaṃ ^b^anicca^eb^nti ādiattho iti-saddo,  tasmā aniccadukkhānattavipariṇāmadhammoti manasikāraṃ ^a^M2.0014^ea^ vā karontoti yojanā.  ^b^paṭikkūlāpaṭikkūlesū^eb^ti iṭṭhāniṭṭhāni vatthūni ekajjhaṃ gahetvā vadati. esa nayo  itarattha. yaṃ vā sattānaṃ paṭhamaṃ paṭikkūlato upaṭṭhitameva pacchā apaṭikkūlato upatiṭṭhati,  yañca apaṭikkūlato upaṭṭhitameva pacchā paṭikkūlato upatiṭṭhati, tadubhayepi khīṇāsavo sace  ākaṅkhati, vuttanayena apaṭikkūlasaññī vā vihareyya, paṭikkūlasaññī vāti ayamariyiddhi  vuttā.<br/><br/>[03] ^b^cakkhunā rūpaṃ disvā^eb^ti kāraṇavasena ``cakkhū''ti laddhavohārena rūpadassanasamatthena cakkhuviññāṇena,  cakkhunā vā kāraṇabhūtena, dvārabhūtena vā rūpaṃ passitvā. ^b^neva sumano hotī^eb^ti  gehassitasomanassassāyaṃ paṭikkhepo, na nekkhammapakkhikāya kiriyāsomanassavedanāya. ^b^chaḷaṅgupekkha^eb^nti  iṭṭhāniṭṭhachaḷārammaṇāpāthe parisuddhapakatibhāvāvijahanalakkhaṇaṃ chasu dvāresu pavattiyā ``chaḷaṅgupekkhā''ti  laddhanāmaṃ tatramajjhattupekkhaṃ. yathāvuttamatthaṃ pāḷiyā samatthetuṃ ^b^``paṭisambhidāya''^eb^ntiādi  vuttaṃ. <br/><br/>[03] 376^b^.^eb^ ^b^pakkhīādīna^eb^nti ^a^V2.0014^ea^ ^b^ādi^eb^-saddena devādīnaṃ saṅgaho. ^b^vehāsagamanādikā^eb^ti pana  ^b^ādi^eb^-saddena cakkhuvisuddhiādiṃ saṅgaṇhāti. kusalakammena nibbattitvāpi akusalavipākānubhāvena  sukhasamussayato vinipatitattā ^b^vinipātikānaṃ. jhāna^eb^nti abhiññāpattaṃ jhānaṃ  sandhāyāha. vipassanāpi ukkaṃsagatā ubbegapītisahitā ākāse laṅghāpanamattāpi hotīti  vuttaṃ ^b^``vipassanaṃ vā''^eb^ti. ^b^``paṭhamakappikāna''^eb^nti idaṃ ``ekaccānaṃ manussāna''nti  imassa visesanaṃ daṭṭhabbaṃ. ^b^evamādīna^eb^nti ^b^ādi^eb^-saddena punabbasumātādīnaṃ saṅgaho  daṭṭhabbo. <br/><br/>[03] 377^b^.^eb^ ^b^vehāsa^eb^nti bhummatthe upayogavacanaṃ, accantasaṃyoge vā. cakkavattī hi cakkaratanaṃ  purakkhatvā attano bhavanato abbhuggantvā ākāseneva sineruṃ padakkhiṇaṃ katvā sakalacakkavāḷaṃ  anusaṃyāyatīti. ^b^assabandhā^eb^ti assapālā, ye assānaṃ yavadāyakā. tathā ^b^gobandhā^eb^.<br/><br/>[03] cakkavattiādīnaṃ puññiddhiyā vitthāriyamānāya atipapañco hotīti puññavato iddhiṃ  lakkhaṇato dassentena ``paripākaṃ gate puññasambhāre ijjhanakaviseso''ti ^a^M2.0015^ea^  vatvāpi jotikādīnaṃ puññiddhiṃ ekadesena dassetuṃ ^b^``ettha cā''^eb^tiādi vuttaṃ.  tattha ^b^suvaṇṇapabbato^eb^ti sabbasuvaṇṇamayo pabbato. tassa kira gahitagahitaṭṭhāne odhi  na paññāyati. ^b^ekasītāmatte^eb^ti ettha ^b^sītā^eb^ nāma kasanavasena naṅgalassa gatamaggo.  ^b^tumbaṃ^eb^ nāma āḷhakaṃ. ^b^cuddasa maggā^eb^ti catuddasa kasanamaggā. <br/><br/>[03] 378^b^.^eb^ ^b^vijjaṃ parijapitvā^eb^ti gandhārīvijjādikaṃ attano vijjaṃ katūpacāraṃ parivattetvā  mantapaṭhanakkamena paṭhitvā. <br/><br/>[03] 379^b^.^eb^ ^b^sammāpayogenā^eb^ti upāyapayogena, yathā yathicchitatthasiddhi hoti, tathā pavattitañāyārambhena.  ^b^tassa tassa kammassā^eb^ti yathādhippetassa nipphādetabbakammassa. ^b^ettha cā^eb^ti ``tattha  tattha sammāpayogappaccayā ijjhanaṭṭhena iddhī''ti (paṭi0 ma0 3.18) imissā dasamāya iddhiyā  niddesepi. ^b^purimapāḷisadisāvā''^eb^ti samādhivipphāraiddhiādīnaṃ niddesasadisāva.  ^b^sakaṭabyūhādikaraṇavasenā^eb^ti sakaṭabyūhacakkabyūhapadumabyūhādīnaṃ saṃvidhānavasena  nibbattavisesoti ^a^V2.0015^ea^ sambandho. gaṇitagandhabbādi ^b^sippakammaṃ^eb^. sallakattakādi ^b^vejjakammaṃ^eb^.  irubbedādīnaṃ ^b^tiṇṇaṃ vedānaṃ^eb^.<br/><br/>[03] ``ekopi hutvā bahudhāva hotī''tiādinā (dī0 ni0 1.238; ma0 ni0 1.147; saṃ0  ni0  5.834; paṭi0 ma0 1.102; 3.10) adhiṭṭhāniddhiyā eva gahitattā āha ^b^``adhiṭṭhānā  iddhiyeva āgatā''^eb^ti. ^b^imasmiṃ panatthe^eb^ti imasmiṃ abhiññānisaṃsasaṅkhāte, iddhividhasaṅkhāte  vā atthe. <br/><br/>[03] 380^b^.^eb^ ``ekavidhena ñāṇavatthu''ntiādīsu (vibha0 751) koṭṭhāsattho vidhasaddo, ``vividhampi  senābyūhaṃ dassetī''tiādīsu (paṭi0 ma0 3.13) vikappattho, tadubhayampettha yujjatīti  dassento āha ^b^``iddhividhāyāti iddhikoṭṭhāsāya, iddhivikappāya vā''^eb^ti. iddhi hi  abhiññāsu eko koṭṭhāso, vakkhamānehi bhedehi anekappabhedā ca. ^b^vuttappakāravasenā^eb^ti  vuttassa cuddasappakārassa, cittaparidamanassa samāhitatādippakārassa ca vasena. ``iddhividhāyā''ti  tadatthassa sampadānavacananti āha ^b^``iddhividhādhigamatthāyā''^eb^ti. ^b^``kasiṇārammaṇato  apanetvā''^eb^ti idaṃ abhiññāpādakaparikammacittānaṃ ^a^M2.0016^ea^ samānasantānatāya  vuttaṃ, na parikammacittassa kasiṇārammaṇattā. ^b^iddhividhābhimukhaṃ pesetī^eb^ti  nipphādetabbassa iddhividhassa abhimukhabhāvena pavatteti. yaṃ hi ``sataṃ homī''tiādinā  parikammacittassa pavattanaṃ, tadevassa abhinīharaṇaṃ, iddhividhābhimukhapesanañca tatheva iddhividhassa  pavattanato abhininnāmanaṃ idha parikammacittassa iddhividhe adhimuttīti āha ^b^``adhigantabbaiddhipoṇaṃ  iddhipabbhāraṃ karotī''^eb^ti. idha paccanubhavanaphusanā sacchikiriyāpattipariyāyā evāti  dassento ^b^``pāpuṇātīti attho''^eb^ti āha. ^b^assā^eb^ti iddhividhassa.<br/><br/>[03] ^b^ekopī^eb^ti ^b^pi^eb^-saddo vakkhamānaṃ bahubhāvaṃ upādāya sampiṇḍanattho. so hissa paṭiyogī  ``ekopi hutvā bahudhā hoti, bahudhāpi hutvā eko hotī''ti. so ca kho bahubhāvaṃ  nimminitvā ṭhitassa antarāva ekabhāvūpagamo. yathākālaparicchedaṃ pana saraseneva ekabhāvūpagamo  idha nādhippeto aniddhinimmānabhāvato. tampi pubbe katakālaparicchedavasena siddhattā  iddhānubhāvoyevāti keci. aṭṭhāne vāyaṃ ^b^pi^eb^-saddo, eko hutvā bahudhāpi hoti,  bahudhā hutvā ekopi hotīti sambandho. imasmiṃ pakkhe pi-saddo vakkhamānaṃ ekabhāvaṃ  upādāya ^a^V2.0016^ea^ ``sampiṇḍanattho''ti vatvā ``so hī''tiādi sabbaṃ yathārahaṃ vattabbaṃ. bahubhāvanimmāne  payojanaṃ dassetuṃ ^b^``bahūnaṃ santike''^eb^tiādi vuttaṃ. tattha ^b^bahūnaṃ santike^eb^ti  attanā nimmitānaṃ bahūnaṃ samīpe, tehi parivārito hutvāti adhippāyo. ^b^vā^eb^-saddo  avuttavikappattho, tena ``dhammaṃ vā kathetukāmo''ti evamādi saṅgayhati. ^b^``ñāṇena  adhiṭṭhahanto^eb^ evaṃ hotī''ti ānetvā sambandhitabbaṃ. <br/><br/>[03] 381^b^.^eb^ bhavati ettha iddhīti ^b^bhūmiyo,^eb^ jhānāni. ^b^etthā^eb^ti ca hetumhi bhummavacanaṃ.  vivekato jātā bhūmi ^b^vivekajabhūmi^eb^. vivekajaṃ hi paṭhamaṃ jhānaṃ nīvaraṇavivekasambhūtattā.  pītisukhabhūtā bhūmi ^b^pītisukhabhūmi^eb^. dutiyajjhānañhi pītisukhabhūmibhūtañceva pītisukhasañjātañca  samādhivasena. upari dvīsupi eseva nayo. ^b^iddhilābhāyā^eb^ti iddhiyā adhigamāya. ^b^iddhipaṭilābhāyā^eb^ti  iddhiyā punappunaṃ labhamānāya, bahulīkaraṇāyāti attho. ^b^iddhivikubbanatāyā^eb^ti iddhiyā  vividharūpakāraṇāya, vikubbaniddhiyāti attho ^a^M2.0017^ea^. ^b^iddhivisavitāyā^eb^ti iddhiyā  vividhānisaṃsapasavanāya. ^b^iddhivasitāyā^eb^ti iddhiyā khippanisantiādibhāvāvahavasībhāvatthāya.  ^b^iddhivesārajjāyā^eb^ti iddhiyā paṭipakkhadūrībhāvena vigatasaṃkilesatāya suṭṭhu visāradabhāvāya.  catutthajjhānaṃ tāva iddhiyā bhūmi hotu tattha patiṭṭhāya nipphādetabbato, itarāni pana kathanti  āha ^b^``ettha cā''^eb^tiādi. tattha tīṇi jhānāni sambhārabhūmiyoti veditabbānīti  sambandho. tatiyajjhāne sukhapharaṇena, paṭhamadutiyesu pītipharaṇena sukhapharaṇena ca hetubhūtenāti  yathārahavasena yojanā. pharaṇaṃ cettha jhānassa subhāvitabhāvena sātisayānaṃ pītisukhānaṃ  vasena jhānappaccayādinā sahajātanāmakāyassa paribrūhanaṃ, rūpakāyassa ca taṃsamuṭṭhānehi paṇītarūpehi  paripphuṭatā. tenāha bhagavā ``pītisukhena abhisandeti parisandeti paripūreti parippharatī''ti  (dī0 ni0 1.226; ma0 ni0 1.427). ^b^sukhasañña^eb^nti jhānasukhena sahagataṃ saññaṃ.  ^b^lahusañña^eb^nti taṃsampayuttalahutāsahagataṃ saññaṃ. ^b^okkamitvā^eb^ti anupavisitvā.  tesu hi jhānesu sātisayāya lahutāya sampayuttaṃ sukhaṃ santānavasena pavattento yogī  taṃ samokkanto viya hotīti evaṃ vuttaṃ. saññāsīsena niddeso. jhānasampayuttā hi  lahutā vināpi iddhiyā ākāsaṃ laṅghāpanappamāṇappattā viya hoti. lahubhāvaggahaṇeneva  cettha mudukammaññabhāvāpi gahitā eva. tenāha ^b^``lahumudukammaññakāyo hutvā''^eb^ti.<br/><br/>[03] ^b^iminā^eb^ ^a^V2.0017^ea^ ^b^pariyāyenā^eb^ti tiṇṇaṃ jhānānaṃ samāpajjanena sukhalahubhāvappattanāmarūpakāyassa sati  cittaparidamane catutthaṃ jhānaṃ sukheneva iddhipaṭilābhāya saṃvattatīti iminā pariyāyena.  pakatibhūmiyā hi adhiṭṭhānabhūtā sambhārabhūmiyo pākārassa nemippadeso viyāti. <br/><br/>[03] 382^b^.^eb^ iddhipādaniddese ^b^cattāro^eb^ti gaṇanaparicchedo. ^b^iddhipādā^eb^ti ettha ijjhatīti iddhi,  samijjhati nipphajjatīti attho. ijjhanti vā etāya sattā iddhā vuddhā ukkaṃsagatā hontīti  iddhi. paṭhamenatthena iddhi eva pādoti iddhipādo, iddhikoṭṭhāsoti attho. dutiyenatthena  iddhiyā pādoti iddhipādo. ^b^pādo^eb^ti patiṭṭhā, adhigamūpāyoti attho. tena hi uparūparivisesasaṅkhātaṃ  iddhiṃ pajjanti pāpuṇanti. ayaṃ tāva aṭṭhakathānayo. tattha iddhi-saddassa paṭhamo kattuattho,  dutiyo karaṇattho ^a^M2.0018^ea^ vutto. pāda-saddassa eko karaṇatthova. pajjitabbāva  iddhi vuttā, na ca ijjhantī, pajjitabbā ca iddhi pajjanakaraṇena pādena samānādhikaraṇā hotīti  paṭhamena atthena ``iddhi eva pādo iddhipādo''ti na sakkā vattuṃ. tathā iddhikiriyākaraṇena  sādhetabbāva vuddhisaṅkhātā iddhi pajjanakiriyākaraṇena pajjitabbāti dvinnaṃ karaṇānaṃ  na asamānādhikaraṇatā sambhavatīti dutiyenatthena ``iddhiyā pādo iddhipādo''ti ca  na sakkā vattuṃ. tasmā paṭhamenatthena samānādhikaraṇasamāso, dutiyena sāmivacanasamāso  na yujjatīti paṭhamenatthena iddhiyā pādo iddhipādo, dutiyenatthena iddhi eva pādo  iddhipādoti samāso yutto, yathāvuttopi vā, pādassa ijjhamānakoṭṭhāsaijjhanakaraṇūpāyabhāvato.<br/><br/>[03] pubbabhāgachandavasena ^b^chandahetuko^eb^. sampayuttachandavasena ^b^chandādhiko^eb^. pubbābhisaṅkhāravasena  eva pana sahajātachandassāpi adhikatā veditabbā. atha vā ``chandañce bhikkhu adhipatiṃ  karitvā labhati samādhiṃ, labhati cittassekaggataṃ, ayaṃ vuccati chandasamādhī''ti imāya  pāḷiyā chandādhipatisamādhi ^b^chandasamādhī^eb^ti adhipati-saddalopaṃ katvā samāso vuttoti  viññāyati. adhipatisaddatthadassanavasena pana ^b^aṭṭhakathāyaṃ^eb^ ``chandahetuko chandādhiko  vā samādhī''ti vuttaṃ. tenevāha ^b^``chandaṃ adhipatiṃ karitvā''^eb^tiādi. ^b^padhānabhūtā^eb^ti  vīriyabhūtāti keci vadanti. saṅkhatasaṅkhāranivattanatthaṃ pana ^b^padhānaggahaṇaṃ^eb^. atha vā  taṃ taṃ visesaṃ saṅkharotīti ^b^saṅkhāro,^eb^ sabbampi vīriyaṃ. tattha catukiccasādhakato  aññassa nivattanatthaṃ ^b^padhānaggahaṇaṃ. padhānabhūtā^eb^ seṭṭhabhūtāti attho. catubbidhassa pana  vīriyassa adhippetattā bahuvacananiddeso. yo pana ``iddhiyā pādo iddhipādo''ti evaṃ  samāsayojanāvasena pādassa upāyatthataṃ gahetvā iddhipādattho ^a^V2.0018^ea^ vutto, so paṭilābhapubbabhāgānaṃ  kattukaraṇiddhibhāvaṃ ``chandiddhipādo''tiādinā (vibha0 457) vā abhidhamme āgatattā  chandādīhi iddhipādehi sādhetabbāya vuddhiyā kattiddhibhāvaṃ, chandādīnaṃ karaṇiddhibhāvañca  sandhāya vuttoti veditabbo.<br/><br/>[03] vīriyiddhipāde ^b^``vīriyasamādhipadhānasaṅkhārasamannāgata''^eb^nti dvikkhattuṃ vīriyaṃ āgataṃ.  tattha purimaṃ samādhivisesanaṃ vīriyādhipati samādhi ^b^vīriyasamādhī^eb^ti. dutiyaṃ  samannāgamaṅgadassanaṃ. dve eva hi sabbattha samannāgamaṅgāni samādhi ^a^M2.0019^ea^, padhānasaṅkhāro  ca. chandādayo samādhivisesanāni, padhānasaṅkhāro pana padhānavacaneneva visesito, na chandādīhīti  na idha vīriyādhipatitā padhānasaṅkhārassa vuttā hoti. vīriyañca samādhiṃ visesetvā ṭhitameva  samannāgamaṅgavasena padhānasaṅkhāravacanena vuttanti nāpi dvīhi vīriyehi samannāgamo vutto  hotīti. yasmā pana chandādīhi visiṭṭho samādhi, tathā visiṭṭheneva ca tena sampayutto  padhānasaṅkhāro, sesadhammā ca, tasmā samādhivisesanānaṃ vasena cattāro iddhipādā vuttā.  visesanabhāvo ca chandādīnaṃ taṃtaṃavassayavasena hotīti.<br/><br/>[03] ^b^atha vā^eb^tiādinā nissayaṭṭhepi pāda-sadde upāyaṭṭhena chandādīnaṃ iddhipādatā vuttā. teneva  abhidhamme uttaracūḷabhājanīye ``cattāro iddhipādā chandiddhipādo''tiādinā (vibha0  457) chandādīnameva iddhipādatā vuttā. pañhāpucchake ca ``cattāro iddhipādā idha bhikkhu  chandasamādhī''tiādināva (vibha0 462) uddesaṃ katvāpi puna chandādīnaṃyeva kusalādibhāvo  vibhatto. upāyiddhipādadassanatthameva hi sutte, abhidhamme ca nissayiddhipādadassanaṃ kataṃ,  aññathā catubbidhatā na hotīti. <br/><br/>[03] 383^b^.^eb^ ^b^chandādīni aṭṭhā^eb^ti chandasamādhi vīriyasamādhi cittasamādhi vīmaṃsāsamādhīti evaṃ  chandādīni aṭṭha. kāmaṃ cettha catūsupi ṭhānesu samādhi samādhi eva, tathāpi iddhiṃ  uppādetukāmatāchandasahitova samādhi iddhipaṭilābhāya saṃvattati, na kevalo. evaṃ  vīriyasamādhiādayopi. tasmā chandādisahitā ete cattāro ca samādhī, chandādayo ca  cattāroti aṭṭha pajjati iddhi etehi pāpuṇīyati, sayaṃ vā pajjanti iddhipaṭilābhāya sampajjantīti  ^b^padānī^eb^ti vuccanti. tenāha ^b^``iddhipaṭilābhāya saṃvattantī''^eb^ti. yaṃ pana pāḷiyaṃ  ``chando na samādhī''tiādi, taṃ yadipi chandādayo samādhisahitāva iddhiṃ nipphādenti,  tathāpi visuṃ ^a^V2.0019^ea^ nesaṃ padabhāvadassanaṃ. ^b^ekato niyuttova,^eb^ na ekeko hutvāti adhippāyo.  ^b^niyuttovā^eb^ti sahito eva, na viyutto. <br/><br/>[03] 384^b^.^eb^ ^b^anonata^eb^nti na onataṃ, vīriyena paggahitattā alīnanti attho. tenāha ^b^``kosajje  na iñjatī''^eb^ti, kosajjanimittaṃ na calatīti ^a^M2.0020^ea^ attho. uddhaṃ nataṃ ^b^unnataṃ,^eb^  uddhataṃ vikkhittaṃ. na unnataṃ ^b^anunnataṃ,^eb^ avikkhittaṃ samāhitanti attho. tenāha  ^b^``uddhacce na iñjatī''^eb^ti. abhisaṅgavasena nataṃ abhinataṃ, na abhinataṃ ^b^anabhinataṃ,^eb^  arattaṃ. apagamanavasena nataṃ apanataṃ, kodhavasena vimukhaṃ. na apanataṃ ^b^anapanataṃ,^eb^ aduṭṭhaṃ.  diṭṭhiyā ``ahaṃ, mama''nti nissayavasena na nissitanti ^b^anissitaṃ^eb^. chandarāgavasena  na paṭibaddhanti ^b^appaṭibaddhaṃ. rāgo^eb^ kevalaṃ āsattimattaṃ, ^b^chandarāgo^eb^ pana bahalakileso.  tathā hissa dūre ṭhitampi ārammaṇaṃ paṭibaddhameva. ^b^vippamutta^eb^nti visesato pamuttaṃ.  jhānānaṃ kāmarāgapaṭipakkhatāya āha ^b^``kāmarāge''^eb^ti. ^b^visaṃyutta^eb^nti vivittaṃ  saṃkilesato, na vā saṃyuttaṃ catūhipi yogehi. ^b^vimariyādikataṃ^eb^ kilesamariyādāya,  yathā īsakampi kilesamariyādā na hoti, tathā paṭipannaṃ. ^b^ekattagata^eb^nti ekaggataṃ  upagataṃ accantameva samāhitaṃ. tato eva ^b^nānattakilesehi^eb^ nānāsabhāvehi kilesehi  ^b^na iñjati^eb^.<br/><br/>[03] ^b^esa attho^eb^ti kosajjādinimittaṃ. imassa cittassa āneñjanattho siddho eva āneñjappattiyā  pakāsanavasena dassitattā. ^b^puna vutto^eb^ti iddhiyā bhūmipādapadadassanappasaṅgena ``imāni  mūlāni nāmā''ti mūlabhāvadassanatthaṃ puna vutto. ^b^purimo^eb^ti ``saddhādīhi pariggahitattā''tiādinā  pubbe chadhā dassitanayo. ^b^aya^eb^nti adhunā soḷasadhā dassitanayo. suttanaye, paṭisambhidānaye  ca dassite tattha sammoho na hoti, na adassiteti āha ^b^``ubhayattha asammohattha''^eb^nti. <br/><br/>[03] 385^b^.^eb^ ^b^ñāṇena adhiṭṭhahanto^eb^ti ``kathaṃ panāyaṃ evaṃ hotī''ti ettha pubbe attanā vuttapadaṃ  uddharati adhiṭṭhānavidhiṃ dassetuṃ ^b^``abhiññāpādakaṃ jhānaṃ samāpajjitvā vuṭṭhāyā''^eb^ti.  ettha anupubbena cattāri jhānāni samāpajjitvā catutthajjhānato vuṭṭhāyāti keci,  taṃ ayuttaṃ. yathicchitajjhānasamāpajjanatthañhi cittaparidamanaṃ, catutthajjhānameva ca abhiññāpādakaṃ,  na itarāni. ^b^parikammaṃ katvā^eb^ti pādakajjhānato vuṭṭhāya kāmāvacaracittena ``sataṃ  homī''tiādinā ^a^V2.0020^ea^ cintanamevettha parikammakaraṇaṃ, tathāvajjanameva ca āvajjanaṃ. ^b^dutiyampī^eb^ti  ^b^pi^eb^-saddo samuccayattho, tena tatiyampi, tato bhiyyopīti imamatthaṃ dīpeti. yathā hi  jhānabhāvanā, evamabhiññābhāvanāpi. ^b^``ekavāraṃ dvevāra''^eb^nti idampi nidassanamattaṃ  daṭṭhabbaṃ. ^b^nimittārammaṇa^eb^nti paṭibhāganimittārammaṇaṃ. ^b^parikammacittānī^eb^ti ettha  ekekassa parikammacittassa satārammaṇatā ^a^M2.0021^ea^ daṭṭhabbā ``sataṃ homī''ti pavattanato.  ^b^sahassārammaṇānī^eb^ti etthāpi eseva nayo. ^b^vaṇṇavasenā^eb^ti attanā parikappitavaṇṇavasena.  ^b^no paṇṇattivasenā^eb^ti na sattapaṇṇattivasena. ^b^taṃ^eb^ adhiṭṭhānacittaṃ ^b^appanācittamivā^eb^ti  ivaggahaṇaṃ abhiññācittassa jhānacittassa paṭhamuppattisadisabhāvato vuttaṃ, na tassa appanābhāvato.  ^b^rūpāvacaracatutthajjhānika^eb^nti rūpāvacaracatutthajhānavantaṃ, tena sampayuttaṃ. <br/><br/>[03] 386^b^.^eb^ yadi evaṃ ``āvajjitvā ñāṇena adhiṭṭhātī''ti paṭisambhidāvacanaṃ kathanti āha  ^b^``yampī''^eb^tiādi. ^b^tatrāpī^eb^ti paṭisambhidāyampi. ^b^āvajjatī^eb^ti ``bahukaṃ āvajjatī''ti  idaṃ pāṭhapadaṃ ^b^parikammavaseneva vuttaṃ,^eb^ na āvajjanavasena. ^b^āvajjitvā ñāṇena adhiṭṭhātīti  abhiññāñāṇavasena vuttaṃ,^eb^ na parikammacittasampayuttassa, aññassa vā kāmāvacarassa ñāṇassa  vasena. na hi tassa tādiso ānubhāvo atthīti. ^b^tasmā^eb^ti yasmā appanāppattassa  abhiññāñāṇasseva vasena adhiṭṭhānaṃ, tasmā. ayamadhiṭṭhānakkamoti dassento ^b^``bahukaṃ  āvajjatī''^eb^tiādimāha. tattha ^b^sanniṭṭhāpanavasenā^eb^ti nipphādanavasena.<br/><br/>[03] ^b^kāyasakkhidassanattha^eb^nti na kevalaṃ vacanamattameva, atha kho ayametassatthassa attano kāyena  sacchikatattā kāyasakkhīti sakkhidassanatthaṃ.<br/><br/>[03] ^b^kokanada^eb^nti padumavisesanaṃ yathā ``kokāsaka''nti. taṃ kira bahupattaṃ, vaṇṇasampannaṃ,  ativiya sugandhañca hoti. ^b^pāto^eb^ti pageva. ayañhettha attho -- yathā kokanadasaṅkhātaṃ  ^b^padumaṃ pāto^eb^ sūriyassuggamanavelāyaṃ ^b^phullaṃ^eb^ vikasitaṃ ^b^avītagandhaṃ siyā  virocamānaṃ,^eb^ evaṃ sarīragandhena, guṇagandhena ca ^b^sugandhaṃ^eb^ saradakāle ^b^antalikkhe  ādiccamiva^eb^ attano tejasā ^b^tapantaṃ^eb^ aṅgehi niccharaṇakajutitāya ^b^aṅgīrasaṃ^eb^ sammāsambuddhaṃ  ^b^passā^eb^ti.<br/><br/>[03] ^b^abhabbo^eb^ti paṭipattisāramidaṃ sāsanaṃ, paṭipatti ca pariyattimūlikā, tvañca pariyattiṃ  uggahetuṃ ^a^V2.0021^ea^ asamattho, tasmā abhabboti adhippāyo. ^b^abhabbo nāma na hoti^eb^ vāsadhurasseva  padhānabhāvato.<br/><br/>[03] ^b^bhikkhū^eb^ti pabbajitavohārena vuttaṃ, bhāvinaṃ vā bhikkhubhāvaṃ upādāya yathā ``agamā  rājagahaṃ buddho''ti (su0 ni0 410). ^b^pilotikakhaṇḍa^eb^nti suvisuddhaṃ coḷakhaṇḍaṃ  ^a^M2.0022^ea^. rajo haratīti ^b^rajoharaṇaṃ. abhinimminitvā adāsi^eb^ tattha pubbe katādhikārattā.  tathā hi yoniso ummujjanto ``attabhāvassa panāyaṃ doso''ti asubhasaññaṃ, aniccasaññañca  paṭilabhitvā nāmarūpapariggahādinā pañcasu khandhesu ñāṇaṃ otāretvā kalāpasammasanādikkamena  vipassanaṃ vaḍḍhetvā udayabbayañāṇādipaṭipāṭiyā vipassanaṃ anulomagotrabhusamīpaṃ pāpesi.  obhāsavissajjanapubbikā bhāsitagāthā ^b^obhāsagāthā^eb^.<br/><br/>[03] ^b^rāgo rajo^eb^ ariyassa vinaye, na ca pana ^b^reṇu vuccati ``rajo''^eb^ti. kasmā?  cittassa malīnabhāvakaraṇato. ^b^rāgassetaṃ adhivacanaṃ ``rajo''^eb^ti. ^b^etaṃ raja^eb^nti  etaṃ rāgasaṅkhātaṃ rajaṃ. ^b^vippajahitvā^eb^ti aggamaggena visesato pajahanahetu. ^b^paṇḍitā  viharanti te^eb^ti te pajahanakā paṇḍitā hutvā viharanti. ^b^vītarajassa^eb^ sabbaso pahīnarāgādirajassa  buddhassa bhagavato ^b^sāsane^eb^. tathā hi vadanti -- <br/><br/>[21] ``cittamhi saṃkiliṭṭhamhi, saṃkilissanti māṇavā. <br/><br/>[22] citte suddhe visujjhanti, iti vuttaṃ mahesinā''ti.. (dī0 ni0 aṭṭha0 2.373; ma0  ni0 aṭṭha0 1.106; saṃ0 ni0 aṭṭha0 2.3.100; itivu0 aṭṭha0 88).<br/><br/>[03] chaḷabhiññāgahaṇena gahitāya chaḷabhiññāya vibhāvitepi ariyamagge anuttarabhāvasāmaññena phalanibbānehi  saddhiṃ saṅgaṇhanto āha ^b^``nava lokuttaradhammā''^eb^ti.<br/><br/>[03] pattassa pidahanākārena hatthaṃ ṭhapento ^b^``hatthaṃ pidahī''^eb^ti vutto. ^b^hattha^eb^nti vā  karaṇatthe upayogavacanaṃ, hatthena pidahīti attho.<br/><br/>[03] ^b^sahassakkhattu^eb^nti ^a^V2.0022^ea^ sahassadhā. sahassadhā hi attānaṃ ekacitteneva nimminantopi sahassavāraṃ  nimminanto viya hoti. asatipi kiriyābyāvuttiyaṃ tadatthasiddhitoti imamatthaṃ dassetuṃ  ``sahassakkhattu''nti vuttaṃ. ^b^ambavane^eb^ti ambavane katavihāre. ^b^ramme^eb^ti ramaṇīye.  yāva kālappavedanā, tāva nisīdīti yojanā.<br/><br/>[03] ^b^aniyametvā^eb^ti vaṇṇāvayavasarīrāvayavaparikkhārakiriyāvisesādīhi niyamaṃ akatvā.  ^b^nānāvaṇṇe^eb^ti nānākāre yathāvuttavaṇṇādivasena nānāvidhe. ^b^missakakese^eb^ti  palitehi missitakese. upaḍḍharattavaṇṇaupaḍḍhapaṇḍuvaṇṇādīsu aññataravaṇṇanti evaṃ ^b^upaḍḍharattacīvare^eb^.  padavasena atthassa ^a^M2.0023^ea^, gamanavasena pāḷiyā bhaṇanaṃ ^b^padabhāṇaṃ^eb^. parikathādivasena  dhammassa kathanaṃ ^b^dhammakathā^eb^. sarena bhaññaṃ suttādīnaṃ uccāraṇaṃ ^b^sarabhaññaṃ. aparepī^eb^ti  vuttākārato aññepi dīgharassakisathūlādike nānappakārake. ^b^icchiticchitappakārāyeva  hontī^eb^ti yathā yathā icchitā, taṃtaṃpakārāyeva honti. yattakā hi visesā vaṇṇādivasena  tesu icchitā, tattakavisesavantova te honti. te pana tathā bahudhā bhinnākārepi  vaṇṇavasena ārammaṇaṃ katvā ekameva adhiṭṭhānacittaṃ pavattati. ayaṃ hissa ānubhāvo --  yathā ekāva cetanā nānāvisesavantaṃ attabhāvaṃ nibbatteti, tattha bhavapatthanā kammassa  visesapaccayo hoti. acinteyyo ca kammavipākoti ce, idhāpi parikammacittaṃ  visesapaccayo hoti, acinteyyo ca iddhivisayoti gahetabbaṃ. ^b^esa nayo^eb^ti yvāyaṃ  bahubhāvanimmāne ``abhiññāpādakaṃ jhānaṃ samāpajjitvā''tiādinā adhiṭṭhānanayo vutto,  esa nayo itaresupi adhiṭṭhānesu.<br/><br/>[03] iti avisesaṃ atidesena dassetvā visesaṃ sarūpato dassetuṃ ^b^``ayaṃ pana viseso''^eb^tiādi  vuttaṃ. tattha iminā bhikkhunā icchantenāti sambandho. ^b^maṃ jānissantī^eb^ti ``iddhimā''ti  maṃ jānissanti. ^b^antarāvā^eb^ti paricchinnakālassa abbhantare eva. ^b^pādakajjhāna^eb^ntiādi  parikammakaraṇākāradassanatthaṃ vuttaṃ, itaraṃ pana atideseneva vibhāvitanti. ^b^evaṃ  akaronto^eb^ti ``eko homī''ti antarā adhiṭṭhānaṃ akaronto. ^b^``yathāparicchinnakālavasenā''^eb^ti  iminā ``sataṃ homī''tiādinā adhiṭṭhānaṃ karontena kālaparicchedavaseneva kātabbanti  dasseti. ^b^sayameva eko hoti^eb^ adhiṭṭhānassa paṭippassaddhattā. ettha ca parikammādhiṭṭhānacittānaṃ  iddhimā vaṇṇavasena sayameva ārammaṇaṃ hoti. tesu parikammacittāni ^a^V2.0023^ea^ santatipaccuppannārammaṇāni.  adhiṭṭhānacittaṃ sampativattamānārammaṇaṃ adhiṭṭhānassa ekacittakkhaṇikattāti vadanti. <br/><br/>[03] 387^b^.^eb^ ^b^``āvibhāva''^eb^nti padassa heṭṭhā vuttena hoti-saddena sambandho na yujjati upayogavacanena  vuttattā, tathā vakkhamānena ca gacchati-saddena attano, paresañca āvibhāvassa icchitattā,  nāmapadañca kiriyāpadāpekkhanti kiriyāsāmaññavācinā karoti-saddena yojetvā āha  ^b^``āvibhāvaṃ karotī''^eb^ti. ^b^tirobhāva^eb^nti etthāpi eseva nayo ^a^M2.0024^ea^.  yadi evaṃ kathaṃ paṭisambhidāyanti codanaṃ sandhāyāha ^b^``idameva hī''^eb^tiādi. kāmaṃ  ^b^paṭisambhidāyaṃ^eb^ ``āvibhāvanti kenaci anāvaṭaṃ hotī''tiādinā (paṭi0 ma0 3.11)  āgataṃ, tampi idameva āvibhāvakaraṇaṃ, tirobhāvakaraṇañca sandhāya vuttaṃ. sesapadāni  tesaṃyeva vevacanāni. ^b^andhakāra^eb^nti rattandhakāraṃ, divāpi vā bilaguhādigataṃ  ^b^andhakāraṃ. paṭicchanna^eb^nti kuṭṭakavāṭādinā paṭicchāditaṃ. ^b^anāpātha^eb^nti dūratāsukhumataratādinā  na āpāthagataṃ. ^b^aya^eb^nti iddhimā. paṭicchannopi dūre ṭhitopi attā vā paro vā  yathā dissatīti vibhattiṃ pariṇāmetvā yojetabbaṃ. ^b^ālokajāta^eb^nti ālokabhūtaṃ,  jātālokaṃ vā. <br/><br/>[03] 388^b^.^eb^ ^b^etaṃ pana pāṭihāriya^eb^nti āvibhāvapāṭihāriyamāha. ^b^kena katapubba^eb^nti  tattha kāyasakkhiṃ pucchitvā ``satthā tāva kāyasakkhī''ti dassentena ``bhagavatā''ti  vatvā tamatthaṃ vibhāvetuṃ ^b^``bhagavā hī''^eb^tiādi vuttaṃ. sāvatthivāsike passantīti  ānetvā sambandho, tathā ``yāva avīciṃ dassesī''ti. ākāsagatesu heṭṭhimaheṭṭhimavimānesu  uparūparivimānaṃ byavadhāyakesu byūhiyamānesu taggataṃ ākāsaṃ byūḷhaṃ nāma hotīti  vuttaṃ ^b^``ākāsañca dvidhā viyūhitvā''^eb^ti.<br/><br/>[03] ^b^ayamattho^eb^ti āvibhāvapāṭihāriyassa satthārā katabhāvo. purimabuddhānaṃ paṭipattiāvajjanaṃ  buddhappaveṇiyā anupālanatthaṃ. ^b^``ekena pādenā''^eb^tiādi tivikkamadassanaṃ. ^b^nayaṃ  deti^eb^ yassa nayassa anusārena vācanāmaggaṃ ṭhapesi.<br/><br/>[03] ^b^cūḷānāthapiṇḍiko^eb^ nāma anāthapiṇḍikamahāseṭṭhissa kaniṭṭhabhātā.<br/><br/>[03] ^b^sinerupabbataṃ^eb^ ^a^V2.0024^ea^ ^b^nibbijjhitvā^eb^ti taṃ parisāya dissamānarūpaṃyeva katvā nibbijjhitvā.  ^b^na^eb^nti sinerupabbataṃ.<br/><br/>[03] anekasatasahassasaṅkhassa okāsalokassa, taṃnivāsisattalokassa ca vivaṭabhāvakaraṇapāṭihāriyaṃ  ^b^lokavivaraṇaṃ nāma. mahābrahmā^eb^ti sahampatimahābrahmā.<br/><br/>[03] passatha ^a^M2.0025^ea^ tāva apaṇṇakapaṭipadāya phalanti ^b^nirayabhayena tajjetvā^eb^ satthu anupubbikathānayena  ^b^saggasukhena palobhetvā,^eb^ na pana saggasampattiyaṃ ninnabhāvāpādanena. <br/><br/>[03] 389^b^.^eb^ yathā āvibhāvakaraṇe ālokakasiṇaṃ samāpajjitabbaṃ ālokanimmānāya, evaṃ tirobhāvakaraṇe  andhakāranimmānāya nīlakasiṇaṃ samāpajjitabbaṃ. kāmañcetaṃ pāḷiyaṃ sarūpato nāgataṃ,  ``vivaṭaṃ āvaṭa''nti (paṭi0 ma0 3.11) pana vacanato atthato āgatameva. odātakasiṇantogadhaṃ  vā ālokakasiṇanti vuttovāyamattho. ^b^andhakāra^eb^nti andhakāravantaṃ. <br/><br/>[03] 390^b^.^eb^ ^b^avasese^eb^ iṭṭiyattherādike. <br/><br/>[03] 391^b^.^eb^ pākaṭo iddhimā etassa atthīti pākaṭaṃ, pākaṭañca taṃ pāṭihāriyañcāti ^b^pākaṭapāṭihāriyaṃ^eb^.  na ettha iddhimā pākaṭoti apākaṭaṃ, apākaṭañca taṃ pāṭihāriyañcāti ^b^apākaṭapāṭihāriyaṃ^eb^.  iddhimato eva hi pākaṭāpākaṭabhāvenāyaṃ bhedo, na pāṭihāriyassa. na hi taṃ apākaṭaṃ  atthi.<br/><br/>[03] ^b^uttarimanussadhammā^eb^ti manussadhammo vuccati dasa kusalakammapathadhammā, tato manussadhammato  uttari. iddhisaṅkhātaṃ pāṭihāriyaṃ ^b^iddhipāṭihāriyaṃ. āḷinde^eb^ti pamukhe.  ^b^okāsehī^eb^ti pakira. ^b^iddhābhisaṅkhāra^eb^nti iddhipayogaṃ. ^b^abhisaṅkhāsī^eb^ti abhisaṅkhari,  akāsīti attho. ^b^tālacchiggaḷenā^eb^ti kuñcikacchiddena. ^b^aggaḷantarikāyā^eb^ti  piṭṭhasaṅghātānaṃ antarena.<br/><br/>[03] ^b^antarahito^eb^ti antaradhāyitukāmo. ^b^bako^eb^ brahmā yathā antaradhāyituṃ na sakkoti,  tathā katvā bhagavā sayaṃ tassa, brahmagaṇassa ca anāpāthabhāvagamanena antarahito hutvā ``samaṇassa  gotamassa ^a^V2.0025^ea^ imasmiṃ ṭhāne atthibhāvo vā natthibhāvo vā na sakkā jānitu''nti evaṃ  brahmagaṇassa vacanokāso mā hotūti ^b^``bhavevāha''^eb^nti imaṃ gāthaṃ abhāsi.<br/><br/>[03] tattha ^b^bhavevāhaṃ bhayaṃ disvā^eb^ti ahaṃ bhave saṃsāre jātijarādibhedaṃ bhayaṃ disvā  eva. ^b^bhavañca vibhavesina^eb^nti imañca kāmabhavādiṃ tividhampi ^a^M2.0026^ea^ sattabhavaṃ,  vibhavesinaṃ vibhavaṃ gavesamānampi pariyesamānampi punappunaṃ bhave eva disvā. ^b^bhavaṃ  nābhivadi^eb^nti taṇhādiṭṭhivasena kiñci bhavaṃ na abhivadiṃ na gahesiṃ. ^b^nandiñca na upādiyi^eb^nti  bhavataṇhaṃ na upagacchiṃ, na aggahesinti attho. <br/><br/>[03] 392^b^.^eb^ ^b^alaggamāno^eb^ti vinivijjhitvā gamanena kuṭṭādīsu katthaci na laggamāno. ^b^āvajjitvā  kataparikammenā^eb^ti yassa parato gantukāmo, taṃ āvajjitvā ``ākāso hotu, ākāso  hotū''ti evaṃ kataparikammena iddhimatā. pākārapabbatāpekkhāya ``susiro, chiddo''ti  ca pulliṅgavasena vuttaṃ. ubbedhavasena pavattaṃ vivaraṃ ^b^susiraṃ^eb^. tiriyaṃ pavattaṃ  ^b^chiddaṃ^eb^.<br/><br/>[03] ^b^yattha katthaci kasiṇe parikammaṃ katvā^eb^ti pathavīkasiṇādīsu yattha katthaci kasiṇe  jhānaṃ samāpajjitvā parikammaṃ katvā ``ākāso hotū''ti adhiṭṭhātabbo. tattha  kāraṇamāha ^b^``aṭṭhasamāpattivasībhāvoyeva pamāṇa''^eb^nti. tasmā ^b^yaṃ yaṃ icchati, taṃ tadeva  hoti^eb^. etena pathaviyā ummujjananimujjane āpokasiṇasamāpajjanaṃ, udakādīsu pathavīnimmāne  pathavīkasiṇasamāpajjanaṃ na ekantato icchitabbanti vuttaṃ hoti. ^b^eta^eb^nti etaṃ tirokuṭṭādigamanapāṭihāriyakaraṇe  ākāsakasiṇasamāpajjanaṃ ^b^avassaṃ vattabbaṃ^eb^ anucchavikabhāvato. evañca katvā ``ākāsakasiṇavasena  paṭicchannānaṃ vivaṭakaraṇa''ntiādivacanaṃ viya pathavīkasiṇavasena ``ekopi hutvā bahudhā  hotī''tiādibhāvo ``ākāse vā udake vā pathaviṃ nimminitvā padasā gamanaṃ icchatī''tiādinā  yaṃ pakiṇṇakanaye vuttaṃ, tampi samatthitaṃ hoti.<br/><br/>[03] ``doso natthī''ti dvikkhattuṃ baddhaṃ subaddhaṃ viya daḷhīkaraṇaṃ nāma hotīti adhippāyena  vatvā tena payojanābhāvaṃ dassetuṃ ^b^``puna samāpajjitvā''^eb^tiādi vuttaṃ. ^b^adhiṭṭhitattā  ākāso hotiyevā^eb^ti sacepi kiñci antarā upaṭṭhitaṃ pabbatādi siyā, tampi ``ākāso  hotū''ti adhiṭṭhitattā ^a^V2.0026^ea^ ākāso hotiyeva. idampi aṭṭhānaparikappanamattaṃ, tādisassa  upaṭṭhānameva natthīti dassetuṃ ^b^``antarā''^eb^tiādi vuttaṃ. <br/><br/>[03] 393^b^.^eb^ ^b^paricchinditvā^eb^ti yathicchitaṭṭhānaṃ ñāṇena paricchinditvā. ^b^tatrā^eb^ti tasmiṃ  pathaviyā udakabhāvādhiṭṭhāne ^b^ayaṃ^eb^ yathāvuttapaṭipattivibhāvinī ^b^pāḷi^eb^ ^a^M2.0027^ea^.  parato ``tatrāyaṃ pāḷī''ti āgataṭṭhānesupi iminā nayena attho veditabbo.<br/><br/>[03] ^b^so^eb^ti iddhimā. adhiṭṭhānakāle kālaparicchedaṃ katvā adhiṭṭhātīti vuttaṃ ^b^``paricchinnakālaṃ  pana atikkamitvā''^eb^ti. ^b^pakatiyā udakaṃ^eb^ animmānaudakaṃ. <br/><br/>[03] 394^b^.^eb^ ^b^viparīta^eb^nti yaṃ udakaṃ akkamitvā akkamanto na saṃsīdati, taṃ panettha iddhiyā  pathavīnimmānavasena veditabbaṃ. ^b^pathavīkasiṇa^eb^nti pathavīkasiṇajjhānaṃ. <br/><br/>[03] 395^b^.^eb^ ^b^pallaṅka^eb^nti samantato ūrubaddhāsanaṃ. chinnapakkho, asañjātapakkho vā sakuṇo  ḍetuṃ na sakkotīti pāḷiyaṃ ``pakkhī sakuṇo''ti (paṭi0 ma0 3.11) pakkhī-saddena visesetvā  sakuṇo vuttoti ^b^``pakkhehi yuttasakuṇo''^eb^ti āha. ^b^parikammaṃ katvā^eb^ti  ``pathavī hotū''ti parikammaṃ katvā.<br/><br/>[03] ^b^ākāse antalikkhe^eb^ti antalikkhasaññite ākāse. yattha yattha hi āvaraṇaṃ natthi,  taṃ taṃ ``ākāsa''nti vuccati. ayañca iddhimā na pathaviyā āsanne ākāse gacchati.  yattha pana pakkhīnaṃ agocaro, tattha gacchati, tādisañca loke ``antalikkha''nti vuccati.  tena vuttaṃ ``antalikkhasaññite ākāse''ti. <br/><br/>[01] ^b^thero^eb^ti pubbe vutta ^b^tipiṭakacūḷābhayatthero. samāpattisamāpajjana^eb^nti puna samāpattisamāpajjanaṃ.  ^b^nanu samāhitamevassa citta^eb^nti iddhimato pāṭihāriyavasena pavattamānassa cittaṃ accantaṃ  samāhitameva hoti, na aññadā viya asamāhitanti adhippāyo. taṃ pana therassa matimattaṃ.  pubbe hi pathavīkasiṇaṃ samāpajjitvā pathaviṃ adhiṭṭhāya gacchati, idāni pana ākāso icchitabbo,  tasmā ākāsakasiṇaṃ samāpajjitabbameva. tenāha ^b^``kiñcāpī''^eb^tiādi.  ^b^tirokuṭṭapāṭihāriye^eb^ ^a^V2.0027^ea^  ^b^vuttanayeneva paṭipajjitabba^eb^nti yathā tattha kuṭṭādi ``ākāso hotū''ti adhiṭṭhānena  ākāso hoti, evaṃ idhāpi pabbatarukkhādiṃ adhiṭṭhānena ākāsaṃ katvā gantabbanti attho.  atha vā ^b^tirokuṭṭapāṭihāriye vuttanayenevā^eb^ti ``sace panassa bhikkhuno adhiṭṭhahitvā  gacchantassā''tiādinā (visuddhi0 2.392) tattha ^a^M2.0028^ea^ vuttanayena. etena ``purimādhiṭṭhānabaleneva  cassa antarā añño pabbato vā rukkho vā utumayo uṭṭhahissatīti aṭṭhānameveta''nti nāgādīhi  kayiramāno vibandho gamanantarāyaṃ na karotīti dasseti.<br/><br/>[03] ^b^okāse^eb^ti janavivitte yuttaṭṭhāne. ^b^pākaṭo hoti^eb^ ākāsacārī ayaṃ samaṇoti. <br/><br/>[03] 396^b^.^eb^ ^b^dvācattālīsayojanasahassa^eb^ggahaṇaṃ paṭhamakappavasena kataṃ, tato paraṃ pana anukkamena  pathaviyā ussitabhāvena tato katipayayojanūnatā siyā, appakaṃ adhikaṃ vā ūnaṃ vā  gaṇanūpagaṃ na hotīti tathā vuttaṃ. ^b^tīsu dīpesu ekakkhaṇe ālokakaraṇenā^eb^ti yadā  yasmiṃ dīpe majjhe tiṭṭhanti, tadā tato purimasmiṃ atthaṃ gacchantā pacchime udentā  hutvā ālokakaraṇena. aññajotīnaṃ vā abhibhavanena, duddasatāya ca ^b^mahiddhike^eb^. sattānaṃ  sītapariḷāhavūpasamanena, osadhitiṇavanappatīnaṃ paribrūhanena ca ^b^mahānubhāve. chupatī^eb^ti  phusati. ^b^parimajjatī^eb^ti hatthaṃ ito cito ca sañcārento ghaṃseti. ^b^abhiññāpādakajjhānavasenevā^eb^ti  yassa kassaci abhiññāpādakajjhānavasena. ^b^eva^eb^-kārena pādakajjhānavisesaṃ nivatteti,  na adhiṭṭhānaṃ. tenevāha ^b^``natthettha kasiṇasamāpattiniyamo''^eb^ti. tirokuṭṭapāṭihāriyādīsu  viya imasmiṃ nāma kasiṇe jhānaṃ samāpajjitvā adhiṭṭhātabbanti na ettha koci niyamo  atthīti attho. tathā hi pāḷiyaṃ kiñci samāpattiṃ aparāmasitvā ``idha so iddhimā''tiādi  (paṭi0 ma0 3.10-11) vuttaṃ. ^b^hatthapāse hoti^eb^ ``candimasūriye''ti evaṃ vuttaṃ  candimasūriyamaṇḍalaṃ. ^b^rūpagataṃ hatthapāse^eb^ti hatthapāse ṭhitaṃ rūpagataṃ, hatthapāse vā  rūpagataṃ. hatthaṃ vā vaḍḍhetvā parāmasatīti yojanā.<br/><br/>[03] upādinnakaṃ nissāya anupādinnakassa vaḍḍhanaṃ vuttaṃ. yuttiyā panettha upādinnakassapi  vaḍḍhanacchāyā dissati. attano aṇumahantabhāvāpādane upādinnakassa hāpanaṃ viya vaḍḍhanampi  labbhateva. yathā āyasmato ^b^mahāmoggallānassa nandopananda^eb^damaneti evaṃ pavattaṃ sahavatthunā  theravādaṃ āharitvā tamatthaṃ dassetuṃ ^b^``tipiṭakacūḷanāgatthero āhā''^eb^tiādi  āraddhaṃ. ^b^kiṃ pana na hoti,^eb^ hotiyevāti ^a^V2.0028^ea^ adhippāyo. dve hi paṭisedhā ^a^M2.0029^ea^  pakatiṃ gamentīti. ^b^``tadā mahantaṃ hoti mahāmoggallānattherassa viyā''^eb^ti idaṃ  yathādhikatatthadassanavasena vuttaṃ, khuddakabhāvāpādanampettha labbhateva. 


volume: 151
item: 2
title: ^abhiññākathāvaṇṇanā^dasaiddhikathāvaṇṇanā^nandopanandanāgadamanakathāvaṇṇanā^
content:
  [03] ^b^olokesi^eb^ buddhāciṇṇavasena ``atthi nu kho assa upanissayo''ti. lokiyaṃ  ratanattaye pasādalakkhaṇaṃ sāsanāvatāraṃ sandhāyāha ^b^``appasanno''^eb^ti. micchādiṭṭhito  vivecetvā pasādetabboti adhippāyo. tenāha ^b^``ko nu kho...pe0... viveceyyā''^eb^ti.<br/><br/>[03] ^b^taṃ divasa^eb^nti yadā bhagavā bhikkhusaṅghaparivuto tāvatiṃsabhavanābhimukho gacchati, taṃ divasabhāgaṃ.  ^b^āpānabhūmiṃ sajjayiṃsū^eb^ti yattha so nisinno bhojanakiccaṃ karoti, taṃ parivesanaṭṭhānaṃ  sittaṃ sammaṭṭhaṃ bhojanūpakaraṇūpanayanādinā sajjayiṃsu paṭiyādesuṃ. ^b^tividhanāṭakehī^eb^ti  vadhūkumārikaññāvatthāhi tividhāhi nāṭakitthīhi. ^b^olokayamāno^eb^ti pekkhanto,  vicārento vā.<br/><br/>[03] ^b^uparūparī^eb^ti matthakamatthake. ^b^bhavanenā^eb^ti bhavanapadesena. ^b^bhogehī^eb^ti sarīrabhogehi.  ^b^avakujjenā^eb^ti nikujjitena. ^b^gahetvā^eb^ti yathā tāvatiṃsabhavanassa padesopi nāvasissati,  evaṃ pariyādāya.<br/><br/>[03] ^b^sineruparibhaṇḍa^eb^nti sinerumekhalaṃ. sinerussa kira samantato bahalato, puthulato  ca pañcayojanasahassaparimāṇāni cattāri paribhaṇḍāni tāvatiṃsabhavanassa ārakkhāya nāgehi,  garuḷehi, kumbhaṇḍehi, yakkhehi ca adhiṭṭhitāni, tāni paribhaṇḍabhāvasāmaññena ekajjhaṃ  katvā ``paribhaṇḍa''nti vuttaṃ. tehi kira sinerussa upaḍḍhaṃ pariyādinnaṃ.<br/><br/>[03] ^b^attabhāvaṃ vijahitvā^eb^ti manussarūpaṃ antaradhāpetvā. ^b^bādhatī^eb^ti khedamattaṃ uppādeti.<br/><br/>[03] ^b^attabhāvaṃ vijahitvā^eb^ti sukhumattabhāvanimmānena nāgarūpaṃ vijahitvā. ^b^mukhaṃ vivari^eb^  ``mukhagataṃ ^a^V2.0029^ea^ samaṇaṃ saṃkhādissāmī''ti. ^b^pācīnena ca pacchimena cā^eb^ti nāgassa tathānipannattā  vuttaṃ. suṭṭhu satiyā paccupaṭṭhāpanatthamāha ^b^``manasi karohī''^eb^ti.<br/><br/>[03] ^b^ādito^eb^ ^a^M2.0030^ea^ ^b^paṭṭhāya sabbapāṭihāriyānī^eb^ti tadā therena katapāṭihāriyāni  sandhāya vuttaṃ. ^b^imaṃ pana ṭhāna^eb^nti imaṃ nāsāvātavissajjanakāraṇaṃ.<br/><br/>[03] ^b^anubandhī^eb^ti ``na sakkā evaṃmahiddhikassa imassa samaṇassa paṭipaharitu''nti bhayena palāyantaṃ  anubandhi.<br/><br/>[03] ^b^ekapaṭipāṭiyā^eb^ti ekāya paṭipāṭiyā, nirantaranti attho. ^b^ayamevā^eb^ti yā upādinnakaṃ  nissāya anupādinnakassa vaḍḍhi, ayameva. ^b^ettha^eb^ edise hatthavaḍḍhanādipāṭihāriye ^b^yutti^eb^  yuttarūpā cittato, ututo vā upādinnakarūpānaṃ anuppajjanato. atha vā ^b^upādinna^eb^nti  sakalameva indriyabaddhaṃ adhippetaṃ. evampi tassa tathā vaḍḍhi na yujjati evāti vuttanayeneva  vaḍḍhi veditabbā. ekasantāne upādinnaṃ, anupādinnañca sambhinnaṃ viya pavattamānampi  atthato asambhinnameva. tattha yathā āḷhakamatte khīre anekāḷhake udake āsitte  yadipi khīraṃ sabbena sambhinnaṃ sabbatthakameva lambamānaṃ hutvā tiṭṭhati, tathāpi na tattha  khīraṃ vaḍḍhati, udakameva vaḍḍhati, evamevaṃ yadipi upādinnaṃ anupādinnañca sambhinnaṃ viya  pavattati, tathāpi upādinnaṃ na vaḍḍhati, iddhānubhāvena cittajaṃ, tadanusārena utujañca  vaḍḍhatīti daṭṭhabbaṃ.<br/><br/>[03] ^b^so^eb^ti so iddhimā. ^b^evaṃ katvā^eb^ti vuttākārena hatthaṃ vā vaḍḍhetvā te vā āgantvā  hatthapāse ṭhite katvā. pādaṭṭhapanādipi vuttanayeneva veditabbaṃ. ^b^aparopi^eb^ iddhimā.  ^b^tathevā^eb^ti pāṭihāriyakaraṇato pubbe viya. ^b^tathūpamameta^eb^nti yathā udakapuṇṇāsu nānāpātīsu  bahūhi nānācandamaṇḍalesu dissamānesu na tena candamaṇḍalassa gamanādiuparodho, bahūnañca  paccekaṃ dassanaṃ ijjhati, tathūpamametaṃ pāṭihāriyaṃ candimasūriyānaṃ gamanādiuparodhābhāvato,  bahūnañca iddhimantānaṃ tattha iddhipayogassa yathicchitaṃ samijjhanatoti adhippāyo. <br/><br/>[03] 397^b^.^eb^ ^b^paricchedaṃ katvā^eb^ti abhividhivasena pana paricchedaṃ katvā, na mariyādavasena.  tathā hesa brahmaloke attano kāyena vasaṃ vatteti. ^b^pāḷī^eb^ti paṭisambhidāmaggapāḷi.<br/><br/>[03] ^b^yāva^eb^ ^a^V2.0030^ea^ ^b^brahmalokāpi kāyena vasaṃ vattetī^eb^ti ettha yasmā na brahmalokasseva gamanaṃ adhippetaṃ,  nāpi brahmalokassa gamanameva, atha kho ^a^M2.0031^ea^ aññathā aññampi. ^b^yāva brahmalokā^eb^ti  pana dūrāvadhinidassanametaṃ, tasmā ``sace brahmalokaṃ gantukāmā hotī''ti vatvāpi  itarampi dassetuṃ ^b^``santikepi dūre adhiṭṭhātī''^eb^tiādi vuttaṃ. tattha ^b^pi^eb^-saddo  samuccayattho, tena vuttāvasesassa adhiṭṭhāniddhiyā nipphādetabbassa sabbassāpi saṅgaho,  na vuttassevāti daṭṭhabbaṃ.<br/><br/>[03] ^b^yamakapāṭihāriyāvasāne^eb^tiādinā tivikkamassa adhiṭṭhāniddhinipphannatā vuttā, aññattha  pana lakkhaṇānisaṃsatā. tadubhayaṃ yathā aññamaññaṃ na virujjhati, tathā vicāretvā gahetabbaṃ.<br/><br/>[03] ^b^nīlamātika^eb^nti nīlavaṇṇodakamātikaṃ.<br/><br/>[03] ^b^mahābodhi^eb^nti aparājitapallaṅkaṃ mahābodhiṃ. ^b^citte uppanne santike akāsī^eb^ti tathā  cittuppattisamanantarameva pathaviṃ, samuddañca saṃkhipitvā mahābodhisantike akāsi. <br/><br/>[01] ^b^nakkhattadivase^eb^ti mahadivase. ^b^candapūve^eb^ti candasadise candamaṇḍalākāre pūve.  ^b^ekapattapūramattamakāsī^eb^ti yathā te pamāṇato sarūpeneva antopattapariyāpannā honti,  tathā akāsi.<br/><br/>[03] ^b^kākavaliyavatthusmi^eb^ñca ``bhagavā thokaṃ bahuṃ akāsī''ti ānetvā sambandhitabbaṃ.  taṃ pana vatthuṃ saṅkhepatova dassetuṃ ^b^``mahākassapatthero kirā''^eb^tiādi vuttaṃ.  ^b^samāpattiyā^eb^ti nirodhasamāpattiyā.<br/><br/>[03] ^b^gaṅgātīre^eb^ti tambapaṇṇidīpe gaṅgānadiyā tīre. ^b^saññaṃ adāsī^eb^ti yathā te yathādhiṭṭhitaṃ  sappiṃ passanti, tathā saññaṃ adāsi. <br/><br/>[01] ^b^tassā^eb^ti yassa brahmuno rūpaṃ daṭṭhukāmo, tassa brahmuno rūpaṃ passati. ^b^saddaṃ suṇātī^eb^ti  dibbāya sotadhātuyā brahmuno saddaṃ suṇāti. ^b^cittaṃ pajānātī^eb^ti cetopariyañāṇena  brahmuno cittaṃ pajānāti. ^b^karajakāyassa vasenā^eb^ti cātumahābhūtikarūpakāyassa  vasena. ``cittaṃ pariṇāmetī''ti ettha kiṃ taṃ cittaṃ, kathaṃ vā pariṇāmananti āha  ^b^``pādakajjhānacittaṃ gahetvā kāye āropetī''^eb^ti. kathaṃ ^a^V2.0031^ea^ pana kāye āropetīti  āha ^b^``kāyānugatikaṃ karotī''^eb^ti. evampi saddadandharovāyanti vacanapathaṃ pacchindanto  āha ^b^``dandhagamana''^eb^nti. karotīti ^a^M2.0032^ea^ sambandho. ^b^kāyagamanaṃ hi dandhaṃ,^eb^  dandhamahābhūtapaccayattāti adhippāyo. ayañhettha attho -- dissamānena kāyena gantukāmatāya  vasena cittaṃ pariṇāmento yogī pādakajjhānaṃ samāpajjitvā vuṭṭhāya ``idaṃ cittaṃ  kāyo viya dandhagamanaṃ hotū''ti parikammaṃ karoti. tathā parikammakaraṇaṃ hi sandhāya  ``pādakajjhānacittaṃ gahetvā''ti vuttaṃ. parikammaṃ pana katvā puna samāpajjitvā  ñāṇena adhiṭṭhahanto taṃ cittaṃ kāye āropeti, kāyānugatikaṃ dandhagamanaṃ karoti.<br/><br/>[03] ^b^sukhasañña^eb^nti sukhasahagataṃ saññaṃ, saññāsīsena niddeso. lahubhāvena saññātanti ^b^lahusaññaṃ^eb^.  kathaṃ pana iddhicittena saha sukhasaññāya sambhavoti āha ^b^``sukhasaññā nāma upekkhāsampayuttā  saññā''^eb^ti. sukhanti saññātanti vā ^b^sukhasaññaṃ^eb^. tenevāha ^b^``upekkhā hi santaṃ  sukhanti vuttā''^eb^ti ekantagarukehi nīvaraṇehi, oḷārikehi anupasantasabhāvehi  ca vitakkādīhi vippayogo cittacetasikānaṃ lahubhāvassa kāraṇanti dassento āha  ^b^``sāyeva...pe0... veditabbā''^eb^ti. ^b^taṃ okkantassā^eb^ti taṃ sukhalahusaññaṃ  anuppattassa. ^b^assā^eb^ti yogino. ^b^gantukāmatā eva ettha pamāṇa^eb^nti ettha etasmiṃ  dissamānena kāyena gamane yaṃ ṭhānaṃ gantukāmo, taṃ uddissa gantukāmatāvasena pavattaparikammādhiṭṭhānāni  eva pamāṇaṃ, tāvatā gamanaṃ ijjhati. tasmā magganimmānavāyuadhiṭṭhānehi vināpi icchitadesappatti  hotīti. idāni tamevatthaṃ pākaṭataraṃ kātuṃ ^b^``sati hī''^eb^tiādi vuttaṃ.<br/><br/>[03] ^b^kāyaṃ gahetvā^eb^ti karajakāyaṃ ārammaṇakaraṇavasena parikammacittena gahetvā. ^b^citte  āropetī^eb^ti ``ayaṃ kāyo idaṃ cittaṃ viya hotū''ti pādakajjhānacitte āropeti  taggatikaṃ karoti. tenāha ^b^``cittānugatikaṃ karoti sīghagamana''^eb^nti. ^b^cittagamana^eb^nti  cittappavattimāha. ^b^idaṃ pana^eb^ cittavasena kāyapariṇāmanapāṭihāriyaṃ. ^b^cittagamanamevā^eb^ti  cittena samānagamanameva. kathaṃ pana kāyo dandhappavattiko lahuparivattinā cittena samānagatiko  hotīti? na sabbathā samānagatiko. yatheva hi kāyavasena cittapariṇāmane cittaṃ sabbathā  kāyena samānagatikaṃ na hoti. na hi tadā cittaṃ sabhāvasiddhena attano khaṇena avattitvā  garuvuttikassa rūpadhammassa khaṇena vattati. ``idaṃ cittaṃ ayaṃ kāyo viya hotū''ti  pana adhiṭṭhānena ^a^M2.0033^ea^ dandhagatikassa kāyassa anuvattanato yāva icchitaṭṭhānappatti,  tāva kāyagatianulomeneva hutvā santānavasena ^a^V2.0032^ea^ pavattamānaṃ cittaṃ kāyagatiyā pariṇāmitaṃ  nāma hoti, evaṃ ``ayaṃ kāyo idaṃ cittaṃ viya hotū''ti adhiṭṭhānena pageva sukhalahusaññāya  sampāditattā abhāvitiddhipādānaṃ viya dandhaṃ avattitvā yathā lahukatipayacittavāreheva  icchitaṭṭhānappatti hoti, evaṃ pavattamāno kāyo cittagatiyā pariṇāmito nāma hoti,  na ekacittakkhaṇeneva icchitaṭṭhānappattiyā.<br/><br/>[03] evañca katvā ``seyyathāpi nāma balavā puriso samiñjitaṃ vā bāhaṃ pasāreyya, pasāritaṃ  vā bāhaṃ samiñjeyyā''ti idampi upamāvacanaṃ nippariyāyeneva samatthitaṃ hoti. avassaṃ  cetaṃ evaṃ sampaṭicchitabbaṃ, aññathā suttābhidhammapāṭhehi, vinayāṭṭhakathāya ca virodho  siyā, dhammatā ca vilomitā. ``nāhaṃ, bhikkhave, aññaṃ ekadhammampī''ti (a0 ni0   1.11 ādayo) hi ettha aññagahaṇena rūpadhammā gahitā alahuparivattitāya. abhidhamme (paṭṭhā0  1.1.10-11) ca purejātapaccayo rūpameva vutto, pacchājātapaccayo ca tasseva. yattha  yattha ca dhammā uppajjanti, tattha tattheva bhijjanti. natthi desantarasaṅkamanaṃ, na ca sabhāvo  aññathā hotīti. na hi iddhibalena dhammānaṃ kenaci lakkhaṇaṃ aññathattaṃ kātuṃ sakkā,  bhāvaññathattameva pana kātuṃ sakkā. ^b^``tīsupi khaṇesū''^eb^ti idampi gamanārambhaṃ sandhāya  vuttaṃ, na gamananiṭṭhānanti vadanti. ^b^thero^eb^ti aṭṭhakathācariyānaṃ antare eko thero.  ^b^idhā^eb^ti idaṃ pāṭihāriyaṃ vibhajitvā vuttapāṭhe. ^b^sayaṃ gamanameva āgataṃ^eb^ ``brahmalokaṃ  gacchatī''ti vuttattā. <br/><br/>[01] ^b^cakkhusotādīna^eb^nti cakkhusotādīnaṃ aṅgānaṃ. tathā hi vuttaṃ ``sabbaṅgapaccaṅga''nti,  sabbāṅgapaccaṅgavantanti attho. ^b^pasādo nāma natthī^eb^ti imināva bhāvajīvitindriyānampi  abhāvo vuttoti daṭṭhabbaṃ. ^b^rucivasenā^eb^ti icchāvasena. ^b^aññampī^eb^ti bhagavatā kariyamānato  aññampi kiriyaṃ karoti. ayañcettha buddhānubhāvo. yadi sāvakanimmitesu nānappakāratā  natthi, ``sace pana nānāvaṇṇe kātukāmo hotī''tiādi yaṃ heṭṭhā vuttaṃ, taṃ  kathanti? taṃ tathā tathā parikammaṃ katvā adhiṭṭhahantassa te te vaṇṇavayādivisesā parikammānurūpaṃ  ijjhantīti katvā vuttaṃ. idha pana yathādhiṭṭhite nimmitarūpe sace sāvako ``ime visesā  hontū''ti ^a^M2.0034^ea^ icchati, na ijjhati, buddhānaṃ pana ijjhatīti ayamattho dassitoti  na koci virodho. <br/><br/>[01] idāni yāni tāni ``yāva brahmalokāpi kāyena vasaṃ vattetī''ti (paṭi0 ma0 3.10)  pāḷiyā atthadassanavasena vibhattāni ``dūrepi santike adhiṭṭhātī''tiādīni cuddasa  pāṭihāriyāni ^a^V2.0033^ea^, tattha sikhāppattaṃ kāyena vasavattanapāṭihāriyaṃ dassetuṃ ^b^``ettha cā''^eb^tiādi  āraddhaṃ. tattha ^b^ya^eb^nti kiriyāparāmasanaṃ, tena ^b^``rūpaṃ passatī''^eb^ti ettha yadetaṃ  rūpadassanaṃ, ^b^``saddaṃ suṇātī''^eb^ti ettha yadetaṃ saddasavanaṃ, ^b^``cittaṃ pajānātī''^eb^ti  ettha yadetaṃ cittajānananti evaṃ dibbacakkhusotacetopariyañāṇakattukaṃ dassanasavanajānanakiriyaṃ  parāmasatīti daṭṭhabbaṃ. ito paresu ^b^santiṭṭhatī^eb^tiādīsupi eseva nayo. ^b^yampissā^eb^ti  yampi assa. yogino adhiṭṭhānanti sambandho. ^b^yañca kho^eb^ti ettha ^b^kho^eb^-saddo avadhāraṇattho,  visesattho vā, tena ayamevettha kāyena vasavattanapāṭihāriyesu ukkaṭṭhataranti dīpeti.  kasmā? ``ayaṃ nu kho iddhimā, ayaṃ nu kho nimmito''ti ekaccassa brahmuno āsaṅkuppādanato.  yadaggena cetaṃ adhiṭṭhitaṃ visesato manomayanti vuccati, tadaggena ukkaṭṭhataranti veditabbaṃ.  tenāha ^b^``ettāvatā kāyena vasaṃ vatteti nāmā''^eb^ti. yadi evaṃ kasmā idha sesāni  gahitānīti āha ^b^``sesaṃ...pe0... vutta''^eb^nti. <br/><br/>[03] 398^b^.^eb^ ^b^idaṃ nānākaraṇa^eb^nti kāmamimāpi dve iddhiyo adhiṭṭhānavaseneva ijjhanti, tathāpi  idaṃ idāni vuccamānaṃ imāsaṃ nānākaraṇaṃ viseso. ^b^pakativaṇṇaṃ vijahitvā^eb^ti  attano pakatirūpaṃ vijahitvā apanetvā, paresaṃ adassetvāti attho. ^b^kumārakavaṇṇa^eb^nti  kumārakasaṇṭhānaṃ. ^b^dassetī^eb^ti tathā vikubbanto attani dasseti. ^b^nāgavaṇṇaṃ  vā^eb^tiādīsupi eseva nayo. ^b^hatthimpi dassetī^eb^ti attānampi hatthiṃ katvā dasseti,  bahiddhāpi hatthiṃ dasseti. etadatthameva hi idha ``hatthivaṇṇaṃ vā dassetī''ti avatvā  ``hatthimpi dassetī''ti (paṭi0 ma0 3.13) vuttaṃ. yaṃ pana keci bahiddhā hatthiādidassanavacanaṃ  ``pakativaṇṇaṃ vijahitvā''ti vacanena vikubbaniddhibhāvena virujjhatīti vadanti, tadayuttaṃ.  kasmā? pakativaṇṇavijahanaṃ nāma attano pakatirūpassa aññesaṃ adassanaṃ, na sabbena sabbaṃ  tassa nirodhanaṃ. evaṃ sati attānaṃ adassetvā bahiddhā hatthiṃ dassento ``pakativaṇṇaṃ  vijahitvā hatthiṃ dassetī''ti ^a^M2.0035^ea^ vuccamāne ko ettha virodho, attanā  pana hatthivaṇṇo hutvā bahiddhāpi hatthiṃ dassante vattabbameva natthi. tenevāha ``bahiddhāpi  hatthiādidassanavasena vutta''nti. evañca katvā vikubbaniddhibhāvena ca na koci  virodho.<br/><br/>[03] pāḷiyañca ^b^kumārakavaṇṇaṃ vā^eb^tiādīsu aniyamattho vā-saddo vutto. tesu ekekasseva  karaṇadassanatthaṃ. ^b^hatthimpī^eb^tiādīsu pana hatthiādīnaṃ bahūnaṃ ekajjhaṃ kātabbābhāvadassanatthaṃ  samuccayattho pi-saddo vutto. tena ``hatthimpi dassetī''tiādīsu dutiye vuttanayeneva  attho gahetabbo.<br/><br/>[03] iddhimato ^a^V2.0034^ea^ attano kumārakākārena paresaṃ dassanaṃ kumārakavaṇṇanimmānaṃ, na ettha kiñci  apubbaṃ pathavīādivatthu nipphādīyatīti kasiṇaniyamena payojanābhāvato ^b^``pathavīkasiṇādīsu  aññatarārammaṇato''^eb^ti vuttaṃ. satipi vā vatthunipphādane yathārahaṃ taṃ pathavīkasiṇādivaseneva  ijjhatīti evampettha kasiṇaniyamena payojanaṃ nattheva. kumārakavaṇṇañhi dassentena  nīlavaṇṇaṃ vā dassetabbaṃ siyā, pītādīsu aññataravaṇṇaṃ vā. tathā sati nīlādikasiṇāni  samāpajjitabbānīti āpannova kasiṇaniyamo. eseva nayo sesesupi. evamadhiṭṭhite  yadeke pathavīkasiṇavasena ``ekopi hutvā bahudhā hotī''tiādi (dī0 ni0 1.238;  ma0 ni0 1.147; saṃ0 ni0  5.842; paṭi0 ma0 3.10) bhāvoti evaṃ pavattena kasiṇaniddesena  idha vikubbaniddhiniddese ``pathavīkasiṇādīsu aññatarārammaṇato''tiādivacanassa virodhaṃ  āsaṅkanti, so anokāsovāti daṭṭhabbaṃ. nimminitabbabhāvena attanā icchitoti ^b^attano  kumārakavaṇṇo,^eb^ na pana attano daharakāle kumārakavaṇṇoti. ^b^nāgā^eb^divaṇṇesupi  ayaṃ nayo byāpī evāti yadeke ``nāgādinimmāne na yujjati viyā''ti vadanti, tadapohataṃ  daṭṭhabbaṃ.<br/><br/>[03] ^b^bahiddhāpī^eb^ti ^b^pi^eb^-saddena ajjhattaṃ sampiṇḍeti. ayañhettha attho -- ^b^hatthimpi dassetī^eb^tiādi  ajjhattaṃ, bahiddhāpi hatthiādidassanavasena vuttaṃ, na ``kumārakavaṇṇaṃ vā''tiādi  viya ajjhattameva kumārakavaṇṇādīnaṃ dassanavasenāti. yaṃ ettha vattabbaṃ adhiṭṭhānavidhānaṃ,  taṃ heṭṭhā vuttameva. <br/><br/>[03] 399^b^.^eb^ ^b^kāya^eb^nti ^a^M2.0036^ea^ attano karajakāyaṃ. ^b^vuttanayenevā^eb^ti ``ayaṃ kāyo  susiro hotū''ti parikammaṃ katvā puna ``pādakajjhānaṃ samāpajjitvā vuṭṭhāyā''ti  imaṃ heṭṭhā vuttanayānusāramāha. ^b^aññaṃ kāya^eb^nti yaṃ manomayaṃ kāyaṃ nimminitukāmo,  taṃ. ^b^muñjamhā^eb^ti muñjatiṇato. ^b^īsika^eb^nti tassa kaṇḍaṃ. ^b^kosiyā^eb^ti  asikosato. ^b^karaṇḍāyā^eb^ti peḷāya, nimmokatoti ca vadanti. ^b^abbāhatī^eb^ti  uddharati. ^b^pavāheyyā^eb^ti ākaḍḍheyya. <br/><br/>[06] iddhividhaniddesavaṇṇanā niṭṭhitā. <br/><br/>[06] iti dvādasamaparicchedavaṇṇanā. 


volume: 151
item: 3
title: abhiññāniddesavaṇṇanā^^^dibbasotadhātukathāvaṇṇanā^
content:
  [03] 400^b^.^eb^ ^b^tatthā^eb^ti ^a^M2.0037^ea^ ^a^V2.0035^ea^ dibbasotadhātuyā niddese. abhiññāpāḷiyā hi niddesamukhena  abhiññānaṃ nibbattanavidhi vidhīyati. abhiññāsīsenettha abhiññāpāḷi vuttā. tenāha  ^b^``tato parāsu ca tīsu abhiññāsū''^eb^ti. ^b^tato parāsū^eb^ti ca satthuno desanākkamaṃ,  attano ca uddesakkamaṃ sandhāya vuttaṃ, na paṭipattikkamaṃ. na hi paṭipajjantā imināva  kamena paṭipajjanti. ^b^sabbatthā^eb^ti dibbasotadhātupāḷiyaṃ, sesābhiññāpāḷiyañcāti sabbattha.  ^b^tatrā^eb^ti vākyopaññāse nipātamattaṃ, ^b^tatra^eb^ vā yathāvuttapāṭhe. ^b^dibbasadisattā^eb^ti  dibbe bhavāti dibbā, devānaṃ sotadhātu, tāya dibbāya sadisattā. idāni taṃ dibbasadisataṃ  vibhāvetuṃ ^b^``devānaṃ hī''^eb^tiādi vuttaṃ. tattha ^b^sucaritakammanibbattā^eb^ti saddhābahulatāvisuddhadiṭṭhitānisaṃsadassāvitādisampattiyā  suṭṭhu caritattā sucaritena devūpapattijanakena puññakammena nibbattā. ^b^pittasemharuhirādīhī^eb^ti  ^b^ādi^eb^-saddena vātarogādīnaṃ saṅgaho. ^b^apalibuddhā^eb^ti anupaddutā. pittādīhi anupaddutattā,  kammassa ca uḷāratāya ^b^upakkilesavimutti^eb^ veditabbā. upakkilesadosarahitaṃ hi  kammaṃ tiṇādidosarahitaṃ viya sassaṃ uḷāraphalaṃ anupakkiliṭṭhaṃ hoti. kāraṇūpacārena  cassa phalaṃ tathā voharīyati, yathā ``sukkaṃ sukkavipāka''nti (dī0 ni0 3.312;  ma0 ni0 2.81; a0 ni0  4.233). ^b^dūrepī^eb^ti ^b^pi^eb^-saddena sukhumassāpi ārammaṇassa  sampaṭicchanasamatthataṃ saṅgaṇhāti. ^b^pasādasotadhātū^eb^ti catumahābhūtānaṃ pasādalakkhaṇā sotadhātu.<br/><br/>[03] vīriyārambhavaseneva ijjhanato sabbāpi kusalabhāvanā vīriyabhāvanā, padhānasaṅkhārasamannāgatā  vā iddhipādabhāvanāpi visesato vīriyabhāvanā, tassā ānubhāvena nibbattā ^b^vīriyabhāvanābalanibbattā^eb^.  ñāṇamayā sotadhātu ñāṇasotadhātu. ^b^tādisāyevā^eb^ti upakkilesavimuttatāya, dūrepi  sukhumassapi ārammaṇassa sampaṭicchanasamatthatāya ca taṃsadisā eva ^a^V2.0036^ea^. ^b^dibbavihāravasena paṭiladdhattā^eb^ti  dibbavihārasaṅkhātānaṃ catunnaṃ bhūmīnaṃ vasena paṭiladdhattā, iminā kāraṇavasenassā dibbabhāvamāha.  yaṃ cettha vattabbaṃ, taṃ heṭṭhā vuttameva. ^b^dibbavihārasannissitattā^eb^ti ^a^M2.0038^ea^  aṭṭhaṅgasamannāgamena ukkaṃsagataṃ pādakajjhānasaṅkhātaṃ dibbavihāraṃ sannissāya pavattattā, dibbavihārapariyāpannaṃ  vā attanā sampayuttaṃ rūpāvacaracatutthajjhānaṃ nissayapaccayabhūtaṃ sannissitattāti evampettha  attho daṭṭhabbo. ^b^savanaṭṭhenā^eb^ti saddagahaṇaṭṭhena. yāthāvato hi saddūpaladdhi saddasabhāvāvabodho  savanaṃ. santesupi aññesu sabhāvadhāraṇādīsu dhātuatthesu attasuññatāsandassanatthā  satthu dhātudesanāti āha ^b^``nijjīvaṭṭhena cā''^eb^ti. ^b^sotadhātukiccaṃ^eb^ saddasampaṭicchanaṃ,  saddasanniṭṭhānapaccayatā ca.<br/><br/>[03] ñāṇassa parisuddhi upakkilesavigamenevāti āha ^b^``nirupakkilesāyā''^eb^ti. ^b^mānusikā^eb^  manussa santakā, maṃsasotadhātu, dibbavidūrādivisayaggahaṇasaṅkhātena attano kiccavisesena  atikkantaṃ mānusikaṃ etāyāti ^b^atikkantamānusikā^eb^. tenāha ^b^``manussūpacāraṃ  atikkamitvā saddasavanenā''^eb^ti. tattha ^b^manussūpacāra^eb^nti manussehi upacaritabbaṭṭhānaṃ,  pakatiyā sotadvārena gahetabbaṃ visayanti adhippāyo. tenāha ^b^``saddasavanenā''^eb^ti.  ^b^dibbe^eb^ti devalokapariyāpanne. te pana visesato devānaṃ kathā saddā hontīti  āha ^b^``devānaṃ sadde''^eb^ti. manussānaṃ eteti mānusā, te ^b^mānuse^eb^. evaṃ  devamanussasaddānaṃyeva gahitattā vuttaṃ ^b^``padesapariyādāna''^eb^nti, ekadesaggahaṇanti attho.  ^b^sadehasannissitā^eb^ attano sarīre sannissitā. ^b^nippadesapariyādānaṃ^eb^ ṭhānabhedaggahaṇamukhena  saviññāṇakādibhedabhinnassa saddassa anavasesena saṅgaṇhanato.<br/><br/>[03] ^b^ayaṃ^eb^ dibbasotadhātu. ^b^parikammasamādhicittenā^eb^ti parikammabhūtāveṇikasamādhicittena,  dibbasotañāṇassa parikammavasena pavattakkhaṇikasamādhinā samāhitacittenāti attho. ^b^parikammasamādhi^eb^  nāma dibbasotadhātuyā upacārāvatthātipi vadanti. sā pana nānāvajjanavasena vuttāti  daṭṭhabbā. sabboḷārikasaddadassanatthaṃ sīhādīnaṃ saddo paṭhamaṃ gahito. tiyojanamatthakepi  kira kesarasīhassa sīhanādasaddo suyyati. ^b^ādi^eb^-saddena meghasaddabyagghasaddādīnaṃ saṅgaho  daṭṭhabbo. ettha ca yathā oḷārikasaddāvajjanaṃ yāvadeva sukhumasaddāvajjanūpāyadassanatthaṃ, tathā  saddaggahaṇabhāvanābalena sukhumatarasaddaggahaṇasaṃsiddhito.<br/><br/>[03] evaṃ ^a^M2.0039^ea^ āsannasaddaggahaṇānusārena dūradūratarasaddaggahaṇampi samijjhatīti dassetuṃ  ^b^``puratthimāya^eb^ ^a^V2.0037^ea^ ^b^disāyā''^eb^tiādinā disāsambandhavasena saddānaṃ manasikāravidhi āraddho.  tattha ^b^saddanimitta^eb^nti ñāṇuppattihetubhāvato saddo eva saddanimittaṃ, yo vā yathāvutto  upādāyupādāya labbhamāno saddānaṃ oḷārikasukhumākāro, taṃ saddanimittaṃ. tenevāha  ^b^``saddānaṃ saddanimitta''^eb^nti. yaṃ pana vuttaṃ ^b^``oḷārikānampi sukhumānampi  saddānaṃ saddanimittaṃ manasi kātabba''^eb^nti, taṃ oḷārikasukhumasammatesupi oḷārikasukhumasabbhāvadassanatthaṃ.  tañca sabbaṃ sukhume ñāṇaparicayadassanatthaṃ daṭṭhabbaṃ. saddanimittassa apaccuppannasabhāvattā  ``saddova saddanimitta''nti ayameva pakkho ñāyāgatoti keci, taṃ na oḷārikasukhumānaṃ  saddānaṃ vaṇṇārammaṇena ñāṇena nīlapītādivaṇṇānaṃ viya tattheva gahetabbato. oḷārikasukhumabhāvo  cettha saddanimittanti adhippetanti. ^b^tassā^eb^ti yathāvuttena vidhinā paṭipajjantassa  yogino. ^b^te saddā^eb^ti ye sabboḷārikato pabhuti āvajjantassa anukkamena sukhumasukhumā  saddā āvajjitā, te. ^b^pākatikacittassāpī^eb^ti pādakajjhānasamāpajjanato pubbe  pavattacittassāpi. ^b^parikammasamādhicittassā^eb^ti dibbasotadhātuyā uppādanatthaṃ pādakajjhānaṃ  samāpajjitvā vuṭṭhitassa saddaṃ ārabbha parikammakaraṇavasena pavattakkhaṇikasamādhicittassa.  pubbepi ñāṇena parimadditattā ativiya pākaṭā hontīti sambandho.<br/><br/>[03] ^b^tesu saddesū^eb^ti ye parikammassa visayadassanatthaṃ bahū saddā vuttā, tesu saddesu. ^b^aññatara^eb^nti  yatthassa parikammakaraṇavasena abhiṇhaṃ manasikāro pavatto, taṃ ekaṃ saddaṃ. ^b^tato para^eb^nti  tato appanuppattito paraṃ. ^b^tasmiṃ sote^eb^ti tasmiṃ ñāṇasote. ^b^patito hotī^eb^ti  dibbasotadhātu antogadhā hoti appanācittassa uppattito pabhuti dibbasotañāṇalābhī nāma  hoti, na dānissa tadatthaṃ bhāvanābhiyogo icchitabboti attho. ^b^ta^eb^nti dibbasotadhātuṃ.  ^b^thāmajāta^eb^nti jātathāmaṃ daḷhabhāvappattaṃ. ^b^vaḍḍhetabbaṃ^eb^ pādakajjhānārammaṇaṃ. kinti  kittakanti āha ^b^``etthantare saddaṃ suṇāmīti ekaṅgulamattaṃ paricchinditvā''^eb^ti.  pādakajjhānassa hi ārammaṇabhūtaṃ kasiṇanimittaṃ ``ettakaṃ ṭhānaṃ pharatū''ti manasi  karitvā pādakajjhānaṃ samāpajjantassa kasiṇanimittaṃ tattakaṃ ṭhānaṃ pharitvā tiṭṭhati  ^a^M2.0040^ea^. so samāpattito vuṭṭhāya tattha gate sadde āvajjati, subhāvitabhāvanattā tattha  aññataraṃ saddaṃ ārabbha uppannāvajjanānantaraṃ cattāri, pañca vā javanāni uppajjanti. tesu  pacchimaṃ iddhicittaṃ, itarassa punapi pādakajjhānaṃ samāpajjitabbameva. tato eva hi  pādakajjhānārammaṇena phuṭṭhokāsabbhantaragatepi sadde suṇātiyevāti sāsaṅkaṃ vadati. ^b^ekaṅguladvaṅgulā^eb^diggahaṇañcettha  sukhumasaddāpekkhāya kataṃ.<br/><br/>[03] ^b^evaṃ^eb^ ^a^V2.0038^ea^ ^b^suṇantovā^eb^ti evaṃ paricchinditvā paricchinditvā savanena vasīkatābhiñño hutvā  yathāvajjite sadde suṇanto eva. ^b^pāṭiyekka^eb^nti ekajjhaṃ pavattamānepi te sadde paccekaṃ  vatthubhedena vavatthapetukāmatāya sati. <br/><br/>[06] dibbasotadhātukathāvaṇṇanā niṭṭhitā. 


volume: 151
item: 4
title: ^^dibbasotadhātukathāvaṇṇanā^cetopariyañāṇakathāvaṇṇanā^
content:
  [03] 401^b^.^eb^ ^b^pariyātī^eb^ti sarāgādivibhāgena paricchijja jānāti. tenāha ^b^``paricchindatīti  attho''^eb^ti. yesañhi dhātūnaṃ gati attho, buddhipi tesaṃ attho. ``parasattāna''nti  ettha para-saddo aññatthoti āha ^b^``attānaṃ ṭhapetvā sesasattāna''^eb^nti, yathā hi yo  paro na hoti, so attā. yo attā na hoti, so paroti. ^b^sattāna^eb^nti cettha rūpādīsu  sattāti sattā. tassā pana paññattiyā saviññāṇakasantāne niruḷhattā nicchandarāgāpi  sattātveva vuccanti, bhūtapubbagatiyā vā. ``pu''nti narakaṃ, tattha galanti papatantīti  ^b^puggalā,^eb^ pāpakārino. itarepi saṃsāre saṃsārino taṃsabhāvānātivattanato puggalātveva  vuccanti. taṃtaṃsattanikāyassa vā tattha tattha upapattiyā pūraṇato, aniccatāvasena galanato  ca ^b^puggalā^eb^ti neruttā.<br/><br/>[03] ^b^etañhī^eb^ti ettha ^b^hi^eb^-saddo hetuattho. yasmā ``etaṃ cetopariyañāṇaṃ dibbacakkhuñāṇavasena  ijjhatī''ti ^b^taṃ^eb^ dibbacakkhuñāṇaṃ, ^b^etassa^eb^ cetopariyañāṇassa uppādane ^b^parikammaṃ,^eb^  tasmā tena cetopariyañāṇaṃ uppādetukāmena adhigatadibbacakkhuñāṇena bhikkhunāti  evaṃ yojanā kātabbā ^a^M2.0041^ea^. ^b^hadayarūpa^eb^nti na hadayavatthu, atha kho hadayamaṃsapesi.  yaṃ bahi kamalamakuḷasaṇṭhānaṃ, anto kosātakīphalasadisanti vuccati, tañhi nissāya  dāni vuccamānaṃ lohitaṃ tiṭṭhati. hadayavatthu pana imaṃ lohitaṃ nissāya pavattatīti.  kathaṃ pana dibbacakkhunā lohitassa vaṇṇadassanena arūpaṃ cittaṃ pariyesatīti āha ^b^``yadā  hī''^eb^tiādi. kathaṃ pana somanassasahagatādicittavuttiyā kammajassa lohitassa vividhavaṇṇabhāvāpattīti?  ko vā evamāha ``kammajameva taṃ lohita''nti catusantatirūpassāpi tattha labbhamānattā.  tenevāha ^b^``idaṃ rūpaṃ somanassindriyasamuṭṭhāna''^eb^ntiādi. evampi yaṃ tattha acittajaṃ,  tassa yathāvuttavaṇṇabhedena ^a^V2.0039^ea^ na bhavitabbanti? bhavitabbaṃ, sesatisantatirūpānaṃ tadanuvattanato.  yathā hi gamanādīsu cittajarūpāni utukammāhārasamuṭṭhānarūpehi anuvattīyanti, aññathā  kāyassa desantaruppattiyeva na siyā, evamidhāpi cittajarūpaṃ sesatisantatirūpāni anuvattamānāni  pavattanti. pasādakodhavelāsu cakkhussa vaṇṇabhedāpattiyeva ca tadatthassa nidassanaṃ daṭṭhabbaṃ.<br/><br/>[03] ^b^pariyesantenā^eb^ti paṭhamaṃ tāva anumānato ñāṇaṃ pesetvā gavesantena. cetopariyañāṇañhi  uppādetukāmena yoginā heṭṭhā vuttanayena rūpāvacaracatutthajjhānaṃ aṭṭhaṅgasamannāgataṃ abhinīhārakkhamaṃ  katvā dibbacakkhuñāṇassa lābhī samāno ālokaṃ vaḍḍhetvā dibbena cakkhunā parassa hadayamaṃsapesiṃ  nissāya pavattamānassa lohitassa vaṇṇadassanena ``idāni imassa cittaṃ somanassasahagata''nti  vā ``domanassasahagata''nti vā ``upekkhāsahagata''nti vā nayaggāhavasenapi vavatthapetvā  pādakajjhānaṃ samāpajjitvā vuṭṭhāya ``imassa cittaṃ jānāmī''ti parikammaṃ kātabbaṃ.  kālasatampi kālasahassampi punappunaṃ pādakajjhānaṃ samāpajjitvā vuṭṭhāya tatheva paṭipajjitabbaṃ.  tassevaṃ dibbacakkhunā hadayalohitavaṇṇadassanādividhinā paṭipajjantassa idāni cetopariyañāṇaṃ  uppajjissatīti yaṃ tadā pavattatīti vavatthāpitaṃ cittaṃ, taṃ ārammaṇaṃ katvā manodvārāvajjanaṃ  uppajjati, tasmiṃ niruddhe cattāri, pañca vā javanāni javanti. tesaṃ purimāni tīṇi,  cattāri vā parikammādisamaññāni kāmāvacarāni, catutthaṃ, pañcamaṃ vā appanācittaṃ  rūpāvacaracatutthajjhānikaṃ. tattha yaṃ antena appanācittena saddhiṃ uppannaṃ ñāṇaṃ, idaṃ  ^b^cetopariyañāṇaṃ^eb^. tañhi yatthānena parikammaṃ kataṃ, taṃ parassa cittaṃ paccakkhato  paṭivijjhantaṃ vibhāventameva hutvā ^a^M2.0042^ea^ pavattati rūpaṃ viya ca dibbacakkhuñāṇaṃ,  saddaṃ viya ca dibbasotañāṇaṃ. tato paraṃ pana kāmāvacaracittehi sarāgādivavatthāpanaṃ hoti  nīlādivavatthāpanaṃ viya. evamadhigatassa pana cetopariyañāṇassa thāmagamanavidhānampi adhigamanavidhānasadisamevāti  taṃ dassetuṃ ^b^``tasmā tena...pe0... thāmagataṃ kātabba''^eb^nti vuttaṃ.<br/><br/>[03] ^b^evaṃ thāmagate hī^eb^tiādi thāmagatānisaṃsadassanaṃ. ^b^sabbampi kāmāvacaracitta^eb^nti catupaṇṇāsavidhampi  kāmāvacaracittaṃ. ^b^``sabbampī''^eb^ti padaṃ ``rūpāvacarārūpāvacaracitta''nti etthāpi  ānetvā sambandhitabbaṃ. tena pañcadasavidhampi rūpāvacaracittaṃ, dvādasavidhampi arūpāvacaracittanti  vuttaṃ hoti. ^b^pajānātī^eb^ti sarāgādipakārehi jānāti, paccakkhato paṭivijjhatīti  adhippāyo. puthujjanavasenāyaṃ abhiññākathāti lokuttaraṃ cittaṃ idha anuddhaṭaṃ.  tampi ^a^V2.0040^ea^ hi uparimo, sadiso vā ariyo heṭṭhimassa, sadisassa ca cittampi pajānāti eva.  tenāha ^b^``anuttaraṃ vā citta''^eb^ntiādi. ^b^saṅkamanto^eb^ti ñāṇena upasaṅkamanto. ekaccañhi  cittaṃ ñatvā parikammena vinā tadaññaṃ cittaṃ jānanto ^b^``cittā cittaṃ saṅkamanto''^eb^ti  vutto. tenāha ^b^``vināpi hadayarūpadassanenā''^eb^ti. hadayarūpadassanādividhānaṃ hi  ādikammikavasena vuttaṃ. tenāha ^b^``vuttampi ceta''^eb^ntiādi. ^b^yattha katthacī^eb^ti  pañcavokārabhave, catuvokārabhavepi vā. na kato abhiññānuyogasaṅkhāto abhiniveso etenāti  ^b^akatābhiniveso,^eb^ tassa, ādikammikassāti attho. ^b^ayaṃ kathā^eb^ti ``ālokaṃ  vaḍḍhetvā''tiādinā vuttaparikammakathā.<br/><br/>[03] ^b^avasesa^eb^nti vuttāvasesaṃ. evaṃ avibhāgena vuttaṃ vibhāgato dassetuṃ ^b^``catubhūmakaṃ  kusalābyākataṃ cittaṃ vītarāga''^eb^nti āha. tañhi yonisomanasikārappaccayataṃhetukatāhi  rāgena sampayogāsaṅkābhāvato ``vītarāga''nti vattabbataṃ labhati. sesākusalacittānaṃ  rāgena sampayogābhāvato nattheva sarāgatā, taṃnimittakatāya pana siyā taṃsahitatālesoti  nattheva vītarāgatāpīti dukavinimuttatāva yuttāti vuttaṃ ^b^``imasmiṃ duke saṅgahaṃ  na gacchantī''^eb^ti. yadi evaṃ padesikaṃ cetopariyañāṇaṃ āpajjatīti? nāpajjati,  dukantarapariyāpannattā tesaṃ. ye pana ``paṭipakkhabhāve asatipi sampayogābhāvo evettha  pamāṇaṃ ekaccābyākatānaṃ viyā''ti sesākusalacittānampi vītarāgataṃ paṭijānanti  ^a^M2.0043^ea^, te sandhāyāha ^b^``keci pana therā tānipi saṅgaṇhantī''^eb^ti. sadosadukepi  imināva nayena attho veditabbo.<br/><br/>[03] ^b^pāṭipuggalikanayenā^eb^ti āveṇikanayena, tadaññākusalacittesu viya lobhadosehi amissitassa  mohasseva sabbhāvatoti attho. akusalamūlasaṅkhātesu saha mohenevāti ^b^samohaṃ^eb^ paṭhamanaye,  dutiyanaye pana saheva mohenāti ^b^samoha^eb^nti evaṃ uttarapurimapadāvadhāraṇato dvīsu nayesu  bhedo veditabbo. attanā sampayuttaṃ thinamiddhaṃ anuvattanavasena gataṃ pavattaṃ ^b^thinamiddhānugataṃ^eb^  pañcavidhaṃ sasaṅkhārikākusalacittaṃ ^b^saṃkhittaṃ,^eb^ ārammaṇe saṅkocanavasena pavattanato.  vuttanayena ^b^uddhaccānugataṃ^eb^ veditabbaṃ, taṃ pana uddhaccasahagataṃ cittaṃ, yattha vā uddhaccaṃ  paccayavisesena thāmajātaṃ hutvā pavattati. kilesavikkhambhanasamatthatāya, vipulaphalatāya,  dīghasantānatāya ca mahantabhāvaṃ gataṃ, mahantehi vā uḷāracchandavīriyacittapaññehi gataṃ  paṭipannanti ^b^mahaggataṃ. avasesa^eb^nti parittāppamāṇaṃ. attānaṃ uttarituṃ samatthehi  saha uttarehīti ^b^sauttaraṃ^eb^. uttiṇṇanti uttaraṃ, loke apariyāpannabhāvena lokato  uttaranti ^b^lokuttaraṃ^eb^. tato eva natthi ^a^V2.0041^ea^ etassa uttaranti ^b^anuttaraṃ^eb^. upanijjhānalakkhaṇappattena  samādhinā sammadeva āhitanti ^b^samāhitaṃ. tadaṅgavimuttippattaṃ^eb^ kāmāvacarakusalacittaṃ.  ^b^vikkhambhanavimuttippattaṃ^eb^ mahaggatacittaṃ. ^b^samucchedavimuttippattaṃ^eb^ maggacittaṃ.  ^b^paṭippassaddhivimuttippattaṃ^eb^ phalacittaṃ. ^b^nissaraṇavimuttippatta^eb^mpi tadubhayameva.  kāmaṃ kānici paccavekkhaṇacittādīni nibbānārammaṇāni honti, nissaraṇavimuttippattāni  pana na honti tādisakiccāyogato. ^b^pāḷiyaṃ^eb^ āgatasarāgādibhedavasena ceva tesaṃ  antarabhedavasena ca ^b^sabbappakārampi^eb^. <br/><br/>[06] cetopariyañāṇakathāvaṇṇanā niṭṭhitā. 


volume: 151
item: 5
title: ^dibbasotadhātukathāvaṇṇanā^cetopariyañāṇakathāvaṇṇanā^pubbenivāsānussatiñāṇakathāvaṇṇanā^
content:
  [03] 402^b^.^eb^ pubbenivāsaṃ anussarati, tassa vā anussaraṇaṃ ^b^pubbenivāsānussati,^eb^ taṃ  nissayādipaccayabhūtaṃ paṭicca uppajjanato ``pubbenivāsānussatimhi yaṃ ñāṇaṃ, tadatthāyā''ti  saṅkhepena vuttamatthaṃ vivaranto ^a^M2.0044^ea^ pubbenivāsaṃ tāva dassetvā tattha satiñāṇāni  dassetuṃ ^b^``pubbenivāso''^eb^tiādimāha. tattha ``pubbe''ti idaṃ padaṃ ``ekampi  jāti''ntiādivacanato atītabhavavisayaṃ idhādhippetanti āha ^b^``atītajātīsū''^eb^ti nivāsa-saddo  kammasādhano, khandhavinimutto ca nivasitadhammo natthīti āha ^b^``nivutthakkhandhā''^eb^ti.  nivutthatā cettha sasantāne pavattatā, tathābhūtā ca te anu anu bhūtā jātā pavattā  tattha uppajjitvā vigatāva hontīti āha ^b^``nivutthāti ajjhāvutthā anubhūtā attano  santāne uppajjitvā niruddhā''^eb^ti. evaṃ sasantatipariyāpannadhammavasena nivāsa-saddassa atthaṃ  vatvā idāni avisesena vattuṃ ``nivutthadhammā vā nivutthā''ti vatvā taṃ vivarituṃ  ^b^``gocaranivāsenā''^eb^tiādi vuttaṃ. gocarabhūtāpi hi gocarāsevanāya āsevitā ārammaṇakaraṇavasena  anubhūtā nivutthā nāma hontīti. te pana duvidhā saparaviññāṇagocaratāyāti ubhayepi  te dassetuṃ ^b^``attano''^eb^tiādi vuttaṃ.<br/><br/>[03] tattha ``attano viññāṇena viññātā''ti vatvā ``paricchinnā''ti vacanaṃ ye te gocaranivāsena  nivutthadhammā, te na kevalaṃ viññāṇena viññāṇamattā, atha kho yathā pubbe jātināmagottavaṇṇaliṅgāhārādivisesehi  paricchedakārikāya paññāya paricchijja gahitā, tathevetaṃ ^a^V2.0042^ea^ ñāṇaṃ paricchijja gaṇhātīti  imassa atthassa dīpanatthaṃ vuttaṃ. paraviññāṇaviññātāpi vā nivutthāti sambandho.  na kevalaṃ attanova viññāṇena, atha kho paresaṃ viññāṇena viññātāpi vāti attho.  idhāpi ``paricchinnā''ti padaṃ ānetvā sambandhitabbaṃ ``paresampi vā viññāṇena  viññātā paricchinnā''ti. tassa ca gahaṇe payojanaṃ vuttanayeneva vattabbaṃ. te ca  kho yasmā abhītāsu eva jātīsu aññehi viññātā paricchinnā, te ca parinibbutāpi  honti. ye hi te viññātā, tesaṃ tadā vattamānasantānānusārena tesampi atīte  pavatti ñāyatīti sikhāppattaṃ pubbenivāsānussatiñāṇassa visayabhūtaṃ pubbenivāsaṃ  dassetuṃ ^b^``chinnavaṭumakānussaraṇādīsū''^eb^ti vuttaṃ. chinnavaṭumakā sammāsambuddhā,  tesaṃ anussaraṇā ^b^chinnavaṭumakānussaraṇaṃ. ādi^eb^-saddena paccekasambuddhabuddhasāvakānussaraṇāni  gayhantīti vadanti. chinnavaṭumakā pana sabbeva anupādisesāya nibbānadhātuyā ^a^M2.0045^ea^  parinibbutā. tesaṃ anussaraṇaṃ nāma tesaṃ paṭipattiyā anussaraṇaṃ, sā pana paṭipatti  saṅkhepato chaḷārammaṇaggahaṇalakkhaṇāti tāni idha paraviññāṇaviññātaggahaṇena gahitāni, te panete  sammāsambuddhānaṃyeva visayā, na aññesanti āha ^b^``te buddhānaṃyeva labbhantī''^eb^ti.  na hi atīte buddhā bhagavanto evaṃ vipassiṃsu, evaṃ maggaṃ bhāvesuṃ, evaṃ phalanibbānāni  sacchākaṃsu, evaṃ veneyye vinesunti ettha sabbadā aññesaṃ ñāṇassa gati atthīti.  yāya satiyā pubbenivāsaṃ anussarati, sā pubbenivāsānussatīti ānetvā sambandhitabbaṃ.<br/><br/>[03] ^b^anekavidha^eb^nti nānābhavayonigativiññāṇaṭṭhitisattāvāsādivasena bahuvidhaṃ. ^b^pakārehī^eb^ti  nāmagottādiākārehi saddhiṃ, sahayoge cetaṃ karaṇavacanaṃ. ^b^pavattitaṃ^eb^ desanāvasena.  tenāha ^b^``saṃvaṇṇita''^eb^nti, vitthāritanti attho. ^b^``nivāsa''^eb^nti antogadhabhedasāmaññavacanametanti  te bhede byāpanicchāvasena saṅgahetvā dassento ^b^``tattha tattha nivutthasantāna''^eb^nti  āha. sāvakassevetaṃ anussaraṇaṃ, na satthunoti vuttaṃ ^b^``khandhapaṭipāṭivasena cutipaṭisandhivasena  vā''^eb^ti. ^b^khandhapaṭipāṭi^eb^ khandhānaṃ anukkamo. sā ca kho cutito paṭṭhāya uppaṭipāṭivasena.  keci panettha ``iriyāpathapaṭipāṭi khandhapaṭipāṭī''ti vadanti. ^b^anugantvā anugantvā^eb^ti  ñāṇagatiyā anugantvā anugantvā. ^b^titthiyā^eb^ti aññatitthiyā, te pana kammavādino  kiriyavādino tāpasādayo. ṭhapetvā aggasāvakamahāsāvake itare satthu sāvakā ^b^pakatisāvakā^eb^.<br/><br/>[03] yasmā titthiyānaṃ brahmajālādīsu cattālīsāya eva saṃvaṭṭavivaṭṭānaṃ  anussaraṇaṃ āgataṃ, tasmā ^a^V2.0043^ea^  ``na tato para''nti vatvā taṃ kāraṇaṃ vadanto ^b^``dubbalapaññattā''^eb^tiādimāha, tena  vipassanābhiyogo pubbenivāsānussatiñāṇassa visesakāraṇanti dasseti. ^b^balavapaññattā^eb^ti  ettha nāmarūpaparicchedādiyeva paññāya balavakāraṇaṃ daṭṭhabbaṃ. tañhettha nesaṃ sādhāraṇakāraṇaṃ.  ^b^ettako^eb^ti kappānaṃ lakkhaṃ, tadadhikaṃ ekaṃ, dve ca asaṅkhyeyyānīti kālavasena evaṃparimāṇo  yathākkamaṃ tesaṃ mahāsāvakāggasāvakapaccekabuddhānaṃ puññañāṇābhinīhāro sāvakapaccekabodhipāramitā  samitā. yadi bodhisambhārasambharaṇakālaparicchinno tesaṃ tesaṃ ariyānaṃ abhiññāñāṇavibhāgo,  evaṃ sante ^a^M2.0046^ea^ buddhānampi visayaparicchedatā āpannāti āha ^b^``buddhānaṃ pana  paricchedo nāma natthī''^eb^ti. ``yāvatakaṃ ñeyyaṃ, tāvatakaṃ ñāṇa''nti (mahāni0  156; cūḷani0 mogharājamāṇavapucchāniddesa 85; paṭi0 ma0 3.5) vacanato sabbaññutaññāṇassa  viya buddhānaṃ abhiññāñāṇānampi visaye paricchedo nāma natthi. tattha yaṃ yaṃ ñātuṃ  icchanti, taṃ taṃ jānanti eva. atha vā satipi kālaparicchede kāraṇūpāyakosallapariggahādinā  sātisayattā mahābodhisambhārānaṃ paññāpāramitāya pavattiānubhāvassa paricchedo nāma  natthi, kuto tannibbattānaṃ abhiññāñāṇānanti āha ^b^``buddhānaṃ pana paricchedo nāma  natthī''^eb^ti. atīte ettakāni kappānaṃ asaṅkhyeyyānīti evaṃ kālaparicchedo nāma  natthi, anāgate anāgataṃsañāṇassa viya.<br/><br/>[03] evaṃ channaṃ janānaṃ pubbenivāsānussaraṇaṃ kālavibhāgato dassetvā idāni ārammaṇaggahaṇato  ānubhāvavisesato, pavattiākārato ca dassetuṃ ^b^``titthiyā cā''^eb^tiādi vuttaṃ.  ^b^cutipaṭisandhivasenā^eb^ti attano, parassa vā tasmiṃ tasmiṃ attabhāve cutiṃ disvā  antarā kiñci anāmasitvā paṭisandhiyā eva gahaṇavasena. vuttamevatthaṃ byatirekato,  anvayato ca vibhāvetuṃ ^b^``tesañhī''^eb^tiādi vuttaṃ. pakatisāvakā cutipaṭisandhivasenapi  saṅkamantīti ayamattho heṭṭhā vuttanayena ``balavapaññattā''ti hetunā vibhāvetabbo, cutipaṭisandhivasena  saṅkamanaṃ vemajjhadassane payojanābhāvato. ñāṇabaladassanatthaṃ panettha vuttaṃ.<br/><br/>[03] ^b^taṃ taṃ pākaṭamevā^eb^ti yathā nāma saradasamaye ṭhitamajjhanhikavelāyaṃ caturatanike gehe  cakkhumato purisassa rūpagataṃ supākaṭameva hotīti lokasiddhametaṃ, siyā pana tassa sukhumataratirohitādibhedassa  rūpagatassa agocaratā. nattheva buddhānaṃ ñātuṃ icchitassa ñeyyassa agocaratā, atha kho taṃ  ñāṇālokena obhāsitaṃ hatthatale āmalakaṃ viya supākaṭaṃ suvibhūtameva ^a^V2.0044^ea^ hoti tathā  ñeyyāvaraṇassa supahīnattā. ^b^peyyālapāḷiṃ viya saṅkhipitvā^eb^ti yathā peyyālapāḷiṃ paṭhantā  ``paṭhamaṃ jhānaṃ...pe0... pañcamaṃ jhāna''nti ādipariyosānameva gaṇhantā saṅkhipitvā  sajjhāyanti, na anupadaṃ, evaṃ anekāpi kappakoṭiyo saṅkhipitvā. ^b^yaṃ yaṃ icchantī^eb^ti  yasmiṃ kappe, yasmiṃ bhave yaṃ ^a^M2.0047^ea^ yaṃ jānituṃ icchanti, tattha tattheva ñātuṃ  icchite eva ñāṇena ^b^okkamantā. sīhokkantavasena^eb^ sīhagatipatanavasena ñāṇagatiyā  ^b^gacchanti^eb^. satadhā bhinnassa vāḷassa koṭiyā koṭipaṭipādanavasena ^b^katavālavedhaparicayassa.  sarabhaṅgasadisassā^eb^ti sarabhaṅgabodhisattasadisassa (jā0 2.17.50 ādayo). lakkhaṭṭhānassa  appattavasena ^b^na sajjati^eb^. atikkamanapassagamanavasena ^b^na virajjhati^eb^.<br/><br/>[03] ^b^khajjupanakappabhāsadisaṃ hutvā upaṭṭhātī^eb^ti ñāṇassa ativiya appānubhāvatāya khajjotobhāsasamaṃ  hutvā pubbenivāsānussatiñāṇaṃ upaṭṭhāti. esa nayo sesesupi. ^b^dīpappabhāsadisa^eb^nti  pākatikadīpālokasadisaṃ. ^b^ukkāpabhā^eb^ mahāummukāloko. ^b^osadhitārakappabhā^eb^ti  ussannā pabhā etāya dhīyatīti osadhi, osadhīnaṃ vā anubalappadāyikattā osadhīti  evaṃ laddhanāmāya tārakāya pabhā. ^b^saradasūriyamaṇḍalasadisaṃ^eb^ savisaye sabbaso andhakāravidhamanato.<br/><br/>[03] ^b^yaṭṭhikoṭigamanaṃ viya^eb^ khandhapaṭipāṭiyā amuñcanato. kunnadīnaṃ atikkamanāya ekeneva  rukkhadaṇḍena katasaṅkamo ^b^daṇḍakasetu^eb^. catūhi, pañcahi vā janehi gantuṃ sakkuṇeyyo  phalake attharitvā āṇiyo koṭṭetvā katasaṅkamo ^b^jaṅghasetu^eb^. jaṅghasatthassa gamanayoggo  saṅkamo jaṅghasetu jaṅghamaggo viya. sakaṭassa gamanayoggo saṅkamo ^b^sakaṭasetu^eb^ sakaṭamaggo  viya. mahatā jaṅghasatthena gantabbamaggo ^b^mahājaṅghamaggo^eb^. bahūhi vīsāya vā tiṃsāya vā  sakaṭehi ekajjhaṃ gantabbamaggo ^b^mahāsakaṭamaggo^eb^.<br/><br/>[03] ^b^imasmiṃ pana adhikāre^eb^ti ``cittaṃ paññañca bhāvaya''nti (saṃ0 ni0  1.23, 192;  peṭako0 22; mi0 pa0 2.1.9) cittasīsena sāvakassa niddiṭṭhasamādhibhāvanādhikāre. <br/><br/>[03] 403^b^.^eb^ ^b^tasmā^eb^ti yasmā sāvakānaṃ pubbenivāsānussaraṇaṃ idhādhippetaṃ, tasmā. ^b^eva^eb^nti  yathā te anussaranti, evaṃ anussaritukāmena. heṭṭhā tīsu jhānesu yathārahaṃ pītisukhehi  kāyacittānaṃ ^a^V2.0045^ea^ sampīnanāya ^b^``cattāri jhānāni samāpajjitvā''^eb^ti vuttaṃ, aññathā  pādakajjhānameva samāpajjitabbaṃ siyā. yāya nisajjāya nisinnassa anussaraṇārambho,  sā idha ^b^sabbapacchimā nisajjā. tato āsanapaññāpana^eb^nti tato nisajjāya purimakaṃ  āsanapaññāpanaṃ āvajjitabbanti sambandho. esa nayo sesesupi ^a^M2.0048^ea^. ^b^bhojanakālo^eb^tiādīsu  kālasīsena tasmiṃ tasmiṃ kāle katakiccamāha. ^b^cetiyaṅgaṇabodhiyaṅgaṇavandanakālo^eb^ti  cetiyaṅgaṇabodhiyaṅgaṇesu cetiyabodhīnaṃ vandanakālo. ^b^sakalaṃ rattindiva^eb^nti accantasaṃyoge  upayogavacanaṃ.<br/><br/>[03] ^b^kiñci^eb^ kiccaṃ. ^b^ettakenā^eb^ti pādakajjhānasamāpajjanena. pādakajjhānañhi satthakassa  viya nisānasilā satipaññānampi nisitabhāvāvahaṃ. yaṃ tassa, tā taṃ samāpajjanena paramanepakkappattā  honti. tenāha ^b^``dīpe jalite viya pākaṭaṃ hotī''^eb^ti, andhakāraṭṭhāneti  adhippāyo. ^b^purimabhave^eb^ti imassa bhavassa anantare purimasmiṃ bhave. ^b^pavattitanāmarūpa^eb^nti  attano paccayehi pavattitanāmarūpaṃ. tañca kho paṭhamaṃ rūpaṃ āvajjitvā nāmaṃ āvajjitabbaṃ.  paṭhamaṃ nāmaṃ āvajjitvā pacchā rūpanti apare. ^b^pahotī^eb^ti sakkoti. ^b^paṇḍito^eb^  nāma imissā abhiññābhāvanāya katādhikāro.<br/><br/>[03] ^b^``aññaṃ uppanna''^eb^nti idaṃ aññasmā kammabhavā añño upapattibhavo uppannoti katvā  vuttaṃ addhāpaccuppannantarabhāvato. aññathā ekabhavepi aññamaññameva nāmarūpaṃ uppajjati,  niruddhañca appaṭisandhikaṃ. tenevāha -- <br/><br/>[21] ``ye niruddhā marantassa, tiṭṭhamānassa vā idha. <br/><br/>[22] sabbepi sadisā khandhā, gatā appaṭisandhikā''ti.. (mahāni0 39).<br/><br/>[03] ^b^taṃ ṭhāna^eb^nti taṃ nikkhepaṭṭhānaṃ. ^b^āhundarika^eb^nti samantato, upari ca ghanasañchannaṃ  sambādhaṭṭhānaṃ. ^b^andhatamamivā^eb^ti andhakāratimisā viya.<br/><br/>[03] ^b^kūṭāgārakaṇṇikatthāyā^eb^ti kūṭāgārassa kūṭatthāya. kūṭāgārassa kaṇṇikā viya  pubbenivāsānussatiñāṇaṃ, mahārukkho viya purimabhave cutikkhaṇe pavattanāmarūpaṃ,  sākhāpalāsā viya tena sambandhaṃ imasmiṃ bhave paṭisandhicittaṃ,  pharasudhārā viya parikammabhāvanā ^a^V2.0046^ea^,  kammārasālā viya pādakajjhānanti evaṃ upamāsaṃsandanaṃ veditabbaṃ. ^b^kaṭṭhaphālakopamāpi^eb^  ``yathā nāma balavā puriso odanapacanādiatthaṃ mahantaṃ dāruṃ phālento tassa tacapheggumattaphālane  pharasudhārāya vipannāya mahantaṃ dāruṃ phāletuṃ asakkonto dhuranikkhepaṃ akatvā''tiādinā  vuttanayānusārena veditabbā. tathā ^b^kesohārakūpamā^eb^.<br/><br/>[03] ^b^pubbenivāsañāṇaṃ^eb^ ^a^M2.0049^ea^ ^b^nāma na hoti^eb^ atītāsu jātīsu nivutthadhammārammaṇattābhāvā.  ^b^ta^eb^nti pacchimanisajjato pabhuti yāva paṭisandhi pavattaṃ ñāṇaṃ pubbenivāsānussatiñāṇassa  parikammabhāvena pavattasamādhinā sampayuttañāṇaṃ ^b^parikammasamādhiñāṇaṃ. taṃ rūpāvacaraṃ  sandhāya na yujjatī^eb^ti taṃ tesaṃ vacanaṃ atītaṃsañāṇaṃ ce, rūpāvacaraṃ adhippetaṃ na yujjati  parikammasamādhiñāṇassa kāmāvacarabhāvato. na hi anantaracuticittassa orato pavattikkhandhe  ārabbha rūpāvacaraṃ cittaṃ uppajjatīti pāḷiyaṃ, aṭṭhakathāyaṃ vā āgataṃ atthi. yesaṃ  javanānaṃ purimānīti yojanā. yadā pana appanācittaṃ hoti, tadāssāti sambandho. ^b^idaṃ  pubbenivāsānussatiñāṇaṃ nāmā^eb^ti kāmaṃ anantarassa bhavassa cutikkhaṇe pavattitanāmarūpaṃ  ārammaṇaṃ katvā pavattañāṇaṃ dassitaṃ, taṃ pana nidassanamattaṃ daṭṭhabbaṃ ñāṇasāmaññassa jotitabhāvato.  yatheva hi tato nāmarūpato pabhuti sabbe atītā khandhā, khandhapaṭibaddhā ca sabbo pubbenivāso,  evaṃ tassa paṭivijjhanavasena pavattañāṇaṃ pubbenivāsānussatiñāṇaṃ. tenāha ^b^``tena  ñāṇena sampayuttāya satiyā anekavihitaṃ pubbenivāsaṃ anussaratī''^eb^ti. <br/><br/>[03] 404^b^.^eb^ ^b^ekampi jāti^eb^nti ekampi bhavaṃ. so hi ekakammanibbatto ādānanikkhepaparicchinno  antogadhadhammappabhedo khandhappabandho idha jātīti adhippeto. tenāha ^b^``ekampi...pe0...  khandhasantāna''^eb^nti. ^b^parihāyamāno^eb^ti khīyamāno vinassamāno. ^b^kappo^eb^ti asaṅkhyeyyakappo.  so pana atthato kālo, tadā pavattamānasaṅkhāravasenassa parihāni veditabbā. ^b^vaḍḍhamāno  vivaṭṭakappo^eb^ti etthāpi eseva nayo. yo pana ``kālaṃ khepetī''ti, ``kālo ghasati  bhūtāni, sabbāneva sahattanā''ti (jā0 1.2.190) ca ādīsu kālassāpi khayo vuccati,  so idha nādhippeto aniṭṭhappasaṅgato. saṃvaṭṭanaṃ vinassanaṃ saṃvaṭṭo, saṃvaṭṭato uddhaṃ tathā ṭhāyī  ^b^saṃvaṭṭaṭṭhāyī. taṃmūlakattā^eb^ti taṃpubbakattā. vivaṭṭanaṃ nibbattanaṃ, vaḍḍhanaṃ vā ^b^vivaṭṭo^eb^.<br/><br/>[03] tejosaṃvaṭṭo āposaṃvaṭṭo vāyosaṃvaṭṭoti evaṃ saṃvaṭṭasīmānukkamena saṃvaṭṭesu vattabbesu  tathā ^a^V2.0047^ea^ avatvā ^b^``āposaṃvaṭṭo^eb^ ^b^tejosaṃvaṭṭo^eb^ ^a^M2.0050^ea^ ^b^vāyosaṃvaṭṭo''^eb^ti vacanaṃ  saṃvaṭṭakamahābhūtadesanānupubbiyāti keci. saṃvaṭṭānupubbiyāti apare. āpena saṃvaṭṭo  ^b^āposaṃvaṭṭo. saṃvaṭṭasīmā^eb^ti saṃvaṭṭamariyādā.<br/><br/>[03] ^b^saṃvaṭṭatī^eb^ti vinassati. ^b^sadā^eb^ti sabbakālaṃ, tīsupi saṃvaṭṭakālesūti attho.<br/><br/>[03] ``ekaṃ buddhakhetta''nti idha yaṃ sandhāya vuttaṃ, taṃ niyametvā dassetuṃ ^b^``buddhakhettaṃ  nāma tividha''^eb^ntiādi vuttaṃ. yattake ṭhāne tathāgatassa paṭisandhiñāṇānubhāvo puññaphalasamuttejito  saraseneva pathavī vijambhati, taṃ sabbampi buddhaṅkurassa nibbattanakhettaṃ nāmāti āha ^b^``jātikhettaṃ  dasasahassacakkavāḷapariyanta''^eb^nti. ^b^ānubhāvo vattatī^eb^ti idha iddhimā cetovasippatto  āṇākhettapariyāpanne yattha katthaci cakkavāḷe ṭhatvā attano atthāya parittaṃ katvā  tattheva aññaṃ cakkavāḷaṃ gatopi kataparitto eva hoti. atha vā tattha ekacakkavāḷe ṭhatvā  sabbasattānaṃ atthāya paritte kate āṇākhette sabbasattānaṃ abhisambhuṇātveva parittānubhāvo  tattha devatāhi parittāṇāya sampaṭicchitabbato. yaṃ visayakhettaṃ sandhāya ekasmiṃyeva  khaṇe sarena abhiviññāpanaṃ, attano rūpadassanañca paṭijānantena bhagavatā ``yāvatā vā pana  ākaṅkheyyā''ti (a0 ni0  3.81) vuttaṃ. ^b^yatthā^eb^ti yasmiṃ anantāparimāṇe visayakhette.  ^b^yaṃ yaṃ tathāgato ākaṅkhati, taṃ taṃ jānāti^eb^ ākaṅkhāmattapaṭibaddhavuttitāya buddhañāṇassa.  ^b^saṇṭhahanta^eb^nti vivaṭṭamānaṃ jāyamānaṃ. <br/><br/>[03] 405^b^.^eb^ ^b^gokhāyitakamattesū^eb^ti gohi khāditabbappamāṇesu. ^b^ya^eb^nti yasmiṃ samaye.  pupphaphalūpajīviniyo ca devatā brahmaloke nibbattantīti sambandho.<br/><br/>[03] ^b^etesa^eb^nti ``vassūpajīvino''tiādinā vuttasattānaṃ. ^b^tatthā^eb^ti brahmaloke. so  ca kho parittābhādibrahmaloko veditabbo. ``paṭiladdhajjhānavasenā''ti vatvā jhānappaṭilābhassa  sambhavaṃ dassetuṃ ^b^``tadā hī''^eb^tiādi vuttaṃ. lokaṃ byūhenti sampiṇḍentīti  ^b^lokabyūhā^eb^. te kira disvā manussā tattha tattha ṭhitāpi nisinnāpi saṃvegajātā,  sambhamappattā ^a^M2.0051^ea^ ca hutvā tesaṃ āsanne ṭhāne sannipatanti. sikhābandhassa  muttatāya ^b^muttasirā^eb^. ito cito ca vidhūyamānakesatāya ^b^vikiṇṇakesā^eb^.  lokavināsabhayena sokavantacittatāya ^b^ativiya virūpavesadhārino.  mārisā^eb^ti devānaṃ ^a^V2.0048^ea^  piyasamudācāro. kathaṃ panete kappavuṭṭhānaṃ jānantīti? dhammatāya sañcoditāti ācariyā.  tādisanimittadassanenāti eke. brahmadevatāhi uyyojitāti apare.<br/><br/>[03] ^b^mettādīnī^eb^ti mettāmanasikārādīni kāmāvacarapuññāni. ^b^devaloke^eb^ti kāmadevaloke.  devānaṃ kira sukhasamphassavātaggahaṇaparicayena vāyokasiṇe jhānāni sukheneva ijjhanti.  tena vuttaṃ ^b^``vāyokasiṇe parikammaṃ katvā jhānaṃ paṭilabhantī''^eb^ti. ^b^tadaññe  panā^eb^ti āpāyike sandhāyāha. ^b^tatthā^eb^ti devaloke.<br/><br/>[03] ^b^dutiyo sūriyo^eb^ti dutiyaṃ sūriyamaṇḍalaṃ. ^b^sattasūriya^eb^nti sattasūriyapātubhāvasuttaṃ.  ^b^pakatisūriye^eb^ti kappavuṭṭhānakālato pubbe uppannasūriyavimāne. kappavuṭṭhānakāle  pana yathā aññe kāmāvacaradevā, evaṃ sūriyadevaputtopi jhānaṃ nibbattetvā brahmalokaṃ  upapajjati, sūriyamaṇḍalaṃ pana pabhassaratarañceva tejavantatarañca hutvā pavattati. taṃ antaradhāyitvā  aññameva uppajjatīti apare. gaṅgā yamunā sarabhū aciravatī mahīti imā ^b^pañca mahānadiyo^eb^.<br/><br/>[03] ^b^pabhavā^eb^ti uppattiṭṭhānabhūtā. ^b^haṃsapātano^eb^ti mandākinimāha.<br/><br/>[03] ^b^na saṇṭhātī^eb^ti na tiṭṭhati.<br/><br/>[03] ^b^pariyādinnasineha^eb^nti parikkhīṇasinehaṃ. yāya āpodhātuyā tattha tattha pathavīdhātu  ābandhattā sampiṇḍatā hutvā tiṭṭhati, sā chasūriyapātubhāvena parikkhayaṃ gacchati. ^b^yathā  cida^eb^nti yathā ca idaṃ cakkavāḷaṃ. ^b^evaṃ koṭisatasahassacakkavāḷānipī^eb^ti vipattimahāmeghuppattito  paṭṭhāya idha vuttaṃ sabbaṃ kappavuṭṭhānaṃ, taṃ tattha atidisati.<br/><br/>[03] ^b^palujjitvā^eb^ti chijjitvā. ^b^saṅkhāragata^eb^nti bhūtupādāyappabhedaṃ saṅkhārajātaṃ. ^b^sabbasaṅkhāraparikkhayā^eb^ti  jhāpetabbasaṅkhāraparikkhayā. sayampi saṅkhāragataṃ samānaṃ indhanābhāvato chārikampi asesetvā  niḍḍahitvā vūpasamatīti āha ^b^``sappi...pe0... nibbāyatī''^eb^ti. <br/><br/>[03] 406^b^.^eb^ ^b^dīghassa^eb^ ^a^M2.0052^ea^ ^b^addhuno^eb^ti saṃvaṭṭaṭṭhāyīasaṅkhyeyyakappasaṅkhātassa dīghassa kālassa  accayena ^a^V2.0049^ea^. ^b^tālakkhandhādī^eb^ti ^b^ādi^eb^-saddena sākasālādirukkhe saṅgaṇhāti. ^b^ghanaṃ karotī^eb^ti  visarituṃ adatvā piṇḍitaṃ karoti. tenāha ^b^``parivaṭuma''^eb^nti, vaṭṭabhāvena paricchinnaṃ.  ^b^ta^eb^nti udakaṃ. ^b^assā^eb^ti vātassa. ^b^vivaraṃ detī^eb^ti yathā ghanaṃ karoti sampiṇḍeti,  evaṃ tattha antaraṃ deti. ^b^parikkhayamāna^eb^nti pubbe yāva brahmalokā ekoghabhūtena vātena  parisosiyamānatāya parikkhayaṃ gacchantaṃ. brahmaloko pātubhavatīti yojanā. ^b^brahmaloko^eb^ti  ca paṭhamajjhānabhūmimāha. ^b^upari catukāmāvacaradevalokaṭṭhāne^eb^ti yāmadevalokādīnaṃ catunnaṃ  patiṭṭhānaṭṭhāne. cātumahārājikatāvatiṃsabhavanānaṃ pana patiṭṭhānaṭṭhānāni pathavīsambandhatāya na  tāva pātubhavanti.<br/><br/>[03] ^b^rundhantī^eb^ti yathā heṭṭhā na bhassati, evaṃ nirodhenti.<br/><br/>[03] ^b^``paṭhamatarābhinibbattā''^eb^ti idaṃ āyukkhayassa sambhavadassanaṃ, tena dvinnaṃ, catunnaṃ, aṭṭhannaṃ  vā kappānaṃ ādimhi nibbattāti dasseti. ^b^tato^eb^ti ābhassarabrahmalokato. parittābhāppamāṇābhāpi  hi ābhassaraggahaṇeneva saṅgahaṃ gacchanti. ^b^``te honti sayaṃpabhā antalikkhacarā''^eb^ti  idaṃ upacārajjhānapuññassa mahānubhāvatāya vuttaṃ. ^b^āluppakāraka^eb^nti ālopaṃ katvā  katvāti vadanti, āluppanaṃ vilopaṃ katvāti attho.<br/><br/>[03] ^b^haṭṭhatuṭṭhā^eb^ti ativiya haṭṭhā uppilāvitacittā. ^b^nāmaṃ karontī^eb^ti tathā voharanti.<br/><br/>[03] ^b^sinerucakkavāḷahimavantapabbatā^eb^ti ettha dīpasamuddāpīti vattabbaṃ. tathā hi vakkhati  ``ninnaninnaṭṭhāne samuddā, samasamaṭṭhāne dīpā''ti. ^b^thūpathūpā^eb^ti unnatunnatā.<br/><br/>[03] ^b^atimaññantī^eb^ti atikkamitvā maññanti, hīḷentīti attho. ^b^teneva nayenā^eb^ti ``ekacce  vaṇṇavanto hontī''tiādinā (dī0 ni0 3.123) vuttena nayeneva. ^b^padālatā^eb^ti evaṃnāmikā  latājāti. tassā kira pārāsavajāti gaḷocīti vadanti. akaṭṭhe eva bhūmippadese  paccanako ^b^akaṭṭhapāko. akaṇo^eb^ti kuṇḍakarahito.<br/><br/>[03] sumanasaṅkhātajātipupphasadiso ^a^M2.0053^ea^ ^b^sumanajātipupphasadiso^eb^. yo yo raso etassāti  yaṃyaṃraso, odano, taṃ ^b^yaṃyaṃrasaṃ,^eb^ yādisarasavantanti attho. rasapathavī, bhūmipappaṭako,  padālatā ca ^a^V2.0050^ea^ paribhuttā sudhāhāro viya khuddaṃ vinodetvā rasaharaṇīhi rasameva brūhentā  tiṭṭhanti, na vatthuno sukhumabhāvena nissandā, sukhumabhāveneva gahaṇindhanameva ca honti.  odano pana paribhutto rasaṃ vaḍḍhentopi vatthuno oḷārikabhāvena nissandaṃ vissajjento  passāvaṃ, kasaṭañca uppādetīti āha ^b^``tato pabhuti muttakarīsaṃ sañjāyatī''^eb^ti.  purimattabhāvesu pavattaupacārajjhānānubhāvena yāva sattasantāne kāmarāgavikkhambhanavego  na samito, na tāva balavakāmarāgūpanissayāni itthipurisindriyāni pāturahesuṃ.  yadā panassa vicchinnatāya balavakāmarāgo laddhāvasaro ahosi, tadā tadupanissayāni tāni  sattānaṃ attabhāvesu sañjāyiṃsu. tena vuttaṃ ^b^``purisassa...pe0... pātubhavatī''^eb^ti.  tenevāha ^b^``tatra suda''^eb^ntiādi.<br/><br/>[03] ^b^alasajātikassā^eb^ti sajjukameva taṇḍulaṃ aggahetvā paradivasassatthāya gahaṇena alasapakatikassa.<br/><br/>[03] ^b^anutthunantī^eb^ti anusocanti. ^b^sammanneyyāmā^eb^ti samanujāneyyāma. ^b^no^eb^ti amhesu.  ^b^sammā^eb^ti sammadeva yathārahaṃ. ^b^khīyitabba^eb^nti khīyanārahaṃ nindanīyaṃ. ^b^garahitabba^eb^nti  hīḷetabbaṃ.<br/><br/>[03] ayameva bhagavā paṭibalo paggahaniggahaṃ kātunti yojanā. ^b^rañjetī^eb^ti saṅgahavatthūhi sammadeva  rameti pīṇeti.<br/><br/>[03] ^b^vivaṭṭaṭṭhāyīasaṅkhyeyyaṃ^eb^ catusaṭṭhiantarakappasaṅgahaṃ. vīsatiantarakappasaṅgahanti keci. sesāsaṅkhyeyyāni  kālato tena samappamāṇāneva. <br/><br/>[03] 407^b^.^eb^ ^b^mahādhārāhī^eb^ti tālasālakkhandhappamāṇāhi mahatīhi khārudakadhārāhi. ^b^samantato^eb^ti  sabbaso. ^b^pathavito^eb^ti pathaviyā heṭṭhimantato pabhuti. tena hi khārudakena phuṭṭhaphuṭṭhā  pathavīpabbatādayo udake ^a^M2.0054^ea^ pakkhittaloṇasakkharā viya vilīyanteva, tasmā pathavīsandhārudakena  saddhiṃ ekūdakameva taṃ hotīti keci. apare ``pathavīsandhārakaṃ udakakkhandhañca udakasandhārakaṃ  vāyukkhandhañca anavasesato vināsetvā sabbattha sayameva ekoghabhūtaṃ tiṭṭhatī''ti vadanti,  taṃ yuttaṃ. ^b^tayopi brahmaloke^eb^ti parittābhāppamāṇābhāabhassarabrahmaloke, tayidaṃ ``ayaṃ  pana viseso''ti āraddhattā vuttaṃ, aññathā ``chapi brahmaloke''ti vattabbaṃ siyā.  ^b^subhakiṇhe^eb^ti ukkaṭṭhaniddesena ^a^V2.0051^ea^ tatiyajjhānabhūmiyā upalakkhaṇaṃ. parittāsubhāppamāṇāsubhepi  hi āhacca udakaṃ tiṭṭhati. heṭṭhā ``ābhassare āhacca tiṭṭhatī''ti etthāpi eseva nayo.  ^b^ta^eb^nti taṃ kappavināsakaudakaṃ. ^b^udakānugata^eb^nti udakena anugataṃ phuṭṭhaṃ. ^b^abhibhavitvā^eb^ti  vilīyāpetvā.<br/><br/>[03] ^b^idamekaṃ asaṅkhyeyya^eb^nti idaṃ saṃvaṭṭasaṅkhātaṃ kappassa ekaṃ asaṅkhyeyyaṃ. <br/><br/>[03] 408^b^.^eb^ thūlaraje apagate eva pathavīnissitaṃ saṇharajaṃ apagacchatīti vuttaṃ ^b^``tato saṇharaja''^eb^nti.  samuṭṭhāpetīti sambandho. ^b^``visamaṭṭhāne ṭhitamahārukkhe''^eb^ti idaṃ paṭhamaṃ samuṭṭhāpetabbataṃ  sandhāya vuttaṃ.<br/><br/>[03] ^b^cakkavāḷapabbatampi sinerupabbatampī^eb^ti mahāpathaviyā viparivattaneneva viparivattitaṃ  cakkavāḷapabbatampi sinerupabbatampi vāto ukkhipitvā ākāse khipati. ^b^te^eb^ cakkavāḷapabbatādayo.  ^b^abhihantvā^eb^ti ghaṭṭetvā. ^b^aññamañña^eb^nti ekissā lokadhātuyā cakkavāḷahimavantasineruṃ  aññissā lokadhātuyā cakkavāḷādīhīti evaṃ aññamaññaṃ samāgamavasena ghaṭṭetvā. ^b^sabbasaṅkhāragata^eb^nti  pathavīsandhārakaudakaṃ, taṃsandhārakavātanti sabbaṃ saṅkhāragataṃ vināsetvā sayampi vinassati  avaṭṭhānassa kāraṇābhāvato. <br/><br/>[03] 409^b^.^eb^ yadipi saṅkhārānaṃ ahetuko sarasanirodho vināsakābhāvato, santānanirodho pana  hetuvirahito natthi yathā taṃ sattakāyesūti. bhājanalokassāpi sahetukena vināsena  bhavitabbanti hetuṃ pucchati ^b^``kiṃ kāraṇā evaṃ loko vinassatī''^eb^ti. itaro  yathā tattha nibbattanakasattānaṃ puññabalena paṭhamaṃ loko vivaṭṭati, evaṃ tesaṃ pāpabalena  saṃvaṭṭatīti dassento ^b^``akusalamūlakāraṇā''^eb^ti āha. yathā hi rāgadosamohānaṃ  adhikabhāvena yathākkamaṃ rogantarakappo, satthantarakappo, dubbhikkhantarakappoti ime tividhā  ^a^M2.0055^ea^ antarakappā vivaṭṭaṭṭhāyimhi asaṅkhyeyyakappe jāyanti, evamete yathāvuttā  tayo saṃvaṭṭā rāgādīnaṃ adhikabhāveneva hontīti dassento ^b^``akusalamūlesu hī''^eb^tiādimāha.  ^b^ussannatare^eb^ti ativiya ussanne. dose ussannatare adhikataradosena viya tikkhatarena  khārudakena vināso yuttoti vuttaṃ ^b^``dose ussannatare udakena vinassatī''^eb^ti.  pākaṭasattusadisassa dosassa aggisadisatā, apākaṭasattusadisassa rāgassa khārudakasadisatā  ca yuttāti adhippāyena ^b^``dose ussannatare agginā, rāge ussannatare udakenā''^eb^ti  ^a^V2.0052^ea^ kecivādassa adhippāyo veditabbo. rāgo sattānaṃ bahulaṃ pavattatīti rāgavasena  bahuso lokavināso. <br/><br/>[03] 410^b^.^eb^ evaṃ pasaṅgena saṃvaṭṭādike pakāsetvā idāni yathādhikataṃ nesaṃ anussaraṇākāraṃ  dassetuṃ ^b^``pubbenivāsaṃ anussarantopī''^eb^tiādi āraddhaṃ.<br/><br/>[03] ^b^``amumhi saṃvaṭṭakappe''^eb^ti idaṃ saṃvaṭṭakappassa ādito ^b^pāḷiyaṃ^eb^ (dī0 ni0 1.244)  gahitattā vuttaṃ. tatthāpi hi imassa katipayaṃ kālaṃ bhavādīsu saṃsaraṇaṃ upalabbhatīti.  saṃvaṭṭakappe vā vaṭṭamānesu bhavādīsu imassa upapatti ahosi, taṃdassanametaṃ daṭṭhabbaṃ.  atha vā ^b^amumhi saṃvaṭṭakappe^eb^ti ettha ^b^vā^eb^-saddo luttaniddiṭṭho daṭṭhabbo, tena ca aniyamatthena  itarāsaṅkhyeyyānampi saṅgaho siddho hoti. ^b^bhave vā^eb^tiādīsu kāmādibhave vā aṇḍajādi^b^yoniyā  vā^eb^ devādi ^b^gatiyā vā^eb^ nānattakāyanānattasaññīādi^b^viññāṇaṭṭhitiyā vā sattāvāse  vā^eb^ khattiyādi ^b^sattanikāye vā. āsi^eb^nti ahosiṃ. ^b^vaṇṇasampattiṃ vā^eb^ti  ^b^vā^eb^-saddena vaṇṇavipattiṃ vāti dasseti.<br/><br/>[03] ^b^sālimaṃsodanāhāro vā^eb^ gihikāle. ^b^pavattaphalabhojano vā^eb^ tāpasādikāle. ^b^sāmisā^eb^  gehassitā somanassādayo. ^b^nirāmisā^eb^ nekkhammassitā. ^b^ādi^eb^-saddena vivekajasamādhijasukhādīnaṃ  saṅgaho.<br/><br/>[03] ``amutrāsi''ntiādinā sabbaṃ yāvadicchakaṃ anussaraṇaṃ dassetvā idāni aññathā atthaṃ  dassetuṃ ^b^``apicā''^eb^tiādi vuttaṃ. tattha ^b^amutrāsi^eb^nti sāmaññaniddesoyaṃ, byāpanicchālopo  vā, amutra amutrāsinti vuttaṃ hoti. ^b^anupubbena ārohantassa yāvadicchakaṃ anussaraṇa^eb^nti  ettha ^a^M2.0056^ea^ ^b^ārohantassā^eb^ti paṭilomato ñāṇena pubbenivāsaṃ ārohantassa.  ^b^paccavekkhaṇa^eb^nti anussaritānussaritassa paccavekkhaṇaṃ, na anussaraṇaṃ. ^b^itī^eb^ti vuttatthanidassanaṃ.  tañca kho yathārahato, na yathānupubbatoti dassento ^b^``nāmagottavasenā''^eb^tiādimāha.  ^b^vaṇṇādīhī^eb^ti vaṇṇāhāravedayitāyuparicchedehi. ^b^odātotī^eb^ti ettha ^b^iti^eb^-saddo  ādiattho, pakārattho vā, tena evamādi evaṃpakāra^b^nānattato^eb^ti dassitaṃ hoti. <br/><br/>[06] pubbenivāsānussatiñāṇakathāvaṇṇanā niṭṭhitā. 


volume: 151
item: 6
title:
  dibbasotadhātukathāvaṇṇanā^cetopariyañāṇakathāvaṇṇanā^pubbenivāsānussatiñāṇakathāvaṇṇanā^cutūpapātañāṇakathāvaṇṇanā^

content:
  [03] 411^b^.^eb^ ^b^cutiyā^eb^ti ^a^V2.0053^ea^ cavane. ^b^upapāte^eb^ti upapajjane. samīpatthe cetaṃ bhummavacanaṃ,  cutikkhaṇasāmantā, upapattikkhaṇasāmantā cāti vuttaṃ hoti. tathā hi vakkhati ``ye  pana āsannacutikā''tiādi (visuddhi0 2.411). dibbacakkhuñāṇeneva sattānaṃ cuti  ca upapatti ca ñāyatīti āha ^b^``dibbacakkhuñāṇatthanti vuttaṃ hotī''^eb^ti. ^b^dibbasadisattā^eb^tiādīsu  yaṃ vattabbaṃ, taṃ heṭṭhā vuttameva. ayaṃ pana viseso -- tattha ``sotadhātū''ti padaṃ  apekkhitvā itthiliṅgavasena vuttaṃ, idha napuṃsakaliṅgavasena vattabbaṃ. tattha ca ālokapariggahena  payojanaṃ natthi, idha atthīti vuttaṃ ^b^``ālokapariggahena mahājutikattāpi dibba''^eb^nti,  kasiṇālokānuggahena pattabbattā, sayaṃ ñāṇālokapharaṇabhāvena ca mahājutikabhāvatoti  attho. mahājutikampi hi ``dibba''nti vuccati ``dibbamidaṃ byamha''ntiādīsu.  ^b^mahāgatikattā^eb^ti mahanīyagamanattā, vimhayanīyapavattikattāti attho. vimhayanīyā  hissa pavatti tirokuṭṭādigatarūpadassanato. ``dibbasadisattā''ti ca hīnūpamādassanaṃ  devatānaṃ dibbacakkhutopi imassa mahānubhāvattā. tena dibbacakkhulābhāya yogino parikammakaraṇaṃ  tappaṭipakkhābhibhavassa atthato tassa vijayicchā nāma hoti, dibbacakkhulābhī ca iddhimā  devatānaṃ vacanaggahaṇakkhamanadhammadānavasena mahāmoggallānattherādayo viya dānaggahaṇalakkhaṇe, vohāre  ca pavatteyyāti evaṃ vihāravijayicchāvohārajutigatisaṅkhātānaṃ atthānaṃ vasena imassa abhiññāñāṇassa  dibbacakkhubhāvasiddhito ^a^M2.0057^ea^. saddavidū ca tesu eva atthesu divu-saddaṃ icchantīti  vuttaṃ ^b^``taṃ sabbaṃ saddasatthānusārena veditabba''^eb^nti.<br/><br/>[03] ^b^dassanaṭṭhenā^eb^ti rūpadassanabhāvena. cakkhunā hi sattā rūpaṃ passanti. yathā maṃsacakkhu  viññāṇādhiṭṭhitaṃ samavisamaṃ ācikkhantaṃ viya pavattati, na tathā idaṃ. idaṃ pana sayameva  tato sātisayaṃ cakkhukiccakārīti āha ^b^``cakkhukiccakaraṇena cakkhumivātipi cakkhū''^eb^ti.  ``diṭṭhivisuddhihetuttā''ti saṅkhepato vuttamatthaṃ vivarituṃ ^b^``yo hī''^eb^tiādi vuttaṃ.  ^b^ucchedadiṭṭhiṃ gaṇhāti^eb^ parato upapattiyā adassanato etthevāyaṃ satto ucchinno, evamitarepīti.  ^b^navasattapātubhāvadiṭṭhiṃ gaṇhāti^eb^ lābhī adhiccasamuppattiko viya. ^b^buddhaputtā passantiyevā^eb^ti  uttarapadāvadhāraṇaṃ, na purimapadāvadhāraṇaṃ. evaṃ hi ^b^jayaddisajātakā^eb^dīhi avirodho siddho  hoti.<br/><br/>[03] manussānaṃ ^a^V2.0054^ea^ idanti mānusakaṃ, manussānaṃ gocarabhūtaṃ rūpārammaṇaṃ. tadaññassa pana dibbatirohitātisukhumādibhedassa  rūpassa dassanato ^b^atikkantamānusakaṃ^eb^. evarūpañca manussūpacāraṃ atikkantaṃ nāma  hotīti āha ^b^``manussūpacāraṃ atikkamitvā rūpadassanenā''^eb^ti. evaṃ visayamukhena  dassetvā idāni visayīmukhena dassetuṃ ^b^``mānusakaṃ vā''^eb^tiādi vuttaṃ. tatthāpi  maṃsacakkhātikkamo tassa kiccātikkameneva daṭṭhabbo.<br/><br/>[03] ^b^dibbacakkhunā^eb^ti dibbacakkhuñāṇenapi. ^b^daṭṭhuṃ na sakkā^eb^ khaṇassa atīttaratāya atisukhumatāya  kesañci rūpassa. apica dibbacakkhussa paccuppannaṃ rūpārammaṇaṃ, tañca purejātapaccayabhūtaṃ,  na ca āvajjanaparikammehi vinā mahaggatassa pavatti atthi, nāpi uppajjamānameva rūpaṃ  ārammaṇapaccayo bhavituṃ sakkoti, bhijjamānaṃ vā. tasmā ``cutūpapātakkhaṇe rūpaṃ  dibbacakkhunā daṭṭhuṃ na sakkā''ti suvuttametaṃ. yadi dibbacakkhuñāṇaṃ rūpārammaṇameva,  atha kasmā ``satte passatī''ti vuttanti? yebhuyyena sattasantānagatarūpadassanato evaṃ  vuttaṃ. sattagahaṇassa vā kāraṇabhāvato vohāravasena vuttantipi keci. te cavamānāti  adhippetāti sambandho. ^b^evarūpe^eb^ti na cutūpapātakkhaṇasamaṅginoti adhippāyo. <br/><br/>[01] mohūpanissayaṃ nāma kammaṃ nihīnaṃ nihīnaphalaṃ hotīti āha ^b^``mohanissandayuttattā''^eb^ti.  ^b^tabbiparīte^eb^ti tassa hīḷitādibhāvassa viparīte ^a^M2.0058^ea^, ahīḷite anohīḷite  anoññāte anavaññāte cittīkateti attho. ^b^suvaṇṇe^eb^ti sundaravaṇṇe. ^b^dubbaṇṇe^eb^ti  asundaravaṇṇe. sā panāyaṃ suvaṇṇadubbaṇṇatā yathākkamaṃ kammassa adosadosūpanissayatāya  hotīti āha ^b^``adosanissandayuttattā''^eb^tiādi. sundaraṃ gatiṃ gatā sugatāti  āha ^b^``sugatigate''^eb^ti, sugatiṃ upapanneti attho. alobhajjhāsayā sattā vadaññū vigatamaccherā  alobhūpanissayena kammunā subhagā samiddhā hontīti āha ^b^``alobhanissandayuttattā vā  aḍḍhe mahaddhane''^eb^ti. dukkhaṃ gatiṃ gatā duggatāti āha ^b^``duggatigate''^eb^ti. lobhajjhāsayā  sattā luddhā maccharino lobhūpanissayena kammunā duggatā durupetā hontīti āha  ^b^``lobhanissandayuttattā vā dalidde appannapāne''^eb^ti.<br/><br/>[03] ^b^upacita^eb^nti phalāvahabhāvena kataṃ. yathā kataṃ hi kammaṃ phaladānasamatthaṃ hoti, tathā  kataṃ upacitaṃ. ^b^cavamānetiādīhi dibbacakkhukiccaṃ vutta^eb^nti visayamukhena visayībyāpāramāha.  ^b^purimehī^eb^ti vā ``dibbena cakkhunā''tiādīni padāni sandhāya vuttaṃ. ^b^ādīhī^eb^ti  ettha ^b^ca^eb^-saddo luttaniddiṭṭho ^a^V2.0055^ea^. tasmā ``dibbena...pe0... passatī''ti imehi, ``cavamāne''tiādīhi  ca dibbacakkhukiccaṃ vuttanti attho.<br/><br/>[03] ^b^iminā pana padenā^eb^ti ``yathākammūpage satte pajānātī''ti iminā vākyena. ^b^idha  bhikkhū^eb^ti imasmiṃ sāsane bhikkhu, dibbacakkhuñāṇalābhīti adhippāyo. ^b^so^eb^ ca dibbacakkhuñāṇalābhī  nerayike ca satte paccakkhato disvā ṭhito. ^b^evaṃ manasi karotī^eb^ti tesaṃ nerayikānaṃ  nirayasaṃvattaniyassa kammassa ñātukāmatāvasena pādakajjhānaṃ samāpajjitvā vuṭṭhāya parikammavasena  manasi karoti. ^b^kiṃ nu kho^eb^tiādi manasikāravidhidassanaṃ. evaṃ pana parikammaṃ  katvā pādakajjhānaṃ samāpajjitvā vuṭṭhitassa taṃ kammaṃ ārammaṇaṃ katvā āvajjanaṃ  uppajjati, tasmiṃ niruddhe cattāri, pañca vā javanāni javantītiādi sabbaṃ vuttanayameva.  ^b^``visuṃ parikammaṃ nāma natthī''^eb^ti idaṃ pana dibbacakkhuñāṇena vinā yathākammūpagañāṇassa  visuṃ parikammaṃ natthīti adhippāyena vuttaṃ. evañcetaṃ icchitabbaṃ, aññathā yathākammūpagañāṇassa  mahaggatabhāvo eva na siyā. devānaṃ dassanepi eseva nayo. nerayikadevaggahaṇaṃ cettha  nidassanamattaṃ daṭṭhabbaṃ. ākaṅkhamāno hi dibbacakkhulābhī ^a^M2.0059^ea^ aññagatikesupi  evaṃ paṭipajjatiyeva. tathā hi vakkhati ``apāyaggahaṇena tiracchānayoniṃ dīpetī''ti (visuddhi0  2.411), ``sugatiggahaṇena manussagatipi saṅgayhatī''ti (visuddhi0 2.411) ca. taṃ nirayasaṃvattaniyaṃ  kammaṃ ārammaṇaṃ etassāti ^b^taṃkammārammaṇaṃ. phārusakavanādīsū^eb^ti ^b^ādi^eb^-saddena  cittalatāvanādīnaṃ saṅgaho.<br/><br/>[03] ^b^yathā cimassā^eb^ti yathā ca imassa yathākammūpagañāṇassa visuṃ parikammaṃ natthi, evaṃ anāgataṃsañāṇassapīti  visuṃ parikammābhāvaṃ nidasseti. tattha kāraṇamāha ^b^``dibbacakkhupādakāneva hi  imānī''^eb^ti. tatrāyamadhippāyo -- yathā dibbacakkhulābhī nirayādiabhimukhaṃ ālokaṃ  vaḍḍhetvā, nerayikādike satte disvā tehi pubbe āyūhitaṃ nirayasaṃvattaniyādikaṃ  kammaṃ tādisena samādānena, tajjena ca manasikārena parikkhate citte yāthāvato jānāti,  evaṃ yassa yassa sattassa samanantarā anāgataṃ attabhāvaṃ ñātukāmo taṃ taṃ odissa ālokaṃ  vaḍḍhetvā tena tena atīte, etarahi vā āyūhitaṃ tassa nibbattakaṃ kammaṃ yathākammūpagañāṇena  disvā tena nibbattetabbaṃ anāgataṃ attabhāvaṃ ñātukāmo tādisena samādānena, tajjena  ca manasikārena parikkhate citte yāthāvato jānāti. eseva nayo tato paresupi  ^a^V2.0056^ea^ attabhāvesu.  etaṃ ^b^anāgataṃsañāṇaṃ^eb^ nāma. yasmā etaṃ dvayaṃ dibbacakkhuñāṇe satiyeva sijjhati, nāsati.  tena vuttaṃ ^b^``imāni dibbacakkhunā saheva ijjhantī''^eb^ti.<br/><br/>[03] kāyena duṭṭhu caritaṃ, kāyato vā uppannaṃ kilesapūtikattā duṭṭhaṃ caritaṃ kāyaduccaritanti  evaṃ yojetabbo. ^b^kāyo^eb^ti cettha copanakāyo adhippeto. kāyaviññattivasena  pavattaṃ akusalaṃ kāyakammaṃ ^b^kāyaduccarita^eb^nti. ^b^itaresū^eb^ti vacīmanoduccaritesu.  yasmiṃ santāne kammaṃ katūpacitaṃ, asatissa antarupacchede vipākārahabhāvassa avigacchanato  so tena sahitoyevāti vattabboti āha ^b^``samannāgatāti samaṅgībhūtā''^eb^ti. ^b^``anatthakāmā  hutvā''^eb^ti etena mātāpitaro viya puttānaṃ, ācariyupajjhāyā viya ca nissitakānaṃ  atthakāmā hutvā garahakā upavādakā na hontīti dasseti. ^b^guṇaparidhaṃsanenā^eb^ti  vijjamānānaṃ guṇānaṃ viddhaṃsanena, vināsanenāti attho. nanu ca ^a^M2.0060^ea^ antimavatthunāpi  upavādo guṇaparidhaṃsanamevāti? saccametaṃ. guṇāti panettha jhānādivisesā uttarimanussadhammā  adhippetāti sīlaparidhaṃsanaṃ visuṃ gahitaṃ. tenāha ^b^``natthi imesaṃ samaṇadhammo''^eb^tiādi.  ^b^samaṇadhammo^eb^ti ca sīlasaṃyamaṃ sandhāya vadati. ^b^jānaṃ vā^eb^ti yaṃ upavadati, tassa ariyabhāvaṃ  jānanto vā. ^b^ajānaṃ vā^eb^ti ajānanto vā. jānanaṃ ajānanaṃ cettha appamāṇaṃ, ariyabhāvo  eva pamāṇaṃ. tenāha ^b^``ubhayathāpi ariyūpavādova hotī''^eb^ti. ``ariyo''ti pana  ajānato aduṭṭhacittasseva tattha ariyaguṇābhāvaṃ pavedentassa guṇaparidhaṃsanaṃ na hotīti  tassa ariyūpavādo natthīti vadanti. ^b^satekicchaṃ pana hoti^eb^ khamāpanena, na anantariyaṃ  viya atekicchaṃ.<br/><br/>[03] ^b^rujjhatī^eb^ti tudati, dukkhaṃ vedanaṃ uppādetīti attho. ^b^ta^eb^nti taṃ theraṃ, ^b^taṃ^eb^  vā kiriyaṃ. jānanto eva thero ``atthi te, āvuso, patiṭṭhā''ti pucchi. itaropi  saccābhisamayo sāsane patiṭṭhāti āha ^b^``sotāpanno aha''^eb^nti. thero taṃ karuṇāyamāno  ^b^``khīṇāsavo tayā upavadito''^eb^ti attānaṃ āvikāsi.<br/><br/>[03] ^b^sace navakatarā honti^eb^ tasmiṃ vihāre bhikkhū. ^b^sammukhā akhamāpentepī^eb^ti purato  khamāpane asambhavantepi. ``akhamante''ti vā pāṭho. taṃ sotāpannassa vasena veditabbaṃ.<br/><br/>[03] ^b^parinibbutamañcaṭṭhāna^eb^nti pūjākaraṇaṭṭhānaṃ sandhāyāha.<br/><br/>[03] samādātabbaṭṭhena ^a^V2.0057^ea^ samādānāni, kammāni samādānāni yesaṃ, te kammasamādānā, micchādiṭṭhivasena  kammasamādānā, hetuatthaṃ vā antogadhaṃ katvā micchādiṭṭhivasena pare kammesu samādāpakā  ^b^micchādiṭṭhikammasamādānā^eb^. tayimamatthaṃ dassento ^b^``micchādiṭṭhivasenā''^eb^tiādimāha.  ^b^sīlasampanno^eb^tiādi paripakkindriyassa maggasamaṅgino vasena vuttaṃ. aggamaggaṭṭhe pana  vattabbameva natthi. ^b^añña^eb^nti arahattaṃ. ^b^evaṃsampada^eb^nti yathā taṃ avassambhāvī, evamidampīti  attho. ^b^taṃ vācaṃ appahāyā^eb^tiādīsu ariyūpavādaṃ sandhāya ``puna evarūpiṃ vācaṃ  na vakkhāmī''ti vadanto vācaṃ pajahati nāma, ``puna evarūpaṃ cittaṃ na uppādessāmī''ti  cintento cittaṃ pajahati nāma, ``puna evarūpiṃ diṭṭhiṃ na gaṇhissāmī''ti pajahanto  diṭṭhiṃ pajahati nāma, tathā akaronto neva pajahati, na paṭinissajjati. ^b^yathābhataṃ^eb^  ^a^M2.0061^ea^ ^b^nikkhitto, evaṃ niraye^eb^ti yathā nirayapālehi āharitvā niraye ṭhapito,  evaṃ niraye ṭhapitoyevāti attho. micchādiṭṭhivasena akattabbaṃ nāma pāpaṃ natthi,  yato saṃsārakhāṇubhāvopi nāma hotīti āha ^b^``micchādiṭṭhiparamāni, bhikkhave, vajjānī''^eb^ti.<br/><br/>[03] ``ucchinnabhavanettiko, bhikkhave, tathāgatassa kāyo tiṭṭhati, ayañceva kāyo, bahiddhā  ca nāmarūpa''nti (dī0 ni0 1.147) evamādīsu viya idha kāya-saddo khandhapañcakavisayoti  āha ^b^``kāyassa bhedāti upādinnakkhandhapariccāgā''^eb^ti. avītarāgassa maraṇato paraṃ  nāma bhavantarūpādānamevāti āha ^b^``paraṃ maraṇāti tadanantaraṃ abhinibbattikkhandhaggahaṇe''^eb^ti.  yena tiṭṭhati, tassa upacchedeneva kāyo bhijjatīti āha ^b^``kāyassa bhedāti jīvitindriyassa  upacchedā''^eb^ti.<br/><br/>[03] eti imasmā sukhanti ayo, puññanti āha ^b^``puññasammatā ayā''^eb^ti. ayanti  etasmā sukhānīti āyo, puññakammādisukhasādhanaṃ. tenāha ^b^``sukhānaṃ vā āyassa  abhāvā''^eb^ti. iyati assādiyatīti ayo, assādoti āha ^b^``assādasaññito ayo''^eb^ti.<br/><br/>[03] ^b^nāgarājādīna^eb^nti ^b^ādi^eb^-saddena supaṇṇādīnaṃ saṅgaho. ^b^asurasadisa^eb^nti petāsurasadisaṃ.  ^b^so^eb^ti asurakāyo. ^b^sabbasamussayehī^eb^ti sabbehi sampattisamussayehi. ^b^vuttavipariyāyenā^eb^ti  ``suṭṭhu caritaṃ, sobhanaṃ vā caritaṃ anavajjattā''tiādinā ``kāyaduccaritenā''tiādīnaṃ  padānaṃ vuttassa atthassa vipariyāyena.<br/><br/>[03] ^b^nigamanavacanaṃ^eb^ ^a^V2.0058^ea^ vuttassevatthassa puna vacananti katvā. ^b^ayamettha saṅkhepattho^eb^ti ``dibbena  cakkhunā...pe0... passatī''ti ettha ayaṃ yathāvutto saṅkhepattho. <br/><br/>[03] 412^b^.^eb^ ^b^kasiṇārammaṇa^eb^nti aṭṭhannampi kasiṇānaṃ vasena kasiṇārammaṇaṃ. ^b^sabbākārenā^eb^ti  ``cuddasavidhena cittaparidamanena aṭṭhaṅgasamannāgamena bhūmipādapadamūlasampādanenā''ti iminā  sabbappakārena. ^b^abhinīhārakkhamaṃ^eb^ dibbacakkhuñāṇābhimukhaṃ pesanārahaṃ pesanayoggaṃ ^b^katvā.  āsannaṃ kātabba^eb^nti dibbacakkhuñāṇuppattiyā samīpabhūtaṃ kātabbaṃ. tattha upacārajjhānaṃ  paguṇataraṃ katvā ārammaṇañca vaḍḍhetabbaṃ. tenāha ^b^``upacārajjhānagocaraṃ katvā^eb^ ^a^M2.0062^ea^  ^b^vaḍḍhetvā ṭhapetabba''^eb^nti. ^b^tatthā^eb^ti tasmiṃ vaḍḍhite kasiṇārammaṇe. ^b^appanā^eb^ti  jhānavasena appanā. na hi akataparikammassa abhiññāvasena appanā ijjhati. tenāha ^b^``pādakajjhānanissayaṃ  hotī''^eb^ti, pādakajjhānārammaṇaṃ hotīti attho. ^b^na parikammanissaya^eb^nti parikammassa  taṃ kasiṇārammaṇaṃ apassayo na hoti. tathā sati rūpadassanaṃ na siyā. ^b^imesū^eb^ti yathāvuttesu  tejokasiṇādīsu tīsu kasiṇesu. ^b^uppādetvā^eb^ti upacārajjhānuppādanena uppādetvā.  upacārajjhānapavattiyā hi saddhiṃ paṭibhāganimittuppatti. ^b^tatthā^eb^ti kasiṇaniddese.<br/><br/>[03] ^b^antoyeva rūpagataṃ passitabbaṃ^eb^ na bahiddhā vikkhepāpattihetubhāvato. ^b^parikammassa vāro  atikkamatī^eb^ti idha parikammaṃ nāma yathāvuttakasiṇārammaṇaṃ upacārajjhānaṃ, taṃ rūpagataṃ  passato na pavattati. kasiṇālokavasena ca rūpagatadassanaṃ, kasiṇāloko ca parikammavasenāti  tadubhayampi parikammassa appavattiyā na hoti. tenāha ^b^``tato āloko antaradhāyati,  tasmiṃ antarahite rūpagatampi na dissatī''^eb^ti. rūpagataṃ passato parikammassa vāro  atikkamati, parikammamatikkantassa kasiṇārammaṇaṃ ñāṇaṃ na hotīti rūpagataṃ na dissati,  kathaṃ pana paṭipajjitabbanti āha ^b^``athānenā''^eb^tiādi. ^b^evaṃ anukkamenā^eb^ti punappunaṃ  pādakajjhānaṃ samāpajjitvā tato tato vuṭṭhāya abhiṇhaṃ ālokassa pharaṇavasena āloko  thāmagato hoti ciraṭṭhāyī. tathā ca sati tattha sucirampi rūpagataṃ passateva. tena vuttaṃ  ^b^``ettha āloko...pe0... hotī''^eb^ti.<br/><br/>[03] svāyamattho tiṇukkūpamāya vibhāvetabboti dassento āha ^b^``rattiṃ tiṇukkāyā''^eb^tiādi.  tattha ^b^punappunaṃ pavesana^eb^nti punappunaṃ  pādakajjhānasamāpajjanaṃ. ^b^thāmagatālokassa^eb^ ^a^V2.0059^ea^  ^b^yathāparicchedena ṭhāna^eb^nti yattakaṃ ṭhānaṃ paricchinditvā kasiṇaṃ vaḍḍhitaṃ, thāmagatassa  ālokassa tattakaṃ pharitvā avaṭṭhānaṃ.<br/><br/>[03] ^b^anāpāthagata^eb^nti āpāthagamanayogyassa vasena vuttaṃ. antokucchigatādi pana tadabhāvato  tena visesitabbameva. ^b^tadevā^eb^ti dibbacakkhumeva ^a^M2.0063^ea^. ^b^etthā^eb^ti etesu  rūpamārabbha pavattacittesu. ^b^rūpadassanasamattha^eb^nti rūpaṃ sabhāvato vibhāvanasamatthaṃ cakkhuviññāṇaṃ  viya. ^b^pubbabhāgacittānī^eb^ti āvajjanaparikammasaṅkhātāni pubbabhāgacittāni. tāni  hi ārammaṇaṃ karontānipi na yāthāvato taṃ vibhāvetvā pavattanti āvajjanasampaṭicchanacittāni  viya. <br/><br/>[01] ^b^taṃ panetaṃ^eb^ dibbacakkhu. ^b^paripantho^eb^ti antarāyiko. ^b^jhānavibbhantako^eb^ti jhānummattako  jhānabhāvanāmukhena ummādappatto. ^b^appamattena bhavitabba^eb^nti ``dibbacakkhu mayā adhigata''nti  santosaṃ anāpajjitvā vipassanānuyogavasena vā saccābhisamayavasena vā appamattena bhavitabbaṃ.<br/><br/>[03] ``evaṃ passitukāmenā''tiādinā dibbacakkhussa nānāvajjanaparikammañceva dibbacakkhuñāṇañca  dassitaṃ, na tassa uppattikkamoti taṃ dassetuṃ ^b^``tatrāya''^eb^ntiādi vuttaṃ. taṃ  heṭṭhā vuttanayattā suviññeyyameva. <br/><br/>[06] cutūpapātañāṇakathāvaṇṇanā niṭṭhitā. 


volume: 151
item: 7
title:
  cetopariyañāṇakathāvaṇṇanā^pubbenivāsānussatiñāṇakathāvaṇṇanā^cutūpapātañāṇakathāvaṇṇanā^pakiṇṇakakathāvaṇṇanā^

content:
  [03] 413^b^.^eb^ ^b^itī^eb^ti evaṃ vuttappakārenāti attho. tena ``so evaṃ samāhite citte''tiādinā  (dī0 ni0 1.244-245; ma0 ni0 1.384, 431-433; pārā0 12-14) yathādassitapāḷigatiṃ,  tassā atthavivaraṇanayañca paccāmasati. saccesu viya ariyasaccāni khandhesu upādānakkhandhā  antogadhā. tadubhaye ca sabhāvato, samudayato, atthaṅgamato, assādato, ādīnavato, nissaraṇato  ca yathābhūtaṃ sayambhuñāṇena avedi aññāsi ^a^V2.0060^ea^ paṭivijjhi pavedesi vāti sātisayena  pañcakkhandhāvabodhena bhagavāva thometabboti āha ^b^``pañcakkhandhavidū''^eb^ti. ñatvā viññeyyāti  sambandho. ^b^tāsū^eb^ti pañcasu abhiññāsu. taggahaṇeneva ca paribhaṇḍañāṇānaṃ gahitattā ``pañcā''ti  vuttaṃ. tenāha ^b^``etāsu hī''^eb^tiādi.<br/><br/>[03] tattha ^b^paribhaṇḍañāṇānī^eb^ti parivārañāṇāni. yathā hi sinerussa parivāraṭṭhānāni yāni  taṃsiddhiyā siddhāni mekhalaṭṭhānāni paribhaṇḍānīti vuccanti, evaṃ imānipi dibbacakkhusiddhiyā  siddhāni tassa paribhaṇḍānīti vuttāni. ^b^idhāgatānī^eb^ti ettha ^b^idhā^eb^ti yathādassitāni  suttapadāni sandhāya vuttaṃ. tato ^a^M2.0064^ea^ aññesu pana sāmaññaphalādīsu manomayañāṇampi  visuṃ abhiññāñāṇabhāvena āgataṃ.<br/><br/>[03] ^b^``tesū''^eb^ti idaṃ paccāmasanaṃ kiṃ tikānaṃ, udāhu ārammaṇānanti? kiñcettha yadi  tikānaṃ, tadayuttaṃ. na hi tikesu abhiññāñāṇāni pavattanti. atha ārammaṇānaṃ,  tampi ayuttaṃ. na hi aññaṃ uddisitvā aññassa paccāmasanaṃ yuttanti. yathā icchati,  tathā bhavatu tāva tikānaṃ, nanu vuttaṃ ``na hi tikesu abhiññāñāṇāni pavattantī''ti?  nāyaṃ virodho tikavohārena ārammaṇānaṃyeva gayhamānattā. atha vā pana hotu ārammaṇānaṃ,  nanu vuttaṃ ``na hi aññaṃ uddisitvā aññassa paccāmasanaṃ yutta''nti? ayampi na doso  yathāvuttakāraṇenevāti. <br/><br/>[03] 414^b^.^eb^ asatipi vatthubhede bhūmikālasantānabhedavasena bhinnesu ^b^sattasu ārammaṇesu^eb^.  tikavasena hesa bhedo gahito. iddhividhañāṇassa maggārammaṇatāya abhāvato idha maggārammaṇatiko  na labbhati. ^b^ta^eb^nti iddhividhañāṇaṃ. ^b^kāyaṃ cittasannissitaṃ katvā^eb^tiādīsu  yaṃ vattabbaṃ, taṃ heṭṭhā vuttameva. ^b^upayogaladdha^eb^nti laddhaupayogavacanaṃ. dutiyāvibhattivasena  vuttaṃ ^b^``kāyaṃ pariṇāmetī''^eb^ti. tenāha ^b^``rūpakāyārammaṇato''^eb^ti, rūpakāyassa  vaṇṇārammaṇatoti attho.<br/><br/>[03] ^b^tadeva citta^eb^nti yadeva kāyavasena cittapariṇāmane vuttaṃ pādakajjhānacittaṃ, tadeva.  rāmagāme cetiyaṃ ṭhapetvā sesesu sattasu cetiyesu dhātuyo iddhiyā āharitvā  rājagahe bhūmigharamaṇḍape kataṃ ^b^mahādhātunidhānaṃ. ``ime gandhā''^eb^tiādinā paccuppanne  gandhādike gahetvāpi asussanādivisesayuttaṃ ^a^V2.0061^ea^ anāgatameva nesaṃ rūpaṃ adhiṭṭhānacittassa  ārammaṇaṃ hoti anāgatādhiṭṭhānattā. ^b^vattaniyasenāsanaṃ^eb^ nāma viñjhāṭaviyaṃ vihāro.  ^b^dadhirasa^eb^nti dadhimaṇḍo, taṃ adhiṭṭhahantassa anāgataṃ dadhivaṇṇaṃ ārammaṇaṃ hoti. ^b^paccuppannārammaṇaṃ  hoti^eb^ paccuppannassa rūpakāyassa ārammaṇakaraṇato.<br/><br/>[03] ^b^sakāyacittāna^eb^nti attano kāyassa, cittassa ca. <br/><br/>[03] 415^b^.^eb^ ^b^saddo ca paritto^eb^ sabbassa rūpassa kāmāvacarabhāvato. ^b^vijjamānamevā^eb^ti vattamānaṃyeva. <br/><br/>[03] 416^b^.^eb^ ^b^sotāpannassa^eb^ ^a^M2.0065^ea^ ^b^citta^eb^nti sotāpannassa āveṇikaṃ cittaṃ. ^b^sakadāgāmissā^eb^tiādīsupi  eseva nayo. ^b^yāva arahato netabba^eb^nti ``sakadāgāmī anāgāmino cittaṃ na jānāti,  anāgāmī arahato''ti evaṃ netabbaṃ. ^b^sabbesa^eb^nti sabbesaṃ ariyānaṃ jānāti,  ko pana vādo anariyānaṃ. aññopi ca uparimo anāgāmiādi heṭṭhimassa sakadāgāmiādikassa  cittaṃ jānātīti sambandho.<br/><br/>[03] atītassa, anāgatassa ca parassa cittassa jānanaṃ sambhavati, paccuppannassa pana na sambhavatīti  adhippāyena pucchati ^b^``kathaṃ paccuppannaṃ ārammaṇaṃ hotī''^eb^ti. itaro yattha sambhavati,  taṃdassanatthaṃ paccuppannaṃ tāva vibhajitvā dassento ^b^``paccuppannaṃ nāma tividha''^eb^ntiādimāha.  tattha ^b^uppādaṭṭhitibhaṅgappatta^eb^nti uppādaṃ, ṭhitiṃ, bhaṅgañca pattaṃ, khaṇattayapariyāpannanti attho.  ^b^etthantare ekadvesantativārā veditabbā^eb^ti etthantare pavattā rūpasantativārā ekadvesantativārā  nāmāti veditabbāti attho. ālokaṭṭhānato ovarakaṃ paviṭṭhassa pageva tattha nisinnassa  viya yāva rūpagataṃ pākaṭaṃ hoti. tattha upaḍḍhavelā avibhūtavārā, upaḍḍhavelā vibhūtavārā,  tadubhayaṃ gahetvā ^b^``dve santativārā''^eb^ti vuttaṃ. tayidaṃ na sabbasādhāraṇaṃ, ekaccassa  sīghampi pākaṭaṃ hotīti ``ekadvesantativārā''ti ekaggahaṇampi kataṃ, atiparittasabhāvautuādisamuṭṭhānā  vā ekadvesantativārā veditabbā.<br/><br/>[03] ^b^tīre akkantaudakalekhā^eb^ nāma kālussiyaṃ gatā tīrasamīpe  udakarāji. ^b^yāva na vippasīdatī^eb^ti ^a^V2.0062^ea^  kālussiyavigamena yāva vippasannā na hoti. keci pana ``atinte tīre allapādena  akkante yāva pāde udakalekhā na vippasīdati, na saṃsīdati, na vūpasammatī''ti evamettha  atthaṃ vadanti. te panete kiriyābhedena vuttā kālavisesā, na aññamaññaṃ samasamā,  ūnādhikabhāgavantova daṭṭhabbā. ^b^dve tayo javanavārā^eb^ kāmāvacarajavanavasena veditabbā,  na itarajavanavasena. na hi te parimitakālā, anantarā pavattabhavaṅgādayopi tadantogadhāva  daṭṭhabbā. ^b^tadubhaya^eb^nti rūpārūpasantatidvayaṃ.<br/><br/>[03] ^b^ekabhavaparicchinna^eb^nti paṭisandhicutiparicchinnaṃ. ekabhavapariyāpannaṃ dhammajātaṃ etarahīti  vattabbaṃ ^b^addhāpaccuppannaṃ nāma. mano^eb^ti sasampayuttaṃ viññāṇamāha. ^b^dhammā^eb^ti  ārammaṇadhammā. ^b^mano^eb^ti vā manāyatanaṃ. ^b^dhammā^eb^ti vedanādayo ^a^M2.0066^ea^ arūpakkhandhā.  ^b^ubhayametaṃ paccuppanna^eb^nti addhāpaccuppannaṃ hontaṃ etaṃ ubhayaṃ hotīti attho. ^b^viññāṇa^eb^nti  nikantiviññāṇaṃ. tañhi tasmiṃ paccuppanne chandarāgavasena paṭibaddhaṃ hoti. ^b^abhinandatī^eb^ti  taṇhādiṭṭhābhinandanāhi abhinandati. tathābhūto ca vatthupariññāya abhāvato tesu paccuppannesu  dhammesu ^b^saṃhīrati^eb^ taṇhādiṭṭhīhi ākaḍḍhīyati. ettha ca dvādasāyatanānaṃ ``etaṃ paccuppanna''nti  (ma0 ni0 3.284) āgatattā tattha pavatto chandarāgo addhāpaccuppannārammaṇo, na khaṇapaccuppannārammaṇoti  viññāyatīti dassento ^b^``yaṃ sandhāya bhaddekarattasutte...pe0... saṃhīratīti vutta''^eb^nti  āha. ``paccuppannañca yo dhammaṃ, tattha tattha vipassatī''ti (ma0 ni0 3.272, 285)  etthāpi vipassanācittaṃ khaṇapaccuppannaṃ, vipassitabbadhammā addhāpaccuppannāti gahetabbaṃ.  aññathā vipassanāva na sambhaveyya. ``khaṇapaccuppannaṃ pāḷiyaṃ āgata''nti na vuttaṃ tassa  vasena ārammaṇakaraṇassa aṭṭhakathāyaṃ anāgatattā.<br/><br/>[03] ^b^kecī^eb^ti abhayagirivāsino. ^b^ekakkhaṇe cittaṃ uppajjatī^eb^ti iddhicittassa uppattisamakālameva  paracittassapi uppattisambhavatoti yuttidassanaṃ. ^b^yathā ākāse^eb^tiādi sadisūdāharaṇaṃ.  ^b^taṃ pana tesaṃ vacanaṃ ayuttaṃ^eb^. kasmā? maggaphalavīthito aññattha aniṭṭhe ṭhāne āvajjanajavanānaṃ  nānārammaṇabhāvappattidosatoti yuttivacanaṃ.<br/><br/>[03] yadi evaṃ kathaṃ cetopariyañāṇaṃ paccuppannārammaṇaṃ hotīti āha ^b^``santatipaccuppannaṃ  panā''^eb^tiādi ^a^V2.0063^ea^. ^b^addhāpaccuppannaṃ pana javanavārena dīpetabbaṃ,^eb^ na sakalena paccuppannaddhunāti  adhippāyo.<br/><br/>[03] ^b^tatrāyaṃ dīpanā^eb^tiādi javanavārassa addhāpaccuppannabhāvadīpanamukhena iddhicittassa pavattiākāradīpanaṃ.  ^b^itarānī^eb^ti āvajjanaparikammacittāni. ettha ca ``kecī''ti yadipi abhayagirivāsino  adhippetā, te pana cittassa ṭhitikkhaṇaṃ na icchantīti ``ṭhitikkhaṇe vā paṭivijjhatī''ti  na vattabbaṃ siyā. tathā ye ``iddhimassa ca parassa ca ekakkhaṇe cittaṃ uppajjatī''ti  vadanti, tesaṃ ``ṭhitikkhaṇe vā bhaṅgakkhaṇe vā paṭivijjhatī''ti vacanaṃ na sameti. na  hi tasmiṃ khaṇadvaye uppajjamānaṃ paracittena saha ekakkhaṇe uppajjati nāmāti. ṭhitibhaṅgakkhaṇesu  ca uppajjamānaṃ ekadesaṃ paccuppannārammaṇaṃ, ekadesaṃ atītārammaṇaṃ āpajjati. yañca  vuttaṃ ``parassa cittaṃ jānissāmīti rāsivasena mahājanassa ^a^M2.0067^ea^ citte āvajjite''ti,  ettha ca mahājano atthato pare anekapuggalāti ``paresaṃ cittaṃ jānissāmī''ti āvajjanappavatti  vattabbā siyā. athāpi parassāti mahājanassāti attho sambhaveyya, tathāpi tassa ekapuggalasseva  vā cittarāsiṃ āvajjitvā ekassa paṭivijjhanaṃ ayuttaṃ. na hi rāsiāvajjanaṃ ekadesāvajjanaṃ  hotīti, tasmā tehi ``mahājanassa citte āvajjite''tiādi na vattabbaṃ.<br/><br/>[03] yaṃ pana te vadanti ``yasmā iddhimassa ca parassa ca ekakkhaṇe cittaṃ uppajjatī''ti. tatthāyaṃ  adhippāyo yutto siyā, cetopariyañāṇalābhī parassa cittaṃ ñātukāmo pādakajjhānaṃ  samāpajjitvā vuṭṭhāya atītādivibhāgaṃ akatvā cittasāmaññena ``imassa cittaṃ jānāmi,  imassa cittaṃ jānāmī''ti parikammaṃ katvā puna pādakajjhānaṃ samāpajjitvā vuṭṭhāya  sāmaññeneva cittaṃ āvajjitvā tiṇṇaṃ, catunnaṃ vā parikammānaṃ anantarā cetopariyañāṇena  paracittaṃ paṭivijjhati vibhāveti rūpaṃ viya dibbacakkhunā. tato paraṃ pana kāmāvacaracittehi  sarāgādivavatthānaṃ hoti nīlādivavatthānaṃ viya. tattha dibbacakkhunā diṭṭhahadayavatthurūpassa  sattassa abhimukhībhūtassa cittasāmaññena cittaṃ āvajjayamānaṃ āvajjanaṃ abhimukhībhūtaṃ  vijjamānaṃ cittaṃ ārammaṇaṃ katvā cittaṃ āvajjeti. parikammāni ca taṃ taṃ vijjamānaṃ  cittaṃ cittasāmaññeneva ārammaṇaṃ katvā cittajānanaparikammāni ^a^V2.0064^ea^ hutvā pavattanti.  cetopariyañāṇaṃ pana vijjamānaṃ cittaṃ paṭivijjhantaṃ vibhāventaṃ tena saha ekakkhaṇe  eva uppajjati.<br/><br/>[03] tattha yasmā santānassa santānaggahaṇato ekattavasena āvajjanādīni ``citta''ntveva pavattāni.  tañca cittameva, yaṃ cetopariyañāṇena vibhāvitaṃ. tasmā samānākārappavattito na aniṭṭhe  maggaphalavīthito aññasmiṃ ṭhāne nānārammaṇatā āvajjanajavanānaṃ hoti. paccuppannārammaṇañca  parikammaṃ paccuppannārammaṇassa cetopariyañāṇassa āsevanapaccayena paccayoti siddhaṃ hoti.  atītattiko ca evaṃ upapanno hoti. aññathā santatipaccuppanne, addhāpaccuppanne ca ``paccuppanna''nti  idha vuccamāne atītānāgatānañca paccuppannatā āpajjeyya. tathā ca sati ``paccuppanno  dhammo paccuppannassa dhammassa anantarapaccayena paccayo''ti vattabbaṃ siyā, na ca taṃ vuttaṃ.  ``atīto dhammo paccuppannassa dhammassa anantarapaccayena paccayo. purimā purimā atītā  khandhā pacchimānaṃ pacchimānaṃ paccuppannānaṃ khandhānaṃ anantara ^a^M2.0068^ea^ ...pe0...  anulomaṃ gotrabhussā''tiādi vacanato (paṭṭhā0 2.18.5) na addhāsantatipaccuppannesveva ca  anantarātītā cattāro khandhā atītāti viññāyanti. na ca ^b^abhidhammamātikāyaṃ^eb^ (dha0  sa0 tikamātikā 18-19) āgatassa paccuppannapadassa addhāsantatipaccuppannapadatthatā katthaci  pāḷiyaṃ vuttā. tasmā tehi iddhimassa ca parassa ca ekakkhaṇe cittuppattiyā cetopariyañāṇassa  paccuppannārammaṇatā vuttā. yadā pana ``yaṃ imassa cittaṃ pavattaṃ, taṃ jānāmi.  yaṃ bhavissati, taṃ jānāmī''ti vā ābhogaṃ katvā pādakajjhānasamāpajjanādīni karoti,  tadā āvajjanaparikammāni, cetopariyañāṇañca atītānāgatārammaṇāneva honti āvajjaneneva  vibhāgassa katattā.<br/><br/>[03] ye pana ``iddhimā parassa cittaṃ jānitukāmo āvajjeti, āvajjanaṃ khaṇapaccuppannaṃ ārammaṇaṃ  katvā teneva saha nirujjhati. tato cattāri, pañca vā javanāni, yesaṃ pacchimaṃ iddhicittaṃ,  sesāni kāmāvacarāni, tesaṃ sabbesampi tadeva niruddhaṃ cittaṃ ārammaṇaṃ hoti, na  ca tāni nānārammaṇāni honti addhānavasena paccuppannārammaṇattā''ti idaṃ vacanaṃ nissāya  ``āvajjanajavanānaṃ paccuppannātītārammaṇabhāvepi nānārammaṇatābhāvo  viya ekadviticatupañcacittakkhaṇānāgatesupi  cittesu āvajjitesu āvajjanajavanānaṃ yathāsambhavaṃ anāgatapaccuppannātītārammaṇabhāvepi  nānārammaṇatā na siyā. tena catupañcacittakkhaṇānāgate āvajjite ^a^V2.0065^ea^ anāgatārammaṇaparikammānantaraṃ  khaṇapaccuppannārammaṇaṃ cetopariyañāṇaṃ siddha''nti vadanti. tesaṃ vādo ``anāgatārammaṇo  dhammo paccuppannārammaṇassa dhammassa āsevanapaccayena paccayo, paccuppannārammaṇo dhammo  atītārammaṇassa dhammassa āsevanapaccayena paccayo''ti imesaṃ pañhānaṃ anuddhaṭattā, gaṇanāya  ca ``āsevane tīṇī''ti (paṭṭhā0 2.19.39) vuttattā na sijjhati. na hi kusalakiriyāmahaggataṃ  anāsevanaṃ atthīti. etassa ca vādassa nissayabhāvo āvajjanajavanānaṃ khaṇapaccuppannaniruddhārammaṇatāvacanassa  na sijjhati, ``yaṃ pavattaṃ, pavattissati cā''ti visesaṃ akatvā gahaṇe āvajjanassa  anāgataggahaṇābhāvaṃ, tadabhāvā javanānampi vattamānaggahaṇābhāvañca sandhāyeva tassa vuttattā.  tadā hi bhavaṅgacalanānantaraṃ abhimukhībhūtameva cittaṃ ārabbha āvajjanā pavattatīti jānanacittassapi  vattamānārammaṇabhāve āvajjanajānanacittānaṃ sahaṭṭhānadosāpattiyā, rāsiekadesāvajjanapaṭivedhe  ^a^M2.0069^ea^ sampattasampattāvajjanajānane ca aniṭṭhe ṭhāne āvajjanajavanānaṃ nānārammaṇabhāvadosāpattiyā  ca yaṃ vuttaṃ ``khaṇapaccuppannaṃ cittaṃ cetopariyañāṇassa ārammaṇaṃ hotī''ti, taṃ  ayuttanti paṭikkhipitvā yathāvuttadosāpattiṃ, kālavasena ca addhāsantatipaccuppannārammaṇattā  nānārammaṇatābhāvaṃ disvā āvajjanajavanānaṃ vattamānataṃ niruddhārammaṇabhāvo vuttoti.  tampi vacanaṃ purimavādino nānujāneyyuṃ. tasmiṃ hi sati ``āvajjanā kusalāna''ntiādīsu  (paṭṭhā 1.1.417) viya aññapadasaṅgahitassa anantarapaccayavidhānato ``paccuppannārammaṇāavajjanā  atītārammaṇānaṃ khandhānaṃ anantarapaccayena paccayo''ti ca vattabbaṃ siyā, na ca vuttanti.<br/><br/>[03] kasmā panevaṃ cetopariyañāṇassa paccuppannārammaṇatā vicāritā, nanu ``atīto dhammo paccuppannassa  dhammassa, anāgato dhammo paccuppannassa dhammassa ārammaṇapaccayena paccayo''ti (paṭṭhā0 2.18.2)  etesaṃ vibhaṅgesu ``atītā khandhā iddhividhañāṇassa cetopariyañāṇassa pubbenivāsānussatiñāṇassa  yathākammūpagañāṇassa āvajjanāya ārammaṇapaccayena paccayo, anāgatā khandhā iddhividhañāṇassa  cetopariyañāṇassa anāgataṃsañāṇassa āvajjanāya ārammaṇapaccayena paccayo''ti, uppannattike  ca ``anuppannā khandhā uppādino khandhā iddhividhañāṇassa cetopariyañāṇassa anāgataṃsañāṇassa  āvajjanāya ārammaṇapaccayena paccayo''ti (paṭṭhā0 2.17.3) cetopariyañāṇaggahaṇaṃ katvā  ``paccuppanno dhammo paccuppannassa dhammassā''ti (paṭṭhā0 2.18.3) etassa vibhaṅge ``paccuppannā  khandhā iddhividhañāṇassa āvajjanāya ārammaṇapaccayena paccayo''ti (paṭṭhā0 2.18.3), uppannattike  ca ``uppannā khandhā ^a^V2.0066^ea^ iddhividhañāṇassa āvajjanāya ārammaṇapaccayena paccayo''ti (paṭṭhā0 2.17.2)  ettakasseva vuttattā paccuppanne citte cetopariyañāṇaṃ nappavattatīti viññāyati.  yadi hi pavatteyya, purimesu viya itaresu ca cetopariyañāṇaggahaṇaṃ kattabbaṃ siyāti?  saccaṃ kattabbaṃ, nayadassanavasena pana taṃ saṃkhittanti aññāya pāḷiyā viññāyati.<br/><br/>[03] ``atītārammaṇo dhammo paccuppannārammaṇassa dhammassa ārammaṇapaccayena paccayo, anāgatārammaṇo  dhammo paccuppannārammaṇassa, paccuppannārammaṇo ^a^M2.0070^ea^ dhammo paccuppannārammaṇassā''ti  (paṭṭhā0 2.19.20-22) etesaṃ hi vibhaṅgesu ``cetopariyañāṇena atītārammaṇapaccuppannacittasamaṅgissa  cittaṃ jānāti, atītārammaṇā paccuppannā khandhā cetopariyañāṇassa āvajjanāya ārammaṇapaccayena  paccayo, cetopariyañāṇena anāgatārammaṇapaccuppannacittasamaṅgissa cittaṃ jānāti, anāgatārammaṇā  paccuppannā khandhā cetopariyañāṇassa āvajjanāya ārammaṇapaccayena paccayo, cetopariyañāṇena  paccuppannārammaṇapaccuppannacittasamaṅgissa cittaṃ jānāti, paccuppannārammaṇā paccuppannā  khandhā cetopariyañāṇassa āvajjanāya ārammaṇapaccayena paccayo''ti (paṭṭhā0 2.19.20-22)  cetopariyañāṇassa paccuppannārammaṇe pavatti vuttāti. tenevāyaṃ vicāraṇā katāti  veditabbā. <br/><br/>[03] 417^b^.^eb^ ^b^tesa^eb^nti tesu dvīsu ñāṇesūti niddhāraṇe sāmivacanaṃ. ^b^cittameva ārammaṇaṃ^eb^  cetopariyañāṇattāti adhippāyo. tenāha ^b^``aññaṃ khandhaṃ vā khandhappaṭibaddhaṃ vā na jānātī''^eb^ti.  tattha ^b^khandhappaṭibaddhaṃ^eb^ nāmagottādi. yadi evaṃ kathaṃ maggārammaṇanti āha ^b^``maggasampayuttacittārammaṇattā  pana pariyāyato maggārammaṇanti vutta''^eb^nti. ^b^cetanāmattameva ārammaṇaṃ,^eb^ tathā hi  taṃ ``yathākammūpagañāṇa''nti vuccatīti adhippāyo. ^b^khandhappaṭibaddhesū^eb^ti ettha nibbānampi  khandhappaṭibaddhameva. khandhehi visayīkatattāti vadanti. tathā hi vuttaṃ ^b^aṭṭhasāliniyaṃ^eb^  ``atīte buddhā maggaṃ bhāvayiṃsu, phalaṃ sacchākaṃsu, anupādisesāya nibbānadhātuyā  parinibbāyiṃsūti chinnavaṭumakānussaraṇavasena maggaphalanibbānapaccavekkhaṇatopi appamāṇārammaṇa''nti  (dha0 sa0 aṭṭha0 1421). tattha maggaphalapaccavekkhaṇāni tāva pubbenivāsānussatiñāṇena  maggaphalesu ñāṇesu pavattanti. nibbānapaccavekkhaṇañca nibbānārammaṇesu appamāṇadhammesu  ñāṇesūti maggādipaccavekkhaṇāni pubbenivāsānussatiñāṇassa appamāṇārammaṇataṃ sādhentīti  veditabbāni. ``appamāṇā khandhā pubbenivāsānussatiñāṇassa ^a^V2.0067^ea^ ārammaṇapaccayena paccayo''icceva  (paṭṭhā0 9.12.58) hi vuttaṃ, na vuttaṃ ``nibbāna''nti. tasmā pubbenivāsañāṇena  eva maggaphalapaccavekkhaṇakicce vuccamānepi nibbānapaccavekkhaṇatā na sakkā vattuṃ.  aṭṭhakathāyaṃ pana nibbānārammaṇatā nidassitā.<br/><br/>[03] ^b^kusalā^eb^ ^a^M2.0071^ea^ ^b^khandhā^eb^ti iddhividhapubbenivāsānāgataṃsañāṇāpekkho bahuvacananiddeso,  na cetopariyayathākammūpagañāṇāpekkhāti tesaṃ catukkhandhārammaṇabhāvassa asādhakoti ce?  na, aññattha ``avitakkavicāramattā khandhā ca vicāro ca cetopariyañāṇassa pubbenivāsānussatiñāṇassa  anāgataṃsañāṇassa ārammaṇapaccayena paccayo''ti (paṭṭhā0 2.6.72), ``savitakkasavicārā khandhā  ca vitakko ca cetopariyañāṇassa pubbenivāsānussatiñāṇassa anāgataṃsañāṇassa ārammaṇapaccayena  paccayo''ti (paṭṭhā0 2.6.73) ca vuttattā cetopariyañāṇāpekkhāpi bahuvacananiddesoti  imassa atthassa siddhito. evampi yathākammūpagañāṇassa ``avitakkavicāramattā khandhā ca  vicāro cā''tiādīsu avuttattā catukkhandhārammaṇatā na sijjhatīti? na, tattha avacanassa  aññakāraṇattā. yathākammūpagañāṇena hi kammasaṃsaṭṭhā cattāro khandhā kammamukhena gayhati.  tañhi yathā cetopariyañāṇaṃ purimaparikammavasena avitakkādivibhāgaṃ, sarāgādivibhāgañca  cittaṃ vibhāveti, na evaṃ vibhāgaṃ vibhāveti. kammavaseneva pana samudāyaṃ vibhāveti,  tasmā ``avitakkavicāramattā khandhā ca vicāro cā''tiādike vibhāgakaraṇe taṃ na  vuttaṃ, na catukkhandhānārammaṇatoti. idaṃ panassa akāraṇanti keci. tatthāpi ``pubbenivāsānussatiñāṇassa  yathākammūpagañāṇassa anāgataṃsañāṇassā''ti paṭhanti eva. na hi taṃ kusalākusalavibhāgaṃ  viya savitakkādivibhāgaṃ kammaṃ vibhāvetuṃ asamatthaṃ. duccaritasucaritavibhāvanampi  hi lobhādialobhādisampayogavibhāgavisesavibhāvanaṃ hotīti.<br/><br/>[03] ``pubbenivāsānussatiñāṇaṃ nāmagottānussaraṇakāle na vattabbārammaṇa''nti ettakameva  aṭṭhakathāyaṃ vuttaṃ. nāmagottaṃ pana khandhūpanibandho sammutisiddho byañjanattho, na byañjananti.  ^b^ayamettha amhākaṃ khantī^eb^ti ācariyassāyaṃ attano mati. yaṃ pana vuttaṃ ``na byañjana''nti,  tassa samatthanaṃ ^b^``byañjanañhī''^eb^tiādi. <br/><br/>[03] 419^b^.^eb^ ^b^kāmāvacare^eb^ ^a^V2.0068^ea^ ^b^nibbattissatī^eb^ti nibbattikkhandhajānanamāha. <br/><br/>[03] 420^b^.^eb^ ^b^etthā^eb^ti etasmiṃ ajjhattārammaṇattikavasena abhiññāñāṇānaṃ, ārammaṇavicāre.  ``ajjhattārammaṇañceva bahiddhārammaṇañcā''ti ekajjhaṃ gahetvā ^a^M2.0072^ea^ yaṃ vuttaṃ  porāṇaṭṭhakathāyaṃ, taṃ ``kālena...pe0... hotiyevā''ti iminā adhippāyena vuttanti  attho. na hi ajjhattabahiddhā nāma visuṃ ekaṃ atthi, nāpi taṃ ekajjhaṃ ārammaṇaṃ karīyatīti.  yadi evaṃ tiko eva na pūrati padadvayāsaṅgahitassa tatiyassa atthantarassa abhāvato, na, pakārabhedavisayattā  tikaniddesassa. tathā hi aṭṭhakathāyaṃ ``te eva tippakārepi dhamme''ti vuttaṃ.  te eva ajjhattādivasena tividhepi dhammeti attho. ettha hi ``te eva dhamme''ti avatvā  ``tippakāre''ti vacanaṃ pakārabhedanibandhanā ayaṃ tikadesanāti dassanatthaṃ. yathā hi  kusalattikādīnaṃ desanā yathārahaṃ dhammānaṃ jātisampayogappahānasikkhābhūmiārammaṇappabhedaniyamakālādibhedanibandhanā,  na evamayaṃ jātiādibhedanibandhanā, nāpi sanidassanattikahetudukādidesanā viya sabhāvādibhedanibandhanā,  atha kho pakārabhedanibandhanā. pañceva hi khandhā sasantatipariyāpannataṃ upādāya ``ajjhattā''ti  vuttā, parasantatipariyāpannataṃ upādāya ``bahiddhā''ti, tadubhayaṃ upādāya ``ajjhattabahiddhā''ti.  tenāha ``anindriyabaddharūpañca nibbānañca ṭhapetvā sabbe dhammā siyā ajjhattā, siyā bahiddhā,  siyā ajjhattabahiddhā''ti (dha0 sa0 1435). nanu cettha atthantarābhāvato, pakārantarassa  ca anāmaṭṭhattā tatiyo rāsi natthīti? nayidamevaṃ. yadipi hi paṭhamapadena asaṅgahitasaṅgaṇhanavasena  dutiyapadassa pavattattā sabbepi sabhāvadhammā padadvayeneva pariggahitā, tehi pana visuṃ  visuṃ gahitadhamme ekajjhaṃ gahaṇavasena tatiyapadaṃ vuttanti attheva tatiyo rāsi. na  hi samudāyo avayavo hoti, bhinnavatthuke pana dhamme adhiṭṭhānabhedaṃ amuñcitvā ekajjhaṃ  gahaṇaṃ na sambhavatīti kālena ajjhattaṃ, kālena bahiddhā jānanakāleti vuttanti daṭṭhabbaṃ. <br/><br/>[06] abhiññāniddesavaṇṇanā niṭṭhitā. <br/><br/>[06] iti terasamaparicchedavaṇṇanā. 


volume: 151
item: 8
title: khandhaniddesavaṇṇanā^^^paññākathāvaṇṇanā^
content:
  [03] 421^b^.^eb^ ^b^sabbākārenā^eb^ti ^a^M2.0073^ea^ ^a^V2.0069^ea^ upacārākāro, appanākāro, vasībhāvākāro,  vitakkādisamatikkamākāro, rūpādīhi virajjanākāro, cuddasadhā cittassa paridamanākāro,  pañcavidhāanisaṃsādhigamākāroti evamādinā sabbena bhāvanākārena.<br/><br/>[03] ^b^tadanantarā^eb^ti ``cittaṃ pañña''nti evaṃ desanākkamena, paṭipattikkamena ca tassa samādhissa  anantarā. paññā bhāvetabbā samādhibhāvanāya samannāgatena bhikkhunāti sambandho. ``paññañca  bhāvaya''nti evaṃ ^b^atisaṅkhepadesitattā,^eb^ gāthāvaṇṇanāyaṃ vā ``samādhisilāyaṃ sunisitaṃ  vipassanāpaññāsattha''nti evaṃ ativiya saṅkhepena bhāsitattā ayaṃ sā paññāti sabhāvato  ^b^viññātumpi tāva na sukarā^eb^. bhāvanāvidhānassa pana adassitattā pageva bhāvetuṃ na  sukarāti sambandho. pucchanaṭṭhena pañhā, kammaṃ kiriyā karaṇaṃ, pañhāva kammaṃ ^b^pañhākammaṃ,^eb^  pucchanapayogoti attho.<br/><br/>[03] ^b^kā paññā^eb^ti sarūpapucchā. ^b^kenaṭṭhena paññā^eb^ti kena atthena paññāti vuccati,  ``paññā''ti padaṃ kaṃ abhidheyyatthaṃ nissāya pavattanti attho. sā panāyaṃ paññā  sabhāvato, kiccato, upaṭṭhānākārato, āsannakāraṇato ca kathaṃ jānitabbāti āha ^b^``kānassā  lakkhaṇarasapaccupaṭṭhānapadaṭṭhānānī''^eb^ti. ^b^katividhā^eb^ti pabhedapucchā. kasmā panettha saṃkilesavodānapucchā  na gahitāti? vuccate -- lokuttarāya tāva paññāya nattheva saṃkileso. asati ca  tasmiṃ kuto vodānapucchāti tadubhayaṃ na gahitaṃ. lokiyāya pana tāni bhāvanāvidhāne  eva antogadhānīti katvā visuṃ na  gahitāni maggāmaggañāṇadassanavisuddhiantogadhattā ^a^V2.0070^ea^,  samādhibhāvanāyaṃ vā vuttanayānusārena veditabbānīti na gahitāni. paṭipatti nāma  diṭṭhānisaṃse eva hotīti āha ^b^``paññābhāvanāya ko ānisaṃso''^eb^ti. <br/><br/>[03] 422^b^.^eb^ ^b^tatrā^eb^ti tasmiṃ, tassa vā pañhākammassa. ^b^vissajjana^eb^nti vivaraṇaṃ. pucchito  hi attho avibhāvitattā nigūḷho muṭṭhiyaṃ kato viya tiṭṭhati, tassa ^a^M2.0074^ea^ vivaraṇaṃ  vissajjanaṃ vibhūtabhāvakaraṇato. ^b^kā paññā^eb^ti kāmañcāyaṃ sarūpapucchā, vibhāgavantānaṃ  pana sabhāvavibhāvanaṃ vibhāgadassanamukheneva hotīti vibhāgo tāva anavasesato dassetabbo.  taṃdassanena ca ayamādīnavoti dassetuṃ ^b^``paññā bahuvidhā''^eb^tiādi vuttaṃ. tattha  ^b^bahuvidhā^eb^ti kusalādivasena anekavidhā. ^b^nānappakārā^eb^ti atthajāpikādibhedena,  sutamayañāṇādibhedena ca nānāvidhā. ^b^taṃ sabba^eb^nti taṃ anavasesaṃ paññāvibhāgaṃ. ^b^na  sādheyyā^eb^ti vipassanābhāvanāya saddhiṃ maggabhāvanā idha adhippetattho. tāya hi taṇhājaṭāvijaṭanaṃ,  tañca na sādheyya. anavasesato hi paññāpabhede vissajjiyamāne ``ekavidhena ñāṇavatthū''tiādiko  (vibha0 751) sabbo ñāṇavatthu vibhaṅge, suttantesu ca tattha tattha āgato paññāpabhedo.  sakalopi vā abhidhammanayo āharitvā vissajjetabbo bhaveyya, tathā ca sati yvāyaṃ idha  paññābhāvanāvidhi adhippeto, tassa vissajjanāya okāsova na bhaveyya. kiñca yvāyaṃ  ṭhānāṭhānakammantaravipākantarādivisaye paññāya pavattibhedo, sopi yathārahaṃ saddhiṃ phalāphalabhedena  vibhajitvā vissajjetabbo siyā. so ca pana vissajjiyamāno aññadatthu vikkhepāya saṃvatteyya,  yathā taṃ avisaye. tenāha ^b^``uttari ca vikkhepāya saṃvatteyyā''^eb^ti. ^b^kusalacittasampayuttaṃ  vipassanāñāṇa^eb^nti ettha ^b^kusala^eb^-ggahaṇena duvidhampi abyākataṃ nivatteti,  tathā ``atthi saṃkiliṭṭhapaññā''ti evaṃ pavattaṃ micchāvādaṃ paṭisedheti. ^b^vipassanāñāṇa^eb^-ggahaṇena  sesakusalapaññā. <br/><br/>[03] 423^b^.^eb^ ^b^sañjānanavijānanākāravisiṭṭha^eb^nti sañjānanākāravijānanākārehi sātisayaṃ.  yato ^b^nānappakārato jānanaṃ^eb^ jānanabhāvo visayaggahaṇākāro. so hi nesaṃ samāno,  na sañjānanādiākāro. ^b^pītakantī^eb^ti ettha ^b^iti^eb^-saddo ādiattho, tena ``lohitakaṃ  odātaṃ dīghaṃ rassa''ntiādike saññāya gahetabbākāre saṅgaṇhāti. ^b^sañjānanamattamevā^eb^ti  ettha ^b^sañjānanaṃ^eb^ nāma ``nīlaṃ pīta''ntiādikaṃ ārammaṇe vijjamānaṃ vā avijjamānaṃ  vā saññānimittaṃ katvā jānanaṃ. tathā hesā puna sañjānanapaccayanimittakaraṇarasā.  ^b^matta^eb^-saddena visesanivattiatthena vijānanapajānanākāre nivatteti, ^b^eva^eb^-saddena kadācipi  imissā te visesā ^a^V2.0071^ea^ natthevāti avadhāreti. tenāha ^b^``aniccaṃ dukkha''^eb^ntiādi  ^a^M2.0075^ea^. tattha viññāṇakiccampi kātuṃ asakkontī saññā kuto paññākiccaṃ  kareyyāti ^b^``lakkhaṇapaṭivedhaṃ pāpetuṃ na sakkoti''^eb^cceva vuttaṃ, na vuttaṃ ``maggapātubhāva''nti.  ārammaṇe pavattamānaṃ viññāṇaṃ na tattha saññā viya nīlapītādikassa sañjānanavaseneva  pavattati, atha kho tattha aññañca visesaṃ jānantameva pavattatīti āha ^b^``viññāṇa''^eb^ntiādi.  kathaṃ pana viññāṇaṃ lakkhaṇapaṭivedhaṃ pāpetīti? paññāya dassitamaggena. lakkhaṇārammaṇikavipassanāya  hi anekavāraṃ lakkhaṇāni paṭivijjhitvā paṭivijjhitvā pavattamānāya paguṇabhāvato paricayavasena  ñāṇavippayuttacittenapi vipassanā sambhavati, yathā taṃ paguṇassa ganthassa sajjhāyane ñāyāgatāpi  vārā na viññāyanti. ^b^lakkhaṇapaṭivedha^eb^nti ca lakkhaṇānaṃ ārammaṇakaraṇamattaṃ sandhāya vuttaṃ,  na paṭivijjhanaṃ. ^b^ussakkitvā^eb^ti udayabbayañāṇapaṭipāṭiyā āyūhitvā. ^b^maggapātubhāvaṃ  pāpetuṃ na sakkoti^eb^ asambodhasabhāvattā. ^b^vuttanayavasenā^eb^ti viññāṇe vuttanayavasena  ārammaṇañca jānāti, lakkhaṇapaṭivedhañca pāpeti. attano pana anaññasādhāraṇena ānubhāvena  ^b^ussakkitvā maggapātubhāvañca pāpeti^eb^.<br/><br/>[03] idāni yathāvuttamatthaṃ upamāya patiṭṭhāpetuṃ ^b^``yathā hī''^eb^tiādi vuttaṃ. tattha ^b^ajātabuddhī^eb^ti  asañjātabyavahārabuddhi. ^b^upabhogaparibhoga^eb^nti upabhogaparibhogārahaṃ, upabhogaparibhogavatthūnaṃ  paṭilābhayogyanti attho. ^b^cheko^eb^ti mahāsāro. ^b^kūṭo^eb^ti kahāpaṇapatirūpako  tambakaṃsādimayo. ^b^addhasāro^eb^ti upaḍḍhagghanako. ^b^iti^eb^-saddo ādiattho, tena pādasāra  samasāraparopādasārādīnaṃ saṅgaho. ^b^te pakāre^eb^ti indajālājātipupphādippakāre ceva  chekādippakāre ca.<br/><br/>[03] ^b^saññā hī^eb^tiādi upamāsaṃsandanaṃ. ^b^saññā^eb^ vibhāgaṃ akatvā piṇḍavaseneva ārammaṇassa  gahaṇato dārakassa kahāpaṇadassanasadisī vuttā. tathā hi sā ``yathāupaṭṭhitavisayapadaṭṭhānā''  vuccati. ^b^viññāṇaṃ^eb^ ārammaṇe ekaccavisesagahaṇasamatthatāya gāmikapurisassa kahāpaṇadassanasadisaṃ  vuttaṃ. ^b^paññā^eb^ ārammaṇe anavasesavisesāvabodhato heraññikassa kahāpaṇadassanasadisī  vuttāti daṭṭhabbaṃ. ^b^``nānappakārato^eb^ ^a^M2.0076^ea^ ^b^jānana''^eb^nti iminā ñeyyadhammā  paccekaṃ nānappakārāti tesaṃ yāthāvato avabodho paññāti dasseti. tathā hi vuttaṃ  ``sabbe dhammā sabbākārena buddhassa bhagavato ñāṇamukhe āpāthamāgacchantī''ti (mahāni0  156; cūḷani0 mogharājamāṇavapucchāniddesa 85).<br/><br/>[03] ^b^yatthā^eb^ti ^a^V2.0072^ea^ yasmiṃ cittuppāde. ^b^na tattha ekaṃsena hotī^eb^ti tasmiṃ cittuppāde paññā  ekantena na hoti. na hi duhetukāhetukacittuppādesu paññā uppajjati. ^b^avinibbhuttā^eb^ti  aviyuttā. ^b^tehī^eb^ti saññāviññāṇehi. yathā hi sukhaṃ pītiyā na niyamato aviyuttaṃ,  evaṃ saññāviññāṇāni paññāya na niyamato aviyuttāti. yathā pana pīti sukhena niyamato  aviyuttā, evaṃ paññā saññāviññāṇehi niyamato aviyuttā. tasmā evaṃ avinibbhuttesu  imesu tīsu dhammesu tesaṃ vinibbhogo dukkaroti tiṇṇaṃ janānaṃ kahāpaṇadassanaṃ  nidassitanti. tesaṃ duviññeyyanānattataṃyeva vacanantarenapi dassetuṃ ^b^``tenāhā''^eb^tiādi  vuttaṃ. tattha rūpadhammesupi tāva nānānadīnaṃ udakassa, nānātelassa vā ekasmiṃ bhājane  pakkhipitvā mathitassa ``idaṃ asukāya nadiyā udakaṃ, idaṃ asukatela''nti niddhāretvā  sarūpato dassanaṃ dukkaraṃ, kimaṅgaṃ pana arūpadhammesūti dassento ^b^``yaṃ arūpīnaṃ cittacetasikāna''^eb^ntiādimāha. <br/><br/>[03] 424^b^.^eb^ dhammānaṃ sako bhāvo, samāno ca bhāvo ^b^dhammasabhāvo^eb^. tattha paṭhamena kakkhaḷaphusanādisalakkhaṇaṃ  gahitaṃ, dutiyena aniccadukkhatādisāmaññalakkhaṇaṃ. tadubhayassa ca yāthāvato paṭivijjhanalakkhaṇā  paññāti āha ^b^``dhammasabhāvapaṭivedhalakkhaṇā paññā''^eb^ti. ghaṭapaṭādipaṭicchādakassa  bāhirandhakārassa dīpālokādi viya yathāvuttadhammasabhāvapaṭicchādakassa ^b^mohandhakārassa  viddhaṃsanarasā^eb^. uppajjamāno eva hi paññāloko hadayandhakāraṃ vidhamento evaṃ uppajjati,  tato eva dhammasabhāvesu asammuyhanākārena paccupatiṭṭhatīti ^b^asammohapaccupaṭṭhānā^eb^. kāraṇabhūtā  vā sayaṃ phalabhūtaṃ asammohaṃ paccupaṭṭhāpetīti evampi ^b^asammohapaccupaṭṭhānā^eb^. vipassanāpaññāya  idha adhippetattā ^b^``samādhi tassā padaṭṭhāna''^eb^nti vuttaṃ. tathā hi ``samāhito yathābhūtaṃ  pajānātī''ti suttapadaṃ nibandhanabhāvena āgataṃ (saṃ0 ni0  3.5, 99; saṃ0 ni0  5.1071;  netti0 40; mi0 pa0 2.1.14). 


volume: 151
item: 9
title: ^^paññākathāvaṇṇanā^paññāpabhedakathāvaṇṇanā^
content:
  [03] 425^b^.^eb^ dhammasabhāvapaṭivedho ^a^M2.0077^ea^ nāma paññāya āveṇiko sabhāvo, na tenassā koci  vibhāgo labbhatīti āha ^b^``dhammasabhāvapaṭivedhalakkhaṇena tāva ekavidhā''^eb^ti. lujjanapalujjanaṭṭhena  ^b^loko^eb^ vuccati vaṭṭaṃ, tappariyāpannatāya loke niyuttā, tattha vā viditāti ^b^lokiyā^eb^.  tattha apariyāpannatāya lokato uttarā uttiṇṇāti  ^b^lokuttarā^eb^. lokuttarāpi ^a^V2.0073^ea^  hi maggasampayuttā bhāvetabbā. vipassanāpariyāyopi tassā labbhatevāti lokuttara-ggahaṇaṃ  na virujjhati. attānaṃ ārammaṇaṃ katvā pavattehi saha āsavehīti ^b^sāsavā,^eb^ ārammaṇakaraṇavasenapi  natthi etissā āsavāti ^b^anāsavā. ādi^eb^-saddena āsavavippayuttasāsavadukādīnaṃ  saṅgaho daṭṭhabbo. ^b^nāmarūpavavatthānavasenā^eb^ti nāmavavatthānavasena, rūpavavatthānavasena ca.  paṭhamaṃ nibbānadassanato dassanañca, nissayabhāvato sampayuttā dhammā bhavanti ettha, sayampi vā  bhavati uppajjati na nibbānaṃ viya apātubhāvanti bhūmi cāti ^b^dassanabhūmi,^eb^ paṭhamamaggo.  sesamaggattayaṃ pana yasmā paṭhamamaggena diṭṭhasmiṃyeva dhamme bhāvanāvasena uppajjati, na adiṭṭhapubbaṃ  kiñci passati, tasmā bhāvanā ca yathāvuttenatthena bhūmi cāti ^b^bhāvanābhūmi^eb^. tattha  paññā dassanabhūmibhāvanābhūmivasena duvidhāti vuttā. sutādinirapekkhāya cintāya nibbattā  ^b^cintāmayā^eb^. evaṃ ^b^sutamayā, bhāvanāmayā^eb^ ca. mayasaddo paccekaṃ sambandhitabbo.  āye vaḍḍhiyaṃ kosallaṃ ^b^āyakosallaṃ,^eb^ apāye avaḍḍhiyaṃ kosallaṃ ^b^apāyakosallaṃ,^eb^  upāye tassa tassa atthassa nibbattikāraṇe kosallaṃ ^b^upāyakosalla^eb^nti visuṃ visuṃ  kosallapadaṃ sambandhitabbaṃ. ajjhattaṃ abhiniveso paṭipajjanaṃ etissāti ^b^ajjhattābhinivesā^eb^.  evaṃ ^b^bahiddhābhinivesā, ubhayābhinivesā^eb^ ca veditabbā. <br/><br/>[03] 426^b^.^eb^ ^b^lokiyamaggasampayuttā^eb^ti lokiyakusalacittuppādesu maggasampayuttā, visesato  diṭṭhivisuddhiādivisuddhicatukkasaṅgahitamaggasampayuttā. samudāyesu pavattā samaññā tadekadesesupi  vattatīti āha ^b^``maggasampayuttā''^eb^ti, paccekampi vā sammādiṭṭhiādīnaṃ maggasamaññāti  katvā evaṃ vuttaṃ.<br/><br/>[03] dhammanānattābhāvepi ^a^M2.0078^ea^ padatthanānattamattena dukkaravacanaṃ hotīti vuttaṃ ^b^``atthato  panesā lokiyalokuttarāvā''^eb^ti. āsavavippayuttasāsavadukādīsupi vippayuttatādiggahaṇameva  viseso, atthato lokiyalokuttarāva paññāti āha ^b^``eseva nayo''^eb^ti. ^b^ādi^eb^-saddena  oghanīyaoghavippayuttaoghanīyādidukānaṃ saṅgaho daṭṭhabbo. paṭhamajjhānikāni cattāri  maggacittāni, tathā dutiyādijjhānikāni cāti evaṃ soḷasasu maggacittesu. vipassanāpaññāya  idha adhippetattā mahaggatapaññā na gahitā. <br/><br/>[03] 427^b^.^eb^ ^b^attano cintāvasenā^eb^ti tassa tassa anavajjassa atthassa  sādhane paropadesena vinā ^a^V2.0074^ea^  attano upāyacintāvaseneva. ^b^sutavasenā^eb^ti yathāsutassa paropadesassa vasena. ^b^yathā  tathā vā^eb^ti parato upadesaṃ sutvā vā asutvā vā sayameva bhāvanaṃ anuyuñjantassa.  ^b^``appanāppattā''^eb^ti idaṃ sikhāppattabhāvanāmayaṃ dassetuṃ vuttaṃ, na pana ``appanāppattāva  bhāvanāmayā''ti.<br/><br/>[03] ^b^yogavihitesū^eb^ti paññāvihitesu paññāpariṇāmitesu upāyasampāditesu. ^b^kammāyatanesū^eb^ti  ettha kammameva kammāyatanaṃ, kammañca taṃ āyatanañca ājīvānanti vā kammāyatanaṃ.  esa nayo ^b^sippāyatanesupi^eb^. tattha duvidhaṃ kammaṃ hīnañca vaḍḍhakīkammādi, ukkaṭṭhañca  kasivāṇijādi. sippampi duvidhaṃ hīnañca naḷakārasippādi, ukkaṭṭhañca muddāgaṇanādi.  vijjāva ^b^vijjāṭṭhānaṃ^eb^. taṃ dhammikameva nāgamaṇḍalaparittaphudhamanakamantasadisaṃ veditabbaṃ.  tāni panetāni ekacce paṇḍitā bodhisattasadisā manussānaṃ phāsuvihāraṃ ākaṅkhantā  neva aññehi kariyamānāni passanti, na vā katāni uggaṇhanti, na kathentānaṃ suṇanti.  atha kho attano dhammatāya cintāya karonti, paññavantehi attano dhammatāya cintāya katānipi  aññehi uggaṇhitvā karontehi katasadisāneva honti.<br/><br/>[03] ^b^kammassakata^eb^nti ``idaṃ kammaṃ sattānaṃ sakaṃ, idaṃ no saka''nti evaṃ jānanañāṇaṃ.  ^b^saccānulomika^eb^nti vipassanāñāṇaṃ. taṃ hi saccapaṭivedhassa anulomanato ``saccānulomika''nti  vuccati. idānissa pavattanākāraṃ dassetuṃ ^b^``rūpaṃ aniccanti vā''^eb^tiādi  vuttaṃ. tattha ^b^vā^eb^-saddena aniyamatthena dukkhānattalakkhaṇānipi ^a^M2.0079^ea^ gahitānevāti  daṭṭhabbaṃ nānantariyakabhāvato. yaṃ hi aniccaṃ, taṃ dukkhaṃ. yaṃ dukkhaṃ, tadanattāti.  ^b^yaṃ evarūpi^eb^nti yaṃ evaṃ heṭṭhā niddiṭṭhasabhāvaṃ. ^b^anulomikaṃ khanti^eb^ntiādīni paññāvevacanāni.  sā hi heṭṭhā vuttānaṃ kammāyatanādīnaṃ apaccanīkadassanena anulomanato, tathā sattānaṃ  hitacariyāya maggasaccassa, paramatthasaccassa, nibbānassa ca avilomanato anulometīti ^b^anulomikā^eb^.  sabbānipi etāni kāraṇāni khamati daṭṭhuṃ sakkotīti ^b^khanti^eb^. passatīti ^b^diṭṭhi^eb^.  rocetīti ^b^ruci^eb^. munātīti ^b^muti^eb^. pekkhatīti ^b^pekkhā^eb^. te ca  kammāyatanādayo dhammā etāya nijjhāyamānā nijjhānaṃ khamantīti ^b^dhammanijjhānakhanti. parato  asutvā paṭilabhatī^eb^ti aññassa upadesavacanaṃ asutvā sayameva cintento paṭilabhati. ^b^ayaṃ  vuccatī^eb^ti ayaṃ cintāmayā paññā nāma vuccati. sā panesā abhiññātānaṃ bodhisattānameva  uppajjati. tatthāpi ^a^V2.0075^ea^ saccānulomikañāṇaṃ dvinnaṃyeva bodhisattānaṃ antimabhavikānaṃ,  sesapaññā sabbesampi pūritapāramīnaṃ mahāpaññānaṃ uppajjati. ^b^parato sutvā paṭilabhatī^eb^ti  kammāyatanādīni parena kariyamānāni vā katāni vā disvāpi parassa kathayamānassa vacanaṃ  sutvāpi ācariyasantike uggahetvāpi paṭiladdhā sabbā parato sutvāva paṭiladdhā nāmāti  veditabbā. ^b^samāpannassā^eb^ti samāpattisamaṅgissa, nidassanamattañcetaṃ. vipassanāmaggapaññā  idha ``bhāvanāmayā paññā''ti adhippetā.<br/><br/>[03] ^b^sā^eb^ti ``parittārammaṇā mahaggatārammaṇā''ti (vibha0 753) vuttapaññā. ^b^lokiyavipassanā^eb^ti  lokiyavipassanāpaññā. ^b^sā lokuttaravipassanā^eb^ti yā nibbānaṃ ārabbha pavattā  appamāṇārammaṇā paññā vuttā, sā lokuttaravipassanāti maggapaññaṃ sandhāyāha. sā  hi saṅkhārānaṃ aniccatādiṃ agaṇhantīpi vipassanākiccapāripūriyā, nibbānassa vā tathalakkhaṇaṃ  visesato passatīti vipassanāti vuccati. gotrabhuñāṇaṃ pana kiñcāpi appamāṇārammaṇaṃ,  maggassa pana āvajjanaṭṭhāniyattā na vipassanāvohāraṃ labhati.<br/><br/>[03] ayanti etāya sampattiyoti ^b^āyo,^eb^ vuddhi. ^b^tattha kosalla^eb^nti tasmiṃ anatthahāniatthuppattilakkhaṇe  āye kosallaṃ kusalatā nipuṇatā.<br/><br/>[03] taṃ ^a^M2.0080^ea^ pana ekantikaṃ āyakosallaṃ pāḷivaseneva dassetuṃ ^b^``ime dhamme''^eb^tiādi  vuttaṃ. tattha ^b^idaṃ vuccatī^eb^ti yā imesaṃ akusaladhammānaṃ anuppattipahānesu,  kusaladhammānañca uppattiṭṭhitīsu paññā, idaṃ ^b^āyakosallaṃ^eb^ nāmāti vuccati. <br/><br/>[01] vuddhilakkhaṇā āyato apetattā ^b^apāyo,^eb^ avuddhi. ^b^tattha kosalla^eb^nti tasmiṃ  atthahānianatthuppattilakkhaṇe apāye kosallaṃ kusalatā ^b^apāyakosallaṃ^eb^. tampi pāḷivaseneva  dassetuṃ ^b^``ime dhamme''^eb^tiādi vuttaṃ. tattha ^b^idaṃ vuccatī^eb^ti yā imesaṃ kusaladhammānaṃ  anuppajjananirujjhanesu, akusaladhammānaṃ vā uppattiṭṭhitīsu paññā, idaṃ apāyakosallaṃ  nāmāti vuccati. āyakosallaṃ tāva paññā hotu, apāyakosallaṃ kathaṃ paññā  nāma jātāti? evaṃ maññati ``apāyuppādanasamatthatā apāyakosallaṃ nāma siyā''ti,  taṃ pana tassa matimattaṃ. kasmā? paññavā eva hi ``mayhaṃ evaṃ manasi karoto anuppannā  kusalā dhammā nuppajjanti, uppannā ^a^V2.0076^ea^ nirujjhanti. anuppannā akusalā dhammā uppajjanti,  uppannā pavaḍḍhantī''ti pajānāti, so evaṃ ñatvā anuppanne akusale na uppādeti, uppanne  pajahati. anuppanne kusale uppādeti, uppanne bhāvanāpāripūriṃ pāpeti. evaṃ apāyakosallampi  paññā evāti.<br/><br/>[03] ^b^sabbatthā^eb^ti sabbesu. ^b^tesaṃ tesaṃ dhammāna^eb^nti sattānaṃ taṃtaṃhitasukhadhammānaṃ. ^b^taṅkhaṇappavatta^eb^nti  accāyike kicce vā bhaye vā uppanne tassa tikicchanatthaṃ tasmiṃyeva khaṇe pavattaṃ.  ṭhānena uppatti etassa atthīti ^b^ṭhānuppattikaṃ,^eb^ ṭhānaso eva uppajjanakaṃ. ^b^tatrupāyā^eb^ti  tatra tatra karaṇīye upāyabhūtā.<br/><br/>[03] ^b^gahetvā^eb^ti ``idaṃ rūpaṃ, ettakaṃ rūpa''ntiādinā pariggaṇhanavasena gahetvā. ^b^ubhayaṃ  gahetvā^eb^ti ``ajjhattaṃ bahiddhā''ti ubhayaṃ anupubbato pariggahetvā. atha vā ``yaṃ  kiñci samudayadhammaṃ, sabbaṃ taṃ nirodhadhamma''nti ekappahāreneva sabbepi pañcakkhandhe  avibhāgena pariggahetvā. ayaṃ pana tikkhavipassakassa mahāpuññassa bhikkhuno vipassanābhiniveso. <br/><br/>[03] 428^b^.^eb^ ^b^dukkhasaccaṃ ārabbhā^eb^ti dukkhasaccaṃ ārammaṇaṃ katvā, tappaṭicchādakasammohavidhaṃsanavasena  ca ^b^pavattaṃ ñāṇaṃ dukkhe ñāṇaṃ. dukkhasamudayaṃ^eb^ ^b^ārabbhā^eb^ti ^a^M2.0081^ea^  etthāpi eseva nayo. tathā sesapadadvayepi. paccavekkhaṇañāṇaṃ hi catusaccaṃ ārabbha  pavattañāṇaṃ nāma, tatiyaṃ pana maggañāṇaṃ, itarasaccāni vipassanāñāṇanti pākaṭameva.<br/><br/>[03] ``atthādīsu pabhedagatāni ñāṇānī''ti saṅkhepena vuttamatthaṃ pāḷivaseneva vivarituṃ ^b^``vuttañheta''^eb^ntiādi  vuttaṃ. tattha ^b^atthe ñāṇaṃ atthapaṭisambhidā^eb^ti yaṃ atthappabhedassa sallakkhaṇavibhāvanavavatthānakaraṇasamatthaṃ  atthe pabhedagataṃ ñāṇaṃ, ayaṃ atthapaṭisambhidā nāma. sesapadesupi eseva nayo. dhammappabhedassa  hi sallakkhaṇavibhāvanavavatthānakaraṇasamatthaṃ dhamme pabhedagataṃ ñāṇaṃ ^b^dhammapaṭisambhidā^eb^.  niruttippabhedassa sallakkhaṇavibhāvanavavatthānakaraṇasamatthaṃ niruttābhilāpe pabhedagataṃ ñāṇaṃ  ^b^niruttipaṭisambhidā^eb^. paṭibhānappabhedassa sallakkhaṇavibhāvanavavatthānakaraṇasamatthaṃ paṭibhāne  pabhedagataṃ ñāṇaṃ ^b^paṭibhānapaṭisambhidā^eb^. niruttipaṭibhānappabhedā tabbisayānaṃ atthādīnaṃ  paccayuppannatādibhedehi bhinditvā veditabbā.<br/><br/>[03] nibbānampi ^a^V2.0077^ea^ sampāpakahetuanusārena arīyati, adhigammatīti attho. ^b^``yaṃ kiñci  paccayasambhūta''^eb^nti etena saccahetudhammapaccayākāravāresu āgatāni dukkhādīni gahitāni.  saccapaccayākāravāresu nibbānaṃ, pariyattivāre bhāsitattho, abhidhammabhājanīye vipāko,  kiriyā cāti evaṃ pāḷiyaṃ vuttānaṃ eva vasena pañca atthā veditabbā. ^b^dahatī^eb^ti  vidahati, nibbattakahetuādīnaṃ sādhāraṇametaṃ nibbacanaṃ. tadatthaṃ pana vibhāvetuṃ  ^b^``pavatteti vā sampāpuṇituṃ vā detī''^eb^ti vuttaṃ. tesu purimo attho maggavajjesu  daṭṭhabbo. bhāsitampi hi avabodhanavasena atthaṃ pavatteti, maggo pana nibbānaṃ pāpetīti  tasmiṃ pacchimo attho. nibbānaṃ hi pattabbo attho, bhāsitattho ñāpetabbo attho,  itaro nibbattetabbo atthoti evaṃ tividho hoti.<br/><br/>[03] ^b^``yo koci phalanibbattako hetū''^eb^ti etena saccahetudhammapaccayākāravāresu  āgatāni samudayādīni gahitāni, saccapaccayākāravāresu maggo, pariyattivāre bhāsitaṃ,  abhidhammabhājanīye kusalākusalanti evaṃ pāḷiyaṃ vuttānaṃ eva vasena pañca dhammā veditabbā.  tattha ^a^M2.0082^ea^ maggo sampāpako, bhāsitaṃ ñāpako, itaraṃ nibbattakoti evaṃ tividho  hetu veditabbo. ettha ca kiriyānaṃ avipākatāya dhammabhāvo na vutto. yadi evaṃ  vipākā na hontīti atthabhāvopi na vattabbo? na, paccayuppannabhāvato. evaṃ sati kusalākusalānampi  atthabhāvo āpajjatīti ce? nāyaṃ doso appaṭisiddhattā. vipākassa pana padhānahetutāya  pākaṭabhāvato dhammabhāvo eva tesaṃ vutto. kiriyānaṃ paccayabhāvato dhammabhāvo āpajjatīti  ce? nāyaṃ doso appaṭisiddhattā. kammaphalasambandhassa pana hetubhāvassābhāvato dhammabhāvo  na vutto. apica ``ayaṃ imassa paccayo, ayaṃ paccayuppanno''ti etaṃ bhedamakatvā  kevalaṃ kusalākusale, vipākakiriyādhamme ca paccavekkhantassa dhammatthapaṭisambhidā hontīti  tesaṃ atthadhammatā na vuttāti daṭṭhabbaṃ.<br/><br/>[03] ^b^ayameva hi attho^eb^ti yvāyaṃ atthadhammānaṃ pañcadhā vibhajanavasena attho vutto, ayameva abhidhamme  vibhajitvā dassitoti sambandho.<br/><br/>[03] ``dhammaniruttābhilāpe''ti ettha dhamma-saddo sabhāvavācakoti katvā āha ^b^``sabhāvaniruttī''^eb^ti,  aviparītaniruttīti attho. tenāha ^b^``abyabhicārī vohāro''^eb^ti, tassa tassa atthassa  bodhane paṭiniyatasambandho saddavohāroti attho. ^b^tadabhilāpe^eb^ti  tassa sabhāvaniruttisaññitassa ^a^V2.0078^ea^  abyabhicārivohārassa abhilāpane. sā panāyaṃ sabhāvanirutti māgadhabhāsā. atthato nāmapaññattīti  ācariyā. apare pana yadi sabhāvanirutti paññattisabhāvā, evaṃ sati paññatti abhilapitabbā,  na vacananti āpajjati. na ca vacanato aññaṃ abhilapitabbaṃ uccāretabbaṃ atthi. atha  phassādivacanehi bodhetabbaṃ abhilapitabbaṃ, evañca sati atthadhammānampi bodhetabbattā tesampi  niruttibhāvo āpajjati. phassoti ca sabhāvanirutti, phassaṃ phassāti na sabhāvaniruttīti  dassitovāyamattho. na ca avacanaṃ evaṃpakāraṃ atthi. tasmā vacanabhūtāya eva tassā sabhāvaniruttiyā  abhilāpe uccāraṇeti attho daṭṭhabbo.<br/><br/>[03] taṃ sabhāvaniruttisaddaṃ ārammaṇaṃ katvā paccavekkhantassa tasmiṃ sabhāvaniruttābhilāpe pabhedagataṃ  ñāṇaṃ ^b^niruttipaṭisambhidā,^eb^ ``evamayaṃ niruttipaṭisambhidā saddārammaṇā ^a^M2.0083^ea^  nāma jātā, na paññattiārammaṇā''ti (vibha0 aṭṭha0 718) ca aṭṭhakathāyaṃ vuttattā niruttisaddārammaṇāya  sotaviññāṇavīthiyā parato manodvāre niruttipaṭisambhidā pavattatīti vadanti. ``niruttipaṭisambhidā  paccuppannārammaṇā''ti (vibha0 749) ca vacanasaddaṃ gahetvā pacchā jānanaṃ sandhāya vuttanti.  evaṃ pana aññasmiṃ paccuppannārammaṇe aññaṃ paccuppannārammaṇaṃ vuttanti āpajjati.  yathā pana dibbasotañāṇaṃ manussādisaddabhedanicchayassa paccayabhūtaṃ taṃtaṃsaddavibhāvakaṃ, evaṃ  sabhāvāsabhāvaniruttinicchayassa paccayabhūtaṃ paccuppannasabhāvaniruttisaddārammaṇaṃ taṃvibhāvakaṃ  ñāṇaṃ niruttipaṭisambhidāti vuccamāne na koci pāḷivirodho. ``taṃ sabhāvaniruttisaddaṃ  ārammaṇaṃ katvā paccavekkhantassā''ti ca ``paccuppannasaddārammaṇaṃ paccavekkhaṇaṃ pavattentassā''ti  na nasakkā vattuṃ. tañhi ñāṇaṃ sabhāvaniruttiṃ vibhāventameva taṃtaṃsaddapaccavekkhaṇānantaraṃ  taṃtaṃpabhedanicchayahetubhāvato niruttiṃ bhindantaṃ paṭivijjhantameva uppajjatīti pabhedagatampi  hotīti.<br/><br/>[03] ^b^sabbattha ñāṇa^eb^nti sabbasmiṃ visaye ñāṇaṃ, sabbampi ñāṇanti adhippāyo. tenāha  ^b^``ñāṇārammaṇaṃ ñāṇa''^eb^nti. ^b^sabbatthā^eb^ti vā sabbesu atthādīsu, tīsu, catūsupi  vā pavattattā, kusalakiriyābhūtāya paṭibhānapaṭisambhidāya dhammatthabhāvato tīsu eva vā  pavattattā ``sabbattha ñāṇa''nti vuttaṃ. tenāha ^b^``yathāvuttesu vā''^eb^tiādi. tattha  ^b^sagocarakiccādivasenā^eb^ti sagocarassa, kiccādikassa ca vasena ``idaṃ ñāṇaṃ idaṃ  nāma ārammaṇaṃ katvā pavattaṃ iminā nāma ^a^V2.0079^ea^ kiccenā''ti jānanaṃ. ^b^ādi^eb^-saddena lakkhaṇapaccupaṭṭhānapadaṭṭhānabhūmiādīnaṃ  saṅgaho. tenevāha ``imāni ñāṇāni idamatthajotakānī''tiādi. <br/><br/>[03] 429^b^.^eb^ ^b^pabhedaṃ gacchantī^eb^ti anekabhedabhinnesu ārammaṇesu tesaṃ yāthāvato taṃtaṃpabhedāvabodhanasamatthataṃ  upagacchanti.<br/><br/>[03] mahāsāvakānañca asekkhabhūmiyaṃ pabhedaṃ gatāti sāmaññavidhinā dassitamatthaṃ apavādena nivattetuṃ  ^b^ānandatthera^eb^-ggahaṇaṃ kataṃ.<br/><br/>[03] ^b^etā^eb^ paṭisambhidā. sekkhabhūmiyaṃ pabhedagamanaṃ appavisayaṃ, asekkhabhūmiyaṃ bahuvisayanti  āha ^b^``adhigamo nāma arahattappattī''^eb^ti, sātisayaṃ vā adhigamaṃ sandhāya evaṃ vuttaṃ.  sekkhena pattānampi hi imāsaṃ arahattappattiyā visadabhāvādhigamoti ^a^M2.0084^ea^.  pubbayogo viya pana arahattappatti arahatopi paṭisambhidāvisadatāya paccayo na na hotīti  pañcannampi yathāyogaṃ sekkhāsekkhapaṭisambhidāvisadatāya kāraṇatā yojetabbā. atthadhammādīnaṃ  anavasesasaṅgaṇhanato buddhavacanavisayā eva pariyattiādayo dassitā. pāḷiyā sajjhāyo ^b^pariyāpuṇanaṃ,^eb^  tadatthasavanaṃ ^b^savanaṃ,^eb^ parito sabbaso ñātuṃ icchā ^b^paripucchā^eb^ti āha ^b^``pāḷiaṭṭhakathādīsu  gaṇṭhipadātthapadavinicchayakathā''^eb^ti, padatthato, adhippāyato ca duviññeyyaṭṭhānaṃ vitthārato  sanniṭṭhānakathāti attho. yassa hi padassa attho duviññeyyo, taṃ ^b^gaṇṭhipadaṃ,^eb^ yassa  adhippāyo duviññeyyo, taṃ ^b^atthapadaṃ. ādi^eb^-saddena khandhādipaṭisaṃyutte kathāmagge  saṅgaṇhāti. bhāvanānuyogasahitaṃ gataṃ, paccāgatañca etassa atthīti gatapaccāgatiko, tassa  bhāvo, tena ^b^gatapaccāgatikabhāvena^eb^. vasanaṭṭhānato yāva gocaragāmo, tato ca yāva vasanaṭṭhānaṃ  kammaṭṭhānānuyuttoti attho. ^b^yāva anulomagotrabhusamīpa^eb^nti saṅkhārupekkhāñāṇamāha.  tañhi tesaṃ samīpappavattaṃ.<br/><br/>[03] ^b^satthesū^eb^ti anavajjesu sattānaṃ hitasukhāvahesu ganthesu. tathā ^b^sippāyatanesū^eb^ti  etthāpi. pubbakāle ekasatarājūnaṃ desabhāsā ^b^ekasatavohārā^eb^. dhammapade (dha0  pa0 1 ādayo) yamakavaggo ^b^opammavaggo^eb^ti vadanti, mūlapaṇṇāse (ma0 ni0 1.325 ādayo;  439 ādayo) yamakavaggo ^b^opammavaggo^eb^ evāti apare. ^b^sutapaṭibhānabahulāna^eb^nti  bahussutānaṃ paṭibhānavantānaṃ.<br/><br/>[03] ^b^sabbānī^eb^ti ^a^V2.0080^ea^ pubbe vuttāni pañca, pacchā vuttāni aṭṭhapi vā. sekkhaphalavimokkhapariyosāne  bhavā ^b^sekkhaphalavimokkhantikā^eb^. ṭhānāṭhānañāṇabalādīni sabbabuddhaguṇesu sakiccato  pākaṭatarānīti vuttaṃ ^b^``dasa balāni viyā''^eb^ti, aññe vā sabbaññutaññāṇādayopi sabbe  bhagavato guṇavisesā ^b^asekkhaphalavimokkhantikā^eb^ eva. 


volume: 151
item: 10
title: ^paññākathāvaṇṇanā^paññāpabhedakathāvaṇṇanā^paññābhūmimūlasarīravavatthānavaṇṇanā^
content:
  [03] 430^b^.^eb^ ^b^imāya paññāyā^eb^ti vipassanāpaññāya. ^b^bhūmi^eb^ sallakkhaṇādiggahaṇavasena pavattiṭṭhānabhāvato.  ^b^ādi^eb^-saddena āhārādīnaṃ saṅgaho daṭṭhabbo. kasmā panete evaṃ bahudhammā bhūmibhāvena  gayhanti, nanu khandhādīsu ekenāpi ^a^M2.0085^ea^ atthasiddhi hotīti? na, tividhasattānuggahatthaṃ  khandhādittayaggahaṇaṃ kattabbaṃ, aññathā sabbasādhāraṇo anuggaho na kato siyā. tividhā  hi sattā rūpasammūḷhā arūpasammūḷhā ubhayasammūḷhāti. tesu ye arūpasammūḷhā, tadatthaṃ  khandhānaṃ gahaṇaṃ arūpadhammānaṃ catudhā vibhattattā. ye rūpasammūḷhā, tadatthaṃ āyatanānaṃ rūpadhammānaṃ  addhekādasadhā vibhattattā. ye pana ubhayasammūḷhā, tadatthaṃ dhātūnaṃ ubhayesampi vibhattattā.  tathā indriyabhedena tikkhindriyā majjhimindriyā mudindriyā, saṃkhittarucī majjhimarucī  vitthārarucīti ca tividhā sattā, tesampi atthāya yathākkamaṃ khandhādiggahaṇaṃ katanti  yojetabbaṃ. indriyaggahaṇaṃ pana kāmaṃ ete dhammā issarā viya sahajātadhammesu issariyaṃ  ādhipaccaṃ pavattenti, taṃ pana nesaṃ dhammasabhāvasiddhaṃ, na ettha kassaci vasībhāvo ``suññā  ete avasavattino''ti anattalakkhaṇassa sukhaggahaṇatthaṃ. taṃ panetaṃ catubbidhampi pavattinivattitadubhayahetuvasena  diṭṭhameva upakārāvahaṃ, na aññathāti saccādidvayaṃ gahitaṃ. ^b^ādi^eb^-saddena gahitadhammesupi  ayaṃ nayo netabbo. ^b^mūlaṃ^eb^ patiṭṭhābhāvato. sati hi sīlavisuddhiyaṃ, cittavisuddhiyañca  ayaṃ paññā mūlajātā hoti, nāsatīti. ^b^sarīraṃ^eb^ paribrūhetabbato. imissā hi  paññāya santānavasena pavattamānāya pādapāṇisīsaṭṭhāniyā diṭṭhivisuddhiādikā imā pañca  visuddhiyo avayavena samudāyūpalakkhaṇanayena ``sarīra''nti veditabbā. <br/><br/>[03] 431^b^.^eb^ ^b^pañca khandhā^eb^ti ettha ^b^pañcā^eb^ti gaṇanaparicchedo, tena na tato heṭṭhā, na uddhanti  dasseti. ^b^khandhā^eb^ti paricchinnadhammanidassanaṃ. yasmā cettha khandha-saddo rāsaṭṭho ``mahāudakakkhandho''tiādīsu  (a0 ni0  4.51;  6.37) viya, tasmā atītādivibhāgabhinnaṃ ^a^V2.0081^ea^ sabbaṃ rūpaṃ rāsivasena  buddhiyā ekajjhaṃ gahetvā ``rūpameva khandho rūpakkhandho''ti samānādhikaraṇasamāso daṭṭhabbo.  ``tīhi khandhehi iṇaṃ dassāmā''tiādīsu viya koṭṭhāsaṭṭhe pana khandha-sadde nibbānassāpi  khandhantarabhāvo āpajjatīti? nāpajjati atītādivibhāgābhāvato. na hi ekassa niccassa  sato nibbānassa atītādivibhāgo atthīti. paṭhamenatthena rūparāsīti attho, dutiyena  rūpakoṭṭhāsoti. ^b^vedanākkhandho^eb^tiādīsupi eseva nayo. kasmā panete khandhā pañceva  vuttā iminā eva ca kamenāti? bhājanabhojanabyañjanabhattakārakabhuñjakavikappadassanato  ^a^M2.0086^ea^, yathoḷārikayathāsaṃkilesūpadesato cāti veditabbaṃ. vivādamūlahetubhāvaṃ  saṃsārahetutaṃ, kammahetutañca cintetvā vedanāsaññā saṅkhārakkhandhato nīharitvā visuṃ  khandhabhāvena desitā. 


volume: 151
item: 11
title:
  paññākathāvaṇṇanā^paññāpabhedakathāvaṇṇanā^paññābhūmimūlasarīravavatthānavaṇṇanā^rūpakkhandhakathāvaṇṇanā^

content:
  [03] 432^b^.^eb^ ^b^tatthā^eb^ti tesu pañcasu khandhesu. ^b^yaṃ kiñcī^eb^ti anavasesapariyādānaṃ. ^b^ruppanalakkhaṇa^eb^nti  atippasaṅganiyamanaṃ. yaṃ-saddena hi sanipātena kiṃ-saddena ca gahitena aniyamatthatāya atippasaṅge  āpanne taṃ ruppanasaddo nivatteti, tena rūpassa anavasesapariggaho kato hoti. ^b^sītādīhī^eb^ti  sītuṇhajighacchāpipāsādīhi. hetuatthe cetaṃ karaṇavacanaṃ. ruppanaṃ lakkhaṇaṃ etassāti  ^b^ruppanalakkhaṇaṃ^eb^. dhammo eva ^b^dhammajātaṃ^eb^. ruppanañcettha sītādivirodhipaccayasannipāte  visadisuppatti. nanu ca arūpadhammānampi virodhipaccayasamāgame visadisuppatti labbhatīti?  saccaṃ labbhati, na pana vibhūtataraṃ. vibhūtataraṃ hettha ruppanaṃ adhippetaṃ sītādiggahaṇato.  yadi evaṃ, kathaṃ brahmaloke rūpasamaññā? tatthāpi taṃsabhāvānativattanato hotiyeva rūpasamaññā,  anuggāhakapaccayavasena vā. virodhipaccayasannipāte yo attano santāne bhinne bhijjamānasseva  visadisuppattihetubhāvo, taṃ ruppananti aññe. imasmiṃ pakkhe rūpayati vikāraṃ āpādetīti  rūpaṃ, purimapakkhe pana ruppatīti. saṅghaṭṭanena vikārāpattiyaṃ ruppanasaddo niruḷhoti  keci. imasmiṃ pakkhe arūpadhammesu rūpasamaññāya pasaṅgo eva natthi saṅghaṭṭanābhāvato. paṭighāto  ruppananti apare. ^b^sabbaṃ taṃ ekato katvā^eb^ti rāsaṭṭhaṃ hadaye ṭhapetvā vadati.<br/><br/>[03] ^b^bhūtopādāyabhedato^eb^ti ^a^V2.0082^ea^ ettha tadadhīnavuttitāya bhavati ettha upādāyarūpanti ^b^bhūtaṃ^eb^.  bhūtāni upādiyateva, na pana sayaṃ tehi, aññehi vā upādīyatīti ^b^upādāyaṃ^eb^.<br/><br/>[03] kāmaṃ catudhātuvavatthāne vacanatthāditopi bhūtāni vibhāvitāneva, sabhāvadhammānaṃ pana lakkhaṇādivibhāvanāti  katvā vuttaṃ ^b^``lakkhaṇarasapaccupaṭṭhānāni catudhātuvavatthāne vuttānī''^eb^ti. tattha  padaṭṭhānassa avuttattā āha ^b^``padaṭṭhānato panā''^eb^tiādi. avacanañca tassa tassatthassa paccayatoti  ettha pakārantarena vibhāvitattāti daṭṭhabbaṃ. ^b^sabbāpī^eb^ti catassopi dhātuyo. āposaṅgahitāya  tejonupālitāya vāyovitthambhitāya ^a^M2.0087^ea^ eva pathavīdhātuyā pavatti, na aññathāti  sā sesabhūtattayapadaṭṭhānā, evamitarāpīti āha ^b^``avasesadhātuttayapadaṭṭhānā''^eb^ti.<br/><br/>[03] ^b^catuvīsatividha^eb^nti gaṇanaparicchedo balarūpādīnaṃ paṭisedhanattho. tattha yaṃ vattabbaṃ, taṃ  parato āvi bhavissati. cakkhatīti ^b^cakkhu,^eb^ viññāṇādhiṭṭhitaṃ rūpaṃ assādentaṃ  viya hotīti attho. ^b^cakkhatī^eb^ti hi ayaṃ ^b^cakkhati^eb^-saddo ``madhuṃ cakkhati, byañjanaṃ  cakkhatī''tiādīsu viya assādanattho. vuttañhetaṃ ``cakkhuṃ kho, māgaṇḍiya, rūpārāmaṃ  rūparataṃ rūpasamudita''nti (ma0 ni0 2.209). aṭṭhakathāyampi vuccati ``rūpesu āviñchanarasa''nti  (visuddhi0 2.433; dha0 sa0 aṭṭha0 600). satipi sotādīnaṃ saddārammaṇādibhāve niruḷhattā  dassane eva cakkhu-saddo pavattati padumādīsu paṅkajādisaddā viyāti daṭṭhabbaṃ. atha vā ^b^cakkhatī^eb^ti  viññāṇādhiṭṭhitaṃ samavisamaṃ ācikkhantaṃ viya abhibyattaṃ vadantaṃ viya hotīti attho.  aṭṭhakathāyaṃ pana ``vibhāveti cā''ti (mahāni0 aṭṭha0 13; vibha0 aṭṭha0 154) vuttaṃ.  taṃ anekatthattā dhātūnaṃ vibhāvanatthatāpi cakkhati-saddassa sambhavatīti katvā vuttaṃ.  suṇāti etena, viññāṇādhiṭṭhitaṃ sayaṃ vā suṇātīti ^b^sotaṃ^eb^. ghāyati etena, sayaṃ  vā ghāyatīti ^b^ghānaṃ^eb^. rasaggahaṇamūlakattā ajjhoharaṇassa jīvitanimittaṃ āhāraraso jīvitaṃ,  tasmiṃ ninnatāya taṃ avhāyatīti ^b^jivhā^eb^ niruttinayena. kucchitānaṃ sāsavadhammānaṃ  āyo uppattiṭṭhānanti ^b^kāyo^eb^ anuttariyahetubhāvaṃ anāgacchantesu kāmarāganidānakammajanitesu,  kāmarāgassa ca visesapaccayesu ghānajivhākāyesu kāyassa visesato sāsavapaccayattā.  tena hi phoṭṭhabbasukhaṃ assādentā sattā methunampi sevanti. kāyindriyavatthukā  vā cattāro khandhā balavakāmāsavādihetubhāvato visesena sāsavāti kucchitānaṃ sāsavadhammānaṃ  āyoti ^b^kāyo^eb^ vutto. vaṇṇavikāraṃ āpajjamānaṃ hadayaṅgatabhāvaṃ rūpayatīti ^b^rūpaṃ,^eb^  rūpamiva pakāsaṃ karoti saviggahamiva ^a^V2.0083^ea^ dassetīti attho. anekatthattā vā dhātūnaṃ pakāsanattho  eva rūpasaddo daṭṭhabbo. sappatīti ^b^saddo,^eb^ udāharīyati, sakehi vā paccayehi sappīyati  sotaviññeyyabhāvaṃ upanīyatīti attho. gandhayatīti ^b^gandho,^eb^ attano vatthuṃ sūcayati  apākaṭaṃ ``idaṃ sugandhaṃ, duggandha''nti pakāseti ^a^M2.0088^ea^, paṭicchannaṃ vā pupphaphalādiṃ  ``idamettha atthī''ti pesuññaṃ karontaṃ viya hotīti attho. rasanti taṃ sattāti ^b^raso,^eb^  asādentīti attho.<br/><br/>[03] itthiyāva indriyaṃ ^b^itthindriyaṃ,^eb^ tathā ^b^purisindriyaṃ^eb^. jīvanti tena sahajātadhammāti  jīvitaṃ, tadeva indriyaṃ ^b^jīvitindriyaṃ^eb^. hadayañca taṃ vatthu ca, hadayassa vā manoviññāṇassa  vatthu ^b^hadayavatthu^eb^. copanakāyabhāvato kāyo ca so adhippāyaviññāpanato viññatti  cāti ^b^kāyaviññatti^eb^. copanavācābhāvato, adhippāyaviññāpanato ca vacī ca sā viññatti  cāti ^b^vacīviññatti^eb^. viggahābhāvato na kassati, kasituṃ chindituṃ na sakkā,  na vā kāsati dibbatīti akāsaṃ, akāsameva ākāsaṃ, tadeva nissattanijjīvaṭṭhena ^b^ākāsadhātu.  rūpassā^eb^ti nipphannarūpassa. lahubhāvo ^b^lahutā^eb^. sayaṃ anipphannatāya ``rūpassā''ti  visesitaṃ. esa nayo sesesupi. ayaṃ pana viseso -- kammani sādhu kammaññaṃ, tassa  bhāvo ^b^kammaññatā^eb^. paṭhamaṃ, upari ca cayo pavatti ^b^upacayo^eb^. pubbāparavasena sambandhā  tati pavatti ^b^santati^eb^. aniccassa vināsino bhāvo ^b^aniccatā^eb^. kabalaṃ karīyatīti  ^b^kabaḷīkāro^eb^. āharatīti ^b^āhāro^eb^. evaṃ tāva upādāyarūpaṃ saddatthato veditabbaṃ.<br/><br/>[03] kamato pana sabbesaṃ rūpadhammānaṃ nissayabhāvena mūlabhūtattā paṭhamaṃ bhūtarūpāni uddiṭṭhāni.  itaresu ajjhattikabhāvena attabhāvasamaññāya mūlabhāvato cakkhādīni pañca ādito uddiṭṭhāni.  tesaṃ visayīnaṃ ime visayāti dassetuṃ rūpādīni cattāri uddiṭṭhāni. phoṭṭhabbaṃ pana  anupādārūpattā, bhūtaggahaṇena gahitattā ca idha na gahitaṃ. svāyaṃ attabhāvo imehi ``itthī''ti  vā ``puriso''ti vā saṅkhaṃ gacchatīti dassanatthaṃ tadanantaraṃ itthipurisindriyadvayaṃ uddiṭṭhaṃ.  ``iminā jīvatī''ti vohāraṃ labbhatīti dassanatthaṃ tato jīvitindriyaṃ. tassa imaṃ  nissāya viññāṇappavattiyaṃ attahitādisiddhīti dassanatthaṃ hadayavatthu. tassa imāsaṃ vasena  sabbe kāyavacīpayogāti dassanatthaṃ viññattidvayaṃ. imāya rūpakāyassa paricchedo, añjaso  cāti dassanatthaṃ ākāsadhātu. imehissa sukhappavatti, uppattiādayo ^a^V2.0084^ea^ cāti dassanatthaṃ  lahutādayo. sabbo cāyaṃ catusantatirūpasantāno iminā upatthambhīyatīti dassanatthaṃ ante  kabaḷīkāro āhāro uddiṭṭhoti veditabbo. <br/><br/>[03] 433^b^.^eb^ idāni ^a^M2.0089^ea^ yathāuddiṭṭhāni upādārūpāni lakkhaṇādito niddisituṃ ^b^``tattha  rūpābhighātārahabhūtappasādalakkhaṇa''^eb^ntiādi āraddhaṃ. tattha ^b^tatthā^eb^ti tesu upādārūpesu.  rūpe, rūpassa vā abhighāto rūpābhighāto, taṃ arahatīti rūpābhighātāraho, rūpābhighāto  hotu vā mā vā evaṃsabhāvo catunnaṃ bhūtānaṃ pasādo ^b^rūpābhighātārahabhūtappasādo,^eb^ evaṃlakkhaṇaṃ  cakkhūti attho. yasmā paccayantarasahito eva cakkhupasādo rūpābhihananavasena pavattati, na  kevalo. tasmā taṃsabhāvatāva pamāṇaṃ, na rūpābhighātoti dassanatthaṃ rūpābhighātārahatā vuttā  yathā vipākārahaṃ kusalākusalanti. abhighāto ca visayavisayīnaṃ aññamaññaṃ abhimukhībhāvo  yogyadesāvaṭṭhānaṃ abhighāto viyāti katvā. so rūpe cakkhussa, rūpassa vā cakkhumhi  hoti. tenāha ``yaṃ cakkhu anidassanaṃ sappaṭighaṃ rūpamhi sanidassanamhi sappaṭighamhi  paṭihaññi vā''ti, ``yamhi cakkhumhi anidassanamhi sappaṭighamhi rūpaṃ sanidassanaṃ sappaṭighaṃ  paṭihaññi vā paṭihaññati vā''ti (dha0 sa0 597) ca ādi. paripuṇṇāparipuṇṇāyatanattabhāvanibbattakassa  kammassa nidānabhūtā kāmataṇhā, rūpataṇhā ca tadāyatanikabhavapatthanābhāvato daṭṭhukāmatādivohāraṃ  arahatīti dutiyanayo sabbattha vutto. tattha daṭṭhukāmatānidānakammaṃ samuṭṭhānaṃ etesanti  ^b^daṭṭhukāmatānidānakammasamuṭṭhānāni^eb^. evaṃvidhānaṃ bhūtānaṃ pasādo ^b^daṭṭhukāmatā...pe0...  pasādo,^eb^ evaṃlakkhaṇaṃ cakkhu. tassa tassa hi bhavassa mūlakāraṇabhūtā taṇhā tasmiṃ tasmiṃ  bhave uppajjanārahāyatanavisayāpi nāma hotīti kāmataṇhādīnaṃ daṭṭhukāmatādivohārārahatā  vuttā.<br/><br/>[03] ^b^daṭṭhukāmatā^eb^ti hi daṭṭhumicchā, rūpataṇhāti attho. ettha ca daṭṭhukāmatāya, sesānañca  taṃtaṃattabhāvanibbattakakammāyūhanakkhaṇato sati purimanibbattiyaṃ vattabbaṃ natthi, asati  pana maggena asamugghātitabhāvoyeva kāraṇanti daṭṭhabbaṃ. yato maggena asamucchinnaṃ kāraṇalābhe  sati uppajjitvā attano phalassa paccayabhāvūpagamanato vijjamānamevāti uppannatā atthitā  pariyāyehi vuccati ``ariyaṃ aṭṭhaṅgikaṃ maggaṃ bhāvento ariyaṃ aṭṭhaṅgikaṃ maggaṃ bahulīkaronto  uppannuppanne ^a^M2.0090^ea^ pāpake akusale dhamme antarāyeva antaradhāpetī''ti (saṃ0  ni0  5.156), ``santaṃ ^a^V2.0085^ea^ vā ajjhattaṃ kāmacchandaṃ `atthi me ajjhattaṃ kāmacchando'ti  pajānātī''ti (dī0 ni0 2.382; ma0 ni0 1.115) ca evamādīsu.<br/><br/>[03] ^b^rūpesu^eb^ puggalassa, viññāṇassa vā ^b^āviñchanarasaṃ. ādhārabhāvapaccupaṭṭhānaṃ^eb^ nissayapaccayabhāvato.  ^b^daṭṭhukāmatānidānakammajabhūtapadaṭṭhānaṃ^eb^ yesaṃ bhūtānaṃ pasādo, tevassa āsannakāraṇanti  katvā. ettha ca taṃtaṃattabhāvanipphādakasādhāraṇakammavasena purimaṃ cakkhulakkhaṇaṃ vuttaṃ  kāraṇavisesassa anāmaṭṭhattā. ``evarūpaṃ nāma me cakkhu hotū''ti evaṃ nibbattitāaveṇikakammavasena  dutiyanti vadanti. satipi pana pañcannaṃ pasādabhāvasāmaññe savisayāvabhāsanasaṅkhātassa pasādabyāpārassa  vasena purimaṃ vuttaṃ. pasādakāraṇassa satipi kammabhāvasāmaññe, ekatte vā attano  kāraṇabhedena bhedadassanavasena dutiyanti daṭṭhabbaṃ. sotādīnaṃ lakkhaṇādīsu vuttanayeneva  attho veditabbo.<br/><br/>[03] etthāha -- cakkhādīnaṃ indriyānaṃ kiṃ ekakammunā uppatti, udāhu nānākammunāti?  ubhayathāpīti porāṇā. tattha nānākammunā tāva uppattiyaṃ cakkhādīnaṃ visese vattabbaṃ  natthi kāraṇassa bhinnattā. ekakammunā pana uppattiyaṃ kathaṃ nesaṃ visesoti?  kāraṇassa bhinnattā eva. taṃtaṃbhavapatthanābhūtā hi taṇhā taṃtaṃbhavapariyāpannāyatanābhilāsatāya  sayaṃ vicittarūpā upanissayabhāvena taṃtaṃbhavanibbattakakammassa vicittabhedataṃ vidahati.  yato tadāhitavisesaṃ taṃ tathārūpasamatthatāyogenānekarūpāpannaṃ viya anekaṃ visiṭṭhasabhāvaṃ  phalaṃ nibbatteti. na cettha samatthatā samatthabhāvato aññā veditabbā kāraṇavisesena  āhitavisesassa visiṭṭhaphalanipphādanayogyatāmattato. ayañca ekassapi kammassa anekindriyahetutāvisesayogo  yuttito, āgamanato ca parato āgamissati. apica ekasseva kusalacittassa soḷasādivipākacittanibbattihetutā  vuccati. lokepi ekasseva sālibījassa paripuṇṇāparipuṇṇataṇḍulāataṇḍulaphalanibbattihetutā  dissateva, kiṃ vā etāya yutticintāya. yato kammaphalaṃ cakkhādīni, kammavipāko  ca sabbaso buddhānaṃyeva ñāṇassa visayoti. <br/><br/>[03] 434^b^.^eb^ ^b^kecī^eb^ti ^a^M2.0091^ea^ mahāsaṅghikesu ekacce. tesu hi ^b^vasudhammo^eb^ evaṃ  vadati ``cakkhumhi tejo adhikaṃ, sote vāyu, ghāne pathavī, jivhāya āpo, kāye  sabbepi samā''ti. cakkhādīsu tejādiadhikatā nāma tannissayabhūtānaṃ tadadhikatāyāti  dassento ^b^``tejādhikānaṃ bhūtānaṃ^eb^ ^a^V2.0086^ea^ ^b^pasādo cakkhū''^eb^tiādimāha. ^b^kāyo sabbesa^eb^nti  ko ettha viseso, nanu tejādiadhikānañca bhūtānaṃ pasādā sabbesaṃyevāti? saccametaṃ,  idaṃ pana ``sabbesa''nti vacanaṃ samānānanti imamatthaṃ dīpeti anuvattamānassa ekadesādhikabhāvassa  nivāraṇavasena vuttattā. tejādīnaṃ hi paccekaṃ adhikabhāve viya dvinnaṃ, tiṇṇaṃ vā  adhikabhāvepi yathāvuttādhikabhāveneva ekakādivasena labbhamānāya omattatāyapi kāyappasādo  na hotīti pākaṭoyamattho. tasmā catunnampi bhūtānaṃ samabhāvena kāyappasādo hotīti  sabbasaddo idha samabhāvadīpako daṭṭhabbo. ^b^tejādīna^eb^nti padīpasaṅkhātassa tejassa obhāsarūpena,  vāyussa saddena, pathaviyā gandhena, kheḷasaṅkhātassa udakassa rasenāti purimavāde, pacchimavāde  ca yathāyogaṃ taṃtaṃbhūtaguṇehi anuggayhabhāvato, rūpādīnaṃ gahaṇe upakāritabbatoti attho.  ālokādisahakārīkāraṇasahitānaṃyeva cakkhādīnaṃ rūpādiavabhāsanasamatthatā, vivarassa ca  sotaviññāṇūpanissayabhāvo guṇoti tesaṃ laddhi. tejādīnaṃ viya pana vivarassa bhūtabhāvābhāvato  yathāyoga-ggahaṇaṃ. atha vā rūpādayo viya vivarampi bhūtaguṇoti parādhippāye tejassa  ālokarūpena, ākāsasaṅkhātassa vivarassa saddena, vāyussa gandhena, udakassa rasena, pathaviyā  phoṭṭhabbenāti evaṃ yathāyogaṃ taṃtaṃbhūtaguṇehīti yojanā.<br/><br/>[03] ^b^rūpādīnaṃ adhikabhāvadassanato^eb^ti aggimhi rūpassa pabhassarassa, vāyumhi saddassa sabhāvena  suyyamānassa, pathaviyā surabhiādino gandhassa, āpe ca rasassa madhurassāti imesaṃ visesayuttānaṃ  dassanato ``rūpādayo tesaṃ guṇā''ti paṭhamavādī āhāti. tasseva ^b^``iccheyyāmā''^eb^tiādinā  uttaramāha. imināva upāyena dutiyavādinopi niggaho hotīti. atha vā rūpādivisesaguṇehi  tejāakāsapathavīāpavāyūhi cakkhādīni katānīti vadantassa ^b^kaṇādassa^eb^ vādaṃ uddharitvā  ^a^M2.0092^ea^ taṃ niggahetuṃ ^b^``athāpi vadeyyu''^eb^ntiādi vuttanti daṭṭhabbaṃ. āsave  upalabbhamānopi gandho pathaviyā āposaṃyuttāya kappāsato visadisāyāti na kappāsagandhassa  adhikabhāvāpattīti ce? na, anabhibhūtattā. āsave hi udakasaṃyuttā pathavī udakena  abhibhūtā, na kappāsapathavīti tassa eva gandhena adhikena bhavitabbaṃ. uṇhodakasaṃyutto  ca aggi upalabbhanīyo mahantoti katvā tassa phasso viya vaṇṇopi pabhassaro upalabbheyyāti  uṇhodake vaṇṇato agginā anabhisambandhassa sītodakassa vaṇṇo parihāyetha. ^b^tasmā^eb^ti  etassa ubhayassa abhāvā. tadabhāvena hi rūpādīnaṃ tejādivisesaguṇatā nivattitā. tannivattanena  ``tejādīnaṃ guṇehi rūpādīhi anuggayhabhāvato''ti idaṃ kāraṇaṃ nivattitanti evaṃ  ^a^V2.0087^ea^ paramparāya ubhayābhāvo visesaparikappanapahānassa kāraṇaṃ hotīti āha ^b^``tasmā pahāyeta''^eb^ntiādi.  ekakalāpepi rūparasādayo visadisā, ko pana vādo nānākalāpe cakkhādayo bhūtavisesābhāvepīti  dassetuṃ rūparasādinidassanaṃ vuttaṃ. <br/><br/>[01] yadi bhūtaviseso natthi, kiṃ pana cakkhādivisesassa kāraṇanti taṃ dassetuṃ ^b^``yaṃ  aññamaññassā''^eb^tiādi vuttaṃ. ekampi kammaṃ pañcāyatanikattabhāvabhavappatthanānipphannaṃ  cakkhādivisesahetutāya aññamaññassa asādhāraṇanti ca kammavisesoti ca vuttanti daṭṭhabbaṃ.  na hi taṃ yena visesena cakkhussa paccayo, teneva sotassa paccayo hoti indriyantarābhāvappattito.  ``paṭisandhikkhaṇe mahaggatā cetanā kaṭattārūpānaṃ kammapaccayena paccayo''ti (paṭṭhā0 2.12.78)  vacanena paṭisandhikkhaṇe vijjamānānaṃ sabbesaṃ kaṭattārūpānaṃ ekā cetanā kammapaccayo  hotīti viññāyati. nānācetanāya hi tadā indriyuppattiyaṃ sati parittena ca mahaggatena  ca kammunā nibbattitaṃ kaṭattārūpaṃ āpajjeyyāti. na cekā paṭisandhi anekakammanibbattā  hotīti siddhamekena kammena anekindriyuppatti hotīti. <br/><br/>[03] 435^b^.^eb^ anallīno nissayo etassāti ^b^anallīnanissayo,^eb^ rūpasaddasaṅkhāto visayo. gandharasānaṃ  nissayā ghānajivhānaṃ nissaye allīyantīti ^a^M2.0093^ea^ te nissayavasena allīnā.  phoṭṭhabbaṃ sayaṃ kāyanissayāllīnaṃ bhūtattā. aparo nayo -- cakkhusotāni appattavisayaggāhakāni  sāntare, adhike ca visaye viññāṇuppattihetubhāvato. sotampi sampattavisayaggāhīti  keci. yadi sotaṃ sampattaggāhi, cittajo saddo sotaviññāṇassa ārammaṇaṃ na siyā.  na hi bahiddhā cittasamuṭṭhānānaṃ uppatti atthi. ^b^pāḷiya^eb^ñca avisesena saddārammaṇassa sotaviññāṇārammaṇabhāvo  vutto. kiñca disādesavavatthānañca saddassa na siyā, attano visayipadesassa eva gahetabbato  gandho viya. tasmā yattha uppanno saddo, tattheva ṭhito. sace sotapathe āpāthamāgacchati,  nanu dūre ṭhitehi rajakādisaddā cirena suyyantīti? na dūrāsannānaṃ yathāpākaṭe sadde  gahaṇavisesato. yathā hi dūrāsannānaṃ vacanasadde yathāpākaṭe gahaṇavisesato ākāravisesānaṃ  aggahaṇaṃ, gahaṇañca hoti, evaṃ rajakādisaddepi āsannassa ādito pabhuti yāva avasānā  kamena pākaṭībhūte, dūrassa ca avasāne, majjhe vā piṇḍavasena pavattipākaṭībhūte  nicchayaggahaṇānaṃ sotaviññāṇavīthiyā parato pavattānaṃ visesato lahukaṃ suto ``cirena  suto''ti adhimāno hoti. so pana saddo yattha uppanno, tannissitova attano vijjamānakkhaṇe  sotassa āpāthamāgacchati ^a^V2.0088^ea^. yadi saddassa bhūtaparamparāya samantato pavatti natthi, kathaṃ paṭighosuppattīti?  dūre ṭhitopi saddo aññattha paṭighosuppattiyā, bhājanādicalanassa ca ayokanto viya  ayocalanassa paccayo hotīti daṭṭhabbaṃ. <br/><br/>[03] 436^b^.^eb^ pubbe lakkhaṇādinā vibhāvitampi cakkhuṃ ṭhitaṭṭhānādito vibhāvetuṃ ^b^``cakkhu  cetthā''^eb^tiādi āraddhaṃ. tattha cakkhu sādhayamānaṃ tiṭṭhatīti sambandho. ^b^ca^eb^-kāro  byatirekattho, tenassa vuccamānameva visesaṃ joteti. ^b^etthā^eb^ti etesu yathāniddiṭṭhesu  pañcasu upādārūpesu. ^b^``sarīrasaṇṭhānuppattidese''^eb^ti etena avasesaṃ kaṇhamaṇḍalaṃ  paṭikkhipati. snehamiva ^b^satta akkhipaṭalāni byāpetvā^eb^ ṭhitāheva attano nissayabhūtāhi  ^b^catūhi dhātūhi katūpakāraṃ^eb^ tannissiteheva āyuvaṇṇādīhi anupālitaṃ parivāritaṃ  tisantatirūpasamuṭṭhāpakehi ^b^utucittāhārehi^eb^ ^a^M2.0094^ea^ ^b^upatthambhiyamānaṃ tiṭṭhati^eb^.  sattākkhipaṭalabyāpanavacaneneva cakkhussa anekakalāpagatabhāvaṃ dasseti. ^b^pamāṇato ūkāsiramatta^eb^nti  ūkāsiramatte padese pavattanato vuttaṃ. cakkhuviññāṇassa ^b^vatthubhāvaṃ^eb^ nissayabhāvato  āvajjanasampaṭicchanādīnaṃ tadārammaṇāvasānānaṃ ^b^dvārabhāvaṃ^eb^ samavasaraṭṭhānato. taṃ panetaṃ  cakkhu adhiṭṭhānabhedato, tatthāpi paccekaṃ anekakalāpagatabhāvato anekampi samānaṃ  sāmaññaniddesena āvajjanāya ekattā, ekasmiṃ khaṇe ekasseva ca kiccakarattā ekaṃ  katvā vuttaṃ. evampi bahūsu kathamekasseva kiccakarattaṃ. yaṃ tattha visadaṃ hutvā  rūpābhighātārahaṃ, taṃ viññāṇassa nissayo hotīti gahetabbaṃ. phoṭṭhabbaviseso viya  kāyaviññāṇassa ārammaṇabhāve.<br/><br/>[03] ^b^manupassatī^eb^ti ^b^ma^eb^-kāro padasandhikaro, atha vā ^b^manū^eb^ti macco.<br/><br/>[03] ^b^aṅgulivedhakaṃ^eb^ aṅgulīyakaṃ.<br/><br/>[03] visamajjhāsayatāya cakkhu vammikachiddābhiratasappo viya, bilajjhāsayatāya sotaṃ udakabilābhiratakumbhīlo  viya, ākāsajjhāsayatāya ghānaṃ ajaṭākāsābhiratapakkhī viya, gāmajjhāsayatāya jivhā  gāmābhiratakukkuro viya, upādinnakajjhāsayatāya kāyo āmakasusānābhiratasiṅgālo  viya passitabboti dassento ^b^``vammi...pe0... daṭṭhabbā''^eb^ti āha. visamajjhāsayatā  ca cakkhussa visamajjhāsayaṃ viya hotīti katvā vuttā, cakkhumato vā puggalassa  ^a^V2.0089^ea^ ajjhāsayavasena  cakkhu visamajjhāsayaṃ daṭṭhabbaṃ. esa nayo sesesupi. sabbopi ca yathāvutto papañco  sotādīsupi yathārahaṃ veditabbo. <br/><br/>[03] 437^b^.^eb^ cakkhumhi, cakkhussa vā paṭihananaṃ cakkhupaṭihananaṃ, taṃ lakkhaṇaṃ etassāti ^b^cakkhupaṭihananalakkhaṇaṃ^eb^.  paṭihananañcettha yathāvutto abhighātova. ^b^visayabhāvo^eb^ ārammaṇapaccayatā. kāmaṃ sā  eva gocaratā, tathāpi visayagocarānaṃ ayaṃ viseso -- anaññatthabhāvo, tabbahulacāritā ca  cakkhuviññāṇassa. visayabhāve cassa yaṃ vattabbaṃ, taṃ parato āvi bhavissati. ^b^yattha  pana^eb^ kāyaviññattiādike. <br/><br/>[03] 438^b^.^eb^ itthiyā ^a^M2.0095^ea^ bhāvo, ``itthī''ti vā bhavati etena cittaṃ, abhidhānañcāti  itthibhāvo, taṃ lakkhaṇaṃ etassāti ^b^itthibhāvalakkhaṇaṃ^eb^. tato eva ``itthī''ti taṃsahitaṃ  santānaṃ pakāsentaṃ viya hotīti vuttaṃ ^b^``itthīti pakāsanarasa''^eb^nti. vaṭṭaṃsatā  avisadahatthapādāditā ca ^b^itthiliṅgaṃ^eb^. thanamaṃsāvisadatā, nimmassudāṭhitā, kesabandhanaṃ,  vatthaggahaṇañca ``itthī''ti sañjānanassa paccayabhāvato ^b^itthinimittaṃ^eb^. daharakālepi  suppakamusalakādīhi kīḷā, mattikatakkena suttakantanādi ca ^b^itthikuttaṃ,^eb^ itthikiriyāti  attho. avisadaṭṭhānagamanādiko ākāro ^b^itthākappo^eb^. aparo nayo -- itthīnaṃ muttakaraṇaṃ  ^b^itthiliṅgaṃ^eb^. sarādhippāyā ^b^itthinimittaṃ^eb^. avisadaṭṭhānagamananisajjākhādanabhojanādikā  ^b^itthikuttaṃ^eb^. itthisaṇṭhānaṃ ^b^itthākappo^eb^. imāni ca itthiliṅgādīni yathāsakaṃ  kammādinā paccayena uppajjamānānipi yebhuyyena itthindriyasahite eva santāne taṃtadākārāni  hutvā uppajjantīti itthindriyaṃ tesaṃ kāraṇanti katvā vuttaṃ ^b^``itthiliṅganimittakuttākappānaṃ  kāraṇabhāvapaccupaṭṭhāna''^eb^nti. itthiliṅgādīsu eva ca kāraṇabhāvasaṅkhātena adhipatibhāvena  tassa indriyatā vuttā, indriyasahite santāne itthiliṅgādiākārarūpapaccayānaṃ aññathā  anuppādanato, itthiggahaṇassa ca tesaṃ rūpānaṃ paccayabhāvato. <br/><br/>[01] yasmā pana bhāvadasakepi rūpānaṃ itthindriyaṃ na janakaṃ, nāpi anupālakaṃ, upatthambhakaṃ  vā, na ca aññesaṃ kalāparūpānaṃ, tasmā taṃ jīvitindriyaṃ viya sakalāparūpānaṃ, āhāro  viya vā kalāpantararūpānañca ``indriyātthiavigatapaccayo''ti pāḷiyaṃ na vuttaṃ. yasmā  ca paccayantarādhīnāni liṅgādīni, tasmā yatthassa ādhipaccaṃ, taṃsadisesu matacittakatarūpesupi  taṃsaṇṭhānatā dissati. esa nayo purisindriyepi. yaṃ panettha visadisaṃ, taṃ vuttanayānusārena  veditabbaṃ ^a^V2.0090^ea^. tayidaṃ dvayaṃ yasmā ekasmiṃ santāne saha na pavattati ``yassa itthindriyaṃ  uppajjati, tassa purisindriyaṃ uppajjatīti? no''tiādi (yama0 3.indriyayamaka.188)  vacanato, tasmā ubhatobyañjanakassāpi ekasmiṃ khaṇe ekameva hotīti veditabbaṃ. ye  pana ``sarīrekadesavutti bhāvarūpa''nti vadanti, tesampi taṃ micchāti dassetuṃ ^b^``tadubhayampi...pe0...  byāpakamevā''^eb^ti vatvā yadi evaṃ kāyappasādena saṅkaro siyāti āsaṅkaṃ nivattento  ^b^``na ca kāyappasādenā''^eb^tiādimāha. tassattho -- yadipi ^a^M2.0096^ea^ sakalasarīrabyāpitāya  kāyappasādena aṭṭhitokāse ṭhitanti vattabbataṃ nāpajjati, tena pana bhinnanissayattā  ṭhitokāse ṭhitantipi vattabbataṃ nāpajjatīti ayameva cettha nippariyāyakathā. ^b^``rūparasādayo  viyā''^eb^ti etena samānanissayesupi nāma ^b^saṅkaro natthi^eb^ lakkhaṇabhedato, kimaṅgaṃ pana  bhinnanissayasabhāvesūti dasseti. <br/><br/>[03] 439^b^.^eb^ ^b^sahajarūpānupālanalakkhaṇa^eb^nti attanā sahajātarūpānaṃ anupālanalakkhaṇaṃ. jīvitindriyassa  ekantakammajattā sahaja-ggahaṇeneva anupāletabbānampi kammajabhāvo siddhoti kammaja-ggahaṇaṃ  na kataṃ. yathāsakaṃ khaṇamattaṭṭhāyinopi kammajarūpassa pavattihetubhāvena taṃ anupālakaṃ,  tasmā sahajarūpānupālanalakkhaṇaṃ. na hi kammajānaṃ kammaṃyeva ṭhitihetu bhavituṃ arahati  āhārajādīnaṃ āhārādi viya. kiṃ kāraṇā? taṅkhaṇābhāvato. ^b^tesa^eb^nti sahajarūpānaṃ.  ^b^pavattanaṃ^eb^ yāpanaṃ. ^b^ṭhapanaṃ^eb^ ṭhitihetutā. attanā anupālanavasena yāpetabbāni pavattetabbāni  bhūtāni etassa padaṭṭhānanti ^b^yāpayitabbabhūtapadaṭṭhānaṃ. anupālanalakkhaṇādimhī^eb^ti ^b^ādi^eb^-saddena  pavattanarasādimeva saṅgaṇhāti. ^b^atthikkhaṇeyevā^eb^ti anupāletabbānaṃ atthikkhaṇeyeva.  asati anupāletabbe uppalādimhi kiṃ udakaṃ anupāleyya. yadi kammajānaṃ ṭhitihetumantarena  ṭhiti na hoti, jīvitindriyassa ko ṭhitihetūti āha ^b^``saya''^eb^ntiādi. yadi  kammajānaṃ ṭhānaṃ jīvitindriyapaṭibaddhaṃ, atha kasmā sabbakālaṃ na ṭhapetīti āha ^b^``na bhaṅgato''^eb^tiādi.  ^b^tassa tassa^eb^ anupālanādikassa ^b^sādhanato^eb^. taṃ sādhanañca jīvamānatāvisesassa paccayabhāvato.  indriyabaddharūpassa hi matarūpato kammajassa, tadanubandhabhūtassa ca utusamuṭṭhānādito jīvitindriyakato  viseso, na kevalaṃ khaṇaṭṭhitiyā eva, pabandhānupacchedassāpi jīvitindriyaṃ kāraṇanti  daṭṭhabbaṃ, itarathā āyukkhayato maraṇaṃ na yujjeyyāti. <br/><br/>[03] 440^b^.^eb^ ^b^manodhātumanoviññāṇadhātūnaṃ nissayalakkhaṇaṃ hadayavatthū^eb^ti kathametaṃ viññātabbanti?  āgamato, yuttito ca. ``yaṃ rūpaṃ nissāya manodhātu ca manoviññāṇadhātu ca  ^a^V2.0091^ea^ pavattanti,  taṃ rūpaṃ manodhātuyā ca manoviññāṇadhātuyā ca taṃsampayuttakānañca dhammānaṃ nissayapaccayena  paccayo''ti ^a^M2.0097^ea^ (paṭṭhā0 1.1.8) evamādi āgamo. yadi evaṃ, kasmā rūpakaṇḍe  taṃ na vuttanti? tattha avacanaṃ aññakāraṇaṃ. kiṃ pana tanti? desanābhedo. yathā  hi cakkhuviññāṇādīni ekantato cakkhādinissayāni, na evaṃ manoviññāṇaṃ ekantena hadayavatthunissayaṃ.  nissitavasena ca vatthudukādidesanā pavattā ``atthi rūpaṃ cakkhuviññāṇassa vatthu,  atthi rūpaṃ cakkhuviññāṇassa na vatthū''tiādinā (dha0 sa0 584). yampi ekantato hadayavatthunissayaṃ,  tassa vasena ``atthi rūpaṃ manoviññāṇassa vatthū''tiādinā dukādīsu vuccamānesupi  na tadanuguṇā ārammaṇadukādayo sambhavanti. na hi ``atthi rūpaṃ manoviññāṇassa ārammaṇaṃ,  atthi rūpaṃ na manoviññāṇassa ārammaṇa''nti sakkā vattunti vatthārammaṇadukā bhinnagatikā  siyunti ekarasā desanā na bhaveyya. ekarasañca desanaṃ desetuṃ idha satthu ajjhāsayo.  tasmā tattha hadayavatthu na vuttaṃ, na alabbhamānattāti daṭṭhabbaṃ.<br/><br/>[03] yutti pana evaṃ veditabbā -- nipphannaupādāyarūpanissayaṃ dhātudvayaṃ pañcavokārabhave.  tattha rūpāyatanādīnaṃ, ojāya ca indriyabaddhato bahipi pavattidassanato na taṃnissayatā yujjati,  itthipurisindriyānampi tadubhayarahitepi santāne dhātudvayadassanato na taṃnissayatā yujjati,  jīvitindriyassāpi aññakiccaṃ vijjatīti na taṃnissayatā yujjati evāti pārisesato  hadayavatthu, tesaṃ nissayoti viññāyati. sakkā hi vattuṃ nipphannaupādāyarūpanissayaṃ  dhātudvayaṃ pañcavokārabhave rūpapaṭibaddhavuttibhāvato. yaṃ yañhi rūpapaṭibaddhavutti, taṃ taṃ  nipphannaupādāyarūpanissayaṃ diṭṭhaṃ yathā ``cakkhuviññāṇadhātū''ti. ``pañcavokārabhave''ti  ca visesanaṃ manoviññāṇadhātuvasena kataṃ. manodhātu pana catuvokārabhave nattheva.  nanu ca indriyanissayatāyapi sādhanato viruddho hetu āpajjatīti? na diṭṭhabādhanato.  diṭṭhaṃ hetaṃ cakkhuviññāṇassa viya dhātudvayassa vatthuno mandatikkhādiananuvidhānaṃ. tathā  hissa pāḷiyaṃ indriyapaccayatā na vuttā. tena tadanuvidhānasaṅkhātā indriyanissayatā bādhīyati.  hotu dhātudvayanissayo hadayavatthu, upādāyarūpañca, etaṃ pana kammasamuṭṭhānaṃ, paṭiniyatakiccaṃ,  hadayapadese ṭhitamevāti kathaṃ viññāyatīti? vuccate -- vatthurūpabhāvato ^b^kammasamuṭṭhānaṃ^eb^  cakkhu viya, tato eva ^a^M2.0098^ea^ ^b^paṭiniyatakiccaṃ,^eb^ vatthurūpabhāvatoti ca viññāṇanissayabhāvatoti  attho. aṭṭhiṃ katvā manasi katvā sabbacetasā samannāharitvā kiñci cintentassa  hadayassa khijjanato tatthetamavaṭṭhitanti viññāyati. ^b^tāsaññeva  dhātūna^eb^nti manodhātumanoviññāṇadhātūnaṃyeva ^a^V2.0092^ea^.  nissayabhāvato upari āropetvā vahantaṃ viya paccupatiṭṭhatīti ^b^ubbahanapaccupaṭṭhānaṃ^eb^.  sesaṃ heṭṭhā vuttanayameva. <br/><br/>[03] 441^b^.^eb^ abhikkamo ādi yesaṃ te abhikkamādī. ādi-saddena paṭikkamasamiñjanapasāraṇaukkhepanāvekkhepanādikā  sabbā kiriyā pariggayhati. tesaṃ abhikkamādīnaṃ pavattakaṃ cittaṃ samuṭṭhānaṃ  yassā sā ^b^abhikkamādippavattakacittasamuṭṭhānā,^eb^ vāyodhātu. tassā yaṃ sahajarūpakāyassa  thambhanasandhāraṇacalanasaṅkhātaṃ kiccaṃ, tassa sahakārīkāraṇabhūto ākāraviseso kāyaviññatti  nāmāti dassento āha ^b^``abhikkamādi...pe0... kāyaviññattī''^eb^ti.<br/><br/>[03] kassa pana ākāravikāroti? sāmatthiyato vāyodhātuadhikānaṃ cittajamahābhūtānaṃ.  kiṃ taṃ sāmatthiyaṃ? cittajatā, upādāyarūpatā ca. atha vā vāyodhātuyā ākāravikāro  sahaja...pe0... paccayoti sambandhitabbaṃ. yadi evaṃ viññattiyā upādāyarūpabhāvo na  yujjati. na hi upādāyarūpaṃ ekabhūtasannissayaṃ atthi. ``catunnaṃ mahābhūtānaṃ upādāyarūpa''nti  hi vuttaṃ, nāyaṃ doso catunnaṃ vikāro catūsu ekassāpi hoti catusādhāraṇadhanaṃ  viya. vāyodhātuadhikatāya ca kalāpassa ``vāyodhātuyā''ti vacanaṃ na virujjhati.  evaṃ adhikatā ca sāmatthiyato, na pamāṇato. aññathā hi avinibbhogavuttitā na yujjeyya.  vāyodhātuyā evāti keci. tesaṃ matena viññattiyā upādāyarūpatā durupapādā. na  hi ekassa vikāro catunnaṃ hoti. sā panāyaṃ hatthacalanādīsu phandamānavaṇṇaggahaṇānantaramaviññāyamānantarena  manodvārajavanena gayhati. phandamānavaṇṇavinimutto koci vikāro atthi. tassa ca  taggahaṇānantaraṃ gahaṇaṃ hotīti kathametaṃ viññāyatīti adhippāyaggahaṇato. na hi viññattivikārarahitesu  rukkhacalanādīsu ``idamesa kāreti maññe''ti adhippāyaggahaṇaṃ ^a^M2.0099^ea^ diṭṭhaṃ,  hatthacalanādīsu pana diṭṭhaṃ. tasmā phandamānavaṇṇavinimutto koci vikāro atthi adhippāyassa  ñāpakoti viññāyati. ñāpako ca hetu ñāpetabbamatthaṃ sayaṃ gahito eva ñāpeti,  na vijjamānatāmattenāti vaṇṇaggahaṇānantaraṃ vikāraggahaṇampi anumānato viññāyati. tathā  hi vadanti -- <br/><br/>[21] ``visayattamanāpannā, saddā nevatthabodhakā. <br/><br/>[22] na sattāmattato atthe, te aññātā pakāsakā''ti..<br/><br/>[03] yadi ^a^V2.0093^ea^ vikāraggahaṇameva kāraṇaṃ adhippāyaggahaṇassa, kasmā aggahitasaṅketānaṃ adhippāyaggahaṇaṃ  na hotīti? na kevalaṃ vikāraggahaṇameva adhippāyaggahaṇassa kāraṇaṃ, atha kho purimasiddhasambandhaggahaṇañca  imassa upanissayoti daṭṭhabbaṃ. thambhanasandhāraṇacalanāni viññattivikārasahitāya vāyodhātuyā  hontīti vuttaṃ. kiṃ sabbāva vāyodhātū sabbāni tāni karontīti? nayidamevaṃ.  sattamajavanasambhūtā hi vāyodhātu purimajavanasambhūtā vāyodhātuyo upathambhakapaccaye labhitvā  desantaruppattihetubhāvena calayati cittajarūpaṃ, na itarā. itarā pana santhambhanasandhāraṇamattaṃ  karontiyo tassā upakārāya honti. desantaruppatti eva calananti nimitte ca kattubhāvo  samāropitoti daṭṭhabbaṃ. aññathā dhammānaṃ abyāpāratā, khaṇikatā ca na siyā. sattahi  yugehi ākaḍḍhitabbasakaṭamettha ^b^aṭṭhakathāyaṃ^eb^ nidassitaṃ. cittajarūpe pana calante taṃsambandhatāya  utukammāhārajarūpampi calati nadīsote pakkhittasukkhagomayapiṇḍaṃ viya phandamānavaṇṇaggahaṇānantaraṃ  viññattiggahaṇassa vuttattā. kiṃ calanakarā eva vāyodhātu viññattivikārasahitāti?  nayidamevaṃ, tathā calayitumasakkuṇantiyopi thambhanasandhāraṇamattakarā paṭhamajavanādisambhūtāpi  vāyodhātuyo viññattivikārasahitā evāti gahetabbaṃ. yena disābhāgenāyaṃ abhikkamādiṃ  pavattetukāmo, tadabhimukhavikārasabbhāvato. adhippāyasahabhāvī hi vikāro viññatti.  evañca katvā manodvārāvajjanassāpi viññattisamuṭṭhāpakavacanaṃ suṭṭhu yujjati. yathāvuttavikāraggahaṇamukhena  taṃsamaṅgino adhippāyo viññāyatīti vuttaṃ ^b^``adhippāyappakāsanarasā''^eb^ti.<br/><br/>[03] kāyavipphandanassa ^a^M2.0100^ea^ hetubhūtāya vāyodhātuyā vikārabhāvato pariyāyena viññatti  ^b^kāyavipphandanahetubhāvapaccupaṭṭhānā^eb^ vuttā. ^b^cittasamuṭṭhānavāyodhātupadaṭṭhānā^eb^ti ca  vāyodhātuyā kiccādhikatāya vuttaṃ. ^b^kāyavipphandanena adhippāyaviññāpanahetuttā^eb^ti  kāyavipphandanena karaṇabhūtena adhippāyassa viññāpanahetubhāvato kāyaviññattīti vuccatīti  sambandho. ayañhettha attho -- viññāpetīti viññatti. kiṃ viññāpeti? adhippāyaṃ.  kena? kāyena. kīdisena? vipphandamānenāti. dutiyanaye pana yathāvuttena kāyena  viññāyatīti ^b^kāyaviññatti^eb^. sesaṃ vuttanayameva.<br/><br/>[03] atthāvabodhanasamattho vacīviseso ^b^vacībhedo^eb^. tena vāyuvanappatinadīghosādiṃ nivatteti.  tassa pavattakaṃ cittaṃ samuṭṭhānaṃ yassā sā ^b^vacībhedappavattakacittasamuṭṭhānā,^eb^ pathavīdhātu.  tassā yaṃ upādinnasaṅkhātassa ^a^V2.0094^ea^ akkharuppattiṭṭhānassa ghaṭṭanasaññitaṃ kiccaṃ, tassa sahakārīkāraṇabhūto  ākāraviseso vacīviññatti nāmāti dassento āha ^b^``vacībhe...pe0... vacīviññattī''^eb^ti.<br/><br/>[03] idāni ``kassa pana ākāravikāro''tiādi kāyaviññattiyaṃ vuttanayeneva veditabbaṃ.  ayaṃ pana viseso -- yathā tattha ``phandamānavaṇṇaggahaṇānantara''nti vuttaṃ, evamidha ``suyyamānasaddasavanānantara''nti  yojetabbaṃ. idha ca thambhanādīnaṃ abhāvato ``sattamajavanasambhūtā''tiādinayo na labbhati.  ghaṭṭanena hi saddhiṃ saddo uppajjati. ghaṭṭanañca paṭhamajavanādīsupi labbhateva. ^b^ghaṭṭanaṃ^eb^  paccayavasena bhūtakalāpānaṃ aññamaññaṃ āsannataruppādo. ^b^calanaṃ^eb^ ekassāpi desantaruppādaparamparatāti  ayametesaṃ viseso. yathā ca vāyodhātuyā calanaṃ kiccaṃ, evaṃ pathavīdhātuyā ghaṭṭanaṃ.  tenevāha ^b^``pathavīdhātuyā upādinnaghaṭṭanassa paccayo''^eb^ti. sesaṃ vuttanayameva. ^b^yathā  hī^eb^tiādi kāyavacīviññattīnaṃ anumānavasena gahetabbabhāvavibhāvanaṃ. ^b^yathā hi ussāpetvā  baddhagosīsādi^eb^rūpāni disvā tadanantarappavattāya aviññāyamānantarāya manodvāravīthiyā gosīsādīnaṃ  udakasahacārippakārasaññāṇākāraṃ gahetvā udakaggahaṇaṃ hoti, evaṃ vipphandamānasamuccāriyamānavaṇṇasadde  gahetvā tadanantarapavattāya aviññāyamānantarāya manodvāravīthiyā purimasiddhasambandhagahaṇūpanissayasahitāya  sādhippāyavikāraggahaṇaṃ hoti. <br/><br/>[03] 442^b^.^eb^ rūpāni ^a^M2.0101^ea^ paricchindati, sayaṃ vā tehi paricchijjati, rūpānaṃ vā  paricchedamattaṃ rūpaparicchedo, taṃ lakkhaṇaṃ etissāti ^b^rūpaparicchedalakkhaṇā^eb^. ayaṃ hi  ākāsadhātu taṃ taṃ rūpakalāpaṃ paricchindantī viya hoti. tenāha ^b^``rūpapariyantappakāsanarasā''^eb^ti.  atthato pana yasmā rūpānaṃ paricchedamattaṃ hutvā gayhati, tasmā vuttaṃ ^b^``rūpamariyādapaccupaṭṭhānā''^eb^ti.  yasmiṃ kalāpe bhūtānaṃ paricchedo, teheva ^b^asamphuṭṭhabhāvapaccupaṭṭhānā^eb^. vijjamānepi  hi kalāpantarabhūtānaṃ kalāpantarabhūtehi samphuṭṭhabhāve taṃtaṃbhūtavivittatā rūpapariyanto  ākāsoti yesaṃ so paricchedo, tehi so asamphuṭṭhova. aññathā paricchinnatā na  siyā tesaṃ bhūtānaṃ byāpibhāvāpattito. abyāpitā hi asamphuṭṭhatā. tenāha bhagavā  ``asamphuṭṭhaṃ catūhi mahābhūtehī''ti (dha0 sa0 637, 724). kaṇṇacchiddamukhavivarādivasena  ca ^b^chiddavivarabhāvapaccupaṭṭhānā vā^eb^. yesaṃ rūpānaṃ paricchedo, tattheva tesaṃ paricchedabhāvena  labbhatīti vuttaṃ ^b^``paricchinnarūpapadaṭṭhānā''^eb^ti. ^b^``yāya paricchinnesū''^eb^tiādinā  ākāsadhātuyā taṃtaṃkalāpānaṃ kalāpantarehi asaṅkarakāraṇataṃ dasseti.   <br/><br/>[03] 443^b^.^eb^ ^b^adandhatā^eb^ti ^a^V2.0095^ea^ agarutā. ^b^vinodanaṃ^eb^ vikkhipanaṃ, apanayananti attho. ^b^athaddhatā^eb^ti  akathinatā. attano mudubhāveneva sabbakiriyāsu ^b^avirodhitā^eb^. mudu hi katthaci  na virujjhati. tīsupi ṭhānesu paṭipakkhe ^b^a^eb^-kāro dandhatādihetūnaṃ paṭipakkhasamuṭṭhānattā  lahutādīnanti keci. apare pana ``sattāpaṭisedhe''ti vadanti. sarīrena kattabbakiriyānaṃ  anukūlatāsaṅkhātakammaññabhāvo lakkhaṇaṃ etissāti ^b^sarīrakiriyānukūlakammaññabhāvalakkhaṇā^eb^.  akammaññaṃ dubbalaṃ nāma hotīti kammaññatā ^b^adubbalabhāvapaccupaṭṭhānā^eb^ vuttā.<br/><br/>[03] lahutādīnaṃ aññamaññāvijahanena duviññeyyanānattatā vuttāti taṃtaṃvikārādhikarūpehi  taṃnānattappakāsanatthaṃ ^b^``evaṃ santepī''^eb^ti vuttaṃ. ^b^dhātukkhobho^eb^ vātapittasemhapakopo,  rasādidhātūnaṃ vā vikārāvatthā. dvidhā vuttopi atthato pathavīdhātuādīnaṃ dhātūnaṃyeva  vikāroti daṭṭhabbo. ^b^paṭipakkhapaccayā^eb^ sappāyautuāhārāvikkhittacittatā. te ca  taṃtaṃvikārassa visesapaccayabhāvato vuttā, avisesena pana ^a^M2.0102^ea^ sabbe sabbesaṃ  paccayā. yato nesaṃ aññamaññāvijahanaṃ, iddhivaḷañjanādīsu viya vasavattanaṃ ^b^maddavappakāro.  suparimadditacammasudhantasuvaṇṇa^eb^gahaṇañcettha mudukammaññasadisarūpanidassanamattaṃ, na taṃ  idha adhippetaṃ mudutākammaññatāsabbhāvato. na hi anindriyabaddharūpasantāne lahutādīni  sambhavanti, indriyabaddhepi rūpabhave na santi dandhattakarādidhātukkhobhābhāvato. sati hi  tādise dhātukkhobhe tappaṭipakkhapaccayasamuṭṭhānāhi lahutādīhi bhavitabbanti keci, taṃ  akāraṇaṃ. na hi vūpasametabbapaccanīkāpekkho tabbirodhidhammasamuppādo, tathā sati sahetukakiriyacittuppādesu  kāyalahutādīnaṃ abhāvova siyā. kasmā pana kammajarūpesu lahutādayo na hontīti?  paccuppannapaccayāpekkhattā. aññathā sabbadābhāvīhi lahutādīhi bhavitabbaṃ siyāti. <br/><br/>[03] 444^b^.^eb^ ādi cayo, īsaṃ vā cayoti ācayo, yathāpaccayaṃ tato tato āgatassa viya cayoti  vā ācayo, tadubhayaṃ ekajjhaṃ gahetvā ācayo lakkhaṇaṃ etassāti ^b^ācayalakkhaṇo. rūpassa  upacayo^eb^ paṭhamuppādo, vaḍḍhi ca ``upaññattaṃ upasitta''ntiādīsu viya upa-saddassa paṭhamūpariatthassa  nidassanato. ^b^pubbantato^eb^ti pubbakoṭṭhāsato, anāgatabhāvatoti attho. uppajjamāne rūpadhamme  uppādo anāgatakkhaṇato ummujjāpento viya hotīti vuttaṃ ^b^``ummujjāpanaraso''^eb^ti.  tathā so ``ime rūpadhammā''ti niyyātento viya gayhatīti āha ^b^``niyyātanapaccupaṭṭhāno''^eb^ti.  ^b^paripuṇṇabhāvapaccupaṭṭhānatā^eb^ ``uparicayo upacayo''ti imassa atthassa vasena ^a^V2.0096^ea^ veditabbā.  ^b^pavattilakkhaṇā^eb^ti rūpānaṃ pavattananti lakkhitabbā. ^b^anuppabandhanarasā^eb^ti pubbāparavasena  anu anu pabandhanakiccā. tato eva anupacchedavasena gahetabbato ^b^anupacchedapaccupaṭṭhānā^eb^.<br/><br/>[03] ^b^ubhayampī^eb^ti upacayo santatīti ubhayampi. ^b^jātirūpassevā^eb^ti rūpuppādasseva ^b^adhivacanaṃ^eb^.  yadi evaṃ kasmā vibhajja vuttāti āha ^b^``ākāranānattato''^eb^ti, jātirūpassa pavattiākārabhedatoti  attho. veneyyavasena vibhajjakathane kāraṇaṃ parato āvi bhavissati. kathaṃ panetaṃ  viññātabbaṃ, pavattiākāranānattato jātirūpassa bhedo, na sabhāvatoti ^a^M2.0103^ea^?  niddesatoti dassento ^b^``yasmā panā''^eb^tiādimāha. tattha ^b^yo āyatanāna^eb^nti yo aḍḍhekādasannaṃ  rūpāyatanānaṃ ādicayattā ^b^``ācayo''^eb^ti vutto. ^b^so^eb^ eva ^b^upacayo^eb^ paṭhamuppādabhāvato  upa-saddo paṭhamatthoti katvā. ^b^yo^eb^ pana tattheva uppajjamānānaṃ upari cayattā ^b^upacayo,  sā^eb^ eva ^b^santati^eb^ anupabandhavasena uppattibhāvato. atha vā ^b^yo āyatanānaṃ ācayo^eb^ paṭhamabhāvena  upalakkhito uppādo, so pana tattheva uppajjamānānaṃ upari cayattā ^b^upacayo,^eb^ vaḍḍhīti  attho. upacayo vaḍḍhibhāvena upalakkhito uppādo, ^b^sā^eb^ eva ^b^santati^eb^ pabandhākārena  uppattibhāvato. tenāha ^b^``aṭṭhakathāyampī''^eb^tiādi.<br/><br/>[03] tattha ^b^evaṃ kiṃ kathita^eb^nti ``yo āyatanānaṃ ācayo''tiādinā (dha0 sa0 641) niddesena  kiṃ atthajātaṃ kathitaṃ hoti? āyatanena ācayo kathito. ācayupacayasantatiyo hi nibbattibhāvena  ācayo evāti āyatanehi ācayādīnaṃ pakāsitattā tehi ācayo kathito. āyatanānaṃ  ācayādivacaneneva ācayasabhāvāni uppādadhammāni āyatanānīti ācayena taṃpakatikaṃ  āyatanaṃ kathitaṃ. lakkhaṇañhi uppādo, na rūparūpanti.<br/><br/>[03] ^b^rūpaparipāko^eb^ rūpadhammānaṃ jiṇṇatā. ^b^upanayanarasā^eb^ti bhaṅgupanayanakiccā. ^b^sabhāvānapagamepī^eb^ti  kakkhaḷatādisabhāvassa avigamepi. ṭhitikkhaṇe hi jarā, na ca tadā dhammo sabhāvaṃ vijahati  nāma. ^b^navabhāvo^eb^ uppādāvatthā, tassa apagamabhāvena gayhatīti āha ^b^``navabhāvāpagamapaccupaṭṭhānā''^eb^ti.  ^b^``arūpadhammāna''^eb^nti idaṃ tesaṃ jarāya suṭṭhu paṭicchannatāya vuttaṃ. rūpadhammānampi  hi khaṇikajarā paṭicchannā eva, yā avīcijarātipi vuccati. ^b^esa vikāro^eb^ti khaṇḍiccādivikāramāha.  so hi arūpadhammesu na labbhati. yā avīcijarā nāma, tassāpi ^a^V2.0097^ea^ esa vikāro natthīti  sambandhitabbaṃ. natthi etissā jarāya vīcīti ^b^avīcijarā,^eb^ navabhāvato duviññeyyantarajarāti  attho.<br/><br/>[03] parito sabbaso ``bhijjana''nti lakkhitabbāti ^b^paribhedalakkhaṇā^eb^. niccaṃ nāma dhuvaṃ, rūpaṃ  pana khaṇabhaṅgitāya yena bhaṅgena na niccanti aniccaṃ, so aniccassa bhāvoti ^b^aniccatā^eb^.  sā pana yasmā ṭhitippattaṃ rūpaṃ vināsabhāvena ^a^M2.0104^ea^ saṃsīdantī viya hotīti  vuttaṃ ^b^``saṃsīdanarasā''^eb^ti. yasmā ca sā rūpadhammānaṃ bhaṅgabhāvato khayavayākāreneva gayhati,  tasmā vuttaṃ ^b^``khayavayapaccupaṭṭhānā''^eb^ti. <br/><br/>[03] 445^b^.^eb^ ^b^ojālakkhaṇo^eb^ti ettha aṅgamaṅgānusārino rasassa sāro upathambhabalakaro bhūtanissito  eko viseso ojā. kabaḷaṃ karīyatīti ^b^kabaḷīkāro^eb^. āharīyatīti ^b^āhāro,^eb^  kabaḷaṃ katvā ajjhoharīyatīti attho. idaṃ pana savatthukaṃ ojaṃ dassetuṃ vuttaṃ.  bāhiraṃ āhāraṃ paccayaṃ labhitvā eva ajjhattikāhāro rūpaṃ uppādeti, so pana rūpaṃ  āharatīti āhāro. tenāha ^b^``rūpāharaṇaraso''^eb^ti. tato eva ojaṭṭhamakarūpuppādanena  imassa kāyassa ^b^upathambhanapaccupaṭṭhāno^eb^. ojāya rūpāharaṇakiccaṃ bāhirādhīnanti āha  ^b^``āharitabbavatthupadaṭṭhāno''^eb^ti. <br/><br/>[03] 446^b^.^eb^ ^b^balarūpa^eb^ntiādīsu imasmiṃ kāye balaṃ nāma atthi, sambhavo nāma atthi, rogo  nāma atthi, ``jāti sañjātī''ti (vibha0 191) vacanato jāti nāma atthi, tehipi  catūhi mahābhūtehi vinā abhāvato upādāyarūpehi bhavitabbanti adhippāyo. ^b^ekaccāna^eb^nti  abhayagirivāsīnaṃ. ^b^paṭikkhitta^eb^nti ettha evaṃ paṭikkhepo veditabbo -- middhaṃ rūpameva  na hoti nīvaraṇesu desitattā. yassa hi nīvaraṇesu desanā, taṃ na rūpaṃ yathā kāmacchando.  siyā panetaṃ duvidhaṃ middhaṃ rūpaṃ, arūpañcāti. tattha yaṃ arūpaṃ, taṃ nīvaraṇesu desitaṃ  ``na rūpa''nti? taṃ na, visesavacanābhāvato. na hi visesetvā middhaṃ nīvaraṇesu desitaṃ,  tasmā middhassa duvidhataṃ parikappetvāpi na sakkā nīvaraṇabhāvaṃ nivattetuṃ. sakkā  hi vattuṃ ``yaṃ taṃ arūpato aññaṃ middhaṃ parikappitaṃ, tampi nīvaraṇaṃ middhasabhāvattā  itaraṃ middhaṃ viyā''ti.<br/><br/>[03] bhavatu ^a^V2.0098^ea^ nīvaraṇaṃ, ko virodhoti ce? nīvaraṇañca pahātabbaṃ. pañca nīvaraṇe pahāya ``addhā  munīsi sambuddho, natthi nīvaraṇā tavā''ti (su0 ni0 546) vacanato. appahātabbañca rūpaṃ  ``katame dhammā neva dassanena na bhāvanāya pahātabbā? catūsu bhūmīsu kusalaṃ, catūsu  bhūmīsu vipāko, tīsu bhūmīsu kiriyābyākataṃ, rūpañca nibbānañca. ime dhammā  neva dassanena na bhāvanāya pahātabbā''ti ^a^M2.0105^ea^ (dha0 sa0 1407) vacanato. na  cettha tadārammaṇakilesappahānaṃ adhippetaṃ ``rūpaṃ, bhikkhave, na tumhākaṃ, taṃ pajahathā''tiādīsu  (saṃ0 ni0  3.34) viya kāmacchandādīnaṃ tathā pahānassa anadhippetattā. tasmā na middhaṃ  rūpaṃ. yadi middhassa rūpabhāvaṃ na sampaṭicchatha, kathaṃ bhagavato niddā. middhañhi ``niddāpacalāyikā''tiādinā  vibhaṅge vibhattattā niddāti? na middhaṃ niddā, niddāhetubhāvato pana taṃ ``niddā''ti  vibhattaṃ yathā itthiliṅgādi. evampi niddāhetuno middhassa abhāvato kathaṃ bhagavato niddāti?  niddā bhagavato sarīragilāniyā, na middhena. sā ca natthīti na sakkā vattuṃ ``piṭṭhi me  āgilāyati, tamahaṃ āyamissāmī''ti (ma0 ni0 2.22) vacanato. na cettha evamavadhāraṇaṃ  middhameva niddāhetūti, niddāhetu eva middhanti evamavadhāraṇā. tasmā aññopi atthi  niddāhetu, ko pana soti? sarīragilāniyā. tena vuttaṃ ``niddā bhagavato sarīragilāniyā,  na middhenā''ti.<br/><br/>[03] niddā ca bhagavato natthīti na sakkā vattuṃ ``abhijānāmi kho panāhaṃ aggivessana...pe0...  divā supitā''ti (ma0 ni0 1.387) vacanato. itopi na middhaṃ rūpaṃ sampayogavacanato.  vuttañhi ``thinamiddhanīvaraṇaṃ avijjānīvaraṇena nīvaraṇañceva nīvaraṇasampayuttañcā''tiādi  (dha0 sa0 1176). na cettha yathālābhabhavanaṃ? sakkā paccetuṃ ``sakkharakathalikampi macchagumbampi  carantampi tiṭṭhantampī''tiādi (dī0 ni0 1.249) viya appasiddhatāya rūpabhāvassa. siddhe  hi tassa rūpabhāve sambhavato yathālābhapaccayo yujjeyyāti. itopi na rūpaṃ middhaṃ āruppesu  uppajjanato. vuttampi cetaṃ ``nīvaraṇaṃ dhammaṃ paṭicca nīvaraṇo dhammo uppajjati napurejātapaccayā''ti  (paṭṭhā0 3.8.8) imassa vibhaṅge ``āruppe kāmacchandanīvaraṇaṃ paṭicca thinamiddhanīvaraṇaṃ  uddhaccanīvaraṇaṃ avijjānīvaraṇaṃ uppajjatī''ti vitthāro. tasmā ``na middhaṃ rūpa''nti  yaṃ aṭṭhakathāsu paṭikkhittaṃ, taṃ supaṭikkhittameva.<br/><br/>[03] ^b^itaresū^eb^ti ^a^V2.0099^ea^ balarūpādīsu. kammasamuṭṭhānassāpi rogassa visabhāgapaccayasamuppanno dhātukkhobho  āsannakāraṇaṃ, pageva itarassa. so ca atthato rūpadhammānaṃ vikārāvatthāṭhitibhaṅgakkhaṇesu  eva siyāti vuttaṃ ^b^``rogarūpaṃ jaratāaniccatāgahaṇena gahitamevā''^eb^ti. ^b^upacayasantatigahaṇena  gahitamevā^eb^ti tabbinimuttassa rūpuppādassa abhāvato. upādāvatthāya ^a^M2.0106^ea^ ca  aññā jāti nāma nattheva. sambhavo kāmadhātuyaṃ ekacciyasattānaṃ indriyaparipākapaccayo  āpodhātuyā pavattiākāravisesoti āha ^b^``sambhavarūpaṃ āpodhātuggahaṇena gahitamevā''^eb^ti.  kāyabalaṃ nāma atthato vāyodhātuyā pavattiākāraviseso tassā vipphārabhāvato. yato  naṃ ``pāṇabala''nti vadanti, tenāha ^b^``balarūpaṃ vāyodhātuggahaṇena gahitamevā''^eb^ti.  kasmā pana nesaṃ ayathākkamato paṭikkhepo katoti? ^b^visuṃ natthī^eb^ti katvā anupalabbhamānattā  anādaradassanatthaṃ, middhapaṭikkhepo vā mahāpañhoti paṭhamaṃ kato. tadanusārena paṭilomanayena  itaresampi abhāvo vuttoti veditabbaṃ.<br/><br/>[03] ^b^``itī''^eb^ti idaṃ ^b^``aṭṭhavīsatividha''^eb^nti iminā sambandhitabbaṃ, iminā vuttakkamena  aṭṭhavīsatividhaṃ hotīti. so ca kho pāḷiyaṃ āgatanayenevāti anūnatā veditabbā.  anadhikabhāvo pana dassito eva. <br/><br/>[03] 447^b^.^eb^ sampayuttadhammarāsi hinoti etena patiṭṭhahatīhi ^b^hetu,^eb^ mūlaṭṭhena lobhādiko,  alobhādiko ca, tādiso hetu na hotīti ^b^nahetu^eb^. nāssa hetu atthīti ^b^ahetukaṃ,^eb^  sahetukapaṭiyogibhāvato hetunā saha na uppajjatīti attho. ahetukameva hetunā vippayuttatāya  ^b^hetuvippayuttaṃ^eb^. dhammanānattābhāvepi hi saddatthanānattena veneyyavasena dukantaradesanā  hotīti dukapadavasena cetaṃ vuttaṃ. paccayādhīnavuttitāya saha paccayenāti ^b^sappaccayaṃ^eb^.  attano paccayehi loke niyuttaṃ, viditanti vā ^b^lokiyaṃ^eb^. ā bhavaggaṃ, ā  gotrabhuṃ vā savantīti āsavā, saha āsavehīti ^b^sāsavaṃ,^eb^ āsavehi ālambitabbanti  attho. ādisaddena saṃyojanīyaṃ oghanīyaṃ yoganīyaṃ nīvaraṇīyaṃ saṃkilesikaṃ parāmaṭṭhaṃ  acetasikaṃ cittavippayuttaṃ narūpāvacaraṃ nārūpāvacaraṃ nāpariyāpannaṃ aniyataṃ aniyyānikaṃ  aniccanti evamādīnaṃ saṅgaho daṭṭhabbo. <br/><br/>[01] āhito ahaṃ māno etthāti attā, attabhāvo. taṃ attānaṃ adhikicca uddissa pavattā  ajjhattā ^a^V2.0100^ea^, indriyabaddhadhammā, tesu bhavaṃ ^b^ajjhattikaṃ,^eb^ cakkhādi. aṭṭhakathāyaṃ pana vuttanayena  ajjhattameva ^b^ajjhattikaṃ^eb^ yathā venayikoti ^a^M2.0107^ea^ (a0 ni0  8.11; pārā0 8)  imamatthaṃ sandhāya vuttaṃ ^b^``attabhāvaṃ adhikicca pavattattā ajjhattika''^eb^nti.  ^b^sesaṃ^eb^ tevīsatividhaṃ. ^b^``tato bāhirattā''^eb^ti idaṃ ajjhattikalakkhaṇābhāvato vuttaṃ.  ^b^ghaṭṭanavasenā^eb^ti visayī, visayo ca hutvā saṅghaṭṭanavasena. ^b^sesaṃ^eb^ soḷasavidhaṃ. ^b^viparītattā^eb^ti  ghaṭṭanavasena agahetabbato. ^b^duppaṭivijjhasabhāvattā^eb^ti sukhumabhāvena duviññeyyasabhāvattā.  ñāṇassa āsanne na hotīti ^b^dūre. terasa^eb^ hadayavatthupariyosānāni. ^b^sabhāvenevā^eb^ti  ``rūpassa paricchedo, rūpassa vikāro, rūpassa upacayo''tiādinā aggahetvā attano  sabhāveneva kakkhaḷattādinā ñāṇena paricchijja gahetabbato. ^b^sesaṃ^eb^ dasavidhaṃ. ^b^tabbiparītatāyā^eb^ti  sabhāvena apariggahitabbato. sotādīnampi cakkhuno viya pasannasabhāvattā eva yathāsakaṃ visayaggahaṇapaccayatāti  dassento āha ^b^``cakkhādi...pe0... pasādarūpa''^eb^nti. ^b^viparītattā^eb^ti tabbidhurasabhāvattā.  ^b^adhipatiyaṭṭhenā^eb^ti ettha cakkhādīnaṃ tāva pañcannaṃ cakkhuviññāṇādīsu ādhipateyyaṃ tesaṃ  paṭumandabhāvānuvattanato, itthipurisindriyadvayassa sakicce jīvitindriyassa sahajarūpānupālane.  tadubhayaṃ heṭṭhā vuttameva. ^b^upādinnattā^eb^ti gahitattā. kammanibbattañhi ``mametaṃ  phalaṃ''nti kammunā gahitaṃ viya hoti apaṭikkhepato. <br/><br/>[03] 448^b^.^eb^ ^b^sanidassanakammajādīnaṃ tikāna^eb^nti sanidassanattikassa, kammajādittikānañca.  ^b^oḷārike^eb^ti dvādasavidhe oḷārikarūpe. ^b^rūpa^eb^nti rūpāyatanaṃ. daṭṭhabbabhāvasaṅkhātena  saha nidassanenāti sanidassanaṃ, paṭihananabhāvasaṅkhātena saha paṭighenāti sappaṭighaṃ, sanidassanañca  taṃ sappaṭighañcāti ^b^sanidassanasappaṭighaṃ^eb^. tattha yassa daṭṭhabbabhāvo atthi, taṃ ^b^sanidassanaṃ^eb^.  cakkhuviññāṇagocarabhāvova ^b^daṭṭhabbabhāvo^eb^. tassa rūpāyatanato anaññattepi aññehi dhammehi  rūpāyatanaṃ visesetuṃ aññaṃ viya katvā vuttaṃ ``saha nidassanena sanidassana''nti.  dhammabhāvasāmaññena hi ekībhūtesu dhammesu yo nānattakaro viseso, so añño viya  katvā upacarituṃ yutto. evaṃ hi atthavisesāvabodho hotīti. yo sayaṃ, nissayavasena  ca sampattānaṃ, asampattānañca paṭimukhabhāvo aññamaññaṃ patanaṃ, so ^b^paṭihananabhāvo,^eb^ yena  byāpārādivikārapaccayantarasahitesu cakkhādīnaṃ ^a^M2.0108^ea^ visayesu vikāruppatti.  ^b^sesaṃ^eb^ ekādasavidhaṃ oḷārikarūpaṃ. tañhi sanidassanattābhāvato ^b^anidassanaṃ,^eb^ vuttanayeneva  ^b^sappaṭighaṃ^eb^. ubhayapaṭikkhepena ^b^anidassanāppaṭighaṃ. kammato jāta^eb^nti ettha yaṃ ekantakammasamuṭṭhānaṃ  aṭṭhindriyāni, hadayañcāti navavidhaṃ rūpaṃ, yañca navavidhe catusamuṭṭhāne kammasamuṭṭhānaṃ  navavidhameva rūpanti ^a^V2.0101^ea^ evaṃ aṭṭhārasavidhampi kammato uppajjanato ^b^kammajaṃ^eb^. yañhi jātañca  yañca jāyati yañca jāyissati, taṃ sabbampi ``kammaja''nti vuccati yathā duddhanti.  ^b^tadaññapaccayajāta^eb^nti kammato aññapaccayato jātaṃ utucittāhārajaṃ. ^b^nakutocijāta^eb^nti  lakkhaṇarūpamāha. viññattidvayaṃ, saddo, ākāsadhātu, lahutādittayaṃ cittasamuṭṭhānāni  avinibbhogarūpānīti etaṃ pañcadasavidhaṃ rūpaṃ ^b^cittajaṃ^eb^. ākāsadhātu, lahutādittayaṃ,  āhārasamuṭṭhānāni avinibbhogarūpānīti etaṃ dvādasavidhaṃ rūpaṃ ^b^āhārajaṃ^eb^. ettha  saddaṃ pakkhipitvā terasavidhaṃ rūpaṃ ututo samuṭṭhitaṃ ^b^utujaṃ^eb^. sesaṃ kammajatike  vuttanayānusāreneva veditabbaṃ. <br/><br/>[03] 449^b^.^eb^ diṭṭhādicatukkavasena, rūparūpādicatukkavasena, vatthādicatukkavasenāti pāṭekkaṃ  catukkasaddo yojetabbo. yaṃ rūpāyatanaṃ adakkhi yaṃ passati yaṃ dakkhissati yaṃ passeyya,  taṃ sabbaṃ ^b^diṭṭhaṃ^eb^ nāma diṭṭhasabhāvānātivattanato yathā duddhanti. esa nayo sesesupi.  ^b^dassanavisayattā^eb^ti cakkhuviññāṇaviññeyyattā. ^b^savanavisayattā^eb^ti sotaviññāṇaviññeyyattā.  ^b^gandharasaphoṭṭhabbattaya^eb^nti gandho raso phoṭṭhabbanti etaṃ tayaṃ. ^b^mutaṃ^eb^ nāma mutvā  patvā gahetabbato. tenāha ^b^``sampattaggāhakaindriyavisayattā''^eb^ti. <br/><br/>[01] kimidaṃ phoṭṭhabbaṃ nāmāti? pathavītejovāyodhātuttayaṃ. kasmā panettha āpodhātu  aggahitā, nanu sītatā phusitvā gayhati, sā ca āpodhātūti? saccaṃ gayhati, na pana  sā āpodhātu. kiñcarahīti? tejodhātu eva. mande hi uṇhabhāve sītabuddhi.  na hi sītaṃ nāma koci guṇo atthi, kevalaṃ pana uṇhabhāvassa mandatāya sītatābhimāno.  kathametaṃ viññātabbanti ce? anavaṭṭhitattā sītabuddhiyā yathā pārāpāre. tathā hi  ghammakāle ātape ṭhitānaṃ chāyaṃ paviṭṭhānaṃ sītabuddhi hoti, tattheva pana pathavīgabbhato  uṭṭhitānaṃ uṇhabuddhi. yadi hi sītatā āpodhātu siyā, ekasmiṃ kalāpe uṇhabhāvena  saddhiṃ upalabbheyya, na ca upalabbhati. tasmā viññāyati na āpodhātu sītatāti ^a^M2.0109^ea^.  idañca bhūtānaṃ avinibbhogavuttitaṃ icchantānaṃ uttaraṃ, anicchantānampi pana catunnaṃ  bhūtānaṃ ekasmiṃ kalāpe kiccadassanena sabhāgavuttitāya sādhitāya uttarameva. ye  pana ``vāyodhātuyā lakkhaṇaṃ sītatā''ti vadanti, tesampi idameva uttaraṃ. yadi hi  vāyodhātu sītatā siyā, ekasmiṃ kalāpe uṇhabhāvena saddhiṃ sītatā upalabbheyya, na  ca upalabbhati. tasmā viññāyati na vāyodhātu sītatāti. yesaṃ pana dravatā āpodhātu,  sā ca phusitvā ^a^V2.0102^ea^ gayhatīti dassanaṃ. te vattabbā ``dravabhāvopi phusīyatīti āyasmantānaṃ  adhimānamattaṃ saṇṭhānaṃ viyā''ti. vuttañhetaṃ purātanehi -- <br/><br/>[21] ``dravatā sahavuttīni, tīṇi bhūtāni samphusaṃ. <br/><br/>[22] `dravataṃ samphusāmī'ti, lokoyamabhimaññati.. <br/><br/>[21] ``phusaṃ bhūtāni saṇṭhānaṃ, manasā gaṇhate yathā. <br/><br/>[22] `paccakkhato phusāmī'ti, ñātabbā dravatā tathā''ti..<br/><br/>[03] ^b^sesa^eb^nti yathāvuttaṃ rūpādisattavidhaṃ rūpaṃ ṭhapetvā avasiṭṭhaṃ ekavīsatividhaṃ rūpaṃ.  ^b^viññāṇassevā^eb^ti manoviññāṇasseva. avadhāraṇena rūpāyatanādīnampi manoviññāṇaviññeyyatte  niyamābhāvato na viññātarūpatāti saṅkarābhāvaṃ dasseti.<br/><br/>[03] ^b^nipphannarūpaṃ panettha rūparūpaṃ nāmā^eb^ti yadettha aṭṭhavīsatividhe rūpe ``nipphanna''nti  vuttaṃ rūpaṃ, tadeva rūpalakkhaṇayogato rūpaṃ. ruppanaṃ rūpaṃ, taṃ etassa atthīti yathā  arisasoti, rūpaguṇayogato vā yathā nīlaguṇayogato nīlaṃ vatthanti. svāyaṃ rūpasaddo ruḷhiyā  ataṃsabhāvepi pavattatīti aparena rūpasaddena visesetvā vuttaṃ ^b^``rūparūpa''^eb^nti yathā  tilatelaṃ, dukkhadukkhanti (visuddhi0 2.539) ca, ruppanasabhāvaṃ rūpanti attho. yadi  evaṃ, ākāsadhātuādīnaṃ kathaṃ rūpabhāvoti? nipphannarūpassa paricchedavikāralakkhaṇabhāvato  taggatikamevāti ``rūpa''ntveva vuccati.<br/><br/>[03] vasanti ettha cittacetasikā pavattantīti ^b^vatthu,^eb^ cittataṃsampayuttānaṃ ādhārabhūtaṃ  rūpaṃ. taṃ pana chabbidhaṃ. tattha hadayarūpaṃ vatthu eva manodhātumanoviññāṇadhātūnaṃ nissayabhāvato.  ^b^na dvāraṃ^eb^ aññanissayānaṃ cakkhādi viya. yathā hi cakkhādīni sampaṭicchanādīnaṃ pavattiyā  dvāraṃ honti, na ^a^M2.0110^ea^ evaṃ hadayavatthu. tena vuttaṃ ^b^``yaṃ panettha hadayarūpaṃ  nāma, taṃ vatthu, na dvāra''^eb^nti. ^b^viññattidvayaṃ dvāraṃ^eb^ kammadvārabhāvato. tannissitassa  cittuppādassa abhāvato ^b^na vatthu. pasādarūpaṃ vatthu ceva^eb^ attasannissitassa  cakkhuviññāṇādikassa, ^b^dvārañca^eb^ aññanissitassa sampaṭicchanādikassa. ^b^sesaṃ^eb^ ekavīsatividhaṃ  rūpaṃ vuttavipariyāyato ^b^neva vatthu na ca dvāraṃ^eb^. <br/><br/>[03] 450^b^.^eb^ ekato ^a^V2.0103^ea^ eva jātaṃ ^b^ekajaṃ^eb^. nanu ca ekato eva paccayato paccayuppannassa uppatti  natthīti? saccaṃ natthi, rūpajanakapaccayesu ekatoti ayamettha adhippāyo. na hi rūpuppatti  rūpajanakato aññaṃ paccayaṃ apekkhati. ^b^dvija^eb^ntiādīsupi eseva nayo. ^b^imesa^eb^nti  imesaṃ pabhedānaṃ ^b^vasena. kammajamevā^eb^ti kammato eva jātaṃ. ^b^cittajamevā^eb^ti etthāpi  eseva nayo. ^b^cittato ca ututo ca jāta^eb^nti kālena cittato, kālena ututoti  evaṃ cittato ca ututo ca jātaṃ daṭṭhabbaṃ. ^b^taṃ dvijaṃ^eb^ dvīhi jātanti. parato dvīsupi  eseva nayo. ^b^saddāyatanamevā^eb^ti ettha yaṃ cittajaṃ saddāyatanaṃ, taṃ saviññattikamevāti  eke. aviññattikopi atthi vitakkavipphārasaddoti porāṇā.<br/><br/>[03] vitakkavipphārasaddo na sotaviññeyyoti hi evaṃ pavattamahāaṭṭhakathāvādaṃ nissāya cittasamuṭṭhānassa  saddassa viññattiyā vināpi uppatti icchitabbā. na hi viññatti ``kāyavācāya viññattī''ti  vacanato asotaviññeyyena saddena saha uppajjati, evaṃ sante cittajenāpi saddanavakena  bhavitabbaṃ. so ca vādo ``saddo ca hoti, na sotaviññeyyo cā''ti viruddhamevetanti  maññamānehi saṅgahakārehi paṭikkhitto. apare pana mahāaṭṭhakathāvādaṃ appaṭikkhipitvā  tassa adhippāyaṃ vaṇṇenti. kathaṃ? ``jivhātālucalanādikaṃ vitakkasamuṭṭhitaṃ viññattisahajameva  sukhumasaddaṃ dibbasotena sutvā ādisatī''ti sutte, paṭṭhāne ca oḷārikaṃ saddaṃ sandhāya  sotaviññāṇassa ārammaṇapaccayabhāvo vuttoti iminā adhippāyena vitakkavipphārasaddassa  asotaviññeyyatā vuttāti. ^b^taṃ^eb^ catujaṃ. ^b^avasesa^eb^nti avinibbhogarūpena saddhiṃ  ākāsadhātumāha.<br/><br/>[03] ^b^lakkhaṇarūpaṃ^eb^ ^a^M2.0111^ea^ ^b^pana nakutocijāta^eb^nti kutocipi paccayato na jātaṃ,  nāpi sayameva jātaṃ paccayehi vinā sayameva jātassa sabbena sabbaṃ abhāvato. kathaṃ panetaṃ  viññātabbaṃ lakkhaṇarūpaṃ na jāyatīti? lakkhaṇābhāvato. uppattimantānaṃ hi rūpāyatanādīnaṃ  jātiādīni lakkhaṇāni vijjanti, na evaṃ jātiādīnaṃ. tasmā viññātabbametaṃ jātiādīni  na jāyantīti. siyā panetaṃ ``jātiādīnaṃ jātiādīni lakkhaṇāni vijjantī''ti?  taṃ na, kasmā? tathā sati anavaṭṭhānāpattito. yadi hi jātiādīni jātiādimantāni  siyuṃ, tānipi jātiādimantāni, tānipi jātiādimantānīti anavaṭṭhānameva āpajjati.  tasmā suṭṭhu vuttaṃ ``jātiādīni ^a^V2.0104^ea^ na jāyantī''ti. tenāha ^b^``na hi uppādassa uppādo  atthi, uppannassa ca paripākabhedamattaṃ itaradvaya''^eb^nti, jarāmaraṇanti attho. <br/><br/>[01] tattha ^b^``uppādo natthī''^eb^ti etena uppādassa jarāmaraṇābhāvamāha. asati uppāde  kuto jarāmaraṇanti ^b^matta^eb^ggahaṇena jarāmaraṇassa uppādābhāvampi. yadi evaṃ jātiyā  kutoci jātatāvacanaṃ kathanti āha ^b^``yampī''^eb^tiādi. tattha ^b^kiccānubhāvakkhaṇe  diṭṭhattā^eb^ti ye te cittādayo rūpāyatanādīnaṃ rūpānaṃ janakapaccayā, tesaṃ taduppādanaṃ  pati anuparatabyāpārānaṃ yo so paccayabhāvūpalakkhaṇīyo kiccānubhāvakkhaṇo, tadā jāyamānānaṃ  rūpāyatanādīnaṃ dhammānaṃ vikārabhāvena upalabbhamānataṃ sandhāya veneyyapuggalavasena jātiyā  kutoci paccayato jātattaṃ pāḷiyaṃ anuññātaṃ yathā taṃ cittasamuṭṭhānatādi viññattiādīnaṃ.  ayañhettha saṅkhepattho -- yehi paccayadhammehi rūpādayo uppajjeyyuṃ, tesaṃ paccayabhāvūpagamanakkhaṇe  upalabbhamānā rūpādayo tato pure, pacchā ca anupalabbhamānā tato uppajjantīti viññāyanti,  evaṃ jātipi veditabbā. yadi evaṃ nippariyāyato jātiyā kutoci jātatā siddhā,  atha kasmā veneyyapuggalavasenāti vuttanti? nayidamevaṃ jāyamānadhammavikārabhāvena upalabbhamānattā.  yadi hi dhammo viya upalabbheyya jāti, nippariyāyova tassā kutoci jātabhāvo, na  evamupalabbhati, atha kho vikārabhāvena. tasmā vuttaṃ ``veneyyapuggalavasenā''ti.<br/><br/>[03] tadā kira sotūnaṃ evaṃ cittaṃ uppannaṃ ``ayaṃ jāti sabbesaṃ dhammānaṃ pabhavo, sayañca  na kutoci jāyati yathā taṃ pakativādīnaṃ pakatī''ti, taṃ ^a^M2.0112^ea^ nesaṃ micchāgāhaṃ  vidhamento satthā ``upacayo santatī''ti dvidhā bhinditvā kutoci paccayato jātañca  katvā desesi, na pana jarāmaraṇaṃ paccayadhammānaṃ kiccānubhāvakkhaṇe adassanato. yadi  evaṃ kathaṃ ``jarāmaraṇaṃ paṭiccasamuppanna''nti (saṃ0 ni0  2.20) vuttaṃ? yasmā  paṭiccasamuppannānaṃ dhammānaṃ paripākabhaṅgatāya tesu santesu honti, na asantesu. na  hi ajātaṃ paripaccati, bhijjati vā, tasmā taṃ jātipaccayataṃ sandhāya ``jarāmaraṇaṃ  paṭiccasamuppanna''nti (saṃ0 ni0  2.20) pariyāyena suttesu vuttaṃ. yo panettha  kāmabhavādīsu kammādinā paccayena yonivibhāgato paṭisandhiyaṃ, pavattiyañca rūpadhammānaṃ  pavattibhedo vattabbo, so parato paṭiccasamuppādakathāyaṃ āvi bhavissatīti na vuttoti  daṭṭhabbo. <br/><br/>[06] iti rūpakkhandhe vitthārakathāmukhavaṇṇanā. 


volume: 151
item: 12
title:
  paññāpabhedakathāvaṇṇanā^paññābhūmimūlasarīravavatthānavaṇṇanā^rūpakkhandhakathāvaṇṇanā^viññāṇakkhandhakathāvaṇṇanā^

content:
  [03] 451^b^.^eb^ ^b^yaṃ^eb^ ^a^V2.0105^ea^ ^b^kiñcī^eb^ti anavasesapariyādānadīpakena padadvayena vedayitassa bahubhedataṃ dassento  vuccamānaṃ rāsaṭṭhaṃ ulliṅgeti. vedayitaṃ ārammaṇarasānubhavanaṃ lakkhaṇaṃ etassāti ^b^vedayitalakkhaṇaṃ.  sabbaṃ taṃ^eb^ dhammajātanti adhippāyo, pubbe vā rūpakkhandhakathāyaṃ vuttaṃ adhikārato  ānetvā sambandhitabbaṃ. ^b^ekato katvā^eb^ti atītādibhedabhinnaṃ sabbaṃ taṃ buddhiyā ekato  katvā. evañhi rāsaṭṭhassa sambhavo. nīlādibhedassa ārammaṇassa sañjānanaṃ, ``nīlaṃ pītaṃ  dīghaṃ rassa''nti (dha0 sa0 615) ca ādinā saññuppādavasena jānanaṃ gahaṇaṃ lakkhaṇaṃ etassāti  ^b^sañjānanalakkhaṇaṃ. abhisaṅkharaṇaṃ^eb^ āyūhanaṃ byāpārāpatti, abhisandahanaṃ vā, ubhayathāpi cetanāpadhānatāya  saṅkhārakkhandhassa evaṃ vuttaṃ ^b^``abhisaṅkharaṇalakkhaṇa''^eb^nti. tathā hi ^b^suttantabhājanīye^eb^  saṅkhārakkhandhaṃ vibhajantena bhagavatā ``cakkhusamphassajā cetanā''tiādinā (vibha0 21) cetanāva  vibhattā. minitabbavatthuṃ nāḷiyā minamāno puriso viya yena sañjānanākāravisiṭṭhena  ākārena visayaṃ gaṇhāti, taṃ ārammaṇūpaladdhisaṅkhātaṃ vijānanaṃ lakkhaṇaṃ etassāti ^b^vijānanalakkhaṇaṃ^eb^.  itare vedanākkhandhādayo suviññeyyā hontīti viññāṇena ekuppādādibhāvato, samānajātiādivibhāgato  ca.<br/><br/>[03] attanā ^a^M2.0113^ea^ ``vijānanalakkhaṇa''nti vuttamatthaṃ suttena samatthetuṃ ^b^``yaṃ kiñcī''^eb^tiādi  vuttaṃ. yathāpaccayaṃ pavattimattametaṃ, yadidaṃ sabhāvadhammoti dassetuṃ ^b^``vijānanalakkhaṇa''^eb^nti  bhāvasādhanavasena vuttaṃ. dhammasabhāvā vinimutto koci kattā nāma natthīti tasseva  kattubhāvaṃ dassetuṃ ^b^``vijānātī''^eb^ti vuttaṃ. yaṃ vijānanaṭṭhena viññāṇaṃ, tadeva  cintanādiatthena ^b^cittaṃ,^eb^ mananaṭṭhena ^b^mano^eb^ti pariyāyatopi naṃ bodheti. ettāvatā  ca khandhato, bhedato, pariyāyato ca viññāṇaṃ vibhāvitaṃ hoti. <br/><br/>[01] jāyanti ettha visadisāpi sadisākārāti ^b^jāti,^eb^ samānākāro. sā panāyaṃ jāti  kāmaṃ anekavidhā nānappakārā, taṃ idhādhippetameva pana dassento ^b^``kusalaṃ,  akusalaṃ, abyākatañcā''^eb^ti āha. tattha kusalaṭṭhena ^b^kusalaṃ^eb^. koyaṃ kusalaṭṭho  nāma? ārogyaṭṭho anavajjaṭṭho sukhavipākaṭṭho. ārogyaṭṭhenāpi hi kusalaṃ vuccati ``kacci  nu bhoto kusala''ntiādīsu (jā0 1.15.146; 2.20.129). anavajjaṭṭhenāpi ``katamo  pana, bhante, kusalo kāyasamācāro? yo kho, mahārāja ^a^V2.0106^ea^, anavajjo kāyasamācāro''tiādīsu  (ma0 ni0 2.361). sukhavipākaṭṭhenāpi ``kusalānaṃ, bhikkhave, dhammānaṃ samādānahetū''tiādīsu  (dī0 ni0 3.80). kusalacittañhi rāgādīnaṃ cetasikarogānaṃ avajjasabhāvānaṃ paṭipakkhabhāvato,  sukhavipākavipaccanato ca arogaṃ, anavajjaṃ, sukhavipākañcāti.<br/><br/>[03] saddatthato pana kucchite pāpadhamme salayati calayati kammeti viddhaṃsetīti ^b^kusalaṃ^eb^.  kucchitena vā ākārena sayantīti kusā, pāpadhammā, te kuse lunāti chindatīti  ^b^kusalaṃ^eb^. kucchitānaṃ vā sānato tanukaraṇato ñāṇaṃ kusaṃ nāma, tena lātabbaṃ  gahetabbaṃ pavattetabbanti ^b^kusalaṃ^eb^. yathā vā kuso ubhayabhāgagataṃ hatthapadesaṃ lunāti,  evamidaṃ uppannānuppannavasena ubhayabhāgagataṃ saṃkilesapakkhaṃ lunāti chindati, tasmā kuso  viya lunātīti ^b^kusalaṃ^eb^. kucchitānaṃ vā sāvajjadhammānaṃ salanato saṃvaraṇato ^b^kusalaṃ^eb^.  kusaladhammavasena hi akusalā pavattinivāraṇena, appavattibhāvāpādanena ca manacchaṭṭhesu  dvāresu appavattiyā saṃvutā pihitā honti. kucchite vā pāpadhamme salayati kampeti  apanetīti ^b^kusalaṃ^eb^. kucchitānaṃ vā pāṇātipātādīnaṃ pāpadhammānaṃ ^a^M2.0114^ea^  sānato nisānato tejanato kusā, dosalobhādayo. dosādīnañhi vasena cetanāya tikkhabhāvappattiyā  pāṇātipātādīnaṃ mahāsāvajjatā, te kuse lunāti chindatīti ^b^kusalaṃ^eb^. kucchitānaṃ  vā sānato antakaraṇato vināsanato kusāni, puññakiriyavasena pavattāni saddhādīni indriyāni,  tehi lātabbaṃ pavattetabbanti ^b^kusalaṃ^eb^. ``ku'' iti vā bhūmi vuccati, adhiṭṭhānabhāvena  taṃsadisassa attano nissayabhūtassa rūpārūpappabandhassa sampati, āyatiñca anudahanena vināsanato  kuṃ siyantīti kusā, rāgādayo, te viya attano nissayassa lavanato chindanato ^b^kusalaṃ^eb^.  payogasampāditā hi kusaladhammā accantameva rūpārūpadhamme appavattikaraṇena samucchindantīti.<br/><br/>[03] na kusalanti ^b^akusalaṃ,^eb^ kusalapaṭipakkhanti attho. na kusalanti hi kusalapaṭikkhepena  akusalapadassa avayavabhedena atthe vuccamāne yathā yaṃ dhammajātaṃ na arogaṃ, na anavajjaṃ,  na sukhavipākaṃ, na ca kosallasambhūtaṃ, taṃ akusalanti ayamattho dassito hoti, evaṃ  yaṃ na kucchitānaṃ salanasabhāvaṃ, na kusānaṃ lavanasabhāvaṃ, na kusena kusehi vā pavattetabbaṃ,  na ca kuso viya lavanakaṃ, taṃ akusalaṃ nāmāti ayampi attho dassito hoti. ettha  ca yasmā kusalaṃ akusalassa ujuvipaccanīkabhūtaṃ, yato cetasikarogapaṭipakkhādibhāvato  arogādipariyāyenapi ^a^V2.0107^ea^ bodhitaṃ, tasmā akusalaṃ pana kusalassa ujuvipaccanīkabhūtanti  vuttaṃ ``kusalapaṭipakkhanti attho''ti. taṃ pana yathākkamaṃ pahāyakapahātabbabhāvenevāti  daṭṭhabbaṃ. <br/><br/>[01] na byākatanti ^b^abyākataṃ,^eb^ kusalākusalabhāvena akathitanti attho. tattha ^b^kusalabhāvo^eb^  anavajjasukhavipākaṭṭho. ^b^akusalabhāvo^eb^ sāvajjadukkhavipākaṭṭho, tadubhayabhāvena avuttanti  vuttaṃ hoti. eteneva arogasarogādibhāvena ca avuttatā vaṇṇitāti daṭṭhabbā. ettha  ca ``kusalaṃ akusala''nti ca vatvā ``abyākata''nti vuttattā kusalākusalabhāveneva  avuttatā viññāyati, na pakārantarena. avuttatā cettha na tathā avattabbatāmattena, atha  kho tadubhayavinimuttasabhāvatāya tesaṃ dhammānanti daṭṭhabbaṃ. tathā hetaṃ ``avipākalakkhaṇa''nti  vuccati. <br/><br/>[03] 452^b^.^eb^ ^b^bhūmibhedato^eb^ti bhavanti ettha dhammāti bhūmi, ṭhānaṃ, avatthā ca. avatthāpi hi  avatthāvantānaṃ pavattiṭṭhānaṃ viya gayhati, evaṃ nesaṃ sukhaggahaṇaṃ hotīti ^a^M2.0115^ea^.  tattha lokiyā bhūmi ṭhānavaseneva veditabbā, lokuttarā avatthāvasena. lokiyā  vā ṭhānāvatthāvasena, lokuttarā avatthāvaseneva. ^b^kāmāvacara^eb^nti ettha vatthukāmo  kilesakāmoti dve kāmā. tesu ^b^vatthukāmo^eb^ visesato pañca kāmaguṇā kāmīyantīti,  ^b^kilesakāmo^eb^ taṇhā kāmetīti. te dvepi sahitā hutvā yattha avacaranti, taṃ  ^b^kāmāvacaraṃ^eb^. kiṃ pana tanti? ekādasavidho kāmabhavo. idaṃ yebhuyyena tattha avacarati  pavattatīti ^b^kāmāvacaraṃ^eb^ ekassa avacarasaddassa lopaṃ katvā. evaṃ ^b^rūpārūpāvacarāni^eb^pi  veditabbāni rūpataṇhā rūpaṃ, arūpataṇhā arūpanti katvā. atha vā kāmataṇhā kāmo  uttarapadalopena, avacarati etthāti avacaraṃ, kāmassa avacaraṃ ^b^kāmāvacaraṃ^eb^. evaṃ ^b^rūpāvacarārūpāvacarāni^eb^pi  veditabbāni. lokato uttaratīti ^b^lokuttaraṃ^eb^ kusalassa adhippetattā. itaraṃ  pana lokato uttiṇṇanti ^b^lokuttaraṃ^eb^. <br/><br/>[01] ^b^somanassupekkhāñāṇasaṅkhārabhedato^eb^ti ettha somanassupekkhābhedo tāva yutto tesaṃ bhinnasabhāvattā,  ñāṇasaṅkhārabhedo pana kathanti? nāyaṃ doso ñāṇasaṅkhārakato bhedoñāṇasaṅkhārabhedo, so ca  tesaṃ bhāvābhāvakatoti katvā. sobhanaṃ mano, sundaraṃ vā mano etassāti sumano,  sumanassa bhāvo somanassaṃ, mānasikasukhā vedanā ruḷhiyā, somanassena uppādato paṭṭhāya  yāva bhaṅgā sahagataṃ pavattaṃ saṃsaṭṭhaṃ, sampayuttanti attho. ^b^somanassasahagatatā^eb^ cassa ārammaṇavasena  veditabbā. iṭṭhārammaṇe hi cittaṃ somanassasahagataṃ hoti. nanu ca iṭṭhārammaṇaṃ lobhassa  vatthu, kathaṃ ^a^V2.0108^ea^ tattha kusalaṃ hotīti? nayidamekantikaṃ iṭṭhepi ābhogādivasena kusalassa  uppajjanato. yassa hi catusampatticakkasamāyogādivasena yonisova ābhogo hoti,  kusalameva ca mayā kattabbanti kusalakaraṇe cittaṃ niyamitaṃ, akusalappavattito ca  nivattetvā kusalakaraṇe eva pariṇāmitaṃ, abhiṇhakaraṇavasena ca samudācaritaṃ, tassa iṭṭhepi  ārammaṇe alobhādisampayuttameva cittaṃ hoti, na lobhādisampayuttaṃ.<br/><br/>[03] ñāṇena ^a^M2.0116^ea^ samaṃ pakārehi yuttanti ^b^ñāṇasampayuttaṃ^eb^. ekuppādādayo  eva cettha pakārāti veditabbā. tattha kammūpapattīndriyaparipākakilesadūrībhāvā  ñāṇasampayuttatāya kāraṇaṃ. yo hi paresaṃ dhammaṃ deseti, anavajjāni sippāyatanakammāyatanavijjaṭṭhānāni  sikkhāpetīti evamādikaṃ paññāsaṃvattaniyaṃ karoti, tassa kammūpanissayavasena kusalacittaṃ  uppajjamānaṃ ñāṇasampayuttaṃ hoti. tathā abyāpajje loke uppannassa upapattiṃ nissāya  ñāṇasampayuttaṃ hoti. vuttañhetaṃ ``tassa tattha sukhino dhammapadā plavanti, dandho,  bhikkhave, satuppādo, atha kho so satto khippaṃyeva visesabhāgī (a0 ni0  4.191)  hotī''ti. tathā paññādasakapattassa indriyaparipākaṃ nissāya kusalaṃ uppajjamānaṃ  ñāṇasampayuttaṃ hoti. yena pana kilesā vikkhambhitā, tassa kilesadūrībhāvaṃ  nissāya ñāṇasampayuttaṃ hoti. vuttampi cetaṃ ``yogā ve jāyate bhūri, ayogā  bhūrisaṅkhayo''ti (dha0 pa0 282). attano vā parassa vā samussāhajanitaṃ cittapayogasaṅkhātaṃ  saṅkharaṇaṃ saṅkhāro, so etassa natthīti ^b^asaṅkhāraṃ^eb^. tena pana saha saṅkhārena pavattatīti  ^b^sasaṅkhāraṃ^eb^. ñāṇena vippayuttaṃ virahitanti ^b^ñāṇavippayuttaṃ. vippayogo^eb^ti cettha  ñāṇassa abhāvo appavattiyevāti daṭṭhabbaṃ. upekkhatīti upekkhā, vedayamānāpi ārammaṇaṃ  ajjhupekkhati majjhattatākārasaṇṭhitattāti attho. atha vā upetā sukhadukkhānaṃ aviruddhā  ikkhā anubhavananti upekkhā. atha vā iṭṭhe ca aniṭṭhe ca ārammaṇe pakkhapātābhāvena upapattito  yuttito ikkhati anubhavatīti upekkhā, tāya sahagatanti ^b^upekkhāsahagataṃ^eb^. sesaṃ sabbaṃ  heṭṭhā vuttanayameva.<br/><br/>[03] evaṃ aṭṭha kāmāvacarakusalacittāni uddisitvā idāni tesaṃ pavattiākāraṃ dassetuṃ  ^b^``yadā hī''^eb^tiādi āraddhaṃ. tattha ^b^paṭiggāhakādisampatti^eb^nti ettha ^b^ādi^eb^-saddena  desakālakalyāṇamittādisampattiṃ saṅgaṇhāti. ^b^aññaṃ vā somanassahetu^eb^nti ettha aññaggahaṇena  saddhābahulatā, visuddhadiṭṭhitā, kusalakiriyāya ānisaṃsadassāvitā, somanassapaṭisandhikatā,  ekādasa ^a^V2.0109^ea^ pītisambojjhaṅgaṭṭhāniyā dhammāti evamādīnaṃ saṅgaho. ^b^ādinayappavatta^eb^nti ettha  ^b^ādi^eb^-saddena na kevalaṃ ``atthi yiṭṭha''ntiādīnaṃ (ma0 ni0 1.441; 2.95) navannaṃyeva  sammādiṭṭhivatthūnaṃ gahaṇaṃ, atha kho dhammavicayasambojjhaṅgaṭṭhāniyādīnampi ^a^M2.0117^ea^ saṅgaho  veditabbo. ^b^purakkhatvā^eb^ti pubbaṅgamaṃ katvā. tañca kho sahajātapubbaṅgamavasena ``manopubbaṅgamā  dhammā''tiādīsu (dha0 pa0 1-2) viya sampayogassa adhippetattā. ^b^asaṃsīdanto^eb^ti  silokamacchariyādivasena puññakiriyāyaṃ saṃsīdaṃ saṅkocaṃ anāpajjanto, tena muttacāgatādiṃ  dasseti. ^b^anussāhito^eb^ti kenacipi na ussāhito. sarasato hi puññapaṭipattidassanamidaṃ.  ^b^parehī^eb^ti pana pākaṭussāhanadassanaṃ.<br/><br/>[03] ^b^dānādīnī^eb^ti dānaṃ sīlaṃ yāva diṭṭhijukammanti imāni dānādīni dasa puññāni, ^b^dānādīnī^eb^ti  vā dānasīlabhāvanāmayāni itaresampi sattannaṃ etthevantogadhattā. yattha sayaṃ uppajjanti,  taṃ santānaṃ punanti, pujjaṃ bhavaphalaṃ nibbattentīti vā puññāni. ^b^assa^eb^ puññacetanāsamaṅgino.  ^b^amuttacāgatā^eb^ deyyadhamme sāpekkhacittatā. ^b^ādi^eb^-saddena sīlasamādānādīsu anadhimuttatādiṃ  saṅgaṇhāti. ^b^tadevā^eb^ti somanassasahagatādinā sadisatāya vuttaṃ. sadisampi hi ``tadevā''ti  voharīyati yathā ``sā eva tittirī, tāniyeva osadhānī''ti. ^b^imasmiñhi atthe^eb^ti  līnassa cittassa ussāhanapayogasaṅkhāte atthe. ^b^eta^eb^nti ``saṅkhāro''ti etaṃ padaṃ.  ^b^pubbapayogassā^eb^ti puññakiriyāyaṃ saṅkoce jāyamāne tato vivecetvā samussāhanavasena  pavattassa cittapayogassa, pubbaggahaṇañcettha tathāpavattapubbābhisaṅkhāravasena so saṅkhāro hotīti  katvā vuttaṃ, na tassa saṅkhārassa pubbakālikattā. ``atthi dinna''ntiādi (ma0 ni0  1.441; 2.95) nayappavattāya sammādiṭṭhiyā asambhavadassanatthaṃ ^b^bāla^eb^-ggahaṇaṃ. saṃsīdanussāhanābhāvadassanatthaṃ  ^b^sahasā^eb^-gahaṇaṃ. ^b^somanassarahitā honti^eb^ puññaṃ karontāti adhippāyo. ^b^somanassahetūnaṃ  abhāvaṃ āgammā^eb^ti idaṃ nidassanamattaṃ daṭṭhabbaṃ. majjhattārammaṇatathārūpacetosaṅkhārādayopi  hi upekkhāsahagatatāya kāraṇaṃ hontiyevāti.<br/><br/>[03] ^b^eva^eb^ntiādi nigamanaṃ. tayidaṃ aṭṭhavidhampi kāmāvacaraṃ kusalacittaṃ rūpārammaṇaṃ yāva  dhammārammaṇanti chasu ārammaṇesu yaṃ vā taṃ vā ālambitvā upekkhāsahagatāhetukakiriyāmanoviññāṇadhātānantaraṃ  kāyadvārādīhi tīhi dvārehi kāyakammādivasena uppajjatīti veditabbaṃ. tattha   ^a^M2.0118^ea^ ñāṇasampayuttāni cattāri yadā tihetukapaṭisandhiṃ uppādenti, tadā soḷasa  vipākacittāni ^a^V2.0110^ea^ phalanti. yadā pana duhetukaṃ, tadā dvādasa tihetukavajjāni.  ahetukaṃ pana paṭisandhiṃ tihetukāni na uppādenteva, duhetukāni pana duhetukapaṭisandhidānakāle  dvādasa, ahetukapaṭisandhiṃ dānakāle aṭṭha phalanti. tihetukā pana paṭisandhi duhetukehi  na hotiyeva. ^b^``aṭṭha phalantī''^eb^ti cetaṃ paṭisandhiṃ janakakammavasena vuttaṃ. aññena  pana kammunā ``sahetukaṃ bhavaṅgaṃ ahetukassa bhavaṅgassa anantarapaccayena paccayo''ti (paṭṭhā0  3.1.102) vacanato sahetukampi vipākacittaṃ ahetukapaṭisandhikassa hotiyeva. imasmiṃ  ca pakkhe balavatā paccayena uppannaṃ asaṅkhāraṃ, dubbalena sasaṅkhāranti veditabbaṃ. ye  pana āgamanato ca vipākassa asaṅkhārasasaṅkhārabhāvaṃ icchanti, tesaṃ matena dvādasa, aṭṭha ca phalantīti  yojetabbaṃ. evaṃ tidhā phalaṃ dadantañcetaṃ kāmāvacarasugatiyaṃ upapattiṃ, sugatiduggatīsu  bhogasampadañca karoti. nāgasupaṇṇādīnampi hi yaṃ devabhogasampattisadisaṃ bhogajātaṃ  uppajjati, tampi kāmāvacarakusalasseva phalaṃ. na hi akusalassa iṭṭhaṃ phalaṃ atthīti.<br/><br/>[03] ^b^rūpāvacaraṃ panā^eb^ti ^b^pana^eb^-saddo visesatthajotako. tena yathā kāmāvacaraṃ kilesānaṃ  tadaṅgappahānamattakaraṃ, na evamidaṃ, idaṃ pana vikkhambhanappahānakaraṃ. yathā vā taṃ vedanāñāṇasaṅkhārabhedato  aṭṭhadhā bhijjati, na evamidaṃ, idaṃ pana tato aññathā vāti vakkhamānaṃ visesaṃ joteti.  taṃ panetaṃ savatthukaṃ, sāsavaṃ, vinīvaraṇañca rūpāvacaranti daṭṭhabbaṃ. ^b^``savatthukaṃ  evā''^eb^ti hi iminā arūpāvacaraṃ nivatteti, ^b^``sāsava''^eb^nti iminā paṭhamamaggacittaṃ,  ^b^``vinīvaraṇa''^eb^nti iminā paṭighasahitadvayaṃ. katthaci pañca jhānaṅgāni, katthaci cattāri,  katthaci tīṇi, katthaci dve, katthaci aparāni dveti evaṃ jhānaṅgayogabhedato pañcavidhanti  saṅkhepato vuttamatthaṃ vivarituṃ ^b^``seyyathida''^eb^ntiādi āraddhaṃ. tattha yaṃ vattabbaṃ,  taṃ heṭṭhā ^b^jhānakathāyaṃ^eb^ (visuddhi0 1.79 ādayo) vuttameva. tayidaṃ bhāvanāmayameva hutvā  vuttanayena pathavīkasiṇādikaṃ ālambitvā yathārahaṃ ñāṇasampayuttakusalānantaraṃ uppajjati,  hīnādibhedabhinnaṃ panetaṃ yathākkamaṃ brahmapārisajjādīsu soḷasasupi brahmalokesu upapattinipphādakanti  daṭṭhabbaṃ.<br/><br/>[03] rūpasaññāsamatikkamādinā ^a^M2.0119^ea^ samadhigantabbaṃ ^b^arūpāvacaraṃ. catunnaṃ arūpāna^eb^nti  upekkhāsamādhisaṅkhātehi catūhi arūpajjhānehi. karaṇe hi etaṃ sāmivacanaṃ. arūpānaṃ  vā yo ārammaṇādikato sampayuttadhammehi yogo yogabhedo, tassa vasena. ^b^vuttappakārenā^eb^ti  heṭṭhā ^b^āruppakathāyaṃ^eb^ ^a^V2.0111^ea^ (visuddhi0 1.275 ādayo) vuttappakārena. ^b^paṭhama^eb^nti paṭhamaṃ  arūpāvacarakusalacittaṃ. ^b^dutiyatatiyacatutthānī^eb^ti etthāpi eseva nayo. tānimāni  bhāvanāmayāneva hutvā yathānupubbaṃ kasiṇugghāṭimākāsaṃ, paṭhamāruppaviññāṇaṃ, natthibhāvaṃ,  ākiñcaññāyatananti imāni ālambitvā upekkhāsahagatañāṇasampayuttakusalānantaraṃ uppajjitvā  catūsu arūpībrahmalokesu paṭisandhipavattivipākadāyīni. sesaṃ panettha yaṃ vattabbaṃ,  taṃ heṭṭhā vuttameva. chavisuddhiparamparāya samadhigantabbaṃ ^b^lokuttaraṃ^eb^. tattha vattabbaṃ  parato āgamissati. ^b^catumaggasampayogato^eb^ti sotāpattimaggo yāva arahattamaggoti  imehi catūhi ariyamaggehi sampayogato. catubbidhampi cetaṃ bhāvanāmayameva hutvā  nibbānaṃ ālambitvā suññato vimokkho, animitto vimokkho, appaṇihito vimokkhoti  nāmena uppajjati, sattabhavādibhavūpapattinivattakanti daṭṭhabbaṃ. ^b^ekavīsatividhaṃ hoti^eb^  nātisaṅkhepavitthāranayenāti adhippāyo. <br/><br/>[03] 453^b^.^eb^ ^b^kāmāvacaramevā^eb^ti ettha nikāyantariyā rūpārūpāvacarampi akusalaṃ icchantīti  tesaṃ matinisedhanatthaṃ kāmāvacaraggahaṇaṃ. mahaggatabhūmiyaṃ uppajjantampi tattha rūpadhātuyaṃ  pavattivipākaṃ dentampi ekantena kāmāvacaramevāti dassanatthaṃ avadhāraṇaṃ. yadi evaṃ,  kasmā kāmāvacaramevāti? tattha kāraṇaṃ vuttameva. kathaṃ vuttaṃ? ``kāmataṇhā  kāmo uttarapadalopato, avacarati etthāti avacaraṃ, kāmassa avacaraṃ kāmāvacara''nti. ettha  hi kāmataṇhāvisayatā ``kāmāvacarabhāvassa kāraṇaṃ'' vuttā yathā rūpārūpataṇhāvisayatā  ``rūpārūpāvacarabhāvassa''. ekaṃsena cetaṃ evaṃ icchitabbaṃ. aññathā byāpilakkhaṇaṃ na  siyā. yadi hi ālambitabbadhammavasena bhūmivavatthānaṃ kareyya, evaṃ sati anārammaṇānaṃ  saṅgaho na siyā. atha vipākadānavasena, evampi avipākānaṃ saṅgaho na siyā. tasmā  ālambaṇadhammavasena pariyāpannānaṃ sā kātabbā, apariyāpannānaṃ pana lokato uttiṇṇatāya  lokuttaratā, uttaritarābhāvato anuttaratā ca veditabbā.<br/><br/>[03] ^b^pariyāpannā^eb^ti ^a^M2.0120^ea^ ca paricchedakārikāya taṇhāya paricchijja āpannā,  gahitāti attho. nanu cettha kāmataṇhā katamā? kāmāvacaradhammārammaṇā taṇhā, kāmāvacaradhammā  katame? kāmataṇhāvisayāti itaretarasannissayatādosoti? nayidamevaṃ avīciādiekāadasokāsaninnatāya  kañci taṇhaṃ kāmataṇhābhāvena gahetvā taṃsabhāvāya taṇhāya visayabhāvena ^a^V2.0112^ea^ kāmāvacaradhammānaṃ  upalakkhitabbattā. ^b^nikkhepakaṇḍe^eb^pi (dha0 sa0 985 ādayo) ``etthāvacarā''ti vacanaṃ  avīciparanimmitaparicchinnokāsāya kāmataṇhāya visayabhāvaṃ sandhāya vuttanti gahetabbaṃ.  tadokāsatā ca taṇhāya tanninnatāya veditabbā.<br/><br/>[03] ^b^mūlato tividha^eb^nti tīṇi akusalamūlāni lobhādīni, tesaṃ vasena taṃsahitampi tividhanti  attho. tāni hi suppatiṭṭhitabhāvakāraṇattā mūlamivāti mūlāni, lobho mūlaṃ etassāti  ^b^lobhamūlaṃ^eb^. asādhāraṇena niddeso yathā bherisaddo, yavaṅkuroti. tathā ^b^dosamūlaṃ^eb^.  moho eva mūlaṃ imassa, nāññanti ^b^mohamūlaṃ^eb^. <br/><br/>[01] ^b^somanassupekkhādiṭṭhigatasaṅkhārabhedato^eb^ti somanassupekkhābhedato diṭṭhigatabhedato saṅkhārabhedatoti  paccekaṃ bhedasaddo yojetabbo. yadettha vattabbaṃ, taṃ heṭṭhā vuttanayameva. ^b^diṭṭhigatasampayutta^eb^nti  diṭṭhiyeva diṭṭhigataṃ ``gūthagataṃ, muttagata''nti (ma0 ni0 2.119; a0 ni0  9.11)  yathā. atha vā vipariyesaggāhatāya diṭṭhiyā gatameva, na ettha gantabbavatthu tathā sabhāvanti  diṭṭhigataṃ. tayidaṃ ``idameva saccaṃ, moghamañña''nti (ma0 ni0 2.187, 202, 203,  427; 3.27-29) abhinivesabhāvato lobheneva saddhiṃ pavattati, na dosena. <br/><br/>[01] ^b^yadāhī^eb^tiādi lobhamūlacittānaṃ pavattiākāradassanaṃ. ^b^micchādiṭṭhi^eb^nti ucchedadiṭṭhiādimicchādiṭṭhiṃ.  tāya hi vipallatthacittā sattā ``etāvako jīvavisayo yāva indriyagocaro''ti paralokaṃ  paṭikkhipitvā ``natthi kāmesu ādīnavo''ti yathā tathā kāmesu pātabyataṃ āpajjanti.  ^b^ādi^eb^-saddena ``esa pantho pageva vihito devayāne, yena yanti puttavanto visokā.  taṃ passanti pasavo, pakkhino ca, tena te mātaripi mithunaṃ carantī''tiādinā nayena  puttamukhadassanaṃ saggamokkhamaggoti evamādikaṃ micchādiṭṭhiṃ saṅgaṇhāti.<br/><br/>[03] ^b^kāme^eb^ ^a^M2.0121^ea^ ^b^vā^eb^ti ettha ^b^vā^eb^-saddo aniyamattho, tena brāhmaṇānaṃ suvaṇṇaharaṇameva  adinnādāne sāvajjaṃ, itaraṃ anavajjaṃ. garūnaṃ, gunnaṃ, attano, jīvitassa, vivāhassa  ca atthāya musāvādo anavajjo, itaro sāvajjo. garuādīnaṃ atthāya pesuññaharaṇaṃ anavajjaṃ,  itaraṃ sāvajjaṃ. bhāratayuddhasītāharaṇādikathā pāpavūpasamāya hotīti evamādike micchāgāhe  saṅgaṇhāti. ^b^diṭṭhamaṅgalādīnī^eb^ti diṭṭhasutamutamaṅgalāni. ^b^sabhāvatikkhenā^eb^ti lobhassa,  micchābhinivesassa ^a^V2.0113^ea^ vā vasena saraseneva tikhiṇena kurūrena. ^b^mandenā^eb^ti dandhena atikhiṇena.  tādisaṃ pana attano, parassa vā samussāhanena pavattatīti āha ^b^``samussāhitenā''^eb^ti.  ^b^parabhaṇḍaṃ vā haratī^eb^ti ^b^vā^eb^-saddena tathāpavattanakamusāvādādīnampi saṅgaho daṭṭhabbo.  ^b^kāmānaṃ vā^eb^ anubhuyyamānānaṃ. ^b^vā^eb^-saddena parasantakassa vā ayathādhippetatāya yaṃ  laddhaṃ, taṃ gahetabbanti gahaṇādikaṃ saṅgaṇhāti.<br/><br/>[03] ^b^duvidhameva hoti^eb^ sampayuttadhammavasena bhedābhāvato. yadi evaṃ, kasmā ``domanassasahagataṃ  paṭighasampayutta''nti vuttanti? asādhāraṇadhammehi tassa cittassa upalakkhaṇatthaṃ. ^b^pāṇātipātādīsū^eb^ti  pāṇātipātanādīsu. ^b^ādi^eb^-saddena adinnādānamusāvādapesuññapharusasamphappalāpabyāpāde  saṅgaṇhāti. sabhāvatikkhaṃ hutvā pavattamānaṃ cittaṃ asaṅkhārameva hoti, itaraṃ sasaṅkhāranti  adhippāyenāha ^b^``tikkhamandappavattikāle''^eb^ti. mandaṃ pana hutvā pavattamānaṃ ekaṃsena  sasaṅkhāramevāti na sakkā viññātuṃ. yaṃ sasaṅkhārena sappayogena pavattati, taṃ mandameva  hotīti katvā tathāvuttanti daṭṭhabbaṃ.<br/><br/>[03] mohekahetukaṃ cittaṃ mūlantaravirahato atimūḷhaṃ, vicikicchuddhaccayogato cañcalañcāti  ^b^upekkhāsahagata^eb^meva hoti, na tassa kadācipi sabhāvatikkhatā atthi. ārammaṇe hi saṃsappanavasena,  vikkhipanavasena ca pavattamānassa cittadvayassa kīdise kicce sabhāvatikkhatāya, ussāhetabbatāya  vā bhavitabbaṃ, tasmā na tattha saṅkhārabhedo atthi. aññesu akusalacittesu labbhamānampi  uddhaccaṃ visesato ettheva balavaṃ, tato eva sampayuttadhammesu padhānaṃ hutvā pavattatīti  idameva uddhaccena visesetvā vuttaṃ ^b^``uddhaccasampayutta''^eb^nti. tathā hi ^b^pāḷiyaṃ^eb^  (dha0 sa0 427) idha sarūpato ^a^M2.0122^ea^ uddhaccaṃ āgataṃ, evaṃ asādhāraṇapadhānadhammavasena mohamūlaṃ  ``vicikicchāsampayuttaṃ, uddhaccasampayutta''nti duvidhaṃ vuttanti daṭṭhabbaṃ. ^b^asanniṭṭhānaṃ^eb^  saṃsayo. ^b^vikkhepo^eb^ avūpasamo, bhantatāti attho.<br/><br/>[03] tayidaṃ dvādasavidhampi akusalacittaṃ chasu ārammaṇesu yaṃ vā taṃ vā ālambitvā upekkhāsahagatāhetukakiriyāmanoviññāṇadhātānantaraṃ  kāyadvārādīhi tīhi dvārehi kāyakammādivasena yathārahaṃ pāṇātipātādikammapathavasena  ceva kammavasena ca uppajjatīti veditabbaṃ.<br/><br/>[03] tattha ^a^V2.0114^ea^ ṭhapetvā uddhaccasahagataṃ sesaṃ ekādasavidhampi catūsupi apāyesu paṭisandhiṃ deti,  pavattivipākaṃ sugatiyampi. uddhaccasahagataṃ pana pavattivipākamevāti. etthāha --  kiṃ pana kāraṇaṃ sabbadubbalaṃ vicikicchāsampayuttaṃ paṭisandhiṃ deti, adhimokkhasabbhāvato  tato balavantampi uddhaccasahagataṃ na detīti? dassanena pahātabbesu avuttattā. idaṃ hi  paṭisandhiṃ dentaṃ apāyesu dadeyya, apāyagamanīyañca dassanapahātabbanti tattha vucceyya,  na ca vuttaṃ. tasmā paṭisandhiṃ na deti, pavattivipākadānaṃ panassa na sakkā paṭikkhipituṃ.  ^b^paṭisambhidāvibhaṅge^eb^ ``uddhaccasahagate ñāṇaṃ dhammapaṭisambhidā, tassa vipāke ñāṇaṃ  atthapaṭisambhidā''ti (vibha0 730 atthato samānaṃ) vacanato.<br/><br/>[03] apare panāhu -- puthujjanassa uppajjamānaṃ uddhaccasahagataṃ dassanappahātabbasahāyasabbhāvato ubhayavipākampi  deti, na sekkhassa tadabhāvatoti. idamettha vicāretabbaṃ, yassa vipākadānaṃ vuttaṃ,  kiṃ taṃ bhāvanāya pahātabbaṃ, udāhu noti? kiñcettha -- yadi tāva bhāvanāya pahātabbaṃ,  paṭṭhāne bhāvanāya pahātabbassa nānākkhaṇikakammapaccayabhāvo vattabbo siyā. atha na bhāvanāya  pahātabbaṃ, dassanenapahātabbattike ``nevadassanenanabhāvanāyapahātabba''miccassa vibhaṅge  vattabbaṃ siyā. yadi tabbiruddhasabhāvatāya tattha na vucceyya, evampi tasmiṃ tike tassa  navattabbatā āpajjatīti? nāpajjati, kiṃ kāraṇaṃ? ^b^cittuppādakaṇḍe^eb^ (dha0 sa0  365 ādayo) āgatānaṃ dvādasannaṃ akusalacittuppādānaṃ dvīhi padehi saṅgahitattā vibhajitvā  dassetabbassa niyogato kassaci cittuppādassa abhāvā, yathā uppannattike atītādīnaṃ  navattabbatā na vuttā, evametassāpi. atha vā bhāvanāya pahātuṃ asakkuṇeyyassāpi tassa  puthujjane vattamānassa ^a^M2.0123^ea^ bhāvanāya pahātabbasabhāvasāmaññato, sāvajjato ca bhāvanāya  pahātabbapariyāyo vijjatīti natthi navattabbatāpasaṅgadoso. nippariyāyena ca na bhāvanāya  pahātabbanti tassa vasena nānākkhaṇikakammapaccayabhāvopi na vutto. dassanapahātabbapaccayassāpi  uddhaccasahagatassa sahāyavekallamattameva dassanena kataṃ, na kocipi bhāvo anuppādadhammataṃ  tassa āpāditoti ekantena bhāvanāya pahātabbatā vuttā. atha vā apāyagamanīyabhāvāpekkhaṃ  dassanappahātabbavacananti tadabhāvato taṃ vibhajanaṃ vuttanti. <br/><br/>[03] 454^b^.^eb^ ``viññāṇa''nti padaṃ apekkhitvā ^b^``abyākataṃ vipāka''^eb^nti ādiko  napuṃsakaniddeso, tato eva adhikatābyākatāpekkhāya ^b^duvidha^eb^nti vuttaṃ. aññathā rūpanibbānānampi  abyākatabhāvato ^a^V2.0115^ea^ taṃ catubbidhanti vattabbaṃ siyā. vipākassa kāmāvacarādibhāvo  kusale vuttanayeneva veditabbo. ahetukatā sahetukatā viya sampayuttahetuvasena,  na nibbattakahetuvasena. vipākassa hi sahetukatā sahetukakammavasena sijjhamānāpi  sampayuttahetuvaseneva vuccati, aññathā ahetukānampi sahetukatā āpajjeyyāti.  kasmā pana sahetukassa ahetuko vipāko hotīti? tattha kāraṇaṃ vuttameva.  kiñca ārammaṇābhinipātamattesu pañcasu viññāṇesu yathā alobhādisampayogo na sambhavati,  evaṃ mandataramandakiccesu sampaṭicchanasantīraṇesūti hetūnaṃ uppattiyā asambhavatopi nesaṃ  ahetukatā daṭṭhabbā.<br/><br/>[03] manoviññāṇato uppajjanavisiṭṭhamananakiccānaṃ abhāvato manomattā dhātu ^b^manodhātu^eb^. <br/><br/>[01] cakkhusannissitaṃ hutvā rūpassa vijānanaṃ lakkhaṇaṃ etassāti ^b^cakkhusannissitarūpavijānanalakkhaṇaṃ^eb^.  tattha cakkhusannissitavacanena rūpārammaṇaṃ aññaṃ viññāṇaṃ nivatteti. vijānanaggahaṇena  cakkhusannissite phassādike nivatteti. cakkhurūpaggahaṇena nissayato, ārammaṇato ca  viññāṇaṃ vibhāveti ubhayādhīnavuttikattā. yadi hi cakkhu nāma na siyā, andhāpi  rūpaṃ passeyyuṃ, na ca passanti. yadi ca nīlādirūpaṃ nāma na siyā, desādiniyamena  na bhavitabbaṃ, attheva ca niyamo, ekantasārammaṇatā ca cittassa vuttāti ``ārammaṇena  vinā nīlādiābhāsaṃ cittaṃ pavattatī''ti evaṃ ^a^M2.0124^ea^ pavatto vādo micchāvādoti  veditabbaṃ. tenāha bhagavā ``cakkhuñca paṭicca rūpe ca uppajjati cakkhuviññāṇa''ntiādi  (ma0 ni0 1.204, 400; 3.421, 425; saṃ0 ni0  2.44;  4.60; kathā0 465).<br/><br/>[03] kasmā panettha vacanabhedo katoti? ekampi cakkhu viññāṇassa paccayo hoti, rūpaṃ pana  anekameva saṃhatanti imassa visesassa dassanatthaṃ. kiṃ pana kāraṇaṃ ekampi cakkhu  viññāṇassa paccayo hoti, rūpaṃ pana anekamevāti? paccayabhāvavisesato. cakkhu hi  cakkhuviññāṇassa nissayapurejātaindriyavippayuttapaccayehi paccayo hontaṃ atthibhāveneva  hoti, tasmiṃ sati tassa bhāvato, asati abhāvato. yato taṃ atthiavigatapaccayehissa  paccayo hotīti vuccati, taṃnissayatā cassa na ekadesena allīyanavasena icchitabbā arūpabhāvato,  atha kho garurājādīsu sissarājapurisādīnaṃ viya tappaṭibaddhavuttitāya. itare pana paccayā  tena ^a^V2.0116^ea^ tena visesena veditabbā. svāyaṃ paccayabhāvo na ekasmiṃ na sambhavatīti ekampi  cakkhu viññāṇassa paccayo hotīti ``cakkhuñca paṭiccā''ti ekavacanena niddeso kato.<br/><br/>[03] rūpaṃ pana yadipi cakkhu viya purejātātthiavigatapaccayehi paccayo hoti puretaraṃ hutvā  vijjamānakkhaṇeyeva upakārakattā, tathāpi anekameva saṃhataṃ hutvā paccayo hoti ārammaṇabhāvato.  yañhi paccayadhammaṃ sabhāvabhūtaṃ, parikappitākāramattaṃ vā viññāṇaṃ vibhāventaṃ pavattati,  tadaññesañca satipi paccayabhāve so tassa sārammaṇasabhāvatāya yaṃ kiñci anālambitvā pavattituṃ  asamatthassa olubbha pavattikāraṇatāya ālambanīyato ārammaṇaṃ nāma. tassa yasmā yathā  tathā sabhāvūpaladdhivasena ārammaṇapaccayalābho, tasmā cakkhuviññāṇaṃ rūpaṃ ārabbha pavattamānaṃ  tassa sabhāvaṃ vibhāventameva pavattati. sā cassa indriyādhīnavuttikassa ārammaṇasabhāvūpaladdhi,  na ekadvikalāpagatavaṇṇavasena hoti, nāpi katipayakalāpagatavaṇṇavasena, atha kho ābhogānurūpaṃ  āpāthagatavaṇṇavasenāti anekameva rūpaṃ saṃhaccakāritāya viññāṇassa paccayo hotīti  dassento bhagavā ``rūpe cā''ti bahuvacanena niddisi.<br/><br/>[03] yaṃ ^a^M2.0125^ea^ pana ``rūpāyatanaṃ cakkhuviññāṇadhātuyā taṃsampayuttakānañca dhammānaṃ ārammaṇapaccayena  paccayo''ti (paṭṭhā0 1.1.2) vuttaṃ, taṃ kathanti? tampi yādisaṃ rūpāyatanaṃ cakkhuviññāṇassa  ārammaṇapaccayena paccayo hoti, tādisameva sandhāya vuttaṃ. kīdisaṃ pana tanti? samuditanti  pākaṭoyamattho. evañca katvā yadeke vadanti ``āyatanasallakkhaṇavasena cakkhuviññāṇādayo  sallakkhaṇārammaṇā, na dabbasallakkhaṇavasenā''ti, tampi yuttameva hoti. na cettha samudāyārammaṇatā  āsaṅkitabbā samudāyābhogassevābhāvato. samuditā pana vaṇṇadhammā ārammaṇapaccayā honti.  kathaṃ pana paccekaṃ asamatthā samuditā ārammaṇā paccayā honti, na hi paccekaṃ daṭṭhuṃ  asakkontā andhā samuditā passantīti? nayidamekantikaṃ visuṃ visuṃ asamatthānaṃ  sivikāvahanādīsu samatthatāya dassanato. kesādīnañca yasmiṃ ṭhāne ṭhitānaṃ paccekaṃ  vaṇṇaṃ gahetuṃ na sakkā, tasmiṃyeva ṭhāne samuditānaṃ vaṇṇaṃ gahetuṃ sakkāti bhiyyopi  tesaṃ saṃhaccakāritā paribyattā. etena cakkhuviññāṇassa paramāṇurūpaṃ ārammaṇaṃ, udāhu  taṃsamudāyotiādikā codanā paṭikkhittāti veditabbā. ``sotañca paṭicca sadde cā''tiādīsupi  (ma0 ni0 1.204, 400; 3.421, 425, 426) eseva ^a^V2.0117^ea^ nayo. evaṃ ubhayādhīnavuttikatāya  cakkhuviññāṇassa nissayato, ārammaṇato ca vibhāvanaṃ kataṃ, evaṃ sotaviññāṇādīsupi  yathārahaṃ vattabbaṃ.<br/><br/>[03] ^b^rūpamattārammaṇarasa^eb^nti rūpāyatanamattasseva ārammaṇakaraṇarasaṃ. mattasaddena yathā ārammaṇantaraṃ  nivatteti, evaṃ rūpāyatanepi labbhamāne ekacce visese nivatteti. na hi cakkhuviññāṇaṃ  vaṇṇamattato aññaṃ kiñci visesaṃ tattha gahetuṃ sakkoti. tenāha bhagavā ``pañcahi  viññāṇehi na kiñci dhammaṃ paṭivijānāti aññatra abhinipātamattā''ti. cakkhuviññāṇaṃ  uppajjamānaṃ rūpārammaṇe eva uppajjanato tadabhimukhabhāvena gayhatīti vuttaṃ ^b^``rūpābhimukhabhāvapaccupaṭṭhāna''^eb^nti.  attano anantaraṃ uppajjamānānaṃ arūpadhammānaṃ samanantaravigatā arūpadhammā pavattiokāsadānena  anantarasamanantaranatthivigatapaccayehi upakārakā nissayārammaṇadhammā viya āsannakāraṇanti  dassento āha ^b^``rūpārammaṇāya kiriyamanodhātuyā apagamapadaṭṭhāna''^eb^nti. ^b^sotaviññāṇādīsu^eb^pi  vuttanayeneva attho veditabbo.<br/><br/>[03] cakkhuviññāṇādigahitaṃ ^a^M2.0126^ea^ rūpādiārammaṇaṃ tadanantarameva aparipatantaṃ katvā  sampaṭicchantī gaṇhantī viya hotīti vuttaṃ ^b^``rūpādisampaṭicchanarasā''^eb^ti. tathābhāvena  sampaṭicchanabhāvena paccupatiṭṭhatīti ^b^tathābhāvapaccupaṭṭhānā^eb^.<br/><br/>[03] chasu ārammaṇesu kadāci pañcannaṃ, tato vā katipayānaṃ vijānanasabhāvāpi ^b^chaḷārammaṇavijānanalakkhaṇā^eb^  vuttā taṃsabhāvānativattanato, chasveva vā itaresaṃ ārammaṇānaṃ antogadhattā. ^b^santīraṇādikiccā^eb^ti  santīraṇatadārammaṇakiccā vā, santīraṇatadārammaṇapaṭisandhibhavaṅgacutikiccā vāti adhippāyo.  ^b^``hadayavatthupadaṭṭhānā''^eb^ti idaṃ imāsaṃ dvinnaṃ manoviññāṇadhātūnaṃ ekanteneva hadayavatthusannissayatāya  vuttaṃ. heṭṭhā vuttanayena pana taṃtaṃanantarātītaviññāṇāpagamapadaṭṭhānātipi vattuṃ vaṭṭatiyeva.  ^b^tassā bhedo^eb^ti tassā vipākamanoviññāṇadhātuyā ``duvidhā''ti vuttāya duvidhatāsaṅkhāto  bhedo. ^b^ekantamiṭṭhārammaṇe^eb^ti ekanteneva iṭṭhe ārammaṇe, ativiya iṭṭhārammaṇeti  attho. ^b^pañcadvāre ceva javanāvasāne cā^eb^ti ettha pañcadvāre sampaṭicchanavoṭṭhabbanānaṃ antarāḷaṃ  ṭhānaṃ, itaratra javanabhavaṅgānanti evaṃ ^b^dviṭhānā hoti^eb^. itarāyapi santīraṇatadārammaṇakāle  yathāvuttameva ṭhānaṃ, paṭisandhiādikāle pana cutibhavaṅgānaṃ ^a^V2.0118^ea^ antarāḷaṃ paṭisandhiyā,  paṭisandhiāvajjanānaṃ tadārammaṇāvajjanānaṃ javanāvajjanānaṃ voṭṭhabbanāvajjanānañca antarāḷaṃ  bhavaṅgassa, tadārammaṇapaṭisandhīnaṃ javanapaṭisandhīnaṃ vā antarāḷaṃ cutiyā ṭhānanti veditabbaṃ.<br/><br/>[03] ^b^chasū^eb^ti ettha pubbe vuttanayeneva vibhāgo veditabbo. kāyassa nissayabhūtānaṃ nātīṭṭhaphoṭṭhabbabhūtānaṃ  paṭighaṭṭanānighaṃsassa balavabhāvato ^b^kāyaviññāṇaṃ sukhasampayuttaṃ^eb^. upādārūpānaṃyeva ghaṭṭanā  dubbalāti cakkhuviññāṇādīni upekkhāsahagatāni. tenāha ^b^``sesaṃ upekkhāyutta''^eb^nti.  ^b^sesaṃ^eb^ chabbidhampi.<br/><br/>[03] alobhādosāmohā ceva alobhādosā ca alobhādayo, tehi alobhādīhi vipākahetūhi sampayuttaṃ  ^b^alobhādivipākahetusampayuttaṃ. kāmāvacarakusalaṃ viya somanassādibhedato^eb^ti yathā  kāmāvacaraṃ kusalaṃ somanassupekkhāñāṇasaṅkhārabhedato aṭṭhavidhaṃ, evamidampīti aṭṭhavidhatāya  sadisataṃ dasseti. kāmāvacarabhāvato hīnādito, yonīsu uppattito ca sadisameva, sampayuttadhammato  pana ārammaṇato, pavattiākārato ca visadisaṃ. tathā ^a^M2.0127^ea^ hi kusalaṃ  kammadvāravasena pavattati, na idaṃ, vipākānaṃ aviññattijanakattā. uppattidvāravasena  pana imassāpi attheva pavattibhedo pañcadvāramanodvāresu mahāvipākānaṃ tadārammaṇavasena pavattisambhavato.  yathā pana kusalaṃ gativasena pañcavidhaṃ, viññāṇaṭṭhitivasena sattavidhañca, na evamidaṃ tadekadese  eva uppajjanato. tattha ārammaṇato, ekaccapavattiākārato ca visadisataṃ dassetuṃ ^b^``yathā  panā''^eb^tiādi vuttaṃ. ^b^chasu ārammaṇesū^eb^ti parittādiatītādiajjhattādippabhedesu  chasu ārammaṇesu.<br/><br/>[03] ^b^āgamanādivasenā^eb^ti āgamanapaccayavasena. tattha ekaccānaṃ ācariyānaṃ matena mukhe calite  ādāsatale mukhanimittaṃ calanaṃ viya asaṅkhārassa kusalassa vipāko asaṅkhāro, sasaṅkhārassa  kusalassa vipāko sasaṅkhāroti evaṃ āgamanavasena. ekaccānaṃ pana ācariyānaṃ matena  balavantehi vibhūtehi paccayehi kammādīhi uppanno asaṅkhāro, dubbalehi sasaṅkhāroti  evaṃ paccayavasena. ^b^sampayuttadhammāna^eb^nti pāḷiyaṃ sarūpato āgatasampayuttadhammānaṃ.  tesaṃ hi vasena kusalato vipākassa visesābhāvo. ^b^nirussāha^eb^nti ettha ussāho  nāma anupacchinnāvijjātaṇhāmānasantāne ^a^V2.0119^ea^ vipākuppādanasamatthatāsaṅkhāto byāpāro, so  vipākesu natthīti taṃ nirussāhaṃ. kusalesu pana abhiññāvasapavattesupi atthevāti  taṃ ^b^saussāhaṃ^eb^. <br/><br/>[01] lobhādīnaṃ ekantasāvajjatāya ayonisomanasikārahetukānaṃ natthi vipākabhāvo, alobhādīnampi  ekantānavajjasabhāvānaṃ kāraṇassa tabbidhuratāya nattheva akusalavipākabhāvoti āha ^b^``akusalavipākaṃ  ahetukamevā''^eb^ti. yathā atīṭṭhe, iṭṭhamajjhatte ca ārammaṇe vedanābhedasabbhāvato kusalavipākamanoviññāṇadhātu  duvidhā hoti somanassasahagatā, upekkhāsahagatāti, na evaṃ atianiṭṭhe, aniṭṭhamajjhatte ca  ārammaṇe vedanābhedo atthīti akusalavipākamanoviññāṇadhātu ekamevāti ^b^``sattavidha''^eb^nti  vuttaṃ. sati hi tattha vedanābhede atianiṭṭhe domanassena bhavitabbaṃ, na ca paṭighena  vinā domanassaṃ uppajjatīti. <br/><br/>[01] kāyaviññāṇassa dukkhasahagatatā kusalavipāke vuttavipariyāyena veditabbā. ^b^upekkhā  hīnā^eb^ti ekantanihīnassa akusalassa vipākabhāvato upekkhāpi samānā hīnā eva  dukkhasabhāvattā. tenāha ^b^``dukkhaṃ viya^eb^ ^a^M2.0128^ea^ ^b^nātitikhiṇā''^eb^ti. yathā  dukkhaṃ ativiya tikhiṇaṃ kaṭukaṃ, na evamayaṃ, tathāpi dukkhasabhāveneva pavattati. na  hi akusalassa vipāko adukkho hoti. upekkhābhāvo cassa balavatā bādhiyamānassa paṭippaharituṃ  asakkontassa dubbalassa purisassa tena kariyamānabādhāya upekkhanā viyāti daṭṭhabbo.  ^b^itaresū^eb^ti kusalavipākesu. <br/><br/>[01] ^b^rūpāvacara^eb^nti rūpāvacaravipākaviññāṇaṃ. vipākakathā hesāti. ^b^kusalaṃ viyā^eb^ti  rūpāvacarakusalaṃ viya. na hi rūpāvacaravipāko tadaññakusalasadiso. apica sambandhisaddā  ete, yadidaṃ ``kusalaṃ, vipāko''ti ca. tasmā yathā ``mātaraṃ payirupāsatī''ti  vutte attano mātaranti avuttampi siddhamevetaṃ, evaṃ idhāpīti attano kusalaṃ viyāti  attho. kusalasadisatā cettha dhammato, ārammaṇato ca veditabbā. tathā hi ye phassādayo  kusale labbhanti, te vipākepi labbhanti. yasmiṃ ca ārammaṇe kusalaṃ pavattati,  tattheva ayaṃ vipākopi pavattati. yaṃ panettha pañcamajjhānacittaṃ abhiññāppattaṃ, tassa  vipāko eva natthi. kasmā natthi? asambhavato, ānisaṃsabhūtattā ca. tañhi vipākaṃ  dentaṃ rūpāvacarameva dadeyya. na hi aññabhūmikaṃ kammaṃ aññabhūmikaṃ vipākaṃ deti.  kammanimittārammaṇatā ca rūpāvacaravipākassa vuttāti na taṃ aññaṃ  ārabbha ^a^V2.0120^ea^ pavattati. parittārammaṇādiārammaṇañca  taṃ na hotīti ayamasambhavo. jhānassa ānisaṃsabhūtañca dānādīnaṃ tasmiṃ attabhāve paccayalābho  viyāti.<br/><br/>[03] pavattito pana vipākassa, kusalassa ca attheva bhedoti taṃ dassetuṃ ^b^``kusalaṃ panā''^eb^tiādi  vuttaṃ. kusalaṃ viya kasiṇugghāṭimākāsādiārammaṇabhedato catubbidhaṃ. pavattibhedo  vuttanayova javanavasena, paṭisandhiādivasena ca pavattanato.<br/><br/>[03] ^b^catumaggayuttacittaphalattā^eb^ti catūhi ariyamaggehi sampayuttakusalacittassa phalattā,  catubbidhasāmaññaphalasampayuttabhāvatoti attho. maggavīthiyaṃ dvikkhattuṃ, tikkhattuṃ vā  phalasamāpattiyaṃ aparicchinnaparimāṇaṃ pavattamānampi dvīsu ṭhānesu pavattiyā ^b^``dvidhā  pavattatī''^eb^ti vuttaṃ. ^b^sabbampī^eb^ti tevīsatividhaṃ kāmāvacaravipākaṃ, pañcavidhaṃ  rūpāvacaravipākaṃ, catubbidhaṃ arūpāvacaravipākaṃ, catubbidhameva lokuttaravipākanti  sabbampi vipākaviññāṇaṃ nātisaṅkhepavitthāranayena chattiṃsavidhaṃ hoti.<br/><br/>[03] ^b^bhūmibhedato^eb^ ^a^M2.0129^ea^ ^b^tividhaṃ^eb^ lokuttarassa abhāvato. lokuttarañhi kiriyacittaṃ  natthi ekantena anantaravipākadāyibhāvato. vuttañhi ``samādhimānantarikaññamāhū''ti  (khu0 pā0 6.5; su0 ni0 228). hotu tāva sekkhānaṃ uppajjamānaṃ anuttaraṃ kusalaṃ  puggalantarabhāvūpanayanato saphalaṃ, arahato pana uppajjamānaṃ puggalantarabhāvūpanayanato nipphalaṃ,  tassa kiriyabhāvo kasmā na icchitoti? icchitabbo siyā. yadi tassa punappunaṃ  uppatti siyā, sakiṃyeva pana lokuttarakusalaṃ pavattati. yadi hi punappunaṃ pavatteyya,  maggacittaṃ arahatopi pavattatīti lokuttarakiriyacittaṃ siyā, na cetaṃ atthi payojanābhāvato.  tasmā natthi lokuttarakiriyaviññāṇaṃ. ^b^kiriyaviññāṇa^eb^nti ca kiriyāmattaṃ  viññāṇaṃ, kusalākusalaṃ viya kiñci vipākaṃ anuppādetvā kiriyāmattameva  hutvā pavattanakaviññāṇanti attho. kasmā panetaṃ vipākaṃ na uppādetīti? vuccate --  ettha hi yadetaṃ āvajjanadvayaṃ, taṃ anupacchinnabhavamūlepi santāne pavattaṃ anāsevanatāya  dubbalabhāvato abījasāmatthiyaṃ viya pupphaṃ aphalameva hoti. yaṃ pana ucchinnabhavamūlāyaṃ  santatiyaṃ pavattaṃ aṭṭhārasavidhaṃ viññāṇaṃ, taṃ samucchinnamūlāya latāya pupphaṃ viya  phaladāyi na hotīti veditabbaṃ. aññassa asambhavato ^a^V2.0121^ea^ kiriyahetunā nāma alobhādināva  bhavitabbanti āha ^b^``alobhādikiriyahetuvirahita''^eb^nti.<br/><br/>[03] cakkhuviññāṇādīnaṃ purecarā hutvā rūpādiārammaṇānaṃ vijānanalakkhaṇā ^b^cakkhuviññāṇādipurecararūpādivijānanalakkhaṇā^eb^.  ayaṃ pana manoviññāṇato uppannāpi visiṭṭhamananakiccābhāvena manomattā dhātūti ^b^manodhātu^eb^.  tathā hesā manoviññāṇassa paccayo na hoti. ayamettha saṅkhepo, vitthāro pana ^b^dhātuniddese^eb^  (visuddhi0 2.517) āgamissati. ^b^āvajjanarasā^eb^ti ābhogarasā, cittasantānassa vā  purimākārato aññathā oṇojanarasā. ^b^bhavaṅgavicchedapadaṭṭhānā^eb^ti bhavaṅgasantānavicchedapadaṭṭhānā.  apubbārammaṇā sakideva pavattamānā sabbathā visayarasaṃ anubhavituṃ na sakkotīti iṭṭhādīsu  sabbattha ^b^upekkhāyuttāva hoti^eb^.<br/><br/>[03] ^b^sādhāraṇā^eb^ti sekkhāsekkhaputhujjanānaṃ sādhāraṇā. ^b^asādhāraṇā^eb^ti asekkhānaṃyeva āveṇikā.  ^b^voṭṭhabbanāvajjanarasā^eb^ti pañcadvāre santīraṇena gahitārammaṇaṃ vavatthapentī viya pavattanato  voṭṭhabbanarasā, manodvāre ^a^M2.0130^ea^ pana vuttanayena āvajjanarasā. tathābhāvena pañcadvāramanodvāresu  yathākkamaṃ voṭṭhabbanāvajjanabhāvena paccupatiṭṭhatīti ^b^tathābhāvapaccupaṭṭhānā^eb^. voṭṭhabbanakāle  santīraṇakiccānaṃ tissannaṃ ahetukavipākamanoviññāṇadhātūnaṃ āvajjanakāle yassa  kassaci bhavaṅgassāti imesaṃ aññatarāpagamo etissā āsannakāraṇanti āha ^b^``ahetuka...pe0...  padaṭṭhānā''^eb^ti.<br/><br/>[03] ^b^arahata^eb^nti arahataṃyeva asādhāraṇabhāvato. ^b^anuḷāresū^eb^ti aṭṭhikasaṅkhalikapetarūpādīsu,  aññesu vā appaṇītesu vatthūsu. ^b^hasituppādanarasā^eb^ti hasitasseva uppādanarasā.  tathā hi taṃ cittaṃ ``hasituppādana''ntveva vuccati, na aññesaṃ hasituppādakacittānaṃ  abhāvato. aññānipi hi dvādasa somanassasahagatāni parittakusalākusalakiriyacittāni  yathārahaṃ puthujjanādīnaṃ hasituppādakāni vijjanti, idaṃ pana cittaṃ vicāraṇapaññāvirahitaṃ  parittesu appaṇītesu ārammaṇesu arahantānaṃ somanassamattaṃ uppādentaṃ uppajjati.  bhagavatopi uppajjatīti aṭṭhakathāyaṃ vuttaṃ, taṃ atītaṃsādīsu appaṭihatañāṇaṃ vatvā ``imehi  tīhi dhammehi samannāgatassa buddhassa bhagavato sabbaṃ kāyakammaṃ ñāṇapubbaṅgamaṃ ñāṇānuparivattī''ti  (mahāni0 69; cūḷani0 mogharājamāṇavapucchāniddesa 85; paṭi0 ma0 3.5) vacanato vicāretabbanti  eke ^a^V2.0122^ea^. tattha hasituppādacittena pavattiyamānampi bhagavato sitakaraṇaṃ pubbenivāsānāgataṃsasabbaññutaññāṇānaṃ  anuvattakattā ñāṇānuparivattiyevāti evaṃ pana ñāṇānuparivattibhāve sati na koci  pāḷiaṭṭhakathānaṃ virodho. evañca katvā aṭṭhakathāyaṃ ``tesaṃ ñāṇānaṃ ciṇṇapariyante  idaṃ cittaṃ uppajjatī''ti vuttaṃ. avassañca etaṃ evaṃ icchitabbaṃ, aññathā aññassāpi  viññattisamuṭṭhāpakassa ahetukacittassa bhagavato uppatti na yujjeyya. na hi viññattisamuṭṭhāpakassa  taṃsamuṭṭhitāya viññattiyā kāyakammādibhāvaṃ āpajjanabhāvo vibandhatīti. ^b^ekantato  hadayavatthupadaṭṭhānā^eb^ pañcavokārabhave eva uppajjanato.<br/><br/>[03] ^b^ayamettha viseso^eb^ti ayaṃ sekkhaputhujjanānaṃ uppattiyā vipākuppādanasamatthatā, arahataṃ  uppattiyā tadabhāvoti ubhayesaṃ santāne uppattisamupalakkhito ettha kusalakiriyaviññāṇesu  viseso. evañca katvā paccayavekallena avipākassāpi kusalākusalassa kiriyabhāvappasaṅgo  ^a^M2.0131^ea^ nivattito hoti. parato ^b^kusalato viseso^eb^ti etthāpi eseva nayo. <br/><br/>[03] 455^b^.^eb^ ^b^sabbānipi^eb^ kusalākusalabyākatāni ^b^ekūnanavuti viññāṇāni honti^eb^ nātisaṅkhepavitthāranayenāti  adhippāyo. paṭisandhiviññāṇādīnaṃ kiccaṃ nāma bhavantarapaṭisandhādinā ākārena  pavatti eva. tabbinimuttañca cittassa aññaṃ kiccaṃ natthīti āha ^b^``cuddasahi ākārehi  pavattantī''^eb^ti.<br/><br/>[03] ^b^ānubhāvenā^eb^ti sāmatthiyena. katūpacitaṃ hi kammaṃ avasesapaccayasamavāye vipākaṃ  dentaṃ attano ānubhāvaṃ vissajjantaṃ viya hoti. ^b^devamanussesū^eb^ti chasu kāmāvacaradevesu  ceva manussesu ca. ^b^kammakammanimittagatinimittāna^eb^nti ettha ^b^kammaṃ^eb^ nāma katūpacitaṃ  kāmāvacarakusalakammaṃ, tañca kho vipākadānāya laddhokāsaṃ. tenāha ``paccupaṭṭhita''nti.  ^b^kammanimittaṃ^eb^ kammāyūhanakkhaṇe cetanāya paccayabhūtaṃ deyyadhammādi. ^b^gatinimittaṃ^eb^  yaṃ gatiṃ upapajjati, tappariyāpannaṃ rūpāyatanaṃ. ^b^paṇḍakādibhāva^eb^nti paṇḍakamūgamammanādibhāvaṃ.  dubbalassa dvihetukakusalassa vipākabhūtā upekkhāsahagatāhetumanoviññāṇadhātu ^b^dubbala...pe0...  manoviññāṇadhātu. nesa^eb^nti bhāvitarūpārūpāvacarakusalānaṃ sattānaṃ. ^b^kammanimittamevā^eb^ti  pathavīkasiṇādikaṃ attano kammārammaṇameva.<br/><br/>[03] ^b^evaṃ^eb^ ^a^V2.0123^ea^ ^b^tāvetthā^eb^ti ettha viññāṇakkhandhaniddese evaṃ saṅkhepato sarūpadassanamatteneva ekūnavīsatiyā  vipākaviññāṇānaṃ paṭisandhivasena pavatti veditabbā. bhavālambanādivibhāgena pana yadettha  vattabbaṃ, taṃ ^b^paṭiccasamuppādakathāyaṃ^eb^ āgamissatīti.<br/><br/>[03] ^b^taṃ ta^eb^nti ekūnavīsatiyā paṭisandhiviññāṇesu yaṃ yaṃ uppajjitvā niruddhaṃ, taṃ taṃ  anantaraṃ uppattiyā ^b^anubandhamānaṃ. tassa tassevā^eb^ti yassa yassa kammassa vipākabhūtaṃ  paṭisandhiviññāṇaṃ, tassa tasseva. ^b^tasmiññevā^eb^ti kammādike eva. kammañce paṭisandhiviññāṇassa  ārammaṇaṃ, tasmiṃ kamme, atha kammanimittaṃ, gatinimittañca, tasmiṃ kammanimitte  gatinimitteti attho. ^b^tādisamevā^eb^ti yādisaṃ paṭisandhiviññāṇaṃ hetuto, sesasampayuttadhammato  ca tādisameva. ^b^santānavinivattake^eb^ti bhavaṅgasantānassa vinivattanake. ^b^aññasmiṃ^eb^  āvajjanasaṅkhāte ^b^cittuppāde^eb^. kiriyamayacitteneva supinadassanaṃ ^a^M2.0132^ea^ hotīti  āha ^b^``supinaṃ apassato''^eb^ti. ^b^aparimāṇasaṅkhyampi pavattatiyeva,^eb^ tathā hidaṃ upapattibhavassa  aṅgabhāvena pavattanato ``bhavaṅga''nti vuccati. ^b^tesaññevā^eb^ti paṭisandhibhūtānaṃyeva.<br/><br/>[03] ^b^indriyānī^eb^ti cakkhādīni indriyāni. ^b^ārammaṇagahaṇakkhamānī^eb^ti rūpādiārammaṇaṃ gahetuṃ  samatthāni. mātukucchigatakāle viya hi bahinikkhantakālepi na tāva indriyāni sakiccakāni  honti, anukkamena pana visadabhāvaṃ pattakāle eva sakiccakāni honti. tenevāha  ``idha paripakkattā āyatanāna''nti. ^b^āpāthagate^eb^ti yogyadesāvaṭṭhite. tameva yogyadesāvaṭṭhitaṃ  ^b^rūpaṃ paṭicca^eb^ ghaṭṭanā paccayaṃ laddhā. ^b^ghaṭṭanā^eb^ti paṭighāto, yena byāpārādivisesapaccayantarasahite  cakkhussa visaye vikāruppattivisadisuppattivisayassa iṭṭhāniṭṭhabhāvena anuggaho, upaghāto  cāti attho. ^b^tato^eb^ti ghaṭṭanānantaraṃ. ^b^ghaṭṭanānubhāvenā^eb^ti ghaṭṭanābalena. ^b^bhavaṅgacalana^eb^nti  bhavaṅgacittassa pakampanaṃ, tathā dvikkhattuṃ pavattiyā visadisassa kāraṇabhāvūpagamananti  attho. tañhi cittasantānassa purimāvatthāya bhinnāvatthāhetutāya calanaṃ viyāti ``calana''nti  vuttaṃ. visayavisayībhāvasiddhāya dhammatāya ārammaṇassa abhimukhībhāvena pasādassa tāva  ghaṭṭanā hotu, aññasannissitassa pana bhavaṅgassa calanaṃ kathaṃ hotīti? taṃsambandhabhāvato. bheritale  ṭhapitāsu sakkharāsu ekissā sakkharāya ghaṭitāya tadaññasakkharāyaṃ ṭhitamakkhikā calanaṃ  cettha udāharaṇanti. ^b^tadeva rūpa^eb^nti tadeva bhavaṅgacalanassa paccayabhūtaṃ āpāthagataṃ rūpāyatanaṃ.  ^b^bhavaṅgaṃ vicchindamānā viyā^eb^ti bhavaṅgasantānaṃ vicchindantī ^a^V2.0124^ea^ viya. tadārammaṇuppattiyā  parato bhavaṅgassa uppajjanato visayaggahaṇaṃ pañcadvārāvajjanaṃ vatvā tadanantaraṃ dassanādīsu  vattabbesu tāni avatvā manodvārāvajjanassa gahaṇaṃ uddese dvinnaṃ āvajjanānaṃ āvajjanasāmaññena  gahitattā.<br/><br/>[03] ^b^āvajjanānantara^eb^nti pañcadvārāvajjanānantaraṃ. ye hadayavatthu viya sampaṭicchanādivīthicittānipi  nānujānanti, tesaṃ ``sampaṭicchanāya cakkhuviññāṇadhātuyā''tiādinā tattha tattha pāḷi  āgatā. na hi sakkā pāḷiṃ paṭisedhetuṃ.<br/><br/>[03] ^b^``sace^eb^ ^a^M2.0133^ea^ ^b^mahantaṃ hotī''^eb^ti idaṃ javanapariyosānāya cittappavattiyā vuccamānattā  vuttaṃ. cuddasacittakkhaṇāyukañhi ārammaṇamidha ``mahanta''nti adhippetaṃ, tañca uppajjitvā  dviticittakkhaṇātītaṃ hutvā āpāthagamanavasena veditabbaṃ.<br/><br/>[03] ^b^yathāvavatthāpite^eb^ti voṭṭhabbanena vuttākārena katavavatthāpane. āvajjanāya, voṭṭhabbanassa  ca vuttattā ``avasesakāmāvacarakiriyāna''nti avasesaggahaṇaṃ kataṃ. ^b^cha satta vā^eb^ti  ^b^vā^eb^-saddena ``pañca vā''ti idampi vuttamevāti daṭṭhabbaṃ. suttamucchitādikāle  hi pañcapi javanāni javantīti.<br/><br/>[03] ^b^tāniyevā^eb^ti ``aṭṭhannaṃ vā''tiādinā (visuddhi0 2.455) vuttāni ekūnatiṃsa kāmāvacarajavanāniyeva.  ito aññaṃ manodvārāvajjanānantaraṃ uppajjanakacittaṃ nāma natthīti dassanatthaṃ evakāraggahaṇaṃ.  ^b^``gotrabhūto''^eb^ti idaṃ gotrabhuṭṭhāniyānaṃ parikammavodānānampi gahaṇaṃ, na gotrabhuno  eva. ^b^phalacittānī^eb^ti samāpattivasena pavattanakaphalacittāni. ^b^yaṃ yaṃ laddhapaccaya^eb^nti  yaṃ yaṃ javanaṃ rūpāvacarajavanādivasena gotrabhuanantaraṃ uppattiyā laddhapaccayaṃ.<br/><br/>[03] ^b^atimahanta^eb^nti soḷasacittakkhaṇāyukaṃ. tattha hi tadārammaṇacittaṃ uppajjati, na aññattha.  ^b^vibhūta^eb^nti supākaṭaṃ, tañca kāmāvacarameva. tattha hi tadārammaṇassa uppatti.  ^b^kāmāvacarajavanāvasāne^eb^ti kāmāvacarajavanasseva avasāne. na hi taṃ kāmataṇhāhetukakammanibbattaṃ  mahaggatānuttarajavanaṃ anubandhati ajanakattā, janakāsadisattā ca. yathā gehato bahi gantukāmo  taruṇadārako janakaṃ, janakasadisaṃ vā anubandhati, na aññaṃ, evamidampi ^a^V2.0125^ea^.  tatthāpi  na sabbasmā javanā sabbaṃ javanena tadārammaṇassa niyametabbato, ārammaṇena ca vedanāya parivattetabbato.  tatthāyaṃ niyamo -- parittakusalalobhamohamūlasomanassasahagatakiriyajavanānaṃ aññatarānantaraṃ  atimahati visaye pañcannaṃ somanassasahagatānaṃ aññataraṃ tadārammaṇaṃ uppajjati, tathā parittakusalākusalaupekkhāsahagatakiriyajavanānaṃ  aññatarānantaraṃ upekkhāsahagatānaṃ channaṃ tadārammaṇānaṃ aññataraṃ pavattati. ^b^iṭṭhārammaṇādīna^eb^nti  iṭṭhaiṭṭhamajjhattāniṭṭhārammaṇānaṃ vasenāti sambandho. tayidaṃ ārammaṇena vedanāparivattidassanatthaṃ  vuttaṃ. ^b^``purimakammavasenā''^eb^ti idaṃ tadārammaṇavisesadassanatthaṃ. na ^a^M2.0134^ea^  hi paṭisandhijanakameva kammaṃ tadārammaṇaṃ janeti, atha kho aññakammampi. taṃ pana paṭisandhidāyinā  kammena nibbattetabbatadārammaṇato visadisampi nibbattetīti. ^b^``javanacittavasenā''^eb^ti  idaṃ tadārammaṇaniyamadassanatthaṃ. ``javanena tadārammaṇaṃ niyametabba''nti hi vuttaṃ.  ^b^ādi^eb^-saddena paṭisandhicittaṃ saṅgaṇhāti. tañhi attano ukkaṭṭhatarassa tadārammaṇassa paccayo  na hoti. ^b^yo yo paccayo laddho hotī^eb^ti yathāvuttesu iṭṭhārammaṇādīsu yo yo tadārammaṇassa  uppattiyā paccayo samaveto hoti. ^b^kiñci antara^eb^nti kiñci khaṇantaraṃ. ^b^udakamivā^eb^ti  paṭisotaṃ gacchantaṃ udakamiva.<br/><br/>[03] ^b^dvikkhattuṃ sakiṃ vā^eb^ti vacanasiliṭṭhavasena vuttaṃ ``aṭṭha vā dasa vā''tiādīsu (a0  ni0  8.11; pārā0 11) viya. dvikkhattuṃyeva pana vaṇṇenti. vipākacittattā, āvajjanassa  ca vidūrattā, mūlabhavaṅgādibhavaṅgasāmaññasabbhāvato ca bhavaṅgassa ārammaṇe pavattanārahaṃ samānaṃ  tassa javanassa ārammaṇaṃ ārammaṇaṃ etassāti tadārammaṇanti vuccati ekassa ārammaṇasaddassa  lopaṃ katvā ``kāmāvacaraṃ, oṭṭhamukha''nti ca yathā. ettha ca keci ``paṭṭhāne `kusalākusale  niruddhe vipāko tadārammaṇatā uppajjatī'ti (paṭṭhā0 1.1.406) vipākadhammadhammānaṃ eva  anantaraṃ tadārammaṇaṃ vutta''nti kiriyājavanānantaraṃ na icchanti. vipphāravantaṃ hi  javanaṃ nāvaṃ viya nadīsoto bhavaṅgaṃ anubandhati, na pana chaḷaṅgupekkhāvato santavuttikiriyajavanaṃ  paṇṇapuṭaṃ viya nadīsototi. tayidaṃ labbhamānassāpi kenaci adhippāyena katthaci avacanaṃ  dissati, yathā taṃ dhammasaṅgahe akusalaniddese labbhamānopi adhipati na vutto. yañca paṇṇapuṭaṃ  nidassitaṃ, tampi nidassitabbena na samānaṃ. nāvāpaṇṇapuṭānañhi nadīsotassa āvaṭṭanaṃ,  gati ca visadisīti nāvāya nadīsotassa anubandhanaṃ, paṇṇapuṭassa ananubandhanañca yujjati,  idha pana kiriyajavanetarajavanānaṃ bhavaṅgasotassa ^a^V2.0126^ea^ āvaṭṭanaṃ, gati ca sadisīti etassa ananubandhanaṃ,  itarassa anubandhanañca na yujjati. tasmā vicāretabbaṃ.<br/><br/>[03] ^b^bhavaṅgamevā^eb^ti avadhāraṇaṃ bhavapariyosānassa idha na adhippetattā. aññathā tadārammaṇāvasāne  cutipi na hotiyeva. ^b^dassanādīnī^eb^ti dassanasavanaghāyanasāyanaphusanāni. ^b^iti^eb^-saddo  ādiattho, tena sampaṭicchanādīnaṃ saṅgaho daṭṭhabbo. paṭisandhito bhavaṅgameva, bhavaṅgato āvajjanamevāti  ^a^M2.0135^ea^ evaṃ pavatta^b^cittaniyamavaseneva. tampī^eb^ti cuticittampi. paṭisandhibhavaṅgacittāni  viya ^b^ekūnavīsatividhameva hoti^eb^ atthato bhedābhāvato.<br/><br/>[03] ^b^bhavagatiṭhitinivāsesū^eb^ti tīsu bhavesu, pañcasu gatīsu, sattasu viññāṇaṭṭhitīsu, navasu  sattāvāsesu ca. yo panettha acittako, so idha na gahetabbo viññāṇakathābhāvato. ``etthā''ti  idaṃ ``saṃsaramānānaṃ sattāna''nti iminā sambandhitabbaṃ. ettha etesu vuttanayena saṃsaramānesu  sattesu yo pana arahattaṃ pāpuṇāti sammāpaṭipattimanvāyāti adhippāyo. ^b^tassa^eb^ arahato  ^b^niruddhameva hoti^eb^ cittaṃ appaṭisandhikabhāvato. <br/><br/>[06] iti viññāṇakkhandhe vitthārakathāmukhavaṇṇanā. 


volume: 151
item: 13
title:
  paññābhūmimūlasarīravavatthānavaṇṇanā^rūpakkhandhakathāvaṇṇanā^viññāṇakkhandhakathāvaṇṇanā^vedanākkhandhakathāvaṇṇanā^

content:
  [03] 456^b^.^eb^ vedena anubhavanākārena ayitaṃ pavattaṃ vedayitaṃ, vedayitanti lakkhitabbadhammajātaṃ  ^b^vedayitalakkhaṇaṃ^eb^. taṃ pana atthato vedanā evāti āha ^b^``vedayitalakkhaṇaṃ nāma  vedanāvā''^eb^ti. atha vā vedayitaṃ lakkhaṇaṃ etissāti kappanāsiddhaṃ bhedaṃ nissāya aññapadatthasamāsavasenāpi  vedanāva vuccatīti āha ^b^``vedayitalakkhaṇaṃ nāma vedanāvā''^eb^ti. ^b^vedayati vedayatī^eb^ti  byāpanicchāvasena vacanaṃ vedanāya savisaye abhiṇhappavattidassanatthaṃ. sabhāvadhammato añño  kattā natthīti dassanatthaṃ kattuniddeso. ^b^itī^eb^ti aniyamato hetuattho. ^b^kho^eb^ti vacanālaṅkāramattaṃ.  ^b^tasmā^eb^ti tassa niyamanaṃ. idaṃ vuttaṃ hoti -- yasmā yathāpaccayaṃ ārammaṇarasaṃ anubhavati,  tasmā vedanāti vuccatīti. <br/><br/>[01] ^b^``kusalaviññāṇena^eb^ ^a^V2.0127^ea^ ^b^sampayuttā''^eb^ti idaṃ kusalāya vedanāya upalakkhaṇaṃ daṭṭhabbaṃ. yā  kāci kusalā vedanā, sabbā sā kusalena viññāṇena sampayuttāti, na pana tassā  kusalabhāvasaṃsiddhidassanatthaṃ. na hi kusalena viññāṇena sampayogato kusalāya vedanāya  kusalabhāvo, atha ^a^M2.0136^ea^ kho yonisomanasikārādikato. tenāha ^b^``jātivasenā''^eb^ti.  ^b^akusalādīsu^eb^pi eseva nayo. yathā pana jātivasena kusalādiviññāṇasampayuttatāya  tividhā, evaṃ yāva ekūnanavutiviññāṇasampayuttāti ekūnanavutividhā veditabbā.  ^b^sabhāvabhedato^eb^ti sampayuttabhūmiārammaṇādivasena labbhamānaṃ bhedaṃ aggahetvā kevalaṃ  sabhāvakatabhedato evāti attho.<br/><br/>[03] ``pañcavidhā''ti vatvā taṃ pañcavidhataṃ dassetuṃ ^b^``sukha''^eb^ntiādi vuttaṃ. tattha  sukhayatīti ^b^sukhaṃ,^eb^ kāyaṃ, sampayuttadhamme ca laddhassāde karotīti attho. suṭṭhu  vā khādati, khaṇati vā kāyikaṃ ābādhanti ^b^sukhaṃ^eb^. sukaraṃ okāsadānaṃ etassāti  ^b^sukha^eb^nti apare. dukkhayatīti ^b^dukkhaṃ,^eb^ kāyaṃ, sampayuttadhamme ca vibādhatīti  attho. duṭṭhu vā khādati, khaṇati vā kāyikaṃ assādanti ^b^dukkhaṃ^eb^. dukkaraṃ okāsadānaṃ  etassāti ^b^dukkha^eb^nti apare. ^b^somanassupekkhānaṃ^eb^ saddattho heṭṭhā vuttoyeva. domanassassa  somanasse vuttanayānusārena veditabbaṃ. kiṃ pana kāraṇaṃ mānasetarasātāsātavasena  sukhaṃ, dukkhañca vibhajitvā vuttaṃ ^b^``sukhaṃ somanassaṃ dukkhaṃ domanassa''^eb^nti,  upekkhā pana mānasī, itarā ca ekadhāva vuttāti? bhedābhāvato. yathā hi anuggahūpaghātakatāya  sukhadukkhāni aññathā kāyassa anuggahamupaghātañca karonti, aññathā manaso, na evamupekkhā.  tasmā bhedābhāvato ekadhāva upekkhā vuttāti.<br/><br/>[03] tattha yena sabhāvabhedena vedanā pañcavidhā, sā pavattiṭṭhāne dassite supākaṭā hotīti  pavattiṭṭhānaṃ tāva dassetuṃ ^b^``tatthā''^eb^tiādi āraddhaṃ. ^b^akusalavipākenā^eb^ti etthāpi  ``kāyaviññāṇena sampayutta''nti ānetvā sambandhitabbaṃ. yathā adhikaraṇīmatthake kappāsapicupiṇḍaṃ  ṭhapetvā ayokūṭena paharantassa picupiṇḍaṃ atikkamitvā kūṭaṃ adhikaraṇiṃ gaṇhāti,  nighaṃso balavā hoti, evaṃ paṭighaṭṭanānighaṃsassa balavabhāvato iṭṭhe, iṭṭhamajjhatte ca ārammaṇe  kāyaviññāṇaṃ sukhasahagataṃ hoti. aniṭṭhe, aniṭṭhamajjhatte ca dukkhasahagatanti āha ^b^``kusala...pe0...  dukkha''^eb^nti. kāmāvacaravipākaviññāṇāni pañca kammārammaṇavasena somanassasahagatāni  honti, rūpāvacaravipākāni cattāri kammavasena, sesāni terasa kāmāvacarāni, aṭṭha  rūpāvacarāni, dvattiṃsa lokuttarāni, yathārahaṃ ^a^M2.0137^ea^  cetobhisaṅkhārārammaṇapādakādivasena ^a^V2.0128^ea^  somanassasahagatāni hontīti āha ^b^``somanassaṃ dvāsaṭṭhiyā viññāṇehi sampayutta''^eb^nti.  ^b^domanassaṃ dvīhi^eb^ akusalaviññāṇehi sampayuttaṃ cetobhisaṅkhārārammaṇādivasena.<br/><br/>[03] ^b^avasesapañcapaññāsāyā^eb^ti yathāvuttāni chasaṭṭhi viññāṇāni ṭhapetvā avasesāya pañcapaññāsāya.  tattha kusalākusalavipākāni iṭṭhāniṭṭhesu nibbikappakāni sukhadukkhasampayuttāni  bhavituṃ yuttānipi dvinnaṃ picupiṇḍānaṃ viya dvinnaṃ dvinnaṃ upādārūpānaṃ ghaṭṭanānighaṃsassa  mandabhāvato cakkhādisannissitāni aṭṭhapi viññāṇāni sabbattha upekkhāsampayuttāneva honti,  tathā balavapaccayatāya sukhadukkhānaṃ tesañca tadabhāvato. apubbārammaṇanissayappavattīni  āvajjanasampaṭicchanaviññāṇāni, asadisānantarappaccayaṃ kiriyārambhassa ādibhūtaṃ voṭṭhabbanaṃ,  kāyadukkhapadhānatāya akusalaphalassa tadupanissayabhūtaṃ akusalavipākapaṭisandhiādi,  iṭṭhamajjhattārammaṇappavattīni kāmāvacarakusalavipākaviññāṇāni ca upekkhāsahagatāniyeva  honti. kammavasena vā vipākānubhavanassa iṭṭhāniṭṭhārammaṇesu adukkhamasukhabhāvo yutto.  sati ca vipākabhūtāya upekkhāya sukhadukkhamajjhattabhāve kammārammaṇavasena kusalavipākāya  iṭṭhabhāvo, akusalavipākāya aniṭṭhabhāvo ca veditabbo. avasiṭṭhāni pana sattatiṃsa viññāṇāni  cetobhisaṅkhārārammaṇapādakādivasena upekkhāsampayuttāni hontīti evaṃ pañcapaññāsāya  viññāṇehi upekkhāya sampayuttatā veditabbā.<br/><br/>[03] salakkhaṇaṃ nāma dhammānaṃ anaññasādhāraṇo sabhāvo, anubhavanañca sabbavedanānaṃ sādhāraṇalakkhaṇanti  taṃ paṭiniyatena ārammaṇena niyametvā dassento āha ^b^``iṭṭhaphoṭṭhabbānubhavanalakkhaṇaṃ sukha''^eb^nti  tassa byabhicārābhāvato. bhusaṃ brūhanaṃ vaḍḍhanaṃ ^b^upabrūhanaṃ^eb^. tayidaṃ kāmañca cetasikasukhepi  labbhati, taṃ pana savikappakaṃ cetobhisaṅkhāravasenāpi hoti. idantu nibbikappakaṃ sabhāvasiddhattā  tato sātisayanti āha ^b^``sampayuttānaṃ upabrūhanarasa''^eb^nti. assādiyatīti assādo,  sukhāvedanā. tenāha bhagavā ``yaṃ, bhikkhave, pañcupādānakkhandhe paṭicca uppajjati sukhaṃ  somanassaṃ, ayaṃ vuccati, bhikkhave, pañcupādānakkhandhesu assādo''ti ^a^M2.0138^ea^  (saṃ0 ni0  3.26). kāyanissitattā kāye bhavo kāyiko, so eva assādo tathā  paccupatiṭṭhatīti ^b^kāyikāssādapaccupaṭṭhānaṃ. kāyindriyapadaṭṭhānaṃ^eb^ anaññavatthukattā.<br/><br/>[03] dukkhassa lakkhaṇādīni vuttanayānusārena veditabbāni.<br/><br/>[03] sabhāvato ^a^V2.0129^ea^, parikappato vā iṭṭhassa ārammaṇassa anubhavanalakkhaṇaṃ ^b^iṭṭhārammaṇānubhavanalakkhaṇaṃ^eb^.  tenāha ^b^``yathā tathā vā iṭṭhākārasambhogarasa''^eb^nti, yathābhūtena vā ayathābhūtena  vā iṭṭhākārena ārammaṇassa ^b^saṃbhuñjanarasaṃ,^eb^ paccanubhavanakiccanti attho. ^b^``passaddhipadaṭṭhāna''^eb^nti  idaṃ ``passaddhakāyo sukhaṃ vedetī''ti (saṃ0 ni0  5.376; a0 ni0  11.12)  suttapadaṃ nissāya vuttaṃ, taṃ pana nirāmisasomanassavasena veditabbaṃ.<br/><br/>[03] somanasse vuttavipariyāyena domanassassa lakkhaṇādīni veditabbāni. domanassassa kāmadhātuyaṃ  uppajjanato ekantena hadayavatthupadaṭṭhānatā tato viseso. <br/><br/>[01] majjhattassa, ārammaṇassa majjhattaṃ vā vedayitaṃ anubhavanaṃ lakkhaṇaṃ etissāti ^b^majjhattavedayitalakkhaṇā^eb^.  majjhattānubhavanato eva sampayuttānaṃ ^b^nātiupabrūhanamilāpanarasā. ``santabhāvapaccupaṭṭhānā''^eb^ti  idaṃ anavajjāya nirāmisāya upekkhāya vasena veditabbaṃ, na sabbāya. <br/><br/>[06] iti vedanākkhandhe vitthārakathāmukhavaṇṇanā. 


volume: 151
item: 14
title:
  rūpakkhandhakathāvaṇṇanā^viññāṇakkhandhakathāvaṇṇanā^vedanākkhandhakathāvaṇṇanā^saññākkhandhakathāvaṇṇanā^

content:
  [03] 457^b^.^eb^ ^b^sañjānanalakkhaṇaṃ nāma saññāvā^eb^tiādīsu yaṃ vattabbaṃ, taṃ vedanākkhandhaniddese  vuttanayeneva veditabbaṃ.<br/><br/>[03] kāmaṃ vedanāyapi vippayuttaṃ viññāṇaṃ natthi, tassā pana sabhāvato bhinnattā kāyaci  vedanāya sampayuttampi kāyaci vippayuttaṃ hoti. saññāya pana īdisaṃ natthīti āha  ^b^``na hi taṃ viññāṇaṃ...pe0... saññāyā''^eb^ti. <br/><br/>[01] ^b^sabbāvā^eb^ti catubhūmikāpi. atha vā yathā vedanā bhinnasabhāvattā bhedanalakkhaṇādito  vuttā, na evamayaṃ, ayaṃ pana sabbāva sañjānanalakkhaṇā ^a^M2.0139^ea^. nīlādibhedassa ārammaṇassa  sañjānanaṃ saññaṃ katvā jānanaṃ lakkhaṇaṃ etissāti ^b^sañjānanalakkhaṇā^eb^. tathā hi  sā abhiññāṇena sañjānanato ^a^V2.0130^ea^ paccābhiññāṇarasāti vuccati. nimittena hi puna sañjānanakiccā  ^b^paccābhiññāṇarasā^eb^. tassā vaḍḍhakissa dārumhi abhiññāṇaṃ katvā tena abhiññāṇena  paccābhijānanakāle pavatti veditabbā. tenāha ^b^``tadeveta''^eb^ntiādi. puna sañjānanassa  paccayo punasañjānanapaccayo, tadeva nimittaṃ puna...pe0... nimittaṃ, tassa karaṇaṃ,  puna...pe0... karaṇaṃ, punasañjānanapaccayabhūtaṃ vā nimittakaraṇaṃ puna...pe0... karaṇaṃ,  tadassā kiccanti ^b^punasañjānanapaccayanimittakaraṇarasā^eb^. punasañjānananimittakaraṇaṃ nimittakārikāya,  nimittena sañjānanantiyā ca sabbāya saññāya samānaṃ yojetabbaṃ. ^b^abhinivesakaraṇaṃ^eb^ ``idameva  sacca''nti (ma0 ni0 2.187, 202, 203, 427; ma0 ni0 3.27-29) saññābhinivesamatteneva  daṭṭhabbaṃ. ^b^yathāupaṭṭhitavisayapadaṭṭhānā^eb^ avikappasabhāvattā. ñāṇasampayuttā pana saññā ñāṇameva  anuvattati, tasmā abhinivesakārikā, viparītaggāhikā ca na hoti. eteneva samādhisampayuttatāya  aciraṭṭhānatā ca na hotīti veditabbā. evaṃ rāgadiṭṭhimānādisampayuttāya saññāya rāgādianuvattikabhāvoti. <br/><br/>[06] iti saññākkhandhe vitthārakathāmukhavaṇṇanā. 


volume: 151
item: 15
title:
  viññāṇakkhandhakathāvaṇṇanā^vedanākkhandhakathāvaṇṇanā^saññākkhandhakathāvaṇṇanā^saṅkhārakkhandhakathāvaṇṇanā^

content:
  [03] 458^b^.^eb^ ^b^rāsikaraṇalakkhaṇa^eb^nti sampiṇḍanalakkhaṇaṃ, tato saṅkhārā āyūhanarasā vuccanti.  cetanāpadhānatāya hi saṅkhārakkhandhadhammā evaṃ vuttā. tenevāha ^b^``kiṃ pana tanti saṅkhārāyevā''^eb^tiādi.  tattha ^b^saṅkhatamabhisaṅkharontī^eb^ti yathā attano phalaṃ saṅkhataṃ sammadeva nipphannaṃ hoti, evaṃ  abhisaṅkharontīti attho. ^b^vipphārapaccupaṭṭhānā^eb^ti ettha ^b^vipphāro^eb^ nāma vipphāravantatā,  tasmā sabyāpārapaccupaṭṭhānāti attho.<br/><br/>[03] tasmiṃ tasmiṃ citte uppanne niyamena uppajjanato ^b^niyatā. sarūpena āgatā^eb^ti evaṃ piṭṭhivattake  akatvā pāḷiyā sarūpeneva āgatā. kadācideva uppajjanato na niyatāti ^b^aniyatā^eb^.  yadipi aniyatā ekajjhaṃ ^a^M2.0140^ea^ na uppajjanti, tasmiṃ pana citte uppajjanadhammatāya  ^b^``chattiṃsā''^eb^ti vuttaṃ. tenāha ^b^``uppajjamānāpi ca na ekato uppajjantī''^eb^ti. <br/><br/>[03] 459^b^.^eb^ ^b^phusatī^eb^ti ^a^V2.0131^ea^ kattuniddeso. yaṃ tattha kāraṇaṃ, taṃ heṭṭhā vuttameva. phusanti  etenāti vā ^b^phasso^eb^. sampayuttadhammā hi ārammaṇe pavattamānā taṃ phusanalakkhaṇena  phassena phusantā viya honti. ārammaṇaphusanamattaṃ vā ^b^phasso^eb^ti sādhanattayampi  yujjateva. sabhāvadhammesu kattukaraṇasādhanavacanaṃ tadākārasamāropanato pariyāyakathā, bhāvasādhanavacanameva  nippariyāyakathāti vuttaṃ ^b^``phusanalakkhaṇo''^eb^ti. ^b^ayañhī^eb^tiādi yathāvuttalakkhaṇādisamatthanaṃ.  yadi ayaṃ dhammo cetasiko, svāyaṃ arūpadhammo samāno kathaṃ phusanalakkhaṇo, saṅghaṭṭanarasādiko  ca hotīti antolīnaṃ codanaṃ hadaye ṭhapetvā tassa sodhanatthaṃ ^b^``arūpadhammopi samāno''^eb^tiādi  vuttaṃ. tattha ^b^``phusanākāreneva pavattatī''^eb^ti iminā arūpassāpi tassa dhammassa  ayaṃ sabhāvoti dasseti. sā ca tassa phusanākārappavatti ambilāmbapakkādiṃ khādantaṃ  passantassa parassa kheḷuppatti, paraṃ vibādhiyamānaṃ disvā dayālukassa sarīrakampanaṃ,  rukkhasākhagge duṭṭhitaṃ purisaṃ disvā bhūmiyaṃ ṭhitassa bhīrukapurisassa jaṅghacalanaṃ, pisācādibhāyitabbaṃ  disvā ūrukhambhoti evamādīsu paribyattā hoti. <br/><br/>[01] ^b^ekadesenā^eb^ti kaṭṭhadvayādi viya attano ekapassena. ^b^anallīyamānopī^eb^ti asaṃsiliyamānopi.  rūpasaddehi saha phassassa sāmaññaṃ anallīyamānasaṅghaṭṭanameva, na visayabhāvo. yathā rūpasaddā  cakkhusotāni anallīyamānā eva ``phusita''ntiādinā vuttā, evaṃ phassassāpi ārammaṇaphusanasaṅghaṭṭanānīti.  ^b^saṅghaṭṭana^eb^ñca phassassa cittārammaṇānaṃ sannipatanabhāvo eva. tenāha ^b^``cittamārammaṇañca  saṅghaṭṭetī''^eb^ti. kiccaṭṭhena rasena saṅghaṭṭanarasatā vuttā, vatthārammaṇasannipātena vā sampajjatīti  saṅghaṭṭanasampattiko phasso saṅghaṭṭanaraso vutto. yathā ``dve pāṇī vajjeyyu''ntiādīsu  (mi0 pa0 2.3.8) pāṇissa pāṇimhi saṅghaṭṭanaṃ tabbisesabhūtā rūpadhammā, evaṃ cittassa  ārammaṇe saṅghaṭṭanaṃ tabbisesabhūto eko cetasikadhammo daṭṭhabbo. ``tiṇṇaṃ saṅgati phasso''ti  (ma0 ni0 1.204; 3.421, 425, 426; saṃ0 ni0  2.43-44;  4.60) vacanato cakkhurūpaviññāṇādīnaṃ  ^a^M2.0141^ea^ saṅgativasena gahetabbattā āha ^b^``tikasannipātasaṅkhātassā''^eb^tiādi. tassa  phassassa kāraṇabhūto tadanurūpo samannāhāro ^b^tajjāsamannāhāro^eb^. indriyassa tadabhimukhabhāvo,  āvajjanāya ca ārammaṇakaraṇaṃ visayassa ^b^parikkhatatā^eb^ abhisaṅkhatatā, viññāṇassa visayabhāvakaraṇanti  attho. yathā niccammā gāvī yaṃ yaṃ ṭhānaṃ upagatā, tattha tattha dukkhameva pāpuṇāti,  evaṃ phasse sati vedanā uppajjateva. vedanā ca dukkhasallādisabhāvāti vuttaṃ ^b^``vedanādhiṭṭhānabhāvato  pana niccammagāvī viya daṭṭhabbo''^eb^ti. <br/><br/>[03] 460^b^.^eb^ ^b^abhisandahati^eb^ ^a^V2.0132^ea^ pabandhati pavatteti. ^b^cetanābhāvo^eb^ byāpārabhāvo. ^b^āyūhanaṃ^eb^  cetayanaṃ īriyanaṃ. ^b^saṃvidahanaṃ^eb^ vicāraṇaṃ. āyūhanarasāya cetanāya pavattamānāya sabbepi  sampayuttadhammā yathāsakaṃ kiccappasutā hontīti sā ^b^sakiccaparakiccasādhikā^eb^ vuttā.  jeṭṭhasisso pare sajjhāyane uyyojento sayampi sajjhāyati. mahāvaḍḍhakimhi vaḍḍhakikammaṃ  kātumāraddhe itarepi karontiyeva. ^b^ussāhanabhāvenā^eb^ti ādarakaraṇabhāvena. sā  hi sayaṃ ādarabhūtā sampayuttadhamme ādarayatīti. āyūhanavasena ussāhanaṃ daṭṭhabbaṃ, na vīriyussāhavasena. <br/><br/>[03] 461^b^.^eb^ ^b^vīrabhāvo^eb^ti yena vīro nāma hoti, so dhammoti attho. vidhinā īretabbaṃ  pavattetabbanti vā ^b^vīriyaṃ,^eb^ ussāho, taṃtaṃkiccasamārambho, parakkamo vā. ^b^upatthambhanaṃ^eb^  sampayuttadhammānaṃ kosajjapakkhe patituṃ adatvā dhāraṇaṃ anubalappadānaṃ, sampaggaṇhanaṃ  vā. saṃsīdanapaṭipakkho dhammo asaṃsīdanaṃ, na saṃsīdanābhāvamattanti asaṃsīdanabhāvena paccupatiṭṭhatīti  vuttaṃ ^b^``asaṃsīdanabhāvapaccupaṭṭhāna''^eb^nti. ^b^saṃvegapadaṭṭhāna^eb^nti aṭṭhasaṃvegapubbikāya  (a0 ni0 aṭṭha0 1.1.418) kusalakiriyāya vīriyārambhavatthupadaṭṭhānaṃ. ``maggo gantabbo  hoti, maggo gato, kammaṃ kātabbaṃ, kammaṃ kataṃ, appamattako ābādho uppanno, gilānā  vuṭṭhito hoti, aciravuṭṭhito gelaññā, gāmaṃ vā nigamaṃ vā piṇḍāya vicaranto na labhati  lūkhassa vā paṇītassa vā bhojanassa yāvadatthaṃ pāripūriṃ, labhati...pe0... pāripūri''nti  evaṃ vuttāni etāni anurūpapaccavekkhaṇāsahitāni aṭṭha ^b^vīriyārambhavatthūni,^eb^ taṃmūlakāni  vā paccavekkhaṇāni. <br/><br/>[03] 462^b^.^eb^ attanā ^a^M2.0142^ea^ anupāletabbānaṃ sahajātadhammānaṃ anupālanaṃ jīvitassa byāpāro,  tañca nesaṃ jīvananti taṃ tassa kāraṇabhāvaṃ purakkhatvā vuttaṃ ^b^``jīvanti tenā''^eb^ti.  tampi cassa atthato jīvanamevāti āha ^b^``jīvanamattameva vā ta''^eb^nti. <br/><br/>[03] 463^b^.^eb^ ^b^ādhiyatī^eb^ti ṭhapeti. ^b^avisāro^eb^ attano eva avisaraṇasabhāvo. ^b^avikkhepo^eb^  sampayuttānaṃ dhammānaṃ avikkhittatā. yena sampayuttā avikkhittā honti, so dhammo  avikkhepoti. avūpasamalakkhaṇassa vikkhepassa paṭipakkhatāya cittassa upasamanākārena paccupatiṭṭhatīti  ^b^upasamapaccupaṭṭhāno. visesato^eb^ti yebhuyyena. sukhavirahitopi hi atthi samādhīti.  ^b^dīpacci^eb^nidassanena santānaṭhitibhāvaṃ samādhissa dasseti. <br/><br/>[03] 464^b^.^eb^ ^b^saddahanti^eb^ ^a^V2.0133^ea^ ^b^etāyā^eb^ti saddahanakiriyāya pavattamānānaṃ dhammānaṃ tattha ādhipaccabhāvena  saddhāya paccayataṃ dasseti. tassā hi dhammānaṃ tathāpaccayabhāve sati puggalo saddahatīti  vohāro hoti. saddahanaṃ saddheyyavatthuno pattiyāyanaṃ, taṃ lakkhaṇaṃ etissāti ^b^saddahanalakkhaṇā.  okappanalakkhaṇā^eb^ti anupavisitvā evametanti kappanalakkhaṇā. kālussiyamalaṃ vidhametvā  sampayuttānaṃ, puggalasseva vā pasādanaṃ anāvilabhāvakaraṇaṃ raso etissāti ^b^pasādanarasā.  pakkhandanaṃ^eb^ adhimuccanavasena ārammaṇassa anupavisanaṃ. akālusabhāvo akālussiyaṃ,  anāvilabhāvoti attho. pasādanīyaṭṭhānesu pasādaviparītaṃ akusalaṃ assaddhiyaṃ, micchādhimutti  ca, tappaccanīkova pasādabhūto vatthugato nicchayo ^b^adhimutti,^eb^ na yevāpanakādhimokkho.  ratanattayaṃ, kammaṃ, kammaphalañca ^b^saddheyyavatthu^eb^. sappurisasaṃsevanasaddhammasavanayonisomanasikāradhammānudhammappaṭipattiyo  ^b^sotāpattiyaṅgāni^eb^. kusaladhammānaṃ ādāne ^b^hatthaṃ^eb^ viya, sabbasampattisampadāne  ^b^vittaṃ^eb^ viya, amatakasiphalaphalane ^b^bījaṃ^eb^ viya daṭṭhabbā. <br/><br/>[03] 465^b^.^eb^ ^b^saranti tāyā^eb^ti saraṇakiriyāya pavattamānānaṃ dhammānaṃ tattha ādhipaccabhāvena satiyā  paccayataṃ dasseti. tassā hi dhammānaṃ tathāpaccayabhāve sati taṃsamaṅgipuggalo saratīti  vohāro hoti. udake alābu viya pilavitvā gantuṃ adatvā pāsāṇassa viya niccalassa  ^a^M2.0143^ea^ ārammaṇassa ṭhapanaṃ saraṇaṃ asammuṭṭhatākaraṇaṃ ^b^apilāpanaṃ^eb^. sammosapaccanīkaṃ  kiccaṃ ^b^asammoso,^eb^ na sammosābhāvamattaṃ. ``satārakkhena cetasā''ti (a0 ni0  10.20)  vacanato ^b^ārakkhapaccupaṭṭhānā^eb^. aññato āgantvā cittavisaye abhimukho bhavati etāyāti  ^b^visayābhimukhabhāvo,^eb^ sati. satiyā vatthubhūtā kāyādayova ^b^kāyādisatipaṭṭhānāni,^eb^  sati eva vā purimā pacchimāya padaṭṭhānaṃ. <br/><br/>[03] 466^b^.^eb^ ^b^kāyaduccaritādīhī^eb^ti hetumhi karaṇavacanaṃ. ^b^hiriyatī^eb^ti lajjākārena  jigucchati. ^b^tehiyevā^eb^ti kāyaduccaritādīhiyeva. ^b^ottappatī^eb^ti ubbijjati.  hirī pāpadhamme gūthaṃ viya passantī jigucchatīti āha ^b^``pāpato jigucchanalakkhaṇā hirī''^eb^ti.  ottappaṃ te uṇhaṃ viya passantaṃ tato uttasatīti vuttaṃ ^b^``uttāsalakkhaṇaṃ ottappa''^eb^nti.  ^b^vuttappakārenā^eb^ti lajjākārena, uttāsākārena ca. ^b^attagāravapadaṭṭhānā^eb^ hirī  ajjhattasamuṭṭhānatāya, attādhipatitāya ca. ^b^paragāravapadaṭṭhānaṃ^eb^ ottappaṃ bahiddhāsamuṭṭhānatāya,  lokādhipatitāya ca. tamevatthaṃ pākaṭataraṃ kātuṃ ^b^``attānaṃ^eb^ ^a^V2.0134^ea^ ^b^hī''^eb^tiādi vuttaṃ.  ajjhattasamuṭṭhānāditā ca hiriottappānaṃ tattha tattha pākaṭabhāvena vuttā, na panetesaṃ  kadāci aññamaññavippayogā. na hi lajjanaṃ nibbhayaṃ, pāpabhayaṃ vā alajjanaṃ atthīti.  ^b^lokapālakā^eb^ti ettha ``dveme, bhikkhave, sukkā dhammā lokaṃ pālentī''ti (a0  ni0  2.9; itivu0 42) suttapadaṃ attādhipati, lokādhipatibhāve ca ``so attānaṃyeva  adhipatiṃ karitvā, so lokaṃyeva adhipatiṃ karitvā''ti (a0 ni0  3.40) ca suttapadāni  āharitvā vattabbāni. <br/><br/>[03] 467^b^.^eb^ yasmā lobhapaṭipakkho alobhoti ye dhammā tena sampayuttā, taṃsamaṅgino vā sattā  tena na lubbhanti, sayaṃ kadācipi na lubbhateva, atthato vā alubbhanākāro eva ca hoti,  tasmā vuttaṃ ^b^``na lubbhantī''^eb^tiādi. ^b^eseva nayo^eb^ti ``na dussanti tenā''tiādinā  kārakattayayojanaṃ atidisati. ^b^agedho^eb^ agijjhanaṃ anabhikaṅkhanaṃ. ^b^alaggabhāvo^eb^ anāsattatā.  ^b^apariggaho^eb^ kassaci vatthuno mamattavasena asaṅgaho. anallīno bhāvo adhippāyo etassāti  ^b^anallīnabhāvo^eb^. evañhi upamāya sameti. <br/><br/>[03] 468^b^.^eb^ caṇḍikassa ^a^M2.0144^ea^ bhāvo caṇḍikkaṃ, kopo. tappaṭipakkho ^b^acaṇḍikkaṃ,^eb^  abyāpādo. ^b^avirodho^eb^ aviggaho. ^b^anukūlamitto^eb^ anuvattako. ^b^vinayaraso^eb^ti  vinayanaraso. ^b^sommabhāvo^eb^ mejjanavasena hilādanīyatā. <br/><br/>[03] 469^b^.^eb^ dhammānaṃ yo yo sabhāvo yathāsabhāvo, tassa tassa paṭivijjhanaṃ ^b^yathāsabhāvapaṭivedho^eb^.  akkhalitaṃ avirajjhitvā paṭivedho ^b^akkhalitapaṭivedho^eb^. visayassa obhāsanaṃ tappaṭicchādakasammohandhakāravidhamanaṃ  ^b^visayobhāsanaṃ^eb^. katthacipi visaye asammuyhanākāreneva paccupatiṭṭhati, sammohapaṭipakkhatāya  vā tadabhāvaṃ paccupaṭṭhapetīti ^b^asammohapaccupaṭṭhāno. sabbakusalānaṃ mūlabhūtā^eb^ti sabbesaṃ  catubhūmakakusaladhammānaṃ suppatiṭṭhitabhāvasādhanena patiṭṭhābhūtā, na tesaṃ kusalabhāvasādhanena.  yadi hi tesaṃ kusalabhāvo kusalamūlapaṭibaddho siyā, evaṃ sati taṃsamuṭṭhānarūpesu hetupaccayatā  na siyā. na hi te tesaṃ kusalādibhāvaṃ sādhenti, na ca paccayā na honti. vuttañhetaṃ  ``hetū hetusampayuttakānaṃ dhammānaṃ taṃsamuṭṭhānānañca rūpānaṃ hetupaccayena paccayo''ti  (paṭṭhā0 1.1.1). yathā ca kusalabhāvo, evaṃ abyākatabhāvopi abyākatamūlappaṭibaddho siyā.  tathā sati ahetukacittānaṃ ^a^V2.0135^ea^ abyākatabhāvo eva na siyā, akusalesu ca yattha ekaṃyeva  mūlaṃ, tassa akusalabhāvo na siyā, ubhayampi hotiyeva. tasmā na mūlappaṭibaddho kusalādibhāvo,  atha kho yonisomanasikārādipaṭibaddho. tesaṃ pana suppatiṭṭhitabhāvasādhanāni mūlānīti  gahetabbaṃ. <br/><br/>[03] 470^b^.^eb^ ^b^passambhanaṃ^eb^ darathavūpasamo. kāyasaddo samūhavācī, so ca kho vedanādikkhandhattayavasenāti  āha ^b^``kāyoti cettha vedanādayo tayo khandhā''^eb^ti. tenevāha ``tattha katamā tasmiṃ  samaye kāyapassaddhi hoti? yā tasmiṃ samaye vedanākkhandhassā''tiādi (dha0 sa0 40).  ^b^daratho^eb^ sārambho, domanassapaccayānaṃ uddhaccādhikānaṃ kilesānaṃ, tathāpavattānaṃ vā catunnaṃ  khandhānaṃ etaṃ adhivacanaṃ. darathanimmaddanena pariḷāhaparipphandavirahito sītibhāvo ^b^aparipphandasītibhāvo^eb^.  uddhaccappadhānā kilesā ^a^M2.0145^ea^ ^b^uddhaccādikilesā,^eb^ uddhaccaṃ vā ādiṃ katvā  sabbakilese saṅgaṇhāti. sesesupi eseva nayo.<br/><br/>[03] ^b^garubhāvo^eb^ dandhatā, thinamiddhādhikānaṃ, tathāpavattānaṃ vā catunnaṃ khandhānaṃ etaṃ adhivacanaṃ.  dandhatāya paṭipakkho ^b^adandhatā,^eb^ na dandhatāya abhāvamattaṃ.<br/><br/>[03] thaddhabhāvo ^b^thambho,^eb^ diṭṭhimānādhikānaṃ, tappadhānānaṃ vā catunnaṃ khandhānametaṃ nāmaṃ.  thaddhabhāvanimmaddanato eva katthaci ārammaṇe appaṭihatākārena paccupatiṭṭhanti, sampayuttānaṃ  vā tattha appaṭighātaṃ paccupaṭṭhāpentīti ^b^appaṭighātapaccupaṭṭhānā^eb^.<br/><br/>[03] kammani sādhu kammaññaṃ, na kammaññaṃ akammaññaṃ, tassa bhāvo ^b^akammaññabhāvo,^eb^ dānasīlādipuññakiriyāyaṃ  ayogyatā. atthato kāmacchandādisaṃkilesadhammā, tappadhānā vā cattāro akusalakkhandhā.  kammaññabhāveneva sampannākārena ārammaṇassa gahaṇaṃ ^b^ārammaṇakaraṇasampatti^eb^. vuttāvasesā  kāmacchandādayo, tadekaṭṭhā ca saṃkilesadhammā ^b^avasesanīvaraṇādayo^eb^. vinibandhanimmaddanena  sukhappavattihetutāya ^b^pasādanīyavatthūsu pasādāvahā. suvaṇṇavisuddhi viyā^eb^ti yathā  suvaṇṇavisuddhi apagatakāḷakā alaṅkāravikativiniyogakkhamā, evamayampi saṃkilesavigamena  hitakiriyāviniyogakkhamā.<br/><br/>[03] kāyacittānaṃ gelaññaṃ, assaddhiyādi, tadekaṭṭhā ca pāpadhammā.  gelaññapaṭipakkho agelaññaṃ ^a^V2.0136^ea^,  tabbhāvo lakkhaṇaṃ etāsanti ^b^agelaññabhāvalakkhaṇā^eb^. yathāvuttagelaññanimmaddaneneva  natthi etāsaṃ ādīnavo doso, na vā etā ādīnaṃ kapaṇaṃ vanti pavattantīti nirādīnavā,  tenākārena paccupatiṭṭhanti, taṃ vā sampayuttesu paccupaṭṭhapentīti ^b^nirādīnavapaccupaṭṭhānā^eb^.<br/><br/>[03] kāyasambandhī, cittasambandhī ca ujubhāvoti lakkhitabbatāya ^b^kāyacittājjavalakkhaṇā^eb^. kāyacittānaṃ  naṅgalasīsacandakoṭigomuttavaṅkatāsaṅkhātānaṃ kuṭilabhāvānaṃ nimmaddanato ^b^kāyacittakuṭilabhāvanimmaddanarasā^eb^.  tato eva sabbathāpi ajimhabhāvena paccupatiṭṭhanti, sampayuttānaṃ vā ajimhataṃ paccupaṭṭhapentīti  ^b^ajimhatāpaccupaṭṭhānā^eb^. ``santadosapaṭicchādanalakkhaṇā māyā, asantaguṇasambhāvanalakkhaṇaṃ  sāṭheyya''nti evaṃ vuttā tadākārappavattā ^a^M2.0146^ea^ akusalā khandhā, tadekaṭṭhā  ca saṃkilesadhammā ^b^māyāsāṭheyyādikā^eb^. ettha ca cittapassaddhiādīhi cittameva passaddhaṃ,  lahu, mudu, kammaññaṃ, paguṇaṃ, uju ca hoti. kāyapassaddhiādīhi pana rūpakāyopi.  tenevettha bhagavatā dhammānaṃ duvidhatā vuttā, na sabbattha. <br/><br/>[03] 471^b^.^eb^ chandanaṃ ^b^chando,^eb^ ārammaṇena atthikatā. ``chando kāmo''tiādīsu (vibha0  564) pana taṇhāpi vuccati, ``chandaṃ janeti vāyamatī''tiādīsu (vibha0 432) vīriyampīti  tato nivattanatthaṃ ^b^``kattukāmatāyetaṃ adhivacana''^eb^nti vuttaṃ. ^b^kattukāmatā^eb^  vuccati karaṇicchā. cetasikassa ca dhammassa sārammaṇattā karaṇicchā nāma ālambanassa  ālambitukāmatāmukheneva hotīti ārammaṇakaraṇicchālakkhaṇo chando ^b^kattukāmatālakkhaṇo^eb^  vutto. tenevāha ^b^``ārammaṇapariyesanaraso, ārammaṇena atthikatāpaccupaṭṭhāno''^eb^ti  ca. yadaggena panāyaṃ attano ārammaṇapariyesanaraso, tadaggena sampayuttānampi hotiyeva  ekārammaṇatāya tena tesaṃ. tenevāha ^b^``ārammaṇaggahaṇe cāyaṃ cetaso hatthappasāraṇaṃ  viya daṭṭhabbo''^eb^ti. svāyaṃ kusalesu uppanno kusalacchandoti vuccati yonisomanasikārasamuṭṭhānattā. <br/><br/>[03] 472^b^.^eb^ ^b^adhimuccanaṃ^eb^ ārammaṇe sanniṭṭhānavasena veditabbaṃ, na pasādanavasena. yathā  tathā vā hi ārammaṇe nicchayanaṃ adhimuccanaṃ anadhimuccantassa pāṇātipātādīsu, dānādīsu  vā pavattiyā abhāvā, saddhā pana pasādanīyesu pasādādhimokkhāti ayametesaṃ viseso.  voṭṭhabbanaṃ pana yathā santīrite atthe nicchayanākārena pavattitvā parato ttamānānaṃ tathā  pavattiyā paccayo hoti. yadi evaṃ, vicikicchāsampayuttesu kathanti? tesampi ekaṃseneva  saṃsappanākārassa ^a^V2.0137^ea^ paccayatāya daṭṭhabbaṃ. dārakassa viya ito cito ca saṃsappanassa ``karissāmi  na karissāmī''ti anicchayassa paṭipakkhakiriyā ^b^asaṃsappanaṃ,^eb^ yesu cittuppādesu  ayaṃ sanniṭṭhānalakkhaṇo adhimokkho, tesaṃ ārammaṇadhammo eva ^b^sanniṭṭheyyadhammo^eb^. <br/><br/>[03] 473^b^.^eb^ ^b^kiriyā^eb^ ^a^M2.0147^ea^ ^b^kāro^eb^ti kārasaddassa bhāvasādhanatamāha. ^b^manamhi  kāro^eb^ti manasi ārammaṇassa karaṇaṃ. yena hi mano ārammaṇe karīyati ārammaṇenassa  saṃyojanato, tato eva tena ārammaṇampi manasi karīyatīti. ^b^purimamanato^eb^ti bhavaṅgamanato.  ^b^visadisamana^eb^nti vīthijavanaṃ manaṃ ^b^karotī^eb^ti manasikārasāmaññena vīthijavanapaṭipādake  dasseti. <br/><br/>[01] sampayuttadhamme ārammaṇābhimukhaṃ sārento viya hotīti manasikāro ^b^sāraṇalakkhaṇo^eb^  vutto. satiyā asammussanavasena visayābhimukhabhāvapaccupaṭṭhānatā, manasikārassa pana saṃyojanavasena  ārammaṇābhimukhabhāvapaccupaṭṭhānatāti ayametesaṃ viseso. ārammaṇapaṭipādakassa saṅkhārakkhandhapariyāpannatāvacanaṃ  itaramanasikārānaṃ tadaññakkhandhapariyāpannatāmattaṃ jotetīti tathājotitaṃ taṃ viññāṇakkhandhe  otāretvā dassetuṃ ^b^``vīthipaṭipādako''^eb^tiādi vuttaṃ. <br/><br/>[03] 474^b^.^eb^ ^b^tesu dhammesū^eb^ti yesu dhammesu sayaṃ uppannā, tesu attanā sampayuttesu cittacetasikadhammesu.  anārammaṇattepi hi tesu samappavattesu udāsinabhāvato ^b^``tatramajjhattatā''^eb^ti vuccati.  ^b^samavāhitalakkhaṇā^eb^ti samaṃ avisamaṃ yathāsakakiccesu pavattanalakkhaṇā. udāsinabhāvena  pavattamānāpi hesā sampayuttadhamme yathāsakakiccesu pavatteti, yathā rājā tuṇhī nisinnopi  atthakaraṇe dhammaṭṭhe yathāsakakiccesu appamatte pavatteti. alīnānuddhatapavattipaccayatā  ^b^ūnādhikatānivāraṇarasā,^eb^ kiccavasena cetaṃ vuttaṃ. yadi evaṃ, sahajātādhipatino kathanti?  tampi tassā kiccameva. yaṃ sahajātadhammānaṃ adhipatibhāvoti, tassāpi tathāpavattanamevāti  nāyaṃ doso. ``idaṃ nihīnakiccaṃ hotu, idaṃ atirekatarakicca''nti evaṃ pakkhapātavasena  viya pavatti ^b^pakkhapāto,^eb^ taṃ upacchindantī viya hotīti adhippāyo.<br/><br/>[03] ^b^``aniyatesu icchantī''^eb^ti iminā cetasikantarabhāvena icchantīti dasseti. ^b^adosoyeva  mettā^eb^. tathā ^a^V2.0138^ea^ hi soyeva ``mettā mettāyanā''tiādinā (dha0 sa0 1062) niddiṭṭho.  ^b^upekkhā^eb^ti yaṃ upekkhaṃ mettāya saddhiṃ parikappenti, sā ^b^tatramajjhattupekkhāyeva^eb^. <br/><br/>[03] 475^b^.^eb^ ^b^kāyaduccaritādivatthūna^eb^nti ^a^M2.0148^ea^ parapāṇaparadhanaparaitthiādīnaṃ. ^b^amaddanaṃ^eb^  maddanapaṭipakkhabhāvo. kāyaduccaritādivatthuto saṅkocanakiriyāpadesena kāyaduccaritādito  eva saṅkocanakiriyā vuttāti daṭṭhabbaṃ. na hi viratiyo duccaritavatthuno ^b^akiriyapaccupaṭṭhānā^eb^  yujjanti, atha kho duccaritassa, viratīnañca soraccavasena saṅkocanaṃ, akiriyānañca hirottappānaṃ  jigucchanādivasenāti ayametesaṃ viseso. <br/><br/>[03] 476^b^.^eb^ ^b^saṅkhārā^eb^ti saṅkhārakkhandhadhamme sandhāyāha. te hi idhādhippetā, aññathā aṭṭhatiṃsāti  vattabbaṃ siyā. yathā cittaṃ, evaṃ taṃsampayuttadhammāpi dutiye sasaṅkhārā evāti āha  ^b^``sasaṅkhārabhāvamattameva hettha viseso''^eb^ti. ^b^avasesā^eb^ paṭhame vuttadhammā.<br/><br/>[03] ^b^avasesā pañcamena sampayogaṃ gacchantī^eb^ti ettha kathaṃ karuṇāmuditāupekkhāsahagate sambhavantīti?  pubbabhāgabhāvato. appanāppattā eva hi karuṇāmuditā upekkhāsahagatā na honti, tato  aññattha pana upekkhāsahagatāpi hontīti ācariyā.<br/><br/>[03] suvisuddhassa kāyakammādikassa cittasamādhānavasena rūpārūpāvacarakusalappavatti, na kāyakammādīnaṃ  sodhanavasena, nāpi duccaritadurājīvānaṃ samucchindanapaṭippassambhanavasenāti mahaggatacittuppādesu  viratīnaṃ asambhavoyevāti āha ^b^``ṭhapetvā viratittaya''^eb^nti. ^b^tato^eb^ti rūpāvacarapaṭhame  vuttacetasikato. ^b^teyevā^eb^ti rūpāvacarapañcame vuttacetasikā eva. yadi eva rūpāvacarato  ko visesoti āha ^b^``arūpāvacarabhāvoyeva hi ettha viseso''^eb^ti.<br/><br/>[03] ^b^paṭhamajjhānike^eb^ti paṭhamajjhānavati. ^b^maggaviññāṇe^eb^ti catubbidhepi maggaviññāṇe vuttanayeneva  veditabbāti sambandho. ^b^dutiyajjhānikādibhede maggaviññāṇe^eb^ti ettha ^b^ādi^eb^-saddena  tatiyacatutthapañcamajjhānikāni saṅgaṇhāti. ``vuttanayenā''ti vuttaṃ kiṃ avisesenāti  codanāyane taṃ dassento ^b^``karuṇāmuditāna''^eb^ntiādimāha. tattha maggaviññāṇānaṃ  nibbānārammaṇattā, karuṇāmuditānañca sattārammaṇattā na tāsaṃ tattha sambhavo. maggadhammesu  ca pādakādiniyamena ^a^V2.0139^ea^ kadāci sammāsaṅkappaviraho siyā ^a^M2.0149^ea^, na pana virativiraho  kāyaduccaritādīnaṃ samucchindanavaseneva ariyamaggassa pavattanatoti ^b^niyataviratitā^eb^. <br/><br/>[03] 478^b^.^eb^ ^b^na hiriyati^eb^ na lajjatīti ^b^ahiriko,^eb^ puggalo, cittaṃ, taṃsampayuttadhammasamudāyo  vā. ``ahirikka''nti vattabbe ekassa kakārassa lopaṃ katvā ^b^``ahirika''^eb^nti  vuttaṃ. ``na ottappa''nti ottappassa paṭipakkhabhūtaṃ dhammamāha. ^b^ajigucchanaṃ^eb^ ahīḷanaṃ.  ^b^alajjā^eb^ aviriḷā. ^b^tehevā^eb^ti kāyaduccaritādīhi eva. ^b^asārajjaṃ^eb^ nibbhayatā.  ^b^anuttāso^eb^ asambhamo. ^b^vuttapaṭipakkhavasenā^eb^ti alajjanākārena pāpānaṃ karaṇarasaṃ  ahirikaṃ, anuttāsākārena anottappaṃ, vuttappakāreneva pāpato asaṅkocanapaccupaṭṭhānāni  attani, paresu ca agāravapadaṭṭhānāni. gāmasūkarassa viya asucito kilesāsucito  ajigucchanaṃ ahirikena hoti, salabhassa viya aggito pāpato anuttāso anottappena  hotīti evaṃ vuttappaṭipakkhavasena vitthāro veditabbo. <br/><br/>[03] 479^b^.^eb^ ^b^lubbhanti tenā^eb^tiādīsu yaṃ vattabbaṃ, taṃ heṭṭhā vuttanayānusārena veditabbaṃ.  ^b^lubbhantī^eb^ti abhigijjhanti. ^b^muyhantī^eb^ti na bujjhanti. ^b^ārammaṇaggahaṇaṃ^eb^ ``mama  ida''nti taṇhābhinivesavasena abhinivissa ārammaṇassa avissajjanaṃ, na ārammaṇakaraṇamattaṃ.  ^b^abhisaṅgo^eb^ abhimukhabhāvena āsatti. ^b^apariccāgo^eb^ avijahanaṃ, dummocanīyatā vā.  ^b^assādadassanaṃ^eb^ assādadiṭṭhi. ``assādānupassino ca taṇhā pavaḍḍhatī''ti (saṃ0 ni0   2.52, 54, 57) hi vuttaṃ. <br/><br/>[03] 480^b^.^eb^ dhammasabhāvassa yāthāvato adassanaṃ ^b^cittassa andhabhāvo. aññāṇaṃ^eb^ ñāṇapaṭipakkho.  sampaṭivijjhituṃ asamatthatā ^b^asampaṭivedho^eb^. yathā ñāṇaṃ ārammaṇasabhāvaṃ paṭivijjhituṃ  na labbhati, mohassa tathā pavatti ^b^ārammaṇasabhāvacchādanaṃ^eb^. asammāpaṭipattiṃ paccupaṭṭhapeti,  sammāpaṭipattiyā paṭipakkhabhāvena gayhatīti vā ^b^asammāpaṭipattipaccupaṭṭhāno^eb^. yassa  uppajjati, tassa andhakaraṇaṃ andhakāro, tathā paccupatiṭṭhatīti ^b^andhakārapaccupaṭṭhāno^eb^. <br/><br/>[03] 481^b^.^eb^ ^b^micchā^eb^ti dhammasabhāvassa viparītaṃ, niccāditoti attho. ^b^ayoniso abhiniveso^eb^  anupāyābhiniveso uppathābhiniveso. dhammasabhāvaṃ ^a^M2.0150^ea^ atikkamitvā parato  āmasanaṃ ^a^V2.0140^ea^ ^b^parāmāso^eb^. viparītaggāhavasena ``idameva saccaṃ, moghamañña''nti (ma0  ni0 2.187, 202, 203; 3.27-29) abhinivisanaṃ ^b^micchābhiniveso^eb^. <br/><br/>[03] 482^b^.^eb^ yassa dhammassa vasena uddhataṃ hoti cittaṃ, taṃsampayuttadhammā vā, so dhammo ^b^uddhaccaṃ.  avūpasamo^eb^ti asannisinnāppasannabhāvamāha. ^b^anavaṭṭhānarasa^eb^nti calanakiccaṃ. ^b^bhantatta^eb^nti  paribbhamanākāraṃ. ^b^cetaso avūpasame^eb^ti nipphādetabbe payojane bhummaṃ, avūpasamapaccayabhūtaṃ  ārammaṇaṃ vā ``avūpasamo''ti vuttaṃ. akusaladhammānaṃ ekantanihīnatāya ^b^``akusalabhāvena  ca lāmakatta''^eb^nti vuttaṃ. <br/><br/>[03] 483^b^.^eb^ thinamiddhamettha aniyataṃ, na mānādīti thinamiddhassa aniyatatā ca ettha dutiyacitte  paṭhamākusalato viseso.<br/><br/>[03] anussāhanāvasīdanabhāvena saṃhatabhāvo thinaṃ, tena yogato cittaṃ thinaṃ, tassa bhāvoti ^b^thinatā^eb^.  asamatthatāvighātavasena akammaññatā middhaṃ. yasmā tato eva tena sampayuttadhammā medhitā  vihatasāmatthiyā honti, tasmā ^b^``middhanatā middha''^eb^nti vuttaṃ. ^b^anussāhalakkhaṇa^eb^nti  ussāhapaṭipakkhalakkhaṇaṃ. vīriyassa avanodanaṃ khipanaṃ ^b^vīriyāvanodanaṃ^eb^. sampayuttadhammānaṃ  saṃsīdanākārena paccupatiṭṭhati, tesaṃ vā saṃsīdanaṃ paccupaṭṭhapetīti ^b^saṃsīdanapaccupaṭṭhānaṃ.  akammaññatālakkhaṇa^eb^nti ettha kāmaṃ thinampi akammaññasabhāvameva, taṃ pana cittassa, middhaṃ  vedanādikkhandhattayassāti ayamettha viseso. tathā hi pāḷiyaṃ ``tattha katamaṃ thinaṃ?  yā cittassa akallatā akammaññatā. tattha katamaṃ middhaṃ? yā kāyassa akallatā  akammaññatā''ti (dha0 sa0 1162-1163) ca ādinā imesaṃ niddeso pavatto. ^b^onahanaṃ^eb^  viññāṇadvārānaṃ pidahanaṃ. ^b^līnatā^eb^ līnākāro ārammaṇaggahaṇe saṅkoco. yasmā thinena  cittasseva saṃhananaṃ hoti, middhena pana vedanādikkhandhattayassa viya rūpakāyassāpi, tasmā  taṃ pacalāyikāniddaṃ paccupaṭṭhapetīti ^b^pacalāyikāniddāpaccupaṭṭhānaṃ^eb^ vuttaṃ. ^b^arati^eb^  pantasenāsanesu, adhikusaladhammesu ca arocanā. ^b^vijambhikā^eb^ vijambhanasaṅkhātassa kāyaduṭṭhullassa  kāraṇabhūtā saṃkilesappavatti. ^b^arativijambhikādīsū^eb^ti ^a^M2.0151^ea^ ca ^b^ādi^eb^-saddena  tandiādīnaṃ gahaṇaṃ. nipphādetabbe payojane cetaṃ bhummavacanaṃ.<br/><br/>[03] ^b^avasesā^eb^ ^a^V2.0141^ea^ soḷasa. māno panettha aniyato hoti, tena saddhiṃ sattaraseva honti. paṭṭhāne  hi ``saṃyojanaṃ dhammaṃ paṭicca saṃyojano dhammo uppajjati hetupaccayā''ti ettha catukkhattuṃ  kāmarāgena, tikkhattuṃ paṭighena ca māno vicikicchā bhavarāgoti tayopete sakadāgāmino  saṃyojanānaṃ saṃyojanehi dasavidhā yojanāti dassitāya dasavidhāya yojanāya ``kāmarāgasaṃyojanaṃ  paṭicca mānasaṃyojanaṃ avijjāsaṃyojana''nti (paṭṭhā0 3.4.1) vatvā ``kāmarāgasaṃyojanaṃ  paṭicca avijjāsaṃyojana''nti (paṭṭhā0 3.4.1) tathā ``mānasaṃyojanaṃ paṭicca bhavarāgasaṃyojanaṃ  avijjāsaṃyojana''nti (paṭṭhā 3.4.1) vatvā ``bhavarāgasaṃyojanaṃ paṭicca avijjāsaṃyojana''nti  (paṭṭhā0 3.4.1) ca evamāgatāhi yojanāhi mānassa aniyatabhāvo pakāsito. yadi hi  māno niyato siyā, kāmarāgassa mānarahitā pavatti na siyā, tathā bhavarāgassa. evaṃ  sati paṭṭhāne catukkhattuṃ kāmarāgena yojanā na siyā, tikkhattuṃyeva siyā. bhavarāgamūlikā  ca na siyā. evañca saṃyojanānaṃ saṃyojanehi aṭṭhavidhena yojanā siyā, na dasavidhena. dasavidhāva  ca dassitāti. seyyādivasena uccato namanaṃ ^b^unnati^eb^. unnamanavaseneva ^b^saṃpaggaharaso^eb^.  na vīriyaṃ viya taṃtaṃkiccasādhane abbhussahanavasena. omānassāpi attānaṃ avaṃ  katvā gahaṇampi sampaggahaṇavasenevāti daṭṭhabbaṃ. ketu vuccati accuggatadhajo, idha pana  ketu viyāti ketu, uḷāratamādibhāvo. taṃ ketubhāvasaṅkhātaṃ ketuṃ kāmetīti  ketukamyaṃ, cittaṃ. yassa dhammassa vasena ketukamyaṃ, sā ^b^ketukamyatā^eb^. ``aha''nti  pavattanato mānassa diṭṭhisadisī pavattīti so diṭṭhiyā saddhiṃ ekacittuppāde na pavattati,  attasinehasannissayo cāti āha ^b^``diṭṭhivippayuttalobhapadaṭṭhāno''^eb^ti.<br/><br/>[03] ^b^etthāpi cā^eb^ti ^b^ca^eb^-saddena thinamiddhaṃ ākaḍḍhati. <br/><br/>[03] 485^b^.^eb^ ^b^dussantī^eb^ti byāpajjanti. ^b^caṇḍikkaṃ^eb^ kujjhanaṃ. attano pavattiākāravasena,  virūpasaṃsappanakāniṭṭharūpasamuṭṭhāpanavasena ca ^b^visappanaraso^eb^. kāyassa ^a^M2.0152^ea^ vijjhattabhāvāpādanato  ^b^attano nissayadahanaraso^eb^. dussanaṃ attano, parassa ca upabhogaphalakālesu aniṭṭhattā  ^b^visasaṃsaṭṭhapūtimuttaṃ viya daṭṭhabbo^eb^ti sabbena sabbaṃ aggahetabbataṃ dasseti. <br/><br/>[03] 486^b^.^eb^ yaṃ parasampattīsu issākaraṇaṃ, sā issāti dassento āha ^b^``issāyanā  issā''^eb^ti ^a^V2.0142^ea^.  ^b^usūyanaṃ^eb^ asahanaṃ. ^b^tatthevā^eb^ti parasampattīsu eva. abhiratipaṭipakkhabhūtaṃ issāya  kiccaṃ, na abhiratiyā abhāvamattanti āha ^b^``anabhiratirasā''^eb^ti. <br/><br/>[03] 487^b^.^eb^ maccharayogena ``maccharī''ti pavattamānaṃ maccharisaddaṃ gahetvā āha ^b^``maccharabhāvo  macchariya''^eb^nti. niruttinayena pana mā idaṃ acchariyaṃ aññesaṃ hotu, mayhameva  hotūti macchariyanti porāṇā. taṃ macchariyaṃ vuccamānāni lakkhaṇādīni pariyādāya  tiṭṭhati. ^b^saṅkocanapaccupaṭṭhāna^eb^nti attasampattīnaṃ parehi asādhāraṇabhāvakaraṇena saṅkocanapaccupaṭṭhānaṃ.  kaṭukākāragati ^b^kaṭukañcukatā. attasampatti^eb^ āvāsādi. <br/><br/>[03] 488^b^.^eb^ ^b^kukata^eb^nti ettha akatampi kukatameva. evañhi vattāro honti ``yaṃ mayā  na kataṃ, taṃ kukata''nti. tathā hi vakkhati ``katākatānusocanarasa''nti. evaṃ  katākataṃ duccaritaṃ, sucaritañca kukataṃ, taṃ ārabbha vippaṭisāravasena pavattaṃ pana  cittaṃ taṃsahacaritatāya idha ``kukata''nti gahetvā ^b^``tassa bhāvo kukkucca''^eb^nti  vuttanti daṭṭhabbaṃ. pacchā anutāpanaṃ vibādhanaṃ ^b^pacchānutāpo^eb^. yathāpavattassa katākatākāravisiṭṭhassa  duccaritasucaritassa anusocanavasena virūpaṃ paṭisaraṇaṃ ^b^vippaṭisāro^eb^. parāyattatāhetutāya  ^b^dāsabyamiva daṭṭhabbaṃ^eb^. yathā hi dāsabye sati dāso parāyatto hoti, evaṃ kukkucce  sati taṃsamaṅgī. na hi so attano dhammatāya kusale pavattituṃ sakkoti. atha vā  katākatākusalakusalānusocane āyattatāya tadubhayavasena kukkuccena taṃsamaṅgī hotīti  taṃ dāsabyaṃ viya hotīti.<br/><br/>[03] aniyatesu issādīsu ^b^thinamiddhasambhavova^eb^ cāti ^b^ca^eb^-saddaṃ ānetvā sambandhitabbaṃ. <br/><br/>[03] 490^b^.^eb^ ^b^pavattiṭṭhitimatto^eb^ti ^a^M2.0153^ea^ khaṇaṭṭhitimatto. ``nivāte dīpaccīnaṃ ṭhiti  viyā''ti hi evaṃ vuttacittaṭṭhiti viya santānaṭṭhitiyā paccayo bhavituṃ asamattho nicchayābhāvena  asaṇṭhahanato cetaso pavattipaccayamattatāya pavattiṭṭhitimatto. tenāha ^b^``dubbalo samādhī''^eb^ti.  ^b^vigatā cikicchā^eb^ti cikicchituṃ dukkaratāya vuttaṃ, na sabbathā vicikicchāya cikicchābhāvatoti  tadatthamattaṃ dasseti. ``evaṃ nu kho, nanu kho''tiādinā saṃsappanavasena setīti ^b^saṃsayo.  kampanarasā^eb^ti nānārammaṇe cittassa kampanakiccā. uddhaccañhi attanā gahitākāre  ^a^V2.0143^ea^ eva  ṭhatvā bhamatīti ekārammaṇasmiṃyeva vipphandanavasena pavattati. vicikicchā pana yadipi  rūpādīsu ekasmiṃyeva ārammaṇe uppajjati, tathāpi ``evaṃ nu kho, nanu kho, idaṃ nu  kho, aññaṃ nu kho''ti aññaṃ gahetabbākāraṃ apekkhatīti nānārammaṇe kampanaṃ hotīti.  anicchayaṃ dveḷhakaṃ paccupaṭṭhapetīti ^b^anicchayapaccupaṭṭhānā^eb^. anekaṃsassa ārammaṇe nānāsabhāvassa  gahaṇākārena paccupatiṭṭhatīti ^b^anekaṃsagāhapaccupaṭṭhānā^eb^. <br/><br/>[03] 491^b^.^eb^ ^b^sattārammaṇattā^eb^ti sattapaññattiārammaṇattā. nanu ca paññattiārammaṇāpi vipākā  hontīti codanaṃ sandhāyāha ^b^``ekantaparittārammaṇā hi kāmāvacaravipākā''^eb^ti. ^b^viratiyopi  vipākesu na santī^eb^ti etthāpi nanu kesuci vipākesu viratiyopi santīti  codanaṃ manasi katvā āha ^b^``pañca sikkhāpadā kusalāyevāti hi vutta''^eb^nti, tena  lokiyavipākesu viratiyo na santīti dasseti.<br/><br/>[03] ^b^tesa^eb^nti rūpāvacarādivipākaviññāṇānaṃ. janetabbajanakasambandhe hi idaṃ sāmivacanaṃ. <br/><br/>[03] 492^b^.^eb^ ^b^te^eb^ti te ahetukakiriyasaṅkhārā. tattha kusalavipākamanodhātusampayuttehi samānā  ahetukakiriyamanodhātusampayuttā, somanassasahagatasantīraṇasampayuttehi samānā hasituppādasampayuttā,  upekkhāsahagatasantīraṇasampayuttehi samānā voṭṭhabbanasampayuttāti imamatthaṃ dassentena ^b^``kusala...pe0...  samānā''^eb^ti vatvā tato labbhamānaṃ visesaṃ dassetuṃ ^b^``manoviññāṇadhātudvaye panā''^eb^tiādi  vuttaṃ. ^b^vīriyasabbhāvato balappatto samādhi hoti^eb^ ``vīriyantaṃ bala''nti katvā.<br/><br/>[03] samucchedaviratīhi ^a^M2.0154^ea^ eva arahantānaṃ viramanakiccassa niṭṭhitattā kiriyacittesu  viratiyo na santīti āha ^b^``ṭhapetvā viratiyo''^eb^ti. kāmāvacarasahetukakiriyasaṅkhārānaṃ  kāmāvacarakusalehi viratikato viseso atthi, mahaggatesu pana tādisopi natthīti  āha ^b^``sabbākārenapī''^eb^ti, dhammato, ārammaṇato, pavattiākāratoti sabbapakārenapīti  attho. <br/><br/>[06] iti saṅkhārakkhandhe vitthārakathāmukhavaṇṇanā. 


