# pali

volume: 53
item: 96
title: kāyagatāsativaggavaṇṇanā^^^^
content:
  [03] 563^b^.^eb^ ^b^cetasā^eb^ ^a^V1.0397^ea^ ^a^M1.0410^ea^ ^b^phuṭo^eb^ti ettha duvidhaṃ pharaṇaṃ  āpopharaṇañca dibbacakkhupharaṇañca. tattha āpokasiṇaṃ samāpajjitvā  āpena pharaṇaṃ āpopharaṇaṃ nāma. evaṃ phuṭepi mahāsamudde sabbā  samuddaṅgamā ^a^P2.0079^ea^ kunnadiyo antogadhāva honti.  ālokaṃ pana vaḍḍhetvā dibbacakkhunā sakalasamuddadassanaṃ  dibbacakkhupharaṇaṃ nāma. evaṃ phuṭepi mahāsamudde sabbā mahāsamuddaṅgamā  kunnadiyo antogadhāva honti. ^b^antogadhā tassā^eb^ti tassa  bhikkhuno bhāvanāya abbhantaragatāva honti. ^b^vijjābhāgiyā^eb^ti  ettha sampayogavasena vijjaṃ bhajantīti vijjābhāgiyā, vijjābhāge  vijjākoṭṭhāse vattantītipi vijjābhāgiyā. tattha vipassanāñāṇaṃ  manomayiddhi cha abhiññāti aṭṭha vijjā, purimena atthena tāhi  sampayuttadhammāpi vijjābhāgiyā. pacchimena atthena tāsu yā kāci  ekā vijjā vijjā, sesā vijjābhāgiyāti evaṃ vijjāpi  vijjāsampayuttadhammāpi vijjābhāgiyāteva veditabbā. <br/><br/>[03] 564^b^.^eb^ ^b^mahato saṃvegāyā^eb^ti mahantassa saṃvegassa  atthāya. uparipadadvayepi eseva nayo. ettha ca mahāsaṃvego nāma  vipassanā, mahāattho nāma cattāro maggā, mahāyogakkhemo nāma  cattāri sāmaññaphalāni. atha vā mahāsaṃvego nāma saha vipassanāya  maggo, mahāattho nāma cattāri sāmaññaphalāni, mahāyogakkhemo nāma  nibbānaṃ. ^b^satisampajaññāyā^eb^ti satiyā ca ñāṇassa ca atthāya.  ^b^ñāṇadassanapaṭilābhāyā^eb^ti dibbacakkhuñāṇāya.  ^b^diṭṭhadhammasukhavihārāyā^eb^ti imasmiṃyeva paccakkhe attabhāve  sukhavihāratthāya. ^b^vijjāvimuttiphalasacchikiriyāyā^eb^ti  vijjāvimuttīnaṃ phalassa paccavekkhakaraṇatthāya. ettha ca vijjāti  maggapaññā, vimuttīti taṃsampayuttā sesadhammā. tesaṃ phalaṃ nāma  arahattaphalaṃ, tassa sacchikiriyāyāti attho. <br/><br/>[03] 571^b^.^eb^ ^b^kāyopi passambhatī^eb^ti nāmakāyopi  karajakāyopi passambhati, vūpasantadaratho hoti.  ^b^vitakkavicārāpī^eb^ti ^a^P2.0080^ea^ ete dhammā dutiyajjhānena  vūpasammanti nāma, idha pana oḷārikavūpasamaṃ sandhāya vuttaṃ.  ^b^kevalā^eb^ti ^a^M1.0411^ea^ sakalā, sabbe niravasesāti attho.  ^b^vijjābhāgiyā^eb^ti vijjākoṭṭhāsiyā, te heṭṭhā vibhajitvā  dassitāva. <br/><br/>[03] 574^b^.^eb^ ^b^avijjā^eb^ ^a^V1.0398^ea^ ^b^pahīyatī^eb^ti aṭṭhasu ṭhānesu  vaṭṭamūlakaṃ bahalandhakāraṃ mahātamaṃ aññāṇaṃ pahīyati. ^b^vijjā  uppajjatī^eb^ti arahattamaggavijjā uppajjati. ^b^asmimāno  pahīyatī^eb^ti asmīti navavidho māno pahīyati. ^b^anusayā^eb^ti  satta anusayā. ^b^saṃyojanānī^eb^ti dasa saṃyojanāni. <br/><br/>[03] 575^b^.^eb^ ^b^paññāpabhedāyā^eb^ti paññāya pabhedagamanatthaṃ.  ^b^anupādāparinibbānāyā^eb^ti apaccayaparinibbānassa  sacchikiriyatthāya. <br/><br/>[03] 576^b^.^eb^ ^b^anekadhātupaṭivedho hotī^eb^ti aṭṭhārasannaṃ  dhātūnaṃ lakkhaṇapaṭivedho hoti. ^b^nānādhātupaṭivedho hotī^eb^ti  tāsaṃyeva aṭṭhārasannaṃ dhātūnaṃ nānābhāvena lakkhaṇapaṭivedho hoti.  ^b^anekadhātupaṭisambhidā hotī^eb^ti iminā dhātubhedañāṇaṃ kathitaṃ.  dhātupabhedañāṇaṃ nāma ``imāya dhātuyā ussannāya idaṃ nāma hotī''ti  jānanapaññā. taṃ panetaṃ dhātubhedañāṇaṃ na sabbesaṃ hoti, buddhānameva  nippadesaṃ hoti. taṃ sammāsambuddhena sabbaso na kathitaṃ. kasmā?  tasmiṃ kathite attho natthīti. <br/><br/>[03] 584^b^.^eb^ ^b^paññāpaṭilābhāyā^eb^tiādīni soḷasa  padāni paṭisambhidāmagge ``sappurisasaṃsevo, saddhammasavanaṃ,  yonisomanasikāro, dhammānudhammapaṭipatti. ime kho, bhikkhave,  cattāro dhammā bhāvitā bahulīkatā paññāpaṭilābhāya saṃvattanti  ^a^P2.0081^ea^...pe0... nibbedhikapaññatāya saṃvattantī''ti evaṃ  mātikaṃ ṭhapetvā vitthāritāneva. vuttañhetaṃ (paṭi0 ma0 3.4) --<br/><br/>[03] ^b^paññāpaṭilābhāya saṃvattantī^eb^ti. ``katamo  paññāpaṭilābho? catunnaṃ maggañāṇānaṃ, catunnaṃ phalañāṇānaṃ, catunnaṃ  paṭisambhidāñāṇānaṃ, channaṃ abhiññāñāṇānaṃ, tesattatīnaṃ ñāṇānaṃ,  sattasattatīnaṃ ñāṇānaṃ lābho paṭilābho pattisampatti phassanā  sacchikiriyā upasampadā, paññāpaṭilābhāya saṃvattantīti ayaṃ  paññāpaṭilābho.<br/><br/>[03] ^b^paññāvuddhiyā^eb^ ^a^M1.0412^ea^ ^b^saṃvattantī^eb^ti. ``katamā paññāvuddhi?  sattannañca sekkhānaṃ puthujjanakalyāṇakassa ca paññā vaḍḍhati, arahato  paññā vaḍḍhitavaḍḍhanā, paññāvuddhiyā saṃvattantīti ayaṃ paññāvuddhi.<br/><br/>[03] ^b^paññāvepullāya^eb^ ^a^V1.0399^ea^ ^b^saṃvattantī^eb^ti. ``katamaṃ paññāvepullaṃ?  sattannañca sekkhānaṃ puthujjanakalyāṇakassa ca paññā vepullaṃ gacchati,  arahato paññā vepullaṃ gatā, paññāvepullāya saṃvattantīti idaṃ paññāvepullaṃ.<br/><br/>[03] ^b^mahāpaññatāya saṃvattantī^eb^ti. ``katamā mahāpaññā?  mahante atthe pariggaṇhātīti mahāpaññā, mahante dhamme...pe0... mahantā  niruttiyo, mahantāni paṭibhānāni, mahante sīlakkhandhe, mahante  samādhipaññāvimuttivimuttiñāṇadassanakkhandhe, mahantāni ṭhānāṭṭhānāni,  mahantā vihārasamāpattiyo, mahantāni ariyasaccāni, mahante  satipaṭṭhāne, sammappadhāne, iddhipāde, mahantāni indriyāni, mahantāni  balāni, mahante bojjhaṅge, mahante ariyamagge, mahantāni  sāmaññaphalāni, mahābhiññāyo ^a^P2.0082^ea^, mahantaṃ paramatthaṃ  nibbānaṃ pariggaṇhātīti mahāpaññā, mahāpaññatāya saṃvattantīti ayaṃ  mahāpaññā.<br/><br/>[03] ^b^puthupaññatāya saṃvattantī^eb^ti. ``katamā puthupaññā? puthu  nānākkhandhesu ñāṇaṃ pavattatīti puthupaññā. puthu nānādhātūsu, puthu  nānāāyatanesu, puthu nānāpaṭiccasamuppādesu, puthu  nānāsuññatamanupalabbhesu, puthu nānāatthesu, dhammesu, niruttīsu,  paṭibhānesu, puthu nānāsīlakkhandhesu,  samādhipaññāvimuttivimuttiñāṇadassanakkhandhesu, puthu nānāṭhānāṭṭhānesu,  puthu nānāvihārasamāpattīsu, puthu nānāariyasaccesu, puthu  nānāsatipaṭṭhānesu, sammappadhānesu, iddhipādesu, indriyesu, balesu,  bojjhaṅgesu, puthu nānāariyamaggesu, puthu nānāsāmaññaphalesu, puthu  nānāabhiññāsu ñāṇaṃ pavattatīti puthupaññā. puthu nānājanasādhāraṇe  dhamme samatikkamma paramatthe nibbāne ñāṇaṃ pavattatīti puthupaññā.  puthupaññatāya saṃvattantīti ayaṃ puthupaññā.<br/><br/>[03] ^b^vipulapaññatāya^eb^ ^a^M1.0413^ea^ ^b^saṃvattantī^eb^ti. ``katamā vipulapaññā?  vipule atthe parigaṇhātīti vipulapaññā...pe0... vipulaṃ paramatthaṃ  nibbānaṃ parigaṇhātīti vipulapaññā, vipulapaññatāya saṃvattantīti ayaṃ  vipulapaññā.<br/><br/>[03] ^b^gambhīrapaññatāya saṃvattantī^eb^ti. ``katamā gambhīrapaññā?  gambhīresu khandhesu ñāṇaṃ pavattatīti gambhīrapaññā.  puthupaññāsadiso vitthāro. gambhīre paramatthe nibbāne ñāṇaṃ  pavattatīti gambhīrapaññā, gambhīrapaññatāya saṃvattantīti ayaṃ  gambhīrapaññā.<br/><br/>[03] ^b^asāmantapaññatāya^eb^ ^a^V1.0400^ea^ ^b^saṃvattantī^eb^ti. ``katamā  asāmantapaññā? yassa puggalassa atthavavatthānato atthapaṭisambhidā  adhigatā hoti sacchikatā phassitā paññāya.  dhammaniruttipaṭibhānavavatthānato paṭibhānapaṭisambhidā adhigatā  ^a^P2.0083^ea^ hoti sacchikatā phassitā paññāya, tassa atthe ca  dhamme ca niruttiyā ca paṭibhāne ca na añño koci sakkoti  abhisambhavituṃ, anabhisambhavanīyo ca so aññehīti asāmantapañño.<br/><br/>[03] puthujjanakalyāṇakassa paññā aṭṭhamakassa paññāya dūre vidūre  suvidūre na santike na sāmantā, puthujjanakalyāṇakaṃ upādāya aṭṭhamako  asāmantapañño. aṭṭhamakassa paññā sotāpannassa paññāya  dūre...pe0... aṭṭhamakaṃ upādāya sotāpanno asāmantapañño.  sotāpannassa paññā sakadāgāmissa paññāya. sakadāgāmissa paññā  anāgāmissa paññāya. anāgāmissa paññā arahato paññāya.  arahato paññā paccekabuddhassa paññāya dūre vidūre suvidūre na santike  na sāmantā, arahantaṃ upādāya paccekabuddho asāmantapañño.  paccekabuddhañca sadevakañca lokaṃ upādāya tathāgato arahaṃ sammāsambuddho  aggo asāmantapañño.<br/><br/>[03] paññāpabhedakusalo pabhinnañāṇo...pe0... te pañhaṃ  abhisaṅkharitvā abhisaṅkharitvā tathāgataṃ upasaṅkamitvā pucchanti  gūḷhāni ca paṭicchannāni ca, kathitā visajjitā ca te pañhā  bhagavatā honti niddiṭṭhakāraṇā, upakkhittakā ca te bhagavatā  sampajjanti. atha kho bhagavā tattha atirocati yadidaṃ paññāyāti  aggo asāmantapañño, asāmantapaññatāya saṃvattantīti ayaṃ  asāmantapaññā.<br/><br/>[03] ^b^bhūripaññatāya^eb^ ^a^M1.0414^ea^ ^b^saṃvattantī^eb^ti. ``katamā bhūripaññā?  rāgaṃ abhibhuyyatīti bhūripaññā, abhibhavitāti bhūripaññā. dosaṃ,  mohaṃ, kodhaṃ, upanāhaṃ, makkhaṃ, palāsaṃ, issaṃ, macchariyaṃ, māyaṃ,  sāṭheyyaṃ, thambhaṃ, sārambhaṃ, mānaṃ, atimānaṃ, madaṃ, pamādaṃ, sabbe  kilese, sabbe duccarite, sabbe abhisaṅkhāre, sabbe bhavagāmikamme  abhibhuyyatīti bhūripaññā, abhibhavitāti bhūripaññā ^a^P2.0084^ea^.  rāgo ari, taṃ ariṃ maddanipaññāti bhūripaññā, doso,  moho...pe0... sabbe bhavagāmikammā ari, taṃ ariṃ maddanipaññāti  bhūripaññā. bhūri vuccati pathavī, tāya pathavisamāya ^a^V1.0401^ea^ vitthatāya  vipulāya paññāya samannāgatoti bhūripañño. apica paññāya etaṃ  adhivacanaṃ bhūri medhā pariṇāyikāti, bhūripaññatāya saṃvattantīti ayaṃ  bhūripaññā.<br/><br/>[03] ^b^paññābāhullāya saṃvattantī^eb^ti. ``katamaṃ paññābāhullaṃ?  idhekacco paññāgaruko hoti paññācarito paññāsayo paññādhimutto  paññādhajo paññāketu paññādhipateyyo vicayabahulo pavicayabahulo  okkhāyanabahulo samokkhāyanabahulo sampekkhāyanadhammo vibhūtavihārī  taccarito taggaruko tabbahulo tanninno tappoṇo tappabbhāro tadadhimutto  tadādhipateyyo, yathā gaṇagaruko vuccati gaṇabāhulikoti, cīvaragaruko  pattagaruko senāsanagaruko vuccati senāsanabāhulikoti, evamevaṃ  idhekacco paññāgaruko hoti paññācarito...pe0... tadādhipateyyo,  paññābāhullāya saṃvattantīti idaṃ paññābāhullaṃ.<br/><br/>[03] ^b^sīghapaññatāya saṃvattantī^eb^ti. ``katamā sīghapaññā?  sīghaṃ sīghaṃ sīlāni paripūretīti sīghapaññā. sīghaṃ sīghaṃ  indriyasaṃvaraṃ, bhojane mattaññutaṃ, jāgariyānuyogaṃ, sīlakkhandhaṃ,  samādhi-paññā-vimutti-vimuttiñāṇadassanakkhandhaṃ paripūretīti  sīghapaññā. sīghaṃ sīghaṃ ṭhānāṭṭhānāni paṭivijjhati.  vihārasamāpattiyo paripūreti. ariyasaccāni paṭivijjhati.  satipaṭṭhāne bhāveti. sammappadhāne iddhipāde indriyāni balāni  bojjhaṅge ariyamaggaṃ bhāvetīti sīghapaññā. sīghaṃ sīghaṃ  sāmaññaphalāni sacchikarotīti sīghapaññā. sīghaṃ sīghaṃ abhiññāyo  paṭivijjhatīti sīghapaññā. sīghaṃ sīghaṃ paramatthaṃ nibbānaṃ  sacchikarotīti ^a^P2.0085^ea^ sīghapaññā, sīghapaññatāya  saṃvattantīti ayaṃ sīghapaññā.<br/><br/>[03] ^b^lahupaññatāya^eb^ ^a^M1.0415^ea^ ^b^saṃvattantī^eb^ti. ``katamā lahupaññā? lahuṃ  lahuṃ sīlāni paripūretīti lahupaññā...pe0... lahupaññatāya  saṃvattantīti ayaṃ lahupaññā.<br/><br/>[03] ^b^hāsapaññatāya saṃvattantī^eb^ti. ``katamā hāsapaññā?  idhekacco vedabahulo tuṭṭhibahulo hāsabahulo pāmojjabahulo sīlāni  paripūretīti hāsapaññā...pe0... paramatthaṃ nibbānaṃ sacchikarotīti  hāsapaññā, hāsapaññatāya saṃvattantīti ayaṃ hāsapaññā.<br/><br/>[03] ^b^javanapaññatāya saṃvattantī^eb^ti. ``katamā javanapaññā?  yaṃ kiñci rūpaṃ atītānāgatapaccuppannaṃ ^a^V1.0402^ea^, yā kāci vedanā, yā kāci  saññā, ye keci saṅkhārā, yaṃkiñci viññāṇaṃ atītānāgatapaccuppannaṃ  ajjhattaṃ vā bahiddhā vā oḷārikaṃ vā sukhumaṃ vā hīnaṃ vā paṇītaṃ  vā yaṃ dūre santike vā, sabbaṃ viññāṇaṃ aniccato khippaṃ javatīti  javanapaññā, dukkhato, anattato khippaṃ javatīti javanapaññā.  cakkhuṃ...pe0... jarāmaraṇaṃ atītānāgatapaccuppannaṃ aniccato, dukkhato,  anattato khippaṃ javatīti javanapaññā. rūpaṃ atītānāgatapaccuppannaṃ  aniccaṃ khayaṭṭhena, dukkhaṃ bhayaṭṭhena, anattā asārakaṭṭhenāti tulayitvā  tīrayitvā vibhāvayitvā vibhūtaṃ katvā rūpanirodhe nibbāne khippaṃ  javatīti javanapaññā...pe0... jarāmaraṇanirodhe nibbāne khippaṃ  javatīti javanapaññā. rūpaṃ...pe0... jarāmaraṇaṃ atītānāgatapaccuppannaṃ  khayadhammaṃ vayadhammaṃ virāgadhammaṃ nirodhadhammanti tulayitvā tīrayitvā  vibhāvayitvā vibhūtaṃ katvā jarāmaraṇanirodhe nibbāne khippaṃ javatīti  javanapaññā, javanapaññatāya saṃvattantīti ayaṃ javanapaññā.<br/><br/>[03] ^b^tikkhapaññatāya saṃvattantī^eb^ti. ``katamā tikkhapaññā?  khippaṃ kilese chindatīti tikkhapaññā. uppannaṃ kāmavitakkaṃ,  vyāpādavitakkaṃ, vihiṃsāvitakkaṃ uppannuppanne pāpake ^a^P2.0086^ea^  akusale dhamme nādhivāseti pajahati vinodeti byantīkaroti anabhāvaṃ  gametīti tikkhapaññā. uppannaṃ rāgaṃ, dosaṃ, mohaṃ...pe0... sabbe  bhavagāmikamme nādhivāseti pajahati vinodeti byantīkaroti anabhāvaṃ  gametīti tikkhapaññā. ekasmiṃ āsane cattāro ariyamaggā cattāri  sāmaññaphalāni catasso paṭisambhidāyo cha abhiññāyo adhigatā  honti sacchikatā phassitā paññāyāti tikkhapaññā, tikkhapaññatāya  saṃvattantīti ayaṃ tikkhapaññā.<br/><br/>[03] ^b^nibbedhikapaññatāya^eb^ ^a^M1.0416^ea^ ^b^saṃvattantī^eb^ti. ``katamā  nibbedhikapaññā? idhekacco sabbasaṅkhāresu ubbegabahulo hoti  uttāsabahulo ukkaṇṭhanabahulo aratibahulo anabhiratibahulo bahimukho  na ramati sabbasaṅkhāresu, anibbiddhapubbaṃ appadālitapubbaṃ  lobhakkhandhaṃ nibbijjhati padāletīti nibbedhikapaññā, anibbiddhapubbaṃ  appadālitapubbaṃ dosakkhandhaṃ, mohakkhandhaṃ, kodhaṃ, upanāhaṃ...pe0...  sabbe bhavagāmikamme nibbijjhati padāletīti nibbedhikapaññā,  nibbedhikapaññatāya saṃvattantīti ayaṃ nibbedhikapaññā''.<br/><br/>[03] evaṃ ^a^V1.0403^ea^ paṭisambhidāmagge vuttanayenevettha attho veditabbo.  kevalañhi tattha bahuvacanaṃ, idha ekavacananti ayameva viseso. sesaṃ  tādisamevāti. imā ca pana soḷasa mahāpaññā  lokiyalokuttaramissakāva kathitā. <br/><br/>[06] kāyagatāsativaggavaṇṇanā. 


volume: 53
item: 97
title: amatavaggavaṇṇanā^^^^
content:
  [03] 600-611^b^.^eb^ ^b^amataṃ^eb^ ^a^V1.0404^ea^ ^b^te, bhikkhave, na paribhuñjantī^eb^ti  maraṇavirahitaṃ nibbānaṃ na paribhuñjantīti attho. nanu ca nibbānaṃ  lokuttaraṃ, kāyagatāsati lokiyā, kathaṃ taṃ paribhuñjantā amataṃ  paribhuñjantīti? taṃ bhāvetvā adhigantabbato. kāyagatañhi satiṃ  bhāvento amatamadhigacchati, abhāvento nādhigacchati. tasmā evaṃ  vuttaṃ. etenupāyena sabbattha attho veditabbo. api cettha  ^b^viraddha^eb^nti virādhitaṃ nādhigataṃ. ^b^āraddha^eb^nti paripuṇṇaṃ.  ^b^pamādiṃsū^eb^ti pamajjanti. ^b^pamuṭṭha^eb^nti sammuṭṭhaṃ ^a^P2.0087^ea^  vissaritaṃ naṭṭhaṃ vā. ^b^āsevita^eb^nti ādito sevitaṃ.  ^b^bhāvita^eb^nti vaḍḍhitaṃ. ^b^bahulīkata^eb^nti punappunaṃ kataṃ.  ^b^anabhiññāta^eb^nti ñātābhiññāya ajānitaṃ.  ^b^apariññāta^eb^nti ñātapariññāvaseneva apariññātaṃ.  ^b^asacchikata^eb^nti apaccakkhakataṃ. sesaṃ sabbattha uttānatthamevāti. <br/><br/>[06] amatavaggavaṇṇanā. <br/><br/>[06] manorathapūraṇiyā aṅguttaranikāya-aṭṭhakathāya sahassasuttantaparimāṇassa <br/><br/>[06] ekakanipātassa saṃvaṇṇanā niṭṭhitā.


volume: 54
item: 0
title: ganthārambhakathā^^^^
content:
  [21]Anantañāṇaṃ ^a^V1.0001^ea^^a^M1.0001^ea^ karuṇāniketaṃ,<br/><br/>[27]Namāmi ^b^nāthaṃ^eb^ jitapañcamāraṃ;<br/><br/>[26]^b^Dhammaṃ^eb^ visuddhaṃ bhavanāsahetuṃ,<br/><br/>[22]^b^Saṅghañca^eb^ seṭṭhaṃ hatasabbapāpaṃ.<br/><br/>[21]^b^Kassapaṃ^eb^ taṃ mahātheraṃ, saṅghassa pariṇāyakaṃ;<br/><br/>[22]Dīpasmiṃ tambapaṇṇimhi, sāsanodayakārakaṃ.<br/><br/>[21]Paṭipattiparādhīnaṃ, sadāraññanivāsinaṃ;<br/><br/>[22]Pākaṭaṃ gagane canda-maṇḍalaṃ viya sāsane.<br/><br/>[21]Saṅghassa ^a^V1.0002^ea^ pitaraṃ vande, vinaye suvisāradaṃ;<br/><br/>[22]Yaṃ nissāya vasantohaṃ, vuḍḍhippattosmi sāsane.<br/><br/>[21]Anutheraṃ mahāpaññaṃ, ^b^sumedhaṃ^eb^ sutivissutaṃ;<br/><br/>[22]Avikhaṇḍitasīlādi-parisuddhaguṇodayaṃ.<br/><br/>[21]Bahussutaṃ satimantaṃ, dantaṃ santaṃ samāhitaṃ;<br/><br/>[22]Namāmi sirasā dhīraṃ, garuṃ me gaṇavācakaṃ.<br/><br/>[21]Āgatāgamatakkesu ^a^M1.0002^ea^, saddasatthanayaññusu;<br/><br/>[22]Yassantevāsibhikkhūsu, sāsanaṃ suppatiṭṭhitaṃ.<br/><br/>[21]Yo sīhaḷindo dhitimā yasassī,<br/><br/>[27]Uḷārapañño nipuṇo kalāsu;<br/><br/>[26]Jāto visuddhe ravisomavaṃse,<br/><br/>[22]Mahabbalo abbhutavuttitejo.<br/><br/>[21]Jitvārivaggaṃ atiduppasayhaṃ,<br/><br/>[27]Anaññasādhāraṇavikkamena;<br/><br/>[26]Pattābhiseko jinadhammasevī,<br/><br/>[22]Abhippasanno ratanattayamhi.<br/><br/>[21]Ciraṃ vibhinne jinasāsanasmiṃ,<br/><br/>[27]Paccatthike suṭṭhu viniggahetvā;<br/><br/>[26]Sudhaṃva sāmaggirasaṃ pasatthaṃ,<br/><br/>[22]Pāyesi bhikkhū parisuddhasīle.<br/><br/>[21]Katvā vihāre vipule ca ramme,<br/><br/>[27]Tatrappitenekasahassasaṅkhe;<br/><br/>[26]Bhikkhū ^a^V1.0003^ea^ asese catupaccayehi,<br/><br/>[22]Santappayanto suciraṃ akhaṇḍaṃ.<br/><br/>[21]Saddhammavuddhiṃ abhikaṅkhamāno,<br/><br/>[27]Sayampi bhikkhū anusāsayitvā;<br/><br/>[26]Niyojayaṃ ganthavipassanāsu,<br/><br/>[22]Akāsi vuddhiṃ jinasāsanassa.<br/><br/>[21]Tenāhamaccantamanuggahīto,<br/><br/>[27]Anaññasādhāraṇasaṅgahena;<br/><br/>[26]Yasmā parakkantabhujavhayena,<br/><br/>[22]Ajjhesito bhikkhugaṇassa majjhe.<br/><br/>[21]Tasmā ^a^M1.0003^ea^ anuttānapadānamatthaṃ,<br/><br/>[27]Seṭṭhāya aṅguttaravaṇṇanāya;<br/><br/>[26]Sandassayissaṃ sakalaṃ suboddhuṃ,<br/><br/>[22]Nissāya pubbācariyappabhāvaṃ.


volume: 54
item: 1
title: ganthārambhakathāvaṇṇanā^^^^
content:
  [03]^b^1^eb^^b^.^eb^ Saṃvaṇṇanārambhe ratanattayaṃ namassitukāmo tassa visiṭṭhaguṇayogasandassanatthaṃ ^b^‘‘karuṇāsītalahadaya’’^eb^ntiādimāha. Visiṭṭhaguṇayogena hi vandanārahabhāvo, vandanārahe ca katā vandanā yathādhippetamatthaṃ sādheti. Ettha ca saṃvaṇṇanārambhe ratanattayappaṇāmakaraṇappayojanaṃ tattha tattha bahudhā papañcenti ācariyā, mayaṃ pana idhādhippetameva payojanaṃ dassayissāma, tasmā saṃvaṇṇanārambhe ratanattayappaṇāmakaraṇaṃ yathāpaṭiññātasaṃvaṇṇanāya anantarāyena parisamāpanatthanti veditabbaṃ. Idameva hi payojanaṃ ācariyena idhādhippetaṃ. Tathā hi vakkhati –<br/><br/>[21]‘‘Iti me pasannamatino, ratanattayavandanāmayaṃ puññaṃ;<br/><br/>[22]Yaṃ suvihatantarāyo, hutvā tassānubhāvenā’’ti.<br/><br/>[03]Ratanattayappaṇāmakaraṇena ^a^V1.0004^ea^ cettha yathāpaṭiññātasaṃvaṇṇanāya anantarāyena parisamāpanaṃ ratanattayapūjāya paññāpāṭavato, tāya paññāpāṭavañca rāgādimalavidhamanato. Vuttañhetaṃ –<br/><br/>[08]‘‘Yasmiṃ, mahānāma, samaye ariyasāvako tathāgataṃ anussarati, nevassa tasmiṃ samaye rāgapariyuṭṭhitaṃ cittaṃ hoti, na dosapariyuṭṭhitaṃ cittaṃ hoti, na mohapariyuṭṭhitaṃ cittaṃ hoti, ujugatamevassa tasmiṃ samaye cittaṃ hotī’’tiādi (a. ni. 6.10; 11.11).<br/><br/>[03]Tasmā ratanattayapūjanena vikkhālitamalāya paññāya pāṭavasiddhi.<br/><br/>[03]Atha vā ratanattayapūjanassa paññāpadaṭṭhānasamādhihetuttā paññāpāṭavaṃ. Vuttañhi tassa samādhihetuttaṃ –<br/><br/>[08]‘‘Ujugatacitto ^a^M1.0004^ea^ kho pana, mahānāma, ariyasāvako labhati atthavedaṃ, labhati dhammavedaṃ, labhati dhammūpasaṃhitaṃ pāmojjaṃ, pamuditassa pīti jāyati, pītimanassa kāyo passambhati, passaddhakāyo sukhaṃ vediyati, sukhino cittaṃ samādhiyatī’’ti (a. ni. 6.10; 11.11).<br/><br/>[03]Samādhissa ca paññāya padaṭṭhānabhāvo vuttoyeva – ‘‘samāhito yathābhūtaṃ pajānātī’’ti (saṃ. ni. 3.5; 4.99; 5.1071). Tato evaṃ paṭubhūtāya paññāya paṭiññāmahattakataṃ khedamabhibhuyya anantarāyena saṃvaṇṇanaṃ samāpayissati.<br/><br/>[03]Atha vā ratanattayapūjāya āyuvaṇṇasukhabalavaḍḍhanato anantarāyena parisamāpanaṃ veditabbaṃ. Ratanattayappaṇāmena hi āyuvaṇṇasukhabalāni vaḍḍhanti. Vuttañhetaṃ –<br/><br/>[21]‘‘Abhivādanasīlissa, niccaṃ vuḍḍhāpacāyino;<br/><br/>[22]Cattāro dhammā vaḍḍhanti, āyu vaṇṇo sukhaṃ bala’’nti. (dha. pa. 109) –<br/><br/>[07]Tato āyuvaṇṇasukhabalavuddhiyā hoteva kāriyaniṭṭhānaṃ.<br/><br/>[03]Atha ^a^V1.0005^ea^ vā ratanattayagāravassa paṭibhānāparihānāvahattā. Aparihānāvahañhi tīsupi ratanesu gāravaṃ. Vuttañhetaṃ –<br/><br/>[08]‘‘Sattime, bhikkhave, aparihānīyā dhammā. Katame satta? Satthugāravatā, dhammagāravatā, saṅghagāravatā, sikkhāgāravatā, samādhigāravatā, sovacassatā, kalyāṇamittatā’’ti (a. ni. 7.34).<br/><br/>[03]Hoteva ca tato paṭibhānāparihānena yathāpaṭiññātaparisamāpanaṃ.<br/><br/>[03]Atha vā pasādavatthūsu pūjāya puññātisayabhāvato. Vuttañhi tassā puññātisayattaṃ –<br/><br/>[21]‘‘Pūjārahe pūjayato, buddhe yadi va sāvake;<br/><br/>[22]Papañcasamatikkante, tiṇṇasokapariddave.<br/><br/>[21]Te ^a^M1.0005^ea^ tādise pūjayato, nibbute akutobhaye;<br/><br/>[22]Na sakkā puññaṃ saṅkhātuṃ, imettamapi kenacī’’ti. (dha. pa. 195-196; apa. thera 1.10.1-2);<br/><br/>[03]Puññātisayo ca yathādhippetaparisamāpanūpāyo. Yathāha –<br/><br/>[21]‘‘Esa devamanussānaṃ, sabbakāmadado nidhi;<br/><br/>[22]Yaṃ yadevābhipatthenti, sabbametena labbhatī’’ti. (khu. pā. 8.10);<br/><br/>[03]Upāyesu ca paṭipannassa hoteva kāriyaniṭṭhānaṃ. Ratanattayapūjā hi niratisayapuññakkhettasambuddhiyā aparimeyyappabhāvo puññātisayoti bahuvidhantarāyepi lokasannivāse antarāyanibandhanasakalasaṃkilesaviddhaṃsanāya pahoti, bhayādiupaddavañca nivāreti. Tasmā vuttaṃ – ‘‘saṃvaṇṇanārambhe ratanattayappaṇāmakaraṇaṃ yathāpaṭiññātasaṃvaṇṇanāya anantarāyena parisamāpanattha’’nti.<br/><br/>[03]Evañca sappayojanaṃ ratanattayavandanaṃ kattukāmo paṭhamaṃ tāva bhagavato vandanaṃ kātuṃ tammūlakattā ^a^V1.0006^ea^ sesaratanānaṃ ^b^‘‘karuṇāsītalahadayaṃ…pe… gativimutta’’^eb^nti āha. Tattha yassā desanāya saṃvaṇṇanaṃ kattukāmo, sā na vinayadesanā viya karuṇāpadhānā, nāpi abhidhammadesanā viya paññāpadhānā, atha kho karuṇāpaññāpadhānāti tadubhayappadhānameva tāva sammāsambuddhassa thomanaṃ kātuṃ ^b^‘‘karuṇāsītalahadayaṃ, paññāpajjotavihatamohatama’’^eb^nti vuttaṃ. Tattha kiratīti karuṇā, paradukkhaṃ vikkhipati apanetīti attho. Atha vā kiṇātīti karuṇā, paradukkhe sati kāruṇikaṃ hiṃsati vibādhatīti attho. Paradukkhe sati sādhūnaṃ kampanaṃ hadayakhedaṃ karotīti vā karuṇā. Atha vā kamiti sukhaṃ, taṃ rundhatīti karuṇā. Esā hi paradukkhāpanayanakāmatālakkhaṇā attasukhanirapekkhatāya kāruṇikānaṃ sukhaṃ rundhati vibandhatīti attho. Karuṇāya sītalaṃ karuṇāsītalaṃ, karuṇāsītalaṃ hadayaṃ assāti karuṇāsītalahadayo, taṃ ^b^karuṇāsītalahadayaṃ^eb^.<br/><br/>[03]Tattha kiñcāpi paresaṃ hitopasaṃhārasukhādiaparihānicchanasabhāvatāya, byāpādāratīnaṃ ujuvipaccanīkatāya ca sattasantānagatasantāpavicchedanākārappavattiyā mettāmuditānampi cittasītalabhāvakāraṇatā upalabbhati, tathāpi dukkhāpanayanākārappavattiyā parūpatāpāsahanarasā avihiṃsabhūtā ^a^M1.0006^ea^ karuṇā visesena bhagavato cittassa cittappassaddhi viya sītibhāvanimittanti vuttaṃ – ^b^‘‘karuṇāsītalahadaya’’^eb^nti. Karuṇāmukhena vā mettāmuditānampi hadayasītalabhāvakāraṇatā vuttāti daṭṭhabbaṃ. Atha vā asādhāraṇañāṇavisesanibandhanabhūtā sātisayaṃ niravasesañca sabbaññutaññāṇaṃ viya savisayabyāpitāya mahākaruṇābhāvaṃ upagatā karuṇāva bhagavato atisayena hadayasītalabhāvahetūti āha – ^b^‘‘karuṇāsītalahadaya’’^eb^nti. Atha vā satipi mettāmuditānaṃ sātisaye hadayasītibhāvanibandhanatte sakalabuddhaguṇavisesakāraṇatāya tāsampi kāraṇanti karuṇāva bhagavato ‘‘hadayasītalabhāvakāraṇa’’nti vuttā. Karuṇānidānā hi sabbepi buddhaguṇā. Karuṇānubhāvanibbāpiyamānasaṃsāradukkhasantāpassa hi bhagavato paradukkhāpanayanakāmatāya anekānipi asaṅkhyeyyāni kappānaṃ akilantarūpasseva niravasesabuddhakaradhammasambharaṇaniratassa samadhigatadhammādhipateyyassa ca sannihitesupi sattasaṅkhārasamupanītahadayūpatāpanimittesu na īsakampi cittasītibhāvassa aññathattamahosīti. Etasmiñca atthavikappe tīsupi avatthāsu bhagavato karuṇā saṅgahitāti daṭṭhabbaṃ.<br/><br/>[03]Pajānātīti paññā, yathāsabhāvaṃ pakārehi paṭivijjhatīti attho. Paññāva ñeyyāvaraṇappahānato pakārehi dhammasabhāvāvajotanaṭṭhena pajjototi paññāpajjoto. Savāsanappahānato visesena hataṃ samugghātitaṃ vihataṃ. Paññāpajjotena vihataṃ paññāpajjotavihataṃ ^a^V1.0007^ea^, muyhanti tena, sayaṃ vā muyhati, mohanamattameva vā tanti moho, avijjā. Sveva visayasabhāvappaṭicchādanato andhakārasarikkhatāya tamo viyāti mohatamo, paññāpajjotavihato mohatamo etassāti paññāpajjotavihatamohatamo, taṃ ^b^paññāpajjotavihatamohatamaṃ^eb^. Sabbesampi hi khīṇāsavānaṃ satipi paññāpajjotena avijjandhakārassa vihatabhāve saddhādhimuttehi viya diṭṭhippattānaṃ sāvakehi paccekasambuddhehi ca savāsanappahānena sammāsambuddhānaṃ kilesappahānassa viseso vijjatīti sātisayena avijjāpahānena bhagavantaṃ thomento āha – ^b^‘‘paññāpajjotavihatamohatama’’^eb^nti.<br/><br/>[03]Atha ^a^M1.0007^ea^ vā antarena paropadesaṃ attano santāne accantaṃ avijjandhakāravigamassa nibbattitattā, tattha ca sabbaññutāya balesu ca vasībhāvassa samadhigatattā, parasantatiyañca dhammadesanātisayānubhāvena sammadeva tassa pavattitattā bhagavāva visesato mohatamavigamena thometabboti āha – ^b^‘‘paññāpajjotavihatamohatama’’^eb^nti. Imasmiñca atthavikappe ‘‘paññāpajjoto’’ti padena bhagavato paṭivedhapaññā viya desanāpaññāpi sāmaññaniddesena, ekasesanayena vā saṅgahitāti daṭṭhabbaṃ.<br/><br/>[03]Atha vā bhagavato ñāṇassa ñeyyapariyantikattā sakalañeyyadhammasabhāvāvabodhanasamatthena anāvaraṇañāṇasaṅkhātena paññāpajjotena sabbañeyyadhammasabhāvacchādakassa mohandhakārassa vidhamitattā anaññasādhāraṇo bhagavato mohatamavināsoti katvā vuttaṃ – ^b^‘‘paññāpajjotavihatamohatama’’^eb^nti. Ettha ca mohatamavidhamanante adhigatattā anāvaraṇañāṇaṃ kāraṇopacārena sasantānamohatamavidhamanaṃ daṭṭhabbaṃ. Abhinīhārasampattiyā savāsanappahānameva hi kilesānaṃ ñeyyāvaraṇappahānanti, parasantāne pana mohatamavidhamanassa kāraṇabhāvato anāvaraṇañāṇaṃ ‘‘mohatamavidhamana’’nti vuccatīti.<br/><br/>[03]Kiṃ pana kāraṇaṃ avijjāsamugghātoyeveko pahānasampattivasena bhagavato thomanānimittaṃ gayhati, na pana sātisayaniravasesakilesappahānanti? Tappahānavacaneneva tadekaṭṭhatāya sakalasaṃkilesagaṇasamugghātassa vuttattā. Na hi so tādiso kileso atthi, yo niravasesāvijjāpahānena na pahīyatīti.<br/><br/>[03]Atha vā vijjā viya sakalakusaladhammasamuppattiyā, niravasesākusaladhammanibbattiyā saṃsārappavattiyā ^a^V1.0008^ea^ ca avijjā padhānakāraṇanti tabbighātavacanena sakalasaṃkilesagaṇasamugghāto vutto eva hotīti vuttaṃ – ^b^‘‘paññāpajjotavihatamohatama’’^eb^nti.<br/><br/>[03]Narā ca amarā ca narāmarā, saha narāmarehīti sanarāmaro, sanarāmaro ca so loko cāti sanarāmaraloko, tassa garūti sanarāmaralokagaru, taṃ ^b^sanarāmaralokagaruṃ^eb^. Etena devamanussānaṃ viya tadavasiṭṭhasattānampi yathārahaṃ guṇavisesāvahatāya bhagavato upakārataṃ ^a^M1.0008^ea^ dasseti. Na cettha padhānappadhānabhāvo codetabbo. Añño hi saddakkamo, añño atthakkamo. Īdisesu hi samāsapadesu padhānampi appadhānaṃ viya niddisīyati yathā ‘‘sarājikāya parisāyā’’ti (cūḷava. 336). Kāmañcettha sattasaṅkhārabhājanavasena tividho loko, garubhāvassa pana adhippetattā garukaraṇasamatthasseva yujjanato sattalokassa vasena attho gahetabbo. So hi lokīyanti ettha puññapāpāni tabbipāko cāti ‘‘loko’’ti vuccati. Amaraggahaṇena cettha upapattidevā adhippetā.<br/><br/>[03]Atha vā samūhattho lokasaddo samudāyavasena lokīyati paññāpīyatīti. Saha narehīti sanarā, sanarā ca te amarā cāti sanarāmarā, tesaṃ lokoti sanarāmaralokoti purimanayeneva yojetabbaṃ. Amarasaddena cettha visuddhidevāpi saṅgayhanti. Tepi hi maraṇābhāvato paramatthato amarā. Narāmarānaṃyeva ca gahaṇaṃ ukkaṭṭhaniddesavasena yathā ‘‘satthā devamanussāna’’nti (dī. ni. 1.157). Tathā hi sabbānatthapariharaṇapubbaṅgamāya niravasesahitasukhavidhānatapparāya niratisayāya payogasampattiyā sadevamanussāya pajāya accantūpakāritāya aparimitanirupamappabhāvaguṇavisesasamaṅgitāya ca sabbasattuttamo bhagavā aparimāṇāsu lokadhātūsu aparimāṇānaṃ sattānaṃ uttamagāravaṭṭhānaṃ. Tena vuttaṃ – ^b^‘‘sanarāmaralokagaru’’^eb^nti.<br/><br/>[03]Sobhanaṃ gataṃ gamanaṃ etassāti sugato. Bhagavato hi veneyyajanūpasaṅkamanaṃ ekantena tesaṃ hitasukhanipphādanato sobhanaṃ, tathā lakkhaṇānubyañjanappaṭimaṇḍitarūpakāyatāya dutavilambitakhalitānukaḍḍhananippīḷanukkuṭikakuṭilākuṭilatādi- dosarahitamavahasitarājahaṃsavasabhavāraṇamigarājagamanaṃ kāyagamanaṃ ñāṇagamanañca vipulanimmalakaruṇāsativīriyādiguṇavisesasahitamabhinīhārato yāva mahābodhi anavajjatāya sobhanamevāti. Atha vā sayambhuñāṇena sakalampi lokaṃ pariññābhisamayavasena parijānanto ñāṇena sammā gato avagatoti sugato, tathā lokasamudayaṃ pahānābhisamayavasena pajahanto anuppattidhammataṃ āpādento sammā gato atītoti sugato, lokanirodhaṃ nibbānaṃ sacchikiriyābhisamayavasena sammā ^a^V1.0009^ea^ gato adhigatoti ^a^M1.0009^ea^ sugato, lokanirodhagāminipaṭipadaṃ bhāvanābhisamayavasena sammā gato paṭipannoti sugato. ‘‘Sotāpattimaggena ye kilesā pahīnā, te kilese na puneti na pacceti na paccāgacchatīti sugato’’tiādinā (cūḷani. mettagūmāṇavapucchāniddeso 27) nayena ayamattho vibhāvetabbo. Atha vā sundaraṃ ṭhānaṃ sammāsambodhiṃ, nibbānameva vā gato adhigatoti sugato, yasmā vā bhūtaṃ tacchaṃ atthasaṃhitaṃ veneyyānaṃ yathārahaṃ kālayuttameva ca dhammaṃ bhāsati, tasmā sammā gadatīti sugato, da-kārassa ta-kāraṃ katvā. Iti sobhanagamanatādīhi sugato, taṃ ^b^sugataṃ^eb^.<br/><br/>[03]Puññapāpakammehi upapajjanavasena gantabbato gatiyo, upapattibhavavisesā. Tā pana nirayādivasena pañcavidhā. Tāhi sakalassapi bhavagāmikammassa ariyamaggādhigamena avipākārahabhāvakaraṇena nivattitattā bhagavā pañcahipi gatīhi suṭṭhu mutto visaṃyuttoti āha – ^b^‘‘gativimutta’’^eb^nti. Etena bhagavato katthacipi gatiyā apariyāpannataṃ dasseti, yato bhagavā ‘‘devātidevo’’ti vuccati. Tenevāha –<br/><br/>[21]‘‘Yena devūpapatyassa, gandhabbo vā vihaṅgamo;<br/><br/>[27]Yakkhattaṃ yena gaccheyyaṃ, manussattañca abbaje;<br/><br/>[22]Te mayhaṃ āsavā khīṇā, viddhastā vinaḷīkatā’’ti. (a. ni. 4.36);<br/><br/>[03]Taṃtaṃgatisaṃvattanikānañhi kammakilesānaṃ aggamaggena bodhimūleyeva suppahīnattā natthi bhagavato gatipariyāpannatāti accantameva bhagavā sabbabhavayonigativiññāṇaṭṭhitisattāvāsasattanikāyehi suparimutto, taṃ ^b^gativimuttaṃ. Vande^eb^ti namāmi, thomemīti vā attho.<br/><br/>[03]Atha vā ^b^gativimutta^eb^nti anupādisesanibbānadhātuppattiyā bhagavantaṃ thometi. Ettha hi dvīhi ākārehi bhagavato thomanā veditabbā attahitasampattito parahitappaṭipattito ca. Tesu attahitasampatti anāvaraṇañāṇādhigamato savāsanānaṃ sabbesaṃ kilesānaṃ accantappahānato anupādisesanibbānappattito ca veditabbā, parahitappaṭipatti lābhasakkārādinirapekkhacittassa sabbadukkhaniyyānikadhammadesanato viruddhesupi niccaṃ hitajjhāsayato ñāṇaparipākakālāgamanato ca. Sā panettha āsayato payogato ca duvidhā, parahitappaṭipatti tividhā ca, attahitasampatti ^a^M1.0010^ea^ pakāsitā hoti. Kathaṃ? ‘‘Karuṇāsītalahadaya’’nti etena āsayato parahitappaṭipatti ^a^V1.0010^ea^, sammāgadanatthena sugatasaddena payogato parahitappaṭipatti, ‘‘paññāpajjotavihatamohatamaṃ gativimutta’’nti etehi catusaccasampaṭivedhanatthena ca sugatasaddena tividhāpi attahitasampatti, avasiṭṭhena ‘‘paññāpajjotavihatamohatama’’nti etena cāpi attahitasampatti parahitappaṭipatti pakāsitā hotīti.<br/><br/>[03]Atha vā tīhi ākārehi bhagavato thomanā veditabbā hetuto, phalato, upakārato ca. Tattha ^b^hetu^eb^ mahākaruṇā, sā paṭhamapadena dassitā. ^b^Phalaṃ^eb^ catubbidhaṃ ñāṇasampadā, pahānasampadā, ānubhāvasampadā, rūpakāyasampadā cāti. Tāsu ñāṇappahānasampadā dutiyapadena saccappaṭivedhanatthena ca sugatasaddena pakāsitā honti, ānubhāvasampadā tatiyapadena, rūpakāyasampadā yathāvuttakāyagamanasobhanatthena sugatasaddena lakkhaṇānubyañjanapāripūriyā vinā tadabhāvato. ^b^Upakāro^eb^ anantaraṃ abāhiraṃ karitvā tividhayānamukhena vimuttidhammadesanā. So sammāgadanatthena sugatasaddena pakāsito hotīti veditabbaṃ.<br/><br/>[03]Tattha ‘‘karuṇāsītalahadaya’’nti etena sammāsambodhiyā mūlaṃ dasseti. Mahākaruṇāsañcoditamānaso hi bhagavā saṃsārapaṅkato sattānaṃ samuddharaṇatthaṃ katābhinīhāro anupubbena pāramiyo pūretvā anuttaraṃ sammāsambodhiṃ adhigatoti karuṇā sammāsambodhiyā mūlaṃ. ‘‘Paññāpajjotavihatamohatama’’nti etena sammāsambodhiṃ dasseti. Anāvaraṇañāṇapadaṭṭhānañhi maggañāṇaṃ, maggañāṇapadaṭṭhānañca anāvaraṇañāṇaṃ ‘‘sammāsambodhī’’ti vuccatīti. Sammāgamanatthena sugatasaddena sammāsambodhiyā paṭipattiṃ dasseti līnuddhaccapatiṭṭhānāyūhanakāmasukhallikattakilamathānuyogasassatucchedābhinivesādiantadvayarahitāya karuṇāpaññāpariggahitāya majjhimāya paṭipattiyā pakāsanato sugatasaddassa. Itarehi sammāsambodhiyā padhānappadhānabhedaṃ payojanaṃ dasseti. Saṃsāramahoghato sattasantāraṇañhettha padhānaṃ payojanaṃ, tadaññamappadhānaṃ. Tesu padhānena parahitappaṭipattiṃ dasseti, itarena attahitasampattiṃ. Tadubhayena attahitāya ^a^M1.0011^ea^ paṭipannādīsu catūsu puggalesu bhagavato catutthapuggalabhāvaṃ dasseti. Tena ca anuttaradakkhiṇeyyabhāvaṃ uttamavandaneyyabhāvaṃ attano ca vandanakiriyāya khettaṅgatabhāvaṃ dasseti.<br/><br/>[03]Ettha ca karuṇāgahaṇena lokiyesu mahaggatabhāvappattāsādhāraṇaguṇadīpanato bhagavato sabbalokiyaguṇasampatti dassitā hoti, paññāgahaṇena sabbaññutaññāṇapadaṭṭhānamaggañāṇadīpanato sabbalokuttaraguṇasampatti. Tadubhayaggahaṇasiddho hi attho ‘‘sanarāmaralokagaru’’ntiādinā papañcīyatīti ^a^V1.0011^ea^. Karuṇāgahaṇena ca upagamanaṃ nirupakkilesaṃ dasseti, paññāgahaṇena apagamanaṃ. Tathā karuṇāgahaṇena lokasamaññānurūpaṃ bhagavato pavattiṃ dasseti lokavohāravisayattā karuṇāya, paññāgahaṇena samaññāya anatidhāvanaṃ. Sabhāvānavabodhena hi dhammānaṃ samaññaṃ atidhāvitvā sattādiparāmasanaṃ hotīti. Tathā karuṇāgahaṇena mahākaruṇāsamāpattivihāraṃ dasseti, paññāgahaṇena tīsu kālesu appaṭihatañāṇaṃ catusaccañāṇaṃ, catupaṭisambhidāñāṇaṃ, catuvesārajjañāṇaṃ. Karuṇāgahaṇena mahākaruṇāsamāpattiñāṇassa gahitattā sesāsādhāraṇañāṇāni, cha abhiññā, aṭṭhasu parisāsu akampanañāṇāni, dasa balāni, cuddasa buddhañāṇāni, soḷasa ñāṇacariyā, aṭṭhārasa buddhadhammā, catucattālīsa ñāṇavatthūni, sattasattati ñāṇavatthūnīti evamādīnaṃ anekesaṃ paññāpabhedānaṃ vasena ñāṇacāraṃ dasseti. Tathā karuṇāgahaṇena caraṇasampattiṃ, paññāgahaṇena vijjāsampattiṃ. Karuṇāgahaṇena attādhipatitā, paññāgahaṇena dhammādhipatitā. Karuṇāgahaṇena lokanāthabhāvo, paññāgahaṇena attanāthabhāvo. Tathā karuṇāgahaṇena pubbakāribhāvo, paññāgahaṇena kataññutā. Tathā karuṇāgahaṇena aparantapatā, paññāgahaṇena anattantapatā. Karuṇāgahaṇena vā buddhakaradhammasiddhi, paññāgahaṇena buddhabhāvasiddhi. Tathā karuṇāgahaṇena paresaṃ tāraṇaṃ, paññāgahaṇena sayaṃtaraṇaṃ. Tathā karuṇāgahaṇena sabbasattesu anuggahacittatā, paññāgahaṇena sabbadhammesu virattacittatā dassitā hoti.<br/><br/>[03]Sabbesañca buddhaguṇānaṃ karuṇā ādi tannidānabhāvato, paññā pariyosānaṃ tato uttarikaraṇīyābhāvato. Iti ādipariyosānadassanena ^a^M1.0012^ea^ sabbe buddhaguṇā dassitā honti. Tathā karuṇāgahaṇena sīlakkhandhapubbaṅgamo samādhikkhandho dassito hoti. Karuṇānidānañhi sīlaṃ tato pāṇātipātādiviratippavattito, sā ca jhānattayasampayoginīti. Paññāvacanena paññākkhandho. Sīlañca sabbesaṃ buddhaguṇānaṃ ādi, samādhi majjhe, paññā pariyosānanti evampi ādimajjhapariyosānakalyāṇā sabbe buddhaguṇā dassitā honti nayato dassitattā. Eso eva hi niravasesato buddhaguṇānaṃ dassanupāyo, yadidaṃ nayaggahaṇaṃ, aññathā ko nāma samattho bhagavato guṇe anupadaṃ niravasesato dassetuṃ? Tenevāha –<br/><br/>[21]‘‘Buddhopi buddhassa bhaṇeyya vaṇṇaṃ,<br/><br/>[27]Kappampi ce aññamabhāsamāno;<br/><br/>[26]Khīyetha ^a^V1.0012^ea^ kappo ciradīghamantare,<br/><br/>[22]Vaṇṇo na khīyetha tathāgatassā’’ti. (dī. ni. aṭṭha. 1.304; 3.141; ma. ni. aṭṭha. 2.425; udā. aṭṭha. 53; bu. vaṃ. aṭṭha. 4.4; apa. aṭṭha. 2.7.parappasādakattherāpadānavaṇṇanā);<br/><br/>[03]Teneva ca āyasmatā sāriputtattherenapi buddhaguṇaparicchedanaṃ pati anuyuttena ‘‘no hetaṃ, bhante’’ti paṭikkhipitvā ‘‘apica me, bhante, dhammanvayo vidito’’ti vuttaṃ.<br/><br/>[03]^b^2^eb^^b^.^eb^ Evaṃ saṅkhepena sakalasabbaññuguṇehi bhagavantaṃ abhitthavitvā idāni saddhammaṃ thometuṃ ^b^‘‘buddhopī’’^eb^tiādimāha. Tattha ^b^buddho^eb^ti kattuniddeso. ^b^Buddhabhāva^eb^nti kammaniddeso. ^b^Bhāvetvā sacchikatvā^eb^ti ca pubbakālakiriyāniddeso. ^b^Ya^eb^nti aniyamato kammaniddeso. ^b^Upagato^eb^ti aparakālakiriyāniddeso. ^b^Vande^eb^ti kiriyāniddeso. ^b^Ta^eb^nti niyamanaṃ. ^b^Dhamma^eb^nti vandanakiriyāya kammaniddeso. ^b^Gatamalaṃ anuttara^eb^nti ca tabbisesanaṃ.<br/><br/>[03]Tattha buddhasaddassa tāva ‘‘bujjhitā saccānīti buddho, bodhetā pajāyāti buddho’’tiādinā (mahāni. 192; cūḷani. pārāyanatthutigāthāniddeso 97; paṭi. ma. 1.162) niddesanayena attho veditabbo. Atha vā savāsanāya aññāṇaniddāya accantavigamato, buddhiyā vā vikasitabhāvato buddhavāti ^b^buddho^eb^ jāgaraṇavikasanatthavasena. Atha vā kassacipi ñeyyadhammassa anavabuddhassa abhāvena ñeyyavisesassa kammabhāvena aggahaṇato kammavacanicchāya abhāvena avagamanatthavaseneva ^a^M1.0013^ea^ kattuniddeso labbhatīti buddhavāti buddho yathā ‘‘dikkhito na dadātī’’ti. Atthato pana pāramitāparibhāvito sayambhuñāṇena saha vāsanāya vihataviddhaṃsitaniravasesakileso mahākaruṇāsabbaññutaññāṇādiaparimeyyaguṇagaṇādhāro khandhasantāno buddho. Yathāha –<br/><br/>[08]‘‘Buddhoti yo so bhagavā sayambhū anācariyako pubbe ananussutesu dhammesu sāmaṃ saccāni abhisambujjhi, tattha ca sabbaññutaṃ patto balesu ca vasībhāva’’nti (mahāni. 192; cūḷani. pārāyanatthutigāthāniddeso 97; paṭi. ma. 1.161).<br/><br/>[03]^b^Api^eb^-saddo sambhāvane. Tena ‘‘evaṃ guṇavisesayutto sopi nāma bhagavā’’ti vakkhamānaguṇadhamme ^a^V1.0013^ea^ sambhāvanaṃ dīpeti. ^b^Buddhabhāva^eb^nti sammāsambodhiṃ. ^b^Bhāvetvā^eb^ti uppādetvā vaḍḍhetvā ca. ^b^Sacchikatvā^eb^ti paccakkhaṃ katvā. ^b^Upagato^eb^ti patto, adhigatoti attho. Etassa buddhabhāvanti etena sambandho. ^b^Gatamala^eb^nti vigatamalaṃ, niddosanti attho. ^b^Vande^eb^ti paṇamāmi, thomemi vā. ^b^Anuttara^eb^nti uttararahitaṃ, lokuttaranti attho. ^b^Dhamma^eb^nti yathānusiṭṭhaṃ paṭipajjamāne apāyato ca saṃsārato ca apatamāne katvā dhāretīti dhammo. Ayañhettha saṅkhepattho – evaṃ vividhaguṇagaṇasamannāgato buddhopi bhagavā yaṃ ariyamaggasaṅkhātaṃ dhammaṃ bhāvetvā, phalanibbānaṃ pana sacchikatvā anuttaraṃ sammāsambodhiṃ adhigato, tamevaṃ buddhānampi buddhabhāvahetubhūtaṃ sabbadosamalarahitaṃ attano uttaritarābhāvena anuttaraṃ paṭivedhasaddhammaṃ namāmīti. Pariyattisaddhammassapi tappakāsanattā idha saṅgaho daṭṭhabbo.<br/><br/>[03]Atha vā ‘‘abhidhammanayasamuddaṃ adhigañchi, tīṇi piṭakāni sammasī’’ti ca aṭṭhakathāyaṃ vuttattā pariyattidhammassapi sacchikiriyāsammasanapariyāyo labbhatīti sopi idha vutto evāti daṭṭhabbaṃ. Tathā ‘‘yaṃ dhammaṃ bhāvetvā sacchikatvā’’ti ca vuttattā buddhakaradhammabhūtāhi pāramitāhi saha pubbabhāge adhisīlasikkhādayopi idha dhammasaddena saṅgahitāti veditabbā. Tāpi hi vigatappaṭipakkhatāya gatamalā, anaññasādhāraṇatāya anuttarā cāti. Tathā hi sattānaṃ sakalavaṭṭadukkhanissaraṇāya katamahābhinīhāro mahākaruṇādhivāsanapesalajjhāsayo ^a^M1.0014^ea^ paññāvisesapariyodātanimmalānaṃ dānadamasaññamādīnaṃ uttamadhammānaṃ satasahassādhikāni kappānaṃ cattāri asaṅkhyeyyāni sakkaccaṃ nirantaraṃ niravasesānaṃ bhāvanāpaccakkhakaraṇehi kammādīsu adhigatavasībhāvo acchariyācinteyyamahānubhāvo adhisīlādhicittānaṃ paramukkaṃsapāramippatto bhagavā paccayākāre catuvīsatikoṭisatasahassamukhena mahāvajirañāṇaṃ pesetvā anuttaraṃ sammāsambodhiṃ abhisambuddhoti.<br/><br/>[03]Ettha ca ‘‘bhāvetvā’’ti etena vijjāsampadāya dhammaṃ thometi, ‘‘sacchikatvā’’ti etena vimuttisampadāya. Tathā paṭhamena jhānasampadāya, dutiyena vimokkhasampadāya. Paṭhamena vā samādhisampadāya, dutiyena samāpattisampadāya. Atha vā paṭhamena khayañāṇabhāvena, dutiyena anuppādañāṇabhāvena. Paṭhamena vā vijjūpamatāya, dutiyena vajirūpamatāya. Purimena vā virāgasampattiyā, dutiyena nirodhasampattiyā. Tathā paṭhamena niyyānabhāvena, dutiyena nissaraṇabhāvena. Paṭhamena vā hetubhāvena, dutiyena asaṅkhatabhāvena. Paṭhamena vā dassanabhāvena, dutiyena vivekabhāvena. Paṭhamena vā adhipatibhāvena, dutiyena amatabhāvena dhammaṃ thometi. Atha vā ‘‘yaṃ dhammaṃ bhāvetvā buddhabhāvaṃ upagato’’ti etena svākkhātatāya dhammaṃ thometi, ‘‘sacchikatvā’’ti ^a^V1.0014^ea^ etena sandiṭṭhikatāya. Tathā purimena akālikatāya, pacchimena ehipassikatāya. Purimena vā opaneyyikatāya, pacchimena paccattaṃ veditabbatāya dhammaṃ thometi. ‘‘Gatamala’’nti iminā saṃkilesābhāvadīpanena dhammassa parisuddhataṃ dasseti, ‘‘anuttara’’nti etena aññassa visiṭṭhassa abhāvadīpanena vipulaparipuṇṇataṃ. Paṭhamena vā pahānasampadaṃ dhammassa dasseti, dutiyena pabhavasampadaṃ. Bhāvetabbatāya vā dhammassa gatamalabhāvo yojetabbo. Bhāvanāguṇena hi so dosānaṃ samugghātako hotīti. Sacchikātabbabhāvena anuttarabhāvo yojetabbo. Sacchikiriyānibbattito hi taduttarikaraṇīyābhāvato anaññasādhāraṇatāya anuttaroti. Tathā ‘‘bhāvetvā’’ti etena saha pubbabhāgasīlādīhi sekkhā sīlasamādhipaññākkhandhā dassitā honti. ‘‘Sacchikatvā’’ti etena saha asaṅkhatāya dhātuyā asekkhā sīlasamādhipaññākkhandhā dassitā hontīti.<br/><br/>[03]^b^3^eb^^b^.^eb^ Evaṃ ^a^M1.0015^ea^ saṅkhepeneva sabbadhammaguṇehi saddhammaṃ abhitthavitvā idāni ariyasaṅghaṃ thometuṃ ^b^‘‘sugatassā’’^eb^tiādimāha. Tattha ^b^sugatassā^eb^ti sambandhaniddeso. ‘‘Tassa puttāna’’nti etena sambandho. ^b^Orasāna^eb^nti puttavisesanaṃ. ^b^Mārasenamathanāna^eb^nti orasaputtabhāve kāraṇaniddeso tena kilesappahānameva bhagavato orasaputtabhāve kāraṇaṃ anujānātīti dasseti. ^b^Aṭṭhanna^eb^nti gaṇanaparicchedaniddeso. Tena ca satipi tesaṃ sattavisesabhāvena anekasatasahassabhāve imaṃ gaṇanaparicchedaṃ nātivattantīti dasseti maggaṭṭhaphalaṭṭhabhāvānativattanato. ^b^Samūha^eb^nti samudāyaniddeso. ^b^Ariyasaṅgha^eb^nti guṇavisiṭṭhasaṃhatabhāvaniddeso. Tena asatipi ariyapuggalānaṃ kāyasāmaggiyaṃ ariyasaṅghabhāvaṃ dasseti diṭṭhisīlasāmaññena saṃhatabhāvato.<br/><br/>[03]Tattha urasi bhavā jātā saṃbaddhā ca orasā. Yathā hi sattānaṃ orasaputtā attajatāya pitu santakassa dāyajjassa visesena bhāgino honti, evametepi ariyapuggalā sammāsambuddhassa savanante ariyāya jātiyā jātatāya bhagavato santakassa vimuttisukhassa ariyadhammaratanassa ekantena bhāginoti orasā viya orasā. Atha vā bhagavato dhammadesanānubhāvena ariyabhūmiṃ okkamamānā okkantā ca ariyasāvakā bhagavato ure vāyāmajanitābhijātitāya nippariyāyena orasaputtāti vattabbataṃ arahanti. Sāvakehi pavattiyamānāpi hi dhammadesanā ‘‘bhagavato dhammadesanā’’icceva vuccati taṃmūlakattā lakkhaṇādivisesābhāvato ca.<br/><br/>[03]Yadipi ariyasāvakānaṃ ariyamaggādhigamasamaye bhagavato viya tadantarāyakaraṇatthaṃ devaputtamāro ^a^V1.0015^ea^, māravāhinī vā na ekantena apasādeti, tehi pana apasādetabbatāya kāraṇe vimathite tepi vimathitā eva nāma hontīti āha – ‘‘mārasenamathanāna’’nti. Imasmiṃ panatthe ‘‘māramārasenamathanāna’’nti vattabbe ‘‘mārasenamathanāna’’nti ekadesasarūpekaseso katoti daṭṭhabbaṃ. Atha vā khandhābhisaṅkhāramārānaṃ viya devaputtamārassapi guṇamāraṇe sahāyabhāvūpagamanato kilesabalakāyo ‘‘senā’’ti vuccati. Yathāha – ‘‘kāmā te paṭhamā senā’’tiādi ^a^M1.0016^ea^ (su. ni. 438; mahāni. 28, 68, 149). Sā ca tehi diyaḍḍhasahassabhedā, anantabhedā vā kilesavāhinī satidhammavicayavīriyasamathādiguṇappaharaṇehi odhiso vimathitā vihatā viddhastā cāti ^b^mārasenamathanā,^eb^ ariyasāvakā. Etena tesaṃ bhagavato anujātaputtataṃ dasseti.<br/><br/>[03]Ārakattā kilesehi, anaye na iriyanato, aye ca iriyanato ariyā niruttinayena. Atha vā sadevakena lokena saraṇanti araṇīyato upagantabbato, upagatānañca tadatthasiddhito ariyā, ariyānaṃ saṅghoti ariyasaṅgho, ariyo ca so saṅgho cāti vā ariyasaṅgho, taṃ ^b^ariyasaṅghaṃ^eb^. Bhagavato aparabhāge buddhadhammaratanānampi samadhigamo saṅgharatanādhīnoti assa ariyasaṅghassa bahūpakārataṃ dassetuṃ idheva ^b^‘‘sirasā vande’’^eb^ti vuttanti daṭṭhabbaṃ.<br/><br/>[03]Ettha ca ‘‘sugatassa orasānaṃ puttāna’’nti etena ariyasaṅghassa pabhavasampadaṃ dasseti, ‘‘mārasenamathanāna’’nti etena pahānasampadaṃ sakalasaṃkilesappahānadīpanato. ‘‘Aṭṭhannampi samūha’’nti etena ñāṇasampadaṃ maggaṭṭhaphalaṭṭhabhāvadīpanato. ‘‘Ariyasaṅgha’’nti etena pabhavasampadaṃ dasseti sabbasaṅghānaṃ aggabhāvadīpanato. Atha vā ‘‘sugatassa orasānaṃ puttāna’’nti ariyasaṅghassa visuddhanissayabhāvadīpanaṃ, ‘‘mārasenamathanāna’’nti sammāujuñāyasāmīcippaṭipannabhāvadīpanaṃ, ‘‘aṭṭhannampi samūha’’nti āhuneyyādibhāvadīpanaṃ, ‘‘ariyasaṅgha’’nti anuttarapuññakkhettabhāvadīpanaṃ. Tathā ‘‘sugatassa orasānaṃ puttāna’’nti etena ariyasaṅghassa lokuttarasaraṇagamanasabbhāvaṃ dīpeti. Lokuttarasaraṇagamanena hi te bhagavato orasaputtā jātā. ‘‘Mārasenamathanāna’’nti etena abhinīhārasampadāsiddhaṃ pubbabhāge sammāpaṭipattiṃ dasseti. Katābhinīhārā hi sammāpaṭipannā māraṃ māraparisaṃ vā abhivijinanti. ‘‘Aṭṭhannampi samūha’’nti etena viddhastavipakkhe sekkhāsekkhadhamme dasseti puggalādhiṭṭhānena maggaphaladhammānaṃ pakāsitattā. ‘‘Ariyasaṅgha’’nti aggadakkhiṇeyyabhāvaṃ dasseti. Saraṇagamanañca sāvakānaṃ sabbaguṇānaṃ ādi, sapubbabhāgappaṭipadā sekkhā sīlakkhandhādayo majjhe, asekkhā sīlakkhandhādayo ^a^V1.0016^ea^ pariyosānanti ādimajjhapariyosānakalyāṇā saṅkhepato sabbe ariyasaṅghaguṇā pakāsitā honti.<br/><br/>[03]^b^4^eb^^b^.^eb^ Evaṃ ^a^M1.0017^ea^ gāthāttayena saṅkhepato sakalaguṇasaṃkittanamukhena ratanattayassa paṇāmaṃ katvā idāni taṃnipaccakāraṃ yathādhippete payojane pariṇāmento ^b^‘‘iti me’’^eb^tiādimāha. Tattha ratijananaṭṭhena ^b^ratanaṃ,^eb^ buddhadhammasaṅghā. Tesañhi ‘‘itipi so bhagavā’’tiādinā yathābhūtaguṇe āvajjentassa amatādhigamahetubhūtaṃ anappakaṃ pītipāmojjaṃ uppajjati. Yathāha –<br/><br/>[08]‘‘Yasmiṃ, mahānāma, samaye ariyasāvako tathāgataṃ anussarati, nevassa tasmiṃ samaye rāgapariyuṭṭhitaṃ cittaṃ hoti, na dosa…pe… na mohapariyuṭṭhitaṃ cittaṃ hoti, ujugatamevassa tasmiṃ samaye cittaṃ hoti tathāgataṃ ārabbha. Ujugatacitto kho pana, mahānāma, ariyasāvako labhati atthavedaṃ, labhati dhammavedaṃ, labhati dhammūpasaṃhitaṃ pāmojjaṃ, pamuditassa pīti jāyatī’’tiādi (a. ni. 6.10; 11.11).<br/><br/>[03]Cittīkatādibhāvo vā ratanaṭṭho. Vuttañhetaṃ –<br/><br/>[21]‘‘Cittīkataṃ mahagghañca, atulaṃ dullabhadassanaṃ;<br/><br/>[22]Anomasattaparibhogaṃ, ratanaṃ tena vuccatī’’ti. (dī. ni. aṭṭha. 2.33; saṃ. ni. aṭṭha. 3.5.223; khu. pā. aṭṭha. 6.3; su. ni. aṭṭha. 1.226);<br/><br/>[03]Cittīkatabhāvādayo ca anaññasādhāraṇā buddhādīsu eva labbhantīti.<br/><br/>[03]Vandanāva ^b^vandanāmayaṃ^eb^ yathā ‘‘dānamayaṃ, sīlamaya’’nti (dī. ni. 3.305; itivu. 60). Vandanā cettha kāyavācācittehi tiṇṇaṃ ratanānaṃ guṇaninnatā, thomanā vā. Pujjabhāvaphalanibbattanato ^b^puññaṃ,^eb^ attano santānaṃ punātīti vā. ^b^Suvihatantarāyo^eb^ti suṭṭhu vihatantarāyo. Etena attano pasādasampattiyā, ratanattayassa ca khettabhāvasampattiyā taṃ puññaṃ atthappakāsanassa upaghātakaupaddavānaṃ vihanane samatthanti dasseti. ^b^Hutvā^eb^ti pubbakālakiriyā. Tassa ‘‘atthaṃ pakāsayissāmī’’ti etena sambandho. ^b^Tassā^eb^ti yaṃ ratanattayavandanāmayaṃ puññaṃ, tassa. ^b^Ānubhāvenā^eb^ti balena.<br/><br/>[03]^b^5^eb^^b^.^eb^ Evaṃ ^a^V1.0017^ea^^a^M1.0018^ea^ ratanattayassa nipaccakārakaraṇe payojanaṃ dassetvā idāni yassā dhammadesanāya atthaṃ saṃvaṇṇetukāmo, tassā tāva guṇābhitthavanavasena upaññāpanatthaṃ ^b^‘‘ekakadukādipaṭimaṇḍitassā’’^eb^tiādimāha, ekakādīni aṅgāni uparūpari vaḍḍhetvā desitehi suttantehi paṭimaṇḍitassa visiṭṭhassāti attho. Etena ‘‘aṅguttaro’’ti ayaṃ imassa āgamassa atthānugatā samaññāti dasseti. Nanu ca ekakādivasena desitāni suttāniyeva āgamo. Kassa pana ekakadukādīhi paṭimaṇḍitabhāvoti? Saccametaṃ paramatthato, suttāni pana upādāya paññatto āgamo. Yatheva hi atthabyañjanasamudāye suttanti vohāro, evaṃ suttasamudāye āgamoti vohāro. Ekakādīhi aṅgehi uparūpari uttaro adhikoti aṅguttaro, āgamissanti ettha, etena, etasmā vā attatthaparatthādayoti āgamo, ādikalyāṇādiguṇasampattiyā uttamaṭṭhena taṃtaṃabhipatthitasamiddhihetutāya paṇḍitehi varitabbato varo, āgamo ca so varo ca seṭṭhaṭṭhenāti āgamavaro, āgamasammatehi vā varoti āgamavaro. Aṅguttaro ca so āgamavaro cāti ^b^aṅguttarāgamavaro,^eb^ tassa.<br/><br/>[03]Puṅgavā vuccanti usabhā, asantasanaparissayasahanassa paripālanādiguṇehi taṃsadisatāya dhammakathikā eva puṅgavāti ^b^dhammakathikapuṅgavā,^eb^ tesaṃ. Hetūpamādippaṭimaṇḍitanānāvidhadesanānayavicittatāya ^b^vicittapaṭibhānajananassa. Sumaṅgalavilāsinī^eb^ādīsu (dī. ni. aṭṭha. 1.ganthārambhakathā; ma. ni. aṭṭha. 1.ganthārambhakathā; saṃ. ni. aṭṭha. 1.1.ganthārambhakathā) pana ‘‘buddhānubuddhasaṃvaṇṇitassā’’ti vuttaṃ. Buddhānañhi saccappaṭivedhaṃ anugamma paṭividdhasaccā aggasāvakādayo ariyā buddhānubuddhā. Ayampi āgamo tehi atthasaṃvaṇṇanāvasena guṇasaṃvaṇṇanāvasena ca saṃvaṇṇito eva. Atha vā buddhā ca anubuddhā ca buddhānubuddhāti yojetabbaṃ. Sammāsambuddheneva hi tiṇṇaṃ piṭakānaṃ atthavaṇṇanākkamo bhāsito, yā ‘‘pakiṇṇakadesanā’’ti vuccati. Tato saṅgāyanādivaseneva sāvakehīti ācariyā vadanti. Idha pana ‘‘dhammakathikapuṅgavānaṃ vicittapaṭibhānajananassa’’icceva thomanā katā. Saṃvaṇṇanāsu cāyaṃ ācariyassa pakati, yā taṃtaṃsaṃvaṇṇanāsu ādito tassa tassa saṃvaṇṇetabbassa dhammassa visesaguṇakittanena thomanā. Tathā hi sumaṅgalavilāsinīpapañcasūdanīsāratthappakāsanīsu aṭṭhasālinīādīsu ^a^M1.0019^ea^ ca yathākkamaṃ ‘‘saddhāvahaguṇassa, paravādamathanassa, ñāṇappabhedajananassa, tassa gambhīrañāṇehi ogāḷhassa abhiṇhaso nānānayavicittassā’’tiādinā thomanā katā.<br/><br/>[03]^b^6^eb^^b^.^eb^ Attho kathīyati etāyāti atthakathā, sā eva ^b^aṭṭhakathā,^eb^ ttha-kārassa ṭṭha-kāraṃ katvā yathā ‘‘dukkhassa pīḷanaṭṭho’’ti (paṭi. ma. 1.17; 2.8). ^b^Ādito^eb^tiādimhi paṭhamasaṅgītiyaṃ ^a^V1.0018^ea^. Chaḷabhiññatāya paramena cittavasībhāvena samannāgatattā jhānādīsu pañcavidhavasitāsabbhāvato ca ^b^vasino,^eb^ therā mahākassapādayo, tesaṃ ^b^satehi pañcahi. Yā^eb^ti yā aṭṭhakathā. ^b^Saṅgītā^eb^ti atthaṃ pakāsetuṃ yuttaṭṭhāne ‘‘ayaṃ etassa attho, ayaṃ etassa attho’’ti saṅgahetvā vuttā. ^b^Anusaṅgītā ca^eb^ yasattherādīhi ^b^pacchāpi^eb^ dutiyatatiyasaṅgītīsu. Iminā attano saṃvaṇṇanāya āgamanavisuddhiṃ dasseti.<br/><br/>[03]^b^7^eb^^b^.^eb^ Sīhassa lānato gahaṇato sīhaḷo, sīhakumāro. Taṃvaṃsajātatāya tambapaṇṇidīpe khattiyānaṃ, tesaṃ nivāsatāya tambapaṇṇidīpassa ca sīhaḷabhāvo veditabbo. ^b^Ābhatā^eb^ti jambudīpato ānītā. ^b^Athā^eb^ti pacchā. Aparabhāge hi asaṅkaratthaṃ sīhaḷabhāsāya aṭṭhakathā ṭhapitāti. Tena sā mūlaṭṭhakathā sabbasādhāraṇā na hotīti idaṃ atthappakāsanaṃ ekantena karaṇīyanti dasseti. Tenevāha – ^b^‘‘dīpavāsīnamatthāyā’’^eb^ti. Tattha ^b^dīpavāsīna^eb^nti jambudīpavāsīnaṃ, ^b^dīpavāsīna^eb^nti vā sīhaḷadīpavāsīnaṃ atthāya sīhaḷabhāsāya ṭhapitāti yojanā.<br/><br/>[03]^b^8^eb^^b^.^eb^^b^Apanetvānā^eb^ti kañcukasadisaṃ sīhaḷabhāsaṃapanetvāna. ^b^Tato^eb^ti aṭṭhakathāto. ^b^Aha^eb^nti attānaṃ niddisati. ^b^Manoramaṃ bhāsa^eb^nti māgadhabhāsaṃ. Sā hi sabhāvaniruttibhūtā paṇḍitānaṃ manaṃ ramayatīti. Tenevāha – ^b^‘‘tantinayānucchavika’’^eb^nti, pāḷigatiyā anulomikaṃ pāḷicchāyānuvidhāyininti attho. ^b^Vigatadosa^eb^nti asabhāvaniruttibhāsantararahitaṃ.<br/><br/>[03]^b^9^eb^^b^.^eb^^b^Samayaṃ avilomento^eb^ti siddhantaṃ avirodhento. Etena atthadosābhāvamāha. Aviruddhattā eva hi theravādāpi idha pakāsīyissanti. ^b^Theravaṃsadīpāna^eb^nti thirehi sīlakkhandhādīhi samannāgatattā therā ^a^M1.0020^ea^, mahākassapādayo, tehi āgatā ācariyaparamparā theravaṃso. Tappariyāpannā hutvā āgamādhigamasampannattā paññāpajjotena tassa samujjalanato theravaṃsadīpā, mahāvihāravāsino therā, tesaṃ. Vividhehi ākārehi nicchīyatīti vinicchayo, gaṇṭhiṭṭhānesu khīlamaddanākārena pavattā vimaticchedakathā. Suṭṭhu nipuṇo saṇho vinicchayo etesanti ^b^sunipuṇavinicchayā^eb^. Atha vā vinicchinotīti vinicchayo, yathāvuttatthavisayaṃ ñāṇaṃ. Suṭṭhu nipuṇo cheko vinicchayo etesanti ^b^sunipuṇavinicchayā^eb^. Etena mahākassapādittheraparamparābhato, tatoyeva ca aviparīto saṇhasukhumo mahāvihāravāsīnaṃ vinicchayoti tassa pamāṇabhūtataṃ dasseti.<br/><br/>[03]^b^10^eb^^b^.^eb^^b^Sujanassa^eb^^a^V1.0019^ea^^b^cā^eb^ti ^b^ca^eb^-saddo sampiṇḍanattho. Tena ‘‘na kevalaṃ jambudīpavāsīnaṃyeva atthāya, atha kho sādhujanānaṃ tosanatthañcā’’ti dasseti. Tena ca ‘‘tambapaṇṇidīpavāsīnampi atthāyā’’ti ayamattho siddho hoti uggahaṇādisukaratāya tesampi bahūpakārattā. ^b^Ciraṭṭhitattha^eb^nti ciraṭṭhitiatthaṃ, cirakālāvaṭṭhānāyāti attho. Idañhi atthappakāsanaṃ aviparītabyañjanasunikkhepassa atthasunītassa ca upāyabhāvato saddhammassa ciraṭṭhitiyā saṃvattati. Vuttañhetaṃ bhagavatā –<br/><br/>[08]‘‘Dveme, bhikkhave, dhammā saddhammassa ṭhitiyā asammosāya anantaradhānāya saṃvattanti. Katame dve? Sunikkhittañca padabyañjanaṃ, attho ca sunīto’’ti (a. ni. 2.21).<br/><br/>[03]^b^11-12^eb^^b^.^eb^ Yaṃ atthavaṇṇanaṃ katthukāmo, tassā mahantattaṃ pariharituṃ ^b^‘‘sāvatthipabhūtīna’’^eb^ntiādimāha. Tenāha – ‘‘na idha vitthārakathaṃ karissāmi, na taṃ idha vicārayissāmī’’ti ca. Tattha ^b^dīghassā^eb^ti dīghanikāyassa. ^b^Majjhimassā^eb^ti majjhimanikāyassa. ‘‘Saṅgītīnaṃ dvinnaṃ yā me atthaṃ vadantenā’’tipi pāṭho. Tatthapi ^b^saṅgītīnaṃ dvinna^eb^nti dīghamajjhimanikāyānanti attho gahetabbo. ^b^Me^eb^ti karaṇatthe sāmivacanaṃ, mayāti attho. ^b^Suda^eb^nti nipātamattaṃ. Heṭṭhā dīghassa majjhimassa ca atthaṃ vadantena sāvatthipabhutīnaṃ nagarānaṃ yā vaṇṇanā katā, tassā vitthārakathaṃ na idha bhiyyo karissāmīti ^a^M1.0021^ea^ yojetabbaṃ. Yāni ca tattha vatthūni vitthāravasena vuttāni, tesampi vitthārakathaṃ na idha bhiyyo karissāmīti sambandho.<br/><br/>[03]^b^13^eb^^b^.^eb^ Idāni ‘‘na idha vitthārakathaṃ karissāmī’’ti sāmaññato vuttassa atthassa pavaraṃ dassetuṃ – ^b^‘‘suttānaṃ panā’’^eb^tiādi vuttaṃ. Suttānaṃ ye atthā vatthūhi vinā na pakāsantīti yojetabbaṃ.<br/><br/>[03]^b^14^eb^^b^.^eb^ Yaṃ aṭṭhakathaṃ kattukāmo, tadekadesabhāvena visuddhimaggo ca gahetabboti kathikānaṃ upadesaṃ karonto tattha vicāritadhamme uddesavasena dasseti – ^b^‘‘sīlakathā’’^eb^tiādinā. Tattha ^b^sīlakathā^eb^ti cārittavārittādivasena sīlassa vitthārakathā. ^b^Dhutadhammā^eb^ti piṇḍapātikaṅgādayo terasa kilesadhunanakadhammā. ^b^Kammaṭṭhānāni sabbānī^eb^ti pāḷiyaṃ āgatāni aṭṭhatiṃsa, aṭṭhakathāyaṃ dveti niravasesāni yogakammassa bhāvanāya pavattiṭṭhānāni. ^b^Cariyāvidhānasahito^eb^ti rāgacaritādīnaṃ sabhāvādividhānena sahito. ^b^Jhānāni^eb^ cattāri rūpāvacarajjhānāni, ^b^samāpattiyo^eb^ catasso āruppasamāpattiyo ^a^V1.0020^ea^. Aṭṭhapi vā paṭiladdhamattāni ^b^jhānāni^eb^ samāpajjanavasībhāvappattiyā ^b^samāpattiyo. Jhānāni^eb^ vā rūpārūpāvacarajjhānāni, ^b^samāpattiyo^eb^ phalasamāpattinirodhasamāpattiyo.<br/><br/>[03]^b^15^eb^^b^.^eb^ Lokiyalokuttarabhedā cha abhiññāyo ^b^sabbā abhiññāyo^eb^. Ñāṇavibhaṅgādīsu āgatanayena ekavidhādinā paññāya saṃkaletvā sampiṇḍetvā nicchayo ^b^paññāsaṅkalananicchayo^eb^.<br/><br/>[03]^b^16^eb^^b^.^eb^ Paccayadhammānaṃ hetuādīnaṃ paccayuppannadhammānaṃ hetupaccayādibhāvo paccayākāro, tassa desanā ^b^paccayākāradesanā,^eb^ paṭiccasamuppādakathāti attho. Sā pana ghanavinibbhogassa sudukkaratāya saṇhasukhumā, nikāyantaraladdhisaṅkararahitā, ekattanayādisahitā ca tattha vicāritāti āha – ^b^‘‘suparisuddhanipuṇanayā’’^eb^ti. Paṭisambhidādīsu āgatanayaṃ avissajjetvāva vicāritattā ^b^avimuttatantimaggā^eb^.<br/><br/>[03]^b^17^eb^^b^.^eb^^b^Iti pana sabba^eb^nti ^b^iti^eb^-saddo parisamāpane, ^b^pana^eb^-saddo vacanālaṅkāre, etaṃ sabbanti attho. ^b^Idhā^eb^ti imissā aṭṭhakathāya ^b^na vicārayissāmi^eb^ punaruttibhāvatoti adhippāyo.<br/><br/>[03]^b^18^eb^^b^.^eb^ Idāni ^a^M1.0022^ea^ tasseva avicāraṇassa ekantakāraṇaṃ niddhārento ^b^‘‘majjhe visuddhimaggo’’^eb^tiādimāha. Tattha ‘‘majjhe ṭhatvā’’ti etena majjhabhāvadīpanena visesato catunnaṃ āgamānaṃ sādhāraṇaṭṭhakathā visuddhimaggo, na sumaṅgalavilāsinīādayo viya asādhāraṇaṭṭhakathāti dasseti. ‘‘Visesato’’ti ca idaṃ vinayābhidhammānampi visuddhimaggo yathārahaṃ atthavaṇṇanā hoti evāti katvā vuttaṃ.<br/><br/>[03]^b^19^eb^^b^.^eb^^b^Iccevā^eb^ti iti eva. ^b^Tampī^eb^ti visuddhimaggampi. ^b^Etāyā^eb^ti manorathapūraṇiyā. Ettha ca ‘‘sīhaḷadīpaṃ ābhatā’’tiādinā atthappakāsanassa nimittaṃ dasseti, ‘‘dīpavāsīnamatthāya sujanassa ca tuṭṭhatthaṃ ciraṭṭhitatthañca dhammassā’’ti etena payojanaṃ, apanetvāna tatohaṃ, sīhaḷabhāsa’’ntiādinā. ‘‘Sāvatthipabhutīna’’ntiādinā ca karaṇappakāraṃ. Heṭṭhimanikāyesu visuddhimagge ca vicāritānaṃ atthānaṃ avicāraṇampi hi idha karaṇappakāro evāti.<br/><br/>[06]Ganthārambhakathāvaṇṇanā niṭṭhitā.


volume: 54
item: 2
title: rūpādivaggavaṇṇanā^^nidānavaṇṇanā^^
content:
  [03]Vibhāgavantānaṃ ^a^V1.0021^ea^ sabhāvavibhāvanaṃ vibhāgadassanavaseneva hotīti paṭhamaṃ tāva nipātasuttavasena vibhāgaṃ dassetuṃ ^b^‘‘tattha aṅguttarāgamo nāmā’’^eb^tiādimāha. Tattha ^b^tatthā^eb^ti ‘‘aṅguttarāgamassa atthaṃ pakāsayissāmī’’ti yadidaṃ vuttaṃ, tasmiṃ vacane, ‘‘yassa atthaṃ pakāsayissāmī’’ti paṭiññātaṃ, so aṅguttarāgamo nāma nipātasuttavasena evaṃ vibhāgoti attho. Atha vā ^b^tatthā^eb^ti ‘‘aṅguttaranissitaṃ attha’’nti etasmiṃ vacane yo aṅguttarāgamo vutto, so nipātasuttādivasena edisoti attho.<br/><br/>[03]Idāni taṃ ādito paṭṭhāya saṃvaṇṇitukāmo attano saṃvaṇṇanāya paṭhamamahāsaṅgītiyaṃ nikkhittānukkamena pavattabhāvadassanatthaṃ ^b^‘‘tassa nipātesu…pe… vuttaṃ nidānamādī’’^eb^tiādimāha. Tattha yathāpaccayaṃ tattha tattha desitattā paññattattā ca vippakiṇṇānaṃ dhammavinayānaṃ saṅgahetvā gāyanaṃ kathanaṃ saṅgīti. Etena taṃtaṃsikkhāpadānaṃ suttānañca ādipariyosānesu ^a^M1.0023^ea^ antarantarā ca sambandhavasena ṭhapitaṃ saṅgītikāravacanaṃ saṅgahitaṃ hoti. Saṅgīyamānassa atthassa mahantatāya pūjanīyatāya ca mahatī saṅgīti mahāsaṅgīti, paṭhamā mahāsaṅgīti paṭhamamahāsaṅgīti, tassā pavattikālo paṭhamamahāsaṅgītikālo, tasmiṃ ^b^paṭhamamahāsaṅgītikāle^eb^. Nidadāti desanaṃ desakālādivasena aviditaṃ viditaṃ katvā nidassetīti ^b^nidānaṃ^eb^. Yo lokiyehi upogghātoti vuccati, svāyamettha ‘‘evaṃ me suta’’ntiādiko gantho veditabbo. Na ‘‘sanidānāhaṃ, bhikkhave, dhammaṃ desemī’’tiādīsu (a. ni. 3.126) viya ajjhāsayādidesanuppattihetu. Tenevāha – ^b^‘‘evaṃ me sutantiādikaṃ āyasmatā ānandena paṭhamamahāsaṅgītikāle vuttaṃ nidānamādī’’^eb^ti.<br/><br/>[03]^b^1^eb^^b^.^eb^ ‘‘Sā panesā’’tiādinā bāhiranidāne vattabbaṃ atidisitvā idāni abbhantaranidānaṃ ādito paṭṭhāya saṃvaṇṇituṃ ^b^‘‘yaṃ paneta’’^eb^nti vuttaṃ. Tattha yasmā saṃvaṇṇanaṃ karontena saṃvaṇṇetabbe dhamme padāni padavibhāgaṃ tadatthañca dassetvā tato paraṃ piṇḍatthādinidassanavasena ca saṃvaṇṇanā kātabbā, tasmā padāni tāva dassento ^b^‘‘evanti nipātapada’’^eb^ntiādimāha ^a^V1.0022^ea^. Tattha ^b^padavibhāgo^eb^ti padānaṃ viseso, na padaviggaho. Atha vā padāni ca padavibhāgo ca ^b^padavibhāgo,^eb^ padaviggaho ca padavibhāgo ca ^b^padavibhāgo^eb^ti vā ekasesavasena padapadaviggahā padavibhāgasaddena vuttāti veditabbaṃ. Tattha padaviggaho ‘‘jetassa vanaṃ jetavana’’ntiādinā samāsapadesu daṭṭhabbo.<br/><br/>[03]^b^Atthato^eb^ti padatthato. Taṃ pana padatthaṃ atthuddhārakkamena paṭhamaṃ evaṃ-saddassa dassento ^b^‘‘evaṃ-saddo tāvā’’^eb^tiādimāha. ^b^Avadhāraṇādī^eb^ti ettha ^b^ādi^eb^-saddena idamatthapucchāparimāṇādiatthānaṃ saṅgaho daṭṭhabbo. Tathā hi ‘‘evaṃgatāni puthusippāyatanāni, evamādīnī’’tiādīsu idaṃ-saddassa atthe evaṃ-saddo. Gata-saddo hi pakārapariyāyo, tathā vidhākāra-saddā ca. Tathā hi vidhayuttagatasadde lokiyā pakāratthe vadanti. ‘‘Evaṃ su te sunhātā suvilittā kappitakesamassū āmukkamaṇikuṇḍalābharaṇā odātavatthavasanā pañcahi kāmaguṇehi samappitā samaṅgībhūtā paricārenti seyyathāpi tvaṃ etarahi ^a^M1.0024^ea^ sācariyakoti. No hidaṃ, bho gotamā’’tiādīsu (dī. ni. 1.286) pucchāyaṃ. ‘‘Evaṃ lahuparivattaṃ (a. ni. 1.48), evamāyupariyanto’’ti (dī. ni. 1.244; pārā. 12) ca ādīsu parimāṇe.<br/><br/>[03]Nanu ca ‘‘evaṃ su te sunhātā suvilittā evamāyupariyanto’’ti ettha evaṃ-saddena pucchanākāraparimāṇākārānaṃ vuttattā ākārattho eva evaṃ-saddoti? Na, visesasabbhāvato. Ākāramattavācako hi evaṃ-saddo ākāratthoti adhippeto yathā ‘‘evaṃ byākho’’tiādīsu (ma. ni. 1.234; pāci. 417; cūḷava. 65), na pana ākāravisesavācako. Evañca katvā ‘‘evaṃ jātena maccenā’’tiādīni (dha. pa. 53) upamādiudāharaṇāni upapannāni honti. Tathā hi ‘‘yathā hi…pe… bahu’’nti (dha. pa. 53) ettha puppharāsiṭṭhāniyato manussūpapattisappurisūpanissayasaddhammassavanayonisomanasikārabhogasampatti- ādidānādipuññakiriyāhetusamudāyato sobhāsugandhatādiguṇayogato mālāguṇasadisiyo pahūtā puññakiriyā maritabbasabhāvatāya maccena sattena kattabbāti jotitattā puppharāsimālāguṇāva upamā. Tesaṃ upamākāro yathā-saddena aniyamato vuttoti ‘‘evaṃ-saddo upamākāranigamanattho’’ti vattuṃ yuttaṃ, so pana upamākāro niyamiyamāno atthato upamāva hotīti āha – ^b^‘‘upamāyaṃ āgato’’^eb^ti. Tathā ‘‘evaṃ iminā ākārena abhikkamitabba’’ntiādinā upadisiyamānāya samaṇasāruppāya ākappasampattiyā yo tattha upadisanākāro, so atthato upadeso evāti vuttaṃ – ^b^‘‘evaṃ te…pe… upadese’’^eb^ti. Tathā ^b^evametaṃ^eb^^a^V1.0023^ea^^b^bhagavā, evametaṃ sugatā^eb^ti ettha bhagavatā yathāvuttamatthaṃ aviparītato jānantehi kataṃ tattha saṃvijjamānaguṇānaṃ pakārehi haṃsanaṃ udaggatākaraṇaṃ sampahaṃsanaṃ, yo tattha sampahaṃsanākāroti yojetabbaṃ.<br/><br/>[03]^b^Evamevaṃ panāya^eb^nti ettha garahaṇākāroti yojetabbaṃ, so ca garahaṇākāro ‘‘vasalī’’tiādikhuṃsanasaddasannidhānato idha evaṃ-saddena pakāsitoti viññāyati. Yathā cettha, evaṃ upamākārādayopi upamādivasena vuttānaṃ puppharāsiādisaddānaṃ sannidhānatoti daṭṭhabbaṃ. ^b^Evaṃ, bhanteti kho^eb^tiādīsu pana dhammassa sādhukaṃ savanamanasikārena niyojitehi bhikkhūhi attano tattha ṭhitabhāvassa paṭijānanavasena vuttattā ^a^M1.0025^ea^ ettha evaṃ-saddo vacanasampaṭicchanattho vutto, tena ‘‘evaṃ, bhante, sādhu bhante, suṭṭhu bhante’’ti vuttaṃ hoti. ^b^Evañca vadehī^eb^ti ‘‘yathāhaṃ vadāmi, evaṃ samaṇaṃ ānandaṃ vadehī’’ti vadanākāro idāni vattabbo evaṃ-saddena nidassīyatīti nidassanattho vutto. ^b^Evaṃ no^eb^ti etthāpi tesaṃ yathāvuttadhammānaṃ ahitadukkhāvahabhāve sanniṭṭhānajananatthaṃ anumatiggahaṇavasena ‘‘no vā, kathaṃ vo ettha hotī’’ti pucchāya katāya ‘‘evaṃ no ettha hotī’’ti vuttattā tadākārasanniṭṭhānaṃ evaṃ-saddena vibhāvitanti viññāyati. So pana tesaṃ dhammānaṃ ahitāya dukkhāya saṃvattanākāro niyamiyamāno avadhāraṇattho hotīti āha – ^b^‘‘evaṃ no ettha hotītiādīsu avadhāraṇe’’^eb^ti.<br/><br/>[03]^b^Nānānayanipuṇa^eb^nti ekattanānattābyāpāraevaṃdhammatāsaṅkhātā, nandiyāvaṭṭatipukkhalasīhavikkīḷitāṅkusadisālocanasaṅkhātā vā ādhārādibhedavasena nānāvidhā nayā nānānayā. Nayā vā pāḷigatiyo, tā ca paññattiādivasena saṃkilesabhāgiyādilokiyāditadubhayavomissakatādivasena kusalādivasena khandhādivasena saṅgahādivasena samayavimuttādivasena padhānādivasena kusalamūlādivasena tikapaṭṭhānādivasena ca nānappakārāti nānānayā, tehi nipuṇaṃ saṇhaṃ sukhumanti nānānayanipuṇaṃ. Āsayova ajjhāsayo, te ca sassatādibhedena tattha ca apparajakkhatādibhedena ca aneke, attajjhāsayādayo eva vā samuṭṭhānaṃ uppattihetu etassāti ^b^anekajjhāsayasamuṭṭhānaṃ. Atthabyañjanasampanna^eb^nti atthabyañjanaparipuṇṇaṃ upanetabbābhāvato. Saṅkāsanapakāsanavivaraṇavibhajanauttānīkaraṇapaññattivasena chahi atthapadehi akkharapadabyañjanākāraniruttiniddesavasena chahi byañjanapadehi ca samannāgatanti vā attho daṭṭhabbo.<br/><br/>[03]^b^Vividhapāṭihāriya^eb^nti ettha pāṭihāriyapadassa vacanatthaṃ ‘‘paṭipakkhaharaṇato rāgādikilesāpanayanato ca pāṭihāriya’’nti vadanti. Bhagavato pana paṭipakkhā rāgādayo na santi ^a^V1.0024^ea^, ye haritabbā. Puthujjanānampi vigatūpakkilese aṭṭhaguṇasamannāgate citte hatapaṭipakkhe iddhividhaṃ pavattati, tasmā tattha pavattavohārena ca na sakkā idha ‘‘pāṭihāriya’’nti vatthuṃ. Sace pana mahākāruṇikassa bhagavato veneyyagatā ca kilesā ^a^M1.0026^ea^ paṭipakkhā, tesaṃ haraṇato ‘‘pāṭihāriya’’nti vuttaṃ, evaṃ sati yuttametaṃ. Atha vā bhagavato ca sāsanassa ca paṭipakkhā titthiyā, tesaṃ haraṇato pāṭihāriyaṃ. Te hi diṭṭhiharaṇavasena ca diṭṭhippakāsane asamatthabhāvena ca iddhiādesanānusāsanīhi haritā apanītā hontīti. ‘‘Paṭī’’ti vā ayaṃ saddo ‘‘pacchā’’ti etassa atthaṃ bodheti ‘‘tasmiṃ paṭipaviṭṭhamhi, añño āgañchi brāhmaṇo’’tiādīsu (su. ni. 985; cūḷani. pārāyanavaggo, vatthugāthā 4) viya, tasmā samāhite citte vigatūpakkilese katakiccena pacchā haritabbaṃ pavattetabbanti paṭihāriyaṃ, attano vā upakkilesesu catutthajjhānamaggehi haritesu pacchā haraṇaṃ paṭihāriyaṃ, iddhiādesanānusāsaniyo ca vigatūpakkilesena katakiccena ca sattahitatthaṃ puna pavattetabbā, haritesu ca attano upakkilesesu parasattānaṃ upakkilesaharaṇāni hontīti paṭihāriyāni bhavanti. Paṭihāriyameva pāṭihāriyaṃ, paṭihāriye vā iddhiādesanānusāsanisamudāye bhavaṃ ekamekaṃ pāṭihāriyanti vuccati. Paṭihāriyaṃ vā catutthajjhānaṃ maggo ca paṭipakkhaharaṇato, tattha jātaṃ, tasmiṃ vā nimittabhūte, tato vā āgatanti pāṭihāriyaṃ. Tassa pana iddhiādibhedena visayabhedena ca bahuvidhassa bhagavato desanāyaṃ labbhamānattā āha – ^b^‘‘vividhapāṭihāriya’’^eb^nti.<br/><br/>[03]^b^Na aññathā^eb^ti bhagavato sammukhā sutākārato na aññathāti attho, na pana bhagavato desitākārato. Acinteyyānubhāvā hi bhagavato desanā. Evañca katvā ‘‘sabbappakārena ko samattho viññātu’’nti idaṃ vacanaṃ samatthitaṃ bhavati, dhāraṇabaladassanañca na virujjhati sutākārāvirujjhanassa adhippetattā. Na hettha atthantaratāparihāro dvinnaṃ atthānaṃ ekavisayattā, itarathā thero bhagavato desanāya sabbathā paṭiggahaṇe samattho asamattho cāti āpajjeyyāti.<br/><br/>[03]‘‘Yo paro na hoti, so attā’’ti evaṃ vuttāya niyakajjhattasaṅkhātāya sasantatiyaṃ vattanato tividhopi me-saddo kiñcāpi ekasmiṃyeva atthe dissati, karaṇasampadānasāminiddesavasena pana vijjamānabhedaṃ sandhāyāha – ^b^‘‘me-saddo tīsu atthesu dissatī’’^eb^ti.<br/><br/>[03]Kiñcāpi ^a^M1.0027^ea^ upasaggo kiriyaṃ viseseti, jotakabhāvato pana satipi tasmiṃ suta-saddo eva taṃ tamatthaṃ vadatīti anupasaggassa suta-saddassa atthuddhāre saupasaggassa gahaṇaṃ na virujjhatīti ^a^V1.0025^ea^ dassento ^b^‘‘saupasaggo ca anupasaggo cā’’^eb^ti āha. ^b^Assā^eb^ti sutasaddassa. Kammabhāvasādhanāni idha sutasadde sambhavantīti vuttaṃ – ^b^‘‘upadhāritanti vā upadhāraṇanti vā attho’’^eb^ti. ^b^Mayāti atthe satī^eb^ti yadā me-saddassa kattuvasena karaṇaniddeso, tadāti attho. ^b^Mamāti atthe satī^eb^ti yadā sambandhavasena sāminiddeso, tadā.<br/><br/>[03]Sutasaddasanniṭṭhāne payuttena ^b^evaṃ^eb^-saddena savanakiriyājotakena bhavitabbanti vuttaṃ – ^b^‘‘evanti sotaviññāṇādiviññāṇakiccanidassana’’^eb^nti. ^b^Ādi^eb^-saddena sampaṭicchanādīnaṃ sotadvārikaviññāṇānaṃ tadabhinīhaṭānañca manodvārikaviññāṇānaṃ gahaṇaṃ veditabbaṃ. Sabbesampi vākyānaṃ evakāratthasahitattā ‘‘suta’’nti etassa sutamevāti ayamattho labbhatīti āha – ^b^‘‘assavanabhāvappaṭikkhepato’’^eb^ti. Etena avadhāraṇena niyāmataṃ dasseti. Yathā ca sutaṃ sutamevāti niyāmetabbaṃ, ^b^taṃ^eb^ sammā sutaṃ hotīti āha – ^b^‘‘anūnādhikāviparītaggahaṇanidassana’’^eb^nti. Atha vā saddantaratthāpohanavasena saddo atthaṃ vadatīti sutanti assutaṃ na hotīti ayametassa atthoti vuttaṃ – ^b^‘‘assavanabhāvappaṭikkhepato’’^eb^ti. Iminā diṭṭhādivinivattanaṃ karoti. Idaṃ vuttaṃ hoti – na idaṃ mayā diṭṭhaṃ, na sayambhuñāṇena sacchikataṃ, atha kho sutaṃ, tañca sammadevāti. Tenevāha – ^b^‘‘anūnādhikāviparītaggahaṇanidassana’’^eb^nti. Avadhāraṇatthe vā ^b^evaṃ^eb^-sadde ayamatthayojanā – ‘‘karīyatī’’ti tadapekkhassa ^b^suta^eb^-saddassa ayamattho vutto ‘‘assavanabhāvappaṭikkhepato’’ti. Tenevāha – ^b^‘‘anūnādhikāviparītaggahaṇanidassana’’^eb^nti. Savana-saddo cettha kammattho veditabbo ‘‘suyyatī’’ti.<br/><br/>[03]Evaṃ savanahetusavanavisesavasena padattayassa ekena pakārena atthayojanaṃ dassetvā idāni pakārantarehi taṃ dassetuṃ – ^b^‘‘tathā eva’’^eb^ntiādi vuttaṃ. Tattha ^b^tassā^eb^ti yā sā bhagavato sammukhā dhammassavanākārena pavattā manodvāraviññāṇavīthi, tassā. Sā hi nānappakārena ārammaṇe pavattituṃ samatthā. Tathā ca vuttaṃ – ^b^‘‘sotadvārānusārenā’’^eb^ti. ^b^Nānappakārenā^eb^ti vakkhamānānaṃ anekavihitānaṃ ^a^M1.0028^ea^ byañjanatthaggahaṇānaṃ nānākārena. Etena imissā yojanāya ākārattho evaṃ-saddo gahitoti dīpeti. ^b^Pavattibhāvappakāsana^eb^nti pavattiyā atthibhāvappakāsanaṃ. ^b^Sutanti dhammappakāsana^eb^nti yasmiṃ ārammaṇe vuttappakārā viññāṇavīthi nānappakārena pavattā, tassa dhammattā vuttaṃ, na sutasaddassa dhammatthattā. Vuttassevatthassa pākaṭīkaraṇaṃ ^b^‘‘ayañhetthā’’^eb^tiādi. Tattha ^b^viññāṇavīthiyā^eb^ti karaṇatthe karaṇavacanaṃ, ^b^mayā^eb^ti kattuatthe.<br/><br/>[03]^b^Evanti niddisitabbappakāsana^eb^nti nidassanatthaṃ evaṃ-saddaṃ gahetvā vuttaṃ nidassetabbassa nidassitabbattābhāvābhāvato ^a^V1.0026^ea^. Tena evaṃ-saddena sakalampi suttaṃ paccāmaṭṭhanti dasseti. Sutasaddassa kiriyāsaddattā savanakiriyāya ca sādhāraṇaviññāṇappabandhappaṭibaddhattā tattha ca puggalavohāroti vuttaṃ – ^b^‘‘sutanti puggalakiccappakāsana’’^eb^nti. Na hi puggalavohārarahite dhammappabandhe savanakiriyā labbhatīti.<br/><br/>[03]^b^Yassa cittasantānassā^eb^tiādipi ākāratthameva evaṃ-saddaṃ gahetvā purimayojanāya aññathā atthayojanaṃ dassetuṃ vuttaṃ. Tattha ^b^ākārapaññattī^eb^ti upādāpaññatti eva dhammānaṃ pavattiākārupādānavasena tathā vuttā. ^b^Sutanti visayaniddeso^eb^ti sotabbabhūto dhammo savanakiriyākattupuggalassa savanakiriyāvasena pavattiṭṭhānanti katvā vuttaṃ. Cittasantānavinimuttassa paramatthato kassaci kattuabhāvepi saddavohārena buddhiparikappitabhedavacanicchāya cittasantānato aññaṃ viya taṃsamaṅgiṃ katvā vuttaṃ – ^b^‘‘cittasantānena taṃsamaṅgīno’’^eb^ti. Savanakiriyāvisayopi sotabbadhammo savanakiriyāvasena pavattacittasantānassa idha paramatthato kattubhāvato, savanavasena cittapavattiyā eva vā savanakiriyābhāvato taṃkiriyākattu ca visayo hotīti katvā vuttaṃ – ^b^‘‘taṃsamaṅgīno kattuvisaye’’^eb^ti. Sutākārassa ca therassa sammānicchitabhāvato āha – ^b^‘‘gahaṇasanniṭṭhāna’’^eb^nti. Etena vā avadhāraṇatthaṃ evaṃ-saddaṃ gahetvā ayamatthayojanā katāti daṭṭhabbaṃ.<br/><br/>[03]Pubbe sutānaṃ nānāvihitānaṃ suttasaṅkhātānaṃ atthabyañjanānaṃ upadhāritarūpassa ākārassa nidassanassa, avadhāraṇassa vā pakāsanasabhāvo ^a^M1.0029^ea^ evaṃ-saddoti tadākārādiupadhāraṇassa puggalapaññattiyā upādānabhūtadhammappabandhabyāpāratāya vuttaṃ – ^b^‘‘evanti puggalakiccaniddeso’’^eb^ti. Savanakiriyā pana puggalavādinopi viññāṇanirapekkhā natthīti visesato viññāṇabyāpāroti āha – ^b^‘‘sutanti viññāṇakiccaniddeso’’^eb^ti. Meti saddappavattiyā ekanteneva sattavisayattā viññāṇakiccassa ca tattheva samodahitabbato ^b^‘‘meti ubhayakiccayuttapuggalaniddeso’’^eb^ti vuttaṃ. Avijjamānapaññattivijjamānapaññattisabhāvā yathākkamaṃ evaṃsaddasutasaddānaṃ atthāti te tathārūpapaññattiupādānabyāpārabhāvena dassento āha – ^b^‘‘evanti puggalakiccaniddeso, sutanti viññāṇakiccaniddeso’’^eb^ti. Ettha ca karaṇakiriyākattukammavisesappakāsanavasena puggalabyāpāravisayapuggalabyāpāranidassanavasena gahaṇākāraggāhakatabbisayavisesaniddesavasena kattukaraṇabyāpārakattuniddesavasena ca dutiyādayo catasso atthayojanā dassitāti daṭṭhabbaṃ.<br/><br/>[03]Sabbassapi saddādhigamanīyassa atthassa paññattimukheneva paṭipajjitabbattā sabbapaññattīnañca ^a^V1.0027^ea^ vijjamānādivasena chasu paññattibhedesu antogadhattā tesu ‘‘eva’’ntiādīnaṃ paññattīnaṃ sarūpaṃ niddhārento āha – ^b^‘‘evanti ca meti cā’’^eb^tiādi. Tattha evanti ca meti ca vuccamānassatthassa ākārādino dhammānaṃ asallakkhaṇabhāvato avijjamānapaññattibhāvoti āha – ^b^‘‘saccikaṭṭhaparamatthavasena avijjamānapaññattī’’^eb^ti. Tattha ^b^saccikaṭṭhaparamatthavasenā^eb^ti bhūtatthauttamatthavasena. Idaṃ vuttaṃ hoti – yo māyāmarīciādayo viya abhūtattho, anussavādīhi gahetabbo viya anuttamattho ca na hoti, so rūpasaddādisabhāvo, ruppanānubhavanādisabhāvo vā attho saccikaṭṭho paramattho cāti vuccati, na tathā ‘‘evaṃ me’’tipadānaṃ atthoti. Etamevatthaṃ pākaṭataraṃ kātuṃ ^b^‘‘kiñhettha ta’’^eb^ntiādi vuttaṃ. Sutanti pana saddāyatanaṃ sandhāyāha – ^b^‘‘vijjamānapaññattī’’^eb^ti. Teneva hi ^b^‘‘yañhi taṃ ettha sotena upaladdha’’^eb^nti vuttaṃ. ‘‘Sotadvārānusārena upaladdha’’nti pana vutte atthabyañjanādi sabbaṃ labbhati. ^b^Taṃ taṃ upādāya vattabbato^eb^ti sotapathamāgate dhamme upādāya tesaṃ upadhāritākārādino paccāmasanavasena evanti, sasantatipariyāpanne khandhe upādāya meti vattabbattāti attho. Diṭṭhādisabhāvarahite saddāyatane pavattamānopi ^a^M1.0030^ea^ sutavohāro ‘‘dutiyaṃ tatiya’’ntiādiko viya paṭhamādīni diṭṭhamutaviññāte apekkhitvā pavattoti āha – ^b^‘‘diṭṭhādīni upanidhāya vattabbato’’^eb^ti. Assutaṃ na hotīti hi sutanti pakāsito ayamatthoti.<br/><br/>[03]Attanā paṭividdhā suttassa pakāravisesā evanti therena paccāmaṭṭhāti āha – ^b^‘‘asammohaṃ dīpetī’’^eb^ti. ^b^Nānappakārappaṭivedhasamattho hotī^eb^ti etena vakkhamānassa suttassa nānappakārataṃ duppaṭivijjhatañca dasseti. ^b^Sutassa asammosaṃ dīpetī^eb^ti sutākārassa yāthāvato dassiyamānattā vuttaṃ. ^b^Asammohenā^eb^ti sammohābhāvena, paññāya eva vā savanakālasambhūtāya taduttarikālapaññāsiddhi. Evaṃ ^b^asammosenā^eb^ti etthāpi vattabbaṃ. Byañjanānaṃ paṭivijjhitabbo ākāro nātigambhīro, yathāsutadhāraṇameva tattha karaṇīyanti satiyā byāpāro adhiko, paññā tattha guṇībhūtāti vuttaṃ – ^b^‘‘paññāpubbaṅgamāyā’’^eb^tiādi ‘‘paññāya pubbaṅgamā’’ti katvā. Pubbaṅgamatā cettha padhānabhāvo ‘‘manopubbaṅgamā’’tiādīsu (dha. pa. 1, 2) viya, pubbaṅgamatāya vā cakkhuviññāṇādīsu āvajjanādīnaṃ viya appadhānatte paññā pubbaṅgamā etissāti ayampi attho yujjati, evaṃ ^b^satipubbaṅgamāyā^eb^ti etthāpi vuttanayānusārena yathāsambhavamattho veditabbo. ^b^Atthabyañjanasampannassā^eb^ti atthabyañjanaparipuṇṇassa, saṅkāsanappakāsanavivaraṇavibhajanauttānīkaraṇapaññattivasena chahi atthapadehi akkharapadabyañjanākāraniruttiniddesavasena chahi byañjanapadehi ca samannāgatassāti vā attho daṭṭhabbo.<br/><br/>[03]^b^Yonisomanasikāraṃ^eb^^a^V1.0028^ea^^b^dīpeti^eb^ evaṃ-saddena vuccamānānaṃ ākāranidassanāvadhāraṇatthānaṃ aviparītasaddhammavisayattāti adhippāyo. ^b^Avikkhepaṃ dīpetī^eb^ti ‘‘cittapariyādānaṃ kattha bhāsita’’ntiādipucchāvase pakaraṇappattassa vakkhamānassa suttassa savanaṃ samādhānamantarena na sambhavatīti katvā vuttaṃ. ^b^Vikkhittacittassā^eb^tiādi tassevatthassa samatthanavasena vuttaṃ. ^b^Sabbasampattiyā^eb^ti atthabyañjanadesakappayojanādisampattiyā. Aviparītasaddhammavisayehi viya ākāranidassanāvadhāraṇatthehi yonisomanasikārassa, saddhammassavanena viya ca avikkhepassa yathā yonisomanasikārena phalabhūtena attasammāpaṇidhipubbekatapuññatānaṃ siddhi vuttā ^a^M1.0031^ea^ tadavinābhāvato. Evaṃ avikkhepena phalabhūtena kāraṇabhūtānaṃ saddhammassavanasappurisūpanissayānaṃ siddhi dassetabbā siyā assutavato sappurisūpanissayarahitassa ca tadabhāvato. ^b^Na hi vikkhittacitto^eb^tiādinā samatthanavacanena pana avikkhepena kāraṇabhūtena sappurisūpanissayena ca phalabhūtassa saddhammassavanassa siddhi dassitā. Ayaṃ panettha adhippāyo yutto siyā, saddhammassavanasappurisūpanissayā na ekantena avikkhepassa kāraṇaṃ bāhiraṅgattā, avikkhepo pana sappurisūpanissayo viya saddhammassavanassa ekantakāraṇanti. Evampi avikkhepena sappurisūpanissayasiddhijotanā na samatthitāva. No na samatthitā vikkhittacittānaṃ sappurisapayirupāsanābhāvassa atthasiddhattā. Ettha ca purimaṃ phalena kāraṇassa siddhidassanaṃ nadīpūrena viya upari vuṭṭhisabbhāvassa, dutiyaṃ kāraṇena phalassa siddhidassanaṃ daṭṭhabbaṃ ekantavassinā viya meghavuṭṭhānena vuṭṭhippavattiyā.<br/><br/>[03]Bhagavato vacanassa atthabyañjanappabhedaparicchedavasena sakalasāsanasampattiogāhanākāro niravasesaparahitapāripūritākāraṇanti vuttaṃ – ^b^‘‘evaṃ bhaddako ākāro’’^eb^ti. Yasmā na hotīti sambandho. ^b^Pacchimacakkadvayasampatti^eb^nti attasammāpaṇidhipubbekatapuññatāsaṅkhātaguṇadvayaṃ. Aparāparaṃ vuttiyā cettha cakkabhāvo, caranti etehi sattā sampattibhavesūti vā. Ye sandhāya vuttaṃ – ‘‘cattārimāni, bhikkhave, cakkāni, yehi samannāgatānaṃ devamanussānaṃ catucakkaṃ vattatī’’tiādi (a. ni. 4.31). Purimapacchimabhāvo cettha desanākkamavasena daṭṭhabbo. ^b^Pacchimacakkadvayasiddhiyā^eb^ti pacchimacakkadvayassa atthitāya. Sammāpaṇihitatto pubbe ca katapuñño suddhāsayo hoti tadasiddhihetūnaṃ kilesānaṃ dūrībhāvatoti āha – ^b^‘‘āsayasuddhi siddhā hotī’’^eb^ti. Tathā hi vuttaṃ – ‘‘sammāpaṇihitaṃ cittaṃ, seyyaso naṃ tato kare’’ti (dha. pa. 43), ‘‘katapuññosi tvaṃ, ānanda, padhānamanuyuñja, khippaṃ hohisi anāsavo’’ti (dī. ni. 2.207) ca. Tenevāha – ^b^‘‘āsayasuddhiyā adhigamabyattisiddhī’’^eb^ti. ^b^Payogasuddhiyā^eb^ti yonisomanasikārapubbaṅgamassa dhammassavanappayogassa visadabhāvena. Tathā cāha – ^b^‘‘āgamabyattisiddhī’’^eb^ti ^a^V1.0029^ea^, sabbassa vā kāyavacīpayogassa niddosabhāvena. Parisuddhakāyavacīpayogo hi vippaṭisārābhāvato avikkhittacitto pariyattiyaṃ visārado hotīti.<br/><br/>[03]^b^Nānappakārapaṭivedhadīpakenā^eb^tiādinā ^a^M1.0032^ea^ atthabyañjanesu therassa evaṃ-saddasuta-saddānaṃ asammohadīpanato catuppaṭisambhidāvasena atthayojanaṃ dasseti. Tattha ^b^sotappabhedapaṭivedhadīpakenā^eb^ti etena ayaṃ suta-saddo evaṃ-saddasannidhānato, vakkhamānāpekkhāya vā sāmaññeneva sotabbadhammavisesaṃ āmasatīti dasseti. Manodiṭṭhikaraṇānaṃ pariyattidhammānaṃ anupekkhanasuppaṭivedhā visesato manasikārappaṭibaddhāti te vuttanayena yonisomanasikāradīpakena evaṃ-saddena yojetvā, savanadhāraṇavacīparicayā pariyattidhammā visesena sotāvadhānappaṭibaddhāti te avikkhepadīpakena suta-saddena yojetvā dassento sāsanasampattiyā dhammassavane ussāhaṃ janeti. Tattha ^b^dhammā^eb^ti pariyattidhammā. ^b^Manasā anupekkhitā^eb^ti ‘‘idha sīlaṃ kathitaṃ, idha samādhi, idha paññā, ettakā ettha anusandhayo’’tiādinā nayena manasā anu anu pekkhitā. ^b^Diṭṭhiyā suppaṭividdhā^eb^ti nijjhānakkhanti bhūtāya, ñātapariññāsaṅkhātāya vā diṭṭhiyā tattha tattha vuttarūpārūpadhamme ‘‘iti rūpaṃ, ettakaṃ rūpa’’ntiādinā suṭṭhu vavatthapetvā paṭividdhā.<br/><br/>[03]^b^Sakalena vacanenā^eb^ti pubbe tīhi padehi visuṃ visuṃ yojitattā vuttaṃ. ^b^Asappurisabhūmi^eb^nti akataññutaṃ, ‘‘idhekacco pāpabhikkhu tathāgatappaveditaṃ dhammavinayaṃ pariyāpuṇitvā attano dahatī’’ti (pārā. 195) evaṃ vuttaṃ anariyavohārāvatthaṃ. Sā eva anariyavohārāvatthā asaddhammo. Nanu ca ānandattherassa ‘‘mamedaṃ vacana’’nti adhimānassa, mahākassapattherādīnañca tadāsaṅkāya abhāvato asappurisabhūmisamatikkamādivacanaṃ niratthakanti? Nayidamevaṃ, ‘‘evaṃ me suta’’nti vadantena ayampi attho vibhāvitoti dassanato. Keci pana ‘‘devatānaṃ parivitakkāpekkhaṃ tathāvacananti edisī codanā anavakāsā’’ti vadanti. Tasmiṃ kira khaṇe ekaccānaṃ devatānaṃ evaṃ cetaso parivitakko udapādi ‘‘bhagavā parinibbuto, ayañca āyasmā desanākusalo idāni dhammaṃ deseti, sakyakulappasuto tathāgatassa bhātā cūḷapituputto, kiṃ nu kho sayaṃ sacchikataṃ dhammaṃ deseti, udāhu bhagavato eva vacanaṃ yathāsuta’’nti, evaṃ tadāsaṅkitappakārato asappurisabhūmisamokkamādito atikkamādi vibhāvitanti. ^b^Attano adahanto^eb^ti ‘‘mameda’’nti attani aṭṭhapento. ^b^Appetī^eb^ti ^a^M1.0033^ea^ nidasseti. Diṭṭhadhammikasamparāyikaparamatthesu yathārahaṃ satte netīti netti, dhammoyeva netti ^b^dhammanetti^eb^.<br/><br/>[03]Daḷhataraniviṭṭhā ^a^V1.0030^ea^ vicikicchā ^b^kaṅkhā^eb^. Nātisaṃsappanaṃ matibhedamattaṃ ^b^vimati. Assaddhiyaṃ vināseti^eb^ bhagavatā bhāsitattā sammukhā cassa paṭiggahitattā khalitaduruttādiggahaṇadosābhāvato ca. Ettha ca pañcamādayo tisso atthayojanā ākārādiatthesu aggahitavisesameva evaṃ-saddaṃ gahetvā dassitā, tato parā catasso ākāratthameva evaṃ-saddaṃ gahetvā vibhāvitā, pacchimā pana tisso yathākkamaṃ ākāratthaṃ nidassanatthaṃ avadhāraṇatthañca evaṃ-saddaṃ gahetvā yojitāti daṭṭhabbaṃ.<br/><br/>[03]Eka-saddo aññaseṭṭhāsahāyasaṅkhādīsu dissati. Tathā hesa ‘‘sassato attā ca loko ca, idameva saccaṃ moghamaññanti ittheke abhivadantī’’tiādīsu (ma. ni. 3.27) aññatthe dissati, ‘‘cetaso ekodibhāva’’ntiādīsu (dī. ni. 1.228; pārā. 11) seṭṭhe, ‘‘eko vūpakaṭṭho’’tiādīsu (dī. ni. 1.405; 2.215; ma. ni. 1.80; saṃ. ni. 3.63; cūḷava. 445) asahāye ‘‘ekova kho, bhikkhave, khaṇo ca samayo ca brahmacariyavāsāyā’’tiādīsu (a. ni. 8.29) saṅkhāyaṃ. Idhāpi saṅkhāyanti dassento āha – ^b^‘‘ekanti gaṇanaparicchedaniddeso’’^eb^ti. ^b^Kālañca samayañcā^eb^ti yuttakālañca paccayasāmaggiñca. ^b^Khaṇo^eb^ti okāso. Tathāgatuppādādiko hi maggabrahmacariyassa okāso tappaccayappaṭilābhahetuttā. Khaṇo eva ca samayo. Yo khaṇoti ca samayoti ca vuccati, so eko evāti hi attho. ^b^Mahāsamayo^eb^ti mahāsamūho. ^b^Samayopi kho^eb^ti sikkhāpadapūraṇassa hetupi. ^b^Samayappavādake^eb^ti diṭṭhippavādake. Tattha hi nisinnā titthiyā attano attano samayaṃ pavadantīti. ^b^Atthābhisamayā^eb^ti hitappaṭilābhā. Abhisametabboti abhisamayo, abhisamayo attho ^b^abhisamayaṭṭho^eb^ti pīḷanādīni abhisametabbabhāvena ekībhāvaṃ upanetvā vuttāni. Abhisamayassa vā paṭivedhassa visayabhūto attho ^b^abhisamayaṭṭho^eb^ti tāneva tathā ekattena vuttāni. Tattha ^a^M1.0034^ea^^b^pīḷanaṃ^eb^ dukkhasaccassa taṃsamaṅgino hiṃsanaṃ avipphārikatākaraṇaṃ. ^b^Santāpo^eb^ dukkhadukkhatādivasena santapanaṃ paridahanaṃ.<br/><br/>[03]Tattha sahakārikāraṇe sanijjhaṃ sameti samavetīti ^b^samayo,^eb^ samavāyo. Sameti samāgacchati ettha maggabrahmacariyaṃ tadādhārapuggalehīti ^b^samayo,^eb^ khaṇo. Sameti ettha, etena vā saṃgacchati satto, sabhāvadhammo vā sahajātādīhi, uppādādīhi vāti ^b^samayo,^eb^ kālo. Dhammappavattimattatāya atthato abhūtopi hi kālo dhammappavattiyā adhikaraṇaṃ karaṇaṃ viya ca kappanāmattasiddhena rūpena voharīyatīti. Samaṃ, saha vā avayavānaṃ ayanaṃ pavatti avaṭṭhānanti ^b^samayo,^eb^ samūho yathā ‘‘samudāyo’’ti. Avayavasahāvaṭṭhānameva hi samūhoti. Avasesapaccayānaṃ ^a^V1.0031^ea^ samāgame eti phalaṃ etasmā uppajjati pavattati cāti ^b^samayo,^eb^ hetu yathā ‘‘samudayo’’ti. Sameti saṃyojanabhāvato sambaddho eti attano visaye pavattati, daḷhaggahaṇabhāvato vā saṃyuttā ayanti pavattanti sattā yathābhinivesaṃ etenāti ^b^samayo,^eb^ diṭṭhi. Diṭṭhisaṃyojanena hi sattā ativiya bajjhantīti. Samiti saṅgati samodhānanti ^b^samayo,^eb^ paṭilābho. Samassa yānaṃ, sammā vā yānaṃ apagamoti ^b^samayo,^eb^ pahānaṃ. Abhimukhaṃ ñāṇena sammā etabbo abhisametabboti ^b^abhisamayo,^eb^ dhammānaṃ aviparīto sabhāvo. Abhimukhabhāvena sammā eti gacchati bujjhatīti ^b^abhisamayo,^eb^ dhammānaṃ aviparītasabhāvāvabodho. Evaṃ tasmiṃ tasmiṃ atthe samayasaddassa pavatti veditabbā. Samayasaddassa atthuddhāre abhisamayasaddassa udāharaṇaṃ vuttanayena veditabbaṃ. ^b^Assā^eb^ti samayasaddassa. ^b^Kālo attho^eb^ samavāyādīnaṃ atthānaṃ idha asambhavato, desadesakaparisānaṃ viya suttassa nidānabhāvena kālassa apadisitabbato ca.<br/><br/>[03]Kasmā panettha aniyamitavaseneva kālo niddiṭṭho, na utusaṃvaccharādivasena niyametvāti āha – ^b^‘‘tattha kiñcāpī’’^eb^tiādi. Utusaṃvaccharādivasena niyamaṃ akatvā samayasaddassa vacane ayampi guṇo laddho hotīti dassento ^b^‘‘ye vā ime’’^eb^tiādimāha. Sāmaññajotanā hi visese avatiṭṭhatīti. Tattha ^b^diṭṭhadhammasukhavihārasamayo^eb^ devasikaṃ jhānasamāpattīhi vītināmanakālo, visesato sattasattāhāni. ^b^Suppakāsā^eb^ti dasasahassilokadhātuyā pakampanaobhāsapātubhāvādīhi ^a^M1.0035^ea^ pākaṭā. Yathāvuttabhedesu eva samayesu ekadesaṃ pakārantarehi saṅgahetvā dassetuṃ ^b^‘‘yo cāya’’^eb^ntiādimāha. Tathā hi ñāṇakiccasamayo attahitappaṭipattisamayo ca abhisambodhisamayo, ariyatuṇhībhāvasamayo diṭṭhadhammasukhavihārasamayo, karuṇākiccaparahitappaṭipattidhammikathāsamayo desanāsamayoyeva.<br/><br/>[03]Karaṇavacanena niddeso katoti sambandho. ^b^Tatthā^eb^ti abhidhammavinayesu. ^b^Tathā^eb^ti bhummakaraṇehi. ^b^Adhikaraṇattho^eb^ ādhārattho. Bhāvo nāma kiriyā, kiriyāya kiriyantaralakkhaṇaṃ ^b^bhāvenabhāvalakkhaṇaṃ^eb^. Tattha yathā kālo sabhāvadhammaparicchinno sayaṃ paramatthato avijjamānopi ādhārabhāvena paññāto taṅkhaṇappavattānaṃ tato pubbe parato ca abhāvato ‘‘pubbaṇhe jāto, sāyanhe gacchatī’’ti ca ādīsu, samūho ca avayavavinimutto avijjamānopi kappanāmattasiddho avayavānaṃ ādhārabhāvena paññāpīyati ‘‘rukkhe sākhā, yavarāsiyaṃ sambhūto’’tiādīsu, evaṃ idhāpīti dassento āha – ^b^‘‘adhikaraṇaṃ…pe… dhammāna’’^eb^nti. Yasmiṃ kāle, dhammapuñje vā kāmāvacaraṃ kusalaṃ cittaṃ uppannaṃ hoti, tasmiṃ eva kāle, dhammapuñje ^a^V1.0032^ea^ ca phassādayopi hontīti ayañhi tattha attho. Yathā ‘‘gāvīsu duyhamānāsu gato, duddhāsu āgato’’ti dohanakiriyāya gamanakiriyā lakkhīyati, evaṃ idhāpi ‘‘yasmiṃ samaye, tasmiṃ samaye’’ti ca vutte ‘‘satī’’ti ayamattho viññāyamāno eva hoti padatthassa sattāvirahābhāvatoti samayassa sattākiriyāya cittassa uppādakiriyā, phassādīnaṃ bhavanakiriyā ca lakkhīyatīti. ^b^Yasmiṃ samaye^eb^ti yasmiṃ navame khaṇe, yasmiṃ yonisomanasikārādihetumhi, paccayasamavāye vā sati kāmāvacaraṃ kusalaṃ cittaṃ uppannaṃ hoti, tasmiṃyeva khaṇe hetumhi paccayasamavāye ca phassādayopi hontīti ubhayattha samayasadde bhummaniddeso kato lakkhaṇabhūtabhāvayuttoti dassento āha – ^b^‘‘khaṇa…pe… lakkhīyatī’’^eb^ti.<br/><br/>[03]^b^Hetuattho karaṇattho ca sambhavati^eb^ ‘‘annena vasati, ajjhenena vasati, pharasunā chindati, kudālena khaṇatī’’tiādīsu viya. Vītikkamañhi sutvā bhikkhusaṅghaṃ sannipātāpetvā otiṇṇe vatthusmiṃ taṃ puggalaṃ paṭipucchitvā ^a^M1.0036^ea^ vigarahitvā ca taṃ taṃ vatthuṃ otiṇṇakālaṃ anatikkamitvā teneva kālena sikkhāpadāni paññāpento bhagavā viharati sikkhāpadapaññattihetuñca apekkhamāno tatiyapārājikādīsu viya.<br/><br/>[03]^b^Accantameva^eb^ ārambhato paṭṭhāya yāva desanāniṭṭhānaṃ parahitappaṭipattisaṅkhātena ^b^karuṇāvihārena. Tadatthajotanattha^eb^nti accantasaṃyogatthajotanatthaṃ. ^b^Upayogavacananiddeso kato^eb^ yathā ‘‘māsaṃ ajjhetī’’ti. ^b^Porāṇā^eb^ti aṭṭhakathācariyā. ^b^Abhilāpamattabhedo^eb^ti vacanamattena viseso. Tena suttavinayesu vibhattibyattayo katoti dasseti.<br/><br/>[03]Idāni ‘‘bhagavā’’ti imassa atthaṃ dassento āha – ^b^‘‘bhagavāti garū’’^eb^tiādi. ^b^Bhagavāti vacanaṃ seṭṭha^eb^nti seṭṭhavācakaṃ vacanaṃ, seṭṭhaguṇasahacaraṇaṃ seṭṭhanti vuttaṃ. Atha vā vuccatīti vacanaṃ, attho. Yasmā yo ‘‘bhagavā’’ti vacanena vacanīyo attho, so seṭṭhoti attho. ^b^Bhagavāti vacanamuttama^eb^nti etthāpi eseva nayo. ^b^Gāravayutto^eb^ti garubhāvayutto garuguṇayogato. Garukaraṇaṃ vā sātisayaṃ arahatīti gāravayutto, gāravārahoti attho. Sippādisikkhāpakā garū honti, na ca gāravayuttā, ayaṃ pana tādiso na hoti, tasmā garūti vatvā gāravayuttoti vuttanti keci. ^b^Vuttoyeva,^eb^ na idha vattabbo visuddhimaggassa imissā aṭṭhakathāya ekadesabhāvatoti adhippāyo.<br/><br/>[03]^b^Dhammasarīraṃ paccakkhaṃ karotī^eb^ti ‘‘yo vo, ānanda, mayā dhammo ca vinayo ca desito paññatto ^a^V1.0033^ea^, so vo mamaccayena satthā’’ti (dī. ni. 2.216) vacanato dhammassa satthubhāvapariyāyo vijjatīti katvā vuttaṃ. ^b^Vajirasaṅghātasamānakāyo^eb^ parehi abhejjasarīrattā. Na hi bhagavato rūpakāye kenaci sakkā antarāyo kātunti. ^b^Desanāsampattiṃ niddisati^eb^ vakkhamānassa sakalasuttassa evanti niddisanato. ^b^Sāvakasampattiṃ niddisati^eb^ paṭisambhidāpattena pañcasu ṭhānesu bhagavatā etadagge ṭhapitena mayā mahāsāvakena sutaṃ, tañca kho mayā sutaṃ, na anussutikaṃ, na paramparābhatanti imassa atthassa dīpanato. ^b^Kālasampattiṃ niddisati^eb^ ‘‘bhagavā’’ti padassa sannidhāne payuttassa samayasaddassa kālassa buddhuppādappaṭimaṇḍitabhāvadīpanato ^a^M1.0037^ea^. Buddhuppādaparamā hi kālasampadā. Tenetaṃ vuccati –<br/><br/>[21]‘‘Kappakasāye kaliyuge, buddhuppādo aho mahacchariyaṃ;<br/><br/>[22]Hutāvahamajjhe jātaṃ, samuditamakarandamaravinda’’nti. (dī. ni. ṭī. 1.1; saṃ. ni. ṭī. 1.1.1 devatāsaṃyutta);<br/><br/>[03]^b^Bhagavāti desakasampattiṃ niddisati^eb^ guṇavisiṭṭhasattuttamagarugāravādhivacanabhāvato.<br/><br/>[03]^b^Evaṃnāmake nagare^eb^ti kathaṃ panetaṃ nagaraṃ evaṃnāmakaṃ jātanti? Vuccate, yathā kākandassa isino nivāsaṭṭhāne māpitā nagarī kākandī, mākandassa nivāsaṭṭhāne māpitā mākandī, kusambassa nivāsaṭṭhāne māpitā kosambīti vuccati, evaṃ savatthassa isino nivāsaṭṭhāne māpitā nagarī sāvatthīti vuccati. Evaṃ tāva akkharacintakā vadanti. Aṭṭhakathācariyā pana bhaṇanti – ‘‘yaṃ kiñci manussānaṃ upabhogaparibhogaṃ, sabbamettha atthī’’ti sāvatthi. Satthasamāyoge ca ‘kiṃ bhaṇḍamatthī’ti pucchite ‘sabbamatthī’ti vacanamupādāya sāvatthi.<br/><br/>[21]‘‘Sabbadā sabbūpakaraṇaṃ, sāvatthiyaṃ samohitaṃ;<br/><br/>[22]Tasmā sabbamupādāya, sāvatthīti pavuccati. (ma. ni. aṭṭha. 1.14; khu. pā. aṭṭha. 5ṃaṅgalasuttavaṇṇanā; udā. aṭṭha. 5; paṭi. ma. 2.1.184);<br/><br/>[21]‘‘Kosalānaṃ puraṃ rammaṃ, dassaneyyaṃ manoramaṃ;<br/><br/>[22]Dasahi saddehi avivittaṃ, annapānasamāyutaṃ.<br/><br/>[21]‘‘Vuddhiṃ ^a^V1.0034^ea^ vepullataṃ pattaṃ, iddhaṃ phītaṃ manoramaṃ;<br/><br/>[22]Āḷakamandāva devānaṃ, sāvatthipuramuttama’’nti. (ma. ni. aṭṭha. 1.14; khu. pā. aṭṭha. 5ṃaṅgalasuttavaṇṇanā);<br/><br/>[03]^b^Avisesenā^eb^ti na visesena, vihārabhāvasāmaññenāti attho. ^b^Iriyāpathavihāro…pe… vihāresū^eb^ti iriyāpathavihāro dibbavihāro brahmavihāro ariyavihāroti etesu catūsu vihāresu. ^b^Samaṅgiparidīpana^eb^nti samaṅgibhāvaparidīpanaṃ. ^b^Eta^eb^nti viharatīti etaṃ padaṃ. Tathā hi taṃ ‘‘idhekacco gihisaṃsaṭṭho viharati sahanandī sahasokī’’tiādīsu (saṃ. ni. 4.241) iriyāpathavihāre āgataṃ, ‘‘yasmiṃ samaye, bhikkhave, bhikkhu vivicceva kāmehi ^a^M1.0038^ea^… paṭhamaṃ jhānaṃ upasampajja viharatī’’tiādīsu (dha. sa. 499; vibha. 624) dibbavihāre, ‘‘so mettāsahagatena cetasā ekaṃ disaṃ pharitvā viharatī’’tiādīsu (dī. ni. 1.556; 3.308; ma. ni. 1.77, 459, 509; 2.309, 315, 451, 471; 3.230, vibha. 642, 643) brahmavihāre, ‘‘so khohaṃ, aggivessana, tassāyeva kathāya pariyosāne tasmiṃyeva purimasmiṃ samādhinimitte ajjhattameva cittaṃ saṇṭhapemi sannisādemi ekodiṃ karomi, samādahāmi, yena sudaṃ niccakappaṃ viharāmī’’tiādīsu (ma. ni. 1.387) ariyavihāre.<br/><br/>[03]Tattha iriyanaṃ pavattanaṃ iriyā, kāyappayogo. Tassā pavattanūpāyabhāvato ṭhānādi ^b^iriyāpatho^eb^. Ṭhānasamaṅgī vā hi kāyena kiñci kareyya gamanādīsu aññatarasamaṅgī vā. Atha vā iriyati pavattati etena attabhāvo, kāyakiccaṃ vāti iriyā, tassā pavattiyā upāyabhāvato pathoti iriyāpatho, ṭhānādi eva. So ca atthato gatinivattiādiākārena pavatto catusantatirūpappabandho eva. Viharaṇaṃ, viharati etenāti vā ^b^vihāro^eb^. Divi bhavo dibbo, tattha bahulappavattiyā brahmapārisajjādidevaloke bhavoti attho. Tattha yo dibbānubhāvo, tadatthāya saṃvattatīti vā dibbo, abhiññābhinīhāravasena mahāgatikattā vā dibbo, dibbo ca so vihāro cāti ^b^dibbavihāro,^eb^ catasso rūpāvacarasamāpattiyo. Arūpasamāpattiyopi ettheva saṅgahaṃ gacchanti. Brahmānaṃ, brahmāno vā vihārā ^b^brahmavihārā,^eb^ catasso appamaññāyo. Ariyo, ariyānaṃ vā vihāro ^b^ariyavihāro,^eb^ cattāri sāmaññaphalāni. ^b^So hi ekaṃ iriyāpathabādhana^eb^ntiādi yadipi bhagavā ekenapi iriyāpathena cirataraṃ kālaṃ attabhāvaṃ pavattetuṃ sakkoti, tathāpi upādinnakasarīrassa ayaṃ sabhāvoti dassetuṃ vuttaṃ. Yasmā vā bhagavā yattha katthaci vasanto veneyyānaṃ dhammaṃ desento nānāsamāpattīhi ^a^V1.0035^ea^ ca kālaṃ vītināmento vasatīti sattānaṃ attano ca vividhahitasukhaṃ harati upaneti uppādeti, tasmā vividhaṃ haratīti viharatīti evamettha attho veditabbo.<br/><br/>[03]^b^Jetassa^eb^^a^M1.0039^ea^^b^rājakumārassā^eb^ti ettha attano paccatthikajanaṃ jinātīti jeto. Sotasaddo viya hi kattusādhano jetasaddo. Atha vā raññā pasenadikosalena attano paccatthikajane jite jātoti jeto. Rañño hi jayaṃ āropetvā kumāro jitavāti jetoti vutto. Maṅgalakāmatāya vā tassa evaṃnāmameva katanti jeto. Maṅgalakāmatāya hi jeyyoti etasmiṃ atthe jetoti vuttaṃ. ^b^Vitthāro panā^eb^tiādinā ‘‘anāthapiṇḍikassa ārāme’’ti ettha sudatto nāma so, gahapati, mātāpitūhi katanāmavasena, sabbakāmasamiddhatāya pana vigatamaccheratāya karuṇādiguṇasamaṅgitāya ca niccakālaṃ anāthānaṃ piṇḍamadāsi. Tena anāthapiṇḍikoti saṅkhaṃ gato. Āramanti ettha pāṇino, visesena vā pabbajitāti ^b^ārāmo,^eb^ tassa pupphaphalādisobhāya nātidūranaccāsannatādipañcavidhasenāsanaṅgasampattiyā ca tato tato āgamma ramanti abhiramanti, anukkaṇṭhitā hutvā nivasantīti attho. Vuttappakārāya vā sampattiyā tattha tattha gatepi attano abbhantaraṃyeva ānetvā rametīti ārāmo. So hi anāthapiṇḍikena gahapatinā jetassa rājakumārassa hatthato aṭṭhārasahiraññakoṭīhi santhārena kiṇitvā aṭṭhārasahiraññakoṭīhi senāsanāni kārāpetvā aṭṭhārasahiraññakoṭīhi vihāramahaṃ niṭṭhāpetvā evaṃ catupaññāsahiraññakoṭipariccāgena buddhappamukhassa bhikkhusaṅghassa niyyātito, tasmā ‘‘anāthapiṇḍikassa ārāmo’’ti vuccatīti imamatthaṃ nidasseti.<br/><br/>[03]^b^Tatthā^eb^ti ‘‘ekaṃ samayaṃ bhagavā sāvatthiyaṃ viharati jetavane anāthapiṇḍikassa ārāme’’ti yaṃ vuttaṃ vākyaṃ, tattha. ^b^Siyā^eb^ti kassaci evaṃ parivitakko siyā, vakkhamānākārena kadāci codeyya vāti attho. ^b^Atha tattha viharatī^eb^ti yadi jetavane anāthapiṇḍikassa ārāme viharati. ^b^Na vattabba^eb^nti nānāṭhānabhūtattā sāvatthijetavanānaṃ, ‘‘ekaṃ samaya’’nti ca vuttattāti adhippāyo. Idāni codako tameva attano adhippāyaṃ ^b^‘‘na hi sakkā’’^eb^tiādinā vivarati. Itaro sabbametaṃ aviparītaṃ atthaṃ ajānantena tayā vuttanti dassento ^b^‘‘na kho panetaṃ evaṃ daṭṭhabba’’^eb^ntiādimāha. Tattha ^b^eta^eb^nti ‘‘sāvatthiyaṃ viharati jetavane anāthapiṇḍikassa ārāme’’ti etaṃ vacanaṃ. ^b^Eva^eb^nti ‘‘yadi tāva bhagavā’’tiādinā ^a^M1.0040^ea^ yaṃ taṃ bhavatā coditaṃ, taṃ atthato evaṃ na kho pana daṭṭhabbaṃ, na ubhayattha apubbaṃ acarimaṃ vihāradassanatthanti attho. Idāni attanā yathādhippetaṃ aviparītamatthaṃ, tassa ca paṭikacceva vuttabhāvaṃ, tena ca appaṭividdhataṃ pakāsento ^b^‘‘nanu avocumha…pe… jetavane’’^eb^ti āha. Evampi ^a^V1.0036^ea^ ‘‘jetavane anāthapiṇḍikassa ārāme viharati’’cceva vattabbaṃ, na ‘‘sāvatthiya’’nti codanaṃ manasi katvā vuttaṃ – ^b^‘‘gocaragāmanidassanattha’’^eb^ntiādi.<br/><br/>[03]Avassañcettha gocaragāmakittanaṃ kattabbaṃ. Tathā hi taṃ yathā jetavanādikittanaṃ pabbajitānuggahakaraṇādianekappayojanaṃ, evaṃ gocaragāmakittanampi gahaṭṭhānuggahakaraṇādivividhapayojananti dassento ^b^‘‘sāvatthivacanenā’’^eb^tiādimāha. Tattha paccayaggahaṇena upasaṅkamapayirupāsanānaṃ okāsadānena dhammadesanāya saraṇesu sīlesu ca patiṭṭhāpanena yathūpanissayaṃ uparivisesādhigamāvahanena ca ^b^gahaṭṭhānuggahakaraṇaṃ,^eb^ uggahaparipucchānaṃ kammaṭṭhānānuyogassa ca anurūpavasanaṭṭhānapariggahenettha ^b^pabbajitānuggahakaraṇaṃ^eb^ veditabbaṃ. ^b^Karuṇāya upagamanaṃ,^eb^ na lābhādinimittaṃ. ^b^Paññāya apagamanaṃ,^eb^ na virodhādinimittanti upagamanāpagamanānaṃ nirupakkilesataṃ vibhāveti. ^b^Dhammikasukhaṃ^eb^ nāma anavajjasukhaṃ. ^b^Devatānaṃ upakārabahulatā^eb^ janavivittatāya. Pacurajanavivittañhi ṭhānaṃ devā upasaṅkamitabbaṃ maññanti. ^b^Tadatthaparinipphādana^eb^nti lokatthanipphādanaṃ, buddhakiccasampādananti attho. ^b^Evamādinā^eb^ti ^b^ādi^eb^-saddena sāvatthikittanena rūpakāyassa anuggaṇhanaṃ dasseti, jetavanādikittanena dhammakāyassa. Tathā purimena parādhīnakiriyākaraṇaṃ, dutiyena attādhīnakiriyākaraṇaṃ. Purimena vā karuṇākiccaṃ, itarena paññākiccaṃ. Purimena cassa paramāya anukampāya samannāgamaṃ, pacchimena paramāya upekkhāya samannāgamaṃ dīpeti. Bhagavā hi sabbasatte paramāya anukampāya anukampati, na ca tattha sinehadosānupatito paramupekkhakabhāvato. Upekkhako ca na parahitasukhakaraṇe appossukko mahākāruṇikabhāvato. Tassa mahākāruṇikatāya lokanāthatā, upekkhakatāya attanāthatā.<br/><br/>[03]Tathā hesa bodhisattabhūto mahākaruṇāya sañcoditamānaso sakalalokahitāya ussukkamāpanno mahābhinīhārato paṭṭhāya ^a^M1.0041^ea^ tadatthanipphādanatthaṃ puññañāṇasambhāre sampādento aparimitaṃ kālaṃ anappakaṃ dukkhamanubhosi, upekkhakatāya sammā patitehi dukkhehi na vikampitatā. Mahākāruṇikatāya saṃsārābhimukhatā, upekkhakatāya tato nibbindanā. Tathā upekkhakatāya nibbānābhimukhatā, mahākāruṇikatāya tadadhigamo. Tathā mahākāruṇikatāya paresaṃ ahiṃsāpanaṃ, upekkhakatāya sayaṃ parehi abhāyanaṃ. Mahākāruṇikatāya paraṃ rakkhato attano rakkhaṇaṃ, upekkhakatāya attānaṃ rakkhato paresaṃ rakkhaṇaṃ. Tenassa attahitāya paṭipannādīsu catutthapuggalabhāvo siddho hoti. Tathā mahākāruṇikatāya saccādhiṭṭhānassa ca cāgādhiṭṭhānassa ca pāripūrī, upekkhakatāya upasamādhiṭṭhānassa ca paññādhiṭṭhānassa ca pāripūrī ^a^V1.0037^ea^. Evaṃ purisuddhāsayappayogassa mahākāruṇikatāya lokahitatthameva rajjasampadādibhavasampattiyā upagamanaṃ, upekkhakatāya tiṇāyapi amaññamānassa tato apagamanaṃ. Iti suvisuddhaupagamāpagamassa mahākāruṇikatāya lokahitatthameva dānavasena sampattīnaṃ pariccajanā, upekkhakatāya cassa phalassa attano apaccāsīsanā. Evaṃ samudāgamanato paṭṭhāya acchariyabbhutaguṇasamannāgatassa mahākāruṇikatāya paresaṃ hitasukhatthaṃ atidukkarakāritā, upekkhakatāya kāyampi analaṅkāritā.<br/><br/>[03]Tathā mahākāruṇikatāya carimattabhāve jiṇṇāturamatadassanena sañjātasaṃvego, upekkhakatāya uḷāresu devabhogasadisesu bhogesu nirapekkho mahābhinikkhamanaṃ nikkhami. Tathā mahākāruṇikatāya ‘‘kicchaṃ vatāyaṃ loko āpanno’’tiādinā (dī. ni. 2.57; saṃ. ni. 2.4, 10) karuṇāmukheneva vipassanārambho, upekkhakatāya buddhabhūtassa satta sattāhāni vivekasukheneva vītināmanaṃ. Mahākāruṇikatāya dhammagambhīrataṃ paccavekkhitvā dhammadesanāya appossukkanaṃ āpajjitvāpi mahābrahmuno ajjhesanāpadesena okāsakaraṇaṃ, upekkhakatāya pañcavaggiyādiveneyyānaṃ ananurūpasamudācārepi anaññathābhāvo. Mahākāruṇikatāya katthaci paṭighātābhāvenassa sabbattha amittasaññābhāvo, upekkhakatāya katthacipi anurodhābhāvena sabbattha sinehasanthavābhāvo. Mahākāruṇikatāya paresaṃ pasādanā, upekkhakatāya ^a^M1.0042^ea^ pasannākārehi na vikampanā. Mahākāruṇikatāya dhammānurāgābhāvena tattha ācariyamuṭṭhiabhāvo, upekkhakatāya sāvakānurāgābhāvena parivāraparikammatābhāvo. Mahākāruṇikatāya dhammaṃ desetuṃ parehi saṃsaggamupagacchatopi upekkhakatāya na tattha abhirati. Mahākāruṇikatāya gāmādīnaṃ āsannaṭṭhāne vasatopi upekkhakatāya araññaṭṭhāne eva viharaṇaṃ. Tena vuttaṃ – ^b^‘‘purimenassa paramāya anukampāya samannāgamaṃ dīpetī’’^eb^ti.<br/><br/>[03]^b^Ta^eb^nti tatrāti padaṃ. ‘‘Desakālaparidīpana’’nti ye desakālā idha viharaṇakiriyāvisesanabhāvena vuttā, tesaṃ paridīpananti dassento ^b^‘‘yaṃ samayaṃ…pe… dīpetī’’^eb^ti āha. Taṃ-saddo hi vuttassa atthassa paṭiniddeso, tasmā idha kālassa desassa vā paṭiniddeso bhavitumarahati, na aññassa. Ayaṃ tāva tatra-saddassa paṭiniddesabhāve atthavibhāvanā. Yasmā pana īdisesu ṭhānesu tatra-saddo dhammadesanāvisiṭṭhaṃ desakālañca vibhāveti, tasmā vuttaṃ – ^b^‘‘bhāsitabbayutte vā desakāle dīpetī’’^eb^ti. Tena ^b^tatrā^eb^ti yatra bhagavā dhammadesanatthaṃ bhikkhū ālapati bhāsati, tādise dese, kāle vāti attho. ^b^Na hī^eb^tiādinā tamevatthaṃ samattheti. Nanu ca yattha ṭhito bhagavā ‘‘akālo kho tāvā’’tiādinā ^a^V1.0038^ea^ bāhiyassa dhammadesanaṃ paṭikkhipi, tattheva antaravīthiyaṃ ṭhito tassa dhammaṃ desesīti? Saccametaṃ, adesetabbakāle adesanāya idaṃ udāharaṇaṃ. Tenevāha – ^b^‘‘akālo kho tāvā’’^eb^ti.<br/><br/>[03]Yaṃ pana tattha vuttaṃ – ‘‘antaragharaṃ paviṭṭhamhā’’ti, tampi tassa akālabhāvasseva pariyāyena dassanatthaṃ vuttaṃ. Tassa hi tadā addhānaparissamena rūpakāye akammaññatā ahosi, balavapītivegena nāmakāye. Tadubhayassa vūpasamaṃ āgamento papañcaparihāratthaṃ bhagavā ‘‘akālo kho’’ti pariyāyena paṭikkhipi. Adesetabbadese adesanāya pana udāharaṇaṃ ‘‘atha kho bhagavā maggā okkamma aññatarasmiṃ rukkhamūle nisīdi (saṃ. ni. 2.154), vihārapacchāyāyaṃ paññatte āsane nisīdī’’ti (dī. ni. 1.363) ca evamādikaṃ idha ādisaddena saṅgahitaṃ. ‘‘Atha kho so, bhikkhave, bālo idha pubbe nesādo idha pāpāni kammāni karitvā’’tiādīsu (ma. ni. 3.251) padapūraṇamatte kho-saddo, ‘‘dukkhaṃ kho agāravo viharati ^a^M1.0043^ea^ appatisso’’tiādīsu (a. ni. 4.21) avadhāraṇe, ‘‘kittāvatā nu kho, āvuso, satthu pavivittassa viharato sāvakā vivekaṃ nānusikkhantī’’tiādīsu (ma. ni. 1.31) ādikālatthe, vākyārambheti attho. Tattha padapūraṇena vacanālaṅkāramattaṃ kataṃ hoti, ādikālatthena vākyassa upaññāsamattaṃ. Avadhāraṇatthena pana niyamadassanaṃ, tasmā āmantesi evāti āmantane niyamo dassito hoti.<br/><br/>[03]^b^Bhagavāti lokagarudīpana^eb^nti kasmā vuttaṃ, nanu pubbepi bhagavāsaddassa attho vuttoti? Yadipi vutto, taṃ panassa yathāvutte ṭhāne viharaṇakiriyāya kattu visesadassanatthaṃ kataṃ, na āmantanakiriyāya, idha pana āmantanakiriyāya, tasmā tadatthaṃ puna ‘‘bhagavā’’ti pāḷiyaṃ vuttanti tassatthaṃ dassetuṃ ‘‘bhagavāti lokagarudīpana’’nti āha. Tena lokagarubhāvato tadanurūpaṃ paṭipattiṃ patthento attano santikaṃ upagatānaṃ bhikkhūnaṃ ajjhāsayānurūpaṃ dhammaṃ desetuṃ te āmantesīti dasseti. ^b^Kathāsavanayuttapuggalavacana^eb^nti vakkhamānāya cittapariyādānadesanāya savanayoggapuggalavacanaṃ. Catūsupi parisāsu bhikkhū eva edisānaṃ desanānaṃ visesena bhājanabhūtāti sātisayaṃ sāsanasampaṭiggāhakabhāvadassanatthaṃ idha bhikkhuggahaṇanti dassetvā idāni saddatthaṃ dassetuṃ ^b^‘‘apicā’’^eb^tiādimāha. Tattha ^b^bhikkhakoti bhikkhū^eb^ti bhikkhanadhammatāya bhikkhūti attho. ^b^Bhikkhācariyaṃ ajjhupagato^eb^ti buddhādīhi ajjhupagataṃ bhikkhācariyaṃ, uñchācariyaṃ, ajjhupagatattā anuṭṭhitattā bhikkhu. Yo hi appaṃ vā mahantaṃ vā bhogakkhandhaṃ pahāya agārasmā anagāriyaṃ pabbajito, so kasigorakkhādijīvikākappanaṃ hitvā liṅgasampaṭicchaneneva ^a^V1.0039^ea^ bhikkhācariyaṃ ajjhupagatattā bhikkhu, parappaṭibaddhajīvikattā vā vihāramajjhe kājabhattaṃ bhuñjamānopi bhikkhācariyaṃ ajjhupagatoti bhikkhu, piṇḍiyālopabhojanaṃ nissāya pabbajjāya ussāhajātattā vā bhikkhācariyaṃ ajjhupagatoti bhikkhūti evamettha attho daṭṭhabbo. ^b^Ādinā nayenā^eb^ti ‘‘chinnabhinnapaṭadharoti bhikkhu, bhindati pāpake akusale dhammeti bhikkhu, bhinnattā pāpakānaṃ akusalānaṃ dhammānaṃ bhikkhū’’tiādinā (vibha. 510) ^b^vibhaṅge^eb^ āgatanayena. ^b^Ñāpane^eb^ti avabodhane, paṭivedaneti attho.<br/><br/>[03]^b^Bhikkhanasīlatā^eb^ti ^a^M1.0044^ea^ bhikkhanena jīvanasīlatā, na kasivāṇijjādinā jīvanasīlatā. ^b^Bhikkhanadhammatā^eb^ti ‘‘uddissa ariyā tiṭṭhantī’’ti (jā. 1.7.59) evaṃ vuttā bhikkhanasabhāvatā, na yācanakohaññasabhāvatā. ^b^Bhikkhane sādhukāritā^eb^ti ‘‘uttiṭṭhe nappamajjeyyā’’ti (dha. pa. 168) vacanaṃ anussaritvā tattha appamajjanā. Atha vā ^b^sīlaṃ^eb^ nāma pakatisabhāvo, idha pana tadadhiṭṭhānaṃ. ^b^Dhammo^eb^ti vataṃ. ^b^Sādhukāritā^eb^ti sakkaccakāritā ādarakiriyā. ^b^Hīnādhikajanasevita^eb^nti ye bhikkhubhāve ṭhitāpi jātimadādivasena uddhatā unnaḷā, ye ca gihibhāve paresaṃ adhikabhāvampi anupagatattā bhikkhācariyaṃ paramakāruññataṃ maññanti, tesaṃ ubhayesampi yathākkamaṃ ‘‘bhikkhavo’’ti vacanena hīnajanehi daliddehi paramakāruññataṃ pattehi parakulesu bhikkhācariyāya jīvikaṃ kappentehi sevitaṃ vuttiṃ pakāsento ^b^uddhatabhāvaniggahaṃ karoti^eb^. Adhikajanehi uḷārabhogakhattiyakulādito pabbajitehi buddhādīhi ājīvavisodhanatthaṃ sevitaṃ vuttiṃ pakāsento dīnabhāvaniggahaṃ karotīti yojetabbaṃ. Yasmā ‘‘bhikkhavo’’ti vacanaṃ āmantanabhāvato abhimukhīkaraṇaṃ, pakaraṇato sāmatthiyato ca sussusājananaṃ sakkaccasavanamanasikāraniyojanañca hoti, tasmā tamatthaṃ dassento ^b^‘‘bhikkhavoti iminā’’^eb^tiādimāha. Tattha ^b^sādhukaṃ savanamanasikāre^eb^ti sādhukasavane sādhukamanasikāre ca. Kathaṃ pana pavattitā savanādayo sādhukaṃ pavattitā hontīti? ‘‘Addhā imāya sammāpaṭipattiyā sakalasāsanasampatti hatthagatā bhavissatī’’ti ādaragāravayogena kathādīsu aparibhavādinā ca. Vuttañhi ‘‘pañcahi, bhikkhave, dhammehi samannāgato suṇanto saddhammaṃ bhabbo niyāmaṃ okkamituṃ kusalesu dhammesu sammattaṃ. Katamehi pañcahi? Kathaṃ na paribhoti, kathitaṃ na paribhoti, na attānaṃ paribhoti, avikkhittacitto dhammaṃ suṇāti ekaggacitto, yoniso ca manasikaroti. Imehi kho, bhikkhave, pañcahi dhammehi samannāgato suṇanto saddhammaṃ bhabbo niyāmaṃ okkamituṃ kusalesu dhammesu sammatta’’nti (a. ni. 5.151). Tenevāha – ^b^‘‘sādhukaṃ savanamanasikārāyattā hi sāsanasampattī’’^eb^ti.<br/><br/>[03]Pubbe ^a^V1.0040^ea^ sabbaparisāsādhāraṇattepi bhagavato dhammadesanāya ‘‘jeṭṭhaseṭṭhā’’tiādinā bhikkhūnaṃ eva āmantane kāraṇaṃ dassetvā idāni bhikkhū ^a^M1.0045^ea^ āmantetvāva dhammadesanāya payojanaṃ dassetuṃ ^b^‘‘kimatthaṃ pana bhagavā’’^eb^ti codanaṃ samuṭṭhāpeti. Tattha ^b^aññaṃ cintentā^eb^ti aññavihitā. ^b^Vikkhittacittā^eb^ti asamāhitacittā. ^b^Dhammaṃ paccavekkhantā^eb^ti hiyyo tato paraṃ divasesu vā sutadhammaṃ pati pati manasā avekkhantā. Bhikkhū āmantetvā dhamme desiyamāne ādito paṭṭhāya desanaṃ sallakkhetuṃ sakkontīti imamatthaṃ byatirekamukhena dassetuṃ ^b^‘‘te anāmantetvā’’^eb^tiādi vuttaṃ.<br/><br/>[03]^b^Bhikkhavo^eb^ti cettha sandhivasena i-kāralopo daṭṭhabbo. ^b^Bhikkhavo itī^eb^ti ayaṃ ^b^iti^eb^-saddo hetuparisamāpanādiatthapadatthavipariyāyapakārāvadhāraṇanidassanādianekatthappabhedo. Tathā hesa ‘‘ruppatīti kho, bhikkhave, tasmā rūpanti vuccatī’’tiādīsu (saṃ. ni. 3.79) hetvatthe dissati. ‘‘Tasmātiha me, bhikkhave, dhammadāyādā bhavatha, mā āmisadāyādā. Atthi me tumhesu anukampā. Kinti me sāvakā dhammadāyādā bhaveyyuṃ, no āmisadāyādā’’tiādīsu (ma. ni. 1.19) parisamāpane. ‘‘Iti vā iti evarūpā naccagītavāditavisūkadassanā paṭivirato’’tiādīsu (dī. ni. 1.13) ādiatthe. ‘‘Māgaṇḍiyoti tassa brāhmaṇassa saṅkhā samaññā paññatti vohāro nāmaṃ nāmakammaṃ nāmadheyyaṃ nirutti byañjanamabhilāpo’’tiādīsu (mahāni. 73, 75) padatthavipariyāye. ‘‘Iti kho, bhikkhave, sappaṭibhayo bālo, appaṭibhayo paṇḍito, saupaddavo bālo, anupaddavo paṇḍito, saupasaggo bālo, anupasaggo paṇḍito’’tiādīsu (ma. ni. 3.124) pakāre. ‘‘Atthi idappaccayā jarāmaraṇanti puṭṭhena satā, ‘ānanda, atthī’tissa vacanīyaṃ. ‘Kiṃ paccayā jarāmaraṇa’nti iti ce vadeyya. Jātipaccayā jarāmaraṇaṃ iccassa vacanīya’’ntiādīsu (dī. ni. 2.96) avadhāraṇe. ‘‘Atthīti kho, kaccāna, ayameko anto, natthīti kho, kaccāna, ayaṃ dutiyo anto’’tiādīsu (saṃ. ni. 2.15; saṃ. ni. 3.90) nidassane. Idhāpi nidassane eva daṭṭhabbo. Bhikkhavoti hi āmantanākāro. Tamesa iti-saddo nidasseti ‘‘bhikkhavoti āmantesī’’ti. Iminā nayena ‘‘bhaddante’’tiādīsupi yathārahaṃ iti-saddassa attho veditabbo. Pubbe ‘‘bhagavā āmantesī’’ti vuttattā ‘‘bhagavato paccassosu’’nti ^a^M1.0046^ea^ idha ‘‘bhagavato’’ti sāmivacanaṃ āmantanameva sambandhiantaraṃ apekkhatīti iminā adhippāyena ^b^‘‘bhagavato āmantanaṃ paṭiassosu’’^eb^nti vuttaṃ. ‘‘Bhagavato’’ti pana idaṃ paṭissavasambandhena sampadānavacanaṃ yathā ‘‘devadattāya paṭissuṇotī’’ti. Yaṃ nidānaṃ bhāsitanti sambandho. ^b^Imassa suttassa sukhāvagāhaṇattha^eb^nti kamalakuvalayujjalavimalasādurasasalilāya pokkharaṇiyā ^a^V1.0041^ea^ sukhāvataraṇatthaṃ nimmalasilātalaracanāvilāsasobhitaratanasopānaṃ vippakiṇṇamuttātalasadisavālukācuṇṇapaṇḍarabhūmibhāgaṃ titthaṃ viya suvibhattabhittivicitravedikāparikkhittassa nakkhattapathaṃ phusitukāmatāya viya paṭivijambhitasamussayassa pāsādavarassa sukhārohanatthaṃ dantamayasaṇhamuduphalakañcanalatāvinaddhamaṇigaṇappabhāsamudayujjalasobhaṃ sopānaṃ viya suvaṇṇavalayanūpurādisaṅghaṭṭanasaddasammissitassa kathitahasitamadhurassaragehajanavijambhitavicaritassa uḷāraissariyavibhavasobhitassa mahāgharassa sukhappavesanatthaṃ suvaṇṇarajatamaṇimuttāpavāḷādijutivissaravijjotitasuppatiṭṭhitavisāladvārabāhaṃ mahādvāraṃ viya ca atthabyañjanasampannassa buddhānaṃ desanāñāṇagambhīrabhāvasaṃsūcakassa imassa suttassa sukhāvagāhatthaṃ.<br/><br/>[03]Etthāha – ‘‘kimatthaṃ pana dhammavinayasaṅgahe kayiramāne nidānavacanaṃ, nanu bhagavatā bhāsitavacanasseva saṅgaho kātabbo’’ti? Vuccate, desanāya ṭhitiasammosasaddheyyabhāvasampādanatthaṃ. Kāladesadesakanimittaparisāpadesehi upanibandhitvā ṭhapitā hi desanā ciraṭṭhitikā hoti asammosadhammā saddheyyā ca. Desakālakattuhetunimittehi upanibaddho viya vohāravinicchayo. Teneva ca āyasmatā mahākassapena ‘‘cittapariyādānasuttaṃ, āvuso ānanda, kattha bhāsita’’ntiādinā desādipucchāsu katāsu tāsaṃ vissajjanaṃ karontena dhammabhaṇḍāgārikena ‘‘evaṃ me suta’’ntiādinā imassa suttassa nidānaṃ bhāsitaṃ. Apica satthusampattippakāsanatthaṃ nidānavacanaṃ. Tathāgatassa hi bhagavato pubbacaraṇānumānāgamatakkābhāvato sammāsambuddhabhāvasiddhi. Na hi sammāsambussa pubbacaraṇādīhi attho atthi sabbattha appaṭihatañāṇacāratāya ekappamāṇattā ca ñeyyadhammesu. Tathā ācariyamuṭṭhidhammamacchariyasāsanasāvakānānurāgābhāvato khīṇāsavabhāvasiddhi. Na hi sabbaso khīṇāsavassa te sambhavantīti suvisuddhassa parānuggahappavatti. Evaṃ ^a^M1.0047^ea^ desakasaṃkilesabhūtānaṃ diṭṭhisīlasampadādūsakānaṃ avijjātaṇhānaṃ accantābhāvasaṃsūcakehi ñāṇappahānasampadābhibyañjanakehi ca sambuddhavisuddhabhāvehi purimavesārajjadvayasiddhi, tato ca antarāyikaniyyānikadhammesu sammohābhāvasiddhito pacchimavesārajjadvayasiddhīti bhagavato catuvesārajjasamannāgamo attahitaparahitappaṭipatti ca nidānavacanena pakāsitā hoti. Tattha tattha sampattaparisāya ajjhāsayānurūpaṃ ṭhānuppattikappaṭibhānena dhammadesanādīpanato, idha pana rūpagarukānaṃ puggalānaṃ ajjhāsayānurūpaṃ ṭhānuppattikappaṭibhānena dhammadesanādīpanatoti yojetabbaṃ. Tena vuttaṃ – ‘‘satthusampattippakāsanatthaṃ nidānavacana’’nti.<br/><br/>[03]Tathā sāsanasampattippakāsanatthaṃ nidānavacanaṃ. Ñāṇakaruṇāpariggahitasabbakiriyassa hi bhagavato ^a^V1.0042^ea^ natthi niratthakā paṭipatti, attahitatthā vā. Tasmā paresaṃ eva atthāya pavattasabbakiriyassa sammāsambuddhassa sakalampi kāyavacīmanokammaṃ yathāpavattaṃ vuccamānaṃ diṭṭhadhammikasamparāyikaparamatthehi yathārahaṃ sattānaṃ anusāsanaṭṭhena sāsanaṃ, na kapparacanā. Tayidaṃ satthucaritaṃ kāladesadesakaparisāpadesehi saddhiṃ tattha tattha nidānavacanehi yathārahaṃ pakāsīyati. ‘‘Idha pana rūpagarukānaṃ puggalāna’’ntiādi sabbaṃ purimasadisameva. Tena vuttaṃ – ‘‘sāsanasampattippakāsanatthaṃ nidānavacana’’nti. Apica satthuno pamāṇabhāvappakāsanena vacanena sāsanassa pamāṇabhāvadassanatthaṃ nidānavacanaṃ, tañca desakappamāṇabhāvadassanaṃ heṭṭhā vuttanayānusārena ‘‘bhagavā’’ti ca iminā padena vibhāvitanti veditabbaṃ. Bhagavāti hi tathāgatassa rāgadosamohādisabbakilesamaladuccaritadosappahānadīpanena vacanena anaññasādhāraṇasuparisuddhañāṇakaruṇādiguṇavisesayogaparidīpanena tato eva sabbasattuttamabhāvadīpanena ayamattho sabbathā pakāsito hotīti. Idamettha nidānavacanappayojanassa mukhamattanidassanaṃ.<br/><br/>[03]^b^Nikkhittassā^eb^ti desitassa. Desanā hi desetabbassa sīlādiatthassa veneyyasantānesu nikkhipanato ‘‘nikkhepo’’ti vuccati. ^b^Suttanikkhepaṃ vicāretvāva vuccamānā pākaṭā hotī^eb^ti sāmaññato bhagavato desanāya samuṭṭhānassa vibhāgaṃ dassetvā ‘‘etthāyaṃ desanā evaṃsamuṭṭhānā’’ti desanāya samuṭṭhāne dassite suttassa sammadeva nidānaparijānanena vaṇṇanāya suviññeyyattā vuttaṃ. Tattha yathā ^a^M1.0048^ea^ anekasatānekasahassabhedānipi suttantāni saṃkilesabhāgiyādipaṭṭhānanayavasena soḷasavidhataṃ nātivattanti, evaṃ attajjhāsayādisuttanikkhepavasena catubbidhabhāvanti āha – ^b^‘‘cattāro hi suttanikkhepā’’^eb^ti. Ettha ca yathā attajjhāsayassa aṭṭhuppattiyā ca parajjhāsayapucchāhi saddhiṃ saṃsaggabhedo sambhavati ‘‘attajjhāsayo ca parajjhāsayo ca, attajjhāsayo ca pucchāvasiko ca, aṭṭhuppattiko ca parajjhāsayo ca, aṭṭhuppattiko ca pucchāvasiko cā’’ti ajjhāsayapucchānusandhisabbhāvato, evaṃ yadipi aṭṭhuppattiyā attajjhāsayenapi saṃsaggabhedo sambhavati, attajjhāsayādīhi pana purato ṭhitehi aṭṭhuppattiyā saṃsaggo natthīti na idha niravaseso vitthāranayo sambhavatīti ‘‘cattāro suttanikkhepā’’ti vuttaṃ. Tadantogadhattā vā sesanikkhepānaṃ mūlanikkhepavasena cattārova dassitā. Yathādassanañhettha ayaṃ saṃsaggabhedo gahetabboti.<br/><br/>[03]Tatrāyaṃ vacanattho – nikkhipīyatīti nikkhepo, suttaṃ eva nikkhepo ^b^suttanikkhepo^eb^. Atha vā nikkhipanaṃ nikkhepo, suttassa nikkhepo ^b^suttanikkhepo,^eb^ suttadesanāti attho. Attano ajjhāsayo attajjhāsayo, so assa atthi kāraṇabhūtoti ^b^attajjhāsayo^eb^. Attano ajjhāsayo etassāti ^a^V1.0043^ea^ vā ^b^attajjhāsayo. Parajjhāsayepi^eb^ eseva nayo. Pucchāya vaso pucchāvaso, so etassa atthīti ^b^pucchāvasiko^eb^. Suttadesanāvatthubhūtassa atthassa uppatti atthuppatti, atthuppattiyeva aṭṭhuppatti ttha-kārassa ṭṭha-kāraṃ katvā. Sā etassa atthīti ^b^aṭṭhuppattiko^eb^. Atha vā nikkhipīyati suttaṃ etenāti ^b^suttanikkhepo,^eb^ attajjhāsayādi eva. Etasmiṃ atthavikappe attano ajjhāsayo ^b^attajjhāsayo^eb^. Paresaṃ ajjhāsayo ^b^parajjhāsayo^eb^. Pucchīyatīti pucchā, pucchitabbo attho. Pucchāvasena pavattaṃ dhammappaṭiggāhakānaṃ vacanaṃ pucchāvasikaṃ, tadeva nikkhepasaddāpekkhāya pulliṅgavasena vuttaṃ – ^b^‘‘pucchāvasiko’’^eb^ti. Tathā aṭṭhuppatti eva ^b^aṭṭhuppattiko^eb^ti evamettha attho veditabbo.<br/><br/>[03]Apicettha paresaṃ indriyaparipākādikāraṇanirapekkhattā attajjhāsayassa visuṃ suttanikkhepabhāvo yutto kevalaṃ attano ajjhāsayeneva dhammatantiṭṭhapanatthaṃ pavattitadesanattā. Parajjhāsayapucchāvasikānaṃ pana paresaṃ ajjhāsayapucchānaṃ desanāpavattihetubhūtānaṃ uppattiyaṃ pavattitānaṃ ^a^M1.0049^ea^ kathamaṭṭhuppattiyā anavarodho, pucchāvasikāṭṭhuppattikānaṃ vā parajjhāsayānurodhena pavattitānaṃ kathaṃ parajjhāsaye anavarodhoti? Na codetabbametaṃ. Paresañhi abhinīhāraparipucchādivinimuttasseva suttadesanākāraṇuppādassa aṭṭhuppattibhāvena gahitattā parajjhāsayapucchāvasikānaṃ visuṃ gahaṇaṃ. Tathā hi brahmajāladhammadāyādasuttādīnaṃ vaṇṇāvaṇṇāamisuppādādidesanānimittaṃ ‘‘aṭṭhuppattī’’ti vuccati. Paresaṃ pucchaṃ vinā ajjhāsayaṃ eva nimittaṃ katvā desito parajjhāsayo, pucchāvasena desito pucchāvasikoti pākaṭoyamatthoti. ^b^Attano ajjhāsayeneva kathesī^eb^ti dhammatantiṭṭhapanatthaṃ kathesi. ^b^Vimuttiparipācanīyā dhammā^eb^ saddhindriyādayo. ^b^Ajjhāsaya^eb^nti adhimuttiṃ. ^b^Khanti^eb^nti diṭṭhinijjhānakkhantiṃ. ^b^Mana^eb^nti paññatticittaṃ. ^b^Abhinīhāra^eb^nti paṇidhānaṃ. ^b^Bujjhanabhāva^eb^nti bujjhanasabhāvaṃ, paṭivijjhanākāraṃ vā. ^b^Rūpagarukāna^eb^nti pañcasu ārammaṇesu rūpārammaṇagarukā rūpagarukā. Cittena rūpaninnā rūpapoṇā rūpapabbhārā rūpadassanappasutā rūpena ākaḍḍhitahadayā, tesaṃ rūpagarukānaṃ.<br/><br/>[03]^b^Paṭisedhattho^eb^ti paṭikkhepattho. Kassa pana paṭikkhepatthoti? Kiriyāpadhānañhi vākyaṃ, tasmā ‘‘na samanupassāmī’’ti samanupassanākiriyāpaṭisedhattho. Tenāha – ^b^‘‘imassa pana padassā’’^eb^tiādi. Yo paro na hoti, so attāti lokasamaññāmattasiddhaṃ sattasantānaṃ sandhāya – ‘‘aha’’nti satthā vadati, na bāhirakaparikappitaṃ ahaṃkāravisayaṃ ahaṃkārassa bodhimūleyeva samucchinnattā. Lokasamaññānatikkamantā eva hi buddhānaṃ lokiye visaye desanāpavatti. ^b^Bhikkhave^eb^ti ālapane kāraṇaṃ heṭṭhā vuttameva. Aññanti apekkhāsiddhattā aññatthassa ^a^V1.0044^ea^^b^‘‘idāni vattabbaitthirūpato añña’’^eb^nti āha. ^b^Ekampi rūpa^eb^nti ekaṃ vaṇṇāyatanaṃ. Samaṃ visamaṃ sammā yāthāvato anu anu passatīti ^b^samanupassanā,^eb^ ñāṇaṃ. Saṃkilissanavasena anu anu passatīti ^b^samanupassanā,^eb^ diṭṭhi. ^b^No niccato^eb^ti ettha ^b^iti^eb^-saddo ādiattho, evamādikoti attho. Tena ‘‘dukkhato samanupassatī’’ti evamādīni saṅgaṇhāti. ^b^Olokentopī^eb^ti devamanussavimānakapparukkhamaṇikanakādigatāni rūpāni anavasesaṃ sabbaññutaññāṇena olokentopi. Sāmaññavacanopi yaṃ-saddo ‘‘ekarūpampī’’ti rūpassa ^a^M1.0050^ea^ adhigatattā rūpavisayo icchitoti ^b^‘‘yaṃ rūpa’’^eb^nti vuttaṃ. Tathā purisasaddo pariyādiyitabbacittapuggalavisayoti ^b^rūpagarukassā^eb^ti visesitaṃ. ^b^Gahaṇaṃ^eb^ ‘‘khepana’’nti ca adhippetaṃ, ^b^pariyādānañca^eb^ uppattinivāraṇanti āha – ^b^‘‘catubhūmakakusalacitta’’^eb^nti. Tañhi rūpaṃ tādisassa parittakusalassapi uppattiṃ nivāreti, kimaṅgaṃ pana mahaggatānuttaracittassāti lokuttarakusalacittassapi uppattiyā nivāraṇaṃ hotuṃ samatthaṃ, lokiyakusaluppattiyā nivārakatte vattabbameva natthīti ^b^‘‘catubhūmakakusalacittaṃ pariyādiyitvā’’^eb^ti vuttaṃ. Na hi kāmaguṇassādappasutassa purisassa dānādivasena savipphārikā kusaluppatti sambhavati. ^b^Gaṇhitvā khepetvā^eb^ti attānaṃ assādetvā pavattamānassa akusalacittassa paccayo hontaṃ pavattinivāraṇena muṭṭhigataṃ viya gahetvā anuppādanirodhena khepetvā viya tiṭṭhati. Tāva mahati lokasannivāse tassa pariyādiyaṭṭhānaṃ avicchedato labbhatīti āha – ^b^‘‘tiṭṭhatī’’^eb^ti yathā ‘‘pabbatā tiṭṭhanti, najjo sandantī’’ti. Tenāha – ^b^‘‘idha ubhayampi vaṭṭatī’’^eb^tiādi.<br/><br/>[03]^b^Yathayida^eb^nti sandhivasena ākārassa rassattaṃ yakārāgamo cāti āha – ^b^‘‘yathā ida’’^eb^nti. ^b^Itthiyā rūpa^eb^nti itthisarīragataṃ tappaṭibaddhañca rūpāyatanaṃ. Paramatthassa niruḷho, paṭhamaṃ sādhāraṇato saddasatthalakkhaṇāni vibhāvetabbāni, pacchā asādhāraṇatoti tāni pāḷivasena vibhāvetuṃ – ‘‘ruppatīti kho…pe… veditabba’’nti āha. Tattha ^b^ruppatī^eb^ti sītādivirodhipaccayehi vikāraṃ āpādīyati, āpajjatīti vā attho. Vikāruppatti ca virodhipaccayasannipāte visadisuppatti vibhūtatarā, kuto panāyaṃ visesoti ce? ‘‘Sītenā’’tiādivacanato. Evañca katvā vedanādīsu anavasesarūpasamaññā sāmaññalakkhaṇanti sabbarūpadhammasādhāraṇaṃ rūppanaṃ. Idāni atthuddhāranayena rūpasaddaṃ saṃvaṇṇento ^b^‘‘ayaṃ panā’’^eb^tiādimāha. ^b^Rūpakkhandhe vattatī^eb^ti ‘‘oḷārikaṃ vā sukhumaṃ vā’’tiādivacanato (ma. ni. 1.361; 2.113; 3.86, 89; vibha. 2). ^b^Rūpūpapattiyā^eb^ti ettha rūpabhavo rūpaṃ uttarapadalopena. Rūpabhavūpapattiyāti ayañhettha attho. ^b^Kasiṇanimitte^eb^ti pathavīkasiṇādisaññite paṭibhāganimitte. Rūppati attano phalassa sabhāvaṃ karotīti rūpaṃ, sabhāvahetūti ^a^V1.0045^ea^^a^M1.0051^ea^ āha – ^b^‘‘sarūpā…pe… ettha paccaye’’^eb^ti. Karacaraṇādiavayavasaṅghātabhāvena rūpīyati nirūpīyatīti rūpaṃ, rūpakāyoti āha – ^b^‘‘ākāso…pe… ettha sarīre’’^eb^ti.<br/><br/>[03]Rūpayati vaṇṇavikāraṃ āpajjamānaṃ hadayaṅgatabhāvaṃ pakāsetīti rūpaṃ, vaṇṇāyatanaṃ. Ārohapariṇāhādibhedarūpagataṃ saṇṭhānasampattiṃ nissāya pasādaṃ āpajjamāno rūpappamāṇoti vuttoti āha – ^b^‘‘ettha saṇṭhāne’’^eb^ti. ^b^Piyarūpa^eb^ntiādīsu sabhāvattho rūpasaddo. Ādisaddena rūpajjhānādīnaṃ saṅgaho. ‘‘Rūpī rūpāni passatī’’ti ettha ajjhattaṃ kesādīsu parikammasaññāvasena paṭiladdharūpajjhānaṃ rūpaṃ, taṃ assa atthīti rūpīti vutto. ^b^Itthiyā catusamuṭṭhāne vaṇṇe^eb^ti itthisarīrapariyāpannameva rūpaṃ gahitaṃ, tappaṭibaddhavatthālaṅkārādirūpampi pana purisacittassa pariyādāyakaṃ hotīti dassetuṃ – ^b^‘‘apicā’’^eb^tiādi vuttaṃ. Gandhavaṇṇaggahaṇena vilepanaṃ vuttaṃ. Kāmaṃ ‘‘asukāya itthiyā pasādhana’’nti sallakkhitassa akāyappaṭibaddhassapi vaṇṇo paṭibaddhacittassa purisassa cittaṃ pariyādāya tiṭṭheyya, taṃ pana na ekantikanti ekantikaṃ dassento ^b^‘‘kāyappaṭibaddho’’^eb^tiāha. ^b^Upakappatīti^eb^ cittassa pariyādānāya upakappati. ^b^Purimassevā^eb^ti pubbe vuttātthasseva daḷhīkaraṇatthaṃ vuttaṃ yathā ‘‘dvikkhattuṃ bandhaṃ subandha’’nti. Nigamanavasena vā etaṃ vuttanti daṭṭhabbaṃ. ^b^Opammavasena vutta^eb^nti ‘‘yaṃ evaṃ purisassa cittaṃ pariyādāya tiṭṭhatī’’ti sakalamevidaṃ purimavacanaṃ upamāvasena vuttaṃ, tattha pana upamābhūtaṃ atthaṃ dassetuṃ – ^b^‘‘yathayidaṃ…pe… itthirūpa’’^eb^nti vuttaṃ. Pariyādāne ānubhāvo sambhavo ^b^pariyādānānubhāvo,^eb^ tassa dassanavasena vuttaṃ.<br/><br/>[03]^b^Idaṃ^eb^ pana ‘‘itthirūpa’’ntiādivacanaṃ ^b^pariyādānānubhāve^eb^ sādhetabbe dīpetabbe ^b^vatthu^eb^ kāraṇaṃ. ^b^Nāgo^eb^ nāma so rājā, dīghadāṭhikattā pana ‘‘mahādāṭhikanāgarājā’’ti vutto. ^b^Asaṃvaraniyāmenā^eb^ti cakkhudvārikena asaṃvaranīhārena. ^b^Nimittaṃ gahetvā^eb^ti rāguppattihetubhūtaṃ rūpaṃ subhanimittaṃ gahetvā. ^b^Visikādassanaṃ gantvā^eb^ti sivathikadassanaṃ gantvā. Tattha hi ādīnavānupassanā ijjhati. Vatthulobhena kuto tādisāya maraṇanti asaddahanto ^b^‘‘mukhaṃ tumhākaṃ dhūmavaṇṇa’’^eb^nti te daharasāmaṇere uppaṇḍento vadati.<br/><br/>[03]Ratanattaye suppasannattā kākavaṇṇatissādīhi visesanatthañca so tissamahārājā saddhāsaddena visesetvā vuccati. ^b^Daharassa cittaṃ pariyādāya^eb^^a^M1.0052^ea^^b^tiṭṭhatī^eb^ti adhikāravasena vuttaṃ. ^b^Niṭṭhituddesakicco^eb^ti gāme asappāyarūpadassanaṃ imassa anatthāya siyāti ācariyena nivāritagāmappaveso pacchā niṭṭhituddesakicco hutvā ṭhito. Tena vuttaṃ – ^b^‘‘atthakāmānaṃ vacanaṃ aggahetvā’’^eb^ti ^a^V1.0046^ea^. ^b^Nivatthavatthaṃ sañjānitvā^eb^ti attanā diṭṭhadivase nivatthavatthaṃ tassā matadivase sivathikadassanatthaṃ gatena laddhaṃ sañjānitvā. ^b^Evampī^eb^ti evaṃ maraṇasampāpanavasenapi. Ayaṃ tāvettha aṭṭhakathāya anuttānatthadīpanā.


volume: 54
item: 3
title: ^nidānavaṇṇanā^nettinayavaṇṇanā^^
content:
  [03]Idāni pakaraṇanayena pāḷiyā atthavaṇṇanaṃ karissāma. Sā pana atthasaṃvaṇṇanā yasmā desanāya samuṭṭhānappayojanabhājanesu piṇḍatthesu ca niddhāritesu sukarā hoti suviññeyyā ca, tasmā suttadesanāya samuṭṭhānādīni paṭhamaṃ niddhārayissāma. Tattha ^b^samuṭṭhānaṃ^eb^ nāma desanānidānaṃ, taṃ sādhāraṇamasādhāraṇanti duvidhaṃ. Tattha sādhāraṇampi ajjhattikabāhirabhedato duvidhaṃ. Tattha ^b^sādhāraṇaṃ ajjhattikasamuṭṭhānaṃ^eb^ nāma lokanāthassa mahākaruṇā. Tāya hi samussāhitassa bhagavato veneyyānaṃ dhammadesanāya cittaṃ udapādi, yaṃ sandhāya vuttaṃ – ‘‘sattesu ca kāruññataṃ paṭicca buddhacakkhunā lokaṃ volokesī’’tiādi (ma. ni. 1.283; mahāva. 9; saṃ. ni. 1.173). Ettha ca hetāvatthāyapi mahākaruṇāya saṅgaho daṭṭhabbo yāvadeva saṃsāramahoghato saddhammadesanāhatthadānehi sattasantāraṇatthaṃ taduppattito. Yathā ca mahākaruṇā, evaṃ sabbaññutaññāṇaṃ dasabalañāṇādayo ca desanāya abbhantarasamuṭṭhānabhāvena vattabbā. Sabbañhi ñeyyadhammaṃ tesaṃ desetabbākāraṃ sattānañca āsayānusayādiṃ yāthāvato jānanto bhagavā ṭhānāṭṭhānādīsu kosallena veneyyajjhāsayānurūpaṃ vicittanayadesanaṃ pavattesīti. ^b^Bāhiraṃ^eb^ pana ^b^sādhāraṇaṃ samuṭṭhānaṃ^eb^ dasasahassamahābrahmaparivārassa sahampatibrahmuno ajjhesanaṃ. Tadajjhesanuttarakālañhi dhammagambhīratāpaccavekkhaṇājanitaṃ appossukkataṃ paṭippassambhetvā dhammassāmī dhammadesanāya ussāhajāto ahosi. Asādhāraṇampi abbhantarabāhirabhedato duvidhameva. Tattha ^b^abbhantaraṃ^eb^ yāya mahākaruṇāya yena ca desanāñāṇena ^a^M1.0053^ea^ idaṃ suttaṃ pavattitaṃ, tadubhayaṃ veditabbaṃ. ^b^Bāhiraṃ^eb^ pana rūpagarukānaṃ puggalānaṃ ajjhāsayo. Svāyamattho aṭṭhakathāyaṃ vutto eva.<br/><br/>[03]^b^Payojanampi^eb^ sādhāraṇāsādhāraṇato duvidhaṃ. Tattha ^b^sādhāraṇaṃ^eb^ yāva anupādāparinibbānaṃ vimuttirasattā bhagavato desanāya. Tenevāha – ‘‘etadatthā kathā, etadatthā mantanā’’tiādi. ^b^Asādhāraṇaṃ^eb^ pana tesaṃ rūpagarukānaṃ puggalānaṃ rūpe chandarāgassa jahāpanaṃ, ubhayampetaṃ bāhirameva. Sace pana veneyyasantānagatampi desanābalasiddhisaṅkhātaṃ payojanaṃ adhippāyasamijjhanabhāvato yathādhippetatthasiddhiyā mahākāruṇikassa bhagavatopi payojanamevāti gaṇheyya, iminā pariyāyenassa abbhantaratāpi siyā.<br/><br/>[03]Apica ^a^V1.0047^ea^ tesaṃ rūpagarukānaṃ puggalānaṃ rūpasmiṃ vijjamānassa ādīnavassa yāthāvato anavabodho imissā desanāya samuṭṭhānaṃ, tadavabodho payojanaṃ. So hi imāya desanāya bhagavantaṃ payojeti tannipphādanaparāyaṃ desanāti katvā. Yañhi desanāya sādhetabbaṃ phalaṃ, taṃ ākaṅkhitabbattā desakaṃ desanāya payojetīti payojananti vuccati. Tathā tesaṃ puggalānaṃ tadaññesañca veneyyānaṃ rūpamukhena pañcasu upādānakkhandhesu ādīnavadassanañcettha payojanaṃ. Tathā saṃsāracakkanivattisaddhammacakkappavattisassatādimicchāvādanirākaraṇaṃ sammāvādapurekkhāro akusalamūlasamūhananaṃ kusalamūlasamāropanaṃ apāyadvārapidahanaṃ saggamaggadvāravivaraṇaṃ pariyuṭṭhānavūpasamanaṃ anusayasamugghātanaṃ ‘‘mutto mocessāmī’’ti purimapaṭiññāvisaṃvādanaṃ tappaṭipakkhamāramanorathavisaṃvādanaṃ titthiyadhammanimmathanaṃ buddhadhammapatiṭṭhāpananti evamādīnipi payojanāni idha veditabbāni.<br/><br/>[03]Yathā te puggalā rūpagarukā, evaṃ tadaññe ca sakkāyagarukā sakkāyasmiṃ allīnā saṅkhatadhammānaṃ sammāsambuddhassa ca paṭipattiṃ ajānantā asaddhammassavanasādhāraṇaparicariyamanasikāraparā saddhammassavanadhāraṇaparicayappaṭivedhavimukhā ca bhavavippamokkhesino veneyyā imissā desanāya ^b^bhājanaṃ^eb^.<br/><br/>[03]^b^Piṇḍattā^eb^^a^M1.0054^ea^ cettha rūpaggahaṇena rūpadhāturūpāyatanarūpakkhandhapariggaṇhanaṃ rūpamukhena catudhammānaṃ vaṭṭattayavicchedanūpāyo āsavoghādivivecanaṃ abhinandananivāraṇasaṅgatikkamo vivādamūlapariccāgo sikkhattayānuyogo pahānattayadīpanā samathavipassanānuṭṭhānaṃ bhāvanāsacchikiriyāsiddhīti evamādayo veditabbā.<br/><br/>[03]Ito paraṃ pana soḷasa hārā dassetabbā. Tattha ‘‘rūpa’’nti sahajātā tassa nissayabhūtā tappaṭibaddhā ca sabbe rūpārūpadhammā taṇhāvajjā dukkhasaccaṃ. Taṃsamuṭṭhāpikā tadārammaṇā ca taṇhā samudayasaccaṃ. Tadubhayesaṃ appavatti nirodhasaccaṃ. Nirodhappajānanā paṭipadā maggasaccaṃ. Tattha samudayena assādo, dukkhena ādīnavo, magganirodhehi nissaraṇaṃ, rūpārammaṇassa akusalacittassa kusalacittassa ca pariyādānaṃ phalaṃ. Yañhi desanāya sādhetabbaṃ payojanaṃ, taṃ phalanti vuttovāyamattho. Tadatthaṃ hidaṃ suttaṃ bhagavatā desitanti. Yathā taṃ kusalacittaṃ na pariyādiyati, evaṃ paṭisaṅkhānabhāvanābalapariggahitā indriyesu guttadvāratā upāyo. Purisassa kusalacittapariyādānenassa rūpassa aññarūpāsādhāraṇatādassanāpadesena atthakāmehi ^a^V1.0048^ea^ tato cittaṃ sādhukaṃ rakkhitabbaṃ. Ayamettha bhagavato āṇattīti ayaṃ ^b^desanāhāro^eb^. Assādādisandassanavibhāvanalakkhaṇo hi desanāhāro. Vuttañhetaṃ ^b^nettippakaraṇe^eb^ –<br/><br/>[21]‘‘Assādādīnavatā, nissaraṇampi ca phalaṃ upāyo ca;<br/><br/>[22]Āṇattī ca bhagavato, yogīnaṃ desanāhāro’’ti. (netti. 4 niddesavāra);<br/><br/>[03]Desīyati saṃvaṇṇīyati etāya suttatthoti desanā, desanāya sahacaraṇato vā desanā. Nanu ca aññepi hārā desanāsaṅkhātassa suttassa atthasaṃvaṇṇanāto desanāya sahacārino vāti? Saccametaṃ, ayaṃ pana hāro yebhuyyena yathārutavaseneva viññāyamāno desanāya saha caratīti vattabbataṃ arahati, na tathāpare. Na hi assādādīnavanissaraṇādisandassanarahitā suttadesanā atthi. Kiṃ pana tesaṃ assādādīnaṃ anavasesānaṃ vacanaṃ desanāhāro, udāhu ^a^M1.0055^ea^ ekaccānanti? Niravasesānaṃyeva. Yasmiñhi sutte assādādīnavanissaraṇāni sarūpato āgatāni, tattha vattabbameva natthi. Yattha pana ekadesena āgatāni, na ca sarūpena, tattha anāgataṃ atthavasena niddhāretvā hāro yojetabbo.<br/><br/>[03]Sayaṃ samantacakkhubhāvato taṃdassanena sabhāvato ca ^b^‘‘aha’’^eb^nti vuttaṃ. Bhikkhanasīlatādiguṇayogato abhimukhīkaraṇatthañca, ^b^‘‘bhikkhave’’^eb^ti vuttaṃ. Attābhāvato aparatādassanatthañca ^b^‘‘añña’’^eb^nti vuttaṃ. Ekassa anupalabbhadassanatthaṃ anekabhāvappaṭisedhanatthañca ^b^‘‘ekarūpampī’’^eb^ti vuttaṃ. Tādisassa rūpassa abhāvato adassanato ca ^b^‘‘na samanupassāmī’’^eb^ti vuttaṃ. Tassa paccāmasanato aniyamato ca ^b^‘‘ya’’^eb^nti vuttaṃ. Idāni vuccamānākāraparāmasanato tadaññākāranisedhanato ca ^b^‘‘eva’’^eb^nti vuttaṃ. Visabhāgindriyavatthuto sabhāgavatthusmiṃ tadabhāvato ca ^b^‘‘purisassā’’^eb^ti vuttaṃ. Nimittaggāhassa vatthubhāvato tathā parikappitattā ca ^b^‘‘cittaṃ pariyādāya tiṭṭhatī’’^eb^ti vuttaṃ. Evanti vuttākāraparāmasanatthañceva nidassanatthañca ^b^‘‘yathā’’^eb^ti vuttaṃ. Attano paccakkhabhāvato bhikkhūnaṃ paccakkhakaraṇatthañca ^b^‘‘ida’’^eb^nti vuttaṃ. Itthisantānapariyāpannato tappaṭibaddhabhāvato ca ^b^‘‘itthirūpa’’^eb^nti vuttanti evaṃ anupadavicayato ^b^vicayo hāro^eb^. Vicīyanti etena, ettha vā padapañhādayoti vicayo, viciti eva vā tesanti vicayo. Padapucchāvissajjanapubbāparānuggahanaṃ assādādīnañca visesaniddhāraṇavasena pavicayalakkhaṇo hi vicayo hāro. Vuttampi cetaṃ –<br/><br/>[21]‘‘Yaṃ ^a^V1.0049^ea^ pucchitañca vissajjitañca, suttassa yā ca anugīti;<br/><br/>[22]Suttassa yo pavicayo, hāro vicayoti niddiṭṭho’’ti. (netti. 4 niddesavāra);<br/><br/>[03]Anādimati saṃsāre itthipurisānaṃ aññamaññarūpābhirāmatāya ‘‘itthirūpaṃ purisassa cittaṃ pariyādāya tiṭṭhatī’’ti yujjatīti ayaṃ ^b^yuttihāro^eb^. Byañjanatthānaṃ yuttāyuttavibhāgavibhāvanalakkhaṇo hi yuttihāro. Vuttampi cetaṃ –<br/><br/>[21]‘‘Sabbesaṃ hārānaṃ, yā bhūmī yo ca gocaro tesaṃ;<br/><br/>[22]Yuttāyuttiparikkhā, hāro yuttīti niddiṭṭho’’ti. (netti. 4 niddesavāra);<br/><br/>[03]^b^Yuttī^eb^ti ^a^M1.0056^ea^ ca upapatti sādhanayutti, idha pana yuttivicāraṇā yutti uttarapadalopena ‘‘rūpabhavo rūpa’’nti yathā. Yuttisahacaraṇato vā yutti.<br/><br/>[03]Itthirūpaṃ ayoniso olokiyamānaṃ indriyesu aguttadvāratāya padaṭṭhānaṃ, sā kusalānaṃ dhammānaṃ abhāvanāya padaṭṭhānaṃ, sā sabbassapi saṃkilesapakkhassa parivuddhiyā padaṭṭhānaṃ. Byatirekato pana itthirūpaṃ yoniso olokiyamānaṃ satipaṭṭhānabhāvanāya padaṭṭhānaṃ, sā bojjhaṅgānaṃ bhāvanāpāripūriyā padaṭṭhānaṃ, sā vijjāvimuttīnaṃ pāripūriyā padaṭṭhānaṃ, kusalassa cittassa pariyādānaṃ sammohābhinivesassa padaṭṭhānaṃ, so saṅkhārānaṃ padaṭṭhānaṃ, saṅkhārā viññāṇassāti sabbaṃ āvattati bhavacakkaṃ. Byatirekato pana kusalassa cittassa apariyādānaṃ tesaṃ tesaṃ kusalānaṃ dhammānaṃ uppādāya pāripūriyā padaṭṭhānanti ayaṃ tāva avisesato nayo. Visesato pana sīlassa apariyādānaṃ avippaṭisārassa padaṭṭhānaṃ, avippaṭisāro pāmojjassātiādinā yāva anupādāparinibbānaṃ netabbaṃ. Ayaṃ ^b^padaṭṭhāno hāro^eb^. Sutte āgatadhammānaṃ padaṭṭhānabhūte dhamme tesañca padaṭṭhānabhūteti sambhavato padaṭṭhānabhūtadhammaniddhāraṇalakkhaṇo hi padaṭṭhāno hāro. Vuttañcetaṃ –<br/><br/>[21]‘‘Dhammaṃ deseti jino, tassa ca dhammassa yaṃ padaṭṭhānaṃ;<br/><br/>[22]Iti yāva sabbadhammā, eso hāro padaṭṭhāno’’ti. (netti. 4 niddesavāra);<br/><br/>[03]^b^Padaṭṭhāna^eb^nti ^a^V1.0050^ea^ āsannakāraṇaṃ. Idha pana padaṭṭhānavicāraṇā padaṭṭhānotiādi yuttihāre vuttanayeneva veditabbaṃ.<br/><br/>[03]^b^Ekarūpa^eb^nti ca rūpāyatanaggahaṇena channampi bāhirānaṃ āyatanānaṃ gahaṇaṃ bāhirāyatanabhāvena ekalakkhaṇattā. ^b^Citta^eb^nti manāyatanaggahaṇena channampi ajjhattikānaṃ āyatanānaṃ gahaṇaṃ ajjhattikāyatanabhāvena ekalakkhaṇattā. Evaṃ khandhadhātādivasenapi ekalakkhaṇatā vattabbā. Ayaṃ ^b^lakkhaṇo hāro^eb^. Lakkhīyanti etena, ettha vā ekalakkhaṇadhammā avuttāpi ekaccavacanenāti lakkhaṇo. Sutte anāgatepi dhamme vuttappakāre āgate viya niddhāretvā yā saṃvaṇṇanā, so lakkhaṇo hāro. Vuttampi cetaṃ –<br/><br/>[21]‘‘Vuttamhi ^a^M1.0057^ea^ ekadhamme, ye dhammā ekalakkhaṇā keci;<br/><br/>[22]Vuttā bhavanti sabbe, so hāro lakkhaṇo nāmā’’ti. (netti. 4 niddesavāra);<br/><br/>[03]Nidāne imissā desanāya rūpagarukānaṃ puggalānaṃ rūpasmiṃ anādīnavadassitā vuttā, ‘‘kathaṃ nu kho ime imaṃ desanaṃ sutvā rūpe ādīnavadassanamukhena sabbasmimpi khandhapañcake sabbaso chandarāgaṃ pahāya sakalavaṭṭadukkhato mucceyyuṃ, pare ca tattha patiṭṭhāpeyyu’’nti ayamettha bhagavato ^b^adhippāyo^eb^. Padanibbacanaṃ ^b^niruttaṃ,^eb^ taṃ ‘‘eva’’ntiādinidānapadānaṃ ‘‘nāha’’ntiādipāḷipadānañca aṭṭhakathāyaṃ tassā līnatthavaṇṇanāya ca vuttanayānusārena sukarattā na vitthārayimha.<br/><br/>[03]Padapadatthadesanādesanānikkhepasuttasandhivasena pañcavidhā ^b^sandhi^eb^. Tattha padassa padantarena sambandho ^b^padasandhi^eb^. Padatthassa padatthantarena sambandho ^b^padatthasandhi,^eb^ yo ‘‘kiriyākārakasambandho’’ti vuccati. Nānānusandhikassa suttassa taṃtaṃanusandhīhi sambandho, ekānusandhikassa ca pubbāparasambandho ^b^desanāsandhi,^eb^ yā aṭṭhakathāyaṃ ‘‘pucchānusandhi, ajjhāsayānusandhi, yathānusandhī’’ti tidhā vibhattā. Ajjhāsayo cettha attajjhāsayo parajjhāsayoti dvidhā veditabbo. ^b^Desanānikkhepasandhi^eb^ catunnaṃ suttanikkhepānaṃ vasena veditabbā. ^b^Suttasandhi^eb^ idha paṭhamanikkhepavaseneva veditabbā. ‘‘Kasmā panettha idameva cittapariyādānasuttaṃ paṭhamaṃ nikkhitta’’nti nāyamanuyogo katthaci na pavattati. Apica ime sattā anādimati saṃsāre paribbhamantā itthipurisā aññamaññesaṃ pañcakāmaguṇasaṅkhātarūpābhirāmā, tattha itthī purisassa rūpe sattā giddhā gadhitā laggā laggitā āsattā, sā cassā tattha āsatti dubbivecanīyā ^a^V1.0051^ea^. Tathā puriso itthiyā rūpe, tattha ca dassanasaṃsaggo garutaro itaresañca mūlabhūto. Teneva hi bhagavā ‘‘kathaṃ nu kho mātugāme paṭipajjitabba’’nti (dī. ni. 2.203) puṭṭho ‘‘adassanamevā’’ti avoca. Tasmā bhagavā pañcasu kāmaguṇesu rūpe chandarāgahāpanatthaṃ idameva suttaṃ paṭhamaṃ desesi. Nibbānādhigamāya paṭipattiyā ādi resā paṭipattīti. Yaṃ pana ekissā desanāya desanantarena saṃsandanaṃ, ayampi desanāsandhi. Sā idha evaṃ veditabbā. ^b^‘‘Nāhaṃ, bhikkhave…pe… tiṭṭhatī’’^eb^ti ayaṃ desanā. ‘‘Ye kho, bhikkhave, cakkhuviññeyyā rūpā iṭṭhā kantā manāpā piyarūpā kāmūpasaṃhitā rajanīyā ^a^M1.0058^ea^, tañce bhikkhu abhinandati abhivadati ajjhosāya tiṭṭhati, tassa taṃ abhinandato abhivadato ajjhosāya tiṭṭhato uppajjanti aneke pāpakā akusalā dhammā’’ti (saṃ. ni. 4.118) imāya desanāya saṃsandati. Tathā ‘‘rūpe maññati, rūpesu maññati, rūpato maññati, rūpaṃ ‘me’ti maññati. Rūpaṃ, bhikkhave, anabhijānaṃ aparijānaṃ avirājayaṃ appajahaṃ abhabbo dukkhakkhayāyā’’ti (saṃ. ni. 4.112) evamādīhi desanāhi saṃsandatīti ayaṃ ^b^catubyūho hāro^eb^. Viyūhīyanti vibhāgena piṇḍīyanti etena, ettha vāti byūho, nibbacanādīnaṃ catunnaṃ byūhoti catubyūho, catunnaṃ vā byūho etthāti catubyūho. Nibbacanādhippāyādīnaṃ catunnaṃ vibhāgalakkhaṇo hi catubyūho hāro. Vuttañhetaṃ –<br/><br/>[21]‘‘Neruttamadhippāyo, byañjanamatha desanānidānañca;<br/><br/>[22]Pubbāparānusandhī, eso hāro catubyūho’’ti. (netti. 4 niddesavāra);<br/><br/>[03]^b^‘‘Nāhaṃ, bhikkhave, aññaṃ…pe… itthirūpa’’^eb^nti etena ayonisomanasikāro dīpito. Yaṃ tattha cittaṃ pariyādiyati, tena yonisomanasikāro. Tattha ayonisomanasikaroto taṇhāvijjā parivaḍḍhanti, tāsu taṇhāgahaṇena nava taṇhāmūlakā dhammā āvaṭṭanti, avijjāgahaṇena avijjāmūlakaṃ sabbaṃ bhavacakkaṃ āvaṭṭati, yonisomanasikāraggahaṇena ca yonisomanasikāramūlakā dhammā āvaṭṭanti, catubbidhañca sampatticakkanti. Ayaṃ ^b^āvaṭṭo hāro^eb^. Āvaṭṭayanti etena, ettha vā sabhāgavisabhāgā ca dhammā, tesaṃ vā āvaṭṭananti āvaṭṭo. Desanāya gahitadhammānaṃ sabhāgāsabhāgadhammavasena āvaṭṭanalakkhaṇo hi āvaṭṭo hāro. Vuttampi cetaṃ –<br/><br/>[21]‘‘Ekamhi padaṭṭhāne, pariyesati sesakaṃ padaṭṭhānaṃ;<br/><br/>[22]Āvaṭṭati paṭipakkhe, āvaṭṭo nāma so hāro’’ti. (netti. 4 niddesavāra);<br/><br/>[03]Rūpaṃ ^a^V1.0052^ea^ catubbidhaṃ kammasamuṭṭhānaṃ, cittasamuṭṭhānaṃ, utusamuṭṭhānaṃ, āhārasamuṭṭhānaṃ, tathā iṭṭhaṃ iṭṭhamajjhattaṃ aniṭṭhaṃ aniṭṭhamajjhattanti. Idha pana iṭṭhaṃ adhippetaṃ. Cittaṃ kusalacittamettha veditabbaṃ. Taṃ kāmāvacaraṃ, rūpāvacaraṃ, arūpāvacaraṃ, lokuttaranti catubbidhaṃ. Vedanādisampayuttadhammabhedato anekavidhanti ^a^M1.0059^ea^ ayaṃ ^b^vibhattihāro^eb^. Vibhajīyanti etena, ettha vā sādhāraṇāsādhāraṇānaṃ saṃkilesavodānadhammānaṃ bhūmiyoti vibhatti. Vibhajanaṃ vā etesaṃ bhūmiyoti vibhatti. Saṃkilesadhamme vodānadhamme ca sādhāraṇāsādhāraṇato padaṭṭhānato bhūmito vibhajanalakkhaṇo hi vibhattihāro. Vuttampi cetaṃ –<br/><br/>[21]‘‘Dhammañca padaṭṭhānaṃ, bhūmiñca vibhajjate ayaṃ hāro;<br/><br/>[22]Sādhāraṇe asādhāraṇe ca neyyo vibhattī’’ti. (netti. 4 niddesavāra);<br/><br/>[03]Itthirūpaṃ purisassa cittaṃ pariyādāya tiṭṭhati ayoniso manasikaroto, yoniso manasikaroto na pariyādiyati susaṃvutindriyattā sīlesu samāhitassāti ayaṃ ^b^parivatto hāro^eb^. Paṭipakkhavasena parivattīyanti iminā, ettha vā sutte vuttadhammā, parivattanaṃ vā tesanti parivatto. Niddiṭṭhānaṃ dhammānaṃ paṭipakkhato parivattanalakkhaṇo hi parivatto hāro. Vuttañhetaṃ –<br/><br/>[21]‘‘Kusalākusale dhamme, niddiṭṭhe bhāvite pahīne ca;<br/><br/>[22]Parivattati paṭipakkhe, hāro parivattano nāmā’’ti. (netti. 4 niddesavāra);<br/><br/>[03]Bhikkhave, samaṇā pabbajitāti pariyāyavacanaṃ. Aññaṃ paraṃ kiñcīti pariyāyavacanaṃ. Rūpaṃ vaṇṇaṃ cakkhuviññeyyanti pariyāyavacanaṃ. Samanupassāmi olokessāmi jānāmīti pariyāyavacanaṃ. Evaṃ itthaṃ imaṃ pakāranti pariyāyavacanaṃ. Purisassa puggalassāti pariyāyavacanaṃ. Cittaṃ viññāṇaṃ manoti pariyāyavacanaṃ. Pariyādāya gahetvā khepetvāti pariyāyavacanaṃ. Tiṭṭhati dharati ṭhātīti pariyāyavacanaṃ. Yathā yena pakārena yenākārenāti pariyāyavacanaṃ. Itthī nārī mātugāmoti pariyāyavacananti ayaṃ ^b^vevacano hāro^eb^. Vividhaṃ vacanaṃ ekassevatthassa vācakametthāti vivacanaṃ, vivacanameva vevacanaṃ. Vividhaṃ vuccati etena atthoti vā vivacanaṃ, vivacanameva vevacanaṃ. Ekasmiṃ atthe anekapariyāyasaddappayojanalakkhaṇo hi vevacano hāro. Vuttañhetaṃ –<br/><br/>[21]‘‘Vevacanāni ^a^V1.0053^ea^ bahūni tu, sutte vuttāni ekadhammassa;<br/><br/>[22]Yo jānāti suttavidū, vevacano nāma so hāro’’ti. (netti. 4 niddesavāra);<br/><br/>[03]Rūpaṃ ^a^M1.0060^ea^ kāḷasāmādivasena anekadhā paññattaṃ. Puriso khattiyādivasena anekadhā paññatto. Cittaṃ parittamahaggatādivasena anekadhā paññattaṃ. ‘‘Pariyādāyā’’ti ettha pariyādānaṃ pariyādāyakānaṃ pāpadhammānaṃ vasena vītikkamapariyuṭṭhānādinā ca anekadhā paññattaṃ. Ayaṃ ^b^paññattihāro^eb^. Pakārehi, pabhedato vā ñāpīyanti iminā, ettha vā atthāti paññatti. Ekekassa dhammassa anekāhi paññattīhi paññāpetabbākāravibhāvanalakkhaṇo hi paññattihāro. Vuttañhetaṃ –<br/><br/>[21]‘‘Ekaṃ bhagavā dhammaṃ, paññattīhi vividhāhi deseti;<br/><br/>[22]So ākāro ñeyyo, paññattī nāma so hāro’’ti. (netti. 4 niddesavāra);<br/><br/>[03]Virodhipaccayasamavāye visadisuppattiruppanavaṇṇavikārāpattiyā taṃsamaṅgino hadayaṅgatabhāvappakāsanaṃ rūpaṭṭhoti aniccatāmukhena otaraṇaṃ, aniccassa pana dukkhattā dukkhatāmukhena, dukkhassa ca anattakattā suññatāmukhena otaraṇaṃ. Cittaṃ manoviññāṇadhātu, tassā pariyādāyikā taṇhā tadekaṭṭhā ca pāpadhammā dhammadhātūti dhātumukhena otaraṇaṃ. Evaṃ khandhāyatanādimukhehipi otaraṇaṃ vattabbanti ayaṃ ^b^otaraṇo hāro^eb^. Otārīyanti anuppavesīyanti etena, ettha vā suttāgatā dhammā paṭiccasamuppādādīsūti otaraṇo. Paṭiccasamuppādādimukhena suttatthassa otaraṇalakkhaṇo hi otaraṇo hāro. Vuttañhetaṃ –<br/><br/>[21]‘‘Yo ca paṭiccuppādo, indriyakhandhā ca dhātuāyatanā;<br/><br/>[22]Etehi otarati yo, otaraṇo nāma so hāro’’ti. (netti. 4 niddesavāra);<br/><br/>[03]^b^Nāhaṃ, bhikkhave…pe… samanupassāmī^eb^ti ārambho. ^b^Evaṃ purisassa cittaṃ pariyādāya tiṭṭhatī^eb^ti padasuddhi, na pana ārambhasuddhi. ^b^Yathayida^eb^ntiādi padasuddhi ceva ārambhasuddhi cāti ayaṃ ^b^sodhano hāro^eb^. Sodhīyanti samādhīyanti etena, ettha vā sutte padapadatthapañhārambhāti sodhano. Sutte padapadatthapañhārambhānaṃ sodhanalakkhaṇo hi sodhano hāro. Vuttañhetaṃ –<br/><br/>[21]‘‘Vissajjitamhi ^a^V1.0054^ea^ pañhe, gāthāyaṃ pucchitāyamārabbha;<br/><br/>[22]Suddhāsuddhaparikkhā, hāro so sodhano nāmā’’ti. (netti. 4 niddesavāra);<br/><br/>[03]^b^Añña^eb^nti ^a^M1.0061^ea^ sāmaññato adhiṭṭhānaṃ kassaci visesassa anāmaṭṭhattā. ^b^Ekarūpampī^eb^ti taṃ avikappetvā visesavacanaṃ. ^b^Yathayida^eb^nti sāmaññato adhiṭṭhānaṃ aniyamavacanabhāvato. ^b^Itthirūpa^eb^nti taṃ avikappetvā visesavacananti ayaṃ ^b^adhiṭṭhāno hāro^eb^. Adhiṭṭhīyanti anuppavattīyanti etena, ettha vā sāmaññavisesabhūtā dhammā vinā vikappenāti adhiṭṭhāno. Suttāgatānaṃ dhammānaṃ avikappanavaseneva sāmaññavisesaniddhāraṇalakkhaṇo hi adhiṭṭhāno hāro. Vuttampi cetaṃ –<br/><br/>[21]‘‘Ekattatāya dhammā, yepi ca vemattatāya niddiṭṭhā;<br/><br/>[22]Tena vikappayitabbā, eso hāro adhiṭṭhāno’’ti. (netti. 4 niddesavāra);<br/><br/>[03]Rūpassa kammāvijjādayo kammacittādayo ca hetu. Samanupassanāya āvajjanādayo. Kusalassa cittassa yoniso manasikārādayo. ^b^Pariyādāyā^eb^ti ettha pariyādānassa ayonisomanasikārādayoti ayaṃ ^b^parikkhāro hāro^eb^. Parikaroti abhisaṅkharoti phalanti parikkhāro, hetu paccayo ca. Parikkhāraṃ ācikkhatīti parikkhāro, hāro. Parikkhāravisayattā, parikkhārasahacaraṇato vā parikkhāro. Sutte āgatadhammānaṃ parikkhārasaṅkhātahetupaccaye niddhāretvā saṃvaṇṇanālakkhaṇo hi parikkhāro hāro. Vuttañhetaṃ –<br/><br/>[21]‘‘Ye dhammā yaṃ dhammaṃ, janayantippaccayā paramparato;<br/><br/>[22]Hetumavakaḍḍhayitvā, eso hāro parikkhāro’’ti. (netti. 4 niddesavāra);<br/><br/>[03]^b^Purisassa cittaṃ pariyādāya tiṭṭhatī^eb^ti ettha pariyādāyikā visesato taṇhāvijjā veditabbā tāsaṃ vasena pariyādānasambhavato. Tāsu taṇhāya rūpamadhiṭṭhānaṃ, avijjāya arūpaṃ. Visesato taṇhāya samatho paṭipakkho, avijjāya vipassanā. Samathassa cetovimutti, phalavipassanāya paññāvimutti. Tathā hi tā rāgavirāgā avijjāvirāgāti visesetvā vuccantīti ayaṃ ^b^samāropano hāro^eb^. Samāropīyanti etena, ettha vā padaṭṭhānādimukhena dhammāti samāropano. Sutte āgatadhammānaṃ padaṭṭhānavevacanabhāvanāpahānasamāropanavicāraṇalakkhaṇo hi samāropano hāro. Vuttañhetaṃ –<br/><br/>[21]‘‘Ye ^a^V1.0055^ea^^a^M1.0062^ea^ dhammā yaṃ mūlā, ye cekatthā pakāsitā muninā;<br/><br/>[22]Te samāropayitabbā, esa samāropano hāro’’ti. (netti. 4 niddesavāra);<br/><br/>[03]Ettāvatā ca –<br/><br/>[21]‘‘Desanā vicayo yutti, padaṭṭhāno ca lakkhaṇo;<br/><br/>[22]Catubyūho ca āvaṭṭo, vibhatti parivattano.<br/><br/>[21]Vevacano ca paññatti, otaraṇo ca sodhano;<br/><br/>[22]Adhiṭṭhāno parikkhāro, samāropano soḷaso’’ti. (netti. 1 uddesavāra) –<br/><br/>[07]Evaṃ vuttā soḷasa hārā dassitāti veditabbā. Harīyanti etehi, ettha vā suttageyyādivisayā aññāṇasaṃsayavipallāsāti hārā. Haranti vā sayaṃ tāni, haraṇamattameva vāti hārā phalūpacārena. Atha vā harīyanti voharīyanti dhammasaṃvaṇṇakadhammappaṭiggāhakehi dhammassa dānaggahaṇavasenāti hārā. Atha vā hārā viyāti hārā. Yathā hi anekaratanāvalisamūho hārasaṅkhāto attano avayavabhūtaratanasamphassehi samupajaniyamānahilādasukho hutvā tadupabhogijanasarīrasantāpaṃ nidāghapariḷāhūpajanitaṃ vūpasameti, evameva tepi nānāvidhaparamattharatanappabandhā saṃvaṇṇanāvisesā attano avayavabhūtaparamattharatanādhigamena samuppādiyamānanibbutisukhā dhammappaṭiggāhakajanahadayaparitāpaṃ kāmarāgādikilesahetukaṃ vūpasamentīti. Atha vā hārayanti aññāṇādinīhāraṃ apagamaṃ karonti ācikkhantīti vā hārā. Atha vā sotujanacittassa haraṇato ramaṇato ca hārā niruttinayena yathā ‘‘bhavesu vantagamano bhagavā’’ti (visuddhi. 1.144; pārā. aṭṭha. 1.verañjakaṇḍavaṇṇanā).<br/><br/>[03]Ito paraṃ pana nandiyāvaṭṭādipañcavidhanayā veditabbā – tattha taṇhāvijjā samudayasaccaṃ, tāsaṃ adhiṭṭhānādibhūtā rūpadhammā dukkhasaccaṃ, tesaṃ appavatti nirodhasaccaṃ, nirodhappajānanā paṭipadā maggasaccaṃ. Taṇhāgahaṇena cettha māyāsāṭheyyamānātimānamadappamādapāpicchatāpāpamittatāahirikānottappādivasena akusalapakkho netabbo. Avijjāgahaṇena viparītamanasikārakodhūpanāhamakkhapaḷāsaissāmacchariya- sārambhadovacassatābhavadiṭṭhivibhavadiṭṭhiādivasena akusalapakkho netabbo. Vuttavipariyāyato ^a^M1.0063^ea^ kusalapakkho netabbo. Kathaṃ? Amāyāasāṭheyyādivasena aviparītamanasikārādivasena ca. Tathā samathapakkhiyānaṃ saddhindriyādīnaṃ ^a^V1.0056^ea^, vipassanāpakkhiyānaṃ aniccasaññādīnañca vasena vodānapakkho netabboti ayaṃ ^b^nandiyāvaṭṭassa nayassa bhūmi^eb^. Yo hi taṇhāavijjāhi saṃkilesapakkhassa suttatthassa samathavipassanāhi vodānapakkhassa ca catusaccayojanamukhena nayanalakkhaṇo saṃvaṇṇanāviseso, ayaṃ nandiyāvaṭṭanayo nāma. Vuttañhetaṃ –<br/><br/>[21]‘‘Taṇhañca avijjampi ca, samathena vipassanāya yo neti;<br/><br/>[22]Saccehi yojayitvā, ayaṃ nayo nandiyāvaṭṭo’’ti. (netti. 4 niddesavāra);<br/><br/>[03]Nandiyāvaṭṭassa viya āvaṭṭo etassāti nandiyāvaṭṭo. Yathā hi nandiyāvaṭṭo anto ṭhitena padhānāvayavena bahiddhā āvaṭṭati, evamayampi nayoti attho. Atha vā nandiyā taṇhāya pamodassa vā āvaṭṭo etthāti nandiyāvaṭṭo.<br/><br/>[03]Heṭṭhā vuttanayena gahitesu taṇhāvijjātappakkhiyadhammesu taṇhā lobho, avijjā moho, avijjāya sampayutto lohite sati pubbo viya taṇhāya sati sijjhamāno āghāto doso iti tīhi akusalamūlehi gahitehi, tappaṭipakkhato kusalacittaggahaṇena ca tīṇi kusalamūlāni gahitāni eva honti. Idhāpi lobho sabbāni vā sāsavakusalamūlāni samudayasaccaṃ, tannibbattā tesaṃ adhiṭṭhānagocarabhūtā upādānakkhandhā dukkhasaccantiādinā saccayojanā veditabbā. Phalaṃ panettha vimokkhattayavasena niddhāretabbaṃ, tīhi akusalamūlehi tividhaduccaritasaṃkilesamalavisamākusalasaññāvitakkādivasena akusalapakkho netabbo, tathā tīhi kusalamūlehi tividhasucaritasamakusalasaññāvitakkasaddhammasamādhivimokkhamukhādivasena vodānapakkho netabboti ayaṃ ^b^tipukkhalassa nayassa bhūmi^eb^. Yo hi akusalamūlehi saṃkilesapakkhassa kusalamūlehi vodānapakkhassa suttatthassa ca catusaccayojanāmukhena nayanalakkhaṇo saṃvaṇṇanāviseso, ayaṃ ^b^tipukkhalanayo^eb^ nāma. Tīhi avayavehi ^a^M1.0064^ea^ lobhādīhi saṃkilesapakkhe, alobhādīhi ca vodānapakkhe pukkhalo sobhanoti tipukkhalo. Vuttañhetaṃ –<br/><br/>[21]‘‘Yo akusale samūlehi,<br/><br/>[27]Neti kusale ca kusalamūlehi;<br/><br/>[26]Bhūtaṃ tathaṃ avitathaṃ,<br/><br/>[22]Tipukkhalaṃ taṃ nayaṃ āhū’’ti. (netti. 4 niddesavāra);<br/><br/>[03]Vuttanayena ^a^V1.0057^ea^ gahitesu taṇhāvijjātappakkhiyadhammesu visesato taṇhādiṭṭhīnaṃ vasena asubhe ‘‘subha’’nti, dukkhe ‘‘sukha’’nti ca vipallāsā, avijjādiṭṭhīnaṃ vasena anicce ‘‘nicca’’nti, anattani ‘‘attā’’ti vipallāsā veditabbā. Tesaṃ paṭipakkhato kusalacittaggahaṇena siddhehi sativīriyasamādhipaññindriyehi cattāri satipaṭṭhānāni siddhāniyeva honti.<br/><br/>[03]Tattha catūhi indriyehi cattāro puggalā niddisitabbā. Kathaṃ? Duvidho hi taṇhācarito mudindriyo tikkhindriyoti, tathā diṭṭhicarito. Tesu paṭhamo asubhe ‘‘subha’’nti vipariyesaggāhī satibalena yathābhūtaṃ kāyasabhāvaṃ sallakkhento bhāvanābalena taṃ vipallāsaṃ samugghātetvā sammattaniyāmaṃ okkamati. Dutiyo asukhe ‘‘sukha’’nti vipariyesaggāhī ‘‘uppannaṃ kāmavitakkaṃ nādhivāsetī’’tiādinā (ma. ni. 1.26; a. ni. 4.14; 6.58) vuttena vīriyasaṃvarabhūtena vīriyabalena paṭipakkhaṃ vinodento bhāvanābalena taṃ vipallāsaṃ vidhametvā sammattaniyāmaṃ okkamati. Tatiyo anicce ‘‘nicca’’nti vipallāsaggāhī samathabalena samāhitacitto saṅkhārānaṃ khaṇikabhāvaṃ sallakkhento bhāvanābalena taṃ vipallāsaṃ samugghātetvā sammattaniyāmaṃ okkamati. Catuttho santatisamūhakiccārammaṇaghanavañcitatāya phassādidhammapuñjamatte anattani ‘‘attā’’ti micchābhinivesī catukoṭikasuññatāmanasikārena taṃ micchābhinivesaṃ viddhaṃsento sāmaññaphalaṃ sacchikaroti. Subhasaññādīhi catūhipi vā vipallāsehi samudayasaccaṃ, tesamadhiṭṭhānārammaṇabhūtā pañcupādānakkhandhā dukkhasaccantiādinā saccayojanā veditabbā. Phalaṃ panettha cattāri sāmaññaphalāni, catūhi cettha vipallāsehi caturāsavoghayogaganthāgatitaṇhupādānasallaviññāṇaṭṭhitiapariññādivasena akusalapakkho netabbo, tathā catūhi satipaṭṭhānehi ^a^M1.0065^ea^ catubbidhajjhānavihārādhiṭṭhānasukhabhāgiyadhammāppamaññāsammappadhānaiddhipādādivasena vodānapakkho netabboti ayaṃ ^b^sīhavikkīḷitassa nayassa bhūmi^eb^. Yo hi subhasaññādīhi vipallāsehi sakalassa saṃkilesapakkhassa saddhindriyādīhi ca vodānapakkhassa catusaccayojanāvasena nayanalakkhaṇo saṃvaṇṇanāviseso, ayaṃ sīhavikkīḷito nāma. Vuttañhetaṃ –<br/><br/>[21]‘‘Yo neti vipallāsehi,<br/><br/>[27]Kilese indriyehi saddhamme;<br/><br/>[26]Etaṃ nayaṃ nayavidū,<br/><br/>[22]Sīhavikkīḷitaṃ āhū’’ti. (netti. 4 niddesavāra);<br/><br/>[03]Asantāsanajavaparakkamādivisesayogena ^a^V1.0058^ea^ sīho bhagavā, tassa vikkīḷitaṃ desanā vacīkammabhūto vihāroti katvā vipallāsatappaṭipakkhaparidīpanato sīhassa vikkīḷitaṃ etthāti sīhavikkīḷito, nayo. Balavisesayogadīpanato vā sīhavikkīḷitasadisattā nayo sīhavikkīḷito. Balaviseso cettha saddhādibalaṃ, dasabalāni eva vā.<br/><br/>[03]Imesaṃ pana tiṇṇaṃ atthanayānaṃ siddhiyā vohāranayadvayaṃ siddhameva hoti. Tathā hi atthanayattayadisābhāvena kusalādidhammānaṃ ālocanaṃ ^b^disālocanaṃ^eb^. Vuttañhetaṃ –<br/><br/>[21]‘‘Veyyākaraṇesu hi ye,<br/><br/>[27]Kusalākusalā tahiṃ tahiṃ vuttā;<br/><br/>[26]Manasā olokayate,<br/><br/>[22]Taṃ khu disālocanaṃ āhū’’ti. (netti. 4 niddesavāra);<br/><br/>[03]Tathā ālocitānaṃ tesaṃ dhammānaṃ atthanayattayayojane samānayanato aṅkuso viya ^b^aṅkuso^eb^. Vuttañhetaṃ –<br/><br/>[21]‘‘Oloketvā disalocanena, ukkhipiya yaṃ samāneti;<br/><br/>[22]Sabbe kusalākusale, ayaṃ nayo aṅkuso nāmā’’ti. (netti. 4 niddesavāra);<br/><br/>[03]Tasmā manasāva atthanayānaṃ disābhūtadhammānaṃ locanaṃ disālocanaṃ, tesaṃ samānayanaṃ aṅkusoti pañcapi nayāni yuttāni honti.<br/><br/>[03]Ettāvatā ^a^M1.0066^ea^ ca –<br/><br/>[21]‘‘Paṭhamo nandiyāvaṭṭo, dutiyo ca tipukkhalo;<br/><br/>[22]Sīhavikkīḷito nāma, tatiyo nayalañjako.<br/><br/>[21]Disālocanamāhaṃsu, catutthaṃ nayamuttamaṃ;<br/><br/>[22]Pañcamo aṅkuso nāma, sabbe pañca nayā gatā’’ti. (netti. 1 uddesavāra) –<br/><br/>[07]Evaṃ ^a^V1.0059^ea^ vuttapañcanayāpi ettha dassitāti veditabbā. Nayati saṃkilesaṃ vodānañca vibhāgato ñāpetīti nayo, lañjeti pakāseti suttatthanti lañjako, nayo ca so lañjako cāti ^b^nayalañjako^eb^. Idañca suttaṃ soḷasavidhe suttantapaṭṭhāne saṃkilesabhāgiyaṃ byatirekamukhena nibbedhāsekkhabhāgiyanti daṭṭhabbaṃ. Aṭṭhavīsatividhe pana suttantapaṭṭhāne lokiyalokuttaraṃ sattadhammādhiṭṭhānaṃ ñāṇaññeyyaṃ dassanabhāvanaṃ sakavacanaṃ vissajjanīyaṃ kusalākusalaṃ anuññātaṃ paṭikkhittañcāti veditabbaṃ.<br/><br/>[03]Tattha soḷasavidhasuttantaṃ paṭṭhānaṃ nāma ‘‘saṃkilesabhāgiyaṃ suttaṃ, vāsanābhāgiyaṃ suttaṃ, nibbedhabhāgiyaṃ suttaṃ, asekkhabhāgiyaṃ suttaṃ, saṃkilesabhāgiyañca vāsanābhāgiyañca suttaṃ, saṃkilesabhāgiyañca nibbedhabhāgiyañca suttaṃ, saṃkilesabhāgiyañca asekkhabhāgiyañca suttaṃ, vāsanābhāgiyañca nibbedhabhāgiyañca suttaṃ, vāsanābhāgiyañca asekkhabhāgiyañca suttaṃ, nibbedhabhāgiyañca asekkhabhāgiyañca suttaṃ, saṃkilesabhāgiyañca vāsanābhāgiyañca nibbedhabhāgiyañca suttaṃ, saṃkilesabhāgiyañca vāsanābhāgiyañca asekkhabhāgiyañca suttaṃ, saṃkilesabhāgiyañca nibbedhabhāgiyañca asekkhabhāgiyañca suttaṃ, vāsanābhāgiyañca nibbedhabhāgiyañca asekkhabhāgiyañca suttaṃ, saṃkilesabhāgiyañca vāsanābhāgiyañca nibbedhabhāgiyañca asekkhabhāgiyañca suttaṃ, neva saṃkilesabhāgiyaṃ na vāsanābhāgiyaṃ na nibbedhabhāgiyaṃ na asekkhabhāgiyaṃ sutta’’nti (netti. 89) evaṃ vuttasoḷasasāsanapaṭṭhānāni.<br/><br/>[03]Tattha saṃkilissanti etenāti saṃkileso, saṃkilesabhāge saṃkilesakoṭṭhāse pavattaṃ ^b^saṃkilesabhāgiyaṃ^eb^. Vāsanā puññabhāvanā, vāsanābhāge pavattaṃ ^b^vāsanābhāgiyaṃ,^eb^ vāsanaṃ bhajāpetīti vā ^b^vāsanābhāgiyaṃ^eb^. Nibbijjhanaṃ lobhakkhandhādīnaṃ padālanaṃ nibbedho, nibbedhabhāge ^a^M1.0067^ea^ pavattaṃ, nibbedhaṃ bhajāpetīti vā ^b^nibbedhabhāgiyaṃ^eb^. Pariniṭṭhitasikkhā dhammā asekkhā, asekkhabhāge pavattaṃ, asekkhe bhajāpetīti vā ^b^asekkhabhāgiyaṃ^eb^. Tesu yattha taṇhādisaṃkileso vibhatto, idaṃ saṃkilesabhāgiyaṃ. Yattha dānādipuññakiriyavatthu vibhattaṃ, idaṃ vāsanābhāgiyaṃ. Yattha sekkhā sīlakkhandhādayo vibhattā, idaṃ nibbedhabhāgiyaṃ. Yattha pana asekkhā sīlakkhandhādayo vibhattā, idaṃ asekkhabhāgiyaṃ. Itarāni tesaṃ vomissakanayavasena vuttāni. Sabbāsavasaṃvarapariyāyādīnaṃ vasena sabbabhāgiyaṃ veditabbaṃ. Tattha hi saṃkilesadhammā lokiyasucaritadhammā sekkhā dhammā asekkhā dhammā ca vibhattā. Sabbabhāgiyaṃ pana ‘‘passaṃ na passatī’’tiādikaṃ udakādianuvādavacanaṃ veditabbaṃ.<br/><br/>[03]Aṭṭhavīsatividhaṃ ^a^V1.0060^ea^ suttantapaṭṭhānaṃ pana ‘‘lokiyaṃ, lokuttaraṃ, lokiyañca lokuttarañca, sattādhiṭṭhānaṃ, dhammādhiṭṭhānaṃ, sattādhiṭṭhānañca dhammādhiṭṭhānañca, ñāṇaṃ, ñeyyaṃ, ñāṇañca ñeyyañca, dassanaṃ, bhāvanā, dassanañca bhāvanā ca, sakavacanaṃ, paravacanaṃ, sakavacanañca paravacanañca, vissajjanīyaṃ, avissajjanīyaṃ, vissajjanīyañca avissajjanīyañca, kammaṃ, vipāko, kammañca vipāko ca kusalaṃ, akusalaṃ, kusalañca akusalañca anuññātaṃ, paṭikkhittaṃ, anuññātañca paṭikkhittañca, thavo’’ti (netti. 112) evamāgatāni aṭṭhavīsati sāsanapaṭṭhānāni. Tattha ^b^lokiya^eb^nti loke niyutto, loke vā vidito lokiyo. Idha pana lokiyo attho yasmiṃ sutte vutto, taṃ suttaṃ lokiyaṃ. Tathā ^b^lokuttaraṃ^eb^. Yasmiṃ pana sutte padesena lokiyaṃ, padesena lokuttaraṃ vuttaṃ, taṃ ^b^lokiyañca lokuttarañca^eb^. Sattādhippāyasattapaññattimukhena desitaṃ ^b^sattādhiṭṭhānaṃ^eb^. Dhammavasena desitaṃ ^b^dhammādhiṭṭhānaṃ^eb^. Ubhayavasena desitaṃ ^b^sattādhiṭṭhānañca dhammādhiṭṭhānañca^eb^. Iminā nayena sabbapadesu attho veditabbo. Buddhādīnaṃ pana guṇābhitthavanavasena pavattaṃ suttaṃ ^b^thavo^eb^ nāma –<br/><br/>[21]‘‘Maggānaṭṭhaṅgiko seṭṭho, saccānaṃ caturo padā;<br/><br/>[22]Virāgo seṭṭho dhammānaṃ, dvipadānañca cakkhumā’’ti. (dha. pa. 273; netti. 170; peṭako. 30) ādikaṃ viya –<br/><br/>[06]Nettinayavaṇṇanā niṭṭhitā.<br/><br/>[03]^b^2^eb^^b^.^eb^^b^Saddagarukādīna^eb^nti ^a^M1.0068^ea^ ādisaddena gandharasaphoṭṭhabbagaruke saṅgaṇhāti. ^b^Āsayavasenā^eb^ti ajjhāsayavasena. Utusamuṭṭhānopi itthisantānagato saddo labbhati, so idha nādhippetoti ^b^‘‘cittasamuṭṭhāno’’^eb^ti vuttaṃ. ^b^Kathitasaddo^eb^ ālāpādisaddo. ^b^Gītasaddo^eb^ sarena gāyanasaddo. Itthiyā hasanasaddopettha saṅgahetabbo tassapi purisena assādetabbato. Tenāha – ‘‘apica kho mātugāmassa saddaṃ suṇāti tirokuṭṭā vā tiropākārā vā hasantiyā vā bhaṇantiyā vā gāyantiyā vā, so tadassādetī’’tiādi. ^b^Nivatthanivāsanassā^eb^ti khalitthaddhassa nivāsanassa. ^b^Alaṅkārassā^eb^ti nūpurādikassa alaṅkārassa. ^b^Itthisaddotveva veditabbo^eb^ti itthipaṭibaddhabhāvato vuttaṃ. Tenāha – ^b^‘‘sabbopī’’^eb^tiādi. ^b^Avidūraṭṭhāne^eb^ti tassa hatthikulassa vasanaṭṭhānato avidūraṭṭhāne. ^b^Kāyūpapanno^eb^ti sampannakāyo thirakathinamahākāyo. ^b^Mahāhatthī^eb^ti mahānubhāvo hatthī. ^b^Jeṭṭhakaṃ katvā^eb^ti yūthapatiṃ katvā.<br/><br/>[03]Kathinatikkhabhāvena ^a^V1.0061^ea^ siṅgasadisattā aḷasaṅkhātāni siṅgāni etassa atthīti ^b^siṅgī,^eb^ suvaṇṇavaṇṇatāya mahābalatāya ca sīhahatthiādimigasadisattā migo viyāti ^b^migo^eb^. Tattha tattha kiccaṃ netubhāvena cakkhuyeva nettaṃ, taṃ uggataṭṭhena āyataṃ etassāti ^b^āyatacakkhunetto^eb^. Aṭṭhi eva taco etassāti ^b^aṭṭhittaco. Tenābhibhūto^eb^ti tena migena abhibhūto ajjhotthaṭo niccalaggahito hutvā. ^b^Karuṇaṃ rudāmī^eb^ti kāruññapatto hutvā rodāmi viravāmi. Paccatthikabhayato mutti nāma yathā tathā sahāyavato hoti, na ekākinoti āha – ^b^‘‘mā heva maṃ pāṇasamaṃ jaheyyā’’^eb^ti. Tattha ^b^mā heva ma^eb^nti maṃ evarūpaṃ byasanaṃ pattaṃ attano pāṇasamaṃ piyasāmikaṃ tvaṃ māheva jahi.<br/><br/>[03]Kuñce girikūṭe ramati abhiramati, tattha vā vicarati, koñjanādaṃ nadanto vā vicarati, ku vā pathavī, tadabhighātena jīratīti ^b^kuñjaro. Saṭṭhihāyana^eb^nti jātiyā saṭṭhivassakālasmiṃ kuñjarā thāmena parihāyanti, taṃ sandhāya evamāha. ^b^Pathabyā cāturantāyā^eb^ti catūsu disāsu samuddaṃ patvā ṭhitāya cāturantāya pathaviyā. ^b^Suppiyo^eb^ti suṭṭhu piyo. ^b^Tesaṃ tvaṃ vārijo seṭṭho^eb^ti ye samudde vā gaṅgāya vā yamunāya vā nammadānadiyā vā kuḷīrā, tesaṃ sabbesaṃ vaṇṇasampattiyā mahantattena ca vārimhi ^a^M1.0069^ea^ jātattā vārijo tvameva seṭṭho pasatthataro. ^b^Muñca rodantiyā pati^eb^nti sabbesaṃ seṭṭhattā tameva yācāmi, rodamānāya mayhaṃ sāmikaṃ muñca. ^b^Athā^eb^ti gahaṇassa sithilakaraṇasamanantarameva. ^b^Etassā^eb^ti paṭisattumaddanassa.<br/><br/>[03]^b^Pabbatagahanaṃ nissāyā^eb^ti tisso pabbatarājiyo atikkamitvā catutthāya pabbatarājiyaṃ pabbatagahanaṃ upanissāya. ^b^Evaṃ vadatī^eb^ti ‘‘udetayaṃ cakkhumā’’tiādinā (jā. 1.2.17) imaṃ buddhamantaṃ mantento vadati.<br/><br/>[03]Tattha ^b^udetī^eb^ti pācīnalokadhātuto uggacchati. ^b^Cakkhumā^eb^ti sakalacakkavāḷavāsīnaṃ andhakāraṃ vidhamitvā cakkhuppaṭilābhakaraṇena yantena tesaṃ dinnaṃ cakkhu, tena cakkhunā cakkhumā. ^b^Ekarājā^eb^ti sakalacakkavāḷe ālokakarānaṃ antare seṭṭhaṭṭhena rañjanaṭṭhena ca ekarājā. ^b^Harissavaṇṇo^eb^ti harisamānavaṇṇo, suvaṇṇavaṇṇoti attho. Pathaviṃ pabhāsetīti ^b^pathavippabhāso. Taṃ taṃ namassāmī^eb^ti tasmā taṃ evarūpaṃ bhavantaṃ namassāmi vandāmi. ^b^Tayājja guttā viharemha divasa^eb^nti tayā ajja rakkhitā hutvā imaṃ divasaṃ catuiriyāpathavihārena sukhaṃ vihareyyāma.<br/><br/>[03]Evaṃ ^a^V1.0062^ea^ bodhisatto imāya gāthāya sūriyaṃ namassitvā dutiyagāthāya atīte parinibbute buddhe ceva buddhaguṇe ca namassati ^b^‘‘ye brāhmaṇā’’^eb^tiādinā. Tattha ^b^ye brāhmaṇā^eb^ti ye bāhitapāpā parisuddhā brāhmaṇā. ^b^Vedagū^eb^ti vedānaṃ pāraṃ gatā, vedehi pāraṃ gatāti vā vedagū. Idha pana sabbe saṅkhatadhamme vidite pākaṭe katvā katāti vedagū. Tenevāha – ^b^‘‘sabbadhamme’’^eb^ti. Sabbe khandhāyatanadhātudhamme salakkhaṇasāmaññalakkhaṇavasena attano ñāṇassa vidite pākaṭe katvā tiṇṇaṃ mārānaṃ matthakaṃ madditvā sammāsambodhiṃ pattā, saṃsāraṃ vā atikkantāti attho. ^b^Te me namo^eb^ti te mama imaṃ namakkāraṃ paṭicchantu. ^b^Te ca maṃ pālayantū^eb^ti evaṃ mayā namassitā ca te bhagavanto maṃ pālayantu rakkhantu. ^b^Namattu buddhānaṃ…pe… vimuttiyā^eb^ti ayaṃ mama namakkāro atītānaṃ parinibbutānaṃ buddhānaṃ atthu, tesaṃyeva catūsu phalesu ñāṇasaṅkhātāya bodhiyā atthu, tathā tesaññeva arahattaphalavimuttiyā ^a^M1.0070^ea^ vimuttānaṃ atthu, yā ca nesaṃ tadaṅgavikkhambhanasamucchedappaṭippassaddhinissaraṇasaṅkhātā pañcavidhā vimutti, tāya vimuttiyāpi ayaṃ mayhaṃ namakkāro atthūti attho. ^b^Imaṃ so parittaṃ katvā, moro carati esanā^eb^ti idaṃ pana padadvayaṃ satthā abhisambuddho hutvā āha. Tassattho – bhikkhave, so moro imaṃ parittaṃ imaṃ rakkhaṃ katvā attano gocarabhūmiyaṃ pupphaphalādīnaṃ atthāya nānappakārāya esanāya caratīti.<br/><br/>[03]Evaṃ divasaṃ caritvā sāyaṃ pabbatamatthake nisīditvā atthaṃ gacchantaṃ sūriyaṃ olokento buddhaguṇe āvajjetvā nivāsaṭṭhāne rakkhāvaraṇatthāya puna brahmamantaṃ vadanto ^b^‘‘apetaya’’^eb^ntiādimāha. Tenevāha – ^b^‘‘divasaṃ gocaraṃ gahetvā’’^eb^tiādi. Tattha ^b^apetī^eb^ti apayāti atthaṃ gacchati. ^b^Imaṃ so parittaṃ katvā moro vāsamakappayī^eb^ti idampi abhisambuddho hutvā āha. Tassattho – bhikkhave, so moro imaṃ parittaṃ imaṃ rakkhaṃ katvā attano nivāsaṭṭhāne vāsaṃ saṃkappayitthāti. ^b^Parittakammato puretaramevā^eb^ti parittakammakaraṇato puretarameva. ^b^Morakukkuṭikāyā^eb^ti kukkuṭikāsadisāya moracchāpikāya.<br/><br/>[03]^b^3^eb^^b^.^eb^ Tatiye rūpāyatanassa viya gandhāyatanassapi samuṭṭhāpakapaccayavasena viseso natthīti āha – ^b^‘‘catusamuṭṭhānika’’^eb^nti. Itthiyā sarīragandhassa kāyāruḷhānulepanādigandhassa ca tappaṭibaddhabhāvato avisesena gahaṇappasaṅge idhādhippetagandhaṃ niddhārento ^b^‘‘svāya’’^eb^ntiādimāha. Tattha ^b^itthiyā^eb^ti pākatikāya itthiyā. ^b^Duggandho^eb^ti pākatikāya itthiyā sarīragandhabhāvato duggandho hoti. ^b^Idhādhippeto^eb^ti iṭṭhabhāvato assādetabbattā vuttaṃ. Kathaṃ pana itthiyā sarīragandhassa duggandhabhāvoti āha – ^b^‘‘ekaccā hī’’^eb^tiādi. Tattha assassa viya gandho ^a^V1.0063^ea^ assā atthīti ^b^assagandhinī^eb^. Meṇḍakassa viya gandho assā atthīti ^b^meṇḍakagandhinī^eb^. Sedassa viya gandho assā atthīti ^b^sedagandhinī^eb^. Soṇitassa viya gandho assā atthīti ^b^soṇitagandhinī. Rajjatevā^eb^ti anādimati saṃsāre avijjādikilesavāsanāya parikaḍḍhitahadayattā phoṭṭhabbassādagadhitacittatāya ca andhabālo evarūpāyapi duggandhasarīrāya itthiyā rajjatiyeva. Pākatikāya itthiyā sarīragandhassa duggandhabhāvaṃ dassetvā idāni visiṭṭhāya ekaccāya itthiyā tadabhāvaṃ dassetuṃ – ^b^‘‘cakkavattino^eb^^a^M1.0071^ea^^b^panā’’^eb^tiādimāha. Yadi evaṃ īdisāya itthiyā sarīragandhopi idha kasmā nādhippetoti āha – ^b^‘‘ayaṃ na sabbāsaṃ hotī’’^eb^tiādi. Tiracchānagatāya itthiyā ekaccāya ca manussitthiyā sarīragandhassa ativiya assādetabbabhāvadassanato puna tampi avisesena anujānanto ^b^‘‘itthikāye gandho vā hotū’’^eb^tiādimāha. ^b^Itthigandhotveva veditabbo^eb^ti tappaṭibaddhabhāvato vuttaṃ.<br/><br/>[03]^b^4^eb^^b^.^eb^ Catutthādīsu ^b^kiṃ tenā^eb^ti jivhāviññeyyarase idhādhippete kiṃ tena avayavarasādinā vuttena payojanaṃ. Oṭṭhamaṃsaṃ sammakkhetīti ^b^oṭṭhamaṃsasammakkhano,^eb^ kheḷādīni. Ādisaddena oṭṭhamaṃsamakkhano tambulamukhavāsādiraso gayhati. ^b^Sabbo so itthiraso^eb^ti itthiyāvassa gahetabbattā.<br/><br/>[03]^b^5^eb^^b^.^eb^^b^Itthiphoṭṭhabbo^eb^ti etthāpi eseva nayo. Yadi panettha itthigatāni rūpārammaṇādīni avisesato purisassa cittaṃ pariyādāya tiṭṭhanti, atha kasmā bhagavatā tāni visuṃ visuṃ gahetvā desitānīti āha – ^b^‘‘iti satthā’’^eb^tiādi. ^b^Yathā hī^eb^tiādinā tamevatthaṃ samattheti. ^b^Gametī^eb^ti vikkhepaṃ gameti, ayameva vā pāṭho. ^b^Gametī^eb^ti ca saṅgameti. ^b^Na tathā sesā saddādayo, na tathā rūpādīni ārammaṇānī^eb^ti etena sattesu rūpādigarukatā asaṃkiṇṇā viya dassitā, na kho panetaṃ evaṃ daṭṭhabbaṃ anekavidhattā sattānaṃ ajjhāsayassāti dassetuṃ – ^b^‘‘ekaccassa cā’’^eb^tiādi vuttaṃ. ^b^Pañcagarukavasenā^eb^ti pañcārammaṇagarukavasena. Ekaccassa hi purisassa yathāvuttesu pañcasupi ārammaṇesu garukatā hoti, ekaccassa tattha katipayesu, ekasmiṃ eva vā, te sabbepi pañcagarukātveva veditabbā yathā ‘‘sattisayo aṭṭhavimokkhā’’ti. ^b^Na pañcagarukajātakavasena^eb^ ekekārammaṇe garukasseva nādhippetattā. Ekekārammaṇagarukānañhi pañcannaṃ puggalānaṃ tattha āgatattā taṃ jātakaṃ ^b^‘‘pañcagarukajātaka’’^eb^nti vuttaṃ. Yadi evaṃ tena idha payojanaṃ natthīti āha – ^b^‘‘sakkhibhāvatthāyā’’^eb^ti. ^b^Āharitvā kathetabba^eb^nti rūpādigarukatāya ete anayabyasanaṃ pattāti dassetuṃ kathetabbaṃ.<br/><br/>[03]^b^6-8^eb^^b^.^eb^^b^Tesa^eb^nti ^a^V1.0064^ea^^a^M1.0072^ea^ suttānaṃ. ^b^Uppaṇḍetvā gaṇhituṃ na icchī^eb^ti tassa thokaṃ virūpadhātukattā na icchi. ^b^Anatikkamanto^eb^ti saṃsandento. ^b^Dve hatthaṃ pattānī^eb^ti dve uppalāni hatthaṃ gatāni. ^b^Pahaṭṭhākāraṃ dassetvā^eb^ti aparāhi itthīhi ekekaṃ laddhaṃ, mayā dve laddhānīti santuṭṭhākāraṃ dassetvā. ^b^Parodī^eb^ti tassā pubbasāmikassa mukhagandhaṃ saritvā. Tassa hi mukhato uppalagandho vāyati. ^b^Hāretvā^eb^ti tasmā ṭhānā apanetvā, ‘‘harāpetvā’’ti vā pāṭho, ayamevattho.<br/><br/>[03]^b^Sādhu sādhūti bhāsato^eb^ti dhammakathāya anumodanavasena ‘‘sādhu sādhū’’ti bhāsato. ^b^Uppalaṃva yathodake^eb^ti yathā uppalaṃ uppalagandho mukhato nibbattoti. ^b^Vaṭṭameva kathita^eb^nti yathārutavasena vuttaṃ. Yadipi evaṃ vuttaṃ, tathāpi yathārutamatthe avatvā vivaṭṭaṃ nīharitvā kathetabbaṃ vimuttirasattā bhagavato desanāya.<br/><br/>[06]Rūpādivaggavaṇṇanā niṭṭhitā.<br/><br/>[06]Iti manorathapūraṇiyā aṅguttaranikāya-aṭṭhakathāya<br/><br/>[06]Paṭhamavaggavaṇṇanāya anuttānatthadīpanā niṭṭhitā.


volume: 54
item: 4
title: nīvaraṇappahānavaggavaṇṇanā^^^^
content:
  [03]^b^11^eb^^b^.^eb^^b^Dutiyassā^eb^ti ^a^V1.0065^ea^ dutiyavaggassa. ^b^Ekadhammampī^eb^ti ettha ‘‘ekasabhāvampī’’ti iminā sabhāvatthoyaṃ dhammasaddo ‘‘kusalā dhammā’’tiādīsu viyāti dassitaṃ hoti. Yadaggena ca sabhāvattho, tadaggena nissattattho siddho evāti ^b^‘‘nissattaṭṭhena dhammo veditabbo’’^eb^ti vuttaṃ. ^b^Subhanimitta^eb^nti dhammapariyāyena vuttaṃ. Tañhi atthato kāmacchando vā siyā. So hi attano gahaṇākārena subhanti, tenākārena pavattanakassa aññassa kāmacchandassa nimittattā ‘‘subhanimitta’’nti ca vuccati. Tassa ārammaṇaṃ vā subhanimittaṃ. Iṭṭhañhi iṭṭhākārena vā gayhamānaṃ rūpādiārammaṇaṃ ‘‘subhanimitta’’nti vuccati. Ārammaṇameva cettha nimittaṃ. Tathā hi vakkhati – ‘‘subhanimittanti rāgaṭṭhāniyaṃ ārammaṇa’’nti. Samuccayattho vā-saddo anekatthattā nipātānaṃ. ^b^Bhiyyobhāvāyā^eb^ti punappunaṃ bhāvāya. ^b^Vepullāyā^eb^ti vipulabhāvāya, vaḍḍhiyāti attho. ^b^Ajāto^eb^ nijjāto. Sesapadāni tasseva ^a^M1.0073^ea^ vevacanāni. ^b^Kāmesū^eb^ti pañcasu kāmaguṇesu. ^b^Kāmacchando^eb^ti kāmasaṅkhāto chando, na kattukamyatāchando na dhammacchando. Kāmanavasena rajjanavasena ca kāmo eva rāgo ^b^kāmarāgo^eb^. Kāmanavasena nandanavasena ca kāmo eva nandīti ^b^kāmanandī^eb^. Kāmanavasena taṇhāyanavasena ca ^b^kāmataṇhā^eb^. Ādisaddena ‘‘kāmasneho kāmapariḷāho kāmamucchā kāmajjhosāna’’nti etesaṃ padānaṃ saṅgaho daṭṭhabbo. Tattha vuttanayeneva kāmatthaṃ viditvā sinehanaṭṭhena ^b^kāmasneho,^eb^ pariḷāhanaṭṭhena ^b^kāmapariḷāho,^eb^ mucchanaṭṭhena ^b^kāmamucchā,^eb^ gilitvā pariniṭṭhāpanaṭṭhena ^b^kāmajjhosānaṃ^eb^ veditabbaṃ. Kāmacchando eva kusalappavattito cittassa nīvaraṇaṭṭhena ^b^kāmacchandanīvaraṇaṃ, so^eb^ti kāmacchando. ^b^Asamudācāravasenā^eb^ti asamudācārabhāvena. ^b^Ananubhūtārammaṇavasenā^eb^ti ‘‘idaṃ nāmeta’’nti vatthuvasena utvā tasmiṃ attabhāve ananubhūtassa ārammaṇassa vasena. Rūpasaddādibhedaṃ pana ārammaṇaṃ ekasmimpi attabhāve ananubhūtaṃ nāma nattheva, kimaṅgaṃ pana anādimati saṃsāre.<br/><br/>[03]Yaṃ vuttaṃ – ‘‘asamudācāravasena cā’’tiādi, taṃ atisaṃkhittanti vitthārato dassetuṃ – ^b^‘‘tatthā’’^eb^tiādimāha. Tattha bhavaggahaṇena mahaggatabhavo gahito. So hi oḷārikakilesasamudācārarahito. Tajjanīyakammakatādikāle pārivāsikakāle ca caritabbāni ^b^dveasīti khuddakavattāni^eb^ nāma. Na hi tāni sabbāsu avatthāsu caritabbāni, tasmā tāni na mahāvattesu antogadhānīti ^b^‘‘cuddasa mahāvattānī’’^eb^ti vuttaṃ. Tathā āgantukavattāavāsikagamika-anumodanabhattagga- piṇḍacārikāaraññakasenāsanajantāgharavaccakuṭiupajjhāya- saddhivihārikāacariya-antevāsikavattānīti ^a^V1.0066^ea^ etāni cuddasa mahāvattāni nāmāti vuttaṃ. Itarāni pana ‘‘pārivāsikānaṃ bhikkhūnaṃ vattaṃ paññāpessāmī’’ti (cūḷava. 75) ārabhitvā ‘‘na upasampādetabbaṃ, na chamāyaṃ caṅkamante caṅkame caṅkamitabba’’nti (cūḷava. 81) vuttāni pakatatte caritabbavattāni chasaṭṭhi, tato paraṃ ‘‘na, bhikkhave, pārivāsikena bhikkhunā pārivāsikavuḍḍhatarena bhikkhunā saddhiṃ, mūlāyapaṭikassanārahena, mānattārahena, mānattacārikena, abbhānārahena bhikkhunā saddiṃ ekacchanne āvāse vatthabba’’ntiādīni pakatatte caritabbehi anaññattā visuṃ visuṃ agaṇetvā pārivāsikavuḍḍhatarādīsu puggalantaresu caritabbattā ^a^M1.0074^ea^ tesaṃ vasena sampiṇḍetvā ekekaṃ katvā gaṇitāni pañcāti ekasattativattāni. Ukkhepanīyakammakatavattesu vattapaññāpanavasena vuttaṃ – ‘‘na pakatattassa bhikkhuno abhivādanaṃ paccuṭṭhānaṃ…pe… piṭṭhiparikammaṃ sāditabba’’nti idaṃ abhivādanādīnaṃ assādiyanaṃ ekaṃ, ‘‘na pakatatto bhikkhu sīlavipattiyā anuddhaṃsetabbo’’tiādīni (cūḷava. 51) ca dasāti evaṃ dvāsīti honti. Etesveva pana kānici tajjanīyakammakatādivattāni kānici pārivāsikādivattānīti aggahitaggahaṇena dvāvīsativattanti veditabbaṃ. ‘‘Cuddasa mahāvattānī’’ti vatvāpi ‘‘āgantukagamikavattāni cā’’ti imesaṃ visuṃ gahaṇaṃ imāni abhiṇhaṃ sambhavantīti katvā. ^b^Kileso okāsaṃ na labhati^eb^ sabbadā vattappaṭipattiyaṃyeva byāvaṭacittatāya. ^b^Ayonisomanasikāra^eb^nti aniccādīsu ‘‘nicca’’ntiādinā pavattaṃ anupāyamanasikāraṃ. ^b^Sativossagga^eb^nti satiyā vissajjanaṃ, sativirahanti attho. ^b^Evampī^eb^ti vakkhamānāpekkhāya avuttasampiṇḍanattho ^b^pi^eb^-saddo.<br/><br/>[03]^b^Anusandhivasenā^eb^ti pucchānusandhiādianusandhivasena. ^b^Pubbāparavasenā^eb^ti pubbāparaganthasallakkhaṇavasena. ^b^Gaṇhantassā^eb^ti ācariyamukhato gaṇhantassa. ^b^Sajjhāyantassā^eb^ti ācariyamukhato uggahitaganthaṃ sajjhāyantassa. ^b^Vācentassā^eb^ti pāḷiṃ tadatthañca uggaṇhāpanavasena paresaṃ vācentassa. ^b^Desentassā^eb^ti desanāvasena paresaṃ dhammaṃ desentassa. ^b^Pakāsentassā^eb^ti attano attano saṃsayaṭṭhāne pucchantānaṃ yāthāvato atthaṃ pakāsentassa. ^b^Kileso okāsaṃ na labhati^eb^ rattindivaṃ ganthakammesuyeva byāvaṭacittatāya. ^b^Evampī^eb^ti vuttasampiṇḍanattho ^b^pi^eb^-saddo. Evaṃ sesesupi.<br/><br/>[03]^b^Dhutaṅgadharo hotī^eb^ti vuttamevatthaṃ pakāseti ^b^‘‘terasa dhutaṅgaguṇe samādāya vattatī’’^eb^ti. ^b^Bāhullāyā^eb^ti cīvarādipaccayabāhullāya. Yathā cīvarādayo paccayā bahulaṃ uppajjanti, tathā ^b^āvattassa^eb^^a^V1.0067^ea^ pavattassāti attho. ^b^Parihīnajjhānassā^eb^ti jhānantarāyakarena visabhāgarūpadassanādinā kenaci nimittena parihīnajjhānassa. ^b^Vissaṭṭhajjhānassā^eb^ti asamāpajjanavasena pariccattajjhānassa. ^b^Bhassādīsū^eb^ti ^b^ādi^eb^-saddena gaṇasaṅgaṇikaniddānavakammādiṃ saṅgaṇhāti. ^b^Sattasu vā anupassanāsū^eb^ti ettha satta anupassanā nāma aniccānupassanā dukkhānupassanā anattānupassanā nibbidānupassanā virāgānupassanā ^a^M1.0075^ea^ nirodhānupassanā paṭinissaggānupassanā khayānupassanā vayānupassanā vipariṇāmānupassanā animittānupassanā appaṇihitānupassanā suññatānupassanā adhipaññādhammavipassanā yathābhūtañāṇadassanaṃ ādīnavānupassanā paṭisaṅkhānupassanā vivaṭṭānupassanāti imāsu aṭṭhārasasu mahāvipassanāsu ādito vuttā aniccānupassanādi-paṭinissaggānupassanāpariyantā satta. Ettha yaṃ vattabbaṃ, taṃ ^b^visuddhimaggasaṃvaṇṇanāto^eb^ (visuddhi. mahāṭī. 2.741) gahetabbaṃ.<br/><br/>[03]^b^Anāsevanatāyā^eb^ti purimattabhāve jhānena vikkhambhitakilesassa kāmacchandādiāsevanāya abhāvato. ^b^Ananubhūtapubba^eb^nti tasmiṃ attabhāve ananubhūtapubbaṃ. ^b^Jāto^eb^ti etasseva vevacanaṃ ^b^sañjāto^eb^tiādi. Nanu ca khaṇikattā sabbadhammānaṃ uppannassa kāmacchandassa taṅkhaṇaṃyeva avassaṃ nirodhasambhavato niruddhe ca tasmiṃ puna aññasseva uppajjanato ca kathaṃ tassa punappunabhāvo rāsibhāvo cāti āha – ^b^‘‘tattha sakiṃ uppanno kāmacchando’’^eb^tiādi. ^b^Aṭṭhānameta^eb^nti akāraṇametaṃ. Yena kāraṇena uppanno kāmacchando na nirujjhati, niruddho ca sveva puna uppajjissati, tādisaṃ kāraṇaṃ natthīti attho.<br/><br/>[03]^b^Rāgaṭṭhāniya^eb^nti rāgajanakaṃ. Aniccādīsu niccādivasena viparītamanasikāro, idha ayonisomanasikāroti āha – ^b^‘‘anicce nicca’’^eb^ntiādi. ^b^Ayonisomanasikāro^eb^ti anupāyamanasikāro, kusaladhammappavattiyā akāraṇabhūto manasikāroti attho. ^b^Uppathamanasikāro^eb^ti kusaladhammappavattiyā amaggabhūto manasikāro. ^b^Saccavippaṭikūlenā^eb^ti saccābhisamayassa anunulomavasena. ^b^Āvajjanā^eb^tiādinā āvajjanāya paccayabhūtā tato purimuppannā manodvārikā akusalajavanappavatti phalavohārena tathā vuttā. Tassa hi vasena sā akusalappavattiyā upanissayo hoti. ^b^Āvajjanā^eb^ti bhavaṅgacittaṃ āvajjayatīti āvajjanā. Anu anu āvajjetīti ^b^anvāvajjanā^eb^. Bhavaṅgārammaṇato aññaṃ ābhujatīti ^b^ābhogo^eb^. Samannāharatīti ^b^samannāhāro^eb^. Tadevārammaṇaṃ attānaṃ anubandhitvā uppajjamāno manasi karoti ṭhapetīti ^b^manasikāro. Ayaṃ vuccati ayonisomanasikāro^eb^ti ayaṃ anupāyauppathamanasikāralakkhaṇo ayonisomanasikāro nāma vuccati.<br/><br/>[03]^b^12^eb^^b^.^eb^ Dutiye ^a^V1.0068^ea^^a^M1.0076^ea^^b^bhattabyāpatti viyā^eb^ti bhattassa pūtibhāvena vippakārappatti viya, ^b^cittassa byāpajjana^eb^nti cittassa vikārabhāvāpādanaṃ. Tenevāha – ^b^‘‘pakativijahanabhāvo’’^eb^ti. Byāpajjati tena cittaṃ pūtikummāsādayo viya purimapakatiṃ jahatīti ^b^byāpādo^eb^. Paṭighoyeva uparūpari uppajjamānassa paṭighassa nimittabhāvato ^b^paṭighanimittaṃ,^eb^ paṭighassa ca kāraṇabhūtaṃ ārammaṇaṃ paṭighanimittanti āha – ^b^‘‘paṭighassapi paṭighārammaṇassapi etaṃ adhivacana’’^eb^nti. ^b^Aṭṭhakathāya^eb^nti mahāaṭṭhakathāyaṃ.<br/><br/>[03]^b^13^eb^^b^.^eb^ Tatiye thinatā ^b^thinaṃ,^eb^ sappipiṇḍo viya avipphārikatāya cittassa ghanabhāvo baddhatāti attho. Medhatīti ^b^middhaṃ,^eb^ akammaññabhāvena hiṃsatīti attho. ‘‘Yā tasmiṃ samaye cittassa akalyatā’’tiādinā (dha. sa. 1162) thinassa, ‘‘yā tasmiṃ samaye kāyassa akalyatā’’tiādinā (dha. sa. 1163) ca middhassa abhidhamme niddiṭṭhattā vuttaṃ – ^b^‘‘cittassa akammaññatā thinaṃ, tiṇṇaṃ khandhānaṃ akammaññatā middha’’^eb^nti. Satipi aññamaññāvippayoge cittakāyalahutādīnaṃ viya cittacetasikānaṃ yathākkamaṃ taṃtaṃviseso siyā, yā tesaṃ akalyatādīnaṃ visesapaccayatā, ayametesaṃ sabhāvoti daṭṭhabbaṃ. ^b^Kapimiddhassā^eb^ti vuttamevatthaṃ vibhāveti ^b^‘‘pacalāyikabhāvassā’’^eb^ti. Akkhidalānaṃ pacalabhāvaṃ karotīti pacalāyiko, pacalāyikassa bhāvo ^b^pacalāyikabhāvo,^eb^ pacalāyikattanti vuttaṃ hoti. ^b^Ubhinna^eb^nti thinamiddhānaṃ. ‘‘Vitthāro veditabbo’’ti iminā sambandho veditabbo. ^b^Cittassa akalyatā^eb^ti cittassa gilānabhāvo. Gilāno hi akalyakoti vuccati. Vinayepi vuttaṃ – ‘‘nāhaṃ, bhante, akalyako’’ti (pārā. 151). Kālaṃ khamatīti hi kalyaṃ, arogatā, tassaṃ niyutto kalyako, na kalyako ^b^akalyako. Akammaññatā^eb^ti cittagelaññasaṅkhātova akammaññatākāro. ^b^Olīyanā^eb^ti olīyanākāro. Iriyāpathūpatthambhitañhi cittaṃ iriyāpathaṃ sandhāretuṃ asakkontaṃ rukkhe vagguli viya khīle laggitaphāṇitavārako viya ca olīyati lambati, tassa taṃ ākāraṃ sandhāya – ‘‘olīyanā’’ti vuttaṃ. Dutiyapadaṃ upasaggena vaḍḍhitaṃ. ^b^Kāyassā^eb^ti vedanādikkhandhattayasaṅkhātassa nāmakāyassa. ^b^Akalyatā akammaññatā^eb^ti heṭṭhā vuttanayameva. Megho viya ākāsaṃ onayhatīti ^b^onāho. Onayhatī^eb^ti ca chādeti avattharati vāti attho ^a^M1.0077^ea^. Sabbatobhāgena onāhoti ^b^pariyonāho^eb^. ^b^Arati^eb^ādīnaṃ attho ^b^vibhaṅge^eb^ (vibha. 856) vuttanayeneva veditabboti tattha vuttapāḷiyā dassetuṃ – ^b^‘‘vuttaṃ heta’’^eb^ntiādimāha.<br/><br/>[03]Tattha ^b^pantesū^eb^ti dūresu, vivittesu vā. ^b^Adhikusalesū^eb^ti samathavipassanādhammesu. ^b^Aratī^eb^ti ratippaṭikkhepo. ^b^Aratitā^eb^ti aramanākāro. ^b^Anabhiratī^eb^ti anabhiratabhāvo. ^b^Anabhiramanā^eb^ti anabhiramanākāro ^a^V1.0069^ea^. ^b^Ukkaṇṭhitā^eb^ti ukkaṇṭhanākāro. ^b^Paritassitā^eb^ti ukkaṇṭhanavaseneva paritassanā, ukkaṇṭhitasseva tattha tattha taṇhāyanāti vuttaṃ hoti. ^b^Paritassitā^eb^ti vā kampanā. ^b^Tandī^eb^ti jātiālasiyaṃ, pakatiālasiyanti attho. Tathā hi kusalakaraṇe kāyassa avipphārikatā līnatā jātiālasiyaṃ tandī nāma, na rogautujādīhi kāyagelaññaṃ. ^b^Tandiyanā^eb^ti tandiyanākāro. ^b^Tandimanatā^eb^ti tandiyā abhibhūtacittatā. Alasassa bhāvo ^b^ālasyaṃ,^eb^ ālasyāyanākāro ^b^ālasyāyanā^eb^. Ālasyāyitassa bhāvo ^b^ālasyāyitattaṃ^eb^. Iti sabbehipi imehi padehi kilesavasena kāyālasiyaṃ kathitaṃ. Thinamiddhakāraṇānañhi rāgādikilesānaṃ vasena nāmakāyassa ālasiyaṃ, tadeva rūpakāyassāpīti daṭṭhabbaṃ. ^b^Jambhanā^eb^ti phandanā. Punappunaṃ jambhanā ^b^vijambhanā. Ānamanā^eb^ti purato namanā. ^b^Vinamanā^eb^ti pacchato namanā. ^b^Sannamanā^eb^ti samantato namanā. ^b^Paṇamanā^eb^ti yathā tantato uṭṭhitapesakāro kismiñcideva gahetvā ujuṃ kāyaṃ ussāpeti, evaṃ kāyassa uddhaṃ ṭhapanā. ^b^Byādhiyaka^eb^nti uppannabyādhitā. Iti sabbehipi imehi padehi thinamiddhakāraṇānaṃ rāgādikilesānaṃ vasena kāyabaddhanameva kathitaṃ. ^b^Bhuttāvissā^eb^ti bhuttavato. ^b^Bhattamucchā^eb^ti bhattagelaññaṃ. Balavabhattena hi mucchāpatto viya hoti. ^b^Bhattakilamathoti^eb^ bhattena kilantabhāvo. ^b^Bhattapariḷāho^eb^ti bhattadaratho. Tasmiñhi samaye pariḷāhuppattiyā upahatindriyo hoti, kāyo jīratīti. ^b^Kāyaduṭṭhulla^eb^nti bhattaṃ nissāya kāyassa akammaññataṃ. ^b^Akalyatā^eb^tiādi heṭṭhā vuttanayameva. ^b^Līna^eb^nti avipphārikatāya paṭikuṭitaṃ. Itare dve ākārabhāvaniddesā. ^b^Thina^eb^nti sappipiṇḍo viya avipphārikatāya ghanabhāvena ṭhitaṃ. ^b^Thiyanā^eb^ti ākāraniddeso. Thiyibhāvo ^b^thiyitattaṃ^eb^^a^M1.0078^ea^, avipphāravaseneva baddhatāti attho. Imehi pana sabbehipi padehi thinamiddhakāraṇānaṃ rāgādikilesānaṃ vasena cittassa gilānākāro kathitoti veditabbo. ^b^Purimā cattāro dhammā^eb^ti arati, tandī, vijambhitā, bhattasammadoti ete cattāro dhammā. Yadā thinamiddhaṃ uppannaṃ hoti, tadā aratiādīnampi sambhavato ^b^‘‘upanissayakoṭiyā pana hotī’’^eb^ti vuttaṃ, upanissayakoṭiyā paccayo hotīti attho.<br/><br/>[03]^b^14^eb^^b^.^eb^ Catutthe uddatassa bhāvo ^b^uddhaccaṃ^eb^. Yassa dhammassa vasena uddhataṃ hoti cittaṃ, taṃsampayuttā vā dhammā, so dhammo ^b^uddaccaṃ^eb^. Kucchitaṃ kataṃ kukataṃ, duccaritaṃ sucaritañca. Akatampi hi kukatameva. Evañhi vattāro honti ‘‘yaṃ mayā na kataṃ, taṃ kukata’’nti. Evaṃ katākataṃ duccaritaṃ sucaritañca kukataṃ, taṃ ārabbha vippaṭisāravasena pavattaṃ pana cittaṃ idha kukatanti veditabbaṃ. Tassa bhāvo ^b^kukkuccaṃ. Cittassa uddhatākāro^eb^ti cittassa avūpasamākārova vutto. Avūpasamalakkhaṇañhi uddhaccaṃ. Yathāpavattassa katākatākāravisiṭṭhassa duccaritasucaritassa ^a^V1.0070^ea^ anusocanavasena virūpaṃ paṭisaraṇaṃ ^b^vippaṭisāro^eb^. Kukkuccassapi katākatānusocanavasena cittavikkhepabhāvato avūpasamākāro sambhavatīti āha – ^b^‘‘cetaso avūpasamoti uddhaccakukkuccassevataṃ nāma’’^eb^nti. Sveva ca cetaso avūpasamoti uddhaccakukkuccameva niddiṭṭhaṃ. Tañca attanova attanā sahajātaṃ na hotīti āha – ^b^‘‘ayaṃ pana upanissayakoṭiyā paccayo hotī’’^eb^ti. Upanissayapaccayatā ca purimuppannavasena veditabbā.<br/><br/>[03]^b^15^eb^^b^.^eb^ Pañcame vigatā cikicchā assāti ^b^vicikicchā^eb^. Sabhāvaṃ vicinanto tāya kicchatīti vā ^b^vicikicchā^eb^.<br/><br/>[03]^b^16^eb^^b^.^eb^ Chaṭṭhe ^b^hetuṃ vā paccayaṃ vā na labhatī^eb^ti ettha hetuggahaṇena janakaṃ kāraṇamāha, paccayaggahaṇena anupālanakaṃ kāraṇaṃ. ^b^Hetu^eb^nti vā upādānakāraṇaṃ. ^b^Paccaya^eb^nti sahakāraṇaṃ vuttaṃ. ^b^Ta^eb^nti kilesaṃ. ^b^Vivaṭṭetvā arahattaṃ gaṇhātī^eb^ti vivaṭṭābhimukhaṃ cittaṃ pesetvā vipassanaṃ vaḍḍhento arahattaphalaṃ gaṇhāti. Bhikkhāya caranti etthāti ^b^bhikkhācāro,^eb^ gocaragāmassetaṃ adhivacanaṃ, tasmiṃ bhikkhācāre. ^b^Vayaṃ āgammā^eb^ti dārabharaṇānurūpaṃ vayaṃ āgamma. ^b^Āyūhanto^eb^ti upacinanto. ^b^Aṅgārapakka^eb^nti vītaccikaṅgāresu pakkaṃ. ^b^Kiṃ nāmeta^eb^nti bhikkhū garahanto āha. ^b^Jīvamānapetakasatto^eb^ti ^a^M1.0079^ea^ jīvamāno hutvā ‘‘teneva attabhāvena petabhāvaṃ pattasatto bhavissatī’’ti parikappavasena vuttaṃ. ^b^Kuṭa^eb^nti pānīyaghaṭaṃ. ^b^Yāva dāruṇa^eb^nti ativiya dāruṇaṃ. ^b^Vipāko kīdiso bhavissatī^eb^ti tayā katakammassa āyatiṃ anubhavitabbavipāko kīdiso bhavissati.<br/><br/>[03]^b^Visaṅkharitvā^eb^ti chedanabhedanādīhi vināsetvā. ^b^Dīpakamigapakkhino^eb^ti attano nisinnabhāvassa dīpanato evaṃladdhanāmā migapakkhino, yena araññaṃ netvā nesādo tesaṃ saddena āgatāgate migapakkhino vadhitvā gaṇhāti. ^b^Thera^eb^nti cūḷapiṇḍapātikatissattheraṃ. ^b^Iddhiyā abhisaṅkharitvā^eb^ti adhiṭṭhānādivasena iddhiṃ abhisaṅkharitvā. Upayogatthe cetaṃ karaṇavacanaṃ. ^b^Aggipapaṭika^eb^nti accikaraṇaṃ, vipphuliṅganti attho. ^b^Passantassevā^eb^ti anādare sāmivacanaṃ. ^b^Tassa therassā^eb^ti tassa milakkhatissattherassa. ^b^Tassā^eb^ti tassā aggipapaṭikāya. ^b^Paṭibalassā^eb^ti uggahaṇasajjhāyādīsu paṭibalassa. Dukkhaṃ upanisā kāraṇametissāti ^b^dukkhūpanisā,^eb^ dukkhanibandhanā dukkhahetukā saddhāti vuttaṃ hoti. Vattamukhena kammaṭṭhānassa kathitattā ^b^‘‘vattasīse ṭhatvā’’^eb^ti vuttaṃ. ^b^Palālavaraṇaka^eb^nti palālapuñjaṃ.<br/><br/>[03]^b^Ārambhathā^eb^ti samathavipassanādīsu vīriyaṃ karotha. ^b^Nikkamathā^eb^ti kosajjato nikkhamatha, kāmānaṃ ^a^V1.0071^ea^ vā panūdanāya nikkhamatha, ubhayenapi vīriyameva vuttaṃ. Vīriyañhi ārambhanakavasena ārambho, kosajjato nikkhamanavasena ‘‘nikkamo’’ti vuccati. ^b^Yuñjatha buddhasāsane^eb^ti buddhassa bhagavato pariyattipaṭipattipaṭivedhasaṅkhāte tividhasāsane yuñjatha yogaṃ karotha. Evamanuyuñjantā ^b^maccuno senaṃ dhunātha^eb^ viddhaṃsetha. Tattha ^b^maccuno sena^eb^nti –<br/><br/>[21]‘‘Kāmā te paṭhamā senā, dutiyā arati vuccati;<br/><br/>[22]Tatiyā khuppipāsā te, catutthī taṇhā pavuccati.<br/><br/>[21]‘‘Pañcamaṃ thinamiddhaṃ te, chaṭṭhā bhīrū pavuccati;<br/><br/>[22]Sattamī vicikicchā te, makkho thambho te aṭṭhamo.<br/><br/>[21]‘‘Lābho ^a^M1.0080^ea^ siloko sakkāro,<br/><br/>[27]Micchāladdho ca yo yaso;<br/><br/>[26]Yo cattānaṃ samukkaṃse,<br/><br/>[22]Pare ca avajānāti.<br/><br/>[21]‘‘Esā namuci te senā, kaṇhassābhippahārinī;<br/><br/>[22]Na naṃ asūro jināti, jetvā ca labhate sukha’’nti. (su. ni. 438-441) –<br/><br/>[07]Evamāgataṃ kāmādibhedaṃ maccuno senaṃ. Ettha ca yasmā āditova agāriyabhūte satte vatthukāmesu kilesakāmā mosayanti, te abhibhuyya anagāriyabhāvaṃ upagatānaṃ pantesu senāsanesu aññataraññataresu vā adhikusalesu dhammesu arati uppajjati. Vuttañhetaṃ – ‘‘pabbajitena kho, āvuso, abhirati dukkarā’’ti (saṃ. ni. 4.331). Tato te parappaṭibaddhajīvikattā khuppipāsā bādhati, tāya bādhitānaṃ pariyesanataṇhā cittaṃ kilamayati. Atha nesaṃ kilantacittānaṃ thinamiddhaṃ okkamati, tato visesamanadhigacchantānaṃ durabhisambhavesu araññavanapatthesu pantesu senāsanesu viharataṃ utrāsasaññitā bhīru jāyati. Tesaṃ ussaṅkitaparisaṅkitānaṃ dīgharattaṃ vivekarasamanassādayamānānaṃ viharataṃ ‘‘na siyā nu kho esa maggo’’ti paṭipattiyaṃ vicikicchā uppajjati. Taṃ vinodetvā viharataṃ appamattakena visesādhigamena mānamakkhathambhā jāyanti. Tepi vinodetvā viharataṃ tato adhikataraṃ visesādhigamanaṃ ^a^V1.0072^ea^ nissāya lābhasakkārasilokā uppajjanti. Lābhādīhi mucchitvā dhammappatirūpakāni pakāsento micchāyasaṃ adhigantvā tattha ṭhitā jātiādīhi attānaṃ ukkaṃsenti, paraṃ vambhenti, tasmā kāmādīnaṃ paṭhamasenādibhāvo veditabbo. ^b^Naḷāgāra^eb^nti naḷehi vinaddhatiṇacchannagehaṃ.<br/><br/>[03]^b^Vihassatī^eb^ti uggahaṇasajjhāyanamanasikārādīhi viharissati. ^b^Jātisaṃsāra^eb^nti punappunaṃ jātisaṅkhātasaṃsāravaṭṭaṃ. ^b^Dukkhassantaṃ karissatī^eb^ti dukkhassa antasaṅkhātaṃ nibbānaṃ sacchikarissati. ^b^Palālapuñjāha^eb^nti palālapuñjaṃ ahanti padacchedo. ^b^Tatiyaṃ ṭhāna^eb^nti anāgāmiphalaṃ sandhāya vadati.<br/><br/>[03]^b^Tivassabhikkhukāle^eb^ti upasampadato tīṇi vassāni assāti tivasso, tivasso ca so bhikkhu cāti tivassabhikkhu, tassa, tena vā ^a^M1.0081^ea^ upalakkhito kālo tivassabhikkhukālo, tasmiṃ. Yadā so tivasso bhikkhu nāma hoti, tadāti vuttaṃ hoti. ^b^Kammaṃ karotī^eb^ti bhāvanākammaṃ karoti. ^b^Ganthakamma^eb^nti ganthavisayaṃ uggahaṇādikammaṃ. ^b^Piṇḍāpacitiṃ katvā^eb^ti antovasse temāsaṃ dinnapiṇḍassa kilesakkhayakaraṇena apacitiṃ pūjaṃ katvā. Piṇḍāpacitiṃ karonto hi bhikkhu yehi attano yo piṇḍapāto dinno, tesaṃ tassa mahapphalabhāvaṃ icchanto attano santānameva kilesakkhayakaraṇena visodhetvā arahattaṃ gaṇhāti.<br/><br/>[03]^b^Mahābhūtī^eb^ti ettha pūjāvacano mahantasaddo, bhūtīti ca nāmekadesena tissabhūtittheraṃ ālapati. Bhavati hi nāmekadesenapi vohāro yathā ‘‘devadatto datto’’ti. ^b^Mahābhūtī^eb^ti vā piyasamudāhāro, so mahati bhūti vibhūti puññañāṇādisampadā assāti mahābhūti. ^b^Channaṃ sepaṇṇigacchamūla^eb^nti sākhāpalāsādīhi channaṃ ghanacchāyaṃ sepaṇṇigacchamūlaṃ. ^b^Asubhakammaṭṭhānaṃ pādakaṃ katvā^eb^ti kesādiasubhakoṭṭhāsabhāvanāya paṭiladdhaṃ upacārasamādhiṃ appanāsamādhiṃ vā pādakaṃ katvā. Asubhavisayaṃ upacārajjhānādikammamevettha upari pavattetabbabhāvanākammassa kāraṇabhāvato ṭhānanti kammaṭṭhānaṃ.<br/><br/>[03]Sahassadvisahassasaṅkhāmattattā ^b^‘‘mahāgaṇe’’^eb^ti vuttaṃ. ^b^Attano vasanaṭṭhānato therassa santikaṃ gantvā^eb^ti attano vasanaṭṭhānato ākāsena gantvā vihārasamīpe otaritvā divāṭṭhāne nisinnattherassa santikaṃ gantvā. ^b^Kiṃ āgatosī^eb^ti kiṃkāraṇā āgatosi. ^b^Sabbesu rattidivasabhāgesu okāsaṃ alabhanto^eb^ti so kira thero ‘‘tuyhaṃ okāso na bhavissati, āvuso’’ti ^a^V1.0073^ea^ vuttepi ‘‘vitakkamāḷake ṭhitakāle pucchissāmi, bhante’’ti vatvā ‘‘tasmiṃ ṭhāne aññe pucchissantī’’ti vutte ‘‘bhikkhācāramagge, bhante’’ti vatvā ‘‘tatrāpi aññe pucchantī’’ti vutte dupaṭṭanivāsanaṭṭhāne, saṅghāṭipārupanaṭṭhāne, pattanīharaṇaṭṭhāne, gāme caritvā āsanasālāya yāgupītakāle, bhanteti. Tatthāpi therā attano kaṅkhaṃ vinodenti, āvusoti. Antogāmato nikkhamanakāle pucchissāmi, bhanteti. Tatrāpi aññe pucchanti, āvusoti. Antarāmagge, bhanteti. Bhojanasālāya bhattakiccapariyosāne, bhante. Divāṭṭhāne pādadhovanakāle, bhanteti. Tato paṭṭhāya ^a^M1.0082^ea^ yāva aruṇā apare pucchanti, āvusoti. Dantakaṭṭhaṃ gahetvā mukhadhovanatthaṃ gamanakāle, bhanteti. Tadāpi aññe pucchantīti. Mukhaṃ dhovitvā āgamanakāle, bhanteti. Tatrāpi aññe pucchissantīti. Senāsanaṃ pavisitvā nisinnakāle, bhanteti. Tatrāpi aññe pucchanti, āvusoti. Evaṃ sabbesu rattidivasabhāgesu yācamāno okāsaṃ na labhi, taṃ sandhāyetaṃ vuttaṃ – ‘‘evaṃ okāse asati maraṇassa kathaṃ okāsaṃ labhissathā’’ti. Bhante, nanu mukhaṃ dhovitvā senāsanaṃ pavisitvā tayo cattāro pallaṅke uṇhāpetvā yonisomanasikārakammaṃ karontānaṃ okāsalābhena bhavitabbaṃ siyāti adhippāyena vadati. ^b^Maṇivaṇṇe^eb^ti indanīlamaṇivaṇṇe.<br/><br/>[03]^b^Ghaṭentassevā^eb^ti vāyāmantasseva. ^b^Visuddhipavāraṇa^eb^nti ‘‘parisuddho aha’’nti evaṃ pavattaṃ visuddhipavāraṇaṃ. Arahantānameva hesā pavāraṇā. ^b^Kāḷakaṃ vā^eb^ti mahantaṃ kāḷakaṃ sandhāya vadati, ^b^tilako vā^eb^ti khuddakaṃ sandhāya. Ubhayenapi sīlassa parisuddhabhāvameva vibhāveti.<br/><br/>[03]^b^Padhānakammikā^eb^ti padhānakamme niyuttā. ^b^Laddhamagga^eb^nti laddhūpāyaṃ, paṭhamameva laddhūpadesanti vuttaṃ hoti. ^b^Apattānī^eb^ti chaḍḍitāni. ^b^Alābūneva sārade^eb^ti saradakāle vātātapahatāni tattha tattha vippakiṇṇālābūni viya. ^b^Kāpotakānī^eb^ti kapotakavaṇṇāni. ^b^Tāni disvāna kā ratī^eb^ti tāni evarūpāni aṭṭhīni disvā tumhākaṃ kā nāma rati, nanu appamattakāpi rati kātuṃ na vaṭṭatiyevāti attho. ^b^Dutiyakathaṃ akathitapubbo^eb^ti attano vuḍḍhatarena saddhiṃ vuttavacanassa paccanīkaṃ dutiyakathaṃ akathitapubbo.<br/><br/>[03]Tadaṅgena, tadaṅgassa pahānaṃ ^b^tadaṅgappahānaṃ^eb^. Yañhi rattibhāge samujjalitena dīpena andhakārassa viya tena tena vipassanāya avayavabhūtena ñāṇaṅgena paṭipakkhavaseneva tassa tassa pahātabbadhammassa pahānamidaṃ tadaṅgappahānaṃ nāma. Yathā kāmacchandādayo na cittaṃ pariyuṭṭhāya tiṭṭhanti, evaṃ pariyuṭṭhānassa nisedhanaṃ appavattikaraṇaṃ vikkhambhanaṃ ^b^vikkhambhanappahānaṃ^eb^. Yañhi ^a^V1.0074^ea^ sasevāle udake pakkhittena ghaṭena sevālassa viya tena tena lokiyasamādhinā nīvaraṇādīnaṃ paccanīkadhammānaṃ vikkhambhanamidaṃ vikkhambhanappahānaṃ nāma. Sammā upacchijjanti etena kilesāti samucchedo, pahīyanti etena kilesāti pahānaṃ, samucchedasaṅkhātaṃ ^a^M1.0083^ea^ pahānaṃ niravasesappahānanti ^b^samucchedappahānaṃ^eb^. Yañhi asanivicakkābhihatassa rukkhassa viya ariyamaggañāṇena saṃyojanādīnaṃ dhammānaṃ yathā na puna vattanti, evaṃ pahānamidaṃ samucchedappahānaṃ nāma. Paṭippassambhati vūpasammati kilesadaratho etāyāti paṭippassaddhi, phalaṃ, sāyeva pahānanti ^b^paṭippassaddhippahānaṃ^eb^. Sabbe kilesā sabbasaṅkhatā vā nissaranti apagacchanti etenāti nissaraṇaṃ, nibbānaṃ, tadeva pahānanti ^b^nissaraṇappahānaṃ. Paṭippassambhayamāna^eb^nti paṭippassambhaṃ kilesavūpasamaṃ kurumānaṃ. ^b^Lokiyalokuttarehī^eb^ti tadaṅgavikkhambhanappahānānaṃ lokiyattā, itaresaṃ lokuttarattā vuttaṃ.<br/><br/>[03]Nimīyati phalaṃ etena uppajjanaṭṭhāne pakkhipamānaṃ viya hotīti nimittaṃ, kāraṇassetaṃ adhivacanaṃ. Asubhassa nimittaṃ, asubhameva vā nimittanti ^b^asubhanimittaṃ^eb^. Asubhanissitampi hi jhānaṃ nissite nissayavohārena asubhanti voharīyati yathā ‘‘mañcā ukkuṭṭhiṃ karontī’’ti. Tenevāha – ^b^‘‘dasasu asubhesu uppannaṃ sārammaṇaṃ paṭhamajjhāna’’^eb^nti. ^b^Anicce aniccantiādinā nayena vuttassā^eb^ti iminā catubbidhaṃ yonisomanasikāraṃ dasseti. Heṭṭhā cettha idha ca catubbidhassa ayonisomanasikārassa yonisomanasikārassa ca gahaṇaṃ niravasesadassanatthaṃ katanti daṭṭhabbaṃ. Tesu pana asubhe ‘‘asubha’’nti manasikāro idhādhippeto, tadanukūlattā vā itaresampi gahaṇaṃ daṭṭhabbaṃ.<br/><br/>[03]Ekādasasu asubhesu paṭikūlākārassa uggaṇhanaṃ, yathā vā tattha uggahanimittaṃ uppajjati, tathā paṭipatti ^b^asubhanimittassa uggaho^eb^. Upacārappanāvahāya asubhabhāvanāya anuyuñjanaṃ ^b^asubhabhāvanānuyogo^eb^. Bhojane mattaññuno thinamiddhābhibhavābhāvā otāraṃ alabhamāno kāmacchando pahīyatīti vadanti. Bhojananissitaṃ pana āhāre paṭikūlasaññaṃ, tabbipariṇāmassa tadādhārassa tassa ca udariyabhūtassa asubhatādassanaṃ, kāyassa ca āhāraṭṭhitikatādassanaṃ yo uppādeti, so visesato bhojane pamāṇaññū nāma, tassa ca kāmacchando pahīyateva. ^b^Dasavidhañhi asubhanimitta^eb^nti pākaṭavasena vuttaṃ. Kāyagatāsatiṃ pana gahetvā ekādasavidhampi asubhanimittaṃ veditabbaṃ.<br/><br/>[03]^b^Abhutvā udakaṃ pive^eb^ti pānīyassa okāsadānatthaṃ cattāro pañca ālope abhutvā pānīyaṃ ^a^V1.0075^ea^ piveyyāti attho. Tena vuttaṃ – ^b^‘‘catunnaṃ^eb^^a^M1.0084^ea^^b^pañcannaṃ ālopānaṃ okāse satī’’^eb^ti. Abhidhammaṭīkākārena panettha ‘‘cattāro pañca ālope, bhutvāna udakaṃ pive’’ti pāṭhaṃ parikappetvā aññathā attho vaṇṇito, so aṭṭhakathāya na sameti. ^b^Asubhakammikatissatthero^eb^ dantaṭṭhidassāvī.<br/><br/>[03]^b^17^eb^^b^.^eb^ Sattame mijjati hitapharaṇavasena siniyhatīti mitto, hitesī puggalo, tasmiṃ mitte bhavā, mittassa vā esāti ^b^mettā,^eb^ hitesitā. Tattha ‘‘mettā’’ti vutte appanāpi upacāropi vaṭṭati sādhāraṇavacanabhāvatoti āha – ^b^‘‘mettāti ettāvatā pubbabhāgopi vaṭṭatī’’^eb^ti. ^b^Api^eb^-saddo appanaṃ sampiṇḍeti. Appanaṃ appattāya mettāya suṭṭhu muccanassa abhāvato cetovimuttīti ^b^‘‘appanāva adhippetā’’^eb^ti vuttaṃ.<br/><br/>[03]Sattesu mettāyanassa hitūpasaṃhārassa uppādanaṃ pavattanaṃ ^b^mettānimittassa uggaho^eb^. Paṭhamuppanno mettāmanasikāro parato uppajjanakassa kāraṇabhāvato mettāmanasikārova mettānimittaṃ. Kammaṃyeva sakaṃ etesanti kammassakā, sattā, tabbhāvo ^b^kammassakatā,^eb^ kammadāyādatā. Dosamettāsu yāthāvato ādīnavānisaṃsānaṃ paṭisaṅkhānavīmaṃsā idha ^b^paṭisaṅkhānaṃ^eb^. Mettāvihārīkalyāṇamittavantatā idha ^b^kalyāṇamittatā. Odissakānodissakadisāpharaṇāna^eb^nti attātipiyamajjhattaverivasena odissakatā, sīmāsambhede kate anodissakatā, ekādidisāpharaṇavasena disāpharaṇatā mettāya uggahaṇe veditabbā. Vihāraracchagāmādivasena vā odissakadisāpharaṇaṃ. Vihārādiuddesarahitaṃ puratthimādidisāvasena anodissakadisāpharaṇaṃ. Evaṃ vā dvidhā uggahaṇaṃ sandhāya – ‘‘odissakānodissakadisāpharaṇa’’nti vuttaṃ. Uggaho ca yāva upacārā daṭṭhabbo. Uggahitāya āsevanā bhāvanā. Tattha sabbe sattā, pāṇā, bhūtā, puggalā, attabhāvapariyāpannāti etesaṃ vasena pañcavidhā. Ekekasmiṃ averā hontu, abyāpajjhā, anīghā, sukhī attānaṃ pariharantūti catudhā pavattito vīsatividhā ^b^anodhisopharaṇā^eb^ mettā. Sabbā itthiyo, purisā, ariyā, anariyā, devā, manussā, vinipātikāti sattādhikaraṇavasena pavattā sattavidhā aṭṭhavīsatividhā vā, dasahi disāhi disādhikaraṇavasena pavattā dasavidhā ca, ekekāya ^a^M1.0085^ea^ vā disāya sattādītthādiaverādibhedena asītādhikacatusatappabhedā ca ^b^odhisopharaṇā^eb^ veditabbā. ^b^Mettaṃ bhāventassā^eb^ti mettājhānaṃ bhāventassa. ^b^Tvaṃ etassa kuddho^eb^tiādi paccavekkhaṇāvidhidassanaṃ. ^b^Appaṭicchitapaheṇakaṃ viyā^eb^ti asampaṭicchitapaṇṇākāraṃ viya. ^b^Paṭisaṅkhāne^eb^ti vīmaṃsāyaṃ. Vattaniaṭaviyaṃ ^b^attaguttattherasadise^eb^.<br/><br/>[03]^b^18^eb^^b^.^eb^ Aṭṭhame ^a^V1.0076^ea^ kusaladhammasampaṭipattiyā paṭṭhapanasabhāvatāya tappaṭipakkhānaṃ visosanasabhāvatāya ca ārambhadhātuādito pavattavīriyanti āha – ^b^‘‘paṭhamārambhavīriya’’^eb^nti. Yasmā paṭhamārambhamattassa kosajjavidhamanaṃ thāmagamanañca natthi, tasmā vuttaṃ – ^b^‘‘kosajjato nikkhantattā tato balavatara’’^eb^nti. Yasmā pana aparāparuppattiyā laddhāsevanaṃ uparūpari visesaṃ āvahantaṃ ativiya thāmagatameva hoti, tasmā vuttaṃ – ^b^‘‘paraṃ paraṃ ṭhānaṃ akkamanato tatopi balavatara’’^eb^nti. ^b^Panūdanāyā^eb^ti nīharaṇāya. Yathā mahato palighassa ugghāṭakajanassa mahanto ussāho icchitabbo, evamidhāpīti ^b^‘‘nikkamo cetaso palighugghāṭanāyā’’^eb^ti vuttaṃ. Mahāparakkamo eva parena kataṃ bandhanaṃ chindeyya, evamidhāpīti vuttaṃ – ^b^‘‘parakkamo cetaso bandhanacchedanāyā’’^eb^ti.<br/><br/>[03]Āraddhaṃ saṃsādhitaṃ paripūritaṃ vīriyaṃ etassāti ^b^āraddhavīriyo,^eb^ nipphannavīriyo, āraddhaṃ paṭṭhapitaṃ vīriyaṃ etassāti ^b^āraddhavīriyo.^eb^ Vīriyārambhappasutoti āha – ^b^‘‘āraddhavīriyassāti paripuṇṇavīriyassaceva paggahitavīriyassa cā’’^eb^ti. ^b^Catudosāpagata^eb^nti atilīnatādīhi catūhi dosehi apagataṃ. Catudosāpagatattameva vibhāveti ^b^‘‘na ca atilīna’’^eb^ntiādinā. Atilīnañhi bhāvanācittaṃ kosajjapakkhikaṃ siyā, atipaggahitañca uddhaccapakkhikaṃ. Bhāvanāvīthiṃ anajjhogāhetvā saṅkocāpatti ^b^atilīnatā^eb^. Ajjhogāhetvā antosaṅkoco ^b^ajjhattaṃ saṃkhittatā. Atipaggahitatā^eb^ accāraddhavīriyatā. ^b^Bahiddhā vikkhittatā^eb^ bahivisaṭavitakkānudhāvanā. Tadetaṃ vīriyaṃ caṅkamādikāyikappayogāvahaṃ ^b^kāyikaṃ,^eb^ tadaññaṃ ^b^cetasikaṃ. Rattidivassa pañca koṭṭhāse^eb^ti pubbaṇhasāyanhapaṭhamamajjhimapacchimayāmasaṅkhāte pañca koṭṭhāse. ^b^Tadubhayampī^eb^ti kāyikaṃ cetasikañca vīriyaṃ. ^b^Milakkhatissattherassa mahāsīvattherassa^eb^ ca vatthu heṭṭhā dassitameva.<br/><br/>[03]^b^Pītimallakattherassa^eb^^a^M1.0086^ea^ vatthu pana evaṃ veditabbaṃ. So kira gihikāle mallayuddhāya āhiṇḍanto tīsu rajjesu paṭākaṃ gahetvā tambapaṇṇidīpaṃ āgamma rājānaṃ disvā raññā katānuggaho ekadivasaṃ kilañcakāsanasālādvārena gacchanto ‘‘rūpaṃ, bhikkhave, na tumhākaṃ, taṃ pajahatha, taṃ vo pahīnaṃ dīgharattaṃ hitāya sukhāya bhavissatī’’ti (saṃ. ni. 3.33-34; 4.102; ma. ni. 1.247) natumhākavaggaṃ sutvā cintesi – ‘‘neva kira rūpaṃ attano, na vedanā’’ti. So taṃyeva aṅkusaṃ katvā nikkhamitvā mahāvihāraṃ gantvā pabbajjaṃ yācitvā pabbajito upasampanno dvemātikā paguṇaṃ katvā tiṃsa bhikkhū gahetvā avaravāliyāṅgaṇaṃ gantvā samaṇadhammaṃ akāsi. Pādesu avahantesu jaṇṇukehi caṅkamati. Tamenaṃ ^a^V1.0077^ea^ rattiṃ eko migaluddako ‘‘migo’’ti maññamāno pahari, satti vinivijjhitvā gatā. So taṃ sattiṃ harāpetvā pahāramukhāni tiṇavaṭṭiyā pūrāpetvā pāsāṇapiṭṭhiyaṃ attānaṃ nisīdāpetvā okāsaṃ kāretvā vipassanaṃ vaḍḍhetvā saha paṭisambhidāhi arahattaṃ patvā ukkāsitasaddena āgatānaṃ bhikkhūnaṃ byākaritvā imaṃ udānaṃ udānesi –<br/><br/>[21]‘‘Bhāsitaṃ buddhaseṭṭhassa, sabbalokaggavādino;<br/><br/>[22]Na tumhākaṃ idaṃ rūpaṃ, taṃ jaheyyātha bhikkhavo. (dī. ni. aṭṭha. 2.373; ma. ni. aṭṭha. 1.106);<br/><br/>[21]‘‘Aniccā vata saṅkhārā, uppādavayadhammino;<br/><br/>[22]Uppajjitvā nirujjhanti, tesaṃ vūpasamo sukho’’ti. (dī. ni. aṭṭha. 2.373; ma. ni. aṭṭha. 1.106; theragā. 1168);<br/><br/>[03]^b^Kuṭumbiyaputtatissattherassapi^eb^ vatthu evaṃ veditabbaṃ. Sāvatthiyaṃ kira tisso nāma kuṭumbiyaputto cattālīsa hiraññakoṭiyo pahāya pabbajitvā agāmake araññe viharati, tassa kaniṭṭhabhātubhariyā ‘‘gacchatha, naṃ jīvitā voropethā’’ti pañcasate core pesesi, te gantvā theraṃ parivāretvā nisīdiṃsu. Thero āha – ‘‘kasmā āgatattha upāsakā’’ti? Taṃ jīvitā voropessāmāti. Pāṭibhogaṃ me upāsakā gahetvā ajjekarattiṃ jīvitaṃ dethāti. Ko te, samaṇa, imasmiṃ ṭhāne pāṭibhogo bhavissatīti? Thero mahantaṃ pāsāṇaṃ gahetvā ūruṭṭhīni bhinditvā ‘‘vaṭṭati upāsakā pāṭibhogo’’ti āha. Te apakkamitvā caṅkamanasīse aggiṃ katvā nipajjiṃsu. Therassa vedanaṃ vikkhambhetvā ^a^M1.0087^ea^ sīlaṃ paccavekkhato parisuddhasīlaṃ nissāya pītipāmojjaṃ uppajji. Tato anukkamena vipassanaṃ vaḍḍhento tiyāmarattiṃ samaṇadhammaṃ katvā aruṇuggamane arahattaṃ patto imaṃ udānaṃ udānesi –<br/><br/>[21]‘‘Ubho pādāni bhinditvā, saññapessāmi vo ahaṃ;<br/><br/>[22]Aṭṭiyāmi harāyāmi, sarāgamaraṇaṃ ahaṃ.<br/><br/>[21]‘‘Evāhaṃ cintayitvāna, yathābhūtaṃ vipassisaṃ;<br/><br/>[22]Sampatte aruṇuggamhi, arahattaṃ apāpuṇi’’nti. (visuddhi. 1.20; dī. ni. aṭṭha. 2.373; ma. ni. aṭṭha. 1.106);<br/><br/>[03]^b^Atibhojane^eb^^a^V1.0078^ea^^b^nimittaggāho^eb^ti atibhojane thinamiddhassa nimittaggāho, ‘‘ettake bhutte taṃ bhojanaṃ thinamiddhassa kāraṇaṃ hoti, ettake na hotī’’ti thinamiddhassa kāraṇākāraṇaggāho hotīti attho. Byatirekavasena cetaṃ vuttaṃ, tasmā ettake bhutte taṃ bhojanaṃ thinamiddhassa kāraṇaṃ na hotīti bhojane mattaññutāva atthato dassitāti daṭṭhabbaṃ. Tenāha – ^b^‘‘catupañca…pe… taṃ na hotī’’^eb^ti. ^b^Divā sūriyāloka^eb^nti divā gahitanimittaṃ sūriyālokaṃ rattiyaṃ manasikarontassapīti evamettha attho veditabbo. Dhutaṅgānaṃ vīriyanissitattā vuttaṃ – ^b^‘‘dhutaṅganissitasappāyakathāyapī’’^eb^ti.<br/><br/>[03]^b^19^eb^^b^.^eb^ Navame ^b^jhānena vā vipassanāya vā vūpasamitacittassā^eb^ti jhānena vā vipassanāya vā avūpasamakarakilesavigamanena vūpasamitacittassa. Kukkuccampi katākatānusocanavasena pavattamānaṃ cetaso avūpasamāvahatāya uddhaccena samānalakkhaṇanti ubhayassa pahānakāraṇaṃ abhinnaṃ katvā vuttaṃ. Bahussutassa ganthato atthato ca suttādīni vicārentassa tabbahulavihārino atthavedādippaṭilābhasambhavato vikkhepo na hoti. Yathā vidhippaṭipattiyā yathānurūpapattikārappavattiyā ca vikkhepo ca katākatānusocanañca na hotīti ^b^‘‘bāhusaccenapi uddhaccakukkuccaṃ pahīyatī’’^eb^ti āha. Yadaggena bāhusaccena uddhaccakukkuccaṃ pahīyati, tadaggena paripucchakatāvinayappakataññutāhipi taṃ pahīyatīti daṭṭhabbaṃ. Vuddhasevitā ca vuddhasīlitaṃ āvahatīti cetaso vūpasamakarattā ‘‘uddhaccakukkuccappahānakārī’’ti vuttaṃ, vuddhataṃ pana anapekkhitvā kukkuccavinodakā vinayadharā kalyāṇamittāti vuttāti daṭṭhabbaṃ. Vikkhepo ca pabbajitānaṃ yebhuyyena ^a^M1.0088^ea^ kukkuccahetuko hotīti ^b^‘‘kappiyākappiyaparipucchābahulassā’’^eb^tiādinā vinayanayeneva paripucchakatādayo niddiṭṭhā.<br/><br/>[03]^b^20^eb^^b^.^eb^ Dasame bahussutānaṃ dhammasabhāvāvabodhasambhavato vicikicchā anavakāsā evāti āha – ^b^‘‘bāhusaccenapi…pe… vicikicchā pahīyatī’’^eb^ti. Kāmaṃ bāhusaccaparipucchakatāhi sabbāpi aṭṭhavatthukā vicikicchā pahīyati, tathāpi ratanattayavicikicchāmūlikā sesavicikicchāti āha – ^b^‘‘tīṇi ratanāni ārabbha paripucchābahulassapī’’^eb^ti. Ratanattayaguṇāvabodhehi ‘‘satthari kaṅkhatī’’tiādivicikicchāya asambhavoti. Vinaye pakataññutā ‘‘sikkhāya kaṅkhatī’’ti (dha. sa. 1008; vibha. 915) vuttāya vicikicchāya pahānaṃ karotīti āha – ^b^‘‘vinaye ciṇṇavasībhāvassapī’’^eb^ti. ^b^Okappaniyasaddhāsaṅkhātādhimokkhabahulassā^eb^ti saddheyyavatthuno anuppavisanasaddhāsaṅkhātādhimokkhena adhimuccanabahulassa. Adhimuccanañca adhimokkhuppādanamevāti daṭṭhabbaṃ. Saddhāya vā taṃninnapoṇatā adhimutti adhimokkho ^a^V1.0079^ea^. Nīvaraṇānaṃ paccayassa ceva paccayaghātassa ca vibhāvitattā vuttaṃ – ^b^‘‘vaṭṭavivaṭṭaṃ kathita’’^eb^nti.<br/><br/>[06]Nīvaraṇappahānavaggavaṇṇanā niṭṭhitā.


volume: 54
item: 5
title: akammaniyavaggavaṇṇanā^^^^
content:
  [03]^b^21^eb^^b^.^eb^ Tatiyassa ^a^V1.0080^ea^ paṭhame ^b^abhāvita^eb^nti samathavipassanābhāvanāvasena na bhāvitaṃ tathā abhāvitattā. Tañhi ‘‘avaḍḍhita’’nti vuccati paṭipakkhābhibhavena paribrūhanābhāvato. Tenāha bhagavā – ^b^‘‘akammaniyaṃ hotī’’^eb^ti.<br/><br/>[03]^b^22^eb^^b^.^eb^ Dutiye vuttavipariyāyena attho veditabbo. ^b^Paṭhame^eb^ti tatiyavaggassa paṭhamasutte. ^b^Vaṭṭavasenā^eb^ti vipākavaṭṭavasena. ^b^Tebhūmakavaṭṭa^eb^nti tebhūmakavipākavaṭṭaṃ. ^b^Vaṭṭapaṭilābhāya kamma^eb^nti vipākavaṭṭassa paṭilābhāya upanissayabhūtaṃ kammaṃ, tassa sahāyabhūtaṃ kilesavaṭṭampi kammaggahaṇeneva saṅgahitanti daṭṭhabbaṃ. ^b^Vivaṭṭapaṭilābhāya kamma^eb^nti vivaṭṭādhigamassa upanissayabhūtaṃ kammaṃ. Yaṃ pana carimabhavanibbattakaṃ kammaṃ, taṃ vivaṭṭappaṭilābhāya kammaṃ hoti, na hotīti? Na hoti vaṭṭapādakabhāvato. Carimabhavapaṭisandhi ^a^M1.0089^ea^ viya pana vivaṭṭūpanissayoti sakkā viññātuṃ. Na hi kadāci tihetukapaṭisandhiyā vinā visesādhigamo sambhavati. ^b^Imesu suttesū^eb^ti imesu pana paṭhamadutiyasuttesu yathākkamaṃ vaṭṭavivaṭṭameva kathitaṃ.<br/><br/>[03]^b^23^eb^^b^.^eb^ Tatiye ^b^abhāvita^eb^nti ettha bhāvanā nāma samādhibhāvanā. Sā yattha āsaṅkitabbā, taṃ kāmāvacarapaṭhamamahākusalacittādiabhāvitanti adhippetanti āha – ^b^‘‘devamanussasampattiyo’’^eb^tiādi.<br/><br/>[03]^b^24^eb^^b^.^eb^ Catutthe yasmā ^b^citta^eb^nti vivaṭṭavaseneva uppannacittaṃ adhippetaṃ, tasmā jātijarābyādhimaraṇasokādidukkhassa anibbattanato mahato atthāya saṃvattatīti yojanā veditabbā.<br/><br/>[03]^b^25-26^eb^^b^.^eb^ Pañcamachaṭṭhesu ^b^uppanna^eb^nti avigatuppādādikhaṇattayampi abhāvitaṃ bhāvanārahitaṃ apātubhūtameva paṇḍitasammatassa uppannakiccassa asādhanato yathā ‘‘aputto’’ti. So hi samattho hutvā pitu puttakiccaṃ asādhento aputtoti loke vuccati, evaṃ sampadamidaṃ. Tenāha – ^b^‘‘kasmā’’^eb^tiādi. ^b^Tesu dhammesū^eb^ti lokuttarapādakajjhānādīsu. Thero pana matthakappattameva bhāvitaṃ cittaṃ dassento ^b^‘‘maggacittamevā’’^eb^ti āha.<br/><br/>[03]^b^27-28^eb^^b^.^eb^ Sattamaṭṭhamesu ^a^V1.0081^ea^^b^punappunaṃ akata^eb^nti bhāvanābahulīkāravasena punappunaṃ na kataṃ. ^b^Imānipi dve^eb^ti imesu dvīsu suttesu āgatāni imānipi dve cittāni.<br/><br/>[03]^b^29-30^eb^^b^.^eb^ Navame ^b^adhivahatī^eb^ti āneti. ^b^Dukkhenā^eb^ti kicchena. ^b^Duppesanato^eb^ti dukkhena pesetabbato. Matthakappattaṃ vipassanāsukhaṃ pākatikajjhānasukhato santatarapaṇītataramevāti āha – ^b^‘‘jhānasukhato vipassanāsukha’’^eb^nti. Tenāha bhagavā –<br/><br/>[21]‘‘Suññāgāraṃ paviṭṭhassa, santacittassa bhikkhuno;<br/><br/>[22]Amānusī rati hoti, sammā dhammaṃ vipassato.<br/><br/>[21]‘‘Yato ^a^M1.0090^ea^ yato sammasati, khandhānaṃ udayabbayaṃ;<br/><br/>[22]Labhatī pītipāmojjaṃ, amataṃ taṃ vijānata’’nti. (dha. pa. 374);<br/><br/>[03]Tañhi cittaṃ vissaṭṭhaindavajirasadisaṃ amoghabhāvato.<br/><br/>[06]Akammaniyavaggavaṇṇanā niṭṭhitā.


volume: 54
item: 6
title: adantavaggavaṇṇanā^^^^
content:
  [03]^b^31-36^eb^^b^.^eb^ Catutthassa ^a^V1.0082^ea^ paṭhame ^b^adanta^eb^nti cittabhāvanāya vinā ^b^na^eb^ dantaṃ. Tenāha – ^b^‘‘satisaṃvararahita’’^eb^nti. Catutthe tatiye vuttavipariyāyena attho veditabbo. Pañcamachaṭṭhesu ^b^purimasadisoyevā^eb^ti tatiyacatutthasadiso eva.<br/><br/>[03]^b^37-38^eb^^b^.^eb^ Sattamaṭṭhamesu ^b^upamā panetthā^eb^ti yathā paṭhamādīsu adantahatthiassādayo upamābhāvena gahitā, evamettha satthamaṭṭhamesu ^b^‘‘asaṃvutagharadvārādivasena veditabbā’’^eb^ti vuttaṃ.<br/><br/>[03]^b^39-40^eb^^b^.^eb^ Navamadasamesu ^b^catūhipi padehī^eb^ti adantādīhi catūhi padehi yojetvā navamadasamāni suttāni vuttānīti yojanā.<br/><br/>[06]Adantavaggavaṇṇanā niṭṭhitā.


volume: 54
item: 7
title: paṇihitācchavaggavaṇṇanā^^^^
content:
  [03]^b^41^eb^^b^.^eb^ Pañcamassa ^a^V1.0083^ea^ paṭhame upamāva opammaṃ, so eva attho, tasmiṃ ^b^opammatthe^eb^ bodhetabbe ^b^nipāto. Seyyathāpī^eb^ti yathāti attho. Ettha ca tatra bhagavā katthaci atthena upamaṃ parivāretvā dasseti vatthasutte viya, ^b^pāricchattakopama^eb^ (a. ni. 7.69) ^b^aggikkhandhopamā^eb^di (a. ni. 7.72) suttesu viya ca. Katthaci upamāya atthaṃ parivāretvā dasseti ^b^loṇambilasutte^eb^ (a. ni. 3.101) viya, ^b^suvaṇṇakārasattasūriyopamādi^eb^suttesu ^a^M1.0091^ea^ (a. ni. 7.66) viya ca. Imasmiṃ pana sālisūkopame upamāya atthaṃ parivāretvā dassento ^b^‘‘seyyathāpi, bhikkhave’’^eb^tiādimāhāti potthakesu likhanti, taṃ majjhimaṭṭhakathāya vatthasuttavaṇṇanāya (ma. ni. aṭṭha. 1.70) na sameti. Tattha hi idaṃ vuttaṃ –<br/><br/>[08]Seyyathāpi, bhikkhave, vatthanti upamāvacanamevetaṃ. Upamaṃ karonto ca bhagavā katthaci paṭhamaṃyeva upamaṃ dassetvā pacchā atthaṃ dasseti, katthaci paṭhamaṃ atthaṃ dassetvā pacchā upamaṃ, katthaci upamāya atthaṃ parivāretvā dasseti, katthaci atthena upamaṃ. Tathā hesa ‘‘seyyathāpissu, bhikkhave, dve agārā sadvārā, tattha cakkhumā puriso majjhe ṭhito passeyyā’’ti sakalampi devadūtasuttaṃ (ma. ni. 3.261 ādayo) upamaṃ paṭhamaṃ dassetvā pacchā atthaṃ dassento āha. ‘‘Tirokuṭṭaṃ tiropākāraṃ tiropabbataṃ asajjamāno gacchati, seyyathāpi, ākāse’’tiādinā pana nayena sakalampi iddhividhaṃ atthaṃ paṭhamaṃ dassetvā pacchā upamaṃ dassento āha. ‘‘Seyyathāpi, brāhmaṇapuriso sāratthiko sāragavesī’’tiādinā (ma. ni. 1.314) nayena sakalampi cūḷasāropamasuttaṃ upamāya atthaṃ parivāretvā dassento āha. ‘‘Idha pana, bhikkhave, ekacce kulaputtā dhammaṃ pariyāpuṇanti suttaṃ…pe… seyyathāpi, bhikkhave, puriso alagaddatthiko’’tiādinā nayena sakalampi alagaddasuttaṃ (ma. ni. 1.238) mahāsāropamasuttanti evamādīni suttāni atthena upamaṃ parivāretvā dassento āha. Svāyaṃ idha paṭhamaṃ upamaṃ dassetvā pacchā atthaṃ dassetīti.<br/><br/>[03]Ettha hi ^b^cūḷasāropamā^eb^dīsu (ma. ni. 1.312) paṭhamaṃ upamaṃ vatvā tadanantaraṃ upameyyatthaṃ vatvā puna upamaṃ vadanto upamāya atthaṃ parivāretvā dassetīti vutto. Alagaddūpamasuttādīsu ^a^V1.0084^ea^ pana atthaṃ paṭhamaṃ vatvā tadanantaraṃ upamaṃ vatvā puna atthaṃ vadanto atthena upamaṃ parivāretvā dassetīti vutto. Tenevettha līnatthappakāsiniyaṃ vuttaṃ – ‘‘upameyyatthaṃ paṭhamaṃ vatvā tadanantaraṃ atthaṃ vatvā puna upamaṃ vadanto upamāya atthaṃ parivāretvā ^a^M1.0092^ea^ dassetī’’ti vutto. ^b^Atthena upamaṃ parivāretvā^eb^ti etthāpi eseva nayoti. Idha pana katthaci atthena upamaṃ parivāretvā dasseti. ‘‘Vatthasutte viya pāricchattakopamāggikkhandhopamādisuttesu viya cā’’ti vuttaṃ. Tattha vatthasutte tāva ‘‘seyyathāpi, bhikkhave, vatthaṃ saṃkiliṭṭhaṃ malaggahitaṃ, tamenaṃ rajako yasmiṃ yasmiṃ raṅgajāte upasaṃhareyya. Yadi nīlakāya, yadi pītakāya, yadi lohitakāya, yadi mañjiṭṭhakāya, durattavaṇṇamevassa aparisuddhavaṇṇamevassa. Taṃ kissa hetu? Aparisuddhattā, bhikkhave, vatthassa. Evameva kho, bhikkhave, citte saṃkiliṭṭhe duggati pāṭikaṅkhā’’tiādinā (ma. ni. 1.70) paṭhamaṃ upamaṃ dassetvā pacchā upameyyattho vutto, na pana paṭhamaṃ atthaṃ vatvā tadanantaraṃ upamaṃ dassetvā puna attho vutto. Yena katthaci atthena upamaṃ parivāretvā dasseti. Vatthasutte viyāti vadeyya.<br/><br/>[03]Tathā pāricchattakopamepi ‘‘yasmiṃ, bhikkhave, samaye devānaṃ tāvatiṃsānaṃ pāricchattako koviḷāro paṇḍupalāso hoti, attamanā, bhikkhave, devā tāvatiṃsā, tasmiṃ samaye honti paṇḍupalāso dāni pāricchattako koviḷāro, na cirasseva dāni pannapalāso bhavissati…pe… evameva kho, bhikkhave, yasmiṃ samaye ariyasāvako agārasmā anagāriyaṃ pabbajjāya ceteti. Paṇḍupalāso, bhikkhave, ariyasāvako tasmiṃ samaye hotī’’tiādinā (a. ni. 7.69) paṭhamaṃ upamaṃ dassetvā pacchā attho vutto. Aggikkhandhopame ‘‘passatha no tumhe, bhikkhave, amuṃ mahantaṃ aggikkhandhaṃ ādittaṃ sampajjalitaṃ sajotibhūtanti. Evaṃ, bhanteti. Taṃ kiṃ maññatha, bhikkhave, katamaṃ nu kho varaṃ yaṃ amuṃ mahantaṃ aggikkhandhaṃ ādittaṃ sampajjalitaṃ sajotibhūtaṃ āliṅgetvā upanisīdeyya vā upanipajjeyya vā, yaṃ khattiyakaññaṃ vā brāhmaṇakaññaṃ vā gahapatikaññaṃ vā mudutalunahatthapādaṃ āliṅgetvā upanisīdeyya vā upanipajjeyya vā’’tiādinā (a. ni. 7.72) paṭhamaṃ upamaṃyeva dassetvā pacchā attho vutto, na pana paṭhamaṃ atthaṃ vatvā tadanantaraṃ upamaṃ dassetvā puna attho vutto, tasmā ‘‘katthaci atthena upamaṃ parivāretvā dasseti vatthasutte viya pāricchattakopamāggikkhandhopamādisuttesu viya cā’’ti na vattabbaṃ.<br/><br/>[03]Keci ^a^M1.0093^ea^ panettha evaṃ vaṇṇayanti ‘‘atthaṃ paṭhamaṃ vatvā pacchā ca upamaṃ dassento atthena upamaṃ parivāretvā dasseti nāma, upamaṃ pana paṭhamaṃ vatvā pacchā atthaṃ dassento upamāya atthaṃ ^a^V1.0085^ea^ parivāretvā dasseti nāma, tadubhayassapi āgataṭṭhānaṃ nidassento ‘vatthasutte viyā’tiādimāhā’’ti. Tampi ‘‘katthaci atthena upamaṃ parivāretvā dasseti vatthasutte viya pāricchattakopamāggikkhandhopamādisuttesu viya cā’’ti vattabbaṃ, evañca vuccamāne ‘‘katthaci upamāya atthaṃ parivāretvā dasseti loṇambilasutte viyā’’ti visuṃ na vattabbaṃ ‘‘aggikkhandhopamādisutte viyā’’ti ettha ādisaddeneva saṅgahitattā. Loṇambilasuttepi hi –<br/><br/>[08]‘‘Seyyathāpi, bhikkhave, paṇḍito byatto kusalo sūdo rājānaṃ vā rājamahāmattaṃ vā nānaccayehi sūpehi paccupaṭṭhito assa ambilaggehipi tittakaggehipi kaṭukaggehipi madhuraggehipi khārikehipi akhārikehipi loṇikehipi aloṇikehipi.<br/><br/>[08]‘‘Sa kho so, bhikkhave, paṇḍito byatto kusalo sūdo sakassa bhattassa nimittaṃ uggaṇhāti ‘idaṃ vā me ajja bhattasūpeyyaṃ ruccati, imassa vā abhiharati, imassa vā bahuṃ gaṇhāti, imassa vā vaṇṇaṃ bhāsati. Ambilaggaṃ vā me ajja bhattasūpeyyaṃ ruccati, ambilaggassa vā abhiharati, ambilaggassa vā bahuṃ gaṇhāti, ambilaggassa vā vaṇṇaṃ bhāsati…pe… aloṇikassa vā vaṇṇaṃ bhāsatī’ti. Sa kho so, bhikkhave, paṇḍito byatto kusalo sūdo lābhī ceva hoti acchādanassa, lābhī vetanassa, lābhī abhihārānaṃ. Taṃ kissa hetu? Tathā hi so, bhikkhave, paṇḍito byatto kusalo sūdo sakassa bhattanimittaṃ uggaṇhāti. Evameva kho, bhikkhave, idhekacco paṇḍito byatto kusalo bhikkhu kāye kāyānupassī viharati…pe… vedanāsu…pe… citte…pe… dhammesu dhammānupassī viharati ātāpī sampajāno satimā vineyya loke abhijjhādomanassaṃ. Tassa dhammesu dhammānupassino viharato cittaṃ samādhiyati, upakkilesā pahīyanti, so taṃ nimittaṃ uggaṇhāti.<br/><br/>[08]‘‘Sa ^a^M1.0094^ea^ kho, bhikkhave, paṇḍito byatto kusalo bhikkhu lābhī ceva hoti diṭṭheva dhamme sukhavihārānaṃ, lābhī hoti satisampajaññassa. Taṃ kissa hetu? Tathā hi so, bhikkhave, paṇḍito byatto kusalo bhikkhu sakassa cittassa nimittaṃ uggaṇhātī’’ti (saṃ. ni. 5.374) –<br/><br/>[03]Evaṃ paṭhamaṃ upamaṃ dassetvā pacchā attho vutto. ‘‘Suvaṇṇakārasūriyopamādisuttesu viya cā’’ti ^a^V1.0086^ea^ idañca udāharaṇamattena saṅgahaṃ gacchati suvaṇṇakārasuttādīsu paṭhamaṃ upamāya adassitattā. Etesu hi suvaṇṇakāropamasutte (a. ni. 3.103) tāva –<br/><br/>[08]‘‘Adhicittamanuyuttena, bhikkhave, bhikkhunā tīṇi nimittāni kālena kālaṃ manasi kātabbāni, kālena kālaṃ samādhinimittaṃ manasi kātabbaṃ, kālena kālaṃ paggahanimittaṃ manasi kātabbaṃ, kālena kālaṃ upekkhānimittaṃ manasi kātabbaṃ. Sace, bhikkhave, adhicittamanuyutto bhikkhu ekantaṃ samādhinimittaṃyeva manasi kareyya, ṭhānaṃ taṃ cittaṃ kosajjāya saṃvatteyya. Sace, bhikkhave, adhicittamanuyutto bhikkhu ekantaṃ paggahanimittaṃyeva manasi kareyya, ṭhānaṃ taṃ cittaṃ uddhaccāya saṃvatteyya. Sace, bhikkhave, adhicittamanuyutto bhikkhu ekantaṃ upekkhānimittaṃyeva manasi kareyya, ṭhānaṃ taṃ cittaṃ na sammā samādhiyeyya āsavānaṃ khayāya. Yato ca kho, bhikkhave, adhicittamanuyutto bhikkhu kālena kālaṃ samādhinimittaṃ…pe… paggahanimittaṃ…pe… upekkhānimittaṃ manasi karoti, taṃ hoti cittaṃ muduñca kammaniyañca pabhassarañca, na ca pabhaṅgu, sammā samādhiyati āsavānaṃ khayāya.<br/><br/>[08]‘‘Seyyathāpi, bhikkhave, suvaṇṇakāro vā suvaṇṇakārantevāsī vā ukkaṃ bandheyya, ukkaṃ bandhitvā ukkāmukhaṃ ālimpeyya, ukkāmukhaṃ ālimpitvā saṇḍāsena jātarūpaṃ gahetvā ukkāmukhe pakkhipeyya, ukkāmukhe pakkhipitvā kālena kālaṃ abhidhamati, kālena kālaṃ udakena paripphoseti, kālena kālaṃ ajjhupekkhati. Sace, bhikkhave, suvaṇṇakāro vā suvaṇṇakārantevāsī vā taṃ jātarūpaṃ ekantaṃ abhidhameyya, ṭhānaṃ taṃ jātarūpaṃ ^a^M1.0095^ea^ daheyya. Sace, bhikkhave, suvaṇṇakāro vā suvaṇṇakārantevāsī vā taṃ jātarūpaṃ ekantaṃ udakena paripphoseyya, ṭhānaṃ taṃ jātarūpaṃ nibbāpeyya. Sace, bhikkhave, suvaṇṇakāro vā suvaṇṇakārantevāsī vā taṃ jātarūpaṃ ekantaṃ ajjhupekkheyya, ṭhānaṃ taṃ jātarūpaṃ na sammā paripākaṃ gaccheyya. Yato ca kho, bhikkhave, suvaṇṇakāro vā suvaṇṇakārantevāsī vā taṃ jātarūpaṃ kālena kālaṃ abhidhamati, kālena kālaṃ udakena paripphoseti, kālena kālaṃ ajjhupekkhati, taṃ hoti jātarūpaṃ muduñca kammaniyañca pabhassarañca, na ca pabhaṅgu, sammā upeti kammāya. Yassā yassā ca piḷandhanavikatiyā ākaṅkhati, yadi paṭṭikāya yadi kuṇḍalāya yadi gīveyyakena yadi suvaṇṇamālāya, tañcassa atthaṃ anubhoti.<br/><br/>[08]‘‘Evameva ^a^V1.0087^ea^ kho, bhikkhave, adhicittamanuyuttena bhikkhu…pe… sammā samādhiyati āsavānaṃ khayāya. Yassa yassa ca abhiññāsacchikaraṇīyassa dhammassa cittaṃ abhininnāmeti abhiññāsacchikiriyāya, tatra tatreva sakkhibhabbataṃ pāpuṇāti sati satiāyatane’’ti (a. ni. 3.103) –<br/><br/>[03]Evaṃ paṭhamaṃ atthaṃ dassetvā tadatantaraṃ upamaṃ vatvā punapi attho evaṃ paṭhamaṃ atthaṃ dassetvā tadanantaraṃ upamaṃ vatvā punapi attho vutto.<br/><br/>[03]Sattasūriyopame ca –<br/><br/>[08]‘‘Aniccā, bhikkhave, saṅkhārā, adhuvā, bhikkhave, saṅkhārā, anassāsikā, bhikkhave, saṅkhārā, yāvañcidaṃ, bhikkhave, alameva sabbasaṅkhāresu nibbindituṃ alaṃ virajjituṃ alaṃ vimuccituṃ. Sineru, bhikkhave, pabbatarājā caturāsītiyojanasahassāni āyāmena, caturāsītiyojanasahassāni vitthārena, caturāsītiyojanasahassāni mahāsamudde ajjhogāḷho, caturāsītiyojanasahassāni mahāsamuddā accuggato. Hoti so kho, bhikkhave, samayo, yaṃ kadāci karahaci dīghassa addhuno accayena bahūni vassāni bahūni vassasatāni bahūni vassasahassāni bahūni vassasatasahassāni devo na vassati, deve ^a^M1.0096^ea^ kho pana, bhikkhave, avassante ye kecime bījagāmabhūtagāmā osadhitiṇavanappatayo, te ussussanti visussanti na bhavanti. Evaṃ aniccā, bhikkhave, saṅkhārā, evaṃ adhuvā, bhikkhave, saṅkhārā’’tiādinā (a. ni. 7.66) –<br/><br/>[03]Paṭhamaṃ atthaṃ dassetvā tadanantaraṃ upamaṃ vatvā punapi attho vutto. Atha vā ‘‘sūriyassa, bhikkhave, udayato etaṃ pubbaṅgamaṃ etaṃ pubbanimittaṃ, yadidaṃ aruṇuggaṃ. Evameva kho, bhikkhave, bhikkhuno ariyassa aṭṭhaṅgikassa maggassa uppādāya etaṃ pubbaṅgamaṃ etaṃ pubbanimittaṃ, yadidaṃ kalyāṇamittatā’’ti yadetaṃ ^b^saṃyuttanikāye^eb^ (saṃ. ni. 5.49) āgataṃ, taṃ idha sūriyopamasuttanti adhippetaṃ siyā. Tampi ‘‘katthaci upamāya atthaṃ parivāretvā dassetī’’ti iminā na sameti paṭhamaṃ upamaṃ vatvā tadanantaraṃ atthaṃ dassetvā puna upamāya avuttattā. Paṭhamameva hi tattha upamā dassitā, ‘‘imasmiṃ pana sālisūkopame upamāya atthaṃ parivāretvā dassento seyyathāpi, bhikkhaveti ādimāhā’’ti. Idampi vacanamasaṅgahitaṃ vatthasuttassa imassa ca visesābhāvato. Ubhayatthāpi hi paṭhamaṃ upamaṃ dassetvā pacchā attho vutto ^a^V1.0088^ea^, tasmā evamettha pāṭhena bhavitabbaṃ ‘‘tatra bhagavā katthaci paṭhamaṃyeva upamaṃ dassetvā pacchā atthaṃ dasseti vatthasutte viya ^b^pāricchattakopama-^eb^ (a. ni. 7.69) ^b^aggikkhandhopamādi^eb^suttesu (a. ni. 7.72) viya ca, katthaci atthena upamaṃ parivāretvā dasseti ^b^suvaṇṇakārasattasūriyopamādi^eb^suttesu (a. ni. 7.66) viya, imasmiṃ pana sālisūkopame paṭhamaṃ upamaṃ dassetvā pacchā atthaṃ dassento seyyathāpi, bhikkhaveti ādimāhā’’ti. Aññathā ^b^majjhimaṭṭhakathāya^eb^ virujjhati. Idhāpi ca pubbenāparaṃ na sameti. Majjhimaṭṭhakathāya vuttanayeneva vā idhāpi pāṭho gahetabbo.<br/><br/>[03]Kaṇasadiso sāliphalassa tuṇḍe uppajjanakavālo ^b^sālisūkaṃ,^eb^ tathā ^b^yavasūkaṃ^eb^. Sūkassa tanukabhāvato bhedavato bhedo nātimahā hotīti āha – ^b^‘‘bhindissati, chaviṃ chindissatīti attho’’^eb^ti. Yathā micchāṭhapitasālisūkādi akkantampi hatthādiṃ na bhindati bhindituṃ ayoggabhāvena ṭhitattā, evaṃ ācayagāmicittaṃ avijjaṃ na bhindati bhindituṃ ^a^M1.0097^ea^ ayoggabhāvena uppannattāti imamatthaṃ dasseti ^b^‘‘micchāṭhapitenā’’^eb^tiādinā. ^b^Aṭṭhasu ṭhānesū^eb^ti ‘‘dukkhe aññāṇa’’ntiādinā vuttesu dukkhādīsu catūsu saccesu pubbantādīsu catūsu cāti aṭṭhasu ṭhānesu. ^b^Ghanabahala^eb^nti cirakālaparibhāvanāya ativiya bahalaṃ. Mahāvisayatāya mahāpaṭipakkhatāya bahuparivāratāya bahudukkhatāya ca mahatī avijjāti mahāavijjā. Taṃ ^b^mahāavijjaṃ^eb^. Mahāsaddo hi bahubhāvatthopi hoti ‘‘mahājano’’tiādīsu viya. ^b^Taṇhāvānato nikkhantabhāvenā^eb^ti tattha taṇhāya abhāvameva vadati.<br/><br/>[03]^b^42^eb^^b^.^eb^ Dutiye pādeneva avamaddite akkantanti vuccamāne hatthena avamadditaṃ akkantaṃ viya akkantanti ruḷhī hesāti āha – ^b^‘‘akkantanteva vutta’’^eb^nti. ^b^Ariyavohāro^eb^ti ariyadesavāsīnaṃ vohāro. Mahantaṃ aggahetvā appamattakasseva gahaṇe payojanaṃ dassetuṃ – ^b^‘‘kasmā panā’’^eb^tiādi āraddhaṃ. Tena ‘‘vivaṭṭūpanissayakusalaṃ nāma yoniso uppāditaṃ appaka’’nti na cintetabbaṃ, anukkamena laddhapaccayaṃ hutvā vaḍḍhamānaṃ khuddakanadī viya pakkhandamahoghā samuddaṃ, anukkamena nibbānamahāsamuddameva purisaṃ pāpetīti dīpeti. ^b^Paccekabodhiṃ buddhabhūmi^eb^nti ca paccatte upayogavacanaṃ. ^b^Vaṭṭavivaṭṭaṃ kathita^eb^nti yathākkamena vuttaṃ.<br/><br/>[03]^b^43^eb^^b^.^eb^ Tatiye ^b^dosena paduṭṭhacitta^eb^nti sampayuttadhammānaṃ, yasmiṃ santāne uppajjati, tassa ca dūsanena visasaṃsaṭṭhapūtimuttasadisena dosena padūsitacittaṃ. ^b^Attano cittenā^eb^ti attano cetopariyañāṇena sabbaññutaññāṇena vā sahitena cittena. ^b^Paricchinditvā^eb^ti ñāṇena paricchinditvā ^a^V1.0089^ea^. Iṭṭhākārena etīti ayo, sukhaṃ. Sabbaso apeto ayo etassa, etasmāti vā ^b^apāyo,^eb^ kāyikassa cetasikassa ca dukkhassa gati pavattiṭṭhānanti ^b^duggati,^eb^ kāraṇāvasena vividhaṃ vikārena ca nipātiyanti etthāti ^b^vinipāto,^eb^ appakopi natthi ayo sukhaṃ etthāti ^b^nirayo^eb^ti evamettha attho veditabbo.<br/><br/>[03]^b^44^eb^^b^.^eb^ Catutthe ^b^saddhāpasādena pasanna^eb^nti saddhāsaṅkhātena pasādena pasannaṃ, na indriyānaṃ avippasannatāya. ^b^Sukhassa gati^eb^nti sukhassa pavattiṭṭhānaṃ. Sukhamevettha gacchanti, na dukkhanti vā ^b^sugati^eb^. Manāpiyarūpāditāya saha aggehīti ^b^saggaṃ,^eb^ lokaṃ.<br/><br/>[03]^b^45^eb^^b^.^eb^ Pañcame ^a^M1.0098^ea^ pariḷāhavūpasamakaro rahado etthāti rahado, udakapuṇṇo rahado ^b^udakarahado^eb^. Udakaṃ dahati dhāretīti ^b^udakadaho. Āvilo^eb^ti kalalabahulatāya ākulo. Tenāha – ^b^‘‘avippasanno’’^eb^ti. ^b^Luḷito^eb^ti vātena āloḷito. Tenāha – ^b^‘‘aparisaṇṭhito’’^eb^ti. Vātābhighātena vīcitaraṅgamalasamākulatāya hi parito na saṇṭhito vā ^b^aparisaṇṭhito^eb^. Vātābhighātena udakassa ca appabhāvena kalalībhūto kaddamabhāvappattoti āha – ^b^‘‘kaddamībhūto’’^eb^ti. ^b^Sippiyo^eb^ muttasippiādayo. ^b^Sambukā^eb^ saṅkhasalākavisesā. ^b^Carantampi tiṭṭhantampī^eb^ti yathālābhavacanametaṃ daṭṭhabbaṃ. Tameva hi yathālābhavacanataṃ dassetuṃ – ^b^‘‘etthā’’^eb^tiādi āraddhaṃ.<br/><br/>[03]^b^Pariyonaddhenā^eb^ti paṭicchāditena. Tayidaṃ kāraṇena āvilabhāvassa dassanaṃ. Diṭṭhadhamme imasmiṃ attabhāve bhavo ^b^diṭṭhadhammiko,^eb^ so pana lokiyopi hoti lokuttaropīti āha – ^b^‘‘lokiyalokuttaramissako’’^eb^ti. Pecca samparetabbato ^b^samparāyo,^eb^ paraloko. Tenāha – ^b^‘‘so hi parattha atthoti parattho’’^eb^ti. Iti dvidhāpi sakasantatipariyāpanno eva gahitoti itarampi saṅgahetvā dassetuṃ – ^b^‘‘apicā’’^eb^tiādimāha. ^b^Aya^eb^nti kusalakammapathasaṅkhāto dasavidho dhammo. ^b^Satthantarakappāvasāne^eb^ti idaṃ tassa āsannabhāvaṃ sandhāya vuttaṃ. Yassa kassaci antarakappassāvasāneti veditabbaṃ. ^b^Ariyānaṃ yutta^eb^nti ariyānaṃ ariyabhāvāya yuttaṃ, tato eva ^b^ariyabhāvaṃ kātuṃ samatthaṃ^eb^. Ñāṇameva ñeyyassa paccakkhakaraṇaṭṭhena ^b^dassana^eb^nti āha – ^b^‘‘ñāṇameva hī’’^eb^tiādi. Kiṃ pana tanti āha – ^b^‘‘dibbacakkhū’’^eb^tiādi.<br/><br/>[03]^b^46^eb^^b^.^eb^ Chaṭṭhe ^b^accho^eb^ti tanuko. Tanubhāvameva hi sandhāya ^b^‘‘abahalo’’^eb^ti vuttaṃ. Yasmā pasanno nāma accho na bahalo, tasmā ^b^‘‘pasannotipi vaṭṭatī’’^eb^ti vuttaṃ. ^b^Vippasanno^eb^ti visesena pasanno ^a^V1.0090^ea^. So pana sammā pasanno nāma hotīti āha – ^b^‘‘suṭṭhu pasanno’’^eb^ti. ^b^Anāvilo^eb^ti akaluso. Tenāha – ^b^‘‘parisuddho’’^eb^tiādi. ^b^Saṅkha^eb^nti khuddakasevālaṃ, yaṃ ‘‘tilabījaka’’nti vuccati. ^b^Sevāla^eb^nti kaṇṇikasevālaṃ. ^b^Paṇaka^eb^nti udakamalaṃ. Cittassa āvilabhāvo nīvaraṇahetukoti āha – ^b^‘‘anāvilenāti pañcanīvaraṇavimuttenā’’^eb^ti.<br/><br/>[03]^b^47^eb^^b^.^eb^ Sattame ^a^M1.0099^ea^^b^rukkhajātānī^eb^ti ettha jātasaddena padavaḍḍhanameva kataṃ yathā ‘‘kosajāta’’nti āha – ^b^‘‘rukkhānamevetaṃ adhivacana’’^eb^nti. ^b^Koci hi rukkho vaṇṇena aggo hoti^eb^ yathā taṃ rattacandanādi. ^b^Koci gandhena^eb^ yathā taṃ gosītacandanaṃ. ^b^Koci rasena^eb^ khadirādi. ^b^Koci thaddhatāya^eb^ campakādi. Maggaphalāvahatāya vipassanāvasena ^b^bhāvitampi^eb^ gahitaṃ. ‘‘Tattha tattheva sakkhibhabbataṃ pāpuṇātī’’ti (a. ni. 3.103) vacanato ^b^‘‘abhiññāpādakacatutthajjhānacittameva, āvuso’’^eb^ti phussamittatthero vadati.<br/><br/>[03]^b^48^eb^^b^.^eb^ Aṭṭhame cittassa parivattanaṃ uppādanirodhā evāti āha – ^b^‘‘evaṃ lahuṃ uppajjitvā lahuṃ nirujjhanaka’’^eb^nti. ^b^Adhimattapamāṇatthe^eb^ti atikkantapamāṇatthe, pamāṇātītatāyanti attho. Tenāha – ^b^‘‘ativiya na sukarā’’^eb^ti. ^b^Cakkhuviññāṇampi adhippetamevā^eb^ti sabbassapi cittassa samānakhaṇattā vuttaṃ. Cittassa ativiya lahuparivattibhāvaṃ theravādena dīpetuṃ – ^b^‘‘imasmiṃ panatthe’’^eb^tiādi vuttaṃ. ^b^Cittasaṅkhārā^eb^ti sasampayuttaṃ cittaṃ vadati. ^b^Vāhasatānaṃ kho, mahārāja, vīhīna^eb^nti potthakesu likhanti, ‘‘vāhasataṃ kho, mahārāja, vīhīna’’nti pana pāṭhena bhavitabbaṃ. ^b^Milindapañhepi^eb^ (mi. pa. 4.1.2) hi katthaci ayameva pāṭho dissati. ‘‘Vāhasatāna’’nti vā paccatte sāmivacanaṃ byattayena vuttanti daṭṭhabbaṃ. ^b^Aḍḍhacūḷa^eb^nti thokena ūnaṃ upaḍḍhaṃ. Kassa pana upaḍḍhanti? Adhikārato vāhassāti viññāyati. ‘‘Aḍḍhacuddasa’’nti keci. ‘‘Aḍḍhacatuttha’’nti apare. Sādhikaṃ diyaḍḍhasataṃ vāhāti daḷhaṃ katvā vadanti, vīmaṃsitabbaṃ. Catunāḷiko ^b^tumbo. Pucchāya abhāvenā^eb^ti ‘‘sakkā pana, bhante, upamaṃ kātu’’nti evaṃ pavattāya pucchāya abhāvena ^b^na katā upamā. Dhammadesanāpariyosāne^eb^ti sannipatitaparisāya yathāraddhadhammadesanāya pariyosāne.<br/><br/>[03]^b^49^eb^^b^.^eb^ Navame ^b^pabhassara^eb^nti pariyodātaṃ sabhāvaparisuddhaṭṭhena. Tenāha – ^b^‘‘paṇḍaraṃ parisuddha’’^eb^nti. Pabhassaratādayo nāma vaṇṇadhātuyaṃ labbhanakavisesāti āha – ^b^‘‘kiṃ pana cittassa vaṇṇo nāma atthī’’^eb^ti? Itaro arūpatāya ‘‘natthī’’ti paṭikkhipitvā pariyāyakathā ayaṃ tādisassa cittassa parisuddhabhāvanādīpanāyāti dassento ^b^‘‘nīlādīna’’^eb^ntiādimāha. Tathā ^a^V1.0091^ea^ hi ‘‘so evaṃ samāhite citte parisuddhe pariyodāte’’ti (dī. ni. 1.243-244; ma. ni. 1.384-386, 431-433; pārā. 12-13) vuttaṃ ^a^M1.0100^ea^. Tenevāha – ^b^‘‘idampi nirupakkilesatāya parisuddhanti pabhassara’’^eb^nti. Kiṃ pana bhavaṅgacittaṃ nirupakkilesanti? Āma sabhāvato nirupakkilesaṃ, āgantukaupakkilesavasena pana siyā upakkiliṭṭhaṃ. Tenāha – ^b^‘‘tañca kho’’^eb^tiādi. Tattha attano tesañca bhikkhūnaṃ paccakkhabhāvato pubbe ‘‘ida’’nti vatvā idāni paccāmasanavasena ^b^‘‘ta’’^eb^nti āha. Ca-saddo atthūpanayane. Kho-saddo vacanālaṅkāre, avadhāraṇe vā. Vakkhamānassa atthassa nicchitabhāvato bhavaṅgacittena sahāvaṭṭhānābhāvato upakkilesānaṃ āgantukatāti āha – ^b^‘‘asahajātehī’’^eb^tiādi. Rāgādayo upecca cittasantānaṃ kilissanti vibādhenti upatāpenti cāti āha – ^b^‘‘upakkilesehīti rāgādīhī’’^eb^ti. Bhavaṅgacittassa nippariyāyato upakkilesehi upakkiliṭṭhatā nāma natthi asaṃsaṭṭhabhāvato, ekasantatipariyāpannatāya pana siyā upakkiliṭṭhatāpariyāyoti āha – ^b^‘‘upakkiliṭṭhaṃ nāmāti vuccatī’’^eb^ti. Idāni tamatthaṃ upamāya vibhāvetuṃ ^b^‘‘yathā hī’’^eb^tiādimāha. Tena bhinnasantānagatāyapi nāma iriyāya loke gārayhatā dissati, pageva ekasantānagatāya iriyāyāti imaṃ visesaṃ dasseti. Tenāha – ^b^‘‘javanakkhaṇe…pe… upakkiliṭṭhaṃ nāma hotī’’^eb^ti.<br/><br/>[03]^b^50^eb^^b^.^eb^ Dasame ^b^bhavaṅgacittameva citta^eb^nti ‘‘pabhassaramidaṃ, bhikkhave, citta’’nti vuttaṃ bhavaṅgacittameva. Yadaggena bhavaṅgacittaṃ tādisapaccayasamavāye upakkiliṭṭhaṃ nāma vuccati, tadaggena tabbidhurapaccayasamavāye upakkilesato vimuttanti vuccati. Tenāha – ^b^‘‘upakkilesehi vippamuttaṃ nāma hotī’’^eb^ti. Sesamettha navamasutte vuttanayānusārena veditabbaṃ.<br/><br/>[06]Paṇihitācchavaggavaṇṇanā niṭṭhitā.


volume: 54
item: 8
title: accharāsaṅghātavaggavaṇṇanā^^^^
content:
  [03]^b^51^eb^^b^.^eb^ Chaṭṭhassa ^a^V1.0092^ea^ paṭhame ^b^assutavā^eb^ti ettha ‘‘sādhu paññāṇavā naro’’tiādīsu (jā. 2.18.101) atthitāmattassa bodhako vā-saddo. ‘‘Sīlavā hoti kalyāṇadhammo’’tiādīsu (ma. ni. 3.381) pasaṃsāvisiṭṭhāya atthitāya. ‘‘Paññavā hoti ^a^M1.0101^ea^ udayatthagāminiyā paññāya samannāgato’’tiādīsu (dī. ni. 3.317; ma. ni. 2.25) atisayatthavisiṭṭhāya atthitāya, tasmā yassa pasatthaṃ atisayena vā sutaṃ atthi, so sutavā, saṃkilesaviddhaṃsanasamatthaṃ pariyattidhammassavanaṃ, taṃ sutvā tathattāya paṭipatti ca ‘‘sutavā’’ti iminā padena pakāsitā. Sotabbayuttaṃ sutvā kattabbanipphattivasena suṇīti vā sutavā, tappaṭikkhepena na sutavāti ^b^assutavā^eb^.<br/><br/>[03]Ayañhi akāro ‘‘ahetukā dhammā (dha. sa. 2 dukamātikā), abhikkhuko āvāso’’tiādīsu (pāci. 1047) taṃsamāyoganivattiyaṃ diṭṭho. ‘‘Appaccayā dhammā’’ti (dha. sa. 7 dukamātikā) taṃsambandhibhāvanivattiyaṃ. Paccayuppannañhi paccayasambandhīti apaccayuppannattā ataṃsambandhitā ettha jotitā. ‘‘Anidassanā dhammā’’ti (dha. sa. 9 dukamātikā) taṃsabhāvanivattiyaṃ. Nidassanañhi ettha daṭṭhabbatā. Atha vā passatīti nidassanaṃ, cakkhuviññāṇaṃ. Taggahetabbatānivattiyaṃ, tathā ‘‘anāsavā dhammā’’ti (dha. sa. 15 dukamātikā). ‘‘Appaṭighā dhammā (dha. sa. 10 dukamātikā) anārammaṇā dhammā’’ti (dha. sa. 55 dukamātikā) taṃkiccanivattiyaṃ. ‘‘Arūpino dhammā acetasikādhammā’’ti taṃsabhāvanivattiyaṃ. Tadaññatā hi idha pakāsitā. ‘‘Amanusso’’ti tabbhāvamattanivattiyaṃ. Manussattamattaṃ natthi, aññaṃ taṃsadisanti. Sadisatā hi ettha sūcitā. ‘‘Assamaṇo samaṇapaṭiñño abrahmacārī brahmacāripaṭiñño’’ti (a. ni. 3.13) ca taṃsambhāvanīyaguṇanivattiyaṃ. Garahā hi idha ñāyati. ‘‘Kacci bhoto anāmayaṃ (jā. 1.15.146; 2.20.129) anudarā kaññā’’ti ca tadanappabhāvanivattiyaṃ. ‘‘Anuppannā dhammā’’ti (dha. sa. 17 tikamātikā) taṃsadisabhāvanivattiyaṃ. Atītānañhi uppannapubbattā uppādidhammānañca paccayekadesasiddhiyā āraddhuppādabhāvato kālavinimuttassa ca vijjamānattā uppannānukūlatā, pageva paccuppannānanti tabbidhuratā hettha viññāyati. ‘‘Asekkhā dhammā’’ti (dha. sa. 11 tikamātikā) tadapariyosānanivattiyaṃ. Tanniṭṭhānañhettha pakāsitanti evaṃ anekesaṃ ^a^V1.0093^ea^ atthānaṃ jotako. Idha pana ‘‘arūpino dhammā (dha. sa. 11 dukamātikā), acetasikā dhammā’’tiādīsu (dha. sa. 57 dukamātikā) viya taṃsabhāvanivattiyaṃ daṭṭhabbo, aññattheti attho. Etenassa sutādiñāṇavirahaṃ dasseti. Tena vuttaṃ – ^b^‘‘āgamādhigamābhāvā ñeyyo assutavā itī’’^eb^ti.<br/><br/>[03]Idāni ^a^M1.0102^ea^ tassatthaṃ vivaranto ^b^‘‘yo hī’’^eb^tiādimāha. Tattha yasmā khandhadhātādikosallenapi upakkilesaupakkiliṭṭhānaṃ jānanahetubhūtaṃ bāhusaccaṃ hoti. Yathāha – ‘‘kittāvatā nu kho, bhante, bahussuto hoti? Yato kho, bhikkhu, khandhakusalo hoti. Dhātu…pe… āyatana…pe… paṭiccasamuppādakusalo hoti. Ettāvatā kho, bhikkhu, bahussuto hotī’’ti. Tasmā ^b^‘‘yassa ca khandhadhātuāyatanapaccayākārasatipaṭṭhānādīsū’’^eb^tiādi vuttaṃ. Tattha vācuggatakaraṇaṃ ^b^uggaho^eb^. Atthaparipucchanaṃ ^b^puripucchā^eb^. Kusalehi saha codanāpariharaṇavasena vinicchayakaraṇaṃ ^b^vinicchayo^eb^. Ācariye pana payirupāsitvā atthadhammānaṃ āgamanaṃ sutamayañāṇavasena avabujjhanaṃ ^b^āgamo^eb^. Maggaphalanibbānānaṃ sacchikiriyā ^b^adhigamo^eb^.<br/><br/>[03]Bahūnaṃ nānappakārānaṃ sakkāyadiṭṭhādīnaṃ avihatattā tā janenti, tāhi vā janitāti ^b^puthujjanā^eb^. Avighātameva vā jana-saddo vadati. ^b^Puthu satthārānaṃ mukhullokikā^eb^ti ettha puthū janā satthupaṭiññā etesanti ^b^puthujjanā. Sabbagatīhi avuṭṭhitā^eb^ti ettha janetabbā, jāyanti vā ettha sattāti janā, gatiyo, tā puthū etesanti ^b^puthujjanā^eb^. Ito pare jāyanti etehīti janā, abhisaṅkhārādayo, te etesaṃ puthū vijjantīti ^b^puthujjanā^eb^. Abhisaṅkhārādiattho eva vā jana-saddo daṭṭhabbo. ^b^Oghā^eb^ kāmoghādayo. Rāgaggiādayo ^b^santāpā^eb^. Te eva sabbepi vā kilesā ^b^pariḷāhā. Puthu pañcasu kāmaguṇesu rattā^eb^ti ettha jāyatīti jano, rāgo gedhoti evamādiko, puthu jano etesanti ^b^puthujjanā^eb^. Puthūsu janā jātā rattāti evaṃ rāgādiattho eva vā jana-saddo daṭṭhabbo.<br/><br/>[03]^b^Rattā^eb^ti vatthaṃ viya raṅgajātena cittassa vipariṇāmakarena chandarāgena rattā sārattā. ^b^Giddhā^eb^ti abhikaṅkhanasabhāvena abhigijjhanena giddhā gedhaṃ āpannā. ^b^Gadhitā^eb^ti ganthitā viya dummocanīyabhāvena tattha paṭibaddhā. ^b^Mucchitā^eb^ti kilesavasena visaññibhūtā viya anaññakiccā mohamāpannā. ^b^Ajjhopannā^eb^ti anaññasādhāraṇe viya katvā gilitvā pariniṭṭhāpetvā ṭhitā. ^b^Laggā^eb^ti vaṅkakaṇṭake viya āsattā, mahāpalipe yāva nāsikaggā palipannapuriso viya uddharituṃ asakkuṇeyyabhāvena nimuggā ^a^M1.0103^ea^. ^b^Laggitā^eb^ti makkaṭālepe ālaggabhāvena ^a^V1.0094^ea^ sammasito viya makkaṭo pañcannaṃ indriyānaṃ vasena ālaggitā. ^b^Palibuddhā^eb^ti sambaddhā, upaddutā vā. ^b^Āvutā^eb^ti āvaritā. ^b^Nivutā^eb^ti nivāritā. ^b^Ovutā^eb^ti paliguṇṭhitā, pariyonaddhā vā. ^b^Pihitā^eb^ti pidahitā. ^b^Paṭicchannā^eb^ti chāditā. ^b^Paṭikujjitā^eb^ti heṭṭhāmukhajātā.<br/><br/>[03]‘‘Assutavā’’ti etena avijjandhatā vuttāti āha – ^b^‘‘andhaputhujjano vutto’’^eb^ti. ^b^Cittaṭṭhiti cittapariggaho natthī^eb^ti yāya paṭipattiyā cittassa upakkilesaṃ tato vippamuttiñca yathāsabhāvato jāneyya, sā cittabhāvanā cittaṭṭhiti. Ekārammaṇe suṭṭhu samādhānavasena avaṭṭhitiṃ pādakaṃ katvā pavattitā sampayuttadhammehi nissayārammaṇehi ca saddhiṃ cittassa pariggahasaññitā vipassanābhāvanāpi natthi, yāya vuttamatthaṃ yathāsabhāvato jāneyya.<br/><br/>[03]^b^52^eb^^b^.^eb^ Dutiye ^b^sutavā^eb^ti padassa attho anantarasutte vuttoyeva. ^b^Ariyasāvako^eb^ti ettha catukkaṃ sambhavatīti taṃ dassetuṃ – ^b^‘‘atthi ariyo’’^eb^tiādi āraddhaṃ. Paccekaṃ saccāni buddhavantoti ^b^paccekabuddhā^eb^. Nanu sabbepi ariyā paccekameva saccāni paṭivijjhanti dhammassa paccattavedanīyabhāvato? Nayidamīdisaṃ paṭivedhaṃ sandhāya vuttaṃ. Yathā pana sāvakā aññesaṃ nissayena saccāni paṭivijjhanti paratoghosena vinā tesaṃ dassanamaggassa anuppajjanato. Yathā ca sammāsambuddhā aññesaṃ nissayabhāvena saccāni abhisambujjhanti, na evamete, ete pana aparaneyyā hutvā aparanāyakabhāvena saccāni paṭivijjhanti. Tena vuttaṃ – ‘‘paccekaṃ saccāni buddhavantoti paccekabuddhā’’ti.<br/><br/>[03]^b^Atthi sāvako na ariyo^eb^ti ettha pothujjanikāya saddhāya ratanattaye abhippasanno saddhopi gahito eva. ^b^Gihī anāgataphalo^eb^ti idaṃ pana nidassanamattaṃ daṭṭhabbaṃ. Yathāvuttapuggalo hi saraṇagamanato paṭṭhāya sotāpattiphalasacchikiriyāya paṭipannoicceva vattabbataṃ labhati. Svāyamattho ^b^dakkhiṇāvisuddhisuttena^eb^ (ma. ni. 3.376 ādayo) dīpetabbo. ^b^Sutavā^eb^ti ettha vuttāttho nāma attahitaparahitappaṭipatti, tassa vasena sutasampanno. Yaṃ sandhāya vuttaṃ – ‘‘so ca hoti sutena upapanno, appampi ^a^M1.0104^ea^ ce sahitaṃ bhāsamāno’’ti ca ādi. ^b^Ariyasāvakoti veditabbo^eb^ti ariyassa bhagavato dhammassavanakicce yuttappayuttabhāvato vuttaṃ. Upakkilesehi vippamutti anupakkiliṭṭhatā, tassā yathāsabhāvajānanaṃ daḷhatarāya eva cittabhāvanāya sati hoti, na aññathāti ^b^‘‘balavavipassanā kathitā’’^eb^ti vuttaṃ.<br/><br/>[03]^b^53^eb^^b^.^eb^ Tatiye ^b^aggikkhandhopamasuttantāṭṭhuppattiya^eb^nti aggikkhandhopamasutte (a. ni. 7.72) desanāaṭṭhuppattiyaṃ ^a^V1.0095^ea^. Taṃdesanāhetukañhi ekaccānaṃ bhikkhūnaṃ micchāpaṭipattiṃ nimittaṃ katvā bhagavā imaṃ suttaṃ desesi. ^b^Avijahitameva hoti^eb^ sabbakālaṃ suppatiṭṭhitasatisampajaññattā. Yasmā buddhānaṃ rūpakāyo bāhirabbhantarehi malehi anupakkiliṭṭho sudhotajātimaṇisadiso, tasmā vuttaṃ – ^b^‘‘upaṭṭhākānuggahatthaṃ sarīraphāsukatthañcā’’^eb^ti. ^b^Vītināmetvā^eb^ti phalasamāpattīhi vītināmetvā. Kālaparicchedavasena vivittāsane vītināmanaṃ vivekaninnatāya ceva paresaṃ diṭṭhānugatiāpajjanatthañca. ^b^Nivāsetvā^eb^ti vihāranivāsanaparivattanavasena nivāsetvā. Kadāci ekakassa, kadāci bhikkhusaṅghaparivutassa, kadāci pakatiyā, kadāci pāṭihāriyehi vattamānehi ca gāmappaveso tathā tathā vinetabbapuggalavasena. ^b^Upasaṃharitvā^eb^ti himavantādīsu pupphitarukkhādito ānetvā. Oṇatuṇṇatāya bhūmiyā satthu padanikkhepasamaye samabhāvāpatti, sukhasamphassavikasitapadumasampaṭicchanañca suppatiṭṭhitapādatāya nissandaphalaṃ, na iddhinimmānaṃ. Nidassanamattañcetaṃ sakkharākaṭhalakaṇṭakasaṅkukalalādiapagamo sucibhāvāpattīti evamādīnampi tadā labbhanato.<br/><br/>[03]^b^Indakhīlassa anto ṭhapitamatte^eb^ti idaṃ yāvadeva veneyyajanavinayatthāya satthu pāṭihāriyaṃ pavattanti katvā vuttaṃ. ^b^Dakkhiṇapāde^eb^ti idaṃ buddhānaṃ sabbapadakkhiṇatāya. ^b^‘‘Chabbaṇṇarasmiyo’’^eb^ti vatvāpi ^b^‘‘suvaṇṇarasapiñjarāni viyā’’^eb^ti idaṃ buddhānaṃ sarīre pītābhāya yebhuyyatāya vuttaṃ. ^b^Madhurenākārena saddaṃ karonti^eb^ daṭṭhabbasārassa diṭṭhatāya. Bheriādīnaṃ pana saddāyanaṃ dhammatāva. ^b^Paṭimānentī^eb^ti ‘‘sudullabhaṃ idaṃ ajja amhehi labbhati, ye mayaṃ īdisena paṇītena āhārena bhagavantaṃ upaṭṭhahāmā’’ti patītamānasā mānenti pūjenti. ^b^Tesaṃ santānāni oloketvā^eb^ti ^a^M1.0105^ea^ tesaṃ tathā upaṭṭhākānaṃ puggalānaṃ atīte etarahi ca pavattacittasantānāni oloketvā. Arahatte patiṭṭhahantīti sambandho. ^b^Tatthā^eb^ti vihāre. ^b^Gandhamaṇḍalamāḷe^eb^ti catujjātiyagandhena kataparibhaṇḍe maṇḍalamāḷe.<br/><br/>[03]^b^Dullabhā khaṇasampattī^eb^ti satipi manussattappaṭilābhe patirūpadesavāsaindriyāvekallasaddhāpaṭilābhādayo guṇā dullabhāti attho. ^b^Cātumahārājika…pe… vasavattibhavanaṃ gacchantī^eb^ti idaṃ tattha suññavimānāni sandhāya vuttaṃ. Bhagavā gandhakuṭiṃ pavisitvā pacchābhattaṃ tayo bhāge katvā paṭhamabhāge sace ākaṅkhati, dakkhiṇena passena sīhaseyyaṃ kappeti. Sace ākaṅkhati, buddhāciṇṇaphalasamāpattiṃ samāpajjati. Atha yathākālaparicchedaṃ tato vuṭṭhahitvā dutiyabhāge pacchimayāme tatiyakoṭṭhāse viya lokaṃ voloketi veneyyānaṃ ñāṇaparipākaṃ passituṃ. Tenāha – ^b^‘‘sace ākaṅkhatī’’^eb^tiādi.<br/><br/>[03]^b^Kālayutta^eb^nti ^a^V1.0096^ea^ pattakallaṃ, ‘‘imissā velāya imassa evaṃ vattabba’’nti taṃkālānurūpaṃ. ^b^Samayayutta^eb^nti tasseva vevacanaṃ, aṭṭhuppattianurūpaṃ vā. ^b^Samayayutta^eb^nti vā ariyasamayasaṃyuttaṃ. Desakālānurūpameva hi buddhā bhagavanto dhammaṃ desenti, desentā ca ariyasammataṃ paṭiccasamuppādanayaṃ dīpentāva desenti. Atha vā ^b^samayayutta^eb^nti hetūdāharaṇasahitaṃ. Kālena sāpadesañhi bhagavā dhammaṃ deseti, ^b^kālaṃ viditvā parisaṃ uyyojeti, na^eb^ yāva samandhakārā dhammaṃ deseti.<br/><br/>[03]^b^Utuṃ gaṇhāpeti,^eb^ na pana malaṃ pakkhāletīti adhippāyo. Na hi bhagavato kāye rajojallaṃ upalimpatīti. ^b^Tato tato^eb^ti attano attano divāṭṭhānādito. ^b^Okāsaṃ labhamānā^eb^ti purebhattapacchābhattapurimayāmesu okāsaṃ alabhitvā idāni majjhimayāme okāsaṃ labhamānā, bhagavatā vā katokāsatāya okāsaṃ labhamānā. Pacchābhattassa tīsu bhāgesu paṭhamabhāge sīhaseyyakappanaṃ ekantikaṃ na hotīti āha – ^b^‘‘purebhattato paṭṭhāya nisajjāpīḷitassa sarīrassā’’^eb^ti. Teneva hi tattha ‘‘sace ākaṅkhatī’’ti tadā sīhaseyyakappanassa anibaddhatā vibhāvitā. ^b^Kilāsubhāvo^eb^ parissamo ^a^M1.0106^ea^. Sīhaseyyaṃ kappeti sarīrassa kilāsubhāvamocanatthanti yojetabbaṃ. ^b^Buddhacakkhunā lokaṃ voloketī^eb^ti idaṃ pacchimayāme bhagavato bahulaṃ āciṇṇavasena vuttaṃ. Appekadā avasiṭṭhabalañāṇehi sabbaññutaññāṇeneva ca bhagavā tamatthaṃ sādhetīti.<br/><br/>[03]^b^Imasmiṃyeva kicce^eb^ti pacchimayāmakicce. Balavatā paccanutāpena saṃvaḍḍhamānena karajakāye mahāpariḷāho uppajjatīti āha – ^b^‘‘nāmakāye santatte karajakāyo santatto’’^eb^ti. ^b^Nidhānagata^eb^nti sannicitalohitaṃ sandhāya vuttaṃ. ^b^Uṇhaṃ lohitaṃ mukhato uggañchī^eb^ti lohitaṃ uṇhaṃ hutvā mukhato uggañchi. ^b^Ṭhāna^eb^nti bhikkhupaṭiññaṃ. ^b^Taṃ pāpaṃ vaḍḍhamāna^eb^nti bhikkhupaṭiññāya avijahitattā tathā pavaḍḍhamānapāpaṃ. Antimavatthuajjhāpannānampi upāyena pavattiyamāno yonisomanasikāro sātthako hotiyevāti dassento ^b^‘‘jātasaṃvegā’’^eb^tiādimāha. ^b^Aho sallekhita^eb^nti aho ativiya sallekhena itaṃ pavattaṃ. ^b^Kāsāvapajjoto^eb^ti bhikkhūnaṃ bahubhāvato ito cito ca vicarantānaṃ tesaṃ kāsāvajutiyā pajjotito. ^b^Isivātaparivāto^eb^ti sīlakkhandhādīnaṃ nibbānassa ca esanato isīnaṃ bhikkhūnaṃ guṇagandhena ceva guṇagandhavāsitena sarīragandhena ca parito samantato vāyito.<br/><br/>[03]^b^Dhammasaṃvego uppajji^eb^ anāvajjanena pubbe tassa atthassa asaṃviditattā. ^b^Dhammasaṃvego^eb^ti ca ^a^V1.0097^ea^ tādise atthe dhammatāvasena uppajjanakaṃ sahottappañāṇaṃ. ^b^Assāsaṭṭhāna^eb^nti cittassāsakāraṇaṃ kammaṭṭhānaṃ. Sabbesaṃ kiccānaṃ pubbabhāgo ^b^sabbapubbabhāgo^eb^. ‘‘Sabbe sattā averā hontū’’tiādinā hi cittassa paṭṭhānaṃ upaṭṭhānaṃ ^b^hitapharaṇaṃ^eb^. Itaraṃ ito thokaṃ mahantanti katvā idaṃ ^b^‘‘cūḷaccharāsaṅghātasutta’’^eb^nti vuttaṃ. Accharāsaṅghāto vuccati aṅguliphoṭanakkhaṇo akkhinimisakālo, yo ekassa akkharassa uccāraṇakkhaṇo. Tenāha – ^b^‘‘dve aṅguliyo paharitvā saddakaraṇamatta’’^eb^nti. ^b^Sabbasattānaṃ hitapharaṇacitta^eb^nti sabbesampi sattānaṃ sammadeva hitesitavasena pavattacittaṃ. ^b^Āvajjento āsevatī^eb^ti hitesitavasena āvajjento. Āvajjanena ābhujantopi āsevati nāma ñāṇavippayuttena. ^b^Jānanto^eb^ti tathā ñāṇamattaṃ uppādentopi. ^b^Passanto^eb^ti tathā ñāṇacakkhunā paccakkhato viya vipassantopi. ^b^Paccavekkhanto^eb^ti tamatthaṃ pati ^a^M1.0107^ea^ pati avekkhantopi. ^b^Saddhāya adhimuccanto^eb^tiādi pañcannaṃ indriyānaṃ vasena vuttaṃ. ^b^Abhiññeyya^eb^ntiādi catusaccavasena vuttaṃ. Sabbameva cetaṃ vitthārato, sāmaññena āsevanadassanamevāti idhādhippetameva āsevanatthaṃ dassetuṃ – ^b^‘‘idha panā’’^eb^tiādi vuttaṃ.<br/><br/>[03]^b^Arittajjhāno^eb^ti avirahitajjhāno. ^b^Atucchajjhāno^eb^ti jhānena atuccho. Cāgo vā vevacananti āha – ^b^‘‘apariccattajjhāno’’^eb^ti. ^b^Viharatī^eb^ti padassa ^b^vibhaṅge^eb^ (vibha. 540) āgatanayena atthaṃ dassento ^b^‘‘viharatīti iriyatī’’^eb^tiādimāha. Ayaṃ panettha saddattho – ^b^viharatī^eb^ti ettha ^b^vi^eb^-saddo vicchedatthajotano. ^b^Haratī^eb^ti neti, pavattetīti attho, vicchinditvā harati viharatīti vuttaṃ hoti. So hi ekaṃ iriyāpathabādhanaṃ aññena iriyāpathena vicchinditvā aparipatantaṃ attabhāvaṃ harati pavatteti, tasmā ‘‘viharatī’’ti vuccati. ^b^Iriyatī^eb^ti ṭhānanisajjādikiriyaṃ karonto pavattati. ^b^Pavattatī^eb^ti ṭhānādisamaṅgī hutvā pavattati. ^b^Pāletī^eb^ti ekaṃ iriyāpathabādhanaṃ iriyāpathantarehi rakkhanto pāleti. ^b^Yapeti yāpetī^eb^ti tasseva vevacanaṃ. Ekañhi iriyāpathabādhanaṃ aññena iriyāpathena vicchinditvā aparipatantaṃ attabhāvaṃ pālento yapeti yāpetīti vuccati. ^b^Caratī^eb^ti ṭhānanisajjādīsu aññatarasamaṅgī hutvā pavattati. ^b^Iminā padenā^eb^ti ‘‘viharatī’’ti iminā padena.<br/><br/>[03]^b^Iriyāpathavihāro^eb^ti ettha iriyanaṃ pavattanaṃ iriyā, kāyappayogo kāyikakiriyā. Tassā pavattanūpāyabhāvato iriyāya patho iriyāpatho, ṭhānanisajjādi. Na hi ṭhānanisajjādīhi avatthāhi vinā kiñci kāyikakiriyaṃ pavattetuṃ sakkā. Ṭhānasamaṅgī vā hi kāyena kiñci kareyya, gamanādīsu aññatarasamaṅgī vā. Viharaṇaṃ, viharati etenāti vā vihāro, iriyāpathova vihāro ^b^iriyāpathavihāro,^eb^ so ca atthato ṭhānanisajjādiākārappavatto catusantatirūpappabandho ^a^V1.0098^ea^ eva. Ovādānusāsanīnaṃ ekānekavārādivisiṭṭhoyeva bhedo, na pana paramatthato tesaṃ nānākaraṇanti dassetuṃ – ^b^‘‘paramatthato panā’’^eb^tiādimāha. Tattha ^b^ese eke ekaṭṭhe^eb^tiādīsu eso eko ekatthotiādinā attho veditabbo.<br/><br/>[03]Raṭṭhassa ^a^M1.0108^ea^, raṭṭhato vā laddho piṇḍo raṭṭhapiṇḍo. Tenāha – ^b^‘‘ñātiparivaṭṭaṃ pahāyā’’^eb^tiādi. Tattha ‘‘amhākamete’’ti viññāyantīti ñātī, pitāmahapituputtādivasena parivaṭṭanaṭṭhena parivaṭṭo, ñātiyeva parivaṭṭo ^b^ñātiparivaṭṭo. Theyyaparibhogo nāma^eb^ anarahassa paribhogo. Bhagavatā hi attano sāsane sīlavato paccayā anuññātā, na dussīlassa. Dāyakānampi sīlavato eva pariccāgo, na dussīlassa attano kārānaṃ mahapphalabhāvassa paccāsīsanato. Iti satthārā ananuññātattā dāyakehi ca apariccattattā saṅghamajjhepi nisīditvā paribhuñjantassa dussīlassa paribhogo theyyāya paribhogo theyyaparibhogo. Iṇavasena paribhogo ^b^iṇaparibhogo^eb^ paṭiggāhakato dakkhiṇāvisuddhiyā abhāvato iṇaṃ gahetvā paribhogo viyāti attho.<br/><br/>[03]Dātabbaṭṭhena dāyaṃ, taṃ ādiyantīti dāyādā, puttānametaṃ adhivacanaṃ, tesaṃ bhāvo dāyajjaṃ, dāyajjavasena paribhogo ^b^dāyajjaparibhogo,^eb^ puttabhāvena paribhogoti vuttaṃ hoti. Sekkhā hi bhikkhū bhagavato orasaputtā, te pitu santakānaṃ dāyādā hutvā te paccaye paribhuñjanti. Kiṃ pana te bhagavato paccaye paribhuñjanti, udāhu gihīnanti? Gihīhi dinnāpi bhagavatā anuññātattā bhagavato santakā ananuññātesu sabbena sabbaṃ paribhogābhāvato, anuññātesuyeva ca paribhogasambhavato. ^b^Dhammadāyādasutta^eb^ñcettha sādhakaṃ.<br/><br/>[03]Vītarāgā eva taṇhāya dāsabyaṃ atītattā sāmino hutvā paribhuñjantīti āha – ^b^‘‘khīṇāsavassa paribhogo sāmiparibhogo nāmā’’^eb^ti. Avītarāgānañhi taṇhāparavasatāya paccayaparibhoge sāmibhāvo natthi, tadabhāvena vītarāgānaṃ tattha sāmibhāvo yathāruciparibhogasambhavato. Tathā hi te paṭikūlampi appaṭikūlākārena, appaṭikūlampi paṭikūlākārena, tadubhayampi vajjetvā ajjhupekkhanākārena paccaye paribhuñjanti, dāyakānañca manorathaṃ pūrenti. Yo panāyaṃ sīlavato paccavekkhitaparibhogo, so iṇaparibhogassa paccanīkattā āṇaṇyaparibhogo nāma hoti. Yathā hi iṇāyiko attano ruciyā icchitaṃ desaṃ gantuṃ na labhati, evaṃ iṇaparibhogayutto lokato ^a^M1.0109^ea^ nissarituṃ na labhatīti tappaṭipakkhattā sīlavato paccavekkhitaparibhogo ‘‘āṇaṇyaparibhogo’’ti vuccati, tasmā nippariyāyato catuparibhogavinimutto ^a^V1.0099^ea^ visuṃyevāyaṃ paribhogoti veditabbo. So idha visuṃ na vutto, dāyajjaparibhogeyeva vā saṅgahaṃ gacchati. Sīlavāpi hi imāya sikkhāya samannāgatattā ‘‘sekho’’tveva vuccati. Imesu paribhogesu sāmiparibhogo dāyajjaparibhogo ca ariyānaṃ puthujjanānañca vaṭṭati, iṇaparibhogo na vaṭṭati. Theyyaparibhoge kathāyeva natthi. Kathaṃ panettha sāmiparibhogo dāyajjaparibhogo ca puthujjanānaṃ sambhavati? Upacāravasena. Yo hi puthujjanassapi sallekhappaṭipattiyaṃ ṭhitassa paccayagedhaṃ pahāya tattha anupalittena cittena paribhogo, so sāmiparibhogo viya hoti. Sīlavato pana paccavekkhitaparibhogo dāyajjaparibhogo viya hoti dāyakānaṃ manorathassa avirādhanato. Kalyāṇaputhujjanassa paribhoge vattabbameva natthi tassa sekkhasaṅgahato. ^b^Sekkhasuttaṃ^eb^ (saṃ. ni. 5.13) hetassa atthassa sādhakaṃ.<br/><br/>[03]^b^Imassa bhikkhuno^eb^ti accharāsaṅghātamattampi kālaṃ mettacittaṃ āsevantassa bhikkhuno. ^b^Amogho raṭṭhapiṇḍaparibhogo^eb^ti ‘‘ayaṃ pabbajito samaṇo bhikkhūti āmisaṃ dentānaṃ tāya mettāsevanāya attano santāne dosamalassa vā tadekaṭṭhānañca pāpadhammānaṃ pabbājanato vūpasamanato saṃsāre ca bhayassa sammāva ikkhaṇato ajjhāsayassa avisaṃvādanenassa amogho raṭṭhapiṇḍaparibhogo. ^b^Mahaṭṭhiya^eb^nti mahatthikaṃ mahāpayojanaṃ. ^b^Mahapphala^eb^nti vipulapphalaṃ. ^b^Mahānisaṃsa^eb^nti mahānissandapphalaṃ. ^b^Mahājutika^eb^nti mahānubhāvaṃ. ^b^Mahāvipphāra^eb^nti mahāvitthāraṃ. Ettha ca paṭhamaṃ kāraṇaṃ mettāsevanāya tassa bhikkhuno sāmiādibhāvena raṭṭhapiṇḍaparibhogārahatā, dutiyaṃ parehi dinnassa dānassa mahaṭṭhiyabhāvakaraṇaṃ. ^b^Ko pana vādo^eb^ti mettāya āsevanamattampi evaṃmahānubhāvaṃ, ko pana vādo bahulīkāre, ettha vattabbameva natthī’’ti attho.<br/><br/>[03]^b^54^eb^^b^.^eb^ Catutthe ^b^uppādeti vaḍḍhetī^eb^ti ettha bhāvanāsaddassa uppādanavaḍḍhanatthatā pubbe vuttā eva.<br/><br/>[03]^b^55^eb^^b^.^eb^ Pañcame ^a^M1.0110^ea^^b^imesu dvīsū^eb^ti catutthapañcamesu. ‘‘Tatiye vuttanayeneva veditabba’’nti vatvā tathā veditabbataṃ dassetuṃ – ^b^‘‘yo hi āsevatī’’^eb^tiādi vuttaṃ. Tena āsevanābhāvanāmanasikārānaṃ atthavisesābhāvamāha. Yadi evaṃ suttantassa desanā kathanti āha – ^b^‘‘sammāsambuddho panā’’^eb^tiādi. ^b^Yāya dhammadhātuyā^eb^ti sabbaññutaññāṇamāha. Tena hi dhammānaṃ ākārabhedaṃ ñatvā tadanurūpaṃ ekampi dhammaṃ tathā vibhajitvā bhagavā dasseti. ^b^Tīhi koṭṭhāsehī^eb^ti ^a^V1.0100^ea^ āsevanābhāvanāmanasikārabhāgehi. Mettā hi sabbavatthuno mettāyanavasena ānītā sevanā āsevanā, tassā vaḍḍhanā bhāvanā, avissajjetvā manasi ṭhapanaṃ manasikāro.<br/><br/>[03]^b^56^eb^^b^.^eb^ Chaṭṭhe ^b^aniyamitavacanaṃ^eb^ ‘‘ime nāmā’’ti niyametvā avuttattā. ^b^Niyamitavacanaṃ^eb^ ‘‘akusalā’’ti sarūpeneva vuttattā. ^b^Asesato pariyādinnā honti^eb^ appakassapi akusalabhāgassa aggahitassa abhāvato. Akusalaṃ bhajantīti ^b^akusalabhāgiyā^eb^. Akusalapakkhe bhavāti ^b^akusalapakkhikā^eb^. Tenāha – ^b^‘‘akusalāyevā’’^eb^tiādi. ^b^Paṭhamataraṃ gacchatī^eb^ti paṭhamataraṃ pavattati, paṭhamo padhāno hutvā vattatīti attho. Ekuppādādivasena hi ekajjhaṃ pavattamānesu catūsu arūpakkhandhesu ayameva paṭhamaṃ uppajjatīti idaṃ natthi, lokuttaramaggesu viya pana paññindriyassa, lokiyadhammesu manindriyassa puretarassa bhāvo sātisayoti ^b^‘‘sabbete manopubbaṅgamā’’^eb^ti vuttaṃ. Tathā hi ^b^abhidhammepi^eb^ (dha. sa. 1) ‘‘yasmiṃ samaye kāmāvacaraṃ kusalaṃ cittaṃ uppannaṃ hotī’’ti cittaṃ pubbaṅgamaṃ jeṭṭhaṃ katvā desanā pavattā. Suttesupi vuttaṃ – ‘‘manopubbaṅgamā dhammā (dha. pa. 1, 2), chadvārādhipati rājā’’ti (dha. pa. aṭṭha. 2.buddhavaggo, erakapattanāgarājavatthu). Tenāha – ^b^‘‘ete hī’’^eb^tiādi. ^b^Tesaṃ mano uppādako^eb^ti ca yadaggena mano sampayuttadhammānaṃ jeṭṭhako hutvā pavattati, tadaggena te attānaṃ anuvattāpento te tathā uppādento nāma hotīti katvā vuttaṃ. Aṭṭhakathāyaṃ pana cittassa jeṭṭhakabhāvameva sandhāya rājagamanaññāyena sahuppattipi paṭhamuppatti viya katvā vuttāti ayamattho dassito. ^b^Anvadevā^eb^ti eteneva cittassa khaṇavasena paṭhamuppattiyā abhāvo dīpitoti daṭṭhabbo. Tenevāha – ^b^‘‘ekatoyevāti attho’’^eb^ti.<br/><br/>[03]^b^57^eb^^b^.^eb^ Sattame ^a^M1.0111^ea^^b^catubhūmakāpi kusalā dhammā kathitā^eb^ti ‘‘ye keci kusalā dhammā’’ti anavasesapariyādānato vuttaṃ.<br/><br/>[03]^b^58^eb^^b^.^eb^ Aṭṭhame ^b^ida^eb^nti liṅgavipallāsena niddeso, nipātapadaṃ vā etaṃ ‘‘yadida’’ntiādīsu viyāti āha – ^b^‘‘ayaṃ pamādoti attho’’^eb^ti. ^b^Pamajjanākāro^eb^ti pamādāpatti. ^b^Cittassa vossaggo^eb^ti imesu ettakesu ṭhānesu satiyā aniggaṇhitvā cittassa vossajjanaṃ sativiraho. ^b^Vossaggānuppadāna^eb^nti vossaggassa anu anu padānaṃ punappunaṃ vissajjanaṃ. ^b^Asakkaccakiriyatā^eb^ti etesaṃ dānādīnaṃ kusaladhammānaṃ pavattane puggalassa vā deyyadhammassa vā asakkaccakiriyā. Satatabhāvo sātaccaṃ, sātaccena kiriyā sātaccakiriyā, sāyeva sātaccakiriyatā, na sātaccakiriyatā ^b^asātaccakiriyatā. Anaṭṭhitakiriyatā^eb^ti ^a^V1.0101^ea^ aniṭṭhitakiriyatā nirantaraṃ na anuṭṭhitakiriyatā ca. ^b^Olīnavuttitā^eb^ti nirantarakaraṇasaṅkhātassa vipphārassa abhāvena olīnavuttitā. ^b^Nikkhittachandatā^eb^ti kusalakiriyāya vīriyachandassa nikkhittabhāvo. ^b^Nikkhittadhuratā^eb^ti vīriyadhurassa oropanaṃ, osakkitamānasatāti attho. ^b^Anadhiṭṭhāna^eb^nti kusalakaraṇe appatiṭṭhitabhāvo. ^b^Ananuyogo^eb^ti ananuyuñjanaṃ. Kusaladhammesu āsevanādīnaṃ abhāvo ^b^anāsevanādayo. Pamādo^eb^ti sarūpaniddeso. ^b^Pamajjanā^eb^ti ākāraniddeso. ^b^Pamajjitatta^eb^nti bhāvaniddeso. ^b^Parihāyantī^eb^ti iminā pamādassa sāvajjataṃ dasseti. Tayidaṃ lokiyānaṃ vasena, na lokuttarānanti āha – ^b^‘‘uppannā…pe… ida’’^eb^ntiādi.<br/><br/>[03]^b^59^eb^^b^.^eb^ Navame na pamajjati etenāti ^b^appamādo,^eb^ pamādassa paṭipakkho satiyā avippavāso. Atthato niccaṃ upaṭṭhitāya satiyā etaṃ nāmaṃ. Pamādo pana satiyā satisampajaññassa vā paṭipakkhabhūto akusalacittuppādo daṭṭhabbo. Tenāha – ^b^‘‘pamādassa paṭipakkhavasena vitthārato veditabbo’’^eb^ti.<br/><br/>[03]^b^60^eb^^b^.^eb^ Dasame kucchitaṃ sīdatīti kusīto da-kārassa ta-kāraṃ katvā, tassa bhāvo ^b^kosajjaṃ,^eb^ ālasiyanti attho.<br/><br/>[03]Accharāsaṅghātavaggavaṇṇanā niṭṭhitā.


volume: 54
item: 9
title: vīriyārambhādivaggavaṇṇanā^^^^
content:
  [03]^b^61^eb^^b^.^eb^ Sattamassa ^a^V1.0102^ea^^a^M1.0112^ea^ paṭhame vīrānaṃ kammanti vīriyaṃ, vidhinā vā īrayitabbaṃ pavattetabbanti vīriyaṃ, tadeva kusalakiriyāya padhānaṭṭhena ārambho ^b^vīriyārambho^eb^. Āraddhavīriyatā paggahitavīriyatā paripuṇṇavīriyatāti paccekaṃ vīriyatāsaddo yojetabbo.<br/><br/>[03]^b^62^eb^^b^.^eb^ Dutiye mahatī icchā etassāti mahiccho, tassa bhāvo ^b^mahicchatā^eb^. Mahāvisayo lobho ^b^mahālobho^eb^ mahantānaṃ vatthūnaṃ bahūnañca abhigijjhanato. ^b^Itarītarā^eb^tiādinā pabbajitānaṃ uppajjanamahicchatā vuttā. ^b^Pañcahi kāmaguṇehī^eb^tiādi gahaṭṭhānaṃ vasena vuttaṃ. ^b^Icchā^eb^ti sabhāvaniddeso. ^b^Icchāgatā^eb^ti icchāpavattā. ^b^Mahicchatā^eb^ti mahāicchatā. Atthato panāyaṃ rāgo evāti vuttaṃ – ^b^‘‘rāgo sārāgo’’^eb^tiādi.<br/><br/>[03]^b^63^eb^^b^.^eb^ Tatiye ^b^appicchassā^eb^ti ettha ^b^appa^eb^-saddo abhāvattho ‘‘appābādho hoti appātaṅko’’tiādīsu (ma. ni. 2.304) viyāti āha – ^b^‘‘anicchassā’’^eb^ti. Loke pākaṭassa hi akkhirogakucchirogādibhedassa ābādhassa abhāvaṃ sandhāya ‘‘appābādho’’ti vuttaṃ. Idāni vuttamevatthaṃ pākaṭataraṃ kātuṃ ^b^‘‘ettha hī’’^eb^tiādi vuttaṃ. Byañjanaṃ sāvasesaṃ viya parittakepi appasaddassa dissamānattā. Attho pana niravaseso sabbaso paccayicchāya abhāvassa adhippetattā. Tenāha – ^b^‘‘na hī’’^eb^tiādi.<br/><br/>[03]Icchāya abhāveneva appiccho nāma hotīti imamatthaṃ pakārantarena dīpetuṃ – ^b^‘‘apicā’’^eb^tiādi vuttaṃ. ^b^Atricchatā^eb^ nāma atra atra icchā. Asantaguṇasambhāvanatāya pāpā lāmikā nihīnā icchā ^b^pāpicchatā^eb^. Yāya paccayuppādanatthaṃ attani vijjamānaguṇe sambhāveti, paccayānaṃ paṭiggahaṇe ca na mattaṃ jānāti, ayaṃ ^b^mahicchatā. Asantaguṇasambhāvanatā^eb^ti attani avijjamānānaṃ guṇānaṃ vijjamānānaṃ viya paresaṃ pakāsanā. ^b^Santaguṇasambhāvanatā^eb^ti icchācāre ṭhatvā attani vijjamānasīladhutadhammādiguṇavibhāvanā. Tādisassapi paṭiggahaṇe amattaññutāpi hoti, sāpi abhidhamme āgatāyevāti sambandho. ^b^Dussantappayo^eb^ti duttappayo.<br/><br/>[03]^b^Atilūkhabhāva^eb^nti ^a^M1.0113^ea^ pattacīvaravasena ativiya lūkhabhāvaṃ. Tadassa disvā manussā ‘‘ayaṃ amaṅgaladivaso ^a^V1.0103^ea^, sumbhakasiniddhapattacīvaro ayyo pubbaṅgamo kātabbo’’ti cintetvā, ‘‘bhante, thokaṃ bahi hothā’’ti āhaṃsu. ^b^Ummujjī^eb^ti manussānaṃ ajānantānaṃyeva pathaviyaṃ nimujjitvā gaṇhantoyeva ummujji. Yadi thero ‘‘khīṇāsavabhāvaṃ jānantū’’ti iccheyya, na naṃ manussā ‘‘bahi hothā’’ti vadeyyuṃ, khīṇāsavānaṃ pana tathācittameva na uppajjeyya.<br/><br/>[03]Appicchatāpadhānaṃ puggalādhiṭṭhānaṃ catubbidhaicchāpabhedaṃ dassetvā punapi puggalādhiṭṭhānena catubbidhaṃ icchābhedaṃ dassento ^b^‘‘aparopi catubbidho appiccho’’^eb^tiādimāha. ^b^Paccayāppiccho^eb^ti paccayesu icchārahito. ^b^Dhutaṅgāppiccho^eb^ti dhutaguṇasambhāvanāya icchārahito. ^b^Pariyattiappiccho^eb^ti bahussutasambhāvanāya icchārahito. ^b^Adhigamāppiccho^eb^ti ‘‘ariyo’’ti sambhāvanāya icchārahito. ^b^Dāyakassa vasa^eb^nti appaṃ vā yaṃ dātukāmo bahuṃ vāti dāyakassa cittassa vasaṃ, ajjhāsayanti attho. ^b^Deyyadhammassa vasa^eb^nti deyyadhammassa abahubhāvaṃ. ^b^Attano thāma^eb^nti attano pamāṇaṃ. Yattakena attā yāpeti, tattakasseva gahaṇaṃ. ^b^Yadi hī^eb^tiādi saṅkhepato vuttassa atthassa vivaraṇaṃ. ^b^Pamāṇenevā^eb^ti yāpanappamāṇeneva.<br/><br/>[03]^b^Ekabhikkhupi nāññāsī^eb^ti sosānikavatte sammadeva vattitattā ekopi bhikkhu na aññāsi. ^b^Abbokiṇṇa^eb^nti avicchedaṃ. ^b^Dutiyo maṃ jāneyyā^eb^ti dutiyo sahāyabhūtopi yathā maṃ jānituṃ na sakkuṇeyya, tathā saṭṭhi vassāni nirantaraṃ susāne vasāmi, tasmā ^b^ahaṃ aho sosānikuttamo. Upakāro hutvā^eb^ti uggahaparipucchādīhi pariyattidhammavasena upakāro hutvā. ^b^Dhammakathāya janapadaṃ khobhetvā^eb^ti lomahaṃsanasādhukāradānacelukkhepādivasena sannipatitaṃ itarañca ‘‘kathaṃ nu kho appaṃ ayyassa santike dhammaṃ sossāmā’’ti kolāhalavasena mahājanaṃ khobhetvā? Yadi thero bahussutabhāvaṃ jānāpetuṃ iccheyya, pubbeva janapadaṃ khobhento dhammaṃ katheyya. ^b^Gato^eb^ti ‘‘ayaṃ so, yena rattiyaṃ dhammakathā katā’’ti jānanabhāvena pariyattiappicchatāya purāruṇāva gato.<br/><br/>[03]^b^Tayo^eb^^a^M1.0114^ea^^b^kulaputtā viyā^eb^ti pācīnavaṃsadāye sāmaggivāsaṃvuṭṭhā anuruddho, nandiyo, kimiloti ime tayo kulaputtā viya. Etesupi hi anuruddhattherena bhagavatā ‘‘atthi pana vo anuruddhā evaṃ appamattānaṃ ātāpīnaṃ pahitattānaṃ viharantānaṃ uttarimanussadhammo alamariyañāṇadassanaviseso adhigato phāsuvihāro’’ti (ma. ni. 1.328) puṭṭhena ‘‘idha pana mayaṃ, bhante, yāvadeva ākaṅkhāma, vivicceva kāmehi vivicca akusalehi dhammehi savitakkaṃ savicāraṃ vivekajaṃ pītisukhaṃ paṭhamaṃ jhānaṃ upasampajja viharāmā’’tiādinā (ma. ni. 1.328) anupubbavihārasamāpattīsu ^a^V1.0104^ea^ ārocitāsu itare therā na icchiṃsu. Tathā hi te pakkante bhagavati āyasmantaṃ anuruddhaṃ etadavocuṃ – ‘‘kinnu mayaṃ āyasmato anuruddhassa evamārocimha ‘imāsañca imāsañca vihārasamāpattīnaṃ mayaṃ lābhino’ti? Yaṃ no āyasmā anuruddho bhagavato sammukhāpi āsavānaṃ khayaṃ pakāsetī’’ti? Ghaṭīkāropi attano ariyabhāve kikissa rañño bhagavatā ārocite na attamano ahosi? Tenāha – ^b^‘‘ghaṭīkārakumbhakāro viyā’’^eb^ti. ^b^Imasmiṃ panatthe^eb^ti ‘‘yathayidaṃ, bhikkhave, appicchatā’’ti vutte appicchatāsaṅkhāte atthe. ^b^Balavālobhenā^eb^ti daḷhatarappavattikena alobhena.<br/><br/>[03]^b^64^eb^^b^.^eb^ Catutthe natthi etassa santuṭṭhīti asantuṭṭhi, tassa bhāvo ^b^asantuṭṭhitā^eb^. Taṃ pana sarūpato dassento ^b^‘‘asantuṭṭhe puggale…pe… lobho’’^eb^ti āha. ^b^Sevantassā^eb^tiādīni aññamaññavevacanāni.<br/><br/>[03]^b^65-67^eb^^b^.^eb^ Pañcame tussanaṃ tuṭṭhi, samaṃ, sakena, santena vā tuṭṭhi etassāti santuṭṭhi, tassa bhāvo ^b^santuṭṭhitā^eb^. Yassa santosassa atthitāya bhikkhu ‘‘santuṭṭho’’ti vuccati, taṃ dassento ^b^‘‘itarītarapaccayasantosena samannāgatassā’’^eb^ti āha – cīvarādike yattha katthaci kappiye paccaye santussanena samaṅgībhūtassāti attho. Atha vā itaraṃ vuccati hīnaṃ paṇītato aññattā, tathā paṇītampi itaraṃ hīnato aññattā. Apekkhāsiddhā hi itaratā. Iti yena dhammena hīnena vā paṇītena vā cīvarādipaccayena santussati, so tathā pavatto alobho ^b^itarītarapaccayasantoso,^eb^ tena samannāgatassa ^a^M1.0115^ea^. Yathālābhaṃ attano lābhānurūpaṃ santoso ^b^yathālābhasantoso^eb^. Sesapadadvayepi eseva nayo. Labbhatīti vā lābho, yo yo lābho yathālābho, tena santoso ^b^yathālābhasantoso. Bala^eb^nti kāyabalaṃ. ^b^Sāruppa^eb^nti bhikkhuno anucchavikatā.<br/><br/>[03]Yathāladdhato aññassa apatthanā nāma siyā appicchatāpi pavattiākāroti tato vinivecitameva santosassa sarūpaṃ dassento ^b^‘‘labhantopi na gaṇhātī’’^eb^ti āha. Taṃ parivattetvā pakatidubbalādīnaṃ garucīvaraṃ aphāsubhāvāvahaṃ sarīrakhedāvahañca hotīti payojanavasena na atricchatādivasena taṃ parivattetvā lahukacīvaraparibhogo santosavirodhi na hotīti āha – ^b^‘‘lahukena yāpentopi santuṭṭhova hotī’’^eb^ti. Mahagghacīvaraṃ bahūni vā cīvarāni labhitvā tāni vissajjetvā tadaññassa gahaṇaṃ yathāsāruppanaye ṭhitattā na santosavirodhīti āha – ^b^‘‘tesaṃ…pe… dhārentopi santuṭṭhova hotī’’^eb^ti. Evaṃ sesapaccayesupi yathāsāruppaniddese ^a^V1.0105^ea^ api-saddaggahaṇe adhippāyo veditabbo. ^b^Muttaharītaka^eb^nti gomuttaparibhāvitaṃ, pūtibhāvena vā chaḍḍitaṃ harītakaṃ. ^b^Buddhādīhi vaṇṇita^eb^nti appicchatāsantuṭṭhīsu bhikkhū niyojetuṃ ‘‘pūtimuttabhesajjaṃ nissāya pabbajjā’’tiādinā (mahāva. 73, 128) buddhādīhi pasatthaṃ. ^b^Paramasantuṭṭhova hoti^eb^ paramena ukkaṃsagatena santosena samannāgatattā. ^b^Yathāsāruppasantosova aggo^eb^ti tattha tattha bhikkhu sāruppaṃyeva nissāya santussanavasena pavattanato aggo. Chaṭṭhasattamesu natthi vattabbaṃ.<br/><br/>[03]^b^68-69^eb^^b^.^eb^ Aṭṭhamanavamesu na sampajānātīti asampajāno, tassa bhāvo ^b^asampajaññaṃ^eb^. Vuttappaṭipakkhena ^b^sampajaññaṃ^eb^ veditabbaṃ.<br/><br/>[03]^b^70^eb^^b^.^eb^ Dasame ^b^pāpamittā^eb^ devadattasadisā. Te hi hīnācāratāya, dukkhassa vā sampāpakatāya ‘‘pāpā’’ti vuccanti. ^b^Tenākārena pavattāna^eb^nti yo pāpamittassa khanti ruci adhimutti tanninnatātaṃsampavaṅkatādiākāro, tenākārena pavattānaṃ. ^b^Catunnaṃ khandhānamevetaṃ nāma^eb^nti catunnaṃ arūpakkhandhānaṃ ^a^M1.0116^ea^ ‘‘pāpamittatā’’ti etaṃ nāmaṃ. Yasmā assaddhiyādipāpadhammasamannāgatā puggalā visesato pāpā puññadhammavimokkhatāya, te yassa mittā sahāyā, so pāpamitto, tassa bhāvo ^b^pāpamittatā^eb^. Tenāha – ^b^‘‘ye te puggalā assaddhā’’^eb^tiādi.<br/><br/>[06]Vīriyārambhādivaggavaṇṇanā niṭṭhitā.


volume: 54
item: 10
title: kalyāṇamittādivaggavaṇṇanā^^^^
content:
  [03]^b^71^eb^^b^.^eb^ Aṭṭhamassa ^a^V1.0106^ea^ paṭhame buddhā, sāriputtādayo vā ^b^kalyāṇamittā. Vuttapaṭipakkhanayenā^eb^ti ‘‘pāpamittatā’’ti pade vuttassa paṭipakkhanayena.<br/><br/>[03]^b^72-73^eb^^b^.^eb^ Dutiye ^b^yogo^eb^ti samaṅgībhāvo. ^b^Payogo^eb^ti payuñjanaṃ paṭipatti. ^b^Ayogo^eb^ti asamaṅgībhāvo. ^b^Appayogo^eb^ti appayuñjanaṃ appaṭipatti. ^b^Anuyogenā^eb^ti anuyogahetu.<br/><br/>[03]^b^74^eb^^b^.^eb^ Catutthe ^b^bujjhanakasattassā^eb^ti catunnaṃ ariyasaccānaṃ paṭivijjhanakapuggalassa. ^b^Aṅgabhūtā^eb^ti tasseva paṭivedhassa kāraṇabhūtā. Ettha ca cattāri ariyasaccāni bujjhati, aññāṇaniddāya vāpi bujjhatīti bodhīti laddhanāmo ariyasāvako bujjhanakasatto, tassa bujjhanakasattassa. ^b^Bodhiyā^eb^ti tassā dhammasāmaggisaṅkhātāya bodhiyā. Bujjhanaṭṭhena bodhiyo, bodhiyo eva saccasampaṭibodhassa aṅgāti vuttaṃ. ^b^‘‘Bujjhantīti bojjhaṅgā’’^eb^ti. Vipassanādīnaṃ kāraṇānaṃ bujjhitabbānañca saccānaṃ anurūpaṃ bujjhanato ^b^anubujjhantīti bojjhaṅgā,^eb^ paṭimukhaṃ paccakkhabhāvena abhimukhaṃ bujjhanato ^b^paṭibujjhantīti bojjhaṅgā,^eb^ sammā aviparītato bujjhanato ^b^sambujjhantīti bojjhaṅgā^eb^ti evaṃ atthavisesadīpakehi upasaggehi ^b^anubujjhantī^eb^tiādi vuttaṃ. Bodhisaddo sabbavisesayuttaṃ bujjhanasāmaññena saṅgaṇhāti. ^b^Bodhāya saṃvattantī^eb^ti iminā tassā dhammasāmaggiyā bujjhanassa ekantakāraṇataṃ dasseti. ^b^Evaṃ panetaṃ padaṃ vibhattamevā^eb^ti vuttappakārena etaṃ ‘‘bojjhaṅgā’’ti (paṭi. ma. 2.17) padaṃ niddese ^b^paṭisambhidāmagge^eb^ vibhattameva.<br/><br/>[03]^b^75^eb^^b^.^eb^ Pañcame ^a^M1.0117^ea^^b^yāthāvasarasabhūmī^eb^ti yāthāvato sakiccakaraṇabhūmi. ^b^Sā^eb^ti yāthāvasarasabhūmi. ^b^Vipassanā^eb^ti balavavipassanā. Keci ‘‘bhaṅgañāṇato paṭṭhāyā’’ti vadanti. Vipassanāya pādakajjhāne ca satiādayo bojjhaṅgapakkhikā eva pariyāyabodhipakkhiyabhāvato. ^b^Tatthā^eb^tiādi catubbidhānaṃ bojjhaṅgānaṃ bhūmivibhāgadassanaṃ.<br/><br/>[03]^b^76^eb^^b^.^eb^ Chaṭṭhe ^b^tesaṃ antare^eb^ti tesaṃ bhikkhūnaṃ antare. Kāmaṃ saṅgītiāruḷhavasena appakamidaṃ suttapadaṃ, bhagavā panettha sannipatitaparisāya ajjhāsayānurūpaṃ vitthārikaṃ karotīti katvā idaṃ vuttaṃ – ^b^‘‘mahatī desanā bhavissatī’’^eb^ti. ^b^Gāmanigamādikathā natthī^eb^ti tassā kathāya atiracchānakathābhāvamāhu ^a^V1.0107^ea^. Tathā hi sā pubbe bahuñātikaṃ ahosi bahupakkhaṃ, idāni appañātikaṃ appapakkhanti aniccatāmukhena niyyānikapakkhikā jātā. ^b^Etāyā^eb^ti yathāvuttāya parihāniyā. ^b^Patikiṭṭha^eb^nti nihīnaṃ. ^b^Mama sāsane^eb^ti idaṃ kammassakatajjhānapaññānampi visesanameva. Tadubhayampi hi bāhirakānaṃ tappaññādvayato sātisayameva sabbaññubuddhānaṃ desanāya laddhavisesato vivaṭṭūpanissayato ca.<br/><br/>[03]^b^77^eb^^b^.^eb^ Sattame ^b^tesaṃ cittācāraṃ ñatvā^eb^ti tathā kathentānaṃ tesaṃ bhikkhūnaṃ tattha upagamanena attano desanāya bhājanabhūtaṃ cittappavattiṃ ñatvā. ^b^Kammassakatādī^eb^ti ^b^ādi^eb^saddena jhānapaññādīnaṃ catunnampi paññānaṃ gahaṇaṃ.<br/><br/>[03]^b^78-80^eb^^b^.^eb^ Aṭṭhamādīsu ^b^heṭṭhā vuttanayenevā^eb^ti ‘‘yā esa mama sāsane’’tiādinā heṭṭhā vuttanayeneva. Sesamettha uttānatthameva.<br/><br/>[06]Kalyāṇamittādivaggavaṇṇanā niṭṭhitā.<br/><br/>[03]^b^81-82^eb^^b^.^eb^ Navame vagge natthi vattabbaṃ.


volume: 54
item: 11
title: dutiyapamādādivaggavaṇṇanā^^^^
content:
  [03]^b^98-115^eb^^b^.^eb^ Dasame ^a^V1.0108^ea^ vagge ajjhattasantāne bhavaṃ ^b^ajjhattikaṃ^eb^. Ajjhattasantānato bahiddhā bhavaṃ ^b^bāhiraṃ. Vuttapaṭipakkhanayenā^eb^ti ‘‘avināsāyā’’ti evamādinā attho gahetabbo. ^b^Catukkoṭike^eb^ti ‘‘anuyogo akusalānaṃ ^a^M1.0118^ea^, ananuyogo kusalānaṃ, anuyogo kusalānaṃ, ananuyogo akusalāna’’nti (a. ni. 1.96) evaṃ pariyosānasutte āgatanayaṃ gahetvā ‘‘nāhaṃ, bhikkhave, aññaṃ ekadhammampi samanupassāmī’’tiādinā (a. ni. 1.11) āgatasuttānaṃ samaññā jātā.<br/><br/>[03]^b^130^eb^^b^.^eb^ Suttantanaye yathācodanā saṃkilesadhammānaṃ vipariyesanaṃ, taṃtaṃdhammakoṭṭhāsānañca ūnato adhikato ca pavedanaṃ ^b^adhammaṃ dhammoti dīpanaṃ^eb^. Tesaṃyeva pana aviparītato anūnādhikato ca pavedanaṃ ^b^dhammaṃ dhammoti dīpanaṃ^eb^. Evaṃ vinayappaṭipattiyā ayathāvidhippavedanaṃ ^b^adhammaṃ dhammoti dīpanaṃ^eb^. Yathāvidhippavedanaṃ ^b^dhammaṃ dhammoti dīpanaṃ^eb^. Suttantanayena pañcavidho saṃvaravinayo pahānavinayo ca ^b^vinayo,^eb^ tappaṭipakkhena ^b^avinayo^eb^. Vinayanayena vatthusampadādinā yathāvidhippaṭipatti eva vinayo, tabbipariyāyena avinayo veditabbo. ^b^Tiṃsa nissaggiyā pācittiyā^eb^ti ettha ^b^iti^eb^-saddo ādyattho. Tena dvenavuti pācittiyā, cattāro pāṭidesaniyā, satta adhikaraṇasamathāti imesaṃ saṅgaho. ^b^Ekatiṃsa nissaggiyā^eb^ti ettha ‘‘tenavuti pācittiyā’’tiādinā vattabbaṃ. Sesamettha suviññeyyameva.<br/><br/>[03]Adhigantabbato ^b^adhigamo,^eb^ maggaphalāni. Nibbānaṃ pana antaradhānābhāvato idha na gayhati. Paṭipajjanaṃ ^b^paṭipatti,^eb^ sikkhattayasamāyogo. Paṭipajjitabbato vā ^b^paṭipatti^eb^. Pariyāpuṇitabbato ^b^pariyatti,^eb^ piṭakattayaṃ. Maggaggahaṇena gahitāpi tatiyavijjāchaṭṭhābhiññā vijjābhiññāsāmaññato ^b^‘‘tisso vijjā cha abhiññā’’^eb^ti punapi gahitā. ^b^Tato paraṃ cha abhiññā^eb^ti vassasahassato paraṃ cha abhiññā nibbattetuṃ sakkonti, na paṭisambhidāti adhippāyo. ^b^Tato^eb^ti abhiññākālato pacchā. ^b^Tā^eb^ti abhiññāyo. Pubbabhāge jhānasinehābhāvena kevalāya vipassanāya ṭhatvā aggaphalappattā ^b^sukkhavipassakā^eb^ nāma, maggakkhaṇe pana ‘‘jhānasineho natthī’’ti na vattabbo ‘‘samathavipassanaṃ yuganaddhaṃ bhāvetī’’ti (a. ni. 4.170) vacanato. ^b^Pacchimakassā^eb^ti sabbapacchimassa. Kiñcāpi ariyo aparihānadhammo ^a^V1.0109^ea^^a^M1.0119^ea^, sotāpannassa pana uddhaṃ jīvitapariyādānā adhigatadhammo uppanno nāma natthi, paccayasāmaggiyā asati yāva uparivisesaṃ nibbattetuṃ na sakkonti, tāva adhigamassa asambhavo evāti āha – ^b^‘‘sotāpannassa…pe… nāma hotī’’^eb^ti. Tassidaṃ manussalokavasena vuttanti daṭṭhabbaṃ.<br/><br/>[03]^b^Na codentī^eb^ti aññamaññasmiṃ vijjamānaṃ dosaṃ jānantāpi na codenti na sārenti. ^b^Akukkuccakā hontī^eb^ti kukkuccaṃ na uppādenti. ‘‘Asakkaccakārino hontī’’ti ca paṭhanti, sāthalikatāya sikkhāsu asakkaccakārino hontīti attho. ^b^Bhikkhūnaṃ satepi sahassepi dharamāne^eb^ti idaṃ bāhullavasena vuttaṃ. Antimavatthuanajjhāpannesu katipayamattesupi bhikkhūsu dharantesu, ekasmiṃ vā dharante paṭipatti anantarahitā eva nāma hoti. Tenevāha – ^b^‘‘pacchimakassa…pe… antarahitā hotī’’^eb^ti.<br/><br/>[03]^b^Antevāsike gahetu^eb^nti antevāsike saṅgahetuṃ. ^b^Atthavasenā^eb^ti aṭṭhakathāvasena. ^b^Matthakato paṭṭhāyā^eb^ti uparito paṭṭhāya. ^b^Uposathakkhandhakamatta^eb^nti vinayamātikāpāḷimāha. Āḷavakapañhādīnaṃ viya devesu pariyattiyā pavatti appamāṇanti āha – ^b^‘‘manussesū’’^eb^ti.<br/><br/>[03]^b^Oṭṭhaṭṭhivaṇṇa^eb^nti oṭṭhānaṃ aṭṭhivaṇṇaṃ, dantakasāvaṃ ekaṃ vā dve vā vāre rajitvā dantavaṇṇaṃ katvā dhārentīti vuttaṃ hoti. ^b^Kesesu vā allīyāpentī^eb^ti tena kāsāvakhaṇḍena kese bandhantā allīyāpenti. Bhikkhugottassa abhibhavanato vināsanato ^b^gotrabhuno^eb^. Atha vā gottaṃ vuccati sādhāraṇaṃ nāmaṃ, mattasaddo luttaniddiṭṭho, tasmā ‘‘samaṇā’’ti gottamattaṃ anubhavanti dhārentīti ^b^gotrabhuno,^eb^ nāmamattasamaṇāti attho. Kāsāvagatakaṇṭhatāya, kāsāvaggahaṇahetūppajjanakasokatāya vā ^b^kāsāvakaṇṭhā. Saṅghagata^eb^nti saṅghaṃ uddissa dinnattā saṅghagataṃ. ^b^Taṃ sarīra^eb^nti taṃ dhātusarīraṃ.<br/><br/>[03]^b^Tenevā^eb^ti pariyattiantaradhānamūlakattā eva itarāntaradhānassa. Sakko devarājā chātakabhaye paratīragamanāya bhikkhū ussukkamakāsīti adhippāyo. ^b^Ne^eb^ti ubhayepi paṃsukūlikatthere dhammakathikatthere ca. ^b^Therā^eb^ti tattha ṭhitā sakkhibhūtā therā. Dhammakathikattherā ^b^‘‘yāva tiṭṭhanti^eb^^a^M1.0120^ea^^b^suttantā…pe… yogakkhemā na dhaṃsatī’’^eb^ti idaṃ suttaṃ āharitvā ^b^‘‘suttante rakkhite sante, paṭipatti hoti rakkhitā’’^eb^ti iminā vacanena paṃsukūlikatthere appaṭibhāne akaṃsu ^a^V1.0110^ea^. Idāni pariyattiyā anantaradhānameva itaresaṃ anantaradhānahetūti imamatthaṃ byatirekato anvayato ca upamāhi vibhāvetuṃ ^b^‘‘yathā hī’’^eb^tiādi vuttaṃ. Taṃ suviññeyyameva.<br/><br/>[06]Dutiyapamādādivaggavaṇṇanā niṭṭhitā.<br/><br/>[03]^b^140-150^eb^^b^.^eb^ Ekādasamadvādasamavaggā suviññeyyā eva.


volume: 54
item: 12
title: ekapuggalavaggavaṇṇanā^^^^
content:
  [03]^b^170^eb^^b^.^eb^^b^Ekapuggalassā^eb^ti ^a^V1.0111^ea^ ekapuggalavaggassa. Tenāha – ^b^‘‘paṭhame’’^eb^ti. ^b^Eko^eb^ti gaṇanaparicchedo, tato eva ^b^dutiyādipaṭikkhepattho^eb^. Padhānāsahāyatthopi ekasaddo hotīti tannivattanatthaṃ ^b^‘‘gaṇanaparicchedo’’^eb^ti āha. Sammutiyā desanā ^b^sammutidesanā^eb^. Paramatthassa desanā ^b^paramatthadesanā. Tatthā^eb^ti sammutiparamatthadesanāsu, na sammutiparamatthesu. Tenāha – ^b^‘‘evarūpā sammutidesanā, evarūpā paramatthadesanā’’^eb^ti. Tatridaṃ sammutiparamatthānaṃ lakkhaṇaṃ – yasmiṃ bhinne, buddhiyā vā avayavavinibbhoge kate na taṃsamaññā, sā ghaṭapaṭādippabhedā sammuti, tabbipariyāyena paramatthā. Na hi kakkhaḷaphusanādisabhāve so nayo labbhati. Tattha rūpādidhammasamūhaṃ santānavasena pavattamānaṃ upādāya puggalavohāroti ^b^puggaloti sammutidesanā^eb^. Sesapadesupi eseva nayo. Uppādavayavanto sabhāvadhammā na niccāti aniccāti āha – ^b^‘‘aniccanti paramatthadesanā’’^eb^ti. Esa nayo sesapadesupi. Nanu khandhadesanāpi sammutidesanāva. Rāsaṭṭho vā hi khandhaṭṭho koṭṭhāsaṭṭho vāti? Saccametaṃ, ayaṃ pana khandhasamaññā phassādīsu pavattatajjāpaññatti viya paramatthasannissayā tassa āsannatarā, puggalasamaññādayo viya na dūreti paramatthasaṅgahā vuttā. Khandhasīsena vā tadupādānasabhāvadhammā eva gahitā. Nanu ca sabhāvadhammā sabbepi sammutimukheneva desanaṃ ārohanti, na samukhenāti sabbāpi desanā sammutidesanāva siyāti? Nayidamevaṃ, desetabbadhammavibhāgena desanāvibhāgassa adhippetattā. Na hi saddo kenaci pavattinimittena vinā atthaṃ pakāsetīti.<br/><br/>[03]^b^Sammutivasena^eb^^a^M1.0121^ea^^b^desanaṃ sutvā^eb^ti ‘‘idhekacco puggalo attantapo hoti attaparitāpānuyogamanuyutto’’tiādinā (pu. pa. 174) sammutimukhena pavattitadesanaṃ sutamayañāṇuppādavasena sutvā. ^b^Atthaṃ paṭivijjhitvā^eb^ti tadanusārena catusaccasaṅkhātaṃ atthaṃ saha vipassanāya maggapaññāya paṭivijjhitvā. ^b^Mohaṃ pahāyā^eb^ti tadekaṭṭhakilesehi saddhiṃ anavasesaṃ mohaṃ pajahitvā. ^b^Visesa^eb^nti aggaphalanibbānasaṅkhātaṃ visesaṃ. ^b^Tesa^eb^nti tādisānaṃ veneyyānaṃ. ^b^Paramatthavasenā^eb^ti ‘‘pañcimāni, bhikkhave, indriyānī’’tiādinā (saṃ. ni. 5.471-476 ādayo) paramatthadhammavasena. Sesaṃ anantaranaye vuttasadisameva.<br/><br/>[03]^b^Tatrā^eb^ti tassaṃ sammutivasena paramatthavasena ca desanāyaṃ. ^b^Desabhāsākusalo^eb^ti nānādesabhāsāsu ^a^V1.0112^ea^ kusalo. ^b^Tiṇṇaṃ vedāna^eb^nti nidassanamattaṃ, tiṇṇaṃ vedānaṃ sippuggahaṇaṭṭhānānampīti adhippāyo. Teneva sippuggahaṇaṃ parato vakkhati. Sippāni vā vijjāṭṭhānabhāvena vedantogadhāni katvā ‘‘tiṇṇaṃ vedāna’’nti vuttaṃ. ^b^Kathetabbabhāvena ṭhitāni,^eb^ na katthaci sannicitabhāvenāti vedānampi kathetabbabhāveneva ṭhānaṃ dīpento ‘‘guhā tīṇi nihitā na gayhantī’’tiādimicchāvādaṃ paṭikkhipati. Nānāvidhā desabhāsā etesanti ^b^nānādesabhāsā^eb^.<br/><br/>[03]Paramo uttamo attho ^b^paramattho,^eb^ dhammānaṃ yathābhūtasabhāvo. Lokasaṅketamattasiddhā ^b^sammuti^eb^. Yadi evaṃ kathaṃ sammutikathāya saccatāti āha – ^b^‘‘lokasammutikāraṇā’’^eb^ti, lokasamaññaṃ nissāya pavattanatoti attho. Lokasamaññā hi abhinivesena viññeyyā, nāññāpanā ekaccassa sutassa sāvanā viya na musā anatidhāvitabbato tassā. Tenāha bhagavā – ‘‘janapadaniruttiṃ nābhiniveseyya, samaññaṃ nātidhāvaye’’ti. ^b^Dhammāna^eb^nti sabhāvadhammānaṃ. ^b^Bhūtakāraṇā^eb^ti yathābhūtakāraṇā yathābhūtaṃ nissāya pavattanato. ^b^Sammutiṃ voharantassā^eb^ti ‘‘puggalo, satto’’tiādinā lokasamaññaṃ kathentassa.<br/><br/>[03]^b^Hirottappadīpanattha^eb^nti lokapālanakicce hirottappadhamme kiccato pakāsetuṃ. Tesañhi kiccaṃ sattasantāne eva pākaṭaṃ hotīti puggalādhiṭṭhānāya kathāya taṃ vattabbaṃ. Esa nayo sesesupi. Yasmiñhi ^a^M1.0122^ea^ cittuppāde kammaṃ uppannaṃ, taṃsantāne eva tassa phalassa uppatti ^b^kammassakatā^eb^. Evañhi kataviññāṇanāso akatāgamo ca natthīti sā puggalādhiṭṭhānāya eva desanāya dīpetabbā. Tehi sattehi kātabbapuññakiriyā ^b^paccattapurisakāro^eb^. Sopi santānavasena niṭṭhapetabbato puggalādhiṭṭhānāya eva kathāya dīpetabbo. ^b^Ānantariyadīpanattha^eb^nti cutianantaraṃ phalaṃ anantaraṃ nāma, tasmiṃ anantare niyuttāni taṃnibbattanena anantarakaraṇasīlāni, anantarakaraṇapayojanāni vāti ^b^ānantariyāni,^eb^ mātughātādīni, tesaṃ dīpanatthaṃ. Tānipi hi santānavasena niṭṭhapetabbato ‘‘mātaraṃ jīvitā voropetī’’tiādinā (paṭṭhā. 1.1.423) puggalādhiṭṭhānāya eva kathāya dīpetabbāni, tathā ‘‘so mettāsahagatena cetasā ekaṃ disaṃ pharitvā viharatī’’tiādinā (dī. ni. 1.556; 3.308; ma. ni. 1.77; 2.309; 3.230; vibha. 642-643) ‘‘so anekavihitaṃ pubbenivāsaṃ anussarati ekampi jāti’’ntiādinā (dī. ni. 1.244-245; ma. ni. 1.148, 384, 431; pārā. 12), ‘‘atthi dakkhiṇā dāyakato visujjhati, no paṭiggāhakato’’tiādinā (ma. ni. 3.381) ca pavattā ^b^brahmavihārapubbenivāsadakkhiṇāvisuddhikathā^eb^ puggalādhiṭṭhānā ^a^V1.0113^ea^ eva katvā dīpetabbā sattasantānavisayattā. ‘‘Aṭṭha purisapuggalā (saṃ. ni. 1.249) na samayavimutto puggalo’’tiādinā (pu. pa. 2) ca paramatthakathaṃ kathentopi lokasammutiyā appahānatthaṃ puggalakathaṃ katheti. Etena vuttāvasesāya kathāya puggalādhiṭṭhānabhāve payojanaṃ sāmaññavasena saṅgahitanti daṭṭhabbaṃ. Kāmañcetaṃ sabbaṃ apariññātavatthukānaṃ vasena vuttaṃ, pariññātavatthukānampi pana evaṃ desanā sukhāvahā hoti.<br/><br/>[03]^b^Ekapuggalo^eb^ti visiṭṭhasamācārāpassayavirahito ekapuggalo. Buddhānañhi sīlādiguṇena sadevake loke visiṭṭho nāma koci natthi, tathā sadisopi samānakāle. Tenāha – ‘‘na imasmiṃ loke parasmiṃ vā pana buddhena seṭṭho sadiso ca vijjatī’’ti (vi. va. 1047; kathā. 799), tasmā sadisopi koci natthi. Hīnopi apassayabhūto nattheva. Tena vuttaṃ – ‘‘visiṭṭhasamācārāpassayavirahito ekapuggalo’’ti. Ye ^a^M1.0123^ea^ ca sīlādiguṇehi natthi etesaṃ samāti asamā, purimakā sammāsambuddhā. Tehi samo majjhe bhinnasuvaṇṇanekkhaṃ viya nibbisiṭṭhoti asamasamaṭṭhenapi ekapuggalo aññassa tādisassa abhāvā. Tena vuttaṃ – ^b^‘‘asadisaṭṭhenā’’^eb^tiādi.<br/><br/>[03]^b^Sattaloko adhippeto^eb^ sattanikāye uppajjanato. ^b^Manussaloke eva uppajjati^eb^ devabrahmalokānaṃ buddhānaṃ uppattiyā anokāsabhāvato. Kāmadevaloke tāva nuppajjati brahmacariyavāsassa aṭṭhānabhāvato tathā anacchariyabhāvato. Acchariyadhammā hi buddhā bhagavanto. Tesaṃ sā acchariyadhammatā devattabhāve ṭhitānaṃ loke na pākaṭā hoti yathā manussabhūtānaṃ. Devabhūte hi sammāsambuddhe dissamānaṃ buddhānubhāvaṃ devānubhāvatova loke dahati, na buddhānubhāvato. Tathā sati ‘‘ayaṃ sammāsambuddho’’ti nādhimuccati na sampasīdati, issarakuttaggāhaṃ na vissajjeti, devattabhāvassa ca cirakālāvaṭṭhānato ekaccasassatavādato na parimuccati. ^b^Brahmaloke nuppajjatī^eb^ti etthāpi eseva nayo. Sattānaṃ tādisaggāhavinimocanatthañhi buddhā bhagavanto manussasugatiyaṃyeva uppajjanti, na devasugatiyaṃ. Yasmā imaṃ cakkavāḷaṃ majjhe katvā iminā saddhiṃ cakkavāḷānaṃ dasasahassasseva jātikkhettabhāvo dīpito ito aññassa buddhānaṃ uppattiṭṭhānassa tepiṭake buddhavacane āgataṭṭhānassa abhāvato. Tasmā vuttaṃ – ^b^‘‘imasmiṃyeva cakkavāḷe uppajjatī’’^eb^ti.<br/><br/>[03]Idha uppajjantopi kasmā jambudīpe eva uppajjati, na sesadīpesūti? Keci tāva āhu – ‘‘yasmā pathaviyā nābhibhūtā buddhabhāvasahā acalaṭṭhānabhūtā bodhimaṇḍabhūmi jambudīpe eva ^a^V1.0114^ea^, tasmā jambudīpe eva uppajjatī’’ti. Eteneva ‘‘tattha majjhimadese eva uppajjatī’’ti etampi saṃvaṇṇitanti daṭṭhabbaṃ tathā itaresampi avijahitaṭṭhānānaṃ tattheva labbhanato. Yasmā purimabuddhānaṃ mahābodhisattānaṃ paccekabuddhānañca nibbattiyā sāvakabodhisattānaṃ sāvakabodhiyā abhinīhāro sāvakapāramiyā sambharaṇaparipācanañca buddhakkhettabhūte imasmiṃyeva cakkavāḷe jambudīpe eva ijjhati, na aññattha. Veneyyajanavinayanattho ca buddhuppādo, tasmā aggasāvakamahāsāvakādiveneyyavisesāpekkhāya imasmiṃ jambudīpe eva buddhā nibbattanti, na sesadīpesu. Ayañca nayo sabbabuddhānaṃ āciṇṇasamāciṇṇoti tesaṃ uttamapurisānaṃ ^a^M1.0124^ea^ tattheva uppatti sampatticakkānaṃ viya aññamaññūpanissayatāya daṭṭhabbā. Tena vuttaṃ – ^b^aṭṭhakathāyaṃ^eb^ ‘‘tīsu dīpesu buddhā na nibbattanti, jambudīpe eva nibbattantīti dīpaṃ passī’’ti (dī. ni. aṭṭha. 2.17; bu. vaṃ. aṭṭha. 27 avidūrenidānakathā).<br/><br/>[03]^b^Ubhayampidaṃ vippakatavacanameva^eb^ uppādakiriyāya vattamānakālikattā. ^b^Uppajjamāno^eb^ti vā uppajjituṃ samattho. Sattiattho cāyaṃ ^b^māna^eb^-saddo. Yāvatā hi sāmatthiyena mahābodhisattānaṃ carimabhave uppatti icchitabbā, tatthakena bodhisambhārasambhūtena paripuṇṇena samannāgatoti attho. ^b^Bhedo^eb^ti viseso. Tameva hi tividhaṃ visesaṃ dassetuṃ – ^b^‘‘esa hī’’^eb^tiādi vuttaṃ. Aṭṭhaṅgasamannāgatassa mahābhinīhārassa siddhakālato paṭṭhāya mahābodhisatto buddhabhāvāya niyatabhāvappattatāya bodhisambhārapaṭipadaṃ paṭipajjamāno yathāvuttasāmatthiyayogena uppajjamāno nāmāti attho uppādassa ekantikattā. ^b^Pariyesanto^eb^ti vicinanto. ^b^Paripakkagate ñāṇe^eb^ti iminā tato pubbe ñāṇassa aparipakkatāya eva laddhāvasarāya kammapilotiyā vasena bodhisatto tathā mahāpadhānaṃ padahīti dasseti. ^b^Arahattaphalakkhaṇe uppanno nāma^eb^ ‘‘uppanno hotī’’ti vattabbattā. ^b^Āgatova nāma^eb^ hetusampadāya sammadeva nipphannattā.<br/><br/>[03]^b^Hitatthāyā^eb^ti lokiyalokuttarassa hitassa siddhiyā. ^b^Sukhatthāyā^eb^ti etthāpi eseva nayo. ^b^Tassā^eb^ti tassa sattalokassa. So panāyaṃ sattaloko yena anukkamena dhammābhisamayaṃ pāpuṇi, taṃ teneva anukkamena dassento ^b^‘‘mahābodhimaṇḍe’’^eb^tiādimāha. ^b^Yāvajjadivasā^eb^ti ettha ^b^ajja^eb^-saddena sāsanassa avaṭṭhānakālaṃ vadati. ^b^Devamanussāna^eb^nti ukkaṭṭhaniddesoti dassetuṃ – ^b^‘‘na kevala’’^eb^ntiādi vuttaṃ. ^b^Etesampī^eb^ti nāgasupaṇṇādīnampi.<br/><br/>[03]^b^Ayaṃ pucchā^eb^ti iminā ‘‘katamo’’ti padassa sāmaññato pucchābhāvo dassito, na visesatoti tassa pucchāvisesabhāvañāpanatthaṃ ^b^mahāniddese^eb^ (mahāni. 150) āgatā sabbāpi pucchā ^a^V1.0115^ea^ atthuddhāranayena dasseti ^b^‘‘pucchā ca nāmesā’’^eb^tiādinā. Adiṭṭhaṃ jotīyati etāyāti ^b^adiṭṭhajotanā^eb^. Diṭṭhaṃ saṃsandīyati etāyāti ^b^diṭṭhasaṃsandanā^eb^. Saṃsandanañca sākacchāvasena ^a^M1.0125^ea^ vinicchayakaraṇaṃ. Vimatiṃ chindati etāyāti ^b^vimaticchedanā^eb^. Anumatiyā pucchā ^b^anumatipucchā^eb^. ‘‘Taṃ kiṃ maññatha, bhikkhave’’tiādi pucchāya ‘‘kā tumhākaṃ anumatī’’ti anumati pucchitā hoti. ^b^Kathetukamyatāpucchā^eb^ti kathetukamyatāya pucchā. ^b^Lakkhaṇa^eb^nti ñātuṃ icchito yo koci sabhāvo. ^b^Aññāta^eb^nti yena kenaci ñāṇena aññātabhāvamāha. ^b^Adiṭṭha^eb^nti dassanabhūtena ñāṇena paccakkhaṃ viya adiṭṭhataṃ. ^b^Atulita^eb^nti ‘‘ettakaṃ eta’’nti tulābhūtena atulitataṃ. ^b^Atīrita^eb^nti tīraṇabhūtena akatañāṇakiriyāsamāpanataṃ. ^b^Avibhūta^eb^nti ñāṇassa apākaṭabhāvaṃ. ^b^Avibhāvita^eb^nti ñāṇena apākaṭakatabhāvaṃ.<br/><br/>[03]Yehi guṇavisesehi nimittabhūtehi bhagavati ‘‘tathāgato’’ti ayaṃ samaññā pavattā, taṃdassanatthaṃ ^b^‘‘aṭṭhahi kāraṇehi bhagavā tathāgato’’^eb^tiādi vuttaṃ. Guṇavisesanemittikāneva hi bhagavato sabbāni nāmāni. Yathāha –<br/><br/>[21]‘‘Asaṅkhyeyyāni nāmāni, saguṇena mahesino;<br/><br/>[22]Guṇena nāmamuddheyyaṃ, api nāmasahassato’’ti. (dha. sa. aṭṭha. 1313; udā. aṭṭha. 53; paṭi. ma. aṭṭha. 1.1.76);<br/><br/>[03]^b^Tathā āgato^eb^ti ettha ākāraniyamanavasena opammasampaṭipādanattho ^b^tathā^eb^-saddo. Sāmaññajotanāpi hi visese avatiṭṭhatīti. Paṭipadāgamanattho ^b^āgata^eb^-saddo, na ñāṇagamanattho ‘‘tathalakkhaṇaṃ āgato’’tiādīsu (dī. ni. aṭṭha. 1.7; ma. ni. aṭṭha. 1.12; saṃ. ni. aṭṭha. 2.3.78; a. ni. aṭṭha. 1.1.170; udā. aṭṭha. 18) viya, nāpi kāyagamanattho ‘‘āgato kho mahāsamaṇo, magadhānaṃ giribbaja’’ntiādīsu (mahāva. 63) viya. Tattha yadākāraniyamanavasena opammasampaṭipādanattho tathā-saddo, taṃkaruṇāpadhānattā mahākaruṇāmukhena purimabuddhānaṃ āgamanappaṭipadaṃ udāharaṇavasena sāmaññato dassento yaṃ-taṃ-saddānaṃ ekantasambandhabhāvato ^b^‘‘yathā sabbaloka…pe… āgatā’’^eb^ti sādhāraṇato vatvā puna taṃ paṭipadaṃ ^b^mahāpadhānasuttā^eb^dīsu (dī. ni. 2.1 ādayo) sambahulaniddesena supākaṭānaṃ āsannānañca vipassiādīnaṃ channaṃ sammāsambuddhānaṃ vasena nidassento ^b^‘‘yathā vipassī bhagavā’’^eb^tiādimāha. Tattha ^b^yena abhinīhārenā^eb^ti manussattaliṅgasampattihetusatthudassanapabbajjāabhiññādiguṇasampattiadhikāracchandānaṃ vasena aṭṭhaṅgasamannāgatena ^a^M1.0126^ea^ mahāpaṇidhānena. Sabbesañhi ^a^V1.0116^ea^ buddhānaṃ kāyappaṇidhānaṃ imināva abhinīhārena samijjhatīti. Evaṃ mahābhinīhāravisesena ‘‘tathāgato’’ti padassa atthaṃ dassetvā idāni pāramipūraṇavasena dassetuṃ – ^b^‘‘yathā vipassī bhagavā…pe… kassapo bhagavā dānapāramiṃ pūretvā’’^eb^tiādimāha.<br/><br/>[03]Ettha ca suttantikānaṃ mahābodhippaṭipadāya kosallajananatthaṃ kā panetā pāramiyo, kenaṭṭhena pāramiyo, katividhā cetā, ko tāsaṃ kamo, kāni lakkhaṇarasapaccupaṭṭhānapadaṭṭhānāni, ko paccayo, ko saṃkileso, kiṃ vodānaṃ, ko paṭipakkho, kā paṭipatti, ko vibhāgo, ko saṅgaho, ko sampādanūpāyo, kittakena kālena sampādanaṃ, ko ānisaṃso, kiñcetāsaṃ phalanti pāramīsu ayaṃ vitthārakathā veditabbā. Sā panesā icchantena ^b^dīghāgamaṭīkāyaṃ^eb^ (dī. ni. ṭī. 1.7) vuttanayeneva veditabbā, na idha dassitā. Yathāvuttāya paṭipadāya yathāvuttavibhāgānaṃ pāramīnaṃ pūritabhāvaṃ sandhāyāha – ^b^‘‘samatiṃsa pāramiyo pūretvā’’^eb^ti.<br/><br/>[03]Satipi mahāpariccāgānaṃ dānapāramibhāve pariccāgavisesabhāvadassanatthañceva sudukkarabhāvadassanatthañca mahāpariccāgehi visuṃ gahaṇaṃ. Tatoyeva ca aṅgapariccāgato visuṃ nayanapariccāgaggahaṇaṃ, pariccāgabhāvasāmaññepi dhanarajjapariccāgato puttadārapariccāgaggahaṇañca kataṃ. Gatapaccāgatikavattasaṅkhātāya pubbabhāgappaṭipadāya saddhiṃ abhiññāsamāpattinipphādanaṃ ^b^pubbayogo^eb^. Dānādīsuyeva sātisayappaṭipattinipphādanaṃ ^b^pubbacariyā,^eb^ yā vā cariyāpiṭakasaṅgahitā. ‘‘Abhinīhāro pubbayogo, dānādippaṭipatti vā kāyavivekavasena ekacariyā vā pubbacariyā’’ti keci. Dānādīnañceva appicchatādīnañca saṃsāranibbānesu ādīnavānisaṃsānañca vibhāvanavasena sattānaṃ bodhittaye patiṭṭhāpanaparipācanavasena ca pavattā kathā ^b^dhammakkhānaṃ^eb^. Ñātīnaṃ atthacariyā ^b^ñātatthacariyā^eb^. Sāpi karuṇāyanavaseneva. ^b^Ādi^eb^-saddena lokatthacariyādayo saṅgaṇhāti. Kammassakatañāṇavasena anavajjakammāyatanasippāyatanavijjāṭṭhānaparicayavasena khandhāyatanādiparicayavasena lakkhaṇattayatīraṇavasena ca ñāṇacāro ^b^buddhicariyā^eb^. Sā pana atthato paññāpāramīyeva, ñāṇasambhāradassanatthaṃ visuṃ ^a^M1.0127^ea^ gahaṇaṃ. ^b^Koṭī^eb^ti pariyanto, ukkaṃsoti attho. Cattāro satipaṭṭhāne bhāvetvāti sambandho. Tattha ^b^bhāvetvā^eb^ti uppādetvā. ^b^Brūhetvā^eb^ti vaḍḍhetvā. Satipaṭṭhānādiggahaṇena āgamanappaṭipadaṃ matthakaṃ pāpetvā dasseti. Vipassanāsahagatā eva vā satipaṭṭhānādayo daṭṭhabbā. Ettha ca ‘‘yena abhinīhārenā’’tiādinā āgamanappaṭipadāya ādiṃ dasseti, ‘‘dānapārami’’ntiādinā majjhaṃ, ‘‘cattāro satipaṭṭhāne’’tiādinā pariyosānanti veditabbaṃ.<br/><br/>[03]^b^Sampatijāto^eb^ti ^a^V1.0117^ea^ muhuttajāto nikkhantamatto. Nikkhantamattañhi mahāsattaṃ paṭhamaṃ brahmāno suvaṇṇajālena paṭiggaṇhiṃsu, tesaṃ hatthato cattāro mahārājāno ajinappaveṇiyā, tesaṃ hatthato manussā dukūlacumbaṭakena paṭiggaṇhiṃsu, manussānaṃ hatthato muccitvā pathaviyaṃ patiṭṭhito. ^b^Yathāhā^eb^tiādinā mahāpadānadesanāya vuttavacanaṃ nidasseti. ^b^Setamhi chatte^eb^ti dibbasetacchatte. ^b^Anudhāriyamāne^eb^ti dhāriyamāne. Ettha ca chattaggahaṇeneva khaggādīni pañca kakudhabhaṇḍāni vuttānevāti daṭṭhabbaṃ. Khaggatālavaṇṭamorahatthakavālabījaniuṇhīsapaṭṭāpi hi chattena saha tadā upaṭṭhitā ahesuṃ. Chattādīniyeva ca tadā paññāyiṃsu, na chattādiggāhakā. ^b^Sabbā ca disā^eb^ti dasa disā, nayidaṃ sabbadisāvilokanaṃ sattapadavītihāruttarakālaṃ. Mahāsatto hi manussānaṃ hatthato muccitvā puratthimaṃ disaṃ olokesi, tattha devamanussā gandhamālādīhi pūjayamānā, ‘‘mahāpurisa, idha tumhehi sadisopi natthi, kuto uttaritaro’’ti āhaṃsu. Evaṃ catasso disā catasso anudisā heṭṭhā uparīti sabbā disā anuviloketvā sabbattha attanā sadisaṃ adisvā ‘‘ayaṃ uttarā disā’’ti sattapadavītihārena agamāsi. ^b^Āsabhi^eb^nti uttamaṃ. ^b^Aggo^eb^ti sabbapaṭhamo. ^b^Jeṭṭho^eb^ti ^b^seṭṭho^eb^ti ca tasseva vevacanaṃ. ^b^Ayamantimā jāti, natthi dāni punabbhavo^eb^ti imasmiṃ attabhāve pattabbaṃ arahattaṃ byākāsi. ^b^‘‘Anekesaṃ visesādhigamānaṃ pubbanimittabhāvenā’’^eb^ti saṃkhittena vuttamatthaṃ ^b^‘‘yañhī’’^eb^tiādinā vitthārato dasseti. Tattha ^b^etthā^eb^ti –<br/><br/>[21]‘‘Anekasākhañca ^a^M1.0128^ea^ sahassamaṇḍalaṃ,<br/><br/>[27]Chattaṃ marū dhārayumantalikkhe;<br/><br/>[26]Suvaṇṇadaṇḍā vītipatanti cāmarā,<br/><br/>[22]Na dissare cāmarachattagāhakā’’ti. (su. ni. 693) –<br/><br/>[07]Imissā gāthāya. Sabbaññutaññāṇameva sabbattha appaṭihatacāratāya anāvaraṇañāṇanti āha – ^b^‘‘sabbaññutānāvaraṇañāṇapaṭilābhassā’’^eb^ti. ^b^Tathā ayaṃ bhagavāpi gato…pe… pubbanimittabhāvenā^eb^ti etena abhijātiyaṃ dhammatāvasena uppajjanakavisesā sabbabodhisattānaṃ sādhāraṇāti dasseti. Pāramitānissandā hi teti.<br/><br/>[03]^b^Vikkamī^eb^ti agamāsi. ^b^Marū^eb^ti devā. ^b^Samā^eb^ti vilokanasamatāya samā sadisiyo. Mahāpuriso hi yathā ekaṃ disaṃ vilokesi, evaṃ sesadisāpi, na katthaci vilokane vibandho tassa ^a^V1.0118^ea^ ahosīti. ^b^Samā^eb^ti vā viloketuṃ yuttāti attho. Na hi tadā bodhisattassa virūpabībhacchavisamarūpāni viloketuṃ ayuttāni disāsu upaṭṭhahantīti.<br/><br/>[03]‘‘Evaṃ tathā gato’’ti kāyagamanaṭṭhena gatasaddena tathāgatasaddaṃ niddisitvā idāni ñāṇagamanaṭṭhena taṃ dassetuṃ – ^b^‘‘atha vā’’^eb^tiādimāha. Tattha ^b^nekkhammenā^eb^ti alobhappadhānena kusalacittuppādena. Kusalā hi dhammā idha nekkhammaṃ, na pabbajjādayo. ‘‘Paṭhamajjhānenā’’ti ca vadanti. ^b^Pahāyā^eb^ti pajahitvā. ^b^Gato^eb^ adhigato, paṭipanno uttarivisesanti attho. ^b^Pahāyā^eb^ti vā pahānahetu, pahānalakkhaṇaṃ vā. Hetulakkhaṇattho hi ayaṃ pahāyasaddo. Kāmacchandādippahānahetukañhi ‘‘gato’’ti ettha vuttaṃ gamanaṃ avabodho, paṭipatti eva vā kāmacchandādippahānena ca lakkhīyati. Esa nayo ^b^padāletvā^eb^tiādīsupi. ^b^Abyāpādenā^eb^ti mettāya. ^b^Ālokasaññāyā^eb^ti vibhūtaṃ katvā manasikaraṇena upaṭṭhitāalokasañjānanena. ^b^Avikkhepenā^eb^ti samādhinā. ^b^Dhammavavatthānenā^eb^ti kusalādidhammānaṃ yāthāvanicchayena. ‘‘Sappaccayanāmarūpavavatthānenā’’tipi vadanti. Evaṃ kāmacchandādinīvaraṇappahānena ‘‘abhijjhaṃ loke pahāyā’’tiādinā (vibha. 508) vuttāya paṭhamajjhānassa pubbabhāgappaṭipadāya bhagavato tathāgatabhāvaṃ dassetvā idāni saha upāyena aṭṭhahi ^a^M1.0129^ea^ samāpattīhi aṭṭhārasahi ca mahāvipassanāhi taṃ dassetuṃ – ^b^‘‘ñāṇenā’’^eb^tiādimāha. Nāmarūpapariggahakaṅkhāvitaraṇānañhi vibandhabhūtassa mohassa dūrīkaraṇena ñātapariññāyaṃ ṭhitassa aniccasaññādayo sijjhanti, tathā jhānasamāpattīsu abhiratinimittena pāmojjena tattha anabhiratiyā vinoditāya jhānādīnaṃ samadhigamoti samāpattivipassanānaṃ arativinodanāvijjāpadālanādiupāyo, uppaṭipāṭiniddeso pana nīvaraṇasabhāvāya avijjāya heṭṭhā nīvaraṇesupi saṅgahadassanatthanti daṭṭhabbo. Samāpattivihārappavesavibandhanena nīvaraṇāni kavāṭasadisānīti āha – ^b^‘‘nīvaraṇakavāṭaṃ ugghāṭetvā’’^eb^ti.<br/><br/>[03]‘‘Rattiṃ vitakketvā vicāretvā divā kammante payojetī’’ti (ma. ni. 1.251) vuttaṭṭhāne vitakkavicārā dhūmāyanā adhippetāti āha – ^b^‘‘vitakkavicāradhūma’’^eb^nti. Kiñcāpi paṭhamajjhānūpacāreyeva dukkhaṃ, catutthajjhānopacāreyeva ca sukhaṃ pahīyati, atisayappahānaṃ pana sandhāyāha – ^b^‘‘catutthajjhānena sukhadukkhaṃ pahāyā’’^eb^ti. ^b^Rūpasaññā^eb^ti saññāsīsena rūpāvacarajjhānāni ceva tadārammaṇāni ca vuttāni. Rūpāvacarajjhānampi hi ‘‘rūpa’’nti vuccati uttarapadalopena ‘‘rūpī rūpāni passatī’’tiādīsu (ma. ni. 2.248; 3.312; dha. sa. 248; paṭi. ma. 1.209). Tassa ārammaṇampi kasiṇarūpaṃ ‘‘rūpa’’nti vuccati ^a^V1.0119^ea^ purimapadalopena ‘‘bahiddhā rūpāni passati suvaṇṇadubbaṇṇānī’’tiādīsu (dī. ni. 2.173-174; ma. ni. 2.249; dha. sa. 244-245). Tasmā idha rūpe rūpajjhāne taṃsahagatasaññā rūpasaññāti evaṃ saññāsīsena rūpāvacarajjhānāni vuttāni. Rūpaṃ saññā assāti rūpasaññaṃ, rūpassa nāmanti vuttaṃ hoti. Evaṃ pathavīkasiṇādibhedassa tadārammaṇassa cetaṃ adhivacananti veditabbaṃ. ^b^Paṭighasaññā^eb^ti cakkhādīnaṃ vatthūnaṃ rūpādīnaṃ ārammaṇānañca paṭighātena paṭihananena visayivisayasamodhāne samuppannā dvipañcaviññāṇasahagatā saññā paṭighasaññā. ^b^Nānattasaññāyo^eb^ti nānatte gocare pavattā saññā, nānattā vā saññā nānattasaññā, aṭṭha kāmāvacarakusalasaññā, dvādasa akusalasaññā, ekādasa kāmāvacarakusalavipākasaññā, dve akusalavipākasaññā, ekādasa kāmāvacarakiriyasaññāti etāsaṃ catucattālīsasaññānametaṃ adhivacanaṃ. Etā hi yasmā rūpasaññādibhede nānatte ^a^M1.0130^ea^ nānāsabhāve gocare pavattanti, yasmā ca nānattā nānāsabhāvā aññamaññaṃ asadisā, tasmā ^b^‘‘nānattasaññā’’^eb^ti vuccanti.<br/><br/>[03]Aniccassa, aniccanti vā anupassanā ^b^aniccānupassanā,^eb^ tebhūmakadhammānaṃ aniccataṃ gahetvā pavattāya anupassanāyetaṃ nāmaṃ. ^b^Niccasañña^eb^nti saṅkhatadhamme ‘‘niccā sassatā’’ti pavattaṃ micchāsaññaṃ. Saññāsīsena diṭṭhicittānampi gahaṇaṃ daṭṭhabbaṃ. Esa nayo ito paresupi. ^b^Nibbidānupassanāyā^eb^ti saṅkhāresu nibbijjanākārena pavattāya anupassanāya. ^b^Nandi^eb^nti sappītikataṇhaṃ. ^b^Virāgānupassanāyā^eb^ti saṅkhāresu virajjanākārena pavattāya anupassanāya. ^b^Nirodhānupassanāyā^eb^ti saṅkhārānaṃ nirodhassa anupassanāya. ‘‘Te saṅkhārā nirujjhantiyeva, āyatiṃ samudayavasena na uppajjantī’’ti evaṃ vā anupassanā nirodhānupassanā. Tenevāha – ‘‘nirodhānupassanāya nirodheti, no samudetī’’ti. Muccitukamyatā hi ayaṃ balappattāti. Paṭinissajjanākārena pavattā anupassanā ^b^paṭinissaggānupassanā^eb^. Paṭisaṅkhā santiṭṭhanā hi ayaṃ. ^b^Ādāna^eb^nti niccādivasena gahaṇaṃ. Santatisamūhakiccārammaṇānaṃ vasena ekattaggahaṇaṃ ^b^ghanasaññā. Āyūhanaṃ^eb^ abhisaṅkharaṇaṃ. Avatthāvisesāpatti ^b^vipariṇāmo. Dhuvasañña^eb^nti thirabhāvaggahaṇaṃ. ^b^Nimitta^eb^nti samūhādighanavasena sakiccaparicchedatāya ca saṅkhārānaṃ saviggahaggahaṇaṃ. ^b^Paṇidhi^eb^nti rāgādipaṇidhiṃ. Sā panatthato taṇhāvasena saṅkhāresu nanditā. ^b^Abhinivesa^eb^nti attānudiṭṭhiṃ.<br/><br/>[03]Aniccadukkhādivasena sabbadhammatīraṇaṃ ^b^adhipaññādhammavipassanā. Sārādānābhinivesa^eb^nti asāre sāraggahaṇavipallāsaṃ. Issarakuttādivasena loko samuppannoti abhiniveso ^b^sammohābhiniveso^eb^^a^V1.0120^ea^. Keci pana ‘‘ahosiṃ nu kho ahamatītamaddhānantiādinā pavattasaṃsayāpatti sammohābhiniveso’’ti vadanti. Saṅkhāresu leṇatāṇabhāvaggahaṇaṃ ^b^ālayābhiniveso^eb^. ‘‘Ālayaratā ālayasammuditā’’ti (dī. ni. 2.64; ma. ni. 1.281; 2.337; saṃ. ni. 1.172; mahāva. 7) vacanato ālayo taṇhā, sāyeva cakkhādīsu rūpādīsu ca abhinivesavasena pavattiyā ālayābhinivesoti keci. ‘‘Evaṃvidhā saṅkhārā paṭinissajjīyantī’’ti pavattaṃ ñāṇaṃ ^b^paṭisaṅkhānupassanā^eb^. Vaṭṭato vigatattā vivaṭṭaṃ, nibbānaṃ. Tattha ārammaṇakaraṇasaṅkhātena anupassanena pavattiyā ^b^vivaṭṭānupassanā,^eb^ gotrabhū. ^b^Saṃyogābhinivesa^eb^nti saṃyujjanavasena saṅkhāresu ^a^M1.0131^ea^ abhinivisanaṃ. ^b^Diṭṭhekaṭṭhe^eb^ti diṭṭhiyā sahajātekaṭṭhe pahānekaṭṭhe ca. ^b^Oḷārike^eb^ti uparimaggavajjhe kilese apekkhitvā vuttaṃ, aññathā dassanapahātabbāpi dutiyamaggavajjhehi oḷārikāti. ^b^Aṇusahagate^eb^ti aṇubhūte. Idaṃ heṭṭhimamaggavajjhe apekkhitvā vuttaṃ. ^b^Sabbakilese^eb^ti avasiṭṭhasabbakilese. Na hi paṭhamādimaggehipi pahīnā kilesā ^b^puna^eb^ pahīyantīti.<br/><br/>[03]^b^Kakkhaḷattaṃ^eb^ kathinabhāvo. ^b^Paggharaṇaṃ^eb^ dravabhāvo. Lokiyavāyunā bhastāya viya yena taṃtaṃkalāpassa uddhumāyanaṃ, thaddhabhāvo vā, taṃ ^b^vitthambhanaṃ^eb^. Vijjamānepi kalāpantarabhūtānaṃ kalāpantarabhūtehi phuṭṭhabhāve taṃtaṃbhūtavivittatā rūpapariyanto ākāsoti yesaṃ yo paricchedo, tehi so asamphuṭṭhova, aññathā bhūtānaṃ paricchedabhāvo na siyā byāpitabhāvāpattito. Yasmiṃ kalāpe bhūtānaṃ paricchedo, tehi asamphuṭṭhabhāvo ^b^asamphuṭṭhalakkhaṇaṃ^eb^. Tenāha – bhagavā ^b^ākāsadhātuniddese^eb^ (dha. sa. 637) ‘‘asamphuṭṭho catūhi mahābhūtehī’’ti.<br/><br/>[03]Virodhipaccayasannipāte visadisuppatti ^b^ruppanaṃ^eb^. Cetanāpadhānattā saṅkhārakkhandhadhammānaṃ cetanāvasenetaṃ vuttaṃ – ^b^‘‘saṅkhārānaṃ abhisaṅkharaṇalakkhaṇa’’^eb^nti. Tathā hi suttantabhājanīye ^b^saṅkhārakkhandhavibhaṅge^eb^ (vibha. 92) ‘‘cakkhusamphassajā cetanā’’tiādinā cetanāva vibhattā. Abhisaṅkharalakkhaṇā ca cetanā. Yathāha – ‘‘tattha katamo puññābhisaṅkhāro, kusalā cetanā kāmāvacarā’’tiādi. ^b^Pharaṇaṃ^eb^ savipphārikatā. ^b^Assaddhiye^eb^ti assaddhiyahetu. Nimittatthe bhummaṃ. Esa nayo ^b^kosajje^eb^tiādīsu. ^b^Vūpasamalakkhaṇa^eb^nti kāyacittapariḷāhūpasamalakkhaṇaṃ. Līnuddhaccarahite adhicitte pavattamāne paggahaniggahasampahaṃsanesu abyāvaṭatāya ajjhupekkhanaṃ ^b^paṭisaṅkhānaṃ^eb^ pakkhapātupacchedato.<br/><br/>[03]Musāvādādīnaṃ visaṃvādanādikiccatāya lūkhānaṃ apariggāhakānaṃ paṭipakkhabhāvato pariggāhakasabhāvā ^a^V1.0121^ea^^b^sammāvācā,^eb^ siniddhabhāvato sampayuttadhamme sammāvācāpaccayasubhāsitānaṃ sotārañca puggalaṃ pariggaṇhātīti sā ^b^pariggahalakkhaṇā^eb^. Kāyikakiriyā kiñci kattabbaṃ samuṭṭhāpeti, sayañca samuṭṭhahanaṃ ghaṭanaṃ hotīti sammākammantasaṅkhātā viratīpi ^a^M1.0132^ea^^b^samuṭṭhānalakkhaṇā^eb^ daṭṭhabbā, sampayuttadhammānaṃ vā ukkhipanaṃ samuṭṭhāpanaṃ kāyikakiriyāya bhārukkhipanaṃ viya. Jīvamānassa sattassa, sampayuttadhammānaṃ vā jīvitindriyapavattiyā, ājīvasseva vā suddhi ^b^vodānaṃ^eb^. ‘‘Saṅkhārā’’ti idha cetanā adhippetāti vuttaṃ – ^b^‘‘saṅkhārānaṃ cetanālakkhaṇa’’^eb^nti. ^b^Namanaṃ^eb^ ārammaṇābhimukhabhāvo. ^b^Āyatanaṃ^eb^ pavattanaṃ. Āyatanavasena hi āyasaṅkhātānaṃ cittacetasikānaṃ pavatti. ^b^Taṇhāya hetulakkhaṇa^eb^nti vaṭṭassa janakahetubhāvo, maggassa pana nibbānasampāpakattanti ayametesaṃ viseso.<br/><br/>[03]^b^Tathalakkhaṇaṃ^eb^ aviparītasabhāvo. ^b^Ekaraso^eb^ aññamaññanātivattanaṃ anūnādhikabhāvo. ^b^Yuganaddhā^eb^ samathavipassanāva. ‘‘Saddhāpaññā paggahāvikkhepā’’tipi vadanti. ^b^Khayo^eb^ti kilesakkhayo maggo. Anuppādapariyosānatāya ^b^anuppādo^eb^ phalaṃ. ^b^Passaddhi^eb^ kilesavūpasamo. ^b^Chandassā^eb^ti kattukāmatāchandassa. ^b^Mūlalakkhaṇaṃ^eb^ patiṭṭhābhāvo. ^b^Samuṭṭhānalakkhaṇaṃ^eb^ ārammaṇappaṭipādakatāya sampayuttadhammānaṃ uppattihetutā. ^b^Samodhānaṃ^eb^ visayādisannipātena gahetabbākāro, yā saṅgatīti vuccati. Samaṃ, saha odahanti anena sampayuttadhammāti vā ^b^samodhānaṃ,^eb^ phasso. Samosaranti sannipatanti etthāti ^b^samosaraṇaṃ^eb^. Vedanāya vinā appavattamānā sampayuttadhammā vedanānubhavananimittaṃ samosaṭā viya hontīti evaṃ vuttaṃ. Gopānasīnaṃ kūṭaṃ viya sampayuttānaṃ pāmokkhabhāvo ^b^pamukhalakkhaṇaṃ^eb^. Tato, tesaṃ vā sampayuttadhammānaṃ uttari padhānanti ^b^tatuttari^eb^. Paññuttarā hi kusalā dhammā. ^b^Vimuttiyā^eb^ti phalassa. Tañhi sīlādiguṇasārassa paramukkaṃsabhāvena ^b^sāraṃ^eb^. Ayañca lakkhaṇavibhāgo chadhātupañcajhānaṅgādivasena taṃtaṃsuttapadānusārena porāṇaṭṭhakathāyaṃ āgatanayena ca katoti daṭṭhabbaṃ. Tathā hi pubbe vuttopi koci dhammo pariyāyantarappakāsanatthaṃ puna dassito, tato eva ca ‘‘chandamūlakā kusalā dhammā manasikārasamuṭṭhānā phassasamodhānā vedanāsamosaraṇā’’ti, ‘‘paññuttarā kusalā dhammā’’ti, ‘‘vimuttisāramidaṃ brahmacariya’’nti, ‘‘nibbānogadhañhi, āvuso, brahmacariyaṃ nibbānapariyosāna’’nti (saṃ. ni. 5.512) ca suttapadānaṃ vasena ‘‘chandassa mūlalakkhaṇa’’ntiādi vuttaṃ.<br/><br/>[03]^b^Tathadhammā^eb^^a^M1.0133^ea^^b^nāma^eb^ cattāri ariyasaccāni aviparītasabhāvattā. ^b^Tathāni^eb^ taṃsabhāvattā, ^b^avitathāni^eb^ amusāsabhāvattā, ^b^anaññathāni^eb^ aññākārarahitattā. ^b^Jātipaccayasambhūtasamudāgataṭṭho^eb^ti ^a^V1.0122^ea^ jātipaccayā sambhūtaṃ hutvā sahitassa attano paccayānurūpassa uddhaṃ uddhaṃ āgatabhāvo, anupavattatthoti attho. Atha vā sambhūtaṭṭho ca samudāgataṭṭho ca sambhūtasamudāgataṭṭho, na jātito jarāmaraṇaṃ na hoti, na ca jātiṃ vinā aññato hotīti ^b^jātipaccayasambhūtaṭṭho,^eb^ itthañca jātito samudāgacchatīti ^b^jātipaccayasamudāgataṭṭho^eb^. Yā yā jāti yathā yathā paccayo hoti, tadanurūpaṃ pātubhāvoti attho. ^b^Avijjāya saṅkhārānaṃ paccayaṭṭho^eb^ti etthāpi na avijjā saṅkhārānaṃ paccayo na hoti, na ca avijjaṃ vinā saṅkhārā uppajjanti. Yā yā avijjā yesaṃ yesaṃ saṅkhārānaṃ yathā yathā paccayo hoti, ayaṃ avijjāya saṅkhārānaṃ paccayaṭṭho, paccayabhāvoti attho.<br/><br/>[03]Bhagavā taṃ jānāti passatīti sambandho. ^b^Tenā^eb^ti bhagavatā. Taṃ vibhajjamānanti yojetabbaṃ. ^b^Ta^eb^nti rūpāyatanaṃ. ^b^Iṭṭhāniṭṭhādī^eb^ti ^b^ādi^eb^-saddena majjhattaṃ saṅgaṇhāti, tathā atītānāgatapaccuppannaparittājjhattabahiddhātadubhayādibhedaṃ. ^b^Labbhamānakapadavasenā^eb^ti ‘‘rūpāyatanaṃ diṭṭhaṃ, saddāyatanaṃ sutaṃ, gandhāyatanaṃ rasāyatanaṃ phoṭṭhabbāyatanaṃ mutaṃ, sabbaṃ rūpaṃ manasā viññāta’’nti (dha. sa. 966) vacanato diṭṭhapadañca viññātapadañca rūpārammaṇe labbhati. ^b^Anekehi nāmehī^eb^ti ‘‘rūpārammaṇaṃ iṭṭhaṃ aniṭṭhaṃ majjhattaṃ parittaṃ atītaṃ anāgataṃ paccuppannaṃ ajjhattaṃ bahiddhā diṭṭhaṃ viññātaṃ rūpaṃ rūpāyatanaṃ rūpadhātu vaṇṇanibhā sanidassanaṃ sappaṭighaṃ nīlaṃ pītaka’’nti evamādīhi anekehi nāmehi. ^b^Terasahi vārehī^eb^ti rūpakaṇḍe āgate terasa niddesavāre sandhāyāha. ^b^Dvepaññāsāya nayehī^eb^ti ekekasmiṃ vāre catunnaṃ catunnaṃ vavatthāpananayānaṃ vasena dvipaññāsāya nayehi. ^b^Tathamevā^eb^ti aviparītadassitāya appaṭivattiyadesanatāya ca tathameva hoti. ^b^Jānāmi abbhaññāsi^eb^nti vattamānātītakālesu ñāṇappavattidassanena anāgatepi ñāṇappavatti vuttāyevāti daṭṭhabbā. ^b^Vidita^eb^-saddo anāmaṭṭhakālaviseso veditabbo ‘‘diṭṭhaṃ sutaṃ muta’’ntiādīsu (dī. ni. 3.188; ma. ni. 1.7-8; saṃ. ni. 3.208; a. ni. 4.23) viya. ^b^Na upaṭṭhāsī^eb^ti attattaniyavasena na upagañchi ^a^M1.0134^ea^. Yathā rūpārammaṇādayo dhammā yaṃsabhāvā yaṃpakārā ca, tathā ne passati jānāti gacchatīti ^b^tathāgato^eb^ti evaṃ padasambhavo veditabbo. Keci pana ‘‘niruttinayena ^b^pisodarādipakkhepena^eb^ vā dassīsaddassa lopaṃ, āgata-saddassa cāgamaṃ katvā tathāgato’’ti vaṇṇenti.<br/><br/>[03]^b^Yaṃ ratti^eb^nti yassaṃ rattiyaṃ. Accantasaṃyoge cetaṃ upayogavacanaṃ. ^b^Tiṇṇaṃ mārāna^eb^nti kilesābhisaṅkhāradevaputtasaṅkhātānaṃ tiṇṇaṃ mārānaṃ. ^b^Anupavajja^eb^nti niddosatāya na upavajjaṃ. ^b^Anūna^eb^nti pakkhipitabbābhāvena na ūnaṃ. ^b^Anadhika^eb^nti apanetabbābhāvena na adhikaṃ. ^b^Sabbākāraparipuṇṇa^eb^nti ^a^V1.0123^ea^ atthabyañjanādisampattiyā sabbākārena paripuṇṇaṃ. ^b^No aññathā^eb^ti ‘‘tathevā’’ti vuttamevatthaṃ byatirekena sampādeti. Tena yadatthaṃ bhāsitaṃ, tadatthanipphādanato yathā bhāsitaṃ bhagavatā, tathevāti aviparītadesanataṃ dasseti. ^b^Gadattho^eb^ti etena tathaṃ gadatīti ^b^tathāgato^eb^ti da-kārassa ta-kāraṃ katvā niruttinayena vuttanti dasseti. Tathā gatamassāti tathāgato. ^b^Gata^eb^nti ca kāyassa vācāya vā pavattīti attho. ^b^Tathā^eb^ti ca vutte yaṃ-taṃ-saddānaṃ abyabhicāritasambandhatāya yathāti ayamattho upaṭṭhitoyeva hoti. Kāyavācākiriyānañca aññamaññānulomena vacanicchāyaṃ kāyassa vācā, vācāya ca kāyo sambandhabhāvena upatiṭṭhatīti imamatthaṃ dassento āha – ^b^‘‘bhagavato hī’’^eb^tiādi. Imasmiṃ pana atthe tathāvāditāya tathāgatoti ayampi attho siddho hoti. So pana pubbe pakārantarena dassitoti āha – ^b^‘‘evaṃ tathākāritāya tathāgato’’^eb^ti.<br/><br/>[03]^b^Tiriyaṃ aparimāṇāsu lokadhātūsū^eb^ti etena yadeke ‘‘tiriyaṃ viya upari adho ca santi lokadhātuyo’’ti vadanti, taṃ paṭisedheti. Desanāvilāsoyeva ^b^desanāvilāsamayo^eb^ yathā ‘‘puññamayaṃ dānamaya’’ntiādīsu (dī. ni. 3.305; itivu. 60; netti. 33). Nipātānaṃ vācakasaddasannidhāne tadatthajotanabhāvena pavattanato gata-saddoyeva avagatatthaṃ atītatthañca vadatīti āha – ^b^‘‘gatoti avagato atīto’’^eb^ti. Atha vā abhinīhārato paṭṭhāya yāva ^a^M1.0135^ea^ sambodhi, etthantare mahābodhiyānapaṭipattiyā hānaṭṭhānasaṃkilesanivattīnaṃ abhāvato yathā paṇidhānaṃ, tathā gato abhinīhārānurūpaṃ paṭipannoti ^b^tathāgato^eb^. Atha vā mahiddhikatāya paṭisambhidānaṃ ukkaṃsādhigamena anāvaraṇañāṇatāya ca katthacipi paṭighātābhāvato yathā ruci, tathā kāyavācācittānaṃ gatāni gamanāni pavattiyo etassāti ^b^tathāgato^eb^. Yasmā ca loke vidhayuttagatapakārasaddā samānatthā dissanti, tasmā yathāvidhā vipassiādayo bhagavanto, ayampi bhagavā tathāvidhoti ^b^tathāgato^eb^. Yathā yuttā ca te bhagavanto, ayampi bhagavā tathā yuttoti tathāgato. Atha vā yasmā saccaṃ tatvaṃ tacchaṃ tathanti ñāṇassetaṃ adhivacanaṃ, tasmā tathena ñāṇena āgatoti ^b^tathāgato^eb^ti evampi tathāgatasaddassa attho veditabbo.<br/><br/>[21]‘‘Pahāya kāmādimale yathā gatā,<br/><br/>[27]Samādhiñāṇehi vipassiādayo;<br/><br/>[26]Mahesino sakyamunī jutindharo,<br/><br/>[22]Tathāgato tena tathāgato mato.<br/><br/>[21]‘‘Tathañca ^a^V1.0124^ea^ dhātāyatanādilakkhaṇaṃ,<br/><br/>[27]Sabhāvasāmaññavibhāgabhedato;<br/><br/>[26]Sayambhuñāṇena jinoyamāgato,<br/><br/>[22]Tathāgato vuccati sakyapuṅgavo.<br/><br/>[21]‘‘Tathāni saccāni samantacakkhunā,<br/><br/>[27]Tathā idappaccayatā ca sabbaso;<br/><br/>[26]Anaññaneyyena yato vibhāvitā,<br/><br/>[22]Yāthāvato tena jino tathāgato.<br/><br/>[21]‘‘Anekabhedāsupi lokadhātusu,<br/><br/>[27]Jinassa rupāyatanādigocare;<br/><br/>[26]Vicittabhede tathameva dassanaṃ,<br/><br/>[22]Tathāgato tena samantalocano.<br/><br/>[21]‘‘Yato ^a^M1.0136^ea^ ca dhammaṃ tathameva bhāsati,<br/><br/>[27]Karoti vācāyanulomamattano;<br/><br/>[26]Guṇehi lokaṃ abhibhuyyirīyati,<br/><br/>[22]Tathāgato tenapi lokanāyako.<br/><br/>[27]‘‘Yathābhinīhāramato yathāruci,<br/><br/>[26]Pavattavācā tanucittabhāvato;<br/><br/>[27]Yathāvidhā yena purā mahesino,<br/><br/>[22]Tathāvidho tena jino tathāgato’’ti. (dī. ni. ṭī. 1.7) –<br/><br/>[07]Saṅgahagāthā mukhamattameva, kasmā? Appamādapadaṃ viya sakalakusaladhammasampaṭipattiyā sabbabuddhaguṇānaṃ saṅgāhakattā. Tenevāha – ^b^‘‘sabbākārenā’’^eb^tiādi. Sesamettha uttānatthameva.<br/><br/>[03]^b^171^eb^^b^.^eb^ Dutiye ^b^uppattī^eb^ti paṭhamāya jātiyā nibbattiṃ vatvā ariyāya jātiyā nibbattiṃ dassetuṃ – ^b^‘‘nipphattī’’^eb^ti āha. Tadā hissa buddhabhāvanipphattīti. ‘‘Dullabho’’tiādiṃ ^a^V1.0125^ea^ vatvā kāraṇassa dūrasambhārabhāvato tattha kāraṇaṃ dassento ^b^‘‘ekavāra’’^eb^ntiādimāha. Idaṃ vuttaṃ hoti – tattha vāragaṇanā nāma māsasaṃvaccharakappagaṇanādikā, kappānaṃ ekaṃ asaṅkhyeyyaṃ dve asaṅkhyeyyāni tīṇi asaṅkhyeyyānipi pāramiyo pūretvāpi buddhena bhavituṃ na sakkā, heṭṭhimakoṭiyā pana cattāri asaṅkhyeyyāni kappasatasahassañca nirantaraṃ dasa pāramiyo pūretvā buddhabhāvaṃ pattuṃ sakkā, na ito aññathāti iminā kāraṇena dullabho pātubhāvo buddhānanti.<br/><br/>[03]^b^172^eb^^b^.^eb^ Tatiye ^b^niccaṃ na hotī^eb^ti abhiṇhappavattikaṃ na hoti kadācideva sambhavato. Yebhuyyena manussā acchariyaṃ disvā accharaṃ paharanti, taṃ sandhāya vuttaṃ – ^b^‘‘accharaṃ paharitvā passitabbo’’^eb^ti. ^b^Samannāgatattā^eb^ti etena acchariyā guṇadhammā etasmiṃ santīti ^b^acchariyo^eb^ti dasseti. Apica ādito pabhuti abhinīhārāvaho, tato parampi anaññasādhāraṇe guṇadhamme āciṇṇavāti ^b^acchariyo^eb^ti āha – ^b^‘‘āciṇṇamanussotipi acchariyamanusso’’^eb^tiādi. Mahābodhiñāṇameva maṇḍabhūtaṃ ^b^mahābodhimaṇḍo^eb^. Sabbaññutaññāṇapadaṭṭhānañhi maggañāṇaṃ, maggañāṇapadaṭṭhānañca sabbaññutaññāṇaṃ ^a^M1.0137^ea^ ‘‘mahābodhī’’ti vuccati. ^b^Anivattakenā^eb^ti bodhiyā niyatabhāvāpattiyā mahābodhisattabhāvato anivattanasabhāvena. ^b^Buddhakārakadhammānaṃ pūraṇampi na aññassa kassaci āciṇṇa^eb^ntiādinā hetuavatthāya phalāvatthāya sattānaṃ upakārāvatthāya cāti tīsupi avatthāsu lokanātho anaññasādhāraṇānaṃ guṇadhammānaṃ āciṇṇatāya acchariyamanusso vuttoti dasseti.<br/><br/>[03]^b^173^eb^^b^.^eb^ Catutthe kāle kiriyāti ^b^kālakiriyā^eb^. Katarasmiṃ kāle kīdisī kiriyā. Sāmaññajotanā hi visese avatiṭṭhati, visesatthinā ca viseso anuppayojitabboti āha – ^b^‘‘ekasmiṃ kāle pākaṭā kiriyā’’^eb^ti. Katarasmiṃ pana ekasmiṃ kāle, kathañca pākaṭāti? Kappānaṃ satasahassādhikāni anekāni asaṅkhyeyyāni abhikkamitvā yathādhippetamanorathapāripūrivasena samupaladdhe ekasmiṃ kāle, sadevaloke ativiya acchariyamanussassa parinibbānanti accantapākaṭā. ^b^Anutāpakarā^eb^ti cetodukkhāvahā. ^b^Dasasahassacakkavāḷesū^eb^ti vuttaṃ tassa buddhakkhettabhāvena paricchinnattā, tadaññesañca avisayattā.<br/><br/>[03]^b^174^eb^^b^.^eb^ Pañcame ^b^dutiyassa buddhassā^eb^ti dutiyassa sabbaññubuddhassa abhāvā. ^b^Sutabuddho^eb^ nāma sutamayena ñāṇena bujjhitabbassa buddhattā. ^b^Catusaccabuddho^eb^ nāma catunnaṃ ariyasaccānaṃ anavasesato buddhattā. ^b^Paccekabuddho^eb^ nāma paccekaṃ attanoyeva yathā catusaccasambodho hoti, evaṃ ^a^V1.0126^ea^ buddhattā. Sammāsambuddho eva hi yathā sadevakassa lokassa catusaccasambodho hoti, evaṃ saccāni abhisambujjhati. ^b^Cattāri vā aṭṭha vā soḷasa vā^eb^ti idaṃ katamahābhinīhārānaṃ mahābodhisattānaṃ paññādhikasaddhādhikavīriyādhikavibhāgavasena vuttaṃ. ‘‘Paññādhikānañhi saddhā mandā hoti, paññā tikkhā. Saddhādhikānaṃ paññā majjhimā hoti. Vīriyādhikānaṃ paññā mandā, paññānubhāvena ca sammāsambodhi adhigantabbā’’ti ^b^aṭṭhakathāyaṃ^eb^ vuttaṃ. Avisesena pana vimuttiparipācanīyadhammānaṃ tikkhamajjhimamudubhāvena tayopete bhedā yuttāti vadanti. Tividhā hi bodhisattā abhinīhārakkhaṇe bhavanti ugghaṭitaññuvipañcitaññuneyyabhedena. Tesu ^a^M1.0138^ea^ ugghaṭitaññū sammāsambuddhassa sammukhā cātuppadikaṃ gāthaṃ suṇanto tatiyapade apariyositeyeva chahi abhiññāhi saha paṭisambhidāhi arahattaṃ pattuṃ samatthūpanissayo hoti. Dutiyo satthu sammukhā ekaṃ gāthaṃ suṇanto apariyositeyeva catutthapade chahi abhiññāhi arahattaṃ pattuṃ samatthūpanissayo hoti. Itaro bhagavato sammukhā cātuppadikagāthaṃ sutvā pariyositāya gāthāya chahi abhiññāhi arahattaṃ pattuṃ samatthūpanissayo hoti. Tayopete vinā kālabhedena katābhinīhārā laddhabyākaraṇā pāramiyo pūrento yathākkamaṃ yathāvuttabhedena kālena sammāsambodhiṃ pāpuṇanti, tesu tesu pana kālabhedesu aparipuṇṇesu te te mahāsattā divase divase vessantaradānasadisaṃ dānaṃ dentāpi tadanurūpaṃ sīlādisesapāramidhamme ācinantāpi antarā buddhā bhavissantīti akāraṇametaṃ. Kasmā? Ñāṇassa aparipaccanato. Paricchinnakālanipphāditaṃ viya hi sassaṃ paricchinnakāle nipphāditā sammāsambodhi tadantarā sabbussāhena vāyamantenapi na sakkā pāpuṇitunti pāramipūrī yathāvuttakālavisesena sampajjatīti veditabbaṃ. ^b^Saddhi^eb^nti samānakāle.<br/><br/>[03]^b^Asahāyo^eb^ti nippariyāyato vuttaṃ. Sahāyanaṭṭho hi sahāyaṭṭho. Paṭipattivasena bhagavatā saha samaṃ ayanaṃ nāma kassacipi nattheva. Hatthādiavayavato paṭi paṭi minitabbato ^b^paṭimā^eb^ vuccati attabhāvo. ^b^Samattho nāma natthī^eb^ti devo vā māro vā brahmā vā koci natthi. ^b^Paṭisamo^eb^ti paṭinidhibhāvena samo. ^b^Paṭibhāgaṃ dātu^eb^nti ‘‘cattāro satipaṭṭhānā’’tiādinā vuttassa dhammabhāgassa dhammakoṭṭhāsassa paṭipakkhabhūtaṃ katvā bhāgaṃ koṭṭhāsaṃ paṭivacanaṃ dātuṃ samattho nāma natthi. Natthi etassa sīlādiguṇehi paṭibimbabhūto puggaloti ^b^appaṭipuggalo^eb^. Tenāha – ^b^‘‘añño kocī’’^eb^tiādi. Tisahassimahāsahassīnaṃ vibhāgo parato āvi bhavissati. Sesamettha suviññeyyameva.<br/><br/>[03]^b^175^eb^^b^.^eb^ Chaṭṭhādīsu ^b^tasmiṃ puggale^eb^ti sammāsambuddhe. ^b^Ta^eb^nti paññācakkhu. ^b^Pātubhūtameva hoti^eb^ tassa ^a^V1.0127^ea^ sahassa uppajjanato. ^b^Uppattī^eb^ti uppajjanaṃ. ^b^Nipphattī^eb^ti parivuddhi. ^b^Kīvarūpassā^eb^ti kīdisassa. Sāvakavisayeva hatthagataṃ paññācakkhu nāma dvinnaṃ aggasāvakānaṃyevāti āha – ^b^‘‘sāriputtattherassā’’^eb^tiādi. ^b^Samādhipaññā^eb^ti samādhisahagatā paññā. ‘‘Samādhisaṃvattanikā ^a^M1.0139^ea^ khippanisantiādivisesāvahā paññā’’ti keci. ^b^Āloko^eb^ti paññāāloko eva. Tathā ^b^obhāso. Tīṇipī^eb^ti tīṇipi suttāni. ^b^Lokiyalokuttaramissakānī^eb^ti pubbabhāgapaññāya adhippetattā vuttaṃ.<br/><br/>[03]^b^Uttamadhammāna^eb^nti attano uttaritarassa abhāvena seṭṭhadhammānaṃ. Daṭṭhabbato dassanaṃ, bhagavato rūpakāyo. Tatthapi visesato rūpāyatanaṃ. Tenāha – ^b^‘‘cakkhuviññāṇena daṭṭhuṃ labhatī’’^eb^ti. Natthi ito uttaranti anuttaraṃ, tadeva anuttariyaṃ, dassanañca taṃ anuttariyañcāti ^b^dassanānuttariyaṃ^eb^. Sesapadesupi eseva nayo. Ayaṃ pana padaviseso – suyyatīti ^b^savanaṃ,^eb^ bhagavato vacanaṃ. Labbhatīti ^b^lābho,^eb^ bhagavati saddhā. Sikkhitabbato ^b^sikkhā^eb^. Sīlasamādhipaññāparicaraṇaṃ ^b^pāricariyā,^eb^ upaṭṭhānaṃ. Anussaraṇaṃ ^b^anussati,^eb^ satthu guṇānussaraṇaṃ. ^b^Imesa^eb^nti yathāvuttānaṃ channaṃ anuttariyānaṃ. ^b^Pātubhāvo hotī^eb^ti tathāgatassa pātubhāvā tappaṭibaddhattā tabbisayattā ca pātubhāvo hoti. ‘‘Dassanānuttariya’’nti ca sadevake loke uttaritarassa bhagavato rūpassa na dassanamattaṃ adhippetaṃ, atha kho tassa rūpadassanamukhena aveccappasādena buddhaguṇe okappetvā ogāhetvā dassanaṃ daṭṭhabbaṃ. Tenāha – ^b^‘‘āyasmā hī’’^eb^tiādi. ^b^Idampi dassanānuttariya^eb^nti pubbe vuttato nibbisesattā vuttaṃ. ^b^Dasabalaṃ dassanāya labhitvā^eb^ti ānandatthero viya pasādabhattimettāpubbakaṃ dasabalaṃ dassanāya labhitvā. ^b^Dassanaṃ vaḍḍhetvā^eb^ti dassanamukhena pavattaṃ vipassanācāraṃ vaḍḍhetvā. Dassanamukhena yāva anulomañāṇaṃ vipassanācāraṃ vaḍḍhetvā tadanantaraṃ aṭṭhamakamahābhūmiṃ okkamanto dassanaṃ sotāpattimaggaṃ pāpeti nāma. Idha parato pavattaṃ dassanaṃ ^b^dassanameva nāma, mūladassanaṃ pana^eb^ saccadassanassapi kāraṇabhāvato ^b^dassanānuttariyaṃ nāma^eb^. Esa nayo sesānuttariyesupi.<br/><br/>[03]^b^Dasabale saddhaṃ paṭilabhatī^eb^ti sammāsambuddhe bhagavati saddhaṃ paṭilabhati. ^b^Tisso sikkhā sikkhitvā^eb^ti tisso pubbabhāgasikkhā sikkhitvā. ^b^Paricaratī^eb^ti upaṭṭhānaṃ karoti. ‘‘Itipi so bhagavā’’tiādinā buddhānussativasena anussatijjhānaṃ uppādetvā taṃ padaṭṭhānaṃ katvā vipassanaṃ vaḍḍhento ^b^‘‘anussatiṃ vaḍḍhetvā’’^eb^ti vutto.<br/><br/>[03]^b^Sacchikiriyā^eb^^a^M1.0140^ea^^b^hotī^eb^ti paccakkhakaraṇaṃ hoti. Maggakkhaṇe hi labbhamānā paṭisambhidā phalakkhaṇe ^a^V1.0128^ea^ sacchikatā nāma hoti tato paraṃ atthādīsu yathicchitaṃ viniyogakkhamabhāvato. ^b^Catasso^eb^ti gaṇanaparicchedo. ^b^Paṭisambhidā^eb^ti pabhedā. Kassa pana pabhedāti? ‘‘Atthe ñāṇaṃ atthapaṭisambhidā’’tiādivacanato (vibha. 718-721) ñāṇassetā pabhedā. Tasmā ^b^catasso paṭisambhidā^eb^ti cattāro ñāṇappabhedāti attho. ^b^Atthapaṭisambhidā^eb^ti atthe paṭisambhidā, atthapabhedassa salakkhaṇavibhāvanavavatthānakaraṇasamatthaṃ atthe pabhedagataṃ ñāṇanti attho. Tathā dhammapabhedassa salakkhaṇavibhāvanavavatthānakaraṇasamatthaṃ dhamme pabhedagataṃ ñāṇaṃ ^b^dhammapaṭisambhidā^eb^. Niruttipabhedassa salakkhaṇavibhāvanavavatthānakaraṇasamatthaṃ niruttābhilāpe pabhedagataṃ ñāṇaṃ ^b^niruttipaṭisambhidā^eb^. Paṭibhānapabhedassa salakkhaṇavibhāvanavavatthānakaraṇasamatthaṃ paṭibhāne pabhedagataṃ ñāṇaṃ ^b^paṭibhānapaṭisambhidā^eb^.<br/><br/>[03]^b^Atthesu ñāṇa^eb^ntiādīsu ^b^attho^eb^ti saṅkhepato hetuphalaṃ. Tañhi hetuvasena araṇīyaṃ gantabbaṃ pattabbaṃ, tasmā ‘‘attho’’ti vuccati. Pabhedato pana yaṃ kiñci paccayuppannaṃ, nibbānaṃ, bhāsitattho, vipāko, kiriyāti ime pañca dhammā ‘‘attho’’ti veditabbā. Taṃ atthaṃ paccavekkhantassa tasmiṃ pabhedagataṃ ñāṇaṃ ^b^atthapaṭisambhidā. Dhammo^eb^ti saṅkhepato paccayo. So hi yasmā tanti dahati vidahati pavatteti ceva pāpeti ca ṭhapeti ca, tasmā ‘‘dhammo’’ti vuccati. Pabhedato pana yo koci phalanibbattako hetu ariyamaggo bhāsitaṃ kusalaṃ akusalanti pañcavidhoti veditabbo, taṃ dhammaṃ paccavekkhantassa tasmiṃ dhamme pabhedagataṃ ñāṇaṃ ^b^dhammapaṭisambhidā^eb^.<br/><br/>[03]^b^Atthadhammaniruttābhilāpe ñāṇa^eb^nti tasmiṃ atthe ca dhamme ca sabhāvaniruttisaddaṃ ārammaṇaṃ katvā paccavekkhantassa tasmiṃ sabhāvaniruttiabhilāpe pabhedagataṃ ñāṇaṃ. Evamayaṃ niruttipaṭisambhidā saddārammaṇā nāma jātā, na paññattiārammaṇā. Kasmā? Yasmā saddaṃ sutvā ‘‘ayaṃ sabhāvanirutti, ayaṃ na sabhāvaniruttī’’ti pajānāti. Paṭisambhidāpatto hi ‘‘phasso’’ti vutte ‘‘ayaṃ sabhāvaniruttī’’ti jānāti, ‘‘phassā’’ti vā ‘‘phassa’’nti vā vutte ‘‘ayaṃ na sabhāvaniruttī’’ti jānāti. Vedanādīsupi eseva nayo. Ayaṃ panesa ^a^M1.0141^ea^ nāmākhyātopasaggābyayapadampi jānātiyeva sabhāvaniruttiyā yāthāvato jānanato. ^b^Ñāṇesu ñāṇa^eb^nti sabbatthakañāṇaṃ ārammaṇaṃ katvā paccavekkhantassa pabhedagataṃ ñāṇaṃ.<br/><br/>[03]Imā pana catasso paṭisambhidā sekkhabhūmiyaṃ asekkhabhūmiyanti dvīsu ṭhānesu pabhedaṃ gacchanti. Adhigamo pariyatti savanaṃ paripucchā pubbayogoti imehi pañcahi kāraṇehi visadā ^a^V1.0129^ea^ honti. ^b^Adhigamo^eb^ nāma saccappaṭivedho. ^b^Pariyatti^eb^ nāma buddhavacanaṃ. Tañhi gaṇhantassa paṭisambhidā visadā honti. ^b^Savanaṃ^eb^ nāma dhammassavanaṃ. Sakkaccaṃ dhammaṃ suṇantassapi hi paṭisambhidā visadā honti. ^b^Paripucchā^eb^ nāma aṭṭhakathā. Uggahitapāḷiyā atthaṃ kathentassapi hi paṭisambhidā visadā honti. ^b^Pubbayogo^eb^ nāma pubbayogāvacaratā. Haraṇapaccāharaṇanayena paṭipākaṭakammaṭṭhānassapi paṭisambhidā visadā hontīti. ^b^Lokiyalokuttarā vā^eb^ti ettha tisso paṭisambhidā lokiyā, atthapaṭisambhidā siyā lokiyā, siyā lokuttarāti evaṃ vibhajitvā attho veditabbo.<br/><br/>[03]^b^Buddhuppādeyevā^eb^ti avadhāraṇena buddhuppāde eva labbhanato, abuddhuppāde alabbhanato anaññasādhāraṇo paṭivedho adhippeto. Evañca katvā ‘‘mahato cakkhussā’’tiādīsu paññāmahattādikampi anaññasādhāraṇameva adhippetanti daṭṭhabbaṃ. Tathā vijjāvimuttiphalasacchikiriyādayopi paresaṃ tabbhāvāvahā daṭṭhabbā. Yā kāci dhātuyo lokiyā lokuttarā vā, sabbā tā imāheva saṅgahitā, ettheva antogadhāti vuttaṃ – ^b^‘‘imāva aṭṭhārasa dhātuyo nānāsabhāvato nānādhātuyo’’^eb^ti. Svāyamattho anekadhātunānādhātuñāṇavibhaṅgena (vibha. 751) dīpetabbo. ‘‘Sacchikiriyā’’ti vuttattā ^b^‘‘vijjāti phale ñāṇa’’^eb^nti vuttaṃ.<br/><br/>[03]^b^187^eb^^b^.^eb^ Yasmā cakkati aparāparaṃ parivattatīti ^b^cakkaṃ,^eb^ tasmā iriyāpathāpi aparāparaṃ parivattanaṭṭhena cakkasadisattā ^b^cakka^eb^nti vuttā, tathā patirūpadesavāsādisampattiyo. ^b^Tato paṭṭhāya dhammacakkaṃ abhinīharati nāmā^eb^ti ettha tadā mahāsatto attānaṃ abhinīhārayogaṃ karonto ‘‘dhammacakkaṃ abhinīharati nāmā’’ti vutto tato paṭṭhāya dhammacakkābhinīhāravibandhakaradhammānuppajjanato. ^b^Abhinīhaṭaṃ nāmā^eb^ti etthapi ayameva ^a^M1.0142^ea^ nayo. ^b^Arahattamaggaṃ paṭivijjhantopi dhammacakkaṃ uppādetiyeva nāma^eb^ tadatthaṃ ñāṇaṃ paripācetīti katvā. ^b^Arahattaphalakkhaṇe dhammacakkaṃ uppāditaṃ nāma^eb^ tasmiṃ khaṇe dhammacakkassa uppādanāya kātabbakiccassa kassaci abhāvā. Paṭivedhañāṇañhi idha ‘‘dhammacakka’’nti adhippetaṃ. Idāni desanāñāṇavasena dhammacakkaṃ dassetuṃ – ^b^‘‘kadā pavatteti nāmā’’^eb^tiādimāha. Na kevalaṃ therasseva, atha kho sabbesampi sāsanikānaṃ dhammakathā bhagavato dhammadesanā catunnaṃ ariyasaccānaṃ catunnañca ekattādinayānaṃ avirādhanatoti dassetuṃ – ^b^‘‘yo hi koci bhikkhu vā’’^eb^tiādi āraddhaṃ. Sesaṃ suviññeyyameva.<br/><br/>[06]Ekapuggalavaggavaṇṇanā niṭṭhitā.


volume: 54
item: 13
title: etadaggavaggo^paṭhamaetadaggavaggo^etadaggapadavaṇṇanā^^
content:
  [03]^b^188^eb^^b^.^eb^ Etadaggesu ^a^V1.0130^ea^ paṭhamavaggassa paṭhame ^b^ādimhi dissatī^eb^ti ettha aggasaddoti ānetvā yojetabbaṃ. ^b^Ajjatagge^eb^ti ajjadivasaṃ ādiṃ katvāti attho. ^b^Aṅgulaggenā^eb^ti aṅgulikoṭiyā. ^b^Ambilagga^eb^nti ambilakoṭṭhāso. ^b^Koṭibhūtā^eb^ti paramakoṭibhūtā tasmiṃ ṭhāne tādisānaṃ aññesaṃ abhāvato. Tato eva ^b^seṭṭhabhūtātipi aggā. Etadaggasannikkhepo^eb^ti etadagge ṭhapanaṃ aṭṭhuppattiādīhi catūhipi kāraṇehi. Mahāpaññatāya therena etadaggaṭṭhānassa laddhabhāvaṃ vitthārato dassetuṃ – ^b^‘‘katha’’^eb^ntiādimāha. ^b^Dve padantarānī^eb^ti kaṇḍambamūle yugandharapabbateti dvīsu ṭhānesu dve padāni dassetvā. ^b^Muṇḍapīṭhaka^eb^nti yaṃ sattaṅgaṃ pañcaṅgaṃ vā na hoti, kevalaṃ muṇḍakapīṭhaṃ, taṃ sandhāyetaṃ vuttaṃ. ^b^Avattharitvā nisīdī^eb^ti buddhānubhāvena ajjhottharitvā nisīdi. Tenāha – ^b^‘‘evaṃ nisīdanto’’^eb^tiādi. ^b^Kāyasakkhiṃ katvā^eb^ti nāmakāyena desanāya sampaṭicchanavasena sakkhibhūtaṃ katvā. ^b^Kusalā dhammā akusalā dhammā abyākatā dhammā^eb^ti ^b^iti^eb^-saddo ādyattho, tena sabbaṃ abhidhammadesanaṃ saṅgaṇhāti.<br/><br/>[03]^b^Pāṭihāriyaṭṭhāne^eb^ti yamakapāṭihāriyassa kataṭṭhāne. ^b^Passathā^eb^ti tesaṃ bahubhāvaṃ sandhāya vuttaṃ. ^b^Assā^eb^ti manussasamūhassa ekabhāvaṃ. ^b^Ākappa^eb^nti ^a^M1.0143^ea^ ākāraṃ. ^b^Mahājano^eb^ti sadevake loke sabbo mahājano. Yathā nirayadassanaṃ saṃvegajananatthaṃ, evaṃ devalokadassanampi saṃvegajananatthameva ‘‘anupubbikathāyaṃ saggakathā viya evaṃ sabbasampattisamupetopi saggo anicco addhuvo cavanadhammo’’ti. ^b^Sajjetvā^eb^ti samapaṇṇāsāya mucchanāhi yathā kāmena nivādetuṃ sakkā, evaṃ sajjetvā.<br/><br/>[03]^b^Puthujjanapañcakaṃ pañha^eb^nti puthujjanapañhaṃ ādiṃ katvā pavattitaṃ khīṇāsavapañhapariyantaṃ pañhapañcakaṃ. ^b^Paṭhamaṃ…pe… pucchī^eb^ti puthujjanavisaye pañhaṃ pucchi. Paṭisambhidā yathābhinīhāraṃ ^a^V1.0131^ea^ yathāsakaṃ vipassanābhinīhārena paṭhamabhūmiyādayo viya pavattitavisayāti vuttaṃ – ^b^‘‘te attano attano paṭisambhidāvisaye ṭhatvā kathayiṃsū’’^eb^ti. ^b^Buddhavisaye pañhaṃ pucchī^eb^ti –<br/><br/>[21]‘‘Ye ca saṅkhātadhammāse, ye ca sekhā puthū idha;<br/><br/>[22]Tesaṃ me nipako iriyaṃ, puṭṭho pabrūhi mārisā’’ti. (su. ni. 1044) –<br/><br/>[07]Idaṃ pañhaṃ pucchi. Tattha ^b^saṅkhātadhammā^eb^ti saṅkhātā ñātā catusaccadhammā, ye ca saṅkhātadhammā catūhi maggehi paṭividdhacatusaccadhammāti attho. Iminā asekkhā kathitā. Puthu-saddo ubhayatthapi yojetabbo ‘‘ye puthū saṅkhātadhammā, ye ca puthū sekhā’’ti. ^b^Tesa^eb^nti tesaṃ dvinnaṃ sekkhāsekkhapuggalānaṃ me puṭṭhoti yojetabbaṃ, mayā puṭṭhoti attho. ^b^Iriya^eb^nti sekkhāsekkhabhūmiyā āgamanappaṭipadaṃ. Iriyati gacchati sekkhabhūmiṃ asekkhabhūmiñca etāyāti iriyā, taṃ tesaṃ iriyaṃ āgamanappaṭipadaṃ mayā puṭṭho pabrūhi kathehīti attho. Evaṃ bhagavā buddhavisaye pañhaṃ pucchitvā ‘‘imassa nu kho, sāriputta, saṃkhittena bhāsitassa kathaṃ vitthārena attho daṭṭhabbo’’ti āha. Thero pañhaṃ oloketvā ‘‘satthā maṃ sekkhāsekkhānaṃ bhikkhūnaṃ āgamanappaṭipadaṃ pucchatī’’ti pañhe nikkaṅkho hutvā ‘‘āgamanappaṭipadā nāma khandhādivasena bahūhipi mukhehi sakkā kathetuṃ, katarākārena nu kho kathento satthu ajjhāsayaṃ gaṇhituṃ sakkhissāmī’’ti ajjhāsaye kaṅkhi, taṃ sandhāyetaṃ vuttaṃ – ^b^‘‘dhammasenāpati…pe… na sakkotī’’^eb^ti. Pucchitapañhaṃ vissajjetuṃ paṭibhāne asati disāvilokanaṃ sattānaṃ sabhāvoti dassento, ^b^‘‘puratthima…pe... nāsakkhī’’^eb^ti āha. Tattha ^b^pañhuppattiṭṭhāna^eb^nti pañhuppattikāraṇaṃ.<br/><br/>[03]^b^Therassa^eb^^a^M1.0144^ea^^b^kilamanabhāvaṃ jānitvā^eb^ti ‘‘sāriputto pañhe nikkaṅkho, ajjhāsaye me kaṅkhamāno kilamatī’’ti therassa kilamanabhāvaṃ ñatvā. ^b^Catumahābhūtikakāyapariggaha^eb^nti etena khandhamukhena nāmarūpapariggaho vutto. ^b^‘‘Bhūtamidanti, sāriputta, samanupassasī’’^eb^ti hi vadantena bhagavatā khandhavasena nāmarūpapariggaho dassito. Evaṃ kirassa bhagavato ahosi ‘‘sāriputto mayā naye adinne kathetuṃ na sakkhissati, dinne pana naye mamajjhāsayaṃ gahetvā khandhavasena kathessatī’’ti. Therassa saha nayadānena so pañho nayasatena nayasahassena upaṭṭhāsi. Tenāha – ^b^‘‘aññātaṃ bhagavā, aññātaṃ sugatā’’^eb^ti.<br/><br/>[03]^b^Arūpāvacare paṭisandhi nāma na hotī^eb^ti bodhisambhārasambharaṇassa anokāsabhāvato vuttaṃ. Tenāha – ^b^‘‘abhabbaṭṭhānattā’’^eb^ti, laddhabyākaraṇānaṃ bodhisattānaṃ uppattiyā abhabbadesattāti attho ^a^V1.0132^ea^. ^b^Rūpāvacare nibbattī^eb^ti kammavasitāsambhavato arūpāvacare anibbattitvā rūpāvacare nibbatti.<br/><br/>[03]^b^Parosahassa^eb^ntiādinā parosahassajātakaṃ dasseti. Tattha ^b^parosahassampī^eb^ti atirekasahassampi. ^b^Samāgatāna^eb^nti sannipatitānaṃ bhāsitassa atthaṃ jānituṃ asakkontānaṃ bālānaṃ. ^b^Kandeyyuṃ te vassasataṃ apaññā^eb^ti te evaṃ samāgatā apaññā ime bālattā sasā viya vassasatampi vassasahassampi rodeyyuṃ parideveyyuṃ. Rodamānāpi pana atthaṃ vā kāraṇaṃ vā neva jāneyyunti dīpeti. ^b^Ekova seyyo puriso sapañño^eb^ti evarūpānaṃ bālānaṃ parosahassatopi eko paṇḍitapurisova seyyo varataroti attho. Kīdiso sapaññoti āha – ^b^‘‘yo bhāsitassa vijānāti attha’’^eb^nti, ayaṃ jeṭṭhantevāsiko viya yo bhāsitassa atthaṃ jānāti, so tādiso sapañño varataroti attho. Dutiye parosatajātake ^b^jhāyeyyu^eb^nti yāthāvato atthaṃ jānituṃ samāhitā hutvā cinteyyuṃ. Sesamettha vuttanayameva.<br/><br/>[03]Tatiyajātake ^b^ye saññino^eb^ti ṭhapetvā nevasaññānāsaññāyatanalābhino avasesacittakasatte dasseti. ^b^Tepi duggatā^eb^ti tassā nevasaññānāsaññāyatanasamāpattiyā alābhato tepi duggatā dukkhaṃ upagatā saññībhave. ‘‘Saññā rogo saññā gaṇḍo saññā salla’’nti ^a^M1.0145^ea^ (ma. ni. 3.24) hi te saññāya ādīnavadassino. ^b^Yepi asaññino^eb^ti asaññībhave nibbatte acittakasatte dasseti. Tepi imissāyeva samāpattiyā alābhato duggatāyeva. Jhānasukhaṃ ^b^anaṅgaṇaṃ^eb^ niddosaṃ yathāvuttadosābhāvato. Balavacittekaggatāsabhāvenapi taṃ anaṅgaṇaṃ nāma jātaṃ. ^b^Nevasaññī nāsaññīti āhā^eb^ti atīte kira bārāṇasiyaṃ brahmadatte rajjaṃ kārente bodhisatto araññāyatane kālaṃ karonto antevāsikehi puṭṭho ‘‘nevasaññī nāsaññī’’ti āha. Purimajātake vuttanayeneva tāpasā jeṭṭhantevāsikassa kathaṃ na gaṇhiṃsu. Bodhisatto ābhassarato āgantvā ākāse ṭhatvā imaṃ gāthamāha. Tena vuttaṃ – ^b^‘‘sesaṃ vuttanayeneva veditabba’’^eb^nti.<br/><br/>[03]Catutthajātake (jā. 1.1.135) candassa viya ābhā etassāti ^b^candābhaṃ,^eb^ odātakasiṇaṃ. ^b^Sūriyābha^eb^nti sūriyassa viya ābhā etassāti sūriyābhaṃ, pītakasiṇaṃ. ^b^Yodha paññāya gādhatī^eb^ti yo puggalo idha sattaloke idaṃ kasiṇadvayaṃ paññāya gādhati, ārammaṇaṃ katvā anuppavisati, tattha vā patiṭṭhahati. ^b^Avitakkena dutiyajjhānena ābhassarūpago hotī^eb^ti so puggalo tathā katvā paṭiladdhena dutiyena jhānena ābhassarabrahmalokūpago hoti. ^b^Sesaṃ purimanayeneva^eb^^a^V1.0133^ea^^b^veditabba^eb^nti iminā imaṃ dasseti (jā. aṭṭha. 1.1.135 candābhajātakavaṇṇanā) – atīte bārāṇasiyaṃ brahmadatte rajjaṃ kārente bodhisatto araññāyatane kālaṃ karonto antevāsikehi pucchito ‘‘candābhaṃ sūriyābha’’nti vatvā ābhassare nibbatto. Tāpasā jeṭṭhantevāsikassa na saddahiṃsu. Bodhisatto āgantvā ākāse ṭhito imaṃ gāthaṃ abhāsi.<br/><br/>[03]Pañcamajātake ^b^āsīsethevā^eb^ti āsācchedaṃ akatvā attano kammesu āsaṃ kareyyeva. ^b^Na nibbindeyyā^eb^ti na nibbedaṃ uppādeyya, na ukkaṇṭheyyāti attho. ^b^Vo^eb^ti nipātamattaṃ. ^b^Yathā icchi^eb^nti ahañhi saṭṭhihatthā narakā uṭṭhānaṃ icchiṃ, somhi tatheva jāto, tato uṭṭhitoyevāti dīpeti.<br/><br/>[03]Atīte (jā. aṭṭha. 4.13.sarabhamigajātakavaṇṇanā) kira bārāṇasiyaṃ brahmadatte rajjaṃ kārente bodhisatto sarabhamigayoniyaṃ nibbattitvā araññe paṭivasati. Rājā migavittako ahosi ^a^M1.0146^ea^ thāmasampanno. Ekadivasaṃ gantvā amacce āha – ‘‘yassa passena migo palāyati, teneva so dātabbo’’ti. Athekadivasaṃ sarabhamigo uṭṭhāya rañño ṭhitaṭṭhānena palāyi. Atha naṃ amaccā uppaṇḍesuṃ. Rājā cintesi – ‘‘ime maṃ parihāsanti, mama pamāṇaṃ na jānantī’’ti gāḷhaṃ nivāsetvā pattikova khaggaṃ ādāya ‘‘sarabhaṃ gaṇhissāmī’’ti vegena pakkhandi. Atha naṃ disvā tīṇi yojanāni anubandhi. Sarabho araññaṃ pāvisi. Rājāpi pāvisiyeva. Tattha sarabhamigassa gamanamagge saṭṭhihatthamatto mahāpūtipātanarakāavāṭo atthi, so tiṃsahatthamattaṃ udakena puṇṇo tiṇehi ca paṭicchanno. Sarabho udakagandhaṃ ghāyitvāva āvāṭabhāvaṃ ñatvā thokaṃ osakkitvā gato. Rājā pana ujukameva āgacchanto tasmiṃ pati.<br/><br/>[03]Sarabho tassa padasaddaṃ asuṇanto nivattitvā taṃ apassanto ‘‘narakāavāṭe patito bhavissatī’’ti ñatvā āgantvā olokento taṃ gambhīre udake appatiṭṭhe kilamantaṃ disvā tena katāparādhaṃ hadaye akatvā sañjātakāruñño ‘‘mā mayi passante varāko nassatu, imamhā taṃ dukkhā mocessāmī’’ti āvāṭatīre ṭhito ‘‘mā bhāyi, mahārāja, ahaṃ taṃ dukkhā mocessāmī’’ti vatvā attano piyaputtaṃ uddharituṃ ussāhaṃ karonto viya tassuddharaṇatthāya silāya yoggaṃ katvā ‘‘vijjhissāmī’’ti āgataṃ rājānaṃ saṭṭhihatthā narakā uddharitvā assāsetvā piṭṭhiṃ āropetvā araññā nīharitvā senāya avidūre otāretvā ovādamassa datvā ^a^V1.0134^ea^ pañcasu sīlesu patiṭṭhāpesi. Rājā senaṅgaparivuto nagaraṃ gantvā ‘‘ito paṭṭhāya sakalaraṭṭhavāsino pañca sīlāni rakkhantū’’ti dhammabheriṃ carāpesi. Mahāsattena pana attano kataguṇaṃ kassaci akathetvā sāyaṃ nānaggarasabhojanaṃ bhuñjitvā alaṅkatasayane sayitvā paccūsakāle mahāsattassa guṇaṃ saritvā uṭṭhāya sayanapiṭṭhe pallaṅkena nisīditvā pītipuṇṇena hadayena udānaṃ udānento ‘‘āsīsetheva puriso’’tiādinā imā cha gāthā abhāsi.<br/><br/>[03]Tattha ^b^ahitā hitā cā^eb^ti dukkhaphassā sukhaphassā ca, maraṇaphassā, jīvitaphassātipi attho. Sattānañhi maraṇaphasso ahito, jīvitaphasso hito. Tesaṃ acintito maraṇaphasso āgacchatīti dasseti ^a^M1.0147^ea^. ^b^Acintitampī^eb^ti mayā ‘‘āvāṭe patissāmī’’ti na cintitaṃ, ‘‘sarabhaṃ māressāmī’’ti ^b^cintitaṃ^eb^. Idāni pana me cintitaṃ naṭṭhaṃ, acintitameva jātanti udānavasena vadati. ^b^Bhogā^eb^ti yasaparivārā, ete cintāmayā na honti. Tasmā ñāṇavatā vīriyameva kātabbanti vadati. Vīriyavato hi acintitampi hotiyeva.<br/><br/>[03]Tassetaṃ udānaṃ udānentasseva aruṇaṃ uṭṭhahi. Purohito pātova sukhaseyyapucchanatthaṃ āgantvā dvāre ṭhito tassa udānagītasaddaṃ sutvā cintesi – ‘‘rājā hiyyo migavaṃ agamāsi, tattha sarabhamigaṃ viddho bhavissati, tena maññe udānaṃ udānetī’’ti. Evaṃ brāhmaṇassa rañño paripuṇṇabyañjanaṃ udānaṃ sutvā sumajjite ādāse mukhaṃ olokentassa chāyā viya raññā ca sarabhena ca katakāraṇaṃ pākaṭaṃ ahosi, so nakhaggena dvāraṃ ākoṭesi. Rājā ‘‘ko eso’’ti pucchi. Ahaṃ, deva, purohitoti. Athassa dvāraṃ vivaritvā ‘‘ito ehācariyā’’ti āha. So pavisitvā rājānaṃ jayāpetvā ekamantaṃ ṭhito ‘‘ahaṃ, mahārāja, tayā araññe katakāraṇaṃ jānāmi, tvaṃ ekaṃ sarabhamigaṃ anubandhanto narake patito, atha naṃ so sarabho silāya yoggaṃ katvā narakato uddhari, so tvaṃ tassa guṇaṃ saritvā udānaṃ udānesī’’ti vatvā ^b^‘‘sarabhaṃ giriduggasmi’’^eb^ntiādinā dve gāthā abhāsi.<br/><br/>[03]Tattha ^b^anusarī^eb^ti anubandhi. ^b^Vikkanta^eb^nti uddharaṇatthāya kataparakkamaṃ. ^b^Anujīvasī^eb^ti upajīvasi, tassānubhāvena tayā jīvitaṃ laddhanti attho. ^b^Samuddharī^eb^ti uddharaṇaṃ akāsi. ^b^Silāya yoggaṃ sarabho karitvā^eb^ti silāya sopānasadisāya narakato uddharaṇayoggataṃ karitvā. ^b^Alīnacitta^eb^nti saṅkocaṃ appattacittaṃ. ^b^Ta migaṃ vadesī^eb^ti suvaṇṇasarabhamigaṃ idha sirisayane nipanno vaṇṇesi. Taṃ sutvā rājā, ‘‘ayaṃ mayā saddhiṃ na migavaṃ āgato, sabbañca pavattiṃ jānāti, kathaṃ nu kho jānāti, pucchissāmi na’’nti cintetvā – ^b^‘‘kiṃ tvaṃ nu tatthevā’’^eb^ti navamagāthamāha ^a^V1.0135^ea^. Tattha ^b^bhiṃsarūpa^eb^nti kiṃ nu te ñāṇaṃ balavajātikaṃ, tenetaṃ jānāsīti vadati. Brāhmaṇo ‘‘nāhaṃ sabbaññubuddho, byañjanaṃ amakkhetvā tayā kathitagāthāya pana mayhaṃ attho upaṭṭhātī’’ti dīpento ^b^‘‘na cevaha’’^eb^nti dasamagāthamāha ^a^M1.0148^ea^. Tattha ^b^subhāsitāna^eb^nti byañjanaṃ amakkhetvā suṭṭhu bhāsitānaṃ. ^b^Atthaṃ tadānentī^eb^ti yo tesaṃ attho, taṃ ānenti upadhārentīti attho. Tadā purohito dhammasenāpati ahosi. Tenevāha – ^b^‘‘atītepī’’^eb^tiādi. Sesaṃ uttānatthameva.


volume: 54
item: 14
title: paṭhamaetadaggavaggo^etadaggapadavaṇṇanā^aññāsikoṇḍaññattheravatthu^^
content:
  [03]^b^Aññāsikoṇḍaññattherādayo^eb^tiādīsu pana ^b^yāthāvasarasaguṇavasenā^eb^ti yathāsabhāvaguṇavasena. Pabbajjāvasena paṭivedhavasena suciraṃ sunipuṇaṃ rattindivaparicchedajānanavasena ca rattaññutā veditabbāti taṃ dassento ^b^‘‘ṭhapetvā hi sammāsambuddha’’^eb^ntiādimāha. ^b^Pākaṭova hotī^eb^ti satipaññāvepullappattiko pākaṭo vibhūto hoti. ^b^Aññāsikoṇḍañño^eb^ti sāvakesu sabbapaṭhamaṃ cattāri ariyasaccāni ñātakoṇḍañño. ^b^Sabbesupi etadaggesū^eb^ti sabbesupi etadaggasuttesu, sabbesu vā etadaggaṭṭhapanesu.<br/><br/>[03]^b^Dhurapattānī^eb^ti pattānaṃ pamukhabhūtāni bāhirapattāni. ^b^Navutihatthānī^eb^ti majjhimapurisassa hatthena navutiratanāni. Padumeneva taṃ taṃ padesaṃ uttarati atikkamatīti ^b^padumuttaro,^eb^ bhagavā. ^b^Gandhadāmamālādāmādīhī^eb^ti ādisaddena pattadāmādiṃ saṅgaṇhāti. Tattha gandhadāmehi katamālā ^b^gandhadāmaṃ^eb^. Lavaṅgatakkolajātipupphādīhi katamālā ^b^mālādāmaṃ^eb^. Tamālapattādīhi katamālā ^b^pattadāmaṃ. Vaṅgapaṭṭe^eb^ti vaṅgadese uppannaghanasukhumavatthe. ^b^Uttamasukhumavattha^eb^nti kāsikavatthamāha.<br/><br/>[03]^b^Teparivaṭṭadhammacakkappavattanasuttantapariyosāne^eb^ti ettha ‘‘idaṃ dukkhaṃ ariyasacca’’ntiādinā saccavasena, ‘‘dukkhaṃ ariyasaccaṃ pariññeyya’’ntiādinā kiccavasena, ‘‘dukkhaṃ ariyasaccaṃ pariññāta’’ntiādinā katavasena ca tīhi ākārehi parivaṭṭetvā catunnaṃ saccānaṃ desitattā tayo parivaṭṭā etassa atthīti tiparivaṭṭaṃ, tiparivaṭṭameva teparivaṭṭaṃ, teparivaṭṭañca taṃ dhammacakkappavattanañcāti ^b^teparivaṭṭadhammacakkappavattanaṃ,^eb^ tadeva suttantaṃ, tassa pariyosāneti attho.<br/><br/>[03]^b^Sāligabbhaṃ phāletvā ādāyā^eb^ti sāligabbhaṃ phāletvā tattha labbhamānaṃ sālikhīrarasaṃ ādāya. ^b^Anucchavika^eb^nti buddhānaṃ anucchavikaṃ khīrapāyasaṃ pacāpema. Veṇiyo purisabhāvavasena bandhitvā ^a^V1.0136^ea^ kalāpakaraṇe ^a^M1.0149^ea^^b^kalāpaggaṃ^eb^. Khale kalāpānaṃ ṭhapanadivase ^b^khalaggaṃ^eb^. Madditvā vīhīnaṃ rāsikaraṇadivase ^b^khalabhaṇḍaggaṃ^eb^. Koṭṭhesu hi dhaññassa pakkhipanadivase ^b^koṭṭhaggaṃ^eb^.<br/><br/>[03]^b^Dve gatiyo^eb^ti dve eva nipphattiyo, dve niṭṭhāti attho. ^b^Tasmiṃ kumāre sabbaññutaṃ patte^eb^ti koṇḍaññamāṇavasseva laddhiyaṃ ṭhatvā itarepi cha janā putte anusāsiṃsu. Bodhirukkhamūle pācīnapassaṃ ^b^acalaṭṭhānaṃ^eb^ nāma, yaṃ ‘‘vajirāsana’’ntipi vuccati. Mahataṃ mahatiyo vahatīti ‘‘pācīnamukho’’ti avatvā ^b^‘‘pācīnalokadhātuabhimukho’’^eb^ti vuttaṃ. Maṃsacakkhupi lokanāthassa appaṭighātaṃ mahāvisayañcāti. ^b^Caturaṅgasamannāgata^eb^nti ‘‘kāmaṃ taco ca nhāru ca, aṭṭhi ca avasissatū’’tiādinā (ma. ni. 2.184; saṃ. ni. 2.22, 237; a. ni. 2.5; mahāni. 196) vuttacaturaṅgasamannāgataṃ.<br/><br/>[03]^b^Idaṃ pana sabbamevā^eb^ti ‘‘kassa nu kho ahaṃ paṭhamaṃ dhammaṃ desessāmī’’tiādinayappavattaṃ (ma. ni. 1.284; 2.341; mahāva. 10) sabbameva. ^b^Parivitakkamattameva^eb^ tathā atthasiddhiyā abhāvato. ^b^Pupphitaphalitaṃ katvā^eb^ti abhiññāpaṭisambhidāhi sabbapāliphullaṃ, maggaphalehi sabbaso phalabhārabharitañca karonto pupphitaṃ phalitaṃ katvā. ^b^Apakkamitukāmo hutvā^eb^ti dvepi aggasāvake attano nipaccakāraṃ karonte disvā tesaṃ guṇātirekataṃ bahu maññanto buddhānaṃ santikā apakkamitukāmo hutvā. ^b^Tatthevā^eb^ti chaddantadahatīreyeva.


volume: 54
item: 15
title: etadaggapadavaṇṇanā^aññāsikoṇḍaññattheravatthu^sāriputtamoggallānattheravatthu^^
content:
  [03]^b^189-190^eb^^b^.^eb^ Dutiyatatiyesu ^b^iddhimantāna^eb^nti ettha ^b^manta^eb^-saddo atisayatthavisayoti therassa atisayikaiddhitaṃ dassetuṃ – ^b^‘‘iddhiyā sampannāna’’^eb^nti vuttaṃ. Saha paṃsūhi kīḷiṃsūti ^b^sahapaṃsukīḷitā. Idhalokattabhāvamevā^eb^ti diṭṭhadhammikāttabhāvameva. ^b^Soḷasa paññā paṭivijjhitvā ṭhito^eb^ti majjhimanikāye ^b^anupadasuttantadesanāya^eb^ ‘‘mahāpañño, bhikkhave, sāriputto, puthupañño, bhikkhave, sāriputto, hāsapañño, bhikkhave, sāriputto, javanapañño, bhikkhave, sāriputto, tikkhapañño, bhikkhave, sāriputto, nibbedhikapañño, bhikkhave, sāriputto’’ti (ma. ni. 3.93) evamāgatā ^a^M1.0150^ea^ mahāpaññādikā cha, tasmiṃyeva sutte āgatā navānupubbavihārasamāpattipaññā, arahattamaggapaññāti imā soḷasavidhā paññā paṭivijjhitvā sacchikatvā ṭhito.<br/><br/>[03]^b^Pañhasākaccha^eb^nti ^a^V1.0137^ea^ pañhassa pucchanavasena vissajjanavasena ca sākacchaṃ karoti. ^b^Atthikehi upaññātaṃ magga^eb^nti etaṃ anubandhanassa kāraṇavacanaṃ. Idañhi vuttaṃ hoti – yaṃnūnāhaṃ imaṃ bhikkhuṃ piṭṭhito piṭṭhito anubandheyyaṃ. Kasmā? Yasmā idaṃ piṭṭhito piṭṭhito anubandhanaṃ nāma atthikehi upaññātaṃ maggaṃ, ñāto ceva upagato ca maggoti attho. Atha vā atthikehi amhehi maraṇe sati amatenapi bhavitabbanti evaṃ kevalaṃ atthīti upaññātaṃ, anumānañāṇena upagantvā ñātaṃ nibbānaṃ nāma atthi, taṃ magganto pariyesantoti evampettha attho daṭṭhabbo.<br/><br/>[03]^b^Nesaṃ parisāyā^eb^ti dvinnaṃ aggasāvakānaṃ parivārabhūtaparisāya. ^b^Dve aggasāvake^eb^ti sāriputtamoggallāne dve mahānubhāve sāvake. ^b^Ṭhānantare^eb^ti aggasāvakattasaññite ṭhānantare ṭhapesi. Kasmā panettha ‘‘aggasāvake’’ti avatvā ‘‘mahāsāvake’’ti vuttaṃ. Yadi aññepi mahātherā abhiññātādiguṇavisesayogena ‘‘mahāsāvakā’’ti vattabbataṃ labhanti, imeyeva pana sāvakesu anaññasādhāraṇabhūtā visesato ‘‘mahāsāvakā’’ti vattabbāti dassanatthaṃ ^b^‘‘dvepi mahāsāvake’’^eb^ti vuttaṃ.


volume: 54
item: 16
title: aññāsikoṇḍaññattheravatthu^sāriputtamoggallānattheravatthu^mahākassapattheravatthu^^
content:
  [03]^b^191^eb^^b^.^eb^ Catutthe yasmā dhutavādadhutadhammadhutaṅgāni dhutamūlakāni, tasmā ^b^‘‘dhuto veditabbo’’^eb^ti āraddhaṃ, tattha kilese dhuni dhutavāti ^b^dhuto,^eb^ dhutakileso puggalo, kilesadhunano vā dhammo, ^b^kilesadhunano dhammo^eb^ti ca sapubbabhāgo ariyamaggo daṭṭhabbo. Taṃ dhutasaññitaṃ kilesadhunanadhammaṃ vadati, pare tattha patiṭṭhāpetīti ^b^dhutavādo^eb^. Catukkañcettha sambhavatīti taṃ dassetuṃ – ^b^‘‘ettha panā’’^eb^tiādi āraddhaṃ. ^b^Tayida^eb^nti nipāto, tassa so ayanti attho. Dhutabhūtassa dhutabhūtā dhammā ^b^dhutadhammā. Appicchatā santuṭṭhitā^eb^ heṭṭhā vuttā eva ^a^M1.0151^ea^. Kilese sammā likhati tacchatīti sallekho, kilesajegucchī, tassa bhāvo ^b^sallekhatā^eb^. Dvīhipi kāmehi viviccatīti paviveko, yonisomanasikārabahulo puggalo, tassa bhāvo ^b^pavivekatā^eb^. Iminā sarīraṭṭhapanamattena atthīti idamaṭṭhi ttha-kārassa ṭṭha-kāraṃ katvā, tassa bhāvo ^b^idamaṭṭhitā,^eb^ imehi vā kusaladhammehi atthi idamaṭṭhi, yena ñāṇena ‘‘pabbajitena nāma paṃsukūlikaṅgādīsu patiṭṭhitena bhavitabba’’nti yathānusiṭṭhaṃ dhutaguṇe samādiyati ceva pariharati ca, taṃ ñāṇaṃ ^b^idamaṭṭhitā^eb^. Tenāha – ^b^‘‘idamaṭṭhitā ñāṇamevā’’^eb^ti. ^b^Dhutadhammā nāmā^eb^ti dhutaṅgasevanāya paṭipakkhabhūtānaṃ pāpadhammānaṃ dhunanavasena pavattiyā dhutoti laddhanāmāya dhutaṅgacetanāya upakārakā dhammāti katvā dhutadhammā nāma ^a^V1.0138^ea^. ^b^Anupatantī^eb^ti tadantogadhā tappariyāpannā honti tadubhayasseva pavattivisesabhāvato. ^b^Paṭikkhepavatthūsū^eb^ti dhutaṅgasevanāya paṭikkhipitabbavatthūsu pahātabbavatthūsu.<br/><br/>[03]^b^Paṃsukūlikaṅgaṃ…pe… nesajjikaṅga^eb^nti uddesopi peyyālanayena dassito. Yadettha vattabbaṃ, taṃ sabbaṃ ^b^visuddhimagge^eb^ (visuddhi. 1.22 ādayo) vitthārato vuttaṃ. Dhutavādaggahaṇeneva therassa dhutabhāvopi gahito hotīti ^b^‘‘dhutavādāna’’^eb^nteva vuttaṃ. ^b^Ayaṃ mahā^eb^ti abhinīhārādimahantatāyapi sāsanassa upakāritāyapi ayaṃ thero mahā, guṇamahantatāya pasaṃsāvacanameva vā etaṃ therassa yadidaṃ mahākassapoti yathā ‘‘mahāmoggallāno’’ti.<br/><br/>[03]Satthu dhammadesanāya vatthuttaye sañjātappasādatāya upāsakabhāve ṭhitattā vuttaṃ – ^b^‘‘uposathaṅgāni adhiṭṭhāyā’’^eb^tiādi. Etassa aggabhāvassāti yojetabbaṃ. ^b^Saccakāro^eb^ti saccabhāvāvaho kāro, avisaṃvādanavasena vā tadatthasādhanoti attho. ^b^Kolāhala^eb^nti kutūhalavipphāro. Satthā sattame sattame saṃvacchare dhammaṃ kathento sattānaṃ savanayoggaṃ kālaṃ sallakkhento divā sāyanhasamayaṃ katheti, rattiyaṃ sakalayāmaṃ. Tenāha – ^b^‘‘brāhmaṇo brāhmaṇe āha – ‘bhoti kiṃ rattiṃ dhammaṃ suṇissasi divā’’’^eb^ti. ^b^Vissāsiko^eb^ti vissāsikabhāvo. ‘‘Tato paṭṭhāya so’’ti vā pāṭho.<br/><br/>[03]^b^Dve^eb^^a^M1.0152^ea^^b^asaṅkhyeyyāni pūritapāramissā^eb^ti idaṃ sā paramparāya sotapatitaṃ atthaṃ gahetvā āha. ^b^Adinnavipākassā^eb^ti avipakkavipākassa. ^b^Bhaddake kāle^eb^ti yutte kāle. ^b^Nakkhatta^eb^nti nakkhattena lakkhitaṃ chaṇaṃ. Tasmiṃ tasmiñhi nakkhatte anubhavitabbachaṇāni nakkhattāni nāma, itarāni pana chaṇāni nāma. Sammāpatitadukkhato vimocanena tato niyyānāvahatāya icchitatthassa labhāpanato ca ^b^niyyānikaṃ. Tesa^eb^nti suvaṇṇapadumānaṃ. ^b^Olambakā^eb^ti suvaṇṇaratanavicittā ratanadāmā. ^b^Puññaniyāmenā^eb^ti puññānubhāvasiddhena niyāmena. Svassa bārāṇasirajjaṃ dātuṃ katokāso. ^b^Phussaratha^eb^nti maṅgalarathaṃ. Setacchattauṇhīsavālabījanikhaggamaṇipādukāni ^b^pañcavidhaṃ rājakakudhabhaṇḍa^eb^nti vadanti. Idha pana setacchattaṃ visuṃ gahitanti sīhāsanaṃ pañcamaṃ katvā vadanti. ^b^Pārupanakaṇṇa^eb^nti pārupanavatthassa dasantaṃ. Dibbavatthadāyipuññānubhāvacodito ^b^‘‘nanu tātā thūla’’^eb^nti āha. ^b^Aho tapassī^eb^ti aho kapaṇo ahaṃ rājāti attho. ^b^Buddhānaṃ saddahitvā^eb^ti buddhānaṃ sāsanaṃ saddahitvā. ^b^Caṅkamanasatānī^eb^ti ^b^iti^eb^-saddo ādyattho. Tena hi aggisālādīni pabbajitasāruppāni ṭhānāni saṅgaṇhāti.<br/><br/>[03]^b^Sādhukīḷita^eb^nti ^a^V1.0139^ea^ ariyānaṃ parinibbutaṭṭhāne kātabbasakkāraṃ vadati. ^b^Nappamajji, nirogā ayyā^eb^ti pucchitākāradassanaṃ. ^b^Parinibbutā devā^eb^ti devī paṭivacanaṃ adāsi. ^b^Paṭiyādetvā^eb^ti niyyātetvā. ^b^Samaṇakapabbajja^eb^nti samitapāpehi ariyehi anuṭṭhātabbapabbajjaṃ. So hi rājā paccekabuddhānaṃ vesassa diṭṭhattā ‘‘idameva bhaddaka’’nti tādisaṃyeva liṅgaṃ gaṇhi. ^b^Tatthevā^eb^ti brahmaloke eva. Vīsatime vasse sampatteti āharitvā sambandho. Brahmalokato cavitvā nibbattattā, brahmacariyādhikārassa ca cirakālasambhūtattā ^b^‘‘evarūpaṃ kathaṃ mā kathethā’’^eb^ti āha. Vīsati dharaṇāni ^b^nikkha^eb^nti vadanti, pañcapalaṃ ^b^nikkha^eb^nti apare. ^b^Itthākaro^eb^ti itthiratanassa uppattiṭṭhānaṃ. ^b^Ayyadhītā^eb^ti amhākaṃ ayyassa dhītā, bhaddakāpilānīti attho. ^b^Samānapaṇṇa^eb^nti sadisapaṇṇaṃ sadisalekhaṃ kumārassa kumārikāya ca yuttaṃ paṇṇalekhaṃ. Te purisā samāgataṭṭhānato magadharaṭṭhe mahātitthagāmaṃ maddaraṭṭhe sāgalanagarañca uddissa apakkamantā aññamaññaṃ vissajjantā nāma hontīti ^b^‘‘ito ca etto ca pesesu’’^eb^nti vuttā.<br/><br/>[03]^b^Pupphadāma^eb^nti hatthihatthappamāṇaṃ pupphadāmaṃ. ^b^Tānī^eb^ti tāni ubhohi ganthāpitāni dve pupphadāmāni. ^b^Te^eb^ti ubho bhaddā ceva pippalikumāro ca ^a^M1.0153^ea^. ^b^Lokāmisenā^eb^ti kāmassādena. ^b^Asaṃsaṭṭhā^eb^ti na saṃyuttā ghaṭe jalantena viya padīpena ajjhāsaye samujjalantena vimokkhabījena samussāhitacittattā. ^b^Yantabaddhānī^eb^ti sassasampādanatthaṃ tattha tattha dvārakavāṭayojanavasena baddhāni nikkhamanatumbāni. ^b^Kammanto^eb^ti kasikammakaraṇaṭṭhānaṃ. ^b^Dāsikagāmā^eb^ti dāsānaṃ vasanagāmā. ^b^Osāretvā^eb^ti pakkhipitvā. ^b^Ākappakuttavasenā^eb^ti ākāravasena kiriyāvasena. ^b^Ananucchavika^eb^nti pabbajitabhāvassa ananurūpaṃ. ^b^Tassa matthake^eb^ti dvedhāpathassa dvidhābhūtaṭṭhāne. Etesaṃ saṅgahaṃ kātuṃ vaṭṭatīti nisīdatīti sambandho. Sā pana tattha satthu nisajjā edisīti dassetuṃ – ^b^‘‘nisīdanto panā’’^eb^tiādi vuttaṃ. Tattha yā buddhānaṃ aparimitakālasambhūtācinteyyāpariññeyyapuññasambhārūpacayanibbattā rūpappabhāvabuddhaguṇavijjotitā dvattiṃsamahāpurisalakkhaṇāsītianubyañjanasamujjalitā byāmappabhāketumālālaṅkatā sabhāvasiddhitāya akittimā rūpakāyasirī, taṃyeva mahākassapassa adiṭṭhapubbappasādasaṃvaddhanatthaṃ aniggūhitvā nisinno bhagavā ^b^‘‘buddhavesaṃ gahetvā…pe… nisīdī’’^eb^ti vutto. Asītihatthappadesaṃ byāpetvā pavattiyā ^b^asītihatthā^eb^ti vuttā. ^b^Satasākho^eb^ti bahusākho anekasākho. ^b^Suvaṇṇavaṇṇova ahosi^eb^ nirantaraṃ buddharasmīhi samantato samokiṇṇabhāvato.<br/><br/>[03]^b^Tīsu ṭhānesū^eb^ti dūrato nātidūre āsanneti tīsu ṭhānesu. ^b^Tīhi ovādehī^eb^ti ‘‘tasmātiha te, kassapa, evaṃ sikkhitabbaṃ ‘tibbaṃ me hirottappaṃ paccupaṭṭhitaṃ bhavissati theresu navesu ^a^V1.0140^ea^ majjhimesū’ti. Evañhi te, kassapa, sikkhitabbaṃ. Tasmātiha te, kassapa, evaṃ sikkhitabbaṃ ‘yaṃ kiñci dhammaṃ suṇissāmi kusalūpasaṃhitaṃ, sabbaṃ taṃ aṭṭhiṃ katvā manasi karitvā sabbaṃ cetasā samannāharitvā ohitasoto dhammaṃ suṇissāmī’ti, evañhi te, kassapa, sikkhitabbaṃ. Tasmātiha te, kassapa, evaṃ sikkhitabbaṃ ‘sātasahagatā ca me kāyagatāsati na vijahissatī’ti, evañhi te, kassapa, sikkhitabba’’nti (saṃ. ni. 2.154) imehi tīhi ovādehi. Ettha hi bhagavā paṭhamaṃ ovādaṃ therassa brāhmaṇajātikattā jātimānappahānatthamabhāsi, dutiyaṃ bāhusaccaṃ nissāya uppajjanakāhaṃkārappahānatthaṃ, tatiyaṃ upadhisampattiṃ nissāya uppajjanakāttasinehappahānatthaṃ ^a^M1.0154^ea^. ^b^Mudukā kho tyāya^eb^nti mudukā kho te ayaṃ. Kasmā pana bhagavā evamāha? Therena saha cīvaraṃ parivattetukāmatāya. Kasmā parivattetukāmo jātoti? Theraṃ attano ṭhāne ṭhapetukāmatāya. Kiṃ sāriputtamoggallānā natthīti? Atthi, evaṃ panassa ahosi ‘‘imena ciraṃ ṭhassanti, kassapo pana vīsativassasatāyuko, so mayi parinibbute sattapaṇṇiguhāyaṃ vasitvā dhammavinayasaṅgahaṃ katvā mama sāsanaṃ pañcavassasahassaparimāṇakālappavattanakaṃ karissatīti attano ṭhāne ṭhapesi. Evaṃ bhikkhū kassapassa sussūsitabbaṃ maññissantī’’ti. Tasmā evamāha.<br/><br/>[03]^b^Candūpamo^eb^ti candasadiso hutvā. Kiṃ parimaṇḍalatāya? No, apica kho yathā cando gaganatalaṃ pakkhandamāno na kenaci saddhiṃ santhavaṃ vā sinehaṃ vā ālayaṃ vā karoti, na ca na hoti mahājanassa piyo manāpo, ayampi evaṃ kenaci saddhiṃ santhavādīnaṃ akaraṇena bahujanassa piyo manāpo candūpamo hutvā khattiyakulādīni cattāri kulāni upasaṅkamatīti attho. ^b^Apakasseva kāyaṃ apakassa citta^eb^nti teneva santhavādīnaṃ akaraṇena kāyañca cittañca apakaḍḍhitvā, apanetvāti attho. ^b^Niccaṃ navo^eb^ti niccanavakova, āgantukasadiso hutvāti attho. Āgantuko hi paṭipāṭiyā sampattagehaṃ pavisitvā sace naṃ gharasāmikā disvā ‘‘amhākampi puttabhātaro vippavāsaṃ gantvā evaṃ vicariṃsū’’ti anukampamānā nisīdāpetvā bhojenti, bhuttamattoyeva ‘‘tumhākaṃ bhājanaṃ gaṇhathā’’ti uṭṭhāya pakkamati, na tehi saddhiṃ santhavaṃ vā karoti, kiccakaraṇīyāni vā saṃvidahati, evamayampi paṭipāṭiyā sampattaṃ gharaṃ pavisitvā yaṃ iriyāpathe pasannā manussā denti, taṃ gahetvā chinnasanthavo tesaṃ kiccakaraṇīye abyāvaṭo hutvā nikkhamatīti dīpeti.<br/><br/>[03]^b^Appagabbho^eb^ti nappagabbho, aṭṭhaṭṭhānena kāyapāgabbhiyena, catuṭṭhānena vacīpāgabbhiyena, anekaṭṭhānena manopāgabbhiyena ca virahitoti attho. Aṭṭhaṭṭhānaṃ kāyapāgabbhiyaṃ nāma saṅghagaṇapuggalabhojanasālajantāgharanahānatitthabhikkhācāramaggesu ^a^V1.0141^ea^ antaragharapavesane ca kāyena appatirūpakaraṇaṃ. Catuṭṭhānaṃ vacīpāgabbhiyaṃ nāma saṅghagaṇapuggalāntaragharesu appatirūpavācānicchāraṇaṃ. Anekaṭṭhānaṃ manopāgabbhiyaṃ nāma tesu tesu ^a^M1.0155^ea^ ṭhānesu kāyavācāhi ajjhācāraṃ anāpajjitvāpi manasā kāmavitakkādīnaṃ vitakkanaṃ. Sabbesampi imesaṃ pāgabbhiyānaṃ abhāvena appagabbho hutvā kulāni upasaṅkamatīti attho. Kassapasaṃyuttena ca candūpamappaṭipadāditherassa dhutavādesu aggabhāvassa bodhitattā vuttaṃ ^b^‘‘etadeva kassapasaṃyuttaṃ aṭṭhuppattiṃ katvā’’^eb^ti.


volume: 54
item: 17
title: sāriputtamoggallānattheravatthu^mahākassapattheravatthu^anuruddhattheravatthu^^
content:
  [03]^b^192^eb^^b^.^eb^ Pañcame ^b^bhojanapapañcamatta^eb^nti gocaragāme piṇḍāya caraṇāhāraparibhogasaññitaṃ bhojanapapañcamattaṃ. ^b^Dīparukkhāna^eb^nti lohadantakaṭṭhamayānaṃ mahantānaṃ dīparukkhānaṃ. Lohamayesupi hi tesu dīpādhāresu dīparukkhakāti ruḷhiresā daṭṭhabbā. Olambakadīpamaṇḍaladīpasañcaraṇadīpādikā ^b^sesadīpā^eb^.<br/><br/>[03]^b^Anupariyāyi^eb^ padakkhiṇakaraṇavasena. ^b^Ahaṃ tenā^eb^ti yena tuyhaṃ attho, ahaṃ tena pavāremi, tasmā taṃ āharāpetvā gaṇhāti attho. ^b^Suvaṇṇapātiyaṃyevassa bhattaṃ uppajjī^eb^ti devatānubhāvena uppajji, na kiñci pacanakiccaṃ atthi. ^b^Satta mahāpurisavitakke vitakkesī^eb^ti ‘‘appicchassāyaṃ dhammo, nāyaṃ dhammo mahicchassā’’tiādike satta mahāpurisavitakke vitakkesi. ^b^Aṭṭhame^eb^ti ‘‘nippapañcārāmassāyaṃ dhammo, nāyaṃ dhammo papañcārāmassā’’ti etasmiṃ purisavitakke.<br/><br/>[03]^b^Mama saṅkappamaññāyā^eb^ti ‘‘appicchassāyaṃ dhammo, nāyaṃ dhammo mahicchassā’’tiādinā (dī. ni. 3.358; a. ni. 8.30) mahāpurisavitakkavasena āraddhamattaṃ matthakaṃ pāpetuṃ asamatthabhāvena ṭhitaṃ mama saṅkappaṃ jānitvā. ^b^Manomayenā^eb^ti manomayena viya manasā nimmitasadisena, pariṇāmitenāti attho. ^b^Iddhiyā^eb^ti ‘‘ayaṃ kāyo idaṃ cittaṃ viya hotū’’ti evaṃ pavattāya adhiṭṭhāniddhiyā.<br/><br/>[03]^b^Yadā me ahu saṅkappo^eb^ti yasmiṃ kāle mayhaṃ ‘‘kīdiso nu kho aṭṭhamo mahāpurisavitakko’’ti parivitakko ahosi, yadā me ahu saṅkappo, tato mama saṅkappamaññāya ^a^V1.0142^ea^ iddhiyā upasaṅkami, uttari desayīti yojanā. ^b^Uttari desayī^eb^ti ‘‘nippapañcārāmassāyaṃ dhammo nippapañcaratino ^a^M1.0156^ea^, nāyaṃ dhammo papañcārāmassa papañcaratino’’ti (dī. ni. 3.358; a. ni. 8.30) imaṃ aṭṭhamaṃ mahāpurisavitakkaṃ pūrento upari desayi. Taṃ pana desitaṃ dassento āha – ^b^‘‘nippapañcarato buddho, nippapañcamadesayī’’^eb^ti, papañcā nāma rāgādayo kilesā, tesaṃ vūpasamanatāya tadabhāvato ca lokuttaradhammā nippapañcā nāma. Yathā taṃ pāpuṇāti, tathā dhammaṃ desesi, sāmukkaṃsikaṃ catusaccadesanaṃ adesayīti attho.<br/><br/>[03]^b^Tassāhaṃ dhammamaññāyā^eb^ti tassa satthu desanādhammaṃ jānitvā. ^b^Vihāsi^eb^nti yathānusiṭṭhaṃ paṭipajjanto vihariṃ. ^b^Sāsane rato^eb^ti sikkhattayasaṅgahe sāsane abhirato. ^b^Tisso vijjā anuppattā^eb^ti pubbenivāsañāṇaṃ, dibbacakkhuñāṇaṃ, āsavakkhayañāṇanti imā tisso vijjā mayā anuppattā sacchikatā. Tato eva ^b^kataṃ buddhassa sāsanaṃ,^eb^ anusiṭṭhi ovādo anuṭṭhitoti attho.


volume: 54
item: 18
title: mahākassapattheravatthu^anuruddhattheravatthu^bhaddiyattheravatthu^^
content:
  [03]^b^193^eb^^b^.^eb^ Chaṭṭhe ucca-saddena samānattho uccā-saddoti āha – ^b^‘‘uccākulikānanti ucce kule jātāna’’^eb^nti. ^b^Kāḷī sā devī^eb^ti kāḷavaṇṇatāya kāḷī sā devī. Kulānukkamena rajjānuppatti mahākulinassevāti vuttaṃ – ^b^‘‘soyeva cā’’^eb^tiādi.


volume: 54
item: 19
title: anuruddhattheravatthu^bhaddiyattheravatthu^lakuṇḍakabhaddiyattheravatthu^^
content:
  [03]^b^194^eb^^b^.^eb^ Sattame ^b^rittako^eb^ti deyyavatthurahito. ^b^Guṇe āvajjetvā^eb^ti bhagavato rūpaguṇe ceva ākappasampadādiguṇe ca attano adhippāyaṃ ñatvā ambapakkassa paṭiggahaṇaṃ paribhuñjananti evamādike yathāupaṭṭhite guṇe āvajjetvā.


volume: 54
item: 20
title: bhaddiyattheravatthu^lakuṇḍakabhaddiyattheravatthu^piṇḍolabhāradvājattheravatthu^^
content:
  [03]^b^195^eb^^b^.^eb^ Aṭṭhame abhītanādabhāvena sīhassa viya nādo sīhanādo, so etesaṃ atthīti sīhanādikā, tesaṃ ^b^sīhanādikānaṃ^eb^. Garahitabbapasaṃsitabbadhamme yāthāvato jānantasseva garahā pasaṃsā ^a^V1.0143^ea^^a^M1.0157^ea^ ca yuttarūpāti āha – ^b^‘‘buddhā ca nāmā’’^eb^tiādi. ^b^Khīṇā jātī^eb^tiādīhi paccavekkhaṇañāṇassa bhūmiṃ dasseti. Tena hi ñāṇena ariyasāvako paccavekkhanto ‘‘khīṇā jātī’’tiādiṃ pajānāti. Katamā panassa jāti khīṇā, kathañca pajānātīti? Na tāvassa atītā khīṇā pubbeva khīṇattā, na anāgatā anāgate vāyāmābhāvato, na paccuppannā vijjamānattā. Yā pana maggassa abhāvitattā uppajjeyya ekacatupañcavokārabhavesu ekacatupañcakkhandhappabhedā jāti, sā maggassa bhāvitattā anuppādadhammataṃ āpajjanena khīṇā. Taṃ so maggabhāvanāya pahīnakilese paccavekkhitvā ‘‘kilesābhāve vijjamānampi kammaṃ āyatiṃ appaṭisandhikaṃ hotī’’ti jānanto pajānāti.<br/><br/>[03]^b^Vusita^eb^nti vuṭṭhaṃ parivuṭṭhaṃ, kataṃ caritaṃ niṭṭhitanti attho. ^b^Brahmacariya^eb^nti maggabrahmacariyaṃ. Puthujjanakalyāṇakena hi saddhiṃ satta sekkhā maggabrahmacariyaṃ vasanti nāma, khīṇāsavo vuṭṭhavāso. Tasmā ariyasāvako attano brahmacariyavāsaṃ paccavekkhanto ‘‘vusitaṃ brahmacariya’’nti pajānāti. ^b^Kataṃ karaṇīya^eb^nti catūsu saccesu catūhi maggehi pariññāpahānasacchikiriyābhāvanābhisamayavasena soḷasavidhaṃ kiccaṃ niṭṭhāpitanti attho. Puthujjanakalyāṇakādayo hi taṃ kiccaṃ karonti, khīṇāsavo katakaraṇīyo. Tasmā ariyasāvako attano karaṇīyaṃ paccavekkhanto ‘‘kataṃ karaṇīya’’nti pajānāti. ^b^Nāparaṃ itthattāyā^eb^ti idāni puna itthabhāvāya evaṃ soḷasavidhakiccabhāvāya, kilesakkhayāya vā maggabhāvanāya kiccaṃ me natthīti pajānāti. Atha vā ^b^itthattāyā^eb^ti itthabhāvato imasmā evaṃpakārā idāni vattamānakkhandhasantānā aparaṃ khandhasantānaṃ mayhaṃ natthi, ime pana pañcakkhandhā pariññātā tiṭṭhanti chinnamūlakā rukkhā viya, te carimakaviññāṇanirodhena anupādāno viya jātavedo nibbāyissantīti pajānāti.


volume: 54
item: 21
title: lakuṇḍakabhaddiyattheravatthu^piṇḍolabhāradvājattheravatthu^mantāṇiputtapuṇṇattheravatthu^^
content:
  [03]^b^196^eb^^b^.^eb^ Navame aṭṭhārasasupi vijjāṭṭhānesu nipphattiṃ gatattā ^b^‘‘sabbasippesu kovido hutvā’’^eb^ti vuttaṃ. Abhidayāabbhaññāvahasseva dhammassa tattha upalabbhanato ^b^‘‘mokkhadhammaṃ adisvā’’^eb^ti vuttaṃ. Tenāha – ^b^‘‘idaṃ vedattayaṃ nāmā’’^eb^tiādi ^a^M1.0158^ea^. Tathā hi anena duggatiparimuccanampi dullabhaṃ, abhiññāparivārānaṃ aṭṭhannaṃ samāpattīnaṃ lābhitāya sayaṃ ekadesena upasanto paramukkaṃsagataṃ uttamadamathasamathaṃ anaññasādhāraṇaṃ bhagavantaṃ sambhāvento ^b^‘‘ayaṃ puriso’’^eb^tiādimāha. ^b^Piṭakāni gahetvā āgacchantī^eb^ti phalabhājanāni gahetvā assāmikāya ^a^V1.0144^ea^ āgacchanti. ^b^Buddhāna^eb^nti gāravavasena bahuvacananiddeso kato. ^b^Paribhuñjī^eb^ti devatāhi pakkhittadibbojaṃ vanamūlaphalāphalaṃ paribhuñji. Patte patiṭṭhāpitasamanantarameva hi devatā tattha dibbojaṃ pakkhipiṃsu. ^b^Sammasitvā^eb^ti paccavekkhitvā, parivattetvāti ca vadanti. ^b^Arahattaṃ pāpuṇiṃsū^eb^ti mahādevattherassa anumodanakathāya anupubbikathāsakkhikāya suvisodhitacittasantānā arahattaṃ pāpuṇiṃsu.<br/><br/>[03]^b^Dasahi kathāvatthūhī^eb^ti appicchakathā santuṭṭhikathā pavivekakathā asaṃsaggakathā vīriyārambhakathā sīlasampadākathā samādhisampadākathā paññāsampadākathā vimuttisampadākathā vimuttiñāṇadassanasampadākathāti imehi dasahi kathāvatthūhi. ^b^Jātibhūmiraṭṭhavāsino^eb^ti jātibhūmivantadesavāsino, satthu jātadesavāsinoti attho. ^b^Sīsānulokiko^eb^ti purato gacchantassa sīsaṃ anu anu passanto. ^b^Okāsaṃ sallakkhetvā^eb^ti sākacchāya avasaraṃ sallakkhetvā. ^b^Sattavisuddhikkamaṃ pucchī^eb^ti ‘‘kiṃ nu kho, āvuso, sīlavisuddhatthaṃ bhagavati brahmacariyaṃ vussatī’’tiādinā (ma. ni. 1.257) satta visuddhiyo pucchi. ^b^Dhammakathikānaṃ aggaṭṭhāne ṭhapesi^eb^ savisesena dasakathāvatthulābhitāya.


volume: 54
item: 22
title: piṇḍolabhāradvājattheravatthu^mantāṇiputtapuṇṇattheravatthu^mahākaccānattheravatthu^^
content:
  [03]^b^197^eb^^b^.^eb^ Dasame ^b^saṃkhittena kathitadhammassā^eb^ti madhupiṇḍikasuttantadesanāsu viya saṅkhepena desitadhammassa. ^b^Taṃ desanaṃ vitthāretvā^eb^ti taṃ saṅkhepadesanaṃ āyatanādivasena vitthāretvā. ^b^Atthaṃ vibhajamānāna^eb^nti tassā saṅkhepadesanāya atthaṃ vibhajitvā kathentānaṃ. ^b^Atthavasena vā^eb^ti ‘‘ettakā etassa atthā’’ti atthavasena vā desanaṃ pūretuṃ sakkonti. ^b^Byañjanavasena vā^eb^ti ‘‘ettakāni ettha byañjanāni desanāvasena vattabbānī’’ti byañjanavasena vā pūretuṃ sakkonti. ^b^Ayaṃ pana mahākaccānatthero ubhayavasenapi sakko^eb^ti tassa saṅkhepena uddiṭṭhassa vitthārena satthu ajjhāsayānurūpaṃ ^a^M1.0159^ea^ desanato, tasmā tattha aggoti vutto. ^b^Vuttanayenevā^eb^ti ‘‘pātova subhojanaṃ bhuñjitvā uposathaṅgāni adhiṭṭhāyā’’tiādinā heṭṭhā vuttanayeneva. ^b^Aññehī^eb^ti aññāsaṃ itthīnaṃ kesehi ativiya dīghā. Na kevalañca dīghā eva, atha kho siniddhanīlamudukañcikā ca. ^b^Nikkesī^eb^ti appakesī yathā ‘‘anudarā kaññā’’ti.<br/><br/>[03]^b^Paṇiya^eb^nti vikketabbabhaṇḍaṃ. ^b^Āvajjetvā^eb^ti upanissayaṃ kesānaṃ pakatibhāvāpattiñca āvajjetvā. ^b^Gāravenā^eb^ti muṇḍasīsāpi there gāravena ekavacaneneva āgantvā. ^b^Nimantetvā^eb^ti svātanāya ^a^V1.0145^ea^ nimantetvā. ^b^Imissā itthiyā^eb^ti yathāvuttaseṭṭhidhītaramāha. ^b^Diṭṭhadhammikovā^eb^ti avadhāraṇaṃ aṭṭhānapayuttaṃ, diṭṭhadhammiko yasapaṭilābhova ahosīti attho. ^b^Yasapaṭilābho^eb^ti ca bhavasampattipaṭilābho. Sattasu hi javanacetanāsu paṭhamā diṭṭhadhammavedanīyaphalā, pacchimā upapajjavedanīyaphalā, majjhe pañca aparāpariyavedanīyaphalā, tasmā paṭhamaṃ ekaṃ cetanaṃ ṭhapetvā sesā yathāsakaṃ paripuṇṇaphaladāyino honti, paṭhamacetanāya pana diṭṭhadhammiko yasapaṭilābhova ahosi.<br/><br/>[06]Paṭhamaetadaggavaggavaṇṇanā niṭṭhitā.


volume: 54
item: 23
title: mantāṇiputtapuṇṇattheravatthu^dutiyaetadaggavaggavaṇṇanā^cūḷapanthakattheravatthu^^
content:
  [03]^b^198-200^eb^^b^.^eb^ Dutiyassa ^a^V1.0146^ea^ paṭhame ^b^manena nibbattita^eb^nti abhiññāmanena uppāditaṃ. ^b^Manena katakāyo^eb^ti abhiññācittena desantaraṃ pattakāyo. ^b^Manena nibbattitakāyo^eb^ti abhiññāmanasā nimmitakāyo ‘‘aññaṃ kāyaṃ abhinimminātī’’tiādīsu (dī. ni. 1.236-237; paṭi. ma. 3.14) viya. ^b^Ekasadiseyevā^eb^ti attasadiseyeva. ^b^Ekavidhamevā^eb^ti attanā katappakārameva. Etapparamo hi yebhuyyena sāvakānaṃ iddhinimmānavidhi. ^b^Aggo nāma jāto^eb^ ekadesena satthu iddhinimmānānuvidhānato.<br/><br/>[03]^b^Lābhitāyā^eb^ti ^a^M1.0160^ea^ ettha lābhīti īkāro atisayattho. Tena therassa catunnaṃ rūpāvacarajjhānānaṃ atisayena savisesalābhitaṃ dasseti. ^b^Arūpāvacarajjhānānaṃ lābhitāyā^eb^ti etthāpi eseva nayo. Na kevalañcetā cetosaññāvivaṭṭakusalatā rūpārūpajjhānalābhitāya eva, atha kho imehipi kāraṇehīti dassetuṃ – ^b^‘‘cūḷapanthako cā’’^eb^tiādi vuttaṃ. ^b^Ceto^eb^ti cettha cittasīsena samādhi vutto, tasmā cetaso samādhissa vivaṭṭanaṃ cetovivaṭṭo, ekasmiṃyevārammaṇe samādhicittaṃ vivaṭṭetvā heṭṭhimassa heṭṭhimassa uparūpari hāpanato rūpāvacarajjhānalābhī ^b^cetovivaṭṭakusalo nāma^eb^. ‘‘Sabbaso rūpasaññāna’’ntiādinā (dha. sa. 265) vuttasaññā atikkamitvā ‘‘ākāsānañcāyatanasaññāsahagataṃ…pe… nevasaññānāsaññāyatanasaññāsahagata’’nti (dha. sa. 265-268) saññāsīsena vuttajjhānānaṃ vivaṭṭakusalo, tathā itthipurisādisaññā niccasaññādito cittaṃ vivaṭṭetvā kevale rūpārūpadhammamatte asaṅkhate nibbāne ca visesato vaṭṭanato ca suññatānupassanābahulo ^b^saññāvivaṭṭakusalo. Samādhikusalatāya^eb^ cetovivaṭṭakusalatā tabbahulavihāritāya. Tathā ^b^vipassanākusalatāya^eb^ saññāvivaṭṭakusalatā. ^b^Eko^eb^ti cūḷapanthakattheraṃ vadati. ^b^Samādhilakkhaṇe^eb^ti savitakkasavicārādisamādhisabhāve. Puna ^b^eko^eb^ti mahāpanthakattheramāha. ^b^Vipassanālakkhaṇe^eb^ti sattānupassanā aṭṭhārasamahāvipassanādivipassanāsabhāve. ^b^Samādhigāḷho^eb^ti samādhismiṃ ogāḷhacitto subhāvitabhāvanatā. ^b^Aṅgasaṃkhitte^eb^ti ^a^V1.0147^ea^ caturaṅgikativaṅgikādivasena jhānaṅgānaṃ saṅkhipane. ^b^Ārammaṇasaṃkhitte^eb^ti kasiṇugghāṭimākāsādinibbattanena kasiṇādiārammaṇānaṃ saṃkhipane. ^b^Aṅgavavatthāpane^eb^ti vitakkādīnaṃ jhānaṅgānaṃ vavatthāpane. ^b^Ārammaṇavavatthāpane^eb^ti pathavīkasiṇādijjhānārammaṇānaṃ vavatthāpane.<br/><br/>[03]^b^Jhānaṅgehī^eb^ti rūpāvacarajjhānaṅgehi, jhānaṅgāneva jhānaṃ. Puna ^b^jhānaṅgehī^eb^ti arūpāvacarajjhānaṅgehi. ^b^Bhātā^eb^ti jeṭṭhabhātā. ^b^Assā^eb^ti kuṭumbiyassa. ^b^Suvaṇṇapūja^eb^nti sovaṇṇamayaṃ pupphapūjaṃ katvā. ^b^Devapure^eb^ti tāvatiṃsabhavane sudassanamahānagare. ^b^Aggadvārenā^eb^ti tasmiṃ divase aggaṃ sabbapaṭhamaṃ vivaṭena nagaradvārena nikkhamitvā.<br/><br/>[03]^b^Kokanada^eb^nti ^a^M1.0161^ea^ padumavisesanaṃ yathā ‘‘kokāsaka’’nti. Taṃ kira bahupattaṃ vaṇṇasampannaṃ atisugandhañca hoti. ‘‘Kokanadaṃ nāma setapaduma’’ntipi vadanti. ^b^Pāto^eb^ti pageva. Ayañhettha attho – yathā kokanadasaṅkhātaṃ padumaṃ pāto sūriyuggamanavelāyaṃ phullaṃ vikasitaṃ avītagandhaṃ siyā virocamānaṃ, evaṃ sarīragandhena guṇagandhena ca sugandhaṃ saradakāle antalikkhe ādiccamiva attano tejasā tapantaṃ aṅgehi niccharaṇakajutiyā aṅgīrasaṃ sammāsambuddhaṃ passāti.<br/><br/>[03]Cūḷapanthako kira kassapasammāsambuddhakāle pabbajitvā paññavā hutvā aññatarassa dandhabhikkhuno uddesagahaṇakāle parihāsakeḷiṃ akāsi. So bhikkhu tena parihāsena lajjito neva uddesaṃ gaṇhi, na sajjhāyamakāsi. Tena kammenāyaṃ pabbajitvāva dandho jāto, tasmā gahitagahitapadaṃ upariuparipadaṃ gaṇhantassa nassati. ^b^Iddhiyā abhisaṅkharitvā suddhaṃ coḷakhaṇḍaṃ adāsī^eb^ti tassa pubbahetuṃ disvā tadanurūpe kammaṭṭhāne niyojento suddhaṃ coḷakhaṇḍaṃ adāsi. So kira pubbe rājā hutvā nagaraṃ padakkhiṇaṃ karonto nalāṭato sede muccante parisuddhena sāṭakena nalāṭaṃ puñchi, sāṭako kiliṭṭho ahosi. So ‘‘imaṃ sarīraṃ nissāya evarūpo parisuddhasāṭako pakatiṃ jahitvā kiliṭṭho jāto, aniccā vata saṅkhārā’’ti aniccasaññaṃ paṭilabhi. Tena kāraṇenassa rajoharaṇameva paccayo jāto.<br/><br/>[03]^b^Lomānī^eb^ti coḷakhaṇḍatantagatāṃsuke vadati. ^b^‘‘Kiliṭṭhadhātukānī’’^eb^ti kiliṭṭhasabhāvāni. ^b^Evaṃgatikamevā^eb^ti idaṃ cittampi bhavaṅgavasena pakatiyā paṇḍaraṃ parisuddhaṃ rāgādisampayuttadhammavasena saṃkiliṭṭhaṃ jātanti dasseti. ^b^Nakkhattaṃ samānetvā^eb^ti nakkhattaṃ samannāharitvā, āvajjetvāti attho ^a^V1.0148^ea^. ^b^Biḷārassatthāyā^eb^ti biḷārassa gocaratthāya. ^b^Jalapathakammikenā^eb^ti samuddakammikena. ^b^Cāri^eb^nti khāditabbatiṇaṃ. ^b^Saccakāra^eb^nti saccabhāvāvahaṃ kāraṃ, ‘‘attanā gahite bhaṇḍe aññesaṃ na dātabba’’nti vatvā dātabbalañjanti vuttaṃ hoti. ^b^Tatiyena paṭihārenā^eb^ti tatiyena sāsanena. ^b^Pattikā hutvā^eb^ti sāmino hutvā.<br/><br/>[03]^b^Appakenapī^eb^ti thokenapi parittenapi. ^b^Medhāvī^eb^ti paññavā. ^b^Pābhatenā^eb^ti bhaṇḍamūlena. ^b^Vicakkhaṇo^eb^ti vohārakusalo. ^b^Samuṭṭhāpeti attāna^eb^nti mahantaṃ dhanaṃ yasañca uppādetvā tattha attānaṃ saṇṭhapeti patiṭṭhāpeti ^a^M1.0162^ea^. Yathā kiṃ? ^b^Aṇuṃ aggiṃva sandhamaṃ,^eb^ yathā paṇḍito puriso parittakaṃ aggiṃ anukkamena gomayacuṇṇādīni pakkhipitvā mukhavātena dhamento samuṭṭhāpeti vaḍḍheti, mahantaṃ aggikkhandhaṃ karoti, evameva paṇḍito thokampi pābhataṃ labhitvā nānāupāyehi payojetvā dhanañca yasañca vaḍḍheti, vaḍḍhetvā puna tattha attānaṃ patiṭṭhāpeti. Tāya eva vā pana dhanassa mahantatāya attānaṃ samuṭṭhāpeti, abhiññātaṃ pākaṭaṃ karotīti attho.


volume: 54
item: 24
title: dutiyaetadaggavaggavaṇṇanā^cūḷapanthakattheravatthu^subhūtittheravatthu^^
content:
  [03]^b^201-202^eb^^b^.^eb^ Tatiye ^b^raṇāti hi rāgādayo kilesā vuccantī^eb^ti ‘‘saraṇā dhammā’’tiādīsu (dha. sa. 100 dukamātikā) rāgādayo kilesā ‘‘raṇā’’ti vuccanti. Raṇanti etehīti ^b^raṇā^eb^. Yehi abhibhūtā sattā nānappakārena kandanti paridevanti, tasmā te rāgādayo ‘‘raṇā’’ti vuttā. ^b^Desitaniyāmato anokkamitvā^eb^ti desitānokkamanato anupagantvā deseti, satthārā desitaniyāmeneva anodissakaṃ katvā dhammaṃ desetīti vuttaṃ hoti. ^b^Eva^eb^nti evaṃ mettājhānato vuṭṭhāya bhikkhāgahaṇe sati. ^b^Bhikkhādāyakānaṃ mahapphalaṃ bhavissatī^eb^ti idaṃ ^b^cūḷaccharāsaṅghātasuttena^eb^ (a. ni. 1.51 ādayo) dīpetabbaṃ. Accharāsaṅghātamattampi hi kālaṃ mettacittaṃ āsevantassa bhikkhuno dinnadānaṃ mahapphalaṃ hoti mahānisaṃsaṃ, tena ca so amoghaṃ raṭṭhapiṇḍaṃ bhuñjatīti ayamattho tattha āgatoyeva. ^b^Nimittaṃ gaṇhitvā^eb^ti ākāraṃ sallakkhetvā.


volume: 54
item: 25
title: cūḷapanthakattheravatthu^subhūtittheravatthu^khadiravaniyarevatattheravatthu^^
content:
  [03]^b^203^eb^^b^.^eb^ Pañcame ^b^vanasabhāga^eb^nti sabhāgaṃ vanaṃ, ^b^sabhāga^eb^nti ca sappāyanti attho. Yañhi pakativiruddhaṃ ^a^V1.0149^ea^ byādhiviruddhañca na hoti, taṃ ‘‘sabhāga’’nti vuccati. ^b^Udakasabhāga^eb^ntiādīsupi imināva nayena attho veditabbo. ^b^Kalyāṇakammāyūhanakkhaṇo^eb^ti kalyāṇakammūpacayassa okāso. ^b^Tiṇṇaṃ bhātikāna^eb^nti upatisso, cundo, upasenoti imesaṃ tiṇṇaṃ jeṭṭhabhātikānaṃ. ^b^Tissannañca bhaginīna^eb^nti cālā, upacālā, sīsupacālāti imesaṃ tissannaṃ jeṭṭhabhaginīnaṃ. Ettha ca sāriputtatthero sayaṃ pabbajitvā ^a^M1.0163^ea^ cālā, upacālā, sīsupacālāti tisso bhaginiyo, cundo upasenoti ime bhātaro pabbājesi, revatakumāro ekova gehe avasissati. Tena vuttaṃ – ^b^‘‘amhākaṃ…pe… pabbājentī’’^eb^ti. ^b^Mahallakatarā^eb^ti vuddhatarā. Idañca kumārikāya cirajīvitaṃ abhikaṅkhamānā āhaṃsu. Sā kira tassa ayyikā vīsativassasatikā khaṇḍadantā palitakesā valittacā tilakāhatagattā gopānasivaṅkā ahosi. ^b^Vidhāvanika^eb^nti vidhāvanakīḷikaṃ. ^b^Tissannaṃ sampattīna^eb^nti anussavavasena manussadevamokkhasampattiyo sandhāya vadati, manussadevabrahmasampattiyo vā. ^b^Sīvalissa puññaṃ vīmaṃsissāmā^eb^ti ‘‘sīvalinā katapuññassa vipākadānaṭṭhānamida’’nti ñatvā evamāha. ^b^Sabhāgaṭṭhāna^eb^nti samaṃ desaṃ.<br/><br/>[03]^b^Taṃ bhūmirāmaṇeyyaka^eb^nti kiñcāpi arahanto gāmante kāyavivekaṃ na labhanti, cittavivekaṃ pana labhanteva. Tesañhi dibbappaṭibhāgānipi ārammaṇāni cittaṃ cāletuṃ na sakkonti, tasmā gāmo vā hotu araññādīnaṃ vā aññataraṃ, ‘yattha arahanto viharanti, taṃ bhūmirāmaṇeyyakaṃ’, so bhūmippadeso ramaṇīyo evāti attho.


volume: 54
item: 26
title: subhūtittheravatthu^khadiravaniyarevatattheravatthu^kaṅkhārevatattheravatthu^^
content:
  [03]^b^204^eb^^b^.^eb^ Chaṭṭhe ^b^akappiyo, āvuso, guḷo^eb^ti ekadivasaṃ thero antarāmagge guḷakaraṇaṃ okkamitvā guḷe piṭṭhampi chārikampi pakkhitte disvāna ‘‘akappiyo guḷo, sāmiso na kappati guḷo vikāle paribhuñjitu’’nti kukkuccāyanto evamāha. ^b^Akappiyā muggā^eb^ti ekadivasaṃ antarāmagge vacce muggaṃ jātaṃ disvā ‘‘akappiyā muggā, pakkāpi muggā jāyantī’’ti kukkuccāyanto evamāha. Sesamettha sabbaṃ uttānameva.


volume: 54
item: 27
title: khadiravaniyarevatattheravatthu^kaṅkhārevatattheravatthu^soṇakoḷivisattheravatthu^^
content:
  [03]^b^205^eb^^b^.^eb^ Sattame ^b^hāpetabbameva ahosi^eb^ accāraddhavīriyattā. ^b^Udakena samupabyūḷhe^eb^ti udakena thalaṃ ussāretvā tattha tattha rāsikate. ^b^Haritūpalittāyā^eb^ti gomayaparibhaṇḍakatāya. ^b^Tividhena udakena^eb^^a^V1.0150^ea^^b^posentī^eb^ti khīrodakaṃ gandhodakaṃ kevalodakanti evaṃ tividhena udakena posenti paripālenti. ^b^Parissāvetvā^eb^ti parisodhetvā gahite taṇḍuleti yojetabbaṃ. ^b^Devo maññe^eb^ti devo viya ^a^M1.0164^ea^. ^b^Vīṇovādenā^eb^ti ‘‘taṃ kiṃ maññasi, soṇa, yadā te vīṇāya tantiyo accāyatā honti, api nu te vīṇā tasmiṃ samaye saravatī vā hoti kammaññā vāti? No hetaṃ, bhanteti. Evameva kho, soṇa, accāraddhavīriyaṃ uddhaccāya saṃvattati, atisithilavīriyaṃ kosajjāya saṃvattati. Tasmātiha tvaṃ, soṇa, vīriyasamataṃ adhiṭṭhaha, indriyānañca samataṃ paṭivijjhā’’ti (mahāva. 243) evaṃ vīṇaṃ upamaṃ katvā pavattitena vīṇopamovādena. ^b^Vīriyasamathayojanatthāyā^eb^ti vīriyassa samathena yojanatthāya.


volume: 54
item: 28
title: kaṅkhārevatattheravatthu^soṇakoḷivisattheravatthu^soṇakuṭikaṇṇattheravatthu^^
content:
  [03]^b^206^eb^^b^.^eb^ Aṭṭhame ^b^kuṭikaṇṇoti vuccatī^eb^ti ‘‘koṭikaṇṇo’’ti vattabbe ‘‘kuṭikaṇṇo’’ti voharīyati. Kulaghare bhavā ^b^kulagharikā^eb^. Sā kira avantiraṭṭhe kulaghare mahāvibhavassa seṭṭhissa bhariyā. ^b^Dasabalassa dhammakathaṃ sutvā sotāpattiphale patiṭṭhāya cintesī^eb^ti idaṃ aṅguttarabhāṇakānaṃ matena vuttaṃ. ^b^Suttanipātaṭṭhakathāyaṃ^eb^ pana ‘‘sapariso bhagavantaṃ upasaṅkamma dhammadesanaṃ assosi, na ca kañci visesaṃ adhigañchi. Kasmā? So hi dhammaṃ suṇanto hemavataṃ anussaritvā ‘āgato nu kho me sahāyako, no’ti disādisaṃ oloketvā taṃ apassanto ‘vañcito me sahāyo, yo evaṃ vicittappaṭibhānaṃ bhagavato desanaṃ na suṇātī’ti vikkhittacitto ahosī’’ti vuttaṃ.<br/><br/>[03]Yasmā paṭisandhijātiabhinikkhamanabodhiparinibbānesveva dvattiṃsa pubbanimittāni hutvāva paṭivigacchanti, na ciraṭṭhitikāni honti, ^b^dhammacakkappavattane^eb^ (saṃ. ni. 5.1081; paṭi. ma. 2.30) pana tāni savisesāni hutvā cirataraṃ ṭhatvā nirujjhanti, tasmā vuttaṃ – ^b^‘‘tiyojanasahassaṃ himavantaṃ akālapupphitaṃ disvā’’^eb^tiādi. ^b^Aggabalakāyā^eb^ti sabbapurato gacchantā balakāyā. ^b^Kena pupphitabhāvaṃ jānāsī^eb^ti kena kāraṇena himavantassa pupphitabhāvaṃ jānāsīti, yena kāraṇena imaṃ akālapupphapāṭihāriyaṃ jātaṃ, taṃ jānāsīti vuttaṃ hoti. ^b^Tassa pavattitabhāva^eb^nti tassa dhammacakkassa bhagavatā pavattitabhāvaṃ. ^b^Sadde nimittaṃ gaṇhī^eb^ti sadde ākāraṃ sallakkhesi. ^b^Tato^eb^ti ‘‘ahaṃ ‘etaṃ amatadhammaṃ tampi ^a^M1.0165^ea^ jānāpessāmī’ti tava santikaṃ āgatosmī’’ti yaṃ vuttaṃ, tadanantaranti attho.<br/><br/>[03]Sātāgiro ^a^V1.0151^ea^ hemavatassa buddhuppādaṃ kathetvā taṃ bhagavato santikaṃ ānetukāmo ^b^‘‘ajja pannaraso’’^eb^tiādigāthamāha. Tattha (su. ni. aṭṭha. 1.153) ^b^ajjā^eb^ti ayaṃ rattindivo pakkhagaṇanato ^b^pannaraso,^eb^ upavasitabbato ^b^uposatho^eb^. Tīsu vā uposathesu ajja pannaraso uposatho, na cātuddasiuposatho, na sāmaggīuposatho. Divi bhavāni dibbāni, dibbāni ettha atthīti ^b^dibbāni^eb^. Kāni tāni? Rūpāni. Tañhi rattiṃ devānaṃ dasasahassilokadhātuto sannipatitānaṃ sarīravatthābharaṇavimānappabhāhi abbhādiupakkilesavirahitāya candappabhāya ca sakalajambudīpo alaṅkato ahosīti ativiya alaṅkato ca parivisuddhidevassa bhagavato sarīrappabhāya. Tenāha – ^b^‘‘dibbā ratti upaṭṭhitā’’^eb^ti.<br/><br/>[03]Evaṃ rattiguṇavaṇṇanāpadesenapi sahāyassa cittaṃ pasādaṃ janento buddhuppādaṃ kathetvā āha – ^b^‘‘anomanāmaṃ satthāraṃ, handa passāma gotama’’^eb^nti. Tattha anomehi alāmakehi sabbākāraparipūrehi guṇehi nāmaṃ assāti anomanāmo. Tathā hissa ‘‘bujjhitā saccānīti buddho, bodhetā pajāyāti buddho’’tiādinā (mahāni. 192; cūḷani. pārāyanatthutigāthāniddeso 97; paṭi. ma. 1.162) nayena buddhoti anomehi guṇehi nāmaṃ. ‘‘Bhaggarāgoti bhagavā, bhaggadosoti bhagavā’’tiādinā (mahāni. 84) nayena bhagavāti anomehi guṇehi nāmaṃ. Esa nayo ‘‘arahaṃ sammāsambuddho vijjācaraṇasampanno’’tiādīsu. Diṭṭhadhammikādiatthehi devamanusse anusāsati ‘‘imaṃ pajahatha, imaṃ samādāya vattathā’’ti satthā. Taṃ ^b^anomanāmaṃ satthāraṃ. Handā^eb^ti vacasāyatthe nipāto. ^b^Passāmā^eb^ti tena attānaṃ saha saṅgahetvā paccuppannabahuvacanaṃ. ^b^Gotama^eb^nti gotamagottaṃ. Idaṃ vuttaṃ hoti – ‘‘satthā, na satthā’’ti mā vimatiṃ akāsi, ekantabyavasito hutvāva ehi passāma gotamanti.<br/><br/>[03]Evaṃ vutte hemavato ‘‘ayaṃ sātāgiro ‘anomanāmaṃ satthāra’nti bhaṇanto tassa sabbaññutaṃ pakāseti, sabbaññuno ca dullabhā loke, sabbaññupaṭiññehi pūraṇādisadiseheva loko upadduto. So pana yadi sabbaññū, addhā tādilakkhaṇaṃ patto bhavissati, tena evaṃ gahessāmī’’ti ^a^M1.0166^ea^ cintetvā tādilakkhaṇaṃ pucchanto āha – ^b^‘‘kacci mano’’^eb^tiādi. Tattha ^b^kaccī^eb^ti pucchā. ^b^Mano^eb^ti cittaṃ. ^b^Supaṇihito^eb^ti suṭṭhu ṭhapito acalo asampavedhī. Sabbesu bhūtesu ^b^sabbabhūtesu. Tādino^eb^ti tādilakkhaṇaṃ pattasseva sato. Pucchā eva vā ayaṃ ‘‘so tava satthā sabbabhūtesu tādī, udāhu no’’ti. ^b^Iṭṭhe aniṭṭhecā^eb^ti evarūpe ārammaṇe. ^b^Saṅkappā^eb^ti vitakkā. ^b^Vasīkatā^eb^ti vasaṃ gamitā. Idaṃ vuttaṃ hoti – yaṃ taṃ satthāraṃ vadasi, tassa te satthuno ^a^V1.0152^ea^ kacci tādilakkhaṇaṃ sampattassa sato sabbabhūtesu mano supaṇihito, udāhu yāva paccayaṃ na labhati, tāva supaṇihito viya khāyati. So vā te satthā kacci sabbabhūtesu sattesu tādī, udāhu no, ye ca iṭṭhāniṭṭhesu ārammaṇesu rāgadosavasena saṅkappā uppajjeyyuṃ, tyāssa kacci vasīkatā, udāhu kadāci tesampi vasena vattatīti.<br/><br/>[03]^b^Tīṇi vassānī^eb^ti soṇassa pabbajitadivasato paṭṭhāya tīṇi vassāni. Tadā kira bhikkhū yebhuyyena majjhimadeseyeva vasiṃsu, tasmā tattha katipayā eva ahesuṃ. Te ca ekasmiṃ nigame eko dveti evaṃ visuṃ visuṃ vasiṃsu, therānañca katipaye bhikkhū ānetvā aññesu ānīyamānesu pubbaṃ ānītā kenacideva karaṇīyena pakkamiṃsu, kañci kālaṃ āgametvā puna tesu ānīyamānesu itare pakkamiṃsu, evaṃ punappunaṃ ānayanena sannipāto cireneva ahosi, thero ca tadā ekavihārī ahosi. Tena vuttaṃ – ^b^‘‘tīṇi vassāni gaṇaṃ pariyesitvā’’^eb^ti. ^b^Tīṇi vassānī^eb^ti ca accantasaṃyoge upayogavacanaṃ. ^b^Satthu adhippāyaṃ ñatvā^eb^ti attano āṇāpaneneva ‘‘iminā saddhiṃ ekagandhakuṭiyaṃ vasitukāmo bhagavā’’ti satthu adhippāyaṃ jānitvā. Bhagavā kira yena saddhiṃ ekagandhakuṭiyaṃ vasitukāmo, tassa senāsanapaññattiyaṃ ānandattheraṃ āṇāpeti.<br/><br/>[03]^b^Ajjhokāse vītināmetvā^eb^ti ajjhokāse nisajjāya vītināmetvā. Yasmā bhagavā āyasmato soṇassa samāpattisamāpajjanena paṭisanthāraṃ karonto sāvakasādhāraṇā sabbā samāpattiyo anulomappaṭilomaṃ samāpajjanto bahudeva rattiṃ ajjhokāse nisajjāya vītināmetvā pāde pakkhāletvā vihāraṃ pāvisi, tasmā āyasmāpi soṇo bhagavato adhippāyaṃ ñatvā tadanurūpaṃ sabbā tā samāpattiyo ^a^M1.0167^ea^ samāpajjanto bahudeva rattiṃ ajjhokāse nisajjāya vītināmetvā pāde pakkhāletvā vihāraṃ pāvisīti vadanti. Pavisitvā ca bhagavatā anuññāto cīvaratirokaraṇiyaṃ katvā bhagavato pādapasse nisajjāya vītināmesi. ^b^Ajjhesī^eb^ti āṇāpesi. ^b^Paṭibhātu taṃ bhikkhu dhammo bhāsitu^eb^nti bhikkhu tuyhaṃ dhammo bhāsituṃ upaṭṭhātu, ñāṇamukhaṃ āgacchatu, yathāsutaṃ yathāpariyattaṃ dhammaṃ bhaṇāhīti attho. ^b^Aṭṭhakavaggiyānī^eb^ti aṭṭhakavaggabhūtāni ^b^kāmasuttā^eb^disoḷasasuttāni (mahāni. 1). ^b^Suggahito^eb^ti sammā uggahito. ^b^Sabbe vare yācī^eb^ti vinayadharapañcamena gaṇena upasampadā dhuvanhānaṃ cammattharaṇaṃ gaṇaṅgaṇūpāhanaṃ cīvaravippavāsoti ime pañca vare yāci. ^b^Sutte āgatamevā^eb^ti udānapāḷiyaṃ āgatasuttaṃ sandhāya vadati.


volume: 54
item: 29
title: soṇakoḷivisattheravatthu^soṇakuṭikaṇṇattheravatthu^sīvalittheravatthu^^
content:
  [03]^b^207^eb^^b^.^eb^ Navame ^a^V1.0153^ea^^b^sākacchitvā sākacchitvā^eb^ti raññā saddhiṃ paṭivirujjhanavasena punappunaṃ sākacchaṃ katvā. ^b^Guḷadadhi^eb^nti patthinnaṃ guḷasadisaṃ kaṭhinadadhiṃ. ^b^Atiañchitu^eb^nti ativiya ākaḍḍhituṃ. ^b^Kañjiyaṃ vāhetvā^eb^ti dadhimatthuṃ pavāhetvā, parissāvetvāti attho. ‘‘Dadhito kañjiyaṃ gahetvā’’tipi pāṭho. ^b^Na^eb^nti suppavāsaṃ. Bījapacchiṃ phusāpentīti iminā sambandho. ^b^Yāva na ukkaḍḍhantī^eb^ti yāva dāne na ukkaḍḍhanti, dātukāmāva hontīti adhippāyo ^b^mahādukkhaṃ anubhosī^eb^ti pasavanibandhanaṃ mahantaṃ dukkhaṃ anubhosi. ^b^Sāmikaṃ āmantetvā^eb^ti sattāhaṃ mūḷhagabbhā tibbāhi kharāhi dukkhavedanāhi phuṭṭhā ‘‘sammāsambuddho vata so bhagavā, yo imassa evarūpassa dukkhassa pahānāya dhammaṃ deseti. Suppaṭipanno vata tassa bhagavato sāvakasaṅgho, yo imassa evarūpassa dukkhassa pahānāya paṭipanno. Susukhaṃ vata nibbānaṃ, yatthidaṃ evarūpaṃ dukkhaṃ na saṃvijjatī’’ti (udā. 18) imehi tīhi vitakkehi taṃ dukkhaṃ adhivāsentī satthu santikaṃ pesetukāmatāya sāmikaṃ āmantetvā. ^b^Pure maraṇā^eb^ti maraṇato puretarameva. ^b^Iṅgita^eb^nti ākāraṃ. ^b^Jīvitabhatta^eb^nti jīvitasaṃsaye dātabbabhattaṃ. ^b^Sabbakammakkhamo ahosī^eb^ti sattavassikehi dārakehi kātabbaṃ yaṃ kiñci kammaṃ kātuṃ samatthatāya sabbassa kammassa khamo ahosi. Teneva so sattāhaṃ mahādāne ^a^M1.0168^ea^ dīyamāne jātadivasato paṭṭhāya dhammakaraṇaṃ ādāya saṅghassa udakaṃ parissāvetvā adāsi.<br/><br/>[03]^b^Yoma^eb^ntiādigāthāya ‘‘yo bhikkhu imaṃ rāgapalipathañceva kilesaduggañca saṃsāravaṭṭañca catunnaṃ saccānaṃ appaṭivijjhanakamohañca atīto cattāro oghe tiṇṇo hutvā pāraṃ anuppatto, duvidhena jhānena ^b^jhāyī,^eb^ taṇhāya abhāvena ^b^anejo,^eb^ kathaṃkathāya abhāvena ^b^akathaṃkathī,^eb^ upādānānaṃ abhāvena ^b^anupādiyitvā^eb^ kilesanibbānena nibbuto, tamahaṃ brāhmaṇaṃ vadāmī’’ti attho.<br/><br/>[03]^b^Sabbesaṃyeva pana kesānaṃ oropanañca arahattasacchikiriyā ca apacchāapurimā ahosī^eb^ti iminā therassa khuraggeyeva arahattuppatti dīpitā. Ekacce pana ācariyā evaṃ vadanti ‘‘heṭṭhā vuttanayena dhammasenāpatinā ovāde dinne ‘yaṃ mayā kātuṃ sakkā, tamahaṃ jānissāmī’ti pabbajitvā vipassanākammaṭṭhānaṃ gahetvā taṃ divasaṃyeva aññataraṃ vicittaṃ kuṭikaṃ disvā pavisitvā mātukucchiyaṃ satta vassāni attanā anubhūtadukkhaṃ anussaritvā tadanusārena atītānāgate ñāṇaṃ nentassa ādittā viya tayo bhavā upaṭṭhahiṃsu. Ñāṇassa paripākaṃ gatattā ^a^V1.0154^ea^ vipassanāvīthiṃ otaritvā tāvadeva maggappaṭipāṭiyā sabbepi āsave khepento arahattaṃ pāpuṇī’’ti. Ubhayathāpi therassa arahattuppattiyeva pakāsitā, thero pana pabhinnappaṭisambhido chaḷabhiñño ahosi.


volume: 54
item: 30
title: soṇakuṭikaṇṇattheravatthu^sīvalittheravatthu^vakkalittheravatthu^^
content:
  [03]^b^208^eb^^b^.^eb^ Dasame ^b^āhārakaraṇavela^eb^nti bhojanakiccavelaṃ. ^b^Adhigacche padaṃ santa^eb^nti saṅkhārūpasamaṃ sukhanti laddhanāmaṃ santaṃ padaṃ nibbānaṃ adhigaccheyya. ^b^Paṭhamapādena pabbate ṭhitoyevā^eb^ti paṭhamena pādena gijjhakūṭe pabbate ṭhitoyeva. Sesamettha suviññeyyameva.<br/><br/>[06]Dutiyaetadaggavaggavaṇṇanā niṭṭhitā.


volume: 54
item: 31
title: sīvalittheravatthu^tatiyaetadaggavaggavaṇṇanā^rāhularaṭṭhapālattheravatthu^^
content:
  [03]^b^209-210^eb^^b^.^eb^ Tatiyassa ^a^V1.0155^ea^^a^M1.0169^ea^ paṭhamadutiyesu ^b^tisso sikkhā^eb^ti adhisīlādhicittādhipaññāsaṅkhātā tisso sikkhā. ^b^Cuddasa bhattacchede katvā^eb^ti sattāhaṃ nirāhāratāya ekekasmiṃ divase dvinnaṃ bhattacchedānaṃ vasena cuddasa bhattacchede katvā.<br/><br/>[03]^b^Tesa^eb^nti tesaṃ tāpasānaṃ. ^b^Lābubhājanādiparikkhāraṃ saṃvidhāyā^eb^ti lābubhājanāditāpasaparikkhāraṃ saṃvidahitvā. ^b^Sapariḷāhakāyadhātuko^eb^ti ussannapittatāya sapariḷāhakāyasabhāvo. ^b^Satasahassā^eb^ti satasahassaparimāṇā. Satasahassaṃ parimāṇaṃ etesanti satasahassā uttarapadalopena yathā ‘‘rūpabhavo rūpa’’nti, atthiatthe vā akārapaccayo daṭṭhabbo. Pāṇātipātādiakusaladhammasamudācārasaṅkhāto āmagandho kuṇapagandho natthi etesanti ^b^nirāmagandhā,^eb^ yathāvuttakilesasamudācārarahitāti attho. Kilesasamudācāro hettha ‘‘āmagandho’’ti vutto. Kiṃkāraṇā? Amanuññattā, kilesāsucimissattā, sabbhi jigucchitattā, paramaduggandhabhāvavahattā ca. Tathā hi ye ye ussannakilesā sattā, te te atiduggandhā honti. Teneva nikkilesānaṃ matasarīrampi duggandhaṃ na hoti. ^b^Dānaggaparivahanake^eb^ti dānaggadhuravahanake. ^b^Māpako^eb^ti divase divase parimitaparibbayadānavasena dhaññamāpako.<br/><br/>[03]^b^Pāḷiya^eb^nti vinayapāḷiyaṃ. ^b^Migajātakaṃ āharitvā kathesī^eb^ti atīte kira bodhisatto migayoniyaṃ nibbattitvā migagaṇaparivuto araññe vasati. Athassa bhaginī attano puttakaṃ upanetvā ‘‘bhātika imaṃ bhāgineyyaṃ migamāyaṃ sikkhāpehī’’ti āha. Bodhisatto ‘‘sādhū’’ti paṭissuṇitvā ‘‘gaccha tāta, asukavelāyaṃ nāma āgantvā sikkheyyāsī’’ti āha. So mātulena vuttavelaṃ anatikkamitvā taṃ upasaṅkamitvā migamāyaṃ sikkhi. So ekadivasaṃ vane vicaranto pāsena baddho baddharavaṃ viravi. Migagaṇo palāyitvā ‘‘putto te pāsena baddho’’ti tassa mātuyā ārocesi. Sā bhātu santikaṃ gantvā ‘‘bhātika bhāgineyyo ^a^M1.0170^ea^ te migamāyaṃ sikkhāpito’’ti ^a^V1.0156^ea^ pucchi. Bodhisatto ‘‘mā tvaṃ puttassa kiñci pāpakaṃ āsaṅki, suggahitā tena migamāyā, idāni taṃ hāsayamāno āgacchissatī’’ti vatvā ^b^‘‘migaṃ tipallattha’’^eb^ntiādimāha.<br/><br/>[03]Tattha ^b^miga^eb^nti bhāgineyyamigaṃ. Tipallatthaṃ vuccati sayanaṃ, ubhohi passehi ujukameva ca nipannakavasena tīhākārehi pallatthaṃ assa, tīṇi vā pallatthāni assāti tipallattho, taṃ ^b^tipallatthaṃ. Anekamāya^eb^nti bahumāyaṃ bahuvañcanaṃ. ^b^Aṭṭhakkhura^eb^nti ekekasmiṃ pāde dvinnaṃ dvinnaṃ vasena aṭṭhahi khurehi samannāgataṃ. ^b^Aḍḍharattāpapāyi^eb^nti purimayāmaṃ atikkamitvā majjhimayāme araññato āgamma pānīyassa pivanato aḍḍharatte āpaṃ pivatīti aḍḍharattāpapāyī. ‘‘Aḍḍharatte āpapāyi’’ntipi pāṭho. Mama bhāgineyyaṃ migaṃ ahaṃ sādhukaṃ migamāyaṃ uggaṇhāpesiṃ. Kathaṃ? Yathā ekena sotena chamāyaṃ assasanto chahi kalāhi atibhoti bhāgineyyo. Idaṃ vuttaṃ hoti – ayañhi tava puttaṃ tathā uggaṇhāpesiṃ, yathā ekasmiṃ uparimanāsikāsote vātaṃ sannirumbhitvā pathaviyaṃ allīnena ekena heṭṭhimanāsikāsotena tatheva chamāyaṃ assasanto chahi kalāhi luddakaṃ atibhoti, chahi koṭṭhāsehi ajjhottharati vañcetīti attho. Katamehi chahi? Cattāro pāde pasāretvā ekena passena seyyāya, khurehi tiṇapaṃsukhaṇanena, jivhāninnāmanena, udarassa uddhumātabhāvakaraṇena, uccārapassāvavissajjanena, vātassa nirumbhanenāti. Atha vā tathā naṃ uggaṇhāpesiṃ, yathā ekena sotena chamāyaṃ assasanto. ^b^Chahī^eb^ti heṭṭhā vuttehi chahi kāraṇehi. ^b^Kalāhī^eb^ti kalāyissati, luddakaṃ vañcessatīti attho. ^b^Bhotī^eb^ti bhaginiṃ ālapati. ^b^Bhāgineyyo^eb^ti evaṃ chahi kāraṇehi vañcakaṃ bhāgineyyaṃ niddisati.<br/><br/>[03]Evaṃ bodhisatto bhāgineyyassa migamāyaṃ sādhukaṃ uggahitabhāvaṃ vadanto bhaginiṃ samassāsesi. Sopi migapotako pāse baddho anibandhitvāyeva bhūmiyaṃ mahāphāsukapassena pāde pasāretvā nipanno pādānaṃ āsannaṭṭhāne khurehi eva paharitvā paṃsuñca tiṇāni ca uppāṭetvā uccārapassāvaṃ vissajjetvā sīsaṃ pātetvā jivhaṃ ninnāmetvā sarīraṃ kheḷakilinnaṃ katvā vātaggahaṇena udaraṃ uddhumātakaṃ katvā akkhīni parivattetvā heṭṭhānāsikāsotena vātaṃ sañcarāpento uparimanāsikāsotena ^a^M1.0171^ea^ vātaṃ sannirumbhitvā sakalasarīraṃ thaddhabhāvaṃ gāhāpetvā matakākāraṃ dassesi, nīlamakkhikāpi naṃ samparivāresuṃ, tasmiṃ tasmiṃ ṭhāne kākā nilīyiṃsu. Luddo āgantvā udare hatthena paharitvā ‘‘pātova baddho bhavissati, pūtiko jāto’’ti tassa bandhanarajjuṃ mocetvā ‘‘ettheva dāni naṃ ukkantitvā maṃsaṃ ādāya gamissāmī’’ti ^a^V1.0157^ea^ nirāsaṅko hutvā sākhāpalāsaṃ gahetuṃ āraddho. Migapotakopi uṭṭhāya catūhi pādehi ṭhatvā kāyaṃ vidhunitvā gīvaṃ pasāretvā mahāvātena chinnavalāhako viya vegena mātu santikaṃ agamāsi. Satthā ‘‘na, bhikkhave, rāhulo idāneva sikkhākāmo, pubbepi sikkhākāmoyevā’’ti evaṃ migajātakaṃ āharitvā kathesi.<br/><br/>[03]^b^Ambalaṭṭhiyarāhulovādaṃ desesī^eb^ti ‘‘passasi no tvaṃ, rāhula, imaṃ parittaṃ udakāvasesaṃ udakādāne ṭhapitanti? Evaṃ, bhante. Evaṃ parittakaṃ kho, rāhula, tesaṃ sāmaññaṃ, yesaṃ natthi sampajānamusāvāde lajjā’’ti evamādinā ^b^ambalaṭṭhiyarāhulovādaṃ^eb^ (ma. ni. 2.107 ādayo) kathesi. ^b^Gehasitaṃ vitakkaṃ vitakkentassā^eb^ti āyasmā kira rāhulo bhagavato piṭṭhito piṭṭhito gacchantova pādatalato yāva upari kesantā tathāgataṃ olokesi, so bhagavato buddhavesavilāsaṃ disvā ‘‘sobhati bhagavā dvattiṃsamahāpurisalakkhaṇavicittasarīro byāmappabhāparikkhittatāya vippakiṇṇasuvaṇṇacuṇṇamajjhagato viya vijjulatāparikkhitto kanakapabbato viya yantasamākaḍḍhitaratanavicittasuvaṇṇāgghikaṃ viya paṃsukūlacīvarappaṭicchannopi rattakambalaparikkhittakanakapabbato viya pavāḷalatāpaṭimaṇḍitasuvaṇṇaghaṭikaṃ viya cīnapiṭṭhacuṇṇapūjitasuvaṇṇacetiyaṃ viya lākhārasānulitto kanakathūpo viya rattavalāhakantaragato taṅkhaṇamuggatapuṇṇacando viya aho samatiṃsapāramitānubhāvena sajjitassa attabhāvassa sirisampattī’’ti cintesi. Tato attānampi oloketvā ‘‘ahampi sobhāmi, sace bhagavā catūsu mahādīpesu cakkavattirajjaṃ akarissa, mayhaṃ pariṇāyakaṭṭhānantaramadassa, evaṃ sante ativiya jambudīpatalaṃ atisobhissā’’ti attabhāvaṃ nissāya gehasitaṃ chandarāgaṃ uppādesi. Taṃ sandhāyetaṃ vuttaṃ – ^b^‘‘satthu ceva attano ca rūpasampattiṃ disvā gehasitaṃ vitakkaṃ vitakkentassā’’^eb^ti.<br/><br/>[03]Bhagavāpi ^a^M1.0172^ea^ purato gacchantova cintesi – ‘‘paripuṇṇacchavimaṃsalohito dāni rāhulassa attabhāvo, rajanīyesu rūpārammaṇādīsu cittassa pakkhandanakālo jāto, nipphalatāya nu kho rāhulo vītināmetī’’ti. Atha sahāvajjaneneva pasanne udake macchaṃ viya parisuddhe ādāsamaṇḍale mukhanimittaṃ viya ca tassa taṃ cittuppādaṃ addasa, disvā ca ‘‘ayaṃ rāhulo mayhaṃ atrajo hutvā mama pacchato āgacchanto ‘ahaṃ sobhāmi, mayhaṃ vaṇṇāyatanaṃ pasanna’nti attabhāvaṃ nissāya gehasitaṃ chandarāgaṃ uppādeti, atitthe pakkhando, uppathaṃ paṭipanno, agocare carati, disāmūḷhāddhiko viya agantabbaṃ disaṃ gacchati, ayaṃ kho panassa kileso abbhantare vaḍḍhanto attatthampi yathābhūtaṃ passituṃ na dassissati paratthampi ubhayatthampi, tato ^a^V1.0158^ea^ nirayepi paṭisandhiṃ gaṇhāpessati, tiracchānayoniyampi pettivisayepi asurakāyepi sambādhepi mātukucchisminti anamatagge saṃsāravaṭṭe paripātessati. Yathā kho pana anekaratanapūrā mahānāvā bhinnaphalakantarena udakaṃ ādiyamānā muhuttampi na ajjhupekkhitabbā hoti, vegena vegenassā vivaraṃ pidahituṃ vaṭṭati, evameva ayampi na ajjhupekkhitabbo. Yāvassa ayaṃ kileso abbhantare sīlaratanādīni na vināseti, tāvadeva naṃ niggaṇhissāmī’’ti ajjhāsayaṃ akāsi. Tato rāhulaṃ āmantetvā ‘‘yaṃ kiñci, rāhula, rūpaṃ atītānāgatapaccuppannaṃ ajjhattaṃ vā bahiddhā vā oḷārikaṃ vā sukhumaṃ vā hīnaṃ vā paṇītaṃ vā yaṃ dūre santike vā, sabbaṃ rūpaṃ ‘netaṃ mama, nesohamasmi, na meso attā’ti evametaṃ yathābhūtaṃ sammappaññāya daṭṭhabbanti. Rūpameva nu kho bhagavā rūpameva nu kho sugatāti. Rūpampi rāhula, vedanāpi rāhula, saññāpi rāhula, saṅkhārāpi rāhula, viññāṇampi rāhulā’’ti ^b^mahārāhulovādasuttaṃ^eb^ (ma. ni. 2.113 ādayo) abhāsi. Taṃ dassetuṃ – ^b^‘‘yaṃ kiñci rāhula…pe… kathesī’’^eb^ti vuttaṃ.<br/><br/>[03]^b^Saṃyuttake pana rāhulovādo^eb^ti rāhulasaṃyutte vuttarāhulovādaṃ sandhāya vadanti. Tattha ‘‘sādhu me, bhante, bhagavā saṃkhittena dhammaṃ desetu, yamahaṃ, bhante, bhagavato dhammaṃ sutvā eko vūpakaṭṭho appamatto ātāpī pahitatto vihareyya’’nti therena yācito ‘‘taṃ kiṃ maññasi, rāhula, cakkhu niccaṃ vā aniccaṃ vāti? Aniccaṃ, bhante. Yaṃ panāniccaṃ ^a^M1.0173^ea^, dukkhaṃ vā taṃ sukhaṃ vāti? Dukkhaṃ, bhante. Yaṃ panāniccaṃ dukkhaṃ vipariṇāmadhammaṃ, kallaṃ nu taṃ samanupassituṃ ‘etaṃ mama, esohamasmi, eso me attā’’’tiādinā ^b^rāhulovādaṃ^eb^ (saṃ. ni. 2.188 ādayo) ārabhi. ^b^Therassa vipassanācāroyeva,^eb^ na pana mahārāhulovādo viya vitakkūpacchedāya vuttoti adhippāyo.<br/><br/>[03]^b^Athassa satthā ñāṇaparipākaṃ ñatvā^eb^tiādīsu bhagavato kira rahogatassa paṭisallīnassa evaṃ cetaso parivitakko udapādi ‘‘paripakkā kho rāhulassa vimuttiparipācanīyā dhammā, yannūnāhaṃ rāhulaṃ uttari āsavānaṃ khaye vineyya’’nti? Athassa bhagavā pubbaṇhasamayaṃ nivāsetvā pattacīvaramādāya sāvatthiyaṃ piṇḍāya caritvā pacchābhattaṃ piṇḍapātapaṭikkanto āyasmantaṃ rāhulaṃ āmantesi – ‘‘gaṇhāhi, rāhula, nisīdanaṃ, yena andhavanaṃ tenupasaṅkamissāma divāvihārāyā’’ti. ‘‘Evaṃ, bhante’’ti kho āyasmā rāhulo bhagavato paṭissutvā nisīdanaṃ ādāya bhagavato piṭṭhito piṭṭhito anubandhi. Tena kho pana samayena anekāni devatāsahassāni bhagavantaṃ abhivanditvā anubandhitā honti ‘‘ajja bhagavā āyasmantaṃ rāhulaṃ ^a^V1.0159^ea^ uttari āsavānaṃ khaye vinessatī’’ti. Atha kho bhagavā andhavanaṃ ajjhogāhetvā aññatarasmiṃ rukkhamūle paññatte āsane nisīdi. Āyasmāpi rāhulo bhagavantaṃ abhivādetvā ekamantaṃ nisīdi. Atha āyasmantaṃ rāhulaṃ āmantetvā ‘‘taṃ kiṃ maññasi, rāhula, cakkhu niccaṃ vā aniccaṃ vāti? Aniccaṃ, bhante. Yaṃ panāniccaṃ, dukkhaṃ vā taṃ sukhaṃ vāti? Dukkhaṃ, bhante. Yaṃ panāniccaṃ dukkhaṃ vipariṇāmadhammaṃ, kallaṃ nu taṃ samanupassituṃ ‘etaṃ mama, esohamasmi, eso me attā’’’tiādinā ^b^rāhulovādaṃ^eb^ (saṃ. ni. 4.121) adāsi. Taṃ sandhāyetaṃ vuttaṃ – ^b^‘‘andhavane nisinno cūḷarāhulovādaṃ kathesī’’^eb^ti.<br/><br/>[03]^b^Koṭisatasahassadevatāhī^eb^ti āyasmatā rāhulena padumuttarassa bhagavato pādamūle pathavindhararājakāle patthanaṃ ṭhapentena saddhiṃ patthanaṃ ṭhapitadevatāyevetā. Tāsu pana kāci bhūmaṭṭhadevatā, kāci antalikkhaṭṭhakā, kāci cātumahārājikādidevaloke, kāci brahmaloke nibbattā, imasmiṃ pana divase sabbā ekaṭṭhāne andhavanasmiṃyeva sannipatitā.<br/><br/>[03]^b^Ābhidosika^eb^nti ^a^M1.0174^ea^ pārivāsikaṃ ekarattātikkantaṃ pūtibhūtaṃ. Ekarattātikkantasseva hi nāmasaññā esā, yadidaṃ ābhidosikoti. Ayaṃ panettha vacanattho – pūtibhāvadosena abhibhūtoti abhidoso, abhidosoyeva ^b^ābhidosiko. Kummāsa^eb^nti yavakummāsaṃ. ^b^Adhivāsetvā^eb^ti ‘‘tena hi, tāta raṭṭhapāla, adhivāsehi svātanāya bhatta’’nti pitarā nimantito svātanāya bhikkhaṃ adhivāsetvā. Ettha ca thero pakatiyā ukkaṭṭhasapadānacāriko svātanāya bhikkhaṃ nāma nādhivāseti, mātu anuggahena pana adhivāseti. Mātu kirassa theraṃ anussaritvā anussaritvā mahāsoko uppajjati, rodaneneva dukkhī viya jātā, tasmā thero ‘‘sacāhaṃ taṃ apassitvā gamissāmi, hadayampissā phaleyyā’’ti anuggahena adhivāsesi. Paṇḍitā hi bhikkhū mātāpitūnaṃ ācariyupajjhāyānaṃ vā kātabbaṃ anuggahaṃ ajjhupekkhitvā dhutaṅgasuddhikā na bhavanti.<br/><br/>[03]^b^Alaṅkatapaṭiyatte itthijane^eb^ti pitarā uyyojite itthijane. Pitā kirassa dutiyadivase sakanivesane mahantaṃ hiraññasuvaṇṇassa puñjaṃ kārāpetvā kilañjehi paṭicchādāpetvā āyasmato raṭṭhapālassa purāṇadutiyikāyo ‘‘etha tumhe vadhū, yena alaṅkārena alaṅkatā pubbe raṭṭhapālassa kulaputtassa piyā hotha manāpā, tena alaṅkārena alaṅkarothā’’ti āṇāpetvā paṇītaṃ khādanīyaṃ bhojanīyaṃ paṭiyādāpetvā kāle ārocite āgantvā paññatte āsane nisinnaṃ ‘‘idaṃ te, raṭṭhapāla, mattikaṃ dhanaṃ, aññaṃ pettikaṃ, aññaṃ pitāmahaṃ; sakkā, tāta raṭṭhapāla, bhoge ^a^V1.0160^ea^ ca bhuñjituṃ, puññāni ca kātuṃ? Ehi tvaṃ, tāta raṭṭhapāla, sikkhaṃ paccakkhāya hīnāyāvattitvā bhoge ca bhuñjassu, puññāni ca karohī’’ti yācitvā tena paṭikkhipitvā dhamme desite ‘‘ahaṃ imaṃ uppabbājessāmī’’ti ānayiṃ, so ‘‘dāni me dhammakathaṃ kātuṃ āraddho, alaṃ me vacanaṃ na karissatī’’ti uṭṭhāya gantvā tassa orodhānaṃ dvāraṃ vivarāpetvā ‘‘ayaṃ vo sāmiko, gacchatha, yaṃ kiñci katvāna gaṇhituṃ vāyamathā’’ti uyyojesi. Tīsu vayesu ṭhitā nāṭakitthiyo theraṃ parivārayiṃsu. Tāsu ayaṃ asubhasaññaṃ uppādesi. Tena vuttaṃ – ^b^‘‘alaṅkatapaṭiyatte itthijane asubhasaññaṃ uppādetvā’’^eb^ti.<br/><br/>[03]^b^Ṭhitakova^eb^^a^M1.0175^ea^^b^dhammaṃ desetvā^eb^ti –<br/><br/>[21]‘‘Passa cittakataṃ bimbaṃ, arukāyaṃ samussitaṃ;<br/><br/>[22]Āturaṃ bahusaṅkappaṃ, yassa natthi dhuvaṃ ṭhiti.<br/><br/>[21]‘‘Passa cittakataṃ rūpaṃ, maṇinā kuṇḍalena ca;<br/><br/>[22]Aṭṭhiṃ tacena onaddhaṃ, saha vatthehi sobhati.<br/><br/>[21]‘‘Alattakakatā pādā, mukhaṃ cuṇṇakamakkhitaṃ;<br/><br/>[22]Alaṃ bālassa mohāya, no ca pāragavesino.<br/><br/>[21]‘‘Aṭṭhāpadakatā kesā, nettā añjanamakkhitā;<br/><br/>[22]Alaṃ bālassa mohāya, no ca pāragavesino.<br/><br/>[21]‘‘Añjanīvaṇṇavā cittā, pūtikāyo alaṅkato;<br/><br/>[22]Alaṃ bālassa mohāya, no ca pāragavesino.<br/><br/>[21]‘‘Odahi migavo pāsaṃ, nāsadā vāguraṃ migo;<br/><br/>[22]Bhutvā nivāpaṃ gacchāmi, kandante migabandhake’’ti. (ma. ni. 2.302; theragā. 769-774) –<br/><br/>[07]Imāhi gāthāhi dhammaṃ desetvā.<br/><br/>[03]^b^Ākāsaṃ^eb^^a^V1.0161^ea^^b^uppatitvā^eb^ti ākāsaṃ pakkhanditvā. Kasmā pana thero ākāsena gato? Pitā kirassa seṭṭhi sattasu dvārakoṭṭhakesu aggaḷāni dāpetvā malle āṇāpesi ‘‘sace nikkhamitvā gacchati, hatthapādesu naṃ gahetvā kāsāyāni haritvā gihivesaṃ gaṇhāpethā’’ti. Tasmā thero ‘‘ete mādisaṃ mahākhīṇāsavaṃ hatthe vā pāde vā gahetvā apuññaṃ pasaveyyuṃ, taṃ nesaṃ mā ahosī’’ti cintetvā ākāsena agamāsi. ^b^Migacīra^eb^nti evaṃnāmakaṃ uyyānaṃ. ^b^Catupārijuññapaṭimaṇḍita^eb^nti jarāpārijuññaṃ, byādhipārijuññaṃ, bhogapārijuññaṃ, ñātipārijuññanti imehi catūhi pārijuññehi paṭimaṇḍitaṃ. ^b^Pārijuñña^eb^nti ca parihānīti attho. Sesamettha suviññeyyameva.


volume: 54
item: 32
title: tatiyaetadaggavaggavaṇṇanā^rāhularaṭṭhapālattheravatthu^kuṇḍadhānattheravatthu^^
content:
  [03]^b^211^eb^^b^.^eb^ Tatiye salākaṃ gaṇhantīti ^b^salākagāhakā^eb^. Sunāparantajanapadaṃ gacchantepi paṭhamameva salākaṃ gaṇhīti sambandho. ^b^Chabbassantare^eb^ti channaṃ ^a^M1.0176^ea^ vassānaṃ abbhantare. ^b^Mettī^eb^ti mittabhāvo. ^b^Bhedake satī^eb^ti bhedakaraṇe sati. ^b^Gumbasabhāgato^eb^ti gumbasamīpato, ayameva vā pāṭho. ^b^Itthī hutvā^eb^ti itthī viya hutvā, manussitthivaṇṇaṃ māpetvāti attho. ^b^Dīgharattānugato^eb^ti dīghakālaṃ anubandho. ^b^Ettakaṃ addhāna^eb^nti ettakaṃ kālaṃ. ^b^Handāvuso^eb^ti gaṇhāvuso. ^b^Atthaṃ gahetvā^eb^ti bhūtatthaṃ gahetvā, ayameva vā pāṭho. ^b^Koṇḍo jāto^eb^ti dhutto jāto.<br/><br/>[03]^b^Māvoca pharusaṃ kañcī^eb^ti kañci ekapuggalaṃ pharusaṃ mā avoca. ^b^Vuttā paṭivadeyyu ta^eb^nti tayā pare dussīlāti vuttā tampi tatheva paṭivadeyyuṃ. ^b^Dukkhā hi sārambhakathā^eb^ti esā kāraṇuttarā yugaggāhakathā nāma dukkhā. ^b^Paṭidaṇḍā phuseyyu ta^eb^nti kāyadaṇḍādīhi paraṃ paharantassa tādisāva paṭidaṇḍā tava matthake pateyyuṃ.<br/><br/>[03]^b^Sace neresi attāna^eb^nti sace attānaṃ niccalaṃ kātuṃ sakkhissasi. ^b^Kaṃso upahato yathā^eb^ti mukhavaṭṭiyaṃ chinditvā talamattaṃ katvā ṭhapitaṃ kaṃsatālaṃ viya. Tādisañhi hatthehi pādehi daṇḍena vā pahatampi saddaṃ na karoti. ^b^Esa pattosi nibbāna^eb^nti sace evarūpo bhavituṃ sakkhissasi, imaṃ paṭipadaṃ pūrayamāno eso tvaṃ idāni appattopi nibbānaṃ pattosi nāma. ^b^Sārambho te na vijjatī^eb^ti ‘‘evañca sati tvaṃ dussīlo, ahaṃ susīlo’’ti evamādiko uttarikaraṇavācālakkhaṇo sārambho te na vijjati, na bhavissatiyevāti attho. ^b^Parikkilesenā^eb^ti saṃkilesahetunā.


volume: 54
item: 33
title: rāhularaṭṭhapālattheravatthu^kuṇḍadhānattheravatthu^vaṅgīsattheravatthu^^
content:
  [03]^b^212^eb^^b^.^eb^ Catutthe ^a^V1.0162^ea^^b^sampannapaṭibhānāna^eb^nti paripuṇṇapaṭibhānānaṃ. ^b^Cutiṃ yo vedi…pe… sabbaso^eb^ti yo sattānaṃ cutiñca paṭisandhiñca sabbākārena pākaṭaṃ katvā jānāti, taṃ ahaṃ alagganatāya ^b^asattaṃ,^eb^ paṭipattiyā suṭṭhu gatattā ^b^sugataṃ,^eb^ catunnaṃ saccānaṃ sambuddhattā ^b^buddhaṃ^eb^ brāhmaṇaṃ vadāmīti attho. ^b^Yassa gati^eb^nti yassete devādayo gatiṃ na jānanti, tamahaṃ āsavānaṃ khīṇatāya ^b^khīṇāsavaṃ,^eb^ kilesehi ārakattā ^b^arahantaṃ^eb^ brāhmaṇaṃ vadāmīti attho.


volume: 54
item: 34
title: kuṇḍadhānattheravatthu^vaṅgīsattheravatthu^upasenavaṅgantaputtattheravatthu^^
content:
  [03]^b^213^eb^^b^.^eb^ Pañcame ^a^M1.0177^ea^^b^sabbapāsādikāna^eb^nti sabbaso pasādaṃ janentānaṃ. ^b^Kintāya^eb^nti kiṃ te ayaṃ. ^b^Atilahu^eb^nti atisīghaṃ. Yassa tasmiṃ attabhāve uppajjanārahānaṃ maggaphalānaṃ upanissayo natthi, taṃ buddhā ‘‘moghapuriso’’ti vadanti ariṭṭhalāḷudāyiādike viya. Upanissaye satipi tasmiṃ khaṇe magge vā phale vā asati ‘‘moghapurisā’’ti vadantiyeva dhaniyattherādike viya. Imassapi tasmiṃ khaṇe maggaphalānaṃ abhāvato ^b^‘‘moghapurisā’’^eb^ti āha, tucchamanussāti attho. ^b^Bāhullāyā^eb^ti parisabāhullāya. ^b^Anekapariyāyenā^eb^ti anekakāraṇena.<br/><br/>[03]^b^Icchāmahaṃ, bhikkhave^eb^ti bhagavā kira taṃ addhamāsaṃ na kañci bodhaneyyasattaṃ addasa, tasmā evamāha, evaṃ santepi tantivasena dhammadesanā kattabbā siyā. Yasmā panassa etadahosi – ‘‘mayi okāsaṃ kāretvā paṭisallīne bhikkhū adhammikaṃ katikavattaṃ karissanti, taṃ upaseno bhindissati, ahaṃ tassa pasīditvā bhikkhūnaṃ dassanaṃ anujānissāmi. Tato maṃ passitukāmā bahū bhikkhū dhutaṅgāni samādiyissanti, ahañca tehi ujjhitasanthatapaccayā sikkhāpadaṃ paññapessāmī’’ti, tasmā evamāha. ^b^Therassā^eb^ti upasenattherassa. ^b^Manāpāni te bhikkhu paṃsukūlānī^eb^ti ‘‘bhikkhu tava imāni paṃsukūlāni manāpāni attano ruciyā khantiyā gahitānī’’ti pucchati. ^b^Na kho me, bhante, manāpāni paṃsukūlānī^eb^ti, bhante, na mayā attano ruciyā khantiyā gahitāni, galaggāhena viya matthakatāḷanena viya ca gāhito mayāti dasseti. ^b^Pāḷiyaṃ āgatamevā^eb^ti vinayapāḷiṃ sandhāya vadati.


volume: 54
item: 35
title: vaṅgīsattheravatthu^upasenavaṅgantaputtattheravatthu^dabbattheravatthu^^
content:
  [03]^b^214^eb^^b^.^eb^ Chaṭṭhe ^a^V1.0163^ea^^b^aṭṭhārasasu mahāvihāresū^eb^ti rājagahassa samantato ṭhitesu aṭṭhārasasu mahāvihāresu. ^b^Upavijaññā^eb^ti āsannapasūtikālā. ^b^Rahogato^eb^ti rahasi gato. ^b^Saṅghassa veyyāvaccakaraṇe kāyaṃ yojetukāmo cintesī^eb^ti thero kira attano katakiccabhāvaṃ disvā ‘‘ahaṃ imaṃ sarīraṃ dhāremi, tañca kho vātamukhe ṭhitapadīpo viya aniccatāmukhe ṭhitaṃ nacirasseva nibbāyanadhammaṃ yāva ^a^M1.0178^ea^ na nibbāyati, tāva kiṃ nu kho ahaṃ saṅghassa veyyāvaccaṃ kareyya’’nti cintento iti paṭisañcikkhati ‘‘tiroraṭṭhesu bahū kulaputtā bhagavantaṃ adisvāva pabbajanti, te ‘bhagavantaṃ passissāma ceva vandissāmā’ti ca dūratopi āgacchanti, tatra yesaṃ senāsanaṃ nappahoti, te silāpattakepi seyyaṃ kappenti. Pahomi kho panāhaṃ attano ānubhāvena tesaṃ tesaṃ kulaputtānaṃ icchāvasena pāsādavihārāḍḍhayogādīni mañcapīṭhattharaṇāni nimminitvā dātuṃ? Punadivase cettha ekacce ativiya kilantarūpā honti, te gāravena bhikkhūnaṃ purato ṭhatvā bhattānipi na uddisāpenti, ahaṃ kho pana tesaṃ bhattānipi uddisituṃ pahomī’’ti. Iti paṭisañcikkhanto ‘‘yaṃnūnāhaṃ saṅghassa senāsanañca paññapeyyaṃ, bhattāni ca uddiseyya’’nti cintesi. ^b^Sabhāgasabhāgāna^eb^nti suttantikādiguṇavasena sabhāgānaṃ, na mittasanthavavasena. Thero hi yāvatikā suttantikā honti, te uccinitvā uccinitvā ekato tesaṃ anurūpameva senāsanaṃ paññapeti. Venayikābhidhammikakammaṭṭhānikakāyadaḷhibahulesupi eseva nayo. Teneva ^b^pāḷiyaṃ^eb^ (pārā. 380) vuttaṃ – ‘‘yete bhikkhū suttantikā, tesaṃ ekajjhaṃ senāsanaṃ paññapetī’’tiādi.<br/><br/>[03]^b^Aṅguliyā jalamānāyā^eb^ti tejokasiṇacatutthajjhānaṃ samāpajjitvā vuṭṭhāya abhiññāñāṇena aṅgulijalanaṃ adhiṭṭhahitvā teneva tejodhātusamāpattijanitena aggijālena aṅguliyā jalamānāya. ^b^Ayaṃ mañco^eb^tiādīsu pana there ‘‘ayaṃ mañco’’tiādiṃ vadante nimmitāpi attano attano gataṭṭhāne ‘‘ayaṃ mañco’’tiādiṃ vadanti. Ayañhi nimmitānaṃ dhammatā.<br/><br/>[21]‘‘Ekasmiṃ bhāsamānasmiṃ, sabbe bhāsanti nimmitā;<br/><br/>[22]Ekasmiṃ tuṇhimāsine, sabbe tuṇhī bhavanti te’’ti. (dī. ni. 2.286);<br/><br/>[03]Yasmiṃ pana vihāre mañcapīṭhādīni na paripūrenti, tattha attano ānubhāvena pūrenti, tena nimmitānaṃ avatthukaṃ vacanaṃ na hoti sabbattha mañcapīṭhādīnaṃ sabbhāvato. Sabbavihāresu ca ^a^V1.0164^ea^ gamanamagge samappamāṇe katvā adhiṭṭhāti. Katikasaṇṭhānādīnaṃ pana nānappakārattā tasmiṃ tasmiṃ vihāre katikavattāni visuṃ visuṃ kathāpetīti veditabbaṃ. Aniyametvā ^a^M1.0179^ea^ nimmitānañhi ‘‘ekasmiṃ bhāsamānasmi’’ntiādidhammatā vuttā. Tathā hi ye vaṇṇavayasarīrāvayavaparikkhārakiriyāvisesādīhi niyamaṃ akatvā nimmitā honti, te aniyametvā nimmitattā iddhimatā sadisāva honti. Ṭhānanisajjādīsu bhāsitatuṇhībhāvādīsu vā yaṃ yaṃ iddhimā karoti, taṃ tadeva karonti. Sace pana nānappakāre kātukāmo hoti, keci paṭhamavaye, keci majjhimavaye, keci pacchimavaye, tathā dīghakese upaḍḍhamuṇḍe missakakese upaḍḍharattacīvare paṇḍukacīvare, padabhāṇadhammakathāsarabhaññapañhapucchanapañhavissajjanarajanapacanacīvarasibbanadhovanādīni karonte, aparepi vā nānappakāre kātukāmo hoti, tena pādakajjhānato vuṭṭhāya ‘‘ettakā bhikkhū paṭhamavayā hontū’’tiādinā nayena parikammaṃ katvā puna samāpajjitvā vuṭṭhāya adhiṭṭhite adhiṭṭhānacittena saddhiṃ icchiticchitappakārāyeva honti. ^b^Puna attano vasanaṭṭhānameva āgacchatī^eb^ti tehi saddhiṃ janapadakathaṃ kathento anisīditvā attano vasanaṭṭhānaṃ veḷuvanameva paccāgacchati. ^b^Pāḷiya^eb^nti vinayapāḷiyaṃ.


volume: 54
item: 36
title: upasenavaṅgantaputtattheravatthu^dabbattheravatthu^pilindavacchattheravatthu^^
content:
  [03]^b^215^eb^^b^.^eb^ Sattame ^b^piyāna^eb^nti piyāyitabbānaṃ. ^b^Manāpāna^eb^nti manavaḍḍhanakānaṃ. ^b^Pilindoti panassa gottaṃ, vacchoti nāma^eb^nti ettha vuttavipariyāyenapi vadanti ‘‘pilindoti nāmaṃ, vacchoti gotta’’nti. Teneva ācariyadhammapālattherena ^b^theragāthāsaṃvaṇṇanāya^eb^ (theragā. aṭṭha. 1.8 pilindavacchattheragāthāvaṇṇanā) vuttaṃ – ‘‘pilindotissa nāmaṃ akaṃsu, vacchoti pana gottaṃ. Tena so aparabhāge pilindavacchoti paññāyitthā’’ti. ^b^Saṃsandetvā^eb^ti ekato katvā.<br/><br/>[03]^b^Satthu dhammadesanaṃ sutvā paṭiladdhasaddho pabbajitvā^eb^ti idaṃ aṅguttarabhāṇakānaṃ kathāmaggena vuttaṃ. Apare pana bhaṇanti – anuppanneyeva amhākaṃ bhagavati sāvatthiyaṃ brāhmaṇagehe nibbattitvā pilindavacchoti paññāto saṃsāre saṃvegabahulatāya paribbājakapabbajjaṃ pabbajitvā cūḷagandhāraṃ nāma vijjaṃ sādhetvā ākāsacārī paracittavidū ca hutvā rājagahe lābhaggayasaggappatto paṭivasati. Atha yadā amhākaṃ bhagavā abhisambuddho hutvā anukkamena rājagahaṃ upagato, tato paṭṭhāya buddhānubhāvena ^a^M1.0180^ea^ tassa sā vijjā na sampajjati, atthakiccaṃ na sādheti. So cintesi – ‘‘sutaṃ kho pana metaṃ ‘ācariyapācariyānaṃ bhāsamānānaṃ yattha mahāgandhāravijjā dharati, tattha cūḷagandhāravijjā na sampajjatī’ti. Samaṇassa pana gotamassa āgatakālato ^a^V1.0165^ea^ paṭṭhāya nāyaṃ mama vijjā sampajjati, nissaṃsayaṃ samaṇo gotamo mahāgandhāravijjaṃ jānāti, yannūnāhaṃ taṃ payirupāsitvā tassa santike vijjaṃ pariyāpuṇeyya’’nti. So bhagavantaṃ upasaṅkamitvā etadavoca – ‘‘ahaṃ, mahāsamaṇa, tava santike ekaṃ vijjaṃ pariyāpuṇitukāmo, okāsaṃ me karohī’’ti. Bhagavā ‘‘tena hi pabbajā’’ti āha. So ‘‘vijjāya parikammaṃ pabbajjā’’ti maññamāno pabbajīti. ^b^Paravambhanavasenā^eb^ti paresaṃ garahanavasena.<br/><br/>[03]^b^Akakkasa^eb^nti apharusaṃ. ^b^Viññāpani^eb^nti atthaviññāpaniṃ. ^b^Sacca^eb^nti bhūtatthaṃ. ^b^Nābhisaje^eb^ti yāya girāya aññaṃ kujjhāpanavasena na lagāpeyya, khīṇāsavo nāma evarūpameva giraṃ na bhāseyya, tasmā tamahaṃ brūmi brāhmaṇaṃ vadāmīti attho.<br/><br/>[03]^b^Anuvicinitvā^eb^ti anuvicāretvā. ^b^Caṇḍikataṃ gacchanta^eb^nti sīghagatiyā gacchantaṃ.


volume: 54
item: 37
title: dabbattheravatthu^pilindavacchattheravatthu^bāhiyadārucīriyattheravatthu^^
content:
  [03]^b^216^eb^^b^.^eb^ Aṭṭhame ^b^ekarattivāsena gantvā^eb^ti devatānubhāvena gantvā. ‘‘Buddhānubhāvenā’’tipi vadanti. Evaṃ gato ca vihāraṃ pavisitvā sambahule bhikkhū bhuttapātarāse kāyālasiyavimocanatthāya abbhokāse caṅkamante disvā ‘‘kahaṃ etarahi satthā’’ti pucchi. Bhikkhū ‘‘sāvatthiyaṃ piṇḍāya paviṭṭho’’ti vatvā taṃ pucchiṃsu – ‘‘tvaṃ pana kuto āgato’’ti? Suppārakā āgatomhīti. Kadā nikkhantosīti? Hiyyo sāyaṃ nikkhantomhīti. Dūrato āgato, tava pāde dhovitvā telena makkhetvā thokaṃ vissamāhi, āgatakāle satthāraṃ dakkhissatīti. Ahaṃ, bhante, satthu vā attano vā jīvitantarāyaṃ na jānāmi, ekarattenevamhi katthaci aṭṭhatvā anisīditvā vīsayojanasatikaṃ maggaṃ āgato, satthāraṃ passitvāva vissamissāmīti. So evaṃ vatvā taramānarūpo sāvatthiṃ pavisitvā bhagavantaṃ anopamāya buddhasiriyā piṇḍāya carantaṃ disvā ^a^M1.0181^ea^ ‘‘cirassaṃ vata me diṭṭho sammāsambuddho’’ti diṭṭhaṭṭhānato paṭṭhāya oṇatasarīro gantvā antaravīthiyameva pañcapatiṭṭhitena vanditvā gopphakesu daḷhaṃ gahetvā evamāha – ‘‘desetu me, bhante, bhagavā dhammaṃ, desetu me sugato dhammaṃ, yaṃ mamassa dīgharattaṃ hitāya sukhāyā’’ti.<br/><br/>[03]Atha naṃ satthā ‘‘akālo kho tāva, bāhiya, antaragharaṃ paviṭṭhomhi piṇḍāyā’’ti paṭikkhipi ^a^V1.0166^ea^. Taṃ sutvā bāhiyo, ‘‘bhante, saṃsāre saṃsarantena kabaḷīkārāhāro na no laddhapubbo, tumhākaṃ vā mayhaṃ vā jīvitantarāyaṃ na jānāmi, desetha me dhamma’’nti. Satthā dutiyampi paṭikkhipiyeva. Evaṃ kirassa ahosi ‘‘imassa maṃ diṭṭhakālato paṭṭhāya sakalasarīraṃ pītiyā nirantaraṃ ajjhotthaṭaṃ hoti, balavapītivegena dhammaṃ sutvāpi na sakkhissati paṭivijjhituṃ, majjhattupekkhā tāva tiṭṭhatu, ekaratteneva vīsayojanasataṃ maggaṃ āgatattā darathopissa balavā, sopi tāva paṭippassambhatū’’ti. Tasmā dvikkhattuṃ paṭikkhipitvā tatiyaṃ yācito antaravīthiyaṃ ṭhitova ‘‘tasmātiha te, bāhiya, evaṃ sikkhitabbaṃ diṭṭhe diṭṭhamattaṃ bhavissatī’’tiādinā (udā. 10) nayena dhammaṃ deseti. Imamatthaṃ saṃkhipitvā dassento ^b^‘‘satthāraṃ piṇḍāya paviṭṭha’’^eb^ntiādimāha. Tattha ^b^antaraghare^eb^ti antaravīthiyaṃ.<br/><br/>[03]^b^Aparipuṇṇapattacīvaratāya pattacīvaraṃ pariyesanto^eb^ti so kira vīsativassasahassāni samaṇadhammaṃ karonto ‘‘bhikkhunā nāma attano paccaye labhitvā aññaṃ anoloketvā sayameva bhuñjituṃ vaṭṭatī’’ti ekabhikkhussapi pattena vā cīvarena vā saṅgahaṃ nākāsi. Tenassa ‘‘iddhimayapattacīvaraṃ na uppajjissatī’’ti ñatvā ehibhikkhubhāvena pabbajjaṃ na adāsi. Tāvadeva ca pabbajjaṃ yācito ‘‘paripuṇṇaṃ te pattacīvara’’nti pucchitvā ‘‘aparipuṇṇa’’nti vutte ‘‘tena hi pattacīvaraṃ pariyesāhī’’ti vatvā pakkāmi. Tasmā so pattacīvaraṃ pariyesanto saṅkāraṭṭhānato coḷakhaṇḍāni saṃkaḍḍhati.<br/><br/>[03]^b^Sahassamapī^eb^ti paricchedavacanaṃ. Ekasahassaṃ dvesahassānīti evaṃ sahassena ce paricchinnā gāthā honti, tā ca ^b^anatthapadasaṃhitā^eb^ ākāsavaṇṇapabbatavaṇṇādīni pakāsakehi anibbānadīpakehi anatthakehi padehi saṃhitā yāva bahukā honti, tāva pāpikā evāti attho ^a^M1.0182^ea^. ^b^Ekaṃ gāthāpadaṃ seyyo^eb^ti ‘‘appamādo amatapadaṃ…pe… yathā matā’’ti (dha. pa. 21) evarūpā ekagāthāpi seyyoti attho.


volume: 54
item: 38
title: pilindavacchattheravatthu^bāhiyadārucīriyattheravatthu^kumārakassapattheravatthu^^
content:
  [03]^b^217^eb^^b^.^eb^ Navame ^b^ekaṃ buddhantaraṃ sampattiṃ anubhavamāno^eb^ti sāvakabodhiyā niyatatāya puññasambhārassa ca sātisayattā vinipātaṃ agantvā ekaṃ buddhantaraṃ devesu ca manussesu ca sampattiṃ anubhavamāno. ^b^‘‘Ekissā kuladārikāya kucchimhi uppanno’’^eb^ti vatvā tamevassa uppannabhāvaṃ ^a^V1.0167^ea^ mūlato paṭṭhāya dassetuṃ – ^b^‘‘sā cā’’^eb^tiādi vuttaṃ. Tattha ^b^sā^eb^ti kuladārikā. ^b^Ca^eb^-saddo byatirekattho. Tena vuccamānaṃ visesaṃ jotayati. ^b^Kulaghara^eb^nti patikulagehaṃ. ^b^Gabbhanimitta^eb^nti gabbhassa saṇṭhitabhāvaviggahaṃ. Satipi visākhāya sāvatthivāsikulapariyāpannatte tassā tattha padhānabhāvadassanatthaṃ ^b^‘‘visākhañcā’’^eb^tiādi vuttaṃ yathā ‘‘brāhmaṇā āgatā, vāsiṭṭhopi āgato’’ti. Bhagavatā evaṃ gahitanāmattāti yojanā. Yasmā rājaputtā loke ‘‘kumārā’’ti voharīyanti, ayañca rañño kittimaputto, tasmā āha – ^b^‘‘rañño…pe… sañjāniṃsū’’^eb^ti.<br/><br/>[03]^b^Pañcadasa pañhe abhisaṅkharitvā^eb^ti ‘‘bhikkhu, bhikkhu, ayaṃ vammiko rattiṃ dhūpāyati, divā pajjalatī’’tiādinā ^b^vammikasutte^eb^ (ma. ni. 1.249) āgatanayena pañcadasa pañhe abhisaṅkharitvā. ^b^Pāyāsirañño^eb^ti ‘‘natthi paraloko, natthi sattā opapātikā, natthi sukatadukkaṭānaṃ kammānaṃ phalaṃ vipāko’’ti (dī. ni. 2.410, 412) evaṃladdhikassa pāyāsirājassa. Rājā hi tadā anabhisitto hutvā pasenadinā kosalena dinnasetabyanagaraṃ ajjhāvasanto imaṃ diṭṭhiṃ gaṇhi. ^b^Pañcadasahi pañhehi paṭimaṇḍetvā^eb^ti ‘‘taṃ kiṃ maññasi, rājañña, ime candimasūriyā imasmiṃ vā loke parasmiṃ vā devā vā te manussā’’ti evamādīhi (dī. ni. 2.411) pañcadasahi pañhehi paṭimaṇḍitaṃ katvā. ^b^Suttante^eb^ti pāyāsisuttante (dī. ni. 2.406 ādayo).


volume: 54
item: 40
title: kumārakassapattheravatthu^catutthaetadaggavaggavaṇṇanā^ānandattheravatthu^^
content:
  [03]^b^219-223^eb^^b^.^eb^ Catutthavaggassa ^a^V1.0168^ea^^a^M1.0183^ea^ paṭhame ^b^heṭṭhā vuttappamāṇa^eb^nti heṭṭhā koṇḍaññattherassa vatthumhi ‘‘tassa dhurapattāni navutihatthāni honti, kesaraṃ tiṃsahatthaṃ, kaṇṇikā dvādasahatthā, pādena patiṭṭhitaṭṭhānaṃ ekādasahattha’’nti evaṃ vuttappamāṇaṃ. ^b^Rañño pesesī^eb^ti paccantassa kupitabhāvaṃ ārocetvā pesesi. ^b^Theragāthāsaṃvaṇṇanāyaṃ^eb^ (theragā. aṭṭha. 2.1016 ānandattheragāthāvaṇṇanā) pana ‘‘paccantassa kupitabhāvaṃ rañño anārocetvā sayameva taṃ vūpasamesi, taṃ sutvā rājā tuṭṭhamānaso puttaṃ pakkosāpetvā ‘varaṃ te, sumana, dammi, gaṇhāhī’ti āhā’’ti vuttaṃ. ^b^Na metaṃ cittaṃ atthī^eb^ti mama evarūpaṃ cittaṃ natthi. ^b^Avañjha^eb^nti atucchaṃ. ^b^Aññaṃ varehī^eb^ti aññaṃ patthehi, aññaṃ gaṇhāhīti vuttaṃ hoti. ^b^Udakaṃ adhiṭṭhāyā^eb^ti ‘‘udakaṃ hotū’’ti adhiṭṭhahitvā. ^b^Gatenā^eb^ti gamanena. ^b^Na āmisacakkhukā^eb^ti cīvarādipaccayasaṅkhātaṃ āmisaṃ na olokenti.<br/><br/>[03]^b^Vasanaṭṭhānasabhāgeyevā^eb^ti vasanaṭṭhānasamīpeyeva. ^b^Ekantavallabho^eb^ti upaṭṭhākaṭṭhāne ekantena vallabho. ^b^Etassevā^eb^ti etasseva bhikkhussa. ^b^Dvejjhakathā na hontī^eb^ti dvidhābhūtakathā na honti, anekantikakathā na hontīti vuttaṃ hoti. ^b^Anibaddhā^eb^ti aniyatā. ^b^Lohitena galantenā^eb^ti itthambhūtakkhāne karaṇavacanaṃ, galantena lohitena yuttoti attho. ^b^Anvāsatto^eb^ti anugato. ^b^Uṭṭhehi, āvuso ānanda, uṭṭhehi, āvuso ānandā^eb^ti turite idamāmeḍitavacanaṃ. ^b^Duvidhena udakenā^eb^ti sītudakena uṇhudakena ca. ^b^Tividhena dantakaṭṭhenā^eb^ti khuddakaṃ mahantaṃ majjhimanti evaṃ tippakārena dantakaṭṭhena. ^b^Nava vāre anupariyāyatī^eb^ti satthari pakkosante paṭivacanadānāya thinamiddhavinodanatthaṃ navakkhattuṃ anupariyāyati. Tenevāha – ^b^‘‘evañhissa ahosī’’^eb^tiādi. Sesamettha suviññeyyameva.


volume: 54
item: 42
title: ānandattheravatthu^uruvelakassapattheravatthu^kāḷudāyittheravatthu^^
content:
  [03]^b^225^eb^^b^.^eb^ Tatiye ^a^M1.0184^ea^^b^gamanākappa^eb^nti gamanākāraṃ. Sesamettha uttānameva.


volume: 54
item: 43
title: uruvelakassapattheravatthu^kāḷudāyittheravatthu^bākulattheravatthu^^
content:
  [03]^b^226^eb^^b^.^eb^ Catutthe ^b^nirābādhāna^eb^nti ābādharahitānaṃ. Yathā ‘‘dvāvīsati dvattiṃsā’’tiādimhi vattabbe ‘‘bāvīsati bāttiṃsā’’tiādīni vuccanti, evamevaṃ dve kulāni assāti dvikulo, dvekuloti vā vattabbe bākuloti vuttanti āha – ^b^‘‘bākuloti dvīsu kulesu vaḍḍhitattā evaṃladdhanāmo’’^eb^ti. ^b^Upayogenā^eb^ti ānubhāvena. ^b^Phāsukakāle^eb^ti arogakāle. ^b^Gadduhanamattampī^eb^ti goduhanamattampi kālaṃ. Idha pana na sakalo goduhanakkhaṇo adhippeto, atha kho gāviṃ thane gahetvā ekakhīrabinduduhanakālamattaṃ adhippetaṃ. ^b^Ārogyasāla^eb^nti āturānaṃ arogabhāvakaraṇatthāya katasālaṃ.<br/><br/>[03]^b^Nimujjanummujjanavasenā^eb^ti jāṇuppamāṇe udake thokaṃyeva nimujjanummujjanavasena. ^b^Chaḍḍetvā palāyī^eb^ti macchassa mukhasamīpeyeva chaḍḍetvā palāyi. ^b^Dārakassa tejenā^eb^ti dārakassa puññatejena. ^b^Māriyamānāva marantī^eb^ti daṇḍādīhi pothetvā māriyamānāva maranti, na jālena baddhatāmattena amāriyamānā. ^b^Nīhaṭamattova mato^eb^ti nīhaṭakkhaṇeyeva mato. Tenassa māraṇatthaṃ upakkamo na kato, yena upakkamena dārakassa ābādho siyā. ^b^Ta^eb^nti macchaṃ. ^b^Sakalamevā^eb^ti avikalameva paripuṇṇāvayavameva. ^b^Na keḷāyatī^eb^ti na nandati, kismiñci na maññati. ^b^Piṭṭhito phālentī^eb^ti dārakassa puññatejena piṭṭhito phālentī. ^b^Bheriṃ carāpetvā^eb^ti ‘‘puttaṃ labhi’’nti ugghosanavasena bheriṃ carāpetvā. ^b^Pakatiṃ ācikkhī^eb^ti attano puttabhāvaṃ kathesi. ^b^Kucchiyā dhāritattā amātā kātuṃ na sakkā^eb^ti jananībhāvato amātā kātuṃ na sakkā. ^b^Macchaṃ gaṇhantāpī^eb^ti macchaṃ vikkiṇitvā gaṇhantāpi. Tathā gaṇhantā ca tappariyāpannaṃ sabbaṃ gaṇhanti nāmāti āha – ^b^‘‘vakkayakanādīni bahi katvā gaṇhantā nāma natthī’’^eb^ti. ^b^Ayampi amātā kātuṃ na sakkā^eb^ti dinnaputtabhāvato na sakkā.


volume: 54
item: 45
title: bākulattheravatthu^sobhitattheravatthu^upālittheravatthu^^
content:
  [03]^b^228^eb^^b^.^eb^ Chaṭṭhe ^b^bhārukacchakavatthu^eb^nti aññataro kira bhārukacchadesavāsī bhikkhu supinante purāṇadutiyikāya methunaṃ dhammaṃ paṭisevitvā ‘‘assamaṇo ahaṃ vibbhamissāmī’’ti bhārukacchaṃ gacchanto antarāmagge āyasmantaṃ upāliṃ passitvā etamatthaṃ ārocesi. Āyasmā upāli, evamāha – ‘‘anāpatti, āvuso, supinantenā’’ti. Yasmā supinante avisayattā evaṃ hoti. Tasmā upālitthero bhagavatā avinicchitapubbampi imaṃ vatthuṃ nayaggāhena evaṃ vinicchini. Gahapatino dve dārakā honti putto ca bhāgineyyo ca. Atha so gahapati gilāno hutvā āyasmantaṃ ajjukaṃ etadavoca – ‘‘imaṃ, bhante, okāsaṃ yo imesaṃ dārakānaṃ saddho hoti pasanno, tassa ācikkheyyāsī’’ti. Tena ca samayena tassa ca gahapatino bhāgineyyo saddho hoti pasanno. Athāyasmā ajjuko taṃ okāsaṃ tassa dārakassa ācikkhi. So tena sāpateyyena kuṭumbañca saṇṭhapesi, dānañca paṭṭhapesi. Atha tassa gahapatino putto āyasmantaṃ ānandaṃ etadavoca – ‘‘ko nu kho, bhante ānanda, pituno dāyajjo putto vā bhāgineyyo vā’’ti. Putto kho, āvuso, pituno dāyajjoti. Āyasmā, bhante, ayyo ajjuko amhākaṃ sāpateyyaṃ amhākaṃ methunakassa ācikkhīti. Assamaṇo, āvuso, so ajjukoti. Athāyasmā ajjuko āyasmantaṃ ānandaṃ etadavoca – ‘‘dehi me, āvuso ānanda, vinicchaya’’nti. Te ubhopi upālittherassa santikaṃ agamaṃsu. Athāyasmā upāli, āyasmantaṃ ānandaṃ etadavoca – ‘‘yo nu kho, āvuso ānanda, sāmikena ‘imaṃ okāsaṃ itthannāmassa ācikkhā’ti vutto, tassa ācikkhati, kiṃ so āpajjatī’’ti? Na, bhante, kiñci āpajjati antamaso dukkaṭamatthampīti. Ayaṃ, āvuso, āyasmā ajjuko sāmikena ‘‘imaṃ okāsaṃ itthannāmassa ācikkhā’’ti vutto tassa ācikkhati, anāpatti, āvuso, āyasmato ajjukassāti. Bhagavā taṃ sutvā ‘‘sukathitaṃ, bhikkhave, upālinā’’ti vatvā ^a^M1.0186^ea^ sādhukāramadāsi, taṃ sandhāyetaṃ vuttaṃ. ^b^Kumārakassapavatthu^eb^ (a. ni. aṭṭha. 1.1.217) pana heṭṭhā āgatameva.<br/><br/>[03]^b^Channaṃ khattiyāna^eb^nti bhaddiyo sakyarājā anuruddho ānando bhagu kimilo devadattoti imesaṃ ^a^V1.0171^ea^ channaṃ khattiyānaṃ. ^b^Pasādhako^eb^ti maṇḍayitā. ^b^Pāḷiya^eb^nti saṅghabhedakkhandhakapāḷiyanti (cūḷava. 330 ādayo).


volume: 54
item: 46
title: sobhitattheravatthu^upālittheravatthu^nandakattheravatthu^^
content:
  [03]^b^229^eb^^b^.^eb^ Sattame ^b^ekasamodhāne^eb^ti ekasmiṃ samodhāne, ekasmiṃ sannipāteti attho. Sesaṃ suviññeyyameva.


volume: 54
item: 47
title: upālittheravatthu^nandakattheravatthu^nandattheravatthu^^
content:
  [03]^b^230^eb^^b^.^eb^ Aṭṭhame ^b^na taṃ catusampajaññavasena aparicchinditvā oloketī^eb^ti sātthakasappāyagocarāsammohasampajaññasaṅkhātānaṃ catunnaṃ sampajaññānaṃ vasena aparicchinditvā taṃ disaṃ na oloketi. So hi āyasmā ‘‘yamevāhaṃ indriyesu aguttadvārataṃ nissāya sāsane anabhiratiādivippakārappatto, tameva suṭṭhu niggahessāmī’’ti ussāhajāto balavahirottappo, tattha ca katādhikārattā indriyasaṃvaro ukkaṃsapāramippatto catusampajaññaṃ amuñcitvāva sabbadisaṃ āloketi. Vuttañcetaṃ bhagavatā –<br/><br/>[08]‘‘Sace, bhikkhave, nandassa puratthimā disā āloketabbā hoti, sabbaṃ cetaso samannāharitvā nando puratthimaṃ disaṃ āloketi ‘evaṃ me puratthimaṃ disaṃ ālokayato nābhijjhādomanassā pāpakā akusalā dhammā anvāsavissantī’ti. Itiha tattha sampajāno hoti. Sace, bhikkhave, nandassa pacchimā disā, uttarā disā, dakkhiṇā disā, uddhaṃ, adho, anudisā anuviloketabbā hoti, sabbaṃ cetaso samannāharitvā nando anudisaṃ anuviloketi ‘evaṃ me anudisaṃ anuvilokayato…pe… sampajāno hotī’’’ti (a. ni. 8.9).<br/><br/>[03]^b^Abhisekagehapavesanāavāhamaṅgalesu^eb^^a^M1.0187^ea^^b^vattamānesū^eb^ti idha tīṇi maṅgalāni vuttāni, vinayaṭṭhakathāyaṃ pana ‘‘taṃ divasameva nandakumārassa kesavissajjanaṃ, paṭṭabandho, gharamaṅgalaṃ, chattamaṅgalaṃ, āvāhamaṅgalanti pañca maṅgalāni hontī’’ti vuttaṃ. Tattha kulamariyādavasena kesoropanaṃ ^b^kesavissajjanaṃ^eb^. Yuvarājapaṭṭabandhanaṃ ^b^paṭṭabandho^eb^. Abhinavagharappavesanamaho ^b^gharamaṅgalaṃ^eb^. Vivāhakaraṇamaho ^b^āvāhamaṅgalaṃ^eb^. Yuvarājachattamaho ^b^chattamaṅgalaṃ^eb^.<br/><br/>[03]Nandakumāraṃ ^a^V1.0172^ea^ abhisekamaṅgalaṃ na tathā pīḷesi, yathā janapadakalyāṇiyā vuttavacananti ajjhāharitabbaṃ. Tadeva pana vacanaṃ sarūpato dassetuṃ – ^b^‘‘pattaṃ ādāya gamanakāle’’^eb^tiādi vuttaṃ. ^b^Janapadakalyāṇī^eb^ti janapadamhi kalyāṇī uttamā cha sarīradosarahitā pañca kalyāṇasamannāgatā. Sā hi yasmā nātidīghā nātirassā nātikisā nātithūlā nātikāḷī nāccodātāti atikkantā mānusavaṇṇaṃ, asampattā dibbavaṇṇaṃ, tasmā ^b^cha sarīradosarahitā^eb^. Chavikalyāṇaṃ maṃsakalyāṇaṃ nhārukalyāṇaṃ aṭṭhikalyāṇaṃ vayakalyāṇanti imehi pana kalyāṇehi samannāgatattā ^b^pañca kalyāṇasamannāgatā^eb^ nāma. Tassā hi āgantukobhāsakiccaṃ natthi, attano sarīrobhāseneva dvādasahatthe ṭhāne ālokaṃ karoti, piyaṅgusāmā vā hoti suvaṇṇasāmā vā, ayamassā ^b^chavikalyāṇatā^eb^. Cattāro panassā hatthapādā mukhapariyosānañca lākhārasaparikammakataṃ viya rattapavāḷarattakambalasadisaṃ hoti, ayamassā ^b^maṃsakalyāṇatā^eb^. Vīsati pana nakhapattāni maṃsato amuttaṭṭhāne lākhārasapūritāni viya, muttaṭṭhāne khīradhārāsadisāni honti, ayamassā ^b^nhārukalyāṇatā^eb^. Dvattiṃsa dantā suphusitā sudhotavajirapanti viya khāyanti, ayamassā ^b^aṭṭhikalyāṇatā^eb^. Vīsaṃvassasatikāpi samānā soḷasavassuddesikā viya hoti nippalitena, ayamassā ^b^vayakalyāṇatā^eb^. Iti imehi pañcahi kalyāṇehi samannāgatattā ‘‘janapadakalyāṇī’’ti vuccati. ^b^Tuvaṭa^eb^nti sīghaṃ.<br/><br/>[03]^b^Imasmiṃ ṭhāne nivattessati, imasmiṃ ṭhāne nivattessatīti cintentamevā^eb^ti so kira tathāgate gāravavasena ‘‘pattaṃ vo, bhante, gaṇhathā’’ti vattuṃ avisahanto evaṃ cintesi – ‘‘sopānasīse pattaṃ gaṇhissatī’’ti ^a^M1.0188^ea^. Satthā tasmimpi ṭhāne na gaṇhi. Itaro ‘‘sopānapādamūle gaṇhissatī’’ti cintesi. Satthā tatthāpi na gaṇhi. Itaro ‘‘rājaṅgaṇe gaṇhissatī’’ti cintesi. Satthā tatthāpi na gaṇhi. Evaṃ ‘‘idha gaṇhissati, ettha gaṇhissatī’’ti cintentameva satthā vihāraṃ netvā pabbājesi.


volume: 54
item: 48
title: nandakattheravatthu^nandattheravatthu^mahākappinattheravatthu^^
content:
  [03]^b^231^eb^^b^.^eb^ Navame ^b^sutavittako^eb^ti dhammassavanapiyo. ^b^Paṭihārakassā^eb^ti dovārikassa. ^b^Saccakārenā^eb^ti saccakiriyāya. ^b^Satthā ‘‘uppalavaṇṇā āgacchatū’’ti cintesi. Therī āgantvā sabbā pabbājetvā bhikkhunīupassayaṃ gatā^eb^ti idaṃ aṅguttarabhāṇakānaṃ kathāmaggaṃ dassentena vuttaṃ. Teneva ^b^dhammapadaṭṭhakathāyaṃ^eb^ (dha. pa. aṭṭha. 1ṃahākappinattheravatthu) vuttaṃ –<br/><br/>[08]‘‘Tā ^a^V1.0173^ea^ satthāraṃ vanditvā ekamantaṃ ṭhitā pabbajjaṃ yāciṃsu. Evaṃ kira vutte satthā uppalavaṇṇāya āgamanaṃ cintesīti ekacce vadanti. Satthā pana tā upāsikāyo āha – ‘sāvatthiṃ gantvā bhikkhunīupassaye pabbājethā’ti. Tā anupubbena janapadacārikaṃ caramānā antarāmagge mahājanena abhihaṭasakkārasammānā padasāva vīsayojanasatikaṃ maggaṃ gantvā bhikkhunīupassaye pabbajitvā arahattaṃ pāpuṇiṃsū’’ti.<br/><br/>[03]^b^Dhammapītī^eb^ti dhammapāyako, dhammaṃ pivantoti attho. Dhammo ca nāmesa na sakkā bhājanena yāguādīni viya pātuṃ, navavidhaṃ pana lokuttaradhammaṃ nāmakāyena phusanto ārammaṇato sacchikaronto pariññābhisamayādīhi dukkhādīni ariyasaccāni paṭivijjhanto dhammaṃ pivati nāma. ^b^Sukhaṃ setī^eb^ti desanāmattametaṃ, catūhipi iriyāpathehi sukhaṃ viharatīti attho. ^b^Vippasannenā^eb^ti anāvilena nirupakkilesena. ^b^Ariyappavedite^eb^ti buddhādīhi ariyehi pavedite satipaṭṭhānādibhede bodhipakkhiyadhamme. ^b^Sadā ramatī^eb^ti evarūpo dhammapīti vippasannena cetasā viharanto paṇḍiccena samannāgato sadā ramati abhiramati. Bāhitapāpattā ^b^‘‘brāhmaṇā’’^eb^ti theraṃ ālapati.


volume: 54
item: 49
title: nandattheravatthu^mahākappinattheravatthu^sāgatattheravatthu^^
content:
  [03]^b^232^eb^^b^.^eb^ Dasame ^a^M1.0189^ea^^b^chabbaggiyānaṃ vacanenā^eb^ti kosambikā kira upāsakā āyasmantaṃ sāgataṃ upasaṅkamitvā abhivādetvā ekamantaṃ ṭhitā evamāhaṃsu – ‘‘kiṃ, bhante, ayyānaṃ dullabhañca manāpañca, kiṃ paṭiyādemā’’ti? Evaṃ vutte chabbaggiyā bhikkhū kosambike upāsake etadavocuṃ – ‘‘atthāvuso kāpotikā, nāma pasannā bhikkhūnaṃ dullabhā ca manāpā ca, taṃ paṭiyādethā’’ti. Atha kosambikā upāsakā ghare ghare kāpotikaṃ pasannaṃ paṭiyādetvā āyasmantaṃ sāgataṃ piṇḍāya carantaṃ disvā etadavocuṃ – ‘‘pivatu, bhante, ayyo sāgato kāpotikaṃ pasannaṃ, pivatu, bhante, ayyo sāgato kāpotikaṃ pasanna’’nti. Athāyasmā sāgato ghare ghare kāpotikaṃ pasannaṃ pivitvā nagaramhā nikkhamanto nagaradvāre pati. Tena vuttaṃ – ^b^‘‘chabbaggiyānaṃ vacanena sabbagehesu kāpotikaṃ pasannaṃ paṭiyādetvā’’^eb^tiādi. Tattha ^b^kāpotikā^eb^ nāma kapotapādasamānavaṇṇā rattobhāsā. ^b^Pasannā^eb^ti surāmaṇḍassetaṃ adhivacanaṃ. ^b^Vinaye samuṭṭhita^eb^nti surāpānasikkhāpade (pāci. 326 ādayo) āgataṃ.


volume: 54
item: 50
title: mahākappinattheravatthu^sāgatattheravatthu^rādhattheravatthu^^
content:
  [03]^b^233^eb^^b^.^eb^ Ekādasame ^a^V1.0174^ea^^b^satthā sāriputtattherassa saññaṃ adāsī^eb^ti brāhmaṇaṃ pabbājetuṃ saññaṃ adāsi, āṇāpesīti vuttaṃ hoti. Bhagavā kira taṃ brāhmaṇaṃ pabbajjaṃ alabhitvā kisaṃ lūkhaṃ dubbaṇṇaṃ uppaṇḍuppaṇḍukajātaṃ disvā bhikkhū āmantesi – ‘‘ko, bhikkhave, tassa brāhmaṇassa adhikāraṃ saratī’’ti. Evaṃ vutte āyasmā sāriputto bhagavantaṃ etadavoca – ‘‘ahaṃ kho, bhante, tassa brāhmaṇassa adhikāraṃ sarāmī’’ti. Kiṃ pana tvaṃ, sāriputta, brāhmaṇassa adhikāraṃ sarasīti. Idha me, bhante, so brāhmaṇo rājagahe piṇḍāya carantassa kaṭacchubhikkhaṃ dāpesi, imaṃ kho ahaṃ, bhante, tassa brāhmaṇassa adhikāraṃ sarāmī’’ti. Sādhu sādhu, sāriputta. Kataññuno hi, sāriputta, sappurisā katavedino, tena hi tvaṃ, sāriputta, taṃ brāhmaṇaṃ pabbājehi upasampādehīti. ^b^Aṭṭhuppattiyaṃ āgato^eb^ti alīnacittajātakassa (jā. 1.2.11-12) aṭṭhuppattiyaṃ (jā. aṭṭha. 2.2.alīnacittajātakavaṇṇanā) āgato.<br/><br/>[03]^b^Nidhīna^eb^nti ^a^M1.0190^ea^ tattha tattha nidahitvā ṭhapitānaṃ hiraññasuvaṇṇādipūrānaṃ nidhikumbhīnaṃ. ^b^Pavattāra^eb^nti kicchajīvike duggatamanusse anukampaṃ katvā ‘‘ehi, te sukhena jīvanupāyaṃ dassessāmī’’ti nidhiṭṭhānaṃ netvā hatthaṃ pasāretvā ‘‘imaṃ gahetvā sukhaṃ jīvā’’ti ācikkhitāraṃ viya. ^b^Vajjadassina^eb^nti dve vajjadassino ‘‘iminā naṃ asāruppena vā khalitena vā saṅghamajjhe niggaṇhissāmī’’ti randhagavesako ca, anaññātaṃ ñāpanatthāya ñātaṃ anuggaṇhanatthāya sīlādīnamassa vuddhikāmatāya taṃ taṃ vajjaṃ olokanena ullumpanasabhāvasaṇṭhito ca. Ayaṃ idha adhippeto. Yathā hi duggatamanusso ‘‘imaṃ gaṇhāhī’’ti tajjetvāpi pothetvāpi nidhiṃ dassente kopaṃ na karoti, pamuditova hoti, evamevaṃ evarūpe puggale asāruppaṃ vā khalitaṃ vā disvā ācikkhante kopo na kātabbo, tuṭṭheneva bhavitabbaṃ. ‘‘Bhante, mahantaṃ vo kammaṃ kataṃ mayhaṃ ācariyupajjhāyaṭṭhāne ṭhatvā ovadantehi, punapi maṃ vadeyyāthā’’ti pavāretabbameva.<br/><br/>[03]^b^Niggayhavādi^eb^nti ekacco hi saddhivihārikādīnaṃ asāruppaṃ vā khalitaṃ vā disvā ‘‘ayaṃ me mukhodakadānādīhi sakkaccaṃ upaṭṭhahati, sace naṃ vakkhāmi, na maṃ upaṭṭhahissati, evaṃ me parihāni bhavissatī’’ti taṃ vattuṃ avisahanto na niggayhavādī nāma hoti, so imasmiṃ sāsane kacavaraṃ ākirati. Yo pana tathārūpaṃ vajjaṃ disvā vajjānurūpaṃ tajjento paṇāmento daṇḍakammaṃ karonto vihārā nīharanto sikkhāpeti, ayaṃ niggayhavādī nāma seyyathāpi, sammāsambuddho. Vuttañhetaṃ – ‘‘niggayha niggayhāhaṃ, ānanda, vakkhāmi, pavayha pavayha ^a^V1.0175^ea^, ānanda, vakkhāmi, yo sāro, so ṭhassatī’’ti (ma. ni. 3.196). ^b^Medhāvi^eb^nti dhammojapaññāya samannāgataṃ. ^b^Tādisa^eb^nti evarūpaṃ ^b^paṇḍitaṃ bhajeyya^eb^ payirupāseyya. Tādisañhi ācariyaṃ ^b^bhajamānassa^eb^ antevāsikassa ^b^seyyo hoti na pāpiyo,^eb^ vaḍḍhiyeva hoti, no parihānīti.


volume: 54
item: 51
title: sāgatattheravatthu^rādhattheravatthu^mogharājattheravatthu^^
content:
  [03]^b^234^eb^^b^.^eb^ Dvādasame ^b^kaṭṭhavāhananagare^eb^ti kaṭṭhavāhanena gahitattā evaṃladdhanāmake nagare. Atīte kira bārāṇasivāsī eko rukkhavaḍḍhakī sake ācariyake adutiyo. Tassa soḷasa sissā ekamekassa sahassaṃ antevāsikā. Evaṃ te sattarasādhikā soḷasa sahassā ācariyantevāsikā ^a^M1.0191^ea^ sabbepi bārāṇasiṃ upanissāya jīvikaṃ kappentā pabbatasamīpaṃ gantvā rukkhe gahetvā tattheva nānāpāsādavikatiyo niṭṭhāpetvā kullaṃ bandhitvā gaṅgāya bārāṇasiṃ ānetvā sace rājā atthiko hoti, rañño ekabhūmakaṃ vā sattabhūmakaṃ vā pāsādaṃ yojetvā denti. No ce, aññesampi vikkiṇitvā puttadāraṃ posenti. Atha nesaṃ ekadivasaṃ ācariyo ‘‘na sakkā vaḍḍhakikammena niccaṃ jīvituṃ, dukkarañhi jarākāle etaṃ kamma’’nti cintetvā antevāsike āmantesi – ‘‘tātā, udumbarādayo appasārarukkhe ānethā’’ti. Te ‘‘sādhū’’ti paṭissuṇitvā ānayiṃsu. So tehi kaṭṭhasakuṇaṃ katvā tassabbhantaraṃ pavisitvā vātena yantaṃ pūresi. Kaṭṭhasakuṇo suvaṇṇahaṃsarājā viya ākāse laṅghitvā vanassa upari caritvā antevāsīnaṃ purato oruhi.<br/><br/>[03]Athācariyo sisse āha – ‘‘tātā īdisāni kaṭṭhavāhanāni katvā sakkā sakalajambudīpe rajje gahetuṃ, tumhepi tātā etāni karotha, rajjaṃ gahetvā jīvissāma, dukkaraṃ vaḍḍhakisippena jīvitu’’nti. Te tathā katvā ācariyassa paṭivedesuṃ. Tato ne ācariyo āha – ‘‘katamaṃ tātā rajjaṃ gaṇhāmā’’ti? Bārāṇasirajjaṃ ācariyāti. Alaṃ tātā, mā etaṃ rucittha, mayañhi taṃ gahetvāpi ‘‘vaḍḍhakirājā, vaḍḍhakiyuvarājā’’ti vaḍḍhakivādā na muccissāma, mahanto jambudīpo, aññattha gacchāmāti. Tato saputtadārakā kaṭṭhavāhanāni abhiruhitvā sajjāvudhā hutvā himavantābhimukhā gantvā himavati aññataraṃ nagaraṃ pavisitvā rañño nivesaneyeva paccuṭṭhaṃsu. Te tattha rajjaṃ gahetvā ācariyaṃ rajje abhisiñciṃsu. So ‘‘kaṭṭhavāhano rājā’’ti pākaṭo ahosi, taṃ nagaraṃ tena gahitattā ‘‘kaṭṭhavāhananagara’’nteva nāmaṃ labhi.<br/><br/>[03]^b^Tapacāra^eb^nti ^a^V1.0176^ea^ tapacaraṇaṃ. ^b^Pāsāṇacetiye piṭṭhipāsāṇe nisīdī^eb^ti pāsāṇakacetiyanti laddhavohāre piṭṭhipāsāṇe sakkena māpite mahāmaṇḍape nisīdi. Tattha kira mahato pāsāṇassa upari pubbe devaṭṭhānaṃ ahosi, uppanne pana bhagavati vihāro jāto, so teneva purimavohārena ^b^‘‘pāsāṇacetiya’’^eb^nti vuccati.<br/><br/>[03]^b^Tena^eb^^a^M1.0192^ea^^b^pucchite dutiyo hutvā satthāraṃ pañhaṃ pucchī^eb^ti –<br/><br/>[21]‘‘Muddhaṃ muddhādhipātañca, bāvarī paripucchati;<br/><br/>[22]Taṃ byākarohi bhagavā, kaṅkhaṃ vinaya no ise’’ti. (su. ni. 1031) –<br/><br/>[07]Evaṃ tena pañhe pucchite bhagavatā ca –<br/><br/>[21]‘‘Avijjā muddhāti jānāhi, vijjā muddhādhipātinī;<br/><br/>[22]Saddhāsatisamādhīhi, chandavīriyena saṃyutā’’ti. (su. ni. 1032) –<br/><br/>[07]Pañhe vissajjite dutiyo hutvā pañhaṃ pucchi.<br/><br/>[03]^b^Athassa…pe… pañhaṃ kathesī^eb^ti –<br/><br/>[03]‘‘Kathaṃ lokaṃ avekkhantaṃ, maccurājā na passatī’’ti. (su. ni. 1124) –<br/><br/>[07]Tena pañhe pucchite –<br/><br/>[21]‘‘Suññato lokaṃ avekkhassu, mogharāja sadā sato;<br/><br/>[27]Attānudiṭṭhiṃ ūhacca, evaṃ maccutaro siyā;<br/><br/>[22]Evaṃ lokaṃ avekkhantaṃ, maccurājā na passatī’’ti. (su. ni. 1125) –<br/><br/>[07]Pañhaṃ vissajjesi.<br/><br/>[03]^b^Sesajanā^eb^ti tasmiṃ samāgame sannipatitā sesajanā. ^b^Na kathīyantī^eb^ti ‘‘ettakā sotāpannā’’tiādinā ^a^V1.0177^ea^ na vuccanti. ^b^Evaṃ pārāyane vatthu samuṭṭhita^eb^nti pārāyanavagge idaṃ vatthu samuṭṭhitaṃ.<br/><br/>[06]Catutthaetadaggavaggavaṇṇanā niṭṭhitā.<br/><br/>[06]Therapāḷisaṃvaṇṇanā niṭṭhitā.


volume: 54
item: 52
title: rādhattheravatthu^pañcamaetadaggavaggavaṇṇanā^mahāpajāpatigotamītherīvatthu^^
content:
  [03]^b^235^eb^^b^.^eb^ Theripāḷisaṃvaṇṇanāya ^a^V1.0178^ea^ paṭhame ^b^yadidaṃ mahāgotamī^eb^ti ettha ‘‘yadidaṃ mahāpajāpati gotamī’’ti ca paṭhanti. Tattha ^b^gotamī^eb^ti gottaṃ. Nāmakaraṇadivase ^a^M1.0193^ea^ panassā laddhasakkārā brāhmaṇā lakkhaṇasampattiṃ disvā ‘‘sace ayaṃ dhītaraṃ labhissati, cakkavattirañño mahesī bhavissati. Sace puttaṃ labhissati, cakkavattirājā bhavissatī’’ti ubhayathāpi ‘‘mahatīyevassā pajā bhavissatī’’ti byākariṃsu, tasmā puttapajāya ceva dhītupajāya ca mahantatāya ‘‘mahāpajāpatī’’ti vohariṃsu. Tadubhayaṃ pana saṃsandetvā ^b^‘‘mahāpajāpatigotamī’’^eb^ti vuttaṃ. ^b^Vārabhikkha^eb^nti vārena dātabbaṃ bhikkhaṃ. ^b^Nāmaṃ akaṃsū^eb^ti gottaṃyeva nāmaṃ akaṃsu. ^b^Mātuccha^eb^nti cūḷamātaraṃ. Mātubhaginī hi mātucchāti vuccati. ^b^Kalahavivādasuttapariyosāne^eb^ti ‘‘kutopahūtā kalahā vivādā’’tiādinā suttanipāte āgatassa ^b^kalahavivādasuttassa^eb^ (su. ni. 868 ādayo) pariyosāne. Idañca aṅguttarabhāṇakānaṃ kathāmaggānusārena vuttaṃ. Apare pana ‘‘tasmiṃyeva suttanipāte ‘attadaṇḍābhayaṃ jāta’ntiādinā āgatassa ^b^attadaṇḍasuttassa^eb^ (su. ni. 941 ādayo) pariyosāne’’ti vadanti. ^b^Nikkhamitvā pabbajitāna^eb^nti ettha ehibhikkhupabbajjāya ete pabbajitāti vadanti. Teneva suttanipāte ^b^attadaṇḍasuttasaṃvaṇṇanāya^eb^ (su. ni. aṭṭha. 2.942 ādayo) vuttaṃ – ‘‘desanāpariyosāne pañcasatā sākiyakumārā koḷiyakumārā ca ehibhikkhupabbajjāya pabbajitā. Te gahetvā bhagavā mahāvanaṃ pāvisī’’ti. Sesamettha suviññeyyameva.


